# 1藏譯本地分 རྣལ་འབྱོར་སྤྱོད་པའི་ས།

# 1藏譯本地分 rnal 'byor spyod pa'i sa/

༄༅། །རྣལ་འབྱོར་སྤྱོད་པའི་ས་ལས་དངོས་གཞིའི་ས་མང་པོ།

rnal 'byor spyod pa'i sa las dngos gzhi'i sa mang po/

༄༅༅། །རྒྱ་གར་སྐད་དུ། ཡོ࿒གཱ་ཙཱརྱ་བྷཱུ་མི།

rgya gar skad du/ yo gA tsAr+ya b+hU mi/

བོད་སྐད་དུ། རྣལ་འབྱོར་སྤྱོད་པའི་ས།

bod skad du/ rnal 'byor spyod pa'i sa/

བམ་པོ་དང་པོ།

bam po dang po/

ཚིག་གི་མངའ་བདག་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ། །

tshig gi mnga' bdag 'jam dpal gzhon nur gyur pa la phyag 'tshal lo/ /

【A1 本地分】【B1 五識身相應地】【C1 問答標列十七地名】【D1 問】

རྣལ་འབྱོར་སྤྱོད་པའི་ས་གང་ཞེ་ན།

rnal 'byor spyod pa'i sa gang zhe na/

【D2 答】

དེ་ནི་ས་བཅུ་བདུན་དུ་བལྟ་བར་བྱ་སྟེ།

de ni sa bcu bdun du blta bar bya ste/

【D3 徵】

བཅུ་བདུན་གང་ཞེ་ན།

bcu bdun gang zhe na/

【D4 顯】【E1 頌】

སྤྱི་སྡོམ་ནི། རྣམ་ཤེས་ལྔ་དང་ལྡན་པ་དང༌། །ཡིད་ཀྱི་ས་དང་གཞན་གསུམ་སྟེ། །རྟོག་དཔྱོད་བཅས་ལ་སོགས་པ་དང༌། །ཏིང་འཛིན་བཅས་དང་མ་ཡིན་དང༌། །སེམས་ཡོད་པ་དང་སེམས་མེད་དང༌། །ཐོས་དང་བསམས་དང་བསྒོམས་པ་དང༌། །དེ་བཞིན་ཐེག་པ་གསུམ་ལྡན་དང༌། །ཕུང་པོར་བཅས་དང་ཕུང་མེད་གཞན། །

spyi sdom ni/ rnam shes lnga dang ldan pa dang/ /yid kyi sa dang gzhan gsum ste/ /rtog dpyod bcas la sogs pa dang/ /ting 'dzin bcas dang ma yin dang/ /sems yod pa dang sems med dang/ /thos dang bsams dang bsgoms pa dang/ /de bzhin theg pa gsum ldan dang/ /phung por bcas dang phung med gzhan/ /

【E2 長行】

རྣམ་པར་ཤེས་པའི་ཚོགས་ལྔ་དང་ལྡན་པའི་ས་དང༌། ཡིད་ཀྱི་ས་དང༌། རྟོག་པ་དང་བཅས་ཤིང་དཔྱོད་པ་དང་བཅས་པའི་ས་དང༌། རྟོག་པ་མེད་ཅིང་དཔྱོད་པ་ཙམ་གྱི་ས་དང༌། །རྟོག་པ་ཡང་མེད་ལ་དཔྱོད་པ་ཡང་མེད་པའི་ས་དང༌། མཉམ་པར་བཞག་པའི་ས་དང༌། མཉམ་པར་མ་བཞག་པའི་ས་དང༌། སེམས་ཡོད་པའི་ས་དང༌། སེམས་མེད་པའི་ས་དང༌། ཐོས་པ་ལས་བྱུང་བའི་ས་དང༌། བསམས་པ་ལས་བྱུང་བའི་ས་དང༌།བསྒོམས་པ་ལས་བྱུང་བའི་ས་དང༌། ཉན་ཐོས་ཀྱི་ས་དང༌། རང་སངས་རྒྱས་ཀྱི་ས་དང༌། བྱང་ཆུབ་སེམས་དཔའི་ས་དང༌། ཕུང་པོ་དང་བཅས་པའི་ས་དང༌། ཕུང་པོ་མེད་པའི་ས་སྟེ།

rnam par shes pa'i tshogs lnga dang ldan pa'i sa dang/ yid kyi sa dang/ rtog pa dang bcas shing dpyod pa dang bcas pa'i sa dang/ rtog pa med cing dpyod pa tsam gyi sa dang/ /rtog pa yang med la dpyod pa yang med pa'i sa dang/ mnyam par bzhag pa'i sa dang/ mnyam par ma bzhag pa'i sa dang/ sems yod pa'i sa dang/ sems med pa'i sa dang/ thos pa las byung ba'i sa dang/ bsams pa las byung ba'i sa dang/bsgoms pa las byung ba'i sa dang/ nyan thos kyi sa dang/ rang sangs rgyas kyi sa dang/ byang chub sems dpa'i sa dang/ phung po dang bcas pa'i sa dang/ phung po med pa'i sa ste/

【D5 結】

ས་བཅུ་བདུན་པོ་དེ་དག་ནི་མདོར་ན་རྣལ་འབྱོར་སྤྱོད་པའི་ས་ཞེས་བྱའོ།།

sa bcu bdun po de dag ni mdor na rnal 'byor spyod pa'i sa zhes bya'o//

【C2 隨別解釋】【D1 約自性等五義，分別五識】【E1 舉五義以為章門】

རྣམ་པར་ཤེས་པའི་ཚོགས་ལྔ་དང་ལྡན་པའི་ས་གང་ཞེ་ན། རྣམ་པར་ཤེས་པའི་ཚོགས་ལྔ་སྟེ། ངོ་བོ་ཉིད་དང༌། དེ་དག་གི་གནས་དང༌། དེ་དག་གི་དམིགས་པ་དང༌། དེ་དག་གི་གྲོགས་དང༌། དེ་དག་གི་ལས་ནི་མདོར་ན་རྣམ་པར་ཤེས་པའི་ཚོགས་ལྔ་དང་ལྡན་པའི་སའོ། །

rnam par shes pa'i tshogs lnga dang ldan pa'i sa gang zhe na/ rnam par shes pa'i tshogs lnga ste/ ngo bo nyid dang/ de dag gi gnas dang/ de dag gi dmigs pa dang/ de dag gi grogs dang/ de dag gi las ni mdor na rnam par shes pa'i tshogs lnga dang ldan pa'i sa'o/ /

【E2 牒五識一一分別】【F1 總說】

རྣམ་པར་ཤེས་པའི་ཚོགས་ལྔ་གང་ཞེ་ན། མིག་གི་རྣམ་པར་ཤེས་པ་དང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་རྣམ་པར་ཤེས་པའོ། །

rnam par shes pa'i tshogs lnga gang zhe na/ mig gi rnam par shes pa dang/ rna ba dang/ sna dang/ lce dang/ lus dang/ yid kyi rnam par shes pa'o/ /

【F2 別釋】【G1 眼識之五相】【H1 自性】

མིག་གི་རྣམ་པར་ཤེས་པ་གང་ཞེ་ན། གང་མིག་ལ་བརྟེན་ནས་གཟུགས་སོ་སོར་རྣམ་པར་རིག་པའོ།།

mig gi rnam par shes pa gang zhe na/ gang mig la brten nas gzugs so sor rnam par rig pa'o//

【H2 所依】【I1 略顯三所依】【J1 俱有依】

མིག་གི་རྣམ་པར་ཤེས་པའི་གནས་གང་ཞེ་ན། མིག་ནི་ལྷན་ཅིག་འབྱུང་བའི་གནས་སོ། །

mig gi rnam par shes pa'i gnas gang zhe na/ mig ni lhan cig 'byung ba'i gnas so/ /

【J2 等無間依】

ཡིད་ནི་དེ་མ་ཐག་པའི་གནས་སོ། །

yid ni de ma thag pa'i gnas so/ /

【J3 種子依】

ས་བོན་ཐམས་ཅད་པ་ལུས་ལེན་པར་བྱེད་པ། རྣམ་པར་སྨིན་པ་བསྡུས་པ་ཀུན་གཞི་རྣམ་པར་ཤེས་པ་ནི་ས་བོན་གྱི་གནས་སོ། །

sa bon thams cad pa lus len par byed pa/ rnam par smin pa bsdus pa kun gzhi rnam par shes pa ni sa bon gyi gnas so/ /

【I2 攝之為二】

དེ་ཡང་མདོར་བསྡུ་ན་གནས་རྣམ་པ་གཉིས་སུ་འགྱུར་རོ། །གཟུགས་ཅན་དང་གཟུགས་ཅན་མ་ཡིན་པའོ། །དེ་ལ་མིག་ནི་གཟུགས་ཅན་ནོ། །དེ་ལས་གཞན་པ་ནི་གཟུགས་ཅན་མ་ཡིན་པའོ། །

de yang mdor bsdu na gnas rnam pa gnyis su 'gyur ro/ /gzugs can dang gzugs can ma yin pa'o/ /de la mig ni gzugs can no/ /de las gzhan pa ni gzugs can ma yin pa'o/ /

【I3 重出三體】【J1 眼】

མིག་གང་ཞེ་ན། གང་འབྱུང་བ་ཆེན་པོ་བཞི་པོ་དག་རྒྱུར་བྱས་པ་མིག་གི་རྣམ་པར་ཤེས་པའི་རྟེན་པོ་གཟུགས་དང་བ་སྟེ། བསྟན་དུ་མེད་ལ་ཐོགས་པ་དང་བཅས་པའོ། །

mig gang zhe na/ gang 'byung ba chen po bzhi po dag rgyur byas pa mig gi rnam par shes pa'i rten po gzugs dang ba ste/ bstan du med la thogs pa dang bcas pa'o/ /

【J2 意】

ཡིད་གང་ཞེ་ན། གང་མིག་གི་རྣམ་པར་ཤེས་པའི་སྔོན་རོལ་དུ་འདས་མ་ཐག་པའི་རྣམ་པར་ཤེས་པའོ། །

yid gang zhe na/ gang mig gi rnam par shes pa'i sngon rol du 'das ma thag pa'i rnam par shes pa'o/ /

【J3 一切種子識】

ས་བོན་ཐམས་ཅད་པའི་རྣམ་པར་ཤེས་པ་གང་ཞེ་ན། སྔོན་གྱི་སྤྲོས་པ། དགའ་བ་རྒྱུར་གྱུར་པ་ལ་བརྟེན་ནས་ས་བོན་ཐམས་ཅད་པ་རྣམ་པར་སྨིན་པ་མངོན་པར་འགྲུབ་པ་གང་ཡིན་པའོ། །

sa bon thams cad pa'i rnam par shes pa gang zhe na/ sngon gyi spros pa/ dga' ba rgyur gyur pa la brten nas sa bon thams cad pa rnam par smin pa mngon par 'grub pa gang yin pa'o/ /

【H3 所緣】【I1 約有見有對解】

མིག་གི་རྣམ་པར་ཤེས་པའི་དམིགས་པ་གང་ཞེ་ན། གཟུགས་གང་བསྟན་དུ་ཡོད་ཅིང་ཐོགས་པ་དང་བཅས་པའོ། །དེ་ཡང་རྣམ་པ་དུ་མ་ཡོད་དོ། །

mig gi rnam par shes pa'i dmigs pa gang zhe na/ gzugs gang bstan du yod cing thogs pa dang bcas pa'o/ /de yang rnam pa du ma yod do/ /

【I2 約顯、形、表等三色】【J1 列三色體數】

མདོར་ན་ཁ་དོག་དང་དབྱིབས་དང་རྣམ་པར་རིག་བྱེད་དོ། །

mdor na kha dog dang dbyibs dang rnam par rig byed do/ /

【J2 辨三色相】【K1 略解一】【L1 顯色】

ཁ་དོག་གང་ཞེ་ན། འདི་ལྟ་སྟེ༑ སྔོན་པོ་དང༌། སེར་པོ་དང༌། དམར་པོ་དང༌། དཀར་པོ་དང༌། །གྲིབ་མ་དང༌། ཉི་མ་དང༌། སྣང་བ་དང༌། མུན་པ་དང༌། སྤྲིན་དང༌། དུ་བ་དང༌། རྡུལ་དང༌། ཁུག་རྣ་དང༌། ནམ་མཁའ་ཁ་དོག་གཅིག་པའོ། །

kha dog gang zhe na/ 'di lta ste| sngon po dang/ ser po dang/ dmar po dang/ dkar po dang/ /grib ma dang/ nyi ma dang/ snang ba dang/ mun pa dang/ sprin dang/ du ba dang/ rdul dang/ khug rna dang/ nam mkha' kha dog gcig pa'o/ /

【L2 形色】

དབྱིབས་གང་ཞེ་ན། འདི་ལྟ་སྟེ། རིང་པོ་དང༌། ཐུང་དུ་དང༌། ལྷམ་པ་དང༌། ཟླུམ་པོ་དང༌། རྡུལ་ཕྲ་མོ་དང༌། རགས་པ་དང༌། ཕྱལ་ལེ་བ་དང༌། ཕྱལ་ལེ་བ་མ་ཡིན་པ་དང༌། མཐོན་པོ་དང༌། དམའ་བའོ། །

dbyibs gang zhe na/ 'di lta ste/ ring po dang/ thung du dang/ lham pa dang/ zlum po dang/ rdul phra mo dang/ rags pa dang/ phyal le ba dang/ phyal le ba ma yin pa dang/ mthon po dang/ dma' ba'o/ /

【L3 表色】

རྣམ་པར་རིག་བྱེད་གང་ཞེ་ན། འདི་ལྟ་སྟེ། ལེན་པ་དང༌། འཇོག་པ་དང༌། བསྐུམ་པ་དང༌། བརྐྱང་བ་དང༌། འགྲེང་བ་དང༌། འདུག་པ་དང༌། ཉལ་བ་དང༌། འགྲོ་བ་དང༌། ལྡོག་པ་དང༌། དེ་ལ་སོགས་པའོ། །

rnam par rig byed gang zhe na/ 'di lta ste/ len pa dang/ 'jog pa dang/ bskum pa dang/ brkyang ba dang/ 'greng ba dang/ 'dug pa dang/ nyal ba dang/ 'gro ba dang/ ldog pa dang/ de la sogs pa'o/ /

【K2 略解二】【L1 顯色】

ཡང་ཁ་དོག་གང་ཞེ་ན། གང་གཟུགས་དང་འདྲ་བ་མིག་གི་རྣམ་པར་ཤེས་པའི་སྤྱོད་ཡུལ་དུ་གྱུར་པའོ། །

yang kha dog gang zhe na/ gang gzugs dang 'dra ba mig gi rnam par shes pa'i spyod yul du gyur pa'o/ /

【L2 形色】

དབྱིབས་གང་ཞེ་ན། གང་གཟུགས་རྒྱས་པར་རིང་པོ་ལ་སོགས་པར་ཡོངས་སུ་བཅད་པའི་རྣམ་པའོ། །

dbyibs gang zhe na/ gang gzugs rgyas par ring po la sogs par yongs su bcad pa'i rnam pa'o/ /

【L3 表色】

རྣམ་པར་རིག་བྱེད་གང་ཞེ་ན། རྒྱས་པའི་གཟུགས་སྐྱེས་པ་འགགས་པ་དེ་ཉིད་མི་མཐུན་པའི་རྒྱུས་སྐྱེས་པའི་ཕྱོགས་སུ་མི་འབྱུང་བ་དང༌།དེ་ལས་གཞན་པའི་ཕྱོགས་སུ་ཡང༌། བར་དུ་མ་ཆོད་པ་འམ། བར་དུ་ཆོད་པ་དང་བཅས་པ་འམ། ཉེ་བའམ་རིང་བར་འབྱུང་བ་དང༌། ཕྱོགས་དེ་ཉིད་དུ་ཡང་མི་འགྱུར་བ་འབྱུང་བ་ནི་རྣམ་པར་རིག་བྱེད་ཅེས་བྱའོ། །

rnam par rig byed gang zhe na/ rgyas pa'i gzugs skyes pa 'gags pa de nyid mi mthun pa'i rgyus skyes pa'i phyogs su mi 'byung ba dang/de las gzhan pa'i phyogs su yang/ bar du ma chod pa 'am/ bar du chod pa dang bcas pa 'am/ nye ba'am ring bar 'byung ba dang/ phyogs de nyid du yang mi 'gyur ba 'byung ba ni rnam par rig byed ces bya'o/ /

【J3 對辨差別】【K1 顯色】

དེ་ལ་ཁ་དོག་ནི་སྣང་བ་དང་གསལ་བ་དང་ཞེས་བྱ་བའི་རྣམ་གྲངས་སུ་གཏོགས་པའོ། །

de la kha dog ni snang ba dang gsal ba dang zhes bya ba'i rnam grangs su gtogs pa'o/ /

【K2 形色】

དབྱིབས་ནི་རྒྱས་པ་དང༌། རིང་པོ་དང༌། ཐུང་དུ་ཞེས་བྱ་བ་ལ་སོགས་པའི་རྣམ་གྲངས་སུ་གཏོགས་པའོ། །

dbyibs ni rgyas pa dang/ ring po dang/ thung du zhes bya ba la sogs pa'i rnam grangs su gtogs pa'o/ /

【K3 表色】

རྣམ་པར་རིག་བྱེད་ནི་ལས་དང་བྱེད་པ་དང༌། སྤྱོད་པ་དང༌། གཡོ་བ་དང་། ཡོངས་སུ་གཡོ་བ་ཞེས་བྱ་བའི་རྣམ་གྲངས་སུ་གཏོགས་པའོ། །

rnam par rig byed ni las dang byed pa dang/ spyod pa dang/ g.yo ba dang / yongs su g.yo ba zhes bya ba'i rnam grangs su gtogs pa'o/ /

【K4 釋異名】

ཁ་དོག་དང་དབྱིབས་དང་རྣམ་པར་རིག་བྱེད་ཐམས་ཅད་ཀྱང་མིག་གི་སྤྱོད་ཡུལ་དང༌། མིག་གི་ཡུལ་དང༌། མིག་གི་རྣམ་པར་ཤེས་པའི་སྤྱོད་ཡུལ་དང༌། མིག་གི་རྣམ་པར་ཤེས་པའི་ཡུལ་དང༌། མིག་གི་རྣམ་པར་ཤེས་པའི་དམིགས་པ་དང༌། ཡིད་ཀྱི་རྣམ་པར་ཤེས་པའི་སྤྱོད་ཡུལ་དང༌། ཡིད་ཀྱི་རྣམ་པར་ཤེས་པའི་ཡུལ་དང༌། ཡིད་ཀྱི་རྣམ་པར་ཤེས་པའི་དམིགས་པ་ཞེས་བྱ་བའི་རྣམ་གྲངས་སུ་གཏོགས་པའོ། །

kha dog dang dbyibs dang rnam par rig byed thams cad kyang mig gi spyod yul dang/ mig gi yul dang/ mig gi rnam par shes pa'i spyod yul dang/ mig gi rnam par shes pa'i yul dang/ mig gi rnam par shes pa'i dmigs pa dang/ yid kyi rnam par shes pa'i spyod yul dang/ yid kyi rnam par shes pa'i yul dang/ yid kyi rnam par shes pa'i dmigs pa zhes bya ba'i rnam grangs su gtogs pa'o/ /

【J4 偏明顯色有好惡等】

ཡང་དེ་ཉིད་ཁ་དོག་བཟང་པོ་དང༌། ཁ་དོག་ངན་པ་དང༌། དེ་གཉི་གའི་བར་མ་དོར་གནས་པ་ཁ་དོག་ལྟ་བུའོ། །

yang de nyid kha dog bzang po dang/ kha dog ngan pa dang/ de gnyi ga'i bar ma dor gnas pa kha dog lta bu'o/ /

【H4 助伴】【I1 出體】

གྲོགས་གང་ཞེ་ན། དེ་དང་ལྷན་ཅིག་འབྱུང་ཞིང་མཚུངས་པར་ལྡན་པ་སེམས་ལས་བྱུང་བའི་ཆོས་རྣམས་ཏེ། འདི་ལྟ་སྟེ། ཡིད་ལ་བྱེད་པ་དང༌། རེག་པ་དང༌། ཚོར་བ་དང༌། འདུ་ཤེས་དང༌། སེམས་པའོ། །སེམས་ལས་བྱུང་བའི་ཆོས་གཞན་གང་དག་མིག་གི་རྣམ་པར་ཤེས་པ་དང་ལྷན་ཅིག་འབྱུང་ཞིང་མཚུངས་པར་ལྡན་པ་དེ་དག་ནི།

grogs gang zhe na/ de dang lhan cig 'byung zhing mtshungs par ldan pa sems las byung ba'i chos rnams te/ 'di lta ste/ yid la byed pa dang/ reg pa dang/ tshor ba dang/ 'du shes dang/ sems pa'o/ /sems las byung ba'i chos gzhan gang dag mig gi rnam par shes pa dang lhan cig 'byung zhing mtshungs par ldan pa de dag ni/

【I2 辨相】

དམིགས་པ་གཅིག་པ་རྣམ་པ་དུ་མ་སྟེ། ལྷན་ཅིག་འབྱུང་བ་དག་ཀྱང་རེ་རེ་འབྱུང་ལ།

dmigs pa gcig pa rnam pa du ma ste/ lhan cig 'byung ba dag kyang re re 'byung la/

【I3 釋因】

ཐམས་ཅད་ཀྱང་རང་གི་ས་བོན་ལས་ངེས་པར་འབྱུང་བ། མཚུངས་པར་ལྡན་པ། དམིགས་པ་དང་བཅས་པ། རྣམ་པ་དང་བཅས་པ། གནས་དང་བཅས་པ་དག་གོ། །

thams cad kyang rang gi sa bon las nges par 'byung ba/ mtshungs par ldan pa/ dmigs pa dang bcas pa/ rnam pa dang bcas pa/ gnas dang bcas pa dag go/ /

【H5 作業】【I1 略標】

ལས་གང་ཞེ་ན། དེ་ནི་རྣམ་པ་དྲུག་ཏུ་བལྟ་བར་བྱ་སྟེ།

las gang zhe na/ de ni rnam pa drug tu blta bar bya ste/

【I2 別列】【J1 初四了別業攝】【K1 初業】

ཐོག་མ་ཁོ་ནར་དེ་རང་གི་ཡུལ་ལ་དམིགས་པ་རྣམ་པར་རིག་པའི་ཡུལ་ལས་དང༌།

thog ma kho nar de rang gi yul la dmigs pa rnam par rig pa'i yul las dang/

【K2 餘業】

ཡང་རང་གི་མཚན་ཉིད་རྣམ་པར་རིག་པ་དང༌། ཡང་ད་ལྟར་གྱི་དུས་རྣམ་པར་རིག་པ་དང་། ཡང་སྐད་ཅིག་གཅིག་རྣམ་པར་རིག་པ་དང༌།

yang rang gi mtshan nyid rnam par rig pa dang/ yang da ltar gyi dus rnam par rig pa dang / yang skad cig gcig rnam par rig pa dang/

【J2 後二隨轉等業攝】【K1 標】

ཡང་རྣམ་པ་གཉིས་ཀྱིས་ཡིད་ཀྱི་

yang rnam pa gnyis kyis yid kyi

【K2 列】【L1 隨轉業】

རྣམ་པར་ཤེས་པའི་རྗེས་སུ་འཇུག་པ་སྟེ། དགེ་བ་ཉོན་མོངས་པ་ཅན་གྱི་རྗེས་སུ་འཇུག་པ་དང༌། ལས་ཀུན་ལས་སློང་བའི་རྗེས་སུ་འཇུག་པ་དང༌།

rnam par shes pa'i rjes su 'jug pa ste/ dge ba nyon mongs pa can gyi rjes su 'jug pa dang/ las kun las slong ba'i rjes su 'jug pa dang/

【L6 取果業】

ཡང་སྡུག་པ་དང་མི་སྡུག་པའི་འབྲས་བུ་ཡོངས་སུ་འཛིན་པ་སྟེ་ལས་དྲུག་པའོ། །

yang sdug pa dang mi sdug pa'i 'bras bu yongs su 'dzin pa ste las drug pa'o/ /

【G2 耳識之五相】【H1 自性】

རྣ་བའི་རྣམ་པར་ཤེས་པ་གང་ཞེ་ན། གང་རྣ་བ་ལ་བརྟེན་ནས་སྒྲ་སོ་སོར་རྣམ་པར་རིག་པའོ། །

rna ba'i rnam par shes pa gang zhe na/ gang rna ba la brten nas sgra so sor rnam par rig pa'o/ /

【H2 所依】【I1 舉依】【J1 俱有依】

གནས་གང་ཞེ་ན། རྣ་བ་ནི་ལྷན་ཅིག་འབྱུང་བའི་གནས་སོ༑ །

gnas gang zhe na/ rna ba ni lhan cig 'byung ba'i gnas so| /

【J2 等無間依】

ཡིད་ནི་དེ་མ་ཐག་པའི་གནས་སོ། །

yid ni de ma thag pa'i gnas so/ /

【J3 種子依】

ས་བོན་ཐམས་ཅད་པ་ཀུན་གཞི་རྣམ་པར་ཤེས་པ་དེ་ཉིད་ནི་ས་བོན་གྱི་གནས་སོ། །

sa bon thams cad pa kun gzhi rnam par shes pa de nyid ni sa bon gyi gnas so/ /

【I2 出體】【J1 耳】

རྣ་བ་གང་ཞེ་ན། གང་འབྱུང་བ་ཆེན་པོ་བཞི་པོ་དག་རྒྱུར་བྱས་པ། རྣ་བའི་རྣམ་པར་ཤེས་པའི་རྟེན་པོ་གཟུགས་དང་བ་སྟེ། བསྟན་དུ་མེད་ལ་ཐོགས་པ་དང་བཅས་པའོ། །

rna ba gang zhe na/ gang 'byung ba chen po bzhi po dag rgyur byas pa/ rna ba'i rnam par shes pa'i rten po gzugs dang ba ste/ bstan du med la thogs pa dang bcas pa'o/ /

【J2 意等】

ཡིད་དང་ས་བོན་གྱི་རྣམ་པར་དབྱེ་བ་ནི་སྔ་མ་བཞིན་ནོ། །

yid dang sa bon gyi rnam par dbye ba ni snga ma bzhin no/ /

【H3 所緣】【I1 出體性】

དམིགས་པ་གང་ཞེ་ན། སྒྲ་རྣམ་པ་དུ་མ་བསྟན་དུ་མེད་ལ་ཐོགས་པ་དང་བཅས་པ་དག་སྟེ།

dmigs pa gang zhe na/ sgra rnam pa du ma bstan du med la thogs pa dang bcas pa dag ste/

【I2 辨種類】【J1 出多種】

འདི་ལྟ་སྟེ། དུང་གི་སྒྲ་དང༌། རྔ་བོ་ཆེའི་སྒྲ་དང༌། རྫ་རྔའི་སྒྲ་དང༌། གར་བྱེད་པའི་སྒྲ་དང༌། གླུའི་སྒྲ་དང༌། རོལ་མོའི་སྒྲ་དང༌། རྔ་བོ་ཆེའི་སྒྲ་དང༌། བུད་མེད་ཀྱི་སྒྲ་དང༌། སྐྱེས་པའི་སྒྲ་དང༌། རླུང་དང་ཤིང་གི་སྒྲ་དང༌། གསལ་བ་དང༌། མི་གསལ་བ་དང་། དོན་དང་ལྡན་པ་དང༌། དོན་མེད་པ་དང༌། ཆུང་ངུ་དང༌། འབྲིང་དང༌། ཆེན་པོ་དང༌། ཆུ་ཀླུང་གི་སྒྲ་དང༌། ཅ་ཅོའི་སྒྲ་དང༌། ལུང་ནོད་པའི་སྒྲ་དང༌། ཁ་ཏོན་བྱེད་པའི་སྒྲ་དང༌། འཆད་པའི་སྒྲ་དང༌།འབེལ་བའི་གཏམ་དང༌། རྣམ་པར་གཏན་ལ་འབེབས་པའི་སྒྲ་དང༌། དེ་ལྟ་བུ་དང་མཐུན་པའི་སྒྲ་མང་པོ་དག་གོ། །

'di lta ste/ dung gi sgra dang/ rnga bo che'i sgra dang/ rdza rnga'i sgra dang/ gar byed pa'i sgra dang/ glu'i sgra dang/ rol mo'i sgra dang/ rnga bo che'i sgra dang/ bud med kyi sgra dang/ skyes pa'i sgra dang/ rlung dang shing gi sgra dang/ gsal ba dang/ mi gsal ba dang / don dang ldan pa dang/ don med pa dang/ chung ngu dang/ 'bring dang/ chen po dang/ chu klung gi sgra dang/ ca co'i sgra dang/ lung nod pa'i sgra dang/ kha ton byed pa'i sgra dang/ 'chad pa'i sgra dang/'bel ba'i gtam dang/ rnam par gtan la 'bebs pa'i sgra dang/ de lta bu dang mthun pa'i sgra mang po dag go/ /

【J2 略三種】【K1 初三種】【L1 標列】

དེ་ཡང་ཟིན་པའི་འབྱུང་བ་ཆེན་པོའི་རྒྱུ་ལས་བྱུང་བ་དང༌། མ་ཟིན་པའི་འབྱུང་བ་ཆེན་པོའི་རྒྱུ་ལས་བྱུང་བ་དང༌། ཟིན་པ་དང་མ་ཟིན་པའི་འབྱུང་བ་ཆེན་པོའི་རྒྱུ་ལས་བྱུང་བའོ། །དེ་ལ་དང་པོ་ནི་གང་ནང་རྐྱེན་དུ་གྱུར་པ་ཉིད་དོ། །

de yang zin pa'i 'byung ba chen po'i rgyu las byung ba dang/ ma zin pa'i 'byung ba chen po'i rgyu las byung ba dang/ zin pa dang ma zin pa'i 'byung ba chen po'i rgyu las byung ba'o/ /de la dang po ni gang nang rkyen du gyur pa nyid do/ /

【L2 料簡】

གཉིས་པ་ནི་གང་ཕྱི་རོལ་རྐྱེན་དུ་གྱུར་པ་ཉིད་དོ། །གསུམ་པ་ནི་གང་ནང་དང་ཕྱི་རྐྱེན་དུ་གྱུར་པ་ཉིད་དོ། །

gnyis pa ni gang phyi rol rkyen du gyur pa nyid do/ /gsum pa ni gang nang dang phyi rkyen du gyur pa nyid do/ /

【K2 後三種】

དེ་ཡང་ཡིད་དུ་འོང་བ་དང༌། ཡིད་དུ་མི་འོང་བ་དང༌། དེ་གཉི་ག་ལས་བཟློག་པའོ། །

de yang yid du 'ong ba dang/ yid du mi 'ong ba dang/ de gnyi ga las bzlog pa'o/ /

【I3 釋異名】【J1 約彼相辨】

དེ་ལ་སྒྲ་དང༌། དབྱངས་དང༌། ང་རོ་དང༌། ངེས་པའི་ཚིག་དང༌། སྒྲ་སྐད་དང༌། ཚིག་གི་རྣམ་པར་རིག་བྱེད་ནི་རྣམ་གྲངས་སུ་གཏོགས་པའོ། །

de la sgra dang/ dbyangs dang/ nga ro dang/ nges pa'i tshig dang/ sgra skad dang/ tshig gi rnam par rig byed ni rnam grangs su gtogs pa'o/ /

【J2 約根識辨】

རྣ་བའི་སྤྱོད་ཡུལ་དང༌། རྣ་བའི་ཡུལ་དང༌། རྣ་བའི་རྣམ་པར་ཤེས་པའི་སྤྱོད་ཡུལ་དང༌། རྣ་བའི་རྣམ་པར་ཤེས་པའི་ཡུལ་དང༌། རྣ་བའི་རྣམ་པར་ཤེས་པའི་དམིགས་པ་དང༌། ཡིད་ཀྱི་རྣམ་པར་ཤེས་པའི་སྤྱོད་ཡུལ་དང༌། ཡིད་ཀྱི་རྣམ་པར་ཤེས་པའི་ཡུལ་དང༌། ཡིད་ཀྱི་རྣམ་པར་ཤེས་པའི་དམིགས་པ་རྣམས་ནི་རྣམ་གྲངས་སུ་གཏོགས་པའོ། །

rna ba'i spyod yul dang/ rna ba'i yul dang/ rna ba'i rnam par shes pa'i spyod yul dang/ rna ba'i rnam par shes pa'i yul dang/ rna ba'i rnam par shes pa'i dmigs pa dang/ yid kyi rnam par shes pa'i spyod yul dang/ yid kyi rnam par shes pa'i yul dang/ yid kyi rnam par shes pa'i dmigs pa rnams ni rnam grangs su gtogs pa'o/ /

【H4-5 助伴及業】

གྲོགས་དང་ལས་ནི་མིག་གི་རྣམ་པར་ཤེས་པའི་རང་བཞིན་དུ་རིག་པར་བྱའོ། །

grogs dang las ni mig gi rnam par shes pa'i rang bzhin du rig par bya'o/ /

【G3 鼻識之五相】【H1 自性】

སྣའི་རྣམ་པར་ཤེས་པ་གང་ཞེ་ན། གང་སྣ་ལ་བརྟེན་ནས་དྲི་སོ་སོར་རྣམ་པར་རིག་པའོ།།

sna'i rnam par shes pa gang zhe na/ gang sna la brten nas dri so sor rnam par rig pa'o//

【H2 所依】【I1 舉依】【J1 俱有依】

གནས་གང་ཞེ་ན། སྣ་ནི་ལྷན་ཅིག་འབྱུང་བའི་གནས་སོ། །

gnas gang zhe na/ sna ni lhan cig 'byung ba'i gnas so/ /

【J2 等無間依】

ཡིད་ནི་དེ་མ་ཐག་པའི་གནས་སོ། །

yid ni de ma thag pa'i gnas so/ /

【J3 種子依】

ས་བོན་ཐམས་ཅད་པ་ཀུན་གཞི་རྣམ་པར་ཤེས་པ་དེ་ཉིད་ནི་ས་བོན་གྱི་གནས་སོ། །

sa bon thams cad pa kun gzhi rnam par shes pa de nyid ni sa bon gyi gnas so/ /

【I2 出體】【J1 鼻】

སྣ་གང་ཞེ་ན། གང་འབྱུང་བ་ཆེན་པོ་བཞི་པོ་དག་རྒྱུར་བྱས་པ། སྣའི་རྣམ་པར་ཤེས་པའི་རྟེན་པོ་གཟུགས་དང་བ་སྟེ། བསྟན་དུ་མེད་ལ་ཐོགས་པ་དང་བཅས་པའོ། །

sna gang zhe na/ gang 'byung ba chen po bzhi po dag rgyur byas pa/ sna'i rnam par shes pa'i rten po gzugs dang ba ste/ bstan du med la thogs pa dang bcas pa'o/ /

【J2 意等】

ཡིད་དང་ས་བོན་གྱི་རྣམ་པར་དབྱེ་བ་ནི་སྔ་མ་བཞིན་ནོ། །

yid dang sa bon gyi rnam par dbye ba ni snga ma bzhin no/ /

【H3 所緣】【I1 出體性】

དམིགས་པ་གང་ཞེ་ན། དྲི་རྣམ་པ་དུ་མ་བསྟན་དུ་མེད་ལ་ཐོགས་པ་དང་བཅས་པ་དག་སྟེ།

dmigs pa gang zhe na/ dri rnam pa du ma bstan du med la thogs pa dang bcas pa dag ste/

【I2 辨種類】【J1 標】

〔藏譯無〕

[〔藏譯無〕]

【J2 列】

དྲི་ཞིམ་པའམ། དྲི་ང་བའམ། དྲི་མཉམ་པ་བསྣམ་པར་བྱ་བ་འདི་ལྟ་སྟེ། རྩ་བའི་དྲི་དང༌། སྙིང་པོའི་དྲི་དང༌། ལོ་མའི་དྲི་དང༌། མེ་ཏོག་གི་དྲི་དང༌། འབྲས་བུའི་དྲི་

dri zhim pa'am/ dri nga ba'am/ dri mnyam pa bsnam par bya ba 'di lta ste/ rtsa ba'i dri dang/ snying po'i dri dang/ lo ma'i dri dang/ me tog gi dri dang/ 'bras bu'i dri

【J3 結】

ལ་སོགས་པ་དྲི་མང་པོ་དག་གོ། །

la sogs pa dri mang po dag go/ /

【I3 釋異名】【J1 約彼相辨】

དེ་ལ་དྲི་དང༌། བསྣམ་པ་དང༌། བསྣམ་པར་བྱ་བ་དང༌།ཀུན་ཏུ་བསྣམ་པར་བྱ་བ་ལ་སོགས་པ་ནི་རྣམ་གྲངས་སུ་གཏོགས་པའོ། །

de la dri dang/ bsnam pa dang/ bsnam par bya ba dang/kun tu bsnam par bya ba la sogs pa ni rnam grangs su gtogs pa'o/ /

【J2 約根識辨】

སྣའི་སྤྱོད་ཡུལ་དང༌། སྣའི་ཡུལ་དང༌། སྣའི་རྣམ་པར་ཤེས་པའི་སྤྱོད་ཡུལ་དང༌། སྣའི་རྣམ་པར་ཤེས་པའི་ཡུལ་དང༌། སྣའི་རྣམ་པར་ཤེས་པའི་དམིགས་པ་དང༌། ཡིད་ཀྱི་རྣམ་པར་ཤེས་པའི་སྤྱོད་ཡུལ་དང༌། ཡིད་ཀྱི་རྣམ་པར་ཤེས་པའི་ཡུལ་དང༌། ཡིད་ཀྱི་རྣམ་པར་ཤེས་པའི་དམིགས་པ་ནི་རྣམ་གྲངས་སུ་གཏོགས་པའོ། །

sna'i spyod yul dang/ sna'i yul dang/ sna'i rnam par shes pa'i spyod yul dang/ sna'i rnam par shes pa'i yul dang/ sna'i rnam par shes pa'i dmigs pa dang/ yid kyi rnam par shes pa'i spyod yul dang/ yid kyi rnam par shes pa'i yul dang/ yid kyi rnam par shes pa'i dmigs pa ni rnam grangs su gtogs pa'o/ /

【H4-5 助伴及業】

གྲོགས་དང་ལས་ནི་སྔ་མ་བཞིན་དུ་རིག་པར་བྱའོ། །

grogs dang las ni snga ma bzhin du rig par bya'o/ /

【G4 舌識之五相】【H1 自性】

ལྕེའི་རྣམ་པར་ཤེས་པ་གང་ཞེ་ན། གང་ལྕེ་ལ་བརྟེན་ནས་སོ་སོར་རྣམ་པར་རིག་པའོ། །

lce'i rnam par shes pa gang zhe na/ gang lce la brten nas so sor rnam par rig pa'o/ /

【H2 所依】【I1 舉依】【J1 俱有依】

གནས་གང་ཞེ་ན། ལྕེ་ནི་ལྷན་ཅིག་འབྱུང་བའི་གནས་སོ། །

gnas gang zhe na/ lce ni lhan cig 'byung ba'i gnas so/ /

【J2 等無間依】

ཡིད་ནི་དེ་མ་ཐག་པའི་གནས་སོ། །

yid ni de ma thag pa'i gnas so/ /

【J3 種子依】

ས་བོན་ཐམས་ཅད་པ་ཀུན་གཞི་རྣམ་པར་ཤེས་པ་དེ་ཉིད་ནི་ས་བོན་གྱི་གནས་སོ། །

sa bon thams cad pa kun gzhi rnam par shes pa de nyid ni sa bon gyi gnas so/ /

【I2 出體】【J1 舌】

ལྕེ་གང་ཞེ་ན། གང་འབྱུང་བ་ཆེན་པོ་བཞི་པོ་དག་རྒྱུར་བྱས་པ། ལྕེའི་རྣམ་པར་ཤེས་པའི་རྟེན་པོ་གཟུགས་དང་བ་སྟེ། བསྟན་དུ་མེད་ལ་ཐོགས་པ་དང་བཅས་པའོ། །

lce gang zhe na/ gang 'byung ba chen po bzhi po dag rgyur byas pa/ lce'i rnam par shes pa'i rten po gzugs dang ba ste/ bstan du med la thogs pa dang bcas pa'o/ /

【J2 意等】

ཡིད་དང་ས་བོན་གྱི་རྣམ་པར་དབྱེ་བ་ནི་སྔ་མ་བཞིན་ནོ། །

yid dang sa bon gyi rnam par dbye ba ni snga ma bzhin no/ /

【H3 所緣】【I1 出體性】

དམིགས་པ་གང་ཞེ་ན། རོ་རྣམ་པ་དུ་མ་བསྟན་དུ་མེད་ལ་ཐོགས་པ་དང་བཅས་པ་དག་སྟེ།

dmigs pa gang zhe na/ ro rnam pa du ma bstan du med la thogs pa dang bcas pa dag ste/

【I2 差別】

དེ་དག་ཀྱང་རོ་ཁ་བ་དང༌། སྐྱུར་བ་དང༌། ཚ་བ་དང༌། བསྐ་བ་དང༌། ལན་ཚྭའི་རོ་དང༌། མངར་བ་སྟེ། ཡིད་དུ་འོང་བ་དང༌། ཡིད་དུ་མི་འོང་བ་དང༌། བཏང་སྙོམས་ཀྱི་གནས་མྱང་བར་བྱ་བ་དག་གོ། །

de dag kyang ro kha ba dang/ skyur ba dang/ tsha ba dang/ bska ba dang/ lan tshwa'i ro dang/ mngar ba ste/ yid du 'ong ba dang/ yid du mi 'ong ba dang/ btang snyoms kyi gnas myang bar bya ba dag go/ /

【I3 名異】

དེ་ལ་རོ་དང༌། མྱང་བར་བྱ་བ་དང༌། མིད་པར་བྱ་བ་དང༌། བཟའ་བ་དང༌།བཏུང་བ་དང༌།བལྡག་པ་དང༌།གཞིབ་པ་དང༌། ཉེ་བར་སྤྱད་པ་ལ་སོགས་པ་ནི་རྣམ་གྲངས་སུ་གཏོགས་པའོ། །

de la ro dang/ myang bar bya ba dang/ mid par bya ba dang/ bza' ba dang/btung ba dang/bldag pa dang/gzhib pa dang/ nye bar spyad pa la sogs pa ni rnam grangs su gtogs pa'o/ /

【I4 顯舌等境】

ལྕེའི་སྤྱོད་ཡུལ་དང༌། ལྕེའི་ཡུལ་དང༌། ལྕེའི་རྣམ་པར་ཤེས་པའི་སྤྱོད་ཡུལ་དང༌། ལྕེའི་རྣམ་པར་ཤེས་པའི་ཡུལ་དང༌། ལྕེའི་རྣམ་པར་ཤེས་པའི་དམིགས་པ་དང༌། ཡིད་ཀྱི་རྣམ་པར་ཤེས་པའི་སྤྱོད་ཡུལ་དང༌། ཡིད་ཀྱི་རྣམ་པར་ཤེས་པའི་ཡུལ་དང༌། ཡིད་ཀྱི་རྣམ་པར་ཤེས་པའི་དམིགས་པ་ནི་རྣམ་གྲངས་སུ་གཏོགས་པའོ། །

lce'i spyod yul dang/ lce'i yul dang/ lce'i rnam par shes pa'i spyod yul dang/ lce'i rnam par shes pa'i yul dang/ lce'i rnam par shes pa'i dmigs pa dang/ yid kyi rnam par shes pa'i spyod yul dang/ yid kyi rnam par shes pa'i yul dang/ yid kyi rnam par shes pa'i dmigs pa ni rnam grangs su gtogs pa'o/ /

【H4-5 助伴及業】

གྲོགས་དང་ལས་ནི་སྔ་མ་བཞིན་དུ་རིག་པར་བྱའོ། །

grogs dang las ni snga ma bzhin du rig par bya'o/ /

【G5 身識之五相】【H1 自性】

ལུས་ཀྱི་རྣམ་པར་ཤེས་པ་གང་ཞེ་ན། གང་ལུས་ལ་བརྟེན་ནས་རེག་བྱ་སོ་སོར་རྣམ་པར་རིག་པའོ། །

lus kyi rnam par shes pa gang zhe na/ gang lus la brten nas reg bya so sor rnam par rig pa'o/ /

【H2 所依】【I1 舉依】【J1 俱有依】

གནས་གང་ཞེ་ན། ལུས་ནི་ལྷན་ཅིག་འབྱུང་བའི་གནས་སོ། །

gnas gang zhe na/ lus ni lhan cig 'byung ba'i gnas so/ /

【J2 等無間依】

ཡིད་ནི་དེ་མ་ཐག་པའི་གནས་སོ། །

yid ni de ma thag pa'i gnas so/ /

【J3 種子依】

ས་བོན་ཐམས་ཅད་པ་ཀུན་གཞི་རྣམ་པར་ཤེས་པ་དེ་ཉིད་ནི་ས་བོན་གྱི་གནས་སོ། །

sa bon thams cad pa kun gzhi rnam par shes pa de nyid ni sa bon gyi gnas so/ /

【I2 出體】【J1 身】

ལུས་གང་ཞེ་ན། གང་འབྱུང་བ་ཆེན་པོ་བཞི་པོ་དག་རྒྱུར་བྱས་པ་ལུས་ཀྱི་རྣམ་པར་ཤེས་པའི་རྟེན་པོ་གཟུགས་དང་བ་སྟེ། བསྟན་དུ་མེད་ལ་ཐོགས་པ་དང་བཅས་པའོ། །

lus gang zhe na/ gang 'byung ba chen po bzhi po dag rgyur byas pa lus kyi rnam par shes pa'i rten po gzugs dang ba ste/ bstan du med la thogs pa dang bcas pa'o/ /

【J2 意等】

ཡིད་དང་ས་བོན་གྱི་རྣམ་པར་དབྱེ་བ་ནི་སྔ་མ་བཞིན་ནོ། །

yid dang sa bon gyi rnam par dbye ba ni snga ma bzhin no/ /

【H3 所緣】【I1 出體性】

དམིགས་པ་གང་ཞེ་ན། རེག་བྱ་རྣམ་པ་བསྟན་དུ་མེད་ལ་ཐོགས་པ་དང་བཅས་པ་དག་སྟེ།

dmigs pa gang zhe na/ reg bya rnam pa bstan du med la thogs pa dang bcas pa dag ste/

【I2 辨種類】【J1 多種】

འདི་ལྟ་སྟེ། ས་དང༌། ཆུ་དང༌། མེ་དང༌། རླུང་དང༌། ཡང་བ་ཉིད་དང༌། ལྕི་བ་ཉིད་དང༌། འཇམ་པ་ཉིད་དང༌། རྩུབ་པ་ཉིད་དང༌། གྲང་བ་དང༌། བཀྲེས་པ་དང༌། སྐོམ་པ་དང༌། ངོམས་པ་དང༌། ཉམས་སྟོབས་དང༌། ཉམ་ཆུང་བ་དང༌། ནད་དང༌། རྒ་བ་དང༌། འཆི་བ་དང༌། གཡའ་བ་དང༌། བརྒྱལ་བ་དང༌། འདྲེད་པ་དང༌། ࿒ངལ་བ་དང༌། ངལ་སོས་པ་དང༌།ནེམ་ནེམ་པོ་ཉིད་དང༌། མདངས་བཟང་བ་དང༌། དེ་ལྟ་བུ་དང་མཐུན་པའི་རེག་བྱ་རྣམ་པ་མང་པོ་དག་གོ། །

'di lta ste/ sa dang/ chu dang/ me dang/ rlung dang/ yang ba nyid dang/ lci ba nyid dang/ 'jam pa nyid dang/ rtsub pa nyid dang/ grang ba dang/ bkres pa dang/ skom pa dang/ ngoms pa dang/ nyams stobs dang/ nyam chung ba dang/ nad dang/ rga ba dang/ 'chi ba dang/ g.ya' ba dang/ brgyal ba dang/ 'dred pa dang/ ngal ba dang/ ngal sos pa dang/nem nem po nyid dang/ mdangs bzang ba dang/ de lta bu dang mthun pa'i reg bya rnam pa mang po dag go/ /

【J2 三種】

དེ་ཡང་རེག་ན་བདེ་བ་དང༌། རེག་ན་སྡུག་བསྔལ་བ་དང༌། བཏང་སྙོམས་ཀྱིས་གནས་ཀྱི་རེག་པར་བྱའོ། །

de yang reg na bde ba dang/ reg na sdug bsngal ba dang/ btang snyoms kyis gnas kyi reg par bya'o/ /

【I3 釋異名】【J1 約彼相辨】

དེ་ལ་རེག་བྱ་དང༌། རེག་པ་དང༌། རེག་པར་བྱ་བ་དང༌། རྩུབ་པ་དང༌། རླན་པ་དང༌། གཡོ་བ་དང༌། དྲོ་བ་ལ་སོགས་པ་ནི་རྣམ་གྲངས་སུ་གཏོགས་པའོ། །

de la reg bya dang/ reg pa dang/ reg par bya ba dang/ rtsub pa dang/ rlan pa dang/ g.yo ba dang/ dro ba la sogs pa ni rnam grangs su gtogs pa'o/ /

【J2 約根識辨】

ལུས་ཀྱི་སྤྱོད་ཡུལ་དང༌། ལུས་ཀྱི་ཡུལ་དང༌། ལུས་ཀྱི་རྣམ་པར་ཤེས་པའི་སྤྱོད་ཡུལ་དང༌། ལུས་ཀྱི་རྣམ་པར་ཤེས་པའི་ཡུལ་དང༌། ལུས་ཀྱི་རྣམ་པར་ཤེས་པའི་དམིགས་པ་དང༌། ཡིད་ཀྱི་རྣམ་པར་ཤེས་པའི་སྤྱོད་ཡུལ་དང༌། ཡིད་ཀྱི་རྣམ་པར་ཤེས་པའི་ཡུལ་དང༌། ཡིད་ཀྱི་རྣམ་པར་ཤེས་པའི་དམིགས་པ་ནི་རྣམ་གྲངས་སུ་གཏོགས་པའོ། །

lus kyi spyod yul dang/ lus kyi yul dang/ lus kyi rnam par shes pa'i spyod yul dang/ lus kyi rnam par shes pa'i yul dang/ lus kyi rnam par shes pa'i dmigs pa dang/ yid kyi rnam par shes pa'i spyod yul dang/ yid kyi rnam par shes pa'i yul dang/ yid kyi rnam par shes pa'i dmigs pa ni rnam grangs su gtogs pa'o/ /

【H4-5 助伴及業】

གྲོགས་དང་ལས་ནི་སྔ་མ་བཞིན་དུ་རིག་པར་བྱའོ། །

grogs dang las ni snga ma bzhin du rig par bya'o/ /

【D2 約根境作意分別】【E1 舉眼識】【F1 簡不生】

དེ་ལ་མིག་ཀྱང་ཡོངས་སུ་མ་ཉམས་པ་དང༌། གཟུགས་ཀྱང་སྣང་བར་གྱུར་དུ་ཟིན་ཀྱང༌། དེ་དང་འབྱུང་བ་ཡིད་ལ་བྱེད་པ་ཡང་ཉེ་བར་གནས་པར་མ་གྱུར་ན༑ དེ་ལས་སྐྱེས་པའི་མིག་གི་རྣམ་པར་ཤེས་པ་འབྱུང་བར་མི་འགྱུར་ཏེ།

de la mig kyang yongs su ma nyams pa dang/ gzugs kyang snang bar gyur du zin kyang/ de dang 'byung ba yid la byed pa yang nye bar gnas par ma gyur na| de las skyes pa'i mig gi rnam par shes pa 'byung bar mi 'gyur te/

【F2 顯得生】

འདི་ལྟར་མིག་ཀྱང་ཡོངས་སུ་མ་ཉམས་ལ། གཟུགས་ཀྱང་སྣང་བར་གྱུར་ཅིང༌། དེ་དང་འབྱུང་བ་ཡིད་ལ་བྱེད་པ་ཡང་ཉེ་བར་གནས་པར་གྱུར་ན། དེའི་ཕྱིར་དེ་ལས་སྐྱེས་པའི་མིག་གི་རྣམ་པར་ཤེས་པ་འབྱུང་བར་འགྱུར་རོ། །

'di ltar mig kyang yongs su ma nyams la/ gzugs kyang snang bar gyur cing/ de dang 'byung ba yid la byed pa yang nye bar gnas par gyur na/ de'i phyir de las skyes pa'i mig gi rnam par shes pa 'byung bar 'gyur ro/ /

【E2 例餘識】

མིག་གི་རྣམ་པར་ཤེས་པ་ཇི་ལྟ་བ་བཞིན་དུ། རྣ་བ་དང༌། སྣ་དང༌།ལྕེ་དང༌། ལུས་ཀྱི་རྣམ་པར་ཤེས་པ་རྣམས་ལ་ཡང་དེ་བཞིན་དུ་བལྟ་བར་བྱའོ། །

mig gi rnam par shes pa ji lta ba bzhin du/ rna ba dang/ sna dang/lce dang/ lus kyi rnam par shes pa rnams la yang de bzhin du blta bar bya'o/ /

【D3 約率爾等心分別】【E1 舉眼識】【F1 初三心】【G1 標】

དེ་ལ་མིག་གི་རྣམ་པར་ཤེས་པ་བྱུང་བ་ན།

de la mig gi rnam par shes pa byung ba na/

【G2 列】

ཉེ་བར་གནས་པ་ལས་བྱུང་བ་དང༌། ཚོལ་བ་དང༌། ངེས་པའི་སེམས་རྣམ་པ་གསུམ་རིམ་བཞིན་དུ་དམིགས་པར་འགྱུར་ཏེ།

nye bar gnas pa las byung ba dang/ tshol ba dang/ nges pa'i sems rnam pa gsum rim bzhin du dmigs par 'gyur te/

【G3 釋】

དེ་ལ་དང་པོ་ནི་མིག་གི་རྣམ་པར་ཤེས་པ་ཉིད་དོ། །གཉིས་ནི་ཡིད་ཀྱི་རྣམ་པར་ཤེས་པའོ༑ །

de la dang po ni mig gi rnam par shes pa nyid do/ /gnyis ni yid kyi rnam par shes pa'o| /

【F2 後二心】【G1 染淨心】

དེ་ལ་ངེས་པའི་སེམས་ཕན་ཆད་ནས། ཀུན་ནས་ཉོན་མོངས་པ་དང༌། རྣམ་པར་བྱང་བར་འགྱུར་བར་བལྟའོ། །

de la nges pa'i sems phan chad nas/ kun nas nyon mongs pa dang/ rnam par byang bar 'gyur bar blta'o/ /

【G2 等流心】

དེ་ནས་དེའི་རྒྱུ་མཐུན་པའི་མིག་གི་རྣམ་པར་ཤེས་པ་ཡང༌། དགེ་བ་དང་མི་དགེ་བར་འབྱུང་བར་འགྱུར་ཏེ། རང་གི་རྟོག་པའི་དབང་གིས་ནི་མ་ཡིན་ནོ། །ཇི་སྲིད་དུ་ཡིད་དེ་གཞན་ལ་རྣམ་པར࿒གཡེངས་པར་མ་གྱུར་པ་དེ་སྲིད་དུ་ཡིད་ཀྱི་རྣམ་པར་ཤེས་པ་དང༌། མིག་གི་རྣམ་པར་ཤེས་པ་གཉི་ག་དགེ་བའམ། ཉོན་མོངས་པ་ཅན་དུ་འགྱུར་རོ། །

de nas de'i rgyu mthun pa'i mig gi rnam par shes pa yang/ dge ba dang mi dge bar 'byung bar 'gyur te/ rang gi rtog pa'i dbang gis ni ma yin no/ /ji srid du yid de gzhan la rnam par g.yengs par ma gyur pa de srid du yid kyi rnam par shes pa dang/ mig gi rnam par shes pa gnyi ga dge ba'am/ nyon mongs pa can du 'gyur ro/ /

【E2 例餘識】

མིག་གི་རྣམ་པར་ཤེས་པ་བྱུང་བ་ན། ཇི་ལྟ་བ་བཞིན་དུ་ལུས་ཀྱི་རྣམ་པར་ཤེས་པའི་བར་དུ་ཡང་དེ་བཞིན་དུ་རིག་པར་བྱའོ། །

mig gi rnam par shes pa byung ba na/ ji lta ba bzhin du lus kyi rnam par shes pa'i bar du yang de bzhin du rig par bya'o/ /

【D4 就喻相，重辨初門所依緣等】【E1 如行旅喻】

དེ་ལ་གནས་ནི་ཡུལ་གཞན་དུ་འགྲོ་བའི་བཞོན་པ་བཞིན་དུ་བལྟ་བར་བྱའོ། །རྣམ་པར་ཤེས་པའི་ཚོགས་ལྔ་པོ་དག་ནི་གྲོགས་རྣམས་ནི་འགྲོན་པོ་འགྲོགས་པ་ལྟ་བུའོ། །དམིགས་པ་ནི་བྱ་བའི་དོན་ལྟ་བུའོ། །ལས་ནི་རང་གི་ནུས་པ་ལྟ་བུའོ། །

de la gnas ni yul gzhan du 'gro ba'i bzhon pa bzhin du blta bar bya'o/ /rnam par shes pa'i tshogs lnga po dag ni grogs rnams ni 'gron po 'grogs pa lta bu'o/ /dmigs pa ni bya ba'i don lta bu'o/ /las ni rang gi nus pa lta bu'o/ /

【E2 如居家喻】

རྣམ་གྲངས་གཞན་དུ་ན། དེ་དག་གི་གནས་ནི་ཁྱིམ་ན་གནས་པའི་ཁྱིམ་ལྟ་བུར་བལྟའོ། །དམིགས་པ་ནི་ལོངས་སྤྱོད་ལྟ་བུའོ། །གྲོགས་ནི་བྲན་དང་བྲན་མོ་ལ་སོགས་པ་ལྟ་བུའོ༑ །ལས་ནི་རྩོལ་བ་ལྟ་བུའོ། །

rnam grangs gzhan du na/ de dag gi gnas ni khyim na gnas pa'i khyim lta bur blta'o/ /dmigs pa ni longs spyod lta bu'o/ /grogs ni bran dang bran mo la sogs pa lta bu'o| /las ni rtsol ba lta bu'o/ /

【B2 意地】【C1 結前問後】

རྣལ་འབྱོར་སྤྱོད་པའི་ས་ལས་རྣམ་པར་ཤེས་པའི་ཚོགས་ལྔ་དང་ལྡན་པའི་ས་སྟེ་དང་པོའོ།། །།ཡིད་ཀྱི་ས་གང་ཞེ་ན།

rnal 'byor spyod pa'i sa las rnam par shes pa'i tshogs lnga dang ldan pa'i sa ste dang po'o// //yid kyi sa gang zhe na/

【C2 對問解釋】【D1 以五門分別地體】【E1 標列】

དེ་ཡང་རྣམ་པ་ལྔ་ཁོ་ནར་བལྟ་བར་བྱ་སྟེ། ངོ་བོ་ཉིད་དང༌། གནས་དང༌།དམིགས་པ་དང༌། གྲོགས་དང༌། ལས་སོ། །

de yang rnam pa lnga kho nar blta bar bya ste/ ngo bo nyid dang/ gnas dang/dmigs pa dang/ grogs dang/ las so/ /

【E2 別釋】【F1 自性】

དེ་ལ་ངོ་བོ་ཉིད་གང་ཞེ་ན། སེམས་དང་ཡིད་དང་རྣམ་པར་ཤེས་པ་གང་ཡིན་པའོ། །སེམས་གང་ཞེ་ན། ས་བོན་ཐམས་ཅད་དང་ལྡན་པ་དང༌། གནས་ཀྱི་དངོས་པོར་གྱུར་པ་དང༌། གནས་ཀྱི་དངོས་པོར་གནས་པ་དང༌། ལེན་པར་བྱེད་པ་རྣམ་པར་སྨིན་པར་བསྡུས་པ་ཀུན་གཞི་རྣམ་པར་ཤེས་པ་གང་ཡིན་པའོ། །ཡིད་གང་ཞེ་ན། རྣམ་པར་ཤེས་པའི་ཚོགས་དྲུག་པོ་དག་འགགས་མ་ཐག་པ་གང་ཡིན་པ་དང༌། ཉོན་མོངས་པ་ཅན་གྱི་ཡིད་མ་རིག་པ་དང༌། བདག་ཏུ་ལྟ་བ་དང༌། ངའོ་སྙམ་པའི་ང་རྒྱལ་དང༌། སྲེད་པའི་མཚན་ཉིད་ཀྱི་ཉོན་མོངས་པ་རྣམ་པ་བཞི་དང་རྟག་ཏུ་ལྡན་པ་གང་ཡིན་པའོ། །རྣམ་པར་ཤེས་པ་གང་ཞེ་ན། དམིགས་པ་རྣམ་པར་རིག་པར་བྱེད་པས་ཉེ་བར་གནས་པ་གང་ཡིན་པའོ། །

de la ngo bo nyid gang zhe na/ sems dang yid dang rnam par shes pa gang yin pa'o/ /sems gang zhe na/ sa bon thams cad dang ldan pa dang/ gnas kyi dngos por gyur pa dang/ gnas kyi dngos por gnas pa dang/ len par byed pa rnam par smin par bsdus pa kun gzhi rnam par shes pa gang yin pa'o/ /yid gang zhe na/ rnam par shes pa'i tshogs drug po dag 'gags ma thag pa gang yin pa dang/ nyon mongs pa can gyi yid ma rig pa dang/ bdag tu lta ba dang/ nga'o snyam pa'i nga rgyal dang/ sred pa'i mtshan nyid kyi nyon mongs pa rnam pa bzhi dang rtag tu ldan pa gang yin pa'o/ /rnam par shes pa gang zhe na/ dmigs pa rnam par rig par byed pas nye bar gnas pa gang yin pa'o/ /

【F2 所依】

གནས་གང་ཞེ་ན། ཡིད་དེ་མ་ཐག་པའི་གནས་དང༌། སྔ་མ་བཞིན་དུ་ས་བོན་ཐམས་ཅད་པ་ཀུན་གཞི་རྣམ་པར་ཤེས་པས་ས་བོན་གྱི་གནས་སོ། །

gnas gang zhe na/ yid de ma thag pa'i gnas dang/ snga ma bzhin du sa bon thams cad pa kun gzhi rnam par shes pas sa bon gyi gnas so/ /

【F3 所緣】

དམིགས་པ་གང་ཞེ་ན། ཆོས་ཐམས་ཅད་ནི་དམིགས་པ་སྟེ། འབའ་ཞིག་གི་ཚོར་བའི་ཕུང་པོ་དང༌། འདུ་ཤེས་ཀྱི་ཕུང་པོ་དང༌། འདུ་བྱེད་ཀྱི་ཕུང་པོ་དང༌། འདུས་མ་བྱས་དང༌། བསྟན་དུ་མེད་ཅིང་ཐོགས་པ་མེད་པའི་གཟུགས་དང༌། སྐྱེ་མཆེད་དྲུག་དང༌། ས་བོན་ཐམས་ཅད་དོ། །

dmigs pa gang zhe na/ chos thams cad ni dmigs pa ste/ 'ba' zhig gi tshor ba'i phung po dang/ 'du shes kyi phung po dang/ 'du byed kyi phung po dang/ 'dus ma byas dang/ bstan du med cing thogs pa med pa'i gzugs dang/ skye mched drug dang/ sa bon thams cad do/ /

【F4 助伴】

གྲོགས་གང་ཞེ་ན། འདི་ལྟ་སྟེ། ཡིད་ལ་བྱེད་པ་དང༌། རེག་པ་དང༌། ཚོར་བ་དང༌། འདུ་ཤེས་དང༌། སེམས་པ་དང༌། འདུན་པ་དང༌། མོས་པ་དང༌། དྲན་པ་དང༌། ཏིང་ངེ་འཛིན་དང༌། ཤེས་རབ་དང༌། དད་པ་དང༌། ངོ་ཚ་ཤེས་པ་དང༌། ཁྲེལ་ཡོད་པ་དང༌། མ་ཆགས་པ་དང༌། ཞེ་སྡང་མེད་པ་དང༌། གཏི་མུག་མེད་པ་དང༌། བརྩོན་འགྲུས་དང༌། ཤིན་ཏུ་སྦྱངས་པ་དང༌། བག་ཡོད་པ་དང༌། བཏང་སྙོམས་དང༌། རྣམ་པར་མི་འཚེ་བ་དང༌། འདོད་ཆགས་དང༌། ཁོང་ཁྲོ་བ་དང༌། མ་རིག་པ་དང༌། ང་རྒྱལ་དང༌། ལྟ་བ་དང༌། ཐེ་ཚོམ་དང༌། ཁྲོ་བ་དང༌། ཁོན་དུ་འཛིན་པ་དང༌། འཆབ་པ་དང༌། འཚིག་པ་དང༌། ཕྲག་དོག་དང༌། སེར་སྣ་དང༌།སྒྱུ་དང༌། གཡོ་དང༌། རྒྱགས་པ་དང༌། རྣམ་པར་འཚེ་བ་དང༌། ངོ་ཚ་མེད་པ་དང༌། ཁྲེལ་མེད་པ་དང༌། རྨུགས་པ་དང༌། རྒོད་པ་དང༌། མ་དད་པ་དང༌། ལེ་ལོ་དང༌། བག་མེད་པ་དང༌། བརྗེད་ངས་པ་དང༌། རྣམ་པར་གཡེང་བ་དང༌། ཤེས་བཞིན་མ་ཡིན་པ་དང༌། འགྱོད་པ་དང༌། གཉིད་དང༌། རྟོག་པ་དང༌། དཔྱོད་པ་དང༌། དེ་ལྟ་བུ་དང་མཐུན་པ་སེམས་ལས་བྱུང་བའི་ཆོས་ལྷན་ཅིག་འབྱུང་ཞིང་མཚུངས་པར་ལྡན་པ་རྣམས་ཀྱི་གྲོགས་ཞེས་བྱ་སྟེ། དམིགས་པ་གཅིག་ལ་རྣམ་པ་དུ་མ་དང༌། ལྷན་ཅིག་འབྱུང་བ་རེ་རེ་བྱུང་བ། རང་གི་ས་བོན་ལས་ངེས་པར་འབྱུང་བ། མཚུངས་པར་ལྡན་པ། རྣམ་པ་དང་བཅས་པ། དམིགས་པ་དང་བཅས་པ། གནས་དང་བཅས་པ་དག་གོ། །

grogs gang zhe na/ 'di lta ste/ yid la byed pa dang/ reg pa dang/ tshor ba dang/ 'du shes dang/ sems pa dang/ 'dun pa dang/ mos pa dang/ dran pa dang/ ting nge 'dzin dang/ shes rab dang/ dad pa dang/ ngo tsha shes pa dang/ khrel yod pa dang/ ma chags pa dang/ zhe sdang med pa dang/ gti mug med pa dang/ brtson 'grus dang/ shin tu sbyangs pa dang/ bag yod pa dang/ btang snyoms dang/ rnam par mi 'tshe ba dang/ 'dod chags dang/ khong khro ba dang/ ma rig pa dang/ nga rgyal dang/ lta ba dang/ the tshom dang/ khro ba dang/ khon du 'dzin pa dang/ 'chab pa dang/ 'tshig pa dang/ phrag dog dang/ ser sna dang/sgyu dang/ g.yo dang/ rgyags pa dang/ rnam par 'tshe ba dang/ ngo tsha med pa dang/ khrel med pa dang/ rmugs pa dang/ rgod pa dang/ ma dad pa dang/ le lo dang/ bag med pa dang/ brjed ngas pa dang/ rnam par g.yeng ba dang/ shes bzhin ma yin pa dang/ 'gyod pa dang/ gnyid dang/ rtog pa dang/ dpyod pa dang/ de lta bu dang mthun pa sems las byung ba'i chos lhan cig 'byung zhing mtshungs par ldan pa rnams kyi grogs zhes bya ste/ dmigs pa gcig la rnam pa du ma dang/ lhan cig 'byung ba re re byung ba/ rang gi sa bon las nges par 'byung ba/ mtshungs par ldan pa/ rnam pa dang bcas pa/ dmigs pa dang bcas pa/ gnas dang bcas pa dag go/ /

【F5 作業】【G1 明對五識業】

ལས་གང་ཞེ་ན། བདག་དང་གཞན་གྱི་ཡུལ་གྱི་དམིགས་པ་རྣམ་པར་རིག་པར་བྱེད་པ་ནི་ལས་དང་པོའོ། །ཡང་རང་དང་སྤྱིའི་མཚན་ཉིད་རྣམ་པར་རིག་པར་བྱེད་པའོ། །ཡང་འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་རྣམ་པར་རིག་པར་བྱེད་པའོ། །ཡང་སྐད་ཅིག࿒པས་རྒྱུ་རྣམ་པར་རིག་པར་བྱེད་པའོ། །ཡང་དགེ་བ་དང་མི་དགེ་བའི་ཆོས་རྣམས་དང༌། ལས་རྣམས་ལ་འཇུག་ཅིང་རྗེས་སུ་འཇུག་པར་བྱེད་དོ། །ཡང་དེ་ལས་གཞན་པའི་རྣམ་པར་ཤེས་པའི་ཚོགས་རྣམས་ཀྱི་སྡུག་པ་དང་མི་སྡུག་པའི་འབྲས་བུ་ཡོངས་སུ་འཛིན་པ་སྟེ། དེའི་རྒྱུ་ལས་བྱུང་བ། རྒྱུ་མཐུན་པ་ཀུན་ནས་སློང་བའི་ཕྱིར་རོ། །

las gang zhe na/ bdag dang gzhan gyi yul gyi dmigs pa rnam par rig par byed pa ni las dang po'o/ /yang rang dang spyi'i mtshan nyid rnam par rig par byed pa'o/ /yang 'das pa dang/ ma 'ongs pa dang/ da ltar byung ba'i dus rnam par rig par byed pa'o/ /yang skad cig pas rgyu rnam par rig par byed pa'o/ /yang dge ba dang mi dge ba'i chos rnams dang/ las rnams la 'jug cing rjes su 'jug par byed do/ /yang de las gzhan pa'i rnam par shes pa'i tshogs rnams kyi sdug pa dang mi sdug pa'i 'bras bu yongs su 'dzin pa ste/ de'i rgyu las byung ba/ rgyu mthun pa kun nas slong ba'i phyir ro/ /

【G2 明不共業】【H1 標列十五門】

ཡང་དེ་ལས་གཞན་པའི་རྣམ་པར་ཤེས་པའི་ཚོགས་རྣམས་ལས་ཐམས་ཅད་ཀྱི་ཐམས་ཅད་དུ་ཁྱད་པར་དུ་གྱུར་པའི་ལས་ནི། དམིགས་པ་ལ་རྣམ་པར་རྟོག་པ་དང༌། དམིགས་པ་ལ་ཉེ་བར་སེམས་པ་དང༌། ར་རོ་བར་བྱེད་པ་དང༌། སྨྱོ་བར་བྱེད་པ་དང༌། གཉིད་ལོག་པར་བྱེད་པ་དང༌། སད་པར་བྱེད་པ་དང༌། བརྒྱལ་བར་བྱེད་པ་དང༌། བརྒྱལ་བ་ལས་སངས་པར་བྱེད་པ་དང༌། ལུས་དང་ངག་གི་ལས་འཇུག་པར་བྱེད་པ་དང༌། འདོད་ཆགས་དང་བྲལ་བར་བྱེད་པ་དང༌། འདོད་ཆགས་དང་བྲལ་བ་ལས་ཡོངས་སུ་ཉམས་པ་དང༌། དགེ་བའི་རྩ་བ་རྣམས་རྒྱུན་འཆད་པ་དང༌། དགེ་བའི་རྩ་བ་རྣམས་མཚམས་སྦྱོར་བ་དང༌། འཆི་འཕོ་བ་དང་སྐྱེ་བའོ། །

yang de las gzhan pa'i rnam par shes pa'i tshogs rnams las thams cad kyi thams cad du khyad par du gyur pa'i las ni/ dmigs pa la rnam par rtog pa dang/ dmigs pa la nye bar sems pa dang/ ra ro bar byed pa dang/ smyo bar byed pa dang/ gnyid log par byed pa dang/ sad par byed pa dang/ brgyal bar byed pa dang/ brgyal ba las sangs par byed pa dang/ lus dang ngag gi las 'jug par byed pa dang/ 'dod chags dang bral bar byed pa dang/ 'dod chags dang bral ba las yongs su nyams pa dang/ dge ba'i rtsa ba rnams rgyun 'chad pa dang/ dge ba'i rtsa ba rnams mtshams sbyor ba dang/ 'chi 'pho ba dang skye ba'o/ /

【H2 依門辨】【I1 分別所緣】【J1 總說】

དམིགས་པ་ལ་ཇི་ལྟར་རྣམ་པར་རྟོག་ཅེ་ན། རྣམ་པར་རྟོག་པ་བདུན་གྱིས་རྣམ་པར་རྟོག་སྟེ། དེ་དག་ཀྱང་གང་ཞེ་ན། མཚན་མ་ཅན་དང༌། མཚན་མ་ཅན་མ་ཡིན་པ་དང༌། རང་གི་ངང་གིས་འཇུག་པ་དང༌། ཚོལ་བ་པ་དང༌། སོ་སོར་རྟོག་པ་དང༌། ཉོན་མོངས་པ་ཅན་དང༌། ཉོན་མོངས་པ་ཅན་མ་ཡིན་པའི་རྣམ་པར་རྟོག་པའོ། །

dmigs pa la ji ltar rnam par rtog ce na/ rnam par rtog pa bdun gyis rnam par rtog ste/ de dag kyang gang zhe na/ mtshan ma can dang/ mtshan ma can ma yin pa dang/ rang gi ngang gis 'jug pa dang/ tshol ba pa dang/ so sor rtog pa dang/ nyon mongs pa can dang/ nyon mongs pa can ma yin pa'i rnam par rtog pa'o/ /

【J2 別釋】【K1 有相分別】

རྣམ་པར་རྟོག་པ་མཚན་མ་ཅན་གང་ཞེ་ན། སྔོན་ཉམས་སུ་མྱོང་བའི་དོན་རྣམས་ལ། དབང་བོ་ཡོངས་སུ་སྨིན་ཅིང་ཐ་སྙད་ལ་མཁས་པའོ། །

rnam par rtog pa mtshan ma can gang zhe na/ sngon nyams su myong ba'i don rnams la/ dbang bo yongs su smin cing tha snyad la mkhas pa'o/ /

【K2 無相分別】

མཚན་མ་ཅན་མ་ཡིན་པ་གང་ཞེ་ན། སྔོན་གྱི་རྗེས་སུ་འབྲང་བས་མ་འོངས་པ་ལ་རྟོག་པ་དང༌། གསར་དུ་ཐ་སྙད་ལ་མི་མཁས་པའི་རྣམ་པར་རྟོག་པ་གང་ཡིན་པའོ། །

mtshan ma can ma yin pa gang zhe na/ sngon gyi rjes su 'brang bas ma 'ongs pa la rtog pa dang/ gsar du tha snyad la mi mkhas pa'i rnam par rtog pa gang yin pa'o/ /

【K3 任運分別】

རང་གི་ངང་གིས་འཇུག་པ་གང་ཞེ་ན༑ ཡུལ་ཉེ་བར་གནས་པ་ལ། རང་གི་ངང་གིས་ཡུལ་གྱི་སྟོབས་ཁོ་ནས་འཇུག་པ་གང་ཡིན་པའོ། །

rang gi ngang gis 'jug pa gang zhe na| yul nye bar gnas pa la/ rang gi ngang gis yul gyi stobs kho nas 'jug pa gang yin pa'o/ /

【K4 尋求分別】

ཚོལ་བ་བ་གང་ཞེ་ན། ཆོས་རྣམས་ལ་ཡོངས་སུ་ཚོལ་ཞིང་སྤྱོད་པའི་རྣམ་པར་རྟོག་པ་གང་ཡིན་པའོ། །

tshol ba ba gang zhe na/ chos rnams la yongs su tshol zhing spyod pa'i rnam par rtog pa gang yin pa'o/ /

【K5 伺察分別】

སོ་སོར་རྟོག་པ་གང་ཞེ་ན། ཡོངས་སུ་བཙལ་ཞིང་དཔྱད་པ་དེ་རྣམ་པར་གཞག་པ་ལ། སོ་སོར་རྟོག་པའི་རྣམ་པར་རྟོག་པ་གང་ཡིན་པའོ། །

so sor rtog pa gang zhe na/ yongs su btsal zhing dpyad pa de rnam par gzhag pa la/ so sor rtog pa'i rnam par rtog pa gang yin pa'o/ /

【K6 染污分別】

ཉོན་མོངས་པ་ཅན་གང་ཞེ་ན། འདས་པ་ལ་བལྟ་བ་དང་ལྡན་པ་དང༌། མ་འོངས་པ་ལ་མངོན་པར་དགའ་བ་དང་ལྡན་པ་དང༌། ད་ལྟར་བྱུང་བ་ལ་ལྷག་པའི་ཆགས་པ་དང་ལྡན་པ་དང༌། འདོད་པའི་རྟོག་པ་དང༌། གནོད་སེམས་ཀྱི་རྟོག་པ་དང༌། རྣམ་པར་འཚེ་བའི་རྟོག་པ་གང་ཡིན་པ་འམ། ཉོན་མོངས་པ་དང་ཉེ་བའི་ཉོན་མོངས་པ་གང་ཡང་རུང་བ་དང་མཚུངས་པར་ལྡན་པའི་རྣམ་པར་རྟོག་པ་གང་ཡིན་པའོ། །

nyon mongs pa can gang zhe na/ 'das pa la blta ba dang ldan pa dang/ ma 'ongs pa la mngon par dga' ba dang ldan pa dang/ da ltar byung ba la lhag pa'i chags pa dang ldan pa dang/ 'dod pa'i rtog pa dang/ gnod sems kyi rtog pa dang/ rnam par 'tshe ba'i rtog pa gang yin pa 'am/ nyon mongs pa dang nye ba'i nyon mongs pa gang yang rung ba dang mtshungs par ldan pa'i rnam par rtog pa gang yin pa'o/ /

【K7 不染污分別】

ཉོན་མོངས་པ་ཅན་མ་ཡིན་པ་གང་ཞེ་ན། དགེ་བ་དང་ལུང་དུ་མ་བསྟན་པ་གང་ཡིན་པ་དང༌། མངོན་པར་བྱུང་བའི་རྣམ་པར་རྟོག་པ་དང༌། གནོད་སེམས་མེད་པའི་རྣམ་པར་རྟོག་པ་དང༌། རྣམ་པར་མི་འཚེ་བའི་རྣམ་པར་རྟོག་པའམ། ཡང་དད་པ་ལ་སོགས་པ་དགེ་བའི་ཆོས་གང་ཡང་རུང་བ་དང་མཚུངས་པར་ལྡན་པའི་རྣམ་པར་རྟོག་པ་དང༌། སྤྱོད་ལམ་ལ་འབྱུང་བ་དང༌། བཟོའི་གནས་ལ་འབྱུང་བ་འམ། སྤྲུལ་པ་སྤྲུལ་པར་བྱེད་པའི་རྣམ་པར་རྟོག་པ་གང་ཡིན་པ་སྟེ། འདི་ཙམ་གྱིས་ན་དམིགས་པ་ལ་རྣམ་པར་རྟོག་པར་འགྱུར་རོ། །

nyon mongs pa can ma yin pa gang zhe na/ dge ba dang lung du ma bstan pa gang yin pa dang/ mngon par byung ba'i rnam par rtog pa dang/ gnod sems med pa'i rnam par rtog pa dang/ rnam par mi 'tshe ba'i rnam par rtog pa'am/ yang dad pa la sogs pa dge ba'i chos gang yang rung ba dang mtshungs par ldan pa'i rnam par rtog pa dang/ spyod lam la 'byung ba dang/ bzo'i gnas la 'byung ba 'am/ sprul pa sprul par byed pa'i rnam par rtog pa gang yin pa ste/ 'di tsam gyis na dmigs pa la rnam par rtog par 'gyur ro/ /

【I2 審慮所緣】

དམིགས་པ་ལ་ཇི་ལྟར་ཉེ་བར་སེམས་ཤེ་ན། རིགས་པས་བསྐྱེད་པ་དང༌། རིགས་པ་མ་ཡིན་པས་བསྐྱེད་པ་དང༌། རིགས་པས་བསྐྱེད་པ་ཡང་མ་ཡིན་རིགས་པ་མ་ཡིན་པས་བསྐྱེད་པ་ཡང་མ་ཡིན་པས་ཉེ་བར་སེམས་པའོ། །རིགས་པས་བསྐྱེད་པ་ཇི་ལྟ་བུ་ཞེ་ན། འདི་ལྟ་སྟེ༑ ཕྱིན་ཅི་ལོག་རྣམ་པ࿒བཞི་པོ་མི་རྟག་པ་ལ་རྟག་པར་ཕྱིན་ཅི་ལོག་པ་དང༌། སྡུག་བསྔལ་བ་ལ་བདེ་བར་ཕྱིན་ཅི་ལོག་པ་དང༌། མི་གཙང་བ་ལ་གཙང་བར་ཕྱིན་ཅི་ལོག་པ་དང༌། བདག་མེད་པ་ལ་བདག་ཏུ་ཕྱིན་ཅི་ལོག་པས་མེད་པ་ལ་སྒྲོ་འདོགས་པར་མི་བྱེད་པ་དང༌། ཡོད་པ་ཡང་དག་པ་ལ་ཡང་སྦྱིན་པ་མེད་དོ་ཞེས་བྱ་བ་ལ་སོགས་པའི་རྣམ་པའི་ལོག་པར་ལྟ་བས་སྐུར་པ་འདེབས་པར་མི་བྱེད་པའམ། ཆོས་གནས་པའི་ཤེས་པས་ཀྱང༌། དངོས་པོ་ཡང་དག་པ་ཇི་ལྟ་བ་བཞིན་དུ་རྟོགས་པ་དང་ཡོངས་སུ་ཤེས་པ་འམ། ཡང་འཇིག་རྟེན་ལས་འདས་པའི་ཡེ་ཤེས་ཤིན་ཏུ་རྣམ་པར་དག་པས་ཆོས་རྣམས་ཡང་དག་པ་ཇི་ལྟ་བ་བཞིན་དུ་མངོན་པར་རྟོགས་པ་སྟེ། དེ་ལྟར་རིགས་པས་བསྐྱེད་པ་ཡིན་ནོ། །དེ་ལས་བཟློག་པ་ནི། རིགས་པ་མ་ཡིན་པས་བསྐྱེད་པར་བལྟ་བར་བྱའོ། །རིགས་པས་བསྐྱེད་པ་ཡང་མ་ཡིན། རིགས་པ་མ་ཡིན་པས་བསྐྱེད་པ་ཡང་མ་ཡིན་པ་ཇི་ལྟ་བུ་ཞེ་ན། ལུང་དུ་མ་བསྟན་པའི་ཤེས་རབ་ལ་བརྟེན་ནས། ཆོས་རྣམས་ལ་ཉེ་བར་སེམས་པ་སྟེ། དེ་ལྟར་དམིགས་པ་ལ་ཉེ་བར་སེམས་སོ། །

dmigs pa la ji ltar nye bar sems she na/ rigs pas bskyed pa dang/ rigs pa ma yin pas bskyed pa dang/ rigs pas bskyed pa yang ma yin rigs pa ma yin pas bskyed pa yang ma yin pas nye bar sems pa'o/ /rigs pas bskyed pa ji lta bu zhe na/ 'di lta ste| phyin ci log rnam pa bzhi po mi rtag pa la rtag par phyin ci log pa dang/ sdug bsngal ba la bde bar phyin ci log pa dang/ mi gtsang ba la gtsang bar phyin ci log pa dang/ bdag med pa la bdag tu phyin ci log pas med pa la sgro 'dogs par mi byed pa dang/ yod pa yang dag pa la yang sbyin pa med do zhes bya ba la sogs pa'i rnam pa'i log par lta bas skur pa 'debs par mi byed pa'am/ chos gnas pa'i shes pas kyang/ dngos po yang dag pa ji lta ba bzhin du rtogs pa dang yongs su shes pa 'am/ yang 'jig rten las 'das pa'i ye shes shin tu rnam par dag pas chos rnams yang dag pa ji lta ba bzhin du mngon par rtogs pa ste/ de ltar rigs pas bskyed pa yin no/ /de las bzlog pa ni/ rigs pa ma yin pas bskyed par blta bar bya'o/ /rigs pas bskyed pa yang ma yin/ rigs pa ma yin pas bskyed pa yang ma yin pa ji lta bu zhe na/ lung du ma bstan pa'i shes rab la brten nas/ chos rnams la nye bar sems pa ste/ de ltar dmigs pa la nye bar sems so/ /

【I3 醉】

ཇི་ལྟར་ར་རོ་བར་བྱེད་ཅེ་ན། རང་གཞན་གྱིས་ལུས་ཉམ་ཆུང་བ་དང༌། ཆང་འཐུང་བ་ལ་མ་གོམས་པ་དང༌། ཆང་ཧ་ཅང་རྣོ་བ་འཐུངས་པ་དང༌། ཚོད་མ་བཟུང་བར࿒འཐུང་བར་བྱེད་དོ། །

ji ltar ra ro bar byed ce na/ rang gzhan gyis lus nyam chung ba dang/ chang 'thung ba la ma goms pa dang/ chang ha cang rno ba 'thungs pa dang/ tshod ma bzung bar 'thung bar byed do/ /

【I4 狂】

ཇི་ལྟར་སྨྱོ་བར་བྱེད་ཅེ་ན། སྔོན་གྱི་ལས་ཀྱིས་འཕངས་པ་དང༌། ཁམས་མི་མཉམ་པ་དང༌། སྐྲག་ཅིང་འཇིགས་པ་དང༌། གནད་དུ་ཕོག་པ་དང༌། འབྱུང་པོས་བརླམས་པས་བྱེད་དོ། །

ji ltar smyo bar byed ce na/ sngon gyi las kyis 'phangs pa dang/ khams mi mnyam pa dang/ skrag cing 'jigs pa dang/ gnad du phog pa dang/ 'byung pos brlams pas byed do/ /

【I5 夢】

ཇི་ལྟར་གཉིད་ལོག་པར་བྱེད་ཅེ་ན། རང་བཞིན་གྱིས་ལུས་ཉམ་ཆུང་བ་དང༌། ངལ་བས་དུབ་པའི་ཉེས་པ་དང༌། ཁ་ཟས་དྲགས་པ་དང༌། མུན་པའི་མཚན་མ་ཡིད་ལ་བྱེད་པ་དང༌། ལས་ཐམས་ཅད་བཏང་བ་དང༌། གཉིད་ལ་གོམས་པ་དང༌། གཞན་གྱིས་བྱས་པ་འདི་ལྟ་སྟེ༑ ལུས་མཉེ་བའམ། རིག་སྔགས་སམ། སྨན་ནམ་མཐུས་གཉིད་ལོག་པར་བྱས་ན་གཉིད་ལོག་པར་བྱེད་དོ། །

ji ltar gnyid log par byed ce na/ rang bzhin gyis lus nyam chung ba dang/ ngal bas dub pa'i nyes pa dang/ kha zas drags pa dang/ mun pa'i mtshan ma yid la byed pa dang/ las thams cad btang ba dang/ gnyid la goms pa dang/ gzhan gyis byas pa 'di lta ste| lus mnye ba'am/ rig sngags sam/ sman nam mthus gnyid log par byas na gnyid log par byed do/ /

【I6 覺】

ཇི་ལྟར་སངས་པར་བྱེད་ཅེ་ན། གཉིད་ཀྱིས་བརྟས་ནས་དེའི་ཀུན་ནས་དཀྲིས་པ་མི་བཟོད་པ་དང༌། བྱ་བ་ཡོད་པ་དེ་ལ་སེམས་གཏད་ནས། ཉལ་ཏེ་ལོག་པ་དང༌། གཞན་གྱིས་བྱས་པ་བྱེད་དོ། །

ji ltar sangs par byed ce na/ gnyid kyis brtas nas de'i kun nas dkris pa mi bzod pa dang/ bya ba yod pa de la sems gtad nas/ nyal te log pa dang/ gzhan gyis byas pa byed do/ /

【I7 悶】

ཇི་ལྟར་བརྒྱལ་བར་བྱེད་ཅེ་ན། རླུང་དང་མཁྲིས་པས་དཀྲུགས་པ་དང༌། སྣད་པ་དང༌། དྲག་ཏུ་ཟགས་པ་འདི་ལྟ་སྟེ། ཕྱི་ས་མང་དུ་འཁྲུས་པ་འམ། ཁྲག་མང་དུ་ཟགས་པ་འམ། མང་དུ་ཟགས་པ་ལ་དྲག་ཏུ་བརྩལ་བས་བྱེད་དོ། །

ji ltar brgyal bar byed ce na/ rlung dang mkhris pas dkrugs pa dang/ snad pa dang/ drag tu zags pa 'di lta ste/ phyi sa mang du 'khrus pa 'am/ khrag mang du zags pa 'am/ mang du zags pa la drag tu brtsal bas byed do/ /

【I8 醒】

ཇི་ལྟར་བརྒྱལ་བ་ལས་སངས་པར་བྱེད་ཅེ་ན། བརྒྱལ་བའི་ཀུན་ནས་དཀྲིས་པ་དེ་ཉིད་དང་བྲལ་བས་བྱེད་དོ། །

ji ltar brgyal ba las sangs par byed ce na/ brgyal ba'i kun nas dkris pa de nyid dang bral bas byed do/ /

【I9 發起身業語業】

ཇི་ལྟར་ལུས་དང་ངག་གི་ལས་འཇུག་པར་བྱེད་ཅེ་ན། ལུས་དང་ངག་གི་ལས་ཀྱི་གནས་ལྟ་བུའི་ཤེས་པ་སྔོན་དུ་འགྲོ་བ་དང༌། དེ་ལས་འདུན་པ་སྐྱོ་བ་དང༌། དེ་ལས་འབད་པ་རྩོམ་པ་དང༌། དེ་ལས་འབད་པ་སྔོན་དུ་འགྲོ་བའི་ལུས་དང༌། ངག་གི་ལས་དང་མཐུན་པའི་རླུང་འབྱུང་བས་བྱེད་དོ། །

ji ltar lus dang ngag gi las 'jug par byed ce na/ lus dang ngag gi las kyi gnas lta bu'i shes pa sngon du 'gro ba dang/ de las 'dun pa skyo ba dang/ de las 'bad pa rtsom pa dang/ de las 'bad pa sngon du 'gro ba'i lus dang/ ngag gi las dang mthun pa'i rlung 'byung bas byed do/ /

【I10 離欲】

ཇི་ལྟར་འདོད་ཆགས་དང་བྲལ་པར་བྱེད་ཅེ་ན། འདོད་ཆགས་དང་བྲལ་བ་དང༌། མཐུན་པའི་དབང་པོ་ཡོངས་སུ་སྨིན་པ་དང༌། གཞན་ལས་མཐུན་པའི་གདམས་ངག་ཐོབ་པ་དང༌། དེའི་བར་དུ་གཅོད་པ་རྣམ་པར་སྤངས་པ་དང༌། ཡང་དག་པར་ཕྱིན་ཅི་མ་ལོག་པ་ཡིད་ལ་བྱེད་པ་སྒོམ་པས་བྱེད་དོ། །

ji ltar 'dod chags dang bral par byed ce na/ 'dod chags dang bral ba dang/ mthun pa'i dbang po yongs su smin pa dang/ gzhan las mthun pa'i gdams ngag thob pa dang/ de'i bar du gcod pa rnam par spangs pa dang/ yang dag par phyin ci ma log pa yid la byed pa sgom pas byed do/ /

【I11 離欲退】

ཇི་ལྟར་འདོད་ཆགས་དང་བྲལ་བ་ལས་ཡོངས་སུ་ཉམས་པར་འགྱུར་ཞེ་ན༑ རང་བཞིན་གྱིས་དབང་པོ་རྟུལ་བ་དང༌། དགེ་བའི་ཕྱོགས་ལ་གསར་དུ་ཞུགས་པ་དང༌། དེའི་རྣམ་པ་དང༌། རྟགས་དང་མཚན་མ་ཡིད་ལ་མི་བྱེད་པ་དང༌། ཡོངས་སུ་ཉམས་པར་འགྱུར་བའི་ཆོས་ཡང་དག་པར་བླངས་ཏེ་འདུག་པ་དང༌། ཉོན་མོངས་པས་བསྒྲིབས་པ་དང༌། སྡིག་པའི་གྲོགས་པོས་ཡོངས་སུ་ཟིན་པར་འགྱུར་རོ། །

ji ltar 'dod chags dang bral ba las yongs su nyams par 'gyur zhe na| rang bzhin gyis dbang po rtul ba dang/ dge ba'i phyogs la gsar du zhugs pa dang/ de'i rnam pa dang/ rtags dang mtshan ma yid la mi byed pa dang/ yongs su nyams par 'gyur ba'i chos yang dag par blangs te 'dug pa dang/ nyon mongs pas bsgribs pa dang/ sdig pa'i grogs pos yongs su zin par 'gyur ro/ /

【I12 斷善根】【J1 明緣多少】

ཇི་ལྟར་དགེ་བའི་རྩ་བ་རྣམས་རྒྱུན་འཆད་པར་བྱེད་ཅེ་ན། དབང་པོ་རྣོ་ལ་སྡིག་པའི་བསམ་པ་ཤས་ཆེན་པོ་ལ་ལྷག་པར་སྤྱོད་པའི་ཆོས་དང་ལྡན་པ་དང༌། དེ་དང་མཐུན་པའི་གྲོགས་རྙེད་པ་དང༌། ལོག་པར་ལྟ་བའི་ཀུན་ནས་དཀྲིས་བ་དེ་ལྷུན་སྟུག་པར་བྱེད་པས། མཐར་ཐུག་པར་འགྲོ་བ་དང༌།སྡིག་པ་ཐམས་ཅད་ལ་ལྷག་པར་སྤྱོད་པ་དག་ལ་མི་ལྡོག་ཅིང་འགྱོད་པར་མི་བྱེད་པར་འགྱུར་རོ། །

ji ltar dge ba'i rtsa ba rnams rgyun 'chad par byed ce na/ dbang po rno la sdig pa'i bsam pa shas chen po la lhag par spyod pa'i chos dang ldan pa dang/ de dang mthun pa'i grogs rnyed pa dang/ log par lta ba'i kun nas dkris ba de lhun stug par byed pas/ mthar thug par 'gro ba dang/sdig pa thams cad la lhag par spyod pa dag la mi ldog cing 'gyod par mi byed par 'gyur ro/ /

【J2 約現種明斷差別cf. 韓科 p. 63】

དེ་ལ་ས་བོན་ཡང་དགེ་བའི་རྩ་བ་ཡིན་ལ། མ་ཆགས་པ་ལ་སོགས་པ་ཡང་དགེ་བའི་རྩ་བ་ཡིན་ཏེ། དགེ་བའི་རྩ་བ་ཀུན་ཏུ་སྤྱོད་པ་དང་མི་མཐུན་པས་རྒྱུད་གནས་པར་བྱེད་ཅིང༌། དགེ་བའི་རྩ་བ་གཅོད་པས་ས་བོན་འབྱིན་པར་བྱེད་དོ། །

de la sa bon yang dge ba'i rtsa ba yin la/ ma chags pa la sogs pa yang dge ba'i rtsa ba yin te/ dge ba'i rtsa ba kun tu spyod pa dang mi mthun pas rgyud gnas par byed cing/ dge ba'i rtsa ba gcod pas sa bon 'byin par byed do/ /

【I13 續善根】

ཇི་ལྟར་དགེ་བའི་རྩ་བ་རྣམས་མཚམས་སྦྱོར་བར་བྱེད་ཅེ་ན༑ རང་བཞིན་གྱིས་དབང་པོ་རྣོ་བ་དང༌། མཛའ་བཤེས་དང་ཉེ་དུ་དང༌། རྟེན་གྲོགས་རྣམས་བསོད་ནམས་བྱ་བ་ལ་མངོན་པར་བརྩོན་པ་མཐོང་བ་དང༌། སྐྱེས་བུ་དམ་པའི་ཐད་དུ་སོང་ནས་དམ་པའི་ཆོས་ཉན་པ་དང༌། ཐེ་ཚོམ་སྐྱེ་ཞིང་ངེས་པར་རྟོགས་པར་བྱེད་དོ། །

ji ltar dge ba'i rtsa ba rnams mtshams sbyor bar byed ce na| rang bzhin gyis dbang po rno ba dang/ mdza' bshes dang nye du dang/ rten grogs rnams bsod nams bya ba la mngon par brtson pa mthong ba dang/ skyes bu dam pa'i thad du song nas dam pa'i chos nyan pa dang/ the tshom skye zhing nges par rtogs par byed do/ /

【I14-15 死、生】【J1 明內分(有情)死生】【K1 明死生】【L1 明死】【M1 總標列六種死】

ཇི་ལྟར་འཆི་འཕོ་བར་འགྱུར་ཞེ་ན། ཚེའི་ཚད་ཡོད་པར་འགྱུར་རོ། །འཆི་བ་དེ་ཡང་དགེ་བའི་སེམས་དང་ལྡན་པ་དང༌། མི་དགེ་བའི་སེམས་དང་ལྡན་པ་དང༌། ལུང་དུ་མ་བསྟན་པའི་སེམས་དང་ལྡན་པ་ཡང་རུང་སྟེ། ཚེ་ཟད་པ་དང༌། བསོད་ནམས་ཟད་པ་དང༌།ཡང་ང་བ་མ་སྤངས་པས་དུས་དང་དུས་མ་ཡིན་པར་རིག་པར་བྱའོ། །

ji ltar 'chi 'pho bar 'gyur zhe na/ tshe'i tshad yod par 'gyur ro/ /'chi ba de yang dge ba'i sems dang ldan pa dang/ mi dge ba'i sems dang ldan pa dang/ lung du ma bstan pa'i sems dang ldan pa yang rung ste/ tshe zad pa dang/ bsod nams zad pa dang/yang nga ba ma spangs pas dus dang dus ma yin par rig par bya'o/ /

【M2 次第別解】【N1 壽盡死】

ཚེ་ཟད་པ་ཇི་ལྟ་བུ་ཡིན་ཞེ་ན། འདི་ལྟ་སྟེ། འདི་ན་ཁ་ཅིག་ཇི་ལྟར་འཕངས་པའི་ཚེ་རིལ་གྱིས་ཟད་པར་གྱུར་ནས། འཆི་འཕོ་བ་སྟེ། དེ་ནི་དུས་ལ་བབ་ན་འཆི་བ་ཞེས་བྱའོ། །

tshe zad pa ji lta bu yin zhe na/ 'di lta ste/ 'di na kha cig ji ltar 'phangs pa'i tshe ril gyis zad par gyur nas/ 'chi 'pho ba ste/ de ni dus la bab na 'chi ba zhes bya'o/ /

【N2 福盡死】

བསོད་ནམས་ཟད་པ་ཇི་ལྟ་བུ་ཞེ་ན། འདི་ལྟ་སྟེ། འདི་ན་ཁ་ཅིག་ཡོ་བྱད་མེད་པས་འཆི་འཕོ་བ་ལྟ་བུ་ཡིན་ནོ། །

bsod nams zad pa ji lta bu zhe na/ 'di lta ste/ 'di na kha cig yo byad med pas 'chi 'pho ba lta bu yin no/ /

【N3 不避不平等故死】

ཡ་ང་ང་བ་མ་སྤངས་པ་ཇི་ལྟ་བུ་ཞེ་ན། བཅོམ་ལྡན་འདས་ཀྱིས་ཀྱང་འདི་སྐད་དུ་ཚེ་མ་ཟད་པར་འཆི་བའི་དུས་བྱེད་པ་ནི་རྒྱུ་དགུ་དང་རྐྱེན་དགུ་ཡོད་དོ། དགུ་གང་ཞེ་ན། ཁ་ཟས་ཚོད་མ་ཟིན་པར་ཟ་བ་དང༌། མི་འཕྲོད་པ་ཟ་བ་དང༌། མ་ཞུ་བར་ཟ་བ་དང༌། མ་ཞུ་བ་བསགས་པ་འབྱིན་པར་མི་བྱེད་པ་དང༌། སྨིན་པ་དགག་པ་དང༌། སྨན་སོ་སོར་མི་བསྟེན་པ་དང༌། གོམས་པ་དང༌། མ་གོམས་པ་མ་ཤེས་པ་དང༌། དུས་མ་ཡིན་པར་འགྲོ་བ་དང༌། མི་ཚངས་པར་སྤྱོད་པའོ་ཞེས་གསུངས་ཏེ། དེ་ནི་དུས་མ་ཡིན་པར་འཆི་བ་ཞེས་བྱའོ། །

ya nga nga ba ma spangs pa ji lta bu zhe na/ bcom ldan 'das kyis kyang 'di skad du tshe ma zad par 'chi ba'i dus byed pa ni rgyu dgu dang rkyen dgu yod do/ dgu gang zhe na/ kha zas tshod ma zin par za ba dang/ mi 'phrod pa za ba dang/ ma zhu bar za ba dang/ ma zhu ba bsags pa 'byin par mi byed pa dang/ smin pa dgag pa dang/ sman so sor mi bsten pa dang/ goms pa dang/ ma goms pa ma shes pa dang/ dus ma yin par 'gro ba dang/ mi tshangs par spyod pa'o zhes gsungs te/ de ni dus ma yin par 'chi ba zhes bya'o/ /

【N4-6 三性心死】【O1 明善、不善心死】【P1 別明二性心死】【Q1 善心死】

དགེ་བའི་སེམས་དང་ལྡན་པར་འཆི་འཕོ་བ་ཇི་ལྟ་བུ་ཡིན་ཞེ་ན། འདི་ལྟ་སྟེ། འདི་ན་ཁ་ཅིག་འཆི་བའི་ཚེ། དགེ་བའི་ཆོས་སྔོན་ཀུན་ཏུ་བསྟེན་པ་རྣམས་དྲན་ནམ། གཞན་གྱིས་དྲན་པར་བྱས་ཀྱང་རུང་སྟེ། དེའི་ཚེ་དེ་ལ་དད་པ་ལ་སོགས་པ་དགེ་བའི་ཆོས་གང་དག་སེམས་ལ་ཀུན་ཏུ་སྤྱོད་པ་དེ་དག་ཇི་སྲིད་དུ་འདུ་ཤེས་རགས་པ་འབྱུང་བའི་བར་དུའོ། །འདུ་ཤེས་ཆ་ཕྲ་མོ་རྒྱུ་བར་གྱུར་པའི་ཚེ་ནི་དགེ་བའི་སེམས་ལྡོག་ཅིང༌། ལུང་དུ་མ་བསྟན་པའི་སེམས་ཉིད་དུ་གནས་ཏེ། འདི་ལྟར་དེས་ནི་དེའི་ཚེ་སྔོན་གོམས་པར་བྱས་པའི་དགེ་བ་ལ་བརྩལ་བར་ཡང་མི་ནུས་ལ་གཞན་དག་གིས་ཀྱང་དྲན་པར་བྱེད་མི་ནུས་སོ། །

dge ba'i sems dang ldan par 'chi 'pho ba ji lta bu yin zhe na/ 'di lta ste/ 'di na kha cig 'chi ba'i tshe/ dge ba'i chos sngon kun tu bsten pa rnams dran nam/ gzhan gyis dran par byas kyang rung ste/ de'i tshe de la dad pa la sogs pa dge ba'i chos gang dag sems la kun tu spyod pa de dag ji srid du 'du shes rags pa 'byung ba'i bar du'o/ /'du shes cha phra mo rgyu bar gyur pa'i tshe ni dge ba'i sems ldog cing/ lung du ma bstan pa'i sems nyid du gnas te/ 'di ltar des ni de'i tshe sngon goms par byas pa'i dge ba la brtsal bar yang mi nus la gzhan dag gis kyang dran par byed mi nus so/ /

【Q2 不善心死】

མི་དགེ་བའི་སེམས་དང་ལྡན་པར་འཆི་འཕོ་བ་ཇི་ལྟ་བུ་ཞེ་ན། འདི་ལྟར་འདི་ན་ཁ་ཅིག་འཆི་བའི་ཚེ། མི་དགེ་བའི་ཆོས་སྔོན་གོམས་པ་རྣམས་དྲན་ནམ། གཞན་དག་གིས་དྲན་པར་བྱས་ཀྱང་རུང་སྟེ། དེའི་ཚེ་དེ་ལ་ཆགས་པ་ལ་སོགས་པ་མི་དགེ་བའི་ཆོས་གང་དག་སེམས་ལ་ཀུན་ཏུ་སྤྱོད་པ་དེ་དག་ཇི་སྲིད་དུ་འདུ་ཤེས་རགས་པ࿒རྒྱུ་བའི་བར་དུའོ་ཞེས་བྱ་བ་ཐམས་ཅད་དགེ་བའི་སྐབས་སྔ་མ་དང་འདྲའོ༑ །

mi dge ba'i sems dang ldan par 'chi 'pho ba ji lta bu zhe na/ 'di ltar 'di na kha cig 'chi ba'i tshe/ mi dge ba'i chos sngon goms pa rnams dran nam/ gzhan dag gis dran par byas kyang rung ste/ de'i tshe de la chags pa la sogs pa mi dge ba'i chos gang dag sems la kun tu spyod pa de dag ji srid du 'du shes rags pa rgyu ba'i bar du'o zhes bya ba thams cad dge ba'i skabs snga ma dang 'dra'o| /

【P2 重明二性心死相差別cf. 韓科 p. 70】

དེ་ལ་དགེ་བའི་སེམས་དང་ལྡན་པར་འཆི་ན་ནི། བདེ་བར་འཆི་བས་འཆི་བར་འགྱུར་ཏེ། འཆི་ཀར་དེའི་ལུས་ལ་སྡུག་བསྔལ་གྱི་ཚོར་བ་དྲག་པོ་འབྱུང་བར་མི་འགྱུར་རོ། ། མི་དགེ་བའི་སེམས་དང་ལྡན་པར་འཆི་ན་ནི། སྡུག་བསྔལ་བའི་འཆིང་བས་འཆི་བར་འགྱུར་ཏེ། འཆི་ཀར་དེའི་ལུས་ལ་སྡུག་བསྔལ་གྱི་ཚོར་བ་དྲག་པོ་འབྱུང་བར་འགྱུར་རོ། །དགེ་བའི་སེམས་དང་ལྡན་པར་འཆི་བ་ལ་ནི་གཟུགས་མཐོང་བ་འཁྲུལ་པར་མི་འགྱུར་རོ། །མི་དགེ་བའི་སེམས་དང་ལྡན་པར་འཆི་བ་ནི་གཟུགས་མཐོང་བ་འཁྲུལ་བར་འགྱུར་རོ། །

de la dge ba'i sems dang ldan par 'chi na ni/ bde bar 'chi bas 'chi bar 'gyur te/ 'chi kar de'i lus la sdug bsngal gyi tshor ba drag po 'byung bar mi 'gyur ro/ / mi dge ba'i sems dang ldan par 'chi na ni/ sdug bsngal ba'i 'ching bas 'chi bar 'gyur te/ 'chi kar de'i lus la sdug bsngal gyi tshor ba drag po 'byung bar 'gyur ro/ /dge ba'i sems dang ldan par 'chi ba la ni gzugs mthong ba 'khrul par mi 'gyur ro/ /mi dge ba'i sems dang ldan par 'chi ba ni gzugs mthong ba 'khrul bar 'gyur ro/ /

【O2 明無記心死】

ལུང་དུ་མ་བསྟན་པའི་སེམས་དང་ལྡན་པར་འཆི་འཕོ་བ་ཇི་ལྟ་བུ་ཡིན་ཞེ་ན། དགེ་བ་དང་མི་དགེ་བ་བྱེད་བྱེད་པ་ཡང་རུང༌། དེ་མ་བྱས་པ་ཡང་རུང་སྟེ། བདག་ཉིད་ཀྱིས་མ་དྲན་ནམ༑ གཞན་དག་གིས་དྲན་པར་མ་བྱས་པའོ། །དགེ་བའི་སེམས་ཀྱང་མ་ཡིན་ལ། ཉོན་མོངས་པ་ཅན་གྱི་སེམས་ཀྱང་མ་ཡིན་པ་ནི། འཆི་བའི་ཚེ་དེ་བདེ་བའི་འཆི་བས་ཀྱང་འཆི་བར་མི་འགྱུར་ལ། སྡུག་བསྔལ་བའི་འཆི་བས་ཀྱང་འཆི་བར་མི་འགྱུར་རོ། །

lung du ma bstan pa'i sems dang ldan par 'chi 'pho ba ji lta bu yin zhe na/ dge ba dang mi dge ba byed byed pa yang rung/ de ma byas pa yang rung ste/ bdag nyid kyis ma dran nam| gzhan dag gis dran par ma byas pa'o/ /dge ba'i sems kyang ma yin la/ nyon mongs pa can gyi sems kyang ma yin pa ni/ 'chi ba'i tshe de bde ba'i 'chi bas kyang 'chi bar mi 'gyur la/ sdug bsngal ba'i 'chi bas kyang 'chi bar mi 'gyur ro/ /

【M3 隨義雜說(有八門)】【N1 明三性何類先起】

ཡང་གལ་ཏེ་གང་ཟག་དགེ་བ་དང་མི་དགེ་བ་བྱེད་བྱེད་པ་འཆི་བ་ནི་སྔོན་གོམས་པའི་དགེ་བ་དང་མི་དགེ་བའི་ཆོས་རྣམས་བདག་ཉིད་ཀྱིས་དྲན་ནམ། གཞན་དག་གིས་དྲན་པར་བྱས་ཀྱང་རུང་སྟེ། དེའི་ཚེ་དེས་གང་ལན་མང་དུ་གོམས་པར་བྱས་པ་དེ་ཆེས་སྟོབས་དང་ལྡན་པར་འགྱུར་ཏེ། དེས་སེམས་དེ་གཞོལ་བར་འགྱུར་ལ་གཞན་ནི་བརྗེད་པར་གྱུར་ཏོ། །ཡང་གལ་ཏེ་གཉི་ག་ལ་མཚུངས་པར་གོམས་ན་ནི་དེ་ལས་གང་དང་གང་ཐོག་མ་ཁོ་ནར་དྲན་ནམ། དྲན་པར་བྱེད་དུ་བཅུག་པ་དེ་ལས་ལྡོག་པར་མི་འགྱུར་ཏེ། གཞན་དུ་མི་འཇུག་གོ། །

yang gal te gang zag dge ba dang mi dge ba byed byed pa 'chi ba ni sngon goms pa'i dge ba dang mi dge ba'i chos rnams bdag nyid kyis dran nam/ gzhan dag gis dran par byas kyang rung ste/ de'i tshe des gang lan mang du goms par byas pa de ches stobs dang ldan par 'gyur te/ des sems de gzhol bar 'gyur la gzhan ni brjed par gyur to/ /yang gal te gnyi ga la mtshungs par goms na ni de las gang dang gang thog ma kho nar dran nam/ dran par byed du bcug pa de las ldog par mi 'gyur te/ gzhan du mi 'jug go/ /

【N2 明死因】

དེའི་ཚེ་དེས་རྒྱུ་རྣམ་པ་གཉིས་ལ་འདི་ལྟ་སྟེ། སྤྲོས་པ་ལ་མངོན་པར་དགའ་བའི་རྒྱུ་དང༌། དགེ་བ་དང་མི་དགེ་བའི་ལས་ཀྱི་རྒྱུའི་དབང་དུ་བྱས་ཏེ།

de'i tshe des rgyu rnam pa gnyis la 'di lta ste/ spros pa la mngon par dga' ba'i rgyu dang/ dge ba dang mi dge ba'i las kyi rgyu'i dbang du byas te/

【N3 明善惡相】【O1 受盡先業所引果】【P1 若行不善業】

སྔོན་གྱི་ལས་ཀྱིས་འཕངས་པའི་འབྲས་བུ་དེ་སྤྱད་ནས་འཆི་བའི་དུས་བྱེད་པ་དེའི་ཚེ་མི་དགེ་བའི་ལས་བྱེད་བྱེད་པ་ནི་མི་དགེ་བ་སྔར་བྱས་པའི་མི་སྡུག་པའི་འབྲས་བུའི་ལས་ཀྱི་སྔ་ལྟས་རྣམས་འདིར་མྱོང་བར་འགྱུར་ཏེ། འདི་ལྟ་སྟེ་དཔེར་ན་རྨི་ལམ་བཞིན་དུ་གཟུགས་མི་སྡུག་པ་དུ་མ་དེ་ལ་སྣང་བར་འགྱུར་ཏེ། བཅོམ་ལྡན་འདས་ཀྱིས་དེ་ལས་དགོངས་ནས། དེ་སྔོན࿒སྡིག་པ་མི་དགེ་བའི་ལས་བྱས་ཤིང་བསགས་པར་གྱུར་པ་གང་ཡིན་པ་དེ་དེའི་ཚེ་དེ་ལ་ཕྱེམ་རེད་ཀྱི་དུས་ཀྱི་ཚེ་རི་རྣམས་སམ། རིའི་རྩེ་མོ་རྣམས་ཀྱི་གྲིབ་མ་བཞིན་དུ་བབ་ཅིང༌། ལྷག་པར་འབབ་ལ་མངོན་དུ་འབབ་པར་འགྱུར་རོ་ཞེས་གསུངས་ཏེ། གང་ཟག་དེ་ནི་སྣང་བ་ནས་མུན་ཁྲོད་དུ་འགྲོ་བ་ལྟ་བུར་རིག་པར་བྱའོ། །

sngon gyi las kyis 'phangs pa'i 'bras bu de spyad nas 'chi ba'i dus byed pa de'i tshe mi dge ba'i las byed byed pa ni mi dge ba sngar byas pa'i mi sdug pa'i 'bras bu'i las kyi snga ltas rnams 'dir myong bar 'gyur te/ 'di lta ste dper na rmi lam bzhin du gzugs mi sdug pa du ma de la snang bar 'gyur te/ bcom ldan 'das kyis de las dgongs nas/ de sngon sdig pa mi dge ba'i las byas shing bsags par gyur pa gang yin pa de de'i tshe de la phyem red kyi dus kyi tshe ri rnams sam/ ri'i rtse mo rnams kyi grib ma bzhin du bab cing/ lhag par 'bab la mngon du 'bab par 'gyur ro zhes gsungs te/ gang zag de ni snang ba nas mun khrod du 'gro ba lta bur rig par bya'o/ /

【P2 若修善業】

དེ་ལས་བཟློག་པ་སྔོན་གྱི་མི་དགེ་བའི་ལས་ཀྱི་འབྲས་བུ་ཡིན་ལ། ད་ལྟར་འདིར་དགེ་བ་བྱེད་པ་ནི་མུན་ཁྲོད་ནས་སྣང་བར་འགྲོ་བ་ལྟ་བུར་རིག་པར་བྱའོ། །

de las bzlog pa sngon gyi mi dge ba'i las kyi 'bras bu yin la/ da ltar 'dir dge ba byed pa ni mun khrod nas snang bar 'gro ba lta bur rig par bya'o/ /

【O2 辨差別所以】

དེ་ལ་བྱེ་བྲག་ནི་འདི་ཡིན་ཏེ། འཆི་བའི་དུས་ན་དེ་ལ་རྨི་ལམ་ལྟ་བུའི་གཟུགས་མི་སྡུག་པ་མ་ཡིན་པ་ཡིད་དུ་འོང་བ་རྣམ་པ་སྣ་ཚོགས་སྣང་བ་འབྱུང་བར་འགྱུར་རོ། །དེ་ལ་མི་དགེ་བ་ཆེན་པོ་བྱེད་བྱེད་པ་ནི་མཚན་མ་མི་སྡུག་པ་དེ་མཐོང་བས་རྡུལ་འབྱུང་བར་འགྱུར་ཞིང༌། སྤུའི་ཁུང་བུ་དག་ན་སྤུ་ཟིང་ཞེས་བྱེད་པར་འགྱུར། རྐང་ལག་གཡོབ་པ་ལ་སོགས་པ་ནི་འབྱུང་བར་འགྱུར༑ གཅིན་དང་ཕྱི་ས་འབྱུང་བར་འགྱུར། ནམ་མཁའ་ལ་སྙེགས་པ་དང༌། མི་ལྡོག་པ་དང་ཁ་ནས་དབུ་བ་འབྱུང་བ་དང༌། དེ་ལྟ་བུ་དང་མཐུན་པའི་ཆོས་རྣམས་འབྱུང་བར་འགྱུར་རོ། །གལ་ཏེ་འབྲིང་བྱེད་བྱེད་ན་ནི། དེ་ལ་ཁ་ཅིག་ནི་འགྱུར་རོ། །ཁ་ཅིག་ནི་མི་འགྱུར་ཏེ། ཀུན་རྫོགས་པར་མི་འབྱུང་ངོ༌། །

de la bye brag ni 'di yin te/ 'chi ba'i dus na de la rmi lam lta bu'i gzugs mi sdug pa ma yin pa yid du 'ong ba rnam pa sna tshogs snang ba 'byung bar 'gyur ro/ /de la mi dge ba chen po byed byed pa ni mtshan ma mi sdug pa de mthong bas rdul 'byung bar 'gyur zhing/ spu'i khung bu dag na spu zing zhes byed par 'gyur/ rkang lag g.yob pa la sogs pa ni 'byung bar 'gyur| gcin dang phyi sa 'byung bar 'gyur/ nam mkha' la snyegs pa dang/ mi ldog pa dang kha nas dbu ba 'byung ba dang/ de lta bu dang mthun pa'i chos rnams 'byung bar 'gyur ro/ /gal te 'bring byed byed na ni/ de la kha cig ni 'gyur ro/ /kha cig ni mi 'gyur te/ kun rdzogs par mi 'byung ngo/ /

【N4 明潤生相】

དེ་ཐམས་ཅད་ཀྱང་འཆི་བའི་ཚེ་ན་འདུ་ཤེས་མི་གསལ་བའི་སྐབས་སུ་མ་བབ་པའི་བར་དུ་ཡུན་རིང་པོ་ནས། གོམས་པའི་བདག་ལ་ཆགས་པ་ཀུན་ཏུ་འབྱུང་ངོ༌། །དེའི་འོག་ཏུ་དེའི་དབང་གི་ས་བདག་ནི་མེད་པར་འགྱུར་རོ་སྙམ་ནས་ལུས་ལ་མངོན་པར་དགའ་བར་འགྱུར་ཏེ། དེ་ནི་དེའི་བར་མ་དོའི་སྲིད་པ་མངོན་པར་࿒འགྲུབ་པའི་རྟེན་ཡིན་ནོ། །དེ་ལ་རྒྱུན་དུ་ཞུགས་པ་དང༌། ལན་ཅིག་ཕྱིར་འོང་བ་ལ་ཡང་དེའི་ཚེ་བདག་ལ་ཆགས་པ་ཀུན་ཏུ་འབྱུང་མོད་ཀྱི། རྒྱུན་དུ་ཞུགས་པའམ། ལན་ཅིག་ཕྱིར་འོང་བ་དེས་ནི་བདག་ལ་ཆགས་བ་དེ་ཤེས་རབ་ཀྱིས་བརྟགས་ཤིང་བརྟགས་ཤིང་མངོན་པར་སྤོང་བར་བྱེད་ཀྱི་དང་དུ་ལེན་པར་མི་བྱེད་དེ། དཔེར་ན་མི་ཆེས་སྟོབས་དང་ལྡན་པ་ནི། མི་ཆེས་སྟོབས་ཆུང་བ་དང༌། སྟོབས་འགྱེད་ན་སྟོབས་ཆུང་དུ་རྡུང་བར་བྱེད་པ་དེ་བཞིན་དུ། འདི་ལ་ཡང་ཚུལ་དེ་དང་འདྲ་བར་བལྟ་བར་བྱའོ། །ཕྱིར་མི་འོང་བ་རྣམས་ནི་དེའི་ཚེ་བདག་ལ་ཆགས་པ་དེ་ཀུན་ཏུ་འབྱུང་བར་མི་འགྱུར་རོ། །

de thams cad kyang 'chi ba'i tshe na 'du shes mi gsal ba'i skabs su ma bab pa'i bar du yun ring po nas/ goms pa'i bdag la chags pa kun tu 'byung ngo/ /de'i 'og tu de'i dbang gi sa bdag ni med par 'gyur ro snyam nas lus la mngon par dga' bar 'gyur te/ de ni de'i bar ma do'i srid pa mngon par 'grub pa'i rten yin no/ /de la rgyun du zhugs pa dang/ lan cig phyir 'ong ba la yang de'i tshe bdag la chags pa kun tu 'byung mod kyi/ rgyun du zhugs pa'am/ lan cig phyir 'ong ba des ni bdag la chags ba de shes rab kyis brtags shing brtags shing mngon par spong bar byed kyi dang du len par mi byed de/ dper na mi ches stobs dang ldan pa ni/ mi ches stobs chung ba dang/ stobs 'gyed na stobs chung du rdung bar byed pa de bzhin du/ 'di la yang tshul de dang 'dra bar blta bar bya'o/ /phyir mi 'ong ba rnams ni de'i tshe bdag la chags pa de kun tu 'byung bar mi 'gyur ro/ /

【N5 明解支解】

དེ་ལ་གནད་འཆད་པ་ནི། སེམས་ཅན་དམྱལ་བའི་འགྲོ་བ་དང༌། ལྷའི་འགྲོ་བ་མ་གཏོགས་པར་དེ་ལས་གཞན་པའི་སྐྱེ་བའི་གནས་ཐམས་ཅད་ལ་ཡོད་དོ། །དེ་ལ་ཡང་རྣམ་པ་གཉིས་ཏེ། ཤིན་ཏུ་ཚབས་ཆེ་བ་དང༌། ཤིན་ཏུ་ཚབས་ཆུང་བ་སྟེ། ལས࿒ཉེས་པ་བྱེད་བྱེད་པ་རྣམས་ཀྱི་ནི་ཤིན་ཏུ་ཚབས་ཆེ་བ་ཡིན་ནོ། །ལས་ལེགས་པ་བྱེད་པ་རྣམས་ཀྱི་ནི་ཤིན་ཏུ་ཚབས་ཆུང་བ་ཡིན་ནོ། །བྱང་གི་སྒྲ་མི་སྙན་གྱི་ནི་ཐམས་ཅད་ཀྱང་ཚབས་ཆུང་བ་ཡིན་ནོ། །

de la gnad 'chad pa ni/ sems can dmyal ba'i 'gro ba dang/ lha'i 'gro ba ma gtogs par de las gzhan pa'i skye ba'i gnas thams cad la yod do/ /de la yang rnam pa gnyis te/ shin tu tshabs che ba dang/ shin tu tshabs chung ba ste/ las nyes pa byed byed pa rnams kyi ni shin tu tshabs che ba yin no/ /las legs pa byed pa rnams kyi ni shin tu tshabs chung ba yin no/ /byang gi sgra mi snyan gyi ni thams cad kyang tshabs chung ba yin no/ /

【N6 明根沒頓漸】

གཟུགས་ཀྱི་ཁམས་ནས་འཆི་འཕོ་བ་རྣམས་ནི་དབང་པོ་ཚང་བར་འཆི་བའི་དུས་བྱེད་དོ། །འདོད་པའི་ཁམས་ནས་འཆི་འཕོ་བ་རྣམས་ནི་ཁ་ཅིག་ནི་དབང་པོ་ཚང་བར་འཆི་འཕོ་བར་འགྱུར། ཁ་ཅིག་ནི་དབང་པོ་ཉམས་

gzugs kyi khams nas 'chi 'pho ba rnams ni dbang po tshang bar 'chi ba'i dus byed do/ /'dod pa'i khams nas 'chi 'pho ba rnams ni kha cig ni dbang po tshang bar 'chi 'pho bar 'gyur/ kha cig ni dbang po nyams

【N7 明死名差別】

དག་ཅིང་གྲོལ་བ་རྣམས་ཀྱི་འཆི་བ་ནི་དུལ་བའི་འཆི་འཕོ་བ་ཞེས་བྱའོ། །དག་པ་མ་ཡིན་པ་དང༌། གྲོལ་བ་མ་ཡིན་པ་རྣམས་ཀྱི་འཆི་བ་ནི་དུལ་བ་མ་ཡིན་པའི་འཆི་འཕོ་བ་ཞེས་བྱའོ། །

dag cing grol ba rnams kyi 'chi ba ni dul ba'i 'chi 'pho ba zhes bya'o/ /dag pa ma yin pa dang/ grol ba ma yin pa rnams kyi 'chi ba ni dul ba ma yin pa'i 'chi 'pho ba zhes bya'o/ /

【N8 上下捨相】

དེ་བས་ན་རེ་ཞིག་མི་དགེ་བའི་ལས་བྱེད་བྱེད་པ་རྣམས་ནི་འཆི་འཕོ་བའི་ཚེ་རྣམ་པར་ཤེས་པས་རོ་སྟོད་ནས་ལུས་འདོར་བར་བྱེད་དེ། དེའི་རོ་སྟོད་གྲང་མོར་འགྱུར་རོ། །དེ་ཡང་སྙིང་གར་ཐུག་པའི་བར་དུ་འདོར་བར་འགྱུར་རོ། །ལེགས་པ་བྱེད་བྱེད་པ་རྣམས་ཀྱི་རྣམ་པར་ཤེས་པས་ནི། རོ་སྨད་ནས་ལུས་འདོར་བར་བྱེད་དེ། དེའི་རོ་སྨད་གྲང་མོར་འགྱུར་རོ། །དེ་ཡང་སྙིང་གར་ཐུག་པའི་བར་དུ་འདོར་བར་འགྱུར་ཏེ། སྙིང་གནས་རྣམ་པར་ཤེས་པ་འཕོ་བར་རིག་པར་བྱའོ། །དེ་ནས་ལུས་ཐམས་ཅད་ནས་གྲང་མོར་འགྱུར་ཏེ་

de bas na re zhig mi dge ba'i las byed byed pa rnams ni 'chi 'pho ba'i tshe rnam par shes pas ro stod nas lus 'dor bar byed de/ de'i ro stod grang mor 'gyur ro/ /de yang snying gar thug pa'i bar du 'dor bar 'gyur ro/ /legs pa byed byed pa rnams kyi rnam par shes pas ni/ ro smad nas lus 'dor bar byed de/ de'i ro smad grang mor 'gyur ro/ /de yang snying gar thug pa'i bar du 'dor bar 'gyur te/ snying gnas rnam par shes pa 'pho bar rig par bya'o/ /de nas lus thams cad nas grang mor 'gyur te

【L2 明生】【M1 問】

〔梵、藏皆無〕

[〔梵、藏皆無〕]

【M2 答】【N1 明中有方便生(二十二門)】【O1 中有因緣】

དེ་ལུས་ལ་ཆགས་པ་སྐྱེས་པ་དང༌། སྔོན་སྤྲོས་པ་ལ་མངོན་པར་དགའ་བའི་རྒྱུས་ཡོངས་སུ་བསྒོས࿒པ་དང་དགེ་བ་དང་མི་དགེ་བའི་ལས་ཀྱི་རྒྱུས་ཡོངས་སུ་བསྒོས་པས། རྒྱུ་དེ་གཉིས་ཀྱི་དབང་དུ་བྱས་ཏེ། དེ་མ་ཐག་ཏུ་རང་གི་ས་བོན་ལས་བར་མ་དོའི་སྲིད་པ། ཕྱོགས་དེ་ནས་བར་ཆད་མེད་པར་དུས་གཅིག་ཏུ་འགག་པ་དང༌།

de lus la chags pa skyes pa dang/ sngon spros pa la mngon par dga' ba'i rgyus yongs su bsgos pa dang dge ba dang mi dge ba'i las kyi rgyus yongs su bsgos pas/ rgyu de gnyis kyi dbang du byas te/ de ma thag tu rang gi sa bon las bar ma do'i srid pa/ phyogs de nas bar chad med par dus gcig tu 'gag pa dang/

【O2 死生同時】

སྐྱེ་བའི་ཚུལ་གྱིས་སྲང་གི་ཐོར་ཏོ་མཐོན་དམན་དུ་འགྱུར་བ་བཞིན་དུ་འབྱུང་བར་འགྱུར་རོ། །

skye ba'i tshul gyis srang gi thor to mthon dman du 'gyur ba bzhin du 'byung bar 'gyur ro/ /

【O3 具根】

བར་མ་དོའི་སྲིད་པ་དེ་ནི་དབང་པོ་ཚང་བ་ཡིན་ནོ། །

bar ma do'i srid pa de ni dbang po tshang ba yin no/ /

【O4 相狀】

ཉེས་པའི་ལས་བྱེད་བྱེད་པ་རྣམས་ཀྱི་བར་མ་དོའི་སྲིད་པ་ནི་དཔེར་ན། ཕྱར་བ་ནག་པོ་འམ། མཚན་མོའི་མུན་པ་མུན་ནག་ཏུ་སྣང་བ་ལྟ་བུའོ། །ལེགས་པའི་ལས་བྱེད་བྱེད་པ་རྣམས་ཀྱི་ནི་དཔེར་ན། སྣམ་བུ་དཀར་པོའམ། ཟླ་བའི་འོད་དང་བཅས་པའི་མཚན་མོར་སྣང་བ་ལྟ་བུའོ། །

nyes pa'i las byed byed pa rnams kyi bar ma do'i srid pa ni dper na/ phyar ba nag po 'am/ mtshan mo'i mun pa mun nag tu snang ba lta bu'o/ /legs pa'i las byed byed pa rnams kyi ni dper na/ snam bu dkar po'am/ zla ba'i 'od dang bcas pa'i mtshan mor snang ba lta bu'o/ /

【O5 極淨天眼境】

དེ་ནི་ལྷའི་མིག་ཤིན་ཏུ་རྣམ་པར་དག་པའི་སྤྱོད་ཡུལ་ཡིན་ནོ། །

de ni lha'i mig shin tu rnam par dag pa'i spyod yul yin no/ /

【O6 不同前將死位】

རྣམ་པར་ཤེས་པ་མི་གནས་པའི་ཕྱིར། དེའི་ཚེ་སྔོན་གྱི་ལུས་ལ་འདོད་པ་དེ། དེ་ལ་ཀུན་ཏུ་མི་འབྱུང་གི།

rnam par shes pa mi gnas pa'i phyir/ de'i tshe sngon gyi lus la 'dod pa de/ de la kun tu mi 'byung gi/

【O7 同當生形】

ཡུལ་གྱི་སྤྲོས་པ་ལ་འདོད་པ་ནི་ཀུན་ཏུ་འབྱུང་ངོ༌། །དེ་ནི་གང་དུ་སྐྱེ་བར་འགྱུར་བ་དེའི་ཤ་ཚུགས་ལྟ་བུར་བར་མ་དོའི་སྲིད་པ་སྐྱེ་སྟེ།

yul gyi spros pa la 'dod pa ni kun tu 'byung ngo/ /de ni gang du skye bar 'gyur ba de'i sha tshugs lta bur bar ma do'i srid pa skye ste/

【O8 如天眼】

སྐྱེ་བ་ནི་གནས་མ་བླངས་ཀྱི་བར་དུ་དེའི་མིག་ལྷའི་མིག་ལྟ་བུར་ཐོགས་པ་མེད་དོ། །

skye ba ni gnas ma blangs kyi bar du de'i mig lha'i mig lta bur thogs pa med do/ /

【O9 身往cf. 韓科 p. 83】

འགྲོ་བ་ཡང་སྐྱེ་བའི་གནས་མ་བླངས་ཀྱི་བར་དུ་རྫུ་འཕྲུལ་དང་ལྡན་པ་བཞིན་དུ་ཐོགས་པ་མེད་དོ། །

'gro ba yang skye ba'i gnas ma blangs kyi bar du rdzu 'phrul dang ldan pa bzhin du thogs pa med do/ /

【O10 不見異趣】

དེའི་མིག་དེའི་བར་མ་དོའི་སྲིད་པ་པའི་སེམས་ཅན་བདག་དང་སྐལ་བ་མཉམ་པ་རྣམས་དང༌། དེ་དག་གི་སྐྱེ་བའི་གནས་དང༌། བདག་གི་སྐྱེ་བའི་གནས་ཀྱང་མཐོང་ངོ༌། །

de'i mig de'i bar ma do'i srid pa pa'i sems can bdag dang skal ba mnyam pa rnams dang/ de dag gi skye ba'i gnas dang/ bdag gi skye ba'i gnas kyang mthong ngo/ /

【O11 行相】

ཉེས་པའི་ལས་བྱེད་བྱེད་པ་རྣམས་ཀྱི་མིག་ནི་ཐུར་དུ་གསལ་ཏེ། སྤྱིའུ་ཚུགས་སུ་འགྲོའོ། །ལྷར་སྐྱེ་བ་རྣམས་ནི་གྱེན་དུའོ། །མིར་སྐྱེ་བ་རྣམས་ནི་ཐད་ཀར་རོ། །

nyes pa'i las byed byed pa rnams kyi mig ni thur du gsal te/ spyi'u tshugs su 'gro'o/ /lhar skye ba rnams ni gyen du'o/ /mir skye ba rnams ni thad kar ro/ /

【O12 生時分限】

བར་མ་དོའི་སྲིད་པ་དེ་ཡང་སྐྱེ་བའི་རྐྱེན࿒མ་རྙེད་ཀྱི་བར་དུ་དེ་ལྟར་ཐོགས་ན་ཡང་ཞག་བདུན་གནས་པར་ཟད་དོ། །རྐྱེན་རྙེད་ན་ནི་ངེས་པ་མེད་དོ། །ཡང་མ་རྙེད་ན་ནི་ལུས་བརྗེས་ནས་ཡང་ཞག་བདུན་དུ་གནས་སོ། །སྐྱེ་བའི་རྐྱེན་མ་རྙེད་ན་ཞག་བདུན་ཕྲག་བདུན་གྱི་བར་དུ་ཡང་གནས་སོ། །དེ་ལས་འདས་ཕན་ཆད་ནི། གདོན་མི་ཟ་བར་སྐྱེ་བའི་རྐྱེན་རྙེད་པར་འགྱུར་རོ། །

bar ma do'i srid pa de yang skye ba'i rkyen ma rnyed kyi bar du de ltar thogs na yang zhag bdun gnas par zad do/ /rkyen rnyed na ni nges pa med do/ /yang ma rnyed na ni lus brjes nas yang zhag bdun du gnas so/ /skye ba'i rkyen ma rnyed na zhag bdun phrag bdun gyi bar du yang gnas so/ /de las 'das phan chad ni/ gdon mi za bar skye ba'i rkyen rnyed par 'gyur ro/ /

【O13 可轉生處】

ཞག་བདུན་གྱིས་ཤི་འཕོས་པ་དེ་ཡང༌། ཡང་ན་ནི་དེ་ཉིད་དུ་མངོན་པར་འགྲུབ་པར་འགྱུར་རོ། །

zhag bdun gyis shi 'phos pa de yang/ yang na ni de nyid du mngon par 'grub par 'gyur ro/ /

【O14 釋異名】

ཡང་ན་ནི་སྐལ་བ་མི་མཉམ་པ་གཞན་དུ་སྟེ། གལ་ཏེ་ལས་གཞན་གྱི་བྱ་བ་ཡོངས་སུ་གྱུར་པས། བར་མ་དོའི་སྲིད་པའི་ས་དོན་ཡོངས་སུ་འགྱུར་བར་བྱེད་པའི་ཕྱིར་རོ། །དེའི་རྣམ་གྲངས་ནི་འཆི་བའི་སྲིད་པ་དང་སྐྱེ་བའི་སྲིད་པ་གཉིས་ཀྱི་བར་མ་དོར་འབྱུང་བས་ན་བར་མ་དོའི་སྲིད་པ་ཞེས་ཀྱང་བྱའོ། །དྲིའི་ཕྱིར་འགྲོ་བ་དང༌། དྲིས་བརྟས་པར་འགྱུར་བས་ན་དྲི་ཟ་ཞེས་ཀྱང་བྱའོ། །དེ་ལ་བརྟེན་ནས་ཡིད་སྐྱེ་བའི་གནས་སུ་འགྲོ་བས་ན་ཡིད་ལས་བྱུང་བ་ཞེས་ཀྱང་བྱ་སྟེ། ལུས་ཀྱི་འགྲོ་བས་འགྲོ་བའི་དམིགས་པའི་འགྲོ་བ་ནི་མ་ཡིན་ནོ།།སྐྱེ་བ་མངོན་དུ་འགྲུབ་པར་འགྱུར་བས་ན་མངོན་པར་འགྲུབ་པ་ཞེས་ཀྱང་བྱའོ། །

yang na ni skal ba mi mnyam pa gzhan du ste/ gal te las gzhan gyi bya ba yongs su gyur pas/ bar ma do'i srid pa'i sa don yongs su 'gyur bar byed pa'i phyir ro/ /de'i rnam grangs ni 'chi ba'i srid pa dang skye ba'i srid pa gnyis kyi bar ma dor 'byung bas na bar ma do'i srid pa zhes kyang bya'o/ /dri'i phyir 'gro ba dang/ dris brtas par 'gyur bas na dri za zhes kyang bya'o/ /de la brten nas yid skye ba'i gnas su 'gro bas na yid las byung ba zhes kyang bya ste/ lus kyi 'gro bas 'gro ba'i dmigs pa'i 'gro ba ni ma yin no//skye ba mngon du 'grub par 'gyur bas na mngon par 'grub pa zhes kyang bya'o/ /

【O15 三界有無】

བར་མ་དོའི་སྲིད་པ་དེ་ཡང་གཟུགས་མེད་པར་སྐྱེ་བའི་གནས་མ་གཏོགས་པར་བལྟ་བར་བྱའོ། །

bar ma do'i srid pa de yang gzugs med par skye ba'i gnas ma gtogs par blta bar bya'o/ /

【O16 趣向相】

གལ་ཏེ་མི་དགེ་བའི་ལས་བྱེད་པ་ལུག་གསོད་པར་གྱུར་ཏམ། བྱ་གསོད་པར་གྱུར་ཏམ། ཕག་འཚོང་དུ་གྱུར་ཏམ། དེ་ལྟར་སྡོམ་པ་མ་ཡིན་པའི་རིས་གང་ཡང་རུང་བ་གནས་པ་དེས། སེམས་ཅན་དམྱལ་བར་སྐྱེ་བར་འགྱུར་བ་སྡིག་པ་མི་དགེ་བའི་ལས་བྱས་ཤིང་བསགས་པས།སྐྱེ་བའི་གནས་སུ་དེས་སེམས་ཅན་དེ་ལྟ་བུ་དག་དང༌། ལས་དེ་ལྟ་བུ་དག་དང༌། ལུས་ལ་སོགས་པ་དེ་དག་རྨི་ལམ་བཞིན་དུ་མཐོང་ནས། དེ་སྔོན་གོམས་པའི་མངོན་པར་དགའ་བས་དེ་ཉིད་དུ་བརྒྱུག་གོ། །སྐྱེ་བའི་གནས་ཀྱི་གཟུགས་དེ་ལ་ཡང་ཁོང་ཁྲོ་བར་གྱུར་ནས། བར་མ་དོའི་སྲིད་པ་དེ་མེད་པར་འགྱུར་ལ། སྐྱེ་བའི་སྲིད་པ་ནི་འགྲུབ་པར་འགྱུར་རོ། །དེ་དེ་ནས་ཤི་འཕོས་པ་ན་སྔར་འཆི་བའི་སྲིད་པའི་ཚེ་འཁྲུལ་པའི་གཟུགས་མཐོང་བར་དེ་བཞིན་དུ་འབྱུང་བར་འགྱུར་རོ། །སྐྱེ་བ་དང་འགག་པའི་ཚུལ་ནི་སྔ་མ་བཞིན་དུ་བལྟ་བར་བྱའོ། །

gal te mi dge ba'i las byed pa lug gsod par gyur tam/ bya gsod par gyur tam/ phag 'tshong du gyur tam/ de ltar sdom pa ma yin pa'i ris gang yang rung ba gnas pa des/ sems can dmyal bar skye bar 'gyur ba sdig pa mi dge ba'i las byas shing bsags pas/skye ba'i gnas su des sems can de lta bu dag dang/ las de lta bu dag dang/ lus la sogs pa de dag rmi lam bzhin du mthong nas/ de sngon goms pa'i mngon par dga' bas de nyid du brgyug go/ /skye ba'i gnas kyi gzugs de la yang khong khro bar gyur nas/ bar ma do'i srid pa de med par 'gyur la/ skye ba'i srid pa ni 'grub par 'gyur ro/ /de de nas shi 'phos pa na sngar 'chi ba'i srid pa'i tshe 'khrul pa'i gzugs mthong bar de bzhin du 'byung bar 'gyur ro/ /skye ba dang 'gag pa'i tshul ni snga ma bzhin du blta bar bya'o/ /

【O17 明中有唯是化生】

དེར་དེ་རྫུས་ཏེ་སྐྱེས་ནས་སྐྱེ་མཆེད་དྲུག་ཡོངས་སུ་ཚང་བར་འགྱུར་ཏེ།

der de rdzus te skyes nas skye mched drug yongs su tshang bar 'gyur te/

【O18 趣向心】

དེ་འདི་སྙམ་དུ་བདག་འདི་དང་ལྷན་ཅིག་ཏུ་རྩེ་བར་བྱའོ། །དགའ་བར་བྱའོ།།དགའ་མགུར་སྤྱད་པར་བྱའོ། །བཟོ་ཡང་བསླབ་པར་བྱའོ་སྙམ་དུ་སེམས་བཏང་བར་གྱུར་ལ། དེ་དེར་བཟློག་པར་ལས་ཀྱི་གནོད་པ་རྣམ་པ་སྣ་ཚོགས་ཀྱིས་གཟིར་བར་འགྱུར་ཏེ། ཡོངས་སུ་ཚ་བ་ཆེན་པོས་ཀྱང་རེག་པར་འགྱུར་རོ། །དེ་ལྟ་མ་ཡིན་ཏེ། དེ་ལྟ་བུར་མཐོང་བ་མེད་དུ་ཟིན་ན། དེ་དེར་འགྲོ་བར་འདོད་པ་ཉིད་ཀྱང་མེད་པར་འགྱུར་ན། འགྲོ་བ་ལྟ་ག་ལ་འགྱུར། དེའི་ཕྱིར་མི་འགྲོ་ན་ཡང་སྐྱེ་བར་མི་འགྱུར་རོ། །སེམས་ཅན་དམྱལ་བ་ཇི་ལྟ་བ་བཞིན་དུ། སེམས་ཅན་དམྱལ་བ་དང་འདྲ་བའི་ཡི་དྭགས་ལྦ་བ་ཅན་ལ་སོགས་པ་དག་ཏུ་སྐྱེ་བ་ཡང་དེ་དང་འདྲ་བར་བལྟ་བར་བྱའོ། །དུད་འགྲོ་དང༌། ཡི་དྭགས་དང༌། མི་དང༌། འདོད་པ་ན་སྤྱོད་པ་དང༌། གཟུགས་ན་སྤྱོད་པའི་ལྷའི་རིས་གཞན་དག་ཏུ་སྐྱེ་ན་ནི། སྐྱེ་བའི་གནས་སུ་བདག་དང་སྐལ་བ་མཉམ་པ་མངོན་པར་དགའ་བར་གྱུར་པའི་སེམས་ཅན་དེ་དག་མཐོང་ངམ། དེ་ནས་སྔ་མ་བཞིན་དུ་དེར་དགའ་བ་དང་འདོད་པ་བསྐྱེད་དེ་སོང་བ་དང༌། སྐྱེ་བའི་གནས་དེ་ལ་ཁྲོ་བར་གྱུར་ནས། འཆི་འཕོ་བ་དང་སྐྱེ་བ་ཡང་སྔ་མ་བཞིན་དུ་བལྟ་བར་བྱའོ། །

de 'di snyam du bdag 'di dang lhan cig tu rtse bar bya'o/ /dga' bar bya'o//dga' mgur spyad par bya'o/ /bzo yang bslab par bya'o snyam du sems btang bar gyur la/ de der bzlog par las kyi gnod pa rnam pa sna tshogs kyis gzir bar 'gyur te/ yongs su tsha ba chen pos kyang reg par 'gyur ro/ /de lta ma yin te/ de lta bur mthong ba med du zin na/ de der 'gro bar 'dod pa nyid kyang med par 'gyur na/ 'gro ba lta ga la 'gyur/ de'i phyir mi 'gro na yang skye bar mi 'gyur ro/ /sems can dmyal ba ji lta ba bzhin du/ sems can dmyal ba dang 'dra ba'i yi dwags lba ba can la sogs pa dag tu skye ba yang de dang 'dra bar blta bar bya'o/ /dud 'gro dang/ yi dwags dang/ mi dang/ 'dod pa na spyod pa dang/ gzugs na spyod pa'i lha'i ris gzhan dag tu skye na ni/ skye ba'i gnas su bdag dang skal ba mnyam pa mngon par dga' bar gyur pa'i sems can de dag mthong ngam/ de nas snga ma bzhin du der dga' ba dang 'dod pa bskyed de song ba dang/ skye ba'i gnas de la khro bar gyur nas/ 'chi 'pho ba dang skye ba yang snga ma bzhin du blta bar bya'o/ /

【O19 由三處現前得入母胎】

དེ་ལ་མ་ཉམས་བདེ་ཞིང་ཟླ་མཚན་ལྡན་པ་དང༌། ཕ་མ་ཆགས་པར་གྱུར་ཅིང་ཕྲད་པ་དང༌། དྲི་ཟ་ཡང་ཉེ་བར་གནས་པར་འགྱུར་ཏེ།གནས་གསུམ་མངོན་དུ་གྱུར་ལ།

de la ma nyams bde zhing zla mtshan ldan pa dang/ pha ma chags par gyur cing phrad pa dang/ dri za yang nye bar gnas par 'gyur te/gnas gsum mngon du gyur la/

【O20 無三障礙】【P1 標】

གལ་ཏེ་བར་དུ་གཅོད་པ་རྣམ་པ་གསུམ་པོ་སྐྱེ་གནས་ཀྱི་ཉེས་པས་གྱུར་པ་དང༌། ས་བོན་གྱི་ཉེས་པས་གྱུར་པ་དང༌། ལས་ཀྱི་ཉེས་པས་གྱུར་པ་རྣམས་མེད་ན། མའི་མངལ་དུ་འཇུག་པར་འགྱུར་རོ། །

gal te bar du gcod pa rnam pa gsum po skye gnas kyi nyes pas gyur pa dang/ sa bon gyi nyes pas gyur pa dang/ las kyi nyes pas gyur pa rnams med na/ ma'i mngal du 'jug par 'gyur ro/ /

【P2 別釋】【Q1 產處過患】

དེ་ལ་སྐྱེ་གནས་ཀྱི་ཉེས་བ་གང་ཞེ་ན། གལ་ཏེ་རླུང࿒གིས་མ་རུང་བར་བྱས་པ་འམ། མཁྲིས་པས་མ࿒རུང་བར་བྱས་པའམ༑ བད་ཀན་གྱིས་མ࿒རུང་བར་བྱས་པའམ། དབུང་ནས་འདྲ་བའམ། དབུང་ཏིལ་འབྲུ་འདྲ་བ་འམ། ཁ་ཤིང་རྟ་འདྲ་བ་འམ། ཁ་དུང་འདྲ་བའམ། མཚན་མ་ཙམ་ཡོད་པའམ། ཡོ་བའམ། སྐྱོན་ཡོད་པ་འམ། སྐལ་བ་ཡོད་པའམ། དེ་ལྟ་བུ་དང་མཐུན་པ་རྣམས་ནི་སྐྱེ་གནས་ཀྱི་ཉེས་པ་ཡིན་པར་རིག་པར་བྱའོ། །

de la skye gnas kyi nyes ba gang zhe na/ gal te rlung gis ma rung bar byas pa 'am/ mkhris pas ma rung bar byas pa'am| bad kan gyis ma rung bar byas pa'am/ dbung nas 'dra ba'am/ dbung til 'bru 'dra ba 'am/ kha shing rta 'dra ba 'am/ kha dung 'dra ba'am/ mtshan ma tsam yod pa'am/ yo ba'am/ skyon yod pa 'am/ skal ba yod pa'am/ de lta bu dang mthun pa rnams ni skye gnas kyi nyes pa yin par rig par bya'o/ /

【Q2 種子過患】

ས་བོན་གྱི་ཉེས་པ་གང་ཞེ་ན། གལ་ཏེ་ཕའི་ཁུ་བ་བྱུང་ལ། མའི་མ་བྱུང་བ་འམ། མའི་བྱུང་ལ་ཕའི་མ་བྱུང་བའམ། གཉི་གའི་མ་བྱུང་བའམ། མའི་རུལ་ཏམ། ཕའི་རུལ་ཏམ། གཉི་གའི་རུལ་ཏམ། དེ་ལྟ་བུ་དང་མཐུན་པ་རྣམས་ནི་ས་བོན་གྱི་ཉེས་པ་ཡིན་པར་རིག་པར་བྱའོ། །

sa bon gyi nyes pa gang zhe na/ gal te pha'i khu ba byung la/ ma'i ma byung ba 'am/ ma'i byung la pha'i ma byung ba'am/ gnyi ga'i ma byung ba'am/ ma'i rul tam/ pha'i rul tam/ gnyi ga'i rul tam/ de lta bu dang mthun pa rnams ni sa bon gyi nyes pa yin par rig par bya'o/ /

【Q3 宿業過患】

ལས་ཀྱི་ཉེས་པ་གང་ཞེ་ན༑ གལ་ཏེ་ཕའམ་མའམ། ཡང་ན་གཉི་གས་བུ་ཡོད་པར་འགྱུར་བའི་ལས་མ་བྱས་ཤིང༌། མ་བསགས་སམ། ཡང་ན་སེམས་ཅན་དེས་ཕ་མ་ཡོད་པར་འགྱུར་བའི་ལས་མ་བྱས་ཤིང༌། མ་བསགས་སམ། ཡང་ན་ཕ་མ་དེ་གཉིས་ཀྱི་བུ་དེ་མ་ཡིན་པ་ཡོད་པར་འགྱུར་བའི་ལས་བྱས་ཤིང་བསགས་སམ། ཡང་ན་སེམས་ཅན་དེས་དེ་མ་ཡིན་པ་དབང་ཆེ་བར་གྲགས་པ་དང༌། དབང་ཆེ་བར་གྲགས་པ་མ་ཡིན་པ་ཕ་མར་འགྱུར་བའི་ལས་བྱས་ཤིང་བསགས་པ་འམ། དེ་ལྟ་བུ་དང་མཐུན་པ་རྣམས་ནི་ལས་ཀྱི་ཉེས་པ་ཡིན་པར་རིག་པར་བྱ་སྟེ།

las kyi nyes pa gang zhe na| gal te pha'am ma'am/ yang na gnyi gas bu yod par 'gyur ba'i las ma byas shing/ ma bsags sam/ yang na sems can des pha ma yod par 'gyur ba'i las ma byas shing/ ma bsags sam/ yang na pha ma de gnyis kyi bu de ma yin pa yod par 'gyur ba'i las byas shing bsags sam/ yang na sems can des de ma yin pa dbang che bar grags pa dang/ dbang che bar grags pa ma yin pa pha mar 'gyur ba'i las byas shing bsags pa 'am/ de lta bu dang mthun pa rnams ni las kyi nyes pa yin par rig par bya ste/

【P3 合結二門得入母胎】

ཉེས་པ་དེ་དག་ཀྱང་མེད་ལ། གནས་གསུམ་ཡང་མངོན་སུམ་དུ་གྱུར་ན་མངལ་དུ་འཇུག་པར་འགྱུར་རོ། །

nyes pa de dag kyang med la/ gnas gsum yang mngon sum du gyur na mngal du 'jug par 'gyur ro/ /

【O21 於父母起顛倒】

བར་མ་དོའི་སྲིད་པ་ལ་གནས་པ། དེ་སྐལ་བ་མཉམ་པའི་སེམས་ཅན་ལ་བལྟ་བ་དང༌། རྩེ་བ་ལ་སོགས་པ་བྱ་བར་འདོད་པས་སྐྱེ་བའི་གནས་སུ་འགྲོ་འདོད་པ་སྐྱེད་པར་གྱུར་ལ། ཕ་མ་ལས་བྱུང་བའི་ཁུ་བ་དང༌། ཁྲག༌དེ་ཡང༌། དེའི་ཚེ་ཕྱིན་ཅི་ལོག་ཏུ་མཐོང་བར་འཇུག་པར་འགྱུར་རོ། །དེ་ལ་ཕྱིན་ཅི་ལོག་ནི་འདི་ཡིན་ཏེ། ཕ་མ་གཉིས་ཉལ་པོ་བྱེད་པར་མཐོང་ན། དེའི་ཚེ་ན་ཕ་མ་གཉིས་ཉལ་པོ་བྱེད་པ་ཡང་མེད་བཞིན་དུ་དེས་ཕྱིན་ཅི་ལོག་གི་བློས་དེ་ལྟར་མཐོང་སྟེ། སྒྱུ་མ་བྱས་པ་མཐོང་བ་བཞིན་ནོ། །ཉལ་པོ་བྱེད་པ་དེ་མཐོང་ནས་ཀྱང་དེ་དེར་ཆགས་པ་སྐྱེ་བར་འགྱུར་ཏེ། གལ་ཏེ་བུད་མེད་དུ་འགྱུར་བར་འདོད་ན་ནི་དེ་སྐྱེས་པ་ལ་ཆགས་ཏེ། ཉལ་བར་འདོད་པ་སྐྱེའོ། །གལ་ཏེ་སྐྱེས་པར་འགྱུར་བར་འདོད་ན་ནི་དེ་བུད་མེད་དེ་ལ་ཆགས་ན་ཉལ་བར་འདོད་པ་སྐྱེ་བར་འགྱུར་རོ། །དེ་ནས་དེའི་དྲུང་དུ་སོང་ནས་བུད་མེད་དུ་འགྱུར་ན་ནི། བུད་མེད་དང་བྲལ་བར་འདོད་པ་སྐྱེའོ། །སྐྱེས་པར་འགྱུར་ན་ནི། སྐྱེས་པ་དང་བྲལ་བར་འདོད་པ་སྐྱེའོ། །དེ་བསྐྱེད་པས་སྐྱེས་པའམ། བུད་མེད་འབའ་ཞིག་མཐོང་བར་འགྱུར་རོ། །དེ་ཇི་ལྟ་ཇི་ལྟར་ཕྱོགས་དེར་ཉེ་བར་སྦྱོར་བ་དེ་ལྟ་དེ་ལྟར་སྐྱེས་པའམ། བུད་མེད་གང་ཡང་རུང་བ་དེའི་ཡན་ལག་གཞན་སྣང་བ་ནི་མེད་པར་འགྱུར་ལ། སྐྱེས་པ་དང་བུད་མེད་དེ་ལ། མོ་མཚན་དུ་མཐོང་བ་འམ། ཕོ་མཚན་དུ་མཐོང་བ་འབའ་ཞིག་ཉེ་བར་གནས་པར་འགྱུར་རོ། །དེ་ལ་ཁོང་ཁྲོ་བར་གྱུར་ནས་ནི་འཆི་འཕོ་བ་དང་སྐྱེ་བར་འགྱུར་བ་ནི་སྔ་མ་བཞིན་དུ་རིག་པར་བྱའོ༑ །

bar ma do'i srid pa la gnas pa/ de skal ba mnyam pa'i sems can la blta ba dang/ rtse ba la sogs pa bya bar 'dod pas skye ba'i gnas su 'gro 'dod pa skyed par gyur la/ pha ma las byung ba'i khu ba dang/ khragde yang/ de'i tshe phyin ci log tu mthong bar 'jug par 'gyur ro/ /de la phyin ci log ni 'di yin te/ pha ma gnyis nyal po byed par mthong na/ de'i tshe na pha ma gnyis nyal po byed pa yang med bzhin du des phyin ci log gi blos de ltar mthong ste/ sgyu ma byas pa mthong ba bzhin no/ /nyal po byed pa de mthong nas kyang de der chags pa skye bar 'gyur te/ gal te bud med du 'gyur bar 'dod na ni de skyes pa la chags te/ nyal bar 'dod pa skye'o/ /gal te skyes par 'gyur bar 'dod na ni de bud med de la chags na nyal bar 'dod pa skye bar 'gyur ro/ /de nas de'i drung du song nas bud med du 'gyur na ni/ bud med dang bral bar 'dod pa skye'o/ /skyes par 'gyur na ni/ skyes pa dang bral bar 'dod pa skye'o/ /de bskyed pas skyes pa'am/ bud med 'ba' zhig mthong bar 'gyur ro/ /de ji lta ji ltar phyogs der nye bar sbyor ba de lta de ltar skyes pa'am/ bud med gang yang rung ba de'i yan lag gzhan snang ba ni med par 'gyur la/ skyes pa dang bud med de la/ mo mtshan du mthong ba 'am/ pho mtshan du mthong ba 'ba' zhig nye bar gnas par 'gyur ro/ /de la khong khro bar gyur nas ni 'chi 'pho ba dang skye bar 'gyur ba ni snga ma bzhin du rig par bya'o| /

【O22 薄福多福】

གལ་ཏེ་བསོད་ནམས་ཆུང་ངུ་ཞིག་ཡིན་ན་ནི། རིགས་དམའ་བར་སྐྱེ་བར་འགྱུར་ཏེ། འཕོ་བའི་ཚེ་དང༌། འཇུག་པའི་ཚེ་དེ་ལ་ཀུ་ཅོའི་སྒྲ་དང༌། འདམ་བུ་དང༌། ནགས་ཚལ་ཐིབས་པོ་ལ་སོགས་པའི་ནང་དུ་འགྲོ་བའི་མཚན་མ་འབྱུང་བར་འགྱུར་རོ། །གལ་ཏེ་ལེགས་པའི་ལས་བྱེད་བྱེད་པ་ཞིག་ཡིན་ན་ནི། རིགས་མཐོན་པོར་སྐྱེ་བར་འགྱུར་ཏེ། དེ་ལ་ཞི་བ་དང༌། སྙན་པའི་སྒྲ་འབྱུང་ཞིང༌། ཁང་བཟངས་དང༌། གཞལ་མེད་ཁང་ལ་སོགས་པའི་གནས་སུ་འགྲོ་བའི་མཚན་མ་འབྱུང་བར་འགྱུར་རོ། །

gal te bsod nams chung ngu zhig yin na ni/ rigs dma' bar skye bar 'gyur te/ 'pho ba'i tshe dang/ 'jug pa'i tshe de la ku co'i sgra dang/ 'dam bu dang/ nags tshal thibs po la sogs pa'i nang du 'gro ba'i mtshan ma 'byung bar 'gyur ro/ /gal te legs pa'i las byed byed pa zhig yin na ni/ rigs mthon por skye bar 'gyur te/ de la zhi ba dang/ snyan pa'i sgra 'byung zhing/ khang bzangs dang/ gzhal med khang la sogs pa'i gnas su 'gro ba'i mtshan ma 'byung bar 'gyur ro/ /

【N2 明生有根本生(二門)】【O1 明識支最初依託】【P1 總標依託】

དེ་ལ་ཕ་མ་གཉིས་ཆགས་པར་གྱུར་ཏེ། འདོད་ཆགས་དྲག་པོའི་སྐབས་སུ་བབ་པ་ནི། མཇུག་ཁོ་ནར་ཁུ་བ་སྐ་བ་འབྱུང་བར་འགྱུར་རོ། །དེའི་རྗེས་ལ་གཉི་ག་ལས་ཁུ་བ་དང་ཁྲག་གི་ཐིགས་པ་གཉིས་གདོན་མི་ཟ་བར་འབྱུང་བར་འགྱུར་ཏེ། གཉིས་ཀའི་ཁུ་བ་དང་ཁྲག་གི་ཐིགས་པ་དེ་གཉིས་མའི་སྐྱེ་གནས་སུ་འདྲེས་པར་གྱུར་ནས། དཔེར་ན་འོ་མ་བསྐོལ་བ་གྲངས་པའི་སྤྲིས་མ་བཞིན་དུ་སྤྲིས་མ་ལྟ་བུར་ཆགས་ནས་འདུས་ཤིང་འདུག་པར་འགྱུར་ཏེ།དེས་ས་བོན་ཐམས་ཅད་པ་རྣམ་པར་སྨིན་པ་བསྡུས་པ། ལུས་ལེན་པར་བྱེད་པ་ཀུན་གཞི་རྣམ་པར་ཤེས་པ་འཇུག་པར་འགྱུར་རོ། །

de la pha ma gnyis chags par gyur te/ 'dod chags drag po'i skabs su bab pa ni/ mjug kho nar khu ba ska ba 'byung bar 'gyur ro/ /de'i rjes la gnyi ga las khu ba dang khrag gi thigs pa gnyis gdon mi za bar 'byung bar 'gyur te/ gnyis ka'i khu ba dang khrag gi thigs pa de gnyis ma'i skye gnas su 'dres par gyur nas/ dper na 'o ma bskol ba grangs pa'i spris ma bzhin du spris ma lta bur chags nas 'dus shing 'dug par 'gyur te/des sa bon thams cad pa rnam par smin pa bsdus pa/ lus len par byed pa kun gzhi rnam par shes pa 'jug par 'gyur ro/ /

【P2 別釋其義】【Q1 問】

ཇི་ལྟར་འཇུག་པར་འགྱུར་ཞེ་ན།

ji ltar 'jug par 'gyur zhe na/

【Q2 別釋】【R1 明依託相狀】

ཁུ་བ་དང་ཁྲག་འདུས་ནས་སྤྲིས་མ་ལྟ་བུར་གྱུར་བ་དེ་དང་ལྷན་ཅིག་ཏུ་སྟེ། ཕྱིན་ཅི་ལོག་ཏུ་དམིགས་པ་བར་མ་དོའི་སྲིད་པ་དེ་འགག་པར་འགྱུར་ལ། དེ་འགག་པ་དང་དུས་གཅིག་ཏུ་རྣམ་པར་ཤེས་པ་ས་བོན་ཐམས་ཅད་པ་དེའི་མཐུས་དེ་ལས་གཞན་པ་དབང་པོའི་འབྱུང་བ་ཆེན་པོ࿒འབྱུང་བ་ཆེན་པོ་ཆ་ཕྲ་བ་དང་འདྲེས་པ། དེ་དང་མཐུན་པའི་ཁུ་བ་དང༌། ཁྲག་འདུས་པ་དབང་པོ་དང་བཅས་པ་གཞན་འབྱུང་བར་འགྱུར་ཏེ།

khu ba dang khrag 'dus nas spris ma lta bur gyur ba de dang lhan cig tu ste/ phyin ci log tu dmigs pa bar ma do'i srid pa de 'gag par 'gyur la/ de 'gag pa dang dus gcig tu rnam par shes pa sa bon thams cad pa de'i mthus de las gzhan pa dbang po'i 'byung ba chen po 'byung ba chen po cha phra ba dang 'dres pa/ de dang mthun pa'i khu ba dang/ khrag 'dus pa dbang po dang bcas pa gzhan 'byung bar 'gyur te/

【R2 諸根依此次第當生】

དེའི་དུས་སྐབས་སུ་རྣམ་པར་ཤེས་པ་གནས་པར་གྱུར་པ་ནི་ཉིང་མཚམས་སྦྱོར་བ་ཞེས་བྱ་སྟེ། དེ་ནི་མེར་མེར་པོའི་དུས་ཡིན་ནོ། ། ࿒མེར་མེར་པོ་དེའི་དབང་པོའི་འབྱུང་བ་ཆེན་པོ་དེ་དག་ཀྱང་ལུས་ཀྱི་དབང་པོའི་དང་ལྷན་ཅིག་འབྱུང་ངོ༌། །དབང་པོའི་རྟེན་གྱི་འབྱུང་བ་ཆེན་པོ་རྣམས་དང༌། དབང་པོའི་འབྱུང་བ་ཆེན་པོ་དེ་དག་ཉིད་དང༌། ལུས་ཀྱི་དབང་པོ་ཡང་ལྷན་ཅིག་ཏུ་འབྱུང་བར་འགྱུར་རོ། །དེ་ནས་དབང་པོའི་འབྱུང་བ་ཆེན་པོ་དེ་དག་རྒྱུར་བྱས་ནས། མིག་གི་དབང་པོ་ལ་སོགས་པ་རིམ་གྱིས་འགྲུབ་པར་འགྱུར་རོ། །དབང་པོའི་རྟེན་གྱི་འབྱུང་བ་ཆེན་པོ་དེ་དག་ཀྱང་རྒྱུར་བྱས་ནས་རིམ་གྱིས་དབང་པོའི་རྟེན་རྣམས་ཀྱང་འགྲུབ་པར་འགྱུར་རོ། །

de'i dus skabs su rnam par shes pa gnas par gyur pa ni nying mtshams sbyor ba zhes bya ste/ de ni mer mer po'i dus yin no/ / mer mer po de'i dbang po'i 'byung ba chen po de dag kyang lus kyi dbang po'i dang lhan cig 'byung ngo/ /dbang po'i rten gyi 'byung ba chen po rnams dang/ dbang po'i 'byung ba chen po de dag nyid dang/ lus kyi dbang po yang lhan cig tu 'byung bar 'gyur ro/ /de nas dbang po'i 'byung ba chen po de dag rgyur byas nas/ mig gi dbang po la sogs pa rim gyis 'grub par 'gyur ro/ /dbang po'i rten gyi 'byung ba chen po de dag kyang rgyur byas nas rim gyis dbang po'i rten rnams kyang 'grub par 'gyur ro/ /

【R3 諸根依處亦次第生名得圓滿cf. 韓科p.98】

དབང་པོ་རྣམས་དང༌། དེ་དག་གི་རྟེན་རྣམས་བྱུང་བ་ལས་ལུས་ཐམས་ཅད་འགྲུབ་ཅིང་འཐོབ་པར་འགྱུར་རོ། །

dbang po rnams dang/ de dag gi rten rnams byung ba las lus thams cad 'grub cing 'thob par 'gyur ro/ /

【R4 識託於色安危共同】

མེར་མེར་པོའི་གཟུགས་དེ་ཡང་སེམས་དང་སེམས་ལས་བྱུང་བའི་ཆོས་དེ་དག་དང༌། གཅིག་ལ་གཅིག་གྲུབ་པ་དང་བདེ་བས་ཞུགས་པ་ཞེས་བྱའོ། །སེམས࿒ཅན་གྱི་དབང་གིས་ཀྱང་དེ་རུལ་བར་མི་འགྱུར་རོ༑ །དེའི་ཕན་པ་དང་གནོད་པ་ལས་ཀྱང༌། སེམས་དང་སེམས་ལས་བྱུང་བ་རྣམས་ལ་ཕན་པ་དང༌། གནོད་པར་འགྱུར་རོ། །དེ་བས་ན་གཅིག་ལ་གཅིག་གྲུབ་པ་དང་བདེ་བ་ཞེས་བྱའོ། །

mer mer po'i gzugs de yang sems dang sems las byung ba'i chos de dag dang/ gcig la gcig grub pa dang bde bas zhugs pa zhes bya'o/ /sems can gyi dbang gis kyang de rul bar mi 'gyur ro| /de'i phan pa dang gnod pa las kyang/ sems dang sems las byung ba rnams la phan pa dang/ gnod par 'gyur ro/ /de bas na gcig la gcig grub pa dang bde ba zhes bya'o/ /

【R5 初託肉心後從此捨】

མེར་མེར་པོའི་ཕྱོགས་གང་དུ་རྣམ་པར་ཤེས་པ་ཞུགས་པར་གྱུར་པ་དེ་ནི་དེའི་ཚེ་དེའི་སྙིང་གི་ཕྱོགས་ཡིན་ནོ། །དེ་ལྟར་ན་རྣམ་པར་ཤེས་པ་དེ་ནི་ཕྱོགས་གང་ནས་འཆི་འཕོ་བའི་ཕྱོགས་དེ་ཉིད་དུ་ཐོག་མ་ཁོ་ནར་འཇུག་གོ། །

mer mer po'i phyogs gang du rnam par shes pa zhugs par gyur pa de ni de'i tshe de'i snying gi phyogs yin no/ /de ltar na rnam par shes pa de ni phyogs gang nas 'chi 'pho ba'i phyogs de nyid du thog ma kho nar 'jug go/ /

【Oa 後序】【O2 辨種子具不具】【P1 約五姓以明種具不具】

རྣམ་པར་ཤེས་པ་ས་བོན་ཐམས་ཅད་པ་དེ་ཡང་ཡོངས་སུ་མྱ་ངན་ལས་འདའ་བའི་ཆོས་ཅན་དག་གི་ནི་ས་བོན་ཡོངས་སུ་ཚང་བ་ཡིན་ནོ། །ཡོངས་སུ་མྱ་ངན་ལས་འདའ་བའི་ཆོས་ཅན་མ་ཡིན་པ་དག་གི་ནི། བྱང་ཆུབ་རྣམ་པ་གསུམ་གྱི་ས་བོན་མེད་པ་ཡིན་ནོ།། །།

rnam par shes pa sa bon thams cad pa de yang yongs su mya ngan las 'da' ba'i chos can dag gi ni sa bon yongs su tshang ba yin no/ /yongs su mya ngan las 'da' ba'i chos can ma yin pa dag gi ni/ byang chub rnam pa gsum gyi sa bon med pa yin no// //

【P2 據三界總報自體明種隨逐cf. 韓科 p.102】

བམ་པོ་གཉིས་པ།

bam po gnyis pa/

ལུས་མངོན་པར་འགྲུབ་པ་གང་ཅི་ཡང་རུང་སྟེ། དེ་ཐམས་ཅད་ནི་ས་བོན་ཐམས་ཅད་དང་ལྡན་པ་ཡིན་པར་རིག་པར་བྱ་སྟེ། འདོད་པ་ན་སྤྱོད་པའི་ལུས་ལ་ཡང་གཟུགས་དང་གཟུགས་མེད་པ་ན་སྤྱོད་པའི་ས་བོན་ཡོད་དོ༑ །དེ་བཞིན་དུ་གཟུགས་ན་སྤྱོད་པ་ལ་ཡང་འདོད་པ་ན་སྤྱོད་པ་དང་གཟུགས་མེད་པ་ན་སྤྱོད་པའི་ས་བོན་ཡོད་དོ། །གཟུགས་མེད་པ་ན་སྤྱོད་པ་ལ་ཡང༌། འདོད་པ་ན་སྤྱོད་པ་དང་གཟུགས་ན་སྤྱོད་པའི་ས་བོན་ཡོད་དོ། །

lus mngon par 'grub pa gang ci yang rung ste/ de thams cad ni sa bon thams cad dang ldan pa yin par rig par bya ste/ 'dod pa na spyod pa'i lus la yang gzugs dang gzugs med pa na spyod pa'i sa bon yod do| /de bzhin du gzugs na spyod pa la yang 'dod pa na spyod pa dang gzugs med pa na spyod pa'i sa bon yod do/ /gzugs med pa na spyod pa la yang/ 'dod pa na spyod pa dang gzugs na spyod pa'i sa bon yod do/ /

【N3 明本有漸增長(二門)】【O1 明胎內增長相】【P1 約種相差別以障果增】【Q1 名色漸增】

མེར་མེར་པོ་དེ་ཡང་སྐྱེ་བའི་ཚེ་ནི་མིང་དང་གཟུགས་གཉིས་ཀྱང༌། དེ་གཉི་ག་ཆེས་རྒྱ་ཆེ་བར་འགྱུར་བས་མཚུངས་མཉམ་དུ་སྐྱེ་བར་འགྱུར་ཏེ། སྐྱེ་བ་དེ་ཡང་ལུས་ཡོངས་སུ་རྫོགས་པར་འགྱུར་གྱི་བར་དུ་སྐྱེ་བར་བལྟ་བར་བྱའོ། །དེ་ལ་སའི་ཁམས་རྒྱུར་བྱས་ནས་ལུས་ཀྱི་རྒྱུར་བྱས་པའི་གཟུགས་སྐྱེ་ཞིང་ཆེས་རྒྱ་ཆེར་འགྱུར་རོ། །ཆུའི་ཁམས་ནི་དེ་ཉིད་སྡུད་པར་བྱེད་དོ། །མེའི་ཁམས་ནི་དེ་ཉིད་སྨིན་པར་བྱེད་དོ། །འཛག་པར་མི་འགྱུར་བའི་ཚུལ་གྱིས་བརྟན་པར་བྱེད་དོ། །རླུང་གི་ཁམས་ནི་ཡན་ལག་རྣམ་པར་འབྱེད་ཅིང་གནས་པར་བྱེད་དོ། །

mer mer po de yang skye ba'i tshe ni ming dang gzugs gnyis kyang/ de gnyi ga ches rgya che bar 'gyur bas mtshungs mnyam du skye bar 'gyur te/ skye ba de yang lus yongs su rdzogs par 'gyur gyi bar du skye bar blta bar bya'o/ /de la sa'i khams rgyur byas nas lus kyi rgyur byas pa'i gzugs skye zhing ches rgya cher 'gyur ro/ /chu'i khams ni de nyid sdud par byed do/ /me'i khams ni de nyid smin par byed do/ /'dzag par mi 'gyur ba'i tshul gyis brtan par byed do/ /rlung gi khams ni yan lag rnam par 'byed cing gnas par byed do/ /

【Q2 因用不同】

ས་བོན་ཐམས་ཅད་ལ་ལུས་མངོན་པར་འགྲུབ་པ་དེ་དགེ་བ་དང་མི་དགེ་བའི་ལས་ཀྱི་རྒྱུ་ལས་བྱུང་བ་ཡིན་ཡང་སྤྲོས་པ་ལ་མངོན་པར་དགའ་བ་ཉིད་གཙོ་བོའི་རྒྱུ་ཡིན་པར་བལྟ་བར་བྱའོ། །རིགས་དང་སྟོབས་དང་གཟུགས་དང་ཚེ་དང༌། ལོངས་སྤྱོད་ལ་སོགས་པ་འབྲས་བུའི་རྒྱུའི་གཙོ་བོ་ནི་དགེ་བ་དང༌། མི་དགེ་བའི་ལས་ཡིན་ནོ། །

sa bon thams cad la lus mngon par 'grub pa de dge ba dang mi dge ba'i las kyi rgyu las byung ba yin yang spros pa la mngon par dga' ba nyid gtso bo'i rgyu yin par blta bar bya'o/ /rigs dang stobs dang gzugs dang tshe dang/ longs spyod la sogs pa 'bras bu'i rgyu'i gtso bo ni dge ba dang/ mi dge ba'i las yin no/ /

【Q3 凡聖見異】

ལུས་དེ་ལ་ཡང་བྱིས་པ་རྣམས་ནི་བདག་གོ་སྙམ་པ་དང༌། ངའི་འོ་སྙམ་པ་དང༌། ངའོ་སྙམ་དུ་འཛིན་ཏོ། །འཕགས་པ་རྣམས་ནི་སྡུག་བསྔལ་ཉིད་དུ་འཛིན་ཏོ། །

lus de la yang byis pa rnams ni bdag go snyam pa dang/ nga'i 'o snyam pa dang/ nga'o snyam du 'dzin to/ /'phags pa rnams ni sdug bsngal nyid du 'dzin to/ /

【Q4 受起差別】

མངལ་དུ་གནས་པ་ལ་ནི་རང་བཞིན་གྱིས་སྡུག་བསྔལ་ཡང་མ་ཡིན། བདེ་བ་ཡང་མ་ཡིན་པའི་ཚོར་བ་ལ་གནས་པའི་རྣམ་པར་ཤེས་པ་སྐྱེ་བར་འགྱུར་ཏེ། དེའི་ཚོར་བ་དེ་ནི་རྣམ་པར་སྨིན་པས་བསྡུས་པ་ཡིན་ནོ། །དེ་ལས་གཞན་པའི་ཚོར་བ་ཐམས་ཅད་ནི་རྣམ་པར་སྨིན་པ་ལས་བྱུང་བའམ། ཡུལ་གྱི་རྐྱེན་ལས་གྱུར་བ་ཡིན་ནོ། །དེ་ལ་བདེ་བ་དང༌། སྡུག་བསྔལ་བ་ནི་ཆེད་འགའ་རྐྱེན་མངོན་དུ་གྱུར་ན་ནི་འབྱུང་ལ། ཆེད་འགའ་ནི་མི་འབྱུང་ངོ༌། །

mngal du gnas pa la ni rang bzhin gyis sdug bsngal yang ma yin/ bde ba yang ma yin pa'i tshor ba la gnas pa'i rnam par shes pa skye bar 'gyur te/ de'i tshor ba de ni rnam par smin pas bsdus pa yin no/ /de las gzhan pa'i tshor ba thams cad ni rnam par smin pa las byung ba'am/ yul gyi rkyen las gyur ba yin no/ /de la bde ba dang/ sdug bsngal ba ni ched 'ga' rkyen mngon du gyur na ni 'byung la/ ched 'ga' ni mi 'byung ngo/ /

【Q5 種子新舊】

ས་བོན་གྱི་རྒྱུད་ཀྱི་རྒྱུན་དེ་ཡང་ཐོག་མ་མེད་པའི་དུས་ནས་ཡོད་ལ། ཐོག་མ་མེད་པའི་དུས་ནས་ཡོད་པ་ཉིད་ཡིན་དུ་ཟིན་ཡང༌། དགེ་བ་དང་མི་དགེ་བའི་ལས་ཀྱི་བྱེ་བྲག་གིས་ཡོངས་སུ་བསྒོས་པས། ཡང་དང་ཡང་རྣམ་པར་སྨིན་པའི་འབྲས་བུ་ཡོངས་སུ་འཛིན་པའི་ཕྱིར་སར་པར་འགྱུར་རོ། །འབྲས་བུ་བྱུང་ནས་ནི་ས་བོན་དེ་འབྲས་བུ་སྤྱད་ཟིན་པ་ཡིན་ཏེ། དེ་ལྟར་ཡོངས་སུ་མྱ་ངན་ལས་མ་འདས་ཀྱི་བར་དུ་འཁོར་བའི་རྒྱུན་འཇུག་གོ། །

sa bon gyi rgyud kyi rgyun de yang thog ma med pa'i dus nas yod la/ thog ma med pa'i dus nas yod pa nyid yin du zin yang/ dge ba dang mi dge ba'i las kyi bye brag gis yongs su bsgos pas/ yang dang yang rnam par smin pa'i 'bras bu yongs su 'dzin pa'i phyir sar par 'gyur ro/ /'bras bu byung nas ni sa bon de 'bras bu spyad zin pa yin te/ de ltar yongs su mya ngan las ma 'das kyi bar du 'khor ba'i rgyun 'jug go/ /

【Q6 三時報業cf. 韓科 p.109】

དེ་ལ་ས་བོན་གང་དག་འབྲས་བུ་མ་བྱུང་བ་དེ་དག་ཀྱང༌། ཁ་ཅིག་ནི་སྐྱེས་ནས་མྱོང་བར་འགྱུར་རོ། །ཁ་ཅིག་ནི་ལན་གྲངས་གཞན་ལ་མྱོང་བར་འགྱུར་ཏེ། བསྐལ་པ་འབུམ་གྱིས་ཀྱང་རང་གི་ས་བོན་ལས་ཡང་ལུས་དེ་དག་ཡོངས་སུ་རྫོགས་པར་འགྱུར་རོ༑ །འབྲས་བུ་གཞན་སྐྱེ་བ་གང་ཡིན་བ་དེ་ཡང་རང་གི་ས་བོན་ཉིད་ལས་བྱུང་ངོ༌། །ཚེ་ཟད་པ་ནི་འདིར་ས་བོན་དེ་འབྲས་བུ་ཡོངས་སུ་སྤྱད་ཟིན་པ࿒ནི་མ་ཡིན་ནོ༑ །ལུས་ལྷག་མ་རྣམས་ཀྱི་ས་བོན་དག་ནི་འབྲས་བུ་མ་བྱིན་པས་ན། འབྲས་བུ་རྣམས་མ་སྤྱད་པ་ཡིན་ནོ། །མྱོང་བར་འགྱུར་བར་མ་ངེས་པའི་ས་བོན་གང་ཡིན་པ་དེ་ནི་ལུས་དེ་ཉིད་ལ་འབྲས་བུ་མྱོང་བར་འགྱུར་བའི་རིགས་པ་ལས་རྐྱེན་དང་མ་ལྡན་ནས་མྱོང་བར་མ་གྱུར་ཏེ། ས་བོན་དེ་ཡང་དེ་ཉིད་ཀྱི࿒སོ་ན་འདུག་པ་ཡིན་ནོ། །

de la sa bon gang dag 'bras bu ma byung ba de dag kyang/ kha cig ni skyes nas myong bar 'gyur ro/ /kha cig ni lan grangs gzhan la myong bar 'gyur te/ bskal pa 'bum gyis kyang rang gi sa bon las yang lus de dag yongs su rdzogs par 'gyur ro| /'bras bu gzhan skye ba gang yin ba de yang rang gi sa bon nyid las byung ngo/ /tshe zad pa ni 'dir sa bon de 'bras bu yongs su spyad zin pa ni ma yin no| /lus lhag ma rnams kyi sa bon dag ni 'bras bu ma byin pas na/ 'bras bu rnams ma spyad pa yin no/ /myong bar 'gyur bar ma nges pa'i sa bon gang yin pa de ni lus de nyid la 'bras bu myong bar 'gyur ba'i rigs pa las rkyen dang ma ldan nas myong bar ma gyur te/ sa bon de yang de nyid kyi so na 'dug pa yin no/ /

【Q7 有染離染cf. 韓科 p.111】

དེའི་ཕྱིར་ལུས་ཐམས་ཅད་ཀྱི་ས་བོན་ཡིན་པས། ལུས་ཐམས་ཅད་རེ་རེ་ནས་གཅིག་ལ་ཆགས་ན་ཡང་ཐམས་ཅད་ལ་ཆགས་པར་བརྗོད་པར་བྱའོ། །གཅིག་ལ་འདོད་ཆགས་པ་དང་བྲལ་ན་ཡང་ཐམས་ཅད་ལ་འདོད་ཆགས་དང་བྲལ་བར་བརྗོད་པར་བྱའོ། །

de'i phyir lus thams cad kyi sa bon yin pas/ lus thams cad re re nas gcig la chags na yang thams cad la chags par brjod par bya'o/ /gcig la 'dod chags pa dang bral na yang thams cad la 'dod chags dang bral bar brjod par bya'o/ /

【Q8 麁重隨眠】

ལུས་དེ་དག་གི་ས་བོན་ཉོན་མོངས་པའི་ཕྱོགས་གང་ཡིན་པ་དེ་དག་ནི། གནས་ངན་ལེན་ཞེས་བྱ་བ་དང༌། བག་ལ་ཉལ་ཞེས་བྱ་བར་འགྱུར་རོ། །རྣམ་པར་སྨིན་པའི་ཕྱོགས་གང་ཡིན་པ་རྣམས་དང༌། དེ་ལས་གཞན་པ་ལུང་དུ་མ་བསྟན་པའི་ཕྱོགས་དེ་དག་ནི། གནས་ངན་ལེན་ཞེས་བྱ་བ་ཉིད་དེ། བག་ལ་ཉལ་ཞེས་ནི་མི་བྱའོ། །དད་པ་ལ་སོགས་པ་དགེ་བའི་ཆོས་ཀྱི་ཕྱོགས་ཀྱི་ས་བོན་གང་ཡིན་པ་དེ་དག་ལ་ནི་བག་ལ་ཉལ་ཞེས་བྱ་བ་ཡང་མེད་ལ། གནས་ངན་ལེན་ཞེས་བྱ་བ་མེད་དོ། །འདི་ལྟར་དེ་དག་སྐྱེས་ནས་ལུས་ལས་སུ་རུང་བ་ཁོ་ནར་འགྱུར་གྱི། ལས་སུ་མི་རུང་བར་མི་འགྱུར་བའི་ཕྱིར་རོ། །དེ་བས་ན་གནས་ངན་ལེན་དང་ལྡན་པའི་ཕྱིར་དང༌། གནས་ངན་ལེན་གྱི་རང་བཞིན་ཡིན་པའི་ཕྱིར། དེ་བཞིན་གཤེགས་པ་རྣམས་ནི། འདི་ལྟ་སྟེ། འདུ་བྱེད་ཀྱི་སྡུག་བསྔལ་ཉིད་ཀྱིས། ལུས་མཐའ་དག་སྡུག་བསྔལ་དུ་འདོགས་པར་མཛད་དོ། །

lus de dag gi sa bon nyon mongs pa'i phyogs gang yin pa de dag ni/ gnas ngan len zhes bya ba dang/ bag la nyal zhes bya bar 'gyur ro/ /rnam par smin pa'i phyogs gang yin pa rnams dang/ de las gzhan pa lung du ma bstan pa'i phyogs de dag ni/ gnas ngan len zhes bya ba nyid de/ bag la nyal zhes ni mi bya'o/ /dad pa la sogs pa dge ba'i chos kyi phyogs kyi sa bon gang yin pa de dag la ni bag la nyal zhes bya ba yang med la/ gnas ngan len zhes bya ba med do/ /'di ltar de dag skyes nas lus las su rung ba kho nar 'gyur gyi/ las su mi rung bar mi 'gyur ba'i phyir ro/ /de bas na gnas ngan len dang ldan pa'i phyir dang/ gnas ngan len gyi rang bzhin yin pa'i phyir/ de bzhin gshegs pa rnams ni/ 'di lta ste/ 'du byed kyi sdug bsngal nyid kyis/ lus mtha' dag sdug bsngal du 'dogs par mdzad do/ /

【Q9 種子眾名】

ས་བོན་གྱི་རྣམ་གྲངས་ནི། ཁམས་དང༌། རིགས་དང༌། རང་བཞིན་དང༌། རྒྱུ་དང༌།འཇིག་ཚོགས་དང༌། སྤྲོས་པ་དང༌། ཀུན་གཞི་དང༌། ལེན་པ་དང༌། སྡུག་བསྔལ་བ་དང༌། འཇིག་ཚོགས་ལ་ལྟ་བའི་གནས་དང༌། ངའོ་སྙམ་པའི་ང་རྒྱལ་གྱི་གནས་དང༌། དེ་ལྟ་བུ་དང་མཐུན་པ་རྣམས་ནི་རྣམ་གྲངས་སུ་གཏོགས་པར་རིག་པར་བྱའོ། །

sa bon gyi rnam grangs ni/ khams dang/ rigs dang/ rang bzhin dang/ rgyu dang/'jig tshogs dang/ spros pa dang/ kun gzhi dang/ len pa dang/ sdug bsngal ba dang/ 'jig tshogs la lta ba'i gnas dang/ nga'o snyam pa'i nga rgyal gyi gnas dang/ de lta bu dang mthun pa rnams ni rnam grangs su gtogs par rig par bya'o/ /

【Q10 轉捨轉得】

ཡོངས་སུ་མྱ་ངན་ལས་འདས་པའི་དུས་ན་ནི་རྣམ་པར་དག་པའི་རྣལ་འབྱོར་པ། གནས་གྱུར་པ་རྣམས་ཀྱི་ཉོན་མོངས་པ་ཅན་གྱི་ཆོས་ཐམས་ཅད་ཀྱི་ས་བོན་གྱི་གནས་འགྱུར་ཏེ། དགེ་བ་དང་ལུང་དུ་མ་བསྟན་པའི་ཆོས་ཐམས་ཅད་ཀྱི་ས་བོན་རྣམས࿒ཀྱང་རྐྱེན་རྣམས་དང་མི་ལྡན་པར་བྱེད་ཅིང༌། ནང་གི་རྐྱེན་ལ་དབང་བ་ཡང་འཐོབ་བོ། །

yongs su mya ngan las 'das pa'i dus na ni rnam par dag pa'i rnal 'byor pa/ gnas gyur pa rnams kyi nyon mongs pa can gyi chos thams cad kyi sa bon gyi gnas 'gyur te/ dge ba dang lung du ma bstan pa'i chos thams cad kyi sa bon rnams kyang rkyen rnams dang mi ldan par byed cing/ nang gi rkyen la dbang ba yang 'thob bo/ /

【P2 正明胎分增長】【Q1 時節】

མངལ་ན་གནས་པ་དེ་ཡང་ཞག་བདུན་ཕྲག་སུམ་ཅུ་རྩ་བརྒྱད་ཀྱིས་མངལ་དུ་ཡན་ལག་དང་ཉིང་ལག་ཐམས་ཅད་དང་ལྡན་པར་འགྱུར་རོ། །དེ་ནས་ཞག་བཞི་ལོན་ན་བཙའ་བར་འགྱུར་ཏེ། བཅོམ་ལྡན་འདས་ཀྱིས་མངལ་དུ་འཇུག་པའི་མདོ་ལས། དེ་ནི་ཟླ་བ་དགུ་འམ་དེ་ལས་འདས་ན་ཤིན་ཏུ་རྫོགས་པར་འགྱུར་རོ། །ཟླ་བ་བརྒྱད་ཀྱིས་ནི་རྫོགས་པ་ཡིན་མོད་ཀྱི་ཤིན་ཏུ་རྫོགས་པ་མ་ཡིན་ནོ། །ཟླ་བ་དྲུག་གམ་བདུན་གྱིས་རྫོགས་པར་མི་འགྱུར་ཏེ། ཡན་ལག་མ་ཚང་བར་ཡང་འགྱུར་རོ་ཞེས་ཇི་སྐད་གསུངས་པ་ལྟ་བུའོ། །

mngal na gnas pa de yang zhag bdun phrag sum cu rtsa brgyad kyis mngal du yan lag dang nying lag thams cad dang ldan par 'gyur ro/ /de nas zhag bzhi lon na btsa' bar 'gyur te/ bcom ldan 'das kyis mngal du 'jug pa'i mdo las/ de ni zla ba dgu 'am de las 'das na shin tu rdzogs par 'gyur ro/ /zla ba brgyad kyis ni rdzogs pa yin mod kyi shin tu rdzogs pa ma yin no/ /zla ba drug gam bdun gyis rdzogs par mi 'gyur te/ yan lag ma tshang bar yang 'gyur ro zhes ji skad gsungs pa lta bu'o/ /

【Q2 資稟】

སྐྱེ་མཆེད་དྲུག་འདོད་པའི་གནས་སྐབས་དེ་ནི་མས་ཁ་ཟས་ཟོས་པ་ལས་འབྱུང་བའི་དྭངས་མ་སྐ་བ་དེས་དེ་བརྟས་པར་འགྱུར་རོ༑ །མེར་མེར་པོ་ལ་སོགས་པ་ཤིན་ཏུ་སླ་བའི་དུས་ན་ནི། དྭངས་མ་ཤིན་ཏུ་སླ་བས་བརྟས་པར་འགྱུར་བར་རིག་པར་བྱའོ། །

skye mched drug 'dod pa'i gnas skabs de ni mas kha zas zos pa las 'byung ba'i dwangs ma ska ba des de brtas par 'gyur ro| /mer mer po la sogs pa shin tu sla ba'i dus na ni/ dwangs ma shin tu sla bas brtas par 'gyur bar rig par bya'o/ /

【Q3 分位】

མངལ་ན་གནས་པ་དེ་ལ་ཡང་དུས་རྣམ་པ་བརྒྱད་ཡོད་དེ། ࿒དུས་རྣམ་པ་བརྒྱད་པོ་གང་ཞེ་ན། མེར་མེར་པོའི་དུས་དང༌། ནུར་ནུར་པོའི་དུས་དང༌། ལྟར་ལྟར་པོའི་དུས་དང༌། མཁྲང་འགྱུར་གྱི་དུས་དང༌། རྐང་ལག་འགྱུས་པའི་དུས་དང༌། སྐྲ་དང་བ་སྤུ་དང་སེན་མོ་འབྱུང་བའི་དུས་དང༌། དབང་པོ་དོད་པའི་དུས་དང༌། མཚན་དོད་པའི་དུས་སོ། ། དེ་ལ་སྤྲིས་མ་ལྟ་བུས་ཡོགས་ལ་ནང་བླན་ཏེ། མར་འདུག་པ་ན་ནི་མེར་མེར་པོ་ཞེས་བྱའོ། །ཕྱི་ནང་བཅས་པར་སྤྲིས་མ་ལྟ་བུར་གྱུར་ཏེ། ཞོ་ལྟ་བུར་འདུག་ལ་ཤར་མ་གྱུར་པ་ནི་ནུར་ནུར་པོ་ཞེས་བྱའོ། །ཤར་ནི་གྱུར་ལ་སླ་བ་ནི་ལྟར་ལྟར་པོ་ཞེས་བྱའོ། །སྐ་བར་གྱུར་ཏེ་མནན་དུ་བཟོད་པ་ནི་མཁྲང་འགྱུར་ཞེས་བྱའོ། །དེ་ཉིད་ལས་ཤ་ལྷག་ལྟ་བུར་གྱུར་ཏེ། ཡན་ལག་དང་ཉིང་ལག་གི་མཆན་མ་བྱུང་བ་ནི་རྐང་ལག་འགྱུས་པ་ཞེས་བྱའོ། །དེ་ནས་སྐྲ་དང་བ་སྤུ་དང་སེན་མོ་བྱུང་བ་ནི་དེ་ཉིད་ཀྱི་དུས་ཡིན་ནོ། །དེ་ནས་མིག་ལ་སོགས་པའི་དབང་པོ་རྣམས་མངོན་པར་འགྲུབ་པ་ནི་དབང་པོ་དོད་པའི་དུས་ཞེས་བྱའོ། །དེ་ནས་དེའི་གནས་གསལ་བར་གྱུར་པ་ནི་མཚན་དོད་པའི་དུས་ཞེས་བྱའོ། །

mngal na gnas pa de la yang dus rnam pa brgyad yod de/ dus rnam pa brgyad po gang zhe na/ mer mer po'i dus dang/ nur nur po'i dus dang/ ltar ltar po'i dus dang/ mkhrang 'gyur gyi dus dang/ rkang lag 'gyus pa'i dus dang/ skra dang ba spu dang sen mo 'byung ba'i dus dang/ dbang po dod pa'i dus dang/ mtshan dod pa'i dus so/ / de la spris ma lta bus yogs la nang blan te/ mar 'dug pa na ni mer mer po zhes bya'o/ /phyi nang bcas par spris ma lta bur gyur te/ zho lta bur 'dug la shar ma gyur pa ni nur nur po zhes bya'o/ /shar ni gyur la sla ba ni ltar ltar po zhes bya'o/ /ska bar gyur te mnan du bzod pa ni mkhrang 'gyur zhes bya'o/ /de nyid las sha lhag lta bur gyur te/ yan lag dang nying lag gi mchan ma byung ba ni rkang lag 'gyus pa zhes bya'o/ /de nas skra dang ba spu dang sen mo byung ba ni de nyid kyi dus yin no/ /de nas mig la sogs pa'i dbang po rnams mngon par 'grub pa ni dbang po dod pa'i dus zhes bya'o/ /de nas de'i gnas gsal bar gyur pa ni mtshan dod pa'i dus zhes bya'o/ /

【Q4 變異】【R1 總說】

མངལ་ན་གནས་པ་དེ་སྔོན་གྱི་ལས་ཀྱི་དབང་དང༌། མས་ཡ་ང་བ་མ་སྤངས་པ་དང༌། ཡ་ང་བ་མ་སྤངས་བ་ལས་བྱུང་བའི་རླུང་དེ་དང་མཐུན་པ་དག་གིས་སྐྲ་མི་སྡུག་པ་དང༌། མདོག་མི་སྡུག་པ་དང༌། པགས་པ་མི་སྡུག་པ་དང༌། ལུས་མི་སྡུག་པར་འགྱུར་རོ། །

mngal na gnas pa de sngon gyi las kyi dbang dang/ mas ya nga ba ma spangs pa dang/ ya nga ba ma spangs ba las byung ba'i rlung de dang mthun pa dag gis skra mi sdug pa dang/ mdog mi sdug pa dang/ pags pa mi sdug pa dang/ lus mi sdug par 'gyur ro/ /

【R2 別釋】【S1 髮變異生】

ཇི་སྐད་སྐྲ་མི་སྡུག་པར་འགྱུར་ཞེ་ན། དེས་སྔོན་དེ་ལྟ་བུར་འགྱུར་བའི་སྡིག་པ་མི་དགེ་བའི་ལས་བྱས་པ་དང༌། དེའི་མས་འགྱུར་བྱེད་དང༌། ལན་ཚྭའི་རོ་ལྟ་བུའི་ཁ་ཟས་དང༌། སྐོམ་ཕལ་ཆེར་བསྟེན་པ་དེས་ན། མངལ་ན་གནས་པ་དེའི་བ་སྤུ་དང༌། སྐྲ་ངན་པར་འགྱུར་རོ། །

ji skad skra mi sdug par 'gyur zhe na/ des sngon de lta bur 'gyur ba'i sdig pa mi dge ba'i las byas pa dang/ de'i mas 'gyur byed dang/ lan tshwa'i ro lta bu'i kha zas dang/ skom phal cher bsten pa des na/ mngal na gnas pa de'i ba spu dang/ skra ngan par 'gyur ro/ /

【S2 色變異生】

ཇི་ལྟར་མདོག་མི་སྡུག་པར་འགྱུར་ཞེ་ན། ལས་ནི་སྔ་མ་བཞིན་ཏེ་རྒྱུ་ཡིན་ནོ། །ད་ལྟར་གྱི་རྐྱེན་ནི་མས་ཉི་མ་ལ་སོགས་པ་ཤིན་ཏུ་ཚབ་བསྟེན་པས་དེས་ན་དེའི་མདོག་གནག་པ་དང༌། སྔོ་བ་སངས་སུ་འགྱུར་རོ། །ཁྱིམ་གྱི་ནང་ན་ཧ་ཅང་གྲང་བ་ན་འདུག་པ་དེས་ནི་དེའི་མདོག་དཀར་བར་འགྱུར་རོ། །ཁ་ཟས་ཧ་ཅང་ཚ་བ་ཟོས་པ་དེས་ནི། དེའི་མདོག་དམར་པོར་འགྱུར་རོ། །

ji ltar mdog mi sdug par 'gyur zhe na/ las ni snga ma bzhin te rgyu yin no/ /da ltar gyi rkyen ni mas nyi ma la sogs pa shin tu tshab bsten pas des na de'i mdog gnag pa dang/ sngo ba sangs su 'gyur ro/ /khyim gyi nang na ha cang grang ba na 'dug pa des ni de'i mdog dkar bar 'gyur ro/ /kha zas ha cang tsha ba zos pa des ni/ de'i mdog dmar por 'gyur ro/ /

【S3 皮變異生】

ཇི་ལྟར་པགས་པ་མི་སྡུག་པར་འགྱུར་ཞེ་ན། ལས་ནི་སྔ་མ་བཞིན་ཏེ་རྒྱུ་ཡིན་ནོ། །ད་ལྟར་གྱི་རྐྱེན་ནི་མས་འཁྲིག་བའི་ཆོས་ཧ་ཅང࿒བསྟེན་དྲགས་པ་དེས་དེ་ཤུ་བ་ཅན་ནམ། ཁྱི་རྔོ་ཅན་ནམ། མཛེ་ཅན་ནམ༑ པགས་པ་སྐྱོན་ཅན་དུ་འགྱུར་རོ། །

ji ltar pags pa mi sdug par 'gyur zhe na/ las ni snga ma bzhin te rgyu yin no/ /da ltar gyi rkyen ni mas 'khrig ba'i chos ha cang bsten drags pa des de shu ba can nam/ khyi rngo can nam/ mdze can nam| pags pa skyon can du 'gyur ro/ /

【S4 支分變異生】

ཇི་ལྟར་ལུས་མི་སྡུག་པར་འགྱུར་ཞེ་ན༑ ལས་ནི་སྔ་མ་བཞིན་ཏེ་རྒྱུ་ཡིན་ནོ། །ད་ལྟར་གྱི་རྐྱེན་ནི་མ་བརྒྱུག་པ་དང༌། འཕར་བ་དང༌།མཆོངས་པ་ལ་སོགས་པའི་སྤྱོད་ལམ་དྲག་པོ་བྱེད་དེ། ཡ་ང་བ་དེ་མ་སྤངས་པ་དེས་ན། དེའི་ལུས་མི་སྡུག་པའམ། དབང་པོ་མ་ཚང་བར་འགྱུར་རོ། །

ji ltar lus mi sdug par 'gyur zhe na| las ni snga ma bzhin te rgyu yin no/ /da ltar gyi rkyen ni ma brgyug pa dang/ 'phar ba dang/mchongs pa la sogs pa'i spyod lam drag po byed de/ ya nga ba de ma spangs pa des na/ de'i lus mi sdug pa'am/ dbang po ma tshang bar 'gyur ro/ /

【Q5 男女住相】

གལ་ཏེ་མོར་གྱུར་ན་ནི་དེ་མའི་སྒལ་ཚིགས་ལ་བརྟེན་ལ་བྲང་ལོགས་སུ་མདུན་གྱིས་ཕྱོགས་ཤིང་བློ་གཡོན་རོལ་ན་འདུག་གོ། །གལ་ཏེ་ཕོར་གྱུར་ན་ནི་མའི་ལྟོ་ལོགས་སུ་བརྟན་ལ་སྒལ་ཚིགས་ལོགས་སུ་མདུན་གྱིས་ཕྱོགས་ཤིང་བློ་གཡས་རོལ་ན་འདུག་གོ། །

gal te mor gyur na ni de ma'i sgal tshigs la brten la brang logs su mdun gyis phyogs shing blo g.yon rol na 'dug go/ /gal te phor gyur na ni ma'i lto logs su brtan la sgal tshigs logs su mdun gyis phyogs shing blo g.yas rol na 'dug go/ /

【Q6 母苦逼】

མངལ་ན་གནས་པ་ཡོངས་སུ་རྫོགས་པར་འགྱུར་བ་ནི། མས་མངལ་ན་གནས་པ་ཤས་ཆེར་མི་བཟོད་པ་ལས། ནང་དུ་རླུང་དག་འབྱུང་བར་འགྱུར་ཏེ། དེ་དག་ནི་དེ་ལ་གནོད་པ་སྐྱེད་པར་བྱེད་དོ།།

mngal na gnas pa yongs su rdzogs par 'gyur ba ni/ mas mngal na gnas pa shas cher mi bzod pa las/ nang du rlung dag 'byung bar 'gyur te/ de dag ni de la gnod pa skyed par byed do//

【Q7 出胎相】

དེའི་ལས་ཀྱི་རྣམ་པར་སྨིན་པ་ལས་བྱུང་བ། སྐྱེ་བའི་ཆར་གཏོགས་པའི་རླུང་འབྱུང་བར་འགྱུར་ཏེ་དེས་མངལ་ན་གནས་པ་དེ་རྐང་པ་ནི་གྱེན་དུ་བསྟན། མགོ་ནི་ཐུར་དུ་བསྟན་ཏེ། དེ་ནས་མངལ་ན་གནས་པ་དེ་ཤ་མས་ཡོགས་བཞིན་དུ་འབྱུང་བར་འགྱུར་ལ། འབྱུང་བ་ན་ཤ་མ་དེ་ཕྱིར་ནང་དུ་ལོག་སྟེ་ལྟོ་ན་གནས་སོ། །མངལ་གྱི་སྒོར་བྱུང་མ་ཐག་ཏུ་བཙས་པའི࿒དུས་ཞེས་བྱའོ། །

de'i las kyi rnam par smin pa las byung ba/ skye ba'i char gtogs pa'i rlung 'byung bar 'gyur te des mngal na gnas pa de rkang pa ni gyen du bstan/ mgo ni thur du bstan te/ de nas mngal na gnas pa de sha mas yogs bzhin du 'byung bar 'gyur la/ 'byung ba na sha ma de phyir nang du log ste lto na gnas so/ /mngal gyi sgor byung ma thag tu btsas pa'i dus zhes bya'o/ /

【O2 明胎外所作事】【P1 明漸次所作事業cf. 韓科 p.122】

དེ་བཙས་ནས་རིམ་གྱིས་སྐྱེ་བའི་ཆར་གཏོགས་པའི་རེག་པ་འདི་ལྟ་སྟེ། མིག་གི་འདུས་ཏེ༌རེག་པ་ནས་ཡིད་ཀྱི་འདུས་ཏེ་རེག་པའི་བར་དུ་རེག་པར་འགྱུར་རོ། །འདི་ལྟ་སྟེ། འཇིག་རྟེན་གྱི་སྤྱོད་པ་ལ་ཐ་སྙད་རྗེས་སུ་སློབ་པས་ཀྱང་འདོགས་པ་ལ་འཇུག་གོ། །འདི་ལྟ་སྟེ། སྐྱེ་བའི་རྒྱུས་དབང་པོ་རྣམས་ཡོངས་སུ་སྨིན་པས་ཁྱིམ་ན་འདུག་གོ། །འདི་ལྟ་སྟེ། འཇིག་རྟེན་པའི་བཟོའི་ལས་ཀྱི་གནས་རྣམས་ཀྱི་ལས་དག་ཀྱང་བྱེད་དོ། །འདི་ལྟ་སྟེ༑ གཟུགས་ལ་སོགས་པ་སྡུག་པ་དང༌། མི་སྡུག་པའི་ཡུལ་དག་ལ་ཡང་སྤྱོད་དོ༑ །འདི་ལྟ་སྟེ། སྔོན་གྱི་ལས་ཀྱི་རྐྱེན་ཏམ། ད་ལྟར་གྱི་རྐྱེན་གྱིས་བདེ་བ་དང༌། སྡུག་བསྔལ་བ་ཡང་ཉམས་སུ་མྱོང་བར་འགྱུར་རོ། །འདི་ལྟ་སྟེ། འགྲོ་བ་ལྔར་འགྲོ་བའི་རྐྱེན་དག་གམ། མྱ་ངན་ལས་འདས་པར་འགྲོ་བའི་རྐྱེན་དག་གིས་ཀྱང་རྐྱེན་ཇི་ལྟ་བ་བཞིན་དུ་འཁྲིད་པར་འགྱུར་རོ། །

de btsas nas rim gyis skye ba'i char gtogs pa'i reg pa 'di lta ste/ mig gi 'dus tereg pa nas yid kyi 'dus te reg pa'i bar du reg par 'gyur ro/ /'di lta ste/ 'jig rten gyi spyod pa la tha snyad rjes su slob pas kyang 'dogs pa la 'jug go/ /'di lta ste/ skye ba'i rgyus dbang po rnams yongs su smin pas khyim na 'dug go/ /'di lta ste/ 'jig rten pa'i bzo'i las kyi gnas rnams kyi las dag kyang byed do/ /'di lta ste| gzugs la sogs pa sdug pa dang/ mi sdug pa'i yul dag la yang spyod do| /'di lta ste/ sngon gyi las kyi rkyen tam/ da ltar gyi rkyen gyis bde ba dang/ sdug bsngal ba yang nyams su myong bar 'gyur ro/ /'di lta ste/ 'gro ba lngar 'gro ba'i rkyen dag gam/ mya ngan las 'das par 'gro ba'i rkyen dag gis kyang rkyen ji lta ba bzhin du 'khrid par 'gyur ro/ /

【P2 明從無始來前能生後恒作四緣cf. 倫科、韓科 p.124】

སེམས་ཅན་གང་དག་གི་ལུས་སེམས་ཅན་གྱི་རིས་གང་དུ་བྱུང་བར་གྱུར་པ་སྟེ། སེམས་ཅན་སྐལ་བ་མཉམ་པ་གང་ཡིན་པ་དེ་སེམས་ཅན་དེ་དག་ལ་རྐྱེན་རྣམ་པ་བཞི་པོ། །ས་བོན་གྱི་ཆོས་ཀྱིས་སྒྲུབ་པ་དང༌། ཁ་ཟས་ཀྱིས་རྒྱས་པར་བྱེད་པ་དང༌། ཀུན་ཏུ་ལེགས་པར་བསྲུང་བ་དང༌། ལུས་དང་ངག་གི་ལས་མངོན་པར་འདུ་བྱེད་པ་ལ་རྗེས་སུ࿒བསླབ་པས་རྐྱེན་གྱི་བྱ་བ་བྱེད་དེ། འདི་ལྟ་སྟེ། ཕ་མ་གཉིས་ཀྱིས་ཐོག་མ་ཁོ་ནར་ཁུ་བ་དང་ཁྲག་གིས་སྒྲུབ་པར་བྱེད་དོ། །

sems can gang dag gi lus sems can gyi ris gang du byung bar gyur pa ste/ sems can skal ba mnyam pa gang yin pa de sems can de dag la rkyen rnam pa bzhi po/ /sa bon gyi chos kyis sgrub pa dang/ kha zas kyis rgyas par byed pa dang/ kun tu legs par bsrung ba dang/ lus dang ngag gi las mngon par 'du byed pa la rjes su bslab pas rkyen gyi bya ba byed de/ 'di lta ste/ pha ma gnyis kyis thog ma kho nar khu ba dang khrag gis sgrub par byed do/ /

དེ་ནས་བཙས་པར་རིག་ནས་གཞན་དག་ཀྱང་དེ་དང་མཐུན་པའི་ཟས་ལྡུད་པར་བྱེད། གསོ་བར་བྱེད་སྐྱེད་པར་བྱེད་དོ། །དེ་ནས་དུས་མ་ཡིན་པར་འགྲོ་བ་དང༌། ཡང་བར་འགྲོ་ཞིང་རྒྱུ་བ་ལས་དེ་དང་དེར་ཀུན་ཏུ་སྲུང་བའི་བྱ་བ་བྱེད་དོ། །དེ་ནས་སྐྱེས་པའི་རྒྱུས་དབང་པོ་རྣམས་ཡོངས་སུ་སྨིན་ནས་སྨྲ་བའི་ཐ་སྙད་དག་སློབ་ཏུ་འཇུག་སྟེ། དེ་དག་གིས་ཀྱང་གཞན་དག་སློབ་ཏུ་འཇུག་གོ། །

de nas btsas par rig nas gzhan dag kyang de dang mthun pa'i zas ldud par byed/ gso bar byed skyed par byed do/ /de nas dus ma yin par 'gro ba dang/ yang bar 'gro zhing rgyu ba las de dang der kun tu srung ba'i bya ba byed do/ /de nas skyes pa'i rgyus dbang po rnams yongs su smin nas smra ba'i tha snyad dag slob tu 'jug ste/ de dag gis kyang gzhan dag slob tu 'jug go/ /

【K2 觀空而得盡漏】

དེ་ལྟར་ན་སེམས་ཅན་འདི་དག་ནི་ཐོག་མ་མེད་པའི་དུས་ནས། བདེ་བ་དང༌། སྡུག་བསྔལ་བ་སོ་སོར་ཉམས་སུ་མྱོང་སྟེ། སངས་རྒྱས་རྣམས་ཀྱི་བྱང་ཆུབ་ལ་བརྟེན་ནས་གཞན་གྱི་སྒྲའི་རྒྱུ་ལས་བྱུང་བ་དང༌། ནང་གི་ཚུལ་བཞིན་ཡིད་ལ་བྱེད་པས། ཟག་པ་ཟད་པ་ཐོབ་པར་མ་གྱུར་གྱི་བར་དུ་བདེ་བ་དང་སྡུག་བསྔལ་བ་ལས་འདའ་བར་མི་འགྱུར་རོ། །དེ་བས་ན་འདི་ལྟ་སྟེ། བདག་གི་ནི་གང་ན་ཡང༌། སུ་ཡང་ཅི་ཡང་མེད་དོ། །བདག་ཀྱང་གང་ན་ཡང་སུ་ཡང༌། ཅི་ཡང་མ་ཡིན་ནོ། །ཞེས་བྱ་བའི་ཚིག་འདི་ནི་ཤིན་ཏུ་རྟོགས་པར་དཀའ་སྟེ།

de ltar na sems can 'di dag ni thog ma med pa'i dus nas/ bde ba dang/ sdug bsngal ba so sor nyams su myong ste/ sangs rgyas rnams kyi byang chub la brten nas gzhan gyi sgra'i rgyu las byung ba dang/ nang gi tshul bzhin yid la byed pas/ zag pa zad pa thob par ma gyur gyi bar du bde ba dang sdug bsngal ba las 'da' bar mi 'gyur ro/ /de bas na 'di lta ste/ bdag gi ni gang na yang/ su yang ci yang med do/ /bdag kyang gang na yang su yang/ ci yang ma yin no/ /zhes bya ba'i tshig 'di ni shin tu rtogs par dka' ste/

【J2 明外分(世界)成壞】【K1 結前問後】

ནང་གི་དངོས་པོ་རྣམས་ཀྱི་འཆི་འཕོ་དང་སྐྱེ་བ་ནི་དེ་ལྟ་བུ་ཡིན་ནོ། །

nang gi dngos po rnams kyi 'chi 'pho dang skye ba ni de lta bu yin no/ /

ཕྱི་རོལ་གྱི་དངོས་པོ་རྣམས་ཀྱི་འཇིག་པ་དང་འཆགས་པ་ཇི་ལྟ་བུ་ཡིན་ཞེ་ན།

phyi rol gyi dngos po rnams kyi 'jig pa dang 'chags pa ji lta bu yin zhe na/

【K2 對問解釋】【L1 總明成壞】【M1 明成壞由眾生業】

སེམས་ཅན་རྣམས་ཀྱི་འཇིག་པ་དང༌། འཆགས་པར་འགྱུར་བའི་ལས་ཀྱིས་འགྱུར་ཏེ། གལ་ཏེ་འཇིག་པར་འགྱུར་བའི་ལས་ཉེ་བར་གནས་པར་གྱུར་ན་ནི། དེ་ནས་ཕྱི་རོལ་གྱི་འཇིག་པའི་རྐྱེན་གྱིས་དེ་དག་འཇིག་པར་འགྱུར་གྱི། ནང་གི་རྣམས་ཚེ་ཟད་པས་འགྱུར་བ་ལྟ་བུས་ནི་མ་ཡིན་ནོ། །དེ་ཅིའི་ཕྱིར་ཞེ་ན། འདི་ལྟར་ཕྱི་རོལ་གྱི་དངོས་པོ་རྣམས་ནི་གཟུགས་ཅན་རགས་པ་འབྱུང་བ་ཆེན་པོ་བཞི་ལས་བྱུང་བ། རྒྱུན་བརྟན་པ་ཡིན་ལ་ནང་གི་རྣམས་ནི་དེ་ལྟ་བུ་མ་ཡིན་པའི་ཕྱིར་རོ། །སྣོད་ནི་དེ་དག་གི་ཆགས་པ་དང༌། འཇིག་པའི་ལས་གང་ཡིན་པ་དེ་ནི་ངེས་པར་བསྐལ་པར་གནས་པར་འཕེན་པ་ཡིན་ཏེ། དེ་ལས་ཀྱང་མི་རིང་ལ་དེ་དེ་ལས་ཀྱང་མི་ཐུང་ངོ༌། །སེམས་ཅན་དུ་བགྲང་བ་གང་ཡིན་པ་དེ་ནི་དུས་ངེས་པ་མེད་དོ། །འདི་ལྟར་དེ་དག་ནི་ལས་སྣ་ཚོགས་མངོན་པར་འདུ་བྱེད་པ་ཡིན་ཏེ། དེ་བས་ན་དེ་དག་ལ་ནི་བསྐལ་པ་ལས་ལྷག་པ་དང༌། དེ་བས་ཐུང་བ་ལོ་བཅུའི་བར་དག་ཀྱང་ཡོད་དོ། །

sems can rnams kyi 'jig pa dang/ 'chags par 'gyur ba'i las kyis 'gyur te/ gal te 'jig par 'gyur ba'i las nye bar gnas par gyur na ni/ de nas phyi rol gyi 'jig pa'i rkyen gyis de dag 'jig par 'gyur gyi/ nang gi rnams tshe zad pas 'gyur ba lta bus ni ma yin no/ /de ci'i phyir zhe na/ 'di ltar phyi rol gyi dngos po rnams ni gzugs can rags pa 'byung ba chen po bzhi las byung ba/ rgyun brtan pa yin la nang gi rnams ni de lta bu ma yin pa'i phyir ro/ /snod ni de dag gi chags pa dang/ 'jig pa'i las gang yin pa de ni nges par bskal par gnas par 'phen pa yin te/ de las kyang mi ring la de de las kyang mi thung ngo/ /sems can du bgrang ba gang yin pa de ni dus nges pa med do/ /'di ltar de dag ni las sna tshogs mngon par 'du byed pa yin te/ de bas na de dag la ni bskal pa las lhag pa dang/ de bas thung ba lo bcu'i bar dag kyang yod do/ /

【M2 明三災劫壞處所】

࿒འདི་ལྟར་འཇིག་པ་དེ་ལ་ཡང་རྣམ་པ་གསུམ་ཡོད་པར་རིག་པར་བྱ་སྟེ། མེས་འཇིགས་པས་ནི་མནར་མེད་པ་ཡན་ཆད། ཚངས་པའི་འཇིག་རྟེན་མན་ཆད་འཇིག་གོ། །ཆུས་འཇིག་པས་ནི་བསམ་གཏན་གཉིས་པ་མན་ཆད་མཐའ་དག་འཇིག་གོ། །རླུང་གིས་འཇིག་པས་ནི་བསམ་གཏན༌གསུམ་པ་མན་ཆད་མཐའ་དག་འཇིག་གོ། ། བསམ་གཏན་བཞི་པ་ན་ནི་བསམ་གཏན་བཞི་པའི་ས་པའི་ལྷ་དེ་དག་གཞལ་མེད་ཁང་དག་དང་ལྷན་ཅིག་སྐྱེ་ཞིང་གཞལ་མེད་ཁང་དག་དང༌། ལྷན་ཅིག་འཆི་འཕོ་བར་འགྱུར་ཏེ། དེའི་ཕྱིར་དེ་དག་ལ་ནི་འཇིག་པ་ཡང་མེད་ལ་འཇིག་པའི་རྒྱུ་ཡང་མེད་དོ། །འཇིག་པ་རྣམ་པ་གསུམ་པོའི་རྩེ་མོའི་བསམ་གཏན་གཉིས་པ་དང༌། བསམ་གཏན་གསུམ་པ་དང༌། བསམ་གཏན་བཞི་པའི་བར་དུའོ། །

'di ltar 'jig pa de la yang rnam pa gsum yod par rig par bya ste/ mes 'jigs pas ni mnar med pa yan chad/ tshangs pa'i 'jig rten man chad 'jig go/ /chus 'jig pas ni bsam gtan gnyis pa man chad mtha' dag 'jig go/ /rlung gis 'jig pas ni bsam gtangsum pa man chad mtha' dag 'jig go/ / bsam gtan bzhi pa na ni bsam gtan bzhi pa'i sa pa'i lha de dag gzhal med khang dag dang lhan cig skye zhing gzhal med khang dag dang/ lhan cig 'chi 'pho bar 'gyur te/ de'i phyir de dag la ni 'jig pa yang med la 'jig pa'i rgyu yang med do/ /'jig pa rnam pa gsum po'i rtse mo'i bsam gtan gnyis pa dang/ bsam gtan gsum pa dang/ bsam gtan bzhi pa'i bar du'o/ /

【M3 明壞空成住】

འཇིག་རྟེན་འདི་བར་གྱི་བསྐལ་པ་ཉི་ཤུར་ནི་འཇིག་གོ། །བར་གྱི་བསྐལ་པ་ཉི་ཤུར་ནི་ཞིག་པར་གནས་སོ། །བར་གྱི་བསྐལ་པ་ཉི་ཤུར࿒ནི་འཆགས་སོ། །བར་གྱི་བསྐལ་པ་ཉི་ཤུར་ནི་ཆགས་ནས་གནས་སོ། ། དེ་དག་ནི་བར་གྱི་བསྐལ་པ་བརྒྱད་ཅུར་འགྱུར་ཏེ། ࿒དེ་ནི་གྲངས་ཀྱི་གདགས་པས་བར་གྱི་བསྐལ་པ་ཆེན་པོ་ཞེས་བྱའོ༑ །

'jig rten 'di bar gyi bskal pa nyi shur ni 'jig go/ /bar gyi bskal pa nyi shur ni zhig par gnas so/ /bar gyi bskal pa nyi shur ni 'chags so/ /bar gyi bskal pa nyi shur ni chags nas gnas so/ / de dag ni bar gyi bskal pa brgyad cur 'gyur te/ de ni grangs kyi gdags pas bar gyi bskal pa chen po zhes bya'o| /

【M4 辨梵世壽量有三】

དེ་ལ་ཚངས་པའི་འཇིག་རྟེན་ན་ནི་ཚེའི་ཚད་བསྐལ་བ་སྟེ། དེ་ནི་ཐམས་ཅད་ཀྱི་ཐ་མར་འཇིག་ལ། ཐམས་ཅད་ཀྱི་དང་པོར་དེ་ཉིད་འཆགས་སོ། །བསྐལ་པ་དེའི་རྣམ་པར་གཞག་པ་གཞན་དུ་ཡང་བལྟ་བར་བྱ་སྟེ། བར་གྱི་བསྐལ་པ་ཉི་ཤུ་ལ་བསྐལ་པ་གཅིག་ཏུ་བཏགས་པ་ནི་ཚངས་རིས་རྣམས་ཀྱི་ཚེའི་ཚད་དུ་རྣམ་པར་གཞག་གོ། །བར་གྱི་བསྐལ་པ་བཞི་བཅུ་ལ་བསྐལ་པ་གཅིག་ཏུ་བཏགས་པ་ནི། ཚངས་པའི་མདུན་ན་འདོན་རྣམས་ཀྱི་ཚེའི་ཚད་དུ་རྣམ་པར་གཞག་གོ། །བར་གྱི་བསྐལ་པ་དྲུག་ཅུ་ལ་བསྐལ་པ་གཅིག་ཏུ་བཏགས་པ་ནི་ཚངས་ཆེན་རྣམས་ཀྱི་ཚེའི་ཚད་དུ་རྣམ་པར་གཞག་གོ། །

de la tshangs pa'i 'jig rten na ni tshe'i tshad bskal ba ste/ de ni thams cad kyi tha mar 'jig la/ thams cad kyi dang por de nyid 'chags so/ /bskal pa de'i rnam par gzhag pa gzhan du yang blta bar bya ste/ bar gyi bskal pa nyi shu la bskal pa gcig tu btags pa ni tshangs ris rnams kyi tshe'i tshad du rnam par gzhag go/ /bar gyi bskal pa bzhi bcu la bskal pa gcig tu btags pa ni/ tshangs pa'i mdun na 'don rnams kyi tshe'i tshad du rnam par gzhag go/ /bar gyi bskal pa drug cu la bskal pa gcig tu btags pa ni tshangs chen rnams kyi tshe'i tshad du rnam par gzhag go/ /

【L2 別辨壞劫】【M1 明壞】【N1 火災】【O1 問】

མེས་འཇིག་པ་གང་ཞེ་ན།

mes 'jig pa gang zhe na/

【O2 答】【P1 明二十住劫為壞之漸】【Q1 總明住劫中一增一減】

སེམས་ཅན་ཚེ་དཔག་ཏུ་མེད་པ་དག་གི་ཚེ༌འགྲིབ་སྟེ། ཚེ་ལོ་བརྒྱད་ཁྲི་ལ་ཐུག་པར་འགྱུར་བ་དང༌། དེ་དག་གིས་མི་དགེ་བའི་ཆོས་རྣམས་ཡང་དག་པར་བླངས་པས། ཡང་འགྲིབ་ནས་ཚེ་ལོ་བཅུ་པ་ལ་ཐུག་པར་འགྱུར་བ་དང༌། དེ་དག་སྐྱེ་བར་འགྱུར་ཏེ། དགེ་བའི་ཆོས་རྣམས་ཡང་དག་པར་བླངས་པས། ཚེ་ནུར་ནས་ཕྱིར་ཚེ་བརྒྱད་ཁྲི་ལ་ཐུག་པར་འགྱུར་བ་དེའི་དུས་ཀྱང་ཡོད་དེ། དེ་ལྟར་མར་བྲི་བ་གང་ཡིན་པ་དེ་དང༌། ཡར་སྐྱེ་པ་གང་ཡིན་པ་དེ་གཉིས་བསྡུས་ཏེ། གྲངས་རྣམ་པར་གཞག་པས་བར་གྱི་བསྐལ་པ་ཞེས་བྱའོ། །

sems can tshe dpag tu med pa dag gi tshe'grib ste/ tshe lo brgyad khri la thug par 'gyur ba dang/ de dag gis mi dge ba'i chos rnams yang dag par blangs pas/ yang 'grib nas tshe lo bcu pa la thug par 'gyur ba dang/ de dag skye bar 'gyur te/ dge ba'i chos rnams yang dag par blangs pas/ tshe nur nas phyir tshe brgyad khri la thug par 'gyur ba de'i dus kyang yod de/ de ltar mar bri ba gang yin pa de dang/ yar skye pa gang yin pa de gnyis bsdus te/ grangs rnam par gzhag pas bar gyi bskal pa zhes bya'o/ /

【Q2 明減劫時，小災衰損而後漸增】【R1 明三災衰損】【S1 明小三災】

བར་གྱི་བསྐལ་པ་དེ་ཡང་མུ་གེ་དང་ནད་དང་མཚོན་རྣམ་པ་གསུམ་གྱིས་ཐལ་བར་འགྱུར་རོ། །མུ་གེ་དེ་ཡང་གང་གི་ཚེ་མི་རྣམས་ཀྱི་ཚེ་ལོ་སུམ་ཅུ་ཐུབ་པ་དེའི་ཚེ་འབྱུང་ངོ༌། །འདི་ལྟ་བུ་དག་ཀྱང་འབྱུང་བར་འགྱུར་ཏེ། རུས་པ་རྙིང་པ་དག་ཀྱང་བསྐོལ་ཞིང་བསྐོལ་ཞིང་སྲོག་ཟུངས་སུ་བྱེད་དེ། དེར་བརྒྱ་ལ་རེས་འགའ་ནས་ཀྱི་འབྲུ་འམ། འབྲས་ཀྱི་འབྲུའམ༑ རྒྱ་ཤུག་གམ། རྒྱ་སྲན་ནམ། ཏིལ་གྱི་འབྲུ་རྙེད་པར་གྱུར་ན། དེ་ནོར་བུ་རིན་པོ་ཆེ་བཞིན་དུ་ཟ་མ་ཏོག་གི་ནང་དུ་བཅུག་སྟེ་སྲུང་བར་བྱེད་དོ། །སེམས་ཅན་དེ་དག་ལས་ཕལ་ཆེར་ཉམས་སྟོབས་མེད་དེ། ས་ལ་གན་རྐྱལ་དུ་འགྱེལ་ནས་ལྡང་ཡང་མི་ནུས་ཏེ། མུ་གེ་དེ་ལྟ་བུས་སེམས་ཅན་ཕལ་ཆེར་འཆི་བའི་དུས་བྱེད་པར་འགྱུར་རོ། །མུ་གེ་དེ་ཡང་རེ་ལྟར་ཐོགས་ན། ལོ་བདུན་དང༌། ཟླ་བ་བདུན་དང༌། ཞག་བདུན་ཟད་དེ། དེ་ཕན་ཆད་ཐལ་ཞེས་བྱའོ༑ །སེམས་ཅན་དེ་དག་ཀྱང་འདུས་ཤིང་ཚོགས་ནས་ཤས་ཆུང་ངུར་སྐྱོ་བར་འགྱུར་ཏེ། དེ་དག་རྒྱུ་དེ་དང་རྐྱེན་དེས་ཚེ་འགྲིབ་པར་མི་འགྱུར་ལ། མུ་གེ་དེ་ཡང་མེད་པར་འགྱུར་རོ། །གང་གི་ཚེ་མི་རྣམས་ཀྱི་ཚེ་ལོ་ཉི་ཤུ་ཐུབ་ཅིང༌། སྐྱོ་བ་དེ་ཉིད་མེད་པར་གྱུར་ནས། འགྲིབ་པ་དེའི་ཚེ་ཡམས་ཀྱི་ནད་དང༌། གནོད་པ་དང༌།མགོ་བའི་ནད་དང༌། འཁྲུག་པ་མང་པོ་འབྱུང་བར་འགྱུར་ཏེ་དེ་དག་ནད་མང་པོས་ཕལ་ཆེར་འཆི་བའི་དུས་བྱེད་པར་འགྱུར་རོ། །དེ་དག་གི་ནད་དེ་ཡང་རེ་ལྟར་ཐོགས་ན་ཟླ་བ་བདུན་དང་ཞག་བདུན་ཁོ་ནར་ཟད་དེ། དེ་ཕན་ཆད་ཐལ་ཞེས་བྱའོ། །དེ་ནས་སེམས་ཅན་དེ་དག་འབྲིང་དུ་སྐྱོ་བར་འགྱུར་ཏེ། རྒྱུ་དེ་དང་རྐྱེན་དེས་ཚེ་འགྲིབ་པར་མི་འགྱུར་ལ། ནད་དེ་དག་ཀྱང་འབྱུང་བར་འགྱུར་རོ། །གང་གི་ཚེ་མི་རྣམས་ཀྱི་ཚེ་ལོ་བཅུ་ཐུབ་ཅིང་སྐྱོ་བ་དེ་ཉིད་མེད་པར་གྱུར་པས་ཚེ་འགྲིབ་པར་གྱུར་པ་དེའི་ཚེ། སེམས་ཅན་དེ་དག་གཅིག་གིས་གཅིག་མཐོང་ན་བསད་བའི་སེམས་དྲག་པོ་ཉེ་བར་གནས་པར་འགྱུར་རོ། །དེ་ནས་དེ་དག་གིས་རྩྭའམ། ཤིང་ངམ། གསེག་མའམ། གྱོ་མོའམ། གང་དང་གང་བླངས་པ་དེ་དང་དེ་དག་མཚོན་ཆ་རྣོན་པོ་ལེགས་པར་བདར་བ་བཞིན་དུ་འགྱུར་ཏེ། དེ་དག་གིས་དེ་དག་གཅིག་ལ་གཅིག་གསོད་པར་བྱེད་དོ། །དེ་ཡང་དེ་ལྟར་ཐོགས་ན་ཞག་བདུན་དུ་ཟད་དེ་དེ་ཕན་ཆད་ཐལ་ཞེས་བྱའོ། །

bar gyi bskal pa de yang mu ge dang nad dang mtshon rnam pa gsum gyis thal bar 'gyur ro/ /mu ge de yang gang gi tshe mi rnams kyi tshe lo sum cu thub pa de'i tshe 'byung ngo/ /'di lta bu dag kyang 'byung bar 'gyur te/ rus pa rnying pa dag kyang bskol zhing bskol zhing srog zungs su byed de/ der brgya la res 'ga' nas kyi 'bru 'am/ 'bras kyi 'bru'am| rgya shug gam/ rgya sran nam/ til gyi 'bru rnyed par gyur na/ de nor bu rin po che bzhin du za ma tog gi nang du bcug ste srung bar byed do/ /sems can de dag las phal cher nyams stobs med de/ sa la gan rkyal du 'gyel nas ldang yang mi nus te/ mu ge de lta bus sems can phal cher 'chi ba'i dus byed par 'gyur ro/ /mu ge de yang re ltar thogs na/ lo bdun dang/ zla ba bdun dang/ zhag bdun zad de/ de phan chad thal zhes bya'o| /sems can de dag kyang 'dus shing tshogs nas shas chung ngur skyo bar 'gyur te/ de dag rgyu de dang rkyen des tshe 'grib par mi 'gyur la/ mu ge de yang med par 'gyur ro/ /gang gi tshe mi rnams kyi tshe lo nyi shu thub cing/ skyo ba de nyid med par gyur nas/ 'grib pa de'i tshe yams kyi nad dang/ gnod pa dang/mgo ba'i nad dang/ 'khrug pa mang po 'byung bar 'gyur te de dag nad mang pos phal cher 'chi ba'i dus byed par 'gyur ro/ /de dag gi nad de yang re ltar thogs na zla ba bdun dang zhag bdun kho nar zad de/ de phan chad thal zhes bya'o/ /de nas sems can de dag 'bring du skyo bar 'gyur te/ rgyu de dang rkyen des tshe 'grib par mi 'gyur la/ nad de dag kyang 'byung bar 'gyur ro/ /gang gi tshe mi rnams kyi tshe lo bcu thub cing skyo ba de nyid med par gyur pas tshe 'grib par gyur pa de'i tshe/ sems can de dag gcig gis gcig mthong na bsad ba'i sems drag po nye bar gnas par 'gyur ro/ /de nas de dag gis rtswa'am/ shing ngam/ gseg ma'am/ gyo mo'am/ gang dang gang blangs pa de dang de dag mtshon cha rnon po legs par bdar ba bzhin du 'gyur te/ de dag gis de dag gcig la gcig gsod par byed do/ /de yang de ltar thogs na zhag bdun du zad de de phan chad thal zhes bya'o/ /

【S2 明三衰損】

སེམས་ཅན་དེ་དག་ལ་དེའི་ཚེ་མཆོག་ཏུ་རྒུད་པ་རྣམ་པ་གསུམ་འབྱུང་བར་འགྱུར་ཏེ། འདི་ལྟ་སྟེ། ཚེ་རྒུད་པ་དང༌། ལུས་རྒུད་པ་དང༌། ཡོ་བྱད་རྒུད་པར་འགྱུར་རོ། །དེ་ལ་ཚེ་རྒུད་བ་ནི་ཚེའི་ཚད་རེ་ལྟར་རིང་ན࿒དེ་ལྟར་ལོ་བཅུ་ཐུབ་པ་ཡིན་ནོ། །དེ་ལ་ལུས་རྒུད་པ་ནི། ལུས་ཀྱི་ཚད་རེ་ལྟར་རིང་ན་མཐོ་གང་དང༌། ཆག་གང་བ་ཡིན་ནོ། །དེ་ལ་ཡོ་བྱད་རྒུད་པ་ནི། ཁ་ཟས་ཀྱི་མཆོག་ནི་ཁྲེ་རྒོད་ཡིན་ནོ། །གོས་ཀྱི་མཆོག་ནི་སྐྲའི་ལ་བ་ཡིན་ནོ། །རྒྱན་གྱི་མཆོག་ནི་མཚོན་ཆ་ཡིན་ནོ། །རོ་རྣམ་པ་ལྔ་པོ་མར་གྱི་རོ་དང༌། སྦྲང་རྩིའི་རོ་དང༌། འབྲུ་མར་གྱི་རོ་དང༌། བུ་རམ་ཤིང་ལས་བྱུང་བའི་རོ་དང༌། ལན་ཚྭའི་རོ་རྣམས་ནི་ཐམས་ཅད་ཀྱི་ཐམས་ཅད་དུ་མེད་པར་འགྱུར་རོ། །དེ་ནས་སེམས་ཅན་དེ་དག་ཤས་ཆེར་སྐྱོ་བར་འགྱུར་ཏེ། སྐྱོ་བ་ལས་ཡོངས་སུ་ཉམས་པར་མི་འགྱུར་རོ། །

sems can de dag la de'i tshe mchog tu rgud pa rnam pa gsum 'byung bar 'gyur te/ 'di lta ste/ tshe rgud pa dang/ lus rgud pa dang/ yo byad rgud par 'gyur ro/ /de la tshe rgud ba ni tshe'i tshad re ltar ring na de ltar lo bcu thub pa yin no/ /de la lus rgud pa ni/ lus kyi tshad re ltar ring na mtho gang dang/ chag gang ba yin no/ /de la yo byad rgud pa ni/ kha zas kyi mchog ni khre rgod yin no/ /gos kyi mchog ni skra'i la ba yin no/ /rgyan gyi mchog ni mtshon cha yin no/ /ro rnam pa lnga po mar gyi ro dang/ sbrang rtsi'i ro dang/ 'bru mar gyi ro dang/ bu ram shing las byung ba'i ro dang/ lan tshwa'i ro rnams ni thams cad kyi thams cad du med par 'gyur ro/ /de nas sems can de dag shas cher skyo bar 'gyur te/ skyo ba las yongs su nyams par mi 'gyur ro/ /

【R2 明後漸增】

དེ་དག་ཕན་ཚུན་འདུས་ཤིང་ཚོགས་ནས་ཚེ་ཡོངས་སུ་འགྲིབ་པར་འགྱུར་བའི་སྡིག་པ་མི་དགེ་བའི་ཆོས་རྣམས་ནི་སྤངས༑ ཚེ་ནུར་བར་བྱེད་པའི་དགེ་བའི་ཆོས་རྣམས་ནི་ཡང་དག་པར་བླངས་ཏེ་འདུག་ནས། དེ་དག་གི་ཚེ་ཡང་ཕྱིར་ནུར་རོ། །མདོག་དང་སྟོབས་དང༌། བདེ་བ་དང༌། དབང་ཕྱུག་ལ་དབང་བྱེད་པས་ཀྱང་དར་བར་འགྱུར་ཏེ། ཚེ་ཡང་ལོ་བརྒྱད་ཁྲི࿒ལ་ཐུག་པར་འགྱུར་རོ། །

de dag phan tshun 'dus shing tshogs nas tshe yongs su 'grib par 'gyur ba'i sdig pa mi dge ba'i chos rnams ni spangs| tshe nur bar byed pa'i dge ba'i chos rnams ni yang dag par blangs te 'dug nas/ de dag gi tshe yang phyir nur ro/ /mdog dang stobs dang/ bde ba dang/ dbang phyug la dbang byed pas kyang dar bar 'gyur te/ tshe yang lo brgyad khri la thug par 'gyur ro/ /

【Q3 結成住劫】

དེ་ལྟར་མར་འབྲི་བ་ཉི་ཤུ་དང༌། ཡར་སྐྱེ་བ་ཉི་ཤུ་སྟེ། མར་འབྲི་བ་དང༌། ཡར་སྐྱེ་བ་བཞི་བཅུ་ནམ་ཐལ་བར་གྱུར་པ་

de ltar mar 'bri ba nyi shu dang/ yar skye ba nyi shu ste/ mar 'bri ba dang/ yar skye ba bzhi bcu nam thal bar gyur pa

【P2 正明二十壞劫】【Q1 明有情世間壞】

དེའི་ཚེ། ཐམས་ཅད་ཀྱི་ཐ་མར་ཡར་སྐྱེ་བ་ན། སེམས་ཅན་རྣམས་སེམས་ཅན་དམྱལ་བ་དག་ནས་འཆི་འཕོ་ལ་ཕྱིར་སྐྱེ་བར་མི་འགྱུར་ཏེ། དེ་དག་ཐམས་ཅད་ཤི་འཕོས་པ་ན། འདི་ལྟ་སྟེ། སེམས་ཅན་དམྱལ་བ་འཇིག་པས་འཇིག་རྟེན་ཞིག་ཅེས་བྱའོ། །སེམས་ཅན་དམྱལ་བ་ཞིག་པ་ཇི་ལྟ་བ་བཞིན་དུ། དུད་འགྲོའི་འཇིག་པ་དང༌། ཡི་དྭགས་ཀྱི་འཇིག་པ་ཡང་དེ་དང་འདྲའོ། །མི་རྣམས་ཀྱི་ནང་ན་ཡང་སེམས་ཅན་གང་ཡང་རུང་བ་ཞིག་གིས། ཆོས་ཉིད་ཀྱིས་ཐོབ་པའི་བསམ་གཏན་གཉིས་པའི་བར་དུ་རྫོགས་པར࿒བྱས་ཏེ་གནས་སོ། །སེམས་ཅན་གཞན་དག་ཀྱང་དེའི་རྗེས་སུ་སློབ་ཅིང་ཆོས་ཉིད་ཀྱིས་ཐོབ་པའི་བསམ་གཏན་གཉིས་པའི་བར་དུ་རྫོགས་པར་བྱས་ཏེ་གནས་སོ། །དེ་དག་འདི་ནས་ཤི་འཕོས་ནས། འོད་གསལ་གྱི་ལྷའི་རིས་སུ་སྐྱེ་བར་འགྱུར་ཏེ། དེའི་ཚེ་འདི་ལྟ་སྟེ། མི་འཇིག་པས་འཇིག་རྟེན་འདི་ཞིག་ཅེས་བྱའོ། །མིའི་འཇིག་པ་ཇི་ལྟ་བ་བཞིན་དུ་ལྷའི་འཇིག་པ་ཡང་དེ་དང་འདྲའོ། །

de'i tshe/ thams cad kyi tha mar yar skye ba na/ sems can rnams sems can dmyal ba dag nas 'chi 'pho la phyir skye bar mi 'gyur te/ de dag thams cad shi 'phos pa na/ 'di lta ste/ sems can dmyal ba 'jig pas 'jig rten zhig ces bya'o/ /sems can dmyal ba zhig pa ji lta ba bzhin du/ dud 'gro'i 'jig pa dang/ yi dwags kyi 'jig pa yang de dang 'dra'o/ /mi rnams kyi nang na yang sems can gang yang rung ba zhig gis/ chos nyid kyis thob pa'i bsam gtan gnyis pa'i bar du rdzogs par byas te gnas so/ /sems can gzhan dag kyang de'i rjes su slob cing chos nyid kyis thob pa'i bsam gtan gnyis pa'i bar du rdzogs par byas te gnas so/ /de dag 'di nas shi 'phos nas/ 'od gsal gyi lha'i ris su skye bar 'gyur te/ de'i tshe 'di lta ste/ mi 'jig pas 'jig rten 'di zhig ces bya'o/ /mi'i 'jig pa ji lta ba bzhin du lha'i 'jig pa yang de dang 'dra'o/ /

【Q2 明器世間壞】【R1 明本日所壞cf. 略纂】

གང་གི་ཚེ་འགྲོ་བ་ལྔའི་འཇིག་རྟེན་གནས་པ་ན༑ སེམས་ཅན་གཅིག་ཀྱང་མེད་པར་གྱུར་བ་དེའི་ཚེ། ཡོ་བྱད་འབྱུང་བ་ཡང་མེད་པར་འགྱུར་རོ། །གང་གི་ཚེ་ཡོ་བྱད་འབྱུང་བ་མེད་པར་གྱུར་པ་དེའི་ཚེ་ཆར་པ་ཡང་མེད་པར་འགྱུར་རོ། །ཆར་པ་མི་འབབ་པས་ས་ཆེན་པོ་འདི་ལ་རྩྭ་དང་སྨན་དང༌། ཤིང་ཅི་ཡོད་དེ་དག་སྐམ་པར་འགྱུར་རོ། །ཐན་པ་བྱུང་ནས་ཉི་མའི་དཀྱིལ་འཁོར་འདི་ཉིད་ཀྱིས་ཀྱང་རབ་ཏུ་ཤས་ཆེར་སྲེག་པར་བྱེད་དོ། །

gang gi tshe 'gro ba lnga'i 'jig rten gnas pa na| sems can gcig kyang med par gyur ba de'i tshe/ yo byad 'byung ba yang med par 'gyur ro/ /gang gi tshe yo byad 'byung ba med par gyur pa de'i tshe char pa yang med par 'gyur ro/ /char pa mi 'bab pas sa chen po 'di la rtswa dang sman dang/ shing ci yod de dag skam par 'gyur ro/ /than pa byung nas nyi ma'i dkyil 'khor 'di nyid kyis kyang rab tu shas cher sreg par byed do/ /

【R2 明新日所壞cf. 略纂；韓科p. 136】

བསྲེག་པར་བྱ་བའི་དངོས་པོ་རྣམ་པ་དྲུག་ཡོད་པའི་ཕྱིར་འདི་ལྟ་སྟེ། སེམས་ཅན་རྣམས་ཀྱི་འཇིག་པར་འགྱུར་བའི་ལས་ཀྱི་དབང་ཉིད་ཀྱིས་ཉི་མའི་དཀྱིལ་འཁོར་གཞན་དྲུག་འབྱུང་བར་འགྱུར་ཏེ། ཉི་མའི་དཀྱིལ་འཁོར་དེ་དག་ཀྱང༌། ཉི་མའི་དཀྱིལ་འཁོར་འདི་ལས་བཞི་འགྱུར་བཞི་འགྱུར་གྱི࿒མཐུས་སྲེག་པར་བྱེད་དོ། །དེ་དག་བདུན་དུ་གྱུར་ནས་བདུན་གྱུར་དུ་སྲེག་པར་བྱེད་དོ། །དངོས་པོ་རྣམ་པ་དྲུག་པོ་རྣམས་གང་ཞེ་ན། ལྟེང་ཀ་ཆུང་ངུ་དང༌། ལྟེང་ཀ་ཆེན་པོ་དེ་དག་ནི་ཉི་མའི་དཀྱིལ་འཁོར་གཉིས་པས་སྐེམས་པར་བྱེད་དོ། །ཆུ་ཀླུང་ཆུང་ངུ་དང༌། ཆུ་ཀླུང་ཆེན་པོ་དེ་དག་ནི་ཉི་མའི་དཀྱིལ་འཁོར་གསུམ་པས་སྐེམས་པར་བྱེད་དོ། །མཚོ་ཆེན་པོ་མ་དྲོས་པ་དེ་ནི་ཉི་མའི་དཀྱིལ་འཁོར་བཞི་པས་སྐེམས་པར་བྱེད་དོ། །རྒྱ་མཚོ་ཆེན་པོ་དེ་ནི་ཉི་མའི་དཀྱིལ་འཁོར་ལྔ་པ་དང༌། དྲུག་པའི་ཕྱོགས་གཅིག་གིས་སྐེམས་པར་བྱེད་དོ། །རི་རབ་དང་ས་ཆེན་པོ་དེ་ནི་གཟུགས་ཆེས་སྲ་བའི་ཕྱིར་ཉི་མའི་དཀྱིལ་འཁོར་དྲུག་པ་ཉིད་དང༌། བདུན་པས་སྲེག་པར་བྱེད་དེ། དེ་ནས་དེ་ཉིད་ཀྱི་མེ་ལྕེ་རླུང་གིས་བདས་ནས་ཚངས་པའི་འཇིག་རྟེན་མན་ཆད་དུ་འགྲོ་ཞིང་སྲེག་པར་བྱེད་དོ། །

bsreg par bya ba'i dngos po rnam pa drug yod pa'i phyir 'di lta ste/ sems can rnams kyi 'jig par 'gyur ba'i las kyi dbang nyid kyis nyi ma'i dkyil 'khor gzhan drug 'byung bar 'gyur te/ nyi ma'i dkyil 'khor de dag kyang/ nyi ma'i dkyil 'khor 'di las bzhi 'gyur bzhi 'gyur gyi mthus sreg par byed do/ /de dag bdun du gyur nas bdun gyur du sreg par byed do/ /dngos po rnam pa drug po rnams gang zhe na/ lteng ka chung ngu dang/ lteng ka chen po de dag ni nyi ma'i dkyil 'khor gnyis pas skems par byed do/ /chu klung chung ngu dang/ chu klung chen po de dag ni nyi ma'i dkyil 'khor gsum pas skems par byed do/ /mtsho chen po ma dros pa de ni nyi ma'i dkyil 'khor bzhi pas skems par byed do/ /rgya mtsho chen po de ni nyi ma'i dkyil 'khor lnga pa dang/ drug pa'i phyogs gcig gis skems par byed do/ /ri rab dang sa chen po de ni gzugs ches sra ba'i phyir nyi ma'i dkyil 'khor drug pa nyid dang/ bdun pas sreg par byed de/ de nas de nyid kyi me lce rlung gis bdas nas tshangs pa'i 'jig rten man chad du 'gro zhing sreg par byed do/ /

【R3 總結成】

དེ་དག་ཀྱང་དངོས་པོ་རྣམ་པ་གསུམ་དུ་གྱུར་ཏེ། ཆུ་ལས་བྱུང་བའི་དངོས་པོ་རྩྭ་ལ་སོགས་པ་དེ་དག་ནི་དང་པོ་ཉིད་ཀྱིས་སྐེམས་པར་བྱེད་དོ། །ཆུའི་དངོས་པོ་དེ་དག་ཉིད་ནི་གཞན་ལྔ་པོ་དག་གིས་སྐེམས་པར་བྱེད་དོ། །བརྟན་ཞིང་སྲ་བའི་གཟུགས་ཀྱི་དངོས་པོ་དེ་ནི་གཉིས་ཀྱིས་སྲེག་པར་བྱེད་དོ། །

de dag kyang dngos po rnam pa gsum du gyur te/ chu las byung ba'i dngos po rtswa la sogs pa de dag ni dang po nyid kyis skems par byed do/ /chu'i dngos po de dag nyid ni gzhan lnga po dag gis skems par byed do/ /brtan zhing sra ba'i gzugs kyi dngos po de ni gnyis kyis sreg par byed do/ /

【P3 明空劫】

འཇིག་རྟེན་གནས་པ་དེ་དེ་ལྟར་བསྲེགས་ཤིང་ཚིག་པ་ནི་མདོ་ཉིད་ལས་ཇི་སྐད་འབྱུང་བ་བཞིན་དུ་རྒྱས་པར་བྱ་སྟེ། དུད་པ་མེད་ལ་ཐལ་བའི་ལྷག་མ་ཡང་མེད་པར་འགྱུར་ཏེ། དེ་ཙམ་གྱིས་ན་འདི་ལྟ་སྟེ། སྣོད་འཇིག་པས། འཇིག་རྟེན་ཞིག་ཅེས་བྱ་སྟེ། བར་གྱི་བསྐལ་པ་ཉི་ཤུ་འདས་སོ། །དེ་བཞིན་དུ་འཇིག་རྟེན་ཞིག་པ་ཡང་བར་གྱི་བསྐལ་པ་ཉི་ཤུར་གནས་སོ། །

'jig rten gnas pa de de ltar bsregs shing tshig pa ni mdo nyid las ji skad 'byung ba bzhin du rgyas par bya ste/ dud pa med la thal ba'i lhag ma yang med par 'gyur te/ de tsam gyis na 'di lta ste/ snod 'jig pas/ 'jig rten zhig ces bya ste/ bar gyi bskal pa nyi shu 'das so/ /de bzhin du 'jig rten zhig pa yang bar gyi bskal pa nyi shur gnas so/ /

【N2 水災】

ཆུས་འཇིག་པ་གང་ཞེ་ན༑ གང་ཚུན་ཆད་མེས་འཇིག་པ་ལན་བདུན་འདས་པར་གྱུར་བ་དེའི་འོག་ཏུ། བསམ་གཏན་གཉིས་པ་ཉིད་ལས་བྱུང་བའི་ཆུའི་ཁམས་འབྱུང་སྟེ། ཆུའི་ཁམས་ཀྱི་སྣོད་ཀྱི་འཇིག་རྟེན་དེ་ལན་ཚྭ་བཞིན་དུ་བཞུས་ནས་ཆུའི་ཁམས་དེ་ཡང་སྣོད་ཀྱི་འཇིག་རྟེན་དེ་དང་ལྷན་ཅིག་ཏུ་མེད་པར་འགྱུར་རོ། །མེད་པར་གྱུར་ནས་ཀྱང་དེ་བཞིན་དུ་བར་གྱི་བསྐལ་པ་ཉི་ཤུར་གནས་སོ། །

chus 'jig pa gang zhe na| gang tshun chad mes 'jig pa lan bdun 'das par gyur ba de'i 'og tu/ bsam gtan gnyis pa nyid las byung ba'i chu'i khams 'byung ste/ chu'i khams kyi snod kyi 'jig rten de lan tshwa bzhin du bzhus nas chu'i khams de yang snod kyi 'jig rten de dang lhan cig tu med par 'gyur ro/ /med par gyur nas kyang de bzhin du bar gyi bskal pa nyi shur gnas so/ /

【N3 風災】

རླུང་གིས་འཇིག་པ་གང་ཞེ་ན། གང་ཚུན་ཆད་ཆུས་འཇིག་པ་ལན་བདུན་འདས་པར་གྱུར་པ་དེའི་འོག་ཏུ་ཡང་མེས་འཇིག་པ་ལན་ཅིག་འབྱུང་ངོ༌། །དེའི་འོག་ཏུ་བསམ་གཏན་གསུམ་པ་ཉིད་ལས་བྱུང་བའི་རླུང་གི་ཁམས་འབྱུང་སྟེ། སྣོད་ཀྱི་འཇིག་རྟེན་དེ་རླུང་གིས་ལུས་བསྐམས་པ་བཞིན་དུ་མེད་པར་བྱེད་དོ། །རླུང་དེ་ཡང་དེ་ཉིད་དང་ལྷན་ཅིག་ཏུ་མེད་ཕར་འགྱུར་ཏེ། འདི་ལྟར་འགའ་ཞིག་ལ་རླུང་གི་ཁམས་འཁྲུགས་པར་གྱུར་ན༑ རུས་པའི་བར་དུ་ཡང་འབྲི་བར་བྱེད་པ་སྣང་བ་བཞིན་ནོ། །ཞིག་ནས་ཀྱང་དེ་བཞིན་དུ་བར་གྱི་བསྐལ་པ་ཉི་ཤུར་གནས་ཏེ།

rlung gis 'jig pa gang zhe na/ gang tshun chad chus 'jig pa lan bdun 'das par gyur pa de'i 'og tu yang mes 'jig pa lan cig 'byung ngo/ /de'i 'og tu bsam gtan gsum pa nyid las byung ba'i rlung gi khams 'byung ste/ snod kyi 'jig rten de rlung gis lus bskams pa bzhin du med par byed do/ /rlung de yang de nyid dang lhan cig tu med phar 'gyur te/ 'di ltar 'ga' zhig la rlung gi khams 'khrugs par gyur na| rus pa'i bar du yang 'bri bar byed pa snang ba bzhin no/ /zhig nas kyang de bzhin du bar gyi bskal pa nyi shur gnas te/

【M2 明成壞】【N1 明世界成】【O1 明色界成】【P1 器界成】

འཇིག་རྟེན་འཇིག་པ་ནི་དེ་ལྟ་བུ་ཡིན་ནོ། །འཆགས་པ་གང་ཞེ་ན། བར་གྱི་བསྐལ་པ་ཉི་ཤུ་པོ་དེ་དག་འདས་ནས་ཡང་སེམས་ཅན་རྣམས་ཀྱི་འཆགས་པར་འགྱུར་བའི་ལས་ཀྱི་དབང་གིས༑ འཆགས་བའི་བསྐལ་པ་ཀུན་ཏུ་རྩོམ་པར་རིག་པར་བྱའོ། །དེ་ལ་ཐོག་མ་ཁོ་ནར་འདི་ལྟ་སྟེ། སྣོད་ཆགས་པས། ནམ་མཁའ་ལ་བསམ་གཏན་གསུམ་པ་འཆགས་པར་འགྱུར་ཏེ། བསམ་གཏན་གསུམ་པ་ཇི་ལྟ་བ་བཞིན་དུ་གཉིས་པ་དང་དང་པོ་ཡང་དེ་དང་འདྲའོ། །དེ་ལ་འཇིག་པ་གསུམ་པའི་རྩེ་མོ་ནས་སེམས་ཅན་ཚེ་ཟད་པ་དང༌། ལས་ཟད་པ་དང༌། བསོད་ནམས་ཟད་པ་རྣམས་ཤི་འཕོས་ནས་བསམ་གཏན་གསུམ་པར་སྐྱེ་བར་འགྱུར་ཏེ། དེ་བཞིན་དུ་ཐམས་ཅད་དུ་ཡང་སྦྱར་བར་བྱའོ། །དེ་བཞིན་དུ་འཇིག་པ་གཉིས་པའི་རྩེ་མོ་ནས་ཤི་འཕོས་ནས་བསམ་གཏན་གཉིས་པར་སྐྱེ་བར་འགྱུར་ཏེ། དེ་བཞིན་དུ་ཐམས་ཅད་དུ་ཡང་སྦྱར་བར་བྱའོ། །འཇིག་པ་དང་པོའི་རྩེ་མོ་ནས་སེམས་ཅན་གང་ཡང་རུང་བ་ཞིག་ཚེ་ཟད་ཅིང༌། ལས་ཟད་ལ། བསོད་ནམས་ཟད་ནས་བསམ་གཏན་དང་པོ་འདི་ལྟ་སྟེ། ཚངས་པའི་འཇིག་རྟེན་དུ་སྐྱེ་བར་འགྱུར་རོ། །དེ་དེར་ཚངས་པའི་ནང་ན་ཚངས་པ་ཆེན་པོར་འགྱུར་ལ། དེ་གཅིག་པུ་སྐྱོ་བར་འགྱུར་ཞིང༌། མི་དགའ་བར་འགྱུར་ཏེ། ཀྱེ་མ་སེམས་ཅན་གཞན་དག་ཀྱང་འདིར་སྐྱེས་ན་ཅི་མ་རུང་སྙམ་ནས། དེའི་སེམས་མངོན་བར་འདུ་བྱེད་པས། སེམས་ཅན་ཚེ་ཟད་ཅིང་ལས་ཟད་ལ་བསོད་ནམས་ཟད་པ་གཞན་དག་ཀྱང་བསམ་གཏན་གཉིས་པ་ནས་ཤི་འཕོས་ནས་དེ་དང་སྐལ་བ་མཉམ་པར་བསམ་གཏན་དང་པོ་ཉིད་དུ་སྐྱེ་བར་འགྱུར་ཏེ་དེ་ལྟར་འདི་ལྟ་སྟེ།

'jig rten 'jig pa ni de lta bu yin no/ /'chags pa gang zhe na/ bar gyi bskal pa nyi shu po de dag 'das nas yang sems can rnams kyi 'chags par 'gyur ba'i las kyi dbang gis| 'chags ba'i bskal pa kun tu rtsom par rig par bya'o/ /de la thog ma kho nar 'di lta ste/ snod chags pas/ nam mkha' la bsam gtan gsum pa 'chags par 'gyur te/ bsam gtan gsum pa ji lta ba bzhin du gnyis pa dang dang po yang de dang 'dra'o/ /de la 'jig pa gsum pa'i rtse mo nas sems can tshe zad pa dang/ las zad pa dang/ bsod nams zad pa rnams shi 'phos nas bsam gtan gsum par skye bar 'gyur te/ de bzhin du thams cad du yang sbyar bar bya'o/ /de bzhin du 'jig pa gnyis pa'i rtse mo nas shi 'phos nas bsam gtan gnyis par skye bar 'gyur te/ de bzhin du thams cad du yang sbyar bar bya'o/ /'jig pa dang po'i rtse mo nas sems can gang yang rung ba zhig tshe zad cing/ las zad la/ bsod nams zad nas bsam gtan dang po 'di lta ste/ tshangs pa'i 'jig rten du skye bar 'gyur ro/ /de der tshangs pa'i nang na tshangs pa chen por 'gyur la/ de gcig pu skyo bar 'gyur zhing/ mi dga' bar 'gyur te/ kye ma sems can gzhan dag kyang 'dir skyes na ci ma rung snyam nas/ de'i sems mngon bar 'du byed pas/ sems can tshe zad cing las zad la bsod nams zad pa gzhan dag kyang bsam gtan gnyis pa nas shi 'phos nas de dang skal ba mnyam par bsam gtan dang po nyid du skye bar 'gyur te de ltar 'di lta ste/

【P2 有情界成】

སེམས་ཅན་འཆགས་པས་བསམ་གཏན་གསུམ་པོ་དེ་དག་འཆགས་པ་ཡིན་ནོ། །

sems can 'chags pas bsam gtan gsum po de dag 'chags pa yin no/ /

【O2 明欲界成】【P1 四空天成】

དེ་ནས་འདོད་པ་ན་སྤྱོད་པའི་ལྷའི་རིས་བཞི་པོ་དག་གི་གཞལ་མེད་ཁང་ནམ་མཁའ་ལས་འབྱུང་བར་འགྱུར་ཏེ། གཞལ་མེད་ཁང་དེ་དག་ཐམས་ཅད་ཀྱང་ནམ་མཁའ་ལས་སྤྲུལ་པ་བཞིན་དུ་འབྱུང་བར་བལྟ་བར་བྱའོ།།དེ་དག་ཏུ་ཡང་སྔ་མ་བཞིན་དུ་འོད་གསལ་གྱི་ལྷའི་རིས་ནས་སེམས་ཅན་དག་ཤི་འཕོས་ནས་སྐྱེ་བར་འགྱུར་རོ། །

de nas 'dod pa na spyod pa'i lha'i ris bzhi po dag gi gzhal med khang nam mkha' las 'byung bar 'gyur te/ gzhal med khang de dag thams cad kyang nam mkha' las sprul pa bzhin du 'byung bar blta bar bya'o//de dag tu yang snga ma bzhin du 'od gsal gyi lha'i ris nas sems can dag shi 'phos nas skye bar 'gyur ro/ /

【P2 造餘天及餘處】【Q1 總明山地等成】【R1 造風輪】

དེའི་འོག་ཏུ་འདིར་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཀྱི་ཚད་ཙམ་གྱི་རླུང་གི་དཀྱིལ་འཁོར་སྟོང་གསུམ་གྱི་སྟོང་ཆེན་པོའི་འཇིག་རྟེན་དང༌། སེམས་ཅན་གཞལ་མེད་ཁང་པ་མ་ཡིན་པ་རྣམས་ཀྱི་རྟེན་དུ་གྱུར་པ་མངོན་པར་འགྲུབ་པར་འགྱུར་རོ། །དེ་ཡང་རྣམ་པ་གཉིས་ཏེ། འོག་གཞིར་གནས་པ་དང༌། གློ་ན་གནས་པ་སྟེ། དེས་ཆུ་དེ་དག་ཐད་ཀར་ཡང་མི་འབོ་ལ། ཐུར་དུ་ཡང་མི་འཛག་གོ། །

de'i 'og tu 'dir stong gsum gyi stong chen po'i 'jig rten gyi khams kyi tshad tsam gyi rlung gi dkyil 'khor stong gsum gyi stong chen po'i 'jig rten dang/ sems can gzhal med khang pa ma yin pa rnams kyi rten du gyur pa mngon par 'grub par 'gyur ro/ /de yang rnam pa gnyis te/ 'og gzhir gnas pa dang/ glo na gnas pa ste/ des chu de dag thad kar yang mi 'bo la/ thur du yang mi 'dzag go/ /

【R2 造金輪】

དེའི་སྟེང་དུ་དེ་དག་གི་ལས་ཀྱི་དབང་ཉིད་ཀྱིས་གསེར་གྱི་སྙིང་པོའི་སྤྲིན་འབྱུང་བར་འགྱུར་ཏེ། དེ་ལས་ཆར་འབབ་པར་འགྱུར་རོ། །ཆུ་དེ་དག་ཀྱང་རླུང་གི་དཀྱིལ་འཁོར་དག་ལ་བརྟེན་ཏོ། །དེ་ནས་རླུང་རྣམས་འདུས་ནས་ཀུན་དུ་འཐས་པ་དང་སྲ་བར་བྱེད་དེ༑ དེ་ནི་སྟེང་དང་འོག་ཆུའི་འཁྲུག་པ་ཐུབ་པའི་ཕྱིར་གསེར་གྱི་ས་གཞི་ཞེས་བྱའོ༑ །དེ་ཆགས་ནས་དེའི་སྟེང་དུ་ཡང་དེ་དག་གི་ལས་ཀྱི་དབང་ཉིད་ཀྱིས་ཁམས་སྣ་ཚོགས་ཀྱི་སྙིང་པོའི་སྤྲིན་འབྱུང་བར་འགྱུར་རོ། །དེ་ལས་ཆར་འབབ་པར་འགྱུར་རོ། །ཆུ་དེ་དག་ཀྱང་གསེར་གྱི་ས་གཞི་ལ་གནས་པར་འགྱུར་ཏེ།

de'i steng du de dag gi las kyi dbang nyid kyis gser gyi snying po'i sprin 'byung bar 'gyur te/ de las char 'bab par 'gyur ro/ /chu de dag kyang rlung gi dkyil 'khor dag la brten to/ /de nas rlung rnams 'dus nas kun du 'thas pa dang sra bar byed de| de ni steng dang 'og chu'i 'khrug pa thub pa'i phyir gser gyi sa gzhi zhes bya'o| /de chags nas de'i steng du yang de dag gi las kyi dbang nyid kyis khams sna tshogs kyi snying po'i sprin 'byung bar 'gyur ro/ /de las char 'bab par 'gyur ro/ /chu de dag kyang gser gyi sa gzhi la gnas par 'gyur te/

【R3 造水輪】

དེ་བཞིན་དུ་ཡང་རླུང་རྣམས་ཀྱིས་ཀུན་ཏུ་འབྲས་ཤིང་སྲ་བར་བྱེད་དོ། །

de bzhin du yang rlung rnams kyis kun tu 'bras shing sra bar byed do/ /

【R4 造須彌山】

དེར་ཡང་ཁམས་བཟང་པོ་མཆོག་དང་གཙོ་བོ་དང༌། གྱ་ནོམ་པ་གང་ཡིན་པ་དེ་ལས། རླུང་གིས་བསྒྲུབས་པའི་དབང་གིས་ནི་རི་རབ་འབྱུང་བར་འགྱུར་ཏེ།

der yang khams bzang po mchog dang gtso bo dang/ gya nom pa gang yin pa de las/ rlung gis bsgrubs pa'i dbang gis ni ri rab 'byung bar 'gyur te/

【R5 造七金山】

རིན་པོ་ཆེ་སྣ་བཞི་པོ་གསེར་གྱི་རང་བཞིན་དང༌། དངུལ་གྱི་རང་བཞིན་དང༌། ཤེལ་གྱི་རང་བཞིན་དང༌། བཻ་ཌཱུརྱའི་རང་བཞིན་ཅན་ཡིན་ནོ། །དེ་ལ་ཁམས་འབྲིང་གང་ཡིན་པ་དེ་ལས་ནི་གསེར་གྱི་རི་བདུན་པོ་འདི་ལྟ་སྟེ། གཉའ་ཤིང་འཛིན་དང༌། རྣམ་པར་འདུད་དང༌། རྟ་རྣ་རི་དང༌། བལྟ་ན་སྡུག་དང༌། སེང་ལྡེང་ཅན་དང༌། གཤོལ་མདའ་འཛིན་དང༌། མུ་ཁྱུད་འཛིན་རྣམས་མངོན་པར་འགྲུབ࿒པར་འགྱུར་ཏེ། དེ་དག་ཀྱང་རིམ་པར་རི་རབ་འཁོར་བར་འདུག་གོ།།རི་རབ་ཀྱི་ཚད་ནི་འཕང་དུ་དཔག་ཚད་བརྒྱད་ཁྲི་ཡོད༌ལ། རྒྱར་ཡང་དེ་དང་འདྲ་སྟེ། དཔག་ཚད་བརྒྱད་ཁྲི་ནི་ཆུའི་ནང་དུ་ནུབ་པོ། །གཉའ་ཤིང་འཛིན་གྱི་ཚད་ནི་དེའི་ཕྱེད་དོ། །དེ་ལས་གཞན་པའི་གསེར་གྱི་རི་རྣམ་པར་འདུད་ལ་སོགས་པ་ནས་མུ་ཁྱུད་འཛིན་ལ་ཐུག་པ་རྣམས་ཀྱི་ཚད་ནི། ཕྱི་མ་ཕྱི་མ་དེ་ལས་ཕྱེད་ཕྱེད་འབྲི་བའི་ཚད་དུ་རིག་པར་བྱའོ། །རི་དེ་དག་གི་མིང་དེ་རྣམས་ནི། དེ་དག་རྩེ་མོའི་རྣམ་པ་འདྲ་བའི་བྱེ་བྲག་ལས་བལྟ་བར་བྱའོ། །

rin po che sna bzhi po gser gyi rang bzhin dang/ dngul gyi rang bzhin dang/ shel gyi rang bzhin dang/ bai DUr+ya'i rang bzhin can yin no/ /de la khams 'bring gang yin pa de las ni gser gyi ri bdun po 'di lta ste/ gnya' shing 'dzin dang/ rnam par 'dud dang/ rta rna ri dang/ blta na sdug dang/ seng ldeng can dang/ gshol mda' 'dzin dang/ mu khyud 'dzin rnams mngon par 'grub par 'gyur te/ de dag kyang rim par ri rab 'khor bar 'dug go//ri rab kyi tshad ni 'phang du dpag tshad brgyad khri yodla/ rgyar yang de dang 'dra ste/ dpag tshad brgyad khri ni chu'i nang du nub po/ /gnya' shing 'dzin gyi tshad ni de'i phyed do/ /de las gzhan pa'i gser gyi ri rnam par 'dud la sogs pa nas mu khyud 'dzin la thug pa rnams kyi tshad ni/ phyi ma phyi ma de las phyed phyed 'bri ba'i tshad du rig par bya'o/ /ri de dag gi ming de rnams ni/ de dag rtse mo'i rnam pa 'dra ba'i bye brag las blta bar bya'o/ /

【R6 造四大洲等】

ཁམས་ངན་པ་རྣམས་ལས་ནི་རི་རབ་ཀྱི་ངོས་བཞི་དང༌། གསེར་གྱི་རི་རྣམས་ཀྱི་ཕྱི་རོལ་གྱི་གླིང་བཞི་དང༌། གླིང་ཕྲན་བརྒྱད་དང༌། རི་ཁོར་ཡུག་འབྱུང་བར་འགྱུར་རོ། །ཁོར་ཡུག་གི་ཚད་ནི་རི་མུ་ཁྱུད་འཛིན་གྱི་ཕྱེད་ཡིན་ཏེ། དེས་གླིང་བཞི་པ་འཁོར་ལོ་བཞིན་དུ་བསྐོར་ཏོ། །

khams ngan pa rnams las ni ri rab kyi ngos bzhi dang/ gser gyi ri rnams kyi phyi rol gyi gling bzhi dang/ gling phran brgyad dang/ ri khor yug 'byung bar 'gyur ro/ /khor yug gi tshad ni ri mu khyud 'dzin gyi phyed yin te/ des gling bzhi pa 'khor lo bzhin du bskor to/ /

【R7 造非天宮】

ལྷ་མ་ཡིན་གྱི་གནས་རྣམས་ནི་རི་རབ་ཆུའི་འོག་ཏུ་ནུབ་པའི་ནང་ན་ཡོད་དོ། །

lha ma yin gyi gnas rnams ni ri rab chu'i 'og tu nub pa'i nang na yod do/ /

【R8 造雪山無熱池】

གངས་རི་ནི་མཚོ་མ་དྲོས་པའི་ཉེ་འཁོར་ན་ཡོད་དོ། །

gangs ri ni mtsho ma dros pa'i nye 'khor na yod do/ /

【R9 造那落迦】

དེའི་འོག་ན་ནི་སེམས་ཅན་དམྱལ་བ་ཆེན་པོ་རྣམས་ཀྱི་གནས། སེམས་ཅན་དམྱལ་བ་བརྒྱད་དང༌། ཉི་ཚེའི་སེམས་ཅན་དམྱལ་བ་རྣམས་དང༌། གྲང་བའི་སེམས་ཅན་དམྱལ་བ་རྣམས་དང༌། ཉེན་ཀོར་གྱི་སེམས་ཅན་དམྱལ་བ་རྣམས་དང༌།

de'i 'og na ni sems can dmyal ba chen po rnams kyi gnas/ sems can dmyal ba brgyad dang/ nyi tshe'i sems can dmyal ba rnams dang/ grang ba'i sems can dmyal ba rnams dang/ nyen kor gyi sems can dmyal ba rnams dang/

【R10 造鬼】

དུད་འགྲོ་དང༌། ཡི་དྭགས་ཁ་ཅིག་གནས་སོ། །

dud 'gro dang/ yi dwags kha cig gnas so/ /

【Q2 別明山地等成】【R1 雜成諸趣處】

གླིང་བཞི་པོ་འདི་དག་ནི་འདི་ལྟ་སྟེ། འཛམ་བུའི་གླིང་དང༌། ཤར་གྱི་ལུས་འཕགས་དང༌། ནུབ་ཀྱི་བ་ལང་སྤྱོད་དང༌། བྱང་གི་སྒྲ་མི་སྙན་ཏོ། །དེ་ལ་འཛམ་བུ་གླིང་ནི་ཤིང་རྟ་འདྲའོ། །ཤར་གྱི་ལུས་འཕགས་ནི་ཟླ་གམ་འདྲའོ། །ནུབ་བ་ལང་སྤྱོད་ནི་ཟླུམ་པའོ། །བྱང་གི་སྒྲ་མི་སྙན་ནི་གྲུ་བཞིའོ།།འཛམ་བུའི་གླིང་གི་ཚད་ནི་དཔག་ཚད་དྲུག་སྟོང་ལྔ་བརྒྱའོ། །ཤར་གྱི་ལུས་འཕགས་ཀྱི་ཚད་ནི་དཔག་ཚད་བདུན་སྟོང་ངོ༌། །ནུབ་ཀྱི་བ་ལང་སྤྱོད་ཀྱི་ཚད་ནི་དཔག་ཚད་བདུན་སྟོང་ལྔ་བརྒྱའོ། །བྱང་གི་སྒྲ་མི་སྙན་གྱི་ཚད་ནི་དཔག་ཚད་བརྒྱད་སྟོང་ངོ༌། །གསེར་གྱི་རི་བདུན་པོ་དེ་དག་གི་བར་གྱི་ཆུ་གང་ཡིན་པ་དེ་དག་ནི་ཡན་ལག་བརྒྱད་དང་ལྡན་པ་སྟེ། དེ་དག་ནི་ནང་གི་རྒྱ་མཚོ་ཡིན་ནོ། །དེ་ན་ཀླུ་རྣམས་ཀྱི་གནས་ཡོད་དོ། །ཀླུའི་ནང་ན་ཀླུ་ཆེན་པོ་བསྐལ་པར་གནས་ཤིང་ས་འཛིན་པ། དགའ་བོ་དང༌། ཉེ་དགའ་དང༌། རྟའི་གཞི་དང༌། བཏང་བཟུང་དང༌། གཟི་ཅན་དང༌། ཡུལ་འཁོར་སྲུང་དང༌། ནག་པོ་ཆེན་པོ་དང༌། ཨེ་ལའི་འདབ་དང་བརྒྱད་པོ་འདི་དག་འཁོད་དོ། །དེ་དག་ཀྱང་ལྷའི་དབང་པོ་བརྒྱ་བྱིན་གྱི་དཔུང་ཡིན་ཏེ། ལྷ་དང་ལྷ་མ་ཡིན་གཡུལ་འགྱེད་པ་ཉམས་སུ་མྱོང་བར་བྱེད་ཅིང་སོ་སོར་ཉམས་སུ་མྱོང་བར་བྱེད་དོ། །ཀླུའི་རིགས་ནི་རྣམ་པ་བཞི་ཡོད་དེ་ཀླུ་སྒོ་ང་ལས་སྐྱེ་བ་དང༌། མངལ་ནས་སྐྱེ་བ་དང༌། དྲོད་གཤེར་ལས་སྐྱེ་བ་དང༌། རྫུས་ཏེ་སྐྱེ་པའོ། །ནམ་མཁའ་ལྡིང་ཡང་རྣམ་པ་བཞི་སྟེ། སྒོ་ང་ལས་སྐྱེ་བ་དང༌། མངལ་ནས་སྐྱེ་བ་དང༌། དྲོད་གཤེར་ལས་སྐྱེ་བ་དང༌། རྫུས་ཏེ་སྐྱེ་བའོ། །ནང་གི་རྒྱ་མཚོ་དེའི་ཕྱི་རོལ་གྱི་ཆུ་གང་ཡིན་པ་དེ་ནི་ཕྱི་རོལ་གྱི་རྒྱ་མཚོ་ཡིན་ནོ། །རི་རབ་དེའི་དྲང་ན་ཡང་བང་རིམ་བཞི་ཡོད་དེ། བང་རིམ་དང་པོའི་ཚད་ནི། རི་རབ་ལས་དཔག་ཚད་ཁྲི་དྲུག་སྟོང་ཕྱིར་འཕགས་སོ།།ལྷག་མ་རྣམས་ཀྱི་ཚད་ནི་དེའི་ཕྱེད་ཕྱེད་ཡིན་ཏེ། རིམ་བཞིན་དུ་སྦྱར་རོ། །དང་པོ་ལ་ནི་ལག་ན་ཡོལ་གོ་ཐོགས་རྣམས་གནས་སོ། །གཉིས་པ་ལ་ནི་ལག་ན་ཁྲག་ཐོགས་རྣམས་གནས་སོ། །གསུམ་པ་ལ་ནི་རྟག་ཏུ་མྱོས་རྣམས་གནས་སོ། །བཞི་པ་ལ་ནི་ཕྲེང་ཐོགས་རྣམས་གནས་སོ། །རི་རབ་ཀྱི་སྟེང་གི་གཞིའི་གྲྭ་བཞི་ན་རྩེ་མོ་བཞི་ཡོད་དོ། །འཕང་དུ་དཔག་ཚད་ལྔ་བརྒྱ་ཡོད་དོ། །དེ་དག་ན་གནོད་སྦྱིན་ལག་ན་རྡོ་རྗེ་ཐོགས་པ་རྣམས་གནས་སོ། །གཉའ་ཤིང་འཛིན་གྱི་ངོས་བཞི་ཤར་དང༌། ལྷོ་དང༌། ནུབ་དང༌། བྱང་རྣམས་ན། རྒྱལ་པོ་ཆེན་པོ་བཞི་པོ་ཡུལ་འཁོར་སྲུང་དང༌། འཕགས་སྐྱེས་པོ་དང༌། མིག་མི་བཟང་དང༌། རྣམ་ཐོས་ཀྱི་བུ་རྣམས་ཀྱི་རྒྱལ་པོའི་ཕོ་བྲང་གནས་ཏེ། རིམ་པ་བཞིན་དུ་སྦྱར་རོ། །གསེར་གྱི་རི་ཐམས་ཅད་ལ་ནི་རྒྱལ་པོ་ཆེན་པོ་དེ་དག་གི་གྲོང་དང༌། གྲོང་རྡལ་དང༌། ལྗོངས་རྣམས་ཡོད་དོ། །རིའི་རྒྱལ་པོ་གངས་རིའི་ཉེ་འཁོར་ན། གསེར་གྱི་བྲག་བྱ་སྐྱིབས་སུ་འདུག་པ་ལྷ་མ་ཡིན་གྱི་ངོས་ཞེས་བྱ་བ་ཆུར་ཡང་དཔག་ཚད་ལྔ་བཅུ་ཞེང་དུ་ཡང་དཔག་ཚད་ལྔ་བཅུ་པ་ཞིག་ཡོད་དོ།།དེ་ནི་གླང་པོ་ཆེའི་རྒྱལ་པོ་རབ་བརྟེན་གྱི་གནས་ཡིན་ཏེ།དེ་ནི་ལྷའི་དབང་པོ་བརྒྱ་བྱིན་གྱི་གཡུལ་ངོར་སྤྱད་པ་ཡིན་ནོ། །དེ་ན་ཤིང་གི་རྒྱལ་པོ་རབ་བརྟན་ཞེས་བྱ་བ་ཏཱ་ལའི་འཕྲེང་རིམ་བདུན་གྱིས་བསྐོར་བ་དང་རྫིང་བུ་དལ་གྱིས་འཐོར་ཞེས་བྱ་བའི་རྫིང་བུ་ལྔ་བརྒྱས་བསྐོར་བ་ཞིག་ཡོད་པ་ནི་རབ་བརྟན་དེ་ཉིད་ཀྱི་རྩེ་བའི་ས་ཡིན་ཏེ། དེར་དེ་འདོད་དགུར་གཟུགས་བསྒྱུར་ནས། རྫིང་བུ་དེའི་ནང་ནས་པདྨའི་རྩ་བ་དང༌། རྩ་ལག་བླངས་ཤིང་ལོངས་སྤྱོད་པར་བྱེད་དེ། དེ་ཡང་བ་གླང་མོ་ལྔ་བརྒྱས་བསྐོར་ཏོ། །དེའི་ཉེ་འཁོར་ན་ཡང་མཚོ་ཆེན་པོ་མ་དྲོས་པ་ཞེས་བྱ་བ་ཟབས་སུ་དཔག་ཚད་ལྔ་བཅུ་རྒྱར་ཡང་དཔག་ཚད་ལྔ་བཅུ་པ་ལ། གསེར་གྱི་བྱེ་མ་བདལ་བ། ཆུ་ཡན་ལག་བརྒྱད་དང་ལྡན་པས་གང་བ། བཟང་ཞིང་སྡུག་ལ་མཛེས་པ་ཞིག་ཡོད་དེ། དེ་ལས་ཆུ་ཀླུང་ཆེན་པོ་བཞི་པོ་འདི་ལྟ་སྟེ། གངྒཱ་དང༌། སིནྡྷུ་དང༌། སི་ཏ་དང༌། པཀྵུ་རྣམས་གྱེས་ཏེ་འགྲོའོ། །རི་རབ་དེའི་སྟེང་ན་ལྷའི་ཕོ་བྲང་གནས་པའི་ཚད་ནི་ཆུ་ཞེང་དུ་དཔག་ཚད་ཁྲི་ཁྲི་ཡོད་དོ། །གཞན་དག་ན་ནི་ལྷ་དེ་དག་གི་གྲོང་དང༌། གྲོང་རྡལ་དང༌། ལྗོངས་རྣམས་ཡོད་དོ། །རི་རབ་དེའི་ཕྱོགས་བཞི་ན་ནི་འཛམ་བུ་གླིང་ལ་སོགས་པ། གླིང་བཞི་པོ་རྣམས་ཡོད་དོ། །དེ་དག་ནི་དེའི་ཕྱོགས་བཞི་ཡིན་ནོ། །འཛམ་བུའི་གླིང་དུ་བལྟས་པའི་ངོས་གང་ཡིན་པ་དེ་ནི་བཻ་ཌཱུཪྻའི་རང་བཞིན་ཡིན་ནོ། །ཤར་གྱི་ལུས་འཕགས་སུ་བལྟས་པའི་ངོས་གང་ཡིན་པ་དེ་ནི་དངུལ་གྱི་རང་བཞིན་ཡིན་ནོ། །ནུབ་ཀྱི་བ་ལང་སྤྱོད་དུ་བལྟས་པའི་ངོས་གང་ཡིན་པ་དེ་ནི་ཤེལ་གྱི་རང་བཞིན་ཡིན་ནོ། །བྱང་གི་སྒྲ་མི་སྙན་དུ་བལྟས་པའི་ངོས་གང་ཡིན་པ་དེ་ནི་གསེར་གྱི་རང་བཞིན་ཅན་ཡིན་ནོ། །འཛམ་བུའི་གླིང་གི་ཉེ་འཁོར་ན་འཁོར་ལོས་སྒྱུར་བའི་ལམ་གསེར་གྱི་རང་བཞིན་ཅན་ཡོད་དེ། རྒྱལ་ཆེན་བཞིའི་རིས་ཀྱི་སེམས་ཅན་གྱི་པུས་མོའི་ཚད་ཀྱི་པུས་ནུབ་ཙམ་ཞིག་རྒྱ་མཚོ་ཆེན་པོ་ན་ནུབ་ཅིང་འདུག་སྟེ། འཁོར་ལོས་སྒྱུར་བའི་རྒྱལ་པོ་འཇིག་རྟེན་དུ་འབྱུང་བ་ན༑ རྒྱ་མཚོ་ཆེན་པོ་ཆུ་པུས་ནུབ་ཙམ་ཞིག་སྐམ་པར་འགྱུར་རོ། །མཚེ་མ་དྲོས་པའི་གཡས་རོལ་ན། ཤིང་འཛམ་བུ་ཆེན་པོ་ཡོད་དེ། དེའི་མིང་གིས་འདི་འཛམ་བུའི་གླིང་ཞེས་བྱ་བར་གྱུར་ཏོ། །དེའི་བྱང་ལོགས་ན། ཤིང་ཤལ་མ་ལི་རྩེ་མོ་ཤིན་ཏུ་མཐོ་བ་ཡོད་དེ། དེ་ལ་ནམ་མཁའ་ལྡིང་རྣམ་པ་བཞི་པོ་དག་གནས་སོ༑ །གླིང་བཞི་པོ་དེ་དག་ལས་གླིང་རེ་རེ་ལ་ཡང་གླིང་ཕྲན་གཉིས་གཉིས་ཡོད་དེ། གཅིག་ནི་སྲིན་མོའི་གླིང་ཡིན་ནོ། །

gling bzhi po 'di dag ni 'di lta ste/ 'dzam bu'i gling dang/ shar gyi lus 'phags dang/ nub kyi ba lang spyod dang/ byang gi sgra mi snyan to/ /de la 'dzam bu gling ni shing rta 'dra'o/ /shar gyi lus 'phags ni zla gam 'dra'o/ /nub ba lang spyod ni zlum pa'o/ /byang gi sgra mi snyan ni gru bzhi'o//'dzam bu'i gling gi tshad ni dpag tshad drug stong lnga brgya'o/ /shar gyi lus 'phags kyi tshad ni dpag tshad bdun stong ngo/ /nub kyi ba lang spyod kyi tshad ni dpag tshad bdun stong lnga brgya'o/ /byang gi sgra mi snyan gyi tshad ni dpag tshad brgyad stong ngo/ /gser gyi ri bdun po de dag gi bar gyi chu gang yin pa de dag ni yan lag brgyad dang ldan pa ste/ de dag ni nang gi rgya mtsho yin no/ /de na klu rnams kyi gnas yod do/ /klu'i nang na klu chen po bskal par gnas shing sa 'dzin pa/ dga' bo dang/ nye dga' dang/ rta'i gzhi dang/ btang bzung dang/ gzi can dang/ yul 'khor srung dang/ nag po chen po dang/ e la'i 'dab dang brgyad po 'di dag 'khod do/ /de dag kyang lha'i dbang po brgya byin gyi dpung yin te/ lha dang lha ma yin g.yul 'gyed pa nyams su myong bar byed cing so sor nyams su myong bar byed do/ /klu'i rigs ni rnam pa bzhi yod de klu sgo nga las skye ba dang/ mngal nas skye ba dang/ drod gsher las skye ba dang/ rdzus te skye pa'o/ /nam mkha' lding yang rnam pa bzhi ste/ sgo nga las skye ba dang/ mngal nas skye ba dang/ drod gsher las skye ba dang/ rdzus te skye ba'o/ /nang gi rgya mtsho de'i phyi rol gyi chu gang yin pa de ni phyi rol gyi rgya mtsho yin no/ /ri rab de'i drang na yang bang rim bzhi yod de/ bang rim dang po'i tshad ni/ ri rab las dpag tshad khri drug stong phyir 'phags so//lhag ma rnams kyi tshad ni de'i phyed phyed yin te/ rim bzhin du sbyar ro/ /dang po la ni lag na yol go thogs rnams gnas so/ /gnyis pa la ni lag na khrag thogs rnams gnas so/ /gsum pa la ni rtag tu myos rnams gnas so/ /bzhi pa la ni phreng thogs rnams gnas so/ /ri rab kyi steng gi gzhi'i grwa bzhi na rtse mo bzhi yod do/ /'phang du dpag tshad lnga brgya yod do/ /de dag na gnod sbyin lag na rdo rje thogs pa rnams gnas so/ /gnya' shing 'dzin gyi ngos bzhi shar dang/ lho dang/ nub dang/ byang rnams na/ rgyal po chen po bzhi po yul 'khor srung dang/ 'phags skyes po dang/ mig mi bzang dang/ rnam thos kyi bu rnams kyi rgyal po'i pho brang gnas te/ rim pa bzhin du sbyar ro/ /gser gyi ri thams cad la ni rgyal po chen po de dag gi grong dang/ grong rdal dang/ ljongs rnams yod do/ /ri'i rgyal po gangs ri'i nye 'khor na/ gser gyi brag bya skyibs su 'dug pa lha ma yin gyi ngos zhes bya ba chur yang dpag tshad lnga bcu zheng du yang dpag tshad lnga bcu pa zhig yod do//de ni glang po che'i rgyal po rab brten gyi gnas yin te/de ni lha'i dbang po brgya byin gyi g.yul ngor spyad pa yin no/ /de na shing gi rgyal po rab brtan zhes bya ba tA la'i 'phreng rim bdun gyis bskor ba dang rdzing bu dal gyis 'thor zhes bya ba'i rdzing bu lnga brgyas bskor ba zhig yod pa ni rab brtan de nyid kyi rtse ba'i sa yin te/ der de 'dod dgur gzugs bsgyur nas/ rdzing bu de'i nang nas pad+ma'i rtsa ba dang/ rtsa lag blangs shing longs spyod par byed de/ de yang ba glang mo lnga brgyas bskor to/ /de'i nye 'khor na yang mtsho chen po ma dros pa zhes bya ba zabs su dpag tshad lnga bcu rgyar yang dpag tshad lnga bcu pa la/ gser gyi bye ma bdal ba/ chu yan lag brgyad dang ldan pas gang ba/ bzang zhing sdug la mdzes pa zhig yod de/ de las chu klung chen po bzhi po 'di lta ste/ gang+gA dang/ sin+d+hu dang/ si ta dang/ pak+Shu rnams gyes te 'gro'o/ /ri rab de'i steng na lha'i pho brang gnas pa'i tshad ni chu zheng du dpag tshad khri khri yod do/ /gzhan dag na ni lha de dag gi grong dang/ grong rdal dang/ ljongs rnams yod do/ /ri rab de'i phyogs bzhi na ni 'dzam bu gling la sogs pa/ gling bzhi po rnams yod do/ /de dag ni de'i phyogs bzhi yin no/ /'dzam bu'i gling du bltas pa'i ngos gang yin pa de ni bai DUR+Ya'i rang bzhin yin no/ /shar gyi lus 'phags su bltas pa'i ngos gang yin pa de ni dngul gyi rang bzhin yin no/ /nub kyi ba lang spyod du bltas pa'i ngos gang yin pa de ni shel gyi rang bzhin yin no/ /byang gi sgra mi snyan du bltas pa'i ngos gang yin pa de ni gser gyi rang bzhin can yin no/ /'dzam bu'i gling gi nye 'khor na 'khor los sgyur ba'i lam gser gyi rang bzhin can yod de/ rgyal chen bzhi'i ris kyi sems can gyi pus mo'i tshad kyi pus nub tsam zhig rgya mtsho chen po na nub cing 'dug ste/ 'khor los sgyur ba'i rgyal po 'jig rten du 'byung ba na| rgya mtsho chen po chu pus nub tsam zhig skam par 'gyur ro/ /mtshe ma dros pa'i g.yas rol na/ shing 'dzam bu chen po yod de/ de'i ming gis 'di 'dzam bu'i gling zhes bya bar gyur to/ /de'i byang logs na/ shing shal ma li rtse mo shin tu mtho ba yod de/ de la nam mkha' lding rnam pa bzhi po dag gnas so| /gling bzhi po de dag las gling re re la yang gling phran gnyis gnyis yod de/ gcig ni srin mo'i gling yin no/ /

【R2 善法漸沒，惡法漸生】【S1 總明有情化生】

དེ་ལྟར་སྣོད་ཀྱི་འཇིག་རྟེན་མངོན་པར་གྲུབ་ནས༑ སྔ་མ་ཁོ་ན་བཞིན་དུ་བསྐལ་པའི་དང་པོ་མྱོང་བར་འགྱུར་བའི་ལས་ཉིད་ཀྱིས༑ འོད་གསལ་གྱི་ལྷའི་རིས་ནས་སེམས་ཅན་རྣམས་ཤི་འཕོས་ནས་འདིར་སྐྱེ་བར་འགྱུར་རོ། །དེ་ཡང་འདོད་པ་ན་སྤྱོད་པའི་ལས་ཀྱི་ནང་ན་རབ་དང་མཆོག་དང༌། གཙོ་བོ་ཡིན་ཏེ་ལས་དེའི་འབྲས་བུ་ནི་དེ་ཉིད་ཀྱི་ཚེ་མངོན་པར་འགྲུབ་པར་འགྱུར་གྱི། གཞན་ན་ནི་མ་ཡིན་ནོ། །དེའི་ཚེ་སེམས་ཅན་དེ་དག་ནི་བསྐལ་པ་དང་པོ་པ་ཞེས་བྱའོ། །དེ་དག་ཀྱང་གཟུགས་བཟང་ཞིང་ཡིད་ལས་བྱུང་བ་ཡིན་ཏེ། དེ་ལྟར་ཐམས་ཅད་མདོ་ཉིད་ལས་བྱུང་བ་བཞིན་ནོ། །དེའི་ཚེ་ཁྱིམ་དང༌། ཁོང་པ་དང་གྲོང་གནས་པ་མེད་དེ། ས་ཐམས་ཅད་གཞི་མཉམ་པ་ཁོ་ནར་འདུག་གོ། །

de ltar snod kyi 'jig rten mngon par grub nas| snga ma kho na bzhin du bskal pa'i dang po myong bar 'gyur ba'i las nyid kyis| 'od gsal gyi lha'i ris nas sems can rnams shi 'phos nas 'dir skye bar 'gyur ro/ /de yang 'dod pa na spyod pa'i las kyi nang na rab dang mchog dang/ gtso bo yin te las de'i 'bras bu ni de nyid kyi tshe mngon par 'grub par 'gyur gyi/ gzhan na ni ma yin no/ /de'i tshe sems can de dag ni bskal pa dang po pa zhes bya'o/ /de dag kyang gzugs bzang zhing yid las byung ba yin te/ de ltar thams cad mdo nyid las byung ba bzhin no/ /de'i tshe khyim dang/ khong pa dang grong gnas pa med de/ sa thams cad gzhi mnyam pa kho nar 'dug go/ /

【S2 明飲食漸生】

དེའི་འོག་ཏུ་སེམས་ཅན་དེ་དག་གི་སའི་བཅུད་བྱུང་ངོ༌། །དེ་བཞིན་དུ་རིམ࿒གྱིས་སའི་ས་ཞག་དང༌། ལྡུམ་བུའི་ཚལ་དང༌། མ་རྨོས་མ་བཏབ་པའི་འབྲས་སཱ་ལུ་ཤུན་ཕྲགས་མེད་པ་དང༌། ཕུབ་མ་མེད་པ་འབྱུང་ངོ༌། །དེའི་འོག་ཏུ་འབྲས་ཀྱི་འབྲུ་ཤུན་ཕྲགས་དང༌། ཕུབ་མས་ཀུན་ཏུ་ཡོགས་པར་འགྱུར་རོ། །དེའི་འོག་ཏུ་སཱ་ལུ་ཐོ་རྩེར་སྐྱེ་བར་འགྱུར་རོ། །དེའི་འོག་ཏུ་སེམས་ཅན་དེ་དག་གིས་དེ་ཡོངས་སུ་འཛིན་པར་སྣང་ངོ༌། །

de'i 'og tu sems can de dag gi sa'i bcud byung ngo/ /de bzhin du rim gyis sa'i sa zhag dang/ ldum bu'i tshal dang/ ma rmos ma btab pa'i 'bras sA lu shun phrags med pa dang/ phub ma med pa 'byung ngo/ /de'i 'og tu 'bras kyi 'bru shun phrags dang/ phub mas kun tu yogs par 'gyur ro/ /de'i 'og tu sA lu tho rtser skye bar 'gyur ro/ /de'i 'og tu sems can de dag gis de yongs su 'dzin par snang ngo/ /

【S3 明惡內法生】

དེའི་འོག་ཏུ་སེམས་ཅན་དེ་དག་གིས་སའི་བཅུད་ལ་སོགས་པ་དེ་དག་ལོངས་སྤྱོད་པས་མདོག་ངན་པར་འགྱུར་ཞིང༌། མཐུ་ཡང་མེད་པར་འགྱུར་ཏེ། གང་གིས་ཤས་ཆེར་ཟོས་པ་དེ་མདོག་ཆེར་ངན་པར་འགྱུར་ཞིང༌། ལུས་ཆེས་ལྕི་བར་འགྱུར་རོ། །དེའི་འོག་ཏུ་སེམས་ཅན་གྱིས་སེམས་ཅན་ལ་བརྙས་པར་འགྱུར་ཏེ། མི་དགེ་བའི་ཆོས་དེ་དག་ཀུན་ཏུ་སྤྱད་པའི་རྒྱུས། སྔ་མ་སྔ་མ་སའི་བཅུད་ལ་སོགས་པ་མེད་པར་འགྱུར་ཏེ། མདོ་ལས་ཇི་སྐད་འབྱུང་བ་ཁོ་ན་བཞིན་དུ་རྒྱས་པར་བྱའོ། །དེའི་འོག་ཏུ་ཕན་ཚུན་མིག་གིས་ཚུགས་སུ་བལྟའོ། །དེ་ནས་ཀུན་ཏུ་ཆགས་པར་འགྱུར་རོ། །དེའི་འོག་ཏུ་བུད་མེད་དང་སྐྱེས་པར་འགྱུར་བའི་ལས་ཀྱིས། ཁ་ཅིག་ལ་ནི་མོ་མཚན་འབྱུང་བར་འགྱུར། ཁ་ཅིག་ལ་ནི་ཕོ་མཚན་འབྱུང་བར་འགྱུར་རོ། །དེའི་འོག་ཏུ་གཉིས་གཉིས་སྤྲོད་པས་ཉལ་པོ་བྱེད་དེ། །དེ་ནས་གཞན་དག་གིས་རྣམ་པར་སྨད་པར་འགྱུར་རོ། །དེ་ནས་དེའི་ཆེད་དུ་ཁྱིམ་དག་བྱེད་དོ། །སཱ་ལུ་ཡོངས་སུ་གཟུང་བའི་ཕྱིར་ཡང་ཞིང་ཡོངས་སུ་འཛིན་པར་བྱེད་དོ། །

de'i 'og tu sems can de dag gis sa'i bcud la sogs pa de dag longs spyod pas mdog ngan par 'gyur zhing/ mthu yang med par 'gyur te/ gang gis shas cher zos pa de mdog cher ngan par 'gyur zhing/ lus ches lci bar 'gyur ro/ /de'i 'og tu sems can gyis sems can la brnyas par 'gyur te/ mi dge ba'i chos de dag kun tu spyad pa'i rgyus/ snga ma snga ma sa'i bcud la sogs pa med par 'gyur te/ mdo las ji skad 'byung ba kho na bzhin du rgyas par bya'o/ /de'i 'og tu phan tshun mig gis tshugs su blta'o/ /de nas kun tu chags par 'gyur ro/ /de'i 'og tu bud med dang skyes par 'gyur ba'i las kyis/ kha cig la ni mo mtshan 'byung bar 'gyur/ kha cig la ni pho mtshan 'byung bar 'gyur ro/ /de'i 'og tu gnyis gnyis sprod pas nyal po byed de/ /de nas gzhan dag gis rnam par smad par 'gyur ro/ /de nas de'i ched du khyim dag byed do/ /sA lu yongs su gzung ba'i phyir yang zhing yongs su 'dzin par byed do/ /

【S4 明惡外具生】

དེའི་འོག་ཏུ་དེའི་གཞི་ལས་མ་བྱིན་པར་ལེན་ཅིང་ཕན་ཚུན་འདྲེན་པ་དག་ཀྱང་འབྱུང་ངོ༌། །དེ་ནས་དེའི་གཞི་ལས་ནན་ཐུར་བྱེད་པའི་རྒྱལ་པོ་བསྒོ་བར་བྱེད་དེ། དེ་ནི་ཕལ་པོ་ཆེ་ཀུན་གྱིས་བཀུར་བ་ཞེས་བྱའོ། །དེ་ལྟར་རྒྱལ་རིགས་ཀྱི་རྒྱུད་དེ་དང༌། གཞན་ཡང་མདོ་ལས་ཇི་སྐད་འབྱུང་བ་བཞིན་དུ་བྲམ་ཟེ་དང༌། རྗེའུ་རིགས་དང༌། དམངས་རིགས་རྣམས་ཀྱི་རྒྱུད་རྣམས་འཇིག་རྟེན་དུ་འབྱུང་ངོ༌། །དེ་དག་གི་ལུས་ལ་ཡོད་པའི་འོད་དེ་ཡང་མེད་པར་གྱུར་ནས་འཇིག་རྟེན་དུ་མུན་པ་འབྱུང་ངོ༌། །དེའི་འོག་ཏུ་ཉི་མ་དང་ཟླ་བ་དང་རྒྱུ་སྐར་རྣམས་འཇིག་རྟེན་དུ་འབྱུང་བར་འགྱུར་རོ། །དེ་ལ་ཉི་མའི་དཀྱིལ་འཁོར་གྱི་ཚད་ནི་དཔག་ཚད་ལྔ་བཅུ་རྩ་གཅིག་གོ། །ཟླ་བའི་དཀྱིལ་འཁོར་གྱི་ཚད་ནི་དཔག་ཚད་ལྔ་བཅུའོ། །དེ་ལ་ཉི་མའི་དཀྱིལ་འཁོར་ནི་མེ་ཤེལ་གྱི་རང་བཞིན་ཡིན་ནོ། །ཟླ་བའི་དཀྱིལ་འཁོར་ནི་ཆུ་ཤེལ་གྱི་རང་བཞིན་ཡིན་ནོ༑ །དེ་གཉིས་ལས་ཀྱང་ཟླ་བའི་དཀྱིལ་འཁོར་ནི་ཆེས་མགྱོགས་པར་འགྲོ་བ་དང༌། ངེས་པ་མེད་པར་འགྲོ་བར་རིག་པར་བྱའོ། །ཉི་མའི་དཀྱིལ་འཁོར་གྱིས་ནི་གླིང་གཉིས་ཅིག་ཅར་སྣང་བར་བྱེད་ལ། གླིང་གཉིས་ཅིག་ཅར་མུན་པར་བྱེད་དེ༑ དེ་བས་ན་གཅིག་ཏུ་ནི་ཉི་མ་ཕྱེད་ལ་གཅིག་ཏུ་ནི་འཆར་རོ། །གཅིག་ཏུ་ནི་ནམ་ཕྱེད་ལ་གཅིག་ཏུ་ནི་ནུབ་པོ། །ཟླ་བ་དང་ཉི་མ་དང་རྒྱུ་སྐར་ཐམས་ཅད་ནི་རི་རབ་ཀྱི་ཕྱེད་ནས་འགྲོ་ཞིང་རྒྱུ་སྟེ། དེ་ཡང་གཉའ་ཤིང་འཛིན་དང་མཉམ་མོ་དེ་དག་གང་གི་ཚེ་རི་རབ་ལས་ཐག་རིང་དུ་རྒྱུ་བ་དེའི་ཚེ་ནི་དགུན་དུ་མངོན་ནོ། །གང་གི་ཚེ་ཉེ་བར་རྒྱུ་བ་དེའི་ཚེ་ནི་ཚ་བའི་དུས་སུ་མངོན་ནོ། །དེའི་ཕྱིར་མྱུར་དུ་ནུབ་པ་དང༌། རིང་ཞིག་ནས་ནུབ་པར་འགྱུར་བར་རིག་པར་བྱའོ། །ཟླ་བའི་དཀྱིལ་འཁོར་ནི་ཡིད་ཙམ་གྱིས་སྟེང་དུ་འཛུར་བ་ན་ཟླ་གམ་དུ་སྣང་སྟེ། དེས་ཕ་རོལ་གྱི་ངོས་དེ་ཚུ་རོལ་གྱི་ངོས་ཀྱིས་བསྒྲིབས་པའི་ཕྱིར་མི་སྣང་སྟེ། ཇི་ལྟ་ཇི་ལྟར་འཛུར་བ་དེ་ལྟ་དེ་ལྟར་ཤིན་ཏུ་གང་བར་སྣང་ངོ༌། །མར་གྱི་ངོ་ལ་ཇི་ལྟ་ཇི་ལྟར་ཐུར་དུ་འཛུར་བ་དེ་ལྟ་དེ་ལྟར་བྲི་བར་སྣང་ངོ༌། །རྒྱ་མཚོ་ཆེན་པོ་ན་ཉ་དང་རུས་སྦལ་ལ་སོགས་པ་གནས་པའི་གཟུགས་བརྙན་བྱུང་བའི་ཕྱིར་ཟླ་བའི་ནང་ན་རི་རི་བོ་ཡོད་པར་སྣང་ངོ༌། །སྐར་མ་རྣམས་ཀྱི་ཚད་ནི་ནང་གི་ཆེ་བ་རྒྱང་གྲགས་བཅོ་བརྒྱད་དོ། །འབྲིང་རྣམས་ནི་རྒྱང་གྲགས་བཅུའོ། །ཆུང་ངུ་རྣམས་ནི་རྒྱང་གྲགས་བཞིའོ། །

de'i 'og tu de'i gzhi las ma byin par len cing phan tshun 'dren pa dag kyang 'byung ngo/ /de nas de'i gzhi las nan thur byed pa'i rgyal po bsgo bar byed de/ de ni phal po che kun gyis bkur ba zhes bya'o/ /de ltar rgyal rigs kyi rgyud de dang/ gzhan yang mdo las ji skad 'byung ba bzhin du bram ze dang/ rje'u rigs dang/ dmangs rigs rnams kyi rgyud rnams 'jig rten du 'byung ngo/ /de dag gi lus la yod pa'i 'od de yang med par gyur nas 'jig rten du mun pa 'byung ngo/ /de'i 'og tu nyi ma dang zla ba dang rgyu skar rnams 'jig rten du 'byung bar 'gyur ro/ /de la nyi ma'i dkyil 'khor gyi tshad ni dpag tshad lnga bcu rtsa gcig go/ /zla ba'i dkyil 'khor gyi tshad ni dpag tshad lnga bcu'o/ /de la nyi ma'i dkyil 'khor ni me shel gyi rang bzhin yin no/ /zla ba'i dkyil 'khor ni chu shel gyi rang bzhin yin no| /de gnyis las kyang zla ba'i dkyil 'khor ni ches mgyogs par 'gro ba dang/ nges pa med par 'gro bar rig par bya'o/ /nyi ma'i dkyil 'khor gyis ni gling gnyis cig car snang bar byed la/ gling gnyis cig car mun par byed de| de bas na gcig tu ni nyi ma phyed la gcig tu ni 'char ro/ /gcig tu ni nam phyed la gcig tu ni nub po/ /zla ba dang nyi ma dang rgyu skar thams cad ni ri rab kyi phyed nas 'gro zhing rgyu ste/ de yang gnya' shing 'dzin dang mnyam mo de dag gang gi tshe ri rab las thag ring du rgyu ba de'i tshe ni dgun du mngon no/ /gang gi tshe nye bar rgyu ba de'i tshe ni tsha ba'i dus su mngon no/ /de'i phyir myur du nub pa dang/ ring zhig nas nub par 'gyur bar rig par bya'o/ /zla ba'i dkyil 'khor ni yid tsam gyis steng du 'dzur ba na zla gam du snang ste/ des pha rol gyi ngos de tshu rol gyi ngos kyis bsgribs pa'i phyir mi snang ste/ ji lta ji ltar 'dzur ba de lta de ltar shin tu gang bar snang ngo/ /mar gyi ngo la ji lta ji ltar thur du 'dzur ba de lta de ltar bri bar snang ngo/ /rgya mtsho chen po na nya dang rus sbal la sogs pa gnas pa'i gzugs brnyan byung ba'i phyir zla ba'i nang na ri ri bo yod par snang ngo/ /skar ma rnams kyi tshad ni nang gi che ba rgyang grags bco brgyad do/ /'bring rnams ni rgyang grags bcu'o/ /chung ngu rnams ni rgyang grags bzhi'o/ /

【R3 地獄生】

རིགས་བཞི་དེ་བྱུང་བ་ན་སྡུག་པ་དང་མི་སྡུག་པའི་འགྲོ་བ་ལྔ་མྱོང་བར་འགྱུར་བའི་ལས་ཀུན་ཏུ་རྩོམ་པར་འགྱུར་རོ། །དེའི་འོག་ཏུ་སེམས་ཅན་གང་ཡང་རུང་བ་ཞིག །བདག་པོར་འགྱུར་བའི་ལས་ཀུན་ནས་ཉོན་མོངས་པ་ཅན་གྱི་སེམས་ཅན་དམྱལ་བ་རྣམས་ན་གཤིན་རྗེའི་རྒྱལ་པོར་སྐྱེ་བར་འགྱུར་རོ། །དེའི་འོག་ཏུ་སེམས་ཅན་དམྱལ་བའི་སྲུང་མ་རྣམས་ནི་སྤྲུལ་པ་ལྟ་བུར་འབྱུང་བར་འགྱུར་རོ། །གནོད་པ་དང་གནོད་བྱེད་ལྕགས་ཟངས་ལ་སོགས་པ་རྣམས་དང༌། སེམས་ཅན་དམྱལ་བའི་མེ་ཡང་འབྱུང་བར་འགྱུར་རོ། །དེའི་འོག་ཏུ་ལས་ཀྱིས་ཇི་ལྟར་འགྲོ་བ་བཞིན་དུ་སེམས་ཅན་དེ་དག་དང༌། དེ་ལས་གཞན་པའི་འགྲོ་བ་དག་ཏུ་སྐྱེ་བར་འགྱུར་རོ། །

rigs bzhi de byung ba na sdug pa dang mi sdug pa'i 'gro ba lnga myong bar 'gyur ba'i las kun tu rtsom par 'gyur ro/ /de'i 'og tu sems can gang yang rung ba zhig /bdag por 'gyur ba'i las kun nas nyon mongs pa can gyi sems can dmyal ba rnams na gshin rje'i rgyal por skye bar 'gyur ro/ /de'i 'og tu sems can dmyal ba'i srung ma rnams ni sprul pa lta bur 'byung bar 'gyur ro/ /gnod pa dang gnod byed lcags zangs la sogs pa rnams dang/ sems can dmyal ba'i me yang 'byung bar 'gyur ro/ /de'i 'og tu las kyis ji ltar 'gro ba bzhin du sems can de dag dang/ de las gzhan pa'i 'gro ba dag tu skye bar 'gyur ro/ /

【O3 結成三千大千一佛化境】

དེ་ལྟ་བུའི་ཚུལ་གྱིས་གླིང་བཞི་པ་ཐེར་འབུམ་དང༌། རི་རབ་ཐེར་འབུམ་དང་འདོད་པ་ན་སྤྱོད་པའི་ལྷའི་རིས་དྲུག་པོ་ཐེར་འབུམ་དང༌། ཚངས་པའི་འཇིག་རྟེན་ཐེར་འབུམ་གྱི་སྟོང་གསུམ་པ་ནི། ཅིག་ཅར་འཆགས་ལ་ཅིག་ཅར་འཇིག་གོ། །དེ་དག་ཀྱང་འཇིག་རྟེན་གྱི་ཁམས་རྣམ་པ་གསུམ་དུ་འགྱུར་རོ༑ །འདི་ལྟ་སྟེ། ཟླ་བ་སྟོང་དང༌། ཉི་མ་སྟོང་དང༌། ཚངས་པའི་འཇིག་རྟེན་སྟོང་གི་བར་དུ་གཅིག་ཏུ་བསྡུས་པ་ནི་སྟོང་ཆུང་ངུའོ། །ཆུང་ངུ་དེ་སྟོང་ནི་སྟོང་གཉིས་པ་བར་མའོ། །བར་མ་དེ་སྟོང་ལ་ནི་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཞེས་བྱ་སྟེ། དེ་ལྟ་བུར་ཤར་ཕྱོགས་དང༌། ལྷོ་དང༌། ནུབ་དང༌། བྱང་དང༌། སྟེང་དང་འོག་ཏུ་འཇིག་རྟེན་གྱི་ཁམས་འཇིག་པ་དང༌། འཆགས་པ་ལ་མཐའ་མེད་མུ་མེད་དོ། །འདི་ལྟ་སྟེ། ཆར་པ་གཤོལ་མདའ་ཙམ་འབབ་པ་ན། ཆུའི་རྒྱུན་ལ་རྒྱུན་འཆད་པ་མེད་ཅིང་བར་མཚམས་མེད་པར་འབབ་པ་དེ་བཞིན་དུ། ཕྱོགས་གཞན་ཐམས་ཅད་དུ་འཇིག་རྟེན་གྱི་ཁམས་རྣམས་འཇིག་པ་དང༌། འཆགས་པ་ལ་མཐའ་མེད་མུ་མེད་དོ། །སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་གང་ཡིན་པ་དེ་ནི་སངས་རྒྱས་ཀྱི་ཞིང་གཅིག་ཅེས་བྱ་སྟེ༑ དེར་དེ་བཞིན་གཤེགས་པ་བྱུང་ནས། འཇིག་རྟེན་གྱི་ཁམས་ཚད་མེད་པ་དག་ཏུ་སངས་རྒྱས་ཀྱི་མཛད་པ་རྣམས་མཛད་དོ། །

de lta bu'i tshul gyis gling bzhi pa ther 'bum dang/ ri rab ther 'bum dang 'dod pa na spyod pa'i lha'i ris drug po ther 'bum dang/ tshangs pa'i 'jig rten ther 'bum gyi stong gsum pa ni/ cig car 'chags la cig car 'jig go/ /de dag kyang 'jig rten gyi khams rnam pa gsum du 'gyur ro| /'di lta ste/ zla ba stong dang/ nyi ma stong dang/ tshangs pa'i 'jig rten stong gi bar du gcig tu bsdus pa ni stong chung ngu'o/ /chung ngu de stong ni stong gnyis pa bar ma'o/ /bar ma de stong la ni stong gsum gyi stong chen po'i 'jig rten gyi khams zhes bya ste/ de lta bur shar phyogs dang/ lho dang/ nub dang/ byang dang/ steng dang 'og tu 'jig rten gyi khams 'jig pa dang/ 'chags pa la mtha' med mu med do/ /'di lta ste/ char pa gshol mda' tsam 'bab pa na/ chu'i rgyun la rgyun 'chad pa med cing bar mtshams med par 'bab pa de bzhin du/ phyogs gzhan thams cad du 'jig rten gyi khams rnams 'jig pa dang/ 'chags pa la mtha' med mu med do/ /stong gsum gyi stong chen po'i 'jig rten gyi khams gang yin pa de ni sangs rgyas kyi zhing gcig ces bya ste| der de bzhin gshegs pa byung nas/ 'jig rten gyi khams tshad med pa dag tu sangs rgyas kyi mdzad pa rnams mdzad do/ /

【N2 明其中可得諸法】【O1 列二十四章】

དེ་ལྟར་འཇིག་རྟེན་གནས་པ་ཆགས་ནས་འགྲོ་བ་ལྔ་པོ་སེམས་ཅན་དམྱལ་བ་པ་རྣམས་དང༌། དུད་འགྲོ་རྣམས་དང༌། ཡི་དྭགས་རྣམས་དང༌། ལྷ་རྣམས་དང༌། མི་རྣམས་འབྱུང་བར་འགྱུར་རོ༑ །སྐྱེ་གནས་བཞི་པོ་སྒོ་ང་ལས་སྐྱེ་བ་དང༌། མངལ་ནས་སྐྱེ་བ་དང༌། དྲོད་གཤེར་ལས་སྐྱེ་བ་དང༌། རྫུས་ཏེ་སྐྱེ་བ་དང༌། གཞི་དྲུག་དང༌། དུས་རྣམ་པ་བཅུ་སྟེ། དུས་ཚིགས་དང༌། ལོ་དང༌། ཟླ་བ་དང༌། ཟླ་བ་ཕྱེད་དང༌། ཉིན་མོ་དང༌། མཚན་མོ་དང༌། སྐད་ཅིག་དང༌། དེའི་སྐད་ཅིག་དང༌། ཐང་ཅིག་དང༌། ཡུད་ཙམ་དང༌། ཡོངས་སུ་གཟུང་བའི་དངོས་པོ་བདུན་དང༌། ལུས་ཀྱི་ཡོ་བྱད་བཅུ་དང༌། འདོད་པ་ལ་ལོངས་སྤྱོད་པ་བཅུ་སྟེ། དེ་དག་ཀྱང་ལུང་བར་མ་ལས་བྱུང་བ་བཞིན་ནོ། །རྒྱུན་མི་འཆད་པར་རྗེས་སུ་སྤྱད་པ་རྣམ་པ་བརྒྱད་དང༌།འཇིག་རྟེན་གྱི་ཆོས་བརྒྱད་དེ། རྙེད་པ་དང༌། མ་རྙེད་པ་དང༌། སྙན་པ་དང༌། མི་སྙན་པ་དང༌། བདེ་བ་དང༌། སྡུག་བསྔལ་བ་དང༌། སྨད་པ་དང༌། བསྟོད་པ་དང༌། ཕྱོགས་གསུམ་སྟེ། མཛའ་བཤེས་ཀྱི་ཕྱོགས་དང༌། མི་མཛའ་བའི་ཕྱོགས་དང༌། ཐ་མལ་པའི་ཕྱོགས་དང༌།འཇིག་རྟེན་གྱི་སྤྱོད་པ་གསུམ་དང༌། གཏམ་རྣམ་པ་གསུམ་དང༌། ཉེས་ཙམ་རྣམ་པ་ཉི་ཤུ་རྩ་གཉིས་དང༌། སེམས་ཅན་གྱི་རིས་དྲུག་ཅུ་རྩ་བཞི་དང༌། དུས་བརྒྱད་དང༌། མངལ་དུ་འཇུག་པ་བཞི་དང༌། སྤྱོད་ལམ་བཞི་དང༌། འཚོ་བ་རྣམ་པ་དྲུག་དང༌། ཀུན་ནས་བསྲུང་བ་རྣམ་པ་དྲུག་དང༌། སྡུག་བསྔལ་རྣམ་པ་བདུན་དང༌། ང་རྒྱལ་རྣམ་པ་བདུན་དང༌། རྒྱགས་པ་རྣམ་པ་བདུན་དང༌། ཐ་སྙད་བཞི་དང༌། ཐ་སྙད་ཀྱི་གཞི་མང་པོ་རྣམས་འབྱུང་ངོ༌། །

de ltar 'jig rten gnas pa chags nas 'gro ba lnga po sems can dmyal ba pa rnams dang/ dud 'gro rnams dang/ yi dwags rnams dang/ lha rnams dang/ mi rnams 'byung bar 'gyur ro| /skye gnas bzhi po sgo nga las skye ba dang/ mngal nas skye ba dang/ drod gsher las skye ba dang/ rdzus te skye ba dang/ gzhi drug dang/ dus rnam pa bcu ste/ dus tshigs dang/ lo dang/ zla ba dang/ zla ba phyed dang/ nyin mo dang/ mtshan mo dang/ skad cig dang/ de'i skad cig dang/ thang cig dang/ yud tsam dang/ yongs su gzung ba'i dngos po bdun dang/ lus kyi yo byad bcu dang/ 'dod pa la longs spyod pa bcu ste/ de dag kyang lung bar ma las byung ba bzhin no/ /rgyun mi 'chad par rjes su spyad pa rnam pa brgyad dang/'jig rten gyi chos brgyad de/ rnyed pa dang/ ma rnyed pa dang/ snyan pa dang/ mi snyan pa dang/ bde ba dang/ sdug bsngal ba dang/ smad pa dang/ bstod pa dang/ phyogs gsum ste/ mdza' bshes kyi phyogs dang/ mi mdza' ba'i phyogs dang/ tha mal pa'i phyogs dang/'jig rten gyi spyod pa gsum dang/ gtam rnam pa gsum dang/ nyes tsam rnam pa nyi shu rtsa gnyis dang/ sems can gyi ris drug cu rtsa bzhi dang/ dus brgyad dang/ mngal du 'jug pa bzhi dang/ spyod lam bzhi dang/ 'tsho ba rnam pa drug dang/ kun nas bsrung ba rnam pa drug dang/ sdug bsngal rnam pa bdun dang/ nga rgyal rnam pa bdun dang/ rgyags pa rnam pa bdun dang/ tha snyad bzhi dang/ tha snyad kyi gzhi mang po rnams 'byung ngo/ /

【O2 隨別釋十九章】【P1 五趣】

དེ་ལ་སེམས་ཅན་དམྱལ་བའི་འགྲོ་བ་གང་ཞེ་ན། སེམས་ཅན་དམྱལ་བའི་ཕུང་པོ་ས་བོན་དང༌། འབྲས་བུས་བསྡུས་པ་རྣམས་དང༌། སེམས་ཅན་དམྱལ་བ་མྱོང་བར་འགྱུར་བའི་ལས་གང་ཡིན་པའོ། །སེམས་ཅན་དམྱལ་བའི་འགྲོ་བ་ཇི་ལྟ་བ་བཞིན་དུ། དུད་འགྲོའི་འགྲོ་བ་དང༌། ཡི་དགས་ཀྱི་འགྲོ་བ་དང༌། ལྷའི་འགྲོ་བ་དང༌། མིའི་འགྲོ་བ་ཡང་དེ་དང་འདྲ་སྟེ། ཅི་རིགས་པར་བལྟ་བར་བྱའོ། །

de la sems can dmyal ba'i 'gro ba gang zhe na/ sems can dmyal ba'i phung po sa bon dang/ 'bras bus bsdus pa rnams dang/ sems can dmyal ba myong bar 'gyur ba'i las gang yin pa'o/ /sems can dmyal ba'i 'gro ba ji lta ba bzhin du/ dud 'gro'i 'gro ba dang/ yi dgas kyi 'gro ba dang/ lha'i 'gro ba dang/ mi'i 'gro ba yang de dang 'dra ste/ ci rigs par blta bar bya'o/ /

【P2 四生cf. 韓科】

སྒོ་ང་ལས࿒སྐྱེ་བའི་སྐྱེ་གནས་གང་ཞེ་ན། སེམས་ཅན་གང་དག་སྒོ་ངའི་སྦུབས་མངོན་པར་བརྟོལ་ནས་འབྱུང་བ་རྣམས་ཡིན་ཏེ། དེ་དག་ཀྱང་གང་ཞེ་ན། འདི་ལྟ་སྟེ། ངང་པ་དང༌། ཁྲུང་ཁྲུང་དང༌། རྨ་བྱ་དང༌། ནེ་ཚོ་དང༌། རི་སྐེགས་ལ་སོགས་པའོ། །

sgo nga las skye ba'i skye gnas gang zhe na/ sems can gang dag sgo nga'i sbubs mngon par brtol nas 'byung ba rnams yin te/ de dag kyang gang zhe na/ 'di lta ste/ ngang pa dang/ khrung khrung dang/ rma bya dang/ ne tsho dang/ ri skegs la sogs pa'o/ /

མངལ་ནས་སྐྱེ་བའི་སྐྱེ་གནས་གང་ཞེ་ན། སེམས་ཅན་གང་དག་ཤམས་ཀུན་ནས་ཡོགས་ཤིང་ཤ་མ་བརྟོལ་ནས་འབྱུང་བ་རྣམས་ཏེ། དེ་དག་ཀྱང་གང་ཞེ་ན། འདི་ལྟ་སྟེ། གླང་པོ་ཆེ་དང༌། རྟ་དང༌། བ་ལང་དང༌། བོང་བུ་ལ་སོགས་པའོ། །

mngal nas skye ba'i skye gnas gang zhe na/ sems can gang dag shams kun nas yogs shing sha ma brtol nas 'byung ba rnams te/ de dag kyang gang zhe na/ 'di lta ste/ glang po che dang/ rta dang/ ba lang dang/ bong bu la sogs pa'o/ /

དྲོད་གཤེར་ལས་སྐྱེ་བའི་སྐྱེ་གནས་གང་ཞེ་ན། སེམས་ཅན་གང་དག་དྲོད་གཤེར་གང་ཡང་རུང་བ་ལ་བརྟེན་ནས་སྐྱེ་བ་རྣམས་ཏེ། དེ་དག་ཀྱང་གང་ཞེ་ན། འདི་ལྟ་སྟེ། སྲིན་བུ་དང༌། གྲོག་སྦུར་དང༌། ཕྱེ་མ་ལེབ་དང༌། ཤིང་སྲིན་རྣམས་སོ། །

drod gsher las skye ba'i skye gnas gang zhe na/ sems can gang dag drod gsher gang yang rung ba la brten nas skye ba rnams te/ de dag kyang gang zhe na/ 'di lta ste/ srin bu dang/ grog sbur dang/ phye ma leb dang/ shing srin rnams so/ /

རྫུས་ཏེ་སྐྱེ་བའི་སྐྱེ་གནས་གང་ཞེ་ན། སེམས་ཅན་གང་དག་ལས་ཀྱི་དབང་གིས་སྐྱེ་མཆེད་དྲུག་ཚང་བའམ། སྐྱེ་མཆེད་དྲུག་ལས་གང་ཡང་རུང་བ་རྣམས་སྐྱེ་བ་རྣམས་ཏེ། དེ་དག་གང་ཞེ་ན། འདི་ལྟ་སྟེ། སེམས་ཅན་དམྱལ་བ་པ་རྣམས་དང༌། ལྷ་རྣམས་དང༌། དུད་འགྲོ་དང༌། ཡི་དྭགས་དང༌། མི་རྣམས་ལས་ཁ་ཅིག་གོ། །

rdzus te skye ba'i skye gnas gang zhe na/ sems can gang dag las kyi dbang gis skye mched drug tshang ba'am/ skye mched drug las gang yang rung ba rnams skye ba rnams te/ de dag gang zhe na/ 'di lta ste/ sems can dmyal ba pa rnams dang/ lha rnams dang/ dud 'gro dang/ yi dwags dang/ mi rnams las kha cig go/ /

【P3 六種依持】

གཞི་དྲུག་གང་ཞེ་ན། གནས་པའི་གཞི་འདི་ལྟ་སྟེ། འོག་གི་རླུང་གི་དཀྱིལ་འཁོར་དང༌། ཆུའི་དཀྱིལ་འཁོར་དང༌། སའི་དཀྱིལ་འཁོར་ནི་གཞི་དང་པོ་སྟེ། སེམས་ཅན་རྣམས་ཐུར་དུ་མི་ལྟུང་བའི་རྒྱུ་ཡིན་པས་དེའི་ཕྱིར་གཞི་ཞེས་བྱའོ། །གནས་ནི་གཞི་གཉིས་པ་སྟེ། དེ་ཡང་ཁང་ཁྱིམ་དང༌། ཡང་ཐག་ལ་སོགས་པ་སྟེ། དེ་ནི་འཛག་གནོད་བྱེད་རྣམས་ཀྱིས་གནོད་པར་མི་འགྱུར་བའི་རྒྱུ་ཡིན་པས་དེའི་ཕྱིར་གཞི་ཞེས་བྱའོ། །ཁང་ཁྱིམ་དང་ཡང་ཐོག་ལ་སོགས་པ་དེ་དག་ཀྱང་མདོར་བསྡུ་ན་ཆེད་དུ་བྱས་པ་དང༌། ཆེད་དུ་བྱས་པ་མ་ཡིན་པ་དང༌། གཞལ་མེད་ཁང་དང༌། སྤྲུལ་པ་རྣམས་སོ། །ལོ་ལེགས་པ་ནི་གཞི་གསུམ་པ་སྟེ། དེ་ནི་ཁམ་གྱི་ཟས་ཀྱི་རྒྱུ་ཡིན་པས་དེའི་ཕྱིར་གཞི་ཞེས་བྱའོ། །བདེ་བ་ནི་གཞི་བཞི་པ་སྟེ། དེ་ནི་སེམས་ཅན་རྣམས་མཚོན་ཆ་ལ་སོགས་པས་མ་རུང་བར་མི་འགྱུར་བའི་རྒྱུ་མིན་པས་དེའི་ཕྱིར་གཞི་ཞེས་བྱའོ། །ཉི་མ་དང་ཟླ་བ་ནི་གཞི་ལྔ་པ་སྟེ། དེ་ནི་གཟུགས་རྣམས་སྣང་བའི་རྒྱུ་ཡིན་པས་དེའི་ཕྱིར་གཞི་ཞེས་བྱའོ། །ཟས་ནི་གཞི་དྲུག་པ་སྟེ། དེ་དག་ཀྱང་ཟས་རྣམ་པ་བཞི་སྟེ། ཁམ་གྱི་ཟས་དང༌། རེག་པ་ དང༌། ཡིད་ལ་སེམས་པ་དང༌། རྣམ་པར་ཤེས་པའི་ཟས་ཏེ། དེ་ནི་ལུས་གནས་པར་བྱེད་པ་དང༌། རྟོན་པར་བྱེད་པའི་རྒྱུ་ཡིན་པས་དེའི་ཕྱིར་གཞི་ཞེས་བྱའོ། །

gzhi drug gang zhe na/ gnas pa'i gzhi 'di lta ste/ 'og gi rlung gi dkyil 'khor dang/ chu'i dkyil 'khor dang/ sa'i dkyil 'khor ni gzhi dang po ste/ sems can rnams thur du mi ltung ba'i rgyu yin pas de'i phyir gzhi zhes bya'o/ /gnas ni gzhi gnyis pa ste/ de yang khang khyim dang/ yang thag la sogs pa ste/ de ni 'dzag gnod byed rnams kyis gnod par mi 'gyur ba'i rgyu yin pas de'i phyir gzhi zhes bya'o/ /khang khyim dang yang thog la sogs pa de dag kyang mdor bsdu na ched du byas pa dang/ ched du byas pa ma yin pa dang/ gzhal med khang dang/ sprul pa rnams so/ /lo legs pa ni gzhi gsum pa ste/ de ni kham gyi zas kyi rgyu yin pas de'i phyir gzhi zhes bya'o/ /bde ba ni gzhi bzhi pa ste/ de ni sems can rnams mtshon cha la sogs pas ma rung bar mi 'gyur ba'i rgyu min pas de'i phyir gzhi zhes bya'o/ /nyi ma dang zla ba ni gzhi lnga pa ste/ de ni gzugs rnams snang ba'i rgyu yin pas de'i phyir gzhi zhes bya'o/ /zas ni gzhi drug pa ste/ de dag kyang zas rnam pa bzhi ste/ kham gyi zas dang/ reg pa dang/ yid la sems pa dang/ rnam par shes pa'i zas te/ de ni lus gnas par byed pa dang/ rton par byed pa'i rgyu yin pas de'i phyir gzhi zhes bya'o/ /

【P4 七種攝受事】

ཡོངས་སུ་གཟུང་བའི་དངོས་པོ་བདུན་གང་ཞེ་ན། བདག་དང༌།ཕ་མ་དང༌། བུ་དང༌། ཆུང་མ་དང༌། བྲན་དང༌། བྲན་མོ་དང༌། ལས་བྱེད་པ་དང༌། ཞོ་ཤས་འཚོ་བ་དང༌། མཛའ་བཤེས་དང༌། བློན་པོ་དང༌། ཉེ་དུ་དང༌། སྣག་གི་གཉེན་མཚམས་རྣམས་དང༌། ཞིང་གི་དངོས་པོ་དང༌། ཁྱིམ་གྱི་དངོས་པོ་དང༌། ཟོང་དགྲམ་པའི་དངོས་པོ་དང༌། བསོད་ནམས་བྱ་བའི་དངོས་པོ་དང༌། ལས་ཀྱི་མཐའ་ལ་སྦྱོར་བའི་དངོས་པོ་རྣམས་དང༌། ནོར་སོགས་པའི་དངོས་པོ་དང་བདུན་ནོ། །

yongs su gzung ba'i dngos po bdun gang zhe na/ bdag dang/pha ma dang/ bu dang/ chung ma dang/ bran dang/ bran mo dang/ las byed pa dang/ zho shas 'tsho ba dang/ mdza' bshes dang/ blon po dang/ nye du dang/ snag gi gnyen mtshams rnams dang/ zhing gi dngos po dang/ khyim gyi dngos po dang/ zong dgram pa'i dngos po dang/ bsod nams bya ba'i dngos po dang/ las kyi mtha' la sbyor ba'i dngos po rnams dang/ nor sogs pa'i dngos po dang bdun no/ /

【P5 十種身資具】

ཡོ་བྱད་བཅུ་གང་ཞེ་ན། ཟས་དང༌།སྐོམ་དང༌། བཞོན་པ་དང༌། གོས་དང༌། རྒྱན་དང༌། བཞད་གད་དང༌། གླུ་བྲོ་དང༌། རོལ་མོའི་སྒྲ་དང༌། སྤོས་དང༌། མེ་ཏོག་ཕྲེང་དང༌། བྱུག་པ་དང༌། སྣོད་སྤྱད་དང༌། སྣང་བ་དང༌། སྐྱེས་པ་དང༌། བུད་མེད་དགའ་དགུར་སྤྱོད་པ་རྣམས་སོ། །

yo byad bcu gang zhe na/ zas dang/skom dang/ bzhon pa dang/ gos dang/ rgyan dang/ bzhad gad dang/ glu bro dang/ rol mo'i sgra dang/ spos dang/ me tog phreng dang/ byug pa dang/ snod spyad dang/ snang ba dang/ skyes pa dang/ bud med dga' dgur spyod pa rnams so/ /

【P6 八數隨行】

རྒྱུན་མི་འཆད་པར་རྗེས་སུ་སྤྱད་པ་བརྒྱད་གང་ཞེ་ན། འཇིག་རྟེན་དག་རྒྱུན་མི་འཆད་པར་རྗེས་སུ་སྤྱོད་པ་གང་ཡིན་པ་རྣམས་ཏེ། འདི་ལྟ་སྟེ། པ་ཆར་གྱིས་དཀྲི་བ་དང༌། ལུས་ཀྱི་བསྙེན་བཀུར་བྱ་བ་དང༌། སྤྱོད་ལམ་གཞན་ལ་ཡོངས་སུ་བརྟག་པ་དང༌། ཁ་ཟས་བཟའ་བ་དང༌། གཉིད་ལོག་པ་དང༌། འཁྲིག་པ་དང་ལྡན་པའི་བརྩལ་བ་དང༌། དེ་དང་ལྡན་པའི་གཏམ་རྣམས་སོ། །

rgyun mi 'chad par rjes su spyad pa brgyad gang zhe na/ 'jig rten dag rgyun mi 'chad par rjes su spyod pa gang yin pa rnams te/ 'di lta ste/ pa char gyis dkri ba dang/ lus kyi bsnyen bkur bya ba dang/ spyod lam gzhan la yongs su brtag pa dang/ kha zas bza' ba dang/ gnyid log pa dang/ 'khrig pa dang ldan pa'i brtsal ba dang/ de dang ldan pa'i gtam rnams so/ /

【P7 三種世事】

འཇིག་རྟེན་གྱི་སྤྱོད་པ་རྣམ་པ་གསུམ་གང་ཞེ་ན། འདི་ལྟ་སྟེ། སྨྲ་བ་དང༌། གཏམ་བྱེད་པ་དང༌། སོ་སོར་མགུ་བར་བྱེད་པ་དང༌། བག་མ་གཏོང་བ་དང༌། བག་མ་ལེན་པ་དང༌། འབོད་པ་དང༌། གཡར་འདྲེན་པ་དང༌། ལྷག་པར་ཟ་བ་དང༌། འདུས་ཤིང་ཟ་བ་རྣམས་དང༌། རྩོད་པ་བྱུང་བ་རྣམས་ལ་གཅིག་གིས་གཅིག་གི་གྲོགས་བྱ་བ་རྣམས་སོ། །

'jig rten gyi spyod pa rnam pa gsum gang zhe na/ 'di lta ste/ smra ba dang/ gtam byed pa dang/ so sor mgu bar byed pa dang/ bag ma gtong ba dang/ bag ma len pa dang/ 'bod pa dang/ g.yar 'dren pa dang/ lhag par za ba dang/ 'dus shing za ba rnams dang/ rtsod pa byung ba rnams la gcig gis gcig gi grogs bya ba rnams so/ /

【P8 三種語言】

གཏམ་རྣམ་པ་གསུམ་གང་ཞེ་ན། ཆོས་དང་ལྡན་པ་དང༌། ཆོས་དང་ལྡན་པ་མ་ཡིན་པ་དང༌། དེ་ལས་གཞན་པ་སྟེ། ࿒གཞན་པ་ཆོས་དང་ལྡན་པའི་གཏམ་གང་ཞེ་ན། འཕགས་པ་ཡོ་བྱད་བསྙུངས་པ་ཅན་དང་ལྡན་པ་དང༌། སེམས་ཀྱི་སྒྲིབ་པ་བསལ་བར་འགྱུར་བའི་གཏམ་བྱ་བ་གང་ཡིན་པ་སྟེ། རྒྱས་པར་མདོ་ལས་ཇི་སྐད་འབྱུང་བ་བཞིན་ནོ། །ཆོས་དང་མི་ལྡན་པ་གང་ཞེ་ན། གང་ཉོན་མོངས་པ་ཅན་གྱི་སེམས་ཀྱིས་ཁ་ཟས་ལ་སོགས་པའི་གཏམ་བྱེད་པའོ།།ལུང་དུ་མ་བསྟན་པའི་སེམས་ཀྱིས་བྱས་པ་རྣམས་ནི་དེ་ལས་གཞན་པའི་གཏམ་ཞེས་བྱའོ།། །།

gtam rnam pa gsum gang zhe na/ chos dang ldan pa dang/ chos dang ldan pa ma yin pa dang/ de las gzhan pa ste/ gzhan pa chos dang ldan pa'i gtam gang zhe na/ 'phags pa yo byad bsnyungs pa can dang ldan pa dang/ sems kyi sgrib pa bsal bar 'gyur ba'i gtam bya ba gang yin pa ste/ rgyas par mdo las ji skad 'byung ba bzhin no/ /chos dang mi ldan pa gang zhe na/ gang nyon mongs pa can gyi sems kyis kha zas la sogs pa'i gtam byed pa'o//lung du ma bstan pa'i sems kyis byas pa rnams ni de las gzhan pa'i gtam zhes bya'o// //

【P9 二十二種發憤】

བམ་པོ་གསུམ་པ།

bam po gsum pa/

ཉེས་རྩོམ་རྣམ་པ་ཉི་ཤུ་རྩ་གཉིས་གང་ཞེ་ན། འདི་ལྟ་སྟེ། གཞལ་བླུགས་ལ་སྒྱུ་བྱེད་པ་དང༌། སྲང་ལ་སྒྱུ་བྱེད་པ་དང༌། གཞལ་བ་ལ་སྒྱུ་བྱེད་པ་དང༌། ལོག་པའི་ལས་ལ་སྦྱོར་བ་དང༌། འཐབ་པ་དང༌། མཚང་འབྲུ་བ་དང༌། རྩོད་པ་དང༌། འགྱེད་པ་དང༌། གཤེ་བ་དང༌། ཁྲོ་བ་དང༌། དམ་འཆའ་བ་དང༌། བསྡིགས་པ་དང༌། རྡེག་པ་དང༌། གསོད་པ་དང༌། འཆིང་བ་དང༌། གོ་རར་འཇུག་པ་དང༌། གཅོད་པ་དང༌། སྤྱུགས་པ་དང༌། གཡོ་བྱེད་པ་དང༌། འདྲིད་པ་དང༌། དྲག་ཤུལ་དང༌།བརྫུན་ཟེར་བ་རྣམས་སོ། །

nyes rtsom rnam pa nyi shu rtsa gnyis gang zhe na/ 'di lta ste/ gzhal blugs la sgyu byed pa dang/ srang la sgyu byed pa dang/ gzhal ba la sgyu byed pa dang/ log pa'i las la sbyor ba dang/ 'thab pa dang/ mtshang 'bru ba dang/ rtsod pa dang/ 'gyed pa dang/ gshe ba dang/ khro ba dang/ dam 'cha' ba dang/ bsdigs pa dang/ rdeg pa dang/ gsod pa dang/ 'ching ba dang/ go rar 'jug pa dang/ gcod pa dang/ spyugs pa dang/ g.yo byed pa dang/ 'drid pa dang/ drag shul dang/brdzun zer ba rnams so/ /

【P10 六十二種有情之類】

སེམས་ཅན་གྱི་རིས་དྲུག་ཅུ་རྩ་བཞི་གང་ཞེ་ན། འདི་ལྟ་སྟེ། སེམས་ཅན་དམྱལ་བ་པ་རྣམས་དང༌། དུད་འགྲོ་རྣམས་དང༌། ཡི་དྭགས་རྣམས་དང༌། ལྷ་རྣམས་དང༌། མི་རྣམས་དང༌། རྒྱལ་རིགས་རྣམས་དང༌། བྲམ་ཟེ་རྣམས་དང༌། རྗེའུ་རིགས་རྣམས་དང༌། དམངས་རིགས་རྣམས་དང༌། སྐྱེས་པ་རྣམས་དང༌། བུད་མེད་རྣམས་དང༌། མ་ནིང་རྣམས་དང༌། ངན་པ་རྣམས་དང༌། འབྲིང་རྣམས་དང༌། བཟང་པོ་རྣམས་དང༌། ཁྱིམ་པ་རྣམས་དང༌། རབ་ཏུ་བྱུང་བ་རྣམས་དང༌། དཀའ་ཐུབ་དྲག་བོ་ཅན་རྣམས་དང༌། དཀའ་ཐུབ་དྲག་པོ་ཅན་མ་ཡིན་པ་རྣམས་དང༌། སྡོམ་པ་ཅན་རྣམས་དང༌། སྡོམ་པ་ཅན་ཡང་མ་ཡིན། སྡོམ་པ་ཅན་མ་ཡིན་པ་ཡང་མ་ཡིན་པ་རྣམས་དང༌། འདོད་ཆགས་དང་བྲལ་བ་རྣམས་དང༌། འདོད་ཆགས་དང་བྲལ་བ་མ་ཡིན་པ་རྣམས་དང༌། ལོག་པ་ཉིད་དུ་ངེས་པའི་ཕུང་པོ་རྣམས་དང༌། ཡང་དག་པ་ཉིད་དུ་ངེས་པའི་ཕུང་པོ་རྣམས་དང༌། མ་ངེས་པ་ཉིད་དུ་ངེས་པའི་ཕུང་པོ་རྣམས་དང༌། དགེ་སློང་རྣམས་དང༌། དགེ་སློང་མ་རྣམས་དང༌། དགེ་སློབ་མ་རྣམས་དང༌། དགེ་ཚུལ་རྣམས་དང༌། དགེ་ཚུལ་མ་རྣམས་དང༌། དགེ་བསྙེན་རྣམས་དང༌། དགེ་བསྙེན་མ་རྣམས་དང༌། སྤོང་བ་པ་རྣམས་དང༌།ཁ་ཏོན་པ་རྣམས་དང༌། ཞལ་ཏ་བྱེད་པ་རྣམས་དང༌། གནས་བརྟན་རྣམས་དང༌། བར་མ་རྣམས་དང༌། གསར་བུ་རྣམས་དང༌། སློབ་དཔོན་རྣམས་དང༌། མཁན་པོ་རྣམས་དང༌། ལྷན་ཅིག་གནས་པ་རྣམས་དང༌། ཉེ་གནས་པ་རྣམས་དང༌།གློ་བུར་དུ་ལྷགས་པ་རྣམས་དང༌། དགེ་འདུན་གྱི་ལས་བྱེད་པ་རྣམས་དང༌། རྙེད་པ་འདོད་པ་རྣམས་དང༌། བཀུར་སྟི་འདོད་པ་རྣམས་དང༌། ཡོ་བྱད་བསྙུངས་པ་རྣམས་དང༌། མང་དུ་ཐོས་པ་རྣམས་དང༌། མཁས་ཤིང་བསོད་ནམས་དང་ལྡན་པ་རྣམས་དང༌། ཆོས་ཀྱི་རྗེས་སུ་མཐུན་པའི་ཆོས་ལ་ཞུགས་པ་རྣམས་དང༌། མདོ་སྡེ་འཛིན་པ་རྣམས་དང༌། འདུལ་བ་འཛིན་པ་རྣམས་དང༌། མ་མོ་འཛིན་པ་རྣམས་དང༌། སོ་སོའི་སྐྱེ་བོ་རྣམས་དང༌། བདེན་པ་མཐོང་བ་རྣམས་དང༌། སློབ་པ་རྣམས་དང༌། མི་སློབ་པ་རྣམས་དང༌། ཉན་ཐོས་རྣམས་དང༌། རང་སངས་རྒྱས་རྣམས་དང༌། བྱང་ཆུབ་སེམས་དཔའ་རྣམས་དང༌། དེ་བཞིན་གཤེགས་པ་རྣམས་དང༌། འཁོར་ལོས་སྒྱུར་བ་རྣམས་སོ། །འཁོར་ལོས་སྒྱུར་བ་དེ་དག་ཀྱང༌། གླིང་གཅིག་ལ་དབང་བ་རྣམས་དང༌། གླིང་གཉིས་ལ་དབང་བ་རྣམས་དང༌། གླིང་གསུམ་ལ་དབང་བ་རྣམས་དང༌། གླིང་བཞི་ལ་དབང་བ་རྣམས་ཏེ། དེ་ལ་གླིང་གཅིག་ལ་དབང་བ་ལ་ནི་ལྕགས་ཀྱི་འཁོར་ལོ་འབྱུང་བར་འགྱུར་རོ། །གླིང་གཉིས་ལ་དབང་བ་ལ་ནི་ཟངས་ཀྱི་འཁོར་ལོ་འབྱུང་བར་འགྱུར་རོ། །གླིང་གསུམ་ལ་དབང་བ་ལ་ནི་དངུལ་གྱི་འཁོར་ལོ་འབྱུང་བར་འགྱུར་རོ། །གླིང་བཞི་པ་ལ་དབང་བ་ལ་ནི་གསེར་གྱི་འཁོར་ལོ་འབྱུང་བར་འགྱུར་རོ། །

sems can gyi ris drug cu rtsa bzhi gang zhe na/ 'di lta ste/ sems can dmyal ba pa rnams dang/ dud 'gro rnams dang/ yi dwags rnams dang/ lha rnams dang/ mi rnams dang/ rgyal rigs rnams dang/ bram ze rnams dang/ rje'u rigs rnams dang/ dmangs rigs rnams dang/ skyes pa rnams dang/ bud med rnams dang/ ma ning rnams dang/ ngan pa rnams dang/ 'bring rnams dang/ bzang po rnams dang/ khyim pa rnams dang/ rab tu byung ba rnams dang/ dka' thub drag bo can rnams dang/ dka' thub drag po can ma yin pa rnams dang/ sdom pa can rnams dang/ sdom pa can yang ma yin/ sdom pa can ma yin pa yang ma yin pa rnams dang/ 'dod chags dang bral ba rnams dang/ 'dod chags dang bral ba ma yin pa rnams dang/ log pa nyid du nges pa'i phung po rnams dang/ yang dag pa nyid du nges pa'i phung po rnams dang/ ma nges pa nyid du nges pa'i phung po rnams dang/ dge slong rnams dang/ dge slong ma rnams dang/ dge slob ma rnams dang/ dge tshul rnams dang/ dge tshul ma rnams dang/ dge bsnyen rnams dang/ dge bsnyen ma rnams dang/ spong ba pa rnams dang/kha ton pa rnams dang/ zhal ta byed pa rnams dang/ gnas brtan rnams dang/ bar ma rnams dang/ gsar bu rnams dang/ slob dpon rnams dang/ mkhan po rnams dang/ lhan cig gnas pa rnams dang/ nye gnas pa rnams dang/glo bur du lhags pa rnams dang/ dge 'dun gyi las byed pa rnams dang/ rnyed pa 'dod pa rnams dang/ bkur sti 'dod pa rnams dang/ yo byad bsnyungs pa rnams dang/ mang du thos pa rnams dang/ mkhas shing bsod nams dang ldan pa rnams dang/ chos kyi rjes su mthun pa'i chos la zhugs pa rnams dang/ mdo sde 'dzin pa rnams dang/ 'dul ba 'dzin pa rnams dang/ ma mo 'dzin pa rnams dang/ so so'i skye bo rnams dang/ bden pa mthong ba rnams dang/ slob pa rnams dang/ mi slob pa rnams dang/ nyan thos rnams dang/ rang sangs rgyas rnams dang/ byang chub sems dpa' rnams dang/ de bzhin gshegs pa rnams dang/ 'khor los sgyur ba rnams so/ /'khor los sgyur ba de dag kyang/ gling gcig la dbang ba rnams dang/ gling gnyis la dbang ba rnams dang/ gling gsum la dbang ba rnams dang/ gling bzhi la dbang ba rnams te/ de la gling gcig la dbang ba la ni lcags kyi 'khor lo 'byung bar 'gyur ro/ /gling gnyis la dbang ba la ni zangs kyi 'khor lo 'byung bar 'gyur ro/ /gling gsum la dbang ba la ni dngul gyi 'khor lo 'byung bar 'gyur ro/ /gling bzhi pa la dbang ba la ni gser gyi 'khor lo 'byung bar 'gyur ro/ /

【P11 八位】

དུས་བརྒྱད་གང་ཞེ་ན། འདི་ལྟ་སྟེ། མངལ་ན་གནས་པའི་དུས་དང༌། ࿒བཙས་པའི་དུས་དང༌། བྱིས་པའི་དུས་དང༌། གཞོན་ནུའི་དུས་དང༌། ལང་ཚོའི་དུས་དང༌། དར་ལ་བབ་པའི་དུས་དང༌། རྒས་པའི་དུས་དང༌། འཁོགས་པའི་དུས་སོ། །དེ་ལ་མངལ་ན་གནས་པའི་དུས་ནི་མེར་མེར་པོ་ལ་སོགས་པའོ། །བཙས་པའི་དུས་ནི་དེ་ཡན་ཆད་དང༌། འཁོགས་པའི་དུས་མན་ཆད་དོ། །བྱིས་པའི་དུས་ནི་འགྲོ་བ་དང་རྩེ་མི་ནུས་པ་མན་ཆད་དོ། ། ࿒བྱིས་པ་གཞོན་ནུའི་དུས་ནི་དེ་ནུས་པ་ཡིན་ནོ། །ལང་ཚོའི་དུས་ནི་འདོད་པ་སྤྱོད་ནུས་པ་ནས་ལོ་སུམ་ཅུ་མན་ཆད་དོ། །དར་ལ་བབ་པའི་དུས་ནི་ལོ་ལྔ་བཅུ་མན་ཆད་དོ། །རྒས་པའི་དུས་ནི་ལོ་བདུན་ཅུ་མན་ཆད་དོ། །དེ་ཡན་ཆད་ནི་འཁོགས་པའི་དུས་སོ། །

dus brgyad gang zhe na/ 'di lta ste/ mngal na gnas pa'i dus dang/ btsas pa'i dus dang/ byis pa'i dus dang/ gzhon nu'i dus dang/ lang tsho'i dus dang/ dar la bab pa'i dus dang/ rgas pa'i dus dang/ 'khogs pa'i dus so/ /de la mngal na gnas pa'i dus ni mer mer po la sogs pa'o/ /btsas pa'i dus ni de yan chad dang/ 'khogs pa'i dus man chad do/ /byis pa'i dus ni 'gro ba dang rtse mi nus pa man chad do/ / byis pa gzhon nu'i dus ni de nus pa yin no/ /lang tsho'i dus ni 'dod pa spyod nus pa nas lo sum cu man chad do/ /dar la bab pa'i dus ni lo lnga bcu man chad do/ /rgas pa'i dus ni lo bdun cu man chad do/ /de yan chad ni 'khogs pa'i dus so/ /

【P12 四種入胎】

མངལ་དུ་འཇུག་པ་བཞི་གང་ཞེ་ན། འདི་ལྟ་སྟེ། ཤེས་བཞིན་དུ་འཇུག་ལ་མི་ཤེས་པར་གནས་ཤིང་འབྱུང་བ་དང༌། ཤེས་བཞིན་དུ་འཇུག་ཅིང་གནས་ལ་མི་ཤེས་པར་འབྱུང་བ་དང༌། ཤེས་བཞིན་དུ་འཇུག་ཅིང་གནས་ཏེ་འབྱུང་བ་དང༌། མི་ཤེས་པར་འཇུག་ཅིང་གནས་ཏེ་འབྱུང་བའོ༑ །དེ་ལ་དང་པོ་ལ་ནི་འཁོར་ལོས་སྒྱུར་བའི་འོ། །གཉིས་པ་ནི་རང་སངས་རྒྱས་ཀྱིའོ། །གསུམ་པ་ནི་བྱང་ཆུབ་སེམས་དཔའི་འོ། །བཞི་པ་ནི་དེ་ལས་གཞན་པའི་སེམས་ཅན་རྣམས་སོ། །

mngal du 'jug pa bzhi gang zhe na/ 'di lta ste/ shes bzhin du 'jug la mi shes par gnas shing 'byung ba dang/ shes bzhin du 'jug cing gnas la mi shes par 'byung ba dang/ shes bzhin du 'jug cing gnas te 'byung ba dang/ mi shes par 'jug cing gnas te 'byung ba'o| /de la dang po la ni 'khor los sgyur ba'i 'o/ /gnyis pa ni rang sangs rgyas kyi'o/ /gsum pa ni byang chub sems dpa'i 'o/ /bzhi pa ni de las gzhan pa'i sems can rnams so/ /

【P13 六種活命】

འཚོ་བ་རྣམ་པ་དྲུག་གང་ཞེ་ན། འདི་ལྟ་སྟེ། ཞིང་རྨོ་བ་དང༌། ཚོང་བྱ་བ་དང༌། ཕྱུགས་འཚོ་བ་དང༌། རྒྱལ་པོ་ལ་ཞོ་ཤས་འཚོ་བ་དང༌། ཡི་གེ་དང༌། གྲངས་དང༌། ཤོད་དགོད་པ་དང༌། རྩིས་དང༌། ལག་རྩིས་དང༌། དེ་ལས་གཞན་པའི་བཟོའི་གནས་རྣམས་སོ། །

'tsho ba rnam pa drug gang zhe na/ 'di lta ste/ zhing rmo ba dang/ tshong bya ba dang/ phyugs 'tsho ba dang/ rgyal po la zho shas 'tsho ba dang/ yi ge dang/ grangs dang/ shod dgod pa dang/ rtsis dang/ lag rtsis dang/ de las gzhan pa'i bzo'i gnas rnams so/ /

【P14 六種守護】

ཀུན་ནས་སྲུང་བ་རྣམ་པ་དྲུག་གང་ཞེ་ན། འདི་ལྟ་སྟེ། གླང་པོ་ཆེའི་ཚོགས་དང༌། རྟ་པའི་ཚོགས་དང༌། ཤིང་རྟའི་ཚོགས་དང༌། དབུང་བུ་ཆུང་གི་ཚོགས་དང༌། ནོར་གྱི་སྟོབས་དང༌། མཛའ་བ་ཤེས་ཀྱི་སྟོབས་སོ། །

kun nas srung ba rnam pa drug gang zhe na/ 'di lta ste/ glang po che'i tshogs dang/ rta pa'i tshogs dang/ shing rta'i tshogs dang/ dbung bu chung gi tshogs dang/ nor gyi stobs dang/ mdza' ba shes kyi stobs so/ /

【P15 七種苦】

སྡུག་བསྔལ་རྣམ་པ་བདུན་གང་ཞེ་ན། སྐྱེ་བ་དང༌། རྒ་བ་དང༌། ན་བ་དང༌།འཆི་བ་དང༌། མི་སྡུག་པ་དང་ཕྲད་པ་དང༌། སྡུག་པ་དང་བྲལ་བ་དང༌།འདོད་པས་ཕོངས་པ་རྣམས་སོ། །

sdug bsngal rnam pa bdun gang zhe na/ skye ba dang/ rga ba dang/ na ba dang/'chi ba dang/ mi sdug pa dang phrad pa dang/ sdug pa dang bral ba dang/'dod pas phongs pa rnams so/ /

【P16 七種慢】

ང་རྒྱལ་རྣམ་པ་བདུན་གང་ཞེ་ན། ང་རྒྱལ་དང༌། ཆེ་བའི་ང་རྒྱལ་དང༌། ང་རྒྱལ་ལས་ཀྱང་ང་རྒྱལ་དང༌། །ངའོ་སྙམ་པའི་ང་རྒྱལ་དང༌། །མངོན་པའི་ང་རྒྱལ་དང༌། ཅུང་ཟད་སྙམ་པའི་ང་རྒྱལ་དང༌། ལོག་པའི་ང་རྒྱལ་ལོ། །

nga rgyal rnam pa bdun gang zhe na/ nga rgyal dang/ che ba'i nga rgyal dang/ nga rgyal las kyang nga rgyal dang/ /nga'o snyam pa'i nga rgyal dang/ /mngon pa'i nga rgyal dang/ cung zad snyam pa'i nga rgyal dang/ log pa'i nga rgyal lo/ /

【P17 七種憍】

རྒྱགས་པ་རྣམ་པ་བདུན་གང་ཞེ་ན། ནད་མེད་པའི་རྒྱགས་པ་དང༌། ལང་ཚོས་རྒྱགས་པ་དང༌། གསོན་པས་རྒྱགས་པ་དང༌། རིགས་ཀྱིས་རྒྱགས་པ་དང༌། གཟུགས་ཀྱིས་རྒྱགས་པ་དང༌། དབང་ཕྱུག་གིས་རྒྱགས་པ་དང༌། ཐོས་པས་རྒྱགས་པའོ། །

rgyags pa rnam pa bdun gang zhe na/ nad med pa'i rgyags pa dang/ lang tshos rgyags pa dang/ gson pas rgyags pa dang/ rigs kyis rgyags pa dang/ gzugs kyis rgyags pa dang/ dbang phyug gis rgyags pa dang/ thos pas rgyags pa'o/ /

【P18 四種言說】

ཐ་སྙད་བཞི་གང་ཞེ་ན། མཐོང་བའི་ཐ་སྙད་དང༌། ཐོས་པའི་ཐ་སྙད་དང༌། བྱེ་བྲག་ཕྱེད་པའི་ཐ་སྙད་དང༌། རྣམ་པར་ཤེས་པའི་ཐ་སྙད་དོ། །མཐོང་བའི་ཐ་སྙད་གང་ཞེ་ན། གང་དེས་མིག་གིས་ཕྱི་རོལ་མངོན་སུམ་དུ་བྱས་ནས་དེ་ལ་བརྟེན་ཏེ། གཞན་དག་ལ་ཐ་སྙད་དུ་བརྗོད་པ་གང་ཡིན་པ་དེ་ནི་མཐོང་བའི་ཐ་སྙད་ཅེས་བྱའོ། །ཐོས་པའི་ཐ་སྙད་གང་ཞེ་ན། གང་གཞན་ལས་ཐོས་ནས་དེ་ལ་བརྟེན་ཏེ། གཞན་དག་ལ་ཐ་སྙད་དུ་བརྗོད་པ་གང་ཡིན་པའོ། །བྱེ་བྲག་ཕྱེད་པའི་ཐ་སྙད་གང་ཞེ་ན། གང་དེས་མ་མཐོང་མ་ཐོས་པར་བདག་ཉིད་ཀྱིས་བསམས་ཤིང་གཅལ་ལ་ཉེ་བར་བརྟགས་ནས། དེ་ལ་བརྟེན་ཏེ། གཞན་དག་ལ་ཐ་སྙད་དུ་བརྗོད་པ་གང་ཡིན་པའོ། །རྣམ་པར་ཤེས་པའི་ཐ་སྙད་གང་ཞེ་ན། གང་དེས་ནང་སོ་སོར་རང་གིས་རིག་པ་དང༌། རྟོགས་པ་དང༌། རེག་པ་དང༌། མངོན་སུམ་དུ་བྱས་ནས་དེ་ལ་བརྟེན་ཏེ། གཞན་དག་ལ་ཐ་སྙད་དུ་བརྗོད་པ་གང་ཡིན་པ་དེ་ནི། རྣམ་པར་ཤེས་པའི་ཐ་སྙད་ཅེས་བྱའོ། །

tha snyad bzhi gang zhe na/ mthong ba'i tha snyad dang/ thos pa'i tha snyad dang/ bye brag phyed pa'i tha snyad dang/ rnam par shes pa'i tha snyad do/ /mthong ba'i tha snyad gang zhe na/ gang des mig gis phyi rol mngon sum du byas nas de la brten te/ gzhan dag la tha snyad du brjod pa gang yin pa de ni mthong ba'i tha snyad ces bya'o/ /thos pa'i tha snyad gang zhe na/ gang gzhan las thos nas de la brten te/ gzhan dag la tha snyad du brjod pa gang yin pa'o/ /bye brag phyed pa'i tha snyad gang zhe na/ gang des ma mthong ma thos par bdag nyid kyis bsams shing gcal la nye bar brtags nas/ de la brten te/ gzhan dag la tha snyad du brjod pa gang yin pa'o/ /rnam par shes pa'i tha snyad gang zhe na/ gang des nang so sor rang gis rig pa dang/ rtogs pa dang/ reg pa dang/ mngon sum du byas nas de la brten te/ gzhan dag la tha snyad du brjod pa gang yin pa de ni/ rnam par shes pa'i tha snyad ces bya'o/ /

【P19 眾多言說句】【Q1 總說】

ཐ་སྙད་ཀྱི་གཞི་མང་པོ་དག་གང་ཞེ་ན། དེ་དག་ནི་ངེས་པའི་ཚིག་གི་གཞི࿒རྣམ་ཤེས་ཀྱང་བྱ། སྤྲོས་པའི་གཞི་རྣམས་དང༌། དོན་བསྡུས་པའི་གཞི࿒རྣམ་པར་ཤེས་ཀྱང་བྱ་སྟེ།རྣམ་གྲངས་སུ་གཏོགས་པའོ། །དེ་དག་ནི་ཡི་གེའི་ཕྱི་མོའི་ཡི་གེ་རྣམས་ཀྱི་དོན་ཐམས་ཅད་སྡུད་པར་རིག་པར་བྱ་སྟེ།

tha snyad kyi gzhi mang po dag gang zhe na/ de dag ni nges pa'i tshig gi gzhi rnam shes kyang bya/ spros pa'i gzhi rnams dang/ don bsdus pa'i gzhi rnam par shes kyang bya ste/rnam grangs su gtogs pa'o/ /de dag ni yi ge'i phyi mo'i yi ge rnams kyi don thams cad sdud par rig par bya ste/

【Q2 別釋】【R1 人法所依非倫科、韓科，依略纂】

དེ་དག་ཀྱང་འདི་ལྟ་སྟེ། ས་དང༌། དབང་པོ་དང༌། ཡུལ་དང༌།ཆོས་དང༌། གང་ཟག་དང༌། ངོ་བོ་ཉིད་དང༌། བྱེ་བྲག་རྣམས་དང༌། བྱ་བ་དང༌། བདག་དང༌། གཞན་དང༌། དངོས་པོ་དང༌། དངོས་པོ་མེད་པ་དང༌། དྲི་བ་དང༌། ལན་གླན་པ་དང༌། སྦྱིན་པ་དང༌། བླང་བ་དང༌། ཡང་དག་པ་ཉིད་དང༌། ལོག་པ་ཉིད་རྣམས་དང༌།

de dag kyang 'di lta ste/ sa dang/ dbang po dang/ yul dang/chos dang/ gang zag dang/ ngo bo nyid dang/ bye brag rnams dang/ bya ba dang/ bdag dang/ gzhan dang/ dngos po dang/ dngos po med pa dang/ dri ba dang/ lan glan pa dang/ sbyin pa dang/ blang ba dang/ yang dag pa nyid dang/ log pa nyid rnams dang/

【R2 得失隨生】

གནང་བ་དང༌། བཀག་པ་དང༌། ཡོན་ཏན་དང༌། སྐྱོན་དང༌། རྙེད་པ་དང༌། མ་རྙེད་པ་དང༌། སྙན་པ་དང༌། མི་སྙན་པ་དང༌། བདེ་བ་དང༌། སྡུག་བསྔལ་བ་དང༌། སྨད་པ་དང༌། བསྟོད་པ་དང༌། སྙིང་པོ་དང༌། མཆོག་དང༌། ཤེས་པ་དང༌། ཞུམ་པ་དང༌། སྒྱིད་ལུག་པ་དང༌། དེ་ཙམ་དང༌། གྲོགས་ལ་ཡང་དག་པར་བསྟན་པ་དང༌། ཡང་དག་པར་འཛིན་དུ་འཇུག་པ་དང༌། ཡང་དག་པར་གཟེངས་བསྟོད་པ་དང༌། ཡང་དག་པར་རབ་ཏུ་དགའ་བར་བྱ་བ་རྣམས་དང༌།

gnang ba dang/ bkag pa dang/ yon tan dang/ skyon dang/ rnyed pa dang/ ma rnyed pa dang/ snyan pa dang/ mi snyan pa dang/ bde ba dang/ sdug bsngal ba dang/ smad pa dang/ bstod pa dang/ snying po dang/ mchog dang/ shes pa dang/ zhum pa dang/ sgyid lug pa dang/ de tsam dang/ grogs la yang dag par bstan pa dang/ yang dag par 'dzin du 'jug pa dang/ yang dag par gzengs bstod pa dang/ yang dag par rab tu dga' bar bya ba rnams dang/

【R3 七聲異起】

བརྗོད་པའི་ཚིག་བདུན་ལ་དེ་དག་ཀྱང་རྣམ་པར་དབྱེ་བ་བདུན་པོ་རྣམས་ཡིན་ཏེ། སྐྱེས་པས་སྐྱེས་པ་ལ། སྐྱེས་པས་ཞེས་བྱ་བ་ལ་སོགས་པ་དང༌།

brjod pa'i tshig bdun la de dag kyang rnam par dbye ba bdun po rnams yin te/ skyes pas skyes pa la/ skyes pas zhes bya ba la sogs pa dang/

【R4 三學建位】

གདགས་པ་དང༌། གདགས་སུ་མེད་པ་དང༌། བརྡ་སྤྲོད་པ་དང༌། ངེས་པར་སེམས་པ་དང༌། རྣམ་པར་རིག་པར་བྱེད་པ་དང༌། གནས་པ་དང༌། གཞག་པ་དང༌། འདུས་པ་དང༌། བསགས་པ་དང༌། ངེས་པ་དང༌། བསྒོ་བ་དང༌། ཡ་མཚན་དང༌། ཐོག་མ་དང༌། བར་མ་དང༌། ཐ་མ་རྣམས་དང༌། རིགས་ཀྱི་འདུ་ཤེས་པ་དང༌། དམ་བཅའ་བ་དང༌། ཐ་སྙད་དང༌། ནན་ཏན་དང༌། ལོངས་སྤྱད་པ་དང༌།བཙལ་བ་དང༌། ཀུན་ནས་བསྲུང་བ་དང༌། འཛེམ་པ་དང༌། སྙིང་བརྩེ་བ་དང༌། བཟོད་པ་དང༌། འཇིགས་པ་དང༌། སོ་སོར་རྟོག་བ་རྣམས་དང༌།

gdags pa dang/ gdags su med pa dang/ brda sprod pa dang/ nges par sems pa dang/ rnam par rig par byed pa dang/ gnas pa dang/ gzhag pa dang/ 'dus pa dang/ bsags pa dang/ nges pa dang/ bsgo ba dang/ ya mtshan dang/ thog ma dang/ bar ma dang/ tha ma rnams dang/ rigs kyi 'du shes pa dang/ dam bca' ba dang/ tha snyad dang/ nan tan dang/ longs spyad pa dang/btsal ba dang/ kun nas bsrung ba dang/ 'dzem pa dang/ snying brtse ba dang/ bzod pa dang/ 'jigs pa dang/ so sor rtog ba rnams dang/

【R5 世事差別】

ཕ་དང་མ་དང༌། བུ་ལ་སོགས་པ་ཡོངས་སུ་བཟུང་བ་དང༌། ཡོ་བྱད་ཐམས་ཅད་ཀྱང་བརྗོད་པར་བྱའོ། །སྐྱེ་བ་དང༌། རྒ་བ་ནས་འདོད་པས་ཕོངས་པའི་བར་དང༌། མྱ་ངན་དང༌། སྨྲེ་སྔགས་འདོན་པ་དང༌། ལང་ཚོ་དང༌། ནད་མེད་པ་དང༌། གསོན་པ་དང༌། སྡུག་པ་དང་ཕྲད་པ་དང༌། མི་སྡུག་པ་དང་བྲལ་བ་དང༌། འདོད་པ་འབྱོར་བ་དང༌། རྒུད་པ་དང༌། སྔོན་དུ་འོང་བ་དང༌། ཕྱིར་འགྲོ་བ་དང༌། མདུན་དུ་བལྟ་བ་དང༌། གཡས་གཡོས་སུ་བལྟ་བ་དང༌། བསྐུམ་པ་དང༌། བརྐྱང་བ་དང༌། འགྲོ་བ་དང༌། འགྲེང་བ་དང༌། འདུག་པ་དང༌། ཉལ་བ་དང༌། མི་ཉལ་བ་དང༌། སྨྲ་བ་དང༌།མི་སྨྲ་བ་དང༌། གཉིད་དང༌། སྙོམ་པ࿒བསངས་པ་རྣམས་དང༌།

pha dang ma dang/ bu la sogs pa yongs su bzung ba dang/ yo byad thams cad kyang brjod par bya'o/ /skye ba dang/ rga ba nas 'dod pas phongs pa'i bar dang/ mya ngan dang/ smre sngags 'don pa dang/ lang tsho dang/ nad med pa dang/ gson pa dang/ sdug pa dang phrad pa dang/ mi sdug pa dang bral ba dang/ 'dod pa 'byor ba dang/ rgud pa dang/ sngon du 'ong ba dang/ phyir 'gro ba dang/ mdun du blta ba dang/ g.yas g.yos su blta ba dang/ bskum pa dang/ brkyang ba dang/ 'gro ba dang/ 'greng ba dang/ 'dug pa dang/ nyal ba dang/ mi nyal ba dang/ smra ba dang/mi smra ba dang/ gnyid dang/ snyom pa bsangs pa rnams dang/

【R6 飲食縱蕩】

ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་དང༌། གོམས་པ་དང༌། མ་གོམས་པ་དང༌། བག་མེད་པ་དང༌། བག་ཡོད་པ་རྣམས་དང༌། བསྡུ་བ་དང༌།སྤྲོ་བ་དང༌། འགྲིབ་པ་དང༌། འཕེལ་བ་དང༌། རྟོག་པ་དང༌། དཔྱོད་པ་དང༌། ཉོན་མོངས་པ་དང༌། ཉེ་བའི་ཉོན་མོངས་པ་དང༌། སྤྲོས་པ་དང༌། སྤྲོས་པ་མེད་པ་རྣམས་དང༌། ཉམས་སྟོབས་དང༌། ཉམ་ཆུང་བ་དང༌། བསྒྲུབ་པ་དང༌། སྒྲུབ་པ་དང༌། འཇུག་པ་དང༌། སོ་སོར་ངེས་པ་དང༌། འབྱོར་འབྲེལ་དང༌། མགྱོགས་པ་དང༌། གོ་རིམས་དང༌། དུས་དང༌། ཡུལ་དང༌། གྲངས་དང༌། ཚོགས་པ་དང༌། མ་ཚོགས་པ་དང༌། འདྲ་བ་དང༌། མི་འདྲ་བ་རྣམས་དང༌།

zos pa dang/ 'thungs pa dang/ 'chos pa dang/ myangs pa dang/ goms pa dang/ ma goms pa dang/ bag med pa dang/ bag yod pa rnams dang/ bsdu ba dang/spro ba dang/ 'grib pa dang/ 'phel ba dang/ rtog pa dang/ dpyod pa dang/ nyon mongs pa dang/ nye ba'i nyon mongs pa dang/ spros pa dang/ spros pa med pa rnams dang/ nyams stobs dang/ nyam chung ba dang/ bsgrub pa dang/ sgrub pa dang/ 'jug pa dang/ so sor nges pa dang/ 'byor 'brel dang/ mgyogs pa dang/ go rims dang/ dus dang/ yul dang/ grangs dang/ tshogs pa dang/ ma tshogs pa dang/ 'dra ba dang/ mi 'dra ba rnams dang/

【R7 純雜明闇】

འདྲེས་པ་དང༌། ཐུན་མོང་དང༌། མངོན་སུམ་དང༌། ལྐོག་དང༌། བསྒྲིབས་པ་བསྒྲགས་པ་རྣམས་དང༌།

'dres pa dang/ thun mong dang/ mngon sum dang/ lkog dang/ bsgribs pa bsgrags pa rnams dang/

【R8 眾事不同】

དགོས་པ་དང༌། རྒྱུ་དང༌། འདུལ་བ་དང༌། འཇིག་རྟེན་གྱི་སྤྱོད་པ་དང༌།ཡོ་བྱད་དང༌། བདེན་པ་དང༌། བརྫུན་པ་དང༌། ཕན་པ་དང༌། མི་ཕན་པ་དང༌། གནས་དང༌།དོགས་པ་དང༌། ལྟད་མོ་རྣམས་དང༌།

dgos pa dang/ rgyu dang/ 'dul ba dang/ 'jig rten gyi spyod pa dang/yo byad dang/ bden pa dang/ brdzun pa dang/ phan pa dang/ mi phan pa dang/ gnas dang/dogs pa dang/ ltad mo rnams dang/

【R9 劣弱衰喪】

འཇིགས་པ࿒མེད་པ་དང༌། འཇིགས་པ་མེད་པ་མ་ཡིན་པ་དང༌། གསལ་བ་དང༌། མི་གསལ་བ་དང༌།གསད་པ་དང༌། བཅིང་བ་དང༌། གོ་རར་བཞུག་པ་དང༌། གཅད་པ་དང༌། སྤྱུགས་པ་རྣམས་དང༌།

'jigs pa med pa dang/ 'jigs pa med pa ma yin pa dang/ gsal ba dang/ mi gsal ba dang/gsad pa dang/ bcing ba dang/ go rar bzhug pa dang/ gcad pa dang/ spyugs pa rnams dang/

【R10 鬥諍斷滅句】

གཤེ་བ་དང༌། ཁྲོ་བ་དང༌།བརྡེག་པ་དང༌། བསྡིགས་པ་དང༌། དམ་འཆའ་བ་དང༌། བསྲེག་པ་དང༌། བསྲུལ་བ་དང༌། བསྐམ་པ་དང༌། བཙོ་བ་དང༌། དྲིལ་བ་དང༌། རྙོག་པ་ཅན་དང༌། ཡིད་ཆེས་པའི་ལུང་དང༌། རྗེས་སུ་དཔག་པ་རྣམས་སོ། །

gshe ba dang/ khro ba dang/brdeg pa dang/ bsdigs pa dang/ dam 'cha' ba dang/ bsreg pa dang/ bsrul ba dang/ bskam pa dang/ btso ba dang/ dril ba dang/ rnyog pa can dang/ yid ches pa'i lung dang/ rjes su dpag pa rnams so/ /

【D2 以十門解釋地義】【E1 明十門】【F1 攝五為三分】【G1 牒前五門】

ངོ་བོ་ཉིད་ལ་སོགས་བ་ལས་ཀྱི་བར་གྱི་རྣམ་པ་ལྔ་པོ་དེ་དག་ནི། གནས་གསུམ་པོ། གཟུགས་འདུས་པ་དང༌། སེམས་དང་སེམས་ལས་བྱུང་བའི་ཚོགས་དང༌། འདུས་མ་བྱས་པས་བསྡུས་པར་རིག་པར་བྱ་སྟེ། དེ་ལས་གཞན་པ་བཏགས་པ་ཡོད་པའི་ཆོས་རྣམས་ནི་མ་གཏོགས་སོ། །

ngo bo nyid la sogs ba las kyi bar gyi rnam pa lnga po de dag ni/ gnas gsum po/ gzugs 'dus pa dang/ sems dang sems las byung ba'i tshogs dang/ 'dus ma byas pas bsdus par rig par bya ste/ de las gzhan pa btags pa yod pa'i chos rnams ni ma gtogs so/ /

【G2 別釋八門】【H1 明色聚】【I1 標】

དེ་ལ་རེ་ཞིག་གཟུགས་འདུས་པ་ལ།

de la re zhig gzugs 'dus pa la/

【I2 釋】【J1 明大種五因造色cf. 韓科 p.182】

ཆོས་ཐམས་ཅད་ནམ་སྐྱེ་བ་ན། རང་གི་ས་བོན་རྣམས་ལས་སྐྱེའོ། །ཇི་ལྟར་འབྱུང་བ་ཆེན་པོ་རྣམས་རྒྱུར་བྱས་ཏེ། གཟུགས་སྐྱེ་ཞེས་བྱ། དེ་དག་ལ་རྒྱུར་བྱས་པའི་གཟུགས་བརྟེན་པ་དང༌། དེ་དག་ལ་གནས་པ་དང༌། དེ་དག་གིས་བརྟན་པ་དང༌། དེ་དག་གིས་འཕེལ་བར་བྱས་པར་ཡང་ཇི་ལྟར་འགྱུར་ཞེ་ན། འདི་ལྟར་ནང་དང་ཕྱི་རོལ་གྱི་འབྱུང་བ་དང༌། རྒྱུར་བྱས་པའི་གཟུགས་ཐམས་ཅད་ཀྱི་ས་བོན་རྣམས་ནི། ནང་གི་སེམས་ཀྱི་རྒྱུད་ལ་གནས་པ་ཡིན་ཏེ། དེ་ལ་ཇི་སྲིད་དུ་འབྱུང་བའི་ས་བོན་གྱིས་འབྱུང་བ་རྣམས་བསྐྱེད་པར་མ་གྱུར་པ། དེ་སྲིད་དུ་རྒྱུར་བྱས་པའི་གཟུགས་ཀྱི་ས་བོན་ཡང༌། རྒྱུར་བྱས་པའི་གཟུགས་སྐྱེད་པར་མི་བྱེད་དེ། འབྱུང་བ་རྣམས་སྐྱེས་ནས། དེ་རྒྱུར་བྱས་པའི་གཟུགས་རང་གི་ས་བོན་ཉིད་ལས་སྐྱེ་བ་ན། དེ་རྒྱུར་བྱས་ནས་སྐྱེས་ཞེས་བྱའོ། །དེ་སྐྱེས་པས་མངོན་དུ་འགྲོ་བའི་ཕྱིར་ཏེ་དེ་ལྟར་ན་འབྱུང་བ་རྣམས་ནི་དེ་བསྐྱེད་པ་ཡིན་ནོ། །རྒྱུར་བྱས་པའི་གཟུགས་ཇི་ལྟ་དེ་ལྟར་དེ་ལ་བརྟེན་ཅེ་ན། འདི་ལྟར་རྒྱུར་བྱས་པའི་གཟུགས་སྐྱེས་བ་དེ་འབྱུང་བའི་ཕྱོགས་དང་ཐ་དད་པ་མེད་པར་གནས་པའི་ཕྱིར་རོ། །ཇི་ལྟར་དེ་ལ་གནས་ཤེ་ན། འབྱུང་བ་ཆེན་པོའི་ཕན་པ་དང༌། གནོད་པ་དག་གིས་གྲུབ་པ་དང༌། བདེ་བ་གཅིག་པའི་ཕྱིར་རོ། །ཇི་ལྟར་དེས་བརྟན་པ་ཡིན་ཞེ་ན། དེ་ཡོད་པ་ཙམ་གྱིས་འཇིག་པར་མི་འགྱུར་བའི་ཕྱིར་རོ། །ཇི་ལྟར་འཕེལ་བར་བྱས་ཤེ་ན། ཁ་ཟས་སམ། གཉིད་ལོག་པའམ། ཚངས་པར་སྤྱོད་པ་ལ་གནས་པའམ། ཏིང་ངེ་འཛིན་ལ་བརྟེན་ན། དེ་ལ་གནས་པའི་ཕྱིར་ཞིང་འཕེལ་བ་དང༌། ཤིན་ཏུ་རྒྱས་པར་འགྱུར་ཏེ། དེ་བས་ན་འཕེལ་བར་བྱེད་པ་ཞེས་བྱའོ། །འབྱུང་བ་ཆེན་པོ་རྣམས་ཀྱི་རྣམ་པ་ལྔ་པོ་ནི། རྒྱུར་བྱས་པའི་གཟུགས་ལ་བྱེད་པ་ཡིན་པར་རིག་པར་བྱའོ། །

chos thams cad nam skye ba na/ rang gi sa bon rnams las skye'o/ /ji ltar 'byung ba chen po rnams rgyur byas te/ gzugs skye zhes bya/ de dag la rgyur byas pa'i gzugs brten pa dang/ de dag la gnas pa dang/ de dag gis brtan pa dang/ de dag gis 'phel bar byas par yang ji ltar 'gyur zhe na/ 'di ltar nang dang phyi rol gyi 'byung ba dang/ rgyur byas pa'i gzugs thams cad kyi sa bon rnams ni/ nang gi sems kyi rgyud la gnas pa yin te/ de la ji srid du 'byung ba'i sa bon gyis 'byung ba rnams bskyed par ma gyur pa/ de srid du rgyur byas pa'i gzugs kyi sa bon yang/ rgyur byas pa'i gzugs skyed par mi byed de/ 'byung ba rnams skyes nas/ de rgyur byas pa'i gzugs rang gi sa bon nyid las skye ba na/ de rgyur byas nas skyes zhes bya'o/ /de skyes pas mngon du 'gro ba'i phyir te de ltar na 'byung ba rnams ni de bskyed pa yin no/ /rgyur byas pa'i gzugs ji lta de ltar de la brten ce na/ 'di ltar rgyur byas pa'i gzugs skyes ba de 'byung ba'i phyogs dang tha dad pa med par gnas pa'i phyir ro/ /ji ltar de la gnas she na/ 'byung ba chen po'i phan pa dang/ gnod pa dag gis grub pa dang/ bde ba gcig pa'i phyir ro/ /ji ltar des brtan pa yin zhe na/ de yod pa tsam gyis 'jig par mi 'gyur ba'i phyir ro/ /ji ltar 'phel bar byas she na/ kha zas sam/ gnyid log pa'am/ tshangs par spyod pa la gnas pa'am/ ting nge 'dzin la brten na/ de la gnas pa'i phyir zhing 'phel ba dang/ shin tu rgyas par 'gyur te/ de bas na 'phel bar byed pa zhes bya'o/ /'byung ba chen po rnams kyi rnam pa lnga po ni/ rgyur byas pa'i gzugs la byed pa yin par rig par bya'o/ /

【J2 明極微有無差別】

གཟུགས་འདུས་པ་ལ་ཡང་རྡུལ་ཕྲ་རབ་ནི་ནམས་ཀྱང་སྐྱེ་བར་མི་འགྱུར་རོ། །སྐྱེ་བ་ན་རང་གི་ས་བོན་ལས་འདུས་པ་ཉིད་ཆུང་ངུའམ། འབྲིང་ངམ་ཆེན་པོ་སྐྱེ་པར་ཟད་ཀྱི། རྡུལ་ཕྲ་རབ་རྣམས་ཀྱིས་འདུས་པ་བསྐྱེད་པ་ནི་མ་ཡིན་ནོ། །རྡུལ་ཕྲ་རབ་ནི་བློས་ཚད་ཀྱི་མཐའ་ཡོངས་སུ་བཅད་པ་ལས་འདོགས་པར་ཟད་དེ། དེ་ལ་འདུས་པ་ཡང་ཕྱོགས་དང་བཅས་པ་ཡིན་ལ། རྡུལ་ཕྲ་རབ་ཀྱང་ཕྱོགས་དང་བཅས་པ་ཡིན་ཏེ། འོན་ཀྱང་འདུས་པ་ནི་ཡན་ལག་དང་བཅས་པ་ཡིན་གྱི། རྡུལ་ཕྲ་རབ་ནི་མ་ཡིན་ནོ། །དེ་ཅིའི་ཕྱིར་ཞེ་ན།རྡུལ་ཕྲ་རབ་ཉིད་ཡན་ལག་ཡིན་ལ། དེ་ཡང་འདུས་པ་ཉིད་ལ་ཡོད་ཀྱི། རྡུལ་ཕྲ་རབ་རྣམས་ནི་རྡུལ་ཕྲ་རབ་གཞན་གྱི་མ་ཡིན་ཏེ། དེ་བས་ན་རྡུལ་ཕྲ་རབ་ནི་ཡན་ལག་དང་བཅས་པ་མ་ཡིན་ནོ། །

gzugs 'dus pa la yang rdul phra rab ni nams kyang skye bar mi 'gyur ro/ /skye ba na rang gi sa bon las 'dus pa nyid chung ngu'am/ 'bring ngam chen po skye par zad kyi/ rdul phra rab rnams kyis 'dus pa bskyed pa ni ma yin no/ /rdul phra rab ni blos tshad kyi mtha' yongs su bcad pa las 'dogs par zad de/ de la 'dus pa yang phyogs dang bcas pa yin la/ rdul phra rab kyang phyogs dang bcas pa yin te/ 'on kyang 'dus pa ni yan lag dang bcas pa yin gyi/ rdul phra rab ni ma yin no/ /de ci'i phyir zhe na/rdul phra rab nyid yan lag yin la/ de yang 'dus pa nyid la yod kyi/ rdul phra rab rnams ni rdul phra rab gzhan gyi ma yin te/ de bas na rdul phra rab ni yan lag dang bcas pa ma yin no/ /

【J3 明大造二不相離】【K1 略解二種不相離】

ཐ་དད་པ་མེད་པ་ནི࿒ཡན་ལག་དང་བཅས་པ་རྣམ་པ་གཉིས་ཏེ། ཕྱོགས་གཅིག་གི་ཐ་དད་མེད་པ་ནི། འདི་ལྟ་སྟེ། གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱ་དབང་པོ་མེད་པ་རྣམས་ཀྱི་འབྱུང་བའི་རྡུལ་ཕྲ་རབ་ལ་ནི། དབང་པོ་མ་གཏོགས་པ་རྣམས་དང༌། དབང་པོ་དང་བཅས་པ་ལ་ནི༑ དབང་པོ་དང་བཅས་པ་རྣམས་ཕྱོགས་གཅིག་གི་ཐ་དད་པ་མེད་པ་ཡིན་ནོ། །ཡུལ་གཅིག་པའི་ཕྱིར་འདྲེས་པའི་ཐ་དད་མེད་པ་ནི་འདི་ལྟ་སྟེ། འབྱུང་བའི་རྡུལ་ཕྲ་རབ་དེ་ཉིད་ལས་དེ་ལས་གཞན་པའི་འདུས་པའི་འབྱུང་བ་དང༌། འབྱུང་བ་ལས་གྱུར་པ་ཐ་དད་པ་མེད་དེ།

tha dad pa med pa ni yan lag dang bcas pa rnam pa gnyis te/ phyogs gcig gi tha dad med pa ni/ 'di lta ste/ gzugs dang/ sgra dang/ dri dang/ ro dang/ reg bya dbang po med pa rnams kyi 'byung ba'i rdul phra rab la ni/ dbang po ma gtogs pa rnams dang/ dbang po dang bcas pa la ni| dbang po dang bcas pa rnams phyogs gcig gi tha dad pa med pa yin no/ /yul gcig pa'i phyir 'dres pa'i tha dad med pa ni 'di lta ste/ 'byung ba'i rdul phra rab de nyid las de las gzhan pa'i 'dus pa'i 'byung ba dang/ 'byung ba las gyur pa tha dad pa med de/

【K2 重解二種】【L1 解和雜不相離】

གཟུགས་འདུས་པ་དེ་མཐའ་དག་ནི། རྫས་རྣམ་པ་སྣ་ཚོགས་རྡོ་ལ་ལེགས་པར་བཏགས་པ་ཆུ་དང་སྦྱར་བ་ལྟ་བུར་འདྲེས་པར་གྱུར་པའི་ཐ་དད་པ་མེད་པར་བལྟ་བར་བྱའི། ཏིལ་དང༌། མོན་སྲན་སྡེའུ་དང༌། མོན་སྲན་གྲེའུ་དང༌། རྒྱ་ཤུག་གི་འབྲུ་དང༌། རྒྱ་སྲན་ལ་སོགས་པའི་ཕུང་པོ་ལྟ་བུ་ནི་མ་ཡིན་ནོ། །

gzugs 'dus pa de mtha' dag ni/ rdzas rnam pa sna tshogs rdo la legs par btags pa chu dang sbyar ba lta bur 'dres par gyur pa'i tha dad pa med par blta bar bya'i/ til dang/ mon sran sde'u dang/ mon sran gre'u dang/ rgya shug gi 'bru dang/ rgya sran la sogs pa'i phung po lta bu ni ma yin no/ /

【L2 解同處不相離】

རྒྱུར་བྱས་པའི་གཟུགས་ཐམས་ཅད་ཀྱང་འབྱུང་བ་ཆེན་པོའི་ཕྱོགས་ལ་གནས་པ་ཉིད་ཡིན་གྱི། འབྱུང་བ་ཆེན་པོའི་ཕྱོགས་དང་ཐ་དད་དུ་ནི་མི་གནས་ཏེ། འབྱུང་བ་ཆེན་པོ་རྣམས་ཀྱིས་ཕྱོགས་ཇི་ཙམ་ནོན་པ་རྒྱུར་བྱས་པའི་གཟུགས་ཀྱིས་ཀྱང་དེ་ཙམ་ནོན་ཏེ། དེའི་ཕྱིར་ཡང་རྒྱུར་བྱས་པའི་གཟུགས་ནི་འབྱུང་བ་ཆེན་པོ་ལ་བརྟེན་པ་ཞེས་བྱའོ། །དེ་ཉིད་ཀྱི་ཕྱིར་འབྱུང་བ་ཆེན་པོ་རྣམས་ནི། འབྱུང་བ་ཆེན་པོ་ཞེས་བྱ་སྟེ། ཆེན་པོར་འབྱུང་བའི་ཕྱིར་འབྱུང་བ་ཆེན་པོ་ཞེས་བྱའོ། །

rgyur byas pa'i gzugs thams cad kyang 'byung ba chen po'i phyogs la gnas pa nyid yin gyi/ 'byung ba chen po'i phyogs dang tha dad du ni mi gnas te/ 'byung ba chen po rnams kyis phyogs ji tsam non pa rgyur byas pa'i gzugs kyis kyang de tsam non te/ de'i phyir yang rgyur byas pa'i gzugs ni 'byung ba chen po la brten pa zhes bya'o/ /de nyid kyi phyir 'byung ba chen po rnams ni/ 'byung ba chen po zhes bya ste/ chen por 'byung ba'i phyir 'byung ba chen po zhes bya'o/ /

【J4 明色聚諸事多少】【K1 總明事多少】

གཟུགས་འདུས་པ་དེ་དག་ཀྱང་མདོར་བསྡུ་ན། རྫས་རྣམ་པ་བཅུ་བཞི་ཡོད་དེ། འདི་ལྟ་སྟེ། ས་དང༌། ཆུ་དང༌། མེ་དང༌། རླུང་དང༌། གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱ་རྣམས་དང༌། མིག་ལ་སོགས་པའི་དབང་པོའི་གཟུགས་ཅན་ལྔ་སྟེ། ཡིད་ཀྱི་སྤྱོད་ཡུལ་གྱི་གཟུགས་ཉིད་མ་གཏོགས་སོ། །དེ་ལ་དབང་པོ་གཟུགས་ཅན་གྱིས་བསྡུས་པའི་གཟུགས་འདུས་པ་ཐམས་ཅད་ནི་ཇི་སྐད་བསྟན་པའི་རྫས་ཐམས་ཅད་ཀྱི་ཁམས་དང་ལྡན་ནོ། །དབང་པོ་གཟུགས་ཅན་གྱིས་བསྡུས་པ་ཇི་ལྟ་བར་དབང་པོ་གཟུགས་ཅན་གྱི་གནས་འབྱུང་བ་ཆེན་པོས་བསྡུས་པ་ཡང་དེ་བཞིན་ནོ། །དེ་ལས་གཞན་པའི་འདུས་པ་ནི་དབང་པོ་གཟུགས་ཅན་རྣམས་མ་གཏོགས་པར། དེ་ལས་གཞན་པའི་ཁམས་དང་ལྡན་ནོ། །

gzugs 'dus pa de dag kyang mdor bsdu na/ rdzas rnam pa bcu bzhi yod de/ 'di lta ste/ sa dang/ chu dang/ me dang/ rlung dang/ gzugs dang/ sgra dang/ dri dang/ ro dang/ reg bya rnams dang/ mig la sogs pa'i dbang po'i gzugs can lnga ste/ yid kyi spyod yul gyi gzugs nyid ma gtogs so/ /de la dbang po gzugs can gyis bsdus pa'i gzugs 'dus pa thams cad ni ji skad bstan pa'i rdzas thams cad kyi khams dang ldan no/ /dbang po gzugs can gyis bsdus pa ji lta bar dbang po gzugs can gyi gnas 'byung ba chen pos bsdus pa yang de bzhin no/ /de las gzhan pa'i 'dus pa ni dbang po gzugs can rnams ma gtogs par/ de las gzhan pa'i khams dang ldan no/ /

【K2 別顯攝義】

དེ་ལ་མཚན་ཉིད་ཀྱིས་བསྡུ་པས་རྫས་བཅུ་བཞི་པོ་དེ་དག་ཏུ་གྱུར་ཏོ། །མཚན་ཉིད་ཀྱིས་ཆོས་བསྡུ་བ་དེ་ཉིད་ལ་བརྟེན་ནས། རྫས་ཀྱི་རྡུལ་ཕྲ་རབ་གདགས་སོ། །ཁམས་ཀྱིས་བསྡུས་བ་ནི། འདུས་པ་གང་ཁམས་ཇི་སྙེད་ལས་བྱུང་བ་དེ། རྫས་དེ་སྙེད་ཀྱིས་བསྡུས་པར་བརྗོད་པར་བྱའོ། །དབྱེར་མེད་པས་བསྡུས་པ་ནི་ནང་གི་འམ། ཕྱི་རོལ་གྱི་བསྡུས་པ་གང་ལ། མཚན་ཉིད་ཀྱིས་ཆོས་ཇི་སྙེད་དམིགས་པའི་རྫས་དེ་ཉིད་ཀྱིས་འདུས་པ་དེ་བསྡུས་པར་རིག་པར་བྱ་སྟེ། འདི་ལྟར་འདུས་པ་ལ་ལ་ནི། འབྱུང་བ་གཅིག་པུ་དམིགས་ཏེ། འདི་ལྟ་སྟེ། རྡོ་དང༌། ནོར་བུ་དང༌། མུ་ཏིག་དང༌། བཻ་ཌཱུརྱ་དང༌།དུང་དང༌། མན་ཤེལ་དང༌། བྱི་རུ་ལ་སོགས་པ་དང༌། ཆུ་མིག་དང༌། མཚོ་དང༌། མཚེའུ་དང༌། ཆུ་ཀླུང་དང༌། འབབ་ཆུ་ལ་སོགས་པ་དང༌། མེ་ལྕེ་དང༌། མར་མེ་དང༌། སྒྲོན་མ་ལ་སོགས་པ་དང༌། ཤར་དང༌། ལྷོ་དང༌། ནུབ་དང༌། བྱང་གི་རླུང་གི་དཀྱིལ་འཁོར་རྡུལ་དང་བཅས་པའམ༑ རྡུལ་མེད་པའི་རླུང་ལ་སོགས་པ་ལ་དམིགས་པ་ལྟ་བུའོ། །ལ་ལ་ལ་ནི་གཉིས་དམིགས་ཏེ། འདི་ལྟ་སྟེ། ཆབ་བྲོམ་དང༌། ཤིང་རློན་པ་དང༌། ལོ་མ་དང༌། མེ་ཏོག་དང༌། འབྲས་བུ་རློན་པ་ལ་སོགས་པ་འམ། ནོར་བུ་ལ་སོགས་བ་བསྲེགས་པ་ལྟ་བུའོ། །ལ་ལ་ལ་ནི་གསུམ་དམིགས་ཏེ། འདི་ལྟ་སྟེ།ཤིང་ལ་སོགས་པ་དེ་དག་ཉིད་བསྲེགས་སམ་བསྐྱོད་པ་ལྟ་བུའོ། །ལ་ལ་ལ་ནི་བཞི་ཆར་དམིགས་ཏེ། འདི་ལྟ་སྟེ། ནང་གི་གཟུགས་འདུས་པ་ལྟ་བུ་དག་སྟེ། བཅོམ་ལྡན་འདས་ཀྱིས་ཇི་སྐད་དུ། ནང་གི་སོ་སོ་རང་གི་སྐྲ་ལ་སོགས་པ་ནས་ཕྱི་ས་ལ་ཐུག་པའི་བར་གང་ཡིན་པ་དེ་ནི་ནང་གི་སའི་ཁམས་སོ། །གཅིན་ལ་སོགས་པ་ནི་ཆུའི་ཁམས་སོ། །གང་གིས་ལུས་འདི་ཀུན་ནས་གདུངས་ཤིང་ཀུན་ཏུ་གདུངས་པ་དང༌། གང་གི་ཤས་ཆེ་བས། རིམས་ཀྱིས་བཏབ་པོ་ཞེས་བྱ་བའི་གྲངས་སུ་འགྲོ་བ་དེ་ནི་མེའི་ཁམས་སོ། །རླུང་གྱེན་དུ་རྒྱུ་བ་ལ་སོགས་པ་ནི་རླུང་གི་ཁམས་སོ་ཞེས་གསུངས་པ་ལྟ་བུ་སྟེ། དེ་ལྟར་ན་གང་ལ་གང་དམིགས་པ་དེ་ནི་དེའི་མཚན་ཉིད་ཀྱིས་ཡོད་ལ་གང་མི་དམིགས་པ་དེ་ནི་མེད་དོ། །

de la mtshan nyid kyis bsdu pas rdzas bcu bzhi po de dag tu gyur to/ /mtshan nyid kyis chos bsdu ba de nyid la brten nas/ rdzas kyi rdul phra rab gdags so/ /khams kyis bsdus ba ni/ 'dus pa gang khams ji snyed las byung ba de/ rdzas de snyed kyis bsdus par brjod par bya'o/ /dbyer med pas bsdus pa ni nang gi 'am/ phyi rol gyi bsdus pa gang la/ mtshan nyid kyis chos ji snyed dmigs pa'i rdzas de nyid kyis 'dus pa de bsdus par rig par bya ste/ 'di ltar 'dus pa la la ni/ 'byung ba gcig pu dmigs te/ 'di lta ste/ rdo dang/ nor bu dang/ mu tig dang/ bai DUr+ya dang/dung dang/ man shel dang/ byi ru la sogs pa dang/ chu mig dang/ mtsho dang/ mtshe'u dang/ chu klung dang/ 'bab chu la sogs pa dang/ me lce dang/ mar me dang/ sgron ma la sogs pa dang/ shar dang/ lho dang/ nub dang/ byang gi rlung gi dkyil 'khor rdul dang bcas pa'am| rdul med pa'i rlung la sogs pa la dmigs pa lta bu'o/ /la la la ni gnyis dmigs te/ 'di lta ste/ chab brom dang/ shing rlon pa dang/ lo ma dang/ me tog dang/ 'bras bu rlon pa la sogs pa 'am/ nor bu la sogs ba bsregs pa lta bu'o/ /la la la ni gsum dmigs te/ 'di lta ste/shing la sogs pa de dag nyid bsregs sam bskyod pa lta bu'o/ /la la la ni bzhi char dmigs te/ 'di lta ste/ nang gi gzugs 'dus pa lta bu dag ste/ bcom ldan 'das kyis ji skad du/ nang gi so so rang gi skra la sogs pa nas phyi sa la thug pa'i bar gang yin pa de ni nang gi sa'i khams so/ /gcin la sogs pa ni chu'i khams so/ /gang gis lus 'di kun nas gdungs shing kun tu gdungs pa dang/ gang gi shas che bas/ rims kyis btab po zhes bya ba'i grangs su 'gro ba de ni me'i khams so/ /rlung gyen du rgyu ba la sogs pa ni rlung gi khams so zhes gsungs pa lta bu ste/ de ltar na gang la gang dmigs pa de ni de'i mtshan nyid kyis yod la gang mi dmigs pa de ni med do/ /

【J5 明諸色相續間斷】【K1 聲】

སྒྲ་ནི་གཟུགས་འདུས་པ་ཐམས་ཅད་ལ་ཁམས་ཀྱི་ཚུལ་གྱིས་ཡོད་དོ། །མཚན་ཉིད་ཀྱིས་ནི་ལ་ལ་ལ་ནི་ད་ལྟར་བྱུང་བའི࿒སྦྱོར་བས་བསྐྱེད་པས་ཡོད་དོ། །

sgra ni gzugs 'dus pa thams cad la khams kyi tshul gyis yod do/ /mtshan nyid kyis ni la la la ni da ltar byung ba'i sbyor bas bskyed pas yod do/ /

【K2 風】

རླུང་ཡང་རྣམ་པ་གཉིས་ཏེ༑ རྒྱུད་བརྟན་པ་དང༌། རྒྱུད་མི་བརྟན་པའོ། །དེ་ལ་རྒྱུད་བརྟན་པ་ནི། འདུས་པ་དེ་དང་དེ་དག་ན་འཁྲུལ་འཁོར་གྱིས་རྒྱུ་བ་གང་ཡིན་པའོ། །རྒྱུད་མི་བརྟན་པ་ནི། དཀྱིལ་འཁོར་ན་རྒྱུ་བ་དང༌། བར་སྣང་ལ་རྒྱུ་བའོ། །

rlung yang rnam pa gnyis te| rgyud brtan pa dang/ rgyud mi brtan pa'o/ /de la rgyud brtan pa ni/ 'dus pa de dang de dag na 'khrul 'khor gyis rgyu ba gang yin pa'o/ /rgyud mi brtan pa ni/ dkyil 'khor na rgyu ba dang/ bar snang la rgyu ba'o/ /

【K3 明闇色】

དེ་ལ་མུན་པའི་གཟུགས་དང༌། སྣང་བའི་གཟུགས་དང༌།ཁང་སྟོང་ལ་ནི་ནམ་མཁའི་ཁམས་ཞེས་བྱའོ། །མུན་པའི་གཟུགས་དེ་ཡང༌། འཇིག་རྟེན་གྱི་བར་དག་གི་ནི་བརྟན་པའོ། །གཞན་དག་ན་ཡོད་པ་ནི་མི་བརྟན་པའོ། །དེ་བཞིན་དུ་སྣང་བའི་གཟུགས་ལ་ཡང༌། ལྷ་རྣམས་ཀྱི་རང་ལས་འོད་འབྱུང་བ་རྣམས་ནི་བརྟན་པའོ། །གཞན་ན་ཡོད་པ་ནི་མི་བརྟན་པ་སྟེ། སྣང་བ་དང་མུན་པ་དེ་ཡང༌། ཁ་དོག་ཤས་ཆེ་བའི་འདུས་པ་ཡིན་པར་བལྟ་བར་བྱའོ། །

de la mun pa'i gzugs dang/ snang ba'i gzugs dang/khang stong la ni nam mkha'i khams zhes bya'o/ /mun pa'i gzugs de yang/ 'jig rten gyi bar dag gi ni brtan pa'o/ /gzhan dag na yod pa ni mi brtan pa'o/ /de bzhin du snang ba'i gzugs la yang/ lha rnams kyi rang las 'od 'byung ba rnams ni brtan pa'o/ /gzhan na yod pa ni mi brtan pa ste/ snang ba dang mun pa de yang/ kha dog shas che ba'i 'dus pa yin par blta bar bya'o/ /

【K4 大小無間生】

གཟུགས་འདུས་པའི་ས་བོན་སེམས་ལ་གནས་པའི་མཐུ་དང༌། །དེ་དང་འདྲ་བའི་རྐྱེན་ཡོད་པ་ལས། རེས་འགའ་ནི་འདུས་པ་ཆུང་ངུའི་མཇུག་ཐོགས་སུ་འདུས་པ་ཆེན་པོ་འབྱུང་བར་འགྱུར་རོ། །རེས་འགའ་ནི་འདུས་པ་ཆེན་པོའི་མཇུག་ཐོགས་སུ་འདུས་པ་ཆུང་ངུ་འབྱུང་བར་འགྱུར་བ་ཡང་ཡོད་དེ། དེས་ན་འདུས་པ་རྣམས་ཀྱི་འབྲི་བ་དང་སྐྱེ་བ་མངོན་ནོ། །

gzugs 'dus pa'i sa bon sems la gnas pa'i mthu dang/ /de dang 'dra ba'i rkyen yod pa las/ res 'ga' ni 'dus pa chung ngu'i mjug thogs su 'dus pa chen po 'byung bar 'gyur ro/ /res 'ga' ni 'dus pa chen po'i mjug thogs su 'dus pa chung ngu 'byung bar 'gyur ba yang yod de/ des na 'dus pa rnams kyi 'bri ba dang skye ba mngon no/ /

【J6 釋經文】

སྲ་བ་ཉིད་གང་ཞེ་ན། སའོ། །སྲ་བར་གྱུར་པ་གང་ཞེ་ན། དེའི་ས་བོན་གང་ཡིན་པའོ། །ཡང་སྲ་བ་དེ་ཉིད་ཁམས་སོ། །སྲ་བར་གྱུར་པ་ནི་སྐྲ་ལ་སོགས་པའམ། བོང་བ་ལ་སོགས་པའོ། །ཟིན་པར་གྱུར་པ་གང་ཞེ་ན། ཟིན་པ་ནང་གང་ཡིན་པའོ། །ཟིན་པར་གྱུར་པ࿒མ་ཡིན་པ་གང་ཞེ་ན། མ་ཟིན་པ་ཕྱི་རོལ་གང་ཡིན་པའོ། །ཡང་སེམས་དང་སེམས་ལས་བྱུང་བ་རྣམས་ཀྱིས་ས་བོན་ཟིན་པར་གྱུར་པ་ནི། མཚན་ཉིད་ཟིན་པ་ཡིན་ནོ། །དེ་ལས་བཟློག་པ་ཟིན་པར་གྱུར་པ་མ་ཡིན་པ་ནི་མ་ཟིན་པའོ། །ཡང་ཟིན་པ་ནི་ཟིན་པར་གྱུར་པ་སྟེ། བདག་ཏུ་ཁས་ལེན་པའི་ཕྱིར་རོ། །ཟིན་པ་ནི་སྔ་མ་བཞིན་ནོ། །ཆུའི་ཁམས་ལ་སོགས་པ་ལ་ཡང་དེ་བཞིན་དུ་ཅི་རིགས་པར་བལྟ་བར་བྱའོ། །

sra ba nyid gang zhe na/ sa'o/ /sra bar gyur pa gang zhe na/ de'i sa bon gang yin pa'o/ /yang sra ba de nyid khams so/ /sra bar gyur pa ni skra la sogs pa'am/ bong ba la sogs pa'o/ /zin par gyur pa gang zhe na/ zin pa nang gang yin pa'o/ /zin par gyur pa ma yin pa gang zhe na/ ma zin pa phyi rol gang yin pa'o/ /yang sems dang sems las byung ba rnams kyis sa bon zin par gyur pa ni/ mtshan nyid zin pa yin no/ /de las bzlog pa zin par gyur pa ma yin pa ni ma zin pa'o/ /yang zin pa ni zin par gyur pa ste/ bdag tu khas len pa'i phyir ro/ /zin pa ni snga ma bzhin no/ /chu'i khams la sogs pa la yang de bzhin du ci rigs par blta bar bya'o/ /

【J7 明諸色聚大種無缺】

དེ་ལ་གཟུགས་འདུས་པ་ཐམས་ཅད་ལ་ནི་དུས་ཐམས་ཅད་དུ་འབྱུང་བ་ཆེན་པོ་ཐམས་ཅད་ཀྱི་ཁམས་ཡོད་དོ། འདི་ལྟ་སྟེ། ཤིང་སྐམ་པོ་གཙུབས་པ་ལས་མེ་འབྱུང་བ་དང༌། དེ་བཞིན་དུ་རྡོ་བརྡབས་པ་ལས་མེ་འབྱུང་བ་དང༌། དེ་བཞིན་དུ་ལྕགས་དང་དངུལ་དང་གསེར་ལ་སོགས་པ་མེ་འཇེབས་པས་བསྲེགས་ན࿒བརྐྱང་བརྐྱང་པོར་འགྱུར་བ་དང༌། དེ་བཞིན་དུ་ཆུ་ཤེལ་ལས་ཆུ་འབྱུང་བ་དང༌། དེ་བཞིན་དུ་རྫུ་འཕྲུལ་ཅན་གྱི་སེམས་ཀྱི་མོས་པའི་དབང་གིས་ས་ལ་སོགས་པ་དང༌། གསེར་ལ་སོགས་པ་འབྱུང་བར་སྣང་ངོ༌། །

de la gzugs 'dus pa thams cad la ni dus thams cad du 'byung ba chen po thams cad kyi khams yod do/ 'di lta ste/ shing skam po gtsubs pa las me 'byung ba dang/ de bzhin du rdo brdabs pa las me 'byung ba dang/ de bzhin du lcags dang dngul dang gser la sogs pa me 'jebs pas bsregs na brkyang brkyang por 'gyur ba dang/ de bzhin du chu shel las chu 'byung ba dang/ de bzhin du rdzu 'phrul can gyi sems kyi mos pa'i dbang gis sa la sogs pa dang/ gser la sogs pa 'byung bar snang ngo/ /

【J8 明三類色聚差別】

གཟུགས་འདུས་པ་དེ་ཡང་རྒྱུ་རྣམ་པ་གསུམ་གྱིས་འཇུག་པར་འགྱུར་ཏེ། རྒྱས་པ་ལས་བྱུང་བ་དང༌། རྒྱུ་མཐུན་པ་ལས་བྱུང་བ་དང༌། རྣམ་པར་སྨིན་པ་ལས་བྱུང་བའོ། །དེ་ལ་རྒྱས་པ་ལས་བྱུང་བ་ནི་རྣམ་པ་གཉིས་ཏེ། ཡུལ་ལ་ཁྱབ་པའི་རྒྱས་པ་ལས་བྱུང་བ་དང༌། མཚན་ཉིད་བརྟས་པར་བྱེད་པའི་རྒྱས་པ་ལས་བྱུང་བའོ། །རྒྱུ་མཐུན་པ་ལས་བྱུང་བ་ནི་རྣམ་པ་བཞི་སྟེ། རྒྱས་པའི་རྒྱུ་མཐུན་པ་ལས་བྱུང་བ་དང༌། རྣམ་པར་སྨིན་པའི་རྒྱུ་མཐུན་པ་ལས་བྱུང་བ་དང༌། ࿒གྱུར་པའི་རྒྱུ་མཐུན་པ་ལས་བྱུང་བ་དང༌། །རང་བཞིན་གྱི་རྒྱུ་མཐུན་པ་ལས་བྱུང་བའོ། །རྣམ་པར་སྨིན་པ་ལས་བྱུང་བ་ནི་རྣམ་པ་གཉིས་ཏེ། རྣམ་པར་སྨིན་པར་སྐྱེས་པ། རྣམ་པར་སྨིན་པར་བྱུང་བ་དང༌། རྣམ་པར་སྨིན་པ་ལས་སྐྱེས་པ། རྣམ་པར་སྨིན་པ་ལས་བྱུང་པའོ། །

gzugs 'dus pa de yang rgyu rnam pa gsum gyis 'jug par 'gyur te/ rgyas pa las byung ba dang/ rgyu mthun pa las byung ba dang/ rnam par smin pa las byung ba'o/ /de la rgyas pa las byung ba ni rnam pa gnyis te/ yul la khyab pa'i rgyas pa las byung ba dang/ mtshan nyid brtas par byed pa'i rgyas pa las byung ba'o/ /rgyu mthun pa las byung ba ni rnam pa bzhi ste/ rgyas pa'i rgyu mthun pa las byung ba dang/ rnam par smin pa'i rgyu mthun pa las byung ba dang/ gyur pa'i rgyu mthun pa las byung ba dang/ /rang bzhin gyi rgyu mthun pa las byung ba'o/ /rnam par smin pa las byung ba ni rnam pa gnyis te/ rnam par smin par skyes pa/ rnam par smin par byung ba dang/ rnam par smin pa las skyes pa/ rnam par smin pa las byung pa'o/ /

【J9 明色聚依六處轉】

གཟུགས་འདུས་པ་དེ་ཡང་མདོར་བསྡུ་ན། གནས་དྲུག་ལ་བརྟེན་ནས་འཇུག་སྟེ། གཞིའི་གནས་དང༌། རྟེན་གྱི་གནས་དང༌། ཡོ་བྱད་ཀྱི་གནས་དང༌། དབང་པོའི་རྟེན་གྱི་གནས་དང༌། དབང་བོའི་གནས་དང༌། ཏིང་ངེ་འཛིན་གྱི་སྤྱོད་ཡུལ་གྱི་གནས་སོ། །

gzugs 'dus pa de yang mdor bsdu na/ gnas drug la brten nas 'jug ste/ gzhi'i gnas dang/ rten gyi gnas dang/ yo byad kyi gnas dang/ dbang po'i rten gyi gnas dang/ dbang bo'i gnas dang/ ting nge 'dzin gyi spyod yul gyi gnas so/ /

【H2 明相應品】【I1 標心及五十三心所法】

དེ་ལ་སེམས་དང་སེམས་ལས་བྱུང་བའི་ཚོགས་ལ། སེམས་ཀྱང་དམིགས་ལ། སེམས་ལས་བྱུང་བ་ལྔ་བཅུ་རྩ་གཅིག་པོ་ཇི་སྐད་སྨོས་པ་འདི་ལྟ་སྟེ། ཡིད་ལ་བྱེད་པ་ལ་སོགས་པ་ནས། རྟོག་པ་དང་དཔྱོད་པ་ལ་ཐུག་པའི་བར་དག་ཀྱང་དམིགས་སོ། །

de la sems dang sems las byung ba'i tshogs la/ sems kyang dmigs la/ sems las byung ba lnga bcu rtsa gcig po ji skad smos pa 'di lta ste/ yid la byed pa la sogs pa nas/ rtog pa dang dpyod pa la thug pa'i bar dag kyang dmigs so/ /

【I2 以一切辨五位心所差別】

སེམས་ལས་བྱུང་བའི་ཆོས་དེ་དག་ལས། དུ་ཞིག་ས་ཐམས་ཅད་པ། སེམས་ཅན་ཐམས་ཅད་དུ། དུས་ཐམས་ཅད་དུ། ཐམས་ཅད་འབྱུང་ཞེ་ན། སྨྲས་པ། ཡིད་ལ་བྱེད་པ་ལ་སོགས་པ་ནས་སེམས་པ་ལ་ཐུག་པ་ཡན་ཆད་ལྔ་པོ་རྣམས་སོ། །དུ་ཞིག་ས་ཐམས་ཅད་པ། ཐམས་ཅད་དུ་འབྱུང་ལ། དུས་ཐམས་ཅད་དུ་མ་ཡིན་ཞིང༌། ཐམས་ཅད་མ་ཡིན་ཞེ་ན། ལྔ་ཁོ་ན་སྟེ། འདུན་པ་ནས་ཤེས་རབ་ལ་ཐུག་པ་ཡན་ཆད་དོ། །དུ་ཞིག་དགེ་བ་ཁོ་ན་ཡིན་ལ། ཐམས་ཅད་དུ་མ་ཡིན་མོད་ཀྱི། ས་ཐམས་ཅད་པ་ཡིན་ཏེ། དུས་ཐམས་ཅད་དུ་མ་ཡིན་ལ། ཐམས་ཅད་ཀྱང་མ་ཡིན་ཞེ་ན། དད་པ་ལ་སོགས་པ་ནས། རྣམ་པར་མའི་འཚེ་བ་ལ་ཐུག་པ་ཡན་ཆད་དོ། །དུ་ཞིག་ཉོན་མོངས་ཅན་ཁོ་ན་ཡིན་ལ།ས་ཐམས་ཅད་པ་ཡང་མ་ཡིན༑ དུས་ཐམས་ཅད་དུ་ཡང་མ་ཡིན། ཐམས་ཅད་ཀྱང་མ་ཡིན་ཞེ་ན། འདོད་ཆགས་ལ་སོགས་པ་ནས། ཤེས་བཞིན་མ་ཡིན་པ་ལ་ཐུག་པ་ཡན་ཆད་དོ། །དུ་ཞིག་ཐམས་ཅད་དུ་འབྱུང་ལ། ས་ཐམས་ཅད་པ་མ་ཡིན། དུས་ཐམས་ཅད་དུ་མ་ཡིན། ཐམས་ཅད་ཀྱང་མ་ཡིན་ཞེ་ན། འགྱོད་པ་ལ་སོགས་པ་ནས་སྤྱོད་པ་ལ་ཐུག་པ་ཡན་ཆད་དོ། །

sems las byung ba'i chos de dag las/ du zhig sa thams cad pa/ sems can thams cad du/ dus thams cad du/ thams cad 'byung zhe na/ smras pa/ yid la byed pa la sogs pa nas sems pa la thug pa yan chad lnga po rnams so/ /du zhig sa thams cad pa/ thams cad du 'byung la/ dus thams cad du ma yin zhing/ thams cad ma yin zhe na/ lnga kho na ste/ 'dun pa nas shes rab la thug pa yan chad do/ /du zhig dge ba kho na yin la/ thams cad du ma yin mod kyi/ sa thams cad pa yin te/ dus thams cad du ma yin la/ thams cad kyang ma yin zhe na/ dad pa la sogs pa nas/ rnam par ma'i 'tshe ba la thug pa yan chad do/ /du zhig nyon mongs can kho na yin la/sa thams cad pa yang ma yin| dus thams cad du yang ma yin/ thams cad kyang ma yin zhe na/ 'dod chags la sogs pa nas/ shes bzhin ma yin pa la thug pa yan chad do/ /du zhig thams cad du 'byung la/ sa thams cad pa ma yin/ dus thams cad du ma yin/ thams cad kyang ma yin zhe na/ 'gyod pa la sogs pa nas spyod pa la thug pa yan chad do/ /

【I3 辨由根境等諸識生】

དེ་ལ་དབང་པོ་ཡང་ཡོངས་སུ་མ་ཉམས་ཤིང༌། ཡུལ་ཡང་སྣང་བར་གྱུར་ལ། དེའི་འོག་ཏུ་དེ་དང་འབྱུང་བ་ཡིད་ལ་བྱེད་པ་ཉེ་བར་གནས་པར་གྱུར་ན། རྣམ་པར་ཤེས་པ་འབྱུང་བར་འགྱུར་རོ། །དབང་པོ་ཡོངས་སུ་མ་ཉམས་པ་ཇི་ལྟ་བུ་ཡིན་ཞེ་ན། རྒྱུ་གཉིས་ཀྱིས་ཏེ།མ་རུང་བར་མ་གྱུར་པ་དང༌། རྟུལ་བའི་རང་བཞིན་མ་ཡིན་པས་སོ། །ཡུལ་སྣང་བར་གྱུར་པ་ཇི་ལྟ་བུ་ཡིན་ཞེ་ན། འདི་ལྟ་སྟེ། རྟེན་ཏམ། ངོ་བོ་ཉིད་དམ། ཡུལ་ལམ། དུས་སམ། གསལ་བའམ། མི་གསལ་བའམ། དངོས་པོ་མཐའ་དག་གམ་ཕྱོགས་གཅིག་ཀྱང་རུང་སྟེ། གལ་ཏེ་སྒྲིབ་པ་བཞི་པོ་དག་གིས་མ་བསྒྲིབས་པ་དང༌། མ་བསྐལ་པ་ཡིན་ཏེ། སྒྲིབ་གཡོག་གི་སྒྲིབ་པ་དང༌། མི་སྣང་བར་བྱེད་པ་དང༌། ཟིལ་གྱིས་ནོན་པ་དང༌། མིག་སླུ་བར་བྱེད་པས་མ་བསྒྲིབས་ཤིང༌། ཡུལ་གྱིས་བསྐལ་པ་དང༌། ཆུང་དུས་བསྐལ་པ་གཉིས་ཀྱིས་མ་བསྐལ་པའོ༑ །དེ་དང་འབྱུང་བ་ཡིན་ལ་བྱེད་པ་ཇི་ལྟར་འབྱུང་བར་འགྱུར་ཞེ་ན། རྣམ་པ་བཞིས་འགྱུར་ཏེ་འདུན་པའི་སྟོབས་དང༌། དྲན་པའི་སྟོབས་དང༌། ཡུལ་གྱི་སྟོབས་དང༌། གོམས་པའི་སྟོབས་ཀྱིས་འབྱུང་བར་འགྱུར་རོ། །འདུན་པའི་སྟོབས་ཀྱིས་ཇི་ལྟ་བུ་ཞེ་ན། གང་རྗེས་སུ་ཆགས་པ་དེར་སེམས་ཤས་ཆེར་འཇུག་པ་འབྱུང་བའོ། །དྲན་པའི་སྟོབས་ཀྱིས་ཇི་ལྟ་བུ་ཞེ་ན། གང་དུ་ཤིན་ཏུ་མཚན་མ་བཟུང་བ་དང༌། ཤིན་ཏུ་རབ་ཏུ་བཀྲ་བར་བཟུང་བ་དེར་སེམས་ཤས་ཆེར་འཇུག་པ་འབྱུང་བའོ། །ཡུལ་གྱི་སྟོབས་ཀྱིས་ཇི་ལྟ་བུ་ཞེ་ན། གང་ན་ཡུལ་ཆེར་རགས་པའམ། ཆེས་ཡིད་དུ་འོང་བ་ཉེ་བར་གནས་པ་དེར་སེམས་ཤས་ཆེར་འཇུག་པ་འབྱུང་བའོ། །གོམས་པའི་སྟོབས་ཀྱིས་ཇི་ལྟ་བུ་ཞེ་ན། ཤིན་ཏུ་འདྲིས་ཤིང༌། ཤིན་ཏུ་ཡོངས་སུ་འདྲིས་པར་གྱུར་པ་གང་ཡིན་པ་དེར་སེམས་ཤས་ཆེར་འཇུག་པ་འབྱུང་བའོ། ། དེ་ལྟ་མ་ཡིན་ན་དམིགས་པ་གཅིག་ལ་རྟག་ཏུ་ཡིད་ལ་བྱེད་པ࿒རྣམ་པ་གཅིག་པུ་འབྱུང་བར་འགྱུར་རོ། །

de la dbang po yang yongs su ma nyams shing/ yul yang snang bar gyur la/ de'i 'og tu de dang 'byung ba yid la byed pa nye bar gnas par gyur na/ rnam par shes pa 'byung bar 'gyur ro/ /dbang po yongs su ma nyams pa ji lta bu yin zhe na/ rgyu gnyis kyis te/ma rung bar ma gyur pa dang/ rtul ba'i rang bzhin ma yin pas so/ /yul snang bar gyur pa ji lta bu yin zhe na/ 'di lta ste/ rten tam/ ngo bo nyid dam/ yul lam/ dus sam/ gsal ba'am/ mi gsal ba'am/ dngos po mtha' dag gam phyogs gcig kyang rung ste/ gal te sgrib pa bzhi po dag gis ma bsgribs pa dang/ ma bskal pa yin te/ sgrib g.yog gi sgrib pa dang/ mi snang bar byed pa dang/ zil gyis non pa dang/ mig slu bar byed pas ma bsgribs shing/ yul gyis bskal pa dang/ chung dus bskal pa gnyis kyis ma bskal pa'o| /de dang 'byung ba yin la byed pa ji ltar 'byung bar 'gyur zhe na/ rnam pa bzhis 'gyur te 'dun pa'i stobs dang/ dran pa'i stobs dang/ yul gyi stobs dang/ goms pa'i stobs kyis 'byung bar 'gyur ro/ /'dun pa'i stobs kyis ji lta bu zhe na/ gang rjes su chags pa der sems shas cher 'jug pa 'byung ba'o/ /dran pa'i stobs kyis ji lta bu zhe na/ gang du shin tu mtshan ma bzung ba dang/ shin tu rab tu bkra bar bzung ba der sems shas cher 'jug pa 'byung ba'o/ /yul gyi stobs kyis ji lta bu zhe na/ gang na yul cher rags pa'am/ ches yid du 'ong ba nye bar gnas pa der sems shas cher 'jug pa 'byung ba'o/ /goms pa'i stobs kyis ji lta bu zhe na/ shin tu 'dris shing/ shin tu yongs su 'dris par gyur pa gang yin pa der sems shas cher 'jug pa 'byung ba'o/ / de lta ma yin na dmigs pa gcig la rtag tu yid la byed pa rnam pa gcig pu 'byung bar 'gyur ro/ /

【I4 辨心生次第】

རྣམ་པར་ཤེས་པའི་ཚོགས་ལྔའི་སྐད་ཅིག་གཉིས་ལྷན་ཅིག་ཏུ་འབྱུང་བ་ཡང་མེད་ལ། ཕན་ཚུན་གྱི་མཇུག་ཐོགས་སུ་ཕན་ཚུན་འབྱུང་བར་འགྱུར࿒བར་ཡང་མ་ངེས་སོ། ། སྐད་ཅིག་གཅིག་ལ་བྱུང་བའི་རྣམ་པར་ཤེས་པའི་ཚོགས་ལྔ་པོ་དག་གི་མཇུག་ཐོགས་སུ། ཡིད་ཀྱི་རྣམ་པར་ཤེས་པ་ངེས་པར་འབྱུང་བར་འགྱུར་རོ། །དེ་མ་ཐག་ཏུ་གལ་ཏེ་རྣམ་པར་གཡེང་བར་གྱུར་ན་ནི། དེའི་འོག་ཏུ་རྣམ་པར་ཤེས་པ་འམ། རྣམ་པར་ཤེས་པའི་ཚོགས་ལྔ་པོ་དག་ལས་གང་ཡང་རུང་བ་ཞིག་འབྱུང་བར་འགྱུར་རོ། །གལ་ཏེ་རྣམ་པར་གཡེང་བར་མ་གྱུར་ན་ནི། དེའི་འོག་ཏུ་ངེས་པ་ཞེས་བྱ་བ་ཡིད་ཀྱི་རྣམ་པར་ཤེས་པ་གཉིས་པ་འབྱུང་བར་འགྱུར་རོ། །ཡིད་ཀྱི་རྣམ་པར་ཤེས་པ་ཚོལ་བ་དང༌། ངེས་བདེ་གཉིས་ཀྱིས་ཀྱང་དེ་ལ་རྣམ་པར་རྟོག་པར་བྱེད་དོ། །དེ་ལ་ཉོན་མོངས་པ་ཅན་ནམ། དགེ་བའི་ཆོས་ནི་རྒྱུ་གཉིས་པ་རྣམ་པར་རྟོག་པ་དང༌། སྔོན་གྱི་འཕེན་པས་འབྱུང་བར་འགྱུར་ཏེ། དེ་ལ་ཡིད་ཀྱི་རྣམ་པར་ཤེས་པ་ལ་ནི་རྒྱུ་གཉིས་ཀས་འབྱུང་ངོ༌། །རྣམ་པར་ཤེས་པའི་ཚོགས་ལྔ་པོ་དག་ལ་ནི་སྔོན་གྱི་འཕེན་པ་ཁོ་ནས་འབྱུང་ངོ༌། །ཉོན་མོངས་པ་ཅན་དང༌། དགེ་བའི་ཡིད་ཀྱི་རྣམ་པར་ཤེས་པའི་འཕེན࿒པ་ལས་དེ་མ་ཐག་ཏུ་མིག་ལ་སོགས་པའི་རྣམ་པར་ཤེས་པ་ལ་ཉོན་མོངས་པ་ཅན་དང༌། དགེ་བའི་ཆོས་འབྱུང་བར་འགྱུར་གྱི་རྣམ་པར་རྟོག་པས་ནི་མ་ཡིན་ཏེ། དེ་དག་ནི་རྣམ་པར་མི་རྟོག་པའི་ཕྱིར་རོ། །དེ་ཉིད་ཀྱི་ཕྱིར་མིག་ལ་སོགས་པའི་རྣམ་པར་ཤེས་པ་རྣམས་ནི། ཡིད་ཀྱི་རྣམ་པར་ཤེས་པའི་རྗེས་སུ་འཇུག་པ་ཞེས་བྱའོ། །གང་སེམས་གཅིག་གམ། དེའི་ཕྱི་མ་རྣམ་ཤེས་བྱ་བ་དེ་ལ། སེམས་གཅིག་ཏུ་ཇི་ལྟར་བཞག་ཅེ་ན། ཐ་སྙད་གདགས་པའི་སེམས་ཀྱི་སྐད་ཅིག་གིས་བཞག་གི་འཇུག་པའི་སྐད་ཅིག་ནི་མ་ཡིན་ནོ། །ཐ་སྙད་གདགས་པར་སེམས་གཅིག་གང་ཞེ་ན། ཚིག་གཅིག་ལ་བརྟེན་ནས་དངོས་པོ་གཅིག་ལ་དུས་ཇི་ཙམ་གྱིས་རྣམ་པར་རིག་པ་འབྱུང་བ་དེ་ཅམ་ལ་སེམས་གཅིག་ཅེས་བྱའོ། །དེ་དང་འདྲ་བར་རྒྱུ་བ་དེ་ལ་ཡང་གཅིག་ཅེས་བྱའོ། །མི་འདྲ་བ་ནི་དེ་ལས་གཉིས་པ་ཞེས་བྱའོ། །དེ་ལ་ཡིད་ཀྱི་རྣམ་པར་ཤེས་པ་རྩོལ་བ་མེད་ཅིང༌། རྣམ་པར་གཡེང་བར࿒གྱུར་པ་དང༌། དམིགས་པ་མ་འདྲིས་པ་ལ་ནི་འདུན་པ་ལ་སོགས་པ་འཇུག་པ་མེད་དོ། །ཡིད་ཀྱི་རྣམ་པར་ཤེས་པ་དེ་ནི་ཉེ་བར་གནས་པ་ལས་བྱུང་བ་ཞེས་བརྗོད་པར༌བྱས་ཏེ། འདས་པ་ལ་དམིགས་པ་ཁོ་ནའོ། །རྣམ་པར་ཤེས་པའི་ཚོགས་ལྔ་པོ་དག་གི་མཇུག་ཐོགས་སུ་བྱུང་བའི་ཡིད་ལ་ཚོལ་བའམ༑ ངེས་པ་ནི་གལ་ཏེ། དེའི་ཡུལ་དེའི་དམིགས་པ་ཡིན་ན། ད་ལྟར་གྱི་ཡུལ་ཅན་ཁོ་ན་ཞེས་བྱའོ། །

rnam par shes pa'i tshogs lnga'i skad cig gnyis lhan cig tu 'byung ba yang med la/ phan tshun gyi mjug thogs su phan tshun 'byung bar 'gyur bar yang ma nges so/ / skad cig gcig la byung ba'i rnam par shes pa'i tshogs lnga po dag gi mjug thogs su/ yid kyi rnam par shes pa nges par 'byung bar 'gyur ro/ /de ma thag tu gal te rnam par g.yeng bar gyur na ni/ de'i 'og tu rnam par shes pa 'am/ rnam par shes pa'i tshogs lnga po dag las gang yang rung ba zhig 'byung bar 'gyur ro/ /gal te rnam par g.yeng bar ma gyur na ni/ de'i 'og tu nges pa zhes bya ba yid kyi rnam par shes pa gnyis pa 'byung bar 'gyur ro/ /yid kyi rnam par shes pa tshol ba dang/ nges bde gnyis kyis kyang de la rnam par rtog par byed do/ /de la nyon mongs pa can nam/ dge ba'i chos ni rgyu gnyis pa rnam par rtog pa dang/ sngon gyi 'phen pas 'byung bar 'gyur te/ de la yid kyi rnam par shes pa la ni rgyu gnyis kas 'byung ngo/ /rnam par shes pa'i tshogs lnga po dag la ni sngon gyi 'phen pa kho nas 'byung ngo/ /nyon mongs pa can dang/ dge ba'i yid kyi rnam par shes pa'i 'phen pa las de ma thag tu mig la sogs pa'i rnam par shes pa la nyon mongs pa can dang/ dge ba'i chos 'byung bar 'gyur gyi rnam par rtog pas ni ma yin te/ de dag ni rnam par mi rtog pa'i phyir ro/ /de nyid kyi phyir mig la sogs pa'i rnam par shes pa rnams ni/ yid kyi rnam par shes pa'i rjes su 'jug pa zhes bya'o/ /gang sems gcig gam/ de'i phyi ma rnam shes bya ba de la/ sems gcig tu ji ltar bzhag ce na/ tha snyad gdags pa'i sems kyi skad cig gis bzhag gi 'jug pa'i skad cig ni ma yin no/ /tha snyad gdags par sems gcig gang zhe na/ tshig gcig la brten nas dngos po gcig la dus ji tsam gyis rnam par rig pa 'byung ba de cam la sems gcig ces bya'o/ /de dang 'dra bar rgyu ba de la yang gcig ces bya'o/ /mi 'dra ba ni de las gnyis pa zhes bya'o/ /de la yid kyi rnam par shes pa rtsol ba med cing/ rnam par g.yeng bar gyur pa dang/ dmigs pa ma 'dris pa la ni 'dun pa la sogs pa 'jug pa med do/ /yid kyi rnam par shes pa de ni nye bar gnas pa las byung ba zhes brjod parbyas te/ 'das pa la dmigs pa kho na'o/ /rnam par shes pa'i tshogs lnga po dag gi mjug thogs su byung ba'i yid la tshol ba'am| nges pa ni gal te/ de'i yul de'i dmigs pa yin na/ da ltar gyi yul can kho na zhes bya'o/ /

【I5 明心心所行相】

དེ་ལ་རྣམ་པར་ཤེས་པས་ནི་དངོས་པོ་མཐའ་དག་གི་མཚན་ཉིད་རྣམ་པར་ཤེས་པར་བྱེད་དོ། །དེ་ཉིད་རྣམ་པར་རིག་པར་མ་གྱུར་པ་ནི། རྣམ་པར་ཤེས་པར་བྱ་བའི་མཚན་ཉིད་ཅེས་བྱ་སྟེ། དེ་ནི་ཡིད་ལ་བྱེད་པས་རྣམ་པར་ཤེས་པར་བྱེད་དོ། །དེ་ཉིད་ལ་སྡུག་པ་དང་མི་སྡུག་པ་དང་གཉིས་ཀ་ལས་བཟློག་པའི་མཚན་ཉིད་གང་ཡིན་པ་དེ་ནི་རེག་པས་རིག་པར་བྱེད་དོ། །དེ་ཉིད་ལ་ཕན་པ་དང་གནོད་པ་དང༌། གཉིས་ཀ་ལས་བཟློག་པའི་མཚན་ཉིད་གང་ཡིན་པ་དེ་ནི་ཚོར་བས་རིག་པར་བྱེད་དོ། །དེ་ཉིད་ལ་ཐ་སྙད་ཀྱི་མཚན་མའི་མཚན་ཉིད་གང་ཡིན་པ་ནི་འདུ་ཤེས་ཀྱིས་རིག་པར་བྱེད་དོ། །དེ་ཉིད་ལ་ཡང་དག་པ་དང་ལོག་པ་དང་གཉིས་ཀ་ལས་བཟློག་པའི་བསྒྲུབ་པའི་མཚན་མའི་མཚན་ཉིད་གང་ཡིན་པ་དེ་ནི་སེམས་པས་རིག་པར་བྱེད་དེ། དེ་ལྟ་བས་ན་སེམས་ལས་བྱུང་བ་ཡིད་ལ་བྱེད་པ་ལ་སོགས་པ་ནས། སེམས་པ་ལ་ཐུག་པ་དེ་དག་ནི་ས་ཐམས་ཅད་པ། ཐམས་ཅད་ལ་དུས་ཐམས་ཅད་དུ་ཐམས་ཅད་འབྱུང་བར་འགྱུར་རོ༑ །

de la rnam par shes pas ni dngos po mtha' dag gi mtshan nyid rnam par shes par byed do/ /de nyid rnam par rig par ma gyur pa ni/ rnam par shes par bya ba'i mtshan nyid ces bya ste/ de ni yid la byed pas rnam par shes par byed do/ /de nyid la sdug pa dang mi sdug pa dang gnyis ka las bzlog pa'i mtshan nyid gang yin pa de ni reg pas rig par byed do/ /de nyid la phan pa dang gnod pa dang/ gnyis ka las bzlog pa'i mtshan nyid gang yin pa de ni tshor bas rig par byed do/ /de nyid la tha snyad kyi mtshan ma'i mtshan nyid gang yin pa ni 'du shes kyis rig par byed do/ /de nyid la yang dag pa dang log pa dang gnyis ka las bzlog pa'i bsgrub pa'i mtshan ma'i mtshan nyid gang yin pa de ni sems pas rig par byed de/ de lta bas na sems las byung ba yid la byed pa la sogs pa nas/ sems pa la thug pa de dag ni sa thams cad pa/ thams cad la dus thams cad du thams cad 'byung bar 'gyur ro| /

【I6 明遍行別境二位心所體業差別】

ཡིད་ལ་བྱེད་པ་གང་ཞེ་ན། སེམས་ཀྱི་འཇུག་པའོ། །རིག་པ་གང་ཞེ་ན། གསུམ་འདུས་པའོ། །ཚོར་བ་གང་ཞེ་ན་མྱོང་བའོ། །འདུ་ཤེས་གང་ཞེ་ན། ཀུན་ཤེས་པའོ། །སེམས་པ་གང་ཞེ་ན། སེམས་མངོན་པར་འདུ་བྱེད་པའོ། །འདུས་པ་གང་ཞེ་ན། གང་འདོད་པའི་དངོས་པོ་དེ་དང་དེ་ལ་དེའི་རྗེས་སུ་འགྲོ་ཞིང་བྱེད་འདོད་པའོ། །མོས་པ་གང་ཞེ་ན། གང་ངེས་པའི་དངོས་པོ་དེ་དང་དེ་ལ་དེའི་རྗེས་སུ་འགྲོ་ཞིང་ངེས་པར་འཛིན་ནུས་པའོ། །དྲན་པ་གང་ཞེ་ན། གང་འདྲིས་པའི་དངོས་པོ་དེ་དང་དེ་ལ་དེའི་རྗེས་སུ་འགྲོ་ཞིང་མངོན་པར་བརྗོད་པའོ༑ །ཏིང་ངེ་འཛིན་གང་ཞེ་ན། གང་བརྟག་པའི་དངོས་པོ་དེ་དང་དེ་ལ་དེའི་རྗེས་སུ་འགྲོ་ཞིང་ངེས་པར་སེམས་པ་ལ་བརྟེན་ནས་སེམས་རྩེ་གཅིག་པའོ། །ཤེས་རབ་གང་ཞེ་ན། གང་བརྟག་པའི་དངོས་པོ་ཉིད་དེ་དང་དེ་ལ་དེའི་རྗེས་སུ་འགྲོ་ཞིང༌། ཆོས་རྣམས་ལ་རབ་ཏུ་རྣམ་པར་འབྱེད་པ་སྟེ།རིགས་པས་བསྐྱེད་པའམ། རིགས་པ་མ་ཡིན་པས་བསྐྱེད་པའམ། རིགས་པས་བསྐྱེད་པ་ཡང་མ་ཡིན་རིགས་པ་མ་ཡིན་པས་བསྐྱེད་པ་ཡང་མ་ཡིན་པའོ། །དེ་ལ་ཡིད་ལ་བྱེད་པ་ལས་ཅི་བྱེད་ཅེ་ན། སེམས་གཏོད་པའི་ལས་བྱེད་དོ། །རེག་པ་ལས་ཅི་བྱེད་ཅེ་ན། ཚོར་བ་དང༌། འདུ་ཤེས་དང༌། སེམས་པ་རྣམས་ཀྱི་གནས་སྦྱིན་པའི་ལས་བྱེད་དོ། །ཚོར་བ་ལས་ཅི་བྱེད་ཅེ་ན།སྲིད་པ་སྐྱེ་བ་དང༌། བཏང་སྙོམས་སུ་འཇོག་པའི་ལས་བྱེད་དོ། །འདུ་ཤེས་ལས་ཅི་བྱེད་ཅེ་ན། དམིགས་བ་ལ་སེམས་མཚན་མར་འཛིན་པའི་ཐ་སྙད་ཀྱི་ལས་བྱེད་དོ། །སེམས་པ་ལས་ཅི་བྱེད་ཅེ་ན། རྟོག་པ་དང༌། ལུས་དང༌། ངག་གི་ལས་ལ་སོགས་པ་སློང་བའི་ལས་བྱེད་དོ། །འདུན་པ་ལས་ཅི་བྱེད་ཅེ་ན། བརྩོན་འགྲུས་རྩོམ་པ་སྐྱེད་པའི་ལས་བྱེད་དོ། །མོས་པ་ལས་ཅི་བྱེད་ཅེ་ན། ཡོན་ཏན་ནམ་ཉེས་པའམ། གཉི་ག་མ་ཡིན་པས་དམིགས་པ་ལ་དགའ་བར་བྱེད་པའི་ལས་བྱེད་དོ། །དྲན་པ་ལས་ཅི་བྱེད་ཅེ་ན། ཡུན་རིང་པོ་ནས་བསམས་པ་དང༌། བྱས་པ་དང༌། སྨྲས་པ་དང༌། དྲན་པ་ལས་རྗེས་སུ་དྲན་པའི་ལས་བྱེད་དོ། །ཏིང་ངེ་འཛིན་ལས་ཅི་བྱེད་ཅེ་ན། ཡེ་ཤེས་ཀྱི་གནས་སྦྱིན་པའི་ལས་བྱེད་དོ། །ཤེས་རབ་ལས་ཅི་བྱེད་ཅེ་ན། སྤྲོས་པ་རྒྱུ་བ་དང༌། ཀུན་ནས་ཉོན་མོངས་པ་དང༌། རྣམ་པར་བྱང་བ་དང༌། མཐུན་པ་ལ་སྤྱོད་པའི་ལས་བྱེད་དོ། །

yid la byed pa gang zhe na/ sems kyi 'jug pa'o/ /rig pa gang zhe na/ gsum 'dus pa'o/ /tshor ba gang zhe na myong ba'o/ /'du shes gang zhe na/ kun shes pa'o/ /sems pa gang zhe na/ sems mngon par 'du byed pa'o/ /'dus pa gang zhe na/ gang 'dod pa'i dngos po de dang de la de'i rjes su 'gro zhing byed 'dod pa'o/ /mos pa gang zhe na/ gang nges pa'i dngos po de dang de la de'i rjes su 'gro zhing nges par 'dzin nus pa'o/ /dran pa gang zhe na/ gang 'dris pa'i dngos po de dang de la de'i rjes su 'gro zhing mngon par brjod pa'o| /ting nge 'dzin gang zhe na/ gang brtag pa'i dngos po de dang de la de'i rjes su 'gro zhing nges par sems pa la brten nas sems rtse gcig pa'o/ /shes rab gang zhe na/ gang brtag pa'i dngos po nyid de dang de la de'i rjes su 'gro zhing/ chos rnams la rab tu rnam par 'byed pa ste/rigs pas bskyed pa'am/ rigs pa ma yin pas bskyed pa'am/ rigs pas bskyed pa yang ma yin rigs pa ma yin pas bskyed pa yang ma yin pa'o/ /de la yid la byed pa las ci byed ce na/ sems gtod pa'i las byed do/ /reg pa las ci byed ce na/ tshor ba dang/ 'du shes dang/ sems pa rnams kyi gnas sbyin pa'i las byed do/ /tshor ba las ci byed ce na/srid pa skye ba dang/ btang snyoms su 'jog pa'i las byed do/ /'du shes las ci byed ce na/ dmigs ba la sems mtshan mar 'dzin pa'i tha snyad kyi las byed do/ /sems pa las ci byed ce na/ rtog pa dang/ lus dang/ ngag gi las la sogs pa slong ba'i las byed do/ /'dun pa las ci byed ce na/ brtson 'grus rtsom pa skyed pa'i las byed do/ /mos pa las ci byed ce na/ yon tan nam nyes pa'am/ gnyi ga ma yin pas dmigs pa la dga' bar byed pa'i las byed do/ /dran pa las ci byed ce na/ yun ring po nas bsams pa dang/ byas pa dang/ smras pa dang/ dran pa las rjes su dran pa'i las byed do/ /ting nge 'dzin las ci byed ce na/ ye shes kyi gnas sbyin pa'i las byed do/ /shes rab las ci byed ce na/ spros pa rgyu ba dang/ kun nas nyon mongs pa dang/ rnam par byang ba dang/ mthun pa la spyod pa'i las byed do/ /

【H3 辨三世】

དེ་ལ་དུས་གསུམ་རྣམ་པར་གཞག་པ་ཇི་ལྟ་བུ་ཡིན་ཞེ་ན། ས་བོན་རྣམས་ཀྱི་ནི་ཆོས་དེ་ལས་ཐ་མི་དད་པས་ན། འབྲས་བུ་བྱིན་མ་བྱིན་ལས་ཆོས་དེ་རྣམ་པར་གཞག་པ་བཞིན་དུ་དེ་ཡང་རྣམ་པར་གཞག་གོ། །འབྲས་བུ་རྣམས་ཀྱི་ནི་འགགས་པའི་མཚན་ཉིད་གང་I1 標名ཡིན་པ་དེ་ནི་འདས་པའོ། །རྒྱུ་ཡོད་ལ་མ་བྱུང་བའི་མཚན་ཉིད་ནི་མ་འོངས་པའོ། །བྱུང་ལ་མ་འགགས་པའི་མཚན་ཉིད་ནི་ད་ལྟར་བྱུང་བའོ། །

de la dus gsum rnam par gzhag pa ji lta bu yin zhe na/ sa bon rnams kyi ni chos de las tha mi dad pas na/ 'bras bu byin ma byin las chos de rnam par gzhag pa bzhin du de yang rnam par gzhag go/ /'bras bu rnams kyi ni 'gags pa'i mtshan nyid gang [I1 標名]yin pa de ni 'das pa'o/ /rgyu yod la ma byung ba'i mtshan nyid ni ma 'ongs pa'o/ /byung la ma 'gags pa'i mtshan nyid ni da ltar byung ba'o/ /

【H4 四相】

སྐྱེ་བ་དང༌། རྒ་བ་དང༌། གནས་པ་དང༌། མི་རྟག་པ་ཉིད་ཇི་ལྟར་རྣམ་པར་གཞག་ཅེ་ན། རྣམ་པར་ཤེས་པའི་རྒྱུད་ཐམས་ཅད་ལ་ནི་ས་བོན་གྱི་རྒྱུད་ཐམས་ཅད་ལྷན་ཅིག་རྒྱུ་བར་རྣམ་པར་གཞག་སྟེ། རྐྱེན་ཡོད་ལ། རྐྱེན་ཡོད་པའི་དབང་གིས་རྒྱུད༌སྔ་ནས་མ་བྱུང་བ་ལས་དང་པོ་ཆོས་གང་འབྱུང་བ་དེ་ནི་འདུས་བྱས་ཀྱི་མཚན་ཉིད་སྐྱེ་བ་ཞེས་བྱའོ། །དེ་ཉིད་གཞན་དུ་འགྱུར་བ་ནི་རྒ་བའོ། །དེ་ལ་ཡང་རྣམ་པ་གཉིས་ཏེ། གཞན་ཉིད་དུ་གཞན་དུ་འགྱུར་བ་དང༌། ཐ་དད་པས་གཞན་དུ་འགྱུར་རོ། །དེ་ལ་འདྲ་བར་འབྱུང་བ་ནི་གཞན་ཉིད་དུ་གཞན་དུ་འགྱུར་བའོ། །མི་འདྲ་བར་འབྱུང་བ་ནི་ཐ་དད་པར་གཞན་དུ་འགྱུར་བའོ། །སྐྱེས་མ་ཐག་པའི་སྐྱེ་བ་ཙམ་གྱི་སྐད་ཅིག་རྗེས་སུ་འཇུག་པ་ནི་གནས་པའོ། སྐྱེ༌བ་ནི་སྐད་ཅིག་ཕན་ཆད་སྐད་ཅིག་མི་གནས་པ་ནི་མི་རྟག་པ་ཉིད་དེ། དེ་དག་ཀྱང་ཆོས་དེ་ཉིད་ཀྱི་དུས་ཀྱི་བྱེ་བྲག་ལས་མཚན་ཉིད་བཞིར་འགྱུར་རོ། །

skye ba dang/ rga ba dang/ gnas pa dang/ mi rtag pa nyid ji ltar rnam par gzhag ce na/ rnam par shes pa'i rgyud thams cad la ni sa bon gyi rgyud thams cad lhan cig rgyu bar rnam par gzhag ste/ rkyen yod la/ rkyen yod pa'i dbang gis rgyudsnga nas ma byung ba las dang po chos gang 'byung ba de ni 'dus byas kyi mtshan nyid skye ba zhes bya'o/ /de nyid gzhan du 'gyur ba ni rga ba'o/ /de la yang rnam pa gnyis te/ gzhan nyid du gzhan du 'gyur ba dang/ tha dad pas gzhan du 'gyur ro/ /de la 'dra bar 'byung ba ni gzhan nyid du gzhan du 'gyur ba'o/ /mi 'dra bar 'byung ba ni tha dad par gzhan du 'gyur ba'o/ /skyes ma thag pa'i skye ba tsam gyi skad cig rjes su 'jug pa ni gnas pa'o/ skyeba ni skad cig phan chad skad cig mi gnas pa ni mi rtag pa nyid de/ de dag kyang chos de nyid kyi dus kyi bye brag las mtshan nyid bzhir 'gyur ro/ /

【H5 四緣】【I1 標名】

རྐྱེན་ནི་བཞི་སྟེ། རྒྱུའི་རྐྱེན་དང༌། མཚུངས་པ་དེ་མ་ཐག་པའི་རྐྱེན་དང༌། དམིགས་པའི་རྐྱེན་དང༌། བདག་པོའི་རྐྱེན་དང༌།

rkyen ni bzhi ste/ rgyu'i rkyen dang/ mtshungs pa de ma thag pa'i rkyen dang/ dmigs pa'i rkyen dang/ bdag po'i rkyen dang/

【I2 總出四緣體】

དེ་ལ་ས་བོན་གྱི་རྒྱུའི་རྐྱེན་ཏེ། མཚུངས་པ་དེ་མ་ཐག་པའི་རྐྱེན་ནི། རྣམ་པར་ཤེས་པ་གང་གི་མཇུག་ཐོགས་སུ་རྣམ་པར་ཤེས་པ་གང་དག་འབྱུང་བར་ངེས་པ་དེ་ནི་དེ་དག་གི་མཚུངས་པ་དེ་མ་ཐག་པའི་རྐྱེན་ཏོ། །དམིགས་པའི་རྐྱེན་ནི་སེམས་དང་སེམས་ལས་བྱུང་བའི་ཆོས་གང་དག་གི་དམིགས་པ་གང་ཡིན་པའོ། །བདག་པོའི་རྐྱེན་ནི་ས་བོན་མ་གཏོགས་པའི་གནས་གང་ཡིན་པ་སྟེ། འདི་ལྟ་སྟེ། མིག་གི་རྣམ་པར་ཤེས་པའི་མིག་དང༌། དེའི་གྲོགས་སུ་གཏོགས་པའི་ཆོས་གང་ཡིན་པ་རྣམས་སོ། །རྣམ་པར་ཤེས་པ་ལྷག་མ་རྣམས་ཀྱང་དེ་དང་འདྲ་བ་སྟེ། འདོད་པ་དང་མི་འདོད་པའི་འབྲས་བུ་ཡོངས་སུ་འཛིན་པའི་ཕྱིར། དགེ་བ་དང་མི་དགེ་བ་ཉིད་གང་ཡིན་པ་དང༌། དེ་ལྟ་བུ་དང་མཐུན་པ་རྣམས་ནི་བདག་པོའི་རྐྱེན་ཏོ། །

de la sa bon gyi rgyu'i rkyen te/ mtshungs pa de ma thag pa'i rkyen ni/ rnam par shes pa gang gi mjug thogs su rnam par shes pa gang dag 'byung bar nges pa de ni de dag gi mtshungs pa de ma thag pa'i rkyen to/ /dmigs pa'i rkyen ni sems dang sems las byung ba'i chos gang dag gi dmigs pa gang yin pa'o/ /bdag po'i rkyen ni sa bon ma gtogs pa'i gnas gang yin pa ste/ 'di lta ste/ mig gi rnam par shes pa'i mig dang/ de'i grogs su gtogs pa'i chos gang yin pa rnams so/ /rnam par shes pa lhag ma rnams kyang de dang 'dra ba ste/ 'dod pa dang mi 'dod pa'i 'bras bu yongs su 'dzin pa'i phyir/ dge ba dang mi dge ba nyid gang yin pa dang/ de lta bu dang mthun pa rnams ni bdag po'i rkyen to/ /

【I3 別指於心以顯四緣】

དེ་ལ་ས་བོན་ལས་ནི་རྒྱུའི་རྐྱེན་རྣམ་པར་གཞག་གོ། །ངོ་བོ་ཉིད་ལས་ནི་མཚུངས་པ་དེ་མ་ཐག་པའི་རྐྱེན་རྣམ་པར་གཞག་གོ། །དམིགས་པ་ལས་ནི་དེ་ཉིད་རྣམ་པར་གཞག་གོ། །གནས་དང་གྲོགས་ལ་སོགས་པ་ལས་ནི་བདག་པོའི་རྐྱེན་རྣམ་པར་གཞག་གོ། །རྣམ་པར་ཤེས་པ་འབྱུང་བའི་རྒྱུ་གང་དག་ཡིན་པ་དང༌། རྐྱེན་གང་དག་ཡིན་པ་ཞེས་གང་བསྟན་པ་དེ་ལ། བཞི་པོ་འདི་དག་ཉིད་ལ་རྒྱུའི་རྐྱེན་གཅིག་པོ་ནི། རྒྱུ་ཡང་ཡིན་ལ། རྐྱེན་ཡང་ཡིན་ནོ། །ལྷག་མ་རྣམས་ནི་རྐྱེན་ཉིད་དོ། །

de la sa bon las ni rgyu'i rkyen rnam par gzhag go/ /ngo bo nyid las ni mtshungs pa de ma thag pa'i rkyen rnam par gzhag go/ /dmigs pa las ni de nyid rnam par gzhag go/ /gnas dang grogs la sogs pa las ni bdag po'i rkyen rnam par gzhag go/ /rnam par shes pa 'byung ba'i rgyu gang dag yin pa dang/ rkyen gang dag yin pa zhes gang bstan pa de la/ bzhi po 'di dag nyid la rgyu'i rkyen gcig po ni/ rgyu yang yin la/ rkyen yang yin no/ /lhag ma rnams ni rkyen nyid do/ /

【H6 三性差別】

དགེ་བ་དང་མི་དགེ་བ་དང༌། ལུང་དུ་མ་བསྟན་པ་ཞེས་གང་བསྟན་པ་ལ། དེ་དག་གི་རབ་ཏུ་དབྱེ་བ་གང་ཞེ་ན། དགེ་བ་ནི་རྣམ་པ་གཅིག་སྟེ། ཁ་ན་མ་ཐོ་བ་མེད་པའི་དོན་གྱིས་སོ། །རྣམ་པ་གཉིས་ཏེ།སྐྱེས་ནས་ཐོབ་པ་དང༌། སྦྱོར་བ་ལས་བྱུང་བའོ། །རྣམ་པ་གསུམ་སྟེ། ངོ་བོ་ཉིད་དང་ལྡན་པ་དང༌། ཀུན་ནས་བསླང་བའོ། །རྣམ་པ་བཞི་སྟེ། བསོད་ནམས་ཀྱི་ཆ་དང་མཐུན་པ་དང༌། ཐར་པའི་ཆ་དང་མཐུན་པ་དང༌། ངེས་པར་འབྱེད་པའི་ཆ་དང་མཐུན་པ་དང༌། ཟག་པ་མེད་པའོ། །རྣམ་པ་ལྔ་སྟེ། སྦྱིན་པ་ལས་བྱུང་བ་དང༌། ཚུལ་ཁྲིམས་ལས་བྱུང་བ་དང༌། བསྒོམས་པ་ལས་བྱུང་བ་དང༌། སྡུག་པའི་འབྲས་བུ་དང༌། བྲལ་བའི་འབྲས་བུའོ༑ །དགེ་བའི་རྣམ་པ་དྲུག་སྟེ། གཟུགས་དང༌། ཚོར་བ་དང༌། འདུ་ཤེས་དང༌། འདུ་བྱེད་དང༌། རྣམ་པར་ཤེས་པ་དང༌། སོ་སོར་བརྟགས་པས་འགོག་པའོ། །རྣམ་པ་བདུན་ཏེ་དྲན་པ་ཉེ་བར་གཞག་པར་བསྡུས་པ་དང༌། ཡང་དག་པའི་སྤོང་བ་དང༌། རྫུ་འཕྲུལ་གྱི་རྐང་བ་དང༌། དབང་པོ་དང༌། སྟོབས་དང༌། བྱང་ཆུབ་ཀྱི་ཡན་ལག་དང༌། ལམ་གྱི་ཡན་ལག་ཏུ་བསྡུས་པའོ། །རྣམ་པ་བརྒྱད་དེ། མངོན་པར་སྨྲ་བ་དང༌། ཕྱག་འཚལ་བ་དང༌། ལྡང་བ་དང༌། ཐལ་མོ་སྦྱར་བའི་ལས་སུ་བསྡུས་པ་དང༌། ལེགས་པར་སྨྲས་པ་ལ་ལེགས་སོ་ཞེས་བྱ་བ་སྦྱིན་པ་དང༌། བདེན་པའི་བསྔགས་པ་བརྗོད་པར་བསྡུས་པ་དང༌། ནད་གཡོག་བྱ་བར་བསྡུས་པ་དང༌། བླ་མ་རྣམས་ལ་གུས་པར་བསྙེན་བཀུར་བྱེད་པར་བསྡུས་པ་དང༌། རྗེས་སུ་ཡི་རང་བར་བསྡུས་པ་དང༌། གཞན་ཡང་དག་པར་འཛིན་དུ་འཇུག་པར་བསྡུས་པ་དང༌། ཡོངས་སུ་བསྔོ་བར་བསྡུས་པ་དང༌། ཚད་མེད་པར་བསྒོམ་པར་བསྡུས་པའོ། །རྣམ་པ་དགུ་སྟེ། སྦྱོར་བ་དང༌། བར་ཆད་མེད་པ་དང༌། རྣམ་པར་གྲོལ་བ་དང༌། ཁྱད་པར་གྱི་ལམ་དུ་བསྡུས་པ་དང༌། ཆུང་ངུ་དང༌། འབྲིང་དང༌། ཆེན་པོ་དང༌། འཇིག་རྟེན་པ་དང༌། འཇིག་རྟེན་ལས་འདས་པའི་ལམ་དུ་བསྡུས་པའོ། །རྣམ་པ་བཅུ་སྟེ༑ རྫས་ལས་བྱུང་བ་དང༌། རྫས་ལས་བྱུང་བ་མ་ཡིན་པ་དང༌། ཐོས་པ་ལས་བྱུང་བ་དང༌།བསམས་པ་ལས་བྱུང་བ་དང༌། སྡོམ་པར་བསྡུས་པ་དང༌། སྡོམ་པ་ཡང་མ་ཡིན། སྡོམ་པ་མ་ཡིན་པ་ཡང་མ་ཡིན་པར་བསྡུས་པ་དང༌། དངོས་གཞི་དང་ཉེར་བསྡོགས་སུ་བསྡུས་པ་དང༌། ཉན་ཐོས་ཀྱི་ཐེག་པར་བསྡུས་པ་དང༌། རང་སངས་རྒྱས་ཀྱི་ཐེག་པར་བསྡུས་པ་དང༌། ཐེག་པ་ཆེན་པོར་བསྡུས་པའོ། །ཡང་རྣམ་པ་བཅུ་སྟེ། འདོད་པ་དང་ལྡན་པ་དང༌། བསམ་གཏན་དང་པོ་དང༌། གཉིས་པ་དང༌། གསུམ་པ་དང༌། བཞི་པ་དང་ལྡན་པ་དང༌། ནམ་མཁའ་མཐའ་ཡས་སྐྱེ་མཆེད་དང༌། རྣམ་ཤེས་མཐའ་ཡས་སྐྱེ་མཆེད་དང༌། ཅི་ཡང་མེད་པའི་སྐྱེ་མཆེད་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དང་ལྡན་པ་དང༌། ཟག་པ་མེད་པར་བསྡུས་པའོ། །ཡང་རྣམ་པ་བཅུ་སྟེ། དགེ་བ་བཅུའི་ལས་ཀྱི་ལམ་རྣམས་སོ། །ཡང་རྣམ་པ་བཅུ་སྟེ། མི་སློབ་པའི་ཡང་དག་པའི་ལྟ་བ་ནས། ཡང་དག་པའི་རྣམ་པར་གྲོལ་བ་དང༌། ཡང་དག་པའི་ཤེས་པའི་བར་རོ། །ཡང་རྣམ་པ་བཅུ་སྟེ། བསོད་ནམས་ལས་སྐྱེ་བ་བརྒྱད་དང༌། འཁོར་ལོས་སྒྱུར་བའི་རྒྱལ་པོར་འགྱུར་བ་དང༌། མི་གཡོ་བར་ཉེ་བར་འགྲོ་བའི་དགེ་བ་སྟེ། དེ་ལྟ་བུ་དང་མཐུན་པ་རྣམས་ནི་དགེ་བའི་རབ་ཏུ་དབྱེ་བ་ཡིན་ནོ། །མདོར་བསྡུ་ན་ནི་དགེ་བའི་དོན་རྣམ་པ་གཉིས་ཏེ། སྡུག་པའི་འབྲས་བུ་ཡོངས་སུ་འཛིན་པའི་དོན་དང༌། དངོས་པོ་ཡོངས་སུ་ཤེས་པ་ལ་མཁས་པ་དེའི་འབྲས་བུའི་དོན་ཏོ། །མི་དགེ་བ་དེ་དག་ནི་མི་སྡུག་པའི་འབྲས་བུ་ཡོངས་སུ་འཛིན་པའི་ཕྱིར་དང༌། དངོས་པོ་ཡང་དག་པར་ཡོངས་སུ་མི་ཤེས་པའི་ཕྱིར༌རོ། །དགེ་བའི་ཆོས་ལ་བགེགས་བྱེད་པར࿒གྱུར་པ་དང༌། སྒྲིབ་པར་གྱུར་བ་ཡིན་ནོ། །ལུང་དུ་མ་བསྟན་པ་ནི་རྣམ་པ་བཞི་སྟེ། རྣམ་པར་སྨིན་པ་ལས་བྱུང་བ་དང༌། དེ་ལ་སྤྱོད་ལམ་ལས་བྱུང་བ་ཁ་ཅིག་དང༌། བཟོའི་གནས་ལས་བྱུང་བ་དང༌། སྤྲུལ་པ་བྱེད་པ་ལས་བྱུང་བའོ། །བཟོའི་བག་གང་ཅི་ཡང་རུང་སྟེ། དགའ་བ་དང་རྩེ་བའི་དོན་དུ་བྱེད་ཀྱི། འཚོ་བའི་དོན་དུ་ནི་ཡིན་པ་དང༌། ལས་ཀྱི་འདུ་ཤེས་ཀྱིས་བྱེད་པ་མ་ཡིན་པ་དང༌། སོ་སོར་བརྟགས་པས་བྱེད་པ་མ་ཡིན་པའི་བཟོའི་གནས་ལས་བྱུང་བ་དེ་ནི་ཉོན་མོངས་པ་ཅན་ནོ། །གཞན་ནི་ལུང་དུ་མ་བསྟན་པའོ། །བཟོའི་གནས་ལས་བྱུང་བ་ཇི་ལྟ་བར་སྤྱོད་ལམ་ལས་བྱུང་བ་ཡང་དེ་བཞིན་ནོ། །སྤྲུལ་པ་བྱེད་པ་ལས་བྱུང་བ་ནི་དགེ་བ་དང༌། ལུང་དུ་མ་བསྟན་པའོ། །

dge ba dang mi dge ba dang/ lung du ma bstan pa zhes gang bstan pa la/ de dag gi rab tu dbye ba gang zhe na/ dge ba ni rnam pa gcig ste/ kha na ma tho ba med pa'i don gyis so/ /rnam pa gnyis te/skyes nas thob pa dang/ sbyor ba las byung ba'o/ /rnam pa gsum ste/ ngo bo nyid dang ldan pa dang/ kun nas bslang ba'o/ /rnam pa bzhi ste/ bsod nams kyi cha dang mthun pa dang/ thar pa'i cha dang mthun pa dang/ nges par 'byed pa'i cha dang mthun pa dang/ zag pa med pa'o/ /rnam pa lnga ste/ sbyin pa las byung ba dang/ tshul khrims las byung ba dang/ bsgoms pa las byung ba dang/ sdug pa'i 'bras bu dang/ bral ba'i 'bras bu'o| /dge ba'i rnam pa drug ste/ gzugs dang/ tshor ba dang/ 'du shes dang/ 'du byed dang/ rnam par shes pa dang/ so sor brtags pas 'gog pa'o/ /rnam pa bdun te dran pa nye bar gzhag par bsdus pa dang/ yang dag pa'i spong ba dang/ rdzu 'phrul gyi rkang ba dang/ dbang po dang/ stobs dang/ byang chub kyi yan lag dang/ lam gyi yan lag tu bsdus pa'o/ /rnam pa brgyad de/ mngon par smra ba dang/ phyag 'tshal ba dang/ ldang ba dang/ thal mo sbyar ba'i las su bsdus pa dang/ legs par smras pa la legs so zhes bya ba sbyin pa dang/ bden pa'i bsngags pa brjod par bsdus pa dang/ nad g.yog bya bar bsdus pa dang/ bla ma rnams la gus par bsnyen bkur byed par bsdus pa dang/ rjes su yi rang bar bsdus pa dang/ gzhan yang dag par 'dzin du 'jug par bsdus pa dang/ yongs su bsngo bar bsdus pa dang/ tshad med par bsgom par bsdus pa'o/ /rnam pa dgu ste/ sbyor ba dang/ bar chad med pa dang/ rnam par grol ba dang/ khyad par gyi lam du bsdus pa dang/ chung ngu dang/ 'bring dang/ chen po dang/ 'jig rten pa dang/ 'jig rten las 'das pa'i lam du bsdus pa'o/ /rnam pa bcu ste| rdzas las byung ba dang/ rdzas las byung ba ma yin pa dang/ thos pa las byung ba dang/bsams pa las byung ba dang/ sdom par bsdus pa dang/ sdom pa yang ma yin/ sdom pa ma yin pa yang ma yin par bsdus pa dang/ dngos gzhi dang nyer bsdogs su bsdus pa dang/ nyan thos kyi theg par bsdus pa dang/ rang sangs rgyas kyi theg par bsdus pa dang/ theg pa chen por bsdus pa'o/ /yang rnam pa bcu ste/ 'dod pa dang ldan pa dang/ bsam gtan dang po dang/ gnyis pa dang/ gsum pa dang/ bzhi pa dang ldan pa dang/ nam mkha' mtha' yas skye mched dang/ rnam shes mtha' yas skye mched dang/ ci yang med pa'i skye mched dang/ 'du shes med 'du shes med min skye mched dang ldan pa dang/ zag pa med par bsdus pa'o/ /yang rnam pa bcu ste/ dge ba bcu'i las kyi lam rnams so/ /yang rnam pa bcu ste/ mi slob pa'i yang dag pa'i lta ba nas/ yang dag pa'i rnam par grol ba dang/ yang dag pa'i shes pa'i bar ro/ /yang rnam pa bcu ste/ bsod nams las skye ba brgyad dang/ 'khor los sgyur ba'i rgyal por 'gyur ba dang/ mi g.yo bar nye bar 'gro ba'i dge ba ste/ de lta bu dang mthun pa rnams ni dge ba'i rab tu dbye ba yin no/ /mdor bsdu na ni dge ba'i don rnam pa gnyis te/ sdug pa'i 'bras bu yongs su 'dzin pa'i don dang/ dngos po yongs su shes pa la mkhas pa de'i 'bras bu'i don to/ /mi dge ba de dag ni mi sdug pa'i 'bras bu yongs su 'dzin pa'i phyir dang/ dngos po yang dag par yongs su mi shes pa'i phyirro/ /dge ba'i chos la bgegs byed par gyur pa dang/ sgrib par gyur ba yin no/ /lung du ma bstan pa ni rnam pa bzhi ste/ rnam par smin pa las byung ba dang/ de la spyod lam las byung ba kha cig dang/ bzo'i gnas las byung ba dang/ sprul pa byed pa las byung ba'o/ /bzo'i bag gang ci yang rung ste/ dga' ba dang rtse ba'i don du byed kyi/ 'tsho ba'i don du ni yin pa dang/ las kyi 'du shes kyis byed pa ma yin pa dang/ so sor brtags pas byed pa ma yin pa'i bzo'i gnas las byung ba de ni nyon mongs pa can no/ /gzhan ni lung du ma bstan pa'o/ /bzo'i gnas las byung ba ji lta bar spyod lam las byung ba yang de bzhin no/ /sprul pa byed pa las byung ba ni dge ba dang/ lung du ma bstan pa'o/ /

【H7 增處差別】

མིག་ནི་རྣམ་པ་གཅིག་སྟེ། གཟུགས་རྣམས་ལ་ལྟ་བའོ། །རྣམ་པ་གཉིས་ཏེ་རྒྱས་པ་ལས་བྱུང་བ་དང༌། རྣམ་པར་སྨིན་པ་ལས་བྱུང་བའོ། །རྣམ་པ་གསུམ་སྟེ། ཤའི་མིག་དང༌། ལྷའི་མིག་དང༌། ཤེས་རབ་ཀྱི་མིག་གོ། །རྣམ་པ་བཞི་སྟེ། འཛུམས་པ་དང༌། མི་འཛུམས་པ་དང༌།བརྟན་པ་དང༌། བརྟན་པ་མ་ཡིན་པའོ། །དེ་ལ་བརྟན་པ་ནི་གཟུགས་ན་སྤྱོད་པའིའོ། །རྣམ་པ་ལྔ་སྟེ། འགྲོ་བ་ལྔར་བསྡུས་པའོ། །རྣམ་པ་དྲུག་སྟེ། རང་གི་རྒྱུད་ལ་ཡོད་པ་དང༌། གཞན་གྱི་རྒྱུད་ལ་ཡོད་པ་དང༌། སྡུག་པ་དང༌། མི་སྡུག་པ་དང༌། དྲི་མ་ཅན་དང༌། དྲི་མ་མེད་པའོ། །རྣམ་པ་བདུན་ཏེ། རྣམ་པར་ཤེས་པ་དང་བཅས་པ་དང༌། རྣམ་པར་ཤེས་པ་མེད་པ་དང༌། མཐུ་དང་ལྡན་པ་དང༌། མཐུ་ཆུང་བ་དང༌། དགེ་བའི་རྣམ་པར་ཤེས་པའི་རྟེན་དང༌། མི་དགེ་བའི་རྣམ་པར་ཤེས་པའི་རྟེན་དང༌། ལུང་དུ་མ་བསྟན་པའི་རྣམ་པར་ཤེས་པའི་རྟེན་ཏོ། །རྣམ་པ་བརྒྱད་དེ་གནས་ཀྱི་མིག་དང༌། སྤྲུལ་པའི་མིག་དང༌། དགེ་བའི་ལས་ཀྱི་རྣམ་པར་སྨིན་པ་ལས་བྱུང་བ་དང༌། མི་དགེ་བའི་ལས་ཀྱི་རྣམ་པར་སྨིན་པ་ལས་བྱུང་བ་དང༌། ཁ་ཟས་ཀྱིས་རྒྱས་པར་བྱས་པ་དང༌། གཉིད་ལོག་པས་རྒྱས་པར་བྱས་པ་དང༌། ཚངས་བར་སྤྱད་པས་རྒྱས་པར་བྱས་པ་དང༌། སྙོམས་པར་འཇུག་པས་རྒྱས་པར་བྱས་པའོ། །རྣམ་པ་དགུ་སྟེ། ཐོབ་པ་དང༌། མ་ཐོབ་པ་དང༌། སྔོན་ཐོབ་པ་དང༌། སྔོན་མ་ཐོབ་པ་དང༌། ཐོབ་པ་ལས་ཉམས་པ་དང༌། སྤང་བར་བྱ་བ་དང༌། སྤང་བར་བྱ་བ་མ་ཡིན་པ་དང༌། སྤངས་པ་དང༌། མ་སྤངས་པའོ། །རྣམ་པ་བཅུ་ནི་མེད་དོ། །རྣམ་པ་བཅུ་གཅིག་སྟེ། འདས་པ་དང༌། མ་འོངས་པ་དང༌། ད་ལྟར་བྱུང་བ་དང༌། ནང་གི་དང་ཕྱི་རོལ་གྱི་དང༌། རགས་པ་དང༌། ཆ་ཕྲ་བ་དང༌། ངན་པ་དང༌། བཟང་པོ་དང༌། རིང་པོ་དང༌། ཉེ་བའོ། །རྣ་བ་ལ་སོགས་པ་ནས། ལུས་ཀྱི་བར་དུ་ཡང་དེ་དང་འདྲ་བ་ལས་རྣམ་པ་གསུམ་དང༌། རྣམ་པ་བཞི་ལ་ནི་བྱེ་བྲག་ཡོད་དེ། རྣ་བ་རྣམ་པ་གསུམ་ནི། ཤ་ལས་གྲུབ་པ་དང༌། ལྷའི་དང༌། རྣ་སླགས་པའོ། །རྣམ་པ་བཞི་ནི་བརྟན་པ་དང༌། བརྟན་པ་མ་ཡིན་པ་དང༌། སྐད་བསྐྱེད་ན་ཐོས་པ་དང༌། སྐད་མ་བསྐྱེད་པར་ཐོས་པའོ། །སྣ་དང་ལྕེ་རྣམ་པ་གསུམ་ནི། གསལ་བ་དང་མི་གསལ་བ་དང༌། ཉམས་པའོ། །སྣ་དང་ལྕེ་རྣམ་པ་བཞི་ནི་བརྟན་པ་དང༌། བརྟན་པ་མ་ཡིན་པ་དང༌། རྣམ་པར་ཤེས་པ་དང་བཅས་པ་དང༌། རྣམ་པར་ཤེས་པ་མེད་པའོ།།ལུས་རྣམ་པ་གསུམ་ནི་རོ་ཡོད་པ་དང༌། རོ་མེད་པ་དང༌། དབང་པོ་ཐམས་ཅད་ཀྱི་རྗེས་སུ་འཇུག་པའི་ཕྱིར་ཀུན་ཏུ་འགྲོ་བའོ། །རྣམ་པ་བཞི་ནི་བརྟེན་པ་དང༌། བརྟན་པ་མ་ཡིན་པ་དང༌། རང་གི་ལུས་ལས་འོད་འབྱུང་བ་དང༌། རང་གི་ལུས་ལས་འོད་འབྱུང་བ་མ་ཡིན་པའོ། །ཡིད་ནི་རྣམ་པ་གཅིག་སྟེ། ཆོས་རྣམ་པར་ཤེས་པའི་དོན་གྱིས་སོ། །རྣམ་པ་གཉིས་ཏེ། གདགས་པར་གཏོགས་པ་དང༌། གདགས་པར་གཏོགས་པ་མ་ཡིན་པས་ཏེ། དེ་ལ་དང་པོ་ནི་ཤེད་བྱེད་པའི་ཐ་སྙད་ཅན་རྣམས་ཀྱིའོ། ཕྱི་མ་ནི་བྱིས་པ་རྣམས་ཀྱིའོ། །རྣམ་གྲངས་གཞན་ཡང༌། ࿒འཇིག་རྟེན་པ་དང༌། འཇིག་རྟེན་ལས་འདས་པའོ། །རྣམ་པ་གསུམ་སྟེ། སེམས་དང༌། ཡིད་དང༌། རྣམ་པར་ཤེས་པའོ། །རྣམ་པ་བཞི་སྟེ། དགེ་བ་དང་མི་དགེ་བ་དང༌། བསྒྲིབས་ལ་ལུང་དུ་མ་བསྟན་པ་དང༌། མ་བསྒྲིབས་ལ་ལུང་དུ་མ་བསྟན་པའོ། །རྣམ་པ་ལྔ་ནི། དུས་ལྔའི་བྱེ་བྲག་ལས་ནི་གྱུར་ཏེ། རྒྱུའི་དུས་དང༌། འབྲས་བུའི་དུས་དང༌། བདེ་བའི་དུས་དང༌།སྡུག་བསྔལ་བའི་དུས་དང༌། སྡུག་བསྔལ་བ་ཡང་མ་ཡིན་བདེ་བ་ཡང་མ་ཡིན་པའི་དུས་སོ། །རྣམ་པ་དྲུག་སྟེ། རྣམ་པར་ཤེས་པའི་ཚོགས་དྲུག་པོ་རྣམས་སོ། །རྣམ་པ་བདུན་ཏེ། རྣམ་པར་ཤེས་པ་གནས་པ་བདུན་པོ་རྣམས་སོ༑ །རྣམ་པ་བརྒྱད་དེ། ཚིག་བླ་དྭགས་ཀྱི་འདུས་ཏེ་རེག་པ་དང་ལྡན་པ་དང༌།ཐོགས་པའི་འདུས་ཏེ་རེག་པ་དང་ལྡན་པ་དང༌། ཞེན་པ་ལ་བརྟེན་པ་དང༌། མངོན་པར་འབྱུང་བ་ལ་བརྟེན་པ་དང༌། ཟང་ཟིང་དང་བཅས་པ་དང༌། ཟང་ཟིང་མེད་པ་དང༌། འཇིག་རྟེན་པ་དང༌། འཇིག་རྟེན་ལས་འདས་པའོ། །རྣམ་པ་དགུ་སྟེ། སེམས་ཅན་གྱི་གནས་དགུ་པོ་རྣམས་སོ། །རྣམ་པ་བཅུར་ནི་མེད་དོ། །རྣམ་པ་བཅུ་གཅིག་སྟེ་སྔ་མ་བཞིན་ནོ། །རྣམ་པ་བཅུ་གཉིས་ནི་སེམས་བཅུ་གཉིས་ཏེ། འདོད་པ་ན་སྤྱོད་པ་དང༌། དགེ་བ་དང༌། མི་དགེ་བ་དང༌། བསྒྲིབས་ལ་ལུང་དུ་མ་བསྟན་པ་དང༌། མ་བསྒྲིབས་ལ་ལུང་དུ་མ་བསྟན་པའོ། །གཟུགས་ན་སྤྱོད་པ་རྣམ་པ་གསུམ་སྟེ། མི་དགེ་བ་མ་གཏོགས་པ་དང༌། གཟུགས་མེད་པ་ན་སྤྱོད་པ་ཡང་དེ་དང་འདྲ་བ་དང༌། འཇིག་རྟེན་ལས་འདས་པ་སློབ་པ་དང་མི་སློབ་པའོ། །གཟུགས་ནི་རྣམ་པ་གཅིག་སྟེ། མིག་གི་སྤྱོད་ཡུལ་གྱི་དོན་གྱིས་སོ། །རྣམ་པ་གཉིས་ཏེ། ནང་གི་དང་ཕྱི་རོལ་གྱིའོ༑ །རྣམ་པ་གསུམ་སྟེ། ཁ་དོག་དང༌། དབྱིབས་དང་རྣམ་པར་རིག་བྱེད་དོ། །རྣམ་པ་བཞི་སྟེ། རང་གི་རྟེན་སྣང་བར་བྱེད་པ་དང༌། རང་གི་རྟེན་སྣང་བར་བྱེད་པ་མ་ཡིན་པ་དང༌། བདེ་བ་དང༌། བདེ་བ་མ་ཡིན་པར་སྣང་བ་དང༌། བསགས་པར་གནས་པའོ། །རྣམ་པ་ལྔ་སྟེ། འགྲོ་བ་ལྔའི་བྱེ་བྲག་གིས་སོ། །རྣམ་པ་དྲུག་སྟེ།གཞིར་བསྡུས་པ་དང༌། གནས་སུ་བསྡུས་པ་དང༌། ཡུལ་དུ་བསྡུས་པ་དང༌། སེམས་ཅན་དུ་བགྲང་བ་དང༌། སེམས་ཅན་དུ་བགྲང་བ་མ་ཡིན་པ་དང༌། བསྟན་དུ་ཡོད་ལ་ཐོགས་པ་དང་བཅས་པའོ། །རྣམ་པ་བདུན་ཏེ། ཡོངས་སུ་གཟུང་བ་རྣམ་པ་བདུན་པོ་དག་གི་བྱེ་བྲག་གིས་སོ། །རྣམ་པ་བརྒྱད་དེ། འཇིག་རྟེན་གྱི་སྣ་ཚོགས་བརྒྱད་དེ། དེ་དག་ཀྱང་ས་ཕྱོགས་སྣ་ཚོགས་དང༌། རི་སྣ་ཚོགས་དང༌། ཀུན་དགའ་ར་བ་དང༌། ནགས་ཚལ་དང༌། མཚོ་དང༌། མཚེའུ་ལ་སོགས་པ་སྣ་ཚོགས་དང༌། ཁང་ཁྱིམ་དང་གཞལ་མེད་ཁང་སྣ་ཚོགས་དང༌། ལས་ཀྱི་གནས་སྣ་ཚོགས་དང༌། རི་མོ་བྲི་བ་སྣ་ཚོགས་དང༌། བརྡུང་སྦྱར་གྱི་ལས་སྣ་ཚོགས་དང༌། ཡོ་བྱད་སྣ་ཚོགས་སོ། །རྣམ་པ་དགུ་སྟེ། འདས་པ་དང༌། མ་འོངས་པ་དང༌། ད་ལྟར་བྱུང་བ་དང༌། རགས་པ་དང༌། ཆ་ཕྲ་བ་འམ། ངན་པ་འམ། བཟང་པོའམ། གང་རྒྱང་རིང་བའམ། གང་ཐག་ཉེ་བའོ། །རྣམ་པ་བཅུ་སྟེ། ཡོ་བྱད་བཅུ་པོ་རྣམས་སོ། །སྒྲ་ནི་རྣམ་པ་གཅིག་སྟེ། རྣ་བའི་སྤྱོད་ཡུལ་གྱི་དོན་གྱིས་སོ། །རྣམ་པ་གཉིས་ཏེ། གསལ་བའི་དོན་གྱི་སྒྲ་སྐད་དང༌། གསལ་བ་མ་ཡིན་པའི་དོན་གྱི་སྒྲ་སྐད་དོ། །རྣམ་པ་གསུམ་སྟེ། ཟིན་པའི་འབྱུང་བ་ཆེན་པོའི་རྒྱུ་ལས་བྱུང་བ་དང༌། མ་ཟིན་པའི་འབྱུང་བ་ཆེན་པོའི་རྒྱུ་ལས་བྱུང་བ་དང༌། དེ་གཉི་གའི་འབྱུང་བ་ཆེན་པོའི་རྒྱུ་ལས་བྱུང་བའོ། །རྣམ་པ་བཞི་སྟེ། དགེ་བ་དང༌། མི་དགེ་བ་དང༌། བསྒྲིབས་ལ་ལུང་དུ་མ་བསྟན་པ་དང༌། མ་བསྒྲིབས་ལ་ལུང་དུ་མ་བསྟན་པའོ། །རྣམ་པ་ལྔ་སྟེ། འགྲོ་བ་ལྔའི་བྱེ་བྲག་གིས་སོ། །རྣམ་པ་དྲུག་སྟེ། ལུང་ནོད་པ་དང༌། ཁ་ཐོན་བྱེད་པའི་སྒྲ་དང༌། ཀུན་ཏུ་འདྲི་བ་དང༌། ཡོངས་སུ་འདྲི་བའི་སྒྲ་དང༌། ཆོས་འཆད་པའི་སྒྲ་དང༌། འབེལ་བའི་གཏམ་དང༌། རྣམ་པར་གཏན་ལ་འབེབས་པའི་སྒྲ་དང༌། གཅིག་ལ་གཅིག་ཚིག་གིས་འདེབས་ཤིང་ཉེས་པ་ལས་འབྱིན་པའི་སྒྲ་དང༌། འདྲེས་པ་ཅ་ཅོའི་སྒྲའོ། །རྣམ་པ་བདུན་ཏེ། བུད་མེད་ཀྱི་སྒྲ་དང༌། སྐྱེས་པའི་སྒྲ་དང༌། ཆུང་ངུ་དང༌། འབྲིང་དང༌། ཆེན་པོ་དང༌། རི་དྭགས་དང༌།བྱ་ལ་སོགས་པའི་སྒྲ་དང༌། རླུང་དང་ཤིང་གི་སྒྲའོ། །རྣམ་པ་བརྒྱད་དེ། འཕགས་པའི་ཐ་སྙད་བཞི་པོའི་སྒྲ་རྣམས་དང༌། འཕགས་པ་མ་ཡིན་པའི་ཐ་སྙད་བཞི་པོའི་སྒྲ་རྣམས་ཏེ། མ་མཐོང་བར་མཐོང་ངོ་ཞེས་སྨྲ་བ་དང༌། མཐོང་བ་ལམ་མཐོང་ངོ་ཞེས་སྨྲ་བ་འཕགས་པའི་ཐ་སྙད་དང༌། མ་ཐོས་པ་དང༌། བྱེ་བྲག་མ་ཕྱེད་པ་དང༌། རྣམ་པར་མ༌ཤེས་པར་རྣམ་པར་ཤེས་སོ་ཞེས་སྨྲ་བ་དང༌། རྣམ་པར་ཤེས་པ་ལ་རྣམ་པར་མི་ཤེས་སོ་ཞེས་སྨྲ་བ་འཕགས་པ་མ་ཡིན་པའི་ཐ་སྙད་དང༌། མཐོང་བ་ལ་མཐོང་ཞེས་སྨྲ་བ་དང༌། མ་མཐོང་བ་ལ་ཡང་མ་མཐོང་ཞེས་སྨྲ་བ་འཕགས་པའི་ཐ་སྙད་དང༌།ཐོས་པ་དང༌། བྱེ་བྲག་ཕྱེད་པ་དང༌། རྣམ་པར་ཤེས་པ་ལ་རྣམ་པར་ཤེས་སོ་ཞེས་སྨྲ་བ་དང༌། རྣམ་པར་མི་ཤེས་པ་ལ་ཡང་རྣམ་པར་མ་ཤེས་སོ་ཞེས་སྨྲ་བ་འཕགས་པའི་ཐ་སྙད་དོ། །གཞན་ཡང་རྣམ་པ་བརྒྱད་དེ། ངག་གི་ལས་ཀྱི་ལམ་དགེ་བ་བཞི་དང༌། མི་དགེ་བ་བཞིའོ། །རྣམ་པ་དགུ་སྟེ། འདས་པ་དང༌། མ་འོངས་པ་དང༌། ད་ལྟར་བྱུང་བ་ནས། རྒྱང་རིང་བ་དང༌། ཐག་ཉེ་བའི་བར་དག་གོ། །རྣམ་པ་བཅུ་སྟེ། སིལ་སྙན་གྱི་རྣམ་པ་ལྔར་བསྡུས་པ་སྟེ། དེ་ཡང་གར་དང་ལྡན་པ་དང༌། གླུ་དང་ལྡན་པ་དང་རོལ་མོའི་སྒྲ་དང་ལྡན་པ་དང༌། བུད་མེད་དང་ལྡན་པ་དང༌། སྐྱེས་པ་དང་ལྡན་པ་དང༌། དུང་གི་སྒྲ་དང༌། རྔ་པ་ཊ་ཧའི་སྒྲ་དང༌། རྔ་བོ་ཆེའི་སྒྲ་དང༌། རྫ་རྔའི་སྒྲ་དང༌། སྒྲ་བོ་ཆེའི་སྒྲའོ། །དྲི་ནི་རྣམ་པ་གཅིག་སྟེ། སྣའི་སྤྱོད་ཡུལ་གྱི་དོན་གྱིས་སོ། །རྣམ་པ་གཉིས་ཏེ། ནང་གི་དང༌། ཕྱི་རོལ་གྱིའོ། །རྣམ་པ་གསུམ་སྟེ། ཡིད་དུ་འོང་བ་དང༌། ཡིད་དུ་མི་འོང་བ་དང༌། བཏང་སྙོམས་ཀྱི་གནས་སོ། །རྣམ་པ་བཞི་ནི་དྲི་ཆེན་པོ་རྣམ་པ་བཞི་སྟེ། ཨ་ཀ་རུའི་དྲི་དང༌། དུ་རུ་སྐའི་དྲི་དང༌། ག་པུར་གྱི་དྲི་དང༌། གླ་རྩིའི་དྲིའོ། །རྣམ་པ་ལྔ་སྟེ། རྩ་བའི་དྲི་དང༌། སྙིང་པོའི་དྲི་དང༌། ལོ་མའི་དྲི་དང༌། མེ་ཏོག་གི་དྲི་དང༌། འབྲས་བུའི་དྲིའོ། །རྣམ་པ་དྲུག་སྟེ། ཟས་ཀྱི་དྲི་དང༌། སྐོམ་གྱི་དྲི་དང༌། གོས་ཀྱི་དྲི་དང༌། རྒྱན་གྱི་དྲི་དང༌། བཞོན་པའི་དྲི་དང༌། གནས་ཀྱི་དྲིའོ། །རྣམ་པ་བདུན་ཏེ། ཤིང་ཚའི་དྲི་དང༌། སྤོས་ལོའི་དྲི་དང༌། སུག་སྨེལ་གྱི་དྲི་དང༌། ཙན་དན་གྱི་དྲི་དང༌། ཚ་བ་གསུམ་གྱི་དྲི་དང༌། བདུག་པའི་དྲི་དང༌། ཕྱེ་མའི་དྲིའོ། །རྣམ་པ་བརྒྱད་དེ། ལྷན་ཅིག་སྐྱེས་པ་དང༌། ལྷན་ཅིག་སྐྱེས་པ་མ་ཡིན་པ་དང༌། བརྟན་པ་དང༌། བརྟན་པ་མ་ཡིན་པ་དང༌། སྦྱར་བ་དང༌། འབའ་ཞིག་པ་དང༌། དྲི་ཆེ་བ་དང༌། དྲི་ཆེ་བ་མ་ཡིན་པའོ། །རྣམ་པ་དགུ་སྟེ། འདས་པ་དང༌། མ་འོངས་པ་དང༌། ད་ལྟར་བྱུང་བ་ནས། རྒྱང་རིང་བ་དང༌། ཐག་ཉེ་བའི་བར་དག་གོ། །རྣམ་པ་བཅུ་སྟེ། སྐྱེས་པའི་དྲི་དང༌། བུད་མེད་ཀྱི་དྲི་དང༌།ཕྱི་སའི་དྲི་དང༌། གཅིན་གྱི་དྲི་དང༌། ངར་སྣབས་ཀྱི་དྲི་དང༌། སྣབས་ཀྱི་དྲི་དང༌། ཞག་དང༌། ཆུ་སེར་གྱི་དྲི་དང༌། རྣག་དང༌། ཁྲག་གི་དྲི་དང༌།ཤའི་དྲི་དང༌། འདྲེས་པའི་དྲི་དང༌། རུལ་པའི་དྲི་དང༌། འདམ་རྫབ་ཀྱི་དྲིའོ། །རོ་ནི་རྣམ་པ་གཅིག་སྟེ། ལྕེའི་སྤྱོད་ཡུལ་གྱི་དོན་གྱིས་སོ། །རྣམ་པ་གཉིས་ཏེ། ནང་དང༌། ཕྱི་རོལ་གྱིའོ། །རྣམ་པ་གསུམ་སྟེ། ཡིད་དུ་འོང་བ་ནས་སྔ་མ་བཞིན་ནོ། །རྣམ་པ་བཞི་སྟེ། ནས་ཀྱི་རོ་དང༌། སཱ་ལུའི་རོ་དང༌། གྲོའི་རོ་དང༌། འབྲུ་གཞན་གྱི་རོའོ། །རྣམ་པ་ལྔ་སྟེ། ཆང་གི་རོ་དང༌། ཆང་མ་ཡིན་པའི་རོ་དང༌། སྔོ་རྔད་ཀྱི་རོ་དང༌། ནགས་ཚལ་གྱི་ཤིང་ཐོག་གི་རོ་དང༌། ཁ་ཟས་ཀྱི་རོའོ། །རྣམ་པ་དྲུག་སྟེ༑ ཁ་བ་ལ་སོགས་པའོ། །རྣམ་པ་བདུན་ཏེ། མར་དང༌། འབྲུ་མར་དང༌། སྦྲང་རྩི་དང༌། བུ་རམ་ཤིང་ལས་བྱུང་བའི་རོ་དང༌། མངར་བའི་རོ་དང༌། ལན་ཚྭའི་རོ་དང༌། ཤའི་རོའོ། །རྣམ་པ་བརྒྱད་དེ། །དྲི་བཞིན་ནོ། །རྣམ་པ་དགུ་སྟེ། དྲི་ཁོ་ན་བཞིན་ནོ། །རྣམ་པ་བཅུ་སྟེ། བཅའ་བའི་རོ་དང༌། བཟའ་བའི་རོ་དང༌། མྱང་བའི་རོ་དང༌། བཏུང་བའི་རོ་དང༌།གཞིབ་པའི་རོ་དང༌། ཤ་འབྲི་བར་བྱེད་པ་དང༌། ཤ་བརྟས་པར་བྱེད་པ་དང༌། ཞི་བར་བྱེད་པ་དང༌། སྦྱོང་བར་བྱེད་པ་དང༌། བརྟན་པར་བྱ་བའི་སྨན་གྱི་རོ་རྣམས་སོ། །རེག་བྱ་ནི་རྣམ་པ་གཅིག་སྟེ། ལུས་ཀྱི་སྤྱོད་ཡུལ་གྱི་དོན་གྱིས་སོ། །རྣམ་པ་གཉིས་ཏེ། དྲི་བཞིན་ནོ། །རྣམ་པ་གསུམ་སྟེ། ཡིད་དུ་འོང་བ་ལ་སོགས་པའོ། །རྣམ་པ་བཞི་སྟེ།རེག་པར࿒བྱ་བའི་རེག་པར་བྱ་བ་དང༌། བཙིར་བའི་རེག་པ་དང༌། བསྣུན་པའི་རེག་པ་དང༌། མཉེ་བའི་རེག་པའོ། །རྣམ་པ་ལྔ་སྟེ། འགྲོ་བ་ལྔའི་བྱེ་བྲག་གིས་སོ། །གཞན་ཡང་ཤ་སྦྲང་དང༌། སྦྲང་བུ་མཆུ་རིངས་དང༌། རླུང་དང༌། ཉི་མ་དང༌། སྡིག་སྦྲུལ་གྱི་འདུས་ཏེ་རེག་པའོ། །རྣམ་པ་དྲུག་སྟེ། བདེ་བ་དང༌། སྡུག་བསྔལ་བ་དང༌། སྡུག་བསྔལ་བ་ཡང་མ་ཡིན་བདེ་བ་ཡང་མ་ཡིན་པ་དང༌། ལྷན་ཅིག་སྐྱེས་པ་དང༌། མི་མཐུན་པའི་ཕྱོགས་སུ་བསྡུས་པ་དང་གཉེན་པོར་བསྡུས་པའོ། །རྣམ་པ་བདུན་ཏེ༑ སྲ་བ་དང༌། གཤེར་བ་དང༌། དྲོ་བ་དང༌། གཡོ་བ་དང༌། མཆོང་བ་དང༌། ལྷུང་བའི་འདུས་ཏེ་རེག་པ་དང༌། བྱུག་ནོམ་གྱི་འདུས་ཏེ་རེག་པ་དང༌། ལུས་འགྱུར་གྱི་འདུས་ཏེ་རེག་པ་སྟེ། ࿒འདི་ལྟ་སྟེ། འཇམ་པ་ལ་སོགས་པ་རྣམས་ལའོ། །རྣམ་པ་བརྒྱད་དེ། །ལག་པའི་འདུས་ཏེ་རེག་པ་དང༌། བོང་བའི་འདུས་ཏེ་རེག་པ་དང༌། དབྱུག་པའི་འདུས་ཏེ་རེག་པ་དང༌། མཚོན་ཆའི་འདུས་ཏེ་རེག་པ་དང༌། གྲང་བའི་འདུས་ཏེ་རེག་པ་དང༌།ཚ་བའི་འདུས་ཏེ་རེག་པ་དང༌། བཀྲེས་པའི་འདུས་ཏེ་རེག་པ་དང༌། སྐོམ་པའི་འདུས་ཏེ་རེག་པའོ། །རྣམ་པ་དགུ་སྟེ། དྲི་བཞིན་ནོ། །རྣམ་པ་བཅུ་སྟེ། ཁ་ཟས་ཀྱི་འདུས་ཏེ་རེག་པ་དང༌། སྐོམ་པའི་འདུས་ཏེ་རེག་པ་དང༌། བཞོན་པའི་འདུས་ཏེ་རེག་པ་དང༌། གོས་ཀྱི་འདུས་ཏེ་རེག་པ་དང༌། རྒྱན་གྱི་འདུས་ཏེ་རེག་པ་དང༌། ཁྲི་དང་ཁྲིའུའི་འདུས་ཏེ་རེག་པ་དང༌། སྟན་ནང་ཚངས་ཅན་དང༌། ལ་བའི་སྟན་དང༌། སྔས་ནང་ཚངས་ཅན་དང༌། གོར་བུའི་འདུས་ཏེ་རེག་པ་དང༌། བུད་མེད་ཀྱི་འདུས་ཏེ་རེག་པ་དང༌། སྐྱེས་པའི་འདུས་ཏེ་རེག་པ་དང༌། དེ་གཉིས་དགའ་མགུར་སྤྱོད་ཅིང་ཡོངས་སུ་སྤྱོད་པའི་འདུས་ཏེ་རེག་པའོ། །ཆོས་ཀྱི་ཁམས་ནི་མདོར་བསྡུ་ན། གདགས་པའི་ཆོས་རྣམས་དང་བཅས་པར་ཆོས་བརྒྱད་ཅུ་རྩ་བདུན་ཡོད་དེ། དེ་དག་ཀྱང་གང་ཞེ་ན། ཡིད་ལ་བྱེད་པ་ལ་སོགས་པ་ནས་རྟོག་པ་དང་དཔྱོད་པ་ལ་ཐུག་པ་ཡན་ཆད་སེམས་ལས་བྱུང་བ་ལྔ་བཅུ་རྩ་གསུམ་དང༌། ཆོས་ཀྱི་སྐྱེ་མཆེད་དུ་གཏོགས་པ། སྡོམ་པ་དང༌། སྡོམ་བ་མ་ཡིན་པར་བསྡུས་པའི་གཟུགས་དང༌། ཏིང་ངེ་འཛིན་གྱི་སྤྱོད་ཡུལ་གྱི་གཟུགས་དང༌།ཐོབ་པ་དང༌། འདུ་ཤེས་མེད་པའི་སྙོམས་པར་འཇུག་པ་དང༌། འགོག་པའི་སྙོམས་པར་འཇུག་པ་དང༌། འདུ་ཤེས་མེད་པ་དང༌། སྲོག་གི་དབང་པོ་དང༌། རིས་མཐུན་པ་དང༌། སོ་སོའི་སྐྱེ་བོ་ཉིད་དང༌། སྐྱེ་བ་དང༌། རྒ་བ་དང༌། གནས་པ་དང༌། མི་རྟག་པ་ཉིད་དང༌། མིང་གི་ཚོགས་རྣམས་དང༌། ཚིག་གི་ཚོགས་རྣམས་དང༌། ཡི་གེའི་ཚོགས་རྣམས་དང༌། འཇུག་པ་དང༌། སོ་སོར་ངེས་པ་དང༌། འབྱོར་འབྲེལ་དང༌། མགྱོགས་པ་དང༌། གོ་རིམས་དང༌། དུས་དང༌། ཡུལ་དང༌། གྲངས་དང༌། ཚོགས་པ་དང༌། ཚོགས་པ་མ་ཡིན་པ་དང༌། འདུས་མ་བྱས་ཀྱི་དངོས་པོ་བརྒྱད་དེ། ནམ་མཁའ་དང་སོ་སོར་བརྟགས་པ་མ་ཡིན་པས་འགོག་པ་དང༌། སོ་སོར་བརྟགས་པས་འགོག་པ་དང༌། དགེ་བ་དང༌། མི་དགེ་བ་དང༌། ལུང་དུ་མ་བསྟན་པའི་ཆོས་རྣམས་ཀྱི་དེ་བཞིན་ཉིད་དང༌། མི་གཡོ་བ་དང༌། འདུ་ཤེས་དང༌། ཚོར་བ་འགོག་པའོ། །དེ་དག་ནི་བརྒྱད་ལས་ཀྱང་དྲུག་ཏུ་འགྱུར་རོ། དྲུག་ལས་ཀྱང་བརྒྱད་དུ་འགྱུར་རོ། །ཆོས་ཀྱི་ཁམས་དེ་ཡང་རྣམ་པ་གཅིག་སྟེ། ཡིད་ཀྱི་སྤྱོད་ཡུལ་གྱི་དོན་གྱིས་སོ། །རྣམ་པ་གཉིས་ཏེ། གདགས་པའི་ཆོས་སུ་བསྡུས་པ་དང༌། གདགས་པ་མ་ཡིན་པའི་ཆོས་སུ་བསྡུས་པའོ༑ །རྣམ་པ་གསུམ་སྟེ། གཟུགས་ཅན་དང༌། གཟུགས་ཅན་མ་ཡིན་པ་དང༌། འདུས་བྱས་དང༌། འདུས་མ་བྱས་སོ། །རྣམ་པ་བཞི་སྟེ། གཟུགས་ཅན་གདགས་པའི་ཆོས་སུ་བསྡུས་པ་དང༌། གཟུགས་ཅན་མ་ཡིན་པ་སེམས་ལས་འབྱུང་བའི་ཆོས་སུ་བསྡུས་པ་དང༌། གཟུགས་ཅན་མ་ཡིན་པ་དང་ལྡན་ལྡན་པ་མ་ཡིན་པ་གདགས་པའི་ཆོས་སུ་བསྡུས་པ་དང༌། གཟུགས་ཅན་མ་ཡིན་པ་འདུས་མ་བྱས་པ་གདགས་པའི་ཆོས་སུ་བསྡུས་པའོ། །རྣམ་པ་ལྔ་སྟེ། གཟུགས་དང༌། སེམས་ལས་བྱུང་བའི་ཆོས་རྣམས་དང༌། སེམས་དང་ལྡན་པ་མ་ཡིན་པ་རྣམས་དང༌། འདུས་མ་བྱས་དགེ་བ་དང༌། ལུང་དུ་མ་བསྟན་པའོ། །རྣམ་པ་དྲུག་སྟེ། ཚོར་བ་དང༌། འདུ་ཤེས་དང༌། འདུ་བྱེད་རྣམས་ལས་མཚུངས་པར་ལྡན་པ་རྣམས་དང་ལྡན་པ་མ་ཡིན་པ་རྣམས་དང༌། གཟུགས་དང༌། འདུས་མ་བྱས་སོ། །རྣམ་པ་བདུན་ཏེ། ཚོར་བ་དང༌། འདུ་ཤེས་དང༌། སེམས་པ་དང༌། ཉོན་མོངས་པ་ཅན་དང༌། ཉོན་མོངས་པ་ཅན་མ་ཡིན་པ་དང༌། གཟུགས་དང་འདུས་མ་བྱས་སོ། །རྣམ་པ་བརྒྱད་དེ། དགེ་བ་དང༌། མི་དགེ་བ་དང༌། ལུང་དུ་མ་བསྟན་པ་དང༌། ཚོར་བ་དང༌། འདུ་ཤེས་དང༌། འདུ་བྱེད་རྣམས་དང༌། གཟུགས་དང་འདུས་མ་བྱས་རྣམས་སོ། །རྣམ་པ་དགུ་སྟེ། འདས་པ་དང༌། མ་འོངས་པ་ལ་སོགས་པའི་བྱེ་བྲག་གིས་སོ། རྣམ་པ་བཅུ་ནི། རྣམ་པ་བཅུའི་ཕྱིར་ཏེ། རྗེས་སུ་འབྲེལ་བའི་སྐྱེ་བོའི་དོན་དང༌། དམིགས་པ་མྱོང་བའི་དོན་དང༌། དམིགས་པའི་མཚན་མར་འཛིན་པའི་དོན་དང༌། དམིགས་པ་མངོན་པར་འདུ་བྱེད་པའི་དོན་དང༌། ཆོས་དེ་དག་ཉིད་དུས་ཐ་དད་པའི་དོན་དང༌། སྒྲིབ་པ་མེད་པའི་དོན་དང༌། མི་རྟག་པ་དང་བྲལ་བའི་དོན་དང༌། མི་རྟག་པ་དང་མ་བྲལ་བའི་དོན་དང༌། རྟག་པ་ཕྱིན་ཅི་མ་ལོག་པའི་དོན་དང༌། བདེ་བ་དང་སྡུག་བསྔལ࿒དང་བྲལ་བའི་དོན་དང༌།ཚོར་བ་དང་བྲལ་བ་མ་ཡིན་པའི་དོན་དང༌། ཚོར་བ་དང་བྲལ་བའི་དོན་དང༌། ནང་དང་ཕྱིའི་སྐྱེ་མཆེད་རྣམས་ཀྱི་རབ་ཏུ་དབྱེ་བ་དེ་དག་ནི། དྲུག་བརྒྱ་དྲུག་ཅུ་ཡོད་དོ། །

mig ni rnam pa gcig ste/ gzugs rnams la lta ba'o/ /rnam pa gnyis te rgyas pa las byung ba dang/ rnam par smin pa las byung ba'o/ /rnam pa gsum ste/ sha'i mig dang/ lha'i mig dang/ shes rab kyi mig go/ /rnam pa bzhi ste/ 'dzums pa dang/ mi 'dzums pa dang/brtan pa dang/ brtan pa ma yin pa'o/ /de la brtan pa ni gzugs na spyod pa'i'o/ /rnam pa lnga ste/ 'gro ba lngar bsdus pa'o/ /rnam pa drug ste/ rang gi rgyud la yod pa dang/ gzhan gyi rgyud la yod pa dang/ sdug pa dang/ mi sdug pa dang/ dri ma can dang/ dri ma med pa'o/ /rnam pa bdun te/ rnam par shes pa dang bcas pa dang/ rnam par shes pa med pa dang/ mthu dang ldan pa dang/ mthu chung ba dang/ dge ba'i rnam par shes pa'i rten dang/ mi dge ba'i rnam par shes pa'i rten dang/ lung du ma bstan pa'i rnam par shes pa'i rten to/ /rnam pa brgyad de gnas kyi mig dang/ sprul pa'i mig dang/ dge ba'i las kyi rnam par smin pa las byung ba dang/ mi dge ba'i las kyi rnam par smin pa las byung ba dang/ kha zas kyis rgyas par byas pa dang/ gnyid log pas rgyas par byas pa dang/ tshangs bar spyad pas rgyas par byas pa dang/ snyoms par 'jug pas rgyas par byas pa'o/ /rnam pa dgu ste/ thob pa dang/ ma thob pa dang/ sngon thob pa dang/ sngon ma thob pa dang/ thob pa las nyams pa dang/ spang bar bya ba dang/ spang bar bya ba ma yin pa dang/ spangs pa dang/ ma spangs pa'o/ /rnam pa bcu ni med do/ /rnam pa bcu gcig ste/ 'das pa dang/ ma 'ongs pa dang/ da ltar byung ba dang/ nang gi dang phyi rol gyi dang/ rags pa dang/ cha phra ba dang/ ngan pa dang/ bzang po dang/ ring po dang/ nye ba'o/ /rna ba la sogs pa nas/ lus kyi bar du yang de dang 'dra ba las rnam pa gsum dang/ rnam pa bzhi la ni bye brag yod de/ rna ba rnam pa gsum ni/ sha las grub pa dang/ lha'i dang/ rna slags pa'o/ /rnam pa bzhi ni brtan pa dang/ brtan pa ma yin pa dang/ skad bskyed na thos pa dang/ skad ma bskyed par thos pa'o/ /sna dang lce rnam pa gsum ni/ gsal ba dang mi gsal ba dang/ nyams pa'o/ /sna dang lce rnam pa bzhi ni brtan pa dang/ brtan pa ma yin pa dang/ rnam par shes pa dang bcas pa dang/ rnam par shes pa med pa'o//lus rnam pa gsum ni ro yod pa dang/ ro med pa dang/ dbang po thams cad kyi rjes su 'jug pa'i phyir kun tu 'gro ba'o/ /rnam pa bzhi ni brten pa dang/ brtan pa ma yin pa dang/ rang gi lus las 'od 'byung ba dang/ rang gi lus las 'od 'byung ba ma yin pa'o/ /yid ni rnam pa gcig ste/ chos rnam par shes pa'i don gyis so/ /rnam pa gnyis te/ gdags par gtogs pa dang/ gdags par gtogs pa ma yin pas te/ de la dang po ni shed byed pa'i tha snyad can rnams kyi'o/ phyi ma ni byis pa rnams kyi'o/ /rnam grangs gzhan yang/ 'jig rten pa dang/ 'jig rten las 'das pa'o/ /rnam pa gsum ste/ sems dang/ yid dang/ rnam par shes pa'o/ /rnam pa bzhi ste/ dge ba dang mi dge ba dang/ bsgribs la lung du ma bstan pa dang/ ma bsgribs la lung du ma bstan pa'o/ /rnam pa lnga ni/ dus lnga'i bye brag las ni gyur te/ rgyu'i dus dang/ 'bras bu'i dus dang/ bde ba'i dus dang/sdug bsngal ba'i dus dang/ sdug bsngal ba yang ma yin bde ba yang ma yin pa'i dus so/ /rnam pa drug ste/ rnam par shes pa'i tshogs drug po rnams so/ /rnam pa bdun te/ rnam par shes pa gnas pa bdun po rnams so| /rnam pa brgyad de/ tshig bla dwags kyi 'dus te reg pa dang ldan pa dang/thogs pa'i 'dus te reg pa dang ldan pa dang/ zhen pa la brten pa dang/ mngon par 'byung ba la brten pa dang/ zang zing dang bcas pa dang/ zang zing med pa dang/ 'jig rten pa dang/ 'jig rten las 'das pa'o/ /rnam pa dgu ste/ sems can gyi gnas dgu po rnams so/ /rnam pa bcur ni med do/ /rnam pa bcu gcig ste snga ma bzhin no/ /rnam pa bcu gnyis ni sems bcu gnyis te/ 'dod pa na spyod pa dang/ dge ba dang/ mi dge ba dang/ bsgribs la lung du ma bstan pa dang/ ma bsgribs la lung du ma bstan pa'o/ /gzugs na spyod pa rnam pa gsum ste/ mi dge ba ma gtogs pa dang/ gzugs med pa na spyod pa yang de dang 'dra ba dang/ 'jig rten las 'das pa slob pa dang mi slob pa'o/ /gzugs ni rnam pa gcig ste/ mig gi spyod yul gyi don gyis so/ /rnam pa gnyis te/ nang gi dang phyi rol gyi'o| /rnam pa gsum ste/ kha dog dang/ dbyibs dang rnam par rig byed do/ /rnam pa bzhi ste/ rang gi rten snang bar byed pa dang/ rang gi rten snang bar byed pa ma yin pa dang/ bde ba dang/ bde ba ma yin par snang ba dang/ bsags par gnas pa'o/ /rnam pa lnga ste/ 'gro ba lnga'i bye brag gis so/ /rnam pa drug ste/gzhir bsdus pa dang/ gnas su bsdus pa dang/ yul du bsdus pa dang/ sems can du bgrang ba dang/ sems can du bgrang ba ma yin pa dang/ bstan du yod la thogs pa dang bcas pa'o/ /rnam pa bdun te/ yongs su gzung ba rnam pa bdun po dag gi bye brag gis so/ /rnam pa brgyad de/ 'jig rten gyi sna tshogs brgyad de/ de dag kyang sa phyogs sna tshogs dang/ ri sna tshogs dang/ kun dga' ra ba dang/ nags tshal dang/ mtsho dang/ mtshe'u la sogs pa sna tshogs dang/ khang khyim dang gzhal med khang sna tshogs dang/ las kyi gnas sna tshogs dang/ ri mo bri ba sna tshogs dang/ brdung sbyar gyi las sna tshogs dang/ yo byad sna tshogs so/ /rnam pa dgu ste/ 'das pa dang/ ma 'ongs pa dang/ da ltar byung ba dang/ rags pa dang/ cha phra ba 'am/ ngan pa 'am/ bzang po'am/ gang rgyang ring ba'am/ gang thag nye ba'o/ /rnam pa bcu ste/ yo byad bcu po rnams so/ /sgra ni rnam pa gcig ste/ rna ba'i spyod yul gyi don gyis so/ /rnam pa gnyis te/ gsal ba'i don gyi sgra skad dang/ gsal ba ma yin pa'i don gyi sgra skad do/ /rnam pa gsum ste/ zin pa'i 'byung ba chen po'i rgyu las byung ba dang/ ma zin pa'i 'byung ba chen po'i rgyu las byung ba dang/ de gnyi ga'i 'byung ba chen po'i rgyu las byung ba'o/ /rnam pa bzhi ste/ dge ba dang/ mi dge ba dang/ bsgribs la lung du ma bstan pa dang/ ma bsgribs la lung du ma bstan pa'o/ /rnam pa lnga ste/ 'gro ba lnga'i bye brag gis so/ /rnam pa drug ste/ lung nod pa dang/ kha thon byed pa'i sgra dang/ kun tu 'dri ba dang/ yongs su 'dri ba'i sgra dang/ chos 'chad pa'i sgra dang/ 'bel ba'i gtam dang/ rnam par gtan la 'bebs pa'i sgra dang/ gcig la gcig tshig gis 'debs shing nyes pa las 'byin pa'i sgra dang/ 'dres pa ca co'i sgra'o/ /rnam pa bdun te/ bud med kyi sgra dang/ skyes pa'i sgra dang/ chung ngu dang/ 'bring dang/ chen po dang/ ri dwags dang/bya la sogs pa'i sgra dang/ rlung dang shing gi sgra'o/ /rnam pa brgyad de/ 'phags pa'i tha snyad bzhi po'i sgra rnams dang/ 'phags pa ma yin pa'i tha snyad bzhi po'i sgra rnams te/ ma mthong bar mthong ngo zhes smra ba dang/ mthong ba lam mthong ngo zhes smra ba 'phags pa'i tha snyad dang/ ma thos pa dang/ bye brag ma phyed pa dang/ rnam par mashes par rnam par shes so zhes smra ba dang/ rnam par shes pa la rnam par mi shes so zhes smra ba 'phags pa ma yin pa'i tha snyad dang/ mthong ba la mthong zhes smra ba dang/ ma mthong ba la yang ma mthong zhes smra ba 'phags pa'i tha snyad dang/thos pa dang/ bye brag phyed pa dang/ rnam par shes pa la rnam par shes so zhes smra ba dang/ rnam par mi shes pa la yang rnam par ma shes so zhes smra ba 'phags pa'i tha snyad do/ /gzhan yang rnam pa brgyad de/ ngag gi las kyi lam dge ba bzhi dang/ mi dge ba bzhi'o/ /rnam pa dgu ste/ 'das pa dang/ ma 'ongs pa dang/ da ltar byung ba nas/ rgyang ring ba dang/ thag nye ba'i bar dag go/ /rnam pa bcu ste/ sil snyan gyi rnam pa lngar bsdus pa ste/ de yang gar dang ldan pa dang/ glu dang ldan pa dang rol mo'i sgra dang ldan pa dang/ bud med dang ldan pa dang/ skyes pa dang ldan pa dang/ dung gi sgra dang/ rnga pa Ta ha'i sgra dang/ rnga bo che'i sgra dang/ rdza rnga'i sgra dang/ sgra bo che'i sgra'o/ /dri ni rnam pa gcig ste/ sna'i spyod yul gyi don gyis so/ /rnam pa gnyis te/ nang gi dang/ phyi rol gyi'o/ /rnam pa gsum ste/ yid du 'ong ba dang/ yid du mi 'ong ba dang/ btang snyoms kyi gnas so/ /rnam pa bzhi ni dri chen po rnam pa bzhi ste/ a ka ru'i dri dang/ du ru ska'i dri dang/ ga pur gyi dri dang/ gla rtsi'i dri'o/ /rnam pa lnga ste/ rtsa ba'i dri dang/ snying po'i dri dang/ lo ma'i dri dang/ me tog gi dri dang/ 'bras bu'i dri'o/ /rnam pa drug ste/ zas kyi dri dang/ skom gyi dri dang/ gos kyi dri dang/ rgyan gyi dri dang/ bzhon pa'i dri dang/ gnas kyi dri'o/ /rnam pa bdun te/ shing tsha'i dri dang/ spos lo'i dri dang/ sug smel gyi dri dang/ tsan dan gyi dri dang/ tsha ba gsum gyi dri dang/ bdug pa'i dri dang/ phye ma'i dri'o/ /rnam pa brgyad de/ lhan cig skyes pa dang/ lhan cig skyes pa ma yin pa dang/ brtan pa dang/ brtan pa ma yin pa dang/ sbyar ba dang/ 'ba' zhig pa dang/ dri che ba dang/ dri che ba ma yin pa'o/ /rnam pa dgu ste/ 'das pa dang/ ma 'ongs pa dang/ da ltar byung ba nas/ rgyang ring ba dang/ thag nye ba'i bar dag go/ /rnam pa bcu ste/ skyes pa'i dri dang/ bud med kyi dri dang/phyi sa'i dri dang/ gcin gyi dri dang/ ngar snabs kyi dri dang/ snabs kyi dri dang/ zhag dang/ chu ser gyi dri dang/ rnag dang/ khrag gi dri dang/sha'i dri dang/ 'dres pa'i dri dang/ rul pa'i dri dang/ 'dam rdzab kyi dri'o/ /ro ni rnam pa gcig ste/ lce'i spyod yul gyi don gyis so/ /rnam pa gnyis te/ nang dang/ phyi rol gyi'o/ /rnam pa gsum ste/ yid du 'ong ba nas snga ma bzhin no/ /rnam pa bzhi ste/ nas kyi ro dang/ sA lu'i ro dang/ gro'i ro dang/ 'bru gzhan gyi ro'o/ /rnam pa lnga ste/ chang gi ro dang/ chang ma yin pa'i ro dang/ sngo rngad kyi ro dang/ nags tshal gyi shing thog gi ro dang/ kha zas kyi ro'o/ /rnam pa drug ste| kha ba la sogs pa'o/ /rnam pa bdun te/ mar dang/ 'bru mar dang/ sbrang rtsi dang/ bu ram shing las byung ba'i ro dang/ mngar ba'i ro dang/ lan tshwa'i ro dang/ sha'i ro'o/ /rnam pa brgyad de/ /dri bzhin no/ /rnam pa dgu ste/ dri kho na bzhin no/ /rnam pa bcu ste/ bca' ba'i ro dang/ bza' ba'i ro dang/ myang ba'i ro dang/ btung ba'i ro dang/gzhib pa'i ro dang/ sha 'bri bar byed pa dang/ sha brtas par byed pa dang/ zhi bar byed pa dang/ sbyong bar byed pa dang/ brtan par bya ba'i sman gyi ro rnams so/ /reg bya ni rnam pa gcig ste/ lus kyi spyod yul gyi don gyis so/ /rnam pa gnyis te/ dri bzhin no/ /rnam pa gsum ste/ yid du 'ong ba la sogs pa'o/ /rnam pa bzhi ste/reg par bya ba'i reg par bya ba dang/ btsir ba'i reg pa dang/ bsnun pa'i reg pa dang/ mnye ba'i reg pa'o/ /rnam pa lnga ste/ 'gro ba lnga'i bye brag gis so/ /gzhan yang sha sbrang dang/ sbrang bu mchu rings dang/ rlung dang/ nyi ma dang/ sdig sbrul gyi 'dus te reg pa'o/ /rnam pa drug ste/ bde ba dang/ sdug bsngal ba dang/ sdug bsngal ba yang ma yin bde ba yang ma yin pa dang/ lhan cig skyes pa dang/ mi mthun pa'i phyogs su bsdus pa dang gnyen por bsdus pa'o/ /rnam pa bdun te| sra ba dang/ gsher ba dang/ dro ba dang/ g.yo ba dang/ mchong ba dang/ lhung ba'i 'dus te reg pa dang/ byug nom gyi 'dus te reg pa dang/ lus 'gyur gyi 'dus te reg pa ste/ 'di lta ste/ 'jam pa la sogs pa rnams la'o/ /rnam pa brgyad de/ /lag pa'i 'dus te reg pa dang/ bong ba'i 'dus te reg pa dang/ dbyug pa'i 'dus te reg pa dang/ mtshon cha'i 'dus te reg pa dang/ grang ba'i 'dus te reg pa dang/tsha ba'i 'dus te reg pa dang/ bkres pa'i 'dus te reg pa dang/ skom pa'i 'dus te reg pa'o/ /rnam pa dgu ste/ dri bzhin no/ /rnam pa bcu ste/ kha zas kyi 'dus te reg pa dang/ skom pa'i 'dus te reg pa dang/ bzhon pa'i 'dus te reg pa dang/ gos kyi 'dus te reg pa dang/ rgyan gyi 'dus te reg pa dang/ khri dang khri'u'i 'dus te reg pa dang/ stan nang tshangs can dang/ la ba'i stan dang/ sngas nang tshangs can dang/ gor bu'i 'dus te reg pa dang/ bud med kyi 'dus te reg pa dang/ skyes pa'i 'dus te reg pa dang/ de gnyis dga' mgur spyod cing yongs su spyod pa'i 'dus te reg pa'o/ /chos kyi khams ni mdor bsdu na/ gdags pa'i chos rnams dang bcas par chos brgyad cu rtsa bdun yod de/ de dag kyang gang zhe na/ yid la byed pa la sogs pa nas rtog pa dang dpyod pa la thug pa yan chad sems las byung ba lnga bcu rtsa gsum dang/ chos kyi skye mched du gtogs pa/ sdom pa dang/ sdom ba ma yin par bsdus pa'i gzugs dang/ ting nge 'dzin gyi spyod yul gyi gzugs dang/thob pa dang/ 'du shes med pa'i snyoms par 'jug pa dang/ 'gog pa'i snyoms par 'jug pa dang/ 'du shes med pa dang/ srog gi dbang po dang/ ris mthun pa dang/ so so'i skye bo nyid dang/ skye ba dang/ rga ba dang/ gnas pa dang/ mi rtag pa nyid dang/ ming gi tshogs rnams dang/ tshig gi tshogs rnams dang/ yi ge'i tshogs rnams dang/ 'jug pa dang/ so sor nges pa dang/ 'byor 'brel dang/ mgyogs pa dang/ go rims dang/ dus dang/ yul dang/ grangs dang/ tshogs pa dang/ tshogs pa ma yin pa dang/ 'dus ma byas kyi dngos po brgyad de/ nam mkha' dang so sor brtags pa ma yin pas 'gog pa dang/ so sor brtags pas 'gog pa dang/ dge ba dang/ mi dge ba dang/ lung du ma bstan pa'i chos rnams kyi de bzhin nyid dang/ mi g.yo ba dang/ 'du shes dang/ tshor ba 'gog pa'o/ /de dag ni brgyad las kyang drug tu 'gyur ro/ drug las kyang brgyad du 'gyur ro/ /chos kyi khams de yang rnam pa gcig ste/ yid kyi spyod yul gyi don gyis so/ /rnam pa gnyis te/ gdags pa'i chos su bsdus pa dang/ gdags pa ma yin pa'i chos su bsdus pa'o| /rnam pa gsum ste/ gzugs can dang/ gzugs can ma yin pa dang/ 'dus byas dang/ 'dus ma byas so/ /rnam pa bzhi ste/ gzugs can gdags pa'i chos su bsdus pa dang/ gzugs can ma yin pa sems las 'byung ba'i chos su bsdus pa dang/ gzugs can ma yin pa dang ldan ldan pa ma yin pa gdags pa'i chos su bsdus pa dang/ gzugs can ma yin pa 'dus ma byas pa gdags pa'i chos su bsdus pa'o/ /rnam pa lnga ste/ gzugs dang/ sems las byung ba'i chos rnams dang/ sems dang ldan pa ma yin pa rnams dang/ 'dus ma byas dge ba dang/ lung du ma bstan pa'o/ /rnam pa drug ste/ tshor ba dang/ 'du shes dang/ 'du byed rnams las mtshungs par ldan pa rnams dang ldan pa ma yin pa rnams dang/ gzugs dang/ 'dus ma byas so/ /rnam pa bdun te/ tshor ba dang/ 'du shes dang/ sems pa dang/ nyon mongs pa can dang/ nyon mongs pa can ma yin pa dang/ gzugs dang 'dus ma byas so/ /rnam pa brgyad de/ dge ba dang/ mi dge ba dang/ lung du ma bstan pa dang/ tshor ba dang/ 'du shes dang/ 'du byed rnams dang/ gzugs dang 'dus ma byas rnams so/ /rnam pa dgu ste/ 'das pa dang/ ma 'ongs pa la sogs pa'i bye brag gis so/ rnam pa bcu ni/ rnam pa bcu'i phyir te/ rjes su 'brel ba'i skye bo'i don dang/ dmigs pa myong ba'i don dang/ dmigs pa'i mtshan mar 'dzin pa'i don dang/ dmigs pa mngon par 'du byed pa'i don dang/ chos de dag nyid dus tha dad pa'i don dang/ sgrib pa med pa'i don dang/ mi rtag pa dang bral ba'i don dang/ mi rtag pa dang ma bral ba'i don dang/ rtag pa phyin ci ma log pa'i don dang/ bde ba dang sdug bsngal dang bral ba'i don dang/tshor ba dang bral ba ma yin pa'i don dang/ tshor ba dang bral ba'i don dang/ nang dang phyi'i skye mched rnams kyi rab tu dbye ba de dag ni/ drug brgya drug cu yod do/ /

【H8 處名差別】

དེ་ལ་ཟད་པར་མ་གྱུར་གྱི་བར་དུ་གཟུགས་རྣམས་ལ་བལྟ་བའི་ཕྱིར། སྤྱོད་ཅིང་ཟད་པར་མ་གྱུར་གྱི་བར་དུ་གཟུགས་རྣམས་ལ་བལྟ་བའི་ཕྱིར་སྤྱོད་པས་ན་མིག་གོ། །འདི་ལ་གྲག་པ་རྣམས་དམིགས་ཤིང༌། འདི་ལ་གྲག་པ་རྣམས་དམིགས་པས་རྣ་བའོ། །དྲི་རྣམས་སྣོམ་ཞིང་དྲི་རྣམས་སྣོམ་པས་ན་སྣའོ། །བཀྲེས་པའི་ཉམ་ཆུང་བ་སེལ་བ་དང༌། བརྗོད་པ་རྣམ་པ་སྣ་ཚོགས་ལ་འདྲིས་པས་འབོད་པར་བྱེད་པས་ན་ལྕེའོ། །ལུས་འདི་ནི་དབང་པོ་ཟད་པར་གྱི་རྗེས་སུ་སོང་བས་ན་ལུས་སོ། །ཡུན་རིང་པོ་ནས་འདི་བྱིས་པ་རྣམས་ཀྱིས་བཅོས་ཤིང་བསྲུངས་ལ་བདག་གིར་བཟུང་སྟེ། འདི་ནི࿒བདག་གིའོ། །འདི་ནི་ང་བདག་གིས་སོ། །འདི་ནི་བདག་གིས་བདག་ཡིན་ནོ་སྙམ་ནས། དེ་ལ་འཇིག་རྟེན་གྱི་མིང༌། སེམས་ཅན་དང༌།མིང་དང༌། སྲོག་དང༌། སྐྱེ་བ་པོ་དང༌། ཤེད་ལས་སྐྱེས་པ་དང༌། ཤེད་བུ་ཞེས་བྱ་བས་ན་ཡིད་དོ། །ཡུལ་དང་དེར་བརྟག་པར་བྱར་རུང་བ་དང༌། ཡུལ་དེ་དང་དེར་གནོད་པར་བྱར་རུང་ཞིང༌། སྐྱེ་བས་དེའི་ཕྱིར་གཟུགས་ཞེས་བྱའོ། །བརྗོད་བཞིན་དུ་འཇིག་པས་ན་སྒྲའོ། །འདི་ལ་སྨྲ་བ་སྣ་ཚོགས་གནས་པས་དེའི་ཕྱིར་སྒྲ་ཞེས་བྱའོ། །རྫི་ཕྱོགས་སུ་འགྲོ་ཞིང་རྒྱུགས་པས་དེའི་ཕྱིར་དྲིའོ། །ནད་རྣམས་སྡུད་པ་དང༌། མྱང་བར་བྱ་བ་ཡིན་པས་དེའི་ཕྱིར་རོའོ། །ལུས་ཀྱི་རེག་པར་བྱ་ཞིང༌། ལུས་ཀྱི་རེག་པར་བྱ་བའི་ཕྱིར་རེག་བྱའོ། །ཡིད་ཀྱི་ཡུལ་འབའ་ཞིག་ཏུ་འཛིན་ཅིང༌། ཡིད་ཀྱི་ཡུལ་འབའ་ཞིག་ཏུ་འཛིན་པས་ན་ཆོས་རྣམས་ཏེ། དེ་ལྟ་བུ་དང་མཐུན་པ་རྣམས༌ནི་ཆོས་རྣམས་ཀྱི་རབ་ཏུ་དབྱེ་བ་ཡིན་པར࿒རིག་པར་བལྟ་བར་བྱའོ། །

de la zad par ma gyur gyi bar du gzugs rnams la blta ba'i phyir/ spyod cing zad par ma gyur gyi bar du gzugs rnams la blta ba'i phyir spyod pas na mig go/ /'di la grag pa rnams dmigs shing/ 'di la grag pa rnams dmigs pas rna ba'o/ /dri rnams snom zhing dri rnams snom pas na sna'o/ /bkres pa'i nyam chung ba sel ba dang/ brjod pa rnam pa sna tshogs la 'dris pas 'bod par byed pas na lce'o/ /lus 'di ni dbang po zad par gyi rjes su song bas na lus so/ /yun ring po nas 'di byis pa rnams kyis bcos shing bsrungs la bdag gir bzung ste/ 'di ni bdag gi'o/ /'di ni nga bdag gis so/ /'di ni bdag gis bdag yin no snyam nas/ de la 'jig rten gyi ming/ sems can dang/ming dang/ srog dang/ skye ba po dang/ shed las skyes pa dang/ shed bu zhes bya bas na yid do/ /yul dang der brtag par byar rung ba dang/ yul de dang der gnod par byar rung zhing/ skye bas de'i phyir gzugs zhes bya'o/ /brjod bzhin du 'jig pas na sgra'o/ /'di la smra ba sna tshogs gnas pas de'i phyir sgra zhes bya'o/ /rdzi phyogs su 'gro zhing rgyugs pas de'i phyir dri'o/ /nad rnams sdud pa dang/ myang bar bya ba yin pas de'i phyir ro'o/ /lus kyi reg par bya zhing/ lus kyi reg par bya ba'i phyir reg bya'o/ /yid kyi yul 'ba' zhig tu 'dzin cing/ yid kyi yul 'ba' zhig tu 'dzin pas na chos rnams te/ de lta bu dang mthun pa rnamsni chos rnams kyi rab tu dbye ba yin par rig par blta bar bya'o/ /

【G3 總以頌結】【H1 長行標舉】

དེ་ལ་སྡོམ་ནི།

de la sdom ni/

【H2 以頌結五門】

ངོ་བོ་ཉིད་དང་གནས་དང་ནི། །
དམིགས་པ་དང་ནི་གྲོགས་རྣམས་དང༌། །
ལས་ཏེ་སྒོ་ནི་ལྔ་པོ་ཡིས། །
སེམས་ནི་རབ་ཏུ་འཇུག་པར་འགྱུར། །

【H3 長行開列】

དེ་ལ་རྣམ་པར་ཤེས་པའི་ཚོགས་དྲུག་གི་ཆོས་ལྔ་པོའོ། །ངོ་བོ་ཉིད་དང༌། གནས་དང༌། དམིགས་པ་དང་གྲོགས་དང༌། ལས་

de la rnam par shes pa'i tshogs drug gi chos lnga po'o/ /ngo bo nyid dang/ gnas dang/ dmigs pa dang grogs dang/ las

【F2 明後二門】【G1 善巧】

འདི་དག་གིས་ནི་ཕུང་པོ་ལ་མཁས་པ་ཡང་བསྡུས་པར་རིག་པར་བྱའོ། །ཁམས་ལ་མཁས་པ་དང༌། སྐྱེ་མཆེད་ལ་མཁས་པ་དང༌། རྟེན་ཅིང་འབྲེལ་པར་འབྱུང་བ་ལ་མཁས་པ་དང༌། གནས་དང་གནས་མ་ཡིན་པ་ལ་མཁས་པ་དང༌། དབང་པོ་ལ་མཁས་པར་ཡང་བསྡུས་པར་རིག་པར་བྱའོ། །

'di dag gis ni phung po la mkhas pa yang bsdus par rig par bya'o/ /khams la mkhas pa dang/ skye mched la mkhas pa dang/ rten cing 'brel par 'byung ba la mkhas pa dang/ gnas dang gnas ma yin pa la mkhas pa dang/ dbang po la mkhas par yang bsdus par rig par bya'o/ /

【G2 事】

སངས་རྒྱས་ཀྱི་བཀའི་དངོས་པོ་དགུ་ཡང་བསྡུས་པར་རིག་པར་བྱའོ༑ །དངོས་པོ་དགུ་གང་ཞེ་ན། སེམས་ཅན་གྱི་དངོས་པོ་དང༌། ལོངས་སྤྱོད་ཀྱི་དངོས་པོ་དང༌། སྐྱེ་བའི་དངོས་པོ་དང༌། གནས་པའི་དངོས་པོ་དང༌། ཀུན་ནས་ཉོན་མོངས་པ་དང༌། རྣམ་པར་བྱང་བའི་དངོས་པོ་དང༌། སྣ་ཚོགས་ཀྱི་དངོས་པོ་དང༌། སྟོན་པ་པོའི་དངོས་པོ་དང༌། བསྟན་པར་བྱ་བའི་དངོས་པོ་དང༌། འཁོར་གྱི་དངོས་པོའོ། །དེ་ལ་སེམས་ཅན་གྱི་དངོས་པོ་ནི། ཉེ་བར་ལེན་པའི་ཕུང་པོ་ལྔ་པོ་རྣམས་སོ། །དེའི་ལོངས་སྤྱོད་ཀྱི་དངོས་པོ་ནི་སྐྱེ་མཆེད་བཅུ་གཉིས་པོ་རྣམས་སོ།།སྐྱེ་བའི་དངོས་པོ་ནི་རྟེན་ཅིང་འབྲེལ་པར་འབྱུང་བ་ཡན་ལག་བཅུ་གཉིས་པའོ། །སྐྱེས་པའི་གནས་པའི་དངོས་པོ་ནི་ཟས་བཞི་པོ་རྣམས་སོ། །ཀུན་ནས་ཉོན་མོངས་པ་དང༌། རྣམ་པར་བྱང་བའི་དངོས་པོ་ནི་འཕགས་པའི་བདེན་པ་བཞི་པོ་རྣམས་སོ། །སྣ་ཚོགས་ཀྱི་དངོས་པོ་ནི་ཁམས་ཚད་མེད་པ་རྣམས་སོ། །སྟོན་པ་པོའི་དངོས་པོ་ནི་སངས་རྒྱས་རྣམས་དང༌། དེ་དག་གི་ཉན་ཐོས་རྣམས་སོ། །བསྟན་པར་བྱ་བའི་དངོས་པོ་ནི་དྲན་པ་ཉེ་བར་གཞག་པ་ལ་སོགས་པ་བྱང་ཆུབ་ཀྱི་ཕྱོགས་ཀྱི་ཆོས་རྣམས་སོ། །འཁོར་གྱི་དངོས་པོ་ནི་འཁོར་བརྒྱད་དེ། རྒྱལ་རིགས་ཀྱི་འཁོར་དང༌། བྲམ་ཟེའི་འཁོར་དང༌།ཁྱིམ་བདག་གི་འཁོར་དང༌། དགེ་སྦྱོང་གི་འཁོར་དང༌། རྒྱལ་ཆེན་བཞིའི་རིས་ཀྱི་འཁོར་དང༌། སུམ་ཅུ་རྩ་གསུམ་པའི་འཁོར་དང༌། བདུད་ཀྱི་རིས་ཀྱི་འཁོར་དང༌། ཚངས་པའི་འཁོར་ཏོ། །

sangs rgyas kyi bka'i dngos po dgu yang bsdus par rig par bya'o| /dngos po dgu gang zhe na/ sems can gyi dngos po dang/ longs spyod kyi dngos po dang/ skye ba'i dngos po dang/ gnas pa'i dngos po dang/ kun nas nyon mongs pa dang/ rnam par byang ba'i dngos po dang/ sna tshogs kyi dngos po dang/ ston pa po'i dngos po dang/ bstan par bya ba'i dngos po dang/ 'khor gyi dngos po'o/ /de la sems can gyi dngos po ni/ nye bar len pa'i phung po lnga po rnams so/ /de'i longs spyod kyi dngos po ni skye mched bcu gnyis po rnams so//skye ba'i dngos po ni rten cing 'brel par 'byung ba yan lag bcu gnyis pa'o/ /skyes pa'i gnas pa'i dngos po ni zas bzhi po rnams so/ /kun nas nyon mongs pa dang/ rnam par byang ba'i dngos po ni 'phags pa'i bden pa bzhi po rnams so/ /sna tshogs kyi dngos po ni khams tshad med pa rnams so/ /ston pa po'i dngos po ni sangs rgyas rnams dang/ de dag gi nyan thos rnams so/ /bstan par bya ba'i dngos po ni dran pa nye bar gzhag pa la sogs pa byang chub kyi phyogs kyi chos rnams so/ /'khor gyi dngos po ni 'khor brgyad de/ rgyal rigs kyi 'khor dang/ bram ze'i 'khor dang/khyim bdag gi 'khor dang/ dge sbyong gi 'khor dang/ rgyal chen bzhi'i ris kyi 'khor dang/ sum cu rtsa gsum pa'i 'khor dang/ bdud kyi ris kyi 'khor dang/ tshangs pa'i 'khor to/ /

【E2 總以頌結】

སྡོམ་ནི།

sdom ni/

འདུས་པ་དང་ནི་ཚོགས་རྣམས་དང༌། །
དུས་དང་མཚན་ཉིད་རྐྱེན་རྣམས་དང༌། །
དགེ་བ་ལ་སོགས་རབ་དབྱེ་དང༌། །
མཁས་པ་དངོས་པོ་ཐམ་ཡིན། །

རྣལ་འབྱོར་སྤྱོད་པའི་ས་ལས་ཡིད་ཀྱི་ས་སྟེ་གཉིས་པ་རྫོགས་སོ།། །།

rnal 'byor spyod pa'i sa las yid kyi sa ste gnyis pa rdzogs so// //

【B3-5 有尋有伺等三地】【C1 結前生後】

བམ་པོ་བཞི་པ།

bam po bzhi pa/

【C2 正解釋】【D1 問】

རྟོག་པ་དང་བཅས་ཤིང༌། དཔྱོད་པ་དང་བཅས་པའི་ས་ནི་གང༌། རྟོག་པ་མེད་པ་ལ་དཔྱོད་པ་ཙམ་གྱི་ས་ནི་གང༌། རྟོག་པ་མེད་པ་ལ་དཔྱོད་པ་ཡང་མེད་པའི་ས་ནི་གང་ཞེ་ན།

rtog pa dang bcas shing/ dpyod pa dang bcas pa'i sa ni gang/ rtog pa med pa la dpyod pa tsam gyi sa ni gang/ rtog pa med pa la dpyod pa yang med pa'i sa ni gang zhe na/

【D2 略答】【E1 頌】

སྤྱི་སྡོམ་ལ། ཁམས་དང་མཚན་ཉིད་ཚུལ་བཞིན་དང༌། །ཚུལ་མིན་ཉོན་མོངས་ཐ་མ་ཡིན། །

spyi sdom la/ khams dang mtshan nyid tshul bzhin dang/ /tshul min nyon mongs tha ma yin/ /

【E2 長行】

ས་གསུམ་པོ་འདི་དག་ནི། ཁམས་གདགས་པ་རྣམ་པར་གཞག་པ་དང༌། མཚན་ཉིད་གདགས་པ་རྣམ་པར་གཞག་པ་དང༌། ཚུལ་བཞིན་ཡིད་ལ་བྱེད་པ་གདགས་པ་རྣམ་པར་གཞག་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་གདགས་པ་རྣམ་པར་གཞག་པ་དང༌། ཀུན་ནས་ཉོན་མོངས་པ་གདགས་པ་རྣམ་པར་གཞག་པས་རྣམ་པར་གཞག་པར་རིག་པར་བྱའོ། །

sa gsum po 'di dag ni/ khams gdags pa rnam par gzhag pa dang/ mtshan nyid gdags pa rnam par gzhag pa dang/ tshul bzhin yid la byed pa gdags pa rnam par gzhag pa dang/ tshul bzhin ma yin pa yid la byed pa gdags pa rnam par gzhag pa dang/ kun nas nyon mongs pa gdags pa rnam par gzhag pas rnam par gzhag par rig par bya'o/ /

【D3 別釋前標】【E1 界施設建立】【F1 問】

〔藏譯無〕

[〔藏譯無〕]

【F2 次答八門】

སྡོམ་ལ། གྲངས་དང་གནས་དང་ཚད་རྣམས་དང༌། །ཚེ་ཡི་ཚད་དང་ལོངས་སྤྱོད་དང༌། །སྐྱེ་བ་དང་ནི་ལུས་རྣམས་དང༌། །རྒྱུ་དང་རྐྱེན་རྣམས་རྒྱ་ཆེར་རོ། །ཁམས་གདགས་པ་རྣམ་པར་གདགས་པ་གང་ཞེ་ན། དེ་ནི་རྣམ་པར་བརྒྱད་དུ་རིག་པར་བྱ་སྟེ། གྲངས་རྣམ་པར་གཞག་པ་དང༌། གནས་གཞན་རྣམ་པར་གཞག་པ་དང༌། སེམས་ཅན་གྱི་ཚད་རྣམ་པར་གཞག་པ་དང༌། སེམས་ཅན་དེ་དག་ཉིད་ཀྱི་ཚེའི་ཚད་རྣམ་པར་གཞག་པ་དང༌། སེམས་ཅན་དེ་དག་ཉིད་ཀྱི་ལོངས་སྤྱོད་དང༌། ཡོངས་སུ་སྤྱོད་པ་རྣམ་པར་གཞག་པ་དང༌། སྐྱེ་བ་རྣམ་པར་གཞག་པ་དང༌། ལུས་རྣམ་པར་གཞག་པ་དང༌།རྒྱུ་དང་རྐྱེན་རྣམ་པར་གཞག་པའོ། ། དེ་ལ་གྲངས་རྣམ་པར་གཞག་པ་ནི་འདི་ཡིན་ནོ། །

sdom la/ grangs dang gnas dang tshad rnams dang/ /tshe yi tshad dang longs spyod dang/ /skye ba dang ni lus rnams dang/ /rgyu dang rkyen rnams rgya cher ro/ /khams gdags pa rnam par gdags pa gang zhe na/ de ni rnam par brgyad du rig par bya ste/ grangs rnam par gzhag pa dang/ gnas gzhan rnam par gzhag pa dang/ sems can gyi tshad rnam par gzhag pa dang/ sems can de dag nyid kyi tshe'i tshad rnam par gzhag pa dang/ sems can de dag nyid kyi longs spyod dang/ yongs su spyod pa rnam par gzhag pa dang/ skye ba rnam par gzhag pa dang/ lus rnam par gzhag pa dang/rgyu dang rkyen rnam par gzhag pa'o/ / de la grangs rnam par gzhag pa ni 'di yin no/ /

【F3 隨別釋】【G1 數建立】【H1 標墮界、非墮界】【I1 墮界】

ཁམས་ནི་གསུམ་སྟེ། འདོད་པའི་ཁམས་དང༌། གཟུགས་ཀྱི་ཁམས་དང༌། གཟུགས་མེད་པའི་ཁམས་ཏེ༑ ཁམས་འདི་དག་ནི་གཏོགས་པ་ཡིན་ནོ། །

khams ni gsum ste/ 'dod pa'i khams dang/ gzugs kyi khams dang/ gzugs med pa'i khams te| khams 'di dag ni gtogs pa yin no/ /

【I2 非墮攝界】

ཐབས་དང་བཅས་པས་འཇིག་ཚོགས་འགོག་པ། ཟག་པ་མེད་པའི་ཁམས་སྤྲོས་པ་མེད་པ་ནི་མ་གཏོགས་པ་ཡིན་ནོ། །

thabs dang bcas pas 'jig tshogs 'gog pa/ zag pa med pa'i khams spros pa med pa ni ma gtogs pa yin no/ /

【H2 別釋三地】【I1 墮攝】【J1 辨相】【K1 有尋有伺地】

དེ་ལ་འདོད་པའི་ཁམས་མཐའ་དག་དང༌། གཟུགས་ཀྱི་ཁམས་ནས་བསམ་གཏན་དང་པོ་ལས། བསམ་གཏན་ཁྱད་པར་ཅན་སྙོམས་པར་འཇུག་པ་དང༌། སྐྱེ་བ་དང་བཅས་པ་མ་གཏོགས་པ་ནི་རྟོག་པ་དང་བཅས་ཤིང་དཔྱོད་པ་དང་བཅས་པའི་སའོ། །

de la 'dod pa'i khams mtha' dag dang/ gzugs kyi khams nas bsam gtan dang po las/ bsam gtan khyad par can snyoms par 'jug pa dang/ skye ba dang bcas pa ma gtogs pa ni rtog pa dang bcas shing dpyod pa dang bcas pa'i sa'o/ /

【K2 無尋唯伺地】

བསམ་གཏན་ཁྱད་པར་ཅན་སྙོམས་པར་འཇུག་པ་དང༌། སྐྱེ་བ་དང་བཅས་པ་ནི་རྟོག་པ་མེད་པ་དཔྱོད་པ་ཙམ་གྱི་སྟེ། འགའ་ཞིག་གིས་དེ་བསྒོམས་ན་ཚངས་པ་ཆེན་པོ་ཉིད་འཐོབ་བོ། །

bsam gtan khyad par can snyoms par 'jug pa dang/ skye ba dang bcas pa ni rtog pa med pa dpyod pa tsam gyi ste/ 'ga' zhig gis de bsgoms na tshangs pa chen po nyid 'thob bo/ /

【K3 無尋無伺地】

བསམ་གཏན་གཉིས་པ་ནས་བཟུང་སྟེ། གཟུགས་ཀྱི་ཁམས་ཀྱི་ལྷག་མ་རྣམས་དང༌། གཟུགས་མེད་པའི་ཁམས་མཐའ་དག་ནི་རྟོག་པ་ཡང་མེད་ལ་དཔྱོད་པ་ཡང་མེད་པའི་སའོ། །

bsam gtan gnyis pa nas bzung ste/ gzugs kyi khams kyi lhag ma rnams dang/ gzugs med pa'i khams mtha' dag ni rtog pa yang med la dpyod pa yang med pa'i sa'o/ /

【J2 隨釋】【K1 標簡】

དེ་ལ་རྟོག་པ་དང་དཔྱོད་པའི་འདོད་ཆགས་དང་བྲལ་བའི་ཚུལ་གྱིས་རྟོག་པ་ཡང་མེད་ལ་དཔྱོད་པ་ཡང་མེད་པའི་ས་ཞེས་བྱའོ། ཀུན་ཏུ་དཔྱོད་པ་མེད་པས་ནི་མ་ཡིན་ཏེ།

de la rtog pa dang dpyod pa'i 'dod chags dang bral ba'i tshul gyis rtog pa yang med la dpyod pa yang med pa'i sa zhes bya'o/ kun tu dpyod pa med pas ni ma yin te/

【K2 釋因】【L1 由一類無】

འདི་ལྟར་འདོད་པ་རྣམས་ལས་འདོད་ཆགས་དང་བྲལ་བ་མ་ཡིན་པ་རྣམས་ཀྱང༌། མན་ངག་ཡིད་ལ་བྱེད་པའི་ཁྱད་པར་གྱིས་ཡིད་ཀྱི་རྒྱུ་བ་རེས་འགའ་རྟོག་པ་མེད་ཅིང་དཔྱོད་པ་མེད་པར་ཡང་འགྱུར་ལ།

'di ltar 'dod pa rnams las 'dod chags dang bral ba ma yin pa rnams kyang/ man ngag yid la byed pa'i khyad par gyis yid kyi rgyu ba res 'ga' rtog pa med cing dpyod pa med par yang 'gyur la/

【L2 由一類有】

རྟོག་པ་དང་བཅས་པ་རྣམས་ལས་འདོད་ཆགས་དང་བྲལ་བ་ཡང་རྟོག་པ་དང་དཔྱོད་པ་ཀུན་ཏུ་འབྱུང་བར་འགྱུར་ཏེ། འདི་ལྟ་སྟེ། དེར་སྐྱེས་པ་རྣམས་དང་ལངས་པ་རྣམས་ལའོ། །

rtog pa dang bcas pa rnams las 'dod chags dang bral ba yang rtog pa dang dpyod pa kun tu 'byung bar 'gyur te/ 'di lta ste/ der skyes pa rnams dang langs pa rnams la'o/ /

【I2 非墮攝】【J1 明有尋有伺地】

དེ་ལ་ཟག་པ་མེད་པའི་ཁམས་ནི། འདུས་བྱས་གང་སྙོམས་པར་འཇུག་པས་བསྡུས་པའོ། །དེ་ལ་ཡང་བསམ་གཏན་དང་པོའི་རྟོག་པ་དང་བཅས་ཤིང་དཔྱོད་པ་དང་བཅས་པའི་ས་ཡིན་ཏེ། རྟོག་པ་དཔྱོད་པའི་གནས་ལྟ་བུའི་ཆོས་རྣམས་ཀྱི་དེ་བཞིན་ཉིད་ལ་དམིགས་ནས། དེ་ལ་སྙོམས་པར་འཇུག་གི་རྟོག་པ་རྒྱུ་བས་ནི་མ་ཡིན་ཏེ།

de la zag pa med pa'i khams ni/ 'dus byas gang snyoms par 'jug pas bsdus pa'o/ /de la yang bsam gtan dang po'i rtog pa dang bcas shing dpyod pa dang bcas pa'i sa yin te/ rtog pa dpyod pa'i gnas lta bu'i chos rnams kyi de bzhin nyid la dmigs nas/ de la snyoms par 'jug gi rtog pa rgyu bas ni ma yin te/

【J2 餘如前說】

ལྷག་མ་རྣམས་ནི་སྔ་མ་བཞིན་ནོ། །དེ་ལ་གནས་གཞན་རྣམ་པར་གཞག་པ་ནི་འདི་ཡིན་ནོ། །

lhag ma rnams ni snga ma bzhin no/ /de la gnas gzhan rnam par gzhag pa ni 'di yin no/ /

【G2 處所建立】【H1 欲界】

འདོད་པའི་ཁམས་ནི་གནས་གཞན་སུམ་ཅུ་རྩ་དྲུག་པོ་རྣམས་ཏེ། སེམས་ཅན་དམྱལ་བ་ཆེན་པོའི་གནས་བརྒྱད་ལ་འདི་ལྟ་སྟེ། ཡང་སོས་དང༌། ཐིག་ནག་དང༌།བསྡུས་འཇོམས་དང༌། ངུ་འབོད་དང༌། ངུ་འབོད་ཆེན་པོ་དང༌། ཚ་བ་དང༌། རབ་ཏུ་ཚ་བ་དང༌། མནར་མེད་པའོ། །སེམས་ཅན་དམྱལ་བ་ཆེན་པོ་དེ་དག་གི་ཐད་ཀར་དཔག་ཚད་ཁྲིའི་ཕ་རོལ་ན། གྲང་བའི་སེམས་ཅན་དམྱལ་བའི་གནས་བརྒྱད་ཡོད་པ་འདི་ལྟ་སྟེ། ཆུ་བུར་ཅན་དང༌། ཆུ་བུར་རྡོལ་བ་དང༌། སོ་ཐམས་ཐམས་པ་དང༌། ཀྱི་ཧུད་ཟེར་བ་དང༌། ཨ་ཅུ་ཟེར་བ་དང༌། ཨུཏྤལ་ལྟར་གས་པ་དང༌། པད་མ་ལྟར་གས་པ་དང༌། པད་མ་ལྟར་གས་པ་ཆེན་པོའོ། །ཡང་སོས་ནི་འདི་ནས་དཔག་ཚད་སུམ་ཁྲི་ཉིས་སྟོང་གི་འོག་ན་ཡོད་དོ། །དེའི་འོག་ན་དཔག་ཚད་བཞི་སྟོང་བཞི་སྟོང་གིས་བཅལ་བ་ན་ནི་དེ་ལས་གཞན་པ་རྣམས་ཡོད་དོ། །སེམས་ཅན་དམྱལ་བ་ཆེན་པོ་ཡང་སོས་ཀྱི་གནས་ཇི་ལྟ་བ་བཞིན་དུ་གྲང་བའི་སེམས་ཅན་དམྱལ་བའི་གནས་དང་པོ་ཡང་དེ་དང་འདྲའོ། །དེའི་འོག་ཏུ་དཔག་ཚད་ཉིས་སྟོང་ཉིས་སྟོང་གིས་བཅལ་བ་ན་ནི་དེ་ལས་གཞན་པ་རྣམས་ཡོད་པ་བལྟ་བར་བྱའོ། །ཡི་དྭགས་ཀྱི་གནས་གཞན་དང༌། ལྷ་མ་ཡིན་གྱི་གནས་གཞན་དང༌། དུད་འགྲོ་ནི་ལྷ་དང་མི་དང་ལྷན་ཅིག་རྒྱུ་བ་ཉིད་ཡིན་པས། དེའི་ཕྱིར་དེ་དག་གི་གནས་གཞན་ལོགས་ཤིག་ཏུ་རྣམ་པར་མི་གཞག་གོ། །གླིང་བཞི་དང༌། གླིང་ཕྲན་བརྒྱད་ནི་སྔ་མ་བཞིན་ནོ། །འདོད་པ་ན་སྤྱོད་པའི་ལྷ་རྣམ་པ་དྲུག་ལ། རྒྱལ་ཆེན་བཞིའི་རིས་དང༌། སུམ་ཅུ་རྩ་གསུམ་དང༌། འཐབ་བྲལ་དང༌། དགའ་ལྡན་དང༌། འཕྲུལ་དགའ་དང༌། གཞན་འཕྲུལ་དབང་བྱེད་ཀྱི་ལྷ་རྣམས་སོ། །བདུད་ཀྱི་གནས་ནི་གཞན་འཕྲུལ་དབང་བྱེད་ཀྱི༌ལྷ་རྣམས་ཀྱི་ནང་དུ་གཏོགས་པའི་གནས་གཞན་ཁྱད་པར་ཅན་ཡིན་ནོ། །ཉི་ཚེ་བའི་སེམས་ཅན་དམྱལ་བ་རྣམས་དང༌། ཉེ་འཁོར་གྱི་སེམས་ཅན་དམྱལ་བ་རྣམས་ནི་སེམས་ཅན་དམྱལ་བ་ཆེན་པོ་དང༌། གྲང་བའི་སེམས་ཅན་དམྱལ་བའི་ཉེ་འཁོར་ཉིད་དེ། གནས་གཞན་བྱེ་བྲག་ཅན་མེད་དོ། །ཉི་ཚེ་བའི་སེམས་ཅན་དམྱལ་བ་དེ་དག་ཁ་ཅིག་ནི་མི་རྣམས་ཀྱི་ནང་ན་ཡང་དམིགས་ཏེ། གནས་བརྟན་མཽད་གལ་གྱི་བུས་ཇི་སྐད་དུ། ངས་སེམས་ཅན་འབར་ཞིང་རབ་ཏུ་འབར་ལ་ཀུན་ཏུ་མཆེད་ཅིང་རབ་ཏུ་འབར་ཏེ། མེ་ལྕེ་གཅིག་ཏུ་གྱུར་པ་མཐོང་ངོ་ཞེས་བྱ་བ་ལ་སོགས་པ་གསུངས་པ་ལྟ་བུའོ། །གནས་གཞན་སུམ་ཅུ་རྩ་དྲུག་པོ་འདི་དག་ནི་འདི་ནི་འདོད་པའི་ཁམས་ཞེས་བྱའོ། །

'dod pa'i khams ni gnas gzhan sum cu rtsa drug po rnams te/ sems can dmyal ba chen po'i gnas brgyad la 'di lta ste/ yang sos dang/ thig nag dang/bsdus 'joms dang/ ngu 'bod dang/ ngu 'bod chen po dang/ tsha ba dang/ rab tu tsha ba dang/ mnar med pa'o/ /sems can dmyal ba chen po de dag gi thad kar dpag tshad khri'i pha rol na/ grang ba'i sems can dmyal ba'i gnas brgyad yod pa 'di lta ste/ chu bur can dang/ chu bur rdol ba dang/ so thams thams pa dang/ kyi hud zer ba dang/ a cu zer ba dang/ ut+pal ltar gas pa dang/ pad ma ltar gas pa dang/ pad ma ltar gas pa chen po'o/ /yang sos ni 'di nas dpag tshad sum khri nyis stong gi 'og na yod do/ /de'i 'og na dpag tshad bzhi stong bzhi stong gis bcal ba na ni de las gzhan pa rnams yod do/ /sems can dmyal ba chen po yang sos kyi gnas ji lta ba bzhin du grang ba'i sems can dmyal ba'i gnas dang po yang de dang 'dra'o/ /de'i 'og tu dpag tshad nyis stong nyis stong gis bcal ba na ni de las gzhan pa rnams yod pa blta bar bya'o/ /yi dwags kyi gnas gzhan dang/ lha ma yin gyi gnas gzhan dang/ dud 'gro ni lha dang mi dang lhan cig rgyu ba nyid yin pas/ de'i phyir de dag gi gnas gzhan logs shig tu rnam par mi gzhag go/ /gling bzhi dang/ gling phran brgyad ni snga ma bzhin no/ /'dod pa na spyod pa'i lha rnam pa drug la/ rgyal chen bzhi'i ris dang/ sum cu rtsa gsum dang/ 'thab bral dang/ dga' ldan dang/ 'phrul dga' dang/ gzhan 'phrul dbang byed kyi lha rnams so/ /bdud kyi gnas ni gzhan 'phrul dbang byed kyilha rnams kyi nang du gtogs pa'i gnas gzhan khyad par can yin no/ /nyi tshe ba'i sems can dmyal ba rnams dang/ nye 'khor gyi sems can dmyal ba rnams ni sems can dmyal ba chen po dang/ grang ba'i sems can dmyal ba'i nye 'khor nyid de/ gnas gzhan bye brag can med do/ /nyi tshe ba'i sems can dmyal ba de dag kha cig ni mi rnams kyi nang na yang dmigs te/ gnas brtan maud gal gyi bus ji skad du/ ngas sems can 'bar zhing rab tu 'bar la kun tu mched cing rab tu 'bar te/ me lce gcig tu gyur pa mthong ngo zhes bya ba la sogs pa gsungs pa lta bu'o/ /gnas gzhan sum cu rtsa drug po 'di dag ni 'di ni 'dod pa'i khams zhes bya'o/ /

【H2 色界】

གཟུགས་ཀྱི་ཁམས་ནི་གནས་གཞན་བཅོ་བརྒྱད་དེ༑ བསམ་གཏན་དང་པོ་ཆུང་ངུ་དང༌། འབྲིང་དང་ཆེན་པོ་ཡོངས་སུ་བསྒོམས་པས་ཚངས་རིས་རྣམས་དང༌། ཚངས་པའི་མདུན་ན་འདོན་རྣམས་དང༌། ཚངས་པ་ཆེན་པོ་རྣམས་སོ། །བསམ་གཏན་གཉིས་པ་ཆུང་ངུ་དང༌། འབྲིང་དང༌། ཆེན་པོར་ཡོངས་སུ་བསྒོམས་པས། འོད་ཆུང་རྣམས་དང༌། ཚད་མེད་འོད་རྣམས་དང༌། འོད་གསལ་རྣམས་སོ། །བསམ་གཏན་གསུམ་པ་ཆུང་ངུ་དང༌། འབྲིང་དང༌། ཆེན་པོར་ཡོངས་སུ་བསྒོམས་པས། དགེ་ཆུང་རྣམས་དང༌། ཚད་མེད་དགེ་རྣམས་དང༌། དགེ་རྒྱས་རྣམས་སོ། །བསམ་གཏན་བཞི་པ་ཆུང་ངུ་དང༌། འབྲིང་དང༌། ཆེན་པོར་ཡོངས་སུ་བསྒོམས་པས།སྤྲིན་མེད་པ་རྣམས་དང༌། བསོད་ནམས་སྐྱེས་རྣམས་དང༌། འབྲས་བུ་ཆེ་བ་རྣམས་སོ། །འདུ་ཤེས་མེད་པ་ནི་འབྲས་བུ་ཆེ་བའི་ནང་དུ་གཏེགས་ལ། འཕགས་པ་རྣམས་དང༌། ཐུན་མོང་བ་མ་ཡིན་པའི་ཕྱིར་གནས་གཞན་མེད་དོ། །བསམ་གཏན་བཞི་པ་སྤེལ་མར་བསྒོམས་པས། ཆུང་ངུ་དང༌། འབྲིང་དང༌། ཆེན་པོ་དང༌། ཆེས་ཆེ་བ་དང༌། མཆོག་ཏུ་ཆེ་བར་ཡོངས་སུ་བསྒོམས་པས། གནས་གཙང་མའི་ས་ལྔ་པོ་མི་ཆེ་བ་རྣམས་དང༌། མི་གདུང་བ་རྣམས་དང༌། གྱ་ནོམ་སྣང་བ་རྣམས་དང༌། ཤིན་ཏུ་མཐོང་བ་རྣམས་དང༌། འོག་མིན་རྣམས་སོ། །གནས་གཙང་མ་རྣམས་ལས་འདས་པ་ན་དབང་ཕྱུག་ཆེན་པོའི་གནས་ཡོད་དེ། བྱང་ཆུབ་སེམས་དཔའ་ས་བཅུ་ལ་གནས་པ་རྣམས་ཀྱིས་ས་བཅུ་ཡོངས་སུ་བསྒོམས་ནས་གང་དུ་སྐྱེ་བའོ། །

gzugs kyi khams ni gnas gzhan bco brgyad de| bsam gtan dang po chung ngu dang/ 'bring dang chen po yongs su bsgoms pas tshangs ris rnams dang/ tshangs pa'i mdun na 'don rnams dang/ tshangs pa chen po rnams so/ /bsam gtan gnyis pa chung ngu dang/ 'bring dang/ chen por yongs su bsgoms pas/ 'od chung rnams dang/ tshad med 'od rnams dang/ 'od gsal rnams so/ /bsam gtan gsum pa chung ngu dang/ 'bring dang/ chen por yongs su bsgoms pas/ dge chung rnams dang/ tshad med dge rnams dang/ dge rgyas rnams so/ /bsam gtan bzhi pa chung ngu dang/ 'bring dang/ chen por yongs su bsgoms pas/sprin med pa rnams dang/ bsod nams skyes rnams dang/ 'bras bu che ba rnams so/ /'du shes med pa ni 'bras bu che ba'i nang du gtegs la/ 'phags pa rnams dang/ thun mong ba ma yin pa'i phyir gnas gzhan med do/ /bsam gtan bzhi pa spel mar bsgoms pas/ chung ngu dang/ 'bring dang/ chen po dang/ ches che ba dang/ mchog tu che bar yongs su bsgoms pas/ gnas gtsang ma'i sa lnga po mi che ba rnams dang/ mi gdung ba rnams dang/ gya nom snang ba rnams dang/ shin tu mthong ba rnams dang/ 'og min rnams so/ /gnas gtsang ma rnams las 'das pa na dbang phyug chen po'i gnas yod de/ byang chub sems dpa' sa bcu la gnas pa rnams kyis sa bcu yongs su bsgoms nas gang du skye ba'o/ /

【H3 無色界】

གཟུགས་མེད་པའི་ཁམས་ནི་གནས་གཞན་བཞི་པོ་རྣམས་སོ། །ཡང་ན་གནས་གཞན་ཅི་ཡང་མེད་པ་ཡང་ཡིན་ནོ། །

gzugs med pa'i khams ni gnas gzhan bzhi po rnams so/ /yang na gnas gzhan ci yang med pa yang yin no/ /

【G3 有情量建立】

དེ་ལ་སེམས་ཅན་གྱི་ཚད་རྣམ་པར་གཞག་པ་ནི་འདི་ཡིན་ཏེ། འཛམ་བུའི་གླིང་གི་མི་རྣམས་ཀྱི་ལུས་ཀྱི་ཚད་ནི་ངེས་པ་མེད་དོ། །རེས་འགའ་ནི་ཆེན་པོར་འགྱུར་རོ། །རེས་འགའ་ནི་ཆུང་ངུར་འགྱུར་ཏེ། དེ་ཡང་རང་གི་ཁྲུ་ཚད་ཕྱེད་དང་བཞིའོ། །ཤར་གྱི་ལུས་འཕགས་པ་རྣམས་ཀྱི་ལུས་ཀྱི་ཚད་ནི་ངེས་པ་ཡིན་ཏེ། དེ་དག་ཀྱང་རང་གི་ཁྲུ་ཚད་ཕྱེད་དང་བཞི་པ་སྟེ། ལུས་ཤིན་ཏུ་ཆེའོ། །ཤར་གྱི་ལུས་འཕགས་པ་ཇི་ལྟ་བ་བཞིན་དུ། ནུབ་ཀྱི་བ་ལང་སྤྱོད་པ་རྣམས་དང༌། བྱང་གི་སྒྲ་མི་སྙན་པ་རྣམས་ཀྱང་ལུས་ཤིན་ཏུ་ཆེའོ། །རྒྱལ་ཆེན་བཞིའི་རིས་ཀྱི་ལྷ་རྣམས་ཀྱི་ཚད་ནི་རྒྱང་གྲགས་ཀྱི་བཞི་ཆ་གཅིག་གོ། །སུམ་ཅུ་རྩ་གསུམ་པ་རྣམས་ཀྱི་ཚད་ནི་རྒྱང་གྲགས་ཀྱི་བཞི་ཆ་གཅིག་ལས་ལྷག་གོ། །ལྷའི་དབང་པོ་བརྒྱ་བྱིན་གྱི་ཚད་ནི་རྒྱང་གྲགས་ཕྱེད་དོ། །འཐབ་བྲལ་བ་རྣམས་ཀྱང་རྒྱང་གྲགས་ཕྱེད་དོ། །དེ་ཡན་ཆད་དེ་ལས་གཞན་པའི་ལྷའི་རིས་ཐམས་ཅད་ནི་བཞི་ཆ་རེ་རེ་ལྷག་པར་བལྟ་བར་བྱའོ། །ཚངས་རིས་པ་རྣམས་ཀྱི་དཔག་ཚད་ཕྱེད་དོ། །ཚངས་པའི་མདུན་ན་འདོན་པ་རྣམས་ཀྱི་ནི་དཔག་ཚད་གཅིག་གོ། །ཚངས་པ་ཆེན་པོ་རྣམས་ཀྱི་ནི་དཔག་ཚད་ཕྱེད་དང་གཉིས་སོ། །འོད་ཆུང་བ་རྣམས་ཀྱི་ནི་དཔག་ཚད་གཉིས་སོ། །དེ་ཡན་ཆད་དེའི་ལྷག࿒མའི་ལྷའི་རིས་རྣམས་ཀྱི་ལུས་ཀྱི་ཚད་ནི་དེའི་ཉིས་འགྱུར་ཉིས་འགྱུར་དུ་བལྟ་བར་བྱའོ། །སྤྲིན་མེད་པ་རྣམས་ཀྱི་ནི་མ་གཏོགས་ཏེ། དེ་ལ་ནི་དཔག་ཚད་གསུམ་འབྲི་བར་བྱའོ། །སེམས་ཅན་དམྱལ་བ་ཆེན་པོ་དག་གི་ཚད་ནི་ངེས་པ་མེད་དོ། །གང་གིས་སྡིག་པ་མི་དགེ་བའི་ལས་ཤིན་ཏུ་དྲག་པོ་བྱས་ཤིང་བསགས་པ་དེའི་ལུས་ནི་ཆེས་ཆེ་བར་འགྲུབ་པར་འགྱུར་ལ། གཞན་དག་གི་ནི་གཞན་དུ་འགྱུར་རོ། །སེམས་ཅན་དམྱལ་བ་ཆེན་པོ་དག་གི་ཇི་ལྟ་བ་བཞིན་དུ་གྲང་བའི་སེམས་ཅན་དམྱལ་བ་རྣམས་དང༌། ཉི་ཚེ་བའི་སེམས་ཅན་དམྱལ་བ་རྣམས་དང༌། ཉེ་འཁོར་གྱི་སེམས་ཅན་དམྱལ་བ་རྣམས་དང༌། དུད་འགྲོ་དང་ཡི་དྭགས་རྣམས་ཀྱང་དེ་དང་འདྲའོ། །ལྷ་མ་ཡིན་རྣམས་ཀྱི་ལུས་ནི་སུམ་ཅུ་རྩ་གསུམ་པའི་ལྷའི་ཚད་བཞིན་རྣམ་པར་གཞག་པར་རིག་པར་བྱའོ། །གཟུགས་མེད་པ་དག་གི་ནི། གཟུགས་མེད་པའི་ཕྱིར་ཚད་མེད་དོ། །

de la sems can gyi tshad rnam par gzhag pa ni 'di yin te/ 'dzam bu'i gling gi mi rnams kyi lus kyi tshad ni nges pa med do/ /res 'ga' ni chen por 'gyur ro/ /res 'ga' ni chung ngur 'gyur te/ de yang rang gi khru tshad phyed dang bzhi'o/ /shar gyi lus 'phags pa rnams kyi lus kyi tshad ni nges pa yin te/ de dag kyang rang gi khru tshad phyed dang bzhi pa ste/ lus shin tu che'o/ /shar gyi lus 'phags pa ji lta ba bzhin du/ nub kyi ba lang spyod pa rnams dang/ byang gi sgra mi snyan pa rnams kyang lus shin tu che'o/ /rgyal chen bzhi'i ris kyi lha rnams kyi tshad ni rgyang grags kyi bzhi cha gcig go/ /sum cu rtsa gsum pa rnams kyi tshad ni rgyang grags kyi bzhi cha gcig las lhag go/ /lha'i dbang po brgya byin gyi tshad ni rgyang grags phyed do/ /'thab bral ba rnams kyang rgyang grags phyed do/ /de yan chad de las gzhan pa'i lha'i ris thams cad ni bzhi cha re re lhag par blta bar bya'o/ /tshangs ris pa rnams kyi dpag tshad phyed do/ /tshangs pa'i mdun na 'don pa rnams kyi ni dpag tshad gcig go/ /tshangs pa chen po rnams kyi ni dpag tshad phyed dang gnyis so/ /'od chung ba rnams kyi ni dpag tshad gnyis so/ /de yan chad de'i lhag ma'i lha'i ris rnams kyi lus kyi tshad ni de'i nyis 'gyur nyis 'gyur du blta bar bya'o/ /sprin med pa rnams kyi ni ma gtogs te/ de la ni dpag tshad gsum 'bri bar bya'o/ /sems can dmyal ba chen po dag gi tshad ni nges pa med do/ /gang gis sdig pa mi dge ba'i las shin tu drag po byas shing bsags pa de'i lus ni ches che bar 'grub par 'gyur la/ gzhan dag gi ni gzhan du 'gyur ro/ /sems can dmyal ba chen po dag gi ji lta ba bzhin du grang ba'i sems can dmyal ba rnams dang/ nyi tshe ba'i sems can dmyal ba rnams dang/ nye 'khor gyi sems can dmyal ba rnams dang/ dud 'gro dang yi dwags rnams kyang de dang 'dra'o/ /lha ma yin rnams kyi lus ni sum cu rtsa gsum pa'i lha'i tshad bzhin rnam par gzhag par rig par bya'o/ /gzugs med pa dag gi ni/ gzugs med pa'i phyir tshad med do/ /

【G4 有情壽建立】

དེ་ལ་ཚེའི་ཚད་རྣམ་པར་གཞག་པ་ནི་འདི་ཡིན་ཏེ།འཛམ་བུའི་གླིང་གི་མི་རྣམས་ཀྱི་ནི་ཞག་སུམ་ཅུ་ལ་ཟླ་བ་གཅིག །ཟླ་བ་བཅུ་གཉིས་ལ་ལོ་གཅིག་གི་ཚུལ་གྱིས་ཚེའི་ཚད་ངེས་པ་མེད་དེ། །རེས་འགའ་ནི་ཚེ་དཔག་ཏུ་མེད་པར་འགྱུར་རོ༑ །རེས་འགའ་ནི་ཚེ་ལོ་བརྒྱད་ཁྲི་པར་འགྱུར་རོ། །རེས་འགའ་ནི་ཚེ་ལོ་བཅུ་པའི་བར་དུ་འགྱུར་རོ། །ཤར་གྱི་ལུས་འཕགས་པ་རྣམས་ཀྱི་ཚེའི་ཚད་ནི་ངེས་པ་ཡིན་ཏེ། ལོ་ཉིས་བརྒྱ་ལྔ་བཅུའོ། །ནུབ་ཀྱི་བ་ལང་སྤྱོད་པ་རྣམས་ཀྱི་ཚེའི་ཚད་ནི་ལོ་ལྔ་བརྒྱའོ། །བྱང་གི་སྒྲ་མི་སྙན་པ་རྣམས་ཀྱི་ཚེའི་ཚད་ནི་ལོ་སྟོང་ངོ༌། །མི་རྣམས་ཀྱི་ལོ་ལྔ་བཅུ་གང་ཡིན་པ་དེ་ནི་རྒྱལ་ཆེན་བཞིའི་རིས་ཀྱི་ལྷ་རྣམས་ཀྱི་ཉིན་ཞག་གཅིག་གོ། །དེ་ལྟ་བུའི་ཉིན་ཞག་སུམ་ཅུ་ལ་ཟླ་བ་གཅིག །ཟླ་བ་བཅུ་གཉིས་ལ་ལོར་བརྩིས་པའི་ལྷའི་ལོ་བརྒྱ་ཐུབ་བོ། །མི་རྣམས་ཀྱི་ལོ་བརྒྱ་གང་ཡིན་པ་དེ་ནི་སུམ་ཅུ་རྩ་གསུམ་པའི་ལྷ་རྣམས་ཀྱི་ཉིན་ཞག་གཅིག་གོ། །དེ་ལྟ་བུའི་ཉིན་ཞག་སུམ་ཅུ་ལ་ཟླ་བ་གཅིག་སྟེ། སྔ་མ་བཞིན་དུ་ཚེ་ལོ་སྟོང་ཐུབ་བོ། །དེ་ལས་གཞན་པའི་ལྷའི་རིས་གཞན་འཕྲུལ་དབང་བྱེད་ཀྱི་ལྷ་རྣམས་ཀྱི་བར་དུ། ལྷ་དེ་དག་གི་ཚེའི་ཚད་ནི་ཉིན་ཞག་ཀྱང་དེའི་ཉིས་འགྱུར་ལ། ཚེའི་ཚད་ཀྱང་དེའི་ཉིས་འགྱུར་བ་ཡིན་ནོ། །རྒྱལ་ཆེན་བཞིའི་རིས་ཀྱི࿒ལྷ་རྣམས་ཀྱི་ཚེའི་ཚད་རངས་པ་ནི། སེམས་ཅན་དམྱལ་བ་ཆེན་པོ་ཡང་སོས་ཀྱི་ཉིན་ཞག་གཅིག་གོ། །དེ་ལྟ་བུའི་ཉིན་ཞག་སུམ་ཅུ་ལ་ཟླ་བ་གཅིག་གོ། །ཟླ་བ་བཅུ་གཉིས་ལ་ལོ་གཅིག་སྟེ། ཚེའི་ཚད་ཀྱང་སེམས་ཅན་དམྱལ་བ་པའི་ལོ་ལྔ་བརྒྱ་ཐུབ་བོ། །རྒྱལ་ཆེན་བཞིའི་རིས་ཀྱི་ལྷའི་ཚེ་ཚད་ཀྱིས། སེམས་ཅན་དམྱལ་བ་ཆེན་པོ་ཡང་སོས་སུ་སྐྱེས་པ་རྣམས་ཀྱི་ཚེའི་ཚད་བསྒྲེ་བ་དེ་བཞིན་དུ་སུམ་ཅུ་རྩ་གསུམ་པ་རྣམས་ཀྱི་ཚེའི་ཚད་ཀྱིས་ཐིག་ནག་ཏུ་སྐྱེས་པ་རྣམས་ཀྱི་ཚེའི་ཚད་བསྒྲེའོ། །འཐབ་བྲལ་བ་རྣམས་ཀྱི་ཚེའི་ཚད་ཀྱིས་བསྡུས་འཇོམས་སུ་སྐྱེས་པ་རྣམས་ཀྱི་ཚེའི་ཚད་བསྒྲེའོ། །དགའ་ལྡན་པ་རྣམས་ཀྱི་ཚེའི་ཚད་ཀྱིས་ངུ་འབོད་དུ་སྐྱེས་པ་རྣམས་ཀྱི་ཚེའི་ཚད་བསྒྲེའོ། །འཕྲུལ་དགའ་བ་རྣམས་ཀྱི་ཚེའི་ཚད་ཀྱིས་ངུ་འབོད་ཆེན་པོར་སྐྱེས་པ་རྣམས་ཀྱི་ཚེའི་ཚད་བསྒྲེའོ། །གཞན་འཕྲུལ་དབང་བྱེད་པ་རྣམས་ཀྱི་ཚེའི་ཚད་ཀྱིས་ཚ་བར་སྐྱེས་པ་རྣམས་ཀྱི་ཚེའི་ཚད་བསྒྲེ་བར་རིག་པར་བྱའོ། །རབ་ཏུ་ཚ་བར་སྐྱེས་པའི་སེམས་ཅན་རྣམས་ཀྱི་ཚེའི་ཚད་ནི་བར་གྱི་བསྐལ་པའི་བསྐལ་པ་ཕྱེད་དོ། །མནར་མེད་པའི་སེམས་ཅན་རྣམས་ཀྱི་ཚེའི་ཚད་ནི་བར་གྱི་བསྐལ་པའི་བསྐལ་པ་གཅིག་གོ། །ལྷ་མ་ཡིན་རྣམས་ཀྱི་ནི་སུམ་ཅུ་རྩ་གསུམ་པ་རྣམས་དང་འདྲའོ། །དུད་འགྲོ་དང་ཡི་དྭགས་རྣམས་ཀྱི་ཚའི་ཚད་ནི་ངེས་པ་མེད་དོ། །གྲང་བའི་སེམས་ཅན་དམྱལ་བར་སྐྱེས་པའི་སེམས་ཅན་རྣམས་ཀྱི་ཚེའི་ཚད་ནི་སེམས་ཅན་དམྱལ་བ་ཆེན་པོར་སྐྱེས་པའི་སེམས་ཅན་རྣམས་ལས་ཕྱི་མ་ཕྱི་མ་ཕྱེད་ཕྱེད་ཞུགས་པར་རིག་པར་བྱའོ། །ཉེ་འཁོར་གྱི་སེམས་ཅན་དམྱལ་བ་དང༌། ཉི་ཚེ་བའི་སེམས་ཅན་དམྱལ་བར་སྐྱེས་པའི་སེམས་ཅན་རྣམས་ཀྱི་ཚེའི་ཚད་ནི་ངེས་པ་མེད་དོ། །ཚངས་རིས་བའི་སེམས་ཅན་རྣམས་ཀྱི་ཚེའི་ཚད་ནི་བར་གྱི་བསྐལ་པ་ཉི་ཤུ་ལ་བསྐལ་པ་གཅིག་ཏུ་བགྲང་བའི་བསྐལ་པ་གཅིག་གོ། །ཚངས་པའི་མདུན་ན་འདོན་པའི་སེམས་ཅན་རྣམས་ཀྱི་ཚེའི་ཚད་ནི་བར་གྱི་བསྐལ་པ་བཞི་བཅུ་ལ་བསྐལ་པ་གཅིག་ཏུ་བགྲང་བའི་བསྐལ་པ་གཅིག་གོ། །ཚངས་ཆེན་པ་རྣམས་ཀྱི་ཚེའི་ཚད་ནི་བར་གྱི་བསྐལ་པ་དྲུག་ཅུ་ལ་བསྐལ་པ་གཅིག་ཏུ་བགྲང་བའི་བསྐལ་པ་གཅིག་གོ། །འོད་ཆུང་བ་རྣམས་ཀྱི་ཚེའི་ཚད་ནི་བར་གྱི་བསྐལ་པ་བརྒྱད་ཅུ་ལ་བསྐལ་བར་བགྲང་བའི་བསྐལ་པ་གཉིས་སོ། །དེ་ཡན་ཆད་དེ་ལས་གཞན་པའི་གཟུགས་ན་སྤྱོད་པའི་ལྷའི་རིས་རྣམས་ཀྱི་ཚེའི་ཚད་ནི་བར་གྱི་བསྐལ་པ་བརྒྱད་ཅུ་པོ་དེའི་ཉིས་འགྱུར་ཉིས་འགྱུར་རོ། །སྤྲིན་མེད་པ་རྣམས་ནི་མ་གཏོགས་ཏེ། དེ་ལ་ནི་བསྐལ་པ་གསུམ་དབྲི་བར་བྱའོ། །ནམ་མཁའ་མཐའ་ཡས་སྐྱེ་མཆེད་དུ་སྐྱེས་པའི་སེམས་ཅན་རྣམས་ཀྱི་ཚེའི་ཚད་ནི་བསྐལ་པ་ཉི་ཁྲིའོ། །རྣམ་ཤེས་མཐའ་ཡས་སྐྱེ་མཆེད་དུ་སྐྱེས་པའི་སེམས་ཅན་རྣམས་ཀྱི་ཚེའི་ཚད་ནི་བཞི་ཁྲིའོ། །ཅི་ཡང་མེད་པའི་སྐྱེ་མཆེད་དུ་སྐྱེས་པ་རྣམས་ཀྱི་ནི་དྲུག་ཁྲིའོ༑ །འདུ་ཤེས་མེད་འདུ་ཤེས་མེད་མིན་སྐྱེ་མཆེད་དུ་སྐྱེས་པ་རྣམས་ཀྱི་ཚེའི་ཚད་ནི་བསྐལ་པ་བརྒྱད་ཁྲིའོ། །བྱང་གི་སྒྲ་མི་སྙན་མ་གཏོགས་པར་དེ་ལས་གཞན་པ་རྣམས་ལ་ནི་བར་མ་དོར་འཆི་བ་ཡོད་དོ། །དེ་ལ་མི་རྣམས་དང༌། དུད་འགྲོ་དང༌། ཡི་དྭགས་རྣམས་ཀྱི་ལུས་ནི་རོར་གྱུར་ཏེ་འདུག་གོ། །ལྷ་རྣམས་དང་སེམས་ཅན་དམྱལ་བ་པ་རྣམས་ཀྱི་ནི་རྣམ་པར་ཤེས་པ་དང་མགོ་མཉམ་དུ་མི་སྣང་བར་འགྱུར་ཏེ། ལུས་རོར་གྱུར་ཏེ་འདུག་པ་མེད་དོ། །

de la tshe'i tshad rnam par gzhag pa ni 'di yin te/'dzam bu'i gling gi mi rnams kyi ni zhag sum cu la zla ba gcig /zla ba bcu gnyis la lo gcig gi tshul gyis tshe'i tshad nges pa med de/ /res 'ga' ni tshe dpag tu med par 'gyur ro| /res 'ga' ni tshe lo brgyad khri par 'gyur ro/ /res 'ga' ni tshe lo bcu pa'i bar du 'gyur ro/ /shar gyi lus 'phags pa rnams kyi tshe'i tshad ni nges pa yin te/ lo nyis brgya lnga bcu'o/ /nub kyi ba lang spyod pa rnams kyi tshe'i tshad ni lo lnga brgya'o/ /byang gi sgra mi snyan pa rnams kyi tshe'i tshad ni lo stong ngo/ /mi rnams kyi lo lnga bcu gang yin pa de ni rgyal chen bzhi'i ris kyi lha rnams kyi nyin zhag gcig go/ /de lta bu'i nyin zhag sum cu la zla ba gcig /zla ba bcu gnyis la lor brtsis pa'i lha'i lo brgya thub bo/ /mi rnams kyi lo brgya gang yin pa de ni sum cu rtsa gsum pa'i lha rnams kyi nyin zhag gcig go/ /de lta bu'i nyin zhag sum cu la zla ba gcig ste/ snga ma bzhin du tshe lo stong thub bo/ /de las gzhan pa'i lha'i ris gzhan 'phrul dbang byed kyi lha rnams kyi bar du/ lha de dag gi tshe'i tshad ni nyin zhag kyang de'i nyis 'gyur la/ tshe'i tshad kyang de'i nyis 'gyur ba yin no/ /rgyal chen bzhi'i ris kyi lha rnams kyi tshe'i tshad rangs pa ni/ sems can dmyal ba chen po yang sos kyi nyin zhag gcig go/ /de lta bu'i nyin zhag sum cu la zla ba gcig go/ /zla ba bcu gnyis la lo gcig ste/ tshe'i tshad kyang sems can dmyal ba pa'i lo lnga brgya thub bo/ /rgyal chen bzhi'i ris kyi lha'i tshe tshad kyis/ sems can dmyal ba chen po yang sos su skyes pa rnams kyi tshe'i tshad bsgre ba de bzhin du sum cu rtsa gsum pa rnams kyi tshe'i tshad kyis thig nag tu skyes pa rnams kyi tshe'i tshad bsgre'o/ /'thab bral ba rnams kyi tshe'i tshad kyis bsdus 'joms su skyes pa rnams kyi tshe'i tshad bsgre'o/ /dga' ldan pa rnams kyi tshe'i tshad kyis ngu 'bod du skyes pa rnams kyi tshe'i tshad bsgre'o/ /'phrul dga' ba rnams kyi tshe'i tshad kyis ngu 'bod chen por skyes pa rnams kyi tshe'i tshad bsgre'o/ /gzhan 'phrul dbang byed pa rnams kyi tshe'i tshad kyis tsha bar skyes pa rnams kyi tshe'i tshad bsgre bar rig par bya'o/ /rab tu tsha bar skyes pa'i sems can rnams kyi tshe'i tshad ni bar gyi bskal pa'i bskal pa phyed do/ /mnar med pa'i sems can rnams kyi tshe'i tshad ni bar gyi bskal pa'i bskal pa gcig go/ /lha ma yin rnams kyi ni sum cu rtsa gsum pa rnams dang 'dra'o/ /dud 'gro dang yi dwags rnams kyi tsha'i tshad ni nges pa med do/ /grang ba'i sems can dmyal bar skyes pa'i sems can rnams kyi tshe'i tshad ni sems can dmyal ba chen por skyes pa'i sems can rnams las phyi ma phyi ma phyed phyed zhugs par rig par bya'o/ /nye 'khor gyi sems can dmyal ba dang/ nyi tshe ba'i sems can dmyal bar skyes pa'i sems can rnams kyi tshe'i tshad ni nges pa med do/ /tshangs ris ba'i sems can rnams kyi tshe'i tshad ni bar gyi bskal pa nyi shu la bskal pa gcig tu bgrang ba'i bskal pa gcig go/ /tshangs pa'i mdun na 'don pa'i sems can rnams kyi tshe'i tshad ni bar gyi bskal pa bzhi bcu la bskal pa gcig tu bgrang ba'i bskal pa gcig go/ /tshangs chen pa rnams kyi tshe'i tshad ni bar gyi bskal pa drug cu la bskal pa gcig tu bgrang ba'i bskal pa gcig go/ /'od chung ba rnams kyi tshe'i tshad ni bar gyi bskal pa brgyad cu la bskal bar bgrang ba'i bskal pa gnyis so/ /de yan chad de las gzhan pa'i gzugs na spyod pa'i lha'i ris rnams kyi tshe'i tshad ni bar gyi bskal pa brgyad cu po de'i nyis 'gyur nyis 'gyur ro/ /sprin med pa rnams ni ma gtogs te/ de la ni bskal pa gsum dbri bar bya'o/ /nam mkha' mtha' yas skye mched du skyes pa'i sems can rnams kyi tshe'i tshad ni bskal pa nyi khri'o/ /rnam shes mtha' yas skye mched du skyes pa'i sems can rnams kyi tshe'i tshad ni bzhi khri'o/ /ci yang med pa'i skye mched du skyes pa rnams kyi ni drug khri'o| /'du shes med 'du shes med min skye mched du skyes pa rnams kyi tshe'i tshad ni bskal pa brgyad khri'o/ /byang gi sgra mi snyan ma gtogs par de las gzhan pa rnams la ni bar ma dor 'chi ba yod do/ /de la mi rnams dang/ dud 'gro dang/ yi dwags rnams kyi lus ni ror gyur te 'dug go/ /lha rnams dang sems can dmyal ba pa rnams kyi ni rnam par shes pa dang mgo mnyam du mi snang bar 'gyur te/ lus ror gyur te 'dug pa med do/ /

【G5 有情受用建立】【H1 標三門】

དེ་ལ་ལོངས་སྤྱོད་དང་ཡོངས་སུ་སྤྱོད་པ་རྣམ་པར་གཞག་པ་ནི་འདི་ཡིན་ཏེ། འདི་ལྟ་སྟེ། བདེ་བ་དང་སྡུག་བསྔལ་མྱོང་བ་དང༌། ཁ་ཟས་ཀྱི་ལོངས་སྤྱོད་དང༌། འཁྲིག་པའི་ལོངས་སྤྱོད་དོ། །

de la longs spyod dang yongs su spyod pa rnam par gzhag pa ni 'di yin te/ 'di lta ste/ bde ba dang sdug bsngal myong ba dang/ kha zas kyi longs spyod dang/ 'khrig pa'i longs spyod do/ /

【H2 隨別釋】【I1 受用苦樂】【J1 明四受苦】【K1 明三界苦】【L1 明欲界苦】【M1 略明五趣苦】

དེ་ལ་སེམས་ཅན་དམྱལ་བ་དག་ན་ནི་སེམས࿒ཅན་རྣམས་གནོད་པའི་སྡུག་བསྔལ་ཤས་ཆེར་ཉམས་སུ་མྱོང་བར་འགྱུར་རོ། །དུད་འགྲོ་རྣམས་གཅིག་ལ་གཅིག་ཟ་བའི་སྡུག་བསྔལ་དང༌།ཡི་དྭགས་རྣམས་ནི་བཀྲེས་ཤིང་སྐོམ་པའི་སྡུག་བསྔལ་དང༌། མི་རྣམས་ནི་ཚོལ་ཁྲོས་ཉོན་མོངས་པའི་སྡུག་བསྔལ་དང༌། ལྷ་རྣམས་ནི་འཆི་འཕོ་བ་དང༌། ལྟུང་བའི་སྡུག་བསྔལ་ཉམས་སུ་མྱོང་བར་འགྱུར་རོ། །

de la sems can dmyal ba dag na ni sems can rnams gnod pa'i sdug bsngal shas cher nyams su myong bar 'gyur ro/ /dud 'gro rnams gcig la gcig za ba'i sdug bsngal dang/yi dwags rnams ni bkres shing skom pa'i sdug bsngal dang/ mi rnams ni tshol khros nyon mongs pa'i sdug bsngal dang/ lha rnams ni 'chi 'pho ba dang/ ltung ba'i sdug bsngal nyams su myong bar 'gyur ro/ /

【M2 廣明五趣苦】【N1 大那落迦趣】【O1 八大那落迦】【P1 等活那落迦】

དེ་ལ་སེམས་ཅན་དམྱལ་བ་ཆེན་པོ་ཡང་སོས་ན་ནི། གནོད་པའི་སྡུག་བསྔལ་ནི་འདི་ལྟ་བུ་ཤས་ཆེར་ཉམས་སུ་མྱོང་བར་འགྱུར་ཏེ། དེ་ལ་སེམས་ཅན་དེ་དག་ཕན་ཚུན་འདུས་ནས་ལས་ཀྱི་དབང་གིས་བྱུང་བའི་མཚོན་ཆ་རྣམ་པ་སྣ་ཚོགས࿒རིམ་གྱིས་འབྱུང་བ་དག་གིས། གཅིག་ལ་གཅིག་སྣུན་པར་བྱེད་དེ། བརྒྱལ་ནས་ས་ལ་འགྱེལ་ལོ། །དེ་ནས་ནམ་མཁའ་ལ་སེམས་ཅན་ཁྱེད་རྣམས་ཀྱང་སོས་པར་གྱུར་ཅིག་ཅེས་སྒྲ་འབྱུང་ངོ༌། །དེ་ནས་ཡང་སེམས་ཅན་དེ་དག་ལངས་ཏེ། དེ་ལྟ་བུའི་ཚུལ་དུ་གཅིག་ལ་གཅིག་སྣུན་པར་བྱེད་དོ། །གཞི་དེ་ལས་ཡུན་རིང་པོར་སྡུག་བསྔལ་ཉམས་སུ་མྱོང་བར་འགྱུར་ཏེ། ཇི་སྲིད་དུ་སྡིག་པ་མི་དགེ་བའི་ལས་ཐམས་ཅད་ཀྱི་ཐམས་ཅད་དུ་ཡོངས་སུ་མ་ཟད་ཅིང་མ་བྱང་གི་བར་དུ་སྟེ། དེ་བས་ན་སེམས་ཅན་དམྱལ་བ་དེ་ཡང་སོས་ཞེས་བྱའོ། །

de la sems can dmyal ba chen po yang sos na ni/ gnod pa'i sdug bsngal ni 'di lta bu shas cher nyams su myong bar 'gyur te/ de la sems can de dag phan tshun 'dus nas las kyi dbang gis byung ba'i mtshon cha rnam pa sna tshogs rim gyis 'byung ba dag gis/ gcig la gcig snun par byed de/ brgyal nas sa la 'gyel lo/ /de nas nam mkha' la sems can khyed rnams kyang sos par gyur cig ces sgra 'byung ngo/ /de nas yang sems can de dag langs te/ de lta bu'i tshul du gcig la gcig snun par byed do/ /gzhi de las yun ring por sdug bsngal nyams su myong bar 'gyur te/ ji srid du sdig pa mi dge ba'i las thams cad kyi thams cad du yongs su ma zad cing ma byang gi bar du ste/ de bas na sems can dmyal ba de yang sos zhes bya'o/ /

【P2 黑繩那落迦】

དེ་ལ་སེམས་ཅན་དམྱལ་བ་ཆེན་པོ་ཐིག་ནག་ན་ནི་གནོད་པའི་སྡུག་བསྔལ་འདི་ལྟ་བུ་ཆེར་ཉམས་སུ་མྱོང་བར་འགྱུར་ཏེ། དེ་ནས་སེམས་ཅན་དེ་དག་དེར་གཏོགས་པའི་མི་གནོད་པར་བྱེད་པ་དག་གིས་ཐིག་ནག་པོས་བཅལ་ཏེ། ཟུར་བཞིའམ༑ ཟུར་བརྒྱད་དམ། ཆར་གསེ་བ་རྣམ་པ་སྣ་ཚོགས་དུ་མར་གཞལ་བར་བྱེད་དོ། །གཞལ་ནས་ཀྱང་དེ་ལྟ་དེ་ལྟ་བུར࿒གཤེགས་ཤིང་འཇོག་ལ་ཀུན་ཏུ་རབ་ཏུ་འཇོག་གོ། །གཞི་དེ་ལས་ཡུན་རིང་པོར་སྡུག་བསྔལ་ཉམས་སུ་མྱོང་བར་འགྱུར་ཏེ། ཇི་སྲིད་དུ་སྡིག་པ་མི་དགེ་བའི་ལས་ཐམས་ཅད་ཀྱི་ཐམས་ཅད་དུ་ཡོངས་སུ་མ་ཟད་ཅིང་མ་བྱང་གི་བར་དུ་སྟེ། དེ་བས་ན་སེམས་ཅན་དམྱལ་བ་དེ་ཐིག་ནག་ཅེས་བྱའོ། །

de la sems can dmyal ba chen po thig nag na ni gnod pa'i sdug bsngal 'di lta bu cher nyams su myong bar 'gyur te/ de nas sems can de dag der gtogs pa'i mi gnod par byed pa dag gis thig nag pos bcal te/ zur bzhi'am| zur brgyad dam/ char gse ba rnam pa sna tshogs du mar gzhal bar byed do/ /gzhal nas kyang de lta de lta bur gshegs shing 'jog la kun tu rab tu 'jog go/ /gzhi de las yun ring por sdug bsngal nyams su myong bar 'gyur te/ ji srid du sdig pa mi dge ba'i las thams cad kyi thams cad du yongs su ma zad cing ma byang gi bar du ste/ de bas na sems can dmyal ba de thig nag ces bya'o/ /

【P3 眾合那落迦】

དེ་ལ་སེམས་ཅན་དམྱལ་བ་ཆེན་པོ་བསྡུས་གཞོམ་ན་ནི། གནོད་པའི་སྡུག་བསྔལ་འདི་ལྟ་བུ་ཤས་ཆེར་ཉམས་སུ་མྱོང་བར་འགྱུར་ཏེ། དེ་ན་སེམས་ཅན་དེ་དག་གང་གི་ཚེ་ཕན་ཚུན་ནས་གཅིག་ཏུ་འདུས་ཤིང་ཚོགས་པར་གྱུར་པ་དེའི་ཚེ། དེར་གཏོགས་པའི་མི་གནོད་པར་བྱེད་པ་རྣམས་ཀྱིས་རའི་གདོང་ལྟ་བུའི་ལྕགས་ཀྱི་རི་ཆེན་པ་གཉིས་ཀྱི་བར་དུ་འཚང་བར་བྱེད་དེ།བཙངས་མ་ཐག་ཏུ་རི་དེ་གཉིས་ཀྱིས་བཙིར་རོ། །དེ་དག་བཙིར་ནས་སྒོ་ཐམས་ཅད་དུ་ཁྲག་གི་ཀླུང་འབབ་ཅིང་རབ་ཏུ་འབབ་བོ། །རའི་གདོང་ལྟ་བུ་གཉིས་ཇི་ལྟ་བ་བཞིན་དུ། ལུག་གི་གདོང་ལྟ་བུ་གཉིས་དང༌། རྟའི་གདོང་ལྟ་བུ་གཉིས་དང༌། གླང་པོ་ཆེའི་གདོང་ལྟ་བུ་གཉིས་དང༌། སེང་གེའི་གདོང་ལྟ་བུ་གཉིས་དང༌། སྟག་གི་གདོང་ལྟ་བུ་གཉིས་ཀྱང་དེ་དང་འདྲའོ། །ཡང་འདུས་པར་གྱུར་ནས་ལྕགས་ཀྱི་འཁྲུལ་འཁོར་ཆེན་པོའི་ནང་དུ་བཅུག་ནས། དཔེར་ན་བུ་རམ་ཤིང་བརྡུངས་པ་ལ་བྱ་བ་བཞིན་དུ་བཙིར་བར་བྱེད་དོ། །དེ་དག་དེར་བཙིར་བ་ན་ཁྲག་གི་ཀླུང་འབབ་ཅིང་རབ་ཏུ་འབབ་བོ། །ཡང་འདུས་པར་གྱུར་ནས། སྟེང་ནས་ལྕགས་ཀྱི་ཕ་འོང་ཆེན་པོ་ལྟུང་བར་འགྱུར་ཏེ། དེས་སེམས་ཅན་དེ་དག་ལྕགས་ཀྱིས་གཞི་ལ་ཀུན་ཏུ་གཅོད་ཅིང༌། ཀུན་ཏུ་འབྱེད་ལ། ཀུན་ཏུ་བརྡུང་ཞིང་ཀུན་ཏུ་དམྱལ་བར་བྱེད་དོ། །དེ་དག་དེར་ཀུན་ཏུ་གཅོད་ཅིང་ཀུན་ཏུ་འབྱེད་ལ། ཀུན་ཏུ་བརྡུང་ཞིང་ཀུན་ཏུ་དམྱལ་བ་ན། ཁྲག་གི་ཀླུང་འབབ་ཅིང་རབ་ཏུ་འབབ་བོ། །གཞི་དེ་ལས་ཡུན་རིང་པོར་སྡུག་བསྔལ་ཉམས་སུ་མྱོང་བར་འགྱུར་ཏེ། ཇི་སྲིད་དུ་སྡིག་པ་མི་དགེ་བའི་ལས་ཐམས་ཅད་ཀྱི་ཐམས་ཅད་དུ་ཡོངས་སུ་མ་ཟད་ཅིང་མ་བྱང་གི་བར་དུ་སྟེ། དེ་བས་ན་སེམས་ཅན་དམྱལ་བ་དེ་བསྡུས་གཞོམ་ཞེས་བྱའོ། །

de la sems can dmyal ba chen po bsdus gzhom na ni/ gnod pa'i sdug bsngal 'di lta bu shas cher nyams su myong bar 'gyur te/ de na sems can de dag gang gi tshe phan tshun nas gcig tu 'dus shing tshogs par gyur pa de'i tshe/ der gtogs pa'i mi gnod par byed pa rnams kyis ra'i gdong lta bu'i lcags kyi ri chen pa gnyis kyi bar du 'tshang bar byed de/btsangs ma thag tu ri de gnyis kyis btsir ro/ /de dag btsir nas sgo thams cad du khrag gi klung 'bab cing rab tu 'bab bo/ /ra'i gdong lta bu gnyis ji lta ba bzhin du/ lug gi gdong lta bu gnyis dang/ rta'i gdong lta bu gnyis dang/ glang po che'i gdong lta bu gnyis dang/ seng ge'i gdong lta bu gnyis dang/ stag gi gdong lta bu gnyis kyang de dang 'dra'o/ /yang 'dus par gyur nas lcags kyi 'khrul 'khor chen po'i nang du bcug nas/ dper na bu ram shing brdungs pa la bya ba bzhin du btsir bar byed do/ /de dag der btsir ba na khrag gi klung 'bab cing rab tu 'bab bo/ /yang 'dus par gyur nas/ steng nas lcags kyi pha 'ong chen po ltung bar 'gyur te/ des sems can de dag lcags kyis gzhi la kun tu gcod cing/ kun tu 'byed la/ kun tu brdung zhing kun tu dmyal bar byed do/ /de dag der kun tu gcod cing kun tu 'byed la/ kun tu brdung zhing kun tu dmyal ba na/ khrag gi klung 'bab cing rab tu 'bab bo/ /gzhi de las yun ring por sdug bsngal nyams su myong bar 'gyur te/ ji srid du sdig pa mi dge ba'i las thams cad kyi thams cad du yongs su ma zad cing ma byang gi bar du ste/ de bas na sems can dmyal ba de bsdus gzhom zhes bya'o/ /

【P4 號叫那落迦】

དེ་ལ་སེམས་ཅན་དམྱལ་བ་ཆེན་པོ་ངུ་འབོད་ན་ནི། གནོད་པའི་སྡུག་བསྔལ་འདི་ལྟ་བུ་ཤས་ཆེར་ཉམས་སུ་མྱོང་བར་འགྱུར་ཏེ། དེ་ནི་སེམས་ཅན་དེ་དག་གནས་ཚོལ་ཞིང་ལྕགས་ཀྱི་ཁང་པའི་ནང་དུ་འཇུག་པར་བྱེད་དོ། །དེ་དག་དེར་ཞུགས་ནས་མེ་བཏང་སྟེ། དེས་དེ་དག་ཀུན་ཏུ་འབར་ཞིང་རབ་ཏུ་འབར་ལ། ཀུན་ཏུ་རབ་ཏུ་མཆེད་ནས་བསྲེག་པར་འགྱུར་རོ། །དེ་དག་དེ་ན་ངུ་ཞིང་ཉམ་ཐག་པའི་སྐད་འབྱིན་ཏོ། །གཞི་དེ་ལས་ཡུན་རིང་པོར་སྡུག་བསྔལ་ཉམས་སུ་མྱོང་བར་འགྱུར་ཏེ། ཇི་སྲིད་དུ་སྡིག་པ་མི་དགེ་བའི་ལས་ཐམས་ཅད་ཀྱི་ཐམས་ཅད་དུ་ཡོངས་སུ་མ་ཟད་ཅིང་མ་བྱང་གི་བར་དུ་སྟེ། དེ་བས་ན་སེམས་ཅན་དམྱལ་བ་ཆེན་པོ་ངུ་འབོད་ཅེས་བྱའོ། །

de la sems can dmyal ba chen po ngu 'bod na ni/ gnod pa'i sdug bsngal 'di lta bu shas cher nyams su myong bar 'gyur te/ de ni sems can de dag gnas tshol zhing lcags kyi khang pa'i nang du 'jug par byed do/ /de dag der zhugs nas me btang ste/ des de dag kun tu 'bar zhing rab tu 'bar la/ kun tu rab tu mched nas bsreg par 'gyur ro/ /de dag de na ngu zhing nyam thag pa'i skad 'byin to/ /gzhi de las yun ring por sdug bsngal nyams su myong bar 'gyur te/ ji srid du sdig pa mi dge ba'i las thams cad kyi thams cad du yongs su ma zad cing ma byang gi bar du ste/ de bas na sems can dmyal ba chen po ngu 'bod ces bya'o/ /

【P5 大號叫那落迦】

དེ་ལ་སེམས་ཅན་དམྱལ་བ་ཆེན་པོ་ངུ་འབོད་ཆེན་པོ་ན་ནི་བྱེ་བྲག་ཏུ་ངུ་འབོད་ཀྱི་སྐབས་སུ་ཁང་པ་བསྟན་པ་གང་ཡིན་པ་དེ། དེ་ན་ཡང་ཁང་པ་ཉིད་ཡོད་པ་ལས་ཁང་པ་སྦྲུམ་དུ་འཇུག་པར་རིག་པར་བྱ་སྟེ། དེ་བས་ན་སེམས་ཅན་དམྱལ་བ་དེ་ངུ་འབོད་ཆེན་པོ་ཞེས་བྱའོ། །

de la sems can dmyal ba chen po ngu 'bod chen po na ni bye brag tu ngu 'bod kyi skabs su khang pa bstan pa gang yin pa de/ de na yang khang pa nyid yod pa las khang pa sbrum du 'jug par rig par bya ste/ de bas na sems can dmyal ba de ngu 'bod chen po zhes bya'o/ /

【P6 燒熱那落迦】

དེ་ལ་སེམས་ཅན་དམྱལ་བ་ཆེན་པོ་ཚ་བ་ན་ནི། གནོད་པའི་སྡུག་བསྔལ་འདི་ལྟ་བུ་ཤས་ཆེར་ཉམས་སུ་མྱོང་བར་འགྱུར་ཏེ། སེམས་ཅན་དེ་དག་དེར་གཏོགས་པའི་མི་གནོད་པར་བྱེད་པ་རྣམས་ཀྱིས་ལྕགས་ཟངས་དཔག་ཚད་དུ་མ་ཡོད་པ།ཚ་ཞིང་ཀུན་ཏུ་ཚ་ལ་ཀུན་ཏུ་རབ་ཏུ་མཆེད་ཅིང་འབར་བའི་ནང་དུ་བཅུག་ནས་བསྐོལ་ཞིང་ཡོངས་སུ་བསྐོལ་ཏེ། འདི་ལྟ་སྟེ། དཔེར་ན་ཉ་བཞིན་དུ་སྲེག་ཅིང་རབ་ཏུ་སྲེག་གོ། །གཞན་ཡང་ལྕགས་ཀྱི་གསལ་ཤིང་ཀུན་ཏུ་འབར་ཞིང༌། རབ་ཏུ་འབར་ལ་མས་ཡར་ཕུག་སྟེ། གསལ་ཤིང་དེ་ཡང་ཀུན་ཏུ་ཞུགས་ནས་སྤྱི་བོར་འབྱུང་ངོ༌། །སེམས་ཅན་དེ་དག་གི་ཁ་དང༌། མིག་གི་འབྲས་བུ་གཉིས་དང༌། སྣའི་བུ་གུ་གཉིས་དང༌། རྣ་བའི་བུ་གུ་གཉིས་དང༌།སྤུའི་ཁུང་བུ་ཐམས་ཅད་ནས་ཀྱང༌། མེ་ལྕེ་འབར་ཞིང་རབ་ཏུ་འབར་བ་འབྱུང་བར་འགྱུར་རོ། །ཡང་ལྕགས་ཀྱི་ས་གཞི་ཚ་ཞིང་རབ་ཏུ་ཚ་ལ་ཀུན་ཏུ་རབ་ཏུ་མཆེད་ཅིང་འབར་བ་ལ། གན་རྐྱལ་ལམ་ཁ་བུབ་ཏུ་གཞག་སྟེ། འདི་ལྟ་སྟེ། དཔེར་ན་ཤའི་སྣག་བུ་ལ་བྱ་བ་བཞིན་དུ། ལྕགས་ཀྱི་ཐོ་བ་ཚ་ཞིང་ཀུན་ཏུ་རབ་ཏུ་འབར་བ་དག་གིས་བརྡུང་ཞིང་ཀུན་ཏུ་བརྡུང་ལ་དམྱལ་ཞིང་ཀུན་ཏུ་དམྱལ་ལོ། །གཞི་དེ་ལས་ཡུན་རིང་པོར་སྡུག་བསྔལ་ཉམས་སུ་མྱོང་བར་འགྱུར་ཏེ། ཇི་སྲིད་དུ་སྡིག་པ་མི་དགེ་བའི་ལས་ཐམས་ཅད་ཀྱི་ཐམས་ཅད་དུ་ཡོངས་སུ་མ་ཟད་ཅིང་མ་བྱང་གི་བར་དུ་སྟེ། དེ་བས་ན་སེམས་ཅན་དམྱལ་བ་དེ་ཚ་བ་ཞེས་བྱའོ། །

de la sems can dmyal ba chen po tsha ba na ni/ gnod pa'i sdug bsngal 'di lta bu shas cher nyams su myong bar 'gyur te/ sems can de dag der gtogs pa'i mi gnod par byed pa rnams kyis lcags zangs dpag tshad du ma yod pa/tsha zhing kun tu tsha la kun tu rab tu mched cing 'bar ba'i nang du bcug nas bskol zhing yongs su bskol te/ 'di lta ste/ dper na nya bzhin du sreg cing rab tu sreg go/ /gzhan yang lcags kyi gsal shing kun tu 'bar zhing/ rab tu 'bar la mas yar phug ste/ gsal shing de yang kun tu zhugs nas spyi bor 'byung ngo/ /sems can de dag gi kha dang/ mig gi 'bras bu gnyis dang/ sna'i bu gu gnyis dang/ rna ba'i bu gu gnyis dang/spu'i khung bu thams cad nas kyang/ me lce 'bar zhing rab tu 'bar ba 'byung bar 'gyur ro/ /yang lcags kyi sa gzhi tsha zhing rab tu tsha la kun tu rab tu mched cing 'bar ba la/ gan rkyal lam kha bub tu gzhag ste/ 'di lta ste/ dper na sha'i snag bu la bya ba bzhin du/ lcags kyi tho ba tsha zhing kun tu rab tu 'bar ba dag gis brdung zhing kun tu brdung la dmyal zhing kun tu dmyal lo/ /gzhi de las yun ring por sdug bsngal nyams su myong bar 'gyur te/ ji srid du sdig pa mi dge ba'i las thams cad kyi thams cad du yongs su ma zad cing ma byang gi bar du ste/ de bas na sems can dmyal ba de tsha ba zhes bya'o/ /

【P7 極燒熱那落迦】

དེ་ལ་སེམས་ཅན་དམྱལ་བ་ཆེན་པོ་རབ་ཏུ་ཚ་བ་ན་ནི། བྱེ་བྲག་ཏུ་ལྕགས་ཀྱི་གསལ་ཤིང་རྩེ་གསུམ་པ་རྐུབ་ཏུ་བཅུག་ནས།དེའི་རྩེ་མོ་གཅིག་ནི་ཕྲག་པ་ཡ་གཅིག་ནས་འབྱུང་ངོ༌། །ཅིག་ཤོས་ཀྱང་ཕྲག་པ་ཡ་གཅིག་ནས་འབྱུང་ངོ༌། །དབུས་མ་ནི་སྤྱི་བོར་འབྱུང་སྟེ།གཞི་དེ་ལས་དེ་དག་གི་ཁ་ནས་ཀྱང་མེ་ལྕེ་འབར་བ་འབྱུང་ལ། མིག་གི་འབྲས་བུ་གཉིས་དང༌། སྣའི་བུ་གུ་གཉིས་དང༌། རྣ་བའི་བུ་གུ་གཉིས་དང༌། སྤུའི་ཁུང་བུ་ཐམས་ཅད་ནས་ཀྱང་མེ་ལྕེ་འབར་བ་འབྱུང་ངོ༌། །ལྕགས་གླེགས་པ་ཚ་ཞིང་རབ་ཏུ་ཚལ། ཀུན་ཏུ་རབ་ཏུ་མཆེད་ཅིང་འབར་བ་དག་གིས་ཀྱང་ལུས་ཀུན་ནས་ཡོངས་སུ་དཀྲི་བར་བྱེད་དོ། །ཡང་ལྕགས་ཟངས་ཆེན་པོ་འགྱུར་བྱེད་བསྐོལ་བས་གང་བ་ཀུན་ཏུ་འབར་ཞིང་རབ་ཏུ་འབར་ལ། ཀུན་ཏུ་རབ་ཏུ་མཆེད་ཅིང་འབར་བའི་ནང་དུ་སེམས་ཅན་དེ་དག་སྤྱིའུ་ཚུགས་སུ་འཇུག་གོ། །བཅུག་ནས་ཀྱང་ཀུན་བསྐོལ་ཞིང་རབ་ཏུ་བསྐལ་ཏེ། སྟེང་དུ་ཡང་འགྲོ་ཞིང་འོག་ཏུ་ཡང་འགྲོ་ལ་ཐད་ཀར་ཡང་འགྲོ་སྟེ། གང་གི་ཚེ་པགས་པ་དང༌། ཤ་དང༌། ཁྲག་རྣམས་ཀུན་ཞིག་ནས། ཀེང་རུས་འབའ་ཞིག་ལུས་པར་གྱུར་པ་དེའི་ཚེ། ཡང་ཕྱིར་ཕྱུང་ཞིང་ཕྱུང་ཞིང་ལྕགས་ཀྱི་ས་གཞི་ལ་འགྲེམས་སོ། །དེ་ནས་པགས་པ་དང༌། ཤ་དང་ཁྲག་ཕྱིར་སྐྱེས་ནས་ཡང་ནང་དུ་བཅུག་གོ། །ལྷག་མ་གཞན་ནི་ཚ་བའི་སྐབས་བཞིན་ནོ། །གཞི་དེ་ལས་ཡུན་རིང་པོར་སྡུག་བསྔལ་ཉམས་སུ་མྱོང་བར་འགྱུར་ཏེ། ཇི་སྲིད་དུ་སྡིག་པ་མི་དགེ་བའི་ལས་ཐམས་ཅད་ཀྱི་ཐམས་ཅད་དུ་ཡོངས་སུ་མ་ཟད་ཅིང་མ་བྱང་གི་བར་དུ་སྟེ། དེ་བས་ན་སེམས་ཅན་དམྱལ་བ་དེ་རབ་ཏུ་ཚ་བ་ཞེས་བྱའོ། །

de la sems can dmyal ba chen po rab tu tsha ba na ni/ bye brag tu lcags kyi gsal shing rtse gsum pa rkub tu bcug nas/de'i rtse mo gcig ni phrag pa ya gcig nas 'byung ngo/ /cig shos kyang phrag pa ya gcig nas 'byung ngo/ /dbus ma ni spyi bor 'byung ste/gzhi de las de dag gi kha nas kyang me lce 'bar ba 'byung la/ mig gi 'bras bu gnyis dang/ sna'i bu gu gnyis dang/ rna ba'i bu gu gnyis dang/ spu'i khung bu thams cad nas kyang me lce 'bar ba 'byung ngo/ /lcags glegs pa tsha zhing rab tu tshal/ kun tu rab tu mched cing 'bar ba dag gis kyang lus kun nas yongs su dkri bar byed do/ /yang lcags zangs chen po 'gyur byed bskol bas gang ba kun tu 'bar zhing rab tu 'bar la/ kun tu rab tu mched cing 'bar ba'i nang du sems can de dag spyi'u tshugs su 'jug go/ /bcug nas kyang kun bskol zhing rab tu bskal te/ steng du yang 'gro zhing 'og tu yang 'gro la thad kar yang 'gro ste/ gang gi tshe pags pa dang/ sha dang/ khrag rnams kun zhig nas/ keng rus 'ba' zhig lus par gyur pa de'i tshe/ yang phyir phyung zhing phyung zhing lcags kyi sa gzhi la 'grems so/ /de nas pags pa dang/ sha dang khrag phyir skyes nas yang nang du bcug go/ /lhag ma gzhan ni tsha ba'i skabs bzhin no/ /gzhi de las yun ring por sdug bsngal nyams su myong bar 'gyur te/ ji srid du sdig pa mi dge ba'i las thams cad kyi thams cad du yongs su ma zad cing ma byang gi bar du ste/ de bas na sems can dmyal ba de rab tu tsha ba zhes bya'o/ /

【P8 無間那落迦】

དེ་ལ་སེམས་ཅན་དམྱལ་བ་ཆེན་པོ་མནར་མེད་པ་ན་ནི། གནོད་པའི་སྡུག་བསྔལ་འདི་ལྟ་བུ་དག་ཉམས་སུ་མྱོང་བར་འགྱུར་ཏེ། སེམས་ཅན་དེ་དག་ལ་ཤར་ཕྱོགས་ན་ས་གཞི་དཔག་ཚད་བརྒྱ་ཕྲག་དུ་མ་ཡོད་པ་ཀུན་ཏུ་འབར་ཞིང་རབ་ཏུ་འབར་ལ། ཀུན་ཏུ་རབ་ཏུ་མཆེད་ཅིང་འབར་བ་ལས། མེ་འབར་བའི་ཤུགས་འོང་བར་འགྱུར་ཏེ།དེས་སེམས་ཅན་དེ་དག་གི་པགས་པ་ཡང་བཤིག །ཤ་ཡང་བཤིག །རྒྱུས་པ་ཡང་བཤིག །རུས་པ་ཡང་བཤིག་ནས༑ རུས་པ་དང་རྐང་ལ་ཐུག་པར་བྱེད་དོ། དཔེར་ན་མར་མེའི་སྙིང་པོ་བཞིན་དུ། ལུས་ཐམས་ཅད་མེ་ལྕེ་འབར་བས་ཁྱབ་པར་འགྱུར་རོ། །ཤར་ཕྱོགས་ཇི་ལྟ་བ་བཞིན་དུ་ལྷོ་དང༌། ནུབ་དང༌། བྱང་ཕྱོགས་ཀྱང་དེ་དང་འདྲ་སྟེ༑ སེམས་ཅན་དེ་དག་ཀྱང་དེའི་རྒྱུས་མེ་ཉིད་ཀྱི་ཕུང་པོ་ལྟ་བུར་སྣང་སྟེ། མེའི་ཕུང་པོ་ཕྱོགས་བཞི་ནས་འོངས་པ་དེར་འདྲེས་པར་གྱུར་བས། དེ་དག་དེ་ན་སྡུག་བསྔལ་མྱོང་བ་ལ་བར་སྐབས་མེད་དོ། །ཉམ་ཐག་པའི་སྐད་འབྱིན་པས་སེམས་ཅན་ཡིན་པར་མངོན་པར་ཟད་དོ། །ཡང་ལྕགས་ཀྱི་ཞིབ་མའི་ནང་དུ་ལྕགས་ཀྱི་མེ་མདག་མེ་ཀུན་ཏུ་འབར་ཞིང་རབ་ཏུ་འབར་ལ། ཀུན་ཏུ་རབ་ཏུ་མཆེད་ཅིང་འབར་བ་དག་འཁྲབ་ཅིང་རབ་ཏུ་འཁྲབ་ཏུ་འཇུག་གོ། །ཡང་ལྕགས་ཀྱི་ས་གཞི་ལ་ལྕགས་ཀྱི་རི་ཆེན་པོ་དག་ལ་འཛེག་ཏུ་འཇུག་ཅིང༌། ཕྱིར་ཡང་འབབ་ཏུ་འཇུག་གོ། །ཡང་ཁ་ནས་ལྕེ་ཕྱུང་སྟེ། ལྕགས་ཀྱི་ཕུར་པ་བརྒྱས་བརྒྱངས་ནས། དཔེར་ན་གླང་གི་ཀོ་བ་ལ་བྱ་བ་བཞིན་དུ་དེ་ཐང་བཅད་དེ། གཉེར་མ་རངས་ཤིང་ཁམ་ཁུམ་མེད་པར་བྱེད་དོ། །ཡང་ལྕགས་ཀྱི་ས་གཞི་དེ་ཉིད་ལ་གན་རྐྱལ་དུ་བཞག་ནས། ལྕགས་ཀྱི་འབྱེད࿒སྤྱད་ཀྱིས་ཁ་ཕྱེ་ནས། ལྕགས་ཀྱི་ཐུ་ལུམ་ཀུན་ཏུ་འབར་ཞིང་རབ་ཏུ་འབར་ལ་ཀུན་ཏུ་རབ་ཏུ་མཆེད་ཅིང་འབར་བ་བཅུག་སྟེ། དེས་དེ་དག་གི་ཁ་ཡང་ཚིག་པར་བྱེད་ཅིང༌། ལྐོག་མ་དང༌། རྒྱུ་མ་ཡང་ཚིག་ནས་ཕྱིར་རོ་སྨད་ནས་འབྱུང་བར་འགྱུར་རོ། །ཡང་དེ་བཞིན་དུ་ཟངས་བསྐོལ་བ་ཁར་བླུགས་ནས།དེས་ཀྱང་ཁ་ཡང་ཚིག་པར་བྱེད་ཅིང་ལྐོག་མ་དང་རྒྱུ་མ་ཡང་ཚིག་ནས་རོ་སྨད་ནས࿒འབབ་པར་འགྱུར་རོ། །ལྷག་མ་གཞན་རྣམས་ནི་རབ་ཏུ་ཚ་བའི་སྐབས་བཞིན་ནོ། །གཞི་དེ་ལས་ཡུན་རིང་པོར་སྡུག་བསྔལ་ཉམས་སུ་མྱོང་བར་འགྱུར་ཏེ། ཇི་སྲིད་དུ་སྡིག་པ་མི་དགེ་བའི་ལས་ཐམས་ཅད་ཡོངས་སུ་མ་ཟད་ཅིང་མ་བྱང་གི་བར་དུ་སྟེ། དེ་བས་ན་སེམས་ཅན་དམྱལ་བ་དེ་མནར་མེད་པ་ཞེས་བྱ་སྟེ། དེར་ནི་ཕལ་ཆེར་སེམས་ཅན་མཚམས་མེད་པ་བྱེད་བྱེད་པ་རྣམས་སྐྱེ་བར་འགྱུར་རོ། ། དེ་ལ་འདི་དག་ནི་གནོད་པ་ཆེ་ལོང࿒ཆེ་ལོང་རྣམས་སྨོས་པར་ཟད་ཀྱི། སེམས་ཅན་དམྱལ་བ་དེ་དག་ན་དེ་ལས་གཞན་པའི་གནོད་པའི་རྣམ་པ་མང་པོ་སྣ་ཚོགས་རྣམས་མེད་པ་ནི་མ་ཡིན་ནོ། །

de la sems can dmyal ba chen po mnar med pa na ni/ gnod pa'i sdug bsngal 'di lta bu dag nyams su myong bar 'gyur te/ sems can de dag la shar phyogs na sa gzhi dpag tshad brgya phrag du ma yod pa kun tu 'bar zhing rab tu 'bar la/ kun tu rab tu mched cing 'bar ba las/ me 'bar ba'i shugs 'ong bar 'gyur te/des sems can de dag gi pags pa yang bshig /sha yang bshig /rgyus pa yang bshig /rus pa yang bshig nas| rus pa dang rkang la thug par byed do/ dper na mar me'i snying po bzhin du/ lus thams cad me lce 'bar bas khyab par 'gyur ro/ /shar phyogs ji lta ba bzhin du lho dang/ nub dang/ byang phyogs kyang de dang 'dra ste| sems can de dag kyang de'i rgyus me nyid kyi phung po lta bur snang ste/ me'i phung po phyogs bzhi nas 'ongs pa der 'dres par gyur bas/ de dag de na sdug bsngal myong ba la bar skabs med do/ /nyam thag pa'i skad 'byin pas sems can yin par mngon par zad do/ /yang lcags kyi zhib ma'i nang du lcags kyi me mdag me kun tu 'bar zhing rab tu 'bar la/ kun tu rab tu mched cing 'bar ba dag 'khrab cing rab tu 'khrab tu 'jug go/ /yang lcags kyi sa gzhi la lcags kyi ri chen po dag la 'dzeg tu 'jug cing/ phyir yang 'bab tu 'jug go/ /yang kha nas lce phyung ste/ lcags kyi phur pa brgyas brgyangs nas/ dper na glang gi ko ba la bya ba bzhin du de thang bcad de/ gnyer ma rangs shing kham khum med par byed do/ /yang lcags kyi sa gzhi de nyid la gan rkyal du bzhag nas/ lcags kyi 'byed spyad kyis kha phye nas/ lcags kyi thu lum kun tu 'bar zhing rab tu 'bar la kun tu rab tu mched cing 'bar ba bcug ste/ des de dag gi kha yang tshig par byed cing/ lkog ma dang/ rgyu ma yang tshig nas phyir ro smad nas 'byung bar 'gyur ro/ /yang de bzhin du zangs bskol ba khar blugs nas/des kyang kha yang tshig par byed cing lkog ma dang rgyu ma yang tshig nas ro smad nas 'bab par 'gyur ro/ /lhag ma gzhan rnams ni rab tu tsha ba'i skabs bzhin no/ /gzhi de las yun ring por sdug bsngal nyams su myong bar 'gyur te/ ji srid du sdig pa mi dge ba'i las thams cad yongs su ma zad cing ma byang gi bar du ste/ de bas na sems can dmyal ba de mnar med pa zhes bya ste/ der ni phal cher sems can mtshams med pa byed byed pa rnams skye bar 'gyur ro/ / de la 'di dag ni gnod pa che long che long rnams smos par zad kyi/ sems can dmyal ba de dag na de las gzhan pa'i gnod pa'i rnam pa mang po sna tshogs rnams med pa ni ma yin no/ /

【O2 近邊那落迦】

ཉེ་འཁོར་གྱི་སེམས་ཅན་དམྱལ་བ་དག་ན་ནི་གནོད་པའི་སྡུག་བསྔལ་འདི་ལྟ་བུ་དག་སེམས་ཅན་རྣམས་ཀྱིས་ཉམས་སུ་མྱོང་བར་འགྱུར་ཏེ། སེམས་ཅན་དམྱལ་བ་ཆེན་པོ་དེ་དག་ཐམས་ཅད་ཀྱི་ཕྱོགས་བཞི་ན། རྩིག་ངོས་བཞི་དང་སྒོ་བཞི་ཡོད་ལ། ལྕགས་ཀྱི་ར་བ་དག་གིས་བསྐོར་ཏེ། ཕྱོགས་བཞི་དེ་དག་ན་ཡང་སྒོ་བཞི་པོ་དག་གི་ཕྱི་རོལ་སྒོ་རེ་རེ་ན། སེམས་ཅན་དམྱལ་བ་ལྷག་པ་བཞི་ཡོད་དེ། འདི་ལྟ་སྟེ། མེ་མ་མུར་པུས་ནུབ་ཙམ་ཡོད་ལ། སེམས་ཅན་དེ་དག་གནས་ཚོལ་དུ་འགྲོ་བ་ན་དེ་དག་གིས་དེར་རྐང་པ་བཞག་ན་ནི་པགས་པ་དང༌། ཤ་དང་ཁྲག་ཀུན་འཇིག་པར་འགྱུར་རོ། །རྐང་པ་བཏེག་ན་ནི་པགས་པ་དང༌། ཤ་དང་ཁྲག་ཕྱིར་སྐྱེ་བར་འགྱུར་རོ། །མེ་མུར་པུས་ནུབ་ཙམ་པོ་དེ་དང༌། འདབ་ཆགས་དྲུང་ཉིད་ན་ཕྱི་སའི་འདམ་རོ་ལྟར་མནམ་པ་ཡོད་དེ། སེམས་ཅན་གནས་ཚོལ་བ་དེ་དག་གིས་འབོགས་པ་དང༌། དེ་དག་དེར་སྒྱེལ་ནས་མགོ་དང་རྐང་པ་བཅས་པར་བྱིང་སྟེ་འདུག་གོ། །ཕྱི་སའི་འདམ་རོ་ལྟར་མནམ་པ་དེ་ན། སྲོག་ཆགས་འབུ་མཆུ་རྣོན་ཞེས་བྱ་བ་ཡོད་དེ། དེ་དག་གིས་སེམས་ཅན་དེ་དག་གི་པགས་པ་ཡང་འབིགས་ལ། ཤ་དང་རྒྱུས་པ་དང་རུས་པ་དག་ཀྱང་འཇིག་པར་བྱེད་དེ། དེ་ནས་རུས་པ་དང་རྐང་ལ་ཐུག་ནས་འབྲུ་བར་བྱེད་དོ། །ཕྱི་སའི་འདམ་རོ་ལྟར་མནམ་པ་དེ་དང་འདབ་ཆགས་དྲུང་ཉིད་ན། སྤུ་གྲིའི࿒སོས་གཏམས་པའི་ལམ་ཡོད་དེ། སེམས་ཅན་གནས་ཚོལ་བ་དེ་དག་སོང་བ་དང༌། དེར་དེ་དག་གི་རྐང་པ་བཞག་ན་ནི་པགས་པ་དང༌།ཤ་དང་ཁྲག་ཀུན་གཅོད་པར་བྱེད་དོ། །རྐང་པ་བཏེག་ན་ནི་པགས་པ་དང༌། ཤ་དང་ཁྲག་ཕྱིར་སྐྱེ་བར་འགྱུར་རོ། །སྤུ་གྲིའི࿒སོས་གཏམས་པའི་ལམ་དེ་དང་འདབ་ཆགས་དྲུང་ཉིད་ན། ནགས་ཚལ་རལ་གྲིའི་ལོ་མ་ཅན་ཡོད་དེ། དེར་སེམས་ཅན་གནས་ཚོལ་བ་དེ་དག་སོང་བ་དང༌། དེའི་གྲིབ་མ་ལ་བརྟེན་ཅིང་དེ་དག་གི་དྲུང་དུ་འཁོད་ནས་ཤིང་ལས་རལ་གྲི༌ལྷགས་ཏེ། དེ་དག་གིས་སེམས་ཅན་དེ་དག་གི་ཡན་ལག་དང་ཉིང་ལག་རྣམས་འབིགས་ཤིང༌། རྣམ་པར་གཤེགས་ཏེ། དེ་དག་དེར་འགྱེལ་ནས་ཁྲི་སྲེ་བོ་དག་ལྷགས་ཏེ། རྒྱབ་ཀྱི་བཤུལ་འཐོག་ཅིང་ཟའོ། །ནགས་ཚལ་རལ་གྲིའི་ལོ་མ་ཅན་དེ་དང་འདབ་ཆགས་དྲུང་ཉིད་ན། ལྕགས་ཀྱི་ཤིང་ཤལ་མ་ལིའི་ཚལ་ཡོད་དེ། སེམས་ཅན་གནས་ཚོལ་བ་དེ་དག་སོང་བ་དང༌། འཛེག་ཏུ་འཇུག་སྟེ། དེ་དག་དེ་ལ་འཛེག་པའི་ཚེ་ནི། ཚེར་མ་རྣམས་ཀྱི་ཁ་ཐུར་དུ་ལྟ་བར་འགྱུར་རོ།།འབབ་པའི་ཚེ་ནི་ཚེར་མ་རྣམས་ཀྱི་ཁ་གྱེན་དུ་ལྟ་བར་འགྱུར་རོ། །དེ་དག་གིས་དེ་དག་གི་ཡན་ལག་དང་ཉིང་ལག་རྣམས་འབིགས་ཤིང༌། རྣམ་པར་གཤེགས་པར་བྱེད་དོ། །དེ་ན་ཁྭ་ལྕགས་ཀྱི་མཆུ་ཅན་ཞེས་བྱ་བ་དག་ཀྱང་ཡོད་དེ། དེ་དག་སེམས་ཅན་དེ་དག་གི་ཕྲག་པའམ་མགོ་བོ་ལ་འཁོད་ནས་མིག་གི་འབྲས་བུ་དག་འཐོག་ཅིང་ཟའོ། །ལྕགས་ཀྱི་ཤིང་ཤལ་མ་ལི་དེ་དང་འདབ་ཆགས་དྲུང་ཉིད་ན། ཆུ་ཀླུང་རབ་མེད་ཅེས་བྱ་བ་འགྱུར་བྱེད་ཀྱི་ཆུ་བསྐོལ་བས་གང་བ་ཡོད་དེ། སེམས་ཅན་གནས་ཚོལ་བ་དེ་དག་དེར་ལྷུང་ནས། དེ་དག་སྟེང་དུ་ཡང་འགྲོ་སྟེ་བསྐོལ་ཞིང་འཚེད་དོ། །འོག་ཏུ་ཡང་འགྲོ་སྟེ་བསྐོལ་ཞིང་འཚེད་པ་ནི་དཔེར་ན་ཟངས་ཆུས་བཀང་ལ་མེ་ཆེན་པོ་ཤིན་ཏུ་སྦར་བའི་ནང་དུ་མོན་སྲན་སྡེའུ་དང༌།མོན་སྲན་གྲེའུ་དང༌། རྒྱ་ཤུག་གི་འབྲས་བུ་དང༌། རྒྱ་སྲན་བླུགས་པ་བཞིན་ནོ། །ཆུ་ཀླུང་དེའི་ངོས་གཉིས་ན། སེམས་ཅན་ལག་ན་དབྱུག་པ་ཐོགས་པ་དང༌། ལག་ན་མཆིལ་བ་ཐོགས་པ་དང༌། ལག་ན་རྒྱ་ཐོགས་པ་དག་འཁོད་དེ། དེ་དག་གིས་སེམས་ཅན་དེ་དག་ནི་ཕྱིར་འབྱུང་དུ་ཡང་མི་སྟེར་ལ་འབྱིན་པའི་མཆིལ་པའམ༑ འབྱིན་པའི་རྒྱས་ཕྱིར་ཕྱུང་ནས་ས་གཞི་མེ་ཆེན་པོ་ཀུན་ཏུ་རབ་ཏུ་འབར་བ་ལ་གན་རྐྱལ་དུ་བཞག་སྟེ། ཀྱེ་སེམས་ཅན་དག་ཅི་འདོད་ཅེས་འདྲིའོ། །དེ་དག་གིས་སྨྲས་པ། བདག་ཅག་གིས་ཀྱང་མི་ཤེས་སོ། །བདག་ཅག་གིས་ཀྱང་མི་མཐོང་སྟེ། འོན་ཀྱང་བདག་ཅག་ནི་བཀྲེས་སོ། །དེ་ནས་སེམས་ཅན་དེ་དག་གིས་ལྕགས་ཀྱི་འབྱེད་སྤྱད་ཀྱིས་སེམས་ཅན་དེ་དག་གི་ཁ་ཕྱེ་ནས། ལྕགས་ཀྱི་ཐུ་ལུམ་མེ་ཆེན་པོ་ཤིན་ཏུ་རབ་ཏུ་འབར་བ་ཁར་འཇུག་པ་ཡང་སྔ་མ་བཞིན་ནོ། །གལ་ཏེ་བདག་ཅག་ནི་སྐོམ་མོ་ཞེས་ཟེར་ན་ནི། དེ་དག་གིས་དེ་བཞིན་དུ་ཟངས་བསྐོལ་བ་ཁར་ལྡུགས་སོ། །གཞི་དེ་ལས་ཡུན་རིང་པོར་སྡུག་བསྔལ་ཉམས་སུ་མྱོང་བར་འགྱུར་ཏེ། ཇི་སྲིད་དུ་སེམས་ཅན་དམྱལ་བ་མྱོང་བར་འགྱུར་བ། སྡིག་པ་མི་དགེ་བའི་ལས་ཐམས་ཅད་ཀྱི་ཐམས་ཅད་དུ་ཡོངས་སུ་མ་ཟད་ཅིང་མ་བྱང་གི་བར་དུའོ། །དེ་ལ་སྤུ་གྲིའི་སོས་གཏམས་པའི་ལམ་གང་ཡིན་པ་དང༌། ནགས་ཚལ་རལ་གྲིའི་ལོ་མ་ཅན་གང་ཡིན་པ་དང༌། ལྕགས་ཀྱི་ཤིང་ཤལ་མ་ལིའི་ཚལ་གང་ཡིན་པ་དེ་ལྷག་པ་གཅིག་ཏུ་བསྡུས་པས་ན་ལྷག་པ་བཞིར་འགྱུར་རོ། །

nye 'khor gyi sems can dmyal ba dag na ni gnod pa'i sdug bsngal 'di lta bu dag sems can rnams kyis nyams su myong bar 'gyur te/ sems can dmyal ba chen po de dag thams cad kyi phyogs bzhi na/ rtsig ngos bzhi dang sgo bzhi yod la/ lcags kyi ra ba dag gis bskor te/ phyogs bzhi de dag na yang sgo bzhi po dag gi phyi rol sgo re re na/ sems can dmyal ba lhag pa bzhi yod de/ 'di lta ste/ me ma mur pus nub tsam yod la/ sems can de dag gnas tshol du 'gro ba na de dag gis der rkang pa bzhag na ni pags pa dang/ sha dang khrag kun 'jig par 'gyur ro/ /rkang pa bteg na ni pags pa dang/ sha dang khrag phyir skye bar 'gyur ro/ /me mur pus nub tsam po de dang/ 'dab chags drung nyid na phyi sa'i 'dam ro ltar mnam pa yod de/ sems can gnas tshol ba de dag gis 'bogs pa dang/ de dag der sgyel nas mgo dang rkang pa bcas par bying ste 'dug go/ /phyi sa'i 'dam ro ltar mnam pa de na/ srog chags 'bu mchu rnon zhes bya ba yod de/ de dag gis sems can de dag gi pags pa yang 'bigs la/ sha dang rgyus pa dang rus pa dag kyang 'jig par byed de/ de nas rus pa dang rkang la thug nas 'bru bar byed do/ /phyi sa'i 'dam ro ltar mnam pa de dang 'dab chags drung nyid na/ spu gri'i sos gtams pa'i lam yod de/ sems can gnas tshol ba de dag song ba dang/ der de dag gi rkang pa bzhag na ni pags pa dang/sha dang khrag kun gcod par byed do/ /rkang pa bteg na ni pags pa dang/ sha dang khrag phyir skye bar 'gyur ro/ /spu gri'i sos gtams pa'i lam de dang 'dab chags drung nyid na/ nags tshal ral gri'i lo ma can yod de/ der sems can gnas tshol ba de dag song ba dang/ de'i grib ma la brten cing de dag gi drung du 'khod nas shing las ral grilhags te/ de dag gis sems can de dag gi yan lag dang nying lag rnams 'bigs shing/ rnam par gshegs te/ de dag der 'gyel nas khri sre bo dag lhags te/ rgyab kyi bshul 'thog cing za'o/ /nags tshal ral gri'i lo ma can de dang 'dab chags drung nyid na/ lcags kyi shing shal ma li'i tshal yod de/ sems can gnas tshol ba de dag song ba dang/ 'dzeg tu 'jug ste/ de dag de la 'dzeg pa'i tshe ni/ tsher ma rnams kyi kha thur du lta bar 'gyur ro//'bab pa'i tshe ni tsher ma rnams kyi kha gyen du lta bar 'gyur ro/ /de dag gis de dag gi yan lag dang nying lag rnams 'bigs shing/ rnam par gshegs par byed do/ /de na khwa lcags kyi mchu can zhes bya ba dag kyang yod de/ de dag sems can de dag gi phrag pa'am mgo bo la 'khod nas mig gi 'bras bu dag 'thog cing za'o/ /lcags kyi shing shal ma li de dang 'dab chags drung nyid na/ chu klung rab med ces bya ba 'gyur byed kyi chu bskol bas gang ba yod de/ sems can gnas tshol ba de dag der lhung nas/ de dag steng du yang 'gro ste bskol zhing 'tshed do/ /'og tu yang 'gro ste bskol zhing 'tshed pa ni dper na zangs chus bkang la me chen po shin tu sbar ba'i nang du mon sran sde'u dang/mon sran gre'u dang/ rgya shug gi 'bras bu dang/ rgya sran blugs pa bzhin no/ /chu klung de'i ngos gnyis na/ sems can lag na dbyug pa thogs pa dang/ lag na mchil ba thogs pa dang/ lag na rgya thogs pa dag 'khod de/ de dag gis sems can de dag ni phyir 'byung du yang mi ster la 'byin pa'i mchil pa'am| 'byin pa'i rgyas phyir phyung nas sa gzhi me chen po kun tu rab tu 'bar ba la gan rkyal du bzhag ste/ kye sems can dag ci 'dod ces 'dri'o/ /de dag gis smras pa/ bdag cag gis kyang mi shes so/ /bdag cag gis kyang mi mthong ste/ 'on kyang bdag cag ni bkres so/ /de nas sems can de dag gis lcags kyi 'byed spyad kyis sems can de dag gi kha phye nas/ lcags kyi thu lum me chen po shin tu rab tu 'bar ba khar 'jug pa yang snga ma bzhin no/ /gal te bdag cag ni skom mo zhes zer na ni/ de dag gis de bzhin du zangs bskol ba khar ldugs so/ /gzhi de las yun ring por sdug bsngal nyams su myong bar 'gyur te/ ji srid du sems can dmyal ba myong bar 'gyur ba/ sdig pa mi dge ba'i las thams cad kyi thams cad du yongs su ma zad cing ma byang gi bar du'o/ /de la spu gri'i sos gtams pa'i lam gang yin pa dang/ nags tshal ral gri'i lo ma can gang yin pa dang/ lcags kyi shing shal ma li'i tshal gang yin pa de lhag pa gcig tu bsdus pas na lhag pa bzhir 'gyur ro/ /

【O3 八寒那落迦】

དེ་ལ་གྲང་བའི་སེམས་ཅན་དམྱལ་བར་སྐྱེས་པའི་སེམས་ཅན་རྣམས་ཀྱི་ནི། གྲང་བའི་སྡུག་བསྔལ་འདི་ལྟ་བུ་དག་ཉམས་སུ་མྱོང་བར་འགྱུར་ཏེ། ཆུ་བུར་ཅན་དུ་སྐྱེས་པའི་སེམས་ཅན་རྣམས་ནི། ས་དེ་ན་ཡོད་པའི་ལྷགས་པ་ཆེན་པོས་བཏབ་ནས། ལུས་ཐམས་ཅད་ཆུ་བུར་བྱུང་བ་བཞིན་དུ་འཁུམས་པར་འགྱུར་ཏེ། དེ་བས་ན་སེམས་ཅན་དམྱལ་བ་དེ་ཆུ་བུར་ཅན་ཞེས་བྱའོ། །དེ་ལ་ཆུ་བུར་རྡོལ་བ་ཅན་གྱི་བྱེ་བྲག་ནི་འདི་ཡིན་ཏེ། ཆུ་བུར་རྡོལ་བ་བཞིན་དུ་འཁུམས་པར་འགྱུར་ཏེ། དེ་བས་ན་སེམས་ཅན་དམྱལ་བ་དེ་ཆུ་བུར་རྡོལ་བ࿒ཅན་ཞེས་བྱའོ། །དེ་ལ་སོ་ཐམས་ཐམས་དང༌། ཀྱི་ཧུད་ཟེར་དང༌། ཨ་ཅུ་ཟེར་བ་ནི་ཚིག་ཏུ་བརྗོད་པ་ལས་སེམས་ཅན་དེ་དག་གི་མིང་དུ་བཏགས་པའོ། །གྲང་བའི་སེམས་ཅན་དམྱལ་བ་ཨུཏྤལ་ལྟར་གས་པ་དག་ན་ནི། ས་དེ་ན་ཡོད་པའི་ལྷགས་པ་ཆེན་པོས་བཏབ་ནས༑ པགས་པ་རྣམ་པར་སྔོ་ཞིང་ཁ་ལྔའམ། དྲུག་ཏུ་གས་པར་འགྱུར་ཏེ། དེ་བས་ན་སེམས་ཅན་དམྱལ་བ་དེ་ཨུཏྤལ་ལྟར་གས་པ་ཞེས་བྱའོ། །དེ་ལ་པདྨ་ལྟར་གས་པའི་བྱེ་བྲག་ནི་འདི་ཡིན་ཏེ། པགས་པ་སྔོན་པོར་གྱུར་བ་ལས་འདས་ནས་རྣམ་པར་དམར་ཞིང་ཁ་བཅུའམ། དེ་ལས་ལྷག་པར་ཡང་གས་པར་འགྱུར་ཏེ༑ དེ་བས་ན་སེམས་ཅན་དམྱལ་བ་དེ་པདྨ་ལྟར་གས་པ་ཞེས་བྱའོ། །པདྨ་ལྟར་གས་པ་ཆེན་པོའི་བྱེ་བྲག་ནི་འདི་ཡིན་ཏེ། པགས་པ་ཤིན་ཏུ་རྣམ་པར་དམར་བ་ཁོ་ནར་གྱུར་ནས་ཁ་བརྒྱའམ་དེ་ལས་ལྷག་པར་ཡང་གས་པར་འགྱུར་ཏེ། དེ་བས་ན་སེམས་ཅན་དམྱལ་བ་དེ་པདྨ་ལྟར་གས་པ་ཆེན་པོ་ཞེས་བྱའོ། །

de la grang ba'i sems can dmyal bar skyes pa'i sems can rnams kyi ni/ grang ba'i sdug bsngal 'di lta bu dag nyams su myong bar 'gyur te/ chu bur can du skyes pa'i sems can rnams ni/ sa de na yod pa'i lhags pa chen pos btab nas/ lus thams cad chu bur byung ba bzhin du 'khums par 'gyur te/ de bas na sems can dmyal ba de chu bur can zhes bya'o/ /de la chu bur rdol ba can gyi bye brag ni 'di yin te/ chu bur rdol ba bzhin du 'khums par 'gyur te/ de bas na sems can dmyal ba de chu bur rdol ba can zhes bya'o/ /de la so thams thams dang/ kyi hud zer dang/ a cu zer ba ni tshig tu brjod pa las sems can de dag gi ming du btags pa'o/ /grang ba'i sems can dmyal ba ut+pal ltar gas pa dag na ni/ sa de na yod pa'i lhags pa chen pos btab nas| pags pa rnam par sngo zhing kha lnga'am/ drug tu gas par 'gyur te/ de bas na sems can dmyal ba de ut+pal ltar gas pa zhes bya'o/ /de la pad+ma ltar gas pa'i bye brag ni 'di yin te/ pags pa sngon por gyur ba las 'das nas rnam par dmar zhing kha bcu'am/ de las lhag par yang gas par 'gyur te| de bas na sems can dmyal ba de pad+ma ltar gas pa zhes bya'o/ /pad+ma ltar gas pa chen po'i bye brag ni 'di yin te/ pags pa shin tu rnam par dmar ba kho nar gyur nas kha brgya'am de las lhag par yang gas par 'gyur te/ de bas na sems can dmyal ba de pad+ma ltar gas pa chen po zhes bya'o/ /

【O4 孤獨那落迦】

ཉི་ཚེ་བའི་སེམས་ཅན་དམྱལ་བ་དག་ཏུ་སྐྱེས་པའི་སེམས་ཅན་རྣམས་ཀྱིས་ནི་རང་རང་གི་ལུས་ལས་རང་རང་གི་ལས་ལས་བྱུང་བའི་སྡུག་བསྔལ་འདི་ལྟ་བུ་དག་ཉམས་སུ་མྱོང་བར་འགྱུར་ཏེ། འདི་ལྟ་སྟེ། མདོ་ལས་དཔལ་ལྡན་གྱིས་དྲིས་པ་ནི། མཽད་གལ་གྱི་བུས་རྒྱས་པར་བརྗོད་པ་བཞིན་ཏེ། དེ་བས་ན་སེམས་ཅན་དམྱལ་བ་དེ་ལ། ཉི་ཚེ་བའི་སེམས་ཅན་དམྱལ་བ་ཞེས་བྱའོ། །

nyi tshe ba'i sems can dmyal ba dag tu skyes pa'i sems can rnams kyis ni rang rang gi lus las rang rang gi las las byung ba'i sdug bsngal 'di lta bu dag nyams su myong bar 'gyur te/ 'di lta ste/ mdo las dpal ldan gyis dris pa ni/ maud gal gyi bus rgyas par brjod pa bzhin te/ de bas na sems can dmyal ba de la/ nyi tshe ba'i sems can dmyal ba zhes bya'o/ /

【N2 傍生趣】

དེ་ལ་དུད་འགྲོ་ནི་གཅིག་ལ་གཅིག་གསོད་པར་བྱེད་དེ། གང་མཐུ་ཆུང་བ་གསོད་པར་བྱེད་དོ། །གཞི་དེས་སྡུག་བསྔལ་མྱོང་བར་འགྱུར་རོ། །རང་དབང་མེད་པར་ཡང་གསོད་པ་དང༌།བརྡེག་པ་དང༌། གནོད་པ་བྱེད་པ་ལ་ལྷ་དང་མི་རྣམས་ཀྱི་ཡོ་བྱད་དུ་གྱུར་པ་ཡང་ཡིན་ཏེ། གཞི་དེས་ན་སྡུག་བསྔལ་རྣམ་པ་སྣ་ཚོགས་མྱོང་བར་འགྱུར་རོ། །

de la dud 'gro ni gcig la gcig gsod par byed de/ gang mthu chung ba gsod par byed do/ /gzhi des sdug bsngal myong bar 'gyur ro/ /rang dbang med par yang gsod pa dang/brdeg pa dang/ gnod pa byed pa la lha dang mi rnams kyi yo byad du gyur pa yang yin te/ gzhi des na sdug bsngal rnam pa sna tshogs myong bar 'gyur ro/ /

【N3 餓鬼趣】

ཡི་དྭགས་རྣམས་ནི་མདོར་བསྡུ་ན་རྣམ་པ་གསུམ་སྟེ། ཟས་དང་སྐོམ་ལ་ཕྱི་རོལ་གྱི་སྒྲིབ་པ་ཡོད་པ་དང༌། ཟས་དང་སྐོམ་ལ་ནང་གི་སྒྲིབ་པ་ཡོད་པ་དང༌། ཟས་དང་སྐོམ་ལ་སྒྲིབ་པ་ཡོད་པའོ། །ཟས་དང་སྐོམ་ལ་ཕྱི་རོལ་གྱི་སྒྲིབ་པ་ཡོད་པ་གང་ཞེ་ན། སེམས་ཅན་གང་དག་སེར་སྣ་ཤས་ཆེར་བསྟེན་པའི་ཕྱིར་ཡི་དྭགས་ཀྱི་གནས་སུ་སྐྱེས་ལ། དེ་དག་ཀྱང་བཀྲེས་ཤིང་སྐོམ་པ་དང་ལྡན་པས། པགས་པ་དང༌། ཤ་དང་ཁྲག་ཀུན་སྐམས་ནས།སྡོང་དུམ་ཚིག་པ་ལྟ་བུར་འདུག་ལ་གདོང་སྐྲས་ཁེབས་པ་དང༌། བཀྲེས་ཤིང་སྐོམ་པ་དང་ལྡན་པའི་བཞིན་དང༌། ཁ་ཤིན་ཏུ་སྐམས་ཤིང་ལྕེས་ལྡག་པ་དང༌། བཞིན་འགྱུར་བས། ཆུ་མིག་དང༌། མཚོ་དང༌། མཚེའུ་རྣམས་སུ་དེ་དང་དེར་ཀུན་ཏུ་རྒྱུ་བར་བྱེད་དེ། དེ་དག་ཏུ་ཡང་སེམས་ཅན་ལག་ན་རལ་གྲི་ཐོགས་པ་དང༌། ལག་ན་མདུང་ཐོགས་པ་དང༌། ལག་ན་མདུང་ཐུང་ཐོགས་པ་གཞན་དག་གིས་ཆུ་མིག་དང༌། མཚོ་དང༌། མཚེའུ་དེ་དག་ལས་ཕྱིར་འགོག་པར་བྱེད་ལ། ཆུ་དེ་ཡང་རྣག་དང་ཁྲག་ཏུ་མཐོང་སྟེ༑ དེས་ན་དེ་དག་བདག་ཉིད་ཀྱང་འཐུང་མི་འདོད་པར་འདུག་སྟེ། དེ་ལྟ་བུ་དེ་དག་ནི་ཟས་དང་སྐོམ་ལ་ཕྱི་རོལ་གྱི་སྒྲིབ་པ་ཡོད་པའི་ཡི་དགས་རྣམས་སོ། །ཟས་དང་སྐོམ་ལ་ནང་གི་སྒྲིབ་པ་ཡོད་པ་གང་ཞེ་ན། འདི་ལྟ་སྟེ། ཁ་ཁབ་ཙམ་ལ༑ ཁ་འབར་བ་ཅན་དང༌། ལྦ་བ་ཅན་དང༌། གསུས་པོ་ཆེ་སྟེ། འདི་ལྟར་དེ་དང་གཞན་དག་གིས་བགེགས་མ་བྱས་པར་བདག་ཉིད་ཀྱིས་ཟས་དང་སྐོམ་ཉིད་དུ་ཟིན་ཀྱང༌། བཟའ་བ་དང་བཏུང་བར་མི་ནུས་པ་དེ་ལྟ་བུ་དེ་དག་ནི་ཟས་དང་སྐོམ་ལ་ནང་གི་སྒྲིབ་པ་ཡོད་པའི་ཡི་དྭགས་རྣམས་སོ། །ཟས་དང་སྐོམ་ལ་སྒྲིབ་པ་ཡོད་པ་རྣམས་གང་ཞེ་ན། ཡི་དྭགས་མེ་ལྕེའི་ཕྲེང་བ་ཅན་ཞེས་བྱ་བ་ཡོད་དེ། དེ་དག་གིས་ཟོས་སོ་ཅོག་དང་འཐུངས་སོ་ཅོག་ཐམས་ཅད་ཚིག་པར་འགྱུར་ཏེ། དེས་ན་དེ་དག་གི་བཀྲེས་ཤིང་སྐོམ་པའི་སྡུག་བསྔལ་བ་རྣམས་ཀྱང་མེད་པར་མི་འགྱུར་རོ། །ཡི་དྭགས་ལྗན་ལྗིན་ཟ་བ་ཞེས་བྱ་བ་དག་ཀྱང་ཡོད་དེ། དེ་དག་ཁ་ཅིག་ནི་ཕྱི་ས་ཟ་ཞིང་གཅིན་འཐུང་སྟེ། གང་མི་གཙང་ཞིང་མནམ་ལ་དྲི་ང་བ་དང༌། གནོད་པ་དང༌། སྨད་པར་བྱ་བ་དེ་ནི་བཟའ་བའམ། ࿒འཐུངས་པར་ནུས་སོ། །ཡང་ཁ་ཅིག་ནི་རང་གི་ཤ་རྣམས་ཀྱང་གཅད་དེ་ཟ་ལ། གཙང་བའམ་བསོད་པ་གང་ཡིན་པ་དེ་ནི་བཟའ་བ་དང་བཏུང་བར་མི་ནུས་ཏེ། དེ་ལྟ་བུ་དེ་དག་ནི། ཟས་དང་སྐོམ་ལ་སྒྲིབ་པ་ཡོད་པའི་ཡི་དྭགས་རྣམས་སོ། །

yi dwags rnams ni mdor bsdu na rnam pa gsum ste/ zas dang skom la phyi rol gyi sgrib pa yod pa dang/ zas dang skom la nang gi sgrib pa yod pa dang/ zas dang skom la sgrib pa yod pa'o/ /zas dang skom la phyi rol gyi sgrib pa yod pa gang zhe na/ sems can gang dag ser sna shas cher bsten pa'i phyir yi dwags kyi gnas su skyes la/ de dag kyang bkres shing skom pa dang ldan pas/ pags pa dang/ sha dang khrag kun skams nas/sdong dum tshig pa lta bur 'dug la gdong skras khebs pa dang/ bkres shing skom pa dang ldan pa'i bzhin dang/ kha shin tu skams shing lces ldag pa dang/ bzhin 'gyur bas/ chu mig dang/ mtsho dang/ mtshe'u rnams su de dang der kun tu rgyu bar byed de/ de dag tu yang sems can lag na ral gri thogs pa dang/ lag na mdung thogs pa dang/ lag na mdung thung thogs pa gzhan dag gis chu mig dang/ mtsho dang/ mtshe'u de dag las phyir 'gog par byed la/ chu de yang rnag dang khrag tu mthong ste| des na de dag bdag nyid kyang 'thung mi 'dod par 'dug ste/ de lta bu de dag ni zas dang skom la phyi rol gyi sgrib pa yod pa'i yi dgas rnams so/ /zas dang skom la nang gi sgrib pa yod pa gang zhe na/ 'di lta ste/ kha khab tsam la| kha 'bar ba can dang/ lba ba can dang/ gsus po che ste/ 'di ltar de dang gzhan dag gis bgegs ma byas par bdag nyid kyis zas dang skom nyid du zin kyang/ bza' ba dang btung bar mi nus pa de lta bu de dag ni zas dang skom la nang gi sgrib pa yod pa'i yi dwags rnams so/ /zas dang skom la sgrib pa yod pa rnams gang zhe na/ yi dwags me lce'i phreng ba can zhes bya ba yod de/ de dag gis zos so cog dang 'thungs so cog thams cad tshig par 'gyur te/ des na de dag gi bkres shing skom pa'i sdug bsngal ba rnams kyang med par mi 'gyur ro/ /yi dwags ljan ljin za ba zhes bya ba dag kyang yod de/ de dag kha cig ni phyi sa za zhing gcin 'thung ste/ gang mi gtsang zhing mnam la dri nga ba dang/ gnod pa dang/ smad par bya ba de ni bza' ba'am/ 'thungs par nus so/ /yang kha cig ni rang gi sha rnams kyang gcad de za la/ gtsang ba'am bsod pa gang yin pa de ni bza' ba dang btung bar mi nus te/ de lta bu de dag ni/ zas dang skom la sgrib pa yod pa'i yi dwags rnams so/ /

【N4 人趣】

དེ་ལ་མིར་སྐྱེས་པའི་སེམས་ཅན་རྣམས་ནི་ཕོངས་པའི་སྡུག་བསྔལ་འདི་ལྟ་བུ་མྱོང་བར་འགྱུར་ཏེ། ལྷན་ཅིག་སྐྱེས་པའི་བཀྲེས་ཤིང་སྐོམ་པས་ཕོངས་པའི་སྡུག་བསྔལ་དང༌། འདོད་པས་ཕོངས་པ། ཁ་ཟས་ངན་པས་ཕོངས་པའི་སྡུག་བསྔལ་དང༌། འགྲོ་བ་ལས་བྱུང་བ་དང༌། ཚོལ་ཁྲོ་དང༌། ངལ་བ་ལ་སོགས་པས་ཕོངས་པའི་སྡུག་བསྔལ་དང༌། དུས་ཚིགས་འགྱུར་བའི་གྲང་བ་དང༌། ཚ་བས་གནོད་པར་འགྱུར་བའི་སྡུག་བསྔལ་དང༌། འཛག་གནོད་བྱེད་ལས་བྱུང་བ་དང༌། ཁང་པ་ལ་སོགས་པས་མ་བསྐྱབས་པ་ལས་གྱུར་པའི་གནོད་པའི་སྡུག་བསྔལ་དང༌། མུན་པ་ལ་སོགས་པས་བསྒྲིབས་པས་ཐ་སྙད་ཆད་པ་ལས་བྱུང་བའི་གནོད་པའི་སྡུག་བསྔལ་དང༌། དེ་བཞིན་དུ་ཡོངས་སུ་འགྱུར་བ། རྒ་བའི་སྡུག་བསྔལ་དང༌། ན་བའི་སྡུག་བསྔལ་དང༌། འཆི་བའི་སྡུག་བསྔལ་ལའོ། །འདི་ལྟར་སེམས་ཅན་དམྱལ་བ་དག་ན་ནི། འཆི་བ་ཉིད་ལ་བདེ་བར་འཛིན་ཏེ། དེ་བས་ན་དེ་ལ་ནི་སྡུག་བསྔལ་དུ་རྣམ་པར་མི་གཞག་གོ། །

de la mir skyes pa'i sems can rnams ni phongs pa'i sdug bsngal 'di lta bu myong bar 'gyur te/ lhan cig skyes pa'i bkres shing skom pas phongs pa'i sdug bsngal dang/ 'dod pas phongs pa/ kha zas ngan pas phongs pa'i sdug bsngal dang/ 'gro ba las byung ba dang/ tshol khro dang/ ngal ba la sogs pas phongs pa'i sdug bsngal dang/ dus tshigs 'gyur ba'i grang ba dang/ tsha bas gnod par 'gyur ba'i sdug bsngal dang/ 'dzag gnod byed las byung ba dang/ khang pa la sogs pas ma bskyabs pa las gyur pa'i gnod pa'i sdug bsngal dang/ mun pa la sogs pas bsgribs pas tha snyad chad pa las byung ba'i gnod pa'i sdug bsngal dang/ de bzhin du yongs su 'gyur ba/ rga ba'i sdug bsngal dang/ na ba'i sdug bsngal dang/ 'chi ba'i sdug bsngal la'o/ /'di ltar sems can dmyal ba dag na ni/ 'chi ba nyid la bde bar 'dzin te/ de bas na de la ni sdug bsngal du rnam par mi gzhag go/ /

【N5 天趣】

ལྷ་རྣམས་ལ་ནི་གནད་འཆད་པ་ནི་མེད་ལ་འཆི་འཕོ་བ་དང༌། ལྟུང་བའི་སྡུག་བསྔལ་ནི་ཡོད་དེ། ཇི་སྐད་དུ་ལྷའི་བུ་འཆི་འཕོ་བ་ན་སྔ་ལྟས་རྣམ་པ་ལྔ་འབྱུང་སྟེ། གོས་དྲི་མ་མེད་པ་ལ་དྲི་མ་ཅན་དུ་འགྱུར་བ་དང༌། མེ་ཏོག་གི་ཕྲེང་བ་སྔོན་མ་རྙིངས་པ་རྙིངས་པར་འགྱུར་བ་དང༌། མཆན་ཁུང་གཉིས་ནས་རྡུལ་འབྱུང་བར་འགྱུར་བ་དང༌། ལུས་ལས་དྲི་མི་ཞིམ་པ་འབྱུང་བ་དང༌། ལྷ་དང་ལྷའི་བུ་ཡང་རུང་བདག་ཉིད་ཀྱི་སྟན་ལ་མི་དགའ་བར་འགྱུར་བ་སྟེ། དེའི་ཚེ་འཁོར་གྱི་ནང་དུ་འདུས་པ་ན་ལྷའི་བུ་མོ་དེ་དག་དེ་ལས་གཞན་པའི་ལྷའི་བུ་དག་དང་ལྷན་ཅིག་ཏུ་དགའ་མགུར་སྤྱོད་པ་དེ་དག་དེས་མཐོང་ནས། གཞི་དེ་ལས་སྡུག་བསྔལ་བ་དང༌། ཡིད་མི་བདེ་བ་ཆེན་པོ་མྱོང་བར་འགྱུར་རོ་ཞེས་གསུངས་པ་ལྟ་བུའོ། །དེ་བཞིན་དུ་སྤ་གོང་བར་གྱུར་པའི་སྡུག་བསྔལ་ཡང་མྱོང་བར་འགྱུར་རོ། །དེ་ཅིའི་ཕྱིར་ཞེ་ན། འདི་ལྟར་དེ་ལ་བསོད་ནམས་ཀྱི་ཕུང་པོ་ཆེས་རྒྱ་ཆེ་བ་དང་ལྡན་པ་གང་ཡིན་པ་དེའི་ལྷའི་འདོད་པ་ལྔའི་ཡོན་ཏན་ཆེས་ཆེ་བར་འབྱུང་བར་འགྱུར་ཏེ། དེར་དེ་ལས་གཞན་པའི་ལྷའི་བུ་བསོད་ནམས་ཆེས་ཆུང་བ་རྣམས་ཀྱིས་མཐོང་ན་སྤ་གོང་བར་འགྱུར་ཏེ། གཞི་དེ་ལས་ཀྱང་སྡུག་བསྔལ་བ་དང༌། ཡིད་མི་བདེ་བ་ཆེན་པོ་མྱོང་བར་འགྱུར་བའི་ཕྱིར་རོ། །དེ་བཞིན་དུ་གཅད་པ་དང༌། དྲལ་བ་དང༌། སྤྱུགས་པ་དང༌།གསད་པའི་སྡུག་བསྔལ་ཡང་མྱོང་བར་འགྱུར་རོ། །དེ་ཅིའི་ཕྱིར་ཞེ་ན། འདི་ལྟར་ལྷ་རྣམས་དང༌། ལྷ་མ་ཡིན་རྣམས་གཡུལ་སྤྲོད་པ་ན། ལྷ་རྣམས་དང༌། ལྷ་མ་ཡིན་རྣམས་དང༌། ཕན་ཚུན་དུ་འགྲས་པར་འགྱུར་བས་གསེར་དང་དངུལ་དང་ཤེལ་དང༌། བཻ་ཌཱུརྱའི࿒མཚོན་ཆ་སྣ་བཞི་པོ་དག་བླངས་ནས་གཡུལ་འགྱེད་དེ༑ དེ་ཡང་ལྷ་རྣམས་དང༌། ལྷ་མ་ཡིན་རྣམས་ཀྱི་ཡན་ལག་དང༌། ཉིང་ལག་འཆད་པ་ཡང་ཡོད། ལུས་འདྲལ་བ་ཡང་ཡོད།གསོད་པ་ཡང་ཡོད་དོ། །དེ་དག་གི་ཡན་ལག་དང་ཉིང་ལག་ཆད་པ་རྣམས་ཀྱང་ཕྱིར་སྐྱེ་བར་འགྱུར་ལ། ལུས་དྲལ་བ་ཡང་ཕྱིར་འཚོ་བར་འགྱུར་རོ། །གང་གི་ཚེ་མགོ་གཅད་པར་གྱུར་པ་དེའི་ཚེ་ནི་འཆི་བར་འགྱུར་རོ། །དེ་ལ་ཆེད་འགའ་ནི་ལྷ་རྣམས་ཕམ་པར་འགྱུར། ཆེད་འགའ་ནི་ལྷ་མ་ཡིན་རྣམས་ཕམ་པར་འགྱུར་ཏེ། ལྷ་རྣམས་མཐུ་ཆེ་བའི་ཕྱིར་ལན་མང་དུ་ལྷ་རྣམས་རྒྱལ་བར་འགྱུར་རོ། །དེ་གཉིས་ལས་གང་དག་ཕམ་པར་གྱུར་པ་དེ་དག་ནི། རང་གི་གྲོང་ཁྱེར་དུ་ཞུགས་ནས་བདེ་བར་འགྱུར་ཏེ། དེར་ཞུགས་ནས་དེ་དག་གཅིག་ལ་གཅིག་གིས་མི་ཚུགས་སོ། །དེ་ལ་ལྷ་རྣམས་ནི་ལྷ་མ་ཡིན་གྱི་བུ་མོ་དག་གི་ཕྱིར་ལྷ་མ་ཡིན་རྣམས་དང་འགྲས་པར་འགྱུར་རོ། །ལྷ་མ་ཡིན་རྣམས་ནི་བདུད་རྩི་རྣམ་པ་བཞིའི་ཕྱིར་ལྷ་རྣམས་དང་འགྲས་པར་འགྱུར་རོ། །ལྷ་མ་ཡིན་རྣམས་ཀྱང་ལྷའི་འགྲོ་བས་བསྡུས་པ་ཁོ་ནར་བལྟ་བར་བྱའོ། །འོན་ཀྱང་དེ་དག་ནི་སྒྱུ་ཅན་འདྲིད་པའི་བསམ་པ་དང་ལྡན་པ་སྒྱུ་དང་གཡོའི་ཤས་ཆེ་བ་ཡིན་ཏེ། དེ་བས་ན་འདི་ལྟ་སྟེ། ལྷ་རྣམས་བཞིན་དུ་དཀར་པོའི་ཆོས་རྣམས་ཀྱི་སྣོད་དུ་གྱུར་པ་མ་ཡིན་ཏེ།དེའི་ཕྱིར་ཆེད་འགའ་མདོ་གཞན་དག་ལས་འགྲོ་བ་ཐ་དད་པའི་བསྟན་པས་བསྟན་ཏོ། །དེ་དག་ནི་ལྷ་ཉིད་ཡིན་ན། ལྷའི་ཆོས་ཡང་དག་པར་བླངས་ཏེ་གནས་པ་མ་ཡིན་པས། དེའི་ཕྱིར་ལྷ་མ་ཡིན་རྣམས་ཞེས་བྱའོ༑ །ལྷའི་བུ་ཆེས་མཐུ་དང་ལྡན་པ་ཆེས་འཁྲུགས་པར་གྱུར་ན། ལྷའི་བུ་ཆེས་མཐུ་ཆུང་བར་རང་གི་གནས་ན་སྤོང་ཞིང་སྐྲོད་པར་བྱེད་དེ། དེ་བས་ན་ལྷ་རྣམས་ཀྱི་སྡུག་བསྔལ་གསུམ་པོ་འཆི་འཕོ་བ་དང༌། ལྟུང་བའི་སྡུག་བསྔལ་དང༌། སྤ་གོང་བའི་སྡུག་བསྔལ་དང༌།གཅད་པ་དང༌། དྲལ་བ་དང༌།གསད་པ་དང༌། སྤྱུགས་པའི་སྡུག་བསྔལ་མྱོང་བར་འགྱུར་རོ། །

lha rnams la ni gnad 'chad pa ni med la 'chi 'pho ba dang/ ltung ba'i sdug bsngal ni yod de/ ji skad du lha'i bu 'chi 'pho ba na snga ltas rnam pa lnga 'byung ste/ gos dri ma med pa la dri ma can du 'gyur ba dang/ me tog gi phreng ba sngon ma rnyings pa rnyings par 'gyur ba dang/ mchan khung gnyis nas rdul 'byung bar 'gyur ba dang/ lus las dri mi zhim pa 'byung ba dang/ lha dang lha'i bu yang rung bdag nyid kyi stan la mi dga' bar 'gyur ba ste/ de'i tshe 'khor gyi nang du 'dus pa na lha'i bu mo de dag de las gzhan pa'i lha'i bu dag dang lhan cig tu dga' mgur spyod pa de dag des mthong nas/ gzhi de las sdug bsngal ba dang/ yid mi bde ba chen po myong bar 'gyur ro zhes gsungs pa lta bu'o/ /de bzhin du spa gong bar gyur pa'i sdug bsngal yang myong bar 'gyur ro/ /de ci'i phyir zhe na/ 'di ltar de la bsod nams kyi phung po ches rgya che ba dang ldan pa gang yin pa de'i lha'i 'dod pa lnga'i yon tan ches che bar 'byung bar 'gyur te/ der de las gzhan pa'i lha'i bu bsod nams ches chung ba rnams kyis mthong na spa gong bar 'gyur te/ gzhi de las kyang sdug bsngal ba dang/ yid mi bde ba chen po myong bar 'gyur ba'i phyir ro/ /de bzhin du gcad pa dang/ dral ba dang/ spyugs pa dang/gsad pa'i sdug bsngal yang myong bar 'gyur ro/ /de ci'i phyir zhe na/ 'di ltar lha rnams dang/ lha ma yin rnams g.yul sprod pa na/ lha rnams dang/ lha ma yin rnams dang/ phan tshun du 'gras par 'gyur bas gser dang dngul dang shel dang/ bai DUr+ya'i mtshon cha sna bzhi po dag blangs nas g.yul 'gyed de| de yang lha rnams dang/ lha ma yin rnams kyi yan lag dang/ nying lag 'chad pa yang yod/ lus 'dral ba yang yod/gsod pa yang yod do/ /de dag gi yan lag dang nying lag chad pa rnams kyang phyir skye bar 'gyur la/ lus dral ba yang phyir 'tsho bar 'gyur ro/ /gang gi tshe mgo gcad par gyur pa de'i tshe ni 'chi bar 'gyur ro/ /de la ched 'ga' ni lha rnams pham par 'gyur/ ched 'ga' ni lha ma yin rnams pham par 'gyur te/ lha rnams mthu che ba'i phyir lan mang du lha rnams rgyal bar 'gyur ro/ /de gnyis las gang dag pham par gyur pa de dag ni/ rang gi grong khyer du zhugs nas bde bar 'gyur te/ der zhugs nas de dag gcig la gcig gis mi tshugs so/ /de la lha rnams ni lha ma yin gyi bu mo dag gi phyir lha ma yin rnams dang 'gras par 'gyur ro/ /lha ma yin rnams ni bdud rtsi rnam pa bzhi'i phyir lha rnams dang 'gras par 'gyur ro/ /lha ma yin rnams kyang lha'i 'gro bas bsdus pa kho nar blta bar bya'o/ /'on kyang de dag ni sgyu can 'drid pa'i bsam pa dang ldan pa sgyu dang g.yo'i shas che ba yin te/ de bas na 'di lta ste/ lha rnams bzhin du dkar po'i chos rnams kyi snod du gyur pa ma yin te/de'i phyir ched 'ga' mdo gzhan dag las 'gro ba tha dad pa'i bstan pas bstan to/ /de dag ni lha nyid yin na/ lha'i chos yang dag par blangs te gnas pa ma yin pas/ de'i phyir lha ma yin rnams zhes bya'o| /lha'i bu ches mthu dang ldan pa ches 'khrugs par gyur na/ lha'i bu ches mthu chung bar rang gi gnas na spong zhing skrod par byed de/ de bas na lha rnams kyi sdug bsngal gsum po 'chi 'pho ba dang/ ltung ba'i sdug bsngal dang/ spa gong ba'i sdug bsngal dang/gcad pa dang/ dral ba dang/gsad pa dang/ spyugs pa'i sdug bsngal myong bar 'gyur ro/ /

【L2 辨色無色苦】

གཟུགས་དང་གཟུགས་མེད་པ་ན་སྤྱོད་པའི་སེམས་ཅན་རྣམས་ལ་ནི་སྡུག་བསྔལ་དེ་དག་རྣམ་པ་ཐམས་ཅད་དུ་མེད་དོ། །འདི་ལྟར་སེམས་ཅན་དེ་དག་ནི་སྡུག་བསྔལ་གྱི་ཚོར་བའི་སྣོད་དུ་གྱུར་པ་མ་ཡིན་པའི་ཕྱིར་རོ། །འོན་ཀྱང་ཉོན་མོངས་པ་དང་ལྡན་ཞིང་སྒྲིབ་པ་དང་བཅས་ལ། འཆི་འཕོ་བ་དང༌། གནས་པ་ལ་རང་དབང་མེད་པའི་ཕྱིར་དེ་དག་ཀྱང་གནས་ངན་ལེན་གྱི་སྡུག་བསྔལ་གྱིས་ནི་སྡུག་བསྔལ་ལོ། །

gzugs dang gzugs med pa na spyod pa'i sems can rnams la ni sdug bsngal de dag rnam pa thams cad du med do/ /'di ltar sems can de dag ni sdug bsngal gyi tshor ba'i snod du gyur pa ma yin pa'i phyir ro/ /'on kyang nyon mongs pa dang ldan zhing sgrib pa dang bcas la/ 'chi 'pho ba dang/ gnas pa la rang dbang med pa'i phyir de dag kyang gnas ngan len gyi sdug bsngal gyis ni sdug bsngal lo/ /

【K2 明無漏非苦】

ཟག་པ་མེད་པའི་ཁམས་ན་ནི་གནས་ངན་ལེན་གྱི་སྡུག་བསྔལ་ཐམས་ཅད་ཡང་དག་པར་ཆད་པ་ཡིན་ཏེ། དེ་བསན་དེ་ཁོ་ན་ཡང་དག་པར་བདེ་བ་ཡིན་གྱི། གཞན་ཐམས་ཅད་ནི་སྡུག་བསྔལ་བ་ཡིན་པར་རིག་པར་བྱའོ། །

zag pa med pa'i khams na ni gnas ngan len gyi sdug bsngal thams cad yang dag par chad pa yin te/ de bsan de kho na yang dag par bde ba yin gyi/ gzhan thams cad ni sdug bsngal ba yin par rig par bya'o/ /

【J2 明受樂】【K1 總釋】

དེ་ལ་སེམས་ཅན་དམྱལ་བ་རྣམ་པ་བཞི་ཆར་ན་ཡང་བདེ་བ་མྱོང་བ་མེད་དེ། སེམས་ཅན་དམྱལ་བ་རྣམས་ཇི་ལྟ་བ་བཞིན་དུ་ཡི་དྭགས་རྣམས་ཀྱང་དེ་དང་འདྲའོ། །ཡི་དྭགས་རྫུ་འཕྲུལ་ཆེན་པོ་རྣམས་དང༌། ࿒དུད་འགྲོ་རྣམས་དང༌། མི་རྣམས་ལ་ནི་ཕྱི་རོལ་དུ་བལྟས་པ་ལས་བྱུང་བའི་ཡོ་བྱད་ཀྱི་བདེ་བ་དང༌། སྡུག་བསྔལ་བ་འདྲེས་པས༌འདྲེན་མར་སྣང་ངོ༌། །

de la sems can dmyal ba rnam pa bzhi char na yang bde ba myong ba med de/ sems can dmyal ba rnams ji lta ba bzhin du yi dwags rnams kyang de dang 'dra'o/ /yi dwags rdzu 'phrul chen po rnams dang/ dud 'gro rnams dang/ mi rnams la ni phyi rol du bltas pa las byung ba'i yo byad kyi bde ba dang/ sdug bsngal ba 'dres pas'dren mar snang ngo/ /

【K2 別釋】【L1 輪王受樂】

དེ་ལ་མི་རྣམས་ཀྱི་ནང་ན་འཁོར་ལོས་སྒྱུར་བའི་བདེ་བ་ནི་མཆོག་དང༌། གཙོ་བོ་དང་གྱ་ནོམ་པའི་ཡིན་ནོ། །འཁོར་ལོས་སྒྱུར་བ་འཇིག་རྟེན་དུ་འབྱུང་བ་ན་རིན་པོ་ཆེ་སྣ་བདུན་དང་ལྡན་པར་འབྱུང་སྟེ། དེའི་རིན་པོ་ཆེ་སྣ་བདུན་པོ་དེ་དག་ནི་འདི་ལྟ་བུ་ཡིན་ཏེ། འདི་ལྟ་སྟེ། འཁོར་ལོ་རིན་པོ་ཆེ་དང༌། གླང་པོ་རིན་པོ་ཆེ་དང༌། རྟ་རིན་པོ་ཆེ་དང༌། ནོར་བུ་རིན་པོ་ཆེ་དང༌། བུད་མེད་རིན་པོ་ཆེ་དང༌། ཁྱིམ་བདག་རིན་པོ་ཆེ་དང༌། བདུན་པ་བློན་པོ་རིན་པོ་ཆེའོ། །དེའི་ཚེ་དེའི་འཁོར་ལོ་རིན་པོ་ཆེ་ཇི་ལྟ་བུ་ཞིག་འབྱུང་བར་འགྱུར་ཞེ་ན། རིན་པོ་ཆེ་སྣ་བདུན་པོ་དག་འབྱུང་བ་ནི་མདོ་འདི་ཉིད་ལས་ཇི་སྐད་འབྱུང་བ་བཞིན་དུ་བརྗོད་པར་བྱའོ། །དེ་ལ་གླིང་བཞི་པ་ལ་ནི་ཁམས་ཀྱི་རྒྱལ་པོ་རྣམས་རང་ཕྱག་འཚལ་བར་འགྱུར་ཏེ། འདི་དག་ནི་ལྷའི་འབངས་ལགས་ཀྱི་ལྷས་འདི་དག་ལ་ལེགས་པར་རྗེས་སུ་བསྟན་དུ་གསོལ། བདག་ཅག་ནི་ལྷའི་རྗེས་སུ་མཆི་བ་ལགས་སོ་ཞེས་ཟེར་རོ། །འཁོར་ལོས་སྒྱུར་བའི་རྒྱལ་པོས། དེ་དག་ལ་བསྒོ་བ་གཙོ་བོ་དག་དེའི་ཕྱིར་ཁྱེད་བདག་ཅག་གིས་རང་རང་གི་རིས་སུ་གཏོགས་པ་རྣམས་ཆོས་ཀྱིས་ལེགས་པར་རྗེས་སུ་སྟོན་ཅིག །ཆོས་མ་ཡིན་པས་ནི་མ་བྱེད་ཅིག །ཁྱེད་ཀྱིས་ཆོས་མ་ཡིན་པ་སྤྱོད་པ་དང༌། ལོག་པར་སྤྱོད་པ་རྣམས་ཀྱང་ཡུལ་འཁོར་དུ་འདུག་ཏུ་མ་གཞུག་ཤིག་ཅེས་བསྒོ་བར་བྱེད་དོ། །གླིང་གསུམ་པ་ལ་ནི་ཕོ་ཉ་བཏང་བས་ཕྱག་འཚལ་བར་འགྱུར་རོ། །གླིང་གཉིས་པ་ལ་ནི་རང་རེང་བྱེད་དེ࿒བརྩལ་བས་ཕྱག་འཚལ་བར་འགྱུར་རོ། །གླིང་གཅིག་པ་ལ་ནི། མཚོན་ཆ་ཀུན་ཏུ་འཁྲུག་པའི་བར་དུ་བྱས་པས་ཕྱག་འཚལ་བར་འགྱུར་རོ༑ །ལྷ་རྣམས་ནི་མཐོ་རིས་ཀྱི་རྣམ་པར་འབྱོར་བ་ཆེན་པོ་མྱོང་བར་འགྱུར་ཏེ། ཁ་དོག་དང་ལྡན་ཞིང་དགའ་བའི་ཤས་ཆེ་ལ། རང་རང་གི་གཞལ་མེད་ཁང་དག་ན་ཡུན་རིང་པོར་གནས་སོ། །དེ་དག་ནི་ལུས་ཀྱི་ཕྱི་ནང་གཙང་ཞིང༌། དྲི་ང་བ་མེད་དོ། །དེ་དག་ལ་ནི་འདི་ལྟ་སྟེ། མི་རྣམས་ཀྱི་མི་གཙང་བའི་རྫས་འདི་ལྟ་སྟེ། རྡུལ་དང༌། དྲི་མ་དང༌། རུས་པ་དང༌། རྒྱུས་པ་དང༌། རྩ་དང༌། མཁལ་མ་དང༌། སྙིང་ལ་སོགས་པ་གང་ཡིན་པ་དེ་དག་མེད་དོ། །དེ་དག་གི་གཞལ་མེད་ཁང་ཡང་གསེར་ལས་གྲུབ་པ་དང༌། དངུལ་ལས་གྲུབ་པ་དང༌། ཤེལ་ལས་གྲུབ་པ་དང༌། བཻ་ཌཱུརྱ་ལས་གྲུབ་པ་རྣམ་པ་བཞི་ཡོད་དོ། །ཐ་དད་པར་ཕྱེ་ཞིང་རྣམ་པར་བཀྲ་བའི་ཁང་པ་བརྩེགས་པ་ཉམས་དགའ་བ་དག་དང༌། བ་གམ་ཉམས་དགའ་བ་དང༌། བསིལ་ཁང་ཉམས་དགའ་བ་དག་དང༌། སྟེགས་བུ་ཉམས་དགའ་བ་དག་དང༌། སྐར་ཁུང་དྲ་བ་ཅན་ཉམས་དགའ་བ་དག་དང༌། ནོར་བུའི་ཚོགས་ཀྱིས་སྤྲས་ཤིང་སྣང་བ་ཀུན་ཏུ་འགྱེད་པ་ཀུན་ནས་མཛེས་པ་དག་ཡོད་དོ། །དེ་བཞིན་དུ་བཟའ་བ་འབྱུང་བའི་ཤིང་ལྗོན་པ་དག་ཡོད་དེ། །དེ་དག་ལས་བདུད་རྩིའི་ཁ་ཟས་རྣམ་པ་བཞི་པོ་སྔོན་པོ་དང༌། སེར་པོ་དང༌། དམར་པོ་དང༌། དཀར་པོ་དག་འབྱུང་བར་འགྱུར་རོ། །དེ་བཞིན་དུ་བཏུང་བ་འབྱུང་བའི་ཤིང་ལྗོན་པ་དག་ཡོད་དེ། དེ་དག་ལས་སྦྲང་རྩི་དང༌། སྦྲང་ཆང་དག་འབྱུང་བར་འགྱུར་རོ། །བཞོན་པ་འབྱུང་བའི་ཤིང་ལྗོན་པ་དག་ཡོད་དེ། དེ་དག་ལས་བཞོན་པ་རྣམ་པ་སྣ་ཚོགས་ཤིང་རྟ་དང༌། ࿒ཁྱོགས་དང་ཁྱོགས་གཡོགས་པ་ལ་སོགས་པ་འབྱུང་ངོ༌། །གོས་འབྱུང་བའི་ཤིང་ལྗོན་པ་དག་ཡོད་དེ། དེ་དག་ལས་གོས་རྣམ་པ་སྣ་ཚོགས་ཕྲ་བདར་ཆེ་ཞིང༌། ཤིན་ཏུ་དཀར་བ་དང༌། ཁ་དོག་རྣམ་པ་སྣ་ཚོགས་དང༌། གསེར་གྱིས་སྤྲས་པ་རྣམ་པར་བཀྲ་བ་དག་འབྱུང་བར་འགྱུར་རོ། །རྒྱན་འབྱུང་བའི་ཤིང་ལྗོན་པ་དག་ཡོད་དོ། དེ་དག་ལས་ནོར་བུ་དང༌། དཔུང་རྒྱན་དང༌། རྣ་ཆ་གདུབ་འཁོར་དང༌། མགུལ་གདུབ་དང༌།གདུ་བུ་དང༌། ལག་པའི་རྒྱན་དང༌། རྐང་པའི་རྒྱན་རྣམས་དང༌། དེ་ལྟ་བུ་དང་མཐུན་པའི་རྒྱན་ནོར་བུ་སྣ་ཚོགས་ཀྱིས་སྤྲས་པ་དག་འབྱུང་ངོ༌། །སྤོས་དང༌། བདུག་པ་དང༌། མེ་ཏོག་ཕྲེང་འབྱུང་བའི་ཤིང་ལྗོན་པ་དག་ཡོད་དེ༑ དེ་དག་ལས་སྤོས་རྣམ་པ་སྣ་ཚོགས་དང༌། བདུག་པ་རྣམ་པ་སྣ་ཚོགས་པ་དང༌། མེ་ཏོག་ཕྲེང་བ་རྣམ་པ་སྣ་ཚོགས་པ་འབྱུང་ངོ༌། །དེ་དག་གི་ནང་ན་ཤིང་ཡོངས་འདུ་ས་བརྟོལ་ཞེས་བྱ་བ་མཆོག་དང༌། གཙོ་བོ་དང༌།རབ་དང༌། གྱ་ནོམ་པ་ཞིག་ཡོད་དེ། དེའི་རྩ་བ་ནི་དཔག་ཚད་ལྔ་བཅུ་ཐུར་དུ་ཟུག་གོ། །འཕང་དུ་ནི་དཔག་ཚད་བརྒྱ་ཡོད་དེ། ཡལ་ག་དང༌། ལོ་མ་དང༌། ལོ་མ་གཞོན་ནུ་ནི་དཔག་ཚད་བརྒྱད་ཅུར་ཁྱབ་པར་འདུག་གོ། །དེའི་མེ་ཏོག་ཐམས་ཅད་ཡོངས་སུ་རྒྱས་པའི་དྲི་ཡང་རྫི་ཕྱོགས་སུ་ནི་དཔག་ཚད་བརྒྱར་ངད་ལྡང་ངོ༌། །ལྡོག་ན་ནི་དཔག་ཚད་ལྔ་བཅུར་ངད་ལྡང་སྟེ། དེའི་དྲུང་དུ་སུམ་ཅུ་རྩ་གསུམ་པའི་ལྷ་རྣམས་དང༌། དབྱར་ཟླ་བ་བཞི་འདོད་པའི་ཡོན་ཏན་ལྔ་པོ་དེ་དག་གིས་རྩེ་ཞིང་དགའ་བར་བྱེད་དོ། །དེ་བཞིན་དུ་བཞད་གད་དང༌། གར་དང༌། གླུ་དང༌། རོལ་མོའི་སྒྲ་འབྱུང་བའི་ཤིང་ལྗོན་པ་དག་ཡོད་དེ། དེ་དག་ལས་བཞད་གད་དང༌། གར་དང༌། གླུ་དང༌། རོལ་མོའི་སྒྲ་རྣམས་ཀྱི་ཆ་བྱད་རྣམ་པ་སྣ་ཚོགས་འབྱུང་ངོ༌། །དེ་བཞིན་དུ་སྣོད་སྤྱད་ཀྱི་ཡོ་བྱད་འབྱུང་བའི་ཤིང་ལྗོན་པ་དག་ཡོད་དེ། དེ་དག་ལས་སྣོད་སྤྱད་ཀྱི་ཡོ་བྱད་རྣམ་པ་སྣ་ཚོགས་པ་འདི་ལྟ་སྟེ། ཁ་ཟས་ཀྱི་སྣོད་སྤྱད་ཀྱི་ཡོ་བྱད་དང༌། སྐོམ་གྱི་སྣོད་སྤྱད་ཀྱི་ཡོ་བྱད་དང༌། མལ་ཆ་དང༌། སྟན་གྱི་ཡོ་བྱད་དང༌། དེ་ལྟ་བུ་དང་མཐུན་པའི་སྣོད་སྤྱད་ཀྱི་ཡོ་བྱད་རྣམས་འབྱུང་བར་འགྱུར་ཏེ། དེ་དག་ཅི་འདོད་པ་དང༌། ལས་ཇི་ལྟ་བ་བཞིན་དུ་ལོངས་སྤྱོད་པར་འདོད་པ་རྣམས་ཀྱི་ལག་ཏུ་ཡོ་བྱད་དེ་དག་འོང་བར་འགྱུར་རོ། །ལྷ་མ་ཡིན་རྣམས་ཀྱི་གཞལ་མེད་ཁང་དང༌། རྣམ་པར་འབྱོར་པ་དང༌། བདེ་བ་དང༌། ལོངས་སྤྱོད་པ་རྣམས་ཀྱང་དེ་དང་འདྲ་བར་རིག་པར་བྱའོ། །བྱང་གི་སྒྲ་མི་སྙན་དག་ན་ནི་ཤིང་ལྗོན་པ་དེ་ལྟ་བུ་དག་ལ་དཔག་བསམ་ཤིང་རྣམས་ཞེས་བྱ་སྟེ། དེ་དག་ཤིང་དེ་ལས་རང་གིས་ལེན་གྱི་བསམས་པས་ལག་ཏུ་འོང་བ་ནི་མ་ཡིན་ནོ། །དེ་ན་མ་རྨོས་མ་བཏབ་པའི་འབྲས་སཱ་ལུ་ཡང་ཡོད་དེ། སེམས་ཅན་དེ་དག་ནི་བདག་གིར་འཛིན་པ་ཡང་མེད་ཅིང༌། ཡོངས་སུ་འཛིན་པ་ཡང་མེད་ལ། ཁྱད་པར་དུ་འགྲོ་བར་ངེས་པ་ཡིན་ནོ། །དེ་ལ་ལྷ་རྣམས་ཀྱི་དབང་པོ་བརྒྱ་བྱིན་གྱི་ཁང་བཟངས་རྣམ་པར་རྒྱལ་བྱེད་ཅེས་བྱ་བ། ཐམས་ཅད་ཀྱི་མཆོག་ཏུ་གྱུར་པ་ཞིག་ཡོད་དེ། དེ་ལ་བ་གམ་བརྒྱ་རྩ་གཅིག་ཡོད་དེ། བ་གམ་རེ་རེ་ལ་ཡང་ཁང་པ་བརྩེགས་པ་བརྒྱ་བརྒྱ་ཡོད་དོ། །ཁང་པ་བརྩེགས་པ་རེ་རེ་ལ་ཡང་ཁང་མིག་བདུན་བདུན་ཡོད་དོ། །ཁང་མིག་རེ་རེ་ལ་ཡང་ལྷའི་བུ་མོ་བདུན་བདུན་ཡོད་དོ། །ལྷའི་བུ་མོ་རེ་རེ་ལ་ཡང་གཡོག་མོ་བདུན་བདུན་ཡོད་དོ། །ལྷ་རྣམས་ཀྱི་ས་གཞི་ཐམས་ཅད་ཀྱང་ལག་མཐིལ་བཞིན་དུ་མཉམ་ལ་མཐོན་དམན་མེད་ཅིང་རེག་ན་བདེ་བ་སྟེ། རྐང་པ་བཞག་ན་ནི་ནེ་མ་ཞེས་བྱེད། རྐང་པ༌བཏེག་ན་ནི་པར་ཞེས་བྱེད་ལ། རྟག་ཏུ་མེ་ཏོག་མན་དཱ་ར་བས་པུས་མོ་ནུབ་པ་ཙམ་དུ་ཁེབས་པར་འདུག་སྟེ། དེར་མེ་ཏོག་རྙིང་པ་རྣམས་ནི་རླུང་གིས་བསལ། མེ་ཏོག་སར་པ་རྣམས་ནི་འགྲེམས་པར་བྱེད་དོ། །ལྷའི་གྲོང་ཁྱེར་དེའི་ཕྱོགས་བཞི་ན།སྲང་བཟང་ཞིང་བལྟ་ན་སྡུག་ལ་མཛེས་པར་བྱས་པ་དག་ཡོད་དེ། ཕྱོགས་བཞི་ན་སྒོ་བཞི་བཟང་ཞིང࿒སྡུག་ལ་མཛེས་པར་བྱས་པ་དག་ཡོད་དེ། གནོད་སྦྱིན་མང་པོ་གཟུགས་བཟང་བ་རྣམ་པ་སྣ་ཚོགས་བཀོད་པ་དག་ཡོད་དེ། ཕྱོགས་བཞི་ན་སྐྱེད་མོས་ཚལ་བཞི་ལ་འདི་ལྟ་སྟེ་ཤིང་རྟ་སྣ་ཚོགས་ཅན་དང༌། རྩུབ་འགྱུར་དང༌། འདྲེས་པ་དང༌། དགའ་བའི་ཚལ་ཡོད་དོ། །དེ་དག་གི་ཕ་རོལ་ན་ས་གཞི་བཟང་པོ་བཟང་ཞིང་བལྟ་ན་སྡུག་ལ་མཛེས་པ་བཞི་ཡོད་དོ། །ལྷའི་གྲོང་ཁྱེར་གྱི་བྱང་ཤར་གྱི་མཚམས་ན། ལྷའི་མདུན་ས་ཆོས་བཟངས་ཞེས་བྱ་བ་ཡོད་དེ། ལྷ་རྣམས་དེར་ཞུགས་ནས་དོན་སེམས་ཤིང་མཇལ་ལ་ཉེ་བར་རྟོག་པར་བྱེད་དོ། །དེའི་འདབ་ན་ལ་བ་དཀར་པོ་ལྟ་བུའི་རྡོ་ལེབ་དཀར་པོ་བཟང་ཞིང་བལྟ་ན་སྡུག་ལ་མཛེས་པ་ཞིག་ཡོད་དོ། །ལྷ་དེ་དག་ཀྱང་རང་རང་ལས་འོད་འབྱུང་ལ། དེ་དག་ལ་མཚན་མོའི་རྟགས་འདི་ལྟ་སྟེ། ལེ་ལོར་འགྱུར་བ་དང༌། འདོད་པའི་ཡོན་ཏན་ལྔ་པོ་དག་གིས་རྩེ་བར་མི་འདོད་པ་དང༌། རྨུགས་པ་དང༌། གཉིད་འབྱུང་བ་དང༌། བྱ་རྣམས་སྐད་འབྱིན་པར་མི་བྱེད་པ་དང༌། དེ་ལྟ་བུ་དང་མཐུན་པའི་རྟགས་རྣམས་འབྱུང་སྟེ། དེ་ལས་དེ་དག་འདི་སྙམ་དུ་སེམས་ཏེ།མཚན་མོ་ནི་འོངས་སོ། །ཉིན་མོ་ནི་འདས་སོ་སྙམ་མོ། །དེ་དག་ཉིན་མཚན་དུ་གཅིག་ཏུ་ངེས་པར་བདེ་བ་དང་ཡིད་བདེ་བ་དང་ལྡན་ཞིང་ལྷའི་འདོད་པའི་ཡོན་ཏན་ལྔ་པོ་དག་གིས་དགའ་ལ། གཅིག་ཏུ་ངེས་པར་བག་མེད་པའི་དབང་དུ་གྱུར་ཏེ༑ གར་གྱི་སྒྲ་རྣམས་དང༌། གླུའི་སྒྲ་རྣམས་དང༌། རོལ་མོའི་སྒྲ་རྣམས་དང༌། བྲོ་གར་དང་གར་མཁན་དང༌། བཞད་གད་དང༌། འཇོ་སྒེག་ལ་སོགས་པའི་སྒྲ་རྣམས་དང༌། གཅིག་ཏུ་ངེས་པར་ཡིད་དུ་འོང་བའི་གཟུགས་རྣམ་པ་སྣ་ཚོགས་ལ་བལྟ་བ་དང༌། གཅིག་ཏུ་ངེས་པར་དྲི་ཞིམ་པོའི་སྤོས་རྣམ་པ་སྣ་ཚོགས་དང༌། གཅིག་ཏུ་ངེས་པར་རོ་ཞིམ་པའི་རོ་རྣམ་པ་སྣ་ཚོགས་དང༌། གཅིག་ཏུ་ངེས་པར་རེག་ན་བདེ་བའི་ལྷའི་བུ་མོའི་མཆོག་གི་རེག་བྱ་རྣམ་པ་སྣ་ཚོགས་དག་གིས་ཡིད་འཕྲོག་པས་དུས་འདའ་བར་བྱེད་དེ། ལྷ་རྣམས་ཀྱིས་དེ་ལྟ་བུའི་བདེ་བ་མྱོང་ལ་དེ་དག་ལ་འདི་ལྟ་སྟེ། མི་རྣམས་ཀྱི་སྐབས་སུ་སྔར་བསྟན་པ་ལྟ་བུའི་ནད་ཀྱང་མེད། ཡོངས་སུ་འགྱུར་བ་རྒ་བ་ཡང་མེད། ལྷན་ཅིག་སྐྱེས་པའི་སྡུག་བསྔལ་ཟས་དང་སྐོམ་གྱིས་ཕོངས་པ་ལས་གྱུར་པ་ཡང་མེད། དེ་ལས་གཞན་པའི࿒ཕོངས་པའི་སྡུག་བསྔལ་རྣམས་ཀྱང་མེད་དོ། །

de la mi rnams kyi nang na 'khor los sgyur ba'i bde ba ni mchog dang/ gtso bo dang gya nom pa'i yin no/ /'khor los sgyur ba 'jig rten du 'byung ba na rin po che sna bdun dang ldan par 'byung ste/ de'i rin po che sna bdun po de dag ni 'di lta bu yin te/ 'di lta ste/ 'khor lo rin po che dang/ glang po rin po che dang/ rta rin po che dang/ nor bu rin po che dang/ bud med rin po che dang/ khyim bdag rin po che dang/ bdun pa blon po rin po che'o/ /de'i tshe de'i 'khor lo rin po che ji lta bu zhig 'byung bar 'gyur zhe na/ rin po che sna bdun po dag 'byung ba ni mdo 'di nyid las ji skad 'byung ba bzhin du brjod par bya'o/ /de la gling bzhi pa la ni khams kyi rgyal po rnams rang phyag 'tshal bar 'gyur te/ 'di dag ni lha'i 'bangs lags kyi lhas 'di dag la legs par rjes su bstan du gsol/ bdag cag ni lha'i rjes su mchi ba lags so zhes zer ro/ /'khor los sgyur ba'i rgyal pos/ de dag la bsgo ba gtso bo dag de'i phyir khyed bdag cag gis rang rang gi ris su gtogs pa rnams chos kyis legs par rjes su ston cig /chos ma yin pas ni ma byed cig /khyed kyis chos ma yin pa spyod pa dang/ log par spyod pa rnams kyang yul 'khor du 'dug tu ma gzhug shig ces bsgo bar byed do/ /gling gsum pa la ni pho nya btang bas phyag 'tshal bar 'gyur ro/ /gling gnyis pa la ni rang reng byed de brtsal bas phyag 'tshal bar 'gyur ro/ /gling gcig pa la ni/ mtshon cha kun tu 'khrug pa'i bar du byas pas phyag 'tshal bar 'gyur ro| /lha rnams ni mtho ris kyi rnam par 'byor ba chen po myong bar 'gyur te/ kha dog dang ldan zhing dga' ba'i shas che la/ rang rang gi gzhal med khang dag na yun ring por gnas so/ /de dag ni lus kyi phyi nang gtsang zhing/ dri nga ba med do/ /de dag la ni 'di lta ste/ mi rnams kyi mi gtsang ba'i rdzas 'di lta ste/ rdul dang/ dri ma dang/ rus pa dang/ rgyus pa dang/ rtsa dang/ mkhal ma dang/ snying la sogs pa gang yin pa de dag med do/ /de dag gi gzhal med khang yang gser las grub pa dang/ dngul las grub pa dang/ shel las grub pa dang/ bai DUr+ya las grub pa rnam pa bzhi yod do/ /tha dad par phye zhing rnam par bkra ba'i khang pa brtsegs pa nyams dga' ba dag dang/ ba gam nyams dga' ba dang/ bsil khang nyams dga' ba dag dang/ stegs bu nyams dga' ba dag dang/ skar khung dra ba can nyams dga' ba dag dang/ nor bu'i tshogs kyis spras shing snang ba kun tu 'gyed pa kun nas mdzes pa dag yod do/ /de bzhin du bza' ba 'byung ba'i shing ljon pa dag yod de/ /de dag las bdud rtsi'i kha zas rnam pa bzhi po sngon po dang/ ser po dang/ dmar po dang/ dkar po dag 'byung bar 'gyur ro/ /de bzhin du btung ba 'byung ba'i shing ljon pa dag yod de/ de dag las sbrang rtsi dang/ sbrang chang dag 'byung bar 'gyur ro/ /bzhon pa 'byung ba'i shing ljon pa dag yod de/ de dag las bzhon pa rnam pa sna tshogs shing rta dang/ khyogs dang khyogs g.yogs pa la sogs pa 'byung ngo/ /gos 'byung ba'i shing ljon pa dag yod de/ de dag las gos rnam pa sna tshogs phra bdar che zhing/ shin tu dkar ba dang/ kha dog rnam pa sna tshogs dang/ gser gyis spras pa rnam par bkra ba dag 'byung bar 'gyur ro/ /rgyan 'byung ba'i shing ljon pa dag yod do/ de dag las nor bu dang/ dpung rgyan dang/ rna cha gdub 'khor dang/ mgul gdub dang/gdu bu dang/ lag pa'i rgyan dang/ rkang pa'i rgyan rnams dang/ de lta bu dang mthun pa'i rgyan nor bu sna tshogs kyis spras pa dag 'byung ngo/ /spos dang/ bdug pa dang/ me tog phreng 'byung ba'i shing ljon pa dag yod de| de dag las spos rnam pa sna tshogs dang/ bdug pa rnam pa sna tshogs pa dang/ me tog phreng ba rnam pa sna tshogs pa 'byung ngo/ /de dag gi nang na shing yongs 'du sa brtol zhes bya ba mchog dang/ gtso bo dang/rab dang/ gya nom pa zhig yod de/ de'i rtsa ba ni dpag tshad lnga bcu thur du zug go/ /'phang du ni dpag tshad brgya yod de/ yal ga dang/ lo ma dang/ lo ma gzhon nu ni dpag tshad brgyad cur khyab par 'dug go/ /de'i me tog thams cad yongs su rgyas pa'i dri yang rdzi phyogs su ni dpag tshad brgyar ngad ldang ngo/ /ldog na ni dpag tshad lnga bcur ngad ldang ste/ de'i drung du sum cu rtsa gsum pa'i lha rnams dang/ dbyar zla ba bzhi 'dod pa'i yon tan lnga po de dag gis rtse zhing dga' bar byed do/ /de bzhin du bzhad gad dang/ gar dang/ glu dang/ rol mo'i sgra 'byung ba'i shing ljon pa dag yod de/ de dag las bzhad gad dang/ gar dang/ glu dang/ rol mo'i sgra rnams kyi cha byad rnam pa sna tshogs 'byung ngo/ /de bzhin du snod spyad kyi yo byad 'byung ba'i shing ljon pa dag yod de/ de dag las snod spyad kyi yo byad rnam pa sna tshogs pa 'di lta ste/ kha zas kyi snod spyad kyi yo byad dang/ skom gyi snod spyad kyi yo byad dang/ mal cha dang/ stan gyi yo byad dang/ de lta bu dang mthun pa'i snod spyad kyi yo byad rnams 'byung bar 'gyur te/ de dag ci 'dod pa dang/ las ji lta ba bzhin du longs spyod par 'dod pa rnams kyi lag tu yo byad de dag 'ong bar 'gyur ro/ /lha ma yin rnams kyi gzhal med khang dang/ rnam par 'byor pa dang/ bde ba dang/ longs spyod pa rnams kyang de dang 'dra bar rig par bya'o/ /byang gi sgra mi snyan dag na ni shing ljon pa de lta bu dag la dpag bsam shing rnams zhes bya ste/ de dag shing de las rang gis len gyi bsams pas lag tu 'ong ba ni ma yin no/ /de na ma rmos ma btab pa'i 'bras sA lu yang yod de/ sems can de dag ni bdag gir 'dzin pa yang med cing/ yongs su 'dzin pa yang med la/ khyad par du 'gro bar nges pa yin no/ /de la lha rnams kyi dbang po brgya byin gyi khang bzangs rnam par rgyal byed ces bya ba/ thams cad kyi mchog tu gyur pa zhig yod de/ de la ba gam brgya rtsa gcig yod de/ ba gam re re la yang khang pa brtsegs pa brgya brgya yod do/ /khang pa brtsegs pa re re la yang khang mig bdun bdun yod do/ /khang mig re re la yang lha'i bu mo bdun bdun yod do/ /lha'i bu mo re re la yang g.yog mo bdun bdun yod do/ /lha rnams kyi sa gzhi thams cad kyang lag mthil bzhin du mnyam la mthon dman med cing reg na bde ba ste/ rkang pa bzhag na ni ne ma zhes byed/ rkang pabteg na ni par zhes byed la/ rtag tu me tog man dA ra bas pus mo nub pa tsam du khebs par 'dug ste/ der me tog rnying pa rnams ni rlung gis bsal/ me tog sar pa rnams ni 'grems par byed do/ /lha'i grong khyer de'i phyogs bzhi na/srang bzang zhing blta na sdug la mdzes par byas pa dag yod de/ phyogs bzhi na sgo bzhi bzang zhing sdug la mdzes par byas pa dag yod de/ gnod sbyin mang po gzugs bzang ba rnam pa sna tshogs bkod pa dag yod de/ phyogs bzhi na skyed mos tshal bzhi la 'di lta ste shing rta sna tshogs can dang/ rtsub 'gyur dang/ 'dres pa dang/ dga' ba'i tshal yod do/ /de dag gi pha rol na sa gzhi bzang po bzang zhing blta na sdug la mdzes pa bzhi yod do/ /lha'i grong khyer gyi byang shar gyi mtshams na/ lha'i mdun sa chos bzangs zhes bya ba yod de/ lha rnams der zhugs nas don sems shing mjal la nye bar rtog par byed do/ /de'i 'dab na la ba dkar po lta bu'i rdo leb dkar po bzang zhing blta na sdug la mdzes pa zhig yod do/ /lha de dag kyang rang rang las 'od 'byung la/ de dag la mtshan mo'i rtags 'di lta ste/ le lor 'gyur ba dang/ 'dod pa'i yon tan lnga po dag gis rtse bar mi 'dod pa dang/ rmugs pa dang/ gnyid 'byung ba dang/ bya rnams skad 'byin par mi byed pa dang/ de lta bu dang mthun pa'i rtags rnams 'byung ste/ de las de dag 'di snyam du sems te/mtshan mo ni 'ongs so/ /nyin mo ni 'das so snyam mo/ /de dag nyin mtshan du gcig tu nges par bde ba dang yid bde ba dang ldan zhing lha'i 'dod pa'i yon tan lnga po dag gis dga' la/ gcig tu nges par bag med pa'i dbang du gyur te| gar gyi sgra rnams dang/ glu'i sgra rnams dang/ rol mo'i sgra rnams dang/ bro gar dang gar mkhan dang/ bzhad gad dang/ 'jo sgeg la sogs pa'i sgra rnams dang/ gcig tu nges par yid du 'ong ba'i gzugs rnam pa sna tshogs la blta ba dang/ gcig tu nges par dri zhim po'i spos rnam pa sna tshogs dang/ gcig tu nges par ro zhim pa'i ro rnam pa sna tshogs dang/ gcig tu nges par reg na bde ba'i lha'i bu mo'i mchog gi reg bya rnam pa sna tshogs dag gis yid 'phrog pas dus 'da' bar byed de/ lha rnams kyis de lta bu'i bde ba myong la de dag la 'di lta ste/ mi rnams kyi skabs su sngar bstan pa lta bu'i nad kyang med/ yongs su 'gyur ba rga ba yang med/ lhan cig skyes pa'i sdug bsngal zas dang skom gyis phongs pa las gyur pa yang med/ de las gzhan pa'i phongs pa'i sdug bsngal rnams kyang med do/ /

【L2 辨色界樂】

གཟུགས་ན་སྤྱོད་པའི་ལྷ་བསམ་གཏན་དང་པོའི་ས་པ་རྣམས་ནི་དབེན་པ་ལས་སྐྱེས་པའི་དགའ་བ་དང༌། བདེ་བ་ཅན་མྱོང་ངོ༌། །བསམ་གཏན་གཉིས་པའི་ས་པ་རྣམས་ནི་ཏིང་ངེ་འཛིན་ལས་སྐྱེས་པའི་དགའ་བ་དང་བདེ་བ་ཅན་མྱོང་ངོ༌། །བསམ་གཏན་གསུམ་པའི་ས་པ་རྣམས་ནི་དགའ་བ་མེད་པའི་བདེ་བ་སྙིང་པོ་ཅན་མྱོང་ངོ༌། །བསམ་གཏན་བཞི་བའི་ས་པ་རྣམས་ནི་བཏང་སྙོམས་དང་དྲན་པ་ཡོངས་སུ་དག་པ་དང༌། ཞི་བའི་བདེ་བ་ཅན་མི་གཡོ་བ་མྱོང་ངོ༌། །

gzugs na spyod pa'i lha bsam gtan dang po'i sa pa rnams ni dben pa las skyes pa'i dga' ba dang/ bde ba can myong ngo/ /bsam gtan gnyis pa'i sa pa rnams ni ting nge 'dzin las skyes pa'i dga' ba dang bde ba can myong ngo/ /bsam gtan gsum pa'i sa pa rnams ni dga' ba med pa'i bde ba snying po can myong ngo/ /bsam gtan bzhi ba'i sa pa rnams ni btang snyoms dang dran pa yongs su dag pa dang/ zhi ba'i bde ba can mi g.yo ba myong ngo/ /

【L3 無色界受樂】

གཟུགས་མེད་པར࿒སྐྱེས་པ་རྣམས་ནི་ཞི་བ་དང་རྣམ་པར་ཐར་པའི་བདེ་བ་ཅན་མྱོང་ངོ༌། །

gzugs med par skyes pa rnams ni zhi ba dang rnam par thar pa'i bde ba can myong ngo/ /

【J3 總明苦樂勝劣差別】【K1 明六處殊勝】

ཡང་བྱེ་བྲག་རྣམ་པ་དྲུག་པོ་ཚད་ཀྱི་བྱེ་བྲག་དང༌།ཤིན་ཏུ་གཞོན་ཤ་ཅན་གྱི་བྱེ་བྲག་དང༌། རྐྱེན་གྱི་བྱེ་བྲག་དང༌། དུས་ཀྱི་བྱེ་བྲག་དང༌། སེམས་ཀྱི་བྱེ་བྲག་དང༌། ལུས་ཀྱི་བྱེ་བྲག་གིས་སྡུག་བསྔལ་གྱི་བྱེ་བྲག་དང༌། བདེ་བའི་བྱེ་བྲག་ཏུ་འགྱུར་བར་རིག་པར་བྱ་སྟེ། ཇི་ལྟ་ཇི་ལྟར་ལུས་ཤིན་ཏུ་ཆེ་བར་གྱུར་པ་དེ་ལྟ་དེ་ལྟར་སྡུག་བསྔལ་གྱི་བྱེ་བྲག་ཏུ་འགྱུར་རོ། །ཇི་ལྟ་ཇི་ལྟར་ལུས་ཤིན་ཏུ་གཞོན་ཤ་ཅན་དུ་གྱུར་པ་དེ་ལྟ་དེ་ལྟར་སྡུག་བསྔལ་གྱི་བྱེ་བྲག་ཏུ་འགྱུར་རོ། །ཇི་ལྟ་ཇི་ལྟར་རྐྱེན་ཤིན་ཏུ་དྲག་པ་དང༌། ཤིན་ཏུ་མད་བ་དང༌། ཤིན་ཏུ་སྣ་ཚོགས་སུ་གྱུར་པ་དེ་ལྟ་དེ་ལྟར་སྡུག་བསྔལ་གྱི་བྱེ་བྲག་ཏུ་འགྱུར་རོ། །ཇི་ལྟ་ཇི་ལྟར་དུས་ཤིན་ཏུ་རིང་བ་དང༌། ཤིན་ཏུ་རྒྱུན་མི་འཆད་པ་དེ་ལྟ་དེ་ལྟར་སྡུག་བསྔལ་གྱི་བྱེ་བྲག་ཏུ་འགྱུར་རོ།།ཇི་ལྟ་ཇི་ལྟར་སོ་སོར་མ་བརྟགས་པ་ཤིན་ཏུ་སྟོབས་ཆེ་བའི་སེམས་དང་ལྡན་པར་གྱུར་པ་དེ་ལྟ་དེ་ལྟར་སྡུག་བསྔལ་གྱི་བྱེ་བྲག་ཏུ་འགྱུར་རོ། །ཇི་ལྟ་ཇི་ལྟར་ལུས་སྡུག་བསྔལ་གྱི་སྣོད་དུ་ཤིན་ཏུ་གྱུར་པ་དེ་ལྟ་དེ་ལྟར་སྡུག་བསྔལ་གྱི་བྱེ་བྲག་ཏུ་འགྱུར་ཏེ། སྡུག་བསྔལ་གྱི་བྱེ་བྲག་གི་ལྟ་བ་བཞིན་དུ། བདེ་བའི་བྱེ་བྲག་ཀྱང་དེ་དང་འདྲ་བར་རྒྱས་པར་ཅི་རིགས་པར་རིག་པར་བྱའོ། །

yang bye brag rnam pa drug po tshad kyi bye brag dang/shin tu gzhon sha can gyi bye brag dang/ rkyen gyi bye brag dang/ dus kyi bye brag dang/ sems kyi bye brag dang/ lus kyi bye brag gis sdug bsngal gyi bye brag dang/ bde ba'i bye brag tu 'gyur bar rig par bya ste/ ji lta ji ltar lus shin tu che bar gyur pa de lta de ltar sdug bsngal gyi bye brag tu 'gyur ro/ /ji lta ji ltar lus shin tu gzhon sha can du gyur pa de lta de ltar sdug bsngal gyi bye brag tu 'gyur ro/ /ji lta ji ltar rkyen shin tu drag pa dang/ shin tu mad ba dang/ shin tu sna tshogs su gyur pa de lta de ltar sdug bsngal gyi bye brag tu 'gyur ro/ /ji lta ji ltar dus shin tu ring ba dang/ shin tu rgyun mi 'chad pa de lta de ltar sdug bsngal gyi bye brag tu 'gyur ro//ji lta ji ltar so sor ma brtags pa shin tu stobs che ba'i sems dang ldan par gyur pa de lta de ltar sdug bsngal gyi bye brag tu 'gyur ro/ /ji lta ji ltar lus sdug bsngal gyi snod du shin tu gyur pa de lta de ltar sdug bsngal gyi bye brag tu 'gyur te/ sdug bsngal gyi bye brag gi lta ba bzhin du/ bde ba'i bye brag kyang de dang 'dra bar rgyas par ci rigs par rig par bya'o/ /

【K2 明聖非聖財】

ཡང་བདེ་བ་ནི་རྣམ་པ་གཉིས་ཏེ། འཕགས་པ་མ་ཡིན་པའི་ནོར་ལས་བྱུང་བ་དང༌། འཕགས་པའི་ནོར་ལས་བྱུང་བའོ། །དེ་ལ་འཕགས་པ་མ་ཡིན་པའི་ནོར་ལས་བྱུང་བའི་བདེ་བ་ནི། ཡོ་བྱད་རྣམ་པ་བཞི་པོ་དགའ་བའི་ཡོ་བྱད་དང༌། ལྟ་བའི་ཡོ་བྱད་དང༌། དག་པའི་ཡོ་བྱད་དང༌།གནས་པའི་ཡོ་བྱད་ལ་བརྟེན་ནས་བྱུང་བའོ། ། དེ་ལ་དགའ་བའི་ཡོ་བྱད་ནི། འདི་ལྟ་སྟེ། བཞོན་པ་དང༌། གོས་དང༌། རྒྱན་དང༌། བཞད་གད་དང༌། གར་དང༌། གླུ་དང༌། རོལ་མོའི་སྒྲ་དང༌། སྤོས་དང༌། མེ་ཏོག་ཕྲེང་དང༌། བྱུག་པ་དང༌། འཚོག་ཆས࿒བཟང་པོ་རྣམ་པ་སྣ་ཚོགས་དང༌། སྣད་བ་དང་སྐྱེས་པ་དང༌། བུད་མེད་དགའ་དགུར་སྤྱོད་པ་དང༌། ནོར་བསགས་པའོ། །དེ་ལ་ལྟ་བའི་ཡོ་བྱད་ནི་འདི་ལྟ་སྟེ། དགང་བ་ལ་རྩོལ་བ་དང༌། རྡོ་པང་ཚད་དང༌། འཁོར་ལོ་ལ་རྩོལ་བ་དང༌། དབྱུག་ཐོ་ལ་རྩོལ་བ་དང༌། དེ་ལྟ་བུ་དང་མཐུན་པ་རྣམས་སོ། ། དེ་ལ་དག་པའི་ཡོ་བྱད་ནི་འདི་ལྟ་སྟེ།རྩྭ་དཱུར་ཝ་དང༌། དུང་དང༌། བིལ་བ་དང༌། བུམ་པ་གང་བ་དང༌། དེ་ལྟ་བུ་དང་མཐུན་པ་རྣམས་སོ། །དེ་ལ་གནས་པའི་ཡོ་བྱད་ནི་ཟས་དང་སྐོམ་མོ།། །།

yang bde ba ni rnam pa gnyis te/ 'phags pa ma yin pa'i nor las byung ba dang/ 'phags pa'i nor las byung ba'o/ /de la 'phags pa ma yin pa'i nor las byung ba'i bde ba ni/ yo byad rnam pa bzhi po dga' ba'i yo byad dang/ lta ba'i yo byad dang/ dag pa'i yo byad dang/gnas pa'i yo byad la brten nas byung ba'o/ / de la dga' ba'i yo byad ni/ 'di lta ste/ bzhon pa dang/ gos dang/ rgyan dang/ bzhad gad dang/ gar dang/ glu dang/ rol mo'i sgra dang/ spos dang/ me tog phreng dang/ byug pa dang/ 'tshog chas bzang po rnam pa sna tshogs dang/ snad ba dang skyes pa dang/ bud med dga' dgur spyod pa dang/ nor bsags pa'o/ /de la lta ba'i yo byad ni 'di lta ste/ dgang ba la rtsol ba dang/ rdo pang tshad dang/ 'khor lo la rtsol ba dang/ dbyug tho la rtsol ba dang/ de lta bu dang mthun pa rnams so/ / de la dag pa'i yo byad ni 'di lta ste/rtswa dUr wa dang/ dung dang/ bil ba dang/ bum pa gang ba dang/ de lta bu dang mthun pa rnams so/ /de la gnas pa'i yo byad ni zas dang skom mo// //

བམ་པོ་ལྔ་པ།

bam po lnga pa/

དེ་ལ་འཕགས་པའི་ནོར་ལས་བྱུང་བའི་བདེ་བ་ནི། འཕགས་པའི་ནོར་བདུན་པོ་དད་པའི་ནོར་དང༌། ཚུལ་ཁྲིམས་ཀྱི་ནོར་དང༌། ངོ་ཚ་ཤེས་པའི་ནོར་དང༌། ཁྲེལ་ཡོད་པའི་ནོར་དང༌། ཐོས་པའི་ནོར་དང༌། གཏོང་བའི་ནོར་དང༌། ཤེས་རབ་ཀྱི་ནོར་ལ་བརྟེན་ནས་བྱུང་བའོ། །དེ་ལ་འཕགས་པའི་ནོར་ལས་བྱུང་བའི་བདེ་བ་ནི། འཕགས་པ་མ་ཡིན་པའི་ནོར་ལས་བྱུང་བའི་བདེ་བ་ལས་རྣམ་པ་བཅོ་ལྔས་ཁྱད་པར་དུ་འཕགས་ཏེ། བཅོ་ལྔ་པོ་གང་ཞེ་ན། འཕགས་པ་མ་ཡིན་པའི་ནོར་ལས་བྱུང་བའི་བདེ་བ་ནི་ཉེས་པར་སྤྱོད་པ་ཀུན་ནས་སློང་བ་ཡིན་ལ། འཕགས་པའི་ནོར་ལས་བྱུང་བ་ནི། ལེགས་པར་སྤྱོད་པ་ཀུན་ནས་སློང་བ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བའི་བདེ་བ་ནི་ཁ་ན་མ་ཐོ་བ་དང་བཅས་པ་ལ་དགའ་བ་དང་ལྡན་པ་ཡིན་ལ། འཕགས་པའི་ནོར་ལས་བྱུང་བ་ནི་ཁ་ན་མ་ཐོ་བ་མེད་པ་ལ་དགའ་བ་དང་ལྡན་པ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བའི་བདེ་བ་ནི་ལུས་མཐའ་དག་ལ་ཁྱབ་པ་མ་ཡིན་པའི་ཕྱིར་ཆུང་བ་ཡིན་ལ། འཕགས་པའི་ནོར་ལས་བྱུང་བ་ནི་ལུས་མཐའ་དག་ལ་ཁྱབ་པའི་ཕྱིར་ཆེ་བ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བ་ནི། ཕྱི་རོལ་གྱི་རྐྱེན་ལ་རག་ལས་པའི་ཕྱིར་དུས་ཐམས་ཅད་པ་མ་ཡིན་ལ། འཕགས་པའི་ནོར་ལས་བྱུང་བ་ནི། ནང་གི་རྐྱེན་ལ་རག་ལས་པའི་ཕྱིར་དུས་ཐམས་ཅད་པ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བ་ནི། འདོད་པ་ན་སྤྱོད་པ་ཉིད་ཡིན་པའི་ཕྱིར། ས་ཐམས་ཅད་པ་མ་ཡིན་ལ། འཕགས་པའི་ནོར་ལས་བྱུང་བ་ནི་ཁམས་གསུམ་ན་སྤྱོད་ལ། ལྡན་པ་མ་ཡིན་པའི་ཕྱིར་ས་ཐམས་ཅད་པ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བ་ནི། ཕྱིས་འཕགས་པ་དང་འཕགས་པ་མ་ཡིན་པའི་ནོར་ཐོབ་པར་བྱེད་པ་མ་ཡིན་ལ། འཕགས་པའི་ནོར་ལས་བྱུང་བ་ནི་ཕྱིས་འཕགས་པའི་ནོར་ཐོབ་པར་བྱེད་པ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བ་ནི། ལོངས་སྤྱོད་ན་ཡོངས་སུ་ཟད་ཅིང་མཐར་ཐུག་པར་འགྱུར་ལ། འཕགས་པའི་ནོར་ལས་བྱུང་བ་ནི་བསྟེན་ན་རྒྱ་ཆེ་བ་དང༌། འཕེལ་བ་དང༌། ཡངས་པར་འགྱུར་རོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བ་ནི། རྒྱལ་པོ་རྣམས་སམ། ཚེམ་རྐུན་རྣམས་སམ། དགྲ་རྣམས་སམ། མེ་འམ། ཆུའམ་གཞན་དག་གིས་གཅད་དུ་རུང་ལ། འཕགས་པའི་ནོར་ལས་བྱུང་བ་ནི་གཅད་དུ་མེད་པ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བ་ནི། འདི་ནས་བླངས་ནས་འགྲོ་བར་འགྱུར་བ་མ་ཡིན་ལ། འཕགས་པའི་ནོར་ལས་བྱུང་བ་ནི། འདི་ནས་བླངས་ནས་འགྲོ་བར་འགྱུར་བ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བ་ནི་བསྟེན་ན་ཆོག་མི་ཤེས་པ་ཡིན་ལ། འཕགས་པའི་ནོར་ལས་བྱུང་བ་ནི་བསྟེན་ན་མཐར་ཕྱིན་ནས་ཆོག་ཤེས་པ་ཡིན་ནོ། །གཞན་ཡང་འཕགས་པ་མ་ཡིན་པའི་ནོར་ལས་བྱུང་བ་ནི། འཇིགས་པ་དང་བཅས་པ་དང༌། ཁོན་དང་བཅས་པ་དང༌།གནོད་པ་དང་བཅས་པ་དང༌། ཡོངས་སུ་གདུང་བ་དང་བཅས་པ་དང༌།ཕྱིས་ཀྱང་སྡུག་བསྔལ་སྤོང་བར་འགྱུར་བ་མ་ཡིན་པ་སྟེ། དེ་ལ་འཇིགས་པ་དང་བཅས་པ་ནི་མ་འོངས་པའི་སྡུག་བསྔལ་སྐྱེར་དོགས་པའི་གཞིའི་གནས་སུ་གྱུར་པའི་ཕྱིར་རོ། །དེ་ལ་ཁོ་ན་དང་བཅས་པ་ནི་འཐབ་པ་དང༌། མཚང་འབྲུ་བ་དང༌། འགྱེད་པ་དང༌། རྩོད་པའི་གཞིའི་གནས་སུ་གྱུར་པའི་ཕྱིར་རོ། །དེ་ལ་གནོད་པ་དང་བཅས་པ་ནི་ན་བ་དང༌། རྒ་བ་དང༌། འཆི་བའི་གཞིའི་གནས་སུ་གྱུར་པའི་ཕྱིར་རོ། །དེ་ལ་ཡོངས་སུ་གདུང་བ་དང་བཅས་པ་ནི། མཛེ་ནད་ཕྲུགས་པ་བཞིན་དུ་བདེ་བ་ཡོངས་སུ་རྫོགས་པ་མ་ཡིན་ཞིང༌། ཕྱིན་ཅི་ལོག་གི་གཞིའི་གནས་སུ་གྱུར་པའི་ཕྱིར་དང༌། མྱ་ངན་དང་སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པའི་གཞིའི་གནས་སུ་གྱུར་པའི་ཕྱིར་རོ། །དེ་ལ་ཕྱིས་ཀྱང་སྡུག་བསྔལ་སྤོང་བར་འགྱུར་བ་མ་ཡིན་པ་ནི་འདོད་ཆགས་ལ་སོགས་པའི་ཉོན་མོངས་པ་དང་ཉེ་བའི་ཉོན་མོངས་པའི་གཞིའི་གནས་སུ་གྱུར་པའི་ཕྱིར་རོ། །འཕགས་པའི་ནོར་ལས་བྱུང་བ་ནི་འཇིགས་པ་མེད་པ་དང༌། ཁོན་མེད་པ་དང་གནོད་པ་མེད་པ་དང༌། ཡོངས་སུ་གདུང་བ་མེད་པ་དང༌། ཕྱིས་ཀྱང་སྡུག་བསྔལ་སྤོང་བར་འགྱུར་བ་ཡིན་ཏེ། དེ་ལས་བཟློག་པའི་ཚུལ་གྱིས་ཅི་རིགས་པར་རིག་པར་བྱའོ། །

de la 'phags pa'i nor las byung ba'i bde ba ni/ 'phags pa'i nor bdun po dad pa'i nor dang/ tshul khrims kyi nor dang/ ngo tsha shes pa'i nor dang/ khrel yod pa'i nor dang/ thos pa'i nor dang/ gtong ba'i nor dang/ shes rab kyi nor la brten nas byung ba'o/ /de la 'phags pa'i nor las byung ba'i bde ba ni/ 'phags pa ma yin pa'i nor las byung ba'i bde ba las rnam pa bco lngas khyad par du 'phags te/ bco lnga po gang zhe na/ 'phags pa ma yin pa'i nor las byung ba'i bde ba ni nyes par spyod pa kun nas slong ba yin la/ 'phags pa'i nor las byung ba ni/ legs par spyod pa kun nas slong ba yin no/ /gzhan yang 'phags pa ma yin pa'i nor las byung ba'i bde ba ni kha na ma tho ba dang bcas pa la dga' ba dang ldan pa yin la/ 'phags pa'i nor las byung ba ni kha na ma tho ba med pa la dga' ba dang ldan pa yin no/ /gzhan yang 'phags pa ma yin pa'i nor las byung ba'i bde ba ni lus mtha' dag la khyab pa ma yin pa'i phyir chung ba yin la/ 'phags pa'i nor las byung ba ni lus mtha' dag la khyab pa'i phyir che ba yin no/ /gzhan yang 'phags pa ma yin pa'i nor las byung ba ni/ phyi rol gyi rkyen la rag las pa'i phyir dus thams cad pa ma yin la/ 'phags pa'i nor las byung ba ni/ nang gi rkyen la rag las pa'i phyir dus thams cad pa yin no/ /gzhan yang 'phags pa ma yin pa'i nor las byung ba ni/ 'dod pa na spyod pa nyid yin pa'i phyir/ sa thams cad pa ma yin la/ 'phags pa'i nor las byung ba ni khams gsum na spyod la/ ldan pa ma yin pa'i phyir sa thams cad pa yin no/ /gzhan yang 'phags pa ma yin pa'i nor las byung ba ni/ phyis 'phags pa dang 'phags pa ma yin pa'i nor thob par byed pa ma yin la/ 'phags pa'i nor las byung ba ni phyis 'phags pa'i nor thob par byed pa yin no/ /gzhan yang 'phags pa ma yin pa'i nor las byung ba ni/ longs spyod na yongs su zad cing mthar thug par 'gyur la/ 'phags pa'i nor las byung ba ni bsten na rgya che ba dang/ 'phel ba dang/ yangs par 'gyur ro/ /gzhan yang 'phags pa ma yin pa'i nor las byung ba ni/ rgyal po rnams sam/ tshem rkun rnams sam/ dgra rnams sam/ me 'am/ chu'am gzhan dag gis gcad du rung la/ 'phags pa'i nor las byung ba ni gcad du med pa yin no/ /gzhan yang 'phags pa ma yin pa'i nor las byung ba ni/ 'di nas blangs nas 'gro bar 'gyur ba ma yin la/ 'phags pa'i nor las byung ba ni/ 'di nas blangs nas 'gro bar 'gyur ba yin no/ /gzhan yang 'phags pa ma yin pa'i nor las byung ba ni bsten na chog mi shes pa yin la/ 'phags pa'i nor las byung ba ni bsten na mthar phyin nas chog shes pa yin no/ /gzhan yang 'phags pa ma yin pa'i nor las byung ba ni/ 'jigs pa dang bcas pa dang/ khon dang bcas pa dang/gnod pa dang bcas pa dang/ yongs su gdung ba dang bcas pa dang/phyis kyang sdug bsngal spong bar 'gyur ba ma yin pa ste/ de la 'jigs pa dang bcas pa ni ma 'ongs pa'i sdug bsngal skyer dogs pa'i gzhi'i gnas su gyur pa'i phyir ro/ /de la kho na dang bcas pa ni 'thab pa dang/ mtshang 'bru ba dang/ 'gyed pa dang/ rtsod pa'i gzhi'i gnas su gyur pa'i phyir ro/ /de la gnod pa dang bcas pa ni na ba dang/ rga ba dang/ 'chi ba'i gzhi'i gnas su gyur pa'i phyir ro/ /de la yongs su gdung ba dang bcas pa ni/ mdze nad phrugs pa bzhin du bde ba yongs su rdzogs pa ma yin zhing/ phyin ci log gi gzhi'i gnas su gyur pa'i phyir dang/ mya ngan dang smre sngags 'don pa dang/ sdug bsngal ba dang/ yid mi bde ba dang/ 'khrug pa'i gzhi'i gnas su gyur pa'i phyir ro/ /de la phyis kyang sdug bsngal spong bar 'gyur ba ma yin pa ni 'dod chags la sogs pa'i nyon mongs pa dang nye ba'i nyon mongs pa'i gzhi'i gnas su gyur pa'i phyir ro/ /'phags pa'i nor las byung ba ni 'jigs pa med pa dang/ khon med pa dang gnod pa med pa dang/ yongs su gdung ba med pa dang/ phyis kyang sdug bsngal spong bar 'gyur ba yin te/ de las bzlog pa'i tshul gyis ci rigs par rig par bya'o/ /

【K3 明受欲差別苦】【L1 標五德以彰慧命與染欲別】

ཡང་འཕགས་པ་ཤེས་རབ་ཀྱིས་འཚོ་བ་རྣམས་ཀྱི࿒ཆོས་ཀྱི་ལོངས་སྤྱོད་ནི་ཕྱི་རོལ་གྱི་འདོད་པ་ཅན་རྣམས་ཀྱི་འདོད་པའི་ལོངས་སྤྱོད་ལས་རྣམ་པ་ལྔས་ཁྱད་པར་དུ་འཕགས་ཏེ།དེས་ན་འཕགས་པ་ཤེས་རབ་ཀྱིས་འཚོ་བ་རྣམས་ལ་བླ་ན་མེད་པའི་ཤེས་རབ་ཀྱིས་འཚོ་བས་འཚོ་བ་ཞེས་བྱ་སྟེ། ཆོས་ཀྱི་ལོངས་སྤྱོད་ཀུན་ནས་ཉོན་མོངས་པ་མ་ཡིན་པ་དང༌། ཆོས་ཀྱི་ལོངས་སྤྱོད་གཏན་དུ་ངེས་པ་དང༌། ཆོས་ཀྱི་ལོངས་སྤྱོད་གཅིག་ཏུ་ངེས་པ་དང༌། ཆོས་ཀྱི་ལོངས་སྤྱོད་ཤེས་རབ་ཀྱིས་འཚོ་བ་དང༌། དེ་ལས་གཞན་པའི་ཤེས་རབ་ཀྱིས་འཚོ་བ་རྣམས་དང༌། ཐུན་མོང་མ་ཡིན་པ་དང༌། ཆོས་ཀྱི་ལོངས་སྤྱོད་བདེ་བ་ཡོངས་སུ་རྫོགས་པ་བདུད་དང་ཕྱིར་རྒོལ་བ་ངེས་པར་བཅོམ་པའི་ཕྱིར་རོ། །

yang 'phags pa shes rab kyis 'tsho ba rnams kyi chos kyi longs spyod ni phyi rol gyi 'dod pa can rnams kyi 'dod pa'i longs spyod las rnam pa lngas khyad par du 'phags te/des na 'phags pa shes rab kyis 'tsho ba rnams la bla na med pa'i shes rab kyis 'tsho bas 'tsho ba zhes bya ste/ chos kyi longs spyod kun nas nyon mongs pa ma yin pa dang/ chos kyi longs spyod gtan du nges pa dang/ chos kyi longs spyod gcig tu nges pa dang/ chos kyi longs spyod shes rab kyis 'tsho ba dang/ de las gzhan pa'i shes rab kyis 'tsho ba rnams dang/ thun mong ma yin pa dang/ chos kyi longs spyod bde ba yongs su rdzogs pa bdud dang phyir rgol ba nges par bcom pa'i phyir ro/ /

【L2 顯五失以簡慧命】

དེ་ལ་འདོད་པ་ཅན࿒རྣམས་ཀྱི་འདོད་པའི་བདེ་བ་ཡིད་བདེ་བའི་གནས་ལྟ་བུ་ནི་རྗེས་སུ་ཆགས་པ་དང་ལྡན། ཡིད་མི་བདེ་བའི་གནས་ལྟ་བུ་ནི་ཁོང་ཁྲོ་བ་དང་ལྡན། བཏང་སྙོམས་ཀྱི་གནས་ལྟ་བུ་ནི་སོ་སོར་བརྟགས་པ་མ་ཡིན་པའི་བཏང་སྙོམས་དང་ལྡན་ལ། འཕགས་པ་ཤེས་རབ་ཀྱིས་འཚོ་བ་རྣམས་ཀྱི࿒ཆོས་ཀྱི་ལོངས་སྤྱོད་ནི་དེ་ལྟ་མ་ཡིན་ནོ། །གཞན་ཡང་འདོད་པ་ཅན་རྣམས་ཀྱི་འདོད་པའི་ལོངས་སྤྱོད་ནི་སྔོན་གྱི་མཐར་མི་མངོན་ཏེ། མི་རྟག་པས་འདོད་པ་གཞན་དག་འདོད་ཅིང༌། འདོད་པ་གཞན་དག་འཐོབ་ལ། རེས་འགའ་ནི་འཐོབ་པར་མི་འགྱུར་ཏེ། འཕགས་པ་ཤེས་རབ་ཀྱིས་འཚོ་བ་རྣམས་ཀྱི་ཆོས་ཀྱི་ལོངས་སྤྱོད་ནི་དེ་ལྟ་མ་ཡིན་ནོ། །གཞན་ཡང་འདོད་པ་ཅན་འདོད་པའི་ལོངས་སྤྱོད་ལ་གནས་པ་རྣམས་ལས། ཁ་ཅིག་ནི་དངོས་པོ་དེ་ཉིད་ཡིད་བདེ་བའི་གནས་ལྟ་བུར་འགྱུར། ཁ་ཅིག་གི་ནི་དེ་ཉིད་ཡིད་མི་བདེ་བའི་གནས་ལྟ་བུར࿒འགྱུར་བ་དང༌། དེ་དག་ལ་ཡང་དུས་ལ་ལར་ནི་ཡིད་བདེ་བའི་གནས་ལྟ་བུར་འགྱུར། དུས་ལ་ལར་ནི་ཡིད་མི་བདེ་བའི་གནས་ལྟ་བུར་འགྱུར་ལ། འཕགས་པ་ཤེས་རབ་ཀྱིས་འཚོ་བ་རྣམས་ཀྱི་ཆོས་ཀྱི་ལོངས་སྤྱོད་ནི་དེ་ལྟ་མ་ཡིན་ནོ། །གཞན་ཡང་འདི་ལས་ཕྱི་རོལ་པའི་ཤེས་རབ་ཀྱིས་འཚོ་བ་འདོད་པ་ཀུན་ནས་སྤངས་པ་རྣམས་ནི། ལྟ་བར་གྱུར་པ་རང་གི་རྟོག་པས་ཀུན་ནས་བསླང་བ་ལོག་པར་མོས་པའི་གཞི་དེ་དང་དེ་དག་ལ་ནན་ཏན་གྱིས་མཆོག་ཏུ་བཟུང་ནས། སེམས་མངོན་པར་ཞེན་པ་རྣམས་ཀྱི་འདོད་པའི་ཀུན་ནས་ཉོན་མོངས་པ་དེ་ཡང་རྗེས་སུ་འབྲེལ་པ་ཉིད་ཡིན་པ་དང༌། འདོད་ཆགས་དང་བྲལ࿒བར་གྱུར་པ་རྣམས་ཀྱང་ཡང་ཕྱིར་ལྡོག་པར་འགྱུར་ལ། འཕགས་པ་ཤེས་རབ་ཀྱིས་འཚོ་བ་རྣམས་ཀྱི་ཆོས་ཀྱི་ལོངས་སྤྱོད་ནི་དེ་ལྟ་མ་ཡིན་ནོ། །གཞན་ཡང་འདོད་པ་ལ་ལོངས་སྤྱོད་པ་རྣམས་དང༌། དེའི་འདོད་ཆགས་དང་བྲལ་བ་འཇིག་རྟེན་པ་རྣམས་ཀྱི་འདོད་པའི་བདེ་བ་དང༌། དབེན་པའི་བདེ་བ་ནི་ཡོངས་སུ་རྫོགས་པ་མ་ཡིན་ལ། བདུད་དང་ཕྱིར་རྒོལ་བ་དང་ལྡན་པ་ཡིན་ཏེ། སྒྱུ་མ་ལྟ་བུ་དང༌། བྲག་ཅ་ལྟ་བུ་དང༌། གཟུགས་བརྙན་ལྟ་བུ་དང༌། སྨིག་རྒྱུ་ལྟ་བུ་དང༌། རྨི་ལམ་ལྟ་བུ་དང༌། སྒྱུ་མར་བྱས་པའི་རྒྱན་ལྟ་བུ་གང་ཡིན་པ་དེ་ལ་བྱིས་པ་འདོད་པ་ལ་ལོངས་སྤྱོད་པ་རྣམས་དང༌། འཇིག་རྟེན་པའི་འདོད་ཆགས་དང་བྲལ་བ། སྨྱོན་པ་ལྟ་བུ། ར་རོ་བ་ལ་སོགས་བ་ལྟ་བུ། བདུད་ཀྱི་གཡུལ་ལས་མ་རྒྱལ་བ་རྣམས་རབ་ཏུ་བསྟེན་ཅིང་ལོངས་སྤྱོད་པར་བྱེད་དེ། དེ་བས་ན་དེ་ཡོངས་སུ་མ་རྫོགས་པ་དང༌། བདུད་དང་ཕྱི་རྒོལ་བ་ངེས་པར་བཅོམ་པ་ཡིན་ལ༑ འཕགས་པ་ཤེས་རབ་ཀྱིས་འཚོ་བ་རྣམས་ཀྱི་ཆོས་ཀྱི་ལོངས་སྤྱོད་ནི་དེ་ལྟ་མ་ཡིན་ནོ། །

de la 'dod pa can rnams kyi 'dod pa'i bde ba yid bde ba'i gnas lta bu ni rjes su chags pa dang ldan/ yid mi bde ba'i gnas lta bu ni khong khro ba dang ldan/ btang snyoms kyi gnas lta bu ni so sor brtags pa ma yin pa'i btang snyoms dang ldan la/ 'phags pa shes rab kyis 'tsho ba rnams kyi chos kyi longs spyod ni de lta ma yin no/ /gzhan yang 'dod pa can rnams kyi 'dod pa'i longs spyod ni sngon gyi mthar mi mngon te/ mi rtag pas 'dod pa gzhan dag 'dod cing/ 'dod pa gzhan dag 'thob la/ res 'ga' ni 'thob par mi 'gyur te/ 'phags pa shes rab kyis 'tsho ba rnams kyi chos kyi longs spyod ni de lta ma yin no/ /gzhan yang 'dod pa can 'dod pa'i longs spyod la gnas pa rnams las/ kha cig ni dngos po de nyid yid bde ba'i gnas lta bur 'gyur/ kha cig gi ni de nyid yid mi bde ba'i gnas lta bur 'gyur ba dang/ de dag la yang dus la lar ni yid bde ba'i gnas lta bur 'gyur/ dus la lar ni yid mi bde ba'i gnas lta bur 'gyur la/ 'phags pa shes rab kyis 'tsho ba rnams kyi chos kyi longs spyod ni de lta ma yin no/ /gzhan yang 'di las phyi rol pa'i shes rab kyis 'tsho ba 'dod pa kun nas spangs pa rnams ni/ lta bar gyur pa rang gi rtog pas kun nas bslang ba log par mos pa'i gzhi de dang de dag la nan tan gyis mchog tu bzung nas/ sems mngon par zhen pa rnams kyi 'dod pa'i kun nas nyon mongs pa de yang rjes su 'brel pa nyid yin pa dang/ 'dod chags dang bral bar gyur pa rnams kyang yang phyir ldog par 'gyur la/ 'phags pa shes rab kyis 'tsho ba rnams kyi chos kyi longs spyod ni de lta ma yin no/ /gzhan yang 'dod pa la longs spyod pa rnams dang/ de'i 'dod chags dang bral ba 'jig rten pa rnams kyi 'dod pa'i bde ba dang/ dben pa'i bde ba ni yongs su rdzogs pa ma yin la/ bdud dang phyir rgol ba dang ldan pa yin te/ sgyu ma lta bu dang/ brag ca lta bu dang/ gzugs brnyan lta bu dang/ smig rgyu lta bu dang/ rmi lam lta bu dang/ sgyu mar byas pa'i rgyan lta bu gang yin pa de la byis pa 'dod pa la longs spyod pa rnams dang/ 'jig rten pa'i 'dod chags dang bral ba/ smyon pa lta bu/ ra ro ba la sogs ba lta bu/ bdud kyi g.yul las ma rgyal ba rnams rab tu bsten cing longs spyod par byed de/ de bas na de yongs su ma rdzogs pa dang/ bdud dang phyi rgol ba nges par bcom pa yin la| 'phags pa shes rab kyis 'tsho ba rnams kyi chos kyi longs spyod ni de lta ma yin no/ /

【J4 勸應厭三界欣求無漏】

ཡང་ཁམས་གསུམ་ན་སྤྱོད་པའི་སེམས་ཅན་རྣམས་ཀྱི་ལུས་ནི་འདི་ལྟ་སྟེ། གནས་ངན་ལེན་དང་ལྡན་པའི་ཕྱིར་ཕོལ་མིག་ཀུན་ནས་ཚ་བ་ལྟ་བུར་བལྟའོ། །ལུས་དེ་ལ་བདེ་བའི་ཚོར་བ་འབྱུང་བ་ཇི་ལྟར་བལྟ་ཞེ་ན། དཔེར་ན་ཕོལ་མིག་ཀུན་ནས་ཚ་བ་ལ་བསིལ་བའི་རེག་པ་བབ་པ་ལྟ་བུའོ། །ལུས་དེ་ལ་སྡུག་བསྔལ་གྱི་ཚོར་བ་འབྱུང་བ་ཇི་ལྟར་བལྟ་ཞེ་ན།དཔེར་ན་ཕོལ་མིག་ཀུན་ནས་ཚ་བ་ལ་སྨན་འགྱུར་བྱེད་བབ་པ་ལྟ་བུའོ། །ལུས་དེ་ལ་སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་འབྱུང་བ་ཇི་ལྟར་བལྟ་ཞེ་ན། དཔེར་ན་ཕོལ་མིག་ཀུན་ནས་ཚ་བ་དེ་ཉིད་ལ་བསིལ་བ་དང༌། སྨན་འགྱུར་བྱེད་ཀྱི་རེག་པ་མ་ཡིན་པ། རང་བཞིན་གྱི་ཀུན་ནས་ཚ་བ་ལྟ་བུའོ། །དེ་བས་ན་བཅོམ་ལྡན་འདས་ཀྱིས་བདེ་བའི་ཚོར་བ་ནི་འགྱུར་བའི་སྡུག་བསྔལ་གྱིས་སྡུག་བསྔལ་བ་ཞེས་གསུངས་ལ། སྡུག་བསྔལ་བ་ནི། སྡུག་བསྔལ་གྱི་སྡུག་བསྔལ་གྱིས་སྡུག་བསྔལ་བ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་བའི་ཚོར་བ་ནི་འདུ་བྱེད་ཀྱི་སྡུག་བསྔལ་གྱིས་སྡུག་བསྔལ་བའོ་ཞེས་གསུངས་སོ། །ཡང་ཟང་ཟིང་དང་བཅས་པའི་དགའ་བ་ཡང་ཡོད། ཟང་ཟིང་མེད་པའི་དགའ་བ་ཡང་ཡོད། ཟང་ཟིང་མེད་པ་བས་ཀྱང་ཆེས་ཟང་ཟིང་མེད་པའི་དགའ་བ་ཡང་ཡོད་དོ་ཞེས་བྱ་བ་ལ་སོགས་པ་གསུངས་པ་གང་ཡིན་པ་དེ་ཡང་མདོ་ཉིད་ལས་ཇི་སྐད་རྒྱས་པར་འབྱུང་བ་བཞིན་དུ་རིག་པར་བྱའོ། །བཅོམ་ལྡན་འདས་ཀྱིས་ཁམས་གཉིས་ན་ཡོད་པའི་འདུ་ཤེས་དང༌། ཚོར་བ་འགོག་པའི་བདེ་བ་ནི། བདེ་བ་རྣམས་ཀྱི་མཆོག་ཏུ་རྣམ་པར་གཞག་པ་གང་ཡིན་པ་དེ་ཡང༌། གནས་པའི་བདེ་བ་ལས་དགོངས་པ་ཡིན་གྱི། ཚོར་བའི་བདེ་བ་ནི་མ་ཡིན་ནོ། །བདེ་བ་གསུམ་པོ་འདོད་ཆགས་དང་བྲལ་བ་དང༌། ཞེ་སྡང་དང་བྲལ་བ་དང༌། གཏི་མུག་དང་བྲལ་བ་ཞེས་གསུངས་པའི་བདེ་བ་གསུམ་པོ་དེ་དག་ནི་ཟག་པ་མེད་པའི་དབྱིངས་ཉིད་ལ་ཡོད་དེ། དེ་བས་ན་ཟག་པ་མེད་པའི་དབྱིངས་ནི་བདེ་བ་གསུམ་པོ་དེ་དག་གིས་དུས་ཐམས་ཅད་དུ་བདེ་བ་ཁོ་ན་ཡིན་ནོ། །

yang khams gsum na spyod pa'i sems can rnams kyi lus ni 'di lta ste/ gnas ngan len dang ldan pa'i phyir phol mig kun nas tsha ba lta bur blta'o/ /lus de la bde ba'i tshor ba 'byung ba ji ltar blta zhe na/ dper na phol mig kun nas tsha ba la bsil ba'i reg pa bab pa lta bu'o/ /lus de la sdug bsngal gyi tshor ba 'byung ba ji ltar blta zhe na/dper na phol mig kun nas tsha ba la sman 'gyur byed bab pa lta bu'o/ /lus de la sdug bsngal yang ma yin bde ba yang ma yin pa'i tshor ba 'byung ba ji ltar blta zhe na/ dper na phol mig kun nas tsha ba de nyid la bsil ba dang/ sman 'gyur byed kyi reg pa ma yin pa/ rang bzhin gyi kun nas tsha ba lta bu'o/ /de bas na bcom ldan 'das kyis bde ba'i tshor ba ni 'gyur ba'i sdug bsngal gyis sdug bsngal ba zhes gsungs la/ sdug bsngal ba ni/ sdug bsngal gyi sdug bsngal gyis sdug bsngal ba dang/ sdug bsngal yang ma yin bde ba yang ma yin ba'i tshor ba ni 'du byed kyi sdug bsngal gyis sdug bsngal ba'o zhes gsungs so/ /yang zang zing dang bcas pa'i dga' ba yang yod/ zang zing med pa'i dga' ba yang yod/ zang zing med pa bas kyang ches zang zing med pa'i dga' ba yang yod do zhes bya ba la sogs pa gsungs pa gang yin pa de yang mdo nyid las ji skad rgyas par 'byung ba bzhin du rig par bya'o/ /bcom ldan 'das kyis khams gnyis na yod pa'i 'du shes dang/ tshor ba 'gog pa'i bde ba ni/ bde ba rnams kyi mchog tu rnam par gzhag pa gang yin pa de yang/ gnas pa'i bde ba las dgongs pa yin gyi/ tshor ba'i bde ba ni ma yin no/ /bde ba gsum po 'dod chags dang bral ba dang/ zhe sdang dang bral ba dang/ gti mug dang bral ba zhes gsungs pa'i bde ba gsum po de dag ni zag pa med pa'i dbyings nyid la yod de/ de bas na zag pa med pa'i dbyings ni bde ba gsum po de dag gis dus thams cad du bde ba kho na yin no/ /

【I2 飲食受用】

དེ་ལ་ཟས་ཀྱི་ལོངས་སྤྱོད་ནི་འདི་ཡིན་ཏེ། འདི་ལྟ་སྟེ། ཁམས་གསུམ་ན་སྤྱོད་པའི་སེམས་ཅན་སྐྱེས་ཤིང་བྱུང་བ་རྣམས་ནི། ཟས་རྣམ་པ་བཞི་པོ་རྣམས་ཀྱིས་ཚེའི་ཚད་ཇི་ཙམ་པའི་བར་དུ་གནས་ཤིང་འཚོ་བའོ། ། དེ་ལ་རེག་པ་དང་ཡིད་ལ་སེམས་པ་དང་རྣམ་པར་ཤེས་པའི་ཟས་རྣམ་པ་གསུམ་གྱིས་ནི་ཁམས་གསུམ་ན་སྤྱོད་པའི་སེམས་ཅན་རྣམས་གནས་ཤིང་འཚོའོ། ། ࿒ཁམ་གྱི་ཟས་ཀྱིས་ནི་འདོད་པ་ན࿒སྤྱོད་པ་ཁོ་ནའི་སེམས་ཅན་རྣམས་གནས་ཤིང་འཚོའོ། །དེ་ལ་སེམས་ཅན་དམྱལ་བར་སྐྱེས་པའི་སེམས་ཅན་རྣམས་ཀྱི་ཁོང་ན་ནི། རླུང་རྒྱུ་བའི་ཁམ་གྱི་ཟས་ཆ་ཕྲ་བ་ཡོད་དོ། །དེས་དེ་དག་གནས་ཤིང་འཚོའོ། །དུད་འགྲོ་རྣམས་དང༌། ཡི་དྭགས་རྣམས་དང༌། མི་རྣམས་ཀྱི་ནི་ཁམ་གྱི་ཟས་རགས་པ་ཡིན་ཏེ། དེ་དག་གིས་ཁམ་གྱིས་གཅོད་ཅིང་ཟའོ། །དེ་ཡང་མེར་མེར་པོར་འདུག་པ་ལ་སོགས་པའི་སེམས་ཅན་རྣམས་དང༌། འདོད་པ་ན་སྤྱོད་པའི་ལྷ་རྣམས་ཀྱི་ནི་ཆ་ཕྲ་སྟེ། འདི་ལྟར་དེ་དག་གི་ནི་ཁམ་གྱི་ཟས་ཟོས་བའི་མདོ་ལ། ལུས་ཀྱི་ཡན་ལག་ཐམས་ཅད་དུ་སོང་ནས་ཞུ་བར་འགྱུར་ཏེ། དེ་དག་ལ་ཕྱི་ས་དང་གཅིག་དུ་འགྱུར་བ་མེད་དོ། །

de la zas kyi longs spyod ni 'di yin te/ 'di lta ste/ khams gsum na spyod pa'i sems can skyes shing byung ba rnams ni/ zas rnam pa bzhi po rnams kyis tshe'i tshad ji tsam pa'i bar du gnas shing 'tsho ba'o/ / de la reg pa dang yid la sems pa dang rnam par shes pa'i zas rnam pa gsum gyis ni khams gsum na spyod pa'i sems can rnams gnas shing 'tsho'o/ / kham gyi zas kyis ni 'dod pa na spyod pa kho na'i sems can rnams gnas shing 'tsho'o/ /de la sems can dmyal bar skyes pa'i sems can rnams kyi khong na ni/ rlung rgyu ba'i kham gyi zas cha phra ba yod do/ /des de dag gnas shing 'tsho'o/ /dud 'gro rnams dang/ yi dwags rnams dang/ mi rnams kyi ni kham gyi zas rags pa yin te/ de dag gis kham gyis gcod cing za'o/ /de yang mer mer por 'dug pa la sogs pa'i sems can rnams dang/ 'dod pa na spyod pa'i lha rnams kyi ni cha phra ste/ 'di ltar de dag gi ni kham gyi zas zos ba'i mdo la/ lus kyi yan lag thams cad du song nas zhu bar 'gyur te/ de dag la phyi sa dang gcig du 'gyur ba med do/ /

【I3 淫欲受用】

དེ་ལ་འཁྲིག་པའི་ལོངས་སྤྱོད་ནི་འདི་ཡིན་ཏེ། སེམས་ཅན་དམྱལ་བའི་སེམས་ཅན་རྣམས་ལ་ནི། ཐམས་ཅད་ཀྱི་ཐམས་ཅད་དུ་མེད་དེ། འདི་ལྟར་དེ་དག་སྡུག་བསྔལ་དྲག་བོ་དང༌། རྣམ་པ་སྣ་ཚོགས་དང༌། ཡུན་རིང་བ་དང༌། རྒྱུན་མི་འཆད་པ་ཉམས་སུ་མྱོང་བའི་ཕྱིར་ཏེ། དེ་བས་ན་དེ་དག་ནི་སྐྱེས་པ་རྣམས་ཀྱང࿒བུད་མེད་རྣམས་ལ་བུད་མེད་ཀྱི་འདུན་པ་ཡང་མི་སྐྱེ་ལ། བུད་མེད་རྣམས་ཀྱང་སྐྱེས་པ་རྣམས་ལ་སྐྱེས་པའི་འདུན་པ་ཡང་མི་སྐྱེ་ན་ཕན་ཚུན་གཉིས་ཀྱིས་གཉིས་སྦྱོར་བ་ལྟ་ག་ལ་ཡོད། དུད་འགྲོ་རྣམས་དང༌། ཡི་དྭགས་རྣམས་དང༌། མི་རྣམས་ལ་ནི་ལུས་ཀྱི་བདེ་བ་འམ། སྡུག་བསྔལ་འདྲེས་པར་ཡོད་པས་འཁྲིག་པའི་སྦྱོར་བ་ཡོད་དེ། སྐྱེས་པ་དང་བུད་མེད་དེ་རྣམས་ཕན་ཚུན་གཉིས་ཀྱིས་གཉིས་སྤྲོད་པར་བྱེད་དེ་ཁུ་བ་ཡང་འབྱུང་ངོ༌། །འདོད་པ་ན་སྤྱོད་པའི་ལྷ་རྣམས་ལ་ཡང་འཁྲིག་པའི་སྦྱོར་བ་ནི་ཡོད་ལ། ཁུ་བ་འབྱུང་བ་ནི་མེད་དེ། དེ་དག་ནི་འབྱུང་བའི་ཚེ་མཚན་གྱི་སྒོ་ནས་རླུང་ཉི་ཚེ་འབྱུང་ངོ༌། །དེ་ལ་རྒྱལ་ཆེན་བཞིའི་རིས་ཀྱི་ན་གཉིས་ཀྱིས་གཉིས་སྤྲད་པས་གདུང་བ་མེད་པར་འགྱུར་རོ། །རྒྱལ་ཆེན་བཞིའི་རིས་ཀྱིས་ཇི་ལྟ་བ་བཞིན་དུ། སུམ་ཅུ་རྩ་གསུམ་པ་རྣམས་ཀྱང་དེ་དང་འདྲའོ། །འཐབ་བྲལ་བ་རྣམས་ནི་གཅིག་ལ་གཅིག་འཁྱུད་པ་ཙམ་གྱིས་གདུང་བ་མེད་པར་འགྱུར་རོ། །དགའ་ལྡན་པ་རྣམས་ནི་གཅིག་ལ་གཅིག་ལག་པ་ནས་འཛིན་པ་ཙམ་གྱིས་གདུང་བ་མེད་པར་འགྱུར་རོ། །འཕྲུལ་དགའ་བ་རྣམས་ནི་གཅིག་ལ་གཅིག་བགད་པ་ཙམ་གྱིས་གདུང་བ་མེད་པར་འགྱུར་རོ༑ །གཞན་འཕྲུལ་དབང་བྱེད་བ་རྣམས་ཀྱི་ནི་ཕན་ཚུན་མིག་གིས་མིག་ཚུགས་སུ་བལྟས་པ་ཙམ་གྱིས་གདུང་བ་མེད་པར་འགྱུར་རོ། །དེ་ལ་འཛམ་བུའི་གླིང་དང་ཤར་གྱི་ལུས་འཕགས་དང༌། ནུབ་ཀྱི་བ་ལང་སྤྱོད་ཀྱི་གླིང་གསུམ་ན་ནི། ཆུང་མ་འཆང་བ་དང༌། བག་མ་གཏོང་བ་དང༌། བག་མ་ལེན་པ་ཡོད་དོ། །བྱང་གི་སྒྲ་མི་སྙན་དག་ན་ནི་བདག་གིར་འཛིན་པ་མེད་ཅིང༌། ཡོངས་སུ་འཛིན་པ་མེད་པས། སེམས་ཅན་དེ་དག་ལ་ནི་ཆུང་མ་འཆང་བ་དང༌། བག་མ་གཏོང་བ་དང༌། བག་མ་ལེན་པ་མེད་དོ། །གླིང་གསུམ་པོ་ཇི་ལྟ་བ་བཞིན་དུ། ཡི་དྭགས་རྫུ་འཕྲུལ་ཆེ་བ་དང༌། འདོད་པ་ན་སྤྱོད་པའི་ལྷ་རྣམས་ལ་འཕྲུལ་དགའ་བ་དང༌། གཞན་འཕྲུལ་དབང་བྱེད་ཀྱི་ལྷ་རྣམས་མ་གཏོགས་པ་དག་ཀྱང་དེ་དང་འདྲའོ། །འདོད་པ་ན་སྤྱོད་པའི་ལྷའི་རིས་ཐམས་ཅད་ནི་ལྷའི་བུ་མོ་རྣམས་ལ་མངལ་གྱི་གནས་མེད་དོ། །རྒྱལ་ཆེན་བཞིའི་རིས་ཀྱི་ནི་ཕ་དང་མའི་ཕྲག་པའམ༑ པང་པར་བྱིས་པ་ལོ་ལྔ་ལོན་པ་ལྟ་བུ་རྫུས་ཏེ་འབྱུང་བར་འགྱུར་རོ། །སུམ་ཅུ་རྩ་གསུམ་པ་རྣམས་ཀྱི་ནི་ལོ་དྲུག་ལོན་པ་ལྟ་བུའོ། །འཐབ་བྲལ་པ་རྣམས་ཀྱི་ནི་ལོ་བདུན་ལོན་པ་ལྟ་བུའོ། །དགའ་ལྡན་པ་རྣམས་ཀྱི་ནི་ལོ་བརྒྱད་ལོན་པ་ལྟ་བུའོ༑ །འཕྲུལ་དགའ་བ་རྣམས་ཀྱི་ནི་ལོ་དགུ་ལོན་པ་ལྟ་བུའོ། །གཞན་འཕྲུལ་དབང་བྱེད་པ་རྣམས་ཀྱི་ནི་བྱིས་པ་ལོ་བཅུ་ལོན་པ་ལྟ་བུ་ཕྲག་པའམ་པང་པར་རྫུས་ཏེ་འབྱུང་བར་འགྱུར་རོ། །

de la 'khrig pa'i longs spyod ni 'di yin te/ sems can dmyal ba'i sems can rnams la ni/ thams cad kyi thams cad du med de/ 'di ltar de dag sdug bsngal drag bo dang/ rnam pa sna tshogs dang/ yun ring ba dang/ rgyun mi 'chad pa nyams su myong ba'i phyir te/ de bas na de dag ni skyes pa rnams kyang bud med rnams la bud med kyi 'dun pa yang mi skye la/ bud med rnams kyang skyes pa rnams la skyes pa'i 'dun pa yang mi skye na phan tshun gnyis kyis gnyis sbyor ba lta ga la yod/ dud 'gro rnams dang/ yi dwags rnams dang/ mi rnams la ni lus kyi bde ba 'am/ sdug bsngal 'dres par yod pas 'khrig pa'i sbyor ba yod de/ skyes pa dang bud med de rnams phan tshun gnyis kyis gnyis sprod par byed de khu ba yang 'byung ngo/ /'dod pa na spyod pa'i lha rnams la yang 'khrig pa'i sbyor ba ni yod la/ khu ba 'byung ba ni med de/ de dag ni 'byung ba'i tshe mtshan gyi sgo nas rlung nyi tshe 'byung ngo/ /de la rgyal chen bzhi'i ris kyi na gnyis kyis gnyis sprad pas gdung ba med par 'gyur ro/ /rgyal chen bzhi'i ris kyis ji lta ba bzhin du/ sum cu rtsa gsum pa rnams kyang de dang 'dra'o/ /'thab bral ba rnams ni gcig la gcig 'khyud pa tsam gyis gdung ba med par 'gyur ro/ /dga' ldan pa rnams ni gcig la gcig lag pa nas 'dzin pa tsam gyis gdung ba med par 'gyur ro/ /'phrul dga' ba rnams ni gcig la gcig bgad pa tsam gyis gdung ba med par 'gyur ro| /gzhan 'phrul dbang byed ba rnams kyi ni phan tshun mig gis mig tshugs su bltas pa tsam gyis gdung ba med par 'gyur ro/ /de la 'dzam bu'i gling dang shar gyi lus 'phags dang/ nub kyi ba lang spyod kyi gling gsum na ni/ chung ma 'chang ba dang/ bag ma gtong ba dang/ bag ma len pa yod do/ /byang gi sgra mi snyan dag na ni bdag gir 'dzin pa med cing/ yongs su 'dzin pa med pas/ sems can de dag la ni chung ma 'chang ba dang/ bag ma gtong ba dang/ bag ma len pa med do/ /gling gsum po ji lta ba bzhin du/ yi dwags rdzu 'phrul che ba dang/ 'dod pa na spyod pa'i lha rnams la 'phrul dga' ba dang/ gzhan 'phrul dbang byed kyi lha rnams ma gtogs pa dag kyang de dang 'dra'o/ /'dod pa na spyod pa'i lha'i ris thams cad ni lha'i bu mo rnams la mngal gyi gnas med do/ /rgyal chen bzhi'i ris kyi ni pha dang ma'i phrag pa'am| pang par byis pa lo lnga lon pa lta bu rdzus te 'byung bar 'gyur ro/ /sum cu rtsa gsum pa rnams kyi ni lo drug lon pa lta bu'o/ /'thab bral pa rnams kyi ni lo bdun lon pa lta bu'o/ /dga' ldan pa rnams kyi ni lo brgyad lon pa lta bu'o| /'phrul dga' ba rnams kyi ni lo dgu lon pa lta bu'o/ /gzhan 'phrul dbang byed pa rnams kyi ni byis pa lo bcu lon pa lta bu phrag pa'am pang par rdzus te 'byung bar 'gyur ro/ /

【G6 生建立】【H1 明三欲生】

དེ་ལ་སྐྱེ་བར་འདོགས་པ་རྣམ་པར་གཞག་པ་ནི་འདི་ཡིན་ཏེ། འདི་ལྟ་སྟེ། འདོད་པ་སྐྱེ་བ་རྣམ་པ་གསུམ་པོ་རྣམས་ཏེ། སེམས་ཅན་གང་དག་འདོད་པ་ཉེ་བར་གནས་པར་གྱུར་ལ། འདོད་པ་ཉེ་བར་གནས་པར་གྱུར་པ་དག་གིས། དབང་ཕྱུག་ལ་དབང་བྱེད་པ་དག་ཀྱང་ཡོད་དོ། །དེ་དག་ཀྱང་གང་ཞེ་ན། འདི་ལྟ་སྟེ། མི་ཐམས་ཅད་དང༌། རྒྱལ་ཆེན་བཞིའི་རིས་ཀྱི་ལྷ་རྣམས་ནས་བཟུང་སྟེ། དགའ་ལྡན་ལ་ཐུག་པ་དེ་ནི་འདོད་པ་སྐྱེ་བ་དང་པོའོ། །སེམས་ཅན་འདོད་པ་སྤྲུལ་ལ࿒སྤྲུལ་པ་དེ་དག་སྤྲུལ་ཞིང་དབང་ཕྱུག་ལ་དབང་བྱེད་པ་དག་ཀྱང་ཡོད་དེ། དེ་དག་ཀྱང་གང་ཞེ་ན། འདི་ལྟ་སྟེ། འཕྲུལ་དགའི་ལྷ་རྣམས་སོ། །འཕྲུལ་དགའི་ལྷ་དེ་དག་གི་ཡང་བདག་གི་ཕྱིར་འདོད་པ་སྤྲུལ་པ་འགྲུབ་ཀྱི། གཞན་གྱི་ཕྱིར་ནི་མ་ཡིན་ནོ། །དེ་བས་ན་དེ་དག་ནི་བདག་ཉིད་ཀྱིས་འདོད་པ་སྤྲུལ་པ་རྣམས་ཁོ་ནས་དབང་ཕྱུག་ལ་དབང་བྱེད་དེ། དེ་ནི་འདོད་པ་སྐྱེ་བ་གཉིས་པའོ། །སེམས་ཅན་འདོད་པ་གཞན་གྱིས་སྤྲུལ་ལ། འདོད་པ་གཞན་གྱིས་སྤྲུལ་པ་དེ་དག་གིས་ཀྱང༌། དབང་ཕྱུག་ལ་དབང་བྱེད་པ་དག་ཀྱང་ཡོད་དེ། འདི་ལྟ་སྟེ། གཞན་འཕྲུལ་དབང་བྱེད་ཀྱི་ལྷ་རྣམས་ཏེ། འདི་ལྟར་ལྷ་དེ་དག་ནི་བདག་ཉིད་ཀྱི་ཕྱིར་དང༌། གཞན་གྱི་ཕྱིར་ཡང་སྤྲུལ་པ་འགྲུབ་སྟེ། དེ་བས་ན་དེ་དག་ནི་བདག་ཉིད་ཀྱི་སྤྲུལ་པ་ལ། སྙིང་ལས་ཆུང་ངུར་གནས་པའི་ཕྱིར༑ གཞན་གྱིས་འདོད་པ་སྤྲུལ་པ་དག་གིས་དབང་ཕྱུག་ལ་དབང་བྱེད་དེ། དེས་ན་དེ་དག་ལ་གཞན་འཕྲུལ་དབང་བྱེད་ཅེས་བྱའི། དེ་དག་གཞན་གྱིས་འདོད་པ་སྤྲུལ་པ་ཁོ་ན་ལ་བརྟེན་པ་ནི་མ་ཡིན་ཏེ། བདག་ཉིད་ཀྱི་སྤྲུལ་པ་ལ་ཡང་བརྟེན་པ་དེ་ནི། འདོད་པ་སྐྱེ་བ་གསུམ་པའོ། །

de la skye bar 'dogs pa rnam par gzhag pa ni 'di yin te/ 'di lta ste/ 'dod pa skye ba rnam pa gsum po rnams te/ sems can gang dag 'dod pa nye bar gnas par gyur la/ 'dod pa nye bar gnas par gyur pa dag gis/ dbang phyug la dbang byed pa dag kyang yod do/ /de dag kyang gang zhe na/ 'di lta ste/ mi thams cad dang/ rgyal chen bzhi'i ris kyi lha rnams nas bzung ste/ dga' ldan la thug pa de ni 'dod pa skye ba dang po'o/ /sems can 'dod pa sprul la sprul pa de dag sprul zhing dbang phyug la dbang byed pa dag kyang yod de/ de dag kyang gang zhe na/ 'di lta ste/ 'phrul dga'i lha rnams so/ /'phrul dga'i lha de dag gi yang bdag gi phyir 'dod pa sprul pa 'grub kyi/ gzhan gyi phyir ni ma yin no/ /de bas na de dag ni bdag nyid kyis 'dod pa sprul pa rnams kho nas dbang phyug la dbang byed de/ de ni 'dod pa skye ba gnyis pa'o/ /sems can 'dod pa gzhan gyis sprul la/ 'dod pa gzhan gyis sprul pa de dag gis kyang/ dbang phyug la dbang byed pa dag kyang yod de/ 'di lta ste/ gzhan 'phrul dbang byed kyi lha rnams te/ 'di ltar lha de dag ni bdag nyid kyi phyir dang/ gzhan gyi phyir yang sprul pa 'grub ste/ de bas na de dag ni bdag nyid kyi sprul pa la/ snying las chung ngur gnas pa'i phyir| gzhan gyis 'dod pa sprul pa dag gis dbang phyug la dbang byed de/ des na de dag la gzhan 'phrul dbang byed ces bya'i/ de dag gzhan gyis 'dod pa sprul pa kho na la brten pa ni ma yin te/ bdag nyid kyi sprul pa la yang brten pa de ni/ 'dod pa skye ba gsum pa'o/ /

【H2 明三樂生】

བདེ་བ་སྐྱེ་བ་ནི་རྣམ་པ་གསུམ་པོ་འདི་དག་ཡིན་ཏེ། སེམས་ཅན་གང་དག་དབེན་པ་ལས་སྐྱེས་པའི་དགའ་བ་དང་བདེ་བས་ལུས་བརླན་པ་དག་ཀྱང་ཡོད་དེ། འདི་ལྟ་སྟེ། བསམ་གཏན་དང་པོའི་ས་པའི་ལྷ་རྣམས་སོ། །དེ་ནི་བདེ་བ་སྐྱེ་བ་དང་པོའོ། །སེམས་ཅན་གང་དག་ཏིང་ངེ་འཛིན་ལས་སྐྱེས་པའི་དགའ་བ་དང༌། བདེ་བས་ལུས་བརླན་པ་དག་ཡོད་དེ། འདི་ལྟ་སྟེ། བསམ་གཏན་གཉིས་པའི་ས་པའི་ལྷ་རྣམས་ཏེ། དེ་ནི་བདེ་བ་སྐྱེ་བ་གཉིས་པའོ། །སེམས་ཅན་གང་དག་དགའ་བ་མེད་པའི་བདེ་བས་ལུས་བརླན་པ་དག་ཀྱང་ཡོད་དེ། འདི་ལྟ་སྟེ། བསམ་གཏན་གསུམ་པའི་ས་པའི་ལྷ་རྣམས་ཏེ། དེ་ནི་བདེ་བ་སྐྱེ་བ་གསུམ་པའོ། །ཅིའི་ཕྱིར་འདོད་པ་སྐྱེ་བ་གསུམ་པ་དང༌། བདེ་བ་སྐྱེ་བ་གསུམ་དུ་རྣམ་པར་གཞག་ཅེ་ན། སྨྲས་པ་གསུམ་པོ་འདི་དག་ནི་ཚོལ་བ་ཡིན་ཏེ། འདོད་པ་ཚོལ་བ་དང༌། སྲིད་པ་ཚོལ་བ་དང༌། ཚངས་པར་སྤྱོད་པ་ཚོལ་བའོ། །དེ་ལ་དགེ་སྦྱོང་ངམ་བྲམ་ཟེ་འདོད་པ་ཚོལ་བ་ལ་འཇུག་པ་གང་སུ་ཡང་རུང་བ་དེ་དག་ཐམས་ཅད་ནི་འདོད་པ་སྐྱེ་བ་གསུམ་པོ་དག་གི་ཕྱིར་ཏེ། དེ་ལས་མི་ལྷག །དེ་ལས་མི་མང་ངོ༌། །དགེ་སྦྱོང་ངམ་བྲམ་ཟེ་བདེ་བའི་རྒྱུར་སྲིད་པ་ཚོལ་བ་གང་སུ་ཡང་རུང་བ་དེ་དག་ཐམས་ཅད་ནི། ཤས་ཆེར་བདེ་བ་འདོད་པས། བདེ་བ་སྐྱེ་བ་རྣམ་པ་གསུམ་གྱི་ཕྱིར་རོ། །གང་དག་སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ་ཞི་བའི་སྐྱེ་བའི་དོན་དུ་ཚོལ་བ་ལ་འཇུག་པ་དེ་དག་ནི། འཇིག་རྟེན་ན་ཉུང་བ་བས་ཀྱང་ཆེས་ཉུང་ངོ༌། །དེ་བས་ན་དེའི་གོང་དུ་སྐྱེ་བ་རྣམ་པར་མི་གཞག་གོ། །དགེ་སྦྱོང་ངམ་བྲམ་ཟེ་ཚངས་པར་སྤྱོད་པ་ཚོལ་བ་ལ་འཇུག་པ་གང་སུ་ཡང་རུང་བ་དེ་དག་ཐམས་ཅད་ནི་ཟག་པ་མེད་པའི་དབྱིངས་ཀྱི་ཕྱིར་རོ། །ཡང་ཁ་ཅིག་ནི་ལོག་པའི་རྣམ་པར་ཐར་པ་ཡོངས་སུ་བརྟགས་པ། མི་གཡོ་བའི་དོན་དང༌། ནམ་མཁའ་མཐའ་ཡས་སྐྱེ་མཆེད་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཀྱི་དོན་དུ་ལོག་པའི་ཚངས་པར་སྤྱོད་པ་ཚོལ་བ་ལ་འཇུག་སྟེ།

bde ba skye ba ni rnam pa gsum po 'di dag yin te/ sems can gang dag dben pa las skyes pa'i dga' ba dang bde bas lus brlan pa dag kyang yod de/ 'di lta ste/ bsam gtan dang po'i sa pa'i lha rnams so/ /de ni bde ba skye ba dang po'o/ /sems can gang dag ting nge 'dzin las skyes pa'i dga' ba dang/ bde bas lus brlan pa dag yod de/ 'di lta ste/ bsam gtan gnyis pa'i sa pa'i lha rnams te/ de ni bde ba skye ba gnyis pa'o/ /sems can gang dag dga' ba med pa'i bde bas lus brlan pa dag kyang yod de/ 'di lta ste/ bsam gtan gsum pa'i sa pa'i lha rnams te/ de ni bde ba skye ba gsum pa'o/ /ci'i phyir 'dod pa skye ba gsum pa dang/ bde ba skye ba gsum du rnam par gzhag ce na/ smras pa gsum po 'di dag ni tshol ba yin te/ 'dod pa tshol ba dang/ srid pa tshol ba dang/ tshangs par spyod pa tshol ba'o/ /de la dge sbyong ngam bram ze 'dod pa tshol ba la 'jug pa gang su yang rung ba de dag thams cad ni 'dod pa skye ba gsum po dag gi phyir te/ de las mi lhag /de las mi mang ngo/ /dge sbyong ngam bram ze bde ba'i rgyur srid pa tshol ba gang su yang rung ba de dag thams cad ni/ shas cher bde ba 'dod pas/ bde ba skye ba rnam pa gsum gyi phyir ro/ /gang dag sdug bsngal yang ma yin bde ba yang ma yin pa zhi ba'i skye ba'i don du tshol ba la 'jug pa de dag ni/ 'jig rten na nyung ba bas kyang ches nyung ngo/ /de bas na de'i gong du skye ba rnam par mi gzhag go/ /dge sbyong ngam bram ze tshangs par spyod pa tshol ba la 'jug pa gang su yang rung ba de dag thams cad ni zag pa med pa'i dbyings kyi phyir ro/ /yang kha cig ni log pa'i rnam par thar pa yongs su brtags pa/ mi g.yo ba'i don dang/ nam mkha' mtha' yas skye mched dang/ 'du shes med 'du shes med min skye mched kyi don du log pa'i tshangs par spyod pa tshol ba la 'jug ste/

【H3 明立二所以】

དེ་ནི་ཚངས་པར་སྤྱོད་པ་ཚོལ་བ་བླ་ན་ཡོད་པ་ཡིན་པར་རིག་པར་བྱའོ། །བླ་ན་མེད་པ་ནི་ཟག་པ་མེད་པའི་དབྱིངས་ཀྱི་ཕྱིར་རོ། །

de ni tshangs par spyod pa tshol ba bla na yod pa yin par rig par bya'o/ /bla na med pa ni zag pa med pa'i dbyings kyi phyir ro/ /

【G7 自體建立】

དེ་ལ་ལུས་རྣམ་པར་གཞག་པ་ནི། འདི་ལྟ་སྟེ། ཁམས་གསུམ་ན་སེམས་ཅན་རྣམས་ཀྱི་ལུས་ཐོབ་པ་རྣམ་པ་བཞི་ཡོད་དེ། ལུས་ཐོབ་པ་གང་བདག་ཉིད་ཀྱི་སེམས་ཀྱིས་འཕོ་བར་འགྱུར་ལ། གཞན་གྱི་སེམས་ཀྱིས་མ་ཡིན་པ་ཡང་ཡོད་དེ། འདི་ལྟ་སྟེ། འདོད་པའི་ཁམས་ན་ལྷ་རྩེད་མོས་མྱོས་པ་ཞེས་བྱ་བ་དག་ཡོད་དེ། དེ་དག་གང་གི་ཚེ་ཧ་ཅང་རྩེ་བ་དང༌། དགའ་བ་དང༌། བརྒྱན་པའི་གནས་ཀྱི་སྦྱོར་བ་དང་ལྡན་པར་གནས་པ་ན། དེ་དག་དེ་ལྟར་གནས་པས་དྲན་པ་བརྗེད་པར་འགྱུར་རོ། །དྲན་པ་བརྗེད་པར་གྱུར་པས་སེམས་ཅན་དེ་དག་གནས་དེ་ནས་འཆི་འཕོ་བར་འགྱུར་རོ། །དེ་བཞིན་དུ། ལྷའི་ཡིད་འཁྲུག་པར་བྱེད་པ་ཞེས་བྱ་བ་དག་ཡོད་དེ། དེ་དག་གང་གི་ཚེ་གཅིག་ལ་གཅིག་མིག་ཚུགས་སུ་རྟོག་པར་བྱེད་དེ། དེ་དག࿒དེ་ལྟར་རྟོག་པ་ན། གཅིག་ལ་གཅིག་ཡིད་འཁྲུག་པར་བྱེད་དེ༑ ཡིད་འཁྲུག་པས་སེམས་ཅན་དེ་དག་གནས་དེ་ནས་འཆི་འཕོ་བར་འགྱུར་རོ༑ །ལུས་འཐོབ་པ་གང་གཞན་གྱི་སེམས་ཀྱིས་འཕོ་བར་འགྱུར་ལ། བདག་གི་སེམས་ཀྱིས་མ་ཡིན་པའི་དག་ཀྱང་ཡོད་དེ། འདི་ལྟ་སྟེ། སེམས་ཅན་མའི་མངལ་ན་གནས་པ་མེར་མེར་པོར་གྱུར་པ་རྣམས་དང༌། ནུར་ནུར་པོར་གྱུར་པ་རྣམས་དང༌། མཁྲང་གྱུར་པ་རྣམས་དང༌། ལྟར་ལྟར་པོར་གྱུར་པ་རྣམས་སོ། །ལུས་ཐོབ་པ་གང་བདག་ཉིད་ཀྱི་སེམས་ཀྱིས་ཀྱང་འཕོ་བར་འགྱུར་ལ། གཞན་གྱི་སེམས་ཀྱིས་ཀྱང་འཕོ་བར་འགྱུར་བའང་ཡོད་དེ། འདི་ལྟ་སྟེ། དེ་དག་ཉིད་སྐྱེས་པ་དང༌། དབང་པོ་ཡོངས་སུ་རྫོགས་པ་དང༌། དབང་པོ་ཡོངས་སུ་སྨིན་པ་རྣམས་སོ། །ལུས་འཐོབ་པ་གང་བདག་ཉིད་ཀྱི་སེམས་ཀྱིས་ཀྱང་འཕོ་བར་མི་འགྱུར་ལ། གཞན་གྱི་སེམས་ཀྱིས་ཀྱང་འཕོ་བར་མི་འགྱུར་བ་དག་ཀྱང་ཡོད་དེ།འདི་ལྟ་སྟེ། གཟུགས་དང་གཟུགས་མེད་པ་ན་སྤྱོད་པའི་ལྷ་རྣམས་དང༌། སེམས་ཅན་དམྱལ་བ་ཐམས་ཅད་དང༌། སེམས་ཅན་དམྱལ་བར་སྐྱེས་པ་རྣམས་ཇི་ལྟ་བ་བཞིན་དུ། ཡི་དྭགས་རྣམས་ཀྱང་དེ་དང་འདྲ་བ་དང༌། དེ་བཞིན་གཤེགས་པའི་ཕོ་ཉ་དང༌། སྲིད་པ་ཐ་མ་དང༌། བྱམས་པ་ལ་སྙོམས་པར་ཞུགས་པ་དང༌། འགོག་པ་ལ་སྙོམས་པར་ཞུགས་པ་དང༌། ཉོན་མོངས་པ་མེད་པ་ལ་སྙོམས་པར་ཞུགས་པ་དང༌། བར་མ་དོའི་སྲིད་པ་བ་དང༌། དེ་ལྟ་བུ་དང་མཐུན་པའི་སེམས་ཅན་རྣམས་སོ། །

de la lus rnam par gzhag pa ni/ 'di lta ste/ khams gsum na sems can rnams kyi lus thob pa rnam pa bzhi yod de/ lus thob pa gang bdag nyid kyi sems kyis 'pho bar 'gyur la/ gzhan gyi sems kyis ma yin pa yang yod de/ 'di lta ste/ 'dod pa'i khams na lha rtsed mos myos pa zhes bya ba dag yod de/ de dag gang gi tshe ha cang rtse ba dang/ dga' ba dang/ brgyan pa'i gnas kyi sbyor ba dang ldan par gnas pa na/ de dag de ltar gnas pas dran pa brjed par 'gyur ro/ /dran pa brjed par gyur pas sems can de dag gnas de nas 'chi 'pho bar 'gyur ro/ /de bzhin du/ lha'i yid 'khrug par byed pa zhes bya ba dag yod de/ de dag gang gi tshe gcig la gcig mig tshugs su rtog par byed de/ de dag de ltar rtog pa na/ gcig la gcig yid 'khrug par byed de| yid 'khrug pas sems can de dag gnas de nas 'chi 'pho bar 'gyur ro| /lus 'thob pa gang gzhan gyi sems kyis 'pho bar 'gyur la/ bdag gi sems kyis ma yin pa'i dag kyang yod de/ 'di lta ste/ sems can ma'i mngal na gnas pa mer mer por gyur pa rnams dang/ nur nur por gyur pa rnams dang/ mkhrang gyur pa rnams dang/ ltar ltar por gyur pa rnams so/ /lus thob pa gang bdag nyid kyi sems kyis kyang 'pho bar 'gyur la/ gzhan gyi sems kyis kyang 'pho bar 'gyur ba'ang yod de/ 'di lta ste/ de dag nyid skyes pa dang/ dbang po yongs su rdzogs pa dang/ dbang po yongs su smin pa rnams so/ /lus 'thob pa gang bdag nyid kyi sems kyis kyang 'pho bar mi 'gyur la/ gzhan gyi sems kyis kyang 'pho bar mi 'gyur ba dag kyang yod de/'di lta ste/ gzugs dang gzugs med pa na spyod pa'i lha rnams dang/ sems can dmyal ba thams cad dang/ sems can dmyal bar skyes pa rnams ji lta ba bzhin du/ yi dwags rnams kyang de dang 'dra ba dang/ de bzhin gshegs pa'i pho nya dang/ srid pa tha ma dang/ byams pa la snyoms par zhugs pa dang/ 'gog pa la snyoms par zhugs pa dang/ nyon mongs pa med pa la snyoms par zhugs pa dang/ bar ma do'i srid pa ba dang/ de lta bu dang mthun pa'i sems can rnams so/ /

【G8 因緣果建立】【H1 標四門】

དེ་ལ་རྒྱུ་དང་རྐྱེན་དང་འབྲས་བུ་རྣམ་པར་གཞག་པ་ནི་རྣམ་པ་བཞིར་རིག་པར་བྱ་སྟེ། མཚན་ཉིད་དང༌། གནས་དང༌། རབ་ཏུ་དབྱེ་བ་དང༌། རྣམ་པར་གཞག་པའོ། །

de la rgyu dang rkyen dang 'bras bu rnam par gzhag pa ni rnam pa bzhir rig par bya ste/ mtshan nyid dang/ gnas dang/ rab tu dbye ba dang/ rnam par gzhag pa'o/ /

【H2 隨別釋】【I1 因等相】【J1 總說】

དེ་ལ་རྒྱུའི་མཚན་ཉིད་གང་ཞེ་ན༑ སྔ་ན་ཡོད་པ་གང་ཡིན་པ་གང་ལ་བརྟེན་ནས། གང་དང་ཕྲད་ན། ཆོས་གང་སྐྱེ་བའམ། འཐོབ་པའམ་གྲུབ་པར་འགྱུར་བའམ། འགྲུབ་པའམ། གནས་པའམ། བྱེད་པར་འགྱུར་བ་དེ་ནི་དེའི་རྒྱུ་ཞེས་བྱ་སྟེ།

de la rgyu'i mtshan nyid gang zhe na| snga na yod pa gang yin pa gang la brten nas/ gang dang phrad na/ chos gang skye ba'am/ 'thob pa'am grub par 'gyur ba'am/ 'grub pa'am/ gnas pa'am/ byed par 'gyur ba de ni de'i rgyu zhes bya ste/

【J2 別釋】【K1 生】

སྔ་ན་ཡོད་པ་ཅི་ཞིག་ཅི་ལ་བརྟེན་ནས་ཅི་དང་ཕྲད་ན། ཆོས་ཅི་ཞིག་སྐྱེ་བར་འགྱུར་ཞེ་ན། རང་གི་ས་བོན་ནི་སྔ་ན་ཡོད་པ་སྟེ། ས་བོན་གྱི་གནས་མ་གཏོགས་པ། དེ་ལས་གཞན་པའི་གནས་གཟུགས་ཅན་ནམ། གཟུགས་ཅན་མ་ཡིན་པ་ལ་ཡང་བརྟེན་ལ། ལས་ལ་ཡང་བརྟེན་ནས། གྲོགས་དང༌། དམིགས་པ་དང་ཡང་ཕྲད་ན། འདོད་པ་དང་ལྡན་པ་རྣམས་དང༌། གཟུགས་དང་ལྡན་པ་རྣམས་དང༌། གཟུགས་མེད་པ་དང་ལྡན་པ་རྣམས་དང་ལྡན་པ་མ་ཡིན་པ་རྣམས་འབྱུང་བར་འགྱུར་ཏེ། དེ་ཡང་ཅི་རིགས་པར་སྦྱར་རོ། །

snga na yod pa ci zhig ci la brten nas ci dang phrad na/ chos ci zhig skye bar 'gyur zhe na/ rang gi sa bon ni snga na yod pa ste/ sa bon gyi gnas ma gtogs pa/ de las gzhan pa'i gnas gzugs can nam/ gzugs can ma yin pa la yang brten la/ las la yang brten nas/ grogs dang/ dmigs pa dang yang phrad na/ 'dod pa dang ldan pa rnams dang/ gzugs dang ldan pa rnams dang/ gzugs med pa dang ldan pa rnams dang ldan pa ma yin pa rnams 'byung bar 'gyur te/ de yang ci rigs par sbyar ro/ /

【K2 得】

སྔ་ན་ཡོད་པ་ཅི་ཞིག་ཅི་ལ་བརྟེན་ནས༑ ཅི་དང་ཕྲད་ན་ཆོས་ཅི་ཞིག་འཐོབ་པར་འགྱུར་ཞེ་ན། ཉན་ཐོས་དང་རང་སངས་རྒྱས་དང༌། དེ་བཞིན་གཤེགས་པའི་རིགས་ནི་སྔ་ན་ཡོད་པ་སྟེ།ནང་གི་ཡན་ལག་གི་སྟོབས་ལ་བརྟེན་ནས་ཕྱི་རོལ་གྱི་ཡན་ལག་གི་སྟོབས་དང་ཕྲད་ན༑ ཉོན་མོངས་པ་དང་བྲལ་བ་མྱ་ངན་ལས་འདས་པ་ཐོབ་པར་འགྱུར་རོ། །དེ་ལ་ནང་གི་ཡན་ལག་གི་སྟོབས་ནི་འདི་ཡིན་ཏེ། འདི་ལྟ་སྟེ།ཚུལ་བཞིན་ཡིད་ལ་བྱེད་པ་དང༌། འདོད་པ་ཆུང་བ་ལ་སོགས་པ་ནང་གི་དགེ་བའི་ཆོས་རྣམས་དང༌། དེ་བཞིན་དུ་མིར་འགྱུར་བ་དང༌། འཕགས་པའི་གནས་སུ་སྐྱེ་བ་དང༌། དབང་པོ་རྣམས་མ་ཉམས་པ་དང༌། ལས་ཀྱི་མཐའ་མ་ལོག་པ་དང༌། གནས་ལ་དར་བར་གྱུར་པ་དེ་ལྟ་བུ་དང་མཐུན་པའི་ཆོས་རྣམས་ནི་ནང་གི་ཡན་ལག་གི་སྟོབས་ཞེས་བྱའོ། །དེ་ལ་ཕྱི་རོལ་གྱི་ཡན་ལག་གི་སྟོབས་ནི་འདི་ཡིན་ཏེ། འདི་ལྟ་སྟེ། སངས་རྒྱས་འབྱུང་བ་དང༌། དམ་པའི་ཆོས་བསྟན་པ་དང༌། ཆོས་བསྟན་པ་རྣམས་གནས་པར་བྱ་བ་དང༌། གནས་པར་གྱུར་པ་རྣམས་ཀྱི་རྗེས་སུ་འཇུག་པར་བྱས་པ་དང༌། གཞན་དག་སྙིང་བརྩེ་བ་དང༌། དེ་ལྟ་བུ་དང་མཐུན་པའི་ཆོས་རྣམས་ནི་ཕྱི་རོལ་གྱི་ཡན་ལག་གི་སྟོབས་ཞེས་བྱའོ། །

snga na yod pa ci zhig ci la brten nas| ci dang phrad na chos ci zhig 'thob par 'gyur zhe na/ nyan thos dang rang sangs rgyas dang/ de bzhin gshegs pa'i rigs ni snga na yod pa ste/nang gi yan lag gi stobs la brten nas phyi rol gyi yan lag gi stobs dang phrad na| nyon mongs pa dang bral ba mya ngan las 'das pa thob par 'gyur ro/ /de la nang gi yan lag gi stobs ni 'di yin te/ 'di lta ste/tshul bzhin yid la byed pa dang/ 'dod pa chung ba la sogs pa nang gi dge ba'i chos rnams dang/ de bzhin du mir 'gyur ba dang/ 'phags pa'i gnas su skye ba dang/ dbang po rnams ma nyams pa dang/ las kyi mtha' ma log pa dang/ gnas la dar bar gyur pa de lta bu dang mthun pa'i chos rnams ni nang gi yan lag gi stobs zhes bya'o/ /de la phyi rol gyi yan lag gi stobs ni 'di yin te/ 'di lta ste/ sangs rgyas 'byung ba dang/ dam pa'i chos bstan pa dang/ chos bstan pa rnams gnas par bya ba dang/ gnas par gyur pa rnams kyi rjes su 'jug par byas pa dang/ gzhan dag snying brtse ba dang/ de lta bu dang mthun pa'i chos rnams ni phyi rol gyi yan lag gi stobs zhes bya'o/ /

【K3 成】

དེ་ལ་སྔ་ན་ཡོད་པ་ཅི་ཞིག་ཅི་ལ་བརྟེན་ནས། ཅི་དང་ཕྲད་ན། ཆོས་ཅི་ཞིག་གྲུབ་པར་འགྱུར་ཞེ་ན། ཤེས་བྱ་ལ་མོས་ཤིང་འདོད་པ་ནི་སྔ་ན་ཡོད࿒པ་དེ་དམ་བཅས་པ་དང་གཏན་ཚིགས་དང༌། དཔེ་རྣམས་ལ་བརྟེན་ནས། ཕྱིར་རྒོལ་བ་དང༌། མི་མཐུན་པ་མེད་པའི་འཁོར་དང་ཕྲད་ན་བསྒྲུབ་པར་བྱ་བའི་དོན་གྲུབ་པར་འགྱུར་རོ༑ །

de la snga na yod pa ci zhig ci la brten nas/ ci dang phrad na/ chos ci zhig grub par 'gyur zhe na/ shes bya la mos shing 'dod pa ni snga na yod pa de dam bcas pa dang gtan tshigs dang/ dpe rnams la brten nas/ phyir rgol ba dang/ mi mthun pa med pa'i 'khor dang phrad na bsgrub par bya ba'i don grub par 'gyur ro| /

【K4 辨】

སྔ་ན་ཡོད་པ་ཅི་ཞིག་ཅི་ལ་བརྟེན་ནས། ཅི་དང་ཕྲད་ན་ཆོས་ཅི་ཞིག་འགྲུབ་ཅེ་ན། བཟོ་ཤེས་པ་ནི་སྔ་ན་ཡོད་པ་སྟེ། དེ་དང་མཐུན་པའི་བརྩོན་པ་ལ་བརྟེན་ནས། བཟོའི་ལས་ཀྱི་གནས་ལྟ་བུའི་ཆ་སྤྱད་ཡོ་བྱད་དང་ཕྲད་ན། བཟོའི་ལས་ཀྱི་གནས་དེ་དང་དེ་དག་འགྲུབ་པར་འགྱུར་རོ། །སྔ་ན་ཡོད་པ་ཅི་ཞིག་ཅི་ལ་བརྟེན་ནས། ཅི་དང་ཕྲད་ན་ཆོས་ཅི་ཞིག་གནས་པར་འགྱུར་ཞེ་ན།སྲེད་པ་ནི་སྔ་ན་ཡོད་པ་སྟེ།ཟས་ལ་བརྟེན་པའི་ལུས་ལ་བརྟེན་ནས། ཟས་རྣམ་པ་བཞི་དང་ཕྲད་ན། སེམས་ཅན་བྱུང་བ་རྣམས་གནས་ཤིང༌། འཚོ་ལ་བརྟས་པར་འགྱུར་རོ། །

snga na yod pa ci zhig ci la brten nas/ ci dang phrad na chos ci zhig 'grub ce na/ bzo shes pa ni snga na yod pa ste/ de dang mthun pa'i brtson pa la brten nas/ bzo'i las kyi gnas lta bu'i cha spyad yo byad dang phrad na/ bzo'i las kyi gnas de dang de dag 'grub par 'gyur ro/ /snga na yod pa ci zhig ci la brten nas/ ci dang phrad na chos ci zhig gnas par 'gyur zhe na/sred pa ni snga na yod pa ste/zas la brten pa'i lus la brten nas/ zas rnam pa bzhi dang phrad na/ sems can byung ba rnams gnas shing/ 'tsho la brtas par 'gyur ro/ /

【K5 用】

སྔ་ན་ཡོད་པ་ཅི་ཞིག་ལ་བརྟེན་ནས། ཅི་དང་ཕྲད་ན་ཆོས་ཅི་ཞིག་བྱེད་པར་འགྱུར་ཞེ་ན། རང་གི་ས་བོན་ནི་སྔ་ན་ཡོད་པ་སྟེ། སྐྱེ་བ་ལ་བརྟེན་ནས་སྐྱེ་བའི་རྐྱེན་དང་ཕྲད་ན། རང་རང་གི་ཆོས་ཀྱི་རང་གི་བྱེད་པ་ཡོད་ཅིང༌། རང་གི་ལས་བྱེད་དེ། འདི་ལྟ་སྟེ། མིག་གི་ལས་ནི་ལྟ་བའོ། །དེ་བཞིན་དུ་དབང་པོ་ལྷག་མ་རྣམས་ཀྱང་རང་རང་གི་ལས་བྱེད་པར་རིག་པར་བྱའོ། །དེ་བཞིན་དུ་ས་ནི་རྟོན་པར་བྱེད་ཆུ་ནི་རླན་པར་བྱེད། མེ་ནི་སྲེག་པར་བྱེད། རླུང་ནི་སྐེམས་པར་བྱེད། དེ་ལྟ་བུ་དང་མཐུན་པའི་ཕྱི་རོལ་གྱི་དངོས་པོ་རྣམས་ཀྱང་རང་རང་ལས་བྱེད་པར་རིག་པར་བྱའོ། །

snga na yod pa ci zhig la brten nas/ ci dang phrad na chos ci zhig byed par 'gyur zhe na/ rang gi sa bon ni snga na yod pa ste/ skye ba la brten nas skye ba'i rkyen dang phrad na/ rang rang gi chos kyi rang gi byed pa yod cing/ rang gi las byed de/ 'di lta ste/ mig gi las ni lta ba'o/ /de bzhin du dbang po lhag ma rnams kyang rang rang gi las byed par rig par bya'o/ /de bzhin du sa ni rton par byed chu ni rlan par byed/ me ni sreg par byed/ rlung ni skems par byed/ de lta bu dang mthun pa'i phyi rol gyi dngos po rnams kyang rang rang las byed par rig par bya'o/ /

【I2 因等依處】

རྒྱུ་དང་རྐྱེན་དང་འབྲས་བུའི་གནས་གང་ཞེ་ན། བཅོ་ལྔ་པོ་འདི་དག་ནི་རྒྱུའི་གནས་ཡིན་ཏེ། འདི་ལྟ་སྟེ་ཚིག་དང་མྱོང་བ་དང༌། བག་ཆགས་དང་རླན་དང་བཅས་པའི་ས་བོན་དང་ཕྲད་ནས་འགག་པ་དང༌། ཡུལ་དང༌། དབང་པོ་དང༌། བྱེད་བ་དང༌། སྐྱེས་བུའི་བྱེད་པ་དང༌། དེ་ཁོ་ན་ལ་ལྟ་བ་དང༌། མཐུན་པ་དང༌།མཐུ་སྣ་ཚོགས་དང༌། ཚོགས་པ་དང་བར་དུ་གཅོད་པ་དང༌། བར་དུ་གཅོད་པ་མ་ཡིན་པའོ། །

rgyu dang rkyen dang 'bras bu'i gnas gang zhe na/ bco lnga po 'di dag ni rgyu'i gnas yin te/ 'di lta ste tshig dang myong ba dang/ bag chags dang rlan dang bcas pa'i sa bon dang phrad nas 'gag pa dang/ yul dang/ dbang po dang/ byed ba dang/ skyes bu'i byed pa dang/ de kho na la lta ba dang/ mthun pa dang/mthu sna tshogs dang/ tshogs pa dang bar du gcod pa dang/ bar du gcod pa ma yin pa'o/ /

【I3 因等差別】

རྒྱུ་དང་རྐྱེན་དང་འབྲས་བུའི་རབ་ཏུ་དབྱེ་བ་གང་ཞེ་ན། རྒྱུ་བཅུ་དང༌། རྐྱེན་བཞི་དང༌། འབྲས་བུ་ལྔའོ། །རྒྱུ་བཅུ་པོ་དག་གང་ཞེ་ན། རྗེས་སུ་ཐ་སྙད་འདོགས་པའི་རྒྱུ་དང༌། ལྟོས་པའི་རྒྱུ་དང༌། འཕེན་པའི་རྒྱུ་དང༌། མངོན་པར་འགྲུབ་པའི་རྒྱུ་དང༌། ཡོངས་སུ་འཛིན་པའི་རྒྱུ་དང༌། འདྲེན་པའི་རྒྱུ་དང༌། སོ་སོར་ངེས་པའི་རྒྱུ་དང༌། ལྷན་ཅིག་བྱེད་པའི་རྒྱུ་དང༌། མི་མཐུན་པའི་རྒྱུ་དང༌། མི་མཐུན་པ་མེད་པའི་རྒྱུའོ། །རྐྱེན་བཞི་པོ་དག་གང་ཞེ་ན།རྒྱུའི་རྐྱེན་དང༌། མཚུངས་པ་དེ་མ་ཐག་པའི་རྐྱེན་དང༌། དམིགས་པའི་རྐྱེན་དང༌། བདག་པོའི་རྐྱེན་ཏོ། །འབྲས་བུ་ལྔ་པོ་དག་གང་ཞེ་ན། རྣམ་པར་སྨིན་པའི་འབྲས་བུ་དང༌། རྒྱུ་མཐུན་པའི་འབྲས་བུ་དང༌། བྲལ་བའི་འབྲས་བུ་དང༌། སྐྱེས་བུ་བྱེད་པའི་འབྲས་བུ་དང༌། བདག་པོའི་འབྲས་བུའོ། །

rgyu dang rkyen dang 'bras bu'i rab tu dbye ba gang zhe na/ rgyu bcu dang/ rkyen bzhi dang/ 'bras bu lnga'o/ /rgyu bcu po dag gang zhe na/ rjes su tha snyad 'dogs pa'i rgyu dang/ ltos pa'i rgyu dang/ 'phen pa'i rgyu dang/ mngon par 'grub pa'i rgyu dang/ yongs su 'dzin pa'i rgyu dang/ 'dren pa'i rgyu dang/ so sor nges pa'i rgyu dang/ lhan cig byed pa'i rgyu dang/ mi mthun pa'i rgyu dang/ mi mthun pa med pa'i rgyu'o/ /rkyen bzhi po dag gang zhe na/rgyu'i rkyen dang/ mtshungs pa de ma thag pa'i rkyen dang/ dmigs pa'i rkyen dang/ bdag po'i rkyen to/ /'bras bu lnga po dag gang zhe na/ rnam par smin pa'i 'bras bu dang/ rgyu mthun pa'i 'bras bu dang/ bral ba'i 'bras bu dang/ skyes bu byed pa'i 'bras bu dang/ bdag po'i 'bras bu'o/ /

【I4 因等建立】【J1 因緣果依依處立】【K1 施設因】

རྒྱུ་དང་རྐྱེན་དང་འབྲས་བུ་རྣམ་པར་གཞག་པ་གང་ཡིན་ཞེ་ན། དེ་ལ་རྒྱུའི་གནས་ཚིག་ལ་བརྟེན་ནས། རྗེས་སུ་ཐ་སྙད་འདོགས་པའི་རྒྱུ་འདོགས་པར་བྱེད་དེ། དེ་ཅིའི་ཕྱིར་ཞེ་ན། འདི་ལྟར་འདོད་པ་དང་ལྡན་པའི་ཆོས་རྣམས་དང༌། གཟུགས་དང་ལྡན་པ་རྣམས་དང༌། གཟུགས་མེད་པ་དང་ལྡན་པ་རྣམས་དང་ལྡན་པ་མ་ཡིན་པའི་ཆོས་རྣམས་ལ་མིང་རྣམ་པར་གཞག་པ་སྔར་བྱུང་ནས། འདུ་ཤེས་འཇུག་གོ། །འདུ་ཤེས་སྔར་བྱུང་ནས་ཚིག་འབྱུང་ངོ༌། །ཚིག་གིས་ཇི་ལྟར་མཐོང་བ་དང༌། ཇི་ལྟར་ཐོས་པ་དང༌། ཇི་ལྟར་བྱེ་བྲག་ཕྱེད་པ་དང༌། ཇི་ལྟར་རྣམ་པར་ཤེས་པ་བཞིན་དུ་རྗེས་སུ་ཐ་སྙད་འདོགས་པའི་ཕྱིར་ཏེ། དེ་ལྟ་བས་ན་ཚིག་ལ་བརྟེན་ནས་རྗེས་སུ་ཐ་སྙད་འདོགས་བའི་རྒྱུ་འདོགས་སོ། །དེ་ལ་རྒྱུའི་གནས་མྱོང་བ་ལ་བརྟེན་ནས།ལྟོས་པའི་རྒྱུ་འདོགས་པར་བྱེད་དེ། དེ་ཅིའི་ཕྱིར་ཞེ་ན། འདི་ལྟར་འདོད་པ་དང་ལྡན་པའི་བདེ་བ་འདོད་པ་གང་ཡིན་པ་དེ་ནི། དེ་ལ་ལྟོས་ནས་འདོད་པ་རྣམས་རྙེད་པ་འམ། ཀུན་སོགས་པའམ། སོ་སོར་བརྟེན་པ་ཡོངས་སུ་ཚོལ་བ་དང༌། གཟུགས་དང་གཟུགས་མེད་པ་དང་ལྡན་པའི་བདེ་བ་འདོད་པ་གང་ཡིན་པ་དེ་ནི། དེ་ལ་ལྟོས་ནས་དེའི་རྐྱེན་རྙེད་པའམ། སོ་སོར་བརྟེན་པ་ཡོངས་སུ་ཚོལ་བ་དང༌། ལྡན་པ་མ་ཡིན་པའི་བདེ་བ་འདོད་པ་གང་ཡིན་པ་དེ་ནི། དེ་ལ་ལྟོས་ནས་དེའི་རྐྱེན་རྙེད་པ་འམ། སོ་སོར་བརྟེན་པ་ཡོངས་སུ་ཚོལ་བ་དང༌། སྡུག་བསྔལ་མི་འདོད་པ་གང་ཡིན་པ་དེ་ནི། དེ་ལ་ལྟོས་ནས་དེའི་རྐྱེན་རྣམས་སམ། དེ་སྤོང་བའི་རྐྱེན་རྣམས་སྤོང་བ་འམ། རྙེད་པའམ༑ སོ་སོར་བརྟེན་པ་ཡོངས་སུ་ཚོལ་བའི་ཕྱིར་ཏེ། དེ་བས་ན་མྱོང་བ་ལ་བརྟེན་ནས་ལྟོས་པའི་རྒྱུ་འདོགས་སོ། །དེ་ལ་རྒྱུའི་གནས་བག་ཆགས་ལ་བརྟེན་ནས༑ ཕན་པའི་རྒྱུ་འདོགས་པར་བྱེད་དེ། དེ་ཅིའི་ཕྱིར་ཞེ་ན། འདི་ལྟར་དགེ་བ་དང་མི་དགེ་བའི་ལས་ཀྱིས་ཡོངས་སུ་བསྒོས་པའི་འདུ་བྱེད་རྣམས་ཀྱིས་ཁམས་གསུམ་དུ་སྡུག་པ་དང༌། མི་སྡུག་པའི་འགྲོ་བ་རྣམས་སུ། སྡུག་པ་དང་མི་སྡུག་པའི་ལུས་རྣམས་འཕེན་པར་བྱེད་པ་དང༌། དེ་ཉིད་ཀྱི་དབང་གིས་ཕྱི་རོལ་གྱི་དངོས་པོ་རྣམས་ཀྱང༌། ཕུན་སུམ་ཚོགས་པ་དང༌། རྒུད་པར་འགྱུར་བའི་ཕྱིར་ཏེ། དེ་བས་ན་འདུ་བྱེད་རྣམས་ཀྱི་དགེ་བ་དང་མི་དགེ་བའི་ལས་ཀྱི་བག་ཆགས་ལ་བརྟེན་ནས་འཕེན་པའི་རྒྱུ་འདོགས་སོ། །དེ་ལ་རྒྱུའི་གནས་རླན་དང་བཅས་པའི་ས་བོན་ལ་བརྟེན་ནས་མངོན་པར་འགྲུབ་པའི་རྒྱུ་འདོགས་པར་བྱེད་དེ། དེ་ཅིའི་ཕྱིར་ཞེ་ན། འདི་ལྟར་འདོད་པ་དང་ལྡན་པའི་ཆོས་རྣམས་དང༌། གཟུགས་དང་གཟུགས་མེད་པ་དང་ལྡན་པའི་ཆོས་རྣམས། རང་རང་གི་ས་བོན་ལས་འབྱུང་བར་འགྱུར་བ་དང༌། སྲེད་པ་ནི་ས་བོན་གྱི་རླན་ཅེས་བྱ་སྟེ། དེ་བས་ན་དེས་ས་བོན་བརླན་ནས་ལུས་འཕགས་པ་རྣམས་མངོན་པར་འགྲུབ་པར་འགྱུར་བའི་ཕྱིར་ཏེ། སྐྱེ་བའི་རྒྱུ་ནི་ལས་ཡིན་ལ། །མངོན་པར་འགྲུབ་པའི་རྒྱུ་ནི་སྲེད་པ་ཡིན་ནོ་ཞེས་ཇི་སྐད་གསུངས་པ་ལྟ་བུ་སྟེ། དེ་བས་ན་རླན་དང་བཅས་པའི་ས་བོན་ལ་བརྟེན་ནས་མངོན་པར་འགྲུབ་པའི་རྒྱུ་འདོགས་སོ། །དེ་ལ་རྒྱུའི་གནས་ཕྲད་ནས་འགགས་པ་ལ་ཡང་བརྟེན་ལ། དེ་བཞིན་དུ་རྒྱུའི་གནས་ཡུལ་དང༌། དབང་པོ་དང༌། བྱེད་པ་དང༌། སྐྱེས་བུའི་བྱེད་པ་དང༌། དེ་ཁོ་ན་ལ་ཡང་ལྟ་བ་ལ་བརྟེན་ནས་ཡོངས་སུ་འཛིན་པའི་རྒྱུ་འདོགས་པར་བྱེད་དེ། དེ་ཅིའི་ཕྱིར་ཞེ་ན། འདི་ལྟར་འདོད་པ་དང་ལྡན་པའི་ཆོས༌རྣམས་ཀྱི་ནང་ནས་འདུ་བྱེད་རྣམས་ཀྱི་འཇུག་པ། དེ་མ་ཐག་ཏུ་འགགས་པས་ཡོངས་སུ་ཟིན་པ་དང༌། ཡུལ་གྱིས་ཡོངས་སུ་ཟིན་པ་དང༌། དབང་པོས་ཡོངས་སུ་ཟིན་པ་དང༌། བྱེད་པས་ཡོངས་སུ་ཟིན་པ་དང༌། སྐྱེས་བུའི་བྱེད་པས་ཡོངས་སུ་ཟིན་པ་འབྱུང་བའི་ཕྱིར་རོ། །འདོད་པ་དང་ལྡན་པ་རྣམས་ཇི་ལྟ་བ་བཞིན་དུ་གཟུགས་དང་ལྡན་པ་རྣམས་དང༌། གཟུགས་མེད་པ་དང་ལྡན་པ་རྣམས་ཀྱང་དེ་དང་འདྲའོ། །དེ་ཁོ་ན་ལ་ལྟ་བས་ཡོངས་སུ་ཟིན་པའི་ཆོས་དེ་ལས་གཞན་པ་ལྡན་པ་མ་ཡིན་པ་རྣམས་ཀྱང་འཇུག་པར་འགྱུར་ཏེ། དེ་བས་ན་ཕྲད་ནས་འགགས་པ་དང༌། ཡུལ་དང་དབང་པོ་དང་བྱེད་པ་དང༌། སྐྱེས་བུའི་བྱེད་པ་དང༌། དེ་ཁོ་ན་ལ་ལྟ་བ་ལ་བརྟེན་ནས། ཡོངས་སུ་འཛིན་པའི་རྒྱུ་འདོགས་སོ། །དེ་ལ་རྒྱུའི་གནས་མཐུན་པ་ལ་བརྟེན་ནས། འདྲེན་བའི་རྒྱུ་འདོགས་པར་བྱེད་དེ། དེ་ཅིའི་ཕྱིར་ཞེ་ན།འདི་ལྟར࿒འདོད་པ་དང་ལྡན་པའི་དགེ་བའི་ཆོས་རྣམས་ནི་འདོད་པ་དང་ལྡན་པའི་དགེ་བའི་ཆོས་ཁྱད་པར་ཅན་རྣམས་འདྲེན་ཏོ། །དེ་བཞིན་དུ་འདོད་པ་དང་ལྡན་པའི་དགེ་བའི་ཆོས་རྣམས་ནི་གཟུགས་དང་ལྡན་པ་དང༌། གཟུགས་མེད་པ་དང་ལྡན་པ་དང༌། ལྡན་པ་མ་ཡིན་པའི་དགེ་བའི་ཆོས་རྣམས་ཀྱང་འདྲེན་ཏེ། དེ་དང་མཐུན་པའི་ཕྱིར་རོ། །འདོད་པ་དང་ལྡན་པ་རྣམས་ཇི་ལྟ་བ་དེ་བཞིན་དུ། གཟུགས་དང་ལྡན་པ་རྣམས་ཀྱང༌། གཟུགས་དང་ལྡན་པའི་དགེ་བའི་ཆོས་ཁྱད་པར་ཅན་རྣམས་དང༌། གཟུགས་མེད་པ་དང་ལྡན་པ་དང༌། ལྡན་པ་མ་ཡིན་པའི་དགེ་བའི་ཆོས་རྣམས་འདྲེན་ཏོ། །གཟུགས་དང་ལྡན་པ་རྣམས་ཇི་ལྟ་བ་དེ་བཞིན་དུ། གཟུགས་མེད་པ་དང་ལྡན་པ་རྣམས་ཀྱང༌། གཟུགས་མེད་པ་དང་ལྡན་པའི་དགེ་བའི་ཆོས་ཁྱད་པར་ཅན་རྣམས་དང་ལྡན་པ་མ་ཡིན་པའི་རྣམས་འདྲེན་ཏོ། །གཟུགས་མེད་པ་དང་ལྡན་པའི་རྣམས་ཇི་ལྟ་བ་དེ་བཞིན་དུ་ལྡན་པ་མ་ཡིན་པ་རྣམས་ཀྱང་ལྡན་པ་མ་ཡིན་པའི་དགེ་བའི་ཆོས་ཁྱད་པར་ཅན་རྣམས་འདྲེན་ཏོ། །འདུས་མ་བྱས་པ་མངོན་སུམ་དུ࿒བྱས་པ་ཡང་འདྲེན་ཏོ། །དེ་བཞིན་དུ་མི་དགེ་བའི་ཆོས་རྣམས་ཀྱང་མི་དགེ་བའི་ཆོས་ཁྱད་པར་ཅན་རྣམས་འདྲེན་ཏེ། འདི་ལྟ་སྟེ།འདོད་པའི་འདོད་ཆགས་ནི་ཞེ་སྡང་དང༌། གཏི་མུག་དང༌། ང་རྒྱལ་དང༌། ལྟ་བ་དང༌། ཐེ་ཚོམ་དང༌། ལུས་ཀྱི་ཉེས་པར་སྤྱོད་པ་དང༌། ངག་གི་ཉེས་པར་སྤྱོད་པ་དང༌། ཡིད་ཀྱི་ཉེས་པར་སྤྱོད་པ་འདྲེན་ཏོ། འདོད་པའི་འདོད་ཆགས་ཇི་ལྟ་བ་བཞིན་དུ། ཞེ་སྡང་དང༌། གཏི་མུག་དང༌།ང་རྒྱལ་དང༌། ལྟ་བ་དང༌། ཐེ་ཚོམ་རྣམས་ཀྱང་ཅི་རིགས་པར་འདྲེན་པར་རིག་པར་བྱའོ། །དེ་བཞིན་དུ་ལུང་དུ་མ་བསྟན་པའི་ཆོས་རྣམས་ཀྱང་དགེ་བ་དང་མི་དགེ་བ་དང༌། ལུང་དུ་མ་བསྟན་པའི་ཆོས་རྣམས་འདྲེན་ཏོ། །འདི་ལྟ་སྟེ། དགེ་བ་དང་མི་དགེ་བ་དང༌།ལུང་དུ་མ་བསྟན་པའི་ས་བོན་ཅན་ཀུན་གཞི་རྣམ་པར་ཤེས་པས་འདྲེན་ཏོ། །དེ་བཞིན་དུ་ལུང་དུ་མ་བསྟན་པའི་ཆོས་རྣམས་ནི། ལུང་དུ་མ་བསྟན་པའི་ཆོས་ཁྱད་པར་ཅན་རྣམས་ཀྱང་འདྲེན་ཏེ། འདི་ལྟ་སྟེ། ཁམ་གྱི་ཟས་ནི་སེམས་ཅན་བྱུང་བ་རྣམས་གནས་པ་དང༌། འཚོ་བར་བྱེད་པ་ཡིན་ཏེ། དེ་དང་མཐུན་པའི་ཕྱིར་མདངས་དང༌། སྟོབས་དང་ལྟ་བ་འདྲེན་ཏེ། དེ་བས་ན་མཐུན་པ་ལ་བརྟེན་ནས། འདྲེན་པའི་རྒྱུ་འདོགས་སོ། །དེ་ལ་རྒྱུའི་གནས་དང་མཐུ་སྣ་ཚོགས་ལ་བརྟེན་ནས། སོ་སོར་ངེས་པའི་རྒྱུ་འདོགས་པར་བྱེད་དེ། དེ་ཅིའི་ཕྱིར་ཞེ་ན། འདི་ལྟར་འདོད་པ་དང་ལྡན་པའི་ཆོས་ངོ་བོ་ཉིད་རྣམ་པ་སྣ་ཚོགས་པ་རྣམས་ནི། ངོ་བོ་ཉིད་ཀྱི་ཁྱད་པར་རྣམ་པ་སྣ་ཚོགས༑ མཐུ་རྣམ་པ་སྣ་ཚོགས་ཅན་ལས་བྱུང་བའི་ཕྱིར་རོ། །འདོད་པ་དང་ལྡན་པ་རྣམས་ཇི་ལྟ་བ་བཞིན་དུ། གཟུགས་དང་ལྡན་པ་རྣམས་དང༌། གཟུགས་མེད་པ་དང་ལྡན་པ་རྣམས་དང་ལྡན་པ་མ་ཡིན་པའི་རྣམས་ཀྱང་དེ་དང་འདྲ་སྟེ། དེ་བས་ན་མཐུ་སྣ་ཚོགས་ལ་བརྟེན་ནས། སོ་སོར་ངེས་པའི་རྒྱུ་འདོགས་སོ། །དེ་ལ་རྒྱུའི࿒གནས་སྣ་ཚོགས་པ་ལ་བརྟེན་ནས། ལྷན་ཅིག་བྱེད་པའི་རྒྱུ་འདོད་པར་བྱེད་དེ། དེ་ཅིའི་ཕྱིར་ཞེ་ན། འདི་ལྟར་རང་སྐྱེ་བའི་ཚོགས་དང་ཕྲད་ནས་འདོད་པ་དང་ལྡན་པའི་ཆོས་རྣམས་སྐྱེ་བའི་ཕྱིར་རོ། །འདོད་པ་དང་ལྡན་པ་རྣམས་ཇི་ལྟ་བ་བཞིན་དུ། གཟུགས་དང་ལྡན་པ་རྣམས་དང༌། གཟུགས་མེད་པ་དང་ལྡན་པ་རྣམས་དང༌། ལྡན་པ་མ་ཡིན་པ་རྣམས་ཀྱང་དེ་དང་འདྲའོ། །སྐྱེ་བའི་ཚོགས་པ་ཇི་ལྟ་བ་བཞིན་དུ་ཐོབ་པའི་ཚོགས་པ་དང༌། གྲུབ་པར࿒འགྱུར་བའི་ཚོགས་པ་དང༌། འགྲུབ་པའི་ཚོགས་པ་དང༌། གནས་པའི་ཚོགས་པ་དང༌། བྱེད་པའི་ཚོགས་པ་རྣམས་ཀྱང་དེ་དང་འདྲ་སྟེ།དེ་བས་ན་ཚོགས་པ་ལ་བརྟེན་ནས་ལྷན་ཅིག་བྱེད་པའི་རྒྱུ་འདོགས་སོ། །དེ་ལ་རྒྱུའི་གནས་བར་དུ་གཅོད་པ་ལ་བརྟེན་ནས། མི་མཐུན་པའི་རྒྱུ་འདོགས་པར་བྱེད་དེ། ད་ཅིའི་ཕྱིར་ཞེ་ན། འདི་ལྟར་འདོད་པ་དང་ལྡན་པའི་ཆོས་རྣམས་སྐྱེ་བ་ལ། གལ་ཏེ་བར་དུ་གཅོད་པ་ཉེ་བར་གནས་པར་གྱུར་ན་སྐྱེ་བར་མི་འགྱུར་བའི་ཕྱིར་རོ། །འདོད་པ་དང་ལྡན་པ་རྣམས་ཇི་ལྟ་བ་བཞིན་དུ། གཟུགས་དང་ལྡན་པ་རྣམས་དང༌། གཟུགས་མེད་པ་དང་ལྡན་པ་རྣམས་དང༌། ལྡན་པ་མ་ཡིན་པ་རྣམས་ཀྱང་དེ་དང་འདྲའོ། སྐྱེ་བ་ཇི་ལྟ་བ་བཞིན་དུ། ཐོབ་པ་དང༌། གྲུབ་པར་འགྱུར་པ་དང༌། འགྲུབ་པ་དང༌། གནས་པ་དང༌། བྱེད་པ་ལ་ཡང་དེ་དང་འདྲ་སྟེ། དེ་བས་ན་བར་དུ་གཅོད་པ་ལ་བརྟེན་ནས་མི་མཐུན་པའི་རྒྱུ་འདོགས་སོ། །དེ་ལ་རྒྱུའི་གནས་པར་དུ་གཅོད་པ་མ་ཡིན་པ་ལ་བརྟེན་ནས།མི་མཐུན་པ་མེད་པའི་རྒྱུ་འདོགས་པར་བྱེད་དེ། དེ་ཅིའི་ཕྱིར་ཞེ་ན། འདི་ལྟར་འདོད་པ་དང་ལྡན་པའི་ཆོས་རྣམས་སྐྱེ་བ་ལ། གལ་ཏེ་པར་དུ་གཅོད་པ་མ་ཡིན་པ་ཉེ་བར་གནས་པར་གྱུར་ན། དེ་དག་སྐྱེ་བར་འགྱུར་བའི་ཕྱིར་རོ། །འདོད་པ་དང་ལྡན་པ་རྣམས་ཇི་ལྟ་བ་བཞིན་དུ། གཟུགས་དང་ལྡན་པ་རྣམས་དང༌། གཟུགས་མེད་པ་དང་ལྡན་པ་རྣམས་དང༌། ལྡན་པ་མ་ཡིན་པ་རྣམས་ཀྱང་དེ་དང་འདྲའོ༑ །སྐྱེ་བ་ཇི་ལྟ་བ་བཞིན་དུ་ཐོབ་པ་དང༌། གྲུབ་པར་འགྱུར་བ་དང༌། འགྲུབ་པ་དང༌། གནས་པ་དང༌། བྱེད་པ་ཡང་དེ་དང་འདྲ་སྟེ། དེ་བས་ན་བར་དུ་གཅོད་པ་མ་ཡིན་པ་ལ་བརྟེན་ནས། མི་མཐུན་པ་མེད་པའི་རྒྱུ་འདོགས་སོ། །

rgyu dang rkyen dang 'bras bu rnam par gzhag pa gang yin zhe na/ de la rgyu'i gnas tshig la brten nas/ rjes su tha snyad 'dogs pa'i rgyu 'dogs par byed de/ de ci'i phyir zhe na/ 'di ltar 'dod pa dang ldan pa'i chos rnams dang/ gzugs dang ldan pa rnams dang/ gzugs med pa dang ldan pa rnams dang ldan pa ma yin pa'i chos rnams la ming rnam par gzhag pa sngar byung nas/ 'du shes 'jug go/ /'du shes sngar byung nas tshig 'byung ngo/ /tshig gis ji ltar mthong ba dang/ ji ltar thos pa dang/ ji ltar bye brag phyed pa dang/ ji ltar rnam par shes pa bzhin du rjes su tha snyad 'dogs pa'i phyir te/ de lta bas na tshig la brten nas rjes su tha snyad 'dogs ba'i rgyu 'dogs so/ /de la rgyu'i gnas myong ba la brten nas/ltos pa'i rgyu 'dogs par byed de/ de ci'i phyir zhe na/ 'di ltar 'dod pa dang ldan pa'i bde ba 'dod pa gang yin pa de ni/ de la ltos nas 'dod pa rnams rnyed pa 'am/ kun sogs pa'am/ so sor brten pa yongs su tshol ba dang/ gzugs dang gzugs med pa dang ldan pa'i bde ba 'dod pa gang yin pa de ni/ de la ltos nas de'i rkyen rnyed pa'am/ so sor brten pa yongs su tshol ba dang/ ldan pa ma yin pa'i bde ba 'dod pa gang yin pa de ni/ de la ltos nas de'i rkyen rnyed pa 'am/ so sor brten pa yongs su tshol ba dang/ sdug bsngal mi 'dod pa gang yin pa de ni/ de la ltos nas de'i rkyen rnams sam/ de spong ba'i rkyen rnams spong ba 'am/ rnyed pa'am| so sor brten pa yongs su tshol ba'i phyir te/ de bas na myong ba la brten nas ltos pa'i rgyu 'dogs so/ /de la rgyu'i gnas bag chags la brten nas| phan pa'i rgyu 'dogs par byed de/ de ci'i phyir zhe na/ 'di ltar dge ba dang mi dge ba'i las kyis yongs su bsgos pa'i 'du byed rnams kyis khams gsum du sdug pa dang/ mi sdug pa'i 'gro ba rnams su/ sdug pa dang mi sdug pa'i lus rnams 'phen par byed pa dang/ de nyid kyi dbang gis phyi rol gyi dngos po rnams kyang/ phun sum tshogs pa dang/ rgud par 'gyur ba'i phyir te/ de bas na 'du byed rnams kyi dge ba dang mi dge ba'i las kyi bag chags la brten nas 'phen pa'i rgyu 'dogs so/ /de la rgyu'i gnas rlan dang bcas pa'i sa bon la brten nas mngon par 'grub pa'i rgyu 'dogs par byed de/ de ci'i phyir zhe na/ 'di ltar 'dod pa dang ldan pa'i chos rnams dang/ gzugs dang gzugs med pa dang ldan pa'i chos rnams/ rang rang gi sa bon las 'byung bar 'gyur ba dang/ sred pa ni sa bon gyi rlan ces bya ste/ de bas na des sa bon brlan nas lus 'phags pa rnams mngon par 'grub par 'gyur ba'i phyir te/ skye ba'i rgyu ni las yin la/ /mngon par 'grub pa'i rgyu ni sred pa yin no zhes ji skad gsungs pa lta bu ste/ de bas na rlan dang bcas pa'i sa bon la brten nas mngon par 'grub pa'i rgyu 'dogs so/ /de la rgyu'i gnas phrad nas 'gags pa la yang brten la/ de bzhin du rgyu'i gnas yul dang/ dbang po dang/ byed pa dang/ skyes bu'i byed pa dang/ de kho na la yang lta ba la brten nas yongs su 'dzin pa'i rgyu 'dogs par byed de/ de ci'i phyir zhe na/ 'di ltar 'dod pa dang ldan pa'i chosrnams kyi nang nas 'du byed rnams kyi 'jug pa/ de ma thag tu 'gags pas yongs su zin pa dang/ yul gyis yongs su zin pa dang/ dbang pos yongs su zin pa dang/ byed pas yongs su zin pa dang/ skyes bu'i byed pas yongs su zin pa 'byung ba'i phyir ro/ /'dod pa dang ldan pa rnams ji lta ba bzhin du gzugs dang ldan pa rnams dang/ gzugs med pa dang ldan pa rnams kyang de dang 'dra'o/ /de kho na la lta bas yongs su zin pa'i chos de las gzhan pa ldan pa ma yin pa rnams kyang 'jug par 'gyur te/ de bas na phrad nas 'gags pa dang/ yul dang dbang po dang byed pa dang/ skyes bu'i byed pa dang/ de kho na la lta ba la brten nas/ yongs su 'dzin pa'i rgyu 'dogs so/ /de la rgyu'i gnas mthun pa la brten nas/ 'dren ba'i rgyu 'dogs par byed de/ de ci'i phyir zhe na/'di ltar 'dod pa dang ldan pa'i dge ba'i chos rnams ni 'dod pa dang ldan pa'i dge ba'i chos khyad par can rnams 'dren to/ /de bzhin du 'dod pa dang ldan pa'i dge ba'i chos rnams ni gzugs dang ldan pa dang/ gzugs med pa dang ldan pa dang/ ldan pa ma yin pa'i dge ba'i chos rnams kyang 'dren te/ de dang mthun pa'i phyir ro/ /'dod pa dang ldan pa rnams ji lta ba de bzhin du/ gzugs dang ldan pa rnams kyang/ gzugs dang ldan pa'i dge ba'i chos khyad par can rnams dang/ gzugs med pa dang ldan pa dang/ ldan pa ma yin pa'i dge ba'i chos rnams 'dren to/ /gzugs dang ldan pa rnams ji lta ba de bzhin du/ gzugs med pa dang ldan pa rnams kyang/ gzugs med pa dang ldan pa'i dge ba'i chos khyad par can rnams dang ldan pa ma yin pa'i rnams 'dren to/ /gzugs med pa dang ldan pa'i rnams ji lta ba de bzhin du ldan pa ma yin pa rnams kyang ldan pa ma yin pa'i dge ba'i chos khyad par can rnams 'dren to/ /'dus ma byas pa mngon sum du byas pa yang 'dren to/ /de bzhin du mi dge ba'i chos rnams kyang mi dge ba'i chos khyad par can rnams 'dren te/ 'di lta ste/'dod pa'i 'dod chags ni zhe sdang dang/ gti mug dang/ nga rgyal dang/ lta ba dang/ the tshom dang/ lus kyi nyes par spyod pa dang/ ngag gi nyes par spyod pa dang/ yid kyi nyes par spyod pa 'dren to/ 'dod pa'i 'dod chags ji lta ba bzhin du/ zhe sdang dang/ gti mug dang/nga rgyal dang/ lta ba dang/ the tshom rnams kyang ci rigs par 'dren par rig par bya'o/ /de bzhin du lung du ma bstan pa'i chos rnams kyang dge ba dang mi dge ba dang/ lung du ma bstan pa'i chos rnams 'dren to/ /'di lta ste/ dge ba dang mi dge ba dang/lung du ma bstan pa'i sa bon can kun gzhi rnam par shes pas 'dren to/ /de bzhin du lung du ma bstan pa'i chos rnams ni/ lung du ma bstan pa'i chos khyad par can rnams kyang 'dren te/ 'di lta ste/ kham gyi zas ni sems can byung ba rnams gnas pa dang/ 'tsho bar byed pa yin te/ de dang mthun pa'i phyir mdangs dang/ stobs dang lta ba 'dren te/ de bas na mthun pa la brten nas/ 'dren pa'i rgyu 'dogs so/ /de la rgyu'i gnas dang mthu sna tshogs la brten nas/ so sor nges pa'i rgyu 'dogs par byed de/ de ci'i phyir zhe na/ 'di ltar 'dod pa dang ldan pa'i chos ngo bo nyid rnam pa sna tshogs pa rnams ni/ ngo bo nyid kyi khyad par rnam pa sna tshogs| mthu rnam pa sna tshogs can las byung ba'i phyir ro/ /'dod pa dang ldan pa rnams ji lta ba bzhin du/ gzugs dang ldan pa rnams dang/ gzugs med pa dang ldan pa rnams dang ldan pa ma yin pa'i rnams kyang de dang 'dra ste/ de bas na mthu sna tshogs la brten nas/ so sor nges pa'i rgyu 'dogs so/ /de la rgyu'i gnas sna tshogs pa la brten nas/ lhan cig byed pa'i rgyu 'dod par byed de/ de ci'i phyir zhe na/ 'di ltar rang skye ba'i tshogs dang phrad nas 'dod pa dang ldan pa'i chos rnams skye ba'i phyir ro/ /'dod pa dang ldan pa rnams ji lta ba bzhin du/ gzugs dang ldan pa rnams dang/ gzugs med pa dang ldan pa rnams dang/ ldan pa ma yin pa rnams kyang de dang 'dra'o/ /skye ba'i tshogs pa ji lta ba bzhin du thob pa'i tshogs pa dang/ grub par 'gyur ba'i tshogs pa dang/ 'grub pa'i tshogs pa dang/ gnas pa'i tshogs pa dang/ byed pa'i tshogs pa rnams kyang de dang 'dra ste/de bas na tshogs pa la brten nas lhan cig byed pa'i rgyu 'dogs so/ /de la rgyu'i gnas bar du gcod pa la brten nas/ mi mthun pa'i rgyu 'dogs par byed de/ da ci'i phyir zhe na/ 'di ltar 'dod pa dang ldan pa'i chos rnams skye ba la/ gal te bar du gcod pa nye bar gnas par gyur na skye bar mi 'gyur ba'i phyir ro/ /'dod pa dang ldan pa rnams ji lta ba bzhin du/ gzugs dang ldan pa rnams dang/ gzugs med pa dang ldan pa rnams dang/ ldan pa ma yin pa rnams kyang de dang 'dra'o/ skye ba ji lta ba bzhin du/ thob pa dang/ grub par 'gyur pa dang/ 'grub pa dang/ gnas pa dang/ byed pa la yang de dang 'dra ste/ de bas na bar du gcod pa la brten nas mi mthun pa'i rgyu 'dogs so/ /de la rgyu'i gnas par du gcod pa ma yin pa la brten nas/mi mthun pa med pa'i rgyu 'dogs par byed de/ de ci'i phyir zhe na/ 'di ltar 'dod pa dang ldan pa'i chos rnams skye ba la/ gal te par du gcod pa ma yin pa nye bar gnas par gyur na/ de dag skye bar 'gyur ba'i phyir ro/ /'dod pa dang ldan pa rnams ji lta ba bzhin du/ gzugs dang ldan pa rnams dang/ gzugs med pa dang ldan pa rnams dang/ ldan pa ma yin pa rnams kyang de dang 'dra'o| /skye ba ji lta ba bzhin du thob pa dang/ grub par 'gyur ba dang/ 'grub pa dang/ gnas pa dang/ byed pa yang de dang 'dra ste/ de bas na bar du gcod pa ma yin pa la brten nas/ mi mthun pa med pa'i rgyu 'dogs so/ /

【K2 施設因緣】

དེ་ལ་རྐྱེན་གྱི་གནས་ས་བོན་ལ་བརྟེན་ནས། རྒྱུའི་རྐྱེན་འདོགས་སོ། །རྐྱེན་གྱི་གནས་ཕྲད་ནས་འགག་པ་ལ་བརྟེན་ནས་དེ་མ་ཐག་པའི་རྐྱེན་འདོགས་སོ། །དེ་ལ་རྐྱེན་གྱི་གནས་ཡུལ་ལ་བརྟེན་ནས། དམིགས་པའི་རྐྱེན་འདོགས་སོ། །རྐྱེན་གྱི་གནས་དེ་ལས་གཞན་པ་རྣམས་ལ་བརྟེན་ནས། བདག་པོའི་རྐྱེན་འདོགས་སོ། །

de la rkyen gyi gnas sa bon la brten nas/ rgyu'i rkyen 'dogs so/ /rkyen gyi gnas phrad nas 'gag pa la brten nas de ma thag pa'i rkyen 'dogs so/ /de la rkyen gyi gnas yul la brten nas/ dmigs pa'i rkyen 'dogs so/ /rkyen gyi gnas de las gzhan pa rnams la brten nas/ bdag po'i rkyen 'dogs so/ /

【K3 施設五果】

དེ་ལ་རྒྱུའི་གནས་དང༌། རྐྱེན་གྱི་གནས་བག་ཆགས་དང༌། མཐུན་པ་ལ་བརྟེན་ནས༑ རྣམ་པར་སྨིན་པའི་འབྲས་བུ་དང༌། རྒྱུ་མཐུན་པའི་འབྲས་བུ་འདོགས་སོ༑ །རྒྱུའི་གནས་དང༌། རྐྱེན་གྱི་གནས་དེ་ཁོ་ན་ལ་ལྟ་བ་ལ་བརྟེན་ནས་བྲལ་བའི་འབྲས་བུ་འདོགས་སོ། །རྒྱུའི་གནས་དང་རྐྱེན་གྱི་གནས་སྐྱེས་བུའི་བྱེད་པ་ལ་བརྟེན་ནས། སྐྱེས་བུ་བྱེད་པའི་འབྲས་བུ་འདོགས་སོ། །རྒྱུའི་གནས་དང༌། རྐྱེན་གྱི་གནས་ལྷག་མ་རྣམས་ལ་བརྟེན་ནས། བདག་པོའི་འབྲས་བུ་འདོགས་སོ། །

de la rgyu'i gnas dang/ rkyen gyi gnas bag chags dang/ mthun pa la brten nas| rnam par smin pa'i 'bras bu dang/ rgyu mthun pa'i 'bras bu 'dogs so| /rgyu'i gnas dang/ rkyen gyi gnas de kho na la lta ba la brten nas bral ba'i 'bras bu 'dogs so/ /rgyu'i gnas dang rkyen gyi gnas skyes bu'i byed pa la brten nas/ skyes bu byed pa'i 'bras bu 'dogs so/ /rgyu'i gnas dang/ rkyen gyi gnas lhag ma rnams la brten nas/ bdag po'i 'bras bu 'dogs so/ /

【J2 釋因緣果義】

དེ་ལ་རྒྱུ་ནི་ཕན་པའི་དོན་ཏོ། །རྐྱེན་ནི་གནས་པར་བྱེད་པའི་དོན་ཏོ། །འབྲས་བུ་ནི་གྲུབ་པའི་དོན་ཏོ། །

de la rgyu ni phan pa'i don to/ /rkyen ni gnas par byed pa'i don to/ /'bras bu ni grub pa'i don to/ /

【J3 三復次重顯建立因】【K1 初復次明因親疏】

ཡང་རྒྱུ་ནི་རྣམ་པ་ལྡར་གཞག་པ་ཡིན་ཏེ། འདི་ལྟ་སྟེ༑ སྐྱེད་པའི་རྒྱུ་དང༌། ཐབས་ཀྱི་རྒྱུ་དང༌། ལྷན་ཅིག་བྱུང་བའི་རྒྱུ་དང༌།འགགས་མ་ཐག་པ་དང༌། འགགས་ནས་རིང་དུ་ལོན་པའོ། །དེ་ལ་སྐྱེད་པ་ནི་མངོན་པར་འགྲུབ་པའི་རྒྱུའོ། །ཐབས་ཀྱི་རྒྱུ་ནི་ལྷག་མ་རྣམས་སོ། །ལྷན་ཅིག་འབྱུང་བའི་རྒྱུ་ནི་འདི་ལྟ་སྟེ། ཡོངས་སུ་འཛིན་པའི་རྒྱུ་ལས་གཅིག་སྟེ། འདི་ལྟ་སྟེ༑ མིག་ནི་མིག་གི་རྣམ་པར་ཤེས་པའིའོ། །དེ་བཞིན་དུ་རྣ་བ་ལ་སོགས་པའི་ནི་དེ་ལས་གཞན་པའི་རྣམ་པར་ཤེས་པ་རྣམས་ཀྱིའོ། །འགགས་མ་ཐག་པ་ནི་འདི་ལྟ་སྟེ། མངོན་པར་འགྲུབ་པའི་རྒྱུའོ། །འགགས་ནས་རིང་དུ་ལོན་པ་ནི་འདི་ལྟ་སྟེ། འཕེན་པའི་རྒྱུའོ། །

yang rgyu ni rnam pa ldar gzhag pa yin te/ 'di lta ste| skyed pa'i rgyu dang/ thabs kyi rgyu dang/ lhan cig byung ba'i rgyu dang/'gags ma thag pa dang/ 'gags nas ring du lon pa'o/ /de la skyed pa ni mngon par 'grub pa'i rgyu'o/ /thabs kyi rgyu ni lhag ma rnams so/ /lhan cig 'byung ba'i rgyu ni 'di lta ste/ yongs su 'dzin pa'i rgyu las gcig ste/ 'di lta ste| mig ni mig gi rnam par shes pa'i'o/ /de bzhin du rna ba la sogs pa'i ni de las gzhan pa'i rnam par shes pa rnams kyi'o/ /'gags ma thag pa ni 'di lta ste/ mngon par 'grub pa'i rgyu'o/ /'gags nas ring du lon pa ni 'di lta ste/ 'phen pa'i rgyu'o/ /

【K2 次復次明因染淨】

གཞན་ཡང་རྒྱུ་ནི་རྣམ་པ་ལྡར་གཞག་པ་ཡིན་ཏེ། འདི་ལྟ་སྟེ། སྡུག་པའི་རྒྱུ་དང༌། མི་སྡུག་པའི་རྒྱུ་དང༌། ལྟ་བའི་རྒྱུ་དང༌། འཇུག་པའི་རྒྱུ་དང༌། ལྡོག་པའི་རྒྱུའོ། །

gzhan yang rgyu ni rnam pa ldar gzhag pa yin te/ 'di lta ste/ sdug pa'i rgyu dang/ mi sdug pa'i rgyu dang/ lta ba'i rgyu dang/ 'jug pa'i rgyu dang/ ldog pa'i rgyu'o/ /

【K3 後復次明因七相】

གཞན་ཡང་རྒྱུ་ནི་རྣམ་པ་བདུན་དུ་གཞག་པ་ཡིན་ཏེ། འདི་ལྟ་སྟེ། མི་རྟག་པ་ནི་རྒྱུ་ཡིན་ཏེ། རྟག་པའི་ཆོས་ནི་སྐྱེ་བའི་རྒྱུའམ། ཐོབ་པའི་རྒྱུ་འམ། གྲུབ་པར་འགྱུར་བའི་རྒྱུའམ། འགྲུབ་པའི་རྒྱུའམ། གནས་པའི་རྒྱུའམ། བྱེད་པའི་རྒྱུའམ། གང་གི་རྒྱུར་ཡང་མི་འགྱུར་རོ། །མི་རྟག་པའི་ཆོས་མི་རྟག་པའི་རྒྱུར་འགྱུར་བ་ཡང༌། དངོས་པོ་གཞན་དང༌། རང་གི་ངོ་བོ་ཕྱི་མའི་རྒྱུར་འགྱུར་གྱི། སྐད་ཅིག་དེ་ཉིད་ཀྱི་ནི་མ་ཡིན་ནོ། །གཞན་དང་རང་གི་ངོ་བོ་ཉིད་ཕྱི་མའི་རྒྱུ་བྱེད་དུ་ཟིན་ཀྱང་སྐྱེས་ལ། འགགས་པས་བྱེད་ཀྱི་མ་སྐྱེས་པ་དང་མ་འགགས་པས་ནི་མ་ཡིན་ནོ། །སྐྱེས་ལ་འགགས་སུ་ཟིན་ཀྱང་རྐྱེན་གཞན་དང་ཕྲད་ན་བྱེད་ཀྱི་མ་ཕྲད་ན་མི་བྱེད་དོ། །རྐྱེན་གཞན་དང་ཕྲད་དུ་ཟིན་ཀྱང༌། སྔ་མ་ལས་གྱུར་ན་བྱེད་ཀྱི་མ་གྱུར་པར་མི་བྱེད་དོ། །སྔ་མ་ལས་གྱུར་དུ་ཟིན་ཀྱང་མཐུ་དང་ལྡན་པ་ལས་འབྱུང་གི །མཐུ་མེད་པ་ལས་མ་ཡིན་ནོ། །མཐུ་དང་ལྡན་དུ་ཟིན་ཀྱང་དེ་དང་མཐུན་ཞིང་འཕྲོད་པ་ལས་འབྱུང་གི །མི་མཐུན་མི་འཕྲོད་པ་ལས་ནི་མ་ཡིན་ཏེ། དེ་ལྟར་ན་རྣམ་པ་བདུན་པོ་འདི་དག་གིས་རྒྱུ་རྣམས་ཅི་རིགས་པར་རྣམ་པར་གཞག་པར་རིག་པར་བྱའོ། །

gzhan yang rgyu ni rnam pa bdun du gzhag pa yin te/ 'di lta ste/ mi rtag pa ni rgyu yin te/ rtag pa'i chos ni skye ba'i rgyu'am/ thob pa'i rgyu 'am/ grub par 'gyur ba'i rgyu'am/ 'grub pa'i rgyu'am/ gnas pa'i rgyu'am/ byed pa'i rgyu'am/ gang gi rgyur yang mi 'gyur ro/ /mi rtag pa'i chos mi rtag pa'i rgyur 'gyur ba yang/ dngos po gzhan dang/ rang gi ngo bo phyi ma'i rgyur 'gyur gyi/ skad cig de nyid kyi ni ma yin no/ /gzhan dang rang gi ngo bo nyid phyi ma'i rgyu byed du zin kyang skyes la/ 'gags pas byed kyi ma skyes pa dang ma 'gags pas ni ma yin no/ /skyes la 'gags su zin kyang rkyen gzhan dang phrad na byed kyi ma phrad na mi byed do/ /rkyen gzhan dang phrad du zin kyang/ snga ma las gyur na byed kyi ma gyur par mi byed do/ /snga ma las gyur du zin kyang mthu dang ldan pa las 'byung gi /mthu med pa las ma yin no/ /mthu dang ldan du zin kyang de dang mthun zhing 'phrod pa las 'byung gi /mi mthun mi 'phrod pa las ni ma yin te/ de ltar na rnam pa bdun po 'di dag gis rgyu rnams ci rigs par rnam par gzhag par rig par bya'o/ /

【E2 相施設建立】

དེ་ལ་མཚན་ཉིད་གདགས་པ་རྣམ་པར་གཞག་པ་གང་ཞེ་ན། དེ་ནི་རྣམ་པ་བདུན་དུ་རིག་པར་བྱ་སྟེ། ལུས་དང་དམིགས་པ་དང༌། རྣམ་པ་དང༌། ཀུན་ནས་སློང་བ་དང༌། རབ་ཏུ་དབྱེ་བ་དང༌། རྣམ་པར་ངེས་པ་དང༌། འཇུག་པའོ༑ །དེ་ལ་སྡོམ་ནི། མཚན་ཉིད་ཀྱི་ནི་མདོར་བསྡུ་བ། །ལུས་དང་དམིགས་པ་རྣམ་པ་དང༌། །ཀུན་ནས་སློང་དང་རབ་དབྱེ་དང༌། །རྣམ་པར་ངེས་དང་འཇུག་པ་ཡིན། །རྟོག་པ་དང་དཔྱོད་པ་རྣམས་ཀྱི་ལུས་གང་ཞེ་ན། རྟོག་པ་དང་དཔྱོད་པ་རྣམས་དམིགས་པ་ལ་མངོན་པར་མི་རྟོག་པ་ནི་སེམས་པའི་ལུས་ཡིན་ལ༑ རྟོག་པ་དང་དཔྱོད་པ་རྣམས་དམིགས་པ་ལ་མངོན་པར་རྟོག་པ་ནི་ཤེས་པའི་ལུས་ཡིན་པར་རིག་པར་བྱའོ། །དེ་ལ་རྟོག་པ་དང་དཔྱོད་པ་རྣམས་ཀྱི་དམིགས་པ་གང་ཞེ་ན། མིང་གི་ཚོགས་དང༌། ཚིག་གི་ཚོགས་དང༌། ཡི་གེའི་ཚོགས་ལ་བརྟེན་པའི་དོན་ནི་དམིགས་པ་ཡིན་ནོ། །རྟོག་པ་དང་དཔྱོད་པ་རྣམས་ཀྱི་རྣམ་པ་གང་ཞེ་ན། རྟོག་པའི་རྣམ་པ་ནི། དམིགས་པ་དེ་ཉིད་ལ་གཏོད་ཅིང་བྱེ་བྲག་ཏུ་གཏོད་པའོ། །དཔྱོད་པའི་རྣམ་པ་ནི་དེ་ཉིད་ལ་སོ་སོར་རྟོག་པའོ། །རྟོག་པ་དང་དཔྱོད་པ་རྣམས་ཀྱིས་ཅི་ཞིག་ཀུན་ནས་སློང་ཞེ་ན། ངག་ཀུན་ནས་སློང་ངོ༌། །རྟོག་པ་དང་དཔྱོད་པ་རྣམས་ཀྱི་རབ་ཏུ་དབྱེ་བ་གང་ཞེ་ན། རབ་ཏུ་དབྱེ་བ་རྣམ་པ་བདུན་ཏེ། མཚན་མ་ཅན་དང༌། མཚན་མ་ཅན་མ་ཡིན་པ་ནས༑ ཉོན་མོངས་པ་ཅན་མ་ཡིན࿒པའི་བར་དུ་སྔ་མ་བཞིན་ནོ། །རྟོག་པ་དང་དཔྱོད་པ་རྣམས་ཀྱི་རྣམ་པར་ངེས་པ་གང་ཞེ་ན། རྟོག་པ་དང་དཔྱོད་པ་གང་ཡིན་པ་དེ་ནི་རྣམ་པར་རྟོག་པ་ཡང་ཡིན་ནོ། །རྣམ་པར་རྟོག་པ་གང་ཡིན་པ་དེ་ནི་རྟོག་པ་དང་དཔྱོད་པ࿒ཡང་ཡིན་ལ། རྣམ་པར་རྟོག་པ་གང་ཡིན་པ་དེ་ནི་རྟོག་པ་དང་དཔྱོད་པ་ཡིན་ནོ། དེ་ལྟར་རྟོག་པ་དང་དཔྱོད་པ་གང་ཡིན་པ་དེ་རྣམ་པར་རྟོག་པ་ཡང་ཡིན་མོད་ཀྱི། རྣམ་པར་རྟོག་པ་ཡིན་ལ། རྟོག་པ་དང་དཔྱོད་པ་མ་ཡིན་པ་ཡང་ཡོད་དེ། འཇིག་རྟེན་ལས་འདས་པའི་ཡེ་ཤེས་མ་གཏོགས་པ་དེ་ལས་གཞན་པའི་ཁམས་གསུམ་ན་སྤྱོད་པའི་སེམས་དང་སེམས་ལས་བྱུང་བའི་ཆོས་ཐམས་ཅད་ནི་རྣམ་པར་རྟོག་པ་ཡིན་ལ་རྟོག་པ་དང་དཔྱོད་པ་མ་ཡིན་ནོ། །རྟོག་པ་དང་དཔྱོད་པ་རྣམས་ཀྱི་འཇུག་པ་གང་ཞེ་ན། སེམས་ཅན་དམྱལ་བ་པ་རྣམས་ཀྱི་རྟོག་པ་དང་དཔྱོད་པ་རྣམས་ཀྱི་རྣམ་པ་ནི་ཅི། འདུས་ཏེ་རེག་པ་ནི་ཇི་ལྟ་བུ། ཅི་ཞིག་གིས་ནི་སྤྱོད། ཅི་དང་ནི་ལྡན། ཅི་ཞིག་ནི་འདོད། ལས་ནི་ཅི་ཞིག་བྱེད་ཅིང་འཇུག །སེམས་ཅན་དམྱལ་བ་པ་རྣམས་ཇི་ལྟ་བ་དེ་བཞིན་དུ། དུད་འགྲོ་རྣམས་དང༌། ཡི་དྭགས་རྣམས་དང༌། མི་རྣམས་དང༌། འདོད་པ་ན་སྤྱོད་པའི་ལྷ་རྣམས་དང༌། བསམ་གཏན་དང་པོའི་ས་པའི་ལྷ་རྣམས་ཀྱི་རྟོག་པ་དང་དཔྱོད་པ་རྣམས་ཀྱི་རྣམ་པ་ནི་ཅི། འདུས་ཏེ་རེག་པ་ནི་ཇི་ལྟ་བུ࿒ཅི་ཞིག་ཟེར་ཅི་ཞིག་གིས་ནི་བསྐྱོད། ཅི་དང་ནི་ལྡན། ཅི་ཞིག་ནི་འདོད། ལས་ནི་ཅི་ཞིག་བྱེད་ཅིང་འཇུག་ཅེ་ན། དེ་ལ་སེམས་ཅན་དམྱལ་བ་པ་རྣམས་ཀྱི་རྟོག་པ་དང་དཔྱོད་པ་རྣམས་ནི་གཅིག་ཏུ་ངེས་པར་ཞུམ་པའི་རྣམ་པ་དང༌། མི་སྡུག་པའི་ཡུལ་གྱི་འདུས་ཏེ་རེག་པ་དང༌། སྡུག་བསྔལ་གྱིས་བསྐྱོད་པ་དང༌། ཡིད་མི་བདེ་བ་དང་ལྡན་པ་དང༌། སྡུག་བསྔལ་ལས་ཐར་བར་འདོད་པ་དང༌། སེམས་ཀུན་ནས་འཁྲུགས་པའི་ལས་བྱེད་ཅིང་འཇུག་གོ། །སེམས་ཅན་དམྱལ་བ་པ་རྣམས་ཇི་ལྟ་བ་བཞིན་དུ། ཡི་དྭགས་སྡུག་བསྔལ་བར་གྱུར་པ་རྣམས་ཀྱང་དེ་དང་འདྲའོ། །དུད་འགྲོ་རྣམས་དང༌། མི་རྣམས་དང༌། ཡི་དྭགས་རྫུ་འཕྲུལ་ཆེ་བ་རྣམས་ཀྱི་རྟོག་པ་དང་དཔྱོད་པ་རྣམས་ནི་ཞུམ་པའི་རྣམ་པ་ཤས་ཆེ་ལ། ཀུན་ཏུ་དགའ་བའི་རྣམ་པ་ཤས་ཆུང་བ་དང༌། མི་སྡུག་པའི་ཡུལ་གྱི་འདུས་ཏེ་རེག་པ་ཤས་ཆེ་ལ། སྡུག་པའི་ཡུལ་གྱི་འདུས་ཏེ་རེག་པ་ཤས་ཆུང་བ་དང༌། སྡུག་བསྔལ་གྱིས་བསྐྱོད་པའི་ཤས་ཆེ་ལ། བདེ་བས་བསྐྱོད་པའི་ཤས་ཆུང་བ་དང༌། ཡིད་མི་བདེ་བ་དང་ལྡན་པའི་ཤས་ཆེ་ལ། ཡིད་བདེ་བ་དང་ལྡན་པའི་ཤས་ཆུང་བ་དང༌། སྡུག་བསྔལ་ལས་ཐར་བར་འདོད་པའི་ཤས་ཆེ་ལ། བདེ་བ་དང་འགྲོགས་པར་འདོད་པའི་ཤས་ཆུང་བ་དང༌། སེམས་ཀུན་ནས་འཁྲུགས་པའི་ལས་བྱེད་ཅིང་འཇུག་གོ། །འདོད་པ་ན་སྤྱོད་པའི་ལྷ་རྣམས་ཀྱི་རྟོག་པ་དང༌། དཔྱོད་པ་རྣམས་ཀྱི་ཀུན་ཏུ་དགའ་བའི་རྣམ་པ་ཤས་ཆེ་ལ། ཞུམ་པའི་རྣམ་པ་ཤས་ཆུང་བ་དང༌། སྡུག་པའི་ཡུལ་གྱི་འདུས་ཏེ་རེག་པ་ཤས་ཆེ་ལ། མི་སྡུག་པའི་ཡུལ་གྱི་འདུས་ཏེ་རེག་པ་ཤས་ཆུང་བ་དང༌། བདེ་བས་བསྐྱོད་པའི་ཤས་ཆེ་ལ་སྡུག་བསྔལ་གྱིས་བསྐྱོད་པའི་ཤས་ཆུང་བ་དང༌། ཡིད་བདེ་བ་དང་ལྡན་པའི་ཤས་ཆེ་ལ། ཡིད་མི་བདེ་བ་དང་ལྡན་པའི་ཤས་ཆུང་བ་དང༌། བདེ་བ་དང་འགྲོགས་པར་འདོད་པའི་ཤས་ཆེ་ལ། སྡུག་བསྔལ་ལས་ཐར་པར་འདོད་པའི་ཤས་ཆུང་བ་དང༌། སེམས་ཀུན་དུ་འཁྲུགས་པའི་ལས་བྱེད་ཅིང་འཇུག་གོ། །བསམ་གཏན་དང་པོའི་ས་པའི་ལྷ་རྣམས་ཀྱི་རྟོག་པ་དང་དཔྱོད་པ་རྣམས་ནི། གཅིག་ཏུ་ངེས་པར་ཀུན་ཏུ་དགའ་བའི་རྣམ་པ་དང༌། གཅིག་ཏུ་ངེས་པར་ནང་གི་སྡུག་པའི་ཡུལ་གྱི་འདུས་ཏེ་རེག་པ་དང༌། གཅིག་ཏུ་ངེས་པར་བདེ་བས་བསྐྱོད་པ་དང༌། གཅིག་ཏུ་ངེས་པར་ཡིད་བདེ་བ་དང་ལྡན་པ་དང༌། གཅིག་ཏུ་ངེས་པར་བདེ་བ་དང་མི་འབྲལ་བར་འདོད་པ་དང༌། སེམས་ཀུན་ཏུ་མི་འཁྲུགས་པའི་ལས་བྱེད་པ་ཡིན་ནོ། །དེ་ལ་ཚུལ་བཞིན་ཡིད་ལ་བྱེད་པ་གདགས་པ་རྣམ་པར་གཞག་པ་གང་ཞེ་ན། དེ་ནི་རྣམ་པ་བརྒྱད་དུ་རིག་པར་བྱ་སྟེ། གནས་དང་དངོས་པོ་དང༌། ཚོལ་བ་དང༌། ལོངས་སྤྱོད་པ་དང༌། ཡང་དག་པར་འགྲུབ་པ་དང༌། ཉན་ཐོས་ཀྱི་ཐེག་པའི་ཚོགས་ལ་སྦྱོར་བ་དང༌། རང་སངས་རྒྱས་ཀྱི་ཐེག་པའི་ཚོགས་ལ་སྦྱོར་བ་དང༌། ཕ་རོལ་ཏུ་ཕྱིན་པ་བསྒྲུབ་པ་ལ་སྦྱོར་བའོ། །

de la mtshan nyid gdags pa rnam par gzhag pa gang zhe na/ de ni rnam pa bdun du rig par bya ste/ lus dang dmigs pa dang/ rnam pa dang/ kun nas slong ba dang/ rab tu dbye ba dang/ rnam par nges pa dang/ 'jug pa'o| /de la sdom ni/ mtshan nyid kyi ni mdor bsdu ba/ /lus dang dmigs pa rnam pa dang/ /kun nas slong dang rab dbye dang/ /rnam par nges dang 'jug pa yin/ /rtog pa dang dpyod pa rnams kyi lus gang zhe na/ rtog pa dang dpyod pa rnams dmigs pa la mngon par mi rtog pa ni sems pa'i lus yin la| rtog pa dang dpyod pa rnams dmigs pa la mngon par rtog pa ni shes pa'i lus yin par rig par bya'o/ /de la rtog pa dang dpyod pa rnams kyi dmigs pa gang zhe na/ ming gi tshogs dang/ tshig gi tshogs dang/ yi ge'i tshogs la brten pa'i don ni dmigs pa yin no/ /rtog pa dang dpyod pa rnams kyi rnam pa gang zhe na/ rtog pa'i rnam pa ni/ dmigs pa de nyid la gtod cing bye brag tu gtod pa'o/ /dpyod pa'i rnam pa ni de nyid la so sor rtog pa'o/ /rtog pa dang dpyod pa rnams kyis ci zhig kun nas slong zhe na/ ngag kun nas slong ngo/ /rtog pa dang dpyod pa rnams kyi rab tu dbye ba gang zhe na/ rab tu dbye ba rnam pa bdun te/ mtshan ma can dang/ mtshan ma can ma yin pa nas| nyon mongs pa can ma yin pa'i bar du snga ma bzhin no/ /rtog pa dang dpyod pa rnams kyi rnam par nges pa gang zhe na/ rtog pa dang dpyod pa gang yin pa de ni rnam par rtog pa yang yin no/ /rnam par rtog pa gang yin pa de ni rtog pa dang dpyod pa yang yin la/ rnam par rtog pa gang yin pa de ni rtog pa dang dpyod pa yin no/ de ltar rtog pa dang dpyod pa gang yin pa de rnam par rtog pa yang yin mod kyi/ rnam par rtog pa yin la/ rtog pa dang dpyod pa ma yin pa yang yod de/ 'jig rten las 'das pa'i ye shes ma gtogs pa de las gzhan pa'i khams gsum na spyod pa'i sems dang sems las byung ba'i chos thams cad ni rnam par rtog pa yin la rtog pa dang dpyod pa ma yin no/ /rtog pa dang dpyod pa rnams kyi 'jug pa gang zhe na/ sems can dmyal ba pa rnams kyi rtog pa dang dpyod pa rnams kyi rnam pa ni ci/ 'dus te reg pa ni ji lta bu/ ci zhig gis ni spyod/ ci dang ni ldan/ ci zhig ni 'dod/ las ni ci zhig byed cing 'jug /sems can dmyal ba pa rnams ji lta ba de bzhin du/ dud 'gro rnams dang/ yi dwags rnams dang/ mi rnams dang/ 'dod pa na spyod pa'i lha rnams dang/ bsam gtan dang po'i sa pa'i lha rnams kyi rtog pa dang dpyod pa rnams kyi rnam pa ni ci/ 'dus te reg pa ni ji lta bu ci zhig zer ci zhig gis ni bskyod/ ci dang ni ldan/ ci zhig ni 'dod/ las ni ci zhig byed cing 'jug ce na/ de la sems can dmyal ba pa rnams kyi rtog pa dang dpyod pa rnams ni gcig tu nges par zhum pa'i rnam pa dang/ mi sdug pa'i yul gyi 'dus te reg pa dang/ sdug bsngal gyis bskyod pa dang/ yid mi bde ba dang ldan pa dang/ sdug bsngal las thar bar 'dod pa dang/ sems kun nas 'khrugs pa'i las byed cing 'jug go/ /sems can dmyal ba pa rnams ji lta ba bzhin du/ yi dwags sdug bsngal bar gyur pa rnams kyang de dang 'dra'o/ /dud 'gro rnams dang/ mi rnams dang/ yi dwags rdzu 'phrul che ba rnams kyi rtog pa dang dpyod pa rnams ni zhum pa'i rnam pa shas che la/ kun tu dga' ba'i rnam pa shas chung ba dang/ mi sdug pa'i yul gyi 'dus te reg pa shas che la/ sdug pa'i yul gyi 'dus te reg pa shas chung ba dang/ sdug bsngal gyis bskyod pa'i shas che la/ bde bas bskyod pa'i shas chung ba dang/ yid mi bde ba dang ldan pa'i shas che la/ yid bde ba dang ldan pa'i shas chung ba dang/ sdug bsngal las thar bar 'dod pa'i shas che la/ bde ba dang 'grogs par 'dod pa'i shas chung ba dang/ sems kun nas 'khrugs pa'i las byed cing 'jug go/ /'dod pa na spyod pa'i lha rnams kyi rtog pa dang/ dpyod pa rnams kyi kun tu dga' ba'i rnam pa shas che la/ zhum pa'i rnam pa shas chung ba dang/ sdug pa'i yul gyi 'dus te reg pa shas che la/ mi sdug pa'i yul gyi 'dus te reg pa shas chung ba dang/ bde bas bskyod pa'i shas che la sdug bsngal gyis bskyod pa'i shas chung ba dang/ yid bde ba dang ldan pa'i shas che la/ yid mi bde ba dang ldan pa'i shas chung ba dang/ bde ba dang 'grogs par 'dod pa'i shas che la/ sdug bsngal las thar par 'dod pa'i shas chung ba dang/ sems kun du 'khrugs pa'i las byed cing 'jug go/ /bsam gtan dang po'i sa pa'i lha rnams kyi rtog pa dang dpyod pa rnams ni/ gcig tu nges par kun tu dga' ba'i rnam pa dang/ gcig tu nges par nang gi sdug pa'i yul gyi 'dus te reg pa dang/ gcig tu nges par bde bas bskyod pa dang/ gcig tu nges par yid bde ba dang ldan pa dang/ gcig tu nges par bde ba dang mi 'bral bar 'dod pa dang/ sems kun tu mi 'khrugs pa'i las byed pa yin no/ /de la tshul bzhin yid la byed pa gdags pa rnam par gzhag pa gang zhe na/ de ni rnam pa brgyad du rig par bya ste/ gnas dang dngos po dang/ tshol ba dang/ longs spyod pa dang/ yang dag par 'grub pa dang/ nyan thos kyi theg pa'i tshogs la sbyor ba dang/ rang sangs rgyas kyi theg pa'i tshogs la sbyor ba dang/ pha rol tu phyin pa bsgrub pa la sbyor ba'o/ /

【E3 如理作意施設建立】【F1 開八相次第別釋】

དེ་ལ་སྡོམ་ནི། གནས་དང་དེ་བཞིན་དངོས་པོ་དང༌། །ཚོལ་བ་དང་ནི་ལོངས་སྤྱོད་དང༌། །བསྒྲུབ་པ་དང་ནི་བྱང་ཆུབ་གཉིས། །དེ་བཞིན་ཕ་རོལ་ཕྱིན་པའོ། །ཚུལ་བཞིན་ཡིད་ལ་བྱེད་པ་དང་ལྡན་པའི་རྟོག་པ་དང་དཔྱོད་པ་རྣམས་ཀྱི་གནས་གང་ཞེ་ན། གནས་རྣམ་པ་དྲུག་སྟེ། འདི་ལྟ་སྟེ།ངེས་པའི་དུས་དང༌། ལྡོག་པའི་དུས་དང༌། ལས་ཀྱི་དུས་དང༌། འཇིག་རྟེན་པའི་འདོད་ཆགས་དང་བྲལ་བའི་དུས་དང༌། འཇིག་རྟེན་ལས་འདས་པའི་འདོད་ཆགས་དང་བྲལ་བའི་དུས་དང༌། སེམས་ཅན་ལ་ཕན་འདོགས་པའི་དུས་སོ། །ཚུལ་བཞིན་ཡིད་ལ་བྱེད་པ་དང་ལྡན་པའི་རྟོག་པ་དང་དཔྱོད་པ་རྣམས་ཀྱི་དངོས་པོ་གང་ཞེ་ན། དངོས་པོ་བརྒྱད་དེ། སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་དང༌། ཚུལ་ཁྲིམས་ལས་བྱུང་བ་དང༌། བསྒོམས་པ་པ་ལས་བྱུང་བ་དང༌། ཐོས་པ་ལས་བྱུང་བ་དང༌། བསམས་པ་ལས་བྱུང་བ་དང༌། དེ་ལས་གཞན་པའི་བསྒོམས་པ་ལས་བྱུང་བ་དང༌། སོ་སོར་བརྟགས་པ་ལས་བྱུང་བ་དང༌། སེམས་ཅན་ལ་ཕན་འདོགས་པ་ལས་བྱུང་བའོ། །ཚུལ་བཞིན་ཡིད་ལ་བྱེད་པ་དང་ལྡན་པའི་རྟོག་པ་དང་དཔྱོད་པ་རྣམས་ཀྱི་ཚོལ་བ་གང་ཞེ་ན། འདི་ལྟར་འདི་ན་ཁ་ཅིག །ཆོས་ཀྱི་བབ་ཆོལ་མ་ཡིན་པར་ལོངས་སྤྱོད་ཚོལ་གྱི། ཆོས་མ་ཡིན་པས་བབ་ཆོལ་དུ་མ་ཡིན་ནོ། །ལོངས་སྤྱོད་གང་ཞེ་ན། འདི་ལྟར་ལོངས་སྤྱོད་དེ་ཉིད་དེ་ལྟར་བཙལ་ནས་ཆགས་པ་མེད་པར་ལོངས་སྤྱོད་ཅིང༌། ཞེན་པ་མེད་པ་དང༌། ཆུམས་པ་མེད་པ་དང༌། མདུད་པ་བོར་བ་མེད་པ་དང༌། བརྒྱལ་བ་མེད་པ་དང༌། ལྷག་པར་ཆགས་པ་མེད་པ་དང༌། ལྷག་པར་ཆགས་པར་གྱུར་པ་མེད་པ་དང༌། ཉེས་དམིགས་སུ་ལྟ་བ་དང༌། ངེས་པར་འབྱུང་བ་ཤེས་བཞིན་དུ་ལོངས་སྤྱོད་པར་བྱེད་པའོ། །ཡང་དག་པར་བསྒྲུབ་པ་གང་ཞེ་ན། འདི་ལྟར་འདི་ན་ཁ་ཅིག་མར་འཛིན་པ་དང༌། ཕར་འཛིན་པ་དང༌། དགེ་སྦྱོང་དུ་འཛིན་པ་དང༌། བྲམ་ཟེར་འཛིན་པ་དང༌། རིགས་ཀྱི་གཙོ་བོ་ལ་རིམ་གྲོ་བྱེད་པ་དང༌། དོན་བྱེད་པ་དང༌། བྱ་བ་བྱེད་པ་དང༌། འཇིག་རྟེན་འདི་དང༌། འཇིག་རྟེན་ཕ་རོལ་ཏུ་ཁ་ན་མཐོ་བ་རྣམས་ལ་འཇིགས་པར་ལྟ་བ་དང༌།སྦྱིན་པ་དག་སྦྱིན་ཞིང་བསོད་ནམས་དག་བྱེད་པ་དང༌། དུས་ཁྲིམས་ལ་གནས་པ་དང༌། ཚུལ་ཁྲིམས་ཡང་དག་པར་བླངས་ཏེ་གནས་པའོ། །ཉན་ཐོས་ཀྱི་ཚོགས་ལ་སྦྱོར་བ་ནི་ཉན་ཐོས་ཀྱི་ས་ལས་རྒྱས་པར་བཤད་པར་བྱའོ། །རང་སངས་རྒྱས་ཀྱི་ཚོགས་ལ་སྦྱོར་བ་ནི། རང་སངས་རྒྱས་ཀྱི་ས་ལས་རྒྱས་པར་བཤད་པར་བྱའོ། །ཕ་རོལ་ཏུ་ཕྱིན་པ་བསྒྲུབ་པ་ལ་སྦྱོར་བ་ནི༑ བྱང་ཆུབ་སེམས་དཔའི་ས་ལས་རྒྱས་པར་བཤད་པར་བྱའོ། །

de la sdom ni/ gnas dang de bzhin dngos po dang/ /tshol ba dang ni longs spyod dang/ /bsgrub pa dang ni byang chub gnyis/ /de bzhin pha rol phyin pa'o/ /tshul bzhin yid la byed pa dang ldan pa'i rtog pa dang dpyod pa rnams kyi gnas gang zhe na/ gnas rnam pa drug ste/ 'di lta ste/nges pa'i dus dang/ ldog pa'i dus dang/ las kyi dus dang/ 'jig rten pa'i 'dod chags dang bral ba'i dus dang/ 'jig rten las 'das pa'i 'dod chags dang bral ba'i dus dang/ sems can la phan 'dogs pa'i dus so/ /tshul bzhin yid la byed pa dang ldan pa'i rtog pa dang dpyod pa rnams kyi dngos po gang zhe na/ dngos po brgyad de/ sbyin pa las byung ba'i bsod nams bya ba'i dngos po dang/ tshul khrims las byung ba dang/ bsgoms pa pa las byung ba dang/ thos pa las byung ba dang/ bsams pa las byung ba dang/ de las gzhan pa'i bsgoms pa las byung ba dang/ so sor brtags pa las byung ba dang/ sems can la phan 'dogs pa las byung ba'o/ /tshul bzhin yid la byed pa dang ldan pa'i rtog pa dang dpyod pa rnams kyi tshol ba gang zhe na/ 'di ltar 'di na kha cig /chos kyi bab chol ma yin par longs spyod tshol gyi/ chos ma yin pas bab chol du ma yin no/ /longs spyod gang zhe na/ 'di ltar longs spyod de nyid de ltar btsal nas chags pa med par longs spyod cing/ zhen pa med pa dang/ chums pa med pa dang/ mdud pa bor ba med pa dang/ brgyal ba med pa dang/ lhag par chags pa med pa dang/ lhag par chags par gyur pa med pa dang/ nyes dmigs su lta ba dang/ nges par 'byung ba shes bzhin du longs spyod par byed pa'o/ /yang dag par bsgrub pa gang zhe na/ 'di ltar 'di na kha cig mar 'dzin pa dang/ phar 'dzin pa dang/ dge sbyong du 'dzin pa dang/ bram zer 'dzin pa dang/ rigs kyi gtso bo la rim gro byed pa dang/ don byed pa dang/ bya ba byed pa dang/ 'jig rten 'di dang/ 'jig rten pha rol tu kha na mtho ba rnams la 'jigs par lta ba dang/sbyin pa dag sbyin zhing bsod nams dag byed pa dang/ dus khrims la gnas pa dang/ tshul khrims yang dag par blangs te gnas pa'o/ /nyan thos kyi tshogs la sbyor ba ni nyan thos kyi sa las rgyas par bshad par bya'o/ /rang sangs rgyas kyi tshogs la sbyor ba ni/ rang sangs rgyas kyi sa las rgyas par bshad par bya'o/ /pha rol tu phyin pa bsgrub pa la sbyor ba ni| byang chub sems dpa'i sa las rgyas par bshad par bya'o/ /

【F2 釋前事中難義】【G1 釋外世俗學施戒修三福業者相】

ཡང་སྦྱིན་པ་དག་གི་མཚན་ཉིད་ནི་རྣམ་པ་བཞི་སྟེ། འདོད་པ་དང༌། ཕྱོགས་མི་འཛིན་པ་དང༌། ཕོངས་པ་སེལ་བ་དང༌། ཡང་དག་པར་ཤེས་པའོ། །ཚུལ་ཁྲིམས་དང་ལྡན་པའི་མཚན་ཉིད་ནི། རྣམ་པ་བཞི་སྟེ། འདོད་པ་དང་ཆུ་ལོན་གྱིས་གློན་པ་དང༌། ཀུན་ཏུ་མི་སྤྱོད་པ་དང༌། ཡང་དག་པར་ཤེས་པའོ། །སྒོམ་པ་པོའི་མཚན་ཉིད་ནི་རྣམ་པ་བཞི་སྟེ། བསམ་པ་རྣམ་པར་དག་པ་དང༌། ཉེ་བར་སྦྱོར་བ་རྣམ་པར་དག་པ་དང༌། མོས་པས་སྙོམས་པར་འཇུག་པ་རྣམ་པར་དག་པ་དང༌། ཤེས་པ་རྣམ་པར་དག་པའོ། །

yang sbyin pa dag gi mtshan nyid ni rnam pa bzhi ste/ 'dod pa dang/ phyogs mi 'dzin pa dang/ phongs pa sel ba dang/ yang dag par shes pa'o/ /tshul khrims dang ldan pa'i mtshan nyid ni/ rnam pa bzhi ste/ 'dod pa dang chu lon gyis glon pa dang/ kun tu mi spyod pa dang/ yang dag par shes pa'o/ /sgom pa po'i mtshan nyid ni rnam pa bzhi ste/ bsam pa rnam par dag pa dang/ nye bar sbyor ba rnam par dag pa dang/ mos pas snyoms par 'jug pa rnam par dag pa dang/ shes pa rnam par dag pa'o/ /

【G2 釋內勝義學三慧者應受彼施】

ཟས་སྦྱིན་པ་ནི་རྣམ་པ་དྲུག་སྟེ། ཡི་དམ་ཅན་ལ་སྦྱིན་པ་དང༌། ཀུན་ཏུ་འཚོལ་ཟས་སྦྱིན་པ་དང༌། གནོད་པ་ལ་ཟས་སྦྱིན་པ་དང༌། རང་བཞིན་གྱིས་ཕོངས་པ་ལ་ཟས་སྦྱིན་པ་དང༌། ཡུལ་དང་བྲལ་བར་གནས་པ་ལ་ཟས་སྦྱིན་པ་དང༌། ཡོངས་སུ་ཞེན་པ་ལ་ཟས་སྦྱིན་པའོ། །གནོད་པ་ནི་རྣམ་པ་བརྒྱད་དེ། བཀྲེས་པས་གནོད་པ་དང༌། སྐོམ་པས་གནོད་པ་དང༌། ཁ་ཟས་ངན་པ་ཟ་བས་གནོད་པ་དང༌། ཡོངས་སུ་ངལ་བས་གནོད་པ་དང༌། གྲང་བས་གནོད་པ་དང༌། ཚ་བས་གནོད་པ་དང༌། སྐྱབས་མེད་པས་གནོད་པ་དང༌། བསྒྲིབས་པས་གནོད་པའོ། །

zas sbyin pa ni rnam pa drug ste/ yi dam can la sbyin pa dang/ kun tu 'tshol zas sbyin pa dang/ gnod pa la zas sbyin pa dang/ rang bzhin gyis phongs pa la zas sbyin pa dang/ yul dang bral bar gnas pa la zas sbyin pa dang/ yongs su zhen pa la zas sbyin pa'o/ /gnod pa ni rnam pa brgyad de/ bkres pas gnod pa dang/ skom pas gnod pa dang/ kha zas ngan pa za bas gnod pa dang/ yongs su ngal bas gnod pa dang/ grang bas gnod pa dang/ tsha bas gnod pa dang/ skyabs med pas gnod pa dang/ bsgribs pas gnod pa'o/ /

【G3 釋前七八智德恩德】

ཡང་གནོད་པ་ནི་རྣམ་པ་དྲུག་སྟེ། ལྷན་ཅིག་སྐྱེས་པ་དང༌། འདོད་པས་ཕོངས་པ་ལས་བྱུང་བ་དང༌། འགྲོ་བ་ལས་བྱུང་བ་དང༌། དུས་ཚིགས་འགྱུར་བ་ལས་བྱུང་བ་དང༌། འཛག་གནོད་བྱེད་པ་ལས་བྱུང་བ་དང༌། ཐ་སྙད་ཆད་པ་ལས་བྱུང་བའོ། །ཕན་གདགས་པ་ནི་རྣམ་པ་དྲུག་སྟེ། ཉེ་བར་རྟོན་པས་ཕན་གདགས་པ་དང༌། འགྲོ་བས་གནོད་པ་ལ་ཕན་གདགས་པ་དང༌། གཡོགས་པས་ཕན་གདགས་པ་དང༌། སྤོས་དང་མེ་ཏོག་ཕྲེང་དང་བྱུག་པས་ཕན་གདགས་པ་དང༌། གནས་ཀྱིས་ཕན་གདགས་པ་དང༌། འགྲོགས་པ་ལ་ཕན་གདགས་པའོ། །མི་མཛའ་བའི་མཚན་ཉིད་ནི་བཞི་སྟེ།འཁྲུག་པའི་བསམ་པ་མི་གཏོང་བ་དང༌། སྡུག་པ་ལ་རྣམ་པར་བགེགས་བྱེད་པའི་གནས་དང༌། མི་སྡུག་པ་བསྒྲུབ་པ་དང༌། ཕན་པ་མ་ཡིན་པ་བསྒྲུབ་པའོ། །དེ་དག་ཉིད་ལས་བཟློག་པ་ནི་མཛའ་བོའི་མཚན་ཉིད་རྣམ་པ་བཞིར་རིག་པར་བྱའོ། །བསྒྲུབ་པ་ནི་རྣམ་པ་གསུམ་སྟེ། ཡོ་བྱད་ཀྱི་བདེ་བ་བསྒྲུབ་པ་དང༌། དགའ་བ་དང་བཅས་པའི་བདེ་བ་བསྒྲུབ་པ་དང༌། །དགའ་བ་མེད་པའི་བདེ་བ་བསྒྲུབ་པའོ། །བཞི་པོ་འདི་དག་ནི་མཁས་པས་བསྟན་པ་ཡིན་ཞེས་བྱ་བ་མདོ་འདིའི་རྣམ་པར་བཤད་པ་ནི། ཡང་མཐུན་པར་འཇུག་པར་ཁས་བླང་བ་ནི་བཞི་པོ་འདི་དག་ཡིན་ཏེ། འདི་ལྟ་སྟེ། འགྲོན་ལ་མཐུན་པར་འཇུག་པར་ཁས་བླང་བ་དང༌། སྐྱེ་བོ་ཡོངས་ལ་མཐུན་པར་འཇུག࿒པར་ཁས་བླང་བ་དང༌། བླ་མ་རྣམས་དང་མཐུན་པར་འཇུག་པར་ཁས་བླང་བ་དང༌། ཚོགས་པར་འདུ་འོས་ལ་མཐུན་པར་འཇུག་པར་ཁས་བླང་བ་སྟེ། མཐུན་པར་འཇུག་པར་ཁས་བླང་བ་བཞི་པོ་འདི་དག་ལ། གནས་བཞི་བསྟེན་ནས་འབྲས་བུ་ལྡར་འགྱུར་བར་རིག་པར་བྱ་སྟེ། འདི་ལྟ་སྟེ་ཕན་གདགས་པ་དང༌། རྣམ་པར་ཐོ་མི་འཚམས་པ་དང༌། མཆོད་པ་དང༌། སྐལ་བ་མཉམ་པ་དང༌། མཐུན་པར་འཇུག་པར་གནས་བཞི་པོ་འདི་དག་བསྟེན་ནས། ལོངས་སྤྱོད་ཆེ་བ་དང༌། ཕྱོགས་དང་ཕྱོགས་མཚམས་སུ་གྲགས་པ་དང༌། ཡོངས་སུ་ཉོན་མོངས་པ་མེད་པ་དང༌། མྱ་ངན་ལས་འདས་པ་འཐོབ་པ་དང༌། བདེ་འགྲོར་འགྲོ་བ་སྟེ། འབྲས་བུ་ལྔ་པོ་འདི་དག་འགྲུབ་པར་འགྱུར་རོ། །མཁས་པ་རྣམས་ཀྱི་མཁས་པའི་མཚན་ཉིད་ནི། གསུམ་པོ་འདི་དག་ཡིན་ཏེ། དགེ་བ་ཡང་དག་པར་ལེན་པ་དང༌། དགེ་བ་ལ་གཅིག་ཏུ་ངེས་པ་དང༌། དགེ་བ་ལ་བརྟེན་པའོ། །གཞན་ཡང་གསུམ་སྟེ། ལྷག་པའི་ཚུལ་ཁྲིམས་ཡང་དག་པར་ལེན་པ་དང༌། ལྷག་པའི་སེམས་ཡང་དག་པར་ལེན་པ་དང༌། ལྷག་པའི་ཤེས་རབ་ཡང་དག་པར་ལེན་པའོ།། །།

yang gnod pa ni rnam pa drug ste/ lhan cig skyes pa dang/ 'dod pas phongs pa las byung ba dang/ 'gro ba las byung ba dang/ dus tshigs 'gyur ba las byung ba dang/ 'dzag gnod byed pa las byung ba dang/ tha snyad chad pa las byung ba'o/ /phan gdags pa ni rnam pa drug ste/ nye bar rton pas phan gdags pa dang/ 'gro bas gnod pa la phan gdags pa dang/ g.yogs pas phan gdags pa dang/ spos dang me tog phreng dang byug pas phan gdags pa dang/ gnas kyis phan gdags pa dang/ 'grogs pa la phan gdags pa'o/ /mi mdza' ba'i mtshan nyid ni bzhi ste/'khrug pa'i bsam pa mi gtong ba dang/ sdug pa la rnam par bgegs byed pa'i gnas dang/ mi sdug pa bsgrub pa dang/ phan pa ma yin pa bsgrub pa'o/ /de dag nyid las bzlog pa ni mdza' bo'i mtshan nyid rnam pa bzhir rig par bya'o/ /bsgrub pa ni rnam pa gsum ste/ yo byad kyi bde ba bsgrub pa dang/ dga' ba dang bcas pa'i bde ba bsgrub pa dang/ /dga' ba med pa'i bde ba bsgrub pa'o/ /bzhi po 'di dag ni mkhas pas bstan pa yin zhes bya ba mdo 'di'i rnam par bshad pa ni/ yang mthun par 'jug par khas blang ba ni bzhi po 'di dag yin te/ 'di lta ste/ 'gron la mthun par 'jug par khas blang ba dang/ skye bo yongs la mthun par 'jug par khas blang ba dang/ bla ma rnams dang mthun par 'jug par khas blang ba dang/ tshogs par 'du 'os la mthun par 'jug par khas blang ba ste/ mthun par 'jug par khas blang ba bzhi po 'di dag la/ gnas bzhi bsten nas 'bras bu ldar 'gyur bar rig par bya ste/ 'di lta ste phan gdags pa dang/ rnam par tho mi 'tshams pa dang/ mchod pa dang/ skal ba mnyam pa dang/ mthun par 'jug par gnas bzhi po 'di dag bsten nas/ longs spyod che ba dang/ phyogs dang phyogs mtshams su grags pa dang/ yongs su nyon mongs pa med pa dang/ mya ngan las 'das pa 'thob pa dang/ bde 'gror 'gro ba ste/ 'bras bu lnga po 'di dag 'grub par 'gyur ro/ /mkhas pa rnams kyi mkhas pa'i mtshan nyid ni/ gsum po 'di dag yin te/ dge ba yang dag par len pa dang/ dge ba la gcig tu nges pa dang/ dge ba la brten pa'o/ /gzhan yang gsum ste/ lhag pa'i tshul khrims yang dag par len pa dang/ lhag pa'i sems yang dag par len pa dang/ lhag pa'i shes rab yang dag par len pa'o// //

【E4 不如理作意施設建立】【F1 總列十六異論】

བམ་པོ་དྲུག་པ།

bam po drug pa/

དེ་ལ་ཚུལ་བཞིན་མ་ཡིན་པ་ཡིད་ལ་བྱེད་པ་གདགས་པ་རྣམ་པར་གཞག་པ་གང་ཞེ་ན། དེ་ལ་སྡོམ་ནི། རྒྱུ་ལ་འབྲས་བུ་མངོན་གསལ་དང༌། །འདས་དང་མ་འོངས་ཡོད་པ་དང༌། །བདག་དང་རྟག་དང་ལས་རྣམས་དང༌། །དབང་ཕྱུག་ལ་སོགས་རྣམས་འཚེ་དང༌། །མཐའ་དང་མཐའ་མེད་སྤོང་བ་དང༌། །རྒྱུ་མེད་ཆད་དང་མེད་པ་དང༌། །མཆོག་དང་དག་པ་བཀྲ་ཤིས་པ། །ཕ་རོལ་སྨྲ་བ་བཅུ་དྲུག་ཡིན། །ཕ་རོལ་སྨྲ་བ་ནི་བཅུ་དྲུག་པོ་འདི་དག་ཡིན་ཏེ། འདི་ལྟ་སྟེ། རྒྱུ་ལ་འབྲས་བུ་ཡོད་པར་སྨྲ་བ་དང༌། མངོན་པར་གསལ་བར་སྨྲ་བ་དང༌། འདས་པ་དང་མ་འོངས་པ་རྫས་སུ་ཡོད་པར་སྨྲ་བ་དང༌། བདག་ཏུ་སྨྲ་བ་དང༌། རྟག་པར་སྨྲ་བ་དང༌། སྔོན་བྱས་པ་རྒྱུར་སྨྲ་བ་དང༌། དབང་ཕྱུག་ལ་སོགས་པ་བྱེད་པ་པོར་སྨྲ་བ་དང༌། རྣམ་པར་འཚེ་བའི་ཆོས་སུ་སྨྲ་བ་དང༌། མཐའ་དང་མཐའ་མེད་པར་སྨྲ་བ་དང༌། མཐའ་མི་སྤོང་བར་སྨྲ་བ་དང༌། རྒྱུ་མེད་པར་སྨྲ་བ་དང༌།ཆད་པར་སྨྲ་བ་དང༌། མེད་པར་སྨྲ་བ་དང༌། མཆོག་ཏུ་སྨྲ་བ་དང༌། དག་པར་སྨྲ་བ་དང༌། དགེ་མཚན་དང་བཀྲ་ཤིས་སུ་སྨྲ་བའོ། །

de la tshul bzhin ma yin pa yid la byed pa gdags pa rnam par gzhag pa gang zhe na/ de la sdom ni/ rgyu la 'bras bu mngon gsal dang/ /'das dang ma 'ongs yod pa dang/ /bdag dang rtag dang las rnams dang/ /dbang phyug la sogs rnams 'tshe dang/ /mtha' dang mtha' med spong ba dang/ /rgyu med chad dang med pa dang/ /mchog dang dag pa bkra shis pa/ /pha rol smra ba bcu drug yin/ /pha rol smra ba ni bcu drug po 'di dag yin te/ 'di lta ste/ rgyu la 'bras bu yod par smra ba dang/ mngon par gsal bar smra ba dang/ 'das pa dang ma 'ongs pa rdzas su yod par smra ba dang/ bdag tu smra ba dang/ rtag par smra ba dang/ sngon byas pa rgyur smra ba dang/ dbang phyug la sogs pa byed pa por smra ba dang/ rnam par 'tshe ba'i chos su smra ba dang/ mtha' dang mtha' med par smra ba dang/ mtha' mi spong bar smra ba dang/ rgyu med par smra ba dang/chad par smra ba dang/ med par smra ba dang/ mchog tu smra ba dang/ dag par smra ba dang/ dge mtshan dang bkra shis su smra ba'o/ /

【F2 別牒歷破】【G1 因中有果論】【H1 敘邪執】

རྒྱུ་ལ་འབྲས་བུ་ཡོད་པར་སྨྲ་བ་གང་ཞེ་ན། འདི་ལྟར་འདི་ན་དགེ་སྤྱོད་ངམ་བྲམ་ཟེ་ཁ་ཅིག །རྟག་པ་རྟག་པའི་དུས་དང༌། ཐེར་ཟུག་ཐེར་ཟུག་གི་དུས་སུ།རྒྱུ་ལ་འབྲས་བུ་ཡོད་པ་ཁོ་ན་ཞེས་དེ་ལྟར་ལྟ་ཞིང༌། དེ་སྐད་སྨྲ་བ་དག་ཡོད་དེ། འདི་ལྟ་སྟེ། ཁྱུ་མཆོག་པའི་ཚོགས་ལྟ་བུའོ། །དེ་དག་ཀྱང་ཅིའི་ཕྱིར་རྒྱུ་ལ་འབྲས་བུ་ཡོད་པར་ལྟ་ཞིང་རྣམ་པར་འཇོག་ལ། ཡོངས་སུ་སྟོན་པར་བྱེད་ཅེ་ན། འདི་ལྟར་ལུང་དང་རིགས་པས་བྱེད་དེ། ལུང་གང་ཞེ་ན། རྒྱུ་ལ་འབྲས་བུ་ཡོད་པ་ཁོ་ནའོ་ཞེས་དེ་དང་ལྡན་པ་ཐོས་པ་གཅིག་ནས་གཅིག་ཏུ་བརྒྱུད་པ་དང༌། སྡེ་སྣོད་བྱིན་པའི་ཚུལ་གྱིས་དེ་དག་ལ་འོངས་པ་ཡིན་ནོ། །རིགས་པ་གང་ཞེ་ན། འདི་ལྟར་དགེ་སྦྱོང་དང༌། བྲམ་ཟེ་རྟོག་གེ་པ་དཔྱོད་པ་ཅན་དེ་ཉིད༑ རྟོག་གེར་རྟོགས་པའི་ས། རང་གི་སྤོབས་པ་ལས་བྱུང་བ། སོ་སོའི་སྐྱེ་བོ་ལ་དཔྱོད་པའི་རྗེས་སུ་སྤྱོད་པ་ལ་གནས༌པ། དེ་འདི་སྙམ་དུ་སེམས་ཏེ། དངོས་པོ་གང་དག་ལས་དངོས་པོ་གང་དག་འབྱུང་བ་དེ་དག་ནི་དེ་དག་གི་རྒྱུ་ཉིད་དུ་གྲགས་ཤིང་འདོགས་ཀྱི་དེ་ལས་གཞན་པ་དག་ལ་མ་ཡིན་ནོ། །འབྲས་བུ་འདོད་པ་རྣམས་ཀྱིས་ཀྱང་འབྲས་བུ་དེའི་དོན་དུ་འཛིན་པར་བྱེད་ཀྱི། དེ་ལས་གཞན་པ་དག་ནི་མ་ཡིན་ནོ། །བྱ་བ་དེ་དང་དེ་དག་ཏུ་ཡང་དེ་དག་ཉིད་སྦྱོར་བར་བྱེད་ཀྱི། དེ་ལས་གཞན་པ་དག་ནི་མ་ཡིན་ནོ། །འབྲས་བུ་དེ་ཡང་དེ་དག་ལས་འབྱུང་གི་དེ་ལས་གཞན་པ་རྣམས་ལས་མ་ཡིན་ཏེ། དེ་བས་ན་འབྲས་བུ་དེ་དེ་ལས་ཡོད་དོ། །དེ་ལྟ་མ་ཡིན་དུ་ཟིན་ན་ཐམས་ཅད་ཀྱང་ཐམས་ཅད་ཀྱི་རྒྱུར་རྣམ་པར་གཞག་པར་འགྱུར་བ་དང༌། ཐམས་ཅད་ཀྱང་གཟུང་བ་དང༌། བྱ་བ་ལ་ཡང་ཐམས་ཅད་དུ་སྦྱར་དུ་རུང་བ་དང༌། ཐམས་ཅད་ལས࿒ཀྱང་ཐམས་ཅད་སྐྱེ་བར་འགྱུར་རོ་སྙམ་ནས། དེ་འདོགས་པ་དང༌། འཛིན་པ་དང༌། བྱ་བ་ལ་སྦྱོར་བ་དང༌། སྐྱེ་བ་ལ་རྟག་ཏུ་རྒྱུ་ལ་འབྲས་བུ་ཡོད་པར་ལྟའོ། །

rgyu la 'bras bu yod par smra ba gang zhe na/ 'di ltar 'di na dge spyod ngam bram ze kha cig /rtag pa rtag pa'i dus dang/ ther zug ther zug gi dus su/rgyu la 'bras bu yod pa kho na zhes de ltar lta zhing/ de skad smra ba dag yod de/ 'di lta ste/ khyu mchog pa'i tshogs lta bu'o/ /de dag kyang ci'i phyir rgyu la 'bras bu yod par lta zhing rnam par 'jog la/ yongs su ston par byed ce na/ 'di ltar lung dang rigs pas byed de/ lung gang zhe na/ rgyu la 'bras bu yod pa kho na'o zhes de dang ldan pa thos pa gcig nas gcig tu brgyud pa dang/ sde snod byin pa'i tshul gyis de dag la 'ongs pa yin no/ /rigs pa gang zhe na/ 'di ltar dge sbyong dang/ bram ze rtog ge pa dpyod pa can de nyid| rtog ger rtogs pa'i sa/ rang gi spobs pa las byung ba/ so so'i skye bo la dpyod pa'i rjes su spyod pa la gnaspa/ de 'di snyam du sems te/ dngos po gang dag las dngos po gang dag 'byung ba de dag ni de dag gi rgyu nyid du grags shing 'dogs kyi de las gzhan pa dag la ma yin no/ /'bras bu 'dod pa rnams kyis kyang 'bras bu de'i don du 'dzin par byed kyi/ de las gzhan pa dag ni ma yin no/ /bya ba de dang de dag tu yang de dag nyid sbyor bar byed kyi/ de las gzhan pa dag ni ma yin no/ /'bras bu de yang de dag las 'byung gi de las gzhan pa rnams las ma yin te/ de bas na 'bras bu de de las yod do/ /de lta ma yin du zin na thams cad kyang thams cad kyi rgyur rnam par gzhag par 'gyur ba dang/ thams cad kyang gzung ba dang/ bya ba la yang thams cad du sbyar du rung ba dang/ thams cad las kyang thams cad skye bar 'gyur ro snyam nas/ de 'dogs pa dang/ 'dzin pa dang/ bya ba la sbyor ba dang/ skye ba la rtag tu rgyu la 'bras bu yod par lta'o/ /

【H2 以理破之】【I1 總徵】

དེ་ལ་འདི་སྐད་ཅེས་བརྗོད་པར་བྱ་སྟེ། ཅིའི་རྒྱུའི་མཚན་ཉིད་དང༌འབྲས་བུའི་མཚན་ཉིད་དང༌། རྒྱུ་ལ་འབྲས་བུའི་མཚན་ཉིད་ཐ་དད་པ་མ་ཡིན་པའི་མཚན་ཉིད་དམ། འོན་ཏེ་ཐ་དད་པའི་མཚན་ཉིད་དུ་འདོད།

de la 'di skad ces brjod par bya ste/ ci'i rgyu'i mtshan nyid dang'bras bu'i mtshan nyid dang/ rgyu la 'bras bu'i mtshan nyid tha dad pa ma yin pa'i mtshan nyid dam/ 'on te tha dad pa'i mtshan nyid du 'dod/

【I2 別難】【J1 以難破】

གལ་ཏེ་ཐ་དད་པ་མ་ཡིན་པའི་མཚན་ཉིད་ཅིག་ཡིན་ན་ནི། དེས་ན་རྒྱུ་དང་འབྲས་བུ་གཉིས་ལ་བྱེ་བྲག་མེད་པའི་ཕྱིར། རྒྱུར་ངེས་པ་དང་འབྲས་བུར་ངེས་པ་མེད་པས། རྒྱུ་ལ་འབྲས་བུ་ཡོད་ཅེས་བྱར་མི་རུང་ངོ༌། །གལ་ཏེ་མཚན་ཉིད་ཐ་དད་པ་ཞིག་ཡིན་ན་ནི། དེས་ན་ཅི་མ་སྐྱེས་པའི་མཚན་ཉིད་དམ། འོན་ཏེ་སྐྱེས་པའི་མཚན་ཉིད་དུ་འདོད། གལ་ཏེ་མ་སྐྱེས་པའི་མཚན་ཉིད་ཅིག་ཡིན་ན་ནི། དེས་ན་རྒྱུ་ལ་འབྲས་བུ་མ་སྐྱེས་པ་ཞིག་ཡོད་དོ་ཞེས་བྱ་བ་ཡང་མི་རུང་ངོ༌། །གལ་ཏེ་སྐྱེས་ཟིན་པའི་མཚན་ཉིད་ཅིག་ཡིན་ན་ནི།དེས་ན་རྒྱུ་ལ་འབྲས་བུ་སྐྱེས་ཟིན་པ་ཞིག་སྐྱེའོ་ཞེས་བྱར་མི་རུང་ངོ༌། །དེ་བས་ན་རྒྱུ་ལ་ནི་འབྲས་བུ་མེད་ཀྱི།

gal te tha dad pa ma yin pa'i mtshan nyid cig yin na ni/ des na rgyu dang 'bras bu gnyis la bye brag med pa'i phyir/ rgyur nges pa dang 'bras bur nges pa med pas/ rgyu la 'bras bu yod ces byar mi rung ngo/ /gal te mtshan nyid tha dad pa zhig yin na ni/ des na ci ma skyes pa'i mtshan nyid dam/ 'on te skyes pa'i mtshan nyid du 'dod/ gal te ma skyes pa'i mtshan nyid cig yin na ni/ des na rgyu la 'bras bu ma skyes pa zhig yod do zhes bya ba yang mi rung ngo/ /gal te skyes zin pa'i mtshan nyid cig yin na ni/des na rgyu la 'bras bu skyes zin pa zhig skye'o zhes byar mi rung ngo/ /de bas na rgyu la ni 'bras bu med kyi/

【J2 示正理】

རྒྱུ་ཡོད་ན་རྐྱེན་ལ་ལྟོས་ཏེ་སྐྱེ་བར་འགྱུར་རོ། །དེ་ལ་མཚན་ཉིད་རྣམ་པ་ལྔས་ནི་མཚན་ཉིད་ཡོད་པའི་ཆོས་ལ་མཚན་ཉིད་ཡོད་པའི་ཆོས་ཡོད་པར་རིག་པར་བྱ་སྟེ། དེའི་ཕྱོགས་ན་དམིགས་པ་འདི་ལྟ་སྟེ། བུམ་པའི་ནང་ན་ཆུ་འདུག་པ་ལྟ་བུ་དང༌། དེའི་རྟེན་ལ་དམིགས་པ་འདི་ལྟ་སྟེ། མིག་ལ་མིག་གི་རྣམ་པར་ཤེས་པ་ལྟ་བུ་དང༌། དེ་ཉིད་བཞིན་དུ་རང་གི་མཚན་ཉིད་དུ་དམིགས་པ་འདི་ལྟ་སྟེ། རྒྱུ་ནི་རྗེས་སུ་དཔག་པར་བྱ་བ་མ་ཡིན་ཞིང༌། རང་གི་ལས་བྱེད་པ་ལྟ་བུ་དང༌། རྒྱུ་འགྱུར་བའམ། ཡང་ན་འགྱུར་བའི་རྐྱེན་རྣམས་ཀྱིས་འགྱུར་བར་འོང་བའོ། །

rgyu yod na rkyen la ltos te skye bar 'gyur ro/ /de la mtshan nyid rnam pa lngas ni mtshan nyid yod pa'i chos la mtshan nyid yod pa'i chos yod par rig par bya ste/ de'i phyogs na dmigs pa 'di lta ste/ bum pa'i nang na chu 'dug pa lta bu dang/ de'i rten la dmigs pa 'di lta ste/ mig la mig gi rnam par shes pa lta bu dang/ de nyid bzhin du rang gi mtshan nyid du dmigs pa 'di lta ste/ rgyu ni rjes su dpag par bya ba ma yin zhing/ rang gi las byed pa lta bu dang/ rgyu 'gyur ba'am/ yang na 'gyur ba'i rkyen rnams kyis 'gyur bar 'ong ba'o/ /

【I3 結成】

དེའི་ཕྱིར་ཡང་རྟག་པའི་དུས་དང༌། ཐེར་ཟུག་གི་དུས་སུ་རྒྱུ་ལ་འབྲས་བུ་ཡོད་པ་ཁོ་ནར་མི་རུང་སྟེ། རྣམ་གྲངས་དེས་ན་ཡང་འདི་ནི་སྨྲ་བར་རིགས་པ་མ་ཡིན་པས་བསྐྱེད་པ་ཁོ་ནའོ། །དེ་ལྟར་ན་བྱེ་བྲག་མེད་པའི་མཚན་ཉིད་དང༌། བྱེ་བྲག་ཡོད་པའི་མཚན་ཉིད་དང༌། མ་སྐྱེས་པའི་མཚན་ཉིད་དང༌། སྐྱེས་པའི་མཚན་ཉིད་ཀྱིས་ཀྱང་མི་རུང་ངོ༌། །

de'i phyir yang rtag pa'i dus dang/ ther zug gi dus su rgyu la 'bras bu yod pa kho nar mi rung ste/ rnam grangs des na yang 'di ni smra bar rigs pa ma yin pas bskyed pa kho na'o/ /de ltar na bye brag med pa'i mtshan nyid dang/ bye brag yod pa'i mtshan nyid dang/ ma skyes pa'i mtshan nyid dang/ skyes pa'i mtshan nyid kyis kyang mi rung ngo/ /

【G2 從緣顯了論】【H1 敘執】

མངོན་པར་གསལ་བར་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ་བྲམ་ཟེ་ཁ་ཅིག །དངོས་པོ་ཡོད་པ་ཉིད་མངོན་པར་གསལ་བར་བྱེད་པར་ཟད་ཀྱི༑ སྐྱེ་བ་ནི་མ་ཡིན་ནོ་ཞེས་དེ་ལྟར་ལྟ་ཞིང་དེ་སྐད་སྨྲ་བ་དག་ཡོད་དོ། །འདི་ལྟ་སྟེ། རྒྱུ་ལ་འབྲས་བུ་ཡོད་པར་སྨྲ་བ་དེ་ཉིད་དང༌། སྒྲའི་མཚན་ཉིད་སྨྲ་བ་ལྟ་བུའོ༑ །རྒྱུ་ལ་འབྲས་བུ་ཡོད་པར་སྨྲ་བ་རྣམས། ཅིའི་ཕྱིར་རྒྱུ་ལ་འབྲས་བུ་ཡོད་པ་ལ་མངོན་པར་གསལ་བར་ལྟ་བར་བྱེད་ཅེ་ན། ལུང་དང་རིགས་པས་བྱེད་དེ། ལུང་ནི་སྔ་མ་བཞིན་དུ་བལྟ་བར་བྱའོ། །རིགས་པ་གང་ཞེ་ན། འདི་ལྟར་འདི་ན་ཁ་ཅིག་བདག་ཉིད་རྟོག་གེ་པ་དཔྱོད་པ་ཅན་ཞེས་བྱ་བ་ནས་སྔ་མ་ཁོ་ན་བཞིན་དུ་རྒྱས་པར་བྱའོ། །དེ་དག་འདི་སྙམ་དུ་སེམས་ཏེ། རྒྱུ་ལ་འབྲས་བུ་མེད་ན་སྐྱེ་བར་མི་རུང་ལ། འབྲས་བུ་བསྒྲུབ་པའི་ཕྱིར་འབད་པར་མི་བྱེད་པ་ཡང་མ་ཡིན་ནོ༑ །དེ་ཡང་ཅིའི་ཕྱིར་བྱེད་ཅེ་ན། མངོན་པར་གསལ་བ་ཉིད་དུ་བྱ་བའི་ཕྱིར་རོ་སྙམ་སྟེ། དེ་དེ་ལྟར་ཡོངས་སུ་བརྟགས་ནས། མངོན་པར་གསལ་བར་སྨྲ་བར༌གྱུར་ཏོ། །

mngon par gsal bar smra ba gang zhe na/ 'di ltar 'di na dge sbyong ngam bram ze kha cig /dngos po yod pa nyid mngon par gsal bar byed par zad kyi| skye ba ni ma yin no zhes de ltar lta zhing de skad smra ba dag yod do/ /'di lta ste/ rgyu la 'bras bu yod par smra ba de nyid dang/ sgra'i mtshan nyid smra ba lta bu'o| /rgyu la 'bras bu yod par smra ba rnams/ ci'i phyir rgyu la 'bras bu yod pa la mngon par gsal bar lta bar byed ce na/ lung dang rigs pas byed de/ lung ni snga ma bzhin du blta bar bya'o/ /rigs pa gang zhe na/ 'di ltar 'di na kha cig bdag nyid rtog ge pa dpyod pa can zhes bya ba nas snga ma kho na bzhin du rgyas par bya'o/ /de dag 'di snyam du sems te/ rgyu la 'bras bu med na skye bar mi rung la/ 'bras bu bsgrub pa'i phyir 'bad par mi byed pa yang ma yin no| /de yang ci'i phyir byed ce na/ mngon par gsal ba nyid du bya ba'i phyir ro snyam ste/ de de ltar yongs su brtags nas/ mngon par gsal bar smra bargyur to/ /

【H2 破執】【I1 破數執】【J1 列難】【K1 有障無障】

རྒྱུ་ལ་འབྲས་བུ་མངོན་པར་སྨྲ་བ་དེ་ལ་འདི་སྐད་ཅེས་བརྗོད་པར་བྱ་སྟེ། ཅི་སྒྲིབ་པའི་རྒྱུ་མེད་པའམ་སྒྲིབ་པ་ཡོད་པར་འདོད། གལ་ཏེ་མེད་དུ་ཟིན་ན་ནི་སྒྲིབ་པའི་རྒྱུ་མེད་པ་ཞིག་གིས་བསྒྲིབས་སོ་ཞེས་བྱ་བར་ཡང་མི་རུང་ངོ༌། །གལ་ཏེ་ཡོད་ན་ནི་ཡོད་པར་ཡང་འདྲ་ན། འབྲས་བུ་དང་འབྲེལ་བའི་རྒྱུ་ལ་ཡང་ཅིའི་ཕྱིར་སྒྲིབ་པར་མི་བྱེད་དེ་མི་རུང་ངོ༌།།དཔེར་ན་མུན་པས་རྫ་མའི་ནང་གི་ཆུ་བསྒྲིབས་པ་ན། རྫ་མ་ལ་ཡང་སྒྲིབ་པར་བྱེད་པ་བཞིན་ནོ། །གལ་ཏེ་རྒྱུ་ཡང་སྒྲིབ་པའི་རྒྱུས་བསྒྲིབས་ན་ནི། དེས་ན་རྒྱུ་ལ་འབྲས་བུ་ཡོད་པ་མངོན་པར་གསལ་བར་བྱེད་ཀྱི། རྒྱུ་གསལ་བར་མི་བྱེད་ཅེས་བྱར་ནི་མི་རུང་ངོ༌། །

rgyu la 'bras bu mngon par smra ba de la 'di skad ces brjod par bya ste/ ci sgrib pa'i rgyu med pa'am sgrib pa yod par 'dod/ gal te med du zin na ni sgrib pa'i rgyu med pa zhig gis bsgribs so zhes bya bar yang mi rung ngo/ /gal te yod na ni yod par yang 'dra na/ 'bras bu dang 'brel ba'i rgyu la yang ci'i phyir sgrib par mi byed de mi rung ngo//dper na mun pas rdza ma'i nang gi chu bsgribs pa na/ rdza ma la yang sgrib par byed pa bzhin no/ /gal te rgyu yang sgrib pa'i rgyus bsgribs na ni/ des na rgyu la 'bras bu yod pa mngon par gsal bar byed kyi/ rgyu gsal bar mi byed ces byar ni mi rung ngo/ /

【K2 有性果性】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་ཡོད་པ་ཉིད་སྒྲིབ་པའི་རྒྱུ་ཡིན་ནམ། འོན་ཏེ་འབྲས་བུ་ཉིད་སྒྲིབ་པའི་རྒྱུ་ཡིན། གལ་ཏེ་ཡོད་པ་ཉིད་སྒྲིབ་པའི་རྒྱུ་ཡིན་ན་ནི། དེས་ནི་རྒྱུ་ཡང་ཡོད་པ་ཡིན་ཏེ། ཡོད་པ་ནི་དུས་ཐམས་ཅད་དུ་མངོན་པར་གསལ་བ་མ་ཡིན་པར་འགྱུར་བས་མི་རུང་ངོ༌། །གལ་ཏེ་འབྲས་བུ་ཉིད་སྒྲིབ་པའི་རྒྱུ་ཡིན་ན་ནི། དེས་ན་ལ་ལའི་རྒྱུ་ཡང་དེ་ཉིད་ཡིན་ལ། འབྲས་བུ་ཡང་དེ་ཉིད་ཡིན་ཏེ། དཔེར་ན་མྱུ་གུ་ནི་ས་བོན་གྱི་འབྲས་བུ་ཡིན་ལ། སྡོང་བུ་ལ་སོགས་པའི་ནི་རྒྱུ་ཡིན་ཏེ། དེ་བས་ན་མངོན་པར་གསལ་བ་ཡང་དེ་ཉིད་ཡིན་ལ། མངོན་པར་གསལ་བ་མ་ཡིན་པ་ཡང་དེ་ཉིད་ཡིན་ཞེས་བྱར་མི་རུང་ངོ༌། །

de la 'di skad ces kyang brjod par bya ste/ ci yod pa nyid sgrib pa'i rgyu yin nam/ 'on te 'bras bu nyid sgrib pa'i rgyu yin/ gal te yod pa nyid sgrib pa'i rgyu yin na ni/ des ni rgyu yang yod pa yin te/ yod pa ni dus thams cad du mngon par gsal ba ma yin par 'gyur bas mi rung ngo/ /gal te 'bras bu nyid sgrib pa'i rgyu yin na ni/ des na la la'i rgyu yang de nyid yin la/ 'bras bu yang de nyid yin te/ dper na myu gu ni sa bon gyi 'bras bu yin la/ sdong bu la sogs pa'i ni rgyu yin te/ de bas na mngon par gsal ba yang de nyid yin la/ mngon par gsal ba ma yin pa yang de nyid yin zhes byar mi rung ngo/ /

【K3 為異不異】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་ཆོས་དེ་ལས་མངོན་པར་གསལ་བ་ཐ་དད་པ་མ་ཡིན་པའམ། འོན་ཏེ་ཐ་དད་པར་འདོད། གལ་ཏེ་ཐ་དད་པ་མ་ཡིན་ན་ནི། རྟག་ཏུ་མངོན་པར་གསལ་བའི་ཆོས་ཡིན་པས། མངོན་པར་གསལ་བ་མངོན་པར་གསལ་བར་བྱེད་དོ་ཞེས་བྱར་མི་རུང་ངོ༌། །གལ་ཏེ་ཐ་དད་ན་ནི་དེས་ན་དེ་རྒྱུ་མེད་པ་ཞིག་གམ། རྒྱུ་ཡོད་པ་ཞིག་ཡིན། གལ་ཏེ་རྒྱུ་མེད་པ་ཞིག་ཡིན་ན་ནི་དེས་ན། རྒྱུ་མེད་པ་མངོན་པར་གསལ་བར་མི་རུང་ངོ༌། །གལ་ཏེ་རྒྱུ་ཡོད་པ་ཞིག་ཡིན་ན་ནི། དེས་ན་མངོན་པར་གསལ་བར་མ་གྱུར་པའི་ཕྱིར༑ འབྲས་བུར་གྱུར་པ་མངོན་པར་གསལ་བས་མངོན་པར་གསལ་བར་བྱར་ཡང་མི་རུང་ངོ༌། དེས་ན་སྒྲིབ་པའི་རྒྱུ་མེད་པ་དང༌། སྒྲིབ་པའི་རྒྱུ་ཡོད་པ་དང༌། ཡོད་པའི་མཚན་ཉིད་དང༌། འབྲས་བུའི་མཚན་ཉིད་དང༌། མངོན་པར་གསལ་བ་ཐ་དད་པ་མ་ཡིན་པ་དང༌། མངོན་པར་གསལ་བ་ཐ་དད་པ་ལས་ཀྱང་མི་རུང་ངོ༌། །དེ་བས་ན་དངོས་པོ་མེད་པ་གང་ཡིན་པ་དེའི་མཚན་ཉིད࿒དེ་ནི་མེད་པ་ཉིད་དོ། །དངོས་པོ་ཡོད་པ་གང་ཡིན་པ་དེའི་མཚན་ཉིད་དེ་ནི་ཡོད་པ་ཉིད་དོ། །

de la 'di skad ces kyang brjod par bya ste/ ci chos de las mngon par gsal ba tha dad pa ma yin pa'am/ 'on te tha dad par 'dod/ gal te tha dad pa ma yin na ni/ rtag tu mngon par gsal ba'i chos yin pas/ mngon par gsal ba mngon par gsal bar byed do zhes byar mi rung ngo/ /gal te tha dad na ni des na de rgyu med pa zhig gam/ rgyu yod pa zhig yin/ gal te rgyu med pa zhig yin na ni des na/ rgyu med pa mngon par gsal bar mi rung ngo/ /gal te rgyu yod pa zhig yin na ni/ des na mngon par gsal bar ma gyur pa'i phyir| 'bras bur gyur pa mngon par gsal bas mngon par gsal bar byar yang mi rung ngo/ des na sgrib pa'i rgyu med pa dang/ sgrib pa'i rgyu yod pa dang/ yod pa'i mtshan nyid dang/ 'bras bu'i mtshan nyid dang/ mngon par gsal ba tha dad pa ma yin pa dang/ mngon par gsal ba tha dad pa las kyang mi rung ngo/ /de bas na dngos po med pa gang yin pa de'i mtshan nyid de ni med pa nyid do/ /dngos po yod pa gang yin pa de'i mtshan nyid de ni yod pa nyid do/ /

【J2 結成】

མེད་པའི་མེད་པ་ཉིད་ནི་མངོན་པར་གསལ་བ་མེད་པ་ཡིན་ནོ། །ཡོད་པའི་ཡོད་པ་ཉིད་ནི་མངོན་པར་གསལ་བ་ཉིད་ཡིན་ནོ། །

med pa'i med pa nyid ni mngon par gsal ba med pa yin no/ /yod pa'i yod pa nyid ni mngon par gsal ba nyid yin no/ /

【I2 示正義】【J1 處遠離難取】

ཡོད་པ་ཇི་ལྟར་འཛིན་པར་མི་འགྱུར་བ་དེའི་མཚན་ཉིད་བཤད་པར་བྱ་སྟེ། ཡོད་པ་ཡང་ཐག་རིང་བས་མི་འཛིན་ལ།

yod pa ji ltar 'dzin par mi 'gyur ba de'i mtshan nyid bshad par bya ste/ yod pa yang thag ring bas mi 'dzin la/

【J2 四障難取】

སྒྲིབ་པའི་རྒྱུ་རྣམ་པ་བཞི་པོ། སྒྲིབ་གཡོགས་དང༌། མི་སྣང་བར་བྱེད་པ་དང༌། ཟིལ་གྱིས་གནོན་པ་དང༌། མིག་སླུ་བར་བྱེད་པས་བསྒྲིབས་པ་དང༌། ཆུང་བ་དང༌།

sgrib pa'i rgyu rnam pa bzhi po/ sgrib g.yogs dang/ mi snang bar byed pa dang/ zil gyis gnon pa dang/ mig slu bar byed pas bsgribs pa dang/ chung ba dang/

【J3 心亂難取】

སེམས་རྣམ་པར་གཡེངས་པ་དང༌།

sems rnam par g.yengs pa dang/

【J4 根壞難取】

དབང་པོ་མེད་པར་གྱུར་ཅིང་ཉམས་པ་དང༌།

dbang po med par gyur cing nyams pa dang/

【J5 無智難取】

དེ་དང་ལྡན་པའི་ཤེས་པ་མ་བྱུང་བས་ཀྱང་འཛིན་པར་མི་འགྱུར་རོ། །

de dang ldan pa'i shes pa ma byung bas kyang 'dzin par mi 'gyur ro/ /

【I3 例破聲論】

རྒྱུ་ལ་འབྲས་བུ་མངོན་པར་གསལ་བར་སྨྲ་བ་ཇི་ལྟ་བ་དེ་བཞིན་དུ། སྒྲར་སྨྲ་བ་ཡང་རིགས་པ་མ་ཡིན་པར་བལྟ་བར་བྱའོ། །དེ་ལ་སྒྲར་སྨྲ་བའི་བྱེ་བྲག་ནི་འདི་ཡིན་ཏེ། སྒྲའི་མཚན་ཉིད་ནི་ཇི་སྐད་འདོགས་པ་ཁོ་ན་བཞིན་དུ་རྣམ་པར་གནས་པར་ལྟ་ལ། རྣམ་པར་གནས་པ་དེ་ཡང་དང་ཡང་དུ་བརྗོད་པའི་ཚུལ་གྱིས་སྨྲ་བ་ལས། མངོན་པར་གསལ་བར་འགྱུར་བར་ལྟ་སྟེ༑ དེས་ན་དེ་འདི་སྙམ་དུ་སེམས་ཏེ། སྒྲ་ནི་རྟག་གོ་སྙམ་མོ། །དེ་བས་ན་མངོན་པར་གསལ་བར་སྨྲ་བ་ཡང་རིགས་པ་མ་ཡིན་པས་བསྐྱེད་པ་ཡིན་ནོ། །

rgyu la 'bras bu mngon par gsal bar smra ba ji lta ba de bzhin du/ sgrar smra ba yang rigs pa ma yin par blta bar bya'o/ /de la sgrar smra ba'i bye brag ni 'di yin te/ sgra'i mtshan nyid ni ji skad 'dogs pa kho na bzhin du rnam par gnas par lta la/ rnam par gnas pa de yang dang yang du brjod pa'i tshul gyis smra ba las/ mngon par gsal bar 'gyur bar lta ste| des na de 'di snyam du sems te/ sgra ni rtag go snyam mo/ /de bas na mngon par gsal bar smra ba yang rigs pa ma yin pas bskyed pa yin no/ /

【G3 去來實有論】【H1 敘執】

འདས་པ་དང༌། མ་འོངས་པ་རྫས་སུ་ཡོད་པར་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ་བྲམ་ཟེའམ། ཆོས་འདི་ལ་ཁ་ཅིག་ཀྱང་འདས་པ་ཡང་ཡོད།མ་འོངས་པ་ཡང་ཡོད་དེ། ད་ལྟར་བྱུང་བ་བཞིན་དུ། མཚན་ཉིད་ཀྱིས་ཡོངས་སུ་གྲུབ་པ་ཡིན་ཏེ། རྫས་སུ་ཡོད་པ་ཡིན་གྱི།བརྟགས་པའི་ཡོད་པ་ནི་མ་ཡིན་ནོ་ཞེས་ཚུལ་བཞིན་མ་ཡིན་པས་དེ་ལྟར་ལྟ་ཞིང་དེ་སྐད་སྨྲ་བ་དག་ཀྱང་ཡོད་དོ། །ཅིའི་ཕྱིར་དེ་ལྟར་ལྟ་ཞིང་དེ་སྐད་སྨྲ་བར་བྱེད་ཅེ་ན། ལུང་དང་རིགས་པས་བྱེད་དེ། ལུང་གང་ཞེ་ན། དེ་ནི་སྔ་མ་བཞིན་དུ་བལྟ་བར་བྱའོ༑ །ཆོས་འདི་པ་ཡང་མདོ་སྡེ་ལ་ཚུལ་བཞིན་མ་ཡིན་པར་རྟོག་སྟེ། འདི་ལྟ་སྟེ༑ སྐྱེ་མཆེད་བཅུ་གཉིས་པོ་ཐམས་ཅད་ཡོད་དེ་སྐྱེ་མཆེད་བཅུ་གཉིས་པོ་རྣམས་ནི་མཚན་ཉིད་ཀྱིས་ཡོད་དོ། །བཅོམ་ལྡན་འདས་ཀྱིས་འདི་ལྟ་སྟེ། འདས་པའི་ལས་ནི་ཡོད་དོ། །འདི་ལྟ་སྟེ། འདས་པའི་གཟུགས་ནི་ཡོད་དོ་ཞེས་བྱ་བ་ནས། མ་འོངས་པའི་རྣམ་པར་ཤེས་པའི་བར་དུ་ཡོད་དོ་ཞེས་གསུངས་པ་ལ། ཚུལ་བཞིན་མ་ཡིན་པར་རྟོག་གོ། །རིགས་པ་གང་ཞེ་ན། འདི་ལྟར་འདི་ན་ཁ་ཅིག་རྟོག་གེ་པ་དཔྱོད་པ་ཅན་ཞེས་བྱ་བ་ནས། སྔ་མ་བཞིན་ནོ། །དེ་འདི་སྙམ་དུ་སེམས་ཏེ། ཆོས་གང་རང་གི་མཚན་ཉིད་གང་གིས་རྣམ་པར་གནས་པ་དེ་ནི། དེས་ཡོངས་སུ་གྲུབ་པ་ཡིན་ནོ། །གལ་ཏེ་མ་འོངས་པ་དེ་མེད་དུ་ཟིན་ན་ནི།དེས་ན་དེའི་ཚེ། རང་གི་མཚན་ཉིད་མ་ཟིན་པར་འགྱུར་རོ། །གལ་ཏེ་འདས་པ་མེད་དུ་ཟིན་ན་ནི། དེས་ན་དེའི་ཚེ་རང་གི་མཚན་ཉིད་དང་བྲལ་བར་འགྱུར་རོ༑ །དེ་ལྟར་གྱུར་ན་རང་གི་མཚན་ཉིད་ཡོངས་སུ་མ་གྲུབ་པར་འགྱུར་ཏེ། དེ་བས་ན་རང་གི་མཚན་ཉིད་ནི་ཡོངས་སུ་མ་གྲུབ་ཅེས࿒བྱ་བར་མི་རུང་ངོ་སྙམ་སྟེ། དེས་ན་དེ་འདས་པ་ཡང་ཡོད། མ་འོངས་པ་ཡང་ཡོད་ཅེས་དེ་ལྟར་ལྟ་ཞིང་དེ་སྐད་སྨྲའོ། །

'das pa dang/ ma 'ongs pa rdzas su yod par smra ba gang zhe na/ 'di ltar 'di na dge sbyong ngam bram ze'am/ chos 'di la kha cig kyang 'das pa yang yod/ma 'ongs pa yang yod de/ da ltar byung ba bzhin du/ mtshan nyid kyis yongs su grub pa yin te/ rdzas su yod pa yin gyi/brtags pa'i yod pa ni ma yin no zhes tshul bzhin ma yin pas de ltar lta zhing de skad smra ba dag kyang yod do/ /ci'i phyir de ltar lta zhing de skad smra bar byed ce na/ lung dang rigs pas byed de/ lung gang zhe na/ de ni snga ma bzhin du blta bar bya'o| /chos 'di pa yang mdo sde la tshul bzhin ma yin par rtog ste/ 'di lta ste| skye mched bcu gnyis po thams cad yod de skye mched bcu gnyis po rnams ni mtshan nyid kyis yod do/ /bcom ldan 'das kyis 'di lta ste/ 'das pa'i las ni yod do/ /'di lta ste/ 'das pa'i gzugs ni yod do zhes bya ba nas/ ma 'ongs pa'i rnam par shes pa'i bar du yod do zhes gsungs pa la/ tshul bzhin ma yin par rtog go/ /rigs pa gang zhe na/ 'di ltar 'di na kha cig rtog ge pa dpyod pa can zhes bya ba nas/ snga ma bzhin no/ /de 'di snyam du sems te/ chos gang rang gi mtshan nyid gang gis rnam par gnas pa de ni/ des yongs su grub pa yin no/ /gal te ma 'ongs pa de med du zin na ni/des na de'i tshe/ rang gi mtshan nyid ma zin par 'gyur ro/ /gal te 'das pa med du zin na ni/ des na de'i tshe rang gi mtshan nyid dang bral bar 'gyur ro| /de ltar gyur na rang gi mtshan nyid yongs su ma grub par 'gyur te/ de bas na rang gi mtshan nyid ni yongs su ma grub ces bya bar mi rung ngo snyam ste/ des na de 'das pa yang yod/ ma 'ongs pa yang yod ces de ltar lta zhing de skad smra'o/ /

【H2 正破】【I1 申三難】【J1 解申三難】【K1 一異自相難】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་འདས་པ་དང༌། མ་འོངས་པའི་མཚན་ཉིད་ད་ལྟར་གྱི་མཚན་ཉིད་དང༌། ཐ་དད་པ་མ་ཡིན་པའི་མཚན་ཉིད་དམ། འོན་ཏེ་ཐ་དད་པའི་མཚན་ཉིད་དུ་འདོད། གལ་ཏེ་ཐ་དད་པ་མ་ཡིན་པའི་མཚན་ཉིད་ཡིན་ན་ནི། མཚན་ཉིད་དུས་གསུམ་དུ་རྣམ་པར་གཞག་ཏུ་མི་རུང་ངོ༌། །གལ་ཏེ་ཐ་དད་པའི་མཚན་ཉིད་ཡིན་ན་ནི། ཡོངས་སུ་གྲུབ་པའི་མཚན་ཉིད་ཅེས་བྱར་མི་རུང་ངོ༌། །

de la 'di skad ces brjod par bya ste/ ci 'das pa dang/ ma 'ongs pa'i mtshan nyid da ltar gyi mtshan nyid dang/ tha dad pa ma yin pa'i mtshan nyid dam/ 'on te tha dad pa'i mtshan nyid du 'dod/ gal te tha dad pa ma yin pa'i mtshan nyid yin na ni/ mtshan nyid dus gsum du rnam par gzhag tu mi rung ngo/ /gal te tha dad pa'i mtshan nyid yin na ni/ yongs su grub pa'i mtshan nyid ces byar mi rung ngo/ /

【K2 常等共相難】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་དུས་སུ་གཏོགས་པའི་ཆོས་རྟག་པའི་མཚན་ཉིད་དམ། འོན་ཏེ་མི་རྟག་པའི་མཚན་ཉིད་དུ་འདོད། གལ་ཏེ་རྟག་པའི་མཚན་ཉིད་ཡིན་ན་ནི། དུས་གསུམ་དུ་གཏོགས་པ་ཞེས་བྱར་མི་རུང་ངོ༌། །གལ་ཏེ་མི་རྟག་པའི་མཚན་ཉིད་ཡིན་ན་ནི། དེས་ན་དུས་གསུམ་དུ་དེ་ཁོ་ན་བཞིན་དུ་ཡོད་དོ་ཞེས་བྱ་བར་མི་རུང་ངོ༌། །

de la 'di skad ces kyang brjod par bya ste/ ci dus su gtogs pa'i chos rtag pa'i mtshan nyid dam/ 'on te mi rtag pa'i mtshan nyid du 'dod/ gal te rtag pa'i mtshan nyid yin na ni/ dus gsum du gtogs pa zhes byar mi rung ngo/ /gal te mi rtag pa'i mtshan nyid yin na ni/ des na dus gsum du de kho na bzhin du yod do zhes bya bar mi rung ngo/ /

【K3 來等七義難】【L1 敘七徵】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་མ་འོངས་པ་ད་ལྟར་གྱི་དུས་སུ་འོང་བར་མཐོང་ངམ། འཕོས་ནས་སྐྱེ་འམ། མ་འོངས་པའི་དེ་ཁོ་ན་བཞིན་དུ་འདུག་ལ། དེ་ལ་བརྟེན་ཏེ་ད་ལྟར་སྐྱེའམ། ལས་མི་བྱེད་པ་ཞིག་ལས༑ ལས་བྱེད་པར་འགྱུར་རམ། མཚན་ཉིད་མ་རྫོགས་པ་ཞིག་ལས་མཚན་ཉིད་རྫོགས་པར་འགྱུར་རམ། མཚན་ཉིད་མི་འདྲ་བ་ལས་མཚན་ཉིད་མི་འདྲ་བ་མ་ཡིན་པར་འགྱུར་རམ། མ་འོངས་པར࿒འགྱུར་བ་ཞིག་ད་ལྟར་གྱི་དངོས་པོར་འགྱུར་

de la 'di skad ces kyang brjod par bya ste/ ci ma 'ongs pa da ltar gyi dus su 'ong bar mthong ngam/ 'phos nas skye 'am/ ma 'ongs pa'i de kho na bzhin du 'dug la/ de la brten te da ltar skye'am/ las mi byed pa zhig las| las byed par 'gyur ram/ mtshan nyid ma rdzogs pa zhig las mtshan nyid rdzogs par 'gyur ram/ mtshan nyid mi 'dra ba las mtshan nyid mi 'dra ba ma yin par 'gyur ram/ ma 'ongs par 'gyur ba zhig da ltar gyi dngos por 'gyur

【L2 別破】【M1 約未來向現在以破七義】【N1 初難】

གལ་ཏེ་འོང་བ་ཞིག་ཡིན་ན་ནི། དེས་ན་ཡུལ་ན་གནས་པར་ཡང་འགྱུར་ལ༑ ད་ལྟར་དང་ཡང་བྱེ་བྲག་མེད་ད། ཐེར་ཟུག་པར་འགྱུར་བས་མི་རུང་ངོ༌། །

gal te 'ong ba zhig yin na ni/ des na yul na gnas par yang 'gyur la| da ltar dang yang bye brag med da/ ther zug par 'gyur bas mi rung ngo/ /

【N2 第二難】

གལ་ཏེ་འཕོས་ནས་སྐྱེ་བར་འགྱུར་ན་ནི། དེས་ན་མ་འོངས་པ་ཡང་མ་སྐྱེས་པར་འགྱུར་ལ། སྔོན་མ་བྱུང་བ་ཡང་སྐྱེས་པར་འགྱུར་བ་དང༌། མ་སྐྱེས་པ་ཡང་འཕོ་བར་འགྱུར་བས་དེ་ཡང་མི་རུང་ངོ༌། །

gal te 'phos nas skye bar 'gyur na ni/ des na ma 'ongs pa yang ma skyes par 'gyur la/ sngon ma byung ba yang skyes par 'gyur ba dang/ ma skyes pa yang 'pho bar 'gyur bas de yang mi rung ngo/ /

【N3 第三難】

གལ་ཏེ་དེ་ཁོ་ན་བཞིན་དུ་འདུག་ལ། དེ་ལ་བརྟེན་ཏེ་སྐྱེ་བར་འགྱུར་ན་ཡང༌། དེས་ན་ཐེར་ཟུག་པར་ཡང་འགྱུར་ལ། སྔོན་མ་བྱུང་བ་ཡང་སྐྱེས་པར་འགྱུར་བ་དང༌། མ་འོངས་པ་ཡང་མ་སྐྱེས་པའི་ཕྱིར་མི་རུང་ངོ༌། །གལ་ཏེ་ལས་མི་བྱེད་པ་ཡིན་པ་ལས། ལས་བྱེད་པར་འགྱུར་ན་ནི། དེས་ན་མ་བྱུང་བ་བྱུང་བར་འགྱུར་ཏེ། སྐྱོན་སྔ་མ་རྣམས་ཇི་ལྟ་བ་བཞིན་དུ་འགྱུར་བས་དེ་ཡང་མི་རུང་ངོ༌། །ལས་དེ་ཡང་ཅི་དེ་དང་ཐ་དད་པའི་མཚན་ཉིད་དམ། ཐ་དད་པ་མ་ཡིན་པའི་མཚན་ཉིད་དུ་འདོད།

gal te de kho na bzhin du 'dug la/ de la brten te skye bar 'gyur na yang/ des na ther zug par yang 'gyur la/ sngon ma byung ba yang skyes par 'gyur ba dang/ ma 'ongs pa yang ma skyes pa'i phyir mi rung ngo/ /gal te las mi byed pa yin pa las/ las byed par 'gyur na ni/ des na ma byung ba byung bar 'gyur te/ skyon snga ma rnams ji lta ba bzhin du 'gyur bas de yang mi rung ngo/ /las de yang ci de dang tha dad pa'i mtshan nyid dam/ tha dad pa ma yin pa'i mtshan nyid du 'dod/

【N4 第四難】

གལ་ཏེ་ཐ་དད་པའི་མཚན་ཉིད་ཡིན་ན་ནི། དེའི་མ་འོངས་པའི་མཚན་ཉིད་མེད་པས་མི་རུང་ངོ༌། །གལ་ཏེ་ཐ་དད་པ་མ་ཡིན་པའི་མཚན་ཉིད་ཡིན་ན་ནི། དེས་ན་ལས་མི་བྱེད་པ་ཡིན་པ་ལས། ལས་བྱེད་པར་འགྱུར་རོ་ཞེས་བྱར་མི་རུང་ངོ༌། །ལས་མི་བྱེད་པ་ཇི་ལྟ་བ་བཞིན་དུ། མཚན་ཉིད་མ་རྫོགས་པ་དང༌། མཚན་ཉིད་མི་འདྲ་བ་དང༌། མ་འོངས་པའི་དངོས་པོའི་མཚན་ཉིད་ཀྱང་དེ་དང་འདྲ་བར་རིག་པར་བྱའོ། །

gal te tha dad pa'i mtshan nyid yin na ni/ de'i ma 'ongs pa'i mtshan nyid med pas mi rung ngo/ /gal te tha dad pa ma yin pa'i mtshan nyid yin na ni/ des na las mi byed pa yin pa las/ las byed par 'gyur ro zhes byar mi rung ngo/ /las mi byed pa ji lta ba bzhin du/ mtshan nyid ma rdzogs pa dang/ mtshan nyid mi 'dra ba dang/ ma 'ongs pa'i dngos po'i mtshan nyid kyang de dang 'dra bar rig par bya'o/ /

【M2 別破往過去】

དེ་ལ་བྱེ་བྲག་ནི་འདི་ཡིན་ཏེ་རང་བཞིན་འདྲེས་པའི་སྐྱོན་ཡོད་པའི་ཕྱིར་མི་རུང་ངོ༌། །མ་འོངས་པ་དང་ད་ལྟར་ཇི་ལྟ་བ་བཞིན་དུ། ད་ལྟར་དང་འདས་པ་ལ་ཡང་གཏན་ཚིགས་འདི་དག་ཉིད་དང༌། ལན་གྱི་ལམ་འདི་ཉིད་ཀྱིས། ཅི་རིགས་པར་སྐྱོན་དང་ལྡན་པར་བལྟ་བར་བྱ་སྟེ།

de la bye brag ni 'di yin te rang bzhin 'dres pa'i skyon yod pa'i phyir mi rung ngo/ /ma 'ongs pa dang da ltar ji lta ba bzhin du/ da ltar dang 'das pa la yang gtan tshigs 'di dag nyid dang/ lan gyi lam 'di nyid kyis/ ci rigs par skyon dang ldan par blta bar bya ste/

【J2 總結】

དེ་ལྟར་ན་རང་གི་མཚན་ཉིད་དང༌། སྤྱིའི་མཚན་ཉིད་དང༌། འོངས་པ་དང༌། འཕོས་པ་དང༌། བརྟེན་ཏེ་སྐྱེ་བ་དང༌། ལས་དང་མཚན་ཉིད་མ་རྫོགས་པ་དང༌། མཚན་ཉིད་མི་འདྲ་བ་དང༌། མ་འོངས་པའི་དངོས་པོས་ཀྱང་འདས་པ་དང༌། མ་འོངས་པ་རྫས་སུ་ཡོད་པར་སྨྲ་བ་མི་རུང་ངོ༌། །

de ltar na rang gi mtshan nyid dang/ spyi'i mtshan nyid dang/ 'ongs pa dang/ 'phos pa dang/ brten te skye ba dang/ las dang mtshan nyid ma rdzogs pa dang/ mtshan nyid mi 'dra ba dang/ ma 'ongs pa'i dngos pos kyang 'das pa dang/ ma 'ongs pa rdzas su yod par smra ba mi rung ngo/ /

【I2 他返詰】

དེ་སྐད་དུ་ལན་བཏབ་ཀྱང་ཡང་འདི་སྐད་ཅེས་ཟེར་ཏེ། གལ་ཏེ་འདས་པ་དང༌། མ་འོངས་པ་མེད་དུ་ཟིན་ན། དམིགས་པ་མེད་པ་ལ་ཇི་ལྟར་བློ་འཇུག་པར་འགྱུར། གལ་ཏེ་འཇུག་ན་ཡང་སྐྱེ་མཆེད་བཅུ་གཉིས་པོ་ཐམས་ཅད་ཡོད་དོ་ཞེས་བྱ་བའི་བར་དུ་གསུངས་པའི་ལུང་དང་ཇི་ལྟར་འགལ་བར་མི་འགྱུར་ཞེས་ཟེར་བ་དེ་ལ།

de skad du lan btab kyang yang 'di skad ces zer te/ gal te 'das pa dang/ ma 'ongs pa med du zin na/ dmigs pa med pa la ji ltar blo 'jug par 'gyur/ gal te 'jug na yang skye mched bcu gnyis po thams cad yod do zhes bya ba'i bar du gsungs pa'i lung dang ji ltar 'gal bar mi 'gyur zhes zer ba de la/

【I3 還徵破】【J1 以理徵破】

འདི་སྐད་ཅེས་བརྗོད་པར་བྱ་སྟེ། ཅི་འཇིག་རྟེན་ན་མེད་དོ་ཞེས་འཛིན་པའི་བློ་མི་འཇུག་གམ། འོན་ཏེ་འཇུག་པར་འདོད། གལ་ཏེ་མི་འཇུག་ན་ནི་དེས་ན་བདག་མེད་པར་འཛིན་པ་དང༌། རི་བོང་གི་རྭ་དང༌། མོ་གཤམ་གྱི་བུ་ལ་སོགས་པར་འཛིན་པ་བློ་གང་ཡིན་པ་དེ་ཡང་མེད་པ་ཁོ་ནའོ་ཞེས་བྱར་མི་རུང་ངོ༌། །བཅོམ་ལྡན་འདས་ཀྱིས་ཉན་ཐོས་གཡོ་མེད་པ་ནི་ངས་གདམས་ངག་བྱིན་ཏེ། ཡང་དག་པར་སྒྲུབ་ན། ཡོད་པ་ལ་ཡང་ཡོད་པར་ཤེས། མེད་པ་ལ་ཡང་མེད་པར་ཤེས་སོ་ཞེས་གསུངས་པ་གང་ཡིན་པ་དེ་ཡང་མི་རུང་བར་འགྱུར་རོ། །གལ་ཏེ་འཇུག་ན་ནི་དེ་ལྟ་ན་ཅི་བློ་དེ་ཡོད་དོ་སྙམ་པ་དེ་ལྟ་བུའི་རྣམ་པའམ། མེད་དོ་སྙམ་པ་དེ་ལྟ་བུའི་རྣམ་པར་འདོད༑ གལ་ཏེ་ཡོད་དོ་སྙམ་པ་དེ་ལྟ་བུའི་རྣམ་པ་ཡིན་ན་ནི། དེས་ན་མེད་པར་འཛིན་པའི་བློ་ཡོད་དོ་སྙམ࿒པ་དེ་ལྟ་བུའི་རྣམ་པར་འགྱུར་དུ་མི་རུང་ངོ༌། །གལ་ཏེ་མེད་དོ་སྙམ་པ་དེ་ལྟ་བུའི་རྣམ་པ་ཡིན་ན་ནི། དེས་ན་མེད་པའི་རྣམ་པའི་བློ་དེ། ཅི་དངོས་པོ་ཡོད་པ་ལ་འཇུག་གམ། མེད་པ་ལ་འཇུག་པར་འདོད། གལ་ཏེ་ཡོད་པ་ལ་འཇུག་ན་ནི། དེས་ན་མེད་དོ་སྙམ་པ་དེ་ལྟ་བུའི࿒རྣམ་པའི་བློ་དངོས་པོ་ཡོད་པ་ལ་འཇུག་པའི་ཕྱིར་མི་རུང་ངོ༌། །གལ་ཏེ་དངོས་པོ་མེད་པ་ལ་འཇུག་ན་ནི། དེས་ན་དམིགས་པ་མེད་པ་ལ་བློ་འཇུག་པ་མེད་དོ་ཞེས་བྱར་མི་རུང་ངོ༌། །

'di skad ces brjod par bya ste/ ci 'jig rten na med do zhes 'dzin pa'i blo mi 'jug gam/ 'on te 'jug par 'dod/ gal te mi 'jug na ni des na bdag med par 'dzin pa dang/ ri bong gi rwa dang/ mo gsham gyi bu la sogs par 'dzin pa blo gang yin pa de yang med pa kho na'o zhes byar mi rung ngo/ /bcom ldan 'das kyis nyan thos g.yo med pa ni ngas gdams ngag byin te/ yang dag par sgrub na/ yod pa la yang yod par shes/ med pa la yang med par shes so zhes gsungs pa gang yin pa de yang mi rung bar 'gyur ro/ /gal te 'jug na ni de lta na ci blo de yod do snyam pa de lta bu'i rnam pa'am/ med do snyam pa de lta bu'i rnam par 'dod| gal te yod do snyam pa de lta bu'i rnam pa yin na ni/ des na med par 'dzin pa'i blo yod do snyam pa de lta bu'i rnam par 'gyur du mi rung ngo/ /gal te med do snyam pa de lta bu'i rnam pa yin na ni/ des na med pa'i rnam pa'i blo de/ ci dngos po yod pa la 'jug gam/ med pa la 'jug par 'dod/ gal te yod pa la 'jug na ni/ des na med do snyam pa de lta bu'i rnam pa'i blo dngos po yod pa la 'jug pa'i phyir mi rung ngo/ /gal te dngos po med pa la 'jug na ni/ des na dmigs pa med pa la blo 'jug pa med do zhes byar mi rung ngo/ /

【J2 釋通三經】【K1 釋十二處經】

སྐྱེ་མཆེད་བཅུ་གཉིས་པོ་ཇི་སྙེད་པ་ཐམས་ཅད་ཡོད་དོ་ཞེས་གསུངས་པ་གང་ཡིན་པ་དེ་ཡང༌། ཡོད་པ་ལ་ཡོད་པའི༌མཚན་ཉིད་ཡོད་པ་དང་མེད་པ་ལ་མེད་པའི་མཚན་ཉིད་ཡོད་པ་ལ་དགོངས་ནས་གསུངས་པ་ཡིན་ཏེ། འདི་ལྟར་ཡོད་པའི་མཚན་ཉིད་ཀྱི་ཆོས་རྣམས་ཀྱང༌། ཡོད་པའི་མཚན་ཉིད་འཛིན་ལ། མེད་པའི་མཚན་ཉིད་ཀྱི་ཆོས་རྣམས་ཀྱང་མེད་པའི་མཚན་ཉིད་འཛིན་ཏེ། དེ་བས་ན་ཆོས་རྣམས་ཞེས་བྱའོ། །དེ་ལྟ་མ་ཡིན་དུ་ཟིན་ན་ཡོད་པ་མི་ཤེས་པ་དང༌། མེད་པ་མི་ཤེས་པས་རྣལ་འབྱོར་པས་ཤེས་བྱའི་ཆོས་ལ་རྒྱུན་ཆགས་སུ་རྟོག་པར་མི་འགྱུར་བས་མི་རུང་ངོ༌། །

skye mched bcu gnyis po ji snyed pa thams cad yod do zhes gsungs pa gang yin pa de yang/ yod pa la yod pa'imtshan nyid yod pa dang med pa la med pa'i mtshan nyid yod pa la dgongs nas gsungs pa yin te/ 'di ltar yod pa'i mtshan nyid kyi chos rnams kyang/ yod pa'i mtshan nyid 'dzin la/ med pa'i mtshan nyid kyi chos rnams kyang med pa'i mtshan nyid 'dzin te/ de bas na chos rnams zhes bya'o/ /de lta ma yin du zin na yod pa mi shes pa dang/ med pa mi shes pas rnal 'byor pas shes bya'i chos la rgyun chags su rtog par mi 'gyur bas mi rung ngo/ /

【K2 釋過去業經】

འདི་ལྟར་སེམས་ཅན་རྣམས་གནོད་པ་དང་བཅས་པ་དང༌། གནོད་པ་མེད་པའི་ཚོར་བ་མྱོང་བར་བྱེད་པས། འདས་པའི་ལས་ཡོད་དོ་ཞེས་གསུངས་པ་གང་ཡིན་པ་དེ་ལ་ཡང༌། བག་ཆགས་དེ་ལ་དེ་ཡོད་པའི་འདོགས་པ་ལས་དགོངས་ནས་གསུངས་པ་ཡིན་ཏེ། འདུ་བྱེད་གང་དག་ལ་དགེ་བ་དང་མི་དགེ་བའི་ལས་སྐྱེས་ནས་འགགས་པ་ཡོད་ལ། རྒྱུ་དེ་དང་རྐྱེན་དེས་འདུ་བྱེད་བྱེ་བྲག་ཅན་གྱི་རྒྱུད་འཇུག་པ་དེ་ལ་ནི་བག་ཆགས་ཞེས་བྱ་སྟེ། དེ་རྒྱུན་དུ་གནས་པ་ལས་སྡུག་པ་དང་མི་སྡུག་པའི་འབྲས་བུ་གྲུབ་པར་འགྱུར་བའི་ཕྱིར་མི་རུང་སྟེ༑ དེའི་ཕྱིར་ན་ཉེས་པ་མེད་དོ། །

'di ltar sems can rnams gnod pa dang bcas pa dang/ gnod pa med pa'i tshor ba myong bar byed pas/ 'das pa'i las yod do zhes gsungs pa gang yin pa de la yang/ bag chags de la de yod pa'i 'dogs pa las dgongs nas gsungs pa yin te/ 'du byed gang dag la dge ba dang mi dge ba'i las skyes nas 'gags pa yod la/ rgyu de dang rkyen des 'du byed bye brag can gyi rgyud 'jug pa de la ni bag chags zhes bya ste/ de rgyun du gnas pa las sdug pa dang mi sdug pa'i 'bras bu grub par 'gyur ba'i phyir mi rung ste| de'i phyir na nyes pa med do/ /

【K3 釋三世五蘊經】

འདས་པའི་གཟུགས་ཡོད་དོ། །མ་འོངས་པ་ཡོད་དོ། །ད་ལྟར་བྱུང་བ་ཡོད་དོ། །དེ་བཞིན་དུ་རྣམ་པར་ཤེས་པའི་བར་དུ་ཡོད་དོ་ཞེས་གསུངས་པ་གང་ཡིན་པ་དེ་ལ་ཡང་འདུ་བྱེད་ཀྱི་མཚན་ཉིད་རྣམ་པ་གསུམ་མོ། །རྒྱུའི་མཚན་ཉིད་དང༌། རང་གི་མཚན་ཉིད་དང༌། འབྲས་བུའི་མཚན་ཉིད་ལས་དགོངས་ནས་གསུངས་པ་ཡིན་ཏེ། རྒྱུའི་མཚན་ཉིད་ལས་དགོངས་ནས་མ་འོངས་པའི་ཡོད་དོ་ཞེས་གསུངས་སོ། །རང་གི་མཚན་ཉིད་ཡོད་པ་འདི་ལས་དགོངས་ནས་ད་ལྟར་བྱུང་བ་ཡོད་དོ་ཞེས་གསུངས་སོ། །འབྲས་བུའི་མཚན་ཉིད་ལས་དགོངས་ནས་འདས་པ་ཡོད་དོ་ཞེས་གསུངས་ཏེ། དེའི་ཕྱིར་ན་ཡང་ཉེས་པ་མེད་དོ། །

'das pa'i gzugs yod do/ /ma 'ongs pa yod do/ /da ltar byung ba yod do/ /de bzhin du rnam par shes pa'i bar du yod do zhes gsungs pa gang yin pa de la yang 'du byed kyi mtshan nyid rnam pa gsum mo/ /rgyu'i mtshan nyid dang/ rang gi mtshan nyid dang/ 'bras bu'i mtshan nyid las dgongs nas gsungs pa yin te/ rgyu'i mtshan nyid las dgongs nas ma 'ongs pa'i yod do zhes gsungs so/ /rang gi mtshan nyid yod pa 'di las dgongs nas da ltar byung ba yod do zhes gsungs so/ /'bras bu'i mtshan nyid las dgongs nas 'das pa yod do zhes gsungs te/ de'i phyir na yang nyes pa med do/ /

【I4 示正義】

གཞན་ཡང་འདས་པ་དང༌། མ་འོངས་པའི་མཚན་ཉིད་དེ་ལྟར་རྫས་སུ་ནི་མི་རུང་གི །མ་འོངས་པའི་མཚན་ཉིད་རྣམ་པ་བཅུ་གཉིས་ཡོད་པར་རིག་པར་བྱ་སྟེ། རྒྱུར་རབ་ཏུ་ཕྱེ་བ་དང༌། ལུས་མ་སྐྱེས་པ་དང༌། རྐྱེན་ལ་ལྟོས་པ་དང༌། སྐྱེས་པ་དང་འདྲ་བ་དང༌། སྐྱེ་བའི་ཆོས་ཅན་དང༌། མི࿒སྐྱེ་བའི་ཆོས་ཅན་དང༌། ཀུན་ནས་ཉོན་མོངས་པ་མ་སྐྱེས་པ་དང༌། རྣམ་པར་བྱང་བ་མ་སྐྱེས་པ་དང༌། འདོད་པར་བྱ་བ་དང༌། འདོད་པར་བྱ་བ་མ་ཡིན་པ་དང༌། བརྟག་ཏུ་རུང་བ་དང་བརྟག་ཏུ་རུང་བ་མ་ཡིན་པའོ། །ད་ལྟར་བྱུང་བ་ལ་ཡང་མཚན་ཉིད་རྣམ་པ་བཅུ་གཉིས་ཡོད་དེ། འབྲས་བུ་རབ་ཏུ་ཕྱེ་བ་དང༌། ལུས་སྐྱེས་པ་དང༌། རྐྱེན་དང་ལྡན་པ་དང༌། སྐྱེས་པ་དང་འདྲ་བ་དང༌། སྐད་ཅིག་པ་དང༌། མི་སྐྱེ་བའི་ཆོས་ཅན་དང༌། ཀུན་ནས་ཉོན་མོངས་པ་དང་ལྡན་པ་དང༌། རྣམ་པར་བྱང་བ་དང་ལྡན་པ་དང༌། ཡིད་དུ་འོང་བ་དང༌། ཡིད་དུ་མི་འོང་བ་དང༌། བརྟག་ཏུ་རུང་བ་དང༌། བརྟག་ཏུ་རུང་བ་མ་ཡིན་པའོ། །འདས་པ་ལ་ཡང་མཚན་ཉིད་རྣམ་པ་བཅུ་གཉིས་ཡོད་པར་རིག་པར་བྱ་སྟེ། རྒྱུ་འདས་པ་དང༌། རྐྱེན་འདས་པ་དང༌། འབྲས་བུ་འདས་པ་དང༌། ལུས་ཞིག་པ་དང༌། འགགས་པའི་རང་བཞིན་ཅན་དང༌། མི་སྐྱེ་བའི་ཆོས་ཅན་དང༌། ཀུན་ནས་ཉོན་མོངས་པ་རྣམ་པར་ཞི་བ་དང༌། རྣམ་པར་བྱང་བ་རྣམ་པར་ཞི་བ་དང༌།ལྟས་པའི་གནས་ལྟ་བུ་དང༌། ལྟོས་པ་མ་ཡིན་པའི་གནས་ལྟ་བུ་དང༌། བརྟག་ཏུ་རུང་བ་དང༌། བརྟག་ཏུ་རུང་བ་མ་ཡིན་པའོ། །

gzhan yang 'das pa dang/ ma 'ongs pa'i mtshan nyid de ltar rdzas su ni mi rung gi /ma 'ongs pa'i mtshan nyid rnam pa bcu gnyis yod par rig par bya ste/ rgyur rab tu phye ba dang/ lus ma skyes pa dang/ rkyen la ltos pa dang/ skyes pa dang 'dra ba dang/ skye ba'i chos can dang/ mi skye ba'i chos can dang/ kun nas nyon mongs pa ma skyes pa dang/ rnam par byang ba ma skyes pa dang/ 'dod par bya ba dang/ 'dod par bya ba ma yin pa dang/ brtag tu rung ba dang brtag tu rung ba ma yin pa'o/ /da ltar byung ba la yang mtshan nyid rnam pa bcu gnyis yod de/ 'bras bu rab tu phye ba dang/ lus skyes pa dang/ rkyen dang ldan pa dang/ skyes pa dang 'dra ba dang/ skad cig pa dang/ mi skye ba'i chos can dang/ kun nas nyon mongs pa dang ldan pa dang/ rnam par byang ba dang ldan pa dang/ yid du 'ong ba dang/ yid du mi 'ong ba dang/ brtag tu rung ba dang/ brtag tu rung ba ma yin pa'o/ /'das pa la yang mtshan nyid rnam pa bcu gnyis yod par rig par bya ste/ rgyu 'das pa dang/ rkyen 'das pa dang/ 'bras bu 'das pa dang/ lus zhig pa dang/ 'gags pa'i rang bzhin can dang/ mi skye ba'i chos can dang/ kun nas nyon mongs pa rnam par zhi ba dang/ rnam par byang ba rnam par zhi ba dang/ltas pa'i gnas lta bu dang/ ltos pa ma yin pa'i gnas lta bu dang/ brtag tu rung ba dang/ brtag tu rung ba ma yin pa'o/ /

【G4 計我論】【H1 敘執】【I1 略敘】

བདག་ཏུ་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ། བྲམ་ཟེ་ཁ་ཅིག་འདི་ལྟ་སྟེ། འདི་ལས་ཕྱི་རོལ་པའི་མུ་སྟེགས་ཅན། བདག་གམ་སེམས་ཅན་ནམ། སྲོག་གམ། སྐྱེ་བ་པོ་འམ། གསོ་བ་འམ། སྐྱེས་བུ་འམ། གང་ཟག་གམ། དེ་ལ་སོགས་པ་བདེན་པར་གནས་པར་ཡོད་དོ་ཞེས་དེ་ལྟར་ལྟ་ཞིང་དེ་སྐད་སྨྲ་བ་དག་ཡོད་དེ།

bdag tu smra ba gang zhe na/ 'di ltar 'di na dge sbyong ngam/ bram ze kha cig 'di lta ste/ 'di las phyi rol pa'i mu stegs can/ bdag gam sems can nam/ srog gam/ skye ba po 'am/ gso ba 'am/ skyes bu 'am/ gang zag gam/ de la sogs pa bden par gnas par yod do zhes de ltar lta zhing de skad smra ba dag yod de/

【I2 辨起執所由】【J1 問】

ཅིའི་ཕྱིར་དེ་ལྟར་ལྟ་ཞིང་དེ་སྐད་སྨྲ་བར་བྱེད་ཅེ་ན།

ci'i phyir de ltar lta zhing de skad smra bar byed ce na/

【J2 答】【K1 標】

ལུང་དང་རིགས་པས་བྱེད་དེ།

lung dang rigs pas byed de/

【K2 釋】【L1 教】

དེ་ལ་ལུང་ནི་སྔ་མ་ཁོ་ན་བཞིན་ནོ། །

de la lung ni snga ma kho na bzhin no/ /

【L2 理】【M1 總敘二因】

རིགས་པ་གང་ཞེ་ན། འདི་ལྟར་འདི་ན་ཁ་ཅིག་རྟོག་གེ་པ་དཔྱོད་པ་ཅན་ཞེས་བྱ་བ་ནས་སྔ་མ་བཞིན་ཏེ། བློ་སྔོན་དུ་བཏང་བ་མ་ཡིན་པས། ཡོད་པ་ལ་སེམས་ཅན་གྱི་བློ་འཇུག་པ་དམིགས་པ་དང༌། བློ་སྔོན་དུ་བཏང་ནས་སྤྱོད་པ་དམིགས་པ་དང༌། རྣམ་པ་གཉིས་ཀྱིས་

rigs pa gang zhe na/ 'di ltar 'di na kha cig rtog ge pa dpyod pa can zhes bya ba nas snga ma bzhin te/ blo sngon du btang ba ma yin pas/ yod pa la sems can gyi blo 'jug pa dmigs pa dang/ blo sngon du btang nas spyod pa dmigs pa dang/ rnam pa gnyis kyis

【M2 別顯二因】

དེ་འདི་སྙམ་དུ་སེམས་ཏེ། གལ་ཏེ་བདག་མེད་དུ་ཟིན་ན། དངོས་པོ་རྣམ་པ་ལྔ་མཐོང་བ་ན། རྣམ་པ་ལྔས་བདག་ཏུ་བློ་འཇུག་པར་འགྱུར་བའི་མི་རིགས་ཏེ། གཟུགས་ཀྱི་དབྱིབས་མཐོང་ན་གཟུགས་ཀྱི་བློ་ཁོ་ན་འཇུག་པའི་རིགས་ཀྱི། སེམས་ཅན་གྱི་བློ་འཇུག་པའི་མི་རིགས་སོ། །བདེ་བ་དང་སྡུག་བསྔལ་གྱིས࿒གཡེན་སྤྱོ་བའི་འདུ་བྱེད་མཐོང་ན།ཚོར་བ་ལ་སོགས་པའི་བློ་ཁོ་ན་འཇུག་པའི་རིགས་ཀྱི། སེམས་ཅན་ལ་དམས་པ་དང་མ་ཐོས་པའི་བློ་འཇུག་པའི་མི་རིགས་སོ། །མིང་དང་ལྡན་པ་མིང་དང་འབྲེལ་བའི་འདུ་བྱེད་མཐོང་ན། འདུ་ཤེས་ཀྱི་བློ་ཁོ་ན་འཇུག་པའི་རིགས་ཀྱི། རྒྱལ་རིགས་སམ། བྲམ་ཟེ་འམ། རྗེའུ་རིགས་སམ། དམངས་རིགས་སམ། སངས་རྒྱས་བྱིན་ནམ། ཡོན་ཏན་བཤེས་གཉེན་ཞེས་སེམས་ཅན་གྱི་བློ་འཇུག་པའི་མི་རིགས་སོ། །དགེ་བ་དང་མི་དགེ་བའི་སྤྱོད་པ་དང་འབྲེལ་བའི་འདུ་བྱེད་མཐོང་ན། འདུ་བྱེད་ཀྱི་བློ་ཁོ་ན་འཇུག་པའི་རིགས་ཀྱི། བྱིས་པ་དང་མཁས་པ་ཞེས་སེམས་ཅན་གྱི་བློ་འཇུག་པའི་མི་རིགས་སོ། །ཡུལ་ལ་རྣམ་པར་ཤེས་པ་འཇུག་པ་མཐོང་ན། སེམས་ཅན་གྱི་བློ་ཁོ་ན་འཇུག་པའི་རིགས་ཀྱི། ངས་མཐོང་ངོ་ཞེས་བྱ་བ་ལ་སོགས་པར་སེམས་ཅན་གྱི་བློ་འཇུག་པའི་མི་རིགས་སོ་སྙམ་མོ། །དེ་ལྟར་བློ་སྔོན་དུ་མ་བཏང་བར་དངོས་པོ་ལྔ་པོ་རྣམས་ལ། རྣམ་པ་ལྔར་སེམས་ཅན་གྱི་བློ་ཁོ་ན་འཇུག་པར་འགྱུར་གྱི་འདུ་བྱེད་ཀྱི་བློ་འཇུག་པར་མི་འགྱུར་ཏེ། དེ་བས་ན་བློ་སྔོན་དུ་མ་བཏང་བར་དེས་སེམས་ཅན་གྱི་བློ་འཇུག་པའི་དམིགས་པ་མཐོང་ནས། འདི་སྙམ་དུ་སེམས་ཏེ༑ བདག་ཡོད་དོ་སྙམ་མོ། །དེ་འདི་སྙམ་དུ་སེམས་ཏེ། གལ་ཏེ་བདག་མེད་དུ་ཟིན་ན། བདག་གི་མིག་གིས་གཟུགས་རྣམས་མཐོང་བར་འགྱུར་རོ། །མཐོང་ངོ༌། །མཐོང་ཟིན་ནོ། །ཡང་ན་མཐོང་བར་མི་འགྱུར་རོ་ཞེས་དེ་ལྟ་བུའི་མངོན་པར་འདུ་བྱེད་པ་སྔོན་དུ་བཏང་སྟེ། འདུ་བྱེད་རྣམས་ལ་བློ་སྔོན་དུ་འགྲོ་བའི་སྤྱོད་པ་དམིགས་པའི་མི་རིགས་སོ། །ལྟ་བ་ལ་ཇི་ལྟ་བ་བཞིན་དུ། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ལ་ཡང་དེ་དང་འདྲ་བར་རིག་པར་བྱའོ། །དེ་བཞིན་དུ་དགེ་བའི་ལས་མངོན་པར་འདུ་བྱེད་པ་ལས་དགེ་བའི࿒ལས་གྲུབ་པ་དང༌། མི་དགེ་བའི་ལས་མངོན་པར་འདུ་བྱེད་པ་ལས་མི་དགེ་བའི་ལས་འགྲུབ་པ་ལ་སོགས࿒པ་ལ་བློ་སྔོན་དུ་བཏང་ནས་སྤྱོད་པ་དམིགས་པ་མི་རིགས་ཏེ། དེ་ཡང་འདུ་བྱེད་ཙམ་འབའ་ཞིག་གིས་ནི་མི་རུང་ངོ་སྙམ་མོ། །དེས་ན་དེ་འདི་སྙམ་དུ་སེམས་ཏེ། བདག་ཡོད་དོ་སྙམ་མོ། །

de 'di snyam du sems te/ gal te bdag med du zin na/ dngos po rnam pa lnga mthong ba na/ rnam pa lngas bdag tu blo 'jug par 'gyur ba'i mi rigs te/ gzugs kyi dbyibs mthong na gzugs kyi blo kho na 'jug pa'i rigs kyi/ sems can gyi blo 'jug pa'i mi rigs so/ /bde ba dang sdug bsngal gyis g.yen spyo ba'i 'du byed mthong na/tshor ba la sogs pa'i blo kho na 'jug pa'i rigs kyi/ sems can la dmas pa dang ma thos pa'i blo 'jug pa'i mi rigs so/ /ming dang ldan pa ming dang 'brel ba'i 'du byed mthong na/ 'du shes kyi blo kho na 'jug pa'i rigs kyi/ rgyal rigs sam/ bram ze 'am/ rje'u rigs sam/ dmangs rigs sam/ sangs rgyas byin nam/ yon tan bshes gnyen zhes sems can gyi blo 'jug pa'i mi rigs so/ /dge ba dang mi dge ba'i spyod pa dang 'brel ba'i 'du byed mthong na/ 'du byed kyi blo kho na 'jug pa'i rigs kyi/ byis pa dang mkhas pa zhes sems can gyi blo 'jug pa'i mi rigs so/ /yul la rnam par shes pa 'jug pa mthong na/ sems can gyi blo kho na 'jug pa'i rigs kyi/ ngas mthong ngo zhes bya ba la sogs par sems can gyi blo 'jug pa'i mi rigs so snyam mo/ /de ltar blo sngon du ma btang bar dngos po lnga po rnams la/ rnam pa lngar sems can gyi blo kho na 'jug par 'gyur gyi 'du byed kyi blo 'jug par mi 'gyur te/ de bas na blo sngon du ma btang bar des sems can gyi blo 'jug pa'i dmigs pa mthong nas/ 'di snyam du sems te| bdag yod do snyam mo/ /de 'di snyam du sems te/ gal te bdag med du zin na/ bdag gi mig gis gzugs rnams mthong bar 'gyur ro/ /mthong ngo/ /mthong zin no/ /yang na mthong bar mi 'gyur ro zhes de lta bu'i mngon par 'du byed pa sngon du btang ste/ 'du byed rnams la blo sngon du 'gro ba'i spyod pa dmigs pa'i mi rigs so/ /lta ba la ji lta ba bzhin du/ rna ba dang/ sna dang/ lce dang/ lus dang/ yid la yang de dang 'dra bar rig par bya'o/ /de bzhin du dge ba'i las mngon par 'du byed pa las dge ba'i las grub pa dang/ mi dge ba'i las mngon par 'du byed pa las mi dge ba'i las 'grub pa la sogs pa la blo sngon du btang nas spyod pa dmigs pa mi rigs te/ de yang 'du byed tsam 'ba' zhig gis ni mi rung ngo snyam mo/ /des na de 'di snyam du sems te/ bdag yod do snyam mo/ /

【H2 隨執別】【I1 徵破外執】【J1 別申十難】【K1 不覺為先難】【L1 初徵難】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་གང་མཐོང་བ་དེ་ཉིད་ལ་སེམས་ཅན་གྱི་བློ་འབྱུང་ངམ། འོན་ཏེ་གཞན་མཐོང་བ་ལ་གཞན་ལ་སེམས་ཅན་གྱི་བློ་འབྱུང་བར་འདོད། གལ་ཏེ་དེ་ཉིད་ལ་འདོད་ན་ནི། དེས་ན་གཟུགས་ལ་སོགས་པ་ལ་སེམས་ཅན་དུ་ཕྱིན་ཅི་ལོག་ཏུ་གྱུར་པས་བདག་ཡོད་ཅེས་བྱར་མི་རུང་ངོ༌། །གལ་ཏེ་གཞན་ལ་འདོད་ན་ནི། དེས་ན་དབྱིབས་དང་ལྡན་པ་ལ་བདག་ཅེས་བྱར་མི་རུང་ངོ༌། །དམས་པ་དང༌། མཐོས་པ་དང༌།རྒྱལ་རིགས་ལ་སོགས་པ་དང༌། བྱིས་པ་དང༌། མཁས་པ་དང༌། གཟུགས་ལ་སོགས་པའི་ཡུལ་འཛིན་པ་ལ་ཡང་བདག་ཅེས་བྱར་མི་རུང་ངོ༌། །

de la 'di skad ces brjod par bya ste/ ci gang mthong ba de nyid la sems can gyi blo 'byung ngam/ 'on te gzhan mthong ba la gzhan la sems can gyi blo 'byung bar 'dod/ gal te de nyid la 'dod na ni/ des na gzugs la sogs pa la sems can du phyin ci log tu gyur pas bdag yod ces byar mi rung ngo/ /gal te gzhan la 'dod na ni/ des na dbyibs dang ldan pa la bdag ces byar mi rung ngo/ /dmas pa dang/ mthos pa dang/rgyal rigs la sogs pa dang/ byis pa dang/ mkhas pa dang/ gzugs la sogs pa'i yul 'dzin pa la yang bdag ces byar mi rung ngo/ /

【L2 第二徵難12_028】

ཅི་ཆོས་ཀྱི་རང་གི་ངོ་བོ་ཉིད་ལས་སེམས་ཅན་གྱི་བློ་འབྱུང་བའམ་འོན་ཏེ་གཞན་གྱི་ངོ་བོ་ཉིད་ལས་བྱུང་བར་འདོད། གལ་ཏེ་རང་གི་ངོ་བོ་ཉིད་ལས་འདོད་ན་ནི། དེས་ན་གང་མཐོང་བ་དེ་ཉིད་ལ་བློ་ཕྱིན་ཅི་ལོག་ཏུ࿒འགྱུར་བའི་ཕྱིར་བདག་གི་བློ་མི་རུང་ངོ༌། །གལ་ཏེ་གཞན་ལས་འདོད་ན་ཡང༌། དེས་ན࿒ཡུལ་ཐམས་ཅད་ཀྱང་ཡུལ་ཐམས་ཅད་ཀྱི་བློའི་རྒྱུར་འགྱུར་བས་མི་རུང་ངོ༌། །ཅི་སེམས་ཅན་དུ་བགྲང་བས་མ་ཡིན་པ་ལ་སེམས་ཅན་དུ་བགྲང་བའི་བློའམ། སེམས་ཅན་དུ་བགྲང་བ་ལ་སེམས་ཅན་དུ་བགྲང་བ་མ་ཡིན་པའི་བློའམ། དེ་ལས་གཞན་པའི་སེམས་ཅན་དུ་བགྲང་བ་ལ་དེ་ལས་གཞན་པའི་སེམས་ཅན་དུ་བགྲང་བའི་བློ་འབྱུང་བར་འདོད་དམ་མི་འདོད།

ci chos kyi rang gi ngo bo nyid las sems can gyi blo 'byung ba'am 'on te gzhan gyi ngo bo nyid las byung bar 'dod/ gal te rang gi ngo bo nyid las 'dod na ni/ des na gang mthong ba de nyid la blo phyin ci log tu 'gyur ba'i phyir bdag gi blo mi rung ngo/ /gal te gzhan las 'dod na yang/ des na yul thams cad kyang yul thams cad kyi blo'i rgyur 'gyur bas mi rung ngo/ /ci sems can du bgrang bas ma yin pa la sems can du bgrang ba'i blo'am/ sems can du bgrang ba la sems can du bgrang ba ma yin pa'i blo'am/ de las gzhan pa'i sems can du bgrang ba la de las gzhan pa'i sems can du bgrang ba'i blo 'byung bar 'dod dam mi 'dod/

【L3 第三徵難】

གལ་ཏེ་བློ་འབྱུང་ན་ནི། དེས་ན་སེམས་ཅན་མ་ཡིན་པ་ཡང་སེམས་ཅན་དུ་འགྱུར་ལ༑ སེམས་ཅན་ཡང་སེམས་ཅན࿒མ་ཡིན་པར་འགྱུར་ཞིང་དེ་ལས་གཞན་པའི࿒སེམས་ཅན་ཡང་དེ་ལས་གཞན་པའི་སེམས་ཅན་དུ་འགྱུར་བས་མི་རུང་ངོ༌། །གལ་ཏེ་མི་འབྱུང་ན་ནི། དེས་ན་མངོན་སུམ་གྱི་ཚད་མ་ལ་ཡང་སྐུར་བ་བཏབ་པར་གྱུར་པས་མི་རུང་ངོ༌། །

gal te blo 'byung na ni/ des na sems can ma yin pa yang sems can du 'gyur la| sems can yang sems can ma yin par 'gyur zhing de las gzhan pa'i sems can yang de las gzhan pa'i sems can du 'gyur bas mi rung ngo/ /gal te mi 'byung na ni/ des na mngon sum gyi tshad ma la yang skur ba btab par gyur pas mi rung ngo/ /

【L4 第四徵難】

ཅི་སེམས་ཅན་གྱི་བློ་གང་ཡིན་པ་དེ་མངོན་སུམ་གྱི་དོན་འཛིན་པའམ། འོན་ཏེ་རྗེས་སུ་དཔག་པའི་དོན་འཛིན་པར་འདོད། གལ་ཏེ་མངོན་སུམ་གྱི་དོན་འཛིན་ན་ནི། དེས་ན་གཟུགས་ལ་སོགས་པའི་ཕུང་པོ་རྣམས་ཉིད། མངོན་སུམ་དུ་འགྱུར་གྱི། སེམས་ཅན࿒མངོན་སུམ་དུ་མི་འགྱུར་བས་མི་རུང་ངོ༌། །གལ་ཏེ་རྗེས་སུ་དཔག་པའི་དོན་འཛིན་ན་ནི། དེས་ན་བྱིས་པ་ཆུང་དུ་རྣམས་ཀྱང་མ་བརྟགས་པར་འཕྲལ་ལ་འཇུག་པར་འགྱུར་བས་མི་རུང་ངོ༌། །

ci sems can gyi blo gang yin pa de mngon sum gyi don 'dzin pa'am/ 'on te rjes su dpag pa'i don 'dzin par 'dod/ gal te mngon sum gyi don 'dzin na ni/ des na gzugs la sogs pa'i phung po rnams nyid/ mngon sum du 'gyur gyi/ sems can mngon sum du mi 'gyur bas mi rung ngo/ /gal te rjes su dpag pa'i don 'dzin na ni/ des na byis pa chung du rnams kyang ma brtags par 'phral la 'jug par 'gyur bas mi rung ngo/ /

【K2 思覺為先難】【L1 第一徵破】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་སྤྱོད་བ་བློའི་རྒྱུ་ལས་བྱུང་བའམ།འོན་ཏེ་སེམས་ཅན་གྱི་རྒྱུ་ལས་བྱུང་བར་འདོད། གལ་ཏེ་བློའི་རྒྱུ་ལས་བྱུང་ན་ནི། བདག་གི་སྤྱོད་པ་ཞེས་བྱར་མི་རུང་ངོ༌། །གལ་ཏེ་བདག་གི་རྒྱུ་ལས་བྱུང་ན་ནི། བློ་སྔོན་དུ་འགྲོ་བའི་སྤྱོད་པ་ཞེས་བྱར་མི་རུང་ངོ༌། །

de la 'di skad ces kyang brjod par bya ste/ ci spyod ba blo'i rgyu las byung ba'am/'on te sems can gyi rgyu las byung bar 'dod/ gal te blo'i rgyu las byung na ni/ bdag gi spyod pa zhes byar mi rung ngo/ /gal te bdag gi rgyu las byung na ni/ blo sngon du 'gro ba'i spyod pa zhes byar mi rung ngo/ /

【L2 第二徵破】

ཅི་སྤྱོད་པའི་རྒྱུ་མི་རྟག་པའམ༑ འོན་ཏེ་རྟག་པར་འདོད། གལ་ཏེ་མི་རྟག་ན་ནི་འགྱུར་བ་ཡོད་པས་བདག་གི་སྤྱོད་པ་ཞེས་བྱར་མི་རུང་ངོ༌། །གལ་ཏེ་རྟག་ཅིང་འགྱུར་བ་མེད་ན་ནི། དེས་ན་འགྱུར་བ་མེད་པས་སྤྱོད་པ་ཞེས་བྱར་མི་རུང་ངོ༌། །

ci spyod pa'i rgyu mi rtag pa'am| 'on te rtag par 'dod/ gal te mi rtag na ni 'gyur ba yod pas bdag gi spyod pa zhes byar mi rung ngo/ /gal te rtag cing 'gyur ba med na ni/ des na 'gyur ba med pas spyod pa zhes byar mi rung ngo/ /

【L3 第三徵破】

ཅི་སེམས་ཅན༌རྩོལ་བའི་བདག་ཉིད་ཅན་ཞིག་སྤྱོད་པར་འགྱུར་བའམ། འོན་ཏེ་མི་རྩོལ་བའི་བདག་ཉིད་ཅན་ཞིག་སྤྱོད་པར་འདོད། གལ་ཏེ་རྩོལ་བའི་བདག་ཉིད་ཅན་ཞིག་ཡིན་ན་ནི༑ དེས་ན་རྟག་ཏུ་སྤྱོད་པ་དང་ལྡན་པས་ཡང་སྤྱོད་དོ་ཞེས་བྱར་མི་རུང་ངོ༌། །གལ་ཏེ་མི་རྩོལ་བའི་བདག་ཉིད་ཅན་ཞིག་ཡིན་ན་ནི། དེས་ན་མི་རྩོལ་བའི་བདག་ཉིད་ཅན་སྤྱོད་དོ་ཞེས་བྱར་མི་རུང་ངོ༌། །

ci sems canrtsol ba'i bdag nyid can zhig spyod par 'gyur ba'am/ 'on te mi rtsol ba'i bdag nyid can zhig spyod par 'dod/ gal te rtsol ba'i bdag nyid can zhig yin na ni| des na rtag tu spyod pa dang ldan pas yang spyod do zhes byar mi rung ngo/ /gal te mi rtsol ba'i bdag nyid can zhig yin na ni/ des na mi rtsol ba'i bdag nyid can spyod do zhes byar mi rung ngo/ /

【L4 第四徵破】

ཅི་རྒྱུ་ཡོད་པས་སེམས་ཅན་སྤྱོད་པའམ། འོན་ཏེ་རྒྱུ་མེད་པར་སྤྱོད་པར་འདོད། གལ་ཏེ་རྒྱུ་ཡོད་ན་ནི་སེམས་ཅན་གྱི་སྤྱོད་པ་ལ་ཡང༌། བྱེད་དུ་འཇུག་པ་གཞན་ཞིག་ཡོད་པར་འགྱུར་བས་མི་རུང་ངོ༌། །གལ་ཏེ་རྒྱུ་མེད་པ་ཡིན་ན་ནི། རྟག་ཏུ་དུས་ཐམས་ཅད་དུ་ཐམས་ཅད་སྤྱོད་པར་འགྱུར་བས࿒མི་རུང་ངམ་

ci rgyu yod pas sems can spyod pa'am/ 'on te rgyu med par spyod par 'dod/ gal te rgyu yod na ni sems can gyi spyod pa la yang/ byed du 'jug pa gzhan zhig yod par 'gyur bas mi rung ngo/ /gal te rgyu med pa yin na ni/ rtag tu dus thams cad du thams cad spyod par 'gyur bas mi rung ngam

【L5 第五徵破】

ཅི་སེམས་ཅན་རང་དབང་གིས་སྤྱོད་པའམ། འོན་ཏེ་གཞན་གྱི་དབང་གིས་སྤྱོད་པར་འདོད། གལ་ཏེ་རང་དབང་ཡོད་ན་ནི། བདག་ཉིད་ན་བ་དང༌། རྒ་བ་དང༌། འཆི་བ་དང༌། སྡུག་བསྔལ་བ་དང༌། ཀུན་ནས་ཉོན་མོངས་པའི་སྤྱོད་པའི་མི་རིགས་སོ། །གལ་ཏེ་གཞན་གྱི་དབང་གིས་སྤྱོད་ན་ནི། བདག་སྤྱོད་དོ་ཞེས་བྱར་མི་རུང་ངོ༌། །

ci sems can rang dbang gis spyod pa'am/ 'on te gzhan gyi dbang gis spyod par 'dod/ gal te rang dbang yod na ni/ bdag nyid na ba dang/ rga ba dang/ 'chi ba dang/ sdug bsngal ba dang/ kun nas nyon mongs pa'i spyod pa'i mi rigs so/ /gal te gzhan gyi dbang gis spyod na ni/ bdag spyod do zhes byar mi rung ngo/ /

【K3 於蘊假設難】【L1 設難】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་ཕུང་པོ་ཙམ་སེམས་ཅན་དུ་འདོགས་པའམ། འོན་ཏེ་ཕུང་པོ་ལ་ཡོད་པའམ། ཕུང་པོ་རྣམས་དང་ཐ་དད་པའམ། ཕུང་པོ་མེད་པ་ཞིག་ཏུ་འདོད།

de la 'di skad ces kyang brjod par bya ste/ ci phung po tsam sems can du 'dogs pa'am/ 'on te phung po la yod pa'am/ phung po rnams dang tha dad pa'am/ phung po med pa zhig tu 'dod/

【L2 後破】【M1 即蘊計我】

གལ་ཏེ་ཕུང་པོ་ཙམ་དུ་ཟད་པར་འདོད་ན་ནི། དེས་ན་ཕུང་པོ་རྣམས་དང་ཐ་དད་པ་མེད་པས་བདག་བདེན་པར་གནས་པར་ཡོད་དོ་ཞེས་བྱར་མི་རུང་ངོ༌། །

gal te phung po tsam du zad par 'dod na ni/ des na phung po rnams dang tha dad pa med pas bdag bden par gnas par yod do zhes byar mi rung ngo/ /

【M2 我異蘊住在蘊中】

གལ་ཏེ་ཕུང་པོ་རྣམས་ལ་ཡོད་ན་ནི། དེ་རྟག་པ་འམ་མི་རྟག་པ་ཞིག་ཡིན་གྲང་སྟེ། གལ་ཏེ་རྟག་ན་ནི་རྟག་པ་ལ་བདེ་བ་དང་སྡུག་བསྔལ་གྱིས་ཕན་པ་དང༌། གནོད་པར་འགྱུར་བའི་མི་རིགས་སོ། །ཕན་པ་དང་གནོད་པར་འགྱུར་བ་ཡང་མེད་ན་ནི། ཆོས་དང་ཆོས་མ་ཡིན་པ་ལ་འཇུག་པའི་མི་རིགས་སོ། །ཆོས་དང་ཆོས་མ་ཡིན་པ་ལ་འཇུག་པ་མེད་ན་ནི།ལུས་གཏན་སྐྱེ་བར་མི་འགྱུར་ཏེ། འབད་མི་དགོས་པར་བདག་རྟག་ཏུ་གྲོལ་བར་འགྱུར་བས་མི་རུང་ངོ༌། །

gal te phung po rnams la yod na ni/ de rtag pa 'am mi rtag pa zhig yin grang ste/ gal te rtag na ni rtag pa la bde ba dang sdug bsngal gyis phan pa dang/ gnod par 'gyur ba'i mi rigs so/ /phan pa dang gnod par 'gyur ba yang med na ni/ chos dang chos ma yin pa la 'jug pa'i mi rigs so/ /chos dang chos ma yin pa la 'jug pa med na ni/lus gtan skye bar mi 'gyur te/ 'bad mi dgos par bdag rtag tu grol bar 'gyur bas mi rung ngo/ /

【M3 我異蘊住於蘊外而仍屬蘊】

གལ་ཏེ་མི་རྟག་ན་ནི། འདུ་བྱེད་རྣམས་ལས་ལོགས་ཤིག་དང༌། འཇིག་པ་དང་སྐྱེ་བ་རྒྱུན་གྱིས་འཇུག་པ་ཡང་མི་དམིགས་པས་མི་རུང་ལ། འདིར་ཞིག་པར་གྱུར་པ་གཞན་དུ་མ་བྱས་པར་ཐོབ་པའི་སྐྱོན་དུ་ཡང་འགྱུར་བས་མི་རུང་ངོ༌། །

gal te mi rtag na ni/ 'du byed rnams las logs shig dang/ 'jig pa dang skye ba rgyun gyis 'jug pa yang mi dmigs pas mi rung la/ 'dir zhig par gyur pa gzhan du ma byas par thob pa'i skyon du yang 'gyur bas mi rung ngo/ /

【M4 我住蘊外而不屬蘊】

གལ་ཏེ་ཕུང་པོ་རྣམས་དང་ཐ་དད་ན་ནི། དེས་ན་སེམས་ཅན་འདུ་མ་བྱས་ཞེས་བྱར་མི་རུང་ངོ༌། །གལ་ཏེ་ཕུང་པོ་མེད་པ་ཞིག་ཡིན་ན་ནི།དེས་ན་ལུས་དང་འབྲེལ་བ་མེད་པའི་ཕྱིར་རྟག་ཏུ་ཀུན་ནས་ཉོན་མོངས་པ་ཅན་མ་ཡིན་པར་འགྱུར་བས་བདག་ཅེས་བྱར་མི་རུང་ངོ༌། །

gal te phung po rnams dang tha dad na ni/ des na sems can 'du ma byas zhes byar mi rung ngo/ /gal te phung po med pa zhig yin na ni/des na lus dang 'brel ba med pa'i phyir rtag tu kun nas nyon mongs pa can ma yin par 'gyur bas bdag ces byar mi rung ngo/ /

【K4 於彼立有難】【L1 兩門總徵】

ཅི་ལྟ་བ་པོ་ལ་སོགས་པའི་མཚན་ཉིད་གཅིག་ཡིན་ནམ། འོན་ཏེ་དེ་དང་ཐ་དད་པའི་མཚན་ཉིད་གཅིག་ཡིན་པར་འདོད།

ci lta ba po la sogs pa'i mtshan nyid gcig yin nam/ 'on te de dang tha dad pa'i mtshan nyid gcig yin par 'dod/

【L2 隨別破】【M1 難即見者等相】【N1 標兩門徵】

གལ་ཏེ་ལྟ་བ་པོ་ལ་སོགས་པའི་མཚན་ཉིད་གཅིག་ཡིན་ན་ནི། དེས་ན་ཅི་ལྟ་བ་ལ་སོགས་པ་ལ་ལྟ་བ་ལ་སོགས་པར་བཏགས་ནས་ལྟ་བ་པོའི་མཚན་ཉིད་ཅེས་བྱ་བའམ༑ འོན་ཏེ་དེ་དག་དང་ཐ་དད་པ་ཞིག་ཡིན།

gal te lta ba po la sogs pa'i mtshan nyid gcig yin na ni/ des na ci lta ba la sogs pa la lta ba la sogs par btags nas lta ba po'i mtshan nyid ces bya ba'am| 'on te de dag dang tha dad pa zhig yin/

【N2 隨別難】【O1 雙徵二門】【P1 為即於見等、假立見者等相】

གལ་ཏེ་ལྟ་བ་ལ་སོགས་པ་ལ་གདགས་ན་ནི། དེས་ན་ལྟ་བ་ལ་སོགས་པ་རྣམས་ཉིད་ལྟ་བ་པོར་གྱུར་གྱི། བདག་ནི་ལྟ་བ་ལ་སོགས་པ་དང་བྱེ་བྲག་མེད་པས་ལྟ་བ་པོར་མི་རུང་ངོ༌། །

gal te lta ba la sogs pa la gdags na ni/ des na lta ba la sogs pa rnams nyid lta ba por gyur gyi/ bdag ni lta ba la sogs pa dang bye brag med pas lta ba por mi rung ngo/ /

【P2 為離於見等、別立見者等相】

གལ་ཏེ་དེ་དག་དང་ཐ་དད་ན་ནི། དེས་ན་ལྟ་བ་ལ་སོགས་པ་དེ་དག་བདག་གི་ལས་སམ་བྱེད་པ་ཞིག་ཏུ་འགྱུར་གྲང་ན།

gal te de dag dang tha dad na ni/ des na lta ba la sogs pa de dag bdag gi las sam byed pa zhig tu 'gyur grang na/

【O2 釋二門】【P1 我所成業】【Q1 如種子難】

གལ་ཏེ་ལས་ཡིན་ན་ནི། དེ་ཡང་ས་བོན་དང་འདྲ་བས་དེས་ནི་མི་རྟག་པར་འགྱུར་ཏེ་མི་རུང་ངོ༌། །

gal te las yin na ni/ de yang sa bon dang 'dra bas des ni mi rtag par 'gyur te mi rung ngo/ /

【Q2 如陶師難】

གལ་ཏེ་རྫ་མཁན་ལ་སོགས་པ་ཐ་སྙད་དུ་གདགས་པའི་མི་ལྟ་བུ་ཞིག་ཡིན་ན་ནི། དེས་ན་མི་རྟག་པ་དང༌། ཀུན་རྫོབ་ཏུ་གྱུར་པས་མི་རུང་ངོ༌། །

gal te rdza mkhan la sogs pa tha snyad du gdags pa'i mi lta bu zhig yin na ni/ des na mi rtag pa dang/ kun rdzob tu gyur pas mi rung ngo/ /

【Q3 如神通難】

གལ་ཏེ་རྫུ་འཕྲུལ་དང་ལྡན་པའི་ཐ་སྙད་དུ་གདགས་པའི་མི་ལྟ་བུ་ཞིག་ཡིན་ན་ནི། དེས་ན་མི་རྟག་པ་དང༌། ཀུན་རྫོབ་ཏུ་ཡང་འགྱུར་ལ། དེ་དོན་ཐམས་ཅད་ལ་འདོད་དགུར་བྱེད་པར་འགྱུར་བས་མི་རུང་ངོ༌། །

gal te rdzu 'phrul dang ldan pa'i tha snyad du gdags pa'i mi lta bu zhig yin na ni/ des na mi rtag pa dang/ kun rdzob tu yang 'gyur la/ de don thams cad la 'dod dgur byed par 'gyur bas mi rung ngo/ /

【Q4 如地難】

གལ་ཏེ་ས་ལྟ་བུ་ཞིག་ཡིན་ན་ནི། དེས་ན་མི་རྟག་པར་ཡང་འགྱུར་ལ། ས་ལྟར་ལས་གསལ་བ་ཡང་མ་ཡིན་པས་མི་རུང་ངོ༌། །འདི་ལྟར་སའི་ལས་ནི་གསལ་བར་དམིགས་ཏེ། དེའི་དབང་གིས་ཐུར་དུ་མི་ལྟུང་བ་ཡིན་ནོ། །

gal te sa lta bu zhig yin na ni/ des na mi rtag par yang 'gyur la/ sa ltar las gsal ba yang ma yin pas mi rung ngo/ /'di ltar sa'i las ni gsal bar dmigs te/ de'i dbang gis thur du mi ltung ba yin no/ /

【Q5 如空難】

གལ་ཏེ་ནམ་མཁའ་ལྟ་བུ་ཞིག་ཡིན་ན་ནི། དེས་ནི་གཟུགས་མེད་པ་ཙམ་ལ་ནམ་མཁར་གདགས་པར་ཟད་པས་མི་རུང་ངོ༌། །གདགས་པས་ཡོད་པའི་ཚུལ་གྱིས་ཡོད་པ་ཞིག་ཡིན་ཡང༌། དེའི་ལས་ནི་གསལ་བར་དམིགས་ལ། བདག་གི་ནི་དེ་ལྟ་མ་ཡིན་པས་མི་རུང་སྟེ། །འདི་ལྟར་ནམ་མཁའ་ལས་ནི་གསལ་བར་དམིགས་ཏེ། དེའི་དབང་གིས་འོང་བ་དང་འགྲོ་བ་དང༌། བསྐུམ་པ་དང༌། བརྐྱང་བ་ལ་སོགས་པའི་ལས་འཇུག་སྟེ། དེ་བས་ན་ལས་ཡིན་ཞེས་བྱར་མི་རུང་ངོ༌། །

gal te nam mkha' lta bu zhig yin na ni/ des ni gzugs med pa tsam la nam mkhar gdags par zad pas mi rung ngo/ /gdags pas yod pa'i tshul gyis yod pa zhig yin yang/ de'i las ni gsal bar dmigs la/ bdag gi ni de lta ma yin pas mi rung ste/ /'di ltar nam mkha' las ni gsal bar dmigs te/ de'i dbang gis 'ong ba dang 'gro ba dang/ bskum pa dang/ brkyang ba la sogs pa'i las 'jug ste/ de bas na las yin zhes byar mi rung ngo/ /

【P2 我所執具】【Q1 如鎌難】

གལ་ཏེ་བྱེད་པ་ཡིན་ན་ནི། དེས་ན་གལ་ཏེ་ཟོར་བ་ལ་སོགས་པ་དང་འདྲ་ན། དེས་ན་ཇི་ལྟར་ཟོར་བ་ལ་སོགས་པས་གཞན་གཅད་པ་ལ་སོགས་པའི་བྱ་བ་བྱེད་པ་དེ་བཞིན་དུ། ལྟ་བ་ལ་སོགས་པ་ལས། ལྟ་བ་ལ་སོགས་པ་ཐ་དད་པ་གཞན་མི་དམིགས་པས་མི་རུང་ངོ༌། །

gal te byed pa yin na ni/ des na gal te zor ba la sogs pa dang 'dra na/ des na ji ltar zor ba la sogs pas gzhan gcad pa la sogs pa'i bya ba byed pa de bzhin du/ lta ba la sogs pa las/ lta ba la sogs pa tha dad pa gzhan mi dmigs pas mi rung ngo/ /

【Q2 如火難】

གལ་ཏེ་མེ་ལྟ་བུ་ཞིག་ཡིན་ན་ནི། དེས་ན་བདག་ཏུ་རྟོག་པ་དོན་མེད་པར་འགྱུར་བས་མི་རུང་སྟེ། འདི་ལྟར་མེ་ནི་སྲེག་པ་པོ་མེད་པར་ཡང༌། བདག་ཉིད་ཀྱིས་སྲེག་པར་བྱེད་དོ། །

gal te me lta bu zhig yin na ni/ des na bdag tu rtog pa don med par 'gyur bas mi rung ste/ 'di ltar me ni sreg pa po med par yang/ bdag nyid kyis sreg par byed do/ /

【M2 難離見者等相】

གལ་ཏེ་ལྟ་བ་པོ་ལ་སོགས་པའི་མཚན་ཉིད་ལས་གཞན་ཞིག་ཡིན་ན་ནི། དེས་ན་ཚད་མ་ཐམས་ཅད་མེད་པའི་མཚན་ཉིད་ལ་བདག་ཅེས་བྱར་མི་རུང་ངོ༌། །

gal te lta ba po la sogs pa'i mtshan nyid las gzhan zhig yin na ni/ des na tshad ma thams cad med pa'i mtshan nyid la bdag ces byar mi rung ngo/ /

【K5 建立染淨難】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་གང་ཀུན་ནས་ཉོན་མོངས་པ་དང༌། རྣམ་པར་བྱང་བའི་མཚན་ཉིད་དང་ལྡན་པ་དེ། ཀུན་ནས་ཉོན་མོངས་པའམ། རྣམ་པར་བྱང་བར་འགྱུར་རམ། འོན་ཏེ་དེའི་མཚན་ཉིད་དང་མི་ལྡན་པ་དེ་ལྟར་འགྱུར་བར་འདོད༑ གལ་ཏེ་གང་ཀུན་ནས་ཉོན་མོངས་པ་དང༌། རྣམ་པར་བྱང་བའི་མཚན་ཉིད་དང་ལྡན་པ་དེ་ཀུན་ནས་ཉོན་མོངས་པའམ། རྣམ་པར་བྱང་བར་འགྱུར་ན་ནི། དེས་ན་འདུ་བྱེད་གང་ཡིན་པ་རྣམས་ལ། ཡམས་ཀྱི་ནད་དང༌། གནོད་པ་དང༌། འགོ་བའི་ནད་རྣམས་དང༌། དེ་ཞི་བར་འགྱུར་བ་དང༌། ཕན་འདོགས་པ་དག་དམིགས་ཏེ། འདུ་བྱེད་དེ་དག་ཀུན་ནས་ཉོན་མོངས་པ་དང༌། རྣམ་པར་བྱང་བའི་མཚན་ཉིད་དང་ལྡན་པ་ཡིན་ནོ། །དེ་བས་ན་བདག་མེད་པར་ཡང་འདི་ལྟ་སྟེ། ཕྱི་རོལ་གྱི་དངོས་པོ་རྣམས་དང༌། ནང་གི་ལུས་དེ་དག་ཀུན་ནས་ཉོན་མོངས་པ་དང༌། རྣམ་པར་བྱང་བར་འགྱུར་བའི་ཕྱིར་མི་རུང་ངོ༌། །གལ་ཏེ་དེའི་མཚན་ཉིད་དང་མི་ལྡན་པ་ཡིན་ན་ནི། དེས་ན་ཀུན་ནས་ཉོན་མོངས་པ་དང༌། རྣམ་པར་བྱང་བའི་མཚན་ཉིད་དང་བྲལ་བའི་བདག་ཀུན་ནས་ཉོན་མོངས་པ་དང༌། རྣམ་པར་བྱང་བར་འགྱུར་བས་མི་རུང་ངོ༌། །

de la 'di skad ces kyang brjod par bya ste/ ci gang kun nas nyon mongs pa dang/ rnam par byang ba'i mtshan nyid dang ldan pa de/ kun nas nyon mongs pa'am/ rnam par byang bar 'gyur ram/ 'on te de'i mtshan nyid dang mi ldan pa de ltar 'gyur bar 'dod| gal te gang kun nas nyon mongs pa dang/ rnam par byang ba'i mtshan nyid dang ldan pa de kun nas nyon mongs pa'am/ rnam par byang bar 'gyur na ni/ des na 'du byed gang yin pa rnams la/ yams kyi nad dang/ gnod pa dang/ 'go ba'i nad rnams dang/ de zhi bar 'gyur ba dang/ phan 'dogs pa dag dmigs te/ 'du byed de dag kun nas nyon mongs pa dang/ rnam par byang ba'i mtshan nyid dang ldan pa yin no/ /de bas na bdag med par yang 'di lta ste/ phyi rol gyi dngos po rnams dang/ nang gi lus de dag kun nas nyon mongs pa dang/ rnam par byang bar 'gyur ba'i phyir mi rung ngo/ /gal te de'i mtshan nyid dang mi ldan pa yin na ni/ des na kun nas nyon mongs pa dang/ rnam par byang ba'i mtshan nyid dang bral ba'i bdag kun nas nyon mongs pa dang/ rnam par byang bar 'gyur bas mi rung ngo/ /

【K6 流轉止息難】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་གང་འཇུག་པའི་མཚན་ཉིད་དང་ལྡན་པ་དེ་འཇུག་ཀྱང་འཇུག་ལ་ལྡོག་ཀྱང་ལྡོག་པར་འགྱུར་རམ། འོན་ཏེ་དེའི་མཚན་ཉིད་དང་མི་ལྡན་པ་དེ་ལྟར་འགྱུར་བར་འདོད། གལ་ཏེ་གང་མཚན་ཉིད་དང་ལྡན་པ་དེ་དེ་ལྟར་འགྱུར་ན་ནི། དེས་ན་འདུ་བྱེད་རྣམས་ལ་འཇུག་པའི་མཚན་ཉིད་རྣམ་པ་ལྔ་དམིགས་ཏེ། འདི་ལྟར་རྒྱུ་དང་ལྡན་པ་དང༌།སྐྱེ་བའི་ངང་ཅན་དང༌། ࿒འཇིག་པའི་ངང་ཅན་དང༌། གཞན་དང་གཞན་གཅིག་ནས་གཅིག་ཏུ་འཇུག་པ་དང་འགྱུར་བ་གང་ཡིན་པ་དེ་ནི་འཇུག་པའི་མཚན་ཉིད་ཡིན་ཏེ། དེ་ཡང་འདི་ལྟ་སྟེ། འདུ་བྱེད་ལུས་དང༌། མྱུ་གུ་དང༌། ཆུ་ཀླུང་དང༌། མར་མེ་དང༌། བྱ་བ་དང༌།བཞོན་པའི་རྒྱུན་རྣམས་ལ་དམིགས་ཏེ། དེས་ན་བདག་མེད་པར་ཡང་འདུ་བྱེད་རྣམས་ཉིད་འཇུག་ཅིང་ལྡོག་པའི་ཕྱིར་མི་རུང་ངོ༌། །གལ་ཏེ་དེའི་མཚན་ཉིད་དང་མི་ལྡན་པ་ཞིག་ཡིན་ན་ནི། དེས་ན་འཇུག་པའི་མཚན་ཉིད་མེད་པའི་བདག་ཉིད་འཇུག་ཅིང་ལྡོག་པར་འགྱུར་རོ་ཞེས་བྱར་མི་རུང་ངོ༌། །

de la 'di skad ces kyang brjod par bya ste/ ci gang 'jug pa'i mtshan nyid dang ldan pa de 'jug kyang 'jug la ldog kyang ldog par 'gyur ram/ 'on te de'i mtshan nyid dang mi ldan pa de ltar 'gyur bar 'dod/ gal te gang mtshan nyid dang ldan pa de de ltar 'gyur na ni/ des na 'du byed rnams la 'jug pa'i mtshan nyid rnam pa lnga dmigs te/ 'di ltar rgyu dang ldan pa dang/skye ba'i ngang can dang/ 'jig pa'i ngang can dang/ gzhan dang gzhan gcig nas gcig tu 'jug pa dang 'gyur ba gang yin pa de ni 'jug pa'i mtshan nyid yin te/ de yang 'di lta ste/ 'du byed lus dang/ myu gu dang/ chu klung dang/ mar me dang/ bya ba dang/bzhon pa'i rgyun rnams la dmigs te/ des na bdag med par yang 'du byed rnams nyid 'jug cing ldog pa'i phyir mi rung ngo/ /gal te de'i mtshan nyid dang mi ldan pa zhig yin na ni/ des na 'jug pa'i mtshan nyid med pa'i bdag nyid 'jug cing ldog par 'gyur ro zhes byar mi rung ngo/ /

【K7 作受解脫難】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་ཡུལ་གྱིས་བསྐྱེད་པའི་བདེ་བ་དང་སྡུག་བསྔལ་བར་འགྱུར་བ་གང་ཡིན་པ་དང༌། སེམས་ཀྱིས་འགྱུར་བ་གང་ཡིན་པ་དང༌། ཉོན་མོངས་པ་དང༌། ཉེ་བའི་ཉོན་མོངས་པ་རྣམས་ཀྱིས་འགྱུར་བ་གང་ཡིན་པ་དེ་ནི་ཟ་བ་པོའམ། བྱེད་པ་པོ་འམ། གྲོལ་བ་པོར་འདོད་དམ། འོན་ཏེ་མི་འགྱུར་བ་གང་ཡིན་པ་དེ་དེ་ལྟར་འདོད། གལ་ཏེ་འགྱུར་བ་དེ་ལ་དེ་ལྟར་འདོད་ན་ནི། དེས་ན་འདུ་བྱེད་རྣམས་ཉིད་ཟ་བ་པོ་དང༌། བྱེད་པ་པོ་དང༌། གྲོལ་བ་པོར་འགྱུར་བས་བདག་མི་རྟག་པར་འགྱུར་བའི་ཕྱིར་མི་རུང་ངོ༌། །གལ་ཏེ་འགྱུར་བ་མེད་པ་ཞིག་ཡིན་ན་ནི། དེས་ན་ཟ་བ་པོ་དང༌། བྱེད་པ་པོ་དང༌། གྲོལ་བ་པོ་བདག་ཡིན་པར་འགྱུར་ཏེ། འགྱུར་བ་མེད་པར་མི་རུང་ངོ༌། །

de la 'di skad ces kyang brjod par bya ste/ ci yul gyis bskyed pa'i bde ba dang sdug bsngal bar 'gyur ba gang yin pa dang/ sems kyis 'gyur ba gang yin pa dang/ nyon mongs pa dang/ nye ba'i nyon mongs pa rnams kyis 'gyur ba gang yin pa de ni za ba po'am/ byed pa po 'am/ grol ba por 'dod dam/ 'on te mi 'gyur ba gang yin pa de de ltar 'dod/ gal te 'gyur ba de la de ltar 'dod na ni/ des na 'du byed rnams nyid za ba po dang/ byed pa po dang/ grol ba por 'gyur bas bdag mi rtag par 'gyur ba'i phyir mi rung ngo/ /gal te 'gyur ba med pa zhig yin na ni/ des na za ba po dang/ byed pa po dang/ grol ba po bdag yin par 'gyur te/ 'gyur ba med par mi rung ngo/ /

【K8 作受解脫難】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་བདག་ཉིད་ལ་བྱེད་པ་པོར་འདོགས་པའམ། འོན་ཏེ་བདག་ལས་གཞན་པ་ལ་ཡང་འདོགས་པར་འདོད།གལ་ཏེ་བདག་ཉིད་ལ་འདོགས་ན་ནི། མེ་སྲེག་པར་བྱེད་དོ། །འོད་སྣང་བར་བྱེད་དོ་ཞེས་བྱར་མི་རུང་ངོ༌། །གལ་ཏེ་གཞན་ལ་ཡང་འདོགས་ན་ནི། དེས་ན་ལྟ་བ་ལ་སོགས་པའི་དབང་པོ་རྣམས་ལ་ཡང༌། བྱེད་པ་པོར་འདོགས་པས་བདག་ཏུ་རྟོག་པ་དོན་མེད་པར་འགྱུར་ཏེ་མི་རུང་ངོ༌། །

de la 'di skad ces kyang brjod par bya ste/ ci bdag nyid la byed pa por 'dogs pa'am/ 'on te bdag las gzhan pa la yang 'dogs par 'dod/gal te bdag nyid la 'dogs na ni/ me sreg par byed do/ /'od snang bar byed do zhes byar mi rung ngo/ /gal te gzhan la yang 'dogs na ni/ des na lta ba la sogs pa'i dbang po rnams la yang/ byed pa por 'dogs pas bdag tu rtog pa don med par 'gyur te mi rung ngo/ /

【K9 施設眾見難】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་བདག་ཉིད་ལ་བདག་ཏུ་འདོགས་པའམ༑ འོན་ཏེ་གཞན་ལ་ཡང་འདོགས་པར་འདོད། གལ་ཏེ་བདག་ཉིད་ལ་འདོགས་ན་ནི། དེས་ན་ཐ་སྙད་དུ་གདགས་པའི་མིའི་ལུས་ལ་ཡོན་ཏན་བཤེས་གཉེན་དང༌། སངས་རྒྱས་བྱིན་ཞེས་བྱ་བ་ལ་སོགས་པ་གདགས་སུ་མི་རུང་ངོ༌། །གལ་ཏེ་གཞན་ལ་འདོགས་ན་ནི། དེས་ན་འདུ་བྱེད་ཙམ་ལ་བདག་ཏུ་འདོགས་པར་ཟད་ཛད། བདག་ཏུ་རྟོག་པ་དོན་མེད་པར་འགྱུར་བས་མི་རུང་སྟེ། འདི་ལྟར་འདི་ན་ཐ་སྙད་དུ་གདགས་པའི་མི་ཉིད། བདག་ལ་ཡང་སེམས་ཅན་ནོ་སྙམ་དུ་སེམས་ལ། གཞན་དག་ལ་ཡང་རྣམ་པར་སྟོན་པར་བྱེད་དོ། །

de la 'di skad ces kyang brjod par bya ste/ ci bdag nyid la bdag tu 'dogs pa'am| 'on te gzhan la yang 'dogs par 'dod/ gal te bdag nyid la 'dogs na ni/ des na tha snyad du gdags pa'i mi'i lus la yon tan bshes gnyen dang/ sangs rgyas byin zhes bya ba la sogs pa gdags su mi rung ngo/ /gal te gzhan la 'dogs na ni/ des na 'du byed tsam la bdag tu 'dogs par zad dzad/ bdag tu rtog pa don med par 'gyur bas mi rung ste/ 'di ltar 'di na tha snyad du gdags pa'i mi nyid/ bdag la yang sems can no snyam du sems la/ gzhan dag la yang rnam par ston par byed do/ /

【K10 作受解脫難】【L1 難我見善不善】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་བདག་ཏུ་ལྟ་བ་གང་ཡིན་པ་འདི་དགེ་བའམ་མི་དགེ་བར་འདོད། གལ་ཏེ་དགེ་བ་ཡིན་ན་དེས་ན་རྨོངས་པ་རྣམས་ལ་ཤས་ཆེར་ལྷག་པར་སྐྱེ་བ་དང༌། སྦྱོར་བ་མེད་བར་ཡང་སྐྱེ་བ་དང༌། ཐར་པ་ལ་སྐྲག་པར་བྱེད་པ་དང༌། ཉེས་པ་གསོ་བར་བྱེད་པའི་ཕྱིར་མི་རུང་ངོ༌། །གལ་ཏེ་མི་དགེ་བ་ཡིན་ན་ནི། དེས་ན་དེ་ལྟ་ཡིན་ན་ཕྱིན་ཅི་མ་ལོག་པ་ཞེས་བྱར་མི་རུང་སྟེ། དེ་ལ་ཕྱིན་ཅི་ལོག་ཡོད་པར་གྱུར་ན་བདག་ཡོད་ཅེས་བྱར་མི་རུང་ངོ༌། །

de la 'di skad ces kyang brjod par bya ste/ ci bdag tu lta ba gang yin pa 'di dge ba'am mi dge bar 'dod/ gal te dge ba yin na des na rmongs pa rnams la shas cher lhag par skye ba dang/ sbyor ba med bar yang skye ba dang/ thar pa la skrag par byed pa dang/ nyes pa gso bar byed pa'i phyir mi rung ngo/ /gal te mi dge ba yin na ni/ des na de lta yin na phyin ci ma log pa zhes byar mi rung ste/ de la phyin ci log yod par gyur na bdag yod ces byar mi rung ngo/ /

【L2 難無我見善不善】

ཅི་བདག་མེད་པར་ལྟ་བ་དགེ་བའམ་མི་དགེ་བ་ཡིན་པར་འདོད། གལ་ཏེ་དགེ་བ་ཡིན་ན་ནི༑ དེས་ན་བདག་བདེ་བར་གནས་པ་ཡོད་པར་གྱུར་ན། བདག་མེད་པར་ལྟ་བ་དགེ་བ་ཕྱིན་ཅི་མ་ལོག་པ་ཞེས་བྱར་མི་རུང་ངོ༌། །གལ་ཏེ་མི་དགེ་བ་ཡིན་ན་ནི། དེས་ན་ཐམས་ཅད་མཁྱེན་པས་གསུངས་པ་དང༌། སྦྱོར་བ་ལས་སྐྱེས་པ་དང༌། ཐར་པ་ལ་སྐྲག་པར་མི་བྱེད་པ་དང༌། དཀར་པོའི་འབྲས་བུ་འཕྲལ་དུ་ཐོབ་པར་བྱེད་པ་དང༌། ཉེས་པ་རྣམས་ཀྱི་གཉེན་པོར་གྱུར་པ་ཞེས་བྱར་མི་རུང་ངོ༌། །

ci bdag med par lta ba dge ba'am mi dge ba yin par 'dod/ gal te dge ba yin na ni| des na bdag bde bar gnas pa yod par gyur na/ bdag med par lta ba dge ba phyin ci ma log pa zhes byar mi rung ngo/ /gal te mi dge ba yin na ni/ des na thams cad mkhyen pas gsungs pa dang/ sbyor ba las skyes pa dang/ thar pa la skrag par mi byed pa dang/ dkar po'i 'bras bu 'phral du thob par byed pa dang/ nyes pa rnams kyi gnyen por gyur pa zhes byar mi rung ngo/ /

【L3 難我見及我計為我】

ཅི་བདག་ཉིད་ལ་བདག་ཡོད་དོ་སྙམ་དུ་སེམས་སམ་འོན་ཏེ་བདག་ཏུ་ལྟ་བ་ཡིན་པར་འདོད། གལ་ཏེ་བདག་ཁོ་ནའོ་སྙམ་དུ་སེམས་ན་ནི། དེས་ན་ནམས་ཀྱང་བདག་མེད་དོ་སྙམ་པའི་བློ་འབྱུང་བར་མི་འགྱུར་བས་མི་རུང་ངོ༌། །གལ་ཏེ་བདག་ཏུ་ལྟ་བ་ཡིན་ན་ནི། དེས་ན་བདག་མེད་བཞིན་དུ་འདུ་བྱེད་ཙམ་ལ་བདག་ཏུ་ལྟ་བའི་དབང་གིས་བདག་ཡོད་དོ་སྙམ་དུ་སེམས་པ་མི་རུང་སྟེ། དེའི་ཕྱིར་ཡང་བདག་ཡོད་དོ་ཞེས་བྱར་མི་རུང་ངོ༌། །

ci bdag nyid la bdag yod do snyam du sems sam 'on te bdag tu lta ba yin par 'dod/ gal te bdag kho na'o snyam du sems na ni/ des na nams kyang bdag med do snyam pa'i blo 'byung bar mi 'gyur bas mi rung ngo/ /gal te bdag tu lta ba yin na ni/ des na bdag med bzhin du 'du byed tsam la bdag tu lta ba'i dbang gis bdag yod do snyam du sems pa mi rung ste/ de'i phyir yang bdag yod do zhes byar mi rung ngo/ /

【J2 總結】

དེ་ལྟར་ན་བློ་སྔོན་དུ་མ་བཏང་བར་དེའི་བློ་འཇུག་པ་དང༌། བློ་སྔོན་དུ་བཏང་སྟེ་སྤྱོད་པ་སྟོན་པ་དང༌། ཕུང་པོ་རྣམས་ལ་འདོགས་པ་དང༌། མཚན་ཉིད་རྣམ་པར་གཞག་པ་དང༌། ཀུན་ནས་ཉོན་མོངས་པ་དང༌། རྣམ་པར་བྱང་པ་རྣམ་པར་གཞག་པ་དང༌། འཇུག་པ་དང༌། ལྡོག་པ་རྣམ་པར་གཞག་པ་དང༌། ཟབ་པོ་དང༌། བྱེད་པ་པོ་དང༌། གྲོལ་བ་པོ་རྣམ་པར་གཞག་པ་དང༌། བྱེད་པ་པོར་འདོགས་པ་དང༌། བརྗོད་པར་འདོགས་པ་དང༌། ལྟ་བ་འདོགས་པས་ཀྱང་བདག་ཡོད་པར་མི་རུང་ངོ་། །

de ltar na blo sngon du ma btang bar de'i blo 'jug pa dang/ blo sngon du btang ste spyod pa ston pa dang/ phung po rnams la 'dogs pa dang/ mtshan nyid rnam par gzhag pa dang/ kun nas nyon mongs pa dang/ rnam par byang pa rnam par gzhag pa dang/ 'jug pa dang/ ldog pa rnam par gzhag pa dang/ zab po dang/ byed pa po dang/ grol ba po rnam par gzhag pa dang/ byed pa por 'dogs pa dang/ brjod par 'dogs pa dang/ lta ba 'dogs pas kyang bdag yod par mi rung ngo / /

【I2 示正義】

ཡང་དག་པའི་བདག་གི་མཚན་ཉིད་བཤད་པར་བྱ་སྟེ། ཆོས་རྣམས་ལ་བདག་འདོགས་ལ། དེ་རྫས་སུ་འགྱུར་དུ་འོང་བའི་ཕྱིར་དེ་དག་ལས་ཐ་དད་པ་དང་ཐ་དད་པ་མ་ཡིན་པར་བརྗོད་པར་མི་བྱའོ། །ཡང་ན་ཆོས་དེ་དག་བདག་གི་མཚན་ཉིད་ཁོ་ན་ཡིན་ཏེ། ཡང་མི་རྟག་པའི་མཚན་ཉིད་དང༌། མི་བརྟན་པའི་མཚན་ཉིད་དང༌། ཡིད་བརྟན་དུ་མི་རུང་བའི་མཚན་ཉིད་དང༌། རྣམ་པར་འགྱུར་བའི་མཚན་ཉིད་དང༌། སྐྱེ་བའི་ཆོས་ཀྱི་མཚན་ཉིད་དང༌། རྒ་བ་དང་ན་བ་དང་འཆི་བའི་ཆོས་ཀྱི་མཚན་ཉིད་དང༌། ཆོས་ཙམ་གྱི་མཚན་ཉིད་དང༌། སྡུག་བསྔལ་གྱི་མཚན་ཉིད་ཡིན་ཏེ། འདི་ལྟར་བཅོམ་ལྡན་འདས་ཀྱིས་ཀྱང༌། དགེ་སློང་དག་ཁྱོད་ཀྱི་ཆོས་ཀྱི་བདག་ནི་འདི་ཡིན་ཏེ། དགེ་སློང་ཁྱོད་ཀྱི་བདག་ནི་མི་རྟག་པའོ། །དགེ་སློང་ཁྱོད་ཀྱི་བདག་ནི་མི་བརྟན་པ་དང༌། ཡིད་བརྟན་དུ་མི་རུང་བ་དང༌། རྣམ་པར་འགྱུར་བའི་ཆོས་ཅན་ནོ་ཞེས་བྱ་བ་ལ་སོགས་པ་གསུངས་སོ། །ཡང་རྒྱུ་རྣམ་པ་བཞིས་ན། འདུ་བྱེད་རྣམས་ལ་སེམས་ཅན་འདོགས་པར་རིག་པར་བྱ་སྟ། ཐ་སྙད་ལ་བདེ་བར་བྱ་བ་དང༌། འཇིག་རྟེན་དང་མཐུན་པར་བྱ་བ་དང༌། སེམས་ཅན་གྱི་དངོས་པོ་རྣམ་པ་ཐམས་ཅད་ཀྱིས་མེད་དོ་སྙམ་སྟེ། སྐྲག་པ་ལ་གསལ་བ་དང་བདག་དང༌། ཕ་རོལ་ལ་ཐ་སྙད་ཀྱིས་ཡོན་ཏན་དང་ལྡན་པ་དང༌། སྐྱོན་དང་ལྡན་པར་ཡིད་ཆེས་པ་བསྐྱེད་པའི་ཕྱིར་ཏེ།

yang dag pa'i bdag gi mtshan nyid bshad par bya ste/ chos rnams la bdag 'dogs la/ de rdzas su 'gyur du 'ong ba'i phyir de dag las tha dad pa dang tha dad pa ma yin par brjod par mi bya'o/ /yang na chos de dag bdag gi mtshan nyid kho na yin te/ yang mi rtag pa'i mtshan nyid dang/ mi brtan pa'i mtshan nyid dang/ yid brtan du mi rung ba'i mtshan nyid dang/ rnam par 'gyur ba'i mtshan nyid dang/ skye ba'i chos kyi mtshan nyid dang/ rga ba dang na ba dang 'chi ba'i chos kyi mtshan nyid dang/ chos tsam gyi mtshan nyid dang/ sdug bsngal gyi mtshan nyid yin te/ 'di ltar bcom ldan 'das kyis kyang/ dge slong dag khyod kyi chos kyi bdag ni 'di yin te/ dge slong khyod kyi bdag ni mi rtag pa'o/ /dge slong khyod kyi bdag ni mi brtan pa dang/ yid brtan du mi rung ba dang/ rnam par 'gyur ba'i chos can no zhes bya ba la sogs pa gsungs so/ /yang rgyu rnam pa bzhis na/ 'du byed rnams la sems can 'dogs par rig par bya sta/ tha snyad la bde bar bya ba dang/ 'jig rten dang mthun par bya ba dang/ sems can gyi dngos po rnam pa thams cad kyis med do snyam ste/ skrag pa la gsal ba dang bdag dang/ pha rol la tha snyad kyis yon tan dang ldan pa dang/ skyon dang ldan par yid ches pa bskyed pa'i phyir te/

【I3 結非】

དེ་བས་ན་བདག་ཏུ་སྨྲ་བ་ཡང་རིགས་པས་བསྐྱེད་པ་མ་ཡིན་ནོ། །

de bas na bdag tu smra ba yang rigs pas bskyed pa ma yin no/ /

【G5 計常論】【H1 序外執】【I1 略序執】

རྟག་པར་སྨྲ་བ་གང་ཞེ་ན། འདི་ལྟ་སྟེ། འདི་ན་དགེ་སྦྱོང་ངམ། བྲམ་ཟེ་ཁ་ཅིག་ཅེས་བྱ་བ་ནི་སྔ་མ་བཞིན་ནོ། །བདག་དང་འཇིག་རྟེན་ནི་རྟག་པ་སྟེ། བྱས་པ་མ་ཡིན་པ་དང༌། བྱས་པས་བྱས་པ་མ་ཡིན་པ་དང༌། སྤྲུལ་པ་མ་ཡིན་པ་དང༌། སྤྲུལ་པས་བྱས་པ་མ་ཡིན་པ་དང༌།གསད་དུ་མེད་པ་དང༌། ཐེར་ཟུག་ཏུ་གནས་པ་དང༌། སྲོག་ཤིང་ལྟར་བརྟན་པར་གནས་པའོ་སྙམ་དུ་འཛིན་ཏོ།

rtag par smra ba gang zhe na/ 'di lta ste/ 'di na dge sbyong ngam/ bram ze kha cig ces bya ba ni snga ma bzhin no/ /bdag dang 'jig rten ni rtag pa ste/ byas pa ma yin pa dang/ byas pas byas pa ma yin pa dang/ sprul pa ma yin pa dang/ sprul pas byas pa ma yin pa dang/gsad du med pa dang/ ther zug tu gnas pa dang/ srog shing ltar brtan par gnas pa'o snyam du 'dzin to/

【I2 明起執因緣】【J1 敘四十常見所因】

འདི་ལྟ་སྟེ། རྟག་པར་སྨྲ་བ་དང༌། ཁ་ཅིག་རྟག་པར་འཛིན་པ་སྔོན་གྱི་མཐའ་ལ་རྟོག་པ་རྣམས་དང༌། ཕྱི་མའི་མཐའ་ལ་རྟོག་པ་འདུ་ཤེས་ཅན་དུ་སྨྲ་བ་རྣམས་དང༌། འདུ་ཤེས་ཅན་མ་ཡིན་པར་སྨྲ་བ་རྣམས་དང༌། འདུ་ཤེས་ཡོད་པ་ཡང་མ་ཡིན་འདུ་ཤེས་མེད་པ་ཡང་མ་ཡིན་པར་སྨྲ་བ་རྣམས་སོ། །ཡང་ན་ཁ་ཅིག་ནི་རྡུལ་ཕྲ་མོ་རྟག་པར་འཛིན་ཏོ། །ཅིའི་ཕྱིར་བདག་དང་འཇིག་རྟེན་རྟག་གོ་ཞེས་དེ་ལྟར་ལྟ་ཞིང་ཇི་སྐད་སྨྲ་ཞེ་ན། དེའི་གཏན་ཚིགས་ནི་མདོ་འདི་ཉིད་ལས་ཇི་སྐད་འབྱུང་བ་བཞིན་དུ་ཅི་རིགས་པར་རིག་པར་བྱའོ། །དེ་ལ་སྔོན་གྱི་མཐའ་ལ་རྟོག་པ་རྣམས་ཀྱིས་ནི། བསམ་གཏན་ཆུང་ངུ་དང༌། འབྲིང་དང་ཆེན་པོ་ལ་བརྟེན་ནས། སྔོན་གྱི་གནས་རྗེས་སུ་དྲན་པས་འདས་པའི་དུས་ལ་སྔོན་གྱི་མཐར་རྟོག་སྟེ། རྟེན་ཅིང་འབྲེལ་བར་འབྱུང་བ་ལ་མི་མཁས་པ། འདས་པའི་འདུ་བྱེད་རྣམས་ལ་དྲན་པ་ཙམ་དུ་ཡང་དག་པ་ཇི་ལྟ་བ་བཞིན་དུ་མི་ཤེས་པ་རྣམས་ལ་ལྟ་བར་གྱུར་པ་དེ་འབྱུང་ངོ༌། །ཡང་ན་ལྷའི་མིག་ལ་བརྟེན་ནས་ད་ལྟར་གྱི་དུས་ལ་སྔོན་གྱི་མཐར་རྟོག་པ། འདུ་བྱེད་རྣམས་སྐད་ཅིག་གིས་འཇིག་པས་རྗེས་སུ་འཇུག་པ་ཡང་དག་པ་ཇི་ལྟ་བ་བཞིན་དུ་མི་ཤེས་པ་རྣམས་དང༌། འཇིག་རྟེན་འདི་ནས་འཇིག་རྟེན་ཕ་རོལ་དུ་རྣམ་པར་ཤེས་པའི་རྒྱུད་ཀྱིས་རྒྱུན་དམིགས་པ་རྣམས་ལ་ལྟ་བར་གྱུར་པ་དེ་འབྱུང་ངོ༌། །ཚངས་པས་རང་གི་ཡིད་ལ་བསམས་པ་གྲུབ་པ་དམིགས་པ་དང༌། འབྱུང་བ་ཆེན་པོ་རྣམ་པར་འགྱུར་བ་དང༌། རྣམ་པར་ཤེས་པ་རྣམ་པར་འགྱུར་བར་དམིགས་པ་དང༌། ཕྱི་མའི་མཐར་འདུ་ཤེས་པ་དང་ཚོར་བ་ཐ་དད་པར་ནི་མཐོང་ལ། མཚན་ཉིད་ཐ་དད་པར་ནི་མ་མཐོང་བ་ལ་ལྟ་བར་གྱུར་པ་དེ་འབྱུང་སྟེ། དེས་ན་དེ་འདི་སྙམ་དུ་སེམས་ཏེ། བདག་དང་འཇིག་རྟེན་ནི་རྟག་གོ་སྙམ་མོ། །

'di lta ste/ rtag par smra ba dang/ kha cig rtag par 'dzin pa sngon gyi mtha' la rtog pa rnams dang/ phyi ma'i mtha' la rtog pa 'du shes can du smra ba rnams dang/ 'du shes can ma yin par smra ba rnams dang/ 'du shes yod pa yang ma yin 'du shes med pa yang ma yin par smra ba rnams so/ /yang na kha cig ni rdul phra mo rtag par 'dzin to/ /ci'i phyir bdag dang 'jig rten rtag go zhes de ltar lta zhing ji skad smra zhe na/ de'i gtan tshigs ni mdo 'di nyid las ji skad 'byung ba bzhin du ci rigs par rig par bya'o/ /de la sngon gyi mtha' la rtog pa rnams kyis ni/ bsam gtan chung ngu dang/ 'bring dang chen po la brten nas/ sngon gyi gnas rjes su dran pas 'das pa'i dus la sngon gyi mthar rtog ste/ rten cing 'brel bar 'byung ba la mi mkhas pa/ 'das pa'i 'du byed rnams la dran pa tsam du yang dag pa ji lta ba bzhin du mi shes pa rnams la lta bar gyur pa de 'byung ngo/ /yang na lha'i mig la brten nas da ltar gyi dus la sngon gyi mthar rtog pa/ 'du byed rnams skad cig gis 'jig pas rjes su 'jug pa yang dag pa ji lta ba bzhin du mi shes pa rnams dang/ 'jig rten 'di nas 'jig rten pha rol du rnam par shes pa'i rgyud kyis rgyun dmigs pa rnams la lta bar gyur pa de 'byung ngo/ /tshangs pas rang gi yid la bsams pa grub pa dmigs pa dang/ 'byung ba chen po rnam par 'gyur ba dang/ rnam par shes pa rnam par 'gyur bar dmigs pa dang/ phyi ma'i mthar 'du shes pa dang tshor ba tha dad par ni mthong la/ mtshan nyid tha dad par ni ma mthong ba la lta bar gyur pa de 'byung ste/ des na de 'di snyam du sems te/ bdag dang 'jig rten ni rtag go snyam mo/ /

【J2 敘極微常所以】

རྡུལ་ཕྲ་མོ་རྟག་པར་འཛིན་པ་ནི་འཇིག་རྟེན་པའི་བསམ་གཏན་ལ་བརྟེན་ནས། རྟེན་ཅིང་འབྲེལ་པར་འབྱུང་བ་ཡང་དག་པ་ཇི་ལྟ་བ་བཞིན་དུ་མ་ཤེས་པས། འདི་ལྟར་ལྟ་སྟེ། དངོས་པོ་སྔོན་དུ་འགྲོ་ན་དངོས་པོ་རྣམས་ཀྱི་འབྲས་བུ་བསགས་པ་འབྱུང་ལ་འབྲི་བ་སྔོན་དུ་འགྲོ་ན་འཇིག་པར་རྟོག་སྟེ། དེས་ན་དེ་འདི་སྙམ་དུ་སེམས་ཏེ། རྡུལ་ཕྲ་མོ་རྣམས་ལས་ནི་རྫས་རགས་པ་འབྱུང་ལ། རྫས་རགས་པ་རྣམ་པར་བཤིག་ན་ནི་རྡུལ་ཕྲ་མོའི་སོ་ན་གནས་ཏེ། དེ་བས་ན་རྫས་ས་རགས་པ་ནི་མི་རྟག་ལ་རྡུལ་ཕྲ་མོ་རྣམས་ནི་རྟག་གོ་སྙམ་མོ། །

rdul phra mo rtag par 'dzin pa ni 'jig rten pa'i bsam gtan la brten nas/ rten cing 'brel par 'byung ba yang dag pa ji lta ba bzhin du ma shes pas/ 'di ltar lta ste/ dngos po sngon du 'gro na dngos po rnams kyi 'bras bu bsags pa 'byung la 'bri ba sngon du 'gro na 'jig par rtog ste/ des na de 'di snyam du sems te/ rdul phra mo rnams las ni rdzas rags pa 'byung la/ rdzas rags pa rnam par bshig na ni rdul phra mo'i so na gnas te/ de bas na rdzas sa rags pa ni mi rtag la rdul phra mo rnams ni rtag go snyam mo/ /

【H2 正破】【I1 破邪執】【J1 破】【K1 破四十見】【L1 總指】

དེ་ལ་རྟག་པར་ལྟ་བ་སྔོན་གྱི་མཐའ་ལ་རྟོག་པ་རྣམས་དང༌།ཕྱི་མའི་མཐའ་ལ་རྟོག་པ་རྣམས་ནི་བྱེ་བྲག་གི་མཚན་ཉིད་ཀྱིས་བསྡུས་པའི་ཕྱིར། བདག་ཏུ་སྨྲ་བ་སུན་ཕྱུང་བས་བདག་གི་བྱེ་བྲག་གི་མཚན་ཉིད་དུ་སྨྲ་བ་ཡང་སུན་ཕྱུང་བར་འགྱུར་རོ། །གཞན་ཡང་དེ་ལ་འདི་སྐད་ཅེས་བརྗོད་པར་བྱ་སྟེ། ཅི་སྔོན་གྱི་གནས་རྗེས་སུ་དྲན་པ། ཕུང་པོ་འཛིན་པ་ཡིན་ནམ། བདག་འཛིན་པ་ཡིན་པར་འདོད།

de la rtag par lta ba sngon gyi mtha' la rtog pa rnams dang/phyi ma'i mtha' la rtog pa rnams ni bye brag gi mtshan nyid kyis bsdus pa'i phyir/ bdag tu smra ba sun phyung bas bdag gi bye brag gi mtshan nyid du smra ba yang sun phyung bar 'gyur ro/ /gzhan yang de la 'di skad ces brjod par bya ste/ ci sngon gyi gnas rjes su dran pa/ phung po 'dzin pa yin nam/ bdag 'dzin pa yin par 'dod/

【L2 別破】【M1 破前際常論】【N1 破計過去】

གལ་ཏེ་ཕུང་པོ་འཛིན་པ་ཡིན་ན་ནི། བདག་དང་འཇིག་རྟེན་རྟག་གོ་ཞེས་བྱར་མི་རུང་ངོ༌། །གལ་ཏེ་བདག་འཛིན་པ་ཡིན་ན་ནི། དེས་ན་སེམས་ཅན་དེ་དག་ནི་ཆེ་གེ་མོ་ཞེས་བྱ་སྟེ། དེར་བདག་གི་མིང་འདི་ཞེས་བྱ་བ་དང༌། རིགས་འདི་ཞེས་བྱ་བར་གྱུར་ཏོ་ཞེས་རྒྱས་པར་བརྗོད་པར་མི་རུང་ངོ༌། །

gal te phung po 'dzin pa yin na ni/ bdag dang 'jig rten rtag go zhes byar mi rung ngo/ /gal te bdag 'dzin pa yin na ni/ des na sems can de dag ni che ge mo zhes bya ste/ der bdag gi ming 'di zhes bya ba dang/ rigs 'di zhes bya bar gyur to zhes rgyas par brjod par mi rung ngo/ /

【N2 破計現在】

ཅི་གཟུགས་ལ་དམིགས་ཏེ་མིག་གི་རྣམ་པར་ཤེས་པ་མངོན་སུམ་དུ་གྱུར་ལ། ཡུལ་གཟུགས་ཁོ་ན་དང་ཕྲད་ན། དེ་ལས་གཞན་པའི་ཡུལ࿒བཀོད་པར་གྱུར་པ་རྣམས་ལ་དེ་ལས་གཞན་པའི་རྣམ་པར་ཤེས་པ་རྣམས་འགགས་པའམ། འཇུག་པར་འདོད་གལ་ཏེ་འགག་པར་འདོད་ན་ནི། རྣམ་པར་ཤེས་པ་འགགས་པ་ལ་རྟག་གོ་ཞེས་བྱར་མི་རུང་ངོ༌། །གལ་ཏེ་འཇུག་ན་ནི་དེས་ན་ཡུལ་གཅིག་གིས་དུས་ཐམས་ཅད་དུ་རྣམ་པར་ཤེས་པ་ཐམས་ཅད་འཇུག་པར་འགྱུར་བས་མི་རུང་ངོ༌། །

ci gzugs la dmigs te mig gi rnam par shes pa mngon sum du gyur la/ yul gzugs kho na dang phrad na/ de las gzhan pa'i yul bkod par gyur pa rnams la de las gzhan pa'i rnam par shes pa rnams 'gags pa'am/ 'jug par 'dod gal te 'gag par 'dod na ni/ rnam par shes pa 'gags pa la rtag go zhes byar mi rung ngo/ /gal te 'jug na ni des na yul gcig gis dus thams cad du rnam par shes pa thams cad 'jug par 'gyur bas mi rung ngo/ /

【M2 破後際常論】

ཅི་འདུ་ཤེས་ཀྱིས་བྱས་པའམ། ཚོར་བས་བྱས་པས། བདག་ལ་འགྱུར་པ་ཡོད་པར་འདོད་དམ། འོན་ཏེ་མི་འདོད། གལ་ཏེ་འགྱུར་བ་ཡོད་ན་ནི། དེས་ན་བདག་དང་འཇིག་རྟེན་རྟག་གོ་ཞེས་བྱར་མི་རུང་ངོ༌། །གལ་ཏེ་འགྱུར་བ་མེད་ན་ནི༑ དེས་ན་གཅིག་པ་ཉིད་ཀྱི་འདུ་ཤེས་སུ་གྱུར་ནས། སྣ་ཚོགས་ཀྱི་འདུ་ཤེས་དང༌། ཆུང་དུའི་འདུ་ཤེས་དང༌། ཚད་མེད་པའི་འདུ་ཤེས་སུ་འགྱུར་རོ་ཞེས་བྱར་མི་རུང་ལ། གཅིག་ཏུ་ངེས་པར་བདེ་བར་གྱུར་ནས། གཅིག་ཏུ་ངེས་པར་སྡུག་བསྔལ་བ་དང༌། བདེ་བ་དང་བདེ་བ་ཡང་མ་ཡིན། སྡུག་བསྔལ་བ་ཡང་མ་ཡིན་པར་འགྱུར་རོ་ཞེས་བྱར་ཡང་མི་རུང་ངོ༌། །དེ་ལ་གང་ལ་ལ་སྲོག་དེ་ལུས་དེ་ཡིན་ནོ་ཞེས་ལྟ་བ་དེ་ནི། བདག་གཟུགས་ཅན་དུ་ལྟའོ། །སྲོག་ཀྱང་གཞན་ལ་ལུས་ཀྱང་གཞན་ནོ་ཞེས་ལྟ་བ࿒གང་ཡིན་པ་དེ་ནི་གཟུགས་ཅན་མ་ཡིན་པར་ལྟའོ། །བདག་ཆ་གཉིས་ཀ་དང༌། ཟད་པར་དང་གཉིས་སུ་མེད་པ་དང༌། མ་ཚང་བ་མེད་པར་ལྟ་བ་གང་ཡིན་པ་དེ་ནི། གཟུགས་ཅན་ཡང་མ་ཡིན་ལ། གཟུགས་ཅན་མ་ཡིན་པ་ཡང་མ་ཡིན་པ་དང༌། དེའི་གཉེན་པོར་དོན་དེ་ཉིད་ལ་ཚིག་དང་ཡི་གེ་གཞན་གྱིས་མངོན་པར་ཞེན་པ། བདག་གཟུགས་ཅན་ཡང་མ་ཡིན་ལ། གཟུགས་ཅན་མ་ཡིན་པ་ཡང་མ་ཡིན་པར་ལྟའོ། །གལ་ཏེ་གཟུགས་ཅན་ནམ། གཟུགས་ཅན་མ་ཡིན་པ་ཡང་རུང་སྟེ། ཆུང་ངུར་ལྟ་ན་དེ་ནི་མཐའ་ཡོད་པར་ལྟའོ། །གལ་ཏེ་ཚད་མེད་པར་ལྟ་ན་དེ་ནི། མཐའ་མེད་པར་ལྟའོ༑ །གལ་ཏེ་ཟད་པར་དུ་ལྟ་སྟེ། གཟུགས་ཀྱི་ཤས་ནི་ཆུང་ལ། གཟུགས་མེད་པའི་ཤས་ནི་ཚད་མེད་པ་འམ། ཡང་ན་གཟུགས་མེད་པའི་ཤས་ནི་ཆུང་ལ། གཟུགས་ཀྱི་ཤས་ནི་ཚད་མེད་པར་ལྟ་ན། དེ་ནི་མཐའ་ཡོད་ཀྱང་ཡོད་ལ། མཐའ་མེད་ཀྱང་མེད་པར་ལྟའོ། །ཡང་ན་དེའི་གཉེན་པོར་ཡི་གེ་སྣ་ཚོགས་ལ་མངོན་པར་ཞེན་ལ། དོན་སྣ་ཚོགས་ལ་མངོན་པར་ཞེན་པ་མ་ཡིན་ན་ནི། མཐའ་ཡོད་པ་ཡང་མ་ཡིན། མཐའ་མེད་པ་ཡང་མ་ཡིན་པར་ལྟའོ། །གྲོལ་བ་ནི་གཉིས་སུ་མེད་པར་ལྟའོ། །

ci 'du shes kyis byas pa'am/ tshor bas byas pas/ bdag la 'gyur pa yod par 'dod dam/ 'on te mi 'dod/ gal te 'gyur ba yod na ni/ des na bdag dang 'jig rten rtag go zhes byar mi rung ngo/ /gal te 'gyur ba med na ni| des na gcig pa nyid kyi 'du shes su gyur nas/ sna tshogs kyi 'du shes dang/ chung du'i 'du shes dang/ tshad med pa'i 'du shes su 'gyur ro zhes byar mi rung la/ gcig tu nges par bde bar gyur nas/ gcig tu nges par sdug bsngal ba dang/ bde ba dang bde ba yang ma yin/ sdug bsngal ba yang ma yin par 'gyur ro zhes byar yang mi rung ngo/ /de la gang la la srog de lus de yin no zhes lta ba de ni/ bdag gzugs can du lta'o/ /srog kyang gzhan la lus kyang gzhan no zhes lta ba gang yin pa de ni gzugs can ma yin par lta'o/ /bdag cha gnyis ka dang/ zad par dang gnyis su med pa dang/ ma tshang ba med par lta ba gang yin pa de ni/ gzugs can yang ma yin la/ gzugs can ma yin pa yang ma yin pa dang/ de'i gnyen por don de nyid la tshig dang yi ge gzhan gyis mngon par zhen pa/ bdag gzugs can yang ma yin la/ gzugs can ma yin pa yang ma yin par lta'o/ /gal te gzugs can nam/ gzugs can ma yin pa yang rung ste/ chung ngur lta na de ni mtha' yod par lta'o/ /gal te tshad med par lta na de ni/ mtha' med par lta'o| /gal te zad par du lta ste/ gzugs kyi shas ni chung la/ gzugs med pa'i shas ni tshad med pa 'am/ yang na gzugs med pa'i shas ni chung la/ gzugs kyi shas ni tshad med par lta na/ de ni mtha' yod kyang yod la/ mtha' med kyang med par lta'o/ /yang na de'i gnyen por yi ge sna tshogs la mngon par zhen la/ don sna tshogs la mngon par zhen pa ma yin na ni/ mtha' yod pa yang ma yin/ mtha' med pa yang ma yin par lta'o/ /grol ba ni gnyis su med par lta'o/ /

【K2 破極微】【L1 第一徵難】

རྡུལ་ཕྲ་མོ་རྟག་པར་སྨྲ་བ་ལ། འདི་སྐད་ཅེས་བརྗོད་པར་བྱ་སྟེ། ཅི་རྡུལ་ཕྲ་རབ་མ་བརྟགས་པར་བརྟགས་པར་འདོད་དམ། བརྟགས་ནས་བརྟགས་པར་འདོད། གལ་ཏེ་མ་བརྟགས་པར་འདོད་ན་ནི། བརྟགས་པ་མེད་པར་རྟག་པ་ཉིད་དུ་ངེས་སོ་ཞེས་བྱར་མི་རུང་ངོ༌། །གལ་ཏེ་བརྟགས་ན་ནི། དེས་ན་ཚད་མ་ཐམས་ཅད་དང་འགལ་བས་མི་རུང་ངོ༌། །

rdul phra mo rtag par smra ba la/ 'di skad ces brjod par bya ste/ ci rdul phra rab ma brtags par brtags par 'dod dam/ brtags nas brtags par 'dod/ gal te ma brtags par 'dod na ni/ brtags pa med par rtag pa nyid du nges so zhes byar mi rung ngo/ /gal te brtags na ni/ des na tshad ma thams cad dang 'gal bas mi rung ngo/ /

【L2 第二徵難】

ཅི་རྡུལ་ཕྲ་རབ་ཆ་ཕྲ་བའི་ཕྱིར་རྟག་པར་འདོད་དམ། འོན་ཏེ་འབྲས་བུའི་རྫས་རགས་པ་དང༌། ཐ་དད་པའི་མཚན་ཉིད་ཡིན་པའི་ཕྱིར་རྟག་པར་འདོད། གལ་ཏེ་ཆ་ཕྲ་བའི་ཕྱིར་འདོད་ན་ནི། དེས་ན་ཕྲ་བ་གང་ཡིན་པ་དེ་ནི་ཤིན་ཏུ་ཉམ་ཆུང་བའི་ཕྱིར་རྟག་ཅེས་བྱར་མི་རུང་ངོ༌། །གལ་ཏེ་མཚན་ཉིད་ཐ་དད་པའི་ཕྱིར་རྟག་པར་འདོད་ན་ནི། དེས་ན་ས་དང་ཆུ་དང་མེ་དང་རླུང་གི་མཚན་ཉིད་ལས་ཐལ་བས་རིགས་མི་མཐུན་པའི་མཚན་ཉིད་ལས། འབྲས་བུ་དེ་སྐྱེར་ཡང་མི་རུང་ལ༑ མཚན་ཉིད་གཞན་དུ་ཡང་མི་འཐད་པས་མི་རུང་ངོ༌། །

ci rdul phra rab cha phra ba'i phyir rtag par 'dod dam/ 'on te 'bras bu'i rdzas rags pa dang/ tha dad pa'i mtshan nyid yin pa'i phyir rtag par 'dod/ gal te cha phra ba'i phyir 'dod na ni/ des na phra ba gang yin pa de ni shin tu nyam chung ba'i phyir rtag ces byar mi rung ngo/ /gal te mtshan nyid tha dad pa'i phyir rtag par 'dod na ni/ des na sa dang chu dang me dang rlung gi mtshan nyid las thal bas rigs mi mthun pa'i mtshan nyid las/ 'bras bu de skyer yang mi rung la| mtshan nyid gzhan du yang mi 'thad pas mi rung ngo/ /

【L3 第三徵難】

ཅི་རྡུལ་ཕྲ་རབ་རྣམས་དང་རྫས་རགས་པ་ཐ་དད་པའི་མཚན་ཉིད་དམ། ཐ་དད་པ་མ་ཡིན་པའི་མཚན་ཉིད་དུ་འདོད། གལ་ཏེ་ཐ་དད་པ་མ་ཡིན་པའི་མཚན་ཉིད་ཡིན་ན་ནི། རྒྱུ་དང་བྱེ་བྲག་མེད་པས་དེ་ཁོ་ན་བཞིན་དུ་རྟག་པར་ཡང་འགྱུར་ལ། རྒྱུར་ངེས་པ་ཡང་མེད། འབྲས་བུར་ངེས་པ་ཡང་མེད་པས་མི་རུང་ངོ༌། །གལ་ཏེ་ཐ་དད་པའི་མཚན་ཉིད་ཡིན་ན་ནི། དེས་ན་ཅི་རྡུལ་ཕྲ་རབ་སོ་སོ་ན་འདུག་པ་རྣམས་ལས་འགྲུབ་པའམ། འོན་ཏེ་འདུས་པ་རྣམས་ལས་འགྲུབ་པར་འདོད། གལ་ཏེ་སོ་སོ་ན་འདུག་པ་རྣམས་ལས་འདོད་ན་ནི། དེས་ན་རྟག་ཏུ་འབྲས་བུ་ཐམས་ཅད་སྐྱེ་བར་འགྱུར་ལ། རྒྱུར་ངེས་པ་ཡང་མེད། འབྲས་བུར་ངེས་པ་ཡང་མེད་པས་མི་རུང་ངོ༌། །གལ་ཏེ་འདུས་པ་རྣམས་ལས་འདོད་ན་ནི། དེས་ན་ཅི་དེ་ལས་ལུས་གཟུགས་ལོགས་ཤིག་ན་འདུག་པ་མ་ཡིན་པའམ། འོན་ཏེ་ལུས་གཟུགས་ལོགས་ཤིག་ན་འདུག་པར་འདོད། ࿒གལ་ཏེ་ལུས་གཟུགས་ལོགས་ཤིག་ན་འདུག་པ་མ་ཡིན་ན་ནི། རྫས་ཀྱི་ལུས་ལས་གྲུབ་པ་སྟེ། ལུས་དེ་ཉིད་དུ་འགྱུར་བས་མི་རུང་ངོ༌། །གལ་ཏེ་ལུས་གཟུགས་ལོགས་ཤིག་ན་འདུག་ན་ནི། དེས་ན་རྡུལ་ཕྲ་རབ་ཡན་ལག་མེད་པས་རྣམ་པར་དབྱེ་བ་མེད་པའི་ཕྱིར་རྫས་རགས་པ་ཡང་རྟག་པར་འགྱུར་ཏེ་མི་རུང་ངོ༌། །ཡང་ན་རྡུལ་ཕྲ་རབ་སྔོན་མེད་པ་ཞིག་འབྱུང་ན་ཡང་རྡུལ་ཕྲ་རབ་རྟག་ཅེས་བྱར་མི་རུང་ངོ༌། །

ci rdul phra rab rnams dang rdzas rags pa tha dad pa'i mtshan nyid dam/ tha dad pa ma yin pa'i mtshan nyid du 'dod/ gal te tha dad pa ma yin pa'i mtshan nyid yin na ni/ rgyu dang bye brag med pas de kho na bzhin du rtag par yang 'gyur la/ rgyur nges pa yang med/ 'bras bur nges pa yang med pas mi rung ngo/ /gal te tha dad pa'i mtshan nyid yin na ni/ des na ci rdul phra rab so so na 'dug pa rnams las 'grub pa'am/ 'on te 'dus pa rnams las 'grub par 'dod/ gal te so so na 'dug pa rnams las 'dod na ni/ des na rtag tu 'bras bu thams cad skye bar 'gyur la/ rgyur nges pa yang med/ 'bras bur nges pa yang med pas mi rung ngo/ /gal te 'dus pa rnams las 'dod na ni/ des na ci de las lus gzugs logs shig na 'dug pa ma yin pa'am/ 'on te lus gzugs logs shig na 'dug par 'dod/ gal te lus gzugs logs shig na 'dug pa ma yin na ni/ rdzas kyi lus las grub pa ste/ lus de nyid du 'gyur bas mi rung ngo/ /gal te lus gzugs logs shig na 'dug na ni/ des na rdul phra rab yan lag med pas rnam par dbye ba med pa'i phyir rdzas rags pa yang rtag par 'gyur te mi rung ngo/ /yang na rdul phra rab sngon med pa zhig 'byung na yang rdul phra rab rtag ces byar mi rung ngo/ /

【L4 第四徵難】

ཅི་རྡུལ་ཕྲ་རབ་རྣམས་ཀྱི་རྫས་རགས་པ་རྩོམ་པ་དེ། ས་བོན་ལ་སོགས་པ་ལྟ་བུ་ཡིན་ནམ། འོན་ཏེ་རྫ་མཁན་ལ་སོགས་པ་ལྟ་བུ་ཡིན་པར་འདོད། གལ་ཏེ་ས་བོན་ལ་སོགས་པ་ལྟ་བུ་ཡིན་ན་ནི། དེས་ན་ས་བོན་ལ་སོགས་པ་བཞིན་དུ་མི་རྟག་པར་འགྱུར་བས་མི་རུང་ངོ༌། །གལ་ཏེ་རྫ་མཁན་ལ་སོགས་པ་ལྟ་བུ་ཡིན་ན་ནི། དེས་ན་རྡུལ་ཕྲ་རབ་སེམས་ཡོད་པར་འགྱུར་བས་མི་རུང་ངོ༌། །གལ་ཏེ་ས་བོན་ལ་སོགས་པ་ལྟ་བུ་ཡང་མ་ཡིན་ལ། རྫ་མཁན་ལ་སོགས་པ་ལྟ་བུ་ཡང་མ་ཡིན་ན་ནི། དེས་ན་དཔེ་ཡོད་པར་མི་དམིགས་པས་མི་རུང་ངོ༌། །

ci rdul phra rab rnams kyi rdzas rags pa rtsom pa de/ sa bon la sogs pa lta bu yin nam/ 'on te rdza mkhan la sogs pa lta bu yin par 'dod/ gal te sa bon la sogs pa lta bu yin na ni/ des na sa bon la sogs pa bzhin du mi rtag par 'gyur bas mi rung ngo/ /gal te rdza mkhan la sogs pa lta bu yin na ni/ des na rdul phra rab sems yod par 'gyur bas mi rung ngo/ /gal te sa bon la sogs pa lta bu yang ma yin la/ rdza mkhan la sogs pa lta bu yang ma yin na ni/ des na dpe yod par mi dmigs pas mi rung ngo/ /

【L5 第五徵難】

ཅི་ཕྱི་རོལ་གྱི་དངོས་པོ་རྣམས་འབྱུང་བ་སེམས་ཅན་གྱི་ཕྱིར་འབྱུང་བར་འདོད་དམ། འོན་ཏེ་མ་ཡིན་པར་འདོད་གལ་ཏེ་སེམས་ཅན་གྱི་ཕྱིར་འབྱུང་བར་འདོད་ན་ནི། དེས་ན་རྫས་རགས་པ་སེམས་ཅན་གྱི་ཕྱིར་བྱུང་ལ། དེའི་རྟེན་རྫས་ཆ་ཕྲ་བ་སེམས་ཅན་གྱི་ཕྱིར་འབྱུང་བ་མ་ཡིན་པས་མི་རུང་སྟེ་དེ་ལ་དེའི་མཐུ་སུས་བཟློག །གལ་ཏེ་སེམས་ཅན་གྱི་ཕྱིར་བྱུང་བ་མ་ཡིན་ན་ནི། དེས་ན་ཕྱི་རོལ་གྱི་དངོས་པོ་རྣམས་བྱུང་བ་དགོས་པ་མེད་པར་འགྱུར་བས་མི་རུང་ངོ༌། །

ci phyi rol gyi dngos po rnams 'byung ba sems can gyi phyir 'byung bar 'dod dam/ 'on te ma yin par 'dod gal te sems can gyi phyir 'byung bar 'dod na ni/ des na rdzas rags pa sems can gyi phyir byung la/ de'i rten rdzas cha phra ba sems can gyi phyir 'byung ba ma yin pas mi rung ste de la de'i mthu sus bzlog /gal te sems can gyi phyir byung ba ma yin na ni/ des na phyi rol gyi dngos po rnams byung ba dgos pa med par 'gyur bas mi rung ngo/ /

【J2 結】

དེ་ལྟར་ན་ཕུང་པོ་ལ་སེམས་ཅན་རྗེས་སུ་དྲན་པ་དང༌། ཡུལ་གཅིག་གིས་རྣམ་པར་ཤེས་པ་ཐམས་ཅད་ཀྱི་རྒྱུན་འཇུག་པ་དང༌། འདུ་ཤེས་དང་ཚོར་བ་རྣམས་ཀྱིས་འགྱུར་བ་དང༌།མི་འགྱུར་བས་ཀྱང་སྔོན་གྱི་མཐར་རྟོག་པ་རྣམས་དང༌། ཕྱི་མའི་མཐར་རྟོག་པ་རྣམས་ཀྱི་རྟག་པར་སྨྲ་བ་མི་རུང་ངོ༌། །བརྟགས་པ་དང་མ་བརྟགས་པ་དང༌། སྤྱིའི་མཚན་ཉིད་དང༌། རང་གི་མཚན་ཉིད་དང་རྩོམ་པ་དང༌། བཞིའི་དགོས་པས་ཀྱང༌། རྡུལ་རྟག་པར་སྨྲ་བ་ཡང་མི་རུང་ངོ༌། །དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de ltar na phung po la sems can rjes su dran pa dang/ yul gcig gis rnam par shes pa thams cad kyi rgyun 'jug pa dang/ 'du shes dang tshor ba rnams kyis 'gyur ba dang/mi 'gyur bas kyang sngon gyi mthar rtog pa rnams dang/ phyi ma'i mthar rtog pa rnams kyi rtag par smra ba mi rung ngo/ /brtags pa dang ma brtags pa dang/ spyi'i mtshan nyid dang/ rang gi mtshan nyid dang rtsom pa dang/ bzhi'i dgos pas kyang/ rdul rtag par smra ba yang mi rung ngo/ /de bas na smra ba 'di yang rigs pas bskyed pa ma yin no/ /

【I2 示正義】

དེ་ལྟ་མོད་ཀྱི་རྟག་པའི་མཚན་ཉིད་བརྗོད་པར་བྱ་སྟེ། དུས་ཐམས་ཅད་དུ་མི་འགྱུར་བའི་མཚན་ཉིད་དང༌། རྣམ་པ་ཐམས་ཅད་དུ་མི་འགྱུར་བའི་མཚན་ཉིད་དང༌། བདག་ཉིད་མི་འགྱུར་བའི་མཚན་ཉིད་དང༌། གཞན་གྱིས་མི་འགྱུར་བའི་མཚན་ཉིད་དང༌། སྐྱེ་བ་ཅན་མ་ཡིན་པ་གང་ཡིན་པ་དེ་ནི་རྟག་པའི་མཚན་ཉིད་ཡིན་པར་རིག་པར་བྱའོ།། །།

de lta mod kyi rtag pa'i mtshan nyid brjod par bya ste/ dus thams cad du mi 'gyur ba'i mtshan nyid dang/ rnam pa thams cad du mi 'gyur ba'i mtshan nyid dang/ bdag nyid mi 'gyur ba'i mtshan nyid dang/ gzhan gyis mi 'gyur ba'i mtshan nyid dang/ skye ba can ma yin pa gang yin pa de ni rtag pa'i mtshan nyid yin par rig par bya'o// //

【G6 宿作因論】【H1 敘邪執】【I1 略敘執】

བམ་པོ་བདུན་པ།

bam po bdun pa/

སྔོན་བྱས་པ་རྒྱུར་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ། བྲམ་ཟེ་ཁ་ཅིག་ཅེས་བྱ་བ་ནས། རྒྱས་པར་མདོ་ལས་ཇི་སྐད་འབྱུང་བ་བཞིན་ཏེ། སྐྱེས་བུ་གང་ཟག་འདིས་མྱོང་བ་གང་ཅི་ཡང་རུང་བ་ཞེས་བྱ་བ་ནི། སྡུག་བསྔལ་ལས་བསམས་པའོ། །སྔོན་བྱས་པའི་རྒྱུ་ལས་བྱུང་བ་ཞེས་བྱ་བ་ནི། སྡིག་པའི་རྒྱུ་ལས་བྱུང་བ་ལས་བསམས་པའོ། །འདི་ལྟར་ལས་རྙིང་རྣམས་ནི་དཀའ་ཐུབ་ཀྱིས་འབྱང་བར་འགྱུར་རོ་ཞེས་བྱ་བ་ནི། ཚེ་འདི་ཉིད་ལ་དྲག་པོ་སྤྱོད་པ་ལས་བསམས་པའོ། །ལས་གསར་རྣམས་ནི་མི་བྱ་བ་དང༌། ཆུ་ལོན࿒གྱིས་དག་གོ་ཞེས་བྱ་བ་ནི། མི་དགེ་བ་རྣམས་ལས་བསམས་པའོ། །དེ་ལྟ་ན་ཕྱིས་ཉེས་འཛག་ཏུ་མི་འགྱུར་རོ་ཞེས་བྱ་བ་ནི་གཅིག་ཏུ་ངེས་པར་དགེ་བ་ཉིད་ཡིན་པས་ཕྱིས་ཉེས་འཛག་ཏུ་མི་འགྱུར་བ་ཞེས་བྱའོ། །ཉེས་འཛག་མེད་ན་ལས་ཟད་པར་འགྱུར་རོ་ཞེས་བྱ་བ་ནི། སྡིག་པ་ལས་བསམས་པའོ། །ལས་ཟད་ན་སྡུག་བསྔལ་ཟད་པར་འགྱུར་རོ་ཞེས་བྱ་བས་ནི། སྔོན་བྱས་པའི་རྒྱུ་ལས་བྱུང་བ་དང༌། ཚེ་འདིའི་གནོད་པ་ལས་བྱུང་བ་ལས་བསམས་པའོ། །སྡུག་བསྔལ་ཟད་ན་སྡུག་བསྔལ་མཐར་བྱེད་པར་འགྱུར་རོ་ཞེས་བྱ་བ་ནི། ཚེ་གཞན་གྱི་རྒྱུན་འཇུག་པ་ལས་བསམས་པ་སྟེ། འདི་ལྟ་སྟེ། གཅེར་བུ࿒པ་དག་ལྟ་བུའོ། །ཅིའི་ཕྱིར་འདི་ལྟར་ལྟ་ཞིང༌། འདི་སྐད་སྨྲ་ཞེ་ན། ལུང་དང་རིགས་པས་བྱེད་དེ།ལུང་ནི་སྔ་མ་བཞིན་ནོ། །རིགས་པ་གང་ཞེ་ན། འདི་ལྟར་འདི་ན་ཁ་ཅིག་རྟོག་གེ་པ་ཡིན་ཏེ་ཞེས་བྱ་བ་ཡང་སྔ་མ་བཞིན་ནོ། །

sngon byas pa rgyur smra ba gang zhe na/ 'di ltar 'di na dge sbyong ngam/ bram ze kha cig ces bya ba nas/ rgyas par mdo las ji skad 'byung ba bzhin te/ skyes bu gang zag 'dis myong ba gang ci yang rung ba zhes bya ba ni/ sdug bsngal las bsams pa'o/ /sngon byas pa'i rgyu las byung ba zhes bya ba ni/ sdig pa'i rgyu las byung ba las bsams pa'o/ /'di ltar las rnying rnams ni dka' thub kyis 'byang bar 'gyur ro zhes bya ba ni/ tshe 'di nyid la drag po spyod pa las bsams pa'o/ /las gsar rnams ni mi bya ba dang/ chu lon gyis dag go zhes bya ba ni/ mi dge ba rnams las bsams pa'o/ /de lta na phyis nyes 'dzag tu mi 'gyur ro zhes bya ba ni gcig tu nges par dge ba nyid yin pas phyis nyes 'dzag tu mi 'gyur ba zhes bya'o/ /nyes 'dzag med na las zad par 'gyur ro zhes bya ba ni/ sdig pa las bsams pa'o/ /las zad na sdug bsngal zad par 'gyur ro zhes bya bas ni/ sngon byas pa'i rgyu las byung ba dang/ tshe 'di'i gnod pa las byung ba las bsams pa'o/ /sdug bsngal zad na sdug bsngal mthar byed par 'gyur ro zhes bya ba ni/ tshe gzhan gyi rgyun 'jug pa las bsams pa ste/ 'di lta ste/ gcer bu pa dag lta bu'o/ /ci'i phyir 'di ltar lta zhing/ 'di skad smra zhe na/ lung dang rigs pas byed de/lung ni snga ma bzhin no/ /rigs pa gang zhe na/ 'di ltar 'di na kha cig rtog ge pa yin te zhes bya ba yang snga ma bzhin no/ /

【I2 辨起執因緣】

ཚེ་འདིའི་སྐྱེས་བུའི་བྱེད་པ་ལ་འཁྲུལ་པར་ཡོད་པར་མཐོང་སྟེ། འདི་ལྟར་ངེས་འཇིག་རྟེན་ན་ཡང་དག་པར་སྦྱོར་བ་དང་ལྡན་པ་ལ་ཡང་སྡུག་བསྔལ་སྐྱེ་བ་དང༌། ལོག་པའི་སྦྱོར་བ་དང་ལྡན་པ་ལ་ཡང་བདེ་བར་སྐྱེ་བར་མཐོང་ནས། དེ་འདི་སྙམ་དུ་སེམས་ཏེ། གལ་ཏེ་འདི་སྐྱེས་བུའི་བྱེད་པའི་རྒྱུ་ལས་བྱུང་བ་ཡིན་ན་ནི། འདི་ལས་ལོག་པར་འགྱུར་བའི་རིགས་ན། འདི་ལྟར་དེ་ལོག་པར་ཡང་མ་གྱུར་ཏེ། དེའི་ཕྱིར་འདི་ནི་སྔོན་བྱས་པའི་རྒྱུ་ལས་བྱུང་བ་ཡིན་ནོ་སྙམ་སྟེ། དེས་ན་འདི་ལྟར་ལྟ་ཞིང་འདི་སྐད་སྨྲ་བར་གྱུར་ཏོ། །

tshe 'di'i skyes bu'i byed pa la 'khrul par yod par mthong ste/ 'di ltar nges 'jig rten na yang dag par sbyor ba dang ldan pa la yang sdug bsngal skye ba dang/ log pa'i sbyor ba dang ldan pa la yang bde bar skye bar mthong nas/ de 'di snyam du sems te/ gal te 'di skyes bu'i byed pa'i rgyu las byung ba yin na ni/ 'di las log par 'gyur ba'i rigs na/ 'di ltar de log par yang ma gyur te/ de'i phyir 'di ni sngon byas pa'i rgyu las byung ba yin no snyam ste/ des na 'di ltar lta zhing 'di skad smra bar gyur to/ /

【H2 徵破】【I1 止破外計】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་ཚེ་འདིའི་གནོད་པ་ལས་བྱུང་བའི་སྡུག་བསྔལ་གང་ཡིན་པ་དེ་སྔོན་བྱས་པའི་རྒྱུ་ལས་བྱུང་བ་ཡིན་པའམ༑ འོན་ཏེ་ཚེ་འདིའི་གནོད་པའི་རྒྱུ་ལས་བྱུང་བ་ཡིན། གལ་ཏེ་སྔོན་བྱས་པའི་རྒྱུ་ལས་བྱུང་བ་ཡིན་ན་ནི། དེས་ན་ལས་རྙིང་རྣམས་ནི་དཀའ་ཐུབ་ཀྱིས་འབྱང་བར་འགྱུར་ལ།ད་ལྟར་བྱུང་བ་རྣམས་ནི་མི་བྱ་བ་དང་ཆུ་ལོན་གྱིས་བཀག་ན་དེ་ལྟར་ཕྱིས་ཉེས་འཛག་ཏུ་མི་འགྱུར་རོ་ཞེས་རྒྱས་པར་འབྱུང་བ་མི་རུང་ངོ༌། །གལ་ཏེ་ཚེ་འདིའི་གནོད་པའི་རྒྱུ་ལས་བྱུང་བ་ཡིན་ན་ནི། སྐྱེས་བུ་གང་ཟག་འདིས་མྱོང་བ་གང་ཅི་ཡང་རུང༌། དེ་ཐམས་ཅད་ནི་སྔོན་བྱས་པའི་རྒྱུ་ལས་བྱུང་བའོ་ཞེས་བྱར་མི་རུང་སྟེ། དེ་ལྟར་ན་གནོད་པ་ལས་བྱུང་བའི་སྡུག་བསྔལ་ནི་སྔོན་ལས་བྱས་པའི་རྒྱུ་ལས་བྱུང་བ་དང༌། སྐྱེས་བུ་བྱེད་པའི་རྒྱུ་ལས་བྱུང་བར་ཡང་མི་རུང་སྟེ། དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །དེ་ལྟ་མོད་ཀྱི་སྔོན་བྱས་པའི་རྒྱུ་ལས་བྱུང་བར་གཅིག་ཏུ་ངེས་པའི་སྡུག་བསྔལ་ཡང་ཡོད་དེ། འདི་ལྟར་འདི་ན་ཁ་ཅིག་རང࿒གི་ལས་ཀྱི་དབང་གིས་ངན་སོང་རྣམས་དང༌། རིགས་ངན་རྣམས་དང༌། །སྡུག་བསྔལ་བའི་ཁྱིམ་རྣམས་སུ་སྐྱེ་བ་ལྟ་བུའོ། །

de la 'di skad ces brjod par bya ste/ ci tshe 'di'i gnod pa las byung ba'i sdug bsngal gang yin pa de sngon byas pa'i rgyu las byung ba yin pa'am| 'on te tshe 'di'i gnod pa'i rgyu las byung ba yin/ gal te sngon byas pa'i rgyu las byung ba yin na ni/ des na las rnying rnams ni dka' thub kyis 'byang bar 'gyur la/da ltar byung ba rnams ni mi bya ba dang chu lon gyis bkag na de ltar phyis nyes 'dzag tu mi 'gyur ro zhes rgyas par 'byung ba mi rung ngo/ /gal te tshe 'di'i gnod pa'i rgyu las byung ba yin na ni/ skyes bu gang zag 'dis myong ba gang ci yang rung/ de thams cad ni sngon byas pa'i rgyu las byung ba'o zhes byar mi rung ste/ de ltar na gnod pa las byung ba'i sdug bsngal ni sngon las byas pa'i rgyu las byung ba dang/ skyes bu byed pa'i rgyu las byung bar yang mi rung ste/ de bas na smra ba 'di yang rigs pas bskyed pa ma yin no/ /de lta mod kyi sngon byas pa'i rgyu las byung bar gcig tu nges pa'i sdug bsngal yang yod de/ 'di ltar 'di na kha cig rang gi las kyi dbang gis ngan song rnams dang/ rigs ngan rnams dang/ /sdug bsngal ba'i khyim rnams su skye ba lta bu'o/ /

【I2 示正義以顯彼邪】

འདྲེས་པའི་རྒྱུ་ལས་བྱུང་བའི་སྡུག་བསྔལ་ཡང་ཡོད་དེ། འདི་ལྟ་སྟེ། རྒྱལ་པོ་ལ་གཡོས་བརྟེན་པ། དེ་ནི་འབྲས་བུ་མེད་པའི་རྒྱུ་ལས་བྱུང་བའི་སྡུག་བསྔལ་ཡིན་ནོ། །རྒྱལ་པོ་ལ་བརྟེན་པ་ཇི་ལྟ་བ་བཞིན་དུ། ཁྱིམ་པའི་ལས་བྱེད་པ་དང༌།ཞིང་ལས་དང་རྐུ་བའི་ལས་དང༌། གཞན་ལ་ཕན་འདོགས་པ་ལ་འཇུག་པ་རྣམས་ལ་ཡང༌། བསོད་ནམས་དང་ལྡན་པའི་འགྲུབ་པར་འགྱུར་གྱི་བསོད་ནམས་མེད་པའི་སྐྱེས་བུའི་བྱེད་པའི་ནི་འབྲས་བུ་མེད་པར་འགྱུར་རོ། །སྐྱེས་བུའི་བྱེད་པའི་རྒྱུ་ལས་བྱུང་བར་གཅིག་ཏུ་ངེས་པ་ཡང་ཡོད་དེ། འདི་ལྟ་སྟེ། ལས་གསར་སྲིད་པ་གཞན་འཕེན་པར་བྱེད་པ། དམ་པའི་ཆོས་ཉན་ཅིང་ཆོས་རྣམས་མངོན་པར་རྟོགས་པ་དང༌། སྤྱོད་ལམ་བྱེད་པ་དང༌། བཟོའི་ལས་ཀྱི་གནས་རྣམས་སློབ་པ་དང༌། དེ་ལྟ་བུའི་དང་མཐུན་པ་རྣམས་ནི་སྐྱེས་བུའི་བྱེད་པའི་རྒྱུ་ལས་བྱུང་བ་ཡིན་ནོ། །

'dres pa'i rgyu las byung ba'i sdug bsngal yang yod de/ 'di lta ste/ rgyal po la g.yos brten pa/ de ni 'bras bu med pa'i rgyu las byung ba'i sdug bsngal yin no/ /rgyal po la brten pa ji lta ba bzhin du/ khyim pa'i las byed pa dang/zhing las dang rku ba'i las dang/ gzhan la phan 'dogs pa la 'jug pa rnams la yang/ bsod nams dang ldan pa'i 'grub par 'gyur gyi bsod nams med pa'i skyes bu'i byed pa'i ni 'bras bu med par 'gyur ro/ /skyes bu'i byed pa'i rgyu las byung bar gcig tu nges pa yang yod de/ 'di lta ste/ las gsar srid pa gzhan 'phen par byed pa/ dam pa'i chos nyan cing chos rnams mngon par rtogs pa dang/ spyod lam byed pa dang/ bzo'i las kyi gnas rnams slob pa dang/ de lta bu'i dang mthun pa rnams ni skyes bu'i byed pa'i rgyu las byung ba yin no/ /

【G7 計自在等作者論】【H1 敘執】

དབང་ཕྱུག་ལ་སོགས་པ་བྱེད་པ་པོར་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ་བྲམ་ཟེ་ཁ་ཅིག་ཅེས་བྱ་བ་ནས་རྒྱས་པར་སྔ་མ་བཞིན་ཏེ། སྐྱེས་བུ་གང་ཟག་འདིས་མྱོང་བ་གང་ཅི་ཡང་རུང་སྟེ། དེ་དག་ཐམས་ཅད་ནི་དབང་ཕྱུག་གིས་སྤྲུལ་པའི་རྒྱུ་ལས་བྱུང་བའམ། སྐྱེས་བུ་གཞན་གྱིས་སྤྲུལ་པའི་རྒྱུ་ལས་བྱུང་བ་ལ་སོགས་པ་སྟེ། འདི་ལྟ་སྟེ། དབང་ཕྱུག་ལ་སོགས་པ་མི་མཐུན་པ་རྒྱུར་སྨྲ་བ་རྣམས་སོ། །ཅིའི་ཕྱིར་དེ་ལྟར་ལྟ་ཞིང་དེ་སྐད་སྨྲ་ཞེ་ན། ལུང་དང་རིགས་པས་བྱེད་དེ། ལུང་ནི་སྔ་མ་བཞིན་ནོ། །རིགས་པ་གང་ཞེ་ན། འདི་ལྟར་འདི་ན་ཁ་ཅིག་རྟོག་གེ་པ་ཡིན་ཏེ་ཞེས་བྱ་བ་ཡང་སྔ་མ་བཞིན་ནོ། །རྒྱུ་དང་འབྲས་བུ་ལ་མི་འདོད་བཞིན་དུ་བྱེད་པར་འཇུག་པ་མཐོང་སྟེ། འདི་ལྟར་སེམས་ཅན་རྣམས་རྒྱུའི་ཚེ་ཡང་དགེ་བ་ལ་འཇུག་པར་བྱའོ་སྙམ་པ་ལས་མི་འདོད་བཞིན་དུ་སྡིག་པ་ལ་ཡང་འཇུག་པར་འགྱུར་རོ། །འབྲས་བུའི་ཚེ་ཡང་བདེ་འགྲོ་མཐོ་རིས་ཀྱི་འཇིག་རྟེན་ལྷ་རྣམས་ཀྱི་ནང་དུ་སྐྱེས་པར་བྱའོ་སྙམ་པ་ལས་ངན་སོང་དག་ཏུ་སྐྱེ་བར་འགྱུར་བ་དང༌། བདེ་བ་ལ་ལོངས་སྤྱོད་པར་བྱའོ་སྙམ་པ་ལས་སྡུག་བསྔལ་ཁོ་ན་མྱོང་སྟེ། དེས་ན་དེ་འདི་སྙམ་དུ་སེམས་ཏེ། གང་དངོས་པོ་རྣམས་ཀྱི་བྱེད་པ་པོ་དང༌། འབྱིན་པ་པོ་དང༌། སྤྲུལ་པ་པོ་དང༌། ཕ་ལྟ་བུར་གྱུར་པའི་དབང་ཕྱུག་གམ། དེ་ལས་གཞན་པ་དེ་ནི་ཡོད་དོ་སྙམ་མོ། །

dbang phyug la sogs pa byed pa por smra ba gang zhe na/ 'di ltar 'di na dge sbyong ngam bram ze kha cig ces bya ba nas rgyas par snga ma bzhin te/ skyes bu gang zag 'dis myong ba gang ci yang rung ste/ de dag thams cad ni dbang phyug gis sprul pa'i rgyu las byung ba'am/ skyes bu gzhan gyis sprul pa'i rgyu las byung ba la sogs pa ste/ 'di lta ste/ dbang phyug la sogs pa mi mthun pa rgyur smra ba rnams so/ /ci'i phyir de ltar lta zhing de skad smra zhe na/ lung dang rigs pas byed de/ lung ni snga ma bzhin no/ /rigs pa gang zhe na/ 'di ltar 'di na kha cig rtog ge pa yin te zhes bya ba yang snga ma bzhin no/ /rgyu dang 'bras bu la mi 'dod bzhin du byed par 'jug pa mthong ste/ 'di ltar sems can rnams rgyu'i tshe yang dge ba la 'jug par bya'o snyam pa las mi 'dod bzhin du sdig pa la yang 'jug par 'gyur ro/ /'bras bu'i tshe yang bde 'gro mtho ris kyi 'jig rten lha rnams kyi nang du skyes par bya'o snyam pa las ngan song dag tu skye bar 'gyur ba dang/ bde ba la longs spyod par bya'o snyam pa las sdug bsngal kho na myong ste/ des na de 'di snyam du sems te/ gang dngos po rnams kyi byed pa po dang/ 'byin pa po dang/ sprul pa po dang/ pha lta bur gyur pa'i dbang phyug gam/ de las gzhan pa de ni yod do snyam mo/ /

【H2 破執】【I1 一頌四道理】

དེ་ལ་འདི་སྐད་ཅེས་བརྗོད་པར་བྱ་སྟེ། སྡོམ་ནི། ནུས་པ་ཡོད་པ་མ་ཡིན་དང༌། །ཁོངས་སུ་གཏོགས་ན་འགལ་བ་དང༌། །དགོས་པ་དང་ནི་དགོས་པ་མེད། །རྒྱུ་ཡང་སྐྱོན་དང་ལྡན་ཕྱིར་རོ། །

de la 'di skad ces brjod par bya ste/ sdom ni/ nus pa yod pa ma yin dang/ /khongs su gtogs na 'gal ba dang/ /dgos pa dang ni dgos pa med/ /rgyu yang skyon dang ldan phyir ro/ /

【I2 依四道理進退徵責】

ཅི་དབང་ཕྱུག་གིས་སྤྲུལ་པའི་ནུས་པ་གང་ཡིན་པ་དེ། ལས་དང་རྣལ་འབྱོར་གྱི་རྒྱུ་ལས་བྱུང་བའམ། འོན་ཏེ་རྒྱུ་མེད་པ་ལས་བྱུང་བར་འདོད༑ གལ་ཏེ་ལས་དང་རྣལ་འབྱོར་གྱི་རྒྱུ་ལས་བྱུང་བ་ཡིན་ན་ནི། དེས་ན་དབང་ཕྱུག་གི་ལས་དང་རྣལ་འབྱོར་གྱི་རྒྱུ་ལས་འགྲོ་བ་བྱུང་ངོ་ཞེས་བྱར་མི་རུང་ངོ༌། །གལ་ཏེ་རྒྱུ་མེད་པ་ཡིན་ན་ནི། དེས་ན་དབང་ཕྱུག་གི་རྒྱུ་ལས་འགྲོ་བ་མ་བྱུང་བས་མི་རུང་ངོ༌། །ཅི་དབང་ཕྱུག་འགྲོ་བའི་ཁོངས་སུ་གཏོགས་པའམ། འོན་ཏེ་ཁོངས་སུ་མ་གཏོགས་པར་འདོད། གལ་ཏེ་ཁོངས་སུ་གཏོགས་ན་ནི། འགྲོ་བ་དང་ཆོས་མཚུངས་པས་འགྲོ་བ་འབྱིན་ཏོ་ཞེས་བྱར་མི་རུང་ངོ༌། །གལ་ཏེ་ཁོངས་སུ་མ་གཏོགས་ན་ནི་དེས་ན་གྲོལ་བས་འགྲོ་བ་འབྱིན་ཏོ་ཞེས་བྱར་མི་རུང་ངོ༌། །ཅི་དགོས་པ་ཡོད་པའི་ཕྱིར་འབྱིན་པའམ། འོན་ཏེ་དགོས་པ་མེད་པར་འབྱིན་པར་འདོད། གལ་ཏེ་དགོས་པ་ཡོད་པའི་ཕྱིར་འབྱིན་པར་བྱེད་ན་ནི། དེས་ན་དགོས་པ་དེ་ལ་དབང་མེད་པར་གྱུར་པས་འགྲོ་བའི་དབང་ཕྱུག་ཅེས་བྱར་མི་རུང་ངོ༌། །གལ་ཏེ་དགོས་པ་མེད་ན་ནི། དེས་ན་དགོས་པ་ཡང་མེད་ལ། འབྱིན་པར་ཡང་བྱེད་པར་མི་རུང་ངོ༌། །ཅི་འབྱིན་པ་དབང་ཕྱུག་གི་རྒྱུ་ལས་བྱུང་བའམ། དེ་མ་ཡིན་པའི་ལེན་པའི་རྒྱུ་ལས་བྱུང་བར་འདོད། གལ་ཏེ་དབང་ཕྱུག་གི་རྒྱུ་ལས་བྱུང་བ་ཁོ་ན་ཡིན་ན་ནི། དེས་ན་གང་གི་ཚེ་དབང་ཕྱུག་ཡོད་པ་དེའི་ཚེ། འབྱིན་པ་ཡང་ཡོད་ལ། གང་གི་ཚེ་འབྱིན་པ་ཡོད་པ་དེའི་ཚེ་དབང་ཕྱུག་ཀྱང་ཡོད་པར་གྱུར་པས། དབང་ཕྱུག་གི་རྒྱུ་ལས་འབྱིན་པ་བྱུང་ངོ་ཞེས་བྱར་མི་རུང་ངོ༌། །གལ་ཏེ་དེ་མ་ཡིན་པའི་ལེན་པའི་རྒྱུ་ལས་བྱུང་ན་ནི། དེས་དེས་ན་དབང་ཕྱུག་གི་འདོད་པའི་རྒྱུ་ལས་བྱུང་ངམ། འདོད་པ་ལས་མ་གཏོགས་པ་དེ་མ་ཡིན་པའི་ལེན་པའི་རྒྱུ་ལས་བྱུང་ངོ༌། གལ་ཏེ་དབང་ཕྱུག་གི་འདོད་པའི་རྒྱུ་ལས་བྱུང་ན་ནི༑ འདོད་པ་དེ་ཡང་ཅི་དབང་ཕྱུག་གི་རྒྱུ་ལས་བྱུང་བ་ཁོ་ན་ཡིན་ནམ། འོན་ཏེ་མ་ཡིན་པའི་ལེན་པའི་རྒྱུ་ལས་བྱུང་བ་ཡིན། གལ་ཏེ་དབང་ཕྱུག་གི་རྒྱུ་ལས་བྱུང་བ་ཁོ་ན་ཡིན་ན་ནི་གང་གི་ཚེ་དབང་ཕྱུག་ཡོད་པ་དེའི་ཚེ། འདོད་པ་ཡང་ཡོད་ལ་གང་གི་ཚེ་འདོད་པ་ཡོད་པ་དེའི་ཚེ་དབང་ཕྱུག་ཀྱང་ཡོད་པས། རྟག་ཏུ་འབྱིན་པར་འགྱུར་བའི་ཕྱིར་མི་རུང་ངོ༌། །གལ་ཏེ་དེ་མ་ཡིན་པ་ལེན་པའི་རྒྱུ་ལས་བྱུང་ན་ནི། ལེན་པ་ཡང་མི་དམིགས་ལ། ལེན་པ་ལ་དབང་བྱེད་པར་ཡང་མ་གྱུར་པས་འགྲོ་བའི་དབང་ཕྱུག་ཅེས་བྱར་མི་རུང་སྟེ། དེ་ལྟར་ན་ནུས་པ་དང༌། ཁོངས་སུ་གཏོགས་པ་དང༌། ཁོངས་སུ་མ་གཏོགས་པ་དང༌། དགོས་པ་ཡོད་པ་དང༌། དགོས་པ་མེད་པ་དང༌། རྒྱུའི་དངོས་པོས་ཀྱང་མི་རུང་སྟེ།

ci dbang phyug gis sprul pa'i nus pa gang yin pa de/ las dang rnal 'byor gyi rgyu las byung ba'am/ 'on te rgyu med pa las byung bar 'dod| gal te las dang rnal 'byor gyi rgyu las byung ba yin na ni/ des na dbang phyug gi las dang rnal 'byor gyi rgyu las 'gro ba byung ngo zhes byar mi rung ngo/ /gal te rgyu med pa yin na ni/ des na dbang phyug gi rgyu las 'gro ba ma byung bas mi rung ngo/ /ci dbang phyug 'gro ba'i khongs su gtogs pa'am/ 'on te khongs su ma gtogs par 'dod/ gal te khongs su gtogs na ni/ 'gro ba dang chos mtshungs pas 'gro ba 'byin to zhes byar mi rung ngo/ /gal te khongs su ma gtogs na ni des na grol bas 'gro ba 'byin to zhes byar mi rung ngo/ /ci dgos pa yod pa'i phyir 'byin pa'am/ 'on te dgos pa med par 'byin par 'dod/ gal te dgos pa yod pa'i phyir 'byin par byed na ni/ des na dgos pa de la dbang med par gyur pas 'gro ba'i dbang phyug ces byar mi rung ngo/ /gal te dgos pa med na ni/ des na dgos pa yang med la/ 'byin par yang byed par mi rung ngo/ /ci 'byin pa dbang phyug gi rgyu las byung ba'am/ de ma yin pa'i len pa'i rgyu las byung bar 'dod/ gal te dbang phyug gi rgyu las byung ba kho na yin na ni/ des na gang gi tshe dbang phyug yod pa de'i tshe/ 'byin pa yang yod la/ gang gi tshe 'byin pa yod pa de'i tshe dbang phyug kyang yod par gyur pas/ dbang phyug gi rgyu las 'byin pa byung ngo zhes byar mi rung ngo/ /gal te de ma yin pa'i len pa'i rgyu las byung na ni/ des des na dbang phyug gi 'dod pa'i rgyu las byung ngam/ 'dod pa las ma gtogs pa de ma yin pa'i len pa'i rgyu las byung ngo/ gal te dbang phyug gi 'dod pa'i rgyu las byung na ni| 'dod pa de yang ci dbang phyug gi rgyu las byung ba kho na yin nam/ 'on te ma yin pa'i len pa'i rgyu las byung ba yin/ gal te dbang phyug gi rgyu las byung ba kho na yin na ni gang gi tshe dbang phyug yod pa de'i tshe/ 'dod pa yang yod la gang gi tshe 'dod pa yod pa de'i tshe dbang phyug kyang yod pas/ rtag tu 'byin par 'gyur ba'i phyir mi rung ngo/ /gal te de ma yin pa len pa'i rgyu las byung na ni/ len pa yang mi dmigs la/ len pa la dbang byed par yang ma gyur pas 'gro ba'i dbang phyug ces byar mi rung ste/ de ltar na nus pa dang/ khongs su gtogs pa dang/ khongs su ma gtogs pa dang/ dgos pa yod pa dang/ dgos pa med pa dang/ rgyu'i dngos pos kyang mi rung ste/

【I3 破已牒結】

དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de bas na smra ba 'di yang rigs pas bskyed pa ma yin no/ /

【G8 害為正法論】【H1 敘執】

འཚེ་བའི་ཆོས་སུ་སྨྲ་བ་གང་ཞེ་ན། འདི་ལྟར་འདི་ན་ཁ་ཅིག་ཅེས་བྱ་བ་ནས་རྒྱས་པར་སྔ་མ་བཞིན་ཏེ། མཆོད་སྦྱིན་རྣམས་ལ་གསང་སྔགས་ཀྱི་ཆོ་ག་སྔོན་དུ་འགྲོ་བས་སྲོག་གཅོད་པར་བྱེད་དེ། མཆོད་སྦྱིན་བྱེད་པ་གང་ཡིན་པ་དང༌།མཆོད་སྦྱིན་དུ་བྱ་བ་གང་ཡིན་པ་དང༌། གང་དག་དེའི་གྲོགས་བྱེད་པ་དེ་དག་ཐམས་ཅད་མཐོ་རིས་སུ་འགྲོ་བར་འགྱུར་རོ་སྙམ་མོ། །ཅིའི་ཕྱིར་དེ་ལྟར་ལྟ་ཞིང་དེ་སྐད་སྨྲ་ཞེ་ན། དེ་ནི་ཚིག་ལས་འདས་པར་སྨྲ་བ་ཡིན་ཏེ། གཡོན་ཅན་གྱིས་བསྒྲུབས་པ་ཡིན་གྱི་རིགས་པས་མངོན་པར་བརྟགས་ནས་གཞག་པ་མ་ཡིན་ཏེ། རྩོད་པའི་དུས་ལ་བབ་པ། བྲམ་ཟེ་ཤ་ཟ་བར་འདོད་པ་རྣམས་ཀྱིས་བྲམ་ཟེའི་ཆོས་རྙིང་པ་ལས་འགལ་བར࿒བྱས་ནས་འདི་བྱས་པར་ཟད་དོ། །

'tshe ba'i chos su smra ba gang zhe na/ 'di ltar 'di na kha cig ces bya ba nas rgyas par snga ma bzhin te/ mchod sbyin rnams la gsang sngags kyi cho ga sngon du 'gro bas srog gcod par byed de/ mchod sbyin byed pa gang yin pa dang/mchod sbyin du bya ba gang yin pa dang/ gang dag de'i grogs byed pa de dag thams cad mtho ris su 'gro bar 'gyur ro snyam mo/ /ci'i phyir de ltar lta zhing de skad smra zhe na/ de ni tshig las 'das par smra ba yin te/ g.yon can gyis bsgrubs pa yin gyi rigs pas mngon par brtags nas gzhag pa ma yin te/ rtsod pa'i dus la bab pa/ bram ze sha za bar 'dod pa rnams kyis bram ze'i chos rnying pa las 'gal bar byas nas 'di byas par zad do/ /

【H2 破執】【I1 先執】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་གསང་སྔགས་ཀྱི་ཆོ་ག་གང་ཡིན་པ་དེ་ཆོས༌ཀྱི་ངོ་བོ་ཉིད་ཡིན་པའམ། འོན་ཏེ་ཆོས་མ་ཡིན་པའི་ངོ་བོ་ཉིད་དུ་འདོད། གལ་ཏེ་ཆོས་ཀྱི་ངོ་བོ་ཉིད་ཡིན་ན་ནི། དེས་ན་སྲོག་གཅོད་པ་མེད་པར། རང་གི་སྡུག་པའི་འབྲས་བུ་མི་འགྲུབ་ལ། ཆོས་མ་ཡིན་པ་ཡང་ཆོས་སུ་བྱེད་པས་མི་རུང་ངོ༌། །གལ་ཏེ་ཆོས་མ་ཡིན་པའི་ངོ་བོ་ཉིད་ཡིན་ན་ནི། དེས་ན་བདག་ཉིད་ཆོས་མ་ཡིན་པ་མི་སྡུག་པའི་འབྲས་བུ་ཅན་ཡིན་ལ། མི་སྡུག་པའི་འབྲས་བུ་གཞན་ཟློག་ཟློག་པར་བྱེད་དོ་ཞེས་བྱར་མི་རུང་ངོ༌། །དེ་སྐད་དུ་ལན་བཏབ་ཀྱང་ཡང་འདི་སྐད་དུ་དཔེར་ན་གསང་སྔགས་ཀྱི་ཆོ་གས་ཡོངས་སུ་ཟིན་པའི་དུག་གིས་འཆི་བར་མི་བྱེད་པ་བཞིན་དུ། འདིར་ཡང་གསང་སྔགས་ཀྱི་ཆོ་ག་ལ་དེ་བཞིན་དུ་བལྟ་བར་བྱའོ་ཞེས་ཟེར་ན། དེ་ལ་འདི་སྐད་ཅེས་བརྗོད་པར་བྱ་སྟེ། ཅི་གསང་སྔགས་ཀྱི་ཆོ་གས་ཕྱི་རོལ་གྱི་དུག་ཇི་ལྟར་ཞི་བར་བྱེད་པ་དེ་བཞིན་དུ། ནང་གི་འདོད་ཆགས་དང༌། ཞེ་སྡང་དང་གཏི་མུག་གི་དུག་ཀྱང་ཞི་བར་བྱེད་པར་འདོད་དམ། གལ་ཏེ་དེ་ཁོ་ན་བཞིན་དུ་ཞི་བར་བྱེད་ན་ནི། ཞི་བ་དེ་ཡང༌། གང་དུ་ཡང་སུ་ལ་ཡང་ནམ་ཡང་དེ་ལྟར་མི་དམིགས་པས་མི་རུང་ངོ༌། །གལ་ཏེ་དེ་ཁོ་ན་བཞིན་དུ་ཞི་བར་མི་བྱེད་ན་ནི། དེས་ན་ཇི་ལྟར་གསང་སྔགས་ཀྱི་ཆོ་གས་ཕྱི་རོལ་གྱི་དུག་ཞི་བར་བྱེད་པ་དེ་བཞིན་དུ་ཆོས་མ་ཡིན་པར་ཞི་བར་བྱེད་ཅེས་བྱར་མི་རུང་ངོ༌། །ཅི་གསང་སྔགས་ཀྱི་ཆོ་ག་དེ་ཀུན་ཏུ་འགྲོ་བའམ། འོན་ཏེ་ཀུན་ཏུ་འགྲོ་བ་མ་ཡིན་པར་འདོད། གལ་ཏེ་ཀུན་ཏུ་འགྲོ་བ་ཡིན་ན་ནི། ཐོག་མར་གཉེན་འདབ་སྡུག་པ་མཆོད་སྦྱིན་དུ་མ་བྱས་པས་མི་རུང་ངོ༌། །གལ་ཏེ་ཀུན་ཏུ་འགྲོ་བ་མ་ཡིན་ན་ནི། དེས་ན་དེའི་ནུས་པ་ལ་འཁྲུལ་པ་ཡོད་པས་མི་རུང་ངོ༌། །ཅི་གསང་སྔགས་ཀྱི་ཆོ་ག་དེས་རྒྱུ་ཁོ་ན་བཟློག་པར་ནུས་སམ། འོན་ཏེ་འབྲས་བུ་ཡང་བཟློག་ནུས་པར་འདོད༑ གལ་ཏེ་རྒྱུ་ཁོ་ན་བཟློག་པར་ནུས་ན་ནི། དེས་ན་འབྲས་བུ་ལ་ནུས་པ་མེད་པས་མི་རུང་ངོ༌། །གལ་ཏེ་འབྲས་བུ་ཡང་བཟློག་པར་ནུས་ན་ནི། དེས་ན་འདོད་དགུར་སྒྱུར་བའི་གཟུགས་ཅན་བཞིན་དུ། ཕྱུགས་ཀྱང་ཕྱུགས་ཀྱི་ལུས་སྤངས་ནས་ལྷའི་ལུས་འཛིན་པར་འགྱུར་བས་མི་རུང་ངོ༌། །ཅི་གསང་སྔགས་རྣམས་བྱེད་པ་གང་ཡིན་པ་དེ། ནུས་པ་ཡང་ཡོད་ལ་སྙིང་རྗེ་ཅན་ཞིག་ཡིན་ནམ། འོན་ཏེ་ནུས་པ་ཡང་མེད་ལ། སྙིང་རྗེ་ཡང་མེད་པར་འདོད། གལ་ཏེ་ནུས་པ་ཡང་ཡོད་ལ་སྙིང་རྗེ་ཅན་ཞིག་ཡིན་ན་ནི། སྲོག་གཅོད་པ་མེད་པར་འཇིག་རྟེན་ཐམས་ཅད་མཐོ་རིས་སུ་འཇོག་པར་མི་བྱེད་པས་མི་རུང་ངོ༌། །གལ་ཏེ་ནུས་པ་ཡང་མེད་ལ། སྙིང་རྗེ་ཅན་ཡང་མ་ཡིན་ན་ནི། དེས་ན་དེའི་གསང་སྔགས་འགྲུབ་པར་འགྱུར་ཞེས་བྱར་མི་རུང་སྟེ། དེ་ལྟར་ན་རྒྱུ་དང༌། དཔེ་དང་འཁྲུལ་པ་དང༌། འབྲས་བུ་ལ་ནུས་པ་མེད་པ་དང༌། གསང་སྔགས་བྱེད་པས་ཀྱང་མི་རུང་སྟེ། དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de la 'di skad ces brjod par bya ste/ ci gsang sngags kyi cho ga gang yin pa de choskyi ngo bo nyid yin pa'am/ 'on te chos ma yin pa'i ngo bo nyid du 'dod/ gal te chos kyi ngo bo nyid yin na ni/ des na srog gcod pa med par/ rang gi sdug pa'i 'bras bu mi 'grub la/ chos ma yin pa yang chos su byed pas mi rung ngo/ /gal te chos ma yin pa'i ngo bo nyid yin na ni/ des na bdag nyid chos ma yin pa mi sdug pa'i 'bras bu can yin la/ mi sdug pa'i 'bras bu gzhan zlog zlog par byed do zhes byar mi rung ngo/ /de skad du lan btab kyang yang 'di skad du dper na gsang sngags kyi cho gas yongs su zin pa'i dug gis 'chi bar mi byed pa bzhin du/ 'dir yang gsang sngags kyi cho ga la de bzhin du blta bar bya'o zhes zer na/ de la 'di skad ces brjod par bya ste/ ci gsang sngags kyi cho gas phyi rol gyi dug ji ltar zhi bar byed pa de bzhin du/ nang gi 'dod chags dang/ zhe sdang dang gti mug gi dug kyang zhi bar byed par 'dod dam/ gal te de kho na bzhin du zhi bar byed na ni/ zhi ba de yang/ gang du yang su la yang nam yang de ltar mi dmigs pas mi rung ngo/ /gal te de kho na bzhin du zhi bar mi byed na ni/ des na ji ltar gsang sngags kyi cho gas phyi rol gyi dug zhi bar byed pa de bzhin du chos ma yin par zhi bar byed ces byar mi rung ngo/ /ci gsang sngags kyi cho ga de kun tu 'gro ba'am/ 'on te kun tu 'gro ba ma yin par 'dod/ gal te kun tu 'gro ba yin na ni/ thog mar gnyen 'dab sdug pa mchod sbyin du ma byas pas mi rung ngo/ /gal te kun tu 'gro ba ma yin na ni/ des na de'i nus pa la 'khrul pa yod pas mi rung ngo/ /ci gsang sngags kyi cho ga des rgyu kho na bzlog par nus sam/ 'on te 'bras bu yang bzlog nus par 'dod| gal te rgyu kho na bzlog par nus na ni/ des na 'bras bu la nus pa med pas mi rung ngo/ /gal te 'bras bu yang bzlog par nus na ni/ des na 'dod dgur sgyur ba'i gzugs can bzhin du/ phyugs kyang phyugs kyi lus spangs nas lha'i lus 'dzin par 'gyur bas mi rung ngo/ /ci gsang sngags rnams byed pa gang yin pa de/ nus pa yang yod la snying rje can zhig yin nam/ 'on te nus pa yang med la/ snying rje yang med par 'dod/ gal te nus pa yang yod la snying rje can zhig yin na ni/ srog gcod pa med par 'jig rten thams cad mtho ris su 'jog par mi byed pas mi rung ngo/ /gal te nus pa yang med la/ snying rje can yang ma yin na ni/ des na de'i gsang sngags 'grub par 'gyur zhes byar mi rung ste/ de ltar na rgyu dang/ dpe dang 'khrul pa dang/ 'bras bu la nus pa med pa dang/ gsang sngags byed pas kyang mi rung ste/ de bas na smra ba 'di yang rigs pas bskyed pa ma yin no/ /

【I2 示正義】

ཆོས་ཀྱི་ཕྱིར་བྱེད་པ་མ་ཡིན་པའི་མཚན་ཉིད་གང་ཡིན་པ་ཡང་བརྗོད་པར་བྱ་སྟེ། གང་ཕ་རོལ་གསོད་པའི་ལས་བྱེད་ལ། ཚེ་འདི་ལ་ཡང་ཉེས་པའི་གཉེན་པོ་མི་བྱེད་པ་དེ་ནི་ཆོས་ཀྱི་ཕྱིར་བྱེད་པ་མ་ཡིན་ནོ། །ཡ་མཚན་ཅན་ཐམས་ཅད་ལ་མི་སྡུག་པའི་འབྲས་བུར་གྲགས་པ་གང་ཡིན་པ་དང༌། ཐམས་ཅད་མཁྱེན་པས་མི་དགེ་བར་གཅིག་ཏུ་ངེས་པར་གསུངས་པ་གང་ཡིན་པ་དང༌། བདག་མི་འདོད་པ་གང་ཡིན་པ་དང༌། ཉོན་མོངས་པ་ཅན་གྱི་སེམས་ཀྱིས་བསྐྱེད་པ་གང་ཡིན་པ་དང༌། རིག་སྔགས་དང་བཀྲ་ཤིས་དང་ལྡན་པ་གང་ཡིན་པ་དང༌། རང་བཞིན་གྱིས་ལུང་དུ་མ་བསྟན་པ་གང་ཡིན་པ་དེ་དག་ཆོས་ཀྱི་ཕྱིར་བྱེད་པ་མ་ཡིན་ནོ། །

chos kyi phyir byed pa ma yin pa'i mtshan nyid gang yin pa yang brjod par bya ste/ gang pha rol gsod pa'i las byed la/ tshe 'di la yang nyes pa'i gnyen po mi byed pa de ni chos kyi phyir byed pa ma yin no/ /ya mtshan can thams cad la mi sdug pa'i 'bras bur grags pa gang yin pa dang/ thams cad mkhyen pas mi dge bar gcig tu nges par gsungs pa gang yin pa dang/ bdag mi 'dod pa gang yin pa dang/ nyon mongs pa can gyi sems kyis bskyed pa gang yin pa dang/ rig sngags dang bkra shis dang ldan pa gang yin pa dang/ rang bzhin gyis lung du ma bstan pa gang yin pa de dag chos kyi phyir byed pa ma yin no/ /

【G9 邊無邊論】【H1 敘執】

མཐའ་དང་མཐའ་མེད་པར་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ༑ བྲམ་ཟེ་ཁ་ཅིག །འཇིག་རྟེན་པའི་བསམ་གཏན་ལ་བརྟེན་ནས། འཇིག་རྟེན་གྱི་མཐའ་ཡོད་པར་འདུ་ཤེས་པ་དང༌། མཐའ་མེད་པར་འདུ་ཤེས་པ་དང༌། གཉི་གར་འདུ་ཤེས་པ་དང༌། གཉི་ག་ག་མ་ཡིན་པར་འདུ་ཤེས་པས་གནས་པ་མདོ་ཉིད་ལས་རྒྱས་པར་འབྱུང་བ་བཞིན་ཏེ། འཇིག་རྟེན་མཐའ་ཡོད་པ་ལས། མཐའ་ཡོད་པ་ཡང་མ་ཡིན། མཐའ་མེད་པ་ཡང་མ་ཡིན་པའི་བར་དུ་དེ་ལྟར་ལྟ་ཞིང་དེ་སྐད་སྨྲའོ། །འདིར་ཡང་གཏན་ཚིགས་དང༌། གང་ཟག་ནི་སྔར་བསྟན་པའི་ཚུལ་བཞིན༌དུ་རིག་པར་བྱའོ། །དེ་ལ་འཇིག་རྟེན་གྱི་མཐའ་ཐ་མར་ཆད་པར་འགྱུར་རམ༑ མི་འགྱུར་སྙམ་དུ་ཡང་དག་པར་ཚོལ་བར་བྱེད་དོ། །གང་གི་ཚེ་འཇིག་པའི་བསྐལ་བ་རྗེས་སུ་དྲན་པ་དེའི་ཚེ་ནི་མཐའ་ཡོད་པའི་འདུ་ཤེས་འབྱུང་ངོ༌། །གང་གི་ཚེ་འཆགས་པའི་བསྐལ་པ་དྲན་པ་དེའི་ཚེ་ནི། མཐའ་མེད་པའི་འདུ་ཤེས་འབྱུང་ངོ༌། །ཡུལ་རྒྱ་ཆེ་བའི་མཐའ་ཡང་དག་པར་ཚོར་བ་ན། གང་གི་ཚེ་འོག་ཏུ་ནི་མནར་མེད་པ་ཡན་ཆད་ལས་མ་མཐོང༌། སྟེང་དུ་ནི་བསམ་གཏན་བཞི་པ་ཡན་ཆད་ལས་མ་མཐོང་ལ། ཐད་ཀར་ནི་ཐམས་ཅད་དུ་ཕ་རོལ་ཡང་མཐོང་བ་དེའི་ཚེ་འོག་དང་སྟེང་དུ་ནི་མཐའ་ཡོད་པའི་འདུ་ཤེས་འབྱུང་ངོ༌། །ཐད་ཀར་ནི་མཐའ་མེད་པའི་འདུ་ཤེས་འབྱུང་ངོ༌། །དེ་དང་མི་མཐུན་པའི་ཕྱོགས་ཀྱང་ཡི་གེའི་ཁྱད་པར་ལ་མངོན་པར་ཞེན་ལ། དོན་གྱི་ཁྱད་པར་ལ་ནི་མ་ཡིན་ཏེ། མཐའ་ཡོད་པ་མ་ཡིན་པའི་འདུ་ཤེས་དང༌། མཐའ་མེད་པ་ཡང་མ་ཡིན་པའི་འདུ་ཤེས་འབྱུང་ངོ༌། །

mtha' dang mtha' med par smra ba gang zhe na/ 'di ltar 'di na dge sbyong ngam| bram ze kha cig /'jig rten pa'i bsam gtan la brten nas/ 'jig rten gyi mtha' yod par 'du shes pa dang/ mtha' med par 'du shes pa dang/ gnyi gar 'du shes pa dang/ gnyi ga ga ma yin par 'du shes pas gnas pa mdo nyid las rgyas par 'byung ba bzhin te/ 'jig rten mtha' yod pa las/ mtha' yod pa yang ma yin/ mtha' med pa yang ma yin pa'i bar du de ltar lta zhing de skad smra'o/ /'dir yang gtan tshigs dang/ gang zag ni sngar bstan pa'i tshul bzhindu rig par bya'o/ /de la 'jig rten gyi mtha' tha mar chad par 'gyur ram| mi 'gyur snyam du yang dag par tshol bar byed do/ /gang gi tshe 'jig pa'i bskal ba rjes su dran pa de'i tshe ni mtha' yod pa'i 'du shes 'byung ngo/ /gang gi tshe 'chags pa'i bskal pa dran pa de'i tshe ni/ mtha' med pa'i 'du shes 'byung ngo/ /yul rgya che ba'i mtha' yang dag par tshor ba na/ gang gi tshe 'og tu ni mnar med pa yan chad las ma mthong/ steng du ni bsam gtan bzhi pa yan chad las ma mthong la/ thad kar ni thams cad du pha rol yang mthong ba de'i tshe 'og dang steng du ni mtha' yod pa'i 'du shes 'byung ngo/ /thad kar ni mtha' med pa'i 'du shes 'byung ngo/ /de dang mi mthun pa'i phyogs kyang yi ge'i khyad par la mngon par zhen la/ don gyi khyad par la ni ma yin te/ mtha' yod pa ma yin pa'i 'du shes dang/ mtha' med pa yang ma yin pa'i 'du shes 'byung ngo/ /

【H2 破執】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་འཇིག་པའི་བསྐལ་པ་དེའི་ཚུ་རོལ་ན། འཇིག་རྟེན་འབྱུང་བ་ཡོད་པར་འདོད་དམ། འོན་ཏེ་མི་འདོད། གལ་ཏེ་ཡོད་ན་ནི། འཇིག་རྟེན་མཐའ་ཡོད་ཅེས་བྱར་མི་འབྱུང་ངོ༌། །གལ་ཏེ་མེད་ན་ནི་དེས་ནི་འཇིག་རྟེན་ན་གནས་ལ། འཇིག་རྟེན་གྱི་མཐའ་རྗེས་སུ་དྲན་ནོ་ཞེས་བྱར་མི་རུང་ངོ༌། །དེ་ལྟར་ན་ཚུ་རོལ་དངོས་པོ་ཡོད་པ་དང༌། ཚུ་རོལ་དངོས་པོ་མེད་པས་ཀྱང་མི་རུང་ངོ༌། །དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de la 'di skad ces brjod par bya ste/ ci 'jig pa'i bskal pa de'i tshu rol na/ 'jig rten 'byung ba yod par 'dod dam/ 'on te mi 'dod/ gal te yod na ni/ 'jig rten mtha' yod ces byar mi 'byung ngo/ /gal te med na ni des ni 'jig rten na gnas la/ 'jig rten gyi mtha' rjes su dran no zhes byar mi rung ngo/ /de ltar na tshu rol dngos po yod pa dang/ tshu rol dngos po med pas kyang mi rung ngo/ /de bas na smra ba 'di yang rigs pas bskyed pa ma yin no/ /

【G10 不死矯亂論】【H1 敘執】【I1 標】

ལྷ་མི་སྤོང་བ་སྨྲ་བ་གང་ཞེ་ན། འདི་ལྟ་སྟེ། ལྷ་མི་སྤོང་བ་བཞི་པོ་རྣམས་ཏེ༑ མདོ་ཉིད་ལས་རྒྱས་པར་འབྱུང་བ་བཞིན་དུ་རིག་པར་བྱའོ། །

lha mi spong ba smra ba gang zhe na/ 'di lta ste/ lha mi spong ba bzhi po rnams te| mdo nyid las rgyas par 'byung ba bzhin du rig par bya'o/ /

【I2 釋】

དེ་དག་ཀྱང་མངོན་པར་མཐོ་བའི་ལམ་དགེ་བ་དང་མི་དགེ་བ་དང༌། ངེས་པར་ལེགས་པའི་ལམ་སྡུག་བསྔལ་དང༌། ཀུན་འབྱུང་བ་དང་འགོག་པ་དང༌། ལམ་ལས་དྲི་བ་དྲིས་ན། བདག་ནི་ལྷ་མི་སྤོང་བ་ཡིན་ནོ་སྙམ་དུ་དམ་བཅས་ནས། གང་དུ་འཆི་བ་མེད་པ་རྣམ་པར་དག་པའི་ལྷ་རྣམས་ཀྱི་དྲི་བ་དྲིས་པ། སྤང་བར་བྱ་བ་མ་ཡིན་པར་དེར་དེ་དག་དྲི་བ་དྲིས་པ་རྣམས་ལ། ཚིག་གིས་གཞན་དང་གཞན་དུ་རླུང་བསྐུར་བསྐུར་བ་དང༌། ཕྱིར་རྒོལ་བ་དང༌། མཐུན་པར་བྱེད་པའི་ཚུལ་གྱིས་སྤོང་བར་བྱེད་དོ། །

de dag kyang mngon par mtho ba'i lam dge ba dang mi dge ba dang/ nges par legs pa'i lam sdug bsngal dang/ kun 'byung ba dang 'gog pa dang/ lam las dri ba dris na/ bdag ni lha mi spong ba yin no snyam du dam bcas nas/ gang du 'chi ba med pa rnam par dag pa'i lha rnams kyi dri ba dris pa/ spang bar bya ba ma yin par der de dag dri ba dris pa rnams la/ tshig gis gzhan dang gzhan du rlung bskur bskur ba dang/ phyir rgol ba dang/ mthun par byed pa'i tshul gyis spong bar byed do/ /

【I3 敘四計】【J1 略敘】

དེ་ལ་ལྷ་མི་སྤོང་བ་གཅིག་ནི་བློ་མ་བྱང་བ་ཁོ་ནའོ། །གཉིས་པ་ནི་རྟོགས་པའི་མངོན་པའི་ང་རྒྱལ་ཅན་ནོ། །གསུམ་པ་ནི་བློ་བྱང་བ་རྣམ་པར་ངེས་པ་མ་ཡིན་པའོ། །བཞི་པ་ནི་ཤེས་བ་ཞན་ཅིང་ཤིན་ཏུ་རྨོངས་པ་ཁོ་ནའོ༑ །

de la lha mi spong ba gcig ni blo ma byang ba kho na'o/ /gnyis pa ni rtogs pa'i mngon pa'i nga rgyal can no/ /gsum pa ni blo byang ba rnam par nges pa ma yin pa'o/ /bzhi pa ni shes ba zhan cing shin tu rmongs pa kho na'o| /

【J2 重釋】

དེ་ལ་དང་པོ་ནི་བརྫུན་དུ་སྨྲ་བས་འཇིགས་ཤིང་འཛེམ་པ་དང༌། མི་ཤེས་པ་ཡོད་པས་འཇིགས་ཤིང་འཛེམ་པའི་ཕྱིར་མི་ཤེས་སོ་ཞེས་གསལ་བར་ལན་འདེབས་པར་མི་བྱེད་དོ། །གཉིས་པ་ནི་རང་གིས་རྟོགས་པ་ལ་འཇིགས་པ་ཡོད་དེ། བརྒལ་ཞིང་བརྟགས་པས་འཇིགས་ཤིང་འཛེམ་པ་དང༌། བརྫུན་བརྫུན་དུ་སྨྲ་བས་འཇིགས་ཤིང་འཛེམ་པ་དང༌། ལོག་པར་ལྟ་བས་འཇིགས་ཤིང་འཛེམ་པའི་ཕྱིར་བདག་གིས་ཤེས་སོ་ཞེས་གསལ་བར་ལན་འདེབས་པར་མི་བྱེད་དོ། །གསུམ་པ་ནི་ལོག་པར་ལྟ་བས་འཇིགས་ཤིང་འཛེམ་པ་དང༌། བརྫུན་དུ་སྨྲ་བས་འཇིགས་ཤིང་འཛེམ་པ་དང༌། བརྒལ་ཞིང་བརྟགས་པས་འཇིགས་ཤིང་འཛེམ་པ་དང༌།བདག་ནི་ངེས་པ་མ་ཡིན་ནོ་ཞེས་གསལ་བར་ལན་འདེབས་པར་མི༌བྱེད་དོ། །དེ་དག་ནི་དེར་གཞན་དང་གཞན་དུ་རླུང་སྐུར་བར་བྱེད་པས་ཚིག་གིས་སྤོང་བར་བྱེད་དོ༑ །བཞི་པ་ནི་བརྒལ་ཞིང་བརྟགས་ཤིང་འཛེམ་པ་ཁོ་ན་སྟེ། མངོན་པར་མཐོ་བའི་ལམ་དང༌། ངེས་པར་ལེགས་པའི་ལམ་ཞེས་ཡི་གེ་ཙམ་ལ་ཡང༌། ཐམས་ཅད་ཀྱི་ཐམས་ཅད་དུ་མི་མཁས་པའི་ཕྱིར་བདག་ནི་ཤིན་ཏུ་རྨོངས་སོ་ཞེས་གསལ་བར་ལན་འདེབས་པར་མི་བྱེད་དོ། །

de la dang po ni brdzun du smra bas 'jigs shing 'dzem pa dang/ mi shes pa yod pas 'jigs shing 'dzem pa'i phyir mi shes so zhes gsal bar lan 'debs par mi byed do/ /gnyis pa ni rang gis rtogs pa la 'jigs pa yod de/ brgal zhing brtags pas 'jigs shing 'dzem pa dang/ brdzun brdzun du smra bas 'jigs shing 'dzem pa dang/ log par lta bas 'jigs shing 'dzem pa'i phyir bdag gis shes so zhes gsal bar lan 'debs par mi byed do/ /gsum pa ni log par lta bas 'jigs shing 'dzem pa dang/ brdzun du smra bas 'jigs shing 'dzem pa dang/ brgal zhing brtags pas 'jigs shing 'dzem pa dang/bdag ni nges pa ma yin no zhes gsal bar lan 'debs par mibyed do/ /de dag ni der gzhan dang gzhan du rlung skur bar byed pas tshig gis spong bar byed do| /bzhi pa ni brgal zhing brtags shing 'dzem pa kho na ste/ mngon par mtho ba'i lam dang/ nges par legs pa'i lam zhes yi ge tsam la yang/ thams cad kyi thams cad du mi mkhas pa'i phyir bdag ni shin tu rmongs so zhes gsal bar lan 'debs par mi byed do/ /

【H2 指經】

དེ་ནི་གཞན་ཁོ་ན་ལ་ཀུན་དྲིས་ནས། དེ་དང་མཐུན་པར་བྱེད་པས་ཚིག་གིས་སྤོང་བར་བྱེད་དོ། །སྨྲ་བ་འདི་དག་ནི་རྒྱུ་དང༌། གང་ཟག་དང༌། ལན་ཀྱང་གང་ཁོ་ནས་འཇིགས་པ་དེའི་གནས་ཉིད་ལ་གནས་སོ་ཞེས་མདོ་ལས་ཇི་སྐད་འབྱུང་བའི་ཚུལ་བཞིན་དུ་བཤད་ཟིན་ཏེ།

de ni gzhan kho na la kun dris nas/ de dang mthun par byed pas tshig gis spong bar byed do/ /smra ba 'di dag ni rgyu dang/ gang zag dang/ lan kyang gang kho nas 'jigs pa de'i gnas nyid la gnas so zhes mdo las ji skad 'byung ba'i tshul bzhin du bshad zin te/

【H3 結過】

དེ་དག་འདི་སྙམ་དུ་འདི་ལྟར་ཕྱིར་རྒོལ་བ་རྣམས་འོངས་ན། དེར་གཡོས་བསྒྲུབ་པར་བྱའོ་སྙམ་དུ་སེམས་པ་པ་འདི་ནི་འདིར་ལྟ་བར་གྱུར་པ་ཡིན་པར་རིག་པར་བྱའོ། །དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de dag 'di snyam du 'di ltar phyir rgol ba rnams 'ongs na/ der g.yos bsgrub par bya'o snyam du sems pa pa 'di ni 'dir lta bar gyur pa yin par rig par bya'o/ /de bas na smra ba 'di yang rigs pas bskyed pa ma yin no/ /

【G11 無因見論】【H1 敘執】

རྒྱུ་མེད་པར་སྨྲ་བ་གང་ཞེ་ན། དེ་ཡང་བསམ་གཏན་ལ་བརྟེན་པ་དང༌། རྟོག་གེ་ལ་བརྟེན་པའི་ཚུལ་གྱིས་རྣམ་པ་གཉིས་ཏེ། མདོ་ཉིད་ལས་ཇི་སྐད་འབྱུང་བ་བཞིན་དུ་རིག་རིག་པར་བྱའོ། །ཅིའི་ཕྱིར་རྟོག་གེ་ལ་བརྟེན་ནས་དེ་ལྟར་བདག་དང་འཇིག་རྟེན་རྒྱུ་མེད་པ་ལས་སྐྱེས་པར་ལྟ་ཞེ་ན། མདོར་བསྡུ་ན། བསམ་པ་སྔོན་དུ་མ་བཏང་བར་ནང་དང་ཕྱི་རོལ་གྱི་དངོས་པོ་ཚད་མེད་པ་རྣམ་པ་སྣ་ཚོགས་སྣང་བ་དང༌། རེས་འགའ་རྒྱུ་རྣམས་འབྲས་བུ་མེད་པར་སྣང་བ་དང༌། རེས་འགའ་གློ་བུར་དུ་རླུང་ལྡང་ལ་རེས་འགའ་མི་ལྡང་བ་དང༌། རེས་འགའ་གློ་བུར་དུ་ཆུ་ཀླུང་ཀླུང་འབབ་ལ། རེས་འགའ་མི་འབབ་པ་དང༌། རེས་འགའ་གློ་བུར་དུ་ཤིང་རྣམས་ལས་མེ་ཏོག་དང༌། འབྲས་བུ་འབྱུང་ལ་རེས་འགའ་མེ་ཏོག་དང་འབྲས་བུ་མི་འབྱུང་བ་ལ་སོགས་པ་སྣང་བའི་ཕྱིར་རོ། །

rgyu med par smra ba gang zhe na/ de yang bsam gtan la brten pa dang/ rtog ge la brten pa'i tshul gyis rnam pa gnyis te/ mdo nyid las ji skad 'byung ba bzhin du rig rig par bya'o/ /ci'i phyir rtog ge la brten nas de ltar bdag dang 'jig rten rgyu med pa las skyes par lta zhe na/ mdor bsdu na/ bsam pa sngon du ma btang bar nang dang phyi rol gyi dngos po tshad med pa rnam pa sna tshogs snang ba dang/ res 'ga' rgyu rnams 'bras bu med par snang ba dang/ res 'ga' glo bur du rlung ldang la res 'ga' mi ldang ba dang/ res 'ga' glo bur du chu klung klung 'bab la/ res 'ga' mi 'bab pa dang/ res 'ga' glo bur du shing rnams las me tog dang/ 'bras bu 'byung la res 'ga' me tog dang 'bras bu mi 'byung ba la sogs pa snang ba'i phyir ro/ /

【H2 破執】【I1 破依定計】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་དངོས་པོ་མེད་པ་ཞིག་རྗེས་སུ་དྲན་ནམ། འོན་ཏེ་བདག་རྗེས་སུ་དྲན། གལ་ཏེ་དངོས་པོ་མེད་པའི་རྗེས་སུ་དྲན་ན་ནི་དངོས་པོ་མེད་པ་མ་གོམས་པ་མ་འདྲིས་པ་རྗེས་སུ་དྲན་ཞེས་བྱར་མི་རུང་ངོ༌། །གལ་ཏེ་བདག་རྗེས་སུ་དྲན་ན་ནི། དེས་ན་བདག་སྔོན་མ་བྱུང་ལ། ཕྱིས་འབྱུང་ངོ་ཞེས་བྱར་ཡང་མི་རུང་ངོ༌། །

de la 'di skad ces brjod par bya ste/ ci dngos po med pa zhig rjes su dran nam/ 'on te bdag rjes su dran/ gal te dngos po med pa'i rjes su dran na ni dngos po med pa ma goms pa ma 'dris pa rjes su dran zhes byar mi rung ngo/ /gal te bdag rjes su dran na ni/ des na bdag sngon ma byung la/ phyis 'byung ngo zhes byar yang mi rung ngo/ /

【I2 依尋伺計】

ཅི་ལུས་དང་ཕྱི་རོལ་གྱི་དངོས་པོ་རྣམས་རྣམ་པ་སྣ་ཚོགས་སུ་འཇུག་པ་དང༌། གློ་བུར་དུ་འཇུག་པ་རྒྱུ་མེད་པའམ། འོན་ཏེ་རྒྱུ་ཡོད་པར་འདོད། གལ་ཏེ་རྒྱུ་མེད་པ་ན་ནི་རྣམ་པ་སྣ་ཚོགས་སུ་འཇུག་པ་དང༌། གློ་བུར་དུ་འཇུག་པ་དང༌། ཡང་མི་འཇུག་པ་མི་རུང་ངོ༌། །གལ་ཏེ་རྒྱུ་ཡོད་ན་ནི། དེས་ན་བདག་དང་འཇིག་རྟེན་རྒྱུ་མེད་པར་སྐྱེས་སོ་ཞེས་བྱར་མི་རུང་ངོ༌། །དེ་ལྟར་ན་དངོས་པོ་མེད་པ་རྗེས་སུ་དྲན་པ་དང༌། བདག་རྗེས་སུ་དྲན་པ་དང༌། ནང་དང་ཕྱི་རོལ་གྱི་དངོས་པོ་རྣམས་རྒྱུ་མེད་པར་རྣམ་པ་སྣ་ཚོགས་སུ་འཇུག་པ་དང༌། རྒྱུ་ཡོད་དེ་རྣམ་པ་སྣ་ཚོགས་སུ་འཇུག་པས་ཀྱང་མི་རུང་སྟེ། དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

ci lus dang phyi rol gyi dngos po rnams rnam pa sna tshogs su 'jug pa dang/ glo bur du 'jug pa rgyu med pa'am/ 'on te rgyu yod par 'dod/ gal te rgyu med pa na ni rnam pa sna tshogs su 'jug pa dang/ glo bur du 'jug pa dang/ yang mi 'jug pa mi rung ngo/ /gal te rgyu yod na ni/ des na bdag dang 'jig rten rgyu med par skyes so zhes byar mi rung ngo/ /de ltar na dngos po med pa rjes su dran pa dang/ bdag rjes su dran pa dang/ nang dang phyi rol gyi dngos po rnams rgyu med par rnam pa sna tshogs su 'jug pa dang/ rgyu yod de rnam pa sna tshogs su 'jug pas kyang mi rung ste/ de bas na smra ba 'di yang rigs pas bskyed pa ma yin no/ /

【G12 斷見論】【H1 敘執】

ཆད་པར་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ། བྲམ་ཟེ་ལ་ལ། འདི་ལྟར་ལྟ་ཞིང་འདི་སྐད་སྨྲ་སྟེ། བདག་གཟུགས་ཅན་རགས་པ་འབྱུང་བ་ཆེན་པོ་བཞི་ལས་བྱུང་བ་ཇི་སྲིད་དུ་འདུག་ཅིང་སྡོད་ལ་འཚོ་བ་དེ་སྲིད་དུ། ནད་དང་བཅས་པ། འབྲས་དང་བཅས་པ། ཟུག་རྔུ་དང་བཅས་པ། རིམས་དང་བཅས་པ། ཡོངས་སུ་གདུང་བ་དང་བཅས་པ་ཡིན་ཏེ། ནམ་ཤི་བའི་འོག་ཏུ་བདག་ཆད་དེ་ཞིག་ཅིང་མེད་པར་གྱུར་པ་དེ་ན། བདག་གཏན་ཆད་པར་འགྱུར་རོ། །འདོད་པ་ན་སྤྱོད་པའི་ལྷ་དང༌། གཟུགས་ན་སྤྱོད་པའི་ལྷ་དང༌། གཟུགས་མེད་པ་ནམ་མཁའ་མཐའ་ཡས་སྐྱེ་མཆེད་དུ་ཉེ་བར་འགྲོ་བ་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དུ་ཉེ་བར་འགྲོ་བའི་བར་དུ་ཡང་དེ་དང་འདྲ་སྟེ། འདི་ལྟ་སྟེ། ཆད་པར་སྨྲ་བ་བདུན་པོ་མདོ་ཉིད་ལས་རྒྱས་པར་འབྱུང་བ་བཞིན་ནོ། །ཅིའི་ཕྱིར་དེ་ལྟར་ལྟ་ཞིང༌། དེ་སྐད་སྨྲ་བར་བྱེད་ཅེ་ན། ལུང་དང་རིགས་པས་བྱེད་དེ། ལུང་ནི་སྔ་མ་བཞིན་ནོ། །རིགས་པ་གང་ཞེ་ན། འདི་ལྟར་འདི་ན་ཁ་ཅིག་རྟོག་གེ་བ་ཡིན་ཏེ་ཞེས་བྱ་བ་ཡང་སྔ་མ་བཞིན་ནོ། །དེ་འདི་སྙམ་དུ་སེམས་ཏེ། གལ་ཏེ་ཤི་བའི་འོག་ཏུ་བདག་ཡོད་པར་གྱུར་ན། ལས་རྣམས་མ་བྱས་པར་འཐོབ་པའི་སྐྱོན་དུ་འགྱུར་རོ། །གལ་ཏེ་བདག་གཏན་མེད་ན་ཡང་དེས་ན་ལས་ཀྱི་འབྲས་བུ་རྣམས་ལོངས་སྤྱོད་པ་ཡང་མེད་པར་འགྱུར་རོ་སྙམ་སྟེ། དེས་རྣམ་པ་གཉིས་ཀ་མི་རུང་བར་མཐོང་ནས། ཤི་བའི་འོག་ཏུ་བདག་ཆད་པ་དང༌། ཞིག་པ་དང༌། མེད་པར་འགྱུར་ཏེ། འདི་ལྟ་སྟེ། གྱོ་མོ་ཆག་པ་རྣམས་ཕྱིར་མི་འབྱོར་བ་དང༌། རྡོ་ཆག་པ་ཕྱིར་མི་འབྱོར་བ་དེ་བཞིན་དུ། འདི་ལྟར་ཡང་ཚུལ་དེ་ལྟར་བལྟ་བར་བྱའོ་ཞེས་དེ་ལྟར་ལྟ་ཞིང་དེ་སྐད་སྨྲའོ། །

chad par smra ba gang zhe na/ 'di ltar 'di na dge sbyong ngam/ bram ze la la/ 'di ltar lta zhing 'di skad smra ste/ bdag gzugs can rags pa 'byung ba chen po bzhi las byung ba ji srid du 'dug cing sdod la 'tsho ba de srid du/ nad dang bcas pa/ 'bras dang bcas pa/ zug rngu dang bcas pa/ rims dang bcas pa/ yongs su gdung ba dang bcas pa yin te/ nam shi ba'i 'og tu bdag chad de zhig cing med par gyur pa de na/ bdag gtan chad par 'gyur ro/ /'dod pa na spyod pa'i lha dang/ gzugs na spyod pa'i lha dang/ gzugs med pa nam mkha' mtha' yas skye mched du nye bar 'gro ba dang/ 'du shes med 'du shes med min skye mched du nye bar 'gro ba'i bar du yang de dang 'dra ste/ 'di lta ste/ chad par smra ba bdun po mdo nyid las rgyas par 'byung ba bzhin no/ /ci'i phyir de ltar lta zhing/ de skad smra bar byed ce na/ lung dang rigs pas byed de/ lung ni snga ma bzhin no/ /rigs pa gang zhe na/ 'di ltar 'di na kha cig rtog ge ba yin te zhes bya ba yang snga ma bzhin no/ /de 'di snyam du sems te/ gal te shi ba'i 'og tu bdag yod par gyur na/ las rnams ma byas par 'thob pa'i skyon du 'gyur ro/ /gal te bdag gtan med na yang des na las kyi 'bras bu rnams longs spyod pa yang med par 'gyur ro snyam ste/ des rnam pa gnyis ka mi rung bar mthong nas/ shi ba'i 'og tu bdag chad pa dang/ zhig pa dang/ med par 'gyur te/ 'di lta ste/ gyo mo chag pa rnams phyir mi 'byor ba dang/ rdo chag pa phyir mi 'byor ba de bzhin du/ 'di ltar yang tshul de ltar blta bar bya'o zhes de ltar lta zhing de skad smra'o/ /

【H2 破執】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་ཕུང་པོ་ཆད་པར་འགྱུར་བའམ། འོན་ཏེ་བདག་ཆད་པར་འགྱུར་བར་འདོད། གལ་ཏེ་ཕུང་པོ་ཆད་པར་འདོད་ན་ནི༑ དེས་ན་ཕུང་པོ་ནི་མི་རྟག་སྟེ། རྒྱུ་དང་འབྲས་བུ་གཅིག་ནས་གཅིག་ཏུ་འཇུག་པས་ཆད་པར་འགྱུར་ཞེས་བྱར་མི་རུང་ངོ༌། །གལ་ཏེ་བདག་ཆད་པར་འདོད་ན་ནི། གཟུགས་ཅན་རགས་པ་འབྱུང་བ་ཆེན་པོ་བཞི་ལས་བྱུང་བ་ནད་དང་བཅས་པ། འབྲས་དང་བཅས་པ། ཟུག་རྔུ་དང་བཅས་པ། རིམས་དང་བཅས་པ། ཡོངས་སུ་གདུང་བ་དང་བཅས་པ་དང༌། འདོད་པ་ན་སྤྱོད་པའི་ལྷ་དང༌། གཟུགས་ན་སྤྱོད་པའི་ལྷ་དང༌། གཟུགས་མེད་པ་ནམ་མཁའ་མཐའ་ཡས་སྐྱེ་མཆེད་དུ་ཉེ་བར་འགྲོ་བ་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དུ་ཉེ་བར་འགྲོ་བའི་བར་ཞེས་བྱར་མི་རུང་ངོ༌། །དེ་ལྟར་ན་ཕུང་པོ་ཆད་པ་དང༌། བདག་ཆད་པས་ཀྱང་མི་རུང་སྟེ། དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de la 'di skad ces brjod par bya ste/ ci phung po chad par 'gyur ba'am/ 'on te bdag chad par 'gyur bar 'dod/ gal te phung po chad par 'dod na ni| des na phung po ni mi rtag ste/ rgyu dang 'bras bu gcig nas gcig tu 'jug pas chad par 'gyur zhes byar mi rung ngo/ /gal te bdag chad par 'dod na ni/ gzugs can rags pa 'byung ba chen po bzhi las byung ba nad dang bcas pa/ 'bras dang bcas pa/ zug rngu dang bcas pa/ rims dang bcas pa/ yongs su gdung ba dang bcas pa dang/ 'dod pa na spyod pa'i lha dang/ gzugs na spyod pa'i lha dang/ gzugs med pa nam mkha' mtha' yas skye mched du nye bar 'gro ba dang/ 'du shes med 'du shes med min skye mched du nye bar 'gro ba'i bar zhes byar mi rung ngo/ /de ltar na phung po chad pa dang/ bdag chad pas kyang mi rung ste/ de bas na smra ba 'di yang rigs pas bskyed pa ma yin no/ /

【G13 空見論】【H1 敘執】【I1 略敘內外道計】

མེད་པར་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ་བྲམ་ཟེ་ལ་ལ་སྦྱིན་པ་མེད་དོ། །མཆོད་སྦྱིན་མེད་དོ་ཞེས་བྱ་བ་ནས་རྒྱས་པར་བྱ་སྟེ། འཇིག་རྟེན་ན་དགྲ་བཅོམ་པ་མེད་དོ་ཞེས་བྱ་བའི་བར་དུ་དེ་ལྟར་ལྟ་ཞིང་དེ་སྐད་སྨྲ་བ་ལྟ་བུའོ། །

med par smra ba gang zhe na/ 'di ltar 'di na dge sbyong ngam bram ze la la sbyin pa med do/ /mchod sbyin med do zhes bya ba nas rgyas par bya ste/ 'jig rten na dgra bcom pa med do zhes bya ba'i bar du de ltar lta zhing de skad smra ba lta bu'o/ /

【I2 廣辨內外道起執因緣】

ཡང་ཐམས་ཅད་ནི་མཚན་ཉིད་ཐམས་ཅད་ཀྱིས་མེད་དོ་ཞེས་དེ་ལྟར་ལྟ་ཞིང་དེ་སྐད་སྨྲའོ། །ཅིའི་ཕྱིར་དེ་ལྟར་ལྟ་ཞིང་དེ་སྐད་སྨྲ་བར་བྱེད་ཅེ་ན། ལུང་དང་རིགས་པས་བྱེད་དེ། དེ་ལ་ལུང་ནི་སྔ་མ་བཞིན་ནོ། །རིགས་པ་གང་ཞེ་ན། འདི་ལྟར་འདི་ན་ཁ་ཅིག་རྟོག་གེ་པ་མ་ཡིན་ཏེ་ཞེས་བྱ་བ་ཡང་སྔ་མ་བཞིན་ཏེ། དེ་འཇིག་རྟེན་པའི་བསམ་གཏན་ལ་བརྟེན་ནས། ལ་ལ་ཚེ་ཐོག་ཐག་ཏུ་སྦྱིན་པ་དག་བྱེད་པར་མཐོང་ལ། དེ་ཤི་འཕོས་ཏེ་འཆི་བའི་དུས་བྱས་ནས་རིགས་དམའ་བ་དང༌། དབུལ་པོ་དང༌། བཀྲེན་པ་དང༌། ནོར་མེད་པ་དག་ཏུ་སྐྱེས་པ་ཡང་མཐོང་ནས། དེ་འདི་སྙམ་དུ་སེམས་ཏེ་སྦྱིན་པ་མེད་དོ། །མཆོད་སྦྱིན་མེད་དོ། །སྦྱིན་སྲེག་མེད་དོ་སྙམ་མོ། །ཡང་ལ་ལ་ཚེ་ཐོག་ཐག་ཏུ་ལེགས་པར་སྤྱད་པ་སྤྱོད་པའམ། ཉེས་པར་སྤྱད་པ་སྤྱོད་པར་མཐོང་ལ། དེ་ཤི་འཕོས་ཏེ་འཆི་བའི་དུས་བྱས་ནས། ངན་སོང་ངན་འགྲོ་ལོག་པར་ལྟུང་བ་སེམས་ཅན་དམྱལ་བ་རྣམས་སུ༌སྐྱེས་པའམ། བདེ་འགྲོ་མཐོ་རིས་ཀྱི་འཇིག་རྟེན་ལྷ་རྣམས་ཀྱི་ནང་དུ་སྐྱེས་པ་དག་ཀྱང་མཐོང་ནས། དེ་འདི་སྙམ་དུ་སེམས་ཏེ། ལེགས་པར་སྤྱད་པ་མེད་དོ། །ཉེས་པར་སྤྱད་པ་མེད་དོ། །ལེགས་པར་སྤྱད་པ་དང་ཉེས་པར་སྤྱད་པའི་ལས་རྣམས་ཀྱི་འབྲས་བུ་རྣམ་པར་སྨིན་པ་མེད་དོ་སྙམ་མོ། །ཡང་ལ་ལ་རྒྱལ་རིགས་ལས། བྲམ་ཟེའི་རིགས་དང༌། རྗེའུ་རིགས་དང༌། དམངས་རིགས་སུ་སྐྱེ་བ་དང༌། བྲམ་ཟེའི་རིགས་ལས། རྒྱལ་རིགས་དང༌། རྗེའུ་རིགས་དང༌། དམངས་རིགས་སུ་སྐྱེ་བ་ཡང་མཐོང་ངོ༌། །རྗེའུ་རིགས་དང་དམངས་རིགས་ཀྱང་དེ་བཞིན་པས། དེ་འདི་སྙམ་དུ་སེམས་ཏེ། འཇིག་རྟེན་ཕ་རོལ་ནས་འཇིག་རྟེན་འདི་རྒྱལ་རིགས་ལ་སོགས་པ་ལས་རྒྱལ་རིགས་ལ་སོགས་པར་འགྱུར་བ་མེད་དོ། །འཇིག་རྟེན་འདི་ནས་འཇིག་རྟེན་ཕ་རོལ་དུ་རྒྱལ་རིགས་ལ་སོགས་པ་ལས་རྒྱལ་རིགས་ལ་སོགས་པར་འགྱུར་བ་མེད་དོ་སྙམ་མོ། །ཡང་འདོད་ཆགས་དང་བྲལ་བ་ལས་ས་འོག་མར་སྐྱེ་བ་ཡང་མཐོང་ལ། ཡང་མ་ལས་བུ་མོར་སྐྱེ་བའམ། བུ་མོ་ལས་མར་སྐྱེ་བའམ། ཕ་ལས་བུ་ཕོར་སྐྱེ་བའམ། བུ་ཕོ་ལས་ཕར་སྐྱེ་བ་ཡང་མཐོང་སྟེ།དེས་ན་ཕ་མ་ལ་ངེས་པ་མེད་པར་མཐོང་ནས༑ འདི་སྙམ་དུ་སེམས་ཏེ། མ་ཡང་མེད་དོ། །ཕ་ཡང་མེད་དོ་སྙམ་མོ། །ཡང་ལ་ལ་གང་ཟག་གི་སྐྱེ་བ་ཀུན་ཏུ་བཙལ་ན་མ་མཐོང་ལ། གང་ཟག་དེ་ཡང་འདུ་ཤེས་མེད་པ་རྣམས་སམ། གཟུགས་མེད་པ་པ་དག་གི་ནང་དུ་སྐྱེས་སམ། ཡོངས་སུ་མྱ་ངན་ལས་འདས་པར་གྱུར་ནས། དེའི་སྐྱེ་མཆེད་རབ་ཏུ་མི་ཤེས་པས།དེ་འདི་སྙམ་དུ་སེམས་ཏེ། སེམས་ཅན་སྐྱེ་བ་མེད་དོ་སྙམ་མོ། །ཡང་དགྲ་བཅོམ་པར་མངོན་པའི་ང་རྒྱལ་ཅན་འཆི་འཕོ་བ་ན། བདག་ཉིད་ཀྱིས་བདག་ཉིད་སྐྱེ་བ་མཐོང་ནས་འདི་སྙམ་དུ་སེམས་ཏེ། འཇིག་རྟེན་ན་དགྲ་བཅོམ་པ་མེད་དོ་སྙམ་པ་ནས་རྒྱས་པར་བྱའོ། །ཅིའི་ཕྱིར་ཐམས་ཅད་ནི་མཚན་ཉིད་ཐམས་ཅད་ཀྱིས་མེད་དོ་ཞེས་དེ་ལྟར་ལྟ་ཞིང་དེ་སྐད་སྨྲ་ཞེ་ན། དེ་བཞིན་གཤེགས་པས་བརྗོད་དུ་མེད་པའི་ཆོས་ཉིད་ལས་བརྩམས་ཏེ་གསུངས་པའི་མདོ་སྡེ་ཟབ་མོ་དང༌། ཟབ་མོར་སྣང་བ་གང་ཡིན་པ་དེ་དག་ཡང་དག་པ་པ་ཇི་ལྟ་བ་བཞིན་དུ་མི་ཤེས་པ་དང༌། ཚུལ་བཞིན་མ་ཡིན་པས་ཆོས་ཀྱི་མཚན་ཉིད་རྣམ་པར་གཞག་པ་ལས་མེད་པར་ལྟ་བ་འབྱུང་བར་འགྱུར་ཏེ།

yang thams cad ni mtshan nyid thams cad kyis med do zhes de ltar lta zhing de skad smra'o/ /ci'i phyir de ltar lta zhing de skad smra bar byed ce na/ lung dang rigs pas byed de/ de la lung ni snga ma bzhin no/ /rigs pa gang zhe na/ 'di ltar 'di na kha cig rtog ge pa ma yin te zhes bya ba yang snga ma bzhin te/ de 'jig rten pa'i bsam gtan la brten nas/ la la tshe thog thag tu sbyin pa dag byed par mthong la/ de shi 'phos te 'chi ba'i dus byas nas rigs dma' ba dang/ dbul po dang/ bkren pa dang/ nor med pa dag tu skyes pa yang mthong nas/ de 'di snyam du sems te sbyin pa med do/ /mchod sbyin med do/ /sbyin sreg med do snyam mo/ /yang la la tshe thog thag tu legs par spyad pa spyod pa'am/ nyes par spyad pa spyod par mthong la/ de shi 'phos te 'chi ba'i dus byas nas/ ngan song ngan 'gro log par ltung ba sems can dmyal ba rnams suskyes pa'am/ bde 'gro mtho ris kyi 'jig rten lha rnams kyi nang du skyes pa dag kyang mthong nas/ de 'di snyam du sems te/ legs par spyad pa med do/ /nyes par spyad pa med do/ /legs par spyad pa dang nyes par spyad pa'i las rnams kyi 'bras bu rnam par smin pa med do snyam mo/ /yang la la rgyal rigs las/ bram ze'i rigs dang/ rje'u rigs dang/ dmangs rigs su skye ba dang/ bram ze'i rigs las/ rgyal rigs dang/ rje'u rigs dang/ dmangs rigs su skye ba yang mthong ngo/ /rje'u rigs dang dmangs rigs kyang de bzhin pas/ de 'di snyam du sems te/ 'jig rten pha rol nas 'jig rten 'di rgyal rigs la sogs pa las rgyal rigs la sogs par 'gyur ba med do/ /'jig rten 'di nas 'jig rten pha rol du rgyal rigs la sogs pa las rgyal rigs la sogs par 'gyur ba med do snyam mo/ /yang 'dod chags dang bral ba las sa 'og mar skye ba yang mthong la/ yang ma las bu mor skye ba'am/ bu mo las mar skye ba'am/ pha las bu phor skye ba'am/ bu pho las phar skye ba yang mthong ste/des na pha ma la nges pa med par mthong nas| 'di snyam du sems te/ ma yang med do/ /pha yang med do snyam mo/ /yang la la gang zag gi skye ba kun tu btsal na ma mthong la/ gang zag de yang 'du shes med pa rnams sam/ gzugs med pa pa dag gi nang du skyes sam/ yongs su mya ngan las 'das par gyur nas/ de'i skye mched rab tu mi shes pas/de 'di snyam du sems te/ sems can skye ba med do snyam mo/ /yang dgra bcom par mngon pa'i nga rgyal can 'chi 'pho ba na/ bdag nyid kyis bdag nyid skye ba mthong nas 'di snyam du sems te/ 'jig rten na dgra bcom pa med do snyam pa nas rgyas par bya'o/ /ci'i phyir thams cad ni mtshan nyid thams cad kyis med do zhes de ltar lta zhing de skad smra zhe na/ de bzhin gshegs pas brjod du med pa'i chos nyid las brtsams te gsungs pa'i mdo sde zab mo dang/ zab mor snang ba gang yin pa de dag yang dag pa pa ji lta ba bzhin du mi shes pa dang/ tshul bzhin ma yin pas chos kyi mtshan nyid rnam par gzhag pa las med par lta ba 'byung bar 'gyur te/

【H2 破執】【I1 別破】【J1 四重破外道空見】【K1 初三執合為一問破】

དེས་ན་དེ་འདི་སྙམ་དུ་སེམས་ཏེ། ཐམས་ཅད་ནི་མཚན་ཉིད་ཐམས་ཅད་ཀྱིས་མེད་དོ་སྙམ་མོ། །དེ་ལ་འདི་སྐད་ཅེས་བརྗོད་པར་བྱ་སྟེ༑ ཅི་སྐྱེས་ནས་མྱོང་བར་འགྱུར་བའི་ལས་ཀྱང་ཡོད་ལ། ལན་གྲངས་གཞན་ལ་མྱོང་བར་འགྱུར་བའི་ལས་ཀྱང་ཡོད་པའམ། འོན་ཏེ་ཐམས་ཅད་སྐྱེས་ནས་མྱོང་བར་འགྱུར་བ་ཁོ་ནར་འདོད། གལ་ཏེ་ཡོད་ན་ནི། དེས་ན་སྦྱིན་པ་མེད་དོ། །མཆོད་སྦྱིན་མེད་དོ། །སྦྱིན་སྲེག་མེད་དོ། །ལེགས་པར་སྤྱད་པ་མེད་དོ། །ཉེས་པར་སྤྱད་པ་མེད་དོ། །ལེགས་པར་སྤྱད་སྤྱད་པ་དང་ཉེས་པར་སྤྱད་པའི་ལས་རྣམས་ཀྱི་འབྲས་བུ་རྣམ་པར་སྨིན་པ་མེད་དོ། །འཇིག་རྟེན་འདི་མེད་དོ། །འཇིག་ཕ་རོལ་མེད་དོ་ཞེས་བྱར་མི་རུང་ངོ༌། །གལ་ཏེ་ལན་གྲངས་གཞན་ལ་མྱོང་བར་འགྱུར་བ་མེད་ན་ནི། དེས་ན་གང་གཞན་དགེ་བ་དང༌། མི་དགེ་བའི་ལས་མངོན་པར་འདུ་བྱེད་པ་རྣམ་པ་སྣ་ཚོགས་དང་ལྡན་པ་དེ། ཅིག་ཅར་སྐྱེས་ནས་དགེ་བ་དང༌། མི་དགེ་བའི་ལས་རྣམས་ཀྱི་རྣམ་པར་སྨིན་པ་མྱོང་བར་འགྱུར་བས་མི་རུང་ངོ༌། །ཅི་གང་གིས་གང་བསྐྱེད་པ་དེ་དེའི་མ་ཡིན་ནམ།འོན་ཏེ་མ་ཡིན་ནོ། །གང་གི་ས་བོན་ལས་གང་སྐྱེས་པ་དེ། དེའི་ཕ་ཡིན་ནམ། འོན་ཏེ་ཕ་མ་ཡིན་པར་འདོད། གལ་ཏེ་མ་དང་ཕ་མ་ཡིན་ན་ནི་མ་མེད་དོ། །ཕ་མེད་དོ་ཞེས་བྱར་མི་རུང་ངོ༌། །གལ་ཏེ་མ་ཡང་མ་ཡིན། ཕ་ཡང་མ་ཡིན་ན་ནི༑ དེས་ན་བསྐྱེད་ཀྱང་བསྐྱེད་ལ། དེའི་ས་བོན་ལས་ཀྱང་བྱུང་བཞིན་དུ། མ་ཡང་མ་ཡིན་ཕ་ཡང་མ་ཡིན་ནོ་ཞེས་བྱར་མི་རུང་སྟེ། གང་གི་ཚེ་མ་དང་ཕར་གྱུར་པ་དེའི་ཚེ་ནི། བུ་མོ་དང་བུ་ཕོ་མ་ཡིན་ལ་གང་གི་ཚེ་བུ་མོ་དང་བུ་ཕོར་གྱུར་པ་དེའི་ཚེ་ནི་མ་དང་ཕ་མ་ཡིན་ནོ། །

des na de 'di snyam du sems te/ thams cad ni mtshan nyid thams cad kyis med do snyam mo/ /de la 'di skad ces brjod par bya ste| ci skyes nas myong bar 'gyur ba'i las kyang yod la/ lan grangs gzhan la myong bar 'gyur ba'i las kyang yod pa'am/ 'on te thams cad skyes nas myong bar 'gyur ba kho nar 'dod/ gal te yod na ni/ des na sbyin pa med do/ /mchod sbyin med do/ /sbyin sreg med do/ /legs par spyad pa med do/ /nyes par spyad pa med do/ /legs par spyad spyad pa dang nyes par spyad pa'i las rnams kyi 'bras bu rnam par smin pa med do/ /'jig rten 'di med do/ /'jig pha rol med do zhes byar mi rung ngo/ /gal te lan grangs gzhan la myong bar 'gyur ba med na ni/ des na gang gzhan dge ba dang/ mi dge ba'i las mngon par 'du byed pa rnam pa sna tshogs dang ldan pa de/ cig car skyes nas dge ba dang/ mi dge ba'i las rnams kyi rnam par smin pa myong bar 'gyur bas mi rung ngo/ /ci gang gis gang bskyed pa de de'i ma yin nam/'on te ma yin no/ /gang gi sa bon las gang skyes pa de/ de'i pha yin nam/ 'on te pha ma yin par 'dod/ gal te ma dang pha ma yin na ni ma med do/ /pha med do zhes byar mi rung ngo/ /gal te ma yang ma yin/ pha yang ma yin na ni| des na bskyed kyang bskyed la/ de'i sa bon las kyang byung bzhin du/ ma yang ma yin pha yang ma yin no zhes byar mi rung ste/ gang gi tshe ma dang phar gyur pa de'i tshe ni/ bu mo dang bu pho ma yin la gang gi tshe bu mo dang bu phor gyur pa de'i tshe ni ma dang pha ma yin no/ /

【K2 後三各一破】

ཅི་སེམས་ཅན་གང་དུ་སྐྱེ་བ་ན་ལྷའི་མིག་གིས་མི་མཐོང་བ་དེ་ལྟ་བུའི་གནས་ཡོད་པའམ། འོན་ཏེ་མེད་པར་འདོད། གལ་ཏེ་ཡོད་ན་ནི་དེས་ན་སེམས་ཅན་སྐྱེ་བ་མེད་དོ་ཞེས་བྱར་མི་རུང་ངོ༌། །གལ་ཏེ་མེད་ན་ནི། དེས་ན་འདུ་ཤེས་ལ་ཆགས་པ་མེད་པ་དང༌། གཟུགས་ལ་ཆགས་པ་མེད་པ་དང༌། ཁམས་གསུམ་པ་ལ་ཆགས་པ་མེད་པ་ལ་སྐུར་བ་བཏབ་པར་འགྱུར་བས་མི་རུང་ངོ༌།།ཅི་དགྲ་བཅོམ་པར་མངོན་པའི་ང་རྒྱལ་དུ་འཛིན་པ་ཡོད་པའམ་འོན་ཏེ་མེད་པར་འདོད། གལ་ཏེ་ཡོད་ན་ནི་འཇིག་རྟེན་ན་དགྲ་བཅོམ་པ་མེད་དོ་ཞེས་བྱར་མི་རུང་ངོ༌། །གལ་ཏེ་མེད་ན་ནི་དེས་ན་གང་ལ་ལ་ཚུལ་བཞིན་མ་ཡིན་པས་ཞུགས་པས་ཕྱིན་ཅི་ལོག་ཏུ་སེམས་པ་དེ་ཡང་དགྲ་བཅོམ་པ་ཞེས་བྱར་མི་རུང་ངོ༌། །

ci sems can gang du skye ba na lha'i mig gis mi mthong ba de lta bu'i gnas yod pa'am/ 'on te med par 'dod/ gal te yod na ni des na sems can skye ba med do zhes byar mi rung ngo/ /gal te med na ni/ des na 'du shes la chags pa med pa dang/ gzugs la chags pa med pa dang/ khams gsum pa la chags pa med pa la skur ba btab par 'gyur bas mi rung ngo//ci dgra bcom par mngon pa'i nga rgyal du 'dzin pa yod pa'am 'on te med par 'dod/ gal te yod na ni 'jig rten na dgra bcom pa med do zhes byar mi rung ngo/ /gal te med na ni des na gang la la tshul bzhin ma yin pas zhugs pas phyin ci log tu sems pa de yang dgra bcom pa zhes byar mi rung ngo/ /

【J2 破內道空見】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་ཡོངས་སུ་གྲུབ་པའི་མཚན་ཉིད་དང༌། གཞན་གྱི་དབང་གི་མཚན་ཉིད་དང༌། ཀུན་བརྟགས་པའི་མཚན་ཉིད་ཀྱི་ཆོས་དེ་ཡོད་པའམ། འོན་ཏེ་མེད་པར་འདོད། གལ་ཏེ་ཡོད་ན་ནི་དེས་ན་ཐམས་ཅད་ནི་མཚན་ཉིད་ཐམས་ཅད་ཀྱིས་མེད་དོ་ཞེས་བྱར་མི་རུང་ངོ༌། །གལ་ཏེ་མེད་ན་ནི་དེས་ན་ཕྱིན་ཅི་ལོག་མེད་དོ། །ཀུན་ནས་ཉོན་མོངས་པ་མེད་དོ། །རྣམ་པར་བྱང་བ་མེད་དོ་ཞེས་བྱར་མི་རུང་སྟེ།

de la 'di skad ces brjod par bya ste/ ci yongs su grub pa'i mtshan nyid dang/ gzhan gyi dbang gi mtshan nyid dang/ kun brtags pa'i mtshan nyid kyi chos de yod pa'am/ 'on te med par 'dod/ gal te yod na ni des na thams cad ni mtshan nyid thams cad kyis med do zhes byar mi rung ngo/ /gal te med na ni des na phyin ci log med do/ /kun nas nyon mongs pa med do/ /rnam par byang ba med do zhes byar mi rung ste/

【I2 結】

དེ་ལྟར་ན་སྐྱེས་ནས་མྱོང་བར་འགྱུར་བ་དང༌། ལན་གྲངས་གཞན་ལ་མྱོང་བར་འགྱུར་བ་དང༌། འཁྲུལ་པ་མེད་པ་དང༌། སྐྱེ་བའི་གནས་ཡོད་པ་དང༌།མངོན་པའི་ང་རྒྱལ་ཡོད་པ་དང༌། མཚན་ཉིད་རྣམ་པ་གསུམ་ཡོད་པས་ཀྱང་མི་རུང་སྟེ། དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de ltar na skyes nas myong bar 'gyur ba dang/ lan grangs gzhan la myong bar 'gyur ba dang/ 'khrul pa med pa dang/ skye ba'i gnas yod pa dang/mngon pa'i nga rgyal yod pa dang/ mtshan nyid rnam pa gsum yod pas kyang mi rung ste/ de bas na smra ba 'di yang rigs pas bskyed pa ma yin no/ /

【G14 妄計最勝論】【H1 敘執】

མཆོག་ཏུ་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ་བྲམ་ཟེ་ལ་ལ། བྲམ་ཟེ་རྣམས་ནི་རིགས་ཀྱི་མཆོག་གོ། །རིགས་པས་གཞན་ནི་དམའ་བ་ཡིན་ནོ། །བྲམ་ཟེ་རྣམས་ནི་རིགས་དཀར་པོའོ། །རིགས་གཞན་ནི་གནག་པའོ། །བྲམ་ཟེ་རྣམས་ནི་དག་པར་འགྱུར་བའོ། །བྲམ་ཟེ་མ་ཡིན་པ་རྣམས་ནི་མ་ཡིན་ནོ། །བྲམ་ཟེ་རྣམས་ནི་ཚངས་པའི་བུའོ། །སྙིང་ག་ནས་བྱུང་བའོ། །ཁ་ནས་བྱུང་བའོ། །ཚངས་པ་ལས་བྱུང་བའོ། །ཚངས་པས་སྤྲུལ་པའོ། །ཚངས་པའི་བགོ་སྐལ་ལ་སྤྱོད་པའོ་ཞེས་དེ་ལྟར་ལྟ་ཞིང་དེ་སྐད་སྨྲ་བ་ལྟ་བུ་སྟེ། འདི་ལྟ་སྟེ། རྩོད་པའི་དུས་ཀྱི་བྲམ་ཟེ་རྣམས་སོ། །ཅིའི་ཕྱིར་དེ་ལྟར་ལྟ་ཞིང་དེ་སྐད་སྨྲ་བར་བྱེད་ཅེ་ན། ལུང་དང་རིགས་པས་བྱེད་དེ། ལུང་ནི་སྔ་མ་བཞིན་ནོ། །རིགས་པ་གང་ཞེ་ན། འདི་ལྟར་འདི་ན་ལ་ལ་རྟོག་གེ་པ་ཡིན་ཏེ་ཞེས་བྱ་བ་ནས་རྒྱས་པར་བྱ་སྟེ། བྲམ་ཟེའི་རིགས་དང༌། རང་བཞིན་གྱི་ཚུལ་ཁྲིམས་དམིགས་པ་དང༌། རྙེད་པ་དང༌། བཀུར་སྟི་ལ་བརྟེན་པའི་ཕྱིར་རོ། །

mchog tu smra ba gang zhe na/ 'di ltar 'di na dge sbyong ngam bram ze la la/ bram ze rnams ni rigs kyi mchog go/ /rigs pas gzhan ni dma' ba yin no/ /bram ze rnams ni rigs dkar po'o/ /rigs gzhan ni gnag pa'o/ /bram ze rnams ni dag par 'gyur ba'o/ /bram ze ma yin pa rnams ni ma yin no/ /bram ze rnams ni tshangs pa'i bu'o/ /snying ga nas byung ba'o/ /kha nas byung ba'o/ /tshangs pa las byung ba'o/ /tshangs pas sprul pa'o/ /tshangs pa'i bgo skal la spyod pa'o zhes de ltar lta zhing de skad smra ba lta bu ste/ 'di lta ste/ rtsod pa'i dus kyi bram ze rnams so/ /ci'i phyir de ltar lta zhing de skad smra bar byed ce na/ lung dang rigs pas byed de/ lung ni snga ma bzhin no/ /rigs pa gang zhe na/ 'di ltar 'di na la la rtog ge pa yin te zhes bya ba nas rgyas par bya ste/ bram ze'i rigs dang/ rang bzhin gyi tshul khrims dmigs pa dang/ rnyed pa dang/ bkur sti la brten pa'i phyir ro/ /

【H2 破執】

དེ་ལ་འདི་སྐད་ཅེས་བརྗོད་པར་བྱ་སྟེ༑ ཅི་དེ་ལས་གཞན་པའི་རིགས་རྣམས་ཁོ་ན་མ་ལས་སྐྱེས་ཤིང་མངལ་ནས་བྱུང་བ་ཁོ་ན་ཡིན་པའམ། འོན་ཏེ་བྲམ་ཟེའི་རིགས་ཀྱང་འདོད། གལ་ཏེ་དེ་ལས་གཞན་པ་རྣམས་ཁོ་ན་ཡིན་ན་ནི། དེས་ན་མངོན་སུམ་དུ་བྲམ་ཟེའི་རིགས་མངལ་ནས་སྐྱེ་ཞིང་མ་ལས་བྱུང་བ་ལ་སྐུར་པ་བཏབ་པར་འགྱུར་བས་མི་རུང་ངོ༌། །གལ་ཏེ་བྲམ་ཟེའི་རིགས་ཀྱང་དེ་ལྟ་ཡིན་ན་ནི། དེས་ན་བྲམ་ཟེ་རྣམས་ནི་རིགས་ཀྱི་མཆོག་ཡིན་ལ། རིགས་གཞན་ནི་དམའ་བ་ཡིན་ཞེས་བྱར་མི་རུང་ངོ༌། །མངལ་ནས་སྐྱེ་ཞིང་མ་ལས་བྱུང་བ་ཇི་ལྟ་བ་བཞིན་དུ། མི་དགེ་བ་བྱེད་པ་དང༌། དགེ་བ་བྱེད་པ་དང༌། ལུས་དང་ངག་དང་ཡིད་ཀྱིས་ཉེས་པར་སྐྱོད་པར་བྱེད་པ་དང༌། ལུས་དང་ངག་དང་ཡིད་ཀྱིས་ལེགས་པར་སྤྱོད་པར་བྱེད་པ་དང༌། ཚེ་འདི་ལ་མི་འདོད་པ་དང༌། འདོད་པའི་འབྲས་བུ་མྱོང་བ་དང༌། ཚེ་ཕྱི་མ་ལ་ངན་སོང་རྣམས་སུ་སྐྱེ་བ་དང༌། བདེ་འགྲོ་མཐོ་རིས་ཀྱི་འཇིག་རྟེན་དུ་ལྷ་རྣམས་ཀྱི་ནང་དུ་སྐྱེ་བ་དང༌། གནས་གསུམ་པོ་རྣམས་མངོན་དུ་གྱུར་པ་ལས་གང་ཡང་རུང་གང་ནས་ཀྱང་རུང་སྟེ། མའི་མངལ་དུ་སྐྱེ་བ་དང༌། འཇིག་རྟེན་པའི་བཟོའི་གནས་དང༌། ལས་ཀྱི་གནས་ལ་མཁས་པའམ། མི་མཁས་པའམ། རྒྱལ་པོ་འམ། དེའི་ཚལ་ཟའམ། མཁས་ཤིང་སྒྲུབ་ཕོད་པའམ། རྒྱལ་པོའི་རིམ་གྲོ་པར་སྤུས་བཏུ་བའམ། སྤུས་བཏུ་བ་མ་ཡིན་པའམ། ན་བའི་ཆོས་ཅན་ནམ༑ རྒ་བའི་ཆོས་ཅན་ནམ།འཆི་བའི་ཆོས་ཅན་ནམ། ཚངས་པའི་གནས་པ་རྣམས་བསྒོམས་ནས་ཚངས་པའི་འཇིག་རྟེན་དུ་སྐྱེ་བའམ། བྱང་ཆུབ་ཀྱི་ཕྱོགས་ཀྱི་ཆོས་རྣམས་སྒོམ་པའམ། མི་སྒོམ་པའམ། ཉན་ཐོས་ཀྱི་བྱང་ཆུབ་དང༌། རང་སངས་རྒྱས་ཀྱི་བྱང་ཆུབ་དང༌། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བའམ། མངོན་པར་རྫོགས་པར་འཚང་མི་རྒྱ་བ་ཡང་དེ་དང་འདྲའོ། །ཅི་སྐྱེ་གནས་ཁོ་ནས་ཁྱད་པར་དུ་འཕགས་པ་གང་ཡིན་པ་དེ་མཆོག་ཡིན་པའམ། འོན་ཏེ་ཐོས་པ་དང་ཚུལ་ཁྲིམས་ཀྱིས་ཀྱང་འདོད། གལ་ཏེ་སྐྱེ་གནས་ཁོ་ནས་འདོད་ན་ནི། དེས་ན་མཆོད་སྦྱིན་ལ་ཐོས་པ་གཙོ་བོ་དང༌། ཚུལ་ཁྲིམས་གཙོ་བོ་གང་ཡིན་པ་དེ་ཚད་མར་ཡོངས་སུ་གཟུང་ངོ་ཞེས་བྱར་མི་རུང་ངོ༌། །གལ་ཏེ་ཐོས་པའམ་ཚུལ་ཁྲིམས་ཀྱིས་འདོད་ན་ནི། དེས་ན་བྲམ་ཟེ་རྣམས་ནི་རིགས་ཀྱི་མཆོག་གོ། །རིགས་གཞན་ནི་དམའ་བ་ཡིན་ནོ་ཞེས་བྱར་མི་རུང་ངོ༌། །དེ་ལྟར་ན་སྐྱེ་གནས་དང༌། ལས་དང༌། སྐྱེ་བ་དང༌། བཟོ་དང༌། ལས་ཀྱི་གནས་དང༌། བདག་པོ་དང༌། དེས་སྤུས་བཏུ་བ་དང༌། །ཚངས་པའི་གནས་དང༌། བྱང་ཆུབ་ཀྱི་ཕྱོགས་བསྒོམ་པ་དང༌། བྱང་ཆུབ་རྟོགས་པ་དང༌། ཐོས་པ་དང༌། ཚུལ་ཁྲིམས་ཀྱི་ཁྱད་པར་གྱིས་ཀྱང་མི་རུང་སྟེ། དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de la 'di skad ces brjod par bya ste| ci de las gzhan pa'i rigs rnams kho na ma las skyes shing mngal nas byung ba kho na yin pa'am/ 'on te bram ze'i rigs kyang 'dod/ gal te de las gzhan pa rnams kho na yin na ni/ des na mngon sum du bram ze'i rigs mngal nas skye zhing ma las byung ba la skur pa btab par 'gyur bas mi rung ngo/ /gal te bram ze'i rigs kyang de lta yin na ni/ des na bram ze rnams ni rigs kyi mchog yin la/ rigs gzhan ni dma' ba yin zhes byar mi rung ngo/ /mngal nas skye zhing ma las byung ba ji lta ba bzhin du/ mi dge ba byed pa dang/ dge ba byed pa dang/ lus dang ngag dang yid kyis nyes par skyod par byed pa dang/ lus dang ngag dang yid kyis legs par spyod par byed pa dang/ tshe 'di la mi 'dod pa dang/ 'dod pa'i 'bras bu myong ba dang/ tshe phyi ma la ngan song rnams su skye ba dang/ bde 'gro mtho ris kyi 'jig rten du lha rnams kyi nang du skye ba dang/ gnas gsum po rnams mngon du gyur pa las gang yang rung gang nas kyang rung ste/ ma'i mngal du skye ba dang/ 'jig rten pa'i bzo'i gnas dang/ las kyi gnas la mkhas pa'am/ mi mkhas pa'am/ rgyal po 'am/ de'i tshal za'am/ mkhas shing sgrub phod pa'am/ rgyal po'i rim gro par spus btu ba'am/ spus btu ba ma yin pa'am/ na ba'i chos can nam| rga ba'i chos can nam/'chi ba'i chos can nam/ tshangs pa'i gnas pa rnams bsgoms nas tshangs pa'i 'jig rten du skye ba'am/ byang chub kyi phyogs kyi chos rnams sgom pa'am/ mi sgom pa'am/ nyan thos kyi byang chub dang/ rang sangs rgyas kyi byang chub dang/ bla na med pa yang dag par rdzogs pa'i byang chub mngon par rdzogs par 'tshang rgya ba'am/ mngon par rdzogs par 'tshang mi rgya ba yang de dang 'dra'o/ /ci skye gnas kho nas khyad par du 'phags pa gang yin pa de mchog yin pa'am/ 'on te thos pa dang tshul khrims kyis kyang 'dod/ gal te skye gnas kho nas 'dod na ni/ des na mchod sbyin la thos pa gtso bo dang/ tshul khrims gtso bo gang yin pa de tshad mar yongs su gzung ngo zhes byar mi rung ngo/ /gal te thos pa'am tshul khrims kyis 'dod na ni/ des na bram ze rnams ni rigs kyi mchog go/ /rigs gzhan ni dma' ba yin no zhes byar mi rung ngo/ /de ltar na skye gnas dang/ las dang/ skye ba dang/ bzo dang/ las kyi gnas dang/ bdag po dang/ des spus btu ba dang/ /tshangs pa'i gnas dang/ byang chub kyi phyogs bsgom pa dang/ byang chub rtogs pa dang/ thos pa dang/ tshul khrims kyi khyad par gyis kyang mi rung ste/ de bas na smra ba 'di yang rigs pas bskyed pa ma yin no/ /

【G15 妄計清淨論】【H1 敘外計】【I1 敘所計】【J1 五現法涅槃】

དག་པར་སྨྲ་བ་གང་ཞེ་ན། འདི་ལྟར་འདི་ན་དགེ་སྦྱོང་ངམ་བྲམ་ཟེ་ལ་ལ། གང་གི་ཕྱིར་བདག་གྲོལ་བ་ཡིན་ལ། སེམས་ལ་ཡང་དབང་ཐོབ་པ་དང༌། རྣལ་འབྱོར་ལ་ཡང་དབང་ཐོབ་པས་ལྷའི་འདོད་པའི་ཡོན་ཏན་ལྔ་འབྱོར་ཅིང་ལྡན་ཏེ། རྩེ་ཞིང་དགའ་ལ་དགའ་མགུར་སྤྱོད་ཀྱང༌། དེ་ཚེ་འདི་ཉིད་ལ་མྱ་ངན་ལས་འདས་པ་ཐོབ་པའི་དག་པས་དག་པར་འགྱུར་རོ་ཞེས་བྱ་བ་དང༌།

dag par smra ba gang zhe na/ 'di ltar 'di na dge sbyong ngam bram ze la la/ gang gi phyir bdag grol ba yin la/ sems la yang dbang thob pa dang/ rnal 'byor la yang dbang thob pas lha'i 'dod pa'i yon tan lnga 'byor cing ldan te/ rtse zhing dga' la dga' mgur spyod kyang/ de tshe 'di nyid la mya ngan las 'das pa thob pa'i dag pas dag par 'gyur ro zhes bya ba dang/

【J2 別敘水等清淨】

གང་གི་ཕྱིར་འདོད་པ་རྣམས་ལས་དབེན་པ་སྡིག་པ་མི་དགེ་བའི་ཆོས་རྣམས་ལས་དབེན་ལ། རྟོག་པ་དང་བཅས་དཔྱོད་པ་དང་བཅས་ཤིང་དབེན་པ་ལས་སྐྱེས་པའི་དགའ་བ་དང་བདེ་བ་ཅན་བསམ་གཏན་དང་པོ་བསྒྲུབས་ཏེ་གནས་པ་དང༌། བསམ་གཏན་བཞི་པའི་བར་དུ་བསྒྲུབས་ཏེ་གནས་པ་དང༌། དེ་ཚེ་འདི་ཉིད་ལ་མྱ་ངན་ལས་འདས་པ་མཆོག་ཐོབ་པའི་དག་པས་དག་པར་འགྱུར་རོ་ཞེས་

gang gi phyir 'dod pa rnams las dben pa sdig pa mi dge ba'i chos rnams las dben la/ rtog pa dang bcas dpyod pa dang bcas shing dben pa las skyes pa'i dga' ba dang bde ba can bsam gtan dang po bsgrubs te gnas pa dang/ bsam gtan bzhi pa'i bar du bsgrubs te gnas pa dang/ de tshe 'di nyid la mya ngan las 'das pa mchog thob pa'i dag pas dag par 'gyur ro zhes

【J3 轉敘戒等清淨】

དེ་ལྟར་ལྟ་ཞིང༌། དེ་སྐད་སྨྲ་བ་ལྟ་བུ་དང༌། འདི་ལྟར་འདི་ན་ལ་ལ་གང་ཆུ་ཀླུང་མཛེས་ལྡན་དུ་ཁྲུས༌བྱེད་པ་དེའི་སྒྲིབ་པ་ཐམས་ཅད་སོལ་བར་འགྱུར་རོ། །མཛེས་ལྡན་ཇི་ལྟ་བ་བཞིན་དུ་ཆུ་ཀླུང་ལག་སྦྱིན་དང༌། ག་ཡ་དང༌། ཚིག་ལྡན་དང༌། གང་གཱ་ཡང་དེ་དང་འདྲའོ་ཞེས་དེ་ལྟར་ལྟ་ཞིང་དེ་སྐད་སྨྲ་བ་ལྟ་བུ་སྟེ། དེ་དེར་ཆུས་ཁྲུས་བྱས་པས་དག་པར་འཛིན་པ་དང༌།

de ltar lta zhing/ de skad smra ba lta bu dang/ 'di ltar 'di na la la gang chu klung mdzes ldan du khrusbyed pa de'i sgrib pa thams cad sol bar 'gyur ro/ /mdzes ldan ji lta ba bzhin du chu klung lag sbyin dang/ ga ya dang/ tshig ldan dang/ gang gA yang de dang 'dra'o zhes de ltar lta zhing de skad smra ba lta bu ste/ de der chus khrus byas pas dag par 'dzin pa dang/

【I2 辨起執因緣】

འདི་ལྟར་འདི་ན་ཁ་ཅིག་ཁྱིའི་བརྟུལ་ཞུགས་ཀྱིས་དག་པར་འཛིན་པ་དག་བ་ལང་གི་བརྟུལ་ཞུགས་དང༌། འབྲུ་མར་དང་སྲེ༌མོག་གི་བརྟུལ་ཞུགས་དང༌། གཅེར་བུའི་བརྟུལ་ཞུགས་དང༌། ཐལ་བའི་བརྟུལ་ཞུགས་དང༌། བརྟུལ་ཞུགས་དྲག་པོ་དང༌། བརྟུལ་ཞུགས་མཐར་ཐུག་པ་དང༌། དེ་ལྟ་བུ་དང་མཐུན་པ་དག་གི་བརྟུལ་ཞུགས་ཡང་དག་པར་བླངས࿒པ་ཡང་དག་པར་འཛིན་པ་སྟེ། འདི་ལྟ་སྟེ། ཚེ་འདི་ཉིད་ལ་མྱ་ངན་ལས་འདའ་བར་སྨྲ་བ་རྣམས་དང༌། ཆུས་དག་པར་འགྱུར་བ་ལ་སོགས་པར་སྨྲ་བ་རྣམས་ལྟ་བུའོ། །ཅིའི་ཕྱིར་དེ་ལྟར་ལྟ་ཞིང་དེ་སྐད་སྨྲ་བར་བྱེད་ཅེ་ན། ལུང་དང་རིགས་པས་བྱེད་དེ། ལུང་ནི་སྔ་མ་བཞིན་ནོ། །རིགས་པ་གང་ཞེ་ན། འདི་ལྟར་འདི་ན་ལ་ལ་རྟོག་གེ་པ་ཡིན་ཏེ། ཞེས་བྱ་བ་ནས་རྒྱས་པར་བྱ་སྟེ། དེ་ཐམས་ཅད་དུ་བདག་པོ་དང༌། དབང་ཐོབ་ནས། འདོད་པའི་དབང་ཕྱུག་དང༌། རྣལ་འབྱོར་གྱི་དབང་ཕྱུག་ཡིན་ནོ་སྙམ་སྟེ། བདག་པོ་དང༌། དབང་དེ་ཡང་དག་པ་ཇི་ལྟ་བ་བཞིན་དུ་མི་ཤེས་སོ། །འདི་ལྟར་འདི་ན་ལ་ལ་ཉེས་པ་བྱས་པ་ལས࿒ཉེས་པ་ལས་ཐར་བ་བཞིན་དུ། བདག་ཉིད་ཆད་པས་བཅད་ན་བདག་ཉིད་སྡིག་པ་ལས་རྣམ་པར་ཐར་བར་འགྱུར་བར་ལྟ་བ་ལྟ་བུའོ། །

'di ltar 'di na kha cig khyi'i brtul zhugs kyis dag par 'dzin pa dag ba lang gi brtul zhugs dang/ 'bru mar dang sremog gi brtul zhugs dang/ gcer bu'i brtul zhugs dang/ thal ba'i brtul zhugs dang/ brtul zhugs drag po dang/ brtul zhugs mthar thug pa dang/ de lta bu dang mthun pa dag gi brtul zhugs yang dag par blangs pa yang dag par 'dzin pa ste/ 'di lta ste/ tshe 'di nyid la mya ngan las 'da' bar smra ba rnams dang/ chus dag par 'gyur ba la sogs par smra ba rnams lta bu'o/ /ci'i phyir de ltar lta zhing de skad smra bar byed ce na/ lung dang rigs pas byed de/ lung ni snga ma bzhin no/ /rigs pa gang zhe na/ 'di ltar 'di na la la rtog ge pa yin te/ zhes bya ba nas rgyas par bya ste/ de thams cad du bdag po dang/ dbang thob nas/ 'dod pa'i dbang phyug dang/ rnal 'byor gyi dbang phyug yin no snyam ste/ bdag po dang/ dbang de yang dag pa ji lta ba bzhin du mi shes so/ /'di ltar 'di na la la nyes pa byas pa las nyes pa las thar ba bzhin du/ bdag nyid chad pas bcad na bdag nyid sdig pa las rnam par thar bar 'gyur bar lta ba lta bu'o/ /

【H2 以理徵破】【I1 破】【J1 破五涅槃】

དེ་ལ་འདི་སྐད་ཅེས་བརྗོད་པར་བྱ་སྟེ༑ ཅི་འདོད་པའི་ཡོན་ཏན་ལྔས་རྩེ་བ་གང་ཡིན་པ་དེ། འདོད་པའི་འདོད་ཆགས་དང་བྲལ་བའམ། འོན་ཏེ་འདོད་ཆགས་དང་བྲལ་བ་མ་ཡིན་པར་འདོད། གལ་ཏེ་འདོད་ཆགས་དང་བྲལ་བ་ཡིན་ན་ནི། རྩེ་ཞིང་དགའ་ལ་དགའ་མགུར་སྤྱོད་དོ་ཞེས་བྱར་མི་རུང་ངོ༌། །གལ་ཏེ་འདོད་ཆགས་དང་བྲལ་བ་མ་ཡིན་ན་ནི། གྲོལ་ལོ། །དག་གོ་ཞེས་བྱར་མི་རུང་ངོ༌། །ཅི་བསམ་གཏན་བཞི་པའི་བར་དུ་བསྒྲུབས་ཏེ་གནས་པ་གང་ཡིན་པ་དེ་ཐམས་ཅད་ལས། འདོད་ཆགས་དང་བྲལ་བའམ༑ འོན་ཏེ་འདོད་ཆགས་དང་བྲལ་བ་མ་ཡིན་པར་འདོད། །གལ་ཏེ་ཐམས་ཅད་ལས་འདོད་ཆགས་དང་བྲལ་བ་ཡིན་ན་ནི། བསམ་གཏན་བཞི་པའི་བར་དུ་བསྒྲུབས་ཏེ་གནས་སོ་ཞེས་བྱར་མི་རུང་ངོ༌། །གལ་ཏེ་ཐམས་ཅད་ལས་འདོད་ཆགས་དང་བྲལ་བ་མ་ཡིན་ན་ནི། གྲོལ་ལོ། །དག་གོ་ཞེས་བྱར་མི་རུང་ངོ༌། །

de la 'di skad ces brjod par bya ste| ci 'dod pa'i yon tan lngas rtse ba gang yin pa de/ 'dod pa'i 'dod chags dang bral ba'am/ 'on te 'dod chags dang bral ba ma yin par 'dod/ gal te 'dod chags dang bral ba yin na ni/ rtse zhing dga' la dga' mgur spyod do zhes byar mi rung ngo/ /gal te 'dod chags dang bral ba ma yin na ni/ grol lo/ /dag go zhes byar mi rung ngo/ /ci bsam gtan bzhi pa'i bar du bsgrubs te gnas pa gang yin pa de thams cad las/ 'dod chags dang bral ba'am| 'on te 'dod chags dang bral ba ma yin par 'dod/ /gal te thams cad las 'dod chags dang bral ba yin na ni/ bsam gtan bzhi pa'i bar du bsgrubs te gnas so zhes byar mi rung ngo/ /gal te thams cad las 'dod chags dang bral ba ma yin na ni/ grol lo/ /dag go zhes byar mi rung ngo/ /

【J2 破水淨計】

དེ་ལ་འདི་སྐད་ཅེས་ཀྱང་བརྗོད་པར་བྱ་སྟེ། ཅི་ནང་གི་དག་པའམ། འོན་ཏེ་ཕྱི་རོལ་གྱི་དག་པར་འདོད། གལ་ཏེ་ནང་གི་དག་པར་འདོད་ན་ནི། དེས་ན་ཆུ་ངོགས་སུ་ཁྲུས་བྱས་པས་རྣམ་པར་དག་པར་འགྱུར་རོ་ཞེས་བྱར་མི་རུང་ངོ༌། །གལ་ཏེ་ཕྱི་རོལ་གྱི་དག་པར་འདོད་ན་ནི། དེས་དེས་ན་འདོད་ཆགས་དང་བཅས་ཞེ་སྡང་དང་བཅས་གཏི་མུག་དང་བཅས་བཞིན་དུ། ཕྱི་རོལ་གྱི་དྲི་མ་བསལ་བས་རྣམ་པར་དག་པར་འགྱུར་ཞེས་བྱར་མི་རུང་ངོ༌། །

de la 'di skad ces kyang brjod par bya ste/ ci nang gi dag pa'am/ 'on te phyi rol gyi dag par 'dod/ gal te nang gi dag par 'dod na ni/ des na chu ngogs su khrus byas pas rnam par dag par 'gyur ro zhes byar mi rung ngo/ /gal te phyi rol gyi dag par 'dod na ni/ des des na 'dod chags dang bcas zhe sdang dang bcas gti mug dang bcas bzhin du/ phyi rol gyi dri ma bsal bas rnam par dag par 'gyur zhes byar mi rung ngo/ /

【J3-4 破狗等戒】

ཅི་དངོས་པོ་གཙང་མ་ཞིག་བླངས་པས་དག་བར་འགྱུར་བའམ། འོན་ཏེ་དངོས་པོ་མི་གཙང་བ་ཞིག་བླངས་པས་དག་པར་འགྱུར་བར་འདོད། གལ་ཏེ་དངོས་པོ་གཙང་མ་ཞིག་བླངས་པས་དག་པར་འདོད་ན་ནི། དེས་ན་ཁྱི་ལ་སོགས་པ་ནི་འཇིག་རྟེན་ན་མི་གཙང་བར་བགྲང་བ་ཡིན་ཏེ། དེ་བླངས་པས་དག་པར་འགྱུར་ཞེས་བྱར་མི་རུང་ངོ༌། །གལ་ཏེ་དངོས་པོ་མི་གཙང་བ་བླངས་པས་དག་པར་འདོད་ན་ནི། དེས་ན་རང་བཞིན་གྱིས་མི་གཙང་བའི་དངོས་པོ་གཙང་མར་འགྱུར་ཞེས་བྱར་མི་རུང་ངོ༌། །ཅི་ཁྱི་ལ་སོགས་པའི་བརྟུལ་ཞུགས་བླངས་པས་ན། ལུས་ཀྱི࿒ཉེས་པར་སྤྱོད་པ་ལ་སོགས་པ་ལོག་པར་བསྒྲུབས་པས་དག་པར་འགྱུར་བའམ། འོན་ཏེ་ལུས་ཀྱི་ལེགས་པར་སྤྱད་པ་ལ་སོགས་པར་ཡང་དག་པར་བསྒྲུབས་པས་དག་པར་འདོད། གལ་ཏེ་ལོག་པར་བསྒྲུབས་པས་དག་པར་འགྱུར་ན་ནི། དེས་ན་ལོག་པར་ཡང་སྒྲུབ་ལ། དག་པར་ཡང་འགྱུར་ཞེས་བྱར་མི་རུང་ངོ༌། །གལ་ཏེ་ཡང་དག་པར་བསྒྲུབས་པས་དག་པར་འགྱུར་ན་ནི། དེས་ན་ཁྱི་ལ་སོགས་པའི་བརྟུལ་ཞུགས་དོན་མེད་པར་འགྱུར་ཏེ། དེས་དག་པར་འགྱུར་ཞེས་བྱར་མི་རུང་ངོ༌། །

ci dngos po gtsang ma zhig blangs pas dag bar 'gyur ba'am/ 'on te dngos po mi gtsang ba zhig blangs pas dag par 'gyur bar 'dod/ gal te dngos po gtsang ma zhig blangs pas dag par 'dod na ni/ des na khyi la sogs pa ni 'jig rten na mi gtsang bar bgrang ba yin te/ de blangs pas dag par 'gyur zhes byar mi rung ngo/ /gal te dngos po mi gtsang ba blangs pas dag par 'dod na ni/ des na rang bzhin gyis mi gtsang ba'i dngos po gtsang mar 'gyur zhes byar mi rung ngo/ /ci khyi la sogs pa'i brtul zhugs blangs pas na/ lus kyi nyes par spyod pa la sogs pa log par bsgrubs pas dag par 'gyur ba'am/ 'on te lus kyi legs par spyad pa la sogs par yang dag par bsgrubs pas dag par 'dod/ gal te log par bsgrubs pas dag par 'gyur na ni/ des na log par yang sgrub la/ dag par yang 'gyur zhes byar mi rung ngo/ /gal te yang dag par bsgrubs pas dag par 'gyur na ni/ des na khyi la sogs pa'i brtul zhugs don med par 'gyur te/ des dag par 'gyur zhes byar mi rung ngo/ /

【I2 結】

དེ་ལྟར་ན་འདོད་ཆགས་དང་བྲལ་བ་དང༌། འདོད་ཆགས་དང་བྲལ་བ་མ་ཡིན་པ་དང༌། ནང་གི་དང༌། ཕྱི་རོལ་གྱི་དང༌། མི་གཙང་བ་དང༌། གཙང་མ་བླངས་པ་དང༌། ལོག་པ་དང༌། ཡང་དག་པར་བསྒྲུབས་པས་ཀྱང་མི་རུང་སྟེ། དེ་བས་ན་སྨྲ་བ་འདི་ཡང་རིགས་པས་བསྐྱེད་པ་མ་ཡིན་ནོ། །

de ltar na 'dod chags dang bral ba dang/ 'dod chags dang bral ba ma yin pa dang/ nang gi dang/ phyi rol gyi dang/ mi gtsang ba dang/ gtsang ma blangs pa dang/ log pa dang/ yang dag par bsgrubs pas kyang mi rung ste/ de bas na smra ba 'di yang rigs pas bskyed pa ma yin no/ /

【G16 妄計吉祥論】【H1 敘執】

དགེ་མཚན་དང་བཀྲ་ཤིས་སུ་སྨྲ་བ་གང་ཞེ་ན། འདི་ལྟ་འདི་ན་དགེ་སྦྱོང་ངམ་བྲམ་ཟེ་ལ་ལ། འདི་ལྟར་ལྟ་ཞིང་འདི་སྐད་སྨྲ་སྟེ། ཉི་མ་དང༌། ཟླ་བ་དང༌། གཟའ་དང༌། རྒྱུ་སྐར་དང༌། ཚེས་གྲངས་མི་མཐུན་པ་ལས་བསམ་པ་རྣམས་འགྲུབ་པར་མི་འགྱུར་ལ། དེ་དག་མཐུན་པ་ལས་བསམ་པ་འགྲུབ་པར་འགྱུར་སྙམ་ནས། དེ་དག་དེའི་ཕྱིར་ཉི་མ་ལ་སོགས་པ་ལ་མཆོད་པ་བྱེད་ཅིང༌། སྦྱིན་སྲེག་དང༌།བཟླས་བརྗོད་དང༌། རྩྭ࿒དར་བ་དང༌། བུམ་པ་གང་བ་དང༌། བིལ་བའི་འབྲས་བུ་དང༌། དུང་ལ་སོགས་པ་ཉེ་བར་འཇོག་སྟེ། འདི་ལྟ་སྟེ། རྩིས་བྱེད་པ་དག་ལྟ་བུའོ། །ཅིའི་ཕྱིར་དེ་ལྟར་ལྟ་ཞིང་དེ་སྐད་སྨྲ་བར་བྱེད་ཅེ་ན། ལུང་དང་རིགས་པས་བྱེད་དེ། ལུང་ནི་སྔ་མ་བཞིན་ནོ། །རིགས་པ་གང་ཞེ་ན། འདི་ལྟར་འདི་ན་ལ་ལ་རྟོག་གེ་པ་ཡིན་ཏེ་ཞེས་བྱ་བ་ཡང་སྔ་མ་བཞིན་ནོ། །དེ་ཡང་འཇིག་རྟེན་པའི་བསམ་གཏན་རྣམས་ཐོབ་པ། སྐྱེ་བའི་ཚོགས་ཆེན་པོས་དགྲ་བཅོམ་པར་བཀུར་བ་ཡིན་ཏེ། དེ་ལ་བདག་ཉིད་འབྱོར་པར་འདོད་པ་དང༌། རྒྱས་པར་འདོད་པ་རྣམས་ཀྱིས་དེར་དྲི་བ་དྲིས་ན། རྟེན་ཅིང་འབྲེལ་པར་འབྱུང་བའི་ལས་ཀྱི་ཚུལ་ཡང་དག་པ་ཇི་ལྟ་བ་བཞིན་དུ་མི་ཤེས་ནས༑ ཉི་མ་དང༌། ཟླ་བ་དང༌། གཟའ་དང༌། རྒྱུ་སྐར་དང༌། ཚེས་གྲངས་ཀུན་ཏུ་སྤྱོད་པས། སེམས་ཅན་རྣམས་ལ་དགེ་བ་དང༌། མི་དགེ་བའི་ལས་རྣམས་ཀྱི་འབྲས་བུ་རྣམ་པར་སྨིན་པར་མཐོང་ནས། དེས་དེ་ལས་གྱུར་པ་དེར་འདོད་པའི་སེམས་ཅན་རྣམས་ལ་ཡོངས་སུ་སྟོན་ཅིང་རྣམ་པར་གཞག་གོ། །

dge mtshan dang bkra shis su smra ba gang zhe na/ 'di lta 'di na dge sbyong ngam bram ze la la/ 'di ltar lta zhing 'di skad smra ste/ nyi ma dang/ zla ba dang/ gza' dang/ rgyu skar dang/ tshes grangs mi mthun pa las bsam pa rnams 'grub par mi 'gyur la/ de dag mthun pa las bsam pa 'grub par 'gyur snyam nas/ de dag de'i phyir nyi ma la sogs pa la mchod pa byed cing/ sbyin sreg dang/bzlas brjod dang/ rtswa dar ba dang/ bum pa gang ba dang/ bil ba'i 'bras bu dang/ dung la sogs pa nye bar 'jog ste/ 'di lta ste/ rtsis byed pa dag lta bu'o/ /ci'i phyir de ltar lta zhing de skad smra bar byed ce na/ lung dang rigs pas byed de/ lung ni snga ma bzhin no/ /rigs pa gang zhe na/ 'di ltar 'di na la la rtog ge pa yin te zhes bya ba yang snga ma bzhin no/ /de yang 'jig rten pa'i bsam gtan rnams thob pa/ skye ba'i tshogs chen pos dgra bcom par bkur ba yin te/ de la bdag nyid 'byor par 'dod pa dang/ rgyas par 'dod pa rnams kyis der dri ba dris na/ rten cing 'brel par 'byung ba'i las kyi tshul yang dag pa ji lta ba bzhin du mi shes nas| nyi ma dang/ zla ba dang/ gza' dang/ rgyu skar dang/ tshes grangs kun tu spyod pas/ sems can rnams la dge ba dang/ mi dge ba'i las rnams kyi 'bras bu rnam par smin par mthong nas/ des de las gyur pa der 'dod pa'i sems can rnams la yongs su ston cing rnam par gzhag go/ /

【H2 破執】

དེ་ལ་འདི་སྐད་ཅེས་བརྗོད་པར་བྱ་སྟེ། ཅི་ཉི་མ་དང༌། ཟླ་བ་དང༌།གཟའ་དང༌། རྒྱུ་སྐར་དང༌། ཚེས་གྲངས་གྱིས་འབྱོར་པ་དང༌། རྒུད་པར་བྱས་པའམ༑ འོན་ཏེ་དགེ་བ་དང་མི་དགེ་བའི་ལས་ཀྱིས་བྱས་པར་འདོད། གལ་ཏེ་ཉི་མ་ལ་སོགས་པས་བྱས་ན་ནི། དེས་ནི་བསོད་ནམས་ཀྱི་ལས་རྣམས་དང༌། བསོད་ནམས་མ་ཡིན་པའི་ལས༌རྣམས་ཀྱི་འབྱོར་པ་དང་རྒུད་པ་ཇི་སྲིད་འཚོའི་བར་དུ་རྗེས་སུ་འཇུག་པར་སྣང་བས་མི་རུང་ངོ༌། །གལ་ཏེ་དགེ་བ་དང་མི་དགེ་བའི་ལས་ཀྱིས་བྱས་ན་ནི། དེས་ན་ཉི་མ་ལ་སོགས་པས་བྱས་ཞེས་བྱར་མི་རུང་སྟེ། དེ་ལྟར་ན་ཉི་མ་ལ་སོགས་པས་བྱས་པ་དང༌། དགེ་བ་དང་མི་དགེ་བའི་ལས་ཀྱིས་བྱས་པས་ཀྱང་མི་རུང་ངོ༌། །དེ་བས་ན་སྨྲ་བ་འདི་ཡང་རིགས་པས་བྱས་པ་མ་ཡིན་ནོ། །

de la 'di skad ces brjod par bya ste/ ci nyi ma dang/ zla ba dang/gza' dang/ rgyu skar dang/ tshes grangs gyis 'byor pa dang/ rgud par byas pa'am| 'on te dge ba dang mi dge ba'i las kyis byas par 'dod/ gal te nyi ma la sogs pas byas na ni/ des ni bsod nams kyi las rnams dang/ bsod nams ma yin pa'i lasrnams kyi 'byor pa dang rgud pa ji srid 'tsho'i bar du rjes su 'jug par snang bas mi rung ngo/ /gal te dge ba dang mi dge ba'i las kyis byas na ni/ des na nyi ma la sogs pas byas zhes byar mi rung ste/ de ltar na nyi ma la sogs pas byas pa dang/ dge ba dang mi dge ba'i las kyis byas pas kyang mi rung ngo/ /de bas na smra ba 'di yang rigs pas byas pa ma yin no/ /

【F3 結成前破】

དེ་ལྟར་ན་ཕ་རོལ་སྨྲ་བ་བཅུ་དྲུག་པོ་འདི་དག་ནི་བརྟག་པའི་རིགས་པ་མངོན་པར་བསྒྲུབ་པ་རྣམ་པ་གཉིས་ཀྱིས་ཉེ་བར་བརྟགས་ན། རྣམ་པ་ཐམས་ཅད་དུ་མི་རུང་ངོ༌། །

de ltar na pha rol smra ba bcu drug po 'di dag ni brtag pa'i rigs pa mngon par bsgrub pa rnam pa gnyis kyis nye bar brtags na/ rnam pa thams cad du mi rung ngo/ /

【E5 雜染等起施設建立】【F1 明三雜染】【G1 開三章】

དེ་ལ་ཀུན་ནས་ཉོན་མོངས་པར་གདགས་པ་རྣམ་པར་གཞག་པ་གང་ཞེ་ན། དེ་ནི་ཀུན་ནས་ཉོན་མོངས་པ་གསུམ་དུ་རིག་པར་བྱའོ། །དེ་ཡང་གང་ཞེ་ན། ཉོན་མོངས་པའི་ཀུན་ནས་ཉོན་མོངས་པ་དང༌། ལས་ཀྱི་ཀུན་ནས་ཉོན་མོངས་པ་དང༌། སྐྱེ་བའི་ཀུན་ནས་ཉོན་མོངས་པའོ། །

de la kun nas nyon mongs par gdags pa rnam par gzhag pa gang zhe na/ de ni kun nas nyon mongs pa gsum du rig par bya'o/ /de yang gang zhe na/ nyon mongs pa'i kun nas nyon mongs pa dang/ las kyi kun nas nyon mongs pa dang/ skye ba'i kun nas nyon mongs pa'o/ /

【G2 依章釋】【H1 煩惱雜染】【I1 列九門】

ཉོན་མོངས་པའི་ཀུན་ནས་ཉོན་མོངས་པ་གང་ཞེ་ན། སྡོམ་ནི། ངོ་བོ་ཉིད་དང་རབ་དབྱེ་དང༌། །རྒྱུ་དང་གནས་སྐབས་སྒོ་རྣམས་དང༌། །ལྕི་བ་དང་ནི་ཕྱིན་ཅི་ལོག །རྣམ་གྲངས་དང་ནི་ཉེས་དམིགས་སོ། །ཉོན་མོངས་པའི་ཀུན་ནས་ཉོན་མོངས་པའི་ངོ་བོ་ཉིད་ཀྱང་རིག་པར་བྱའོ། །རབ་ཏུ་དབྱེ་བ་དང༌། རྒྱུ་དང༌། གནས་སྐབས་དང༌། སྒོ་དང༌། ཆེ་བ་དང༌། ཕྱིན་ཅི་ལོག༌ཏུ་བསྡུས་པ་དང༌། རྣམ་གྲངས་དང༌། ཉེས་དམིགས་ཀྱང་རིག་པར་བྱའོ། །

nyon mongs pa'i kun nas nyon mongs pa gang zhe na/ sdom ni/ ngo bo nyid dang rab dbye dang/ /rgyu dang gnas skabs sgo rnams dang/ /lci ba dang ni phyin ci log /rnam grangs dang ni nyes dmigs so/ /nyon mongs pa'i kun nas nyon mongs pa'i ngo bo nyid kyang rig par bya'o/ /rab tu dbye ba dang/ rgyu dang/ gnas skabs dang/ sgo dang/ che ba dang/ phyin ci logtu bsdus pa dang/ rnam grangs dang/ nyes dmigs kyang rig par bya'o/ /

【I2 依門釋】【J1 煩惱自性】

ཉོན་མོངས་པ་རྣམས་ཀྱི་ངོ་བོ་ཉིད་གང་ཞེ་ན། ཆོས་གང་སྐྱེ་བ་ན་བདག་ཉིད་ཀྱང་རབ་ཏུ་མ་ཞི་བའི་མཚན་ཉིད་དུ་སྐྱེ་ལ། དེ་སྐྱེས་པས་འདུ་བྱེད་ཀྱི࿒རྒྱུད་ཀྱང་རབ་ཏུ་མ་ཞི་བ་ཁོ་ནར་འཇུག་པ་སྟེ། ཉོན་མོངས་པའི་ངོ་བོ་ཉིད་ནི་དེ་ཁོ་ནར་ཟད་པར་རིག་པར་བྱའོ། །

nyon mongs pa rnams kyi ngo bo nyid gang zhe na/ chos gang skye ba na bdag nyid kyang rab tu ma zhi ba'i mtshan nyid du skye la/ de skyes pas 'du byed kyi rgyud kyang rab tu ma zhi ba kho nar 'jug pa ste/ nyon mongs pa'i ngo bo nyid ni de kho nar zad par rig par bya'o/ /

【J2 煩惱分別】

ཉོན་མོངས་པ་རྣམས་ཀྱི་རབ་ཏུ་དབྱེ་བ་གང་ཞེ་ན། ཉོན་མོངས་པ࿒རྣམ་པ་གཅིག་ཀྱང་ཡོད་དེ་ཀུན་ནས་ཉོན་མོངས་པའི་དོན་ཏོ། །རྣམ་པ་གཉིས་ཀྱང་ཡོད་དེ་མཐོང་བས་སྤང་བར་བྱ་བ་དང༌། བསྒོམ་པས་སྤང་བར༌བྱ་བའོ། །རྣམ་པ་གསུམ་ཡང་ཡོད་དེ། འདོད་པ་དང་ལྡན་པ་དང༌། གཟུགས་དང་ལྡན་པ་དང༌། གཟུགས་མེད་པ་དང་ལྡན་པའོ། །རྣམ་པ་བཞི་ཡང་ཡོད་དེ། འདོད་པ་དང་ལྡན་པའི་ལུང་དུ་བསྟན་པ་དང༌། ལུང་དུ་མ་བསྟན་པ་དང༌། གཟུགས་དང་ལྡན་པའི་ལུང་དུ་མ་བསྟན་པ་དང༌། གཟུགས་མེད་པ་དང་ལྡན་པའི་ལུང་དུ་མ་བསྟན་པའོ། །རྣམ་པ་ལྔ་ཡང་ཡོད་དོ། །སྡུག་བསྔལ་མཐོང་བས་སྤང་བར་བྱ་བ་དང༌། ཀུན་འབྱུང་བ་མཐོང་བས་སྤང་བར་བྱ་བ་དང༌། འགོག་པ་མཐོང་བས་སྤང་བར་བྱ་བ་དང༌། ལམ་མཐོང་བས་སྤང་བར་བྱ་བ་དང༌། བསྒོམ་པས་སྤང་བར༌བྱ་བའོ། །རྣམ་པ་དྲུག་ནི་འདོད་ཆགས་དང༌། ཁོང་ཁྲོ་བ་དང༌། ང་རྒྱལ་དང༌། མ་རིག་པ་དང༌། ལྟ་བ་དང༌། ཐེ་ཚོམ་མོ། །རྣམ་པ་བདུན་ནི། བག་ལ་ཉལ་བདུན་ཏེ། འདོད་པའི་འདོད་ཆགས་ཀྱི་བག་ལ་ཉལ་བ་དང༌། ཁོང་ཁྲོ་བའི་བག་ལ་ཉལ་བ་དང༌། སྲིད་པའི་འདོད་ཆགས༌ཀྱི་བག་ལ་ཉལ་བ་དང༌། ང་རྒྱལ་གྱི་བག་ལ་ཉལ་བ་དང༌། མ་རིག་པའི་བག་ལ་ཉལ་བ་དང༌། ལྟ་བའི་བག་ལ་ཉལ་བ་དང༌། ཐེ་ཚོམ་གྱི་བག་ལ་ཉལ་བའོ༑ །རྣམ་པ་བརྒྱད་ནི། འདོད་ཆགས་དང༌། ཁོང་ཁྲོ་བ་དང༌། ང་རྒྱལ་དང༌། མ་རིག་པ་དང༌། ཐེ་ཚོམ་དང༌། ལྟ་བ་དང༌། མཆོག་ཏུ་འཛིན་པ་གཉིས་སོ། །རྣམ་པ་དགུ་ནི། ཀུན་ཏུ་སྦྱོར་བ་དགུ་སྟེ། རྗེས་སུ་ཆགས་པའི་ཀུན་ཏུ་སྦྱོར་བ་དང༌། ཁོང་ཁྲོ་བའི་ཀུན་ཏུ་སྦྱོར་བ་དང༌། ང་རྒྱལ་གྱི་ཀུན་ཏུ་སྦྱོར་བ་དང༌། མ་རིག་པའི་ཀུན་ཏུ་སྦྱོར་བ་དང༌། ལྟ་བའི་ཀུན་ཏུ་སྦྱོར་བ་དང༌། མཆོག་ཏུ་འཛིན་པའི་ཀུན་ཏུ་སྦྱོར་བ་དང༌། ཐེ་ཚོམ་གྱི་ཀུན་ཏུ་སྦྱོར་བ་དང༌། ཕྲག་དོག་གི་ཀུན་ཏུ་སྦྱོར་བ་དང༌། སེར་སྣའི་ཀུན་ཏུ་སྦྱོར་བའོ། །རྣམ་པ་བཅུ་ནི་འཇིག་ཚོགས་ལ་ལྟ་བ་དང༌། མཐར་འཛིན་པར་ལྟ་བ་དང༌། ལོག་པར་ལྟ་བ་དང༌། ལྟ་བ་མཆོག་ཏུ་འཛིན་པ་དང༌། ཚུལ་ཁྲིམས་དང༌། བརྟུལ་ཞུགས་མཆོག་ཏུ་འཛིན་པ་དང༌། འདོད་ཆགས་དང༌། ཁོང་ཁྲོ་བ་དང༌། ང་རྒྱལ་དང༌། མ་རིག་པ་དང༌། ཐེ་ཚོམ་མོ། །ཉོན་མོངས་པ་རྣམ་པ་བཅུ་པོ་འདི་དག་ཉིད་བདེན་པ་རྣམ་པ་བཅུ་གཉིས་ལ་ལོག་པར་བསྒྲུབ་པ་རྣམ་པར་གཞག་པ་ལས། ཉོན་མོངས་པ་བརྒྱ་ཉི་ཤུ་རྩ་བརྒྱད་དུ་འགྱུར་ཏེ། བདེན་པ་རྣམ་པ་བཅུ་གཉིས་གང་ཞེ་ན། འདོད་པ་ན་སྤྱོད་པའི་སྡུག་བསྔལ་གྱི་བདེན་པ་དང༌། ཀུན་འབྱུང་བའི་བདེན་པ་དང༌། གཟུགས་ན་སྤྱོད་པའི་སྡུག་བསྔལ་གྱི་བདེན་པ་དང༌།ཀུན་འབྱུང༌གི་བདེན་པ་དང༌། གཟུགས་མེད་པ་ན་སྤྱོད་པའི་སྡུག་བསྔལ་གྱི་བདེན་པ་དང༌། ཀུན་འབྱུང་བའི་བདེན་པ་དང༌། འདོད་པ་ན་སྤྱོད་པའི་དབང༌གིས་དེ་ཡོངས་སུ་ཤེས་པའི་འབྲས་བུ་དང༌། དེ་ཡོངས་སུ་ཤེས་པས་རབ་ཏུ་ཕྱེ་བའི་འགོག་པའི་བདེན་བ་དང༌། ལམ་གྱི་བདེན་པ་དང༌། གཟུགས་ན་སྤྱོད་པའི་དབང་གིས་དེ་ཡོངས་སུ་ཤེས་པའི་འབྲས་བུ་དང༌། དེ་ཡོངས་སུ་ཤེས་པས་རབ་ཏུ་ཕྱེ་བའི་འགོག་པའི་བདེན་པ་དང༌། ལམ་གྱི་བདེན་པ་དང༌། གཟུགས་མེད་པ་ན་སྤྱོད་པའི་དབང་གིས་དེ་ཡོངས་སུ་ཤེས་པའི་འབྲས་བུ་དང༌། དེ་ཡོངས་སུ་ཤེས་པས་རབ་ཏུ་ཕྱེ་བའི་འགོག་པའི་བདེན་པ་དང༌།ལམ་གྱི་བདེན་པའོ། །དེ་ལ་འདོད་པ་ན་སྤྱོད་པའི་སྡུག་བསྔལ་གྱི་བདེན་པ་དང༌། ཀུན་འབྱུང་བའི་བདེན་པ་དང༌། འདོད་པ་ན་སྤྱོད་པའི་དབང་གིས་འགོག་པའི་བདེན་པ་དང༌། ལམ་གྱི་བདེན་པ་དེ་དག་ལ་ནི། ཉོན་མོངས་པ་བཅུ་པོ་ཐམས་ཅད་ལོག་པར་བསྒྲུབ་པོ།།གཟུགས་ན་སྤྱོད་པའི་སྡུག་བསྔལ་གྱི་བདེན་པ་དང༌། ཀུན་འབྱུང་བའི་བདེན་པ་དང༌། དེའི་དབང་གིས་འགོག་པའི་བདེན་པ་དང༌། ལམ་གྱི་བདེན་པ་གང་ཡིན་པ་དེ་དག་ལ་ནི། ཉོན་མོངས་པ་བཅུ་པོ་དེ་དག་ཉིད་ལས་ཁོང་ཁྲོ་བ་མ་གཏོགས་པ་རྣམས་ལོག་པར་བསྒྲུབ་པོ། །གཟུགས་ན་སྤྱོད་པ་ཇི་ལྟ་བ་བཞིན་དུ། གཟུགས་མེད་པ་ན་སྤྱོད་པ་ཡང་དེ་དང་འདྲའོ༑ །འདོད་པ་ན་སྤྱོད་པའི་གཉེན་པོ་བསྒོམས་པ་ལ་ནི་ཉོན་མོངས་པ་དྲུག་ལོག་པར་བསྒྲུབ་སྟེ། ལོག་པར་ལྟ་བ་དང༌། ལྟ་བ་མཆོག་ཏུ་འཛིན་པ་དང༌། ཚུལ་ཁྲིམས་དང་བརྟུལ་ཞུགས་མཆོག་ཏུ་འཛིན་པ་དང༌། ཐེ་ཚོམ་མ་གཏོགས་པ་རྣམས་སོ། །དེ་བཞིན་དུ་གཟུགས་ན་སྤྱོད་པའི་གཉེན་པོ་བསྒོམས་པ་ལ་ནི། ཉོན་མོངས་པ་ལྔ་ལོག་པར་བསྒྲུབ་སྟེ། དྲུག་པོ་དེ་དག་ཉིད་ལ་ཁོང་ཁྲོ་བ་མ་གཏོགས་པ་རྣམས་སོ། །གཟུགས་ན་སྤྱོད་པའི་གཉེན་པོ་ལ་ཇི་ལྟ་བ་བཞིན་དུ། གཟུགས་མེད་པ་ན་སྤྱོད་པའི་གཉེན་པོ་ལ་ཡང་དེ་དང་འདྲའོ། །ལོག་པར་བསྒྲུབ་པ་ཇི་ལྟ་བ་བཞིན་དུ་སྒྲིབ་པ་ཡང་དེ་དང་འདྲའོ། །དེ་ལ་འཇིག་ཚོགས་ལ་ལྟ་བ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་དང༌། གཞན་ཡང་རང་བཞིན་གྱིས་དྲན་པ་བརྗེད་པ་ལ་བརྟེན་ནས། ཉེ་བར་ལེན་པའི་ཕུང་པོ་ལྔ་ལ་བདག་གམ། བདག་གིར་ཡང་དག་པར་རྗེས་སུ་ལྟ་བ་࿒བརྟགས་ཀྱང་རུང་མ་བརྟགས་ཀྱང་རུང་བའི་ཤེས་རབ་ཉོན་མོངས་པ་ཅན་གང་ཡིན་པའོ། །མཐར་འཛིན་པར་ལྟ་བ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་དང༌། གཞན་ཡང་རང་བཞིན་གྱིས་དྲན་པ་བརྗེད་པ་ལ་བརྟེན་ནས། ཉེ་བར་ལེན་པའི་ཕུང་པོ་ལྔ་ལ་བདག་ཏུ་བཟུང་སྟེ། རྟག་པའམ་ཆད་པར་ཡང་དག་པར་རྗེས་སུ་ལྟ་བ་བརྟགས་ཀྱང་རུང༌། མ་བརྟགས་ཀྱང་རུང་བའི་ཤེས་རབ་ཉོན་མོངས་པ་ཅན་གང་ཡིན་པའོ། །ལོག་པར་ལྟ་བ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་ལ་བརྟེན་ནས། རྒྱུའམ་འབྲས་བུའམ་བྱེད་པ་ལ་སྐུར་ཏེ། ཡོད་པའི་དངོས་པོ་འཇིག་པ་དངོས་པོ་ལ་བརྟགས་པ་ཁོ་ནའི་ཤེས་རབ་ཉོན་མོངས་པ་ཅན་གང་ཡིན་པའོ། །ལྟ་བ་མཆོག་ཏུ་འཛིན་པ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་ལ་བརྟེན་ནས། འཇིག་ཚོགས་ལ་ལྟ་བ་དང༌། མཐར་འཛིན་པར་ལྟ་བ་དང༌། ལོག་པར་ལྟ་བ་རྟེན་དང་བཅས་པའོ། །དམིགས་པ་དང་བཅས་པ། གཞི་དང་བཅས་པ། ལྷན་ཅིག་འབྱུང་བ་དང༌།མཚུངས་པར་ལྡན་པ་དང་བཅས་པ་དང༌།ཕ་རོལ་གྱི་ལྟ་བ་ལ་ཡང་བརྟེན་ཏེ། མཆོག་དང༌། གཙོ་བོ་དང༌། ཁྱད་པར་དུ་འཕགས་པ་དང༌།དམ་པར་ཡང་དག་པར་རྗེས་སུ་ལྟ་བ། བརྟགས་པ་ཁོ་ནའི་ཤེས་རབ་ཉོན་མོངས་པ་ཅན་གང་ཡིན་པའོ། །ཚུལ་ཁྲིམས་དང༌། བརྟུལ་ཞུགས་མཆོག་ཏུ་འཛིན་པ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་ལ་བརྟེན་ནས། ལྟ་བ་དེ་ཉིད་གང་ཡིན་པ་དང༌། ལྟ་བ་དེའི་རྗེས་སུ་སྤྱོད་པ་ཚུལ་ཁྲིམས་སམ། བརྟུལ་ཞུགས་ཀྱང་རུང་སྟེ། རྟེན་དང་བཅས་པ། དམིགས་པ་དང་བཅས་པ། གཞི་དང་བཅས་པ། ལྷན་ཅིག་འབྱུང་བ་དང་མཚུངས་པར་ལྡན་པ་དང་བཅས་པ་ལ་དག་པ་དང་གྲོལ་བ་དང༌། ངེས་པར་འབྱུང་བར་ཡང་དག་པར་རྗེས་སུ་ལྟ་བ། བརྟགས་པ་ཁོ་ནའི་ཤེས་རབ་ཉོན་མོངས་བ་ཅན་གང་ཡིན་པའོ། །འདོད་ཆགས་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་དང༌། རང་བཞིན་གྱིས་དྲན་པ་བརྗེད་པ་ལ་བརྟེན་ནས། བརྟགས་ཀྱང་རུང་སྟེ། ཕྱི་རོལ་གྱིའམ་ནང་གི་སྡུག་པའི་ཡུལ་ལ་ལྷག་པར་ཞེན་པའོ། །ཁོང་ཁྲོ་བ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་དང༌། རང་བཞིན་གྱིས་དྲན་པ་བརྗེད་པ་ལ་བརྟེན་ནས། བརྟགས་ཀྱང་རུང་མ་བརྟགས་ཀྱང་རུང་སྟེ། ཕྱི་རོལ་གྱིའམ་ནང་གི་མི་སྡུག་པའི་ཡུལ་ལ་ཁོང་ཁྲོ་བ་གང་ཡིན་པའོ། །ང་རྒྱལ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་དང༌། རང་བཞིན་གྱིས་དྲན་པ་བརྗེད་པ་ལ་བརྟེན་ནས། བརྟགས་ཀྱང་རུང་མ་བརྟགས་ཀྱང་རུང་སྟེ། ཕྱི་རོལ་གྱིའམ་ནང་གི་མཐོ་བ་དང༌།དམའ་བ་དང༌། ངན་པ་དང༌། བཟང་པོ་ལ་མཐོར་སེམས་པ་གང་ཡིན་པའོ། །མ་རིག་པ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་དང༌། རང་བཞིན་གྱིས་དྲན་པ་བརྗོད་པ་ལ་བརྟེན་ནས། ཤེས་བྱའི་དངོས་པོ་ལ་བརྟགས་ཀྱང་རུང་མ་བརྟགས་ཀྱང་རུང་བའི་ཉོན་མོངས་པ་ཅན་གྱི་མི་ཤེས་པ་གང་ཡིན་པའོ། །ཐེ་ཚོམ་གང་ཞེ་ན། སྐྱེས་བུ་དམ་པ་མ་ཡིན་པ་ལ་བརྟེན་པ་དང༌། དམ་པའི་ཆོས་མ་ཡིན་པ་ཐོས་པ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་ལ་བརྟེན་ནས། ཤེས་བྱའི་དངོས་པོ་ལ་བརྟགས་པ་ལ། ཁོ་ནའི་ཡིད་གཉིས་ཟ་བ་གང་ཡིན་པའོ། །

nyon mongs pa rnams kyi rab tu dbye ba gang zhe na/ nyon mongs pa rnam pa gcig kyang yod de kun nas nyon mongs pa'i don to/ /rnam pa gnyis kyang yod de mthong bas spang bar bya ba dang/ bsgom pas spang barbya ba'o/ /rnam pa gsum yang yod de/ 'dod pa dang ldan pa dang/ gzugs dang ldan pa dang/ gzugs med pa dang ldan pa'o/ /rnam pa bzhi yang yod de/ 'dod pa dang ldan pa'i lung du bstan pa dang/ lung du ma bstan pa dang/ gzugs dang ldan pa'i lung du ma bstan pa dang/ gzugs med pa dang ldan pa'i lung du ma bstan pa'o/ /rnam pa lnga yang yod do/ /sdug bsngal mthong bas spang bar bya ba dang/ kun 'byung ba mthong bas spang bar bya ba dang/ 'gog pa mthong bas spang bar bya ba dang/ lam mthong bas spang bar bya ba dang/ bsgom pas spang barbya ba'o/ /rnam pa drug ni 'dod chags dang/ khong khro ba dang/ nga rgyal dang/ ma rig pa dang/ lta ba dang/ the tshom mo/ /rnam pa bdun ni/ bag la nyal bdun te/ 'dod pa'i 'dod chags kyi bag la nyal ba dang/ khong khro ba'i bag la nyal ba dang/ srid pa'i 'dod chagskyi bag la nyal ba dang/ nga rgyal gyi bag la nyal ba dang/ ma rig pa'i bag la nyal ba dang/ lta ba'i bag la nyal ba dang/ the tshom gyi bag la nyal ba'o| /rnam pa brgyad ni/ 'dod chags dang/ khong khro ba dang/ nga rgyal dang/ ma rig pa dang/ the tshom dang/ lta ba dang/ mchog tu 'dzin pa gnyis so/ /rnam pa dgu ni/ kun tu sbyor ba dgu ste/ rjes su chags pa'i kun tu sbyor ba dang/ khong khro ba'i kun tu sbyor ba dang/ nga rgyal gyi kun tu sbyor ba dang/ ma rig pa'i kun tu sbyor ba dang/ lta ba'i kun tu sbyor ba dang/ mchog tu 'dzin pa'i kun tu sbyor ba dang/ the tshom gyi kun tu sbyor ba dang/ phrag dog gi kun tu sbyor ba dang/ ser sna'i kun tu sbyor ba'o/ /rnam pa bcu ni 'jig tshogs la lta ba dang/ mthar 'dzin par lta ba dang/ log par lta ba dang/ lta ba mchog tu 'dzin pa dang/ tshul khrims dang/ brtul zhugs mchog tu 'dzin pa dang/ 'dod chags dang/ khong khro ba dang/ nga rgyal dang/ ma rig pa dang/ the tshom mo/ /nyon mongs pa rnam pa bcu po 'di dag nyid bden pa rnam pa bcu gnyis la log par bsgrub pa rnam par gzhag pa las/ nyon mongs pa brgya nyi shu rtsa brgyad du 'gyur te/ bden pa rnam pa bcu gnyis gang zhe na/ 'dod pa na spyod pa'i sdug bsngal gyi bden pa dang/ kun 'byung ba'i bden pa dang/ gzugs na spyod pa'i sdug bsngal gyi bden pa dang/kun 'byunggi bden pa dang/ gzugs med pa na spyod pa'i sdug bsngal gyi bden pa dang/ kun 'byung ba'i bden pa dang/ 'dod pa na spyod pa'i dbanggis de yongs su shes pa'i 'bras bu dang/ de yongs su shes pas rab tu phye ba'i 'gog pa'i bden ba dang/ lam gyi bden pa dang/ gzugs na spyod pa'i dbang gis de yongs su shes pa'i 'bras bu dang/ de yongs su shes pas rab tu phye ba'i 'gog pa'i bden pa dang/ lam gyi bden pa dang/ gzugs med pa na spyod pa'i dbang gis de yongs su shes pa'i 'bras bu dang/ de yongs su shes pas rab tu phye ba'i 'gog pa'i bden pa dang/lam gyi bden pa'o/ /de la 'dod pa na spyod pa'i sdug bsngal gyi bden pa dang/ kun 'byung ba'i bden pa dang/ 'dod pa na spyod pa'i dbang gis 'gog pa'i bden pa dang/ lam gyi bden pa de dag la ni/ nyon mongs pa bcu po thams cad log par bsgrub po//gzugs na spyod pa'i sdug bsngal gyi bden pa dang/ kun 'byung ba'i bden pa dang/ de'i dbang gis 'gog pa'i bden pa dang/ lam gyi bden pa gang yin pa de dag la ni/ nyon mongs pa bcu po de dag nyid las khong khro ba ma gtogs pa rnams log par bsgrub po/ /gzugs na spyod pa ji lta ba bzhin du/ gzugs med pa na spyod pa yang de dang 'dra'o| /'dod pa na spyod pa'i gnyen po bsgoms pa la ni nyon mongs pa drug log par bsgrub ste/ log par lta ba dang/ lta ba mchog tu 'dzin pa dang/ tshul khrims dang brtul zhugs mchog tu 'dzin pa dang/ the tshom ma gtogs pa rnams so/ /de bzhin du gzugs na spyod pa'i gnyen po bsgoms pa la ni/ nyon mongs pa lnga log par bsgrub ste/ drug po de dag nyid la khong khro ba ma gtogs pa rnams so/ /gzugs na spyod pa'i gnyen po la ji lta ba bzhin du/ gzugs med pa na spyod pa'i gnyen po la yang de dang 'dra'o/ /log par bsgrub pa ji lta ba bzhin du sgrib pa yang de dang 'dra'o/ /de la 'jig tshogs la lta ba gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa dang/ gzhan yang rang bzhin gyis dran pa brjed pa la brten nas/ nye bar len pa'i phung po lnga la bdag gam/ bdag gir yang dag par rjes su lta ba brtags kyang rung ma brtags kyang rung ba'i shes rab nyon mongs pa can gang yin pa'o/ /mthar 'dzin par lta ba gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa dang/ gzhan yang rang bzhin gyis dran pa brjed pa la brten nas/ nye bar len pa'i phung po lnga la bdag tu bzung ste/ rtag pa'am chad par yang dag par rjes su lta ba brtags kyang rung/ ma brtags kyang rung ba'i shes rab nyon mongs pa can gang yin pa'o/ /log par lta ba gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa la brten nas/ rgyu'am 'bras bu'am byed pa la skur te/ yod pa'i dngos po 'jig pa dngos po la brtags pa kho na'i shes rab nyon mongs pa can gang yin pa'o/ /lta ba mchog tu 'dzin pa gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa la brten nas/ 'jig tshogs la lta ba dang/ mthar 'dzin par lta ba dang/ log par lta ba rten dang bcas pa'o/ /dmigs pa dang bcas pa/ gzhi dang bcas pa/ lhan cig 'byung ba dang/mtshungs par ldan pa dang bcas pa dang/pha rol gyi lta ba la yang brten te/ mchog dang/ gtso bo dang/ khyad par du 'phags pa dang/dam par yang dag par rjes su lta ba/ brtags pa kho na'i shes rab nyon mongs pa can gang yin pa'o/ /tshul khrims dang/ brtul zhugs mchog tu 'dzin pa gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa la brten nas/ lta ba de nyid gang yin pa dang/ lta ba de'i rjes su spyod pa tshul khrims sam/ brtul zhugs kyang rung ste/ rten dang bcas pa/ dmigs pa dang bcas pa/ gzhi dang bcas pa/ lhan cig 'byung ba dang mtshungs par ldan pa dang bcas pa la dag pa dang grol ba dang/ nges par 'byung bar yang dag par rjes su lta ba/ brtags pa kho na'i shes rab nyon mongs ba can gang yin pa'o/ /'dod chags gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa dang/ rang bzhin gyis dran pa brjed pa la brten nas/ brtags kyang rung ste/ phyi rol gyi'am nang gi sdug pa'i yul la lhag par zhen pa'o/ /khong khro ba gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa dang/ rang bzhin gyis dran pa brjed pa la brten nas/ brtags kyang rung ma brtags kyang rung ste/ phyi rol gyi'am nang gi mi sdug pa'i yul la khong khro ba gang yin pa'o/ /nga rgyal gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa dang/ rang bzhin gyis dran pa brjed pa la brten nas/ brtags kyang rung ma brtags kyang rung ste/ phyi rol gyi'am nang gi mtho ba dang/dma' ba dang/ ngan pa dang/ bzang po la mthor sems pa gang yin pa'o/ /ma rig pa gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa dang/ rang bzhin gyis dran pa brjod pa la brten nas/ shes bya'i dngos po la brtags kyang rung ma brtags kyang rung ba'i nyon mongs pa can gyi mi shes pa gang yin pa'o/ /the tshom gang zhe na/ skyes bu dam pa ma yin pa la brten pa dang/ dam pa'i chos ma yin pa thos pa dang/ tshul bzhin ma yin pa yid la byed pa la brten nas/ shes bya'i dngos po la brtags pa la/ kho na'i yid gnyis za ba gang yin pa'o/ /

【J3 煩惱因】

ཉོན་མོངས་པ་རྣམས་ཀྱི་རྒྱུ་གང་ཞེ་ན། རྒྱུ་ནི་རྣམ་པ་དྲུག་སྟེ། རྟེན་དང༌། དམིགས་པ་དང༌། འདུ་འཛི་དང༌། བཤད་པ་དང༌། གོམས་པ་དང༌། ཡིད་ལ་བྱེད་པ་ལས་ཀྱང་ཉོན་མོངས་པ་སྐྱེའོ། དེ་ལ་རྟེན་ནི་བག་ལ་ཉལ་བ་ལས་སྐྱེ་བ་གང་ཡིན་པའོ། །དེ་ལ་དམིགས་པ་ནི་ཉོན་མོངས་པའི་གནས་ལྟ་བུའི་ཡུལ་སྣང་བར་གྱུར་པ་གང་ཡིན་པའོ། དེ་ལ་འདུ་འཛི་ནི་སྐྱེས་བུ་དམ་པ་མ་ཡིན་པ་རྣམས་ཀྱི་རྗེས་སུ་སློབ་པ་གང་ཡིན་པའོ། །དེ་ལ་བཤད་པ་ནི་དམ་པའི་ཆོས་མ་ཡིན་པ་ཐོས་པ་གང་ཡིན་པའོ། །དེ་ལ་གོམས་པ་ནི་སྔོན་འདྲིས་པའི་སྟོབས་བསྐྱེད་པ་གང་ཡིན་པའོ། །དེ་ལ་ཡིད་ལ་བྱེད་པ་ནི་ཚུལ་བཞིན་མ་ཡིན་པ་ཡིད་ལ་བྱེད་པ་ལས་སྐྱེ་བ་གང་ཡིན་པའོ། །

nyon mongs pa rnams kyi rgyu gang zhe na/ rgyu ni rnam pa drug ste/ rten dang/ dmigs pa dang/ 'du 'dzi dang/ bshad pa dang/ goms pa dang/ yid la byed pa las kyang nyon mongs pa skye'o/ de la rten ni bag la nyal ba las skye ba gang yin pa'o/ /de la dmigs pa ni nyon mongs pa'i gnas lta bu'i yul snang bar gyur pa gang yin pa'o/ de la 'du 'dzi ni skyes bu dam pa ma yin pa rnams kyi rjes su slob pa gang yin pa'o/ /de la bshad pa ni dam pa'i chos ma yin pa thos pa gang yin pa'o/ /de la goms pa ni sngon 'dris pa'i stobs bskyed pa gang yin pa'o/ /de la yid la byed pa ni tshul bzhin ma yin pa yid la byed pa las skye ba gang yin pa'o/ /

【J4 煩惱位】

ཉོན་མོངས་པ་རྣམས་ཀྱི་གནས་སྐབས་སུ་ཡོད་ཅེ་ན། མདོར་བསྡུ་ན་རྣམ་པ་བདུན་ཏེ། བག་ལ་ཉལ་གྱི་གནས་སྐབས་དང༌། ཀུན་ནས་དཀྲིས་པའི་གནས་སྐབས་དང༌། ཀུན་ནས་བརྟགས་པའི་གནས་སྐབས་དང༌།ལྷན་ཅིག་སྐྱེས་པའི་གནས་སྐབས་དང༌། ཆུང་ངུའི་གནས་སྐབས་དང༌། འབྲིང་གི་གནས་སྐབས་དང༌། ཆེན་པོའི་གནས་སྐབས་སོ། །དེ་ལ་རྒྱུ་རྣམ་པ་གཉིས་ཀྱིས་ནི་ཉོན་མོངས་པའི་བག་ལ་ཉལ་ཕྲ་རྒྱས་སུ་འགྱུར་ཏེ། ས་བོན་གྱི་རྗེས་སུ་འབྲེལ་བ་དང༌། དེའི་བདག་པོའི་དངོས་པོས་སོ། །

nyon mongs pa rnams kyi gnas skabs su yod ce na/ mdor bsdu na rnam pa bdun te/ bag la nyal gyi gnas skabs dang/ kun nas dkris pa'i gnas skabs dang/ kun nas brtags pa'i gnas skabs dang/lhan cig skyes pa'i gnas skabs dang/ chung ngu'i gnas skabs dang/ 'bring gi gnas skabs dang/ chen po'i gnas skabs so/ /de la rgyu rnam pa gnyis kyis ni nyon mongs pa'i bag la nyal phra rgyas su 'gyur te/ sa bon gyi rjes su 'brel ba dang/ de'i bdag po'i dngos pos so/ /

【J5 煩惱門】

སྒོ་དུས་ནི་ཉོན་མོངས་པས་ཀུན་ནས་ཉོན་མོངས་པར་འགྱུར་ཞེ་ན། མདོར་བསྡུ་ན་ཀུན་ནས་དཀྲིས་པའི་སྒོ་དང༌། བག་ལ་ཉལ་གྱི་སྒོ་སྟེ་སྒོ་རྣམ་པ་གཉིས་ཀྱིས་སོ། །ཀུན་ནས་དཀྲིས་པའི་སྒོས་ཇི་ལྟར་ཀུན་ནས་ཉོན་མོངས་པར་འགྱུར་ཞེ་ན། རྣམ་པ་ལྔས་ཏེ། རབ་ཏུ་མ་ཞི་བར་གནས་པ་དང༌། དགེ་བའི་བར་དུ་གཅོད་པ་དང༌། ངན་སོང་གི་རྒྱུ་ཉེས་པར་སྤྱད་པ་ཀུན་ནས་སློང་བ་དང༌། ཚེ་འདི་ཉིད་ལ་ཉམས་པར་འགྱུར་བ་ཡོངས་སུ་འཛིན་པ་དང༌། སྐྱེ་བ་ལ་སོགས་པའི་སྡུག་བསྔལ་འགྲུབ་པས་སོ། །བག་ལ་ཉལ་གྱི་སྒོས་ཇི་ལྟར་ཀུན་ནས་ཉོན་མོངས་པར་འགྱུར་ན། ཀུན་ནས་དཀྲིས་པའི་རྟེན་བྱས་པ་དང༌། སྐྱེ་བ་ལ་སོགས་པའི་སྡུག་བསྔལ་འགྲུབ་པར་བྱེད་པས་སོ། །གཞན་ཡང་སྒོ་བདུན་གྱིས་ཉོན་མོངས་པ་ཐམས་ཅད་མཐོང་བ་དང༌། བསྒོམ་པ་ལ་བགེགས་བྱེད་ཅིང༌།སྒྲིབ་པར་བྱེད་པར་གྱུར་པར་རིག་པར་བྱའོ། །འདི་ལྟ་སྟེ། ལོག་པར་རྟོགས་པ་དང༌། མ་རྟོགས་པ་དང༌། རྟོགས་པ་ཡང་མ་ཡིན་མ་རྟོགས་པ་ཡང་མ་ཡིན་པ་དང༌། ལོག་པར་རྟོགས་པས་ལོག་པར་སྒྲུབ་པ་དང༌། དེའི་གཞིའི་གནས་རྟེན་དང༌། དེ་འཇིགས་པ་བསྐྱེད་པ་དང༌། རང་བཞིན་གྱིས་ཀུན་ཏུ་སྤྱོད་པའོ།། །།

sgo dus ni nyon mongs pas kun nas nyon mongs par 'gyur zhe na/ mdor bsdu na kun nas dkris pa'i sgo dang/ bag la nyal gyi sgo ste sgo rnam pa gnyis kyis so/ /kun nas dkris pa'i sgos ji ltar kun nas nyon mongs par 'gyur zhe na/ rnam pa lngas te/ rab tu ma zhi bar gnas pa dang/ dge ba'i bar du gcod pa dang/ ngan song gi rgyu nyes par spyad pa kun nas slong ba dang/ tshe 'di nyid la nyams par 'gyur ba yongs su 'dzin pa dang/ skye ba la sogs pa'i sdug bsngal 'grub pas so/ /bag la nyal gyi sgos ji ltar kun nas nyon mongs par 'gyur na/ kun nas dkris pa'i rten byas pa dang/ skye ba la sogs pa'i sdug bsngal 'grub par byed pas so/ /gzhan yang sgo bdun gyis nyon mongs pa thams cad mthong ba dang/ bsgom pa la bgegs byed cing/sgrib par byed par gyur par rig par bya'o/ /'di lta ste/ log par rtogs pa dang/ ma rtogs pa dang/ rtogs pa yang ma yin ma rtogs pa yang ma yin pa dang/ log par rtogs pas log par sgrub pa dang/ de'i gzhi'i gnas rten dang/ de 'jigs pa bskyed pa dang/ rang bzhin gyis kun tu spyod pa'o// //

【J6 煩惱上品相】

བམ་པོ་བརྒྱད་པ།

bam po brgyad pa/

ཉོན་མོངས་པ་ཆེ་བའི་མཚན་ཉིད་དང༌། དྲག་པའི་མཚན་ཉིད་དང༌། ལྕི་བའི་མཚན་ཉིད་ཇི་ལྟར་རིག་པར་བྱ་ཞེ་ན། མདོར་བསྡུ་ན་རྣམ་པ་དྲུག་གིས་ཏེ། ལྟུང་བ་དང༌། སྐྱེ་བ་དང༌། རྒྱུད་དང༌། གཞི་དང༌། ལས་ཀུན་ནས་སློང་བ་དང༌། མཐར་གྱུར་པས་སོ། །དེ་ལ་ལྟུང་བ་ནི་ཉོན་མོངས་པའི་ཀུན་ནས་དཀྲིས་པ་གང་གིས་ལྟུང་བ་མ་ལུས་པ་འབྱུང་བར་འགྱུར་རོ༑ །དེ་ལ་སྐྱེ་བ་ནི་འདོད་པ་ན་སྤྱོད་པའམ། ངན་སོང་དུ་འགྱུར་བ་གང་ཡིན་པའོ། །དེ་ལ་རྒྱུད་ནི་ལང་ཚོ་ལ་བབ་ཅིང་དབང་པོ་ཡོངས་སུ་སྨིན་ལ། འདོད་ཆགས་ལ་སོགས་པ་སྤྱོད་པ་རྣམས་དང༌།ཡོངས་སུ་མྱ་ངན་ལས་འདའ་བའི་ཆོས་ཅན་མ་ཡིན་པ་རྣམས་ཀྱི་གང་ཡིན་པའོ། །དེ་ལས་གཞི་ནི་བླ་མའི་གནས་ལ་དམིགས་པ་དང༌། ཡོན་ཏན་གྱི་གནས་ལ་དམིགས་པ་དང༌། འཇུག་པར་བྱ་བ་མ་ཡིན་པའི་གནས་ལ་དམིགས་པའོ། །དེ་ལ་ལས་ཀུན་ནས་སློང་བ་ནི། ཉོན་མོངས་པའི་ཀུན་ནས་དཀྲིས་པ་གང་གིས་ཟིལ་གྱིས་ནོན་ཅིང་སེམས་ཡོངས་སུ་ཟིན་ནས། ལུས་དང་ངག་གི་ལས་ཀུན་ནས་སློང་བའོ། །དེ་ལ་མཐར་གྱུར་པ་ནི་ངོ་བོ་ཉིད་ཀྱིས་ཤས་ཆེ་བའི་རྣམ་པར་བསྡུས་པ་གང་ཡིན་པ་སྟེ། དེ་ནི་ཐོག་མར་གཉེན་པོ་ཆུང་ངུས་སྤོང་བར་འགྱུར་རོ། །

nyon mongs pa che ba'i mtshan nyid dang/ drag pa'i mtshan nyid dang/ lci ba'i mtshan nyid ji ltar rig par bya zhe na/ mdor bsdu na rnam pa drug gis te/ ltung ba dang/ skye ba dang/ rgyud dang/ gzhi dang/ las kun nas slong ba dang/ mthar gyur pas so/ /de la ltung ba ni nyon mongs pa'i kun nas dkris pa gang gis ltung ba ma lus pa 'byung bar 'gyur ro| /de la skye ba ni 'dod pa na spyod pa'am/ ngan song du 'gyur ba gang yin pa'o/ /de la rgyud ni lang tsho la bab cing dbang po yongs su smin la/ 'dod chags la sogs pa spyod pa rnams dang/yongs su mya ngan las 'da' ba'i chos can ma yin pa rnams kyi gang yin pa'o/ /de las gzhi ni bla ma'i gnas la dmigs pa dang/ yon tan gyi gnas la dmigs pa dang/ 'jug par bya ba ma yin pa'i gnas la dmigs pa'o/ /de la las kun nas slong ba ni/ nyon mongs pa'i kun nas dkris pa gang gis zil gyis non cing sems yongs su zin nas/ lus dang ngag gi las kun nas slong ba'o/ /de la mthar gyur pa ni ngo bo nyid kyis shas che ba'i rnam par bsdus pa gang yin pa ste/ de ni thog mar gnyen po chung ngus spong bar 'gyur ro/ /

【J7 煩惱顛倒】

ཕྱིན་ཅི་ལོག་ནི࿒རྣམ་པ་བདུན་པོ་འདི་དག་ཡིན་ཏེ། འདི་ལྟ་སྟེ། འདུ་ཤེས་ཕྱིན་ཅི་ལོག་དང༌། ལྟ་བ་ཕྱིན་ཅི་ལོག་དང༌། སེམས་ཕྱིན་ཅི་ལོག་དང༌། མི་རྟག་པ་ལ་རྟག་གོ་སྙམ་པའི་ཕྱིན་ཅི་ལོག་དང༌། སྡུག་བསྔལ་ལ་བདེའོ་སྙམ་པའི་ཕྱིན་ཅི་ལོག་དང༌། མི་གཙང་བ་ལ་གཙང་ངོ་སྙམ་པའི་ཕྱིན་ཅི་ལོག་དང༌།བདག་མེད་པ་ལ་བདག་གོ་སྙམ་པའི་ཕྱིན་ཅི་ལོག་གོ། །འདུ་ཤེས་ཕྱིན་ཅི་ལོག་གང་ཞེ་ན། མི་རྟག་པ་ལ་རྟག་གོ་སྙམ་པ་དང༌། སྡུག་བསྔལ་བ་ལ་བདེའོ་སྙམ་པ་དང༌། མི་གཙང་བ་ལ་གཙང་ངོ་སྙམ་པ་དང༌། བདག་མེད་པ་ལ་བདག་གོ་སྙམ་པའི་འདུ་ཤེས་ཀྱི་ཡོངས་སུ་རྟོག་པ་གང་ཡིན་པའོ། །ལྟ་བ་ཕྱིན་ཅི་ལོག་པ་གང་ཞེ་ན། འདུ་ཤེས་ཀྱི་ཡོངས་སུ་རྟོག་པ་དེ་ཉིད་ལ། དེ་བཞིན་དུ་བཟོད་པ་དང༌། འདོད་པ་དང༌། རྣམ་པར་འཇོག་པ་དང༌། མངོན་པར་ཞེན་པ་གང་ཡིན་པའོ། །སེམས་ཕྱིན་ཅི་ལོག་པ་གང་ཞེ་ན། མངོན་པར་ཞེན་པ་དེ་ཉིད་ལ་དེ་བཞིན་དུ་འདོད་ཆགས་ལ་སོགས་པས་ཀུན་ནས་ཉོན་མོངས་པ་གང་ཡིན་པའོ། །དེ་ལ་ཉོན་མོངས་པ་རྣམས་ནི་རྣམ་པ་གསུམ་དུ་རིག་པར་བྱ་སྟེ། ཉོན་མོངས་པ་ལ་ཕྱིན་ཅི་ལོག་གི་རྩ་བ་ཡང་ཡོད་དོ། །ཕྱིན་ཅི་ལོག་གི་རྒྱུ་མཐུན་པ་ཡང་ཡོད་དོ། །དེ་ལ་ཕྱིན་ཅི་ལོག་གི་རྩ་བ་ནི་མ་རིག་པའོ། །ཕྱིན་ཅི་ལོག་ནི་འཇིག་ཚོགས་ལ་ལྟ་བ་དང༌།མཐར་འཛིན་པར་ལྟ་བའི་ཕྱོགས་གཅིག་དང༌། ལྟ་བ་མཆོག་ཏུ་འཛིན་པ་དང༌། ཚུལ་ཁྲིམས་དང་བརྟུལ་ཞུགས་མཆོག་ཏུ་འཛིན་པ་དང༌། འདོད་ཆགས་སོ། །ཕྱིན་ཅི་ལོག་གི་རྒྱུ་མཐུན་པ་ནི། ལོག་པར་ལྟ་བ་དང༌། མཐར་འཛིན་པའི་ལྟ་བའི་ཕྱོགས་གཅིག་དང༌། ཁོང་ཁྲོ་བ་དང༌། ང་རྒྱལ་དང༌། ཐེ་ཚོམ་མོ། །དེ་ལ་འཇིག་ཚོགས་ལ་ལྟ་བ་ནི། བདག་མེད་པ་ལ་བདག་གོ་སྙམ་དུ་ཕྱིན་ཅི་ལོག་པའོ། །མཐར་འཛིན་པར་ལྟ་བའི་ཕྱོགས་གཅིག་ནི། མི་རྟག་པ་ལ་རྟག་གོ་སྙམ་དུ་ཕྱིན་ཅི་ལོག་པའོ། །ལྟ་བ་མཆོག་ཏུ་འཛིན་པ་ནི་མི་གཙང་བ་ལ་གཙང་ངོ་སྙམ་དུ་སེམས་ཕྱིན་ཅི་ལོག་པའོ། །ཚུལ་ཁྲིམས་དང་བརྟུལ་ཞུགས་མཆོག་ཏུ་འཛིན་པ་ནི། སྡུག་བསྔལ་ལ་བདེའོ་སྙམ་དུ་ཕྱིན་ཅི་ལོག་པའོ། །འདོད་ཆགས་ནི་མི་གཙང་བ་ལ་གཙང་ངོ་སྙམ་དུ་ཕྱིན་ཅི་ལོག་པ་དང༌། སྡུག་བསྔལ་བ་ལ࿒བདེ་བའོ་སྙམ་དུ་ཕྱིན་ཅི་ལོག་པ་གཉིས་ཀ་ཡང་ཡིན་ནོ། །

phyin ci log ni rnam pa bdun po 'di dag yin te/ 'di lta ste/ 'du shes phyin ci log dang/ lta ba phyin ci log dang/ sems phyin ci log dang/ mi rtag pa la rtag go snyam pa'i phyin ci log dang/ sdug bsngal la bde'o snyam pa'i phyin ci log dang/ mi gtsang ba la gtsang ngo snyam pa'i phyin ci log dang/bdag med pa la bdag go snyam pa'i phyin ci log go/ /'du shes phyin ci log gang zhe na/ mi rtag pa la rtag go snyam pa dang/ sdug bsngal ba la bde'o snyam pa dang/ mi gtsang ba la gtsang ngo snyam pa dang/ bdag med pa la bdag go snyam pa'i 'du shes kyi yongs su rtog pa gang yin pa'o/ /lta ba phyin ci log pa gang zhe na/ 'du shes kyi yongs su rtog pa de nyid la/ de bzhin du bzod pa dang/ 'dod pa dang/ rnam par 'jog pa dang/ mngon par zhen pa gang yin pa'o/ /sems phyin ci log pa gang zhe na/ mngon par zhen pa de nyid la de bzhin du 'dod chags la sogs pas kun nas nyon mongs pa gang yin pa'o/ /de la nyon mongs pa rnams ni rnam pa gsum du rig par bya ste/ nyon mongs pa la phyin ci log gi rtsa ba yang yod do/ /phyin ci log gi rgyu mthun pa yang yod do/ /de la phyin ci log gi rtsa ba ni ma rig pa'o/ /phyin ci log ni 'jig tshogs la lta ba dang/mthar 'dzin par lta ba'i phyogs gcig dang/ lta ba mchog tu 'dzin pa dang/ tshul khrims dang brtul zhugs mchog tu 'dzin pa dang/ 'dod chags so/ /phyin ci log gi rgyu mthun pa ni/ log par lta ba dang/ mthar 'dzin pa'i lta ba'i phyogs gcig dang/ khong khro ba dang/ nga rgyal dang/ the tshom mo/ /de la 'jig tshogs la lta ba ni/ bdag med pa la bdag go snyam du phyin ci log pa'o/ /mthar 'dzin par lta ba'i phyogs gcig ni/ mi rtag pa la rtag go snyam du phyin ci log pa'o/ /lta ba mchog tu 'dzin pa ni mi gtsang ba la gtsang ngo snyam du sems phyin ci log pa'o/ /tshul khrims dang brtul zhugs mchog tu 'dzin pa ni/ sdug bsngal la bde'o snyam du phyin ci log pa'o/ /'dod chags ni mi gtsang ba la gtsang ngo snyam du phyin ci log pa dang/ sdug bsngal ba la bde ba'o snyam du phyin ci log pa gnyis ka yang yin no/ /

【J8 煩惱差別】【K1 列二十六門煩惱】

ཉོན་མོངས་པ་རྣམས་ཀྱི་རྣམ་གྲངས་གང་ཞེ་ན། རྣམ་གྲངས་མང་པོ་སྟེ། འདི་ལྟ་སྟེ། ཀུན་ཏུ་སྦྱོར་བ་རྣམས་དང༌། འཆིང་བ་རྣམས་དང༌། བག་ལ་ཉལ་བ་རྣམས་དང༌། ཉེ་བའི་ཉོན་མོངས་པ་རྣམས་དང༌། ཀུན་ནས་དཀྲིས་པ་རྣམས་དང༌། ཆུ་བོ་རྣམས་དང༌། སྦྱོར་བ་རྣམས་དང༌། ཉེ་བར་ལེན་པ་རྣམས་དང༌། མདུད་པ་རྣམས་དང༌། སྒྲིབ་པ་རྣམས་དང༌། ཐ་བ་རྣམས་དང༌། དྲི་མ་རྣམས་དང༌། སྡིག་པ་རྣམས་དང༌། ཟུག་རྔུ་རྣམས་དང༌། ཡོངས་འཛིན་རྣམས་དང༌། རྩ་བ་རྣམས་དང༌། ཉེས་པར་སྤྱོད་པ་རྣམས་དང༌། ཟག་བ་རྣམས་དང༌། ཕོངས་པ་རྣམས་དང༌། ཡོངས་སུ་གདུང་བ་རྣམས་དང༌། འཁྲུག་པ་རྣམས་དང༌། འཐབ་པ་རྣམས་དང༌། མེ་རྣམས་དང༌། རིམས་ནད་རྣམས་དང༌། ནགས་སྦྱོར་རྣམས་དང༌།གེགས་རྣམས་དང༌། དེ་ལྟ་བུ་དང་མཐུན་པ་རྣམས་ནི་ཉོན་མོངས་པའི་རྣམ་གྲངས་སོ། །

nyon mongs pa rnams kyi rnam grangs gang zhe na/ rnam grangs mang po ste/ 'di lta ste/ kun tu sbyor ba rnams dang/ 'ching ba rnams dang/ bag la nyal ba rnams dang/ nye ba'i nyon mongs pa rnams dang/ kun nas dkris pa rnams dang/ chu bo rnams dang/ sbyor ba rnams dang/ nye bar len pa rnams dang/ mdud pa rnams dang/ sgrib pa rnams dang/ tha ba rnams dang/ dri ma rnams dang/ sdig pa rnams dang/ zug rngu rnams dang/ yongs 'dzin rnams dang/ rtsa ba rnams dang/ nyes par spyod pa rnams dang/ zag ba rnams dang/ phongs pa rnams dang/ yongs su gdung ba rnams dang/ 'khrug pa rnams dang/ 'thab pa rnams dang/ me rnams dang/ rims nad rnams dang/ nags sbyor rnams dang/gegs rnams dang/ de lta bu dang mthun pa rnams ni nyon mongs pa'i rnam grangs so/ /

【K2 釋名義】

དེ་ལ་སྡུག་བསྔལ་ཀུན་ཏུ་སྦྱོར་བར་བྱེད་པས་ན། ཀུན་ཏུ་སྦྱོར་བ་རྣམས་སོ། །དགེ་བའི་སྤྱོད་པ་ལ་འདོད་དགུར་མི་བྱེད་པས་ན་འཆིང་བ་རྣམས་སོ། །འཇིག་རྟེན་པའི་ཡར་འཕེལ་བ་ཐམས་ཅད་ཀྱི་ས་བོན་དང་ལྡན་པས་ན་བག་ལ་ཉལ་རྣམས་སོ། །ཕྱིན་ཅི་ལོག་རྣམས་ཀྱིས་སེམས་ཉེ་བར་ཉོན་མོངས་པར་བྱེད་པས་ན་ཉེ་བའི་ཉོན་མོངས་པ་རྣམས་སོ། །ཡང་དང་ཡང་རྒྱུན་མི་འཆད་པར་ཀུན་ཏུ་འབྱུང་བས་ན། ཀུན་ཏུ་དཀྲིས་པ་རྣམས་སོ། །གཏིང་དཔག་དཀའ་བ་དང༌། རྒྱུན་ཕྱོགས་སུ་ཁྱེར་བར་བྱེད་པས་ན་ཆུ་བོ་རྣམས་སོ། །ལོག་པར་སྒྲུབ་པའི་ཐབས་ཡིན་པས་ན་སྦྱོར་བ་རྣམས་སོ། །ལུས་ཀྱི་རྒྱུན་ཉེ་བར་ལེན་བར་བྱེད་པས་ན། ཉེ་བར་ལེན་པ་རྣམས་སོ། །དགྲོལ་དཀའ་བས་ན་མདུད་པ་རྣམས་སོ། །དེ་ཁོ་ནའི་དོན་ལ་སྒྲིབ་གཡོགས་བྱེད་པས་ན་སྒྲིབ་པ་རྣམས་སོ། །དགེ་བའི་ལོ་ཐོག་གི་ཞིང་དུ་མར་གྱུར་པས་ན་ཐ་བ་རྣམས་སོ། །ངོ་བོ་ཉིད་ཀྱིས་ཀུན་ནས་ཉོན་མོངས་པ་ཅན་དུ࿒གྱུར་པས་ན་དྲི་མ་རྣམས་སོ། །རྟག་ཏུ་གནོད་པར་བྱེད་པས་ན་སྡིག་པ་རྣམས་སོ། །རབ་ཏུ་མ་ཞི་བའི་མཚན་ཉིད་ཡིན་པ་དང༌། རིང་དུ་སོང་བས་ན། ཟུག་རྔུ་རྣམས་སོ། །ཕུང་པོ་ཡོངས་སུ་འཛིན་པའི་རྒྱུ་བྱེད་པས་ན། ཡོངས་འཛིན་རྣམས་སོ། །མི་དགེ་བའི་རྟེན་དུ་གྱུར་བས་ན་རྩ་བ་རྣམས་སོ། །ལོག་པར་སྒྲུབ་པའི་ངོ་བོ་ཉིད་ཡིན་པས་ན་ཉེས་པར་སྤྱོད་པ་རྣམས་སོ། །སེམས་རྣམ་པར࿒གཡེངས་པར་བྱེད་པས་ན་ཟག་པ་རྣམས་སོ། །ལོངས་སྤྱོད་ཀྱིས་ཆོག་མི་ཤེས་པས་ན་ཕོངས་པ་རྣམས་སོ། །འདོད་པས་ཕོངས་པར་བྱེད་པས་ན་ཡོངས་སུ་གདུང་བ་རྣམས་སོ། །རྒུད་པ་འདྲེན་པར་བྱེད་པས་ན་འཁྲུག་པ་རྣམས་སོ། །འཐབ་རྩོད་དང༌། མཚང་འབྲུ་བ་དང༌། རྩོད་པ་དང༌། འགྱེད་པའི་རྒྱུར་གྱུར་པས་ན། འཐབ་པ་རྣམས་སོ། །དགེ་བའི་རྩ་བ་བསགས་སོ་ཅོག་གི་བུད་ཤིང་སྲེག་པར་བྱེད་པས་ན་མེ་རྣམས་སོ། །ནད་ཆེན་པོར་གྱུར་པས་ན་རིམས་ནད་རྣམས་སོ། །ལུས་རྣམ་པ་སྣ་ཚོགས་ཀྱི་ཤིང་སྒྲུབ་པར་བྱེད་པས་ན་ནགས་སྦྱོར་རྣམས་སོ། །འདོད་པའི་ཡོན་ཏན་ལ་ཆགས་པར་བྱེད་པ་དང༌། འཇིག་རྟེན་ལས་འདས་པའི་ཆོས་འཐོབ་པའི་བར་ཆད་བྱེད་པས་ན་གེགས་རྣམས་ཏེ།

de la sdug bsngal kun tu sbyor bar byed pas na/ kun tu sbyor ba rnams so/ /dge ba'i spyod pa la 'dod dgur mi byed pas na 'ching ba rnams so/ /'jig rten pa'i yar 'phel ba thams cad kyi sa bon dang ldan pas na bag la nyal rnams so/ /phyin ci log rnams kyis sems nye bar nyon mongs par byed pas na nye ba'i nyon mongs pa rnams so/ /yang dang yang rgyun mi 'chad par kun tu 'byung bas na/ kun tu dkris pa rnams so/ /gting dpag dka' ba dang/ rgyun phyogs su khyer bar byed pas na chu bo rnams so/ /log par sgrub pa'i thabs yin pas na sbyor ba rnams so/ /lus kyi rgyun nye bar len bar byed pas na/ nye bar len pa rnams so/ /dgrol dka' bas na mdud pa rnams so/ /de kho na'i don la sgrib g.yogs byed pas na sgrib pa rnams so/ /dge ba'i lo thog gi zhing du mar gyur pas na tha ba rnams so/ /ngo bo nyid kyis kun nas nyon mongs pa can du gyur pas na dri ma rnams so/ /rtag tu gnod par byed pas na sdig pa rnams so/ /rab tu ma zhi ba'i mtshan nyid yin pa dang/ ring du song bas na/ zug rngu rnams so/ /phung po yongs su 'dzin pa'i rgyu byed pas na/ yongs 'dzin rnams so/ /mi dge ba'i rten du gyur bas na rtsa ba rnams so/ /log par sgrub pa'i ngo bo nyid yin pas na nyes par spyod pa rnams so/ /sems rnam par g.yengs par byed pas na zag pa rnams so/ /longs spyod kyis chog mi shes pas na phongs pa rnams so/ /'dod pas phongs par byed pas na yongs su gdung ba rnams so/ /rgud pa 'dren par byed pas na 'khrug pa rnams so/ /'thab rtsod dang/ mtshang 'bru ba dang/ rtsod pa dang/ 'gyed pa'i rgyur gyur pas na/ 'thab pa rnams so/ /dge ba'i rtsa ba bsags so cog gi bud shing sreg par byed pas na me rnams so/ /nad chen por gyur pas na rims nad rnams so/ /lus rnam pa sna tshogs kyi shing sgrub par byed pas na nags sbyor rnams so/ /'dod pa'i yon tan la chags par byed pa dang/ 'jig rten las 'das pa'i chos 'thob pa'i bar chad byed pas na gegs rnams te/

【K3 出體相】

དེ་དག་ནི་ཉོན་མོངས་པ་ཐམས་ཅད་ཀྱི་རྣམ་གྲངས་ཡིན་ནོ། །བཅོམ་ལྡན་འདས་ཀྱིས་གཙོ་བོར་ཉོན་མོངས་པ་དེ་དང་དེ་དག་རྣམ་གྲངས་དེ་དང་དེར་གཞག་གོ། །ཀུན་ཏུ་སྦྱོར་བ་རྣམས་ཞེས་བྱ་བ་ནི་ཀུན་ཏུ་སྦྱོར་བ་དགུ་སྟེ། རྗེས་སུ་ཆགས་པའི་ཀུན་ཏུ་སྦྱོར་བ་དང༌། རྒྱས་པར་སྔ་མ་བཞིན་ནོ། །འཆིང་བ་རྣམས་ཞེས་བྱ་བ་ནི་འཆིང་བ་གསུམ་སྟེ། འདོད་ཆགས་དང་ཞེ་སྡང་དང༌། གཏི་མུག་རྣམས་སོ། །བག་ལ་ཉལ་ཞེས་བྱ་བ་ནི། བག་ལ་ཉལ་བདུན་ཏེ། འདོད་པའི་འདོད་ཆགས༌ཀྱི་བག་ལ་ཉལ་བ་དང༌། རྒྱས་པར་སྔ་མ་བཞིན་ནོ། །ཉེ་བའི་ཉོན་མོངས་པ་རྣམས་ཞེས་བྱ་བ་ནི། ཉེ་བའི་ཉོན་མོངས་པ་གསུམ་སྟེ།འདོད་ཆགས་དང༌། ཞེ་སྡང་དང༌། གཏི་མུག་རྣམས་སོ། །ཀུན་ནས་དཀྲིས་པ་རྣམས་ཞེས་བྱ་བ་ནི་ཀུན་ནས་དཀྲིས་པ་བརྒྱད་དེ། ངོ་ཚ་མེད་པ་དང༌། ཁྲེལ་མེད་པ་དང༌། རྨུགས་པ་དང༌། གཉིད་དང༌། རྒོད་པ་དང༌། འགྱོད་པ་དང༌། ཕྲག་དོག་དང༌། སེར་སྣའོ། །ཆུ་བོ་རྣམས་ཞེས་བྱ་བ་ནི་ཆུ་བོ་བཞི་སྟེ། འདོད་པའི་ཆུ་བོ་དང༌། སྲིད་པའི་ཆུ་བོ་དང༌། ལྟ་བའི་ཆུ་བོ་དང༌། མ་རིག་པའི་ཆུ་བོའོ། །ཆུ་བོ་རྣམས་ཇི་ལྟ་བ་བཞིན་དུ་སྦྱོར་བ་རྣམས་ཀྱང་དེ་དང་འདྲའོ། །ཉེ་བར་ལེན་པ་རྣམས་ཞེས་བྱ་བ་ནི། ཉེ་བར་ལེན་པ་བཞི་སྟེ། འདོད་པའི་ཉེ་བར་ལེན་པ་དང༌། ལྟ་བའི་ཉེ་བར་ལེན་པ་དང༌། ཚུལ་ཁྲིམས་དང་བརྟུལ་ཞུགས་ཀྱི་ཉེ་བར་ལེན་པ་དང༌། བདག་ཏུ་སྨྲ་བའི་ཉེ་བར་ལེན་པའོ། །མདུད་པ་རྣམས་ཞེས་བྱ་བ་ནི་མདུད་པ་བཞི་སྟེ། བརྣབ་སེམས་ལུས་ཀྱི་མདུད་པ་དང༌། གནོད་སེམས་དང༌། ཚུལ་ཁྲིམས་དང༌། བརྟུལ་ཞུགས་མཆོག་ཏུ་འཛིན་པ་དང༌། འདི་ནི་བདེན་ནོ་སྙམ་དུ་མངོན་པར་ཞེན་པ་མཆོག་ཏུ་འཛིན་པའི་ལུས་ཀྱི་མདུད་པའོ༑ །སྒྲིབ་པ་རྣམས་ཞེས་བྱ་བ་ནི་སྒྲིབ་པ་ལྔ་སྟེ། འདོད་པ་ལ་འདུན་པའི་སྒྲིབ་པ་དང༌། གནོད་སེམས་དང༌། རྨུགས་པ་དང༌། གཉིད་དང༌། རྒོད་པ་དང༌། འགྱོད་པ་དང༌། ཐེ་ཚོམ་གྱི་སྒྲིབ་པའོ། །ཐ་བ་རྣམས་ཞེས་བྱ་བ་ནི་ཐ་བ་གསུམ་སྟེ།འདོད་ཆགས་དང༌། ཞེ་སྡང་དང༌། གཏི་མུག་གོ། །ཐ་བ་རྣམས་ཇི་ལྟ་བ་བཞིན་དུ། དྲི་མ་རྣམས་དང༌། སྡིག་པ་རྣམས་དང༌། ཟུག་རྔུ་རྣམས་དང༌། ཡོངས་འཛིན་དང༌། ཉེས་པར་སྤྱོད་པ་རྣམས་ཀྱང་དེ་དང་འདྲའོ། །རྩ་བ་རྣམས་ཞེས་བྱ་བ་ནི་རྩ་བ་གསུམ་སྟེ། ཆགས་པ་མི་དགེ་བའི་རྩ་བ་དང༌། ཞེ་སྡང་དང༌། གཏི་མུག་མི་དགེ་བའི་རྩ་བའོ། །ཟག་པ་རྣམས་ཞེས་བྱ་བ་ནི་ཟག་པ་གསུམ་སྟེ། འདོད་པའི་ཟག་པ་དང༌། སྲིད་པའི་ཟག་པ་དང༌། མ་རིག་པའི་ཟག་པའོ། །ཕོངས་པ་རྣམས་ཞེས་བྱ་བ་ནི་ཕོངས་པ་གསུམ་སྟེ། འདོད་ཆགས་དང༌། ཞེ་སྡང་དང༌། གཏི་མུག་རྣམས་སོ། ཕོངས་པ་རྣམས་ཇི་ལྟ་བ་བཞིན་དུ་ཡོངས་སུ་གདུང་བ་རྣམས་དང༌། འཁྲུག་པ་རྣམས་དང༌། འཐབ་པ་རྣམས་དང༌། མེ་རྣམས་དང༌། རིམས་ནད་རྣམས་དང༌། ནགས་སྦྱོར་རྣམས་ཀྱང་དེ་དང་འདྲའོ། །གགས་རྣམས་ཞེས་བྱ་བ་ནི།གགས་ལྔ་སྟེ། ལུས་ལ་ལྟ་བ་དང༌། འདོད་པ་ལ་ལྟ་བ་དང༌། འདྲེ་བར་གནས་པ་དང༌། མཐུན་པའི་གཏམ་མེད་པ་དང༌། ཆུང་ངུ་དང་ངན་པ་ཙམ་གྱིས་ཆོག་པར་འཛིན་པའོ། །

de dag ni nyon mongs pa thams cad kyi rnam grangs yin no/ /bcom ldan 'das kyis gtso bor nyon mongs pa de dang de dag rnam grangs de dang der gzhag go/ /kun tu sbyor ba rnams zhes bya ba ni kun tu sbyor ba dgu ste/ rjes su chags pa'i kun tu sbyor ba dang/ rgyas par snga ma bzhin no/ /'ching ba rnams zhes bya ba ni 'ching ba gsum ste/ 'dod chags dang zhe sdang dang/ gti mug rnams so/ /bag la nyal zhes bya ba ni/ bag la nyal bdun te/ 'dod pa'i 'dod chagskyi bag la nyal ba dang/ rgyas par snga ma bzhin no/ /nye ba'i nyon mongs pa rnams zhes bya ba ni/ nye ba'i nyon mongs pa gsum ste/'dod chags dang/ zhe sdang dang/ gti mug rnams so/ /kun nas dkris pa rnams zhes bya ba ni kun nas dkris pa brgyad de/ ngo tsha med pa dang/ khrel med pa dang/ rmugs pa dang/ gnyid dang/ rgod pa dang/ 'gyod pa dang/ phrag dog dang/ ser sna'o/ /chu bo rnams zhes bya ba ni chu bo bzhi ste/ 'dod pa'i chu bo dang/ srid pa'i chu bo dang/ lta ba'i chu bo dang/ ma rig pa'i chu bo'o/ /chu bo rnams ji lta ba bzhin du sbyor ba rnams kyang de dang 'dra'o/ /nye bar len pa rnams zhes bya ba ni/ nye bar len pa bzhi ste/ 'dod pa'i nye bar len pa dang/ lta ba'i nye bar len pa dang/ tshul khrims dang brtul zhugs kyi nye bar len pa dang/ bdag tu smra ba'i nye bar len pa'o/ /mdud pa rnams zhes bya ba ni mdud pa bzhi ste/ brnab sems lus kyi mdud pa dang/ gnod sems dang/ tshul khrims dang/ brtul zhugs mchog tu 'dzin pa dang/ 'di ni bden no snyam du mngon par zhen pa mchog tu 'dzin pa'i lus kyi mdud pa'o| /sgrib pa rnams zhes bya ba ni sgrib pa lnga ste/ 'dod pa la 'dun pa'i sgrib pa dang/ gnod sems dang/ rmugs pa dang/ gnyid dang/ rgod pa dang/ 'gyod pa dang/ the tshom gyi sgrib pa'o/ /tha ba rnams zhes bya ba ni tha ba gsum ste/'dod chags dang/ zhe sdang dang/ gti mug go/ /tha ba rnams ji lta ba bzhin du/ dri ma rnams dang/ sdig pa rnams dang/ zug rngu rnams dang/ yongs 'dzin dang/ nyes par spyod pa rnams kyang de dang 'dra'o/ /rtsa ba rnams zhes bya ba ni rtsa ba gsum ste/ chags pa mi dge ba'i rtsa ba dang/ zhe sdang dang/ gti mug mi dge ba'i rtsa ba'o/ /zag pa rnams zhes bya ba ni zag pa gsum ste/ 'dod pa'i zag pa dang/ srid pa'i zag pa dang/ ma rig pa'i zag pa'o/ /phongs pa rnams zhes bya ba ni phongs pa gsum ste/ 'dod chags dang/ zhe sdang dang/ gti mug rnams so/ phongs pa rnams ji lta ba bzhin du yongs su gdung ba rnams dang/ 'khrug pa rnams dang/ 'thab pa rnams dang/ me rnams dang/ rims nad rnams dang/ nags sbyor rnams kyang de dang 'dra'o/ /gags rnams zhes bya ba ni/gags lnga ste/ lus la lta ba dang/ 'dod pa la lta ba dang/ 'dre bar gnas pa dang/ mthun pa'i gtam med pa dang/ chung ngu dang ngan pa tsam gyis chog par 'dzin pa'o/ /

【J9 煩惱過患】

ཉོན་མོངས་པ་རྣམས་ཀྱི་ཉེས་དམིགས་གང་ཞེ་ན། ཉེས་དམིགས་རྣམ་པ་དུ་མར་རིག་པར་བྱ་སྟེ། འདི་ལྟ་སྟེ། ཉོན་མོངས་པ་སྐྱེ་བ་ན་ཐོག་མ་ཉིད་དུ་སེམས་ཀུན་ནས་ཉོན་མོངས་པར་བྱེད་པ་དང༌། དམིགས་པ་ལ་ཕྱིན་ཅི་ལོག་པར་བྱེད་པ་དང༌། བག་ལ་ཉལ་བ་རྟེན་པར་བྱེད་པ་དང༌། རྒྱུ་མཐུན་པའི་འདུ་བྱེད་ཀྱི་རྒྱུད་འཇུག་པར་བྱེད་པ་དང༌། བདག་ལ་གནོད་པ་དང༌། ཕ་རོལ་ལ་གནོད་པ་དང༌། གཉི་ག་ལ་གནོད་པར་འགྱུར་བ་དང༌། ཚེ་འདི་དང་ཚེ་ཕྱི་མ་དང࿒ཚེ་འདི་དང་ཕྱི་མ་གཉི་གའི་ཁ་ན་མ་ཐོ་བ་སྐྱེད་པ་དང༌། དེ་ལས་སྐྱེས་པའི་སེམས་ལས་བྱུང་བ་སྡུག་བསྔལ་བ་དང༌། ཡིད་མི་བདེ་བ་ཉམས་སུ་མྱོང་བར་བྱེད་པ་དང༌། སྐྱེ་བ་ལ་སོགས་པའི་སྡུག་བསྔལ་འགྲུབ་པར་བྱེད་པ་དང༌། མྱ་ངན་ལས་འདས་པ་ལ་རྒྱུད་ཐག་རིང་བར་བྱེད་པ་དང༌། དགེ་བའི་ཆོས་རྣམས་ལས་ཡོངས་སུ་ཉམས་པར་བྱེད་པ་དང༌། ལོངས་སྤྱོད་ཉམས་པར་འགྱུར་བ་དང༌། འཁོར་གྱི་ནང་དུ་སོང་བ་ན་ཞུམ་པ་དང༌། དགའ་བ་མེད་པ་དང༌། མི་འཇིགས་པ་མེད་པ་དང༌། ཕྱོགས་དང་ཕྱོགས་མཚམས་རྣམས་སུ་སྡིག་པ་དང་བསྔགས་པ་མ་ཡིན་པ་གྲགས་པ་དང༌། སྒྲ་དང་ཚིགས་སུ་བཅད་པར་གྲགས་པར་འགྱུར་བ་དང༌། དམ་པ་རྣམས་ཀྱིས་སྨད་པར་འགྱུར་བ་དང༌།འགྱོད་བཞིན་དུ་འཆི་བའི་དུས་བྱེད་པ་དང༌། ལུས་ཞིག་པའི་འོག་ཏུ་ངན་སོང་ངན་འགྲོ་ལོག་པར་ལྟུང་བ་སེམས་ཅན་དམྱལ་བ་རྣམས་སུ་སྐྱེ་བ་དང༌། བདག་གི་དོན་ཐོབ་པར་མི་འགྱུར་བའོ། །

nyon mongs pa rnams kyi nyes dmigs gang zhe na/ nyes dmigs rnam pa du mar rig par bya ste/ 'di lta ste/ nyon mongs pa skye ba na thog ma nyid du sems kun nas nyon mongs par byed pa dang/ dmigs pa la phyin ci log par byed pa dang/ bag la nyal ba rten par byed pa dang/ rgyu mthun pa'i 'du byed kyi rgyud 'jug par byed pa dang/ bdag la gnod pa dang/ pha rol la gnod pa dang/ gnyi ga la gnod par 'gyur ba dang/ tshe 'di dang tshe phyi ma dang tshe 'di dang phyi ma gnyi ga'i kha na ma tho ba skyed pa dang/ de las skyes pa'i sems las byung ba sdug bsngal ba dang/ yid mi bde ba nyams su myong bar byed pa dang/ skye ba la sogs pa'i sdug bsngal 'grub par byed pa dang/ mya ngan las 'das pa la rgyud thag ring bar byed pa dang/ dge ba'i chos rnams las yongs su nyams par byed pa dang/ longs spyod nyams par 'gyur ba dang/ 'khor gyi nang du song ba na zhum pa dang/ dga' ba med pa dang/ mi 'jigs pa med pa dang/ phyogs dang phyogs mtshams rnams su sdig pa dang bsngags pa ma yin pa grags pa dang/ sgra dang tshigs su bcad par grags par 'gyur ba dang/ dam pa rnams kyis smad par 'gyur ba dang/'gyod bzhin du 'chi ba'i dus byed pa dang/ lus zhig pa'i 'og tu ngan song ngan 'gro log par ltung ba sems can dmyal ba rnams su skye ba dang/ bdag gi don thob par mi 'gyur ba'o/ /

【H2 業雜染】【I1 列九門】

ལས་ཀྱི་ཀུན་ནས་ཉོན་མོངས་པ་གང་ཞེ་ན། སྡོམ་ནི། ངོ་བོ་ཉིད་དང་རབ་དབྱེ་དང༌། །རྒྱུ་དང་གནས་སྐབས་སྒོ་རྣམས་དང༌། །ལྕི་བ་དང་ནི་ཕྱིན་ཅི་ལོག །རྣམ་གྲངས་དང་ནི་སྐྱོན་ཉིད་དོ། །ལས་རྣམས་ཀྱི་ངོ་བོ་ཉིད་ཀྱང་རིག་པར་བྱའོ། །རབ་ཏུ་དབྱེ་བ་དང༌། རྒྱུ་དང་གནས་སྐབས་དང༌། སྒོ་དང༌། ལྕི་བ་དང༌། ཕྱིན་ཅི་ལོག་དང༌། རྣམ་གྲངས་དང༌། ཉེས་དམིགས་ཀྱང་རིག་པར་བྱའོ། །

las kyi kun nas nyon mongs pa gang zhe na/ sdom ni/ ngo bo nyid dang rab dbye dang/ /rgyu dang gnas skabs sgo rnams dang/ /lci ba dang ni phyin ci log /rnam grangs dang ni skyon nyid do/ /las rnams kyi ngo bo nyid kyang rig par bya'o/ /rab tu dbye ba dang/ rgyu dang gnas skabs dang/ sgo dang/ lci ba dang/ phyin ci log dang/ rnam grangs dang/ nyes dmigs kyang rig par bya'o/ /

【I2 依門釋】【J1 業自性】

ལས་ཀྱི་ངོ་བོ་ཉིད་གང་ཞེ་ན། ཆོས་གང་སྐྱེ་བ་ན་མངོན་པར་འདུ་བྱེད་པའི་མཚན་ཉིད་ཀྱང་སྐྱེ་ལ། དེ་སྐྱེས་པས་དེའི་རྗེས་ལ་ལུས་ཀྱི་མངོན་པར་འདུ་བྱེད་པ་དང༌། ངག་གི་མངོན་པར་འདུ་བྱེད་པ་འཇུག་པར་འགྱུར་ཏེ། འདི་ནི་ལས་ཀྱི་ངོ་བོ་ཉིད་ཅེས་བྱའོ༑ །

las kyi ngo bo nyid gang zhe na/ chos gang skye ba na mngon par 'du byed pa'i mtshan nyid kyang skye la/ de skyes pas de'i rjes la lus kyi mngon par 'du byed pa dang/ ngag gi mngon par 'du byed pa 'jug par 'gyur te/ 'di ni las kyi ngo bo nyid ces bya'o| /

【J2 業分別】【K1 標二種】

ལས་ཀྱི་རབ་ཏུ་དབྱེ་བ་གང་ཞེ་ན། རྣམ་པ་གཉིས་སུ་བལྟ་བར་བྱ་སྟེ། གང་ཟག་གི་མཚན་ཉིད་ཀྱི་རབ་ཏུ་དབྱེ་བ་དང༌། ཆོས་ཀྱི་མཚན་ཉིད༌ཀྱི་རབ་ཏུ་དབྱེ་བའོ། །

las kyi rab tu dbye ba gang zhe na/ rnam pa gnyis su blta bar bya ste/ gang zag gi mtshan nyid kyi rab tu dbye ba dang/ chos kyi mtshan nyidkyi rab tu dbye ba'o/ /

【K2 別顯二種差別】【L1 由補特伽羅相差別】【M1 總說】

དེ་དག་ཀྱང་དགེ་བ་དང༌། མི་དགེ་བ་བཅུའི་ལས་ཀྱི་ལམ་རྣམས་ཏེ།

de dag kyang dge ba dang/ mi dge ba bcu'i las kyi lam rnams te/

【M2 別釋】【N1 十不善業道】【O1 總說】

སྲོག་གཅོད་པ་དང༌། སྲོག་གཅོད་པ་སྤངས་པ་དང༌། མ་བྱིན་པར་ལེན་པ་དང༌། མ་བྱིན་པར་ལེན་པ་སྤངས་པ་དང༌། འདོད་པས་ལོག་པར་གཡེམ་པ་དང༌། འདོད་པ་ལ་ལོག་པར་གཡེམ་པ་སྤངས་པ་དང༌། བརྫུན་དུ་སྨྲ་བ་དང༌། བརྫུན་དུ་སྨྲ་བ་སྤངས་པ་དང༌། ཕྲ་མ་དང༌། ཕྲ་མ་སྤངས་པ་དང༌། ཚིག་རྩུབ་པོ་དང༌། ཚིག་རྩུབ་པོ་སྤངས་པ་དང༌། ཚིག་ཀྱལ་པ་དང༌། ཚིག་ཀྱལ་པ་སྤངས་པ་དང༌། བརྣབ་སེམས་དང༌། བརྣབ་སེམས་སྤངས་པ་དང༌། གནོད་སེམས་དང་གནོད་སེམས་སྤངས་པ་དང༌། ལོག་པར་ལྟ་བ་དང༌། ལོག་པར་ལྟ་བ་སྤངས་པའོ། །

srog gcod pa dang/ srog gcod pa spangs pa dang/ ma byin par len pa dang/ ma byin par len pa spangs pa dang/ 'dod pas log par g.yem pa dang/ 'dod pa la log par g.yem pa spangs pa dang/ brdzun du smra ba dang/ brdzun du smra ba spangs pa dang/ phra ma dang/ phra ma spangs pa dang/ tshig rtsub po dang/ tshig rtsub po spangs pa dang/ tshig kyal pa dang/ tshig kyal pa spangs pa dang/ brnab sems dang/ brnab sems spangs pa dang/ gnod sems dang gnod sems spangs pa dang/ log par lta ba dang/ log par lta ba spangs pa'o/ /

【O2 別釋】【P1 殺生】【Q1 總指經】

དེ་ལ་གང་ཟག་གི་མཚན་ཉིད་རྣམ་པར་གཞག་པ་ནི། སྲོག་གཅོད་པར་བྱེད་པ་ཡིན་ཞེས་རྒྱས་པར་ཇི་སྐད་གསུངས་པ་ལྟ་བུ་སྟེ། མདོ་ལས་ཇི་སྐད་འབྱུང་བ་བཞིན་ནོ། །དེ་ལ་སྲོག་གཅོད་པར་བྱེད་པ་ཡིན་ཞེས་བྱ་བ་འདི་ནི་བསྟན་པའི་ཚིག་གོ། །དྲག་པོ་ཞེས་བྱ་བ་ནི་གསོད་པ་དང༌། རྣམ་པར་འཚེ་བའི་སེམས་ཉེ་བར་གནས་པའི་ཕྱིར་རོ། །ལག་པ་ཁྲག་ཅན་ཞེས་བྱ་བ་ནི་དེ༌གསང་པ་སྒྲུབ་པའི་ཕྱིར་ལུས་གྱུར་པའོ། །

de la gang zag gi mtshan nyid rnam par gzhag pa ni/ srog gcod par byed pa yin zhes rgyas par ji skad gsungs pa lta bu ste/ mdo las ji skad 'byung ba bzhin no/ /de la srog gcod par byed pa yin zhes bya ba 'di ni bstan pa'i tshig go/ /drag po zhes bya ba ni gsod pa dang/ rnam par 'tshe ba'i sems nye bar gnas pa'i phyir ro/ /lag pa khrag can zhes bya ba ni degsang pa sgrub pa'i phyir lus gyur pa'o/ /

【Q2 別牒釋】

གསད་པ་དང་གསེ་བ་ལ་ཞེན་པ་ཞེས་བྱ་བ་ནི། སྲོག་དང་ཕྲལ་ནས་ཡན་ལག་སོ་སོར༌གསེ་སྟེ། འཚོ་བའི་ཡོ་བྱད་དུ་བྱེད་པའི་ཕྱིར་རོ། །ངོ་ཚ་མེད་པ་ཞེས་བྱ་བ་ནི་བདག་གི་ཁ་ན་མ་ཐོ་བ་བསྐྱེད་པའི་ཕྱིར་རོ། །སྙིང་རྗེ་མེད་པར་ཞུགས་པར་ཞེས་བྱ་བ་ནི་གཞན་དག་ལ་མི་སྡུག་པ་བསྒྲུབ་པའི་ཕྱིར་རོ། །རབ་ཏུ་བྱུང་བ་གཅེར་བུ་པ་ཞེས་བྱ་བ་དག་ཡོད་དེ། དེ་དག་འདི་སྐད་དུ་དཔག་ཚད་བརྒྱ་ཚུན་ཆད་ན་འཁོད་པའི་སྲོག་ཆགས་གང་ཡིན་པ་དེ་དག་གི་ཕྱིར་བསྡམས་པ་མི་བསྡམ་པ་ཡིན་ནོ་ཞེས་ཟེར་ཏེ། དེའི་གཉེན་པོར་སེམས་ཅན་ཐམས་ཅད་ལ་ཞེས་གསུངས་སོ། །ཡང་དེ་དག་ཉིད࿒འདི་སྐད་དུ་འདི་ལྟར་ཤིང་ལ་སོགས་པ་ཕྱི་རོལ་གྱི་དངོས་པོ་རྣམས་སྲོག་ཆགས་སུ་གྱུར་པ་ཡིན་ནོ་ཞེས་ཟེར་ཏེ། དེའི་གཉེན་པོར་ནི༑ སྲོག་ཆགས་འབྱུང་པོ་རྣམས་ལ་ཞེས་གསུངས་ཏེ། དེ་ལྟར་ན་སྤོང་བའི་བསོད་ནམས་བཟང་པོ་ཡང་གཉེན་པོར་བསྟན་པ་ཡིན་ལ། སྤོང་བའི་བསོད་ནམས་བཟང་པོ་མ་ཡིན་པ་ཡང་གཉེན་པོར་བསྟན་པ་ཡིན་ནོ། །ཇི་སྐད་བསྟན་པའི་ཚིག་འདི་དག་གིས་ནི་མངོན་པར་འདུ་བྱེད་པས་གསོད་པ་ཁོ་ན་ཡོངས་སུ་བསྟན་ཏོ། །ཐ་ན་སྲོག་ཆགས་གྲོག་སྦུར་ཡན་ཆད་ཀྱི་ཕྱིར་ཞེས་བྱ་བའི་ཚིག་འདིས་ནི་བསྲུང་བར་དཀའ་བ་གསོད་པ་ཡོངས་སུ་བསྟན་པ་ཡིན་ནོ། །སྲོག་གཅོད་པ་མ་སྤངས་པ་ཡིན་ཞེས་བྱ་བ་ནི་ནམ་མ་སྤངས་ཀྱི་བར་དུ་སྲོག་གཅོད་པར་བྱེད་པ་ཞེས་བྱ་སྟེ། རྐྱེན་དང་ལྡན་ན་ལྡང་བའི་སྐབས་ཡོད་པར་ཡོངས་སུ་བསྟན་ཏོ། །

gsad pa dang gse ba la zhen pa zhes bya ba ni/ srog dang phral nas yan lag so sorgse ste/ 'tsho ba'i yo byad du byed pa'i phyir ro/ /ngo tsha med pa zhes bya ba ni bdag gi kha na ma tho ba bskyed pa'i phyir ro/ /snying rje med par zhugs par zhes bya ba ni gzhan dag la mi sdug pa bsgrub pa'i phyir ro/ /rab tu byung ba gcer bu pa zhes bya ba dag yod de/ de dag 'di skad du dpag tshad brgya tshun chad na 'khod pa'i srog chags gang yin pa de dag gi phyir bsdams pa mi bsdam pa yin no zhes zer te/ de'i gnyen por sems can thams cad la zhes gsungs so/ /yang de dag nyid 'di skad du 'di ltar shing la sogs pa phyi rol gyi dngos po rnams srog chags su gyur pa yin no zhes zer te/ de'i gnyen por ni| srog chags 'byung po rnams la zhes gsungs te/ de ltar na spong ba'i bsod nams bzang po yang gnyen por bstan pa yin la/ spong ba'i bsod nams bzang po ma yin pa yang gnyen por bstan pa yin no/ /ji skad bstan pa'i tshig 'di dag gis ni mngon par 'du byed pas gsod pa kho na yongs su bstan to/ /tha na srog chags grog sbur yan chad kyi phyir zhes bya ba'i tshig 'dis ni bsrung bar dka' ba gsod pa yongs su bstan pa yin no/ /srog gcod pa ma spangs pa yin zhes bya ba ni nam ma spangs kyi bar du srog gcod par byed pa zhes bya ste/ rkyen dang ldan na ldang ba'i skabs yod par yongs su bstan to/ /

【Q3 結略義】

དོན་མདོར་བསྡུ་ན་ཚིག་འདི་དག་ཐམས་ཅད་ཀྱིས་སྲོག་གཅོད་པར་བྱེད་པའི་རྟགས་དང༌། སྲོག་གཅོད་པའི་བྱ་བ་དང༌། སྲོག་གཅོད་པའི་རྒྱུ་དང༌། སྲོག་གཅོད་པའི་གཞིའི་བྱ་བའི་རབ་ཏུ་དབྱེ་བ་རྣམས་ཡོངས་སུ་བསྟན་པ་ཡིན་ནོ། །གཞན་ཡང་དོན་མདོར་བསྡུ་ན། སྲོག་གཅོད་པར་བྱེད་པ་ཇི་ལྟ་བུ་ཡིན་པ་དང༌། སྲོག་ཆགས་ཇི་ལྟར་གསོད་པ་དང༌། སྲོག་ཆགས་གསོད་པ་གང་གིས་དེ་སྲོག་གཅོད་པར་བྱེད་པ་ཡིན་པ་དེ་ཡོངས་སུ་བསྟན་ཏེ། འདི་ཡང་སྲོག་གཅོད་པར་བྱེད་པའི་གང་ཟག་གི་མཚན་ཉིད་ཡོངས་སུ་བསྟན་པ་ཡིན་གྱི་སྲོག་གཅོད་པའི་མཚན་ཉིད་ནི་མ་ཡིན་ནོ། །

don mdor bsdu na tshig 'di dag thams cad kyis srog gcod par byed pa'i rtags dang/ srog gcod pa'i bya ba dang/ srog gcod pa'i rgyu dang/ srog gcod pa'i gzhi'i bya ba'i rab tu dbye ba rnams yongs su bstan pa yin no/ /gzhan yang don mdor bsdu na/ srog gcod par byed pa ji lta bu yin pa dang/ srog chags ji ltar gsod pa dang/ srog chags gsod pa gang gis de srog gcod par byed pa yin pa de yongs su bstan te/ 'di yang srog gcod par byed pa'i gang zag gi mtshan nyid yongs su bstan pa yin gyi srog gcod pa'i mtshan nyid ni ma yin no/ /

【P2 不與取】【Q1 釋經文】【R1 標總句】

མ་བྱིན་པར་ལེན་པར་བྱེད་པ་ཡིན་ཞེས་བྱ་བ་ནི་བསྟན་པའི་ཚིག་གོ། །

ma byin par len par byed pa yin zhes bya ba ni bstan pa'i tshig go/ /

【R2 別釋十四句】

དེས་གཞན་དག་གི་ཞེས་བྱ་བ་ནི་གཞན་གྱིས་ཡོངས་སུ་བཟུང་བའི་ནོར་དང༌། འབྲུ་ལ་སོགས་པའི་དངོས་པོའོ། །གྲང་ན་ཡོད་པ་ཞེས་བྱ་བ་ནི་དེ་དག་ཉིད་ཀྱི་གྲོང་དུ་གཞག་པའམ་བསྐྱབ་པ་གང་ཡིན་པའོ། །དགོན་པ་ན་ཡོད་པ་ཞེས་བྱ་བ་ནི་དེ་དག་ཉིད་དགོན་པ་ནས་སྐྱེས་པའམ། བསྡུས་པའམ་བསྐྱབ་པ་གང་ཡིན་པའོ། །རྐུ་བར་བགྲང་བ་ཞེས་བྱ་བ་ནི། མ་བྱིན་པ་དང༌། མ་བཏང་བ་དང༌། མ་སྤངས་པ་གང་ཡིན་པའོ། །ལེན་པར་བྱེད་ཅེས་བྱ་བ་ནི་བདག་གིར་བྱེད་པ་གང་ཡིན་པའོ། །མ་བྱིན་པར་ལེན་པར་བྱེད་པ་ཞེས་བྱ་བ་ནི་བརྒྱ་ལ་ཡོ་བྱད་མེད་པའི་ཕྱིར་བདག་གིར་བྱེད་པའོ། །མ་བྱིན་པ་ལ་དགའ་བ་ཞེས་བྱ་བ་ནི། རྐུ་བའི་ལས་དེ་ཡང་དག་པར་བླངས་ཏེ་འདུག་པའོ། མ་བྱིན་པ་དང༌། མ་བཏང་བ་དང༌། མ་སྤངས་པ་འདོད་པ་ཞེས་བྱ་བ་ནི་གཞན་གྱིས་བརྐུས་པ་བདག་གིར་བྱེད་པར་འདོད་པའོ། །དེ་ལ་སྦྱིན་པ་པོ་བདག་པོས་སྐྱིན་པའི་ཚུལ་གྱིས་སྔར་བྱིན་པ་མ་བྱིན་པ་ཞེས་བྱའོ། །བདག་པོས་ལེན་པ་པོའི་ཕྱིར་ཡོངས་སུ་བཏང་བ་མ་ཡིན་པ་གང་ཡིན་པ་དེ་ནི་མ་བཏང་བ་ཞེས་བྱ་བའོ། །བདག་པོ་ཉིད་ཀྱིས་སྐྱེ་བོ་ཐམས་ཅད་ལ་ཡོངས་སུ་ལོངས་སྤྱོད་པའི་ཕྱིར། ཇི་ལྟ་ཇི་ལྟར་འདོད་པ་བཞིན་དུ་ལེན་པར་བྱ་བའི་དོན་དུ། མ་སྤངས་པ་གང་ཡིན་པ་དེ་ནི་མ་སྤངས་པ་ཞེས་བྱའོ། །རྐུ་བ་བདག་ཉིད་ཡོངས་སུ་སྤེད་དོ་ཞེས་བྱ་བ་ནི་མ་བྱིན་པར་ལེན་པར་བྱེད་པ་དང༌། མ་བྱིན་པར་ལེན་པ་ལ་དགའ་བའི་ཕྱིར་རོ། །བརྐམ་པ་ཡོངས་སུ་སྦེད་དོ་ཞེས་བྱ་བ་ནི་མ་བྱིན་པ་དང༌། མ་བཏང་བ་དང༌། མ་སྤངས་པ་འདོད་པའི་ཕྱིར་རོ། །མ་དག་པ་ཡོངས་སུ་སྦེད་ཅེས་བྱ་བ་ནི་རྩོད་པ་ལ་ཕམ་པར་གྱུར་ཏེ་མ་དག་པའི་ཕྱིར་རོ། །མི་གཙང་བ་ཡོངས་སུ་སྦེད་ཅེས་བྱ་བ་ནི་ཕམ་པར་མ་གྱུར་ཀྱང༌། ཉེས་པ་དེས་དྲི་མ་ཅན་དུ་གྱུར་པའི་ཕྱིར་རོ། །ཁ་ན་མ་ཐོ་བ་དང་བཅས་པ་ཡོངས་སུ་སྦེད་ཅེས་བྱ་བ་ནི། ཚེ་འདི་དང་ཕྱི་མ་ལ་མི་སྡུག་པའི་འབྲས་བུའི་རྒྱུ་ཡོངས་སུ་འཛིན་པའི་ཕྱིར་རོ། །མ་བྱིན་པར་ལེན་པ་མ་སྤངས་པ་ཡིན་ཞེས་བྱ་བ་ནི་སྲོག་གཅོད་པ་རྣམ་པར་དབྱེ་བ་བཞིན་དུ། འདི་དང་དེ་ལས་གཞན་པའི་ལས་ཀྱི་ལམ་རྣམས་ལ་ཡང་དེ་དང་འདྲ་བར་བལྟ་བར་བྱའོ། །

des gzhan dag gi zhes bya ba ni gzhan gyis yongs su bzung ba'i nor dang/ 'bru la sogs pa'i dngos po'o/ /grang na yod pa zhes bya ba ni de dag nyid kyi grong du gzhag pa'am bskyab pa gang yin pa'o/ /dgon pa na yod pa zhes bya ba ni de dag nyid dgon pa nas skyes pa'am/ bsdus pa'am bskyab pa gang yin pa'o/ /rku bar bgrang ba zhes bya ba ni/ ma byin pa dang/ ma btang ba dang/ ma spangs pa gang yin pa'o/ /len par byed ces bya ba ni bdag gir byed pa gang yin pa'o/ /ma byin par len par byed pa zhes bya ba ni brgya la yo byad med pa'i phyir bdag gir byed pa'o/ /ma byin pa la dga' ba zhes bya ba ni/ rku ba'i las de yang dag par blangs te 'dug pa'o/ ma byin pa dang/ ma btang ba dang/ ma spangs pa 'dod pa zhes bya ba ni gzhan gyis brkus pa bdag gir byed par 'dod pa'o/ /de la sbyin pa po bdag pos skyin pa'i tshul gyis sngar byin pa ma byin pa zhes bya'o/ /bdag pos len pa po'i phyir yongs su btang ba ma yin pa gang yin pa de ni ma btang ba zhes bya ba'o/ /bdag po nyid kyis skye bo thams cad la yongs su longs spyod pa'i phyir/ ji lta ji ltar 'dod pa bzhin du len par bya ba'i don du/ ma spangs pa gang yin pa de ni ma spangs pa zhes bya'o/ /rku ba bdag nyid yongs su sped do zhes bya ba ni ma byin par len par byed pa dang/ ma byin par len pa la dga' ba'i phyir ro/ /brkam pa yongs su sbed do zhes bya ba ni ma byin pa dang/ ma btang ba dang/ ma spangs pa 'dod pa'i phyir ro/ /ma dag pa yongs su sbed ces bya ba ni rtsod pa la pham par gyur te ma dag pa'i phyir ro/ /mi gtsang ba yongs su sbed ces bya ba ni pham par ma gyur kyang/ nyes pa des dri ma can du gyur pa'i phyir ro/ /kha na ma tho ba dang bcas pa yongs su sbed ces bya ba ni/ tshe 'di dang phyi ma la mi sdug pa'i 'bras bu'i rgyu yongs su 'dzin pa'i phyir ro/ /ma byin par len pa ma spangs pa yin zhes bya ba ni srog gcod pa rnam par dbye ba bzhin du/ 'di dang de las gzhan pa'i las kyi lam rnams la yang de dang 'dra bar blta bar bya'o/ /

【Q2 略義結成】

དོན་མདོར་བསྡུ་ན། གང་ལས་བརྐུས་ན་མ་བྱིན་པར་ལེན་པར་བྱེད་པ་ཡིན་པ་དང༌། གནས་གང་ཡིན་པ་དང༌། ཐབས་ཇི་ལྟར་བརྐུ་བ་དང༌། ཉེས་པ་དེ་ལས་སྐྱོན་དང་ལྡན་པར་འགྱུར་བ་འདི་ནི་བསྡུས་པའི་དོན་ཡིན་ནོ། །འདི་ཡང་མ་བྱིན་པར་ལེན་པར་བྱེད་པའི་གང་ཟག་གི་མཚན་ཉིད་ཡིན་གྱི། མ་བྱིན་པར་ལེན་པའི་མཚན་ཉིད་མ་ཡིན་པར་རིག་པར་བྱའོ། །ལྷག་མ་རྣམས་ཀྱང་དེ་དང་འདྲའོ༑ །

don mdor bsdu na/ gang las brkus na ma byin par len par byed pa yin pa dang/ gnas gang yin pa dang/ thabs ji ltar brku ba dang/ nyes pa de las skyon dang ldan par 'gyur ba 'di ni bsdus pa'i don yin no/ /'di yang ma byin par len par byed pa'i gang zag gi mtshan nyid yin gyi/ ma byin par len pa'i mtshan nyid ma yin par rig par bya'o/ /lhag ma rnams kyang de dang 'dra'o| /

【P3 欲邪行】【Q1 散釋經文】【R1 標總句】

འདོད་པ་ལ་ལོག་པར་གཡེམ་པར་བྱེད་པ་ཡིན་ཞེས་བྱ་བ་ནི་བསྟན་པའི་ཚིག་གོ། །

'dod pa la log par g.yem par byed pa yin zhes bya ba ni bstan pa'i tshig go/ /

【R2 別釋十句】

གང་དེ་དག་ཕ་མ་ལ་སོགས་པས་བསྲུངས་ཞེས་བྱ་བ་ནི། འདི་ལྟ་སྟེ། ཕ་མས་བདག་གི་བུ་མོ་ཁྱིམ་ཐབ་ལ་གཏང་བའི་ཕྱིར་དེ་ལས་གཞན་པ་དང་ལྷན་ཅིག་ཏུ་འཁྲིག་པ་ལས་སྦ་བ་དང་སྲུང་བར་བྱེད་ཅིང༌། དུས་དུས་སུ་མྱུལ་བ་དང༌། ཕ་མ་ཤི་ན་ཡང་དེ་དང་འབྲེལ་པའི་མིང་པོའམ་ཕུ་ནུ་མོས་བསྲུངས་པ་དང༌། དེ་ཡང་མེད་ན་གཉེན་གྱིས་བསྲུངས་པ་དང༌། དེ་ཡང་མེད་ན་བདག་ཉིད་ཀྱིས་འདི་ནི་ཚོ་རིགས་ཀྱི་ཆ་མ་ཡིན་ནོ་སྙམ་དུ་ཤེས་ནས། བདག་ཉིད་ཀྱིས་བདག་ཉིད༌བསྲུང་བའོ། །གྱོས་པོ་དང༌། སྒྱུག་མོས་བསྲུངས་པ་ཞེས་བྱ་བ་ནི་རང་གི་བུའི་ཕྱིར་རོ། །ཆད་པ་ཡོད་པ་ཞེས་བྱ་བ་ནི་རྒྱལ་པོ་དང༌། བསྐོས་པས་ཆད་པའི་ཁྲིམས་ཀྱིས་བསྲུངས་པའོ། །བར་ཆད་ཡོད་པ་ཞེས་བྱ་བ་ནི་སྒོ࿒སྲུང་གིས་བསྲུངས་པའོ། ། ࿒བསྲུངས་པ་དེ་ཡང་བག་མར་མ་སོང་བ་ལ་ནི། མདོར་བསྡུ་ན་རྣམ་པ་གསུམ་དུ་བསྟན་ཏེ། བླ་མ་དང་བྱམས་པའི་མི་དང༌། བདག་ཉིད་ཀྱིས་བསྲུངས་པས་བསྲུང་བ་དང༌། རྒྱལ་པོ་དང་བསྐོས་པས་བསྲུང་བ་དང༌། སྒོ࿒སྲུང་གིས་བསྲུང་བའོ། །གཞན་གྱི་ཆུང་མ་ཡིན་ཞེས་བྱ་བ་ནི་དེ་ཉིད་བག་མར་སོང་བའོ། །གཞན་གྱིས་ཡོངས་སུ࿒མ་བཟུང་བ་ཞེས་བྱ་བ་ནི་དེ་ཉིད་བག་མར་མ་སོང་བ་དང༌། བསྲུང་བ་རྣམ་པ་གསུམ་གྱིས་ཀྱང་མ་བསྲུངས་པའོ༑ །དེས་དེ་ལྟ་བུ་དག་ལ་བབ་ཅོལ་དུ་ཞེས་བྱ་བ་ནི་འཁྲུལ་པ་བསྐྱེད་ནས་སོ། །མཐུས་ཞེས་བྱ་བ་ནི་མི་འདོད་པ་བཞིན་ཕ་མ་ལ་སོགས་པ་ཐམས་ཅད་ཀྱིས་མཐོང་བར་མཐུ་དཀར་འདོར་བའོ། །ནན་གྱིས་ཞེས་བྱ་བ་ནི་མི་འདོད་བཞིན་དུ་དེ་དག་གིས་མ་མཐོང་བར་རྐུ་བའོ། །འདོད་པ་དག་ལ་སྤྱོད་པར་བྱེད་པ་ཞེས་བྱ་བ་ལ་འདིར་འདོད་པ་ཞེས་བྱ་བའི་དོན་ནི་གཉིས་ཀྱིས་གཉིས་སྤོད་པ་ཡིན་པར་བསྟན་ཏོ། །ལོག་པར་སྤྱོད་པ་ལ་འཇུག་པ་ཞེས་བྱ་བ་ནི་བདག་གི་ཆུང་མ་ལ་ཡང་ཡན་ལག་མ་ཡིན་པ་དང༌། ཡུལ་མ་ཡིན་པ་དང༌། དུས་མ་ཡིན་པར་བྱེད་ན་དེ་དག་གིས་ཁ་ན་མ་ཐོ་བ་དང་བཅས་པར་འགྱུར་བའོ། །

gang de dag pha ma la sogs pas bsrungs zhes bya ba ni/ 'di lta ste/ pha mas bdag gi bu mo khyim thab la gtang ba'i phyir de las gzhan pa dang lhan cig tu 'khrig pa las sba ba dang srung bar byed cing/ dus dus su myul ba dang/ pha ma shi na yang de dang 'brel pa'i ming po'am phu nu mos bsrungs pa dang/ de yang med na gnyen gyis bsrungs pa dang/ de yang med na bdag nyid kyis 'di ni tsho rigs kyi cha ma yin no snyam du shes nas/ bdag nyid kyis bdag nyidbsrung ba'o/ /gyos po dang/ sgyug mos bsrungs pa zhes bya ba ni rang gi bu'i phyir ro/ /chad pa yod pa zhes bya ba ni rgyal po dang/ bskos pas chad pa'i khrims kyis bsrungs pa'o/ /bar chad yod pa zhes bya ba ni sgo srung gis bsrungs pa'o/ / bsrungs pa de yang bag mar ma song ba la ni/ mdor bsdu na rnam pa gsum du bstan te/ bla ma dang byams pa'i mi dang/ bdag nyid kyis bsrungs pas bsrung ba dang/ rgyal po dang bskos pas bsrung ba dang/ sgo srung gis bsrung ba'o/ /gzhan gyi chung ma yin zhes bya ba ni de nyid bag mar song ba'o/ /gzhan gyis yongs su ma bzung ba zhes bya ba ni de nyid bag mar ma song ba dang/ bsrung ba rnam pa gsum gyis kyang ma bsrungs pa'o| /des de lta bu dag la bab col du zhes bya ba ni 'khrul pa bskyed nas so/ /mthus zhes bya ba ni mi 'dod pa bzhin pha ma la sogs pa thams cad kyis mthong bar mthu dkar 'dor ba'o/ /nan gyis zhes bya ba ni mi 'dod bzhin du de dag gis ma mthong bar rku ba'o/ /'dod pa dag la spyod par byed pa zhes bya ba la 'dir 'dod pa zhes bya ba'i don ni gnyis kyis gnyis spod pa yin par bstan to/ /log par spyod pa la 'jug pa zhes bya ba ni bdag gi chung ma la yang yan lag ma yin pa dang/ yul ma yin pa dang/ dus ma yin par byed na de dag gis kha na ma tho ba dang bcas par 'gyur ba'o/ /

【Q2 結略義】

དོན་མདོར་བསྡུ་ན། གང་ལ་འཇུག་པ་དང༌། ཇི་ལྟར་འཇུག་ན་འདོད་པ་ལ་ལོག་པར་གཡེམ་པ་ཡིན་པ་དེ་ཡོངས་སུ་བསྟན་ཏོ། །

don mdor bsdu na/ gang la 'jug pa dang/ ji ltar 'jug na 'dod pa la log par g.yem pa yin pa de yongs su bstan to/ /

【P4 妄語】【Q1 散釋經文】【R1 標總句】

བརྫུན་དུ་སྨྲ་བ་ཡིན་ཞེས་བྱ་བ་ནི་བསྟན་པའི་ཚིག་གོ། །

brdzun du smra ba yin zhes bya ba ni bstan pa'i tshig go/ /

【R2 別釋十句】

རྒྱལ་པོའི་ཕོ་བྲང་འཁོར་ཞེས་བྱ་བ་ནི། རྒྱལ་པོའི་འོ། །བསྐོས་པ་ཞེས་བྱ་བ་ནི་དེའི་སྣ་ལ་གཏོགས་པའོ། །འཁོར་ཞེས་བྱ་བ་ནི་ཚོང་པའི་སྡེ་ཚན་ཐ་དད་པའོ། །འདུས་པ་ཞེས་བྱ་བ་ནི་དེ་དག་དང་ཕྱོགས་བཞིའི་སྐྱེ་བོའི་ཚོགས་སོ། །ཤེས་པ་ཞེས་བྱ་བ་དེ་ནི་ཐ་སྙད་རྣམ་པ་གསུམ་གྱིས་མྱོང་བ་གང་ཡིན་པའོ། །མཐོང་བ་ཞེས་བྱ་བ་ནི་མཐོང་བ་ཁོ་ནས་མྱོང་བའོ། །བདག་གི་ཕྱིར་ཞེས་བྱ་བ་ནི་འཇིགས་པའི་ཕྱིར་རམ༑ ཟང་ཟིང་ཅུང་ཟད་ཙམ་གྱི་ཕྱིར་རོ། །བདག་གི་ཕྱིར་ཇི་ལྟ་བ་བཞིན་དུ་གཞན་གྱི་ཕྱིར་རམ། གཉི་གའི་ཕྱིར་ཡང་དེ་དང་འདྲའོ། །འཇིགས་པའི་ཕྱིར་ཞེས་བྱ་བ་ནི་གསོད་པ་དང༌། འཆིང་བ་དང༌། ཆད་པ་དང༌། ཉམས་པ་དང༌། སྨད་པ་ལ་སོགས་པས་འཇིགས་པའི་ཕྱིར་རོ། །ཟང་ཟིང་ཅུང་ཟད་ཙམ་གྱི་ཕྱིར་ཞེས་བྱ་བ་ནི་ནོར་དང༌། འབྲུ་དང་དབྱིག་ལ་སོགས་པའི་ཕྱིར་རོ། །ཤེས་བཞིན་དུ་བརྫུན་གྱི་ཚིག་སྨྲ་བ་ཞེས་བྱ་བ་ནི་འདུ་ཤེས་དང༌། འདོད་པ་དང༌། ལྟ་བ་བསྒྱུར་ནས་སྨྲ་བའི་ཕྱིར་ཏེ།

rgyal po'i pho brang 'khor zhes bya ba ni/ rgyal po'i 'o/ /bskos pa zhes bya ba ni de'i sna la gtogs pa'o/ /'khor zhes bya ba ni tshong pa'i sde tshan tha dad pa'o/ /'dus pa zhes bya ba ni de dag dang phyogs bzhi'i skye bo'i tshogs so/ /shes pa zhes bya ba de ni tha snyad rnam pa gsum gyis myong ba gang yin pa'o/ /mthong ba zhes bya ba ni mthong ba kho nas myong ba'o/ /bdag gi phyir zhes bya ba ni 'jigs pa'i phyir ram| zang zing cung zad tsam gyi phyir ro/ /bdag gi phyir ji lta ba bzhin du gzhan gyi phyir ram/ gnyi ga'i phyir yang de dang 'dra'o/ /'jigs pa'i phyir zhes bya ba ni gsod pa dang/ 'ching ba dang/ chad pa dang/ nyams pa dang/ smad pa la sogs pas 'jigs pa'i phyir ro/ /zang zing cung zad tsam gyi phyir zhes bya ba ni nor dang/ 'bru dang dbyig la sogs pa'i phyir ro/ /shes bzhin du brdzun gyi tshig smra ba zhes bya ba ni 'du shes dang/ 'dod pa dang/ lta ba bsgyur nas smra ba'i phyir te/

【Q2 結略義】

དོན་མདོར་བསྡུ་ན་གནས་པ་དང༌། གཞན་དུ་སྨྲ་བ་དང༌། གཞི་དང༌། འདུ་ཤེས་བསྒྱུར་བ་ལ་བརྫུན་དུ་སྨྲ་བ་ཡིན་པར་རིག་པར་བྱའོ། །

don mdor bsdu na gnas pa dang/ gzhan du smra ba dang/ gzhi dang/ 'du shes bsgyur ba la brdzun du smra ba yin par rig par bya'o/ /

【P5 離間語】【Q1 散釋經文】【R1 標總句】

ཕྲ་མ་ཅན་ཡིན་ཞེས་བྱ་བ་ནི་བསྟན་པའི་ཚིག་གོ། །

phra ma can yin zhes bya ba ni bstan pa'i tshig go/ /

【R2 別釋十句】

རྣམ་པར་འབྱེད་པར་བྱེད་པ་ཞེས་བྱ་བ་ནི་དབྱེ་བའི་བསམ་པ་དང་ལྡན་པའི་ཕྱིར་རོ། །འདི་དག་ལས་ཐོས་ནས་དེ་དག་ལ་ཟློས་པ་དང༌། དེ་དག་ལས་ཐོས་ནས་འདི་དག་ལ་ཟློས་པ་ཞེས་བྱ་བ་ནི། དབྱེ་བ་དང་མཐུན་པའི་ཚིག་ཇི་སྐད་ཐོས་པའོ། །མཐུན་པ་རྣམས་འབྱེད་པར་བྱེད་ཅེས་བྱ་བ་ན་མི་དགའ་བ་བསྐྱེད་པས་སོ། །བྱེ་བ་རྣམས་མི་འདུམ་པར་བྱེད་ཅེས་བྱ་བ་ནི། དགའ་བར་འགྱུར་བ་གཅོད་པས་སོ། །མི་འདུམ་པར་དགའ་བ་ཡིན་ཞེས་བྱ་བ་ནི་ཉོན་མོངས་པ་ཅན་གྱི་སེམས་ཀྱིས་མི་དགའ་བ་བསྐྱེད་པའོ། །མི་འདུམ་པར་མོས་པ་ཞེས་བྱ་བ་ནི་ཉོན་མོངས་པ་ཅན་གྱི་སེམས་ཀྱིས་དགའ་བར་འགྱུར་བ་དང་མི་མཐུན་པར་བྱེད་པའོ། །མི་མཐུན་པར་བྱ་བའི་ཚིག་སྨྲ་བ་ཞེས་བྱ་བ་ནི། མ་ཐོས་པའམ། གཞན་ལ་འཚོལ་བ་སྟེ།

rnam par 'byed par byed pa zhes bya ba ni dbye ba'i bsam pa dang ldan pa'i phyir ro/ /'di dag las thos nas de dag la zlos pa dang/ de dag las thos nas 'di dag la zlos pa zhes bya ba ni/ dbye ba dang mthun pa'i tshig ji skad thos pa'o/ /mthun pa rnams 'byed par byed ces bya ba na mi dga' ba bskyed pas so/ /bye ba rnams mi 'dum par byed ces bya ba ni/ dga' bar 'gyur ba gcod pas so/ /mi 'dum par dga' ba yin zhes bya ba ni nyon mongs pa can gyi sems kyis mi dga' ba bskyed pa'o/ /mi 'dum par mos pa zhes bya ba ni nyon mongs pa can gyi sems kyis dga' bar 'gyur ba dang mi mthun par byed pa'o/ /mi mthun par bya ba'i tshig smra ba zhes bya ba ni/ ma thos pa'am/ gzhan la 'tshol ba ste/

【Q2 結略義】

དོན་མདོར་བསྡུ་ན། དབྱེ་བའི་བསམ་པ་དང༌། མ་བྱེ་བ་དབྱེ་བའི་སྦྱོར་བ་དང༌། བྱེ་བ་མི་མཐུན་པར་བྱ་བའི་སྦྱོར་བ་དང༌། བྱེ་བ་ལ་ཉོན་མོངས་པ་ཅན་གྱི་སེམས་ཡོད་པ་དང༌། གཞན་ལ་འཆོལ་བ་ཡང་ཡོངས་སུ་བ་སྟན་པ་ཡིན་ནོ། །

don mdor bsdu na/ dbye ba'i bsam pa dang/ ma bye ba dbye ba'i sbyor ba dang/ bye ba mi mthun par bya ba'i sbyor ba dang/ bye ba la nyon mongs pa can gyi sems yod pa dang/ gzhan la 'chol ba yang yongs su ba stan pa yin no/ /

【P6 麁惡語】【Q1 散釋經文】【R1 標總句】

ཚིག་རྩུབ་པོ་སྨྲ་བ་ཡིན་ཞེས་པ་ནི་བསྟན་པའི་ཚིག་གོ། །

tshig rtsub po smra ba yin zhes pa ni bstan pa'i tshig go/ /

【R2 十二句廣明妙語】

དེ་ལ་ཚུལ་ཁྲིམས་ཀྱི་ཡན་ལག་གིས་ཡོངས་སུ་བཟུང་བས་ནི་མི་གཡོ་བའི་ངག་ཅེས་བྱའོ། །ཚིག་དང་ཡི་གེ་སྙན་ཅིང་མཉེན་པས་ན་རྣར་སྙན་པའོ། །ལྷག་པའི་བསམ་པས་རབ་ཏུ་སྦྱར་བ་དང༌། བཅོས་མ་མ་ཡིན་པ་དང༌། གཡོས་གནོད་པར་འགྱུར་བ་མེད་པས་ན་ཡིད་དུ་འོང་བ་ཞེས་བྱའོ། ། སྒྲོ࿒འདོགས་པར་བྱེད་པ་དང༌། དུས་དང༌། ཚོད་དང༌། དོན་དང་ལྡན་པས་ན་དགའ་བར་བྱེད་པའོ། །མྱ་ངན་ལས་འདས་པའི་གྲོང་ཁྱེར་གྱི་དབང་དུ་བྱས་པས་ན་ཕོ་བྲང་འཁོར་བའི་སྐད་དོ། །ཚིག་དང་ཡི་གེ་སྙན་པས་ན་སྙན་ཅིང་འཇིབས་པའོ། །ཚིག་དང་ཡི་གེ་ལེགས་པར་སྦྱར་བས་ན་རྣམ་པར་གསལ་པའོ། །བརྡ་ཕྲད་པར་བྱེད་པས་ན་རྣམ་པར་རིག་པའོ། །ཆོས་དང་ལྡན་པས་ན་མཉན་པར་འོས་པའོ། །ཟང་ཟིང་མེད་པའི་སེམས་ལས་བྱུང་བས་ན་མི་གནས་པའོ། །ཚིག་རན་པས་ན་མི་མཐུན་པ་མེད་པའོ། །རྒྱུན་ཆགས་པ་དང༌། འཇིགས་པ་མེད་པས་ན་གཏུགས་པ་མེད་པའོ། །

de la tshul khrims kyi yan lag gis yongs su bzung bas ni mi g.yo ba'i ngag ces bya'o/ /tshig dang yi ge snyan cing mnyen pas na rnar snyan pa'o/ /lhag pa'i bsam pas rab tu sbyar ba dang/ bcos ma ma yin pa dang/ g.yos gnod par 'gyur ba med pas na yid du 'ong ba zhes bya'o/ / sgro 'dogs par byed pa dang/ dus dang/ tshod dang/ don dang ldan pas na dga' bar byed pa'o/ /mya ngan las 'das pa'i grong khyer gyi dbang du byas pas na pho brang 'khor ba'i skad do/ /tshig dang yi ge snyan pas na snyan cing 'jibs pa'o/ /tshig dang yi ge legs par sbyar bas na rnam par gsal pa'o/ /brda phrad par byed pas na rnam par rig pa'o/ /chos dang ldan pas na mnyan par 'os pa'o/ /zang zing med pa'i sems las byung bas na mi gnas pa'o/ /tshig ran pas na mi mthun pa med pa'o/ /rgyun chags pa dang/ 'jigs pa med pas na gtugs pa med pa'o/ /

【R3 攝十二為三】【S1 明妙語】

མི་གཡོ་བ་མན་ཆད་གཏུགས་པ་མེད་པའི་བར་དེ་དག་ཀྱང་རྣམ་པ་གསུམ་དུ་རིག་པར་བྱ་སྟེ། རྣམ་པ་གཅིག་ནི་ཚུལ་ཁྲིམས་ཀྱི་སྡོམ་པར་འདུས་སོ། །རྣམ་པ་གསུམ་ནི་ཡང་དག་པར་དགའ་བར་བྱེད་པའོ། །རྣམ་པ་ལྷག་མ་རྣམས་ནི་ཆོས་སྟོན་པ་སྟེ། ཕྱི་མ་དེ་ཡང་རྣམ་པ་དང་པོ་ནི་དབང་དུ࿒བྱ་བ་དང་ལྡན་པའོ། །གཉིས་ཀྱིས་ནི་ཡི་གེ་ལྔ་དང་ལྡན་པའོ། །ལྷག་མ་རྣམས་ནི་སྦྱོར་བ་དང་ལྡན་པ་ཡིན་པར་རིག་པར་བྱའོ། །མ་འོངས་པའི་དུས་ལ་བརྟེན་ན་འདོད་པར་བྱ་བ་ཡིན་པའི་ཕྱིར་འདོད་པའོ། །འདས་པའི་དུས་ལ་བརྟེན་ན་འདོད་པར་བྱ་བ་ཡིན་པའི་ཕྱིར་སྡུག་པའོ། །ད་ལྟར་གྱི་དུས་ལ་བརྟེན་དངོས་པོ་དང་ཉམས་སུ་མྱོང་བར་འདོད་པར་བྱ་བ་ཡིན་པའི་ཕྱིར་དགའ་བ་དང༌། ཡིད་དུ་འོང་བར་རིག་པར་བྱའོ། །ཡང་དག་པར་དགའ་བར་བྱེད་པ་གང་ཡིན་པ་དེ་ནི། སྐྱེ་བོ་མང་པོས་འདོད་པ་དང༌། སྐྱེ་བ་དང༌། དགའ་བ་དང༌། ཡིད་དུ་འོང་བའོ། །ཆོས་སྟོན་པ་གང་ཡིན་པ་དེ་ནི་མཉམ་པར་གཞག་པའོ། །ཚུལ་ཁྲིམས༌ཀྱི་ཡན་ལག་ཡོངས་སུ་བཟུང་བ་གང་ཡིན་པ་དེ་ནི་འགྱོད་པ་མེད་པ་ལ་སོགས་པའི་རིམ་གྱིས་ཏིང་ངེ་འཛིན་དུ་འགྱུར་བའོ། །

mi g.yo ba man chad gtugs pa med pa'i bar de dag kyang rnam pa gsum du rig par bya ste/ rnam pa gcig ni tshul khrims kyi sdom par 'dus so/ /rnam pa gsum ni yang dag par dga' bar byed pa'o/ /rnam pa lhag ma rnams ni chos ston pa ste/ phyi ma de yang rnam pa dang po ni dbang du bya ba dang ldan pa'o/ /gnyis kyis ni yi ge lnga dang ldan pa'o/ /lhag ma rnams ni sbyor ba dang ldan pa yin par rig par bya'o/ /ma 'ongs pa'i dus la brten na 'dod par bya ba yin pa'i phyir 'dod pa'o/ /'das pa'i dus la brten na 'dod par bya ba yin pa'i phyir sdug pa'o/ /da ltar gyi dus la brten dngos po dang nyams su myong bar 'dod par bya ba yin pa'i phyir dga' ba dang/ yid du 'ong bar rig par bya'o/ /yang dag par dga' bar byed pa gang yin pa de ni/ skye bo mang pos 'dod pa dang/ skye ba dang/ dga' ba dang/ yid du 'ong ba'o/ /chos ston pa gang yin pa de ni mnyam par gzhag pa'o/ /tshul khrimskyi yan lag yongs su bzung ba gang yin pa de ni 'gyod pa med pa la sogs pa'i rim gyis ting nge 'dzin du 'gyur ba'o/ /

【S2 明麁惡語】

དེ་ལ་ཞེར་འདེབས་པ་གང་ཡིན་པ་དེ་ནི་ཞེ་སྡང་གི་དུག་གཏོང་བའི་ཕྱིར་ཕ་རོལ་ལ་གནོད་པའོ། །རྩུབ་པ་ནི་སྡུག་བསྔལ་བའི་རེག་པ་ཡིན་པའི་ཕྱིར་ཕ་རོལ་ལ་རྩུབ་པའོ། །ལྷག་མ་རྣམས་ནི་དཀར་པོའི་ཕྱོགས་བཟློག་པ་ལས་རིག་པར་བྱའོ། །

de la zher 'debs pa gang yin pa de ni zhe sdang gi dug gtong ba'i phyir pha rol la gnod pa'o/ /rtsub pa ni sdug bsngal ba'i reg pa yin pa'i phyir pha rol la rtsub pa'o/ /lhag ma rnams ni dkar po'i phyogs bzlog pa las rig par bya'o/ /

【P7 綺語】【Q1 散釋經文】【R1 標總句】

ཚིག་ཀྱལ་བ་ཅན་ཡིན་ཞེས་བྱ་བ་ནི་བསྟན་པའི་ཚིག་གོ། །

tshig kyal ba can yin zhes bya ba ni bstan pa'i tshig go/ /

【R2 別釋十二句】【S1 初五句名邪舉罪語】

དུས་གསུམ་དུ་ཚིག་ལྔའི་དབང་དུ་བྱས་པ་སྟེ། ལོག་པར་གླེང་བའི་དུས་ན་དུས་མ་ཡིན་པར་སྨྲ་བས་ན་དུས་ལ་མ་བབ་པར་སྨྲ་བའོ། །ཡང་དག་པ་མ་ཡིན་པར་སྨྲ་བས་ན། ཡང་དག་པ་མ་ཡིན་པར་སྨྲ་བའོ། །དོན་དང་མི་ལྡན་པར་སྨྲ་བས་ན་དོན་མེད་པར་སྨྲ་བའོ༑ །རྩུབ་པོར་སྨྲ་བས་ན་ཆོས་མ་ཡིན་པར་སྨྲ་བའོ། །ཞེ་སྡང་གི་སྐབས་སྨྲ་བས་ན་མ་བརྟགས་པར་སྨྲ་བའོ། །

dus gsum du tshig lnga'i dbang du byas pa ste/ log par gleng ba'i dus na dus ma yin par smra bas na dus la ma bab par smra ba'o/ /yang dag pa ma yin par smra bas na/ yang dag pa ma yin par smra ba'o/ /don dang mi ldan par smra bas na don med par smra ba'o| /rtsub por smra bas na chos ma yin par smra ba'o/ /zhe sdang gi skabs smra bas na ma brtags par smra ba'o/ /

【S2 次六句名邪說法語】

ཆོས་ལོག་པར་སྟོན་པའི་དུས་ན་མ་བསམས་ཤིང་ལེགས་པར་མ་བརྟགས་པར་སྟོན་པས་ན་མ་བརྟགས་པའི་ཚིག་སྨྲ་བ་ཡིན་ནོ། །བརྙས་ཤིང་ཉན་པ་ན་སྟོན་པས་ན་དུས་མ་ཡིན་པའོ། །སྔ་མ་དང་ཕྱི་མའི་དོན་འབྲེལ་པ་མེད་པས་ན་མ་འབྲེལ་པའོ། །རིགས་པ་དང་མི་ལྡན་པའི་གཏན་ཚིགས་སྟོན་པས་ན་ལྡན་པར་སྟོན་པ་མ་ཡིན་པའོ། །འབྲེལ་པ་མེད་པའི་དཔེ་ཉེ་བར་སྒྲུབ་པས་ན་དཔེ་དང་ལྡན་པ་མ་ཡིན་ནོ། །ཀུན་ནས་ཉོན་མོངས་པ་ཡོངས་སུ་སྟོན་པས་ན་ཆོས་དང་ལྡན་པ་མ་ཡིན་ནོ། །

chos log par ston pa'i dus na ma bsams shing legs par ma brtags par ston pas na ma brtags pa'i tshig smra ba yin no/ /brnyas shing nyan pa na ston pas na dus ma yin pa'o/ /snga ma dang phyi ma'i don 'brel pa med pas na ma 'brel pa'o/ /rigs pa dang mi ldan pa'i gtan tshigs ston pas na ldan par ston pa ma yin pa'o/ /'brel pa med pa'i dpe nye bar sgrub pas na dpe dang ldan pa ma yin no/ /kun nas nyon mongs pa yongs su ston pas na chos dang ldan pa ma yin no/ /

【S3 後一句名放逸語】

བཞད་གད་དང༌། གླུ་ལ་སོགས་པས་རྩེ་བའི་དུས་དང༌། ཟློས་གར་མཁན་དང༌། གར་མཁན་དང༌། བཞད་པ་དང༌། སྒེག་པ་ལ་སོགས་པ་ལ་ལྟ་བའི་དུས་ན་དོན་དང་ལྡན་པ༌མ་ཡིན་པ་སྟེ།

bzhad gad dang/ glu la sogs pas rtse ba'i dus dang/ zlos gar mkhan dang/ gar mkhan dang/ bzhad pa dang/ sgeg pa la sogs pa la lta ba'i dus na don dang ldan pama yin pa ste/

【Q2 結略義】

དོན་མདོར་བསྡུ་ན། དུས་གསུམ་ཇི་སྐད་བསྟན་པ་དག་ཏུ་སྨྲ་བ་དེ་ནི་ཚིག་ཀྱལ་པར་ཡོངས་སུ་བསྟན་ཏོ། །

don mdor bsdu na/ dus gsum ji skad bstan pa dag tu smra ba de ni tshig kyal par yongs su bstan to/ /

【P8 貪欲】【Q1 散釋經文】【R1 標總句】

བརྣབ་སེམས་ཅན་ཡིན་ཞེས་བྱ་བ་ནི་བསྟན་པའི་ཐ་ཚིག་གོ། །

brnab sems can yin zhes bya ba ni bstan pa'i tha tshig go/ /

【R2 別釋二種】

གཞན་གྱི་ནོར་ལ་འདོད་ཆགས་ཀྱི་དབང་དུ་བྱས་ནས། བདག་གིར་བྱ་བར་ངེས་པར་བྱེད་པ་དང་དུ་ལེན་པས་ན་ཀུན་ཏུ་ཆགས་པ་དྲག་པོ་ཅན་ནོ། །ནོར་ཞེས་བྱ་བ་ནི་ཟོང་དུ་བྱ་བའི་ནོར་གྱི་རིགས་གང་ཡིན་པའོ། །ཡོ་བྱད་ཅེས་བྱ་བ་ནི་ཡོངས་སུ་ལོངས་སྤྱད་པར་བྱ་བ་གང་ཡིན་པའོ། །རྫས་ཞེས་བྱ་བ་ནི་དེ་གཉིས་ཀ་བསྡུས་པའོ། །གཞན་དག་གི་གང་ཡིན་པ་དེ་བདག་གིར་གྱུར་ཅིག་ཅེས་བྱ་བ་ནི་བརྣབ་སེམས་ཀྱི་འཇུག་པའི་རྣམ་པ་ཡིན་པར་ཡོངས་སུ་བསྟན་ཏོ། །

gzhan gyi nor la 'dod chags kyi dbang du byas nas/ bdag gir bya bar nges par byed pa dang du len pas na kun tu chags pa drag po can no/ /nor zhes bya ba ni zong du bya ba'i nor gyi rigs gang yin pa'o/ /yo byad ces bya ba ni yongs su longs spyad par bya ba gang yin pa'o/ /rdzas zhes bya ba ni de gnyis ka bsdus pa'o/ /gzhan dag gi gang yin pa de bdag gir gyur cig ces bya ba ni brnab sems kyi 'jug pa'i rnam pa yin par yongs su bstan to/ /

【Q2 結略義】

མདོར་བསྡུ་ན་བརྣབ་སེམས་ཀྱི་ངོ་བོ་ཉིད་དང༌། དམིགས་པ་དང༌། རྣམ་པ་ཡིན་པར་རིག་པར་བྱའོ།།

mdor bsdu na brnab sems kyi ngo bo nyid dang/ dmigs pa dang/ rnam pa yin par rig par bya'o//

【P9 瞋恚】【Q1 散釋經文】【R1 標總句】

གནོད་སེམས་ཀྱི་སེམས་དང་ལྡན་པ་ཡིན་ཞེས་བྱ་བ་ནི་བསྟན་པའི་ཚིག་གོ། །

gnod sems kyi sems dang ldan pa yin zhes bya ba ni bstan pa'i tshig go/ /

【R2 別釋五句】

སེམས་ཅན་ཕ་རོལ་པོ་རྣམས་ལ་གནོད་སེམས་ཀྱི་དབང་དུ་བྱས་ནས། གནོད་པར་བྱ་བ་ངེས་པར་སྐྱེད་པ་དང་དུ་ལེན་པས་ན་ཡིད་ཀྱི་ཀུན་ཏུ་རྟོག་པ་རབ་ཏུ་སྡང་བའོ། །བསད་ན་ཅི་མ་རུང་ཞེས་བྱ་བ་ནི། ལུས་བསད་དེ་མ་རུང་བར་འགྱུར་བར་འདོད་པའོ། །བཅིངས་ན་ཅི་མ་རུང་ཞེས་བྱ་བ་ནི་ལུས་ལ་ཉམ་ང་བར་འགྱུར་བར་འདོད་པའོ། །ཕམ་པར་གྱུར་ན་ཅི་མ་རུང་ཞེས་བྱ་བ་ནི་གཞན་གྱི་ལོངས་སྤྱོད་རྒུད་པར་བྱེད་པར་འདོད་པའོ། །ཚུལ་མ་ཡིན་པས་སྡུག་བསྔལ་བར་གྱུར་ན་ཅི་མ་རུང་ཞེས་བྱ་བ་ནི་བདག་ཉིད༌ཀྱི་ལོངས་སྤྱོད་རང་རྒུད་པར་འདོད་པ་སྟེ།

sems can pha rol po rnams la gnod sems kyi dbang du byas nas/ gnod par bya ba nges par skyed pa dang du len pas na yid kyi kun tu rtog pa rab tu sdang ba'o/ /bsad na ci ma rung zhes bya ba ni/ lus bsad de ma rung bar 'gyur bar 'dod pa'o/ /bcings na ci ma rung zhes bya ba ni lus la nyam nga bar 'gyur bar 'dod pa'o/ /pham par gyur na ci ma rung zhes bya ba ni gzhan gyi longs spyod rgud par byed par 'dod pa'o/ /tshul ma yin pas sdug bsngal bar gyur na ci ma rung zhes bya ba ni bdag nyidkyi longs spyod rang rgud par 'dod pa ste/

【Q2 結略義】

དོན་མདོར་བསྡུ་ན་ནི། སྔ་མ་བཞིན་དུ་བལྟ་བར་བྱའོ། །

don mdor bsdu na ni/ snga ma bzhin du blta bar bya'o/ /

【P10 邪見】【Q1 散釋經文】【R1 標總句】

ལོག་པར་ལྟ་བ་ཅན་ཡིན་ཞེས་བྱ་བ་ནི་བསྟན་པའི་ཚིག་གོ། །

log par lta ba can yin zhes bya ba ni bstan pa'i tshig go/ /

【R2 顯十七別句】

འདི་ལྟར་ལྟ་ཞེས་བྱ་བ་དེ་ནི་བདག་ཉིད་ཀྱིས་བརྗོད་པར་འདོད་པའི་དོན་ལ་བཟོད་ཅིང་འདོད་པ་ཡིན་པར་ཡོངས་སུ་སྟོན་ཏོ། །འདི་སྐད་དུ་སྨྲ་བ་ཞེས་བྱ་བ་དེ་ནི་བརྗོད་པར་འདོད་པའི་དོན་ཕ་རོལ་རྣམས་འཛིན་དུ་འཇུག་པར་ཡོངས་སུ་སྟོན་ཏོ། །བསམ་པ་རྣམ་པ་གསུམ་པོ། ལོངས་སྤྱོད་ཀྱི་བསམ་པ་དང༌། དག་པའི་བསམ་པ་དང༌། ལྷ་ལ་མཆོད་པའི་བསམ་པའི་སྦྱིན་པ་ལ་སྐུར་པ་བཏབ་པའི་ཕྱིར་སྦྱིན་པ་མེད་དོ། །མཆོད་སྦྱིན་མེད་དོ་ཞེས་ཟེར་ཏེ། སྦྱིན་སྲེག་ཅེས་བྱ་བ་ནི་གསང་སྔགས་དང༌།མེ་དང༌། ལྷ་ལ་མཆོད་པའི་བསམ་པ་ཅན་གྱི་ཡིན་པར་བལྟ་བར་བྱའོ། །ཚུལ་ཁྲིམས་ལས་བྱུང་བ་དང༌། བསྒོམ་པ་ལས་བྱུང་བའི་དགེ་བ་མི་མཐུན་པའི་ཕྱོགས་དང༌། གཉེན་པོར་བཅས་པ་དང༌། སྦྱིན་པ་ལས་བྱུང་བའི་མི་མཐུན་པའི་ཕྱོགས་ལ་སྐུར་པ་བཏབ་པའི་ཕྱིར། ལེགས་པར་སྤྱད་པ་མེད་དོ༑ །ཉེས་པར་སྤྱད་པ་མེད་དོ་ཞེས་ཟེར་རོ། །དགེ་བ་རྣམ་པ་གསུམ་པོ་མི་མཐུན་པའི་ཕྱོགས་དང༌། གཉེན་པོར་བཅས་པ་དེ་དག་གི་འབྲས་བུ་ལ་སྐུར་པ་བཏབ་པའི་ཕྱིར། ལེགས་པར་བྱས་པའི་ལས་རྣམས་ཀྱི་འབྲས་བུ་རྣམ་པར་སྨིན་པ་མེད་དོ་ཞེས་ཟེར་རོ། །འཇུག་པའི་གནས་ཀྱི་རྐྱེན་ལ་སྐུར་པ་བཏབ་པའི་ཕྱིར་འཇིག་རྟེན་འདི་མེད་དོ། །འཇིག་རྟེན་ཕ་རོལ་མེད་དོ་ཞེས་ཟེར་རོ། །དེའི་འབྲས་བུའི་རྐྱེན་ལ་སྐུར་པ་བཏབ་པ་དང༌། དེའི་ས་བོན་གྱི་རྐྱེན་ལ་སྐུར་པ་བཏབ་པའི་ཕྱིར།ཕ་མེད་དོ། །མ་མེད་དོ་ཞེས་ཟེར་རོ། །འཇུག་པའི་སྐྱེས་བུ་ལ་སྐུར་པ་བཏབ་པའི་ཕྱིར་སེམས་ཅན་སྐྱེ་བ་མེད་དོ་ཞེས་ཟེར་རོ། །འཇུག་པའི་གཉེན་པོ་ལྡོག་པ་ལ་སྐུར་པ་བཏབ་པའི་ཕྱིར་འཇིག་རྟེན་ན་དགྲ་བཅོམ་པ་མེད་དོ་ཞེས་རྒྱས་པར་ཟེར་རོ། །དེ་ལ་སོ་སོ་རང་གི་ཀུན་ནས་ཉོན་མོངས་པ་ཞི་བར་གྱུར་པའི་ཕྱིར་ཡང་དག་པར་སོང་བ་རྣམས་སོ། །སེམས་ཅན་རྣམས་ལ་ལོག་པར་སྒྲུབ་པ་རྣམ་པར་སྤངས་པ་ལ་ཞུགས་པའི་ཕྱིར་ཡང་དག་པར་ཞུགས་པ་རྣམས་སོ། །ཚེ་འདི་ཞེས་བྱ་བ་རྒྱུའི་དུས་སུའོ། །ཚེ་ཕྱི་མ་ཞེས་བྱ་བ་འབྲས་བུའི་དུས་སུའོ། །རང་གི་ཞེས་བྱ་བ་ནི་རང་གི་སྐྱེས་བུའི་བྱེད་པ་ཡིན་པའི་ཕྱིར་རོ། །མངོན་པར་ཤེས་པས་ཞེས་བྱ་བ་ནི་དྲུག་པས་སོ། །མངོན་སུམ་དུ་བྱས་ནས་ཞེས་བྱ་བ་ནི་མཐོང་བའི་ལམ་གྱིས་སོ། །བསྒྲུབས་ཏེ་ཞེས་བྱ་བ་ནི་བསྒོམ་པའི་ལམ་གྱིས་སོ། །རབ་ཏུ་རྟོགས་པར་བྱེད་ཅེས་བྱ་བ་ནི་རང་གིས་རྟོགས་པ་བདག་ཉིད་ཀྱིས་ཀྱང་ཤེས་ཤིང་གཞན་དག་ལ་ཡང་གོ་བར་བྱེད་པའི་ཕྱིར་རོ། །བདག་གི་སྐྱེ་བ་ཟད་དོ་ཞེས་བྱ་བ་ལ་སོགས་པ་ནི་སྔ་མ་བཞིན་དུ་རྣམ་པར་དབྱེ་བར་རིག་པར་བྱའོ། །

'di ltar lta zhes bya ba de ni bdag nyid kyis brjod par 'dod pa'i don la bzod cing 'dod pa yin par yongs su ston to/ /'di skad du smra ba zhes bya ba de ni brjod par 'dod pa'i don pha rol rnams 'dzin du 'jug par yongs su ston to/ /bsam pa rnam pa gsum po/ longs spyod kyi bsam pa dang/ dag pa'i bsam pa dang/ lha la mchod pa'i bsam pa'i sbyin pa la skur pa btab pa'i phyir sbyin pa med do/ /mchod sbyin med do zhes zer te/ sbyin sreg ces bya ba ni gsang sngags dang/me dang/ lha la mchod pa'i bsam pa can gyi yin par blta bar bya'o/ /tshul khrims las byung ba dang/ bsgom pa las byung ba'i dge ba mi mthun pa'i phyogs dang/ gnyen por bcas pa dang/ sbyin pa las byung ba'i mi mthun pa'i phyogs la skur pa btab pa'i phyir/ legs par spyad pa med do| /nyes par spyad pa med do zhes zer ro/ /dge ba rnam pa gsum po mi mthun pa'i phyogs dang/ gnyen por bcas pa de dag gi 'bras bu la skur pa btab pa'i phyir/ legs par byas pa'i las rnams kyi 'bras bu rnam par smin pa med do zhes zer ro/ /'jug pa'i gnas kyi rkyen la skur pa btab pa'i phyir 'jig rten 'di med do/ /'jig rten pha rol med do zhes zer ro/ /de'i 'bras bu'i rkyen la skur pa btab pa dang/ de'i sa bon gyi rkyen la skur pa btab pa'i phyir/pha med do/ /ma med do zhes zer ro/ /'jug pa'i skyes bu la skur pa btab pa'i phyir sems can skye ba med do zhes zer ro/ /'jug pa'i gnyen po ldog pa la skur pa btab pa'i phyir 'jig rten na dgra bcom pa med do zhes rgyas par zer ro/ /de la so so rang gi kun nas nyon mongs pa zhi bar gyur pa'i phyir yang dag par song ba rnams so/ /sems can rnams la log par sgrub pa rnam par spangs pa la zhugs pa'i phyir yang dag par zhugs pa rnams so/ /tshe 'di zhes bya ba rgyu'i dus su'o/ /tshe phyi ma zhes bya ba 'bras bu'i dus su'o/ /rang gi zhes bya ba ni rang gi skyes bu'i byed pa yin pa'i phyir ro/ /mngon par shes pas zhes bya ba ni drug pas so/ /mngon sum du byas nas zhes bya ba ni mthong ba'i lam gyis so/ /bsgrubs te zhes bya ba ni bsgom pa'i lam gyis so/ /rab tu rtogs par byed ces bya ba ni rang gis rtogs pa bdag nyid kyis kyang shes shing gzhan dag la yang go bar byed pa'i phyir ro/ /bdag gi skye ba zad do zhes bya ba la sogs pa ni snga ma bzhin du rnam par dbye bar rig par bya'o/ /

【Q2 結略義】【R1 第一略義】

དེ་ལ་མདོར་བསྡུ་བ་ནི་འདི་ཡིན་ཏེ། རྒྱུ་ལ་སྐུར་པ་འདེབས་པ་དང༌། འབྲས་བུ་ལ་སྐུར་པ་འདེབས་པ་དང༌། བྱེད་པ་ལ་སྐུར་པ་འདེབས་པ་དང༌། ཡོད་པའི་དངོས་པོ་ལ་སྐུར་པ་འདེབས་པ་བསྟན་ཏེ། དེ་ལ་བྱེད་པ་ནི་ས་བོན་འདེབས་པའི་བྱེད་པ་དང༌། འཛིན་པའི་བྱེད་པ་དང༌། འོང་བ་དང་འགྲོ་བའི་བྱེད་པ་དང༌། སྐྱེ་བར་འགྱུར་བའི་ལས་ཀྱི་བྱེད་པའོ། །

de la mdor bsdu ba ni 'di yin te/ rgyu la skur pa 'debs pa dang/ 'bras bu la skur pa 'debs pa dang/ byed pa la skur pa 'debs pa dang/ yod pa'i dngos po la skur pa 'debs pa bstan te/ de la byed pa ni sa bon 'debs pa'i byed pa dang/ 'dzin pa'i byed pa dang/ 'ong ba dang 'gro ba'i byed pa dang/ skye bar 'gyur ba'i las kyi byed pa'o/ /

【R2 第二略義】

བསྡུས་པའི་དོན་ནི་རྣམ་གྲངས་གཞན་ཡང࿒རྒྱུ་དང་འབྲས་བུར་བཅས་པ་དང༌། རྐྱེན་དང་བཅས་པར་འཇུག་པའི་སྐྱེས་བུའི་འཇུག་པ་ལ་སྐུར་པ་འདེབས་པ་དང༌། དེའི་གཉེན་པོར་གྱུར་པ་ལྡོག་པ་ལ་སྐུར་པ་འདེབས་པ་ཡོངས་སུ་བསྟན་ཏོ། །དེ་ལ་འཇུག་པ་ལ་སྐུར་པ་འདེབས་པ་ནི། རྒྱུ་ལ་སྐུར་པ་འདེབས་པར་བལྟ་བར་བྱའི། རང་གི་མཚན་ཉིད་ལ་སྐུར་པ་འདེབས་པ་ནི་མ་ཡིན་ནོ། །ལྡོག་པ་ལ་སྐུར་པ་འདེབས་པ་ནི་ཡོན་ཏན་ལ་སྐུར་པ་འདེབས་པར་བལྟ་བར་བྱའི། གང་ཟག་ལ་སྐུར་པ་འདེབས་པ་ནི་མ་ཡིན་ནོ། །

bsdus pa'i don ni rnam grangs gzhan yang rgyu dang 'bras bur bcas pa dang/ rkyen dang bcas par 'jug pa'i skyes bu'i 'jug pa la skur pa 'debs pa dang/ de'i gnyen por gyur pa ldog pa la skur pa 'debs pa yongs su bstan to/ /de la 'jug pa la skur pa 'debs pa ni/ rgyu la skur pa 'debs par blta bar bya'i/ rang gi mtshan nyid la skur pa 'debs pa ni ma yin no/ /ldog pa la skur pa 'debs pa ni yon tan la skur pa 'debs par blta bar bya'i/ gang zag la skur pa 'debs pa ni ma yin no/ /

【N2 十善業業道】

དེ་ལ་དཀར་པོའི་ཕྱོགས་ནི་ཐམས་ཅད་ཀྱང་འདི་ལས་བཟློག་པར་རིག་པར་བྱའོ། །གང་ལ་ཁྱད་པར་གྱི་མཚན་ཉིད་ཡོད་པ་དེ་ཡང་བཤད་པར་བྱ་སྟེ། འདོད་པ་ལ་ལོག་པར་གཡེམ་པ་ལ་བརྟེན་ནས་ཚངས་པར་སྤྱོད་པ་ཞེས་བྱ་བ་ནི་བསྟན་པའི་ཚིག་གོ། །དེ་ཡང་ཡོངས་སུ་དག་པ་གསུམ་གྱིས་དག་པར་རིག་པར་བྱ་སྟེ། དུས་དག་པ་དང༌། གཞན་ཡིད་ཆེས་པ་དག་པ་དང༌། སྒྲུབ་པ་དག་པས་སོ། །དེ་ལ་རིང་དུ་སྤྱོད་པ་ཞེས་བྱ་བ་ནི་ཇི་སྲིད་འཚོའི་བར་དུ་གཅོད་པའི་ཕྱིར་རོ། །དེ་ནི་དུས་དག་པ་སྟེ། རྩོད་པ་དག་པས་དག་པའོ། །གཙང་མ་ཞེས་བྱ་བ་ནི་དག་པར་བྱེད་པ་སྟེ། དེ་ནི་གཞན་ཡིད་ཆེས་པ་དག་པའོ། །དེ་ལ་དག་པ་ཡིན་ལ་གཙང་བ་མ་ཡིན་པ་ཞེས་བྱ་བའི་ཚུལ་གྱིས་མུ་བཞིར་འགྱུར་ཏེ། དེ་ལ་མུ་དང་པོ་ནི༑ བྱས་ལ་རྩོད་པའི་ཚེ་རྒྱལ་བའོ། །མུ་གཉིས་པ་ནི་མ་བྱས་ལ་རྩོད་པའི་ཚེ་ཕམ་པའོ། །མུ་གསུམ་པ་ནི་མ་བྱས་ལ་རྩོད་པའི་ཚེ་རྒྱལ་བའོ། །མུ་བཞི་པ་ནི་བྱས་ལ་རྩོད་པའི་ཚེ་ཕམ་པའོ། །དེ་ལ་བུད་མེད་ཀྱི་ལུས་ལ་རེག་པ་ཉམས་སུ་མི་ལེན་པའི་ཕྱིར་དྲིང་བ་མེད་པའོ། །གཉིས་ཀྱིས་གཉིས་སྤྲོད་པ་མེད་པའི་ཕྱིར་འཁྲིག་པ་སྤངས་པའོ། །ལག་པས་རེག་པ་ལ་སོགས་པའི་ཐབས་གཞན་གྱིས་ཁུ་བ་འབྱིན་པར་མི་བྱེད་པ་དང༌། སྨོན་པ་མེད་པར་ཚངས་བར་སྤྱོད་པ་ཁས་ལེན་པའི་ཕྱིར་གྲོང་པའི་ཆོས་སྤངས་པ་སྟེ། དེ་ནི་སྒྲུབ་པ་ཕུན་སུམ་ཚོགས་པ་ཞེས་བྱའོ། །དོན་མདོར་བསྡུ་བ་ཡང་འདི་ཉིད་དུ་འདུས་པར་བལྟ་བར་བྱའོ། །བརྫུན་དུ་སྨྲ་བ་ལས་བརྩམས་ནས་ཡིད་ཆེས་པའི་ཕྱིར་ཡིད་བརྟན་དུ་རུང་བ་ཡིན་ནོ། །ཡིད་བརྟན་པར་གྱུར་པས་ན་ཡིད་ཆེས་པའོ། །དེ་ལ་རྩོད་པ་ན་ཚད་མར༌གཞག་པ་ཡིན་པས་གཞག་པར་བྱའོ། །དེ་ལྟར་ཡང་ཡིད་བརྟེན་པ་དག་ལ་སླུ་བར་མི་བྱེད་ཅིང་མི་འཁུ་བས་མི་སླུ་བ་སྟེ། མདོར་བསྡུ་ན་ཉེ་བར་གཟུང་བ་རྣམ་པ་གསུམ་དུ་ཡོངས་སུ་བསྟན་པ་ཡིན་ཏེ། བསམ་པ་ཉེ་བར་གཟུང་བ་དང༌། བསྐོ་བ་ཉེ་བར་གཟུང་བ་དང༌། བྱ་བ་ཉེ་བར་གཟུང་བའོ། །

de la dkar po'i phyogs ni thams cad kyang 'di las bzlog par rig par bya'o/ /gang la khyad par gyi mtshan nyid yod pa de yang bshad par bya ste/ 'dod pa la log par g.yem pa la brten nas tshangs par spyod pa zhes bya ba ni bstan pa'i tshig go/ /de yang yongs su dag pa gsum gyis dag par rig par bya ste/ dus dag pa dang/ gzhan yid ches pa dag pa dang/ sgrub pa dag pas so/ /de la ring du spyod pa zhes bya ba ni ji srid 'tsho'i bar du gcod pa'i phyir ro/ /de ni dus dag pa ste/ rtsod pa dag pas dag pa'o/ /gtsang ma zhes bya ba ni dag par byed pa ste/ de ni gzhan yid ches pa dag pa'o/ /de la dag pa yin la gtsang ba ma yin pa zhes bya ba'i tshul gyis mu bzhir 'gyur te/ de la mu dang po ni| byas la rtsod pa'i tshe rgyal ba'o/ /mu gnyis pa ni ma byas la rtsod pa'i tshe pham pa'o/ /mu gsum pa ni ma byas la rtsod pa'i tshe rgyal ba'o/ /mu bzhi pa ni byas la rtsod pa'i tshe pham pa'o/ /de la bud med kyi lus la reg pa nyams su mi len pa'i phyir dring ba med pa'o/ /gnyis kyis gnyis sprod pa med pa'i phyir 'khrig pa spangs pa'o/ /lag pas reg pa la sogs pa'i thabs gzhan gyis khu ba 'byin par mi byed pa dang/ smon pa med par tshangs bar spyod pa khas len pa'i phyir grong pa'i chos spangs pa ste/ de ni sgrub pa phun sum tshogs pa zhes bya'o/ /don mdor bsdu ba yang 'di nyid du 'dus par blta bar bya'o/ /brdzun du smra ba las brtsams nas yid ches pa'i phyir yid brtan du rung ba yin no/ /yid brtan par gyur pas na yid ches pa'o/ /de la rtsod pa na tshad margzhag pa yin pas gzhag par bya'o/ /de ltar yang yid brten pa dag la slu bar mi byed cing mi 'khu bas mi slu ba ste/ mdor bsdu na nye bar gzung ba rnam pa gsum du yongs su bstan pa yin te/ bsam pa nye bar gzung ba dang/ bsko ba nye bar gzung ba dang/ bya ba nye bar gzung ba'o/ /

【L2 由法相差別建立】【M1 標】

དེ་ལ་ཆོས་ཀྱི་མཚན་ཉིད་རྣམ་པར་གཞག་པའི་

de la chos kyi mtshan nyid rnam par gzhag pa'i

【M2 釋】【N1 不善:殺生等】【O1 殺生】

སྲོག་གཅོད་པ་གང་ཞེ་ན།གསད་པའི་བསམ་པ་ཅན། ཉོན་མོངས་པ་ཅན་གྱི་སེམས་དང་ལྡན་པས། སྲོག་ཆགས་ཕ་རོལ་པོ་དེ་ཉིད་ལ་གསད་པའི་སྦྱོར་བ་བྱས་ཤིང་གསད་པ་མཐར་ཐུག་པར་བྱས་པའི་ལུས་ཀྱི་ལས་གང་ཡིན་པའོ། །

srog gcod pa gang zhe na/gsad pa'i bsam pa can/ nyon mongs pa can gyi sems dang ldan pas/ srog chags pha rol po de nyid la gsad pa'i sbyor ba byas shing gsad pa mthar thug par byas pa'i lus kyi las gang yin pa'o/ /

【O2 不與取】

མ་བྱིན་པར་ལེན་པ་གང་ཞེ་ན། རྐུ་འཕྲོག་བྱས་པའི་བསམ་པ་ཅན། ཉོན་མོངས་པ་ཅན་གྱི་སེམས་དང་ལྡན་པས། གཞན་གྱིས་ཡོངས་སུ་བཟུང་བའི་དངོས་པོ་དེ་ཉིད་ལ་རྐུ་འཕྲོག་གི་སྦྱོར་བ་བྱས་པ་དང༌། དེ་ཉིད་ལ་རྐུ་འཕྲོག་མཐར་ཐུག་པར་བྱས་པའི་ལུས་ཀྱི་ལས་གང་ཡིན་པའོ། །

ma byin par len pa gang zhe na/ rku 'phrog byas pa'i bsam pa can/ nyon mongs pa can gyi sems dang ldan pas/ gzhan gyis yongs su bzung ba'i dngos po de nyid la rku 'phrog gi sbyor ba byas pa dang/ de nyid la rku 'phrog mthar thug par byas pa'i lus kyi las gang yin pa'o/ /

【O3 欲邪行】

འདོད་པ་ལ་ལོག་པར་གཡེམ་པ་གང་ཞེ་ན།བསྟེན་པའི་བསམ་པ་ཅན་ཉོན་མོངས་པ་ཅན་གྱི་སེམས་དང་ལྡན་པས་འཇུག་པར་བྱ་བ་མ་ཡིན་པ་དང༌། ཡན་ལག་མ་ཡིན་པ་དང༌། ཡུལ་མ་ཡིན་པ་དང༌། དུས་མ་ཡིན་པ་དག་ཏུ་དེ་ཉིད་ལ་འདོད་པ་ལ་ལོག་པར་གཡེམ་པའི་སྦྱོར་བ་བྱས་པ་དང༌། འདོད་པ་ལ་ལོག་པར་གཡེམ་པའི་མཐར་ཐུག་པར་བྱས་པའི་ལུས་ཀྱི་ལས་གང་ཡིན་པའོ། །

'dod pa la log par g.yem pa gang zhe na/bsten pa'i bsam pa can nyon mongs pa can gyi sems dang ldan pas 'jug par bya ba ma yin pa dang/ yan lag ma yin pa dang/ yul ma yin pa dang/ dus ma yin pa dag tu de nyid la 'dod pa la log par g.yem pa'i sbyor ba byas pa dang/ 'dod pa la log par g.yem pa'i mthar thug par byas pa'i lus kyi las gang yin pa'o/ /

【O4 妄語】

བརྫུན་དུ་སྨྲ་བ་གང་ཞེ་ན༑ འདུ་ཤེས་བསྒྱུར་ཏེ་སྨྲ་བར་འདོད་པ། ཉོན་མོངས་པ་ཅན་གྱི་སེམས་དང་ལྡན་པས། སེམས་ཅན་གཞན་དག་ལ་དེ་ཉིད་ལ་སྒྱུའི་དབང་པོའི་སྦྱོར་བ་བྱས་པ་དང༌། དེ་ཉིད་ལ་སྒྱུའི་དབང་པོ་མཐར་ཐུག་པར་བྱས་པའི་ངག་གི་ལས་གང་ཡིན་པའོ། །

brdzun du smra ba gang zhe na| 'du shes bsgyur te smra bar 'dod pa/ nyon mongs pa can gyi sems dang ldan pas/ sems can gzhan dag la de nyid la sgyu'i dbang po'i sbyor ba byas pa dang/ de nyid la sgyu'i dbang po mthar thug par byas pa'i ngag gi las gang yin pa'o/ /

【O5 離間語】

ཕྲ་མ་གང་ཞེ་ན། དབྱེ་བའི་བསམ་པ་ཅན་ཉོན་མོངས་པ་ཅན་གྱི་སེམས་དང་ལྡན་པས་སེམས་ཅན་ཕ་རོལ་དེ་ཉིད་ལ་དབྱེ་བའི་སྦྱོར་བ་བྱས་པ་དང༌། དབྱེ་བའི་མཐར་ཐུག་པར་བྱས་པའི་ངག་གི་ལས་གང་ཡིན་པའོ། །

phra ma gang zhe na/ dbye ba'i bsam pa can nyon mongs pa can gyi sems dang ldan pas sems can pha rol de nyid la dbye ba'i sbyor ba byas pa dang/ dbye ba'i mthar thug par byas pa'i ngag gi las gang yin pa'o/ /

【O6 麁惡語】

ངག་རྩུབ་པོ་གང་ཞེ་ན། ངག་རྩུབ་པོ་སྨྲ་བར་འདོད་པ་ཉོན་མོངས་པ་ཅན་གྱི་སེམས་དང་ལྡན་པས། སེམས་ཅན་གཞན་དག་ལ་དེ་ཉིད་ལ་ངག་རྩུབ་པོའི་སྦྱོར་བ་བྱས་པ་དང༌། ངག་རྩུབ་པོའི་མཐར་ཐུག་པར་བྱས་པའི་ངག་གི་ལས་གང་ཡིན་པའོ། །

ngag rtsub po gang zhe na/ ngag rtsub po smra bar 'dod pa nyon mongs pa can gyi sems dang ldan pas/ sems can gzhan dag la de nyid la ngag rtsub po'i sbyor ba byas pa dang/ ngag rtsub po'i mthar thug par byas pa'i ngag gi las gang yin pa'o/ /

【O7 綺語】

ཚིག་ཀྱལ་པ་གང་ཞེ་ན། བྱུང་རྒྱལ་སྨྲ་བར་འདོད་པ་ཉོན་མོངས་པ་ཅན་གྱི་སེམས་དང་ལྡན་པས། མ་འབྲེལ་བའི་བྱུང་རྒྱལ་གྱི་སྦྱོར་བ་བྱས་པ་དང༌། མ་འབྲེལ་བའི་བྱུང་རྒྱལ་མཐར་ཐུག་པར་བྱས་པའི་ངག་གི་ལས་གང་ཡིན་པའོ། །

tshig kyal pa gang zhe na/ byung rgyal smra bar 'dod pa nyon mongs pa can gyi sems dang ldan pas/ ma 'brel ba'i byung rgyal gyi sbyor ba byas pa dang/ ma 'brel ba'i byung rgyal mthar thug par byas pa'i ngag gi las gang yin pa'o/ /

【O8 貪欲】

བརྣབ་སེམས་གང་ཞེ་ན། གཞན་གྱི་ནོར་བདག་གིར་བྱ་བའི་བསམ་པ་ཅན་ཉོན་མོངས་པ་ཅན་གྱི་སེམས་དང་ལྡན་པས། གཞན་གྱི་ནོར་བདག་གིར་བྱ་བའི་བསམ་པ་ལ། ངེས་པར་སྦྱོར་བ་བྱས་པ་དང༌། དེ་མཐར་ཐུག་པར་བྱས་པའི་ཡིད་ཀྱི་ལས་གང་ཡིན་པའོ། །

brnab sems gang zhe na/ gzhan gyi nor bdag gir bya ba'i bsam pa can nyon mongs pa can gyi sems dang ldan pas/ gzhan gyi nor bdag gir bya ba'i bsam pa la/ nges par sbyor ba byas pa dang/ de mthar thug par byas pa'i yid kyi las gang yin pa'o/ /

【O9 瞋恚】

གནོད་སེམས་གང་ཞེ་ན། གཞན་ལ་གནོད་པ་བྱ་བའི་བསམ་པ་ཅན་གྱི་ཉོན་མོངས་པ་ཅན་གྱི་སེམས་དང་ལྡན་པས། གཞན་ལ་གནོད་པ་བྱ་བའི་བསམ་པ་ལ་ངེས་པར་སྦྱོར་བ་བྱས་པ་དང༌། དེ་མཐར་ཐུག་པར་བྱས་པའི་ཡིད་ཀྱི་ལས་གང་ཡིན་པའོ། །

gnod sems gang zhe na/ gzhan la gnod pa bya ba'i bsam pa can gyi nyon mongs pa can gyi sems dang ldan pas/ gzhan la gnod pa bya ba'i bsam pa la nges par sbyor ba byas pa dang/ de mthar thug par byas pa'i yid kyi las gang yin pa'o/ /

【O10 邪見】

ལོག་པར་ལྟ་བ་གང་ཞེ་ན། སྐུར་པ་འདེབས་པའི་བསམ་པ་ཅན་ཉོན་མོངས་པ་ཅན་གྱི་སེམས་དང་ལྡན་པས། སྐུར་པ་འདེབས་པའི་བསམ་པ་དེ་ལ་ངེས་པར་སྦྱོར་བ་བྱས་པ་དང༌། དེ་ལ་མཐར་ཐུག་པར་བྱས་པའི་ཡིད་ཀྱི་ལས་གང་ཡིན་པའོ། །

log par lta ba gang zhe na/ skur pa 'debs pa'i bsam pa can nyon mongs pa can gyi sems dang ldan pas/ skur pa 'debs pa'i bsam pa de la nges par sbyor ba byas pa dang/ de la mthar thug par byas pa'i yid kyi las gang yin pa'o/ /

【N2 善:離殺生】

སྲོག་གཅོད་པ་སྦངས་པ་གང་ཞེ་ན། སྲོག་གཅོད་པ་ལ་ཉེས་དམིགས་ཀྱི་བསམ་པ་ཅན། དགེ་བའི་སེམས་དང་ལྡན་པས། དེ་ཡང་དག་པར་བསྡམ་པའི་སྦྱོར་བ་བྱས་པ་དང༌། དེ་ཡང་དག་པར་བསྡམ་པའི་མཐར་ཐུག་པར་བྱས་པའི࿒ལུས་ཀྱི་ལས་གང་ཡིན་པའོ། །སྲོག་གཅོད་པ་སྤངས་པ་ཇི་ལྟ་བ་བཞིན་དུ་མ་བྱིན་པར་ལེན་པ་དང༌། འདོད་པ་ལ་ལོག་པར་གཡེམ་པ་དང་བརྫུན་དུ་སྨྲ་བ་དང༌། ཕྲ་མ་དང༌། ངག་རྩུབ་པོ་དང༌། ཚིག་ཀྱལ་པ་དང༌། བརྣབ་སེམས་དང༌། གནོད་སེམས་དང༌།ལོག་པར་ལྟ་བ་སྤངས་པ་རྣམས་ལ་ཡང་དེ་དང་འདྲ་བར་རིག་པར་བྱའོ། །དེ་ལ་བྱེ་བྲག་ནི་འདི་ཡོད་དེ།མ་བྱིན་པར་ལེན་པ་ལ་ཉེས་དམིགས་ཀྱི་བསམ་པ་ཅན་ཞེས་བྱ་བ་ནས་ལོག་པར་ལྟ་བ་ཉེས་དམིགས་ཀྱི་བསམ་པ་ཅན་དགེ་བའི་སེམས་དང་ལྡན་པས་དེ་ཡང་དག་པར་བསྡམ་པ་མཐར་ཐུག་པར་བྱས་པའི་བར་གྱི་ཡིད་ཀྱི་ལས་གང་ཡིན་པའོ། །

srog gcod pa sbangs pa gang zhe na/ srog gcod pa la nyes dmigs kyi bsam pa can/ dge ba'i sems dang ldan pas/ de yang dag par bsdam pa'i sbyor ba byas pa dang/ de yang dag par bsdam pa'i mthar thug par byas pa'i lus kyi las gang yin pa'o/ /srog gcod pa spangs pa ji lta ba bzhin du ma byin par len pa dang/ 'dod pa la log par g.yem pa dang brdzun du smra ba dang/ phra ma dang/ ngag rtsub po dang/ tshig kyal pa dang/ brnab sems dang/ gnod sems dang/log par lta ba spangs pa rnams la yang de dang 'dra bar rig par bya'o/ /de la bye brag ni 'di yod de/ma byin par len pa la nyes dmigs kyi bsam pa can zhes bya ba nas log par lta ba nyes dmigs kyi bsam pa can dge ba'i sems dang ldan pas de yang dag par bsdam pa mthar thug par byas pa'i bar gyi yid kyi las gang yin pa'o/ /

【K3 結成三業】

དེ་ལ་བཅུ་ཡོད་པ་ལས་གསུམ་དུ་འགྱུར་ཏེ། ལུས་ཀྱི་ལས་དང༌། ངག་གི་ལས་དང༌། ཡིད་ཀྱི་ལས་སོ། །གསུམ་ཡོད་པ་ལས་ཀྱང་འཅུར་འགྱུར་རོ། །

de la bcu yod pa las gsum du 'gyur te/ lus kyi las dang/ ngag gi las dang/ yid kyi las so/ /gsum yod pa las kyang 'acur 'gyur ro/ /

【J3 業因】

ལས་རྣམས་ཀྱི་རྒྱུ་གང་ཞེ་ན། དེ་ནི་རྣམ་པ་བཅུ་གཉིས་སུ་རིག་པར་བྱ་སྟེ། ཆགས་པ་དང༌། ཞེ་སྡང་དང༌། གཏི་མུག་དང༌། བདག་དང༌། ཕ་རོལ་དང༌། གཞན་གྱི་རྗེས་སུ་འབྲང་བ་དང༌། ཟང་ཟིང་དང༌། འཇིགས་པ་དང༌། གནོད་པར་བྱ་བའི་ཕྱིར་དང༌། རྩེ་ཞིང་དགའ་བ་དང༌། ཆོས་སུ་འདུ་ཤེས་པ་དང༌། ལོག་པར་ལྟ་བའོ། །

las rnams kyi rgyu gang zhe na/ de ni rnam pa bcu gnyis su rig par bya ste/ chags pa dang/ zhe sdang dang/ gti mug dang/ bdag dang/ pha rol dang/ gzhan gyi rjes su 'brang ba dang/ zang zing dang/ 'jigs pa dang/ gnod par bya ba'i phyir dang/ rtse zhing dga' ba dang/ chos su 'du shes pa dang/ log par lta ba'o/ /

【J4 業位】

ལས་ཀྱི་གནས་སྐབས་གང་ཞེ་ན། དེ་ནི་མདོར་བསྡུ་ན་རྣམ་པ་ལྔར་རིག་པར་བྱ་སྟེ། ཆུང་ངུའི་གནས་སྐབས་དང༌། འབྲིང་གི་གནས་སྐབས་དང༌། ཆེན་པོའི་གནས་སྐབས་དང༌། བྱུང་བའི་གནས་སྐབས་དང༌། བག་ཆགས་ཀྱི་གནས་སྐབས་སོ༑ །དེ་ལ་མི་དགེ་བའི་ལས་ཆུང་དུས་ནི་དུད་འགྲོ་རྣམས་ཀྱི་ནང་དུ་སྐྱེ་བར་འགྱུར་རོ། །འབྲིང་གིས་ནི་ཡི་དྭགས་རྣམས་ཀྱི་ནང་དུ་སྐྱེ་བར་འགྱུར་རོ། །ཆེན་པོས་ནི་སེམས་ཅན་དམྱལ་བ་རྣམས་ཀྱི་ནང་དུ་སྐྱ་བར་འགྱུར་རོ། །དགེ་བའི་ལས་ཆུང་དུས་ནི་མི་རྣམས་ཀྱི་ནང་དུ་སྐྱེ་བར་འགྱུར་རོ། །འབྲིང་གིས་ནི་འདོད་པ་ན་སྤྱོད་པའི་ལྷ་རྣམས་ཀྱི་ནང་དུ་སྐྱེ་བར་འགྱུར་རོ། །ཆེན་པོས་ནི་གཟུགས་དང་གཟུགས་མེད་པ་ན་སྤྱོད་པའི་ལྷ་རྣམས་ཀྱི་ནང་དུ་སྐྱེ་བར་འགྱུར་རོ། །མི་དགེ་བའི་ལས་ཀྱི་གནས་སྐབས་ཆུང་ངུ་གང་ཞེ་ན། ཆགས་པ་དང་ཞེ་སྡང་དང་གཏི་མུག་གི་གཞི་ཆུང་ངུ་གང་ཡིན་པའོ། །གནས་སྐབས་འབྲིང་ནི་ཆགས་པ་དང༌། ཞེ་སྡང་དང་གཏི་མུག་གི་གཞི་འབྲིང་གང་ཡིན་པའོ། །གནས་སྐབས་ཆེན་པོ་ནི། ཆགས་པ་དང༌། ཞེ་སྡང་དང་གཏི་མུག་གི་གཞི་ཆེན་པོ་གང་ཡིན་པའོ༑ །དགེ་བ་ནི་མ་ཆགས་པ་དང༌། ཞེ་སྡང་མེད་པ་དང༌། གཏི་མུག་མེད་པའི་གཞི་སྟེ། དེ་བཞིན་དུ་ཅི་རིགས་པར་བལྟ་བར་བྱའོ། །བྱུང་བའི་གནས་སྐབས་ནི། སྐྱེས་ལ་མ་འགགས་པ་མངོན་སུམ་དུ་གྱུར་པ་གང་ཡིན་པའོ། །བག་ཆགས་ཀྱི་གནས་སྐབས་ནི་སྐྱེས་ནས་འགགས་པ་མངོན་དུ་གྱུར་པ་ལས་འདས་པ་གང་ཡིན་པའོ། །

las kyi gnas skabs gang zhe na/ de ni mdor bsdu na rnam pa lngar rig par bya ste/ chung ngu'i gnas skabs dang/ 'bring gi gnas skabs dang/ chen po'i gnas skabs dang/ byung ba'i gnas skabs dang/ bag chags kyi gnas skabs so| /de la mi dge ba'i las chung dus ni dud 'gro rnams kyi nang du skye bar 'gyur ro/ /'bring gis ni yi dwags rnams kyi nang du skye bar 'gyur ro/ /chen pos ni sems can dmyal ba rnams kyi nang du skya bar 'gyur ro/ /dge ba'i las chung dus ni mi rnams kyi nang du skye bar 'gyur ro/ /'bring gis ni 'dod pa na spyod pa'i lha rnams kyi nang du skye bar 'gyur ro/ /chen pos ni gzugs dang gzugs med pa na spyod pa'i lha rnams kyi nang du skye bar 'gyur ro/ /mi dge ba'i las kyi gnas skabs chung ngu gang zhe na/ chags pa dang zhe sdang dang gti mug gi gzhi chung ngu gang yin pa'o/ /gnas skabs 'bring ni chags pa dang/ zhe sdang dang gti mug gi gzhi 'bring gang yin pa'o/ /gnas skabs chen po ni/ chags pa dang/ zhe sdang dang gti mug gi gzhi chen po gang yin pa'o| /dge ba ni ma chags pa dang/ zhe sdang med pa dang/ gti mug med pa'i gzhi ste/ de bzhin du ci rigs par blta bar bya'o/ /byung ba'i gnas skabs ni/ skyes la ma 'gags pa mngon sum du gyur pa gang yin pa'o/ /bag chags kyi gnas skabs ni skyes nas 'gags pa mngon du gyur pa las 'das pa gang yin pa'o/ /

【J5 業門】【K1 總說】

ལས༌རྣམས་ཀྱི་སྒོ་གང་ཞེ་ན། དེ་ནི་མདོར་བསྡུ་ན་རྣམ་པ་གཉིས་ཏེ། འབྲས་བུ་འབྱིན་པའི་སྒོ་དང༌། གནོད་པ་བྱེད་པ་དང་ཕན་འདོགས་པའི་སྒོའོ། །

lasrnams kyi sgo gang zhe na/ de ni mdor bsdu na rnam pa gnyis te/ 'bras bu 'byin pa'i sgo dang/ gnod pa byed pa dang phan 'dogs pa'i sgo'o/ /

【K2 別釋】【L1 與果門】【M1 總說】

འབྲས་བུ་འབྱིན་པའི་སྒོ་གང་ཞེ་ན། དེ་ཡང་རྣམ་པ་ལྔར་རིག་པར་བྱ་སྟེ། རྣམ་པར་སྨིན་པའི་འབྲས་བུ་དང༌། རྒྱུ་མཐུན་པའི་འབྲས་བུ་དང༌། དབང་གི་འབྲས་བུ་དང༌། ཚེ་འདིའི་འབྲས་བུ་དང༌། ཕ་རོལ་གྱི་དབང་གི་འབྲས་བུའོ། །

'bras bu 'byin pa'i sgo gang zhe na/ de yang rnam pa lngar rig par bya ste/ rnam par smin pa'i 'bras bu dang/ rgyu mthun pa'i 'bras bu dang/ dbang gi 'bras bu dang/ tshe 'di'i 'bras bu dang/ pha rol gyi dbang gi 'bras bu'o/ /

【M2 別釋】【N1 與異熟果】

དེ་ལ་རྣམ་པར་སྨིན་པའི་འབྲས་བུ་ནི། སྲོག་གཅོད་པ་ལ་ཀུན་ཏུ་བསྟེན་ཅིང་བསྒོམས་ཏེ་ལན་མང་དུ་བྱས་པས་སེམས་ཅན་དམྱལ་བ་རྣམས་ཀྱི་ནང་དུ་རྣམ་པར་སྨིན་པ་སྨིན་པར་འགྱུར་རོ། །སྲོག་གཅོད་པ་ལ་ཇི་ལྟ་བ་བཞིན་དུ། མི་དགེ་བའི་ལས་ཀྱི་ལམ་ལྷག་མ་རྣམས་ཀྱང་དེ་དང་འདྲ་སྟེ། འདི་ནི་དེ་དག་གི་རྣམ་པར་སྨིན་པའི་འབྲས་བུའོ། །

de la rnam par smin pa'i 'bras bu ni/ srog gcod pa la kun tu bsten cing bsgoms te lan mang du byas pas sems can dmyal ba rnams kyi nang du rnam par smin pa smin par 'gyur ro/ /srog gcod pa la ji lta ba bzhin du/ mi dge ba'i las kyi lam lhag ma rnams kyang de dang 'dra ste/ 'di ni de dag gi rnam par smin pa'i 'bras bu'o/ /

【N2 與等流果】

རྒྱུ་མཐུན་པའི་འབྲས་བུ་ནི་གལ་ཏེ་མི་རྣམས་དང་སྐལ་བ་མཉམ་པ་དེ་ལྟ་བུར་སྐྱེས་ན། ཚེ་ཐུང་བར༌འགྱུར་བ་དང་ལོངས་སྤྱོད་ཀྱིས་ཕོངས་པར་འགྱུར་བ་དང༌། ཆུང་མ་མ་བསྲུངས་པར་འགྱུར་བ་དང༌། སྐུར་པ་མང་བར་འགྱུར་བ་དང༌། མཛའ་བོ་དང་འབྱེ་བར་འགྱུར་བ་དང༌། ཡིད་དུ་མི་འོང་བའི་སྒྲ་ཐོས་པར་འགྱུར་བ་དང༌། ཚིག་མི་སྙན་པར་འགྱུར་བ་དང༌། འདོད་ཆགས་ཤས་ཆེ་བར་འགྱུར་བ་དང༌། ཞེ་སྡང་ཤས་ཆེ་བར་འགྱུར་བ་དང༌། གཏི་མུག་ཤས་ཆེ་བར་འགྱུར་བ་སྟེ། འདི་ནི་དེ་དག་གི་རྒྱུ་མཐུན་པའི་འབྲས་བུའོ། །

rgyu mthun pa'i 'bras bu ni gal te mi rnams dang skal ba mnyam pa de lta bur skyes na/ tshe thung bar'gyur ba dang longs spyod kyis phongs par 'gyur ba dang/ chung ma ma bsrungs par 'gyur ba dang/ skur pa mang bar 'gyur ba dang/ mdza' bo dang 'bye bar 'gyur ba dang/ yid du mi 'ong ba'i sgra thos par 'gyur ba dang/ tshig mi snyan par 'gyur ba dang/ 'dod chags shas che bar 'gyur ba dang/ zhe sdang shas che bar 'gyur ba dang/ gti mug shas che bar 'gyur ba ste/ 'di ni de dag gi rgyu mthun pa'i 'bras bu'o/ /

【N3 與增上果】

དེ་ལ་དབང་གི་འབྲས་བུ་ནི། མི་དགེ་བའི་ལས་རྣམས་ཀུན་ཏུ་བསྟེན་ཅིང་བསྒོམས་ཏེ། ལན་མང་དུ་བྱས་པ་དེའི་དབང་གིས་ཕྱི་རོལ་གྱི་དངོས་པོ་རྣམས་ཀྱི་འབྲས་བུ་མཐུ་ཆུང་བ་དང༌། འབྲས་བུ་མི་སྨིན་པ་དང༌། འབྲས་བུ་འདྲུལ་བ་དང༌། འབྲས་བུ་གཞན་དུ་འགྱུར་བ་དང༌། འབྲས་བུ་ཤིན་ཏེ་མར་འགྱུར་བ་དང༌། འབྲས་བུ་མི་ཞིམ་པ་དང༌། འབྲས་བུ་རྟག་ཏུ་མ་ཡིན་པ་དང༌། འབྲས་བུ་ཆུང་བ་དང༌། འབྲས་བུ་གནོད་པར་འགྱུར་བ་དང༌། འབྲས་བུ་མེད་པར་འགྱུར་རོ། །དགེ་བའི་ལས་རྣམས་ནི་དེ་ལས་བཟློག་པར་རིག་པར་བྱའོ། །

de la dbang gi 'bras bu ni/ mi dge ba'i las rnams kun tu bsten cing bsgoms te/ lan mang du byas pa de'i dbang gis phyi rol gyi dngos po rnams kyi 'bras bu mthu chung ba dang/ 'bras bu mi smin pa dang/ 'bras bu 'drul ba dang/ 'bras bu gzhan du 'gyur ba dang/ 'bras bu shin te mar 'gyur ba dang/ 'bras bu mi zhim pa dang/ 'bras bu rtag tu ma yin pa dang/ 'bras bu chung ba dang/ 'bras bu gnod par 'gyur ba dang/ 'bras bu med par 'gyur ro/ /dge ba'i las rnams ni de las bzlog par rig par bya'o/ /

【N4 與現法果】

དེ་ལ་ཚེ་འདིའི་འབྲས་བུ་ནི་བསམ་པའམ། གཞིའི་རྒྱུ་རྣམ་པ་གཉིས་ཀྱིས་དགེ་བའམ། མི་དགེ་བའི་ལས་ཚེ་འདིའི་འབྲས་བུར་འགྱུར་བའོ། །དེ་ལ་བསམ་པ་ནི་རྣམ་པ་བརྒྱད་དུ་རིག་པར་བྱ་སྟེ། འདི་ལྟ་སྟེ་ལྟ་བའི་བསམ་པ་དང༌། མི་ལྟ་བའི་བསམ་པ་དང༌། གནོད་པའི་བསམ་པ་དང༌། སྙིང་རྗེའི་བསམ་པ་དང༌། ཀུན་ནས་མནར་སེམས་ཀྱི་བསམ་པ་དང༌། དང་བའི་བསམ་པ་དང༌། བྱས་པ་མི་གཟོ་བའི་བསམ་པ་དང༌། བྱས་པ་གཟོ་བའི་བསམ་པའོ། །དེ་ལ་ལྟ་བའི་བསམ་པས་ཀྱང་ལས་མི་དགེ་བ་ཚེ་འདི་ལ་མྱོང་བར་འགྱུར་ཏེ། འདི་ལྟར་འདི་ན་ཁ་ཅིག་ལུས་ལ་ལྟ་བ་དང༌། ལོངས་སྤྱོད་ལ་ལྟ་བ་དང༌། སྲིད་པ་ལ་ལྟ་བ་ཤས་ཆེ་བ་མངོན་པར་འདུ་བྱེད་པ་ལྟ་བུའོ། །དེ་ལ་མི་ལྟ་བའི་བསམ་པས་ཀྱང་ལས་དགེ་བ་ཚེ་འདི་ལ་མྱོང་བར་འགྱུར་ཏེ། འདི་ལྟར་འདི་ན་ཁ་ཅིག་ལུས་ལ་མི་ལྟ་བ་དང༌། ལོངས་སྤྱོད་ལ་མི་ལྟ་བ་དང༌། སྲིད་པ་ལ་མི་ལྟ་བ་ཤས་ཆེ་བ་མངོན་པར་འདུ་བྱེད་པ་ལྟ་བུའོ། །དེ་ལ་གནོད་པའི་བསམ་པས་ཀྱང་ལས་མི་དགེ་བ་ཚེ་འདི་ལ་མྱོང་བར་འགྱུར་ཏེ། འདི་ལྟར་འདི་ན་ཁ་ཅིག །སེམས་ཅན་གཞན་རྣམས་དང༌། གང་ཟག་གཞན་དག་ལ་གནོད་པའི་བསམ་པ་ཤས་ཆེ་བ་མངོན་པར་འདུ་བྱེད་པ་ལྟ་བུའོ། །དེ་ལ་སྙིང་རྗེའི་བསམ་པས་ཀྱང་ལས་དགེ་བ་ཚེ་འདི་ལ་མྱོང་བར་འགྱུར་ཏེ། འདི་ལྟར་འདི་ན་ཁ་ཅིག་སེམས་ཅན་གཞན་རྣམས་དང༌། གང་ཟག་གཞན་དག་ལ་སྙིང་རྗེའི་བསམ་པ་དང༌། ཕན་པའི་བསམ་པ་ཤས་ཆེ་བ་མངོན་པར་འདུ་བྱེད་པ་ལྟ་བུའོ།།དེ་ལ་ཀུན་ནས་མནར་སེམས་ཀྱི་བསམ་པ་ལས་ཀྱང་མི་དགེ་བ་ཚེ་འདི་ལ་མྱོང་བར་འགྱུར་ཏེ། འདི་ལྟར་འདི་ན་ཁ་ཅིག་སངས་རྒྱས་སམ། ཆོས་སམ། དགེ་འདུན་ནམ། བླ་མ་ལྟ་བུ་གང་ཡང་རུང་བའི་གཞི་ལ། ཀུན་ནས་མནར་སེམས་ཀྱི་བསམ་པ་དང༌། གནོད་པའི་བསམ་པ་ཤས་ཆེ་བས་མངོན་པར་འདུ་བྱེད་པ་ལྟ་བུའོ། །དེ་ལ་དང་བའི་བསམ་པས་ཀྱང་ལས་དགེ་བ་ཚེ་འདི་ལ་མྱོང་བར་འགྱུར་ཏེ། འདི་ལྟར་འདི་ན་ཁ་ཅིག་སངས་རྒྱས་སམ། ཆོས་སམ། དགེ་འདུན་ལ་དང་བའི་ཤས་ཆེ་བས་དེ་ལྟར་མོས་པའི་བསམ་པ་མངོན་དུ་འདུ་བྱེད་པ་ལྟ་བུའོ། །བྱས་པ་མི་གཟོ་བའི་བསམ་པས་ཀྱང་ལས་མི་དགེ་བ་ཚེ་འདི་ལ་མྱོང་བར་འགྱུར་ཏེ། འདི་ལྟར་འདི་ན་ཁ་ཅིག་ཕའམ། མའམ། ཕན་འདོགས་པའི་གཞི་གང་ཡང་རུང་བ་ལ། དྲིན་དུ་མི་གཟོ་བའི་བསམ་པ་དང༌། འཁུ་བའི་བསམ་པ་དང༌། དྲག་པོའི་བསམ་པ་ཤས་ཆེ་བས་མངོན་པར་འདུ་བྱེད་པ་ལྟ་བུའོ། །དེ་ལ་དྲིན་དུ་གཟོ་བའི་བསམ་པས་ཀྱང་ལས་དགེ་བ་ཚེ་འདི་ལ་མྱོང་བར་འགྱུར་ཏེ། འདི་ལྟར་འདི་ན་ཁ་ཅིག་ཕའམ། མའམ། ཕན་འདོགས་པའི་གཞི་གང་ཡང་རུང་བ་ལ་དྲིན་དུ་གཟོ་བའི་བསམ་པ་དང༌། ཕན་གདགས་པའི་བསམ་པ་ཤས་ཆེ་བ་མངོན་པར་འདུ་བྱེད་པ་ལྟ་བུའོ། །དེ་ལ་གཞི་ལས་ཀྱང་མཚམས་མེད་པ་རྣམས་དང༌།མཚམས་མེད་པ་དང་མཐུན་པ་རྣམས་ཀྱི་མི་དགེ་བའི་ལས་ཚེ་འདི་ལ་མྱོང་བར་འགྱུར་བ་ཡང་ཡོད་དེ། མཚམས་མེད་པ་ལྔའི་ལས་འདི་ལྟ་སྟེ། ཕ་གསོད་པ་དང༌། མ་གསོད་པ་དང༌། དགྲ་བཅོམ་པ་གསོད་པ་དང༌། དགེ་འདུན་གྱི་དབྱེན་བྱེད་པ་དང༌། དེ་བཞིན་གཤེགས་པ་ལ་ངན་སེམས་ཀྱིས་ཁྲག་ཕྱུང་བའོ། །མཚམས་མེད་པ་དང་མཐུན་པ་རྣམས་ནི། འདི་ལྟར་འདི་ན་ཁ་ཅིག་དགྲ་བཅོམ་མའམ་མ་ལ་ཉལ་བའམ། སྲིད་པ་ཐ࿒མ་པའི་བྱང་ཆུབ་སེམས་དཔའ་ལ་སྣུན་པར་བྱེད་པའམ། ལྷའི་གནས་རྣམས་སམ། ལམ་གྱི་བཞི་མདོ་འམ། ལམ་གྱི་སུམ་མདོ་རྣམས་སུ་ཕྱུགས་གསོད་པར་བྱེད་པའམ། ཡིད་གཅུགས་པའི་མཛའ་བཤེས་སམ། མཛའ་བོ་མཆོག་ཏུ་ཡིད་གཅུགས་པར་གྱུར་པ་ལ་འཁུ་ཞིང་སླུ་ལ་འདྲིད་པར་བྱེད་པའམ། སྡུག་ཅིང་ཅི་ཡང་མེད་ལ་མགོན་མེད་པ་དང༌། རྟེན་མེད་པ་དང༌། སྐྱབས་མེད་པར་འོངས་ཏེ། སྐྱབས་སྦྱིན་པས་ཉེ་བར་བཟུང་བའི་འོག་ཏུ་འཁུ་ཞིང་གནོད་པ་བྱེད་པ་འམ། དགེ་འདུན་འདུ་བའི་སྒོ་འཕྲོག་པ་པའམ༑ མཆོད་རྟེན་འཇིག་པར་བྱེད་པ་ཡང་རུང་སྟེ། དེ་ལྟ་བུ་དང་མཐུན་པའི་ལས་ནི་མཚམས་མེད་པ་དང་མཐུན་པ་ཞེས་བྱའོ། །དགེ་བ་ཡང་གཞི་ལས་ཚེ་འདི་ལ་མྱོང་བར་འགྱུར་བ་ཡང་ཡོད་དེ། འདི་ལྟར་འདི་ན་ཁ་ཅིག་མ་ལ་མ་དད་པ་ལ་དད་པ་དང་ལྡན་པ་ཡང་དག་པར་ལེན་དུ་འཇུག་སྟེ། འདུལ་ཞིང་འཛིན་དུ་འཇུག་ལ་འཇོག་པ་ལྟ་བུ་སྟེ། མ་ལ་མ་དད་པ་ལ་དད་པ་དང་ལྡན་པ་ཇི་ལྟ་བ་བཞིན་དུ། ཚུལ་ཁྲིམས་འཆལ་བ་ལ། ཚུལ་ཁྲིམས་དང་ལྡན་པ་དང༌། སེར་སྣ་ཅན་ལ་གཏོང་བ་དང་ལྡན་པ་དང༌། ཤེས་རབ་འཆལ་པ་ལ་ཤེས་རབ་དང་ལྡན་པ་ཡང་དེ་དང་འདྲའོ། །མ་ལ་ཇི་ལྟ་བ་བཞིན་དུ་ཕ་ལ་ཡང་དེ་དང་འདྲའོ༑ །བྱམས་པ་ལ་སྙོམས་པར་ཞུགས་པ་ལས་ལངས་པ་ལ་ཁ་ཟས་འབུལ་ཞིང་བྱ་བ་བྱེད་པ་དང༌། བྱམས་པའི་ཏིང་ངེ་འཛིན་ལ་ཇི་ལྟ་བ་བཞིན་དུ་སྙིང་རྗེ་དང༌། འགོག་པའི་སྙོམས་པར་འཇུག་པ་དང༌། རྒྱུན་དུ་ཞུགས་པའི་འབྲས་བུ་ཐོབ་པ་ལས་ལངས་པ་ལ་ཁ་ཟས་འབུལ་ཞིང་བྱ་བ་བྱེད་པ་དང༌། དེ་བཞིན་དུ་སངས་རྒྱས་བཅོམ་ལྡན་འདས་ལ་མངོན་སུམ་དུ་བྱ་བ་བྱེད་པ་དང༌། སངས་རྒྱས་བཅོམ་ལྡན་འདས་ལ་ཇི་ལྟ་བ་བཞིན་དུ་སློབ་པ་དང་མི་སློབ་པའི་དགེ་འདུན་ལ་ཡང་དེ་དང་འདྲའོ། །གཞི་དེ་དག་ཉིད་ལ་དེ་ལས་བཟློག་པའི་མི་དགེ་བའི་ལས་གནོད་པར་འགྱུར་བ་ཡང་ཚེ་འདི་ལ་མྱོང་བར་འགྱུར་བ་ཡོད་དོ། །

de la tshe 'di'i 'bras bu ni bsam pa'am/ gzhi'i rgyu rnam pa gnyis kyis dge ba'am/ mi dge ba'i las tshe 'di'i 'bras bur 'gyur ba'o/ /de la bsam pa ni rnam pa brgyad du rig par bya ste/ 'di lta ste lta ba'i bsam pa dang/ mi lta ba'i bsam pa dang/ gnod pa'i bsam pa dang/ snying rje'i bsam pa dang/ kun nas mnar sems kyi bsam pa dang/ dang ba'i bsam pa dang/ byas pa mi gzo ba'i bsam pa dang/ byas pa gzo ba'i bsam pa'o/ /de la lta ba'i bsam pas kyang las mi dge ba tshe 'di la myong bar 'gyur te/ 'di ltar 'di na kha cig lus la lta ba dang/ longs spyod la lta ba dang/ srid pa la lta ba shas che ba mngon par 'du byed pa lta bu'o/ /de la mi lta ba'i bsam pas kyang las dge ba tshe 'di la myong bar 'gyur te/ 'di ltar 'di na kha cig lus la mi lta ba dang/ longs spyod la mi lta ba dang/ srid pa la mi lta ba shas che ba mngon par 'du byed pa lta bu'o/ /de la gnod pa'i bsam pas kyang las mi dge ba tshe 'di la myong bar 'gyur te/ 'di ltar 'di na kha cig /sems can gzhan rnams dang/ gang zag gzhan dag la gnod pa'i bsam pa shas che ba mngon par 'du byed pa lta bu'o/ /de la snying rje'i bsam pas kyang las dge ba tshe 'di la myong bar 'gyur te/ 'di ltar 'di na kha cig sems can gzhan rnams dang/ gang zag gzhan dag la snying rje'i bsam pa dang/ phan pa'i bsam pa shas che ba mngon par 'du byed pa lta bu'o//de la kun nas mnar sems kyi bsam pa las kyang mi dge ba tshe 'di la myong bar 'gyur te/ 'di ltar 'di na kha cig sangs rgyas sam/ chos sam/ dge 'dun nam/ bla ma lta bu gang yang rung ba'i gzhi la/ kun nas mnar sems kyi bsam pa dang/ gnod pa'i bsam pa shas che bas mngon par 'du byed pa lta bu'o/ /de la dang ba'i bsam pas kyang las dge ba tshe 'di la myong bar 'gyur te/ 'di ltar 'di na kha cig sangs rgyas sam/ chos sam/ dge 'dun la dang ba'i shas che bas de ltar mos pa'i bsam pa mngon du 'du byed pa lta bu'o/ /byas pa mi gzo ba'i bsam pas kyang las mi dge ba tshe 'di la myong bar 'gyur te/ 'di ltar 'di na kha cig pha'am/ ma'am/ phan 'dogs pa'i gzhi gang yang rung ba la/ drin du mi gzo ba'i bsam pa dang/ 'khu ba'i bsam pa dang/ drag po'i bsam pa shas che bas mngon par 'du byed pa lta bu'o/ /de la drin du gzo ba'i bsam pas kyang las dge ba tshe 'di la myong bar 'gyur te/ 'di ltar 'di na kha cig pha'am/ ma'am/ phan 'dogs pa'i gzhi gang yang rung ba la drin du gzo ba'i bsam pa dang/ phan gdags pa'i bsam pa shas che ba mngon par 'du byed pa lta bu'o/ /de la gzhi las kyang mtshams med pa rnams dang/mtshams med pa dang mthun pa rnams kyi mi dge ba'i las tshe 'di la myong bar 'gyur ba yang yod de/ mtshams med pa lnga'i las 'di lta ste/ pha gsod pa dang/ ma gsod pa dang/ dgra bcom pa gsod pa dang/ dge 'dun gyi dbyen byed pa dang/ de bzhin gshegs pa la ngan sems kyis khrag phyung ba'o/ /mtshams med pa dang mthun pa rnams ni/ 'di ltar 'di na kha cig dgra bcom ma'am ma la nyal ba'am/ srid pa tha ma pa'i byang chub sems dpa' la snun par byed pa'am/ lha'i gnas rnams sam/ lam gyi bzhi mdo 'am/ lam gyi sum mdo rnams su phyugs gsod par byed pa'am/ yid gcugs pa'i mdza' bshes sam/ mdza' bo mchog tu yid gcugs par gyur pa la 'khu zhing slu la 'drid par byed pa'am/ sdug cing ci yang med la mgon med pa dang/ rten med pa dang/ skyabs med par 'ongs te/ skyabs sbyin pas nye bar bzung ba'i 'og tu 'khu zhing gnod pa byed pa 'am/ dge 'dun 'du ba'i sgo 'phrog pa pa'am| mchod rten 'jig par byed pa yang rung ste/ de lta bu dang mthun pa'i las ni mtshams med pa dang mthun pa zhes bya'o/ /dge ba yang gzhi las tshe 'di la myong bar 'gyur ba yang yod de/ 'di ltar 'di na kha cig ma la ma dad pa la dad pa dang ldan pa yang dag par len du 'jug ste/ 'dul zhing 'dzin du 'jug la 'jog pa lta bu ste/ ma la ma dad pa la dad pa dang ldan pa ji lta ba bzhin du/ tshul khrims 'chal ba la/ tshul khrims dang ldan pa dang/ ser sna can la gtong ba dang ldan pa dang/ shes rab 'chal pa la shes rab dang ldan pa yang de dang 'dra'o/ /ma la ji lta ba bzhin du pha la yang de dang 'dra'o| /byams pa la snyoms par zhugs pa las langs pa la kha zas 'bul zhing bya ba byed pa dang/ byams pa'i ting nge 'dzin la ji lta ba bzhin du snying rje dang/ 'gog pa'i snyoms par 'jug pa dang/ rgyun du zhugs pa'i 'bras bu thob pa las langs pa la kha zas 'bul zhing bya ba byed pa dang/ de bzhin du sangs rgyas bcom ldan 'das la mngon sum du bya ba byed pa dang/ sangs rgyas bcom ldan 'das la ji lta ba bzhin du slob pa dang mi slob pa'i dge 'dun la yang de dang 'dra'o/ /gzhi de dag nyid la de las bzlog pa'i mi dge ba'i las gnod par 'gyur ba yang tshe 'di la myong bar 'gyur ba yod do/ /

【N5 與他增上果】

དེ་ལ་ཕ་རོལ་གྱི་དབང་གི་འབྲས་བུས་ཚེ་འདི་ལ་ལས་མྱོང་བར་འགྱུར་བ་ཡང་ཡོད་དེ། འདི་ལྟར་གནས་གང་ན་དེ་བཞིན་གཤེགས་པ་བཞུགས་པ་དེར་ཡམས་ཀྱི་ནད་རྣམས་དང༌། གནོད་པ་རྣམས་དང༌། འགོ་བའི་ནད་རྣམས་མི་འབྱུང་སྟེ། འདི་ལྟ་སྟེ། སངས་རྒྱས་ཀྱི་མཐུས་ཡམས་ཀྱི་ནད་མེད་པ་དང༌། གནོད་པ་མེད་པ་དང་འགོ་བའི་ནད་མེད་པར་སྐྱེ་བོའི་ཚོགས་བདེ་བ་ལ་རེག་པར་གནས་སོ། །སངས་རྒྱས་ཇི་ལྟ་བ་བཞིན་དུ། འཁོར་ལོས་སྒྱུར་བ་དང༌། བྱམས་པ་ལ་གནས་པའི་བྱང་ཆུབ་སེམས་དཔའ་རྣམས་ཀྱང་དེ་དང་འདྲའོ། །དེ་བཞིན་དུ་བྱང་ཆུབ་སེམས་དཔའ་སྙིང་རྗེའི་བསམ་པ་དང་ལྡན་པས་སེམས་ཅན་དབུལ་པོ་རྣམས་དང༌། སྡུག་པ་རྣམས་དང༌། གནམ་གྱིས་མནར་བ་རྣམས་ལ་མངོན་པར་བརྟགས་ནས་ཟས་དང༌། སྐོམ་དང༌། ནོར་དང༌། འབྲུ་དང༌། མཛོད་ཀྱིས་བརྟས་པར་བྱེད་དེ། དེ་དག་ཀྱང་རྐྱེན་དེས་བདེ་བ་ལ་རེག་པར་གནས་ཏེ། དེ་ལྟར་དེ་དང་མཐུན་པ་རྣམས་ནི་གཞན་གྱི་དབང་ལས་བྱུང་བའི་ཚེ་འདི་ལ་མྱོང་བར་འགྱུར་བའི་ལས་ཡིན་པར་རིག་པར་བྱའོ། །

de la pha rol gyi dbang gi 'bras bus tshe 'di la las myong bar 'gyur ba yang yod de/ 'di ltar gnas gang na de bzhin gshegs pa bzhugs pa der yams kyi nad rnams dang/ gnod pa rnams dang/ 'go ba'i nad rnams mi 'byung ste/ 'di lta ste/ sangs rgyas kyi mthus yams kyi nad med pa dang/ gnod pa med pa dang 'go ba'i nad med par skye bo'i tshogs bde ba la reg par gnas so/ /sangs rgyas ji lta ba bzhin du/ 'khor los sgyur ba dang/ byams pa la gnas pa'i byang chub sems dpa' rnams kyang de dang 'dra'o/ /de bzhin du byang chub sems dpa' snying rje'i bsam pa dang ldan pas sems can dbul po rnams dang/ sdug pa rnams dang/ gnam gyis mnar ba rnams la mngon par brtags nas zas dang/ skom dang/ nor dang/ 'bru dang/ mdzod kyis brtas par byed de/ de dag kyang rkyen des bde ba la reg par gnas te/ de ltar de dang mthun pa rnams ni gzhan gyi dbang las byung ba'i tshe 'di la myong bar 'gyur ba'i las yin par rig par bya'o/ /

【L2 損益門】

དེ་ལ་གནོད་པ་དང༌། ཕན་འདོགས་པ་ལས་གནོད་པ་ནི་སྒོ་རྣམ་པ་བརྒྱད་ཀྱིས་སེམས་ཅན་རྣམས་ལ། མི་དགེ་བ་བཅུའི་ལས་ཀྱི་ལམ་རྣམ་པར་གཞག་པ་སྟེ། གནོད་པར་བྱེད་པའི་སྒོ་བརྒྱད་པོ་རྣམས་གང་ཞེ་ན། སྲོག་ལ་གནོད་པ་དང༌། ལོངས་སྤྱོད་ལ་གནོད་པ་དང༌། ཆུང་མ་ལ་གནོད་པ་དང༌། སྒྱུའི་དབང་པོའི་གནོད་པ་དང༌། གྲོགས་པོའི་ཚུལ་གྱིས་གནོད་པ་དང༌། མཚང་འབྲུ་བའི་གནོད་པ་དང༌། བག་མེད་པ་སྐྱེད་པའི་གནོད་པ་དང༌། འཇིགས་པ་བསྐྱེད་པའི་གནོད་པ་སྟེ། འདི་དག་ལས་བཟློག་པ་ནི། དགེ་བའི་ལས་ཀྱི་ལམ་གྱི་སྒོ་རྣམས་སུ་བལྟ་བར་བྱའོ།། །།

de la gnod pa dang/ phan 'dogs pa las gnod pa ni sgo rnam pa brgyad kyis sems can rnams la/ mi dge ba bcu'i las kyi lam rnam par gzhag pa ste/ gnod par byed pa'i sgo brgyad po rnams gang zhe na/ srog la gnod pa dang/ longs spyod la gnod pa dang/ chung ma la gnod pa dang/ sgyu'i dbang po'i gnod pa dang/ grogs po'i tshul gyis gnod pa dang/ mtshang 'bru ba'i gnod pa dang/ bag med pa skyed pa'i gnod pa dang/ 'jigs pa bskyed pa'i gnod pa ste/ 'di dag las bzlog pa ni/ dge ba'i las kyi lam gyi sgo rnams su blta bar bya'o// //

【J6 業增上】

བམ་པོ་དགུ་པ།

bam po dgu pa/

ལས་རྣམས་ཀྱི་ཆེ་བ་དང༌། དྲག་པ་དང༌།ལྕི་བ་གང་ཞེ་ན། དེ་ནི་རྣམ་པ་དྲུག་ཏུ་རིག་པར་བྱ་སྟེ། མངོན་པར་འདུ་བྱེད་པ་དང༌། གོམས་པ་དང༌། ངོ་བོ་ཉིད་དང༌། གཞི་དང་མི་མཐུན་པའི་ཕྱོགས་སུ་གཅིག་ཏུ་ངེས་པ་དང༌། མི་མཐུན་པའི་ཕྱོགས་སེལ་བའོ། །དེ་ལ་མངོན་པར་འདུ་བྱེད་པ་ནི། འདི་ལྟར་འདི་ན་ཁ་ཅིག་ཆགས་པ་དང༌། ཞེ་སྡང་དང༌། གཏི་མུག་གི་ཀུན་ནས་དཀྲིས་པ་དྲག་པོའམ། མ་ཆགས་པའམ། ཞེ་སྡང་མེད་པ་དང༌། གཏི་མུག་མེད་པ་མངོན་པར་འདུ་བྱེད་པ་དྲག་པོས་ལས་ཀུན་ནས་སློང་བ་ལྟ་བུའོ། །དེ་ལ་གོམས་པ་ནི་འདི་ལྟར་འདི་ན་ཁ་ཅིག་གིས་མི་དགེ་བའམ། དགེ་བའི་ལས་ཡུན་རིང་པོ་ནས་ཀུན་ཏུ་བསྟེན་ཅིང་བསྒོམས་ལ་ལན་མང་དུ་བྱས་པ་ལྟ་བུའོ། །དེ་ལ་ངོ་བོ་ཉིད་ནི་འདི་ལྟ་སྟེ། ཚིག་ཀྱལ་པ་ལས་ངག་རྩུབ་པོ་ཁ་ན་མ་ཐོ་བ་ཆེས་ཆེ་བ་དང༌། ངག་རྩུབ་པོ་བས་ཕྲ་མ་ཁ་ན་མ་ཐོ་བ་ཆེས་ཆེ་བ་དང༌། ཕྲ་མ་བས་བརྫུན་དུ་སྨྲ་བ་ཁ་ན་མ་ཐོ་བ་ཆེས་ཆེ་བ་དང༌། བརྫུན་དུ་སྨྲ་བ་བས་འདོད་པ་ལ་ལོག་པར་གཡེམ་པ་ཁ་ན་མ་ཐོ་བ་ཆེས་ཆེ་བ་དང༌། འདོད་པ་ལ་ལོག་པར་གཡེམ་པ་བས་མ་བྱིན་པར་ལེན་པ་ཁ་ན་མ་ཐོ་བ་ཆེས་ཆེ་བ་དང༌། མ་བྱིན་པར་ལེན࿒པ་བས་སྲོག་གཅོད་པ་ཁ་ན་མ་ཐོ་བ་ཆེས་ཆེ་བ་དང༌།སྲོག་གཅོད་པ་བས་བརྣབ་སེམས་ཁ་ན་མ་ཐོ་བ་ཆེས་ཆེ་བ་དང༌། བརྣབ་སེམས་པས་གནོད་སེམས་ཁ་ན་མ་ཐོ་བ་ཆེས་ཆེ་བ་དང༌། གནོད་སེམས་པས་ལོག་པར་ལྟ་བ་ཁ་ན་མ་ཐོ་བ་ཆེས་ཆེ་བ་དང༌། སྦྱིན་པ་ལས་བྱུང་བ་བས་ཚུལ་ཁྲིམས་ལས་བྱུང་བ་ཆེས་ཁ་ན་མ་ཐོ་བ་མེད་པ་དང༌། ཚུལ་ཁྲིམས་ལས་བྱུང་བ་བས་བསྒོམས་པ་ལས་བྱུང་བ་ཆེས་ཁ་ན་མ་ཐོ་བ་མེད་པ་དང༌། ཐོས་པ་ལས་བྱུང་བ་བས་བསམས་པ་ལས་བྱུང་བ་ཆེས་ཁ་ན་མ་ཐོ་བ་མེད་པ་ལྟ་བུའོ། །དེ་ལ་གཞི་ནི་འདི་ལྟར་འདི་ན་ཁ་ཅིག་སངས་རྒྱས་སམ། ཆོས་སམ། དགེ་འདུན་ནམ་བླ་མ་ལྟ་བུའི་གཞི་གང་ཡང་རུང་བ་ལ་གནོད་པའམ། ཕན་པའི་དངོས་པོ་ལྕི་བ་ཉིད་བྱེད་པ་ལྟ་བུའོ། །དེ་ལ་མི་མཐུན་པའི་ཕྱོགས་སུ་གཅིག་ཏུ་ངེས་པ་ནི། འདི་ལྟར་འདི་ན་ཁ་ཅིག་ཇི་སྲིད་འཚོའི་བར་དུ་གཅིག་ཏུ་ངེས་པ་མི་དགེ་བའི་ལས་འབའ་ཞིག་ཡང་དག་པར་བླངས་ཏེ། འདུག་ལ་དགེ་བ་ནི་ལན་ཅིག་ཀྱང་མི་བྱེད་པ་ལྟ་བུའོ། །དེ་ལ་མི་མཐུན་པའི་ཕྱོགས་སེལ་བ་ནི། འདི་ལྟར་འདི་ན་ཁ་ཅིག་མི་དགེ་བའི་ལས་མི་མཐུན་པའི་ཕྱོགས་སུ་གྱུར་པ་སྤངས་ནས་འདོད་ཆགས་དང་བྲལ་བས། དགེ་བའི་ལས་རྣམ་པར་སྦྱོང་པ་ལྟ་བུའོ། །

las rnams kyi che ba dang/ drag pa dang/lci ba gang zhe na/ de ni rnam pa drug tu rig par bya ste/ mngon par 'du byed pa dang/ goms pa dang/ ngo bo nyid dang/ gzhi dang mi mthun pa'i phyogs su gcig tu nges pa dang/ mi mthun pa'i phyogs sel ba'o/ /de la mngon par 'du byed pa ni/ 'di ltar 'di na kha cig chags pa dang/ zhe sdang dang/ gti mug gi kun nas dkris pa drag po'am/ ma chags pa'am/ zhe sdang med pa dang/ gti mug med pa mngon par 'du byed pa drag pos las kun nas slong ba lta bu'o/ /de la goms pa ni 'di ltar 'di na kha cig gis mi dge ba'am/ dge ba'i las yun ring po nas kun tu bsten cing bsgoms la lan mang du byas pa lta bu'o/ /de la ngo bo nyid ni 'di lta ste/ tshig kyal pa las ngag rtsub po kha na ma tho ba ches che ba dang/ ngag rtsub po bas phra ma kha na ma tho ba ches che ba dang/ phra ma bas brdzun du smra ba kha na ma tho ba ches che ba dang/ brdzun du smra ba bas 'dod pa la log par g.yem pa kha na ma tho ba ches che ba dang/ 'dod pa la log par g.yem pa bas ma byin par len pa kha na ma tho ba ches che ba dang/ ma byin par len pa bas srog gcod pa kha na ma tho ba ches che ba dang/srog gcod pa bas brnab sems kha na ma tho ba ches che ba dang/ brnab sems pas gnod sems kha na ma tho ba ches che ba dang/ gnod sems pas log par lta ba kha na ma tho ba ches che ba dang/ sbyin pa las byung ba bas tshul khrims las byung ba ches kha na ma tho ba med pa dang/ tshul khrims las byung ba bas bsgoms pa las byung ba ches kha na ma tho ba med pa dang/ thos pa las byung ba bas bsams pa las byung ba ches kha na ma tho ba med pa lta bu'o/ /de la gzhi ni 'di ltar 'di na kha cig sangs rgyas sam/ chos sam/ dge 'dun nam bla ma lta bu'i gzhi gang yang rung ba la gnod pa'am/ phan pa'i dngos po lci ba nyid byed pa lta bu'o/ /de la mi mthun pa'i phyogs su gcig tu nges pa ni/ 'di ltar 'di na kha cig ji srid 'tsho'i bar du gcig tu nges pa mi dge ba'i las 'ba' zhig yang dag par blangs te/ 'dug la dge ba ni lan cig kyang mi byed pa lta bu'o/ /de la mi mthun pa'i phyogs sel ba ni/ 'di ltar 'di na kha cig mi dge ba'i las mi mthun pa'i phyogs su gyur pa spangs nas 'dod chags dang bral bas/ dge ba'i las rnam par sbyong pa lta bu'o/ /

【J7 業顛倒】

ལས་རྣམས་ཀྱི་ཕྱིན་ཅི་ལོག་པ་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ། ࿒བྱ་བ་ཕྱིན་ཅི་ལོག་པ་དང༌། འཛིན་པ་ཕྱིན་ཅི་ལོག་པ་དང༌།དགའ་བ་ཕྱིན་ཅི་ལོག་པའོ། །དེ་ལ་བྱ་བ་ཕྱིན་ཅི་ལོག་པ་ནི། འདི་ལྟར་འདི་ན་ཁ་ཅིག་སྲོག་ཆགས་གཞན࿒གསད་པར་བྱ་བ་ལས། གཞན་བསད་པ་ལྟ་བུ་སྟེ། དེ་ལ་སྲོག་གཅོད་པ་ནི་ཡོད་ལ། སྲོག་གཅོད་པའི་ཁ་ན་མ་ཐོ་བ་ནི་མེད་དེ། འོན་ཀྱང་སྲོག་གཅོད་པ་དང་འདྲ་ཞིང་རྗེས་སུ་མཐུན་པའི་ཁ་ན་མ་ཐོ་བ་ནི་སྐྱེད་པར་འགྱུར་རོ། །གལ་ཏེ་སྲོག་ཆགས་གཞན་བསད་པར་མ་གྱུར་ན་ཡང༌། སྲོག་ཆགས་ལྟ་བུའི་གཞི་ལ་བསྣུན་ལ། བདག་གིས་སྲོག་ཆགས་བསད་དོ་སྙམ་དུ་སེམས་པས་དེ་ལ་ནི་སྲོག་བཅད་པ་ཡང་མེད་ལ། སྲོག་གཅོད་པའི་ཁ་ན་མ་ཐོ་བ་ཡང་མེད་མོད་ཀྱི། འོན་ཀྱང་སྲོག་གཅོད་པ་ལྟ་བུ་དང༌། སྲོག་གཅོད་པ་དང་འདྲ་ཞིང་རྗེས་སུ་མཐུན་པའི་ཁ་ན་མ་ཐོ་བ་ནི་སྐྱེད་པར་འགྱུར་ཏེ༑ སྲོག་གཅོད་པ་ཇི་ལྟ་བ་བཞིན་དུ་མ་བྱིན་པར་ལེན་པ་ལ་སོགས་པའི་ལས་ཀྱི་ལམ་རྣམས་ལ་ཡང་བྱ་བ་ཕྱིན་ཅི་ལོག་པ་ཅི་རིགས་པར་རིག་པར་བྱའོ། །དེ་ལ་འཛིན་པ་ཕྱིན་ཅི་ལོག་པ་ནི། འདི་ལྟར་འདི་ན་ཁ་ཅིག་འདི་ལྟར་ལྟ་ཞིང་འདི་སྐད་སྨྲ་སྟེ། སྦྱིན་པ་མེད་དོ། །མཆོད་སྦྱིན་མེད་དོ་ཞེས་ལོག་པར་ལྟ་བ་རྣམས་རྒྱས་པར་བརྗོད་པར་བྱའོ། །དེ་ལ་འདི་སྙམ་དུ་སེམས་ཏེ། གསོད་པའམ། གསོད་དུ་འཇུག་པ་དང༌། མ་བྱིན་པར་ལེན་པར་བྱེད་པ་དང༌། འདོད་པ་རྣམས་ལ་ལོག་པར་གཡེམ་པར་བྱེད་པ་དང༌། བརྫུན་དུ་སྨྲ་བ་རྗོད་རྗོད་པར་བྱེད་པ་དང༌། ཕྲ་མ་བྱེད་པ་དང༌། ངག་རྩུབ་པོ་སྨྲ་བ་དང༌། ཚིག་ཀྱལ་པ་སྨྲ་བ་དང༌། ཡང་ན་སྦྱིན་པ་དག་སྦྱིན་པར་བྱེད་པ་དང༌། བསྙེན་གནས་ལ་གནས་པ་དང༌། བསོད་ནམས་དག་བྱེད་པ་དང༌།ཚུལ་ཁྲིམས་ཡང་དག་པར་བླངས་ཏེ་འདུག་པ་མེད་དེ། གཞི་དེ་ལ་སྡིག་པའམ་བསོད་ནམས་སུ་འགྱུར་བ་མེད་དོ་སྙམ་མོ། །འདི་ལྟར་འདི་ན་ཁ་ཅིག་འདི་ལྟར་ལྟ་ཞིང༌། འདི་སྐད་སྨྲ་སྟེ། བྲམ་ཟེ་ལ་སྡང་ཞིང༌། ཚངས་པ་ལ་སྡང་བ་དང༌། ལྷ་ལ་སྡང་བ་རྣམས་ནི་གསད་པར་བྱའོ། ། ࿒གསད་པ་ན་གཞི་དེ་ལས་བསོད་ནམས་ཁོ་ནར་འགྱུར་གྱི། སྡིག་པར་ནི་མི་འགྱུར་རོ། །དེ་དག་ལ་མ་བྱིན་པར་ལེན་པ་དང༌། འདོད་པ་ལ་ལོག་པར་གཡེམ་པ་དང༌། བརྫུན་དུ་སྨྲ་བ་དང༌། ཕྲ་མ་དང༌། ངག་རྩུབ་པོ་དང༌། ཚིག་ཀྱལ་པ་བྱས་པ་ཡང༌། བསོད་ནམས་ཁོ་ནར་འགྱུར་གྱི། བསོད་ནམས་མ་ཡིན་པར་ནི་མི་འགྱུར་རོ་ཞེས་ཟེར་བ་ལྟ་བུའོ། །དེ་ལ་དགའ་བ་ཕྱིན་ཅི་ལོག་པ་ནི། འདི་ལྟར་འདི་ན་ཁ་ཅིག་མི་དགེ་བའི་ཆོས་ཡང་དག་པར་བླངས་ཏེ། འདུག་ཅིང་ཤིན་ཏུ་དགའ་སྟེ། དེ་དག་གིས་རྩེ་བའི་ཆོས་སྤྱོད་པ་ལྟ་བུའོ། །

las rnams kyi phyin ci log pa gang zhe na/ de ni rnam pa gsum du blta bar bya ste/ bya ba phyin ci log pa dang/ 'dzin pa phyin ci log pa dang/dga' ba phyin ci log pa'o/ /de la bya ba phyin ci log pa ni/ 'di ltar 'di na kha cig srog chags gzhan gsad par bya ba las/ gzhan bsad pa lta bu ste/ de la srog gcod pa ni yod la/ srog gcod pa'i kha na ma tho ba ni med de/ 'on kyang srog gcod pa dang 'dra zhing rjes su mthun pa'i kha na ma tho ba ni skyed par 'gyur ro/ /gal te srog chags gzhan bsad par ma gyur na yang/ srog chags lta bu'i gzhi la bsnun la/ bdag gis srog chags bsad do snyam du sems pas de la ni srog bcad pa yang med la/ srog gcod pa'i kha na ma tho ba yang med mod kyi/ 'on kyang srog gcod pa lta bu dang/ srog gcod pa dang 'dra zhing rjes su mthun pa'i kha na ma tho ba ni skyed par 'gyur te| srog gcod pa ji lta ba bzhin du ma byin par len pa la sogs pa'i las kyi lam rnams la yang bya ba phyin ci log pa ci rigs par rig par bya'o/ /de la 'dzin pa phyin ci log pa ni/ 'di ltar 'di na kha cig 'di ltar lta zhing 'di skad smra ste/ sbyin pa med do/ /mchod sbyin med do zhes log par lta ba rnams rgyas par brjod par bya'o/ /de la 'di snyam du sems te/ gsod pa'am/ gsod du 'jug pa dang/ ma byin par len par byed pa dang/ 'dod pa rnams la log par g.yem par byed pa dang/ brdzun du smra ba rjod rjod par byed pa dang/ phra ma byed pa dang/ ngag rtsub po smra ba dang/ tshig kyal pa smra ba dang/ yang na sbyin pa dag sbyin par byed pa dang/ bsnyen gnas la gnas pa dang/ bsod nams dag byed pa dang/tshul khrims yang dag par blangs te 'dug pa med de/ gzhi de la sdig pa'am bsod nams su 'gyur ba med do snyam mo/ /'di ltar 'di na kha cig 'di ltar lta zhing/ 'di skad smra ste/ bram ze la sdang zhing/ tshangs pa la sdang ba dang/ lha la sdang ba rnams ni gsad par bya'o/ / gsad pa na gzhi de las bsod nams kho nar 'gyur gyi/ sdig par ni mi 'gyur ro/ /de dag la ma byin par len pa dang/ 'dod pa la log par g.yem pa dang/ brdzun du smra ba dang/ phra ma dang/ ngag rtsub po dang/ tshig kyal pa byas pa yang/ bsod nams kho nar 'gyur gyi/ bsod nams ma yin par ni mi 'gyur ro zhes zer ba lta bu'o/ /de la dga' ba phyin ci log pa ni/ 'di ltar 'di na kha cig mi dge ba'i chos yang dag par blangs te/ 'dug cing shin tu dga' ste/ de dag gis rtse ba'i chos spyod pa lta bu'o/ /

【J8 業差別】【K1 列四位業名】【L1 有五種二門】

ལས་རྣམས་ཀྱི་རྣམ་གྲངས་གང་ཞེ་ན་ལས་བྱས་པ་ཡང་ཡོད་དོ། །མ་བྱས་པ་ཡང་ཡོད་དོ། །བསགས་པ་ཡང་ཡོད་དོ། །མ་བསགས་པ་ཡང་ཡོད་དོ། །བསམས་པ་ཡང་ཡོད་དོ། །མ་བསམས་པ་ཡང་ཡོད་དོ། །དེ་བཞིན་དུ་རྣམ་པར་སྨིན་པར་ངེས་པ་དང༌། རྣམ་པར་སྨིན་པར་མ་ངེས་པ་དང༌། རྣམ་པར་སྨིན་པ་རྣམ་པར་སྨིན་ཟིན་པ་དང༌། རྣམ་པར་སྨིན་པ་རྣམ་པར་མ་སྨིན་པ་དང༌།

las rnams kyi rnam grangs gang zhe na las byas pa yang yod do/ /ma byas pa yang yod do/ /bsags pa yang yod do/ /ma bsags pa yang yod do/ /bsams pa yang yod do/ /ma bsams pa yang yod do/ /de bzhin du rnam par smin par nges pa dang/ rnam par smin par ma nges pa dang/ rnam par smin pa rnam par smin zin pa dang/ rnam par smin pa rnam par ma smin pa dang/

【L2 有十種三門】

དགེ་བ་དང་མི་དགེ་བ་དང༌། ལུང་དུ་མ་བསྟན་པ་དང༌། སྡོམ་པས་བསྡུས་པ་དང༌། སྡོམ་པ་མ་ཡིན་པས་བསྡུས་པ་དང༌། སྡོམ་པས་བསྡུས་པ་ཡང་མ་ཡིན་ལ་སྡོམ་པ་མ་ཡིན་པས་བསྡུས་པ་ཡང་མ་ཡིན་པ་དང༌། སྦྱིན་པ་ལས་བྱུང་བ་དང༌། ཚུལ་ཁྲིམས་ལས་བྱུང་བ་དང༌། བསྒོམ་པ་ལས་བྱུང་བ་དང༌། བསོད་ནམས་དང༌། བསོད་ནམས་མ་ཡིན་པ་དང༌། མི་གཡོ་བ་དང༌། བདེ་བ་མྱོང་བར་འགྱུར་བ་དང༌། སྡུག་བསྔལ་མྱོང་བར་འགྱུར་བ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ་མྱོང་བར་འགྱུར་བ་དང༌། ཚེ་འདི་ལ་མྱོང་བར་འགྱུར་བ་དང༌། སྐྱེས་ནས་མྱོང་བར་འགྱུར་བ་དང༌། ལན་གྲངས་གཞན་ལ་མྱོང་བར་འགྱུར་བ་དང༌། འདས་པ་དང༌། མ་འོངས་པ་དང༌།ད་ལྟར་བྱུང་བ་དང༌། འདོད་པ་དང་ལྡན་པ་དང༌། གཟུགས་དང་ལྡན་པ་དང༌། གཟུགས་མེད་པ་དང་ལྡན་པ་དང༌། སློབ་པ་དང༌། མི་སློབ་པ་དང༌། སློབ་པ་ཡང་མ་ཡིན་མི་སློབ་པ་ཡང་མ་ཡིན་པ་དང༌།མཐོང་བས་སྤང་བར་བྱ་བ་དང༌།བསྒོམ་པས་སྤང་བར་བྱ་བ་དང༌། སྤང་བར་བྱ་བ་མ་ཡིན་པ་དང༌།

dge ba dang mi dge ba dang/ lung du ma bstan pa dang/ sdom pas bsdus pa dang/ sdom pa ma yin pas bsdus pa dang/ sdom pas bsdus pa yang ma yin la sdom pa ma yin pas bsdus pa yang ma yin pa dang/ sbyin pa las byung ba dang/ tshul khrims las byung ba dang/ bsgom pa las byung ba dang/ bsod nams dang/ bsod nams ma yin pa dang/ mi g.yo ba dang/ bde ba myong bar 'gyur ba dang/ sdug bsngal myong bar 'gyur ba dang/ sdug bsngal yang ma yin bde ba yang ma yin pa myong bar 'gyur ba dang/ tshe 'di la myong bar 'gyur ba dang/ skyes nas myong bar 'gyur ba dang/ lan grangs gzhan la myong bar 'gyur ba dang/ 'das pa dang/ ma 'ongs pa dang/da ltar byung ba dang/ 'dod pa dang ldan pa dang/ gzugs dang ldan pa dang/ gzugs med pa dang ldan pa dang/ slob pa dang/ mi slob pa dang/ slob pa yang ma yin mi slob pa yang ma yin pa dang/mthong bas spang bar bya ba dang/bsgom pas spang bar bya ba dang/ spang bar bya ba ma yin pa dang/

【L3 有一種四門】

གནག་ལ་རྣམ་པར་སྨིན་པ་གནག་པ་དང༌། དཀར་ལ་རྣམ་པར་སྨིན་པ་དཀར་བ་དང༌།གནག་ཅིང་དཀར་ལ་རྣམ་པར་སྨིན་པ་གནག་ཅིང་དཀར་བ་དང༌། ལས་གནག་པ་ཡང་མ་ཡིན་དཀར་བ་ཡང་མ་ཡིན་ལ་རྣམ་པར་སྨིན་པ་ཡང་མེད་དེ། དེ་ལས་ཟད་པར་འགྱུར་བ་དང༌།

gnag la rnam par smin pa gnag pa dang/ dkar la rnam par smin pa dkar ba dang/gnag cing dkar la rnam par smin pa gnag cing dkar ba dang/ las gnag pa yang ma yin dkar ba yang ma yin la rnam par smin pa yang med de/ de las zad par 'gyur ba dang/

【L4 有一種五門】

ཡོན་པོའི་ལས་དང༌། ཉེས་པའི་ལས་དང༌། སྙིགས་མའི་ལས་དང༌། གཙང་བའི་ལས་དང༌། ཐུབ་པའི་ལས་ཀྱང་ཡོད་དོ། །

yon po'i las dang/ nyes pa'i las dang/ snyigs ma'i las dang/ gtsang ba'i las dang/ thub pa'i las kyang yod do/ /

【K2 隨別釋】【L1 有五種二門】【M1 作業、不作業】

བྱས་པའི་ལས་གང་ཞེ་ན། བསམས་པའམ། བསམས་ནས་ཀྱང་ལུས་དང་ངག་གིས་ཀུན་ནས࿒བསླངས་པ་གང་ཡིན་པའོ། །མ་བྱས་པའི་ལས་ནི་མ་བསམས་པའམ༑ མ་བསམས་ནས་ཀྱང་ལུས་དང་ངག་གིས་ཀུན་ནས་མ࿒བསླངས་པ་གང་ཡིན་པའོ། །

byas pa'i las gang zhe na/ bsams pa'am/ bsams nas kyang lus dang ngag gis kun nas bslangs pa gang yin pa'o/ /ma byas pa'i las ni ma bsams pa'am| ma bsams nas kyang lus dang ngag gis kun nas ma bslangs pa gang yin pa'o/ /

【M2 增長業、不增長業】

བསགས་པའི་ལས་ནི་ལས་རྣམ་པ་བཅུ་མ་གཏོགས་པ་སྟེ། འདི་ལྟ་སྟེ། རྨི་ལམ་དུ་བྱས་པ་དང༌། མ་ཤེས་པར་བྱས་པ་དང༌། བསམས་བཞིན་མ་ཡིན་པར་བྱས་པ་དང༌། དྲག་པོ་མ་ཡིན་ལ་རྒྱུན་ཆགས་མ་ཡིན་པར་བྱས་པ་དང༌། ནོར་བས་བྱས་པ་དང༌། བརྗེད་པས་བྱས་པ་དང༌། མི་འདོད་བཞིན་དུ་བྱས་པ་དང༌། རང་བཞིན་གྱིས་ལུང་དུ་མ་བསྟན་པ་དང༌། འགྱོད་པས་བསལ་བ་དང༌། གཉེན་པོས་བསལ་བ་སྟེ། ལས་རྣམ་པ་བཅུ་པོ་འདི་དག་མ་གཏོགས་པའི་ལས་གཞན་གང་ཡིན་པའོ། །མ་བསགས་པའི་ལས་ནི་རྣམ་པ་བཅུ་པོ་ཇི་སྐད་བསྟན་པ་ཉིད་དོ། །

bsags pa'i las ni las rnam pa bcu ma gtogs pa ste/ 'di lta ste/ rmi lam du byas pa dang/ ma shes par byas pa dang/ bsams bzhin ma yin par byas pa dang/ drag po ma yin la rgyun chags ma yin par byas pa dang/ nor bas byas pa dang/ brjed pas byas pa dang/ mi 'dod bzhin du byas pa dang/ rang bzhin gyis lung du ma bstan pa dang/ 'gyod pas bsal ba dang/ gnyen pos bsal ba ste/ las rnam pa bcu po 'di dag ma gtogs pa'i las gzhan gang yin pa'o/ /ma bsags pa'i las ni rnam pa bcu po ji skad bstan pa nyid do/ /

【M3 故思業、不故思業】

བསམས་པ་ལས་བྱུང་བའི་ལས་ནི། བསམས་བཞིན་དུ་བྱས་པའམ།བསགས་པ་གང་ཡིན་པའོ། །མ་བསགས་པ་ལས་བྱུང་བའི་ལས་ནི། བསམས་བཞིན་མ་ཡིན་པར་བྱས་པ་གང་ཡིན་པའོ། །

bsams pa las byung ba'i las ni/ bsams bzhin du byas pa'am/bsags pa gang yin pa'o/ /ma bsags pa las byung ba'i las ni/ bsams bzhin ma yin par byas pa gang yin pa'o/ /

【M4 順定受業、不順定受業】

མྱོང་བར་འགྱུར་བ་ངེས་པའི་ལས་ནི།བསམས་བཞིན་དུ་བྱས་པ་དང༌། བསགས་པ་གང་ཡིན་པའོ། །མྱོང་བར་འགྱུར་བར་མ་ངེས་པའི་ལས་ནི། བསམས་བཞིན་དུ་བྱས་ལ་མ་བསགས་པ་གང་ཡིན་པའོ། །

myong bar 'gyur ba nges pa'i las ni/bsams bzhin du byas pa dang/ bsags pa gang yin pa'o/ /myong bar 'gyur bar ma nges pa'i las ni/ bsams bzhin du byas la ma bsags pa gang yin pa'o/ /

【M5 異熟已熟業、異熟未熟業】

རྣམ་པར་སྨིན་པ་རྣམ་པར་སྨིན་ཟིན་པའི་ལས་ནི་འབྲས་བུ་བྱིན་ཟིན་པ་གང་ཡིན་པའོ། །རྣམ་པར་སྨིན་པ་རྣམ་པར་མ་སྨིན་པའི་ལས་ནི། འབྲས་བུ་མ་བྱིན་པ་གང་ཡིན་པའོ། །

rnam par smin pa rnam par smin zin pa'i las ni 'bras bu byin zin pa gang yin pa'o/ /rnam par smin pa rnam par ma smin pa'i las ni/ 'bras bu ma byin pa gang yin pa'o/ /

【L2 有十種三門】【M1 善業、不善業、無記業】

དགེ་བའི་ལས་ནི། མ་ཆགས་པ་དང༌། ཞེ་སྡང་མེད་པ་དང༌། གཏི་མུག་མེད་པ་གཞིར་གྱུར་པ་གང་ཡིན་པའོ། །མི་དགེ་བའི་ལས་ནི། ཆགས་པ་དང་ཞེ་སྡང་དང༌། གཏི་མུག་གཞིར་གྱུར་པ་གང་ཡིན་པའོ། །

dge ba'i las ni/ ma chags pa dang/ zhe sdang med pa dang/ gti mug med pa gzhir gyur pa gang yin pa'o/ /mi dge ba'i las ni/ chags pa dang zhe sdang dang/ gti mug gzhir gyur pa gang yin pa'o/ /

【M2 律儀所攝業、不律儀所攝業、非律儀非不律儀所攝業】

ལུང་དུ་མ་བསྟན་པའི་ལས་ནི། མ་ཆགས་པ་དང༌། ཞེ་སྡང་མེད་པ་དང༌། གཏི་མུག་མེད་པ་གཞིར་གྱུར་པ་ཡང་མ་ཡིན་ལ། ཆགས་པ་དང་ཞེ་སྡང་དང༌། གཏི་མུག་གཞིར་གྱུར་པ་ཡང་མ་ཡིན་པ་གང་ཡིན་པའོ། །སྡོམ་པས་བསྡུས་པའི་ལས་ནི། སོ་སོར་ཐར་པའི་སྡོམ་པས་བསྡུས་པའམ། བསམ་གཏན་དང་སྙོམས་པར་འཇུག་པ་དང༌། སྤོང་བའི་སྡོམ་པས་བསྡུས་པའམ། ཟག་པ་མེད་པའི་སྡོམ་པས་བསྡུས་པ་གང་ཡིན་པའོ། །སྡོམ་པ་མ་ཡིན་པས་བསྡུས་པའི་ལས་ནི། སྡོམ་པ་མ་ཡིན་པའི་རིས་བཅུ་གཉིས་པོ་རྣམས་ཀྱི་གང་ཡིན་པ་སྟེ། སྡོམ་པ་མ་ཡིན་པའི་རིས་བཅུ་གཉིས་ནི། འདི་ལྟ་སྟེ། ལུག་གསོད་པ་རྣམས་དང༌། བྱ་གག་འཚོང་བ་རྣམས་དང༌། ཉ་པ་རྣམས་དང༌། བྱ་པ་རྣམས་དང༌། རྒྱས་འཆོར་བ་རྣམས་དང༌། ཆོམ་རྐུན་པ་རྣམས་དང༌། གཤེད་མ་རྣམས་དང༌། བཙོན་སྲུང་རྣམས་དང༌། ལོག࿒པོ་པ་རྣམས་དང༌། གནོད་བྱེད་རྣམས་དང༌། གླང་པོ་ཆེ་འཛིན་པ་རྣམས་དང༌། སྤྲུལ་ཚོགས་ཅན་རྣམས་སོ། །སྡོམ་པ་ཡང་མ་ཡིན་སྡོམ་པ་མ་ཡིན་པ་ཡང་མ་ཡིན་པས་བསྡུས་པའི་ལས་ནི། སྡོམ་པ་རྣམ་པ་གསུམ་ཡང་མ་གཏོགས། སྡོམ་པ་མ་ཡིན་པའི་རིས་ཀྱི་ལས་ཀྱང་མ་གཏོགས་པ། དེ་ལས་གཞན་པའི་རིས་ཀྱི་དགེ་བ་དང༌། མི་དགེ་བ་དང༌། ལུང་དུ་མ་བསྟན་པའི་ལས་གང་ཡིན་པའོ། །

lung du ma bstan pa'i las ni/ ma chags pa dang/ zhe sdang med pa dang/ gti mug med pa gzhir gyur pa yang ma yin la/ chags pa dang zhe sdang dang/ gti mug gzhir gyur pa yang ma yin pa gang yin pa'o/ /sdom pas bsdus pa'i las ni/ so sor thar pa'i sdom pas bsdus pa'am/ bsam gtan dang snyoms par 'jug pa dang/ spong ba'i sdom pas bsdus pa'am/ zag pa med pa'i sdom pas bsdus pa gang yin pa'o/ /sdom pa ma yin pas bsdus pa'i las ni/ sdom pa ma yin pa'i ris bcu gnyis po rnams kyi gang yin pa ste/ sdom pa ma yin pa'i ris bcu gnyis ni/ 'di lta ste/ lug gsod pa rnams dang/ bya gag 'tshong ba rnams dang/ nya pa rnams dang/ bya pa rnams dang/ rgyas 'chor ba rnams dang/ chom rkun pa rnams dang/ gshed ma rnams dang/ btson srung rnams dang/ log po pa rnams dang/ gnod byed rnams dang/ glang po che 'dzin pa rnams dang/ sprul tshogs can rnams so/ /sdom pa yang ma yin sdom pa ma yin pa yang ma yin pas bsdus pa'i las ni/ sdom pa rnam pa gsum yang ma gtogs/ sdom pa ma yin pa'i ris kyi las kyang ma gtogs pa/ de las gzhan pa'i ris kyi dge ba dang/ mi dge ba dang/ lung du ma bstan pa'i las gang yin pa'o/ /

【M3 施性業、戒性業、修性業】

སྦྱིན་པ་ལས་བྱུང་བ་ནི། གཞི་དང༌། ཀུན་ནས་སློང་བ་དང༌། ངོ་བོ་ཉིད་དང༌། གནས་ལས་རིག་པར་བྱ་སྟེ། དེ་ལ་གཞི་ནི་མ་ཆགས་པ་དང༌། ཞེ་སྡང་མེད་པ་དང༌། གཏི་མུག་མེད་པའི་གཞིའོ། །ཀུན་ནས་སློང་བ་ནི། སྦྱིན་པར་བྱ་བའི་དངོས་པོ་ཡོངས་སུ་གཏང་བའི་ཕྱིར། ལུས་དང་ངག་གི་ལས་ཀུན་ནས་སློང་བར་བྱེད་པའི་སེམས་པ་མ་ཆགས་པ་དང༌། ཞེ་སྡང་མེད་པ་དང༌། གཏི་མུག་མེད་པ་དང་ལྡན་པ་གང་ཡིན་པའོ། །ངོ་བོ་ཉིད་ནི་སྦྱིན་པར་བྱ་བའི་དངོས་པོ་ཡོངས་སུ་གཏོང་བ་ལ་ཀུན་ནས࿒བསླངས་པའི་ལུས་ཀྱི་ལས་དང༌། ངག་གི་ལས་གང་ཡིན་པའོ༑ །དེ་ལ་གནས་ནི་སྦྱིན་པར་བྱ་བའི་དངོས་པོ་དང༌། ལེན་པ་པོ་ནི་གནས་ཡིན་ནོ། །སྦྱིན་པ་ལས་བྱུང་བ་ཇི་ལྟ་བ་བཞིན་དུ། ཚུལ་ཁྲིམས་ལས་བྱུང་བ་དང༌།བསྒོམ་པ་ལས་བྱུང་བ་ལ་ཡང་ཅི་རིགས་པར་རིག་པར་བྱའོ། །དེ་ལ་ཚུལ་ཁྲིམས་ལས་བྱུང་བའི་གཞི་དང༌། ཀུན་ནས་སློང་བ་ནི་འདྲའོ། །ངོ་བོ་ཉིད་ནི་སྡོམ་པས་བསྡུས་པའི་ལུས་ཀྱི་ལས་དང་ངག་གི་ལས་སོ། །གནས་ནི་སེམས་ཅན་དང༌། སེམས་ཅན་མ་ཡིན་པར་སྟོན་པའི་དངོས་པོའོ། །བསྒོམ་པ་ལས་བྱུང་བའི་གཞི་ནི། ཏིང་ངེ་འཛིན་གྱི་གཞི་སྟེ། མ་ཆགས་པ་དང༌། ཞེ་སྡང་མེད་པ་དང༌། གཏི་མུག་མེད་པའོ། །ཀུན་ནས་སློང་བ་ནི་དེ་དང་ལྡན་པའི་ཏིང་ངེ་འཛིན་སྒྲུབ་པར་བྱེད་པའི་སེམས་པའོ། །ངོ་བོ་ཉིད་ནི་ཏིང་ངེ་འཛིན་ཏོ། །གནས་ནི་ཕྱོགས་བཅུའི་སེམས་ཅན་གྱི་ཁམས་སྡུག་བསྔལ་བ་ཡང་མ་ཡིན་བདེ་བ་ཡང་མ་ཡིན་པའོ། །སྦྱིན་བདག་གི་རྟགས་རྣམས་དང༌། ཚུལ་ཁྲིམས་ཅན་གྱི་རྟགས་རྣམས་དང༌། སྒོམ་པའི་རྟགས་རྣམས་ནི་སྔ་མ་བཞིན་དུ་ཐམས་ཅད་རིག་པར་བྱའོ། །

sbyin pa las byung ba ni/ gzhi dang/ kun nas slong ba dang/ ngo bo nyid dang/ gnas las rig par bya ste/ de la gzhi ni ma chags pa dang/ zhe sdang med pa dang/ gti mug med pa'i gzhi'o/ /kun nas slong ba ni/ sbyin par bya ba'i dngos po yongs su gtang ba'i phyir/ lus dang ngag gi las kun nas slong bar byed pa'i sems pa ma chags pa dang/ zhe sdang med pa dang/ gti mug med pa dang ldan pa gang yin pa'o/ /ngo bo nyid ni sbyin par bya ba'i dngos po yongs su gtong ba la kun nas bslangs pa'i lus kyi las dang/ ngag gi las gang yin pa'o| /de la gnas ni sbyin par bya ba'i dngos po dang/ len pa po ni gnas yin no/ /sbyin pa las byung ba ji lta ba bzhin du/ tshul khrims las byung ba dang/bsgom pa las byung ba la yang ci rigs par rig par bya'o/ /de la tshul khrims las byung ba'i gzhi dang/ kun nas slong ba ni 'dra'o/ /ngo bo nyid ni sdom pas bsdus pa'i lus kyi las dang ngag gi las so/ /gnas ni sems can dang/ sems can ma yin par ston pa'i dngos po'o/ /bsgom pa las byung ba'i gzhi ni/ ting nge 'dzin gyi gzhi ste/ ma chags pa dang/ zhe sdang med pa dang/ gti mug med pa'o/ /kun nas slong ba ni de dang ldan pa'i ting nge 'dzin sgrub par byed pa'i sems pa'o/ /ngo bo nyid ni ting nge 'dzin to/ /gnas ni phyogs bcu'i sems can gyi khams sdug bsngal ba yang ma yin bde ba yang ma yin pa'o/ /sbyin bdag gi rtags rnams dang/ tshul khrims can gyi rtags rnams dang/ sgom pa'i rtags rnams ni snga ma bzhin du thams cad rig par bya'o/ /

【M4 福業、非福業、不動業】

བསོད་ནམས་ཀྱི་ལས་ནི་བདེ་འགྲོར་རྣམ་པར་སྨིན་པ་དང༌།འགྲོ་བ་ལྔ་མྱོང་བར་འགྱུར་བའི་དགེ་བ་གང་ཡིན་པའོ། །བསོད་ནམས་མ་ཡིན་པའི་ལས་ནི་ངན་སོང་དུ་རྣམ་པར་སྨིན་པ་དང༌། འགྲོ་བ་ལྔ་མྱོང་བར་འགྱུར་བའི་མི་དགེ་བ་གང་ཡིན་པའོ། །མི་གཡོ་བའི་ལས་ནི་གཟུགས་དང་གཟུགས་མེད་པར་རྣམ་པར་སྨིན་པ་དང༌། གཟུགས་དང་གཟུགས་མེད་པ་མྱོང་བར་འགྱུར་བའི་དགེ་བ་གང་ཡིན་པའོ། །

bsod nams kyi las ni bde 'gror rnam par smin pa dang/'gro ba lnga myong bar 'gyur ba'i dge ba gang yin pa'o/ /bsod nams ma yin pa'i las ni ngan song du rnam par smin pa dang/ 'gro ba lnga myong bar 'gyur ba'i mi dge ba gang yin pa'o/ /mi g.yo ba'i las ni gzugs dang gzugs med par rnam par smin pa dang/ gzugs dang gzugs med pa myong bar 'gyur ba'i dge ba gang yin pa'o/ /

【M5 順受業、順苦受業、順不苦不樂受業】

བདེ་བ་མྱོང་བར་འགྱུར་བའི་ལས་ནི་བསམ་གཏན་གསུམ་མྱོང་བར་འགྱུར་བ་དང༌། མི་གཡོ་བ་གང་ཡིན་པའོ། །སྡུག་བསྔལ་མྱོང་བར་འགྱུར་བའི་ལས་ནི་བསོད་ནམས་མ་ཡིན་པ་གང་ཡིན་པའོ། །སྡུག་བསྔལ་བ་ཡང་མ་ཡིན་བདེ་བ་ཡང་མ་ཡིན་པ་མྱོང་བར་འགྱུར་བའི་ལས་ནི། ཐམས་ཅད་དུ་ཀུན་གཞི་རྣམ་པར་ཤེས་པ་རྣམ་པར་སྨིན་པར་འགྱུར་བའི་ལས་གང་ཡིན་པའོ། །བསམ་གཏན་བཞི་པ་ཡན་ཆད་ནི་མི་གཡོ་བའོ། །

bde ba myong bar 'gyur ba'i las ni bsam gtan gsum myong bar 'gyur ba dang/ mi g.yo ba gang yin pa'o/ /sdug bsngal myong bar 'gyur ba'i las ni bsod nams ma yin pa gang yin pa'o/ /sdug bsngal ba yang ma yin bde ba yang ma yin pa myong bar 'gyur ba'i las ni/ thams cad du kun gzhi rnam par shes pa rnam par smin par 'gyur ba'i las gang yin pa'o/ /bsam gtan bzhi pa yan chad ni mi g.yo ba'o/ /

【M6 順現法受業、順生受業、順後受業】

ཚེ་འདི་ལ་མྱོང་བར་འགྱུར་བའི་ལས་ནི་ཚེ་འདིའི་འབྲས་བུ་གང་ཡིན་པའོ། །སྐྱེས་ནས་མྱོང་བར་འགྱུར་བའི་ལས་ནི་བར་དུ་མ་ཆོད་པར་སྐྱེ་བའི་འབྲས་བུ་གང་ཡིན་པའོ། །ལན་གྲངས་གཞན་ལ་མྱོང་བར་འགྱུར་བའི་ལས་ནི་དེ་ཕན་ཆད་དུ་སྐྱེ་བའི་འབྲས་བུ་གང་ཡིན་པའོ། །

tshe 'di la myong bar 'gyur ba'i las ni tshe 'di'i 'bras bu gang yin pa'o/ /skyes nas myong bar 'gyur ba'i las ni bar du ma chod par skye ba'i 'bras bu gang yin pa'o/ /lan grangs gzhan la myong bar 'gyur ba'i las ni de phan chad du skye ba'i 'bras bu gang yin pa'o/ /

【M7 過去業、未來業、現在業】

འདས་པའི་ལས་ནི་བག་ཆགས་ཀྱི་གནས་སྐབས་འབྲས་བུ་བྱིན་ཟིན་པའམ༑ འབྲས་བུ་མ་བྱིན་པ་གང་ཡིན་པའོ། །མ་འོངས་པའི་ལས་ནི་མ་སྐྱེས་ཤིང༌། མངོན་པར་མ་གྲུབ་པ་གང་ཡིན་པའོ། །ད་ལྟར་གྱི་ལས་ནི་མངོན་པར་འདུས་བྱས་ཤིང་མངོན་པར་བསགས་ལ་ཞིག་པར་མ་གྱུར་པ་གང་ཡིན་པའོ། །

'das pa'i las ni bag chags kyi gnas skabs 'bras bu byin zin pa'am| 'bras bu ma byin pa gang yin pa'o/ /ma 'ongs pa'i las ni ma skyes shing/ mngon par ma grub pa gang yin pa'o/ /da ltar gyi las ni mngon par 'dus byas shing mngon par bsags la zhig par ma gyur pa gang yin pa'o/ /

【M8 欲繫業、色繫業、無色繫業】

འདོད་པ་དང་ལྡན་པའི་ལས་ནི། འདོད་པའི་ཁམས་སུ་རྣམ་པར་སྨིན་ཅིང་འདོད་པའི་ཁམས་སུ་གཏོགས་པ་གང་ཡིན་པའོ། །གཟུགས་དང་ལྡན་པའི་ལས་ནི་གཟུགས་ཀྱི་ཁམས་སུ་རྣམ་པར་སྨིན་ཅིང་གཟུགས་ཀྱི་ཁམས་སུ་གཏོགས་པ་གང་ཡིན་པའོ། །གཟུགས་མེད་པ་དང་ལྡན་པའི་ལས་ནི། གཟུགས་མེད་པའི་ཁམས་སུ་རྣམ་པར་སྨིན་ཅིང་གཟུགས་མེད་པའི་ཁམས་སུ་གཏོགས་པ་གང་ཡིན་པའོ། །

'dod pa dang ldan pa'i las ni/ 'dod pa'i khams su rnam par smin cing 'dod pa'i khams su gtogs pa gang yin pa'o/ /gzugs dang ldan pa'i las ni gzugs kyi khams su rnam par smin cing gzugs kyi khams su gtogs pa gang yin pa'o/ /gzugs med pa dang ldan pa'i las ni/ gzugs med pa'i khams su rnam par smin cing gzugs med pa'i khams su gtogs pa gang yin pa'o/ /

【M9 學業、無學業、非學非無學業】

སློབ་པའི་ལས་ནི་སོ་སོའི་སྐྱེ་བོ་དང༌། སོ་སོའི་སྐྱེ་བོ་མ་ཡིན་པ་སློབ་པའི་སེམས་ཀྱི་རྒྱུད་ལ་ཡོད་པའི་དགེ་བ་གང་ཡིན་པའོ། །མི་སློབ་པའི་ལས་ནི་མི་སློབ་པའི་སེམས་ཀྱི་རྒྱུད་ལ་ཡོད་པའི་དགེ་བ་གང་ཡིན་པའོ། །སློབ་པའི་ཡང་མ་ཡིན་མི་སློབ་པའི་ཡང་མ་ཡིན་པའི་ལས་ནི་གཉི་ག་ལས་མ་གཏོགས་པ་དེ་ལས་གཞན་པའི་སེམས་ཀྱི་རྒྱུད་ལ་ཡོད་པ་གང་ཡིན་པ་སྟེ། དགེ་བ་དང་མི་དགེ་བ་དང་ལུང་དུ་མ་བསྟན་པ་གང་ཡིན་པའོ། །

slob pa'i las ni so so'i skye bo dang/ so so'i skye bo ma yin pa slob pa'i sems kyi rgyud la yod pa'i dge ba gang yin pa'o/ /mi slob pa'i las ni mi slob pa'i sems kyi rgyud la yod pa'i dge ba gang yin pa'o/ /slob pa'i yang ma yin mi slob pa'i yang ma yin pa'i las ni gnyi ga las ma gtogs pa de las gzhan pa'i sems kyi rgyud la yod pa gang yin pa ste/ dge ba dang mi dge ba dang lung du ma bstan pa gang yin pa'o/ /

【M10 見所斷業、修所斷業、無斷業】

མཐོང་བས་སྤང་བར་བྱ་བའི་ལས་ནི་ངན་སོང་མྱོང་བར་འགྱུར་བའི་མི་དགེ་བ་གང་ཡིན་པའོ། །བསྒོམ་པས་སྤང་བར་བྱ་བའི་ལས་ནི་བདེ་འགྲོ་མྱོང་བར་འགྱུར་བའི་དགེ་བ་དང་མི་དགེ་བ་དང༌། ལུང་དུ་མ་བསྟན་པ་གང་ཡིན་པའོ། །སྤང་བར་བྱ་བ་མ་ཡིན་པའི་ལས་ནི་འཇིག་རྟེན་པ་དང༌། འཇིག་རྟེན་ལས་འདས་པའི་ཟག་པ་མེད་པ་གང་ཡིན་པའོ། །

mthong bas spang bar bya ba'i las ni ngan song myong bar 'gyur ba'i mi dge ba gang yin pa'o/ /bsgom pas spang bar bya ba'i las ni bde 'gro myong bar 'gyur ba'i dge ba dang mi dge ba dang/ lung du ma bstan pa gang yin pa'o/ /spang bar bya ba ma yin pa'i las ni 'jig rten pa dang/ 'jig rten las 'das pa'i zag pa med pa gang yin pa'o/ /

【L3 有一種四門】

གནག་ལ་རྣམ་པར་སྨིན་པ་གནག་པའི་ལས་ནི་བསོད་ནམས་མ་ཡིན་པ་གང་ཡིན་པའོ། །དཀར་ལ་རྣམ་པར་སྨིན་པ་དཀར་བའི་ལས་ནི་མི་གཡོ་བ་གང་ཡིན་པའོ། །གནག་ཅིང་དཀར་ལ་རྣམ་པར་སྨིན་པ་གནག་ཅིང་དཀར་བའི་ལས་ནི་མི་དགེ་བའི་གཉེན་པོ་བསོད་ནམས་གང་ཡིན་པ་སྟེ། འདི་ལྟར་བསོད་ནམས་མ་ཡིན་པ་མ་སྤངས་ལ། བསོད་ནམས་ཀྱི་ལས་སུ་རྣམ་པར་འཇོག་པར་བྱེད་པའོ། །ལས་གནག་པའི་ཡང་མ་ཡིན་དཀར་བ་ཡང་མ་ཡིན་ལ། རྣམ་པར་སྨིན་པ་ཡང་མེད་དེ། ལས་ཟད་པར་འགྱུར་བ་ནི་ལས་གསུམ࿒ཆར་ཡང་སྤོང་བའི་གཉེན་པོར་གྱུར་པའི་ཕྱིར། འཇིག་རྟེན་ལས་འདས་པའི་ཟག་པ་མེད་པའི་ལས་གང་ཡིན་པའོ། །

gnag la rnam par smin pa gnag pa'i las ni bsod nams ma yin pa gang yin pa'o/ /dkar la rnam par smin pa dkar ba'i las ni mi g.yo ba gang yin pa'o/ /gnag cing dkar la rnam par smin pa gnag cing dkar ba'i las ni mi dge ba'i gnyen po bsod nams gang yin pa ste/ 'di ltar bsod nams ma yin pa ma spangs la/ bsod nams kyi las su rnam par 'jog par byed pa'o/ /las gnag pa'i yang ma yin dkar ba yang ma yin la/ rnam par smin pa yang med de/ las zad par 'gyur ba ni las gsum char yang spong ba'i gnyen por gyur pa'i phyir/ 'jig rten las 'das pa'i zag pa med pa'i las gang yin pa'o/ /

【L4 有一種五門】

ཡོན་པོའི་ལས་ནི་འདི་ལས་ཕྱི་རོལ་པའི་མུ་སྟེགས་ཅན་རྣམས་ཀྱི་དགེ་བ་དང་མི་དགེ་བ་གང་ཡིན་པའོ། །ཉེས་པའི་ལས་ནི་ཡོན་པོའི་ལས་གང་ཡིན་པ་དེ་ཉིད་ཉེས་པའི་ལས་ཀྱང་དེ་ཡིན་ནོ། །གཞན་ཡང་ཉེས་པའི་ལས་ནི་ཆོས་འདི་པའི་སོ་སོའི་སྐྱེ་བོ་བསྟན་པ་ལ་ཕྱིན་ཅི་ལོག་ཏུ་ལྟ་བ་རང་གི་ལྟ་བ་མཆོག་ཏུ་འཛིན་པ་ལ་གནས་པ་ལོག་པར་ངེས་པ་རྣམས་ཀྱི་དགེ་བ་དང་མི་དགེ་བའི་ལས་གང་ཡིན་པའོ། །སྙིགས་མའི་ལས་ནི་ཡོན་པོའི་ལས་དང༌། ཉེས་པའི་ལས་གང་ཡིན་པ་དེ་ཉིད་སྙིགས་མའི་ལས་ཀྱང་དེ་ཡིན་ནོ། །གཞན་ཡང་སྙིགས་མའི་ལས་ནི། ཆོས་འདི་པའི་སོ་སོའི་སྐྱེ་བོ་བསྟན་པ་ལ་ངེས་པར་མ་གྱུར་པ་ཐེ་ཚོམ་གྱི་བློ་དང་ལྡན་པ་རྣམས་ཀྱི་དགེ་བ་དང༌། མི་དགེ་བ་རྣམས་ཀྱི་ལས་གང་ཡིན་པའོ། །རྣམ་གྲངས་གཞན་ཡང༌། ཕྱི་རོལ་གྱི་མུ་སྟེགས་ཅན་རྣམས་ཀྱི་གསུམ་པོ་ནི་དེ་ལ་ལོག་པར་བསྒྲུབ་པའི་ཕྱིར་ཡོན་པོའོ། །དེ་ལ་བརྟེན་པའི་ཡོན་ཏན་མངོན་པར་བསྒྲུབ་པ་ལ་བགེགས་སུ་གྱུར་པའི་ཕྱིར་ཉེས་པའོ། །དེ་བཞིན་དུ་བརྟེན་པ་ལ་བགེགས་སུ་གྱུར་པའི་ཕྱིར་སྙིགས་མའི་ལས་སུ་རིག་པར་བྱའོ། །དེ་ལ་གཙང་བའི་ལས་ནི། ཆོས་འདི་པའི་སོ་སོའི་སྐྱེ་བོ་བསྟན་པ་ལ་ཡང་དག་པར་ངེས་པར་གྱུར་པ། ཐེ་ཚོམ་མེད་པའི་བློ་དང་ལྡན་པ་རྣམས་ཀྱི་དགེ་བའི་ལས་གང་ཡིན་པའོ། །ཐུབ་པའི་ལས་ནི་ཆོས་འདི་པའི་སོ་སོའི་སྐྱེ་བོ་མ་ཡིན་པ་འཕགས་པ་རྣམས་ཀྱི་སློབ་པ་དང༌། མི་སློབ་པའི་དགེ་བའི་ཆོས་གང་ཡིན་པའོ། །

yon po'i las ni 'di las phyi rol pa'i mu stegs can rnams kyi dge ba dang mi dge ba gang yin pa'o/ /nyes pa'i las ni yon po'i las gang yin pa de nyid nyes pa'i las kyang de yin no/ /gzhan yang nyes pa'i las ni chos 'di pa'i so so'i skye bo bstan pa la phyin ci log tu lta ba rang gi lta ba mchog tu 'dzin pa la gnas pa log par nges pa rnams kyi dge ba dang mi dge ba'i las gang yin pa'o/ /snyigs ma'i las ni yon po'i las dang/ nyes pa'i las gang yin pa de nyid snyigs ma'i las kyang de yin no/ /gzhan yang snyigs ma'i las ni/ chos 'di pa'i so so'i skye bo bstan pa la nges par ma gyur pa the tshom gyi blo dang ldan pa rnams kyi dge ba dang/ mi dge ba rnams kyi las gang yin pa'o/ /rnam grangs gzhan yang/ phyi rol gyi mu stegs can rnams kyi gsum po ni de la log par bsgrub pa'i phyir yon po'o/ /de la brten pa'i yon tan mngon par bsgrub pa la bgegs su gyur pa'i phyir nyes pa'o/ /de bzhin du brten pa la bgegs su gyur pa'i phyir snyigs ma'i las su rig par bya'o/ /de la gtsang ba'i las ni/ chos 'di pa'i so so'i skye bo bstan pa la yang dag par nges par gyur pa/ the tshom med pa'i blo dang ldan pa rnams kyi dge ba'i las gang yin pa'o/ /thub pa'i las ni chos 'di pa'i so so'i skye bo ma yin pa 'phags pa rnams kyi slob pa dang/ mi slob pa'i dge ba'i chos gang yin pa'o/ /

【J9 業過患】

ལས༌རྣམས་ཀྱི་ཉེས་དམིགས་གང་ཞེ་ན། མདོར་བསྡུ་ན་ཉེས་དམིགས་རྣམ་པ་བདུན་དུ་རིག་པར་བྱ་སྟེ༑ འདི་ལྟ་སྟེ། སྲོག་གཅོད་པ་པོས་སྲོག་གཅོད་པའི་གཞིའི་ཕྱིར་བདག་ལ་གནོད་པ་དང༌། ཕ་རོལ་ལ་གནོད་པ་དང༌། གཉི་ག་ལ་གནོད་པར་བྱ་བར་སེམས་པ་དང༌། ཚེ་འདིའི་ཁ་ན་མ་ཐོ་བ་སྐྱེད་པ་དང༌། ཚེ་ཕྱི་མའི་ཁ་ན་མ་ཐོ་བ་སྐྱེད་པ་དང༌། ཚེ་འདི་པ་དང་ཚེ་ཕྱི་མ་པའི་ཁ་ན་མ་ཐོ་བ་སྐྱེད་པ་དང༌། དེ་ལས་སྐྱེས་པའི་སེམས་ལས་བྱུང་བའི་སྡུག་བསྔལ་དང༌། ཡིད་མི་བདེ་བ་ཉམས་སུ་མྱོང་བར་འགྱུར་རོ། །ཇི་ལྟར་བདག་ལ་གནོད་པར་སེམས་ཤེ་ན། སྲོག་ཆགས་ལ་གནོད་པར་བྱེད་པ་ན། གཞི་དེ་ལས་བདག་ཉིད་གསད་པའམ། བཅིང་བའམ། ཉམས་པའམ། སྨད་པར་འགྱུར་ལ། ཕ་རོལ་ལ་གནོད་པར་ནི་མི་ནུས་པའོ། །ཇི་ལྟར་ཕ་རོལ་ལ་གནོད་པར་བྱེད་ཅེ་ན། དེ་ལྟར་བྱས་པས་ཕ་རོལ་ལ་གནོད་པར་འགྱུར་ལ། གཞི་དེ་ལས་བདག་ལ་གསད་པ་ནས་སྨད་པའི་བར་དུ་མི་འབྱུང་བའོ། །གཉི་ག་ལ་གནོད་པ་ནི་དེ་ལྟར་བྱས་པས་གཞན་ལ་ཡང་གནོད་པར་འགྱུར་ལ། གཞི་དེ་ལས་ཕ་རོལ་གྱིས་གསད་པ་ནས། སྨད་པའི་བར་དུ་འགྱུར་བའོ། །ཇི་ལྟར་ན་ཚེ་འདི་པའི་ཁ་ན་མ་ཐོ་བ་སྐྱེད་ཅེ་ན། ཇི་ལྟར་བདག་ལ་གནོད་པར་སེམས་པ་བཞིན་ནོ། །ཇི་ལྟར་ན་ཚེ་ཕྱི་མའི་ཁ་ན་མ་ཐོ་བ་སྐྱེད་ཅེ་ན། ཇི་ལྟར་གཞན་ལ་གནོད་པར་སེམས་པ་བཞིན་ནོ། །ཇི་ལྟར་ན་ཚེ་འདི་པ་དང༌། ཚེ་ཕྱི་མའི་ཁ་ན་མ་ཐོ་བ་སྐྱེད་ཅེ་ན། ཇི་ལྟར་གཉི་ག་ལ་གནོད་པར་སེམས་པ་བཞིན་ནོ། །ཇི་ལྟར་ན་དེ་ལས་སྐྱེས་པའི་སེམས་ལས་བྱུང་བ་སྡུག་བསྔལ་བ་དང༌། ཡིད་མི་བདེ་བ་མྱོང་བར་འགྱུར་ཞེ་ན། སྲོག་ཆགས་ལ་གནོད་པ་བྱས་པ་ན། གལ་ཏེ་ཉེས་དམིགས་རྣམ་པ་དྲུག་མ་བྱུང་ལ༑ སྲོག་གཅོད་པ་ཡང་དེའི་འདོད་པ་ལྟར་མ་གྲུབ་པར་གྱུར་ན། འདོད་པས་ཕོངས་པའི་གཞི་ལས། དེ་ལས་སྐྱེས་པའི་སེམས་ལས་བྱུང་བ་སྡུག་བསྔལ་བ་དང༌། ཡིད་མི་བདེ་བ་དེས་མྱོང་བར་འགྱུར་རོ། །གཞན་ཡང་ཉེས་དམིགས་བཅུར་འགྱུར་ཏེ། འཆལ་བའི་ཚུལ་ཁྲིམས་ཀྱི་སྐབས་ནས་མདོ་ལས་ཇི་སྐད་འབྱུང་བ་བཞིན་དུ་རྒྱས་པར་རིག་པར་བྱའོ། །གཞན་ཡང་དགེ་བསྙེན་གྱི་བསླབ་པ་ལ་མི་དགེ་བའི་ལས་ཀྱི་ལམ་བཞི་དང༌། ལྔ་པ་སྟེ་འབྲུའི་ཆང་དང༌། བཅོས་པའི་ཆང་གི་སྐབས་སུ་བཅོམ་ལྡན་འདས་ཀྱིས་ཉེས་དམིགས་གསུངས་པ་དེ་དག་ཀྱང༌། འདི་ལྟ་སྟེ། དགའ་བྱེད་ཀྱི་མདོ་ལས་འབྱུང་བ་བཞིན་དུ། རྒྱས་པར་རིག་པར་བྱའོ། །

lasrnams kyi nyes dmigs gang zhe na/ mdor bsdu na nyes dmigs rnam pa bdun du rig par bya ste| 'di lta ste/ srog gcod pa pos srog gcod pa'i gzhi'i phyir bdag la gnod pa dang/ pha rol la gnod pa dang/ gnyi ga la gnod par bya bar sems pa dang/ tshe 'di'i kha na ma tho ba skyed pa dang/ tshe phyi ma'i kha na ma tho ba skyed pa dang/ tshe 'di pa dang tshe phyi ma pa'i kha na ma tho ba skyed pa dang/ de las skyes pa'i sems las byung ba'i sdug bsngal dang/ yid mi bde ba nyams su myong bar 'gyur ro/ /ji ltar bdag la gnod par sems she na/ srog chags la gnod par byed pa na/ gzhi de las bdag nyid gsad pa'am/ bcing ba'am/ nyams pa'am/ smad par 'gyur la/ pha rol la gnod par ni mi nus pa'o/ /ji ltar pha rol la gnod par byed ce na/ de ltar byas pas pha rol la gnod par 'gyur la/ gzhi de las bdag la gsad pa nas smad pa'i bar du mi 'byung ba'o/ /gnyi ga la gnod pa ni de ltar byas pas gzhan la yang gnod par 'gyur la/ gzhi de las pha rol gyis gsad pa nas/ smad pa'i bar du 'gyur ba'o/ /ji ltar na tshe 'di pa'i kha na ma tho ba skyed ce na/ ji ltar bdag la gnod par sems pa bzhin no/ /ji ltar na tshe phyi ma'i kha na ma tho ba skyed ce na/ ji ltar gzhan la gnod par sems pa bzhin no/ /ji ltar na tshe 'di pa dang/ tshe phyi ma'i kha na ma tho ba skyed ce na/ ji ltar gnyi ga la gnod par sems pa bzhin no/ /ji ltar na de las skyes pa'i sems las byung ba sdug bsngal ba dang/ yid mi bde ba myong bar 'gyur zhe na/ srog chags la gnod pa byas pa na/ gal te nyes dmigs rnam pa drug ma byung la| srog gcod pa yang de'i 'dod pa ltar ma grub par gyur na/ 'dod pas phongs pa'i gzhi las/ de las skyes pa'i sems las byung ba sdug bsngal ba dang/ yid mi bde ba des myong bar 'gyur ro/ /gzhan yang nyes dmigs bcur 'gyur te/ 'chal ba'i tshul khrims kyi skabs nas mdo las ji skad 'byung ba bzhin du rgyas par rig par bya'o/ /gzhan yang dge bsnyen gyi bslab pa la mi dge ba'i las kyi lam bzhi dang/ lnga pa ste 'bru'i chang dang/ bcos pa'i chang gi skabs su bcom ldan 'das kyis nyes dmigs gsungs pa de dag kyang/ 'di lta ste/ dga' byed kyi mdo las 'byung ba bzhin du/ rgyas par rig par bya'o/ /

【H3 生雜染】【I1 標四種】

སྐྱེ་བའི་ཀུན་ནས་ཉོན་མོངས་པ་གང་ཞེ་ན། དེ་ནི་རྣམ་པ་བཞིར་བལྟ་བར་བྱ་སྟེ། རབ་ཏུ་དབྱེ་བ་དང༌། སྡུག་བསྔལ་བ་དང༌། མ་ངེས་པ་དང༌། འཇུག་པའོ། །

skye ba'i kun nas nyon mongs pa gang zhe na/ de ni rnam pa bzhir blta bar bya ste/ rab tu dbye ba dang/ sdug bsngal ba dang/ ma nges pa dang/ 'jug pa'o/ /

【I2 隨別釋】【J1 生差別】【K1 總說】

དེ་ལ་སྐྱེ་བའི་རབ་ཏུ་དབྱེ་བ་ནི། ཁམས་ཀྱི་རབ་ཏུ་དབྱེ་བ་དང༌། འགྲོ་བའི་རབ་ཏུ་དབྱེ་བ་དང༌། གནས་གཞན་གྱི་རབ་ཏུ་དབྱེ་བ་དང༌། རིགས་ཀྱི་རབ་ཏུ་དབྱེ་བ་དང༌། འཇིག་རྟེན་ན་ལུས་ཀྱི་རབ་ཏུ་དབྱེ་བར་རིག་པར་བྱའོ། །

de la skye ba'i rab tu dbye ba ni/ khams kyi rab tu dbye ba dang/ 'gro ba'i rab tu dbye ba dang/ gnas gzhan gyi rab tu dbye ba dang/ rigs kyi rab tu dbye ba dang/ 'jig rten na lus kyi rab tu dbye bar rig par bya'o/ /

【K2 別釋】【L1 界差別】

དེ་ལ་ཁམས་ཀྱི་རབ་ཏུ་དབྱེ་བ་ནི། འདོད་པ་ན་སྤྱོད་པ་དང༌། གཟུགས་ན་སྤྱོད་པ་དང༌། གཟུགས་མེད་པ་ན་སྤྱོད་པའི་སྐྱེ་བའོ། །

de la khams kyi rab tu dbye ba ni/ 'dod pa na spyod pa dang/ gzugs na spyod pa dang/ gzugs med pa na spyod pa'i skye ba'o/ /

【L2 趣差別】

འགྲོ་བའི་རབ་ཏུ་དབྱེ་བ་ནི་འགྲོ་བ་ལྔ་པོ་དག་ཏུ་སྐྱེ་བ་རྣམ་པ་ལྔའོ། །

'gro ba'i rab tu dbye ba ni 'gro ba lnga po dag tu skye ba rnam pa lnga'o/ /

【L3 所差別】

གནས་གཞན་གྱི་རབ་ཏུ་དབྱེ་བ་ནི་འདོད་པའི་ཁམས་ན་གནས་གཞན་སུམ་ཅུ་རྩ་དྲུག་དང༌། གཟུགས་ཀྱི་ཁམས་ན་བཅོ་བརྒྱད་དང༌། གཟུགས་མེད་པའི་ཁམས་ན་གནས་གཞན་བཞི་པོ་དག་ཏུ་སྐྱ་བ་སྟེ། དེ་དག༌ཏུ་བསྡོམས་ན་སྐྱེ་བ་ལྔ་བཅུ་རྩ་བརྒྱད་དུ་འགྱུར་རོ། །

gnas gzhan gyi rab tu dbye ba ni 'dod pa'i khams na gnas gzhan sum cu rtsa drug dang/ gzugs kyi khams na bco brgyad dang/ gzugs med pa'i khams na gnas gzhan bzhi po dag tu skya ba ste/ de dagtu bsdoms na skye ba lnga bcu rtsa brgyad du 'gyur ro/ /

【L4 勝生差別】

རིགས་ཀྱི་རབ་ཏུ་དབྱེ་བ་ནི། འདོད་པའི་ཁམས་ནི་མི་རྣམས་ཀྱི་ནང་དུ་རིགས་ངན་པར་སྐྱེ་བ་སྟེ། འདི་ལྟར་འདི་ན་ཁ་ཅིག་གདོལ་པའི་རིགས་སམ༑ གཡུང་པོའི་རིགས་སམ། ཤིང་རྟ་མཁན་གྱི་རིགས་སམ། སྨྱིག་མ་མཁན་གྱི་རིགས་སམ། གཞན་ཡང་གང་མ་རབས་རྣམས་དང༌། དམའ་བ་རྣམས་དང༌། ངན་པ་རྣམས་དང༌། འཚོ་བ་ངན་པ་རྣམས་དང༌། ཆུང་བ་རྣམས་དང༌། བཟའ་བ་དང༌། བཏུང་བ་དང༌། ལོངས་སྤྱོད་ཆུང་བ་རྣམས་དང༌། དེ་ལྟ་བུ་དག་གི་རིགས་སུ་སྐྱེ་བ་ལྟ་བུ་ཡིན་ཏེ། དེ་དག་ནི་སྐལ་བ་མེད་པའི་མི་ཞེས་བྱའོ། །རིགས་བཙུན་པར་སྐྱེ་བ་ནི། འདི་ལྟར་འདི་ན་ཁ་ཅིག་རྒྱལ་རིགས་ཤིང་སཱ་ལ་ཆེན་པོ་ལྟ་བུའམ། བྲམ་ཟེ་རིགས་ཤིང་སཱ་ལ་ཆེན་པོ་ལྟ་བུའམ༑ ཁྱིམ་བདག་གི་རིགས་ཤིང་སཱ་ལ་ཆེན་པོ་ལྟ་བུའམ། རིགས་གཞན་ཡང་གང་ཕྱུག་པོ་རྣམས་དང༌། ནོར་མང་བ་རྣམས་དང༌། ལོངས་སྤྱོད་ཆེ་བ་རྣམས་དང༌། ནོར་རྫས་མང་བ་རྣམས་དང༌། བདག་དབང་བ་མང་ཞིང་མཐའ་བཟང་བ་རྣམས་དང༌། ནོར་དང་འབྲུ་དང་བང་མཛོད་མང་བ་རྣམས་དང༌། དེ་ལྟ་བུ་དག་གི་རིགས་སུ་སྐྱེ་བ་ལྟ་བུ་ཡིན་ཏེ།དེ་དག་ནི་སྐལ་བ་དང་ལྡན་པའི་མི་ཞེས་བྱའོ། །རིགས་ངན་པ་ཡང་མ་ཡིན་རིགས་བཙུན་པ་ཡང་མ་ཡིན་པར་སྐྱེ་བ་ནི་འདི་ལྟར་འདི་ན་ཁ་ཅིག་དེ་གཉི་ག་ལས་མ་གཏོགས་པའི་བར་མའི་རིགས་རྣམས་སུ་སྐྱེ་བ་ལྟ་བུའོ། །ཡང་ན་འདོད་པ་ན་སྤྱོད་པའི་ལྷ་རྣམས་ལ་སྐྱེ་བ་རྣམ་པ་གསུམ་ཡོད་དེ། ལྷ་མ་ཡིན་དུ་སྐྱེ་བ་དང༌། ས་གཞི་ལ་བརྟེན་པའི་ནང་དུ་སྐྱེ་བ་དང༌། ནམ་མཁའི་གཞལ་མེད་ཁང་ལ་བརྟེན་པའི་ནང་དུ་སྐྱེ་བ་དང༌། གཟུགས་ཀྱི་ཁམས་ན་སྐྱེ་བ་རྣམ་པ་གསུམ་ཡོད་དེ། སོ་སོའི་སྐྱེ་བོ་རྣམས་ཀྱི་འདུ་ཤེས་དང་བཅས་པར་སྐྱེ་བ་དང༌། འདུ་ཤེས་མེད་པར་སྐྱེ་བ་དང༌། གནས་གཙང་མར་སྐྱེ་བ་དང༌། གཟུགས་མེད་པའི་ཁམས་ན་སྐྱེ་བ་རྣམ་པ་གསུམ་ཡོད་དེ། འདུ་ཤེས་ཚད་མེད་པའི་ལྷ་རྣམས་དང༌། ཅི་ཡང་མེད་པར་འདུ་ཤེས་པ་རྣམས་དང༌། འདུ་ཤེས་མེད་འདུ་ཤེས་མེད་མིན་གྱི་ལྷ་རྣམས་ཀྱི་ནང་དུ་སྐྱེ་བ་ལྟ་བུའོ། །

rigs kyi rab tu dbye ba ni/ 'dod pa'i khams ni mi rnams kyi nang du rigs ngan par skye ba ste/ 'di ltar 'di na kha cig gdol pa'i rigs sam| g.yung po'i rigs sam/ shing rta mkhan gyi rigs sam/ smyig ma mkhan gyi rigs sam/ gzhan yang gang ma rabs rnams dang/ dma' ba rnams dang/ ngan pa rnams dang/ 'tsho ba ngan pa rnams dang/ chung ba rnams dang/ bza' ba dang/ btung ba dang/ longs spyod chung ba rnams dang/ de lta bu dag gi rigs su skye ba lta bu yin te/ de dag ni skal ba med pa'i mi zhes bya'o/ /rigs btsun par skye ba ni/ 'di ltar 'di na kha cig rgyal rigs shing sA la chen po lta bu'am/ bram ze rigs shing sA la chen po lta bu'am| khyim bdag gi rigs shing sA la chen po lta bu'am/ rigs gzhan yang gang phyug po rnams dang/ nor mang ba rnams dang/ longs spyod che ba rnams dang/ nor rdzas mang ba rnams dang/ bdag dbang ba mang zhing mtha' bzang ba rnams dang/ nor dang 'bru dang bang mdzod mang ba rnams dang/ de lta bu dag gi rigs su skye ba lta bu yin te/de dag ni skal ba dang ldan pa'i mi zhes bya'o/ /rigs ngan pa yang ma yin rigs btsun pa yang ma yin par skye ba ni 'di ltar 'di na kha cig de gnyi ga las ma gtogs pa'i bar ma'i rigs rnams su skye ba lta bu'o/ /yang na 'dod pa na spyod pa'i lha rnams la skye ba rnam pa gsum yod de/ lha ma yin du skye ba dang/ sa gzhi la brten pa'i nang du skye ba dang/ nam mkha'i gzhal med khang la brten pa'i nang du skye ba dang/ gzugs kyi khams na skye ba rnam pa gsum yod de/ so so'i skye bo rnams kyi 'du shes dang bcas par skye ba dang/ 'du shes med par skye ba dang/ gnas gtsang mar skye ba dang/ gzugs med pa'i khams na skye ba rnam pa gsum yod de/ 'du shes tshad med pa'i lha rnams dang/ ci yang med par 'du shes pa rnams dang/ 'du shes med 'du shes med min gyi lha rnams kyi nang du skye ba lta bu'o/ /

【L5 自身世間差別】

དེ་ལ་འཇིག་རྟེན་ན་ལུས་ཀྱི་རབ་ཏུ་དབྱེ་བ་ནི། ཕྱོགས་བཅུའི་འཇིག་རྟེན་གྱི་ཁམས་ཚད་མེད་པ་དག་ན། སེམས་ཅན་ཚད་མེད་པ་རྣམས་ཀྱི་སྐྱེ་བ་ཚད་མེད་པ་ཡིན་པར་རིག་པར་བྱའོ། །

de la 'jig rten na lus kyi rab tu dbye ba ni/ phyogs bcu'i 'jig rten gyi khams tshad med pa dag na/ sems can tshad med pa rnams kyi skye ba tshad med pa yin par rig par bya'o/ /

【J2 生艱辛】

དེ་ལྟར་སྡུག་བསྔལ་བ་ནི་བཅོམ་ལྡན་འདས་ཀྱིས་འདི་སྐད་དུ། རྒྱ་མཚོ་ཆེན་པོ་བཞིའི་ཆུ་གང་ཡིན་པ་དེ་བས་ནི། ཁྱེད་ཡུན་རིང་པོ་ནས་འགྲོ་ཞིང་འཁོར་བ་རྣམས་ཀྱི་ཁྲག་འཛག་ཅིང་འབབ་པ་ཆེས་མང་ངོ༌། །དེ་ཅིའི་ཕྱིར་ཞེ་ན། ཁྱེད་ཡུན་རིང་པོ་ནས་གླང་པོ་ཆེ་རྣམས་དང་སྐལ་པ་མཉམ་པར་སྐྱེས་ཤིང༌། རྟ་རྣམས་དང༌། རྔ་མོ་རྣམས་དང༌། བ་ལང་རྣམས་དང༌། བོང་བུ་རྣམས་དང༌། ར་དང༌། རི་དྭགས་དང༌། མ་ཧེ་དང༌། ཕག་དང༌།ཁྱི་རྣམས་དང་སྐལ་པ་མཉམ་པར་སྐྱེས་ལ། དེར་ཁྱེད་ཀྱིས་ཡན་ལག་དང་ཉིང་ལག་བཅད་པ་མང་པོ་ཉམས་སུ་མྱོང་སྟེ། དེར་ཁྱེད༌ཀྱི་ཁྲག་མང་པོ༌ཟགས་ཤིང་འབབ་པར་གྱུར་པའི་ཕྱིར་རོ། །གླང་པོ་ཆེ་ལ་སོགས་པ་རྣམས་དང་སྐལ་པ་མཉམ་པར་གྱུར་པ་ཇི་ལྟ་བ་དེ་བཞིན་དུ། མི་རྣམས་ཀྱི་ནང་དུ་ཡང་དེ་དང་འདྲ་སྟེ། དེར་ཁྱེད་ཀྱིས་ཕའི་ཕྱིར་སྡུག་བསྔལ་བ་དང༌། མའི་ཕྱིར་སྡུག་བསྔལ་བ་དང༌། ཕུ་ནུ་པོའི་ཕྱིར་སྡུག་བསྔལ་བ་དང༌། སྲིང་མོའི་ཕྱིར་སྡུག་བསྔལ་བ་དང༌། གཉེན་བཤེས་ཟད་པ་དང༌། ནོར་ཟད་པ་དང༌། ལོངས་སྤྱོད་ཟད་པ་མང་པོ་ཉམས་སུ་མྱོང་སྟེ། དེར་ཁྱེད་ཀྱི་མཆི་མ་མང་པོ་ཟགས་ཤིང་བབ་པར་གྱུར་ཏོ། །ཁྲག་དང་མཆི་མ་ཇི་ལྟ་བ་བཞིན་དུ་མའི་ནུ་ཞོ་འཐུངས་པ་ཡང་དེ་དང་འདྲ་བར་བལྟ་བར་བྱའོ་ཞེས་གསུངས་ཏེ། དེ་ལྟ་བུ་དང་མཐུན་པ་རྣམས་ནི་སྐྱེ་བའི་སྡུག་བསྔལ་གྱི་རབ་ཏུ་དབྱེ་བ་ཡིན་པར་རིག་པར་བྱའོ༑ །

de ltar sdug bsngal ba ni bcom ldan 'das kyis 'di skad du/ rgya mtsho chen po bzhi'i chu gang yin pa de bas ni/ khyed yun ring po nas 'gro zhing 'khor ba rnams kyi khrag 'dzag cing 'bab pa ches mang ngo/ /de ci'i phyir zhe na/ khyed yun ring po nas glang po che rnams dang skal pa mnyam par skyes shing/ rta rnams dang/ rnga mo rnams dang/ ba lang rnams dang/ bong bu rnams dang/ ra dang/ ri dwags dang/ ma he dang/ phag dang/khyi rnams dang skal pa mnyam par skyes la/ der khyed kyis yan lag dang nying lag bcad pa mang po nyams su myong ste/ der khyedkyi khrag mang pozags shing 'bab par gyur pa'i phyir ro/ /glang po che la sogs pa rnams dang skal pa mnyam par gyur pa ji lta ba de bzhin du/ mi rnams kyi nang du yang de dang 'dra ste/ der khyed kyis pha'i phyir sdug bsngal ba dang/ ma'i phyir sdug bsngal ba dang/ phu nu po'i phyir sdug bsngal ba dang/ sring mo'i phyir sdug bsngal ba dang/ gnyen bshes zad pa dang/ nor zad pa dang/ longs spyod zad pa mang po nyams su myong ste/ der khyed kyi mchi ma mang po zags shing bab par gyur to/ /khrag dang mchi ma ji lta ba bzhin du ma'i nu zho 'thungs pa yang de dang 'dra bar blta bar bya'o zhes gsungs te/ de lta bu dang mthun pa rnams ni skye ba'i sdug bsngal gyi rab tu dbye ba yin par rig par bya'o| /

【J3 生不定】

དེ་ལ་མ་ངེས་པ་ནི་བཅོམ་ལྡན་འདས་ཀྱིས་འདི་སྐད་དུ། འདི་ལྟ་སྟེ། དཔེར་ན་ས་འདིའི་སྟེང་ན་རྩྭ་དང༌། ཤིང་དང༌། ཡལ་ག་དང༌། ལོ་མ་དང༌། ལོ་མ་གཞོན་ནུ་ཅི་ཡོད་པ་དེ་དག །སྐྱེ་བོ་རྣམས་ཀྱིས་སོར་བཞི་ཙམ་དུ་དུམ་བུར་བཅད་ལ། ཕ་དང་མ་གཅིག་ནས་གཅིག་ཏུ་བརྒྱུད་པའི་ཕྱིར་བཀོད་དེ། འདི་ནི་བདག་གི་ཕའོ། །བདག་གི་ཕ་དེའི་ཕ་ནི་འདིའོ། །འདི་ནི་བདག་གི་མའོ། །བདག་གི་མ་དེའི་མ་ནི་འདིའོ་ཞེས་བྱས་ན། སོར་བཞི་ཙམ་གྱི་དུམ་བུ་དེ་དག་ནི་དེ་ལྟ་བུའི་ཚུལ་གྱིས་ཆེས་མྱུར་དུ་ཡོངས་སུ་ཟད་ཅིང་ཐུག་པར་འགྱུར་གྱི། ཕ་རྣམས་ཀྱི་ཕའི་མཐའ་དང་མ་རྣམས༌ཀྱི་མའི་མཐའ་ནི་ཐུག་པར་འགྱུར་ཞེས་ང་མི་སྨྲའོ་ཞེས་གསུངས་པ་དང༌། གང་ཁྱེད་ཀྱིས་སེམས་ཅན་སྡུག་བསྔལ་བ་དང༌། མཆོག་ཏུ་སྡུག་བསྔལ་བ་དང༌། ཡིད་མི་བདེ་བ་དང་ལྡན་པ་གང་དག་མཐོང་ན།དེར་ཁྱེད་ཀྱིས་བདག་ཅག་གིས་ཀྱང་འདི་འདྲ་བར་སྡུག་བསྔལ་བ་དང༌། སྡུག་བསྔལ་བ་ཇི་ལྟ་བ་བཞིན་དུ། བདེ་བ་ཡང་དེ་དང་འདྲ་བར་ཉམས་སུ་མྱོང་ངོ་སྙམ་དུ་མཐའ་ཤེས་པར་གྱིས་ཤིག་ཅེས་གསུངས་པ་དང༌། སྔོན་ཡུན་རིང་པོ་འདས་པ་ནས་གང་དུ་ཁྱེད་མ་སྐྱེས་པ་དང༌། མ་སོང་བ་དང༌། མ་ཤི་བའི་ས་ཕྱོགས་དེ་ནི་ངས་མཐོང་བར་དཀའོ། །ཡུན་རིང་པོ་འདས་པ་ནས། སེམས་ཅན་གང་ཁྱེད་ཀྱི་ཕ་མའམ། ཕུ་ནུའམ། སྲིང་མོའམ། །སློབ་དཔོན་ནམ། མཁན་པོའམ། བླ་མའམ། བླ་མའི་གནས་ལྟ་བུར་མ་གྱུར་པ་དེ་ནི་ངས་མཐོང་བར་དཀའོ་ཞེས་གསུངས་པ་དང༌། གང་ཟག་གཅིག་གི་བསྐལ་པ་གཅིག་གི་རུས་པ་རྣམས་ཀྱི་རུས་པའི་ཕུང་པོ་ཡང་གལ་ཏེ་སྡུད་པ་ཞིག་ཡོད་ལ།བསྡུས་ནས་ཀྱང་གལ་ཏེ་འཇིག་པར་ཡང་མི་འགྱུར། རུལ་བར་ཡང་མི་འགྱུར་དུ་ཟིན་ན་འདི་ལྟ་སྟེ། རི་ངོས་ཡངས་ཙམ་མོ་ཞེས་གསུངས་པ་ལྟ་བུའོ། །

de la ma nges pa ni bcom ldan 'das kyis 'di skad du/ 'di lta ste/ dper na sa 'di'i steng na rtswa dang/ shing dang/ yal ga dang/ lo ma dang/ lo ma gzhon nu ci yod pa de dag /skye bo rnams kyis sor bzhi tsam du dum bur bcad la/ pha dang ma gcig nas gcig tu brgyud pa'i phyir bkod de/ 'di ni bdag gi pha'o/ /bdag gi pha de'i pha ni 'di'o/ /'di ni bdag gi ma'o/ /bdag gi ma de'i ma ni 'di'o zhes byas na/ sor bzhi tsam gyi dum bu de dag ni de lta bu'i tshul gyis ches myur du yongs su zad cing thug par 'gyur gyi/ pha rnams kyi pha'i mtha' dang ma rnamskyi ma'i mtha' ni thug par 'gyur zhes nga mi smra'o zhes gsungs pa dang/ gang khyed kyis sems can sdug bsngal ba dang/ mchog tu sdug bsngal ba dang/ yid mi bde ba dang ldan pa gang dag mthong na/der khyed kyis bdag cag gis kyang 'di 'dra bar sdug bsngal ba dang/ sdug bsngal ba ji lta ba bzhin du/ bde ba yang de dang 'dra bar nyams su myong ngo snyam du mtha' shes par gyis shig ces gsungs pa dang/ sngon yun ring po 'das pa nas gang du khyed ma skyes pa dang/ ma song ba dang/ ma shi ba'i sa phyogs de ni ngas mthong bar dka'o/ /yun ring po 'das pa nas/ sems can gang khyed kyi pha ma'am/ phu nu'am/ sring mo'am/ /slob dpon nam/ mkhan po'am/ bla ma'am/ bla ma'i gnas lta bur ma gyur pa de ni ngas mthong bar dka'o zhes gsungs pa dang/ gang zag gcig gi bskal pa gcig gi rus pa rnams kyi rus pa'i phung po yang gal te sdud pa zhig yod la/bsdus nas kyang gal te 'jig par yang mi 'gyur/ rul bar yang mi 'gyur du zin na 'di lta ste/ ri ngos yangs tsam mo zhes gsungs pa lta bu'o/ /

【J4 生流轉】【K1 問】

དེ་ལ་སྐྱེ་བའི་འཇུག་པ་གང་ཞེ་ན།

de la skye ba'i 'jug pa gang zhe na/

【K2 略答】

འདི་ལྟར་ལུས་རྣམས་ཀྱི་རྟེན་ཅིང་འབྲེལ་པར་འབྱུང་བ་སྟེ། དེ་ནི་དེ་དག་གི་འཇུག་པ་ཞེས་བྱའོ། །

'di ltar lus rnams kyi rten cing 'brel par 'byung ba ste/ de ni de dag gi 'jug pa zhes bya'o/ /

【K3 重徵】

རྟེན་ཅིང་འབྲེལ་པར་འབྱུང་བ་གང་ཞེ་ན།

rten cing 'brel par 'byung ba gang zhe na/

【K4 廣釋】【L1 頌標十門】

སྡོམ་ནི༑ ལུས་དང་སྒོ་དང་དོན་དང་ཡང༌། །རྣམ་པར་དབྱེ་དང་རིམ་པ་བསྟན། །ངེས་པའི་ཚིག་དང་རྐྱེན་ཉིད་དང༌། །རྐྱེན་གྱི་རབ་ཏུ་དབྱེ་བ་དང༌། །མདོ་སྡེ་བསྡུ་བར་བྱ་བ་དང༌། །རྣམ་པ་སྣ་ཚོགས་ཐ་མ་ཡིན། །

sdom ni| lus dang sgo dang don dang yang/ /rnam par dbye dang rim pa bstan/ /nges pa'i tshig dang rkyen nyid dang/ /rkyen gyi rab tu dbye ba dang/ /mdo sde bsdu bar bya ba dang/ /rnam pa sna tshogs tha ma yin/ /

【L2 隨別釋】【M1 緣起體】【N1 標三相】

ལུས་གང་ཞེ་ན། མདོར་བསྡུ་ན། རྟེན་ཅིང་འབྲེལ་བར་འབྱུང་བ་ནི་རྣམ་པ་གསུམ་དུ་གཞག་པ་ཡིན་ཏེ། སྔོན་གྱི་མཐའ་ནས་ཇི་ལྟར་དབུས་ཀྱི་མཐར་འབྱུང་བ་དང༌། དབུས་ཀྱི་མཐའ་ནས་ཇི་ལྟར་ཕྱི་མའི་མཐར་འབྱུང་བ་དང༌། དབུས་ཀྱི་མཐར་བྱུང་ནས་ཇི་ལྟར་གནས་པ་དང༌། རྣམ་པར་བྱུང་བར་འགྱུར་བའོ། །

lus gang zhe na/ mdor bsdu na/ rten cing 'brel bar 'byung ba ni rnam pa gsum du gzhag pa yin te/ sngon gyi mtha' nas ji ltar dbus kyi mthar 'byung ba dang/ dbus kyi mtha' nas ji ltar phyi ma'i mthar 'byung ba dang/ dbus kyi mthar byung nas ji ltar gnas pa dang/ rnam par byung bar 'gyur ba'o/ /

【N2 別釋】【O1 從前際，中際生】【P1 廣明流轉】【Q1 明胎生】【R1 問】

དེ་ལ་སྔོན་གྱི་མཐའ་ནས་ཇི་ལྟར་དབུས་ཀྱི་མཐར་འབྱུང་ཞིང་བྱུང་ནས་ཀྱང་དབུས་ཀྱི་མཐར་གནས་པར་འགྱུར་ཞེ་ན།

de la sngon gyi mtha' nas ji ltar dbus kyi mthar 'byung zhing byung nas kyang dbus kyi mthar gnas par 'gyur zhe na/

【R2 答】

འདི་ལྟར་འདི་ནི་ལ་ལ་སྔོན་མི་མཁས་ཤིང་མ་རིག་པར་གྱུར་པས། མ་རིག་པའི་རྐྱེན་ལས་བྱུང་བའི་བསོད་ནམས་དང༌།བསོད་ནམས་མ་ཡིན་པ་དང༌། མི་གཡོ་བའི་ལུས་དང་ངག་དང་ཡིད་ཀྱི་ལས་བྱས་ཤིང་བསགས་ནས༑ དེའི་རྣམ་པར་ཤེས་པ་ལས་དེ་དང་འབྲེལ་ཞིང་ཉིང་མཚམས་སྦྱོར་བའི་རྣམ་པར་ཤེས་པའི་རྒྱུར་གྱུར་པ། ནམ་མ࿒ཤི་བའི་དུས་ཀྱི་བར་དུ་རྗེས་སུ་འཇུག་པར་འགྱུར་རོ། །ནང་དང་ཕྱི་རོལ་གྱི་སྲེད་པ་ཡང་འབྲས་བུ་མངོན་པར་འགྲུབ་པའི་ཚེ། རྣམ་པར་ཤེས་པ་དེའི་གྲོགས་བྱེད་པའི་ཚུལ་གྱིས་ཉེ་བར་གནས་པར་འགྱུར་ཏེ། དེ་འཆི་བའི་དུས་བྱས་ནས། སྔོན་གྱི་མཐའ་ནས་ད་ལྟར་གྱི་དུས་སུ་རྒྱུའི་རྣམ་པར་ཤེས་པའི་རྐྱེན་གྱིས་ཉིང་མཚམས་སྦྱོར་བའི་འབྲས་བུའི་རྣམ་པར་ཤེས་པ་མཐར་གྱིས་མའི་མངལ་དུ་ལུས་མངོན་པར་འགྲུབ་པར་འགྱུར་ཏེ། མེར་མེར་པོ་ལ་སོགས་པའི་བར་གྱི་གནས་སྐབས་ཀྱི་ཁྱད་པར་དག་གིས། མངལ་ན་གནས་པའི་མིང་དང་གཟུགས་དེ་གོང་ནས་གོང་དུ་རྒ་བའི་བར་དུ་འགྱུར་རོ། །རྣམ་པར་ཤེས་པ་དེ་ཉིད་ཉིང་མཚམས་སྦྱར་མ་ཐག་ཏུ་སྐྱེས་ནས་མྱོང་བར་འགྱུར་བའི་ལས་གང་ཡིན་པ་དེ། རྣམ་པར་སྨིན་པའི་ཚུལ་གྱིས་འབྲས་བུ་འབྱིན་པར་འགྱུར་ཏེ། རྣམ་པར་སྨིན་པའི་རྣམ་པར་ཤེས་པ་དེ་ཡང་མིང་དང་གཟུགས་དེ་ཉིད་ལ་བརྟེན་ཅིང་འདུག་གོ། །དེ་ཡང་རྟེན་རྣམ་པ་དྲུག་ལ་བརྟེན་ཅིང་འདུག་སྟེ། དེས་ན་མིང་དང་གཟུགས་ཀྱི་རྐྱེན་གྱིས་རྣམ་པར་ཤེས་པ་ཞེས་བྱའོ། །ལྷན་ཅིག་བྱུང་བའི་དབང་པོའི་གཟུགས་དང༌།འགགས་མ་ཐག་པའི་མིང་ནི་ཅི་རིགས་པར་རྣམ་པར་ཤེས་པ་དྲུག་པོ་དག་གི་རྟེན་ཡིན་ཏེ། དེ་ལ་བརྟེན་ནས་ཇི་སྲིད་འཚོའི་བར་དུ་རྣམ་པར་ཤེས་པ་འཇུག་པར་འགྱུར་རོ། །དབང་པོ་གཟུགས་ཅན་ལྔ་པོ་དག་གི་རྟེན་ནི་དབང་པོའི་འབྱུང་བ་ཆེན་པོ་རྣམས་དང༌། དབང་པོའི་རྟེན་འབྱུང་བ་ཆེན་པོས་བསྐྱེད་པའི་གཟུགས་དང་དབང་པོ་རྣམས་གང་གིས་ཟིན་པའི་མིང་གང་ཡིན་པ་རྒྱུད་ལ་ཡོད་པའི་རྒྱུན་གྱིས་འཇུག་པ་སྟེ། དེ་གཉི་ག་རྗེས་སུ་འཇུག་པའི་ཕྱིར་གཅིག་ཏུ་བསྡུས་ཏེ་རྟེན་ཡིན་ནོ། །དེ་ལྟར་ན་རྣམ་པར་ཤེས་པའི་རྐྱེན་གྱིས་མིང་དང་གཟུགས་ཞེས་ཀྱང་བྱ་ལ། མིང་དང་གཟུགས་ཀྱི་རྐྱེན་གྱིས་རྣམ་པར་ཤེས་པ་ཞེས་ཀྱང་བྱ་སྟེ། ད་ལྟར་གྱི་དུས་ན་ཚེ་ཇི་སྲིད་པར་མདུང་ཁྱིམ་གྱི་ཚུལ་དུ་འདུག་གོ། །

'di ltar 'di ni la la sngon mi mkhas shing ma rig par gyur pas/ ma rig pa'i rkyen las byung ba'i bsod nams dang/bsod nams ma yin pa dang/ mi g.yo ba'i lus dang ngag dang yid kyi las byas shing bsags nas| de'i rnam par shes pa las de dang 'brel zhing nying mtshams sbyor ba'i rnam par shes pa'i rgyur gyur pa/ nam ma shi ba'i dus kyi bar du rjes su 'jug par 'gyur ro/ /nang dang phyi rol gyi sred pa yang 'bras bu mngon par 'grub pa'i tshe/ rnam par shes pa de'i grogs byed pa'i tshul gyis nye bar gnas par 'gyur te/ de 'chi ba'i dus byas nas/ sngon gyi mtha' nas da ltar gyi dus su rgyu'i rnam par shes pa'i rkyen gyis nying mtshams sbyor ba'i 'bras bu'i rnam par shes pa mthar gyis ma'i mngal du lus mngon par 'grub par 'gyur te/ mer mer po la sogs pa'i bar gyi gnas skabs kyi khyad par dag gis/ mngal na gnas pa'i ming dang gzugs de gong nas gong du rga ba'i bar du 'gyur ro/ /rnam par shes pa de nyid nying mtshams sbyar ma thag tu skyes nas myong bar 'gyur ba'i las gang yin pa de/ rnam par smin pa'i tshul gyis 'bras bu 'byin par 'gyur te/ rnam par smin pa'i rnam par shes pa de yang ming dang gzugs de nyid la brten cing 'dug go/ /de yang rten rnam pa drug la brten cing 'dug ste/ des na ming dang gzugs kyi rkyen gyis rnam par shes pa zhes bya'o/ /lhan cig byung ba'i dbang po'i gzugs dang/'gags ma thag pa'i ming ni ci rigs par rnam par shes pa drug po dag gi rten yin te/ de la brten nas ji srid 'tsho'i bar du rnam par shes pa 'jug par 'gyur ro/ /dbang po gzugs can lnga po dag gi rten ni dbang po'i 'byung ba chen po rnams dang/ dbang po'i rten 'byung ba chen pos bskyed pa'i gzugs dang dbang po rnams gang gis zin pa'i ming gang yin pa rgyud la yod pa'i rgyun gyis 'jug pa ste/ de gnyi ga rjes su 'jug pa'i phyir gcig tu bsdus te rten yin no/ /de ltar na rnam par shes pa'i rkyen gyis ming dang gzugs zhes kyang bya la/ ming dang gzugs kyi rkyen gyis rnam par shes pa zhes kyang bya ste/ da ltar gyi dus na tshe ji srid par mdung khyim gyi tshul du 'dug go/ /

【R3 結】

དེ࿒ལྟར་ན་སྔོན་གྱི་མཐའ་ནས་དབུས་ཀྱི་མཐར། འདུ་བྱེད་རྣམས་ཀྱི་རྟེན་ཅིང་འབྲེལ་པར་འབྱུང་བར་འགྱུར་ལ། བྱུང་བ་རྣམས་ཀྱང་དབུས་ཀྱི་མཐར་འཇུག་པ་སྟེ།

de ltar na sngon gyi mtha' nas dbus kyi mthar/ 'du byed rnams kyi rten cing 'brel par 'byung bar 'gyur la/ byung ba rnams kyang dbus kyi mthar 'jug pa ste/

【Q2 明餘三生】

དེ་ལ་མངལ་ནས་སྐྱེ་བའི་སྐྱེ་གནས་སུ་འཇུག་པའི་རིམ་པ་ནི་དེ་ཡིན་ནོ། །སྒོ་ང་ལས་སྐྱེ་བ་དང༌། དྲོད་གཤེར་ལས་སྐྱེ་བ་ནི་མའི་མངལ་མ་གཏོགས་པ། དེ་ལས་གཞན་ཡིན་པར་རིག་པར་བྱའོ། །སེམས་ཅན་གཟུགས་ཅན་འདོད་པ་ན་སྤྱོད་པ་དང༌། གཟུགས་ན་སྤྱོད་པ་རྣམས་རྫུས་ཏེ་སྐྱེ་བའི་སྐྱེ་གནས་སུ་ནི་དབང་པོ་ཚང་བར་འབྱུང་སྟེ། བྱེ་བྲག་ནི་དེ་ཡོད་དོ། །གཟུགས་མེད་པ་རྣམས་ན་ནི་རྣམ་པར་ཤེས་པ་མིང་ལ་བརྟེན་ཅིང༌། གཟུགས་ཀྱི་ས་བོན་ལ་ཡང་བརྟེན་ལ། གཟུགས་ཀྱིས་བོན་དང་མིང་ཡང་རྣམ་པར་ཤེས་པ་ལ་བརྟེན་ཅིང་འཇུག་སྟེ། འདི་ལྟར་གཟུགས་ཡོངས་སུ་ཆད་པ་ལས་ཕྱིས་ས་བོན་ལས་འབྱུང་བར་འགྱུར་ཏེ། འདི་ལ་ཡང་བྱེ་བྲག་དེ་ཡོད་དོ། །

de la mngal nas skye ba'i skye gnas su 'jug pa'i rim pa ni de yin no/ /sgo nga las skye ba dang/ drod gsher las skye ba ni ma'i mngal ma gtogs pa/ de las gzhan yin par rig par bya'o/ /sems can gzugs can 'dod pa na spyod pa dang/ gzugs na spyod pa rnams rdzus te skye ba'i skye gnas su ni dbang po tshang bar 'byung ste/ bye brag ni de yod do/ /gzugs med pa rnams na ni rnam par shes pa ming la brten cing/ gzugs kyi sa bon la yang brten la/ gzugs kyis bon dang ming yang rnam par shes pa la brten cing 'jug ste/ 'di ltar gzugs yongs su chad pa las phyis sa bon las 'byung bar 'gyur te/ 'di la yang bye brag de yod do/ /

【Q3 釋三業生處】

བསོད་ནམས་ཀྱི་ལས་ཀྱིས་ནི་འདོད་པ་ན་སྤྱོད་པའི་ལྷ་དང་མི་རྣམས་ཀྱི་ནང་དུ་སྐྱེ་བར་འགྱུར་རོ། །བསོད་ནམས་མ་ཡིན་པས་ནི་ངན་སོང་རྣམས་སུ་སྐྱེ་བར་འགྱུར་རོ། །མི་གཡོ་བས་ནི་གཟུགས་དང་གཟུགས་མེད་པ་རྣམས་སུ་སྐྱེ་བར་འགྱུར་རོ། །

bsod nams kyi las kyis ni 'dod pa na spyod pa'i lha dang mi rnams kyi nang du skye bar 'gyur ro/ /bsod nams ma yin pas ni ngan song rnams su skye bar 'gyur ro/ /mi g.yo bas ni gzugs dang gzugs med pa rnams su skye bar 'gyur ro/ /

【P2 略示還滅】

〔藏譯無〕

[〔藏譯無〕]

【O2 從中際，後際生】

དབུས་ཀྱི་མཐའ་ནས་ཕྱི་མའི་མཐར་འདུ་བྱེད་རྣམས་ཀྱི་རྟེན་ཅིང་འབྲེལ་པར་འབྱུང་བ་ཇི་ལྟར་ན་འབྱུང་བར་འགྱུར། ཇི་ལྟར་ན་འབྱུང་བར་མི་འགྱུར་ཞིང༌། མི་འབྱུང་བས་རྣམ་པར་བྱང་བར་འགྱུར་ཞེ་ན། དེ་ལྟར་དབུས་ཀྱི་མཐར་བྱུང་བའི་གང་ཟག་དེས་སྔོན་གྱི་ལས་ཀྱི་འབྲས་བུ་ནང་གི་རྣམ་པར་སྨིན་པའི་འབྲས་བུ་དང༌། ཡུལ་ལས་སྐྱེས་པའི་ཚོར་བའི་དབང་གིས་འབྲས་བུ་རྣམ་པ་གཉིས་མྱོང་བར་འགྱུར་རོ། །དེ་དམ་པའི་ཆོས་མ་ཡིན་པ་ཉན་པའམ། སྔོན་གོམས་པ་ལ་བརྟེན་ནས། འབྲས་བུ་རྣམ་པ་གཉིས་ལ་རྨོངས་པར་འགྱུར་ཏེ། དེ་ནང་གི་རྣམ་པར་སྨིན་པའི་འབྲས་བུ་ལ་རྨོངས་པས་ཡང་སྲིད་པ་མངོན་པར་འགྲུབ་པ་ལས། སྡུག་བསྔལ་དུ་ཡང་དག་པ་ཇི་ལྟ་བཞིན་དུ་རབ་ཏུ་མི་ཤེས་སོ། །དེ་སྔོན་གྱི་མཐའ་དང་ཕྱི་མའི་མཐའི་མ་རིག་པའི་དབང་དུ་བྱས་ནས་སྔ་མ་བཞིན་དུ་འདུ་བྱེད་རྣམས་བྱེད་ཅིང་སོགས་སོ། །དེའི་རྣམ་པར་ཤེས་པ་དེ་ཚེ་འདི་ཉིད་ལ་གསར་དུ་ལས་བྱེད་པས་ལས་དེ་དང་འབྲེལ་པར་འགྱུར་ཏེ། དེ་ལྟར་ན་མ་རིག་པའི་རྐྱེན་གྱིས་འདུ་བྱེད་རྣམས་འབྱུང་བར་འགྱུར་ལ། འདུ་བྱེད་རྣམས་ཀྱི་རྐྱེན་གྱིས་ཀྱང་རྣམ་པར་ཤེས་པ་འབྱུང་བར་འགྱུར་རོ། །ཚེ་འདིའི་རྣམ་པར་ཤེས་པ་དེ་ནི་མ་འོངས་པ་ན་མངོན་པར་འགྲུབ་པའི་རྣམ་པར་ཤེས་པའི་འབྲས་བུ་ཡོངས་སུ་འཛིན་པའི་ཕྱིར་རྒྱུར་གྱུར་པ་ཡིན་ནོ། །རྣམ་པར་ཤེས་པ་ཐམས་ཅད་ཀྱི་དབང་དུ་བྱས་ནས་རྣམ་པར་ཤེས་པའི་ཚོགས་དྲུག་ཅེས་བྱ་སྟེ། རྣམ་པར་ཤེས་པ་དེ་ཡང་ཕྱི་མ་ལ། ཡང་སྲིད་པའི་མིང་དང་གཟུགས་ཀྱི་ས་བོན་དང་འབྲེལ་པར་འགྱུར་རོ། །མིང་དང་གཟུགས་ཀྱི་ས་བོན་དེ་ཡང་ཕྱི་མ་ལ། ཡང་སྲིད་པའི་སྐྱེ་མཆེད་དྲུག་གི་ས་བོན་དང་འབྲེལ་པར་འགྱུར་རོ། །སྐྱེ་མཆེད་དྲུག་གི་ས་བོན་དེ་ཡང་ཕྱི་མ་ལ། ཡང་སྲིད་པའི་རེག་པའི་ས་བོན་དང་འབྲེལ་པར་འགྱུར་རོ། །རེག་པའི་ས་བོན་དེ་ཡང་ཕྱི་མ་ལ། ཡང་སྲིད་པའི་ཚོར་བའི་ས་བོན་དང་འབྲེལ་བར་འགྱུར་ཏེ། འདི་ནི་དབུས་ཀྱི་མཐའ་ལ་གནས་ཤིང༌། ཡང་སྲེད་པ་འཕེན་པའི་རྒྱུ་ཡིན་པར་རིག་པར་བྱ་སྟེ། དེས་ན་རྣམ་པར་ཤེས་པ་ལ་སོགས་པ་ནས། ཚོར་བ་ལ་ཐུག་པའི་བར་དག་གི་ལུས་མཐའ་དག་འཕེན་པར་འགྱུར་རོ། །དེ་རྣམ་པར་སྨིན་པའི་འབྲས་བུ་ལ་རྨོངས་པ་སྔ་མས་དེ་ལྟར་ཡང་སྲིད་པས་འཕངས་ནས། ཡུལ་ལས་སྐྱེས་པའི་འབྲས་བུ་ལ་རྨོངས་པ་ཅིག་ཤོས་ཀྱིས། ཡུལ་གྱི་ཚོར་བ་ལ་དམིགས་ནས་སྲེད་པ་སྐྱེད་པར་བྱེད་དོ། །སྲེད་པ་དེས་འདོད་པ་ཡོངས་སུ་ཚོལ་བའམ། སྲིད་པ་ཡོངས་སུ་ཚོལ་བར་བྱེད་པ་ན། འདོད་པའི་ལེན་པའམ། སྲིད་པའི་ལེན་པའམ། ལྟ་བ་དང༌། ཚུལ་ཁྲིམས་དང༌། བརྟུལ་ཞུགས་དང༌། བདག་ཏུ་སྨྲ་བ་ལེན་པར་བྱེད་དོ། །ལེན་པ་བླངས་ནས་ཀྱང༌། སྲེད་པ་དང་ལེན་པ་ལྷན་ཅིག་ཕྲད་པ་ན། འཕེན་པའི་རྒྱུ་སྔ་མ་ལ་སྲིད་པ་ཞེས་བྱའོ། །སྐྱེ་བ་མངོན་པར་འགྲུབ་པའི་རྒྱུར་བསྡུས་པའི་སྲིད་པའི་རྗེས་ལ་འཆི་བའི་དུས་བྱས་ནས། ཇི་ལྟར་འཕངས་པའི་འཕེན་པའི་རྒྱུས་རྣམ་པར་ཤེས་པ་ལ་སོགས་པ་ནས། ཚོར་བ་ལ་ཐུག་པའི་འདུ་བྱེད་རྣམས࿒རིམ་མམ་ཅིག་ཅར་འབྱུང་བར་འགྱུར་ཏེ། དེ་ལྟར་ཚེ་འདི་ལ་མ་རིག་པའི་འདུས་ཏེ་རེག་པ་ལས་བྱུང་བའི་ཚོར་བའི་རྐྱེན་གྱིས་སྲེད་པ། སྲེད་པའི་རྐྱེན་གྱིས་ལེན་པ། ལེན་པའི་རྐྱེན་གྱིས་སྲིད་པ། སྲིད་པའི་རྐྱེན་གྱིས་སྐྱེ་བ། སྐྱེ་བའི་རྐྱེན་གྱིས་རྒ་བ་དང༌། ན་བ་དང༌། འཆི་བ་ལ་སོགས་པའི་སྡུག་བསྔལ་གྱི་བྱེ་བྲག་རྣམས། སྐྱེ་བའི་གནས་ཁ་ཅིག་ཏུ་མངོན་དུ་འགྱུར་ལ། ཁ་ཅིག་ཏུ་ནི་ས་བོན་གྱི་རྗེས་སུ་འབྲེལ་པར་རིག་པར་བྱ་སྟེ། དེ་ལྟར་ན་དབུས་ཀྱི་མཐར་མ་རིག་པའི་རྐྱེན་གྱིས་འདུ་བྱེད་རྣམས་དང༌། ཚོར་བའི་རྐྱེན་གྱིས་སྲེད་པ་ལ་བརྟེན་ནས། ཕྱི་མའི་མཐར་འདུ་བྱེད་རྣམས་འབྱུང་བར་འགྱུར་རོ། །

dbus kyi mtha' nas phyi ma'i mthar 'du byed rnams kyi rten cing 'brel par 'byung ba ji ltar na 'byung bar 'gyur/ ji ltar na 'byung bar mi 'gyur zhing/ mi 'byung bas rnam par byang bar 'gyur zhe na/ de ltar dbus kyi mthar byung ba'i gang zag des sngon gyi las kyi 'bras bu nang gi rnam par smin pa'i 'bras bu dang/ yul las skyes pa'i tshor ba'i dbang gis 'bras bu rnam pa gnyis myong bar 'gyur ro/ /de dam pa'i chos ma yin pa nyan pa'am/ sngon goms pa la brten nas/ 'bras bu rnam pa gnyis la rmongs par 'gyur te/ de nang gi rnam par smin pa'i 'bras bu la rmongs pas yang srid pa mngon par 'grub pa las/ sdug bsngal du yang dag pa ji lta bzhin du rab tu mi shes so/ /de sngon gyi mtha' dang phyi ma'i mtha'i ma rig pa'i dbang du byas nas snga ma bzhin du 'du byed rnams byed cing sogs so/ /de'i rnam par shes pa de tshe 'di nyid la gsar du las byed pas las de dang 'brel par 'gyur te/ de ltar na ma rig pa'i rkyen gyis 'du byed rnams 'byung bar 'gyur la/ 'du byed rnams kyi rkyen gyis kyang rnam par shes pa 'byung bar 'gyur ro/ /tshe 'di'i rnam par shes pa de ni ma 'ongs pa na mngon par 'grub pa'i rnam par shes pa'i 'bras bu yongs su 'dzin pa'i phyir rgyur gyur pa yin no/ /rnam par shes pa thams cad kyi dbang du byas nas rnam par shes pa'i tshogs drug ces bya ste/ rnam par shes pa de yang phyi ma la/ yang srid pa'i ming dang gzugs kyi sa bon dang 'brel par 'gyur ro/ /ming dang gzugs kyi sa bon de yang phyi ma la/ yang srid pa'i skye mched drug gi sa bon dang 'brel par 'gyur ro/ /skye mched drug gi sa bon de yang phyi ma la/ yang srid pa'i reg pa'i sa bon dang 'brel par 'gyur ro/ /reg pa'i sa bon de yang phyi ma la/ yang srid pa'i tshor ba'i sa bon dang 'brel bar 'gyur te/ 'di ni dbus kyi mtha' la gnas shing/ yang sred pa 'phen pa'i rgyu yin par rig par bya ste/ des na rnam par shes pa la sogs pa nas/ tshor ba la thug pa'i bar dag gi lus mtha' dag 'phen par 'gyur ro/ /de rnam par smin pa'i 'bras bu la rmongs pa snga mas de ltar yang srid pas 'phangs nas/ yul las skyes pa'i 'bras bu la rmongs pa cig shos kyis/ yul gyi tshor ba la dmigs nas sred pa skyed par byed do/ /sred pa des 'dod pa yongs su tshol ba'am/ srid pa yongs su tshol bar byed pa na/ 'dod pa'i len pa'am/ srid pa'i len pa'am/ lta ba dang/ tshul khrims dang/ brtul zhugs dang/ bdag tu smra ba len par byed do/ /len pa blangs nas kyang/ sred pa dang len pa lhan cig phrad pa na/ 'phen pa'i rgyu snga ma la srid pa zhes bya'o/ /skye ba mngon par 'grub pa'i rgyur bsdus pa'i srid pa'i rjes la 'chi ba'i dus byas nas/ ji ltar 'phangs pa'i 'phen pa'i rgyus rnam par shes pa la sogs pa nas/ tshor ba la thug pa'i 'du byed rnams rim mam cig car 'byung bar 'gyur te/ de ltar tshe 'di la ma rig pa'i 'dus te reg pa las byung ba'i tshor ba'i rkyen gyis sred pa/ sred pa'i rkyen gyis len pa/ len pa'i rkyen gyis srid pa/ srid pa'i rkyen gyis skye ba/ skye ba'i rkyen gyis rga ba dang/ na ba dang/ 'chi ba la sogs pa'i sdug bsngal gyi bye brag rnams/ skye ba'i gnas kha cig tu mngon du 'gyur la/ kha cig tu ni sa bon gyi rjes su 'brel par rig par bya ste/ de ltar na dbus kyi mthar ma rig pa'i rkyen gyis 'du byed rnams dang/ tshor ba'i rkyen gyis sred pa la brten nas/ phyi ma'i mthar 'du byed rnams 'byung bar 'gyur ro/ /

【O3 中際生已，若趣流轉，若趣清淨究竟】

གལ་ཏེ་ཚེ་འདི་ལ་གཞན་གྱི་སྒྲའམ། སྔོན་གྱི་ཚོགས་ལ་བརྟེན་ནས། འབྲས་བུར་གྱུར་པ་འདུ་བྱེད་རྣམ་པ་གཉིས་ལ་དེ་དག་གི་རྒྱུ་དང༌། དེ་དག་གི་འགོག་པ་དང༌། དེ་དག་འགོག་པར་འགྱུར་བའི་ལམ་ཚུལ་བཞིན་ཡིད་ལ་བྱེད་ན། དེས་ཚུལ་བཞིན་ཡིད་ལ་བྱས་པའི་རྒྱུས་ཡང་དག་པར་ལྟ་བ་སྐྱེད་དེ། བདེན་པ་རྣམས་ལ་རིམ་གྱིས་སློབ་པ་དང༌། མི་སློབ་པའི་ཤེས་པ་མཐོང་བ་རྣམ་པར་དག་པ་ཐོབ་པར་འགྱུར་རོ། །དེས་ཤེས་པ་མཐོང་བ་དེས་ན་མ་རིག་པ་དང༌། སྲེད་པ་དེ་མ་ལུས་པར་སྤོང་ངོ༌། །དེ་སྤངས་ན་དེ་ལ་དམིགས་པ་ཡང་དག་པ་ཇི་ལྟ་བ་བཞིན་དུ་མི་ཤེས་པའི་མ་རིག་པའི་འདུས་ཏེ་རེག་པ་ལས་བྱུང་བའི་ཚོར་བ་གང་ཡིན་པ་དེ་སྤངས་པར་འགྱུར་རོ། །དེ་སྤངས་པས་ཀྱང་ཚེ་འདི་ལ་མ་རིག་པ་དང་བྲལ་ནས་ཤེས་རབ་རྣམ་པར་གྲོལ་བ་མངོན་སུམ་དུ་བྱས་པར་འགྱུར་རོ། །མ་རིག་པའི་འདུས་ཏེ་རེག་པ་ལས་བྱུང་བའི་ཚོར་བ་དང་མཚུངས་པར་ལྡན་པའི་སེམས་དང་མཚུངས་པར་ལྡན་པའི་སྲེད་པ་དང༌། འདོད་ཆགས་གང་ཡིན་པའི་སེམས་དེ་དང་བྲལ་བས་འདོད་ཆགས་དང་བྲལ་བའི་ཕྱིར་སེམས་རྣམ་པར་གྲོལ་བ་མངོན་སུམ་དུ་བྱས་པར་འགྱུར་རོ། །མ་རིག་པ་དེ་འགགས་པས་མ་རིག་པ་མ་སྤངས་ན་རྣམ་པར་ཤེས་པ་ལ་སོགས་པ་ནས་ཚོར་བ་ལ་ཐུག་པའི་འདུ་བྱེད་རྣམས་སྐྱེ་བར་འགྱུར་བ་དེ་དག་ཕྱི་མའི་མཐའ་ལས་བརྩམས་ཏེ་སྐྱེ་བར་མི་འགྱུར་ལ། མི་སྐྱེ་བའི་ཆོས་ཅན་དུ་ཡང་འགྱུར་རོ། །དེ་ལྟ་བས་ན་མ་རིག་པ་འགགས་པས་འདུ་བྱེད་འགག་པའི་རིམ་པས་རྣམ་པར་སྨིན་པ་ལས་སྐྱེས་པའི་རེག་པ་འགག་སྟེ། རྣམ་པར་སྨིན་པ་ལས་སྐྱེས་པའི་ཚོར་བའི་བར་དུ་འགག་པར་འགྱུར་ཞེས་བྱའོ། །ཚེ་འདི་ལ་མ་རིག་པ་འགགས་པས། མ་རིག་པའི་འདུས་ཏེ་རེག་པ་འགག །མ་རིག་པའི་འདུས་ཏེ་རེག་པ་འགགས་པས་མ་རིག་པའི་འདུས་ཏེ་རེག་པ་ལས་བྱུང་བའི་ཚོར་བ་འགག །མ་རིག་པའི་འདུས་ཏེ་རེག་པ་ལས་བྱུང་བའི་ཚོར་བ་འགགས་པས་སྲེད་པ་འགག །སྲེད་པ་འགགས་པས་སྔ་མ་བཞིན་དུ་མི་སྐྱེ་བའི་ཆོས་ཉིད་ཀྱིས་ལེན་པ་ལ་སོགས་པ་ནས་འཁྲུག་པ་ལ་ཐུག་པའི་འདུ་བྱེད་རྣམས་འགག་ཅེས་བྱའོ། །དེ་ལྟར་ན་ཚེ་འདི་ལ་འདུ་བྱེད་དེ་དག་འཇུག་པར་མི་འགྱུར་ལ། ཚེ་འདི་ལ་མི་འཇུག་པས་ཚེ་འདི་ལ་ཕུང་པོའི་ལྷག་མ་དང་བཅས་པའི་མྱ་ངན་ལས་འདས་པའི་དབྱིངས་སུ་མྱ་ངན་ལས་འདས་པ་ཐོབ་པར་འགྱུར་ཏེ། དེའི་ཚེ་དེའི་རྣམ་པར་ཤེས་པའི་རྐྱེན་གྱིས་མིང་དང་གཟུགས་དང༌། མིང་དང་གཟུགས་ཀྱི་རྐྱེན་གྱིས་རྣམ་པར་ཤེས་པའི་ལྷག་མ་ཡོད་དེ། ཡོངས་སུ་དག་ཅིང་ཡོངས་སུ་བྱང་བར་འགྱུར་རོ། །དེའི་ལུས་རྣམ་པར་ཤེས་པ་དང་བཅས་པ་ཇི་སྲིད་དུ་གནས་པ་དེ་སྲིད་དུ་བྲལ་ནས་ཚོར་བ་མྱོང་བར་འགྱུར་གྱི་ལྡན་པ་ནི་མ་ཡིན་ནོ། །དེའི་ལུས་རྣམ་པར་ཤེས་པ་དང་བཅས་པ་དེ་ཡང་སྔོན་གྱི་ལས་ཀྱིས་འཕངས་པའི་ཚེ་ཇི་ཙམ་པ་དེ་སྲིད་གནས་ཏེ། གང་གི་ཚེ་དེའི་ཚེ་ཟད་པ་ན་རྣམ་པར་ཤེས་པས་ཟིན་པའི་ལུས་སྤོང་བར་འགྱུར་ཏེ། སྲོག་གི་དབང་པོ་འདི་ཕན་ཆད་ཀྱི་དེའི་སྲོག་གི་དབང་པོ་ཡོངས་སུ་ཟད་པར་འགྱུར་ཞིང༌། ཕྱིས་རྣམ་པར་སྨིན་པར་མི་འགྱུར་རོ། །རྣམ་པར་ཤེས་པ་དེ་ཡང་འདིར་ཚོར་བ་ཐམས་ཅད་དང་བཅས་པར་རང་གི་ངང་གིས་འགགས་ལ། སྔར་རྒྱུ་འགགས་པས་གཞན་དུ་ཉིང་མཚམས་སྦྱོར་བ་མེད་ཅིང་མ་ལུས་པར་འགགས་པ་ཡིན་ནོ། །དེ་ནི་ཕུང་པོ་ལྷག་མ་མེད་པའི་མྱ་ངན་ལས༌࿒འདས་པའི་དབྱིངས་ཤིན་ཏུ་ཞི་བའི་གནས་ཡིན་ཏེ། གང་གི་དོན་དུ་བཅོམ་ལྡན་འདས་ཀྱི་ཐད་དུ་མྱ་ངན་ལས་འདས་པར་ཉེ་བར་འགྲོ་བ་དང༌། མྱ་ངན་ལས་འདས་པའི་མཐའ་ཚངས་པར་སྤྱད་པ་བསྟེན་པའོ། །

gal te tshe 'di la gzhan gyi sgra'am/ sngon gyi tshogs la brten nas/ 'bras bur gyur pa 'du byed rnam pa gnyis la de dag gi rgyu dang/ de dag gi 'gog pa dang/ de dag 'gog par 'gyur ba'i lam tshul bzhin yid la byed na/ des tshul bzhin yid la byas pa'i rgyus yang dag par lta ba skyed de/ bden pa rnams la rim gyis slob pa dang/ mi slob pa'i shes pa mthong ba rnam par dag pa thob par 'gyur ro/ /des shes pa mthong ba des na ma rig pa dang/ sred pa de ma lus par spong ngo/ /de spangs na de la dmigs pa yang dag pa ji lta ba bzhin du mi shes pa'i ma rig pa'i 'dus te reg pa las byung ba'i tshor ba gang yin pa de spangs par 'gyur ro/ /de spangs pas kyang tshe 'di la ma rig pa dang bral nas shes rab rnam par grol ba mngon sum du byas par 'gyur ro/ /ma rig pa'i 'dus te reg pa las byung ba'i tshor ba dang mtshungs par ldan pa'i sems dang mtshungs par ldan pa'i sred pa dang/ 'dod chags gang yin pa'i sems de dang bral bas 'dod chags dang bral ba'i phyir sems rnam par grol ba mngon sum du byas par 'gyur ro/ /ma rig pa de 'gags pas ma rig pa ma spangs na rnam par shes pa la sogs pa nas tshor ba la thug pa'i 'du byed rnams skye bar 'gyur ba de dag phyi ma'i mtha' las brtsams te skye bar mi 'gyur la/ mi skye ba'i chos can du yang 'gyur ro/ /de lta bas na ma rig pa 'gags pas 'du byed 'gag pa'i rim pas rnam par smin pa las skyes pa'i reg pa 'gag ste/ rnam par smin pa las skyes pa'i tshor ba'i bar du 'gag par 'gyur zhes bya'o/ /tshe 'di la ma rig pa 'gags pas/ ma rig pa'i 'dus te reg pa 'gag /ma rig pa'i 'dus te reg pa 'gags pas ma rig pa'i 'dus te reg pa las byung ba'i tshor ba 'gag /ma rig pa'i 'dus te reg pa las byung ba'i tshor ba 'gags pas sred pa 'gag /sred pa 'gags pas snga ma bzhin du mi skye ba'i chos nyid kyis len pa la sogs pa nas 'khrug pa la thug pa'i 'du byed rnams 'gag ces bya'o/ /de ltar na tshe 'di la 'du byed de dag 'jug par mi 'gyur la/ tshe 'di la mi 'jug pas tshe 'di la phung po'i lhag ma dang bcas pa'i mya ngan las 'das pa'i dbyings su mya ngan las 'das pa thob par 'gyur te/ de'i tshe de'i rnam par shes pa'i rkyen gyis ming dang gzugs dang/ ming dang gzugs kyi rkyen gyis rnam par shes pa'i lhag ma yod de/ yongs su dag cing yongs su byang bar 'gyur ro/ /de'i lus rnam par shes pa dang bcas pa ji srid du gnas pa de srid du bral nas tshor ba myong bar 'gyur gyi ldan pa ni ma yin no/ /de'i lus rnam par shes pa dang bcas pa de yang sngon gyi las kyis 'phangs pa'i tshe ji tsam pa de srid gnas te/ gang gi tshe de'i tshe zad pa na rnam par shes pas zin pa'i lus spong bar 'gyur te/ srog gi dbang po 'di phan chad kyi de'i srog gi dbang po yongs su zad par 'gyur zhing/ phyis rnam par smin par mi 'gyur ro/ /rnam par shes pa de yang 'dir tshor ba thams cad dang bcas par rang gi ngang gis 'gags la/ sngar rgyu 'gags pas gzhan du nying mtshams sbyor ba med cing ma lus par 'gags pa yin no/ /de ni phung po lhag ma med pa'i mya ngan las 'das pa'i dbyings shin tu zhi ba'i gnas yin te/ gang gi don du bcom ldan 'das kyi thad du mya ngan las 'das par nye bar 'gro ba dang/ mya ngan las 'das pa'i mtha' tshangs par spyad pa bsten pa'o/ /

【N3 總結】

དེ་ལྟར་ན་རྟེན་ཅིང་འབྲེལ་པར་འབྱུང་བ་རྣམ་པར་གཞག་པ་ནི། སྔོན་གྱི་མཐའ་ནས་དབུས་ཀྱི་མཐར་འཇུག་པ་དང༌། དབུས་ཀྱི་མཐའ་ནས་ཕྱི་མའི་མཐར་འཇུག་པ་དང༌། དབུས་ཀྱི་མཐར་འཇུག་པ་རྣམ་པར་དག་པ་རྣམ་པ་གསུམ་གྱིས་རྒྱས་པར་བསྟན་པ་ཡིན་ཏེ། འདི་ནི་རྟེན་ཅིང་འབྲེལ་པར་འབྱུང་བའི་ལུས་ཡིན་ནོ། །

de ltar na rten cing 'brel par 'byung ba rnam par gzhag pa ni/ sngon gyi mtha' nas dbus kyi mthar 'jug pa dang/ dbus kyi mtha' nas phyi ma'i mthar 'jug pa dang/ dbus kyi mthar 'jug pa rnam par dag pa rnam pa gsum gyis rgyas par bstan pa yin te/ 'di ni rten cing 'brel par 'byung ba'i lus yin no/ /

【M2 緣起門】

སྒོ་གང་ཞེ་ན། སྒོ་རྣམ་པ་བརྒྱད་ཀྱིས་རྟེན་ཅིང་འབྲེལ་པར་འབྱུང་བར་འཇུག་པར་འགྱུར་ཏེ། ནང་གི་རྣམ་པར་ཤེས་པ་འབྱུང་བའི་སྒོ་དང༌། ཕྱི་རོལ་གྱི་ལོ་ཏོག་འགྲུབ་པའི་སྒོ་དང༌། སེམས་ཅན་གྱི་འཇིག་རྟེན་འཆི་འཕོ་བ་དང་སྐྱེ་བའི་སྒོ་དང༌། སྣོད་ཀྱི་འཇིག་རྟེན་འཇིག་པ་དང་འཆགས་པའི་སྒོ་དང༌། ཟས࿒ཀྱིས་ཉེ་བར་བསྟེན་པའི་སྒོ་དང༌། ལས་བདག་གིར་བྱ་བའི་དབང་དུ་བྱས་ཏེ། སྡུག་པ་དང་མི་སྡུག་པའི་ལས་དང༌། དེ་དང་མཐུན་པའི་འབྲས་བུ་ལོངས་སྤྱོད་པའི་སྒོ་དང༌། མཐུའི་སྒོ་དང༌། རྣམ་པར་བྱང་བའི་སྒོའོ། །

sgo gang zhe na/ sgo rnam pa brgyad kyis rten cing 'brel par 'byung bar 'jug par 'gyur te/ nang gi rnam par shes pa 'byung ba'i sgo dang/ phyi rol gyi lo tog 'grub pa'i sgo dang/ sems can gyi 'jig rten 'chi 'pho ba dang skye ba'i sgo dang/ snod kyi 'jig rten 'jig pa dang 'chags pa'i sgo dang/ zas kyis nye bar bsten pa'i sgo dang/ las bdag gir bya ba'i dbang du byas te/ sdug pa dang mi sdug pa'i las dang/ de dang mthun pa'i 'bras bu longs spyod pa'i sgo dang/ mthu'i sgo dang/ rnam par byang ba'i sgo'o/ /

【M3 緣起義】

རྟེན་ཅིང་འབྲེལ་པར་འབྱུང་བའི་དོན་གང་ཞེ་ན། སེམས་ཅན་མེད་པའི་དོན་ནི། རྟེན་ཅིང་འབྲེལ་པར་འབྱུང་བའི་དོན་དེ་སེམས་ཅན་མེད་པ་ཡིན་ན་མི་རྟག་པའི་དོན་ཏོ། །མི་རྟག་པ་ཡིན་ན་རིང་པོ་མི་ཐོགས་པ་ཉེ་བར་གནས་པའི་དོན་ཏོ། །རིང་པོ་མི་ཐོགས་པ་ཉེ་བར་གནས་པ་ཡིན་ན་གཞན་གྱི་དབང་གི་དོན་ཏོ། །གཞན་གྱི་དབང་ཡིན་ན་བྱེད་པ་མེད་པའི་དོན་ཏོ། །བྱེད་པ་མེད་པའི་དོན་ཡིན་ན་རྒྱུ་དང་འབྲས་བུའི་རྒྱུན་མི་འཆད་པའི་དོན་ཏོ། །རྒྱུ་དང་འབྲས་བུ་རྒྱུན་མི་འཆད་པ་ཡིན་ན་མཐུན་པར་རྒྱུ་དང་འབྲས་བུ་འཇུག་པའི་དོན་ཏོ། །མཐུན་པར་རྒྱུ་དང་འབྲས་བུ་འཇུག་པའི་དོན་ཡིན་ན་ལས་བདག་གིར་བྱ་བའི་དོན་གྱིས་རྟེན་ཅིང་འབྲེལ་པར་འབྱུང་བའི་དོན་ཏོ། །དོན་གང་ཡོངས་སུ་བསྟན་པའི་ཕྱིར་རྟེན་ཅིང་འབྲེལ་པར་འབྱུང་བ་རྣམ་པར་གཞག་ཅེ་ན། སྨྲས་པ། རྒྱུ་དང་རྐྱེན་རྣམས་ཀྱིས་རང་གི་ཀུན་ནས་ཉོན་མོངས་པ་དང༌། རྣམ་པར་བྱང་བའི་དོན་ཡོངས་སུ་བསྟན་པའི་ཕྱིར་རོ། །

rten cing 'brel par 'byung ba'i don gang zhe na/ sems can med pa'i don ni/ rten cing 'brel par 'byung ba'i don de sems can med pa yin na mi rtag pa'i don to/ /mi rtag pa yin na ring po mi thogs pa nye bar gnas pa'i don to/ /ring po mi thogs pa nye bar gnas pa yin na gzhan gyi dbang gi don to/ /gzhan gyi dbang yin na byed pa med pa'i don to/ /byed pa med pa'i don yin na rgyu dang 'bras bu'i rgyun mi 'chad pa'i don to/ /rgyu dang 'bras bu rgyun mi 'chad pa yin na mthun par rgyu dang 'bras bu 'jug pa'i don to/ /mthun par rgyu dang 'bras bu 'jug pa'i don yin na las bdag gir bya ba'i don gyis rten cing 'brel par 'byung ba'i don to/ /don gang yongs su bstan pa'i phyir rten cing 'brel par 'byung ba rnam par gzhag ce na/ smras pa/ rgyu dang rkyen rnams kyis rang gi kun nas nyon mongs pa dang/ rnam par byang ba'i don yongs su bstan pa'i phyir ro/ /

【M4 緣起差別】【N1 問】

རྣམ་པར་དབྱེ་བ་གང་ཞེ་ན།

rnam par dbye ba gang zhe na/

【N2 解】【O1 七引因支】【P1 無明支】【Q1 十九種無知】【R1 十九束為七類】【S1 世：前際、後際、中際無知】

སྔོན་གྱི་མཐའ་མི་ཤེས་པ་གང་ཡིན་པ་ཞེས་མདོ་ལས་རྒྱས་པར་འབྱུང་སྟེ། དེ་ལ་སྔོན་གྱི་མཐའ་མི་ཤེས་པ་གང་ཞེ་ན། འདས་པའི་འདུ་བྱེད་རྣམས་ལ་ཚུལ་བཞིན་མ་ཡིན་པར་རྟོག་པའི་སྟེ། ཅི་བདག་འདས་པའི་དུས་ན་བྱུང་བ་ཞིག་གམ། འོན་ཏེ་བདག་འདས་པའི་དུས་ན་མ་བྱུང་བ་ཞིག །བདག་ཅིར་གྱུར་པ་ཞིག །བདག་ཇི་ལྟ་བུར་གྱུར་བ་ཞིག་སྙམ་པའི་མི་ཤེས་པ་གང་ཡིན་པའོ། །ཕྱི་མའི་མཐའ་མི་ཤེས་པ་གང་ཞེ་ན། མ་འོངས་པའི་འདུ་བྱེད་རྣམས་ལ་ཚུལ་བཞིན་མ་ཡིན་པར་རྟོག་པའི་སྟེ། ཅི་བདག་མ་འོངས་པའི་དུས་ན་འབྱུང་བར་འགྱུར་རམ། འོན་ཏེ་བདག་མ་འོངས་པའི་དུས་ན་འབྱུང་བར་མི་འགྱུར་བ་ཞིག །བདག་ཅིར་འགྱུར་ཇི་ལྟ་བུ་ཞིག་ཏུ་འགྱུར་སྙམ་པའི་མི་ཤེས་པ་གང་ཡིན་པའོ། །སྔོན་གྱི་མཐའ་དང་ཕྱི་མའི་མཐའ་མི་ཤེས་པ་གང་ཞེ་ན། ནང་དུ་ཚུལ་བཞིན་མ་ཡིན་པར་ཐེ་ཚོམ་ཅན་གྱི་ཚུལ་གྱིས་ཅི་ཞིག་ཡོད། ཅིར་འགྱུར༑ སེམས་ཅན་འདི་དག་གང་ནས་འོངས། འདི་ནས་ཤི་འཕོས་ནས་གང་དུ་འགྲོ་བར་འགྱུར་སྙམ་པའི་མི་ཤེས་པ་གང་ཡིན་པའོ། །

sngon gyi mtha' mi shes pa gang yin pa zhes mdo las rgyas par 'byung ste/ de la sngon gyi mtha' mi shes pa gang zhe na/ 'das pa'i 'du byed rnams la tshul bzhin ma yin par rtog pa'i ste/ ci bdag 'das pa'i dus na byung ba zhig gam/ 'on te bdag 'das pa'i dus na ma byung ba zhig /bdag cir gyur pa zhig /bdag ji lta bur gyur ba zhig snyam pa'i mi shes pa gang yin pa'o/ /phyi ma'i mtha' mi shes pa gang zhe na/ ma 'ongs pa'i 'du byed rnams la tshul bzhin ma yin par rtog pa'i ste/ ci bdag ma 'ongs pa'i dus na 'byung bar 'gyur ram/ 'on te bdag ma 'ongs pa'i dus na 'byung bar mi 'gyur ba zhig /bdag cir 'gyur ji lta bu zhig tu 'gyur snyam pa'i mi shes pa gang yin pa'o/ /sngon gyi mtha' dang phyi ma'i mtha' mi shes pa gang zhe na/ nang du tshul bzhin ma yin par the tshom can gyi tshul gyis ci zhig yod/ cir 'gyur| sems can 'di dag gang nas 'ongs/ 'di nas shi 'phos nas gang du 'gro bar 'gyur snyam pa'i mi shes pa gang yin pa'o/ /

【S2 事：內、外、內外無知】

ནང་མི་ཤེས་པ་གང་ཞེ་ན།སོ་སོར་རང་གི་འདུ་བྱེད་རྣམས་ལ་ཚུལ་བཞིན་མ་ཡིན་པར་བདག་ཏུ་ཡིད་ལ་བྱེད་པའི་མི་ཤེས་པ་གང་ཡིན་པའོ། །ཕྱི་རོལ་མི་ཤེས་པ་གང་ཞེ་ན། ཕྱི་རོལ་གྱི་འདུ་བྱེད་སེམས་ཅན་དུ་སྟོན་པ་མ་ཡིན་པ་རྣམས་ལ་བདག་གི་བར་ཚུལ་བཞིན་མ་ཡིན་པར་ཡིད་ལ་བྱེད་པའི་མི་ཤེས་པ་གང་ཡིན་པའོ། །ནང་དང་ཕྱི་རོལ་མི་ཤེས་པ་གང་ཞེ་ན། ཕ་རོལ་གྱི་རྒྱུད་ལ་ཡོད་པའི་འདུ་བྱེད་རྣམས་ལ་མཛའ་བཤེས་དང༌། དགྲ་དང༌། ཐ་མལ་པར་ཚུལ་བཞིན་མ་ཡིན་པར་རྟོག་པའི་མི་ཤེས་པ་གང་ཡིན་པའོ། །

nang mi shes pa gang zhe na/so sor rang gi 'du byed rnams la tshul bzhin ma yin par bdag tu yid la byed pa'i mi shes pa gang yin pa'o/ /phyi rol mi shes pa gang zhe na/ phyi rol gyi 'du byed sems can du ston pa ma yin pa rnams la bdag gi bar tshul bzhin ma yin par yid la byed pa'i mi shes pa gang yin pa'o/ /nang dang phyi rol mi shes pa gang zhe na/ pha rol gyi rgyud la yod pa'i 'du byed rnams la mdza' bshes dang/ dgra dang/ tha mal par tshul bzhin ma yin par rtog pa'i mi shes pa gang yin pa'o/ /

【S3 業報：業、異熟、業異熟無知】

ལས་མི་ཤེས་པ་གང་ཞེ་ན། ལས་ཀྱི་བྱེད་པ་པོར་ཚུལ་བཞིན་མ་ཡིན་པར་རྟོག་པའི་མི་ཤེས་པ་གང་ཡིན་པའོ། །རྣམ་པར་སྨིན་པ་མི་ཤེས་པ་གང་ཞེ་ན།རྣམ་པར་སྨིན་པའི་འབྲས་བུར་བསྡུས་པའི་འདུ་བྱེད་རྣམས་ལ་ཚོར་བ་པོར་ཚུལ་བཞིན་མ་ཡིན་པར་རྟོག་པའི་མི་ཤེས་པ་གང་ཡིན་པའོ། །ལས་ཀྱི་རྣམ་པར་སྨིན་པ་མི་ཤེས་པ་གང་ཞེ་ན། ལས་དང་དེའི་འབྲས་བུ་ཕྱིན་ཅི་ལོག་པར་ཚུལ་བཞིན་མ་ཡིན་པར་རྟོག་པའི་མི་ཤེས་པ་གང་ཡིན་པའོ། །

las mi shes pa gang zhe na/ las kyi byed pa por tshul bzhin ma yin par rtog pa'i mi shes pa gang yin pa'o/ /rnam par smin pa mi shes pa gang zhe na/rnam par smin pa'i 'bras bur bsdus pa'i 'du byed rnams la tshor ba por tshul bzhin ma yin par rtog pa'i mi shes pa gang yin pa'o/ /las kyi rnam par smin pa mi shes pa gang zhe na/ las dang de'i 'bras bu phyin ci log par tshul bzhin ma yin par rtog pa'i mi shes pa gang yin pa'o/ /

【S4 三寶：佛、法、僧無知】

སངས་རྒྱས་མི་ཤེས་པ་གང་ཞེ་ན། སངས་རྒྱས་རྣམས་ཀྱི་བྱང་ཆུབ་ཡིད་ལ་མི་བྱེད་པའམ། ལོག་པར་ཡིད་ལ་བྱེད་པའམ། བག་མེད་པའམ། ཡིད་གཉིས་ཟ་བའམ། སྐུར་པ་འདེབས་པའི་མི་ཤེས་པ་གང་ཡིན་པའོ། །ཆོས༌ཀྱི་མི་ཤེས་པ་གང་ཞེ་ན། ཆོས་ཀྱིས་ལེགས་པར་བསྲུངས་པ་ཡིད་ལ་མི་བྱེད་པའམ། ལོག་པར་ཡིད་ལ་བྱེད་པའམ། བག་མེད་པའམ། ཡིད་གཉིས་ཟ་བའམ། སྐུར་པ་འདེབས་པའི་མི་ཤེས་པ་གང་ཡིན་པའོ། །དགེ་འདུན་མི་ཤེས་པ་གང་ཞེ་ན། དགེ་འདུན་གྱིས་ལེགས་པར་བསྒྲུབས་པ་ཡིད་ལ་མི་བྱེད་པའམ། ལོག་པར་ཡིད་ལ་བྱེད་པའམ། བག་མེད་པའམ། ཡིད་གཉིས་ཟ་བའམ། སྐུར་པ་འདེབས་པའི་མི་ཤེས་པ་གང་ཡིན་པའོ། །

sangs rgyas mi shes pa gang zhe na/ sangs rgyas rnams kyi byang chub yid la mi byed pa'am/ log par yid la byed pa'am/ bag med pa'am/ yid gnyis za ba'am/ skur pa 'debs pa'i mi shes pa gang yin pa'o/ /choskyi mi shes pa gang zhe na/ chos kyis legs par bsrungs pa yid la mi byed pa'am/ log par yid la byed pa'am/ bag med pa'am/ yid gnyis za ba'am/ skur pa 'debs pa'i mi shes pa gang yin pa'o/ /dge 'dun mi shes pa gang zhe na/ dge 'dun gyis legs par bsgrubs pa yid la mi byed pa'am/ log par yid la byed pa'am/ bag med pa'am/ yid gnyis za ba'am/ skur pa 'debs pa'i mi shes pa gang yin pa'o/ /

【S5 四諦：苦集滅道無知】

སྡུག་བསྔལ་མི་ཤེས་པ་གང་ཞེ་ན། སྡུག་བསྔལ་ལ་སྡུག་བསྔལ་དུ་ཡིད་ལ་མི་བྱེད་པའམ། ལོག་པར་ཡིད་ལ་བྱེད་པའམ། བག་མེད་པའམ། ཡིད་གཉིས་ཟ་བའམ། སྐུར་པ་འདེབས་པའི་མི་ཤེས་པ་གང་ཡིན་པའོ། །སྡུག་བསྔལ་ལ་ཇི་ལྟ་བ་བཞིན་དུ། ཀུན་འབྱུང་བ་དང༌། འགོག་པ་དང༌། ལམ་མི་ཤེས་པ་རྣམས་ཀྱང་དེ་བཞིན་དུ་བལྟ་བར་བྱའོ། །

sdug bsngal mi shes pa gang zhe na/ sdug bsngal la sdug bsngal du yid la mi byed pa'am/ log par yid la byed pa'am/ bag med pa'am/ yid gnyis za ba'am/ skur pa 'debs pa'i mi shes pa gang yin pa'o/ /sdug bsngal la ji lta ba bzhin du/ kun 'byung ba dang/ 'gog pa dang/ lam mi shes pa rnams kyang de bzhin du blta bar bya'o/ /

【S6 因果：因等無知】

རྒྱུ་མི་ཤེས་པ་གང་ཞེ་ན། རྒྱུ་མེད་པར་རྟོག་པའམ། མི་མཐུན་པའི་རྒྱུ་དང༌། དབང་ཕྱུག་དང༌། རང་བཞིན་དང༌། སྐྱེས་བུ་གཞན་ལ་སོགས་པར་ཚུལ་བཞིན་མ་ཡིན་པར་རྟོག་པའི་མི་ཤེས་པ་གང་ཡིན་པའོ། །རྒྱུ་ཇི་ལྟ་བར་རྒྱུ་ལས་བྱུང་བའི་འདུ་བྱེད་རྣམས་ལ་ཡང་དེ་བཞིན་ཏེ། དེ་དག་ནི་ཁ་ན་མ་ཐོ་བ་མེད་པའི་ཕྱིར་དགེ་བའོ། ། ࿒དེ་དག་ནི་ཁ་ན་མ་ཐོ་བ་དང་བཅས་པའི་ཕྱིར་མི་དགེ་བའོ༑ །ཕན་པའི་ཕྱིར་བརྟེན་པར༌བྱ་བའོ། །གནོད་པའི་ཕྱིར་བརྟེན་པར་བྱ་བ་མ་ཡིན་པའོ། །གནག་པའི་ཕྱིར་ཁ་ན་མཐོ་བ་དང་བཅས་པའོ། །དཀར་བའི་ཕྱིར་ཁ་ན་མ་ཐོ་བ་མེད་པའོ། །འདྲེས་པའི་ཕྱིར་སོ་སོའི་ཆ་ཡོད་པའོ། །

rgyu mi shes pa gang zhe na/ rgyu med par rtog pa'am/ mi mthun pa'i rgyu dang/ dbang phyug dang/ rang bzhin dang/ skyes bu gzhan la sogs par tshul bzhin ma yin par rtog pa'i mi shes pa gang yin pa'o/ /rgyu ji lta bar rgyu las byung ba'i 'du byed rnams la yang de bzhin te/ de dag ni kha na ma tho ba med pa'i phyir dge ba'o/ / de dag ni kha na ma tho ba dang bcas pa'i phyir mi dge ba'o| /phan pa'i phyir brten parbya ba'o/ /gnod pa'i phyir brten par bya ba ma yin pa'o/ /gnag pa'i phyir kha na mtho ba dang bcas pa'o/ /dkar ba'i phyir kha na ma tho ba med pa'o/ /'dres pa'i phyir so so'i cha yod pa'o/ /

【S7 所證：六觸處如實通達無知】

རེག་པའི་སྐྱེ་མཆེད་དྲུག་ལ་ཡང་དག་པ་ཇི་ལྟ་བ་བཞིན་དུ་ཡང་དག་པར་རྟོག་པ་མི་ཤེས་པ་གང་ཞེ་ན།རྟོག་པ་ལ་སེམས་ཕྱིན་ཅི་ལོག་ཏུ་གྱུར་པ་མངོན་པའི་ང་རྒྱལ་ཅན་གྱི་མི་ཤེས་པ་གང་ཡིན་པ་སྟེ།

reg pa'i skye mched drug la yang dag pa ji lta ba bzhin du yang dag par rtog pa mi shes pa gang zhe na/rtog pa la sems phyin ci log tu gyur pa mngon pa'i nga rgyal can gyi mi shes pa gang yin pa ste/

【R2 結】

དེ་དག་བསྡོམས་ན་མི་ཤེས་པ་རྣམ་པ་བཅུ་དགུ་ཡོད་དོ། །

de dag bsdoms na mi shes pa rnam pa bcu dgu yod do/ /

【Q2 七種無知】

གཞན་ཡང་མི་ཤེས་པ་རྣམ་པ་བདུན་ཡོད་དེ། དུས་ལ་རྨོངས་པ་དང༌། དངོས་པོ་ལ་རྨོངས་པ་དང༌། འཕོ་བ་ལ་རྨོངས་པ་དང༌། མཆོག་ལ་རྨོངས་པ་དང༌། དེ་ཁོ་ན་ལ་རྨོངས་པ་དང༌། ཀུན་ནས་ཉོན་མོངས་པ་དང༌། རྣམ་པར་བྱང་བ་ལ་རྨོངས་པ་དང༌། མངོན་པའི་ང་རྒྱལ་གྱིས་རྨོངས་པའོ། །མི་ཤེས་པ་རྣམ་པ་བཅུ་དགུ་པོ་གང་ཡིན་པ་དང༌། མི་ཤེས་པ་རྣམ་པ་བདུན་པོ་གང་ཡིན་པ་དེ་ལ། གང་གིས་གང་བསྡུས་པར་བལྟ་བར་བྱ་ཞེ་ན། མི་ཤེས་པ་དང་པོ་གསུམ་གྱིས་ནི་དང་པོ་གཅིག་བསྡུས་སོ། །འོག་མ་གསུམ་གྱིས་ནི་གཉིས་པ་བསྡུས་སོ། །འོག་མ་གསུམ་གྱིས་ནི་གསུམ་པ་བསྡུས་སོ། །འོག་མ་གསུམ་གྱིས་ནི་བཞི་པ་བསྡུས་སོ། །འོག་མ་བཞིས་ནི་ལྔ་པ་བསྡུས་སོ། །འོག་མ་དྲུག་གིས་ནི་དྲུག་པ་བསྡུས་སོ། །ཐ་མ་གཅིག་གིས་ནི་བདུན་པ་བསྡུས་སོ། །

gzhan yang mi shes pa rnam pa bdun yod de/ dus la rmongs pa dang/ dngos po la rmongs pa dang/ 'pho ba la rmongs pa dang/ mchog la rmongs pa dang/ de kho na la rmongs pa dang/ kun nas nyon mongs pa dang/ rnam par byang ba la rmongs pa dang/ mngon pa'i nga rgyal gyis rmongs pa'o/ /mi shes pa rnam pa bcu dgu po gang yin pa dang/ mi shes pa rnam pa bdun po gang yin pa de la/ gang gis gang bsdus par blta bar bya zhe na/ mi shes pa dang po gsum gyis ni dang po gcig bsdus so/ /'og ma gsum gyis ni gnyis pa bsdus so/ /'og ma gsum gyis ni gsum pa bsdus so/ /'og ma gsum gyis ni bzhi pa bsdus so/ /'og ma bzhis ni lnga pa bsdus so/ /'og ma drug gis ni drug pa bsdus so/ /tha ma gcig gis ni bdun pa bsdus so/ /

【Q3 五種無知】

གཞན་ཡང་མི་ཤེས་པ་རྣམ་པ་ལྔ་སྟེ། དོན་ལ་རྨོངས་པ་དང༌། ལྟ་བ་ལ་རྨོངས་པ་དང༌། བག་མེད་པས་རྨོངས་པ་དང༌། དེ་ཁོ་ནའི་དོན་ལ་རྨོངས་པ་དང༌། མངོན་པའི་ང་རྒྱལ་གྱིས་རྨོངས་པའོ། །མི་ཤེས་པ་རྣམ་པ་བཅུ་དགུ་པོ་གང་ཡིན་པ་དང༌།རྣམ་པ་ལྔ་པོ་གང་ཡིན་པ་དེ་ལ། གང་གིས་གང་བསྡུས་པར་བལྟ་བར་བྱ་ཞེ་ན་ལྟ་བ་ལ་རྨོངས་པ་ནི། དང་པོའི་དྲུག་དང༌། རྒྱུ་ལས་བྱུང་བའི་ཆོས་རྣམས་མི་ཤེས་པ་བསྡུས་པར་བལྟ་བར་བྱའོ། །བག་མེད་པས་རྨོངས་པས་ནི་ལས་དང་རྣམ་པར་སྨིན་པ་དང་དེ་གཉི་ག་མི་ཤེས་པ་བསྡུས་སོ། །དེ་ཁོ་ནའི་དོན་ལ་རྨོངས་པས་ནི་སངས་རྒྱས་ལ་སོགས་པ་ནས་ལམ་གྱི་བདེན་པ་ལ་ཐུག་པ་རྣམས་མི་ཤེས་པ་བསྡུས་སོ། །མངོན་པའི་ང་རྒྱལ་གྱིས་རྨོངས་པས་ནི་ཐ་མ་བསྡུས་སོ། །དོན་ལ་རྨོངས་པས་ནི་ཐམས་ཅད་བསྡུས་པར་བལྟ་བར་བྱའོ། །

gzhan yang mi shes pa rnam pa lnga ste/ don la rmongs pa dang/ lta ba la rmongs pa dang/ bag med pas rmongs pa dang/ de kho na'i don la rmongs pa dang/ mngon pa'i nga rgyal gyis rmongs pa'o/ /mi shes pa rnam pa bcu dgu po gang yin pa dang/rnam pa lnga po gang yin pa de la/ gang gis gang bsdus par blta bar bya zhe na lta ba la rmongs pa ni/ dang po'i drug dang/ rgyu las byung ba'i chos rnams mi shes pa bsdus par blta bar bya'o/ /bag med pas rmongs pas ni las dang rnam par smin pa dang de gnyi ga mi shes pa bsdus so/ /de kho na'i don la rmongs pas ni sangs rgyas la sogs pa nas lam gyi bden pa la thug pa rnams mi shes pa bsdus so/ /mngon pa'i nga rgyal gyis rmongs pas ni tha ma bsdus so/ /don la rmongs pas ni thams cad bsdus par blta bar bya'o/ /

【Q4 六種無知】

མི་ཤེས་པ་དང༌། མ་མཐོང་བ་དང༌། མངོན་པར་མ་རྟོགས་པ་དང༌། མུན་པ་དང༌། རྨོངས་པ་དང༌། མ་རིག་པའི་མུན་པ་ཞེས་བྱ་བ་མ་རིག་པའི་རྣམ་པའི་རྣམ་གྲངས་དྲུག་པོ་འདི་དག་ནི་རྨོངས་པའི་གཞི་རྣམ་པ་བདུན་པོ་དག་དང༌། རིམ་བཞིན་དུ་སྦྱར་བར་བལྟ་བར་བྱ་སྟེ། རྨོངས་པའི་གཞི་ཐ་མ་གཉིས། གཞི་གཅིག་ཏུ་བྱས་པ་ནི་ཐ་མའི་མ་རིག་པའི་མུན་པའི་རྣམ་གྲངས་དེའི་ནང་དུ་བསྡུ་བར་བལྟ་བར་བྱའོ། །རྣམ་གྲངས་གཞན་ཡང་ཐོས་པ་ལས་བྱུང་བ་དང༌། བསམས་པ་ལས་བྱུང་བ་དང༌། བསྒོམས་པ་ལས་བྱུང་བའི་ཤེས་རབ་ཀྱི་མི་མཐུན་པའི་ཕྱོགས་ཀྱིས། རྣམ་གྲངས་གསུམ་པོ་དང་རིམ་བཞིན་དུ་སྦྱར་རོ། །མི་མཐུན་པའི་ཕྱོགས་སུ་གྱུར་པ་དེ་ཉིད་ལ། ཆུང་ངུ་དང༌། འབྲིང་དང་ཆེན་པོ་ཡོད༌པས་ན། རྣམ་གྲངས་ཕྱི་མ་གསུམ་དུ་འགྱུར་ཏེ། དེ་ལྟར་ན་མི་མཐུན་པའི་ཕྱོགས་ཀྱི་རབ་ཏུ་དབྱེ་བ་དང༌། ངོ་བོ་ཉིད་ཀྱི་རབ་ཏུ་དབྱེ་བས་རྣམ་གྲངས་དྲུག་ཏུ་འགྱུར་རོ།། །།

mi shes pa dang/ ma mthong ba dang/ mngon par ma rtogs pa dang/ mun pa dang/ rmongs pa dang/ ma rig pa'i mun pa zhes bya ba ma rig pa'i rnam pa'i rnam grangs drug po 'di dag ni rmongs pa'i gzhi rnam pa bdun po dag dang/ rim bzhin du sbyar bar blta bar bya ste/ rmongs pa'i gzhi tha ma gnyis/ gzhi gcig tu byas pa ni tha ma'i ma rig pa'i mun pa'i rnam grangs de'i nang du bsdu bar blta bar bya'o/ /rnam grangs gzhan yang thos pa las byung ba dang/ bsams pa las byung ba dang/ bsgoms pa las byung ba'i shes rab kyi mi mthun pa'i phyogs kyis/ rnam grangs gsum po dang rim bzhin du sbyar ro/ /mi mthun pa'i phyogs su gyur pa de nyid la/ chung ngu dang/ 'bring dang chen po yodpas na/ rnam grangs phyi ma gsum du 'gyur te/ de ltar na mi mthun pa'i phyogs kyi rab tu dbye ba dang/ ngo bo nyid kyi rab tu dbye bas rnam grangs drug tu 'gyur ro// //

【P2 行】

བམ་པོ་བཅུ་པ།

bam po bcu pa/

ལུས་ཀྱི་འདུ་བྱེད་རྣམས་གང་ཞེ་ན། ལུས་ཀྱི་ལས་འདོད་པ་ན་སྤྱོད་པ་དང༌། གཟུགས་ན་སྤྱོད་པ་སྟེ། འོག་མའི་བསོད་ནམས་དང༌། བསོད་ནམས་མ་ཡིན་པར་གྲགས་པ་དང༌། གོང་མའི་མི་གཡོ་བར་གྲགས་པའོ། །ངག་གི་འདུ་བྱེད་རྣམས་གང་ཞེ་ན། ངག་གི་ལས་ཏེ། ལྷག་མ་ནི་སྔ་མ་བཞིན་དུ་བལྟ་བར་བྱའོ། །ཡིད་ཀྱི་འདུ་བྱེད་རྣམས་གང་ཞེ་ན། ཡིད་ཀྱི་ལས་ཏེ། དེ་ཡང་འདོད་པའི་ཁམས་ཀྱི་ནི་བསོད་ནམས་དང་བསོད་ནམས་མ་ཡིན༌པ་སྟེ།མི་གཡོ་བ་ནི་མ་ཡིན་ནོ། །ཁམས་གོང་མ་གཉིས་ཀྱི་ནི་མི་གཡོ་བ་ཉིད་དོ། །

lus kyi 'du byed rnams gang zhe na/ lus kyi las 'dod pa na spyod pa dang/ gzugs na spyod pa ste/ 'og ma'i bsod nams dang/ bsod nams ma yin par grags pa dang/ gong ma'i mi g.yo bar grags pa'o/ /ngag gi 'du byed rnams gang zhe na/ ngag gi las te/ lhag ma ni snga ma bzhin du blta bar bya'o/ /yid kyi 'du byed rnams gang zhe na/ yid kyi las te/ de yang 'dod pa'i khams kyi ni bsod nams dang bsod nams ma yinpa ste/mi g.yo ba ni ma yin no/ /khams gong ma gnyis kyi ni mi g.yo ba nyid do/ /

【P3 識】

མིག་གི་རྣམ་པར་ཤེས་པ་གང་ཞེ་ན། ཕྱི་མ་ལ་མིག་གི་དབང་པོ་ལ་བརྟེན་ཅིང༌། གཟུགས་སོ་སོར་རྣམ་པར་རིག་པ་གང་ཡིན་པ་དེ། བསོད་ནམས་དང༌། བསོད་ནམས་མ་ཡིན་པ་དང༌། མི་གཡོ་བས་ཡོངས་སུ་བསྒོས་པ་ས་བོན་དུ་གྱུར་པའི་རྣམ་པར་ཤེས་པ་གང་ཡིན་བ་དང༌། ས་བོན་དེ་ལས་བྱུང་བ་འབྲས་བུར་གྱུར་པ་གང་ཡིན་པའོ། །མིག་གི་རྣམ་པར་ཤེས་པ་ཇི་ལྟ་བར། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་རྣམ་པར་ཤེས་པ་རྣམས་ཀྱང་ཅི་རིགས་པར་བལྟ་བར་བྱ་སྟེ། རྟེན་དང༌། ཡུལ་ལས་དེ་དག་གི་སོ་སོར་རྣམ་པར་རིག་པའི་བྱེ་བྲག་བལྟ་བར་བྱའོ། །དེ་ཡང་འདོད་པ་ན་སྤྱོད་པ་ནི་རྣམ་པ་དྲུག་གོ། །གཟུགས་ན་སྤྱོད་པ་ནི་རྣམ་པ་བཞིའོ། །གཟུགས་མེད་པ་ན་སྤྱོད་པ་ནི་རྣམ་པ་གཅིག་པུའོ། །ཚོར་བའི་ཕུང་པོ་གང་ཞེ་ན། ཐམས་ཅད་ཀྱང་མྱོང་བའི་རྣམ་པ་ཡིན་ཏེ། དེ་ཡང་ཁམས་གསུམ་ཆར་ན་སྤྱོད་པ་ཡིན་ནོ། །འདུ་ཤེས་ཀྱི་ཕུང་པོ་གང་ཞེ་ན། ཐམས་ཅད་ཀྱང་ཤེས་པའི་རྣམ་པ་ཡིན་ནོ། །འདུ་བྱེད་ཀྱི་ཕུང་པོ་གང་ཞེ་ན། ཐམས་ཅད་ཀྱང་སེམས་མངོན་པར་འདུ་བྱེད་པ་ཡིད༌ཀྱི་ལས་ཀྱི་རྣམ་པ་ཡིན་ནོ། །རྣམ་པར་ཤེས་པའི་ཕུང་པོ་གང་ཞེ་ན། ཐམས་ཅད་ཀྱང་རྣམ་པར་རིག་པའི་རྣམ་པ་ཡིན་ཏེ། ཕུང་པོ་འདི་དག་ཁམས་གསུམ་ཆར་ན་སྤྱོད་པ་ཡིན་པར་བལྟ་བར་བྱའོ། །

mig gi rnam par shes pa gang zhe na/ phyi ma la mig gi dbang po la brten cing/ gzugs so sor rnam par rig pa gang yin pa de/ bsod nams dang/ bsod nams ma yin pa dang/ mi g.yo bas yongs su bsgos pa sa bon du gyur pa'i rnam par shes pa gang yin ba dang/ sa bon de las byung ba 'bras bur gyur pa gang yin pa'o/ /mig gi rnam par shes pa ji lta bar/ rna ba dang/ sna dang/ lce dang/ lus dang/ yid kyi rnam par shes pa rnams kyang ci rigs par blta bar bya ste/ rten dang/ yul las de dag gi so sor rnam par rig pa'i bye brag blta bar bya'o/ /de yang 'dod pa na spyod pa ni rnam pa drug go/ /gzugs na spyod pa ni rnam pa bzhi'o/ /gzugs med pa na spyod pa ni rnam pa gcig pu'o/ /tshor ba'i phung po gang zhe na/ thams cad kyang myong ba'i rnam pa yin te/ de yang khams gsum char na spyod pa yin no/ /'du shes kyi phung po gang zhe na/ thams cad kyang shes pa'i rnam pa yin no/ /'du byed kyi phung po gang zhe na/ thams cad kyang sems mngon par 'du byed pa yidkyi las kyi rnam pa yin no/ /rnam par shes pa'i phung po gang zhe na/ thams cad kyang rnam par rig pa'i rnam pa yin te/ phung po 'di dag khams gsum char na spyod pa yin par blta bar bya'o/ /

【P4 名色支】

འབྱུང་བ་ཆེན་པོ་བཞི་པོ་དག་གང་ཞེ་ན། སའི་ཁམས་དང༌། ཆུའི་ཁམས་དང༌། མེའི་ཁམས་དང༌། རླུང་གི་ཁམས་ཏེ། དེ་དག་ནི་ཁམས་གཉིས་ན་ཡོད་དོ། །འབྱུང་བ་ཆེན་པོ་བཞི་པོ་དག་རྒྱུར་བྱས་པའི་གཟུགས་གང་ཞེ་ན། གཟུགས་ཅན་གྱི་སྐྱེ་མཆེད་བཅུ་དང༌། ཆོས་ཀྱི་སྐྱེ་མཆེད་དུ་གཏོགས་པའི་གཟུགས་ཏེ། འདོད་པ་ན་སྤྱོད་པའི་གཟུགས་བཅུ་དང༌། བཏགས་པའི་ཡོད་པའི་ཆོས་ཀྱི་སྐྱེ་མཆེད་ཀྱི་གཟུགས་དང༌། གཟུགས་ན་སྤྱོད་པ་བརྒྱད་དང༌། ཆོས་ཀྱི་སྐྱེ་མཆེད་དུ་གཏོགས་པའོ། །དེ་ཡང་རྣམ་པ་གཉིས་ཏེ། རྣམ་པར་ཤེས་པའི་ས་བོན་གྱིས་ཡོངས་སུ་ཟིན་པ་ས་བོན་དུ་གྱུར་པ་དང༌། དེས་མངོན་པར་བསྒྲུབས་པ་འབྲས་བུར་གྱུར་པའོ། །

'byung ba chen po bzhi po dag gang zhe na/ sa'i khams dang/ chu'i khams dang/ me'i khams dang/ rlung gi khams te/ de dag ni khams gnyis na yod do/ /'byung ba chen po bzhi po dag rgyur byas pa'i gzugs gang zhe na/ gzugs can gyi skye mched bcu dang/ chos kyi skye mched du gtogs pa'i gzugs te/ 'dod pa na spyod pa'i gzugs bcu dang/ btags pa'i yod pa'i chos kyi skye mched kyi gzugs dang/ gzugs na spyod pa brgyad dang/ chos kyi skye mched du gtogs pa'o/ /de yang rnam pa gnyis te/ rnam par shes pa'i sa bon gyis yongs su zin pa sa bon du gyur pa dang/ des mngon par bsgrubs pa 'bras bur gyur pa'o/ /

【P5 六根支】

མིག་གི་སྐྱེ་མཆེད་གང་ཞེ་ན།མིག་གི་རྣམ་པར་ཤེས་པའི་རྟེན་པོ་གཟུགས་དང་པ་སྟེ། གང༌གིས་གཟུགས་རྣམས་མཐོང་བ་དང༌། ལྟ་བ་དང་ལྟ་བར་འགྱུར་བའོ། །མིག་གི་སྐྱེ་མཆེད་ཇི་ལྟ་བར་རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་སྐྱེ་མཆེད་རྣམས་ཀྱང་དེ་བཞིན་དུ་ཅི་རིགས་པར་བལྟ་བར་བྱ་སྟེ། ཐམས་ཅད་ཀྱང་དུས་གསུམ་དུ་བསྟན་པས། ལས་བསྟན་པར་བྱའོ། །དེ་ཡང་རྣམ་པ་གཉིས་ཏེ་མིང་དང་གཟུགས་ཀྱི་ས་བོན་གྱིས་ཡོངས་སུ་ཟིན་པ་ས་བོན་དུ་གྱུར་པ་དང༌། དེས་མངོན་པར་བསྒྲུབས་པས་འབྲས་བུར་གྱུར་པ་སྟེ། འདོད་པ་ན་སྤྱོད་པ་དང༌། གཟུགས་ན་སྤྱོད་པ་ནི་ལྔའོ། །དྲུག་པ་ནི་ཁམས་གསུམ་ཆར་ན་སྤྱོད་པའོ། །

mig gi skye mched gang zhe na/mig gi rnam par shes pa'i rten po gzugs dang pa ste/ ganggis gzugs rnams mthong ba dang/ lta ba dang lta bar 'gyur ba'o/ /mig gi skye mched ji lta bar rna ba dang/ sna dang/ lce dang/ lus dang/ yid kyi skye mched rnams kyang de bzhin du ci rigs par blta bar bya ste/ thams cad kyang dus gsum du bstan pas/ las bstan par bya'o/ /de yang rnam pa gnyis te ming dang gzugs kyi sa bon gyis yongs su zin pa sa bon du gyur pa dang/ des mngon par bsgrubs pas 'bras bur gyur pa ste/ 'dod pa na spyod pa dang/ gzugs na spyod pa ni lnga'o/ /drug pa ni khams gsum char na spyod pa'o/ /

【P6 觸支】

མིག་གི་འདུས་ཏེ་རེག་པ་གང་ཞེ་ན། གསུམ་འདུས་པ་ལས་སྐྱེས་པ། ཡུལ་སྡུག་པ་ལ་སོགས་པའི་དོན་འཛིན་པ་སྟེ། དེ་བཞིན་དུ་རེག་པ་ལྷག་མ་རྣམས་ཀྱང་སོ་སོའི་ཡུལ་གྱི་མཚན་ཉིད་བསྟན་པ་ལས་ཁོང་དུ་ཆུད་པར་བྱའོ། །དེ་དག་ཀྱང་རྣམ་པ་གཉིས་ཏེ། སྐྱེ་མཆེད་དྲུག་གི་ས་བོན་གྱིས་ཡོངས་སུ་ཟིན་པ་ས་བོན་དུ་གྱུར་པ་དང༌། དེས་མངོན་པར་བསྒྲུབས་པ་འབྲས་བུར་གྱུར་པ་སྟེ། འདོད་པ་ན་སྤྱོད་པ་ནི་ཐམས་ཅད་དོ། །གཟུགས་ན་སྤྱོད་པ་ནི་བཞིའོ། །གཟུགས་མེད་པ་ན་སྤྱོད་པ་ནི་གཅིག་གོ། །

mig gi 'dus te reg pa gang zhe na/ gsum 'dus pa las skyes pa/ yul sdug pa la sogs pa'i don 'dzin pa ste/ de bzhin du reg pa lhag ma rnams kyang so so'i yul gyi mtshan nyid bstan pa las khong du chud par bya'o/ /de dag kyang rnam pa gnyis te/ skye mched drug gi sa bon gyis yongs su zin pa sa bon du gyur pa dang/ des mngon par bsgrubs pa 'bras bur gyur pa ste/ 'dod pa na spyod pa ni thams cad do/ /gzugs na spyod pa ni bzhi'o/ /gzugs med pa na spyod pa ni gcig go/ /

【P7 受】

བདེ་བའི་ཚོར་བ་གང་ཞེ་ན། བདེ་བའི་གནས་ལྟ་བུའི་དབང་པོ་དང༌། ཡུལ་ལ་བརྟེན་ནས་སིམ་པར་ཚོར་བའི࿒ཚོར་བའི་རྣམ་པ་སྐྱེ་བ་གང་ཡིན་པའོ། །སྡུག་བསྔལ་གྱི་ཚོར་བ་གང་ཞེ་ན། སྡུག་བསྔལ་གྱི་གནས་ལྟ་བུའི་གཉིས་པོ་ལ་བརྟེན་ནས། སིམ་པ་མ་ཡིན་པར་ཚོར་བའི་ཚོར་བའི་རྣམ་པ་སྐྱེ་བ་གང་ཡིན་པའོ། །སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་གང་ཞེ་ན། སྡུག་བསྔལ་ཡང་མ་ཡིན། བདེ་བ་ཡང་མ་ཡིན་པའི་གནས་ལྟ་བུའི་གཉིས་པོ་ལ་བརྟེན་ནས་སིམ་པ་ཡང་མ་ཡིན། སིམ་པ་མ་ཡིན་པ་ཡང་མ་ཡིན་པར་ཚོར་བའི་ཚོར་བའི་རྣམ་པ་སྐྱེ་བ་གང་ཡིན་པ་སྟེ། འདོད་པ་ན་སྤྱོད་པ་ནི་གསུམ་ཆར་རོ། །གཟུགས་ན་སྤྱོད་པའི་བསམ་གཏན་གསུམ་པ་མན་ཆད་ན་ནི་གཉིས་སོ། །བསམ་གཏན་བཞི་པ་ཡན་ཆད། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལ་ཐུག་པ་མན་ཆད་ན་ནི། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའོ། །ཚོར་བ་དེ་དག་ཀྱང་རྣམ་པ་གཉིས་ཏེ་རེག་པའི་ས་བོན་གྱིས་ཡོངས་སུ་ཟིན་པ་ས་བོན་དུ་གྱུར་པ་དང༌། དེས་མངོན་པར་བསྒྲུབས་པ་འབྲས་བུར་གྱུར་པའོ། །

bde ba'i tshor ba gang zhe na/ bde ba'i gnas lta bu'i dbang po dang/ yul la brten nas sim par tshor ba'i tshor ba'i rnam pa skye ba gang yin pa'o/ /sdug bsngal gyi tshor ba gang zhe na/ sdug bsngal gyi gnas lta bu'i gnyis po la brten nas/ sim pa ma yin par tshor ba'i tshor ba'i rnam pa skye ba gang yin pa'o/ /sdug bsngal yang ma yin bde ba yang ma yin pa'i tshor ba gang zhe na/ sdug bsngal yang ma yin/ bde ba yang ma yin pa'i gnas lta bu'i gnyis po la brten nas sim pa yang ma yin/ sim pa ma yin pa yang ma yin par tshor ba'i tshor ba'i rnam pa skye ba gang yin pa ste/ 'dod pa na spyod pa ni gsum char ro/ /gzugs na spyod pa'i bsam gtan gsum pa man chad na ni gnyis so/ /bsam gtan bzhi pa yan chad/ 'du shes med 'du shes med min skye mched la thug pa man chad na ni/ sdug bsngal yang ma yin bde ba yang ma yin pa'o/ /tshor ba de dag kyang rnam pa gnyis te reg pa'i sa bon gyis yongs su zin pa sa bon du gyur pa dang/ des mngon par bsgrubs pa 'bras bur gyur pa'o/ /

【O2 五能生所生支】【P8 愛】

འདོད་པའི་སྲེད་པ་གང་ཞེ་ན། འདོད་པ་ན་སྤྱོད་པའི་འདུ་བྱེད་རྣམས་ལ་བརྟེན་ནས་འདོད་པ་ན་སྤྱོད་པའི་འདུ་བྱེད་རྣམས་ལ་དོན་དུ་གཉེར་བ་ཉོན་མོངས་པ་ཅན་གང་ཡིན་པ་སྟེ། གང་གིས་འདོད་པའི་ཁམས་སུ་སྡུག་བསྔལ་མངོན་པར་འགྲུབ་པར་བྱེད་པའོ། །གཟུགས་ཀྱི་སྲེད་པ་གང་ཞེ་ན། གཟུགས་ན་སྤྱོད་པའི་འདུ་བྱེད་རྣམས་ལ་བརྟེན་ནས། གཟུགས་ན་སྤྱོད་པའི་འདུ་བྱེད་རྣམས་ལ་དོན་དུ་གཉེར་བ་ཉོན་མོངས་པ་ཅན་གང་ཡིན་པ་སྟེ། གང་གིས་གཟུགས་ཀྱི་ཁམས་སུ་སྡུག་བསྔལ་མངོན་པར་འགྲུབ་པར་བྱེད་པའོ། །གཟུགས་མེད་པ་ན་སྤྱོད་པའི་སྲེད་པ་གང་ཞེ་ན། གཟུགས་མེད་པ་ན་སྤྱོད་པའི་འདུ་བྱེད་རྣམས་ལ་བརྟེན་ནས། གཟུགས་མེད་པ་ན་སྤྱོད་པའི་འདུ་བྱེད་རྣམས་ལ་དོན་དུ་གཉེར་བ་ཉོན་མོངས་པ་ཅན་གང་ཡིན་པ་སྟེ། གཟུགས་མེད་པའི་ཁམས་སུ་སྡུག་བསྔལ་མངོན་པར་འགྲུབ་པར་བྱེད་པའོ། །

'dod pa'i sred pa gang zhe na/ 'dod pa na spyod pa'i 'du byed rnams la brten nas 'dod pa na spyod pa'i 'du byed rnams la don du gnyer ba nyon mongs pa can gang yin pa ste/ gang gis 'dod pa'i khams su sdug bsngal mngon par 'grub par byed pa'o/ /gzugs kyi sred pa gang zhe na/ gzugs na spyod pa'i 'du byed rnams la brten nas/ gzugs na spyod pa'i 'du byed rnams la don du gnyer ba nyon mongs pa can gang yin pa ste/ gang gis gzugs kyi khams su sdug bsngal mngon par 'grub par byed pa'o/ /gzugs med pa na spyod pa'i sred pa gang zhe na/ gzugs med pa na spyod pa'i 'du byed rnams la brten nas/ gzugs med pa na spyod pa'i 'du byed rnams la don du gnyer ba nyon mongs pa can gang yin pa ste/ gzugs med pa'i khams su sdug bsngal mngon par 'grub par byed pa'o/ /

【P9 取】

འདོད་པའི་ལེན་པ་གང་ཞེ་ན། འདོད་པ་རྣམས་ལ་འདུན་པ་དང༌། འདོད་ཆགས་གང་ཡིན་པའོ། །ལྟ་བའི་ལེན་པ་གང་ཞེ་ན། འཇིག་ཚོགས་ལ་ལྟ་བ་མ་གཏོགས་པ་དེ་ལས་གཞན་པའི་ལྟ་བ་རྣམས་ལ་འདུན་པ་དང༌། འདོད་ཆགས་གང་ཡིན་པའོ། །ཚུལ་ཁྲིམས་དང་བརྟུལ་ཞུགས་ཀྱི་ལེན་པ་གང་ཞེ་ན། ཚུལ་ཁྲིམས་དང་བརྟུལ་ཞུགས་ལོག་པར་ཞུགས་པ་ལ་འདུན་པ་དང༌། འདོད་ཆགས་པ་གང་ཡིན་པའོ། །བདག་ཏུ་སྨྲ་བའི་ལེན་པ་གང་ཞེ་ན། འཇིག་ཚོགས་ལ་ལྟ་བ་ལ་འདུན་པ་དང༌། འདོད་ཆགས་གང་ཡིན་པ་སྟེ། དང་པོས་ནི་འདོད་པའི་ཁམས་ཉིད་ཁོ་ནར་སྡུག་བསྔལ་མངོན་པར་འགྲུབ་པར་བྱེད་དོ། །ལྷག་མ་རྣམས་ཀྱིས་ནི་ཁམས་གསུམ་ཆར་དུའོ། །

'dod pa'i len pa gang zhe na/ 'dod pa rnams la 'dun pa dang/ 'dod chags gang yin pa'o/ /lta ba'i len pa gang zhe na/ 'jig tshogs la lta ba ma gtogs pa de las gzhan pa'i lta ba rnams la 'dun pa dang/ 'dod chags gang yin pa'o/ /tshul khrims dang brtul zhugs kyi len pa gang zhe na/ tshul khrims dang brtul zhugs log par zhugs pa la 'dun pa dang/ 'dod chags pa gang yin pa'o/ /bdag tu smra ba'i len pa gang zhe na/ 'jig tshogs la lta ba la 'dun pa dang/ 'dod chags gang yin pa ste/ dang pos ni 'dod pa'i khams nyid kho nar sdug bsngal mngon par 'grub par byed do/ /lhag ma rnams kyis ni khams gsum char du'o/ /

【P10 有】

འདོད་པའི་སྲིད་པ་གང་ཞེ་ན། འདོད་པ་ན་སྤྱོད་པའི་སྔོན་གྱི་དུས་ཀྱི་སྲིད་པ་དང༌། ལས་ཀྱི་སྲིད་པ་དང༌། འཆི་བའི་སྲིད་པ་དང༌། བར་མ་དོའི་སྲིད་པ་དང༌། སྐྱེ་བའི་སྲིད་པ་དང༌། སེམས་ཅན་དམྱལ་བ་དང༌། དུད་འགྲོ་དང༌། ཡི་དྭགས་དང༌། ལྷ་དང༌། མིའི་སྲིད་པ་ལ་འདོད་པའི་སྲིད་པ་ཞེས་བྱ་སྟེ། དེ་ཡང་སྔོན་བྱས་པའི་འདུ་བྱེད་དང༌། ཉོན་མོངས་པས་ཡོངས་སུ་ཟིན་ཅིང་བསྐྱེད་པ་ཡིན་ནོ། །གཟུགས་ཀྱི་སྲིད་པ་གང་ཞེ་ན། སེམས་ཅན་དམྱལ་བ་དང༌། དུད་འགྲོ་དང༌། ཡི་དྭགས་དང༌། མིའི་སྲིད་པ་མ་གཏོགས་པ་དེ་ལས་གཞན་པ་ནི་གཟུགས་ཀྱི་སྲིད་པ་ཡིན་པར་བལྟ་བར་བྱའོ། །གཟུགས་མེད་པའི་སྲིད་པ་གང་ཞེ་ན། བར་མ་དོའི་སྲིད་པ་ཡང་མ་གཏོགས་པ་དེ་ལས་གཞན་པའི་སྲིད་པས་བསྡུས་པ་ནི་གཟུགས་མེད་པའི་སྲིད་པ་ཡིན་པར་བལྟ་བར་བྱའོ། །སྲིད་པ་བདུན་པོ་སེམས་ཅན་དམྱལ་བ་དང༌། དུད་འགྲོ་དང༌། ཡི་དྭགས་དང༌། ལྷ་དང༌། མི་དང༌། ལས་དང༌། བར་མ་དོའི་སྲིད་པ་རྣམས་གང་གི་དབང་དུ་བྱས་ཏེ་རྣམ་པར་གཞག་ཅེ་ན།དགོས་པ་གསུམ་གྱི་དབང་དུ་བྱས་པ་ཡིན་ཏེ། གཅིག་ནི་འཕེན་པའི་སྲིད་པའོ། །གཅིག་ནི་སྲིད་པ་ཐོབ་པར་བྱེད་པའི་སྲིད་པའོ། །ལྔ་ནི་འབྲས་བུ་ཉེ་བར་སྤྱོད་པའི་སྲིད་པའོ། །

'dod pa'i srid pa gang zhe na/ 'dod pa na spyod pa'i sngon gyi dus kyi srid pa dang/ las kyi srid pa dang/ 'chi ba'i srid pa dang/ bar ma do'i srid pa dang/ skye ba'i srid pa dang/ sems can dmyal ba dang/ dud 'gro dang/ yi dwags dang/ lha dang/ mi'i srid pa la 'dod pa'i srid pa zhes bya ste/ de yang sngon byas pa'i 'du byed dang/ nyon mongs pas yongs su zin cing bskyed pa yin no/ /gzugs kyi srid pa gang zhe na/ sems can dmyal ba dang/ dud 'gro dang/ yi dwags dang/ mi'i srid pa ma gtogs pa de las gzhan pa ni gzugs kyi srid pa yin par blta bar bya'o/ /gzugs med pa'i srid pa gang zhe na/ bar ma do'i srid pa yang ma gtogs pa de las gzhan pa'i srid pas bsdus pa ni gzugs med pa'i srid pa yin par blta bar bya'o/ /srid pa bdun po sems can dmyal ba dang/ dud 'gro dang/ yi dwags dang/ lha dang/ mi dang/ las dang/ bar ma do'i srid pa rnams gang gi dbang du byas te rnam par gzhag ce na/dgos pa gsum gyi dbang du byas pa yin te/ gcig ni 'phen pa'i srid pa'o/ /gcig ni srid pa thob par byed pa'i srid pa'o/ /lnga ni 'bras bu nye bar spyod pa'i srid pa'o/ /

【P11 生】【Q1 別釋十句】

སྐྱེ་བ་གང་ཞེ་ན། མངལ་ནས་སྐྱེ་བ་དང༌། སྒོ་ང་ལས་སྐྱེ་བའི་སྐྱེ་གནས་སུ་ཐོག་མར་མངོན་པར་འགྲུབ་པ་གང་ཡིན་པའོ། །ཀུན༌ཏུ་སྐྱེ་བ་གང་ཞེ་ན། དེ་ཉིད་ཀྱི་ནང་དུ་ལུས་ཡོངས་སུ་རྫོགས་ལ་ཕྱིར་མ་བྱུང་བ་གང་ཡིན་པའོ། །ཕྱིར་འབྱུང་བ་གང་ཞེ་ན། དེ་ནས་བྱུང་བ་གང་ཡིན་པའོ། །མངོན་པར་འགྲུབ་པ་གང་ཞེ་ན། བྱུང་ནས་སྐྱེ་བ་གང་ཡིན་པའོ། །འབྱུང་བ་གང་ཞེ་ན། དྲོད་གཤེར་ལས་སྐྱེ་བ་དང༌། རྫུས་ཏེ་སྐྱེ་བའི་སྐྱེ་གནས་སུ་ཅིག་ཅར་འབྱུང་བ་གང་ཡིན་པའོ། །ཕུང་པོ་འཐོབ་པ་གང་ཞེ་ན། སྐྱེ་གནས་འདི་དག་ཉིད་དང༌། གནས་སྐབས་རྣམས་སུ་ཉེ་བར་ལེན་པའི་ཕུང་པོ་ལྔ་པོ་དག་འབྱུང་བ་གང་ཡིན་པའོ། །ཁམས་འཐོབ་པ་གང་ཞེ་ན། ཕུང་པོ་དེ་དག་ཉིད་རྒྱུའི་རྐྱེན་གྱིས་ཡོངས་སུ་ཟིན་པ་གང་ཡིན་པའོ། །སྐྱེ་མཆེད་འཐོབ་པ་གང་ཞེ་ན། ཕུང་པོ་དེ་དག་ཉིད་དེ་ལས་གཞན་པའི་རྐྱེན་གྱིས་ཡོངས་སུ་ཟིན་པ་གང་ཡིན་པའོ། །ཕུང་པོ་མངོན་པར་འགྲུབ་པ་གང་ཞེ་ན། ཕུང་པོ་དེ་དག་ཉིད་ཉིན་གཅིག་བཞིན་དུ་ཁ་ཟས࿒ཀྱིས་བརྟས་ཤིང་རྒྱས་པར་བྱེད་པ་གང་ཡིན་པའོ། །སྲོག་གི་དབང་པོ་འབྱུང་བ་གང་ཞེ་ན། ཕུང་པོ་དེ་དག་ཉིད་ཀྱི་ཚེའི་ལྷག་མའི་དབང་གིས་གནས་སྐབས་གང་ཡིན་པའོ། །

skye ba gang zhe na/ mngal nas skye ba dang/ sgo nga las skye ba'i skye gnas su thog mar mngon par 'grub pa gang yin pa'o/ /kuntu skye ba gang zhe na/ de nyid kyi nang du lus yongs su rdzogs la phyir ma byung ba gang yin pa'o/ /phyir 'byung ba gang zhe na/ de nas byung ba gang yin pa'o/ /mngon par 'grub pa gang zhe na/ byung nas skye ba gang yin pa'o/ /'byung ba gang zhe na/ drod gsher las skye ba dang/ rdzus te skye ba'i skye gnas su cig car 'byung ba gang yin pa'o/ /phung po 'thob pa gang zhe na/ skye gnas 'di dag nyid dang/ gnas skabs rnams su nye bar len pa'i phung po lnga po dag 'byung ba gang yin pa'o/ /khams 'thob pa gang zhe na/ phung po de dag nyid rgyu'i rkyen gyis yongs su zin pa gang yin pa'o/ /skye mched 'thob pa gang zhe na/ phung po de dag nyid de las gzhan pa'i rkyen gyis yongs su zin pa gang yin pa'o/ /phung po mngon par 'grub pa gang zhe na/ phung po de dag nyid nyin gcig bzhin du kha zas kyis brtas shing rgyas par byed pa gang yin pa'o/ /srog gi dbang po 'byung ba gang zhe na/ phung po de dag nyid kyi tshe'i lhag ma'i dbang gis gnas skabs gang yin pa'o/ /

【Q2 略義結】

སྐྱེ་བ་དེའི་དོན་མདོར་བསྡུ་བ་གང་ཞེ་ན། སྐྱེ་བའི་ངོ་བོ་ཉིད་གང་ཡིན་པ་དང༌། གང་དུ་སྐྱེ་བ་དང༌། གང་སྐྱེ་བ་དང༌། རྒྱུ་དང་རྐྱེན་གང་དག་གིས་ཡོངས་སུ་ཟིན་པ་དང༌། ཉེ་བར་རྟོན་པས་བསྒྲུབས་པ་དང༌། ལྷན་ཅིག་སྐྱེས་པ་གང་གིས་འཚོ་བ་སྟེ། དེ་ལྟར་ན་འདི་ནི་དོན་མདོར་བསྡུས་པ་ཡིན་ནོ། །

skye ba de'i don mdor bsdu ba gang zhe na/ skye ba'i ngo bo nyid gang yin pa dang/ gang du skye ba dang/ gang skye ba dang/ rgyu dang rkyen gang dag gis yongs su zin pa dang/ nye bar rton pas bsgrubs pa dang/ lhan cig skyes pa gang gis 'tsho ba ste/ de ltar na 'di ni don mdor bsdus pa yin no/ /

【P12 老死】【Q1 解老】【R1 別釋十七句】

ཁྱོར་བ་གང་ཞེ་ན། ལུས་ཉམ་ཆུང་བས་ཁྱོར་ཁྱོར་བ་གང་ཡིན་པའོ། །སྐྲ་དཀར་བ་གང་ཞེ་ན། སྐྲའི་མདོག་འགྱུར་བ་གང་ཡིན་པའོ། །གཉེར་མ་མང་བ་གང་ཞེ་ན། པགས་པ་སྙེར་སྙེར་པོ་གང་ཡིན་པའོ། །རྒས་པ་གང་ཞེ་ན། འདོད་པ་ལ་ལོངས་སྤྱོད་པའི་མཐུ་མེད་ཅིང༌། གཟི་བརྗིད་ཉམས་པ་གང་ཡིན་པའོ། །ཞོམ་པ་གང་ཞེ་ན། རང་བཞིན་གྱིས་ནད་བུ་ཅན་དུ་གྱུར་པའི་ཕྱིར་བརྩལ་བར་བྱ་བ་ལ་མཐུ་མེད་པ་གང་ཡིན་པའོ། །ལུས་སྨེ་བ་ནག་པོས་གང་བ་གང་ཞེ་ན། བཟང་བ་ལ་བགེགས་སུ་གྱུར་པའི་སྨེ་བ་ནག་པོ་མང་དུ་འབྱུང་བའོ། །དེ་ལ་ཕྱམ་སྒུར་པོ་ལྟར་སྒུར་བ་དང་མགུལ་བའི་སྒྲ་ངར་ངར་པོ་འབྱུང་ཞིང་དབུགས་བརྫངས་པ་གང་ཞེ་ན། འགྲོ་བའི་སྤྱོད་ལམ་གྱིས་ཕྱེ་བའི་ལུས་ཀྱི་དབྱིབས་དང༌། དེ་ལས་བྱུང་བའི་སྔ་མ་བས་ཆེ་བ་ཉིད་གང་ཡིན་པའོ། །ལུས་མདུན་དུ་དབྱིབས་སྒུར་པོར་གྱུར་པ་གང་ཞེ་ན། འདུག་པའི་སྤྱོད་ལམ་དུ་གནས་པའི་ལུས་སྒུར་བ་ཉིད་གང་ཡིན་པའོ། །ཁར་བ་ལ་བརྟེན་པ་གང་ཞེ་ན། འགྲེང་བའི་སྤྱོད་ལམ་གྱིས་གནས་པ་ཁར་བས་སྟོབས་བསྐྱེད་པས་གནས་པ་གང་ཡིན་པའོ། །མི་གསལ་བར་གྱུར་པ་གང་ཞེ་ན། གཉིད་ལོག་པའི་སྤྱོད་ལམ་གྱིས་གནས་པ་ན། རྒྱུན་དུ་གཉིད་སྟུག་པོས་ནོན་པ་གང་ཡིན་པའོ། །ཞན་པ་གང་ཞེ་ན། དེ་ཉིད་ལས་མྱུར་དུ་སད་པའི་མཐུ་མེད་པ་གང་ཡིན་པའོ། །ཉམས་པ་གང་ཞེ་ན། དྲན་པའི་བློ་ཉམས་པ་གང་ཡིན་པའོ། །ཡོངས་སུ་ཉམས་པ་གང་ཞེ་ན། དྲན་པའི་བློ་ཞན་པས་དགེ་བའི་ཆོས་ཡང་དག་པར་སྒྲུབ་པའི་མཐུ་མེད་པ་གང་ཡིན་པའོ། །དབང་པོ་རྣམས་ཡོངས་སུ་སྨིན་པ་གང་ཞེ་ན༑ རང་བཞིན་གྱིས་ཞན་པར་གྱུར་པ་གང་ཡིན་པའོ། །ཡོངས་སུ་འབྲལ་བ་གང་ཞེ་ན། ཡུལ་དེ་དག་ཉིད་ལ་མཐུ་མེད་པར་གྱུར་པ་གང་ཡིན་པའོ། །འདུ་བྱེད་རྣམས་རྙིངས་པར་གྱུར་པ་གང་ཞེ་ན། འཆིར་ཉེ་བའི་ཕྱིར་དེ་དག་ཉིད་ཀྱི་ཐ་མའི་དུས་སྐབས་ལ་བབ་པ་གང་ཡིན་པའོ། །གཏུགས་པར་གྱུར་པ་གང་ཞེ་ན།བྱ་བ་བྱེད་པ་ལ་མཐུ་མེད་པར་གྱུར་པའི་ཕྱིར། །ཚེ་ཡོངས་སུ་ཟད་པ་ན། ལུས་འཇིག་ཏུ་ཆ་བ་གང་ཡིན་པའོ། །

khyor ba gang zhe na/ lus nyam chung bas khyor khyor ba gang yin pa'o/ /skra dkar ba gang zhe na/ skra'i mdog 'gyur ba gang yin pa'o/ /gnyer ma mang ba gang zhe na/ pags pa snyer snyer po gang yin pa'o/ /rgas pa gang zhe na/ 'dod pa la longs spyod pa'i mthu med cing/ gzi brjid nyams pa gang yin pa'o/ /zhom pa gang zhe na/ rang bzhin gyis nad bu can du gyur pa'i phyir brtsal bar bya ba la mthu med pa gang yin pa'o/ /lus sme ba nag pos gang ba gang zhe na/ bzang ba la bgegs su gyur pa'i sme ba nag po mang du 'byung ba'o/ /de la phyam sgur po ltar sgur ba dang mgul ba'i sgra ngar ngar po 'byung zhing dbugs brdzangs pa gang zhe na/ 'gro ba'i spyod lam gyis phye ba'i lus kyi dbyibs dang/ de las byung ba'i snga ma bas che ba nyid gang yin pa'o/ /lus mdun du dbyibs sgur por gyur pa gang zhe na/ 'dug pa'i spyod lam du gnas pa'i lus sgur ba nyid gang yin pa'o/ /khar ba la brten pa gang zhe na/ 'greng ba'i spyod lam gyis gnas pa khar bas stobs bskyed pas gnas pa gang yin pa'o/ /mi gsal bar gyur pa gang zhe na/ gnyid log pa'i spyod lam gyis gnas pa na/ rgyun du gnyid stug pos non pa gang yin pa'o/ /zhan pa gang zhe na/ de nyid las myur du sad pa'i mthu med pa gang yin pa'o/ /nyams pa gang zhe na/ dran pa'i blo nyams pa gang yin pa'o/ /yongs su nyams pa gang zhe na/ dran pa'i blo zhan pas dge ba'i chos yang dag par sgrub pa'i mthu med pa gang yin pa'o/ /dbang po rnams yongs su smin pa gang zhe na| rang bzhin gyis zhan par gyur pa gang yin pa'o/ /yongs su 'bral ba gang zhe na/ yul de dag nyid la mthu med par gyur pa gang yin pa'o/ /'du byed rnams rnyings par gyur pa gang zhe na/ 'chir nye ba'i phyir de dag nyid kyi tha ma'i dus skabs la bab pa gang yin pa'o/ /gtugs par gyur pa gang zhe na/bya ba byed pa la mthu med par gyur pa'i phyir/ /tshe yongs su zad pa na/ lus 'jig tu cha ba gang yin pa'o/ /

【R2 結略義】

རྒ་བའི་དོན་མདོར་བསྡུ་བ་གང་ཞེ་ན། ལུས་ཡོངས་སུ་འགྱུར་བ་དང༌།སྐྲ་ཡང་ཡོངས་སུ་འགྱུར་བ་དང༌། རྒྱས་པ་ཡོངས་སུ་འགྱུར་བ་དང༌། གཟི་བརྗིད་དང་ཉམས་སྟོབས་ཡོངས་སུ་འགྱུར་བ་དང༌། ནད་མེད་པ་ཡོངས་སུ་འགྱུར་བ་དང༌། མདོག་ཡོངས་སུ་འགྱུར་བ་དང༌། སྤྱོད་ལམ་ཡོངས་སུ་འགྱུར་བ་དང༌། དབང་པོ་གཟུགས་ཅན་མ་ཡིན་པ་ཡོངས་སུ་འགྱུར་བ་དང༌། དབང་པོ་གཟུགས་ཅན་ཡོངས་སུ་འགྱུར་བ་དང༌། གནས་སྐབས་འདས་པ་དང༌། ཚེའི་མཇུག་བརྟུལ་བ་ནི་དོན་གྱིས་མདོར་བསྡུ་བ་ཡིན་པར་བལྟ་བར་བྱའོ། །

rga ba'i don mdor bsdu ba gang zhe na/ lus yongs su 'gyur ba dang/skra yang yongs su 'gyur ba dang/ rgyas pa yongs su 'gyur ba dang/ gzi brjid dang nyams stobs yongs su 'gyur ba dang/ nad med pa yongs su 'gyur ba dang/ mdog yongs su 'gyur ba dang/ spyod lam yongs su 'gyur ba dang/ dbang po gzugs can ma yin pa yongs su 'gyur ba dang/ dbang po gzugs can yongs su 'gyur ba dang/ gnas skabs 'das pa dang/ tshe'i mjug brtul ba ni don gyis mdor bsdu ba yin par blta bar bya'o/ /

【Q2 解死】【R1 別釋十一句】

སེམས་ཅན་དེ་དང་དེ་དག་ཅེས་བྱ་བ་གང་ཞེ་ན། སེམས་ཅན་དམྱལ་བ་པ་ལ་སོགས་པའོ། །སེམས་ཅན་གྱི་རིས་གང་ཞེ་ན། དེ་དག་ཐམས་ཅད་ཉིད་དོ། །འཆི་འཕོ་བ་གང་ཞེ་ན། སེམས་ཅན་གང་དག་གནད་ཆད་པ་མེད་པར་འཆི་བའོ། །འཆི་བ་ཉིད་གང་ཞེ་ན། སེམས་ཅན་གང་དག་གནད་ཆད་དེ་འཆི་བའོ། །འབྲལ་བ་གང་ཞེ་ན། ལུས་ལས་རྣམ་པར་ཤེས་པ་འབྲལ་བ་གང་ཡིན་པའོ། །མེད་པར་འགྱུར་བ་གང་ཞེ་ན། དབང་པོ་གཟུགས་ཅན་འགགས་པ་གང་ཡིན་པའོ། །ཚེ་ཉམས་པ་གང་ཞེ་ན།སྐྱིགས་བུ་དང་རྔམ་པར་གྱུར་པའི་གནས་སྐབས་གང་ཡིན་པའོ། །དྲོད་ཡལ་བ་གང་ཞེ་ན། གཡོ་བ་མེད་པར་གྱུར་པའི་གནས་སྐབས་གང་ཡིན་པའོ། །ཕུང་པོ་རྣམས་སྤངས་ཤིང་སྲོག་གི་དབང་པོ་འགགས་པ་གང་ཞེ་ན། དུས་སུ་འཆི་བ་གང་ཡིན་པའོ། །འཆི་བ་གང་ཞེ་ན། དེའི་རྐྱེན་དག་གིས་དུས་ལམ་བབ་པར་འཆི་འཕོ་བ་གང་ཡིན་པའོ། །འཆི་བའི་དུས་བྱེད་པ་གང་ཞེ་ན། རིང་པོར་མི་ཐོགས་པར་འཆི་བའི་གནས་སྐབས་གང་ཡིན་པའོ། །རྣམ་གྲངས་གཞན་ཡང་འཆི་བ་ནི་བདུད་ཀྱི་ལས་ཏེ།འཆི་བའི་དུས་བྱེད་ཅེས་བྱ་བ་ཡིན་ནོ། །

sems can de dang de dag ces bya ba gang zhe na/ sems can dmyal ba pa la sogs pa'o/ /sems can gyi ris gang zhe na/ de dag thams cad nyid do/ /'chi 'pho ba gang zhe na/ sems can gang dag gnad chad pa med par 'chi ba'o/ /'chi ba nyid gang zhe na/ sems can gang dag gnad chad de 'chi ba'o/ /'bral ba gang zhe na/ lus las rnam par shes pa 'bral ba gang yin pa'o/ /med par 'gyur ba gang zhe na/ dbang po gzugs can 'gags pa gang yin pa'o/ /tshe nyams pa gang zhe na/skyigs bu dang rngam par gyur pa'i gnas skabs gang yin pa'o/ /drod yal ba gang zhe na/ g.yo ba med par gyur pa'i gnas skabs gang yin pa'o/ /phung po rnams spangs shing srog gi dbang po 'gags pa gang zhe na/ dus su 'chi ba gang yin pa'o/ /'chi ba gang zhe na/ de'i rkyen dag gis dus lam bab par 'chi 'pho ba gang yin pa'o/ /'chi ba'i dus byed pa gang zhe na/ ring por mi thogs par 'chi ba'i gnas skabs gang yin pa'o/ /rnam grangs gzhan yang 'chi ba ni bdud kyi las te/'chi ba'i dus byed ces bya ba yin no/ /

【R2 結略義】

འཆི་བའི་དོན་མདོར་བསྡུ་བ་གང་ཞེ་ན། འཆི་འཕོ་བ་གང་ཡིན་པ་དང༌། ཆོས་གང་འཆི་འཕོ་བ་དང༌། ཇི་ལྟར་འཆི་འཕོ་བ་དང༌། ཤི་འཕོས་པ་དེའི་མཇུག་ཐོགས་ཀྱི་དུས་གང་ཡིན་པ་སྟེ། འདི་ནི་དོན་གྱིས་མདོར་བསྡུ་བ་ཡིན་ནོ། །

'chi ba'i don mdor bsdu ba gang zhe na/ 'chi 'pho ba gang yin pa dang/ chos gang 'chi 'pho ba dang/ ji ltar 'chi 'pho ba dang/ shi 'phos pa de'i mjug thogs kyi dus gang yin pa ste/ 'di ni don gyis mdor bsdu ba yin no/ /

【N3 結】

དེ་ལྟར་ན་འདི་ནི་རྟེན་ཅིང་འབྲེལ་པར་འབྱུང་བའི་རྣམ་པར་འབྱེད་པའི་རྣམ་པར་དབྱེ་བ་ཡིན་པར་བལྟ་བར་བྱའོ། །

de ltar na 'di ni rten cing 'brel par 'byung ba'i rnam par 'byed pa'i rnam par dbye ba yin par blta bar bya'o/ /

【M5 緣起次第】【N1 問】

ཅིའི་ཕྱིར་མ་རིག་པ་ལ་སོགས་པ་སྲིད་པའི་ཡན་ལག་རྣམས་ཀྱི་རིམ་པ་འདི་ལྟ་བུར་བསྟན་པར་བྱས་ཤེ་ན།

ci'i phyir ma rig pa la sogs pa srid pa'i yan lag rnams kyi rim pa 'di lta bur bstan par byas she na/

【N2 答】【O1 初復次】

ཐོག་མཁོ་ནར་ཤེས་བྱའི་དངོས་པོ་ལ་རྨོངས་སོ། །རྨོངས་པ་དེ་ཉིད་ལས་ལོག་པར་མངོན་པར་འདུ་བྱེད་དོ། །ལོག་པར་མངོན་པར་འདུ་བྱེད་པས། སེམས་ཕྱིན་ཅི་ལོག་ཏུ་འགྱུར་རོ། ། སེམས་ཕྱིན་ཅི་ལོག་ཏུ་གྱུར་པས་ཉིང་མཚམས་སྦྱོར་རོ། ། ཉིང་མཚམས་སྦྱོར་བས་དབང་པོ་ཡོངས་སུ་རྫོགས་པར་འགྱུར་རོ། །དབང་པོ་ཡོངས་སུ་རྫོགས་པ་ལས་གཉིས་ཀྱིས་ཡུལ་ཡོངས་སུ་ལོངས་སྤྱོད་པར་བྱེད་དོ། ཡུལ་ཡོངས་སུ་ལོངས་སྤྱད་པ་ལས་ལྷག་པར་ཞེན་པ་དང༌། དེ་འདོད་པར་འགྱུར་རོ། །འདོད་ནས་ཡོངས་སུ་ཚོལ་བས་ཉོན་མོངས་པ࿒ལ་སོགས་པར་འགྱུར་རོ། །ཉོན་མོངས་པ་བསགས་པས་ཡང་སྲིད་པར་སྡུག་པ་དང་མི་སྡུག་པའི་ལས་ཀུན་ནས་ལྡང་ངོ༌། །ལས་བསགས་པ་ཀུན་ནས་ལངས་པས་འགྲོ་བ་ལྔའི་འཁོར་བར་སྡུག་བསྔལ་མངོན་པར་འགྲུབ་པོ། །སྡུག་བསྔལ་མངོན་པར་གྲུབ་པར་བྱས་པས། རྒ་ཤི་ལ་སོགས་པའི་སྡུག་བསྔལ་བ་ལུས་ཡོངས་སུ་འགྱུར་བའི་རྒ་ཤིའི࿒སྡུག་བསྔལ་འབྱུང་ངོ༌། །ཡུལ་ཡོངས་སུ་གྱུར་པའི་རྒྱུ་ལས་བྱུང་བ་ནི། མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པའི་སྡུག་བསྔལ་ཡིན་ཏེ། དེ་ལྟ་བས་ན་བཅོམ་ལྡན་འདས་ཀྱིས་ཡན་ལག་བཅུ་གཉིས་པོ་འདི་དག་གོ་རིམས་ཀྱིས་བསྟན་ཏོ། །

thog mkho nar shes bya'i dngos po la rmongs so/ /rmongs pa de nyid las log par mngon par 'du byed do/ /log par mngon par 'du byed pas/ sems phyin ci log tu 'gyur ro/ / sems phyin ci log tu gyur pas nying mtshams sbyor ro/ / nying mtshams sbyor bas dbang po yongs su rdzogs par 'gyur ro/ /dbang po yongs su rdzogs pa las gnyis kyis yul yongs su longs spyod par byed do/ yul yongs su longs spyad pa las lhag par zhen pa dang/ de 'dod par 'gyur ro/ /'dod nas yongs su tshol bas nyon mongs pa la sogs par 'gyur ro/ /nyon mongs pa bsags pas yang srid par sdug pa dang mi sdug pa'i las kun nas ldang ngo/ /las bsags pa kun nas langs pas 'gro ba lnga'i 'khor bar sdug bsngal mngon par 'grub po/ /sdug bsngal mngon par grub par byas pas/ rga shi la sogs pa'i sdug bsngal ba lus yongs su 'gyur ba'i rga shi'i sdug bsngal 'byung ngo/ /yul yongs su gyur pa'i rgyu las byung ba ni/ mya ngan dang/ smre sngags 'don pa dang/ sdug bsngal ba dang/ yid mi bde ba dang/ 'khrug pa'i sdug bsngal yin te/ de lta bas na bcom ldan 'das kyis yan lag bcu gnyis po 'di dag go rims kyis bstan to/ /

【O2 第二復次】

གོ་རིམས་ཀྱི་རྣམ་གྲངས་གཞན་ཡང་རྟེན་ཅིང་འབྲེལ་པར་འབྱུང་བ་ལས་བརྩམས་པའི་རྐྱེན་རྣམ་པ་གཉིས་ཡོད་དེ། ལུས་ཀྱི་རྐྱེན་དང༌། ཡུལ་ལ་ཉེ་བར་སྤྱོད་པའི་རྐྱེན་ཏོ། །ལུས་ཀྱི་རྐྱེན་ཡང་ཡན་ལག་དྲུག་གིས་བསྡུས་ཤིང་ཡུལ་ལས་ལོངས་སྤྱད་པའི་རྐྱེན་ཡང་ཡན་ལག་དྲུག་ཁོ་ནས་བསྡུས་ཏེ། ཐོག་མར་ནི་ལུས་ལ་བདག་ཏུ་འཛིན་པ་ལ་སོགས་པས་རྨོངས་སོ། །དེ་ནས་ལས་རྣམས་ཀྱི་འབྲས་བུ་རྣམ་པར་སྨིན་པ། སྡུག་བསྔལ་བར་འགྱུར་བར་མ་ཤེས་ནས་ལས་བྱེད་དོ༑ །བྱས་ནས་ཀྱང་དེ་ཉིད་ལ་ཤས་ཆེར་རྗེས་སུ་རྟོག་སྟེ། གྲོགས་རྣམ་པར་ཤེས་པ་དེ་དང་ལྡན་པའི་ལས་ཀྱིས་ཕྱི་མ་ལ་དབང་པོ་འགྲུབ་པས་བསྡུས་པ་དང༌། དེ་ཡོངས་སུ་རྫོགས་པས་བསྡུས་པ་དང༌། ཡུལ་ལ་ལོངས་སྤྱོད་པས་བསྡུས་པས་མིང་དང་གཟུགས་དང༌། རེག་པ་ལ་ཐུག་པའི་སྡུག་བསྔལ་རྣམ་པ་གསུམ་མངོན་པར་འགྲུབ་པར་བྱེད་དོ། །ཚེ་འདི་ཉིད་ལ་ཡང་རེག་པའི་རྐྱེན་གྱིས་ཚོར་བ་ལ་སྲེད་པ་བསྐྱེད༌པ་དང༌། བརྩལ་བའི་སྒོ་དང༌། རྙེད་པ་དང༌། བཀུར་སྟིའི་སྒོ་དང༌། ཚུལ་ཁྲིམས་དང་བརྟུལ་ཞུགས་ཀྱི་སྒོ་དང༌། ཐར་པའི་སྒོ་ནས་འདོད་པ་ཡོངས་སུ་ཚོལ་བའམ། ལུས་ཡོངས་སུ་ཚོལ་བའམ། ཐར་པ་ཡོངས་སུ་ཚོལ་བའང་རུང་སྟེ། ཡུལ་ལ་ཡོངས་སུ་ལོངས་སྤྱོད་པའི་རྐྱེན་དང་ལྡན་པའི་ཡོངས་སུ་ཚོལ་བ་བྱེད་དོ། ལོག་པར་ཡོངས་སུ་ཚོལ་བ་བྱེད་པ་ཉོན་མོངས་པ་རྣམས་དང༌། དེ་སྔོན་དུ་འགྲོ་བའི་ལས་རྣམས་བྱས་ནས། འགྲོ་བ་ལྔའི་འཁོར་བར་སྐྱེའོ། །སྐྱེས་ནས་ཀྱང་རྒ་ཞིང་འཆི་བར་འགྱུར་རོ། །

go rims kyi rnam grangs gzhan yang rten cing 'brel par 'byung ba las brtsams pa'i rkyen rnam pa gnyis yod de/ lus kyi rkyen dang/ yul la nye bar spyod pa'i rkyen to/ /lus kyi rkyen yang yan lag drug gis bsdus shing yul las longs spyad pa'i rkyen yang yan lag drug kho nas bsdus te/ thog mar ni lus la bdag tu 'dzin pa la sogs pas rmongs so/ /de nas las rnams kyi 'bras bu rnam par smin pa/ sdug bsngal bar 'gyur bar ma shes nas las byed do| /byas nas kyang de nyid la shas cher rjes su rtog ste/ grogs rnam par shes pa de dang ldan pa'i las kyis phyi ma la dbang po 'grub pas bsdus pa dang/ de yongs su rdzogs pas bsdus pa dang/ yul la longs spyod pas bsdus pas ming dang gzugs dang/ reg pa la thug pa'i sdug bsngal rnam pa gsum mngon par 'grub par byed do/ /tshe 'di nyid la yang reg pa'i rkyen gyis tshor ba la sred pa bskyedpa dang/ brtsal ba'i sgo dang/ rnyed pa dang/ bkur sti'i sgo dang/ tshul khrims dang brtul zhugs kyi sgo dang/ thar pa'i sgo nas 'dod pa yongs su tshol ba'am/ lus yongs su tshol ba'am/ thar pa yongs su tshol ba'ang rung ste/ yul la yongs su longs spyod pa'i rkyen dang ldan pa'i yongs su tshol ba byed do/ log par yongs su tshol ba byed pa nyon mongs pa rnams dang/ de sngon du 'gro ba'i las rnams byas nas/ 'gro ba lnga'i 'khor bar skye'o/ /skyes nas kyang rga zhing 'chi bar 'gyur ro/ /

【O3 第三復次】

གོ་རིམས་ཀྱི་རྣམ་གྲངས་གཞན་ཡང༌། སེམས་ཅན་གྱི་ཚོགས་གསུམ་ཡོད་དེ། འཇིག་རྟེན་ལས་འདས་པའི་རྣམ་པར་དག་པ་འདོད་པ་རྣམས་དང༌། འཇིག་རྟེན་པའི་དག་པ་འདོད་པ་རྣམས་དང༌། ཡུལ་ལྷུར་འཛིན་པ་རྣམས་སོ། །དེ་ལ་དང་པོ་རྣམས་ནི་དཀར་པོའི་ཕྱོགས་ཀྱིས་ནི་རྟེན་ཅིང་འབྲེལ་བར་འབྱུང་བ་འགོག་པར་བྱེད་ལ་འཕེལ་བར་ནི་མི་བྱེད་དོ། །སེམས་ཅན་གཉིས་པ་རྣམས་ནི་བདེན་པ་རྣམས་ཡང་དག་པ་ཇི་ལྟ་བ་བཞིན་དུ་མི་ཤེས་སུ་ཟིན་ཀྱང༌། དྲན་པ་ལ་ཉེ་བར་གནས་ཤིང༌། བསོད་ནམས་དང༌། མི་གཡོ་བ་ཟག་པ་དང་བཅས་པ་བསྒོམ་པ་ལས་བྱུང་བའི་ལས་བྱས་པའམ། དྲན་པ་ལ་ཉེ་བར་གནས་པ་མ་ཡིན་དུ་ཟིན་ཀྱང༌། བསོད་ནམས་མ་ཡིན་པ་ལ་འགྱོད་པས་ཡོངས་སུ་བསྒོས་པའམ། འགྱོད་པ་མེད་པ་ལ་མཆོག་ཏུ་དགའ་བས་ཡོངས་སུ་བསྒོས་པའི་སེམས་ཀྱིས་ཤས་ཆེར་གནས་ཏེ། དེས་ན་སྔ་མ་བཞིན་དུ་ཕྱི་མ་ལ་སྐྱེ་བའི་གནས་ཐ་མ་དང༌། འབྲིང་དང༌། ཁྱད་པར་དུ་འཕགས་པ་དག་ཏུ་མཐར་གྱིས་མིང་དང་གཟུགས་ནས་རེག་པ་ལ་ཐུག་པའི་སྡུག་བསྔལ་རྣམ་པ་གསུམ་མངོན་པར་འགྲུབ་པར་འགྱུར་རོ། །སེམས་ཅན་གསུམ་པ་ད་ལྟར་བྱུང་བའི་ཡུལ་ལ་ལོངས་སྤྱོད་པ་ལས་བྱུང་བའི་ཚོར་བ་ལ་གནས་པ་རྣམས་ཀྱི་ནི། སྔ་མ་བཞིན་དུ་ཡན་ལག་དྲུག་པོ་གཞན། སྲེད་པ་ནས་རྒ་ཤི་ལ་ཐུག་པ་རྣམས་རིམ་གྱིས་འབྱུང་བར་བལྟ་བར་བྱའོ། །

go rims kyi rnam grangs gzhan yang/ sems can gyi tshogs gsum yod de/ 'jig rten las 'das pa'i rnam par dag pa 'dod pa rnams dang/ 'jig rten pa'i dag pa 'dod pa rnams dang/ yul lhur 'dzin pa rnams so/ /de la dang po rnams ni dkar po'i phyogs kyis ni rten cing 'brel bar 'byung ba 'gog par byed la 'phel bar ni mi byed do/ /sems can gnyis pa rnams ni bden pa rnams yang dag pa ji lta ba bzhin du mi shes su zin kyang/ dran pa la nye bar gnas shing/ bsod nams dang/ mi g.yo ba zag pa dang bcas pa bsgom pa las byung ba'i las byas pa'am/ dran pa la nye bar gnas pa ma yin du zin kyang/ bsod nams ma yin pa la 'gyod pas yongs su bsgos pa'am/ 'gyod pa med pa la mchog tu dga' bas yongs su bsgos pa'i sems kyis shas cher gnas te/ des na snga ma bzhin du phyi ma la skye ba'i gnas tha ma dang/ 'bring dang/ khyad par du 'phags pa dag tu mthar gyis ming dang gzugs nas reg pa la thug pa'i sdug bsngal rnam pa gsum mngon par 'grub par 'gyur ro/ /sems can gsum pa da ltar byung ba'i yul la longs spyod pa las byung ba'i tshor ba la gnas pa rnams kyi ni/ snga ma bzhin du yan lag drug po gzhan/ sred pa nas rga shi la thug pa rnams rim gyis 'byung bar blta bar bya'o/ /

【M6 緣起釋難】【N1 二問答】【O1 第一問答】

ཅིའི་ཕྱིར་རྟེན་ཅིང་འབྲེལ་པར་འབྱུང་བ། རྒ་ཤི་ནས་བཟུང་སྟེ། ལུགས་ལས་བཟློག་པའི་གོ࿒རིམས་སུ་བསྟན་ཞེ་ན། བདེན་པའི་ཚུལ་བསྟན་པའི་དབང་དུ་བྱས་པ་ཡིན་ཏེ། འདི་ལྟར་སྐྱེ་བ་དང་རྒ་ཤི་ནི་སྡུག་བསྔལ་གྱི་བདེན་པས་རབ་ཏུ་ཕྱེ་བ་ཡིན་ནོ།།བཅོམ་ལྡན་འདས་ཀྱིས་མིང་དང་གཟུགས་ལ་འགག་པ་སྔོན་དུ་འགྲོ་བའི་ཆོས་ནི་དགུའོ་ཞེས་གང་གསུངས་པ།

ci'i phyir rten cing 'brel par 'byung ba/ rga shi nas bzung ste/ lugs las bzlog pa'i go rims su bstan zhe na/ bden pa'i tshul bstan pa'i dbang du byas pa yin te/ 'di ltar skye ba dang rga shi ni sdug bsngal gyi bden pas rab tu phye ba yin no//bcom ldan 'das kyis ming dang gzugs la 'gag pa sngon du 'gro ba'i chos ni dgu'o zhes gang gsungs pa/

【O2 第二問答】

ཅིའི་ཕྱིར་མ་རིག་པ་འགག་པ་སྔོན་དུ་འགྲོ་བ་ཞེས་མ་གསུངས་ཤེ་ན། སེམས་རྣམ་པར་གྲོལ་བ་རྣམས་ལ་དེ་འདོགས་པར་མཛད་པའི་ཕྱིར་ཏེ། དེ་དག་གི་ཚེ་འདི་ལ་ས་བོན་དུ་གྱུར་པ་དང༌། ཚེ་ཕྱི་མ་ལ་འབྲས་བུར་གྱུར་པའི་མིང་དང་གཟུགས་ནས་ཚོར་བ་ལ་ཐུག་པའི་བར་དུ། མི་སྐྱེ་བའི་འགོག་པས་འགག་པར་འགྱུར་ཞིང༌། ཚེ་འདི་ལ་ཡང་ཚོར་བ་མྱོང་བ་ན་སྲེད་པའི་བག་ལ་ཉལ་ཀུན་ཏུ་བཅོམ་པའི་ཕྱིར། མི་འཇུག་པས་འགག་པར་འགྱུར་ལ། དེ་འགགས་པས་དེ་སྔོན་དུ་འགྲོ་བའི་ཡན་ལག་རྣམས་འགག་པར་འགྱུར་ཏེ།

ci'i phyir ma rig pa 'gag pa sngon du 'gro ba zhes ma gsungs she na/ sems rnam par grol ba rnams la de 'dogs par mdzad pa'i phyir te/ de dag gi tshe 'di la sa bon du gyur pa dang/ tshe phyi ma la 'bras bur gyur pa'i ming dang gzugs nas tshor ba la thug pa'i bar du/ mi skye ba'i 'gog pas 'gag par 'gyur zhing/ tshe 'di la yang tshor ba myong ba na sred pa'i bag la nyal kun tu bcom pa'i phyir/ mi 'jug pas 'gag par 'gyur la/ de 'gags pas de sngon du 'gro ba'i yan lag rnams 'gag par 'gyur te/

【N2 結】

དེ་ལྟར་རྣམ་པ་འདི་ལྟ་བུ་འདི་ནི་རྟེན་ཅིང་འབྲེལ་པར་འབྱུང་བའི་གོ་རིམས་བསྟན་པའི་རྒྱུ་ཡིན་པར་བལྟ་བར་བྱའོ། །

de ltar rnam pa 'di lta bu 'di ni rten cing 'brel par 'byung ba'i go rims bstan pa'i rgyu yin par blta bar bya'o/ /

【M7 緣起釋詞】【N1 問】

ཅིའི་ཕྱིར་རྟེན་ཅིང་འབྲེལ་པར་འབྱུང་བ་ཞེས་བྱ་ཞེ་ན། རྟེན་ཅིང་འབྲེལ་པར་འབྱུང་བ་ཞེས་བྱ་བ་ནི།

ci'i phyir rten cing 'brel par 'byung ba zhes bya zhe na/ rten cing 'brel par 'byung ba zhes bya ba ni/

【N2 答】【O1 初復次】

ཞི་གནས་འགྲོ་བ་རྣམས་སུ་ཉོན་མོངས་པ་རྣམས་དང་ལྡན་པ་དག་སྐྱེ་བའོ། །ཡི་གེའི་ངེས་པའི་ཚིག་ནི་རྐྱེན་ལས་སྐྱེ་བ་དང༌།

zhi gnas 'gro ba rnams su nyon mongs pa rnams dang ldan pa dag skye ba'o/ /yi ge'i nges pa'i tshig ni rkyen las skye ba dang/

【O2 第二復次】

སྐད་ཅིག་མའི་དོན་གྱི་དབང་དུ་བྱས་ཏེ། མྱུར་དུ་འཇིག་པ་དང་ལྡན་པར་སྐྱེ་བ་ནི་རྟེན་ཅིང་འབྲེལ་པར་འབྱུང་བའོ། །

skad cig ma'i don gyi dbang du byas te/ myur du 'jig pa dang ldan par skye ba ni rten cing 'brel par 'byung ba'o/ /

【O3 第三復次】

གཞན་ཡང་རྐྱེན་འདས་པ་དང༌། མ་བཏང་བ་ལས་རང་གི་རྒྱུད་དུ་སྐྱེ་བ་ནི། རྟེན་ཅིང་འབྲེལ་པར་འབྱུང་བའོ། །འདི་ཡོད་པས་འདི་འབྱུང༌། འདི་སྐྱེས་པས་འདི༌སྐྱེ་བ་སྟེ། གཞན་དུ་མ་ཡིན་ནོ་ཞེས་བྱ་བའི་དོན་འདིའི་དབང་དུ་བྱས་ནས། དེ་ངེས་པའི་ཚིག་ཏུ་བལྟ་བར་བྱའོ། །

gzhan yang rkyen 'das pa dang/ ma btang ba las rang gi rgyud du skye ba ni/ rten cing 'brel par 'byung ba'o/ /'di yod pas 'di 'byung/ 'di skyes pas 'diskye ba ste/ gzhan du ma yin no zhes bya ba'i don 'di'i dbang du byas nas/ de nges pa'i tshig tu blta bar bya'o/ /

【O4 第四復次】

གཞན་ཡང་བྲལ་ཞིང་བྲལ་ཞིང་རྒྱུན་དུ་སྐྱེ་བ་ནི་རྟེན་ཅིང་འབྲེལ་པར་འབྱུང་བ་སྟེ། ཞིག་ཅིང་ཞིག་ཅིང་ཞེས་བྱ་བའི་ཐ་ཚིག་གོ། །

gzhan yang bral zhing bral zhing rgyun du skye ba ni rten cing 'brel par 'byung ba ste/ zhig cing zhig cing zhes bya ba'i tha tshig go/ /

【O5 第五復次】

གཞན་ཡང་འདས་པའི་དུས་སུ་རྐྱེན་དུ་གྱུར་ནས། འབྲེལ་པར་རྒྱུན་དུ་སྐྱེ་བ་ནི་རྟེན་ཅིང་འབྲེལ་པར་འབྱུང་བའོ། །བཅོམ་ལྡན་འདས་ཀྱིས་ཀྱང་ཐུགས་སུ་ཆུད་ནས༑ ཡང་དག་པའི་རྐྱེན་ངས་བསྟན་པར་བྱའོ་ཞེས་གསུངས་ཏེ། སོ་སོར་ཐུགས་སུ་ཆུད་ཅེས་བྱ་བ་ནི་མངོན་པར་རྫོགས་པར་རྟོགས་ཞེས་བྱ་བའི་ཐ་ཚིག་གོ། །དེ་ལྟ་བས་ན་རྟེན་ཅིང་འབྲེལ་པར་འབྱུང་བ་ཞེས་བྱ་བ་དེ་ཉིད་མིང་དུ་ཆགས་པ་ཡིན་ནོ། །

gzhan yang 'das pa'i dus su rkyen du gyur nas/ 'brel par rgyun du skye ba ni rten cing 'brel par 'byung ba'o/ /bcom ldan 'das kyis kyang thugs su chud nas| yang dag pa'i rkyen ngas bstan par bya'o zhes gsungs te/ so sor thugs su chud ces bya ba ni mngon par rdzogs par rtogs zhes bya ba'i tha tshig go/ /de lta bas na rten cing 'brel par 'byung ba zhes bya ba de nyid ming du chags pa yin no/ /

【M8 緣起緣性】【N1 四緣】

རྐྱེན་དུ་ཞིག་གིས་མ་རིག་པ་འདུ་བྱེད་རྣམས་ཀྱི་རྐྱེན་དུ་འགྱུར་ཞེ་ན། གཟུགས་ཅན་རྣམས་ལ་ནི་བདག་པོའི་རྐྱེན་གྱིས་རྐྱེན་དུ་འགྱུར་རོ། །གཟུགས་ཅན་མ་ཡིན་པ་རྣམས་ལ་ནི། དེ་མ་ཐག་པ་དང༌། དམིགས་པ་དང༌། བདག་པོའི་རྐྱེན་གསུམ་ཁོ་ནས་རྐྱེན་དུ་འགྱུར་རོ། །ཡན་ལག་ལྷག་མ་རྣམས་ལ་ནི་ཅི་རིགས་པར་རྐྱེན་དུ་འགྱུར་བར་བལྟ་བར་བྱ་སྟེ། གཟུགས་ཅན་རྣམས་ནི་གཟུགས་ཅན༌རྣམས་ལ་བདག་པོའི་རྐྱེན་གཅིག་གིས་སོ། །གཟུགས་ཅན་མ་ཡིན་པ་རྣམས་ལ་ནི། དམིགས་པའི་རྐྱེན་དང༌། བདག་པོའི་རྐྱེན་དང་གཉིས་སོ༑ །གཟུགས་ཅན་མ་ཡིན་པ་རྣམས་ནི་གཟུགས་ཅན་རྣམས་ལ་གཅིག་པུ་ཁོ་ནས་སོ། ། ࿒གཟུགས་ཅན་མ་ཡིན་པ་རྣམས་ནི། གཟུགས་ཅན་མ་ཡིན་པ་རྣམས་ལ། དེ་མ་ཐག་པ་དང༌། དམིགས་པ་དང༌། བདག་པོའི་རྐྱེན་གསུམ་གྱིས་སོ། །ཅིའི་ཕྱིར་ཡན་ལག་འདི་དག་རྒྱུའི་རྐྱེན་གྱིས་རྐྱེན་དུ་མི་འགྱུར་ཞེ་ན། རྒྱུའི་རྐྱེན་ནི་རང་གི་ས་བོན་གྱི་རྐྱེན་གྱིས་ཕྱེ་བའི་ཕྱིར་རོ། །གལ་ཏེ་རྒྱུའི་རྐྱེན་གྱིས་རྐྱེན་རྣམས་སུ་མི་འགྱུར་ན། ཅིའི་ཕྱིར་རྟེན་ཅིང་འབྲེལ་པར་འབྱུང་བ་རྒྱུ་དང་འབྲས་བུའི་ཚུལ་དུ་བསྟན་ཞེ་ན། བདག་པོའི་རྐྱེན་གྱིས་བསྡུས་པའི་འདྲེན་པའི་རྒྱུ་དང༌། འཕེན་པའི་རྒྱུ་དང༌། མངོན་པར་འགྲུབ་པའི་རྒྱུའི་དབང་དུ་བྱས་པའི་ཕྱིར་རོ། །

rkyen du zhig gis ma rig pa 'du byed rnams kyi rkyen du 'gyur zhe na/ gzugs can rnams la ni bdag po'i rkyen gyis rkyen du 'gyur ro/ /gzugs can ma yin pa rnams la ni/ de ma thag pa dang/ dmigs pa dang/ bdag po'i rkyen gsum kho nas rkyen du 'gyur ro/ /yan lag lhag ma rnams la ni ci rigs par rkyen du 'gyur bar blta bar bya ste/ gzugs can rnams ni gzugs canrnams la bdag po'i rkyen gcig gis so/ /gzugs can ma yin pa rnams la ni/ dmigs pa'i rkyen dang/ bdag po'i rkyen dang gnyis so| /gzugs can ma yin pa rnams ni gzugs can rnams la gcig pu kho nas so/ / gzugs can ma yin pa rnams ni/ gzugs can ma yin pa rnams la/ de ma thag pa dang/ dmigs pa dang/ bdag po'i rkyen gsum gyis so/ /ci'i phyir yan lag 'di dag rgyu'i rkyen gyis rkyen du mi 'gyur zhe na/ rgyu'i rkyen ni rang gi sa bon gyi rkyen gyis phye ba'i phyir ro/ /gal te rgyu'i rkyen gyis rkyen rnams su mi 'gyur na/ ci'i phyir rten cing 'brel par 'byung ba rgyu dang 'bras bu'i tshul du bstan zhe na/ bdag po'i rkyen gyis bsdus pa'i 'dren pa'i rgyu dang/ 'phen pa'i rgyu dang/ mngon par 'grub pa'i rgyu'i dbang du byas pa'i phyir ro/ /

【N2 二因】

ཡན་ལག་རྣམས་ལས་སུ་ཞིག་འཕེན་པའི་རྒྱུར་བསྡུས་ཤེ་ན། མ་རིག་པ་ནས་བཟུང་སྟེ། ཚོར་བའི་བར་དུའོ། །ཡན་ལག་རྣམས་ལས་དུ་ཞིག་མངོན་པར་འགྲུབ་པའི་རྒྱུར་བསྡུས་ཤེ་ན། སྲེད་པ་ནས་བཟུང་སྟེ།སྲེད་པའི་བར་དུའོ། །ཡན་ལག་རྣམས་ལས་དུ་ཞིག་འཕེན་པ་དང༌། མངོན་པར་འགྲུབ་པའི་རྒྱུའི་འབྲས་བུར་བསྡུས་ཤེ་ན། ཚེ་འདི་ནས་ཚེ་ཕྱི་མའི་རྣམ་པར་ཤེས་པ་ནས་ཚོར་བ་ལ་ཐུག་པ་རྣམས་དང༌། སྐྱེ་བ་དང༌། རྒ་ཤིའི་གནས་སྐབས་རྣམས་སོ། །

yan lag rnams las su zhig 'phen pa'i rgyur bsdus she na/ ma rig pa nas bzung ste/ tshor ba'i bar du'o/ /yan lag rnams las du zhig mngon par 'grub pa'i rgyur bsdus she na/ sred pa nas bzung ste/sred pa'i bar du'o/ /yan lag rnams las du zhig 'phen pa dang/ mngon par 'grub pa'i rgyu'i 'bras bur bsdus she na/ tshe 'di nas tshe phyi ma'i rnam par shes pa nas tshor ba la thug pa rnams dang/ skye ba dang/ rga shi'i gnas skabs rnams so/ /

【M9 分別緣(三十門分別)】【N1 一一支門】

མ་རིག་པ་ནི་ཚུལ་བཞིན་མ་ཡིན་པ་ཡིད་ལ་བྱེད་པའི་རྒྱུ་ལས་བྱུང་ངོ་ཞེས་ཀྱང་གསུངས་ན། རྟེན་ཅིང་འབྲེལ་པར་འབྱུང་བ་བཤད་པའི་སྐབས་སུ་ཅིའི་ཕྱིར་དེ་ཐོག་མར་མ་བསྟན་ཅེ་ན། སྤོང་བའི་རྒྱུ་མ་ཡིན་པ་དང༌། ཀུན་ནས་ཉོན་མོངས་པའི་རྒྱུ་མ་ཡིན་པའི་ཕྱིར། འདི་ལྟར་ཡིད་ལ་བྱེད་པ་དེ་ནི། རྨོངས་པ་མ་ཡིན་པ་ལ་མི་སྐྱེ་ལ། རྟེན་ཅིང་འབྲེལ་པར་འབྱུང་བ་ནི་ཀུན་ནས་ཉོན་མོངས་པའི་རྒྱུ་ཡིན་པ་དང༌། མ་རིག་པ་ནི་ངོ་བོ་ཉིད་ཀྱིས་ཀུན་ནས་ཉོན་མོངས་པ་ཅན་ཡིན་ལ་ཚུལ་བཞིན་མ་ཡིན་པ་ཡིད་ལ་བྱེད་པ་ནི། ངོ་བོ་ཉིད་ཀྱིས་ཀུན་ནས་ཉོན་མོངས་པ་ཅན་མ་ཡིན་པ་དང༌། དེས་ནི་མ་རིག་པ་ཀུན་ནས་ཉོན་མོངས་པར་མི་བྱེད་ཀྱི། མ་རིག་པའི་དབང་གིས་དེ་ཀུན་ནས་ཉོན་མོངས་པར་འགྱུར་བ་དང༌། སྐྱེ་བ་ཡང་ལས་དང་ཉོན་མོངས་པས་བསྐྱེད་པ་ཡིན་ལ། དེ་ལ་ལས་ཀྱི་རྒྱུན་ནི་རྟེན་ཅིང་འབྲེལ་པར་འབྱུང་བའི་དང་པོ་མ་རིག་པ་ཡིན་པའི་ཕྱིར་ཏེ། དེའི་ཕྱིར་ཡང་ཚུལ་བཞིན་མ་ཡིན་པར་ཡིད་ལ་བྱེད་པ་མ་གསུངས་སོ། ། ཅིའི་ཕྱིར་ངོ་བོ་ཉིད་ཀྱི་རྐྱེན࿒དུ་ངོ་བོ་ཉིད་མ་གསུངས་ཤེ་ན། ངོ་བོ་ཉིད་ནི་རྐྱེན་གཞན་དང་མ་ཕྲད་ན། ཀུན་ནས་ཉོན་མོངས་པའི་ཚུལ་གྱིས་ངོ་བོ་ཉིད་གསོ་བར་བྱེད་པའམ། ཉམས་པར་བྱེད་པ་མ་ཡིན་ཏེ། དེ་བས་ན་མ་གསུངས་སོ། །བསོད་ནམས་དང་མི་གཡོ་བའི་འདུ་བྱེད་རྣམས་ནི། སོ་སོར་བརྟགས་ནས་བསྒྲིམས་ཏེ་བྱས་པ་མ་ཡིན་ན། ཅིའི་ཕྱིར་མ་རིག་པའི་རྐྱེན་གྱིས་བྱུང་བ་ཞེས་བྱ་ཞེ་ན། བརྡར་བཏགས་པའི་སྡུག་བསྔལ་གྱི་རྒྱུ་མི་ཤེས་པ་ལ། དེའི་རྐྱེན་གྱིས་བསོད་ནམས་མ་ཡིན་པ་འབྱུང་ལ། ཡང་དག་པའི་སྡུག་བསྔལ་གྱི་རྒྱུ་མི་ཤེས་པ་ལ། དེའི་རྐྱེན་གྱིས་བསོད་ནམས་དང་མི་གཡོ་བ་རྣམས་འབྱུང་སྟེ། དེ་བས་ན་དེ་དག་ཀྱང་མ་རིག་པའི་རྐྱེན་གྱིས་བྱུང་བ་ཞེས་བྱའོ། །ཆགས་པ་དང་ཞེ་སྡང་དང་གཏི་མུག་ཀྱང་ལས་ཀྱི་གཞིར་གསུངས་ན། ཅིའི་ཕྱིར་གཏི་མུག་བཞི་ཁོ་ན་ཞེས་བྱ་ཞེ་ན། བསོད་ནམས་དང་བསོད་ནམས་མ་ཡིན་པ་དང༌། མི་གཡོ་བའི་ལས་ཀྱི་གཞིའི་སྐབས་ཡིན་པའི་ཕྱིར་རོ། །ཆགས་པ་དང༌། ཞེ་སྡང་དང༌། གཏི་མུག་ནི་བསོད་ནམས་མ་ཡིན་པ་ཁོ་ནའི་གཞི་ཡིན་ནོ། །སེམས་པ་ནི་ལུས་དང་ངག་གི་ལས་ཀུན་ནས་སློང་བར་བྱེད་པས། ࿒འདུ་བྱེད་ཀྱི་རྐྱེན་གྱིས་ཀྱང་འདུ་བྱེད་རྣམས་འབྱུང་བར་འགྱུར་ན། ཅིའི་ཕྱིར་མ་རིག་པ་རྐྱེན་ཁོ་ནར་བརྗོད་ཅེ་ན། འདུ་བྱེད་མཐའ་དག་ཀུན་སློང་བའི་རྐྱེན་གྱི་སྐབས་ཡིན་པ་དང༌། ཉོན་མོངས་པ་ཅན་དང༌། དགེ་བའི་སེམས་པ་བསྐྱེད་པའི་རྐྱེན་གྱི་སྐབས་ཡིན་པའི་ཕྱིར་རོ། །རྣམ་པར་ཤེས་པ་ནི་མིང་དང་གཟུགས་ཀྱི་རྐྱེན་ལས་བྱུང་བ་ཡང་ཡིན་ན། ཅིའི་ཕྱིར་དོན་དེ་ལ་འདུ་བྱེད་རྐྱེན་ཁོ་ནར་བརྗོད་ཅེ་ན། འདུ་བྱེད་རྣམས་ནི་རྣམ་པར་ཤེས་པ་ཀུན་ནས་ཉོན་མོངས་པ་ཅན་དུ་བྱེད་པ་དང༌། ཡང་སྲིད་པར་འཕེན་པར་བྱེད་པ་དང༌། མངོན་པར་འགྲུབ་པར་བྱེད་པ་དང༌། མིང་དང་གཟུགས་ནི་རྟེན་པ་དང༌། དམིགས་པའི་ཚུལ་གྱིས་བསྐྱེད་པའི་རྐྱེན་བྱེད་པ་ཙམ་དུ་ཟད་པའི་ཕྱིར་དེ་ལྟ་མ་ཡིན་ནོ། །མིང་དང་གཟུགས་ནི་འབྱུང་བ་ཆེན་པོ་རྣམས་དང༌། རེག་པ་རྒྱུར་བྱས་པ་ཡིན་ན། ཅིའི་ཕྱིར་རྣམ་པར་ཤེས་པ་རྐྱེན་ཁོ་ནར་བརྗོད་ཅེ་ན། རྣམ་པར་ཤེས་པ་ནི་དེ་གསར་དུ་བསྐྱེད་པའི་རྒྱུ་ཡིན་ལ། འབྱུང་བ་ཆེན་པོ་རྣམས་དང༌། རིག་པ་ནི་སྐྱེས་ཟིན་པ་དང༌། སྐྱེ་བའི་ཚེ་གནས་ཀྱི་རྒྱུ་འབའ་ཞིག་ཡིན་པའི་ཕྱིར་རོ། །ཁམས་དྲུག་ལ་བརྟེན་ནས་མའི་མངལ་དུ་འཆགས་པ་ཡིན་ན།ཅིའི་ཕྱིར༌རྣམ་པར་ཤེས་པའི་ཁམས་ཁོ་ནར་བརྗོད་ཅེ་ན། རྣམ་པར་ཤེས་པའི་ཁམས་ཡོད་ན། མའི་མངལ་དུ་ཁུ་ཆུ་དང་ཁྲག་གི་འབྱུང་བ་ཆེན་པོ་དང༌། མངལ་གྱི་སྦུབས་མ་ཚང་བ་མེད་པས། རྣམ་པར་ཤེས་པའི་ཁམས་གཙོ་བོར་ངེས་པ་དང༌། སྐྱེ་གནས་དང༌། སྲིད་པ་ཐམས་ཅད་དུ་སྐྱེ་བའི་སྐབས་ཡིན་པའི་ཕྱིར་རོ། །སྐྱེ་མཆེད་དྲུག་ནི་ཟས་ཀྱི་རྐྱེན་ལས་བྱུང་བ་ཡང་ཡིན་ན། ཅིའི་ཕྱིར་མིང་དང་གཟུགས་རྐྱེན་ཁོ་ནར་བརྗོད་ཅེ་ན། མིང་དང་གཟུགས་ནི་དེ་སྐྱེ་བའི་རྒྱུ་ཡིན་ལ། ཟས་ནི་སྐྱེས་ནས་གནས་པ་དང༌།སྟོན་པའི་རྒྱུ་ཙམ་དུ་ཟད་པའི་ཕྱིར་རོ། །རེག་པ་ནི་གསུམ་འདུས་པའི་རྐྱེན་ལས་བྱུང་བ་ཡིན་ན། ཅིའི་ཕྱིར་འདི་སྐྱེ་མཆེད་དྲུག་རྐྱེན་ཁོ་ནར་བརྗོད་ཅེ་ན། སྐྱེ་མཆེད་དྲུག་ཡོད་ན། དེ་ལས་གཞན་པ་གཉིས་ངེས་པར་ཚང་བར་འགྱུར་བས། སྐྱེ་མཆེད་དྲུག་གཙོ་བོ་ཡིན་པ་དང༌། སྐྱེ་མཆེད་དྲུག་གིས་གཉིས་བསྡུས་པའི་ཕྱིར་རོ། །ཚོར་བ་རྣམས་ནི་བདག་ཉིད་ཀྱིས་བརྩལ་བ་དང༌། ཕ་རོལ་གྱིས་བརྩལ་བ་དང༌། དུས་ཚིགས་འགྱུར་བ་དང༌། སྔོན་གྱི་ལས་ཀྱིས་དྲངས་པ་དག་ལས་དམིགས་པར་འགྱུར་ན། ཅིའི་ཕྱིར་འདིར་རེག་པ་རྐྱེན་ཁོ་ནར་བསྟན་ཞེ་ན། རེག་པ་ནི་ཀུན་ནས་ཉེ་བར࿒འགྱུར་བའི་རྒྱུ་ཡིན་པ་དང༌།དེ་ལས་གཞན་པའི་རྐྱེན་རྣམས་འདྲེན་པ་ཡང་རེག་པ་ཡིན་པ་དང༌། ཚོར་བ་དེ་དག་ཀྱང་རེག་པ་ལས་བྱུང་གི་རེག་པ་མེད་ན་མི་འབྱུང་བའི་ཕྱིར་རོ། །སྲེད་པ་ནི་མ་རིག་པའི་རྐྱེན་དང༌། དེ་དང་མཐུན་པའི་ཡུལ་གྱི་རྐྱེན་ལས࿒འབྱུང་བར་ཡང་གསུངས་ན། ཅིའི་ཕྱིར། འདིར་ཚོར་བ་རྣམས་རྐྱེན་ཁོ་ནར་བཤད་ཅེ་ན། འདི་ལྟར་ཚོར་བའི་དབང་གིས་ཡུལ་དང་ཕྲད་ཅིང༌། མི་འབྲལ་བར་འདོད་པ་འབྱུང་བ་དང༌། དེ་དང་མཐུན་པའི་ཡུལ་ལ་ནི་གཏི་མུག་འབའ་ཞིག༌གི་དབང་གིས་ཚོར་བ་དེ་དག་འབྱུང་བ་དང༌། ནུབ་པར་འགྱུར་བ་ལ་སོགས་པ་ཡང་དག་པ་ཇི་ལྟ་བ་བཞིན་དུ་མི་ཤེས་ནས། དེ་ལ་སེམས་ཟློག་པར་མི་བྱེད་པའི་ཕྱིར་རོ། །ལེན་པ་ནི་བག་ལ་ཉལ་མ་སྤངས་པ་དང༌། དེ་དང་མཐུན་པའི་ཆོས་རྣམས་ལས་ཀྱང་འབྱུང་བ་ཡིན་ན། ཅིའི་ཕྱིར་འདིར་སྲེད་པའི་རྐྱེན་ཁོ་ནས་ལེན་པ་ཞེས་བརྗོད་ཅེ་ན། ࿒འདི་ལྟར་འདོད་པ་སྐྱེས་ནས་ཚོལ་བར་བྱེད་པ་ན། བག་ལ་ཉལ་ཡང་སད་པར་བྱེད་ལ། དེ་དང་མཐུན་པའི་ཆོས་རྣམས་ཀྱང་འདྲེན་པའི་ཕྱིར་རོ། །སྔར་ནི་མ་རིག་པའི་རྐྱེན་གྱིས་ལས་ཀྱི་སྲིད་པ་ཞེས་བཤད་ན། ཅིའི་ཕྱིར་ལེན་པའི་རྐྱེན་གྱིས་སྲིད་པ་ཞེས་བཤད་ཅེ་ན། འདི་ལྟར་ལེན་པའི་སྟོབས་ཀྱིས་ལས་དེ་ཉིད་ལ་སྐྱེ་བའི་གནས་དེ་དང་དེར་རྣམ་པར་ཤེས་པ་དང༌། མིང་དང་གཟུགས་ལ་སོགས་པ་འདྲེན་པའི་མཐུ་ཡོད་པའི་ཕྱིར་རོ། །སྐྱེ་བ་ནི་ཁུ་ཆུ་དང༌། ཁྲག་ལ་སོགས་པའི་རྐྱེན་གྱིས་ཀྱང་འབྱུང་ན། ཅིའི་ཕྱིར་འདིར་སྲིད་པ་ཅན་ཁོ་ནར་བཤད་ཅེ་ན། སྲིད་པ་ཡོད་ན་དེ་ལས་གཞན་པའི་རྐྱེན་རྣམས་ཚང་བར་ངེས་པར་ཡོད་པར་འགྱུར་ཏེ། དེ་ཉིད་རྐྱེན་གྱི་གཙོ་བོ་ཡིན་པའི་ཕྱིར་རོ། །རྒ་ཤི་ནི་དུས་དང་ཡ་ང་བ་མ་སྤངས་པ་དང༌། ཕ་རོལ་གྱི་གནོད་པ་ལ་སོགས་པ་དག་ལས་ཀྱང་དམིགས་ན། ཅིའི་ཕྱིར་འདིར་སྐྱེ་བ་རྐྱེན་ཁོ་ནར་བརྗོད་ཅེ་ན། རྐྱེན་དེ་དག་གི་རྩ་བ་ཡང་སྐྱེ་བ་ཡིན་ལ། རྐྱེན་དེ་དག་མེད་དུ་ཟིན་ཀྱང་རྒ་ཤི་ནི་སྐྱེ་བ་ལས་གྱུར་པའི་ཕྱིར་རོ། །

ma rig pa ni tshul bzhin ma yin pa yid la byed pa'i rgyu las byung ngo zhes kyang gsungs na/ rten cing 'brel par 'byung ba bshad pa'i skabs su ci'i phyir de thog mar ma bstan ce na/ spong ba'i rgyu ma yin pa dang/ kun nas nyon mongs pa'i rgyu ma yin pa'i phyir/ 'di ltar yid la byed pa de ni/ rmongs pa ma yin pa la mi skye la/ rten cing 'brel par 'byung ba ni kun nas nyon mongs pa'i rgyu yin pa dang/ ma rig pa ni ngo bo nyid kyis kun nas nyon mongs pa can yin la tshul bzhin ma yin pa yid la byed pa ni/ ngo bo nyid kyis kun nas nyon mongs pa can ma yin pa dang/ des ni ma rig pa kun nas nyon mongs par mi byed kyi/ ma rig pa'i dbang gis de kun nas nyon mongs par 'gyur ba dang/ skye ba yang las dang nyon mongs pas bskyed pa yin la/ de la las kyi rgyun ni rten cing 'brel par 'byung ba'i dang po ma rig pa yin pa'i phyir te/ de'i phyir yang tshul bzhin ma yin par yid la byed pa ma gsungs so/ / ci'i phyir ngo bo nyid kyi rkyen du ngo bo nyid ma gsungs she na/ ngo bo nyid ni rkyen gzhan dang ma phrad na/ kun nas nyon mongs pa'i tshul gyis ngo bo nyid gso bar byed pa'am/ nyams par byed pa ma yin te/ de bas na ma gsungs so/ /bsod nams dang mi g.yo ba'i 'du byed rnams ni/ so sor brtags nas bsgrims te byas pa ma yin na/ ci'i phyir ma rig pa'i rkyen gyis byung ba zhes bya zhe na/ brdar btags pa'i sdug bsngal gyi rgyu mi shes pa la/ de'i rkyen gyis bsod nams ma yin pa 'byung la/ yang dag pa'i sdug bsngal gyi rgyu mi shes pa la/ de'i rkyen gyis bsod nams dang mi g.yo ba rnams 'byung ste/ de bas na de dag kyang ma rig pa'i rkyen gyis byung ba zhes bya'o/ /chags pa dang zhe sdang dang gti mug kyang las kyi gzhir gsungs na/ ci'i phyir gti mug bzhi kho na zhes bya zhe na/ bsod nams dang bsod nams ma yin pa dang/ mi g.yo ba'i las kyi gzhi'i skabs yin pa'i phyir ro/ /chags pa dang/ zhe sdang dang/ gti mug ni bsod nams ma yin pa kho na'i gzhi yin no/ /sems pa ni lus dang ngag gi las kun nas slong bar byed pas/ 'du byed kyi rkyen gyis kyang 'du byed rnams 'byung bar 'gyur na/ ci'i phyir ma rig pa rkyen kho nar brjod ce na/ 'du byed mtha' dag kun slong ba'i rkyen gyi skabs yin pa dang/ nyon mongs pa can dang/ dge ba'i sems pa bskyed pa'i rkyen gyi skabs yin pa'i phyir ro/ /rnam par shes pa ni ming dang gzugs kyi rkyen las byung ba yang yin na/ ci'i phyir don de la 'du byed rkyen kho nar brjod ce na/ 'du byed rnams ni rnam par shes pa kun nas nyon mongs pa can du byed pa dang/ yang srid par 'phen par byed pa dang/ mngon par 'grub par byed pa dang/ ming dang gzugs ni rten pa dang/ dmigs pa'i tshul gyis bskyed pa'i rkyen byed pa tsam du zad pa'i phyir de lta ma yin no/ /ming dang gzugs ni 'byung ba chen po rnams dang/ reg pa rgyur byas pa yin na/ ci'i phyir rnam par shes pa rkyen kho nar brjod ce na/ rnam par shes pa ni de gsar du bskyed pa'i rgyu yin la/ 'byung ba chen po rnams dang/ rig pa ni skyes zin pa dang/ skye ba'i tshe gnas kyi rgyu 'ba' zhig yin pa'i phyir ro/ /khams drug la brten nas ma'i mngal du 'chags pa yin na/ci'i phyirrnam par shes pa'i khams kho nar brjod ce na/ rnam par shes pa'i khams yod na/ ma'i mngal du khu chu dang khrag gi 'byung ba chen po dang/ mngal gyi sbubs ma tshang ba med pas/ rnam par shes pa'i khams gtso bor nges pa dang/ skye gnas dang/ srid pa thams cad du skye ba'i skabs yin pa'i phyir ro/ /skye mched drug ni zas kyi rkyen las byung ba yang yin na/ ci'i phyir ming dang gzugs rkyen kho nar brjod ce na/ ming dang gzugs ni de skye ba'i rgyu yin la/ zas ni skyes nas gnas pa dang/ston pa'i rgyu tsam du zad pa'i phyir ro/ /reg pa ni gsum 'dus pa'i rkyen las byung ba yin na/ ci'i phyir 'di skye mched drug rkyen kho nar brjod ce na/ skye mched drug yod na/ de las gzhan pa gnyis nges par tshang bar 'gyur bas/ skye mched drug gtso bo yin pa dang/ skye mched drug gis gnyis bsdus pa'i phyir ro/ /tshor ba rnams ni bdag nyid kyis brtsal ba dang/ pha rol gyis brtsal ba dang/ dus tshigs 'gyur ba dang/ sngon gyi las kyis drangs pa dag las dmigs par 'gyur na/ ci'i phyir 'dir reg pa rkyen kho nar bstan zhe na/ reg pa ni kun nas nye bar 'gyur ba'i rgyu yin pa dang/de las gzhan pa'i rkyen rnams 'dren pa yang reg pa yin pa dang/ tshor ba de dag kyang reg pa las byung gi reg pa med na mi 'byung ba'i phyir ro/ /sred pa ni ma rig pa'i rkyen dang/ de dang mthun pa'i yul gyi rkyen las 'byung bar yang gsungs na/ ci'i phyir/ 'dir tshor ba rnams rkyen kho nar bshad ce na/ 'di ltar tshor ba'i dbang gis yul dang phrad cing/ mi 'bral bar 'dod pa 'byung ba dang/ de dang mthun pa'i yul la ni gti mug 'ba' zhiggi dbang gis tshor ba de dag 'byung ba dang/ nub par 'gyur ba la sogs pa yang dag pa ji lta ba bzhin du mi shes nas/ de la sems zlog par mi byed pa'i phyir ro/ /len pa ni bag la nyal ma spangs pa dang/ de dang mthun pa'i chos rnams las kyang 'byung ba yin na/ ci'i phyir 'dir sred pa'i rkyen kho nas len pa zhes brjod ce na/ 'di ltar 'dod pa skyes nas tshol bar byed pa na/ bag la nyal yang sad par byed la/ de dang mthun pa'i chos rnams kyang 'dren pa'i phyir ro/ /sngar ni ma rig pa'i rkyen gyis las kyi srid pa zhes bshad na/ ci'i phyir len pa'i rkyen gyis srid pa zhes bshad ce na/ 'di ltar len pa'i stobs kyis las de nyid la skye ba'i gnas de dang der rnam par shes pa dang/ ming dang gzugs la sogs pa 'dren pa'i mthu yod pa'i phyir ro/ /skye ba ni khu chu dang/ khrag la sogs pa'i rkyen gyis kyang 'byung na/ ci'i phyir 'dir srid pa can kho nar bshad ce na/ srid pa yod na de las gzhan pa'i rkyen rnams tshang bar nges par yod par 'gyur te/ de nyid rkyen gyi gtso bo yin pa'i phyir ro/ /rga shi ni dus dang ya nga ba ma spangs pa dang/ pha rol gyi gnod pa la sogs pa dag las kyang dmigs na/ ci'i phyir 'dir skye ba rkyen kho nar brjod ce na/ rkyen de dag gi rtsa ba yang skye ba yin la/ rkyen de dag med du zin kyang rga shi ni skye ba las gyur pa'i phyir ro/ /

【N2 三道門】

ཡན་ལག་བཅུ་གཉིས་པོ་འདི་དག་ལས། ཡན་ལག་དུ་ཞིག་ནི་ཉོན་མོངས་པའི་ལམ་ཡིན། དུ་ཞིག་ནི་ལས་ཀྱི་ལམ་ཡིན། དུ་ཞིག་ནི་སྡུག་བསྔལ་གྱི་ལམ་ཡིན་ཞེ་ན། གསུམ་ནི་ཉོན་མོངས་པའི་ལམ་མོ། །གཉིས་ནི་ལས་ཀྱི་ལམ་མོ། །ལྷག་མ་རྣམས་ནི་སྡུག་བསྔལ་གྱི་ལམ་མོ། །

yan lag bcu gnyis po 'di dag las/ yan lag du zhig ni nyon mongs pa'i lam yin/ du zhig ni las kyi lam yin/ du zhig ni sdug bsngal gyi lam yin zhe na/ gsum ni nyon mongs pa'i lam mo/ /gnyis ni las kyi lam mo/ /lhag ma rnams ni sdug bsngal gyi lam mo/ /

【N3 分別因果】

རྒྱུར་གྱུར་པ་ཁོ་ན་དག་ནི་དུ་ཞེ་ན། དང་པོ་གཅིག་གོ། །འབྲས་བུར་གྱུར་པ་ཁོ་ན་དག་ནི་དུ་ཞེ་ན། ཐ་མ་གཅིག་གོ། །རྒྱུ་དང་འབྲས་བུར་གྱུར་པ་ཁོ་ན་དག་ནི་དུ་ཞེ་ན། ལྷག་མ་རྣམས་སོ། །དྲི་བ་འདིའི་ལན་གདབ་པའི་རྣམ་གྲངས་གཞན་ཡང༌། གསུམ་ནི་རྒྱུར་གྱུར་པ་ཁོ་ནའོ། །གཉིས་ནི་འབྲས་བུར་གྱུར་པ་ཁོ་ནའོ། །ལྷག་མ་རྣམས་ནི་རྒྱུ་དང་འབྲས་བུར་གྱུར་པར་བལྟ་བར་བྱའོ། །

rgyur gyur pa kho na dag ni du zhe na/ dang po gcig go/ /'bras bur gyur pa kho na dag ni du zhe na/ tha ma gcig go/ /rgyu dang 'bras bur gyur pa kho na dag ni du zhe na/ lhag ma rnams so/ /dri ba 'di'i lan gdab pa'i rnam grangs gzhan yang/ gsum ni rgyur gyur pa kho na'o/ /gnyis ni 'bras bur gyur pa kho na'o/ /lhag ma rnams ni rgyu dang 'bras bur gyur par blta bar bya'o/ /

【N4 獨相和雜相】

སོ་སོའི་མཚན་ཉིད་དག་ནི་དུ། འདྲེས་པའི་མཚན་ཉིད་དག་ནི་དུ་ཞེ་ན། གསུམ་ནི་སོ་སོའི་མཚན་ཉིད་དོ། །འདུ་བྱེད་ལ་སོགས་པ་གཞན་རྣམས་ནི་འདྲེས་པའི་མཚན་ཉིད་དོ། །འདུ་བྱེད་རྣམས་དང་སྲི་པ་འདྲེས་པའི་མཚན་ཉིད་ཡིན་ན། ཅིའི་ཕྱིར་རྣམ་པ་གཉིས་སུ་བསྟན་ཞེ་ན། སྡུག་པ་དེ་མི་སྡུག་པའི་འབྲས་བུ་འབྱིན་པར་བྱེད་པ་དང༌། འགྲོ་བར་འགྲུབ་པའི་མཐུའི་བྱེ་བྲག་གིས་སོ། །རྣམ་པར་ཤེས་པ་དང༌། མིང་དང་གཟུགས་དང༌། སྐྱེ་མཆེད་དྲུག་གི་ཕྱོགས་གཅིག་ཀྱང་འདྲེས་པའི་མཚན་ཉིད་ཡིན་ན། ཅིའི་ཕྱིར་རྣམ་པ་གསུམ་དུ་བསྟན་ཞེ་ན། ཀུན་ནས་ཉོན་མོངས་པའི་དུས་ཀྱི་སྐབས་ཡིན་པ་དང༌།ལྡུགས་པའི་དུས་ཀྱི་སྐབས་ཡིན་པ་དང༌། འཇུག་པའི་དུས་ཀྱི་སྐབས་ཡིན་པའི་ཕྱིར་རོ། །རྣམ་པར་ཤེས་པ་ལ་སོགས་པ་ནས་ཚོར་བ་ལ་ཐུག་པ་དག་དང༌། སྐྱེ་བ་དང༌། རྒ་ཤི་རྣམས་འདྲེས་པའི་མཚན་ཉིད་ཡིན་ན། ཅིའི་ཕྱིར་རྣམ་པ་གཉིས་སུ་བསྟན་ཞེ་ན། སྡུག་བསྔལ་བའི་དངོས་པོའི་མཚན་ཉིད་ཐ་དད་པར་བསྟན་པའི་ཕྱིར་དང༌། འཕེན་པ་དང་མངོན་པར་འགྲུབ་པའི་རབ་ཏུ་དབྱེ་བ་ཡོངས་སུ་བསྟན་པའི་ཕྱིར་རོ། །

so so'i mtshan nyid dag ni du/ 'dres pa'i mtshan nyid dag ni du zhe na/ gsum ni so so'i mtshan nyid do/ /'du byed la sogs pa gzhan rnams ni 'dres pa'i mtshan nyid do/ /'du byed rnams dang sri pa 'dres pa'i mtshan nyid yin na/ ci'i phyir rnam pa gnyis su bstan zhe na/ sdug pa de mi sdug pa'i 'bras bu 'byin par byed pa dang/ 'gro bar 'grub pa'i mthu'i bye brag gis so/ /rnam par shes pa dang/ ming dang gzugs dang/ skye mched drug gi phyogs gcig kyang 'dres pa'i mtshan nyid yin na/ ci'i phyir rnam pa gsum du bstan zhe na/ kun nas nyon mongs pa'i dus kyi skabs yin pa dang/ldugs pa'i dus kyi skabs yin pa dang/ 'jug pa'i dus kyi skabs yin pa'i phyir ro/ /rnam par shes pa la sogs pa nas tshor ba la thug pa dag dang/ skye ba dang/ rga shi rnams 'dres pa'i mtshan nyid yin na/ ci'i phyir rnam pa gnyis su bstan zhe na/ sdug bsngal ba'i dngos po'i mtshan nyid tha dad par bstan pa'i phyir dang/ 'phen pa dang mngon par 'grub pa'i rab tu dbye ba yongs su bstan pa'i phyir ro/ /

【N5 重釋經】

རྟེན་ཅིང་འབྲེལ་པར་འབྱུང་བའི་འཇིག་པའི་དོན་གང་ཞེ་ན། སྐྱེས་པ་རྣམས་མི་གནས་པའི་དོན་གང་ཡིན་པའོ། ། ལྡན་པའི་དོན་གང་ཞེ་ན། རྐྱེན་རྣམས་ཚོགས་ཤིང་ཕྲད་བའི་དོན་གང་ཡིན་པའོ། ། སྐྱེ་བའི་དོན་གང་ཞེ་ན། རྐྱེན་ཚོགས་པས་ཡོངས་སུ་ཟིན་པ࿒རྣམས་སར་པ་སར་པ་འབྱུང་བའི་དོན་གང་ཡིན་པའོ། །རྟེན་ཅིང་འབྲེལ་པར་འབྱུང་བ་ནི་གང༌། རྟེན་ཅིང་འབྲེལ་པར་འབྱུང་བ་ཉིད་ནི་གང་ཞེ་ན། འདུ་བྱེད་རྣམས་ཀྱི་སྐྱེ་བའི་ཆོས་ཉིད་གང་ཡིན་པ་དེ་ནི་རྟེན་ཅིང་འབྲེལ་པར་འབྱུང་བའོ། །སྐྱེས་པ་ཉིད་གང་ཡིན་པ་དེ་ནི་རྟེན་ཅིང་འབྲེལ་པར་འབྱུང་བ་ཉིད་ཅེས་བྱའོ། །ཡན་ལག་རྣམས་ལས་དུ་ཞིག་སྡུག་བསྔལ་གྱི་བདེན་པས་བསྡུས་ལ། ཚེ་འདིའི་སྡུག་བསྔལ་དུ་འགྱུར་ཞེ་ན། གཉིས་ཏེ་སྐྱེ་བ་དང་རྒ་ཤིའོ། །

rten cing 'brel par 'byung ba'i 'jig pa'i don gang zhe na/ skyes pa rnams mi gnas pa'i don gang yin pa'o/ / ldan pa'i don gang zhe na/ rkyen rnams tshogs shing phrad ba'i don gang yin pa'o/ / skye ba'i don gang zhe na/ rkyen tshogs pas yongs su zin pa rnams sar pa sar pa 'byung ba'i don gang yin pa'o/ /rten cing 'brel par 'byung ba ni gang/ rten cing 'brel par 'byung ba nyid ni gang zhe na/ 'du byed rnams kyi skye ba'i chos nyid gang yin pa de ni rten cing 'brel par 'byung ba'o/ /skyes pa nyid gang yin pa de ni rten cing 'brel par 'byung ba nyid ces bya'o/ /yan lag rnams las du zhig sdug bsngal gyi bden pas bsdus la/ tshe 'di'i sdug bsngal du 'gyur zhe na/ gnyis te skye ba dang rga shi'o/ /

【N6 四諦義】

དུ་ནི་སྡུག་བསྔལ་གྱི་བདེན་པས་བསྡུས་པ་ཉིད་ཡིན་ལ། ཕྱི་མ་ལ་སྡུག་བསྔལ་ཁོ་ནར་འགྱུར་ཞེ་ན། རྣམ་པར་ཤེས་པ་ནས་ཚོར་བ་ལ་ཐུག་པ་ས་བོན་དུ་གྱུར་པ་རྣམས་སོ། །ཀུན་འབྱུང་བའི་བདེན་པས་བསྡུས་པ་གང་ཞེ་ན། ལྷག་མ་རྣམས་སོ༑ །

du ni sdug bsngal gyi bden pas bsdus pa nyid yin la/ phyi ma la sdug bsngal kho nar 'gyur zhe na/ rnam par shes pa nas tshor ba la thug pa sa bon du gyur pa rnams so/ /kun 'byung ba'i bden pas bsdus pa gang zhe na/ lhag ma rnams so| /

【N7 諸支相望】

ཅི་མ་རིག་པ་འདུ་བྱེད་རྣམས་ཀྱི་ལྷན་ཅིག་འབྱུང་བས་རྐྱེན་དུ་འགྱུར་རམ། འོན་ཏེ་འགགས་མ་ཐག་པ་རྐྱེན་དུ་འགྱུར་ལ། འོན་ཏེ་འགགས་ནས་རིང་དུ་ལོན་པ་རྐྱེན་དུ་འགྱུར་ཞེ་ན། རྣམ་པ་གསུམ་ཆར་གྱིས་ཀྱང་རྐྱེན་དུ་འགྱུར་བར་བལྟ་བར་བྱ་སྟེ། ལྷན་ཅིག་འབྱུང་བ་ནི། འདུ་བྱེད་དང་མཐུན་པའི་ཆོས་རྣམས་ལ་སྒྲིབ་པའི་རྐྱེན་ཡིན་ཏེ། གང་གི་དོན་དུ་འདུ་བྱེད་རྣམས་སློང་བར་བྱེད་པ་དེ་མི་ཤེས་པའོ། །འགགས་མ་ཐག་པ་ནི་རྐྱེན་ཏོ། །ལྟ་བ་ངན་པ་དང༌། བག་མེད་པར་ལྡན་པའི་མི་ཤེས་པས། ཕྱི་མ་ལ་དེ་སྐྱེ་བ་དང་མཐུན་པའི་རྒྱུད་འཇོག་པས་ན། འགགས་ནས་རིང་དུ་ལོང་པ་ཡང་འཕེན་པའི་རྐྱེན་དུ་འགྱུར་བར་བལྟ་བར་བྱའོ། །འདུ་བྱེད་རྣམས་རྣམ་པར་ཤེས་པའི་རྐྱེན་རྣམ་པ་གསུམ་དུ་འགྱུར་བར་ཇི་ལྟར་བལྟ་ཞེ་ན། ས་བོན་གྱི་ཚུལ་དུ་ཡོངས་སུ་བསྒོ་བས་ན། ལྷན་ཅིག་འབྱུང་བའི་རྐྱེན་དུ་འགྱུར་རོ། །དེའི་འོག་ཏུ་དབང་བྱེད་པས་ན། འགགས་མ་ཐག་པ་ནི་སྐྱེད་པའི་རྐྱེན་དུ་འགྱུར་རོ། །ཕྱི་མ་ལ་འབྲས་བུ་མངོན་པར་འགྲུབ་པར་འཕེལ་བས་ན། འཕེན་པའི་རྐྱེན་དུ་འགྱུར་ཏེ། ཇི་ལྟར་འདུ་བྱེད་རྣམས་རྣམ་པར་ཤེས་པའི་རྐྱེན་དུ་འགྱུར་བ་བཞིན་དུ། རྣམ་པར་ཤེས་པ་མིང་དང་གཟུགས་ཀྱི་རྐྱེན་དང༌། མིང་དང་གཟུགས་སྐྱེ་མཆེད་དྲུག་གི་རྐྱེན་དང༌། སྐྱེ་མཆེད་དྲུག་རེག་པའི་རྐྱེན་དང༌། རེག་པ་ཚོར་བའི་རྐྱེན་དུ་འགྱུར་བ་ཡང་དེ་བཞིན་ནོ། །ཚོར་བ་སྲིད་པའི་རྐྱེན་རྣམ་པ་གསུམ་དུ་འགྱུར་བར་ཇི་ལྟར་བལྟ་ཞེ་ན༑ ལྷན་ཅིག་འབྱུང་བ་ནི། ལྷག་པར་ཞེན་པའི་རྐྱེན་གྱིས་བལྟ་བར་བྱའོ། །དེ་མ་ཐག་པ་ནི་དེའི་དབང་གིས་ཡོངས་སུ་ཚོལ་བ་ལ་སོགས་པའི་བྱ་བ་རྗེས་སུ་འཇུག་པས་ན་སྐྱེད་པའི་རྐྱེན་དུ་འགྱུར་རོ། །ཕྱི་མ་ལ་དེ་ལས་གྲོལ་བར་དཀའ་བའི་རྒྱུད་འཇོག་པར་བྱེད་པས་ན། འགགས་ནས་རིང་དུ་ལོན་པ་ཡང་འཕེན་པའི་རྐྱེན་དུ་འགྱུར་རོ། །སྲེད་པ་ལེན་པའི་རྐྱེན་རྣམ་པ་གསུམ་གྱིས་ཇི་ལྟར་རྐྱེན་དུ་འགྱུར་ཞེ་ན། འདུན་པ་དང༌། འདོད་ཆགས་དང་ལྡན་པའི་ཕྱིར་དེས་བླང་བར་བྱ་བའི་ཆོས་རྣམས་ལ་འདོད་ཅིང་ཞེན་པའི་རྐྱེན་དུ་གྱུར་པས་ན། ལྷན་ཅིག་འབྱུང་བའི་རྐྱེན་དུ་འགྱུར་རོ། །དེ་མ་ཐག་པ་ནི་དེ་དབང་བྱེད་པས་ན། སྐྱེད་པའི་རྐྱེན་དུ་འགྱུར་རོ། །དེ་ལས་གྲོལ་བར་དཀའ་བའི་རྒྱུད་འཇོག་པར་བྱེད་པས་ན༑ འགགས་ནས་རིང་དུ་ལོན་པ་ཡང་འཕེན་པའི་རྐྱེན་དུ་འགྱུར་རོ། །ལེན་པ་སྲིད་པའི་རྐྱེན་རྣམ་པ་གསུམ་གྱིས་ཇི་ལྟར་རྐྱེན་དུ་འགྱུར་ཞེ་ན། ལྷན་ཅིག་འབྱུང་བ་ནི། ལས་དེའི་འགྲོ་བ་སྒྲུབ་པར་འགྱུར་བས་ན། ལྷན་ཅིག་འབྱུང་བའི་རྐྱེན་དུ་འགྱུར་རོ། །དེའི་སྟོབས་ཀྱིས་སྐྱེ་བའི་གནས་དེའི་རྣམ་པར་ཤེས་པ་དེ་ལ་སོགས་པ་འདྲེན་པའི་རྐྱེན་དུ་གྱུར་པས་ན། འགགས་མ་ཐག་པ་སྐྱེད་པའི་རྐྱེན་དུ་འགྱུར་རོ། །ཁམས་འགྲུབ་པར་འགྱུར་བའི་མཐུ་ཡོད་པའི་རྐྱེན་དུ་གྱུར་པས་ན༑ འགགས་ནས་རིང་དུ་ལོན་པ་ཡང་འཕེན་པའི་རྐྱེན་དུ་འགྱུར་རོ། །སྲིད་པ་སྐྱེ་བའི་རྐྱེན་རྣམ་པ་གསུམ་གྱིས་ཇི་ལྟར་རྐྱེན་དུ་འགྱུར་ཞེ་ན། ལྷན་ཅིག་འབྱུང་བའི་རྐྱེན་ནི་ས་བོན་གྱི་ཚུལ་གྱིས་ཡོངས་སུ་བསྒོ་བའི་ཕྱིར་རོ། །དེ་མ་ཐག་པ་ནི། དེའི་དབང་གིས་འཇུག་པས་སྐྱེ་བའི་རྐྱེན་དུ་འགྱུར་རོ། །འགགས་ནས་རིང་དུ་ལོན་པ་ཡང་འབྲས་བུ་དེ་མངོན་པར་འགྲུབ་པ་འཕེན་པའི་རྐྱེན་དུ་འགྱུར་རོ།།ཇི་ལྟར་སྲིད་པ་སྐྱེ་བའི་རྐྱེན་དུ་གྱུར་པ་ལྟར་སྐྱེ་བ་རྒ་ཤིའི་རྐྱེན་དུ་འགྱུར་བ་ཡང་དེ་བཞིན་དུ་བལྟ་བར་བྱའོ། །

ci ma rig pa 'du byed rnams kyi lhan cig 'byung bas rkyen du 'gyur ram/ 'on te 'gags ma thag pa rkyen du 'gyur la/ 'on te 'gags nas ring du lon pa rkyen du 'gyur zhe na/ rnam pa gsum char gyis kyang rkyen du 'gyur bar blta bar bya ste/ lhan cig 'byung ba ni/ 'du byed dang mthun pa'i chos rnams la sgrib pa'i rkyen yin te/ gang gi don du 'du byed rnams slong bar byed pa de mi shes pa'o/ /'gags ma thag pa ni rkyen to/ /lta ba ngan pa dang/ bag med par ldan pa'i mi shes pas/ phyi ma la de skye ba dang mthun pa'i rgyud 'jog pas na/ 'gags nas ring du long pa yang 'phen pa'i rkyen du 'gyur bar blta bar bya'o/ /'du byed rnams rnam par shes pa'i rkyen rnam pa gsum du 'gyur bar ji ltar blta zhe na/ sa bon gyi tshul du yongs su bsgo bas na/ lhan cig 'byung ba'i rkyen du 'gyur ro/ /de'i 'og tu dbang byed pas na/ 'gags ma thag pa ni skyed pa'i rkyen du 'gyur ro/ /phyi ma la 'bras bu mngon par 'grub par 'phel bas na/ 'phen pa'i rkyen du 'gyur te/ ji ltar 'du byed rnams rnam par shes pa'i rkyen du 'gyur ba bzhin du/ rnam par shes pa ming dang gzugs kyi rkyen dang/ ming dang gzugs skye mched drug gi rkyen dang/ skye mched drug reg pa'i rkyen dang/ reg pa tshor ba'i rkyen du 'gyur ba yang de bzhin no/ /tshor ba srid pa'i rkyen rnam pa gsum du 'gyur bar ji ltar blta zhe na| lhan cig 'byung ba ni/ lhag par zhen pa'i rkyen gyis blta bar bya'o/ /de ma thag pa ni de'i dbang gis yongs su tshol ba la sogs pa'i bya ba rjes su 'jug pas na skyed pa'i rkyen du 'gyur ro/ /phyi ma la de las grol bar dka' ba'i rgyud 'jog par byed pas na/ 'gags nas ring du lon pa yang 'phen pa'i rkyen du 'gyur ro/ /sred pa len pa'i rkyen rnam pa gsum gyis ji ltar rkyen du 'gyur zhe na/ 'dun pa dang/ 'dod chags dang ldan pa'i phyir des blang bar bya ba'i chos rnams la 'dod cing zhen pa'i rkyen du gyur pas na/ lhan cig 'byung ba'i rkyen du 'gyur ro/ /de ma thag pa ni de dbang byed pas na/ skyed pa'i rkyen du 'gyur ro/ /de las grol bar dka' ba'i rgyud 'jog par byed pas na| 'gags nas ring du lon pa yang 'phen pa'i rkyen du 'gyur ro/ /len pa srid pa'i rkyen rnam pa gsum gyis ji ltar rkyen du 'gyur zhe na/ lhan cig 'byung ba ni/ las de'i 'gro ba sgrub par 'gyur bas na/ lhan cig 'byung ba'i rkyen du 'gyur ro/ /de'i stobs kyis skye ba'i gnas de'i rnam par shes pa de la sogs pa 'dren pa'i rkyen du gyur pas na/ 'gags ma thag pa skyed pa'i rkyen du 'gyur ro/ /khams 'grub par 'gyur ba'i mthu yod pa'i rkyen du gyur pas na| 'gags nas ring du lon pa yang 'phen pa'i rkyen du 'gyur ro/ /srid pa skye ba'i rkyen rnam pa gsum gyis ji ltar rkyen du 'gyur zhe na/ lhan cig 'byung ba'i rkyen ni sa bon gyi tshul gyis yongs su bsgo ba'i phyir ro/ /de ma thag pa ni/ de'i dbang gis 'jug pas skye ba'i rkyen du 'gyur ro/ /'gags nas ring du lon pa yang 'bras bu de mngon par 'grub pa 'phen pa'i rkyen du 'gyur ro//ji ltar srid pa skye ba'i rkyen du gyur pa ltar skye ba rga shi'i rkyen du 'gyur ba yang de bzhin du blta bar bya'o/ /

【N8 有支勝分】

སྲིད་པ་ནི་རྣམ་པ་གཉིས་སུ་རྣམ་པར་གཞག་སྟེ། གཙོ་བོའི་ཡན་ལག་ནི་འདི་ལྟ་སྟེ། ལེན་པ་ཡོངས་སུ་ཟིན་པའི་ལས་དེ་སྔར་བཤད་པ་བཞིན་ནོ། །མཐའ་དག་གི་ཡན་ལག་ནི། ལས་དང་རྣམ་པར་ཤེས་པ་ལ་སོགས་པ་ཚོར་བ་ལ་ཐུག་པ་ས་བོན་དུ་གྱུར་པ། ལེན་པས་ཡོངས་སུ་ཟིན་པ་རྣམས་སྲིད་པར་གཞག་པར་བལྟ་བར་བྱའོ། །

srid pa ni rnam pa gnyis su rnam par gzhag ste/ gtso bo'i yan lag ni 'di lta ste/ len pa yongs su zin pa'i las de sngar bshad pa bzhin no/ /mtha' dag gi yan lag ni/ las dang rnam par shes pa la sogs pa tshor ba la thug pa sa bon du gyur pa/ len pas yongs su zin pa rnams srid par gzhag par blta bar bya'o/ /

【N9 業用門】

ཅི་སྲིད་པའི་ཡན་ལག་འདི་ལྟ་སྟེ། འདུ་བྱེད་ནས་རྒ་ཤི་ལ་ཐུག་པ་འདི་དག༌གི་ལས་རིམ་གྱིས་རྐྱེན་དུ་འགྱུར་བ་དེ་ཁོ་ནར་ཟད་དམ། འོན་ཏེ་གཞན་འགའ་ཡང་ཡོད་དམ་ཞེ་ན། འདི་ལྟར་ཐམས་ཅད་ཀྱི་ལས་གཉིས་པ་ནི་རང་གི་སྤྱོད་ཡུལ་ཅི་རིགས་པར་འཇུག་པ་ཡིན་པར་བལྟ་བར་བྱའོ། །ཅི་མ་རིག་པ་འདུ་བྱེད་རྣམས་འབའ་ཞིག་གི་རྐྱེན་ཡིན་ནམ། འོན་ཏེ་ཡན་ལག་གཞན་དག་གི་ཡང་ཡིན་ཞེ་ན། མ་རིག་པ་ནི་རྒ་ཤི་ཡན་ཆད་ཀྱི་རྐྱེན་ཡང་ཡིན་ཏེ། རྐྱེན་རབ་ཏུ་ཉེ་བའི་ཕྱིར་ན། འདུ་བྱེད་རྣམས་ཀྱི་རྐྱེན་ཁོ་ནར་བསྟན་ཏོ། །ཡན་ལག་ལྷག་མ་རྣམས་ཀྱང་དེ་བཞིན་དུ་ཅི་རིགས་པར་བལྟ་བར་བྱ་སྟེ༑ ཡན་ལག་འོག་མ་འོག་མ་རྣམས་ནི་གོང་མ་གོང་མ་རྣམས་ཀྱི་རྐྱེན་དུ་མི་འགྱུར་རོ། ཅིའི་ཕྱིར་ཞེ་ན། ཅི་ནས་འོག་མ࿒སྤང་བའི་ཕྱིར་གོང་མ་སྤང་བ་ལ་སྒྲིམ་པར་བྱེད་དེ། དེ་སྤངས་པས་འོག་མ࿒སྤོང་བར་འགྱུར་ལ། གོང་མ་སྤང་བའི་ཕྱིར་འོག་མ་སྤང་བར་ནི་མི་བྱེད་པའི་ཕྱིར་རོ། །དེ་ལྟ་བས་ན་དེ་དག་ཉིད་དེ་དག་གི་རྐྱེན་ཡིན་པར་བལྟ་བར་བྱའོ། །

ci srid pa'i yan lag 'di lta ste/ 'du byed nas rga shi la thug pa 'di daggi las rim gyis rkyen du 'gyur ba de kho nar zad dam/ 'on te gzhan 'ga' yang yod dam zhe na/ 'di ltar thams cad kyi las gnyis pa ni rang gi spyod yul ci rigs par 'jug pa yin par blta bar bya'o/ /ci ma rig pa 'du byed rnams 'ba' zhig gi rkyen yin nam/ 'on te yan lag gzhan dag gi yang yin zhe na/ ma rig pa ni rga shi yan chad kyi rkyen yang yin te/ rkyen rab tu nye ba'i phyir na/ 'du byed rnams kyi rkyen kho nar bstan to/ /yan lag lhag ma rnams kyang de bzhin du ci rigs par blta bar bya ste| yan lag 'og ma 'og ma rnams ni gong ma gong ma rnams kyi rkyen du mi 'gyur ro/ ci'i phyir zhe na/ ci nas 'og ma spang ba'i phyir gong ma spang ba la sgrim par byed de/ de spangs pas 'og ma spong bar 'gyur la/ gong ma spang ba'i phyir 'og ma spang bar ni mi byed pa'i phyir ro/ /de lta bas na de dag nyid de dag gi rkyen yin par blta bar bya'o/ /

【N10 釋經】

ཅིའི་ཕྱིར་འདི་ཡོད་པས་འདི་འབྱུང་ཞེས་བྱ་ཞེ་ན། རྐྱེན་མ་སྤངས་པ་ལས་དེ་ལས་གཞན་པ་སྐྱེ་བའི་ཕྱིར་རོ། །ཅིའི་ཕྱིར་འདི་སྐྱེས་པའི་ཕྱིར་འདི་སྐྱེ་ཞེས་བྱ་ཞེ་ན། རྐྱེན་མི་རྟག་པ་ལས་དེ་ལས་གཞན་པ་སྐྱེ་བའི་ཕྱིར་རོ། །ཅིའི་ཕྱིར་སྐྱེ་བ་ཡོད་ན་རྒ་ཤི་འབྱུང་ལ། སྐྱེ་བའི་རྐྱེན་གྱིས་རྒ་ཤི་ཞེས་བྱ། མ་རིག་པ་དང་འདུ་བྱེད་རྣམས་ཀྱི་བར་དུ་ཡང་བརྗོད་པའི་ཚུལ་འདི་དང་སྦྱར་བར་བྱ་སྟེ། བྱེད་པ་མེད་པའི་རྐྱེན་ལས་དེ་ལས་གཞན་པ་སྐྱེ་བའི་ཕྱིར་རོ། །ཅིའི་ཕྱིར་སྐྱེ་བ་ཡོད་ན་རྒ་ཤི་འབྱུང་ལ། སྐྱེ་བའི་རྐྱེན་གྱིས་རྒ་ཤི་སྟེ་གཞན་ལ་མི་བྱ། དེ་བཞིན་དུ་མ་རིག་པ་དང༌། འདུ་བྱེད་རྣམས་ཀྱི་བར་དུ་ཡང་བརྗོད་པའི་ཚུལ་འདི་དང་སྦྱར་བར་བྱ་སྟེ། རང་གི་རྒྱུད་ལ་ཡོད་པའི་རྐྱེན་གྱིས་རང་གི་རྒྱུད་ཉིད་ལ། དེ་ལས་གཞན་པ་སྐྱེ་བའི་ཕྱིར་རོ། །

ci'i phyir 'di yod pas 'di 'byung zhes bya zhe na/ rkyen ma spangs pa las de las gzhan pa skye ba'i phyir ro/ /ci'i phyir 'di skyes pa'i phyir 'di skye zhes bya zhe na/ rkyen mi rtag pa las de las gzhan pa skye ba'i phyir ro/ /ci'i phyir skye ba yod na rga shi 'byung la/ skye ba'i rkyen gyis rga shi zhes bya/ ma rig pa dang 'du byed rnams kyi bar du yang brjod pa'i tshul 'di dang sbyar bar bya ste/ byed pa med pa'i rkyen las de las gzhan pa skye ba'i phyir ro/ /ci'i phyir skye ba yod na rga shi 'byung la/ skye ba'i rkyen gyis rga shi ste gzhan la mi bya/ de bzhin du ma rig pa dang/ 'du byed rnams kyi bar du yang brjod pa'i tshul 'di dang sbyar bar bya ste/ rang gi rgyud la yod pa'i rkyen gyis rang gi rgyud nyid la/ de las gzhan pa skye ba'i phyir ro/ /

【N11 四句等分別】

མ་རིག་པའི་རྐྱེན་གྱིས་འབྱུང་བའི་ཆོས་གང་དག་ཡིན་པ་འདུ་བྱེད་རྣམས་ཀྱང་དེ་དག་ཡིན་ནམ། འོན་ཏེ་འདུ་བྱེད་གང་དག་ཡིན་པ། མ་རིག་པའི་རྐྱེན་གྱིས་བྱུང་བ་ཡང་དེ་དག་ཡིན་ནམ་ཞེ་ན། འདུ་བྱེད་རྣམས་ཡིན་ལ། མ་རིག་པའི་རྐྱེན་ལས་བྱུང་བ་མ་ཡིན་པ་ཡང་ཡོད་དེ། ཟག་པ་མེད་པ་དང༌། མ་བསྒྲིབས་ལ་ལུང་དུ་མ་བསྟན་པའི་ལུས་དང་ངག་དང༌། ཡིད་ཀྱི་འདུ་བྱེད་རྣམས་སོ། །མ་རིག་པའི་རྐྱེན་གྱིས་བྱུང་བ་ཡིན་ལ། འདུ་བྱེད་རྣམས་མ་ཡིན་པ་ཡང་ཡོད་དེ། འདུ་བྱེད་ཀྱིས་བསྡུས་པའི་སྲིད་པའི་ཡན་ལག་མ་གཏོགས་པར་དེ་ལས་གཞན་པའི་སྲིད་པའི་ཡན་ལག་གང་ཡིན་པ་རྣམས་སོ། །མ་རིག་པའི་རྐྱེན་ལས་བྱུང་བ་ཡང་ཡིན་ལ། འདུ་བྱེད་རྣམས་ཀྱང་ཡིན་པ་ཡང་ཡོད་དེ། །ལུས་དང་ངག་དང་ཡིད་ཀྱི་འདུ་བྱེད་བསོད་ནམས་དང་བསོད་ནམས་མ་ཡིན་པ་དང༌། མི་གཡོ་བ་རྣམས་སོ། །རྣམ་པ་དེ་དག་ལས་མ་གཏོགས་པ་ནི། མུ་བཞི་པ་སྟེ། དེ་ལྟར་ན་འདི་ནི་མུ་བཞིར་དབྱེ་བའོ། །འདུ་བྱེད་ཀྱི་རྐྱེན་ལས་བྱུང་བ་གང་ཡིན་པ་རྣམ་པར་ཤེས་པ་ཡང་དེ་ཡིན་ནམ། འོན་ཏེ་རྣམ་པར་ཤེས་པ་གང་ཡིན་པ་དང༌། འདུ་བྱེད་ཀྱི་རྐྱེན་ལས་བྱུང་བ་ཡང་དེ་བཞིན་ནམ་ཞེ་ན། འདུ་བྱེད་རྐྱེན་ལས་བྱུང་བ་ལ། རྣམ་པར་ཤེས་པ་མ་ཡིན་པ་ཡང་ཡོད་དེ། རྣམ་པར་ཤེས་པ་མ་གཏོགས་པ་དེ་ལས་གཞན་པའི་སྲིད་པའི་ཡན་ལག་རྣམས་སོ། །རྣམ་པར་ཤེས་པ་ཡིན་ལ། འདུ་བྱེད་ཀྱི་རྐྱེན་ལས་བྱུང་བ་མ་ཡིན་པ་ཡང་ཡོད་དེ། ཟག་པ་མེད་པ་དང༌། མ་བསྒྲིབས་ལ་ལུང་དུ་མ་བསྟན་པ་གང་ཡིན་པ་སྟེ། རྣམ་པར་སྨིན་པ་ལས་བྱུང་བ་ནི་མ་གཏོགས་སོ། །རྣམ་པར་ཤེས་པ་ཡང་ཡིན་ལ། འདུ་བྱེད་ཀྱི་རྐྱེན་ལས་བྱུང་བ་ཡང་ཡིན་ན་ནི། ཡང་སྲིད་པ་པའི་ས་བོན་དུ་གྱུར་པ་དང༌། འབྲས་བུར་གྱུར་པའི་རྣམ་པར་ཤེས་པ་གང་ཡིན་པའོ། །རྣམ་པ་འདི་དག་ལས་མ་གཏོགས་པ་ནི་མུ་བཞི་པ་སྟེ། ཚུལ་དེ་དང་འདྲ་བར་རེག་པའི་རྐྱེན་གྱིས་ཚོར་བའི་བར་གྱི་མུར་བཞིར་དབྱེ་བ་ཡང་ཅི་རིགས་སུ་བལྟ་བར་བྱའོ། །

ma rig pa'i rkyen gyis 'byung ba'i chos gang dag yin pa 'du byed rnams kyang de dag yin nam/ 'on te 'du byed gang dag yin pa/ ma rig pa'i rkyen gyis byung ba yang de dag yin nam zhe na/ 'du byed rnams yin la/ ma rig pa'i rkyen las byung ba ma yin pa yang yod de/ zag pa med pa dang/ ma bsgribs la lung du ma bstan pa'i lus dang ngag dang/ yid kyi 'du byed rnams so/ /ma rig pa'i rkyen gyis byung ba yin la/ 'du byed rnams ma yin pa yang yod de/ 'du byed kyis bsdus pa'i srid pa'i yan lag ma gtogs par de las gzhan pa'i srid pa'i yan lag gang yin pa rnams so/ /ma rig pa'i rkyen las byung ba yang yin la/ 'du byed rnams kyang yin pa yang yod de/ /lus dang ngag dang yid kyi 'du byed bsod nams dang bsod nams ma yin pa dang/ mi g.yo ba rnams so/ /rnam pa de dag las ma gtogs pa ni/ mu bzhi pa ste/ de ltar na 'di ni mu bzhir dbye ba'o/ /'du byed kyi rkyen las byung ba gang yin pa rnam par shes pa yang de yin nam/ 'on te rnam par shes pa gang yin pa dang/ 'du byed kyi rkyen las byung ba yang de bzhin nam zhe na/ 'du byed rkyen las byung ba la/ rnam par shes pa ma yin pa yang yod de/ rnam par shes pa ma gtogs pa de las gzhan pa'i srid pa'i yan lag rnams so/ /rnam par shes pa yin la/ 'du byed kyi rkyen las byung ba ma yin pa yang yod de/ zag pa med pa dang/ ma bsgribs la lung du ma bstan pa gang yin pa ste/ rnam par smin pa las byung ba ni ma gtogs so/ /rnam par shes pa yang yin la/ 'du byed kyi rkyen las byung ba yang yin na ni/ yang srid pa pa'i sa bon du gyur pa dang/ 'bras bur gyur pa'i rnam par shes pa gang yin pa'o/ /rnam pa 'di dag las ma gtogs pa ni mu bzhi pa ste/ tshul de dang 'dra bar reg pa'i rkyen gyis tshor ba'i bar gyi mur bzhir dbye ba yang ci rigs su blta bar bya'o/ /

【N12 障八正道】

ཚོར་བའི་རྐྱེན་ལས་བྱུང་བ་གང་ཡིན་པ་དེ་དག་ཐམས་ཅད་སྲེད་པ་ཡིན་ནམ། འོན་ཏེ་སྲེད་པ་གང་ཡིན་པ་དེ་དག་ཐམས་ཅད་ཚོར་བའི་རྐྱེན་ལས་བྱུང་བ་ཡིན་ནམ་ཞེ་ན། འདི་ལ་ཡང་མུ་བཞིར་དབྱེ་སྟེ། སྲེད་པ་ཡིན་ལ་ཚོར་བའི་རྐྱེན་ལས་བྱུང་བ་མ་ཡིན་པ་ནི༑ གོང་མའི་རྣམ་པར་ཐར་པ་འདོད་པ་དང༌། སྲེད་པ་དགེ་བ་ལ་བརྟེན་ནས༑ སྲིད་པ་སྤོང་བ་གང་ཡིན་པའོ། །ཚོར་བའི་རྐྱེན་ལས་བྱུང་བ་སྲེད་པ་མ་ཡིན་པ་ནི། རེག་པའི་འདུས་ཏེ་རེག་པ་ལས་བྱུང་བའི་ཚོར་བ་ལ་བརྟེན་ནས། དེ་ལས་གཞན་པའི་ཆོས་རྣམས་སྐྱེ་བ་གང་ཡིན་པ་དང༌། དེ་ལས་གཞན་པའི་སྲིད་པའི་ཡན་ལག་གང་ཡིན་པ་རྣམས་སོ། །ཚོར་བའི་རྐྱེན་ལས་བྱུང་བ་ཡང་ཡིན་ལ། སྲེད་པ་ཡང་ཡིན་པ་ནི་ཉོན་མོངས་པ་ཅན་གྱི་སྲེད་པ་སྟེ། མ་རིག་པའི་འདུས་ཏེ་རེག་པ་ལས࿒བྱུང་བའི་ཚོར་བའི་རྐྱེན་ལས་བྱུང་བའོ། །རྣམ་པ་འདི་དག་ལས་མ་གཏོགས་པ་ནི་མུ་བཞི་པའོ། །སྲེད་པའི་རྐྱེན་ལས་བྱུང་བ་གང་ཡིན་པ་དེ་དག་ཐམས་ཅད་ལེན་པ་ཡིན་ནམ། འོན་ཏེ་ལེན་པ་གང་ཡིན་པ་དེ་དག་ཐམས་ཅད་སྲེད་པའི་རྐྱེན་ལས་བྱུང་བ་ཡིན་ནམ་ཞེ་ན། འདི་ལ་ཚིག་ཕྱི་མ་ཡིན་པར་བལྟ་བར་བྱ་སྟེ། ལེན་པ་གང་ཡིན་པ་ཇི་སྙེད་པ་དེ་དག་ཐམས་ཅད་ནི་སྲེད་པའི་རྐྱེན་ལས་བྱུང་བ་ཡིན་ནོ། །སྲིད་པའི་རྐྱེན་ལས་བྱུང་ལ། ལེན་པ་མ་ཡིན་པ་ཡང་ཡོད་དེ། ལེན་པ་མ་གཏོགས་པ་དེ་ལས་གཞན་པའི་སྲིད་པའི་ཡན་ལག་རྣམས་དང༌། དགེ་བ་ལ་སྲེད་པ་ལ་བརྟེན་ནས་བརྩོན་འགྲུས་རྩོམ་པ་ལ་སོགས་པ་དགེ་བའི་ཆོས་རྣམས་སྐྱེ་བ་གང་ཡིན་པའོ། །ལེན་པའི་རྐྱེན་ལས་བྱུང་བ་གང་ཡིན་པ་དེ་དག་ཐམས་ཅད་སྲིད་པ་ཡིན་ནམ།འོན་ཏེ་སྲིད་པ་གང་ཡིན་པ་དེ་དག་ཐམས་ཅད་ལེན་པའི་རྐྱེན་ལས་བྱུང་བ་ཡིན་ནམ་ཞེ་ན། སྲེད་པ་གང་ཇི་སྙེད་པ་དེ་དག་ཐམས་ཅད་ནི་ལེན་པའི་རྐྱེན་ལས་བྱུང་བ་ཡིན་ནོ། །ལེན་པའི་རྐྱེན་ལས་བྱུང་ལ། སྲིད་པ་མ་ཡིན་པ་ཡང་ཡོད་དེ། སྲིད་པ་མ་གཏོགས་པ་དེ་ལས་གཞན་པའི་སྲིད་པའི་ཡན་ལག་རྣམས་སོ། །སྲིད་པའི་རྐྱེན་ལས་བྱུང་བ་གང་ཡིན་པ་དེ་དག་ཐམས་ཅད་སྐྱེ་བ་ཡིན་ནམ། འོན་ཏེ་སྐྱེ་བ་གང་ཡིན་པ་དེ་དག་ཐམས་ཅད་སྲིད་པའི་རྐྱེན་ལས་བྱུང་བ་ཡིན་ནམ་ཞེ་ན། སྐྱེ་བ་གང་ཇི་སྙེད་པ་དེ་དག་ཐམས་ཅད་ནི་སྲིད་པའི་རྐྱེན་ལས་བྱུང་བ་ཡིན་ནོ། །སྲིད་པའི་རྐྱེན་ལས་བྱུང་བ་སྐྱེ་བ་མ་ཡིན་པ་ཡང་ཡོད་དེ། སྐྱེ་བ་མ་གཏོགས་པ་སྲིད་པའི་ཡན་ལག་གི་ཐ་མ་རྒ་ཤི་གང་ཡིན་པའོ༑ །སྐྱེ་བའི་རྐྱེན་ལས་བྱུང་བ་གང་ཡིན་པ་དེ་དག་ཐམས་ཅད་རྒ་ཤི་ཡིན་ནམ། འོན་ཏེ་རྒ་ཤི་གང་ཡིན་པ་དེ་དག་ཐམས་ཅད་སྐྱེ་བའི་རྐྱེན་ལས་བྱུང་བ་ཡིན་ནམ་ཞེ་ན༑ རྒ་ཤི་གང་ཇི་སྙེད་པ་དེ་དག་ཐམས་ཅད་ནི་སྐྱེ་བའི་རྐྱེན་ལས་བྱུང་བ་ཡིན་ནོ། །སྐྱེ་བའི་རྐྱེན་ལས་བྱུང་ལ། རྒ་ཤི་མ་ཡིན་པ་ཡང་ཡོད་དོ། །ན་བ་དང༌། མི་སྡུག་པ་དང་ཕྲད་པ་དང༌། སྡུག་པ་དང་བྲལ་བ་དང༌། འདོད་པས་ཕོངས་པ་དང༌།དེ་ལས་བྱུང་བའི་མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པ་རྣམས་སོ། །སྲིད་པའི་ཡན་ལག་འདི་རྣམས་ལས་ཡན་ལག་དུ་ཞིག་ཡང་དག་པའི་ལྟ་བས་བསྡུས་པའི་ལམ་གྱི་བགེགས་སུ་གྱུར་པའི་གཙོ་བོ་ཡིན་ཞེ་ན། མ་རིག་པ་དང་དེ་ལས་བྱུང་བའི་ཡིད་ཀྱི་འདུ་བྱེད་རྣམས་དང༌། སྲིད་པའི་ཕྱོགས་གཅིག་ནི་བགེགས་སུ་གྱུར་པ་ཡིན་ནོ། །ཡང་དག་པའི་ལྟ་བ་ལ་ཇི་ལྟ་བ་བཞིན་དུ་ཡང་དག་པའི་རྟོག་པ་དང༌། ཡང་དག་པའི་རྩོལ་བ་ལ་ཡང་དེ་བཞིན་ནོ། །ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་རྣམས་ལ་ནི། ལུས་ཀྱི་འདུ་བྱེད་རྣམས་དང༌། ངག་གི་འདུ་བྱེད་རྣམས་དང༌། སྲིད་པའི་ཕྱོགས་གཅིག་བགེགས་སུ་གྱུར་པ་ཡིན་ནོ། །ཡང་དག་པའི་དྲན་པ་དང༌། ཡང་དག་པའི་ཏིང་ངེ་འཛིན་ལ་ནི་ཡན་ལག་ལྷག་མ་རྣམས་བགེགས་སུ་གྱུར་པར་བལྟ་བར་བྱའོ། །

tshor ba'i rkyen las byung ba gang yin pa de dag thams cad sred pa yin nam/ 'on te sred pa gang yin pa de dag thams cad tshor ba'i rkyen las byung ba yin nam zhe na/ 'di la yang mu bzhir dbye ste/ sred pa yin la tshor ba'i rkyen las byung ba ma yin pa ni| gong ma'i rnam par thar pa 'dod pa dang/ sred pa dge ba la brten nas| srid pa spong ba gang yin pa'o/ /tshor ba'i rkyen las byung ba sred pa ma yin pa ni/ reg pa'i 'dus te reg pa las byung ba'i tshor ba la brten nas/ de las gzhan pa'i chos rnams skye ba gang yin pa dang/ de las gzhan pa'i srid pa'i yan lag gang yin pa rnams so/ /tshor ba'i rkyen las byung ba yang yin la/ sred pa yang yin pa ni nyon mongs pa can gyi sred pa ste/ ma rig pa'i 'dus te reg pa las byung ba'i tshor ba'i rkyen las byung ba'o/ /rnam pa 'di dag las ma gtogs pa ni mu bzhi pa'o/ /sred pa'i rkyen las byung ba gang yin pa de dag thams cad len pa yin nam/ 'on te len pa gang yin pa de dag thams cad sred pa'i rkyen las byung ba yin nam zhe na/ 'di la tshig phyi ma yin par blta bar bya ste/ len pa gang yin pa ji snyed pa de dag thams cad ni sred pa'i rkyen las byung ba yin no/ /srid pa'i rkyen las byung la/ len pa ma yin pa yang yod de/ len pa ma gtogs pa de las gzhan pa'i srid pa'i yan lag rnams dang/ dge ba la sred pa la brten nas brtson 'grus rtsom pa la sogs pa dge ba'i chos rnams skye ba gang yin pa'o/ /len pa'i rkyen las byung ba gang yin pa de dag thams cad srid pa yin nam/'on te srid pa gang yin pa de dag thams cad len pa'i rkyen las byung ba yin nam zhe na/ sred pa gang ji snyed pa de dag thams cad ni len pa'i rkyen las byung ba yin no/ /len pa'i rkyen las byung la/ srid pa ma yin pa yang yod de/ srid pa ma gtogs pa de las gzhan pa'i srid pa'i yan lag rnams so/ /srid pa'i rkyen las byung ba gang yin pa de dag thams cad skye ba yin nam/ 'on te skye ba gang yin pa de dag thams cad srid pa'i rkyen las byung ba yin nam zhe na/ skye ba gang ji snyed pa de dag thams cad ni srid pa'i rkyen las byung ba yin no/ /srid pa'i rkyen las byung ba skye ba ma yin pa yang yod de/ skye ba ma gtogs pa srid pa'i yan lag gi tha ma rga shi gang yin pa'o| /skye ba'i rkyen las byung ba gang yin pa de dag thams cad rga shi yin nam/ 'on te rga shi gang yin pa de dag thams cad skye ba'i rkyen las byung ba yin nam zhe na| rga shi gang ji snyed pa de dag thams cad ni skye ba'i rkyen las byung ba yin no/ /skye ba'i rkyen las byung la/ rga shi ma yin pa yang yod do/ /na ba dang/ mi sdug pa dang phrad pa dang/ sdug pa dang bral ba dang/ 'dod pas phongs pa dang/de las byung ba'i mya ngan dang/ smre sngags 'don pa dang/ sdug bsngal ba dang/ yid mi bde ba dang/ 'khrug pa rnams so/ /srid pa'i yan lag 'di rnams las yan lag du zhig yang dag pa'i lta bas bsdus pa'i lam gyi bgegs su gyur pa'i gtso bo yin zhe na/ ma rig pa dang de las byung ba'i yid kyi 'du byed rnams dang/ srid pa'i phyogs gcig ni bgegs su gyur pa yin no/ /yang dag pa'i lta ba la ji lta ba bzhin du yang dag pa'i rtog pa dang/ yang dag pa'i rtsol ba la yang de bzhin no/ /yang dag pa'i ngag dang/ las kyi mtha' dang/ 'tsho ba rnams la ni/ lus kyi 'du byed rnams dang/ ngag gi 'du byed rnams dang/ srid pa'i phyogs gcig bgegs su gyur pa yin no/ /yang dag pa'i dran pa dang/ yang dag pa'i ting nge 'dzin la ni yan lag lhag ma rnams bgegs su gyur par blta bar bya'o/ /

【N13 染淨門】

སྲིད་པའི་ཡན་ལག་འདི་དག་ལས་ཡན་ལག་དུ་ཞིག་ནི་གཅིག་ཏུ་ངེས་པར་ཀུན་ནས་ཉོན་མོངས་པའི་ཕྱོགས་ཡིན། དུ་ནི་ཀུན་ནས་ཉོན་མོངས་པ་དང་རྣམ་པར་བྱང་བའི་ཕྱོགས་ཡིན་ཞེ་ན། བཞི་ནི་གཅིག་ཏུ་ངེས་པར་ཀུན་ནས་ཉོན་མོངས་པའི་ཕྱོགས་ཡིན་ནོ། །དེ་ལས་གཞན་པ་རྣམས་ནི་ཀུན་ནས་ཉོན་མོངས་པ་དང༌། རྣམ་པར་བྱང་བའི་ཕྱོགས་ཡིན་ཏེ། ངན་སོང་རྣམས་དང༌། དེ་མ་ཡིན་པའི་མི་ཁོམ་པ་རྣམས་སུ་སྐྱེ་བ་གང་ཡིན་པ་དེ་ནི་ཀུན་ནས་ཉོན་མོངས་པའི་ཕྱོགས་སོ། །མི་ཁོམ་པ་མ་ཡིན་པའི་ལྷ་དང་མི་རྣམས་ཀྱི་ནང་དུ་སྐྱེ་བ་གང་ཡིན་པ་དེ་ནི། ཀུན་ནས་ཉོན་མོངས་པ་དང༌། རྣམ་པར་བྱང་བའི་ཕྱོགས་སུ་བལྟ་བར་བྱ་སྟེ། ཡན་ལག་ལྷག་མ་རྣམས་ཀྱང་ཕྱོགས་དེ་གཉིས་སུ་ཅི་རིགས་པར་བལྟ་བར་བྱའོ། །

srid pa'i yan lag 'di dag las yan lag du zhig ni gcig tu nges par kun nas nyon mongs pa'i phyogs yin/ du ni kun nas nyon mongs pa dang rnam par byang ba'i phyogs yin zhe na/ bzhi ni gcig tu nges par kun nas nyon mongs pa'i phyogs yin no/ /de las gzhan pa rnams ni kun nas nyon mongs pa dang/ rnam par byang ba'i phyogs yin te/ ngan song rnams dang/ de ma yin pa'i mi khom pa rnams su skye ba gang yin pa de ni kun nas nyon mongs pa'i phyogs so/ /mi khom pa ma yin pa'i lha dang mi rnams kyi nang du skye ba gang yin pa de ni/ kun nas nyon mongs pa dang/ rnam par byang ba'i phyogs su blta bar bya ste/ yan lag lhag ma rnams kyang phyogs de gnyis su ci rigs par blta bar bya'o/ /

【N14 因亡果喪門】

མ་རིག་པ་གང་མེད་ན། འདུ་བྱེད་རྣམས་འབྱུང་བར་མི་འགྱུར་ལ། མ་རིག་པ་གང་འགགས་པས་འདུ་བྱེད་འགག་པར་འགྱུར་ཞེ་ན། ཀུན་ནས་དཀྲིས་པ་དང༌། ཀུན་ནས་ལྡང་བ་དང༌། བག་ལ་ཉལ་བ་རྣམ་པ་གསུམ་དུ་གནས་པའི་མ་རིག་པ་འགགས་པས། མ་རིག་པ་འགགས་ལ། དེ་འགགས་པས། དེ་འགག་པ་ཡོད་ན། དེ་ལས་འདུ་བྱེད་འགག་པར་འགྱུར་རོ། །འདུ་བྱེད་གང་དག་མེད་ན། རྣམ་པར་ཤེས་པ་མི་འབྱུང་ལ། འདུ་བྱེད་གང་དག་འགགས་པས་རྣམ་པར་ཤེས་པ་འགག་པར་འགྱུར་ཞེ་ན། འདུ་བྱེད་གང་དག་རང་གི་རྒྱུད་ལ་བྱས་ནས་འགགས་ལ་གཉེན་པོ་མ་བསྐྱེད་པ་དང༌། གཞན་ཡང་ཡིད་ཀྱི་འདུ་བྱེད་རྣམས་ཡོད་ན། ལུས་དང་ངག་གི་འདུ་བྱེད་རྣམས་འབྱུང་སྟེ། དེ་བས་ན་དེ་ཡོད་ཅིང་དེ་ཡོད་ན་དེའི་རྐྱེན་གྱིས་རྣམ་པར་ཤེས་པ་འབྱུང་ལ། དེ་མེད་ཅིང་དེ་མེད་པར་གྱུར་ན།དེ་མཐའ་དག་འགགས་པ་ལས་རྣམ་པར་ཤེས་པ་འགག་པར་བལྟ་བར་བྱའོ། །རྣམ་པར་ཤེས་པ་གང་མེད་ན་མིང་དང་གཟུགས་འབྱུང་བར་མི་འགྱུར་ལ། རྣམ་པར་ཤེས་པ་གང་འགགས་པས་མིང་དང་གཟུགས་འགག་པར་འགྱུར་ཞེ་ན། ས་བོན་དུ་གྱུར་པའི་རྣམ་པར་ཤེས་པ་མེད་ན། འབྲས་བུར་གྱུར་པའི་རྣམ་པར་ཤེས་པ་མི་འབྱུང་ལ། དེ་གཉིས་འགགས་པས་མིང་དང་གཟུགས་དེ་གཉིས་འགག་པར་འགྱུར་ཏེ། རྣམ་པར་ཤེས་པ་དང༌། མིང་དང་གཟུགས་ཀྱི་ཚུལ་ཇི་ལྟ་བ་དེ་བཞིན་དུ། ཡན་ལག་ལྷག་མ་ཚོར་བའི་བར་ལ་ཡང་ཅི་རིགས་པར་བལྟ་བར་བྱའོ། །མ་རིག་པའི་རྐྱེན་གྱིས་འདུ་བྱེད་རྣམས་ཇི་ལྟ་བ་དེ་བཞིན་དུ། སྲེད་པའི་རྐྱེན་གྱིས་ལེན་པ་དང༌། ལེན་པའི་རྐྱེན་གྱིས་སྲིད་པ་ཡང་དེ་དང་འདྲ་བར་བལྟ་བར་བྱའོ། །འདུ་བྱེད་ཀྱི་རྐྱེན་གྱིས་རྣམ་པར་ཤེས་པ་ཇི་ལྟ་བ་བཞིན་དུ། སྲིད་པའི་རྐྱེན་གྱིས་སྐྱེ་བ་ཡང་དེ་དང་འདྲ་བར་བལྟ་བར་བྱའོ། །རྣམ་པར་ཤེས་པའི་རྐྱེན་གྱིས་མིང་དང་གཟུགས་ལ་སོགས་པ་ཇི་ལྟ་བ་བཞིན་དུ། སྐྱེ་བའི་རྐྱེན་གྱིས་རྒ་ཤི་ཡང་དེ་བཞིན་ནོ། །ཚོར་བ་གང་མེད་ན་སྲེད་པ་མི་འབྱུང་ལ། ཚོར་བ་གང་འགགས་པས་སྲེད་པ་འགག་པར་འགྱུར་ཞེ་ན། འདུ་བྱེད་ཀྱི་རྐྱེན་གྱིས་རྣམ་པར་ཤེས་པ་ཇི་ལྟ་བ་བཞིན་དུ་འདིའི་ཚུལ་ཡང་དེ་དང་འདྲ་བར་བལྟ་བར་བྱའོ།། །།

ma rig pa gang med na/ 'du byed rnams 'byung bar mi 'gyur la/ ma rig pa gang 'gags pas 'du byed 'gag par 'gyur zhe na/ kun nas dkris pa dang/ kun nas ldang ba dang/ bag la nyal ba rnam pa gsum du gnas pa'i ma rig pa 'gags pas/ ma rig pa 'gags la/ de 'gags pas/ de 'gag pa yod na/ de las 'du byed 'gag par 'gyur ro/ /'du byed gang dag med na/ rnam par shes pa mi 'byung la/ 'du byed gang dag 'gags pas rnam par shes pa 'gag par 'gyur zhe na/ 'du byed gang dag rang gi rgyud la byas nas 'gags la gnyen po ma bskyed pa dang/ gzhan yang yid kyi 'du byed rnams yod na/ lus dang ngag gi 'du byed rnams 'byung ste/ de bas na de yod cing de yod na de'i rkyen gyis rnam par shes pa 'byung la/ de med cing de med par gyur na/de mtha' dag 'gags pa las rnam par shes pa 'gag par blta bar bya'o/ /rnam par shes pa gang med na ming dang gzugs 'byung bar mi 'gyur la/ rnam par shes pa gang 'gags pas ming dang gzugs 'gag par 'gyur zhe na/ sa bon du gyur pa'i rnam par shes pa med na/ 'bras bur gyur pa'i rnam par shes pa mi 'byung la/ de gnyis 'gags pas ming dang gzugs de gnyis 'gag par 'gyur te/ rnam par shes pa dang/ ming dang gzugs kyi tshul ji lta ba de bzhin du/ yan lag lhag ma tshor ba'i bar la yang ci rigs par blta bar bya'o/ /ma rig pa'i rkyen gyis 'du byed rnams ji lta ba de bzhin du/ sred pa'i rkyen gyis len pa dang/ len pa'i rkyen gyis srid pa yang de dang 'dra bar blta bar bya'o/ /'du byed kyi rkyen gyis rnam par shes pa ji lta ba bzhin du/ srid pa'i rkyen gyis skye ba yang de dang 'dra bar blta bar bya'o/ /rnam par shes pa'i rkyen gyis ming dang gzugs la sogs pa ji lta ba bzhin du/ skye ba'i rkyen gyis rga shi yang de bzhin no/ /tshor ba gang med na sred pa mi 'byung la/ tshor ba gang 'gags pas sred pa 'gag par 'gyur zhe na/ 'du byed kyi rkyen gyis rnam par shes pa ji lta ba bzhin du 'di'i tshul yang de dang 'dra bar blta bar bya'o// //

【N15 八門緣起相攝】

བམ་པོ་བཅུ་གཅིག་པ།

bam po bcu gcig pa/

རྟེན་ཅིང་འབྲེལ་པར་འབྱུང་བའི་སྒོ་རྣམ་པ་བརྒྱད་བཤད་པ་གང་ཡིན་པ་དེ་དག་ལས། སྒོ་དུ་ནི་རྟེན་ཅིང་འབྲེལ་པར་འབྱུང་བའི་ཡན་ལག་བཅུ་གཉིས་ཀྱིས་རབ་ཏུ་ཕྱེ་བ་ཡིན་ལ། དུ་ནི་མ་ཡིན་ཞེ་ན། སྒོ་གསུམ་ནི་དེས་རབ་ཏུ་ཕྱེ་བ་ཡིན་ཏེ། གཉིས་ཀྱི་ནི་ཕྱོགས་གཅིག་རབ་ཏུ་བྱེ་བའོ། །གཅིག་ནི་ཡན་ལག་རིལ་གྱིས་རབ་ཏུ་ཕྱེའོ། །ལྷག་མ་རྣམས་ནི་རབ་ཏུ་ཕྱེ་བ་མ་ཡིན་ཏེ། རྣམ་པར་ཤེས་པ་འབྱུང་བའི་སྒོ་དང༌། ལས་བདག་གིར་བྱ་བའི་སྒོ་ནི་ཕྱོགས་གཅིག་རབ་ཏུ་ཕྱེའོ། །སེམས་ཅན་གྱི་འཇིག་རྟེན་འཇུག་པའི་སྒོ་ནི་ཡན་ལག་རིལ་གྱིས་རབ་ཏུ་ཕྱེའོ། །

rten cing 'brel par 'byung ba'i sgo rnam pa brgyad bshad pa gang yin pa de dag las/ sgo du ni rten cing 'brel par 'byung ba'i yan lag bcu gnyis kyis rab tu phye ba yin la/ du ni ma yin zhe na/ sgo gsum ni des rab tu phye ba yin te/ gnyis kyi ni phyogs gcig rab tu bye ba'o/ /gcig ni yan lag ril gyis rab tu phye'o/ /lhag ma rnams ni rab tu phye ba ma yin te/ rnam par shes pa 'byung ba'i sgo dang/ las bdag gir bya ba'i sgo ni phyogs gcig rab tu phye'o/ /sems can gyi 'jig rten 'jug pa'i sgo ni yan lag ril gyis rab tu phye'o/ /

【N16 辯過患勝利】

རྟེན་ཅིང་འབྲེལ་པར་འབྱུང་བ་མ་ཤེས་པ་ལ་ཉེས་དམིགས་ཇི་སྙེད་ཡོད་པར་བལྟ་བར་བྱ་ཞེ་ན། ལྔ་སྟེ་བདག་ཏུ་ལྟ་བར་གྱུར་པ་དང༌། སྔོན་གྱི་མཐའ་དང་ལྡན་པའི་ལྟ་བར་གྱུར་པ་རྣམས་བསྐྱེད་པ་དང༌། སྔོན་གྱི་མཐའ་དང་ལྡན་པ་དག་ཇི་ལྟ་བ་བཞིན་དུ། ཕྱི་མའི་མཐའ་དང་ལྡན་པ་རྣམས་དང༌། སྔོན་གྱི་མཐའ་དང་ཕྱི་མའི་མཐའ་དང་ལྡན་པ་རྣམས་ནན་གྱིས་མཆོག་ཏུ་འཛིན་པར་གནས་པ་དང༌། ལེན་པ་དང་བཅས་པ་དང༌། ཡོངས་སུ་གདུང་བ་དང་བཅས་པ་དང༌། ཚེ་འདི་ལ་ཡོངས་སུ་མྱ་ངན་ལས་འདའ་བར་མི་འགྱུར་བ་འདི་ནི་ཉེས་དམིགས་ལྔ་པའོ། །ཤེས་པའི་ཕན་ཡོན་དུ་བལྟ་བར་བྱ་ཞེ་ན༑ དེ་དག་ལས་བཟློག་པ་ལྔ་པོ་དེ་ཉིད་ནི་ཕན་ཡོན་དུ་བལྟ་བར་བྱའོ། །

rten cing 'brel par 'byung ba ma shes pa la nyes dmigs ji snyed yod par blta bar bya zhe na/ lnga ste bdag tu lta bar gyur pa dang/ sngon gyi mtha' dang ldan pa'i lta bar gyur pa rnams bskyed pa dang/ sngon gyi mtha' dang ldan pa dag ji lta ba bzhin du/ phyi ma'i mtha' dang ldan pa rnams dang/ sngon gyi mtha' dang phyi ma'i mtha' dang ldan pa rnams nan gyis mchog tu 'dzin par gnas pa dang/ len pa dang bcas pa dang/ yongs su gdung ba dang bcas pa dang/ tshe 'di la yongs su mya ngan las 'da' bar mi 'gyur ba 'di ni nyes dmigs lnga pa'o/ /shes pa'i phan yon du blta bar bya zhe na| de dag las bzlog pa lnga po de nyid ni phan yon du blta bar bya'o/ /

【N17 假實門】

ཡན་ལག་བཅུ་གཉིས་པོ་འདི་དག་ལས་ཡན་ལག་དུ་ཞིག་རྫས་སུ་ཡོད་ཅེ་ན། སྨྲས་པ།དགུའོ༑ །རྫས་སུ་ཡོད་པ་མ་ཡིན་པ་དུ་ཞེ་ན། ལྷག་མ་གང་ཡིན་པ་རྣམས་སོ༑ །

yan lag bcu gnyis po 'di dag las yan lag du zhig rdzas su yod ce na/ smras pa/dgu'o| /rdzas su yod pa ma yin pa du zhe na/ lhag ma gang yin pa rnams so| /

【N18 一事多事】

རྫས་གཅིག་གི་ངོ་བོ་ཉིད་དུ་ཞེ་ན། ལྔའོ། །རྫས་དུ་མའི་ངོ་བོ་ཉིད་དུ་ཞེ་ན། ལྷག་མ࿒གང་ཡིན་པ་རྣམས་སོ། །

rdzas gcig gi ngo bo nyid du zhe na/ lnga'o/ /rdzas du ma'i ngo bo nyid du zhe na/ lhag ma gang yin pa rnams so/ /

【N19 所知障因】

ཤེས་བྱའི་སྒྲིབ་པའི་རྒྱུ་དུ་ཞེ་ན། གཅིག་གོ། །

shes bya'i sgrib pa'i rgyu du zhe na/ gcig go/ /

【N20 苦及苦因】

སྡུག་བསྔལ་འགྲུབ་པར་བྱེད་པ་དུ་ཞེ་ན། ལྔའོ། །སྡུག་བསྔལ་གྱི་སྙིང་པོ་དུ་ཞེ་ན། ལྔ་པོ་ཉིད་དོ། །སྡུག་བསྔལ་ཉིད་དུ་ཞེ་ན། གཉིས་སོ། །

sdug bsngal 'grub par byed pa du zhe na/ lnga'o/ /sdug bsngal gyi snying po du zhe na/ lnga po nyid do/ /sdug bsngal nyid du zhe na/ gnyis so/ /

【N21 因果雜分】

རྒྱུའི་དངོས་པོར་བསྟན་པ་ནི་དུ། འབྲས་བུའི་དངོས་པོར་བསྟན་པ་ནི་དུ། རྒྱུ་དང་འབྲས࿒བུ་འདྲེས་པའི་དངོས་པོར་བསྟན་པ་ནི་དུ་ཞེ་ན། གོང་མ་དྲུག་པོ་མ་རིག་པ་ནས་རེག་པའི་བར་དང༌། སྲེད་པ་དང༌། ལེན་པ་དང༌། སྲིད་པ་རྣམས་ནི་རྒྱུའི་དངོས་པོར་བསྟན་ཏོ། །ཐ་མ་གཉིས་ནི་འབྲས་བུའི་དངོས་པོར་བསྟན་ཏོ། །ཚོར་བ་ནི་འདྲེས་པར་བསྟན་ཏེ།ཚེ་ཕྱི་མའི་རེག་པའི་རྐྱེན་གྱིས་རྒྱུར་གྱུར་པ་དང༌། ཚེ་འདིའི་སྲེད་པའི་རྐྱེན་གྱིས་འབྲས་བུར་གྱུར་པ་སྟེ། དེ་གཉིས་ཀ་ཡང་རེག་པའི་རྐྱེན་ལས་བྱུང་བའི་ཕྱིར་འདྲེས་པར་བསྟན་ཏོ། །

rgyu'i dngos por bstan pa ni du/ 'bras bu'i dngos por bstan pa ni du/ rgyu dang 'bras bu 'dres pa'i dngos por bstan pa ni du zhe na/ gong ma drug po ma rig pa nas reg pa'i bar dang/ sred pa dang/ len pa dang/ srid pa rnams ni rgyu'i dngos por bstan to/ /tha ma gnyis ni 'bras bu'i dngos por bstan to/ /tshor ba ni 'dres par bstan te/tshe phyi ma'i reg pa'i rkyen gyis rgyur gyur pa dang/ tshe 'di'i sred pa'i rkyen gyis 'bras bur gyur pa ste/ de gnyis ka yang reg pa'i rkyen las byung ba'i phyir 'dres par bstan to/ /

【N22 境體兩果】

ཡན་ལག་རྣམས་ལས་དུ་ནི་སྡུག་པ་དང་མི་སྡུག་པའི་འབྲས་བུ་འགྲུབ་པར་བྱེད་པ་ཡིན། ཡན་ལག་རྣམས་ལས་དུ་ནི་ལས་ཀྱི་འབྲས་བུ་འགྲུབ་པར་བྱེད་པ་ཡིན་ཞེ་ན། གོང་མ་དྲུག་ནི་འབྲས་བུ་སྔ་མ་ཤོས་འགྲུབ་པར་བྱེད་པ་ཡིན་ནོ། །ཕྱི་མ་གསུམ་ནི་ཕྱི་མ་ཤོས་འགྲུབ་པར་བྱེད་པ་ཡིན་ནོ། །གཅིག་ནི་འབྲས་བུ་དེ་གཉིས་ཀ་འགྲུབ་པར་བྱེད་པ་ཡིན་ནོ། །

yan lag rnams las du ni sdug pa dang mi sdug pa'i 'bras bu 'grub par byed pa yin/ yan lag rnams las du ni las kyi 'bras bu 'grub par byed pa yin zhe na/ gong ma drug ni 'bras bu snga ma shos 'grub par byed pa yin no/ /phyi ma gsum ni phyi ma shos 'grub par byed pa yin no/ /gcig ni 'bras bu de gnyis ka 'grub par byed pa yin no/ /

【N23 二受俱行】

བདེ་བའི་ཚོར་བ་དང་ལྡན་པ་དུ་ཞེ་ན། ཡན་ལག་གཉིས་མ་གཏོགས་པ་དེ་ལས་གཞན་པ་རྣམས་སོ། །སྡུག་བསྔལ་གྱི་ཚོར་བ་དང་ལྡན་པ་དུ་ཞེ་ན། དེ་དག་ཉིད་དང༌། གཞག་པ་ལས་ཡན་ལག་གཅིག་གོ། །སྡུག་བསྔལ་བ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་དང་ལྡན་པ་དུ་ཞེ་ན། འདི་ཡང་བདེ་བའི་ཚུལ་བཞིན་དུ་བལྟ་བར་བྱའོ། །ཚོར་བ་དང་ལྡན་པ་མ་ཡིན་པ་དུ་ཞེ་ན། གཅིག་སྟེ་ཡན་ལག་གཞག་པ་གང་ཡིན་པའོ། །ཡན་ལག་རྣམས་ལས་དུ་ནི་འགྱུར་བའི་སྡུག་བསྔལ་གྱིས་བསྡུས་ཤེ་ན། བདེ་བའི་ཚོར་བ་དང་ལྡན་པ་གང་དག་ཡིན་པ་དང༌། ཚོར་བ་དང་མི་ལྡན་པའི་ཡན་ལག་གང་ཡིན་པ་དེའི་ཕྱོགས་གཅིག་གོ། །

bde ba'i tshor ba dang ldan pa du zhe na/ yan lag gnyis ma gtogs pa de las gzhan pa rnams so/ /sdug bsngal gyi tshor ba dang ldan pa du zhe na/ de dag nyid dang/ gzhag pa las yan lag gcig go/ /sdug bsngal ba yang ma yin bde ba yang ma yin pa'i tshor ba dang ldan pa du zhe na/ 'di yang bde ba'i tshul bzhin du blta bar bya'o/ /tshor ba dang ldan pa ma yin pa du zhe na/ gcig ste yan lag gzhag pa gang yin pa'o/ /yan lag rnams las du ni 'gyur ba'i sdug bsngal gyis bsdus she na/ bde ba'i tshor ba dang ldan pa gang dag yin pa dang/ tshor ba dang mi ldan pa'i yan lag gang yin pa de'i phyogs gcig go/ /

【N24 三苦門】

སྡུག་བསྔལ་གྱི་སྡུག་བསྔལ་གྱིས་དུ་བསྡུས་ཤེ་ན། སྡུག་བསྔལ་བ་དང་ལྡན་པ་གང་ཡིན་པ་རྣམས་དང༌། ཚོར་བ་དང་ལྡན་པ་མ་ཡིན་པའི་ཡན་ལག་གང་ཡིན་པ་དེའི་ཕྱོགས་གཅིག་གོ། །འདུ་བྱེད་ཀྱི་སྡུག་བསྔལ་གྱིས་དུ་བསྡུས་ཤེ་ན། འགྱུར་བའི་སྡུག་བསྔལ་དང༌། སྡུག་བསྔལ་གྱི་སྡུག་བསྔལ་གྱིས་བསྡུས་པ་གང་ཡིན་པ་དག་ནི། འདུ་བྱེད་ཀྱི་སྡུག་བསྔལ་གྱིས་བསྡུས་པ་ཡང་དེ་དག་ཡིན་ནོ། །འདུ་བྱེད་ཀྱི་སྡུག་བསྔལ་གྱིས་བསྡུས་ལ། དེ་མ་ཡིན་པའི་སྡུག་བསྔལ་གཉིས་ཀྱིས་མ་བསྡུས་པ་ཡང་ཡོད་དེ། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ་དང༌། ལྡན་པ་གང་ཡིན་པ་རྣམས་དང་ཚོར་བ་དང་ལྡན་པ་མ་ཡིན་པའི་ཡན་ལག་གང་ཡིན་པ་དེའི་ཕྱོགས་གཅིག་གོ། །

sdug bsngal gyi sdug bsngal gyis du bsdus she na/ sdug bsngal ba dang ldan pa gang yin pa rnams dang/ tshor ba dang ldan pa ma yin pa'i yan lag gang yin pa de'i phyogs gcig go/ /'du byed kyi sdug bsngal gyis du bsdus she na/ 'gyur ba'i sdug bsngal dang/ sdug bsngal gyi sdug bsngal gyis bsdus pa gang yin pa dag ni/ 'du byed kyi sdug bsngal gyis bsdus pa yang de dag yin no/ /'du byed kyi sdug bsngal gyis bsdus la/ de ma yin pa'i sdug bsngal gnyis kyis ma bsdus pa yang yod de/ sdug bsngal yang ma yin bde ba yang ma yin pa dang/ ldan pa gang yin pa rnams dang tshor ba dang ldan pa ma yin pa'i yan lag gang yin pa de'i phyogs gcig go/ /

【N25 具支多少】

ཅི་སྐྱེ་བ་དང་སྙོམས་པར་འཇུག་པ་ཐམས་ཅད་དུ་ཀུན་ཏུ་སྤྱོད་པའི་ཚུལ་གྱིས་ཡན་ལག་ཐམས་ཅད་དམིགས་སམ་ཞེ་ན། སྨྲས་པ་མི་དམིགས་ཏེ། འདུ་ཤེས་མེད་པ་དང༌། འགོག་པའི་སྙོམས་པར་འཇུག་པ་དང༌། འདུ་ཤེས་མེད་པའི་སྙོམས་པར་འཇུག་པ་ལ་ནི་གཟུགས་ཅན་རྣམས་དམིགས་ལ། གཟུགས་ཅན་མ་ཡིན་པ་རྣམས་མི་དམིགས་སོ། །གཟུགས་མེད་པ་རྣམས་སུ་སྐྱེས་པ་ལ་ནི་གཟུགས་ཅན་མ་ཡིན་པ་རྣམས་དམིགས་ལ། གཟུགས་ཅན་རྣམས་མི་དམིགས་སོ། །

ci skye ba dang snyoms par 'jug pa thams cad du kun tu spyod pa'i tshul gyis yan lag thams cad dmigs sam zhe na/ smras pa mi dmigs te/ 'du shes med pa dang/ 'gog pa'i snyoms par 'jug pa dang/ 'du shes med pa'i snyoms par 'jug pa la ni gzugs can rnams dmigs la/ gzugs can ma yin pa rnams mi dmigs so/ /gzugs med pa rnams su skyes pa la ni gzugs can ma yin pa rnams dmigs la/ gzugs can rnams mi dmigs so/ /

【N26 依支離支】

ཡན་ལག་རྣམས་ལ་བརྟེན་ནས་ཡན་ལག་ལས་དབེན་པ་ཐོས་པར་འགྱུར་རམ་ཞེ་ན། སྨྲས་པ། དེའི་དུས་ན་ཕྱོགས་གཅིག་ལས་དབེན་པར་འགྱུར་གྱི། ཡན་ལག་ཐམས་ཅད་ལས་གཏན་དབེན་པར་འགྱུར་བ་ནི་མ་ཡིན་ཏེ། ས་གོང་མ་པའི་ཡན་ལག་རྣམས་ལ་བརྟེན་ནས། ས་འོག་མ་པ་རྣམས་ལས་དབེན་པར་འགྱུར་རོ། །

yan lag rnams la brten nas yan lag las dben pa thos par 'gyur ram zhe na/ smras pa/ de'i dus na phyogs gcig las dben par 'gyur gyi/ yan lag thams cad las gtan dben par 'gyur ba ni ma yin te/ sa gong ma pa'i yan lag rnams la brten nas/ sa 'og ma pa rnams las dben par 'gyur ro/ /

【N27 染不染】

ཡན་ལག་རྣམས་ལས་དུ་ནི་ཉོན་མོངས་པ་ཅན་ཡིན་ལ། དུ་ནི་ཉོན་མོངས་པ་ཅན་མ་ཡིན་ཞེ་ན། གསུམ་ནི་ཉོན་མོངས་པ་ཅན་ནོ། ལྷག་མ་རྣམས་ནི་རྣམ་པ་གཉིས་སོ། །ཉོན་མོངས་པ་ཅན་མ་ཡིན་པ་ནི། དགེ་བ་རྣམས་སོ། །ལུང་དུ་མ་བསྟན་པའི་བྱེ་བྲག་གིས་རྣམ་པ་གཉིས་སུ་ཐ་དད་པར་བལྟ་བར་བྱའོ། །

yan lag rnams las du ni nyon mongs pa can yin la/ du ni nyon mongs pa can ma yin zhe na/ gsum ni nyon mongs pa can no/ lhag ma rnams ni rnam pa gnyis so/ /nyon mongs pa can ma yin pa ni/ dge ba rnams so/ /lung du ma bstan pa'i bye brag gis rnam pa gnyis su tha dad par blta bar bya'o/ /

【N28 三界繫】

འདོད་པ་དང་ལྡན་པ་དུ་ཞེ་ན། ཐམས་ཅད་རིལ་གྱིས་འདུས་པའོ། །གཟུགས་དང་ལྡན་པ་དུ་ཞེ་ན། ཐམས་ཅད་ཀྱི་ཕྱོགས་གཅིག་གོ། །དེར་རྒ་བ་ཇི་ལྟར་བལྟ་ཞེ་ན། འདུ་བྱེད་རྣམས་རྙིངས་པ་དང༌། དེངས་པ་གང་ཡིན་པའོ། །གཟུགས་དང་ལྡན་པ་ཇི་ལྟ་བ་བཞིན་དུ་གཟུགས་མེད་པ་དང་ལྡན་པ་ཡང་དེ་དང་འདྲའོ། །

'dod pa dang ldan pa du zhe na/ thams cad ril gyis 'dus pa'o/ /gzugs dang ldan pa du zhe na/ thams cad kyi phyogs gcig go/ /der rga ba ji ltar blta zhe na/ 'du byed rnams rnyings pa dang/ dengs pa gang yin pa'o/ /gzugs dang ldan pa ji lta ba bzhin du gzugs med pa dang ldan pa yang de dang 'dra'o/ /

【N29 三學行】

࿒སློབ་པ་དུ་ཞེ་ན་གང་ཡང་མ་ཡིན་ནོ། །མི་སློབ་པ་དུ་ཞེ་ན། གང་ཡང་མ་ཡིན་ནོ། །སློབ་པ་ཡང་མ་ཡིན་མི་སློབ་པ་ཡང་མ་ཡིན་པ་དུ་ཞེ་ན། ཐམས་ཅད་དོ། །ཅི་ཡན་ལག་དགེ་བ་ཟག་པ་དང་བཅས་པ་གང་ཡིན་པ་དེ་དག་སློབ་པ་པ་མ་ཡིན་ནམ་ཞེ་ན། འཇུག་པར་གཏོགས་པའི་ཕྱིར་མི་རུང་སྟེ། སློབ་པའི་དགེ་བ་ཟག་པ་དང་བཅས་པའི་ཆོས་རྣམས་ནི་འཇུག་པ་དང་མི་མཐུན་པ་དང༌། རིག་པའི་རྐྱེན་ལས་བྱུང་བའི་ཕྱིར་རོ། །

slob pa du zhe na gang yang ma yin no/ /mi slob pa du zhe na/ gang yang ma yin no/ /slob pa yang ma yin mi slob pa yang ma yin pa du zhe na/ thams cad do/ /ci yan lag dge ba zag pa dang bcas pa gang yin pa de dag slob pa pa ma yin nam zhe na/ 'jug par gtogs pa'i phyir mi rung ste/ slob pa'i dge ba zag pa dang bcas pa'i chos rnams ni 'jug pa dang mi mthun pa dang/ rig pa'i rkyen las byung ba'i phyir ro/ /

【N30 果斷支】

རྒྱུན་དུ་ཞུགས་པས་དུ་སྤངས་པར་བརྗོད་ཅེ་ན། ཐམས་ཅད་ཀྱི་ཕྱོགས་གཅིག་སྟེ། གང་ཡང་རིལ་གྱིས་ནི་མ་ཡིན་ནོ། །རྒྱུན་དུ་ཞུགས་པ་ཇི་ལྟ་བ་བཞིན་དུ། ལན་ཅིག་ཕྱིར་འོང་བ་ཡང་དེ་དང་འདྲའོ། །ཕྱིར་མི་འོང་བས་ཡན་ལག་དུ་སྤངས་པར་བརྗོད་ཅེ་ན། འདོད་པ་ན་སྤྱོད་པ་ནི་ཐམས་ཅད་དོ། །གཟུགས་དང་གཟུགས་མེད་པ་ན་སྤྱོད་པ་རྣམས་ནི་ངེས་པ་མེད་དོ། །

rgyun du zhugs pas du spangs par brjod ce na/ thams cad kyi phyogs gcig ste/ gang yang ril gyis ni ma yin no/ /rgyun du zhugs pa ji lta ba bzhin du/ lan cig phyir 'ong ba yang de dang 'dra'o/ /phyir mi 'ong bas yan lag du spangs par brjod ce na/ 'dod pa na spyod pa ni thams cad do/ /gzugs dang gzugs med pa na spyod pa rnams ni nges pa med do/ /

【M10 攝諸經(十六門)】【N1 六種言說順逆次第】

དགྲ་བཅོམ་པས་ཡན་ལག་དུ་སྤངས་པར་བརྗོད་ཅེ་ན། ཁམས་གསུམ་ན་སྤྱོད་པ་ཐམས་ཅད་དོ། །མདོ་སྡེ་དེ་དང་དེ་དག་ལས་རྟེན་ཅིང་འབྲེལ་པར་འབྱུང་བ་རྣམ་པ་དུས་བསྟན་ཅེ་ན། མདོར་བསྡུ་ན་རྣམ་པ་དྲུག་སྟེ། ལུགས་སུ་འབྱུང་བར་བསྟན་པ་དང༌། ལུགས་སུ་འབྱུང་བ་མ་ཡིན་པར་བསྟན་པ་དང༌། ཕྱོགས་གཅིག་གི་ཡན་ལག་བསྟན་པ་དང༌། ཡན་ལག་རིལ་གྱིས་བསྟན་པ་དང༌། ནག་པོའི་ཕྱོགས་བསྟན་པ་དང༌། དཀར་པོའི་ཕྱོགས་བསྟན་པའོ། །

dgra bcom pas yan lag du spangs par brjod ce na/ khams gsum na spyod pa thams cad do/ /mdo sde de dang de dag las rten cing 'brel par 'byung ba rnam pa dus bstan ce na/ mdor bsdu na rnam pa drug ste/ lugs su 'byung bar bstan pa dang/ lugs su 'byung ba ma yin par bstan pa dang/ phyogs gcig gi yan lag bstan pa dang/ yan lag ril gyis bstan pa dang/ nag po'i phyogs bstan pa dang/ dkar po'i phyogs bstan pa'o/ /

【N2 由十種相應知緣起甚深義】

བཅོམ་ལྡན་འདས་ཀྱིས་རྟེན་ཅིང་འབྲེལ་པར་འབྱུང་བ་ནི་ཟབ་པོ་ཞེས་གསུངས་པ་དེ། ཟབ࿒པ་ཇི་ལྟར་རིག་པར་བྱ་ཞེ་ན། འདི་ལྟ་སྟེ། མི་རྟག་པའི་དོན་དང༌། སྡུག་བསྔལ་བའི་དོན་དང༌། སྟོང་པའི་དོན་དང༌། བདག་མེད་པའི་དོན་ལས་བརྩམས་ཏེ། རྣམ་པ་བཅུས་རྟེན་ཅིང་འབྲེལ་པར་འབྱུང་བའི་དོན་ཟབ་པར་བལྟ་བར་བྱའོ། །དེ་ལ་མི་རྟག་པའི་དོན་ལས་བརྩམས་ཏེ། རང་གི་ས་བོན་ལས་ཀྱང་སྐྱེ་ལ། རྐྱེན་གཞན་ལས་ཀྱང་ལྟོས་པ་དང༌། རྐྱེན་གཞན་ལས་ཀྱང་སྐྱེ་ལ། རང་གི་ས་བོན་ལས་ཀྱང་ལྟོས་པ་དང༌། རང་གི་ས་བོན་དང་གཞན་གྱི་རྐྱེན་ལས་ཀྱང་སྐྱེ་ལ། ས་བོན་དང་རྐྱེན་ལས་ཀྱང་དེ་བསྐྱེད་པའི་ཕྱིར་གཡོ་བའམ། སྤྱོད་པའམ། བྱེད་པ་ཅི་ཡང་མེད་པ་དང༌། ས་བོན་དང་རྐྱེན་ལས་གཡོ་བའམ། སྤྱོད་པའམ། བྱེད་པ་ཡང་མེད་ལ། དེ་གཉིས་ལ་རྒྱུ་ཉིད་ཀྱི་མཐུ་ཡང་མེད་པ་མ་ཡིན་ནོ། །ཡན་ལག་རྣམས་ནི་ཐོག་མ་མེད་པའི་དུས་ནས་གྲགས་པའི་མཚན་ཉིད་ཀྱང་ཡིན་ལ་སྐད་ཅིག་རེ་རེ་ལ་སར་པ་སར་པའི་མཚན་ཉིད་རྣམས་ཀྱང་འཇུག་གོ། །རྟེན་ཅིང་འབྲེལ་པར་འབྱུང་བ་ནི། སྐད་ཅིག་ལ་འཇིག་པའི་ངང་ཅན་ཡང་ཡིན་ལ། གནས་པའི་ཚུལ་དུ་ཡང་སྣང་ངོ༌། །དེ་ལ་སྡུག་བསྔལ་བའི་དོན་ལས་བརྩམས་ཏེ། ཡན་ལག་རྣམས་སྡུག་བསྔལ་བར་རོ་གཅིག་པའི་མཚན་ཉིད་ཀྱང་ཡིན་ལ། རྣམ་པ་གསུམ་དུ་ཡང་སྣང་ངོ༌། །དེ་ལ་སྟོང་པའི་དོན་ལས་བརྩམས་ཏེ། །ཡན་ལག་རྣམས་སེམས་ཅན་དང༌། བྱེད་པ་པོ་དང༌། སྡུག་བསྔལ་དང་བྲལ་བ་ཡང་ཡིན་ལ། དེ་དང་མ་བྲལ་བ་ལྟ་བུར་ཡང་སྣང་ཞིང་སྟོན་ཏོ། །དེ་ལ་བདག་མེད་པའི་དོན་ལས་བརྩམས་ཏེ། ཡན་ལག་རྣམས་རང་ལ་དབང་མེད་ཅིང་བདག་མེད་པའི་མཚན་ཉིད་ཀྱང་ཡིན་ལ། བདག་གི་མཚན་ཉིད་དུ་ཡང་སྣང་ངོ༌། །དོན་དམ་པར་ན་བརྗོད་དུ་མེད་པའི་ངོ་བོ་ཉིད་ཀྱང་ཡིན་ལ་བརྗོད་པས་ཀྱང་དེའི་ངོ་བོ་ཉིད་བསྟན་ཏོ། །

bcom ldan 'das kyis rten cing 'brel par 'byung ba ni zab po zhes gsungs pa de/ zab pa ji ltar rig par bya zhe na/ 'di lta ste/ mi rtag pa'i don dang/ sdug bsngal ba'i don dang/ stong pa'i don dang/ bdag med pa'i don las brtsams te/ rnam pa bcus rten cing 'brel par 'byung ba'i don zab par blta bar bya'o/ /de la mi rtag pa'i don las brtsams te/ rang gi sa bon las kyang skye la/ rkyen gzhan las kyang ltos pa dang/ rkyen gzhan las kyang skye la/ rang gi sa bon las kyang ltos pa dang/ rang gi sa bon dang gzhan gyi rkyen las kyang skye la/ sa bon dang rkyen las kyang de bskyed pa'i phyir g.yo ba'am/ spyod pa'am/ byed pa ci yang med pa dang/ sa bon dang rkyen las g.yo ba'am/ spyod pa'am/ byed pa yang med la/ de gnyis la rgyu nyid kyi mthu yang med pa ma yin no/ /yan lag rnams ni thog ma med pa'i dus nas grags pa'i mtshan nyid kyang yin la skad cig re re la sar pa sar pa'i mtshan nyid rnams kyang 'jug go/ /rten cing 'brel par 'byung ba ni/ skad cig la 'jig pa'i ngang can yang yin la/ gnas pa'i tshul du yang snang ngo/ /de la sdug bsngal ba'i don las brtsams te/ yan lag rnams sdug bsngal bar ro gcig pa'i mtshan nyid kyang yin la/ rnam pa gsum du yang snang ngo/ /de la stong pa'i don las brtsams te/ /yan lag rnams sems can dang/ byed pa po dang/ sdug bsngal dang bral ba yang yin la/ de dang ma bral ba lta bur yang snang zhing ston to/ /de la bdag med pa'i don las brtsams te/ yan lag rnams rang la dbang med cing bdag med pa'i mtshan nyid kyang yin la/ bdag gi mtshan nyid du yang snang ngo/ /don dam par na brjod du med pa'i ngo bo nyid kyang yin la brjod pas kyang de'i ngo bo nyid bstan to/ /

【N3 法住智是聞慧】

ཤེས་པ་དུ་ཞིག་གིས་རྟེན་ཅིང་འབྲེལ་པར་འབྱུང་བར་ཤེས་པར་བྱ་ཞེ་ན། ཆོས་གནས་པ་ཤེས་པ་དང༌། དེ་ཁོ་ན་ཤེས་པ་གཉིས་ཀྱིས་ཏེ། ཆོས་གནས་པ་ཤེས་པས་ཇི་ལྟར་ཤེས་པར་བྱ་ཞེ་ན། བཅོམ་ལྡན་འདས་ཀྱིས་ཇི་ལྟར་གཞག་པ་དང༌། བསྟན་པ་དེ་བཞིན་དུ་ཤེས་པར་བྱའོ། །དེ་ཁོ་ན་ཤེས་པས་ཇི་ལྟར་ཤེས་པར་བྱ་ཞེ་ན། ཇི་ལྟར་སློབ་པ་གཞི་རྣམས་མཐོང་བ་དག་གིས་ཟབ་མོའི་དོན་དུ་མཐོང་བ་བཞིན་དུ་ཤེས་པར་བྱའོ། །

shes pa du zhig gis rten cing 'brel par 'byung bar shes par bya zhe na/ chos gnas pa shes pa dang/ de kho na shes pa gnyis kyis te/ chos gnas pa shes pas ji ltar shes par bya zhe na/ bcom ldan 'das kyis ji ltar gzhag pa dang/ bstan pa de bzhin du shes par bya'o/ /de kho na shes pas ji ltar shes par bya zhe na/ ji ltar slob pa gzhi rnams mthong ba dag gis zab mo'i don du mthong ba bzhin du shes par bya'o/ /

【N4 住】

རྟེན་ཅིང་འབྲེལ་པར་འབྱུང་བ་ནི་ངས་བྱས་པ་ཡང་མ་ཡིན། གཞན་དག་གིས་བྱས་པ་ཡང་མ་ཡིན་ཏེ། དེ་བཞིན་གཤེགས་པ་རྣམས་བྱུང་ཡང་རུང་མ་བྱུང་ཡང་རུང་སྟེ། ཆོས་ཉིད་དང༌། ཆོས་གནས་པ་དང༌། ཆོས་ཀྱི་དབྱིངས་འདི་ནི་གནས་པ་ཉིད་དོ་ཞེས་གང་གསུངས་པ་ལ། ཆོས་ཉིད་ནི་གང࿒ཆོས་གནས་པ་ནི་གང༌། ཆོས་ཀྱི་དབྱིངས་ནི་གང་ཞེ་ན། ཐོག་མ་མེད་པའི་དུས་ནས་གྲགས་པ་གང་ཡིན་པ་དེ་ནི་ཆོས་ཉིད་དོ། ཇི་ལྟར་གྲགས་པ་དེ་རིགས་པའི་ཚིག་དང་ཡི་གེ་རྣམས་ཀྱིས་རྣམ་པར་གཞག་པ་ནི་ཆོས་གནས་པའོ། །གནས་པ་དེའི་རྒྱུ་ཆོས་ཉིད་དེ་ཡིན་པས་ན། དེའི་ཕྱིར་དབྱིངས་ཞེས་བྱའོ། །

rten cing 'brel par 'byung ba ni ngas byas pa yang ma yin/ gzhan dag gis byas pa yang ma yin te/ de bzhin gshegs pa rnams byung yang rung ma byung yang rung ste/ chos nyid dang/ chos gnas pa dang/ chos kyi dbyings 'di ni gnas pa nyid do zhes gang gsungs pa la/ chos nyid ni gang chos gnas pa ni gang/ chos kyi dbyings ni gang zhe na/ thog ma med pa'i dus nas grags pa gang yin pa de ni chos nyid do/ ji ltar grags pa de rigs pa'i tshig dang yi ge rnams kyis rnam par gzhag pa ni chos gnas pa'o/ /gnas pa de'i rgyu chos nyid de yin pas na/ de'i phyir dbyings zhes bya'o/ /

【N5 生若無】

གལ་ཏེ་སྐྱེ་བ་མེད་དུ་ཟིན་ན། སུ་ཡང་གང་དུ་ཡང་སྐྱེ་བར་འགྱུར་རམ། ཡང་ན་རྣམ་པ་ཐམས་ཅད་དུ་སྐྱེ་བ་མེད་ཀྱང་སྐྱེ་བའི་རྐྱེན་གྱིས་རྒ་ཤི་ཡོད་དམ་ཞེས་གང་གསུངས་པ་ལ། ཅིའི་ཕྱིར་འདིར་ངོ་བོ་ཉིད་ཀྱི་རྐྱེན་དུ་ངོ་བོ་ཉིད་གསུངས་ཤེ་ན། འབྲས་བུའི་སྐྱེ་བ་ས་བོན་དང་བཅས་པའི་དབང་དུ་བྱས་པའི་ཕྱིར་ཏེ། སྐྱེ་བའི་ས་བོན་ནི་རྣམ་པར་ཤེས་པ་ལ་སོགས་པ་ཚོར་བ་ལ་ཐུག་པའི་ཡན་ལག་རྣམས་ཡིན་པས་ན། དེ་ཡང་དོན་གྱིས་སྐྱེ་བ་ཡིན་ཏེ། དེ་ཡོང་ན་ཕིས་དེ་དག་ཉིད་འབྲས་བུར་གྱུར་པ་ལ་སྲིད་པའི་རྐྱེན་གྱིས་སྐྱེ་བ་ཞེས་བྱའོ། །དེ་བཞིན་དུ་ཡན་ལག་ལྷག་མ་ཇི་སྐད་བསྟན་པ་རྣམས་ཀྱང་ཅི་རིགས་སུ་བལྟ་བར་བྱའོ། །

gal te skye ba med du zin na/ su yang gang du yang skye bar 'gyur ram/ yang na rnam pa thams cad du skye ba med kyang skye ba'i rkyen gyis rga shi yod dam zhes gang gsungs pa la/ ci'i phyir 'dir ngo bo nyid kyi rkyen du ngo bo nyid gsungs she na/ 'bras bu'i skye ba sa bon dang bcas pa'i dbang du byas pa'i phyir te/ skye ba'i sa bon ni rnam par shes pa la sogs pa tshor ba la thug pa'i yan lag rnams yin pas na/ de yang don gyis skye ba yin te/ de yong na phis de dag nyid 'bras bur gyur pa la srid pa'i rkyen gyis skye ba zhes bya'o/ /de bzhin du yan lag lhag ma ji skad bstan pa rnams kyang ci rigs su blta bar bya'o/ /

【N6 分別十二支】

ཡན་ལག་ཐམས་ཅད་གཅིག་གི་རྐྱེན་གཅིག་ཡིན་པར་མ་གསུངས་ན། ཅིའི་ཕྱིར་མིང་དང་གཟུགས་དང༌། རྣམ་པར་ཤེས་པ་གཅིག་གི་རྐྱེན་གཅིག་ཡིན་པར་རྣམ་པར་གཞག་ཅེ་ན།མིང་དང་གཟུགས་ནི་ཚེ་འདི་ལ་རྣམ་པར་ཤེས་པའི་རྐྱེན་དུ་འགྱུར་ལ་རྣམ་པར་ཤེས་པ་ནི་ཚེ་ཕྱི་མ་ལ་མིང་དང་གཟུགས་ཀྱི་རྐྱེན་དུ་གྱུར་པའི་ཕྱིར་ཏེ། འདི་ལྟར་མའི་མངལ་དུ་ཉིད་མཚམས་སྦྱོར་བའི་ཚེ། གཅིག་གི་རྐྱེན་དུ་གཅིག་འགྱུར་བའི་ཕྱིར་རྣམ་པར་ཤེས་པའི་རྐྱེན་གྱིས་མའི་མངལ་དུ་ཁུ་ཆུ་དང་ཁྲག་གི་གཟུགས་མིང་གིས་ཡོངས་སུ་ཟིན་པ་མེར་མེར་པོར་འདྲེས་པར་འགྱུར་ལ། མིང་དང་གཟུགས་དེའི་རྐྱེན་ལས་བྱུང་བའི་རྣམ་པར་ཤེས་པ་དེས་དེར་གནས་ཐོབ་པར་འགྱུར་རོ། །

yan lag thams cad gcig gi rkyen gcig yin par ma gsungs na/ ci'i phyir ming dang gzugs dang/ rnam par shes pa gcig gi rkyen gcig yin par rnam par gzhag ce na/ming dang gzugs ni tshe 'di la rnam par shes pa'i rkyen du 'gyur la rnam par shes pa ni tshe phyi ma la ming dang gzugs kyi rkyen du gyur pa'i phyir te/ 'di ltar ma'i mngal du nyid mtshams sbyor ba'i tshe/ gcig gi rkyen du gcig 'gyur ba'i phyir rnam par shes pa'i rkyen gyis ma'i mngal du khu chu dang khrag gi gzugs ming gis yongs su zin pa mer mer por 'dres par 'gyur la/ ming dang gzugs de'i rkyen las byung ba'i rnam par shes pa des der gnas thob par 'gyur ro/ /

【N7 觀黑品】

ཅིའི་ཕྱིར་བྱང་ཆུབ་སེམས་དཔའ་ནག་པོའི་ཕྱོགས་ལ་རྣམ་པར་ལྟ་བ་ན། རྣམ་པར་ཤེས་པ་ལས་ཡིད་ཕྱིར་ལྡོག་པར་འགྱུར་ལ། ཡན་ལག་གཞན་དག་ལས་མ་ཡིན་ཞེ་ན། འདི་ལྟར་དེ་གཉིས་ནི་གཅིག་གི་རྐྱེན་གཅིག་ཡིན་པས་ན། རྣམ་པར་ཤེས་པའི་རྐྱེན་གྱིས་མིང་དང་གཟུགས་ཇི་ལྟ་བ་བཞིན་དུ། མིང་དང་གཟུགས་ཀྱི་རྐྱེན་གྱིས་རྣམ་པར་ཤེས་པ་ཡང་དེ་དང་འདྲ་བ་ལ་རྣམ་པར་ལྟ་བ་ན། རྣམ་པར་ཤེས་པ་ལས་དེའི་ཡིད་ཕྱིར་ལྡོག་པར་འགྱུར་ལ། དེ་ལས་གཞན་པ་ཡན་ལག་རྣམས་ལས་དེ་ལྟར་ཕྱིར་ལྡོག་པར་མ་གྱུར་ཏེ། དེ་ལ་འགའ་ཞིག་ལ་གཅིག་གི་རྐྱེན་དུ་གཅིག་འགྱུར་བ་མཐོང་བས་ན་དེའི་ཕྱིར་ལྡོག་པ་ཞེས་བརྗོད་དོ། །ལྡོག་པའི་ཕྱོགས་ལ་མིང་དང་གཟུགས་ནི་ཡང་སྲིད་པ་པའི་རྣམ་པར་ཤེས་པ་ལྡོག་པའི་རྒྱུ་མ་ཡིན་ཏེ། དེས་ན་གཞན་ཡིན་པར་བརྟགས་པའི་ཕྱིར་རོ། །

ci'i phyir byang chub sems dpa' nag po'i phyogs la rnam par lta ba na/ rnam par shes pa las yid phyir ldog par 'gyur la/ yan lag gzhan dag las ma yin zhe na/ 'di ltar de gnyis ni gcig gi rkyen gcig yin pas na/ rnam par shes pa'i rkyen gyis ming dang gzugs ji lta ba bzhin du/ ming dang gzugs kyi rkyen gyis rnam par shes pa yang de dang 'dra ba la rnam par lta ba na/ rnam par shes pa las de'i yid phyir ldog par 'gyur la/ de las gzhan pa yan lag rnams las de ltar phyir ldog par ma gyur te/ de la 'ga' zhig la gcig gi rkyen du gcig 'gyur ba mthong bas na de'i phyir ldog pa zhes brjod do/ /ldog pa'i phyogs la ming dang gzugs ni yang srid pa pa'i rnam par shes pa ldog pa'i rgyu ma yin te/ des na gzhan yin par brtags pa'i phyir ro/ /

【N8 生】

ཅིའི་ཕྱིར་ཡན་ལག་རྣམས་བདག་ཉིད་ཀྱིས་བྱས་པ་ཡང་མ་ཡིན། གཞན་གྱིས་བྱས་པ་ཡང་མ་ཡི༑ གཉིས་ནས་བྱས་པ་ཡང་མ་ཡིན་ལ། རྒྱུ་མེད་པ་ལས་སྐྱེས་པ་ཡང་མ་ཡིན་པར་བརྗོད་ཅེ་ན། སྐྱེད་པ་པོ་མེད་པ་དང༌། རྐྱེན་ལ་གཡོ་བ་མེད་པ་དང༌། རྐྱེན་ལ་ནུས་པ་ཡོད་པའི་ཕྱིར་རོ། །

ci'i phyir yan lag rnams bdag nyid kyis byas pa yang ma yin/ gzhan gyis byas pa yang ma yi| gnyis nas byas pa yang ma yin la/ rgyu med pa las skyes pa yang ma yin par brjod ce na/ skyed pa po med pa dang/ rkyen la g.yo ba med pa dang/ rkyen la nus pa yod pa'i phyir ro/ /

【N9 有】

རྟེན་ཅིང་འབྲེལ་པར་འབྱུང་བ་ལས་གང་ནི་སྡུག་བསྔལ་གྱི་མྱུ་གུ་ལྟ་བུ་ཡིན། གང་ནི་སྡུག་བསྔལ་གྱི་མྱུ་གུ་ཡོངས་སུ་བསྲུང་བ་ལྟ་བུ་ཡིན་གང་ནི་སྡུག་བསྔལ་གྱི་ཤིང་ལྟ་བུ་ཡིན་ཞེ་ན། མ་རིག་པ་དང་འདུ་བྱེད༌ཀྱི་རྐྱེན་གྱིས་རྣམ་པར་ཤེས་པ་ལ་སོགས་པ་ཚོར་བ་ལ་ཐུག་པ་རྣམས་ནི་མྱུ་གུ་ལྟ་བུའོ། །སྲེད་པ་ལ་སོགས་པ་ཚོར་བའི་རྐྱེན་ལས་བྱུང་བ་སྲིད་པ་ལ་ཐུག་པ་རྣམས་ནི་ཡོངས་སུ་བསྲུང་བ་ལྟ་བུར་བལྟ་བར་བྱའོ། །སྐྱེ་བ་དང་རྒ་ཤི་ནི་སྡུག་བསྔལ་གྱི་ཤིང་ལྟ་བུར་བལྟ་བར་བྱའོ། །

rten cing 'brel par 'byung ba las gang ni sdug bsngal gyi myu gu lta bu yin/ gang ni sdug bsngal gyi myu gu yongs su bsrung ba lta bu yin gang ni sdug bsngal gyi shing lta bu yin zhe na/ ma rig pa dang 'du byedkyi rkyen gyis rnam par shes pa la sogs pa tshor ba la thug pa rnams ni myu gu lta bu'o/ /sred pa la sogs pa tshor ba'i rkyen las byung ba srid pa la thug pa rnams ni yongs su bsrung ba lta bur blta bar bya'o/ /skye ba dang rga shi ni sdug bsngal gyi shing lta bur blta bar bya'o/ /

【N10 有支】

ཡན་ལག་རྣམས་ལས་མར་མེའི་སྙིང་པོ་ལྟ་བུར་ལྟ་བ་དུ་ཞེ་ན། རྣམ་པར་ཤེས་པ་ལ་སོགས་པ་ཚོར་བ་ལ་ཐུག་པ་རྣམས་སོ༑ །ཡན་ལག་རྣམས་ལས་མར་ལྟ་བུར་ལྟ་བ་དུ་ཞེ་ན། མ་རིག་པ་དང༌། འདུ་བྱེད་རྣམས་དང༌། སྲེད་པ་དང༌། ལེན་པ་དང༌། སྲིད་པའོ། །ཡན་ལག་རྣམས་ལས་མེ་ལྕེ་འབར་བ་ལྟ་བུར་ལྟ་བ་དུ་ཞེ་ན། སྐྱེ་བ་དང་རྒ་ཤིའོ། །

yan lag rnams las mar me'i snying po lta bur lta ba du zhe na/ rnam par shes pa la sogs pa tshor ba la thug pa rnams so| /yan lag rnams las mar lta bur lta ba du zhe na/ ma rig pa dang/ 'du byed rnams dang/ sred pa dang/ len pa dang/ srid pa'o/ /yan lag rnams las me lce 'bar ba lta bur lta ba du zhe na/ skye ba dang rga shi'o/ /

【N11 增】

ཅིའི་ཕྱིར་ནག་པོའི་ཕྱོགས་བསྟན་པས་རྟེན་ཅིང་འབྲེལ་པར་འབྱུང་བ་ལ་འཕེལ་བ་ཞེས་བྱ་ཞེ་ན། ཐ་མར་འབྲས་བུ་སྡུག་བསྔལ་གྱི་ཕུང་པོ་འབའ་ཞིག་པོར་འགྱུར་བ་དང༌། ཡན་ལག་ཐམས་ཅད་རྐྱེན་དུ་གྱུར་ཅིང་དེ་ལས་གཞན་པའི་ཡན་ལག་ནི་དེ་ལས་གཞན་པའི་ཡན་ལག་རྣམས་ཀྱི་རྗེས་སུ་འགྲོ་བའི་ཕྱིར་རོ། །ཅིའི་ཕྱིར་དཀར་པོའི་ཕྱོགས་བསྟན་པས་རྟེན་ཅིང་འབྲེལ་པར་འབྱུང་བ་ལ་འགྲིབ་པ་ཞེས་བྱ་ཞེ་ན། ཕྱི་མ་ཕྱི་མ་སྤངས་པས་ཡོངས་སུ་འབྲི་བར་འགྱུར་བ་དང༌། ཡན་ལག་ཐམས་ཅད་སྡུག་བསྔལ་གྱི་ཕུང་པོ་འབའ་ཞིག་པོ་འགྲིབ་པའི་རྒྱུར་གྱུར་པའི་ཕྱིར་རོ། །

ci'i phyir nag po'i phyogs bstan pas rten cing 'brel par 'byung ba la 'phel ba zhes bya zhe na/ tha mar 'bras bu sdug bsngal gyi phung po 'ba' zhig por 'gyur ba dang/ yan lag thams cad rkyen du gyur cing de las gzhan pa'i yan lag ni de las gzhan pa'i yan lag rnams kyi rjes su 'gro ba'i phyir ro/ /ci'i phyir dkar po'i phyogs bstan pas rten cing 'brel par 'byung ba la 'grib pa zhes bya zhe na/ phyi ma phyi ma spangs pas yongs su 'bri bar 'gyur ba dang/ yan lag thams cad sdug bsngal gyi phung po 'ba' zhig po 'grib pa'i rgyur gyur pa'i phyir ro/ /

【N12 有因法】

ཡན་ལག་རྣམས་ལས་དུ་ནི་རྒྱུ་དང་བཅས་པའི་ཆོས་རྣམས་ཞེས་བྱ་ཞེ་ན། དང་པོ་བདུན་ནོ། །ཡན་ལག་རྣམས་ལས་དུ་ནི་རྒྱུ་དང་བཅས་པའི་སྡུག་བསྔལ་ཞེས་བྱ་ཞེ་ན༑ དེ་ལས་གཞན་པ་ལྔའོ། །

yan lag rnams las du ni rgyu dang bcas pa'i chos rnams zhes bya zhe na/ dang po bdun no/ /yan lag rnams las du ni rgyu dang bcas pa'i sdug bsngal zhes bya zhe na| de las gzhan pa lnga'o/ /

【N13 三支漏盡所顯】

ཡན་ལག་རྣམས་ལས་དུ་འགགས་ན་ཟག་པ་ཟད་པས་རབ་ཏུ་ཕྱེ་བ་ཡིན་ཞེ་ན། གསུམ་མོ། །ཡན་ལག་རྣམས་ལས་དུ་འགགས་ན་རྐྱེན་ཟད་པས་རབ་ཏུ་ཕྱེ་བ་ཡིན་ཞེ་ན། གསུམ་པོ་དེ་དག་ཉིད་དེ་དེ་ལས་གཞན་པའི་ཡན་ལག་གི་རྐྱེན་དུ་གྱུར་པའི་ཕྱིར་རོ། །ཡན་ལག་རྣམས་ལས་དུ་འགགས་ན་ཚོར་བ་ཟད་པས་རབ་ཏུ་ཕྱེ་བར་འགྱུར་ཞེ་ན། གཅིག་སྟེ། ཉོན་མོངས་པ་རྣམས་སྤངས་ནས་ཕུང་པོ་འགག་པའི་དུས་ན། འདི་ཉིད་དུ་ཚོར་བ་ཐམས་ཅད་མེད་པར་འགྱུར་བའི་ཕྱིར་རོ།།

yan lag rnams las du 'gags na zag pa zad pas rab tu phye ba yin zhe na/ gsum mo/ /yan lag rnams las du 'gags na rkyen zad pas rab tu phye ba yin zhe na/ gsum po de dag nyid de de las gzhan pa'i yan lag gi rkyen du gyur pa'i phyir ro/ /yan lag rnams las du 'gags na tshor ba zad pas rab tu phye bar 'gyur zhe na/ gcig ste/ nyon mongs pa rnams spangs nas phung po 'gag pa'i dus na/ 'di nyid du tshor ba thams cad med par 'gyur ba'i phyir ro//

【N14 七十七智】

ཅིའི་ཕྱིར་རྟེན་ཅིང་འབྲེལ་པར་འབྱུང་བ་ལ་བརྟེན་ནས་ཤེས་པ་བདུན་ཅུ་རྩ་བདུན་རྣམ་པར་གཞག་ཅེ་ན། རྒྱུ་དང་བཅས་པའི་ཀུན་ནས་ཉོན་མོངས་པ་ཤེས་པས་བརྗོད་པའི་དོན་དང༌། རང་གི་རྒྱུད་ལ་རང་གིས་བྱས་པའི་ཀུན་ནས་ཉོན་མོངས་པ་བརྗོད་པའི་དོན་དང༌། སྔོན་གྱི་མཐའ་ལས་ཡན་ལག་རྣམས་ཀྱི་ཐོག་མ་མེད་པར་བརྗོད་པའི་དོན་དང༌། སྔོན་གྱི་མཐའ་ལས་ཡན་ལག་རྣམས་ཀྱིས་ཀུན་ནས་ཉོན་མོངས་པའི་གོ་སྐབས་བརྗོད་པའི་དོན་དང༌། ཕྱི་མའི་མཐའ་ལས་ཡན་ལག་རྣམས་ཀྱིས་ཀུན་ནས་ཉོན་མོངས་པ་ལྡོག་པའི་གོ་སྐབས་བརྗོད་པའི་དོན་དང༌། ཡན་ལག་དུ་བསྡུས་པ་མ་ཡིན་པ་ཟག་པ་དང་བཅས་པའི་ཤེས་རབ་ཡོངས་སུ་ཤེས་པར་བརྗོད་པའི་དོན་དེ་རྒྱུ་འདི་དག་གི་དབང་དུ་བྱས་ནས་ཡན་ལག་རེ་རེ་ལ་ཡང་བདུན་བདུན་ཡོད་པས་ན། ཤེས་པ་བདུན་ཅུ་རྩ་བདུན་དུ་འགྱུར་བར་བལྟ་བར་བྱའོ། །

ci'i phyir rten cing 'brel par 'byung ba la brten nas shes pa bdun cu rtsa bdun rnam par gzhag ce na/ rgyu dang bcas pa'i kun nas nyon mongs pa shes pas brjod pa'i don dang/ rang gi rgyud la rang gis byas pa'i kun nas nyon mongs pa brjod pa'i don dang/ sngon gyi mtha' las yan lag rnams kyi thog ma med par brjod pa'i don dang/ sngon gyi mtha' las yan lag rnams kyis kun nas nyon mongs pa'i go skabs brjod pa'i don dang/ phyi ma'i mtha' las yan lag rnams kyis kun nas nyon mongs pa ldog pa'i go skabs brjod pa'i don dang/ yan lag du bsdus pa ma yin pa zag pa dang bcas pa'i shes rab yongs su shes par brjod pa'i don de rgyu 'di dag gi dbang du byas nas yan lag re re la yang bdun bdun yod pas na/ shes pa bdun cu rtsa bdun du 'gyur bar blta bar bya'o/ /

【N15 四十四智】

ཅིའི་ཕྱིར་ཤེས་པ་བཞི་བཅུ་རྩ་བཞི་རྣམ་པར་གཞག་ཅེ་ན། ཡན་ལག་རེ་རེ་ལ་འཕགས་པའི་བདེན་པ་བཞིའི་ཚུལ་གྱིས་བརྟགས་པའི་དབང་དུ་བྱས་ཏེ། བཞི་བཅུ་རྩ་བཞིར་འགྱུར་ཏེ།

ci'i phyir shes pa bzhi bcu rtsa bzhi rnam par gzhag ce na/ yan lag re re la 'phags pa'i bden pa bzhi'i tshul gyis brtags pa'i dbang du byas te/ bzhi bcu rtsa bzhir 'gyur te/

【N16 明識起通局】

དེ་ལ་འདོད་པའི་ཁམས་སུ་སྐྱེས་པར་གྱུར་ལ། འདོད་པ་ན་སྤྱོད་པའི་ལུས་ཀྱིས་ས་གོང་མའི་མིག་དང༌། རྣ་བ་མངོན་པར་སྒྲུབ་པར་བྱེད་ན་ནི་དེས་ཀྱང་འོག་མ་པ་རྣམས་དང༌། རང་གི་ས་པའི་གཟུགས་རྣམས་ཀྱང་མཐོང་ལ། སྒྲ་རྣམས་ཀྱང་ཐོས་སོ། །ཁམས་གསུམ་ན་སྤྱོད་པའི་ཡིད་དང་མ་བརྟགས་པ་ནི་ལུས་དེ་ཉིད་ཀྱིས་མངོན་དུ་བྱེད་དོ། །གཟུགས་དང་གཟུགས་མེད་པའི་ཁམས་སུ་སྐྱེས་པས་ནི། ས་འོག་མ་མ་གཏོགས་པ་ཐམས་ཅད་འདོད་པའི་ཁམས་ཀྱི་བཞིན་དུ་མངོན་དུ་བྱེད་དོ། །

de la 'dod pa'i khams su skyes par gyur la/ 'dod pa na spyod pa'i lus kyis sa gong ma'i mig dang/ rna ba mngon par sgrub par byed na ni des kyang 'og ma pa rnams dang/ rang gi sa pa'i gzugs rnams kyang mthong la/ sgra rnams kyang thos so/ /khams gsum na spyod pa'i yid dang ma brtags pa ni lus de nyid kyis mngon du byed do/ /gzugs dang gzugs med pa'i khams su skyes pas ni/ sa 'og ma ma gtogs pa thams cad 'dod pa'i khams kyi bzhin du mngon du byed do/ /

【F2 明斷三雜染修六現觀】

ཀུན་ནས་ཉོན་མོངས་པ་རྣམ་པ་གསུམ་པོ། །ཉོན་མོངས་པའི་ཀུན་ནས་ཉོན་མོངས་པ་དང༌། ལས་ཀྱི་ཀུན་ནས་ཉོན་མོངས་པ་དང༌། སྐྱེ་བའི་ཀུན་ནས་ཉོན་མོངས་པ་འདི་སྤང་བའི་ཕྱིར། མངོན་པར་རྟོགས་པ་དྲུག་ཡོད་པར་རིག་པར་བྱ་སྟེ། འདི་ལྟ་སྟེ། བསམ་པའི་མངོན་པར་རྟོགས་པ་དང༌། དད་པའི་མངོན་པར་རྟོགས་པ་དང༌། ཚུལ་ཁྲིམས་ཀྱི་མངོན་པར་རྟོགས་པ་དང༌། མངོན་པར་རྟོགས་པའི་ཤེས་པས་བདེན་པ་མངོན་པར་རྟོགས་པ་དང༌། མངོན་པར་རྟོགས་པའི་མཐའ་ལས་བྱུང་བའི་ཤེས་པ་བདེན་པ་མངོན་པར་རྟོགས་པ་དང༌། མཐར་ཐུག་པའི་མངོན་པར་རྟོགས་པའོ། །

kun nas nyon mongs pa rnam pa gsum po/ /nyon mongs pa'i kun nas nyon mongs pa dang/ las kyi kun nas nyon mongs pa dang/ skye ba'i kun nas nyon mongs pa 'di spang ba'i phyir/ mngon par rtogs pa drug yod par rig par bya ste/ 'di lta ste/ bsam pa'i mngon par rtogs pa dang/ dad pa'i mngon par rtogs pa dang/ tshul khrims kyi mngon par rtogs pa dang/ mngon par rtogs pa'i shes pas bden pa mngon par rtogs pa dang/ mngon par rtogs pa'i mtha' las byung ba'i shes pa bden pa mngon par rtogs pa dang/ mthar thug pa'i mngon par rtogs pa'o/ /

【B6 三摩呬多地】【C1 結前生後】

རྣལ་འབྱོར་སྤྱོད་པའི་ས་ལས། རྟོག་པ་དང་བཅས་དཔྱོད་པ་དང་བཅས་པ་དང༌། རྟོག་པ་མེད་ལ་དཔྱོད་པ་ཙམ་དང༌། རྟོག་པ་ཡང་མེད་དཔྱོད་པ་ཡང་མེད་པའི་ས་སྟེ་ལྔ་པ་རྫོགས་སོ།། །།

rnal 'byor spyod pa'i sa las/ rtog pa dang bcas dpyod pa dang bcas pa dang/ rtog pa med la dpyod pa tsam dang/ rtog pa yang med dpyod pa yang med pa'i sa ste lnga pa rdzogs so// //

【C2 正解釋】【D1 開列五門】【E1 頌】

མཉམ་པར་གཞག་པའི་ས་གང་ཞེ་ན། སྡོམ་ལ། བསྟན་དང་དེ་ཡི་རྣམ་གཞག་དང༌། །ཡིད་ལ་བྱེད་དང་མཚན་མ་དང༌། །མདོ་སྡེ་རྣམ་པ་སྣ་ཚོགས་ལས། །བསྡུས་པ་ཐ་མར་གྱུར་པ་ཡིན། །

mnyam par gzhag pa'i sa gang zhe na/ sdom la/ bstan dang de yi rnam gzhag dang/ /yid la byed dang mtshan ma dang/ /mdo sde rnam pa sna tshogs las/ /bsdus pa tha mar gyur pa yin/ /

【E2 長行】

མཉམ་པར་གཞག་པའི་ས་ནི་མདོར་བསྡུ་ན། བསྟན་པ་དང༌། དེའི་རྣམ་པར་གཞག་པ་དང༌། ཡིད་ལ་བྱེད་པའི་རབ་ཏུ་དབྱེ་བ་དང༌། མཚན་མའི་རབ་ཏུ་དབྱེ་བ་དང༌། མདོ་སྡེའི་བསྡུ་བ་ཡིན་པར་རིག་པར་བྱའོ། །

mnyam par gzhag pa'i sa ni mdor bsdu na/ bstan pa dang/ de'i rnam par gzhag pa dang/ yid la byed pa'i rab tu dbye ba dang/ mtshan ma'i rab tu dbye ba dang/ mdo sde'i bsdu ba yin par rig par bya'o/ /

【D2 依門釋】【E1 釋總標】【F1 標四門】

བསྟན་པ་གང་ཞེ་ན། མདོར་བསྡུ་ན་མཉམ་པར་གཞག་པའི་ས་ནི་རྣམ་པ་བཞི་སྟེ། འདི་ལྟ་སྟེ། བསམ་གཏན་དང༌། རྣམ་པར་ཐར་པ་དང༌། ཏིང་ངེ་འཛིན་དང༌། སྙོམས་པར་འཇུག་པའོ། །

bstan pa gang zhe na/ mdor bsdu na mnyam par gzhag pa'i sa ni rnam pa bzhi ste/ 'di lta ste/ bsam gtan dang/ rnam par thar pa dang/ ting nge 'dzin dang/ snyoms par 'jug pa'o/ /

【F2 隨別釋】【G1 靜慮】

བསམ་གཏན་གང་ཞེ་ན། བསམ་གཏན་བཞི་སྟེ། དབེན་པ་ལས་སྐྱེས་པ་རྟོག་པ་དང་བཅས་དཔྱོད་པ་དང་བཅས་པ་དང༌། ཏིང་ངེ་འཛིན་ལས་སྐྱེས་པ་རྟོག་པ་མེད་ཅིང་དཔྱོད་པ་མེད་པ་དང༌། དགའ་བ་མེད་པ་དང༌། བཏང་སྙོམས་དང་དྲན་པས་ཡོངས་སུ་དག་པའོ༑ །

bsam gtan gang zhe na/ bsam gtan bzhi ste/ dben pa las skyes pa rtog pa dang bcas dpyod pa dang bcas pa dang/ ting nge 'dzin las skyes pa rtog pa med cing dpyod pa med pa dang/ dga' ba med pa dang/ btang snyoms dang dran pas yongs su dag pa'o| /

【G2 解脫】

རྣམ་པར་ཐར་པ་གང་ཞེ་ན། རྣམ་པར་ཐར་པ་བརྒྱད་དེ། གཟུགས་ཅན་གཟུགས་རྣམས་ལ་ལྟ་བ་ནི། རྣམ་པར་ཐར་པ་དང་པོའོ། །ནང་གཟུགས་མེད་པར་འདུ་ཤེས་པས་ཕྱི་རོལ་གྱི་གཟུགས་རྣམས་ལ་ལྟ་བ་ནི་རྣམ་པར་ཐར་པ་གཉིས་པའོ། ། ࿒སྡུག་པའི་རྣམ་པར་ཐར་པ་ལུས་ཀྱིས་མངོན་སུམ་དུ་བྱས་ནས་བསྒྲུབས་ཏེ་གནས་པ་ནི། རྣམ་པར་ཐར་པ་གསུམ་པའོ། །ནམ་མཁའ་མཐའ་ཡས་སྐྱེ་མཆེད་དང༌། རྣམ་ཤེས་མཐའ་ཡས་སྐྱེ་མཆེད་དང༌། ཅི་ཡང་མེད་པའི་སྐྱེ་མཆེད་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དང༌། འདུ་ཤེས་དང་ཚོར་བ་འགོག་པ་ལུས་ཀྱིས་མངོན་སུམ་དུ་བྱས་ཏེ། བསྒྲུབས་ནས་གནས་པ་ནི་རྣམ་པར་ཐར་པ་བརྒྱད་པའོ། །

rnam par thar pa gang zhe na/ rnam par thar pa brgyad de/ gzugs can gzugs rnams la lta ba ni/ rnam par thar pa dang po'o/ /nang gzugs med par 'du shes pas phyi rol gyi gzugs rnams la lta ba ni rnam par thar pa gnyis pa'o/ / sdug pa'i rnam par thar pa lus kyis mngon sum du byas nas bsgrubs te gnas pa ni/ rnam par thar pa gsum pa'o/ /nam mkha' mtha' yas skye mched dang/ rnam shes mtha' yas skye mched dang/ ci yang med pa'i skye mched dang/ 'du shes med 'du shes med min skye mched dang/ 'du shes dang tshor ba 'gog pa lus kyis mngon sum du byas te/ bsgrubs nas gnas pa ni rnam par thar pa brgyad pa'o/ /

【G3 等持】

ཏིང་ངེ་འཛིན་གང་ཞེ་ན། སྟོང་པ་ཉིད་དང༌། སྨོན་པ་མེད་པ་དང༌། མཚན་མ་མེད་པའོ། །ཡང་ཏིང་ངེ་འཛིན་ནི་གསུམ་སྟེ། རྟོག་པ་དང་བཅས་དཔྱོད་པ་དང་བཅས་པ་དང༌། རྟོག་པ་མེད་ལ་དཔྱོད་པ་ཙམ་དང༌། རྟོག་པ་མེད་ཅིང་དཔྱོད་པ་མེད་པའོ། །ཡང་གསུམ་སྟེ། ཆུང་ངུ་དང༌། ཆེན་པོར་གྱུར་པ་དང༌། ཚད་མེད་པའོ། །ཡང་གསུམ་སྟེ། དགའ་བ་ལྡན་པ་དང༌། བདེ་བ་དང་ལྡན་པ་དང༌། བཏང་སྙོམས་དང་ལྡན་པའོ། །ཡང་ཆ་གཅིག་བསྒོམས་པའི་ཏིང་ངེ་འཛིན་དང༌། གཉིས་ཀའི་ཆ་བསྒོམས་པའི་ཏིང་ངེ་འཛིན་ཏོ། །ཡང་ཏིང་ངེ་འཛིན་བཞི་བསྒོམས་པ་དང་ལྡན་པའི་ཏིང་ངེ་འཛིན་དང༌། ཡང་འཕགས་པའི་ཤེས་པ་ལྔ་དང་ལྡན་པའི་ཏིང་ངེ་འཛིན་དང༌།ཡང་ཡན་ལག་ལྔ་དང་ལྡན་པའི་ཏིང་ངེ་འཛིན་དང༌། ཡང་འཕགས་པ་ཉིད་ཀྱི་ཏིང་ངེ་འཛིན་རྒྱུ་དང་བཅས་ཤིང་ཡོ་བྱད་དང་བཅས་པ་དང༌། ཡང་རྡོ་རྗེ་ལྟ་བུའི་ཏིང་ངེ་འཛིན་དང༌། ཡང་སློབ་པའི་ཏིང་ངེ་འཛིན་དང༌། མི་སློབ་པའི་ཏིང་ངེ་འཛིན་དང༌། སློབ་པ་ཡང་མ་ཡིན་མི་སློབ་པ་ཡང་མ་ཡིན་པའི་ཏིང་ངེ་འཛིན་ཏོ། །

ting nge 'dzin gang zhe na/ stong pa nyid dang/ smon pa med pa dang/ mtshan ma med pa'o/ /yang ting nge 'dzin ni gsum ste/ rtog pa dang bcas dpyod pa dang bcas pa dang/ rtog pa med la dpyod pa tsam dang/ rtog pa med cing dpyod pa med pa'o/ /yang gsum ste/ chung ngu dang/ chen por gyur pa dang/ tshad med pa'o/ /yang gsum ste/ dga' ba ldan pa dang/ bde ba dang ldan pa dang/ btang snyoms dang ldan pa'o/ /yang cha gcig bsgoms pa'i ting nge 'dzin dang/ gnyis ka'i cha bsgoms pa'i ting nge 'dzin to/ /yang ting nge 'dzin bzhi bsgoms pa dang ldan pa'i ting nge 'dzin dang/ yang 'phags pa'i shes pa lnga dang ldan pa'i ting nge 'dzin dang/yang yan lag lnga dang ldan pa'i ting nge 'dzin dang/ yang 'phags pa nyid kyi ting nge 'dzin rgyu dang bcas shing yo byad dang bcas pa dang/ yang rdo rje lta bu'i ting nge 'dzin dang/ yang slob pa'i ting nge 'dzin dang/ mi slob pa'i ting nge 'dzin dang/ slob pa yang ma yin mi slob pa yang ma yin pa'i ting nge 'dzin to/ /

【G4 等至】

སྙོམས་པར་འཇུག་པ་གང་ཞེ་ན། མཐོང་བའི་སྙོམས་པར་འཇུག་པ་ལྔ་དང༌། ཟིལ་གྱིས་གནོན་པའི་སྐྱེ་མཆེད་བརྒྱད་ཀྱི་སྙོམས་པར་འཇུག་པ་དང༌། ཟད་པར་གྱི་སྐྱེ་མཆེད་བཅུའི་སྙོམས་པར་འཇུག་པ་དང༌། གཟུགས་མེད་པའི་སྙོམས་པར་འཇུག་པ་བཞི་དང༌། འདུ་ཤེས་མེད་པའི་སྙོམས་པར་འཇུག་པ་དང༌། འགོག་པའི་སྙོམས་པར་འཇུག་པའོ། །

snyoms par 'jug pa gang zhe na/ mthong ba'i snyoms par 'jug pa lnga dang/ zil gyis gnon pa'i skye mched brgyad kyi snyoms par 'jug pa dang/ zad par gyi skye mched bcu'i snyoms par 'jug pa dang/ gzugs med pa'i snyoms par 'jug pa bzhi dang/ 'du shes med pa'i snyoms par 'jug pa dang/ 'gog pa'i snyoms par 'jug pa'o/ /

【E2 釋安立】【F1 總】

དེའི་རྣམ་པར་གཞག་པ་གང་ཞེ་ན། ཅིའི་ཕྱིར་དེ་ཁོ་ན་ལ་མཉམ་པར་གཞག་པའི་ས་ཞེས་བྱ་ལ། གང་འདོད་པའི་ཁམས་ཀྱི་སེམས་རྩེ་གཅིག་པ་ཉིད་ནི་མ་ཡིན་ཞེ་ན། འདི་ལྟར་ཏིང་ངེ་འཛིན་དེ་ནི་འགྱོད་པ་མེད་པ་དང༌། མཆོག་ཏུ་དགའ་བ་དང༌། དགའ་བ་དང༌། ཤིན་ཏུ་སྦྱངས་པ་དང༌། བདེ་བས་མངོན་པར་བསྒྲུབས་པ་ཡིན་ལ། འདོད་པ་ན་སྤྱོད་པ་ནི་དེ་ལྟ་མ་ཡིན་ཏེ། འདོད་པའི་ཁམས་ན་ཡང་དག་པའི་ཆོས་ལ་ཉེ་བར་སེམས་པ་མེད་པ་ནི་མ་ཡིན་ནོ། །

de'i rnam par gzhag pa gang zhe na/ ci'i phyir de kho na la mnyam par gzhag pa'i sa zhes bya la/ gang 'dod pa'i khams kyi sems rtse gcig pa nyid ni ma yin zhe na/ 'di ltar ting nge 'dzin de ni 'gyod pa med pa dang/ mchog tu dga' ba dang/ dga' ba dang/ shin tu sbyangs pa dang/ bde bas mngon par bsgrubs pa yin la/ 'dod pa na spyod pa ni de lta ma yin te/ 'dod pa'i khams na yang dag pa'i chos la nye bar sems pa med pa ni ma yin no/ /

【F2 別】【G1 安立離生喜樂】【H1 引經標】

དེ་ལ་བསམ་གཏན་དང་པོ་ནི་རབ་ཏུ་དབེན་པ་ལས་སྐྱེས་པའི་དགའ་བ་ཞེས་བྱ་སྟེ། དེ་མངོན་སུམ་དུ་བྱས་ནས་གནས་ན། ཆོས་ལྔ་སྤོང་བར་འགྱུར་ཏེ། འདི་ལྟ་སྟེ། འདོད་པ་དང་ལྡན་པའི་ཡིད་བདེ་བ་དང༌།འདོད་པ་དང་ལྡན་པའི་ཡིད་མི་བདེ་བ་དང༌། མི་དགེ་བ་དང་ལྡན་པའི་ཡིད་བདེ་བ་དང༌། མི་དགེ་བ་དང་ལྡན་པའི་ཡིད་མི་བདེ་བ་དང༌། མི་དགེ་བ་དང་ལྡན་པའི་བཏང་སྙོམས་སོ། །ཆོས་ལྔ་བསྒོམས་པ་ཡང་ཡོངས་སུ་རྫོགས་པར་འགྱུར་ཏེ། མཆོག་ཏུ་དགའ་བ་དང༌། དགའ་བ་དང༌། ཤིན་ཏུ་སྦྱངས་པ་དང༌། བདེ་བ་དང༌། ཏིང་ངེ་འཛིན་ཏོ། །

de la bsam gtan dang po ni rab tu dben pa las skyes pa'i dga' ba zhes bya ste/ de mngon sum du byas nas gnas na/ chos lnga spong bar 'gyur te/ 'di lta ste/ 'dod pa dang ldan pa'i yid bde ba dang/'dod pa dang ldan pa'i yid mi bde ba dang/ mi dge ba dang ldan pa'i yid bde ba dang/ mi dge ba dang ldan pa'i yid mi bde ba dang/ mi dge ba dang ldan pa'i btang snyoms so/ /chos lnga bsgoms pa yang yongs su rdzogs par 'gyur te/ mchog tu dga' ba dang/ dga' ba dang/ shin tu sbyangs pa dang/ bde ba dang/ ting nge 'dzin to/ /

【H2 隨別釋】

འདོད་པ་དང་ལྡན་པའི་ཡིད་བདེ་བ་གང་ཞེ་ན། འདོད་པ་ལྔའི་ཡོན་ཏན་དག་འཐོབ་པའི་ཚེ་དང༌། ཐོབ་པར་གྱུར་པ་དང༌། ཉེ་བར་སྤྱོད་པ་དང༌། མཐོང་བ་དང༌། ཐོས་པ་དང༌། མྱོང་བ་ལ་བརྟེན་ནས་དེ་དག་ཉིད་རྗེས་སུ་དྲན་པའི་ཡིད་བདེ་བ་གང་ཡིན་པའོ། །འདོད་པ་དང་ལྡན་པའི་ཡིད་མི་བདེ་བ་གང་ཞེ་ན། འདོད་པ་ལྔའི་ཡོན་ཏན་དེ་དག་ཉིད་མི་འཐོབ་པའི་ཚེའམ། དེ་ལ་ལོངས་སྤྱོད་པ་མི་འཐོབ་པའམ། ཐོབ་པ་རྣམས་ཉམས་པ་དང༌། འབྲལ་བ་དང༌། ཆུད་ཟ་བ་ལ་བརྟེན་ནས་ཡིད་མི་བདེ་བ་གང་ཡིན་པའོ། །མི་དགེ་བ་དང་ལྡན་པའི་ཡིད་བདེ་བ་གང་ཞེ་ན། འདི་ལྟར་འདི་ན་ཁ་ཅིག་བདེ་བ་དང་བཅས་ཤིང་ཡིད་བདེ་བ་དང་བཅས་བཞིན་པས། སྲོག་གཅོད་པ་ན་ལོག་པར་ལྟ་བའི་བར་དུ་འགྱུར་བའོ། །མི་དགེ་བ་དང་ལྡན་པའི་ཡིད་མི་བདེ་བ་གང་ཞེ་ན། འདི་ལྟར་འདི་ན་ཁ་ཅིག་སྡུག་བསྔལ་བ་དང་བཅས་ཤིང་ཡིད་མི་བདེ་བ་དང་བཅས་བཞིན་པས་སྲོག་གཅོད་པ་ནས་ལོག་པར་ལྟ་བའི་བར་དུ་འགྱུར་བའོ། །མི་དགེ་བ་དང་ལྡན་པའི་བཏང་སྙོམས་གང་ཞེ་ན། འདི་ལྟར་འདི་ན་རྒྱལ་པོའམ། བློན་པོའམ༑ གང་གི་བདག་པོ་ཡང་རུང་བའམ། བླ་མའམ། བླ་མ་ལྟ་བུ་ལ་ལ། དེ་བདག་ཉིད་སྲོག་གཅོད་པའི་སྡིག་པ་བྱེད་མི་འདོད་ལ། བསྒོ་བ་བསྒྲུབ་པའི་མི་རྣམས་བྱེད་ན་ཡང་ཡལ་བར་འཇོག་སྟེ། བཟློག་པར་མི་བྱེད་ཅིང་འདུལ་བ་ལ་འགོད་པར་མི་བྱེད་ལ། དེ་ཡལ་བར་འདོར་བས་ལས་དེ་བྱེད་པར་འགྱུར་ཞིང༌། དེས་ཀྱང་ལས་དེ་མྱོང་བར་འགྱུར་ཏེ། ལྐོག་ཏུ་མི་འགྱུར་བ་དང༌། བཏང་སྙོམས་གང་མི་དགེ་བར་རྗེས་སུ་རྟོག་ཅིང་རྗེས་སུ་དཔྱོད་བཞིན་དུ་དེ་མི་སྤོང་བར་ཡལ་བར་འདོར་བ་དང་ལྡན་པ་དང༌། མི་དགེ་བ་ལ་སྤྱོད་བ་ན་སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་གང་ཡིན་པའོ། །མཆོག་ཏུ་དགའ་བ་གང་ཞེ་ན། ཚོགས་ཀྱི་ས་ཡོངས་སུ་དག་པ་ལ་རྣམ་པར་ལྟ་བ་ན། དང་པོ་ནས་དག་པའི་དགའ་བ་འགྱོད་པ་མེད་པ་སྔོན་དུ་འགྲོ་བ་གང་ཡིན་པ་ནི་མཆོག་ཏུ་དགའ་བ་སྟེ། ཡིད་བདེ་ཞིང་སེམས་ཉམས་བདེ་བའོ། །དགའ་བ་གང་ཞེ་ན། ཡང་དག་པའི་སྦྱོར་བ་སྔོན་དུ་འགྲོ་བའི་དགའ་བ་གང་ཡིན་པ་ནི་དགའ་བ་སྟེ། ཡིད་བདེ་ཞིང་སེམས་ཉམས་བདེ་བའོ། །ཤིན་ཏུ་སྦྱངས་པ་གང་ཞེ་ན། གནས་ངན་ལེན་དང་བྲལ་བས་ལུས་དང་སེམས་ལས་སུ་རུང་བ་ཉིད་གང་ཡིན་པའོ། །བདེ་བ་གང་ཞེ་ན། དེ་ལྟར་ལུས་དང་སེམས་ལས་སུ་རུང་བའི་ལུས་དང་སེམས་ལ་གནོད་པ་མེད་པའི་བདེ་བ་གང་ཡིན་པ་དང༌། རྣམ་པར་གྲོལ་བའི་བདེ་བ་སྟེ། ཕྱོགས་གང་གི་གནས་ངན་ལེན་དེ་དང་བྲལ་བས་ཉེ་བའི་ཉོན་མོངས་པ་དེ་དག་ལས་རྣམ་པར་གྲོལ་བའོ། །ཏིང་ངེ་འཛིན་གང་ཞེ་ན། དམིགས་པ་ལ་ཡང་དག་པར་སེམས་པའི་སེམས་རྩེ་གཅིག་པ་གང་ཡིན་པ་སྟེ།

'dod pa dang ldan pa'i yid bde ba gang zhe na/ 'dod pa lnga'i yon tan dag 'thob pa'i tshe dang/ thob par gyur pa dang/ nye bar spyod pa dang/ mthong ba dang/ thos pa dang/ myong ba la brten nas de dag nyid rjes su dran pa'i yid bde ba gang yin pa'o/ /'dod pa dang ldan pa'i yid mi bde ba gang zhe na/ 'dod pa lnga'i yon tan de dag nyid mi 'thob pa'i tshe'am/ de la longs spyod pa mi 'thob pa'am/ thob pa rnams nyams pa dang/ 'bral ba dang/ chud za ba la brten nas yid mi bde ba gang yin pa'o/ /mi dge ba dang ldan pa'i yid bde ba gang zhe na/ 'di ltar 'di na kha cig bde ba dang bcas shing yid bde ba dang bcas bzhin pas/ srog gcod pa na log par lta ba'i bar du 'gyur ba'o/ /mi dge ba dang ldan pa'i yid mi bde ba gang zhe na/ 'di ltar 'di na kha cig sdug bsngal ba dang bcas shing yid mi bde ba dang bcas bzhin pas srog gcod pa nas log par lta ba'i bar du 'gyur ba'o/ /mi dge ba dang ldan pa'i btang snyoms gang zhe na/ 'di ltar 'di na rgyal po'am/ blon po'am| gang gi bdag po yang rung ba'am/ bla ma'am/ bla ma lta bu la la/ de bdag nyid srog gcod pa'i sdig pa byed mi 'dod la/ bsgo ba bsgrub pa'i mi rnams byed na yang yal bar 'jog ste/ bzlog par mi byed cing 'dul ba la 'god par mi byed la/ de yal bar 'dor bas las de byed par 'gyur zhing/ des kyang las de myong bar 'gyur te/ lkog tu mi 'gyur ba dang/ btang snyoms gang mi dge bar rjes su rtog cing rjes su dpyod bzhin du de mi spong bar yal bar 'dor ba dang ldan pa dang/ mi dge ba la spyod ba na sdug bsngal yang ma yin bde ba yang ma yin pa'i tshor ba gang yin pa'o/ /mchog tu dga' ba gang zhe na/ tshogs kyi sa yongs su dag pa la rnam par lta ba na/ dang po nas dag pa'i dga' ba 'gyod pa med pa sngon du 'gro ba gang yin pa ni mchog tu dga' ba ste/ yid bde zhing sems nyams bde ba'o/ /dga' ba gang zhe na/ yang dag pa'i sbyor ba sngon du 'gro ba'i dga' ba gang yin pa ni dga' ba ste/ yid bde zhing sems nyams bde ba'o/ /shin tu sbyangs pa gang zhe na/ gnas ngan len dang bral bas lus dang sems las su rung ba nyid gang yin pa'o/ /bde ba gang zhe na/ de ltar lus dang sems las su rung ba'i lus dang sems la gnod pa med pa'i bde ba gang yin pa dang/ rnam par grol ba'i bde ba ste/ phyogs gang gi gnas ngan len de dang bral bas nye ba'i nyon mongs pa de dag las rnam par grol ba'o/ /ting nge 'dzin gang zhe na/ dmigs pa la yang dag par sems pa'i sems rtse gcig pa gang yin pa ste/

【H3 前後妨難】

བཅོམ་ལྡན་འདས་ཀྱིས་ཟག་པ་མེད་པའི་སྦྱོར་བ་ལ། ཏིང་ངེ་འཛིན་སྔ་ལ། རྣམ་པར་གྲོལ་བ་འཕྱི་བར་གསུངས་པ་ནི། ཏིང་ངེ་འཛིན་འགྲུབ་པའི་དབང་གིས་ཉོན་མོངས་པ་རྣམས་ལས་སེམས་རྣམ་པར་གྲོལ་བ་འབའ་ཞིག་ཏུ་འགྱུར་བའི་ཕྱིར་རོ། །ཟག་པ་དང་བཅས་པའི་སྦྱོར་བ་ལ་རྣམ་པར་གྲོལ་བ་སྔ་ལ། ཏིང་ངེ་འཛིན་འཕྱི་བར་གསུངས་པ་ནི། ཉོན་མོངས་པ་སྤང་བ་ནི་སྦྱོར་བའི་མཐར་ཐུག་པའི་ཡིད་ལ་བྱེད་པའི་འབྲས་བུ་ཡིན་ཏེ༑ དངོས་གཞིའི་ཏིང་ངེ་འཛིན་འཐོབ་པར་འགྱུར་བའི་ཕྱིར་རོ། །ཏིང་ངེ་འཛིན་རྣམ་པར་གྲོལ་བ་ཅིག་ཅར་འབྱུང་བར་གསུངས་པ་ནི། འདི་ལྟ་སྟེ། སྦྱོར་བའི་མཐར་ཐུག་པའི་ཡིད་ལ་བྱེད་པ་དེ་ཉིད་དང༌། དེ་ལས་གཞན་པའི་བར་ཆད་མེད་པ་དང༌། རྣམ་པར་གྲོལ་བའི་ལམ་གྱི་ཏིང་ངེ་འཛིན་རྣམས་ལ། རྣམ་པར་གྲོལ་བ་དང་ལྡན་པའི་ཏིང་ངེ་འཛིན་གང་ཡོད་པའོ། །

bcom ldan 'das kyis zag pa med pa'i sbyor ba la/ ting nge 'dzin snga la/ rnam par grol ba 'phyi bar gsungs pa ni/ ting nge 'dzin 'grub pa'i dbang gis nyon mongs pa rnams las sems rnam par grol ba 'ba' zhig tu 'gyur ba'i phyir ro/ /zag pa dang bcas pa'i sbyor ba la rnam par grol ba snga la/ ting nge 'dzin 'phyi bar gsungs pa ni/ nyon mongs pa spang ba ni sbyor ba'i mthar thug pa'i yid la byed pa'i 'bras bu yin te| dngos gzhi'i ting nge 'dzin 'thob par 'gyur ba'i phyir ro/ /ting nge 'dzin rnam par grol ba cig car 'byung bar gsungs pa ni/ 'di lta ste/ sbyor ba'i mthar thug pa'i yid la byed pa de nyid dang/ de las gzhan pa'i bar chad med pa dang/ rnam par grol ba'i lam gyi ting nge 'dzin rnams la/ rnam par grol ba dang ldan pa'i ting nge 'dzin gang yod pa'o/ /

【G2 安立蓋障】【H1 明蓋相】【I1 標列】

དེ་ལ་སྒྲིབ་པ་ལྔ་ནི་བསམ་གཏན་ལ་སྙོམས་པར་འཇུག་པ་ལ་སྒྲིབ་པ་གང་དག་བསམ་གཏན་ལ་སྙོམས་པར་འཇུག་པའི་ཚེ། སྒྲིབ་པར་བྱེད་པ་སྟེ། འདོད་པ་ལ་འདུན་པའི་སྒྲིབ་པ་དང༌། གནོད་སེམས་དང༌། རྨུགས་པ་དང༌། གཉིད་དང༌། རྒོད་པ་དང༌། འགྱོད་པ་དང༌། ཐེ་ཚོམ་གྱི་སྒྲིབ་པའོ། །

de la sgrib pa lnga ni bsam gtan la snyoms par 'jug pa la sgrib pa gang dag bsam gtan la snyoms par 'jug pa'i tshe/ sgrib par byed pa ste/ 'dod pa la 'dun pa'i sgrib pa dang/ gnod sems dang/ rmugs pa dang/ gnyid dang/ rgod pa dang/ 'gyod pa dang/ the tshom gyi sgrib pa'o/ /

【I2 別釋】【J1 貪欲蓋】

འདོད་པ་ལ་འདུན་པ་གང་ཞེ་ན། སྡུག་པའི་མཚན་མའི་རྗེས་སུ་འབྲང་སྟེ། འདོད་པ་ལྔའི་ཡོན་ཏན་དག་ལ་ལྟ་བར་འདོད་པ་ནས་རེག་པར་འདོད་པའི་བར་གང་ཡིན་པའམ། སྔོན་མྱོང་བ་ཀུན་རྗེས་སུ་དྲན་ནས། རྟོག་པར་འདོད་པ་གང་ཡིན་པའོ། །

'dod pa la 'dun pa gang zhe na/ sdug pa'i mtshan ma'i rjes su 'brang ste/ 'dod pa lnga'i yon tan dag la lta bar 'dod pa nas reg par 'dod pa'i bar gang yin pa'am/ sngon myong ba kun rjes su dran nas/ rtog par 'dod pa gang yin pa'o/ /

【J2 瞋恚蓋】

གནོད་སེམས་གང་ཞེ་ན༑ ཚངས་པ་མཚུངས་པར་སྤྱོད་པ་རྣམས་ཀྱིས་གླེངས་པ་ལ་བརྟེན་ཏམ། གནོད་པ་ཁོང་ཁྲོ་བའི་རྒྱུ་གང་ཅི་ཡང་རུང་བ་རྗེས་སུ་དྲན་པའི་སེམས་ཀྱི་ཀུན་ནས་མནར་སེམས་པ་གང་ཡིན་པའམ། གནོད་པར་བྱ་བར་འདོད་པ་ཁོང་ཁྲོ་བའི་རྒྱུ་དེ་ཉིད་ལ་ཤས་ཆེར་རྗེས་སུ་རྟོག་ཅིང་རྗེས་སུ་དཔྱོད་པའི་སེམས་ཀྱི་ཀུན་ནས་མནར་སེམས་པ་གང་ཡིན་པའོ། །

gnod sems gang zhe na| tshangs pa mtshungs par spyod pa rnams kyis glengs pa la brten tam/ gnod pa khong khro ba'i rgyu gang ci yang rung ba rjes su dran pa'i sems kyi kun nas mnar sems pa gang yin pa'am/ gnod par bya bar 'dod pa khong khro ba'i rgyu de nyid la shas cher rjes su rtog cing rjes su dpyod pa'i sems kyi kun nas mnar sems pa gang yin pa'o/ /

【J3 惛沈睡眠蓋】

རྨུགས་པ་གང་ཞེ་ན། ཚུལ་ཁྲིམས་ལ་སོགས་པ་གང་ཡང་རུང་བ་ཉམས་པ་ལ་བརྟེན་ཏམ། དབང་པོ་རྣམས་ཀྱི་སྒོ་མ་བསྡམས་པའམ། ཁ་ཟས་ཀྱི་ཚོད་མ་ཟིན་པའམ། ཉལ་བའམ། ཤེས་བཞིན་མེད་པར་གནས་པའམ༑ སྤོང་བ་ལ་སྦྱོར་བ་མ་བྱས་པའི་ཉོན་མོངས་པ་ཐམས་ཅད་སྐྱེ་བ་དང་མཐུན་པ། ལུས་དང་སེམས་རྨུགས་པ་གང་ཡིན་པ་སྟེ། ལུས་དང་སེམས་ལས་སུ་མི་རུང་བའོ། །གཉིད་གང་ཞེ་ན། སེམས་མངོན་པར་བསྡུས་པ་སྟེ། རྨུགས་པ་ནི་ཉོན་མོངས་པ་བསྐྱེད་པས་སྤོང་བའི་སྦྱོར་བ་འཇིག་པར་བྱེད་པ་ལ། གཉིད་ནི་སེམས་མངོན་པར་སྡུད་པས་སྤོང་བའི་སྦྱོར་བ་འཇིག་པར་བྱེད་དོ། །དེ་བས་ན་དེ་གཉི་ག་སྒྲིབ་པ་གཅིག་ཏུ་གསུངས་ཏེ། ལས་སུ་མི་རུང་བར་གློང་བའི་ཕྱིར་རྨུགས་པའོ། །མངོན་པར་བསྡུས་པས་གློང་བའི་ཕྱིར་གཉིད་དོ། །རྨུགས་པ་ནི་གཉིད་ཇི་ལྟར་སྐྱེ་བའི་རྐྱེན་དུ་ཉེ་བར་གྱུར་པ་དེ་བཞིན་དུ། ཉོན་མོངས་པ་དང་ཉེ་བའི་ཉོན་མོངས་པ་གཞན་དག་ལ་མ་ཡིན་ཏེ། ཉོན་མོངས་པ་དང་ཉེ་བའི་ཉོན་མོངས་པ་གཞན་ནི་སྐྱེ་ཡང་སྲིད་མི་སྐྱེ་ཡང་སྲིད་ལ། གཉིད་ནི་གློང་བར་གྱུར་པ་ལ་གདོན་མི་ཟ་བར་སྐྱེ་བར་འགྱུར་རོ། །

rmugs pa gang zhe na/ tshul khrims la sogs pa gang yang rung ba nyams pa la brten tam/ dbang po rnams kyi sgo ma bsdams pa'am/ kha zas kyi tshod ma zin pa'am/ nyal ba'am/ shes bzhin med par gnas pa'am| spong ba la sbyor ba ma byas pa'i nyon mongs pa thams cad skye ba dang mthun pa/ lus dang sems rmugs pa gang yin pa ste/ lus dang sems las su mi rung ba'o/ /gnyid gang zhe na/ sems mngon par bsdus pa ste/ rmugs pa ni nyon mongs pa bskyed pas spong ba'i sbyor ba 'jig par byed pa la/ gnyid ni sems mngon par sdud pas spong ba'i sbyor ba 'jig par byed do/ /de bas na de gnyi ga sgrib pa gcig tu gsungs te/ las su mi rung bar glong ba'i phyir rmugs pa'o/ /mngon par bsdus pas glong ba'i phyir gnyid do/ /rmugs pa ni gnyid ji ltar skye ba'i rkyen du nye bar gyur pa de bzhin du/ nyon mongs pa dang nye ba'i nyon mongs pa gzhan dag la ma yin te/ nyon mongs pa dang nye ba'i nyon mongs pa gzhan ni skye yang srid mi skye yang srid la/ gnyid ni glong bar gyur pa la gdon mi za bar skye bar 'gyur ro/ /

【J4 掉舉惡作蓋】

རྒོད་པ་གང་ཞེ་ན། ཉེ་དུ་ལ་རྟོག་པའམ༑ ࿒ཡུལ་ལ་རྟོག་པའམ། འཆི་བར་མི་རྟོག་པ་ལ་བརྟེན་ནས། སྔོན་བགད་པ་དང༌། རྩེས་པ་དང༌། དགའ་བ་དང༌། དགའ་དགུར་སྤྱོད་པ་རྗེས་སུ་དྲན་པར་གྱུར་ཏམ། རྗེས་སུ་དྲན་པར་བྱས་ན་སེམས་རྣམ་པར་མ་ཞི་ཞིང་འཕྱར་བར་སྐྱེ་བ་གང་ཡིན་པའོ། །འགྱོད་པ་གང་ཞེ་ན། ཉེ་དུ་ལ་སོགས་པ་ལ་རྣམ་པར་རྟོག་པ་དེ་དག་ཉིད་ལ་རྟོག་པ་སྟེ། གང་དུ་འདི་ལྟ་བུའི་བཟའ་བ་དག་ཟ་ཞིང་བཏུང་བ་དག་འཐུང་བ་དང༌། དེ་ལྟ་བུའི་གོས་དང༌། ཟས་དང༌། མལ་སྟན་དང༌། ནད་ཀྱི་གསོ་སྨན་དང༌། ཡོ་བྱད་རྣམས་རྙེད་པའི་ཉེ་དུ་དེ་དག་དང༌། བདག་ཅིའི་ཕྱིར་བྲལ་བར་གྱུར། ཅིའི་ཕྱིར་ཡུལ་དེར་མ་སོང༌། ཅིའི་ཕྱིར་ཡུལ་དེ་བོར་ནས་འདིར་འོངས་ཤེའམ། ཅིའི་ཕྱིར་བདག་འདི་ལྟར་གཞོན་ནུར་རབ་ཏུ་བྱུང༌། རྒས་རྒས་ཀྱི་བར་དུ་འདུག་པ་ཞིག་ན་སྙམ་པའམ། སྔོན་བགད་པའམ། དགའ་བ་དང༌། རྩེས་པ་ལ་སོགས་པ་རྗེས་སུ་དྲན་ནས། ཅིའི་ཕྱིར་བདག་གང་གི་དུས་སུ་རྩེ་བ་དང༌། བརྒྱན་པའི་གནས་ཀྱི་སྦྱོར་བ་དང་ལྡན་པས། གནས་པར་བྱ་བ་དེའི་དུས་སུ་ཉེ་དུ་རྣམས་མ་དད་ཅིང་མཆི་མས་བརྣང་བ་དང་བཅས་པ་དང༌། ངུ་བའི་བཞིན་དུ་འདུག་བཞིན་དུ་རབ་ཏུ་བྱུང་སྙམ་སྟེ། དེ་ལྟ་བུའི་ཚུལ་གྱི་རྐྱེན་གྱིས་སེམས་ཀུན་ཏུ་འགྱོད་ཅིང༌། རྣམ་པར་འགྱོད་ལ། འགྱོད་ཅིང་ཡིད་ལ་གཅགས་པ་སྐྱེ་བ་གང་ཡིན་པའོ། །དེའི་ཕྱིར་རྒོད་པ་དང༌། འགྱོད་པ་གཉིས་གཞི་མཐུན་པའི་ཕྱིར། རྒོད་པ་དང་འགྱོད་པ་སྒྲིབ་པ་གཅིག་ཏུ་མཛད་དེ་གསུངས་སོ། །གཞན་ཡང་བྱ་བའམ། བྱ་བ་མ་ཡིན་པ་ཅི་རིགས་པར་བྱས་ཀྱང་རུང་མ་བྱས་ཀྱང་རུང་བ་ལ། བྱ་བའི་རིགས་པ་བདག་གིས་མ་བྱས་སོ། །བྱ་བའི་མི་རིགས་པ་བདག་གིས་བྱས་སོ་སྙམ་སྟེ། འགྱོད་པ་དང་པོ་སྐྱེས་པ་དེ་མ་གཏོགས་པ། འགྱོད་པའི་ཀུན་ནས་དཀྲིས་པ་དེ་ཉིད་བསལ་མ་ནུས་ནས་ཕྱི་མའི་དུས་སུ། སེམས་ཀྱི་རྒྱུན་ཀུན་ཏུ་འགྱོད་པ་དང༌། རྣམ་པར་འགྱོད་པ་དང༌། འགྱོད་པ་དང༌། ཡིད་ལ་གཅགས་པས་སྐྱེ་བ་གང་ཡིན་པ་དེ་ནི་འགྱོད་པའི་སྒྲིབ་པའི་རྣམ་གྲངས་ཡིན་ནོ། །གནས་མ་ཡིན་པ་ལས་སྐྱེས་པ་གང་ཡིན་པ་དེ་དང༌། འགྱོད་པ་ཕྱི་མ་གང་ཡིན་པ་དེ་ནི། རྒོད་པ་དང༌། གཞི་མི་མཐུན་མོད་ཀྱི་ཇི་ལྟར་དེ་གཡེངས་པའི་རྣམ་པས། ཉེ་བར་ཞི་བར་མི་བྱེད་པ་དེ་བཞིན་དུ། འདི་ཡང་ཡིད་མི་བདེ་བའི་རྣམ་པས་ཉེ་བར་ཞི་བར་མི་བྱེད་པའི་ཕྱིར་རོ། ། འདི་ཡང༌ལྷན་ཅིག་ཏུ་བསྲེས་ཏེ་གསུངས་སོ། །

rgod pa gang zhe na/ nye du la rtog pa'am| yul la rtog pa'am/ 'chi bar mi rtog pa la brten nas/ sngon bgad pa dang/ rtses pa dang/ dga' ba dang/ dga' dgur spyod pa rjes su dran par gyur tam/ rjes su dran par byas na sems rnam par ma zhi zhing 'phyar bar skye ba gang yin pa'o/ /'gyod pa gang zhe na/ nye du la sogs pa la rnam par rtog pa de dag nyid la rtog pa ste/ gang du 'di lta bu'i bza' ba dag za zhing btung ba dag 'thung ba dang/ de lta bu'i gos dang/ zas dang/ mal stan dang/ nad kyi gso sman dang/ yo byad rnams rnyed pa'i nye du de dag dang/ bdag ci'i phyir bral bar gyur/ ci'i phyir yul der ma song/ ci'i phyir yul de bor nas 'dir 'ongs she'am/ ci'i phyir bdag 'di ltar gzhon nur rab tu byung/ rgas rgas kyi bar du 'dug pa zhig na snyam pa'am/ sngon bgad pa'am/ dga' ba dang/ rtses pa la sogs pa rjes su dran nas/ ci'i phyir bdag gang gi dus su rtse ba dang/ brgyan pa'i gnas kyi sbyor ba dang ldan pas/ gnas par bya ba de'i dus su nye du rnams ma dad cing mchi mas brnang ba dang bcas pa dang/ ngu ba'i bzhin du 'dug bzhin du rab tu byung snyam ste/ de lta bu'i tshul gyi rkyen gyis sems kun tu 'gyod cing/ rnam par 'gyod la/ 'gyod cing yid la gcags pa skye ba gang yin pa'o/ /de'i phyir rgod pa dang/ 'gyod pa gnyis gzhi mthun pa'i phyir/ rgod pa dang 'gyod pa sgrib pa gcig tu mdzad de gsungs so/ /gzhan yang bya ba'am/ bya ba ma yin pa ci rigs par byas kyang rung ma byas kyang rung ba la/ bya ba'i rigs pa bdag gis ma byas so/ /bya ba'i mi rigs pa bdag gis byas so snyam ste/ 'gyod pa dang po skyes pa de ma gtogs pa/ 'gyod pa'i kun nas dkris pa de nyid bsal ma nus nas phyi ma'i dus su/ sems kyi rgyun kun tu 'gyod pa dang/ rnam par 'gyod pa dang/ 'gyod pa dang/ yid la gcags pas skye ba gang yin pa de ni 'gyod pa'i sgrib pa'i rnam grangs yin no/ /gnas ma yin pa las skyes pa gang yin pa de dang/ 'gyod pa phyi ma gang yin pa de ni/ rgod pa dang/ gzhi mi mthun mod kyi ji ltar de g.yengs pa'i rnam pas/ nye bar zhi bar mi byed pa de bzhin du/ 'di yang yid mi bde ba'i rnam pas nye bar zhi bar mi byed pa'i phyir ro/ / 'di yanglhan cig tu bsres te gsungs so/ /

【J5 疑蓋】

ཐེ་ཚོམ་གང་ཞེ་ན། སྟོན་པའམ། ཆོས་སམ། བསླབ་པའམ། རྗེས་སུ་བསྟན་པའམ༑ རྟོགས་པ་ལ་ནེམ་ནུར་བྱེད་ཅིང་ཐེ་ཚོམ་ཟ་བའམ། འདས་པའི་དུས་ལ་ནེམ་ནུར་བྱེད་ཅིང་ཐེ་ཚོམ་ཟ་བ་སྟེ། དེ་ལྟར་ནེམ་ནུར་དང་ཐེ་ཚོམ་དུ་གྱུར་པ་དེའི་སེམས་དེ་ནི་བརྩོན་པ་དང༌། རྗེས་སུ་སྦྱོར་བ་དང༌། སྤོང་བ་དང༌། ནང་དུ་ཡང་དག་འཇོག་པ་ལ་མི་འཇུག་གོ། །འདས་པ་ལ་ཇི་ལྟ་བ་བཞིན་དུ་མ་འོངས་པ་དང༌། ད་ལྟར་བྱུང་བ་ལ་ཡང་དེ་དང་འདྲའོ། །ཡང་ན་སྡུག་བསྔལ་ལ་སོགས་པའི་བདེན་པ་རྣམས་ལ་ནེམ་ནུར་དང་ཐེ་ཚོམ་ཟ་བ་སྟེ། སེམས་གཉིས་སུ་འགྱུར་བ་དང༌། སོམ་ཉི་དང༌། ཡིད་གཉིས་དང༌། ནེམ་ནུར་དུ་གྱུར་པ་གང་ཡིན་པའོ། །

the tshom gang zhe na/ ston pa'am/ chos sam/ bslab pa'am/ rjes su bstan pa'am| rtogs pa la nem nur byed cing the tshom za ba'am/ 'das pa'i dus la nem nur byed cing the tshom za ba ste/ de ltar nem nur dang the tshom du gyur pa de'i sems de ni brtson pa dang/ rjes su sbyor ba dang/ spong ba dang/ nang du yang dag 'jog pa la mi 'jug go/ /'das pa la ji lta ba bzhin du ma 'ongs pa dang/ da ltar byung ba la yang de dang 'dra'o/ /yang na sdug bsngal la sogs pa'i bden pa rnams la nem nur dang the tshom za ba ste/ sems gnyis su 'gyur ba dang/ som nyi dang/ yid gnyis dang/ nem nur du gyur pa gang yin pa'o/ /

【H2 明食非食】

འདོད་པ་ལ་འདུན་པའི་སྒྲིབ་པའི་ཟས་གང་ཞེ་ན། སྡུག་པ་ཡང་ཡོད་ལ། དེ་ལ་ཚུལ་བཞིན་མ་ཡིན་པ་ཡིད་ལ་བྱེད་ཅིང་མང་དུ་བྱེད་པའོ། །དེ་ལ་སྡུག་པ་གང་ཞེ་ན། འདོད་པ་རྣམས་ཀྱི་མཆོག་དང༌། དམ་པ་དང༌། གྱ་ནོམ་པ་གང་ཡིན་པ་སྟེ། གང་ལ་མ་ཆགས་པར་གྱུར་ན་ཐ་ཆད་དུ་གྱུར་པ་གཞན་དག་ལ་ཡང་མ་ཆགས་པར་འགྱུར་བ་སྟེ། གྱད་ཆེན་པོ་ཐུབ་ན་དེ་ལས་གཞན་པའི་གྱད་ཐུབ་པར་འགྲུབ་པ་དེ་བཞིན་ནོ། །དེ་ཡང་གང་ཞེ་ན། བུད་མེད་ལ་ཡོད་པའི་སྡུག་པའི་གནས་བརྒྱད་དུ་བསྡུས་པ་གང་ཡིན་པ་སྟེ། གནས་བརྒྱད་པོ་གང་དག་གིས་བུད་མེད་ཀྱིས་སྐྱེས་པ་འཆིང་བར་འགྱུར་བ་འདི་ལྟ་སྟེ། གར་དང༌། གླུ་དང༌། བགད་པ་དང༌། བལྟས་པ་དང༌། ཁ་དོག་དང༌། རེག་པ་དང༌། ཆ་བྱད་དང༌། རྨ་འབྱེད་པ་རྣམས་ཏེ། འདི་ནི་འདོད་པ་ལ་འདུན་པ་མ་སྐྱེས་པ་སྐྱེད་པ་དང༌། སྐྱེས་པ་རྣམ་པར་འཕེལ་བར་བྱེད་པའི་ཟས་ཡིན་ནོ། །ཟས་མ་ཡིན་པ་གང་ཞེ་ན། མི་སྡུག་པ་ཡང་ཡོད་ལ་དེ་ལ་ཚུལ་བཞིན་ཡིད་ལ་བྱེད་ཅིང་མང་དུ་བྱེད་པའོ། །དེ་ཡང་གང་ཞེ་ན། འདི་ལྟ་སྟེ། རྣམ་པར་བསྔོས་པ་ལ་སོགས་པ་སྟེ། ལུས་འདི་ཉིད་མི་གཙང་བ་རྣམ་པ་སྣ་ཚོགས་ཀྱིས་གང་བར་སོ་སོར་རྟོག་པའོ། །དེ་ལྟར་ནང་གི་ལུས་ལ་མི་སྡུག་པར་སོ་སོར་རྟོག་པ་དང༌། །ཕྱི་རོལ་གྱི་ལུས་ལ་རྣམ་པར་བསྔོས་པ་ལ་སོགས་པའི་མི་སྡུག་པར་སོ་སོར་རྟོག་པའི་མི་སྡུག་པ་ནི། རྣམ་པ་འདི་གཉིས་ཁོ་ནར་ཟད་དེ། འདི་ནི་འདོད་པ་ལ་འདུན་པ་མ་སྐྱེས་པ་མི་སྐྱེད་པ་དང༌། སྐྱེས་པ་སྤོང་བའི་ཟས་མ་ཡིན་པའོ། །དེ་ལ་ཡིད་ལ་བྱེད་པས་ནི་མི་སྐྱེ་བར་འགྱུར་ལ། ལན་མང་དུ་བྱས་པས་ནི་སྤོང་བར་འགྱུར་རོ། །ནག་པོའི་ཕྱོགས་ནི་ཡིད་ལ་བྱེད་པས་སྐྱེད་ལ། ལན་མང་དུ་བྱས་པས་ནི་ཡང་འཕེལ་ཞིང་རྒྱས་པར་འགྱུར་རོ། །གནོད་སེམས་ཀྱི་སྒྲིབ་པའི་ཟས་གང་ཞེ་ན། ཁོང་ཁྲོ་བ་ཡང་ཡོད་ལ། ཁོང་ཁྲོ་བའི་རྒྱུ་ཡང་ཡོད་དེ། དེ་ལ་ཚུལ་བཞིན་མ་ཡིན་པ་ཡིད་ལ་བྱེད་ཅིང་མང་དུ་བྱེད་པའོ། །དེ་ལ་གནོད་པ་ལ་བརྟེན་ནས་སེམས་ཀྱི་ཀུན་ཏུ་མནར་སེམས་པ་ནི་ཁོང་ཁྲོ་བའོ། །གནོད་པ་དེ་ཉིད་ཚུལ་བཞིན་མ་ཡིན་པ་ཡིད་ལ་བྱེད་པ་དང་ལྡན་པ་ནི་ཁོང་ཁྲོ་བའི་རྒྱུ་སྟེ། འདི་ལྟ་སྟེ༑ ཀུན་ནས་མནར་སེམས་ཀྱི་དངོས་པོ་དགུ་པོ་རྣམས་ལའོ། །ཟས་མ་ཡིན་པ་གང་ཞེ་ན། བྱམས་པ་ཡང་ཡོད་ལ། དེ་ལ་ཚུལ་བཞིན་ཡིད་ལ་བྱེད་ཅིང་མང་དུ་བྱེད་པའོ། །དེ་ཡང་གཞན་གྱི་བདེ་བ་བསྒྲུབ་པའི་མཚན་ཉིད་དེ་བསྒོམས་པའི་སྟོབས་ཀྱིས་བསྡུས་པ་དང༌། དེའི་ཀུན་ནས་མནར་སེམས་ཀྱི་དངོས་པོ་འདུལ་བས་བསྡུས་པ་སོ་སོར་བརྟགས་པའི་སྟོབས་ནི་ཟས་མ་ཡིན་པ་སྟེ། གང་གིས་གནོད་སེམས་ཀྱི་སྒྲིབ་པ་སྤོང་བར་འགྱུར་བ་དེ་ཉིད་མདོ་ལས་གསུངས་སོ། །རྨུགས་པ་དང་གཉིད་ཀྱི་སྒྲིབ་པའི་ཟས་གང་ཞེ་ན། མུན་པ་ཡང་ཡོད་ལ། དེ་ལ་ཚུལ་བཞིན་མ་ཡིན་པར་ཡིད་ལ་བྱེད་ཅིང་མང་དུ་བྱེད་པའོ། །ཟས་མ་ཡིན་པ་གང་ཞེ་ན། སྣང་བ་ཡང་ཡོད་ལ། དེ་ལ་ཚུལ་བཞིན་ཡིད་ལ་བྱེད་ཅིང་མང་དུ་བྱེད་པའོ། །དེ་ལ་སྣང་བ་ནི་རྣམ་པ་གསུམ་སྟེ། མུན་པའི་གཉེན་པོར་གྱུར་པ་དང༌། ཆོས་ཀྱི་སྣང་བ་དང༌། ལུས་ཀྱི་སྣང་བའོ། །དེ་ལ་མུན་པའི་གཉེན་པོར་གྱུར་པ་ནི། མཚན་མོར་རྟོག་པ་འདི་ལྟ་སྟེ། ཟླ་བ་དང༌། སྐར་མ་ལ་སོགས་པ་དང༌། ཉིན་མོར་རྟོག་པ་འདི་ལྟ་སྟེ། ཉི་མ་དང༌། དེ་གཉི་གར་རྟོག་པ་འདི་ལྟ་སྟེ། མེ་དང་ནོར་བུ་ལ་སོགས་པའི་སྣང་བའོ། །དེ་ལ་ཆོས་ཀྱི་སྣང་བ་ནི་འདི་ལྟར་འདི་ན་ཁ་ཅིག་ཇི་ལྟར་བཟུང་བ་དང༌། ཇི་ལྟར་བསམས་པ་དང༌། ཇི་ལྟར་རེག་པའི་ཆོས་རྣམས་ལ་སོ་སོར་རྟོག་པའམ། སངས་རྒྱས་ལ་སོགས་པ་རྗེས་སུ་དྲན་པ་བསྒོམ་པའོ། །དེ་ལ་ལུས་ཀྱི་སྣང་བ་ནི་འདི་ལྟ་སྟེ།སེམས་ཅན་རང་ལས་འོད་འབྱུང་བ་རྣམས་སོ། །དེ་ལ་སྣང་བ་དང་པོའི་མི་མཐུན་པའི་ཕྱོགས་ནི་མུན་པ་རྣམ་པ་གསུམ་དུ་རིག་པར་བྱ་སྟེ། འདི་ལྟ་སྟེ། མཚན་མོའི་མུན་པ་དང༌། སྤྲིན་གྱི་མུན་པ་དང༌། ཆོས་པའི་མུན་པ་འདི་ལྟ་སྟེ། ཕུག་ལ་སོགས་པའིའོ། །ཆོས་ཀྱི་སྣང་བའི་མི་མཐུན་པའི་ཕྱོགས་ནི། མུན་པའི་ཚོགས་གསུམ་སྟེ། འདི་ལྟ་སྟེ། ཆོས་དེ་དག་ཡང་དག་པ་ཇི་ལྟ་བ་བཞིན་དུ་མ་ཤེས་ནས། འདས་པའི་དུས་དང༌། མ་འོངས་པ་དང༌། ད་ལྟར་བྱུང་བའི་དུས་ན་ནེམ་ནུར་བྱེད་ཅིང་ཐེ་ཚོམ་ཟ་བ་དང༌། སངས་རྒྱས་དང་ཆོས་ལ་སོགས་པ་ལ་ཡང་ནེམ་ནུར་བྱེད་ཅིང་ཐེ་ཚོམ་ཟ་བ་སྟེ། དེ་ལ་མ་རིག་པ་གང་ཡིན་པ་དང༌། ཐེ་ཚོམ་གང་ཡིན་པ་དེ་གཉི་ག་ལ་ནི་མུན་པའི་ཚོགས་ཞེས་བྱའོ། །རྟོགས་པ་ལས་སོ་སོར་རྟོགས་པའི་མི་མཐུན་པའི་ཕྱོགས་ནི། རྨུགས་པ་དང༌། གཉིད་ཀྱི་མུན་པ་སྟེ། དེས་ན་ཆོས་དེ་གསལ་བར་མི་འགྱུར་བའི་ཕྱིར་རོ། །རྒོད་པ་དང་འགྱོད་པའི་སྒྲིབ་པའི་ཟས་གང་ཞེ་ན། ཉེ་དུ་ལ་རྟོག་པ་ལ་སོགས་པ་ལ་ཡང་ཡོད་པ་དང༌། སྔོན་བགད་པ་དང༌། རྩེས་པ་ལ་སོགས་པ་ཡང་རྗེས་སུ་དྲན་པར་འགྱུར་ལ། དེ་ལ་ཚུལ་བཞིན་མ་ཡིན་པ་ཡིད་ལ་བྱེད་ཅིང་མང་དུ་བྱེད་པའོ། དེ་ལ་ཉེ་དུ་རྣམས་ཀྱི་དར་བའམ། རྒུད་པའམ།འཕྲད་པའམ། འབྲལ་བ་ལ་བརྟེན་ནས། དགའ་བའི་རྣམ་པ་དང༌། མི་དགའ་བའི་རྣམ་པའི་སེམས་ཀྱི་རྟོག་པ་དང༌། རྣམ་པར་རྟོག་པ་སྐྱེ་བར་འགྱུར་རོ། །ཡུལ་རྣམས་ལ་ཡང་དེ་བཞིན་དུ་འབྱོར་པ་ལ་སོགས་པ་ལ་བརྟེན་ནས་ཡུལ་ལ་རྟོག་སྟེ། རྒྱས་པར་སྔ་མ་བཞིན་ནོ། །འཆི་བར་མི་རྟོག་པ་གང་ཞེ་ན།གཞོན་པའམ། རྒན་པའམ། ངན་ངོན་གྱི་བྱ་བའམ། ཡང་དག་པའི་བྱ་བ་ལ་བརྟེན་ནས། དགའ་བ་དང༌། མི་དགའ་བའི་རྣམ་པའི་སེམས་ཀྱི་རྟོག་པ་གང་ཡིན་པ་ཞེས་རྒྱས་པར་སྦྱར་རོ། །བགད་པ་ཞེས་བྱ་བ་ནི་འདི་ལྟར་ཁ་ཅིག࿒ཐོ་འཚམས་པའམ། །འབྲེལ་པ་སྨྲ་བ་ལ་བརྟེན་ནས་སོ་སྟོན་ཅིང་དགོད་པའམ། འཕུལ་བ་དང༌། ཁོང་ནས་དགོད་པ་ལྟ་བུའོ། །དེ་ལ་རྩེས་པ་ནི་འདི་ལྟ་སྟེ། ཆོ་ལོ་འམ་ཤིང་བུས་རྩེ་བའམ། ནོར་བུས་རྩེ་བའམ། གཞན་ཡང་དེ་དང་འདྲ་བ་གང་ཡིན་པའོ། །དེ་ལ་དགའ་བ་ནི། ཕན་ཚུན་ཉེ་བར་སྤྱོད་པའམ། ཡུལ་ཉེ་བར་སྤྱོད་པའི་ལོངས་སྤྱོད་ཀྱི་དགའ་བའམ། ལྷན་ཅིག་འདུག་པ་དང༌། གནས་པ་དང་སྨྲ་བ་ལ་སོགས་པས་གནས་པའི་དགའ་བ་གང་ཡིན་པའོ། །དེ་ལ་དགའ་དགུར་སྤྱད་པ་ནི་འདི་ལྟ་སྟེ། ལག་པ་ནས་བཟུང་བའམ། དཔུང་པ་ནས་བཟུང་བའམ། ལན་བུ་ནས་བཟུང་བའམ། ཡན་ལག་ཏུ་གྱུར་པ་གང་ཡང་རུང་བ་ལ་ཀུན་ཏུ་ནོམ་ཞིང་ཡོངས་སུ་ནོམ་པ་དང༌། འཁྱུད་པ་དང༌། འོ་བྱེད་པ་དང༌། ལྟ་བ་སྟེ། གཞན་ཡང་དེ་ལྟ་བུ་དང་མཐུན་པའི་དགའ་དགུར་སྤྱོད་པའི་ལས་ཡིན་ནོ། །ཟས་མ་ཡིན་པ་གང་ཞེ་ན། ཞི་གནས་ཀྱང་ཡོད་ལ། དེ་ལ་ཚུལ་བཞིན་ཡིད་ལ་བྱེད་ཅིང་མང་དུ་བྱེད་པའོ། །དེ་ལ་ཞི་གནས་ནི་སེམས་མི་འཕྲོ་བར་གནས་པ་དང༌། ཞི་གནས་ཀྱི་ཕྱོགས་ཀྱི་ཆོས་རྣམས་གང་ཡིན་པའོ། །དེ་དག་ཀྱང་སྐྱོ་བར་འགྱུར་བ་གང་ཅི་ཡང་རུང་བ་སྟེ། འདི་ལྟ་སྟེ། བདག་གི་རྒུད་པ་དང༌། ཕ་རོལ་གྱི་རྒུད་པ་དང༌། བདག་གི་འབྱོར་པ་དང༌། ཕ་རོལ་གྱི་འབྱོར་པ་དག་གིས་སེམས་སྐྱོ་བ་དང༌། སྐྲག་པ་དང༌། ཡིད་འབྱུང་བ་དང༌། ཞི་བར་གནས་པའོ། །ཐེ་ཚོམ་གྱི་སྒྲིབ་པའི་ཟས་གང་ཞེ་ན། དུས་གསུམ་ཡང་ཡོད་ལ། དེ་ལ་ཚུལ་བཞིན་མ་ཡིན་པ་ནི་ཡིད་ལ་བྱེད་ཅིང་མང་དུ་བྱེད་པ་སྟེ། ཅི་བདག་འདས་པའི་དུས་ན་བྱུང་ངམ་ཞེས་རྒྱས་པར་སྔ་མ་བཞིན་ནོ། །ཚུལ་བཞིན་མ་ཡིན་པ་ཡིད་ལ་བྱེད་པ་དེ་ཡང་བསམ་གྱིས་མི་ཁྱབ་པའི་གནས་བསྡུས་པ་སྟེ། བསམ་གྱིས་མི་ཁྱབ་པའི་གནས་ནི་འདི་ལྟ་སྟེ།བདག་ལ་སེམས་པ་དང༌། སེམས་ཅན་ལ་སེམས་པ་དང༌། འཇིག་རྟེན་ལ་སེམས་པའོ། །དེ་ལ་ནང་ལ་བརྟེན་ཏེ།དུས་རྣམས་སུ་བདག་ཉིད་ལ་སེམས་པའོ༑ །ཕ་རོལ་ལ་བརྟེན་པ་ནི་སེམས་པའོ། །སེམས་ཅན་གྱི་འཇིག་རྟེན་དང༌། སྣོད་ཀྱི་འཇིག་རྟེན་ལ་བརྟེན་པ་ནི། འཇིག་རྟེན་ལ་སེམས་པ་སྟེ། འཇིག་རྟེན་རྟག་པ་ཡིན་ནམ། མི་རྟག་པ་ཡིན་ནམ། རྟག་པ་ཡང་ཡིན་ལ་མི་རྟག་པ་ཡང་ཡིན་ནམ། རྟག་པ་ཡང་མ་ཡིན་ལ་མི་རྟག་པ་ཡང་མ་ཡིན་ནམ་ཞེས་བྱ་བ་ལ་སོགས་པའོ། །ཟས་མ་ཡིན་པ་གང་ཞེ་ན། རྐྱེན་འདི་པ་ཉིད་ཀྱི་རྟེན་ཅིང་འབྲེལ་པར་འབྱུང་བ་ཡང་ཡོད་ལ། དེ་ལ་ཚུལ་བཞིན་ཡིད་ལ་བྱེད་ཅིང་མང་དུ་བྱེད་པ་སྟེ། དེའི་ཆོས་ཙམ་དང༌། ཆོས་ཀྱི་རྒྱུ་ཙམ་དང༌། སྡུག་བསྔལ་ཙམ་དང༌། སྡུག་བསྔལ་གྱི་རྒྱུ་ཙམ་མཐོང་ནས་ཚུལ་བཞིན་མ་ཡིན་པ་ཡིད་ལ་བྱེད་པའི་གཞི་མ་རིག་པ་གང་ཡིན་པ་དེ་དུས་གསུམ་དུ་མི་སྐྱེ་བ་དང༌། སྐྱེས་པའང་སྤོང་བའོ༑ །དེ་ལ་ཚུལ་བཞིན་མ་ཡིན་པ་ཡིད་ལ་བྱེད་པ་དང༌། ཚུལ་བཞིན་ཡིད་ལ་མི་བྱེད་པ་འདི་གཉིས་བསྡུས་པ་ལ་ནི། ཚུལ་བཞིན་མ་ཡིན་པ་ཡིད་ལ་བྱེད་པའི་ཕྱིར་ཞེས་བྱ་སྟེ། གང་དུ་གང་དགོས་པ་དེ་དེར་ཤེས་པར་བྱའོ། །འདི་ལྟ་སྟེ༑ མུན་པ་ལ་སྣང་བར་འདུ་ཤེས་པའི་ཚུལ་གྱིས་ཚུལ་བཞིན་ཡིད་ལ་མི་བྱེད་པ་ཡིན་གྱི། ཚུལ་བཞིན་མ་ཡིན་པ་ཉིད་ནི་མ་ཡིན་ཏེ། འདི་ལ་དེ་མ་ཡིན་པའི་ཡིད་ལ་བྱེད་པ་གཞན་ཡོད་པའི་ཕྱིར་རོ། །

'dod pa la 'dun pa'i sgrib pa'i zas gang zhe na/ sdug pa yang yod la/ de la tshul bzhin ma yin pa yid la byed cing mang du byed pa'o/ /de la sdug pa gang zhe na/ 'dod pa rnams kyi mchog dang/ dam pa dang/ gya nom pa gang yin pa ste/ gang la ma chags par gyur na tha chad du gyur pa gzhan dag la yang ma chags par 'gyur ba ste/ gyad chen po thub na de las gzhan pa'i gyad thub par 'grub pa de bzhin no/ /de yang gang zhe na/ bud med la yod pa'i sdug pa'i gnas brgyad du bsdus pa gang yin pa ste/ gnas brgyad po gang dag gis bud med kyis skyes pa 'ching bar 'gyur ba 'di lta ste/ gar dang/ glu dang/ bgad pa dang/ bltas pa dang/ kha dog dang/ reg pa dang/ cha byad dang/ rma 'byed pa rnams te/ 'di ni 'dod pa la 'dun pa ma skyes pa skyed pa dang/ skyes pa rnam par 'phel bar byed pa'i zas yin no/ /zas ma yin pa gang zhe na/ mi sdug pa yang yod la de la tshul bzhin yid la byed cing mang du byed pa'o/ /de yang gang zhe na/ 'di lta ste/ rnam par bsngos pa la sogs pa ste/ lus 'di nyid mi gtsang ba rnam pa sna tshogs kyis gang bar so sor rtog pa'o/ /de ltar nang gi lus la mi sdug par so sor rtog pa dang/ /phyi rol gyi lus la rnam par bsngos pa la sogs pa'i mi sdug par so sor rtog pa'i mi sdug pa ni/ rnam pa 'di gnyis kho nar zad de/ 'di ni 'dod pa la 'dun pa ma skyes pa mi skyed pa dang/ skyes pa spong ba'i zas ma yin pa'o/ /de la yid la byed pas ni mi skye bar 'gyur la/ lan mang du byas pas ni spong bar 'gyur ro/ /nag po'i phyogs ni yid la byed pas skyed la/ lan mang du byas pas ni yang 'phel zhing rgyas par 'gyur ro/ /gnod sems kyi sgrib pa'i zas gang zhe na/ khong khro ba yang yod la/ khong khro ba'i rgyu yang yod de/ de la tshul bzhin ma yin pa yid la byed cing mang du byed pa'o/ /de la gnod pa la brten nas sems kyi kun tu mnar sems pa ni khong khro ba'o/ /gnod pa de nyid tshul bzhin ma yin pa yid la byed pa dang ldan pa ni khong khro ba'i rgyu ste/ 'di lta ste| kun nas mnar sems kyi dngos po dgu po rnams la'o/ /zas ma yin pa gang zhe na/ byams pa yang yod la/ de la tshul bzhin yid la byed cing mang du byed pa'o/ /de yang gzhan gyi bde ba bsgrub pa'i mtshan nyid de bsgoms pa'i stobs kyis bsdus pa dang/ de'i kun nas mnar sems kyi dngos po 'dul bas bsdus pa so sor brtags pa'i stobs ni zas ma yin pa ste/ gang gis gnod sems kyi sgrib pa spong bar 'gyur ba de nyid mdo las gsungs so/ /rmugs pa dang gnyid kyi sgrib pa'i zas gang zhe na/ mun pa yang yod la/ de la tshul bzhin ma yin par yid la byed cing mang du byed pa'o/ /zas ma yin pa gang zhe na/ snang ba yang yod la/ de la tshul bzhin yid la byed cing mang du byed pa'o/ /de la snang ba ni rnam pa gsum ste/ mun pa'i gnyen por gyur pa dang/ chos kyi snang ba dang/ lus kyi snang ba'o/ /de la mun pa'i gnyen por gyur pa ni/ mtshan mor rtog pa 'di lta ste/ zla ba dang/ skar ma la sogs pa dang/ nyin mor rtog pa 'di lta ste/ nyi ma dang/ de gnyi gar rtog pa 'di lta ste/ me dang nor bu la sogs pa'i snang ba'o/ /de la chos kyi snang ba ni 'di ltar 'di na kha cig ji ltar bzung ba dang/ ji ltar bsams pa dang/ ji ltar reg pa'i chos rnams la so sor rtog pa'am/ sangs rgyas la sogs pa rjes su dran pa bsgom pa'o/ /de la lus kyi snang ba ni 'di lta ste/sems can rang las 'od 'byung ba rnams so/ /de la snang ba dang po'i mi mthun pa'i phyogs ni mun pa rnam pa gsum du rig par bya ste/ 'di lta ste/ mtshan mo'i mun pa dang/ sprin gyi mun pa dang/ chos pa'i mun pa 'di lta ste/ phug la sogs pa'i'o/ /chos kyi snang ba'i mi mthun pa'i phyogs ni/ mun pa'i tshogs gsum ste/ 'di lta ste/ chos de dag yang dag pa ji lta ba bzhin du ma shes nas/ 'das pa'i dus dang/ ma 'ongs pa dang/ da ltar byung ba'i dus na nem nur byed cing the tshom za ba dang/ sangs rgyas dang chos la sogs pa la yang nem nur byed cing the tshom za ba ste/ de la ma rig pa gang yin pa dang/ the tshom gang yin pa de gnyi ga la ni mun pa'i tshogs zhes bya'o/ /rtogs pa las so sor rtogs pa'i mi mthun pa'i phyogs ni/ rmugs pa dang/ gnyid kyi mun pa ste/ des na chos de gsal bar mi 'gyur ba'i phyir ro/ /rgod pa dang 'gyod pa'i sgrib pa'i zas gang zhe na/ nye du la rtog pa la sogs pa la yang yod pa dang/ sngon bgad pa dang/ rtses pa la sogs pa yang rjes su dran par 'gyur la/ de la tshul bzhin ma yin pa yid la byed cing mang du byed pa'o/ de la nye du rnams kyi dar ba'am/ rgud pa'am/'phrad pa'am/ 'bral ba la brten nas/ dga' ba'i rnam pa dang/ mi dga' ba'i rnam pa'i sems kyi rtog pa dang/ rnam par rtog pa skye bar 'gyur ro/ /yul rnams la yang de bzhin du 'byor pa la sogs pa la brten nas yul la rtog ste/ rgyas par snga ma bzhin no/ /'chi bar mi rtog pa gang zhe na/gzhon pa'am/ rgan pa'am/ ngan ngon gyi bya ba'am/ yang dag pa'i bya ba la brten nas/ dga' ba dang/ mi dga' ba'i rnam pa'i sems kyi rtog pa gang yin pa zhes rgyas par sbyar ro/ /bgad pa zhes bya ba ni 'di ltar kha cig tho 'tshams pa'am/ /'brel pa smra ba la brten nas so ston cing dgod pa'am/ 'phul ba dang/ khong nas dgod pa lta bu'o/ /de la rtses pa ni 'di lta ste/ cho lo 'am shing bus rtse ba'am/ nor bus rtse ba'am/ gzhan yang de dang 'dra ba gang yin pa'o/ /de la dga' ba ni/ phan tshun nye bar spyod pa'am/ yul nye bar spyod pa'i longs spyod kyi dga' ba'am/ lhan cig 'dug pa dang/ gnas pa dang smra ba la sogs pas gnas pa'i dga' ba gang yin pa'o/ /de la dga' dgur spyad pa ni 'di lta ste/ lag pa nas bzung ba'am/ dpung pa nas bzung ba'am/ lan bu nas bzung ba'am/ yan lag tu gyur pa gang yang rung ba la kun tu nom zhing yongs su nom pa dang/ 'khyud pa dang/ 'o byed pa dang/ lta ba ste/ gzhan yang de lta bu dang mthun pa'i dga' dgur spyod pa'i las yin no/ /zas ma yin pa gang zhe na/ zhi gnas kyang yod la/ de la tshul bzhin yid la byed cing mang du byed pa'o/ /de la zhi gnas ni sems mi 'phro bar gnas pa dang/ zhi gnas kyi phyogs kyi chos rnams gang yin pa'o/ /de dag kyang skyo bar 'gyur ba gang ci yang rung ba ste/ 'di lta ste/ bdag gi rgud pa dang/ pha rol gyi rgud pa dang/ bdag gi 'byor pa dang/ pha rol gyi 'byor pa dag gis sems skyo ba dang/ skrag pa dang/ yid 'byung ba dang/ zhi bar gnas pa'o/ /the tshom gyi sgrib pa'i zas gang zhe na/ dus gsum yang yod la/ de la tshul bzhin ma yin pa ni yid la byed cing mang du byed pa ste/ ci bdag 'das pa'i dus na byung ngam zhes rgyas par snga ma bzhin no/ /tshul bzhin ma yin pa yid la byed pa de yang bsam gyis mi khyab pa'i gnas bsdus pa ste/ bsam gyis mi khyab pa'i gnas ni 'di lta ste/bdag la sems pa dang/ sems can la sems pa dang/ 'jig rten la sems pa'o/ /de la nang la brten te/dus rnams su bdag nyid la sems pa'o| /pha rol la brten pa ni sems pa'o/ /sems can gyi 'jig rten dang/ snod kyi 'jig rten la brten pa ni/ 'jig rten la sems pa ste/ 'jig rten rtag pa yin nam/ mi rtag pa yin nam/ rtag pa yang yin la mi rtag pa yang yin nam/ rtag pa yang ma yin la mi rtag pa yang ma yin nam zhes bya ba la sogs pa'o/ /zas ma yin pa gang zhe na/ rkyen 'di pa nyid kyi rten cing 'brel par 'byung ba yang yod la/ de la tshul bzhin yid la byed cing mang du byed pa ste/ de'i chos tsam dang/ chos kyi rgyu tsam dang/ sdug bsngal tsam dang/ sdug bsngal gyi rgyu tsam mthong nas tshul bzhin ma yin pa yid la byed pa'i gzhi ma rig pa gang yin pa de dus gsum du mi skye ba dang/ skyes pa'ang spong ba'o| /de la tshul bzhin ma yin pa yid la byed pa dang/ tshul bzhin yid la mi byed pa 'di gnyis bsdus pa la ni/ tshul bzhin ma yin pa yid la byed pa'i phyir zhes bya ste/ gang du gang dgos pa de der shes par bya'o/ /'di lta ste| mun pa la snang bar 'du shes pa'i tshul gyis tshul bzhin yid la mi byed pa yin gyi/ tshul bzhin ma yin pa nyid ni ma yin te/ 'di la de ma yin pa'i yid la byed pa gzhan yod pa'i phyir ro/ /

【G3 安立支名】【H1 依地立數】

དེ་ལ་བསམ་གཏན་དང་པོ་ནི་ཡན་ལག་ལྔར་རིག་པར་བྱ་སྟེ། རྟོག་པ་དང༌། དཔྱོད་པ་དང༌།དགའ་བ་དང༌། བདེ་བ་དང༌། སེམས་རྩེ་གཅིག་པའོ། །གཉིས་པ་ནི་ཡན་ལག་བཞི་སྟེ། ནང་ཡོངས་སུ་དང་བ་དང༌། དགའ་བ་དང༌། བདེ་བ་དང༌། སེམས་རྩེ་གཅིག་པའོ། །གསུམ་པ་ནི་ཡན་ལག་ལྔ་སྟེ། བཏང་སྙོམས་དང༌། དྲན་པ་དང༌། ཤེས་བཞིན་དང༌། བདེ་བ་དང༌། སེམས་རྩེ་གཅིག་པའོ། །བཞི་པ་ནི་ཡན་ལག་བཞི་སྟེ། བཏང་སྙོམས་ཡོངས་སུ་དག་པ་དང༌། དྲན་པ་ཡོངས་སུ་དག་པ་དང༌། སྡུག་བསྔལ་བ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་དང༌། སེམས་རྩེ་གཅིག་པའོ༑ །

de la bsam gtan dang po ni yan lag lngar rig par bya ste/ rtog pa dang/ dpyod pa dang/dga' ba dang/ bde ba dang/ sems rtse gcig pa'o/ /gnyis pa ni yan lag bzhi ste/ nang yongs su dang ba dang/ dga' ba dang/ bde ba dang/ sems rtse gcig pa'o/ /gsum pa ni yan lag lnga ste/ btang snyoms dang/ dran pa dang/ shes bzhin dang/ bde ba dang/ sems rtse gcig pa'o/ /bzhi pa ni yan lag bzhi ste/ btang snyoms yongs su dag pa dang/ dran pa yongs su dag pa dang/ sdug bsngal ba yang ma yin bde ba yang ma yin pa'i tshor ba dang/ sems rtse gcig pa'o| /

【H2 明廢立】

དེ་ལ་བསམ་གཏན་དང་པོའི་རྟོག་པ་དང་དཔྱོད་པ་ནི་དམིགས་པ་འཛིན་པའི་དོན་དུའོ། །ཏིང་ངེ་འཛིན་ནི་དེ་དག་གི་རྟེན་གྱི་དོན་དུའོ། །དགའ་བ་ནི་དམིགས་པ་མྱོང་བའི་དོན་དུའོ། །བདེ་བ་ནི་གནས་ངན་ལེན་བསལ་བའི་དོན་དུའོ། །བསམ་གཏན་གཉིས་པའི་ནང་ཡོངས་སུ་དང་བ་ནི། དམིགས་པ་འཛིན་པའི་དོན་དུའོ། །ཏིང་ངེ་འཛིན་ནི་ནང་ཡོངས་སུ་དང་བའི་རྟེན་གྱི་དོན་དུའོ༑ །ལྷག་མ་ནི་སྔ་མ་བཞིན་ནོ། །བསམ་གཏན་གསུམ་པའི་བཏང་སྙོམས་དང༌། དྲན་པ་དང༌། ཤེས་བཞིན་རྣམས་ནི་དམིགས་པ་འཛིན་པའི་དོན་དུའོ། །ཏིང་ངེ་འཛིན་ནི་དེ་དག་གི་རྟེན་གྱི་དོན་དུའོ། །ལྷག་མ་ནི་སྔ་མ་བཞིན་ནོ། །བསམ་གཏན་བཞི་པའི་བཏང་སྙོམས་ཡོངས་སུ་དག་པ་དང༌། དྲན་པ་ཡོངས་སུ་དག་པ་ནི་དམིགས་པ་འཛིན་པའི་དོན་དུའོ། །ཏིང་ངེ་འཛིན་དེ་གཉིས་ཀྱི་རྟེན་གྱི་དོན་དུའོ། །ལྷག་མ་ནི་སྔ་མ་བཞིན་ནོ། །དེ་མ་ཡིན་པའི་ཆོས་གཞན་ཡང་ཡོད་བཞིན་དུ། དེ་དག་ཉི་ཚེ་ཡན་ལག་ཏུ་བཞག་པ་ནི་གཙོ་བོར་གྱུར་པ་དང༌། བསམ་གཏན་པ་རྣམས་ལ་ཆེས་ཕན་འདོགས་པའི་ཕྱིར་རོ། །

de la bsam gtan dang po'i rtog pa dang dpyod pa ni dmigs pa 'dzin pa'i don du'o/ /ting nge 'dzin ni de dag gi rten gyi don du'o/ /dga' ba ni dmigs pa myong ba'i don du'o/ /bde ba ni gnas ngan len bsal ba'i don du'o/ /bsam gtan gnyis pa'i nang yongs su dang ba ni/ dmigs pa 'dzin pa'i don du'o/ /ting nge 'dzin ni nang yongs su dang ba'i rten gyi don du'o| /lhag ma ni snga ma bzhin no/ /bsam gtan gsum pa'i btang snyoms dang/ dran pa dang/ shes bzhin rnams ni dmigs pa 'dzin pa'i don du'o/ /ting nge 'dzin ni de dag gi rten gyi don du'o/ /lhag ma ni snga ma bzhin no/ /bsam gtan bzhi pa'i btang snyoms yongs su dag pa dang/ dran pa yongs su dag pa ni dmigs pa 'dzin pa'i don du'o/ /ting nge 'dzin de gnyis kyi rten gyi don du'o/ /lhag ma ni snga ma bzhin no/ /de ma yin pa'i chos gzhan yang yod bzhin du/ de dag nyi tshe yan lag tu bzhag pa ni gtso bor gyur pa dang/ bsam gtan pa rnams la ches phan 'dogs pa'i phyir ro/ /

【G4 安立定名】【H1 釋別名】

ཅིའི་ཕྱིར་བསམ་གཏན་དང་པོ་རྟོག་པ་དང་བཅས་དཔྱོད་པ་དང་བཅས་ཤེ་ན། འདི་ལྟར་འདི་དག་གིས་འདོད་པའི་ཁམས་ཀྱང་སུན་འབྱིན་པར་བྱེད་ཅིང༌། བསམ་གཏན་དང་པོ་ལ་ཡང་སྙོམས་པར་འཇུག་ལ་རྟོག་པ་དང༌། དཔྱོད་པ་དེ་དག་གི་སྐྱོན་ཡང་མི་མཐོང་བའི་ཕྱིར་རོ། །བསམ་གཏན་གཉིས་པ་ལ་ནི་དེ་དག་ལ་སྐྱོན་དུ་ལྟ་བས་དེའི་ཕྱིར་དེ་དག་ཞི་བར་གྱུར་པས་ན་བསམ་གཏན་གཉིས་པའོ། །བསམ་གཏན་གཉིས་པ་ལ་རྟོག་པ་དང་དཔྱོད་པ་དེ་གཉིས༌སྐྱོན་དུ་མཐོང་བའི་ཕྱིར་ཉེ་བར་ཞི་བར་གྱུར་པ་ཇི་ལྟ་བ་དེ་བཞིན་དུ་བསམ་གཏན་གསུམ་པ་ལ་ཡང་དགའ་བ་དེ་སྐྱོན་དུ་མཐོང་བས་ཉེ་བར་ཞི་བའི་ཕྱིར་བསམ་གཏན་གསུམ་པ་ལ་སྙོམས་པར་འཇུག་གོ། །བསམ་གཏན་བཞི་པ་ལ་ནི་བདེ་བ་ལ་སྐྱོན་དུ་ལྟ་བ་དང༌། བཏང་སྙོམས་དང་དྲན་པ་ཡོངས་སུ་དག་པས་ཁྱད་པར་དུ་དབྱེ་བར་རིག་པར་བྱའོ། །

ci'i phyir bsam gtan dang po rtog pa dang bcas dpyod pa dang bcas she na/ 'di ltar 'di dag gis 'dod pa'i khams kyang sun 'byin par byed cing/ bsam gtan dang po la yang snyoms par 'jug la rtog pa dang/ dpyod pa de dag gi skyon yang mi mthong ba'i phyir ro/ /bsam gtan gnyis pa la ni de dag la skyon du lta bas de'i phyir de dag zhi bar gyur pas na bsam gtan gnyis pa'o/ /bsam gtan gnyis pa la rtog pa dang dpyod pa de gnyisskyon du mthong ba'i phyir nye bar zhi bar gyur pa ji lta ba de bzhin du bsam gtan gsum pa la yang dga' ba de skyon du mthong bas nye bar zhi ba'i phyir bsam gtan gsum pa la snyoms par 'jug go/ /bsam gtan bzhi pa la ni bde ba la skyon du lta ba dang/ btang snyoms dang dran pa yongs su dag pas khyad par du dbye bar rig par bya'o/ /

【H2 釋通名】【I1 增上心】

དེ་ལ་བསམ་གཏན་གྱི་རྣམ་གྲངས་ནི་འདི་དག་ཡིན་ཏེ། འདི་ལྟ་སྟེ། ལྷག་པའི་སེམས་ཀྱི་སེམས་ཡོངས་སུ་དག་པའི་དབང་དུ་བྱས་ནས།ཡང་དག་པར་ཉེ་བར་སེམས་པའི་ཕྱིར་ན་བསམ་གཏན་ནོ། །

de la bsam gtan gyi rnam grangs ni 'di dag yin te/ 'di lta ste/ lhag pa'i sems kyi sems yongs su dag pa'i dbang du byas nas/yang dag par nye bar sems pa'i phyir na bsam gtan no/ /

【I2 現法樂住】【J1 解樂】

བདེ་བ་ལ་གནས་པ་ཞེས་ཀྱང་བྱ་སྟེ། དེ་དག་ཏུ་བདེ་བ་ཡོངས་སུ་རྫོགས་པ་མྱོང་བའི་ཕྱིར་ཏེ། འདི་ལྟར་དེ་དག་ཏུ་དགའ་བའི་བདེ་བ་དང༌། ཤིན་ཏུ་སྦྱངས་པའི་བདེ་བ་དང༌། བཏང་སྙོམས་ཀྱི་བདེ་བ་དང༌། ལུས་དང་སེམས་ཀྱི་བདེ་བ་མྱོང་བའི་ཕྱིར་རོ། །

bde ba la gnas pa zhes kyang bya ste/ de dag tu bde ba yongs su rdzogs pa myong ba'i phyir te/ 'di ltar de dag tu dga' ba'i bde ba dang/ shin tu sbyangs pa'i bde ba dang/ btang snyoms kyi bde ba dang/ lus dang sems kyi bde ba myong ba'i phyir ro/ /

【J2 解現法住】

བསམ་གཏན་པ་རྣམས་ཀྱིས་ནི་དེ་དག་སྙོམས་པར་ཞུགས་སོ་ཅོག་དང་ལངས་སོ་ཅོག་ན། ཚེ་འདི་ལ་བདེ་བར་གནས་པའི་ཚུལ་གྱིས་མྱོང་བར་འགྱུར་རོ། །དེ་ལ་སྙོམས་པར་ཞུགས་པའི་ཚེ་ནི། ཚེ་འདི་ལ་བདེ་བར་གནས་པ་མངོན་སུམ་དུ་གྱུར་ནས་མྱོང་བར་བྱེད་དོ། །དེ་ལ་ལངས་པའི་ཚེ་ནི་བདག་བདེ་བ་ལ་གནས་པ་འདི་ལྟ་བུ་ཞིག་གིས་གནས་སོ་སྙམ་དུ་མྱོང་བར་བྱེད་དོ། །

bsam gtan pa rnams kyis ni de dag snyoms par zhugs so cog dang langs so cog na/ tshe 'di la bde bar gnas pa'i tshul gyis myong bar 'gyur ro/ /de la snyoms par zhugs pa'i tshe ni/ tshe 'di la bde bar gnas pa mngon sum du gyur nas myong bar byed do/ /de la langs pa'i tshe ni bdag bde ba la gnas pa 'di lta bu zhig gis gnas so snyam du myong bar byed do/ /

【J3 解無色不名所由】

གཟུགས་མེད་པ་རྣམས་ལ་ནི་དེ་ལྟར་མྱོང་བ་མེད་པས་དེའི་ཕྱིར་བདེ་བ་ལ་གནས་པ་ཞེས་མ་གསུངས་ཏེ། དེ་དག་ནི་ལངས་ནས་ཡང་དག་པར་བསྟན་པར་བྱ་བ་ཡིན་ནོ། །ཅིའི་ཕྱིར་ཞེ་ན། དགེ་སློང་དགོན་པ་ལ་དྲི་བ࿒འདྲི་བ་དག་འོངས་ལ། གལ་ཏེ་དགེ་སློང་དགོན་པ་བས་དེར་དྲི་བ་དྲིས་པ་ལ་ལན་མ་བཏབ་པར་གྱུར་ན། དེ་ལ་གཞན་དག་འདི་སྐད་དུ་ཀྱི་ཧུད་དེ་གཟུགས་ལས་འདས་ནས། གཟུགས་མེད་པའི་ཞི་བའི་རྣམ་པར་ཐར་པ་གང࿒ཡིན་པ་དེ་དག་གི་དྲི་བ་དྲིས་ཀྱང་ལན་འདེབས་པར་མི་ནུས་ན། དགོན་པ་པ་འདིའི་དགོན་པ་ན་གནས་པས་ཅི་ཞིག་བྱ་ཞེས་ཟེར་བར་འགྱུར་རོ། །དེ་བས་ན་ཡང་དག་པར་བསྟན་པར་བྱ་བའི་ཕྱིར་སྙོམས་པར་འཇུག་པར་བྱའི་གནས་པར་བྱ་བའི་ཕྱིར་ནི་མ་ཡིན་ནོ། །

gzugs med pa rnams la ni de ltar myong ba med pas de'i phyir bde ba la gnas pa zhes ma gsungs te/ de dag ni langs nas yang dag par bstan par bya ba yin no/ /ci'i phyir zhe na/ dge slong dgon pa la dri ba 'dri ba dag 'ongs la/ gal te dge slong dgon pa bas der dri ba dris pa la lan ma btab par gyur na/ de la gzhan dag 'di skad du kyi hud de gzugs las 'das nas/ gzugs med pa'i zhi ba'i rnam par thar pa gang yin pa de dag gi dri ba dris kyang lan 'debs par mi nus na/ dgon pa pa 'di'i dgon pa na gnas pas ci zhig bya zhes zer bar 'gyur ro/ /de bas na yang dag par bstan par bya ba'i phyir snyoms par 'jug par bya'i gnas par bya ba'i phyir ni ma yin no/ /

【I3 彼分涅槃】

བསམ་གཏན་ནི་དེའི་ཡན་ལག་གི་མྱ་ངན་ལས་འདས་པ་ཞེས་ཀྱང་བྱ་ལ། རྣམ་གྲངས་ཀྱི་མྱ་ངན་ལས་འདས་པ་ཞེས་ཀྱང་བྱ་སྟེ། ཉོན་མོངས་པ་རྣམས་ཀྱི་ཕྱོགས་གཅིག་སྤངས་པ་ཡན་ལག་དེས་མྱ་ངན་ལས་འདས་པ་དང༌། གཅིག་ཏུ་ངེས་པ་མ་ཡིན་པའི་ཕྱིར་དེའི་ཡན་ལག་གི་མྱ་ངན་ལས་འདས་པའོ། །

bsam gtan ni de'i yan lag gi mya ngan las 'das pa zhes kyang bya la/ rnam grangs kyi mya ngan las 'das pa zhes kyang bya ste/ nyon mongs pa rnams kyi phyogs gcig spangs pa yan lag des mya ngan las 'das pa dang/ gcig tu nges pa ma yin pa'i phyir de'i yan lag gi mya ngan las 'das pa'o/ /

【I4 差別涅槃】

མ་ལུས་པ་མྱ་ངན་ལས་འདས་བ་མ་ཡིན་པའི་ཕྱིར་རྣམ་གྲངས་ཀྱི་མྱ་ངན་ལས་འདས་པའོ། །

ma lus pa mya ngan las 'das ba ma yin pa'i phyir rnam grangs kyi mya ngan las 'das pa'o/ /

【I5 出諸受事】【J1 標四出引經證成】【K1 標四出離】

དེ་ལ་བསམ་གཏན་བཞི་ནི་ཚོར་བ་ལས་ངེས་པར࿒བྱུང་བའི་གཞི་ཞེས་བྱ་སྟེ། དེ་ལ་ཡིད་མི་བདེ་བ་ལས་ངེས་པར་བྱུང་བ་ནི་བསམ་གཏན་དང་པོའོ།།སྡུག་བསྔལ་གྱི་དབང་པོ་ལས་ངེས་པར་བྱུང་བ་ནི་གཉིས་པའོ། །ཡིད་བདེ་བའི་དབང་པོ་ལས་ངེས་པར་བྱུང་བ་ནི་གསུམ་པའོ། །བདེ་བའི་དབང་པོ་ལས་ངེས་པར་བྱུང་བ་ནི་བཞི་པའོ། །བཏང་སྙོམས་ལས་ངེས་པར་བྱུང་བ་ནི་མཚན་མ་མེད་པ་སྟེ།

de la bsam gtan bzhi ni tshor ba las nges par byung ba'i gzhi zhes bya ste/ de la yid mi bde ba las nges par byung ba ni bsam gtan dang po'o//sdug bsngal gyi dbang po las nges par byung ba ni gnyis pa'o/ /yid bde ba'i dbang po las nges par byung ba ni gsum pa'o/ /bde ba'i dbang po las nges par byung ba ni bzhi pa'o/ /btang snyoms las nges par byung ba ni mtshan ma med pa ste/

【K2 解出離經】【L1 解離憂經】

བཅོམ་ལྡན་འདས་ཀྱིས་ཀྱང༌། ཕྱིན་ཅི་མ་ལོག་པའི་མདོ་ལས། དེ་ལ་དགེ་སློང་གིས་ཡིད་མི་བདེ་བའི་དབང་པོ་སྐྱེས་པ་ལ་སྐྱེས་སོ་ཞེས་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ་ཞེས་གསུངས་ཏེ། གང་གི་གནས་སྐབས་སུ་ཤེས་ཤེ་ན། དེ་ཉིད་སྤོང་བ་ལ་སྦྱོར་ཞིང་ཡིད་མི་བདེ་བའི་དབང་པོ་དང་འདྲེས་པ་ན་སེམས་ཀྱི་རྒྱུད་ཤེས་སོ། དེ་ཡང་རྒྱུ་དང་བཅས་རྐྱེན་དང་བཅས། གཞི་དང་བཅས། རྣམ་པ་དང་བཅས། འདུ་བྱེད་དང་བཅས་པར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། རྒྱུ་དང་བཅས་པར་ཇི་ལྟར་ཤེས་ཤེ་ན། དེའི་ས་བོན་གྱི་རྒྱུར་ཤེས་པའི་ཚུལ་གྱིས་སོ། །རྐྱེན་དང་བཅས་པར་ཇི་ལྟར་ཤེས་ཤེ་ན། ས་བོན་གྱིས་བསྡུས་པ་མ་ཡིན་པ་དེའི་རྟེན་ཤེས་པའོ། །གཞི་དང་བཅས་པར་ཇི་ལྟར་ཤེས་ཤེ་ན། དངོས་པོ་གང་ལ་གནས་ན་ཡིད་མི་བདེ་བའི་དབང་པོ་སྐྱེ་བར་འགྱུར་བ་སྟེ། དེ་ཡང་རྒྱུ་མཚན་གང་ཡིན་པ་དང༌། མི་ཤེས་པའི་ས་བོན་ཡིད་མི་བདེ་བའི་དབང་པོ་ཀུན་ནས་སློང་བའོ།། །།

bcom ldan 'das kyis kyang/ phyin ci ma log pa'i mdo las/ de la dge slong gis yid mi bde ba'i dbang po skyes pa la skyes so zhes yang dag pa ji lta ba bzhin du rab tu shes so zhes gsungs te/ gang gi gnas skabs su shes she na/ de nyid spong ba la sbyor zhing yid mi bde ba'i dbang po dang 'dres pa na sems kyi rgyud shes so/ de yang rgyu dang bcas rkyen dang bcas/ gzhi dang bcas/ rnam pa dang bcas/ 'du byed dang bcas par yang dag pa ji lta ba bzhin du rab tu shes te/ rgyu dang bcas par ji ltar shes she na/ de'i sa bon gyi rgyur shes pa'i tshul gyis so/ /rkyen dang bcas par ji ltar shes she na/ sa bon gyis bsdus pa ma yin pa de'i rten shes pa'o/ /gzhi dang bcas par ji ltar shes she na/ dngos po gang la gnas na yid mi bde ba'i dbang po skye bar 'gyur ba ste/ de yang rgyu mtshan gang yin pa dang/ mi shes pa'i sa bon yid mi bde ba'i dbang po kun nas slong ba'o// //

བམ་པོ་བཅུ་གཉིས་པ།

bam po bcu gnyis pa/

རྣམ་པ་དང་བཅས་པར་ཇི་ལྟར་ཤེས་ཤེ་ན། འདི་ནི་མི་དགའ་བའི་རྣམ་པ་ཡིན་ནོ་སྙམ་དུ་ཤེས་པའོ། །འདུ་བྱེད་དང་བཅས་པར་ཇི་ལྟར་ཤེས་ཤེ་ན། ཚུལ་བཞིན་མ་ཡིན་པ་ཡིད་ལ་བྱེད་པ་དང༌། མཚུངས་པར་ལྡན་པའི་སེམས་པ་ནི། དེ་ཀུན་ནས་སློང་བར་བྱེད་པའི་འདུ་བྱེད་ཡིན་ནོ་སྙམ་དུ་རབ་ཏུ་ཤེས་སོ། །དེ་ལྟར་ཡོངས་སུ་ཤེས་ནས་ངེས་པར་འབྱུང་བ་ལ་སེམས་འཇོག་པར་བྱེད་དོ། །ཇི་ལྟར་འཇོག་ཅེ་ན། ཉོན་མོངས་པ་ཅན་དུ་རྒྱུ་བ་ལས་སེམས་བཟློག་ནས་ཡིད་ལ་བྱེད་པ་སྒོམ་པ་ལ་ཡང་དག་པར་སྦྱོར་བར་བྱེད་དོ། །དེ་ཡང་དེར་བག་ལ་ཉལ་དང་ཀུན་ནས་དཀྲིས་པ་མ་ལུས་པར་འགག་ཅིང་མཐར་ཐུག་པའི་བར་དུ་འགྱུར་རོ། །དེ་ལ་འཇིག་རྟེན་པའི་བསམ་གཏན་གྱིས་ནི་དེའི་ཕྱོགས་ཀྱི་གནས་ངན་ལེན་སྤོང་བར་འགྱུར་གྱི།དེའི་ས་བོན་གྱི་གནས་དེ་འབྱིན་པར་མི་བྱེད་དོ། །དེ་ལྟ་མ་ཡིན་དུ་ཟིན་ནས་དེ་ཕྱུང་བས་ཕྱིས་དེ་མི་སྐྱེ་བ་ཉིད་དུ་འགྱུར་བའི་རིགས་སོ། །ཟག་པ་མེད་པས་ནི་དེ་གཉིས་ཀ་སྤོང་བར་འགྱུར་རོ། །

rnam pa dang bcas par ji ltar shes she na/ 'di ni mi dga' ba'i rnam pa yin no snyam du shes pa'o/ /'du byed dang bcas par ji ltar shes she na/ tshul bzhin ma yin pa yid la byed pa dang/ mtshungs par ldan pa'i sems pa ni/ de kun nas slong bar byed pa'i 'du byed yin no snyam du rab tu shes so/ /de ltar yongs su shes nas nges par 'byung ba la sems 'jog par byed do/ /ji ltar 'jog ce na/ nyon mongs pa can du rgyu ba las sems bzlog nas yid la byed pa sgom pa la yang dag par sbyor bar byed do/ /de yang der bag la nyal dang kun nas dkris pa ma lus par 'gag cing mthar thug pa'i bar du 'gyur ro/ /de la 'jig rten pa'i bsam gtan gyis ni de'i phyogs kyi gnas ngan len spong bar 'gyur gyi/de'i sa bon gyi gnas de 'byin par mi byed do/ /de lta ma yin du zin nas de phyung bas phyis de mi skye ba nyid du 'gyur ba'i rigs so/ /zag pa med pas ni de gnyis ka spong bar 'gyur ro/ /

【L2 例離餘經】

ལྷག་མ་རྣམས་ལ་ཡང་དེ་བཞིན་དུ་ཅི་རིགས་པར་བལྟ་བར་བྱའོ༑ །

lhag ma rnams la yang de bzhin du ci rigs par blta bar bya'o| /

【K3 問答辨】【L1 諸根相】

ཡིད་མི་བདེ་བའི་དབང་པོ་ཅི་ལྟ་བུ་ཞིག་ཡོངས་སུ་ཤེས་ཤེ་ན། སྨས་པ། ཉོན་མོངས་པ་ཅན་ནམ། ངེས་པར་འབྱུང་བའི་འདུན་པ་དང་ལྡན་པའི་དགེ་བ་དང༌། སྡུག་བསྔལ་གྱི་དབང་པོ། །ནང་ལ་སོགས་པའི་དབང་གིས་བྱུང་བའམ། ལུས་ངལ་བའི་དབང་གིས་བྱུང་བའམ། མེས་གདུངས་པ་ལ་སོགས་པའི་དབང་གིས་བྱུང་བའམ། འདོད་ཆགས་དང་བྲལ་བ་ལ་ཡང་གཞན་གྱིས་གནོད་པར་བྱས་པ་ལ་སོགས་པའི་དབང་གིས་བྱུང་བའོ། །ཡིད་བདེ་བའི་དབང་པོ་ནི་བསམ་གཏན་གཉིས་པ་ལ་སྟེ། བསམ་གཏན་གཉིས་པའི་ས་པ་ཡིན་པར་རོ། །བདེ་བའི་དབང་པོ་ནི་བསམ་གཏན་གསུམ་པ་ལ་སྟེ་བསམ་གཏན་གསུམ་པའི་ས་པ་ཡིན་པར་རོ། །

yid mi bde ba'i dbang po ci lta bu zhig yongs su shes she na/ smas pa/ nyon mongs pa can nam/ nges par 'byung ba'i 'dun pa dang ldan pa'i dge ba dang/ sdug bsngal gyi dbang po/ /nang la sogs pa'i dbang gis byung ba'am/ lus ngal ba'i dbang gis byung ba'am/ mes gdungs pa la sogs pa'i dbang gis byung ba'am/ 'dod chags dang bral ba la yang gzhan gyis gnod par byas pa la sogs pa'i dbang gis byung ba'o/ /yid bde ba'i dbang po ni bsam gtan gnyis pa la ste/ bsam gtan gnyis pa'i sa pa yin par ro/ /bde ba'i dbang po ni bsam gtan gsum pa la ste bsam gtan gsum pa'i sa pa yin par ro/ /

【L2 明苦根】

ཅིའི་ཕྱིར་བསམ་གཏན་དང་པོ་སྡུག་བསྔལ་གྱི་དབང་པོ་མ་སྤངས་པ་ཞེས་བྱ་ཞེ་ན།དེ་ན་དེའི་ཕྱོགས་ཀྱི་གནས་ངན་ལེན་མ་སྤངས་པའི་ཕྱིར་རོ། །མ་སྤངས་ན་ཡང་ཅིའི་ཕྱིར་བསམ་གཏན་དུ་སྐྱེས་པ་ལ་དེ་ཀུན་ཏུ་འབྱུང་བར་མི་འགྱུར་ཞེ་ན། དེའི་གྲོགས་ཀྱི་ཆ་ཡིད་མི་བདེ་བའི་དབང་པོས་བསྡུས་པའི་སྡུག་བསྔལ་སྤངས་པའི་ཕྱིར་རོ། །གལ་ཏེ་བསམ་གཏན་དང་པོ་ལ་ཡང་སྡུག་བསྔལ་གྱི་དབང་པོ་དེ་སྤངས་ན་ནི། དེའི་ཕྱིར་འདིར་བསམ་གཏན་དང་པོ་དང་གཉིས་པ་ལ་སྙོམས་པར་ཞུགས་པའི་རྣལ་འབྱོར་པ་གཉིས་ལ། ཚོར་བ་ལས་གྱུར་པའི་གནས་པའི་ཁྱད་པར་མེད་པར་འགྱུར་ཏེ། བསམ་གཏན་རྣམས་ནི་ཚོར་བ་ལ་ངེས་པར་འབྱུང་བར་གསུངས་ལ། གཉིས་ཀ་ལ་ཡང་དགའ་བ་དང༌། བདེ་བ་ཡོད་པའི་ཕྱིར་རོ། །འདི་ལ་ནི་རྟོག་པ་དང་དཔྱོད་པ་ཉེ་བར་ཞི་བས་གནས་ངན་ལེན་སྤོང་བའི་ཁྱད་པར་དུ་འགྱུར་བ་ཅི་ཡང་མེད་དེ། དེ་བཞིན་དུ་དབང་པོ་གཞན་རྣམས་ལ་ཡང་དེའི་ཕྱོགས་ཀྱི་གནས་ངན་ལེན་སྤངས་པས་གོང་མ་རྣམས་ཀྱང་སྤོང་བར་རིག་པར་བྱའོ། །

ci'i phyir bsam gtan dang po sdug bsngal gyi dbang po ma spangs pa zhes bya zhe na/de na de'i phyogs kyi gnas ngan len ma spangs pa'i phyir ro/ /ma spangs na yang ci'i phyir bsam gtan du skyes pa la de kun tu 'byung bar mi 'gyur zhe na/ de'i grogs kyi cha yid mi bde ba'i dbang pos bsdus pa'i sdug bsngal spangs pa'i phyir ro/ /gal te bsam gtan dang po la yang sdug bsngal gyi dbang po de spangs na ni/ de'i phyir 'dir bsam gtan dang po dang gnyis pa la snyoms par zhugs pa'i rnal 'byor pa gnyis la/ tshor ba las gyur pa'i gnas pa'i khyad par med par 'gyur te/ bsam gtan rnams ni tshor ba la nges par 'byung bar gsungs la/ gnyis ka la yang dga' ba dang/ bde ba yod pa'i phyir ro/ /'di la ni rtog pa dang dpyod pa nye bar zhi bas gnas ngan len spong ba'i khyad par du 'gyur ba ci yang med de/ de bzhin du dbang po gzhan rnams la yang de'i phyogs kyi gnas ngan len spangs pas gong ma rnams kyang spong bar rig par bya'o/ /

【L3 釋無相】

མཚན་མ་མེད་པ་ནི་འདིར་བཅོམ་ལྡན་འདས་ཀྱིས་ཀྱང་མདོ་ལས། མཚན་མ་མེད་པ་ནི་སེམས་ཀྱི་ཏིང་ངེ་འཛིན་ཏོ་ཞེས་གསུངས་ཏེ། དེ་ལ་ནི་བཏང་སྙོམས་ཀྱི་དབང་པོ་མ་ལུས་པར་བག་ལ་ཉལ་གྱིས་འགག་པར་འགྱུར་ཏེ། དེའི་ཕྱོགས་ཀྱི་གནས་ངན་ལེན་བསྩལ་བའི་ཕྱིར་རོ། །དེ་ལ་མཚན་མ་མེད་པ་ལ་ཚོར་བ་ངེས་པར་ཡོད་པའི་ཕྱིར་ཀུན་ནས་དཀྲིས་པས་ནི་དེ་འགག་པ་མེད་དེ། དེ་ལ་ནི་བདེ་བ་དང་ཡིད་བདེ་བ་དང༌། བཏང་སྙོམས་གསུམ་ཆར་ཡང་ཡོད་དོ། །ཚོར་བའི་དབང་པོ་དེ་དག་གི་བག་ལ་ཉལ་ནི་མེད་དོ། །ཉོན་མོངས་པ་དེ་སྤངས་ན། དེ་དག་ཀྱང་སྤོང་བར་འགྱུར་རོ། །དེའི་ཕྱོགས་ཀྱི་གནས་ངན་ལེན་ལ་ནི། དེ་དག་གི་བག་ལ་ཉལ་ཞེས་བྱའོ། །བཏང་སྙོམས་ཀྱི་དབང་པོ་གང་ཡན་ཆད་ན་ཡོད་པར་རིག་པར་བྱ་ཞེ་ན། བསམ་གཏན་བཞི་པ་ཡན་ཆད་ནས། སྲིད་པའི་རྩེ་མན་ཆད་ན་ཡོད་དོ། །

mtshan ma med pa ni 'dir bcom ldan 'das kyis kyang mdo las/ mtshan ma med pa ni sems kyi ting nge 'dzin to zhes gsungs te/ de la ni btang snyoms kyi dbang po ma lus par bag la nyal gyis 'gag par 'gyur te/ de'i phyogs kyi gnas ngan len bstsal ba'i phyir ro/ /de la mtshan ma med pa la tshor ba nges par yod pa'i phyir kun nas dkris pas ni de 'gag pa med de/ de la ni bde ba dang yid bde ba dang/ btang snyoms gsum char yang yod do/ /tshor ba'i dbang po de dag gi bag la nyal ni med do/ /nyon mongs pa de spangs na/ de dag kyang spong bar 'gyur ro/ /de'i phyogs kyi gnas ngan len la ni/ de dag gi bag la nyal zhes bya'o/ /btang snyoms kyi dbang po gang yan chad na yod par rig par bya zhe na/ bsam gtan bzhi pa yan chad nas/ srid pa'i rtse man chad na yod do/ /

【J2 與五順出離界展轉相攝】【K1 釋出離言】

དབང་པོ་ལྔ་པོའི་ངེས་པར་འབྱུང་བ་མཚན་མ་མེད་པ་ལ་ཐུག་པ་དེ་རྣམས་ནི་ངེས་པར་འབྱུང་བར་བྱེད་པའི་ཁམས་ལྔ་པོ་རྣམས་དང་གཅིག་གིས་གཅིག་བསྡུས་པར་རིག་པར་བྱའོ། །དེ་ལ་འདོད་པ་དང༌། གནོད་སེམས་དང༌། རྣམ་པར་འཚེ་བ་རྣམས་ཀྱི་ངེས་པར་འབྱུང་བས་ནི། བདེ་བའི་དབང་པོ་མན་ཆད་ལས་ངེས་པར་འབྱུང་བར་གསུངས་སོ༑ །གཟུགས་ཀྱི་ངེས་པར་འབྱུང་བ་ནི། བསམ་གཏན་བཞི་པའི་བཏང་སྙོམས་ཀྱི་དབང་པོ་གང་ཡིན་པ་ལས་ངེས་པར་འབྱུང་ངོ༌། །འཇིག་ཚོགས་འགགས་པས་ནི། གཟུགས་མེད་པ་མཐའ་དག༌གི་བཏང་སྙོམས་ཀྱི་དབང་པོ་ལས་ངེས་པར་འབྱུང་ངོ༌། །ངེས་པར་འབྱུང་བར་བྱེད་པ་ཞེས་བྱ་བའི་དོན་གང་ཞེ་ན། དེ་དག་ལ་གནས་ན་ངེས་པར་འབྱུང་བར་རིག་པར་བྱ་སྟེ། དེས་ན་ངེས་པར་འབྱུང་བར་བྱེད་པ་ཞེས་བྱའི། དེ་དག་གིས་དེ་དག་ངེས་པར་འབྱུང་བར་བྱེད་པ་ནི་མ་ཡིན་ཏེ། འདོད་ཆགས་དང་བྲལ་བ་རྣམས་ལ་ཡང་ཁམས་དེ་ཡོད་པར་བསྟན་པའི་ཕྱིར་རོ། །

dbang po lnga po'i nges par 'byung ba mtshan ma med pa la thug pa de rnams ni nges par 'byung bar byed pa'i khams lnga po rnams dang gcig gis gcig bsdus par rig par bya'o/ /de la 'dod pa dang/ gnod sems dang/ rnam par 'tshe ba rnams kyi nges par 'byung bas ni/ bde ba'i dbang po man chad las nges par 'byung bar gsungs so| /gzugs kyi nges par 'byung ba ni/ bsam gtan bzhi pa'i btang snyoms kyi dbang po gang yin pa las nges par 'byung ngo/ /'jig tshogs 'gags pas ni/ gzugs med pa mtha' daggi btang snyoms kyi dbang po las nges par 'byung ngo/ /nges par 'byung bar byed pa zhes bya ba'i don gang zhe na/ de dag la gnas na nges par 'byung bar rig par bya ste/ des na nges par 'byung bar byed pa zhes bya'i/ de dag gis de dag nges par 'byung bar byed pa ni ma yin te/ 'dod chags dang bral ba rnams la yang khams de yod par bstan pa'i phyir ro/ /

【K2 釋妨難】

གང་གི་ཚེ་འདོད་པ་དང༌། གནོད་སེམས་དང༌། རྣམ་པར་འཚེ་བ་རྣམས་དུས་གཅིག་ཁོ་ནར་སྤོང་བར་འགྱུར་ན། ཅིའི་ཕྱིར་དེ་དག་གི་ངེས་པར་འབྱུང་བ་ཐ་དད་པར࿒རྣམ་པར་གཞག་ཅེ་ན། དེ་དག་གི་ངེས་པར་འབྱུང་བ་དུས་གཅིག་མོད་ཀྱི། གཉེན་པོ་བསྒོམ་པའི་བྱེ་བྲག་གིས་ངེས་པར་འབྱུང་བ་རྣམ་པ་གསུམ་དུ་བསྟན་ཏོ། །དེ་ལ་གཉེན་པོའི་བྱེ་བྲག་ནི་འདི་ཡིན་ཏེ། མི་སྡུག་པ་དང༌། བྱམས་པ་དང༌། སྙིང་རྗེ་གོ་རིམས་བཞིན་དུ་སྦྱར་རོ། །དེ་ལ་ལ་ལ་ནི་མི་སྡུག་པ་བསྒོམས་པས་ཐམས་ཅད་ལ་ངེས་པར་འབྱུང་ངོ༌། །ལ་ལ་ནི་བྱམས་པས་ངེས་པར་འབྱུང་ངོ༌། །ལ་ལ་ནི་སྙིང་རྗེས་ངེས་པར་འབྱུང་སྟེ། དེའི་ཕྱིར་ངེས་པར་འབྱུང་བ་ཐ་དད་པར་སྟོན་པར་མཛད་དོ། །དེ་ཡན་ཆད་ལ་ནི་གཉེན་པོ་རྣམ་པ་གཅིག་པུར་ཟད་དེ། དེའི་ཕྱིར་ཡན་ཆད་ཀྱི་ཐ་དད་པ་མེད་དོ༑ །

gang gi tshe 'dod pa dang/ gnod sems dang/ rnam par 'tshe ba rnams dus gcig kho nar spong bar 'gyur na/ ci'i phyir de dag gi nges par 'byung ba tha dad par rnam par gzhag ce na/ de dag gi nges par 'byung ba dus gcig mod kyi/ gnyen po bsgom pa'i bye brag gis nges par 'byung ba rnam pa gsum du bstan to/ /de la gnyen po'i bye brag ni 'di yin te/ mi sdug pa dang/ byams pa dang/ snying rje go rims bzhin du sbyar ro/ /de la la la ni mi sdug pa bsgoms pas thams cad la nges par 'byung ngo/ /la la ni byams pas nges par 'byung ngo/ /la la ni snying rjes nges par 'byung ste/ de'i phyir nges par 'byung ba tha dad par ston par mdzad do/ /de yan chad la ni gnyen po rnam pa gcig pur zad de/ de'i phyir yan chad kyi tha dad pa med do| /

【K3 雜釋經】

ལྟ་བའི་ཤས་ཆེ་ན་འདོད་པ་རྣམས་ཀུན་ཏུ་རྗེས་སུ་དྲན་པར་འགྱུར་བ་ཇི་ལྟ་བུ་ཞེ་ན། སྨྲས་པ། སོ་སོར་རྟོག་པ་ཡིད་ལ་བྱེད་པའི་ཕྱིར་ཏེ། དངོས་པོ་གཙོ་བོ་ཡིད་ལ་བྱེད་པ་དང༌། ལོངས་སྤྱོད་ལ་ཤས་ཆེར་ཡིད་ལ་བྱེད་པའི་ཕྱིར། འདོད་པ་རྣམས་ལ་སེམས་མི་འཇུག་པ་ཇི་ལྟ་བུ་ཞེ་ན། དེ་ལ་ཕན་ཡོན་དུ་མི་ལྟ་བའི་ཕྱིར་རོ། །ཇི་ལྟར་དང་བར་མི་འགྱུར་ཞེ་ན། དེ་ལ་དགའ་ཞིང་ཡིད་བདེ་བ་སྐྱེས་པ་མི་བསྒོམ་པའི་ཕྱིར་རོ། །ཇི་ལྟར་ཀུན་ཏུ་མི་གནས་ཤེ་ན། དེ་ལ་ཉེ་བར་སྤྱོད་པའི་དགའ་བས་དགའ་བར་མི་བྱེད་པའི་ཕྱིར་རོ། །ཇི་ལྟར་མོས་པར་མི་བྱེད་ཅེ་ན། དེ་ལ་ཚུལ་བཞིན་མ་ཡིན་པའི་མཚན་མ་བཟུང་བར་མ་མོས་པའི་ཕྱིར་རོ༑ །ཇི་ལྟར་ཕྱིར་ནུར་བར་བྱེད་ཅེ་ན། རྒྱས་པར་བྱེད་པ་ན་མི་འཇུག་པའོ། །ཇི་ལྟར་ཕྱིར་འབྱེད་པར་བྱེད་ཅེ་ན། དམིགས་པ་བཟུང་བ་འདོར་བའོ། །ཇི་ལྟར་འཇུག་པར་མི་བྱེད་ཅེ་ན། སོ་སོར་བརྟགས་ནས་དམིགས་པ་དེ་ལ་འཛིན་པ་ན་མངོན་པར་མི་དགའ་བའོ། །ཇི་ལྟར་བཏང་སྙོམས་སུ་གནས་ཤེ་ན། མཉམ་པའི་གནས་སྐབས་སུ་འཇོག་པ་ཡིན་ཏེ། མཉམ་པའི་གནས་སྐབས་སུ་སེམས་འཇོག་པར་བྱེད་པའོ། །སྐྱོ་བ་གང་ཞེ་ན། དེ་ལ་ཉེས་དམིགས་སུ་མཐོང་ནས་མི་མཐུན་པ་ཉིད་དུ་གྱུར་པ་གང་ཡིན་པའོ། །དེ་ཡང་རྣམ་པ་གསུམ་སྟེ། མི་རྟག་པ་ཉིད་དང༌། སྡུག་བསྔལ་བ་ཉིད་དང༌། རྣམ་པར་འགྱུར་བའི་ཆོས་ཉིད་དོ༑ །སྨོད་པ་གང་ཞེ་ན། དང་པོ་ལ་ཉེས་དམིགས་སུ་མཐོང་ནས། མི་མཐུན་པ་ཉིད་དུ་གྱུར་པ་གང་ཡིན་པའོ། །ཕྱིར་བཟློག་པ་གང་ཞེ་ན།གཉིས་པ་ལ་ཉེས་དམིགས་སུ་མཐོང་ནས། མི་མཐུན་པ་ཉིད་དུ་གྱུར་པ་གང་ཡིན་པའོ། །མི་མཐུན་པ་ཉིད་གང་ཞེ་ན། གསུམ་པ་ལ་ཉེས་དམིགས་སུ་མཐོང་ནས། མི་མཐུན་པ་ཉིད་དུ་གྱུར་པ་གང་ཡིན་པ་ཉིད་དོ། །དེ་ལས་བཟློག་པ་ལ་ནི་ངེས་པར་འབྱུང་བ་ཡིད་ལ་བྱེད་ད། འཇུག་པ་ནི་དེ་ལ་ཕན་ཡོན་དུ་ལྟ་བའི་ཕྱིར་རོ། །དང་བ་ནི་དད་པ་དང༌། མངོན་པར་ཡིད་ཆེས་པས་མངོན་པར་དང་པ་སྐྱེད་པའི་ཕྱིར་རོ། །ཀུན་ཏུ་གནས་པ་ནི་དེ་ལ་དམིགས་པ་ལས་མི་འཕྲོ་བའི་ཕྱིར་རོ། །རྣམ་པར་གྲོལ་བ་ནི་ཉོན་མོངས་པ་དང་བྲལ་བའི་ཕྱིར་ཏེ། ࿒དེ་ལ་ཉོན་མོངས་པ་ཅན་མ་ཡིན་པས་འཇུག་པས་སོ། །དེ་ལ་སྐྱོ་བ་ལ་སོགས་པ་མི་མཐུན་པའི་རྣམ་པ་རྣམས་ལ་གནས་པའི་ཚེ་ནི། དེའི་སེམས་དེ་ཉམས་པར་མི་འགྱུར་ཏེ། བཏང་སྙོམས་སུ་གྱུར་ན་ཡང་རྩོལ་བ་མེད་དོ། །ཇི་ལྟར་དེའི་སེམས་དེ་བདེ་བར་སོང་བ་ཡིན་ཞེ་ན། སྦྱོར་བ་མཐར་ཐུག་པའི་ཡིད་ལ་བྱེད་པ་ལ་གནས་པའི་ཕྱིར་རོ། །ཇི་ལྟར་ལེགས་པར་བསྒོམས་པ་ཡིན་ཞེ་ན། དེ་ལས་གཞན་པའི་ཡིད་ལ་བྱེད་པ་རྣམས་ལ་ལེགས་པར་བསྒོམས་པའི་ཕྱིར་ཏེ། དེས་ན་སྤོང་བའི་གནས་སྐབས་དང༌། སྤོང་བའི་སྦྱོར་བའི་ལམ་གྱི་གནས་སྐབས་ཀྱང་བསྟན་པར་འགྱུར་རོ། དེ་ལ་གྲོལ་བ་ནི་ཀུན་ནས་དཀྲིས་པ་ལས་རྣམ་པར་ཐར་པའི་ཕྱིར་རོ། །རྣམ་པར་གྲོལ་བ་ནི་དམིགས་པའི་མཚན་མ་ལས་རྣམ་པར་ཐར་པའི་ཕྱིར་རོ། །རྣམ་པར་རབ་ཏུ་གྲོལ་བ་ནི། བག་ལ་ཉལ་ལས་རྣམ་པར་ཐར་པའི་ཕྱིར་རོ། །དེའི་འདོད་པའི་རྐྱེན་གྱིས་ཟག་པ་གང་དག་སྐྱེ་བ་ཞེས་བྱ་བ་ནི། འདོད་པའི་འདོད་ཆགས་མ་གཏོགས་པ། དེ་ལས་གཞན་པ་འདོད་པ་ན་སྤྱོད་པའི་ཉོན་མོངས་པ་གང་ཡིན་པ་རྣམས་སོ། །ཕོངས་པ་རྣམས་ནི་གཞི་དེ་ཁོ་ན་ལས་ཉེས་པར་སྤྱོད་པའི་ཁྱད་པར་ཆད་པས་གཅོད་པ་ལ་སོགས་པ་འབྱུང་བ་གང་དག་ཡིན་པ་སྟེ། གང་དག་བྱས་ཤིང་བསྩགས་ན་ངན་སོང་རྣམས་སུ་སྐྱེ་བར་འགྱུར་བའོ། །ཡོངས་སུ་གདུང་བ་རྣམས་ནི་གཞི་དེ་ལས་འདོད་པའི་སྲེད་པས་ཟ་བ་ན་ལུས་དང་སེམས་ཀྱི་ཡོངས་སུ་སྲེག་པ་གང་ཡིན་པའོ། །འཁྲུག་པ་རྣམས་ནི་གཞི་དེ་ལས་དེའི་དངོས་པོ་ཡོངས་སུ་འགྱུར་བ་མྱ་ངན་དང་སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བའི་འཁྲུག་པ་རྣམས་འབྱུང་བ་གང་ཡིན་པའོ། །གྲོལ་བ་ནི་དེ་དག་ལས་དེ་ལངས་པ་སྟེ། བྲལ་བ་དང་ཡོངས་སུ་བྲལ་བ་ཞེས་བྱ་བ་ཡང་སྔ་མ་ལྟར་ཀུན་ནས་དཀྲིས་པ་དང༌། དམིགས་པ་དང༌། བག་ལ་ཉལ་བ་ལས་རྣམ་པར་ཐར་པའི་ཕྱིར་ཏེ་གོ་རིམས་བཞིན་ནོ། །ཇི་ལྟར་དེ་དེའི་རྐྱེན་གྱིས་བྱུང་བའི་ཚོར་བ་མྱོང་བར་མི་བྱེད་ཅེ་ན། ཡུལ་ལ་དམིགས་པར་འདོད་པའམ་དམིགས་པའི་ཚེའམ། རྗེས་སུ་དྲན་པ་ན་ཡང་རུང་སྟེ། རྟེན་དེས་ཉོན་མོངས་པ་ཅན་གྱི་ཚོར་བ་ཀུན་ཏུ་མི་འབྱུང་བའི་ཕྱིར་ཏེ། པདྨའི་འདབ་མ་ལ་ཆུའི་ཐིགས་པ་འདུག་པ་བཞིན་དུ། དེའི་རྟེན་ཉོན་མོངས་པ་རྣམས་ཀྱིས་གོས་པ་མེད་པར་གནས་སོ། །

lta ba'i shas che na 'dod pa rnams kun tu rjes su dran par 'gyur ba ji lta bu zhe na/ smras pa/ so sor rtog pa yid la byed pa'i phyir te/ dngos po gtso bo yid la byed pa dang/ longs spyod la shas cher yid la byed pa'i phyir/ 'dod pa rnams la sems mi 'jug pa ji lta bu zhe na/ de la phan yon du mi lta ba'i phyir ro/ /ji ltar dang bar mi 'gyur zhe na/ de la dga' zhing yid bde ba skyes pa mi bsgom pa'i phyir ro/ /ji ltar kun tu mi gnas she na/ de la nye bar spyod pa'i dga' bas dga' bar mi byed pa'i phyir ro/ /ji ltar mos par mi byed ce na/ de la tshul bzhin ma yin pa'i mtshan ma bzung bar ma mos pa'i phyir ro| /ji ltar phyir nur bar byed ce na/ rgyas par byed pa na mi 'jug pa'o/ /ji ltar phyir 'byed par byed ce na/ dmigs pa bzung ba 'dor ba'o/ /ji ltar 'jug par mi byed ce na/ so sor brtags nas dmigs pa de la 'dzin pa na mngon par mi dga' ba'o/ /ji ltar btang snyoms su gnas she na/ mnyam pa'i gnas skabs su 'jog pa yin te/ mnyam pa'i gnas skabs su sems 'jog par byed pa'o/ /skyo ba gang zhe na/ de la nyes dmigs su mthong nas mi mthun pa nyid du gyur pa gang yin pa'o/ /de yang rnam pa gsum ste/ mi rtag pa nyid dang/ sdug bsngal ba nyid dang/ rnam par 'gyur ba'i chos nyid do| /smod pa gang zhe na/ dang po la nyes dmigs su mthong nas/ mi mthun pa nyid du gyur pa gang yin pa'o/ /phyir bzlog pa gang zhe na/gnyis pa la nyes dmigs su mthong nas/ mi mthun pa nyid du gyur pa gang yin pa'o/ /mi mthun pa nyid gang zhe na/ gsum pa la nyes dmigs su mthong nas/ mi mthun pa nyid du gyur pa gang yin pa nyid do/ /de las bzlog pa la ni nges par 'byung ba yid la byed da/ 'jug pa ni de la phan yon du lta ba'i phyir ro/ /dang ba ni dad pa dang/ mngon par yid ches pas mngon par dang pa skyed pa'i phyir ro/ /kun tu gnas pa ni de la dmigs pa las mi 'phro ba'i phyir ro/ /rnam par grol ba ni nyon mongs pa dang bral ba'i phyir te/ de la nyon mongs pa can ma yin pas 'jug pas so/ /de la skyo ba la sogs pa mi mthun pa'i rnam pa rnams la gnas pa'i tshe ni/ de'i sems de nyams par mi 'gyur te/ btang snyoms su gyur na yang rtsol ba med do/ /ji ltar de'i sems de bde bar song ba yin zhe na/ sbyor ba mthar thug pa'i yid la byed pa la gnas pa'i phyir ro/ /ji ltar legs par bsgoms pa yin zhe na/ de las gzhan pa'i yid la byed pa rnams la legs par bsgoms pa'i phyir te/ des na spong ba'i gnas skabs dang/ spong ba'i sbyor ba'i lam gyi gnas skabs kyang bstan par 'gyur ro/ de la grol ba ni kun nas dkris pa las rnam par thar pa'i phyir ro/ /rnam par grol ba ni dmigs pa'i mtshan ma las rnam par thar pa'i phyir ro/ /rnam par rab tu grol ba ni/ bag la nyal las rnam par thar pa'i phyir ro/ /de'i 'dod pa'i rkyen gyis zag pa gang dag skye ba zhes bya ba ni/ 'dod pa'i 'dod chags ma gtogs pa/ de las gzhan pa 'dod pa na spyod pa'i nyon mongs pa gang yin pa rnams so/ /phongs pa rnams ni gzhi de kho na las nyes par spyod pa'i khyad par chad pas gcod pa la sogs pa 'byung ba gang dag yin pa ste/ gang dag byas shing bstsags na ngan song rnams su skye bar 'gyur ba'o/ /yongs su gdung ba rnams ni gzhi de las 'dod pa'i sred pas za ba na lus dang sems kyi yongs su sreg pa gang yin pa'o/ /'khrug pa rnams ni gzhi de las de'i dngos po yongs su 'gyur ba mya ngan dang smre sngags 'don pa dang/ sdug bsngal ba dang/ yid mi bde ba'i 'khrug pa rnams 'byung ba gang yin pa'o/ /grol ba ni de dag las de langs pa ste/ bral ba dang yongs su bral ba zhes bya ba yang snga ma ltar kun nas dkris pa dang/ dmigs pa dang/ bag la nyal ba las rnam par thar pa'i phyir te go rims bzhin no/ /ji ltar de de'i rkyen gyis byung ba'i tshor ba myong bar mi byed ce na/ yul la dmigs par 'dod pa'am dmigs pa'i tshe'am/ rjes su dran pa na yang rung ste/ rten des nyon mongs pa can gyi tshor ba kun tu mi 'byung ba'i phyir te/ pad+ma'i 'dab ma la chu'i thigs pa 'dug pa bzhin du/ de'i rten nyon mongs pa rnams kyis gos pa med par gnas so/ /

【J3 在因釋六出離界經】【K1 引證經釋】

དྲུག་པོ་འདི་དག་ནི་ངེས་པར་འབྱུང་བར་བྱ་བའི་ཁམས་ཏེ། དེ་དག་ཀྱང་མདོ་ཉིད་ལས་ཇི་སྐད་འབྱུང་བ་བཞིན་ཏེ། བདག་གི་བྱམས་པ་བསྒོམས་པ་ནས། བདག་ནི་ངའོ་སྙམ་དུ་འཛིན་པ་དང་ཡང་བྲལ་བའི་བར་དུ་ཡིན་མོད་ཀྱི། འོན་ཀྱང་བདག་གི་སེམས་ནི་ཐེ་ཚོམ་དང་ནེམ་ནུར་གྱི་ཟུག་རྡུས་ཡོངས་སུ་དཀྲིས་ཏེ་འདུག་ཅེས་བྱ་བ་ནི་དེའི་ཕྱིར་བྱམས་པ་ལ་སོགས་པ་ནི་གནོད་སེམས་ལ་སོགས་པའི་གཉེན་པོ་མ་ཡིན་ནོ་སྙམ་པའི་ཉེས་པར་བཟུང་བ་འདོར་དུ་གཞུག་པའི་ཕྱིར། འདི་དག་རྣམ་པར་གཞག་པར་བལྟ་བར་བྱའོ༑ །

drug po 'di dag ni nges par 'byung bar bya ba'i khams te/ de dag kyang mdo nyid las ji skad 'byung ba bzhin te/ bdag gi byams pa bsgoms pa nas/ bdag ni nga'o snyam du 'dzin pa dang yang bral ba'i bar du yin mod kyi/ 'on kyang bdag gi sems ni the tshom dang nem nur gyi zug rdus yongs su dkris te 'dug ces bya ba ni de'i phyir byams pa la sogs pa ni gnod sems la sogs pa'i gnyen po ma yin no snyam pa'i nyes par bzung ba 'dor du gzhug pa'i phyir/ 'di dag rnam par gzhag par blta bar bya'o| /

【K2 明別治行相】【L1 約三類則治】

དེ་ལ་གཞི་ནི་གནོད་སེམས་ལ་སོགས་པ་དང་བྲལ་བའི་གཉེན་པོའི་ཁྱད་པར་གྱིས་རྣམ་པར་གཞག་པ་ཡིན་ནོ། །མཚན་མ་མེད་པ་ནི་མཚན་མའི་གཉེན་པོ་དང༌། འཕགས་པའི་གནས་པ་འཐོབ་པ་ལ་ཡོངས་སུ་རྟོག་པའི་ཚུལ་གྱིས་སོ། །

de la gzhi ni gnod sems la sogs pa dang bral ba'i gnyen po'i khyad par gyis rnam par gzhag pa yin no/ /mtshan ma med pa ni mtshan ma'i gnyen po dang/ 'phags pa'i gnas pa 'thob pa la yongs su rtog pa'i tshul gyis so/ /

【L2 約六行別治】

དྲུག་པ་ནི་མཐར་ཐུག་པར་འགྲོ་བ་ལ་ཡོངས་སུ་རྟོག་པའི་ཚུལ་གྱིས་སོ། །བྱམས་པ་ནི་ཀུན་ནས་མནར་སེམས་མེད་པར་འཇུག་པས་ན། གནོད་སེམས་ཀྱི་གཉེན་པོའོ༑ །སྙིང་རྗེ་ནི་ཕ་རོལ་གྱི་སྡུག་བསྔལ་བསྩལ་བ་ལྷག་པའི་བསམ་པས་འཇུག་པས་ན་རྣམ་པར་འཚེ་བའི་གཉེན་པོའོ། །དགའ་བ་ནི་ཕ་རོལ་གྱི་བདེ་བ་ལ་རྗེས་སུ་ཡི་རང་བའི་རྣམ་པས་འཇུག་པས་ན། མི་དགའ་བའི་གཉེན་པོའོ། །བཏང་སྙོམས་ནི་གཉིས་ཀ་ལ་ལྷག་པར་བཏང་སྙོམས་པས་ན། འདོད་པའི་འདོད་ཆགས་དང༌། གནོད་སེམས་ཀྱི་གཉེན་པོའོ། །མཚན་མ་མེད་བ་ནི་མཚན་མ་དང་མི་མཐུན་པས་ན། མཚན་མ་ཐམས་ཅད་ཀྱི་གཉེན་པོའོ། །ངའོ་སྙམ་པའི་ང་རྒྱལ་དང་བྲལ་བ་ལ་ནི། རང་གི་རྣམ་པར་ཐར་པའམ།རྟོག་པ་ལ་ནེམ་ནུར་ཡོད་མི་སྲིད་དེ། དེ་བས་ན་ངའོ་སྙམ་པའི་ང་རྒྱལ་དང་བྲལ་བ་ནི་དེའི་གཉེན་པོ་ཡིན་ནོ། །

drug pa ni mthar thug par 'gro ba la yongs su rtog pa'i tshul gyis so/ /byams pa ni kun nas mnar sems med par 'jug pas na/ gnod sems kyi gnyen po'o| /snying rje ni pha rol gyi sdug bsngal bstsal ba lhag pa'i bsam pas 'jug pas na rnam par 'tshe ba'i gnyen po'o/ /dga' ba ni pha rol gyi bde ba la rjes su yi rang ba'i rnam pas 'jug pas na/ mi dga' ba'i gnyen po'o/ /btang snyoms ni gnyis ka la lhag par btang snyoms pas na/ 'dod pa'i 'dod chags dang/ gnod sems kyi gnyen po'o/ /mtshan ma med ba ni mtshan ma dang mi mthun pas na/ mtshan ma thams cad kyi gnyen po'o/ /nga'o snyam pa'i nga rgyal dang bral ba la ni/ rang gi rnam par thar pa'am/rtog pa la nem nur yod mi srid de/ de bas na nga'o snyam pa'i nga rgyal dang bral ba ni de'i gnyen po yin no/ /

【K3 釋妨難】

གནོད་སེམས་ཐམས་ཅད་ལས་ངེས་པར་འབྱུང་བ་ནི་འདི་ཡིན་ནོ་ཞེས་བྱ་བ་ནི། འདི་ནི་ངེས་པར་འབྱུང་བ་ཁོ་ནའོ་ཞེས་གཅིག་ཏུ་ངེས་པར་མཛད་པའོ། །གནོད་སེམས་ལ་སོགས་པ་ཀུན་ཏུ་འབྱུང་བའི་ཉེས་པ་ཡོད་དོ་ཞེས་བྱ་བ་ནི་མ་བསྒོམས་པའི་ཕྱིར་རོ། །དེ་ལ་ངེས་པར་འབྱུང་བར་བྱ་བའི་ཁམས་སྔ་མ་ལྔ་པོ་གང་དག་ཡིན་པ་དེ་དག་ལས། སྔ་མ་བཞི་ནི་ལྷའི་གནས་པས་བསྡུས་སོ། །ལྔ་པ་ནི་འཕགས་པའི་གནས་པས་བསྡུས་སོ། །

gnod sems thams cad las nges par 'byung ba ni 'di yin no zhes bya ba ni/ 'di ni nges par 'byung ba kho na'o zhes gcig tu nges par mdzad pa'o/ /gnod sems la sogs pa kun tu 'byung ba'i nyes pa yod do zhes bya ba ni ma bsgoms pa'i phyir ro/ /de la nges par 'byung bar bya ba'i khams snga ma lnga po gang dag yin pa de dag las/ snga ma bzhi ni lha'i gnas pas bsdus so/ /lnga pa ni 'phags pa'i gnas pas bsdus so/ /

【K4 釋五六界差別】

ཡང་ངེས་པར་འབྱུང་བ་དྲུག་པོ་དག་ལས་བཞི་ནི་ཚངས་པའི་གནས་པས་བསྡུས་སོ། །ལྔ་པ་དང་དྲུག་པ་གཉིས་ནི་འཕགས་པའི་གནས་པས་བསྡུས་པ་ཁོ་ན་ཡིན་ཏེ།

yang nges par 'byung ba drug po dag las bzhi ni tshangs pa'i gnas pas bsdus so/ /lnga pa dang drug pa gnyis ni 'phags pa'i gnas pas bsdus pa kho na yin te/

【J4 離諸過失名出離依】【K1 標出離依有四種】

དེ་ལ་གནོད་སེམས་ལ་སོགས་པའི་ཉེས་པ་ལས་ཡང་དག་པར࿒འདས་པས་ན། ངེས་པར་འབྱུང་བ་ཞེས་བྱའོ། །རྟོན་པ་རྣམས་ཞེས་བྱ་བ་ནི། ངེས་པར་འབྱུང་བ་དེ་ལ་བརྟན་པར་བྱ་བའི་ཕྱིར་ཏེ། དེ་དག་ཀྱང་བཅོམ་ལྡན་འདས་ཀྱིས་ཆོས་ལ་བརྟན་གྱི་གང་ཟག་ལ་མ་ཡིན༑ དོན་ལ་བརྟེན་གྱི་ཚིག་འབྲུ་ལ་མ་ཡིན་ངེས་པའི་དོན་གྱི་མདོ་སྡེ་ལ་བརྟན་གྱི་དྲང་བའི་དོན་ལ་མ་ཡིན། ཡེ་ཤེས་ལ་བརྟན་གྱི། རྣམ་པར་ཤེས་པ་ལ་མ་ཡིན་ཞེས་བཞི་གསུངས་པ་ཡིན་ནོ། །དེ་དག་ཇི་ལྟར་རྣམ་པར་གཞག་པ་ཡིན་ཞེ་ན། གང་ཟག་རྣམ་པ་བཞིའི་བྱེ་བྲག་གིས་ཏེ། དང་པོ་ནི་ཚུལ་འཆོས་པའི་གང་ཟག་གི་བྱེ་བྲག་གིས་སོ། །གཉིས་པ་ནི་འཇིག་རྟེན་རྒྱང་པན་པའི་གང་ཟག༌གི་བྱེ་བྲག་གིས་སོ། །གསུམ་པ་ནི་རང་གི་ལྟ་བ་མཆོག་ཏུ་འཛིན་པ་ལ་གནས་པའི་གང་ཟག་གི་བྱེ་བྲག་གིས་སོ། །བཞི་པ་ནི་ཐོས་པ་ལྷུར་ལེན་པའི་གང་ཟག་གིས་སོ། །དེ་ལ་ཚུལ་འཆོས་པ་ནི་ཆོས་ལ་བརྟན་གྱི། གང་ཟག་ལ་ནི་མ་ཡིན་པ་སྟེ། འབྲེལ་བའི་གཏམ་གྱིས་རྣམ་པར་ངེས་པར་བྱས་ནས། ཤེས་པས་རྟོགས་པར་བྱ་བ་ཡིན་གྱི། སྤྱོད་ལམ་ཙམ་གྱིས་མ་ཡིན་ནོ། །

de la gnod sems la sogs pa'i nyes pa las yang dag par 'das pas na/ nges par 'byung ba zhes bya'o/ /rton pa rnams zhes bya ba ni/ nges par 'byung ba de la brtan par bya ba'i phyir te/ de dag kyang bcom ldan 'das kyis chos la brtan gyi gang zag la ma yin| don la brten gyi tshig 'bru la ma yin nges pa'i don gyi mdo sde la brtan gyi drang ba'i don la ma yin/ ye shes la brtan gyi/ rnam par shes pa la ma yin zhes bzhi gsungs pa yin no/ /de dag ji ltar rnam par gzhag pa yin zhe na/ gang zag rnam pa bzhi'i bye brag gis te/ dang po ni tshul 'chos pa'i gang zag gi bye brag gis so/ /gnyis pa ni 'jig rten rgyang pan pa'i gang zaggi bye brag gis so/ /gsum pa ni rang gi lta ba mchog tu 'dzin pa la gnas pa'i gang zag gi bye brag gis so/ /bzhi pa ni thos pa lhur len pa'i gang zag gis so/ /de la tshul 'chos pa ni chos la brtan gyi/ gang zag la ni ma yin pa ste/ 'brel ba'i gtam gyis rnam par nges par byas nas/ shes pas rtogs par bya ba yin gyi/ spyod lam tsam gyis ma yin no/ /

【K2 隨別釋行相所由】【L1 標因四人有別建立四種】

དེའི་རྣམ་གྲངས་གཞན་ཡང༌། བཅོམ་ལྡན་འདས་ཀྱིས་གང་ཟག་ཀྱང་གསུངས་ལ། ཆོས་ཀྱང་གསུངས་པ་དེ་ལ། ཆོས་ཁོ་ན་ལ་བརྟན་གྱི་གང་ཟག་ལ་མ་ཡིན་ཏེ། ཡུལ་གྱི་མིའི་ངེས་པའི་ཚིག་ནི་མངོན་པར་ཞེན་པར་བྱ་བ་མ་ཡིན་པའི་ཕྱིར་རོ། །

de'i rnam grangs gzhan yang/ bcom ldan 'das kyis gang zag kyang gsungs la/ chos kyang gsungs pa de la/ chos kho na la brtan gyi gang zag la ma yin te/ yul gyi mi'i nges pa'i tshig ni mngon par zhen par bya ba ma yin pa'i phyir ro/ /

【L2 廣釋行相】

ཆོས་དེ་ཡང་རྣམ་པ་གཉིས་ཏེ། ཚིག་འབྲུ་དང་དོན་ཏོ། །དེ་ལ་དོན་ལ་བརྟན་གྱི་ཚིག་འབྲུ་ལ་མ་ཡིན༌པ་ནི། ཐོས་པ་ལྷུར་བླང་བར་མི་བྱའོ། དོན་ལ་བསམ་པར་བྱ། གཞལ་བར་བྱ། ཉེ་བར་བརྟག་པར་བྱའོ། །དེ་ལ་བཅོམ་ལྡན་འདས་ཀྱིས་ནི་མདོ་ལས་ངེས་པའི་དོན་ཡང་གསུངས་ལ། དྲང་བའི་དོན་ཀྱང་གསུངས་མོད་ཀྱི། དེ་ལ་དོན་ལ་ཉེ་བར་རྟོག་པས། ངེས་པས་དོན་གྱི་མདོ་སྡེ་ལ་བརྟན་གྱི། དྲང་བའི་དོན་ལ་མ་ཡིན་ནོ། །དེ་ལ་བཅོམ་ལྡན་འདས་ཀྱིས་བསོད་ནམས་དང་མི་གཡོ་བར་ཉེ་བར་འགྲོ་བའི་རྣམ་པར་ཤེས་པ་ཡང་བདེ་འགྲོར་འགྲོ་བའི་ཕྱིར་གསུངས་ལ། འཕགས་པའི་བདེན་པ་བཞིའི་ཤེས་པ་ཡང་མྱ་ངན་ལས་འདའ་བར་འགྱུར་བའི་ཕྱིར་གསུངས་པ་དེ་ལ། ཆོས་ཀྱི་རྗེས་སུ་མཐུན་པའི་ཆོས་སྒྲུབ་པས་ཡེ་ཤེས་ལ་བརྟེན་གྱི། རྣམ་པར་ཤེས་པ་ལ་མ་ཡིན་ནོ། །

chos de yang rnam pa gnyis te/ tshig 'bru dang don to/ /de la don la brtan gyi tshig 'bru la ma yinpa ni/ thos pa lhur blang bar mi bya'o/ don la bsam par bya/ gzhal bar bya/ nye bar brtag par bya'o/ /de la bcom ldan 'das kyis ni mdo las nges pa'i don yang gsungs la/ drang ba'i don kyang gsungs mod kyi/ de la don la nye bar rtog pas/ nges pas don gyi mdo sde la brtan gyi/ drang ba'i don la ma yin no/ /de la bcom ldan 'das kyis bsod nams dang mi g.yo bar nye bar 'gro ba'i rnam par shes pa yang bde 'gror 'gro ba'i phyir gsungs la/ 'phags pa'i bden pa bzhi'i shes pa yang mya ngan las 'da' bar 'gyur ba'i phyir gsungs pa de la/ chos kyi rjes su mthun pa'i chos sgrub pas ye shes la brten gyi/ rnam par shes pa la ma yin no/ /

【K3 結四種四時得失】

དེ་ལ་མདོར་བསྡུ་ན། དུས་བཞིར་ཆུད་ཟ་བར་འགྱུར་བ་དང༌། ཆུད་ཟ་བར་མི་འགྱུར་བའི་ཕྱིར་གང་ཟག་བཞིར་རྣམ་པར་གཞག་སྟེ། ཆོས་ཀུན་ཆུབ་པར་བྱེད་པའི་དུས་དང༌། འཛིན་པའི་དུས་དང༌། དོན་ལ་ཉེ་བར་རྟོག་པའི་དུས་དང༌། ཆོས་ཀྱི་རྗེས་སུ་མཐུན་པའི་ཆོས་སྒྲུབ་པའི་དུས་ལས་རྟོན་པ་བཞི་རྣམ་པར་གཞག་པ་ཡིན་ནོ། །

de la mdor bsdu na/ dus bzhir chud za bar 'gyur ba dang/ chud za bar mi 'gyur ba'i phyir gang zag bzhir rnam par gzhag ste/ chos kun chub par byed pa'i dus dang/ 'dzin pa'i dus dang/ don la nye bar rtog pa'i dus dang/ chos kyi rjes su mthun pa'i chos sgrub pa'i dus las rton pa bzhi rnam par gzhag pa yin no/ /

【E3 合釋作意及相二門】【F1 標起】

རྣམ་པར་གཞག་པ་རྫོགས་སོ།། །།བསམ་གཏན་ལ་སོགས་པ་འདི་དག་ལས། ཡིད་ལ་བྱེད་པ་དང༌། དམིགས་པ་ཡང་རིག་པར་བྱ་སྟེ།

rnam par gzhag pa rdzogs so// //bsam gtan la sogs pa 'di dag las/ yid la byed pa dang/ dmigs pa yang rig par bya ste/

【F2 別釋】【G1 釋作意】【H1 標列七作意與四十作意】【I1 總說】

དེ་ལ་ཡིད་ལ་བྱེད་པ་དག་ནི། དངོས་གཞི་བདུན་དང༌། ཡིད་ལ་བྱེད་པ་གཞན་བཞི་བཅུའོ། །

de la yid la byed pa dag ni/ dngos gzhi bdun dang/ yid la byed pa gzhan bzhi bcu'o/ /

【I2 別釋】【J1 七種作意】

ཡིད་ལ་བྱེད་པ་དངོས་གཞི་བདུན་པོ་གང་ཞེ་ན། འདི་ལྟ་སྟེ། མཚན་ཉིད་སོ་སོར་རིག་པ་དང༌། མོས་པ་ལས་བྱུང་བ་དང༌། རབ་ཏུ་དབེན་པ་ལས་བྱུང་བ་དང༌། དགའ་བ་སྡུད་པར་བྱེད་པ་དང༌། དཔྱོད་པའི་ཡིད་ལ་བྱེད་པ་དང༌། སྦྱོར་བ་མཐར་ཐུག་པ་དང༌། སྦྱོར་བ་མཐར་ཐུག་པའི་འབྲས་བུ་ཡིད་ལ་བྱེད་པའོ། །

yid la byed pa dngos gzhi bdun po gang zhe na/ 'di lta ste/ mtshan nyid so sor rig pa dang/ mos pa las byung ba dang/ rab tu dben pa las byung ba dang/ dga' ba sdud par byed pa dang/ dpyod pa'i yid la byed pa dang/ sbyor ba mthar thug pa dang/ sbyor ba mthar thug pa'i 'bras bu yid la byed pa'o/ /

【J2 四十作意】

ཡིད་ལ་བྱེད་པ་གཞན་བཞི་བཅུ་པོ་གང་ཞེ་ན། ཆོས་ལ་དམིགས་པའི་ཡིད་ལ་བྱེད་པ་དང༌། དོན་ལ་དམིགས་པའི་ཡིད་ལ་བྱེད་པ་དང༌། ལུས་ལ་དམིགས་པ་དང༌། ཚོར་བ་དང༌། སེམས་དང༌། ཆོས་ལ་དམིགས་པའི་ཡིད་ལ་བྱེད་པ་དང༌། མོས་པའི་ཡིད་ལ་བྱེད་པ་དང༌། དེ་ཁོ་ན་ཉིད་ཡིད་ལ་བྱེད་པ་དང༌། སློབ་པ་དང༌། མི་སློབ་པ་དང༌། སློབ་པ་ཡང་མ་ཡིན་མི་སློབ་པ་ཡང་མ་ཡིན་པ་དང༌། ཡོངས་སུ་ཤེས་པ་ཡིད་ལ་བྱེད་པ་དང༌། སྤོང་བ་ཡིད་ལ་བྱེད་པ་དང༌།སྤངས་པའི་ཚེ་ཡིད་ལ་བྱེད་པ་དང༌། རྣམ་པར་རྟོག་པ་དང་བཅས་པའི་གཟུགས་བརྙན་ལ་དམིགས་པ་དང༌། རྣམ་པར་མི་རྟོག་པའི་གཟུགས་བརྙན་ལ་དམིགས་པ་དང༌། དངོས་པོའི་མཐའ་ལ་དམིགས་པ་དང༌། དགོས་པ་ཡོངས་སུ་གྲུབ་པ་ལ་དམིགས་པ་དང༌། མོས་པ་རྣམ་པར་འབྱེད་པའི་ཡིད་ལ་བྱེད་པ་དང༌། ཉེ་བར་ཞི་བར་བྱེད་པ་དང༌། ཆ་གཅིག་བསྒོམ་པ་དང༌། གཉི་གའི་ཆ་བསྒོམ་པ་དང༌། རྟག་ཏུ་ཡིད་ལ་བྱེད་པ་དང༌། བསྟི་སྟང་དུ་བྱས་ཏེ་ཡིད་ལ་བྱེད་པ་དང༌། མཐུན་པ་ལས་བྱུང་བ་དང༌། ࿒གཉེན་པོ་ལས་བྱུང་བ་དང༌། དད་པར་བྱ་བར་འོས་པ་དང༌། སོ་སོར་བརྟག་པར་འོས་པ་དང༌། བསྒྲིམས་ཏེ་འཇུག་པ་དང༌། སྐབས་སུ་ཆད་ཅིང་འཇུག་པ་དང༌། རྩོལ་བ་དང་བཅས་པར་འཇུག་པ་དང༌། རང་གི་ངང་གིས་འཇུག་པ་དང༌། རྣམ་པར་འབྱེད་པའི་ཡིད་ལ་བྱེད་པ་དང༌། ནང་དུ་ཡང་དག་པར་སྡུད་པ་དང༌། སྒྲིབ་པ་རྣམ་པར་དག་པར་བྱེད་པ་དང༌། རྟེན་གྲུབ་པས་སྤྱོད་ཡུལ་རྣམ་པར་དག་པ་དང༌། གཞན་གྱིས་བྱས་པ་དང༌། སོ་སོ་རང་གིས་རྟོགས་པ་དང༌། རྒྱ་ཆེ་བ་དང༌། ཐམས་ཅད་དུ་འགྲོ་བའི་ཡིད་ལ་བྱེད་པའོ། །

yid la byed pa gzhan bzhi bcu po gang zhe na/ chos la dmigs pa'i yid la byed pa dang/ don la dmigs pa'i yid la byed pa dang/ lus la dmigs pa dang/ tshor ba dang/ sems dang/ chos la dmigs pa'i yid la byed pa dang/ mos pa'i yid la byed pa dang/ de kho na nyid yid la byed pa dang/ slob pa dang/ mi slob pa dang/ slob pa yang ma yin mi slob pa yang ma yin pa dang/ yongs su shes pa yid la byed pa dang/ spong ba yid la byed pa dang/spangs pa'i tshe yid la byed pa dang/ rnam par rtog pa dang bcas pa'i gzugs brnyan la dmigs pa dang/ rnam par mi rtog pa'i gzugs brnyan la dmigs pa dang/ dngos po'i mtha' la dmigs pa dang/ dgos pa yongs su grub pa la dmigs pa dang/ mos pa rnam par 'byed pa'i yid la byed pa dang/ nye bar zhi bar byed pa dang/ cha gcig bsgom pa dang/ gnyi ga'i cha bsgom pa dang/ rtag tu yid la byed pa dang/ bsti stang du byas te yid la byed pa dang/ mthun pa las byung ba dang/ gnyen po las byung ba dang/ dad par bya bar 'os pa dang/ so sor brtag par 'os pa dang/ bsgrims te 'jug pa dang/ skabs su chad cing 'jug pa dang/ rtsol ba dang bcas par 'jug pa dang/ rang gi ngang gis 'jug pa dang/ rnam par 'byed pa'i yid la byed pa dang/ nang du yang dag par sdud pa dang/ sgrib pa rnam par dag par byed pa dang/ rten grub pas spyod yul rnam par dag pa dang/ gzhan gyis byas pa dang/ so so rang gis rtogs pa dang/ rgya che ba dang/ thams cad du 'gro ba'i yid la byed pa'o/ /

【H2 別釋四十作意行相】【I1 教義：1-2緣法與緣義】

དེ་ལ་ཆོས་ལ་དམིགས་པ་གང་ཞེ་ན། ཐོས་པ་ལས་བྱུང་བའི་ཤེས་རབ་དང་མཚུངས་པར་ལྡན་པ་གང་ཡིན་པའོ། །དོན་ལ་དམིགས་པ་ནི་བསམས་པ་ལས་བྱུང་བ་དང༌། བསྒོམས་པ་ལས་བྱུང་བའི་ཤེས་རབ་དང་མཚུངས་པར་ལྡན་པ་གང་ཡིན་པའོ། །

de la chos la dmigs pa gang zhe na/ thos pa las byung ba'i shes rab dang mtshungs par ldan pa gang yin pa'o/ /don la dmigs pa ni bsams pa las byung ba dang/ bsgoms pa las byung ba'i shes rab dang mtshungs par ldan pa gang yin pa'o/ /

【I2 四念住：3-6緣身受心法作意】

ལུས་ལ་དམིགས་པ་ནས་ཆོས་ལ་དམིགས་པའི་བར་རྣམས་ཀྱི་ནི་དྲན་པ་ཉེ་བར་གཞག་པ་ལ་བརྩོན་པའི་ལུས་ལ་སོགས་པ་རྣམས་ལ་ཚུལ་བཞིན་ཡིད་ལ་བྱེད་པའི་ཡིད་ལ་བྱེད་པ་གང་ཡིན་པའོ། །

lus la dmigs pa nas chos la dmigs pa'i bar rnams kyi ni dran pa nye bar gzhag pa la brtson pa'i lus la sogs pa rnams la tshul bzhin yid la byed pa'i yid la byed pa gang yin pa'o/ /

【I3 二假實：7-8勝解與真實作意】

མོས་པའི་ཡིད་ལ་བྱེད་པ་ནི། བསམ་གཏན་པ་རྣམས་ཀྱི་ཇི་ལྟར་འདོད་པའི་མཚན་མའི་དངོས་པོ་ལ་མོས་པའི་གང་ཡིན་པའོ། །དེ་ཁོ་ན་ཡིད་ལ་བྱེད་པ་ནི་རང་གི་མཚན་ཉིད་དང༌། སྤྱིའི་མཚན་ཉིད་དང༌། དེ་བཞིན་ཉིད་ཀྱི་མཚན་ཉིད་ཀྱིས་ཚུལ་བཞིན་གྱི་ཆོས་ཡིད་ལ་བྱེད་པའི་ཡིད་ལ་བྱེད་པ་གང་ཡིན་པའོ། །

mos pa'i yid la byed pa ni/ bsam gtan pa rnams kyi ji ltar 'dod pa'i mtshan ma'i dngos po la mos pa'i gang yin pa'o/ /de kho na yid la byed pa ni rang gi mtshan nyid dang/ spyi'i mtshan nyid dang/ de bzhin nyid kyi mtshan nyid kyis tshul bzhin gyi chos yid la byed pa'i yid la byed pa gang yin pa'o/ /

【I4 凡聖三類：9-11有學、無學與非學非無學作意】

སློབ་པའི་ནི་ངོ་བོ་ཉིད་དང༌། རྒྱུད་ལས་རྣམ་པ་གཉིས་ཏེ། དེ་ལ་ངོ་བོ་ཉིད་ནི་སློབ་པའི་ཟག་པ་མེད་པ་ཡིད་ལ་བྱེད་པ་གང་ཡིན་པའོ། །རྒྱུད་ལ་ནི་སློབ་པའི་དགེ་བ་ཡིད་ལ་བྱེད་པ་ཐམས་ཅད་དོ། །སློབ་པའི་ཇི་ལྟ་བ་བཞིན་དུ། མི་སློབ་པའི་ཡང་དེ་དང་འདྲ་བར་རྣམ་པ་གཉིས་སུ་རིག་པར་བྱའོ། །སློབ་པ་ཡང་མ་ཡིན་མི་སློབ་པ་ཡང་མ་ཡིན་པའི་ནི། འཇིག་རྟེན་པའི་ཡིད་ལ་བྱེད་པ་ཐམས་ཅད་དོ། །

slob pa'i ni ngo bo nyid dang/ rgyud las rnam pa gnyis te/ de la ngo bo nyid ni slob pa'i zag pa med pa yid la byed pa gang yin pa'o/ /rgyud la ni slob pa'i dge ba yid la byed pa thams cad do/ /slob pa'i ji lta ba bzhin du/ mi slob pa'i yang de dang 'dra bar rnam pa gnyis su rig par bya'o/ /slob pa yang ma yin mi slob pa yang ma yin pa'i ni/ 'jig rten pa'i yid la byed pa thams cad do/ /

【I5 斷初中後三類：12-14遍知、正斷與已斷作意】

ཡོངས་སུ་ཤེས་པའི་ཡིད་ལ་བྱེད་པ་ནི་ཡིད་ལ་བྱེད་པ་གང་གིས་དམིགས་པ་ཡོངས་སུ་ཤེས་ལ། ཉོན་མོངས་པ་ནི་སྤོང་བར་མི་བྱེད་པའོ། །སྤོང་བ་ཡིད་ལ་བྱེད་པ་ནི། གང་གིས་གཉིས་ཀ་བྱེད་པའོ༑ །སྤངས་པའི་ཚེའི་ཡིད་ལ་བྱེད་པ་ནི་ཉོན་མོངས་པ་རྣམས་སྤངས་པའི་རྗེས་ལ་ཡིད་ལ་བྱེད་པ་གང་ཡིན་པའོ། །

yongs su shes pa'i yid la byed pa ni yid la byed pa gang gis dmigs pa yongs su shes la/ nyon mongs pa ni spong bar mi byed pa'o/ /spong ba yid la byed pa ni/ gang gis gnyis ka byed pa'o| /spangs pa'i tshe'i yid la byed pa ni nyon mongs pa rnams spangs pa'i rjes la yid la byed pa gang yin pa'o/ /

【I6 四類所緣：15-18有分別影像所緣、無分別影像所緣、事邊際所緣與所作成辦所緣作意】

རྣམ་པར་རྟོག་པ་དང་བཅས་པའི་གཟུགས་བརྙན་ལ་དམིགས་པ་ཡིད་ལ་བྱེད་པ་ནི་གང་གིས་རྣམ་པར་རྟོག་པའི་ལུས་ལ་དམིགས་པའི་ལྷག་མཐོང་བསྒོམ་པའོ། །རྣམ་པར་མི་རྟོག་པའི་གཟུགས་བརྙན་ལ་དམིགས་པ་ནི། གང་གིས་རྣམ་པར་མི་རྟོག་པའི་ལུས་ལ་དམིགས་པའི་ཞི་གནས་བསྒོམ་པའོ། །དངོས་པོའི་མཐའ་ལ་དམིགས་པ་ནི་གང་གིས་ལུས་དང༌། ཚོར་བ་དང༌། སེམས་དང༌། ཆོས་རྣམས་ཀྱི་ལུས་ལ་སོགས་པའི་མཐའ་ལ་དམིགས་པ་སྟེ། དེ་ལས་ལུས་མེད་པ་ནས་ཆོས་ཀྱི་བར་དུ་མེད་པའི་ཕྱིར་རོ། །དགོས་པ་ཡོངས་སུ་གྲུབ་པ་ལ་དམིགས་པའི་ཡིད་ལ་བྱེད་པ་ནི། བདག་འདི་ཡིད་ལ་བྱེད་པ་དང༌། བདག་འདི་ལྟར་ཡིད་ལ་བྱེད་ན། འདི་དང་འདིར་འགྱུར་རོ། །འདི་དང་འདི་ཡང་འགྲུབ་པར་འགྱུར་རོ་སྙམ་པ་གང་ཡིན་པ་དང༌། ཡོངས་སུ་དག་པ་ལ་དམིགས་པའི་དམིགས་པ་གང་ཡིན་པའོ། །

rnam par rtog pa dang bcas pa'i gzugs brnyan la dmigs pa yid la byed pa ni gang gis rnam par rtog pa'i lus la dmigs pa'i lhag mthong bsgom pa'o/ /rnam par mi rtog pa'i gzugs brnyan la dmigs pa ni/ gang gis rnam par mi rtog pa'i lus la dmigs pa'i zhi gnas bsgom pa'o/ /dngos po'i mtha' la dmigs pa ni gang gis lus dang/ tshor ba dang/ sems dang/ chos rnams kyi lus la sogs pa'i mtha' la dmigs pa ste/ de las lus med pa nas chos kyi bar du med pa'i phyir ro/ /dgos pa yongs su grub pa la dmigs pa'i yid la byed pa ni/ bdag 'di yid la byed pa dang/ bdag 'di ltar yid la byed na/ 'di dang 'dir 'gyur ro/ /'di dang 'di yang 'grub par 'gyur ro snyam pa gang yin pa dang/ yongs su dag pa la dmigs pa'i dmigs pa gang yin pa'o/ /

【I7 六類修證離染：19-26勝解、思擇、寂靜、一分修、具分修、無間、殷重作意】

མོས་པ་རྣམ་པར་འབྱེད་པའི་ཡིད་ལ་བྱེད་པ་ནི་གང་གིས་ཐོག་མ་ནས། ཆོས་རྣམ་པར་འབྱེད་པའམ། ཡང་ན་ཞི་གནས་སྔོན་དུ་བཏང་སྟེ། རྣམ་པར་འབྱེད་པའོ། །ཉེ་བར་ཞི་བར་བྱེད་པའི་ཡིད་ལ་བྱེད་པ་ནི། ཐོག་མ་ནས་སེམས་ནང་དུ་འཇོག་པའམ། ཡང་ན་ལྷག་མཐོང་སྔོན་དུ་བཏང་སྟེ་འཇོག་པའོ། །ཆ་གཅིག་བསྒོམ་པའི་ཡིད་ལ་བྱེད་པ་ནི༑ གང་གིས་ཞི་གནས་སམ། ཡང་ན་ལྷག་མཐོང་ཆ་གཅིག་ལ་བསྒོམ་པའོ། །གཉི་གའི་ཆ་བསྒོམ་པའི་ཡིད་ལ་བྱེད་པ་ནི། གང་གིས་གཉིས་ཀ་ཟུང་དུ་བསྒོམ་པའོ༑ །རྟག་ཏུ་ཡིད་ལ་བྱེད་པ་ནི་དུས་ཐམས་ཅད་དུ་བར་ཆད་མེད་པར་རྒྱུན་དུ་འབྱུང་བ་གང་ཡིན་པའོ། །བསྟི་སྟང་དུ་བྱས་ཏེ་ཡིད་ལ་བྱེད་པ་ནི། མི་ལྷོད་པའི་སྦྱོར་བ་ལས་བྱུང་བ་གང་ཡིན་པའོ། །དེ་ལ་མོས་པ་རྣམ་པར་འབྱེད་པའི་ཡིད་ལ་བྱེད་པས་ནི་ཡེ་ཤེས་མཐོང་བ་རྣམ་པར་དག་པར་བྱེད་དོ། །ཉེ་བར་ཞི་བར་བྱེད་པས་ནི་ཤིན་ཏུ་སྦྱངས་པ་བསྐྱེད་དོ། །ཆ་གཅིག་བསྒོམ་པ་དང༌། གཉི་གའི་ཆ་བསྒོམས་པས་ནི་སྒྲིབ་པ་རྣམས་ལས་སེམས་གྲོལ་བར་བྱེད་དོ། །རྟག་ཏུ་ཡིད་ལ་བྱེད་པས་ནི། དུས་ཆུད་མི་ཟ་བར་བྱེད་དོ། །བསྟི་སྟང་དུ་བྱས་ཏེ་ཡིད་ལ་བྱེད་པས་ནི་མངོན་པར་ཤེས་པ་མྱུར་བར་འཐོབ་པར་བྱེད་དོ། །

mos pa rnam par 'byed pa'i yid la byed pa ni gang gis thog ma nas/ chos rnam par 'byed pa'am/ yang na zhi gnas sngon du btang ste/ rnam par 'byed pa'o/ /nye bar zhi bar byed pa'i yid la byed pa ni/ thog ma nas sems nang du 'jog pa'am/ yang na lhag mthong sngon du btang ste 'jog pa'o/ /cha gcig bsgom pa'i yid la byed pa ni| gang gis zhi gnas sam/ yang na lhag mthong cha gcig la bsgom pa'o/ /gnyi ga'i cha bsgom pa'i yid la byed pa ni/ gang gis gnyis ka zung du bsgom pa'o| /rtag tu yid la byed pa ni dus thams cad du bar chad med par rgyun du 'byung ba gang yin pa'o/ /bsti stang du byas te yid la byed pa ni/ mi lhod pa'i sbyor ba las byung ba gang yin pa'o/ /de la mos pa rnam par 'byed pa'i yid la byed pas ni ye shes mthong ba rnam par dag par byed do/ /nye bar zhi bar byed pas ni shin tu sbyangs pa bskyed do/ /cha gcig bsgom pa dang/ gnyi ga'i cha bsgoms pas ni sgrib pa rnams las sems grol bar byed do/ /rtag tu yid la byed pas ni/ dus chud mi za bar byed do/ /bsti stang du byas te yid la byed pas ni mngon par shes pa myur bar 'thob par byed do/ /

【I8 四道：27-30隨順、對治、順清淨、順觀察與力勵運轉作意】

མཐུན་པ་ལས་བྱུང་བའི་ཡིད་ལ་བྱེད་པ་ནི། ཉོན་མོངས་པ་སྤོང་བ་དང་མཐུན་པ་གང་ཡིན་པ་སྟེ། དེས་ནི་དམིགས་པ་སུན་འབྱིན་པར་བྱེད་དོ། །གཉེན་པོ་ལས་བྱུང་བ་ནི་གང་གིས་ཉོན་མོངས་པ་རྣམས་སྤོང་བ་དང༌། སྤོང་བ་འཛིན་པ་དང༌། ཉོན་མོངས་པ་རྣམས་ལས་རྒྱུད་ཐག་རིང་དུ་བྱེད་པའོ། །དད་པར་བྱ་བར་འོས་པ་ཡིད་ལ་བྱེད་པ་ནི། རྗེས་སུ་དྲན་པ་དྲུག་བསྒོམ་པའམ། དད་པར་བྱ་བར་འོས་པའི་དངོས་པོ་གཞན་གང་ཡང་རུང་བ་ཡིད་ལ་བྱེད་པ་གང་ཡིན་པའོ།།སོ་སོར་བརྟག་པར་འོས་པ་ནི་གང་གིས་ཉོན་མོངས་པ་རྣམས་སྤངས་པ་དང༌།མ་སྤངས་པ་དང༌། སྤོང་བ་ཡོངས་སུ་དཔྱོད་པའམ། ཡང་ན་བདག་གིས་རྟོགས་པའམ། སྔོན་དཔྱད་པའི་ཆོས་རྣམས་ལ་སོ་སོར་རྟོག་པའོ། །

mthun pa las byung ba'i yid la byed pa ni/ nyon mongs pa spong ba dang mthun pa gang yin pa ste/ des ni dmigs pa sun 'byin par byed do/ /gnyen po las byung ba ni gang gis nyon mongs pa rnams spong ba dang/ spong ba 'dzin pa dang/ nyon mongs pa rnams las rgyud thag ring du byed pa'o/ /dad par bya bar 'os pa yid la byed pa ni/ rjes su dran pa drug bsgom pa'am/ dad par bya bar 'os pa'i dngos po gzhan gang yang rung ba yid la byed pa gang yin pa'o//so sor brtag par 'os pa ni gang gis nyon mongs pa rnams spangs pa dang/ma spangs pa dang/ spong ba yongs su dpyod pa'am/ yang na bdag gis rtogs pa'am/ sngon dpyad pa'i chos rnams la so sor rtog pa'o/ /

【I9 四位修：31-33力勵運轉、有間運轉、有功用運轉與自然運轉作意】

བསྒྲིམས་ཏེ་འཇུག་པ་ནི་ལས་དང་པོ་པ་ཡིད་ལ་བྱེད་པ་མ་ཐོབ་པ་རྣམས་ཀྱི་གང་ཡིན་པའོ། །སྐབས་སུ་འཆད་ཅིང་འཇུག་པ་ནི་ཡིད་ལ་བྱེད་པ་འཐོབ་པ་རྣམས་ཀྱི་རྗེས་ལ་སྦྱོར་བ་ལྷོད་པ་རྣམས་ཀྱི་གང་ཡིན་པའོ། །རྩོལ་བ་དང་བཅས་པར་འཇུག་པ་ནི། བརྩོན་འགྲུས་བརྩམས་པ་སྦྱོར་བ་མི་ལྷོད་པ་དེ་དག་ཉིད་ཀྱི་གང་ཡིན་པའོ། །རང་གི་ངང་གིས་འཇུག་པ་ནི། དུས་བཞི་པོ་ཡིད་ལ་བྱེད་པ་འཐོབ་པའི་དུས་དང་དངོས་གཞི་ལ་སྙོམས་པར་འཇུག་པའི་དུས་དང་སྙོམས་པར་ཞུགས་པ་རྣམས་ཀྱི་མངོན་པར་རྟོགས་པའི་དུས་དང༌། དགྲ་བཅོམ་པ་ཉིད་འཐོབ་པ་དང་ཐོབ་ཟིན་པའི་དུས་སུ་ངེས་པར་འབྱུང་བ་གང་ཡིན་པའོ། །

bsgrims te 'jug pa ni las dang po pa yid la byed pa ma thob pa rnams kyi gang yin pa'o/ /skabs su 'chad cing 'jug pa ni yid la byed pa 'thob pa rnams kyi rjes la sbyor ba lhod pa rnams kyi gang yin pa'o/ /rtsol ba dang bcas par 'jug pa ni/ brtson 'grus brtsams pa sbyor ba mi lhod pa de dag nyid kyi gang yin pa'o/ /rang gi ngang gis 'jug pa ni/ dus bzhi po yid la byed pa 'thob pa'i dus dang dngos gzhi la snyoms par 'jug pa'i dus dang snyoms par zhugs pa rnams kyi mngon par rtogs pa'i dus dang/ dgra bcom pa nyid 'thob pa dang thob zin pa'i dus su nges par 'byung ba gang yin pa'o/ /

【I10 四類慧定離障而得自在：34-37思擇、內攝、淨障作意與依止成辦所行清淨作意】

རྣམ་པར་འབྱེད་པའི་ཡིད་ལ་བྱེད་པ་ནི། ལྷག་མཐོང་གི་ཕྱོགས་གང་ཡིན་པའོ། །ནང་དུ་ཡང་དག་པར་སྡུད་པར་བྱེད་པ་ནི་ཞི་གནས་ཀྱི་ཕྱོགས་གང་ཡིན་པའོ། །སྒྲིབ་པ་རྣམ་པར་དག་པར་བྱེད་པ་ནི། གང་གིས་ཟག་པ་རྣམས་སྤོང་ཞིང༌། གནས་ངན་ལེན་ཡང་དག་པར་འཇོམས་པའོ། །རྟེན་གྲུབ་པས་སྤྱོད་ཡུལ་རྣམ་པར་དག་པ་ནི༑ གང་གིས་རྟེན་གྱི་གནས་ངན་ལེན་ཐམས་ཅད་དང་བྲལ་བས་དམིགས་པ་ལ་སྤྱོད་དུ་ཟིན་ཀྱང༌། ཉོན་མོངས་པ་ཀུན་ཏུ་མི་འབྱུང་བའོ། །

rnam par 'byed pa'i yid la byed pa ni/ lhag mthong gi phyogs gang yin pa'o/ /nang du yang dag par sdud par byed pa ni zhi gnas kyi phyogs gang yin pa'o/ /sgrib pa rnam par dag par byed pa ni/ gang gis zag pa rnams spong zhing/ gnas ngan len yang dag par 'joms pa'o/ /rten grub pas spyod yul rnam par dag pa ni| gang gis rten gyi gnas ngan len thams cad dang bral bas dmigs pa la spyod du zin kyang/ nyon mongs pa kun tu mi 'byung ba'o/ /

【I11 四類三乘因果所有作意：37-40他所建立、內增上取、廣大與遍行作意】

གཞན་གྱིས་བྱས་པ་ནི་འདི་ལྟ་སྟེ། ཉན་ཐོས་རྣམས་ཀྱིས་གཞན་གྱི་སྒྲ་ལ་བརྟེན་ནས། ནང་གི་ཚུལ་བཞིན་ཡིད་ལ་བྱེད་པ་ལས་བྱུང་བའོ། །སོ་སོ་རང་གིས་རྟོགས་པ་ནི་འདི་ལྟ་སྟེ།རང་སངས་རྒྱས་དང༌། བྱང་ཆུབ་སེམས་དཔའ་རྣམས་སློབ་དཔོན་མེད་པར་མངོན་པར་རྫོགས་པར་བྱང་ཆུབ་པའི་ཕྱིར་རོ། །རྒྱ་ཆེ་བའི་ཡིད་ལ་བྱེད་པ་ནི་འདི་ལྟ་སྟེ། བྱང་ཆུབ་སེམས་དཔའ་འཁོར་བའི་ཉེས་པ་དང༌། དེ་ལས་བྱུང་བ་ཤེས་པ་རྣམས་ཀྱི་བྱང་ཆུབ་ཏུ་སྨོན་ལམ་འདེབས་པར་གཏོགས་པའོ། །ཐམས་ཅད་དུ་འགྲོ་བའི་ཡིད་ལ་བྱེད་པ་ནི་འདི་ལྟ་སྟེ། སངས་རྒྱས་བཅོམ་ལྡན་འདས་རྣམས་ཀྱི་ཡེ་ཤེས་ཐམས་ཅད་དུ་ལྐོག་ཏུ་གྱུར་པ་མ་ཡིན་ཞིང༌། སྒྲིབ་པ་མེད་པ་དང་ཡང་དག་པར་ལྡན་པ་དང༌། བྱང་ཆུབ་སེམས་དཔའ་རྣམས་ཀྱི་ཐེག་པ་གསུམ་པོ་རྣམས་སམ། ཡང་ན་རིག་པའི་གནས་ལྔ་པོ་རྣམས་ལ་མཁས་པར་བྱེད་པ་རྣམས་ཀྱིའོ། །

gzhan gyis byas pa ni 'di lta ste/ nyan thos rnams kyis gzhan gyi sgra la brten nas/ nang gi tshul bzhin yid la byed pa las byung ba'o/ /so so rang gis rtogs pa ni 'di lta ste/rang sangs rgyas dang/ byang chub sems dpa' rnams slob dpon med par mngon par rdzogs par byang chub pa'i phyir ro/ /rgya che ba'i yid la byed pa ni 'di lta ste/ byang chub sems dpa' 'khor ba'i nyes pa dang/ de las byung ba shes pa rnams kyi byang chub tu smon lam 'debs par gtogs pa'o/ /thams cad du 'gro ba'i yid la byed pa ni 'di lta ste/ sangs rgyas bcom ldan 'das rnams kyi ye shes thams cad du lkog tu gyur pa ma yin zhing/ sgrib pa med pa dang yang dag par ldan pa dang/ byang chub sems dpa' rnams kyi theg pa gsum po rnams sam/ yang na rig pa'i gnas lnga po rnams la mkhas par byed pa rnams kyi'o/ /

【H3 以七作意與四十作意相攝】【I2 隨文辨相攝(缺解1)】

དེ་ལ་མཚན་ཉིད་སོ་སོར་རིག་པའི་ཡིད་ལ་བྱེད་པ་ནི་ཆོས་ལ་དམིགས་པ་དང༌། དོན་ལ་དམིགས་པའོ། །གཞན་དྲུག་ནི་དོན་ལ་དམིགས་པ་ཁོ་ནའོ། །ལུས་ལ་སོགས་པ་ལ་དམིགས་པའི་ཡིད་ལ་བྱེད་པ་རྣམས་ནི་བདུན་པོ་ཐམས་ཅད་ཀྱི་ནང་དུ་འདུས་པར་རིག་པར་བྱའོ། །མཚན་ཉིད་སོ་སོར་རིག་པ་དང༌། མོས་པ་ལས་བྱུང་བ་དང༌། སྦྱོར་བ་མཐར་ཐུག་པའི་འབྲས་བུ་ནི་མོས་པ་དང༌། དེ་ཁོ་ན་ཡིད་ལ་བྱེད་པས་བསྡུས་སོ། །དཔྱོད་པའི་ཡིད་ལ་བྱེད་པ་ནི་མོས་པའི་ཡིད་ལ་བྱེད་པ་ཁོ་ནས་བསྡུས་སོ། །ལྷག་མ་གསུམ་ནི་རྣམ་གྲངས་སྔ་མ࿒ལ་བརྟེན་ཏེ། དེ་ཁོ་ན་ཡིད་ལ་བྱེད་པ་ཉིད་དོ། །གཞན་རྣམས་ནི་ཅི་རིགས་སུ་སྦྱར་བར་རིག་པར་བྱའོ། །བདུན་པོ་ཐམས་ཅད་ནི་སློབ་པ་རྣམས་དང༌། སློབ་པ་ཡང་མ་ཡིན་མི་སློབ་པ་ཡང་མ་ཡིན་པ་རྣམས་སོ། །གཉིས་ནི་མི་སློབ་པ་སྟེ། མཚན་ཉིད་སོ་སོར་རིག་པ་དག་པའི་ས་གང་ཡིན་པ་དང༌། སྦྱོར་བ་མཐར་ཐུག་པའི་འབྲས་བུའོ༑ །མཚན་ཉིད་སོ་སོར་རིག་པ་དང༌། མོས་པ་ལས་བྱུང་བ་དང༌། དཔྱོད་པའི་ཡིད་ལ་བྱེད་པ་རྣམས་ནི་ཡོངས་སུ་ཤེས་པ་ཡིད་ལ་བྱེད་པའོ། །ལྷག་མ་གསུམ་ནི་སྤོང་བ་ཡིད་ལ་བྱེད་པའོ། །སྦྱོར་བ་མཐར་ཐུག་པའི་འབྲས་བུ་ནི་སྤངས་པའི་ཚེའོ། །དཔྱོད་པའི་ཡིད་ལ་བྱེད་པ་ནི་རྣམ་པར་རྟོག་པ་དང་བཅས་པའི་གཟུགས་བརྙན་ལ་དམིགས་པ་ཉིད་དོ། །ལྷག་མ་རྣམས་ནི་གཉི་གར་གཏོགས་སོ། །དངོས་པོའི་མཐའ་ལ་དམིགས་པ་ནི་ཐམས་ཅད་དོ། །དགོས་པ་ཡོངས་སུ་གྲུབ་པ་ལ་དམིགས་པའི་རྣམ་གྲངས་དང་པོས་ནི་ཐམས་ཅད་དོ། །གཉིས་པས་ནི་སྦྱོར་བ་མཐར་ཐུག་པའི་འབྲས་བུ་ཉིད་དོ། །མོས་པ་རྣམ་པར་འབྱེད་པའི་ཡིད་ལ་བྱེད་པ་དང་པོ་པ་གང་ཡིན་པ་དེ་ནི་བསྡུས་པ་མ་ཡིན་ནོ། །ཞི་གནས་སྔོན་དུ་བཏང་བ་གང་དེ་ནི་ཐམས་ཅད་དང་སྦྱར་རོ། །ཉེ་བར་ཞི་བར་བྱེད་པ་དང་པོ་བྱུང་བ་དང༌། ལྷག་མཐོང་སྔོན་དུ་བཏང་བ་ཡང་དེ་དང་འདྲ་བར་རིག་པར་བྱའོ། །དྲུག་ནི་ཆ་གཅིག་དང༌། གཉི་གའི་ཆ་བསྒོམ་པའོ། །གཉི་གའི་ཆ་བསྒོམས་པ་ཉིད་ནི་སྦྱོར་བ་མཐར་ཐུག་པའི་འབྲས་བུའོ། །རྟག་ཏུ་ཡིད་ལ་བྱེད་པ་དང༌། བསྟི་སྟང་དུ་བྱས་ཏེ་ཡིད་ལ་བྱེད་པ་ནི་ཐམས་ཅད་དང་སྦྱར་རོ། །མཐུན་པ་ལས་བྱུང་བ་ནི་དང་པོ་གཉིས་ཀྱིས་བསྡུས་སོ། །གཉེན་པོ་ལས་བྱུང་བ་ནི། རབ་ཏུ་དབེན་པ་ལས་བྱུང་བ་དང༌།སྦྱོར་བ་མཐར་ཐུག་པ་གཉིས་དང༌།དགའ་བ་སྡུད་པར་བྱེད་པའི་ཕྱོགས་གཅིག་གིས་བསྡུས་སོ། །དད་པར་བྱ་བར་འོས་པ་ནི། དགའ་བ་སྡུད་པར་བྱེད་པ་ཉིད་ཀྱི་ཕྱོགས་གཅིག་གོ། །སྤངས་པ་དང་མ་སྤངས་པ་སོ་སོར་རྟོག་པའི་ཡིད་ལ་བྱེད་པས་ནི། དཔྱོད་པའི་ཡིད་ལ་བྱེད་པ་ཁོ་ན་བསྡུས་ཏེ། དེ་ནི་སྤོང་བའི་གཉེན་པོ་ལ་བརྟེན་ནས་བསྟན་ཏོ། །གཞན་དག་གིས་ནི་ཅི་རིགས་སུ་རིག་པར་བྱའོ། །བསྒྲིམས་ཏེ་འཇུག་པ་ནི་གང་གིས་ཀྱང་མ་བསྡུས་སོ། །སྐབས་སུ་འཆད་པ་དང༌། རྩོལ་བ་དང་བཅས་པར་འཇུག་པ་ནི་དགའ་བ་སྡུད་པར་བྱེད་པའི་བར་གྱིས་བསྡུས་སོ། །རང་གི་ངང་གིས་འཇུག་པ་ནི། སྦྱོར་བ་མཐར་ཐུག་པ་དང༌། དེའི་འབྲས་བུ་གཉིས་ཀྱིས་བསྡུས་སོ། །རྣམ་པར་འབྱེད་པའི་ཡིད་ལ་བྱེད་པ་ནི། མཚན་ཉིད་སོ་སོར་རིག་པས་བསྡུས་སོ། །ནང་དུ་ཡང་དག་པར་སྡུད་པ་ནི། མོས་པ་ལས་བྱུང་བས་བསྡུས་སོ། །སྒྲིབ་པ་རྣམ་པར་དག་པར་བྱེད་པ་ནི། རབ་ཏུ་དབེན་པ་ལས་བྱུང་བ་དང༌། དགའ་བ་སྡུད་པར་བྱེད་པ་དང༌། དཔྱོད་པ་དང༌། སྦྱོར་བ་མཐར་ཐུག་པ་རྣམས་ཀྱིས་བསྡུས་སོ༑ །རྟེན་གྲུབ་པས་སྤྱོད་ཡུལ་རྣམ་པར་དག་པ་ནི་སྦྱོར་བ་མཐར་ཐུག་པའི་འབྲས་བུ་ཁོ་ནས་བསྡུས་སོ། །གཞན་གྱིས་བྱས་པ་དང༌། སོ་སོ་རང་གིས་རྟོགས་པ་ནི་ཐམས་ཅད་ཀྱིས་བསྡུས་སོ། །རྒྱ་ཆེ་བ་ནི་གང་གིས་ཀྱང་མ་བསྡུས་སོ། །ཐམས་ཅད་དུ་འགྲོ་བ་དང་པོ་བྱུང་བ་གང་ཡིན་པ་ནི་སྦྱོར་བ་མཐར་ཐུག་པའི་འབྲས་བུས་བསྡུས་སོ། །གཉིས་པ་ཐམས་ཅད་ཀྱིས་བསྡུས་སོ། །མཚན་ཉིད་སོ་སོར་རིག་པའི་གཞི་གང་ཞེ་ན། གལ་ཏེ་གཞན་གྱིས་བྱས་པ་ཡིན་ན་ནི། དེའི་ཕྱིར་གཞན་གྱི་སྒྲ་དང༌། ནང་དུ་ཚུལ་བཞིན་ཡིད་ལ་བྱེད་པ་ནི་མཉམ་པར་གཞག་པའི་གཞི་ཡིན་ནོ། །འོན་ཏེ་སོ་སོ་རང་གིས་རྟོགས་པ་ཡིན་ན་ནི་དེའི་ཕྱིར་སྔོན་གྱི་ཚོགས་ཉིད་དེའི་གཞི་ཡིན་ནོ། །ལྷག་མ་རྣམས་ནི་ཕྱི་མའི་གཞི་སྔ་མ་བཞིན་ནོ། །

de la mtshan nyid so sor rig pa'i yid la byed pa ni chos la dmigs pa dang/ don la dmigs pa'o/ /gzhan drug ni don la dmigs pa kho na'o/ /lus la sogs pa la dmigs pa'i yid la byed pa rnams ni bdun po thams cad kyi nang du 'dus par rig par bya'o/ /mtshan nyid so sor rig pa dang/ mos pa las byung ba dang/ sbyor ba mthar thug pa'i 'bras bu ni mos pa dang/ de kho na yid la byed pas bsdus so/ /dpyod pa'i yid la byed pa ni mos pa'i yid la byed pa kho nas bsdus so/ /lhag ma gsum ni rnam grangs snga ma la brten te/ de kho na yid la byed pa nyid do/ /gzhan rnams ni ci rigs su sbyar bar rig par bya'o/ /bdun po thams cad ni slob pa rnams dang/ slob pa yang ma yin mi slob pa yang ma yin pa rnams so/ /gnyis ni mi slob pa ste/ mtshan nyid so sor rig pa dag pa'i sa gang yin pa dang/ sbyor ba mthar thug pa'i 'bras bu'o| /mtshan nyid so sor rig pa dang/ mos pa las byung ba dang/ dpyod pa'i yid la byed pa rnams ni yongs su shes pa yid la byed pa'o/ /lhag ma gsum ni spong ba yid la byed pa'o/ /sbyor ba mthar thug pa'i 'bras bu ni spangs pa'i tshe'o/ /dpyod pa'i yid la byed pa ni rnam par rtog pa dang bcas pa'i gzugs brnyan la dmigs pa nyid do/ /lhag ma rnams ni gnyi gar gtogs so/ /dngos po'i mtha' la dmigs pa ni thams cad do/ /dgos pa yongs su grub pa la dmigs pa'i rnam grangs dang pos ni thams cad do/ /gnyis pas ni sbyor ba mthar thug pa'i 'bras bu nyid do/ /mos pa rnam par 'byed pa'i yid la byed pa dang po pa gang yin pa de ni bsdus pa ma yin no/ /zhi gnas sngon du btang ba gang de ni thams cad dang sbyar ro/ /nye bar zhi bar byed pa dang po byung ba dang/ lhag mthong sngon du btang ba yang de dang 'dra bar rig par bya'o/ /drug ni cha gcig dang/ gnyi ga'i cha bsgom pa'o/ /gnyi ga'i cha bsgoms pa nyid ni sbyor ba mthar thug pa'i 'bras bu'o/ /rtag tu yid la byed pa dang/ bsti stang du byas te yid la byed pa ni thams cad dang sbyar ro/ /mthun pa las byung ba ni dang po gnyis kyis bsdus so/ /gnyen po las byung ba ni/ rab tu dben pa las byung ba dang/sbyor ba mthar thug pa gnyis dang/dga' ba sdud par byed pa'i phyogs gcig gis bsdus so/ /dad par bya bar 'os pa ni/ dga' ba sdud par byed pa nyid kyi phyogs gcig go/ /spangs pa dang ma spangs pa so sor rtog pa'i yid la byed pas ni/ dpyod pa'i yid la byed pa kho na bsdus te/ de ni spong ba'i gnyen po la brten nas bstan to/ /gzhan dag gis ni ci rigs su rig par bya'o/ /bsgrims te 'jug pa ni gang gis kyang ma bsdus so/ /skabs su 'chad pa dang/ rtsol ba dang bcas par 'jug pa ni dga' ba sdud par byed pa'i bar gyis bsdus so/ /rang gi ngang gis 'jug pa ni/ sbyor ba mthar thug pa dang/ de'i 'bras bu gnyis kyis bsdus so/ /rnam par 'byed pa'i yid la byed pa ni/ mtshan nyid so sor rig pas bsdus so/ /nang du yang dag par sdud pa ni/ mos pa las byung bas bsdus so/ /sgrib pa rnam par dag par byed pa ni/ rab tu dben pa las byung ba dang/ dga' ba sdud par byed pa dang/ dpyod pa dang/ sbyor ba mthar thug pa rnams kyis bsdus so| /rten grub pas spyod yul rnam par dag pa ni sbyor ba mthar thug pa'i 'bras bu kho nas bsdus so/ /gzhan gyis byas pa dang/ so so rang gis rtogs pa ni thams cad kyis bsdus so/ /rgya che ba ni gang gis kyang ma bsdus so/ /thams cad du 'gro ba dang po byung ba gang yin pa ni sbyor ba mthar thug pa'i 'bras bus bsdus so/ /gnyis pa thams cad kyis bsdus so/ /mtshan nyid so sor rig pa'i gzhi gang zhe na/ gal te gzhan gyis byas pa yin na ni/ de'i phyir gzhan gyi sgra dang/ nang du tshul bzhin yid la byed pa ni mnyam par gzhag pa'i gzhi yin no/ /'on te so so rang gis rtogs pa yin na ni de'i phyir sngon gyi tshogs nyid de'i gzhi yin no/ /lhag ma rnams ni phyi ma'i gzhi snga ma bzhin no/ /

【G2 釋所緣】【H1 以緣即相】

དམིགས་པ་གང་ཞེ་ན་མཚན་མ་གང་ཡིན་པའོ། །མཚན་མ་ཡང་གང་ཞེ་ན། དེ་ནི་མདོར་བསྡུ་ན་རྣམ་པ་བཞིར་བལྟ་བར་བྱ་སྟེ། དམིགས་པའི་མཚན་མ་དང༌། གཞིའི་མཚན་མ་དང༌། ཡོངས་སུ་སྤང་བར་བྱ་བ་དང༌། སོ་སོར་བསྟེན་པར་བྱའོ། །དམིགས་པའི་མཚན་མ་གང་ཞེ་ན། ཤེས་བྱའི་དངོས་པོའི་རྣམ་པར་རྟོག་པའི་ལུས་གང་ཡིན་པའོ། །གཞིའི་མཚན་མ་གང་ཞེ་ན། ཏིང་ངེ་འཛིན་གྱི་ཚོགས་གང་ཡིན་པའོ། །ཡོངས་སུ་སྤང་བར་བྱ་བའི་མཚན་མ་གང་ཞེ་ན། དེ་ཡང་རྣམ་པ་བཞི་སྟེ། བྱིང་བའི་མཚན་མ་དང༌། རྒོད་པའི་མཚན་མ་དང༌། རྣམ་པར་གཡེང་བའི་མཆན་མ་དང༌། ཆགས་པའི་མཚན་མའོ། །སོ་སོར་བསྟེན་པར་བྱ་བའི་མཚན་མ་གང་ཞེ་ན། དེ་ནི་འདི་དག་ཉིད་ཀྱི་གཉེན་པོར་རིག་པར་བྱའོ། །བྱིང་བའི་མཚན་མ་གང་ཞེ་ན། དབང་པོའི་སྒོ་མ་བསྲུངས་པ་དང༌། ཁ་ཟས་ཀྱི་ཚོད་མ་ཟིན་པ་དང༌། ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བའི་སྦྱོར་བ་ལ་མི་བརྩོན་པ་དང༌། ཤེས་བཞིན་མ་ཡིན་པར་གནས་པ་དང༌། གཏི་མུག་སྤྱོད་པ་དང༌། གཉིད་ཆེ་བ་དང༌། ཐབས་མི་ཤེས་པ་དང༌། ལེ་ལོ་དང་ལྡན་པའི་འདུན་པ་དང་བརྩོན་འགྲུས་དང་སེམས་དང༌། དཔྱོད་པ་དང༌། ཞི་གནས་ལ་མ་གོམས་པ་དང༌། ཞི་གནས་ཡོངས་སུ་བྱང་བར་མ་བྱས་པའི་ཞི་གནས་ཕྱོགས་གཅིག་ཡིད་ལ་བྱེད་པ་དང༌། སེམས་མུན་པ་ལྟ་བུར་འདུག་པ་དང༌། དམིགས་པ་ལ་གཏོད་པར་མི་དགའ་བའོ། །རྒོད་པའི་མཚན་མ་གང་ཞེ་ན། སྔ་མ་བཞིན་དུ་དབང་པོའི་སྒོ་མ་བསྲུངས་པ་ལ་སོགས་པ་བཞི་དང༌། འདོད་ཆགས་སྤྱོད་པ་དང༌། ཉེ་བར་མ་ཞི་བའི་ཚུལ་ཅན་དང༌། སེམས་སྐྱོ་བ་མེད་པ་དང༌། ཐབས་མི་ཤེས་པ་དང༌། སྔ་མ་བཞིན་ཧ་ཅང་རབ་ཏུ་འཛིན་པ་དང་ལྡན་པའི་འདུན་པ་ལ་སོགས་པ་དང༌། བརྩོན་པ་ལ་མ་གོམས་པ་དང༌།རབ་ཏུ་འཛིན་པ་ལ་ཡོངས་སུ་བྱང་བར་མ་བྱས་པ་དེའི་ཕྱོགས་གཅིག་བསྒོམ་པ་དང༌། ཉེ་དུ་ལ་རྟོག་པ་ལ་སོགས་པ་རྒོད་པ་དང་མཐུན་པའི་ཆོས་གང་ཡང་རུང་བས་སེམས་རྣམ་པར་གཡེངས་པའོ། །རྣམ་པར་གཡེང་བའི་མཚན་མ་གང་ཞེ་ན། སྔ་མ་བཞིན་དུ་དབང་པོའི་སྒོ་མ་བསྲུངས་པ་ལ་སོགས་པ་བཞི་དང༌། རྟོག་པ་དཔྱོད་པ་དང༌། དབང་པོ་རྟུལ་བ་དང༌། དོན་མང་བ་དང༌། བྱ་བ་མང་བ་དང༌། ལས་ཀྱི་མཐའ་མང་བ་དང༌། སེམས་མི་སྐྱོ་བ་དང༌། ཐབས་མི་ཤེས་པ་དང༌། རབ་ཏུ་དབེན་པ་ལ་མ་གོམས་པ་དང༌། དམིགས་པ་ལ་གཏོད་པར་མི་དགའ་བ་དང༌། འདུ་འཛིས་སྦྱོར་བའི་བར་ཆད་བྱེད་པ་དང༌། རྣམ་པར་གཡེང་བ་དང་རྣམ་པར་གཡེང་བ་མ་ཡིན་པ་ཡོངས་སུ་ཤེས་པ་ལ་མི་གཏོད་པའོ། །ཆགས་པའི་མཚན་མ་གང་ཞེ་ན། སྔ་མ་བཞིན་དུ་དབང་པོའི་སྒོ་མ་བསྲུངས་པ་ལ་སོགས་པ་བཞི་དང༌། དབང་པོ་རྟུལ་བ་དང༌། སྲེད་པ་ལ་སྤྱོད་པ་དང༌། ཉོན་མོངས་པའི་ཤས་ཆེ་བ་དང༌། ཚུལ་བཞིན་མ་ཡིན་པ་ཡིད་ལ་བྱེད་པ་དང་ཉེས་དམིགས་ལ་མི་ལྟ་བ་དང༌། གོང་དུ་ངེས་པར་འབྱུང་བ་ལ་མི་ལྟ་བའོ། །བསྟེན་པར་བྱ་བ་རྣམས་ནི་ཡོངས་སུ་སྤང་བར་བྱ་བ་དེ་དག་གི་གཉེན་པོར་ཅི་རིགས་པར་བལྟ་བར་བྱའོ། །

dmigs pa gang zhe na mtshan ma gang yin pa'o/ /mtshan ma yang gang zhe na/ de ni mdor bsdu na rnam pa bzhir blta bar bya ste/ dmigs pa'i mtshan ma dang/ gzhi'i mtshan ma dang/ yongs su spang bar bya ba dang/ so sor bsten par bya'o/ /dmigs pa'i mtshan ma gang zhe na/ shes bya'i dngos po'i rnam par rtog pa'i lus gang yin pa'o/ /gzhi'i mtshan ma gang zhe na/ ting nge 'dzin gyi tshogs gang yin pa'o/ /yongs su spang bar bya ba'i mtshan ma gang zhe na/ de yang rnam pa bzhi ste/ bying ba'i mtshan ma dang/ rgod pa'i mtshan ma dang/ rnam par g.yeng ba'i mchan ma dang/ chags pa'i mtshan ma'o/ /so sor bsten par bya ba'i mtshan ma gang zhe na/ de ni 'di dag nyid kyi gnyen por rig par bya'o/ /bying ba'i mtshan ma gang zhe na/ dbang po'i sgo ma bsrungs pa dang/ kha zas kyi tshod ma zin pa dang/ nam gyi cha stod dang/ nam gyi cha smad la mi nyal ba'i sbyor ba la mi brtson pa dang/ shes bzhin ma yin par gnas pa dang/ gti mug spyod pa dang/ gnyid che ba dang/ thabs mi shes pa dang/ le lo dang ldan pa'i 'dun pa dang brtson 'grus dang sems dang/ dpyod pa dang/ zhi gnas la ma goms pa dang/ zhi gnas yongs su byang bar ma byas pa'i zhi gnas phyogs gcig yid la byed pa dang/ sems mun pa lta bur 'dug pa dang/ dmigs pa la gtod par mi dga' ba'o/ /rgod pa'i mtshan ma gang zhe na/ snga ma bzhin du dbang po'i sgo ma bsrungs pa la sogs pa bzhi dang/ 'dod chags spyod pa dang/ nye bar ma zhi ba'i tshul can dang/ sems skyo ba med pa dang/ thabs mi shes pa dang/ snga ma bzhin ha cang rab tu 'dzin pa dang ldan pa'i 'dun pa la sogs pa dang/ brtson pa la ma goms pa dang/rab tu 'dzin pa la yongs su byang bar ma byas pa de'i phyogs gcig bsgom pa dang/ nye du la rtog pa la sogs pa rgod pa dang mthun pa'i chos gang yang rung bas sems rnam par g.yengs pa'o/ /rnam par g.yeng ba'i mtshan ma gang zhe na/ snga ma bzhin du dbang po'i sgo ma bsrungs pa la sogs pa bzhi dang/ rtog pa dpyod pa dang/ dbang po rtul ba dang/ don mang ba dang/ bya ba mang ba dang/ las kyi mtha' mang ba dang/ sems mi skyo ba dang/ thabs mi shes pa dang/ rab tu dben pa la ma goms pa dang/ dmigs pa la gtod par mi dga' ba dang/ 'du 'dzis sbyor ba'i bar chad byed pa dang/ rnam par g.yeng ba dang rnam par g.yeng ba ma yin pa yongs su shes pa la mi gtod pa'o/ /chags pa'i mtshan ma gang zhe na/ snga ma bzhin du dbang po'i sgo ma bsrungs pa la sogs pa bzhi dang/ dbang po rtul ba dang/ sred pa la spyod pa dang/ nyon mongs pa'i shas che ba dang/ tshul bzhin ma yin pa yid la byed pa dang nyes dmigs la mi lta ba dang/ gong du nges par 'byung ba la mi lta ba'o/ /bsten par bya ba rnams ni yongs su spang bar bya ba de dag gi gnyen por ci rigs par blta bar bya'o/ /

【H2 別明相】【I1 明四相三十二相】

གཞན་ཡང་མཚན་མ་སུམ་ཅུ་རྩ་གཉིས་ཡོད་དེ། རང་གི་སེམས་ཀྱི་མཚན་མ་དང༌། ཕྱི་རོལ་གྱི་མཚན་མ་དང༌། རྟེན་གྱི་མཚན་མ་དང༌། སྤྱོད་ཡུལ་གྱི་མཚན་མ་དང༌། ཡིད་ལ་བྱེད་པའི་མཚན་མ་དང༌། སེམས་བསྐྱེད་པའི་མཚན་མ་དང༌། གནས་པའི་མཚན་མ་དང༌། རང་གི་མཚན་ཉིད་ཀྱི་མཚན་མ་དང༌། སྤྱིའི་མཚན་ཉིད་ཀྱི་མཚན་མ་དང༌། རགས་པའི་མཚན་མ་དང༌། ཞི་བའི་མཚན་མ་དང༌། མྱོང་བའི་མཚན་མ་དང༌། ཀུན་ཏུ་རྟོག་པའི་མཚན་མ་དང༌། ལྷན་ཅིག་འཇུག་པའི་མཚན་མ་དང༌། ཉོན་མོངས་པ་ཅན་གྱི་མཚན་མ་དང༌། ཉོན་མོངས་པ་ཅན་མ་ཡིན་པའི་མཚན་མ་དང༌། ཡང་དག་པར་སྦྱོར་བའི་མཚན་མ་དང༌། ལོག་པར་སྦྱོར་བའི་མཚན་མ་དང༌། སྣང་བའི་མཚན་མ་དང༌། སོ་སོར་རྟོག་པའི་མཚན་མ་དང༌། ཏིང་ངེ་འཛིན་བཟང་པོའི་མཚན་མ་དང༌། ཞི་གནས་ཀྱི་མཚན་མ་དང༌། རབ་ཏུ་འཛིན་པའི་མཚན་མ་དང༌། ལྷག་མཐོང་གི་མཚན་མ་དང༌། བཏང་སྙོམས་ཀྱི་མཚན་མ་དང༌། ཏིང་ངེ་འཛིན་གྱི་མཚན་མ་དང༌། ཏིང་ངེ་འཛིན་གནས་པའི་མཚན་མ་དང༌། ཏིང་ངེ་འཛིན་ལས་ལྡང་བའི་མཚན་མ་དང༌། སྐྱེ་བའི་མཚན་མ་དང༌། འབྲལ་བའི་མཚན་མ་དང༌། ཐབས་ཀྱི་མཚན་མ་དང༌། མངོན་པར་བསྒྲུབ་པའི་མཚན་མའོ༑ །དེ་ལ་རང་གི་སེམས་ཀྱི་མཚན་མ་གང་ཞེ་ན།འདི་ལ་དགེ་སློང་ཀུན་ནས་ཉོན་མོངས་པའི་སེམས་ཀྱི་སྔ་རོལ་དུ། འདི་ལྟར་འདི་ལྟ་བུར་སེམས་ཀུན་ནས་ཉོན་མོངས་སོ་ཞེའམ། ཀུན་ནས་ཉོན་མོངས་པ་མ་ཡིན་ནོ་ཞེས་བྱ་བ་དང༌། སེམས་བྱིང་བ་ལ་སོགས་པའི་ཐབས་ནི་འདི་ཡིན་ནོ། །བྱིང་བ་མེད་པ་ལ་སོགས་པ་བཞིའི་ཐབས་ནི་འདི་ཡིན་ནོ་ཞེས་བྱ་བ་དང༌། ཡང་ན་སེམས་ཀུན་ནས་ཉོན་མོངས་པ་ལ་སེམས་མ་ཆགས་པར་བྱ་བའི་ཕྱིར། རང་གི་སེམས་ལ་ལེགས་པར་ཤིན་ཏུ་མཚན་མར་འཛིན་པའོ། །ཕྱི་རོལ་གྱི་མཚན་མ་གང་ཞེ་ན། འདི་ལྟར་སེམས་ཀུན་ནས་ཉོན་མོངས་པ་ཅན་དུ་གྱུར་པ་ལ། བདག་གི་སེམས་ནི་ཀུན་ནས་ཉོན་མོངས་པ་ཅན་དུ་གྱུར་ཏོ་སྙམ་དུ་རིག་ནས། འདི་ལྟར་ཀུན་ནས་ཉོན་མོངས་པ་དེ་བསྩལ་བ་དང༌། ཀུན་ཏུ་འབྱུང་བར་མི་འགྱུར་བར་བྱ་བའི་ཕྱིར། འདི་ལྟ་སྟེ་སྣང་བའི་མཚན་མའམ། དང་བར་བྱ་བའམ། ཡང་ན་གཞན་གང་ཡང་རུང་བའི་ཕྱི་རོལ་གྱི་མཚན་མ་འཛིན་པའོ། །རྟེན་གྱི་མཚན་མ་གང་ཞེ་ན། ལུས་སུ་གཏོགས་པའི་ཕུང་པོ་ལྔ་པོ་ས་བོན་དང་བཅས་པ་ཐམས་ཅད་ཀྱི་རྣམ་པར་རྟོག་པའི་ལུས་གང་ཡིན་པའོ། །སྤྱོད་ཡུལ་གྱི་མཚན་མ་གང་ཞེ་ན། གཟུགས་ནས་ཆོས་ལ་ཐུག་པའི་ཡུལ་གང་དང་གང་རྣམ་པར་རྟོག་པའི་ལུས་ཡིད་ལ་བྱེད་པའོ། །ཡིད་ལ་བྱེད་པའི་མཚན་མ་གང་ཞེ་ན། དེ་དང་འབྱུང་བའི་ཡིད་ལ་བྱེད་པ་ཡོད་ན། ཡུལ་དེ་དང་དེ་ལ་དེ་དང་འབྱུང་བའི་རྣམ་པར་ཤེས་པ་འབྱུང་བར་འགྱུར་ཏེ། བདག་གི་སེམས་འདི་ནི་ཡིད་ལ་བྱེད་པ་སྤྱོད་ཡུལ་ལ་འཇུག་གི། ཡིད་ལ་བྱེད་པ་མེད་པར་ནི་མ་ཡིན་ནོ་སྙམ་དུ་ཡིད་ལ་བྱེད་པའི་མཚན་མ་གང་ཡིན་པའོ། །སེམས་བསྐྱེད་པའི་མཚན་མ་གང་ཞེ་ན། བཤད་མ་ཐག་པ་གཅིག་པོ་དེ་དང༌། གཉིས་པ་འདུ་བྱེད་ཀྱི་རྐྱེན་དང༌། མིང་དང་གཟུགས་ཀྱི་རྐྱེན་གྱིས་སེམས་འབྱུང་ངོ་སྙམ་དུ་ཡིད་ལ་བྱེད་པའི་མཚན་མ་གང་ཡིན་པའོ། །གནས་པའི་མཚན་མ་གང་ཞེ་ན༑ རྣམ་པར་ཤེས་པ་གནས་པ་བཞི་སྟེ། གཟུགས་ལ་ཉེ་བར་སོང་བའི་རྣམ་པར་ཤེས་པ་གནས་སོ་ཞེས་མདོ་ལས་རྒྱས་པར་འབྱུང་བ་བཞིན་དུ་ཡིད་ལ་བྱེད་པའི་མཚན་མ་གང་ཡིན་པའོ། ། རང་གི་མཚན་ཉིད་ཀྱི་མཚན་མ་གང་ཞེ་ན། རང་གི་རིགས་ཀྱི࿒རང་གི་མཚན་ཉིད་དམ། སོ་སོ་རང་གི་མཚན་ཉིད་ཡིད་ལ་བྱེད་པའི་མཚན་མ་གང་ཡིན་པའོ། །སྤྱིའི་མཚན་ཉིད་ཀྱི་མཚན་མ་གང་ཞེ་ན། འདུ་བྱེད་ཀྱི་སྤྱིའི་མཚན་ཉིད་དམ། ཟག་པ་དང་བཅས་པའི་སྤྱིའི་མཚན་ཉིད་དམ་ཆོས་ཐམས་ཅད་ཀྱི་སྤྱིའི་མཚན་ཉིད་ཡིད་ལ་བྱེད་པའི་མཚན་མ་གང་ཡིན་པའོ། །རགས་པའི་མཚན་མ་གང་ཞེ་ན། ས་འོག་མ་ལ་རགས་པར་ལྟ་བའི་མཚན་མ་གང་ཡིན་པའོ། ། ࿒ཞི་བའི་མཚན་མ་གང་ཞེ་ན། ས་གོང་མ་ལ་ཞི་བའི་རྣམ་པར་འཛིན་པའི་མཚན་མ་གང་ཡིན་པའོ། །མྱོང་བའི་མཚན་མ་གང་ཞེ་ན། སྔོན་མྱོང་བའི་འདུ་བྱེད་འདས་པ་རྣམས་རྗེས་སུ་དྲན་པའི་མཚན་མ་གང་ཡིན་པའོ། །ཀུན་ཏུ་རྟོག་པའི་མཚན་མ་གང་ཞེ་ན། མ་འོངས་པའི་འདུ་བྱེད་རྣམས་ལ་ཀུན་ཏུ་རྟོག་པའི་མཚན་མ་གང་ཡིན་པའོ། །ལྷན་ཅིག་འཇུག་པའི་མཚན་མ་གང་ཞེ་ན། ད་ལྟར་བྱུང་བའི་འདུ་བྱེད་རྣམས་ཡིད་ལ་བྱེད་པའི་མཚན་མ་གང་ཡིན་པའོ། །ཉོན་མོངས་པ་ཅན་གྱི་མཚན་མ་གང་ཞེ་ན། འདོད་ཆགས་དང་བཅས་པའི་སེམས་ལ་འདོད་ཆགས་དང་བཅས་པའི་སེམས་སོ་སྙམ་དུ་ཡིད་ལ་བྱེད༌པ་ནས། རྒྱས་པར་སེམས་ཤིན་ཏུ་རྣམ་པར་གྲོལ་བ་མ་ཡིན་པའོ་ཞེས་བྱ་བའི་བར་དུ་ཡིད་ལ་བྱེད་པའི་མཚན་མ་གང་ཡིན་པའོ། །ཉོན་མོངས་པ་ཅན་མ་ཡིན་པའི་མཚན་མ་གང་ཞེ་ན༑ དེ་ལས་ཟློག་པ་ནི་ཉོན་མོངས་པ་ཅན་མ་ཡིན་པའི་མཚན་མར་རིག་པར་བྱའོ༑ །དེ་ལ་འདོད་ཆགས་དང་བཅས་པ་ལ་སོགས་པ་ལ་སོ་སོར་རྟོག་པ་ནི། མངོན་པར་བྱུང་བ་ལ་སྤོང་བ་ལ་བརྩོན་པར་མ་བྱས་པ་རྣམས་ཀྱིའོ། །བརྩོན་པ་རྣམས་ཀྱི་ནི་བསྡུས་པ་དང༌། ཞུམ་པ་ལ་སོགས་པ་ལ་སོ་སོར་རྟོག་པའོ། །དེ་ལ་འདོད་ཆགས་དང་བཅས་པ་ནི། འདོད་ཆགས་དང་མཚུངས་པར་ལྡན་པའམ། དེའི་ཕྱོགས་གནས་ངན་ལེན་པ་དང་ལྡན་པ་གང་ཡིན་པའོ། །དེ་བཞིན་དུ་སེམས་ཉོན་མོངས་པ་ཅན་ཐམས་ཅད་ཀྱང༌། ཀུན་ནས་དཀྲིས་པ་དང༌། བག་ལ་ཉལ་གཉིས་ལས་ཅི་རིགས་པར་རིག་པར་བྱའོ། །ཡང་ན་ཀུན་ནས་དཀྲིས་པ་དང༌། བག་ལ་ཉལ་གྱི་གཉེན་པོར་ཉོན་མོངས་པ་ཅན་མ་ཡིན་པ་རྣམས་རིག་པར་བྱའོ། །ཡང་དག་པར་སྦྱོར་བའི་མཚན་མ་གང་ཞེ་ན། དཀར་པོའི་ཕྱོགས་ཀྱི་གཞིའི་མཚན་མ་ཡིད་ལ་བྱེད་པའི་མཚན་མ་གང་ཡིན་པའོ། །ལོག་པར་སྦྱོར་བའི་མཚན་མ་གང་ཞེ་ན། ནག་པོའི་ཕྱོགས་ཀྱི་གཞིའི་མཚན་མ་ཡིད་ལ་བྱེད་པའི་མཚན་མ་གང་ཡིན་པའོ། །དེ་བཞིན་དུ་དབང་པོ་རྣམས་ཀྱི་སྒོ་མ་བསྲུངས་པར་གནས་པ་ནས༑ ཤེས་བཞིན་མེད་པར་གནས་པའི་བར་དུ། སེམས་ནི་འདི་ལྟ་བུར་ཀུན་ནས་ཉོན་མོངས་པ་ཅན་ནོ་སྙམ་དུ་ཡིད་ལ་བྱེད་པའི་མཚན་མ་གང་ཡིན་པའོ། །སྣང་བའི་མཚན་མ་གང་ཞེ་ན། འདི་ལྟར་འདི་ན་ལ་ལས་མུན་པའི་གཉེན་པོའམ། ཆོས་ཀྱི་སྣང་བ་ལས་ལེགས་པར་ཤིན་ཏུ་མཚན་མར་རབ་ཏུ་བཟུང་ཞིང༌། ལེགས་པར་ཡིད་ལ་བྱས་ཏེ། འོག་ཇི་ལྟ་བ་བཞིན་དུ་སྟེང་ཡང་དེ་དང་འདྲའོ་ཞེས་བྱ་བ་ལ་སོགས་པ་མུན་པའི་མཚན་མའི་གཉེན་པོར་འདི་གཞག་གོ། །སོ་སོར་རྟོག་པའི་མཚན་མ་གང་ཞེ་ན། འདི་ལ་དགེ་སློང་གིས་སོ་སོར་རྟོག་པའི་མཚན་མ་ཉིད་ལེགས་པར་ཤིན་ཏུ་རབ་ཏུ་མཚན་མར་བཟུང་བ་ཡིན་ཏེ། དཔེར་ན། འགྲེང་བས་འདུག་པ་ལ་སོ་སོར་རྟོག་པ་བཞིན་དུ། ད་ལྟར་གྱི་འཛིན་པས་མ་འོངས་པའི་གཟུང་བའི་ཆོས་ལ་སོ་སོར་རྟོག་པ་དང༌། འདུག་པས་ཉལ་བ་ལ་རྟོག་པ་བཞིན་དུ། ད་ལྟར་གྱི་འཛིན་པ་ཉིད་ཀྱིས་འདས་པའི་གཟུང་བའི་ཆོས་ལ་རྟོག་པ་དང༌། མདུན་དུ་འགྲོ་བ་ལ་ཕྱི་ནས་འོང་བས་སོ་སོར་རྟོག་པ་བཞིན་དུ་འཛིན་པ་ཕྱི་མ་ཕྱི་མས་འཛིན་པའི་ཆོས་སྔ་མ་སྔ་མ་ལ་སོ་སོར་རྟོག་པ་སྟེ། དེ་ཡང་མདོར་བསྡུ་ན། གཟུང་བ་དང༌། འཛིན་པའི་ཆོས་སོ་སོར་བརྟག་པ་ལས་རྣམ་པ་གཉིས་སུ་བསྟན་ཏོ༑ །ཏིང་ངེ་འཛིན་བཟང་པོའི་མཚན་མ་གང་ཞེ་ན། འདོད་པའི་འདོད་ཆགས་ཀྱི་གཉེན་པོར་རྣམ་པར་བསྔོས་པ་ལ་སོགས་པ་ཡིད་ལ་བྱེད་པའི་མཚན་མ་གང་ཡིན་པའོ༑ །ཅིའི་ཕྱིར་དེ་ལ་བཟང་པོ་ཞེས་བྱ་ཞེ་ན། ཉོན་མོངས་པ་ཐམས་ཅད་ཀྱི་གཙོ་བོ་ནི་འདོད་ཆགས་ཡིན་ཏེ། འདོད་ཆགས་ཐམས་ཅད་ཀྱི་ནང་ན་ཡང་འདོད་པའི་འདོད་ཆགས་ནི་ཐམས་ཅད་ཀྱིས་ལེགས་པར་གཞོམ་བར་དཀའ་བ་ཡིན་ལ༑ དེ་ནི་དེའི་གཉེན་པོ་ལ་དམིགས་པ་ཡིན་པས་དེའི་ཕྱིར་བཟང་པོ་ཞེས་བྱའོ། །ཞི་གནས་ཀྱི་མཚན་མ་གང་ཞེ་ན། རྣམ་པར་མི་རྟོག་པའི་གཟུགས་བརྙན་ཡིད་ལ་བྱེད་པའི་མཚན་མ་གང་ཡིན་པའོ། །རབ་ཏུ་འཛིན་པའི་མཚན་མ་གང་ཞེ་ན།དང་བར་བྱ་བའི་མཚན་མ་གང་ཡང་རུང་བའམ། སྣང་བའི་མཚན་མས་སེམས་རབ་ཏུ་འཛིན་པའི་མཚན་མ་གང་ཡིན་པའོ། །ལྷག་མཐོང་གི་མཚན་མ་གང་ཞེ་ན། ཐོས་པ་ལས་བྱུང་བ་དང༌། བསམས་པ་ལས་བྱུང་བ་དང༌། བསྒོམས་པ་ལས་བྱུང་བའི་ཤེས་རབ་ཀྱིས་ཆོས་རྣམས་ཡིད་ལ་བྱེད་པའི་མཚན་མ་གང་ཡིན་པའོ། །བཏང་སྙོམས་ཀྱི་མཚན་མ་གང་ཞེ་ན། དགེ་བའི་ཕྱོགས་ལ་སེམས་མཉམ་པར་གྱུར་ཏེ། ལྷག་པར་བཏང་སྙོམས་སུ་བྱེད་པའི་མཚན་མ་གང་ཡིན་པའོ། །ཏིང་ངེ་འཛིན་གྱི་མཚན་མ་གང་ཞེ་ན། གཞི་དང་དམིགས་པ་དང༌། བརྟེན་པར་བྱ་བ་རྣམས་ཀྱི་མཚན་མ་གང་དག་གིས། ཏིང་ངེ་འཛིན་ལ་སྙོམས་པར་འཇུག་པའམ། ཐོབ་ཟིན་པ་སྔོན་དུ་བྱེད་པའོ། །ཏིང་ངེ་འཛིན་གནས་པའི་མཚན་མ་གང་ཞེ་ན། མཚན་མ་དེ་དག་ཉིད་ལེགས་པར་འཛིན་པ་གང་ཡིན་པ་སྟེ། ལེགས་པར་བཟུང་བས་ན། ཇི་སྲིད་དུ་འདོད་པ་དེ་སྲིད་སྙོམས་པར་ཞུགས་པར་གནས་པ་དང༌། ཏིང་ངེ་འཛིན་དེ་ལས་ཡོངས་སུ་ཉམས་པར་མ་གྱུར་པའི་ཆོས་གང་དག་ཡིན་པའོ། །ཏིང་ངེ་འཛིན་ལས་ལྡང་བའི་མཚན་མ་གང་ཞེ་ན། མཉམ་པར་གཞག་པའི་སའི་རྣམ་པར་རྟོག་པའི་ལུས་ལས་མ་གཏོགས་པ་གང་ཡིན་པའོ། །སྐྱེ་བའི་མཚན་མ་གང་ཞེ་ན། ཏིང་ངེ་འཛིན་ཐོབ་ཟིན་པ། ཕྱིར་ཞིང་སྐྱེ་བ་དང༌།འཕེལ་བ་དང༌། རྒྱས་པར་ཡིད་ལ་བྱེད་པའི་མཚན་མ་གང་ཡིན་བའོ། །འབྲལ་བའི་མཚན་མ་གང་ཞེ་ན། ཏིང་ངེ་འཛིན་ཐོབ་ཟིན་པ་ཉམས་པ་དང༌།འགྲིབ་པ་དང༌། ཆུང་བ་ཡིད་ལ་བྱེད་པའི་མཚན་མ་གང་ཡིན་པའོ། །ཐབས་ཀྱི་མཚན་མ་གང་ཞེ་ན། གཉི་ག་སྟེ། ཕྱིར་ཞིང་འབྱུང་བ་དང༌། འཕེལ་བ་དང༌། རྒྱས་པར་འབྱུང་བའམ། ཉམས་པར་འགྱུར་པའི་ལམ་གང་ཡིན་པའོ། །མངོན་པར་བསྒྲུབ་པའི་མཚན་མ་གང་ཞེ་ན། ཚིག་དང་ཡི་གེ་རྒྱས་པའི་དོན་མདོར་བསྡུ་བ་དང༌། མངོན་པར་ཤེས་པ་བསྒྲུབ་པ་དང༌། ཉོན་མོངས࿒པ་མེད་པ་དང༌། སོ་སོ་ཡང་དག་པར་རིག་བ་དང༌།སྨོན་ནས་ཤེས་པ་རྣམས་དང༌། གཞན་ཡང་ཏིང་ངེ་འཛིན་ལ་བརྟེན་པའི་ཡོན་ཏན་ཁྱད་པར་ཅན་ནམ། སྟོབས་དང་མི་འཇིགས་པ་ལ་སོགས་པ་བསྒྲུབ་པའམ། ཟབ་མོའི་དོན་དང༌། ཚིག་ཤེས་རབ་ཀྱིས་རྟོགས་པའི་མཚན་མ་གང་ཡིན་པའོ། །

gzhan yang mtshan ma sum cu rtsa gnyis yod de/ rang gi sems kyi mtshan ma dang/ phyi rol gyi mtshan ma dang/ rten gyi mtshan ma dang/ spyod yul gyi mtshan ma dang/ yid la byed pa'i mtshan ma dang/ sems bskyed pa'i mtshan ma dang/ gnas pa'i mtshan ma dang/ rang gi mtshan nyid kyi mtshan ma dang/ spyi'i mtshan nyid kyi mtshan ma dang/ rags pa'i mtshan ma dang/ zhi ba'i mtshan ma dang/ myong ba'i mtshan ma dang/ kun tu rtog pa'i mtshan ma dang/ lhan cig 'jug pa'i mtshan ma dang/ nyon mongs pa can gyi mtshan ma dang/ nyon mongs pa can ma yin pa'i mtshan ma dang/ yang dag par sbyor ba'i mtshan ma dang/ log par sbyor ba'i mtshan ma dang/ snang ba'i mtshan ma dang/ so sor rtog pa'i mtshan ma dang/ ting nge 'dzin bzang po'i mtshan ma dang/ zhi gnas kyi mtshan ma dang/ rab tu 'dzin pa'i mtshan ma dang/ lhag mthong gi mtshan ma dang/ btang snyoms kyi mtshan ma dang/ ting nge 'dzin gyi mtshan ma dang/ ting nge 'dzin gnas pa'i mtshan ma dang/ ting nge 'dzin las ldang ba'i mtshan ma dang/ skye ba'i mtshan ma dang/ 'bral ba'i mtshan ma dang/ thabs kyi mtshan ma dang/ mngon par bsgrub pa'i mtshan ma'o| /de la rang gi sems kyi mtshan ma gang zhe na/'di la dge slong kun nas nyon mongs pa'i sems kyi snga rol du/ 'di ltar 'di lta bur sems kun nas nyon mongs so zhe'am/ kun nas nyon mongs pa ma yin no zhes bya ba dang/ sems bying ba la sogs pa'i thabs ni 'di yin no/ /bying ba med pa la sogs pa bzhi'i thabs ni 'di yin no zhes bya ba dang/ yang na sems kun nas nyon mongs pa la sems ma chags par bya ba'i phyir/ rang gi sems la legs par shin tu mtshan mar 'dzin pa'o/ /phyi rol gyi mtshan ma gang zhe na/ 'di ltar sems kun nas nyon mongs pa can du gyur pa la/ bdag gi sems ni kun nas nyon mongs pa can du gyur to snyam du rig nas/ 'di ltar kun nas nyon mongs pa de bstsal ba dang/ kun tu 'byung bar mi 'gyur bar bya ba'i phyir/ 'di lta ste snang ba'i mtshan ma'am/ dang bar bya ba'am/ yang na gzhan gang yang rung ba'i phyi rol gyi mtshan ma 'dzin pa'o/ /rten gyi mtshan ma gang zhe na/ lus su gtogs pa'i phung po lnga po sa bon dang bcas pa thams cad kyi rnam par rtog pa'i lus gang yin pa'o/ /spyod yul gyi mtshan ma gang zhe na/ gzugs nas chos la thug pa'i yul gang dang gang rnam par rtog pa'i lus yid la byed pa'o/ /yid la byed pa'i mtshan ma gang zhe na/ de dang 'byung ba'i yid la byed pa yod na/ yul de dang de la de dang 'byung ba'i rnam par shes pa 'byung bar 'gyur te/ bdag gi sems 'di ni yid la byed pa spyod yul la 'jug gi/ yid la byed pa med par ni ma yin no snyam du yid la byed pa'i mtshan ma gang yin pa'o/ /sems bskyed pa'i mtshan ma gang zhe na/ bshad ma thag pa gcig po de dang/ gnyis pa 'du byed kyi rkyen dang/ ming dang gzugs kyi rkyen gyis sems 'byung ngo snyam du yid la byed pa'i mtshan ma gang yin pa'o/ /gnas pa'i mtshan ma gang zhe na| rnam par shes pa gnas pa bzhi ste/ gzugs la nye bar song ba'i rnam par shes pa gnas so zhes mdo las rgyas par 'byung ba bzhin du yid la byed pa'i mtshan ma gang yin pa'o/ / rang gi mtshan nyid kyi mtshan ma gang zhe na/ rang gi rigs kyi rang gi mtshan nyid dam/ so so rang gi mtshan nyid yid la byed pa'i mtshan ma gang yin pa'o/ /spyi'i mtshan nyid kyi mtshan ma gang zhe na/ 'du byed kyi spyi'i mtshan nyid dam/ zag pa dang bcas pa'i spyi'i mtshan nyid dam chos thams cad kyi spyi'i mtshan nyid yid la byed pa'i mtshan ma gang yin pa'o/ /rags pa'i mtshan ma gang zhe na/ sa 'og ma la rags par lta ba'i mtshan ma gang yin pa'o/ / zhi ba'i mtshan ma gang zhe na/ sa gong ma la zhi ba'i rnam par 'dzin pa'i mtshan ma gang yin pa'o/ /myong ba'i mtshan ma gang zhe na/ sngon myong ba'i 'du byed 'das pa rnams rjes su dran pa'i mtshan ma gang yin pa'o/ /kun tu rtog pa'i mtshan ma gang zhe na/ ma 'ongs pa'i 'du byed rnams la kun tu rtog pa'i mtshan ma gang yin pa'o/ /lhan cig 'jug pa'i mtshan ma gang zhe na/ da ltar byung ba'i 'du byed rnams yid la byed pa'i mtshan ma gang yin pa'o/ /nyon mongs pa can gyi mtshan ma gang zhe na/ 'dod chags dang bcas pa'i sems la 'dod chags dang bcas pa'i sems so snyam du yid la byedpa nas/ rgyas par sems shin tu rnam par grol ba ma yin pa'o zhes bya ba'i bar du yid la byed pa'i mtshan ma gang yin pa'o/ /nyon mongs pa can ma yin pa'i mtshan ma gang zhe na| de las zlog pa ni nyon mongs pa can ma yin pa'i mtshan mar rig par bya'o| /de la 'dod chags dang bcas pa la sogs pa la so sor rtog pa ni/ mngon par byung ba la spong ba la brtson par ma byas pa rnams kyi'o/ /brtson pa rnams kyi ni bsdus pa dang/ zhum pa la sogs pa la so sor rtog pa'o/ /de la 'dod chags dang bcas pa ni/ 'dod chags dang mtshungs par ldan pa'am/ de'i phyogs gnas ngan len pa dang ldan pa gang yin pa'o/ /de bzhin du sems nyon mongs pa can thams cad kyang/ kun nas dkris pa dang/ bag la nyal gnyis las ci rigs par rig par bya'o/ /yang na kun nas dkris pa dang/ bag la nyal gyi gnyen por nyon mongs pa can ma yin pa rnams rig par bya'o/ /yang dag par sbyor ba'i mtshan ma gang zhe na/ dkar po'i phyogs kyi gzhi'i mtshan ma yid la byed pa'i mtshan ma gang yin pa'o/ /log par sbyor ba'i mtshan ma gang zhe na/ nag po'i phyogs kyi gzhi'i mtshan ma yid la byed pa'i mtshan ma gang yin pa'o/ /de bzhin du dbang po rnams kyi sgo ma bsrungs par gnas pa nas| shes bzhin med par gnas pa'i bar du/ sems ni 'di lta bur kun nas nyon mongs pa can no snyam du yid la byed pa'i mtshan ma gang yin pa'o/ /snang ba'i mtshan ma gang zhe na/ 'di ltar 'di na la las mun pa'i gnyen po'am/ chos kyi snang ba las legs par shin tu mtshan mar rab tu bzung zhing/ legs par yid la byas te/ 'og ji lta ba bzhin du steng yang de dang 'dra'o zhes bya ba la sogs pa mun pa'i mtshan ma'i gnyen por 'di gzhag go/ /so sor rtog pa'i mtshan ma gang zhe na/ 'di la dge slong gis so sor rtog pa'i mtshan ma nyid legs par shin tu rab tu mtshan mar bzung ba yin te/ dper na/ 'greng bas 'dug pa la so sor rtog pa bzhin du/ da ltar gyi 'dzin pas ma 'ongs pa'i gzung ba'i chos la so sor rtog pa dang/ 'dug pas nyal ba la rtog pa bzhin du/ da ltar gyi 'dzin pa nyid kyis 'das pa'i gzung ba'i chos la rtog pa dang/ mdun du 'gro ba la phyi nas 'ong bas so sor rtog pa bzhin du 'dzin pa phyi ma phyi mas 'dzin pa'i chos snga ma snga ma la so sor rtog pa ste/ de yang mdor bsdu na/ gzung ba dang/ 'dzin pa'i chos so sor brtag pa las rnam pa gnyis su bstan to| /ting nge 'dzin bzang po'i mtshan ma gang zhe na/ 'dod pa'i 'dod chags kyi gnyen por rnam par bsngos pa la sogs pa yid la byed pa'i mtshan ma gang yin pa'o| /ci'i phyir de la bzang po zhes bya zhe na/ nyon mongs pa thams cad kyi gtso bo ni 'dod chags yin te/ 'dod chags thams cad kyi nang na yang 'dod pa'i 'dod chags ni thams cad kyis legs par gzhom bar dka' ba yin la| de ni de'i gnyen po la dmigs pa yin pas de'i phyir bzang po zhes bya'o/ /zhi gnas kyi mtshan ma gang zhe na/ rnam par mi rtog pa'i gzugs brnyan yid la byed pa'i mtshan ma gang yin pa'o/ /rab tu 'dzin pa'i mtshan ma gang zhe na/dang bar bya ba'i mtshan ma gang yang rung ba'am/ snang ba'i mtshan mas sems rab tu 'dzin pa'i mtshan ma gang yin pa'o/ /lhag mthong gi mtshan ma gang zhe na/ thos pa las byung ba dang/ bsams pa las byung ba dang/ bsgoms pa las byung ba'i shes rab kyis chos rnams yid la byed pa'i mtshan ma gang yin pa'o/ /btang snyoms kyi mtshan ma gang zhe na/ dge ba'i phyogs la sems mnyam par gyur te/ lhag par btang snyoms su byed pa'i mtshan ma gang yin pa'o/ /ting nge 'dzin gyi mtshan ma gang zhe na/ gzhi dang dmigs pa dang/ brten par bya ba rnams kyi mtshan ma gang dag gis/ ting nge 'dzin la snyoms par 'jug pa'am/ thob zin pa sngon du byed pa'o/ /ting nge 'dzin gnas pa'i mtshan ma gang zhe na/ mtshan ma de dag nyid legs par 'dzin pa gang yin pa ste/ legs par bzung bas na/ ji srid du 'dod pa de srid snyoms par zhugs par gnas pa dang/ ting nge 'dzin de las yongs su nyams par ma gyur pa'i chos gang dag yin pa'o/ /ting nge 'dzin las ldang ba'i mtshan ma gang zhe na/ mnyam par gzhag pa'i sa'i rnam par rtog pa'i lus las ma gtogs pa gang yin pa'o/ /skye ba'i mtshan ma gang zhe na/ ting nge 'dzin thob zin pa/ phyir zhing skye ba dang/'phel ba dang/ rgyas par yid la byed pa'i mtshan ma gang yin ba'o/ /'bral ba'i mtshan ma gang zhe na/ ting nge 'dzin thob zin pa nyams pa dang/'grib pa dang/ chung ba yid la byed pa'i mtshan ma gang yin pa'o/ /thabs kyi mtshan ma gang zhe na/ gnyi ga ste/ phyir zhing 'byung ba dang/ 'phel ba dang/ rgyas par 'byung ba'am/ nyams par 'gyur pa'i lam gang yin pa'o/ /mngon par bsgrub pa'i mtshan ma gang zhe na/ tshig dang yi ge rgyas pa'i don mdor bsdu ba dang/ mngon par shes pa bsgrub pa dang/ nyon mongs pa med pa dang/ so so yang dag par rig ba dang/smon nas shes pa rnams dang/ gzhan yang ting nge 'dzin la brten pa'i yon tan khyad par can nam/ stobs dang mi 'jigs pa la sogs pa bsgrub pa'am/ zab mo'i don dang/ tshig shes rab kyis rtogs pa'i mtshan ma gang yin pa'o/ /

【I2 明本末相攝】

མཚན་མ་འདི་དག་ཐམས་ཅད་ནི། མཚན་མའི་རྩ་བ་བཞིས་བསྡུས་པ་ཡིན་ཏེ། དམིགས་པའི་མཚན་མས་ནི་ཐམས་ཅད་བསྡུས་སོ། །གཞིའི་མཚན་མས་ཀྱང་བསྡུས་ཏེ། ཕྱི་མ་ཕྱི་མ་གསལ་བས་ན། ཕྱི་མའི་གཞི་སྔ་མ་ཡིན་པའི་ཕྱིར་རོ། །ཡང་དག་པར་སྦྱོར་བ་ནི་རྣམ་པ་ཐམས་ཅད་དུ་གཞིའི་མཚན་མ་ཉིད་དོ། །ཡང་དག་པར་སྦྱོར་བ་ཇི་ལྟ་བ་བཞིན་དུ། ལོག་པར་སྦྱོར་བ་ཡང་དེ་དང་འདྲ་སྟེ། གཅིག་ནི་དཀར་པོའི་ཕྱོགས་ཀྱིའོ། །ཅིག་ཤོས་ནི་ནག་པོའི་ཕྱོགས་ཀྱིའོ། །དེ་ལ་ཉོན་མོངས་པ་ཅན་གྱི་མཚན་མ་ནི་ཐམས་ཅད་ཀྱང་ཡོངས་སུ࿒སྤང་བར་བྱ་བའོ། །ཅིག་ཤོས་ནི་བསྟེན་པར་བྱ་བ་སྟེ། དེ་དང་དེའི་འཕྲལ་འཕྲལ་ལ་བྱ་བར་རིག་པར་བྱའོ། །

mtshan ma 'di dag thams cad ni/ mtshan ma'i rtsa ba bzhis bsdus pa yin te/ dmigs pa'i mtshan mas ni thams cad bsdus so/ /gzhi'i mtshan mas kyang bsdus te/ phyi ma phyi ma gsal bas na/ phyi ma'i gzhi snga ma yin pa'i phyir ro/ /yang dag par sbyor ba ni rnam pa thams cad du gzhi'i mtshan ma nyid do/ /yang dag par sbyor ba ji lta ba bzhin du/ log par sbyor ba yang de dang 'dra ste/ gcig ni dkar po'i phyogs kyi'o/ /cig shos ni nag po'i phyogs kyi'o/ /de la nyon mongs pa can gyi mtshan ma ni thams cad kyang yongs su spang bar bya ba'o/ /cig shos ni bsten par bya ba ste/ de dang de'i 'phral 'phral la bya bar rig par bya'o/ /

【F3 通辨】【G1 修作意所由】

དེ་ལ་དམིགས་པའི་མཚན་མ་ལ་ཡིད་ལ་བྱེད་པ་ཇི་ལྟར་བསྒོམ་ཞེ་ན། མཚན་མ་གང་དང་གང་ཡིད་ལ་བྱེད་པའི་ཡིད་ལ་བྱེད་པ་དེ་དོན་རྣམ་པ་བཞི་བྱེད་དེ། ཡིད་ལ་བྱེད་པ་དེ་ཉིད་ལ་བརྟེན་པ་དང༌། དེའི་མི་མཐུན་པའི་ཕྱོགས་ཉོན་མོངས་པ་ཐག་རིང་དུ་བྱེད་པ་དང༌། འདི་ལྟ་སྟེ། ཕྱི་མ་ལ་ཆེས་གསལ་བར་བྱེད་པའི་ཕྱིར་ཡིད་ལ་བྱེད་པ་དེ་ཉིད་དམ། དེ་ལས་གཞན་པ་གསལ་བར་བྱེད་པ་དང༌། ཡིད་ལ་བྱེད་པ་དེ་ལ་བརྟེན་པ་ན། དམིགས་པ་ནི་སུན་འབྱིན་པར་བྱེད། ཉོན་མོངས་པ་ནི་སྤོང་བར་བྱེད། སྤོང་བ་ནི་འཛིན་པར་བྱེད།རྒྱུ་ནི་ཉོན་མོངས་པ་རྣམས་ལས་ཐག་རིང་དུ་བྱེད་པ་སྟེ། དམིགས་པའི་མཚན་མ་ཡིད་ལ་བྱེད་པ་ནི། དེ་ལྟར་སྒོམ་མོ། །

de la dmigs pa'i mtshan ma la yid la byed pa ji ltar bsgom zhe na/ mtshan ma gang dang gang yid la byed pa'i yid la byed pa de don rnam pa bzhi byed de/ yid la byed pa de nyid la brten pa dang/ de'i mi mthun pa'i phyogs nyon mongs pa thag ring du byed pa dang/ 'di lta ste/ phyi ma la ches gsal bar byed pa'i phyir yid la byed pa de nyid dam/ de las gzhan pa gsal bar byed pa dang/ yid la byed pa de la brten pa na/ dmigs pa ni sun 'byin par byed/ nyon mongs pa ni spong bar byed/ spong ba ni 'dzin par byed/rgyu ni nyon mongs pa rnams las thag ring du byed pa ste/ dmigs pa'i mtshan ma yid la byed pa ni/ de ltar sgom mo/ /

【G2 四緣入等至】

བསམ་གཏན་དང་པོ་ནས་སྲིད་པའི་རྩེ་མོ་མན་ཆད་ནི་རྣམ་པ་བཞིས་སྙོམས་པར་འཇུག་སྟེ། རྒྱུའི་སྟོབས་དང༌། སྦྱོར་བའི་སྟོབས་དང༌། ལུང་ནོད་པའི་སྟོབས་དང༌། མན་ངག་གི་སྟོབས་ཀྱིས་སོ། །རྒྱུའི་སྟོབས་ཀྱིས་ཇི་ལྟར་ཞེ་ན། ཉེ་བ་ཉེ་བར་བསམ་གཏན་ལ་སྙོམས་པར་ཞུགས་པ་ཡིན་ནོ། །སྦྱོར་བའི་སྟོབས་ཀྱིས་ཇི་ལྟར་ཞེ་ན། ཉེ་བར་སྙོམས་པར་ཞུགས་པ་མ་ཡིན་དུ་ཟིན་ཀྱང་རྟག་ཏུ་གོམས་པར་བྱས་པའི་དབང་གིས་རྒྱུན་མི་འཆད་པར་སྙོམས་པར་འཇུག་པའོ། །ལུང་ནོད་པའི་སྟོབས་ཀྱིས་ཇི་ལྟར་ཞེ་ན། དེས་བསམ་གཏན་གྱི་དབང་དུ་བྱ་བའི་ཆོས་མང་པོ་ཐོས་ཏེ། བཟུང་ཞེས་བྱ་བ་ལ་སོགས་པ་རྒྱས་པར་སྦྱར་ཏེ། དེས་ཆོས་དེ་དག་ཉིད་ལ་བརྟེན་ནས། གཅིག༌ཏུ་མ་འདྲེས་པ། བག་ཡོད་པ་བརྟུན་པ་ཅན་སེམས་གཏད་དེ། ཆོས་ཀྱི་རྗེས་སུ་མཐུན་པའི་ཆོས་བསྒྲུབ་པ་ནི་བསམ་གཏན་ལ་སྙོམས་པར་འཇུག་པའོ། །མན་ངག་གི་སྟོབས་ཀྱིས་ཇི་ལྟར་ཞེ་ན། མཁན་པོའམ། སློབ་དཔོན་ནམ། བླ་མ་ལྟ་བུ་གང་ཡང་རུང་བའམ། གཞན་སུ་ཡང་རུང་བ་དག་ལས། བསམ་གཏན་དང་པོའམ། ལྷག་མ་རྣམས་ཀྱི་རྗེས་སུ་མཐུན་པའི་གདམས་ངག་རྗེས་སུ་བསྟན་པ་ཐོབ་ནས། དེས་དེ་ཉིད་ཡིད་ལ་བྱེད་ཅིང་བསམ་གཏན་ལ་སྙོམས་པར་འཇུག་པ་སྟེ། དེ་བས་རྣལ་འབྱོར་པ་ནི་རྒྱུའི་སྟོབས་ཅན་དང༌། སྦྱོར་བའི་སྟོབས་ཅན་དང༌། དབང་པོ་རྣོན་པོ་དང༌། དབང་པོ་རྟུལ་པོ་དང༌། རྣམ་པ་བཞི་ཡོད་དོ། །

bsam gtan dang po nas srid pa'i rtse mo man chad ni rnam pa bzhis snyoms par 'jug ste/ rgyu'i stobs dang/ sbyor ba'i stobs dang/ lung nod pa'i stobs dang/ man ngag gi stobs kyis so/ /rgyu'i stobs kyis ji ltar zhe na/ nye ba nye bar bsam gtan la snyoms par zhugs pa yin no/ /sbyor ba'i stobs kyis ji ltar zhe na/ nye bar snyoms par zhugs pa ma yin du zin kyang rtag tu goms par byas pa'i dbang gis rgyun mi 'chad par snyoms par 'jug pa'o/ /lung nod pa'i stobs kyis ji ltar zhe na/ des bsam gtan gyi dbang du bya ba'i chos mang po thos te/ bzung zhes bya ba la sogs pa rgyas par sbyar te/ des chos de dag nyid la brten nas/ gcigtu ma 'dres pa/ bag yod pa brtun pa can sems gtad de/ chos kyi rjes su mthun pa'i chos bsgrub pa ni bsam gtan la snyoms par 'jug pa'o/ /man ngag gi stobs kyis ji ltar zhe na/ mkhan po'am/ slob dpon nam/ bla ma lta bu gang yang rung ba'am/ gzhan su yang rung ba dag las/ bsam gtan dang po'am/ lhag ma rnams kyi rjes su mthun pa'i gdams ngag rjes su bstan pa thob nas/ des de nyid yid la byed cing bsam gtan la snyoms par 'jug pa ste/ de bas rnal 'byor pa ni rgyu'i stobs can dang/ sbyor ba'i stobs can dang/ dbang po rnon po dang/ dbang po rtul po dang/ rnam pa bzhi yod do/ /

【G3 四得靜慮】

བསམ་གཏན་པ་ནི་བཞི་པོ་འདི་དག་སྟེ། སྲེད་པའི་ཤས་ཆེ་བའི་བསམ་གཏན་པ་དང༌། ལྟ་བའི་ཤས་ཆེ་བའི་བསམ་གཏན་པ་དང༌། ང་རྒྱལ་གྱི་ཤས་ཆེ་བའི་བསམ་གཏན་པ་དང༌། ཐེ་ཚོམ་གྱི་ཤས་ཆེ་བའི་བསམ་གཏན་པའོ། །སྲེད་པའི་ཤས་ཆེ་བའི་བསམ་གཏན་པ་གང་ཞེ་ན། དེས་ཐོག་མ་ཁོ་ནར་བསམ་གཏན་ལ་སྙོམས་པར་འཇུག་པའི་ཕན་ཡོན་ནི་ཐོས་ལ་ངེས་པར་འབྱུང་བའི་ཐབས་ནི་མ་ཐོས་པས། དེ་ལ་ཤིན་ཏུ་ཕན་ཡོན་དུ་མཐོང་ནས། བརྩོན་པའི་རྒྱུས་བསམ་གཏན་དང་པོ་ལ་སྙོམས་པར་འཇུག་ལ། དེ་ལྟར་སྙོམས་པར་ཞུགས་པའི་འོག་ཏུ་ཡང་རོ་མྱོང་པར་བྱེད་པའོ། །ལྟ་བའི་ཤས་ཆེ་བའི་བསམ་གཏན་པ་གང་ཞེ་ན། འདི་ན་ལ་ལས་བདག་ཉིད་ཀྱི་སྟོན་པའམ། གཞན་ཡང་འཇིག་རྟེན་ནི་རྟག་པའོ་ཞེས་བྱ་བ་ལ་སོགས་པ་དང༌། དེ་ལྟ་བུས་དག་པར་འགྱུར་རོ། །གྲོལ་བར་འགྱུར་རོ། །དེ་ལྟ་བུར་བསམ་གཏན་དང་པོ་ནས་སྲིད་པའི་རྩེ་མོ་མན་ཆད་ལ་སྙོམས་པར་འཇུག་པར་བྱའོ་ཞེས་ཐོས་ནས། དེས་ལྟ་བ་དེ་ཉིད་ལ་བརྟེན་ཏེ་བརྩོན་པའི་རྒྱུས་བསམ་གཏན་དང་པོ་ལ་སྙོམས་པར་འཇུག་ལ། དེ་ལྟར་སྙོམས་པར་ཞུགས་པའི་འོག་ཏུ་ཡང༌། བསྐལ་པ་དུ་མའི་སྔོན་གྱི་ལུས་རྗེས་སུ་དྲན་ནས། དེས་འདི་སྙམ་དུ་བདག་དང་འཇིག་རྟེན་ནི་རྟག་པའོ་སྙམ་དུ་སེམས་ཏེ། ཏིང་ངེ་འཛིན་དེ་ལས་ལངས་ནས། དེས་ལྟ་བ་དེ་ཉིད་བརྟན་པོར་བྱེད་ཅིང༌། དེའི་རྗེས་ལ་ཡང་འདིས་ནི་བདག་དག་པར་འགྱུར་རོ། །གྲོལ་བར་འགྱུར་རོ། །ངེས་པར་འབྱུང་བར་འགྱུར་རོ་སྙམ་དུ་སེམས་ཤིང༌། རབ་ཏུ་སེམས་ལ་ཤིན་ཏུ་སེམས་པའོ། །ང་རྒྱལ་གྱི་ཤས་ཆེ་བའི་བསམ་གཏན་པ་གང་ཞེ་ན། འདི་ལྟར་འདི་ན་ལ་ལས། ཚེ་དང་ལྡན་པ་ཆེ་གེ་མོ་བསམ་གཏན་དང་པོ་ནས་སྲིད་པའི་རྩེ་མོ་མན་ཆད་ལ་སྙོམས་པར་འཇུག་གོ་ཞེས་ཐོས་ལ། ཐོས་ནས་ཀྱང་དེ་འདི་སྙམ་དུ་སེམས་ཏེ། དེ་ཡང་སྙོམས་པར་འཇུག་ན། བདག་ཅིའི་ཕྱིར་སྙོམས་པར་མི་འཇུག་སྙམ་མོ། །དེ་ང་རྒྱལ་དེ་ལ་བརྟེན་ནས། བརྩོན་པའི་རྒྱུས་བསམ་གཏན་དང་པོ་ལ་སྙོམས་པར་འཇུག་ལ་དེ་ལ་སྙོམས་པར་ཞུགས་པའི་འོག་ཏུ་ཡང་དེས་རློམ་སེམས་སུ་བྱེད་པའམ་ཡང་ན་སྙོམས་པར་ཞུགས་པའི་ཚེ་འདི་སྙམ་དུ་སེམས་ཏེ། བདག་ནི་བསམ་གཏན་དང་པོ་ལ་སྙོམས་པར་འཇུག་པ་ཐོབ་པ་ཡིན་གྱི། གཞན་ནི་དེ་ལྟ་མ་ཡིན་ནོ་སྙམ་སྟེ། དེ་ང་རྒྱལ་དེ་ལ་བརྟེན་ནས། དེའི་རྗེས་ལ་ཡང་སེམས་ཤིང་རབ་ཏུ་སེམས་ལ་ཤིན་ཏུ་སེམས་པའོ།། །།

bsam gtan pa ni bzhi po 'di dag ste/ sred pa'i shas che ba'i bsam gtan pa dang/ lta ba'i shas che ba'i bsam gtan pa dang/ nga rgyal gyi shas che ba'i bsam gtan pa dang/ the tshom gyi shas che ba'i bsam gtan pa'o/ /sred pa'i shas che ba'i bsam gtan pa gang zhe na/ des thog ma kho nar bsam gtan la snyoms par 'jug pa'i phan yon ni thos la nges par 'byung ba'i thabs ni ma thos pas/ de la shin tu phan yon du mthong nas/ brtson pa'i rgyus bsam gtan dang po la snyoms par 'jug la/ de ltar snyoms par zhugs pa'i 'og tu yang ro myong par byed pa'o/ /lta ba'i shas che ba'i bsam gtan pa gang zhe na/ 'di na la las bdag nyid kyi ston pa'am/ gzhan yang 'jig rten ni rtag pa'o zhes bya ba la sogs pa dang/ de lta bus dag par 'gyur ro/ /grol bar 'gyur ro/ /de lta bur bsam gtan dang po nas srid pa'i rtse mo man chad la snyoms par 'jug par bya'o zhes thos nas/ des lta ba de nyid la brten te brtson pa'i rgyus bsam gtan dang po la snyoms par 'jug la/ de ltar snyoms par zhugs pa'i 'og tu yang/ bskal pa du ma'i sngon gyi lus rjes su dran nas/ des 'di snyam du bdag dang 'jig rten ni rtag pa'o snyam du sems te/ ting nge 'dzin de las langs nas/ des lta ba de nyid brtan por byed cing/ de'i rjes la yang 'dis ni bdag dag par 'gyur ro/ /grol bar 'gyur ro/ /nges par 'byung bar 'gyur ro snyam du sems shing/ rab tu sems la shin tu sems pa'o/ /nga rgyal gyi shas che ba'i bsam gtan pa gang zhe na/ 'di ltar 'di na la las/ tshe dang ldan pa che ge mo bsam gtan dang po nas srid pa'i rtse mo man chad la snyoms par 'jug go zhes thos la/ thos nas kyang de 'di snyam du sems te/ de yang snyoms par 'jug na/ bdag ci'i phyir snyoms par mi 'jug snyam mo/ /de nga rgyal de la brten nas/ brtson pa'i rgyus bsam gtan dang po la snyoms par 'jug la de la snyoms par zhugs pa'i 'og tu yang des rlom sems su byed pa'am yang na snyoms par zhugs pa'i tshe 'di snyam du sems te/ bdag ni bsam gtan dang po la snyoms par 'jug pa thob pa yin gyi/ gzhan ni de lta ma yin no snyam ste/ de nga rgyal de la brten nas/ de'i rjes la yang sems shing rab tu sems la shin tu sems pa'o// //

བམ་པོ་བཅུ་གསུམ་པ།

bam po bcu gsum pa/

ཐེ་ཚོམ་གྱི་ཤས་ཆེ་བའི་བསམ་གཏན་པ་གང་ཞེ་ན། འདི་ལྟར་འདི་ན་ལ་ལ་རང་བཞིན་གྱིས་ཤེས་པ་ཞན་ཅིང་ཤིན་ཏུ་རྨུན་ལ། དེ་ཡང་སྔོན་ཞི་གནས་སྤྱོད་པ་ལས། དེའི་འོག་ཏུ་བསམ་གཏན་ལ་སྙོམས་པར་འཇུག་ལ། དེ་ལྟར་སྙོམས་པར་ཞུགས་པའི་འོག་ཏུ་ཡང༌། འཕགས་པའི་བདེན་པ་བཞི་པོ་དག་མངོན་པར་རྟོགས་པ་མ་ཐོབ་པ་ཐོབ་པར་བྱ་བའི་ཕྱིར་རྩོལ་བར་བྱེད་མོད་ཀྱི། དེ་ཤེས་པ་ཞན་པ་དང༌། ཤིན་ཏུ་རྨུན་པའི་ཕྱིར་བདེན་པ་མངོན་པར་རྟོགས་པར་བྱེད་མི་ནུས་པས། དེ་གཞན་དག་གི་རྟོག་པ་ལ་ཡང་སོམ་ཉི་བྱེད་ཅིང་ཐེ་ཚོམ་ཟ་སྟེ། སོམ་ཉི་དེ་ལ་བརྟེན་ཅིང་དེའི་རྗེས་ལ་ཡང་སེམས་ཤིང་རབ་ཏུ་སེམས་ལ་ཤིན་ཏུ་སེམས་པའོ། །

the tshom gyi shas che ba'i bsam gtan pa gang zhe na/ 'di ltar 'di na la la rang bzhin gyis shes pa zhan cing shin tu rmun la/ de yang sngon zhi gnas spyod pa las/ de'i 'og tu bsam gtan la snyoms par 'jug la/ de ltar snyoms par zhugs pa'i 'og tu yang/ 'phags pa'i bden pa bzhi po dag mngon par rtogs pa ma thob pa thob par bya ba'i phyir rtsol bar byed mod kyi/ de shes pa zhan pa dang/ shin tu rmun pa'i phyir bden pa mngon par rtogs par byed mi nus pas/ de gzhan dag gi rtog pa la yang som nyi byed cing the tshom za ste/ som nyi de la brten cing de'i rjes la yang sems shing rab tu sems la shin tu sems pa'o/ /

【G4 味淨定等差別】

རོ་མྱང་བ་དང་མཚུངས་པར་ལྡན་པའི་བསམ་གཏན་ལ་ཇི་ལྟར་སྙོམས་པར་འཇུག་ཅེ་ན། དབང་པོ་རྟུལ་བའམ༑ འདོད་ཆགས་སྤྱོད་པའམ། ཉོན་མོངས་པ་ཤས་ཆེ་བ་ཡིན་ཏེ། བསམ་གཏན་དང་པོ་ལ་སྙོམས་པར་འཇུག་པའི་ཕན་ཡོན་ནི་ཐོས་ལ་ཞེས་བྱ་བ་ནས། སྲེད་པའི་ཤས་ཆེ་བའི་བསམ་གཏན་པ་ཇི་ལྟ་བ་བཞིན་དུ་རྒྱས་པར་བྱ་སྟེ། དེས་དེའི་གོང་དུ་ངེས་པར་འབྱུང་བ་མི་ཤེས་པས་རོ་མྱོང་བར་བྱེད་ཅིང་ངེས་པར་འཛིན་ལ། ལྷག་པར་ཞེན་ཅིང་ལྷག་པར་ཞེན་ནས་གནས་ཏེ། གང་ལ་མྱོང་བར་བྱེད་པ་ནི་དེ་ལས་ལངས་པ་ཞེས་བརྗོད་པར་བྱའོ། །གང་གེས་མྱོང་བར་བྱེད་པ་དེ་ནི་སྙོམས་པར་ཞུགས་པ་ཞེས་བྱའོ། །དག་པའི་བསམ་གཏན་ལ་ཇི་ལྟར་སྙོམས་པར་འཇུག་ཅེ་ན། དབང་པོ་འབྲིང་དམ་དབང་པོ་རྣོན་པོ་ཡིན་ཏེ། ཉོན་མོངས་པ་ཆ་མཉམ་པའམ།ཉོན་མོངས་པ་ཤས་ཆུང་ལ་གཞན་ལས་བསམ་གཏན་དང་པོ་ལ་སྙོམས་པར་འཇུག་པའི་ཕྱིར་རོ་མྱོང་བ་དང༌། ཉེས་དམིགས་དང་གོང་དུ་ངེས་པར་འབྱུང་བ་ཡང་ཐོས་ཏེ།བརྩོན་པའི་བསམ་གཏན་དང་པོ་ལ་སྙོམས་པར་འཇུག་ལ་སྙོམས་པར་ཞུགས་ནས་ཀྱང་ཉེས་དམིགས་དེ་ཉིད་ཡིད་ལ་བྱེད་ཅིང་གོང་དུ་ངེས་པར་འབྱུང་བ་ཤེས་པས་རོ་མྱོང་བར་མི་བྱེད་དོ། །ཟག་པ་མེད་པའི་བསམ་གཏན་ལ་ཇི་ལྟར་སྙོམས་པར་འཇུག་ཅེ་ན། འདི་ལྟར་འདི་ན་ལ་ལ་དད་པས་རྗེས་སུ་འབྲང་བའམ། ཆོས་ཀྱིས་རྗེས་སུ་འབྲང་བ་དང༌།ཉོན་མོངས་པའི་ཤས་ཆུང་བའི་རང་བཞིན་ཅན་ཡིན་ལ། དེས་ཐོག་མ་ཁོ་ནར་འཕགས་པའི་བདེན་པ་བཞི་པོ་དག་མངོན་པར་རྟོགས་པའམ། ཡང་ན་མངོན་པར་རྟོགས་པར་བྱ་བའི་ཕྱིར་བརྩོན་པར་བྱེད་པ་ན། དེས࿒རྣམ་པ་དང༌། མཚན་མ་དང་རྟགས་གང་དག་གིས࿒བསམ་གཏན་དང་པོ་ལ་སྙོམས་པར་འཇུག་པའི་རྣམ་པ་དང༌། མཚན་མ་དང༌། རྟགས་དེ་དག་ཡིད་ལ་མི་བྱེད་ཀྱི་དེ་ལ་ཡོད་པའི་གཟུགས་སུ་གཏོགས་པ་ནས་རྣམ་པར་ཤེས་པར་གཏོགས་པའི་བར་གང་ཡིན་པའི་ཆོས་དེ་དག་ལ། ནད་ལ་སོགས་པ་དག་གི་རྣམ་པ་དག་གིས་ཡིད་ལ་བྱེད་དེ། འདུ་བྱེད་དེ་དག་གིས་སེམས་སྐྱོ་ཞིང་འཇིགས་པ་དང༌། ལྡོག་པར་བྱེད་ལ། བདུད་རྩིའི་ཁམས་སུ་ཡང་སྒྲུབ་སྟེ། དེ་ལྟར་ཟག་པ་མེད་པའི་བསམ་གཏན་ལ་སྙོམས་པར་འཇུག་གོ། །

ro myang ba dang mtshungs par ldan pa'i bsam gtan la ji ltar snyoms par 'jug ce na/ dbang po rtul ba'am| 'dod chags spyod pa'am/ nyon mongs pa shas che ba yin te/ bsam gtan dang po la snyoms par 'jug pa'i phan yon ni thos la zhes bya ba nas/ sred pa'i shas che ba'i bsam gtan pa ji lta ba bzhin du rgyas par bya ste/ des de'i gong du nges par 'byung ba mi shes pas ro myong bar byed cing nges par 'dzin la/ lhag par zhen cing lhag par zhen nas gnas te/ gang la myong bar byed pa ni de las langs pa zhes brjod par bya'o/ /gang ges myong bar byed pa de ni snyoms par zhugs pa zhes bya'o/ /dag pa'i bsam gtan la ji ltar snyoms par 'jug ce na/ dbang po 'bring dam dbang po rnon po yin te/ nyon mongs pa cha mnyam pa'am/nyon mongs pa shas chung la gzhan las bsam gtan dang po la snyoms par 'jug pa'i phyir ro myong ba dang/ nyes dmigs dang gong du nges par 'byung ba yang thos te/brtson pa'i bsam gtan dang po la snyoms par 'jug la snyoms par zhugs nas kyang nyes dmigs de nyid yid la byed cing gong du nges par 'byung ba shes pas ro myong bar mi byed do/ /zag pa med pa'i bsam gtan la ji ltar snyoms par 'jug ce na/ 'di ltar 'di na la la dad pas rjes su 'brang ba'am/ chos kyis rjes su 'brang ba dang/nyon mongs pa'i shas chung ba'i rang bzhin can yin la/ des thog ma kho nar 'phags pa'i bden pa bzhi po dag mngon par rtogs pa'am/ yang na mngon par rtogs par bya ba'i phyir brtson par byed pa na/ des rnam pa dang/ mtshan ma dang rtags gang dag gis bsam gtan dang po la snyoms par 'jug pa'i rnam pa dang/ mtshan ma dang/ rtags de dag yid la mi byed kyi de la yod pa'i gzugs su gtogs pa nas rnam par shes par gtogs pa'i bar gang yin pa'i chos de dag la/ nad la sogs pa dag gi rnam pa dag gis yid la byed de/ 'du byed de dag gis sems skyo zhing 'jigs pa dang/ ldog par byed la/ bdud rtsi'i khams su yang sgrub ste/ de ltar zag pa med pa'i bsam gtan la snyoms par 'jug go/ /

【G5 四分定異】

ཉམས་པའི་ཆ་དང་མཐུན་པ་ལ་ཇི་ལྟར་སྙོམས་པར་འཇུག་ཅེ་ན། དབང་པོ་རྟུལ་ཞིང་དམན་པ་ལ་མོས་པ་ཡིན་ལ། དེ་བརྩོན་པའི་རྒྱུས་བསམ་གཏན་དང་པོ་ལ་སྙོམས་པར་འཇུག་པ་ཉིད་ནི། དེ་ལ་དགའ་བ་དང་བདེ་བ་དང༌། ཕན་ཡོན་མི་བཟོད་པས། བསམ་གཏན་དེ་ལས་ཡོངས་སུ་ཉམས་ཏེ། དབང་པོ་རྣམས་གསལ་བར་མ་བྱས་ཀྱི་བར་དུ། ཇི་ལྟ་ཇི་ལྟར་སྙོམས་པར་འཇུག་པ་དེ་ལྟ་དེ་ལྟར་ཡོངས་སུ་ཉམས་པ་ཁོ་ནར་འགྱུར་རོ། །གནས་པའི་ཆ་དང་མཐུན་པ་ལ་ཇི་ལྟར་སྙོམས་པར་འཇུག་ཅེ་ན། དབང་པོ་འབྲིང་ངམ། དབང་པོ་རྣོན་པོ་ཡིན་ལ་དེས་དེའི་ཕན་ཡོན་ཐོས་པ་ནས། རོ་མྱོང་བ་དང་མཚུངས་པར་ལྡན་པ་ཇི་ལྟ་བ་བཞིན་དུ་རྒྱས་པར་བྱ་སྟེ། དེས་དེའི་རོ་མྱོང་བས་གང་དུ་ངེས་པར་འབྱུང་བར་མི་འགྱུར་ལ། མར་ཡང་ཡོངས་སུ་ཉམས་པར་མི་འགྱུར་བའོ། །ཁྱད་པར་དུ་འགྱུར་བའི་ཆ་དང་མཐུན་པའི་སྙོམས་པར་འཇུག་པ་ཇི་ལྟ་བུ་ཞེ་ན། དེས་དེའི་ངེས་པར་འབྱུང་བ་ཡང་ཐོས་ལ། དེ་སྙོམས་པར་འཇུག་པ་དེས་ཆོག་པར་མི་འཛིན་པས།དེ་མྱོང་བར་ཡང་མི་བྱེད་ལ། གོང་དུ་རྩོལ་ཏེ་དེའི་ཕྱིར་ཁྱད་པར་ཡང་ཐོབ་པར་འགྱུར་རོ། །ངེས་པར་འབྱེད་པའི་ཆ་དང་མཐུན་པ་ལ་ཇི་ལྟར་སྙོམས་པར་འཇུག་ཅེ་ན། ཐམས་ཅད་དུ་འཇིག་ཚོགས་ལ་ཉེས་དམིགས་སུ་ལྟ་བ་ཡིན་ཏེ། དེའི་ཕྱིར་ཟག་པ་མེད་པ་ལ་སྙོམས་པར་འཇུག་གོ༑ །ཟག་པ་མེད་པ་ཐམས་ཅད་ནི་ཤིན་ཏུ་མཐར་ཐུག་པའི་ཕྱིར་ངེས་པར་འབྱེད་པའི་ཆ་དང་མཐུན་པ་ཞེས་བྱ་སྟེ་དཔེར་ན། ནོར་བུ་ཕུག་ཟིན་པ་དང༌། རྫ་མ་ཕུག་ཟིན་པ་དང༌། རྩིག་པ་ཕུག་ཟིན་པ་ཞེས་བྱ་བ་བཞིན་ཏེ། དེ་ལས་དབུག་ཏུ་མེད་པས་ན་དེ་ལ་ཕུག་ཟིན་པ་ཞེས་བྱའོ། །དེ་བཞིན་དུ་དེ་ལས་ངེས་པར་དབྱེར་མེད་པས་ན། དེ་ལ་ངེས་པར་འབྱེད་པའི་ཆ་དང་མཐུན་པ་ཞེས་བྱའོ། །

nyams pa'i cha dang mthun pa la ji ltar snyoms par 'jug ce na/ dbang po rtul zhing dman pa la mos pa yin la/ de brtson pa'i rgyus bsam gtan dang po la snyoms par 'jug pa nyid ni/ de la dga' ba dang bde ba dang/ phan yon mi bzod pas/ bsam gtan de las yongs su nyams te/ dbang po rnams gsal bar ma byas kyi bar du/ ji lta ji ltar snyoms par 'jug pa de lta de ltar yongs su nyams pa kho nar 'gyur ro/ /gnas pa'i cha dang mthun pa la ji ltar snyoms par 'jug ce na/ dbang po 'bring ngam/ dbang po rnon po yin la des de'i phan yon thos pa nas/ ro myong ba dang mtshungs par ldan pa ji lta ba bzhin du rgyas par bya ste/ des de'i ro myong bas gang du nges par 'byung bar mi 'gyur la/ mar yang yongs su nyams par mi 'gyur ba'o/ /khyad par du 'gyur ba'i cha dang mthun pa'i snyoms par 'jug pa ji lta bu zhe na/ des de'i nges par 'byung ba yang thos la/ de snyoms par 'jug pa des chog par mi 'dzin pas/de myong bar yang mi byed la/ gong du rtsol te de'i phyir khyad par yang thob par 'gyur ro/ /nges par 'byed pa'i cha dang mthun pa la ji ltar snyoms par 'jug ce na/ thams cad du 'jig tshogs la nyes dmigs su lta ba yin te/ de'i phyir zag pa med pa la snyoms par 'jug go| /zag pa med pa thams cad ni shin tu mthar thug pa'i phyir nges par 'byed pa'i cha dang mthun pa zhes bya ste dper na/ nor bu phug zin pa dang/ rdza ma phug zin pa dang/ rtsig pa phug zin pa zhes bya ba bzhin te/ de las dbug tu med pas na de la phug zin pa zhes bya'o/ /de bzhin du de las nges par dbyer med pas na/ de la nges par 'byed pa'i cha dang mthun pa zhes bya'o/ /

【G6 次第與超越入出】

བར་ཆད་མེད་པར་ཇི་ལྟར་སྙོམས་པར་འཇུག་ཅེ་ན། འདི་ལྟར་འདི་ན་ཁ་ཅིག་བསམ་གཏན་དང་པོ་ནས་སྲིད་པའི་རྩེ་མོའི་བར་དུ་ཡོངས་སུ་མ་དག་པ་དང༌། ཡོངས་སུ་མ་བྱང་བ་ཐོབ་པས། དེ་སྲིད་པའི་རྩེ་མོ་དང་བསམ་གཏན་དང་པོའི་བར་དུ་ལུགས་སུ་བྱུང་བ་དང༌། ལུགས་སུ་བྱུང་བ་མ་ཡིན་པར་སྙོམས་པར་འཇུག་གོ༑ །ཐོད་རྒལ་དུ་ཇི་ལྟར་སྙོམས་པར་འཇུག་ཅེ་ན། དེ་དག་ཉིད་ཡོངས་སུ་དག་པའི་ཕྱིར། བསམ་གཏན་དང་པོ་ལས་ལངས་མ་ཐག་ཏུ་བསམ་གཏན་གསུམ་པ་ལ་སྙོམས་པར་འཇུག་གོ། །དེ་ལས་ལངས་ནས་ནམ་མཁའ་ཡས་སྐྱེ་མཆེད་ལ་སྙོམས་པར་འཇུག་གོ། །དེ་ལས་ལངས་ནས་ཅི་ཡང་མེད་པའི་སྐྱེ་མཆེད་ལ་སྙོམས་པར་འཇུག་གོ། །གསུམ་པ་ལས་འདས་པར་ཐོད་རྒལ་དུ་སྙོམས་པར་འཇུག་པ་ནི་མེད་དེ། ཤིན་ཏུ་རིང་བའི་ཕྱིར་རོ། །ལུགས་སུ་མི་འབྱུང་བ་ལ་ཡང་དེ་དང་འདྲའོ། །དེ་བཞིན་གཤེགས་པ་དང༌། བྱང་ཆུབ་སེམས་དཔའ་བསྐལ་པ་གྲངས་མེད་པ་གཉིས་ཀྱིས། ངེས་པར་བྱུང་བ་ནི་མ་གཏོགས་ཏེ། དེ་གཉིས་ལ་ནི་ཅི་དགའ་དགུར་སྙོམས་པར་འཇུག་པ་ཡོད་པའི་ཕྱིར་རོ། །

bar chad med par ji ltar snyoms par 'jug ce na/ 'di ltar 'di na kha cig bsam gtan dang po nas srid pa'i rtse mo'i bar du yongs su ma dag pa dang/ yongs su ma byang ba thob pas/ de srid pa'i rtse mo dang bsam gtan dang po'i bar du lugs su byung ba dang/ lugs su byung ba ma yin par snyoms par 'jug go| /thod rgal du ji ltar snyoms par 'jug ce na/ de dag nyid yongs su dag pa'i phyir/ bsam gtan dang po las langs ma thag tu bsam gtan gsum pa la snyoms par 'jug go/ /de las langs nas nam mkha' yas skye mched la snyoms par 'jug go/ /de las langs nas ci yang med pa'i skye mched la snyoms par 'jug go/ /gsum pa las 'das par thod rgal du snyoms par 'jug pa ni med de/ shin tu ring ba'i phyir ro/ /lugs su mi 'byung ba la yang de dang 'dra'o/ /de bzhin gshegs pa dang/ byang chub sems dpa' bskal pa grangs med pa gnyis kyis/ nges par byung ba ni ma gtogs te/ de gnyis la ni ci dga' dgur snyoms par 'jug pa yod pa'i phyir ro/ /

【G7 薰修差別】【H1 明二義雜修】

བསམ་གཏན་རྣམས་ལ་ཇི་ལྟར་སྤེལ་བར་སྤྱོད་ཅེ་ན། འདི་ལྟར་འདི་ན་ལ་ལ་ཟག་པ་དང་བཅས་པ་དང༌། ཟག་པ་མེད་པའི་བསམ་གཏན་བཞི་ཐོབ་ལ། སྙོམས་པར་འཇུག་པ་ལ་དབང་ཐོབ་པར་འདོད་པའམ། སྙོམས་པར་འཇུག་པ་ལ་དབང་ཐོབ་པའི་འབྲས་བུ་ཉམས་སུ་མྱོང་བར་འདོད་པས། རྒྱུན་ཆགས་པར་ཟག་པ་དང་བཅས་པ་དང༌། ཟག་པ་མེད་པའི་བསམ་གཏན་གཅིག་ནས་གཅིག་ཏུ་སྤེལ་མར་ཟག་པ་དང་བཅས་པ་ལས་ལངས་མ་ཐག་ཏུ་ཟག་པ་མེད་པ་དང༌། ཟག་པ་མེད་པ་ལས་ལངས་མ་ཐག་ཏུ་ཟག་པ་དང་བཅས་པ་ལ་ཡང་སྙོམས་པར་འཇུག་སྟེ། དེ་ཙམ་གྱིས་ན་དེ་ཡོངས་སུ་གྲུབ་པར་རིག་པར་བྱ་སྟེ། དེ་གང་དུ་གང་གི་ཚེ་ཇི་སྲིད་དུ་འདོད་པ་དེར་དེའི་ཚེ་དེ་སྲིད་དུ་སྙོམས་པར་འཇུག་པ་འདི་ནི་སྙོམས་པར་འཇུག་པ་ལ་དབང་བའོ། །སྙོམས་པར་འཇུག་པ་ལ་དབང་བའི་འབྲས་བུ་ནི་ཚེ་འདི་ཉིད་ལ༑ དེའི་བདེ་བ་ལ་གནས་པ་ཆེས་གསལ་བར་འགྱུར་བ་དང༌། དེས་དེ་ལས་ཡོངས་སུ་ཉམས་པར་མི་འགྱུར་བའི་ལམ་ཐོབ་པར་འགྱུར་བ་དང༌། རྣམ་པར་ཐར་པ་དང༌། ཟིལ་གྱིས་གནོན་པའི་སྐྱེ་མཆེད་དང༌། ཟད་པར་གྱི་སྐྱེ་མཆེད་རྣམས་མངོན་པར་བསྒྲུབ་པའི་ལམ་ཡོངས་སུ་དག་པར་འགྱུར་བའོ། །གལ་ཏེ་ཉོན་མོངས་པའི་ལྷག་མ་དང་བཅས་བཞིན་དུ་འཆི་བའི་དུས་བྱེད་པར་གྱུར་ན་ནི། དེའི་ཕྱིར་གནས་གཙང་མར་སྐྱེ་བར་འགྱུར་ཏེ། བསམ་གཏན་ལ་སྙོམས་པར་འཇུག་པ་ཆུང་དུ་དང་འབྲིང་དང༌། ཆེན་པོའི་བྱེ་བྲག་གིས་ཐམས་ཅད་དུས་གསུམ་དུ་འགྱུར་ཏེ། རྟོག་པ་དང་བཅས་པ་དང༌། དཔྱོད་པ་དང་བཅས་པའི་ས་ལ་སྔར་བསྟན་པ་བཞིན་ནོ། །རྟོག་པ་མེད་པ་ལ་དཔྱོད་པ་ཙམ་གྱི་ཏིང་ངེ་འཛིན་བསྒོམས་པས་ནི་ཚངས་པ་ཆེན་པོ་ཉིད་འཐོབ་པར་འགྱུར་རོ། །སྤེལ་མར་བསྒོམ་པ་ཆུང་ངུ་དང༌། འབྲིང་དང༌། ཆེན་པོ་དང༌། ཤིན་ཏུ་ཆེ་བ་དང༌། རབ་ཏུ་ཆེ་བར་བསྒོམས་པས་གནས་གཙང་མའི་ལྔ་གྲུབ་པོ། །

bsam gtan rnams la ji ltar spel bar spyod ce na/ 'di ltar 'di na la la zag pa dang bcas pa dang/ zag pa med pa'i bsam gtan bzhi thob la/ snyoms par 'jug pa la dbang thob par 'dod pa'am/ snyoms par 'jug pa la dbang thob pa'i 'bras bu nyams su myong bar 'dod pas/ rgyun chags par zag pa dang bcas pa dang/ zag pa med pa'i bsam gtan gcig nas gcig tu spel mar zag pa dang bcas pa las langs ma thag tu zag pa med pa dang/ zag pa med pa las langs ma thag tu zag pa dang bcas pa la yang snyoms par 'jug ste/ de tsam gyis na de yongs su grub par rig par bya ste/ de gang du gang gi tshe ji srid du 'dod pa der de'i tshe de srid du snyoms par 'jug pa 'di ni snyoms par 'jug pa la dbang ba'o/ /snyoms par 'jug pa la dbang ba'i 'bras bu ni tshe 'di nyid la| de'i bde ba la gnas pa ches gsal bar 'gyur ba dang/ des de las yongs su nyams par mi 'gyur ba'i lam thob par 'gyur ba dang/ rnam par thar pa dang/ zil gyis gnon pa'i skye mched dang/ zad par gyi skye mched rnams mngon par bsgrub pa'i lam yongs su dag par 'gyur ba'o/ /gal te nyon mongs pa'i lhag ma dang bcas bzhin du 'chi ba'i dus byed par gyur na ni/ de'i phyir gnas gtsang mar skye bar 'gyur te/ bsam gtan la snyoms par 'jug pa chung du dang 'bring dang/ chen po'i bye brag gis thams cad dus gsum du 'gyur te/ rtog pa dang bcas pa dang/ dpyod pa dang bcas pa'i sa la sngar bstan pa bzhin no/ /rtog pa med pa la dpyod pa tsam gyi ting nge 'dzin bsgoms pas ni tshangs pa chen po nyid 'thob par 'gyur ro/ /spel mar bsgom pa chung ngu dang/ 'bring dang/ chen po dang/ shin tu che ba dang/ rab tu che bar bsgoms pas gnas gtsang ma'i lnga grub po/ /

【H2 明修生差別】【I1 因生】

དེ་ལ་དག་པའི་བསམ་གཏན་ལ་སྙོམས་པར་ཞུགས་པས་ན། བསམ་གཏན་གྱི་ས་རྣམས་སུ་སྐྱེ་བར་རིག་པར་བྱའོ། །རོ་མྱང་བ་དང་མཚུངས་པར་ལྡན་པས་ནི་སྐྱེ་བར་མི་འགྱུར་རོ༑ །གལ་ཏེ་སྐྱེས་ནས་རོ་མྱང་བར་བྱེད་ན་ཡང༌། དེ་ལས་འཆི་འཕོ་བར་འགྱུར་རོ། །

de la dag pa'i bsam gtan la snyoms par zhugs pas na/ bsam gtan gyi sa rnams su skye bar rig par bya'o/ /ro myang ba dang mtshungs par ldan pas ni skye bar mi 'gyur ro| /gal te skyes nas ro myang bar byed na yang/ de las 'chi 'pho bar 'gyur ro/ /

【I2 染退善進】

ཇི་སྟེ་དག་པ་བསྒོམ་ན་དེ་ཉིད་དུ་སྐྱེ་བའམ། ཡང་ན་འོག་མར་སྐྱེ་བར་འགྱུར་རོ། །གོང་མ་ལ་སྙོམས་པར་འཇུག་ན་ནི་སྟེང་དུ་འཕར་བར་འགྱུར་ཏེ། སྔར་འདི་སྙོམས་པར་ཞུགས་ནས་དེའི་འོག་ཏུ་དེར་སྐྱེ་བར་འགྱུར་རོ། །

ji ste dag pa bsgom na de nyid du skye ba'am/ yang na 'og mar skye bar 'gyur ro/ /gong ma la snyoms par 'jug na ni steng du 'phar bar 'gyur te/ sngar 'di snyoms par zhugs nas de'i 'og tu der skye bar 'gyur ro/ /

【I3 修因處】

དེ་ཅིའི་ཕྱིར་ཞེ་ན། སོ་སོའི་སྐྱེ་བོ་འདོད་ཆགས་དང་མ་བྲལ་བ་ནི། དེར་སྐྱེ་བར་མི་འགྱུར་ལ། སྙོམས་པར་མ་ཞུགས་པ་ཡང་འདོད་ཆགས་དང་བྲལ་བར་མི་འགྱུར་བའི་ཕྱིར་རོ། །འདི་དང་དེར་སྙོམས་པར་ཞུགས་པ་གཉིས་ལ་ཡང་བདེ་བའི་བྱེ་བྲག་ནི་མེད་ལ། ལུས་ཀྱི་བྱེ་བྲག་ནི་ཡོད་དོ། །

de ci'i phyir zhe na/ so so'i skye bo 'dod chags dang ma bral ba ni/ der skye bar mi 'gyur la/ snyoms par ma zhugs pa yang 'dod chags dang bral bar mi 'gyur ba'i phyir ro/ /'di dang der snyoms par zhugs pa gnyis la yang bde ba'i bye brag ni med la/ lus kyi bye brag ni yod do/ /

【I4 辨差別】

ཡིད་ལ་བྱེད་པ་དང་མཚན་མ་བསྒོམ་པ་རྫོགས་སོ།། །།

yid la byed pa dang mtshan ma bsgom pa rdzogs so// //

【E4-5 釋諸經攝宗要及最後雜眾義】【F1 釋諸經之攝宗要】【G1 初標】

མདོ་སྡེ་བསྡུ་བ་གང་ཞེ་ན། རྣམ་པར་ཐར་པ་བརྒྱད་ནི། གཟུགས་ཅན་གཟུགས་རྣམས་ལ་ལྟ་བ་ཞེས་བྱ་བ་ལ་སོགས་པ་སྟེ་སྔ་མ་བཞིན་ནོ། །

mdo sde bsdu ba gang zhe na/ rnam par thar pa brgyad ni/ gzugs can gzugs rnams la lta ba zhes bya ba la sogs pa ste snga ma bzhin no/ /

【G2 別釋】【H1 釋解脫】【I1 八解脫(論記有科:1標數釋名與2辨其行相)】

རྣམ་པར་གྲོལ་བ་ནི་མོས་པར་འགྱུར་ཏེ། དེ་བས་ན་རྣམ་པར་ཐར་པ་བདུན་ནོ། །འདུ་ཤེས་དང་ཚོར་བ་ལ་མི་ཕྱོགས་པས་རྣམ་པར་ཐར་པ་བརྒྱད་དེ། དེ་ལྟར་ན་རྣམ་པར་ཐར་པ་བརྒྱད་ཅེས་བྱའོ། །གཟུགས་ཅན་གཟུགས་རྣམས་ལ་ཇི་ལྟར་ལྟ་ཞེ་ན། འདོད་པའི་ཁམས་སུ་སྐྱེས་པར་འགྱུར་ཏེ།འདོད་པའི་འདོད་ཆགས་དང་བྲལ་བ་ནི་ཐོབ་ལ། གཟུགས་ཀྱི་འདོད་ཆགས་དང་ནི་མ་བྲལ་ཏེ། དེ་དེ་ལྟར་གྲོལ་བར་གྱུར་ན།གང་དག་ལས་གྲོལ་བ་ནི་འདོད་པ་ན་སྤྱོད་པའི་གཟུགས་དེ་དག་ཉིད་ཡིད་ལ་བྱེད་དེ། སྣང་ཞིང་གསལ་བ་དང་བཅས་པའི་མཚན་མས་མོས་པར་བྱེད་དེ༑ །དེ་རྣམ་པ་གཉིས་ཀྱིས་གཟུགས་ཅན་ཡིན་ཏེ། གང་འདོད་པའི་ཁམས་སུ་སྐྱེས་པར࿒གྱུར་པ་དང༌། གང་གཟུགས་ཀྱི་སྙོམས་པར་འཇུག་པ་ཐོབ་ནས། སྣང་བ་དང་བཅས་པ་ལ་ཡང་མོས་པའི་ཕྱིར་རོ། །གཟུགས་རྣམས་ལ་ལྟ་ཞེས་བྱ་བ་ལ། ཇི་ལྟ་བུ་ལ་ནི་ལྟ། ཅིའི་ཕྱིར་ན་ནི་ལྟ་ཞེ་ན། འདོད་པ་ན་སྤྱོད་པའི་གཟུགས་ཟིལ་གྱིས་གནོན་པའི་སྐྱེ་མཆེད་རྣམས་སུ་རྣམ་པར་བཤིག་པའི་གཟུགས་ཆུང་དུ་ཁ་དོག་བཟང་པོ་དང༌། ཁ་དོག་ངན་པ་དང༌། བཟང་པོ་རྣམས་གང་དག་ཡིན་པ་སྟེ། ཆེན་པོ་རྣམས་ལ་ཞེས་བྱ་བ་ཡང་དེ་བཞིན་དུ་རྒྱས་པར་བྱའོ། །ཅིའི་ཕྱིར་ཞེ་ན། ཡོན་ཏན་ཁྱད་པར་ཅན་མངོན་པར་བསྒྲུབ་པའི་ཕྱིར། སྦྱོར་བ་ལ་ཡོངས་སུ་སྦྱང་བར་བྱ་བའི་དོན་དུ་སྟེ། ཟིལ་གྱིས་གནོན་པའི་སྐྱེ་མཆེད་དང༌། ཟད་པའི་སྐྱེ་མཆེད་དང༌། འཕགས་པའི་རྫུ་འཕྲུལ་དང༌། ཉོན་མོངས་པ་མེད་པ་དང༌། སྨོན་ནས་ཤེས་པ་དང༌། སོ་སོ་ཡང་དག་པར་རིག་པ་ལ་སོགས་པ་བསྒྲུབ་པའི་ཕྱིར་རོ། །དེ་སྔོན་གཟུགས་དེ་དག་ལས་འདོད་ཆགས་དང་བྲལ་དུ་ཟིན་ཀྱང༌། དེས་དེ་དག་ལ་མོས་པའི་དབང་མ་ཐོབ་པས་ན། དེ་ཐོབ་པར་བྱ་བའི་ཕྱིར་ཡང་དང་ཡང་དུ་མོས་པར་བྱེད་དོ། །ནང་གཟུགས་མེད་པར་འདུ་ཤེས་པས༑ ཕྱི་རོལ་གྱི་གཟུགས་རྣམས་ལ་ཇི་ལྟར་ལྟ༌ཞེ་ན། འདོད་པའི་ཁམས་སུ་སྐྱེས་པར་འགྱུར་ལ། གཟུགས་ཀྱི་འདོད་ཆགས་དང་ནི་བྲལ། གཟུགས་མེད་པའི་སྙོམས་པར་འཇུག་པ་ནི་མངོན་དུ་མི་བྱེད་ལ། དེའི་འདུ་ཤེས་དང་ནི་ལྡན་ཏེ། ནང་གི་སྣང་བའི་མཚན་མ་ཡིད་ལ་མི་བྱེད་ལ། ཕྱི་རོལ་གྱི་གཟུགས་རྣམས་ལ་མོས་པར་བྱེད་དོ། །གང་དག་ལས་འདོད་ཆགས་དང་བྲལ་བར་གྱུར་པ་དེ་དག་ནི་དེའི་ཕྱི་རོལ་ཞེས་བྱའོ། །དེ་ནི་རྣམ་པ་གཉིས་ཀྱིས་ནང་གཟུགས་མེད་པར་འདུ་ཤེས་པ་ཞེས་བྱ་སྟེ། གང་གཟུགས་མེད་མེད་པའི་སྙོམས་པར་འཇུག་པ་ཐོབ་ལ། སྙོམས་པར་འཇུག་པ་དེ་ཡང་བདག་ཉིད་ཀྱིས་ཤེས་པ་དང༌། གང་ནང་གི་སྣང་བའི་མཚན་མ་ཡིད་ལ་མི་བྱེད་པ་སྟེ། ལྷག་མ་ནི་སྔ་མ་བཞིན་ནོ། །སྡུག་པའི་རྣམ་པར་ཐར་པ་ལུས་ཀྱིས་མངོན་སུམ་དུ་བྱས་ཏེ།བསྒྲུབས་ནས་ཇི་ལྟར་གནས་ཤེ་ན། འདི་ལྟར་འདི་ན་ཁ་ཅིག་བཏང་སྙོམས་དང་དྲན་པ་ཡོངས་སུ་དག་ཅིང༌། ཡོངས་སུ་བྱང་བ་ཐོབ་པར་གྱུར་ལ། དེས་དེ་ལ་བརྟེན་ནས་སྡུག་པ་བསྒོམས་ཏེ། འཕགས་པའི་རྣམ་པས་ཡོངས་སུ་རྫོགས་པ་ནི་སྡུག་པའི་རྣམ་པར་ཐར་པ་ཞེས་བྱའོ། །ཅིའི་ཕྱིར་ཞེ་ན། རྣམ་པ་གསུམ་གྱི་ཕྱིར་ཏེ། བདེ་བ་དང་སྡུག་བསྔལ་བ་ལ་རྣམ་པར་འདས་པ་དང༌། གཡོ་བ་ཐམས་ཅད་དང་བྲལ་བ་དང༌། ཤིན་ཏུ་ཡོངས་སུ་སྦྱང་བ་བྱས་པའི་ཕྱིར་རོ། །ལུས་ཀྱིས་མངོན་སུམ་དུ་བྱས་ནས་ཞེས་བྱ་བ་ནི། གནས་པ་དེས་འཕགས་པ་རྣམས་ཤས་ཆེར་གནས་པའི་ཕྱིར་རོ། །ནམ་མཁའ་མཐའ་ཡས་སྐྱེ་མཆེད་ཀྱི་རྣམ་པར་ཐར་པ་ནི། འདི་ལྟ་སྟེ། དེ་ལས་འདོད་ཆགས་དང་བྲལ་ལ། ནམ་མཁའ་ཉིད་ལ་མོས་པར་བྱེད་པའོ། །རྣམ་ཤེས་མཐའ་ཡས་སྐྱེ་མཆེད་ཀྱི་རྣམ་པར་ཐར་པ་ཡང་དེ་དང་འདྲ་སྟེ༑ དེ་ལས་འདོད་ཆགས་དང་བྲལ་ལ། དེ་ཉིད་ལ་མོས་པར་བྱེད་པའོ། །ཅི་ཡང་མེད་པའི་སྐྱེ་མཆེད་ཀྱི་རྣམ་པར་ཐར་པ་ནི། ཅི་ཡང་མེད་པའི་སྐྱེ་མཆེད་ཐོབ་ལ། རྣམ་ཤེས་མཐའ་ཡས་སྐྱེ་མཆེད་ལ་མོས་པར་བྱེད་པའོ། །སྲིད་པའི་རྩེ་མོའི་རྣམ་པར་ཐར་པ་ནི། གཞན་ལ་མོས་པར་མི་བྱེད་དེ། ཇི་སྲིད་དུ་ཟད་པར་གྱི་འདུ་ཤེས་འབྱུང་བ་དེ་སྲིད་དུ་མོས་པར་བྱ་དགོས་སོ། །

rnam par grol ba ni mos par 'gyur te/ de bas na rnam par thar pa bdun no/ /'du shes dang tshor ba la mi phyogs pas rnam par thar pa brgyad de/ de ltar na rnam par thar pa brgyad ces bya'o/ /gzugs can gzugs rnams la ji ltar lta zhe na/ 'dod pa'i khams su skyes par 'gyur te/'dod pa'i 'dod chags dang bral ba ni thob la/ gzugs kyi 'dod chags dang ni ma bral te/ de de ltar grol bar gyur na/gang dag las grol ba ni 'dod pa na spyod pa'i gzugs de dag nyid yid la byed de/ snang zhing gsal ba dang bcas pa'i mtshan mas mos par byed de| /de rnam pa gnyis kyis gzugs can yin te/ gang 'dod pa'i khams su skyes par gyur pa dang/ gang gzugs kyi snyoms par 'jug pa thob nas/ snang ba dang bcas pa la yang mos pa'i phyir ro/ /gzugs rnams la lta zhes bya ba la/ ji lta bu la ni lta/ ci'i phyir na ni lta zhe na/ 'dod pa na spyod pa'i gzugs zil gyis gnon pa'i skye mched rnams su rnam par bshig pa'i gzugs chung du kha dog bzang po dang/ kha dog ngan pa dang/ bzang po rnams gang dag yin pa ste/ chen po rnams la zhes bya ba yang de bzhin du rgyas par bya'o/ /ci'i phyir zhe na/ yon tan khyad par can mngon par bsgrub pa'i phyir/ sbyor ba la yongs su sbyang bar bya ba'i don du ste/ zil gyis gnon pa'i skye mched dang/ zad pa'i skye mched dang/ 'phags pa'i rdzu 'phrul dang/ nyon mongs pa med pa dang/ smon nas shes pa dang/ so so yang dag par rig pa la sogs pa bsgrub pa'i phyir ro/ /de sngon gzugs de dag las 'dod chags dang bral du zin kyang/ des de dag la mos pa'i dbang ma thob pas na/ de thob par bya ba'i phyir yang dang yang du mos par byed do/ /nang gzugs med par 'du shes pas| phyi rol gyi gzugs rnams la ji ltar ltazhe na/ 'dod pa'i khams su skyes par 'gyur la/ gzugs kyi 'dod chags dang ni bral/ gzugs med pa'i snyoms par 'jug pa ni mngon du mi byed la/ de'i 'du shes dang ni ldan te/ nang gi snang ba'i mtshan ma yid la mi byed la/ phyi rol gyi gzugs rnams la mos par byed do/ /gang dag las 'dod chags dang bral bar gyur pa de dag ni de'i phyi rol zhes bya'o/ /de ni rnam pa gnyis kyis nang gzugs med par 'du shes pa zhes bya ste/ gang gzugs med med pa'i snyoms par 'jug pa thob la/ snyoms par 'jug pa de yang bdag nyid kyis shes pa dang/ gang nang gi snang ba'i mtshan ma yid la mi byed pa ste/ lhag ma ni snga ma bzhin no/ /sdug pa'i rnam par thar pa lus kyis mngon sum du byas te/bsgrubs nas ji ltar gnas she na/ 'di ltar 'di na kha cig btang snyoms dang dran pa yongs su dag cing/ yongs su byang ba thob par gyur la/ des de la brten nas sdug pa bsgoms te/ 'phags pa'i rnam pas yongs su rdzogs pa ni sdug pa'i rnam par thar pa zhes bya'o/ /ci'i phyir zhe na/ rnam pa gsum gyi phyir te/ bde ba dang sdug bsngal ba la rnam par 'das pa dang/ g.yo ba thams cad dang bral ba dang/ shin tu yongs su sbyang ba byas pa'i phyir ro/ /lus kyis mngon sum du byas nas zhes bya ba ni/ gnas pa des 'phags pa rnams shas cher gnas pa'i phyir ro/ /nam mkha' mtha' yas skye mched kyi rnam par thar pa ni/ 'di lta ste/ de las 'dod chags dang bral la/ nam mkha' nyid la mos par byed pa'o/ /rnam shes mtha' yas skye mched kyi rnam par thar pa yang de dang 'dra ste| de las 'dod chags dang bral la/ de nyid la mos par byed pa'o/ /ci yang med pa'i skye mched kyi rnam par thar pa ni/ ci yang med pa'i skye mched thob la/ rnam shes mtha' yas skye mched la mos par byed pa'o/ /srid pa'i rtse mo'i rnam par thar pa ni/ gzhan la mos par mi byed de/ ji srid du zad par gyi 'du shes 'byung ba de srid du mos par bya dgos so/ /

【I2 八勝處】【J1 釋名】

སྔར་མོས་ཏེ་ཡོངས་སུ་སྦྱང་བ་བྱས་ནས། དེའི་འོག་ཏུ་ཟིལ་གྱིས་མནན་ཏེ། ལྟ་བའི་ཕྱིར་ཟིལ་གྱིས་གནོན་པའི་སྐྱེ་མཆེད་ཅེས་བྱའོ། །ཟིལ་གྱིས་གནོན་པ་དེ་ཡང་རྣམ་པ་ལྔར་རིག་པར་བྱ་སྟེ། ཆུང་བར་ཟིལ་གྱིས་གནོན་པ་ནི། དཔེར་ན་བཟོ་ལ་སོགས་པ་འགའ་ཞིག་གིས་ལྷག་པའི་ཕྱིར། དེས་གཞན་ཆུང་བར་རྩི་བ་ལྟ་བུའོ། །ཉམས་སྟོབས་ཆུང་བར་ཟིལ་གྱིས་གནོན་པ་ནི། དཔེར་ན་སྟོབས་དང་ལྡན་པས་ཆེས་སྟོབས་ཆུང་ངུ་བརྙས་པ་ལྟ་བུའོ། །མི་སྣང་བར་ཟིལ་གྱིས་གནོན་པ་ནི། དཔེར་ན་རྩིག་པ་ལ་སོགས་པས་བར་དུ་བཅད་པ་དང༌། གསང་སྔགས་སམ། རྫུ་འཕྲུལ་གྱིས་མི་སྣང་བར་བྱེད་པ་ལྟ་བུའོ། །སུན་འབྱིན་པས་ཟིལ་གྱིས་གནོན་པ་ནི༑ དཔེར་ན་ཉོན་མོངས་པ་རྣམས་སུན་ཕྱུང་ནས་སྤོང་བར་བྱེད་པ་ལྟ་བུའོ། །དབང་བྱེད་པས་ཟིལ་གྱིས་གནོན་པ་ནི། དཔེར་ན་རྗེ་བོས་བྲན་ལ་ཅི་དགའ་དགུར་བསྐོ་བ་ལྟ་བུའོ། །

sngar mos te yongs su sbyang ba byas nas/ de'i 'og tu zil gyis mnan te/ lta ba'i phyir zil gyis gnon pa'i skye mched ces bya'o/ /zil gyis gnon pa de yang rnam pa lngar rig par bya ste/ chung bar zil gyis gnon pa ni/ dper na bzo la sogs pa 'ga' zhig gis lhag pa'i phyir/ des gzhan chung bar rtsi ba lta bu'o/ /nyams stobs chung bar zil gyis gnon pa ni/ dper na stobs dang ldan pas ches stobs chung ngu brnyas pa lta bu'o/ /mi snang bar zil gyis gnon pa ni/ dper na rtsig pa la sogs pas bar du bcad pa dang/ gsang sngags sam/ rdzu 'phrul gyis mi snang bar byed pa lta bu'o/ /sun 'byin pas zil gyis gnon pa ni| dper na nyon mongs pa rnams sun phyung nas spong bar byed pa lta bu'o/ /dbang byed pas zil gyis gnon pa ni/ dper na rje bos bran la ci dga' dgur bsko ba lta bu'o/ /

【J2 出體】

དོན་འདིའི་སྐབས་སུ་ནི་མི་སྣང་བར་ཟིལ་གྱིས་གནོན་པ་དང༌། དབང་བྱེད་པས་ཟིལ་གྱིས་གནོན་པ་གཟུང་བར་བྱ་སྟེ། སྔར་ནི་རྣམ་པར་ཐར་པ་རྣམས་ལ་མོས་པས་དབང་བྱེད་དོ། །དེའི་འོག་ཏུ་ནི་ཟིལ་གྱིས་གནོན་པའི་སྐྱེ་མཆད་རྣམས་ལ་ཟིལ་གྱིས་གནོན་པས་དབང་བྱེད་དོ། །དེ་ལ་གཟུགས་ཆུང་ངུ་དག་མཐོང་ཞེས་བྱ་བ་ནི། སེམས་ཅན་དང༌། ཡོ་བྱད་ཅེས་བྱ་བ་རྣམས་སོ། །ཆེན་པོ་རྣམས་ཞེས་བྱ་བ་ནི། ཁྱིམ་དང་གནས་ཁང་ལ་སོགས་པ་རྣམས་སོ། །ཁ་དོག་བཟང་པོ་ནི་ཁ་དོག་ཡིད་དུ་འོང་བ་གང་ཡིན་པ་རྣམས་ཏེ། གཅིག་ཏུ་ངེས་པར་མཛེས་པའི་ཕྱིར་རོ། །དེ་ལས་བཟློག་པ་ནི་ཁ་དོག་ངན་པའོ། །ངན་པ་ནི་སྒྲ་དང་དྲི་དང་རོ་དང་རེག་བྱའི་སྒོ་ནས་ཡིད་དུ་མི་འོང་བ་རྣམས་སོ། །དེ་ལས་བཟློག་པ་ནི་བཟང་པོ་རྣམས་ཏེ། སེམས་ཅན་དང་ཡོ་བྱད་དང༌། གཞལ་མེད་ཁང་དེ་དག་གི་ཁ་དོག་ནི་རྣམ་པ་བཞིའོ། །ཟིལ་གྱིས་མནན་ནས་ཤེས་ཞེས་བྱ་བ་ནི་མི་སྣང་བར་བྱས་ཤིང་དམིགས་པ་ལ་མོས་པར་བྱེད་པའོ། །དེ་ལྟར་འདུ་ཤེས་ཞེས་བྱ་བ་ནི་ཟིལ་གྱིས་གནོན་པའི་འདུ་ཤེས་སོ། །

don 'di'i skabs su ni mi snang bar zil gyis gnon pa dang/ dbang byed pas zil gyis gnon pa gzung bar bya ste/ sngar ni rnam par thar pa rnams la mos pas dbang byed do/ /de'i 'og tu ni zil gyis gnon pa'i skye mchad rnams la zil gyis gnon pas dbang byed do/ /de la gzugs chung ngu dag mthong zhes bya ba ni/ sems can dang/ yo byad ces bya ba rnams so/ /chen po rnams zhes bya ba ni/ khyim dang gnas khang la sogs pa rnams so/ /kha dog bzang po ni kha dog yid du 'ong ba gang yin pa rnams te/ gcig tu nges par mdzes pa'i phyir ro/ /de las bzlog pa ni kha dog ngan pa'o/ /ngan pa ni sgra dang dri dang ro dang reg bya'i sgo nas yid du mi 'ong ba rnams so/ /de las bzlog pa ni bzang po rnams te/ sems can dang yo byad dang/ gzhal med khang de dag gi kha dog ni rnam pa bzhi'o/ /zil gyis mnan nas shes zhes bya ba ni mi snang bar byas shing dmigs pa la mos par byed pa'o/ /de ltar 'du shes zhes bya ba ni zil gyis gnon pa'i 'du shes so/ /

【I3 十遍處】【J1 釋名】

ཟད་པར་གྱི་སྐྱེ་མཆེད་རྣམས་ཀྱིས་ནི། མོས་པར་བྱ་བའི་དངོས་པོའི་ཟད་པར་གྱི་སྐྱེ་མཆེད་ལ་མོས་པར་བྱེད་དོ། །

zad par gyi skye mched rnams kyis ni/ mos par bya ba'i dngos po'i zad par gyi skye mched la mos par byed do/ /

【J2 出體性】

དེ་ལ་གཉིས་སུ་མེད་པ་ཞེས་བྱ་བ་ནི། འཕགས་པ་ལ་བདག་དང་བདག་གིར་འཛིན་པའི་བྱེ་བྲག་མེད་པའི་ཕྱིར་རོ། །ཚད་མེད་པ་ནི་ཐམས་ཅད་ཀྱིའོ། །

de la gnyis su med pa zhes bya ba ni/ 'phags pa la bdag dang bdag gir 'dzin pa'i bye brag med pa'i phyir ro/ /tshad med pa ni thams cad kyi'o/ /

【J3 廢立】

གཟུགས་དང་རེག་བྱའི་སྐྱེ་མཆེད་འདི་གཉིས་ཅིའི་ཕྱིར་རྣམ་པར་གཞག་ཅེ་ན། འདི་གཉིས་ནི་བདག་དང༌། ཕ་རོལ་གཉི་གའི་རྒྱུད་དང༌། གཟུགས་ཅན་གྱི་ཁམས་ཐམས་ཅད་ན་ཡོད་ལ། མིག་ལ་སོགས་པ་རྣམས་ནི་རང་གི་རྒྱུད་ལ་ཡོད་པ་ཁོ་ན་ཡིན་པ་དང༌། དྲི་དང་རོ་རྣམས་ཀྱང་ཀུན་ན་མེད་པའི་ཕྱིར་རོ། །དེ་རྣམས་ཀྱི་ནང་ན་གཟུགས་ཅན་རྣམས་ནི་གཟུགས་ཀྱི་ཁམས་མན་ཆད་ཀྱི་ཟད་པར་གྱི་སྙོམས་པར་འཇུག་པའོ།།

gzugs dang reg bya'i skye mched 'di gnyis ci'i phyir rnam par gzhag ce na/ 'di gnyis ni bdag dang/ pha rol gnyi ga'i rgyud dang/ gzugs can gyi khams thams cad na yod la/ mig la sogs pa rnams ni rang gi rgyud la yod pa kho na yin pa dang/ dri dang ro rnams kyang kun na med pa'i phyir ro/ /de rnams kyi nang na gzugs can rnams ni gzugs kyi khams man chad kyi zad par gyi snyoms par 'jug pa'o//

【J4 所緣境】

གཟུགས་མེད་པ་དག་ན་ནི་ནམ་མཁའ་ཐམས་ཅད་དུ་འགྲོ་བ་ཡིན་པས་ན། དེའི་ཕྱིར་དེར་ཟད་པར་གྱི་སྐྱེ་མཆེད་དུ་གཞག་གོ། །རྣམ་པར་ཤེས་པ་ཡང་ཡུལ་ཟད་པར་གྱི་སྤྱོད་ཡུལ་ཅན་ཡིན་པའི་ཕྱིར་རོ། །

gzugs med pa dag na ni nam mkha' thams cad du 'gro ba yin pas na/ de'i phyir der zad par gyi skye mched du gzhag go/ /rnam par shes pa yang yul zad par gyi spyod yul can yin pa'i phyir ro/ /

【I4 總料簡】【J1 釋解脫勝處遍處次第】

ཐོག་མ་ཁོ་ནར་ནི་རྣལ་འབྱོར་པས་མོས་པར་བྱེད་དོ། །དེའི་འོག་ཏུ་ཟིལ་གྱིས་གནོན་ཏོ། །དེ་ནས་ཟིལ་གྱིས་གནོན་པ་ལ་དབང་ཐོབ་ནས་དེའི་འོག་ཏུ་ཟད་པར་གྱི་སྐྱེ་མཆེད་དེ་ཉིད་ལ་ཅི་དགའ་དགུར་མོས་པར་བྱེད་དོ། །དེ་ལྟར་དེ་དག་གི་གོ་རིམས་ནི་དེ་ཡིན་ནོ། །

thog ma kho nar ni rnal 'byor pas mos par byed do/ /de'i 'og tu zil gyis gnon to/ /de nas zil gyis gnon pa la dbang thob nas de'i 'og tu zad par gyi skye mched de nyid la ci dga' dgur mos par byed do/ /de ltar de dag gi go rims ni de yin no/ /

【J2 解遍處作用】

གཟུགས་ཀྱི་ཟད་པར་གྱི་སྐྱེ་མཆད་བརྒྱད་ཡོངས་སུ་དག་པ་རྣམས་ཀྱིས་ནི་འཕགས་པའི་མོས་པ་དང་དངོས་པོ་ཡོངས་སུ་བསྒྱུར་བའི་རྫུ་འཕྲུལ་མངོན་པར་སྒྲུབ་པར་བྱེད་དེ། དེ་ཇི་ལྟ་ཇི་ལྟར་མོས་པ་དང༌། ཇི་སྲིད་ཀྱི་བར་དུ་བསྒྱུར་བ་དེ་ཁོ་ན་བཞིན་དུ་འགྱུར་ཏེ། གསེར་ལ་སོགས་པ་དེ་དག་གིས་ཀྱང་བྱ་བ་བྱེད་ནུས་སོ། །ཟད་པར་རྣམ་པར་ཤེས་པའི་སྐྱེ་མཆེད་ཡོངས་སུ་དག་པས་ནི། ཉོན་མོངས་པ་མེད་པ་དང༌། སོ་སོ་ཡང་དག་པར་རིག་པ་དང༌། སྨོན་ནས་ཤེས་པ་ལ་སོགས་པ་རྣམས་མངོན་པར་སྒྲུབ་པར་བྱེད་དོ། །ཟད་པར་ནམ་མཁའི་སྐྱེ་མཆེད་ཡོངས་སུ་དག་པས་ནི་གང་འདོད་པ་དེ་ནམ་མཁར་སྒྱུར་བར་བྱེད་དེ།

gzugs kyi zad par gyi skye mchad brgyad yongs su dag pa rnams kyis ni 'phags pa'i mos pa dang dngos po yongs su bsgyur ba'i rdzu 'phrul mngon par sgrub par byed de/ de ji lta ji ltar mos pa dang/ ji srid kyi bar du bsgyur ba de kho na bzhin du 'gyur te/ gser la sogs pa de dag gis kyang bya ba byed nus so/ /zad par rnam par shes pa'i skye mched yongs su dag pas ni/ nyon mongs pa med pa dang/ so so yang dag par rig pa dang/ smon nas shes pa la sogs pa rnams mngon par sgrub par byed do/ /zad par nam mkha'i skye mched yongs su dag pas ni gang 'dod pa de nam mkhar sgyur bar byed de/

【J3 以喻顯三法次第】

དཔེར་ན་རྫ་མཁན་དང༌། ལྕགས་མགར་དང༌། གསེར་མགར་རྣམས་ཀྱིས࿒འཇིམ་པ་ལ་སོགས་པ་རྣམས་ཐོག་མར་ནི་སྦྱོར་བར་བྱེད་ཀྱི། དེ་དག་ཤིན་ཏུ་ཡོངས་སུ་བྱང་བར་བྱས་པ་མ་ཡིན་ཏེ། རྣམ་པར་ཐར་པའི་གནས་སྐབས་ཀྱང་དེ་དང་འདྲའོ། །ཟིལ་གྱིས་གནོན་པའི་སྐྱེ་མཆེད་ཀྱི་གནས་སྐབས་ནི། ཇི་ལྟར་ཤིན་ཏུ་ཡོངས་སུ་བྱང་བར་བྱས་པ་ལྟ་བུའོ། །ཟད་པར་གྱི་སྐྱེ་མཆེད་ཀྱི་གནས་སྐབས་ནི། ཇི་ལྟར་ཤིན་ཏུ་ཡོངས་སུ་བྱང་བར་བྱས་ནས༑ ཇི་སྲིད་འདོད་པ་བཞིན་དུ་ཡོངས་སུ་བསྒྱུར་བ་ལྟ་བུར་བལྟ་བར་བྱའོ། །

dper na rdza mkhan dang/ lcags mgar dang/ gser mgar rnams kyis 'jim pa la sogs pa rnams thog mar ni sbyor bar byed kyi/ de dag shin tu yongs su byang bar byas pa ma yin te/ rnam par thar pa'i gnas skabs kyang de dang 'dra'o/ /zil gyis gnon pa'i skye mched kyi gnas skabs ni/ ji ltar shin tu yongs su byang bar byas pa lta bu'o/ /zad par gyi skye mched kyi gnas skabs ni/ ji ltar shin tu yongs su byang bar byas nas| ji srid 'dod pa bzhin du yongs su bsgyur ba lta bur blta bar bya'o/ /

【H2 釋等持】【I1 三三摩地】【J1 別明三摩地行境別相】【K1 空三摩地】【L1 釋名】

ཏིང་ངེ་འཛིན་ནི་རྣམ་པ་གསུམ་སྟེ། སྟོང་པ་ཉིད་དང༌། སྨོན་པ་མེད་པ་དང༌། མཚན་མ་མེད་པའོ། །སྟོང་པ་ཉིད་ཀྱི་ཏིང་ངེ་འཛིན་གང་ཞེ་ན། སེམས་ཅན་དང༌། སྲོག་དང༌། གསོ་པ་དང༌། གང་ཟག་ཉིད་མེད་པ་ལས་བརྩམས་ནས་སེམས་ཀྱི་གནས་པ་རྩེ་གཅིག་པ་གང་ཡིན་པའོ། །

ting nge 'dzin ni rnam pa gsum ste/ stong pa nyid dang/ smon pa med pa dang/ mtshan ma med pa'o/ /stong pa nyid kyi ting nge 'dzin gang zhe na/ sems can dang/ srog dang/ gso pa dang/ gang zag nyid med pa las brtsams nas sems kyi gnas pa rtse gcig pa gang yin pa'o/ /

【L2 釋空性差別】

དེ་ལ་སྟོང་པ་ཉིད་རྣམ་པ་བཞི་སྟེ༑ རྟོག་པའི་སྟོང་པ་ཉིད་ནི་འདི་ལྟ་སྟེ། རྟག་པ་ནས་བདག་དང་བདག་གིར་འཛིན་པའི་བར་དག་གིས་ཆོས་ཐམས་ཅད་སྟོང་པར་སོ་སོར་རྟོག་པའོ། །དེའི་འབྲས་བུ་སྟོང་པ་ཉིད་ནི་འདི་ལྟ་སྟེ། སེམས་འཁྲུག་པ་མེད་ཅིང་རྣམ་པར་གྲོལ་བ། འདོད་ཆགས་ལ་སོགས་པ་ཉོན་མོངས་པ་ཐམས་ཅད་ཀྱིས་སྟོང་པའོ། །ནང་སྟོང་པ་ཉིད་ནི་འདི་ལྟ་སྟེ། ངར་འཛིན་པ་དང༌། ང་ཡིར་འཛིན་པ་དང༌། ངའོ་སྙམ་པའི་ང་རྒྱལ་ལ་མངོན་པར་ཞེན་པ་རྣམས་ཀྱིས་ལུས་སྟོང་པའོ། །ཕྱི་སྟོང་པ་ཉིད་ནི་འདི་ལྟ་སྟེ། འདོད་པའི་ཡོན་ཏན་ལྔ་པོ་རྣམས། འདོད་པའི་འདོད་ཆགས་ཀྱིས་སྟོང་པ་སྟེ། ཇི་སྐད་དུ་རྣམ་པ་ཐམས་ཅད་དུ་གཟུགས་ཀྱི་འདུ་ཤེས་རྣམས་ལས་ཡང་དག་པར་འདས་པས་ཕྱི་སྟོང་པ་ཉིད་ལུས་ཀྱིས་མངོན་སུམ་དུ་བྱས་ནས་བསྒྲུབས་ཏེ་གནས་པར་བྱའོ་ཞེས་རྒྱ་ཆེར་གསུངས་པ་ལྟ་བུའོ། །གཟུགས་ཀྱི་འདུ་ཤེས་ནི་འདིར་འདོད་པའི་ཡོན་ཏན་གྱི་འདུ་ཤེས་ལ་བྱ་སྟེ། དེའི་འདུ་ཤེས་ལས་བྱུང་བའི་འདོད་ཆགས་སྤངས་པའི་ཕྱིར་ཏེ་དེ་ཕྱི་སྟོང་པ་ཉིད་ཅེས་བྱའོ༑ །རྣལ་འབྱོར་པ་ཡང་རེས་འགའ་ནི་དེའི་འབྲས་བུ་སྟོང་པ་ཉིད་ཀྱིས་ཕྱི་སྟོང་པ་ཉིད་ཡིད་ལ་བྱེད་དོ། །རེས་འགའ་ནི་ནང་སྟོང་པ་ཉིད་ཡིད་ལ་བྱེད་དོ། །རེས་འགའ་ནི་རྟོག་པའི་སྟོང་པ་ཉིད་ཀྱིས་ནང་དང་ཕྱི་སྟོང་པ་ཉིད་ཡིད་ལ་བྱེད་དེ་དེའི་དབང་གིས་དེ་གཉིས་ལ་སེམས་འཇུག་གོ། །གལ་ཏེ་ནང་དང་ཕྱི་སྟོང་པ་ཉིད་ལ་ཡང་མི་འཇུག་ན་ནི། དེའི་འོག་ཏུ་མི་གཡོ་བ་ཡིད་ལ་བྱེད་དེ། མི་གཡོ་བ་ཞེས་བྱ་བ་ནི། མི་རྟག་པའི་འདུ་ཤེས་སམ། སྡུག་བསྔལ་བའི་འདུ་ཤེས༌ལ་བྱའོ། །དེ་དེ་ལྟར་ཡིད་ལ་བྱས་པས་ངའོ་སྙམ་དུ་གཡོ་བར་མི་འགྱུར་ཏེ་འདིའོ། །བདག་གོ། །ངའོ་སྙམ་དུ་རྒྱ་ཆེར་དེའི་སེམས་གཡོ་བར་མི་འགྱུར་རོ། །དེ་བས་ན་དེ་གཉིས་ལ་དེའི་སེམས་འཇུག་གོ། །

de la stong pa nyid rnam pa bzhi ste| rtog pa'i stong pa nyid ni 'di lta ste/ rtag pa nas bdag dang bdag gir 'dzin pa'i bar dag gis chos thams cad stong par so sor rtog pa'o/ /de'i 'bras bu stong pa nyid ni 'di lta ste/ sems 'khrug pa med cing rnam par grol ba/ 'dod chags la sogs pa nyon mongs pa thams cad kyis stong pa'o/ /nang stong pa nyid ni 'di lta ste/ ngar 'dzin pa dang/ nga yir 'dzin pa dang/ nga'o snyam pa'i nga rgyal la mngon par zhen pa rnams kyis lus stong pa'o/ /phyi stong pa nyid ni 'di lta ste/ 'dod pa'i yon tan lnga po rnams/ 'dod pa'i 'dod chags kyis stong pa ste/ ji skad du rnam pa thams cad du gzugs kyi 'du shes rnams las yang dag par 'das pas phyi stong pa nyid lus kyis mngon sum du byas nas bsgrubs te gnas par bya'o zhes rgya cher gsungs pa lta bu'o/ /gzugs kyi 'du shes ni 'dir 'dod pa'i yon tan gyi 'du shes la bya ste/ de'i 'du shes las byung ba'i 'dod chags spangs pa'i phyir te de phyi stong pa nyid ces bya'o| /rnal 'byor pa yang res 'ga' ni de'i 'bras bu stong pa nyid kyis phyi stong pa nyid yid la byed do/ /res 'ga' ni nang stong pa nyid yid la byed do/ /res 'ga' ni rtog pa'i stong pa nyid kyis nang dang phyi stong pa nyid yid la byed de de'i dbang gis de gnyis la sems 'jug go/ /gal te nang dang phyi stong pa nyid la yang mi 'jug na ni/ de'i 'og tu mi g.yo ba yid la byed de/ mi g.yo ba zhes bya ba ni/ mi rtag pa'i 'du shes sam/ sdug bsngal ba'i 'du shesla bya'o/ /de de ltar yid la byas pas nga'o snyam du g.yo bar mi 'gyur te 'di'o/ /bdag go/ /nga'o snyam du rgya cher de'i sems g.yo bar mi 'gyur ro/ /de bas na de gnyis la de'i sems 'jug go/ /

【K2 無願三摩地】

སྨོན་པ་མེད་པའི་སེམས་ཀྱི་ཏིང་ངེ་འཛིན་གང་ཞེ་ན། ཉེ་བར་ལེན་པའི་ཕུང་པོ་ལྔ་པོ་ལ། མི་རྟག་པའམ་སྡུག་བསྔལ་བར་ཡིད་ལ་བྱེད་ཅིང༌། སེམས་ཀྱི་གནས་པ་རྩེ་གཅིག་པ་གང་ཡིན་པའོ། །

smon pa med pa'i sems kyi ting nge 'dzin gang zhe na/ nye bar len pa'i phung po lnga po la/ mi rtag pa'am sdug bsngal bar yid la byed cing/ sems kyi gnas pa rtse gcig pa gang yin pa'o/ /

【K3 無相心三摩地】【L1 釋行相】

མཚན་མ་མེད་པའི་ཏིང་ངེ་འཛིན་གང་ཞེ་ན། ཉེ་བར་ལེན་པའི་ཕུང་པོ་ལྔ་པོ་དེ་དག་ཉིད་ལ་འགོག་པ་དང་ཞི་བར་ཡིད་ལ་བྱེད་ཅིང་སེམས་ཀྱི་གནས་པ་རྩེ་གཅིག་པ་གང་ཡིན་པའོ། །

mtshan ma med pa'i ting nge 'dzin gang zhe na/ nye bar len pa'i phung po lnga po de dag nyid la 'gog pa dang zhi bar yid la byed cing sems kyi gnas pa rtse gcig pa gang yin pa'o/ /

【L2 釋彼經】【M1 釋不低不昂】

མཚན་མ་མེད་པའི་སེམས་ཀྱི་ཏིང་ངེ་འཛིན་ནི། འདུད་པར་ཡང་མི་བྱེད་ཅེས་བྱ་བ་ལ་སོགས་པ་རྒྱ་ཆེར་གང་གསུངས་པ་དེ་ལ་ཇི་ལྟར་འདུད་པར་མི་བྱེད་ཅིང་མངོན་པར་འདུད་པར་མི་བྱེད་ཅེ་ན། མི་མཐུན་པ་དང་མཐུན་པ་གཉིས་དང་མི་ལྡན་པའི་ཕྱིར་རོ། །ཡང་ན་མཚན་མ་ཐམས་ཅད་ཡིད་ལ་མི་བྱེད་པ་དང༌། མཚན་མ་མེད་པའི་དབྱིངས་ཡིད་ལ་བྱེད་པ་དང༌། རྣམ་པ་གཉིས་ཀྱིས་མཚན་མ་མེད་པ་ལ་སྙོམས་པར་འཇུག་གོ། །དེ་ལ་མཚན་མ་རྣམས་ཡིད་ལ་མི་བྱེད་པས་ནི་དེ་དག་ལ་སྐྱོ་བར་མི་འགྱུར་ཞིང༌། སུན་མི་འབྱིན་པར་མངོན་པར་འདུ་མི་བྱེད་པ་ཁོ་ནར་བྱེད་དེ། དེ་བས་ན་འདུད་པར་མི་བྱེད་ཅེས་བྱའོ། །མཚན་མ་མེད་པའི་དབྱིངས་ཡིད་ལ་བྱེད་པས་ནི། དེ་ལ་ཆགས་པར་མི་འགྱུར་ཏེ། དེ་བས་ན་མངོན་པར་འདུད་པར་མི་བྱེད་ཅེས་བྱའོ། །

mtshan ma med pa'i sems kyi ting nge 'dzin ni/ 'dud par yang mi byed ces bya ba la sogs pa rgya cher gang gsungs pa de la ji ltar 'dud par mi byed cing mngon par 'dud par mi byed ce na/ mi mthun pa dang mthun pa gnyis dang mi ldan pa'i phyir ro/ /yang na mtshan ma thams cad yid la mi byed pa dang/ mtshan ma med pa'i dbyings yid la byed pa dang/ rnam pa gnyis kyis mtshan ma med pa la snyoms par 'jug go/ /de la mtshan ma rnams yid la mi byed pas ni de dag la skyo bar mi 'gyur zhing/ sun mi 'byin par mngon par 'du mi byed pa kho nar byed de/ de bas na 'dud par mi byed ces bya'o/ /mtshan ma med pa'i dbyings yid la byed pas ni/ de la chags par mi 'gyur te/ de bas na mngon par 'dud par mi byed ces bya'o/ /

【M2 釋方便方便果】

ཏིང་ངེ་འཛིན་དེ་ཡང་རྣམ་པ་གཉིས་ཏེ། སྦྱོར་བ་ལས་བྱུང་བ་དང༌། སྦྱོར་བའི་འབྲས་བུའོ། །དེ་ལ་སྦྱོར་བ་ལས་བྱུང་བ་ནི་སོ་སོར་བརྟགས་ཤིང་སོ་སོར་བརྟགས་ཤིང་འཇོག་པར་བྱེད་པ་མཚན་མ་རྣམས་ལས་ཀྱང་རྣམ་པར་མ་གྲོལ་བ་སྟེ། འདི་ལྟར་དེའི་རྣམ་པར་ཤེས་པ་མཚན་མའི་རྗེས་སུ་འབྲང་བས་སྐབས་སྐབས་སུ་སེམས་ཀུན་ནས་དཀྲིས་ཤིང་འདུག་གོ། །དེ་ཡང་སོ་སོར་བརྟགས་ཤིང་སོ་སོར་བརྟགས་ཤིང་འཇོག་པ་ན། འབྲས་བུ་མེད་པར་བྱེད་དེ། མཚན་མའི་རྗེས་སུ་འབྲང་བ་ལས་ཀྱང་གྲོལ་བར་འགྱུར་རོ། །རྣམ་པར་གྲོལ་བ་དེ་ཡང་རྣམ་པར་གྲོལ་བའི་ཕྱིར་རོ། །སོ་སོར་བརྟགས་ནས་གནས་པ་མ་ཡིན་ནོ། །དེའི་ཕྱིར་ཤིན་ཏུ་རྣམ་པར་གྲོལ་བ་ཡིན་ནོ། །སོ་སོར་བརྟགས་ཤིང་སོ་སོར་བརྟགས་ཤིང་འཇོག་པ་ན་ཡང་གནས་པའི་ཕྱིར་རྣམ་པར་གྲོལ་བ་ཡིན་གྱི། ཤིན་ཏུ་རྣམ་པར་གྲོལ་བ་ནི་མ་ཡིན་ནོ། །

ting nge 'dzin de yang rnam pa gnyis te/ sbyor ba las byung ba dang/ sbyor ba'i 'bras bu'o/ /de la sbyor ba las byung ba ni so sor brtags shing so sor brtags shing 'jog par byed pa mtshan ma rnams las kyang rnam par ma grol ba ste/ 'di ltar de'i rnam par shes pa mtshan ma'i rjes su 'brang bas skabs skabs su sems kun nas dkris shing 'dug go/ /de yang so sor brtags shing so sor brtags shing 'jog pa na/ 'bras bu med par byed de/ mtshan ma'i rjes su 'brang ba las kyang grol bar 'gyur ro/ /rnam par grol ba de yang rnam par grol ba'i phyir ro/ /so sor brtags nas gnas pa ma yin no/ /de'i phyir shin tu rnam par grol ba yin no/ /so sor brtags shing so sor brtags shing 'jog pa na yang gnas pa'i phyir rnam par grol ba yin gyi/ shin tu rnam par grol ba ni ma yin no/ /

【M3 釋曉了曉了功德】

ཀུན་ཤེས་པའི་འབྲས་བུ་དང༌། ཀུན་ཤེས་པའི་ཕན་ཡོན་ཞེས་བྱ་བ་ནི། ཉོན་མོངས་པ་སྤོང་བ་དང༌། ཚེ་འདི་ལ་བདེ་བར་གནས་པ་འགྲུབ་པའི་ཕྱིར་རོ། །ཡང་འགོག་པ་དང༌། ལམ་ཡང་ཀུན་ནས་ཤེས་པ་ཡིན་ཏེ། དེ་གཉིས་ནི་ཀུན་ཤེས་པའི་འབྲས་བུ་དང༌། ཀུན་ཤེས་པའི་ཕན་ཡོན་དང༌། གོ་རིམས་བཞིན་དུ་སྦྱར་བར་བྱའོ། །ཡང་བདེན་པ་མངོན་པར་རྟོགས་པ་ཡང་ཀུན་ཤེས་པ་ཡིན་ལ། དགྲ་བཅོམ་པ་ཉིད་ཀྱང་ཀུན་ཤེས་པ་ཡིན་ཏེ། དེ་ལ་མཐོང་བའི་ལམ་གྱི་ཚེ་ནི་ཀུན་ཤེས་པའི་འབྲས་བུའོ། །དགྲ་བཅོམ་པའི་འབྲས་བུའི་ཚེ་ནི་ཀུན་ཤེས་པའི་ཕན་ཡོན་ནོ། །

kun shes pa'i 'bras bu dang/ kun shes pa'i phan yon zhes bya ba ni/ nyon mongs pa spong ba dang/ tshe 'di la bde bar gnas pa 'grub pa'i phyir ro/ /yang 'gog pa dang/ lam yang kun nas shes pa yin te/ de gnyis ni kun shes pa'i 'bras bu dang/ kun shes pa'i phan yon dang/ go rims bzhin du sbyar bar bya'o/ /yang bden pa mngon par rtogs pa yang kun shes pa yin la/ dgra bcom pa nyid kyang kun shes pa yin te/ de la mthong ba'i lam gyi tshe ni kun shes pa'i 'bras bu'o/ /dgra bcom pa'i 'bras bu'i tshe ni kun shes pa'i phan yon no/ /

【J2 明三摩地行別境同相】

གང་ལ་གང་མེད་པར་དེ་དེས་སྟོང་པར་མཐོང་བས་ན་སྟོང་པ་ཉིད་ཅེས་བྱའོ། །དེ་ལྟར་མཐོང་བ་གང་ཡིན་པ་དེ་ནི། དེ་ཉིད་ལ་སྨོན་པར་མི་བྱེད་པས་ན། སྨོན་པ་མེད་པ་ཞེས་བྱའོ། །འདུ་བྱེད་ཐམས་ཅད་མཚན་མ་མེད་པར་མཐོང་བས་ན་མཚན་མ་མེད་པ་ཞེས་བྱའོ། །

gang la gang med par de des stong par mthong bas na stong pa nyid ces bya'o/ /de ltar mthong ba gang yin pa de ni/ de nyid la smon par mi byed pas na/ smon pa med pa zhes bya'o/ /'du byed thams cad mtshan ma med par mthong bas na mtshan ma med pa zhes bya'o/ /

【J3 先後次第妨難】

གཞན་ལས་ནི་མི་རྟག་པ་གང་ཡིན་པ་དེ་ནི་སྡུག་བསྔལ་བའོ། །སྡུག་བསྔལ་བ་གང་ཡིན་པ་དེ་ནི་བདག་མེད་པའོ་ཞེས་སྟོང་པ་ཉིད་མཇུག་ཏུ་སྨོས་ན། ཅིའི་ཕྱིར་འདིར་སྟོང་པ་ཉིད་སྔར་བསྟན་ཅེ་ན། ཇི་སྲིད་དུ་བདག་མེད་པའི་འདུ་ཤེས་ཡང་དག་པར་མི་གནས་པ་དེ་སྲིད་དུ། གང་གིས་སྨོན་པ་མེད་པར་འགྱུར་བའི་མི་རྟག་པ་དང༌། སྡུག་བསྔལ་བ་མཐོང་བ་དེ་ལྟར་ཡོངས་སུ་དག་པར་མི་འགྱུར་བའི་ཕྱིར་རོ། །དེའི་འོག་ཏུ་སྨོན་པ་མེད་པར་འགྱུར་ཏེ། དེ་བས་ན་མི་རྟག་པའི་འདུ་ཤེས་ཅན་དུ་གྱུར་ན། བདག་མེད་པའི་འདུ་ཤེས་ལ་ཡང་དག་པར་གནས་པར་འགྱུར་རོ་ཞེས་རྒྱ་ཆེར་གསུངས་སོ། །དེས་མི་རྟག་པ་དེ་བདག་མེད་པར་མཐོང་ན། སྨོན་པར་མི་བྱེད་དེ། ངེས་པར་འབྱུང་བ་ཚོལ་བ་ནི༑ སྨོན་པ་མེད་པ་ཉིད་ལ་སྨོན་པར་བྱེད་དོ། །དེ་བས་ན་དེའི་འོག་ཏུ་མཚན་མ་མེད་པ་བསྟན་ཏོ། །

gzhan las ni mi rtag pa gang yin pa de ni sdug bsngal ba'o/ /sdug bsngal ba gang yin pa de ni bdag med pa'o zhes stong pa nyid mjug tu smos na/ ci'i phyir 'dir stong pa nyid sngar bstan ce na/ ji srid du bdag med pa'i 'du shes yang dag par mi gnas pa de srid du/ gang gis smon pa med par 'gyur ba'i mi rtag pa dang/ sdug bsngal ba mthong ba de ltar yongs su dag par mi 'gyur ba'i phyir ro/ /de'i 'og tu smon pa med par 'gyur te/ de bas na mi rtag pa'i 'du shes can du gyur na/ bdag med pa'i 'du shes la yang dag par gnas par 'gyur ro zhes rgya cher gsungs so/ /des mi rtag pa de bdag med par mthong na/ smon par mi byed de/ nges par 'byung ba tshol ba ni| smon pa med pa nyid la smon par byed do/ /de bas na de'i 'og tu mtshan ma med pa bstan to/ /

【I2 有尋有伺三摩地】

རྟོག་པ་དང་བཅས་དཔྱོད་པ་དང་བཅས་པའི་ཏིང་ངེ་འཛིན་གང་ཞེ་ན། རྟོག་པ་དང་དཔྱོད་པ་གཉིས་ཀ་མཚུངས་པར་ལྡན་པ་གང་ཡིན་པའོ། །རྟོག་པ་མེད་ལ་དཔྱོད་པ་ཙམ་གྱི་ཏིང་ངེ་འཛིན་གང་ཞེ་ན། དཔྱོད་པ་ཙམ་དང་མཚུངས་པར་ལྡན་པ་གང་ཡིན་པ་སྟེ། གང་བསྒོམས་པས་ཚངས་པ་ཆེན་པོ་ཉིད་འཐོབ་པའོ། །རྟོག་པ་མེད་ལ་དཔྱོད་པ་མེད་པའི་ཏིང་ངེ་འཛིན་གང་ཞེ་ན། རྟོག་པ་དང་དཔྱོད་པ་དང་ལྡན་པ་མ་ཡིན་པ་གང་ཡིན་པ་སྟེ།གང་བསྒོམས་པས་དེ་ཡན་ཆད་ནས་སྲིད་པའི་རྩེ་མོ་མན་ཆད་དུ་སྐྱེ་བར་འགྱུར་བ་སྟེ། ཟག་པ་མེད་པའི་ཏིང་ངེ་འཛིན་རྣམས་ནི་མ་གཏོགས་སོ། །རྟོག་པ་མེད་པ་དཔྱོད་པ་མེད་པའི་ཏིང་ངེ་འཛིན་ཇི་ལྟ་བུ་ཞེ་ན། རྟོག་པ་དང་དཔྱོད་པ་གཉིས་ལ་སེམས་ལྷག་པར་བཏང་སྙོམས་སུ་བཞག་ནས། གལ་ཏེ་ངང་གཅིག་གིས་ནང་གི་དམིགས་པ་ལ་མོས་ལ། ངང་གཅིག་ཏུ་ཡང་དག་པར་སྣང་བའོ། །

rtog pa dang bcas dpyod pa dang bcas pa'i ting nge 'dzin gang zhe na/ rtog pa dang dpyod pa gnyis ka mtshungs par ldan pa gang yin pa'o/ /rtog pa med la dpyod pa tsam gyi ting nge 'dzin gang zhe na/ dpyod pa tsam dang mtshungs par ldan pa gang yin pa ste/ gang bsgoms pas tshangs pa chen po nyid 'thob pa'o/ /rtog pa med la dpyod pa med pa'i ting nge 'dzin gang zhe na/ rtog pa dang dpyod pa dang ldan pa ma yin pa gang yin pa ste/gang bsgoms pas de yan chad nas srid pa'i rtse mo man chad du skye bar 'gyur ba ste/ zag pa med pa'i ting nge 'dzin rnams ni ma gtogs so/ /rtog pa med pa dpyod pa med pa'i ting nge 'dzin ji lta bu zhe na/ rtog pa dang dpyod pa gnyis la sems lhag par btang snyoms su bzhag nas/ gal te ngang gcig gis nang gi dmigs pa la mos la/ ngang gcig tu yang dag par snang ba'o/ /

【I3 小大無量三摩地】【J1 略辨小大無量義】

ཆུང་བའི་ཏིང་ངེ་འཛིན་གང་ཞེ་ན། དམིགས་པས་ཆུང་བ་སྟེ། ཡུལ་གྱི་གཟུགས་ཆུང་ངུ་མཐོང་བའི་ཕྱིར་རམ། ཡང་ན་ཡིད་ལ་བྱེད་པས་ཆུང༌བ་སྟེ། དད་པ་དང་འདུན་པ་དང༌། མོས་པ་ཆུང་བའི་ཕྱིར་རོ། །ཆེན་པོར་གྱུར་པའི་ཏིང་ངེ་འཛིན་གང་ཞེ་ན། དམིགས་པའི་སྒོ་ནས་ཆེ་བ་སྟེ། དེ་ཡང་གཟུགས་ཕལ་མོ་ཆེ་མཐོང་བའི་ཕྱིར་ཡིན་གྱི། མཐའ་ཡས་མུ་མེད་པ་མཐོང་བ་ནི་མ་ཡིན་ནོ། །ཡང་ན་ཡིད་ལ་བྱེད་པ་ཆེན་པོར་གྱུར་པས་ཏེ། དད་པ་དང་འདུན་པ་དང༌། མོས་པ་ཆེ་བའི་ཕྱིར་ཡིན་གྱི། དད་པ་དང་འདུན་པ་དང༌། མོས་པ་མཐའ་ཡས་མུ་མེད་པའི་ཕྱིར་ནི་མ་ཡིན་ནོ། །ཚད་མེད་པའི་ཏིང་ངེ་འཛིན་གང་ཞེ་ན། དམིགས་པ་ལས་གཟུགས་མཐའ་ཡས་མུ་མེད་པ་མཐོང་བའི་ཕྱིར་རམ། ཡང་ན་ཡིད་ལ་བྱེད་པས་དད་པ་དང༌། འདུན་པ་དང༌། མོས་པ་མཐའ་ཡས་མུ་མེད་པའི་ཕྱིར་རོ། །དེ་ལ་ཆེན་པོར་གྱུར་པའི་སེམས་ཀྱི་ཏིང་ངེ་འཛིན་ནི། ལྷ་འོད་ཅན་རྣམས་ལྷ་འོད་ཅན་རྣམས་ཤེས་ཤིང་དྲུང་གཅིག་ཙམ་དུ་མོས་པར་བྱེད་པ་ནས་རྒྱ་ཆེར་འབྱུང་བའོ། །ཚད་མེད་པ་རྣམས་ནི་ཚད་མེད་པ་བཞི་པོ་རྣམས་སོ། །ལྷ་འོད་ཅན་རྣམས་ལྷ་འོད་ཅན་རྣམས་ཤེས་ཤིང་དྲུང་གཅིག་ཙམ་དུ་ཇི་ལྟར་མོས་ཤེ་ན༑ འདོད་པའི་ཁམས་སུན་ཕྱུང་ནས་བསམ་གཏན་དང་པོ་ཐོབ་སྟེ། ཏིང་ངེ་འཛིན་དེ་ཡོངས་སུ་དག་པར་བྱ་བའི་ཕྱིར་བརྩོན་ཞིང༌། དེས་ལྷ་འོད་ཅན་རྣམས་ཞེས་བྱ་བ་ཡང་ཐོས་ཏེ། དེས་དེ་དག་གི་ལུས་ཀྱི་སྣང་བའི་མཚན་མ་ཡིད་ལ་བྱེད་ཅིང་ཤིང་དྲུང་གཅིག་ནས། སའི་སྟེང་རྒྱ་མཚོའི་མཐར་ཐུག་པའི་བར་དུ་མོས་པར་བྱེད་དེ།

chung ba'i ting nge 'dzin gang zhe na/ dmigs pas chung ba ste/ yul gyi gzugs chung ngu mthong ba'i phyir ram/ yang na yid la byed pas chungba ste/ dad pa dang 'dun pa dang/ mos pa chung ba'i phyir ro/ /chen por gyur pa'i ting nge 'dzin gang zhe na/ dmigs pa'i sgo nas che ba ste/ de yang gzugs phal mo che mthong ba'i phyir yin gyi/ mtha' yas mu med pa mthong ba ni ma yin no/ /yang na yid la byed pa chen por gyur pas te/ dad pa dang 'dun pa dang/ mos pa che ba'i phyir yin gyi/ dad pa dang 'dun pa dang/ mos pa mtha' yas mu med pa'i phyir ni ma yin no/ /tshad med pa'i ting nge 'dzin gang zhe na/ dmigs pa las gzugs mtha' yas mu med pa mthong ba'i phyir ram/ yang na yid la byed pas dad pa dang/ 'dun pa dang/ mos pa mtha' yas mu med pa'i phyir ro/ /de la chen por gyur pa'i sems kyi ting nge 'dzin ni/ lha 'od can rnams lha 'od can rnams shes shing drung gcig tsam du mos par byed pa nas rgya cher 'byung ba'o/ /tshad med pa rnams ni tshad med pa bzhi po rnams so/ /lha 'od can rnams lha 'od can rnams shes shing drung gcig tsam du ji ltar mos she na| 'dod pa'i khams sun phyung nas bsam gtan dang po thob ste/ ting nge 'dzin de yongs su dag par bya ba'i phyir brtson zhing/ des lha 'od can rnams zhes bya ba yang thos te/ des de dag gi lus kyi snang ba'i mtshan ma yid la byed cing shing drung gcig nas/ sa'i steng rgya mtsho'i mthar thug pa'i bar du mos par byed de/

【J2 釋經文】

ཏིང་ངེ་འཛིན་གོང་ནས་གོང་དུ་ཆེན་པོར་འགྱུར་བས་ན། དེའི་ཁྱད་པར་དུ་གྱུར་པས། སྐྱེ་བའི་ཁྱད་པར་དུ་འགྱུར་རོ། །ཡིད་ལ་བྱེད་པའི་རིམ་པར་ཇི་ལྟར་འགྱུར་ཞེ་ན། གང་ཇི་ཙམ་དུ་མོས་པར་བྱེད་པ། དེའི་ཡིད་ལ་བྱེད་པ་ཡང་དེ་ཙམ་དུ་གདགས་པར་འགྱུར་རོ། །ཡིད་ལ་བྱེད་པའི་རིམ་པ་ལ་བརྟེན་ནས། བསྒོམ་པའི་རིམ་པར་ཇི་ལྟར་འགྱུར་ཞེ་ན། ཡིད་ལ་བྱེད་པ་དེ་ཉིད་ཀྱི་དབང་གིས་ཏིང་ངེ་འཛིན་དེ་ཉིད་ཀྱི་བསྒོམ་པའི་ཁྱད་པར་གདགས་པར་འགྱུར་ཏེ། ཆེས་ཤིན་ཏུ་ཡོངས་སུ་དག་པར་འགྱུར་བའི་ཕྱིར་རོ། །བསྒོམ་པའི་རིམ་པ་ལ་བརྟེན་ནས་ཇི་ལྟར་ལམ་གྱི་རིམ་པ་གདགས་པར་འགྱུར་ཞེ་ན། ཇི་ལྟ་ཇི་ལྟར་ཏིང་ངེ་འཛིན་ཆེས་ཤིན་ཏུ་བསྒོམས་པར་གྱུར་པ་དེ་ལྟ་དེ་ལྟར་སྐྱེ་བའི་རྒྱུའི་ཁྱད་པར་གདགས་པར་འགྱུར་རོ། །ལམ་གྱི་རིམ་པ་ལ་བརྟེན་ནས་ཇི་ལྟར་གང་ཟག་གི་རིམ་པ་གདགས་པར་འགྱུར་ཞེ་ན། རྒྱུ་དེས་སེམས་ཅན་དེར་སྐྱེས་པ་རྣམས་མཐོན་དམན་དང་བཟང་ངན་དུ་གདགས་པར་འགྱུར་རོ། །བསམ་གཏན་དང་པོ་དང༌། གཉིས་པའི་འོད་ལ་བྱེ་བྲག་ཅི་ཡོད་ཅེ་ན། དཔེར་ན་ནོར་བུ་ནི་ཕྱི་རོལ་ན་འོད་ཡོད་ལ། ནོར་བུ་ཉིད་འོད་མ་ཡིན་པ་དེ་བཞིན་དུ།བསམ་གཏན་དང་པོ་པའི་ལུས་ལས་ཕྱི་རོལ་ན་འོད་ཡོད་ལ། ལུས་ཉིད་ནི་འོད་མ་ཡིན་ནོ། །ཇི་ལྟར་མར་མེ་ནི། ཕྱི་རོལ་ན་ཡང་འོད་ཡོད་ལ། མར་མེ་ཉིད་ཀྱང་འོད༌ཡིན་པ་དེ་བཞིན་དུ། བསམ་གཏན་གཉིས་པའི་ལུས་ཀྱང་འོད་ཡིན་པར་རིག་པར་བྱའོ༑ །དེ་བས་ན་དེ་ལ་ནི་ལུས་གཅིག་ཅེས་བྱའི་སྔ་མ་ལ་ནི་མ་ཡིན་ནོ། །

ting nge 'dzin gong nas gong du chen por 'gyur bas na/ de'i khyad par du gyur pas/ skye ba'i khyad par du 'gyur ro/ /yid la byed pa'i rim par ji ltar 'gyur zhe na/ gang ji tsam du mos par byed pa/ de'i yid la byed pa yang de tsam du gdags par 'gyur ro/ /yid la byed pa'i rim pa la brten nas/ bsgom pa'i rim par ji ltar 'gyur zhe na/ yid la byed pa de nyid kyi dbang gis ting nge 'dzin de nyid kyi bsgom pa'i khyad par gdags par 'gyur te/ ches shin tu yongs su dag par 'gyur ba'i phyir ro/ /bsgom pa'i rim pa la brten nas ji ltar lam gyi rim pa gdags par 'gyur zhe na/ ji lta ji ltar ting nge 'dzin ches shin tu bsgoms par gyur pa de lta de ltar skye ba'i rgyu'i khyad par gdags par 'gyur ro/ /lam gyi rim pa la brten nas ji ltar gang zag gi rim pa gdags par 'gyur zhe na/ rgyu des sems can der skyes pa rnams mthon dman dang bzang ngan du gdags par 'gyur ro/ /bsam gtan dang po dang/ gnyis pa'i 'od la bye brag ci yod ce na/ dper na nor bu ni phyi rol na 'od yod la/ nor bu nyid 'od ma yin pa de bzhin du/bsam gtan dang po pa'i lus las phyi rol na 'od yod la/ lus nyid ni 'od ma yin no/ /ji ltar mar me ni/ phyi rol na yang 'od yod la/ mar me nyid kyang 'odyin pa de bzhin du/ bsam gtan gnyis pa'i lus kyang 'od yin par rig par bya'o| /de bas na de la ni lus gcig ces bya'i snga ma la ni ma yin no/ /

【J3 別建立四無量義】【K1 釋經四無量行相差別】

ཚད་མེད་པ་བཞི་ཇི་ལྟར་རྣམ་པར་གཞག་ཅེ་ན། སེམས་ཅན་སྡུག་བསྔལ་ཡང་མེད་བདེ་བ་ཡང་མེད་པ་དང༌། སྡུག་བསྔལ་དང་ལྡན་པ་དང༌། བདེ་བ་དང་ལྡན་པ་རྣམ་པ་གསུམ་ཡོད་དེ། དེ་དག་ནི་བདེ་བ་འདོད་པ་དང༌། སྡུག་བསྔལ་དང་བྲལ་བར་འདོད་པ་དང༌། བདེ་བ་དང་མི་འབྲལ་བར་འདོད་པ་དང་གོ་རིམས་བཞིན་ནོ། །དེ་དག་ལ་ཉེ་བར་བསྒྲུབ་པ་རྣམ་པ་བཞིས་བཞིར་རྣམ་པར་གཞག་སྟེ། གསུམ་ནི་བདེ་བ་ཉེ་བར་བསྒྲུབ་པ་དང༌། སྡུག་བསྔལ་བསྩལ་བ་ཉེ་བར་བསྒྲུབ་པ་དང༌། བདེ་བ་དང་མ་བྲལ་བ་ལ་རྗེས་སུ་ཡི་རང་བ་ཉེ་བར་བསྒྲུབ་པ་གསུམ་དང་གོ་རིམས་བཞིན་ནོ། །བཏང་སྙོམས་ནི་བདེ་བ་འདོད་པ་ལ་སོགས་པ་གསུམ་པོ་དེ་དག་ཉིད་ཀྱིས་མི་དགའ་ཞིང་འདོད་པའི་ཀུན་ནས་ཉོན་མོངས་པ་མེད་པར་ཉེ་བར་བསྒྲུབ་པ་དང༌། ཞེ་སྡང་གི་ཀུན་ནས་ཉོན་མོངས་པ་མེད་པར་ཉེ་བར་བསྒྲུབ་པ་དང༌། འདོད་ཆགས་ཀྱི་ཀུན་ནས་ཉོན་མོངས་པ་མེད་པར་ཉེ་བར་བསྒྲུབ་པས་རྣམ་པར་གཞག་གོ། །

tshad med pa bzhi ji ltar rnam par gzhag ce na/ sems can sdug bsngal yang med bde ba yang med pa dang/ sdug bsngal dang ldan pa dang/ bde ba dang ldan pa rnam pa gsum yod de/ de dag ni bde ba 'dod pa dang/ sdug bsngal dang bral bar 'dod pa dang/ bde ba dang mi 'bral bar 'dod pa dang go rims bzhin no/ /de dag la nye bar bsgrub pa rnam pa bzhis bzhir rnam par gzhag ste/ gsum ni bde ba nye bar bsgrub pa dang/ sdug bsngal bstsal ba nye bar bsgrub pa dang/ bde ba dang ma bral ba la rjes su yi rang ba nye bar bsgrub pa gsum dang go rims bzhin no/ /btang snyoms ni bde ba 'dod pa la sogs pa gsum po de dag nyid kyis mi dga' zhing 'dod pa'i kun nas nyon mongs pa med par nye bar bsgrub pa dang/ zhe sdang gi kun nas nyon mongs pa med par nye bar bsgrub pa dang/ 'dod chags kyi kun nas nyon mongs pa med par nye bar bsgrub pas rnam par gzhag go/ /

【K2 釋無量差別】【L1 釋通經】

བྱམས་པ་དང་ལྡན་པའི་སེམས་ཞེས་རྒྱ་ཆེར་འབྱུང་བ་དེ་ལ། བྱམས་པ་དང་ལྡན་པ་ནི་ཕན་འདོགས་པས་ཉེ་བར་གནས་པའི་ཕྱིར་རོ། །ཕན་འདོགས་པའི་མཚན་ཉིད་ནི་མཛའ་བའོ། །ཕན་འདོགས་པ་ཡང་རྣམ་པ་གཉིས་ཏེ། ཕན་པ་ཉེ་བར་བསྒྲུབ་པ་དང༌། བདེ་བ་ཉེ་བར་བསྒྲུབ་པ་སྟེ། དེ་གཉིས་ཀྱང་ཚད་མེད་པ་ཐམས་ཅད་ཀྱིས་བསྟན་ཏོ༑ །ཁོ་ན་མེད་པ་ཞེས་བྱ་བ་ནི། རབ་ཏུ་སྡང་བའི་བསམ་པ་མེད་པའི་ཕྱིར་རོ། །འགྲན་ཟླ་མེད་པ་ཞེས་བྱ་བ་ནི། མི་མཐུན་པ་མེད་པའི་ཚུལ་དུ་གནས་པའི་ཕྱིར་རོ། །གནོད་པ་མེད་པ་ཞེས་བྱ་བ་ནི་གནོད་པར་བྱ་བ་རྣམ་པར་མི་སྤྱོད་པའི་ཕྱིར་རོ། །ཡངས་པ་ཞེས་བྱ་བ་ནི། དམིགས་པ་ཆེ་བའི་ཕྱིར་རོ། །ཆེན་པོར་གྱུར་པ་ཞེས་བྱ་བ་ནི། ཕན་པ་དང་བདེ་བ་ཉེ་བར་བསྒྲུབ་པ་གཙོ་བོར་གྱུར་པའི་ཕྱིར་རོ། །ཚད་མེད་པ་ཞེས་བྱ་བ་ནི་འབྲས་བུ་ཚད་མེད་པའི་ཕྱིར་ཏེ། ཆུ་ཀླུང་ཆེན་པོ་བཞི་འདྲེས་པ་བཞིན་ནོ། །ཤིན་ཏུ་བསྒོམས་པ་ཞེས་བྱ་བ་ནི་ཤིན་ཏུ་ཡོངས་སུ་བྱང་བའི་ཕྱིར་རོ། །བྱམས་པ་དང་ལྡན་པ་ལ་སོགས་པའི་སེམས་ཇི་ལྟ་བུས་གནས་ཤེ་ན། སྨྲས་པ། མོས་ཏེ་ཁྱབ་པར་བྱས་ནས་བསྒྲུབས་ཏེ་ཞེས་བྱ་བ་ནི། ལྷག་པའི་བསམ་པས་མོས་ཏེ། ཁྱབ་པར་བྱས་ཏེ་ཞེས་བྱ་བའི་ཐ་ཚིག་གོ། །བསྒྲུབས་ཏེ་ཞེས་བྱ་བ་ནི། ཡོངས་སུ་དག་པར་བྱས། ཡོངས་སུ་བྱང་བར་བྱས་པའོ། །གནས་སོ་ཞེས་བྱ་བ་ནི། ཉིན་མཚན་འདའ་བར་བྱེད་པའི་ཚུལ་གྱིས་དུས་འདའ་བར་བྱེད་པའི་ཕྱིར་རོ། །

byams pa dang ldan pa'i sems zhes rgya cher 'byung ba de la/ byams pa dang ldan pa ni phan 'dogs pas nye bar gnas pa'i phyir ro/ /phan 'dogs pa'i mtshan nyid ni mdza' ba'o/ /phan 'dogs pa yang rnam pa gnyis te/ phan pa nye bar bsgrub pa dang/ bde ba nye bar bsgrub pa ste/ de gnyis kyang tshad med pa thams cad kyis bstan to| /kho na med pa zhes bya ba ni/ rab tu sdang ba'i bsam pa med pa'i phyir ro/ /'gran zla med pa zhes bya ba ni/ mi mthun pa med pa'i tshul du gnas pa'i phyir ro/ /gnod pa med pa zhes bya ba ni gnod par bya ba rnam par mi spyod pa'i phyir ro/ /yangs pa zhes bya ba ni/ dmigs pa che ba'i phyir ro/ /chen por gyur pa zhes bya ba ni/ phan pa dang bde ba nye bar bsgrub pa gtso bor gyur pa'i phyir ro/ /tshad med pa zhes bya ba ni 'bras bu tshad med pa'i phyir te/ chu klung chen po bzhi 'dres pa bzhin no/ /shin tu bsgoms pa zhes bya ba ni shin tu yongs su byang ba'i phyir ro/ /byams pa dang ldan pa la sogs pa'i sems ji lta bus gnas she na/ smras pa/ mos te khyab par byas nas bsgrubs te zhes bya ba ni/ lhag pa'i bsam pas mos te/ khyab par byas te zhes bya ba'i tha tshig go/ /bsgrubs te zhes bya ba ni/ yongs su dag par byas/ yongs su byang bar byas pa'o/ /gnas so zhes bya ba ni/ nyin mtshan 'da' bar byed pa'i tshul gyis dus 'da' bar byed pa'i phyir ro/ /

【L2 問答辨因釋別經】

བྱམས་པ་བསྒོམ་པ་ནི། དགེ་བའི་མཆོག་ཡིན་ནོ་ཞེས་རྒྱ་ཆེར་གསུངས་པ་དེ། ཅི་ལས་དགོངས་ཏེ་གསུངས་ཤེ་ན། འདི་ལྟ་སྟེ། བསམ་གཏན་གསུམ་པ་ནི། བདེ་བ་རྣམས་ཀྱི་མཆོག་ཡིན་པས་ན། དེ་ཉེ་བར་བསྒྲུབ་པ་ཡོངས་སུ་བསྒོམས་པའི་བྱམས་པ་ཡང་མཆོག་ཡིན་ཏེ། དེ་བས་ན་དགེ་བའི་མཆོག་ཅེས་བྱའོ། །སྙིང་རྗེ་ཡང་ནམ་མཁའ་མཐའ་ཡས་སྐྱེ་མཆེད་ཉེ་བར་བསྒྲུབ་པ་ཡོངས་སུ་བསྒོམས་པས་མཆོག་ཡིན་ལ། དེ་ཡང་སྡུག་བསྔལ་བསྩལ་བ་ཉེ་བར་བསྒྲུབ་པའི་བསམ་པ་དང་ལྡན་པའི་ཕྱིར་རོ། །དེ་བས་ན་གཟུགས་མེད་པ་དག་ན་དེ་གཏན་མེད་དེ།གཅད་པ་དང་དབུག་པ་ལ་སོགས་པའི་སྡུག་བསྔལ་མེད་པའི་ཕྱིར། སྙིང་རྗེ་ལ་སྙོམས་པར་ཞུགས་པས་སྡུག་བསྔལ་དང་ལྡན་པའི་སེམས་ཅན་དེ་དག་གང་ན་སྡུག་བསྔལ་རྟེན་དང་བཅས་པར་མེད་པའི་ནམ་མཁའ་མཐའ་ཡས་སྐྱེ་མཆེད་དེ་ཉིད་དུ་སྐྱེ་བར་གྱུར་ཅིག་ཅེས་ཉེ་བར་སྒྲུབ་པར་བྱེད་དོ། །དགའ་བ་ལ་སྙོམས་པར་ཞུགས་པས་ནི། སེམས་ཅན་བདེ་བ་དང་ལྡན་ཞིང་དགའ་བ་ཐོབ་པ་རྣམས་རྣམ་ཤེས་མཐའ་ཡས་སྐྱེ་མཆེད་དུ་ཉེ་བར་བསྒྲུབ་སྟེ། སེམས་ཅན་འདི་དག་གི་བདེ་བ་རྣམ་ཤེས་མཐའ་ཡས་སྐྱེ་མཆེད་ཇི་ཙམ་དུ་ཆད་མེད་པ་དེ་ཙམ་དུ་ཚད་མེད་པར་གྱུར་ཅིག་སྙམ་སྟེ། དེ་ལྟར་ན་རྣམ་ཤེས་མཐའ་ཡས་སྐྱེ་མཆེད་ཉེ་བར་བསྒྲུབས་པས་ཡོངས་སུ་བསྒོམས་པའི་དགའ་བ་ནི་མཆོག་ཡིན་ནོ། །འདི་ལྟ་སྟེ། ཅི་ཡང་མེད་པའི་སྐྱེ་མཆེད་འདི་ནི་ཟག་པ་མེད་པའི་སེམས་ཀྱིས་སའི་མཐའ་ཡིན་ཏེ།དེ་ནི་བཏང་སྙོམས་རྣམས༌ཀྱི་མཆོག་ཡིན་ནོ། །དེ་བས་ན་ཇི་ལྟར་དགེ་སློང་དགྲ་བཅོམ་པ་བདེ་བ་དང༌། སྡུག་བསྔལ་བ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ་སྤྱོད་པ་ཐམས་ཅད་ལ་ཀུན་ནས་ཉོན་མོངས་པར་མི་འགྱུར་བ་དེ་བཞིན་དུ། སེམས་ཅན་འདི་དག་ཀྱང་དེ་ལྟར་གྱུར་ཅིག་སྙམ་སྟེ། བཏང་སྙོམས་ལ་སྙོམས་པར་ཞུགས་པས། ཅི་ཡང་མེད་པའི་སྐྱེ་མཆེད་དེ་ཉེ་བར་སྒྲུབ་པར་བྱེད་དོ། །དེ་བས་ན་ཅི་ཡང་མེད་པའི་སྐྱེ་མཆེད་ཉེ་བར་བསྒྲུབས་པས་ཡོངས་སུ་བསྒོམས་པའི་བཏང་སྙོམས་མཆོག་ཡིན་ཏེ།

byams pa bsgom pa ni/ dge ba'i mchog yin no zhes rgya cher gsungs pa de/ ci las dgongs te gsungs she na/ 'di lta ste/ bsam gtan gsum pa ni/ bde ba rnams kyi mchog yin pas na/ de nye bar bsgrub pa yongs su bsgoms pa'i byams pa yang mchog yin te/ de bas na dge ba'i mchog ces bya'o/ /snying rje yang nam mkha' mtha' yas skye mched nye bar bsgrub pa yongs su bsgoms pas mchog yin la/ de yang sdug bsngal bstsal ba nye bar bsgrub pa'i bsam pa dang ldan pa'i phyir ro/ /de bas na gzugs med pa dag na de gtan med de/gcad pa dang dbug pa la sogs pa'i sdug bsngal med pa'i phyir/ snying rje la snyoms par zhugs pas sdug bsngal dang ldan pa'i sems can de dag gang na sdug bsngal rten dang bcas par med pa'i nam mkha' mtha' yas skye mched de nyid du skye bar gyur cig ces nye bar sgrub par byed do/ /dga' ba la snyoms par zhugs pas ni/ sems can bde ba dang ldan zhing dga' ba thob pa rnams rnam shes mtha' yas skye mched du nye bar bsgrub ste/ sems can 'di dag gi bde ba rnam shes mtha' yas skye mched ji tsam du chad med pa de tsam du tshad med par gyur cig snyam ste/ de ltar na rnam shes mtha' yas skye mched nye bar bsgrubs pas yongs su bsgoms pa'i dga' ba ni mchog yin no/ /'di lta ste/ ci yang med pa'i skye mched 'di ni zag pa med pa'i sems kyis sa'i mtha' yin te/de ni btang snyoms rnamskyi mchog yin no/ /de bas na ji ltar dge slong dgra bcom pa bde ba dang/ sdug bsngal ba dang/ sdug bsngal yang ma yin bde ba yang ma yin pa spyod pa thams cad la kun nas nyon mongs par mi 'gyur ba de bzhin du/ sems can 'di dag kyang de ltar gyur cig snyam ste/ btang snyoms la snyoms par zhugs pas/ ci yang med pa'i skye mched de nye bar sgrub par byed do/ /de bas na ci yang med pa'i skye mched nye bar bsgrubs pas yongs su bsgoms pa'i btang snyoms mchog yin te/

【L3 結成聖行】

འཕགས་པའི་རྣམ་པ་བྱང་ཆུབ་ཀྱི་ཡན་ལག་དང་ལྡན་པ་འདི་དག་ཐམས་ཅད་ནི། འཕགས་པ་ཁོ་ནས་བསྒོམ་པར་ནུས་སོ། །

'phags pa'i rnam pa byang chub kyi yan lag dang ldan pa 'di dag thams cad ni/ 'phags pa kho nas bsgom par nus so/ /

【I4 一分修具分修三摩地】【J1 別釋二修】

ཆ་གཅིག་བསྒོམས་པའི་ཏིང་ངེ་འཛིན་གང་ཞེ་ན། གང་ལ་སྣང་བའི་མཚན་མའམ། ཡང་ན་གཟུགས་ཀྱི་མཚན་མ་ཡིད་ལ་བྱས་ནས་སྙོམས་པར་འཇུག་པ་སྟེ། དེ་གཉིས་ཀྱིས་གོ་རིམས་བཞིན་དུ་སྣང་བ་ཡང་དག་པར་ཤེས་པའམ། ཡང་ན་གཟུགས་མཐོང་བར་འགྱུར་བའོ། །གཉིས་ཀའི་ཆ་བསྒོམས་པའི་ཏིང་ངེ་འཛིན་གང་ཞེ་ན། གཉིས་ཀ་ཡིད་ལ་བྱས་ནས་སྙོམས་པར་འཇུག་སྟེ། དེས་ནི་སྣང་བ་ཡང་དག་པར་ཤེས་ལ། གཟུགས་རྣམས་ཀྱང་མཐོང་ངོ༌། །དེ་ལྟར་སྣང་བ་ཡོངས་སུ་བསྒོམས་པའི་ཏིང་ངེ་འཛིན་ལ་ནི༑ ཐེ་ཚོམ་ལ་སོགས་པས་རྣམ་པ་བཅུ་གཅིག་བར་དུ་གཅོད་པར་རིག་པར་བྱ་སྟེ། མདོ་ལས་རྒྱ་ཆེར་ཇི་སྐད་འབྱུང་བ་བཞིན་ནོ། །

cha gcig bsgoms pa'i ting nge 'dzin gang zhe na/ gang la snang ba'i mtshan ma'am/ yang na gzugs kyi mtshan ma yid la byas nas snyoms par 'jug pa ste/ de gnyis kyis go rims bzhin du snang ba yang dag par shes pa'am/ yang na gzugs mthong bar 'gyur ba'o/ /gnyis ka'i cha bsgoms pa'i ting nge 'dzin gang zhe na/ gnyis ka yid la byas nas snyoms par 'jug ste/ des ni snang ba yang dag par shes la/ gzugs rnams kyang mthong ngo/ /de ltar snang ba yongs su bsgoms pa'i ting nge 'dzin la ni| the tshom la sogs pas rnam pa bcu gcig bar du gcod par rig par bya ste/ mdo las rgya cher ji skad 'byung ba bzhin no/ /

【J2 釋定難】

དེ་དག་ཏིང་ངེ་འཛིན་གྱི࿒མཚན་མ་གང་ལ་སྒྲིབ་ཅེ་ན། དམིགས་པའི་མཚན་མ་དང༌། གཞིའི་མཚན་མ࿒རྣམ་པ་གཉི་ག་ལ་ཡང་སྒྲིབ་སྟེ། གང་ལ་བརྟེན་ནས་ཏིང་ངེ་འཛིན་གནས་པར་འགྱུར་བའི་མཚན་མ་དེ་ལས་ཉམས་ན་གནས་པར་མི་འགྱུར་བའི་ཕྱིར་རོ༑ །དེ་ལ་ཐོག་མར་མ་བསམས་པར་གཟུགས་སྣང་བ་མཐོང་བ་ལས་ནི་ཐེ་ཚོམ་ཟ་བར་འགྱུར་རོ། །བརྩོན་པ་ལྷོད་པ་ལས་ནི་ཡིད་ལ་མི་བྱེད་པར་འགྱུར་ཏེ། དཔེར་ན་གཟུགས་རྣམས་ལ་ལྟ་བར་མི་འདོད་པ་ནི། ཡང་ན་མིག་འཛུམས་པར་བྱེད་དམ། ཡང་ན་གདོང་གུད་དུ་སྒྱུར་བ་དེ་བཞིན་དུ། དེ་ཡང་གཟུགས་དེ་དག་ཡིད་ལ་མི་བྱེད་པར་འགྱུར་རོ། །དབང་པོའི་སྒོ་མ་བསྡམས་པ་ལ་སོགས་པ་ནི་ལུས་ཀྱི་གནས་ངན་ལེན་དུ་འགྱུར་རོ། །ཧ་ཅང་གཉིད་མ་ལོག་པའམ། ཡང་ན་གཉིད་བསྟེན་དྲགས་པས་ནི་གློང་སྟེ། རྨུགས་པ་དང་གཉིད་དུ་འགྱུར་རོ། །གཟུགས་རྣམས་མི་མཐོང་ངམ། ཡང་ན་ཚང་བར་མི་མཐོང་བ་ལ། དེ་གཉི་གའི་ཕྱིར་ཤིན་ཏུ་རྩོལ་བར་བྱེད་དེ། ཧ་ཅང་བཏུད་དེ་ཡིད་ལ་བྱེད་པའི་ཕྱིར་ཧ་ཅང་བརྟུན་ངས་པར་འགྱུར་རོ། །ཧ་ཅང་བརྟུན་ངས་པའི་ཉེས་པས་ནི་ཧ་ཅང་ཞུམ་པར་བྱེད་དེ། བྱ་ཁུག་རྟ་བཙིར་བ་བཞིན་ནོ། དེ་སྣང་བ་ཙམ་ཞིག་འདོད་པ་ལས། གཟུགས་མཐོང་བ་དང་ལྷན་ཅིག་ཏུ་འབྱུང་སྟེ།གཅིག་འདོད་པ་ལས་གཉིས་རྙེད་པའི་ཕྱིར།གཉེར་གྱི་སྒོ་གཉིས་རྙེད་པ་བཞིན་དུ། ཤིན་ཏུ་དགའ་བར་འགྱུར་རོ། །གློ་བུར་དུ་ཕྱོགས་ཀུན་ཏུ་གཟུགས་བཟང༌པོ་ཅིག་ཅར་མཐོང་ན་སྔརཾ་བར་འགྱུར་ཏེ། གློ་གཉི་ག་ནས་སྲེག་པར་འཕུར་བ་བཞིན་ནོ། །དེ་འགྲོ་ཡང་རུང་གནས་ཀྱང་རུང་སྟེ། འཇིག་རྟེན་གྱི་སྣ་ཚོགས་དག་ལ་འདུ་ཤེས་སྣ་ཚོགས་སུ་འགྱུར་ན། ཕྱི་རོལ་དུ་འདུ་ཤེས་པ་དེ་ནི་དེའི་ཏིང་ངེ་འཛིན་ལ་བར་དུ་གཅོད་པར་བྱེད་དོ། །ཡང་ན་ཏིང་ངེ་འཛིན་དེས་བདག་ཉིད་ནི་མཆོག་ཏུ་མཐོང་ལ། གཞན་ནི་དམའ་བར་བདག་ཉིད་ཀུན་ཏུ་འཛིན་པར་བྱེད་ན། དེ་ཡང་འདུ་ཤེས་སྣ་ཚོགས་ཡིན་ནོ། །ཧ་ཅང་སྨྲ་བ་ལ་བརྩོན་པའམ། ཡང་ན་ཧ་ཅང་ཡུན་རིང་དུ་རྟོག་པ་ལས་ནི་ལུས་ངལ་བར་འགྱུར་ལ། སེམས་ཀྱང་ཏིང་ངེ་འཛིན་དུ་མི་རུང་བས་ན། ཧ་ཅང་སྨྲ་བ་མང་ན་ཡང་བར་དུ་གཅོད་པ་ཡིན་ནོ། །དེ་ནས་སྣང་བའི་མཚན་མ་དང༌། གཟུགས་སྣང་བ་བྱུང་ན་ཡང༌། ནང་གི་རྣལ་འབྱོར་ལ་འཇུག་པའི་ཡིད་ལ་བྱེད་པ་བོར་ནས། ཕྱི་རོལ་དུ་འཇུག་པར་བྱེད་ཅིང༌། གཟུགས་རྣམས་ལ་རྟོག་པར་བྱེད་པའི་ཕྱིར། མངོན་པར་རྟོགས་པ་དེ་ཡང་ཏིང་ངེ་འཛིན་གྱི་བར་དུ་གཅོད་པ་སྟེ། འདི་དག་ནི་མཐུན་མཐུན་དུ་ཏིང་ངེ་འཛིན་གྱི་དམིགས་པ་དང༌། གཞི་ལ་བར་དུ་གཅོད་པར་རིག་པར་བྱ་སྟེ། དེ་དག་ཀྱང་གོ་རིམས་བཞིན་དུ་དམིགས་པ་དང༌། གཞིའི་མཚན་མ་རྣམས་ལས་ཉམས་པར་བྱེད་པའི་ཕྱིར་རོ། །ཁ་ཅིག་ནི་གཉི་གའི་མཚན་མ་ལས་ཉམས་པར་བྱེད་དོ། །

de dag ting nge 'dzin gyi mtshan ma gang la sgrib ce na/ dmigs pa'i mtshan ma dang/ gzhi'i mtshan ma rnam pa gnyi ga la yang sgrib ste/ gang la brten nas ting nge 'dzin gnas par 'gyur ba'i mtshan ma de las nyams na gnas par mi 'gyur ba'i phyir ro| /de la thog mar ma bsams par gzugs snang ba mthong ba las ni the tshom za bar 'gyur ro/ /brtson pa lhod pa las ni yid la mi byed par 'gyur te/ dper na gzugs rnams la lta bar mi 'dod pa ni/ yang na mig 'dzums par byed dam/ yang na gdong gud du sgyur ba de bzhin du/ de yang gzugs de dag yid la mi byed par 'gyur ro/ /dbang po'i sgo ma bsdams pa la sogs pa ni lus kyi gnas ngan len du 'gyur ro/ /ha cang gnyid ma log pa'am/ yang na gnyid bsten drags pas ni glong ste/ rmugs pa dang gnyid du 'gyur ro/ /gzugs rnams mi mthong ngam/ yang na tshang bar mi mthong ba la/ de gnyi ga'i phyir shin tu rtsol bar byed de/ ha cang btud de yid la byed pa'i phyir ha cang brtun ngas par 'gyur ro/ /ha cang brtun ngas pa'i nyes pas ni ha cang zhum par byed de/ bya khug rta btsir ba bzhin no/ de snang ba tsam zhig 'dod pa las/ gzugs mthong ba dang lhan cig tu 'byung ste/gcig 'dod pa las gnyis rnyed pa'i phyir/gnyer gyi sgo gnyis rnyed pa bzhin du/ shin tu dga' bar 'gyur ro/ /glo bur du phyogs kun tu gzugs bzangpo cig car mthong na sngaraM bar 'gyur te/ glo gnyi ga nas sreg par 'phur ba bzhin no/ /de 'gro yang rung gnas kyang rung ste/ 'jig rten gyi sna tshogs dag la 'du shes sna tshogs su 'gyur na/ phyi rol du 'du shes pa de ni de'i ting nge 'dzin la bar du gcod par byed do/ /yang na ting nge 'dzin des bdag nyid ni mchog tu mthong la/ gzhan ni dma' bar bdag nyid kun tu 'dzin par byed na/ de yang 'du shes sna tshogs yin no/ /ha cang smra ba la brtson pa'am/ yang na ha cang yun ring du rtog pa las ni lus ngal bar 'gyur la/ sems kyang ting nge 'dzin du mi rung bas na/ ha cang smra ba mang na yang bar du gcod pa yin no/ /de nas snang ba'i mtshan ma dang/ gzugs snang ba byung na yang/ nang gi rnal 'byor la 'jug pa'i yid la byed pa bor nas/ phyi rol du 'jug par byed cing/ gzugs rnams la rtog par byed pa'i phyir/ mngon par rtogs pa de yang ting nge 'dzin gyi bar du gcod pa ste/ 'di dag ni mthun mthun du ting nge 'dzin gyi dmigs pa dang/ gzhi la bar du gcod par rig par bya ste/ de dag kyang go rims bzhin du dmigs pa dang/ gzhi'i mtshan ma rnams las nyams par byed pa'i phyir ro/ /kha cig ni gnyi ga'i mtshan ma las nyams par byed do/ /

【I5 三受俱三摩地】

དགའ་བ་དང་ལྡན་པའི་ཏིང་ངེ་འཛིན་གང་ཞེ་ན། བསམ་གཏན་དང་པོ་དང་གཉིས་པའི་ཏིང་ངེ་འཛིན་གང་ཡིན་པའོ། །བདེ་བ་དང་ལྡན་པའི་ཏིང་ངེ་འཛིན་གང་ཞེ་ན༑ བསམ་གཏན་གསུམ་པའི་འོ། །བཏང་སྙོམས་དང་ལྡན་པའི་ཏིང་ངེ་འཛིན་གང་ཞེ་ན། བསམ་གཏན་བཞི་པ་ཡན་ཆད་དོ། །

dga' ba dang ldan pa'i ting nge 'dzin gang zhe na/ bsam gtan dang po dang gnyis pa'i ting nge 'dzin gang yin pa'o/ /bde ba dang ldan pa'i ting nge 'dzin gang zhe na| bsam gtan gsum pa'i 'o/ /btang snyoms dang ldan pa'i ting nge 'dzin gang zhe na/ bsam gtan bzhi pa yan chad do/ /

【I6 四修定】

ཚེ་འདི་ལ་བདེ་བར་གནས་པར་འགྱུར་བའི་ཏིང་ངེ་འཛིན་བསྒོམ་པ་གང་ཞེ་ན། ཚེ་འདི་ལ་བདེ་བར་གནས་པ་བཞི་པོ་རྣམས་ཀྱི་སྦྱོར་བའི་ལམ་ལ་ཏིང་ངེ་འཛིན་བསྒོམ་པ་གང་ཡིན་པའམ༑ དངོས་གཞི་ཡོངས་སུ་མ་དག་ཅིང༌། ཡོངས་སུ་མ་བྱང་བ་རྣམས་ལ་ཏིང་ངེ་འཛིན་བསྒོམ་པ་གང་ཡིན་པའོ། །བཅོམ་ལྡན་འདས་ཀྱིས་སྔོན་མ་བྱུང་བ་ལ་སྙོམས་པར་འཇུག་པའི་དོན་དུ་བསམ་གཏན་དང་པོ་ལ་སྦྱོར་བའི་ལམ་གསུངས་སོ༑ །ཡེ་ཤེས་མཐོང་བ་ཐོབ་པར་འགྱུར་བའི་ཏིང་ངེ་འཛིན་བསྒོམ་པ་གང་ཞེ་ན༑ དེ་ལ་དགེ་སློང་གིས་སྣང་བའི་མཚན་མ་ལེགས་པར་རབ་ཏུ࿒ཤིན་ཏུ་བཟུང་བར་གྱུར་ཅེས་བྱ་བ་མདོ་ལས་བྱུང་བ་བཞིན་དུ་སྦྱར་ཏེ། དེ་ཉིད་ནི་ལྷའི་མིག་མངོན་པར་བསྒྲུབ་པའི་སྦྱོར་བའི་ལམ་ལས་བལྟ་བར་བྱའོ། །དེ་ལ་ལྷའི་མིག་གིས་གཟུགས་རྣམས་ལ་ལྟ་ཞིང༌། མངོན་སུམ་དུ་བྱེད་པ་གང་ཡིན་པ་དེ་ནི་མཐོང་བའོ༑ །འདི་ལྟར་ལྷ་དེ་དག་ནི། མིང་འདི་ཞེས་བྱ། རིགས་ནི་འདི࿒ཞེས་བྱ་ཞེས་བྱ་བར་ཤེས་པ་གང་ཡིན་པ། ལྷའི་ཆེད་དུ་གསུངས་པའི་མདོ་ལས་རྒྱ་ཆེར་འབྱུང་བ་དེ་ནི་ཡེ་ཤེས་སོ། །ཤེས་རབ་རབ་ཏུ་དབྱེ་བར་འགྱུར་བའི་ཏིང་ངེ་འཛིན་བསྒོམ་པ་གང་ཞེ་ན། སྦྱོར་བའི་ལམ་ལ་བདེན་པ་མངོན་པར་རྟོགས་པར་རྒྱུན་དུ་ཞུགས་པའི་འབྲས་བུ་དང༌། སོ་སོ་ཡང་དག་པར་རིག་པ་རྣམས་ཀྱི་ཏིང་ངེ་འཛིན་བསྒོམ་པ་གང་ཡིན་པའོ། །ཟག་པ་ཟད་པར་འགྱུར་བའི་ཏིང་ངེ་འཛིན་བསྒོམ་པ་གང་ཞེ་ན། སྦྱོར་བའི་ལམ་ལ་དགྲ་བཅོམ་པ་ཉིད་ཀྱི་འབྲས་བུ་གང་ཡིན་པའོ། །

tshe 'di la bde bar gnas par 'gyur ba'i ting nge 'dzin bsgom pa gang zhe na/ tshe 'di la bde bar gnas pa bzhi po rnams kyi sbyor ba'i lam la ting nge 'dzin bsgom pa gang yin pa'am| dngos gzhi yongs su ma dag cing/ yongs su ma byang ba rnams la ting nge 'dzin bsgom pa gang yin pa'o/ /bcom ldan 'das kyis sngon ma byung ba la snyoms par 'jug pa'i don du bsam gtan dang po la sbyor ba'i lam gsungs so| /ye shes mthong ba thob par 'gyur ba'i ting nge 'dzin bsgom pa gang zhe na| de la dge slong gis snang ba'i mtshan ma legs par rab tu shin tu bzung bar gyur ces bya ba mdo las byung ba bzhin du sbyar te/ de nyid ni lha'i mig mngon par bsgrub pa'i sbyor ba'i lam las blta bar bya'o/ /de la lha'i mig gis gzugs rnams la lta zhing/ mngon sum du byed pa gang yin pa de ni mthong ba'o| /'di ltar lha de dag ni/ ming 'di zhes bya/ rigs ni 'di zhes bya zhes bya bar shes pa gang yin pa/ lha'i ched du gsungs pa'i mdo las rgya cher 'byung ba de ni ye shes so/ /shes rab rab tu dbye bar 'gyur ba'i ting nge 'dzin bsgom pa gang zhe na/ sbyor ba'i lam la bden pa mngon par rtogs par rgyun du zhugs pa'i 'bras bu dang/ so so yang dag par rig pa rnams kyi ting nge 'dzin bsgom pa gang yin pa'o/ /zag pa zad par 'gyur ba'i ting nge 'dzin bsgom pa gang zhe na/ sbyor ba'i lam la dgra bcom pa nyid kyi 'bras bu gang yin pa'o/ /

【I7 五聖智三摩地】【J1 標引經】

འཕགས་པའི་ཤེས་པ་ལྔ་དང་ལྡན་པའི་ཏིང་ངེ་འཛིན་གང་ཞེ་ན། བདག་གི་ཏིང་ངེ་འཛིན་འདི་ནི་འཕགས་པ་ཟང་ཟིང་མེད་པ། ཕུང་པོ་མེད་པ་ཞེས་མདོ་ལས་རྒྱ་ཆེར་འབྱུང་བ་བཞིན་ནོ། །

'phags pa'i shes pa lnga dang ldan pa'i ting nge 'dzin gang zhe na/ bdag gi ting nge 'dzin 'di ni 'phags pa zang zing med pa/ phung po med pa zhes mdo las rgya cher 'byung ba bzhin no/ /

【J2 陳五智】

དེས་ཤེས་པ་ལྔ་ཡོངས་སུ་བསྟན་ཏེ། འདི་ལྟ་སྟེ། ངོ་བོ་ཉིད་དང༌། གང་ཟག་དང༌། ཡོངས་སུ་དག་པ་དང༌། འབྲས་བུ་དང༌། སྙོམས་པར་འཇུག་པ་དང༌། ལྡང་བའི་མཚན་མ་རྣམས༌ཞེས་བྱའོ༑ །

des shes pa lnga yongs su bstan te/ 'di lta ste/ ngo bo nyid dang/ gang zag dang/ yongs su dag pa dang/ 'bras bu dang/ snyoms par 'jug pa dang/ ldang ba'i mtshan ma rnamszhes bya'o| /

【J3 別釋經】

དེ་ལ་འཕགས་པ་ཞེས་བྱ་བ་ནི། དགེ་བའི་འཕགས་པ་དང༌། ཟག་པ་མེད་པའི་འཕགས་པའི་ཕྱིར་རོ། ། ཟང་ཟིང་མེད་པ་ཞེས་བྱ་བ་ནི་དགེ་བའི་འཕགས་པ་ཉིད་དུ་སྟོན་པར་བྱེད་དོ། ། ཕུང་པོ་མེད་པ་ཞེས་བྱ་བ་ནི་ཟག་པ་མེད་པའི་འཕགས་པ་ཉིད་དུའོ། །སྐྱེས་བུ་ངན་པ་མ་ཡིན་པས་བསྟེན་པ་ཞེས་བྱ་བ་ནི་འཕགས་པ་སངས་རྒྱས་རྣམས་དང༌། དེའི་ཉན་ཐོས་རྣམས་ཀྱིས་བསྟེན་པའོ། །ཤེས་པ་རྣམས་ཀྱིས་བསྔགས་པ་ཞེས་བྱ་བ་ནི་དེ་དག་ཉིད་ཀྱིས་སོ། །ཤེས་པ་རྣམས་ཀྱིས་མ་སྨད་པ་ཞེས་བྱ་བ་ནི་དུས་ཐམས་ཅད་དུ་བསྔགས་པ་སྟེ། དཔེར་ན་བསམ་གཏན་དང་པོ་ནི་གོང་དུ་འགྲོ་བར་བརྩོན་པའི་ཕྱིར། སྔར་ཞི་བའོ་ཞེས་བསྔགས་ལ། ཕྱིས་ནི་རགས་པའོ་ཞེས་རྣམ་པར་སྨད་པ་དེ་ལྟ་བུ་མ་ཡིན་པའི་ཕྱིར་རོ༑ །ཞི་བ་ཞེས་བྱ་བ་ནི་དེའི་མི་མཐུན་པའི་ཕྱོགས་ཀྱི་ཉོན་མོངས་པ་ཉེ་བར་ཞི་བའི་ཕྱིར་རོ། །གྱ་ནོམ་པ་ཞེས་བྱ་བ་ནི་རང་གི་ས་པའི་ཉོན་མོངས་པས་རོ་མྱོང་བར་མི་བྱེད་པའི་ཕྱིར་རོ།།ཤིན་ཏུ་སྦྱངས་པའི་ལམ་ཐོབ་པ་ཞེས་བྱ་བ་ནི། ཡོངས་སུ་ཉམས་པར་མི་འགྱུར་བའི་ལམ་ཐོབ་པའི་ཕྱིར་རོ། །སེམས་ཀྱི་རྒྱུད་གཅིག་ཏུ་གྱུར་པ་ཐོབ་པ་ཞེས་བྱ་བ་ནི་རྟོག་པ་མེད་པ་དང་དཔྱོད་པ་མེད་པའི་ས་ཐོབ་པའི་ཕྱིར་རོ། །ད་ལྟར་བྱུང་བ་ནི་བདེ་བ་ཞེས་བྱ་བ་ནི་ཚེ་འདི་ལ་བདེ་བར་གནས་པའི་ཕྱིར་རོ། །ཕྱི་མ་ལ་རྣམ་པར་སྨིན་པ་བདེ་བ་ཞེས་བྱ་བ་ནི་ཕུང་པོ་ལྷག་མ་མེད་པའི་མྱ་ངན་ལས་འདས་པའི་བདེ་བ་ཐོབ་པར་བྱེད་པའི་ཕྱིར་རོ། །དྲན་བཞིན་དུ་སྙོམས་པར་འཇུག་ཅེས་བྱ་བ་ནི་ཏིང་ངེ་འཛིན་གྱི་མཚན་མ་ལེགས་པར་གཟུང་བ་མ་བརྗེད་པའི་ཕྱིར་རོ། །དྲན་བཞིན་དུ་ལྡང་ཞེས་བྱ་བ་ནི་ལྡང་བའི་མཚན་མ་ལེགས་པར་གཟུང་བ་མ་བརྗེད་པའི་ཕྱིར་རོ། །

de la 'phags pa zhes bya ba ni/ dge ba'i 'phags pa dang/ zag pa med pa'i 'phags pa'i phyir ro/ / zang zing med pa zhes bya ba ni dge ba'i 'phags pa nyid du ston par byed do/ / phung po med pa zhes bya ba ni zag pa med pa'i 'phags pa nyid du'o/ /skyes bu ngan pa ma yin pas bsten pa zhes bya ba ni 'phags pa sangs rgyas rnams dang/ de'i nyan thos rnams kyis bsten pa'o/ /shes pa rnams kyis bsngags pa zhes bya ba ni de dag nyid kyis so/ /shes pa rnams kyis ma smad pa zhes bya ba ni dus thams cad du bsngags pa ste/ dper na bsam gtan dang po ni gong du 'gro bar brtson pa'i phyir/ sngar zhi ba'o zhes bsngags la/ phyis ni rags pa'o zhes rnam par smad pa de lta bu ma yin pa'i phyir ro| /zhi ba zhes bya ba ni de'i mi mthun pa'i phyogs kyi nyon mongs pa nye bar zhi ba'i phyir ro/ /gya nom pa zhes bya ba ni rang gi sa pa'i nyon mongs pas ro myong bar mi byed pa'i phyir ro//shin tu sbyangs pa'i lam thob pa zhes bya ba ni/ yongs su nyams par mi 'gyur ba'i lam thob pa'i phyir ro/ /sems kyi rgyud gcig tu gyur pa thob pa zhes bya ba ni rtog pa med pa dang dpyod pa med pa'i sa thob pa'i phyir ro/ /da ltar byung ba ni bde ba zhes bya ba ni tshe 'di la bde bar gnas pa'i phyir ro/ /phyi ma la rnam par smin pa bde ba zhes bya ba ni phung po lhag ma med pa'i mya ngan las 'das pa'i bde ba thob par byed pa'i phyir ro/ /dran bzhin du snyoms par 'jug ces bya ba ni ting nge 'dzin gyi mtshan ma legs par gzung ba ma brjed pa'i phyir ro/ /dran bzhin du ldang zhes bya ba ni ldang ba'i mtshan ma legs par gzung ba ma brjed pa'i phyir ro/ /

【I8 聖五支三摩地】【J1 標五支總別引經】

ཡན་ལག་ལྔ་དང་ལྡན་པའི་ཏིང་ངེ་འཛིན་གང་ཞེ་ན། འདི་ན་དགེ་སློང་ལུས་དེ་ཉིད་ལ་དབེན་པ་ལས་སྐྱེས་པའི་དགའ་བ་དང་བདེ་བ་ཞེས་བྱ་བ་ནི་བསམ་གཏན་དང་པོའི་ས་པས་སོ། །

yan lag lnga dang ldan pa'i ting nge 'dzin gang zhe na/ 'di na dge slong lus de nyid la dben pa las skyes pa'i dga' ba dang bde ba zhes bya ba ni bsam gtan dang po'i sa pas so/ /

【J2 別引五支經釋】【K1 法說】

དེ་ལ་དགའ་བས་ནི་མཉན་པར་བྱེད་དོ། །བདེ་བས་ནི་ཡོངས་སུ་མཉན་པར་བྱེད་དོ། །སྦྱོར་བའི་མཐར་ཐུག་པའི་ཡིད་ལ་བྱེད་པའི་ཚེ་ནི་ཀུན་ཏུ་ཁྱབ་པར་བྱེད་དོ། །ཡིད་ལ་བྱེད་པ་སྔ་མ་དག་གི་ཚེ་ནི་ཡོངས་སུ་ཚིམ་པར་བྱེད་དོ། །དེ་དག་གི་ཚེ་ན་ཡང་དགའ་བ་དང་བདེ་བ་ནི་སྐབས་སྐབས་སུ་འབྱུང་བར་ཟད་དོ། །བསྟན་པ་ཡང་མ་ཡིན་ལ་ཡོངས་སུ་རྫོགས་པར་ཡང་མ་ཡིན་ནོ། །སྦྱོར་བའི་མཐར་ཐུག་པའི་འབྲས་བུའི་ཡིད་ལ་བྱེད་པའི་ཚེ་ནི་དེས་ཅི་ཡང་ཁྱབ་པར་མ་གྱུར་པའམ།ཁྱབ་པར་བྱ་བ་མེད་དོ། །

de la dga' bas ni mnyan par byed do/ /bde bas ni yongs su mnyan par byed do/ /sbyor ba'i mthar thug pa'i yid la byed pa'i tshe ni kun tu khyab par byed do/ /yid la byed pa snga ma dag gi tshe ni yongs su tshim par byed do/ /de dag gi tshe na yang dga' ba dang bde ba ni skabs skabs su 'byung bar zad do/ /bstan pa yang ma yin la yongs su rdzogs par yang ma yin no/ /sbyor ba'i mthar thug pa'i 'bras bu'i yid la byed pa'i tshe ni des ci yang khyab par ma gyur pa'am/khyab par bya ba med do/ /

【K2 喻說】【L1 離生喜樂喻說(通喻四靜慮相)】

དེ་ལ་ཁྲུས་མཁན་ནམ། ཁྲུས་མཁན་གྱི་སློབ་མ་མཁས་པ་ཇི་ལྟ་བ་དེ་བཞིན་དུ་ནི་རྣལ་འབྱོར་སྤྱོད་པ་བལྟ་བར་བྱའོ། །ཁར་བའི་སྣོད་དམ། གཞོང་བུའམ། ཉ་ཕྱིས་ཞེས་བྱ་བ་ནི་འདོད་པ་རྣམས་ལས་དབེན་པ་ལས་སྐྱེས་པའི་དགའ་བ་དང་བདེ་བ་ལས་བརྩམས་པའི་གདམས་ངག་རྗེས་སུ་བསྟན་པ་ཡིན་པར་བལྟའོ། །

de la khrus mkhan nam/ khrus mkhan gyi slob ma mkhas pa ji lta ba de bzhin du ni rnal 'byor spyod pa blta bar bya'o/ /khar ba'i snod dam/ gzhong bu'am/ nya phyis zhes bya ba ni 'dod pa rnams las dben pa las skyes pa'i dga' ba dang bde ba las brtsams pa'i gdams ngag rjes su bstan pa yin par blta'o/ /

【L2 五喻說】【M1 第一喻說】

ཁྲུས་ཀྱི་ཆལ་འདག་ཞིབ་མོ་ཞེས་བྱ་བ་ནི་དེ་དང་མཐུན་པ་ངེས་པར་འབྱུང་བ་ལ་སོགས་པའི་རྟོག་པ་རྣམས་ཡིན་པར་བལྟའོ། །ཆུས་གཏོར་ཏེ་བརླན་ཞེས་བྱ་བ་ནི་རྟོག་པ་ཡོངས་སུ་དག་པའི་ལམ་ཡིན་པར་བལྟའོ། །ཆལ་གྱི་གོང་བུ་ཞེས་བྱ་བ་ནི་ལུས་ཡིན་པར་བལྟའོ། །དེ་མཉེན་པོ་ནི་དགའ་བ་དང་ལྡན་པའི་ཕྱིར་རོ། །མཉེན་པོ་དང་ལྡན་པ་ནི་བདེ་བ་དང་ལྡན་པའི་ཕྱིར་རོ། །ཕྱི་ནང་བཅས་པར་ཁྱབ་ཅེས་བྱ་བ་ནི་རྒྱུན་མི་འཆད་པར་དགའ་བ་དང་བདེ་བ་དང་ལྡན་པ་སྟོན་པར་བྱེད་དོ། །མི་འཐོར་བ་ཞེས་བྱ་བ་ནི་རྣམ་པར་མི་གཡེང་བའི་ཕྱིར་རོ། །མི་འཛག་ཅེས་བྱ་བ་ནི་ཀུན་ནས་ཉོན་མོངས་པ་མེད་པས་རོ་མྱོང་བར་མི་བྱེད་པའི་ཕྱིར་རོ། །

khrus kyi chal 'dag zhib mo zhes bya ba ni de dang mthun pa nges par 'byung ba la sogs pa'i rtog pa rnams yin par blta'o/ /chus gtor te brlan zhes bya ba ni rtog pa yongs su dag pa'i lam yin par blta'o/ /chal gyi gong bu zhes bya ba ni lus yin par blta'o/ /de mnyen po ni dga' ba dang ldan pa'i phyir ro/ /mnyen po dang ldan pa ni bde ba dang ldan pa'i phyir ro/ /phyi nang bcas par khyab ces bya ba ni rgyun mi 'chad par dga' ba dang bde ba dang ldan pa ston par byed do/ /mi 'thor ba zhes bya ba ni rnam par mi g.yeng ba'i phyir ro/ /mi 'dzag ces bya ba ni kun nas nyon mongs pa med pas ro myong bar mi byed pa'i phyir ro/ /

【M2 第二喻說】

གཉིས་པ་ལ་ཡང་དཔེའི་བྱེ་བྲག་ཡོད་པར་བལྟ་སྟེ། དེ་ལ་རི་ལྟ་བུ་ནི་རྟོག་པ་དང་བཅས་པའི་ཏིང་ངེ་འཛིན་ཏོ། །དེའི་སྤྱི་བོ་ལྗོང་བ་ནི་བསམ་གཏན་གཉིས་པའི་རྟོག་པ་མེད་པ་སྟེ། དམིགས་པ་ལ་རོ་གཅིག་ཏུ་མོས་པའི་ཕྱིར་རོ། །མཚོ་བྲན་ནི་ནང་ཡང་དག་པར་དང་བའི་ཕྱིར་རོ། །ཆུ་མིག་ནི་གློ་ནས་ཆུ་འབྱུང་བ་གང་ཡིན་པའོ། །བཀོད་མ་ནི་ཆུ་གྱེན་དུ་འབྱུང་བ་གང་ཡིན་པ་སྟེ། དེ་གཉིས་ཀྱིས་ནི་གོ་རིམས་བཞིན་དུ་དགའ་བ་དང་བདེ་བ་བསྟན་ཏོ། །མཉེན་པར་བྱེད་པ་ལ་སོགས་པའི་རྣམ་གྲངས་ནི་སྔ་མ་བཞིན་ནོ། །མ་ཁྱབ་པ་མེད་ཅེས་བྱ་བ་ནི་རྒྱུན་མི་འཆད་པར་སྦྱོར་བའི་ཕྱིར་རོ། །

gnyis pa la yang dpe'i bye brag yod par blta ste/ de la ri lta bu ni rtog pa dang bcas pa'i ting nge 'dzin to/ /de'i spyi bo ljong ba ni bsam gtan gnyis pa'i rtog pa med pa ste/ dmigs pa la ro gcig tu mos pa'i phyir ro/ /mtsho bran ni nang yang dag par dang ba'i phyir ro/ /chu mig ni glo nas chu 'byung ba gang yin pa'o/ /bkod ma ni chu gyen du 'byung ba gang yin pa ste/ de gnyis kyis ni go rims bzhin du dga' ba dang bde ba bstan to/ /mnyen par byed pa la sogs pa'i rnam grangs ni snga ma bzhin no/ /ma khyab pa med ces bya ba ni rgyun mi 'chad par sbyor ba'i phyir ro/ /

【M3 第三喻說】

གསུམ་པ་ལ་ཡང་དཔེའི་བྱེ་བྲག་ཡོད་དེ། དེ་ལ་དགའ་བ་མེད་པའི་བདེ་བ་ནི་ཨུཏྤ་ལ་སོགས་པ་ཇི་ལྟ་བ་བཞིན་ནོ། །དེ་དང་མཚུངས་པར་ལྡན་པའི་ཆོས་རྣམས་དང༌། ལུས་ཀྱང་དགའ་བ་མེད་པའོ། །རྟོག་པ་མེད་པ་དང༌། དཔྱོད་པ་མེད་པའི་ཏིང་ངེ་འཛིན་ནི་ཆུ་ལྟ་བུའོ། །དགའ་བ་ནི་ཤིན་ཏུ་དགའ་བར་བྱེད་པ་སྟེ། དེ་མེད་པའི་ཕྱིར་སྦུབས་ནུབ་པ་ཞེས་གསུངས་སོ། །

gsum pa la yang dpe'i bye brag yod de/ de la dga' ba med pa'i bde ba ni ut+pa la sogs pa ji lta ba bzhin no/ /de dang mtshungs par ldan pa'i chos rnams dang/ lus kyang dga' ba med pa'o/ /rtog pa med pa dang/ dpyod pa med pa'i ting nge 'dzin ni chu lta bu'o/ /dga' ba ni shin tu dga' bar byed pa ste/ de med pa'i phyir sbubs nub pa zhes gsungs so/ /

【M4 第四喻說】

བཞི་པ་ལ་ཡང་དཔེའི་བྱེ་བྲག་ཡོད་དོ། །卐དེ་ལ་ཡོངས་སུ་དག་པའི་སེམས་ཀྱིས་ཞེས་བྱ་བ་ནི། བཏང་སྙོམས་དང་དྲན་པ་ཡོངས་སུ་དག་པ་དང༌། མཚུངས་པར་ལྡན་པས་ཏེ། ས་འོག་མའི་སྐྱོན་ལས་ཡང་དག་པར་འདས་པའི་ཕྱིར་རོ། །ཡོངས་སུ་བྱང་བ་ཞེས་བྱ་བ་ནི། དགེ་བས་རང་གི་ས་པའི་ཀུན་ནས་ཉོན་མོངས་པས་རོ་མྱོང་བ་མེད་པའི་ཕྱིར་རོ། །ཅིའི་ཕྱིར་ཁྱིམ་བདག་ལས་དཔེ་བླངས་ཤེ་ན། དེ་ནི་བརྟགས་པ་བག་ཡོད་པའི་རང་བཞིན་ཅན། སེམས་ཤིང་འཇལ་ལ་རྟོག་པ་སྟེ་དེ་ནི་འདུ་བ་དང་འགོད་པ་ཅི་ཡང་མི་ཤེས་པ་མེད་པ་ཡིན་ནོ། །དེ་བཞིན་དུ་བསམ་གཏན་བཞི་པ་ཡོངས་སུ་དག་པ་ཐོབ་པ་ནི་བརྟགས་པ་བག་ཡོད་པར་འཇུག་པ་སྟེ། །དོན་ཐམས་ཅད་ཤེས་པ་གསལ་བ་ཡིན་ནོ། །མི་བརྒྱད་ཀྱིས་བཏགས་པའམ། མི་དགུས་བཏགས་པ་ཞེས་བྱ་བ་ནི་སྲ་བའི་ཕྱིར། ཤ་སྦྲང་དང་སྦྲང་བུ་ལ་སོགས་པས་མི་ཚུགས་པར་སྟོན་ཏོ། །མགོ་རྐང་བཅས་པར་ཞེས་བྱ་བ་ནི་གོས་སྲབ་མོའམ། ཡང་ན་སྒྲེ་བོར་གྱུར་པའི་ཉེས་པ་འདི་གཉིས་ལས་ཚུགས་པར་འགྱུར་བས་ན་དེ་གཉི་ག་མེད་པར་སྟོན་ཏོ། །དེ་བཞིན་དུ་ཡོངས་སུ་དག་པའི་སེམས་དེས་དེ་ཁྱབ་པས་ན་གཡོ་བ་ཐམས་ཅད་ཀྱིས་མི་ཚུགས་པ་ཡིན་ཏེ། གྲང་བ་དང་ཚ་བ་ནས་འབོད་པ་དང༌། སྨད་པ་རྣམས་དང༌། ཕ་རོལ་གྱིས་ངན་དུ་སྨྲས་པ་དང༌། ལུས་དང་ཡིད་ཀྱི་ཚོར་བ་རྣམས་བཟོད་པ་ཡིན་ནོ། །

bzhi pa la yang dpe'i bye brag yod do/ /[卐]de la yongs su dag pa'i sems kyis zhes bya ba ni/ btang snyoms dang dran pa yongs su dag pa dang/ mtshungs par ldan pas te/ sa 'og ma'i skyon las yang dag par 'das pa'i phyir ro/ /yongs su byang ba zhes bya ba ni/ dge bas rang gi sa pa'i kun nas nyon mongs pas ro myong ba med pa'i phyir ro/ /ci'i phyir khyim bdag las dpe blangs she na/ de ni brtags pa bag yod pa'i rang bzhin can/ sems shing 'jal la rtog pa ste de ni 'du ba dang 'god pa ci yang mi shes pa med pa yin no/ /de bzhin du bsam gtan bzhi pa yongs su dag pa thob pa ni brtags pa bag yod par 'jug pa ste/ /don thams cad shes pa gsal ba yin no/ /mi brgyad kyis btags pa'am/ mi dgus btags pa zhes bya ba ni sra ba'i phyir/ sha sbrang dang sbrang bu la sogs pas mi tshugs par ston to/ /mgo rkang bcas par zhes bya ba ni gos srab mo'am/ yang na sgre bor gyur pa'i nyes pa 'di gnyis las tshugs par 'gyur bas na de gnyi ga med par ston to/ /de bzhin du yongs su dag pa'i sems des de khyab pas na g.yo ba thams cad kyis mi tshugs pa yin te/ grang ba dang tsha ba nas 'bod pa dang/ smad pa rnams dang/ pha rol gyis ngan du smras pa dang/ lus dang yid kyi tshor ba rnams bzod pa yin no/ /

【M5 第五喻說】

ལྔ་པ་ལ་ཡང་དཔེའི་བྱེ་བྲག་ཡོད་དེ། སོ་སོར་རྟོག་པའི་མཚན་མ་ཉིད་ལེགས་པར་རབ་ཏུ་ཞེས་བྱ་བ་ནི་སྔར་བཤད་པར་ཟད་པར་རིག་པར་བྱ་སྟེ། དུས་གསུམ་གྱི་འདུ་བྱེད་རྣམས་ལ་སོ་སོར་རྟོག་གོ། །གང་གིས་སོ་སོར་རྟོག་པ་དེ་ལ་ཡང་སོ་སོར་རྟོག་གོ་ཞེས་བྱ་བ་འདི་ནི་དེའི་བསྡུས་པའི་དོན་ཏོ། །

lnga pa la yang dpe'i bye brag yod de/ so sor rtog pa'i mtshan ma nyid legs par rab tu zhes bya ba ni sngar bshad par zad par rig par bya ste/ dus gsum gyi 'du byed rnams la so sor rtog go/ /gang gis so sor rtog pa de la yang so sor rtog go zhes bya ba 'di ni de'i bsdus pa'i don to/ /

【J3 問答五支定相】

འཕགས་པའི་ཏིང་ངེ་འཛིན་དེ་ནི་གང་ཡིན། ཡན་ལག་ལྔ་པ་ནི་ཇི་ལྟར་གཞག་ཅེ་ན། བསམ་གཏན་བཞི་པོ་རྣམས་སུ་འཕགས་པ་རྣམས་ཀྱི་སེམས་རྩེ་གཅིག་པ་ཉིད་དང༌། སོ་སོར་རྟོག་པའི་གནས་སྐབས་ཀྱི་གང་ཡིན་པ་དེ་ནི་འཕགས་པའི་ཏིང་ངེ་འཛིན་ཏོ། །ཚེ་འདི་ལ་བདེ་བར་གནས་པ་བཞི་པོ་དག་གི་སྐབས་ལས་ཡན་ལག་ཏུ་གཞག་པ་དང༌། རྟེན་ཅིང་འབྲེལ་བར་འབྱུང་བ་ལ་སོ་སོར་རྟོག་པའི་སྐབས་ལས། ཀུན་ཏུ་སྦྱོར་བ་ལྷག་མ་རྣམས་སྤང་བའི་ཕྱིར་ཡན་ལག་ལྔར་གཞག་སྟེ། དེ་ལྟར་ན་རྣམ་པ་གཉིས་ཀྱིས་དེ་རྣམ་པར་གཞག་པར་བལྟ་བར་བྱའོ།། །།

'phags pa'i ting nge 'dzin de ni gang yin/ yan lag lnga pa ni ji ltar gzhag ce na/ bsam gtan bzhi po rnams su 'phags pa rnams kyi sems rtse gcig pa nyid dang/ so sor rtog pa'i gnas skabs kyi gang yin pa de ni 'phags pa'i ting nge 'dzin to/ /tshe 'di la bde bar gnas pa bzhi po dag gi skabs las yan lag tu gzhag pa dang/ rten cing 'brel bar 'byung ba la so sor rtog pa'i skabs las/ kun tu sbyor ba lhag ma rnams spang ba'i phyir yan lag lngar gzhag ste/ de ltar na rnam pa gnyis kyis de rnam par gzhag par blta bar bya'o// //

【I9 有因有具聖正三摩地】【J1 問】

བམ་པོ་བཅུ་བཞི་པ།

bam po bcu bzhi pa/

འཕགས་པའི་ཡང་དག་པའི་ཏིང་ངེ་འཛིན་རྒྱུ་དང་བཅས་ཡོ་བྱད་དང་བཅས་པ་གང་ཞེ་ན།

'phags pa'i yang dag pa'i ting nge 'dzin rgyu dang bcas yo byad dang bcas pa gang zhe na/

【J2 別辨相】【K1 解聖】

དེ་ལ་དགེ་བ་དང་ཟག་པ་མེད་པའི་འཕགས་པས་འཕགས་པའོ། །

de la dge ba dang zag pa med pa'i 'phags pas 'phags pa'o/ /

【K2 有因有具】【L1 列因具名】

ལམ་གྱི་ཡན་ལག་ལྔ་པོ་དག་ནི་དེའི་རྒྱུ་སྟེ། ཡང་དག་པའི་ལྟ་བ་དང༌། ཡང་དག་པའི་རྟོག་པ་དང༌། ཡང་དག་པའི་ངག་དང༌། ཡང་དག་པའི་ལས་ཀྱི་མཐའ་དང༌། ཡང་དག་པའི་འཚོ་བའོ། །ཡང་དག་པའི་ལྟ་བ་དང༌། ཡང་དག་པའི་རྩོལ་བ་དང༌། ཡང་དག་པའི་དྲན་པ་གསུམ་ནི་ཡོ་བྱད་དོ། །དེ་དག་བཅོམ་ལྡན་འདས་ཀྱིས་གཅིག་ཏུ་བསྡུས་ནས་ལམ་གྱི་ཡན་ལག་བདུན་ནི་འཕགས་པའི་ཡང་དག་པའི་ཏིང་ངེ་འཛིན་གྱི་རྒྱུ་ཞེས་ཀྱང་བྱ། ཡོ་བྱད་ཅེས་ཀྱང་བྱའོ་ཞེས་གསུངས་ཏེ།

lam gyi yan lag lnga po dag ni de'i rgyu ste/ yang dag pa'i lta ba dang/ yang dag pa'i rtog pa dang/ yang dag pa'i ngag dang/ yang dag pa'i las kyi mtha' dang/ yang dag pa'i 'tsho ba'o/ /yang dag pa'i lta ba dang/ yang dag pa'i rtsol ba dang/ yang dag pa'i dran pa gsum ni yo byad do/ /de dag bcom ldan 'das kyis gcig tu bsdus nas lam gyi yan lag bdun ni 'phags pa'i yang dag pa'i ting nge 'dzin gyi rgyu zhes kyang bya/ yo byad ces kyang bya'o zhes gsungs te/

【L2 因具所以】

དེ་དག་མཐུན་མཐུན་དུ་རིག་པར་བྱའོ། །དེ་ལ་སྔོན་དུ་འགྲོ་བའི་གོ࿒རིམས་ཀྱི་ཕྱིར་ནི་ལྔ་པོ་དག་རྒྱུ་ཉིད་དོ། ། ཏིང་ངེ་འཛིན་གྱི་ཡོ་བྱད་ཀྱི་ཕྱིར་ནི་གསུམ་པོ་དག་ཡོ་བྱད་དོ། །

de dag mthun mthun du rig par bya'o/ /de la sngon du 'gro ba'i go rims kyi phyir ni lnga po dag rgyu nyid do/ / ting nge 'dzin gyi yo byad kyi phyir ni gsum po dag yo byad do/ /

【L3 釋因具相】

ཡང་དག་པའི་ལྟ་བ་ཇི་ལྟ་བར་སྔོན་དུ་འགྲོ་བ་ཡིན་ཞེ་ན། འཇིག་རྟེན་ན་དགྲ་བཅོམ་པ་ཡང་དག་པར་ཞུགས་པ་ཡོད་དོ་སྙམ་དུ་ཤེས་ནས་མངོན་པར་འབྱུང་བ་ལ་འདུན་པ་སྐྱེད་པར་བྱེད་དེ། ཡང་དག་པའི་ལྟ་བ་ཐོབ་ནས་དེའི་འོག་ཏུ་མངོན་པར་འབྱུང་བའི་ཕྱིར་ཁྱིམ་ན་གནས་པ་ནི་གནོད་པའོ་ཞེས་རྒྱས་པར་ཡང་དག་པར་རྟོག་གོ། །དེས་ན་རབ་ཏུ་བྱུང་སྟེ། ཚུལ་ཁྲིམས་དང༌། འཚོ་བ་ཡོངས་སུ་དག་པར་བྱེད་པས། དེའི་ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་དེ་དག་卍འབྱུང་བར་འགྱུར་རོ། ། དེའི་ཡང་དག་པའི་ལྟ་བ་ལ་སོགས་པ་དེ་དག་གི་མི་མཐུན་པའི་ཕྱོགས་ལོག་པར་ལྟ་བ་ལ་སོགས་པ་སྔ་མ་སྤངས་ཏེ། དེས་དགེ་བའི་ཆོས་ལྔ་པོ་དེ་དག་ཉིད་ལ༌བརྟེན་ཞིང་གནས་ནས། དེའི་མི་མཐུན་པའི་ཕྱོགས་ཀྱི་ཆོས་སྤངས་པའི་ཕྱིར། གཞན་གྱི་སྒྲའི་རྒྱུ་ལས་བྱུང་བས་ནི་ཐོས་པ་ལས་བྱུང་བའི་ཡང་དག་པའི་ལྟ་བ་སྐྱེད་པར་བྱེད་དོ། ། དེའི་མི་མཐུན་པའི་ཕྱོགས་ཀྱི་ཆོས࿒སྤོང་བའི་ཕྱིར། སོ་སོར་རྟོག་པའི་ཚུལ་གྱིས་ཐོས་པ་ལས་བྱུང་བ་ལ་བརྟེན་ནས། ལམ་གྱི་ཚོགས་སུ་གྱུར་པ་བསམས་པ་ལས་བྱུང་བ་སྐྱེད་དོ། །བསམས་པ་ལས་བྱུང་བ་ལ་བརྟེན་ནས་བསྒོམས་པ་ལས་བྱུང་བ་སྐྱེད་དེ་དེས་ཡང་དག་པའི་ལྟ་བ་དེས། ལོག་པར་ལྟ་བ་ལ་ལོག་པའི་ལྟ་བ་ཡིན་པ་དང༌། ཡང་དག་པའི་ལྟ་བ་ལ་ཡང་དག་པའི་ལྟ་བར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ནས། ཡང་དག་པའི་འཚོ་བའི་བར་དུ་ཡོངས་སུ་ཤེས་ནས། ལོག་པར་ལྟ་བ་ལ་སོགས་པ࿒སྤོང་བ་དང༌། ཡང་དག་པའི་ལྟ་བ་ལ་སོགས་པ་རྫོགས་པར་བྱ་བའི་ཕྱིར་སྤྲོ་བ་སྐྱེད་དོ། །གང་གིས་དེའི་མི་མཐུན་པའི་ཕྱོགས་རྣམས་སྤོང་བ་དང༌། ཆོས་དེ་དག་རྫོགས་པར་བྱ་བ་དེ་ཡང་དག་པར་སྒྲུབ་པར་བྱེད་པ་དེ་ནི། དེའི་ཡང་དག་པའི་དྲན་པ་ཡིན་ནོ། །དྲན་པ་དེ་ཡང་ཏིང་ངེ་འཛིན་གྱི་ཆ་ཡིན་པའི་ཕྱིར། ཏིང་ངེ་འཛིན་དུ་ཡང་ཚུལ་གྱིས་བསྟན་ཏོ། །

yang dag pa'i lta ba ji lta bar sngon du 'gro ba yin zhe na/ 'jig rten na dgra bcom pa yang dag par zhugs pa yod do snyam du shes nas mngon par 'byung ba la 'dun pa skyed par byed de/ yang dag pa'i lta ba thob nas de'i 'og tu mngon par 'byung ba'i phyir khyim na gnas pa ni gnod pa'o zhes rgyas par yang dag par rtog go/ /des na rab tu byung ste/ tshul khrims dang/ 'tsho ba yongs su dag par byed pas/ de'i yang dag pa'i ngag dang/ las kyi mtha' dang/ 'tsho ba de dag [卍]'byung bar 'gyur ro/ / de'i yang dag pa'i lta ba la sogs pa de dag gi mi mthun pa'i phyogs log par lta ba la sogs pa snga ma spangs te/ des dge ba'i chos lnga po de dag nyid labrten zhing gnas nas/ de'i mi mthun pa'i phyogs kyi chos spangs pa'i phyir/ gzhan gyi sgra'i rgyu las byung bas ni thos pa las byung ba'i yang dag pa'i lta ba skyed par byed do/ / de'i mi mthun pa'i phyogs kyi chos spong ba'i phyir/ so sor rtog pa'i tshul gyis thos pa las byung ba la brten nas/ lam gyi tshogs su gyur pa bsams pa las byung ba skyed do/ /bsams pa las byung ba la brten nas bsgoms pa las byung ba skyed de des yang dag pa'i lta ba des/ log par lta ba la log pa'i lta ba yin pa dang/ yang dag pa'i lta ba la yang dag pa'i lta bar yang dag pa ji lta ba bzhin du rab tu shes nas/ yang dag pa'i 'tsho ba'i bar du yongs su shes nas/ log par lta ba la sogs pa spong ba dang/ yang dag pa'i lta ba la sogs pa rdzogs par bya ba'i phyir spro ba skyed do/ /gang gis de'i mi mthun pa'i phyogs rnams spong ba dang/ chos de dag rdzogs par bya ba de yang dag par sgrub par byed pa de ni/ de'i yang dag pa'i dran pa yin no/ /dran pa de yang ting nge 'dzin gyi cha yin pa'i phyir/ ting nge 'dzin du yang tshul gyis bstan to/ /

【K3 釋正三摩地】

གང་གི་བར་སྐབས་སུ་ལོག་པར་ལྟ་བ་ལ་སོགས་པ་སྤོང་ཞིང༌། ཡང་དག་པའི་ལྟ་བ་ལ་སོགས་པ་རྫོགས་པར་བྱེད་པ་དེའི་བར་སྐབས་ཀྱི་སྦྱོར་བའི་ལམ་གྱི་ཚེ། ལོག་པའི་རྩོལ་བ་དང་དྲན་པ་ཡང་སྤོང་ལ། ཡང་དག་པའི་རྩོལ་བ་དང་དྲན་པ་ཡང་རྫོགས་པར་བྱེད་དོ། །དེ་སྤོང་བ་དང༌། རྫོགས་པ་དང་དུས་མཉམ་དུ་འཕགས་པའི་ཡང་དག་པའི་ཏིང་ངེ་འཛིན་ཀྱང་ཡོངས་སུ་རྫོགས་པར་འགྱུར་རོ། །

gang gi bar skabs su log par lta ba la sogs pa spong zhing/ yang dag pa'i lta ba la sogs pa rdzogs par byed pa de'i bar skabs kyi sbyor ba'i lam gyi tshe/ log pa'i rtsol ba dang dran pa yang spong la/ yang dag pa'i rtsol ba dang dran pa yang rdzogs par byed do/ /de spong ba dang/ rdzogs pa dang dus mnyam du 'phags pa'i yang dag pa'i ting nge 'dzin kyang yongs su rdzogs par 'gyur ro/ /

【J3 先後次第生起所由】

དེ་ལ་སྔོན་དུ་འགྲོ་བའི་ཤེས་རབ་ཀྱིས་ལྷག་པའི་ཚུལ་ཁྲིམས་ལ་སྦྱོར་བར་བྱེད་དོ། ཕ་རོལ་གྱི་སྒྲའི་རྒྱུ་ལས་བྱུང་བའི་ཡིད་ལ་བྱེད་པ་གང་ཡིན་པ་དང༌། ལྷག་པའི་ཚུལ་ཁྲིམས་ཀྱི་བསླབ་པ་གང་ཡིན་པ་དེ་གཉིས་ལ་བརྟེན་ནས། སྦྱོར་བའི་ལམ་གྱི་ཚེ་ལྷག་པའི་སེམས་དང༌། ལྷག་པའི་ཤེས་རབ་ཀྱི་བསླབ་པ་སྐྱེའོ། །དེ་ལ་ཡང་དག་པའི་དྲན་པ་གང་ཡིན་པ་དེ་ནི། ལྷག་པའི་སེམས་ཀྱི་བསླབ་པའོ། །ཡང་དག་པའི་ལྟ་བ་དང༌། ཡང་དག་པའི་རྩོལ་བ་གང་ཡིན་པ་དེ་ནི་ལྷག་པའི་ཤེས་རབ་ཀྱི་བསླབ་པ་སྟེ། བསླབ་པ་གསུམ་པོ་དེ་དག་ནི་འཕགས་པའི་ཡང་དག་པའི་ཏིང་ངེ་འཛིན་གྱི་ཚེ། ཡོངས་སུ་རྫོགས་པར་འགྱུར་རོ། །

de la sngon du 'gro ba'i shes rab kyis lhag pa'i tshul khrims la sbyor bar byed do/ pha rol gyi sgra'i rgyu las byung ba'i yid la byed pa gang yin pa dang/ lhag pa'i tshul khrims kyi bslab pa gang yin pa de gnyis la brten nas/ sbyor ba'i lam gyi tshe lhag pa'i sems dang/ lhag pa'i shes rab kyi bslab pa skye'o/ /de la yang dag pa'i dran pa gang yin pa de ni/ lhag pa'i sems kyi bslab pa'o/ /yang dag pa'i lta ba dang/ yang dag pa'i rtsol ba gang yin pa de ni lhag pa'i shes rab kyi bslab pa ste/ bslab pa gsum po de dag ni 'phags pa'i yang dag pa'i ting nge 'dzin gyi tshe/ yongs su rdzogs par 'gyur ro/ /

【I10 金剛喻三摩地】

རྡོ་རྗེ་ལྟ་བུའི་ཏིང་ངེ་འཛིན་གང་ཞེ་ན། སློབ་པ་ཐམས་ཅད་ཀྱི་མཐའི་ཏིང་ངེ་འཛིན་ཡིན་ཏེ། དེ་ནི་མཆོག་ཏུ་གྱུར་པ་དང༌། གཙོ་བོར་གྱུར་པ་དང༌། སྙིང་པོར་གྱུར་པ་དང༌། ཉེ་བའི་ཉོན་མོངས་པ་རྣམས་ཀྱིས་ཟིལ་གྱིས་མི་ནོན་པ་དང༌། ཉོན་མོངས་པ་རྣམས་ཀྱིས་ཟིལ་གྱིས་མི་ནོན་པའི་ཕྱིར་རྡོ་རྗེ་ལྟ་བུ་ཞེས་བྱ་སྟེ། དཔེར་ན་རྡོ་རྗེ་ནི་ནོར་བུ་ཐམས་ཅད་ཀྱི་སྙིང་པོ་ཡིན་ཏེ། གང་གིས་ཀྱང་མི་ཆོད་ལ་ཐམས་ཅད་ཆོད་པ་བཞིན་དུ་འདིར་དེ་ལ་རྡོ་རྗེ་དང་འདྲ་ཞེས་བྱའོ། །

rdo rje lta bu'i ting nge 'dzin gang zhe na/ slob pa thams cad kyi mtha'i ting nge 'dzin yin te/ de ni mchog tu gyur pa dang/ gtso bor gyur pa dang/ snying por gyur pa dang/ nye ba'i nyon mongs pa rnams kyis zil gyis mi non pa dang/ nyon mongs pa rnams kyis zil gyis mi non pa'i phyir rdo rje lta bu zhes bya ste/ dper na rdo rje ni nor bu thams cad kyi snying po yin te/ gang gis kyang mi chod la thams cad chod pa bzhin du 'dir de la rdo rje dang 'dra zhes bya'o/ /

【H3 釋三摩鉢底】【I1 五現見三摩鉢底】【J1 引經標】

མཐོང་བའི་སྙོམས་པར་འཇུག་པ་ལྔ་གང་ཞེ་ན། འདི་ན་དགེ་སློང་ལུས་འདི་ཉིད་ལ་ཞེས་མདོ་ལས་རྒྱས་པར་འབྱུང་བ་བཞིན་ཏེ།

mthong ba'i snyoms par 'jug pa lnga gang zhe na/ 'di na dge slong lus 'di nyid la zhes mdo las rgyas par 'byung ba bzhin te/

【J2 釋現見等至義】

མཐོང་བ་ལ་སྙོམས་པར་ཞུགས་པ་དེ་དག་ནི་མཐོང་བའི་སྙོམས་པར་འཇུག་པ་རྣམས་ཏེ། བསྒོམས་པས་སྤང་བར་བྱ་བ་རྣམ་པར་གནོན་པའི་གཉེན་པོ་དང༌། སྤང་བའི་གཉེན་པོ་དང༌། སྤངས་པ་ལས་སོ་སོར་རྟོག་པ་སྟེ།

mthong ba la snyoms par zhugs pa de dag ni mthong ba'i snyoms par 'jug pa rnams te/ bsgoms pas spang bar bya ba rnam par gnon pa'i gnyen po dang/ spang ba'i gnyen po dang/ spangs pa las so sor rtog pa ste/

【J3 出總略體性】

དེ་ནི་དེ་དག་གི་ལུས་བསྡུས་པ་ཡིན་པར་རིག་པར་བྱའོ། །དེ་ལ་དང་པོ་ནི། མི་སྡུག་པའི་སྦྱོར་བ་ལས་བྱུང་པའི་དྲན་པ་ཉེ་བར་གཞག་པ་ལ་བརྟེན་ནས། འདོད་པའི་འདོད་ཆགས་ཀུན་དུ་མི་འབྱུང་བར་བྱ་བའི་ཕྱིར། ནང་གི་ལུས་ཀྱི་མི་སྡུག་པ་ལ་སོ་སོར་རྟོག་པའོ། །གཉིས་པ་ནི་དེ་ཉིད་ལ་བརྟེན་ནས་དེ་ཉིད་ཀུན་དུ་མི་འབྱུང࿒བར་བྱ་བའི་ཕྱིར་ཀེང་རུས་ཀྱི་མིའི་བར་ལ་སོ་སོར་རྟོག་པས་ཕྱི་རོལ་གྱི་ལུས་ཀྱི་མི་སྡུག་པ་ལ་སོ་སོར་རྟོག་པ་སྟེ། དེ་ཙམ་གྱིས་ན་མི་སྡུག་པ་ཐམས་ཅད་སོ་སོར་བརྟགས་པར་འགྱུར་རོ། །

de ni de dag gi lus bsdus pa yin par rig par bya'o/ /de la dang po ni/ mi sdug pa'i sbyor ba las byung pa'i dran pa nye bar gzhag pa la brten nas/ 'dod pa'i 'dod chags kun du mi 'byung bar bya ba'i phyir/ nang gi lus kyi mi sdug pa la so sor rtog pa'o/ /gnyis pa ni de nyid la brten nas de nyid kun du mi 'byung bar bya ba'i phyir keng rus kyi mi'i bar la so sor rtog pas phyi rol gyi lus kyi mi sdug pa la so sor rtog pa ste/ de tsam gyis na mi sdug pa thams cad so sor brtags par 'gyur ro/ /

【J4 別釋行相】

དེ་ལ་ལྷག་པར་རྟོགས་ཤིང་ལྷག་པར་རྟོགས་ཤིང་ཞེས་བྱ་བ་ནི། རྣམ་པར་བསྡོས་པ་ལ་སོགས་པར་བརྟགས་པའི་རྣམ་པའི་གོ་རིམས་ཀྱིས་འདས་ནས་ཞེས་བྱ་བའི་ཐ་ཚིག་སྟེ། མི་སྡུག་པ་དང་པོ་ནི་ནང་གི་ལུས་ལ་གནས་ཤིང་འདུག་པའི་མི་སྡུག་པ་ལ་སོ་སོར་རྟོག་གོ༑ །ཕྱི་མས་ནི་ཆོས་ཉིད་རྟོགས་ཏེ། ལུས་འདི་ཡང་འདི་ལྟ་བུའི་ཆོས་ཅན་ཏེ། འདི་འདྲ་བར་འགྱུར་རོ་ཞེས་རྒྱས་པར་སྦྱར་རོ། །རྣམ་པར་ཤེས་པའི་རྒྱུན་ལ་སོ་སོར་རྟོག་ཅེས་བྱ་བ་ནི། དེའི་སྐྱེ་བ་དང་འཇིག་པ་ལ་སོ་སོར་རྟོག་པ་སྟེ། ཚེ་རབས་བརྒྱུད་མར་ཉིང་མཚམས་སྦྱོར་བ་ལས་ནི་འདུ་བྱེད་ཀྱི་རྐྱེན་གྱིས་རྣམ་པར་ཤེས་པ་ལ་སོ་སོར་རྟོག་གོ། །སྐད་ཅིག་པ་བརྒྱུད་མར་ཉིང་མཚམས་སྦྱོར་བ་ལས་ནི་འདོད་ཆགས་དང་བཅས་པ་དང༌། འདོད་ཆགས་དང་བྲལ་བ་ལ་སོགས་པའི་རྣམ་པར་སོ་སོར་རྟོག་གོ། ། ཉིན་མཚན་དེ་དང་དེ་དག་དང༌། སྐད་ཅིག་དང༌། ཐང་ཅིག་དང༌། ཡུད་ཙམ་དེ་དང་དེ་དག་ལས་འདས་པ་ལས་ནི་རྣམ་པ་དུ་མ་མང་པོ࿒རྣམ་པ་སྣ་ཚོགས་སུ་གཞན་སྐྱེ་ཞིང་གཞན་འགག་པར་སོ་སོར་རྟོག་གོ། ། དེ་ལ་སློབ་པ་འདོད་ཆགས་དང་བྲལ་བ་མ་ཡིན་པ་ནི། འཇིག་རྟེན་གཉིས་ཀ་ལ་གནས་པ་སོ་སོར་རྟོག་གོ། །འདོད་ཆགས་དང་བྲལ་བ་ནི། འཇིག་རྟེན་ཕ་རོལ་ཁོ་ན་ལའོ། །དགྲ་བཅོམ་པ་ནི་གང་ལ་ཡང་མི་གནས་པར་སོ་སོར་རྟོག་སྟེ། འདི་ནི་དེ་དག་གི་སྤོང་བའི་སོ་སོར་རྟོག་པའོ། །

de la lhag par rtogs shing lhag par rtogs shing zhes bya ba ni/ rnam par bsdos pa la sogs par brtags pa'i rnam pa'i go rims kyis 'das nas zhes bya ba'i tha tshig ste/ mi sdug pa dang po ni nang gi lus la gnas shing 'dug pa'i mi sdug pa la so sor rtog go| /phyi mas ni chos nyid rtogs te/ lus 'di yang 'di lta bu'i chos can te/ 'di 'dra bar 'gyur ro zhes rgyas par sbyar ro/ /rnam par shes pa'i rgyun la so sor rtog ces bya ba ni/ de'i skye ba dang 'jig pa la so sor rtog pa ste/ tshe rabs brgyud mar nying mtshams sbyor ba las ni 'du byed kyi rkyen gyis rnam par shes pa la so sor rtog go/ /skad cig pa brgyud mar nying mtshams sbyor ba las ni 'dod chags dang bcas pa dang/ 'dod chags dang bral ba la sogs pa'i rnam par so sor rtog go/ / nyin mtshan de dang de dag dang/ skad cig dang/ thang cig dang/ yud tsam de dang de dag las 'das pa las ni rnam pa du ma mang po rnam pa sna tshogs su gzhan skye zhing gzhan 'gag par so sor rtog go/ / de la slob pa 'dod chags dang bral ba ma yin pa ni/ 'jig rten gnyis ka la gnas pa so sor rtog go/ /'dod chags dang bral ba ni/ 'jig rten pha rol kho na la'o/ /dgra bcom pa ni gang la yang mi gnas par so sor rtog ste/ 'di ni de dag gi spong ba'i so sor rtog pa'o/ /

【I2 勝處遍處如前已說】

ཟིལ་གྱིས་གནོན་པའི་སྐྱེ་མཆེད་དང༌། ཟད་པར་གྱི་སྐྱེ་མཆེད་ཀྱི་སྙོམས་པར་འཇུག་པ་རྣམས་ནི་སྔར་བཤད་ཟིན་ཏོ། །

zil gyis gnon pa'i skye mched dang/ zad par gyi skye mched kyi snyoms par 'jug pa rnams ni sngar bshad zin to/ /

【I3 無想三摩鉢底】

འདུ་ཤེས་མེད་པའི་སྙོམས་པར་འཇུག་པ་ནི་དགེ་རྒྱས༌ཀྱི་འདོད་ཆགས་དང་བྲལ་ལ། གོང་མའི་འདོད་ཆགས་དང་མ་བྲལ་ལ། ངེས་པར་འབྱུང་བའི་འདུ་ཤེས་སྔོན་དུ་བཏང་བའི་ཡིད་ལ་བྱེད་པས་སེམས་དང་སེམས་ལས་བྱུང་བའི་ཆོས་རྣམས་འགག་པ་སྟེ། དེ་ཡང་ཇི་ལྟར་སྙོམས་པར་འཇུག་ཅེ་ན། འདུ་ཤེས་ནི་ནད་ལྟ་བུའོ༑ །འདུ་ཤེས་ནི་འབྲས་ལྟ་བུའོ། །འདུ་ཤེས་ནི་ཟུག་རྔུ་ལྟ་བུའོ་སྙམ་ནས། བསམ་གཏན་བཞི་པ་ལ་སྙོམས་པར་ཞུགས་ཏེ། འདུ་ཤེས་ལ་མི་ཕྱོགས་པའི་ཡིད་ལ་བྱེད་པ་བསྒོམ་ཞིང་འདུ་ཤེས་བྱུང་ངོ་ཅོག་ལ་མི་ཕྱོགས་པར་གནས་ཏེ། འདི་ལྟ་སྟེ། འདུ་ཤེས་མེད་པ་པ་འདི་ནི་ཞི་བའོ། འདི་ནི་གྱ་ནོམ་པའོ་སྙམ་ནས་འདུ་ཤེས་མེད་པ་ལ་སེམས་གཏོད་པ་དེ་ལྟ་བུའི་རིམ་གྱིས་དམིགས་པ་ཐམས་ཅད་ལས་དབེན་པའི་ཕྱིར་སེམས་འགག་སྟེ། འདིར་སྐྱེས་པ་ནི་སྙོམས་པར་ཡང་འཇུག་ལ་ལྡང་བར་ཡང་བྱེད་དོ། །དེར་སྐྱེས་པ་ནི་སྙོམས་པར་ཞུགས་པ་ཁོ་ན་ཡིན་ནོ། །དེ་དག་ནི་འདུ་ཤེས་སྐྱེས་ནས་གནས་དེ་ནས་འཆི་འཕོ་བར་འགྱུར་རོ། །

'du shes med pa'i snyoms par 'jug pa ni dge rgyaskyi 'dod chags dang bral la/ gong ma'i 'dod chags dang ma bral la/ nges par 'byung ba'i 'du shes sngon du btang ba'i yid la byed pas sems dang sems las byung ba'i chos rnams 'gag pa ste/ de yang ji ltar snyoms par 'jug ce na/ 'du shes ni nad lta bu'o| /'du shes ni 'bras lta bu'o/ /'du shes ni zug rngu lta bu'o snyam nas/ bsam gtan bzhi pa la snyoms par zhugs te/ 'du shes la mi phyogs pa'i yid la byed pa bsgom zhing 'du shes byung ngo cog la mi phyogs par gnas te/ 'di lta ste/ 'du shes med pa pa 'di ni zhi ba'o/ 'di ni gya nom pa'o snyam nas 'du shes med pa la sems gtod pa de lta bu'i rim gyis dmigs pa thams cad las dben pa'i phyir sems 'gag ste/ 'dir skyes pa ni snyoms par yang 'jug la ldang bar yang byed do/ /der skyes pa ni snyoms par zhugs pa kho na yin no/ /de dag ni 'du shes skyes nas gnas de nas 'chi 'pho bar 'gyur ro/ /

【I4 滅盡三摩鉢底】

འགོག་པའི་སྙོམས་པར་འཇུག་པ་གང་ཞེ་ན། ཅི་ཡང་མེད་པའི་སྐྱེ་མཆེད་ཀྱི་འདོད་ཆགས་དང་བྲལ་ལ། གནས་པའི་འདུ་ཤེས་སྔོན་དུ་བཏང་བའི་ཡིད་ལ་བྱེད་པས། སེམས་དང་སེམས་ལས་བྱུང་བའི་ཆོས་རྣམས་འགག་པ་སྟེ། དེ་ཡང་ཇི་ལྟར་སྙོམས་པར་འཇུག་ཅེ་ན། འཕགས་པ་ཅི་ཡང་མེད་པའི་འདོད་ཆགས་དང་བྲལ་བ།འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཀྱི་མཚན་མ་མེད་པ་ལ་སྙོམས་པར་ཞུགས་ཀྱང་རུང༌། ཡང་ན་འགོག་པའི་མཚན་མ་མེད་པ་ལ་སྙོམས་པར་ཞུགས་ཀྱང་རུང་སྟེ། དེ་ལ་འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལ་སྙོམས་པར་ཞུགས་པ་ནི་དེའི་གོང་དུ་སེམས་ལྷག་པར་བཏང་སྙོམས་སུ་བྱེད་དེ། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལས་བསྐྱོད་ནས་དམིགས་པ་ཡང་དག་པར་འགགས་པའི་སེམས་འགག་པར་འགྱུར་རོ། །འགོག་པའི་མཚན་མ་མེད་པ་ལ་སྙོམས་པར་ཞུགས་པ་ཡང་དེ་དང་འདྲའོ། །འགོག་པ་སྙོམས་པར་འཇུག་པ་ལ་ཆོས་གཉིས་གཅེས་སྤྲས་བྱེད་པ་ཡིན་ཏེ། ཞི་གནས་དང༌། ལྷག་མཐོང་ངོ༌། །དེ་ལ་ཞི་གནས་ནི་གང་ཡིན། ལྷག་མཐོང་ནི་གང་ཡིན། དེ་གཉིས་ཇི་ལྟར་ན་གཅེས་སྤྲས་བྱེད་པ་ཡིན་ཞེ་ན། ཞི་གནས་ནི་དོན་འདིར་མཐར་གྱིས་གནས་པའི་སྙོམས་པར་འཇུག་པ་བརྒྱད་ལ་བྱའོ། །ལྷག་མཐོང་ནི་འཕགས་པའི་ཤེས་རབ་ཡིན་ཏེ། དེ་གཉིས་ལས་གཅིག་མེད་ན་སྙོམས་པར་འཇུག་ཏུ་མི་རུང་བའི་ཕྱིར། གཉི་ག་ཚོགས་ན་གཅེས་སྤྲས་བྱེད་པར་འགྱུར་རོ། །འགོག་པའི་སྙོམས་པར་འཇུག་པ་ན། འདུ་བྱེད་རྣམ་པ་གསུམ་ཇི་ལྟར་རིམ་གྱིས་འགག་པར་འགྱུར་ཞེ་ན།དཔྱོད་པ་དང་གནས་པ་འདི་གཉིས་ཏེ། དེ་ལ་དཔྱོད་པ་ལ་གནས་པའི་ཚེ་ནི་གཏམ་བྱེད་པ་ཡང་ཡོད་དེ། དེ་ལ་བསམ་གཏན་དང་པོའི་བྱ་བ་དག་གི་འདུ་བྱེད་ཡོད་པའི་ཕྱིར་རོ། །གང་གི་ཚེ་གནས་པ་རྩོམ་པ་དེའི་ཚེ། དེ་དག་བསམ་གཏན་གཉིས་པ་མན་ཆད་དུ་མཐར་གྱིས࿒གནས་པའི་སྙོམས་པར་འཇུག་པའི་ཕྱིར་མཐར་གྱིས་འགག་པར་འགྱུར་རོ། ། ལྡང་བའི་ཚེ་ཡང་དེ་བཞིན་དུ་མི་མཐུན་པ་འབྱུང་བར་བལྟ་བར་བྱའོ། ། འགོག་པ་ལ་སྙོམས་པར་ཞུགས་པའི་སེམས་དང་སེམས་ལས་བྱུང་བ་རྣམས་འགག་པར་གྱུར་ན། རྣམ་པར་ཤེས་པ་ལུས་དང་ཇི་ལྟར་འབྲལ་བར་མི་འགྱུར་ཞེ་ན། དེའི་དབང་པོ་གཟུགས་ཅན་ཡོངས་སུ་མ་གྱུར་པ་རྣམས་ལ། འཇུག་པའི་རྣམ་པར་ཤེས་པའི་ས་བོན་གྱིས་ཡོངས་སུ་ཟིན་པ་ཀུན་གཞི་རྣམ་པར་ཤེས་པ་མེད་པ་མ་ཡིན་ཏེ། ཕྱིས་དེ་འབྱུང་བའི་ཆོས་ཉིད་ཡིན་པའི་ཕྱིར་རོ། །འགོག་པ་ལ་སྙོམས་པར་འཇུག་པ་ན། འདི་སྙམ་དུ་བདག་ནི་འགོག་པ་ལ་སྙོམས་པར་འཇུག་གོ་སྙམ་པའམ། ལྡང་ངོ་སྙམ་དུ་ཇི་ལྟར་མི་སེམས་ཤེ་ན། སྙོམས་པར་འཇུག་བའི་དུས་ན་ནི། མངོན་པར་འདུ་བྱེད་པ་མེད་པར་སེམས་འགག་ལ། ལྡང་བའི་དུས་ན་ནི་སེམས་སྔར་འགགས་ཟིན་པའི་ཕྱིར་རོ། །དེས་ཇི་ལྟར་སེམས་དེ་སྔར་ཡོངས་སུ་སྦྱང་བ་བྱས་པ་ཡིན་ཞེ་ན། དེས་རྣམ་པ་དང༌། རྟགས་དང༌། མཚན་མ་གང་དག་གིས་སྙོམས་པར་འཇུག་པ་དང༌། ལྡང་བ་དེ་ལ་ཀུན་ཏུ་རྟེན་ཅིང་ལན་མང་དུ་བྱས་ཏེ། དེ་དག་བསྒོམས་པས་ན་རང་གི་ངང་གིས་སྙོམས་པར་འཇུག་ལ་ལྡང་བར་ཡང་བྱེད་དོ། །འགོག་པ་ལས་ལངས་པའི་ཚེ༑ མི་གཡོ་བ་དང༌། ཅི་ཡང་མེད་པ་དང༌། མཚན་མ་མེད་པའི་རེག་པ་གསུམ་ལ་ཇི་ལྟར་རེག་པར་འགྱུར་ཞེ་ན། སྙོམས་པར་འཇུག་པ་དེ་ལས་ལྡང་བའི་ཚེ་ཤས་ཆེར་སྲིད་པ་ལ་དམིགས་པ་དང༌། ཡུལ་ལ་དམིགས་པ་དང༌། འགོག་པ་ལ་དམིགས་པའི་དམིགས་པ་རྣམ་པ་གསུམ་གྱིས་ལྡང་བར་འགྱུར་ཏེ། དེ་དག་གིས་ལྡང་བའི་ཚེ་གོ་རིམས་ཁོ་ན་བཞིན་དུ་རེག་པ་གསུམ་ལ་རེག་པར་འགྱུར་རོ། །དེ་ལ་སྲིད་པ་ལ་དམིགས་པས་ལྡང་བའི་ཚེ་ནི། སེམས་ཀྱི་གཡོ་བ་ངའོ་སྙམ་པའམ། འདི་ལྟར་འགྱུར་རོ་སྙམ་དུ་མི་སེམས་པ་ནས་རྒྱས་པར་སྦྱར་ཏེ། དེ་བས་ན་མི་གཡོ་བའི་རེག་པ་ལ་རེག་ཅེས་བྱའོ། །ཡུལ་ལ་དམིགས་པས་ལྡང་བའི་ཚེ་ནི། འདོད་ཆགས་ཅི་ཡང་འབྱུང་བར་མི་འགྱུར།ཞེ་སྡང་ཅི་ཡང་འབྱུང་བར་མི་འགྱུར། གཏི་མུག་ཅི་ཡང་འབྱུང་བར་མི་འགྱུར་ཏེ། དེ་བས་ཅི་ཡང་མེད་པའི་རེག་པ་ལ་རེག་ཅེས་བྱའོ། །འགོག་པ་ལ་དམིགས་པས་ལྡང་བའི་ཚེ་ནི་མཚན་མ་ཐམས་ཅད་ཡིད་ལ་མི་བྱེད་པས་མཚན་མ་མེད་པའི་དབྱིངས་ལ་དམིགས་ཏེ། དེ་བས་ན་མཚན་མ་མེད་པའི་རེག་པ་ལ་རེག་ཅེས་བྱའོ། །

'gog pa'i snyoms par 'jug pa gang zhe na/ ci yang med pa'i skye mched kyi 'dod chags dang bral la/ gnas pa'i 'du shes sngon du btang ba'i yid la byed pas/ sems dang sems las byung ba'i chos rnams 'gag pa ste/ de yang ji ltar snyoms par 'jug ce na/ 'phags pa ci yang med pa'i 'dod chags dang bral ba/'du shes med 'du shes med min skye mched kyi mtshan ma med pa la snyoms par zhugs kyang rung/ yang na 'gog pa'i mtshan ma med pa la snyoms par zhugs kyang rung ste/ de la 'du shes med 'du shes med min skye mched la snyoms par zhugs pa ni de'i gong du sems lhag par btang snyoms su byed de/ 'du shes med 'du shes med min skye mched las bskyod nas dmigs pa yang dag par 'gags pa'i sems 'gag par 'gyur ro/ /'gog pa'i mtshan ma med pa la snyoms par zhugs pa yang de dang 'dra'o/ /'gog pa snyoms par 'jug pa la chos gnyis gces spras byed pa yin te/ zhi gnas dang/ lhag mthong ngo/ /de la zhi gnas ni gang yin/ lhag mthong ni gang yin/ de gnyis ji ltar na gces spras byed pa yin zhe na/ zhi gnas ni don 'dir mthar gyis gnas pa'i snyoms par 'jug pa brgyad la bya'o/ /lhag mthong ni 'phags pa'i shes rab yin te/ de gnyis las gcig med na snyoms par 'jug tu mi rung ba'i phyir/ gnyi ga tshogs na gces spras byed par 'gyur ro/ /'gog pa'i snyoms par 'jug pa na/ 'du byed rnam pa gsum ji ltar rim gyis 'gag par 'gyur zhe na/dpyod pa dang gnas pa 'di gnyis te/ de la dpyod pa la gnas pa'i tshe ni gtam byed pa yang yod de/ de la bsam gtan dang po'i bya ba dag gi 'du byed yod pa'i phyir ro/ /gang gi tshe gnas pa rtsom pa de'i tshe/ de dag bsam gtan gnyis pa man chad du mthar gyis gnas pa'i snyoms par 'jug pa'i phyir mthar gyis 'gag par 'gyur ro/ / ldang ba'i tshe yang de bzhin du mi mthun pa 'byung bar blta bar bya'o/ / 'gog pa la snyoms par zhugs pa'i sems dang sems las byung ba rnams 'gag par gyur na/ rnam par shes pa lus dang ji ltar 'bral bar mi 'gyur zhe na/ de'i dbang po gzugs can yongs su ma gyur pa rnams la/ 'jug pa'i rnam par shes pa'i sa bon gyis yongs su zin pa kun gzhi rnam par shes pa med pa ma yin te/ phyis de 'byung ba'i chos nyid yin pa'i phyir ro/ /'gog pa la snyoms par 'jug pa na/ 'di snyam du bdag ni 'gog pa la snyoms par 'jug go snyam pa'am/ ldang ngo snyam du ji ltar mi sems she na/ snyoms par 'jug ba'i dus na ni/ mngon par 'du byed pa med par sems 'gag la/ ldang ba'i dus na ni sems sngar 'gags zin pa'i phyir ro/ /des ji ltar sems de sngar yongs su sbyang ba byas pa yin zhe na/ des rnam pa dang/ rtags dang/ mtshan ma gang dag gis snyoms par 'jug pa dang/ ldang ba de la kun tu rten cing lan mang du byas te/ de dag bsgoms pas na rang gi ngang gis snyoms par 'jug la ldang bar yang byed do/ /'gog pa las langs pa'i tshe| mi g.yo ba dang/ ci yang med pa dang/ mtshan ma med pa'i reg pa gsum la ji ltar reg par 'gyur zhe na/ snyoms par 'jug pa de las ldang ba'i tshe shas cher srid pa la dmigs pa dang/ yul la dmigs pa dang/ 'gog pa la dmigs pa'i dmigs pa rnam pa gsum gyis ldang bar 'gyur te/ de dag gis ldang ba'i tshe go rims kho na bzhin du reg pa gsum la reg par 'gyur ro/ /de la srid pa la dmigs pas ldang ba'i tshe ni/ sems kyi g.yo ba nga'o snyam pa'am/ 'di ltar 'gyur ro snyam du mi sems pa nas rgyas par sbyar te/ de bas na mi g.yo ba'i reg pa la reg ces bya'o/ /yul la dmigs pas ldang ba'i tshe ni/ 'dod chags ci yang 'byung bar mi 'gyur/zhe sdang ci yang 'byung bar mi 'gyur/ gti mug ci yang 'byung bar mi 'gyur te/ de bas ci yang med pa'i reg pa la reg ces bya'o/ /'gog pa la dmigs pas ldang ba'i tshe ni mtshan ma thams cad yid la mi byed pas mtshan ma med pa'i dbyings la dmigs te/ de bas na mtshan ma med pa'i reg pa la reg ces bya'o/ /

【G3 通結】

བསམ་གཏན་དང༌། རྣམ་པར་ཐར་པ་དང༌། ཏིང་ངེ་འཛིན་དང༌། སྙོམས་པར་འཇུག་པ་རྣམས་ནི་བཤད་ཟིན་ཏོ། །

bsam gtan dang/ rnam par thar pa dang/ ting nge 'dzin dang/ snyoms par 'jug pa rnams ni bshad zin to/ /

【F2 釋雜義經】【G1 十一復次別引經釋】【H1 身心遠離引如實覺】

བཅོམ་ལྡན་འདས་ཀྱིས་དགེ་སློང་དག་ནང་གི་སེམས་ཀྱི་ཞི་གནས་ཀྱི་ཕྱིར། ནང་དུ་ཡང་དག་འཇོག་ལ་བརྩོན་པར་གྱིས་ཤིག་ཅེས་གང་གསུངས་པ་དེ་ལ་མལ་ཆ་དང༌། སྟན་དབེན་པ་དག་ལ་གནས་ཏེ། དགོན་པ་ན་གནས་པ་ནས། འདུག་པའི་བར་དུ་རྒྱས་པར་བྱ་སྟེ། དྲན་པ་མངོན་དུ་བཞག་ནས་ཞེས་བྱ་བ་འདི་ནི། ནང་དུ་ཡང་དག་འཇོག་སྟེ། དེ་ནི་ལུས་དབེན་པ་ཡིན་ནོ། ། ནང་གི་སེམས་ཀྱི་ཞི་གནས་ནི། ནང་གི་སེམས་གནས་པ་རྣམ་པ་དགུ་སྟེ། དེ་ནི་སེམས་དབེན་པ་ཡིན་ནོ། ། དེ་ལ࿒ནང་དུ་ཡང་དག་འཇོག་ནི་ནང་དུ་སེམས་ཞི་གནས་སྒྲུབ་པར་བྱེད་དོ། ། ནང་གི་སེམས་ཀྱི་ཞི་གནས་ནི་ལྷག་མཐོང་སྒྲུབ་པར་བྱེད་དོ། །ལྷག་མཐོང་ནི་ཡོངས་སུ་བྱང་བར་བྱས་པའི་ཆོས་རྣམས་ལ་ཡང་དག་པ་ཇི་ལྟ་བ་བཞིན་དུ་ཡང་དག་པར་གསལ་བར་བྱེད་པ་སྒྲུབ་བོ། །

bcom ldan 'das kyis dge slong dag nang gi sems kyi zhi gnas kyi phyir/ nang du yang dag 'jog la brtson par gyis shig ces gang gsungs pa de la mal cha dang/ stan dben pa dag la gnas te/ dgon pa na gnas pa nas/ 'dug pa'i bar du rgyas par bya ste/ dran pa mngon du bzhag nas zhes bya ba 'di ni/ nang du yang dag 'jog ste/ de ni lus dben pa yin no/ / nang gi sems kyi zhi gnas ni/ nang gi sems gnas pa rnam pa dgu ste/ de ni sems dben pa yin no/ / de la nang du yang dag 'jog ni nang du sems zhi gnas sgrub par byed do/ / nang gi sems kyi zhi gnas ni lhag mthong sgrub par byed do/ /lhag mthong ni yongs su byang bar byas pa'i chos rnams la yang dag pa ji lta ba bzhin du yang dag par gsal bar byed pa sgrub bo/ /

【H2 善修止觀覺了所知】

བཅོམ་ལྡན་འདས་ཀྱིས་དགེ་སློང་དག་ཚད་མེད་པའི་ཏིང་ངེ་འཛིན་རྟག་འགྲུས་དང༌། དྲན་བཞིན་དུ་སྒོམས་ཤིག་ཅེས་གང་གསུངས་པ་དེ་ལ། ཏིང་ངེ་འཛིན་སྒོམས་ཤིག་ཅེས་བསྟན་པ་མཛད་ནས། དེའི་བསྒོམ་པ་རྣམ་པ་གསུམ་སྟོན་ཏོ། །དེ་ལ་ཚད་མེད་པ་ཞེས་བྱ་བ་ནི། ཚད་མེད་པ་བཞི་པོ་དག་གོ། །རྟག་འགྲུས་ཞེས་བྱ་བ་ནི། རྟག་ཏུ་བྱེད་པ་དང༌། མཁས་པར་བྱེད་པ་ལ་རྟག་འགྲུས་ཞེས་བྱའོ། །དྲན་བཞིན་ཞེས་བྱ་བ་ནི། དྲན་པ་ཉེ་བར་གཞག་པ་བཞི་ལ་ཉེ་བར་གནས་པའི་སེམས་ཡིན་པར་བསྟན་ཏོ། །ཅིའི་ཕྱིར་བསྒོམ་པ་རྣམ་པ་གསུམ་བསྟན་ཅེ་ན། ཕུན་སུམ་ཚོགས་པ་ནི་འཇིག་རྟེན་པའི་དང༌། འཇིག་རྟེན་ལས་འདས་པའི་རྣམ་པ་གཉིས་ཡོད་དེ། དེ་ལ་ཚད་མེད་པ་བསྒོམ་པ་ནི། འཇིག་རྟེན་པའི་ཕུན་སུམ་ཚོགས་པ་སྒྲུབ་པར་བྱེད་དོ།།དྲན་བཞིན་པ་ནི་འཇིག་རྟེན་ལས་འདས་པའི་ཕུན་སུམ་ཚོགས་པ་སྒྲུབ་པར་བྱེད་དོ། །རྟག་འགྲུས་ནི་གཉི་གའི་མངོན་པར་ཤེས་པ་མྱུར་བར་བྱེད་དོ། །དེའི་ཕྱིར་དེ་གཉིས་ཀྱི་བར་དུ་དེ་བསྟན་ཏེ། བསྟན་པར་བྱ་བ་ནི་དེ་གསུམ་ཁོ་ནར་ཟད་དོ། །གཞན་ཡང་ཚད་མེད་པ་ཞེས་བྱ་བ་ནི། ཞི་གནས་ཀྱི་ལམ་ཡིན་པར་བསྟན་ཏོ། །དྲན་བཞིན་ཞེས་བྱ་བ་ནི་ལྷག་མཐོང་གི་ལམ་མོ། །རྟག་འགྲུས་ཞེས་བྱ་བ་ནི། དེ་གཉིས་མྱུར་དུ་ཡང་དག་པར་འགྲུབ་པའི་ལམ་མོ། །གཞན་ཡང་བསོད་ནམས་སུ་འགྲོ་བའི་ལམ་དང༌། མྱ་ངན་ལས་འདའ་བར་འགྲོ་བའི་ལམ་དང༌། དེ་གཉིས་མྱུར་དུ་འགྲུབ་པར་འགྱུར་བའི་ལམ་ཡིན་པར་བསྟན་ཏེ། སྔར་ཞི་གནས་ལ་ཡོངས་སུ་བྱང་བར་བྱས་པའི་འོག་ཏུ་ལྷག་མཐོང་དང་ལྡན་པའི་ཏིང་ངེ་འཛིན་རྣམ་པ་དེ་གཉིས་བསྒོམས་ན་ཤེས་བྱ་ཡང་དག་པ་ཇི་ལྟ་བ་བཞིན་དུ་སྣང་བར་འགྱུར་རོ། །

bcom ldan 'das kyis dge slong dag tshad med pa'i ting nge 'dzin rtag 'grus dang/ dran bzhin du sgoms shig ces gang gsungs pa de la/ ting nge 'dzin sgoms shig ces bstan pa mdzad nas/ de'i bsgom pa rnam pa gsum ston to/ /de la tshad med pa zhes bya ba ni/ tshad med pa bzhi po dag go/ /rtag 'grus zhes bya ba ni/ rtag tu byed pa dang/ mkhas par byed pa la rtag 'grus zhes bya'o/ /dran bzhin zhes bya ba ni/ dran pa nye bar gzhag pa bzhi la nye bar gnas pa'i sems yin par bstan to/ /ci'i phyir bsgom pa rnam pa gsum bstan ce na/ phun sum tshogs pa ni 'jig rten pa'i dang/ 'jig rten las 'das pa'i rnam pa gnyis yod de/ de la tshad med pa bsgom pa ni/ 'jig rten pa'i phun sum tshogs pa sgrub par byed do//dran bzhin pa ni 'jig rten las 'das pa'i phun sum tshogs pa sgrub par byed do/ /rtag 'grus ni gnyi ga'i mngon par shes pa myur bar byed do/ /de'i phyir de gnyis kyi bar du de bstan te/ bstan par bya ba ni de gsum kho nar zad do/ /gzhan yang tshad med pa zhes bya ba ni/ zhi gnas kyi lam yin par bstan to/ /dran bzhin zhes bya ba ni lhag mthong gi lam mo/ /rtag 'grus zhes bya ba ni/ de gnyis myur du yang dag par 'grub pa'i lam mo/ /gzhan yang bsod nams su 'gro ba'i lam dang/ mya ngan las 'da' bar 'gro ba'i lam dang/ de gnyis myur du 'grub par 'gyur ba'i lam yin par bstan te/ sngar zhi gnas la yongs su byang bar byas pa'i 'og tu lhag mthong dang ldan pa'i ting nge 'dzin rnam pa de gnyis bsgoms na shes bya yang dag pa ji lta ba bzhin du snang bar 'gyur ro/ /

【H3 等持等至善巧】【I1 引經標】

བཅོམ་ལྡན་འདས་ཀྱིས་བསམ་གཏན་པ་ཏིང་ངེ་འཛིན་ལ་མཁས་པ། སྙོམས་པར་འཇུག་པ་ལ་མི་མཁས་པ་ཡོད་དོ་ཞེས་རྒྱས་པར་མདོའི་སྡོམ་གྱི་ཚིགས་སུ་བཅད་པ་གང་གསུངས་པ་ལ།

bcom ldan 'das kyis bsam gtan pa ting nge 'dzin la mkhas pa/ snyoms par 'jug pa la mi mkhas pa yod do zhes rgyas par mdo'i sdom gyi tshigs su bcad pa gang gsungs pa la/

【I2 兩復次釋經四句】

ཏིང་ངེ་འཛིན་ལ་མཁས་པ་ཇི་ལྟ་བུ་ཡིན་ཞེ་ན། སྟོང་པ་ཉིད་ལ་སོགས་པའི་ཏིང་ངེ་འཛིན་གསུམ་ལ་མཁས་པའི་ཕྱིར་རོ། །སྙོམས་པར་འཇུག་པ་ལ་མི་མཁས་པ་ཇི་ལྟ་བུ་ཡིན་ཞེ་ན། ཟིལ་གྱིས་གནོན་པའི་སྐྱེ་མཆེད་དང༌། ཟད་པར་གྱི་སྐྱེ་མཆེད་དང༌། འགོག་པའི་སྙོམས་པར་འཇུག་པ་ལ་མི་མཁས་པའི་ཕྱིར་རོ། །སྙོམས་པར་འཇུག་པ་ལ་མཁས་པ་ཡིན་ལ། ཏིང་ངེ་འཛིན་ལ་མི་མཁས་པ་ཇི་ལྟ་བུ་ཡིན་ཞེ་ན། ཟད་པར་གྱི་སྐྱེ་མཆེད་བཅུའི་སྙོམས་པར་འཇུག་པ་རྣམས་ཀྱི་སྙོམས་པར་འཇུག་པ་དང་ལྡན་པ་ནས། འདུ་ཤེས་མེད་པའི་སྙོམས་པར་འཇུག་པའི་བར་གྱི་སྙོམས་པར་འཇུག་པ་དང་ལྡང་བ་ལ་མཁས་པ་ལ། ཏིང་ངེ་འཛིན་གསུམ་ལ་ནི་མི་མཁས་པའོ། །གཉི་ག་ལ་མཁས་པ་ནི་གཉི་ག་ལ་མཁས་པའི་ཕྱིར་རོ། །གཉི་ག་ལ་མཁས་པ་མ་ཡིན་པ་ནི་གཉི་ག་ལ་མི་མཁས་པའི་ཕྱིར་རོ། །དེ་ལྟར་ཏིང་ངེ་འཛིན་ཇི་སྐད་བསྟན་པ་འདི་དག་ནི། གང་དུ་གང་འོས་ལ་དེར་དེ་བཞིན་དུ་སྦྱར་བར་བྱའོ། །གཞན་ཡང་ཏིང་ངེ་འཛིན་ལ་མཁས་ལ་སྙོམས་པར་འཇུག་པ་ལ་མི་མཁས་པ་ཡོད་དོ་ཞེས་གསུངས་པ་ནི། ཏིང་ངེ་འཛིན་གྱི་མིང་དང་ཚིག་དང༌། ཡི་གེ་ལས་ཤེས་ལ་ཏིང་ངེ་འཛིན་དེའི་རྣམ་པ་དང་རྟགས་དང༌། མཚན་མ་གང་དག་གིས་སྙོམས་པར་འཇུག་པར་འགྱུར་བ་དེ་ནི་མི་ཤེས་པའོ། །སྙོམས་པར་འཇུག་པ་ལ་མཁས་པ་ཡིན་ལ་ཏིང་ངེ་འཛིན་ལ་མི་མཁས་པ་ཇི་ལྟ་བུ་ཡིན་ཞེ་ན། འདི་ལྟར་འདི་ན་ལ་ལ་ཏིང་ངེ་འཛིན་ལ་ལ་ལའི་རྣམ་པ་དང༌། རྟགས་དང་མཚན་མ་གང་དག་གིས་སྙོམས་པར་འཇུག་པ་རྣམས་ཤེས་ཏེ། དེ་བཞིན་དུ་སྙོམས་པར་ཞུགས་ཀྱང༌། བདག་ནི་ཏིང་ངེ་འཛིན་འདི་དང་འདི་ལ་སྙོམས་པར་ཞུགས་སོ་ཞེས་ཏིང་ངེ་འཛིན་དེའི་མིང་དང༌། ཚིག་དང་ཡི་གེ་ལས་ནི་མི་ཤེས་པ་ལྟ་བུའོ། །བྱང་ཆུབ་སེམས་དཔའ་སྙོམས་པར་འཇུག་པ་གང་ཡིན་པའི་ཏིང་ངེ་འཛིན་བརྒྱ་དང༌། སྟོང་དེ་དག་ཀྱང་ཡོད་ལ། ནམ་སངས་རྒྱས་སམ། བྱང་ཆུབ་སེམས་དཔའ་དམ་པའི་ཕ་རོལ་ཏུ་སོན་པ་དག་ལས་མ་ཐོས་སམ། ཡང་ན་བདག་ཉིད་དམ་པའི་ཕ་རོལ་ཏུ་སོན་པར་མ་གྱུར་གྱི་བར་དུ། བདག་ནི་ཏིང་ངེ་འཛིན་འདི་དང་འདི་ལ་སྙོམས࿒པར་ཞུགས་སོ་སྙམ་དུ། དེ་དག་གི་མིང་དང་ཚིག་དང༌། ཡི་གེའི་ཚོགས་ནི་མི་ཤེས་པ་ཡང་ཡོད་དོ། །

ting nge 'dzin la mkhas pa ji lta bu yin zhe na/ stong pa nyid la sogs pa'i ting nge 'dzin gsum la mkhas pa'i phyir ro/ /snyoms par 'jug pa la mi mkhas pa ji lta bu yin zhe na/ zil gyis gnon pa'i skye mched dang/ zad par gyi skye mched dang/ 'gog pa'i snyoms par 'jug pa la mi mkhas pa'i phyir ro/ /snyoms par 'jug pa la mkhas pa yin la/ ting nge 'dzin la mi mkhas pa ji lta bu yin zhe na/ zad par gyi skye mched bcu'i snyoms par 'jug pa rnams kyi snyoms par 'jug pa dang ldan pa nas/ 'du shes med pa'i snyoms par 'jug pa'i bar gyi snyoms par 'jug pa dang ldang ba la mkhas pa la/ ting nge 'dzin gsum la ni mi mkhas pa'o/ /gnyi ga la mkhas pa ni gnyi ga la mkhas pa'i phyir ro/ /gnyi ga la mkhas pa ma yin pa ni gnyi ga la mi mkhas pa'i phyir ro/ /de ltar ting nge 'dzin ji skad bstan pa 'di dag ni/ gang du gang 'os la der de bzhin du sbyar bar bya'o/ /gzhan yang ting nge 'dzin la mkhas la snyoms par 'jug pa la mi mkhas pa yod do zhes gsungs pa ni/ ting nge 'dzin gyi ming dang tshig dang/ yi ge las shes la ting nge 'dzin de'i rnam pa dang rtags dang/ mtshan ma gang dag gis snyoms par 'jug par 'gyur ba de ni mi shes pa'o/ /snyoms par 'jug pa la mkhas pa yin la ting nge 'dzin la mi mkhas pa ji lta bu yin zhe na/ 'di ltar 'di na la la ting nge 'dzin la la la'i rnam pa dang/ rtags dang mtshan ma gang dag gis snyoms par 'jug pa rnams shes te/ de bzhin du snyoms par zhugs kyang/ bdag ni ting nge 'dzin 'di dang 'di la snyoms par zhugs so zhes ting nge 'dzin de'i ming dang/ tshig dang yi ge las ni mi shes pa lta bu'o/ /byang chub sems dpa' snyoms par 'jug pa gang yin pa'i ting nge 'dzin brgya dang/ stong de dag kyang yod la/ nam sangs rgyas sam/ byang chub sems dpa' dam pa'i pha rol tu son pa dag las ma thos sam/ yang na bdag nyid dam pa'i pha rol tu son par ma gyur gyi bar du/ bdag ni ting nge 'dzin 'di dang 'di la snyoms par zhugs so snyam du/ de dag gi ming dang tshig dang/ yi ge'i tshogs ni mi shes pa yang yod do/ /

【I3 別釋十四句經】

གནས་པ་གང་ཞེ་ན། རྣམ་པ་དང༌། རྟགས་དང༌། མཚན་མ་གང་དག་གིས་སྙོམས་པར་འཇུག་པར་འགྱུར་བ་དེ་དག་ལེགས་པར་བཟུང་སྟེ། དེ་དག་ལེགས་པར་བཟུང་བས་ཇི་སྲིད་དུ་འདོད་པ་དེ་སྲིད་དུ་སྙོམས་པར་ཞུགས་ཏ་འདུག་ལ། ཏིང་ངེ་འཛིན་དེ་ལས་ཀྱང་ཡོངས་སུ་ཉམས་པར་མི་འགྱུར་བ་སྟེ། སྙོམས་པར་ཞུགས་པའི་གནས་པ་གང་ཡིན་པ་དང༌། ཡོངས་སུ་མི་ཉམས་པ་གང་ཡིན་པ་དང༌། རྣམ་པ་འདི་གཉིས་ནི་གནས་པ་ཞེས་བྱའོ། །ལྡང་བ་གང་ཞེ་ན། འདི་ལྟར་འདི་ན་རྣམ་པ་དང༌། རྟགས་དང༌། མཚན་མ་གང་དག་གིས་སྙོམས་པར་འཇུག་པར་འགྱུར་བ་དེ་དག་ཡིད་ལ་མ་བྱས་པར་མཉམ་པར་མ་བཞག་པའི་ས་བའི་རྣམ་པར་རྟོག་པའི་ལུས་སུ་གཏོགས་པ་མ་ཡིན་པ་མཉམ་པར་བཞག་པའི་ས་དང་མི་མཐུན་པའི་ཆོས་ཡིད་ལ་བྱེད་པའམ། འདི་ལྟ་བུ་བྱ་བའི་ཕྱིར་རམ། ངེས་པར་བྱ་བའི་ཕྱིར་རམ། བྱ་བར་ཁས་བླངས་པའི་ཕྱིར། ཏིང་ངེ་འཛིན་དེ་ལས་ལྡང་བ་ལྟ་བུའོ། །དེ་ལ་འདི་ལྟ་བུའི་བྱ་བ་ནི་འདི་ལྟ་སྟེ། ཆོས་གོས་དང༌། ལྷུང་བཟེད་དང༌། ཡོ་བྱད་ཀྱི་ལས་སོ། །དེ་ལ་ངེས་པར་བྱ་བ་ནི། བཤད་བ་དང༌། གཅི་བ་དང༌། བསོད་སྙོམས་ལ་སོགས་པ་སྤྱད་པ་དང༌། བླ་མ་ལ་རིམ་གྲོ་བྱ་བའོ། །དེ་ལ་བྱ་བར་ཁས་བླངས་པ་ནི་འདི་ལྟར་འགའ་ཞིག་གི་ཕྱིར་དམ་བཅས་པ་སྟེ། དེས་ཕ་རོལ་ལ་ཁས་བླངས་པས། འགའ་ཞིག་ཏུ་ཉམས་སུ་ལེན་པར་བྱེད་པ་ལྟ་བུའོ༑ །ཡང་ན་སྙོམས་པར་འཇུག་པ་གཞན་ལ་སྙོམས་པར་འཇུག་པར་འདོད་པའི་ཕྱིར་ཡང་དེ་ལས་ལྡང་བར་འགྱུར་རོ། །དེ་ལ་རྣམ་པ་རྣམས་གང་ཞེ་ན། དམིགས་པ་ཇི་ལྟ་བ་བཞིན་དུ་རྟོག་ཅིང་སྙོམས་པར་འཇུག་པ་སྟེ། རགས་པ་དང༌། ཞི་བ་དང༌། ནད་དང༌། འབྲས་དང༌། ཟུག་རྔུ་དང༌། མི་རྟག་པ་ལ་སོགས་པའི་རྣམ་པ་ཞེས་བྱ་བ། ཏིང་ངེ་འཛིན་དེ་དང་དེ་ལས་རྣམ་པ་གང་དག་ཡོད་པ་རྣམས་སོ། །རྟགས་རྣམས་གང་ཞེ་ན། གང་གི་ཚེ་སྙོམས་པར་འཇུག་པ་ལ་ཉེ་བར་གྱུར་ཅིང་ཡང་དག་པར་ཉེ་བར་གྱུར་པ་དེའི་ཚེ་གང་དག་གིས་དེ། བདག་ནི་རིང་པོ་མི་ཐོགས་པར་སྙོམས་པར་འཇུག་པ་འདི་ལྟ་བུ་དང༌། འདི་ལྟ་བུ་ཞིག་ལ་སྙོམས་པར་འཇུག་པར་འགྱུར་བའམ། སྙོམས་པར་འཇུག་གོ་སྙམ་དུ་ཤེས་པའི་སྙོམས་པར་འཇུག་པའི་རྟགས་རྣམས་དེ་ལ་འབྱུང་བའམ། དེའི་སློབ་དཔོན་གང་ཡིན་པ་དེས་ཀྱང་འདིས་ནི་རིང་པོ་མི་ཐོགས་པར་སྙོམས་པར་འཇུག་པ་འདི་ལྟ་བུ་དང༌། འདི་ལྟ་བུ་ཞིག་ལ་སྙོམས་པར་འཇུག་པར་འགྱུར་རོ་སྙམ་དུ་དེ་དག་ལས་ཤེས་པར་འགྱུར་བའོ། །མཚན་མ་རྣམས་གང་ཞེ་ན། མཚན་མ་གཉིས་ཏེ། དམིགས་པའི་མཚན་མ་དང༌། གཞིའི་མཚན་མའོ། །དེ་ལ་དམིགས་པའི་མཚན་མ་ནི། རྣམ་པར་རྟོག་པའི་ལུས་ཏེ། དམིགས་པ་གང་གིས་སྙོམས་པར་འཇུག་པའོ། །གཞིའི་མཚན་མ་ནི་ཏིང་ངེ་འཛིན་གྱི་ཚོགས་གང་གིས་སྙོམས་པར་འཇུག་པ་སྟེ། འདི་ལྟ་སྟེ། མཐུན་པའི་མན་ངག་དང༌། ཏིང་ངེ་འཛིན་གྱི་ཚོགས་སོགས་པ་སྟེ། བསྒོམ་པ་དང་ལྡན་པའི་འདུན་པ་དང༌། སྐྱོ་བའི་སེམས་དང༌། རྣམ་པར་གཡེང་བ་དང༌། རྣམ་པར་གཡེང་བ་མ་ཡིན་པ་ཡོངས་སུ་ཤེས་པ་ལ་སེམས་གཏོད་པ་དང༌། ཕ་རོལ་མིའམ་མི་མ་ཡིན་པའི་སྒྲ་ལས་གྱུར་པའམ། བྱེད་པ་ལས་གྱུར་པས་མ༌བསླངས་པའོ། །ཉམས་བདེ་བ་གན་ཞེ་ན། གལ་ཏེ་དེའི་ཏིང་ངེ་འཛིན་འདུ་བྱེད་དང་བཅས་པས་མངོན་པར་བསྡུས་པ་ཡིན་ལ། ཆུ་བཞིན་དུ་བགག་པ་དང༌། ཆོས་ཉིད་ཀྱིས་མངོན་པར་བསྡུས་པ་མ་ཡིན་པ་དང༌། ཞི་བ་མ་ཡིན་པ་དང༌། གྱ་ནོམ་པ་མ་ཡིན་པ་དང༌། ཤིན་ཏུ་སྦྱངས་པའི་ལམ་ཐོབ་པ་མ་ཡིན་པ་དང༌། སེམས་ཀྱི་རྒྱུད་གཅིག་ཏུ་གྱུར་པ་རྟོག་པ་མ་ཡིན་པར་གྱུར་ན། དེའི་ཏིང་ངེ་འཛིན་ནི་ཅི་བདེ་བར་བྱ་བར་གནས་པར་བྱ་བ་ལ་ཉམས་བདེ་བ་མ་ཡིན་ནོ། །དེ་ལས་བཟློག་པ་ནི་ཉམས་བདེ་བ་ཡིན་ནོ། །འདུ་བྱེད་པས་མངོན་པར་བསྡུས་པ་ཇི་ལྟ་བུ་ཡིན་ཞེ་ན། སྨོན་པ་དང་ལྡན་པའི་སེམས་པས། ཕྱི་རོལ་གྱི་སེམས་བསྡུས་ནས། ཏིང་ངེ་འཛིན་དེ་ལ་ཡང་དག་པར་གཏོད་པ་སྟེ། དེའི་ཡིད་ལ་བྱེད་པ་དེ་ལྟ་བུ་དེ་ནི་རྩོལ་བ་དང་བཅས་པར་འཇུག་པ་ཡིན་ནོ། །ཇི་ལྟར་ཕྱི་རོལ་དུ་འཕྲོར་མི་སྟེར་བ་དེ་ལྟ་བུ་ནི་ཆུ་བཞིན་དུ་བཀག་པ་ཡིན་ནོ། །ཆོས་ཉིད་ཀྱིས་མངོན་པར་བསྡུས་པ་ཇི་ལྟ་བུ་ཡིན་ཞེ་ན། འོག་མ་ནི་རགས་པའི་ཆོས་ཉིད་དུ་མཐོང་ལ། གོང་མ་ནི་ཞི་བའི་ཆོས་ཉིད་དུ་མཐོང་བའོ། །ཞི་བ་དང༌། གྱ་ནོམ་པ་དང༌། ཤིན་ཏུ་སྦྱངས་པའི་ལམ་ཐོབ་པ་དང༌། སེམས་ཀྱི་རྒྱུད་གཅིག་ཏུ་གྱུར་པ་རྟོགས་པ་ནི། འཕགས་པའི་ཤེས་པ་ལྔ་དང་ལྡན་པའི་ཏིང་ངེ་འཛིན་ཇི་ལྟ་བ་བཞིན་ནོ། །སྤྱོད་ཡུལ་གང་ཞེ་ན། ཏིང་ངེ་འཛིན་གྱི་ཡུལ་གང་ཡིན་པ་དེ་ཡན་ཆད་ཀྱི་སྙོམས་པར་འཇུག་པ་མི་ཤེས་པའི་ཕྱིར། འདི་ལྟ་སྟེ། བསམ་གཏན་དང་པོ་ལ་སྙོམས་པར་ཞུགས་པས། བསམ་གཏན་གཉིས་པ་མི་མཐོང་ལ། དེ་བཞིན་དུ་དབང་པོ་དང༌། གང་ཟག་ཁྱད་པར་དུ་འཕགས་པའི་ཡང་མི་ཤེས་པ་ལྟ་བུའོ། །མངོན་པར་བསྒྲུབ་པ་གང་ཞེ་ན༑ ཚིག་དང་ཡི་གེ་རྒྱས་པའི་དོན་མདོར་བསྡུས་པ་དང༌། ཡོན་ཏན་ཁྱད་པར་ཅན་མངོན་པར་རྫོགས་པར་བྱའོ། །ཏིང་ངེ་འཛིན་ལ་ཕན་པ་གང་ཞེ་ན། འདི་ལྟ་སྟེ། ངོ་ཚ་ཤེས་པ་དང༌། ཁྲེལ་ཡོད་པ་དང༌། དགའ་བ་དང༌། གུས་པ་དང༌། དད་པ་དང༌། ཚུལ་བཞིན་ཡིད་ལ་བྱེད་པ་དང༌། དྲན་པ་དང༌། ཤེས་བཞིན་དང༌། དབང་པོ་སྡོམ་པ་དང༌། ཚུལ་ཁྲིམས་སྡོམ་པ་དང༌། ཡིད་ལ་གཅགས་པ་མེད་པ་ལ་སོགས་པ་ནས། བདེ་བ་ལ་ཐུག་པ་ཡན༌ཆད་དེ། བདེ་བར་གྱུར་ན་སེམས་མཉམ་པར་གཞོག་པར་འགྱུར་བ་ཞེས་འབྱུང་བ་ལྟ་བུའོ། །དེ་ལས་བཟློག་པ་ནི་ཕན་པ་མ་ཡིན་པར་རིག་པར་བྱའོ། །ཕན་པ་དང་ཕན་པ་མ་ཡིན་པ་ནི་འདི་ལྟ་སྟེ། ངོ་ཚ་ཤེས་པ་དང༌། ཁྲེལ་ཡོད་པ་ལ་སོགས་པ་དེ་དག་ལས༑ ལ་ལ་དང་ལྡན་ལ། ལ་ལ་དང་མི་ལྡན་པ་ཡིན་ཏེ། ངོ་ཚ་དང་ལྡན་ཞིང་ཁྲེལ་ཡོད་པ་དང་ལྡན་ལ། དགའ་བ་དང་གུས་པ་དང་མི་ལྡན་པ་ཞེས་རྒྱས་པར་སྦྱར་རོ། །སྐྱེ་བ་གང་ཞེ་ན། ཏིང་ངེ་འཛིན་ཐོབ་ཟིན་པ་འཕེལ་བའོ། །འབྲི་བ་གང་ཞེ་ན། ཏིང་ངེ་འཛིན་ལས་ཉམས་པར་འགྱུར་བ་གང་ཡིན་པའོ། །ཐབས་གང་ཞེ་ན། དེ་གཉི་གར་འགྱུར་བའི་ལམ་མོ། །ཞི་གནས་དང༌། རབ་ཏུ་འཛིན་པ་དང༌། བཏང་སྙོམས་རྣམས་ནི། ཞི་གནས་ལ་སོགས་པའི་མཚན་མ་ཇི་སྐད་བསྟན་པ་དེ་ཁོ་ན་བཞིན་དུ་རིག་པར་བྱའོ། །

gnas pa gang zhe na/ rnam pa dang/ rtags dang/ mtshan ma gang dag gis snyoms par 'jug par 'gyur ba de dag legs par bzung ste/ de dag legs par bzung bas ji srid du 'dod pa de srid du snyoms par zhugs ta 'dug la/ ting nge 'dzin de las kyang yongs su nyams par mi 'gyur ba ste/ snyoms par zhugs pa'i gnas pa gang yin pa dang/ yongs su mi nyams pa gang yin pa dang/ rnam pa 'di gnyis ni gnas pa zhes bya'o/ /ldang ba gang zhe na/ 'di ltar 'di na rnam pa dang/ rtags dang/ mtshan ma gang dag gis snyoms par 'jug par 'gyur ba de dag yid la ma byas par mnyam par ma bzhag pa'i sa ba'i rnam par rtog pa'i lus su gtogs pa ma yin pa mnyam par bzhag pa'i sa dang mi mthun pa'i chos yid la byed pa'am/ 'di lta bu bya ba'i phyir ram/ nges par bya ba'i phyir ram/ bya bar khas blangs pa'i phyir/ ting nge 'dzin de las ldang ba lta bu'o/ /de la 'di lta bu'i bya ba ni 'di lta ste/ chos gos dang/ lhung bzed dang/ yo byad kyi las so/ /de la nges par bya ba ni/ bshad ba dang/ gci ba dang/ bsod snyoms la sogs pa spyad pa dang/ bla ma la rim gro bya ba'o/ /de la bya bar khas blangs pa ni 'di ltar 'ga' zhig gi phyir dam bcas pa ste/ des pha rol la khas blangs pas/ 'ga' zhig tu nyams su len par byed pa lta bu'o| /yang na snyoms par 'jug pa gzhan la snyoms par 'jug par 'dod pa'i phyir yang de las ldang bar 'gyur ro/ /de la rnam pa rnams gang zhe na/ dmigs pa ji lta ba bzhin du rtog cing snyoms par 'jug pa ste/ rags pa dang/ zhi ba dang/ nad dang/ 'bras dang/ zug rngu dang/ mi rtag pa la sogs pa'i rnam pa zhes bya ba/ ting nge 'dzin de dang de las rnam pa gang dag yod pa rnams so/ /rtags rnams gang zhe na/ gang gi tshe snyoms par 'jug pa la nye bar gyur cing yang dag par nye bar gyur pa de'i tshe gang dag gis de/ bdag ni ring po mi thogs par snyoms par 'jug pa 'di lta bu dang/ 'di lta bu zhig la snyoms par 'jug par 'gyur ba'am/ snyoms par 'jug go snyam du shes pa'i snyoms par 'jug pa'i rtags rnams de la 'byung ba'am/ de'i slob dpon gang yin pa des kyang 'dis ni ring po mi thogs par snyoms par 'jug pa 'di lta bu dang/ 'di lta bu zhig la snyoms par 'jug par 'gyur ro snyam du de dag las shes par 'gyur ba'o/ /mtshan ma rnams gang zhe na/ mtshan ma gnyis te/ dmigs pa'i mtshan ma dang/ gzhi'i mtshan ma'o/ /de la dmigs pa'i mtshan ma ni/ rnam par rtog pa'i lus te/ dmigs pa gang gis snyoms par 'jug pa'o/ /gzhi'i mtshan ma ni ting nge 'dzin gyi tshogs gang gis snyoms par 'jug pa ste/ 'di lta ste/ mthun pa'i man ngag dang/ ting nge 'dzin gyi tshogs sogs pa ste/ bsgom pa dang ldan pa'i 'dun pa dang/ skyo ba'i sems dang/ rnam par g.yeng ba dang/ rnam par g.yeng ba ma yin pa yongs su shes pa la sems gtod pa dang/ pha rol mi'am mi ma yin pa'i sgra las gyur pa'am/ byed pa las gyur pas mabslangs pa'o/ /nyams bde ba gan zhe na/ gal te de'i ting nge 'dzin 'du byed dang bcas pas mngon par bsdus pa yin la/ chu bzhin du bgag pa dang/ chos nyid kyis mngon par bsdus pa ma yin pa dang/ zhi ba ma yin pa dang/ gya nom pa ma yin pa dang/ shin tu sbyangs pa'i lam thob pa ma yin pa dang/ sems kyi rgyud gcig tu gyur pa rtog pa ma yin par gyur na/ de'i ting nge 'dzin ni ci bde bar bya bar gnas par bya ba la nyams bde ba ma yin no/ /de las bzlog pa ni nyams bde ba yin no/ /'du byed pas mngon par bsdus pa ji lta bu yin zhe na/ smon pa dang ldan pa'i sems pas/ phyi rol gyi sems bsdus nas/ ting nge 'dzin de la yang dag par gtod pa ste/ de'i yid la byed pa de lta bu de ni rtsol ba dang bcas par 'jug pa yin no/ /ji ltar phyi rol du 'phror mi ster ba de lta bu ni chu bzhin du bkag pa yin no/ /chos nyid kyis mngon par bsdus pa ji lta bu yin zhe na/ 'og ma ni rags pa'i chos nyid du mthong la/ gong ma ni zhi ba'i chos nyid du mthong ba'o/ /zhi ba dang/ gya nom pa dang/ shin tu sbyangs pa'i lam thob pa dang/ sems kyi rgyud gcig tu gyur pa rtogs pa ni/ 'phags pa'i shes pa lnga dang ldan pa'i ting nge 'dzin ji lta ba bzhin no/ /spyod yul gang zhe na/ ting nge 'dzin gyi yul gang yin pa de yan chad kyi snyoms par 'jug pa mi shes pa'i phyir/ 'di lta ste/ bsam gtan dang po la snyoms par zhugs pas/ bsam gtan gnyis pa mi mthong la/ de bzhin du dbang po dang/ gang zag khyad par du 'phags pa'i yang mi shes pa lta bu'o/ /mngon par bsgrub pa gang zhe na| tshig dang yi ge rgyas pa'i don mdor bsdus pa dang/ yon tan khyad par can mngon par rdzogs par bya'o/ /ting nge 'dzin la phan pa gang zhe na/ 'di lta ste/ ngo tsha shes pa dang/ khrel yod pa dang/ dga' ba dang/ gus pa dang/ dad pa dang/ tshul bzhin yid la byed pa dang/ dran pa dang/ shes bzhin dang/ dbang po sdom pa dang/ tshul khrims sdom pa dang/ yid la gcags pa med pa la sogs pa nas/ bde ba la thug pa yanchad de/ bde bar gyur na sems mnyam par gzhog par 'gyur ba zhes 'byung ba lta bu'o/ /de las bzlog pa ni phan pa ma yin par rig par bya'o/ /phan pa dang phan pa ma yin pa ni 'di lta ste/ ngo tsha shes pa dang/ khrel yod pa la sogs pa de dag las| la la dang ldan la/ la la dang mi ldan pa yin te/ ngo tsha dang ldan zhing khrel yod pa dang ldan la/ dga' ba dang gus pa dang mi ldan pa zhes rgyas par sbyar ro/ /skye ba gang zhe na/ ting nge 'dzin thob zin pa 'phel ba'o/ /'bri ba gang zhe na/ ting nge 'dzin las nyams par 'gyur ba gang yin pa'o/ /thabs gang zhe na/ de gnyi gar 'gyur ba'i lam mo/ /zhi gnas dang/ rab tu 'dzin pa dang/ btang snyoms rnams ni/ zhi gnas la sogs pa'i mtshan ma ji skad bstan pa de kho na bzhin du rig par bya'o/ /

【H4 分別靜慮經】【I1 引經標】

བསམ་གཏན་པ་འབྱོར་པ་ཡོད་བཞིན་དུ། རྒུད་པར་འཛིན་པ་ཡང་ཡོད་དོ། །བསམ་གཏན་པ་རྣམ་པར་དབྱེ་བའི་མདོ་ལེའུ་བཞི་པ་ལས་རྒྱས་པར་འབྱུང་ངོ༌། །

bsam gtan pa 'byor pa yod bzhin du/ rgud par 'dzin pa yang yod do/ /bsam gtan pa rnam par dbye ba'i mdo le'u bzhi pa las rgyas par 'byung ngo/ /

【I2 略釋四轉】

དེ་ལ་ཏིང་ངེ་འཛིན་ལས་ཉམས་པ་དང༌། ཁྱད་པར་དུ་འགྲོ་བའི་དུས་གཉིས་སུ་ཕྱིན་ཅི་ལོག་ཡོངས་སུ་ཤེས་པར་བྱ་སྟེ། དེ་ལས་ཉམས་པར་འགྱུར་བའི་ལམ་དང༌། ཉམས་པ་ནི་རྒུད་པའོ༑ །ཁྱད་པར་འགྲོ་བའི་ལམ་དང་ཁྱད་པར་དུ་འགྲོ࿒བ་ནི་འབྱོར་པའོ། །

de la ting nge 'dzin las nyams pa dang/ khyad par du 'gro ba'i dus gnyis su phyin ci log yongs su shes par bya ste/ de las nyams par 'gyur ba'i lam dang/ nyams pa ni rgud pa'o| /khyad par 'gro ba'i lam dang khyad par du 'gro ba ni 'byor pa'o/ /

【I3 廣釋相】

དེ་བདག་གི་དབེན་པ་ལས་སྐྱེས་པའི་དགའ་བ་དང་བདེ་བ་ནི་ཉམས་པ་དང༌། བདག་གི་ཏིང་ངེ་འཛིན་ནི་ཡོངས་སུ་ཉམས་སོ་སྙམ་དུ་ཇི་ལྟར་འཛིན་པར་འགྱུར་ཞེ་ན༑ འདི་ལ་བསམ་གཏན་པ་ནི་བསྒོམ་པའི་རྒྱུས་སེམས་དེ་ཞི་བ་དང་གཞོལ་བར་འགྱུར་རོ་ཞེས་བྱ་བ་ནི། བཏང་སྙོམས་དང་འབྲེལ་བའི་ཕྱིར་ཏེ། བསམ་གཏན་དང་པོ་ནས་བསམ་གཏན་གཉིས་པའི་ཉེར་བསྔོགས་ལ་འཇུག་ལ། དེ་ཡང་དེ་ལ་མི་མཁས་ཏེ། དེ་དེའི་གནས་སྐབས་སུ་བསམ་གཏན་དང་པོའི་ས་པའི་དགའ་བ་དང་བདེ་བ་ལས་ནི་འདས། བསམ་གཏན་གཉིས་པའི་ས་པའི་ནི་མ་ཐོབ་ནས། དེ་འདི་སྙམ་དུ་སེམས་ཏེ། བདག་གི་དབེན་པ་ལས་སྐྱེས་པའི་དགའ་བ་དང་བདེ་བ་ནི་ཉམས་སོ་སྙམ་ནས། དེ་ལས་སེམས་དེ་གཏོང་བར་བྱེད་དེ༑ བསམ་གཏན་པ་དེས་དེར་ཕྱིན་ཅི་ལོག་དེ་ཡོངས་སུ་ཤེས་པར་བྱའོ། །ཏིང་ངེ་འཛིན་ལས་ཉམས་པར་འགྱུར་བ་ན། ཇི་ལྟར་ཕྱིན་ཅི་ལོག་ཡོངས་སུ་ཤེས་པར་བྱ་ཞེ་ན། འདི་ན་ལ་ལ་བསམ་གཏན་དང་པོའི་སྙོམས་པར་འཇུག་པ་ཐོབ་པར་གྱུར་ན། མྱ་ངན་ལས་འདས་པ་ལ་ནད་མེད་པར་མཐོང་བ་ནས་རྒྱས་པར་བདག་མེད་པའི་བར་དུ་མཐོང་སྟེ། །འདུ་ཤེས་ཡིད་ལ་བྱེད་པ་དེ་ལས་བརྩམས་ནས༑ ཚོགས་བསགས་པར་འགྱུར་རོ། །དེ་མྱ་ངན་ལས་འདས་པའི་ཚོགས་ཡོངས་སུ་རྫོགས་པ་དེ་ལ་བརྟེན་ནས། རྒྱུ་དེ་དང་རྐྱེན་དེས་དེ་འཕངས་པས། རང་གི་ངང࿒གིས་དེ་ལ་འདུ་ཤེས་ཡིད་ལ་བྱེད་པ་འདི་ལྟ་བུ་དག་ཀུན་ཏུ་འབྱུང་སྟེ། འདུ་ཤེས་ཡིད་ལ་བྱེད་པ་གང་དག་གིས་གཟུགས་སུ་གཏོགས་པ་ནས། རྣམ་པར་ཤེས་པར་གཏོགས་པའི་བར་དུ་གང་དེ་ན་ཡོད་པ་དེ་ནི། དེ་ལ་ནང་དུ་སྣང་བ་ནས༑ རྒྱས་པར་བདག་མེད་པའི་བར་དུ་སྣང་བའོ། །འདུ་ཤེས་ཡིད་ལ་བྱེད་པ་དེ་ལ་བརྟེན་ནས། དེའི་འོག་ཏུ་འཇིག་རྟེན་པའི་སྙོམས་པར་འཇུག་པ་ལས་སྐྱེས་པའི་དགའ་བ་དང༌། བདེ་བ་དེ་དེ་ལ་ཀུན་ཏུ་མི་འབྱུང་ངོ༌། །དེས་ན་དེ་འདི་སྙམ་དུ་སེམས་ཏེ། བདག་གི་ཏིང་ངེ་འཛིན་ལས་སྐྱེས་པའི་ཕན༌པ་ནི། རྟེན་དང་བཅས་པར་ཉམས་སོ་སྙམ་ནས། དེ་ལས་ཡིད་ཟློག་པར་བྱེད་དེ། དེ་ལྟར་ན་བསམ་གཏན་པས་ཏིང་ངེ་འཛིན་ལས་ཉམས་པ་ན། ཕྱིན་ཅི་ལོག་སྤང་བར་བྱའོ༑ །ཏིང་ངེ་འཛིན་ལས་ཉམས་པ་ན། ཇི་ལྟར་ཕྱིན་ཅི་མ་ལོག་པར་ཡོངས་སུ་ཤེས་པར་བྱ་ཞེ་ན། འདི་ན་ལ་ལ་བསམ་གཏན་དང་པོའི་སྙོམས་པར་འཇུག་པས་ཆོག་པར་འཛིན་ཏེ། གོང་དུ་འབད་པར་མེ་བྱེད་ལ། དེ་ལ་ཡང་རོ་མྱོང་བར་བྱེད་པ་དེ་ནི། དེའི་འདོད་པ་དང་ལྡན་པའི་འདུ་ཤེས་ཡིད་ལ་བྱེད་པ་སྟེ།འདོད་པའི་ཁམས་དང་ཉེ་བའི་སྙོམས་པར་ཞུགས་པ་ཡིན་པའི་ཕྱིར། དེས་ཡོངས་སུ་ཉམས་པར་འགྱུར་ཏེ། དེ་ནི་དེའི་རྒུད་པ་ཡིན་ལ། དེ་ལ་ཡང་རྒུད་པ་ཡིན་པར་འཛིན་ཏེ། དེ་ལ་དེས་ཕྱིན་ཅི་མ་ལོག་པར་ཡོངས་སུ་ཤེས་པར་བྱའོ། །ཡང་བསམ་གཏན་གྱི་སྙོམས་པར་འཇུག་པ་དེས་བདག་ནི་བསམ་གཏན་གྱི་སྙོམས་པར་འཇུག་པ་ཐོབ་པ་ཡིན་གྱི། གཞན་ནི་ད་ལྟ་མ་ཡིན་ནོ་ཞེས་བདག་ལ་སྟོད་ཅིང་གཞན་ལ་སྨོད་པར་བྱེད་པ་དེ་ནི། དེའི་འདོད་པ་དང་ལྡན་པའི་འདུ་ཤེས་ཡིད་ལ་བྱེད་པ་སྟེ། དེས་ཀུན་ནས་དཀྲིས་པ་དེ་རྣམ་པར་འཕེལ་བ་དང༌། ཤས་ཆེ་བར་བྱེད་པས་ན། དེའི་ཏིང་ངེ་འཛིན་དེ་ལས་ཡོངས་སུ་ཉམས་དེ། དེ་ནི་དེའི་རྒུད་པ་ཡིན་ལ། དེ་ལ་རྒུད་པ་ཡིན་པར་ཡང་འཛིན་ཏོ། །ཡང་བསམ་གཏན་གྱི་སྙོམས་པར་འཇུག་པ་ཐོབ་པར་འགྱུར་ལ། དེས་ཀྱང་དེ་ཕ་རོལ་རྒྱལ་པོ་འམ། བློན་པོ་དག་ཡིད་ཆེས་པར་བྱེད་དོ། །དེ་དག་ཀྱང་དེ་ལ་བཀུར་སྟིང་བྱེད། བླ་མར་བྱེད་ཅིང༌།དེ་ཏིང་ངེ་འཛིན་དེ་ལས་ལངས་ན། དེ་དང་ལྡན་པར་རྗེས་སུ་རྟོག་པ་དེ་ནི་དེའི་འདོད་པ་དང་ལྡན་པའི་འདུ་ཤེས་ཡིད་ལ་བྱེད་པ་སྟེ། དེས་ན་ཀུན་ནས་དཀྲིས་པ་དེ་རྣམ་པར་འཕེལ་བར་བྱེད་པ་ནས་སྔ་མ་བཞིན་ནོ། །

de bdag gi dben pa las skyes pa'i dga' ba dang bde ba ni nyams pa dang/ bdag gi ting nge 'dzin ni yongs su nyams so snyam du ji ltar 'dzin par 'gyur zhe na| 'di la bsam gtan pa ni bsgom pa'i rgyus sems de zhi ba dang gzhol bar 'gyur ro zhes bya ba ni/ btang snyoms dang 'brel ba'i phyir te/ bsam gtan dang po nas bsam gtan gnyis pa'i nyer bsngogs la 'jug la/ de yang de la mi mkhas te/ de de'i gnas skabs su bsam gtan dang po'i sa pa'i dga' ba dang bde ba las ni 'das/ bsam gtan gnyis pa'i sa pa'i ni ma thob nas/ de 'di snyam du sems te/ bdag gi dben pa las skyes pa'i dga' ba dang bde ba ni nyams so snyam nas/ de las sems de gtong bar byed de| bsam gtan pa des der phyin ci log de yongs su shes par bya'o/ /ting nge 'dzin las nyams par 'gyur ba na/ ji ltar phyin ci log yongs su shes par bya zhe na/ 'di na la la bsam gtan dang po'i snyoms par 'jug pa thob par gyur na/ mya ngan las 'das pa la nad med par mthong ba nas rgyas par bdag med pa'i bar du mthong ste/ /'du shes yid la byed pa de las brtsams nas| tshogs bsags par 'gyur ro/ /de mya ngan las 'das pa'i tshogs yongs su rdzogs pa de la brten nas/ rgyu de dang rkyen des de 'phangs pas/ rang gi ngang gis de la 'du shes yid la byed pa 'di lta bu dag kun tu 'byung ste/ 'du shes yid la byed pa gang dag gis gzugs su gtogs pa nas/ rnam par shes par gtogs pa'i bar du gang de na yod pa de ni/ de la nang du snang ba nas| rgyas par bdag med pa'i bar du snang ba'o/ /'du shes yid la byed pa de la brten nas/ de'i 'og tu 'jig rten pa'i snyoms par 'jug pa las skyes pa'i dga' ba dang/ bde ba de de la kun tu mi 'byung ngo/ /des na de 'di snyam du sems te/ bdag gi ting nge 'dzin las skyes pa'i phanpa ni/ rten dang bcas par nyams so snyam nas/ de las yid zlog par byed de/ de ltar na bsam gtan pas ting nge 'dzin las nyams pa na/ phyin ci log spang bar bya'o| /ting nge 'dzin las nyams pa na/ ji ltar phyin ci ma log par yongs su shes par bya zhe na/ 'di na la la bsam gtan dang po'i snyoms par 'jug pas chog par 'dzin te/ gong du 'bad par me byed la/ de la yang ro myong bar byed pa de ni/ de'i 'dod pa dang ldan pa'i 'du shes yid la byed pa ste/'dod pa'i khams dang nye ba'i snyoms par zhugs pa yin pa'i phyir/ des yongs su nyams par 'gyur te/ de ni de'i rgud pa yin la/ de la yang rgud pa yin par 'dzin te/ de la des phyin ci ma log par yongs su shes par bya'o/ /yang bsam gtan gyi snyoms par 'jug pa des bdag ni bsam gtan gyi snyoms par 'jug pa thob pa yin gyi/ gzhan ni da lta ma yin no zhes bdag la stod cing gzhan la smod par byed pa de ni/ de'i 'dod pa dang ldan pa'i 'du shes yid la byed pa ste/ des kun nas dkris pa de rnam par 'phel ba dang/ shas che bar byed pas na/ de'i ting nge 'dzin de las yongs su nyams de/ de ni de'i rgud pa yin la/ de la rgud pa yin par yang 'dzin to/ /yang bsam gtan gyi snyoms par 'jug pa thob par 'gyur la/ des kyang de pha rol rgyal po 'am/ blon po dag yid ches par byed do/ /de dag kyang de la bkur sting byed/ bla mar byed cing/de ting nge 'dzin de las langs na/ de dang ldan par rjes su rtog pa de ni de'i 'dod pa dang ldan pa'i 'du shes yid la byed pa ste/ des na kun nas dkris pa de rnam par 'phel bar byed pa nas snga ma bzhin no/ /

【I4 結成】

དེ་ལྟར་ཏིང་ངེ་འཛིན་ལས་ཉམས་པ་ན། བསམ་གཏན་པས་ཕྱིན་ཅི་མ་ལོག་པ་ཡོངས་སུ་ཤེས་པར་བྱའོ། །ཕྱིན་ཅི་མ་ལོག་པ་གཉིས་ཀ་ནི། ཕྱིན་ཅི་ལོག་དང་པོ་ལས་བཟློག་པ་ཡིན་པར་རིག་པར་བྱའོ། །ཕྱིན་ཅི་མ་ལོག་པ་འདི་གཉིས་ནི་དུས་གཉིས་སུ་ཡོངས་སུ་ཤེས་པར་བྱ་སྟེ། ཕྱིན་ཅི་ལོག་པ་དང༌། ཕྱིན་ཅི་མ་ལོག་པ་འདི་དག་གི་གཞི་ལས་ལེའུ་བཞིར་འགྱུར་རོ། །

de ltar ting nge 'dzin las nyams pa na/ bsam gtan pas phyin ci ma log pa yongs su shes par bya'o/ /phyin ci ma log pa gnyis ka ni/ phyin ci log dang po las bzlog pa yin par rig par bya'o/ /phyin ci ma log pa 'di gnyis ni dus gnyis su yongs su shes par bya ste/ phyin ci log pa dang/ phyin ci ma log pa 'di dag gi gzhi las le'u bzhir 'gyur ro/ /

【H5 分別四撿行定經】【I1 引經標】

བསམ་གཏན་པའི་རྣམ་པར་དབྱེ࿒བས་བརྟག་པ་བཞི་པས། རྣམ་པ་བཞིས་ཏིང་ངེ་འཛིན་འདི་ནི་ཉམས་པའི་ཆ་དང་མཐུན་པའོ་ཞེས་བྱ་བ་ནས། ངེས་པར་འབྱེད་པའི་ཆ་དང་མཐུན་པའོ་ཞེས་བྱ་བའི་བར་དུ་ཏིང་ངེ་འཛིན་བརྟག་པ་ཡིན་ཏེ།

bsam gtan pa'i rnam par dbye bas brtag pa bzhi pas/ rnam pa bzhis ting nge 'dzin 'di ni nyams pa'i cha dang mthun pa'o zhes bya ba nas/ nges par 'byed pa'i cha dang mthun pa'o zhes bya ba'i bar du ting nge 'dzin brtag pa yin te/

【I2 略顯撿行相】

ཇི་ལྟར་བརྟག་ཅེ་ན། འདི་ནི་ངན་པའོ། །འདི་ནི་མཆོག་གོ། །འདི་ནི་ཆེས་མཆོག་གོ། །འདི་ནི་ཤིན་ཏུ་མཆོག་གོ་ཞེས་བྱ་བ་དང་གོ་རིམས་བཞིན་དུ་སྦྱར་རོ། །

ji ltar brtag ce na/ 'di ni ngan pa'o/ /'di ni mchog go/ /'di ni ches mchog go/ /'di ni shin tu mchog go zhes bya ba dang go rims bzhin du sbyar ro/ /

【I3 廣顯示】

ཇི་ལྟར་ཞེ་ན། འདི་ལ་བསམ་གཏན་པ་དེ་བསམ་གཏན་དང་པོ་ལས་ལངས་ནས་ཕྱིར་བསམ་གཏན་དེ་ལ་སྙོམས་པར་འཇུག་པར་མི་འདོད་དེ། དེ་རྣམ་པ་དང༌། རྟགས་དང༌། མཚན་མ་དེ་དག་ཡིད་ལ་མི་བྱེད་ཅིང༌།འདོད་པ་དང་ལྡན་པའི་འདུ་ཤེས་ཡིད་ལ་བྱེད་པ་ཇི་སྐད་བསྟན་པ་རྣམས་ཀྱང་ཀུན་ཏུ་འབྱུང་བ་དང༌། ལངས་ན་ཡང་རྗེས་སུ་དྲན་ཞིང་རོ་མྱོང་བར་བྱེད་དེ། དེའི་ཚེ་བསམ་གཏན་པས་ཏིང་ངེ་འཛིན་ངན་པ་ཉིད་དུ་བརྟག་པར་བྱའོ། །གཞན་ཡང་བསམ་གཏན་པ་ལངས་ནས། བསམ་གཏན་དང་པོ་དང་མཐུན་པའི་ཆོས་སྟོན་པ་ཐོས་ལ། དེ་ཡང་བསམ་གཏན་དང་པོའི་རྣམ་པ་ལ་སོགས་པ་གང་ཡིན་པ་དེ་དག་གི་མཚན་མ་ལེགས་པར་རབ་ཏུ་ཤིན་ཏུ་འཛིན་པར་བྱེད་པ་ནི། ཇི་ལྟར་ཡང་དེའི་བསམ་གཏན་ཐོབ་པ་དེ་མི་བརྗེད་པའི་ཚུལ་གྱིས་གནས་པར་འགྱུར་ཏེ། དེ་དང་མཐུན་པའི་ཆོས་རྗེས་སུ་དྲན་པ་ནི་གནས་པའི་ཆ་དང་མཐུན་པའོ། །དེའི་བསམ་གཏན་པས་བདག་གི་ཏིང་ངེ་འཛིན་ནི་ཉམས་པར་ཡང་མི་འགྱུར། ཁྱད་པར་དུ་ཡང་མི་འགྲོ་ལ། ངེས་པར་འབྱེད་པར་ཡང་མི་འགྱུར་མོད་ཀྱི་གནས་པས་ན། བདག་གི་ཏིང་ངེ་འཛིན་འདི་ནི་མཆོག་ཡིན་ནོ་སྙམ་དུ་རིག་པར་བྱའོ། །གཞན་ཡང་བསམ་གཏན་དང་པོ་ལས་ལངས་ནས། བསམ་གཏན་གཉིས་པ་དང་མཐུན་པའི་ཆོས་སྟོན་པ་ཐོས་ལ་དེ་ཐོས་ནས་ཀྱང་བསམ་གཏན་གཉིས་པའི་སྙོམས་པར་འཇུག་པའི་ལམ་དང་ལྡན་པའི་འདུ་ཤེས་ཡིད་ལ་བྱེད་པ་རྣམས་དེ་ལ་ཀུན་དུ་འབྱུང་ངོ༌། །དེ་དེའི་ཚེ་འདི་སྙམ་དུ་རྟོག་སྟེ། བདག་གི་ཏིང་ངེ་འཛིན་འདི་ནི་ཉམས་པར་ཡང་མི་འགྱུར། གནས་པར་ཡང་མི་འགྱུར། ངེས་པར་འབྱེད་པར་ཡང་མི་འགྱུར་མོད་ཀྱི། ཁྱད་པར་དུ་འགྲོ་བས་ན་ཆེ་ས་མཆོག་ཡིན་ནོ་སྙམ་མོ། །གཞན་ཡང་བསམ་གཏན་པ་ལངས་ནས། སྡུག་བསྔལ་ལ་སོགས་པའི་བདེན་པ་དང་ལྡན་པའི་ཆོས་སྟོན་པ་ཐོས་ལ། དེ་ཐོས་ནས་ཀྱང་སྡུག་བསྔལ་ལ་སོགས་པའི་བདེན་པ་དང་ལྡན་པའི་འདུ་ཤེས་ཡིད་ལ་བྱེད་པ་ངེས་པར་འབྱེད་པའི་ཆ་དང་མཐུན་པ་རྣམས་དེ་ལ་ཀུན་དུ་འབྱུང་ངོ༌། །དེ་དེའི་ཚེ་འདི་སྙམ་དུ་རྟོག་སྟེ། བདག་གི་ཏིང་ངེ་འཛིན་འདི་ནི་ཉམས་པར་ཡང་མི་འགྱུར། གནས་པར་ཡང་མི་འགྱུར། ཁྱད་པར་དུ་ཡང་མི་འགྲོ་མོད་ཀྱི།ངེས་པར་འབྱེད་པར་འགྱུར་བས་ན། ཤིན་ཏུ་མཆོག་ཡིན་ནོ་སྙམ་མོ། །

ji ltar zhe na/ 'di la bsam gtan pa de bsam gtan dang po las langs nas phyir bsam gtan de la snyoms par 'jug par mi 'dod de/ de rnam pa dang/ rtags dang/ mtshan ma de dag yid la mi byed cing/'dod pa dang ldan pa'i 'du shes yid la byed pa ji skad bstan pa rnams kyang kun tu 'byung ba dang/ langs na yang rjes su dran zhing ro myong bar byed de/ de'i tshe bsam gtan pas ting nge 'dzin ngan pa nyid du brtag par bya'o/ /gzhan yang bsam gtan pa langs nas/ bsam gtan dang po dang mthun pa'i chos ston pa thos la/ de yang bsam gtan dang po'i rnam pa la sogs pa gang yin pa de dag gi mtshan ma legs par rab tu shin tu 'dzin par byed pa ni/ ji ltar yang de'i bsam gtan thob pa de mi brjed pa'i tshul gyis gnas par 'gyur te/ de dang mthun pa'i chos rjes su dran pa ni gnas pa'i cha dang mthun pa'o/ /de'i bsam gtan pas bdag gi ting nge 'dzin ni nyams par yang mi 'gyur/ khyad par du yang mi 'gro la/ nges par 'byed par yang mi 'gyur mod kyi gnas pas na/ bdag gi ting nge 'dzin 'di ni mchog yin no snyam du rig par bya'o/ /gzhan yang bsam gtan dang po las langs nas/ bsam gtan gnyis pa dang mthun pa'i chos ston pa thos la de thos nas kyang bsam gtan gnyis pa'i snyoms par 'jug pa'i lam dang ldan pa'i 'du shes yid la byed pa rnams de la kun du 'byung ngo/ /de de'i tshe 'di snyam du rtog ste/ bdag gi ting nge 'dzin 'di ni nyams par yang mi 'gyur/ gnas par yang mi 'gyur/ nges par 'byed par yang mi 'gyur mod kyi/ khyad par du 'gro bas na che sa mchog yin no snyam mo/ /gzhan yang bsam gtan pa langs nas/ sdug bsngal la sogs pa'i bden pa dang ldan pa'i chos ston pa thos la/ de thos nas kyang sdug bsngal la sogs pa'i bden pa dang ldan pa'i 'du shes yid la byed pa nges par 'byed pa'i cha dang mthun pa rnams de la kun du 'byung ngo/ /de de'i tshe 'di snyam du rtog ste/ bdag gi ting nge 'dzin 'di ni nyams par yang mi 'gyur/ gnas par yang mi 'gyur/ khyad par du yang mi 'gro mod kyi/nges par 'byed par 'gyur bas na/ shin tu mchog yin no snyam mo/ /

【H6 於六境不受想無想經】

མིག་ཀྱང་ཡོད་ལ་གཟུགས་རྣམས་ཀྱང་ཡོད་པ་ནས། ཡིད་དང་ཆོས་རྣམས་ཀྱི་བར་དུ་ཡང་ཡོད་མོད་ཀྱི། འོན་ཀྱང་དགེ་སློང་གིས་ཆོས་འདི་དག་ཡོད་ལ། ཡོད་བཞིན་དུ་མི་རྟོགས་ཏེ། འདུ་ཤེས་ཡོད་བཞིན་དུ་ཡང་མི་རྟོགས་ན། འདུ་ཤེས་མེད་ན་ལྟ་ཅི་སྨོས་ཞེས་གང་གསུངས་པ་ཇི་ལྟ་བུ་ཞེ་ན༑ འདི་ན་དགེ་སློང་བསམ་གཏན་དང་པོ་བསྒྲུབས་ཏེ་གནས་པ་ན། དེས་མིག་ནས་ཆོས་རྣམས་ཀྱི་བར་དུ་སུན་འབྱིན་པའི་ཟིལ་གྱིས་གནོན་པས་ཟིལ་གྱིས་གནོན་པར་གྱུར་ཏེ། དེ་མིག་ལ་མིག་ཏུ་ཡང་འདུ་ཤེས་པར་མི་འགྱུར་ལ། འདུ་ཤེས་ཅན་ཡང་ཡིན་ནོ། །ཆོས་རྣམས་ཀྱི་བར་ལ་ཆོས་སུ་འདུ་ཤེས་པར་ཡང་མི་འགྱུར་ལ། འདུ་ཤེས་ཅན་ཡང་ཡིན་ནོ། །ཇི་ལྟར་འདུ་ཤེས་ཅན་ཡིན་ཞེ་ན། མིག་ལ་སོགས་པ་ལ་སྡུག་བསྔལ་བའམ། ཀུན་འབྱུང་བའམ། ནད་ལ་སོགས་པར་ཡིད་ལ་བྱེད་དེ། དེས་ཆོས་དེ་དག་རང་གི་མཚན་ཉིད་ཀྱི་སྒོ་ནས་རྟོགས་པར་མི་བྱེད་དོ། །ཅི་ཡང་མེད་པའི་སྐྱེ་མཆེད་ཀྱི་བར་དུ་ཡང་དེ་དང་འདྲ་སྟེ། འདི་ནི་ཟག་པ་མེད་པའི་ཡིད་ལ་བྱེད་པའོ། །འདུ་ཤེས་མེད་ལ་ཇི་ལྟར་མི་རྟོགས་ཤེ་ན།མཚན་མ་ཐམས་ཅད་ཡིད་ལ་མི་བྱེད་པའི་ཕྱིར། འགོག་པ་ལ་ཞི་བའོ་སྙམ་དུ་ཡིད་ལ་བྱེད་དེ། མཚན་མ་ཐམས་ཅད་དང་བྲལ་བའི་འདུ་ཤེས་གང་ཡིན་པ་དེ་ཉིད་འདིར་འདུ་ཤེས་མེད་པར་འདོད་དོ། །འགོག་པའི་སྙོམས་པར་ཞུགས་པའི་འདུ་ཤེས་རྣམས་ཐམས་ཅད་ཀྱི་ཐམས་ཅད་དུ་མི་འབྱུང་བ་དེ་ཡང་འདུ་ཤེས་མེད་པར་འདོད་དོ། །

mig kyang yod la gzugs rnams kyang yod pa nas/ yid dang chos rnams kyi bar du yang yod mod kyi/ 'on kyang dge slong gis chos 'di dag yod la/ yod bzhin du mi rtogs te/ 'du shes yod bzhin du yang mi rtogs na/ 'du shes med na lta ci smos zhes gang gsungs pa ji lta bu zhe na| 'di na dge slong bsam gtan dang po bsgrubs te gnas pa na/ des mig nas chos rnams kyi bar du sun 'byin pa'i zil gyis gnon pas zil gyis gnon par gyur te/ de mig la mig tu yang 'du shes par mi 'gyur la/ 'du shes can yang yin no/ /chos rnams kyi bar la chos su 'du shes par yang mi 'gyur la/ 'du shes can yang yin no/ /ji ltar 'du shes can yin zhe na/ mig la sogs pa la sdug bsngal ba'am/ kun 'byung ba'am/ nad la sogs par yid la byed de/ des chos de dag rang gi mtshan nyid kyi sgo nas rtogs par mi byed do/ /ci yang med pa'i skye mched kyi bar du yang de dang 'dra ste/ 'di ni zag pa med pa'i yid la byed pa'o/ /'du shes med la ji ltar mi rtogs she na/mtshan ma thams cad yid la mi byed pa'i phyir/ 'gog pa la zhi ba'o snyam du yid la byed de/ mtshan ma thams cad dang bral ba'i 'du shes gang yin pa de nyid 'dir 'du shes med par 'dod do/ /'gog pa'i snyoms par zhugs pa'i 'du shes rnams thams cad kyi thams cad du mi 'byung ba de yang 'du shes med par 'dod do/ /

【H7 四種趣道經】

ལམ་ནི་བཞིར་བསྟན་ཏེ། ཇི་ལྟ་ཞེ་ན། དེ་བཞིན་དུ་འདུག་ནས་ཆོས་རྣམས་རྣམ་པར་འབྱེད་ཅིང་རབ་ཏུ་རྣམ་པར་འབྱེད་དེ། འདི་ལ་དགེ་སློང་བསམ་གཏན་དང་པོ་ལ་སོགས་པ་ནི་ཐོབ་ལ། བདེན་པ་ནི་མ་མཐོང་བ་ཡང་ཡོད་དེ༑ དེས་དམ་པའི་ཆོས་མཉན་པ་དང༌།མང་དུ་ཐོས་པས་ཀྱང་བྱང་བར་བྱས་ནས། དེ་འདུག་མ་ཐག་ཏུ་ཏིང་ངེ་འཛིན་དེ་ལ་བརྟེན་ནས། སྡུག་བསྔལ་ལ་སོགས་པའི་བདེན་པ་རྟོགས་པར་བྱེད་དོ། །དེ་ལྷག་པའི་སེམས་ལ་བརྟེན་ནས༑ ལྷག་པའི་ཤེས་རབ་ལ་སྦྱོར་བར་བྱེད་དོ། །གཞན་ཡང་སྡུག་བསྔལ་ནས་ལམ་གྱི་བར་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ལ། བསམ་གཏན་དང་པོ་ལ་སོགས་པ་ནི་མ་ཐོབ་སྟེ། དེ་འདུག་མ་ཐག་ཏུ་སེམས་འཇོག་སྟེ། ཆོས་རྣམ་པར་འབྱེད་པར་ནི་མི་བྱེད་དོ། །དེ་ལྷག་པའི་ཤེས་རབ་དེ་ཉིད་ལ་བརྟེན་ནས། ལྷག་པའི་སེམས་ལ་སྦྱོར་བར་བྱེད་དོ། །གསུམ་པ་ནི་གཉི་ག་ཐོབ་བ་ཡིན་ཏེ། དེའི་ཞི་གནས་དང་ལྷག་མཐོང་གཉི་ག་འདྲེས་པར་གྱུར་ནས། །མཉམ་པར་ཟུང་དུ་འཇུག་གོ། །བཞི་པ་ནི་བསམ་གཏན་དང་པོ་ལ་སོགས་པ་སྔ་ནས་ཐོབ་ལ། དེས་དམ་པའི་ཆོས་མཉན་པ་དང༌། མང་དུ་ཐོས་པས་བྱང་བར་མ་བྱས་ཏེ། དེ་སྟོན་པའམ་ཡང་ན་བླ་མ་གང་ཡང་རུང་བ་ལས་བདེན་པ་རྣམས་སམ༑ ཀུན་དུ་སྦྱོར་བ་ལྷག་མ་སྤང་བའི་དབང་དུ་བྱས་ནས་ཆོས་ཉན་ཏེ། ཡང་ན་ནི་བདེན་པ་རྣམས་མངོན་པར་རྟོགས་པར་འགྱུར་རོ། །ཡང་ན་ནི་དགྲ་བཅོམ་པ་ཉིད་ཐོབ་པར་འགྱུར་རོ། །དེས་མཆོག་ཏུ་དགའ་བ་རྒྱ་ཆེན་པོ་དགེ་བ་ངེས་པར་འབྱུང་བ་དང་ལྡན་པ་ཡང་ཁོང་དུ་ཆུད་པར་འགྱུར་ཏེ། དེ་ཆོས་ཀྱིས་བསྐྱོང་བས་ཟིན་པའི་སེམས་དེས་འཇུག་པར་བྱེད་དོ། །དེ་ལྟར་འདུག་ནས་ཀྱང་བསམ་གཏན་གྱི་སྙོམས་པར་འཇུག་པའི་གནས་པས་སེམས་དེ་གནས་པར་བྱེད་དོ། །དེ་ལ་ལམ་བསྟན་པ་དང་པོ་ནི། མཐོང་བའི་ལམ་བསྒྲུབས་པ་ལས་བརྩམས་ཏེ་བསྟན་ཏོ། །གཉིས་པ་དང་གསུམ་པ་ནི་བསྒོམ་པའི་ལམ་བསྒྲུབས་པ་ལས་བརྩམས་ཏེ་བསྟན་ཏོ། །བཞི་པ་ནི་གཉི་ག་བསྒྲུབས་པ་ལས་བརྩམས་ཏེ་བསྟན་ཏོ༑ །

lam ni bzhir bstan te/ ji lta zhe na/ de bzhin du 'dug nas chos rnams rnam par 'byed cing rab tu rnam par 'byed de/ 'di la dge slong bsam gtan dang po la sogs pa ni thob la/ bden pa ni ma mthong ba yang yod de| des dam pa'i chos mnyan pa dang/mang du thos pas kyang byang bar byas nas/ de 'dug ma thag tu ting nge 'dzin de la brten nas/ sdug bsngal la sogs pa'i bden pa rtogs par byed do/ /de lhag pa'i sems la brten nas| lhag pa'i shes rab la sbyor bar byed do/ /gzhan yang sdug bsngal nas lam gyi bar du yang dag pa ji lta ba bzhin du rab tu shes la/ bsam gtan dang po la sogs pa ni ma thob ste/ de 'dug ma thag tu sems 'jog ste/ chos rnam par 'byed par ni mi byed do/ /de lhag pa'i shes rab de nyid la brten nas/ lhag pa'i sems la sbyor bar byed do/ /gsum pa ni gnyi ga thob ba yin te/ de'i zhi gnas dang lhag mthong gnyi ga 'dres par gyur nas/ /mnyam par zung du 'jug go/ /bzhi pa ni bsam gtan dang po la sogs pa snga nas thob la/ des dam pa'i chos mnyan pa dang/ mang du thos pas byang bar ma byas te/ de ston pa'am yang na bla ma gang yang rung ba las bden pa rnams sam| kun du sbyor ba lhag ma spang ba'i dbang du byas nas chos nyan te/ yang na ni bden pa rnams mngon par rtogs par 'gyur ro/ /yang na ni dgra bcom pa nyid thob par 'gyur ro/ /des mchog tu dga' ba rgya chen po dge ba nges par 'byung ba dang ldan pa yang khong du chud par 'gyur te/ de chos kyis bskyong bas zin pa'i sems des 'jug par byed do/ /de ltar 'dug nas kyang bsam gtan gyi snyoms par 'jug pa'i gnas pas sems de gnas par byed do/ /de la lam bstan pa dang po ni/ mthong ba'i lam bsgrubs pa las brtsams te bstan to/ /gnyis pa dang gsum pa ni bsgom pa'i lam bsgrubs pa las brtsams te bstan to/ /bzhi pa ni gnyi ga bsgrubs pa las brtsams te bstan to| /

【H8 四淨勝經】【I1 標淨勝經】

རྣམ་པར་དག་པ་གཙོ་བོ་ནི་བཞི་སྟེ། རྣམ་པར་དག་པར་འགྱུར་བའི་གཙོ་བོ་ཡིན་པའི་ཕྱིར་རོ། །

rnam par dag pa gtso bo ni bzhi ste/ rnam par dag par 'gyur ba'i gtso bo yin pa'i phyir ro/ /

【I2 釋淨勝義】

རྣམ་པར་དག་པ་ནི་གང༌། གཙོ་བོ་ནི་གང་ཞེ་ན། ཚུལ་ཁྲིམས་ལ་སོགས་པ་གང་དག་ཐོབ་པ་དང༌། རྙེད་པ་དང་མངོན་པར་བསྒྲུབ་པ་རྣམས་ཡོངས་སུ་རྫོགས་པ་དང༌། ཕན་འདོགས་པ་གང་ཡིན་པ་དེ་ནི་རྣམ་པར་དག་པའོ། །དེ་བརྩོན་འགྲུས་བརྩམས་པ་གང་གིས་ཡོངས་སུ་མ་རྫོགས་པ་ཡོངས་སུ་རྫོགས་པར་བྱེད་པ་དེ་ནི་གཙོ་བོའོ། །

rnam par dag pa ni gang/ gtso bo ni gang zhe na/ tshul khrims la sogs pa gang dag thob pa dang/ rnyed pa dang mngon par bsgrub pa rnams yongs su rdzogs pa dang/ phan 'dogs pa gang yin pa de ni rnam par dag pa'o/ /de brtson 'grus brtsams pa gang gis yongs su ma rdzogs pa yongs su rdzogs par byed pa de ni gtso bo'o/ /

【I3 釋淨勝相】

ཚུལ་ཁྲིམས་ཡོངས་སུ་རྫོགས་པ་ནི་གང༌། ཕན་འདོགས་པ་ནི་གང་ཞེ་ན། འདི་ལ་ལ་ལ་ཚུལ་ཁྲིམས་དང་ལྡན་པར་གནས་ཏེ༑ སོ་སོ་ཐར་པའི་སྡོམ་པས་བསྡམས་ལ། ཆོ་ག་དང༌། སྤྱོད་ཡུལ་ཡོངས་སུ་རྫོགས་པ་ཡང་མ་ཡིན། ཁ་ན་མ་ཐོ་བ་ཕྲ་རབ་ཙམ་དག་ལ་འཇིགས་པར་ལྟ་བ་ཡང་མ་ཡིན་ཏེ། དེའི་ཚུལ་ཁྲིམས་དེ་ནི་ཡོངས་སུ་རྫོགས་པ་མ་ཡིན་ནོ། །གང་གི་ཚེ་དེ་དག་ཐམས་ཅད་ཡོད་པར་གྱུར་པ་དེའི་ཚེ་ནི་ཡོངས་སུ་རྫོགས་པ་ཡིན་ཏེ། འདི་ནི་ཚུལ་ཁྲིམས་ཡོངས་སུ་རྫོགས་པའོ། །གང་དེའི་ཡུན་རིངས་པོ་ནས་གོམས་པས་དབང་པོ་རྣམས་ཀྱི་སྒོ་བསྲུངས་ཏེ། གནས་པ་ཞེས་བྱ་བ་ནས། ཚུལ་ཁྲིམས་དེ་ལ་དེའི་ངང་ཅན་དང༌། དེའི་རང་བཞིན་དུ་གནས་པ་ཞེས་བྱ་བའི་བར་དུ་རྒྱས་པར་བྱ་སྟེ། དེ་ནི་ཕན་འདོགས་པའོ། །ཏིང་ངེ་འཛིན་ཡོངས་སུ་རྫོགས་པ་གང་ཞེ་ན། གལ་ཏེ་སྦྱོར་བའི་མཐར་ཐུག་པའི་འབྲས་བུ་ཐོབ་པའམ། བསམ་གཏན་བཞི་པར་གྱུར་ན། དེ་ནི་ཡོངས་སུ་རྫོགས་པ་ཡིན་ནོ། །དེ་མན་ཆད་ནི་ཡོངས་སུ་རྫོགས་པ་མ་ཡིན་ནོ། །ཕན་འདོགས་པ་གང་ཞེ་ན། ཏིང་ངེ་འཛིན་ཐོབ་པ་གོང་ནས་གོང་དུ་ཡོངས་སུ་དག་པ་གང་ཡིན་པ་དང༌། དེའི་ཏིང་ངེ་འཛིན་འདུ་བྱེད་པས་ཡོངས་སུ་ཟིན་པ་མ་ཡིན་པ་ཞེས་རྒྱས་པར་སྦྱར་རོ། །ལྟ་བ་ཡོངས་སུ་རྫོགས་པ་ནི་གང༌། ཕན་འདོགས་པ་ནི་གང་ཞེ་ན། ཕ་རོལ་གྱི་སྒྲའི་རྒྱུ་ལས་བྱུང་བ་དང༌། ཚུལ་བཞིན་ཡིད་ལ་བྱེད་པ་ལས་ཡང་དག་པའི་ལྟ་བ་བསྐྱེད་ལ། དེས་སྡུག་བསྔལ་ནས་ལམ་གྱི་བར་དུ་རབ་ཏུ་ཤེས་ཏེ། ཡང་དག་པ་ཇི་ལྟ་བ་བཞིན་དུ་མི་ཤེས་པ་དེ་སྲིད་དུ་ནི་ཡོངས་སུ་རྫོགས་པ་མ་ཡིན་ནོ། །གང་གི་ཚེ་ཡང་དག་པའི་ལྟ་བ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དེའི་ཚེ་ནི་ཡོངས་སུ་རྫོགས་པ་ཡིན་ནོ། །ཕན་འདོགས་པ་ནི་དེ་དུས་གཞན་ན་ཟག་པ་རྣམས་ཟད་པས་ཞེས་རྒྱས་པར་བྱའོ། །རྣམ་པར་གྲོལ་བ་ཡོངས་སུ་རྫོགས་པ་ནི་གང༌། ཕན་འདོགས་པ་ནི་གང་ཞེ་ན། སློབ་པའི་ཡེ་ཤེས་མཐོང་བས་འདོད་ཆགས་ལ་སོགས་པ་ལས་རྣམ་པར་གྲོལ་བ་གང་ཡིན་པ་དེ་ནི། ཡོངས་སུ་རྫོགས་པ་མ་ཡིན་ནོ། །མི་སློབ་པའི་གང་ཡིན་པ་དེ་ནི་ཡོངས་སུ་རྫོགས་པའོ། །ཕན་འདོགས་པ་ནི་དེ་ཇི་ལྟར་སྤྱོད་པ་དང༌། ཇི་ལྟར་གནས་ཀྱང་ཚེ་འདིའི་བདེ་བར་གནས་པ་དེ་ལས་ཡོངས་སུ་ཉམས་པར་མི་འགྱུར་རོ། །

tshul khrims yongs su rdzogs pa ni gang/ phan 'dogs pa ni gang zhe na/ 'di la la la tshul khrims dang ldan par gnas te| so so thar pa'i sdom pas bsdams la/ cho ga dang/ spyod yul yongs su rdzogs pa yang ma yin/ kha na ma tho ba phra rab tsam dag la 'jigs par lta ba yang ma yin te/ de'i tshul khrims de ni yongs su rdzogs pa ma yin no/ /gang gi tshe de dag thams cad yod par gyur pa de'i tshe ni yongs su rdzogs pa yin te/ 'di ni tshul khrims yongs su rdzogs pa'o/ /gang de'i yun rings po nas goms pas dbang po rnams kyi sgo bsrungs te/ gnas pa zhes bya ba nas/ tshul khrims de la de'i ngang can dang/ de'i rang bzhin du gnas pa zhes bya ba'i bar du rgyas par bya ste/ de ni phan 'dogs pa'o/ /ting nge 'dzin yongs su rdzogs pa gang zhe na/ gal te sbyor ba'i mthar thug pa'i 'bras bu thob pa'am/ bsam gtan bzhi par gyur na/ de ni yongs su rdzogs pa yin no/ /de man chad ni yongs su rdzogs pa ma yin no/ /phan 'dogs pa gang zhe na/ ting nge 'dzin thob pa gong nas gong du yongs su dag pa gang yin pa dang/ de'i ting nge 'dzin 'du byed pas yongs su zin pa ma yin pa zhes rgyas par sbyar ro/ /lta ba yongs su rdzogs pa ni gang/ phan 'dogs pa ni gang zhe na/ pha rol gyi sgra'i rgyu las byung ba dang/ tshul bzhin yid la byed pa las yang dag pa'i lta ba bskyed la/ des sdug bsngal nas lam gyi bar du rab tu shes te/ yang dag pa ji lta ba bzhin du mi shes pa de srid du ni yongs su rdzogs pa ma yin no/ /gang gi tshe yang dag pa'i lta ba yang dag pa ji lta ba bzhin du rab tu shes pa de'i tshe ni yongs su rdzogs pa yin no/ /phan 'dogs pa ni de dus gzhan na zag pa rnams zad pas zhes rgyas par bya'o/ /rnam par grol ba yongs su rdzogs pa ni gang/ phan 'dogs pa ni gang zhe na/ slob pa'i ye shes mthong bas 'dod chags la sogs pa las rnam par grol ba gang yin pa de ni/ yongs su rdzogs pa ma yin no/ /mi slob pa'i gang yin pa de ni yongs su rdzogs pa'o/ /phan 'dogs pa ni de ji ltar spyod pa dang/ ji ltar gnas kyang tshe 'di'i bde bar gnas pa de las yongs su nyams par mi 'gyur ro/ /

【H9 心清淨行苾芻思惟五相經】

དགེ་སློང་སེམས་རྣམ་པར་དག་པ་ལ་ཞུགས་པས་དུས་དུས་སུ་མཚན་མ་ལྔ་ཡིད་ལ་བྱའོ་ཞེས་མདོ་ལས་བྱུང་བ་དང༌། ལྷག་པའི་སེམས་ལ་བརྩོན་པ་ནི། སེམས་རྣམ་པར་དག་པ་ལ་ཞུགས་པ་སྟེ། དེ་ལ་མི་དགེ་བ་འདོད་པ་ལ་སོགས་པའི་རྟོག་པ་དང༌། ཉེ་དུ་ལ་སོགས་པ་ལ་རྟོག་པ་རྣམས་བར་ཆད་བྱེད་དོ། །དེ་ཡང་རྟོག་པ་སྤྱོད་པ་ཆུང་ངུ་དང༌། འབྲིང་དང༌། ཆེན་པོའི་བྱེ་བྲག་གིས་གང་ཟག་རྣམ་པ་གསུམ་ཡོད་དེ། དང་པོའི་ནི་མཚན་མ་གཞན་ཡིད་ལ་བྱེད་པས་རྟོག་པ་དེ་ཀུན་དུ་མི་འབྱུང་ངོ༌། །གཉིས་པའི་ནི་རྟོག་པའི་ཉེས་དམིགས་མཐོང་བའི་ཕྱིར་རམ། དྲན་པར་མི་བྱེད་ཅིང༌། ཡིད་ལ་མི་བྱེད་པའི་ཕྱིར་ཏེ། ཇི་ལྟར་དྲན་པར་མི་བྱེད་ཅིང་ཡིད་ལ་མི་བྱེད་པར་བྱེད་ཅེ་ན། ནང་དུ་སེམས་འཇོག་པ་ལ་སོགས་པས་སོ། །གང་ཟག་གསུམ་པའི་ནི་དེ་དག་གིས་ཀྱང་དང་པོར་ཐམས་ཅད་ཀྱི་ཐམས་ཅད་དུ་ཀུན་དུ་མི་འབྱུང་བ་མ་ཡིན་ན། དེས་ཇི་ལྟར་རགས་པ་ཞི་བར་བྱ་བ་དང༌། རིམ་གྱིས་རྣམ་པར་གནོན་པའི་ཕྱིར། མཐར་གྱིས་རྟོག་པའི་འདུ་བྱེད་བསལ་བར་བྱའོ། །དེས་ཀྱང་མ་ནུས་ན་རྟོག་པའི་ལམ་རྣམས་དང༌། རྟོག་པའི་དམིགས་པ་རྣམས་ལ་སེམས་སྐྱོ་བར་བྱེད་ཅིང་འཇིགས་པར་བྱེད་དེ། སྐྱོ་བ་བྱས་ནས། སྐྱོ་བ་དང་ལྡན་པའི་སེམས་ཀྱིས་དེ་ཤས་ཆེར་ཡིད་ལ་བྱེད་པས།རྟོགས་པ་དང་ལྡན་པའི་སེམས་དེ་མནར་བར་བྱེད་དེ། ཚར་གཅོད་པར་བྱེད་དོ། །དེ་དག་ནི་གང་ཟག་གསུམ་པོ་དག་གི་རྣམ་པ་ལྔ་ཡིན་ནོ། །

dge slong sems rnam par dag pa la zhugs pas dus dus su mtshan ma lnga yid la bya'o zhes mdo las byung ba dang/ lhag pa'i sems la brtson pa ni/ sems rnam par dag pa la zhugs pa ste/ de la mi dge ba 'dod pa la sogs pa'i rtog pa dang/ nye du la sogs pa la rtog pa rnams bar chad byed do/ /de yang rtog pa spyod pa chung ngu dang/ 'bring dang/ chen po'i bye brag gis gang zag rnam pa gsum yod de/ dang po'i ni mtshan ma gzhan yid la byed pas rtog pa de kun du mi 'byung ngo/ /gnyis pa'i ni rtog pa'i nyes dmigs mthong ba'i phyir ram/ dran par mi byed cing/ yid la mi byed pa'i phyir te/ ji ltar dran par mi byed cing yid la mi byed par byed ce na/ nang du sems 'jog pa la sogs pas so/ /gang zag gsum pa'i ni de dag gis kyang dang por thams cad kyi thams cad du kun du mi 'byung ba ma yin na/ des ji ltar rags pa zhi bar bya ba dang/ rim gyis rnam par gnon pa'i phyir/ mthar gyis rtog pa'i 'du byed bsal bar bya'o/ /des kyang ma nus na rtog pa'i lam rnams dang/ rtog pa'i dmigs pa rnams la sems skyo bar byed cing 'jigs par byed de/ skyo ba byas nas/ skyo ba dang ldan pa'i sems kyis de shas cher yid la byed pas/rtogs pa dang ldan pa'i sems de mnar bar byed de/ tshar gcod par byed do/ /de dag ni gang zag gsum po dag gi rnam pa lnga yin no/ /

【H10 盪塵經】【I1 引經問】

བཅོམ་ལྡན་འདས་ཀྱིས་གསེར་བདར་བའི་མདོ་ལས། གསེར་སྦྱངས་པ་དང་འདྲ་བར་སེམས་སྦྱང་བར་གང་གསུངས་པ་

bcom ldan 'das kyis gser bdar ba'i mdo las/ gser sbyangs pa dang 'dra bar sems sbyang bar gang gsungs pa

【I2 釋三陶練喻】

དེ་ཇི་ལྟར་ལྟ་ཞེ་ན། གསེར་རྣམ་པར་དག་པ་ལ་རྣམ་པ་གསུམ༌ཡོད་དེ། སྐྱོན་རྣམ་པར་དག་པ་དང༌། གར་བུ་རྣམ་པར་དག་པ་དང༌། ལས་སུ་རུང་བ་རྣམ་པར་དག་པའོ། །དེ་ལ་སྐྱོན་རྣམ་པར་དག་པ་ནི་འབྱུང་ཁུང་ན་འདུག་པའི་གསེར་གྱི་སྐྱོན་རགས་པ་དང༌། འབྲིང་དང༌། ཆ་ཕྲ་བ་བསལ་ནས་ཇི་ཙམ་དུ་གསེར་ཕྱི་དག་པར་གྱུར་པ་ཁོ་ན་ལུས་པར་གྱུར་པའོ། །དེ་ལ་གར་བུ་རྣམ་པར་དག་པ་ནི། དེ་དག་ཉིད་བཞུ་ནས་གར་བུར་གྱུར་པ་གང་ཡིན་པའོ། །དེ་ལ་ལས་སུ་རུང་བ་རྣམ་པར་དག་པ་ནི། གར་བུ་དེའི་ཁྲོ་བ་ལ་སོགས་པའི་སྐྱོན་རྣམ་པར་སྐྱངས་པའི་ཕྱིར་རོ། །དེ་ལ་གསེར་འབྱུང་ཁུང་ན་འདུག་པ་ཇི་ལྟ་བ་དེ་བཞིན་དུ་ནི། རིགས་ལ་གནས་པའི་སེམས་རྣམ་པར་དག་པ་ལ་ཞུགས་པ་གང་ཡོངས་སུ་མྱ་ངན་ལས་འདའ་བ་དང༌། སྐྱོ་བར་འགྱུར་བའི་སྐལ་བ་ཡོད་པ་ལྟ་བུར་བལྟ་བར་བྱའོ། །

de ji ltar lta zhe na/ gser rnam par dag pa la rnam pa gsumyod de/ skyon rnam par dag pa dang/ gar bu rnam par dag pa dang/ las su rung ba rnam par dag pa'o/ /de la skyon rnam par dag pa ni 'byung khung na 'dug pa'i gser gyi skyon rags pa dang/ 'bring dang/ cha phra ba bsal nas ji tsam du gser phyi dag par gyur pa kho na lus par gyur pa'o/ /de la gar bu rnam par dag pa ni/ de dag nyid bzhu nas gar bur gyur pa gang yin pa'o/ /de la las su rung ba rnam par dag pa ni/ gar bu de'i khro ba la sogs pa'i skyon rnam par skyangs pa'i phyir ro/ /de la gser 'byung khung na 'dug pa ji lta ba de bzhin du ni/ rigs la gnas pa'i sems rnam par dag pa la zhugs pa gang yongs su mya ngan las 'da' ba dang/ skyo bar 'gyur ba'i skal ba yod pa lta bur blta bar bya'o/ /

【I3 舉法合】

དེ་ཡང་གང་ཡན་ཆད་ནས་སེམས་རྣམ་པར་དག་པ་ལ་ཞུགས་པ་ཞེས་བྱ་ཞེ་ན། གང་ཡན་ཆད་ནས་དད་པ་གང་གིས་མངོན་པར་འབྱུང་བར་འགྱུར་བའི་དད་པ་ཐོབ་པ་ཡན་ཆད་དོ། །ཁྱིམ་ན་གནས་པའི་གནས་སྐབས་དང༌། མངོན་པར་འབྱུང་བའི་གནས་སྐབས་ན། དེ་ལ་ཉེ་བའི་ཉོན་མོངས་པ་གསུམ་ཡོད་དོ། །རགས་པ་ལ་སོགས་པའོ། །དེ་ལ་ཁྱིམ་པ་ལས་མངོན་པར་འབྱུང་བ་ལ་བགེགས་བྱེད་པ་ནི་གཉིས་ཡོད་དེ། ལས་ཀྱི་མཐའ་མི་དགེ་བ་ལུས་དང་ངག་གི་ཉེས་པར་སྤྱོད་པ་དགའ་བ་དང་མཐུན་པ་གང་ཡིན་པ་དང༌། སྡིག་པ་ཅན་གྱི་ལྟ་བ་འཇིག་རྟེན་ན་དགྲ་བཅོམ་པ་ཡང་དག་པར་སོང་བ་རྣམས་མེད་དོ་སྙམ་དུ་འཛིན་པ་སྟེ་དེ་ནི་དད་པ་མ་ཐོབ་པའི་སྔ་རོལ་དུ་དེ་ལ་བར་ཆད་བྱེད་པ་ཡིན་ནོ། །འདོད་པ་ལ་སོགས་པའི་རྟོག་པ་རྣམས་ནི། མངོན་པར་བྱུང་བའི་མངོན་པར་དགའ་བ་ལ་བགེགས་བྱེད་པའོ། །ཉེ་དུ་ལ་སོགས་པ་ལ་རྟོག་པ་རྣམས་ནི་མངོན་པར་དགའ་བར་གྱུར་པའི་དགེ་བའི་ཆོས་བསྒོམ་པ་རྒྱུན་དུ་ཆུད་པར་བྱེད་པ་ལ་བགེགས་བྱེད་པ་སྟེ། དེ་དག་སྦངས་ན། དགེ་བའི་ཆོས་བསྒོམ་པ་རྒྱུན་དུ་ཆུད་པར་བསྒྲུབ་པའི་ཕྱིར་སེམས་དག་པར་འགྱུར་ཏེ༑ དེ་ནི་རྟོག་པ་དང་བཅས་དཔྱོད་པ་དང་བཅས་པའོ། །གསེར་ཕྱེ་དག་པར་གྱུར་ལ་གར་བུར་མ་བྱས་པ་ཇི་ལྟ་བ་དེ་ནི་སེམས་ཀྱི་ཉེ་བའི་ཉོན་མོངས་པ་རྣམ་པར་དག་པ་ཡིན་ཏེ། གསེར་དང་འདྲ་བའི་ཕྱིར་རོ། །རྟོག་པ་དང་བཅས་དཔྱོད་པ་དང་བཅས་པ་རྣམས་ཉེ་བར་ཞི་བ་ནས། བསམ་གཏན་བཞི་པའི་བར་དུ་བསྒྲུབས་ཏེ་གནས་ཞེས་བྱ་བ་འདི་ནི། སེམས་བསྡུ་བ་རྣམ་པར་དག་པ་སྟེ། རྟོག་པ་མེད་ཅིང་དཔྱོད་པ་མེད་པའི་ཏིང་ངེ་འཛིན་གྱིས་བསྡུས་པའི་ཕྱིར་དང༌། གསེར་བཞུ་ནས་གར་བུར་གྱུར་པ་དང་འདྲ་བའི་ཕྱིར་རོ། །གལ་ཏེ་ཏིང་ངེ་འཛིན་འདུ་བྱེད་པས་མངོན་པར་ཟིན་པ་མ་ཡིན་ན་ཞེས་རྒྱས་པར་འབྱུང་བ་འདི་ནི་སེམས་ཀྱི་ལས་སུ་རུང་བ་སྦྱང་བ༌བྱས་ཏེ། མངོན་པར་ཤེས་པར་བྱ་བའི་ཆོས་རྣམས་ལ་ཅི་དགར་བསྒྱུར་དུ་རུང་བའི་ཕྱིར་དང༌། གསེར་གྱི་ཁྲོ་བ་ལ་སོགས་པའི་སྐྱོན་བསྩལ་བ་དང་འདྲ་བའི་ཕྱིར་རོ། །

de yang gang yan chad nas sems rnam par dag pa la zhugs pa zhes bya zhe na/ gang yan chad nas dad pa gang gis mngon par 'byung bar 'gyur ba'i dad pa thob pa yan chad do/ /khyim na gnas pa'i gnas skabs dang/ mngon par 'byung ba'i gnas skabs na/ de la nye ba'i nyon mongs pa gsum yod do/ /rags pa la sogs pa'o/ /de la khyim pa las mngon par 'byung ba la bgegs byed pa ni gnyis yod de/ las kyi mtha' mi dge ba lus dang ngag gi nyes par spyod pa dga' ba dang mthun pa gang yin pa dang/ sdig pa can gyi lta ba 'jig rten na dgra bcom pa yang dag par song ba rnams med do snyam du 'dzin pa ste de ni dad pa ma thob pa'i snga rol du de la bar chad byed pa yin no/ /'dod pa la sogs pa'i rtog pa rnams ni/ mngon par byung ba'i mngon par dga' ba la bgegs byed pa'o/ /nye du la sogs pa la rtog pa rnams ni mngon par dga' bar gyur pa'i dge ba'i chos bsgom pa rgyun du chud par byed pa la bgegs byed pa ste/ de dag sbangs na/ dge ba'i chos bsgom pa rgyun du chud par bsgrub pa'i phyir sems dag par 'gyur te| de ni rtog pa dang bcas dpyod pa dang bcas pa'o/ /gser phye dag par gyur la gar bur ma byas pa ji lta ba de ni sems kyi nye ba'i nyon mongs pa rnam par dag pa yin te/ gser dang 'dra ba'i phyir ro/ /rtog pa dang bcas dpyod pa dang bcas pa rnams nye bar zhi ba nas/ bsam gtan bzhi pa'i bar du bsgrubs te gnas zhes bya ba 'di ni/ sems bsdu ba rnam par dag pa ste/ rtog pa med cing dpyod pa med pa'i ting nge 'dzin gyis bsdus pa'i phyir dang/ gser bzhu nas gar bur gyur pa dang 'dra ba'i phyir ro/ /gal te ting nge 'dzin 'du byed pas mngon par zin pa ma yin na zhes rgyas par 'byung ba 'di ni sems kyi las su rung ba sbyang babyas te/ mngon par shes par bya ba'i chos rnams la ci dgar bsgyur du rung ba'i phyir dang/ gser gyi khro ba la sogs pa'i skyon bstsal ba dang 'dra ba'i phyir ro/ /

【H11 於三相思惟經】

གཞན་ཡང་མཚན་མ་གསུམ་ཡིད་ལ་བྱའོ་ཞེས་གསུངས་པ་ནི་གཅིག་ཏུ་ངེས་པར་བྱིང་བ་ལ་སོགས་པའི་གཉེན་པོར་དུས་དུས་སུ་ཞི་གནས་ལ་སོགས་པ་ཡིད་ལ་བྱ་བའོ། །དེ་ལ་ཞི་གནས་དང་རབ་ཏུ་འཛིན་པ་གཉིས་ལ་ཡོངས་སུ་བྱང་བར་མ་བྱས་ཏེ།དེའི་ཆ་གཅིག་ལ་བསྒོམ་པ་ནི་བྱིང་བ་དང་རྒོད་པའི་མཚན་མ་སྟེ། དེ་ནི་སྦྱོར་བའི་ལམ་མོ། །དུས་དུས་སུ་བཏང་སྙོམས་ཀྱི་མཚན་མ་ཞེས་བྱ་བ་འདི་ནི་གྲུབ་པའི་ལམ་གྱི་ཚེའོ། །དེ་ཡང་ཆ་གཅིག་པུ་བསྒོམ་ན་ནི་རྟེན་ཅིང་འབྲེལ་པར་འབྱུང་བ་དང༌། བདེན་པར་རབ་ཏུ་རྣམ་པར་འབྱེད་པར་མི་བྱེད་པས་ན་ཟག་པ་རྣམས་ཟད་པར་བྱ་བའི་ཡང་དག་པའི་སེམས་ལ་མཉམ་པར་གཞག་པ་མ་ཡིན་ལ། དེས་ནི་བདེན་པ་རྣམས་མངོན་པར་མ་རྟོགས་པ་ཡང་མངོན་པར་རྟོགས་པར་མི་འགྱུར་རོ། །ཡང་ན་མངོན་པར་རྟོགས་ན་ཡང་ཟག་པ་ཟད࿒པ་ཐོབ་པར་མི་འགྱུར་ཏེ། གཉིས་ནི་ཏིང་ངེ་འཛིན་ཡོངས་སུ་གྲུབ་པའི་ལམ་མོ། །གསུམ་པ་ནི་ཏིང་ངེ་འཛིན་ལ་བརྟེན་ནས་ཟག་པ་ཟད་པའི་ལམ་སྟེ༑ མདོར་བསྡུ་ན་དུས་དུས་སུ་ཐམས་ཅད་ཡིད་ལ་བྱེད་པའི་ཕྱིར་རོ་ཞེས་བསྟན་པ་ཡིན་ནོ། །

gzhan yang mtshan ma gsum yid la bya'o zhes gsungs pa ni gcig tu nges par bying ba la sogs pa'i gnyen por dus dus su zhi gnas la sogs pa yid la bya ba'o/ /de la zhi gnas dang rab tu 'dzin pa gnyis la yongs su byang bar ma byas te/de'i cha gcig la bsgom pa ni bying ba dang rgod pa'i mtshan ma ste/ de ni sbyor ba'i lam mo/ /dus dus su btang snyoms kyi mtshan ma zhes bya ba 'di ni grub pa'i lam gyi tshe'o/ /de yang cha gcig pu bsgom na ni rten cing 'brel par 'byung ba dang/ bden par rab tu rnam par 'byed par mi byed pas na zag pa rnams zad par bya ba'i yang dag pa'i sems la mnyam par gzhag pa ma yin la/ des ni bden pa rnams mngon par ma rtogs pa yang mngon par rtogs par mi 'gyur ro/ /yang na mngon par rtogs na yang zag pa zad pa thob par mi 'gyur te/ gnyis ni ting nge 'dzin yongs su grub pa'i lam mo/ /gsum pa ni ting nge 'dzin la brten nas zag pa zad pa'i lam ste| mdor bsdu na dus dus su thams cad yid la byed pa'i phyir ro zhes bstan pa yin no/ /

【G2 以四法攝持聖教】【H1 標】

བསྟན་པ་བསྡུ་བར་འགྱུར་བའི་ཆོས་བཞི་ཡོད་དེ།

bstan pa bsdu bar 'gyur ba'i chos bzhi yod de/

【H2 別】

རབ་ཏུ་དབེན་པ་དང༌། བསྒོམ་པ་དང༌།བསྒོམས་པའི་འབྲས་བུ་དང༌། བསྟན་པ་ལ་མི་མཐུན་པ་མེད་པའོ། །

rab tu dben pa dang/ bsgom pa dang/bsgoms pa'i 'bras bu dang/ bstan pa la mi mthun pa med pa'o/ /

【H3 釋】

དེ་ལ་རབ་ཏུ་དབེན་པ་ནི། དགོན་པ་དང༌།ཤིང་དྲུང་དང༌། ཁྱིམ་གྱིས་སྟོང་པ་རྣམས་སོ། །བསྒོམ་པ་ནི་དེར་སོང་བས་ཆོས་གཉིས་བསྒོམ་པར་བྱ་བ་སྟེ་ཞི་གནས་དང་ལྷག་མཐོང་ངོ༌། །ཞི་གནས་ཀུན་དུ་བསྟེན་ལ། ལྷག་མཐོང་ལ་བརྟེན་ན། རྣམ་པར་གྲོལ་བར་འགྱུར་རོ་ཞེས་བྱ་བ་ནི། འདི་ལྟ་སྟེ། བསམ་གཏན་དང་པོ་ནས། བསམ་གཏན་བཞི་པའི་བར་དུ་ཐོབ་པར་གྱུར་ན། དེས་ཏིང་ངེ་འཛིན་དེ་ལ་བརྟེན་པས། སྡུག་བསྔལ་ནས་ལམ་གྱི་བར་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ་དེ་ལྷག་མཐོང་དེ་ལ་བརྟེན་ནས་མཐོང་བས་སྤང་བར་བྱ་བའི་ཉོན་མོངས་པ་རྣམས་ལས་སེམས་རྣམ་པར་གྲོལ་བར་འགྱུར་རོ། །ཇི་ལྟར་ན་ལྷག་མཐོང་ཀུན་དུ་བསྟེན་པས། ཞི་གནས་ལ་བརྟེན་ནས་རྣམ་པར་གྲོལ་བར་འགྱུར་ཞེ་ན། འདི་ན་ཁ་ཅིག་སྡུག་བསྔལ་ནས་ལམ་གྱི་བར་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། དེ་ལྷག་པའི་ཤེས་རབ་ལ་གནས་ནས་བསམ་གཏན་སྐྱེད་པར་བྱེད་དོ། །དེ་ཞི་གནས་དེ་ལ་བརྟེན་ནས་བསྒོམ་པས་སྤང་བར་བྱའི། ཉོན་མོངས་པ་རྣམས་ལས་སེམས་རྣམ་པར་གྲོལ་བར་འགྱུར་ཏེ། དེ་ལྟར་ཞི་གནས་དང་ལྷག་མཐོང་ཡོངས་སུ་བསྒོམས་ན། དབྱིངས་རྣམས་སུ་རྣམ་པར་གྲོལ་བར་འགྱུར་རོ། །དེ་ལ་སྤོང་བའི་དབྱིངས་ནི་མཐོང་བས་སྤང་བར་བྱ་བའི་འདུ་བྱེད་ཐམས་ཅད་སྤོང་བའོ། །འདོད་ཆགས་དང་བྲལ་བའི་དབྱིངས་ནི། བསྒོམ་པས་སྤང་བར་བྱ་བ་རྣམས་སྤོང་བའོ༑ །འགོག་པའི་དབྱིངས་ནི་ཕུང་པོ་ཐམས་ཅད་འགོག་པ་སྟེ། འདི་ནི་བསྒོམས་པའི་འབྲས་བུའོ། །བསྟན་པ་ལ་མི་མཐུན་པ་མེད་པ་ནི། སྟོན་པ་དང༌། ཉན་ཐོས་རྣམས་ཀྱི་དོན་ནས་དོན་དང༌། ࿒ཚིག་ནས་ཚིག་དང༌། ཡི་གེ་ནས་ཡི་གེར་མཐུན་ཞིང་མཚུངས་པ་ཡིན་གྱི། གཞན་མུ་སྟེགས་ཅན་རྣམས་ཀྱི་བློ་སྣ་ཚོགས་དུ་མར་ཐ་དད་པར་འདུག་པ་ལྟ་བུ་ནི་མ་ཡིན་ནོ། །འདི་ལྟ་སྟེ། ཚིག་དང་པོ་རྣམས་དང་ཞེས་བྱ་བ་ནི། ཚིག་སྔ་མ་རྣམས་ཏེ། གང་དག་གིས་གཅིག་ལ་དྲིས་ལ་གལ་ཏེ། དེ་དག་ཉིད་ཀྱིས་ཅིག་ཤོས་ལ་དྲིས་ན་ཡང་མཐུན་པ་ཡིན་ནོ། །འོན་ཏེ་གཅིག་ལས་ཕུང་པོ་རྣམས་བརྩམས་ཏེ་དྲིས་ལ། ཅིག་ཤོས་ལ་ནི་གཞན་ལས་བརྩམས་ཏེ་འདྲི་ན་ནི། ཚིག་སྔ་མ་རྣམས་དང་མཐུན་པ་མ་ཡིན་ནོ། །

de la rab tu dben pa ni/ dgon pa dang/shing drung dang/ khyim gyis stong pa rnams so/ /bsgom pa ni der song bas chos gnyis bsgom par bya ba ste zhi gnas dang lhag mthong ngo/ /zhi gnas kun du bsten la/ lhag mthong la brten na/ rnam par grol bar 'gyur ro zhes bya ba ni/ 'di lta ste/ bsam gtan dang po nas/ bsam gtan bzhi pa'i bar du thob par gyur na/ des ting nge 'dzin de la brten pas/ sdug bsngal nas lam gyi bar du yang dag pa ji lta ba bzhin du rab tu shes te de lhag mthong de la brten nas mthong bas spang bar bya ba'i nyon mongs pa rnams las sems rnam par grol bar 'gyur ro/ /ji ltar na lhag mthong kun du bsten pas/ zhi gnas la brten nas rnam par grol bar 'gyur zhe na/ 'di na kha cig sdug bsngal nas lam gyi bar du yang dag pa ji lta ba bzhin du rab tu shes te/ de lhag pa'i shes rab la gnas nas bsam gtan skyed par byed do/ /de zhi gnas de la brten nas bsgom pas spang bar bya'i/ nyon mongs pa rnams las sems rnam par grol bar 'gyur te/ de ltar zhi gnas dang lhag mthong yongs su bsgoms na/ dbyings rnams su rnam par grol bar 'gyur ro/ /de la spong ba'i dbyings ni mthong bas spang bar bya ba'i 'du byed thams cad spong ba'o/ /'dod chags dang bral ba'i dbyings ni/ bsgom pas spang bar bya ba rnams spong ba'o| /'gog pa'i dbyings ni phung po thams cad 'gog pa ste/ 'di ni bsgoms pa'i 'bras bu'o/ /bstan pa la mi mthun pa med pa ni/ ston pa dang/ nyan thos rnams kyi don nas don dang/ tshig nas tshig dang/ yi ge nas yi ger mthun zhing mtshungs pa yin gyi/ gzhan mu stegs can rnams kyi blo sna tshogs du mar tha dad par 'dug pa lta bu ni ma yin no/ /'di lta ste/ tshig dang po rnams dang zhes bya ba ni/ tshig snga ma rnams te/ gang dag gis gcig la dris la gal te/ de dag nyid kyis cig shos la dris na yang mthun pa yin no/ /'on te gcig las phung po rnams brtsams te dris la/ cig shos la ni gzhan las brtsams te 'dri na ni/ tshig snga ma rnams dang mthun pa ma yin no/ /

རྣལ་འབྱོར་སྤྱོད་པའི་ས་ལས། མཉམ་པར་གཞག་པའི་ས་རྫོགས་སོ།། །།

rnal 'byor spyod pa'i sa las/ mnyam par gzhag pa'i sa rdzogs so// //

【B7 非三摩呬多地】【C1 結前生後】

བམ་པོ་བཅོ་ལྔ་པ།

bam po bco lnga pa/

【C2 正解釋】【D1 問起標03_010】

མཉམ་པར་མ་བཞག་པའི་ས་གང་ཞེ་ན། དེ་ནི་ས་མདོར་བསྡུ་ན་རྣམ་པ་བཅུ་གཉིས་ཡོད་པར་རིག་པར་བྱའོ། །

mnyam par ma bzhag pa'i sa gang zhe na/ de ni sa mdor bsdu na rnam pa bcu gnyis yod par rig par bya'o/ /

【D2 隨別釋】【E1 自性不定】

མཉམ་པར་མ་བཞད་པའི་ས་ངོ་བོ་ཉིད་ཀྱིས་མཉམ་པར་མ་བཞག་པ་ཡང་ཡོད་དེ། འདི་ལྟ་སྟེ། རྣམ་པར་ཤེས་པ་ལྔའི་ཚོགས་ལྟ་བུའོ། །

mnyam par ma bzhad pa'i sa ngo bo nyid kyis mnyam par ma bzhag pa yang yod de/ 'di lta ste/ rnam par shes pa lnga'i tshogs lta bu'o/ /

【E2 由闕輕安】【F1 標】

ཤིན་ཏུ་སྦྱངས་པ་མེད་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ།

shin tu sbyangs pa med pa'i phyir mnyam par ma bzhag pa'i sa yang yod de/

【F2 釋】【G1 出隨】

འདོད་པ་ན་སྤྱོད་པའི་སེམས་དང་སེམས་ལས་བྱུང་བའི་ཆོས་རྣམས་ཏེ།

'dod pa na spyod pa'i sems dang sems las byung ba'i chos rnams te/

【G2 釋義】

སེམས་རྩེ་གཅིག་ཏུ་བྱེད་པ་ཡོད་དུ་ཟིན་ཀྱང་སེམས་དང་སེམས་ལས་བྱུང་བའི་ཆོས་དེ་དག་ཤིན་ཏུ་སྦྱངས་པས་མ་ཟིན་པར་འཇུག་པའི་ཕྱིར། དེ་བས་ན་དེ་མཉམ་པར་མ་བཞག་པ་ཞེས་བྱའོ། །

sems rtse gcig tu byed pa yod du zin kyang sems dang sems las byung ba'i chos de dag shin tu sbyangs pas ma zin par 'jug pa'i phyir/ de bas na de mnyam par ma bzhag pa zhes bya'o/ /

【E3 由不發趣】

མ་བརྩམས་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ། འདི་ལྟ་སྟེ། འདོད་པ་ན་སྤྱོད་པ་དག །འདོད་པ་རྣམས་ལ་ལྷག་པར་ཆགས་ཤིང༌། འདོད་པ་ལ་ཉེ་བར་སྤྱོད་པ་རྣམས་ཀྱི་ལྟ་བུའོ། །

ma brtsams pa'i phyir mnyam par ma bzhag pa'i sa yang yod de/ 'di lta ste/ 'dod pa na spyod pa dag /'dod pa rnams la lhag par chags shing/ 'dod pa la nye bar spyod pa rnams kyi lta bu'o/ /

【E4 由極散亂】

རྣམ་པར་གཡེང་བའི་ཕྱིར་མཉམ་པར་མ་བཞག་པའི་ས་ཡང་ཡོད་དེ། འདི་ལྟ་སྟེ་ལས་དང་པོ་པ་ཏིང་ངེ་འཛིན་ལ་བརྩོན་པ་རྣམས་འདོད་པའི་ཡོན་ཏན་ལྔ་ལ་སེམས་རྣམ་པར་གཡེང་ཞིང་རྗེས་སུ་འཇུག་པ་ལྟ་བུའོ། །

rnam par g.yeng ba'i phyir mnyam par ma bzhag pa'i sa yang yod de/ 'di lta ste las dang po pa ting nge 'dzin la brtson pa rnams 'dod pa'i yon tan lnga la sems rnam par g.yeng zhing rjes su 'jug pa lta bu'o/ /

【E5 由太略聚】

བསྡུས་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ།འདི་ལྟ་སྟེ། ལས་དང་པོ་པ་ཏིང་ངེ་འཛིན་ལ་བརྩོན་པ་རྣམས་ཀྱི་སེམས་ནང་དུ་བསྡུས་ན། རྨུགས་པ་དང་གཉིད་ཀྱིས་ནོན་པ་ལྟ་བུའོ། །

bsdus pa'i phyir mnyam par ma bzhag pa'i sa yang yod de/'di lta ste/ las dang po pa ting nge 'dzin la brtson pa rnams kyi sems nang du bsdus na/ rmugs pa dang gnyid kyis non pa lta bu'o/ /

【E6 由未證得】

མ་ཐོབ་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ། འདི་ལྟ་སྟེ། ལས་དང་པོ་པ་ཏིང་ངེ་འཛིན་ལ་བརྩོན་པ་དེ་དག་ཉིད་ཀྱི་སེམས་རྣམ་པར་གཡེང་བ་དང༌། བསྡུས་པའི་ཉོན་མོངས་པ་ཅན་དུ་གྱུར་པ་མ་ཡིན་དུ་ཟིན་ཀྱང༌། ཡིད་ལ་བྱེད་པ་མ་ཐོབ་པའི་སེམས་དང་སེམས་ལས་བྱུང་བའི་ཆོས་རྣམས་གང་ཡིན་པ་ལྟ་བུའོ། །

ma thob pa'i phyir mnyam par ma bzhag pa'i sa yang yod de/ 'di lta ste/ las dang po pa ting nge 'dzin la brtson pa de dag nyid kyi sems rnam par g.yeng ba dang/ bsdus pa'i nyon mongs pa can du gyur pa ma yin du zin kyang/ yid la byed pa ma thob pa'i sems dang sems las byung ba'i chos rnams gang yin pa lta bu'o/ /

【E7 由未圓滿】

ཡོངས་སུ་མ་རྫོགས་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ། །འདི་ལྟ་སྟེ། ཡིད་ལ་བྱེད་པ་ཐོབ༌ཏུ་ཟིན་ཀྱང༌། སྦྱོར་བའི་མཐར་ཐུག་པའི་ཡིད་ལ་བྱེད་པ་ཡང་མ་ཐོབ། དེའི་འབྲས་བུ་ཡང་མ་ཐོབ་པ་རྣམས་ཀྱི་ལྟ་བུའོ། །

yongs su ma rdzogs pa'i phyir mnyam par ma bzhag pa'i sa yang yod de/ /'di lta ste/ yid la byed pa thobtu zin kyang/ sbyor ba'i mthar thug pa'i yid la byed pa yang ma thob/ de'i 'bras bu yang ma thob pa rnams kyi lta bu'o/ /

【E8 由雜染污】

ཀུན་ནས་ཉོན་མོངས་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ།འདི་ལྟ་སྟེ། སྦྱོར་བ་མཐར་ཐུག་པ་དང༌། འབྲས་བུའི་ཡིད་ལ་བྱེད་པ་ཐོབ་ཏུ་ཟིན་ཀྱང༌། རོ་མྱང་བ་ལ་སོགས་པའི་ཉེ་བའི་ཉོན་མོངས་པ་གང་ཡང་རུང་བས་སེམས་ཉོན་མོངས་པ་ཅན་དུ་གྱུར་པ་ལྟ་བུའོ། །

kun nas nyon mongs pa'i phyir mnyam par ma bzhag pa'i sa yang yod de/'di lta ste/ sbyor ba mthar thug pa dang/ 'bras bu'i yid la byed pa thob tu zin kyang/ ro myang ba la sogs pa'i nye ba'i nyon mongs pa gang yang rung bas sems nyon mongs pa can du gyur pa lta bu'o/ /

【E9 由不自在】

དབང་མེད་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ། འདི་ལྟ་སྟེ། སྦྱོར་བ་མཐར་ཐུག་པ་དང༌། འབྲས་བུའི་ཡིད་ལ་བྱེད་པ་ཡང་ཐོབ་པ་ཉིད་ཀྱི་སེམས་ལ་ཀུན་ནས་ཉོན་མོངས་པ་ཅན་དུ་གྱུར་པ་མེད་དུ་ཟིན་ཀྱང༌། སྙོམས་པར་འཇུག་པ་དང༌། གནས་པ་དང༌།ལྡང་བའི་མཚན་མ་རྣམས་ལ་དབང་མ་ཐོབ་ཅིང༌། ཇི་ལྟར་འདོད་པ་དང༌། གནོད་པ་མེད་པ་དང༌། ཚེགས་མེད་པར་མ་ཐོབ་པ་རྣམས་ཀྱི་ལྟ་བུའོ། །

dbang med pa'i phyir mnyam par ma bzhag pa'i sa yang yod de/ 'di lta ste/ sbyor ba mthar thug pa dang/ 'bras bu'i yid la byed pa yang thob pa nyid kyi sems la kun nas nyon mongs pa can du gyur pa med du zin kyang/ snyoms par 'jug pa dang/ gnas pa dang/ldang ba'i mtshan ma rnams la dbang ma thob cing/ ji ltar 'dod pa dang/ gnod pa med pa dang/ tshegs med par ma thob pa rnams kyi lta bu'o/ /

【E10 由不清淨】

རྣམ་པར་མ་དག་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ། འདི་ལྟ་སྟེ། ཇི་ལྟར་འདོད་པ་དང༌། གནོད་པ་མེད་པ་དང༌། ཚེགས་མེད་པར་ཐོབ་ཏུ་ཟིན་ཀྱང༌། འཇིག་རྟེན་པའི་སྙོམས་པར་འཇུག་པ་རྣམས་ཀྱི་ཉོན་མོངས་པའི་བག་ལ་ཉལ་ལེགས་པར་མ་ཆོམས་པའི་སེམས་དང་སེམས་ལས་བྱུང་བ་རྣམས་ལྟ་བུའོ། །

rnam par ma dag pa'i phyir mnyam par ma bzhag pa'i sa yang yod de/ 'di lta ste/ ji ltar 'dod pa dang/ gnod pa med pa dang/ tshegs med par thob tu zin kyang/ 'jig rten pa'i snyoms par 'jug pa rnams kyi nyon mongs pa'i bag la nyal legs par ma choms pa'i sems dang sems las byung ba rnams lta bu'o/ /

【E11 由起定】

རྣམ་པར་ལངས་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ། འདི་ལྟ་སྟེ། ཏིང་ངེ་འཛིན་ཐོབ་པ་ལས་ལངས་ལ་ཡོངས་སུ་ཉམས་པ་ནི་མ་ཡིན་པའི་ལྟ་བུའོ། །

rnam par langs pa'i phyir mnyam par ma bzhag pa'i sa yang yod de/ 'di lta ste/ ting nge 'dzin thob pa las langs la yongs su nyams pa ni ma yin pa'i lta bu'o/ /

【E12 由退失】

ཡོངས་སུ་ཉམས་པའི་ཕྱིར་མཉམ་པར་མ་བཞག་པའི་ས་ཡང་ཡོད་དེ། འདི་ལྟ་སྟེ། ཏིང་ངེ་འཛིན་ཐོབ་པ་ལས་ཡོངས་སུ་ཉམས་པའི་ལྟ་བུའོ། །

yongs su nyams pa'i phyir mnyam par ma bzhag pa'i sa yang yod de/ 'di lta ste/ ting nge 'dzin thob pa las yongs su nyams pa'i lta bu'o/ /

【B8-9 有心無心二地】【C1 結前生後】

རྣལ་འབྱོར་སྤྱོད་པའི་ས་ལས་མཉམ་པར་མ་བཞག་པའི་ས་རྫོགས་སོ།། །།

rnal 'byor spyod pa'i sa las mnyam par ma bzhag pa'i sa rdzogs so// //

【C2 正解釋】【D1 問標五門】

སེམས་ཡོད་པ་དང་སེམས་མེད་པའི་ས་གང་ཞེ་ན། རྣམ་པ་དེ་གཉིས་ལ་ཡང༌། རྣམ་པ་ལྔ་ཡོད་པར་རིག་པར་བྱ་སྟེ། སར་གདགས་པ་རྣམ་པར་གཞག་པ་དང༌། སེམས་འཁྲུལ་པ་དང༌། མ་འཁྲུལ་པ་རྣམ་པར་གཞག་པ་དང༌། འབྱུང་བ་དང་མི་འབྱུང་བ་རྣམ་པར་གཞག་པ་དང༌། གནས་སྐབས་རྣམ་པར་གཞག་པ་དང༌། དོན་དམ་པ་རྣམ་པར་གཞག་པའོ། །

sems yod pa dang sems med pa'i sa gang zhe na/ rnam pa de gnyis la yang/ rnam pa lnga yod par rig par bya ste/ sar gdags pa rnam par gzhag pa dang/ sems 'khrul pa dang/ ma 'khrul pa rnam par gzhag pa dang/ 'byung ba dang mi 'byung ba rnam par gzhag pa dang/ gnas skabs rnam par gzhag pa dang/ don dam pa rnam par gzhag pa'o/ /

【D2 隨別釋】【E1 地施設建立】【F1 有心地】【G1 全分攝】

དེ་ལ་སར་གདགས་པ་རྣམ་པར་གཞག་པ་ནི། རྣམ་པར་ཤེས་པ་ལྔ་དང་མཚུངས་པར་ལྡན་པའི་ས་དང༌། ཡིད་ཀྱི་ས་དང༌། རྟོག་པ་དང་བཅས་དཔྱོད་པ་དང་བཅས་པ་དང༌། རྟོག་པ་མེད་ལ་དཔྱོད་པ་ཙམ་གྱི་ས་རྣམས་ནི་གཅིག་ཏུ་ངེས་པར་སེམས་ཡོད་པའོ། །

de la sar gdags pa rnam par gzhag pa ni/ rnam par shes pa lnga dang mtshungs par ldan pa'i sa dang/ yid kyi sa dang/ rtog pa dang bcas dpyod pa dang bcas pa dang/ rtog pa med la dpyod pa tsam gyi sa rnams ni gcig tu nges par sems yod pa'o/ /

【G2 一分攝】

རྟོག་པ་མེད་ཅིང་དཔྱོད་པ་མེད་པའི་ས་ལས་ནི་སྙོམས་པར་འཇུག་པ་དང༌། སྐྱེ་བ་ཡོད་པ་འདུ་ཤེས་མེད་པ་པ་དང༌། འགོག་པའི་སྙོམས་པར་འཇུག་པ་མ་གཏོགས་པ་དེ་ལས་གཞན་པ་རྣམས་ཀྱི་སེམས་ཡོད་པ་ཁོ་ནའི་སའོ། །

rtog pa med cing dpyod pa med pa'i sa las ni snyoms par 'jug pa dang/ skye ba yod pa 'du shes med pa pa dang/ 'gog pa'i snyoms par 'jug pa ma gtogs pa de las gzhan pa rnams kyi sems yod pa kho na'i sa'o/ /

【F2 無心地】

སྙོམས་པར་འཇུག་པ་དང༌། སྐྱེ་བ་ཡོད་པ་འདུ་ཤེས་མེད་པ་པ་དང༌། འགོག་པའི་སྙོམས་པར་འཇུག་པ་ནི་སེམས་མེད་པའི་སའོ། །

snyoms par 'jug pa dang/ skye ba yod pa 'du shes med pa pa dang/ 'gog pa'i snyoms par 'jug pa ni sems med pa'i sa'o/ /

【E2 心亂不亂建立】【F1 釋名】【G1 亂心】

དེ་ལ་སེམས་འཁྲུལ་པ་དང༌། མ་འཁྲུལ་པ་རྣམ་པར་གཞག་པ་ནི།ཕྱིན་ཅི་ལོག་བཞིས་སེམས་ཕྱིན་ཅི་ལོག་ཏུ་གྱུར་པ་གང་ཡིན་པ་དེ་ནི་འཁྲུལ་པ་ཞེས་བྱའོ༑ །

de la sems 'khrul pa dang/ ma 'khrul pa rnam par gzhag pa ni/phyin ci log bzhis sems phyin ci log tu gyur pa gang yin pa de ni 'khrul pa zhes bya'o| /

【G2 不亂心】

ཕྱིན་ཅི་ལོག་བཞིས་ཕྱིན་ཅི་ལོག་ཏུ་མ་གྱུར་པ་གང་ཡིན་པ་དེ་ནི་སེམས་མ་འཁྲུལ་པ་ཞེས་བྱའོ། །

phyin ci log bzhis phyin ci log tu ma gyur pa gang yin pa de ni sems ma 'khrul pa zhes bya'o/ /

【F2 辨地】【G1 無心地】【H1 標義】

དེ་ལ་སེམས་འཁྲུལ་པ་གང་ཡིན་པ་དེ་ནི། རང་བཞིན་ལས་ཉམས་པའི་ཕྱིར། སེམས་མེད་པ་ཞེས་བྱ་སྟེ།

de la sems 'khrul pa gang yin pa de ni/ rang bzhin las nyams pa'i phyir/ sems med pa zhes bya ste/

【H2 引喻】

འདི་ལྟར་འཇིག་རྟེན་ན་སྨྱོ་ཞིང་སེམས་འཁྲུལ་པ་མཐོང་ན། སྐྱེས་བུ་གང་ཟག་འདི་ནི་སེམས་མེད་པ་སྨྱོ་བ་སེམས་འཁྲུགས་པའོ་ཞེས་ཟེར་རོ། །

'di ltar 'jig rten na smyo zhing sems 'khrul pa mthong na/ skyes bu gang zag 'di ni sems med pa smyo ba sems 'khrugs pa'o zhes zer ro/ /

【H3 結成】

དེའི་ཕྱིར་རྣམ་གྲངས་དེས་ན་སེམས་འཁྲུལ་པ་གང་ཡིན་པ་དེ་ནི་སེམས་མེད་པའི་ས་ཡིན་ལ།

de'i phyir rnam grangs des na sems 'khrul pa gang yin pa de ni sems med pa'i sa yin la/

【G2 有心地】

མ་འཁྲུལ་པ་གང་ཡིན་པ་དེ་ནི་སེམས་ཡོད་པ་ཡིན་ནོ། །

ma 'khrul pa gang yin pa de ni sems yod pa yin no/ /

【E3 生不生建立】【F1 釋生等】【G1 標二種】

དེ་ལ་འབྱུང་བ་དང་མི་འབྱུང་བ་ནི། རྣམ་པ་བརྒྱད་ཀྱིས་སེམས་འབྱུང་བའམ་མི་འབྱུང་བར་འགྱུར་ཏེ།

de la 'byung ba dang mi 'byung ba ni/ rnam pa brgyad kyis sems 'byung ba'am mi 'byung bar 'gyur te/

【G2 釋因緣】【H1 不生】

འདི་ལྟ་སྟེ། དབང་པོ་ཡོངས་སུ་ཉམས་པ་དང༌། ཡུལ་མི་སྣང་བར་གྱུར་པ་དང༌། ཡིད་ལ་བྱེད་པ་མེད་པ་དང༌། མ་ཐོབ་པ་དང༌། མི་མཐུན་པ་དང༌། སྤངས་པ་དང༌། འགགས་པ་དང༌། སྐྱེས་པའོ། །

'di lta ste/ dbang po yongs su nyams pa dang/ yul mi snang bar gyur pa dang/ yid la byed pa med pa dang/ ma thob pa dang/ mi mthun pa dang/ spangs pa dang/ 'gags pa dang/ skyes pa'o/ /

【H2 生】

དེ་ལས་བཟློག་པ་ནི་སྐྱེ་བར་བལྟ་བར་བྱ་སྟེ། རྒྱུ་འདི་དག་ཁོ་ནས་འགྱུར་བར་ཟད་དོ། །

de las bzlog pa ni skye bar blta bar bya ste/ rgyu 'di dag kho nas 'gyur bar zad do/ /

【F2 辨地別】【G1 有心地】

དེ་ལ་སྐྱེ་བའི་རྒྱུ་རྣམས་ཀྱི་སེམས་སྐྱེ་བ་གང་ཡིན་པ་དེ་ནི། སེམས་ཡོད་པའི་སའོ། །

de la skye ba'i rgyu rnams kyi sems skye ba gang yin pa de ni/ sems yod pa'i sa'o/ /

【G2 無心地】

མི་སྐྱེ་བའི་རྒྱུ་རྣམས་ཀྱིས། མི་སྐྱེ་བ་གང་ཡིན་པ་དེ་ནི་སེམས་མེད་པའི་སའོ། །

mi skye ba'i rgyu rnams kyis/ mi skye ba gang yin pa de ni sems med pa'i sa'o/ /

【E4 分位建立】【F1 有心地】

དེ་ལ་གནས་སྐབས་རྣམ་པར་གཞག་པ་ནི། གནས་སྐབས་དྲུག་མ་གཏོགས་པ་སྟེ། སེམས་ཡོད་པའི་ས་ཡིན་པར་རིག་པར་བྱའོ། །

de la gnas skabs rnam par gzhag pa ni/ gnas skabs drug ma gtogs pa ste/ sems yod pa'i sa yin par rig par bya'o/ /

【F2 無心地】【G1 列位】

གནས་སྐབས་དྲུག་པོ་གང་ཞེ་ན། འདི་ལྟ་སྟེ། གཉིད་སེམས་མེད་པའི་གནས་སྐབས་དང༌། བརྒྱལ་བ་སེམས་མེད་པའི་གནས་སྐབས་དང༌། འདུ་ཤེས་མེད་པའི་སྙོམས་པར་འཇུག་པ་དང༌། འདུ་ཤེས་མེད་པ་པ་དང༌། འགོག་པའི་སྙོམས་པར་འཇུག་པ་དང༌། ཕུང་པོའི་ལྷག་མ་མེད་པའི་མྱ་ངན་ལས་འདས་པའི་དབྱིངས་ཏེ།

gnas skabs drug po gang zhe na/ 'di lta ste/ gnyid sems med pa'i gnas skabs dang/ brgyal ba sems med pa'i gnas skabs dang/ 'du shes med pa'i snyoms par 'jug pa dang/ 'du shes med pa pa dang/ 'gog pa'i snyoms par 'jug pa dang/ phung po'i lhag ma med pa'i mya ngan las 'das pa'i dbyings te/

【G2 結名】

གནས་སྐབས་དྲུག་པོ་གང་ཡིན་པ་འདི་དག་ནི་སེམས་མེད་པའི་སའོ། །

gnas skabs drug po gang yin pa 'di dag ni sems med pa'i sa'o/ /

【E5 第一義建立】【F1 標】

དེ་ལ་དོན་དམ་པ་རྣམ་པར་གཞག་པ་ནི་ཕུང་པོའི་ལྷག་མ་མེད་པའི་མྱ་ངན་ལས་འདས་པའི་དབྱིངས་ཏེ། སེམས་མེད་པའི་སའོ། །

de la don dam pa rnam par gzhag pa ni phung po'i lhag ma med pa'i mya ngan las 'das pa'i dbyings te/ sems med pa'i sa'o/ /

【F2 釋】【G1 顯正】

དེ་ཅིའི་ཕྱིར་ཞེ་ན། དེ་ཀུན་གཞི་རྣམ་པར་ཤེས་པ་འགག་པར་འགྱུར་བའི་ཕྱིར་ཏེ། དེས་ན་སེམས་མེད་པའི་ས་ཞེས་བྱའོ། །

de ci'i phyir zhe na/ de kun gzhi rnam par shes pa 'gag par 'gyur ba'i phyir te/ des na sems med pa'i sa zhes bya'o/ /

【G2 簡非】

དེ་ལས་གཞན་པའི་གནས་སྐབས་དག་ནི་འཇུག་པའི་རྣམ་པར་ཤེས་པ་འགག་ལ། ཀུན་གཞི་རྣམ་པར་ཤེས་པ་ནི་འགག་པར་མི་འགྱུར་ཏེ། དེས་ན་དོན་དམ་པའི་སྒོ་ནས་སེམས་མེད་པའི་ས་ཞེས་བྱའོ། །

de las gzhan pa'i gnas skabs dag ni 'jug pa'i rnam par shes pa 'gag la/ kun gzhi rnam par shes pa ni 'gag par mi 'gyur te/ des na don dam pa'i sgo nas sems med pa'i sa zhes bya'o/ /

【B10 聞所成地】【C1 結前問後】【D1 結前問】

རྣལ་འབྱོར་སྤྱོད་པའི་ས་ལས་སེམས་ཡོད་པའི་ས་དང༌། སེམས་མེད་པའི་ས་རྫོགས་སོ།། །།

rnal 'byor spyod pa'i sa las sems yod pa'i sa dang/ sems med pa'i sa rdzogs so// //

【D2 標起論端】

ཐོས་པ་ལས་བྱུང་བའི་ས་གང་ཞེ་ན། དེ་ཡང་མདོར་བསྡུ་ན།རིགས་པའི་གནས་ལྔ་གང་ཡིན་པ་དེ་དག་མིང་དང་ཚིག་དང༌། །ཡི་གེ་ལས་བློ་སྔོན་དུ་བཏང་སྟེ།ཉན་པ་དང༌། འཛིན་པ་དང༌། འཆང་བ་དང༌། ཁ་ཏོན་བྱེད་པ་དང༌། རྗེས་སུ་དྲན་པ་དང༌། མིང་གི་ཚོགས་དང༌། ཚིག་གི་ཚོགས་དང༌། ཡི་གེའི་ཚོགས་ལ་བརྟེན་པའི་དོན་རྟོགས་པ་འདི་ནི་ཐོས་པ་ལས་བྱུང་བའི་ས་ཞེས་བྱའོ༑ །

thos pa las byung ba'i sa gang zhe na/ de yang mdor bsdu na/rigs pa'i gnas lnga gang yin pa de dag ming dang tshig dang/ /yi ge las blo sngon du btang ste/nyan pa dang/ 'dzin pa dang/ 'chang ba dang/ kha ton byed pa dang/ rjes su dran pa dang/ ming gi tshogs dang/ tshig gi tshogs dang/ yi ge'i tshogs la brten pa'i don rtogs pa 'di ni thos pa las byung ba'i sa zhes bya'o| /

【C2 問列五明處名】

རིག་པའི་གནས་ལྔ་གང་ཞེ་ན། འདི་ལྟ་སྟེ་ནང་གི་རིག་པ་དང༌། གསོ་བ་རིག་པ་དང༌། གཏན་ཚིགས་ཀྱི་རིག་པ་དང༌། སྒྲའི་རིག་པ་དང༌། བཟོའི་ལས་ཀྱི་གནས་ཀྱི་རིག་པའོ། །

rig pa'i gnas lnga gang zhe na/ 'di lta ste nang gi rig pa dang/ gso ba rig pa dang/ gtan tshigs kyi rig pa dang/ sgra'i rig pa dang/ bzo'i las kyi gnas kyi rig pa'o/ /

【C3 別釋五明處】【D1 釋內明處】【E1 標四門】

ནང་གི་རིག་པ་གང་ཞེ་ན། དེ་ནི་རྣམ་པ་བཞིར་བལྟ་བར་བྱ་སྟེ། གཞི་གདགས་པ་རྣམ་པར་གཞག་པ་དང༌། མིང་རབ་ཏུ་དབྱེ་བ་གདགས་པ་རྣམ་པར་གཞག་པ་དང༌། བསྟན་པའི་དོན་བསྡུ་བ་དང༌། སངས་རྒྱས་ཀྱི་བཀའི་ཤེས་བྱའི་གནས་སོ། །

nang gi rig pa gang zhe na/ de ni rnam pa bzhir blta bar bya ste/ gzhi gdags pa rnam par gzhag pa dang/ ming rab tu dbye ba gdags pa rnam par gzhag pa dang/ bstan pa'i don bsdu ba dang/ sangs rgyas kyi bka'i shes bya'i gnas so/ /

【E2 隨別釋】【F1 事施設建立相】

དེ་ལ་གཞི་གདགས་པ་རྣམ་པར་གཞག་པ་གང་ཞེ་ན། གཞི་གསུམ་གྱིས་སངས་རྒྱས་ཀྱི་བཀའ་བསྡུས་པ་ཡིན་ཏེ། འདི་ལྟ་སྟེ། མདོ་སྡེའི་གཞི་དང༌། འདུལ་བའི་གཞི་དང༌། མ་མོའི་གཞི་སྟེ། གསུམ་པོ་འདི་དག་གི་རྣམ་པར་དབྱེ་བ་རྒྱས་པ་ནི་གཞི་བསྡུ་བ་ལས་འབྱུང་ངོ༌། །

de la gzhi gdags pa rnam par gzhag pa gang zhe na/ gzhi gsum gyis sangs rgyas kyi bka' bsdus pa yin te/ 'di lta ste/ mdo sde'i gzhi dang/ 'dul ba'i gzhi dang/ ma mo'i gzhi ste/ gsum po 'di dag gi rnam par dbye ba rgyas pa ni gzhi bsdu ba las 'byung ngo/ /

【F2 想差別施設建立相】【G1 問】

མིང་རབ་ཏུ་དབྱེ་བ་གདགས་པ་རྣམ་པར་གཞག་པ་གང་ཞེ་ན།

ming rab tu dbye ba gdags pa rnam par gzhag pa gang zhe na/

【G2 解】【H1 第一頌(十二門)】【I1 頌】

སྡོམ་ལ། གནས་དང་འཁྲུལ་དང་སྤྲོས་པ་དང༌། །གནས་པ་དེ་ཉིད་དགེ་དང་མཆོག །རབ་ཞི་རང་བཞིན་རིགས་པ་དང༌། །བརྡ་དང་མངོན་པར་རྟོགས་པའོ། །

sdom la/ gnas dang 'khrul dang spros pa dang/ /gnas pa de nyid dge dang mchog /rab zhi rang bzhin rigs pa dang/ /brda dang mngon par rtogs pa'o/ /

【I2 長行】【J1 句】

གནས་གང་ཞེ་ན། འདི་ལྟ་སྟེ། སྐྱེ་མཆེད་དྲུག་པོ། ཡུལ་ཚད་མེད་པ། ཕྱོགས་ཚད་མེད་པ། དུས་ཚད་མེད་པ་དང༌། ཁམས་གསུམ་སྟེ། འདོད་པའི་ཁམས་དང༌། གཟུགས་ཀྱི་ཁམས་དང༌། གཟུགས་མེད་པའི་ཁམས་དང༌། གཞན་ཡང་ཁམས་གསུམ་སྟེ། སྟོང་ཆུང་ངུ་དང༌། སྟོང་གཉིས་པ་བར་མ་དང༌། སྟོང་གསུམ་གྱི་སྟོང་ཆེན་པོ་དང༌། ཕྱོགས་བཞི་སྟེ། ཁྱིམ་པའི་ཕྱོགས་དང༌། རབ་ཏུ་བྱུང་བའི་ཕྱོགས་དང༌། དགེ་བསྙེན་གྱི་ཕྱོགས་དང༌། མི་མ་ཡིན་པའི་ཕྱོགས་དང༌། ཚོར་བ་གསུམ་སྟེ། བདེ་བ་དང༌། སྡུག་བསྔལ་བ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ་དང་། དུས་གསུམ་སྟེ། འདས་པ་དང༌། མ་འོངས་པ་དང༌། ད་ལྟར་བྱུང་བ་དང༌། དཀོན་མཆོག་གསུམ་སྟེ། སངས་རྒྱས་དཀོན་མཆོག་དང༌། ཆོས་དཀོན་མཆོག་དང༌། དགེ་འདུན་དཀོན་མཆོག་དང༌། ཆོས་གསུམ་སྟེ། དགེ་བ་དང༌། མི་དགེ་བ་དང༌། ལུང་དུ་མ་བསྟན་པ་དང༌། ཀུན་ནས་ཉོན་མོངས་པ་གསུམ་སྟེ། ཉོན་མོངས་པའི་ཀུན་ནས་ཉོན་མོངས་པ་དང༌། ལས་ཀྱི་ཀུན་ནས་ཉོན་མོངས་པ་དང༌། སྐྱེ་བའི་ཀུན་ནས་ཉོན་མོངས་པ་དང༌། འཕགས་པའི་བདེན་པ་བཞི་སྟེ། སྡུག་བསྔལ་བ་དང༌། ཀུན་འབྱུང་བ་དང༌། འགོག་པ་དང༌། ལམ་དང༌། མཐར་གྱིས་གནས་པའི་སྙོམས་པར་འཇུག་པ་དགུ་སྟེ། བསམ་གཏན་དང་པོ་ནས། འདུ་ཤེས་དང་ཚོར་བ་འགོག་པའི་བར་དང༌། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ཏེ༑ དྲན་པ་ཉེ་བར་གཞག་པ་དང༌། ཡང་དག་པའི་སྤོང་བ་དང༌། རྫུ་འཕྲུལ་གྱི་རྐང་པ་དང༌། དབང་པོ་དང༌། སྟོབས་དང༌། བྱང་ཆུབ་ཀྱི་ཡན་ལག་དང༌། ལམ་གྱི་ཡན་ལག་རྣམས་དང༌། དགེ་སྦྱོང་གི་འབྲས་བུ་བཞི་སྟེ། རྒྱུན་དུ་ཞུགས་པའི་འབྲས་བུ་དང༌། ལན་ཅིག་ཕྱིར་འོང་བའི་འབྲས་བུ་དང༌། ཕྱིར་མི་འོང་བའི་འབྲས་བུ་དང༌། འབྲས་བུའི་མཆོག་དགྲ་བཅོམ་པ་ཉིད་དང༌། ཡོན་ཏན་ཁྱད་པར་ཅན་མང་པོ་ལ་འདི་ལྟ་སྟེ། ཚད་མེད་པ་རྣམས་དང༌། རྣམ་པར་ཐར་པ་དང༌། ཟིལ་གྱིས་གནོན་པའི་སྐྱེ་མཆེད་དང༌། ཟད་པར་གྱི་སྐྱེ་མཆེད་རྣམས་དང༌། ཉོན་མོངས་པ་མེད་པ་དང༌། སྨོན་ནས་ཤེས་པ་དང༌། སོ་སོ་ཡང་དག་པར་རིག་པ་དང༌། མངོན་པར་ཤེས་པ་དྲུག་དང༌། གཞན་ཡང་རྒྱ་ཆེ་བའི་དབང་དུ་བྱས་ནས། གཞི་ལྔ་སྟེ། མཚན་མ་དང༌།མིང་དང༌། རྣམ་པར་རྟོག་པ་དང༌། དེ་བཞིན་ཉིད་དང༌། ཡང་དག་པའི་ཤེས་པ་དང༌། སྟོང་པ་ཉིད་རྣམ་པ་གཉིས་ཏེ།གང་ཟག་སྟོང་པ་ཉིད་དང༌། ཆོས་སྟོང་པ་ཉིད་དང༌། བདག་མེད་པ་རྣམ་པ་གཉིས་ཏེ། གང་ཟག་ལ་བདག་མེད་པ་དང༌། ཆོས་ལ་བདག་མེད་པ་དང༌། མཐའ་གཉིས་རྣམ་པར་སྤངས་པའིདབུ་མའི་ལམ་སྟེ། སྒྲོ་བཏགས་པའི་མཐའ་རྣམ་པར་སྤངས་པ་དང༌། སྐུར་པའི་མཐའ་རྣམ་པར་སྤངས་པ་དང༌། དེ་ཁོ་ན་ཉིད་རྣམ་པ་བཞི་སྟེ། འཇིག་རྟེན་གྱི་གྲགས་པ་དང༌། རིགས་པའི་གྲགས་པ་དང་། ཉོན་མོངས་པའི་སྒྲིབ་པ་རྣམ་པར་དག་པའི་ཡེ་ཤེས་ཀྱི་སྤྱོད་ཡུལ་དང༌། ཤེས་བྱའི་སྒྲིབ་པ་རྣམ་པར་དག་པའི་ཡེ་ཤེས་ཀྱི་སྤྱོད་ཡུལ་དང༌། ཡོངས་སུ་ཚོལ་བ་བཞི་སྟེ། མིང་ཡོངས་སུ་ཚོལ་བ་དང༌། དངོས་པོ་ཡོངས་སུ་ཚོལ་བ་དང༌། ངོ་བོ་ཉིད་གདགས་པ་ཡོངས་སུ་ཚོལ་བ་དང༌། ཁྱད་པར་གདགས་པ་ཡོངས་སུ་ཚོལ་བ་དང༌། ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་བཞི་སྟེ། མིང་ཡོངས་སུ་ཚོལ་བར་གཏོགས་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་དང༌། དངོས་པོ་ཡོངས་སུ་ཚོལ་བར་གཏོགས་པ་དང༌། ངོ་བོ་ཉིད་གདགས་པ་ཡོངས་སུ་ཚོལ་བར་གཏོགས་པ་དང༌། ཁྱད་པར་གདགས་པ་ཡོངས་སུ་ཚོལ་བར་གཏོགས་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་དང༌། ངོ་བོ་ཉིད་རྣམ་པ་གསུམ་སྟེ། ཡོངས་སུ་གྲུབ་པའི་ངོ་བོ་ཉིད་དང༌། གཞན་གྱི་དབང་དང༌། ཀུན་དུ་བརྟགས་པའི་ངོ་བོ་ཉིད་དང༌། ངོ་བོ་ཉིད་མེད་པ་རྣམ་པ་གསུམ་སྟེ། མཚན་ཉིད་ངོ་བོ་ཉིད་མེད་པ་དང༌། སྐྱེ་བ་ངོ་བོ་ཉིད་མེད་པ་དང༌། དོན་དམ་པའི་ངོ་བོ་ཉིད་མེད་པ་དང༌། བྱང་ཆུབ་ཆེན་པོ་རྣམ་པ་ལྔ་སྟེ། འདི་ལྟ་སྟེ། ངོ་བོ་ཉིད་དང༌། མཐུ་དང༌། ཐབས་དང༌། འཇུག་པ་དང༌།ལྡོག་པ་དང༌། ཐེག་པ་ཆེན་པོ་རྣམ་པ་ལྔ་སྟེ། ས་བོན་དང༌། འཇུག་པ་དང༌། གོ་རིམས་དང༌། ཡང་དག་པའི་བསྒྲུབ་པ་དང༌། ཡང་དག་པའི་བསྒྲུབས་པའི་འབྲས་བུ་དང༌། དེ་བཞིན་དུ་དང་པོ་སེམས་བསྐྱེད་པ་དང༌། སེམས་ཅན་རྣམས་ལ་སྙིང་རྗེ་བ་དང༌། ཕ་རོལ་ཏུ་ཕྱིན་པ་དང༌། བསྡུ་བའི་དངོས་པོ་རྣམས་ཀྱི་བདག་དང་ཕ་རོལ་གྱི་རྒྱུད་ཡོངས་སུ་སྨིན་པར་བྱ་བ་དང༌། དཔག་ཏུ་མེད་པ་ལ་འདུ་ཤེས་པ་ལྔ་སྟེ། སེམས་ཅན་གྱི་ཁམས་དཔག་ཏུ་མེད་པ་ལ་འདུ་ཤེས་པ་དང༌། འཇིག་རྟེན་གྱི་ཁམས་དང༌། ཆོས་ཀྱི་ཁམས་དང༌། འདུལ་བའི་ཁམས་དང༌། འདུལ་བའི་ཐབས་ཀྱི་ཁམས་དཔག་ཏུ་མེད་པ་ལ་འདུ་ཤེས་པ་དང༌། དེ་ཁོ་ནའི་དོན་གྱི་རྗེས་སུ་འགྲོ་བ་དཔག་ཏུ་མེད་པ་ཐམས་ཅད་ཀྱི་རྗེས་སུ་འགྲོ་བའི་དེ་བཞིན་ཉིད་གང་ཡིན་པ་དང༌། དེའི་ཡེ་ཤེས་གང་ཡིན་པ་དང༌། མཐུ་བསམ་གྱིས་མི་ཁྱབ་པ་ལ་མོས་པ་དང༌། ཡེ་ཤེས་སྒྲིབ་པ་མེད་པ་དང༌། སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་དང༌། དཔེ་བྱད་བཟང་པོ་བརྒྱད་ཅུ་དང༌། རྣམ་པ་ཐམས་ཅད་ཡོངས་སུ་དག་པ་བཞི་དང༌། སྟོབས་བཅུ་དང༌། མི་འཇིགས་པ་བཞི་དང༌། དྲན་པ་ཉེ་བར་གཞག་པ་གསུམ་དང༌། བསྲུང་བ་མེད་པ་གསུམ་དང༌། སྙིང་རྗེ་ཆེན་པོ་དང༌། བསྙེལ་བ་མི་མངའ་བའི་ཆོས་ཉིད་དང༌། བག་ཆགས་ཡང་དག་པར་བཅོམ་པ་དང༌། རྣམ་པ་ཐམས་ཅད་དང༌། མཆོག་གི་ཡེ་ཤེས་སོ། །དེ་དག་ཀྱང་བསྡུ་ན། གནས་རྣམ་པ་གཉིས་སུ་འགྱུར་ཏེ། ཉན་ཐོས་ཀྱི་ཐེག་པ་བསྟན་པའི་གནས་དང༌། ཐེག་པ་ཆེན་པོ་བསྟན་པའི་གནས་སོ། །

gnas gang zhe na/ 'di lta ste/ skye mched drug po/ yul tshad med pa/ phyogs tshad med pa/ dus tshad med pa dang/ khams gsum ste/ 'dod pa'i khams dang/ gzugs kyi khams dang/ gzugs med pa'i khams dang/ gzhan yang khams gsum ste/ stong chung ngu dang/ stong gnyis pa bar ma dang/ stong gsum gyi stong chen po dang/ phyogs bzhi ste/ khyim pa'i phyogs dang/ rab tu byung ba'i phyogs dang/ dge bsnyen gyi phyogs dang/ mi ma yin pa'i phyogs dang/ tshor ba gsum ste/ bde ba dang/ sdug bsngal ba dang/ sdug bsngal yang ma yin bde ba yang ma yin pa dang / dus gsum ste/ 'das pa dang/ ma 'ongs pa dang/ da ltar byung ba dang/ dkon mchog gsum ste/ sangs rgyas dkon mchog dang/ chos dkon mchog dang/ dge 'dun dkon mchog dang/ chos gsum ste/ dge ba dang/ mi dge ba dang/ lung du ma bstan pa dang/ kun nas nyon mongs pa gsum ste/ nyon mongs pa'i kun nas nyon mongs pa dang/ las kyi kun nas nyon mongs pa dang/ skye ba'i kun nas nyon mongs pa dang/ 'phags pa'i bden pa bzhi ste/ sdug bsngal ba dang/ kun 'byung ba dang/ 'gog pa dang/ lam dang/ mthar gyis gnas pa'i snyoms par 'jug pa dgu ste/ bsam gtan dang po nas/ 'du shes dang tshor ba 'gog pa'i bar dang/ byang chub kyi phyogs kyi chos sum cu rtsa bdun te| dran pa nye bar gzhag pa dang/ yang dag pa'i spong ba dang/ rdzu 'phrul gyi rkang pa dang/ dbang po dang/ stobs dang/ byang chub kyi yan lag dang/ lam gyi yan lag rnams dang/ dge sbyong gi 'bras bu bzhi ste/ rgyun du zhugs pa'i 'bras bu dang/ lan cig phyir 'ong ba'i 'bras bu dang/ phyir mi 'ong ba'i 'bras bu dang/ 'bras bu'i mchog dgra bcom pa nyid dang/ yon tan khyad par can mang po la 'di lta ste/ tshad med pa rnams dang/ rnam par thar pa dang/ zil gyis gnon pa'i skye mched dang/ zad par gyi skye mched rnams dang/ nyon mongs pa med pa dang/ smon nas shes pa dang/ so so yang dag par rig pa dang/ mngon par shes pa drug dang/ gzhan yang rgya che ba'i dbang du byas nas/ gzhi lnga ste/ mtshan ma dang/ming dang/ rnam par rtog pa dang/ de bzhin nyid dang/ yang dag pa'i shes pa dang/ stong pa nyid rnam pa gnyis te/gang zag stong pa nyid dang/ chos stong pa nyid dang/ bdag med pa rnam pa gnyis te/ gang zag la bdag med pa dang/ chos la bdag med pa dang/ mtha' gnyis rnam par spangs pa'idabu ma'i lam ste/ sgro btags pa'i mtha' rnam par spangs pa dang/ skur pa'i mtha' rnam par spangs pa dang/ de kho na nyid rnam pa bzhi ste/ 'jig rten gyi grags pa dang/ rigs pa'i grags pa dang / nyon mongs pa'i sgrib pa rnam par dag pa'i ye shes kyi spyod yul dang/ shes bya'i sgrib pa rnam par dag pa'i ye shes kyi spyod yul dang/ yongs su tshol ba bzhi ste/ ming yongs su tshol ba dang/ dngos po yongs su tshol ba dang/ ngo bo nyid gdags pa yongs su tshol ba dang/ khyad par gdags pa yongs su tshol ba dang/ yang dag pa ji lta ba bzhin du yongs su shes pa bzhi ste/ ming yongs su tshol bar gtogs pa yang dag pa ji lta ba bzhin du yongs su shes pa dang/ dngos po yongs su tshol bar gtogs pa dang/ ngo bo nyid gdags pa yongs su tshol bar gtogs pa dang/ khyad par gdags pa yongs su tshol bar gtogs pa yang dag pa ji lta ba bzhin du yongs su shes pa dang/ ngo bo nyid rnam pa gsum ste/ yongs su grub pa'i ngo bo nyid dang/ gzhan gyi dbang dang/ kun du brtags pa'i ngo bo nyid dang/ ngo bo nyid med pa rnam pa gsum ste/ mtshan nyid ngo bo nyid med pa dang/ skye ba ngo bo nyid med pa dang/ don dam pa'i ngo bo nyid med pa dang/ byang chub chen po rnam pa lnga ste/ 'di lta ste/ ngo bo nyid dang/ mthu dang/ thabs dang/ 'jug pa dang/ldog pa dang/ theg pa chen po rnam pa lnga ste/ sa bon dang/ 'jug pa dang/ go rims dang/ yang dag pa'i bsgrub pa dang/ yang dag pa'i bsgrubs pa'i 'bras bu dang/ de bzhin du dang po sems bskyed pa dang/ sems can rnams la snying rje ba dang/ pha rol tu phyin pa dang/ bsdu ba'i dngos po rnams kyi bdag dang pha rol gyi rgyud yongs su smin par bya ba dang/ dpag tu med pa la 'du shes pa lnga ste/ sems can gyi khams dpag tu med pa la 'du shes pa dang/ 'jig rten gyi khams dang/ chos kyi khams dang/ 'dul ba'i khams dang/ 'dul ba'i thabs kyi khams dpag tu med pa la 'du shes pa dang/ de kho na'i don gyi rjes su 'gro ba dpag tu med pa thams cad kyi rjes su 'gro ba'i de bzhin nyid gang yin pa dang/ de'i ye shes gang yin pa dang/ mthu bsam gyis mi khyab pa la mos pa dang/ ye shes sgrib pa med pa dang/ skyes bu chen po'i mtshan sum cu rtsa gnyis dang/ dpe byad bzang po brgyad cu dang/ rnam pa thams cad yongs su dag pa bzhi dang/ stobs bcu dang/ mi 'jigs pa bzhi dang/ dran pa nye bar gzhag pa gsum dang/ bsrung ba med pa gsum dang/ snying rje chen po dang/ bsnyel ba mi mnga' ba'i chos nyid dang/ bag chags yang dag par bcom pa dang/ rnam pa thams cad dang/ mchog gi ye shes so/ /de dag kyang bsdu na/ gnas rnam pa gnyis su 'gyur te/ nyan thos kyi theg pa bstan pa'i gnas dang/ theg pa chen po bstan pa'i gnas so/ /

【J2 迷惑】

འཁྲུལ་པ་གང་ཞེ་ན། ཕྱིན་ཅི་ལོག་བཞི་སྟེ། མི་རྟག་པ་ལ་རྟག་གོ་སྙམ་པའི་ཕྱིན་ཅི་ལོག་པ་དང༌། སྡུག་བསྔལ་བ་ལ་བདེ་བའོ་སྙམ་པ་དང༌། མི་སྡུག་པ་ལ་སྡུག་གོ་སྙམ་པ་དང༌། བདག་མེད་པ་ལ་བདག་གོ་སྙམ་པའི་ཕྱིན་ཅི་ལོག་གོ། །

'khrul pa gang zhe na/ phyin ci log bzhi ste/ mi rtag pa la rtag go snyam pa'i phyin ci log pa dang/ sdug bsngal ba la bde ba'o snyam pa dang/ mi sdug pa la sdug go snyam pa dang/ bdag med pa la bdag go snyam pa'i phyin ci log go/ /

【J3 戲論】

སྤྲོས་པ་གང་ཞེ་ན། ཉོན་མོངས་པ་རྣམས་དང༌། ཉོན་མོངས་པ་དང་བཅས་པའི་ཕུང་པོ་རྣམས་སོ། །

spros pa gang zhe na/ nyon mongs pa rnams dang/ nyon mongs pa dang bcas pa'i phung po rnams so/ /

【J4 住】

གནས་པ་གང་ཞེ་ན། རྣམ་པར་ཤེས་པའི་གནས་བཞིའམ་བདུན་ནོ། །

gnas pa gang zhe na/ rnam par shes pa'i gnas bzhi'am bdun no/ /

【J5 真實】

དེ་ཁོ་ན་གང་ཞེ་ན། དེ་བཞིན་ཉིད་དང༌། འཕགས་པའི་བདེན་པ་བཞིའོ། །

de kho na gang zhe na/ de bzhin nyid dang/ 'phags pa'i bden pa bzhi'o/ /

【J6 淨】

དགེ་བ་གང་ཞེ་ན། དགེ་བ་རྣམས་རྣམ་པ་གསུམ་སྟེ། ལུས་དགེ་བ་དང༌། ཡུལ་དགེ་བ་དང༌། གནས་སྐབས་དགེ་བའོ། །

dge ba gang zhe na/ dge ba rnams rnam pa gsum ste/ lus dge ba dang/ yul dge ba dang/ gnas skabs dge ba'o/ /

【J7 妙】

མཆོག་གང་ཞེ་ན། དཀོན་མཆོག་གསུམ་ལ་མཆོག་ཅེས་བྱ་སྟེ། མཆོག་དུ་གདགས་པར་རྟོགས་པའི་ཕྱིར་རོ། །

mchog gang zhe na/ dkon mchog gsum la mchog ces bya ste/ mchog du gdags par rtogs pa'i phyir ro/ /

【J8 寂靜】

རབ་ཏུ་ཞི་བ་གང་ཞེ་ན། དགེ་བའི་ཆོས་ལ་འདུན་པ་ཡན་ཆད་ནས། བྱང་ཆུབ་ཀྱི་ཕྱོགས་ཀྱི་ཆོས་འབྲས་བུ་དང་བཅས་པ་ཐམས་ཅད་ལ་རབ་ཏུ་ཞི་ཞེས་བྱའོ། །

rab tu zhi ba gang zhe na/ dge ba'i chos la 'dun pa yan chad nas/ byang chub kyi phyogs kyi chos 'bras bu dang bcas pa thams cad la rab tu zhi zhes bya'o/ /

【J9 性】

རང་བཞིན་གང་ཞེ་ན། ཆོས་རྣམས་ཀྱི་མཚན་ཉིད་གང་ཡིན་པ་སྟེ། རང་གི་མཚན་ཉིད་དམ། སྤྱིའི་མཚན་ཉིད་དམ། བརྡའི་མཚན་ཉིད་དམ། རྒྱུའི་མཚན་ཉིད་དམ། འབྲས་བུའི་མཚན་ཉིད་དོ། །

rang bzhin gang zhe na/ chos rnams kyi mtshan nyid gang yin pa ste/ rang gi mtshan nyid dam/ spyi'i mtshan nyid dam/ brda'i mtshan nyid dam/ rgyu'i mtshan nyid dam/ 'bras bu'i mtshan nyid do/ /

【J10 道理】

རིགས་པ་གང་ཞེ་ན། རྟེན་ཅིང་འབྲེལ་པར་འབྱུང་བའམ། རིགས་པ་བཞིའོ། །

rigs pa gang zhe na/ rten cing 'brel par 'byung ba'am/ rigs pa bzhi'o/ /

【J11 假施設】

བརྡ་གང་ཞེ་ན། ཆོས་ཙམ་ལ་གང་ཟག་རྣམ་པར་གཞག་པའམ། མཚན་མ་ཙམ་ལ་ཆོས་སུ་རྣམ་པར་གཞག་པ་གང་ཡིན་པའོ། །

brda gang zhe na/ chos tsam la gang zag rnam par gzhag pa'am/ mtshan ma tsam la chos su rnam par gzhag pa gang yin pa'o/ /

【J12 現觀】

མངོན་པར་རྟོགས་པ་གང་ཞེ་ན། མངོན་པར་རྟོགས་པ་དྲུག་སྟེ། སྔ་མ་བཞིན་དུ་འདི་ལྟ་སྟེ།རྟོགས་པ་དང་བཅས་དཔྱོད་པ་བཅས་པའི་ས་ལས་འབྱུང་བ་བཞིན་ནོ། །

mngon par rtogs pa gang zhe na/ mngon par rtogs pa drug ste/ snga ma bzhin du 'di lta ste/rtogs pa dang bcas dpyod pa bcas pa'i sa las 'byung ba bzhin no/ /

【H2 第二頌(十四門)】【I1 頌】

སྡོམ་ལ། ཡུལ་ཅན་གནས་སྐབས་རྟོག་པ་དང༌། །སྤྱོད་ལེན་ཚོགས་དང་མུན་པ་དང༌། །ཚིག་དང་རྟོགས་བྱ་ཡང་དག་ཕུལ། །དབེན་པ་དང་ནི་འཇུག་པ་བཞི། །

sdom la/ yul can gnas skabs rtog pa dang/ /spyod len tshogs dang mun pa dang/ /tshig dang rtogs bya yang dag phul/ /dben pa dang ni 'jug pa bzhi/ /

【I2 長行】【J1 色蘊】

ཡུལ་ཅན་གང་ཞེ་ན། གཟུགས་ཀྱི་ཕུང་པོ་གང་ཡིན་པའོ། །

yul can gang zhe na/ gzugs kyi phung po gang yin pa'o/ /

【J2 受蘊】

གནས་སྐབས་གང་ཞེ་ན། ཚོར་བའི་ཕུང་པོ་གང་ཡིན་པའོ། །

gnas skabs gang zhe na/ tshor ba'i phung po gang yin pa'o/ /

【J3 想蘊】

རྟོག་པ་གང་ཞེ་ན། འདུ་ཤེས་ཀྱི་ཕུང་པོ་གང་ཡིན་པའོ། །

rtog pa gang zhe na/ 'du shes kyi phung po gang yin pa'o/ /

【J4 行蘊】

སྤྱོད་པ་གང་ཞེ་ན། འདུ་བྱེད་ཀྱི་ཕུང་པོ་གང་ཡིན་པའོ། །

spyod pa gang zhe na/ 'du byed kyi phung po gang yin pa'o/ /

【J5 識蘊】

ལེན་པ་གང་ཞེ་ན། རྣམ་པར་ཤེས་པའི་ཕུང་པོ་གང་ཡིན་པའོ། །

len pa gang zhe na/ rnam par shes pa'i phung po gang yin pa'o/ /

【J6-7 增和減】

ཚོགས་གང་ཞེ་ན། དེ་ནི་རྣམ་པ་གཉིས་སུ་བལྟ་བར་བྱ་སྟེ། ཉོན་མོངས་པའི་ཚོགས་དང་ལས་ཀྱི་ཚོགས་སོ། ། ཚོགས་ཇི་ལྟ་བ་དེ་བཞིན་དུ། འབྲི་བ་ཡང་རྣམ་པ་གཉིས་སོ། །

tshogs gang zhe na/ de ni rnam pa gnyis su blta bar bya ste/ nyon mongs pa'i tshogs dang las kyi tshogs so/ / tshogs ji lta ba de bzhin du/ 'bri ba yang rnam pa gnyis so/ /

【J8 冥】

མུན་པ་གང་ཞེ་ན། མ་རིག་པ་དང་ཐེ་ཚོམ་མོ། །

mun pa gang zhe na/ ma rig pa dang the tshom mo/ /

【J9 言】

ཚིག་གང་ཞེ་ན། གསུང་རབ་ཡན་ལག་བཅུ་གཉིས་ལ་ཚིག་ཅེས་བྱའོ། །

tshig gang zhe na/ gsung rab yan lag bcu gnyis la tshig ces bya'o/ /

【J10 覺】

རྟོགས་པར་བྱ་བ་གང་ཞེ་ན། བསྟན་པ་དེ་དང༌། དེའི་དོན་ལ་རྟོགས་པར་བྱ་བ་ཞེས་བྱའོ། །

rtogs par bya ba gang zhe na/ bstan pa de dang/ de'i don la rtogs par bya ba zhes bya'o/ /

【J11 上】

ཡང་དག་ཕུལ་གང་ཞེ་ན། དགེ་སྦྱོང་གི་འབྲས་བུ་བཞིའོ། །

yang dag phul gang zhe na/ dge sbyong gi 'bras bu bzhi'o/ /

【J12 遠離】

དབེན་པ་གང་ཞེ་ན། དབེན་པ་ལྔ་སྟེ། ཉེས་པར་སྤྱོད་པ་ལས་དབེན་པ་དང༌། འདོད་པ་ལས་དབེན་པ་དང༌། ཡོ་བྱད་ལས་དབེན་པ་དང༌། །འདུ་འཛི་ལས་དབེན་པ་དང༌། ཉོན་མོངས་པ་ལས་དབེན་པའོ། །

dben pa gang zhe na/ dben pa lnga ste/ nyes par spyod pa las dben pa dang/ 'dod pa las dben pa dang/ yo byad las dben pa dang/ /'du 'dzi las dben pa dang/ nyon mongs pa las dben pa'o/ /

【J13 轉】

འཇུག་པ་གང་ཞེ་ན། ཁམས་གསུམ་དང༌། འགྲོ་བ་ལྔའོ། །

'jug pa gang zhe na/ khams gsum dang/ 'gro ba lnga'o/ /

【J14 藏護】

གཞི་གང་ཞེ་ན། འདས་པ་ལ་ལྟ་བ་དང༌། མ་འོངས་པ་ལ་མངོན་པར་དགའ་བ་དང༌། ད་ལྟར་བྱུང་བ་ལྷག་པར་ཆགས་པའོ། །

gzhi gang zhe na/ 'das pa la lta ba dang/ ma 'ongs pa la mngon par dga' ba dang/ da ltar byung ba lhag par chags pa'o/ /

【H3 第三頌(九門)】【I1 頌】

སྡོམ་ལ། རྣམ་པར་འབྱེད་དང་ཀུན་དུ་འབྱུང༌། །ཉལ་བ་དང་ནི་འབྲེལ་པ་དང༌། །བསྡུ་དང་མཚུངས་པར་ལྡན་པ་དང༌། །བསྙད་དང་སྟོན་པ་གོ་རིམས་རྣམས། །

sdom la/ rnam par 'byed dang kun du 'byung/ /nyal ba dang ni 'brel pa dang/ /bsdu dang mtshungs par ldan pa dang/ /bsnyad dang ston pa go rims rnams/ /

【I2 長行】【J1 思擇】

རྣམ་པར་འབྱེད་པ་གང་ཞེ་ན། འདི་ལྟ་སྟེ༑ གཅིག་ནས་རྟོག་པ་དང༌། ཚིག་གོང་མ་དང་སྦྱོར་བ་དང༌། ཚིག་འོག་མ་དང་སྦྱོར་བ་དང༌། མུ་བཞིར་སྦྱོར་བ་དང༌། དངོས་པོ་མེད་པ་དང༌། གཟུགས་ཅན་གྱི་ཆོས་རྣམས་དང༌། གཟུགས་ཅན་མ་ཡིན་པ་རྣམས་དང༌། བསྟན་དུ་ཡོད་པ་རྣམས་དང༌། བསྟན་དུ་མེད་པ་རྣམས་དང༌། ཐོགས་པ་དང་བཅས་པ་རྣམས་དང༌། ཐོགས་པ་མེད་པ་རྣམས་དང༌། ཟག་པ་དང་བཅས་པ་རྣམས་དང༌། ཟག་པ་མེད་པ་རྣམས་དང༌། འདུས་བྱས་རྣམས་དང༌། འདུས་མ་བྱས་རྣམས་དང༌། ཉོན་མོངས་པ་དང་བཅས་པ་རྣམས་དང༌། ཉོན་མོངས་པ་མེད་པ་རྣམས་དང༌། ཟང་ཟིང་དང་བཅས་པ་རྣམས་དང༌། ཟང་ཟིང་མེད་པ་རྣམས་དང༌། ཞེན་པ་ལ་བརྟེན་པ་རྣམས་དང༌།མངོན་པར་འབྱུང་བ་ལ་བརྟེན་པ་རྣམས་དང༌། འཇིག་རྟེན་པ་རྣམས་དང༌། འཇིག་རྟེན་ལས་འདས་པ་རྣམས་དང༌། ཁོངས་སུ་གཏོགས་པ་རྣམས་དང༌། ཁོངས་སུ་གཏོགས་པ་མ་ཡིན་པ་རྣམས་དང༌། ནང་གི་རྣམས་དང༌། ཕྱི་རོལ་གྱི་རྣམས་དང༌། རགས་པ་རྣམས་དང༌། ཕྲ་བ་རྣམས་དང༌། ངན་པ་རྣམས་དང༌། བཟང་པོ་རྣམས་དང༌། རྒྱང་རིང་བ་རྣམས་དང༌། ཉེ་བ་རྣམས་དང༌། དམིགས་པ་དང་བཅས་པ་རྣམས་དང༌། དམིགས་པ་མེད་པ་རྣམས་དང༌། མཚུངས་པར་ལྡན་པ་རྣམས་དང༌། མི་ལྡན་པ་རྣམས་དང༌། རྣམ་པ་དང་བཅས་པ་རྣམས་དང༌། རྣམ་པ་མེད་པ་རྣམས་དང༌། རྟེན་དང་བཅས་པ་རྣམས་དང༌། རྟེན་མེད་པ་རྣམས་དང༌། རྒྱུ་དང་རྒྱུ་མ་ཡིན་པ་དང༌། འབྲས་བུ་དང་འབྲས་བུ་མ་ཡིན་པ་དང༌། རྣམ་པར་སྨིན་པ་དང༌། རྣམ་པར་སྨིན་པ་མ་ཡིན་པ་རྣམས་དང༌། རྒྱུ་དང་བཅས་པ་ལས་བྱུང་བ་རྣམས་དང༌། རྒྱུ་དང་བཅས་པ་ལས་བྱུང་བ་མ་ཡིན་པ་རྣམས་དང༌། འབྲས་བུ་དང་བཅས་པ་རྣམས་དང༌། འབྲས་བུ་དང་བཅས་པ་མ་ཡིན་པ་རྣམས་དང༌། རྣམ་པར་སྨིན་པ་དང་བཅས་པ་རྣམས་དང༌། རྣམ་པར་སྨིན་པ་དང་བཅས་པ་མ་ཡིན་པ་རྣམས་དང༌། ཟིན་པ་རྣམས་དང༌། མ་ཟིན་པ་རྣམས་དང༌། འབྱུང་བ་ཆེན་པོ་རྒྱུར་བྱས་པ་དང༌། འབྱུང་བ་ཆེན་པོ་རྒྱུར་བྱས་པ་མ་ཡིན་པ་དང༌། མཚུངས་པ་རྣམས་དང༌། དེ་དང་མཚུངས་པ་རྣམས་དང༌། གོང་ན་ཡོད་པ་རྣམས་དང༌། གོང་ན་མེད་པ་རྣམས་དང༌། འདས་པ་རྣམས་དང༌། མ་འོངས་པ་རྣམས་དང༌། ད་ལྟར་བྱུང་བ་རྣམས་དང༌། དགེ་བ་རྣམས་དང༌། མི་དགེ་བ་རྣམས་དང༌། ལུང་དུ་མ་བསྟན་པ་རྣམས་དང༌། འདོད་པ་དང་ལྡན་པ་རྣམས་དང༌། གཟུགས་དང་ལྡན་པ་རྣམས་དང༌། གཟུགས་མེད་པ་དང་ལྡན་པ་རྣམས་དང༌། སློབ་པ་རྣམས་དང༌། མི་སློབ་པ་རྣམས་དང༌། སློབ་པ་ཡང་མ་ཡིན་མི་སློབ་པ་ཡང་མ་ཡིན་པ་རྣམས་དང༌། མཐོང་བས་སྤང་བར་བྱ་བ་རྣམས་དང༌།བསྒོམ་པས་སྤང་བར་བྱ་བ་རྣམས་དང༌། སྤང་བར་བྱ་བ་མ་ཡིན་པ་རྣམས་དང༌། རྐྱེན་བཞི་སྟེ། རྒྱུའི་རྐྱེན་དང༌། མཚུངས་པ་དེ་མ་ཐག་པ་དང༌། དམིགས་པ་དང༌།བདག་པོའི་རྐྱེན་དང༌། རྟོན་པ་བཞི་སྟེ། ཆོས་ལ་རྟོན་གྱི་གང་ཟག་ལ་མ་ཡིན་པ་དང༌། དོན་ལ་རྟོན་གྱི་ཡི་གེ་ལ་མ་ཡིན་པ་དང༌། ངེས་པའི་དོན་གྱི་མདོ་སྡེ་ལ་རྟོན་གྱི། བཀྲི་བའི་དོན་གྱི་མདོ་སྡེ་ལ་མ་ཡིན་པ་དང༌། ཡེ་ཤེས་ལ་རྟོན་གྱི་རྣམ་པར་ཤེས་པ་ལ་མ་ཡིན་པ་དང༌། ཚད་མེད་པ་བཞི་དང༌། དྲན་པ་ཉེ་བར་གཞག་པ་བཞི་དང༌། ཡང་དག་པར་སྤོང་བ་བཞི་དང༌། རྫུ་འཕྲུལ་གྱི་རྐང་པ་བཞི་དང༌། དབང་པོ་ལྔ་དང༌། སྟོབས་ལྔ་དང༌། བྱང་ཆུབ་ཀྱི་ཡན་ལག་བདུན་དང༌། འཕགས་པའི་ལམ་ཡན་ལག་བརྒྱད་པ་དང༌། སོ་སོ་ཡང་དག་པར་རིག་པ་བཞི་དང༌། ཆོས་ཀྱི་གནས་བཞི་དང༌། ཞི་གནས་དང༌། ལྷག་མཐོང་དང༌། ལྷག་པའི་ཚུལ་ཁྲིམས་དང༌། ལྷག་པའི་སེམས་དང༌། ལྷག་པའི་ཤེས་རབ་དང༌། བསླབ་པ་རྣམས་དང༌། རྣམ་པར་ཐར་པ་རྣམས་དང༌། ཟིལ་གྱིས་གནོན་པའི་སྐྱེ་མཆེད་རྣམས་དང༌། ཟད་པར་གྱི་སྐྱེ་མཆེད་རྣམས་སོ། །

rnam par 'byed pa gang zhe na/ 'di lta ste| gcig nas rtog pa dang/ tshig gong ma dang sbyor ba dang/ tshig 'og ma dang sbyor ba dang/ mu bzhir sbyor ba dang/ dngos po med pa dang/ gzugs can gyi chos rnams dang/ gzugs can ma yin pa rnams dang/ bstan du yod pa rnams dang/ bstan du med pa rnams dang/ thogs pa dang bcas pa rnams dang/ thogs pa med pa rnams dang/ zag pa dang bcas pa rnams dang/ zag pa med pa rnams dang/ 'dus byas rnams dang/ 'dus ma byas rnams dang/ nyon mongs pa dang bcas pa rnams dang/ nyon mongs pa med pa rnams dang/ zang zing dang bcas pa rnams dang/ zang zing med pa rnams dang/ zhen pa la brten pa rnams dang/mngon par 'byung ba la brten pa rnams dang/ 'jig rten pa rnams dang/ 'jig rten las 'das pa rnams dang/ khongs su gtogs pa rnams dang/ khongs su gtogs pa ma yin pa rnams dang/ nang gi rnams dang/ phyi rol gyi rnams dang/ rags pa rnams dang/ phra ba rnams dang/ ngan pa rnams dang/ bzang po rnams dang/ rgyang ring ba rnams dang/ nye ba rnams dang/ dmigs pa dang bcas pa rnams dang/ dmigs pa med pa rnams dang/ mtshungs par ldan pa rnams dang/ mi ldan pa rnams dang/ rnam pa dang bcas pa rnams dang/ rnam pa med pa rnams dang/ rten dang bcas pa rnams dang/ rten med pa rnams dang/ rgyu dang rgyu ma yin pa dang/ 'bras bu dang 'bras bu ma yin pa dang/ rnam par smin pa dang/ rnam par smin pa ma yin pa rnams dang/ rgyu dang bcas pa las byung ba rnams dang/ rgyu dang bcas pa las byung ba ma yin pa rnams dang/ 'bras bu dang bcas pa rnams dang/ 'bras bu dang bcas pa ma yin pa rnams dang/ rnam par smin pa dang bcas pa rnams dang/ rnam par smin pa dang bcas pa ma yin pa rnams dang/ zin pa rnams dang/ ma zin pa rnams dang/ 'byung ba chen po rgyur byas pa dang/ 'byung ba chen po rgyur byas pa ma yin pa dang/ mtshungs pa rnams dang/ de dang mtshungs pa rnams dang/ gong na yod pa rnams dang/ gong na med pa rnams dang/ 'das pa rnams dang/ ma 'ongs pa rnams dang/ da ltar byung ba rnams dang/ dge ba rnams dang/ mi dge ba rnams dang/ lung du ma bstan pa rnams dang/ 'dod pa dang ldan pa rnams dang/ gzugs dang ldan pa rnams dang/ gzugs med pa dang ldan pa rnams dang/ slob pa rnams dang/ mi slob pa rnams dang/ slob pa yang ma yin mi slob pa yang ma yin pa rnams dang/ mthong bas spang bar bya ba rnams dang/bsgom pas spang bar bya ba rnams dang/ spang bar bya ba ma yin pa rnams dang/ rkyen bzhi ste/ rgyu'i rkyen dang/ mtshungs pa de ma thag pa dang/ dmigs pa dang/bdag po'i rkyen dang/ rton pa bzhi ste/ chos la rton gyi gang zag la ma yin pa dang/ don la rton gyi yi ge la ma yin pa dang/ nges pa'i don gyi mdo sde la rton gyi/ bkri ba'i don gyi mdo sde la ma yin pa dang/ ye shes la rton gyi rnam par shes pa la ma yin pa dang/ tshad med pa bzhi dang/ dran pa nye bar gzhag pa bzhi dang/ yang dag par spong ba bzhi dang/ rdzu 'phrul gyi rkang pa bzhi dang/ dbang po lnga dang/ stobs lnga dang/ byang chub kyi yan lag bdun dang/ 'phags pa'i lam yan lag brgyad pa dang/ so so yang dag par rig pa bzhi dang/ chos kyi gnas bzhi dang/ zhi gnas dang/ lhag mthong dang/ lhag pa'i tshul khrims dang/ lhag pa'i sems dang/ lhag pa'i shes rab dang/ bslab pa rnams dang/ rnam par thar pa rnams dang/ zil gyis gnon pa'i skye mched rnams dang/ zad par gyi skye mched rnams so/ /

【J2 現行】

ཀུན་འབྱུང་བ་གང་ཞེ་ན། ཉོན་མོངས་པས་ཀུན་ནས་དཀྲིས་པ་གང་ཡིན་པའོ། །

kun 'byung ba gang zhe na/ nyon mongs pas kun nas dkris pa gang yin pa'o/ /

【J3 睡眠】

ཉལ་བ་གང་ཞེ་ན། ཉོན་མོངས་པ་བག་ལ་ཉལ་བ་གང་ཡིན་པའོ། །

nyal ba gang zhe na/ nyon mongs pa bag la nyal ba gang yin pa'o/ /

【J4 相屬】

འབྲེལ་པ་གང་ཞེ་ན། སྐྱེ་མཆེད་དྲུག་པོ་རྣམས་ལུས་གཅིག་ལ་ཕན་ཚུན་འབྲེལ་པ་ཡིན་པར་རིག་པར་བྱའོ། །གཞན་ཡང་ཆོས་རྣམས་གང་དག་གིས་ཆོས་རྣམས་གང་དག་བསྐྱེད་པ་དེ་དག་ཕན་ཚུན་འབྲེལ་པར་རིག་པར་བྱའོ། །དབང་པོ་རྣམས་དང༌། ཡུལ་རྣམས་ཀྱང་གཟུང་བ་དང་འཛིན་པའི་ཚུལ་གྱིས་འབྲེལ་པར་རིག་པར་བྱའོ། །

'brel pa gang zhe na/ skye mched drug po rnams lus gcig la phan tshun 'brel pa yin par rig par bya'o/ /gzhan yang chos rnams gang dag gis chos rnams gang dag bskyed pa de dag phan tshun 'brel par rig par bya'o/ /dbang po rnams dang/ yul rnams kyang gzung ba dang 'dzin pa'i tshul gyis 'brel par rig par bya'o/ /

【J5 攝】

བསྡུ་བ་གང་ཞེ་ན། བསྡུ࿒བ་ནི་རྣམ་པ་བཅུ་དྲུག་སྟེ། རྒྱུ་བསྡུ་བ་དང༌། མཚན་ཉིད་བསྡུ་བ་དང༌། རིགས་བསྡུ་བ་དང༌། གནས་སྐབས་བསྡུ་བ་དང༌། ཐ་མི་དད་པར་བསྡུ་བ་དང༌། དུས་བསྡུ་བ་དང༌། ཡུལ་བསྡུ་བ་དང༌། ཕྱོགས་གཅིག་བསྡུ་བ་དང༌། མཐའ་དག་བསྡུ་བ་དང༌། དོན་དམ་པ་བསྡུ་བ་དང༌། ཕུང་པོ་བསྡུ་བ་དང༌། ཁམས་བསྡུ་བ་དང༌། སྐྱེ་མཆེད་བསྡུ་བ་དང༌། རྟེན་ཅིང་འབྲེལ་པར་འབྱུང་བ་བསྡུ་བ་དང༌། གནས་དང་གནས་མ་ཡིན་པ་བསྡུ་བ་དང༌། དབང་པོ་བསྡུ་བའོ། །

bsdu ba gang zhe na/ bsdu ba ni rnam pa bcu drug ste/ rgyu bsdu ba dang/ mtshan nyid bsdu ba dang/ rigs bsdu ba dang/ gnas skabs bsdu ba dang/ tha mi dad par bsdu ba dang/ dus bsdu ba dang/ yul bsdu ba dang/ phyogs gcig bsdu ba dang/ mtha' dag bsdu ba dang/ don dam pa bsdu ba dang/ phung po bsdu ba dang/ khams bsdu ba dang/ skye mched bsdu ba dang/ rten cing 'brel par 'byung ba bsdu ba dang/ gnas dang gnas ma yin pa bsdu ba dang/ dbang po bsdu ba'o/ /

【J6 相應】

མཚུངས་པར་ལྡན་པ་གང་ཞེ་ན། དེ་ནི་རྣམ་པ་ལྔར་རིག་པར་བྱ་སྟེ། གཞན་གྱི་དངོས་པོས་མཚུངས་པར་ལྡན་གྱི། རང་གི་དངོས་པོས་ནི་མ་ཡིན་ནོ། །གཞན་གྱི་དངོས་པོས་མཚུངས་པར་ལྡན་པ་ལ་ཡང་མི་མཐུན་པ་མ་ཡིན་པ་རྣམས་མཚུངས་པར་ལྡན་གྱི། མི་མཐུན་པ་རྣམས་ནི་མ་ཡིན་ནོ། །མི་མཐུན་པ་མ་ཡིན་པ་རྣམས་མཚུངས་པར་ལྡན་པ་ལ་ཡང་ཆུང་ངུ་དང་འབྲིང་དང་ཆེན་པོ་རྣམས་ཉིད་དང༌། མཚུངས་པར་ལྡན་གྱི། གཞན་རྣམས་གཞན་དག་དང་མཚུངས་པར་ལྡན་པ་ནི་མ་ཡིན་ནོ། །ཆུང་ངུ་དང་འབྲིང་དང༌། ཆེན་པོ་རྣམས་མཚུངས་པར་ལྡན་པ་ལ་ཡང་དེའི་ཚེ་འབྱུང་བ་རྣམས་ཉིད་དེའི་ཚེ་བྱུང་བ་རྣམས་དང་མཚུངས་པར་ལྡན་གྱི། གཞན་གྱི་དུས་སུ་བྱུང་བ་རྣམས་གཞན་གྱི་དུས་སུ་བྱུང་བ་རྣམས་དང་མཚུངས་པར་ལྡན་པ་ནི་མ་ཡིན་ནོ། །དེའི་ཚེ་འབྱུང་བ་རྣམས་ཀྱང་དེའི་དུས་སུ་དེའི་ས་པ་རྣམས་ཉིད་དེའི་ས་པ་རྣམས་དང་མཚུངས་པར་ལྡན་གྱི། གཞན་གྱི་ས་པ་རྣམས་དང་མཚུངས་པར་ལྡན་པ་ནི་མ་ཡིན་ནོ། །

mtshungs par ldan pa gang zhe na/ de ni rnam pa lngar rig par bya ste/ gzhan gyi dngos pos mtshungs par ldan gyi/ rang gi dngos pos ni ma yin no/ /gzhan gyi dngos pos mtshungs par ldan pa la yang mi mthun pa ma yin pa rnams mtshungs par ldan gyi/ mi mthun pa rnams ni ma yin no/ /mi mthun pa ma yin pa rnams mtshungs par ldan pa la yang chung ngu dang 'bring dang chen po rnams nyid dang/ mtshungs par ldan gyi/ gzhan rnams gzhan dag dang mtshungs par ldan pa ni ma yin no/ /chung ngu dang 'bring dang/ chen po rnams mtshungs par ldan pa la yang de'i tshe 'byung ba rnams nyid de'i tshe byung ba rnams dang mtshungs par ldan gyi/ gzhan gyi dus su byung ba rnams gzhan gyi dus su byung ba rnams dang mtshungs par ldan pa ni ma yin no/ /de'i tshe 'byung ba rnams kyang de'i dus su de'i sa pa rnams nyid de'i sa pa rnams dang mtshungs par ldan gyi/ gzhan gyi sa pa rnams dang mtshungs par ldan pa ni ma yin no/ /

【J7 說】

བསྙད་པ་གང་ཞེ་ན། ཐ་སྙད་བཞི་སྟེ། མཐོང་བའི་ཐ་སྙད་དང༌། ཐོས་པ་དང༌། བྱེ་བྲག་ཕྱེད་པ་དང༌། རྣམ་པར་ཤེས་པའི་ཐ་སྙད་དོ། །

bsnyad pa gang zhe na/ tha snyad bzhi ste/ mthong ba'i tha snyad dang/ thos pa dang/ bye brag phyed pa dang/ rnam par shes pa'i tha snyad do/ /

【J8 任持】

རྟོན་པ་གང་ཞེ་ན། ཟས་བཞི་སྟེ། ཁམ་གྱི་ཟས་དང༌། རེག་པ་དང༌། ཡིད་ལ་སེམས་པ་དང༌། རྣམ་པར་ཤེས་པའི་ཟས་སོ། །

rton pa gang zhe na/ zas bzhi ste/ kham gyi zas dang/ reg pa dang/ yid la sems pa dang/ rnam par shes pa'i zas so/ /

【J9 次第】

གོ་རིམས་གང་ཞེ་ན། གོ་རིམས་རྣམ་པ་དྲུག་སྟེ། འཇུག་པའི་གོ་རིམས་དང༌། བྱ་བ་སྒྲུབ་པའི་གོ་རིམས་དང༌། བསྟན་པའི་གོ་རིམས་དང༌། སྐྱེ་བའི་གོ་རིམས་དང༌། མངོན་པར་རྟོགས་པའི་གོ་རིམས་དང༌། སྙོམས་པར་འཇུག་པའི་གོ་རིམས་སོ། །

go rims gang zhe na/ go rims rnam pa drug ste/ 'jug pa'i go rims dang/ bya ba sgrub pa'i go rims dang/ bstan pa'i go rims dang/ skye ba'i go rims dang/ mngon par rtogs pa'i go rims dang/ snyoms par 'jug pa'i go rims so/ /

【H4 第四頌(十門)】【I1 頌】

སྡོམ་ལ། བྱ་བ་དམིགས་པ་སྦྱོར་བ་དང༌། །ཞི་གནས་དང་ནི་ལྷག་མཐོང་དང༌། །ཡིད་ལ་བྱེད་དང་གདམས་ངག་དང༌། །ཡོན་ཏན་བྱང་ཆུབ་བསྟན་པ་ཡིན། །

sdom la/ bya ba dmigs pa sbyor ba dang/ /zhi gnas dang ni lhag mthong dang/ /yid la byed dang gdams ngag dang/ /yon tan byang chub bstan pa yin/ /

【I2 長行】【J1 所作】

བྱ་བ་གང་ཞེ་ན། བྱ་བ་བརྒྱད་དེ། གནས་འགགས་པ་དང༌། གནས་བརྗེ་བ་དང༌། དམིགས་པ་ཡོངས་སུ་ཤེས་པ་དང༌། དམིགས་པ་ལ་མངོན་པར་དགའ་བ་དང༌། འབྲས་བུ་འཐོབ་པ་དང༌། འདོད་ཆགས་དང་བྲལ་བ་དང༌། དབང་པོ་འཕོ་བ་དང༌། མངོན་པར་ཤེས་པ༌བསྒྲུབ་པའོ། །

bya ba gang zhe na/ bya ba brgyad de/ gnas 'gags pa dang/ gnas brje ba dang/ dmigs pa yongs su shes pa dang/ dmigs pa la mngon par dga' ba dang/ 'bras bu 'thob pa dang/ 'dod chags dang bral ba dang/ dbang po 'pho ba dang/ mngon par shes pabsgrub pa'o/ /

【J2 所緣】

དམིགས་པ་གང་ཞེ་ན། དམིགས་པ་བཞི་སྟེ། ཁྱབ་པར་བྱ་བ་ལ་དམིགས་པ་དང༌།སྤྱོད་པར་བྱ་བ་རྣམ་པར་སྤྱོད་པ་ལ་དམིགས་པ་དང༌། མཁས་པ་ལ་དམིགས་པ་དང༌། ཉོན་མོངས་པ་རྣམ་པར་བྱང་བ་ལ་དམིགས་པའོ། །

dmigs pa gang zhe na/ dmigs pa bzhi ste/ khyab par bya ba la dmigs pa dang/spyod par bya ba rnam par spyod pa la dmigs pa dang/ mkhas pa la dmigs pa dang/ nyon mongs pa rnam par byang ba la dmigs pa'o/ /

【J3 瑜伽】

སྦྱོར་བ་གང་ཞེ་ན། དེ་ནི་རྣམ་པ་བཞིའམ། རྣམ་པ་དགུ་སྟེ། རྣམ་པ་བཞི་ནི། དད་པ་དང༌། འདུན་པ་དང༌། བརྩོན་འགྲུས་དང་ཐབས་སོ༑ །རྣམ་པ་དགུ་ནི་འཇིག་རྟེན་པའི་ལམ་དང༌། འཇིག་རྟེན་ལས་འདས་པའི་ལམ་དང༌། སྦྱོར་བའི་ལམ་དང༌། དེ་མ་ཐག་པའི་ལམ་དང༌། རྣམ་པར་གྲོལ་བའི་ལམ་དང༌། ཁྱད་པར་གྱི་ལམ་དང༌། ལམ་ཆུང་ངུ་དང༌། འབྲིང་དང༌། ཆེན་པོའོ། །

sbyor ba gang zhe na/ de ni rnam pa bzhi'am/ rnam pa dgu ste/ rnam pa bzhi ni/ dad pa dang/ 'dun pa dang/ brtson 'grus dang thabs so| /rnam pa dgu ni 'jig rten pa'i lam dang/ 'jig rten las 'das pa'i lam dang/ sbyor ba'i lam dang/ de ma thag pa'i lam dang/ rnam par grol ba'i lam dang/ khyad par gyi lam dang/ lam chung ngu dang/ 'bring dang/ chen po'o/ /

【J4 止】

ཞི་གནས་གང་ཞེ་ན། སེམས་གནས་པ་རྣམ་པ་དགུའོ། །

zhi gnas gang zhe na/ sems gnas pa rnam pa dgu'o/ /

【J5 觀】

ལྷག་མཐོང་གང་ཞེ་ན། དེ་ནི་གཞི་གསུམ་པ་དང༌། རྣམ་པ་བཞི་དང༌།རབ་ཏུ་དབྱེ་བ་ལ་དམིགས་པ་དྲུག་ཏུ་བལྟ་བར་བྱའོ། །དེ་ལ་གཞི་གསུམ་པ་ནི། མཚན་མ་མེད་པ་དང༌། ཡོངས་སུ་ཚོལ་བ་པ་དང༌། སོ་སོར་རྟོག་པའོ། །དེ་ལ་རྣམ་པ་བཞི་ནི། གང་ཆོས་རྣམས་རྣམ་པར་འབྱེད་པ་དང༌། རབ་ཏུ་རྣམ་པར་འབྱེད་པ་དང༌།ཡོངས་སུ་རྟག་པ་དང༌། ཡོངས་སུ་དཔྱོད་པར་བྱེད་པའོ༑ །དེ་ལ་གཞི་རབ་ཏུ་དབྱེ་བ་ལ་དམིགས་པ་དྲུག་ནི་དོན་ལ་དམིགས་པ་དང༌།དངོས་པོ་ལ་དམིགས་པ་དང༌། མཚན་ཉིད་ལ་དམིགས་པ་དང༌། ཕྱོགས་ལ་དམིགས་པ་དང༌། དུས་ལ་དམིགས་པ་དང༌། རིགས་པ་ལ་དམིགས་པའོ། །

lhag mthong gang zhe na/ de ni gzhi gsum pa dang/ rnam pa bzhi dang/rab tu dbye ba la dmigs pa drug tu blta bar bya'o/ /de la gzhi gsum pa ni/ mtshan ma med pa dang/ yongs su tshol ba pa dang/ so sor rtog pa'o/ /de la rnam pa bzhi ni/ gang chos rnams rnam par 'byed pa dang/ rab tu rnam par 'byed pa dang/yongs su rtag pa dang/ yongs su dpyod par byed pa'o| /de la gzhi rab tu dbye ba la dmigs pa drug ni don la dmigs pa dang/dngos po la dmigs pa dang/ mtshan nyid la dmigs pa dang/ phyogs la dmigs pa dang/ dus la dmigs pa dang/ rigs pa la dmigs pa'o/ /

【J6 作意】

ཡིད་ལ་བྱེད་པ་གང་ཞེ་ན། ཡིད་ལ་བྱེད་པ་བདུན་ཏེ། མཚན་ཉིད་སོ་སོར་ཡང་དག་པར་རིག་པ་ལ་སོགས་པའོ། །

yid la byed pa gang zhe na/ yid la byed pa bdun te/ mtshan nyid so sor yang dag par rig pa la sogs pa'o/ /

【J7 教授】

གདམས་ངག་གང་ཞེ་ན། གདམས་ངག་ལྔ་སྟེ། ལུང་གི་གདམས་ངག་དང༌། རྟོགས་པའི་གདམས་ངག་དང༌། གོ་རིམས་ཀྱི་གདམས་ངག་དང༌། ཕྱིན་ཅི་མ་ལོག་པའི་གདམས་ངག་དང༌། ཆོ་འཕྲུལ་གྱི་གདམས་ངག་གོ། །

gdams ngag gang zhe na/ gdams ngag lnga ste/ lung gi gdams ngag dang/ rtogs pa'i gdams ngag dang/ go rims kyi gdams ngag dang/ phyin ci ma log pa'i gdams ngag dang/ cho 'phrul gyi gdams ngag go/ /

【J8 德】

ཡོན་ཏན་རྣམས་གང་ཞེ་ན། ཚད་མེད་པ་དང༌། རྣམ་པར་ཐར་པ་ལ་སོགས་པ་སྟེ། གནས་ཀྱི་སྐབས་སུ་བསྟན་པ་བཞིན་ནོ། །

yon tan rnams gang zhe na/ tshad med pa dang/ rnam par thar pa la sogs pa ste/ gnas kyi skabs su bstan pa bzhin no/ /

【J9 菩提】

བྱང་ཆུབ་གང་ཞེ་ན། བྱང་ཆུབ་གསུམ་སྟེ། ཉན་ཐོས་ཀྱི་བྱང་ཆུབ་དང༌། རང་བྱང་ཆུབ་དང༌། བླ་ན་མེད་པ་ཡང་དག་པར་རྫོགས་པའི་བྱང་ཆུབ་པའོ། །

byang chub gang zhe na/ byang chub gsum ste/ nyan thos kyi byang chub dang/ rang byang chub dang/ bla na med pa yang dag par rdzogs pa'i byang chub pa'o/ /

【J10 聖教】

བསྟན་པ་གང་ཞེ་ན། འདི་ལྟ་སྟེ། སྐྱབས་སུ་འགྲོ་བ་རྣམས་དང༌། བསླབ་པའི་གཞི་བཅའ་བ་དང༌། སྟོན་པ་པོ་དང༌། ཉན་པ་པོ་གཞག་པ་དང༌། བླ་མ་དང་སློབ་མ་གཞག་པ་དང༌། སྦྱིན་པའི་གཏམ་དང༌། ཚུལ་ཁྲིམས་ཀྱི་གཏམ་དང༌། མཐོ་རིས་ཀྱི་གཏམ་དང༌། འདོད་པ་རྣམས་ཀྱི་རོ་མྱང་བའི་ཉེས་དམིགས་དང༌། ཀུན་ནས་ཉོན་མོངས་པ་དང༌། རྣམ་པར་བྱང་བ་དང༌། མངོན་པར་འབྱུང་ཞིང་རབ་ཏུ་དབེན་པར་གནས་པའི་ཕན་ཡོན་དང༌། རྣམ་པར་བྱང་བའི་ཕྱོགས་ཀྱི་ཆོས་རྣམས་ཞེས་རྒྱས་པར་སྦྱར་རོ། །

bstan pa gang zhe na/ 'di lta ste/ skyabs su 'gro ba rnams dang/ bslab pa'i gzhi bca' ba dang/ ston pa po dang/ nyan pa po gzhag pa dang/ bla ma dang slob ma gzhag pa dang/ sbyin pa'i gtam dang/ tshul khrims kyi gtam dang/ mtho ris kyi gtam dang/ 'dod pa rnams kyi ro myang ba'i nyes dmigs dang/ kun nas nyon mongs pa dang/ rnam par byang ba dang/ mngon par 'byung zhing rab tu dben par gnas pa'i phan yon dang/ rnam par byang ba'i phyogs kyi chos rnams zhes rgyas par sbyar ro/ /

【F3 攝聖教義相】

བསྟན་པའི་དོན་བསྡུ་བ་གང་ཞེ་ན། གོམས་པར་བྱ་བ་སྟེ། འདི་ལྟ་སྟེ། དགེ་བའི་ཆོས་རྣམས་ལ་གུས་པར་བྱེད་པ་དང༌། རྟག་ཏུ་བྱེད་པ་དང༌། བསྒོམ་པ་དང་ལྡན་པ་དང༌། གོམས་པར་བྱ་བའི་ཆོས་རྣམས་འདི་ལྟ་སྟེ། དགེ་བའི་ཆོས་གང་ཅི་ཡང་རུང་བ་རྣམས་དང༌། ཉེས་དམིགས་དང་བཅས་པའི་ཆོས་རྣམས་གང་དག་ཡོངས་སུ་ཤེས་པར་བྱ་བ་དང༌། ཀུན་ནས་ཉོན་མོངས་པའི་ཆོས་རྣམས་གང་དག་དང་དུ་མི་ལེན་ཅིང་རྣམ་པར་གནོན་པས་ཐོག་མར་སྤང་བར་བྱ་བ་དང༌།བར་དུ་གཅོད་པའི་ཆོས་རྣམས་གང་དག་མངོན་པར་རྟོགས་པའི་མཐར་ཐུག་པར་འགྲོ་བ་དང༌། མི་མཐུན་པ་དང༌། མཐུན་པའི་ཆོས་རྣམས་གང་དག་མངོན་པར་རྟོགས་པའི་མཐར་ཐུག་པར་འགྲོ་བ་དང་མཐུན་པ་དང༌། མཚན་ཉིད་ལ་དམིགས་པ་དེ་བཞིན་ཉིད་དུ་གཏོགས་པའི་ཆོས་རྣམས་གང་དག་སོ་སོར་ཁོང་དུ་ཆུད་པར་བྱ་བ་དང༌། ཡོན་ཏན་ཁྱད་པར་ཅན་དུ་གཏོགས་པའི་ཆོས་རྣམས་གང་དག་པར་བྱ་བ་དང༌། འཇིག་རྟེན་དང་མཐུན་པར་བྱ་བའི་ཆོས་རྣམས་གང་དག་སོ་སོར་བསྟེན་པས་སྤང་བར་བྱ་བ་དང༌། སྤངས་ནས་ཀུན་དུ་འབྱུང་བ་རྣམས་དང༌། མཐར་ཕྱིན་པའི་ཆོས་རྣམས་གང་དག་བདག་གི་དོན་ཐོབ་པ་ངག་གིས་མངོན་སུམ་དུ་བྱ་བའོ། །

bstan pa'i don bsdu ba gang zhe na/ goms par bya ba ste/ 'di lta ste/ dge ba'i chos rnams la gus par byed pa dang/ rtag tu byed pa dang/ bsgom pa dang ldan pa dang/ goms par bya ba'i chos rnams 'di lta ste/ dge ba'i chos gang ci yang rung ba rnams dang/ nyes dmigs dang bcas pa'i chos rnams gang dag yongs su shes par bya ba dang/ kun nas nyon mongs pa'i chos rnams gang dag dang du mi len cing rnam par gnon pas thog mar spang bar bya ba dang/bar du gcod pa'i chos rnams gang dag mngon par rtogs pa'i mthar thug par 'gro ba dang/ mi mthun pa dang/ mthun pa'i chos rnams gang dag mngon par rtogs pa'i mthar thug par 'gro ba dang mthun pa dang/ mtshan nyid la dmigs pa de bzhin nyid du gtogs pa'i chos rnams gang dag so sor khong du chud par bya ba dang/ yon tan khyad par can du gtogs pa'i chos rnams gang dag par bya ba dang/ 'jig rten dang mthun par bya ba'i chos rnams gang dag so sor bsten pas spang bar bya ba dang/ spangs nas kun du 'byung ba rnams dang/ mthar phyin pa'i chos rnams gang dag bdag gi don thob pa ngag gis mngon sum du bya ba'o/ /

【F4 佛教所應知處相】【G1 增十法門】【H1 三種有情】

སངས་རྒྱས་ཀྱི་བཀའ་ཤེས་བྱའི་གནས་གང་ཞེ་ན། སེམས་ཅན་གནས་པ་གསུམ་སྟེ། ཉིན་གཅིག་བཞིན་དུ་གནས་པ་དང༌། ཚེའི་ཚད་ཇི་སྲིད་པའི་བར་དུ་གནས་པ་དང༌། ཚེ་རབས་རྒྱུད་དུ་དགེ་བའི་ཆོས་རྣམས་ལ་གནས་པ་སྟེ། དང་པོ་ནི་ཁ་ཟས་ཀྱི་དབང་གིས་བྱུང་བའོ། །གཉིས་པ་ནི་སྲོག་གི་དབང་པོའི་འདུ་བྱེད་ཀྱི་དབང༌གིས་བྱུང་བའོ། །གསུམ་པ་ནི་དགེ་བའི་ཆོས་རྣམས་ལ་བག་ཡོད་པ་ལས་བྱུང་བའོ། །མི་དགེ་བ་དང༌། ལུང་དུ་མ་བསྟན་པའི་ཆོས་རྣམས་ལ་ཡང་བག་ཡོད་པ་ཡོད་དེ། འདི་ལྟ་སྟེ།ཁ་ཅིག་སྲོག་ཆགས་བསད་པ་ལ་སོགས་པ་དང༌། སྤྱོད་ལམ་དང་བཟོའི་གནས་ལ་སོགས་པ་ལྷུར་ལེན་པ་ལྟ་བུ་དག་སྟེ།དགེ་བའི་ཆོས་ལ་བག་ཡོད་པ་གང་ཡིན་པ་དེ་ནི། ཚེ་འདི་ཉིད་ལ་མྱ་ངན་ལས་འདས་པའི་བར་དུ་འགྲུབ་པར་བྱེད་ལ། ཚེ་ཕྱི་མ་ལ་ཡང་བདེ་འགྲོར་འགྲོ་བར་བྱེད་པའི་ཕྱིར། གཅེས་སྤྲས་བྱེད་པ་ཡིན་ནོ། །

sangs rgyas kyi bka' shes bya'i gnas gang zhe na/ sems can gnas pa gsum ste/ nyin gcig bzhin du gnas pa dang/ tshe'i tshad ji srid pa'i bar du gnas pa dang/ tshe rabs rgyud du dge ba'i chos rnams la gnas pa ste/ dang po ni kha zas kyi dbang gis byung ba'o/ /gnyis pa ni srog gi dbang po'i 'du byed kyi dbanggis byung ba'o/ /gsum pa ni dge ba'i chos rnams la bag yod pa las byung ba'o/ /mi dge ba dang/ lung du ma bstan pa'i chos rnams la yang bag yod pa yod de/ 'di lta ste/kha cig srog chags bsad pa la sogs pa dang/ spyod lam dang bzo'i gnas la sogs pa lhur len pa lta bu dag ste/dge ba'i chos la bag yod pa gang yin pa de ni/ tshe 'di nyid la mya ngan las 'das pa'i bar du 'grub par byed la/ tshe phyi ma la yang bde 'gror 'gro bar byed pa'i phyir/ gces spras byed pa yin no/ /

【H2 增二法門(二十四對)】

སེམས་ཅན་གྱི་འཇིག་རྟེན་དང༌། སྣོད་ཀྱི་འཇིག་རྟེན་ལས་བརྩམས་པའི་སྤྲོས་པ་ཐམས་ཅད་སྡུད་པར་འགྱུར་བའི་ཆོས་གཉིས་ཏེ། འཛིན་པའི་ཆོས་དང༌། དེའི་གནས་ཏེ་གཟུང་བའི་ཆོས་སོ། །འཇིག་རྟེན་རྣམས་ཀྱི་ཀུན་ནས་ཉོན་མོངས་པའི་རྩ་བ་གནོད་པ་དང༌། ཕན་པ་མ་ཡིན་པ་དང༌། ཀུན་ནས་ཉོན་མོངས་པར་འགྱུར་བ་ནི་གཉིས་ཏེ། དེ་ཁོ་ན་མི་རྟོགས་པ་དང༌། དེ་སྔོན་དུ་འགྲོ་བའི་གནོད་པ་འདོད་པའོ། །འདི་ལས་ཕྱི་རོལ་པའི་དགེ་སྦྱོང་དང་བྲམ་ཟེ་རྣམས་ཀྱི་ཀུན་ནས་ཉོན་མོངས་པའི་རྩ་བ་ནི་གཉིས་ཏེ། འཇིག་ཚོགས་ལ་ལྟ་བའི་དབང་དུ་བྱས་ནས། བདག་རྟག་པར་རྟོག་པ་དང༌། ཆད་པར་རྟོག་པའོ། །སེམས་ཅན་རྣམས་ཀྱི་སྡུག་བསྔལ་གྱི་རྩ་བ་ནི་གཉིས་ཏེ། ཟག་པ་དང་བཅས་པའི་ཆོས་རྣམས་ལ་དགའ་བ་དང་ལྡན་པས་དོན་དུ་གཉེར་བ་དང༌། རིགས་པས་བསྐྱེད་པ་མ་ཡིན་པ་སྐྱོ་བར་བྱ་བ་དང་ལྡན་པ་དོན་དུ་གཉེར་བའོ། །སྟོན་པ་པོ་དང་ཉན་པ་པོ་རྣམས་ཀྱི་གདམས་ངག་བསྟན་པ་ལ་མི་མཐུན་པའི་ཆོས་ནི་གཉིས་ཏེ། ཉན་པ་པོས་ཀྱང་ཚིག་མི་བཟོད་ལ། སྟོན་པ་པོ་ཡང་ཕྱིན་ཅི་ལོག་ཏུ་ལྟ་ཞིང་ལོག་པར་ཞུགས་པའོ། །དེ་ལས་བཟློག་པའི་དཀར་པོའི་ཕྱོགས་ཀྱང་ཆོས་གཉིས་སུ་རིག་པར་བྱའོ། །འཇིག་རྟེན་པ་དང༌། འཇིག་རྟེན་ལས་འདས་པའི་ལེགས་པའི་ཚུལ་ཡང་དག་པར་སྤྱོད་པའི་མཚམས་ལས࿒འདས་པར་འགྱུར་བའི་ཆོས་ནི་གཉིས་ཏེ། བདག་ཉིད་ཀྱི་ཆོས་ཀྱི་དབང་ལས་བྱུང་བའི་སྒོ་ནས་འབྲས་བུ་མི་སྡུག་པ་ལ་མི་ལྟ་བས་ཁ་ན་མ་ཐོ་བ་ལ་མི་འཛེམ་པ་དང༌། གཞན་གྱིས་བསད་པ་དང༌། བཅིང་བ་དང༌། སྨ་དབབ་པ་དང༌།སྨད་པ་ལ་མི་ལྟ་བས་ཚེ་འདིའི་ཁ་ན་མ་ཐོ་བ་ལ་མི་འཛེམ་པའོ། །དེ་ལས་བཟློག་པའི་དཀར་པོའི་ཕྱོགས་ཀྱི་ཆོས་ཀྱང་གཉིས་སུ་རིག་པར་བྱའོ། །ཚེགས་མེད་པ་དང་འབྲས་བུ་ཡོད་པར་ཚངས་པར་སྤྱོད་ཅིང་གནས་པར་འགྱུར࿒བ་ནི་བཅས་པ་གཉིས་ཏེ། ཡང་དག་པར་བསླབ་པའི་གཞི་བཅས་གང་ལས་འགལ་བར་བྱས་ནས༑ ཁ་ན་མ་ཐོ་བ་ཆེན་པོ་འབྱུང་བར་འགྱུར་བ་དང༌། ࿒འགལ་བ་བྱས་ནས་སླར་ཡང་དག་པར་ངེས་པར་འབྱུང་བར་བཅས་པའོ། །བྱ་བ་བྱས་པ་རྣམས་ཀྱི་བདག་དང་ཕ་རོལ་ལ་ཕན་པར་འགྱུར་བའི་ཆོས་ནི་གཉིས་ཏེ། དབེན་པ་ན་གནས་ཤིང་སེམས་མཉམ་པར་གཞག་པ། ཚེ་འདི་ལ་བདེ་བར་གནས་པ་དང༌། འདུ་འཛིའི་ནང་ན་གནས་ན་ཡང༌། རིགས་ཀྱི་བུ་ཆོས་འདོད་པ་རྣམས་ལ་དུས་དུས་སུ་དམ་པའི་ཆོས་སྟོན་ཅིང་དམ་པའི་ཆོས་ལ་རྟོག་པའོ། །སོ་སོ་རང་གི་ཚུལ་བཞིན་ཡིད་ལ་བྱེད་པའི་རྒྱུ་ལས་བྱུང་བ་དང༌། ཕ་རོལ་གྱི་སྒྲའི་རྒྱུ་ལས་བྱུང་བས། ཚེ་འདི་ལ་བདེན་པ་མངོན་པར་རྟོགས་པར་འགྱུར་བའི་ཆོས་ནི་གཉིས་ཏེ། ཕྱི་མ་ལ་དབང་པོ་ཡོངས་སུ་སྨིན་པར་བྱས་པའི་ཕྱིར། །རྒྱུ་ལས་བྱུང་བའི་ཆོས་རྣམས་ཀྱི་ཡང་དག་པའི་རྒྱུ་སོ་སོར་རྟོག་པ་དང༌། དེ་བཞིན་གཤེགས་པས་གསུངས་པའི་མདོ་སྡེ་ཟབ་མོ་ཟབ་པར་སྣང་བ་སྟོང་པ་ཉིད་དང་ལྡན་ཞིང༌། རྐྱེན་འདིའི་རྟེན་ཅིང་འབྲེལ་པར་འབྱུང་བ་དང༌། མཐུན་པ࿒རྣམ་པར་རྒྱུན་དུ་ཡིད་ལ་བྱེད་པའོ། །གང་ཟག་དབང་པོ་ཡོངས་སུ་སྨིན་པའི་མངོན་པར་ཤེས་པ་མྱུར་བར་འགྱུར་བའི་ཆོས་ནི་གཉིས་ཏེ། གདམས་ངག་རྗེས་སུ་བསྟན་པ་ནི། སྒྱུ་དང་གཡོ་མེད་པ་དང༌། སྐྱོ་བ་སྔོན་དུ་འགྲོ་བའི་ལུས་དང༌། ངག་དང་ཡིད་རྒོད་པ་མེད་པ་སྤྱོད་པའོ། །ཚངས་པ་མཚུངས་པར་སྤྱོད་པ་རྣམས་དང་ལྷན་ཅིག་ཏུ་འཁོད་པ་ནས། གཅིག་ལ་གཅིག་འགྲོགས་ན་བདེ་བར་འགྱུར་བའི་ཆོས་ནི་གཉིས་ཏེ། གཞན་གྱིས་གནོད་པར་བྱས་པ་བཟོད་པ་དང༌། བདག་ཉིད་ཀྱང་གཞན་ལ་གནོད་པར་མི་བྱེད་པའོ། །ཚངས་པ་མཚུངས་པར་སྤྱོད་པ་རྣམས་དང་ལྷན་ཅིག་ཏུ་འཁོད་པ་ན། རྩོད་པ་མ་བྱུང་བ་རྣམས་འབྱུང་བར་མི་འགྱུར་བ་དང་བྱུང་བ་རྣམས་ཞི་བར་བྱ་བ་དང༌། འཐབ་པ་མེད་པ་དང༌། མཚང་འབྲུ་བ་མེད་པ་དང༌།འགྱེད་པ་མེད་པ་དང༌།རྩོད་པ་མེད་པར་འགྱུར་བའི་ཆོས་ནི་གཉིས་ཏེ། གཅིག་ལ་གཅིག་བྱམས་པའི་སེམས་དང་ལྡན་པ་དང༌། ཆོས་དང་ཟང་ཟིང་ཐུན་མོང་དུ་ལོངས་སྤྱོད་ཅིང་གནས་པའོ། །མྱུར་བ་མྱུར་བར་སེམས་གནས་པར་འགྱུར་བ་དང༌།ཏིང་ངེ་འཛིན་ཐོབ་པར་འགྱུར་བ་དང༌། ཚངས་པར་སྤྱོད་པ་ཡོངས་སུ་དག་པར་གནས་པར་འགྱུར་བའི་ཆོས་འདི་ནི་གཉིས་ཏེ། སྔོན་བྱས་པ་དང༌། སྔོན་སྨྲས་པ་རྣམས་དྲན་པའི་དབང་དུ་བྱས་ནས། ཉེས་པའི་གཉེན་པོ་ཆོས་བཞིན་དུ་བྱེད་ཅིང༌། ཉེས་པ་མེད་པ་ལ་ཡང་དགའ་བ་དང༌། མཆོག་ཏུ་དགའ་བ་དེ་ཉིད༌ཀྱི་རྗེས་སུ་སློབ་ཅིང་ཉིན་མཚན་འདའ་བར་བྱེད་པ་དང༌། ལུས་དང་ངག་དང་ཡིད་ཀྱི࿒ལས་ཀྱི་མཐའ་ཐམས་ཅད་སོ་སོ་ཡང་དག་པར་རྟོག་པའི་དབང་དུ་བྱས་ནས། ཉེས་པ་མི་བྱེད་དེ༑ རྒྱུ་དེས་འགྱོད་པ་མེད་ཅིང༌། མཆོག་ཏུ་དགའ་ལ། དགའ་བ་ནས་རྣམ་པར་གྲོལ་བའི་ཡེ་ཤེས་མཐོང་བའི་བར་དུ་རྒྱས་པར་སྦྱར་བའོ། །སྡུག་བསྔལ་ཐམས་ཅད་ལས་ཡང་དག་པར་འདའ་བར་འགྱུར་བ་འདི་ལྟ་སྟེ། ངན་སོང་གི་སྡུག་བསྔལ་ལས་ཡང་དག་པར་འདའ་བར་འགྱུར་བ་དང༌། འཁོར་བའི་སྡུག་བསྔལ་ལས་ཡང་དག་པར་འདའ་བར་འགྱུར་བའི་ཆོས་ནི་གཉིས་ཏེ། ཚེ་འདི་དང་ཚེ་ཕྱི་མའི་ཉེས་དམིགས་མཐོང་ནས་ཉེས་པར་སྤྱོད་པ་སྤོང་བ་དང༌། མཉམ་པར་གཞག་པའི་སེམས་ཀྱིས་བྱང་ཆུབ་ཀྱི་ཕྱོགས་ཀྱི་ཆོས་རྣམས་གོམས་པར་བྱེད་པའོ། །སྤོང་བ་པ་རབ་ཏུ་དབེན་པ་ན་གནས་པ། བདེ་བ་ལ་རེག་པར་གནས་པར་འགྱུར་བའི་ཆོས་ནི་གཉིས་ཏེ། ཡུལ་ལ་ཀུན་ནས་ཉོན་མོངས་པ་མེད་པ་ལས་བྱུང་བ། རྟོག་པ་ངན་པས་སེམས་མ་དཀྲུགས་པ་དང༌། ཁ་ཟས་ཕན་པ་དང༌།དྲན་པ་དང༌། ཞུ་བའི་འོག་ཏུ་ཟ་ཞིང་སྤོང་བ་དང་མཐུན་པར་ལུས་ལས་སུ་རུང་བའོ། །དགེ་སློང་དགེ་བའི་ཕྱོགས་ལ་བརྩོན་པའི་དུས་འདའ་བར་བྱེད་པ་འབྲས་བུ་ཡོད་པར་འགྱུར་བའི་ཆོས་ནི་གཉིས་ཏེ། དབང་པོའི་ཡུལ་དུ་གཏོགས་པ་ལ། ཡང་དག་པའི་ཆོས་རབ་ཏུ་རྣམ་པར་འབྱེད་པ་ལ་བརྩོན་པ་དང༌། དུས་སུ་རན་པར་གཉིད་ལོག་པར་བྱེད་པའོ། །ལྷག་པའི་སེམས་དང༌། ལྷག་པའི་ཤེས་རབ་ཀྱི་བསླབ་པ་ཉམས་པར་འགྱུར་བའི་ཆོས་ནི་གཉིས་ཏེ། ལོག་པའི་བསླབ་པ་འཆའ་ཞིང༌། ཡང་དག་པའི་བསླབ་པ་ལས་འགལ་བར་བྱེད་པ་དང༌། ཡིད་གཉིས་དང་ཡང་བཅས་ལ། སྒྲོ་བཏགས་པ་དང༌། སྐུར་པའི་ལོག་པར་ལྟ་བ་ལ་ཡང་ངེས་པའོ། །དེ་ལས་བཟློག་པའི་དཀར་པོའི་ཕྱོགས་ཀྱི་ཆོས་ཀྱང་གཉིས་སུ་རིག་པར་བྱའོ། །གང་ཟག་ཚོགས་ནི་བསགས་ལ་མངོན་པར་རྟོགས་པ་ནི་མེད་པའི་བདེན་པ་མངོན་པར་རྟོགས་པར་འགྱུར་བའི་ཆོས་ནི་གཉིས་ཏེ། བདག་དང་ཕ་རོལ་གྱི་ད་ལྟར་དང་འདས་པའི་རྒུད་པ་དང༌། འབྱོར་པ་ཡིད་ལ་བྱེད་པ་དང༌། རྣམ་པར་རྟོག་པས་བདེན་པ་ཡང་དག་པར་ཡིད་ལ་བྱེད་པའོ། །རྣལ་འབྱོར་པ་རྣམས་ཀྱི་ཤིན་ཏུ་མཐར་ཐུག་པ་དང༌། ཤིན་ཏུ་དྲི་མ་མེད་པ་དང༌། ཚངས་པར་སྤྱོད་པ་ཤིན་ཏུ་མཐར་ཕྱིན་པར་འགྱུར་བའི་ཆོས་ནི་གཉིས་ཏེ། བདེན་པ་མངོན་པར་རྟོགས་པ་དང༌། གོང་དུ་ཡང་འདོད་ཆགས་དང་བྲལ་བ་ལ་བརྩོན་ཞིང་སྙོམས་པར་འཇུག་པ་ཐམས་ཅད་ཀྱི་རོ་མྱང་བའི་གནས་མ་ཡིན་པའོ། །རྣལ་འབྱོར་པ་རྣམས་ཀྱི་འཇིག་རྟེན་པ་དང༌། འཇིག་རྟེན་ལས་འདས་པའི་ཡོན་ཏན་ཐམས་ཅད་མངོན་པར་བསྒྲུབ་པར་འགྱུར་བའི་ཆོས་ནི་གཉིས་ཏེ། སེམས་གནས་པ་རྣམ་པ་དགུ་དང༌། སེམས་མཉམ་པར་གཞག་པའི་ཆོས་རབ་ཏུ་རྣམ་པར་འབྱེད་པའི་གཞི་དྲུག་སྟེ། འདི་ལྟ་སྟེ། ཉན་ཐོས་ཀྱི་ས་ལས་འབྱུང་ངོ༌། །རྣལ་འབྱོར་པ་རྣམས་ཀྱི་རྣམ་པར་དག་པ་ནི་གཉིས་ཏེ། ཡིད་ལ་བྱེད་པ་རྣམ་པར་དག་པ་དང༌། རྟེན་རྣམ་པར་དག་པ་སྟེ། ཡིད་ལ་བྱེད་པ་རྣམ་པར་དག་པ་ནི། དུས་གསུམ་གྱི་གཏི་མུག་དང་བྲལ་བས་ཡེ་ཤེས་རྣམ་པར་དག་པའོ། །རྟེན་རྣམ་པར་དག་པ་ནི་ཁམས་གསུམ་པའི་ཉོན་མོངས་པའི་ཕྱོགས་ཀྱི་གནས་ངན་ལེན་དང་བྲལ་བའོ། །དགྲ་བཅོམ་པ་སེམས་ཤིན་ཏུ་རྣམ་པར་གྲོལ་བའི་སོ་སོ་རང་གིས་རིག་པར་འགྱུར་བའི་ཆོས་ནི་གཉིས་ཏེ། ཚེ་འདི་ལ་སྡུག་བསྔལ་གྱི་རྒྱུ་ཟད་པ་དང༌། དེ་སྔོན་དུ་འགྲོ་བ་ཕྱི་མ་ལ་སྡུག་བསྔལ་གཏན་མི་སྐྱེ་བའོ། །

sems can gyi 'jig rten dang/ snod kyi 'jig rten las brtsams pa'i spros pa thams cad sdud par 'gyur ba'i chos gnyis te/ 'dzin pa'i chos dang/ de'i gnas te gzung ba'i chos so/ /'jig rten rnams kyi kun nas nyon mongs pa'i rtsa ba gnod pa dang/ phan pa ma yin pa dang/ kun nas nyon mongs par 'gyur ba ni gnyis te/ de kho na mi rtogs pa dang/ de sngon du 'gro ba'i gnod pa 'dod pa'o/ /'di las phyi rol pa'i dge sbyong dang bram ze rnams kyi kun nas nyon mongs pa'i rtsa ba ni gnyis te/ 'jig tshogs la lta ba'i dbang du byas nas/ bdag rtag par rtog pa dang/ chad par rtog pa'o/ /sems can rnams kyi sdug bsngal gyi rtsa ba ni gnyis te/ zag pa dang bcas pa'i chos rnams la dga' ba dang ldan pas don du gnyer ba dang/ rigs pas bskyed pa ma yin pa skyo bar bya ba dang ldan pa don du gnyer ba'o/ /ston pa po dang nyan pa po rnams kyi gdams ngag bstan pa la mi mthun pa'i chos ni gnyis te/ nyan pa pos kyang tshig mi bzod la/ ston pa po yang phyin ci log tu lta zhing log par zhugs pa'o/ /de las bzlog pa'i dkar po'i phyogs kyang chos gnyis su rig par bya'o/ /'jig rten pa dang/ 'jig rten las 'das pa'i legs pa'i tshul yang dag par spyod pa'i mtshams las 'das par 'gyur ba'i chos ni gnyis te/ bdag nyid kyi chos kyi dbang las byung ba'i sgo nas 'bras bu mi sdug pa la mi lta bas kha na ma tho ba la mi 'dzem pa dang/ gzhan gyis bsad pa dang/ bcing ba dang/ sma dbab pa dang/smad pa la mi lta bas tshe 'di'i kha na ma tho ba la mi 'dzem pa'o/ /de las bzlog pa'i dkar po'i phyogs kyi chos kyang gnyis su rig par bya'o/ /tshegs med pa dang 'bras bu yod par tshangs par spyod cing gnas par 'gyur ba ni bcas pa gnyis te/ yang dag par bslab pa'i gzhi bcas gang las 'gal bar byas nas| kha na ma tho ba chen po 'byung bar 'gyur ba dang/ 'gal ba byas nas slar yang dag par nges par 'byung bar bcas pa'o/ /bya ba byas pa rnams kyi bdag dang pha rol la phan par 'gyur ba'i chos ni gnyis te/ dben pa na gnas shing sems mnyam par gzhag pa/ tshe 'di la bde bar gnas pa dang/ 'du 'dzi'i nang na gnas na yang/ rigs kyi bu chos 'dod pa rnams la dus dus su dam pa'i chos ston cing dam pa'i chos la rtog pa'o/ /so so rang gi tshul bzhin yid la byed pa'i rgyu las byung ba dang/ pha rol gyi sgra'i rgyu las byung bas/ tshe 'di la bden pa mngon par rtogs par 'gyur ba'i chos ni gnyis te/ phyi ma la dbang po yongs su smin par byas pa'i phyir/ /rgyu las byung ba'i chos rnams kyi yang dag pa'i rgyu so sor rtog pa dang/ de bzhin gshegs pas gsungs pa'i mdo sde zab mo zab par snang ba stong pa nyid dang ldan zhing/ rkyen 'di'i rten cing 'brel par 'byung ba dang/ mthun pa rnam par rgyun du yid la byed pa'o/ /gang zag dbang po yongs su smin pa'i mngon par shes pa myur bar 'gyur ba'i chos ni gnyis te/ gdams ngag rjes su bstan pa ni/ sgyu dang g.yo med pa dang/ skyo ba sngon du 'gro ba'i lus dang/ ngag dang yid rgod pa med pa spyod pa'o/ /tshangs pa mtshungs par spyod pa rnams dang lhan cig tu 'khod pa nas/ gcig la gcig 'grogs na bde bar 'gyur ba'i chos ni gnyis te/ gzhan gyis gnod par byas pa bzod pa dang/ bdag nyid kyang gzhan la gnod par mi byed pa'o/ /tshangs pa mtshungs par spyod pa rnams dang lhan cig tu 'khod pa na/ rtsod pa ma byung ba rnams 'byung bar mi 'gyur ba dang byung ba rnams zhi bar bya ba dang/ 'thab pa med pa dang/ mtshang 'bru ba med pa dang/'gyed pa med pa dang/rtsod pa med par 'gyur ba'i chos ni gnyis te/ gcig la gcig byams pa'i sems dang ldan pa dang/ chos dang zang zing thun mong du longs spyod cing gnas pa'o/ /myur ba myur bar sems gnas par 'gyur ba dang/ting nge 'dzin thob par 'gyur ba dang/ tshangs par spyod pa yongs su dag par gnas par 'gyur ba'i chos 'di ni gnyis te/ sngon byas pa dang/ sngon smras pa rnams dran pa'i dbang du byas nas/ nyes pa'i gnyen po chos bzhin du byed cing/ nyes pa med pa la yang dga' ba dang/ mchog tu dga' ba de nyidkyi rjes su slob cing nyin mtshan 'da' bar byed pa dang/ lus dang ngag dang yid kyi las kyi mtha' thams cad so so yang dag par rtog pa'i dbang du byas nas/ nyes pa mi byed de| rgyu des 'gyod pa med cing/ mchog tu dga' la/ dga' ba nas rnam par grol ba'i ye shes mthong ba'i bar du rgyas par sbyar ba'o/ /sdug bsngal thams cad las yang dag par 'da' bar 'gyur ba 'di lta ste/ ngan song gi sdug bsngal las yang dag par 'da' bar 'gyur ba dang/ 'khor ba'i sdug bsngal las yang dag par 'da' bar 'gyur ba'i chos ni gnyis te/ tshe 'di dang tshe phyi ma'i nyes dmigs mthong nas nyes par spyod pa spong ba dang/ mnyam par gzhag pa'i sems kyis byang chub kyi phyogs kyi chos rnams goms par byed pa'o/ /spong ba pa rab tu dben pa na gnas pa/ bde ba la reg par gnas par 'gyur ba'i chos ni gnyis te/ yul la kun nas nyon mongs pa med pa las byung ba/ rtog pa ngan pas sems ma dkrugs pa dang/ kha zas phan pa dang/dran pa dang/ zhu ba'i 'og tu za zhing spong ba dang mthun par lus las su rung ba'o/ /dge slong dge ba'i phyogs la brtson pa'i dus 'da' bar byed pa 'bras bu yod par 'gyur ba'i chos ni gnyis te/ dbang po'i yul du gtogs pa la/ yang dag pa'i chos rab tu rnam par 'byed pa la brtson pa dang/ dus su ran par gnyid log par byed pa'o/ /lhag pa'i sems dang/ lhag pa'i shes rab kyi bslab pa nyams par 'gyur ba'i chos ni gnyis te/ log pa'i bslab pa 'cha' zhing/ yang dag pa'i bslab pa las 'gal bar byed pa dang/ yid gnyis dang yang bcas la/ sgro btags pa dang/ skur pa'i log par lta ba la yang nges pa'o/ /de las bzlog pa'i dkar po'i phyogs kyi chos kyang gnyis su rig par bya'o/ /gang zag tshogs ni bsags la mngon par rtogs pa ni med pa'i bden pa mngon par rtogs par 'gyur ba'i chos ni gnyis te/ bdag dang pha rol gyi da ltar dang 'das pa'i rgud pa dang/ 'byor pa yid la byed pa dang/ rnam par rtog pas bden pa yang dag par yid la byed pa'o/ /rnal 'byor pa rnams kyi shin tu mthar thug pa dang/ shin tu dri ma med pa dang/ tshangs par spyod pa shin tu mthar phyin par 'gyur ba'i chos ni gnyis te/ bden pa mngon par rtogs pa dang/ gong du yang 'dod chags dang bral ba la brtson zhing snyoms par 'jug pa thams cad kyi ro myang ba'i gnas ma yin pa'o/ /rnal 'byor pa rnams kyi 'jig rten pa dang/ 'jig rten las 'das pa'i yon tan thams cad mngon par bsgrub par 'gyur ba'i chos ni gnyis te/ sems gnas pa rnam pa dgu dang/ sems mnyam par gzhag pa'i chos rab tu rnam par 'byed pa'i gzhi drug ste/ 'di lta ste/ nyan thos kyi sa las 'byung ngo/ /rnal 'byor pa rnams kyi rnam par dag pa ni gnyis te/ yid la byed pa rnam par dag pa dang/ rten rnam par dag pa ste/ yid la byed pa rnam par dag pa ni/ dus gsum gyi gti mug dang bral bas ye shes rnam par dag pa'o/ /rten rnam par dag pa ni khams gsum pa'i nyon mongs pa'i phyogs kyi gnas ngan len dang bral ba'o/ /dgra bcom pa sems shin tu rnam par grol ba'i so so rang gis rig par 'gyur ba'i chos ni gnyis te/ tshe 'di la sdug bsngal gyi rgyu zad pa dang/ de sngon du 'gro ba phyi ma la sdug bsngal gtan mi skye ba'o/ /

【H3 增三法門(三十門)】

སངས་རྒྱས་ཀྱི་བཀའི་ཤེས་བྱའི་གནས་གཉིས་གཉིས་པ་རྫོགས་སོ།། །།སེམས་ཅན་རྣམས་ལ་སེམས་ཅན་རྣམས་ཀྱི་ལོག་པར་བསྒྲུབ་པ་ངན་འགྲོར་འགྲོ་བར་འགྱུར་བ་ནི་རྣམ་པ་བཅུ་དང༌། སྒོ་གསུམ་དང༌། རྣམ་པ་གསུམ་དང༌། རྩ་བ་གསུམ་མོ། །དེ་ལ་རྣམ་པ་བཅུ་པོ་ནི་འདི་དག་ཡིན་ཏེ། སྲོག་དང༌། ལོངས་སྤྱོད་པ་དང༌། ཆུང་མ་མ࿒རུང་བར་བྱེད་པ་དང༌། བདེན་པའི་དོན་དང༌། མཛའ་བོ་དང༌།བསྔགས་པ་དང༌། བྱ་བ་མ་རུང་བར་བྱེད་པ་དང༌། ཡིད་ཀྱི་རྙོག་པ་རྣམ་པ་གསུམ་སྟེ། གཞན་གྱི་ལོངས་སྤྱོད་པ་བདག་གིར་བྱ་བར་འདོད་པ་དང༌། ཕ་རོལ་མི་འདོད་པ་དང༌། ཕྲད་པར་འདོད་པ་དང༌། སྐུར་པ་འདེབས་པའི་ལྟ་བ་ངན་པའོ། །དེ་ལ་སྒོ་གསུམ་ནི་འདི་དག་ཡིན་ཏེ། བྱ་བ་མ་རུང་བར་བྱེད་པ་དང༌། བསམ་པ་མ་རུང་བར་བྱེད་པ་དང༌། སྦྱོར་བ་མ་རུང་བར་བྱེད་པ་སྟེ། རྣམ་པ་བཅུ་པོ་དེ་དག་ཉིད་ལས་བདུན་ནི་བྱ་བ་མ་རུང་བར་བྱེད་པའོ། །གཉིས་ནི་བསམ་པ་མ་རུང་བར་བྱེད་པའོ། །ཐ་མ་སྟེ། ལྟ་བ་ངན་པ་གཅིག་ནི་སྦྱོར་བ་མ་རུང་བར་བྱེད་པ་སྟེ། འདི་ལྟར་ལྟ་བ་ངན་པ་ལས་ནི་སྡིག་པ་ཀུན་དུ་སྤྱོད་པར་མི་འགྱུར་བའི་ངོ་ཚ་ཤེས་པ་གང་ཡིན་པ་དང༌། སྙིང་རྗེ་གང་ཡིན་པ་དེ་འབྱུང་བར་མི་འགྱུར་ཏེ། དེ་ངོ་ཚ་མི་ཤེས་ཤིང༌། སྙིང་རྗེ་མེད་པས་སྡིག་པ་ལ་སྦྱོར་རོ། །དེ་ལ་རྣམ་པ་གསུམ་ནི་འདི་དག་ཡིན་ཏེ། ལུས་ཀྱི་དང༌། ངག་གི་དང༌། སེམས་ལས་བྱུང་བའི་འོ། །དེ་ལ་རྩ་བ་གསུམ་ནི་འདི་དག་ཡིན་ཏེ། བདག་ལ་ཕན་པར་བྱ་བའི་རྒྱུ་དང༌། གཞན་དག་ལ་གནོད་པར་བྱ་བའི་རྒྱུ་དང༌། ཕ་རོལ་ལ་ཕྱིན་ཅི་ལོག་པ་སྟེ། འདི་ལྟ་སྟེ། ཆོས་མ་ཡིན་པ་ལ་ཆོས་སུ་འདུ་ཤེས་པ་དང༌། བྱ་བ་མ་ཡིན་པ་ལ་བྱ་བར་འདུ་ཤེས་པ་ལྷག་པར་སྤྱོད་པའོ། །དབང་པོ་མ་བསྡམས་པར་འགྱུར་བའི་ཆོས་ནི་གསུམ་སྟེ། ལོག་པའི་ས་བོན་རྟེན་ལ་ཡོད་པ་དང༌། མཚན་མ་ངན་པ་འཛིན་པ་ཡུལ་ལ་ཡོད་པ་དང༌། ལྐོག་ན་རྟོག་པ་ངན་པའོ། །རྣམ་པ་གསུམ་པོ་དེ་དག་ཀྱང་འདོད་པ་ལ་འདོད་ཆགས་དང༌། གནོད་སེམས་དང༌། རྣམ་པར་འཚེ་བའི་ཕྱོགས་ཡིན་པར་རིག་པར་བྱའོ། །རྟོག་པ་ངན་པ་གསུམ་ནི།གནས་བཞི་ལ་བརྟེན་ནས་འབྱུང་བར་འགྱུར་ཏེ། བདག་ཉིད་ཀྱི་འཇིག་རྟེན་གྱི་ཆོས་དཀར་པོའི་ཕྱོགས་རྙེད་པ་ལ་སོགས་པ་བཞི་པོ་རྣམས་འཐོབ་པའམ། ཆུད་མི་ཟ་བ་ལ་བརྟེན་ནས། འདོད་པ་ལ་རྟོག་པ་འབྱུང་བར་འགྱུར་རོ། །མི་མཛའ་བ་དང༌། ཐ་མལ་པའི་ཕྱོགས་ལ་བརྟེན་ནས། འདི་ནི་མཆོག་ཏུ་བགེགས་བྱེད་པ་ཡིན་ནོ་སྙམ་སྟེ། གནོད་སེམས་ཀྱི་རྟོག་པ་འབྱུང་ངོ༌། །མཛའ་བོའི་ཕྱོགས་ལ་བརྟེན་ནས༑ རྣམ་པར་འཚེ་བའི་རྟོག་པ་འབྱུང་སྟེ། འདི་ལྟར་སྐྱེ་བོ་དག་ནི་མཛའ་བོའི་ཕྱོགས་ལས་བརྒྱ་ལ་ཉེས་པ་ཞིག་བྱུང་ན། སྐྱེ་བོ་ལ་ཐམས་ཅད་ཀྱི་ཐམས་ཅད་དུ་ཕུང་བར་བྱ་བར་འདོད་པ་མི་སྐྱེ་སྟེ། གནོད་པའི་སྦྱོར་བ་ཆུང་ངུས་གནོད་པར་བྱ་བར་འདོད་པ་ཙམ་ཉི་ཚེར་ཟད་དོ། །དེ་ལས་བཟློག་པ་དཀར་པོའི་ཕྱོགས་ཀྱང་དེ་བཞིན་དུ་ཅི་རིགས་པར་རིག་པར་བྱའོ། །ས་བོན་ཐམས་ཅད་ནི་མདོར་བསྡུ་ན། ས་བོན་བཞིར་འདུས་ཏེ། འཇིག་རྟེན་པ་དང༌། འཇིག་རྟེན་ལས་འདས་པ་དང༌། མ་དག་པའི་ས་བོན་དང༌། དག་པའི་ས་བོན་ནོ། །དེ་ལ་འཇིག་རྟེན་པའི་ནི་འདོད་པ་དང་གཟུགས་དང་གཟུགས་མེད་པ་དང་ལྡན་པའི་འདུ་བྱེད་རྣམས་ཀྱི་ས་བོན་གང་ཡིན་པའོ། །འཇིག་རྟེན་ལས་འདས་པའི་ནི་ཐེག་པ་གསུམ་པོ་དག་གིས་འཕགས་པའི་ལམ་ཡན་ལག་བརྒྱད་པ་འབྲས་བུ་དང་བཅས་པ་ཐོབ་པར་འགྱུར་བའི་ས་བོན་གང་ཡིན་པའོ། །མ་དག་པའི་ས་བོན་ནི་འདོད་པ་དང་ལྡན་པའི་འདུ་བྱེད་རྣམས་ཀྱི་ཡིན་པར་རིག་པར་བྱའོ། །དག་པའི་ས་བོན་ནི་རྣམ་པ་གཉིས་ཏེ། འཇིག་རྟེན་པའི་དག་པ་དང༌། འཇིག་རྟེན་ལས་འདས་པའིའོ། །དེ་ལ་གཟུགས་དང་གཟུགས་མེད་པ་དང་ལྡན་པའི་འདུ་བྱེད་རྣམས་ཀྱི་ས་བོན་གང་ཡིན་པ་དེ་ནི་འཇིག་རྟེན་པའིའོ། །འཕགས་པའི་ལམ་ཡན་ལག་བརྒྱད་པ་འབྲས་བུ་དང་བཅས་པར་འཐོབ་པར་འགྱུར་བ་གང་ཡིན་པ་དེ་ནི་འཇིག་རྟེན་ལས་འདས་པའིའོ། །གསུམ་པོ་འདི་དག་ནི་རྒྱུ་ལས་འབྱུང་བའི་ཆོས་ཟག་པ་དང་བཅས་པ་རྣམས་ཀྱི་རྒྱུ་སྟེ། ཚུལ་བཞིན་མ་ཡིན་པ་ལ་བརྩོན་པ་རྣམས་ཀྱི་སྡུག་བསྔལ་འབྱུང་བར་འགྱུར་བ་དང༌། ཚུལ་བཞིན་ལ་བརྩོན་པ་རྣམས་ཀྱི་སྡུག་བསྔལ་གྱི་རྒྱུ་ཡོངས་སུ་ཤེས་ནས་སྤོང་པར་འགྱུར་བ་སྟེ་འདོད་པ་དང་ལྡན་པ་དང༌། གཟུགས་དང་གཟུགས་མེད་པ་དང་ལྡན་པའི་ཆོས་རྣམས་ལ་ཉོན་མོངས་པ་ཅན་གྱིས་དོན་དུ་གཉེར་བའོ། །ཉོན་མོངས་པའི་རྣམ་པ་གསུམ་པོ་འདི་དག་ནི། སེམས་ཅན་རྣམས་འཁོར་བ་ན་འཁོར་བར་འགྱུར་བ་སྟེ། ཉོན་མོངས་པའི་རྣམ་པ་དང་པོ་ནི། འདོད་པ་ཁྱད་པར་ཅན་མངོན་དུ་འདོད་པ་རྣམས་ཀྱིའོ། །གཉིས་པ་ནི་གཟུགས་དང་གཟུགས་མེད་པའི་ཁམས་སུ་ལུས་ཀྱི་ཁྱད་པར་ཅན་མངོན་དུ་འདོད་པ་རྣམས་ཀྱིའོ། །གསུམ་པ་ནི་ལོག་པའི་ཐར་པ་མངོན་དུ་འདོད་པ་རྣམས་ཀྱིའོ། །གསུམ་པོ་འདི་དག་ནི་སེམས་ཅན་རྣམས་ཀྱི་ལས་ཀྱི་མཐའི་སྦྱོར་བ་བདུན་པའི་གཞི་ལས་བྱུང་བ་སྟེ། འདོད་པ་ཁྱད་པར་ཅན་ཐོབ་པར་བྱ་བ་དང༌། ལུས་ཁྱད་པར་ཅན་ཐོབ་པར་བྱ་བ་དང༌། ཐར་པའི་ལམ་ཐོབ་པར་བྱ་བའོ། །གསུམ་པོ་འདི་དག་ནི་ཁམས་གསུམ་དུ་སེམས་ཅན་རྣམས་ཀྱི་ལུས་འཛིན་པའི་ཕྱིར་འདུ་བྱེད༌རྣམས་ཀྱི་རྒྱུ་ཡིན་ཏེ། འཕེན་པ་དང༌། འཐོབ་པར་བྱེད་པ་དང༌། ཡོངས་སུ་གྲུབ་པ་སྟེ། འཕེན་པ་ནི་ལས་སོ། །འཐོབ་པར་བྱེད་པ་ནི་དྲི་ཟ་ཉེ་བར་གནས་པའོ། །ཡོངས་སུ་གྲུབ་པ་ནི་གང་དུ་གནས་ན་ལས་དགེ་བ་དང༌། མི་དགེ་བ་རྣམས་ཀྱི་རྣམ་པར་སྨིན་པ་སོ་སོར་མྱོང་བའོ༑ །གསུམ་པོ་འདི་དག་ནི་སེམས་ཅན་རྣམས་ཀྱི་མ་རིག་པའི་ཕུང་པོ་སྟེ། གང་དག་གིས་མ་རིག་པ་དང་ལྡན་པ་རྣམས་ཀྱི་དུས་གསུམ་གྱི་ལུས་ལས་མངོན་པར་འགྲུབ་པར་འགྱུར་བ་སྟེ། འདས་པའི་དུས་ན་སྔོན་གྱི་མཐའ་ལ་སོགས་པ་མི་ཤེས་པ་ནི། ད་ལྟར་བྱུང་བའི་ལུས་མངོན་པར་འགྲུབ་པར་འགྱུར་བའོ། །ད་ལྟར་བྱུང་བའི་དུས་ན། སྔོན་གྱི་མཐའ་ལ་སོགས་པ་མི་ཤེས་པ་ནི་མ་འོངས་པའིའོ། །མ་འོངས་པའི་དུས་ན་སྔོན་གྱི་མཐའ་ལ་སོགས་པ་མི་ཤེས་པ་ནི་མ་འོངས་པ་ཉིད་ཀྱི་ཕྱི་མ་ཕྱི་མའི་ལུས་མངོན་པར་འགྲུབ་པར་འགྱུར་བའོ། །གསུམ་པོ་འདི་དག་ནི་འཕགས་པའི་མཐར་ཐུག་པར་གྱུར་པ་མ་ཡིན་པ་རྣམས་ཀྱི་འཁོར་བའི་གནོད་པ་དང༌། སོ་སོའི་སྐྱེ་བོ་དང་ཐུན་མོང་བ་སྟེ། ནད་མེད་པ་མ་རུང་བར་བྱེད་པ་དང༌། ལང་ཚོ་མ་རུང་བར་བྱེད་པ་དང༌། འཚོ་བ་མ་རུང་བར་བྱེད༌པ་སྟེ༑ དེ་དག་མ་འོངས་པ་ན་རྗེས་སུ་འབྲང་བར་ཡང་དག་པར་མཐོང་བའི་མཁས་པ་རྣམས་ཀྱིས་དེ་དག་ལས་མྱུར་བ་མྱུར་བར་རྒྱགས་པ་གསུམ་སྤངས་ཏེ། ཚེ་འདི་ཉིད་ལ་ཡོངས་སུ་མྱ་ངན་ལས་འདའ་བར་བྱེད་པའི་ཕྱིར་བརྩོན་པར་བྱའོ། །གསུམ་པོ་འདི་དག་ནི་སེམས་ཅན་རྣམས་ཀྱི་འདོད་ཆགས་དང་ཞེ་སྡང་དང་གཏི་མུག་གི་འཆིང་བའི་གནས་དང༌། རྟེན་གྱི་གནས་སྐབས་ཡིན་ཏེ། དེ་དག་ནི་སེམས་ཅན་འཁོར་བའི་བཙོན་རར་བཅུག་པ་རྣམས་བཅིང་བ་དམ་པོས་འཆིང་བར་འགྱུར་ཏེ། ཕན་འདོགས་པ་དང༌། གནོད་པར་བྱེད་པ་དང༌། མཉམ་པ་དེ་གཉི་ག་མེད་པའོ།། །།

sangs rgyas kyi bka'i shes bya'i gnas gnyis gnyis pa rdzogs so// //sems can rnams la sems can rnams kyi log par bsgrub pa ngan 'gror 'gro bar 'gyur ba ni rnam pa bcu dang/ sgo gsum dang/ rnam pa gsum dang/ rtsa ba gsum mo/ /de la rnam pa bcu po ni 'di dag yin te/ srog dang/ longs spyod pa dang/ chung ma ma rung bar byed pa dang/ bden pa'i don dang/ mdza' bo dang/bsngags pa dang/ bya ba ma rung bar byed pa dang/ yid kyi rnyog pa rnam pa gsum ste/ gzhan gyi longs spyod pa bdag gir bya bar 'dod pa dang/ pha rol mi 'dod pa dang/ phrad par 'dod pa dang/ skur pa 'debs pa'i lta ba ngan pa'o/ /de la sgo gsum ni 'di dag yin te/ bya ba ma rung bar byed pa dang/ bsam pa ma rung bar byed pa dang/ sbyor ba ma rung bar byed pa ste/ rnam pa bcu po de dag nyid las bdun ni bya ba ma rung bar byed pa'o/ /gnyis ni bsam pa ma rung bar byed pa'o/ /tha ma ste/ lta ba ngan pa gcig ni sbyor ba ma rung bar byed pa ste/ 'di ltar lta ba ngan pa las ni sdig pa kun du spyod par mi 'gyur ba'i ngo tsha shes pa gang yin pa dang/ snying rje gang yin pa de 'byung bar mi 'gyur te/ de ngo tsha mi shes shing/ snying rje med pas sdig pa la sbyor ro/ /de la rnam pa gsum ni 'di dag yin te/ lus kyi dang/ ngag gi dang/ sems las byung ba'i 'o/ /de la rtsa ba gsum ni 'di dag yin te/ bdag la phan par bya ba'i rgyu dang/ gzhan dag la gnod par bya ba'i rgyu dang/ pha rol la phyin ci log pa ste/ 'di lta ste/ chos ma yin pa la chos su 'du shes pa dang/ bya ba ma yin pa la bya bar 'du shes pa lhag par spyod pa'o/ /dbang po ma bsdams par 'gyur ba'i chos ni gsum ste/ log pa'i sa bon rten la yod pa dang/ mtshan ma ngan pa 'dzin pa yul la yod pa dang/ lkog na rtog pa ngan pa'o/ /rnam pa gsum po de dag kyang 'dod pa la 'dod chags dang/ gnod sems dang/ rnam par 'tshe ba'i phyogs yin par rig par bya'o/ /rtog pa ngan pa gsum ni/gnas bzhi la brten nas 'byung bar 'gyur te/ bdag nyid kyi 'jig rten gyi chos dkar po'i phyogs rnyed pa la sogs pa bzhi po rnams 'thob pa'am/ chud mi za ba la brten nas/ 'dod pa la rtog pa 'byung bar 'gyur ro/ /mi mdza' ba dang/ tha mal pa'i phyogs la brten nas/ 'di ni mchog tu bgegs byed pa yin no snyam ste/ gnod sems kyi rtog pa 'byung ngo/ /mdza' bo'i phyogs la brten nas| rnam par 'tshe ba'i rtog pa 'byung ste/ 'di ltar skye bo dag ni mdza' bo'i phyogs las brgya la nyes pa zhig byung na/ skye bo la thams cad kyi thams cad du phung bar bya bar 'dod pa mi skye ste/ gnod pa'i sbyor ba chung ngus gnod par bya bar 'dod pa tsam nyi tsher zad do/ /de las bzlog pa dkar po'i phyogs kyang de bzhin du ci rigs par rig par bya'o/ /sa bon thams cad ni mdor bsdu na/ sa bon bzhir 'dus te/ 'jig rten pa dang/ 'jig rten las 'das pa dang/ ma dag pa'i sa bon dang/ dag pa'i sa bon no/ /de la 'jig rten pa'i ni 'dod pa dang gzugs dang gzugs med pa dang ldan pa'i 'du byed rnams kyi sa bon gang yin pa'o/ /'jig rten las 'das pa'i ni theg pa gsum po dag gis 'phags pa'i lam yan lag brgyad pa 'bras bu dang bcas pa thob par 'gyur ba'i sa bon gang yin pa'o/ /ma dag pa'i sa bon ni 'dod pa dang ldan pa'i 'du byed rnams kyi yin par rig par bya'o/ /dag pa'i sa bon ni rnam pa gnyis te/ 'jig rten pa'i dag pa dang/ 'jig rten las 'das pa'i'o/ /de la gzugs dang gzugs med pa dang ldan pa'i 'du byed rnams kyi sa bon gang yin pa de ni 'jig rten pa'i'o/ /'phags pa'i lam yan lag brgyad pa 'bras bu dang bcas par 'thob par 'gyur ba gang yin pa de ni 'jig rten las 'das pa'i'o/ /gsum po 'di dag ni rgyu las 'byung ba'i chos zag pa dang bcas pa rnams kyi rgyu ste/ tshul bzhin ma yin pa la brtson pa rnams kyi sdug bsngal 'byung bar 'gyur ba dang/ tshul bzhin la brtson pa rnams kyi sdug bsngal gyi rgyu yongs su shes nas spong par 'gyur ba ste 'dod pa dang ldan pa dang/ gzugs dang gzugs med pa dang ldan pa'i chos rnams la nyon mongs pa can gyis don du gnyer ba'o/ /nyon mongs pa'i rnam pa gsum po 'di dag ni/ sems can rnams 'khor ba na 'khor bar 'gyur ba ste/ nyon mongs pa'i rnam pa dang po ni/ 'dod pa khyad par can mngon du 'dod pa rnams kyi'o/ /gnyis pa ni gzugs dang gzugs med pa'i khams su lus kyi khyad par can mngon du 'dod pa rnams kyi'o/ /gsum pa ni log pa'i thar pa mngon du 'dod pa rnams kyi'o/ /gsum po 'di dag ni sems can rnams kyi las kyi mtha'i sbyor ba bdun pa'i gzhi las byung ba ste/ 'dod pa khyad par can thob par bya ba dang/ lus khyad par can thob par bya ba dang/ thar pa'i lam thob par bya ba'o/ /gsum po 'di dag ni khams gsum du sems can rnams kyi lus 'dzin pa'i phyir 'du byedrnams kyi rgyu yin te/ 'phen pa dang/ 'thob par byed pa dang/ yongs su grub pa ste/ 'phen pa ni las so/ /'thob par byed pa ni dri za nye bar gnas pa'o/ /yongs su grub pa ni gang du gnas na las dge ba dang/ mi dge ba rnams kyi rnam par smin pa so sor myong ba'o| /gsum po 'di dag ni sems can rnams kyi ma rig pa'i phung po ste/ gang dag gis ma rig pa dang ldan pa rnams kyi dus gsum gyi lus las mngon par 'grub par 'gyur ba ste/ 'das pa'i dus na sngon gyi mtha' la sogs pa mi shes pa ni/ da ltar byung ba'i lus mngon par 'grub par 'gyur ba'o/ /da ltar byung ba'i dus na/ sngon gyi mtha' la sogs pa mi shes pa ni ma 'ongs pa'i'o/ /ma 'ongs pa'i dus na sngon gyi mtha' la sogs pa mi shes pa ni ma 'ongs pa nyid kyi phyi ma phyi ma'i lus mngon par 'grub par 'gyur ba'o/ /gsum po 'di dag ni 'phags pa'i mthar thug par gyur pa ma yin pa rnams kyi 'khor ba'i gnod pa dang/ so so'i skye bo dang thun mong ba ste/ nad med pa ma rung bar byed pa dang/ lang tsho ma rung bar byed pa dang/ 'tsho ba ma rung bar byedpa ste| de dag ma 'ongs pa na rjes su 'brang bar yang dag par mthong ba'i mkhas pa rnams kyis de dag las myur ba myur bar rgyags pa gsum spangs te/ tshe 'di nyid la yongs su mya ngan las 'da' bar byed pa'i phyir brtson par bya'o/ /gsum po 'di dag ni sems can rnams kyi 'dod chags dang zhe sdang dang gti mug gi 'ching ba'i gnas dang/ rten gyi gnas skabs yin te/ de dag ni sems can 'khor ba'i btson rar bcug pa rnams bcing ba dam pos 'ching bar 'gyur te/ phan 'dogs pa dang/ gnod par byed pa dang/ mnyam pa de gnyi ga med pa'o// //

བམ་པོ་བཅུ་དྲུག་པ།

bam po bcu drug pa/

སེམས་ཅན་རྣམས་ཀྱི་སྡུག་བསྔལ་ནི། སྡུག་བསྔལ་གྱི་གནས་གསུམ་གྱིས་བསྡུས་པ་ཡིན་ཏེ། ཕྲད་པ་ལས་དེ་དག་བྱུང་བ་དང༌། བྲལ་བ་ལས་བྱུང་བ་དང༌། རྟག་ཏུ་ཡོད་པའོ། །དེ་ལ་དང་པོ་ནི་གནོད་པར་འགྱུར་བའི་གནས་སྐབས་དང་ཕྲད་པའོ། །གཉིས་པ་ནི་ཕན་འདོགས་པ་ལས་ཡོངས་སུ་འགྱུར་བའོ། །གསུམ་པ་ནི་གནས་སྐབས་ཐམས་ཅད་དུ་གནས་པའི་གནས་ངན་ལེན་གྱིས་བསྡུས་པ་སྟེ། འདུ་བྱེད་རྣམས་ནི་དེ་ལྟ་བུའི་ཚུལ་དུ་འབྱུང་བའི་ཕྱིར་རོ། ། དེ་ལ་ནི་འཕགས་པ་རྣམས་ཁོ་ན་སྡུག་བསྔལ་གྱི་བློ་འབྱུང་གི ། སོ་སོའི་སྐྱེ་བོ་རྣམས་ནི་དེ་ལྟ་མ་ཡིན་ནོ། ། གསུམ་པོ་འདི་དག་ནི་དགེ་སྦྱོང་དུ་བྱེད་པ་ཐོབ༌པར་བྱ་བའི་ཕྱིར་བརྩོན་པ་རྣམས་ཀྱི་རྒྱུན་དུ་འཇུག་པའི་ཡན་ལག་དང་མི་མཐུན་པ་སྟེ། སེམས་ཁེངས་ཤིང་དགེ་སྦྱོང་དུ་བྱེད་པ་ལ་བར་དུ་གཅོད་པར་འགྱུར་བ་ཡིན་གྱི་ཐོབ་པར་འགྱུར་བ་ནི་མ་ཡིན་ཏེ། གཞན་དག་དང་བདག་སྒྲུན་ཅིང་བདག་དྲག་གོ་སྙམ་དུ་སེམས་ཁེངས་པ་དང༌། བདག་འདྲའོ་སྙམ་པ་དང༌།བདག་དམའོ་སྙམ་དུ་སེམས་ཁེངས་པའོ། ། འདུ་བྱེད࿒ཐམས་ཅད་འཇུག་པ་ལ་ནི་ས་བོན་གསུམ་ཡོད་པར་རིག་པར་བྱ་སྟེ། འབྲས་བུ་ཕྱུང་ཟིན་པ་དང༌། འབྲས་བུ་མ་ཕྱུང་བ་དང༌། འབྲས་བུ་ཉེ་བར་གནས་པའོ། །གསུམ་པོ་འདི་དག་ནི་འདུ་བྱེད་རྣམས་ཀྱི་ཐ་སྙད་ཀྱི་གཞི་སྟེ། བྱུང་ཟིན་པ་དང༌། འབྱུང་བར་འགྱུར་བ་དང༌། ད་ལྟར་གྱིའོ། །གཟུགས་ཀྱི་མཚན་ཉིད་ཐམས་ཅད་ནི་མཚན་ཉིད་གསུམ་དུ་འདུས་ཏེ། ཁ་དོག་དང༌། དབྱིབས་དང༌། བྱེད་པར་གནས་པའོ། །མིག་གི་རྣམ་པར་ཤེས་པས་བཟུང་བ་དང༌། དེ་ལས་གཞན་པའི་གཟུགས་དེ་དག་གི་ཕྱོགས་སུ་འགྲོ་བ་དང༌། གནས་ལ་སྒྲིབ་པར་གནས་པ་དབང་པོའི་གཟུགས་དང༌། ཡུལ་གྱི་གཟུགས་ཐམས་ཅད་དེ། དེ་དག་ཐམས་ཅད་གཅིག་ཏུ་བསྡུས་ན། གཟུགས་རྣམ་པ་བཅུ་ཡོད་པར་རིག་པར་བྱའོ། །མཉམ་པར་གཞག་པའི་ས་པའི་གཟུགས་ནི་ཏིང་ངེ་འཛིན་འཐོབ་པ࿒སྤྲུལ་པ་སྒྲུབ་པ་ལ་སྦྱོར་བའི་གཟུགས་གང་ཡིན་པ་སྟེ། སོ་སོ་རང་གི་སྤྲུལ་པའི་སེམས་ཀྱི་ཡུལ་དུ་གྱུར་པ་སྤྲུལ་པའི་སེམས་ཡོངས་སུ་མ་རྫོགས་པའི་འབྲས་བུའོ། །གསུམ་པོ་འདི་དག་ནི་ཉོན་མོངས་པ་རྣམས་དང༌། རྗེས་སུ་འབྲེལ༌བ་དང་བཅས་པའི་ཡིན་ཏེ། སོ་སོའི་སྐྱེ་བོའི་སེམས་དང༌། སློབ་པ་ཡོངས་སུ་མ་རྫོགས་པའི་སེམས་དང༌། སློབ་པ་ཡོངས་སུ་རྫོགས་པའི་སེམས་སོ། །གསུམ་པོ་འདི་དག་ནི་ཆོས་ཉན་པར་བྱེད་པ་སྟེ། ཆོས་དང་དོན་གཉེར་བ་དང༌། འཛིན་པར་མི་ནུས་པ་དང༌། ལེན་ནུས་ལ་འཛིན་མི་ནུས་པ་དང༌། ལེན་པ་དང་འཛིན་པར་ཡང་ནུས་པའོ། །རྣལ་འབྱོར་པ་རྣམས་ཀྱི་ལུས་དང་ངག་དང་ཡིད་མི࿒རྟག་པར་རྟག་པར་བྱ་བ་ལ་འཇུག་པའི་ཐོག་མར་འགྲོ་བའི་ཆོས་ནི་གསུམ་དུ་རིག་པར་བྱ་སྟེ། དབུགས་རྔུབ་པ་དང༌། འབྱུང་བ་རྣམས་དང༌། རྟོག་པ་དང་དཔྱོད་པ་རྣམས་དང༌། འདུ་ཤེས་དང་སེམས་པའོ། །གསུམ་པོ་འདི་དག་ནི་ཁྱད་པར་དུ་འཕགས་པ་རིམ་གྲོ་བྱ་བར་འོས་པ་ཡིན་ཏེ། ན་ཚོད་ཀྱིས་ལྷག་པ་དང༌། རིགས་ཀྱིས་ལྷག་པ་དང༌། ཡོན་ཏན་གྱིས་ལྟག་པའོ། །གསུམ་པོ་འདི་དག་ནི་ངེས་པ་དང་མ་ངེས་པ་ལ་གནས་པའི་རྒྱུའོ། །དེ་ལ་གཉིས་ནི་ངེས་པའོ། །གཅིག་ནི་མ་ངེས་པ་སྟེ། ངན་སོང་དུ་ངེས་པ་ནི་མཚམས་མེད་པའི་ལས་སོ། །བདེ་འགྲོ་དང༌། མྱ་ངན་ལས་འདས་པར་ངེས་པ་ནི་འདུས་བྱས་ཀྱི་ཆོས་ཟག་པ་མེད་པ་རྣམས་སོ། །དེ་མ་ཡིན་པ་རྣམས་ནི་མ་ངེས་པའོ༑ །བསྟན་པ་གནས་པར་བྱ་བའི་ཕྱིར་འགལ་བར་བྱས་པ་གཅིག་ལ་གཅིག་བརྗོད་པར་འགྱུར་བའི་ཆོས་ནི་གསུམ་སྟེ། བསླབ་པ་ལས་འགལ་བར་བྱས་པའི་ལུས་དང་ངག་གི་སྤྱོད་པ་མངོན་སུམ་དུ་གྱུར་པ་དང༌། གཞན་ལས་ཐོས་པ་དང༌། མཚན་མ་གཞན་ལས་རྟོགས་པའོ། །དེ་བཞིན་གཤེགས་པ་ཉིད་ཀྱི་བསྲུང་བ་མེད་པ་གསུམ་བརྗོད་པས་ནི། ཕྱི་རོལ་གྱི་སྟོན་པ་ཁོང་ན་རོང࿒དུ་སྲེལ་བ། ཐམས་ཅད་མཁྱེན་པ་མ་ཡིན་པ་ཐམས་ཅད་མཁྱེན་པར་ཁས་འཆེ་བ་རྣམས་ལ་ཡང་དག་པར་བསྐུལ་བར་རིག་པར་བྱ་སྟེ། དེ་དག་བདག་ཉིད་ལ་ཡང་དག་པར་ཐམས་ཅད་མཁྱེན་པ་ཉིད་ཡིན་པར་ཡིད་ཆེས་བསྐྱེད་པའི་ཕྱིར་རོ། །གསུམ་པོ་འདི་དག་ནི་ལོག་པར་མངོན་པར་ཞེན་པ་ལས་སྐྱེས་པ་མེ་ཆེན་པོ་ལས་བྱུང་བ་སེམས་ཅན་རྣམས་ཡོངས་སུ་སྲེག་པ་སྟེ། སྲེད་པའི་ཡོངས་སུ་སྲེག་པ་དང༌། མྱ་ངན་གྱི་ཡོངས་སུ་སྲེག་པ་དང༌། ཕྱིན་ཅི་ལོག་གི་ཡོངས་སུ་སྲེག་པའོ།།གསུམ་པོ་འདི་དག་ནི་བསོད་ནམས་འདོད་ནས་ལོག་པར་ཕྱི་རོལ་གྱི་མེ་ལ་རིམ་གྲོ་བྱ་བར་མོས་པའི་སེམས་ཅན་རྣམས་ཀྱི་རིམ་གྲོར་བྱ་བ་དོན་མེད་པར་མི་འགྱུར་བར་བྱ་བའི་ཕྱིར། མེ་མ་ཡིན་པར་མེའི་སྒྲར་བརྗོད་པ་སྟེ། ཕ་མ་དང༌། བུ་དང༌། ཆུང་མ་དང༌། ཡོན་གནས་རྣམས་སོ། །མངོན་བར་མཐོ་བ་འདོད་པ་རྣམས་ཀྱི། མངོན་པར་མཐོང་བའི་ལམ་བསྟན་པ་ནི་གསུམ་དུ་རིག་པར་བྱ་སྟེ། ལོངས་སྤྱོད་ཆེན་པོའི་ཕྱིར་ནི་སྦྱིན་པའོ། །བདེ་འགྲོར་འགྲོ་བའི་ཕྱིར་ནི་ཚུལ་ཁྲིམས་སོ། །སྡུག་བསྔལ་གྱི་ཚོར་བ་དང་བྲལ་བར་བྱ་བའི་ཕྱིར་དང༌། གཅིག་ཏུ་ངེས་པར་བདེ་ཞིང་གནོད་པ་མེད་པའི་འཇིག་རྟེན་དུ་སྐྱེ་བར་བྱ་བའི་ཕྱིར་ནི་བསྒོམ་པའོ། །འདོད་པ་གསུམ་གྱིས་ནི་འདོད་པ་ཅན་ཐམས་ཅད་ཀྱི་ཆུང་ངུ་དང་འབྲིང་དང༌། ཁྱད་པར་དུ་འཕགས་པར་འགྱུར་བར་རིག་པར་བྱ་སྟེ། འདོད་པ་ལས་སྐྱེས་པའི་བདེ་བ་ལ་བརྟེན་ནས། ཚེགས་ཆེ་ཞིང་རྐྱེན་ལ་རག་ལས་པ་འདི་ལྟ་སྟེ། འདོད་པ་ཉེ་བར་གནས་པ་རྣམས་ཀྱིའོ། །ཚེགས་ཆུང་ཞིང་སེམས་ལ་རག་ལས་པ་ནི་འདི་ལྟ་སྟེ༑ འདོད་པ་སྤྲུལ་པ་རྣམས་ཀྱིའོ། །ཚེས་ཚེགས་ཆུང་ཞིང་སེམས་ལ་རག་ལས་པ་ནི་འདི་ལྟ་སྟེ། འདོད་པ་གཞན་གྱི་སྤྲུལ་པ་རྣམས་ཀྱིའོ། ། རྣམ་པ་གསུམ་གྱི་འདོད་ཆགས་པ་ལས་ཡང་དག་པར་འདས་པའི་བདེ་བ་ཆུང་ངུ་དང༌། འབྲིང་དང༌། ཁྱད་པར་དུ་འཕགས་པར་འགྱུར་བར་རིག་པར་བྱ་སྟེ། རྟོག་པ་དང་བཅས༑ དཔྱོད་པ་དང་བཅས་པའི་དགའ་བ་དང༌། རྟོག་པ་ཡང་མེད་དཔྱོད་པ་ཡང་མེད་པའི་དགའ་བ་དང༌། ། དགའ་བ་མེད་པའི་བདེ་བའོ། ། ཤེས་བྱ་ཁོང་དུ་ཆུད་པ་རྣམ་པ་གསུམ࿒ནི་ཐེག་པ་གསུམ་པོ་དག་གིས་སྡུག་བསྔལ་ཐམས་ཅད་ལས་ངེས་པར་འབྱུང་བར་འགྱུར་བ་སྟེ། གཞན་གྱི་སྒྲའི་རྒྱུ་ལས་བྱུང་བ་དང༌། སོ་སོ་རང་གིས་དཔྱད་པའི་རྒྱུ་ལས་བྱུང་བ་དང༌། ཞི་གནས་དང་ལྷག་མཐོང་ལ་གོམས་པའི་རྒྱུ་ལས་བྱུང་བའོ། །གཞན་ཡང་ཤེས་བྱ་ཁོང་དུ་ཆུད་པ་གསུམ་ཡོད་དེ། འཆིང་བ་མཐའ་དག་ཡོད་པ་དང༌། འཆིང་བ་ཉམས་པ་དང༌། འཆིང་བ་ཐམས་ཅད་ཀྱི་ཐམས་ཅད་དུ་མེད་པའོ། །རྣལ་འབྱོར་པ་རྣམས་ཀྱི་བྱ་བ་གསུམ་བྱ་བའི་ཕྱིར་རྣམ་པ་གསུམ་གྱི་དབང་དུ་བྱས་ནས། དད་པ་ལ་སོགས་པ་དགེ་བའི་ཆོས་བསྒོམ་པར་རིག་པར་བྱ་སྟེ། མཐོང་བས་སྤང་བར་བྱ་བའི་ཉོན་མོངས་པ་རྣམས་སྤངས་པས་རྒྱུན་དུ་ཞུགས་པའི་འབྲས་བུ་འཐོབ་པ་དང༌། བསྒོམ་པས་སྤང་བར་བྱ་བའི་ཉོན་མོངས་པ་རྣམས་སྤངས་པས་ལན་ཅིག་ཕྱིར་འོང་བ་དང༌། ཕྱིར་མི་འོང་བ་དང༌། དགྲ་བཅོམ་པ་ཉིད་ཀྱི༌འབྲས་བུ་ཐོབ་པ་དང༌། དགྲ་བཅོམ་པ་ཉིད་ཐོབ་ནས་ཀྱང་ཚེ་འདི་ལ་བདེ་བར་གནས་པར་འགྱུར་བའོ། །ཆ་གསུམ་གྱིས་ཤེས་བྱ་ཐམས་ཅད་ལ་ལྟ་བའི་དབང་དུ་བྱས་ནས། མིག་གསུམ་རྣམ་པར་གཞག་པར་རིག་པར་བྱ་སྟེ། ཤའི་མིག་གིས་ནི་གཟུགས་སྣང་བ་དང༌། བར་དུ་མ་ཆོད་པ་དང༌། བསྟན་དུ་ཡོད་པ་མཐོང་ངོ༌། །ལྷའི་མིག་གིས་ནི་གཟུགས་སྣང་བ་དང༌། མི་སྣང་བ་དང༌། བར་དུ་ཆོད་པ་དང༌། མ་ཆོད་པ་མཐོང་ངོ༌། །ཤེས་རབ་ཀྱི་མིག་གིས་ནི་གཟུགས་ཅན་དང་གཟུགས་ཅན་མ་ཡིན་པའི་ཆོས་ཐམས་ཅད་ཀྱི་རྣམ་པ་ཐམས་ཅད་མཐོང་ངོ༌། །ཆོས་གསུམ་པོ་འདི་དག་ནི་ཉོན་མོངས་པ་ཕྱིར་རྒོལ་བ་ཀུན་དུ་འབྱུང་བ་འཇོམས་པར་འགྱུར་བ་སྟེ། གཞན་ལས་ཡིད་ཆེས་པ་དང༌། ཁྱིམ་པ་རབ་ཏུ་བྱུང་བ་རྣམས་དང་མི་འདྲེ་བར་གནས་པ་དང༌། སོ་སོ་རང་གིས་ཤེས་བྱའི་དེ་ཁོ་ན་རྟོགས་པའོ། །ཡང་དག་པར་རྗེས་སུ་བསྟན་པའི་སྦྱོར་བ་རྣམ་པ་གསུམ་ནི་མྱ་ངན་ལས་འདས་པ་ཐོབ་པར་བྱ་བ་ལ་གོང་ནས་གོང་དུ་རྟོགས་པར་འགྱུར་བ་སྟེ། ཚུལ་ཁྲིམས་དང༌། སེམས་གནས་པ་དང༌། ཤེས་བྱའི་དེ་ཁོ་ན་རྟོགས་པའོ། །ཡང་དག་པར་རྗེས་སུ་བསྟན་པའི་སྦྱོར་བ་རྣམ་པ་གསུམ་ཡོད་པ་བཞིན་དུ་ཡང་དག་པར་རྗེས་སུ་བསྟན་པའི་སྦྱོར་བ་ལ་གོམས་པར་བྱ་བ་ཡང་དེ་བཞིན་དུ་རིག་པར་བྱའོ། །ཡང་དག་པར་རྗེས་སུ་བསྟན་པའི་སྦྱོར་བ་ལ་གནས་པའི་བདེ་བ་ལ་རེག་པར་གནས་པར་འགྱུར་བའི་ཆོས་གསུམ་སྟེ། སྟོང་པ་ཉིད་དང༌། སྨོན་པ་མེད་པ་དང༌།མཚན་མ་མེད་པ་དང༌། འགོག་པའི་སྙོམས་པར་འཇུག་པ་རྣམས་དང༌། བསམ་གཏན་བཞི་དང༌། ཚད་མེད་པ་བཞིའོ། །མདོར་བསྡུ་ན། སེམས་རྩེ་གཅིག་པ་རྣམ་པ་གསུམ་ནི། ཡང་དག་པར་ཇི་ལྟ་བ་བཞིན་དུ་ཡེ་ཤེས་མཐོང་བར་འགྱུར་བ་སྟེ། ཡིད་ལ་བརྗོད་པའི་ཚེ་དམིགས་པ་རྣམ་པ་སྣ་ཚོགས་ཐ་དད་པ་ལ་སྤྱོད་པའི་རྣམ་པ་དང༌། ཡིད་ལ་བརྗོད་པའི་མཇུག་ཐོགས་སུ་དམིགས་པ་རྣམ་པ་སྣ་ཚོགས་ཐ་དད་པ་ལ་སྤྱོད་པའི་རྣམ་པ་དང༌། ཡིད་ལ་བརྗོད་པ་འདས་པའི་འོག་ཏུ་སེམས་རྩེ་གཅིག་པ་དམིགས་པ་རྣམ་པ་སྣ་ཚོགས་མ་ཡིན་ཞིང་ཐ་དད་པ་མ་ཡིན་པ་ལ་སྤྱོད་པའི་རྣམ་པའོ། །གནས་གསུམ་ནི་སྐྱེ་མཆེད་ངན་པ་ལ་ལོག་པར་ཆེ་བའི་བདག་ཉིད་དུ་མོས་པ་རྣམས་དང༌། འདུལ་བ་ཐ་མལ་པར་གནས་པ་རྣམས་བཟློག་པར་བྱ་བ་དང༌། བསྟན་པ་ལ་འདུན་པར་བྱེད་པ་སྟེ། བདག་གི་མཐུ་ཡང་དག་པར་བསྟན་པ་དང༌། ཕ་རོལ་གྱི་ཀུན་ནས་ཉོན་མོངས་པ་དང༌། རྣམ་པར་བྱང་བའི་སྤྱོད་པ་དང༌། བྱེད་དུ་གཞུག་པ་དང༌། དམ་པའི་ཆོས་བསྟན་པས་ཡང་དག་པར་འདོམས་ཤིང་རྗེས་སུ་སྟོན་པའོ། །གཙང་བར་འདོད་པས་འབབ་སྟེགས་ཀྱི་ཆུས་ཕྱི་རོལ་གྱི་དྲི་མ་རེ་ཞིག་བསལ་བ་ཙམ་གྱིས་བདག་གཙང་མར་འཛིན་པ་རྣམས་ཀྱི་ལོག་པའི་ང་རྒྱལ་དེ་སྤང་བའི་ཕྱིར། ཡང་དག་པའི་གཙང་མ་གསུམ་རྣམ་པར་གཞག་པར་རིག་པར་བྱ་སྟེ། མི་གཙང་བའི་གནས་སུ་སྐྱེས་པ་ལས་ཡང་དག་པར་འདའ་བའི་རྒྱུ་ཡིན་པའི་ཕྱིར་རོ། །ཐུབ་པའི་བརྟུལ་ཞུགས་ཅན་དག་བསྡམས་པ་ཙམ་གྱིས་བདག་ཉིད་ཐུབ་པ་ཡིན་པར་ལོག་པར་འཛིན་པ་རྣམས། ཕྱིན་ཅི་མ་ལོག་པའི་ཐུབ་པའི་རང་བཞིན་བསྟན་པའི་ཕྱིར། ཐུབ་པར་བྱ་བ་གསུམ་རྣམ་པར་གཞག་པར་རིག་པར་བྱ་སྟེ། དེ་ཡང་འཕགས་པ་དགྱེས་པའི་ཚུལ་ཁྲིམས་ཀྱིས་བསྡུས་པའི་ལུས་དང་ངག་གི་ལས་དང༌། ཟག་པ་མེད་པའི་སེམས་སོ། །ཆོས་གསུམ་པོ་འདི་དག་ནི་རབ་ཏུ་དབེན་པ་ན་གནས་པའི་རྟོག་པ་ངན་པ་ཀུན་དུ་འབྱུང་བ་སྤང་བར་འགྱུར་ཏེ། ཕ་རོལ་གྱིས་སྤྱད་པ་དང༌། བདག་ཉིད་སྨོད་པ་དང༌། དོན་ཆེན་པོ་ཉོན་མོངས་པར་འགྱུར་བའི་དབང་དུ་བྱས་ཏེ། ཁྲེལ་ཡོད་པ་དང༌། ངོ་ཚ་ཤེས་པ་དང༌། གཅེས་པར་འཛིན་ཅིང་གུས་པར་བྱེད་པའོ། །ལམ་དང་ལམ་གྱི་འབྲས་བུ་ལས་བརྩམས་ཏེ། དམ་པ་བླ་ན་མེད་པ་གསུམ་ཡོད་པར་རིག་པར་བྱ་སྟེ། མི་རྟག་པ་དང་སྡུག་བསྔལ་ཤེས་པ་བས་བདག་མེད་པ་ཤེས་པ་དང་ལམ་བཞི་ལས་སླ་ལ་མངོན་པར་ཤེས་པ་མྱུར་བ་དང༌། འཇིག་རྟེན་པ་དང༌། འཇིག་རྟེན་ལས་འདས་པ་དང༌། །སློབ་པ་དང་མི་སློབ་པའི་དུས་ཀྱིས་རྣམ་པར་གྲོལ་བ་ཐམས་ཅད་ལས་སེམས་རྣམ་པར་གྲོལ་བ་མི་བསྐྱོད་པ་དམ་པ་བླ་ན་མེད་པ་ཡིན་ཏེ། རྣལ་འབྱོར་པས་ཐོག་མ་ཁོ་ནར་ཡེ་ཤེས་ཐོབ་པར་འགྱུར་རོ། །ཡེ་ཤེས་ཀྱི་ཉོན་མོངས་པ་སྤོང་བ་བསྒྲུབ་པའོ། །བསྒྲུབས་ན་སེམས་རྣམ་པར་གྲོལ་བར་འགྱུར་རོ། །སྔོན་དང་ཕྱི་མ་དང༌། དབུས་ཀྱི་མཐའ་རྣམས་ལ་རྟག་པ་དང༌། ཆད་པ་དང༌།མཐར་ཉེས་པ་འཛིན་ཅིང༌། ཚེ་འདི་ལ་མྱ་ངན་ལས་འདའ་བ་ལ་ཀུན་དུ་རྨོངས་པའི་དགེ་སྦྱོང་དང་བྲམ་ཟེ་རྣམས་མ་རིག་པ་ལ་གནས་པར་བསྟན་པའི་ཕྱིར་རིག་པ་གསུམ་རྣམ་པར་གཞག་པར་རིག་པར་བྱའོ། །

sems can rnams kyi sdug bsngal ni/ sdug bsngal gyi gnas gsum gyis bsdus pa yin te/ phrad pa las de dag byung ba dang/ bral ba las byung ba dang/ rtag tu yod pa'o/ /de la dang po ni gnod par 'gyur ba'i gnas skabs dang phrad pa'o/ /gnyis pa ni phan 'dogs pa las yongs su 'gyur ba'o/ /gsum pa ni gnas skabs thams cad du gnas pa'i gnas ngan len gyis bsdus pa ste/ 'du byed rnams ni de lta bu'i tshul du 'byung ba'i phyir ro/ / de la ni 'phags pa rnams kho na sdug bsngal gyi blo 'byung gi / so so'i skye bo rnams ni de lta ma yin no/ / gsum po 'di dag ni dge sbyong du byed pa thobpar bya ba'i phyir brtson pa rnams kyi rgyun du 'jug pa'i yan lag dang mi mthun pa ste/ sems khengs shing dge sbyong du byed pa la bar du gcod par 'gyur ba yin gyi thob par 'gyur ba ni ma yin te/ gzhan dag dang bdag sgrun cing bdag drag go snyam du sems khengs pa dang/ bdag 'dra'o snyam pa dang/bdag dma'o snyam du sems khengs pa'o/ / 'du byed thams cad 'jug pa la ni sa bon gsum yod par rig par bya ste/ 'bras bu phyung zin pa dang/ 'bras bu ma phyung ba dang/ 'bras bu nye bar gnas pa'o/ /gsum po 'di dag ni 'du byed rnams kyi tha snyad kyi gzhi ste/ byung zin pa dang/ 'byung bar 'gyur ba dang/ da ltar gyi'o/ /gzugs kyi mtshan nyid thams cad ni mtshan nyid gsum du 'dus te/ kha dog dang/ dbyibs dang/ byed par gnas pa'o/ /mig gi rnam par shes pas bzung ba dang/ de las gzhan pa'i gzugs de dag gi phyogs su 'gro ba dang/ gnas la sgrib par gnas pa dbang po'i gzugs dang/ yul gyi gzugs thams cad de/ de dag thams cad gcig tu bsdus na/ gzugs rnam pa bcu yod par rig par bya'o/ /mnyam par gzhag pa'i sa pa'i gzugs ni ting nge 'dzin 'thob pa sprul pa sgrub pa la sbyor ba'i gzugs gang yin pa ste/ so so rang gi sprul pa'i sems kyi yul du gyur pa sprul pa'i sems yongs su ma rdzogs pa'i 'bras bu'o/ /gsum po 'di dag ni nyon mongs pa rnams dang/ rjes su 'brelba dang bcas pa'i yin te/ so so'i skye bo'i sems dang/ slob pa yongs su ma rdzogs pa'i sems dang/ slob pa yongs su rdzogs pa'i sems so/ /gsum po 'di dag ni chos nyan par byed pa ste/ chos dang don gnyer ba dang/ 'dzin par mi nus pa dang/ len nus la 'dzin mi nus pa dang/ len pa dang 'dzin par yang nus pa'o/ /rnal 'byor pa rnams kyi lus dang ngag dang yid mi rtag par rtag par bya ba la 'jug pa'i thog mar 'gro ba'i chos ni gsum du rig par bya ste/ dbugs rngub pa dang/ 'byung ba rnams dang/ rtog pa dang dpyod pa rnams dang/ 'du shes dang sems pa'o/ /gsum po 'di dag ni khyad par du 'phags pa rim gro bya bar 'os pa yin te/ na tshod kyis lhag pa dang/ rigs kyis lhag pa dang/ yon tan gyis ltag pa'o/ /gsum po 'di dag ni nges pa dang ma nges pa la gnas pa'i rgyu'o/ /de la gnyis ni nges pa'o/ /gcig ni ma nges pa ste/ ngan song du nges pa ni mtshams med pa'i las so/ /bde 'gro dang/ mya ngan las 'das par nges pa ni 'dus byas kyi chos zag pa med pa rnams so/ /de ma yin pa rnams ni ma nges pa'o| /bstan pa gnas par bya ba'i phyir 'gal bar byas pa gcig la gcig brjod par 'gyur ba'i chos ni gsum ste/ bslab pa las 'gal bar byas pa'i lus dang ngag gi spyod pa mngon sum du gyur pa dang/ gzhan las thos pa dang/ mtshan ma gzhan las rtogs pa'o/ /de bzhin gshegs pa nyid kyi bsrung ba med pa gsum brjod pas ni/ phyi rol gyi ston pa khong na rong du srel ba/ thams cad mkhyen pa ma yin pa thams cad mkhyen par khas 'che ba rnams la yang dag par bskul bar rig par bya ste/ de dag bdag nyid la yang dag par thams cad mkhyen pa nyid yin par yid ches bskyed pa'i phyir ro/ /gsum po 'di dag ni log par mngon par zhen pa las skyes pa me chen po las byung ba sems can rnams yongs su sreg pa ste/ sred pa'i yongs su sreg pa dang/ mya ngan gyi yongs su sreg pa dang/ phyin ci log gi yongs su sreg pa'o//gsum po 'di dag ni bsod nams 'dod nas log par phyi rol gyi me la rim gro bya bar mos pa'i sems can rnams kyi rim gror bya ba don med par mi 'gyur bar bya ba'i phyir/ me ma yin par me'i sgrar brjod pa ste/ pha ma dang/ bu dang/ chung ma dang/ yon gnas rnams so/ /mngon bar mtho ba 'dod pa rnams kyi/ mngon par mthong ba'i lam bstan pa ni gsum du rig par bya ste/ longs spyod chen po'i phyir ni sbyin pa'o/ /bde 'gror 'gro ba'i phyir ni tshul khrims so/ /sdug bsngal gyi tshor ba dang bral bar bya ba'i phyir dang/ gcig tu nges par bde zhing gnod pa med pa'i 'jig rten du skye bar bya ba'i phyir ni bsgom pa'o/ /'dod pa gsum gyis ni 'dod pa can thams cad kyi chung ngu dang 'bring dang/ khyad par du 'phags par 'gyur bar rig par bya ste/ 'dod pa las skyes pa'i bde ba la brten nas/ tshegs che zhing rkyen la rag las pa 'di lta ste/ 'dod pa nye bar gnas pa rnams kyi'o/ /tshegs chung zhing sems la rag las pa ni 'di lta ste| 'dod pa sprul pa rnams kyi'o/ /tshes tshegs chung zhing sems la rag las pa ni 'di lta ste/ 'dod pa gzhan gyi sprul pa rnams kyi'o/ / rnam pa gsum gyi 'dod chags pa las yang dag par 'das pa'i bde ba chung ngu dang/ 'bring dang/ khyad par du 'phags par 'gyur bar rig par bya ste/ rtog pa dang bcas| dpyod pa dang bcas pa'i dga' ba dang/ rtog pa yang med dpyod pa yang med pa'i dga' ba dang/ / dga' ba med pa'i bde ba'o/ / shes bya khong du chud pa rnam pa gsum ni theg pa gsum po dag gis sdug bsngal thams cad las nges par 'byung bar 'gyur ba ste/ gzhan gyi sgra'i rgyu las byung ba dang/ so so rang gis dpyad pa'i rgyu las byung ba dang/ zhi gnas dang lhag mthong la goms pa'i rgyu las byung ba'o/ /gzhan yang shes bya khong du chud pa gsum yod de/ 'ching ba mtha' dag yod pa dang/ 'ching ba nyams pa dang/ 'ching ba thams cad kyi thams cad du med pa'o/ /rnal 'byor pa rnams kyi bya ba gsum bya ba'i phyir rnam pa gsum gyi dbang du byas nas/ dad pa la sogs pa dge ba'i chos bsgom par rig par bya ste/ mthong bas spang bar bya ba'i nyon mongs pa rnams spangs pas rgyun du zhugs pa'i 'bras bu 'thob pa dang/ bsgom pas spang bar bya ba'i nyon mongs pa rnams spangs pas lan cig phyir 'ong ba dang/ phyir mi 'ong ba dang/ dgra bcom pa nyid kyi'bras bu thob pa dang/ dgra bcom pa nyid thob nas kyang tshe 'di la bde bar gnas par 'gyur ba'o/ /cha gsum gyis shes bya thams cad la lta ba'i dbang du byas nas/ mig gsum rnam par gzhag par rig par bya ste/ sha'i mig gis ni gzugs snang ba dang/ bar du ma chod pa dang/ bstan du yod pa mthong ngo/ /lha'i mig gis ni gzugs snang ba dang/ mi snang ba dang/ bar du chod pa dang/ ma chod pa mthong ngo/ /shes rab kyi mig gis ni gzugs can dang gzugs can ma yin pa'i chos thams cad kyi rnam pa thams cad mthong ngo/ /chos gsum po 'di dag ni nyon mongs pa phyir rgol ba kun du 'byung ba 'joms par 'gyur ba ste/ gzhan las yid ches pa dang/ khyim pa rab tu byung ba rnams dang mi 'dre bar gnas pa dang/ so so rang gis shes bya'i de kho na rtogs pa'o/ /yang dag par rjes su bstan pa'i sbyor ba rnam pa gsum ni mya ngan las 'das pa thob par bya ba la gong nas gong du rtogs par 'gyur ba ste/ tshul khrims dang/ sems gnas pa dang/ shes bya'i de kho na rtogs pa'o/ /yang dag par rjes su bstan pa'i sbyor ba rnam pa gsum yod pa bzhin du yang dag par rjes su bstan pa'i sbyor ba la goms par bya ba yang de bzhin du rig par bya'o/ /yang dag par rjes su bstan pa'i sbyor ba la gnas pa'i bde ba la reg par gnas par 'gyur ba'i chos gsum ste/ stong pa nyid dang/ smon pa med pa dang/mtshan ma med pa dang/ 'gog pa'i snyoms par 'jug pa rnams dang/ bsam gtan bzhi dang/ tshad med pa bzhi'o/ /mdor bsdu na/ sems rtse gcig pa rnam pa gsum ni/ yang dag par ji lta ba bzhin du ye shes mthong bar 'gyur ba ste/ yid la brjod pa'i tshe dmigs pa rnam pa sna tshogs tha dad pa la spyod pa'i rnam pa dang/ yid la brjod pa'i mjug thogs su dmigs pa rnam pa sna tshogs tha dad pa la spyod pa'i rnam pa dang/ yid la brjod pa 'das pa'i 'og tu sems rtse gcig pa dmigs pa rnam pa sna tshogs ma yin zhing tha dad pa ma yin pa la spyod pa'i rnam pa'o/ /gnas gsum ni skye mched ngan pa la log par che ba'i bdag nyid du mos pa rnams dang/ 'dul ba tha mal par gnas pa rnams bzlog par bya ba dang/ bstan pa la 'dun par byed pa ste/ bdag gi mthu yang dag par bstan pa dang/ pha rol gyi kun nas nyon mongs pa dang/ rnam par byang ba'i spyod pa dang/ byed du gzhug pa dang/ dam pa'i chos bstan pas yang dag par 'doms shing rjes su ston pa'o/ /gtsang bar 'dod pas 'bab stegs kyi chus phyi rol gyi dri ma re zhig bsal ba tsam gyis bdag gtsang mar 'dzin pa rnams kyi log pa'i nga rgyal de spang ba'i phyir/ yang dag pa'i gtsang ma gsum rnam par gzhag par rig par bya ste/ mi gtsang ba'i gnas su skyes pa las yang dag par 'da' ba'i rgyu yin pa'i phyir ro/ /thub pa'i brtul zhugs can dag bsdams pa tsam gyis bdag nyid thub pa yin par log par 'dzin pa rnams/ phyin ci ma log pa'i thub pa'i rang bzhin bstan pa'i phyir/ thub par bya ba gsum rnam par gzhag par rig par bya ste/ de yang 'phags pa dgyes pa'i tshul khrims kyis bsdus pa'i lus dang ngag gi las dang/ zag pa med pa'i sems so/ /chos gsum po 'di dag ni rab tu dben pa na gnas pa'i rtog pa ngan pa kun du 'byung ba spang bar 'gyur te/ pha rol gyis spyad pa dang/ bdag nyid smod pa dang/ don chen po nyon mongs par 'gyur ba'i dbang du byas te/ khrel yod pa dang/ ngo tsha shes pa dang/ gces par 'dzin cing gus par byed pa'o/ /lam dang lam gyi 'bras bu las brtsams te/ dam pa bla na med pa gsum yod par rig par bya ste/ mi rtag pa dang sdug bsngal shes pa bas bdag med pa shes pa dang lam bzhi las sla la mngon par shes pa myur ba dang/ 'jig rten pa dang/ 'jig rten las 'das pa dang/ /slob pa dang mi slob pa'i dus kyis rnam par grol ba thams cad las sems rnam par grol ba mi bskyod pa dam pa bla na med pa yin te/ rnal 'byor pas thog ma kho nar ye shes thob par 'gyur ro/ /ye shes kyi nyon mongs pa spong ba bsgrub pa'o/ /bsgrubs na sems rnam par grol bar 'gyur ro/ /sngon dang phyi ma dang/ dbus kyi mtha' rnams la rtag pa dang/ chad pa dang/mthar nyes pa 'dzin cing/ tshe 'di la mya ngan las 'da' ba la kun du rmongs pa'i dge sbyong dang bram ze rnams ma rig pa la gnas par bstan pa'i phyir rig pa gsum rnam par gzhag par rig par bya'o/ /

【H4 增四法門(四十六門)】

སངས་རྒྱས་ཀྱི་བཀའི་ཤེས་བྱ་གནས་གསུམ་པ་རྫོགས་སོ།། །།ཆོས་བཞི་པོ་འདི་དག་ནི་ཤེས་བྱ་དང༌། ཤེས་པར་བསྡུ་བར་འགྱུར་བ་ཡིན་ཏེ༑ ལུས་དང༌། ཐོས་པ་དང༌། བསམ་པ་དང༌། བསྒོམ་པའི་དབང་དུ་བྱས་ནས། དྲན་པ་ཉེ་བར་གནས་པ་ལ་བརྟེན་ཏེ། ལུས་ལ་དམིགས་པའི་ཤེས་རབ་པོ། །ལུས་དང་ལུས་ལ་དམིགས་པའི་ཤེས་རབ་ཇི་ལྟ་བ་བཞིན་དུ།ཚོར་བ་དང༌། སེམས་དང༌། ཆོས་དང༌། དེ་དག་ལ་དམིགས་པའི་ཤེས་རབ་ཀྱང་དེ་དང་འདྲ་བར་རིག་པར་བྱའོ། །རྣམ་གྲངས་གཞན་ཡང་སེམས་ཀྱི་འཆིང་བ་ནི་བཞི་སྟེ། ཉེ་བར་ལེན་པའི་འཆིང་བ་དང༌། མྱོང་བའི་འཆིང་བ་དང༌། རྣམ་པར་རིག་པའི་འཆིང་བ་དང༌། དེར་མངོན་པར་ཞེན་པའི་འཆིང་བའོ། །དེ་ལ་ཉེ་བར་ལེན་པའི་འཆིང་བས་ནི་ལུས་ལ་སེམས་བཅིངས་སོ། །ནང་གི་མྱོང་བའི་འཆིང་བས་ནི་ཚོར་བ་རྣམས་ལ་བཅིངས་སོ། །རྣམ་པར་རིག་པའི་འཆིང་བས་ནི་གཟུགས་ལ་སོགས་པ་ཡུལ་གྱི་མཚན་མ་རྣམས་ལ་བཅིངས་སོ། །འདོད་ཆགས་ལ་སོགས་པ་ཉོན་མོངས་པ་དང་ཉེ་བའི་ཉོན་མོངས་པ་རྣམས་ཀྱིས་ནི། མངོན་པར་ཞེན་པའི་འཆིང་བས་ཇི་སྐད་དུ་བསྟན་པའི་ལུས་ལ་སོགས་པ་དེ་དག་ཉིད་ལ་བཅིངས་ཏེ། འཆིང་བ་བཞི་པོ་དག་གི་གཉེན་པོ་ནི་དྲན་པ་ཉེ་བར་གཞག་པ་བཞི་ཡིན་པར་རིག་པར་བྱའོ། །བཞི་པོ་འདི་ནི་ཉེས་དམིགས་ལ་རྟོག་པ་དང༌། གཉེན་པོའི་གཞིར་གྱུར་ཅིང་འདུན་པ་དང༌། རྩོལ་བ་སྔོན་དུ་འགྲོ་བ་སྟེ། མི་དགེ་བའི་ཆོས་ཀུན་དུ་སྤྱོད་པར་འགྱུར་བ་སྤང་བའི་ཕྱིར་དང༌། དེ་དང་ལྡན་པ་སྤང་བའི་ཕྱིར་དང༌། དགེ་བའི་ཆོས་ཐོབ་པར་བྱ་བའི་ཕྱིར་དང༌། དེ་འཕེལ་བར་བྱ་བའི་ཕྱིར་རོ། །བཞི་པོ་འདི་དག་ནི་སེམས་གནས་པར་བྱ་བ་དང༌། ཏིང་ངེ་འཛིན་འཐོབ་པར་བྱ་བར་བརྩོན་པའི་སེམས་གནས་པར་འབྱོར་བར་འགྱུར་བའི་སྐྱེ་བའི་སྒོ་ཡིན་ཏེ། མངོན་པར་འབྱུང་བར་འདུན་པ་དང༌། ལུང་མནོད་པ་དང༌། ཁ་ཏོན་བྱ་བ་དང༌། སློབ་པ་ལ་བརྩོན་པ་དང༌། ཏིང་ངེ་འཛིན་བཟང་པོའི་མཚན་མ་འཛིན་པའི་སེམས་དང༌། དབེན་པ་ན་གནས་ཤིང་ཆོས་དཔྱོད་པའོ། །བཞི་པོ་འདི་དག་ནི་སེམས་མཉམ་པར་གཞག་པ། སེམས་གནས་པར་འགྱུར༌བ་སྟེ། རྟོག་པ་དང་བཅས་དཔྱོད་པ་དང་བཅས། དགའ་བ་དང་བཅས་པའི་སེམས་གནས་པ་དང༌། རྟོག་པ་མེད་ཅིང་དཔྱོད་པ་མེད་པ་ལ་དགའ་བ་དང་བཅས་པ་དང༌། དགའ་བ་མེད་པ་དང༌། བཏང་སྙོམས་དང༌། དྲན་པ་ཡོངས་སུ་དག་པ་དང༌། བདེ་བ་དང་སྡུག་བསྔལ་ལས་ཡང་དག་པར་འདས་པའོ། །བཞི་པོ་འདི་དག་ནི་ཀུན་ནས་ཉོན་མོངས་པ་དང༌། རྣམ་པར་བྱང་བའི་ཕྱོགས་ཀྱི་དེ་ཁོ་ན་ཤེས་པར་བྱ་བ་སྟེ། དེ་དག་ཤེས་ན་མཐོང་བ་དང་བསྒོམ་པས་སྤང་བར་བྱ་བའི་ཉོན་མོངས་པ་རྣམས་སྤོང་བར་འགྱུར་ཏེ། ཉོན་མོངས་པའི་ཕྱོགས་ཀྱང་འབྲས་བུའི་དེ་ཁོ་ན་དང༌། རྒྱུའི་དེ་ཁོ་ནའོ། །རྣམ་པར་བྱང་བའི་ཕྱོགས་ཀྱང་འབྲས་བུའི་དེ་ཁོ་ན་དང༌། རྒྱུའི་དེ་ཁོ་ནའོ། །བཞི་པོ་འདི་དག་ནི་འདུ་ཤེས་སྔོན་དུ་འགྲོ་བའི་སྤྲོས་པའི་འཆིང་བ་སྟེ། འདོད་པ་ཆུང་དུ་རྣམས་ལ་འདུ་ཤེས་སྔོན་དུ་འགྲོ་བའི་སྤྲོས་པའི་འཆིང་བ་དང༌། གཟུགས་ཆེན་པོར་གྱུར་པ་རྣམས་ལ་འདུ་ཤེས་སྔོན་དུ་འགྲོ་བའི་སྤྲོས་པའི་འཆིང་བ་དང༌། ནམ་མཁའ་དང་རྣམ་ཤེས་མཐའ་ཡས་སྐྱེ་མཆེད་ཚད་མེད་པ་ལ་འདུ་ཤེས་སྔོན་དུ་འགྲོ་བའི་སྤྲོས་པའི་འཆིང་བ་དང༌། ཅི་ཡང་མེད་པའི་སྐྱེ་མཆེད་ལ། འདུ་ཤེས་སྔོན་དུ་འགྲོ་བའི་སྤྲོས་པའི་འཆིང་བའོ། །ཆོས་བཞི་པོ་འདི་དག་ནི། སེམས་ཅན་རྣམས་ལ་གནོད་སེམས་དང༌། རྣམ་པར་འཚེ་བ་དང༌། མི་དགའ་བ་དང༌། འདོད་པ་ལ་འདུན་པའི་གཉེན་པོར་བསྒོམས་ན་བསོད་ནམས་ཆེན་པོ་འཕེལ་བ་དང༌། འདོད་པའི་འདོད་ཆགས་དང་བྲལ་བར་འགྲོ་བར་འགྱུར༌བ་སྟེ། བྱམས་པ་དང༌། སྙིང་རྗེ་དང༌། དགའ་བ་དང༌། བཏང་སྙོམས་སོ། །ཆོས་བཞི་པོ་འདི་དག་ནི་གཟུགས་ཀྱི་ཁམས་ལས་འདའ་ཞིང༌། རིང་དུ་འགྲོ་བར་འགྱུར་བ་སྟེ། ནམ་མཁའ་དང༌། རྣམ་པར་ཤེས་པ་དང༌། ཅི་ཡང་མེད་པ་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་རྣམས་སོ། །བཞི་པོ་འདི་དག་ནི་རྣལ་འབྱོར་པ་རྣམ་པར་གྲོལ་བ་ཡོངས་སུ་རྫོགས་པར་བྱ་བར་བརྩོན་པའི་འཕགས་པའི་རྣམ་པར་གྲོལ་བའི་རྒྱུ་གང་གི་རྟེན་ལྟ་བུའི་ཆོས་རྣམས་ཏེ། སྲེད་པ་བཞི་སྤང་བའི་དབང་དུ་བྱས་ནས་དོན་ཉུང་བ་ཆོས་གོས་ཀྱི་ཕྱིར་དང༌། ཁ་ཟས་ཀྱི་ཕྱིར་དང༌། མལ་ཆ་དང༌། སྟན་གྱི་ཕྱིར་རྩོལ་བར་མི་བྱེད་ཅིང་གཡེང་བར་མི་བྱེད་པ་དང༌། དུས་སུ་སྦྱོར་བ་འབྲས་བུ་ཡོད་པར་བྱེད་ཅིང་སེམས་རྣམ་པར་གཡེང་བ་མེད་པའི་ཉོན་མོངས་པ་སྤོང་བའི་ལམ་བསྒོམ་པ་ལ་དགའ་བའོ། །བཞི་པོ་འདི་དག་ནི་ལམ་བསྒོམ་པའི་འབྲས་བུ་ཉོན་མོངས་པ་སྤོང་བ་ཡིན་ཏེ། མཐོང་བས་སྤང་བར་བྱ་བའི་ཉོན་མོངས་པ་རྣམས་སྤོང་བ་དང༌། བསྒོམ་པས་སྤང་བར་བྱ་བ་རྣམས་སྤོང་བ་དང༌། འོག་མའི་ཆ་དང་མཐུན་པ་ཆེན་པོ་དང༌། འབྲིང་རྣམས་དང༌། དེ་དག་ཉིད་མ་ལུས་པར་སྤོང་བ་དང༌། གོང་མའི་ཆ་དང་མཐུན་པ་རྣམས་མ་ལུས་པར་སྤོང་བའོ། །རྒྱུན་དུ་ཞུགས་པའི་ཡན་ལག་བཞི་པོ་འདི་དག་ནི། བསྟན་པ་འདི་དང༌། བདེ་འགྲོ་ལས་བསམ་གཏན་དུ་མི་གཡོ་བར་འགྱུར་བ་སྟེ། སྟོན་པ་དེ་ཁོ་ན་རྟོག་པ་ལས་བྱུང་བའི་སེམས་དང་བ་མི་གཡོ་བ་དང༌། སྟོན་པ་ལ་ཇི་ལྟ་བ་བཞིན་དུ་ཆོས་དང༌། ཆོས་དེ་གང་དག་གིས་རྟོགས་པ་དང༌། དེ་རྟོགས་པར་བྱ་བའི་ཕྱིར་ཞུགས་པ་རྣམས་ལ་ཡང་དེ་དང་འདྲ་སྟེ། འདི་གསུམ་ནི་སེམས་དང་པོའོ། །བཞི་པ་ནི་གཟུགས་དང་བ་སྟེ། འཕགས་པ་དགྱེས་པའི་ཚུལ་ཁྲིམས་སུ་གཏོགས་པའོ། །དེ་ལ་གསུམ་ནི་བསྟན་པ་ལས་མི་གཡོ་བར་འགྱུར་བའོ༑ །ཐ་མ་གཅིག་ནི་བདེ་འགྲོ་ལས་མི་གཡོ་བར་འགྱུར་བའོ། །བཞི་པོ་འདི་དག་ནི་རྒྱུན་དུ་ཞུགས་པའི་འབྲས་བུ་ཐོབ་པར་བྱ་བའི་ཡན་ལག་སྟེ། སྟོན་པ་པོ་དང༌། འདོམས་པ་མགུ་བར་བྱེད་པ་དང༌། ཕྱིན་ཅི་མ་ལོག་པའི་ཆོས་བསྟན་པ་དང༌། འདོམས་པ་ཉན་པ་དང༌། དེ་ཡང་དག་པའི་བསམ་པས་རྟོགས་པར་བྱེད་པ་དང༌། བསྒོམ་པས་བསྒྲུབ་པའོ། །ཤེས་པ་བཞི་པོ་འདི་དག་ནི་ཤེས་པ་ཐམས་ཅད་སྡུད་པར་འགྱུར་བ་སྟེ། གཅིག་ཏུ་ངེས་པར་ཟག་པ་མེད་པའི་ཆོས་རྣམས་ལ་མངོན་སུམ་གྱི་ཤེས་པ་དང༌། ལྐོག་ཏུ་གྱུར་པའི་ཤེས་པ་དང༌། གཅིག་ཏུ་ངེས་པར་ཟག་པ་དང་བཅས་པར་རིགས་པས་བསྐྱེད་པ་དང༌། རིགས་པས་བསྐྱེད་པ་མ་ཡིན་པ་དང༌། རིགས་པ་ཡང་མ་ཡིན་རིགས་པ་མ་ཡིན་པ་ཡང་མ་ཡིན་པས་བསྐྱེད་པའི་འཇིག་རྟེན་པའི་ཤེས་པ་དང༌། ཕ་རོལ་གྱི་སེམས་ཀྱི་རྣམ་གྲངས་ཤེས་པ་ཟག་པ་དང་བཅས་པ་དང༌། ཟག་པ་མེད་པའོ། །འཇུག་པ་དང་ལྡོག་པའི་ཕྱོགས་ཀྱི་དེ་ཁོ་ན་འཛིན་པའི་ཤེས་པ་བཞིན་འདི་དག་ནི་ཟག་པ་ཐམས་ཅད་སྤོང་བར་འགྱུར་བ་སྟེ། འཇུག་པའི་ཕྱོགས་ཀྱི་འབྲས་བུའི་དེ་ཁོ་ན་ཤེས་པ་དང༌། རྒྱུའི་དེ་ཁོ་ན་ཤེས་པ་དང༌། ལྡོག་པའི་ཕྱོགས་ཀྱི་འབྲས་བུའི་དེ་ཁོ་ན་ཤེས་པ་དང༌། རྒྱུའི་དེ་ཁོ་ན་ཤེས་པའོ། །ཆོས་བཞི་པོ་འདི་དག་ནི་དད་པ་ཅན་གྱི་ཉོན་མོངས་པ་སྤོང་བ་ལས་བརྩམས་ནས་ཡང་དག་པའི་སྦྱོར་བར་འགྱུར་བ་སྟེ། རྒྱུན་དུ་ཆུད་པ་དང༌། གུས་པར་བྱ་བའི་བརྩོན་འགྲུས་དང༌། ཤེས་བཞིན་དུ་སྤྱོད་པའི་དྲན་པ་དང༌། ཞིག་ནས་དང༌། ལྷག་མཐོང་ངོ༌། །བཞི་པོ་འདི་དག་ནི་ཆོས་སོ་སོར་རྟོག་པར་བྱེད་ཅིང༌། གོང་དུ་ཡང་ཟག་པ་ཟད་པར་འགྱུར་བའི་གནས་ཡིན་ཏེ། འཕགས་པའི་ལམ་ཐོབ་པར་བྱ་བའི་ཟག་པ་དང་བཅས་པའི་ཤེས་རབ་དང༌། ཐོབ་ནས་ཀྱང་ཉོན་མོངས་པ་འབྲི་བར་འགྱུར་བ་དང༌། དངོས་པོ་འབྲི་བར་འགྱུར་བ་དང༌། ཉོན་མོངས་པ་དང་དངོས་པོ་མ་ལུས་པར་སྤང་བའི་ཕྱིར་ལམ་ཐོབ་པ་ཇི་ལྟ་བ་བཞིན་དུ་གོམས་པར་བྱེད་པའོ། །ཆོས་བཞི་པོ་འདི་དག་ནི་མཚུངས་པར་ལྡན་པ་དང༌། དམིགས་པ་དང་བཅས་པ་དང༌། འདྲེས་པར་འདུག་པ་དང༌། དམིགས་པ་གཅིག་ཏུ་འདུག་པ་སྟེ།ཚོར་བ་དང༌། འདུ་ཤེས་དང༌། འདུ་བྱེད་རྣམས་དང༌། རྣམ་པར་ཤེས་པའོ། ཀུན་ནས་བསྲུང་བ་རྣམ་པ་བཞི་ནི། བསྟན་པ་ལ་ཞུགས་པ་རྣམས་བསྟན་པ་ལ་མངོན་པར་དགའ་བར་འགྱུར་བ་སྟེ། སྲོག་ཀུན་ནས་བསྲུང་བ་དང༌། སྟོབས་ཀུན་ནས་བསྲུང་བ་དང༌། སེམས་ཀྱི་ཀུན་ནས་ཉོན་མོངས་པ་ཀུན་ནས་བསྲུང་བ་དང༌། ཡང་དག་པའི་སྦྱོར་བ་ཀུན་ནས་བསྲུང་བའོ། །བཞི་པོ་འདི་དག་ནི་ཡང་དག་པའི་ལྟ་བ་ཐོབ་པར་བྱ་བ་དང༌།རིག་པའི་དོན་ལ་དཔྱོད་པའི་གནས་ཡིན་ཏེ། རྣམ་པ་གསུམ་གྱིས་ནི་སྤྱོད་པ་དག་པར་འགྱུར་རོ། །གཅིག་གིས་ནི་གནས་པ་དག་པར་འགྱུར་ཏེ། དབང་པོའི་སྒོ་བསྲུངས་པས་ཡུལ་ལ་ངོ་མི་ཆོད་པར་ཡང་མི་བྱེད་པ་དང༌། ཞེ་འགྲས་པར་ཡང་མི་བྱེད་པ་དང༌། དབང་པོའི་སྒོ་བསྲུང་བའི་ཕྱིར་དྲན་པའི་དབང་དུ་བྱས་ཏེ། ཤེས་བཞིན་དུ་སྤྱོད་པ་དང༌། རབ་ཏུ་དབེན་པ་ན་གནས་པའི་སེམས་རྩེ་གཅིག་པ་ཀུན་ནས་ཉོན་མོངས་པ་མེད་པའོ༑ །རྣམ་པ་བཞིས་རིག་པ་དང༌། རྣམ་པར་གྲོལ་བ་མངོན་སུམ་དུ་བྱེད་པར་རིག་པར་བྱ་སྟེ། དྲན་པ་དང༌། མིག་དང༌། ཤེས་རབ་ཀྱིས་ནི་རིག་པ་མངོན་སུམ་དུ་བྱེད་དོ། །ལུས་ཀྱིས་ནི་མི་བསྐྱོད་པའམ། དུས་ཀྱིས་རྣམ་པར་གྲོལ་བ་མངོན་སུམ་དུ་བྱེད་དོ། །ཆོས་བཞི་པོ་འདི་དག་ནི་རྒྱུ་ལས་བྱུང་བའི་གཟུགས་ཆེན་པོ་རྣམ་པ་དུ་མ་འཇུག་པའི་རྟེན་དུ་འབྱུང་བ་སྟེ། སྲ་བ་ཉིད་དང༌། གཤེར་བ་ཉིད་དང༌། ཚ་བ་ཉིད་དང༌། ཡང་ཞིང་གཡོ་བ་ཉིད་དོ། །ཆོས་བཞི་པོ་འདི་དག་ནི་སེམས་ཅན་བྱུང་བ་རྣམས་གནས་པའི་གཞི་དང༌། འབྱུང་བར་འདོད་པ་རྣམས་ལ་ཕན་འདོགས་པ་སྟེ། འདི་ལྟ་སྟེ། གཞི་བསྡུ་བ་ལས་འབྱུང་བ་བཞིན་ནོ། །བཞི་པོ་འདི་དག་ནི་འཁོར་བ་ན་རྣམ་པར་ཤེས་པའི་རྒྱུན་འཇུག་པའི་གནས་ཡིན་ཏེ། གཟུགས་མཐོང་བས་ཉེ་བར་འགྲོ་བ་དང༌། སྲེད་པས་དམིགས་པར་འགྱུར་བ་དང༌། རྟེན་དུ་ཡུལ་འགྲོགས་པས་གནས་པ་དང༌། དེ་ལ་རྣམ་པར་ཤེས་པ་གནས་ནས་ཉོན་མོངས་པ་ཅན་གྱི་ཡིད་བདེ་བ་དང་ལྷན་ཅིག་ཏུ་འཇུག་སྟེ། དེས་ན་ཡང་སྲིད་པར་འཛག་གོ། །གཟུགས་ལ་ཇི་ལྟ་བ་བཞིན་དུ་ཚོར་བ་དང༌། འདུ་ཤེས་དང༌། འདུ་བྱེད་རྣམས་ལ་ཡང་དེ་བཞིན་དུ་རིག་པར་བྱའོ། །དགེ་སློང་ནི་ཚེ་འདིའི་ལུས་དང་སྲོག་ལ་ལྟ་བ་ལ་བརྟེན་ནས་ཆོས་གོས་དང༌། མལ་ཆ་དང༌། སྟན་ལ་འདོད་པ་སྐྱེའོ། །ཚེ་ཕྱི་མའི་ལུས་དང་སྲོག་ལ་ལྟ་བ་ལ་བརྟེན་ནས། ཡང་སྲིད་པ་འདོད་དོ། །མྱ་ངན་ལས་འདས་པ་ལ་རྨོངས་པ་ལ་བརྟེན་ནས་འབྱོར་པ་འདོད་པ་སྐྱེའོ། །དེ་དག་ཀྱང་མདོར་བསྡུ་ན་འདོད་པ་རྣམ་པ་བཞིར་འགྱུར་ཏེ། ཆོས་གོས་དང༌། ཁ་ཟས་དང༌། མལ་ཆ་དང༌།སྟན་དང༌། སྲིད་པ་དང༌། འབྱོར་པ་ལའོ། ཆོས་བཞི་པོ་འདི་དག་ནི་སེམས་ཅན་རྣམས་བྱ་བ་མ་ཡིན་པ་ཀུན་དུ་སྤྱོད་པར་འགྱུར་བ་སྟེ། སྡུག་པའི་དངོས་པོའི་ངོ་མི་ཆོད་པ་དང༌། མི་སྡུག་པའི་དངོས་པོ་དང༌། ཞེ་འགྲས་པ་དང༌། ཕྱིར་རྒོལ་བ་སྟོབས་དང་ལྡན་པས་འཇིགས་པ་དང༌། སེམས་ཕྱིན་ཅི་ལོག་པས་ཚེ་འདི་དང་ཕྱི་མའི་འབྲས་བུ་ལ་རྨོངས་པའོ། །འདྲི་བ་ལ་ལུང་བསྟན་པ་བཞི་ནི། ཐེ་ཚོམ་བཅད་པ་དང༌། མ་རྟོགས་པ་རྟོགས་པར་བྱ་བ་དང༌། ངེས་པའི་སྟོབས་བསྐྱེད་པར་འགྱུར་བ་སྟེ། ཆོས་ཀྱི་མཚན་ཉིད་ལ་ནི་མགོ་གཅིག་གིས་སོ། །སེམས་ཅན་རྣམས་ཀྱི་ལས་ཀྱི་རྣམ་པར་སྨིན་པ་ལས་ནི་ཕྱེ་བས་སོ། །དགོངས་ཏེ་གསུངས་ཤིང་ཁ་དུ་མར་འགྱུར་བ་ལ་ནི་ཡོངས་སུ་དྲི་བས་སོ། །ཚུལ་བཞིན་མ་ཡིན་པ་ལས་ནི་གཞག་པས་སོ། །འདི་ལ་ལུང་བསྟན་པ་ཞེས་ཇི་སྐད་བྱ་ཞེ་ན། འདི་ནི་བཅོམ་ལྡན་འདས་ཀྱིས་ལུང་མ་བསྟན་ཏོ་ཞེས་བྱ་བ་ཡོད་པས་ན་འདི་ཡང་འདིར་དྲི་བར་ལུང་བསྟན་པ་ཞེས་བྱའོ། །གཏོང་བ་རྣམ་པར་དག་པ་དང༌། རྣམ་པར་མ་དག་པ་ནི་རྣམ་པ་བཞིར་རིག་པར་བྱའོ། །དེ་ལ་རྣམ་པ་གསུམ་གྱིས་ནི་རྣམ་པར་དག་པ་སྟེ། བདག༌གི་ཚུལ་ཁྲིམས་དང་ལྟ་བ་ཕུན་སུམ་ཚོགས་པ་དང༌། གཞན་དག་གི་ཚུལ་ཁྲིམས་དང་ལྟ་བ་ཕུན་སུམ་ཚོགས་པ་དང༌། གཉི་གའི་ཚུལ་ཁྲིམས་དང་ལྟ་བ་ཕུན་སུམ་ཚོགས་པའོ། །རྣམ་པ་གཅིག་གིས་རྣམ་པར་མ་དག་སྟེ། བདག་དང་གཞན་དག་གི་ཚུལ་ཁྲིམས་དང་ལྟ་བ་ཉམས་པའོ། །དེ་ལ་རྣམ་པར་དག་པ་ནི་འདི་ཡིན་ཏེ། བདེ་འགྲོར་སྐྱེས་པའི་ཡོ་བྱད་ཕུན་སུམ་ཚོགས་པའོ། །རྣམ་པར་མ་དག་པ་ནི་ངན་འགྲོར་སྐྱེས་པའི་ཡོ་བྱད་ཀྱིས་ཕོངས་པ་མེད་པའོ། །ཐབས་རྣམ་པ་བཞི་པོ་འདི་དག་ནི་འཁོར་བསྡུ་བ་ན་འཁོར་ཡང་དག་པར་སྡུད་པར་འགྱུར་བ་སྟེ། ཕན་འདོགས་པ་དང༌། སྡུད་པ་དང༌། འཇུག་པར་བྱེད་པ་དང༌། ཡོངས་སུ་དག་པར་བྱེད་པའོ། །བཞི་པོ་འདི་དག་ནི་སེམས་ཅན་ལས་ཀྱི་སྐྱེ་གནས་པ་རྣམས་འགྲོ་བ་དེ་དང་དེ་དག་ཏུ་སྐྱེ་བའི་རྟེན་གྱི་སྒོ་ཡིན་ཏེ། ལས་ཀྱི་སྒོ་ང་དང༌། ལས་ཀྱི་མངལ་དང༌། ལས་ཀྱི་དྲོད་གཤེར་དང༌། ལས་ཉིད་དོ། །དེ་དང་དེ་དག་ཏུ་སེམས་ཅན་སྐྱེས་པ་རྣམས་ཀྱི་འཆི་བའི་དུས་བྱེད་པ་ནི་རྣམ་པ་བཞི་སྟེ། བདག་གི་ཁ་ན་ལས་པ་ནི་འདི་ལྟ་སྟེ། རྩེད་མོས་མྱོས་པ་དང༌། ཡིད་འཁྲུག་པར་བྱེད་པའི་ལྷ་རྣམས་ཀྱི་ནང་དུ་སྐྱེས་པའོ། །གཞན་གྱི་ཁ་ན་ལས་པ་ནི་འདི་ལྟ་སྟེ། མེར་མེར་པོ་དང༌། ནར་ནར་པོ་དང༌། གོར་གོར་པོ་མའི་ལྟོ་ན་འདུག་པའི་འོ། །གཉི་གའི་ཁ་ན་ལས་པ་ནི། དེ་ལས་གཞན་པའི་སེམས་ཅན་འདོད་པ་ན་སྤྱོད་པ་རྣམས་ཀྱིའོ། །བདག་གི་ཁ་ན་ལས་པ་ཡང་མ་ཡིན། གཞན་གྱི་ཁ་ན་ལས་པ་ཡང་མ་ཡིན་པ་ནི་འདི་ལྟ་སྟེ། སྲིད་པའི་རྩེ་མོར་གཏོགས་པ་མན་ཆད་གཟུགས་དང་གཟུགས་མེད་པ་ན་སྤྱོད་པའི་སེམས་ཅན་རྣམས་ཀྱིའོ། །བཞི་པོ་འདི་དག་ནི་རྣམ་པར་དག་པའི་ལམ་སྟེ། འབད་པའི་དབང་པོ་ཡང་མ་རྫོགས། མངོན་པར་དགའ་བ་ཡང་མ་རྫོགས་པ་དང༌། འབད་པའི་དབང་པོ་ནི་རྫོགས་ལ་མངོན་པར་དགའ་བ་ནི་མ་རྫོགས་པ་དང༌། མངོན་པར་དགའ་བ་ནི་རྫོགས་ལ་འབད་པའི་དབང་པོ་ནི་མ་རྫོགས་པ་དང༌། མངོན་པར་དགའ་བ་ཡང་རྫོགས་ལ་འབད་པའི་དབང་པོ་ཡང་རྫོགས་པའོ། །གཞན་ཡང་རྣམ་པར་དག་པའི་ལམ་བཞི་སྟེ། ཉེས་པར་བཤད་པའི་ཆོས་འདུལ་བ་ལ་མི་ཕྱོགས་པ་དང༌། ལེགས་པར་བཤད་པའི་ཆོས་འདུལ་བ་ལ་མངོན་དུ་ཕྱོགས་པ་དང༌། ཚོགས་ཀྱི་ལམ་དང༌། རྣམ་པར་དག་པའི་ལམ་མོ། །དེ་ལ་དང་པོ་ནི་འདི་ལྟར་འདི་ན་ཁ་ཅིག་ཕྱི་རོལ་པའི་ལྟ་བར་གྱུར་པ་རྣམས་དང༌། གནོད་པ་དང་ལྡན་པའི་དཀའ་ཐུབ་དྲག་པོ་མི་འདོད་ཅིང་མི་བཟོད་པའོ། །གཉིས་པ་ནི། འདི་ལྟར་འདི་ན་ཁ་ཅིག་ཕུང་པོ་དང་ཁམས་དང་སྐྱེ་མཆེད་དང༌། རྟེན་ཅིང་འབྲེལ་པར་འབྱུང་བ་དང༌། གནས་དང་གནས་མ་ཡིན་པ་ལ་མཁས་ཤིང་འདོད་པ་དང་བཟོད་པ་སྟེ། དེ་ཡང་གྲང་བ་ལ་སོགས་པ་བཟོད་ཅིང་དང་དུ་ལེན་པའི་རང་བཞིན་ཅན་ནོ། །གསུམ་པ་ནི་ཚུལ་ཁྲིམས་དང་དབང་པོའི་སྒོ་བསྲུངས་པ་ལ་སོགས་པ་དགེ་བའི་ཚོགས་སུ་གཏོགས་པའི་ཆོས་རྣམས་སོ། །བཞི་པ་ནི་ཉོན་མོངས་པ་སྤང་བ་དང༌། ཚེ་འདི་ལ་བདེ་བར་གནས་པར་བྱ་བའི་ཕྱིར་ཞི་གནས་དང་ལྷག་མཐོང་ངོ༌། །བཞི་པོ་འདི་དག་ནི་སློབ་པའི་ལྷག་པའི་སེམས་ཀྱི་སྦྱོར་བ་སྟེ། འདོད་པ་རྣམས་ལས་འདོད་ཆགས་དང་མ་བྲལ་བས་ཕྱིར་མི་འོང་བའི་འབྲས་བུ་ཐོབ་པར་བྱ་བའི་ཕྱིར་དང༌། མི་ལྕོགས་པ་མེད་པ་ལ་བརྟེན་ནས་ཕྱིར་མི་འོང་བས། ཚེ་འདི་ལ་བདེ་བར་གནས་པར་བྱ་བའི་ཕྱིར་དང༌། གཞན་དག་གི་སྡིག་པ་སྤང་བར་བྱ་བ་དང་བདེ་འགྲོར་འགྲོ་བར་བྱ་བའི་ཕྱིར་དང༌། བདག་གི་ཉོན་མོངས་པ་ཐམས་ཅད་སྤང་བར་བྱ་བའི་ཕྱིར་རོ། །ལས་གཉིས་ནི་རྣམ་པ་བཞིར་རིག་པར་བྱ་སྟེ། འཇུག་པར་གཏོགས་པའི་ལས་རྣམ་པ་གསུམ་དང༌། ལྡོག་པར་གཏོགས་པའི་ལས་སོ། །དེ་ལ་གཅིག་ཏུ་ངེས་པར་མི་སྡུག་པའི་འབྲས་བུ་ནི་ངན་སོང་དུ་རྣམ་པར་སྨིན་པའོ། །གཅིག་ཏུ་ངེས་པར་སྡུག་པའི་འབྲས་བུ་ནི་གཟུགས་དང༌། གཟུགས་མེད་པར་རྣམ་པར་སྨིན་པའོ། །སྡུག་པ་དང་མི་སྡུག་པའི་འབྲས་བུ་ནི་འདོད་པ་ན་སྤྱོད་པའི་ལྷ་དང་མིར་རྣམ་པར་སྨིན་པའོ། །བཞི་པ་ནི་ལས་རྣམ་པ་གསུམ་ཆར་ཡང་སྤོང་བར་འགྱུར་བའོ། །བཞི་པོ་འདི་དག་ནི་སེམས་ཅན་རྣམས་ཀྱི་ལྷག་པར་ཆགས་པ་སྟེ།བདེ་ལ་མི་ཕན་པ་དང༌། ཕན་ལ་མི་བདེ་བ་དང༌། ཕན་ཡང་ཕན་ལ་བདེ་ཡང་བདེ་བ་དང༌། ཕན་པ་ཡང་མ་ཡིན་བདེ་བ་ཡང་མ་ཡིན་པའོ༑ །སེམས་ཅན་རྣམས་ཀྱི་ཉོན་མོངས་པ་ནི་སྒོ་བཞི་ནས་འཇུག་ཅིང་སྐྱེ་བ་ལ་སོགས་པའི་སྡུག་བསྔལ་དང་ཕྲད་པར་འགྱུར་ཏེ། འདོད་པ་ལ་ལྷག་པར་ཆགས་པའི་སྒོ་དང༌། གཟུགས་དང་གཟུགས་མེད་པའི་སྙོམས་པར་འཇུག་པ་ལ་ལྷག་པར་ཆགས་པའི་སྒོ་དང༌། འདི་ལས་ཕྱི་རོལ་པ་རྣམས་ཀྱི་ལྟ་བའི་སྒོ་དང༌། ཆོས་འདི་པ་ཆོས་ཀྱི་མིག་མ་ཐོབ་པ་རྣམས་ཀྱི་མི་ཤེས་པའི་སྒོའོ། །འཕགས་པའི་ལམ་བསྒོམ་པ་ནི་སྒོ་བཞི་པོ་དེ་ཉིད་ཀྱི་སྡུག་བསྔལ་དང་བྲལ་བར་འགྱུར་བའོ། །སྡུག་བསྔལ་དང་ཕྲད་པ་ཇི་ལྟ་བ་བཞིན་དུ། རྒྱུན་ཕྱོགས་སུ་འགྲོ་བ་དང༌། ཡང་སྲིད་པ་པའི་ལས་ཉེ་བར་ལེན་པ་དང༌། རྣམ་པར་དགྲོལ་དཀའ་བའི་ཕྱིར་ཡང་དེ་དང་འདྲ་བར་སྦྱར་རོ། །གང་ཟག་བཞི་པོ་འདི་དག་ནི་གང་ཟག་ཐམས་ཅད་འདུས་པར་རིག་པར་བྱ་སྟེ། སོ་སོའི་སྐྱེ་བོ་དང༌། སློབ་པར་འདོད་པའི་འདོད་ཆགས་དང་མ་བྲལ་བ་དང༌། སློབ་པར་འདོད་པའི་འདོད་ཆགས་དང་བྲལ་བ་དང༌། འཇིག་ཚོགས་ལས་ཡང་དག་པར་འདས་པའི་མི་སློབ་པའོ། །གཞན་ཡང་གང་ཟག་བཞི་སྟེ། བདག་ཉིད་སྡོམ་པ་ལ་གནས་ལ་གཞན་དག་ལ་ཆོས་མི་སྟོན་པ་དང༌། བདག་ཉིད་སྡོམ་པ་ལ་མི་གནས་ལ་གཞན་ལ་ཡང་ཆོས་སྟོན་པ་དང༌། གཉི་ག་བྱེད་པ་དང༌། གཉི་ག་མི་བྱེད་པའོ། །གང་ཟག་ནི་བཞི་ཡོད་དེ་རིགས་དམའ་ལ་ཆོས་དཀར་པོ་ཀུན་དུ་སྤྱོད་པ་དང༌། རིགས་བཟང་ལ་སྡིག་པའི་ཆོས་ཀུན་དུ་སྤྱོད་པ་དང༌། རིགས་དམའ་ལ་སྡིག་པའི་ཆོས་ཀུན་དུ་སྤྱོད་པ་དང༌། རིགས་བཟང་ལ་ཆོས་དཀར་པོ་ཀུན་དུ་སྤྱོད་པའོ།།དེ་ལ་དང་པོ་ནི་ཚེ་འདི་ལ་སྡུག་བསྔལ་ལ་ཚེ་ཕྱི་མ་ལ་མ་ཡིན་ནོ། །གཉིས་པ་ནི་ཚེ་ཕྱི་མ་ལ་སྡུག་བསྔལ་ལ། ཚེ་འདི་ལ་མ་ཡིན་ནོ། གསུམ་པ་ནི་གཉི་གར་སྡུག་བསྔལ་བའོ། །བཞི་པ་ནི་གཉི་གར་བདེ་བའོ། །ཡང་གང་ཟག་བཞི་ཡོད་དེ། བདག་ཉིད་སྡུག་བསྔལ་ལ࿒སྦྱོར་བར་བྱེད་ལ་ཕ་རོལ་ནི་མ་ཡིན་ཏེ། བསོད་ནམས་བསྐྱེད་པ་མ་ཡིན་པ་ནི་འདི་ལྟ་སྟེ་དཀའ་ཐུབ་དྲག་པོ་ཅན་ལྟ་བུའོ། །ཕ་རོལ་སྡུག་བསྔལ་ལ་སྦྱོར་བར་བྱེད་ལ། བདག་ནི་མ་ཡིན་ཏེ། བསོད་ནམས་མ་ཡིན་པ་ཡང་བསྐྱེད་པ་ནི་འདི་ལྟ་སྟེ། སྡོམ་པ་ཅན་མ་ཡིན་པ་རྣམས་ལས་གང་ཡང་རུང་བའོ། །གཉི་ག་སྡུག་བསྔལ་ལ་སྦྱོར་བར་བྱེད་དེ། བསོད་ནམས་མ་ཡིན་པ་ཡང་སྐྱེད་པ་ནི་འདི་ལྟ་སྟེ། །རྒྱལ་པོ་མཆོག་སྦྱིན་གྱི་བདག་པོའི་རྟ࿒སྐྱེ་བའི་མཆོད་སྦྱིན་ལ་སོགས་པ་ལྟ་བུའོ། །བདག་དང་ཕ་རོལ་སྡུག་བསྔལ་ལ་སྦྱོར་བར་མི་བྱེད་དེ། བསོད་ནམས་ཀྱང་བསྐྱེད་པ་ནི་འདི་ལྟ་སྟེ། གང་ཟག་བསམ་གཏན་ལ་གནས་པ་སྡིག་པ་ཐམས་ཅད་སྤངས་པ་ལྟ་བུའོ། །ངག་གི་ཉེས་པ་ནི་མདོར་བསྡུ་ན་རྣམ་པ་བཞི་སྟེ། ལོག་པ་དང༌། འབྱེད་པ་དང༌། ཡོན་ཏན་མེད་པ་དང༌། དོན་མེད་པའོ༑ དེ་ལས་བཟློག་པ་ནི་ཡོན་ཏན་དུ་རིག་པར་བྱའོ། །འཕགས་པ་མ་ཡིན་པའི་ལོག་པའི་ཚིག་ནི་མདོར་བསྡུ་ན་རྣམ་པ་བཞི་སྟེ་མ་མཐོང་བའམ།ཡང་ན་མ་མཐོང་ན་ཕྱིན་ཅི་ལོག་ཏུ་སྨྲ་བ་དང༌། ཐོས་པ་དང་བྱེ་བྲག་ཕྱེད་པ་དང༌། རྣམ་པར་ཤེས་པ་ལ་ཡང་དེ་བཞིན་དུ་རིག་པར་བྱ་སྟེ། དེ་ལས་བཟློག་པ་ནི་འཕགས་པའི་བདེན་པའི་ཚིག་ཡིན་པར་རིག་པར་བྱའོ། །

sangs rgyas kyi bka'i shes bya gnas gsum pa rdzogs so// //chos bzhi po 'di dag ni shes bya dang/ shes par bsdu bar 'gyur ba yin te| lus dang/ thos pa dang/ bsam pa dang/ bsgom pa'i dbang du byas nas/ dran pa nye bar gnas pa la brten te/ lus la dmigs pa'i shes rab po/ /lus dang lus la dmigs pa'i shes rab ji lta ba bzhin du/tshor ba dang/ sems dang/ chos dang/ de dag la dmigs pa'i shes rab kyang de dang 'dra bar rig par bya'o/ /rnam grangs gzhan yang sems kyi 'ching ba ni bzhi ste/ nye bar len pa'i 'ching ba dang/ myong ba'i 'ching ba dang/ rnam par rig pa'i 'ching ba dang/ der mngon par zhen pa'i 'ching ba'o/ /de la nye bar len pa'i 'ching bas ni lus la sems bcings so/ /nang gi myong ba'i 'ching bas ni tshor ba rnams la bcings so/ /rnam par rig pa'i 'ching bas ni gzugs la sogs pa yul gyi mtshan ma rnams la bcings so/ /'dod chags la sogs pa nyon mongs pa dang nye ba'i nyon mongs pa rnams kyis ni/ mngon par zhen pa'i 'ching bas ji skad du bstan pa'i lus la sogs pa de dag nyid la bcings te/ 'ching ba bzhi po dag gi gnyen po ni dran pa nye bar gzhag pa bzhi yin par rig par bya'o/ /bzhi po 'di ni nyes dmigs la rtog pa dang/ gnyen po'i gzhir gyur cing 'dun pa dang/ rtsol ba sngon du 'gro ba ste/ mi dge ba'i chos kun du spyod par 'gyur ba spang ba'i phyir dang/ de dang ldan pa spang ba'i phyir dang/ dge ba'i chos thob par bya ba'i phyir dang/ de 'phel bar bya ba'i phyir ro/ /bzhi po 'di dag ni sems gnas par bya ba dang/ ting nge 'dzin 'thob par bya bar brtson pa'i sems gnas par 'byor bar 'gyur ba'i skye ba'i sgo yin te/ mngon par 'byung bar 'dun pa dang/ lung mnod pa dang/ kha ton bya ba dang/ slob pa la brtson pa dang/ ting nge 'dzin bzang po'i mtshan ma 'dzin pa'i sems dang/ dben pa na gnas shing chos dpyod pa'o/ /bzhi po 'di dag ni sems mnyam par gzhag pa/ sems gnas par 'gyurba ste/ rtog pa dang bcas dpyod pa dang bcas/ dga' ba dang bcas pa'i sems gnas pa dang/ rtog pa med cing dpyod pa med pa la dga' ba dang bcas pa dang/ dga' ba med pa dang/ btang snyoms dang/ dran pa yongs su dag pa dang/ bde ba dang sdug bsngal las yang dag par 'das pa'o/ /bzhi po 'di dag ni kun nas nyon mongs pa dang/ rnam par byang ba'i phyogs kyi de kho na shes par bya ba ste/ de dag shes na mthong ba dang bsgom pas spang bar bya ba'i nyon mongs pa rnams spong bar 'gyur te/ nyon mongs pa'i phyogs kyang 'bras bu'i de kho na dang/ rgyu'i de kho na'o/ /rnam par byang ba'i phyogs kyang 'bras bu'i de kho na dang/ rgyu'i de kho na'o/ /bzhi po 'di dag ni 'du shes sngon du 'gro ba'i spros pa'i 'ching ba ste/ 'dod pa chung du rnams la 'du shes sngon du 'gro ba'i spros pa'i 'ching ba dang/ gzugs chen por gyur pa rnams la 'du shes sngon du 'gro ba'i spros pa'i 'ching ba dang/ nam mkha' dang rnam shes mtha' yas skye mched tshad med pa la 'du shes sngon du 'gro ba'i spros pa'i 'ching ba dang/ ci yang med pa'i skye mched la/ 'du shes sngon du 'gro ba'i spros pa'i 'ching ba'o/ /chos bzhi po 'di dag ni/ sems can rnams la gnod sems dang/ rnam par 'tshe ba dang/ mi dga' ba dang/ 'dod pa la 'dun pa'i gnyen por bsgoms na bsod nams chen po 'phel ba dang/ 'dod pa'i 'dod chags dang bral bar 'gro bar 'gyurba ste/ byams pa dang/ snying rje dang/ dga' ba dang/ btang snyoms so/ /chos bzhi po 'di dag ni gzugs kyi khams las 'da' zhing/ ring du 'gro bar 'gyur ba ste/ nam mkha' dang/ rnam par shes pa dang/ ci yang med pa dang/ 'du shes med 'du shes med min skye mched rnams so/ /bzhi po 'di dag ni rnal 'byor pa rnam par grol ba yongs su rdzogs par bya bar brtson pa'i 'phags pa'i rnam par grol ba'i rgyu gang gi rten lta bu'i chos rnams te/ sred pa bzhi spang ba'i dbang du byas nas don nyung ba chos gos kyi phyir dang/ kha zas kyi phyir dang/ mal cha dang/ stan gyi phyir rtsol bar mi byed cing g.yeng bar mi byed pa dang/ dus su sbyor ba 'bras bu yod par byed cing sems rnam par g.yeng ba med pa'i nyon mongs pa spong ba'i lam bsgom pa la dga' ba'o/ /bzhi po 'di dag ni lam bsgom pa'i 'bras bu nyon mongs pa spong ba yin te/ mthong bas spang bar bya ba'i nyon mongs pa rnams spong ba dang/ bsgom pas spang bar bya ba rnams spong ba dang/ 'og ma'i cha dang mthun pa chen po dang/ 'bring rnams dang/ de dag nyid ma lus par spong ba dang/ gong ma'i cha dang mthun pa rnams ma lus par spong ba'o/ /rgyun du zhugs pa'i yan lag bzhi po 'di dag ni/ bstan pa 'di dang/ bde 'gro las bsam gtan du mi g.yo bar 'gyur ba ste/ ston pa de kho na rtog pa las byung ba'i sems dang ba mi g.yo ba dang/ ston pa la ji lta ba bzhin du chos dang/ chos de gang dag gis rtogs pa dang/ de rtogs par bya ba'i phyir zhugs pa rnams la yang de dang 'dra ste/ 'di gsum ni sems dang po'o/ /bzhi pa ni gzugs dang ba ste/ 'phags pa dgyes pa'i tshul khrims su gtogs pa'o/ /de la gsum ni bstan pa las mi g.yo bar 'gyur ba'o| /tha ma gcig ni bde 'gro las mi g.yo bar 'gyur ba'o/ /bzhi po 'di dag ni rgyun du zhugs pa'i 'bras bu thob par bya ba'i yan lag ste/ ston pa po dang/ 'doms pa mgu bar byed pa dang/ phyin ci ma log pa'i chos bstan pa dang/ 'doms pa nyan pa dang/ de yang dag pa'i bsam pas rtogs par byed pa dang/ bsgom pas bsgrub pa'o/ /shes pa bzhi po 'di dag ni shes pa thams cad sdud par 'gyur ba ste/ gcig tu nges par zag pa med pa'i chos rnams la mngon sum gyi shes pa dang/ lkog tu gyur pa'i shes pa dang/ gcig tu nges par zag pa dang bcas par rigs pas bskyed pa dang/ rigs pas bskyed pa ma yin pa dang/ rigs pa yang ma yin rigs pa ma yin pa yang ma yin pas bskyed pa'i 'jig rten pa'i shes pa dang/ pha rol gyi sems kyi rnam grangs shes pa zag pa dang bcas pa dang/ zag pa med pa'o/ /'jug pa dang ldog pa'i phyogs kyi de kho na 'dzin pa'i shes pa bzhin 'di dag ni zag pa thams cad spong bar 'gyur ba ste/ 'jug pa'i phyogs kyi 'bras bu'i de kho na shes pa dang/ rgyu'i de kho na shes pa dang/ ldog pa'i phyogs kyi 'bras bu'i de kho na shes pa dang/ rgyu'i de kho na shes pa'o/ /chos bzhi po 'di dag ni dad pa can gyi nyon mongs pa spong ba las brtsams nas yang dag pa'i sbyor bar 'gyur ba ste/ rgyun du chud pa dang/ gus par bya ba'i brtson 'grus dang/ shes bzhin du spyod pa'i dran pa dang/ zhig nas dang/ lhag mthong ngo/ /bzhi po 'di dag ni chos so sor rtog par byed cing/ gong du yang zag pa zad par 'gyur ba'i gnas yin te/ 'phags pa'i lam thob par bya ba'i zag pa dang bcas pa'i shes rab dang/ thob nas kyang nyon mongs pa 'bri bar 'gyur ba dang/ dngos po 'bri bar 'gyur ba dang/ nyon mongs pa dang dngos po ma lus par spang ba'i phyir lam thob pa ji lta ba bzhin du goms par byed pa'o/ /chos bzhi po 'di dag ni mtshungs par ldan pa dang/ dmigs pa dang bcas pa dang/ 'dres par 'dug pa dang/ dmigs pa gcig tu 'dug pa ste/tshor ba dang/ 'du shes dang/ 'du byed rnams dang/ rnam par shes pa'o/ kun nas bsrung ba rnam pa bzhi ni/ bstan pa la zhugs pa rnams bstan pa la mngon par dga' bar 'gyur ba ste/ srog kun nas bsrung ba dang/ stobs kun nas bsrung ba dang/ sems kyi kun nas nyon mongs pa kun nas bsrung ba dang/ yang dag pa'i sbyor ba kun nas bsrung ba'o/ /bzhi po 'di dag ni yang dag pa'i lta ba thob par bya ba dang/rig pa'i don la dpyod pa'i gnas yin te/ rnam pa gsum gyis ni spyod pa dag par 'gyur ro/ /gcig gis ni gnas pa dag par 'gyur te/ dbang po'i sgo bsrungs pas yul la ngo mi chod par yang mi byed pa dang/ zhe 'gras par yang mi byed pa dang/ dbang po'i sgo bsrung ba'i phyir dran pa'i dbang du byas te/ shes bzhin du spyod pa dang/ rab tu dben pa na gnas pa'i sems rtse gcig pa kun nas nyon mongs pa med pa'o| /rnam pa bzhis rig pa dang/ rnam par grol ba mngon sum du byed par rig par bya ste/ dran pa dang/ mig dang/ shes rab kyis ni rig pa mngon sum du byed do/ /lus kyis ni mi bskyod pa'am/ dus kyis rnam par grol ba mngon sum du byed do/ /chos bzhi po 'di dag ni rgyu las byung ba'i gzugs chen po rnam pa du ma 'jug pa'i rten du 'byung ba ste/ sra ba nyid dang/ gsher ba nyid dang/ tsha ba nyid dang/ yang zhing g.yo ba nyid do/ /chos bzhi po 'di dag ni sems can byung ba rnams gnas pa'i gzhi dang/ 'byung bar 'dod pa rnams la phan 'dogs pa ste/ 'di lta ste/ gzhi bsdu ba las 'byung ba bzhin no/ /bzhi po 'di dag ni 'khor ba na rnam par shes pa'i rgyun 'jug pa'i gnas yin te/ gzugs mthong bas nye bar 'gro ba dang/ sred pas dmigs par 'gyur ba dang/ rten du yul 'grogs pas gnas pa dang/ de la rnam par shes pa gnas nas nyon mongs pa can gyi yid bde ba dang lhan cig tu 'jug ste/ des na yang srid par 'dzag go/ /gzugs la ji lta ba bzhin du tshor ba dang/ 'du shes dang/ 'du byed rnams la yang de bzhin du rig par bya'o/ /dge slong ni tshe 'di'i lus dang srog la lta ba la brten nas chos gos dang/ mal cha dang/ stan la 'dod pa skye'o/ /tshe phyi ma'i lus dang srog la lta ba la brten nas/ yang srid pa 'dod do/ /mya ngan las 'das pa la rmongs pa la brten nas 'byor pa 'dod pa skye'o/ /de dag kyang mdor bsdu na 'dod pa rnam pa bzhir 'gyur te/ chos gos dang/ kha zas dang/ mal cha dang/stan dang/ srid pa dang/ 'byor pa la'o/ chos bzhi po 'di dag ni sems can rnams bya ba ma yin pa kun du spyod par 'gyur ba ste/ sdug pa'i dngos po'i ngo mi chod pa dang/ mi sdug pa'i dngos po dang/ zhe 'gras pa dang/ phyir rgol ba stobs dang ldan pas 'jigs pa dang/ sems phyin ci log pas tshe 'di dang phyi ma'i 'bras bu la rmongs pa'o/ /'dri ba la lung bstan pa bzhi ni/ the tshom bcad pa dang/ ma rtogs pa rtogs par bya ba dang/ nges pa'i stobs bskyed par 'gyur ba ste/ chos kyi mtshan nyid la ni mgo gcig gis so/ /sems can rnams kyi las kyi rnam par smin pa las ni phye bas so/ /dgongs te gsungs shing kha du mar 'gyur ba la ni yongs su dri bas so/ /tshul bzhin ma yin pa las ni gzhag pas so/ /'di la lung bstan pa zhes ji skad bya zhe na/ 'di ni bcom ldan 'das kyis lung ma bstan to zhes bya ba yod pas na 'di yang 'dir dri bar lung bstan pa zhes bya'o/ /gtong ba rnam par dag pa dang/ rnam par ma dag pa ni rnam pa bzhir rig par bya'o/ /de la rnam pa gsum gyis ni rnam par dag pa ste/ bdaggi tshul khrims dang lta ba phun sum tshogs pa dang/ gzhan dag gi tshul khrims dang lta ba phun sum tshogs pa dang/ gnyi ga'i tshul khrims dang lta ba phun sum tshogs pa'o/ /rnam pa gcig gis rnam par ma dag ste/ bdag dang gzhan dag gi tshul khrims dang lta ba nyams pa'o/ /de la rnam par dag pa ni 'di yin te/ bde 'gror skyes pa'i yo byad phun sum tshogs pa'o/ /rnam par ma dag pa ni ngan 'gror skyes pa'i yo byad kyis phongs pa med pa'o/ /thabs rnam pa bzhi po 'di dag ni 'khor bsdu ba na 'khor yang dag par sdud par 'gyur ba ste/ phan 'dogs pa dang/ sdud pa dang/ 'jug par byed pa dang/ yongs su dag par byed pa'o/ /bzhi po 'di dag ni sems can las kyi skye gnas pa rnams 'gro ba de dang de dag tu skye ba'i rten gyi sgo yin te/ las kyi sgo nga dang/ las kyi mngal dang/ las kyi drod gsher dang/ las nyid do/ /de dang de dag tu sems can skyes pa rnams kyi 'chi ba'i dus byed pa ni rnam pa bzhi ste/ bdag gi kha na las pa ni 'di lta ste/ rtsed mos myos pa dang/ yid 'khrug par byed pa'i lha rnams kyi nang du skyes pa'o/ /gzhan gyi kha na las pa ni 'di lta ste/ mer mer po dang/ nar nar po dang/ gor gor po ma'i lto na 'dug pa'i 'o/ /gnyi ga'i kha na las pa ni/ de las gzhan pa'i sems can 'dod pa na spyod pa rnams kyi'o/ /bdag gi kha na las pa yang ma yin/ gzhan gyi kha na las pa yang ma yin pa ni 'di lta ste/ srid pa'i rtse mor gtogs pa man chad gzugs dang gzugs med pa na spyod pa'i sems can rnams kyi'o/ /bzhi po 'di dag ni rnam par dag pa'i lam ste/ 'bad pa'i dbang po yang ma rdzogs/ mngon par dga' ba yang ma rdzogs pa dang/ 'bad pa'i dbang po ni rdzogs la mngon par dga' ba ni ma rdzogs pa dang/ mngon par dga' ba ni rdzogs la 'bad pa'i dbang po ni ma rdzogs pa dang/ mngon par dga' ba yang rdzogs la 'bad pa'i dbang po yang rdzogs pa'o/ /gzhan yang rnam par dag pa'i lam bzhi ste/ nyes par bshad pa'i chos 'dul ba la mi phyogs pa dang/ legs par bshad pa'i chos 'dul ba la mngon du phyogs pa dang/ tshogs kyi lam dang/ rnam par dag pa'i lam mo/ /de la dang po ni 'di ltar 'di na kha cig phyi rol pa'i lta bar gyur pa rnams dang/ gnod pa dang ldan pa'i dka' thub drag po mi 'dod cing mi bzod pa'o/ /gnyis pa ni/ 'di ltar 'di na kha cig phung po dang khams dang skye mched dang/ rten cing 'brel par 'byung ba dang/ gnas dang gnas ma yin pa la mkhas shing 'dod pa dang bzod pa ste/ de yang grang ba la sogs pa bzod cing dang du len pa'i rang bzhin can no/ /gsum pa ni tshul khrims dang dbang po'i sgo bsrungs pa la sogs pa dge ba'i tshogs su gtogs pa'i chos rnams so/ /bzhi pa ni nyon mongs pa spang ba dang/ tshe 'di la bde bar gnas par bya ba'i phyir zhi gnas dang lhag mthong ngo/ /bzhi po 'di dag ni slob pa'i lhag pa'i sems kyi sbyor ba ste/ 'dod pa rnams las 'dod chags dang ma bral bas phyir mi 'ong ba'i 'bras bu thob par bya ba'i phyir dang/ mi lcogs pa med pa la brten nas phyir mi 'ong bas/ tshe 'di la bde bar gnas par bya ba'i phyir dang/ gzhan dag gi sdig pa spang bar bya ba dang bde 'gror 'gro bar bya ba'i phyir dang/ bdag gi nyon mongs pa thams cad spang bar bya ba'i phyir ro/ /las gnyis ni rnam pa bzhir rig par bya ste/ 'jug par gtogs pa'i las rnam pa gsum dang/ ldog par gtogs pa'i las so/ /de la gcig tu nges par mi sdug pa'i 'bras bu ni ngan song du rnam par smin pa'o/ /gcig tu nges par sdug pa'i 'bras bu ni gzugs dang/ gzugs med par rnam par smin pa'o/ /sdug pa dang mi sdug pa'i 'bras bu ni 'dod pa na spyod pa'i lha dang mir rnam par smin pa'o/ /bzhi pa ni las rnam pa gsum char yang spong bar 'gyur ba'o/ /bzhi po 'di dag ni sems can rnams kyi lhag par chags pa ste/bde la mi phan pa dang/ phan la mi bde ba dang/ phan yang phan la bde yang bde ba dang/ phan pa yang ma yin bde ba yang ma yin pa'o| /sems can rnams kyi nyon mongs pa ni sgo bzhi nas 'jug cing skye ba la sogs pa'i sdug bsngal dang phrad par 'gyur te/ 'dod pa la lhag par chags pa'i sgo dang/ gzugs dang gzugs med pa'i snyoms par 'jug pa la lhag par chags pa'i sgo dang/ 'di las phyi rol pa rnams kyi lta ba'i sgo dang/ chos 'di pa chos kyi mig ma thob pa rnams kyi mi shes pa'i sgo'o/ /'phags pa'i lam bsgom pa ni sgo bzhi po de nyid kyi sdug bsngal dang bral bar 'gyur ba'o/ /sdug bsngal dang phrad pa ji lta ba bzhin du/ rgyun phyogs su 'gro ba dang/ yang srid pa pa'i las nye bar len pa dang/ rnam par dgrol dka' ba'i phyir yang de dang 'dra bar sbyar ro/ /gang zag bzhi po 'di dag ni gang zag thams cad 'dus par rig par bya ste/ so so'i skye bo dang/ slob par 'dod pa'i 'dod chags dang ma bral ba dang/ slob par 'dod pa'i 'dod chags dang bral ba dang/ 'jig tshogs las yang dag par 'das pa'i mi slob pa'o/ /gzhan yang gang zag bzhi ste/ bdag nyid sdom pa la gnas la gzhan dag la chos mi ston pa dang/ bdag nyid sdom pa la mi gnas la gzhan la yang chos ston pa dang/ gnyi ga byed pa dang/ gnyi ga mi byed pa'o/ /gang zag ni bzhi yod de rigs dma' la chos dkar po kun du spyod pa dang/ rigs bzang la sdig pa'i chos kun du spyod pa dang/ rigs dma' la sdig pa'i chos kun du spyod pa dang/ rigs bzang la chos dkar po kun du spyod pa'o//de la dang po ni tshe 'di la sdug bsngal la tshe phyi ma la ma yin no/ /gnyis pa ni tshe phyi ma la sdug bsngal la/ tshe 'di la ma yin no/ gsum pa ni gnyi gar sdug bsngal ba'o/ /bzhi pa ni gnyi gar bde ba'o/ /yang gang zag bzhi yod de/ bdag nyid sdug bsngal la sbyor bar byed la pha rol ni ma yin te/ bsod nams bskyed pa ma yin pa ni 'di lta ste dka' thub drag po can lta bu'o/ /pha rol sdug bsngal la sbyor bar byed la/ bdag ni ma yin te/ bsod nams ma yin pa yang bskyed pa ni 'di lta ste/ sdom pa can ma yin pa rnams las gang yang rung ba'o/ /gnyi ga sdug bsngal la sbyor bar byed de/ bsod nams ma yin pa yang skyed pa ni 'di lta ste/ /rgyal po mchog sbyin gyi bdag po'i rta skye ba'i mchod sbyin la sogs pa lta bu'o/ /bdag dang pha rol sdug bsngal la sbyor bar mi byed de/ bsod nams kyang bskyed pa ni 'di lta ste/ gang zag bsam gtan la gnas pa sdig pa thams cad spangs pa lta bu'o/ /ngag gi nyes pa ni mdor bsdu na rnam pa bzhi ste/ log pa dang/ 'byed pa dang/ yon tan med pa dang/ don med pa'o| de las bzlog pa ni yon tan du rig par bya'o/ /'phags pa ma yin pa'i log pa'i tshig ni mdor bsdu na rnam pa bzhi ste ma mthong ba'am/yang na ma mthong na phyin ci log tu smra ba dang/ thos pa dang bye brag phyed pa dang/ rnam par shes pa la yang de bzhin du rig par bya ste/ de las bzlog pa ni 'phags pa'i bden pa'i tshig yin par rig par bya'o/ /

【H5 增五法門(二十四門）】

སངས་རྒྱས་ཀྱི་བཀའི་ཤེས་བྱའི་གནས་བཞི་བཞི་པ་རྫོགས་སོ།། །།ལྔ་པོ་འདི་དག་ནི་འདུན་པ་དང༌། འདོད་ཆགས་ཀྱི་ཕྱོགས་གནས་ངན་ལེན་གྱི་རྗེས་སུ་འབྲངས་པས་འཇུག་པ་ཀུན་ནས་ཉོན་མོངས་པར་གཏོགས་པའི་འདུ་བྱེད་ཀྱི་ཚོགས་ཏེ། རྟེན་དང་ཡུལ་གྱི་ངོ་བོ་ཉིད་ཀྱི་འདུ་བྱེད་ཀྱི་ཚོགས་དང༌། མྱོང་བའི་ངོ་བོ་ཉིད་དང༌། ཐ་སྙད་ཀྱི་གནས་སྐབས་ཡོངས་སུ་བཅད་པའི་ཕྱིར། མཚན་མར་འཛིན་པའི་ངོ་བོ་ཉིད་དང༌། སྤྱོད་པའི་ངོ་བོ་ཉིད་དང༌། དམིགས་པའི་ངོ་བོ་ཉིད་ཀྱི་འདུ་བྱེད་ཀྱི་ཚོགས་སོ། །དེ་ལས་བཟློག་པ་ལྔ་ནི་འདུན་པ་དང་འདོད་ཆགས་ཀྱི་ཕྱོགས་གནས་ངན་ལེན་དང་བྲལ་བ། ལྡོག་པ་རྣམ་པར་བྱང་བར་གཏོགས་པའི་འདུ་བྱེད་ཀྱི་ཚོགས་ཡིན་པར་རིག་པར་བྱའོ། །ལྔ་པོ་འདི་དག་ནི་ཡོངས་སུ་བཙལ་ཞིང་ལོངས་པར་སྤྱོད་པའི་ཕྱིར། འདོད་པ་ཅན་རྣམས་ཀྱི་འདོད་པར་བྱ་བའི་ཡུལ་དང༌། འདོད་པ་ལ་མི་ཕྱོགས་པ་རྣམས་ཀྱི་ཡང་དག་པར་ཉེ་བར་བརྟག་པར་བྱ་བ་ཡིན་ཏེ། གཟུགས་རྣམས་དང༌། སྒྲ་རྣམས་དང༌། དྲི་རྣམས་དང༌། རོ་རྣམས་དང༌། རེག་བྱ་རྣམས་སོ། །དེ་ལ་བཙལ་བར་བྱ་བ་དང༌། བརྟག་པར་བྱ་བ་དང༌། ལྷག་པར་ཆགས་པར་བྱ་བའི་དངོས་པོ་ལས་བརྩམས་ཏེ། འདོད་པར་བྱ་བ་རྣམ་པ་བཞི་ཡོད་པར་རིག་པར་བྱའོ། །དེ་ལ་མ་འོངས་པ་འདོད་པར་བྱ་བ་ནི་བཙལ་བའོ། །འདས་པ་ནི་རྟག་པའོ། །ད་ལྟར་བྱུང་བ་ནི་ལྷག་པར་ཆགས་པར་བྱ་བའོ། །དེ་ལ་ཡང་རྣམ་པ་གཉིས་ཏེ།དངོས་པོ་འདོད་པར་བྱ་བ་དང༌། དེ་ལས་སྐྱེས་པའི་ཚོར་བ་འདོད་པར་བྱ་བའོ། །ལྔ་པོ་འདི་དག་ནི་སེམས་ཅན་རྣམས་ཀྱི་སྡུག་པ་དང་མི་སྡུག་པའི་ལས་ཀྱི་འབྲས་བུ་རྣམ་པར་སྨིན་པ་ཉེ་བར་སྤྱད་པའི་ཕྱིར་ལུས་ཐོབ་པར་འགྱུར་བ་སྟེ། ལྷ་དང་མི་དང༌། སེམས་ཅན་དམྱལ་བ་པ་དང༌། དུད་འགྲོ་དང༌། ཡི་དྭགས་ཀྱི་ཡུལ་པའོ༑ །རྙེད་པའི་རྒྱུ་སྒྲུབ་པ་དང༌། མྱ་ངན་ལས་འདས་པ་ལ་མི་ཕྱོགས་པ་ནི་རྣམ་པ་ལྔར་རིག་པར་བྱ་སྟེ། གང་དུ་ལོངས་སྤྱད་པ་དང༌། གང་ལས་རྙེད་པ་དང༌། གང་རྙེད་པ་དང༌། གང་གི་ཕྱིར་རྙེད་པ་དང༌། ཇི་ལྟ་བུས་རྙེད་པ་སྟེ། གནས་འདི་དག་ཏུ་སེམས་ཀུན་དུ་འཛིན་པ་གང་ཡིན་པའོ། །ཆོས་ལྔ་པོ་འདི་དག་ནི་རྣལ་འབྱོར་པའི་ཚུལ་ཁྲིམས་དང༌། ཐོས་པ་ལ་གནོད་པ་སྔོན་དུ་འགྲོ་བས་ཞི་གནས་དང༌། ལྷག་མཐོང་དང་མི་མཐུན་པ་སྟེ། འདོད་པ་རྣམས་ལ་ཆགས་པ་དང༌། སྐུལ་བ་དང༌། དྲན་པ་བྱེད་པ་དང༌། འདོམས་པ་དང༌། རྗེས་སུ་སྟོན་པ་རྣམས་ལ་ཀུན་ནས་མནར་སེམས་དང༌། ཁོང་ཁྲོ་བའི་སེམས་སུ་བྱེད་པ་སྟེ། ཚུལ་ཁྲིམས་ཡང་དག་པར་མ་བླངས་པ་ནི། ཡང་དག་པར་མི་ལེན་པའི་ཕྱིར་དང༌། ཡང་དག་པར་བླངས་པ་ནི་སྤོང་བའམ་ཉམས་པར་བྱེད་པའི་ཕྱིར་རོ། །གཉིད་དང༌། ཉལ་བ་དང༌། མངོན་པར་མ་ཞི་བ་དང༌། ཉོན་མོངས་པ་ཅན་གྱི་འགྱོད་པ་དང་ཆོས་རྣམས་ལ་སོམ་ཉི་བྱེད་དེ།ཐོས་པ་མ་བཟུང་བ་ནི་འཛིན་པར་མི་བྱེད་ལ། བཟུང་བ་ནི་བརྗེད་པར་འགྱུར་ཞིང༌། མ་བརྗེད་པ་ཡང་ངེས་པར་རྟོགས་པར་མི་འགྱུར་བའོ། །འོག་མའི་ཆ་ནི་གཉིས་ཏེ༑ མཐོང་བའི་ལམ་ནི་བསྒོམ་པའི་ལམ་གྱི་འོག་མའི་ཆའོ། །འདོད་པའི་ཁམས་ནི་གཟུགས་དང་གཟུགས་མེད་པའི་འོག་མའི་ཆའོ། །འོག་མའི་ཆ་འདི་གཉིས་ལ་བརྟེན་ནས་འོག་མའི་ཆ་ལྔ་ལ་ཀུན་དུ་སྦྱོར་བ་ཞེས་བྱ་སྟེ། འོག་མའི་ཆ་དང་པོ་ལས་བརྩམས་པ་ནི། འཇིག་ཚོགས་ལ་ལྟ་བ་དང༌། ཚུལ་ཁྲིམས་དང་བརྟུལ་ཞུགས་མཆོག་ཏུ་འཛིན་པ་དང༌། ཐེ་ཚོམ་མོ། །གཉིས་པ་ལས་བརྩམས་པ་ནི་འདོད་པ་ལ་འདུན་པ་དང༌། གནོད་པའི་སེམས་སོ། །འདི་གཉིས་ནི་གོང་མའི་ཆ་སྟེ། གཟུགས་ཀྱི་ཁམས་དང༌། གཟུགས་མེད་པའི་ཁམས་སོ། །གོང་མའི་ཆ་འདི་གཉིས་ལ་བརྟེན་ནས། གོང་མའི་ཆ་ལྔ་ལ་ཀུན་དུ་སྦྱོར་བ་ཞེས་བྱ་བ་སྟེ། ཀུན་དུ་སྦྱོར་བ་བྱེ་བྲག་མེད་པ་ནི། གཟུགས་ཀྱི་འདོད་ཆགས་དང༌། གཟུགས་མེད་པའི་འདོད་ཆགས་སོ། །ཀུན་དུ་སྦྱོར་བ་བྱེ་བྲག་ཅན་ནི་སྲེད་པ་ཤས་ཆེ་བའི་བསམ་གཏན་པའི་རྒོད་པ་དང༌། ང་རྒྱལ་ཤས་ཆེ་བའི་བསམ་གཏན་པའི་ང་རྒྱལ་དང༌། མ་རིག་པ་ཤས་ཆེ་བའི་བསམ་གཏན་པའི་མ་རིག་པའོ། །མ་གུས་པ་རྣམ་པ་ལྔས་ཡོངས་སུ་ཟིན་ན། སེམས་ལས་སུ་མི་རུང་ཞིང༌། དགེ་བའི་རྩ་བ་སྐྱེ་བར་མི་འགྱུར་ཏེ། སྟོན་པ་པོ་དང༌། བསྟན་པ་དང༌། ལྷག་པའི་ཚུལ་ཁྲིམས་ཀྱི་བསླབ་པ་དང༌། ལྷག་པའི་སེམས་དང༌། ལྷག་པའི་ཤེས་རབ་ཀྱི་བསླབ་པ་དང༌། ཡང་དག་པར་བསྐུལ་ཞིང་རྗེས་སུ་འདོམས་ལ་སྟོན་པ་དང༌། ཚངས་པ་མཚུངས་པར་སྤྱོད་པ་རྣམས་ལ་མ་གུས་པའོ། །ལྔ་པོ་འདི་དག་ནི་ཉོན་མོངས་པ࿒སྤང་བར་ཡང་དག་པའི་བརྩོན་འགྲུས་རྩོམ་པའི་བར་དུ་གཅོད་པ་སྟེ། སྙོམས་པར་འཇུག་པ་དང༌། སྐྱེ་བ་ལ་ལྷག་པར་ཆགས་པ་དང༌། རྙེད་པ་དང་བཀུར་སྟི་ལ་ལྷག་པར་ཆགས་པ་དང༌། བག་མེད་པ་དང༌། འཆལ་བའི་ཤེས་རབ་དང༌། སེམས་ཞུམ་པ་དང༌། མངོན་པའི་ང་རྒྱལ་ལོ། །བཟོད་པ་མེད་པའི་སྐྱེས་བུ་གང་ཟག་ལ་ནི། ཕ་རོལ་ཕྱིར་རྒོལ་བ་ལ་ལོག་པར་སྒྲུབ་པ་རྣམ་པ་ལྔ་ཡོད་པར་རིག་པར་བྱ་སྟེ།འདི་ལ་བཟོད་པ་མེད་པ་ནི། ཕ་རོལ་ཕྱིར་རྒོལ་བ་ལ་ལོག་པར་སྒྲུབ་པ་རྣམ་པ་ལྔ་ཡོད་པར་རིག་པར་བྱ་སྟེ།འདི་ལ་བཟོད་པ་མེད་པ་ནི། ཕ་རོལ་ཕྱིར་རྒོལ་བ་ལ་ཐོག་མ་ཁོ་ནར་ཀུན་ནས་མནར་སེམས་ཀྱི་སེམས་དང་ལྡན་པར་འགྱུར་ཏེ། ཁོན་གྱི་བསམ་པ་དང༌། དེའི་མཛའ་བོའི་སྐྱེ་བོ་དང༌། ཡང་དབྱེ་བར་འདོད་ཅིང༌། འབྱེད་པ་དང༌། དེ་བཞིན་དུ་གནོད་པར་བྱ་བའི་ཕྱིར་ཞུགས་པས། དེ་ལ་སྡུག་བསྔལ་བ་དང་ཡིད་མི་བདེ་བ་ཡང་སྒྲུབ་པ་དང༌། བདག་གིས་ཡང་དག་པར་བླངས་པའི་ཚུལ་ཁྲིམས་ཀྱང་ཉམས་པར་བྱེད་པ་དང༌། ལུས་དང་ངག་དང་ཡིད་རྣམས་ཀྱིས་ཀྱང་ཉེས་པར་སྤྱོད་པ་ཀུན་དུ་སྤྱོད་པར་འགྱུར་ཏེ། ལོག་པར་བསྒྲུབ་པ་རྣམ་པ་ལྔ་པོ་དེ་དག་ནི་འདིར་སྐྱེས་ན་ཡང༌། འདི་རྒྱུ་མཐུན་པའི་ཉེས་དམིགས་གསུམ་ཡོད་པར་རིག་པར་བྱ་སྟེ། དགྲ་མང་བ་དང༌།མཛའ་བོ་དང༌། དབྱེ་བ་དང༌། ཕ་རོལ་པོས་སྡུག་བསྔལ་བ་དང༌། ཡིད་མི་བདེ་བར་གྱུར་པའི་མི་འདོད་པ་རྣམ་པ་སྣ་ཚོགས་ཀུན་དུ་སྤྱོད་པའོ། ། གཅིག་ནི་ཚེ་འདིའི་སྟེ། འཆི་བའི་ཚེ་འགྱོད་པར་འགྱུར་བའོ། ། གཅིག་ནི་རྣམ་པར་སྨིན་པ་ལས་སྐྱེས་པའི་ཚེ་ཕྱི་མའི་སྟེ། ཤི་ནས་ཀྱང་ངན་སོང་དུ་སྐྱེ་བར་འགྱུར་བའོ། ། དེ་ལས་བཟློག་པ་ནི་བཟོད་པ་ཅན࿒རྣམས་ཀྱིས་ཕ་རོལ་ཕྱིར་རྒོལ་བ་ལ་ཡང་དག་པར་སྒྲུབ་པ་རྣམ་པ་ལྔར་འགྱུར་བ་སྟེ། དེ་ལྟར་བྱས་པའི་ཕན་ཡོན་ནི࿒ཅི་རིག་པར་བྱའོ། །ཆོས་ལྔ་པོ་འདི་དག་ནི་ཚེ་འདི་དང་ཚེ་ཕྱི་མ་ལ་སྡུག་བསྔལ་བ་དང༌། ཡིད་མི་བདེ་བ་འབྱུང་བར་འགྱུར་བ་སྟེ། ཉེ་དུ་རྣམས་ཕུང་སྟེ་འཆི་བའི་དུས་བྱེད་པ་དང༌། ལོངས་སྤྱོད་ཀྱི་གཞི་རྣམས་ཚུལ་མ་ཡིན་པར་ཆུད་ཟ་བ་དང༌། རང་གི་ལུས་ལ་ནད་བྱུང་བ་འདི་གསུམ་ནི་ཚེ་འདིའི་སྡུག་བསྔལ་བ་དང་ཡིད་མི་བདེ་བ་འབྱུང་བར་འགྱུར་བའོ། །འཆལ་བའི་ཚུལ་ཁྲིམས་དང༌། ཐམས་ཅད་ལ་ཡང་སྐུར་པ་འདེབས་པའི་ལོག་པར་ལྟ་བ་ནི་ཚེ་ཕྱི་མའོ། །དེ་ལས་བཟློག་པའི་ཆོས་ལྔ་པོ་རྣམས་ནི་ཚེ་འདི་དང་ཚེ་ཕྱི་མ་ལ་བདེ་བ་དང་ཡིད་བདེ་བ་འབྱུང་བར་འགྱུར་བ་ཡིན་པར་རིག་པར་བྱའོ། །རྣམ་པ་ལྔས་གཞན་དག་གི་དོན་བྱ་བར་འདོད་པའི་སྐུལ་བ་ཡོངས་སུ་དག་ཅིང་ཡོངས་སུ་བྱང་བར་འགྱུར་ཏེ། འགལ་བར་བྱས་པ་མ་ནོར་བར་སྨྲ་བ་དང༌། སེམས་དང་མཐུན་པར་སྨྲ་བ་དང༌། བྱ་བ་བྱེད་པ་སྨྲ་བ་དང༌། ངག་གི་ཉེས་པ་རྣམ་པར་སྤངས་ནས་སྨྲ་བ་དང༌། ཡིད་ཀྱི་ཉེས་པ་རྣམ་པར་སྤངས་ནས་སྨྲ་བའོ། །དགྲ་བཅོམ་པ་ནི་ལོངས་སྤྱོད་པ་ཚོལ་ཞིང་ལོངས་སྤྱོད་པར་སྣང་དུ་ཟིན་ཀྱང༌། ལོག་པར་ཚོལ་བ་རྣམ་པ་གསུམ་ལས་འདས་པ་དང༌། ལོག་པར་ལོངས་སྤྱོད་པ་རྣམ་པ་གཉིས་ལས་འདས་པར་རིག་པར་བྱ་སྟེ། སྲོག་གཅོད་པ་དང༌། མ་བྱིན་པར་ལེན་པ་དང༌། བརྫུན་དུ་སྨྲ་བ་དང་ལྡན་པའི་ལོག་པའི་ཚོལ་བ་ལས་ཀྱང་འདས་ལ། ཆུང་མ་འཆང་བ་དང༌། བག་མེད་པར་སོགས་པའི་ལོག་པར་ལོངས་སྤྱོད་པ་ལས་ཀྱང་འདས་སོ། །སྤོང་པ་པོ་ནི་ཆོས་རྣམ་པ་ལྔ་དང་ལྡན་ན་དགེ་བའི་ཕྱོགས་ལ་ཅི་དགར་སྦྱོར་བ་དང་མངོན་པར་ཤེས་པ་མྱུར་བ་ཡིན་ཏེ། ཇི་སྐད་བསྟན་པའི་སྤོང་བ་འདུན་པ་དྲག་པོ་དང༌། སྒྲུབ་པ་ཇི་ལྟ་བ་བཞིན་དུ་བདག་གི་བརྗོད་པ་དང༌། ལུས་ཀྱི་ཉམས་སྟོབས་དང༌། རྒྱུན་དུ་ཆུད་པ་དང༌། གུས་པར་སྦྱོར་བ་དང་ལྡན་པའི་སེམས་ཀྱི་སྤྲོ་བ་དང༌། ཞི་གནས་དང་རབ་ཏུ་འཛིན་པ་དང༌། བཏང་སྙོམས་ཀྱི་མཚན་མའི་དུས། སོ་སོར་རིག་པའི་ཤེས་པའོ༑ །ཆོས་ལྔ་པོ་འདི་དག་ནི་རྣམ་པར་གྲོལ་བ་ཡོངས་སུ་རྟོགས་པར་བྱེད་པ་སྐྱོ་བའི་མི་མཐུན་པའི་ཕྱོགས་ཡིན་པར་རིག་པར་བྱ་སྟེ། ཆོས་རྣམས་ལ་རྨོངས་པ་རྣམ་པ་གསུམ་ལ་བརྟེན་ནས། ཕྱིན་ཅི་ལོག་རྣམ་པ་གསུམ་སྟེ། དུས་ལ་རྨོངས་པ་དང་གནས་སྐབས་ལ་རྨོངས་པ་དང༌། ངོ་བོ་ཉིད་ལ་རྨོངས་པ་ལ་བརྟེན་ནས། མི་རྟག་པ་ལ་རྟག་པར་ཕྱིན་ཅི་ལོག་པ་དང༌། སྡུག་བསྔལ་ལ་བདེ་བར་ཕྱིན་ཅི་ལོག་པ་དང༌། བདག་མེད་པ་ལ་བདག་ཏུ་ཕྱིན་ཅི་ལོག་པ་དང༌། རྙེད་པ་ལ་རེ་བ་དང༌། སྲོག་ལ་རེ་བའོ། །མི་མཐུན་པའི་ཕྱོགས་རྣམ་པ་ལྔ་པོ་འདི་དག་གི་གཉེན་པོ་ལས་མཚན་མར་འཛིན་པ་རྣམ་པ་ལྔར་རིག་པར་བྱ་སྟེ། འདུ་བྱེད་ཐམས་ཅད་ལ་མི་རྟག་པ་དང༌། སྡུག་བསྔལ་བར་མཚན་མར་འཛིན་པ་དང༌། ཆོས་ཐམས་ཅད་ལ་བདག་མེད་པ་དང༌། ཟས་ལ་མི་མཐུན་པ་དང༌། སྲོག་གི་དབང་པོ་ལ་འགག་པར་མཚན་མར་འཛིན་པའོ། །ལྔ་པོ་འདི་དག་ནི་ཏིང་ངེ་འཛིན་དང༌། ཤེས་པས་རབ་ཏུ་ཕྱེ་བའི་རྣལ་འབྱོར་པ་གཉིས་ཀྱི་སེམས་རྣམ་པར་གྲོལ་བར་འགྱུར་བའི་སྐྱེ་བའི་སྒོ་ཡིན་ཏེ། རྣལ་འབྱོར་པ་ཏིང་ངེ་འཛིན་གཙོ་བོར་བྱེད་པ། བདེན་པའི་གནས་ཀྱི་གཏམ་ཐོས་ནས་ཆོས་དང་དོན་ལེགས་པར་རིག་པ་དང༌། ཇི་ལྟར་ཐོབ་པ་དེ་བཞིན་དུ་གོ་བར་བྱེད་པའི་སྒྲས་ཁ་ཏོན་བྱེད་པ་དང༌། གཞན་དག་ལ་དོན་ཡང་དག་པར་སྟོན་པ་དང༌། ལྐོག་ན་འདུག་ཅིང་སེམས་ཏེ་ཆོས་དང་དོན་ལེགས་པར་རིག་པ་དང༌།རྣལ་འབྱོར་པ࿒ཤེས་པ་གཙོ་བོར་བྱེད་པའི་ཤས་ཆེར་རྣམ་པར་གཡེང་བར་བྱེད་པ་འདོད་པ་ལ་འདོད་ཆགས་ཀྱི་གཉེན་པོ་ལེགས་པར་ཡིད་ལ་བྱེད་པའོ། །རྣལ་འབྱོར་པའི་བསམ་པ་དང༌། སྦྱོར་བ་ཕུན་སུམ་ཚོགས་པ་ནི་རྣམ་པ་ལྔར་རིག་པར་བྱ་སྟེ། མྱ་ངན་ལས་འདས་པ་དང༌།བྱང་ཆུབ་ལ་མངོན་པར་ཡིད་ཆེས་པ་དྲག་པོ་ནི་བསམ་པ་ཕུན་སུམ་ཚོགས་པའོ། །རྟག་ཏུ་གུས་པར་བྱེད་པ་དང༌།ཤེས་བཞིན་དུ་སྤྱོད་པ་དང༌། ཞི་གནས་དང་ལྷག་མཐོང་ནི་སྦྱོར་བ་ཕུན་སུམ་ཚོགས་པའོ། །ཆོས་ལྔ་ནི་སེམས་ཅན་རྣམས་ཀྱི་སྡུག་པ་དང་མི་སྡུག་པའི་ལས་བྱེད་པའི་འབྲས་བུ་ཉེ་བར་སྤྱད་པ་དང༌། ལུས་དང་སེམས་ཀུན་ནས་ཉོན་མོངས་པར་འགྱུར་བ་དང༌། སྡུག་བསྔལ་ཐམས་ཅད་སྡུད་པར་འགྱུར་བ་སྟེ། བདེ་བ་དང༌། སྡུག་བསྔལ་དང༌།ཡིད་བདེ་བ་དང༌། ཡིད་མི་བདེ་བ་དང༌། བཏང་སྙོམས་སོ། །སྔ་མ་བཞིན་དུ་རྣལ་འབྱོར་པ་བསམ་པ་དང༌། སྦྱོར་བའི་ཕྱིར་མི་ལྡོག་པ་རྣམ་པ་ལྔ་དང་ལྡན་པ་ནི་མྱུར་བ་མྱུར་བར་བདེན་པ་མངོན་པར་རྟོགས་པའི་སྐལ་བ་ཅན་དུ་འགྱུར་ཞིང༌། དགེ་བའི་ཕྱོགས་ལ་ཤིན་ཏུ་བསྟན་པར་འགྱུར་བའོ། །ལྔ་པོ་འདི་དག་ནི་སློབ་པའི་འདོད་པའི་འདོད་ཆགས་དང་བྲལ་ལ་ཀུན་དུ་སྦྱོར་བའི་ལྷག་མ་དང་བཅས་པའི་སྐྱེ་བའི་བྱེ་བྲག་སྟེ། ཡང་ན་ནི་བར་མ་དོའི་སྲིད་པ་ལ་གནས་པ་ཉིད་ཀྱི་ཚེ་མཐར་ཐུག་པས་ཡོངས་སུ་མྱ་ངན་ལས་འདའ་བའམ། ཡང་ན་ནི་བསམ་གཏན་དང་པོར་སྐྱེས་མ་ཐག་ཁོ་ནར་མཐར་ཐུག་པས་ཡོངས་སུ་མྱ་ངན་ལས་འདའ་འམ། ཡང་ན་ནི་སྐྱེས་ནས་ཚེགས་ཆུང་ངུས་ལམ་མངོན་སུམ་དུ་བྱས་པ་འམ། ཡང་ན་ནི་ཚེགས་མེད་པ་ལས་ལམ་མངོན་སུམ་དུ་བྱས་ནས་ཡོངས་སུ་མྱ་ངན་ལས་འདའ་འམ། ཡང་ན་ནི་གཟུགས་ཀྱི་མཐའ་འོག་མིན་མན་ཆད་དུ་སོང་བའམ། གཟུགས་མེད་པའི་མཐའ་སྲིད་པའི་རྩེ་མོ་མན་ཆད་དུ་སོང་ནས་མཐར་ཐུག་པས་ཡོངས་སུ་མྱ་ངན་ལས་འདའོ། །ལྔ་པོ་འདི་དག་ནི་བསམ་གཏན་བཞི་པ་སྤེལ་མར་བསྒོམས་པའི་འབྲས་བུ་ཕྱིར་མི་འོང་བ་རྣམས་ཀྱི་སྐྱེ་བའི་ས་སྟེ། བསམ་གཏན་ཆུང་དུ་བསྒོམས་པའི་འབྲས་བུའི་སྐྱེ་བའི་ས་དང༌། བསམ་གཏན་འབྲིང་དང༌།ཆེན་པོ་དང༌། ཆེས་ཆེ་བ་དང༌། ཤིན་ཏུ་ཆེ་བའི་འབྲས་བུའི་སྐྱེ་བའི་སའོ། །རྣལ་འབྱོར་པ་རྣམས་ཀྱི་དཔྱོད་པ་ཡིད་ལ་བྱེད་པ་རྣམ་པ་ལྔ་ནི་ཁམས་གསུམ་པའི་ཉོན་མོངས་པ་སྤང་བར་ངེས་པར་མཐར་ཕྱིན་པར་བྱེད་པ་སྟེ། འདོད་པའི་རྣམ་པར་རྟོག་པ་དྲག་པོས་འདོད་པའི་མཚན་མ་ཡིད་ལ་བྱེད་ཀྱང༌། སེམས་རང་གི་ངང་གིས་བཏང་སྙོམས་སུ་གྱུར་པའི་འདོད་པ་རྣམས་ལས་གཞོལ་བར་མི་འགྱུར་བ་དང༌། རང་གི་ངང་གིས་མངོན་པར་འབྱུང་བའི་མཚན་མ་ཡིད་ལ་བྱེད་ཅིང་སེམས་གཞོལ་བར་མི་འགྱུར་བ་དང༌། འདོད་པ་དང༌།མངོན་པར་འབྱུང་བའི་མཚན་མ་ཇི་ལྟ་བ་བཞིན་དུ། གནོད་སེམས་ལ་གནོད་སེམས་མེད་པའི་མཚན་མ་དང༌། རྣམ་པར་འཚེ་བ་ལ་རྣམ་པར་འཚེ་བ་མེད་པའི་མཚན་མ་དང༌། གཟུགས་ལ་གཟུགས་མེད་པའི་སྙོམས་པར་འཇུག་པ་དང༌། སྐྱེ་བའི་མཚན་མ་དང༌། མྱ་ངན་ལས་འདས་པའི་མཚན་མ་ཡང་དེ་དང་འདྲའོ། །

sangs rgyas kyi bka'i shes bya'i gnas bzhi bzhi pa rdzogs so// //lnga po 'di dag ni 'dun pa dang/ 'dod chags kyi phyogs gnas ngan len gyi rjes su 'brangs pas 'jug pa kun nas nyon mongs par gtogs pa'i 'du byed kyi tshogs te/ rten dang yul gyi ngo bo nyid kyi 'du byed kyi tshogs dang/ myong ba'i ngo bo nyid dang/ tha snyad kyi gnas skabs yongs su bcad pa'i phyir/ mtshan mar 'dzin pa'i ngo bo nyid dang/ spyod pa'i ngo bo nyid dang/ dmigs pa'i ngo bo nyid kyi 'du byed kyi tshogs so/ /de las bzlog pa lnga ni 'dun pa dang 'dod chags kyi phyogs gnas ngan len dang bral ba/ ldog pa rnam par byang bar gtogs pa'i 'du byed kyi tshogs yin par rig par bya'o/ /lnga po 'di dag ni yongs su btsal zhing longs par spyod pa'i phyir/ 'dod pa can rnams kyi 'dod par bya ba'i yul dang/ 'dod pa la mi phyogs pa rnams kyi yang dag par nye bar brtag par bya ba yin te/ gzugs rnams dang/ sgra rnams dang/ dri rnams dang/ ro rnams dang/ reg bya rnams so/ /de la btsal bar bya ba dang/ brtag par bya ba dang/ lhag par chags par bya ba'i dngos po las brtsams te/ 'dod par bya ba rnam pa bzhi yod par rig par bya'o/ /de la ma 'ongs pa 'dod par bya ba ni btsal ba'o/ /'das pa ni rtag pa'o/ /da ltar byung ba ni lhag par chags par bya ba'o/ /de la yang rnam pa gnyis te/dngos po 'dod par bya ba dang/ de las skyes pa'i tshor ba 'dod par bya ba'o/ /lnga po 'di dag ni sems can rnams kyi sdug pa dang mi sdug pa'i las kyi 'bras bu rnam par smin pa nye bar spyad pa'i phyir lus thob par 'gyur ba ste/ lha dang mi dang/ sems can dmyal ba pa dang/ dud 'gro dang/ yi dwags kyi yul pa'o| /rnyed pa'i rgyu sgrub pa dang/ mya ngan las 'das pa la mi phyogs pa ni rnam pa lngar rig par bya ste/ gang du longs spyad pa dang/ gang las rnyed pa dang/ gang rnyed pa dang/ gang gi phyir rnyed pa dang/ ji lta bus rnyed pa ste/ gnas 'di dag tu sems kun du 'dzin pa gang yin pa'o/ /chos lnga po 'di dag ni rnal 'byor pa'i tshul khrims dang/ thos pa la gnod pa sngon du 'gro bas zhi gnas dang/ lhag mthong dang mi mthun pa ste/ 'dod pa rnams la chags pa dang/ skul ba dang/ dran pa byed pa dang/ 'doms pa dang/ rjes su ston pa rnams la kun nas mnar sems dang/ khong khro ba'i sems su byed pa ste/ tshul khrims yang dag par ma blangs pa ni/ yang dag par mi len pa'i phyir dang/ yang dag par blangs pa ni spong ba'am nyams par byed pa'i phyir ro/ /gnyid dang/ nyal ba dang/ mngon par ma zhi ba dang/ nyon mongs pa can gyi 'gyod pa dang chos rnams la som nyi byed de/thos pa ma bzung ba ni 'dzin par mi byed la/ bzung ba ni brjed par 'gyur zhing/ ma brjed pa yang nges par rtogs par mi 'gyur ba'o/ /'og ma'i cha ni gnyis te| mthong ba'i lam ni bsgom pa'i lam gyi 'og ma'i cha'o/ /'dod pa'i khams ni gzugs dang gzugs med pa'i 'og ma'i cha'o/ /'og ma'i cha 'di gnyis la brten nas 'og ma'i cha lnga la kun du sbyor ba zhes bya ste/ 'og ma'i cha dang po las brtsams pa ni/ 'jig tshogs la lta ba dang/ tshul khrims dang brtul zhugs mchog tu 'dzin pa dang/ the tshom mo/ /gnyis pa las brtsams pa ni 'dod pa la 'dun pa dang/ gnod pa'i sems so/ /'di gnyis ni gong ma'i cha ste/ gzugs kyi khams dang/ gzugs med pa'i khams so/ /gong ma'i cha 'di gnyis la brten nas/ gong ma'i cha lnga la kun du sbyor ba zhes bya ba ste/ kun du sbyor ba bye brag med pa ni/ gzugs kyi 'dod chags dang/ gzugs med pa'i 'dod chags so/ /kun du sbyor ba bye brag can ni sred pa shas che ba'i bsam gtan pa'i rgod pa dang/ nga rgyal shas che ba'i bsam gtan pa'i nga rgyal dang/ ma rig pa shas che ba'i bsam gtan pa'i ma rig pa'o/ /ma gus pa rnam pa lngas yongs su zin na/ sems las su mi rung zhing/ dge ba'i rtsa ba skye bar mi 'gyur te/ ston pa po dang/ bstan pa dang/ lhag pa'i tshul khrims kyi bslab pa dang/ lhag pa'i sems dang/ lhag pa'i shes rab kyi bslab pa dang/ yang dag par bskul zhing rjes su 'doms la ston pa dang/ tshangs pa mtshungs par spyod pa rnams la ma gus pa'o/ /lnga po 'di dag ni nyon mongs pa spang bar yang dag pa'i brtson 'grus rtsom pa'i bar du gcod pa ste/ snyoms par 'jug pa dang/ skye ba la lhag par chags pa dang/ rnyed pa dang bkur sti la lhag par chags pa dang/ bag med pa dang/ 'chal ba'i shes rab dang/ sems zhum pa dang/ mngon pa'i nga rgyal lo/ /bzod pa med pa'i skyes bu gang zag la ni/ pha rol phyir rgol ba la log par sgrub pa rnam pa lnga yod par rig par bya ste/'di la bzod pa med pa ni/ pha rol phyir rgol ba la log par sgrub pa rnam pa lnga yod par rig par bya ste/'di la bzod pa med pa ni/ pha rol phyir rgol ba la thog ma kho nar kun nas mnar sems kyi sems dang ldan par 'gyur te/ khon gyi bsam pa dang/ de'i mdza' bo'i skye bo dang/ yang dbye bar 'dod cing/ 'byed pa dang/ de bzhin du gnod par bya ba'i phyir zhugs pas/ de la sdug bsngal ba dang yid mi bde ba yang sgrub pa dang/ bdag gis yang dag par blangs pa'i tshul khrims kyang nyams par byed pa dang/ lus dang ngag dang yid rnams kyis kyang nyes par spyod pa kun du spyod par 'gyur te/ log par bsgrub pa rnam pa lnga po de dag ni 'dir skyes na yang/ 'di rgyu mthun pa'i nyes dmigs gsum yod par rig par bya ste/ dgra mang ba dang/mdza' bo dang/ dbye ba dang/ pha rol pos sdug bsngal ba dang/ yid mi bde bar gyur pa'i mi 'dod pa rnam pa sna tshogs kun du spyod pa'o/ / gcig ni tshe 'di'i ste/ 'chi ba'i tshe 'gyod par 'gyur ba'o/ / gcig ni rnam par smin pa las skyes pa'i tshe phyi ma'i ste/ shi nas kyang ngan song du skye bar 'gyur ba'o/ / de las bzlog pa ni bzod pa can rnams kyis pha rol phyir rgol ba la yang dag par sgrub pa rnam pa lngar 'gyur ba ste/ de ltar byas pa'i phan yon ni ci rig par bya'o/ /chos lnga po 'di dag ni tshe 'di dang tshe phyi ma la sdug bsngal ba dang/ yid mi bde ba 'byung bar 'gyur ba ste/ nye du rnams phung ste 'chi ba'i dus byed pa dang/ longs spyod kyi gzhi rnams tshul ma yin par chud za ba dang/ rang gi lus la nad byung ba 'di gsum ni tshe 'di'i sdug bsngal ba dang yid mi bde ba 'byung bar 'gyur ba'o/ /'chal ba'i tshul khrims dang/ thams cad la yang skur pa 'debs pa'i log par lta ba ni tshe phyi ma'o/ /de las bzlog pa'i chos lnga po rnams ni tshe 'di dang tshe phyi ma la bde ba dang yid bde ba 'byung bar 'gyur ba yin par rig par bya'o/ /rnam pa lngas gzhan dag gi don bya bar 'dod pa'i skul ba yongs su dag cing yongs su byang bar 'gyur te/ 'gal bar byas pa ma nor bar smra ba dang/ sems dang mthun par smra ba dang/ bya ba byed pa smra ba dang/ ngag gi nyes pa rnam par spangs nas smra ba dang/ yid kyi nyes pa rnam par spangs nas smra ba'o/ /dgra bcom pa ni longs spyod pa tshol zhing longs spyod par snang du zin kyang/ log par tshol ba rnam pa gsum las 'das pa dang/ log par longs spyod pa rnam pa gnyis las 'das par rig par bya ste/ srog gcod pa dang/ ma byin par len pa dang/ brdzun du smra ba dang ldan pa'i log pa'i tshol ba las kyang 'das la/ chung ma 'chang ba dang/ bag med par sogs pa'i log par longs spyod pa las kyang 'das so/ /spong pa po ni chos rnam pa lnga dang ldan na dge ba'i phyogs la ci dgar sbyor ba dang mngon par shes pa myur ba yin te/ ji skad bstan pa'i spong ba 'dun pa drag po dang/ sgrub pa ji lta ba bzhin du bdag gi brjod pa dang/ lus kyi nyams stobs dang/ rgyun du chud pa dang/ gus par sbyor ba dang ldan pa'i sems kyi spro ba dang/ zhi gnas dang rab tu 'dzin pa dang/ btang snyoms kyi mtshan ma'i dus/ so sor rig pa'i shes pa'o| /chos lnga po 'di dag ni rnam par grol ba yongs su rtogs par byed pa skyo ba'i mi mthun pa'i phyogs yin par rig par bya ste/ chos rnams la rmongs pa rnam pa gsum la brten nas/ phyin ci log rnam pa gsum ste/ dus la rmongs pa dang gnas skabs la rmongs pa dang/ ngo bo nyid la rmongs pa la brten nas/ mi rtag pa la rtag par phyin ci log pa dang/ sdug bsngal la bde bar phyin ci log pa dang/ bdag med pa la bdag tu phyin ci log pa dang/ rnyed pa la re ba dang/ srog la re ba'o/ /mi mthun pa'i phyogs rnam pa lnga po 'di dag gi gnyen po las mtshan mar 'dzin pa rnam pa lngar rig par bya ste/ 'du byed thams cad la mi rtag pa dang/ sdug bsngal bar mtshan mar 'dzin pa dang/ chos thams cad la bdag med pa dang/ zas la mi mthun pa dang/ srog gi dbang po la 'gag par mtshan mar 'dzin pa'o/ /lnga po 'di dag ni ting nge 'dzin dang/ shes pas rab tu phye ba'i rnal 'byor pa gnyis kyi sems rnam par grol bar 'gyur ba'i skye ba'i sgo yin te/ rnal 'byor pa ting nge 'dzin gtso bor byed pa/ bden pa'i gnas kyi gtam thos nas chos dang don legs par rig pa dang/ ji ltar thob pa de bzhin du go bar byed pa'i sgras kha ton byed pa dang/ gzhan dag la don yang dag par ston pa dang/ lkog na 'dug cing sems te chos dang don legs par rig pa dang/rnal 'byor pa shes pa gtso bor byed pa'i shas cher rnam par g.yeng bar byed pa 'dod pa la 'dod chags kyi gnyen po legs par yid la byed pa'o/ /rnal 'byor pa'i bsam pa dang/ sbyor ba phun sum tshogs pa ni rnam pa lngar rig par bya ste/ mya ngan las 'das pa dang/byang chub la mngon par yid ches pa drag po ni bsam pa phun sum tshogs pa'o/ /rtag tu gus par byed pa dang/shes bzhin du spyod pa dang/ zhi gnas dang lhag mthong ni sbyor ba phun sum tshogs pa'o/ /chos lnga ni sems can rnams kyi sdug pa dang mi sdug pa'i las byed pa'i 'bras bu nye bar spyad pa dang/ lus dang sems kun nas nyon mongs par 'gyur ba dang/ sdug bsngal thams cad sdud par 'gyur ba ste/ bde ba dang/ sdug bsngal dang/yid bde ba dang/ yid mi bde ba dang/ btang snyoms so/ /snga ma bzhin du rnal 'byor pa bsam pa dang/ sbyor ba'i phyir mi ldog pa rnam pa lnga dang ldan pa ni myur ba myur bar bden pa mngon par rtogs pa'i skal ba can du 'gyur zhing/ dge ba'i phyogs la shin tu bstan par 'gyur ba'o/ /lnga po 'di dag ni slob pa'i 'dod pa'i 'dod chags dang bral la kun du sbyor ba'i lhag ma dang bcas pa'i skye ba'i bye brag ste/ yang na ni bar ma do'i srid pa la gnas pa nyid kyi tshe mthar thug pas yongs su mya ngan las 'da' ba'am/ yang na ni bsam gtan dang por skyes ma thag kho nar mthar thug pas yongs su mya ngan las 'da' 'am/ yang na ni skyes nas tshegs chung ngus lam mngon sum du byas pa 'am/ yang na ni tshegs med pa las lam mngon sum du byas nas yongs su mya ngan las 'da' 'am/ yang na ni gzugs kyi mtha' 'og min man chad du song ba'am/ gzugs med pa'i mtha' srid pa'i rtse mo man chad du song nas mthar thug pas yongs su mya ngan las 'da'o/ /lnga po 'di dag ni bsam gtan bzhi pa spel mar bsgoms pa'i 'bras bu phyir mi 'ong ba rnams kyi skye ba'i sa ste/ bsam gtan chung du bsgoms pa'i 'bras bu'i skye ba'i sa dang/ bsam gtan 'bring dang/chen po dang/ ches che ba dang/ shin tu che ba'i 'bras bu'i skye ba'i sa'o/ /rnal 'byor pa rnams kyi dpyod pa yid la byed pa rnam pa lnga ni khams gsum pa'i nyon mongs pa spang bar nges par mthar phyin par byed pa ste/ 'dod pa'i rnam par rtog pa drag pos 'dod pa'i mtshan ma yid la byed kyang/ sems rang gi ngang gis btang snyoms su gyur pa'i 'dod pa rnams las gzhol bar mi 'gyur ba dang/ rang gi ngang gis mngon par 'byung ba'i mtshan ma yid la byed cing sems gzhol bar mi 'gyur ba dang/ 'dod pa dang/mngon par 'byung ba'i mtshan ma ji lta ba bzhin du/ gnod sems la gnod sems med pa'i mtshan ma dang/ rnam par 'tshe ba la rnam par 'tshe ba med pa'i mtshan ma dang/ gzugs la gzugs med pa'i snyoms par 'jug pa dang/ skye ba'i mtshan ma dang/ mya ngan las 'das pa'i mtshan ma yang de dang 'dra'o/ /

སངས་རྒྱས་ཀྱི་བཀའ་ཤེས་བྱའི་གནས་ལྔ་ལྔ་པ་རྫོགས་སོ།། །།

sangs rgyas kyi bka' shes bya'i gnas lnga lnga pa rdzogs so// //

【H6 增上六門(合有十六門)】

བམ་པོ་བཅུ་བདུན་པ།

bam po bcu bdun pa/

བདག་དང་སེམས་ཅན་དང་སྲོག་ཏུ་ལྟ་བར་གཏོགས་པའི་སེམས་ཅན་རྣམས། བདག་མེད་པ་ལ་འཇུག་པར་འགྱུར་བ། སེམས་ཅན་གྱི་དངོས་པོ་རབ་ཏུ་དབྱེ་བ་བརྒྱད་པོ་འདི་དག་ནི། རྣམ་པ་དྲུག་དྲུག་སྟེ༑ བདག༌གི་རྟེན་གྱི་དངོས་པོ་རབ་ཏུ་དབྱེ་བ་དང༌། ཡུལ་གྱི་དངོས་པོ་རབ་ཏུ་དབྱེ་བ་དང༌། ངོ་བོ་ཉིད་ཀྱི་དངོས་པོ་རབ་ཏུ་དབྱེ་བ་དང༌། ཉེ་བར་སྤྱོད་པའི་མཚན་མའི་དངོས་པོ་རབ་ཏུ་དབྱེ་བ་དང༌། ཉེ་བར་སྤྱོད་པའི་དངོས་པོ་རབ་ཏུ་དབྱེ་བ་དང༌། རྗེས་སུ་ཐ་སྙད་འདོགས་པའི་དངོས་པོ་རབ་ཏུ་དབྱེ་བ་དང༌། སྤྱོད་པའི་དངོས་པོ་རབ་ཏུ་དབྱེ་བ་དང༌། འདོད་པའི་དངོས་པོ་རབ་ཏུ་དབྱེ་བའོ། །དངོས་པོ་རབ་ཏུ་དབྱེ་བ་འདི་དག་ལ་ཡོངས་སུ་བྱང་བར་བྱས་པའི་རྣལ་འབྱོར་པ་དེ་ལ། བདག་ནི་མིག་ལ་སོགས་པ་ལ་བརྟེན་ནས། གཟུགས་ལ་སོགས་པའི་ཡུལ་རྣམས་ལ། རེག་པ་དང་ཚོར་བ་རྣམས་ཀྱིས་ཉེ་བར་སྤྱོད་དོ། །དེ་བཞིན་དུ་མིང་ནི་འདི་ཞེས་བྱ། རིགས་ནི་འདི་ཞེས་བྱ། རུས་ནི་འདི་ཞེས་བྱ། ཁ་ཟས་ནི་འདི་ལྟ་བུ་ཞིག་ཅེས་བྱ་བ་ལ་སོགས་པར། བདག་དང་ཕ་རོལ་ལ་རྗེས་སུ་ཐ་སྙད་འདོགས་ཤིང༌། ཆོས་དང་ཆོས་མ་ཡིན་པ་ཡང་བྱེད་ལ། སྡུག་པའི་དངོས་པོ་དང་ཕྲད་པ་དང༌། གནས་པ་དང་ཕྱིར་ཞིང་འབྱུང་བར་འདོད་པ་དང༌། མི་སྡུག་པའི་དངོས་པོ་དང་མི་ཕྲད་པ་དང༌། མི་གནས་པ་དང༌། མེད་པར་འགྱུར་བར་འདོད་པ་སྔོན་བྱུང་བ་གང་ཡིན་པ་དེ་དེའི་དུས་ན་འབྱུང་བར་མི་འགྱུར་རོ། ། དཀོན་མཆོག་དང༌། བསླབ༌པར་གཏོགས་པ་རྣམ་པ་དྲུག་ལ་ཁྱད་དུ་གསོད་པ་ནི་དགེ་བའི་ཆོས་མ་ཐོབ་པ་ལས་ཀྱང་ཡོངས་སུ་ཉམས་པར་འགྱུར་ལ། ཐོབ་པ་ལས་ཀྱང་ཡོངས་སུ་ཉམས་པ་དང༌། བསྟན་པ་ཡང་ཡོངས་སུ་གཏོད་པ་དང༌། ཐ་ན་སངས་རྒྱས་དང༌། ཆོས་དང༌། དགེ་འདུན༌རྣམས་དང༌། ལྷག་པའི་ཚུལ་ཁྲིམས་དང༌། ལྷག་པའི་སེམས་དང༌། ལྷག་པའི་ཤེས་རབ་རྣམས་ལ་དད་པ་ཙམ་ཡང་ཉམས་པར་འགྱུར་བའོ། །དེ་ལ་སྡིག་པའི་གྲོགས་པོས་ནི་ལྷག་པའི་སེམས་དང༌། ལྷག་པའི་ཤེས་རབ་ལས་བརྩམས་ཏེ་འདོམས་ཤིང་སྟོན་པ་ལོག་པར་རྙེད་པར་འགྱུར་རོ། །བཀའ་བློ་མི་བདེ་བས་ནི་རྙེད་པར་ཡང་མི་འགྱུར་རོ། །དེ་ལོག་པར་གྱུར་པ་དང༌། རྙེད་པར་ཡང་མ་གྱུར་པས་དགེ་བའི་ཆོས་རྣམས་ལས་ཡོངས་སུ་ཉམས་པར་འགྱུར་རོ། །དེ་ལས་བཟློག་པ་ནི་དགེ་བའི་ཕྱོགས་སུ་རིག་པར་བྱའོ། །དྲུག་པོ་འདི་དག་ནི་འདོད་ཆགས་ཀྱི་གཞི་ཡིན་ཞིང༌། ཚུལ་བཞིན་མ་ཡིན་པ་ཡིད་ལ་བྱེད་པ་དང་ལྡན་ལ༑ གཟུགས་ལ་སོགས་པའི་ཡུལ་རྣམས་ལ། སེམས་ཅན་རྣམས་ཀྱི་སེམས་བདེ་བར་འགྱུར་བའི་གནས་སྐབས་ཡིན་ནོ། །ཇི་ལྟར་འདོད་ཆགས་ཀྱི་གཞི་ཡིན་ཞིང༌།བདེ་བར་འགྱུར་བའི་གནས་སྐབས་ཡིན་པ་བཞིན་དུ། ཞེ་སྡང་གི་གཞི་ཡིན་ཞིང་མི་བདེ་བར་འགྱུར་བའི་གནས་སྐབས་དང༌། གཏི་མུག་གི་གཞི་ཡིན་ཞིང༌། བདེ་བ་ཡང་མ་ཡིན་མི་བདེ་བ་ཡང་མ་ཡིན་པར་འགྱུར་བའི་གནས་སྐབས་ཀྱང་དེ་དང་འདྲ་བར་རིག་པར་བྱའོ། །རྣམ་པ་དྲུག་གིས་ནི་ཤིན་ཏུ་རྣམ་པར་དག་པའི་བདག་ཉིད་ཅན་གནས་གྱུར་པ་འགྲོ་ཡང་རུང༌། གནས་ཀྱང་རུང་སྟེ། མིག་གིས་ཤེས་པར་བྱ་བ་གཟུགས་རྣམས་དང༌། ཡིད་ཀྱིས་ཤེས་པར་བྱ་བ་ཆོས་ཀྱི་བར་དག་ལ། ཤིན་ཏུ་བར་ཆད་མེད་ཅིང༌། རྒྱུན་མི་འཆད་པ་ཀུན་ནས་ཉོན་མོངས་པ་མེད་པར་མཉམ་པ་ཉིད་དུ་གནས་པར་རིག་པར་བྱའོ། །ཆོས་དྲུག་པོ་འདི་དག་ནི་དབང་པོ་གཟུགས་ཅན་ལྔ་པོ་རྟེན་དང་བཅས་པ་རྣམས་ཀྱི་ཅི་རིགས་པར་རྟེན་བྱེད་པ་དང༌། མི་སྒྲིབ་པ་དང༌། ཁྲིད་པ་དང༌། ཡོངས་སུ་བསྲུང་བ་དང༌། སྐྱེས་སོ་ཅོག་གི་དབང་བྱེད་པར་འགྱུར་བ་སྟེ། འབྱུང་བ་ཆེན་པོ་བཞི་དང་ནམ་མཁའི་ཁམས་དང་རྣམ་པར་ཤེས་པའོ། །དེ་ལ་རྣམ་པར་ཤེས་པ་ནི་འདིར་བསོད་ནམས་དང༌། བསོད་ནམས་མ་ཡིན་པ་བསྩགས་པ། ཚེ་ཕྱི་མ་ལ་དགེ་བ་དང༌། མི་དགེ་བའི་འབྲས་བུར་འགྱུར་བར་ཁྲིད་པའོ། །རྣམ་པར་ཤེས་པས་རྟེན་བྱས་ནས་དབང་པོ་ལྔ་པོ་རྟེན་དང་བཅས་པ་ཡང་འཇིག་པར་མི་འགྱུར་འདུལ་བར་མི་འགྱུར་རོ། །ཚེ་འདི་ཉིད་ལ་ཡང་རྣམ་པར་ཤེས་པ་སྐྱེས་སོ་ཅོག༌གི་དབང་གིས་དགེ་བ་དང༌། མི་དགེ་བ་དང༌། ལུང་དུ་མ་བསྟན་པའི་བྱ་བ་རྣམས་ལ་འཇུག་གོ། །གནས་གསུམ་པོ་འདི་དག་ནི་རྣལ་འབྱོར་པ་རྣམས་ཀྱི་འདའ་བར་དཀའ་བ་སྟེ། འདོད་པའི་འདོད་ཆགས་དང༌། གནོད་སེམས་དང༌། རྣམ་པར་འཚེ་བ་དང༌། མི་དགའ་བས་ཡོངས་སུ་ཟིན་པའི་ཁམས་ངན་པ་ལས་ཡང་དག་པར་འདའ་བ་དང༌། འདུ་བྱེད་རྣམས་ཀྱི་མཚན་མ་ཀུན་དུ་འབྱུང་བ་ལས་ཡང་དག་པར་འདའ་བ་དང༌། སྲིད་པའི་རྩེ་མོ་ལས་ཡང་དག་པར་འདའ་བའོ༑ །འདའ་བར་དཀའ་བའི་གནས་གསུམ་པོ་འདི་དག་ལས་ཡང་དག་པར་འདའ་བར་བྱ་བའི་གཉེན་པོ་ནི། གོང་ན་མེད་པ་དག་ཡོད་པར་རིག་པར་བྱ་སྟེ༑ དང་པོའི་ནི་ཚད་མེད་པ་བཞིའོ། །གཉིས་པའི་ནི་མཚན་མ་མེད་པའི་ཏིང་ངེ་འཛིན་ཏོ། །གསུམ་པའི་ནི་ངའོ་སྙམ་པའི་ང་རྒྱལ་ཟད་པའོ། །ཏིང་ངེ་འཛིན་འདི་དག་ཀྱང་མི་མཐུན་པའི་ཕྱོགས་ངེས་པར་བཅོམ་ན། ཡོངས་སུ་གྲུབ་པར་འགྱུར་བར་རིག་པར་བྱའོ། །མི་མཐུན་པའི་ཕྱོགས་ངེས་པར་གཞོམ་པ་ཡང་གཉེན་པོ་ལེགས་པར་བསྒོམས་པ་ལ། དེ་ཀུན་དུ་མི་འབྱུང་བའི་ཕྱིར་རོ། །ངའོ་སྙམ་པའི་ང་རྒྱལ་སྤངས་པ་ནི། བདག་མཐར་ཕྱིན་ཏམ་འོན་ཏེ་མ་ཕྱིན་ཞིག་གུ་སྙམ་དུ་ཐེ་ཚོམ་གྱི་སེམས་ཀྱིས་ཡོངས་སུ་ཟིན་ཅིང་འདུག་པར་ནམ་ཡང་མི་འགྱུར་ཏེ༑ དེ་ལྟར་ན་གང་ལ་ཐེ་ཚོམ་ཡོད་པ་དེ་ལ་ནི་ངའོ་སྙམ་པའི་ང་རྒྱལ་དང་བྲལ་བ་མེད་དོ། །གང་ངའོ་སྙམ་པའི་ང་རྒྱལ་དང་བྲལ་བ་དེ་ལ་ནི་ཐེ་ཚོམ་མེད་པར་རིག་པར་བྱའོ། །དྲུག་པོ་འདི་དག་ནི་འགྱེད་པའི་རྩ་བའི་གཞི་ཡིན་ཏེ། ཕན་ཚུན་མི་མཐུན་པ་རྣམས་ཡིད་དུ་མི་འོང་བར་སྤྱོད་པ་དང༌། སྡིག་པ་འཆབ་པ་དང༌། མཚུངས་པ་རྣམས་ཀྱི་རྙེད་པ་དང༌། བཀུར་སྟི་ལྷག་པར་བདག་གིར་བྱེད་པ་དང༌། ཆོས་གོས་ལ་སོགས་པའི་རྙེད་པས་གཅིག་ལ་གཅིག་འདྲིད་པ་དང༌། བསླབ་པའི་གཞི་ལས་འགལ་བར་བྱེད་པ་དང༌། ཆོས་ཀྱི་དོན་ཕྱིན་ཅི་ལོག་ཏུ་འཛིན་པའོ། །དྲུག་པོ་འདི་དག་རྩོད་པའི་རྩ་བའི་གཞི་འདི་དག་སྤོང་བར་འགྱུར་བ་སྟེ། བྱམས་པའི་ལུས་དང༌། ངག་དང་ཡིད་ཀྱི་ལས་ནི་དང་པོ་དང་གཉིས་པའི་འོ། །རྙེད་པ་ཐུན་མོང་དུ་ལོངས་སྤྱོད་པ་ནི། གསུམ་པ་དང་བཞི་པའི་འོ། །ཚུལ་ཁྲིམས་མཐུན་པར་བྱ་བ་ནི་ལྔ་པའི་འོ། །ལྟ་བ་མཐུན་པར་བྱ་བ་ནི་དྲུག་པའི་འོ༑ །ཆོས་དྲུག་པོ་འདི་དག་ནི་རྣལ་འབྱོར་པ་རྣམས་ཀྱི་མཐུ་ཐམས་ཅད་དང༌། མཐར་ཕྱིན་པ་སྡུད་པར་འགྱུར་བ་སྟེ། རྫུ་འཕྲུལ་གྱི་ཡུལ་དང་ལྷའི་རྣ་བ་དང༌། སྔོན་གྱི་གནས་དང༌། སེམས་ཀྱི་རྣམ་གྲངས་དང༌། འཆི་འཕོ་རྣམས་ནི་མཐུ་སྡུད་པ་ཡིན་ནོ། །ཟག་པ་ཟད་པ་ནི་མཐར་ཕྱིན་པ་སྡུད་པ་ཡིན་ནོ། །དྲུག་པོ་འདི་དག་ནི་གང་ཟག་བདེན་པ་མངོན་པར་མ་རྟོགས་པའི་བདེན་པ་མངོན་པར་རྟོགས་པར་བྱ་བ་ལ་བགེགས་སུ་གྱུར་པའི་ཆོས་ཡིན་ཏེ། སྔ་མ་བཞིན་དུ་རྨོངས་པ་རྣམ་པ་གསུམ་གྱི་དབང་དུ་བྱས་ནས་ཕྱིན་ཅི་ལོག་གསུམ་དང༌། རྙེད་པ་ལ་རེ་བ་དང༌། སྲོག་ལ་རེ་བའོ། །དེ་ལ་བྱེ་བྲག་ནི་འདི་ཡིན་ཏེ། ཉེས་པར་མཐོང་བ་དང༌། ཐོས་པ་དང༌། སྨྲས་པ་དང༌། བརྟགས་པ་དང༌། མཐུན་པའི་ཆོས་རྣམས་ལ་ཉེས་པར་མཐོང་བ་དང་ཉེས་པར་ཐོས་པ་དང༌། ཉེས་པར་སྨྲས་པ་དང༌། ཉེས་པར་བརྟགས་པ་ལ་མངོན་པར་དགའ་བའོ། །དེ་ཡང་སོ་སོའི་སྐྱེ་བོ་བདེན་པ་མངོན་པར་མ་རྟོགས་པའི་སེམས་ཤིན་ཏུ་འཕྲོགས་པ་དང༌། བར་དུ་གཅོད་པའི་གཙོ་བོར་འདུག་པ་ཡིན་ཏེ། འཕགས་པ་ནི་མ་ཡིན་ནོ། །དེ་བས་ན་རིགས་དང་མཐུན་པ་རྣམས་ཀྱི་སྐབས་སུ་བསྟན་གྱི། རྣམ་པར་གྲོལ་བ་ཡོངས་སུ་སྨིན་པའི་སྐབས་སུ་ནི་མ་ཡིན་ནོ། །བགེགས་སུ་གྱུར་པའི་ཆོས་དེ་དག་གི་གཉེན་པོར་མཚན་མར་འཛིན་པ࿒རྣམ་པ་དྲུག་ཡང་དག་པར་རིག་པར་བྱ་སྟེ། སྔ་མ་བཞིན་དུ་རྣམ་པ་ལྔ་དང་འཇིག་རྟེན་ཐམས་ཅད་ལ་ཡང་མངོན་པར་མི་དགའ་བའི་མཚན་མར་འཛིན་པའོ། །ཕུན་སུམ་ཚོགས་པ་རྗེས་སུ་དྲན་པ་འདི་གཉིས་ནི་རྣམ་པ་དྲུག་སྟེ། རྣལ་འབྱོར་པ་སེམས་ཞུམ་པ་རྣམས་ལེགས་པར་རབ་ཏུ་འཛིན་ཅིང༌། མངོན་པར་དགའ་བར་བྱེད་པར་འགྱུར་ཏེ། སྐྱབས་ཕུན་སུམ་ཚོགས་པ་རྗེས་སུ་དྲན་པ་རྣམ་པ་གསུམ་འཐོབ་པ་ཕུན་སུམ་ཚོགས་པ་རྗེས་སུ་དྲན་པ་ཡང་རྣམ་པ་གསུམ་སྟེ། རྣམ་པ་གསུམ་ལས། སངས་རྒྱས་དང༌། ཆོས་དང༌། དགེ་འདུན་རྗེས་སུ་དྲན་པ་ནི་སྐྱབས་རྗེས་སུ་དྲན་པ་ཞེས་བྱའོ། །མྱ་ངན་ལས་འདའ་བར་འགྲོ་བའི་ལམ་དང་ལོངས་སྤྱོད་དུ་འགྲོ་བ་དང༌། མཐོ་རིས་སུ་འགྲོ་བ་རྣམ་པ་ལས་རྗེས་སུ་དྲན་པ་ནི། ཐོབ་པ་རྗེས་སུ་དྲན་པ་ཞེས་བྱའོ། །ཆོས་དྲུག་པོ་འདི་དག་ནི། ལེགས་པར་གསུངས་པའི་ཆོས་འདུལ་བ་བླ་ན་མེད་པ་དང༌། འདི་ལས་ཕྱི་རོལ་པའི་མུ་སྟེགས་ཅན་རྣམས་དང་ཐུན་མོང་མ་ཡིན་པ་སྟེ། སྟོན་པ་ལ་ལྟ་བ་དང༌། དམ་པའི་ཆོས་ཉན་པ་དང༌། དད་པ་རྙེད་པ་དང༌། བསླབ་པའི་གཞི་རྣམས་ལ་རྗེས་སུ་སློབ་པ་དང༌། རྣམ་པ་ལས་སྟོན་པ་རྗེས་སུ་དྲན་པ་སྟེ། ཀྱེ་མ་བཅོམ་ལྡན་འདས་འདི་ནི་ཡང་དག་པར་རྫོགས་པའི་སངས་རྒྱས་ཡིན་ཏེ། འདིས་ནི་ཆོས་ཐམས་ཅད་སངས་རྒྱས་སོ་ཞེས་བྱ་བ་ལ་སོགས་པ་དང༌། སྟོན་པ་དེ་ཉིད་ལ་ལུས་དང་ངག་དང༌། བསྒྲུབ་པས་བསྙེན་བཀུར་བྱའོ། །ཆོས་དྲུག་པོ་འདི་དག་ནི་སྲེད་པ་ཟད་པར་བྱ་བའི་ཕྱིར་བརྩོན་པ་རྣམས་བདག་ནི་ད་དུང་སྲེད་པ་དང་བཅས་པ་ཡིན་གྱི། སྲེད་པ་མེད་པ་ནི་མ་ཡིན་ནོ་སྙམ་དུ་ངེས་པར་རྟོགས་པར་འགྱུར་བ་སྟེ། གཟུགས་ལ་སོགས་པ་ནས། ཆོས་ལ་ཐུག་པའི་བར་གྱི་ཡུལ་རྣམས་དང་སེམས་འབྲེལ་པ་ཉིད་དོ། །རྣམ་པ་དྲུག་གིས་ནི་ལས་དང་བདེན་པ་ལ་རྟོན་གྱི། རིགས་དང་ཆོ་རིགས་དང༌། རུས་ལ་རྟོན་པ་མ་ཡིན་པར་རིག་པར་བྱ་སྟེ། གང་གི་ཕྱིར་གང་ཟག་རིགས་དམའ་བ་ཡིན་དུ་ཟིན་ཀྱང༌། ངན་འགྲོར་འགྲོ་བའི་མི་དགེ་བ་ཡང་བསྐྱེད་ཅིང༌། བདེ་འགྲོར་འགྲོ་བའི་དགེ་བ་ཡང་བསྐྱེད་ལ། ཚེ་འདི་ཉིད་ལ་ཡང་ཡོངས་སུ་མྱ་ངན་ལས་འདའ་བ་དང༌། རིགས་བཟང་པོ་ཡིན་དུ་ཟིན་ཀྱང་དེ་དང་འདྲའོ༑ །

bdag dang sems can dang srog tu lta bar gtogs pa'i sems can rnams/ bdag med pa la 'jug par 'gyur ba/ sems can gyi dngos po rab tu dbye ba brgyad po 'di dag ni/ rnam pa drug drug ste| bdaggi rten gyi dngos po rab tu dbye ba dang/ yul gyi dngos po rab tu dbye ba dang/ ngo bo nyid kyi dngos po rab tu dbye ba dang/ nye bar spyod pa'i mtshan ma'i dngos po rab tu dbye ba dang/ nye bar spyod pa'i dngos po rab tu dbye ba dang/ rjes su tha snyad 'dogs pa'i dngos po rab tu dbye ba dang/ spyod pa'i dngos po rab tu dbye ba dang/ 'dod pa'i dngos po rab tu dbye ba'o/ /dngos po rab tu dbye ba 'di dag la yongs su byang bar byas pa'i rnal 'byor pa de la/ bdag ni mig la sogs pa la brten nas/ gzugs la sogs pa'i yul rnams la/ reg pa dang tshor ba rnams kyis nye bar spyod do/ /de bzhin du ming ni 'di zhes bya/ rigs ni 'di zhes bya/ rus ni 'di zhes bya/ kha zas ni 'di lta bu zhig ces bya ba la sogs par/ bdag dang pha rol la rjes su tha snyad 'dogs shing/ chos dang chos ma yin pa yang byed la/ sdug pa'i dngos po dang phrad pa dang/ gnas pa dang phyir zhing 'byung bar 'dod pa dang/ mi sdug pa'i dngos po dang mi phrad pa dang/ mi gnas pa dang/ med par 'gyur bar 'dod pa sngon byung ba gang yin pa de de'i dus na 'byung bar mi 'gyur ro/ / dkon mchog dang/ bslabpar gtogs pa rnam pa drug la khyad du gsod pa ni dge ba'i chos ma thob pa las kyang yongs su nyams par 'gyur la/ thob pa las kyang yongs su nyams pa dang/ bstan pa yang yongs su gtod pa dang/ tha na sangs rgyas dang/ chos dang/ dge 'dunrnams dang/ lhag pa'i tshul khrims dang/ lhag pa'i sems dang/ lhag pa'i shes rab rnams la dad pa tsam yang nyams par 'gyur ba'o/ /de la sdig pa'i grogs pos ni lhag pa'i sems dang/ lhag pa'i shes rab las brtsams te 'doms shing ston pa log par rnyed par 'gyur ro/ /bka' blo mi bde bas ni rnyed par yang mi 'gyur ro/ /de log par gyur pa dang/ rnyed par yang ma gyur pas dge ba'i chos rnams las yongs su nyams par 'gyur ro/ /de las bzlog pa ni dge ba'i phyogs su rig par bya'o/ /drug po 'di dag ni 'dod chags kyi gzhi yin zhing/ tshul bzhin ma yin pa yid la byed pa dang ldan la| gzugs la sogs pa'i yul rnams la/ sems can rnams kyi sems bde bar 'gyur ba'i gnas skabs yin no/ /ji ltar 'dod chags kyi gzhi yin zhing/bde bar 'gyur ba'i gnas skabs yin pa bzhin du/ zhe sdang gi gzhi yin zhing mi bde bar 'gyur ba'i gnas skabs dang/ gti mug gi gzhi yin zhing/ bde ba yang ma yin mi bde ba yang ma yin par 'gyur ba'i gnas skabs kyang de dang 'dra bar rig par bya'o/ /rnam pa drug gis ni shin tu rnam par dag pa'i bdag nyid can gnas gyur pa 'gro yang rung/ gnas kyang rung ste/ mig gis shes par bya ba gzugs rnams dang/ yid kyis shes par bya ba chos kyi bar dag la/ shin tu bar chad med cing/ rgyun mi 'chad pa kun nas nyon mongs pa med par mnyam pa nyid du gnas par rig par bya'o/ /chos drug po 'di dag ni dbang po gzugs can lnga po rten dang bcas pa rnams kyi ci rigs par rten byed pa dang/ mi sgrib pa dang/ khrid pa dang/ yongs su bsrung ba dang/ skyes so cog gi dbang byed par 'gyur ba ste/ 'byung ba chen po bzhi dang nam mkha'i khams dang rnam par shes pa'o/ /de la rnam par shes pa ni 'dir bsod nams dang/ bsod nams ma yin pa bstsags pa/ tshe phyi ma la dge ba dang/ mi dge ba'i 'bras bur 'gyur bar khrid pa'o/ /rnam par shes pas rten byas nas dbang po lnga po rten dang bcas pa yang 'jig par mi 'gyur 'dul bar mi 'gyur ro/ /tshe 'di nyid la yang rnam par shes pa skyes so coggi dbang gis dge ba dang/ mi dge ba dang/ lung du ma bstan pa'i bya ba rnams la 'jug go/ /gnas gsum po 'di dag ni rnal 'byor pa rnams kyi 'da' bar dka' ba ste/ 'dod pa'i 'dod chags dang/ gnod sems dang/ rnam par 'tshe ba dang/ mi dga' bas yongs su zin pa'i khams ngan pa las yang dag par 'da' ba dang/ 'du byed rnams kyi mtshan ma kun du 'byung ba las yang dag par 'da' ba dang/ srid pa'i rtse mo las yang dag par 'da' ba'o| /'da' bar dka' ba'i gnas gsum po 'di dag las yang dag par 'da' bar bya ba'i gnyen po ni/ gong na med pa dag yod par rig par bya ste| dang po'i ni tshad med pa bzhi'o/ /gnyis pa'i ni mtshan ma med pa'i ting nge 'dzin to/ /gsum pa'i ni nga'o snyam pa'i nga rgyal zad pa'o/ /ting nge 'dzin 'di dag kyang mi mthun pa'i phyogs nges par bcom na/ yongs su grub par 'gyur bar rig par bya'o/ /mi mthun pa'i phyogs nges par gzhom pa yang gnyen po legs par bsgoms pa la/ de kun du mi 'byung ba'i phyir ro/ /nga'o snyam pa'i nga rgyal spangs pa ni/ bdag mthar phyin tam 'on te ma phyin zhig gu snyam du the tshom gyi sems kyis yongs su zin cing 'dug par nam yang mi 'gyur te| de ltar na gang la the tshom yod pa de la ni nga'o snyam pa'i nga rgyal dang bral ba med do/ /gang nga'o snyam pa'i nga rgyal dang bral ba de la ni the tshom med par rig par bya'o/ /drug po 'di dag ni 'gyed pa'i rtsa ba'i gzhi yin te/ phan tshun mi mthun pa rnams yid du mi 'ong bar spyod pa dang/ sdig pa 'chab pa dang/ mtshungs pa rnams kyi rnyed pa dang/ bkur sti lhag par bdag gir byed pa dang/ chos gos la sogs pa'i rnyed pas gcig la gcig 'drid pa dang/ bslab pa'i gzhi las 'gal bar byed pa dang/ chos kyi don phyin ci log tu 'dzin pa'o/ /drug po 'di dag rtsod pa'i rtsa ba'i gzhi 'di dag spong bar 'gyur ba ste/ byams pa'i lus dang/ ngag dang yid kyi las ni dang po dang gnyis pa'i 'o/ /rnyed pa thun mong du longs spyod pa ni/ gsum pa dang bzhi pa'i 'o/ /tshul khrims mthun par bya ba ni lnga pa'i 'o/ /lta ba mthun par bya ba ni drug pa'i 'o| /chos drug po 'di dag ni rnal 'byor pa rnams kyi mthu thams cad dang/ mthar phyin pa sdud par 'gyur ba ste/ rdzu 'phrul gyi yul dang lha'i rna ba dang/ sngon gyi gnas dang/ sems kyi rnam grangs dang/ 'chi 'pho rnams ni mthu sdud pa yin no/ /zag pa zad pa ni mthar phyin pa sdud pa yin no/ /drug po 'di dag ni gang zag bden pa mngon par ma rtogs pa'i bden pa mngon par rtogs par bya ba la bgegs su gyur pa'i chos yin te/ snga ma bzhin du rmongs pa rnam pa gsum gyi dbang du byas nas phyin ci log gsum dang/ rnyed pa la re ba dang/ srog la re ba'o/ /de la bye brag ni 'di yin te/ nyes par mthong ba dang/ thos pa dang/ smras pa dang/ brtags pa dang/ mthun pa'i chos rnams la nyes par mthong ba dang nyes par thos pa dang/ nyes par smras pa dang/ nyes par brtags pa la mngon par dga' ba'o/ /de yang so so'i skye bo bden pa mngon par ma rtogs pa'i sems shin tu 'phrogs pa dang/ bar du gcod pa'i gtso bor 'dug pa yin te/ 'phags pa ni ma yin no/ /de bas na rigs dang mthun pa rnams kyi skabs su bstan gyi/ rnam par grol ba yongs su smin pa'i skabs su ni ma yin no/ /bgegs su gyur pa'i chos de dag gi gnyen por mtshan mar 'dzin pa rnam pa drug yang dag par rig par bya ste/ snga ma bzhin du rnam pa lnga dang 'jig rten thams cad la yang mngon par mi dga' ba'i mtshan mar 'dzin pa'o/ /phun sum tshogs pa rjes su dran pa 'di gnyis ni rnam pa drug ste/ rnal 'byor pa sems zhum pa rnams legs par rab tu 'dzin cing/ mngon par dga' bar byed par 'gyur te/ skyabs phun sum tshogs pa rjes su dran pa rnam pa gsum 'thob pa phun sum tshogs pa rjes su dran pa yang rnam pa gsum ste/ rnam pa gsum las/ sangs rgyas dang/ chos dang/ dge 'dun rjes su dran pa ni skyabs rjes su dran pa zhes bya'o/ /mya ngan las 'da' bar 'gro ba'i lam dang longs spyod du 'gro ba dang/ mtho ris su 'gro ba rnam pa las rjes su dran pa ni/ thob pa rjes su dran pa zhes bya'o/ /chos drug po 'di dag ni/ legs par gsungs pa'i chos 'dul ba bla na med pa dang/ 'di las phyi rol pa'i mu stegs can rnams dang thun mong ma yin pa ste/ ston pa la lta ba dang/ dam pa'i chos nyan pa dang/ dad pa rnyed pa dang/ bslab pa'i gzhi rnams la rjes su slob pa dang/ rnam pa las ston pa rjes su dran pa ste/ kye ma bcom ldan 'das 'di ni yang dag par rdzogs pa'i sangs rgyas yin te/ 'dis ni chos thams cad sangs rgyas so zhes bya ba la sogs pa dang/ ston pa de nyid la lus dang ngag dang/ bsgrub pas bsnyen bkur bya'o/ /chos drug po 'di dag ni sred pa zad par bya ba'i phyir brtson pa rnams bdag ni da dung sred pa dang bcas pa yin gyi/ sred pa med pa ni ma yin no snyam du nges par rtogs par 'gyur ba ste/ gzugs la sogs pa nas/ chos la thug pa'i bar gyi yul rnams dang sems 'brel pa nyid do/ /rnam pa drug gis ni las dang bden pa la rton gyi/ rigs dang cho rigs dang/ rus la rton pa ma yin par rig par bya ste/ gang gi phyir gang zag rigs dma' ba yin du zin kyang/ ngan 'gror 'gro ba'i mi dge ba yang bskyed cing/ bde 'gror 'gro ba'i dge ba yang bskyed la/ tshe 'di nyid la yang yongs su mya ngan las 'da' ba dang/ rigs bzang po yin du zin kyang de dang 'dra'o| /

【H7 增七法門(合有十五門)】【I1 七等覺支】

སངས་རྒྱས་ཀྱི་བཀའི་ཤེས་བྱའི་གནས་དྲུག་དྲུག་པ་རྫོགས་སོ།། །།ཆོས་བདུན་པོ་འདི་དག་ནི་བདེན་པ་ཡང་དག་པ་ཇི་ལྟ་བ་བཞིན་དུ་མངོན་པར་རྟོགས་ཤིང་རྣམ་པར་གྲོལ་བ་ཡོངས་སུ་རྫོགས་པར་འགྱུར་བ་ཡིན་ཏེ། ལྷག་མཐོང་གི་ཕྱོགས་གསུམ་སྟེ། ཆོས་རྣམ་པར་འབྱེད་པ་དང༌། བརྩོན་འགྲུས་དང༌། དགའ་བ་དང༌། ཞི་གནས་ཀྱི་ཕྱོགས་གསུམ་སྟེ། ཤིན་ཏུ་སྦྱངས་པ་དང༌། ཏིང་ངེ་འཛིན་དང༌། བཏང་སྙོམས་དང༌། གཅིག་ནི་ཞི་གནས་དང༌། ལྷག་མཐོང་གི་ཕྱོགས་ཏེ། འདི་ལྟ་སྟེ་དྲན་པའོ། །

sangs rgyas kyi bka'i shes bya'i gnas drug drug pa rdzogs so// //chos bdun po 'di dag ni bden pa yang dag pa ji lta ba bzhin du mngon par rtogs shing rnam par grol ba yongs su rdzogs par 'gyur ba yin te/ lhag mthong gi phyogs gsum ste/ chos rnam par 'byed pa dang/ brtson 'grus dang/ dga' ba dang/ zhi gnas kyi phyogs gsum ste/ shin tu sbyangs pa dang/ ting nge 'dzin dang/ btang snyoms dang/ gcig ni zhi gnas dang/ lhag mthong gi phyogs te/ 'di lta ste dran pa'o/ /

【I2 七補特伽羅】

དབང་པོ་དང༌། འབྲས་བུ་དང༌། རྣམ་པར་ཐར་པ་ལས་གང་ཟག་བདུན་དུ་རྣམ་པར་གཞག་པར་རིག་པར་བྱ་སྟེ། ཞུགས་པའི་ལམ་ལ་དབང་པོ་རྟུལ་པོ་དང༌། དབང་པོ་རྣོན་པོ་དད་པ་དང༌། ཆོས་ཀྱི་རྗེས་སུ་འབྲང་བ་གཉིས་དང༌། འབྲས་བུའི་ལམ་ལ། དེ་གཉིས་ཉིད་དང་པས་མོས་པ་དང༌། ལྟ་བས་ཐོབ་པ་དང༌། སྙོམས་པར་འཇུག་པའི་སྒྲིབ་པ་ལས་ནི་རྣམ་པར་གྲོལ་ལ། ཉོན་མོངས་པའི་སྒྲིབ་པ་ལས་ནི་རྣམ་པར་མ་གྲོལ་བ་སྟེ། ལུས་ཀྱི་མངོན་སུམ་དུ་བྱེད་པ་དང༌། ཉོན་མོངས་པའི་སྒྲིབ་པ་ལས་ནི་རྣམ་པར་གྲོལ་ལ། སྙོམས་པར་འཇུག་པའི་སྒྲིབ་པ་ལས་ནི་རྣམ་པར་གྲོལ་བ་སྟེ། ཤེས་རབ་ཀྱིས་རྣམ་པར་གྲོལ་བ་དང༌། སྙོམས་པར་འཇུག་པ་དང༌། ཉོན་མོངས་པ་གཉི་གའི་སྒྲིབ་པ་ལས་རྣམ་པར་གྲོལ་བ་སྟེ། གཉི་གའི་ཆ་ལས་རྣམ་པར་གྲོལ་བའོ། །

dbang po dang/ 'bras bu dang/ rnam par thar pa las gang zag bdun du rnam par gzhag par rig par bya ste/ zhugs pa'i lam la dbang po rtul po dang/ dbang po rnon po dad pa dang/ chos kyi rjes su 'brang ba gnyis dang/ 'bras bu'i lam la/ de gnyis nyid dang pas mos pa dang/ lta bas thob pa dang/ snyoms par 'jug pa'i sgrib pa las ni rnam par grol la/ nyon mongs pa'i sgrib pa las ni rnam par ma grol ba ste/ lus kyi mngon sum du byed pa dang/ nyon mongs pa'i sgrib pa las ni rnam par grol la/ snyoms par 'jug pa'i sgrib pa las ni rnam par grol ba ste/ shes rab kyis rnam par grol ba dang/ snyoms par 'jug pa dang/ nyon mongs pa gnyi ga'i sgrib pa las rnam par grol ba ste/ gnyi ga'i cha las rnam par grol ba'o/ /

【I3 七定具】

རྒྱུ་གསུམ་པོ་རྣམ་པ་བདུན་པོ་འདི་དག་ནི་ནང་གི་སེམས་མཉམ་པར་འཇོག་ཅིང༌། ཡང་དག་པར་སེམས་རྩེ་གཅིག་ཏུ་བྱེད་པར་འགྱུར་བ་སྟེ། འཇུག་པར་བྱེད་པ་དང༌། གནས་པ་དང༌། མཐུན་པ་དང༌། སྡུད་པར་བྱེད་པའོ༑ །འཇིག་རྟེན་པའི་ཡང་དག་པའི་ལྟ་བ་སྦྱིན་པ་ཡོད་དོ་ཞེས་བྱ་བ་ལ་སོགས་པའི་རྣམ་པ་དང༌། དེ་དག་ཉིད་ལ་བརྟེན་ནས་ཁྱིམ་གྱི་གནས་ནི་ཀུན་དུ་གནོད་པའོ༑ །ཁྱིམ་ནི་སྐྱོན་ཡིན་ནོ་ཞེས་བྱ་བ་ལ་སོགས་པའི་རྣམ་པ་སྟེ། མངོན་པར་འབྱུང་བ་དང་ལྡན་པའི་ཡང་དག་པའི་རྟོག་པ་ནི་འཇུག་པར་བྱེད་པའོ། །ཞུགས་ཟིན་ནས་ཡང་དག་པའི་ངག་དང༌། ལས་དང་འཚོ་བ་ཡང་དག་པར་བླངས་པ་ནི་གནས་པ་དང་མཐུན་པའོ། །འཇུག་པར་བྱེད་པའི་རྒྱུ་དང༌། གནས་པ་དང་མཐུན་པའི་རྒྱུ་དེའི་འོག་ཏུ་ཚུལ་བཞིན་ཡིད་ལ་བྱེད་པ་དང་ལྡན་པ་ན་ཡང་དག་པའི་རྩོལ་བ་དང༌། དྲན་པ་གང་ཡིན་པ་དེ་ནི་སྡུད་པར་བྱེད་པའི་རྒྱུ་ཡིན་པར་རིག་པར་བྱའོ། །

rgyu gsum po rnam pa bdun po 'di dag ni nang gi sems mnyam par 'jog cing/ yang dag par sems rtse gcig tu byed par 'gyur ba ste/ 'jug par byed pa dang/ gnas pa dang/ mthun pa dang/ sdud par byed pa'o| /'jig rten pa'i yang dag pa'i lta ba sbyin pa yod do zhes bya ba la sogs pa'i rnam pa dang/ de dag nyid la brten nas khyim gyi gnas ni kun du gnod pa'o| /khyim ni skyon yin no zhes bya ba la sogs pa'i rnam pa ste/ mngon par 'byung ba dang ldan pa'i yang dag pa'i rtog pa ni 'jug par byed pa'o/ /zhugs zin nas yang dag pa'i ngag dang/ las dang 'tsho ba yang dag par blangs pa ni gnas pa dang mthun pa'o/ /'jug par byed pa'i rgyu dang/ gnas pa dang mthun pa'i rgyu de'i 'og tu tshul bzhin yid la byed pa dang ldan pa na yang dag pa'i rtsol ba dang/ dran pa gang yin pa de ni sdud par byed pa'i rgyu yin par rig par bya'o/ /

【I4 七聖財】

འདོད་པ་ལ་ཉེ་བར་སྤྱོད་པ་རྣམས་ནི་འདི་ལྟ་བུའི་ཕྱིར་ནོར་སོགས་པར་འདོད་དེ། འདི་ལྟར་བདེ་བ་འདོད་པ་ཁོ་ནའི་ཕྱིར་ཡིན་ལ། བདེ་བ་བདུན་པོ་འདི་དག་ནི་འཕགས་པའི་ནོར་བདུན་ལས་བྱུང་བ་སྟེ། དེ་དག་ནི་ཕལ་པའི་ནོར་ཀུན་དུ་བསགས་པ་ཐམས་ཅད་ཀྱིས་ཐོབ་པར་མི་འགྱུར་པ་སྟེ། དང་བ་དང་ལྡན་པའི་བདེ་བ་དང༌། བདེ་འགྲོར་སྐྱེ་བ་ལས་བྱུང་བ་དང༌། བདག་གི་ཆ་མ་ཡིན་པ་ལ་ལྟོས་ནས། ཁ་ན་མ་ཐོ་བ་ཀུན་དུ་མི་སྤྱོད་པས་འགྱོད་པ་མེད་པ་ལས་བྱུང་བ་དང༌། དེ་བཞིན་དུ་གཞན་གྱིས་སྨད་པ་ལ་ལྟོས་པ་དང༌། ཆོས་དང་དོན་ལེགས་པར་རྟོགས་པ་དང་ལྡན་པའི་བདེ་བ་དང༌། ཕྱི་མ་ལ་ཡོ་བྱད་དང་མི་ལྡན་པ་མེད་པ་ལས་བྱུང་བ་དང༌། དོན་དམ་པ་རྟོགས་པ་ལས་བྱུང་བའི་བདེ་བ་སྟེ། རྣམ་པ་དུ་མ་ཁ་ན་མ་ཐོ་བ་མེད་པའི་བདེ་བ་འདི་དག་ནི། འཇིག་རྟེན་པའི་ནོར་ཀུན་དུ་བསགས་པ་ལས་རྣམ་པ་ཐམས་ཅད་ཀྱི་ཐམས་ཅད་དུ་ཐོབ་པར་མི་འགྱུར་ཏེ། གཞན་དུ་ན་ཚེ་འདི་ཉིད་ལ་ཡོ་བྱད་ཀྱིས་མི་བྲེལ་བ་ལས་བྱུང་བ་ཙམ་དུ་ཟད་ལ་དེ་ཡང་ཁ་ན་མ་ཐོ་བ་དང་བཅས་པ་ཡིན་ནོ། །

'dod pa la nye bar spyod pa rnams ni 'di lta bu'i phyir nor sogs par 'dod de/ 'di ltar bde ba 'dod pa kho na'i phyir yin la/ bde ba bdun po 'di dag ni 'phags pa'i nor bdun las byung ba ste/ de dag ni phal pa'i nor kun du bsags pa thams cad kyis thob par mi 'gyur pa ste/ dang ba dang ldan pa'i bde ba dang/ bde 'gror skye ba las byung ba dang/ bdag gi cha ma yin pa la ltos nas/ kha na ma tho ba kun du mi spyod pas 'gyod pa med pa las byung ba dang/ de bzhin du gzhan gyis smad pa la ltos pa dang/ chos dang don legs par rtogs pa dang ldan pa'i bde ba dang/ phyi ma la yo byad dang mi ldan pa med pa las byung ba dang/ don dam pa rtogs pa las byung ba'i bde ba ste/ rnam pa du ma kha na ma tho ba med pa'i bde ba 'di dag ni/ 'jig rten pa'i nor kun du bsags pa las rnam pa thams cad kyi thams cad du thob par mi 'gyur te/ gzhan du na tshe 'di nyid la yo byad kyis mi brel ba las byung ba tsam du zad la de yang kha na ma tho ba dang bcas pa yin no/ /

【I5 七力】

བདུན་པོ་འདི་དག་ནི་བདུད་དང་ཉོན་མོངས་པའི་ཕྱོགས་ཀྱི་སྟོབས་ཡིན་ཏེ། བསྟན་པ་ལ་གནོད་པར་བྱེད་པ་དང༌། ངན་འགྲོར་འགྲོ་བའི་ཉེས་པར་སྤྱོད་པ་ཀུན་དུ་སྤྱོད་པ་དང༌། བདག་གི་ཆ་མ་ཡིན་པར་མི་ལྟ་སྟེ། བར་དུ་གཅོད་པའི་ཆོས་བསྟེན་པ་དང༌། གཞན་གྱིས་སྨད་པ་ལས་མི་ལྟ་སྟེ། བར་དུ་གཅོད་པའི་ཆོས་བསྟེན་པ་དང༌། དགེ་བ་དང༌། མི་དགེ་བ་དང༌། ཁ་ན་མ་ཐོ་བ་དང་བཅས་པ་དང་ཁ་ན་མ་ཐོ་བ་མེད་པ་དང༌། ངན་པ་དང༌། བཟང་པོ་དང༌། ནག་པོ་དང༌། དཀར་པོའི་རབ་ཏུ་དབྱེ་བ་དང་བཅས་པའི་རྟེན་ཅིང་འབྲེལ་པར་འབྱུང་བའི་ཆོས་རྣམས་མི་རྟོགས་པ་དང༌། སེར་སྣའི་དྲི་མས་ཟིལ་གྱིས་ནོན་པའི་སེམས་ཀྱིས། སྣོད་སྤྱད་དང༌། ཡོ་བྱད་མང་པོ་འཆང་བ་དང༌། བླུན་ཞིང་བློ་ཆུང་བ་ཤིན་ཏུ་རྨོངས་པའོ། །བདུད་དང་ཉོན་མོངས་པའི་ཕྱོགས་ཀྱི་སྟོབས་འདི་དག་ཟིལ་གྱིས་མནན་པ་དང༌། རྣམ་པར་བསྩལ་བའི་ཕྱིར་འཕགས་པའི་ཆོས་འདུལ་བ་ལ་དད་པ་ལ་སོགས་པའི་སྟོབས་བདུན་པོ་ཁོ་ན་ཡོད་པར་རིག་པར་བྱའོ། །

bdun po 'di dag ni bdud dang nyon mongs pa'i phyogs kyi stobs yin te/ bstan pa la gnod par byed pa dang/ ngan 'gror 'gro ba'i nyes par spyod pa kun du spyod pa dang/ bdag gi cha ma yin par mi lta ste/ bar du gcod pa'i chos bsten pa dang/ gzhan gyis smad pa las mi lta ste/ bar du gcod pa'i chos bsten pa dang/ dge ba dang/ mi dge ba dang/ kha na ma tho ba dang bcas pa dang kha na ma tho ba med pa dang/ ngan pa dang/ bzang po dang/ nag po dang/ dkar po'i rab tu dbye ba dang bcas pa'i rten cing 'brel par 'byung ba'i chos rnams mi rtogs pa dang/ ser sna'i dri mas zil gyis non pa'i sems kyis/ snod spyad dang/ yo byad mang po 'chang ba dang/ blun zhing blo chung ba shin tu rmongs pa'o/ /bdud dang nyon mongs pa'i phyogs kyi stobs 'di dag zil gyis mnan pa dang/ rnam par bstsal ba'i phyir 'phags pa'i chos 'dul ba la dad pa la sogs pa'i stobs bdun po kho na yod par rig par bya'o/ /

【I6-7 七非妙法、七妙法】

དོན་དམ་པའི་ཆོས་མྱ་ངན་ལས་འདས་པའི་མི་མཐུན་པའི་ཕྱོགས་ཀྱི་ཆོས་བདུན་པོ་འདི་དག་ནི་དམ་པའི་ཆོས་ཡོངས་སུ་འགྲིབ་ཅིང༌། ནུབ་པར་འགྱུར་བ་སྟེ། དེ་དག་ཀྱང་རྒུད་པ་རྣམ་པ་གསུམ་དུ་འདུས་ཏེ། ཉེ་བར་སྤྱད་པ་རྒུད་པ་དང་ལྷག་པའི་བསམ་པ་རྒུད་པ་དང༌། སྦྱོར་བ་རྒུད་པའོ། །དེ་ལ་ཆོས་གོས་ལ་སོགས་པ་བཟང་པོ་འདོད་པ་དང༌། མང་པོ་འདོད་པ་དང༌། དེ་ལས་བྱུང་བའི་ལོངས་སྤྱོད་ནི་ཉེ་བར་སྤྱད་པ་རྒུད་པའོ། །ལམ་དང་ལམ་གྱི་འབྲས་བུ་མྱ་ངན་ལས་འདས་པ་ལ། མངོན་པར་ཡིད་མི་ཆེས་པ་ནི་ལྷག་པའི་བསམ་པ་རྒུད་པའོ། །ལེ་ལོ་དང་བརྗེད་ངས་པ་དང༌། སེམས་རྣམ་པར་གཡེངས་པ་དང༌།འཆལ་བའི་ཤེས་རབ་ནི་སྦྱོར་བ་རྒུད་པའོ། །དེ་ལ་ཉེ་བར་སྤྱད་པ་རྒུད་པ་ནི། ཆགས་པ་མི་དགེ་བའི་རྩ་བའི་ཕྱོགས་སོ། །བསམ་པ་དང་སྦྱོར་བ་རྒུད་པ་ནི་གཏི་མུག་མི་དགེ་བའི་རྩ་བའི་ཕྱོགས་སོ། །དེ་དག་ལས་བཟློག་པ་ནི་དཀར་པོའི་ཕྱོགས་ཡིན་པར་རིག་པར་བྱའོ། །

don dam pa'i chos mya ngan las 'das pa'i mi mthun pa'i phyogs kyi chos bdun po 'di dag ni dam pa'i chos yongs su 'grib cing/ nub par 'gyur ba ste/ de dag kyang rgud pa rnam pa gsum du 'dus te/ nye bar spyad pa rgud pa dang lhag pa'i bsam pa rgud pa dang/ sbyor ba rgud pa'o/ /de la chos gos la sogs pa bzang po 'dod pa dang/ mang po 'dod pa dang/ de las byung ba'i longs spyod ni nye bar spyad pa rgud pa'o/ /lam dang lam gyi 'bras bu mya ngan las 'das pa la/ mngon par yid mi ches pa ni lhag pa'i bsam pa rgud pa'o/ /le lo dang brjed ngas pa dang/ sems rnam par g.yengs pa dang/'chal ba'i shes rab ni sbyor ba rgud pa'o/ /de la nye bar spyad pa rgud pa ni/ chags pa mi dge ba'i rtsa ba'i phyogs so/ /bsam pa dang sbyor ba rgud pa ni gti mug mi dge ba'i rtsa ba'i phyogs so/ /de dag las bzlog pa ni dkar po'i phyogs yin par rig par bya'o/ /

【I8 復有七妙法】

དོན་དམ་པའི་ཆོས་མྱ་ངན་ལས་འདས་པའི་ཕྱོགས་ཀྱི་ཆོས་བདུན་པོ་འདི་དག་ནི་དམ་པའི་ཆོས་ཡོངས་སུ་མི་འགྲིབ་ཅིང༌། ཡུན་རིང་དུ་གནས་པར་གྱུར་པ་སྟེ། ཐོས་པ་ལས་བྱུང་བའི་ཤེས་རབ་དང༌། བསམས་པ་ལས་བྱུང་བ་དང༌། བསྒོམས་པ་ལས་བྱུང་བའི་ཤེས་རབ་དང༌། ལུས་ཀྱི་གནོད་པ་བསལ་བ་དང༌། ཟང་ཟིང་དང༌། ཆོས་ཡང་དག་པར་ཡོངས་སུ་ཚོལ་བ་དང༌། མངོན་པའི་ང་རྒྱལ་མེད་པ་དང༌། གང་ཟག་བཀུར་སྟི་བྱ་བར་འོས་པ་དང༌། བཀུར་སྟི་བྱ་བར་འོས་པ་མ་ཡིན་པ་རྣམས་ལ། བཀུར་སྟི་བྱ་བ་དང༌། བཀུར་སྟི་བྱ་བ་མ་ཡིན་པའི་བྱེ་བྲག་ཕྱེད་པའོ། །དེ་ལ་ཐོས་པ་ནི་མ་རྟོགས་པའི་དོན་རྟོགས་པར་བྱེད་པའོ། །བསམ་པ་ནི་ལེགས་པར་ངེས་པར་བྱས་པའི་དོན་ལ་དཔྱོད་པའོ། །བསྒོམ་པ་ནི་ཉོན་མོངས་པ་སྤོང་བའོ། །ལུས་ཀྱི་གནོད་པ་བསལ་བ་ནི་སྤོང་བ་བཟོད་པར་ལས་སུ་རུང་བར་བྱེད་པའོ། །ཟང་ཟིང་དང༌། ཆོས་ཡང་དག་པར་ཡོངས་སུ་ཚོལ་བ་ནི་མངོན་པར་ཤེས་པ་མྱུར་བར་བྱེད་པའོ། །ང་རྒྱལ་མེད་པ་ནི་ངན་ངོན་ཙམ་ཐོབ་པས་ཆོག་མི་ཤེས་པར་བྱེད་པའོ། །གང་ཟག་གི་བྱེ་བྲག་ཕྱེད་པ་ནི། བསོད་ནམས་ཆེ་བར་གྲགས་པ་རྣམས་ལ་ཆགས་པ་མེད་པ་དང༌། འདོད་པ་ཆུང་བ་རྣམས་ལ་དགའ་བར་བྱེད་པའོ། །

don dam pa'i chos mya ngan las 'das pa'i phyogs kyi chos bdun po 'di dag ni dam pa'i chos yongs su mi 'grib cing/ yun ring du gnas par gyur pa ste/ thos pa las byung ba'i shes rab dang/ bsams pa las byung ba dang/ bsgoms pa las byung ba'i shes rab dang/ lus kyi gnod pa bsal ba dang/ zang zing dang/ chos yang dag par yongs su tshol ba dang/ mngon pa'i nga rgyal med pa dang/ gang zag bkur sti bya bar 'os pa dang/ bkur sti bya bar 'os pa ma yin pa rnams la/ bkur sti bya ba dang/ bkur sti bya ba ma yin pa'i bye brag phyed pa'o/ /de la thos pa ni ma rtogs pa'i don rtogs par byed pa'o/ /bsam pa ni legs par nges par byas pa'i don la dpyod pa'o/ /bsgom pa ni nyon mongs pa spong ba'o/ /lus kyi gnod pa bsal ba ni spong ba bzod par las su rung bar byed pa'o/ /zang zing dang/ chos yang dag par yongs su tshol ba ni mngon par shes pa myur bar byed pa'o/ /nga rgyal med pa ni ngan ngon tsam thob pas chog mi shes par byed pa'o/ /gang zag gi bye brag phyed pa ni/ bsod nams che bar grags pa rnams la chags pa med pa dang/ 'dod pa chung ba rnams la dga' bar byed pa'o/ /

【I9 七識住】

བདུན་པོ་འདི་དག་ནི་སེམས་ཅན་རྣམས་ཀྱི་སྐྱེ་བའི་གནས་ཡིན་ཏེ། དེ་དག་ཏུ་སེམས་ཅན་རྣམས་ཀྱི་རྣམ་པར་ཤེས་པ་རྒྱུན་དུ་མངོན་དུ་གྱུར་པར་འཇུག་སྟེ། ངན་སོང་རྣམས་དང༌། འདུ་ཤེས་མེད་པའི་སེམས་ཅན་རྣམས་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ནི་མ་གཏོགས་ཏེ། ངན་སོང་རྣམས་ནི་སྐྱོ་བའི་གཞིའི་གནས་སུ་གྱུར་པའི་ཕྱིར་རྣམ་པར་ཤེས་པ་གནས་པ་མ་ཡིན་ནོ། །འདུ་ཤེས་མེད་པའི་སེམས་ཅན་རྣམས་ནི་དེ་ན་གཅིག་ཏུ་ངེས་པར་རྣམ་པར་ཤེས་པ་ཀུན་དུ་འབྱུང་བ་མེད་པའི་ཕྱིར་ན་མ་ཡིན་ནོ། །འདུ་ཤེས་མེད་འདུ་ཤེས་མེད་མིན་སྐྱེ་མཆེད་ནི་ཀུན་དུ་རྒྱུ་བ་དང༌། ཀུན་དུ་རྒྱུ་བ་མེད་པ་གཅིག་ཏུ་ངེས་པ་མེད་པའི་ཕྱིར་རོ། །དེ་ལ་ལུས་མི་འདྲ་བ་སྟེ། ལུས་སྣ་ཚོགས་དང༌། འདུ་ཤེས་མི་འདྲ་བ་སྟེ་འདུ་ཤེས་སྣ་ཚོགས་དང༌། དེ་ལས་བཟློག་པ་ནི་ལུས་འདྲ་བ་དང༌། འདུ་ཤེས་འདྲ་བར་རིག་པར་བྱའོ། །དེ་ལ་ཚངས་པའི་འཇིག་རྟེན་མན་ཆད་ནི་ལུས་མི་འདྲ་བ་སྟེ།ལུས་ཀྱི་རང་བཞིན་གྱི་ཚུལ་རྣམ་པ་སྣ་ཚོགས་སུ་སྐྱེ་བའི་ཕྱིར་རོ། །ཚངས་པའི་འཇིག་རྟེན་ན་ནི་དེར་ཐོག་མར་མངོན་པར་གྲུབ་པ་གང་ཡིན་པ་དེ་དག་འདི་སྙམ་དུ་སེམས་ཏེ། བདག་ཅག་ནི་ཚངས་པས་བསྐྱེད་དོ་སྙམ་མོ། །ཚངས་པ་ཡང་འདི་སྙམ་དུ་འདི་དག་ནི་བདག་གིས་བསྐྱེད་དོ་སྙམ་སྟེ། དེ་ལྟར་ན་དེ་དག་ནི་འདུ་ཤེས་འདྲའོ། །བསམ་གཏན་གཉིས་པ་ཡན་ཆད་ནི་ཐམས་ཅད་ཀྱང་ལུས་འོད་འདྲ་བ་ཡིན་པས། ལུས་འདྲ་བ་ཞེས་བྱའོ། །འོད་གསལ་གྱི་ལྷའི་གནས༌ནི་ན་སྔ་ཕྱིར་སྐྱེས་པ་རྣམས། ཚངས་པའི་འཇིག་རྟེན་ཚིག་པའི་མེ་ལྕེ་མཐོང་བ་ལས་འཇིགས་པ་དང༌། མི་འཇིགས་པའི་འདུ་ཤེས་སུ་འགྱུར་བས། དེ་དག་ནི་འདུ་ཤེས་མི་འདྲ་བར་རིག་པར་བྱའོ། །

bdun po 'di dag ni sems can rnams kyi skye ba'i gnas yin te/ de dag tu sems can rnams kyi rnam par shes pa rgyun du mngon du gyur par 'jug ste/ ngan song rnams dang/ 'du shes med pa'i sems can rnams dang/ 'du shes med 'du shes med min skye mched ni ma gtogs te/ ngan song rnams ni skyo ba'i gzhi'i gnas su gyur pa'i phyir rnam par shes pa gnas pa ma yin no/ /'du shes med pa'i sems can rnams ni de na gcig tu nges par rnam par shes pa kun du 'byung ba med pa'i phyir na ma yin no/ /'du shes med 'du shes med min skye mched ni kun du rgyu ba dang/ kun du rgyu ba med pa gcig tu nges pa med pa'i phyir ro/ /de la lus mi 'dra ba ste/ lus sna tshogs dang/ 'du shes mi 'dra ba ste 'du shes sna tshogs dang/ de las bzlog pa ni lus 'dra ba dang/ 'du shes 'dra bar rig par bya'o/ /de la tshangs pa'i 'jig rten man chad ni lus mi 'dra ba ste/lus kyi rang bzhin gyi tshul rnam pa sna tshogs su skye ba'i phyir ro/ /tshangs pa'i 'jig rten na ni der thog mar mngon par grub pa gang yin pa de dag 'di snyam du sems te/ bdag cag ni tshangs pas bskyed do snyam mo/ /tshangs pa yang 'di snyam du 'di dag ni bdag gis bskyed do snyam ste/ de ltar na de dag ni 'du shes 'dra'o/ /bsam gtan gnyis pa yan chad ni thams cad kyang lus 'od 'dra ba yin pas/ lus 'dra ba zhes bya'o/ /'od gsal gyi lha'i gnasni na snga phyir skyes pa rnams/ tshangs pa'i 'jig rten tshig pa'i me lce mthong ba las 'jigs pa dang/ mi 'jigs pa'i 'du shes su 'gyur bas/ de dag ni 'du shes mi 'dra bar rig par bya'o/ /

【I10 七隨眠】

སེམས་ཅན་རྣམས་ཀྱི་གནས་ངན་ལེན་བདུན་གྱིས་ནི་ཉོན་མོངས་པའི་ཕྱོགས་ཀྱི་གནས་ངན་ལེན་ཐམས་ཅད་བསྡུས་པར་རིག་པར་བྱ་སྟེ། ཁམས་ངན་པའི་འདོད་ཆགས་དང༌། ཞེ་སྡང་གི་ཕྱོགས་དང༌། ཁམས་འབྲིང་བ་དང༌། གྱ་ནོམ་པའི་འདོད་ཆགས་ཀྱི་ཕྱོགས་དང༌། ཁམས་ངན་པ་དང༌། འབྲིང་དང༌། གྱ་ནོམ་པའི་ང་རྒྱལ་དང༌། མ་རིག་པ་དང༌། ལྟ་བ་དང༌། ཐེ་ཚོམ་གྱི་ཕྱོགས་ཀྱི་གནས་ངན་ལེན་ཏོ། །

sems can rnams kyi gnas ngan len bdun gyis ni nyon mongs pa'i phyogs kyi gnas ngan len thams cad bsdus par rig par bya ste/ khams ngan pa'i 'dod chags dang/ zhe sdang gi phyogs dang/ khams 'bring ba dang/ gya nom pa'i 'dod chags kyi phyogs dang/ khams ngan pa dang/ 'bring dang/ gya nom pa'i nga rgyal dang/ ma rig pa dang/ lta ba dang/ the tshom gyi phyogs kyi gnas ngan len to/ /

【I11 七種過失】

རྣམ་པ་བདུན་གྱིས་ནི་འདི་ལ་ཕྱི་རོལ་པ་རྣམས་ཀྱི་ཉེས་པར་བཤད་པའི་ཆོས་འདུལ་བ་སྐྱོན་དང་བཅས་པར་རིག་པར་བྱ་སྟེ། རྟོགས་པའི་སྐྱོན་དང༌། སྤྱོད་པའི་སྐྱོན་དང༌། རྟེན་གྱི་སྐྱོན་དང༌། རྟོག་པའི་སྐྱོན་དང༌། འབད་པའི་སྐྱོན་དང༌། ལྷག་པའི་སེམས་ཀྱི་སྐྱོན་དང༌། ལྷག་པའི་ཤེས་རབ་ཀྱི་སྐྱོན་ནོ། །འདི་ལས་ཕྱི་རོལ་པ་རྣམས་ནི་ཐོས་པ་འཛིན་པར་བྱེད་དུ་ཟིན་ཀྱང༌། དེ་དག་ནི་ཕྱིན་ཅི་ལོག་རྣམ་པ་བཞི་དང་མཐུན་པའི་ཕྱིར་དང༌།ཀླན་ཀ་ཚོལ་བ་དང༌། དེ་ལྟ་བུ་སྨྲ་བ་ལས་ཐར་པའི་ཕན་ཡོན་གྱི་གཏན་ཙམ་དུ་ཉེ་བར་གནས་པའི་ཕྱིར། དེ་དག་གིས་བྱས་པ་རྟོགས་པ་ནི་སྐྱོན་དང་བཅས་པའོ། །ཚུལ་ཁྲིམས་ནི་ཆོ་ག་དང༌། འཚོ་བ་ཉམས་པས་ཡོངས་སུ་ཟིན་པ་དང༌། རང་གིས་ངེས་པར་འབྱིན་པ་མ་ཡིན་པའི་ཕྱིར་སྐྱོན་དང་བཅས་པའོ། །མཛའ་བཤེས་ནི་ཕྱིན་ཅི་ལོག་གི་ལམ་སྟོན་པའི་ཕྱིར་སྐྱོན་དང་བཅས་པའོ། །དབེན་པ་ནི་ལོག་པར་རྟོག་པས་སེམས་ཉམས་པའི་ཕྱིར་སྐྱོན་དང་བཅས་པའོ། །འབད་པ་ནི་ཐབས་མེད་པའི་ཕྱིར་སྐྱོན་དང་བཅས་པའོ། །ལྷག་པའི་སེམས་ནི་བརྗེད་ངས་པ་དང༌། སྲེད་པ་དང༌། ང་རྒྱལ་དང༌། མ་རིག་པ་དང༌། །ཐེ་ཚོམ་ཤས་ཆེ་བའི་བསམ་གཏན་པ་ཡིན་པའི་ཕྱིར་སྐྱོན་དང་བཅས་པའོ། །ལྷག་པའི་ཤེས་རབ་ནི་ལྟ་བར་གྱུར་པ་དྲུག་ཅུ་རྩ་གཉིས་ཀྱི་ཉམས་པའི་ཕྱིར་སྐྱོན་དང་བཅས་པའོ། །དེ་དག་ལས་བཟློག་པ་ནི་ལེགས་པར་གསུངས་པའི་ཆོས་འདུལ་བ་ལ་གཞི་བདུན་པོ་འདི་དག་ཉིད་སྐྱོན་མེད་པར་རིག་པར་བྱའོ། །

rnam pa bdun gyis ni 'di la phyi rol pa rnams kyi nyes par bshad pa'i chos 'dul ba skyon dang bcas par rig par bya ste/ rtogs pa'i skyon dang/ spyod pa'i skyon dang/ rten gyi skyon dang/ rtog pa'i skyon dang/ 'bad pa'i skyon dang/ lhag pa'i sems kyi skyon dang/ lhag pa'i shes rab kyi skyon no/ /'di las phyi rol pa rnams ni thos pa 'dzin par byed du zin kyang/ de dag ni phyin ci log rnam pa bzhi dang mthun pa'i phyir dang/klan ka tshol ba dang/ de lta bu smra ba las thar pa'i phan yon gyi gtan tsam du nye bar gnas pa'i phyir/ de dag gis byas pa rtogs pa ni skyon dang bcas pa'o/ /tshul khrims ni cho ga dang/ 'tsho ba nyams pas yongs su zin pa dang/ rang gis nges par 'byin pa ma yin pa'i phyir skyon dang bcas pa'o/ /mdza' bshes ni phyin ci log gi lam ston pa'i phyir skyon dang bcas pa'o/ /dben pa ni log par rtog pas sems nyams pa'i phyir skyon dang bcas pa'o/ /'bad pa ni thabs med pa'i phyir skyon dang bcas pa'o/ /lhag pa'i sems ni brjed ngas pa dang/ sred pa dang/ nga rgyal dang/ ma rig pa dang/ /the tshom shas che ba'i bsam gtan pa yin pa'i phyir skyon dang bcas pa'o/ /lhag pa'i shes rab ni lta bar gyur pa drug cu rtsa gnyis kyi nyams pa'i phyir skyon dang bcas pa'o/ /de dag las bzlog pa ni legs par gsungs pa'i chos 'dul ba la gzhi bdun po 'di dag nyid skyon med par rig par bya'o/ /

【I12 七止諍法】

ཆོས་བདུན་པོ་འདི་དག་ནི་དགེ་སློང་རྣམས་ཀྱི་ལྟུང་བ་བྱུང་བའི་རྩོད་པ་ཞི་བར༌࿒བྱེད་པར་འགྱུར་བ་སྟེ། ལྷག་མ་ནི་འདི་ལྟ་སྟེ། གཞི་བསྡུ་བ་ལས་བྱུང་བ་ཡིན་ནོ། །དེ་ལ་བདུན་པོ་འདི་དག་ནི་ལྟུང་བའི་རྩོད་པ་སྟེ། ལྟུང་བ་མངོན་དུ་བསྒོ་བས་རྩོད་པ་དང༌། འདས་པ་བརྗེད་པའི་ལྟུང་བ་བསྒོ་བས་རྩོད་པ་དང༌། རང་དབང་མེད་པའི་ལྟུང་བ་བསྒོ་བས་རྩོད་པ་དང༌། ལྟུང་བ་བརྟགས་པས་རྩོད་པ་དང༌། ལྟུང་བ་གཏན་ལ་འབེབས་པས་རྩོད་པ་དང༌། བདག་ཉིད་ཀྱིས་ལྟུང་བ་ལ་འགྱོད࿒པ་རྩོད་པ་དང༌། ཕྱོགས་གཞན་གྱི་ཕྱོགས་སུ་གནས་པ་ཕན་ཚུན་ལྟུང་བ་གླེང་བ་མི་བཟོད་པས༌རྩོད་པའོ། །

chos bdun po 'di dag ni dge slong rnams kyi ltung ba byung ba'i rtsod pa zhi bar byed par 'gyur ba ste/ lhag ma ni 'di lta ste/ gzhi bsdu ba las byung ba yin no/ /de la bdun po 'di dag ni ltung ba'i rtsod pa ste/ ltung ba mngon du bsgo bas rtsod pa dang/ 'das pa brjed pa'i ltung ba bsgo bas rtsod pa dang/ rang dbang med pa'i ltung ba bsgo bas rtsod pa dang/ ltung ba brtags pas rtsod pa dang/ ltung ba gtan la 'bebs pas rtsod pa dang/ bdag nyid kyis ltung ba la 'gyod pa rtsod pa dang/ phyogs gzhan gyi phyogs su gnas pa phan tshun ltung ba gleng ba mi bzod pasrtsod pa'o/ /

【H8 增八法門(合有十門)】【I1 八支聖道】

སངས་རྒྱས་ཀྱི་བཀའི་ཤེས་བྱའི་གནས་བདུན་བདུན་པ་རྫོགས་སོ།། །།ཀུན་དུ་སྦྱོར་བ་མ་ལུས་པར་སྤང་བའི་ཕྱིར། དགེ་སློང་གིས་བསྒོམ་པ་ཡན་ལག་བརྒྱད་ཀྱིས་བསྡུས་པ་གསུམ་དུ་རིག་པར་བྱ་སྟེ། ཚུལ་ཁྲིམས་བསྒོམ་པ་དང༌། ཏིང་ངེ་འཛིན་བསྒོམ་པ་དང༌། ཤེས་རབ་བསྒོམ་པའོ། །ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་རྣམས་ཀྱིས་ནི་ཚུལ་ཁྲིམས་བསྒོམ་མོ། །ཡང་དག་པའི་དྲན་པ་དང༌། ཏིང་ངེ་འཛིན་གྱིས་ནི་ཏིང་ངེ་འཛིན་བསྒོམ་མོ། ། ཡང་དག་པའི་ལྟ་བ་དང༌།རྟོག་པ་དང༌། རྩོལ་བ་རྣམས་ཀྱིས་ནི་ཤེས་རབ་བསྒོམ་མོ། །

sangs rgyas kyi bka'i shes bya'i gnas bdun bdun pa rdzogs so// //kun du sbyor ba ma lus par spang ba'i phyir/ dge slong gis bsgom pa yan lag brgyad kyis bsdus pa gsum du rig par bya ste/ tshul khrims bsgom pa dang/ ting nge 'dzin bsgom pa dang/ shes rab bsgom pa'o/ /yang dag pa'i ngag dang/ las kyi mtha' dang/ 'tsho ba rnams kyis ni tshul khrims bsgom mo/ /yang dag pa'i dran pa dang/ ting nge 'dzin gyis ni ting nge 'dzin bsgom mo/ / yang dag pa'i lta ba dang/rtog pa dang/ rtsol ba rnams kyis ni shes rab bsgom mo/ /

【I2 八種補特伽羅】

ཡང་དག་པའི་སྦྱོར་བ་འབྲས་བུ་དང་བཅས་པའི་དབང་དུ་བྱས་ནས་རྣམ་པར་བྱང་བའི་ཕྱོགས་ཀྱི་གང་ཟག་བརྒྱད་རྣམ་པར་གཞག་པར་རིག་པར་བྱ་སྟེ། ཞུགས་པ་བཞི་དང༌། འབྲས་བུ་ལ་གནས་པ་བཞིའོ། །

yang dag pa'i sbyor ba 'bras bu dang bcas pa'i dbang du byas nas rnam par byang ba'i phyogs kyi gang zag brgyad rnam par gzhag par rig par bya ste/ zhugs pa bzhi dang/ 'bras bu la gnas pa bzhi'o/ /

【I3 八種施】

སྐྱོན་དང་བཅས་པའི་སྦྱིན་པ་དང༌། སྐྱོན་མེད་པའི་སྦྱིན་པ་འདི་གཉིས་ནི་རྣམ་པ་བརྒྱད་དུ་རིག་པར་བྱ་སྟེ། དེ་ལ་རྣམ་པ་བདུན་གྱི་སྐྱོན་དང་བཅས་པའོ། །རྣམ་པ་གཅིག་ནི་སྐྱོན་དང་བྲལ་བའོ། །སྦྱིན་པ་ལེ་ལོས་ཉམས་པར་གྱུར་པའི་ཕྱིར། སྐྱོན་དང་བཅས་པ་འང་ཡོད། ཟང་ཟིང་གི་སེམས་དབུལ་གྱིས་འཇིགས་པ་དང༌། དབང་ཕྱུག་འདོད་དེ་མི་འདོད་བཞིན་དུ་བྱེད་པས་སྐྱོན་དང་བཅས་པ་ཡང་ཡོད། འདས་པ་ལ་ལྟ་བའི་ཕྱིར་སྐྱོན་དང་བཅས་པ་ཡང་ཡོད།མ་འོངས་པ་ལ་མངོན་པར་དགའ་བའི་ཕྱིར་སྐྱོན་དང་བཅས་པ་ཡང་ཡོད། བརྙས་པའི་སྐྱོན་གྱིས་སྐྱོན་དང་བཅས་པ་ཡང་ཡོད། གྲགས་པ་འདོད་པའི་སྐྱོན་གྱིས་སྐྱོན་དང་བཅས་པ་ཡང་ཡོད༑ ལོངས་སྤྱོད་འདོད་པའི་ཕྱིར་སྐྱོན་དང་བཅས་པ་ཡང་ཡོད། སྐྱོན་མེད་པའི་སྦྱིན་པ་ནི་ཟང་ཟིང་མེད་པའི་སེམས་ཀྱིས་ཡོངས་སུ་མྱ་ངན་ལས་འདས་པར་བསྔོས་ལ། དེའི་ཚོགས་སུ་ཡང་གྱུར་བཞིན་དུ་བདེ་འགྲོར་ཡང་འགྲོ་བ་དང༌། ལོངས་སྤྱོད་ཆེན་པོར་ཡང་འགྱུར་བའོ། །

skyon dang bcas pa'i sbyin pa dang/ skyon med pa'i sbyin pa 'di gnyis ni rnam pa brgyad du rig par bya ste/ de la rnam pa bdun gyi skyon dang bcas pa'o/ /rnam pa gcig ni skyon dang bral ba'o/ /sbyin pa le los nyams par gyur pa'i phyir/ skyon dang bcas pa 'ang yod/ zang zing gi sems dbul gyis 'jigs pa dang/ dbang phyug 'dod de mi 'dod bzhin du byed pas skyon dang bcas pa yang yod/ 'das pa la lta ba'i phyir skyon dang bcas pa yang yod/ma 'ongs pa la mngon par dga' ba'i phyir skyon dang bcas pa yang yod/ brnyas pa'i skyon gyis skyon dang bcas pa yang yod/ grags pa 'dod pa'i skyon gyis skyon dang bcas pa yang yod| longs spyod 'dod pa'i phyir skyon dang bcas pa yang yod/ skyon med pa'i sbyin pa ni zang zing med pa'i sems kyis yongs su mya ngan las 'das par bsngos la/ de'i tshogs su yang gyur bzhin du bde 'gror yang 'gro ba dang/ longs spyod chen por yang 'gyur ba'o/ /

【I4-5 八懈怠事、八精進事】

གནས་བཞི་ལ་བརྟེན་ནས། དུས་བརྒྱད་དུ་ལེ་ལོ་བྱད་པར་སྟོན་ཏེ། བརྩོན་འགྲུས་མི་རྩོམ་པ་ནི། གང་ཟག་འདི་ནི་ལེ་ལོའི་རང་བཞིན་ཅན་ཏེ། བརྩོན་འགྲུས་མི་རྩོམ་པའི་རང་བཞིན་ཅན་ཡིན་པར་རིག་པར་བྱ་སྟེ། བསོད་སྙོམས་ལ་བརྟེན་པ་དང༌། འདི་ལྟ་བུ་བྱ་བ་དང༌། རྒྱུ་ཞིང་འགྲོ་བ་དང༌། ཁམས་མི་མཉམ་པའོ། །གནས་བཞི་པོ་འདི་དག་ལ་བརྟེན་ནས། ཁ་ཟས་བསོད་པ་དང༌། མང་པོ་ཟོས་པས་ལུས་ལྕི་བར་གྱུར་པའི་དུས་དང༌། ཁ་ཟས་ཉུང་ལ་ངན་པ་ཟོས་པས་ལུས་རྨྱ་བའི་དུས་དང༌། འདི་ལྟ་བུ་བྱ་བར་སྦྱོར་འདོད་དེ། ཉམས་སྟོབས་སྲི་བའི་དུས་དང༌། འདི་ལྟ་བུ་བྱ་བ་བྱས་ནས་ངལ་སོ་བའི་དུས་དང༌། རྒྱུ་ཞིང་འགྲོ་འདོད་དེ་ཉམས་སྟོབས་སྲི་བའི་དུས་དང༌། སླར་ལོག་ནས་ལམ་གྱིས་དུབ་པ་ངལ་སོ་བའི་དུས་དང༌། ནད་ཀྱིས་བཏབ་སྟེ། ནད༌ཀྱི་སྡུག་བསྔལ་བ་དང་ཕྲད་པའི་དུས་དང༌། ནད་སོས་ནས་ཕྱིར་ལྟས་དོགས་པའི་དུས་ཏེ། དེ་ལྟར་གང་ཟག་ལེ་ལེའི་རང་བཞིན་ཅན་དེ་ནི་ལེ་ལོའི་རྐྱེན་དང་མ་ཕྲད་པའི་བར་དུ་ནི་དི་བརྩོན་འགྲུས་བྱེད་པ་ཙམ་དུ་སྣང་ལ་གང་གི་ཚེ་ཕྲད་པར་གྱུར་པ་དེའི་ཚེ་ནི་མྱུར་བ་མྱུར་བར་དེ་ལེ་ལོ་སྟོན་པར་འགྱུར་ཏེ༑ དེ་ལྟ་བས་ན་ལེ་ལོའི་རང་བཞིན་ཅན་ཞེས་བྱའོ། །དེ་ལས་བཟློག་པ་ནི་གནས་བཞི་པོ་དེ་དག་ཉིད་ལ་བརྟེན་ནས། དུས་བརྒྱད་པོ་དེ་དག་ཉིད་ཀྱི་ཚེ་བརྩོན་འགྲུས་རྩོམ་ཞིང་ལེ་ལོ་ཟིལ་གྱིས་གནོན་པས། གང་ཟག་བརྩོན་འགྲུས་བརྩམས་པའི་རང་བཞིན་དུ་རིག་པར་བྱ་སྟེ། དེ་ནི་ལེ་ལོའི་རྐྱེན་དང་ཕྲད་པའི་ཚེ་ཡང࿒བརྩོན་འགྲུས་རྩོམ་ན། མ་ཕྲད་པའི་ཚེ་ལྟ་ཅི་སྨོས་ཏེ། དེ་ལྟ་བས་ན་བརྩོན་འགྲུས་རྩོམ་པའི་རང་བཞིན་ཅན་ཞེས་བྱའོ། །

gnas bzhi la brten nas/ dus brgyad du le lo byad par ston te/ brtson 'grus mi rtsom pa ni/ gang zag 'di ni le lo'i rang bzhin can te/ brtson 'grus mi rtsom pa'i rang bzhin can yin par rig par bya ste/ bsod snyoms la brten pa dang/ 'di lta bu bya ba dang/ rgyu zhing 'gro ba dang/ khams mi mnyam pa'o/ /gnas bzhi po 'di dag la brten nas/ kha zas bsod pa dang/ mang po zos pas lus lci bar gyur pa'i dus dang/ kha zas nyung la ngan pa zos pas lus rmya ba'i dus dang/ 'di lta bu bya bar sbyor 'dod de/ nyams stobs sri ba'i dus dang/ 'di lta bu bya ba byas nas ngal so ba'i dus dang/ rgyu zhing 'gro 'dod de nyams stobs sri ba'i dus dang/ slar log nas lam gyis dub pa ngal so ba'i dus dang/ nad kyis btab ste/ nadkyi sdug bsngal ba dang phrad pa'i dus dang/ nad sos nas phyir ltas dogs pa'i dus te/ de ltar gang zag le le'i rang bzhin can de ni le lo'i rkyen dang ma phrad pa'i bar du ni di brtson 'grus byed pa tsam du snang la gang gi tshe phrad par gyur pa de'i tshe ni myur ba myur bar de le lo ston par 'gyur te| de lta bas na le lo'i rang bzhin can zhes bya'o/ /de las bzlog pa ni gnas bzhi po de dag nyid la brten nas/ dus brgyad po de dag nyid kyi tshe brtson 'grus rtsom zhing le lo zil gyis gnon pas/ gang zag brtson 'grus brtsams pa'i rang bzhin du rig par bya ste/ de ni le lo'i rkyen dang phrad pa'i tshe yang brtson 'grus rtsom na/ ma phrad pa'i tshe lta ci smos te/ de lta bas na brtson 'grus rtsom pa'i rang bzhin can zhes bya'o/ /

【I6 八福生事】

ཡིད་དུ་འོང་བར་སྐྱེ་བའི་རྒྱུ་ཡང་དག་པའི་སྨོན་ལམ་གྱིས་ཟིན་པ་བརྒྱད་པོ་འདི་དག་ནི་འདོད་པ་དག་ལ་མངོན་པར་མཐོ་བར་འདོད་ཅིང༌། འདོད་པ་ལས་དབེན་པ་ཐམས་ཅད་ཀྱི་ཐམས་ཅད་དུ་མི་འདོད་པ་རྣམས་ཡིད་དུ་འོང་བའི་གནས་རྣམ་པ་བརྒྱད་དུ་སྐྱེ་བར་བྱེད་པ་སྟེ།མི་སྐལ་བ་ངན་པར་སྨོན་ལམ་བཏབ་པ་ནི། སྦྱིན་པ་ལས་བྱུང་བ་དང༌། ཚུལ་ཁྲིམས་ལས་བྱུང་བ་ཆུང་ངུ་ཡིན་ནོ། །དེ་བཞིན་དུ་མི་སྐལ་བ་བཟང་པོ་དང༌། རྒྱལ་ཆེན་བཞི་དང༌། སུམ་ཅུ་རྩ་གསུམ་པ་དང༌། འཐབ་བྲལ་དང༌། དགའ་ལྡན་དང༌། འཕྲུལ་དགའ་དང༌། གཞན་འཕྲུལ་དབང་བྱེད་ཀྱི་ལྷར་སྨོན་ལམ་བཏབ་པ་ཡང༌། སྦྱིན་པ་ལས་བྱུང་བ་དང༌། ཚུལ་ཁྲིམས་ལས་བྱུང་བ་ཆུང་ངུ་ཡིན་ནོ། །

yid du 'ong bar skye ba'i rgyu yang dag pa'i smon lam gyis zin pa brgyad po 'di dag ni 'dod pa dag la mngon par mtho bar 'dod cing/ 'dod pa las dben pa thams cad kyi thams cad du mi 'dod pa rnams yid du 'ong ba'i gnas rnam pa brgyad du skye bar byed pa ste/mi skal ba ngan par smon lam btab pa ni/ sbyin pa las byung ba dang/ tshul khrims las byung ba chung ngu yin no/ /de bzhin du mi skal ba bzang po dang/ rgyal chen bzhi dang/ sum cu rtsa gsum pa dang/ 'thab bral dang/ dga' ldan dang/ 'phrul dga' dang/ gzhan 'phrul dbang byed kyi lhar smon lam btab pa yang/ sbyin pa las byung ba dang/ tshul khrims las byung ba chung ngu yin no/ /

【I7 八種眾】

རྒྱུ་བཞིས་ནི་མི་རྣམས་ཀྱི་ནང་ན་དེ་བཞིན་གཤེགས་པའི་འཁོར་བཞིར་རྣམ་པར་གཞག་པར་རིག་པར་བྱའོ། །རྒྱུ་གསུམ་གྱིས་ལྷར་གྱུར་པ་རྣམས་ཀྱི་འཁོར་བཞིར་རྣམ་པར࿒གཞག་པར་རིག་པར་བྱ་སྟེ། བདག་པོའི་མཆོག་ཏུ་གྱུར་པ་དང༌། ཡོན་གནས་སུ་བཀུར་བ་དང༌། གཞན་ལ་རག་མ་ལས་པའི་ལོངས་སྤྱོད་ཀྱིས་འཚོ་བ་དང༌། ལོངས་སྤྱོད་ཡང་དག་པར་སྤངས་པས་འཚོ་བའི་རྒྱུ་འདི་བཞིས་ནི། མིར་གྱུར་པའི་ནང་ནས་འཁོར་བཞིར་རྣམ་པར་གཞག་པར་རིག་པར་བྱའོ། །ས་གཞི་ལ་བརྟེན་པའི་མཐར་གྱུར་པ་དང༌། འདོད་པའི་ཁམས་ཀྱི་མཐར་གྱུར་པ་དང༌། ངག་གི་འདུ་བྱེད་ཀྱི་མཐར་གྱུར་པའི་ཕྱིར་ནི་ལྷར་གྱུར་པ་རྣམས༌ཀྱི་འཁོར་བཞིར་རྣམ་པར་གཞག་པར་རིག་པར་བྱའོ། །

rgyu bzhis ni mi rnams kyi nang na de bzhin gshegs pa'i 'khor bzhir rnam par gzhag par rig par bya'o/ /rgyu gsum gyis lhar gyur pa rnams kyi 'khor bzhir rnam par gzhag par rig par bya ste/ bdag po'i mchog tu gyur pa dang/ yon gnas su bkur ba dang/ gzhan la rag ma las pa'i longs spyod kyis 'tsho ba dang/ longs spyod yang dag par spangs pas 'tsho ba'i rgyu 'di bzhis ni/ mir gyur pa'i nang nas 'khor bzhir rnam par gzhag par rig par bya'o/ /sa gzhi la brten pa'i mthar gyur pa dang/ 'dod pa'i khams kyi mthar gyur pa dang/ ngag gi 'du byed kyi mthar gyur pa'i phyir ni lhar gyur pa rnamskyi 'khor bzhir rnam par gzhag par rig par bya'o/ /

【I8 八世法】

འཇིག་རྟེན་གནས་གསུམ་ལ་གནས་ན། འཇིག་རྟེན་དག་རྟག་ཏུ་རྒྱུན་མི་འཆད་པར་ཆོས་བརྒྱད་དང་ཕྲད་པར་འགྱུར་ཏེ། འདོད་པ་དང༌། འབད་པ་དང༌། རྐྱེན་རྣམས་ལའོ། །འདོད་པ་གནས་ན་ནི་རྙེད་པ་དང་ཡང་ཕྲད་ལ། མ་རྙེད་པ་དང་ཡང་ཕྲད་ཕྲད་པར་འགྱུར་རོ། །ཕ་རོལ་འདོད་པའམ། མི་འདོད་པའི་འབད་པ་ལ་གནས་ན་ནི། ལྐོག་དང་ལྡན་པའམ། མངོན་པར་གྱུར་པ་དང་ལྡན་པའི་བསྔགས་པའམ། བསྔགས་པ་མ་ཡིན་པ་བརྗོད་པ་དང་ཕྲད་པར་འགྱུར་རོ། །རྐྱེན་ལ་གནས་ན་ནི་སྔོན་གྱིའམ་ཚེ་འདིའི་བདེ་བའི་རྐྱེན་ནས།སྡུག་བསྔལ་གྱི་རྐྱེན་གྱི་བདེ་བ་དང་སྡུག་བསྔལ་དང་ཕྲད་པར་འགྱུར་རོ། །

'jig rten gnas gsum la gnas na/ 'jig rten dag rtag tu rgyun mi 'chad par chos brgyad dang phrad par 'gyur te/ 'dod pa dang/ 'bad pa dang/ rkyen rnams la'o/ /'dod pa gnas na ni rnyed pa dang yang phrad la/ ma rnyed pa dang yang phrad phrad par 'gyur ro/ /pha rol 'dod pa'am/ mi 'dod pa'i 'bad pa la gnas na ni/ lkog dang ldan pa'am/ mngon par gyur pa dang ldan pa'i bsngags pa'am/ bsngags pa ma yin pa brjod pa dang phrad par 'gyur ro/ /rkyen la gnas na ni sngon gyi'am tshe 'di'i bde ba'i rkyen nas/sdug bsngal gyi rkyen gyi bde ba dang sdug bsngal dang phrad par 'gyur ro/ /

【I9 八勝解】

མོས་པ་བརྒྱད་པོ་འདི་དག་ནི་ཕྱིར་མི་འོང་བ་རྣམས་སམ། དགྲ་བཅོམ་པ་རྣམས་ཀྱི་འཕགས་པའི་མཐུ་དང་གནས་པ་ཆེན་པོ་སྒྲུབ་པར་བྱེད་པ་སྟེ། ནང་ལ་གཟུགས་སུ་འདུ་ཤེས་པ་ཟིལ་གྱིས་མནན་ནས། ཕྱི་རོལ་གྱི་གཟུགས་ལ་མོས་པ་ཀུན་ནས་ཉོན་མོངས་པ་ཅན་མ་ཡིན་པ་དང༌། གཉིས་པ་སྟེ་ནང་ན་གཟུགས་སུ་འདུ་ཤེས་པ་ཟིལ་གྱིས་མནན་པ་དང༌། སྡུག་པ་དང་མི་སྡུག་པ་གཉིས་སུ་མེད་པའི་གཟུགས་སུ་མཆོག་ཏུ་བཏང་སྙོམས་པ་ལ་མོས་པ་ཆ་ཕྲ་བ་སྟེ། རྣམ་པར་ཐར་པ་གསུམ་པོ་འདི་དག་ནི་གཟུགས་ཐམས་ཅད་ལ་དབང་བྱེད་པའི་ཕྱིར། འཕགས་པའི་རྫུ་འཕྲུལ་སྒྲུབ་པར་བྱེད་པ་སྟེ། རྫུ་འཕྲུལ་དེ་དག་ནི་སོ་སོའི་སྐྱེ་བོ་ཐམས་ཅད་དང་ཐུན་མོང་མ་ཡིན་པའོ༑ །ནམ་མཁའ་མཐའ་ཡས་པར་མོས་པ་དང༌། རྣམ་པར་ཤེས་པ་མཐའ་ཡས་པར་མོས་པ་དང༌། ཅི་ཡང་མེད་པར་མོས་པ་དང༌། འདུ་ཤེས་མེད་འདུ་ཤེས་མེད་མིན་དུ་མོས་པ་དང༌། སེམས་ཆ་ཕྲ་བ་ཡང་ཆ་ཕྲ་བ་རང་གི་ངང་གིས་འཇུག་པ་ལ་མོས་པ་དང༌། མོས་པ་ལྔ་པོ་འདི་དག་ནི་མཐར་གྱིས་ཤིན་ཏུ་ཡོངས་སུ་སྦྱང་བ་བྱས་ན། འདུ་ཤེས་དང་ཚོར་བ་འགོག་པའི་སྙོམས་པར་འཇུག་པ་མཆོག་གི་གནས་པ་སྒྲུབ་པར་བྱེད་དོ། །

mos pa brgyad po 'di dag ni phyir mi 'ong ba rnams sam/ dgra bcom pa rnams kyi 'phags pa'i mthu dang gnas pa chen po sgrub par byed pa ste/ nang la gzugs su 'du shes pa zil gyis mnan nas/ phyi rol gyi gzugs la mos pa kun nas nyon mongs pa can ma yin pa dang/ gnyis pa ste nang na gzugs su 'du shes pa zil gyis mnan pa dang/ sdug pa dang mi sdug pa gnyis su med pa'i gzugs su mchog tu btang snyoms pa la mos pa cha phra ba ste/ rnam par thar pa gsum po 'di dag ni gzugs thams cad la dbang byed pa'i phyir/ 'phags pa'i rdzu 'phrul sgrub par byed pa ste/ rdzu 'phrul de dag ni so so'i skye bo thams cad dang thun mong ma yin pa'o| /nam mkha' mtha' yas par mos pa dang/ rnam par shes pa mtha' yas par mos pa dang/ ci yang med par mos pa dang/ 'du shes med 'du shes med min du mos pa dang/ sems cha phra ba yang cha phra ba rang gi ngang gis 'jug pa la mos pa dang/ mos pa lnga po 'di dag ni mthar gyis shin tu yongs su sbyang ba byas na/ 'du shes dang tshor ba 'gog pa'i snyoms par 'jug pa mchog gi gnas pa sgrub par byed do/ /

【I10 八勝處】

རྣམ་པར་ཐར་པ་དང་པོ་གསུམ་པོ་དག་ལ་བརྩོན་པ་ན་གཟུགས་གང་དག་མཐོང་བ་དང༌། ཇི་ལྟར་མཐོང་བ་དེ་བཞིན་དུ་རྣམ་པར་ཐར་པ་གསུམ་གྱི་སྦྱོར་བའི་ལམ་དུ་འདུས་པའི་ཟིལ་གྱིས་གནོན་པའི་སྐྱེ་མཆེད་བརྒྱད་ཀྱང་རིག་པར་བྱའོ། །དེ་ལ་གཟུགས་ཆུང་ངུ་རྣམས་དང༌། ཆེན་པོར་གྱུར་པ་རྣམས་ཁ་དོག་བཟང་པོ་དང༌། ཁ་དོག་ངན་པ་རྣམས་དང༌། ངན་པ་དང་བཟང་པོ་རྣམས་མཐོང་སྟེ། ཕྱི་རོལ་མཉམ་པར་མ་བཞག་པའི་སྤྱོད་ཡུལ་སྣང་བར་གྱུར་པ་རྣམས་མཐོང་སྟེ། ཏིང་ངེ་འཛིན་གྱི་སྤྱོད་ཡུལ་ལ་དམིགས་པའི་ཡིད་ལ་བྱེད་པས་མི་སྣང་བའི་ཚུལ་དུ་ཟིལ་གྱིས་མནན་ནས། ཞི་གནས་ཀྱི་རྣམ་པས་ནི་ཏིང་ངེ་འཛིན་གྱི་སྤྱོད་ཡུལ་དེ་དག་ཤེས་སོ། །ལྷག་མཐོང་གི་རྣམ་པས་ནི་མཐོང་སྟེ། ཏིང་ངེ་འཛིན་གྱི་སྤྱོད་ཡུལ་དེ་དག་ཇི་ལྟར་ཤེས་ཤིང་མཐོང་བ་དང༌། དེ་དག་ཇི་ལྟར་དེ་དག་དཔྱད་ཅིང་བརྟགས་པ་དེ་བཞིན་དུ་ཕྱི་རོལ་ཏིང་ངེ་འཛིན་གྱི་སྤྱོད་ཡུལ་མ་ཡིན་པ་དེ་དག་ལ་འདུ་ཤེས་པར་འགྱུར་ཏེ། དེ་ལྟར་གཟུགས་དེ་དག་མཐོང་ངོ༌། །

rnam par thar pa dang po gsum po dag la brtson pa na gzugs gang dag mthong ba dang/ ji ltar mthong ba de bzhin du rnam par thar pa gsum gyi sbyor ba'i lam du 'dus pa'i zil gyis gnon pa'i skye mched brgyad kyang rig par bya'o/ /de la gzugs chung ngu rnams dang/ chen por gyur pa rnams kha dog bzang po dang/ kha dog ngan pa rnams dang/ ngan pa dang bzang po rnams mthong ste/ phyi rol mnyam par ma bzhag pa'i spyod yul snang bar gyur pa rnams mthong ste/ ting nge 'dzin gyi spyod yul la dmigs pa'i yid la byed pas mi snang ba'i tshul du zil gyis mnan nas/ zhi gnas kyi rnam pas ni ting nge 'dzin gyi spyod yul de dag shes so/ /lhag mthong gi rnam pas ni mthong ste/ ting nge 'dzin gyi spyod yul de dag ji ltar shes shing mthong ba dang/ de dag ji ltar de dag dpyad cing brtags pa de bzhin du phyi rol ting nge 'dzin gyi spyod yul ma yin pa de dag la 'du shes par 'gyur te/ de ltar gzugs de dag mthong ngo/ /

【H9 增九法門】

སངས་རྒྱས་ཀྱི་བཀའི་ཤེས་བྱའི་གནས་བརྒྱད་བརྒྱད་པ་རྫོགས་སོ།། །།ཀུན་དུ་སྦྱོར་བ་དགུ་རྣམ་པར་གཞག་པ་ཡང་རིག་པར་བྱ་སྟེ། འདི་ལྟ་སྟེ། གཞི་བསྡུ་བ་ལས་འབྱུང་བ་བཞིན། དགུ་པོ་འདི་དག་ནི་སྐྱེ་བའི་གནས་ཡིན་ཏེ༑ དེ་དག་ཏུ་སྐྱེས་པའི་སེམས་ཅན་རྣམས་དེ་དག་དང་དེ་ན་མཚུངས་པར་གནས་པར་ཤེས་སོ། །ངན་སོང་རྣམས་ནི་མ་གཏོགས་ཏེ། སྔ་མ་བཞིན་དུ་སྐྱེ་བའི་གཞིའི་གནས་སུ་གྱུར་པའི་ཕྱིར་རོ། །

sangs rgyas kyi bka'i shes bya'i gnas brgyad brgyad pa rdzogs so// //kun du sbyor ba dgu rnam par gzhag pa yang rig par bya ste/ 'di lta ste/ gzhi bsdu ba las 'byung ba bzhin/ dgu po 'di dag ni skye ba'i gnas yin te| de dag tu skyes pa'i sems can rnams de dag dang de na mtshungs par gnas par shes so/ /ngan song rnams ni ma gtogs te/ snga ma bzhin du skye ba'i gzhi'i gnas su gyur pa'i phyir ro/ /

【H10 增十法門】【I1 十遍處】

སངས་རྒྱས་ཀྱི་བཀའི་ཤེས་བྱའི་གནས་དགུ་དགུ་པ་རྫོགས་སོ།། །།ཟད་པར་གྱི་སྐྱེ་མཆེད་བཅུ་པོ་དག་གིས་ནི། རྣམ་པར་ཐར་པ་རྣམས་ཀྱིས་དགོས་པ་ཡོངས་སུ་གྲུབ་པར་རིག་པར་བྱའོ། །རྣམ་པར་ཐར་པ་དང༌། ཟིལ་གྱིས་གནོན་པའི་སྐྱེ་མཆེད་དང༌། ཟད་པར་གྱི་སྐྱེ་མཆེད་རྣམས༌ཀྱི་ལྷག་མ་ནི། འདི་ལྟ་སྟེ། གཞི་བསྡུ་བ་ལས་འབྱུང་བ་བཞིན་ནོ། །

sangs rgyas kyi bka'i shes bya'i gnas dgu dgu pa rdzogs so// //zad par gyi skye mched bcu po dag gis ni/ rnam par thar pa rnams kyis dgos pa yongs su grub par rig par bya'o/ /rnam par thar pa dang/ zil gyis gnon pa'i skye mched dang/ zad par gyi skye mched rnamskyi lhag ma ni/ 'di lta ste/ gzhi bsdu ba las 'byung ba bzhin no/ /

【I2 十無學支】

མི་སློབ་པའི་ཡན་ལག་བཅུ་པོ་དག་གིས་ནི་མི་སློབ་པ་རྣམས་ཀྱི་ཕུང་པོ་ལྔ་པོ་དག་བསྡུ་བར་རིག་པར་བྱ་སྟེ། ཚུལ་ཁྲིམས་དང༌། ཏིང་ངེ་འཛིན་དང༌། ཤེས་རབ་དང༌། རྣམ་པར་གྲོལ་བ་དང༌། རྣམ་པར་གྲོལ་བའི་ཡེ་ཤེས་མཐོང་བའི་ཕུང་པོ་རྣམས་སོ། །

mi slob pa'i yan lag bcu po dag gis ni mi slob pa rnams kyi phung po lnga po dag bsdu bar rig par bya ste/ tshul khrims dang/ ting nge 'dzin dang/ shes rab dang/ rnam par grol ba dang/ rnam par grol ba'i ye shes mthong ba'i phung po rnams so/ /

【G2 結】

སངས་རྒྱས་ཀྱི་བཀའི་ཤེས་བྱའི་གནས་བཅུ་བཅུ་པ་རྫོགས་སོ།། །།སངས་རྒྱས་ཀྱི་བཀའི་ཤེས་བྱའི་གནས་རྫོགས་སོ།། །།

sangs rgyas kyi bka'i shes bya'i gnas bcu bcu pa rdzogs so// //sangs rgyas kyi bka'i shes bya'i gnas rdzogs so// //

【D2 釋醫方明處】

གསོ་བའི་རིག་པ་གང་ཞེ་ན། དེ་ནི་རྣམ་པ་བཞིར་བལྟ་བར་བྱ་སྟེ། འདི་ལྟ་སྟེ། ནད་ལ་མཁས་པ་དང༌། ནད་ཅི་ལས་གྱུར་པ་ལ་མཁས་པ་དང༌། ནད་བྱུང་བ་བསྩལ་བ་ལ་མཁས་པ་དང༌། ནད་བསལ་ནས་ཕྱིས་མི་འབྱུང་བར་བྱ་བ་ལ་མཁས་པའོ། །མཁས་པ་འདི་དག་གི་རྣམ་པར་དབྱེ་བ་ནི་མདོ་ལས་ཇི་སྐད་འབྱུང་བ་ཁོ་ན་བཞིན་དུ་རིག་པར་བྱའོ། །

gso ba'i rig pa gang zhe na/ de ni rnam pa bzhir blta bar bya ste/ 'di lta ste/ nad la mkhas pa dang/ nad ci las gyur pa la mkhas pa dang/ nad byung ba bstsal ba la mkhas pa dang/ nad bsal nas phyis mi 'byung bar bya ba la mkhas pa'o/ /mkhas pa 'di dag gi rnam par dbye ba ni mdo las ji skad 'byung ba kho na bzhin du rig par bya'o/ /

【D3 釋因明處】【E1 總問答標】

གཏན་ཚིགས་ཀྱི་རིག་པ་གང་ཞེ་ན། བརྟག་པའི་དོན་དུ་ཡོད་པའི་དང་པོ་གང་ཡིན་པ་སྟེ།

gtan tshigs kyi rig pa gang zhe na/ brtag pa'i don du yod pa'i dang po gang yin pa ste/

【E2 隨別釋】【F1 舉頌列名】

དེ་ཡང་གང་ཞེ་ན་འདི་ལྟ་སྟེ། སྨྲ་བ་དང༌། སྨྲ་བའི་ཞལ་ཅེ་བ་དང༌། སྨྲ་བའི་གཞི་དང༌། སྨྲ་བའི་རྒྱན་དང༌། སྨྲ་བ་ཆད་པས་བཅད་པ་དང༌། སྨྲ་བ་ལས་འབྱུང་པ་དང༌། སྨྲ་བ་གཅེས་སྤྲས་ལ་དགོས་པའི་ཆོས་རྣམས་སོ། །

de yang gang zhe na 'di lta ste/ smra ba dang/ smra ba'i zhal ce ba dang/ smra ba'i gzhi dang/ smra ba'i rgyan dang/ smra ba chad pas bcad pa dang/ smra ba las 'byung pa dang/ smra ba gces spras la dgos pa'i chos rnams so/ /

【F2 隨別釋】【G1 論體性】【H1 標六門】

སྨྲ་བ་གང་ཞེ་ན། དེ་ཡང་རྣམ་པ་དྲུག་ཏུ་བལྟ་བར་བྱ་སྟེ། སྨྲ་བ་དང༌། རྨད་ཁྱེར་བ་སྨྲ་བ་དང༌། རྩོད་པ་སྨྲ་བ་དང༌། ཚིག་ངན་སྨྲ་བ་དང༌། མཐུན་པ་སྨྲ་བ་དང༌། གདམས་པར་སྨྲ་བའོ། །

smra ba gang zhe na/ de yang rnam pa drug tu blta bar bya ste/ smra ba dang/ rmad khyer ba smra ba dang/ rtsod pa smra ba dang/ tshig ngan smra ba dang/ mthun pa smra ba dang/ gdams par smra ba'o/ /

【H2 別釋】【I1 言論】

དེ་ལ་སྨྲ་བ་གང་ཞེ་ན། ངག་ཏུ་བརྗོད་པ་དང༌།ངག་ཏུ་བརྗོད་དེ། ངག་གི་ངེས་པའི་ངེས་ཚིག་ཐམས་ཅད་ནི་སྨྲ་བ་ཞེས་བྱའོ། །

de la smra ba gang zhe na/ ngag tu brjod pa dang/ngag tu brjod de/ ngag gi nges pa'i nges tshig thams cad ni smra ba zhes bya'o/ /

【I2 尚論】

རྨད་ཁྱེར་བ་སྨྲ་བ་གང་ཞེ་ན། འཇིག་རྟེན་གྱི་གྲགས་པ་སྨྲ་བ་གང་ཡིན་པའོ། །

rmad khyer ba smra ba gang zhe na/ 'jig rten gyi grags pa smra ba gang yin pa'o/ /

【I3 諍論】

རྩོད་པ་སྨྲ་བ་གང་ཞེ་ན། འདོད་པ་རྣམས་ལས་བརྩམས་ཏེ། རང་གིས་ཡོངས་སུ་གཟུང་བའི་འདོད་པ་རྣམས་ལ་གཞན་དག་འཕྲོགས་པའམ། གཞན་གྱིས་ཡོངས་སུ་གཟུང་བའི་འདོད་པ་རྣམས་གཞན་དག་ལས་དབྲོག་པར་འདོད་པའམ། སྡུག་པའི་སེམས་ཅན་གྱིས་ཡོངས་སུ་གཟུང་བའི་འདོད་པ་རྣམས་འཕྲོགས་པའམ། དབྲོག་པར་འདོད་པའམ། ཡོངས་སུ་གཟུང་བ་མ་ཡིན་པའི་འདོད་པ་རྣམས་ལ་འདི་ལྟ་སྟེ། ཟློས་གར་མཁན་དང༌། གར་མཁན་དང༌། སྒེག་པ་དང༌། བཞད་གད་པ་ལ་སོགས་པ་དང་ལྡན་པ་རྣམས་དང༌། བུད་མེད་སྨད་འཚོང་དང་ལྡན་པ་རྣམས་ལ་བལྟ་བའི་ཕྱིར་དང༌། ལོངས་སྤྱད་པའི་ཕྱིར་ཡང་རུང་སྟེ། དེ་ལྟ་བུའི་རྣམ་པའི་འདོད་པ་རྣམས་ལ་སེམས་ཅན་འདོད་ཆགས་དང་མ་བྲལ་བ་འདོད་པ་ལ་འདོད་ཆགས་ཀྱིས࿒ཆགས་པ་རྣམས་ལྷག་པར་ཞེན་པའི་ཕྱིར་དང༌། རྣམ་པར་བཅིངས་པའི་ཕྱིར་དང༌། ཡོངས་སུ་ཞེན་པའི་ཕྱིར་དང༌། ཀུན་དུ་འདོད་ཆགས་པའི་ཕྱིར་དང༌། ཉེས་པར་བརྩམས་ཤིང་འགྱེད་ལ་རྩོད་པ་ལ་ཞུགས་པ་རྣམས་རྣམ་པ་སྣ་ཚོགས་སུ་སྨྲ་ཞིང་རྩོད་ལ། མི་མཐུན་པ་སྨྲ་བ་དང༌། ཡང་ཉེས་པར་སྤྱོད་པ་ལས་བརྩམས་ཏེ། ལུས་ཀྱིས་ཉེས་པར་སྤྱོད་པ་དང༌། ངག༌གིས་ཉེས་པར་སྤྱོད་པ་བདག་གིས་བྱས་པ་ལ། གཞན་དག་གིས་གླེང་བའམ། ལུས་ཀྱིས་ཉེས་པར་བྱེད་པ་དང༌། ངག࿒གིས་ཉེས་པར་སྤྱོད་པ་གཞན་གྱིས་བྱས་པ་ལ། གཞན་དག་ལ་གླེང་བ་དང༌། སྡུག་པའི་སེམས་ཅན࿒གྱི་ལུས་ཀྱིས་ཉེས་པར་སྤྱོད་པ་དང༌། ངག༌གིས་ཉེས་པར་སྤྱོད་པ་བྱས་པ་ལ། གཞན་དག་གིས་གླེང་བ་བའམ།གཞན་དག་གླེང་བ་དང༌། ལུས་ཀྱིས་ཉེས་པར་སྤྱོད་པ་དང༌། ངག༌གིས་ཉེས་པར་སྤྱོད་པ་མ་བྱས་ལ། བྱ་བར་བསམས་པ་དེ་ལྟ་བུའི་རྣམ་པའི་ཉེས་པར་སྤྱོད་པ་ཀུན་དུ་སྤྱོད་པ་ལ༑ སེམས་ཅན་ཆགས་པ་དང་མ་བྲལ་བ། ཞེ་སྡང་དང་མ་བྲལ་བ། གཏི་མུག་དང་མ་བྲལ་བ། ཆགས་པ་དང༌། ཞེ་སྡང་དང༌། གཏི་མུག་གིས་ཟིལ་གྱིས་ནོན་པ་རྣམས་ལྷག་པར་ཞེན་པའི་ཕྱིར་དང༌། རྣམ་པར་བཅིངས་པའི་ཕྱིར་དང༌། ཡོངས་སུ་ཞེན་པའི་ཕྱིར་དང༌། ཀུན་དུ་འདོད་ཆགས་པའི་ཕྱིར་དང༌། གཅིག་ལ་གཅིག་ཉེས་པར་བརྩམས་ཏེ། ཀུན་ནས་ཉོན་མོངས་པའི་སེམས་སུ་གྱུར། འགྱེད་ལ་རྩོད་པ་ལ་ཞུགས་པ་རྣམས་རྣམ་པ་སྣ་ཚོགས་སུ་སྨྲ་ཞིང་རྩོད་ལ། མི་མཐུན་པར་སྨྲ་བ་དང༌། ཡང་ལྟ་བ་ལས་བརྩམས་ཏེ་འདི་ལྟ་སྟེ། འཇིག་ཚོགས་ལ་ལྟ་བ་དང༌། ཆད་པར་ལྟ་བ་དང༌། རྒྱུ་མེད་པར་ལྟ་བ་དང༌། མི་མཐུན་པ་ལ་རྒྱུར་ལྟ་བ་དང༌། རྟག་པར་ལྟ་བ་དང༌། ཁྱུ་མཆོག་པའི་ཚོགས་ཀྱི་ལྟ་བ་དང༌། ལོག་པར་ལྟ་བ་དང༌། ཡང་སྡིག་པ་ཅན་གྱི་ལྟ་བ་གང་ཅི་ཡང་རུང་བ་དེ་ལྟ་བུ་དང་མཐུན་པའི་ལྟ་བ་བདག་གིས་ཡོངས་སུ་གཟུང་བ་རྣམས་ལ་གཞན་དག་གིས་བཟློག་པའམ། གཞན་གྱིས་ཡོངས་སུ་གཟུང་བ་རྣམས་གཞན་དག་བཟློག་པའམ། སྡུག་པའི་སེམས་ཅན་གྱིས་ཡོངས་སུ་གཟུང་བ་ལ་གཞན་དག་གིས་བཟློག་པའམ། གཞན་དག་བཟློག་པའམ། ཡང་ཡོངས་སུ་མ་བཟུང་བ་རྣམས་ཡོངས་སུ་གཟུང་བར་འདོད་པའི་ཕྱིར། སེམས་ཅན་འདོད་ཆགས་དང་མ་བྲལ་བ་རྣམས་སྔ་མ་བཞིན་དུ་རྣམ་པ་སྣ་ཚོགས་སུ་སྨྲ་ཞིང་རྩོད་ལ། མི་མཐུན་པར་སྨྲ་བ་འདི་ནི་རྩོད་པ་སྨྲ་བ་ཞེས་བྱའོ། །

rtsod pa smra ba gang zhe na/ 'dod pa rnams las brtsams te/ rang gis yongs su gzung ba'i 'dod pa rnams la gzhan dag 'phrogs pa'am/ gzhan gyis yongs su gzung ba'i 'dod pa rnams gzhan dag las dbrog par 'dod pa'am/ sdug pa'i sems can gyis yongs su gzung ba'i 'dod pa rnams 'phrogs pa'am/ dbrog par 'dod pa'am/ yongs su gzung ba ma yin pa'i 'dod pa rnams la 'di lta ste/ zlos gar mkhan dang/ gar mkhan dang/ sgeg pa dang/ bzhad gad pa la sogs pa dang ldan pa rnams dang/ bud med smad 'tshong dang ldan pa rnams la blta ba'i phyir dang/ longs spyad pa'i phyir yang rung ste/ de lta bu'i rnam pa'i 'dod pa rnams la sems can 'dod chags dang ma bral ba 'dod pa la 'dod chags kyis chags pa rnams lhag par zhen pa'i phyir dang/ rnam par bcings pa'i phyir dang/ yongs su zhen pa'i phyir dang/ kun du 'dod chags pa'i phyir dang/ nyes par brtsams shing 'gyed la rtsod pa la zhugs pa rnams rnam pa sna tshogs su smra zhing rtsod la/ mi mthun pa smra ba dang/ yang nyes par spyod pa las brtsams te/ lus kyis nyes par spyod pa dang/ ngaggis nyes par spyod pa bdag gis byas pa la/ gzhan dag gis gleng ba'am/ lus kyis nyes par byed pa dang/ ngag gis nyes par spyod pa gzhan gyis byas pa la/ gzhan dag la gleng ba dang/ sdug pa'i sems can gyi lus kyis nyes par spyod pa dang/ ngaggis nyes par spyod pa byas pa la/ gzhan dag gis gleng ba ba'am/gzhan dag gleng ba dang/ lus kyis nyes par spyod pa dang/ ngaggis nyes par spyod pa ma byas la/ bya bar bsams pa de lta bu'i rnam pa'i nyes par spyod pa kun du spyod pa la| sems can chags pa dang ma bral ba/ zhe sdang dang ma bral ba/ gti mug dang ma bral ba/ chags pa dang/ zhe sdang dang/ gti mug gis zil gyis non pa rnams lhag par zhen pa'i phyir dang/ rnam par bcings pa'i phyir dang/ yongs su zhen pa'i phyir dang/ kun du 'dod chags pa'i phyir dang/ gcig la gcig nyes par brtsams te/ kun nas nyon mongs pa'i sems su gyur/ 'gyed la rtsod pa la zhugs pa rnams rnam pa sna tshogs su smra zhing rtsod la/ mi mthun par smra ba dang/ yang lta ba las brtsams te 'di lta ste/ 'jig tshogs la lta ba dang/ chad par lta ba dang/ rgyu med par lta ba dang/ mi mthun pa la rgyur lta ba dang/ rtag par lta ba dang/ khyu mchog pa'i tshogs kyi lta ba dang/ log par lta ba dang/ yang sdig pa can gyi lta ba gang ci yang rung ba de lta bu dang mthun pa'i lta ba bdag gis yongs su gzung ba rnams la gzhan dag gis bzlog pa'am/ gzhan gyis yongs su gzung ba rnams gzhan dag bzlog pa'am/ sdug pa'i sems can gyis yongs su gzung ba la gzhan dag gis bzlog pa'am/ gzhan dag bzlog pa'am/ yang yongs su ma bzung ba rnams yongs su gzung bar 'dod pa'i phyir/ sems can 'dod chags dang ma bral ba rnams snga ma bzhin du rnam pa sna tshogs su smra zhing rtsod la/ mi mthun par smra ba 'di ni rtsod pa smra ba zhes bya'o/ /

【I4 毀謗論】

ཚིག་ངན་པ་སྨྲ་བ་གང་ཞེ་ན། ཉེས་པ་རྩོམ་ཞིང་ཀུན་ནས་ཉོན་མོངས་པ་ཅན་གྱི་སེམས་དང་ལྡན་པ་རྣམས་གཏམ་གྱི་འཕྲོ་བོར་ཏེ་ཕན་ཚུན་རྩུབ་པ་དང་ལྡན་པ་དང༌། ཚོགས་པར་བརྗོད་པར་མི་འོས་པ་དང་ལྡན་པ་དང༌། ཚིག་ཀྱལ་པ་དང་ལྡན་པ་གང་ཡིན་པ་དང༌། ཉེས་པར་བཤད་པའི་ཆོས་འདུལ་བའི་ཆོས་སྟོན་པ་དང༌། འབེལ་བའི་གཏམ་གཏན་ལ་དབབ་པ་དང༌། འདོམས་ཤིང་རྗེས་སུ་སྟོན་པ་གང་ཡིན་པ་འདི་ནི་ཚིག་ངན་སྨྲ་བ་ཞེས༌བྱ་བའོ། །

tshig ngan pa smra ba gang zhe na/ nyes pa rtsom zhing kun nas nyon mongs pa can gyi sems dang ldan pa rnams gtam gyi 'phro bor te phan tshun rtsub pa dang ldan pa dang/ tshogs par brjod par mi 'os pa dang ldan pa dang/ tshig kyal pa dang ldan pa gang yin pa dang/ nyes par bshad pa'i chos 'dul ba'i chos ston pa dang/ 'bel ba'i gtam gtan la dbab pa dang/ 'doms shing rjes su ston pa gang yin pa 'di ni tshig ngan smra ba zhesbya ba'o/ /

【I5 順正論】

མཐུན་པར་སྨྲ་བ་གང་ཞེ་ན། ལེགས་པར་གསུངས་པའི་ཆོས་འདུལ་བའི་ཆོས་སྟོན་པ་དང༌། འབེལ་བའི་གཏམ་རྣམ་པར་གཏན་ལ་འབེབས་པ་དང༌། རྗེས་སུ་སྟོན་པ་དང༌། ཐེ་ཚོམ་སྐྱེས་པ་བཅད་པའི་ཕྱིར་དང༌། ཟབ་མོའི་དོན་གྱི་ཚིག་རྟོགས་པར་བྱ་བ་དང༌། ཡེ་ཤེས་མཐོང་བ་རྣམ་པར་དག་པར་བྱ་བ་དང༌། ཐར་པ་དང་མཐུན་པའི་རྗེས་སུ་མཐུན་པར་སྨྲ་བ་སྟེ། དེ་ལྟ་བས་ན་མཐུན་པར་སྨྲ་བ་ཞེས་བྱ་སྟེ། འདི་ནི་མཐུན་པར་སྨྲ་བ་ཞེས༌བྱ་བའོ། །

mthun par smra ba gang zhe na/ legs par gsungs pa'i chos 'dul ba'i chos ston pa dang/ 'bel ba'i gtam rnam par gtan la 'bebs pa dang/ rjes su ston pa dang/ the tshom skyes pa bcad pa'i phyir dang/ zab mo'i don gyi tshig rtogs par bya ba dang/ ye shes mthong ba rnam par dag par bya ba dang/ thar pa dang mthun pa'i rjes su mthun par smra ba ste/ de lta bas na mthun par smra ba zhes bya ste/ 'di ni mthun par smra ba zhesbya ba'o/ /

【I6 教導論】

གདམས་པ་སྨྲ་བ་གང་ཞེ་ན། གང་ཟག་ལྷག་པའི་སེམས་དང༌། ལྷག་པའི་ཤེས་རབ་ལ་བརྩོན་པར་འདོད་པ་སེམས་མཉམ་པར་མ་བཞག་པ་མཉམ་པར་བཞག་པར་བྱ་བ་དང༌། སེམས་མཉམ་པར་བཞག་པ་ཐར་པར་བྱ་བ་སྨྲ་བ་དང༌། དེ་ཁོ་ན་ཤེས་པ་རྟོགས་པར་བྱ་བ་དང༌། དེ་ཁོ་ན་ཤེས་པ་ཁོང་དུ་ཆུད་པར་བྱ་བའི་ཕྱིར་སྨྲ་བ་གང་ཡིན་པ་སྟེ། དེ་ལྟ་བས་ན་གདམས་པ་སྨྲ་བ་ཞེས་བྱ་སྟེ། འདི་ནི་གདམས་པ་སྨྲ་བ་ཞེས༌བྱ་བའོ། །

gdams pa smra ba gang zhe na/ gang zag lhag pa'i sems dang/ lhag pa'i shes rab la brtson par 'dod pa sems mnyam par ma bzhag pa mnyam par bzhag par bya ba dang/ sems mnyam par bzhag pa thar par bya ba smra ba dang/ de kho na shes pa rtogs par bya ba dang/ de kho na shes pa khong du chud par bya ba'i phyir smra ba gang yin pa ste/ de lta bas na gdams pa smra ba zhes bya ste/ 'di ni gdams pa smra ba zhesbya ba'o/ /

【H3 問答辨】

སྨྲ་བ་དྲུག་པོ་འདི་དག་ལས་སྨྲ་བ་དུ་ཞིག་ནི་ཡང་དག་པ་དང༌། དེ་ཁོ་ན་དང༌། དོན་དང་ལྡན་པ་དང༌།བསྟེན་པར་བྱ་བ་ཡིན། སྨྲ་བ་དུ་ཞིག་ནི་ཡང་དག་པ་མ་ཡིན་པ་དང༌། དེ་ཁོ་ན་མ་ཡིན་པ་དང༌། དོན་དང་ལྡན་པ་མ་ཡིན་པ་དང༌། ཡོངས་སུ་སྤང་བར་བྱ་བ་ཡིན་ཞེ་ན། སྨྲ་བ་ཐ་མ་གཉིས་ནི་ཡང་དག་པ་དང༌། དེ་ཁོ་ན་དང༌། དོན་དང་ལྡན་པ་དང༌།བསྟེན་པར་བྱ་བ་ཡིན་ནོ། །སྨྲ་བ་བར་མ་གཉིས་ནི་ཡང་དག་པ་མ་ཡིན་པ་དང༌། དེ་ཁོ་ན་མ་ཡིན་པ་དང༌། དོན་དང་ལྡན་པ་མ་ཡིན་པ་དང༌། ཡོངས་སུ་སྤང་བར་བྱ་བ་ཡིན་ནོ། །སྨྲ་བ་དང་པོ་གཉིས་ནི་གཉི་ག་ཡིན་ནོ། །

smra ba drug po 'di dag las smra ba du zhig ni yang dag pa dang/ de kho na dang/ don dang ldan pa dang/bsten par bya ba yin/ smra ba du zhig ni yang dag pa ma yin pa dang/ de kho na ma yin pa dang/ don dang ldan pa ma yin pa dang/ yongs su spang bar bya ba yin zhe na/ smra ba tha ma gnyis ni yang dag pa dang/ de kho na dang/ don dang ldan pa dang/bsten par bya ba yin no/ /smra ba bar ma gnyis ni yang dag pa ma yin pa dang/ de kho na ma yin pa dang/ don dang ldan pa ma yin pa dang/ yongs su spang bar bya ba yin no/ /smra ba dang po gnyis ni gnyi ga yin no/ /

【G2 論處所】

སྨྲ་བའི་ཞལ࿒ཅེ་པ་གང་ཞེ་ན། དེ་ཡང་རྣམ་པ་དྲུག་ཏུ་བལྟ་བར་བྱ་སྟེ།འདི་ལྟ་སྟེ། རྒྱལ་པོ་བཞུགས་པའི་ས་དང༌། བསྐོས་པ་འདུ་བའི་ས་དང༌། འཁོར་དང༌། འདུ་བ་དང༌། ཆོས་དང་དོན་ལ་མཁས་པའི་དགེ་སྦྱོང་དང་བྲམ་ཟེ་རྣམས་དང༌། ཆོས་དང་དོན་འདོད་པའི་སེམས་ཅན་རྣམས་སོ། །

smra ba'i zhal ce pa gang zhe na/ de yang rnam pa drug tu blta bar bya ste/'di lta ste/ rgyal po bzhugs pa'i sa dang/ bskos pa 'du ba'i sa dang/ 'khor dang/ 'du ba dang/ chos dang don la mkhas pa'i dge sbyong dang bram ze rnams dang/ chos dang don 'dod pa'i sems can rnams so/ /

【G3 論所依】【H1 標十種】

སྨྲ་བའི་གཞི་གང་ཞེ་ན། དེ་ནི་རྣམ་པ་བཅུར་བལྟ་བར་བྱ་སྟེ། བསྒྲུབ་པར་བྱ་བའི་དོན་རྣམ་པ་གཉིས་དང༌།བསྒྲུབ་པ་རྣམ་པ་བརྒྱད་དོ།

smra ba'i gzhi gang zhe na/ de ni rnam pa bcur blta bar bya ste/ bsgrub par bya ba'i don rnam pa gnyis dang/bsgrub pa rnam pa brgyad do/

【H2 隨別釋】【I1 所成立義有二】【J1 標列二門】

བསྒྲུབ་པར་བྱ་བའི་དོན་རྣམ་པ་གཉིས་གང་ཞེ་ན། ངོ་བོ་ཉིད་དང༌། བྱེ་བྲག་གོ། །

bsgrub par bya ba'i don rnam pa gnyis gang zhe na/ ngo bo nyid dang/ bye brag go/ /

【J2 隨別釋】【K1 自性】

དེ་ལ་ངོ་བོ་ཉིད་བསྒྲུབ་པ་ནི། ཡོད་པ་ཡང་ཡོད་པར་བསྒྲུབ། མེད་པ་ཡང་མེད་པར་བསྒྲུབ་པའོ། །

de la ngo bo nyid bsgrub pa ni/ yod pa yang yod par bsgrub/ med pa yang med par bsgrub pa'o/ /

【K2 所成立差別】

བྱེ་བྲག་བསྒྲུབ་པ་ནི། བླ་ན་ཡོད་པའང་བླ་ན་ཡོད་པར་བསྒྲུབ༌པ་དང༌། བླ་ན་མེད་པ་ཡང་བླ་ན་མེད་པར་བསྒྲུབ་པ་དང༌། རྟག་པ་ཡང་རྟག་པར་མི་རྟག་པ་ཡང་མི་རྟག་པར། གཟུགས་ཅན་ཡང་གཟུགས་ཅན་དུ། གཟུགས་ཅན་མ་ཡིན་པ་ཡང་གཟུགས་ཅན་མ་ཡིན་པར་བསྒྲུབ་པ་དང༌། གཟུགས་ཅན་དང༌། གཟུགས་ཅན་མ་ཡིན་པ་ཇི་ལྟ་བ་བཞིན་དུ། བསྟན་དུ་ཡོད་པ་དང༌། བསྟན་དུ་མེད་པ་དང༌། ཐོགས་པ་ཡོད་པ་དང༌། ཐོགས་པ་མེད་པ་དང༌། ཟག་པ་ཡོད་པ་དང༌། ཟག་པ་མེད་པ་དང༌། འདུས་བྱས་དང༌། འདུས་མ་བྱས་ཀྱང་དེ་བཞིན་ཏེ། དེ་ལ་སོགས་པ་རབ་ཏུ་དབྱེ་བའི་ཚུལ་གྱིས་བྱེ་བྲག་བསྒྲུབ་པ་བལྟ་བར་བྱའོ། །

bye brag bsgrub pa ni/ bla na yod pa'ang bla na yod par bsgrubpa dang/ bla na med pa yang bla na med par bsgrub pa dang/ rtag pa yang rtag par mi rtag pa yang mi rtag par/ gzugs can yang gzugs can du/ gzugs can ma yin pa yang gzugs can ma yin par bsgrub pa dang/ gzugs can dang/ gzugs can ma yin pa ji lta ba bzhin du/ bstan du yod pa dang/ bstan du med pa dang/ thogs pa yod pa dang/ thogs pa med pa dang/ zag pa yod pa dang/ zag pa med pa dang/ 'dus byas dang/ 'dus ma byas kyang de bzhin te/ de la sogs pa rab tu dbye ba'i tshul gyis bye brag bsgrub pa blta bar bya'o/ /

【I2 能成立法有八】【J1 標列八門】

བསྒྲུབ་པ་རྣམ་པ་བརྒྱད་གང་ཞེ་ན། དམ࿒བཅའ་བ་དང༌། གཏན་ཚིགས་དང༌། དཔེར་བརྗོད་པ་དང༌། མཐུན་པ་དང༌། མི་མཐུན་པ་དང༌། མངོན་སུམ་དང༌། རྗེས་སུ་དཔག་པ་དང༌། ཡིད་ཆེས་པའི་ལུང་ངོ༌། །

bsgrub pa rnam pa brgyad gang zhe na/ dam bca' ba dang/ gtan tshigs dang/ dper brjod pa dang/ mthun pa dang/ mi mthun pa dang/ mngon sum dang/ rjes su dpag pa dang/ yid ches pa'i lung ngo/ /

【J2 隨別釋】【K1 立宗】

དམ་བཅས་པ་གང་ཞེ་ན། བསྒྲུབ་པར་བྱ་བའི་ཆོས་དོན་རྣམ་པ་གཉིས་ལས་བརྩམས་ནས་ཕན་ཚུན་བདག་གིས་ཕྱོགས་ཡོངས་སུ་འཛིན་པ་སྟེ། བསྟན་བཅོས་ཡོངས་སུ་འཛིན་པའམ། བདག༌གི་སྤོབས་པའམ། གཞན་ལ་བརྙས་པའམ། གཞན་ལས་ཐོས་པའམ། དེ་ཁོ་ན་མངོན་པར་རྟོགས་པའམ། བདག་གི་ཕྱོགས་སུ་གཟུགས་པའམ། གཞན་གྱི་ཕྱོགས་སུན་དབྱུང་བའམ། གཞན་ཟིལ་གྱིས་མནན་པའམ། གཞན་ཁྱད་དུ་གསད་པའམ།གཞན་ལ་སྙིང་བརྩེ་བའི་ཕྱིར་རོ། །

dam bcas pa gang zhe na/ bsgrub par bya ba'i chos don rnam pa gnyis las brtsams nas phan tshun bdag gis phyogs yongs su 'dzin pa ste/ bstan bcos yongs su 'dzin pa'am/ bdaggi spobs pa'am/ gzhan la brnyas pa'am/ gzhan las thos pa'am/ de kho na mngon par rtogs pa'am/ bdag gi phyogs su gzugs pa'am/ gzhan gyi phyogs sun dbyung ba'am/ gzhan zil gyis mnan pa'am/ gzhan khyad du gsad pa'am/gzhan la snying brtse ba'i phyir ro/ /

【K2 辯因】

གཏན་ཚིགས་གང་ཞེ་ན། དམ་བཅས་པའི་དོན་དེ་ཉིད་བསྒྲུབ་པའི་ཕྱིར་དཔེར་བརྗོད་པ་ལ་བརྟེན་ནས་མཐུན་པའམ། མི་མཐུན་པའམ། མངོན་སུམ་མམ༑ རྗེས་སུ་དཔག་པའམ། ཡིད་ཆེས་པའི་ལུང་གིས་བསྐྱེད་པའི་རིགས་པ་སྨྲ་བ་གང་ཡིན་པའོ། །

gtan tshigs gang zhe na/ dam bcas pa'i don de nyid bsgrub pa'i phyir dper brjod pa la brten nas mthun pa'am/ mi mthun pa'am/ mngon sum mam| rjes su dpag pa'am/ yid ches pa'i lung gis bskyed pa'i rigs pa smra ba gang yin pa'o/ /

【K3 引喻】

དཔེར་བརྗོད་པ་གང་ཞེ་ན། དམ་བཅས་པའི་དོན་དེ་ཉིད་བསྒྲུབ་པའི་ཕྱིར་གཏན་ཚིགས་ལ་བརྟེན་ནས། འཇིག་རྟེན་ན་འདྲེས་ཤིང་གྲགས་པའི་དངོས་པོ་དང༌། སྦྱོར་བ་དང་ལྡན་པ་སྨྲ་བ་གང་ཡིན་པའོ། །

dper brjod pa gang zhe na/ dam bcas pa'i don de nyid bsgrub pa'i phyir gtan tshigs la brten nas/ 'jig rten na 'dres shing grags pa'i dngos po dang/ sbyor ba dang ldan pa smra ba gang yin pa'o/ /

【K4 同類】

མཐུན་པ་གང་ཞེ་ན། ཆོས་ལ་ལ་འགའ་ཞིག་དང༌འདྲ་བས་འགའ་ཞིག་དང་འདྲ་བ་གང་ཡིན་པའོ། །དེ་ཡང་རྣམ་པ་ལྔར་བལྟ་བར་བྱ་སྟེ། རྟགས་འདྲ་བ་དང༌། ངོ་བོ་ཉིད་འདྲ་བ་དང༌།། ཆོས་འདྲ་བ་དང༌། རྒྱུ་དང་འབྲས་བུ་འདྲ་བའོ། །རྟགས་འདྲ་བ་གང་ཞེ་ན། ད་ལྟར་གྱིའམ། སྔོན་མཐོང་བའི་མངོན་མཚན་དང༌། མཚན་མས་འབྲེལ་པས་ཕན་ཚུན་མཐུན་པ་གང་ཡིན་པའོ། །ངོ་བོ་ཉིད་འདྲ་བ་གང་ཞེ་ན། ཕན་ཚུན་མཚན་ཉིད་འདྲ་བ་གང་ཡིན་པའོ། །ལས་འདྲ་བ་གང་ཞེ་ན། ཕན་ཚུན་བྱེད་པ་འདྲ་བ་གང་ཡིན་པའོ། །ཆོས་འདྲ་བ་གང་ཞེ་ན། ཕན་ཚུན་ཆོས་ཉིད་འདྲ་བ་གང་ཡིན་པ་སྟེ། འདི་ལྟ་སྟེ༑ མི་རྟག་པ་ནི་སྡུག་བསྔལ་བའི་ཆོས་ཉིད་དུ་འདྲའོ། །སྡུག་བསྔལ་བ་ནི་བདག་མེད་པའི་ཆོས་ཉིད་དུ་འདྲའོ། །བདག་མེད་པ་རྣམས་ནི་སྐྱེ་བའི་ཆོས་ཉིད་དུ་འདྲའོ། །སྐྱེ་བའི་ཆོས་ཅན་རྣམས་ནི་རྒ་བའི་ཆོས་ཉིད་དུ་འདྲའོ། །རྒ་བའི་ཆོས་ཅན་རྣམས་ནི་ཤི་བའི་ཆོས་ཉིད་དུ་འདྲའོ། །གཟུགས་ཅན་དང༌། གཟུགས་ཅན་མ་ཡིན་པ་དང༌། བསྟན་དུ་ཡོད་པ་དང༌། བསྟན་དུ་མེད་པ་དང༌། ཐོགས་པ་ཡོད་པ་དང༌། ཐོགས་པ་མེད་པ་དང༌། ཟག་པ་ཡོད་པ་དང༌། ཟག་པ་མེད་པ་དང༌། འདུས་བྱས་དང༌། འདུས་མ་བྱས་པའི་ཆོས་ཉིད་དང༌། དེ་ལྟ་བུ་དང་མཐུན་པའི་ཆོས་ཉིད་དུ་འདྲ་བའོ། །རྒྱུ་དང་འབྲས་བུ་འདྲ་བ་གང་ཞེ་ན། ཕན་ཚུན་རྒྱུ་དང་འབྲས་བུ་འགྲུབ་པ་དང༌། ࿒བསྒྲུབ་པ་འདྲ་བ་གང་ཡིན་པ་སྟེ། འདི་ནི་མཐུན་པ་ཞེས༌བྱ་བའོ། །

mthun pa gang zhe na/ chos la la 'ga' zhig dang'dra bas 'ga' zhig dang 'dra ba gang yin pa'o/ /de yang rnam pa lngar blta bar bya ste/ rtags 'dra ba dang/ ngo bo nyid 'dra ba dang// chos 'dra ba dang/ rgyu dang 'bras bu 'dra ba'o/ /rtags 'dra ba gang zhe na/ da ltar gyi'am/ sngon mthong ba'i mngon mtshan dang/ mtshan mas 'brel pas phan tshun mthun pa gang yin pa'o/ /ngo bo nyid 'dra ba gang zhe na/ phan tshun mtshan nyid 'dra ba gang yin pa'o/ /las 'dra ba gang zhe na/ phan tshun byed pa 'dra ba gang yin pa'o/ /chos 'dra ba gang zhe na/ phan tshun chos nyid 'dra ba gang yin pa ste/ 'di lta ste| mi rtag pa ni sdug bsngal ba'i chos nyid du 'dra'o/ /sdug bsngal ba ni bdag med pa'i chos nyid du 'dra'o/ /bdag med pa rnams ni skye ba'i chos nyid du 'dra'o/ /skye ba'i chos can rnams ni rga ba'i chos nyid du 'dra'o/ /rga ba'i chos can rnams ni shi ba'i chos nyid du 'dra'o/ /gzugs can dang/ gzugs can ma yin pa dang/ bstan du yod pa dang/ bstan du med pa dang/ thogs pa yod pa dang/ thogs pa med pa dang/ zag pa yod pa dang/ zag pa med pa dang/ 'dus byas dang/ 'dus ma byas pa'i chos nyid dang/ de lta bu dang mthun pa'i chos nyid du 'dra ba'o/ /rgyu dang 'bras bu 'dra ba gang zhe na/ phan tshun rgyu dang 'bras bu 'grub pa dang/ bsgrub pa 'dra ba gang yin pa ste/ 'di ni mthun pa zhesbya ba'o/ /

【K5 異類】

མི་མཐུན་པ་གང་ཞེ་ན། ལ་ལ་འགའ་ཞིག་དང་མི་འདྲ་བས་འགའ་ཞིག་དང་མི་འདྲ་བ་གང་ཡིན་པ་སྟེ། དེ་ཡང་དེ་ལས་བཟློག་པ་ལས་རྣམ་པ་ལྔ་ཉིད་དུ་བལྟ་བར་བྱའོ། །

mi mthun pa gang zhe na/ la la 'ga' zhig dang mi 'dra bas 'ga' zhig dang mi 'dra ba gang yin pa ste/ de yang de las bzlog pa las rnam pa lnga nyid du blta bar bya'o/ /

【K6 現量】【L1 標】

མངོན་སུམ་གང་ཞེ་ན། ལྐོག་ཏུ་མ་གྱུར་པ་དང༌། མངོན་པར་བརྟགས་ཟིན་པ་མ་ཡིན་པ་དང༌། མངོན་པར་བརྟག་པར་བྱ་བ་མ་ཡིན་པ་དང༌། མ་འཁྲུལ་པ་གང་ཡིན་པའོ། །

mngon sum gang zhe na/ lkog tu ma gyur pa dang/ mngon par brtags zin pa ma yin pa dang/ mngon par brtag par bya ba ma yin pa dang/ ma 'khrul pa gang yin pa'o/ /

【L2 釋】【M1 非不現見現量】

ལྐོག་ཏུ་མ་གྱུར་པ་གང་ཞེ་ན། དེ་ནི་རྣམ་པ་བཞིར་རིག་པར་བྱ་སྟེ། དབང་པོ་ཡོངས་སུ་མ་ཉམས་ཤིང༌། ཡིད་ལ་བྱེད་པ་མངོན་དུ་གནས་པ་ན་མཐུན་པར་སྐྱེ་བ་དང༌། ཡང་དག་པར་འདས་ནས་སྐྱེ་བ་དང༌། སྒྲིབ་པ་མེད་པ་དང༌། ཐག་རིང་བ་མ་ཡིན་པའོ། །མཐུན་པར་སྐྱེ་བ་གང་ཞེ་ན༑ འདོད་པ་ལ་སྤྱོད་པའི་དབང་པོའི་ཡུལ་འདོད་པ་ན་སྤྱོད་པ་མ་ཡིན་པ་དང༌། གོང་མའི་ས་པའི་དབང་པོའི་ཡུལ། གོང་མའི་ས་པའི་སྐྱེས་པ་གང་ཡིན་པ་དེ།སྐྱེས་པ་དང༌། བྱུང་བ་དང༌། གྲུབ་པ་སྟེ། དེ་ནི་མཐུན་པར་སྐྱེ་བ་ཞེས་བྱའོ། །ཡང་དག་པར་འདས་ནས་སྐྱེས་པ་གང་ཞེ་ན། གོང་མའི་ས་པའི་དབང་པོའི་ཡུལ་འོག་མའི་ས་པའི་སྐྱེས་ཞེས་བྱ་བ་ལ་སོགས་པ་གང་ཡིན་པ་ནི། ཡང་དག་པར་འདས་ནས་སྐྱེས་པ་ཞེས་བྱའོ། །སྒྲིབ་པ་མེད་པ་གང་ཞེ་ན། དེ་ཡང་རྣམ་པ་བཞིར་རིག་པར་བྱ་སྟེ། སྒྲིབ࿒གཡོགས་ཀྱི་སྒྲིབ་པ་དང༌། མི་སྣང་བར་བྱེད་པ་དང༌། ཟིལ་གྱིས་གནོན་པ་དང༌། རྨོངས་པའི་སྒྲིབ་པས་མ་བསྒྲིབས་པ་གང་ཡིན་པ་དེ་ནི་མ་བསྒྲིབས་པ་ཞེས་བྱའོ། །སྒྲིབ࿒གཡོགས་ཀྱི་སྒྲིབ་པ་གང་ཞེ་ན། འདི་ལྟ་སྟེ། མུན་པ་མུན་ནག་དང༌། མ་རིག་པའི་མུན་པ་དང༌། གཟུགས་གཏན་མི་གསལ་བའོ། །མི་སྣང་བར་བྱེད་པའི་སྒྲིབ་པ་གང་ཞེ་ན། འདི་ལྟ་སྟེ། སྨན་གྱི་སྟོབས་སམ། སྔགས་ཀྱི་སྟོབས་སམ། རྫུ་འཕྲུལ་གྱི་མཐུའི་སྟོབས་སོ། །ཟིལ་གྱིས་གནོན་པའི་སྒྲིབ་པ་གང་ཞེ་ན། འདི་ལྟ་སྟེ། མང་པོས་ཉུང་དུ་ཟིལ་གྱིས་མནན་ནས་མི་སྣང་བ་སྟེ། བཟའ་བ་དང༌། བཏུང་བའི་ནང་དུ་འདུག་གམ༑ སྐྲ་རྩེའི་དུམ་བུ་ཡོད་དམ། གཞན་ཡང་དེ་ལྟ་བུ་དང་མཐུན་པ་འདི་ལྟ་སྟེ༑ དཔེར་ན། འོད་ཆེན་པོས་འོད་ཆུང་ངུ་ཟིལ་གྱིས་མནན་ནས་མི་སྣང་བ་དང༌། ཉི་མའམ་ཟླ་བས་སྐར་མའི་གཟུགས་རྣམས་ཟིལ་གྱིས་མནན་ནས་མི་སྣང་བ་དང༌། འདི་ལྟ་སྟེ། གཉེན་པོའི་མི་མཐུན་པའི་ཕྱོགས་ཟིལ་གྱིས་མནན་ནས་མི་སྣང་བ་སྟེ། མི་སྡུག་པ་ཡིད་ལ་བྱེད་པས་སྡུག་པ་ཟིལ་གྱིས་མནན་པའམ། མི་རྟག་པ་དང༌། སྡུག་བསྔལ་བ་དང༌། བདག་མེད་པ་ཡིད་ལ་བྱེད་པས་བདེ་བ་ཟིལ་གྱིས་མནན་པའམ། མཚན་མ་མེད་པ་ཡིད་ལ་བྱེད་པས་མཚན་མ་ཐམས་ཅད་ཟིལ་གྱིས་མནན་པའོ། །རྨོངས་པའི་སྒྲིབ་པ་གང་ཞེ་ན། འདི་ལྟ་སྟེ། སྒྱུ་མའི་ལས་སམ། གཟུགས་ཀྱི་མཚན་མའི་བྱེ་བྲག་དང༌། རྗེས་སུ་མཐུན་པ་དང༌།ནང་དང༌། སོ་སོའི་ནང་དང༌། རབ་རིབ་ཏུ་གྱུར་པ་དང༌། གཉིད་ལོག་པ་དང༌། བརྒྱལ་བ་དང༌།མྱོས་པ་དང༌། བག་མེད་པ་དང༌། སྨྱོས་པ་དང༌། གཞན་ཡང་དེ་ལྟ་བུ་དང་མཐུན་པའི་སྒྲིབ་པ་གང་ཡིན་པ་རྣམས་ནི་རྨོངས་པའི་སྒྲིབ་པ་ཞེས་བྱའོ། །ཐག་རིང་བ་མ་ཡིན་པ་གང་ཞེ་ན། ཐག་རིང་བ་རྣམ་པ་གསུམ་གྱིས་རིང་བ་མ་ཡིན་པ་གང་ཡིན་པ་སྟེ། ཡུལ་ཐག་རིང་བ་དང༌། དུས་ཐག་རིང་བ་དང༌། ཆ་ཕྲ་བས་ཐག་རིང་བ་སྟེ། ལྐོག་ཏུ་གྱུར་པ་མ་ཡིན་པ་དེ་དག་ཐམས་ཅད་མདོར་བསྡུས་པ་ནི། ལྐོག་ཏུ་མ་གྱུར་པས་མངོན་སུམ་གྱི་ཚད་མར་བལྟ་བར་བྱའོ། །

lkog tu ma gyur pa gang zhe na/ de ni rnam pa bzhir rig par bya ste/ dbang po yongs su ma nyams shing/ yid la byed pa mngon du gnas pa na mthun par skye ba dang/ yang dag par 'das nas skye ba dang/ sgrib pa med pa dang/ thag ring ba ma yin pa'o/ /mthun par skye ba gang zhe na| 'dod pa la spyod pa'i dbang po'i yul 'dod pa na spyod pa ma yin pa dang/ gong ma'i sa pa'i dbang po'i yul/ gong ma'i sa pa'i skyes pa gang yin pa de/skyes pa dang/ byung ba dang/ grub pa ste/ de ni mthun par skye ba zhes bya'o/ /yang dag par 'das nas skyes pa gang zhe na/ gong ma'i sa pa'i dbang po'i yul 'og ma'i sa pa'i skyes zhes bya ba la sogs pa gang yin pa ni/ yang dag par 'das nas skyes pa zhes bya'o/ /sgrib pa med pa gang zhe na/ de yang rnam pa bzhir rig par bya ste/ sgrib g.yogs kyi sgrib pa dang/ mi snang bar byed pa dang/ zil gyis gnon pa dang/ rmongs pa'i sgrib pas ma bsgribs pa gang yin pa de ni ma bsgribs pa zhes bya'o/ /sgrib g.yogs kyi sgrib pa gang zhe na/ 'di lta ste/ mun pa mun nag dang/ ma rig pa'i mun pa dang/ gzugs gtan mi gsal ba'o/ /mi snang bar byed pa'i sgrib pa gang zhe na/ 'di lta ste/ sman gyi stobs sam/ sngags kyi stobs sam/ rdzu 'phrul gyi mthu'i stobs so/ /zil gyis gnon pa'i sgrib pa gang zhe na/ 'di lta ste/ mang pos nyung du zil gyis mnan nas mi snang ba ste/ bza' ba dang/ btung ba'i nang du 'dug gam| skra rtse'i dum bu yod dam/ gzhan yang de lta bu dang mthun pa 'di lta ste| dper na/ 'od chen pos 'od chung ngu zil gyis mnan nas mi snang ba dang/ nyi ma'am zla bas skar ma'i gzugs rnams zil gyis mnan nas mi snang ba dang/ 'di lta ste/ gnyen po'i mi mthun pa'i phyogs zil gyis mnan nas mi snang ba ste/ mi sdug pa yid la byed pas sdug pa zil gyis mnan pa'am/ mi rtag pa dang/ sdug bsngal ba dang/ bdag med pa yid la byed pas bde ba zil gyis mnan pa'am/ mtshan ma med pa yid la byed pas mtshan ma thams cad zil gyis mnan pa'o/ /rmongs pa'i sgrib pa gang zhe na/ 'di lta ste/ sgyu ma'i las sam/ gzugs kyi mtshan ma'i bye brag dang/ rjes su mthun pa dang/nang dang/ so so'i nang dang/ rab rib tu gyur pa dang/ gnyid log pa dang/ brgyal ba dang/myos pa dang/ bag med pa dang/ smyos pa dang/ gzhan yang de lta bu dang mthun pa'i sgrib pa gang yin pa rnams ni rmongs pa'i sgrib pa zhes bya'o/ /thag ring ba ma yin pa gang zhe na/ thag ring ba rnam pa gsum gyis ring ba ma yin pa gang yin pa ste/ yul thag ring ba dang/ dus thag ring ba dang/ cha phra bas thag ring ba ste/ lkog tu gyur pa ma yin pa de dag thams cad mdor bsdus pa ni/ lkog tu ma gyur pas mngon sum gyi tshad mar blta bar bya'o/ /

【M2 非已思應思現量】

མངོན་པར་བརྟགས་ཟིན་པ་མ་ཡིན་པ་དང༌། མངོན་པར་བརྟག་པར་བྱ་བ་མ་ཡིན་པའི་མངོན་སུམ་གང་ཞེ་ན། གཟུང་བ་ཙམ་དུ་གྲགས་པའི་དམིགས་པའི་རྟེན་གྱི་ཡུལ་གང་ཡིན་པ་དང༌། ཡུལ་ལ་གནས་པའི་དམིགས་པའི་རྟེན་གྱི་ཡུལ་གང་ཡིན་པའོ། ། གཟུང་བ་ཙམ་དུ་གྲགས་པའི་དམིགས་པའི་རྟེན་གྱི་ཡུལ་གང་ཞེ་ན། ཡུལ་གང࿒གཟུང་བ་ཙམ་དུ་གྲགས་པའི་དམིགས་པའི་རྟེན་གྱི་བྱ་བ་བྱེད་པ་སྟེ། འདི་ལྟ་སྟེ། སྨན་པས་ནད་པ་ལ་སྨན་ཁ་དོག་དང༌། དྲི་དང༌། རོ་དང༌། རེག་ཕུན་སུམ་ཚོགས་པ་དང༌། ནུས་པ་དང༌། སྨིན་པ་དང༌། མཐུ་ཆེ་བ་བྱིན་པ་དང༌། དེའི་ཁ་དོག་དང༌། དྲི་དང༌། རོ་དང༌། རེག་རྣམས་ནི་གཟུང་བ་ཙམ་དུ་གྲགས་པའི་དམིགས་པའི་རྟེན་དུ་གྱུར་པ་ཡིན་པར་བལྟ་བར་བྱའོ། །ནུས་པ་དང༌། སྨན་པ་དང༌། མཐུ་ཆེ་བ་ནི་ནད་མེད་པར་མ་བྱས་ཀྱི་བར་དུ་མངོན་པར་བརྟག་པར་བྱ་བ་མ་ཡིན་ནོ། །བྱས་པའི་འོག་ཏུ་ནི་བརྟགས་ཟིན་པ་ཡིན་ཏེ། དེ་ལྟ་བུ་དང་མཐུན་པ་ནི་གཟུང་བ་ཙམ་དུ་གྲགས་པའི་དམིགས་པའི་རྟེན་གྱི་ཡུལ་དུ་རིག་པར་བྱའོ། །ཡུལ་ལ་གནས་པའི་རྟེན་གྱི་ཡུལ་གང་ཞེ་ན། ཡུལ་གང་ཡུལ་ལ་གནས་པའི་དམིགས་པའི་རྟེན་གྱི་བྱ་བ་བྱེད་པ་གང་ཡིན་པ་སྟེ། འདི་ལྟ་སྟེ། རྣལ་འབྱོར་སྤྱོད་པས། ས་དང༌། ཆུ་དང༌། མེ་དང༌། རླུང་གི་ཁམས་བརྟགས་ནས། ཆུ་ལ་སར་མོས་པར་བྱེད་པ་ན། སའི་འདུ་ཤེས་ཁོ་ནས་གནས་ཏེ། ཆུའི་འདུ་ཤེས་ནི་ལྡོག་པར་འགྱུར་རོ། །མེ་དང་རླུང་ལ་སར་མོས་པ་ན། སའི་འདུ་ཤེས་ཁོ་ནས་གནས་ཏེ། མེ་དང་རླུང་གི་འདུ་ཤེས་ནི་ལྡོག་པར་འགྱུར་རོ། །དེའི་སའི་འདུ་ཤེས་གང་ཡིན་པ་དེ་ནི་ཡུལ་གནས་པའི་དམིགས་པའོ། །ས་གང་ཡིན་པ་དེ་ནི་ཡུལ་ལ་གནས་པའི་དམིགས་པའི་རྟེན་ཏོ། །ས་ལ་ཇི་ལྟ་བ་བཞིན་དུ། ཆུ་དང༌། མེ་དང་རླུང་ལ་ཡང་ཅི་རིགས་པར་བལྟ་བར་བྱ་སྟེ། འདི་ནི་ཡུལ་ལ་གནས་པའི་དམིགས་པའི་རྟེན་གྱི་ཡུལ་ཞེས་བྱའོ། །དེ་ལ་ཡུལ་ལ་གནས་པའི་དམིགས་པའི་རྟེན་གྱི་ཡུལ་གང་ཡིན་པ་དེ་ནི་མངོན་པར་བརྟགས་ཟིན་པ་ཡང་མ་ཡིན་ལ། མངོན་པར་བརྟག་པར་བྱ་བ་ཡང་མ་ཡིན་ནོ། །ཁམས་རྣམས་ནི་མོས་པ་མ་གྲུབ་པའི་ཚེ་ནི་མངོན་པར་བརྟག་པར་བྱ་བ་ཡོད་དོ། །གྲུབ་ནས་ནི་མངོན་པར་བརྟགས་ཟིན་པ་ཡིན་ཏེ། འདི་ནི་མངོན་པར་བརྟགས་ཟིན་པ་ཡང་མ་ཡིན། བརྟག་པར་བྱ་བ་ཡང་མ་ཡིན་པའི་མངོན་སུམ་གྱི་ཚད་མ་ཞེས་བྱའོ། །

mngon par brtags zin pa ma yin pa dang/ mngon par brtag par bya ba ma yin pa'i mngon sum gang zhe na/ gzung ba tsam du grags pa'i dmigs pa'i rten gyi yul gang yin pa dang/ yul la gnas pa'i dmigs pa'i rten gyi yul gang yin pa'o/ / gzung ba tsam du grags pa'i dmigs pa'i rten gyi yul gang zhe na/ yul gang gzung ba tsam du grags pa'i dmigs pa'i rten gyi bya ba byed pa ste/ 'di lta ste/ sman pas nad pa la sman kha dog dang/ dri dang/ ro dang/ reg phun sum tshogs pa dang/ nus pa dang/ smin pa dang/ mthu che ba byin pa dang/ de'i kha dog dang/ dri dang/ ro dang/ reg rnams ni gzung ba tsam du grags pa'i dmigs pa'i rten du gyur pa yin par blta bar bya'o/ /nus pa dang/ sman pa dang/ mthu che ba ni nad med par ma byas kyi bar du mngon par brtag par bya ba ma yin no/ /byas pa'i 'og tu ni brtags zin pa yin te/ de lta bu dang mthun pa ni gzung ba tsam du grags pa'i dmigs pa'i rten gyi yul du rig par bya'o/ /yul la gnas pa'i rten gyi yul gang zhe na/ yul gang yul la gnas pa'i dmigs pa'i rten gyi bya ba byed pa gang yin pa ste/ 'di lta ste/ rnal 'byor spyod pas/ sa dang/ chu dang/ me dang/ rlung gi khams brtags nas/ chu la sar mos par byed pa na/ sa'i 'du shes kho nas gnas te/ chu'i 'du shes ni ldog par 'gyur ro/ /me dang rlung la sar mos pa na/ sa'i 'du shes kho nas gnas te/ me dang rlung gi 'du shes ni ldog par 'gyur ro/ /de'i sa'i 'du shes gang yin pa de ni yul gnas pa'i dmigs pa'o/ /sa gang yin pa de ni yul la gnas pa'i dmigs pa'i rten to/ /sa la ji lta ba bzhin du/ chu dang/ me dang rlung la yang ci rigs par blta bar bya ste/ 'di ni yul la gnas pa'i dmigs pa'i rten gyi yul zhes bya'o/ /de la yul la gnas pa'i dmigs pa'i rten gyi yul gang yin pa de ni mngon par brtags zin pa yang ma yin la/ mngon par brtag par bya ba yang ma yin no/ /khams rnams ni mos pa ma grub pa'i tshe ni mngon par brtag par bya ba yod do/ /grub nas ni mngon par brtags zin pa yin te/ 'di ni mngon par brtags zin pa yang ma yin/ brtag par bya ba yang ma yin pa'i mngon sum gyi tshad ma zhes bya'o/ /

【M3 非錯亂境界現量】

ཡུལ་མ་འཁྲུལ་པའི་མངོན་སུམ་གང་ཞེ་ན། དེ་ནི་རྣམ་པ་ལྔའམ། རྣམ་པ་བདུན་དུ་བལྟ་བར་བྱ་སྟེ། རྣམ་པ་ལྔ་གང་ཞེ་ན། རྣམ་པ་ལྔས་འཁྲུལ་པའོ། །རྣམ་པ་ལྔས་འཁྲུལ་པ་ཡང་གང་ཞེ་ན། འདུ་ཤེས་འཁྲུལ་པ་དང༌། གྲངས་འཁྲུལ་པ་དང༌། དབྱིབས་འཁྲུལ་པ་དང༌། ཁ་དོག་འཁྲུལ་པ་དང༌། ལས་འཁྲུལ་པའོ། །འཁྲུལ་པ་རྣམ་པ་བདུན་གང་ཞེ་ན། འཁྲུལ་པ་རྣམ་པ་ལྔ་པོ་འདི་དག་ཉིད་ཀྱི་ནང་དུ་ཀུན་དུ་འགྲོ་བའི་འཁྲུལ་པ་རྣམ་པ་གཉིས་བསྲེས་ནས་འཁྲུལ་པ་རྣམ་པ་བདུན་དུ་འགྱུར་རོ། །འཁྲུལ་པ་རྣམ་པ་གཉིས་གང་ཞེ་ན། སེམས་འཁྲུལ་པ་དང༌། ལྟ་བ་འཁྲུལ་པའོ། །འདུ་ཤེས་པ་འཁྲུལ་པ་གང་ཞེ་ན། དེའི་མཚན་ཉིད་མ་ཡིན་པ་ལ་དེར་འདུ་ཤེས་པ་གང་ཡིན་པ་སྟེ། དཔེར་ན་འོད་ཟེར་གྱི་མཚན་མ་ཅན་གྱི་སྨིག་རྒྱུ་བ་ལ་ཆུར་འདུ་ཤེས་པ་ལྟ་བུའོ། །གྲངས་འཁྲུལ་པ་གང་ཞེ་ན། ཉུང་ངུ་ལ་མང་པོར་མངོན་པའི་ང་རྒྱལ་བྱེད་པ་གང་ཡིན་པ་སྟེ། དཔེར་ན་རབ་རིབ་ཅན་གྱིས་ཟླ་བ་གཅིག་པུ་ལ། ཟླ་བ་མང་པོ་མཐོང་བ་ལྟ་བུའོ། །དབྱིབས་འཁྲུལ་པ་གང་ཞེ་ན། དབྱིབས་གཞན་ལ་དེ་ལས་གཞན་པའི་དབྱིབས་སུ་མངོན་པའི་ང་རྒྱལ་བྱེད་པ་གང་ཡིན་པ་སྟེ། དཔེར་ན་མགལ་མེ་ལ་འཁོར་ལོའི་དབྱིབས་སུ་མཐོང་བ་ལྟ་བུའོ། །ཁ་དོག་འཁྲུལ་པ་གང་ཞེ་ན། ཁ་དོག་གཞན་ལ་དེ་ལས་གཞན་པའི་ཁ་དོག་ཏུ་མངོན་པའི་ང་རྒྱལ་བྱེད་པ་གང་ཡིན་པ་སྟེ། དཔེར་ན་མིག་སེར་གྱི་ནད་ཀྱིས་བཏབ་པའི་དབང་པོས་གཟུགས་སེར་པོ་མ་ཡིན་པ་རྣམས་ལ་གཟུགས་སེར་པོར་མཐོང་བ་ལྟ་བུའོ། །ལས་འཁྲུལ་པ་གང་ཞེ་ན། ལས་མེད་པ་ལ་ལས་ཡོད་པར་མངོན་པའི་ང་རྒྱལ་བྱེད་པ་གང་ཡིན་པ་སྟེ། དཔེར་ན་ཁུ་ཚུར་དམ་དུ་བཅངས་ཏེ་རྒྱུག་པས་ཤིང་ཕྱིར་འགྲོ་བར་མཐོང་བ་ལྟ་བུའོ། །སེམས་འཁྲུལ་པ་གང་ཞེ་ན། འཁྲུལ་པ་རྣམ་པ་ལྔ་པོ་དེ་དག་ཉིད་ཀྱིས་རྣམ་པར་འཁྲུལ་པའི་དོན་ལ་སེམས་མངོན་པར་དགའ་བ་གང་ཡིན་པའོ། །ལྟ་བ་འཁྲུལ་པ་གང་ཞེ་ན། འཁྲུལ་པ་རྣམ་པ་ལྔ་པོ་ཉིད་ཀྱིས་རྣམ་པར་འཁྲུལ་པའི་དོན་ལ་འདོད་པ་དང༌། གསལ་བར་བྱེད་པ་དང༌། རྣམ་པར་གཞོག་པ་དང༌། བཀྲ་ཤིས་པང་འདུ་ཤིས་པ་དང༌། མངོན་པར་ཞེན་པ་གང་ཡིན་པའོ། །

yul ma 'khrul pa'i mngon sum gang zhe na/ de ni rnam pa lnga'am/ rnam pa bdun du blta bar bya ste/ rnam pa lnga gang zhe na/ rnam pa lngas 'khrul pa'o/ /rnam pa lngas 'khrul pa yang gang zhe na/ 'du shes 'khrul pa dang/ grangs 'khrul pa dang/ dbyibs 'khrul pa dang/ kha dog 'khrul pa dang/ las 'khrul pa'o/ /'khrul pa rnam pa bdun gang zhe na/ 'khrul pa rnam pa lnga po 'di dag nyid kyi nang du kun du 'gro ba'i 'khrul pa rnam pa gnyis bsres nas 'khrul pa rnam pa bdun du 'gyur ro/ /'khrul pa rnam pa gnyis gang zhe na/ sems 'khrul pa dang/ lta ba 'khrul pa'o/ /'du shes pa 'khrul pa gang zhe na/ de'i mtshan nyid ma yin pa la der 'du shes pa gang yin pa ste/ dper na 'od zer gyi mtshan ma can gyi smig rgyu ba la chur 'du shes pa lta bu'o/ /grangs 'khrul pa gang zhe na/ nyung ngu la mang por mngon pa'i nga rgyal byed pa gang yin pa ste/ dper na rab rib can gyis zla ba gcig pu la/ zla ba mang po mthong ba lta bu'o/ /dbyibs 'khrul pa gang zhe na/ dbyibs gzhan la de las gzhan pa'i dbyibs su mngon pa'i nga rgyal byed pa gang yin pa ste/ dper na mgal me la 'khor lo'i dbyibs su mthong ba lta bu'o/ /kha dog 'khrul pa gang zhe na/ kha dog gzhan la de las gzhan pa'i kha dog tu mngon pa'i nga rgyal byed pa gang yin pa ste/ dper na mig ser gyi nad kyis btab pa'i dbang pos gzugs ser po ma yin pa rnams la gzugs ser por mthong ba lta bu'o/ /las 'khrul pa gang zhe na/ las med pa la las yod par mngon pa'i nga rgyal byed pa gang yin pa ste/ dper na khu tshur dam du bcangs te rgyug pas shing phyir 'gro bar mthong ba lta bu'o/ /sems 'khrul pa gang zhe na/ 'khrul pa rnam pa lnga po de dag nyid kyis rnam par 'khrul pa'i don la sems mngon par dga' ba gang yin pa'o/ /lta ba 'khrul pa gang zhe na/ 'khrul pa rnam pa lnga po nyid kyis rnam par 'khrul pa'i don la 'dod pa dang/ gsal bar byed pa dang/ rnam par gzhog pa dang/ bkra shis pang 'du shis pa dang/ mngon par zhen pa gang yin pa'o/ /

【L3 問答辨】

མངོན་སུམ་དེ་སུའི་མངོན་སུམ་དུ་བརྗོད་པར་བྱ་ཞེ་ན། མདོར་བསྡུ་ན་བཞི་སྟེ། དབང་པོ་གཟུགས་ཅན་གྱི་མངོན་སུམ་དང༌། ཡིད་ཀྱིས་མྱོང་བའི་མངོན་སུམ་དང༌། འཇིག་རྟེན་གྱི་མངོན་སུམ་དང༌། དག་པའི་མངོན་སུམ་མོ། །དབང་པོ་གཟུགས་ཅན་གྱི་མངོན་སུམ་གང་ཞེ་ན། ཇི་སྐད་བསྟན་པའི་མངོན་སུམ་གྱི་མཚན་ཉིད་ཀྱིས་དབང་པོ་གཟུགས་ཅན་ལྔ་པོ་རྣམས་ཀྱི་སྤྱོད་ཡུལ་ཏེ་ཡུལ་གང་ཡིན་པའོ༑ །ཡིད་ཀྱིས་མྱོང་བའི་མངོན་སུམ་གང་ཞེ་ན། ཇི་སྐད་བསྟན་པའི་མངོན་སུམ་གྱི་མཚན་ཉིད་ཡིད་ཀྱི་སྤྱོད་ཡུལ་ཏེ་ཡུལ་གང་ཡིན་པའོ། །འཇིག་རྟེན་གྱི་མངོན་སུམ་གང་ཞེ་ན། དེ་གཉི་ག་གཅིག་ཏུ་བསྡུས་པ་ནི། འཇིག་རྟེན་གྱི་མངོན་སུམ་ཞེས་བྱའོ། །དག་པའི་མངོན་སུམ་གང་ཞེ་ན། འཇིག་རྟེན་གྱི་མངོན་སུམ་གང་ཡིན་པ་ནི་དག་པའི་མངོན་སུམ་ཡང་དེ་ཡིན་ནོ། །ངག་དག་པའི་མངོན་སུམ་ཡིན་ལ་འཇིག་རྟེན་གྱི་མངོན་སུམ་མ་ཡིན་པ་ཡང་ཡོད་དེ། འཇིག་རྟེན་ལས་འདས་པའི་ཡེ་ཤེས་ཀྱི་སྤྱོད་ཡུལ་ཏེ་ཡུལ་གང་ཡིན་པ་སྟེ། ཡོད་པ་ལ་ཡང་ཡོད་པར། མེད་པ་ལ་ཡང་མེད་པར། བླ་ན་ཡོད་པ་ལ་ཡང་བླ་ན་ཡོད་པར༑ བླ་ན་མེད་པ་ལ་ཡང་བླ་ན་མེད་པར་ཤེས་པ་ནི་འཇིག་རྟེན་པ་རྣམས་དང་ཐུན་མོང་མ་ཡིན་པ་སྟེ། འདི་ནི་མངོན་སུམ་གྱི་ཚད་མ་ཞེས་བྱའོ།། །།

mngon sum de su'i mngon sum du brjod par bya zhe na/ mdor bsdu na bzhi ste/ dbang po gzugs can gyi mngon sum dang/ yid kyis myong ba'i mngon sum dang/ 'jig rten gyi mngon sum dang/ dag pa'i mngon sum mo/ /dbang po gzugs can gyi mngon sum gang zhe na/ ji skad bstan pa'i mngon sum gyi mtshan nyid kyis dbang po gzugs can lnga po rnams kyi spyod yul te yul gang yin pa'o| /yid kyis myong ba'i mngon sum gang zhe na/ ji skad bstan pa'i mngon sum gyi mtshan nyid yid kyi spyod yul te yul gang yin pa'o/ /'jig rten gyi mngon sum gang zhe na/ de gnyi ga gcig tu bsdus pa ni/ 'jig rten gyi mngon sum zhes bya'o/ /dag pa'i mngon sum gang zhe na/ 'jig rten gyi mngon sum gang yin pa ni dag pa'i mngon sum yang de yin no/ /ngag dag pa'i mngon sum yin la 'jig rten gyi mngon sum ma yin pa yang yod de/ 'jig rten las 'das pa'i ye shes kyi spyod yul te yul gang yin pa ste/ yod pa la yang yod par/ med pa la yang med par/ bla na yod pa la yang bla na yod par| bla na med pa la yang bla na med par shes pa ni 'jig rten pa rnams dang thun mong ma yin pa ste/ 'di ni mngon sum gyi tshad ma zhes bya'o// //

【K7 比量】【L1 標】

བམ་པོ་བཅོ་བརྒྱད་པ།

bam po bco brgyad pa/

རྗེས་སུ་དཔག་པ་གང་ཞེ་ན། མངོན་པར་བརྟགས࿒པ་དང་བཅས་པས་མངོན་པར་བརྟགས་པ་དང༌། མངོན་པར་བརྟག་པར་བྱ་བའི་ཡུལ་ལོ། །

rjes su dpag pa gang zhe na/ mngon par brtags pa dang bcas pas mngon par brtags pa dang/ mngon par brtag par bya ba'i yul lo/ /

【L2 列】

དེ་ཡང་རྣམ་པ་ལྔར་བལྟ་བར་བྱ་སྟེ། རྟགས་དང༌། ངོ་བོ་ཉིད་དང༌། ལས་དང༌། ཆོས་དང༌། རྒྱུ་དང་འབྲས་བུའོ། །

de yang rnam pa lngar blta bar bya ste/ rtags dang/ ngo bo nyid dang/ las dang/ chos dang/ rgyu dang 'bras bu'o/ /

【L3 釋】【M1 相比量】

རྟགས་ལས་རྗེས་སུ་དཔག་པ་གང་ཞེ་ན། དེ་ལྟར་རམ་སྔོན་མཐོང་བའི་མངོན་མཚན་དང་མཚན་མ་འགའ་ཞིག་གིས་འབྲེལ་པ་ལས་ཡུལ་མངོན་པར་བརྟགས་པ་གང་ཡིན་པ་སྟེ། དཔེར་ན་རུ་མཚོན་ལས་ཤིང་རྟ་རྗེས་སུ་དཔག་པ་དང༌། དུད་པ་ལས་མེ་དང༌། རྒྱལ་པོ་ལས་ཡུལ་འཁོར་དང༌། ཁྱིམ་ཐབ་ལས་བུད་མེད་དང༌། ནོག་དང་རྭ་ལས་བ་ལང་དང༌། བྱིས་པ་དང༌། སྐྲ་གནག་པ་དང༌། ལང་ཚོ་གཞོན་པ་ལས་གཞོན་ནུ་དང༌། གཉེར་མ་དང༌། སྐྲ་དཀར་ལ་སོགས་པ་ལས་རྒན་པོ་དང༌། རང་གི་ཆ་ལུགས་འཛིན་པ་ལས་ཁྱིམ་པའམ། རབ་ཏུ་བྱུང་བ་དང༌། འཕགས་པ་རྣམས་ལ་ལྟ་བར་འདོད་པ་དང༌། དམ་པའི་ཆོས་ཉན་པ་དང༌། སེར་སྣ་དང་བྲལ་བ་ལས་དད་པ་ཅན་དང༌།ལེགས་པའི་བསམ་པ་སེམས་པ་དང༌། ལེགས་པའི་སྨྲ་བ་སྨྲ་བ་དང༌། ལེགས་པའི࿒བྱ་བའི་ལས་བྱེད་པ་ལ་མཁས་པ་དང༌། སྙིང་བརྩེ་བ་དང༌། སྙན་པར་སྨྲ་བ་དང༌། བརྟན་པ་དང༌། སྦར་མ་ཆུམས་པ་དང༌། ཟབ་མོའི་དོན་གྱི་དགོངས་པ་ངེས་པར་འགྲེལ་པ་ལས། བྱང་ཆུབ་སེམས་དཔའ་དང༌། རྒོད་པ་དང༌། འཕྱར་བ་དང༌། ཅོ་འདྲི་བ་དང༌། རྩེ་བ་དང༌། ཅ་ཅོ་ཆེ་བ་ལས་འདོད་ཆགས་དང་བྲལ་བ་མ་ཡིན་པ་དང༌། རྟག་ཏུ་སྤྱོད་ལམ་རབ་ཏུ་ཞི་བ་ལས་འདོད་ཆགས་དང་བྲལ་བ་དང༌། དེ་བཞིན་གཤེགས་པའི་མཚན་རྣམས་དང༌། དཔེ་བྱད་བཟང་པོ་རྣམས་དང༌། དེ་བཞིན་གཤེགས་པའི་ཡེ་ཤེས་དང༌། ཉེ་བར་ཞི་བ་དང༌། སྒྲུབ་པ་དང༌། མཐུ་ལས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཐམས་ཅད་མཁྱེན་པ་དང༌། གཞོན་ནུའི་ཚེ་མཐོང་བའི་མཚན་མ་ལས་དེ་ཉིད་འདི་ཡིན་ནོ་སྙམ་དུ་རྒན་པོ་རྗེས་སུ་དཔག་པ་དང༌། དེ་ལྟ་བུ་དང་མཐུན་པ་ནི༑ རྟགས་ལས་རྗེས་སུ་དཔག་པ་ཡིན་པར་རིག་པར་བྱའོ། །

rtags las rjes su dpag pa gang zhe na/ de ltar ram sngon mthong ba'i mngon mtshan dang mtshan ma 'ga' zhig gis 'brel pa las yul mngon par brtags pa gang yin pa ste/ dper na ru mtshon las shing rta rjes su dpag pa dang/ dud pa las me dang/ rgyal po las yul 'khor dang/ khyim thab las bud med dang/ nog dang rwa las ba lang dang/ byis pa dang/ skra gnag pa dang/ lang tsho gzhon pa las gzhon nu dang/ gnyer ma dang/ skra dkar la sogs pa las rgan po dang/ rang gi cha lugs 'dzin pa las khyim pa'am/ rab tu byung ba dang/ 'phags pa rnams la lta bar 'dod pa dang/ dam pa'i chos nyan pa dang/ ser sna dang bral ba las dad pa can dang/legs pa'i bsam pa sems pa dang/ legs pa'i smra ba smra ba dang/ legs pa'i bya ba'i las byed pa la mkhas pa dang/ snying brtse ba dang/ snyan par smra ba dang/ brtan pa dang/ sbar ma chums pa dang/ zab mo'i don gyi dgongs pa nges par 'grel pa las/ byang chub sems dpa' dang/ rgod pa dang/ 'phyar ba dang/ co 'dri ba dang/ rtse ba dang/ ca co che ba las 'dod chags dang bral ba ma yin pa dang/ rtag tu spyod lam rab tu zhi ba las 'dod chags dang bral ba dang/ de bzhin gshegs pa'i mtshan rnams dang/ dpe byad bzang po rnams dang/ de bzhin gshegs pa'i ye shes dang/ nye bar zhi ba dang/ sgrub pa dang/ mthu las de bzhin gshegs pa dgra bcom pa yang dag par rdzogs pa'i sangs rgyas thams cad mkhyen pa dang/ gzhon nu'i tshe mthong ba'i mtshan ma las de nyid 'di yin no snyam du rgan po rjes su dpag pa dang/ de lta bu dang mthun pa ni| rtags las rjes su dpag pa yin par rig par bya'o/ /

【M2 體比量】

ངོ་བོ་ཉིད་ལས་རྗེས་སུ་དཔག་པ་གང་ཞེ་ན། མངོན་སུམ་གྱི་ངོ་བོ་ཉིད་ཀྱིས་ལྐོག་ན་འདུག་པའི་ངོ་བོ་ཉིད་བརྟག་པའམ། ངོ་བོ་ཉིད་ཀྱི་ཕྱོགས་གཅིག་ལ་ཕྱོགས་གཅིག་བརྟགས་པ་གང་ཡིན་པ་སྟེ། དཔེར་ན་ད་ལྟར་ལས་འདས་པ་རྗེས་སུ་དཔག་པ་དང༌། འདས་པ་ལས་མ་འོངས་པ་དང༌། ད་ལྟར་བྱུང་བ་ཉེ་བ་ལས་ཐག་རིང་བ་དང༌། ད་ལྟར་བྱུང་བ་ལས་མ་འོངས་པ་རྗེས་སུ་དཔག་པ་དང༌།བཟའ་བ་དང༌། བཏུང་བ་དང༌། བཞོན་པ་དང༌། གོས་དང༌། རྒྱན་རྣམས་ཀྱི་ཕྱོགས་གཅིག་པ་དང༌། ཉུང་ཟད་དང༌། ཤས་ཤིག་དང༌། ཆུང་ངུ་བརྟག་པས་ཡོན་ཏན་དང༌། སྐྱོན་བརྟག་པ་ལས་བཟའ་བ་དང༌། བཏུང་བ་དང༌། བཞོན་པ་དང༌། གོས་དང༌། རྒྱན་གྱི་ཚོགས་མཐའ་དག་རྗེས་སུ་དཔག་པ་དང༌། ཕྱོགས་གཅིག་ཚོས་པས་ལྷག་མ་ཡང་ཚོས་པ་དང༌། དེ་ལྟ་བུ་དང་མཐུན་པ་ནི་ངོ་བོ་ཉིད་ལས་རྗེས་སུ་དཔག་པ་ཡིན་པར་རིག་པར་བྱའོ། །

ngo bo nyid las rjes su dpag pa gang zhe na/ mngon sum gyi ngo bo nyid kyis lkog na 'dug pa'i ngo bo nyid brtag pa'am/ ngo bo nyid kyi phyogs gcig la phyogs gcig brtags pa gang yin pa ste/ dper na da ltar las 'das pa rjes su dpag pa dang/ 'das pa las ma 'ongs pa dang/ da ltar byung ba nye ba las thag ring ba dang/ da ltar byung ba las ma 'ongs pa rjes su dpag pa dang/bza' ba dang/ btung ba dang/ bzhon pa dang/ gos dang/ rgyan rnams kyi phyogs gcig pa dang/ nyung zad dang/ shas shig dang/ chung ngu brtag pas yon tan dang/ skyon brtag pa las bza' ba dang/ btung ba dang/ bzhon pa dang/ gos dang/ rgyan gyi tshogs mtha' dag rjes su dpag pa dang/ phyogs gcig tshos pas lhag ma yang tshos pa dang/ de lta bu dang mthun pa ni ngo bo nyid las rjes su dpag pa yin par rig par bya'o/ /

【M3 業比量】

ལས་ལས་རྗེས་སུ་དཔག་པ་གང་ཞེ་ན། བྱེད་པས་ལས་ཀྱི་རྟེན་བརྟག་པ་གང་ཡིན་པ་སྟེ།དཔེན་ན་མི་འགུལ་བ་དང༌། བྱ་ཚང་ཡོད་པ་ལ་སོགས་པ་ལས་སྡོང་དུམ་དུ་རྗེས་སུ་དཔག་པ་དང༌། འགུལ་བ་དང༌། ཡན་ལག་བསྐྱོད་པ་ལ་སོགས་པ་ལས་མི་དང༌།རྐ་ལག་གི་རྗེས་ལས་གླང་པོ་ཆེ་དང༌། ལུས་ཀྱིས་འགྲོ་བའི་རྗེས་ལས་སྦྲུལ་དང༌། སྐད་ཙེ་རེ་རེ་ཟེར་བ་ལས་རྟ་དང༌། ང་རོ་སྒྲོགས་པ་ལས་སེང་གེ་དང༌། འབུ་ཞེས་ཟེར་བ་ལས་ཁྱུ་བ་དང༌། མཐོང་བ་ལས་མིག་དང༌། ཐོས་པ་ལས་རྣ་བ་དང༌། སྣོམ་པ་ལས་སྣ་དང༌། མྱང་བ་ལས་ལྕེ་དང༌། རེག་པ་ལས་ལུས་དང༌། རྣམ་པར་ཤེས་པ་ལས་ཡིད་དང༌། ཆུའི་ནང་དུ་སྣང་བ་ལ་བགེགས་བྱེད་པ་ལས་ས་དང༌། སྣུམ་པ་དང࿒སྔོན་པོའི་ཕྱོགས་མཐོང་བ་ལས་ཆུ་དང༌།ཐལ་བ་ཚ་བ་མཐོང་བ་ལས་མེ་དང༌། ཤིང་གཡོ་བ་ལས་རླུང་དང༌། རྟག་ཏུ་མིག་འཛུམས་ཤིང་ཁར་བ་ཐོགས་པ་དང༌། གཞན་གྱིས་བཀྲི་བ་དང༌།སྟེག་འཆའ་བ་དང༌། ལམ་མ་ཡིན་པར་འགྲོ་བ་ལས་ལོང་བ་དང༌། སྐད་ཆེན་པོས་ཐོས་པ་ལས་འོན་པ་དང༌། དད་པ་ཅན་དང༌། མཁས་པ་དང༌། འདོད་ཆགས་དང༌། འདོད་ཆགས་དང་བྲལ་བ་མ་ཡིན་པ་དང༌། བྱང་ཆུབ་སེམས་དཔའ་དང༌། དེ་བཞིན་གཤེགས་པ་རྣམས་ལ་ལས་ལས་རྗེས་སུ་དཔག་པར་སྔ་མ་བཞིན་དུ་བལྟ་བར་བྱའོ། །

las las rjes su dpag pa gang zhe na/ byed pas las kyi rten brtag pa gang yin pa ste/dpen na mi 'gul ba dang/ bya tshang yod pa la sogs pa las sdong dum du rjes su dpag pa dang/ 'gul ba dang/ yan lag bskyod pa la sogs pa las mi dang/rka lag gi rjes las glang po che dang/ lus kyis 'gro ba'i rjes las sbrul dang/ skad tse re re zer ba las rta dang/ nga ro sgrogs pa las seng ge dang/ 'bu zhes zer ba las khyu ba dang/ mthong ba las mig dang/ thos pa las rna ba dang/ snom pa las sna dang/ myang ba las lce dang/ reg pa las lus dang/ rnam par shes pa las yid dang/ chu'i nang du snang ba la bgegs byed pa las sa dang/ snum pa dang sngon po'i phyogs mthong ba las chu dang/thal ba tsha ba mthong ba las me dang/ shing g.yo ba las rlung dang/ rtag tu mig 'dzums shing khar ba thogs pa dang/ gzhan gyis bkri ba dang/steg 'cha' ba dang/ lam ma yin par 'gro ba las long ba dang/ skad chen pos thos pa las 'on pa dang/ dad pa can dang/ mkhas pa dang/ 'dod chags dang/ 'dod chags dang bral ba ma yin pa dang/ byang chub sems dpa' dang/ de bzhin gshegs pa rnams la las las rjes su dpag par snga ma bzhin du blta bar bya'o/ /

【M4 法比量】

ཆོས་ལས་རྗེས་སུ་དཔག་པ་གང་ཞེ་ན། མི་འབྲལ་བའི་ཆོས་དང༌། འབྲེལ་པ་ལས་དེ་དང་འབྲེལ་པའི་ཆོས་ཉིད་བརྟག་པ་གང་ཡིན་པ་སྟེ། དཔེར་ན་མི་རྟག་པ་དང་འབྲེལ་པ་ལས་སྡུག་བསྔལ་བ་རྗེས་སུ་དཔག་པ་དང༌། སྡུག་བསྔལ་བ་དང་འབྲེལ་པ་ལས་སྟོང་པ་དང་བདག་མེད་པ་དང༌། སྐྱེ་བ་དང་འབྲེལ་པ་ལས་རྒ་བའི་ཆོས་ཉིད་དང༌། རྒ་བ་དང་འབྲེལ་པ་ལས་འཆི་བའི་ཆོས་ཉིད་དང༌། གཟུགས་ཅན་བསྟན་དུ་ཡོད་པ་དང༌། ཐོགས་པ་ཡོད་པ་དང་འབྲེལ་པ་ལས་ཕྱོགས་དང༌། ལུས་ཡོད་པར་རྗེས་སུ་དཔག་པ་དང༌། ཟག་པ་དང་བཅས་པ་དང་འབྲེལ༌པ་ལས། སྡུག་བསྔལ་བ་དང༌། ཟག་པ་མེད་པ་དང་འབྲེལ་པ་ལས། སྡུག་བསྔལ་བ་མེད་པ་དང༌། འདུས་བྱས་དང་འབྲེལ་པ་ལས་སྐྱེ་བ་དང་འཇིག་པ་དང༌། གནས་པ་གཞན་དུ་འགྱུར་བའི་ཆོས་ཉིད་དང༌། འདུས་མ་བྱས་དང࿒འབྲེལ་པ་ལས་སྐྱེ་བ་མེད་པ་དང༌། འཇིག་པ་མེད་པ་དང༌། གནས་པ་གཞན་དུ་འགྱུར་བ་མེད་པའི་ཆོས་ཉིད་དང༌། དེ་ལྟ་བུ་དང་མཐུན་པ་ནི་ཆོས་ལས་རྗེས་སུ་དཔག་པ་ཡིན་པར་རིག་པར་བྱའོ། །

chos las rjes su dpag pa gang zhe na/ mi 'bral ba'i chos dang/ 'brel pa las de dang 'brel pa'i chos nyid brtag pa gang yin pa ste/ dper na mi rtag pa dang 'brel pa las sdug bsngal ba rjes su dpag pa dang/ sdug bsngal ba dang 'brel pa las stong pa dang bdag med pa dang/ skye ba dang 'brel pa las rga ba'i chos nyid dang/ rga ba dang 'brel pa las 'chi ba'i chos nyid dang/ gzugs can bstan du yod pa dang/ thogs pa yod pa dang 'brel pa las phyogs dang/ lus yod par rjes su dpag pa dang/ zag pa dang bcas pa dang 'brelpa las/ sdug bsngal ba dang/ zag pa med pa dang 'brel pa las/ sdug bsngal ba med pa dang/ 'dus byas dang 'brel pa las skye ba dang 'jig pa dang/ gnas pa gzhan du 'gyur ba'i chos nyid dang/ 'dus ma byas dang 'brel pa las skye ba med pa dang/ 'jig pa med pa dang/ gnas pa gzhan du 'gyur ba med pa'i chos nyid dang/ de lta bu dang mthun pa ni chos las rjes su dpag pa yin par rig par bya'o/ /

【M5 因果比量】

རྒྱུ་དང་འབྲས་བུ་ལས་རྗེས་སུ་དཔག་པ་གང་ཞེ་ན། རྒྱུ་ལས་འབྲས་བུའམ། འབྲས་བུ་ལས་རྒྱུ་བརྟག་པ་གང་ཡིན་པ་སྟེ། དཔེར་ན་འགྲོ་བ་ལས་ཡུལ་གཞན་དུ་ཕྱིན་པར་རྗེས་སུ་དཔག་པ་དང༌། ཡུལ་གཞན་དུ་ཕྱིན་པ་ལས་འགྲོ་བ་རྗེས་སུ་དཔག་པ་དང༌། རྒྱལ་པོ་མཉེས་པར་བྱས་པ་ལས། བྱ་དགའ་ཆེན་པོ་འཐོབ་པ་དང༌། བྱ་དགའ་ཆེན་པོ་འཐོབ་པ་ལས་རྒྱལ་པོ་མཉེས་པར་བྱས་པ་དང༌། ལས་ལེགས་པར་བྱས་པ་གྲུབ་པ་ལས་ནོར་དང༌། འབྲུ་མང་པོ་འཐོབ་པ་དང༌། ནོར་དང་འབྲུ་མང་པོ་ཐོབ་པ་ལས་ལས་ལེགས་པར་བྱས་པ་གྲུབ་པ་དང༌། སྔོན་གྱི་ལེགས་པར་སྤྱོད་པ་དང༌། ཉེས་པར་སྤྱོད་པ་ལས་ཕུན་སུམ་ཚོགས་པ་དང༌། རྒུད་པ་དང༌། ཕུན་སུམ་ཚོགས་པ་དང༌། རྒུད་པ་ལས་སྔོན་གྱི་ལེགས་པར་སྤྱོད་པ་དང༌། ཉེས་པར་སྤྱོད་པ་དང༌། ཁ་ཟས་མང་པོ་ཟོས་པ་ལས་ཚིམ་པ་དང༌། ཚིམ་པ་ལས་ཁ་ཟས་མང་པོ་ཟོས་པ་དང༌། ཁ་ཟས་མི་མཐུན་པ་ཟོས་པ་ལས་ནད་དང༌། ནད་ལས་ཁ་ཟས་མི་མཐུན་པ་ཟོས་པ་དང༌། བསམ་གཏན་ལས་འདོད་ཆགས་དང་བྲལ་བ་དང༌། འདོད་ཆགས་དང་བྲལ་བ་ལས་བསམ་གཏན་དང༌། ལམ་ལས་དགེ་སྦྱོང་གི་འབྲས་བུ་དང༌། དགེ་སྦྱོང་གི་འབྲས་བུ་ལས་ལམ་དང༌། དེ་ལྟ་བུ་དང་མཐུན་པ་ན་རྒྱུ་དང་འབྲས་བུ་ལས་རྗེས་སུ་དཔག་པ་ཡིན་པར་རིག་པར་བྱ་སྟེ། འདི་ནི་རྗེས་སུ་དཔག་པ་ཞེས་བྱའོ། །

rgyu dang 'bras bu las rjes su dpag pa gang zhe na/ rgyu las 'bras bu'am/ 'bras bu las rgyu brtag pa gang yin pa ste/ dper na 'gro ba las yul gzhan du phyin par rjes su dpag pa dang/ yul gzhan du phyin pa las 'gro ba rjes su dpag pa dang/ rgyal po mnyes par byas pa las/ bya dga' chen po 'thob pa dang/ bya dga' chen po 'thob pa las rgyal po mnyes par byas pa dang/ las legs par byas pa grub pa las nor dang/ 'bru mang po 'thob pa dang/ nor dang 'bru mang po thob pa las las legs par byas pa grub pa dang/ sngon gyi legs par spyod pa dang/ nyes par spyod pa las phun sum tshogs pa dang/ rgud pa dang/ phun sum tshogs pa dang/ rgud pa las sngon gyi legs par spyod pa dang/ nyes par spyod pa dang/ kha zas mang po zos pa las tshim pa dang/ tshim pa las kha zas mang po zos pa dang/ kha zas mi mthun pa zos pa las nad dang/ nad las kha zas mi mthun pa zos pa dang/ bsam gtan las 'dod chags dang bral ba dang/ 'dod chags dang bral ba las bsam gtan dang/ lam las dge sbyong gi 'bras bu dang/ dge sbyong gi 'bras bu las lam dang/ de lta bu dang mthun pa na rgyu dang 'bras bu las rjes su dpag pa yin par rig par bya ste/ 'di ni rjes su dpag pa zhes bya'o/ /

【K8 正教量】【L1 標】

ཡིད་ཆེས་པའི་ལུང་གང་ཞེ་ན། ཐམས་ཅད་མཁྱེན་པས་གསུངས་པའམ། དེ་ལ་ཐོས་པའམ། དེའི་རྗེས་སུ་མཐུན་པའི་ཆོས་གང་ཡིན་པའོ། །

yid ches pa'i lung gang zhe na/ thams cad mkhyen pas gsungs pa'am/ de la thos pa'am/ de'i rjes su mthun pa'i chos gang yin pa'o/ /

【L2 列】

དེ་ཡང་རྣམ་པ་གསུམ་དུ་བལྟ་བར་བྱ་སྟེ། གསུང་རབ་སྡུད་པ་དང༌། ཀུན་ནས་ཉོན་མོངས་པའི་གཉེན་པོ་དང༌། མཚན་ཉིད་དང་མི་འགལ་བའོ། །

de yang rnam pa gsum du blta bar bya ste/ gsung rab sdud pa dang/ kun nas nyon mongs pa'i gnyen po dang/ mtshan nyid dang mi 'gal ba'o/ /

【L3 釋】【M1 不違聖言】

གསུང་རབ་སྡུད་པ་གང་ཞེ་ན། ཉན་ཐོས་ཀྱིས་བཤད་པའམ། སངས་རྒྱས་ཀྱིས་གསུངས་པའི་མདོ་སྡེ་གཅིག་ནས་གཅིག་ཏུ་བརྒྱུད་ནས་འོངས་པ་གང་ཡིན་པ་དེ་ནི་ནང་དུ་ཆོས་སྡུད་པ་དང༌། དོན་སྡུད་པ་གང་ཡིན་པའོ། །

gsung rab sdud pa gang zhe na/ nyan thos kyis bshad pa'am/ sangs rgyas kyis gsungs pa'i mdo sde gcig nas gcig tu brgyud nas 'ongs pa gang yin pa de ni nang du chos sdud pa dang/ don sdud pa gang yin pa'o/ /

【M2 能治雜染】

ཀུན་ནས་ཉོན་མོངས་པའི་གཉེན་པོ་གང་ཞེ་ན། ཆོས་གང་བསྒོམས་ནས་འདོད་ཆགས་འདུལ་བར་འགྱུར་བ་དང༌། ཞེ་སྡང་འདུལ་བ་དང༌། གཏི་མུག་འདུལ་བ་དང༌། ཉོན་མོངས་པ་དང་ཉེ་བའི་ཉོན་མོངས་པ་ཐམས་ཅད་འདུལ་བར་འགྱུར་རོ། །

kun nas nyon mongs pa'i gnyen po gang zhe na/ chos gang bsgoms nas 'dod chags 'dul bar 'gyur ba dang/ zhe sdang 'dul ba dang/ gti mug 'dul ba dang/ nyon mongs pa dang nye ba'i nyon mongs pa thams cad 'dul bar 'gyur ro/ /

【M3 不違法相】

མཚན་ཉིད་དང་མི་འགལ་བ་གང་ཞེ་ན། མཚན་ཉིད་དང་འགལ་བ་ལས་བཟློག་པ་ནི་མཚན་ཉིད་དང་མི་འགལ་བ་ཡིན་པར་བལྟ་བར་བྱའོ། །མཚན་ཉིད་དང་འགལ་བ་གང་ཞེ་ན།འདི་ལྟར་མཚན་ཉིད་མེད་པ་ལ་མཚན་ཉིད་དུ་སྒྲོ་འདོགས་པ་སྟེ། དཔེར་ན་བདག་གམ་སེམས་ཅན་ནམ། སྲོག་གམ་སྐྱེ་བ་པོ་ལ་སོགས་བརྟག་པའམ། ཆད་པའམ། གཟུགས་ཅན་ནམ། གཟུགས་མེད་པ་ལ་སོགས་པ་ལྟ་བུའོ། །མཚན་ཉིད་གཅིག་ཏུ་ངེས་པར་ཡོད་པ་ལས་ངེས་པ་མེད་པ་རྣམ་པར་འཇོག་སྟེ། དཔེར་ན་འདུས་བྱས་ཐམས་ཅད་ནི་མི་རྟག་པའོ། །ཟག་པ་ཐམས་ཅད་ནི་སྡུག་བསྔལ་བའོ། །ཆོས་ཐམས་ཅད་ནི་བདག་མེད་པའོ་ཞེས་བྱ་བ་ཡིན་ན། འདི་ནི་ཁ་ཅིག་ནི་རྟག་པར་རྣམ་པར་འཇོག་པར་བྱེད། ཁ་ཅིག་ནི་མི་རྟག་པར་རྣམ་པར་འཇོག་པར་བྱེད། ཁ་ཅིག་ནི་སྡུག་བསྔལ་བར་རྣམ་པར་འཇོག་པར་བྱེད། ཁ་ཅིག་ནི་སྡུག་བསྔལ་བ་མ་ཡིན་པར་རྣམ་པར་འཇོག་པར་བྱེད། ཁ་ཅིག་ནི་བདག་མེད་པར་རྣམ་པར་འཇོག་པར་བྱེད། ཁ་ཅིག་ནི་བདག་ཏུ་རྣམ་པར་འཇོག་པར་བྱེད་པ་དང༌། དེ་བཞིན་དུ་ལུང་དུ་མ་བསྟན་པའི་གཞི་རྣམས། བཅོམ་ལྡན་འདས་ཀྱིས་རྣམ་པར་གཞག་པ་དེ་དག་ལ་གཅིག་ཏུ་ངེས་པར་ལུང་བསྟན་དུ་རུང་བར་ཡོངས་སུ་ཚོལ་ཞིང༌། ལུང་བསྟན་པར་རྣམ་པར་གཞག་པ་ཡང་ཡིད་ཆེས་པ་དང༌། མ་ངེས་པ་ལ་གཅིག་ཏུ་ངེས་པར་རྣམ་པར་འཇོག་པར་བྱེད་དེ། དཔེར་ན་བདེ་བའི་ཚོར་བ་ཐམས་ཅད་ལས་ནི་འདོད་ཆགས་རྒྱས་པར་འགྱུར་རོ་ཞེས་བྱ་བ་དང༌། སྡུག་བསྔལ་ཐམས་ཅད་ལས་ནི་ཞེ་སྡང་ངོ༌། །བདེ་བའི་ཚོར་བ་ཟག་པ་དང་བཅས་པ་ཐམས་ཅད་ནི་གཅིག་ཏུ་ངེས་པར་བདེ་བའོ་ཞེས་བྱ་བ་དང༌། ཆེད་དུ་བསམས་པའི་ལས་ཀྱིས་ནི་གཅིག་ཏུ་ངེས་པར་སྡུག་བསྔལ་གྱི་རྣམ་པར་སྨིན་པ་འབའ་ཞིག་མྱོང་བར་འགྱུར་རོ་ཞེས་བྱ་བ་ལ་སོགས་པ་དང༌། མཚན་ཉིད་ཡོད་ལ་ཁྱད་པར་མེད་པའི་མཚན་ཉིད་གང་ཡིན་པ་དེ་ནི་ཁྱད་པར་ཅན་དུ་རྣམ་པར་འཇོག་པའམ། ཁྱད་པར་ཅན་གྱི་མཚན་ཉིད་གང་ཡིན་པ་དེ་ནི་ཁྱད་པར་མེད་པར་རྣམ་པར་འཇོག་སྟེ། དཔེར་ན་འདུས་བྱས་ལ་ཁྱད་པར་ཅན་གྱི་མཚན་ཉིད་གང་ཡིན་པ་དེ་ཡང༌། འདུས་མ་བྱས་སུ་རྣམ་པར་འཇོག་པར་བྱེད། འདུས་མ་བྱས་ལ་ཁྱད་པར་མེད་པའི་མཚན་ཉིད་གང་ཡིན་པ་དེ་ཡང་འདུས་བྱས་སུ་རྣམ་པར་འཇོག་པར་བྱེད་པ་ལྟ་བུའོ། །འདུས་བྱས་དང་འདུས་མ་བྱས་ལ་ཇི་ལྟ་བ་བཞིན་དུ་གཟུགས་ཅན་རྣམས་དང་གཟུགས་མེད་པ་རྣམས་དང༌། བསྟན་དུ་ཡོད་པ་རྣམས་དང༌། ཐོགས་པ་དང་བཅས་པ་རྣམས་དང༌། ཐོགས་པ་མེད་པ་རྣམས་དང༌། ཟག་པ་དང་བཅས་པ་རྣམས་དང༌། ཟག་པ་མེད་པ་རྣམས་ལ་སོགས་པ་ལ་ཡང་ཅི་རིགས་སུ་རིག་པར་བྱའོ། །མཚན་ཉིད་ཡོད་པ་ཁོ་ན་ལ་ཡང་རྒྱུ་དང༌། འབྲས་བུས་རིགས་པ་མ་ཡིན་པར་གཏོགས་པའི་མཚན་ཉིད་དུ་རྣམ་པར་འཇོག་སྟེ། དཔེར་ན་ལེགས་པར་སྤྱོད་པའི་འབྲས་བུ་མི་སྡུག་པར་འགྱུར་བ་དང༌། ཉེས་པར་སྤྱོད་པའི་སྡུག་པར་འགྱུར་བ་དང༌། ཉེས་པར་བཤད་པའི་ཆོས་འདུལ་བ་ལ་ལོག་པར་བསྒྲུབས་པས་རྣམ་པར་དག་པར་འགྱུར་བ་དང༌། ལེགས་པར་གསུངས་པའི་ཆོས་འདུལ་བ་ལ་ཡང་དག་པར་བསྒྲུབས་པས་ཀུན་ནས་ཉོན་མོངས་པར་འགྱུར་བར་རྣམ་པར་འཇོག་པ་དང༌། གདགས་པར་སྨྲ་བས་ཡོངས་སུ་མ་གྲུབ་པའི་མཚན་ཉིད་ལ། གདགས་པར་སྨ་བས་ཡོངས་སུ་གྲུབ་པའི་མཚན་ཉིད་དུ་རྣམ་པར་འཇོག་པ་སྟེ། དཔེར་ན་བརྗོད་དུ་མེད་པའི་ཆོས་ཐམས་ཅད་ལ་བརྗོད་པར་དོན་དམ་པ་རྣམ་པར་འཇོག་པ་དང༌། དེ་ལྟ་བུ་དང་མཐུན་པ་ནི་མཚན་ཉིད་མི་མཐུན་པར་བལྟ་བར་བྱའོ། །དེ་ལས་བཟློག་པ་ནི་མཚན་ཉིད་མི་མཐུན་པ་མེད་པའོ། །དེ་ནི་མཚན་ཉིད་མི་མཐུན་པ་མེད་པ་ཞེས་བྱ་སྟེ། འདི་ནི་ཡིད་ཆེས་པའི་ལུང་ཞེས་བྱའོ། །

mtshan nyid dang mi 'gal ba gang zhe na/ mtshan nyid dang 'gal ba las bzlog pa ni mtshan nyid dang mi 'gal ba yin par blta bar bya'o/ /mtshan nyid dang 'gal ba gang zhe na/'di ltar mtshan nyid med pa la mtshan nyid du sgro 'dogs pa ste/ dper na bdag gam sems can nam/ srog gam skye ba po la sogs brtag pa'am/ chad pa'am/ gzugs can nam/ gzugs med pa la sogs pa lta bu'o/ /mtshan nyid gcig tu nges par yod pa las nges pa med pa rnam par 'jog ste/ dper na 'dus byas thams cad ni mi rtag pa'o/ /zag pa thams cad ni sdug bsngal ba'o/ /chos thams cad ni bdag med pa'o zhes bya ba yin na/ 'di ni kha cig ni rtag par rnam par 'jog par byed/ kha cig ni mi rtag par rnam par 'jog par byed/ kha cig ni sdug bsngal bar rnam par 'jog par byed/ kha cig ni sdug bsngal ba ma yin par rnam par 'jog par byed/ kha cig ni bdag med par rnam par 'jog par byed/ kha cig ni bdag tu rnam par 'jog par byed pa dang/ de bzhin du lung du ma bstan pa'i gzhi rnams/ bcom ldan 'das kyis rnam par gzhag pa de dag la gcig tu nges par lung bstan du rung bar yongs su tshol zhing/ lung bstan par rnam par gzhag pa yang yid ches pa dang/ ma nges pa la gcig tu nges par rnam par 'jog par byed de/ dper na bde ba'i tshor ba thams cad las ni 'dod chags rgyas par 'gyur ro zhes bya ba dang/ sdug bsngal thams cad las ni zhe sdang ngo/ /bde ba'i tshor ba zag pa dang bcas pa thams cad ni gcig tu nges par bde ba'o zhes bya ba dang/ ched du bsams pa'i las kyis ni gcig tu nges par sdug bsngal gyi rnam par smin pa 'ba' zhig myong bar 'gyur ro zhes bya ba la sogs pa dang/ mtshan nyid yod la khyad par med pa'i mtshan nyid gang yin pa de ni khyad par can du rnam par 'jog pa'am/ khyad par can gyi mtshan nyid gang yin pa de ni khyad par med par rnam par 'jog ste/ dper na 'dus byas la khyad par can gyi mtshan nyid gang yin pa de yang/ 'dus ma byas su rnam par 'jog par byed/ 'dus ma byas la khyad par med pa'i mtshan nyid gang yin pa de yang 'dus byas su rnam par 'jog par byed pa lta bu'o/ /'dus byas dang 'dus ma byas la ji lta ba bzhin du gzugs can rnams dang gzugs med pa rnams dang/ bstan du yod pa rnams dang/ thogs pa dang bcas pa rnams dang/ thogs pa med pa rnams dang/ zag pa dang bcas pa rnams dang/ zag pa med pa rnams la sogs pa la yang ci rigs su rig par bya'o/ /mtshan nyid yod pa kho na la yang rgyu dang/ 'bras bus rigs pa ma yin par gtogs pa'i mtshan nyid du rnam par 'jog ste/ dper na legs par spyod pa'i 'bras bu mi sdug par 'gyur ba dang/ nyes par spyod pa'i sdug par 'gyur ba dang/ nyes par bshad pa'i chos 'dul ba la log par bsgrubs pas rnam par dag par 'gyur ba dang/ legs par gsungs pa'i chos 'dul ba la yang dag par bsgrubs pas kun nas nyon mongs par 'gyur bar rnam par 'jog pa dang/ gdags par smra bas yongs su ma grub pa'i mtshan nyid la/ gdags par sma bas yongs su grub pa'i mtshan nyid du rnam par 'jog pa ste/ dper na brjod du med pa'i chos thams cad la brjod par don dam pa rnam par 'jog pa dang/ de lta bu dang mthun pa ni mtshan nyid mi mthun par blta bar bya'o/ /de las bzlog pa ni mtshan nyid mi mthun pa med pa'o/ /de ni mtshan nyid mi mthun pa med pa zhes bya ste/ 'di ni yid ches pa'i lung zhes bya'o/ /

【L4 問答辨】

གང༌གི་ཚེ་ཆོས་ཐམས་ཅད་རང་རང་གི་ཆོས་ཉིད་ལ་གནས་པར་རང་གི་མཚན་ཉིད་ལ་གནས༌ཀྱི་གྲུབ་པའི་ཚེ་ཅིའི་ཕྱིར་བསྒྲུབ་པར་བྱ་བའི་དོན་རྣམ་པ་གཉིས་བསྟན་ཞེ་ན། ཕ་རོལ་ཡིད་ཆེས་པ་བསྐྱེད་པའི་ཕྱིར་ཡིན་གྱི། མཚན་ཉིད་བསྐྱེད་པའི་ཕྱིར་ནི་མ་ཡིན་ནོ། །ཅིའི་ཕྱིར་བསྒྲུབ་པར་བྱ་བའི་དོན་བསྒྲུབ་པར་ཐོག་མར་དམ་བཅའ་བར་བྱེད་ཅེ་ན། འདི་ལྟར་འདོད་ཅིང་བསམས་པའི་དོན་ཡོངས་སུ་བསྟན་པའི་ཕྱིར་རོ། །ཅིའི་ཕྱིར་གཏན་ཚིགས་ཀྱིས་བསྒྲུབ་ཅེ་ན། འདི་ལྟར་མཐོང་བའི་དངོས་པོ་ལ་བརྟེན་པའི་རིགས་པས་དམ་བཅས་པའི་དོན་དེ་ཉིད་ཕ་རོལ་འཛིན་དུ་གཞུག་པའི་ཕྱིར་རོ། །ཅིའི་ཕྱིར་དཔེ་བསྒྲུབ་ཅེ་ན། འདི་ལྟར་མཐོང་བའི་དངོས་པོ་ནི། རིགས་པ་དེ་ཉིད་ཀྱི་གནས་ཡིན་པར་བསྟན་པའི་ཕྱིར་རོ། །ཅིའི་ཕྱིར་མཐུན་པ་དང༌། མི་མཐུན་པ་དང༌། མངོན་སུམ་དང༌། རྗེས་སུ་དཔག་པ་དང༌། ཡིད་ཆེས་པའི་ལུང་བསྒྲུབ་ཅེ་ན། འདི་ལྟར་གཏན་ཚིགས་དང༌། དཔེར་བརྗོད་པ་དེ་གཉིས་ཀྱི་འགལ་བ་དང༌། མི་འགལ་བའི་ཤེས་པ་ཡོངས་སུ་བསྟན་པའི་ཕྱིར་རོ། །འགལ་བ་དེ་ཡང་རྣམ་པ་གཉིས་ཀྱིས་རིག་པར་བྱ་སྟེ། མ་ངེས་པ་དང༌། བསྒྲུབ་པར་བྱ་བ་དང་འདྲ་བས་སོ། །མི་འགལ་པ་ནི་རྣམ་པ་གཉིས་ཁོ་ནས་རིག་པར་བྱ་སྟེ། གཅིག་ཏུ་ངེས་པ་དང༌། བསྒྲུབ་པར་བྱ་བའི་ཁྱད་པར་གྱིས་སོ། །གང་ན་འགལ་བ་ཡོད་པ་དེ་ནི་དམ་བཅས་པར་བསྒྲུབ་པ་ཚད་མར་བྱ་བ་མ་ཡིན་པའི་ཕྱིར་ཚད་མ་མ་ཡིན་ནོ། །གང་ལ་འགལ་བ་མེད་པ་དེ་ནི་དམ་བཅས་པ་བསྒྲུབ་པ་ལ་ཚད་མར་བྱ་བ་ཡིན་པའི་ཕྱིར་ཚད་མ་ཞེས་བྱ་སྟེ། འདི་ནི་སྨྲ་བའི་གནས་ཞེས༌བྱ་བའོ། །

ganggi tshe chos thams cad rang rang gi chos nyid la gnas par rang gi mtshan nyid la gnaskyi grub pa'i tshe ci'i phyir bsgrub par bya ba'i don rnam pa gnyis bstan zhe na/ pha rol yid ches pa bskyed pa'i phyir yin gyi/ mtshan nyid bskyed pa'i phyir ni ma yin no/ /ci'i phyir bsgrub par bya ba'i don bsgrub par thog mar dam bca' bar byed ce na/ 'di ltar 'dod cing bsams pa'i don yongs su bstan pa'i phyir ro/ /ci'i phyir gtan tshigs kyis bsgrub ce na/ 'di ltar mthong ba'i dngos po la brten pa'i rigs pas dam bcas pa'i don de nyid pha rol 'dzin du gzhug pa'i phyir ro/ /ci'i phyir dpe bsgrub ce na/ 'di ltar mthong ba'i dngos po ni/ rigs pa de nyid kyi gnas yin par bstan pa'i phyir ro/ /ci'i phyir mthun pa dang/ mi mthun pa dang/ mngon sum dang/ rjes su dpag pa dang/ yid ches pa'i lung bsgrub ce na/ 'di ltar gtan tshigs dang/ dper brjod pa de gnyis kyi 'gal ba dang/ mi 'gal ba'i shes pa yongs su bstan pa'i phyir ro/ /'gal ba de yang rnam pa gnyis kyis rig par bya ste/ ma nges pa dang/ bsgrub par bya ba dang 'dra bas so/ /mi 'gal pa ni rnam pa gnyis kho nas rig par bya ste/ gcig tu nges pa dang/ bsgrub par bya ba'i khyad par gyis so/ /gang na 'gal ba yod pa de ni dam bcas par bsgrub pa tshad mar bya ba ma yin pa'i phyir tshad ma ma yin no/ /gang la 'gal ba med pa de ni dam bcas pa bsgrub pa la tshad mar bya ba yin pa'i phyir tshad ma zhes bya ste/ 'di ni smra ba'i gnas zhesbya ba'o/ /

【G4 論莊嚴】【H1 五種莊嚴】【I1 總說】

སྨྲ་བའི་རྒྱན་གང་ཞེ་ན། དེ་ནི་རྣམ་པ་ལྔར་བལྟ་བར་བྱ་སྟེ། འདི་ལྟ་སྟེ། བདག་དང་ཕ་རོལ་གྱི་ལུགས་ཤེས་པ་དང༌། ཚིག་གི་སྦྱོར་བ་ཕུན་སུམ་ཚོགས་པ་དང༌། མི་འཇིགས་པ་དང༌། བརྟེན་པ་དང༌། ངོ་མི་བཟློག་པའོ། །

smra ba'i rgyan gang zhe na/ de ni rnam pa lngar blta bar bya ste/ 'di lta ste/ bdag dang pha rol gyi lugs shes pa dang/ tshig gi sbyor ba phun sum tshogs pa dang/ mi 'jigs pa dang/ brten pa dang/ ngo mi bzlog pa'o/ /

【I2 隨別釋】【J1 善自他宗】

བདག་དང་ཕ་རོལ་གྱི་ལུགས་ཤེས་པ་གང་ཞེ་ན། འདི་ལྟར་འདི་ན་ཁ་ཅིག་ཆོས་འདུལ་བ་ལ་མངོན་པར་དགའ་སྟེ། བསྟན་བཅོས་དང༌། ལུགས་དང༌། གྲུབ་པའི་མཐའ་དེ་ལ་འདོན་པ་དང༌། དགའ་བ་དང༌། ཉན་པ་དང༌། བསམས་པ་དང༌། ཡོངས་སུ་སྨིན་པར་བྱ་བ་དང༌།སྒྲུབ་པས་མཁས་པར་བྱས་ཤིང་ཚིག་གིས་གོམས་པར་བྱས་ཏེ། བྱང་བར་བྱས་པ་གང་ཡིན་པ་དང༌། གཞན་ཡང་ཆོས་འདུལ་བ་ལ་མངོན་པར་མི་འདོད་ཅིང༌། མངོན་པར་མི་དགའ་སྟེ། ཕ་རོལ་གྱི་བསྟན་བཅོས་དང༌། ཕ་རོལ་གྱི་ལུགས་དང༌། ཕ་རོལ་གྱི་གྲུབ་པའི་མཐའ་དེ་ལ་འདོན་པ་དང༌། དགའ་བ་དང༌། ཉན་པ་དང༌།བསམས་པ་དང༌། ཡོངས་སུ་སྨིན་པར་བྱེད་ལ། སྒྲུབ་པར་ནི་མི་བྱེད་དེ། མཁས་པར་བྱས་ཤིང་ཚིག་གིས་གོམས་པར་བྱས་ཏེ། བྱང་བར་བྱས་པ་གང་ཡིན་པ་འདི་ནི་བདག་དང་ཕ་རོལ་གྱི་ལུགས་ཤེས་པ་ཞེས་བྱའོ། །

bdag dang pha rol gyi lugs shes pa gang zhe na/ 'di ltar 'di na kha cig chos 'dul ba la mngon par dga' ste/ bstan bcos dang/ lugs dang/ grub pa'i mtha' de la 'don pa dang/ dga' ba dang/ nyan pa dang/ bsams pa dang/ yongs su smin par bya ba dang/sgrub pas mkhas par byas shing tshig gis goms par byas te/ byang bar byas pa gang yin pa dang/ gzhan yang chos 'dul ba la mngon par mi 'dod cing/ mngon par mi dga' ste/ pha rol gyi bstan bcos dang/ pha rol gyi lugs dang/ pha rol gyi grub pa'i mtha' de la 'don pa dang/ dga' ba dang/ nyan pa dang/bsams pa dang/ yongs su smin par byed la/ sgrub par ni mi byed de/ mkhas par byas shing tshig gis goms par byas te/ byang bar byas pa gang yin pa 'di ni bdag dang pha rol gyi lugs shes pa zhes bya'o/ /

【J2 言具圓滿】

ཚིག་སྦྱོར་བ་ཕུན་སུམ་ཚོགས་པ་གང་ཞེ་ན། འདི་ལྟར་འདི་ན་ཁ་ཅིག་ཚིག་ཟུར་ཕྱིན་པས་སྨྲ་བ་པོ་ཡིན་གྱི། ཚིག་ཟུར་མི་ཕྱིན་པས་མ་ཡིན་པ་ལྟ་བུ་སྟེ། ཚིག་གང་ཞེ་ན། དེ་ནི་ཡོན་ཏན་རྣམ་པ་ལྔ་དང་ལྡན་པར་རིག་པར་བྱ་སྟེ། གྲོང་མིའི་སྐད་མ་ཡིན་པ་དང༌། ཡང་བ་དང༌། བརྗིད་པ་དང༌། འབྲེལ་པ་དང༌། དོན་བཟང་པོ་ཡིན་ནོ། །ཇི་ལྟར་གྲོང་མིའི་སྐད་མ་ཡིན་པ་ཡིན་ཞེ་ན། ཡུལ་ངན་པ་དང༌། ཡུལ་འཁོར་ངན་པ་དང༌། ཡུལ་མི་ངན་པའི་སྐད་མ་ཡིན་པའོ། །ཇི་ལྟར་ན་ཡང་བ་ཡིན་ཞེ་ན། འཇིག་རྟེན་ན་གྲགས་ཤིང་ཤིན་ཏུ་རིགས་པའི་ཚིག་སྦྱོར་བར་བྱེད་པའོ། །ཇི་ལྟར་ན་བརྗིད་པ་ཡིན་ཞེ་ན། དོན་གང་བརྗོད་པའི་སྐབས་སུ་བབ་པའི་དོན་དེ་བསྒྲུབ་པའི་ཕྱིར་ལེགས་པར་སྦྱར་ཞིང་མཐུ་ཡོད་པའོ༑ །ཇི་ལྟར་ན་འབྲེལ་པ་ཡིན་ཞེ་ན། ཆོས་དང་དོན་སྔ་མ་དང་ཕྱི་མ་མི་འབྲེལ་བ་མ་ཡིན་པའོ། །ཇི་ལྟར་ན་དོན་བཟང་བ་ཡིན་ཞེ་ན། མངོན་པར་མཐོ་བའམ། ངེས་པར་ལེགས࿒པ་ལས་བརྩམས་ཏེ། ཕྱིན་ཅི་མ་ལོག་པའོ། །ཚིག་ཟུར་ཕྱིན་པར་སྨྲ་བ་རྣམས་ཀྱི་ཚིག་སྦྱོར་བ་དེ་ཡང་འདི་ལྟར་རྣམ་པ་དགུ་ཕུན་སུམ་ཚོགས་པར་རིག་པར་བྱ་སྟེ། མ་འཚལ་བ་དང༌། ཉེས་པར་རྩོམ་པ་མ་ཡིན་པ་དང༌། བརྡ་ཕྲད་པ་དང༌། རན་པ་དང༌། དོན་དང་ལྡན་པ་དང༌། དུས་དང༌། སྦྱོར་བ་དང༌།བསྟན་པ་དང༌། གསལ་བ་དང༌། རྒྱུན་ཆགས་པའོ། །དེ་དག་ཐམས་ཅད་གཅིག་ཏུ་བསྡུས་པ་ནི་ཚིག་སྦྱོར་བ་ཕུན་སུམ་ཚོགས་པ་སྟེ། འདི་ནི་ཚིག་སྦྱོར་བ་ཕུན་སུམ་ཚོགས་པ་ཞེས་བྱའོ། །

tshig sbyor ba phun sum tshogs pa gang zhe na/ 'di ltar 'di na kha cig tshig zur phyin pas smra ba po yin gyi/ tshig zur mi phyin pas ma yin pa lta bu ste/ tshig gang zhe na/ de ni yon tan rnam pa lnga dang ldan par rig par bya ste/ grong mi'i skad ma yin pa dang/ yang ba dang/ brjid pa dang/ 'brel pa dang/ don bzang po yin no/ /ji ltar grong mi'i skad ma yin pa yin zhe na/ yul ngan pa dang/ yul 'khor ngan pa dang/ yul mi ngan pa'i skad ma yin pa'o/ /ji ltar na yang ba yin zhe na/ 'jig rten na grags shing shin tu rigs pa'i tshig sbyor bar byed pa'o/ /ji ltar na brjid pa yin zhe na/ don gang brjod pa'i skabs su bab pa'i don de bsgrub pa'i phyir legs par sbyar zhing mthu yod pa'o| /ji ltar na 'brel pa yin zhe na/ chos dang don snga ma dang phyi ma mi 'brel ba ma yin pa'o/ /ji ltar na don bzang ba yin zhe na/ mngon par mtho ba'am/ nges par legs pa las brtsams te/ phyin ci ma log pa'o/ /tshig zur phyin par smra ba rnams kyi tshig sbyor ba de yang 'di ltar rnam pa dgu phun sum tshogs par rig par bya ste/ ma 'tshal ba dang/ nyes par rtsom pa ma yin pa dang/ brda phrad pa dang/ ran pa dang/ don dang ldan pa dang/ dus dang/ sbyor ba dang/bstan pa dang/ gsal ba dang/ rgyun chags pa'o/ /de dag thams cad gcig tu bsdus pa ni tshig sbyor ba phun sum tshogs pa ste/ 'di ni tshig sbyor ba phun sum tshogs pa zhes bya'o/ /

【J3 無畏】

མི་འཇིགས་པ་གང་ཞེ་ན། འདི་ལྟར་འདི་ནི་ཁ་ཅིག་རིས་ཀྱི་འཁོར་མང་པོ་རྣམ་པ་སྣ་ཚོགས་ཀྱི་རིས་དང༌། རགས་པའི་རིས་དང༌། མངོན་པར་ཞེན་པའི་རིས་དང༌། ཚོགས་པའི་རིས་དང༌། མཁས་པའི་རིས་ཀྱི་ནང་དུ་ཡང་རུང་སྟེ༑ སེམས་ཞུམ་པ་མེད་པ་དང༌། སེམས་དམན་པ་མེད་པ་དང༌། སེམས་འཇིགས་པ་མེད་པ་དང༌། ལུས་མི་རྡུལ་བ་དང༌། བཞིན་མི་འགྱུར་བ་དང༌། སྐད་མི་འདར་བ་དང༌། གཅོམ་མི་ཆུང་བར་ཚིག་སྨྲ་བ་སྟེ། འདི་ནི་མི་འཇིགས་པ་ཞེས༌བྱ་བའོ། །

mi 'jigs pa gang zhe na/ 'di ltar 'di ni kha cig ris kyi 'khor mang po rnam pa sna tshogs kyi ris dang/ rags pa'i ris dang/ mngon par zhen pa'i ris dang/ tshogs pa'i ris dang/ mkhas pa'i ris kyi nang du yang rung ste| sems zhum pa med pa dang/ sems dman pa med pa dang/ sems 'jigs pa med pa dang/ lus mi rdul ba dang/ bzhin mi 'gyur ba dang/ skad mi 'dar ba dang/ gcom mi chung bar tshig smra ba ste/ 'di ni mi 'jigs pa zhesbya ba'o/ /

【J4 敦肅】

བརྟན་པ་གང་ཞེ་ན། འདི་ལྟར་འདི་ན་ཁ་ཅིག་དུས་ལ་བབ་པ་ན་ཚིག་དལ་བུས་སྨྲ་བར་བྱེད་ཀྱི་རིངས་པར་མི་སྨྲ་བ་ལྟ་བུ་སྟེ། འདི་ནི་བརྟན་པ་ཞེས་བྱའོ། །

brtan pa gang zhe na/ 'di ltar 'di na kha cig dus la bab pa na tshig dal bus smra bar byed kyi rings par mi smra ba lta bu ste/ 'di ni brtan pa zhes bya'o/ /

【J5 應供】

ངོ་མི་བཟློག་པ་གང་ཞེ་ན། འདི་ལྟར་འདི་ན་ཁ་ཅིག་དེས་ཤིང་གཞན་དག་ལ་རྣམ་པར་ཐོ་མི་འཚམས་པའི་རང་བཞིན་ཅན་ཡིན་པས། དེ་དེས་པ་རྣམས་ཀྱི་དེས་པའི་ཚུལ་གང་ཡིན་པ་དེ་ལས་འགལ་བར་མི་བྱེད་པས། ཕ་རོལ་གྱི་སེམས་སྲུང་ཞིང་ཚིག་སྨྲ་བ་སྟེ། དེ་ཡང་དུས་ལ་བབ་པ་དང༌། བདེན་པ་དང༌། དོན་དང་ལྡན་པ་དང༌། འཇམ་པ་དང༌། མཛའ་བའི་ཚུལ་གྱིས་བྱེད་པ་ལྟ་བུ་སྟེ། འདི་ནི་ངོ་མི་བཟློག་པ་ཞེས་བྱའོ། །

ngo mi bzlog pa gang zhe na/ 'di ltar 'di na kha cig des shing gzhan dag la rnam par tho mi 'tshams pa'i rang bzhin can yin pas/ de des pa rnams kyi des pa'i tshul gang yin pa de las 'gal bar mi byed pas/ pha rol gyi sems srung zhing tshig smra ba ste/ de yang dus la bab pa dang/ bden pa dang/ don dang ldan pa dang/ 'jam pa dang/ mdza' ba'i tshul gyis byed pa lta bu ste/ 'di ni ngo mi bzlog pa zhes bya'o/ /

【H2 二十七種稱讚功德】

སྨྲ་བའི་རྒྱན་རྣམ་པ་ལྔ་པོའི་སྐབས་དེ་ལྟ་བུ་འདི་ལ་ཡང་ཕན་ཡོན་རྣམ་པ་ཉི་ཤུ་རྩ་བདུན་ཡོད་པར་རིག་པར་བྱ་སྟེ། ཉི་ཤུ་རྩ་བདུན་པོ་གང་ཞེ་ན། འཁོར་གྱི་ནང་དུ་ཤིན་ཏུ་བཀུར་བར་འགྱུར་ཞིང༌། ཤིན་ཏུ་ཚིག་བཙུན་པར་འགྱུར་ལ། ཤིན་ཏུ་འཇིགས་པ་མེད་པར་འགྱུར་བ་དང༌། གཞན་གྱི་གཞུང་ལུགས་ཀྱི་སྐྱོན་ཤེས་པར་འགྱུར་བ་དང༌། བདག་གི་གཞུང་ལུགས་ཀྱི་ཁྱད་པར་ཤེས་པར་འགྱུར་བ་དང༌། མངོན་པར་ཞེན་པ་མེད་པར་འགྱུར་བ་དང༌། བསྟན་བཅོས་ཡོངས་སུ་འཛིན་པ་ལ་ཕྱོགས་ལ་ཆགས་པ་མེད་པ་དང༌། བདག་གི་འདུལ་བ་ལས་མི་འགྱུར་བ་དང༌། གཞན་གྱིས་སྨྲས་པ་ཤིན་ཏུ་མྱུར་དུ་གོ་བ་དང༌། གཞན་གྱིས་སྨྲས་པ་ཤིན་ཏུ་མྱུར་བར་འཛིན་ནུས་པ་དང༌། གཞན་གྱིས་སྨྲས་པའི་ལན་ཤིན་ཏུ་མྱུར་བར་འདེབས་ནུས་པ་དང༌། ཚིག་གི་ཡོན་ཏན་གྱིས་འཁོར་དགའ་བར་བྱེད་པ་དང༌། རིག་པ་དེ་ལ་མོས་པ་རྣམས་མགུ་བར་བྱེད་པ་དང༌། དོན་གྱི་ངེས་པའི་ཚིག་བཟང་པོས། ཚིག་དང་ཡི་གེ་བྱེད་པ་དང༌། ལུས་ཀྱིས་གནོད་པར་མི་འགྱུར་བ་དང༌། ཡིད་ཀྱིས་གནོད་པར་མི་འགྱུར་བ་དང༌། ཚིག་མི་ཐོགས་པར་སྨྲ་བ་དང༌། སྤོབས་པ་ཐུག་པ་མེད་པ་དང༌། ལུས་མི་ངལ་བ་དང༌། བརྗོད་པ་མེད་པ་དང༌། སེམས་ཉམས་པ་མེད་པ་དང༌། ལྐོག་མ་ཉམས་པར་མི་འགྱུར་བ་དང༌། དེའི་ཚིག་གསལ་ཞིང་བརྡ་ཕྲད་པ་དང༌། བདག་ཉིད་སྲུང་ཞིང་བདག་མི་འཁྲུག་པ་དང༌། ཕ་རོལ་གྱི་སེམས་སྲུང་ཞིང་ཕ་རོལ་འཁྲུག་པར་མི་བྱེད་པ་དང༌། ཕྱིར་སྨྲ་བའི་སེམས་མངོན་པར་དང་བར་བྱེད་པ་དང༌། ཁོན་མེད་ཅིང་འགྲན་ཟླ་མེད་པར་འགྱུར་བའི་ལམ་ལ་ཞུགས་པ་དང༌། ཕྱོགས་དང་ཕྱོགས་མཚམས་སུ་བསྔགས་པ་དང༌། གྲགས་པ་དང་སྒྲ་དང་ཚིགས་སུ་བཅད་པ་རྒྱ་ཆེར་གྲགས་པར་འགྱུར་བ་དང༌།སློབ་དཔོན་ཆེན་པོ་སློབ་དཔོན་ཆེན་པོ་ཞེས་བྱ་བའི་གྲངས་སུ་འགྲོ་བ་དང༌། འཇིག་རྟེན་དུ་སྒྲ་གྲགས་པར་འགྱུར་བ་སྟེ། དཔེར་ན་འདོད་པ་ལ་ལོངས་སྤྱོད་པ་ནི། ནོར་བུ་དང༌། མུ་ཏིག་དང༌། བཻ་ཌཱུརྱ་ལ་སོགས་པས་སྤྲས་པའི་མགུལ་གདུབ་དང༌། གདུ་བུ་དང༌། དཔུང་རྒྱན་ལ་སོགས་པའི་རྒྱན་བཏགས་པས་ཤིན་ཏུ་ལྷམ་མེ་ལྷན་ནེ། ལྷང་ངེར་འདུག་པ་དེ་བཞིན་དུ། སྨྲ་བ་པོ་ཡང་ཕན་ཡོན་ཉི་ཤུ་རྩ་བདུན་པོ་འདི་དག་གིས་སྨྲས་པའི་རྒྱན་རྣམ་པ་ལྔ་པོ་འདི་དག་གིས་བརྒྱན་ན་ཤིན་ཏུ་ལྷམ་མེ་ལྷན་ནེ་ལྷང་ངེར་འགྱུར་རོ༑ །དེ་བས་ན་སྨྲ་བའི་རྒྱན་ཞེས་བྱ་སྟེ། འདི་ནི་སྨྲ་བའི་རྒྱན་ཞེས་བྱའོ། །

smra ba'i rgyan rnam pa lnga po'i skabs de lta bu 'di la yang phan yon rnam pa nyi shu rtsa bdun yod par rig par bya ste/ nyi shu rtsa bdun po gang zhe na/ 'khor gyi nang du shin tu bkur bar 'gyur zhing/ shin tu tshig btsun par 'gyur la/ shin tu 'jigs pa med par 'gyur ba dang/ gzhan gyi gzhung lugs kyi skyon shes par 'gyur ba dang/ bdag gi gzhung lugs kyi khyad par shes par 'gyur ba dang/ mngon par zhen pa med par 'gyur ba dang/ bstan bcos yongs su 'dzin pa la phyogs la chags pa med pa dang/ bdag gi 'dul ba las mi 'gyur ba dang/ gzhan gyis smras pa shin tu myur du go ba dang/ gzhan gyis smras pa shin tu myur bar 'dzin nus pa dang/ gzhan gyis smras pa'i lan shin tu myur bar 'debs nus pa dang/ tshig gi yon tan gyis 'khor dga' bar byed pa dang/ rig pa de la mos pa rnams mgu bar byed pa dang/ don gyi nges pa'i tshig bzang pos/ tshig dang yi ge byed pa dang/ lus kyis gnod par mi 'gyur ba dang/ yid kyis gnod par mi 'gyur ba dang/ tshig mi thogs par smra ba dang/ spobs pa thug pa med pa dang/ lus mi ngal ba dang/ brjod pa med pa dang/ sems nyams pa med pa dang/ lkog ma nyams par mi 'gyur ba dang/ de'i tshig gsal zhing brda phrad pa dang/ bdag nyid srung zhing bdag mi 'khrug pa dang/ pha rol gyi sems srung zhing pha rol 'khrug par mi byed pa dang/ phyir smra ba'i sems mngon par dang bar byed pa dang/ khon med cing 'gran zla med par 'gyur ba'i lam la zhugs pa dang/ phyogs dang phyogs mtshams su bsngags pa dang/ grags pa dang sgra dang tshigs su bcad pa rgya cher grags par 'gyur ba dang/slob dpon chen po slob dpon chen po zhes bya ba'i grangs su 'gro ba dang/ 'jig rten du sgra grags par 'gyur ba ste/ dper na 'dod pa la longs spyod pa ni/ nor bu dang/ mu tig dang/ bai DUr+ya la sogs pas spras pa'i mgul gdub dang/ gdu bu dang/ dpung rgyan la sogs pa'i rgyan btags pas shin tu lham me lhan ne/ lhang nger 'dug pa de bzhin du/ smra ba po yang phan yon nyi shu rtsa bdun po 'di dag gis smras pa'i rgyan rnam pa lnga po 'di dag gis brgyan na shin tu lham me lhan ne lhang nger 'gyur ro| /de bas na smra ba'i rgyan zhes bya ste/ 'di ni smra ba'i rgyan zhes bya'o/ /

【G5 論墮負】【H1 總說】

སྨྲ་བ་ཆད་པས་བཅད་པ་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ། བརྗོད་པ་གཏོང་བ་དང༌། བརྗོད་པ་སྨ་དབབ་པ་དང༌། བརྗོད་པའི་ཉེས་པའོ། །

smra ba chad pas bcad pa gang zhe na/ de ni rnam pa gsum du blta bar bya ste/ brjod pa gtong ba dang/ brjod pa sma dbab pa dang/ brjod pa'i nyes pa'o/ /

【H2 隨別釋】【I1 捨言】

བརྗོད་པ་གཏོང་བ་གང་ཞེ་ན། འདི་ལ་སྨྲ་བ་པོས་ངག༌གི་རྣམ་པར་རིག་བྱེད་རྣམ་པ་བཅུ་གསུམ་གྱིས་ཕྱིར་སྨྲ་བ་ལ་རྣམ་པར་རིག་པར་བྱེད་ཅིང་བརྗོད་པ་ཡོངས་སུ་གཏོང་བར་བྱེད་པའོ། །ངག༌གི་རྣམ་པར་རིག་བྱེད་རྣམ་པ་བཅུ་གསུམ་གང་ཞེ་ན། འདི་ལྟ་སྟེ། བདག་གི་ནི་མ་ལེགས་སོ། །ཁྱོད་ཀྱི་ནི་ལེགས་སོ། །བདག་གི་ནི་ལེགས་པར་བརྟགས་པ་མ་ཡིན་ནོ། །ཁྱོད་ཀྱི་ནི་ལེགས་པར་བརྟགས་པའོ། །བདག་གི་ནི་རིགས་པ་མ་ཡིན་ནོ། །ཁྱོད་ཀྱི་ནི་རིགས་པ་ཡིན་ནོ། །བདག་གི་ནི་འབྲེལ་པ་མ་ཡིན་ནོ། །ཁྱོད་ཀྱི་ནི་འབྲེལ་བ་ཡིན་ནོ། །བདག་གི་སྨྲ་བ་ནི་ཚར་ཆོད་པར་གྱུར་ཏོ། །ཁྱོད་ཀྱི་སྨྲ་བ་ནི་བརྟན་པོར་གྱུར་ཏོ། །འདིར་བདག་གི་སྤོབས་པ་ནི་འདི་ཙམ་དུ་ཟད་དོ། །ཕྱི་མ་ནི་བསམས་ཏེ་སྨྲ་བར་བྱའོ། །དེ་ཙམ་གྱིས་ཆོག༌གི་ཡང་བརྗོད་པར་མི་བྱའོ་ཞེས་ཟེར་བ་སྟེ། ངག་གི་རྣམ་པར་རིག་བྱེད་རྣམ་པ་བཅུ་གསུམ་པོ་འདིས་ཕྱིར་སྨྲ་བ་ལ་རྣམ་པར་རིག་པར་བྱེད་ཅིང་བརྗོད་པའི་སྐབས་ཡོངས་སུ་གཏོང་ངོ༌། །དེ་ཡོངས་སུ་བཏང་ནས་ཐུབ་ཅིང་རྡུགས་ལ་ཕམ་པར་གྱུར་ཏེ་རྒྱབ་ཀྱིས་བལྟས་པར་བྱས་ཤིང་ཚར་བཅད་པ་ཡིན་ནོ། །དེ་ལྟ་བས་ན་བརྗོད་པ་གཏོང་བ་ཆད་པས་བཅད་པའི་གནས་ཞེས་བྱའོ། །

brjod pa gtong ba gang zhe na/ 'di la smra ba pos ngaggi rnam par rig byed rnam pa bcu gsum gyis phyir smra ba la rnam par rig par byed cing brjod pa yongs su gtong bar byed pa'o/ /ngaggi rnam par rig byed rnam pa bcu gsum gang zhe na/ 'di lta ste/ bdag gi ni ma legs so/ /khyod kyi ni legs so/ /bdag gi ni legs par brtags pa ma yin no/ /khyod kyi ni legs par brtags pa'o/ /bdag gi ni rigs pa ma yin no/ /khyod kyi ni rigs pa yin no/ /bdag gi ni 'brel pa ma yin no/ /khyod kyi ni 'brel ba yin no/ /bdag gi smra ba ni tshar chod par gyur to/ /khyod kyi smra ba ni brtan por gyur to/ /'dir bdag gi spobs pa ni 'di tsam du zad do/ /phyi ma ni bsams te smra bar bya'o/ /de tsam gyis choggi yang brjod par mi bya'o zhes zer ba ste/ ngag gi rnam par rig byed rnam pa bcu gsum po 'dis phyir smra ba la rnam par rig par byed cing brjod pa'i skabs yongs su gtong ngo/ /de yongs su btang nas thub cing rdugs la pham par gyur te rgyab kyis bltas par byas shing tshar bcad pa yin no/ /de lta bas na brjod pa gtong ba chad pas bcad pa'i gnas zhes bya'o/ /

【I2 言屈】

བརྗོད་པ་སྨ་དབབ་པ་གང་ཞེ་ན། འདི་ལྟ་སྟེ། སྨྲ་བ་པོ་ཕ་རོལ་སྨྲ་བས་ཟིལ་གྱིས་མནན་པས་གཞན་ནས་གཞན་དུ་འགྱུར་བ་དང༌། མ་གཏོགས་པའི་གཏམ་གླེང་བ་དང༌། ཁྲོ་བ་དང༌། ཞེ་སྡང་དང༌། ང་རྒྱལ་དང༌། འཆབ་པ་དང༌། ཀུན་ནས་མནར་སེམས་དང༌། མི་བཟོད་པ་དང༌། རྐྱེན་ངན་པ་སྟོན་པར་བྱེད་པ་དང༌། ཡང་ན་ཅང་མི་སྨྲ་བར་འདུག་པ་དང༌། ཡུལ་ཡུལ་པོར་གྱུར་པ་དང༌། ཕྲག་པ་བཅུམ་པ་དང༌། གདོང་སྨད་པ་དང༌། སེམས༌ཁོང་དུ་ཆུད་པ་དང༌། སྤོབས་པ་མེད་པར་གྱུར་པའོ། །གཞན་ནས་གཞན་དུ་གྱུར་པ་ཇི་ལྟ་བུ་ཞེ་ན། དམ་བཅས་པ་སྔ་མ་བཏང་ནས། དམ་བཅས་པ་གཞན་ལ་འཆེལ་བ་དང༌། གཏན་ཚིགས་དང་དཔེར་བརྗོད་པ་དང༌། མཐུན་པ་དང༌། མི་མཐུན་པ་དང༌། མངོན་སུམ་དང༌། རྗེས་སུ་དཔག་པ་དང༌། ཡིད་ཆེས་པའི་ལུང་སྔ་མ་བཏང་སྟེ། ཡིད་ཆེས་པའི་ལུང་གཞན་ལ་འཆེལ་བར་བྱེད་པའོ། །མ་གཏོགས་པའི་གཏམ་གླེང་བ་ཇི་ལྟ་བུ་ཞེ་ན། བརྗོད་པའི་སྐབས་བཏང་ནས་ཁ་ཟས་ཀྱི་གཏམ་དང༌། སྐོམ་གྱི་གཏམ་དང༌། རྒྱལ་པོའི་གཏམ་དང༌། ཆོམ་རྐུན་གྱི་གཏམ་དང༌། བར་སྲང་གི་གཏམ་དང༌། སྨད་འཚོང་མའི་གཏམ་དང༌།དེ་ལྟ་བུ་དང་མཐུན་པའི་གཏམ་གང་ཡིན་པ་རྣམས་བརྗོད་པ་ནི། བརྗོད་པའི་སྐབས་སུ་མ་གཏོགས་པའི་གཏམ་ཞེས་བྱ་སྟེ། ལན་བཏབ་པ་བཏང་ནས་དེ་དག་གླེང་བར་བྱེད་དོ། །ཁྲོ་བ་སྟོན་པ་ཇི་ལྟ་བུ་ཞེ་ན། ཚོགས་པའི་ནང་དུ་ཚིག་རྩུབ་པོ་བརྗོད་པར་མི་འོས་པ་སྨྲ་བས་ཕྱིར་སྨྲ་བ་འཇིལ་བར་བྱེད་པའོ། །ཞེ་སྡང་སྟོན་པ་ཇི་ལྟ་བུ་ཞེ་ན། ཡང་བྱེད་དམ་ཞེས་བྱ་བའི་ཚིག་གིས་ཕྱིར་སྨ་བ་ལ་རྒོལ་བའོ། །ང་རྒྱལ་སྟོན་པ་ཇི་ལྟ་བུ་ཞེ་ན། རིགས་དང༌། རུས་དང༌། ཆོ་འབྲང་དམའ་བ་ལ་སོགས་པའི་ཚིག་གིས་ཕྱིར་སྨྲ་བ་ལ་སྨོད་པའོ། །འཆབ་པ་སྟོན་པ་གང་ཞེ་ན། ཉེས་པ་སྤྱོད་པ་བཅབས་པ་མོས་པའི་ཚིག་གིས་ཕྱིར་སྨྲ་བ་ལ་གླེང་བར་བྱེད་པའོ། །ཀུན་ནས་མནར་སེམས་སྟོན་པ་ཇི་ལྟ་བུ་ཞེ་ན། གསོད་པ་དང༌། ཕྱིར་རྒོལ་བ་དང༌། དགྲའི་ཚིག་གིས་ཕྱིར་སྨྲ་བ་ལ་སྨྲ་བའོ། །མི་བཟོད་པ་སྟོན་པ་ཇི་ལྟ་བུ་ཞེ་ན༑ ཁོན་དུ་གཟུང་བའི་ཚིག་གིས་ཕྱིར་སྨྲ་བ་ལ་བསྡིགས་པའོ། །རྐྱེན་ངན་པ་སྟོན་པ་ཇི་ལྟ་བུ་ཞེ་ན། སྤྱོད་པ་ཉམས་པའི་ཚིག་གིས་ཕྱིར་སྨྲ་བ༌སྤྱོད་པའོ། །ཅང་མི་སྨྲ་བར་འདུག་པ་ཇི་ལྟ་བུ་ཞེ་ན། ངག་གི་ལས་ཞུམ་པར་གྱུར་པའོ། །ཡུལ་ཡུལ་པོར་གྱུར་པ་ཇི་ལྟ་བུ་ཞེ་ན། ཡིད་ཀྱི་ལས་ཞུམ་པར་གྱུར་པའོ། ། ཕྲག་པ་བཅུམ་པ་དང༌། གདོང་སྨད་པ་ཇི་ལྟ་བུ་ཞེ་ན། ལུས་ཀྱི་ལས་དང༌། བརྟན་པ་ཞུམ་པའོ། ། སེམས࿒ཁོང་དུ་ཆུད་པ་དང༌། སྤོབས་པ་མེད་པར་གྱུར་པ་ཇི་ལྟ་བུ་ཞེ་ན། སྤོབས་པ་ཞུམ་པའོ། །དེ་ལྟར་རྣམ་པ་བཅུ་གསུམ་པོ་འདི་དག་གིས་བརྗོད་པ་སྨ་དབབ་པར་རིག་པར་བྱ་སྟེ། དང་པོ་གཉིས་ཀྱིས་ནི་རྣམ་པར་གཡེང་བར་སྒྲུབ་བོ། །བར་མ་བདུན་གྱིས་ནི་ལོག་པར་སྒྲུབ་བོ། །ཐ་མ་བཞིས་ནི་མི་སྒྲུབ་སྟེ་འདི་ནི་བརྗོད་པ་སྨ་དབབ་ཅིང་ཆད་པས་བཅད་པའི་གནས་ཞེས་བྱའོ། །

brjod pa sma dbab pa gang zhe na/ 'di lta ste/ smra ba po pha rol smra bas zil gyis mnan pas gzhan nas gzhan du 'gyur ba dang/ ma gtogs pa'i gtam gleng ba dang/ khro ba dang/ zhe sdang dang/ nga rgyal dang/ 'chab pa dang/ kun nas mnar sems dang/ mi bzod pa dang/ rkyen ngan pa ston par byed pa dang/ yang na cang mi smra bar 'dug pa dang/ yul yul por gyur pa dang/ phrag pa bcum pa dang/ gdong smad pa dang/ semskhong du chud pa dang/ spobs pa med par gyur pa'o/ /gzhan nas gzhan du gyur pa ji lta bu zhe na/ dam bcas pa snga ma btang nas/ dam bcas pa gzhan la 'chel ba dang/ gtan tshigs dang dper brjod pa dang/ mthun pa dang/ mi mthun pa dang/ mngon sum dang/ rjes su dpag pa dang/ yid ches pa'i lung snga ma btang ste/ yid ches pa'i lung gzhan la 'chel bar byed pa'o/ /ma gtogs pa'i gtam gleng ba ji lta bu zhe na/ brjod pa'i skabs btang nas kha zas kyi gtam dang/ skom gyi gtam dang/ rgyal po'i gtam dang/ chom rkun gyi gtam dang/ bar srang gi gtam dang/ smad 'tshong ma'i gtam dang/de lta bu dang mthun pa'i gtam gang yin pa rnams brjod pa ni/ brjod pa'i skabs su ma gtogs pa'i gtam zhes bya ste/ lan btab pa btang nas de dag gleng bar byed do/ /khro ba ston pa ji lta bu zhe na/ tshogs pa'i nang du tshig rtsub po brjod par mi 'os pa smra bas phyir smra ba 'jil bar byed pa'o/ /zhe sdang ston pa ji lta bu zhe na/ yang byed dam zhes bya ba'i tshig gis phyir sma ba la rgol ba'o/ /nga rgyal ston pa ji lta bu zhe na/ rigs dang/ rus dang/ cho 'brang dma' ba la sogs pa'i tshig gis phyir smra ba la smod pa'o/ /'chab pa ston pa gang zhe na/ nyes pa spyod pa bcabs pa mos pa'i tshig gis phyir smra ba la gleng bar byed pa'o/ /kun nas mnar sems ston pa ji lta bu zhe na/ gsod pa dang/ phyir rgol ba dang/ dgra'i tshig gis phyir smra ba la smra ba'o/ /mi bzod pa ston pa ji lta bu zhe na| khon du gzung ba'i tshig gis phyir smra ba la bsdigs pa'o/ /rkyen ngan pa ston pa ji lta bu zhe na/ spyod pa nyams pa'i tshig gis phyir smra baspyod pa'o/ /cang mi smra bar 'dug pa ji lta bu zhe na/ ngag gi las zhum par gyur pa'o/ /yul yul por gyur pa ji lta bu zhe na/ yid kyi las zhum par gyur pa'o/ / phrag pa bcum pa dang/ gdong smad pa ji lta bu zhe na/ lus kyi las dang/ brtan pa zhum pa'o/ / sems khong du chud pa dang/ spobs pa med par gyur pa ji lta bu zhe na/ spobs pa zhum pa'o/ /de ltar rnam pa bcu gsum po 'di dag gis brjod pa sma dbab par rig par bya ste/ dang po gnyis kyis ni rnam par g.yeng bar sgrub bo/ /bar ma bdun gyis ni log par sgrub bo/ /tha ma bzhis ni mi sgrub ste 'di ni brjod pa sma dbab cing chad pas bcad pa'i gnas zhes bya'o/ /

【I3 言過】

བརྗོད་པའི་ཉེས་པ་གང་ཞེ་ན། ཉེས་པ་དགུས་སྐྱོན་ཆགས་པའི་བརྗོད་པ་ནི་བརྗོད་པའི་ཉེས་པ་ཞེས་བྱ་སྟེ། ཉེས་པ་དགུ་གང་ཞེ་ན། འདི་ལྟ་སྟེ། ཚིག་འཆལ་བ་དང༌། ཉེས་པ་རྩོམ་པ་དང༌། ࿒བརྡ་མ་ཕྲད་པ་དང༌། རན་པ་མ་ཡིན་པ་དང༌། དོན་དང་ལྡན་པ་མ་ཡིན་པ་དང༌། དུས་མ་ཡིན་པ་དང༌། མི་བརྟན་པ་དང༌། མི་གསལ་བ་དང༌། ཚིག་རྒྱུན་ཆགས་ཆགས་མ་ཡིན་པའོ། །ཚིག་འཆལ་བ་གང་ཞེ་ན། བརྗོད་པའི་སྐབས་བཏང་སྟེ། གཏམ་རྣམ་པ་སྣ་ཚོགས་སུ་འཕྲོ་བ་གང་ཡིན་པའོ། །ཉེས་པ་རྩོམ་པའི་ཚིག་གང་ཞེ་ན། ཁྲོ་བའི་རྒོད་པ་དང༌། དྲོད་མི་ཐུབ་པའི་རྒོད་པ་གང་ཡིན་པའོ། །བརྡ་མི་ཕྲད་པའི་ཚིག་གང་ཞེ་ན། ཆོས་དང་དོན་གྱི་སྒོ་ནས་འཁོར་བ་དང༌། ཕྱིར་སྨྲ་བ་གཉི་གས་མི་གོ་བ་གང་ཡིན་པའོ། །རན་པ་མ་ཡིན་པའི་ཚིག་གང་ཞེ་ན། ལྷག་པ་དང༌། དོན་ཟློས་པ་དང༌། དོན་མ་ཚང་བ་གང་ཡིན་པའོ། །དོན་དང་ལྡན་པ་མ་ཡིན་པའི་ཚིག་གང་ཞེ་ན། རྣམ་པ་བཅུར་བལྟ་བར་བྱ་སྟེ། དགོས་པ་མེད་པ་དང༌། དོན་མེད་པ་དང༌། རིགས་པ་ལས་ཉམས་པ་དང༌། བསྒྲུབ་པར་བྱ་བ་དང༌། འདྲ་བ་དང༌།ལྟག་ཆོད་དང༌། ཚིག་དོར་དང་ལྡན་པ་རྣམས་དང༌། དོན་མི་དམིགས་པ་དང༌། དོན་དང་མི་འབྲེལ་བ་དང༌། མ་ངེས་པ་དང༌། སྒྲུབ་པ་ཡང་བསྒྲུབ་པར་བྱ་བ་ཡིན་པ་དང༌། ཚུལ་བཞིན་མ་ཡིན་ཞིང་ཚོགས་པའི་ནང་དུ་མི་འོས་པའི་སྨྲ་བ་ཐམས་ཅད་ཀྱི་རྗེས་སུ་འབྲང་བའོ། །དུས་མ་ཡིན་པའི་ཚིག་གང་ཞེ་ན། སྔར་སྨྲ་བར་བྱ་པ་ཕྱིས་བརྗོད་པ་དང༌། ཕྱིས་སྨྲ་བར་བྱ་བ་སྔར་བརྗོད་པ་གང་ཡིན་པའོ། །ཚིག་མི་བརྟན་པ་གང་ཞེ་ན། དམ་བཅས་པ་ལས་འདོར་བ་དང༌། བོར་བ་ལས་ཕྱིར་དམ་འཆའ་བ་དང༌། ཧ་ཅང་རིངས་ཐབས་སུ་མྱུར་ཆེས་པས་མྱུར་ཏེ། མི་གསལ་བ་གང་ཡིན་པའོ། །ཚིག་མི་གསལ་བ་གང་ཞེ་ན། ཚིག་བསྡེབ་པའི་མཚན་ཉིད་ལས་འགལ་བར་བྱས་ཏེ། ཕྱིར་མ་བཟླས་པར་ལན་འདེབས་པ་དང༌། ལེགས་པར་སྦྱར་བའི་སྐད་ལས་བརྩམས་ལ་ཕལ་པའི་སྐད་ཀྱིས་མཇུག་མཐུད་པ་དང༌། ཕལ་པའི་སྐད་ལས་བརྩམས་པ་ལེགས་པར་སྦྱར་བའི་སྐད་ཀྱིས་མཇུག་མཐུད་པ་གང་ཡིན་པའོ། །ཚིག་རྒྱུན་ཆགས་མ་ཡིན་པ་གང་ཞེ་ན༑ བར་སྐབས་སུ་རྒྱུན་ཆད་དེ། ཚིག་གི་སྤོབས་པ་ཆད་པ་གང་ཡིན་པའོ། །ཉེས་པ་དགུ་པོ་འདི་དག་གིས་སྐྱོན་ཆགས་པའི་ཚིག་ནི་བརྗོད་པའི་ཉེས་པ་ཞེས་བྱ་སྟེ། འདི་ནི་བརྗོད་པའི་ཉེས་པ࿒ཆད་པས་བཅད་པའི་གནས་ཞེས་བྱའོ། །

brjod pa'i nyes pa gang zhe na/ nyes pa dgus skyon chags pa'i brjod pa ni brjod pa'i nyes pa zhes bya ste/ nyes pa dgu gang zhe na/ 'di lta ste/ tshig 'chal ba dang/ nyes pa rtsom pa dang/ brda ma phrad pa dang/ ran pa ma yin pa dang/ don dang ldan pa ma yin pa dang/ dus ma yin pa dang/ mi brtan pa dang/ mi gsal ba dang/ tshig rgyun chags chags ma yin pa'o/ /tshig 'chal ba gang zhe na/ brjod pa'i skabs btang ste/ gtam rnam pa sna tshogs su 'phro ba gang yin pa'o/ /nyes pa rtsom pa'i tshig gang zhe na/ khro ba'i rgod pa dang/ drod mi thub pa'i rgod pa gang yin pa'o/ /brda mi phrad pa'i tshig gang zhe na/ chos dang don gyi sgo nas 'khor ba dang/ phyir smra ba gnyi gas mi go ba gang yin pa'o/ /ran pa ma yin pa'i tshig gang zhe na/ lhag pa dang/ don zlos pa dang/ don ma tshang ba gang yin pa'o/ /don dang ldan pa ma yin pa'i tshig gang zhe na/ rnam pa bcur blta bar bya ste/ dgos pa med pa dang/ don med pa dang/ rigs pa las nyams pa dang/ bsgrub par bya ba dang/ 'dra ba dang/ltag chod dang/ tshig dor dang ldan pa rnams dang/ don mi dmigs pa dang/ don dang mi 'brel ba dang/ ma nges pa dang/ sgrub pa yang bsgrub par bya ba yin pa dang/ tshul bzhin ma yin zhing tshogs pa'i nang du mi 'os pa'i smra ba thams cad kyi rjes su 'brang ba'o/ /dus ma yin pa'i tshig gang zhe na/ sngar smra bar bya pa phyis brjod pa dang/ phyis smra bar bya ba sngar brjod pa gang yin pa'o/ /tshig mi brtan pa gang zhe na/ dam bcas pa las 'dor ba dang/ bor ba las phyir dam 'cha' ba dang/ ha cang rings thabs su myur ches pas myur te/ mi gsal ba gang yin pa'o/ /tshig mi gsal ba gang zhe na/ tshig bsdeb pa'i mtshan nyid las 'gal bar byas te/ phyir ma bzlas par lan 'debs pa dang/ legs par sbyar ba'i skad las brtsams la phal pa'i skad kyis mjug mthud pa dang/ phal pa'i skad las brtsams pa legs par sbyar ba'i skad kyis mjug mthud pa gang yin pa'o/ /tshig rgyun chags ma yin pa gang zhe na| bar skabs su rgyun chad de/ tshig gi spobs pa chad pa gang yin pa'o/ /nyes pa dgu po 'di dag gis skyon chags pa'i tshig ni brjod pa'i nyes pa zhes bya ste/ 'di ni brjod pa'i nyes pa chad pas bcad pa'i gnas zhes bya'o/ /

【G6 論出離】【H1 總說】

སྨྲ་བ་ལས་ངེས་པར་འབྱུང་བ་གང་ཞེ་ན། བརྟག་པ་རྣམ་པ་གསུམ་གྱིས་ལེགས་པར་བརྟགས་ནས་སྨྲ་བར་མི་བྱེད་པའམ་ཡང་ན་བྱེད་པ་ནི་ངེས་པར་འབྱུང་བ་ཞེས་བྱའོ། །བརྟག་པ་རྣམ་པ་གསུམ་གང་ཞེ་ན། ཡོན་ཏན་དང༌། ཉེས་པ་བརྟག་པ་དང༌། འཁོར་བརྟག་པ་དང༌། མཁས་མི་མཁས་བརྟག་པའོ། །

smra ba las nges par 'byung ba gang zhe na/ brtag pa rnam pa gsum gyis legs par brtags nas smra bar mi byed pa'am yang na byed pa ni nges par 'byung ba zhes bya'o/ /brtag pa rnam pa gsum gang zhe na/ yon tan dang/ nyes pa brtag pa dang/ 'khor brtag pa dang/ mkhas mi mkhas brtag pa'o/ /

【H2 別釋】【I1 觀察得失】

ཡོན་ཏན་དང་ཉེས་པ་བརྟག་པ་གང་ཞེ་ན། འདི་ལྟ་སྟེ། སྨྲ་བ་པོ་དང༌། སྨྲ་བ་རྩོམ་པ་ན།འདི་ལྟར་སོ་སོར་རྟོག་པར་བྱེད་དེ། ཅི་བདག་གི་སྨྲ࿒བར་བྱ་བ་འདི་བདག་ལ་གནོད་པ་དང༌།ཕ་རོལ་ལ་གནོད་པ་དང༌། གཉི་ག་ལ་གནོད་པར་འགྱུར་བ་དང༌། ཚེ་འདི་དང༌། ཚེ་ཕྱི་མ་དང༌། ཚེ་འདི་དང༌། ཚེ་ཕྱི་མ་གཉི་གའི་ཁ་ནམ་ཐོ་བ་སྐྱེ་བ་དང་དེ་ལས་སྐྱེས་པའི་སེམས་ལས་བྱུང་བའི་སྡུག་བསྔལ་བ་དང༌། ཡིད་མི་བདེ་པ་སྐྱེ་བ་དང༌། མཚོན་ལེན་པ་དང༌།དབྱུག་པ་ལེན་པ་དང༌། འཐབ་པ་དང༌། མཚང་འབྲུ་བ་དང༌། འགྱེད་པ་དང༌། རྩོད་པ་དང༌། གཡོ་སྒྱུའི་ཚིག་དང༌། གནོད་པ་དང༌། བརྫུན་དུ་སྨྲ་བ་དང༌། སྡིག་པ་མི་དགེ་བའི་ཆོས་རྣམ་པ་དུ་མ་སྐྱེ་བར་འགྱུར་གྱི། བདག་ལ་ཕན་པ་མ་ཡིན་པ་དང༌། ཕ་རོལ་ལ་ཕན་པ་མ་ཡིན་པ་དང༌། སྐྱེ་བོ་མང་པོ་ལ་ཕན་པ་མ་ཡིན་པ་དང༌། སྐྱེ་བོ་མང་པོ་ལ་བདེ་བ་མ་ཡིན་པ་དང༌། འཇིག་རྟེན་ལ་སྙིང་བརྩེ་བ་མ་ཡིན་པ་དང༌། ལྷ་དང་མི་རྣམས་ཀྱི་དོན་དང༌། ཕན་པ་དང་བདེ་བ་མ་ཡིན་པ་ཞིག་ཏུ་མི་འགྱུར་གྲང་སྙམ་དུ་རྟོག་སྟེ། གལ་ཏེ་དེ་དེ་ལྟར་སོ་སོར་རྟོག་པ་ན་བདག་གིས་བརྩད་པར་བྱ་བ་འདི་ནི་བདག་ལ་གནོད་པར་འགྱུར་ཞེས་བྱ་བ་ནས་རྒྱས་པར་ལྷ་དང་མི་རྣམས་ཀྱི་དོན་དང༌། ཕན་པ་དང་བདེ་བ་མ་ཡིན་པའི་བར་དུ་འདུ་ཤེས་ན། སྨྲ་བ་པོ་དེས་སོ་སོར་བརྟགས་ཏེ་སྨྲ་བར་མི་བྱའོ། །གལ་ཏེ་དེ་འདི་ལྟར་སོ་སོར་རྟོག་པ་ན། བདག༌གི་སྨྲ་བར་བྱ་བ་འདི་ནི་བདག་ལ་གནོད་པར་མི་འགྱུར་བ་ནས། རྒྱས་པར་ལྷ་དང་མི་རྣམས་ཀྱི་དོན་དང་ཕན་པ་དང་བདེ་བ་ཡིན་ཞེས་བྱ་བའི་བར་དུ་ཤེས་ན། རྩོད་པ་པོ་དས་སོ་སོར་བརྟགས་ནས་བརྩོད་པར་བྱ་སྟེ། འདི་ནི་འདི་ལྟ་སྟེ། མི་བྱ་བ་དང༌། བྱ་བ་ལས་སྨྲ་བ་ལས་འབྱུང་བ་དང་པོའོ། །

yon tan dang nyes pa brtag pa gang zhe na/ 'di lta ste/ smra ba po dang/ smra ba rtsom pa na/'di ltar so sor rtog par byed de/ ci bdag gi smra bar bya ba 'di bdag la gnod pa dang/pha rol la gnod pa dang/ gnyi ga la gnod par 'gyur ba dang/ tshe 'di dang/ tshe phyi ma dang/ tshe 'di dang/ tshe phyi ma gnyi ga'i kha nam tho ba skye ba dang de las skyes pa'i sems las byung ba'i sdug bsngal ba dang/ yid mi bde pa skye ba dang/ mtshon len pa dang/dbyug pa len pa dang/ 'thab pa dang/ mtshang 'bru ba dang/ 'gyed pa dang/ rtsod pa dang/ g.yo sgyu'i tshig dang/ gnod pa dang/ brdzun du smra ba dang/ sdig pa mi dge ba'i chos rnam pa du ma skye bar 'gyur gyi/ bdag la phan pa ma yin pa dang/ pha rol la phan pa ma yin pa dang/ skye bo mang po la phan pa ma yin pa dang/ skye bo mang po la bde ba ma yin pa dang/ 'jig rten la snying brtse ba ma yin pa dang/ lha dang mi rnams kyi don dang/ phan pa dang bde ba ma yin pa zhig tu mi 'gyur grang snyam du rtog ste/ gal te de de ltar so sor rtog pa na bdag gis brtsad par bya ba 'di ni bdag la gnod par 'gyur zhes bya ba nas rgyas par lha dang mi rnams kyi don dang/ phan pa dang bde ba ma yin pa'i bar du 'du shes na/ smra ba po des so sor brtags te smra bar mi bya'o/ /gal te de 'di ltar so sor rtog pa na/ bdaggi smra bar bya ba 'di ni bdag la gnod par mi 'gyur ba nas/ rgyas par lha dang mi rnams kyi don dang phan pa dang bde ba yin zhes bya ba'i bar du shes na/ rtsod pa po das so sor brtags nas brtsod par bya ste/ 'di ni 'di lta ste/ mi bya ba dang/ bya ba las smra ba las 'byung ba dang po'o/ /

【I2 觀察時眾】

འཁོར་བརྟག་པ་གང་ཞེ་ན། འདི་ལྟ་སྟེ། སྨྲ་བ་པོ་འདི་ལྟར་སོ་སོར་རྟོག་སྟེ༑ ཅི་འཁོར་འདི་དག་མངོན་པར་ཞེན་པ་ཡིན་ནམ། མངོན་པར་ཞེན་པ་མ་ཡིན་ནམ། ཚོགས་པ་བཟང་པོ་ཡིན་ནམ། ཚོགས་པ་ངན་པ་ཡིན་ནམ། མཁས་པ་ཡིན་ནམ། མི་མཁས་པ་ཡིན་སྙམ་དུ་རྟོག་སྟེ། གལ་ཏེ་དེ་སོ་སོར་རྟོག་པ་ན་འཁོར་འདི་དག་ནི་མངོན་པར་ཞེན་པ་ཡིན་གྱི། མངོན་པར་ཞེན་པ་མ་ཡིན་པ་དང༌། ཚོགས་པ་བཟང་པོ་མ་ཡིན་གྱི། ཚོགས་པ་ངན་པ་ཡིན་པ་དང༌། མཁས་པ་མ་ཡིན་གྱི་མི་མཁས་པ་ཡིན་པར་ཤེས་ན། སྨྲ་བ་པོ་དེས་སོ་སོར་བརྟགས་ཏེ་འཁོར་དེ་ལ་གཏམ་མི་བྱའོ། །གལ་ཏེ་སོ་སོར་རྟོག་པ་ན་འཁོར་འདི་དག་ནི་མངོན་པར་ཞེན་པ་མེད་པ་ཡིན་གྱི། མངོན་པར་ཞེན་པ་མ་ཡིན་པ་དང༌།ཚོགས་པ་བཟང་པོ་ཡིན་གྱི། ཚོགས་པ་ངན་པ་མ་ཡིན་པ་དང༌། མཁས་པ་ཡིན་གྱི་མི་མཁས་པ་མ་ཡིན་པར་ཤེས་ན་སྨྲ་བ་པོ་དེས་སོ་སོར་བརྟགས་ནས་འཁོར་དེ་ལ་གཏམ་བྱ་སྟེ། འདི་ནི་འདི་ལྟ་སྟེ། མི་བྱ་བ་དང༌། བྱ་བ་ལས་སྨྲ་བ་ལས་འབྱུང་བ་གཉིས་པའོ། །

'khor brtag pa gang zhe na/ 'di lta ste/ smra ba po 'di ltar so sor rtog ste| ci 'khor 'di dag mngon par zhen pa yin nam/ mngon par zhen pa ma yin nam/ tshogs pa bzang po yin nam/ tshogs pa ngan pa yin nam/ mkhas pa yin nam/ mi mkhas pa yin snyam du rtog ste/ gal te de so sor rtog pa na 'khor 'di dag ni mngon par zhen pa yin gyi/ mngon par zhen pa ma yin pa dang/ tshogs pa bzang po ma yin gyi/ tshogs pa ngan pa yin pa dang/ mkhas pa ma yin gyi mi mkhas pa yin par shes na/ smra ba po des so sor brtags te 'khor de la gtam mi bya'o/ /gal te so sor rtog pa na 'khor 'di dag ni mngon par zhen pa med pa yin gyi/ mngon par zhen pa ma yin pa dang/tshogs pa bzang po yin gyi/ tshogs pa ngan pa ma yin pa dang/ mkhas pa yin gyi mi mkhas pa ma yin par shes na smra ba po des so sor brtags nas 'khor de la gtam bya ste/ 'di ni 'di lta ste/ mi bya ba dang/ bya ba las smra ba las 'byung ba gnyis pa'o/ /

【I3 觀察善巧不善巧】

མཁས་མི་མཁས་བརྟག་པ་གང་ཞེ་ན། འདི་ལྟ་སྟེ། སྨྲ་བ་པོ་བདག་ཉིད་ལ་མཁས་མི་མཁས་སོ་སོར་རྟོག་པ་སྟེ། ཅི་བདག་སྨྲ་བ་དང༌། སྨྲ་བའི་ཞལ་ཅེ་བ་དང༌། སྨྲ་བའི་གཞི་དང༌། སྨྲ་བའི་རྒྱན་དང༌། སྨྲ་བའི་ཆད་པས་བཅད་པ་ལ་མཁས་སམ་འོན་ཏེ་མི་མཁས། ཅི་བདག་ལ་བདག་གི་སྨྲ་བའི་གཞུང་འཛུགས་པ་དང༌། ཆད་པས་བཅད་པའི་གནས་ནས་ཐར་བར་བྱ་བ་དང༌། སྨྲ་བའི་ཟླ་ཚར་བཅད་པའི་མཐུ་ཡོད་དམ་སྙམ་དུ་རྟོག་སྟེ། གལ་ཏེ་དེ་དེ་ལྟར་སོ་སོར་རྟོག་པ་ན། བདག་མཁས་པ་མ་ཡིན་གྱི་མི་མཁས་པ་དང༌། མཐུ་ཡོད་པ་མ་ཡིན་གྱི་མཐུ་མེད་པར་ཤེས་ན། སྨྲ་བ་པོ་དེས་སོ་སོར་བརྟགས་ཏེ་ཕྱིར་སྨྲ་བ་ལ་གཏམ་མི་བྱའོ། །གལ་ཏེ་འདི་ལྟར་སོ་སོར་རྟོག་པ་ན། བདག་ནི་མཁས་པ་ཡིན་གྱི། མི་མཁས་པ་མ་ཡིན་པ་དང༌། བདག་ནི་མཐུ་ཡོད་པ་ཡིན་གྱི། མཐུ་མེད་པ་མ་ཡིན་པར་ཤེས་ན། སྨྲ་བ་པོ་དེས་སོ་སོར་བརྟགས་ཏེ་ཕྱིར་སྨྲ་བ་ལ་གཏམ་བྱ་སྟེ། འདི་ནི་འདི་ལྟ་སྟེ། མི་བྱ་བ་དང༌། བྱ་བ་ལས་སྨྲ་བ་ལས་ངེས་པར་འབྱུང་བ་གསུམ་པ་སྟེ། འདི་ནི་སྨྲ་བ་ལས་འབྱུང་བ་ཞེས་བྱའོ། །

mkhas mi mkhas brtag pa gang zhe na/ 'di lta ste/ smra ba po bdag nyid la mkhas mi mkhas so sor rtog pa ste/ ci bdag smra ba dang/ smra ba'i zhal ce ba dang/ smra ba'i gzhi dang/ smra ba'i rgyan dang/ smra ba'i chad pas bcad pa la mkhas sam 'on te mi mkhas/ ci bdag la bdag gi smra ba'i gzhung 'dzugs pa dang/ chad pas bcad pa'i gnas nas thar bar bya ba dang/ smra ba'i zla tshar bcad pa'i mthu yod dam snyam du rtog ste/ gal te de de ltar so sor rtog pa na/ bdag mkhas pa ma yin gyi mi mkhas pa dang/ mthu yod pa ma yin gyi mthu med par shes na/ smra ba po des so sor brtags te phyir smra ba la gtam mi bya'o/ /gal te 'di ltar so sor rtog pa na/ bdag ni mkhas pa yin gyi/ mi mkhas pa ma yin pa dang/ bdag ni mthu yod pa yin gyi/ mthu med pa ma yin par shes na/ smra ba po des so sor brtags te phyir smra ba la gtam bya ste/ 'di ni 'di lta ste/ mi bya ba dang/ bya ba las smra ba las nges par 'byung ba gsum pa ste/ 'di ni smra ba las 'byung ba zhes bya'o/ /

【G7 論多所作法】

སྨྲ་བ་ལ་གཅེས་སྤྲས་བྱེད་པའི་ཆོས་རྣམས་གང་ཞེ་ན། ཆོས་གསུམ་ནི་སྨྲ་བ་ལ་གཅེས་སྤྲས་བྱེད་པར་རིག་པར་བྱ་སྟེ། བདག་དང་ཕ་རོལ་གྱི་གཞུང་ལུགས་ཤེས་པ་དང༌། མི་འཇིགས་པ་དང༌། སྤོབས་པའོ། །ཅིའི་ཕྱིར་ཆོས་གསུམ་པོ་འདི་དག་སྨྲ་བ་ལ་གཅེས་སྤྲས་བྱེད་པ་ཞེས་བྱ་ཞེ་ན། འདི་ལྟར་སྨྲ་བ་པོས་བདག་དང་ཕ་རོལ་གྱི་གཞུང་ལུགས་ཤེས་ན། དངོས་པོ་ཐམས་ཅད་ལ་གཏམ་བྱེད་ནུས་སོ༑ །མི་འཇིགས་པས་ནི་འཁོར་ཐམས་ཅད་ཀྱི་ནང་དུ་གཏམ་བྱེད་ནུས་སོ། །སྤོབས་པས་ནི་སྨྲ་བ་ཐམས་ཅད་ལ་ལན་འདེབས་ནུས་སོ། །དེ་བས་ན་ཆོས་གསུམ་པོ་འདི་དག་སྨྲ་བ་ལ་གཅེས་སྤྲས་བྱེད་པ་ཞེས་བྱ་སྟེ། འདི་དག་ནི་སྨྲ་བ་ལ་གཅེས་སྤྲས་བྱེད་པའི་ཆོས་རྣམས་ཞེས་བྱའོ། །སྡོམ་ལ། །སྨྲ་དང་དེ་ཡི་ཞལ་ཅེ་པ། །དེ་ཡི་གནས་དང་རྒྱན་རྣམས་དང༌། །དེ་ཡི་ཆད་པས་བཅད་པ་དང༌། །འབྱུང་དང་གཅེས་སྤྲས་བྱེད་པའོ། །

smra ba la gces spras byed pa'i chos rnams gang zhe na/ chos gsum ni smra ba la gces spras byed par rig par bya ste/ bdag dang pha rol gyi gzhung lugs shes pa dang/ mi 'jigs pa dang/ spobs pa'o/ /ci'i phyir chos gsum po 'di dag smra ba la gces spras byed pa zhes bya zhe na/ 'di ltar smra ba pos bdag dang pha rol gyi gzhung lugs shes na/ dngos po thams cad la gtam byed nus so| /mi 'jigs pas ni 'khor thams cad kyi nang du gtam byed nus so/ /spobs pas ni smra ba thams cad la lan 'debs nus so/ /de bas na chos gsum po 'di dag smra ba la gces spras byed pa zhes bya ste/ 'di dag ni smra ba la gces spras byed pa'i chos rnams zhes bya'o/ /sdom la/ /smra dang de yi zhal ce pa/ /de yi gnas dang rgyan rnams dang/ /de yi chad pas bcad pa dang/ /'byung dang gces spras byed pa'o/ /

【D4 釋聲明處】【E1 長行及頌列六門】【F1 長行】

སྒྲའི་རིག་པ་གང་ཞེ་ན། དེ་ནི་རྣམ་པ་དྲུག་ཏུ་བལྟ་བར་བྱ་སྟེ། ཆོས་གདགས་པ་རྣམ་པར་གཞག་པ་དང༌། དོན་གདགས་པ་རྣམ་པར་གཞག་པ་དང༌། གང་ཟག་གདགས་པ་རྣམ་པར་གཞག་པ་དང༌། དུས་གདགས་པ་རྣམ་པར་གཞག་པ་དང༌། གྲངས་གདགས་པ་རྣམ་པར་གཞག་པ་དང༌། གཞི་ཡན་ལག་དང་བཅས་པ་གདགས་པ་རྣམ་པར་གཞག་པའོ། །

sgra'i rig pa gang zhe na/ de ni rnam pa drug tu blta bar bya ste/ chos gdags pa rnam par gzhag pa dang/ don gdags pa rnam par gzhag pa dang/ gang zag gdags pa rnam par gzhag pa dang/ dus gdags pa rnam par gzhag pa dang/ grangs gdags pa rnam par gzhag pa dang/ gzhi yan lag dang bcas pa gdags pa rnam par gzhag pa'o/ /

【F2 頌列六門】

སྡོམ་ལ། ཆོས་དང་དོན་དང་གང་ཟག་དུས། །གྲངས་དང་གཞི་ནི་ཡན་ལག་བཅས། །གང་ཡིན་དེ་དག་མདོར་ན་འདིར། །སྒྲ་རྣམས་ཀྱི་ནི་གནས་ཡིན་ནོ། །

sdom la/ chos dang don dang gang zag dus/ /grangs dang gzhi ni yan lag bcas/ /gang yin de dag mdor na 'dir/ /sgra rnams kyi ni gnas yin no/ /

【E2 依門解釋】【F1 法施設建立】

དེ་ལ་ཆོས་གདགས་པ་རྣམ་པར་གཞག་པ་ནི། མིང་གི་ཚོགས་དང༌། ཚིག་གི་ཚོགས་དང༌། ཡི་གེའི་ཚོགས་རྣམས་དང༌། ཡོན་ཏན་ལྔ་དང་ལྡན་པའི་སྒྲ་སྟེ། གྲོང་མིའི་སྐད་མ་ཡིན་པ་དང༌། ཡང་བ་དང༌། བརྗིད་པ་དང༌། འབྲེལ་པ་དང༌། དོན་བཟང་པོའོ། །

de la chos gdags pa rnam par gzhag pa ni/ ming gi tshogs dang/ tshig gi tshogs dang/ yi ge'i tshogs rnams dang/ yon tan lnga dang ldan pa'i sgra ste/ grong mi'i skad ma yin pa dang/ yang ba dang/ brjid pa dang/ 'brel pa dang/ don bzang po'o/ /

【F2 義施設建立】【G1 長行及頌列十門】

དེ་ལ་དོན་གདགས་པ་རྣམ་པར་གཞག་པ་ནི། རྣམ་པ་བཅུར་རིག་པར་བྱ་སྟེ༑ དབང་པོ་རྣམ་པར་གཞག་པ་དང༌། འབྱུང་བ་ཆེན་པོ་རྣམ་པར་གཞག་པ་དག་ལས་རྣམ་པར་གཞག་པ་དང༌། ཡོངས་སུ་ཚོལ་བ་རྣམ་པར་གཞག་པ་དང༌། ཆོས་མ་ཡིན་པ་རྣམ་པར་གཞག་པ་དང༌། ཆོས་རྣམ་པར་གཞག་པ་དང༌། འབྱོར་པ་རྣམ་པར་གཞག་པ་དང༌། རྒུད་པ་རྣམ་པར་གཞག་པ་དང༌། ལོངས་སྤྱོད་རྣམ་པར་གཞག་པ་དང༌། རྗེས་སུ་སྲུང་བ་རྣམ་པར་གཞག་པའོ། །སྡོམ་ལ། མིག་ལ་སོགས་དང་ས་ལ་སོགས། །ལུས་ཀྱི་ལ་སོགས་ཚོལ་བ་དང༌། །ཆོས་མིན་ཆོས་དང་འབྱོར་པ་དང༌། །རྒུད་དང་ལོངས་སྤྱོད་རྗེས་སུ་བསྲུངས། །

de la don gdags pa rnam par gzhag pa ni/ rnam pa bcur rig par bya ste| dbang po rnam par gzhag pa dang/ 'byung ba chen po rnam par gzhag pa dag las rnam par gzhag pa dang/ yongs su tshol ba rnam par gzhag pa dang/ chos ma yin pa rnam par gzhag pa dang/ chos rnam par gzhag pa dang/ 'byor pa rnam par gzhag pa dang/ rgud pa rnam par gzhag pa dang/ longs spyod rnam par gzhag pa dang/ rjes su srung ba rnam par gzhag pa'o/ /sdom la/ mig la sogs dang sa la sogs/ /lus kyi la sogs tshol ba dang/ /chos min chos dang 'byor pa dang/ /rgud dang longs spyod rjes su bsrungs/ /

【G2 別釋】【H1 根建立】

དེ་ལ་དབང་པོ་རྣམ་པར་གཞག་པ་ནི་འདི་ལྟ་སྟེ། ལྟ་བའི་དོན་དང༌། ཉན་པའི་དོན་དང༌།སྣོམ་པའི་དོན་དང༌། མྱང་བའི་དོན་དང༌། རེག་པའི་དོན་དང༌། རྣམ་པར་ཤེས་པའི་དོན་ཏོ། །

de la dbang po rnam par gzhag pa ni 'di lta ste/ lta ba'i don dang/ nyan pa'i don dang/snom pa'i don dang/ myang ba'i don dang/ reg pa'i don dang/ rnam par shes pa'i don to/ /

【H2 大種建立】

དེ་ལ་འབྱུང་བ་ཆེན་པོ་རྣམ་པར་གཞག་པ་ནི་འདི་ལྟ་སྟེ། རྟེན་ལ་སོགས་པའི་དོན་དང༌། བརླན་པ་ལ་སོགས་པའི་དོན་དང༌། སྣང་བ་ལ་སོགས་པའི་དོན་ཏོ། །

de la 'byung ba chen po rnam par gzhag pa ni 'di lta ste/ rten la sogs pa'i don dang/ brlan pa la sogs pa'i don dang/ snang ba la sogs pa'i don to/ /

【H3 業建立】

དེ་ལ་ལས་རྣམ་པར་གཞག་པ་ནི་འདི་ལྟ་སྟེ། འགྲོ་བ་ལ་སོགས་པའི་དོན་དང༌། སྨྲ་བ་ལ་སོགས་པའི་དོན་དང༌། སེམས་པ་དང༌། དྲན་པ་དང༌། བློ་ལ་སོགས་པའི་དོན་ཏོ། །

de la las rnam par gzhag pa ni 'di lta ste/ 'gro ba la sogs pa'i don dang/ smra ba la sogs pa'i don dang/ sems pa dang/ dran pa dang/ blo la sogs pa'i don to/ /

【H4 尋求建立】

དེ་ལ་ཚོལ་བ་རྣམ་པར་གཞག་པ་ནི་འདི་ལྟ་སྟེ། གཉེར་བ་ལ་སོགས་པའི་དོན་ཏོ། །

de la tshol ba rnam par gzhag pa ni 'di lta ste/ gnyer ba la sogs pa'i don to/ /

【H5 非法建立】

དེ་ལ་ཆོས་མ་ཡིན་པ་རྣམ་པར་གཞག་པ་ནི་འདི་ལྟ་སྟེ། འཚེ་བ་དང༌། རྐུ་བ་ལ་སོགས་པའི་དོན་ཏོ། །

de la chos ma yin pa rnam par gzhag pa ni 'di lta ste/ 'tshe ba dang/ rku ba la sogs pa'i don to/ /

【H6 法建立】

དེ་ལ་ཆོས་རྣམ་པར་གཞག་པ་ནི་འདི་ལྟ་སྟེ། སྦྱིན་པ་དང༌། ལེགས་པར་སྡོམ་པ་ལ་སོགས་པའི་དོན་ཏོ། །

de la chos rnam par gzhag pa ni 'di lta ste/ sbyin pa dang/ legs par sdom pa la sogs pa'i don to/ /

【H7 興盛建立】

དེ་ལ་འབྱོར་པ་རྣམ་པར་གཞག་པ་ནི་འདི་ལྟ་སྟེ། ཐོབ་པ་དང༌། དགའ་བ་དང༌། རངས་པ་ལ་སོགས་པའི་དོན་ཏོ། །

de la 'byor pa rnam par gzhag pa ni 'di lta ste/ thob pa dang/ dga' ba dang/ rangs pa la sogs pa'i don to/ /

【H8 衰損建立】

དེ་ལ་རྒུད་པ་རྣམ་པར་གཞག་པ་ནི་འདི་ལྟ་སྟེ།འཇིགས་པ་དང༌། མི་དགའ་བ་ལ་སོགས་པའི་དོན་ཏོ། །

de la rgud pa rnam par gzhag pa ni 'di lta ste/'jigs pa dang/ mi dga' ba la sogs pa'i don to/ /

【H9 受用建立】

དེ་ལ་ལོངས་སྤྱོད་རྣམ་པར་གཞག་པ་ནི་འདི་ལྟ་སྟེ།བཟའ་བ་དང༌། བཏུང་བ་དང༌། བགོ་བ་དང༌། འཁྱུད་པ་དང༌། བསྙེན་བཀུར་བྱ་བ་ལ་སོགས་པའི་དོན་ཏོ། །

de la longs spyod rnam par gzhag pa ni 'di lta ste/bza' ba dang/ btung ba dang/ bgo ba dang/ 'khyud pa dang/ bsnyen bkur bya ba la sogs pa'i don to/ /

【H10 守護建立】

དེ་ལ་རྗེས་སུ་བསྲུང་བ་རྣམ་པར་གཞག་པ་ནི་འདི་ལྟ་སྟེ། བསྐྱང་བ་དང༌། གསོ་བ་དང༌། དགང་བ་ལ་སོགས་པའི་དོན་ཏོ༑ །ཡང་མདོར་བསྡུ་ན་དོན་རྣམ་པ་དྲུག་ཏུ་རིག་པར་བྱ་སྟེ། ངོ་བོ་ཉིད་ཀྱི་དོན་དང༌། རྒྱུའི་དོན་དང༌། འབྲས་བུའི་དོན་དང༌། བྱ་བའི་དོན་དང༌། ཁྱད་པར་དུ་སྦྱོར་བའི་དོན་དང༌།འཇིགས་པའི་དོན་ཏོ། །སྡོམ་ལ། ངོ་བོ་ཉིད་དང་རྒྱུ་དང་འབྲས། །དེ་ཡི་བྱ་བ་སྦྱོར་དང་འཇིགས། །

de la rjes su bsrung ba rnam par gzhag pa ni 'di lta ste/ bskyang ba dang/ gso ba dang/ dgang ba la sogs pa'i don to| /yang mdor bsdu na don rnam pa drug tu rig par bya ste/ ngo bo nyid kyi don dang/ rgyu'i don dang/ 'bras bu'i don dang/ bya ba'i don dang/ khyad par du sbyor ba'i don dang/'jigs pa'i don to/ /sdom la/ ngo bo nyid dang rgyu dang 'bras/ /de yi bya ba sbyor dang 'jigs/ /

【F3 補特伽羅施設建立】

དེ་ལ་གང་ཟག་གདགས་པ་རྣམ་པར་གཞག་པ་ནི། སྐྱེས་པ་དང༌། བུད་མེད་དང༌། མ་ནིང་རྣམ་པར་གཞག་པ་དང༌། སྐྱེས་བུ་དང་པོ་དང༌། བར་མ་དང༌། མཆོག་རྣམ་པར་གཞག་པའོ། །

de la gang zag gdags pa rnam par gzhag pa ni/ skyes pa dang/ bud med dang/ ma ning rnam par gzhag pa dang/ skyes bu dang po dang/ bar ma dang/ mchog rnam par gzhag pa'o/ /

【F4 時施設建立】

དེ་ལ་དུས་གདགས་པ་རྣམ་པར་གཞག་པ་ནི། དུས་རྣམ་པ་གསུམ་སྟེ། འདས་པ་སྟེ་འདས་པའི་བྱེ་བྲག་དང༌། མ་འོངས་པ་སྟེ་མ་འོངས་པའི་བྱེ་བྲག་དང༌། ད་ལྟར་གྱི་སྟེ་ད་ལྟར་གྱི་བྱེ་བྲག་གོ། །

de la dus gdags pa rnam par gzhag pa ni/ dus rnam pa gsum ste/ 'das pa ste 'das pa'i bye brag dang/ ma 'ongs pa ste ma 'ongs pa'i bye brag dang/ da ltar gyi ste da ltar gyi bye brag go/ /

【F5 數施設建立】

དེ་ལ་གྲངས་གདགས་པ་རྣམ་པར་གཞག་པ་ནི། གྲངས་རྣམ་པ་གསུམ་སྟེ། གཅིག་གི་གྲངས་དང༌།གཉིས་ཀྱི་གྲངས་དང༌། མང་པོའི་གྲངས་སོ། །

de la grangs gdags pa rnam par gzhag pa ni/ grangs rnam pa gsum ste/ gcig gi grangs dang/gnyis kyi grangs dang/ mang po'i grangs so/ /

【F6 處所根栽施設建立】

དེ་ལ་གཞི་རྣམ་པར་གཞག་པ་དང༌། ཡན་ལག་རྣམ་པར་གཞག་པ་ལ་གཞི་ནི་ལྔ་སྟེ། སྦྱར་བ་དང༌། མིང་དང༌། བསྡུ་བ་དང༌། དེ་ལ་ཕན་པ་དང༌། སྙད་པའོ། །ཡན་ལག་ནི་སྐད་ཀྱི་དབྱིངས་ལས་འབྱུང་བ་ལ་སོགས་པ་སྟེ། དེ་གཉི་ག་བསྡུས་པ་ལ་ནི་གཞི་ཡན་ལག་དང་བཅས་པ་ཞེས་བྱའོ། །

de la gzhi rnam par gzhag pa dang/ yan lag rnam par gzhag pa la gzhi ni lnga ste/ sbyar ba dang/ ming dang/ bsdu ba dang/ de la phan pa dang/ snyad pa'o/ /yan lag ni skad kyi dbyings las 'byung ba la sogs pa ste/ de gnyi ga bsdus pa la ni gzhi yan lag dang bcas pa zhes bya'o/ /

【D5 釋工業明處】

དེ་ལ་བཟོའི་ལས་ཀྱི་གནས་ཀྱི་རིག་པ་གང་ཞེ་ན། བཟོ་ནི་མདོར་བསྡུ་ན་རྣམ་པ་བཅུ་གཉིས་ཏེ། དེ་དག་ཤེས་པ་གང་ཡིན་པ་དེ་དག་ནི་བཟོའི་ལས་ཀྱི་གནས་ཀྱི་རིག་པ་ཞེས་བྱའོ། །བཟོ་རྣམ་པ་བཅུ་གཉིས་གང་ཞེ་ན། འདི་ལྟ་སྟེ། ࿒སྣམས་སུ་བྱ་བའི་བཟོ་དང༌། ཉོ་ཚོང་གི་བཟོ་དང༌། རྒྱལ་པོའི་ཞམ་འབྲིང་བྱ་བའི་བཟོ་དང༌། ཡི་གེ་དང༌། རྩིས་དང༌། ཤོད་དགོད་པ་དང༌། གྲངས་དང༌། ལག་རྩིས་ཀྱི་བཟོ་དང༌། ལྟས་སུ་བལྟ་བའི་བཟོ་དང༌། བློ་གྲོས་ཀྱི་བཟོ་དང༌། འབུར་གྱི་བཟོ་དང༌། བསྐྱེད་པའི་བཟོ་དང༌། སྣམས་སུ་བྱ་བའི་བཟོ་དང༌། སྦྱོར་བའི་བཟོ་དང༌། གཡོས་སུ་བྱ་བའི་བཟོ་དང༌། རོལ་མོའི་བཟོའོ། །

de la bzo'i las kyi gnas kyi rig pa gang zhe na/ bzo ni mdor bsdu na rnam pa bcu gnyis te/ de dag shes pa gang yin pa de dag ni bzo'i las kyi gnas kyi rig pa zhes bya'o/ /bzo rnam pa bcu gnyis gang zhe na/ 'di lta ste/ snams su bya ba'i bzo dang/ nyo tshong gi bzo dang/ rgyal po'i zham 'bring bya ba'i bzo dang/ yi ge dang/ rtsis dang/ shod dgod pa dang/ grangs dang/ lag rtsis kyi bzo dang/ ltas su blta ba'i bzo dang/ blo gros kyi bzo dang/ 'bur gyi bzo dang/ bskyed pa'i bzo dang/ snams su bya ba'i bzo dang/ sbyor ba'i bzo dang/ g.yos su bya ba'i bzo dang/ rol mo'i bzo'o/ /

【B11 思所成地】【C1 結前問後】

རྣལ་འབྱོར་སྤྱོད་པའི་ས་ལས། ཐོས་པ་ལས་བྱུང་བའི་ས་རྫོགས་སོ།། །།

rnal 'byor spyod pa'i sa las/ thos pa las byung ba'i sa rdzogs so// //

བསམས་པ་ལས་བྱུང་བའི་ས་གང་ཞེ་ན།

bsams pa las byung ba'i sa gang zhe na/

【C2 正解釋】【D1 標列三門】

དེ་ནི་མདོར་བསྡུ་ན་རྣམ་པ་གསུམ་དུ་རིག་པར་བྱ་སྟེ། ངོ་བོ་ཉིད་རྣམ་པར་དག་པ་དང༌། ཤེས་བྱ་རབ་ཏུ་རྣམ་པར་འབྱེད་པ་དང༌། ཆོས་རབ་ཏུ་རྣམ་པར་འབྱེད་པའོ། །

de ni mdor bsdu na rnam pa gsum du rig par bya ste/ ngo bo nyid rnam par dag pa dang/ shes bya rab tu rnam par 'byed pa dang/ chos rab tu rnam par 'byed pa'o/ /

【D2 隨別釋】【E1 自性清淨】

དེ་ལ་ངོ་བོ་ཉིད་རྣམ་པར་དག་པ་གང་ཞེ་ན། དེ་ནི་རྣམ་པ་དགུར་རིག་པར་བྱ་སྟེ། འདི་ལྟ་སྟེ། ཁ་ཅིག་ཇི་ལྟར་ཐོས་པ་དང༌། ཇི་ལྟར་ཀུན་ཆུབ་པར་བྱས་པའི་ཆོས་རྣམས་གཅིག་པུ་དབེན་པ་ན་འདུག་ཅིང་སེམས་ཏེ། བསམ་པར་བྱ་བ་མ་ཡིན་པ་ཡོངས་སུ་སྤངས་ནས། བསམ་པར་བྱ་བ་སེམས་པ་དང༌། ནག་བོ་བསྟན་པ་དང༌།ཆེན་པོ་བསྟན་པ་ཡང་ཡོངས་སུ་ཤེས་པ་དང༌། དོན་ལ་རྟོན་ཅིང་སེམས་ཀྱི། ཚིག་འབྲུ་ལ་མི་རྟོན་པ་དང༌། ཁ་ཅིག་ལ་ནི་དད་པས་མོས་པར་བྱེད་པ་དང༌། ཁ་ཅིག་ལ་ནི་ཤེས་རབ་ཀྱིས་རྣམ་པར་དཔྱོད་པར་བྱེད་པ་དང༌། སྲན་ཐུབ་པར་སེམས་པ་དང༌། བརྟན་པོར་སེམས་པ་དང༌། རྒྱས་པར་སེམས་པ་དང༌། བསམ་པ་དེ་ཡང་མཐར་ཕྱིན་པར་བྱེད་ཀྱི། བར་མ་དོར་སྒྱིད་ལུག་པར་མི་བྱེད་པ་སྟེ། དེ་ལྟར་རྣམ་པར་དག་པ་རྣམ་པ་དགུ་པོ་འདིས་བསམ་པ་ཤིན་ཏུ་རྣམ་པར་དག་པ་ཞེས་བྱའོ། །

de la ngo bo nyid rnam par dag pa gang zhe na/ de ni rnam pa dgur rig par bya ste/ 'di lta ste/ kha cig ji ltar thos pa dang/ ji ltar kun chub par byas pa'i chos rnams gcig pu dben pa na 'dug cing sems te/ bsam par bya ba ma yin pa yongs su spangs nas/ bsam par bya ba sems pa dang/ nag bo bstan pa dang/chen po bstan pa yang yongs su shes pa dang/ don la rton cing sems kyi/ tshig 'bru la mi rton pa dang/ kha cig la ni dad pas mos par byed pa dang/ kha cig la ni shes rab kyis rnam par dpyod par byed pa dang/ sran thub par sems pa dang/ brtan por sems pa dang/ rgyas par sems pa dang/ bsam pa de yang mthar phyin par byed kyi/ bar ma dor sgyid lug par mi byed pa ste/ de ltar rnam par dag pa rnam pa dgu po 'dis bsam pa shin tu rnam par dag pa zhes bya'o/ /

【E2 思擇所知】【F1 總問答體】

དེ་ལ་ཤེས་བྱ་རབ་ཏུ་རྣམ་པར་འབྱེད་པ་གང་ཞེ་ན། བརྟག་པར་བྱ་བའི་དོན་རབ་ཏུ་རྣམ་པར་འབྱེད་པ་གང་ཡིན་པ་སྟེ།

de la shes bya rab tu rnam par 'byed pa gang zhe na/ brtag par bya ba'i don rab tu rnam par 'byed pa gang yin pa ste/

【F2 別略問答體】

བརྟག་པར་བྱ་བའི་དོན་གང་ཞེ་ན༑ ཡོད་པ་ལ་ཡང་ཡོད་པར། མེད་པ་ལ་ཡང་མེད་པར་བརྟག་པ་ནི། བརྟག་པར་བྱ་བའི་དོན་ཅེས་བྱའོ། །

brtag par bya ba'i don gang zhe na| yod pa la yang yod par/ med pa la yang med par brtag pa ni/ brtag par bya ba'i don ces bya'o/ /

【F3 隨別釋】【G1 釋有法】【H1 標五門】

བརྟག་པར་བྱ་བ་ཡོད་པའི་དངོས་པོ་གང་ཞེ་ན༑ དེ་ནི་རྣམ་པ་ལྔར་བལྟ་བར་བྱ་སྟེ། རང་གི་མཚན་ཉིད་ཀྱིས་ཡོད་པ་དང༌། སྤྱིའི་མཚན་ཉིད་ཀྱིས་ཡོད་པ་དང༌། བརྡའི་མཚན་ཉིད་ཀྱིས་ཡོད་པ་དང༌། རྒྱུའི་མཚན་ཉིད་ཀྱིས་ཡོད་པ་དང༌། འབྲས་བུའི་མཚན་ཉིད་ཀྱིས་ཡོད་པའོ། །

brtag par bya ba yod pa'i dngos po gang zhe na| de ni rnam pa lngar blta bar bya ste/ rang gi mtshan nyid kyis yod pa dang/ spyi'i mtshan nyid kyis yod pa dang/ brda'i mtshan nyid kyis yod pa dang/ rgyu'i mtshan nyid kyis yod pa dang/ 'bras bu'i mtshan nyid kyis yod pa'o/ /

【H2 隨別釋】【I1 自相有法】【J1 標列】

རང་གི་མཚན་ཉིད་ཀྱིས་ཡོད་པ་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ༑ དོན་དམ་པའི་མཚན་ཉིད་ཀྱིས་ཡོད་པ་དང༌། མཚན་མའི་མཚན་ཉིད་ཀྱིས་ཡོད་པ་དང༌། ད་ལྟར་གྱི་མཚན་ཉིད་ཀྱིས་ཡོད་པའོ། །

rang gi mtshan nyid kyis yod pa gang zhe na/ de ni rnam pa gsum du blta bar bya ste| don dam pa'i mtshan nyid kyis yod pa dang/ mtshan ma'i mtshan nyid kyis yod pa dang/ da ltar gyi mtshan nyid kyis yod pa'o/ /

【J2 別釋】【K1 勝義相有】

དོན་དམ་པའི་མཚན་ཉིད་ཀྱིས་ཡོད་པ་གང་ཞེ་ན། ཆོས་ཐམས་ཅད་ཀྱི་བརྗོད་དུ་མེད་པའི་དོན་འཇིག་རྟེན་ལས་འདས་པའི་ཡེ་ཤེས་ཀྱི་སྤྱོད་ཡུལ་མཚན་ཉིད་རྣམ་པར་གཞག་ཏུ་མེད་པ་གང་ཡིན་པའོ། །

don dam pa'i mtshan nyid kyis yod pa gang zhe na/ chos thams cad kyi brjod du med pa'i don 'jig rten las 'das pa'i ye shes kyi spyod yul mtshan nyid rnam par gzhag tu med pa gang yin pa'o/ /

【K2 相狀相有】

མཚན་མས་ཡོད་པ་གང་ཞེ་ན། དེ་ནི་རྣམ་པ་བཞིར་བལྟ་བར་བྱ་སྟེ། གང་ལ་མིང་ཡང་དམིགས་པ་དང༌། དངོས་པོ་ཡང་དམིགས་པ་དང༌། མིང་དེ་ཡང་དངོས་པོ་དེ་ལ་ནོར་བའི་འཁྲུལ་པ་དང༌། མི་རྟག་པའི་འཁྲུལ་པས་འཁྲུལ་པ་མེད་པ་དང༌། མིང་དེ་ཡང་དངོས་པོ་དེ་ཐོགས་པ་མེད་པར་འཇུག་སྟེ། གང་དུ་ཡང་མི་འཇུག་ལ་གང་ལས་ཀྱང་མི་ལྡོག་པའོ། །

mtshan mas yod pa gang zhe na/ de ni rnam pa bzhir blta bar bya ste/ gang la ming yang dmigs pa dang/ dngos po yang dmigs pa dang/ ming de yang dngos po de la nor ba'i 'khrul pa dang/ mi rtag pa'i 'khrul pas 'khrul pa med pa dang/ ming de yang dngos po de thogs pa med par 'jug ste/ gang du yang mi 'jug la gang las kyang mi ldog pa'o/ /

【K3 現在相有】

ད་ལྟར་ཡོད་པ་གང་ཞེ་ན། བྱུང་བ་རྒྱུ་དང་འབྲས་བུར་གྱུར་པ་གང་ཡིན་པ་སྟེ།

da ltar yod pa gang zhe na/ byung ba rgyu dang 'bras bur gyur pa gang yin pa ste/

【J3 結成】

དེ་དག་ཐམས་ཅད་གཅིག་ཏུ་བསྡུས་པ་ལ་ནི། རང་གི་མཚན་ཉིད་ཀྱིས་ཡོད་པ་ཞེས་བྱའོ། །

de dag thams cad gcig tu bsdus pa la ni/ rang gi mtshan nyid kyis yod pa zhes bya'o/ /

【I2 共相有法】【J1 標列】

སྤྱིའི་མཚན་ཉིད་ཀྱིས་ཡོད་པ་གང་ཞེ་ན། དེ་ཡང་རྣམ་པ་ལྔར་བལྟ་བར་བྱ་སྟེ། སྐྱེ་བའི་སྤྱིའི་མཚན་ཉིད་དང༌། བྱ་བ་བསྒྲུབ་པའི་སྤྱིའི་མཚན་ཉིད་དང༌། འདུ་བྱེད་ཐམས་ཅད་ཀྱི་སྤྱིའི་མཚན་ཉིད་དང༌། ཟག་པ་དང་བཅས་པ་ཐམས་ཅད་ཀྱི་སྤྱིའི་མཚན་ཉིད་དང༌། ཆོས་ཐམས་ཅད་ཀྱི་སྤྱིའི་མཚན་ཉིད་དོ། །

spyi'i mtshan nyid kyis yod pa gang zhe na/ de yang rnam pa lngar blta bar bya ste/ skye ba'i spyi'i mtshan nyid dang/ bya ba bsgrub pa'i spyi'i mtshan nyid dang/ 'du byed thams cad kyi spyi'i mtshan nyid dang/ zag pa dang bcas pa thams cad kyi spyi'i mtshan nyid dang/ chos thams cad kyi spyi'i mtshan nyid do/ /

【J2 別釋】【K1 種類共相】

སྐྱེ་བའི་སྤྱིའི་མཚན་ཉིད་གང་ཞེ་ན། གཟུགས་དང༌། ཚོར་བ་དང༌། འདུ་ཤེས་དང༌། འདུ་བྱེད་དང༌། རྣམ་པར་ཤེས་པ་རྣམས་ཀྱི་རང་རང་གི་སྐྱེ་བ་གང་ཡིན་པ་སྟེ། དེ་དག་གཅིག་ཏུ་བསྡུས་པ་ལ་ནི་སྐྱེ་བའི་སྤྱིའི་མཚན་ཉིད་ཅེས་བྱའོ། །

skye ba'i spyi'i mtshan nyid gang zhe na/ gzugs dang/ tshor ba dang/ 'du shes dang/ 'du byed dang/ rnam par shes pa rnams kyi rang rang gi skye ba gang yin pa ste/ de dag gcig tu bsdus pa la ni skye ba'i spyi'i mtshan nyid ces bya'o/ /

【K2 成所作共相】

བྱ་བ་སྒྲུབ་པའི་སྤྱིའི་མཚན་ཉིད་གང་ཞེ་ན། དགེ་བ་ཟག་པ་དང་བཅས་པའི་ཆོས་རྣམས་ནི་སྡུག་པའི་འབྲས་བུ་མངོན་པར་འགྲུབ་པ་ལ་བྱ་བ་སྒྲུབ་པའི་སྤྱིའི་མཚན་ཉིད་ཀྱིས་སྤྱིའི་མཚན་ཉིད་རྣམས་དང༌། དགེ་བའི་ཆོས་སྡུག་པའི་འབྲས་བུ་མངོན་པར་འགྲུབ་པ་ལ་ཇི་ལྟ་བ་བཞིན་དུ། མི་དགེ་བའི་ཆོས་རྣམས་ཀྱང་མི་སྡུག་པའི་འབྲས་བུ་མངོན་པར་འགྲུབ་པ་ལ་དེ་དེ་དང་འདྲ་བ་དང༌། དྲན་པ་ཉེ་བར་གཞག་པ་རྣམས་དང༌། ཡང་དག་པར་སྤོང་བ་རྣམས་དང༌། རྫུ་འཕྲུལ་གྱི་རྐང་པ་རྣམས་དང༌། དབང་པོ་རྣམས་དང༌། སྟོབས་རྣམས་དང༌། བྱང་ཆུབ་ཀྱི་ཡན་ལག་རྣམས་དང༌། ལམ་གྱི་ཡན་ལག་བྱང་ཆུབ་ཀྱི་ཕྱོགས་ཀྱི་ཆོས་རྣམས་ནི་བྱང་ཆུབ་ཐོབ་པར་བྱ་བ་ལ་བྱ་བ་བསྒྲུབ་པའི་སྤྱིའི་མཚན་ཉིད་ཀྱིས་སྤྱིའི་མཚན་ཉིད་རྣམས་སོ། །

bya ba sgrub pa'i spyi'i mtshan nyid gang zhe na/ dge ba zag pa dang bcas pa'i chos rnams ni sdug pa'i 'bras bu mngon par 'grub pa la bya ba sgrub pa'i spyi'i mtshan nyid kyis spyi'i mtshan nyid rnams dang/ dge ba'i chos sdug pa'i 'bras bu mngon par 'grub pa la ji lta ba bzhin du/ mi dge ba'i chos rnams kyang mi sdug pa'i 'bras bu mngon par 'grub pa la de de dang 'dra ba dang/ dran pa nye bar gzhag pa rnams dang/ yang dag par spong ba rnams dang/ rdzu 'phrul gyi rkang pa rnams dang/ dbang po rnams dang/ stobs rnams dang/ byang chub kyi yan lag rnams dang/ lam gyi yan lag byang chub kyi phyogs kyi chos rnams ni byang chub thob par bya ba la bya ba bsgrub pa'i spyi'i mtshan nyid kyis spyi'i mtshan nyid rnams so/ /

【K3 一切行共相】

འདུ་བྱེད་ཐམས་ཅད་ཀྱི་སྤྱིའི་མཚན་ཉིད་གང་ཞེ་ན། འདུ་བྱེད་ཐམས་ཅད་ཀྱི་མི་རྟག་པ་ཉིད་དོ། །

'du byed thams cad kyi spyi'i mtshan nyid gang zhe na/ 'du byed thams cad kyi mi rtag pa nyid do/ /

【K4 一切有漏共相】

ཟག་པ་དང་བཅས་པ་ཐམས་ཅད་ཀྱི་སྤྱིའི་མཚན་ཉིད་གང་ཞེ་ན། ཟག་པ་དང་བཅས་པ་ཐམས་ཅད་ཀྱི་སྡུག་བསྔལ་བ་ཉིད་དོ། །

zag pa dang bcas pa thams cad kyi spyi'i mtshan nyid gang zhe na/ zag pa dang bcas pa thams cad kyi sdug bsngal ba nyid do/ /

【K5 一切法共相】

ཆོས་ཐམས་ཅད་ཀྱི་སྤྱིའི་མཚན་ཉིད་གང་ཞེ་ན། ཆོས་ཐམས་ཅད་ཀྱི་སྟོང་པ་ཉིད་དང༌། བདག་མེད་པ་སྟེ།

chos thams cad kyi spyi'i mtshan nyid gang zhe na/ chos thams cad kyi stong pa nyid dang/ bdag med pa ste/

【J3 結成】

འདི་ནི་སྤྱིའི་མཚན་ཉིད་ཅེས་བྱའོ། །

'di ni spyi'i mtshan nyid ces bya'o/ /

【I3 假相有法】【J1 總略問答標】

བརྡའི་མཚན་ཉིད་གང་ཞེ་ན།གང་ལ་བརྗོད་པ་རྣམ་པ་དྲུག་འབྱུང་བ་དེ་ནི་བརྡའི་མཚན་ཉིད་དུ་རིག་པར་བྱའོ། །

brda'i mtshan nyid gang zhe na/gang la brjod pa rnam pa drug 'byung ba de ni brda'i mtshan nyid du rig par bya'o/ /

【J2 問答列名】

བརྗོད་པ་རྣམ་པ་དྲུག་གང་ཞེ་ན། བདག་པོ་དང་འབྲེལ་པར་ལྡན་པའི་བརྗོད་པ་དང༌། དེས་དེ་དང་གཞན་གྱིས་གཞན་སྤངས་པའི་བརྗོད་པ་དང༌།བརྡ་ལས་བྱུང་བའི་བརྗོད་པ་དང༌། མང་པོ་ལས་བྱུང་བའི་བརྗོད་པ་དང༌། ཀུན་དུ་འགྲོ་བ་མ་ཡིན་པའི་བརྗོད་པ་དང༌། མི་རྟག་པའི་བརྗོད་པའོ། །

brjod pa rnam pa drug gang zhe na/ bdag po dang 'brel par ldan pa'i brjod pa dang/ des de dang gzhan gyis gzhan spangs pa'i brjod pa dang/brda las byung ba'i brjod pa dang/ mang po las byung ba'i brjod pa dang/ kun du 'gro ba ma yin pa'i brjod pa dang/ mi rtag pa'i brjod pa'o/ /

【J3 隨別釋】【K1 屬主相應言論】

བདག་པོ་དང་འབྲེལ་པར་ལྡན་པའི་བརྗོད་པ་གང་ཞེ་ན།བརྗོད་པ་གང༌། བདག་པོ་དང་འབྲེལ་པས་མཚན་ཉིད་སོ་སོར་རྟོགས་པར་འགྱུར་གྱི། བདག་པོ་དང་འབྲེལ་པ་མེད་པ་མ་ཡིན་པ་སྟེ། དཔེར་ན་སྐྱེ་བ་ཞེས་སྨྲས་ན། འདི་གང་གི་སྐྱེ་བ་ཞེས་བདག་པོ་དང་འབྲེལ་པ་ལ་ལྟོས་པའི་བརྗོད་པ་འབྱུང་སྟེ། གཟུགས་ཀྱི་སྐྱེ་བ་དང༌། ཚོར་བ་དང༌། འདུ་ཤེས་དང༌། འདུ་བྱེད་རྣམས་དང༌། རྣམ་པར་ཤེས་པའི་སྐྱེ་བ་ཞེས་བྱའི་གཟུགས་ཞེས་སྨྲས་ན་འདི་སུའི་གཟུགས་ཞེས་བདག་པོ་དང་འབྲེལ་པ་ལ་ལྟོས་པའི་བརྗོད་པ་ནི་མེད་པ་ལྟ་བུའོ། །སྐྱེ་བ་ལ་ཇི་ལྟ་བ་བཞིན་དུ་རྒ་བ་དང༌། གནས་པ་དང༌།མི་རྟག་པ་དང༌། དེ་ལྟ་བུ་དང་མཐུན་པའི་སེམས་དང་མི་ལྡན་པའི་འདུ་བྱེད་རྣམས་ཀྱང་དེ་དང་འདྲ་བར་ཅི་རིགས་པར་རིག་པར་བྱའོ། །འདི་ནི་བདག་པོ་དང་འབྲེལ་པར་ལྡན་པའི་བརྗོད་པ་ཞེས་བྱ་སྟེ། དེ་གང་ལ་ཡོད་པ་དེ་ནི་བརྡའི་མཚན་ཉིད་དུ་རིག་པར་བྱའོ།

bdag po dang 'brel par ldan pa'i brjod pa gang zhe na/brjod pa gang/ bdag po dang 'brel pas mtshan nyid so sor rtogs par 'gyur gyi/ bdag po dang 'brel pa med pa ma yin pa ste/ dper na skye ba zhes smras na/ 'di gang gi skye ba zhes bdag po dang 'brel pa la ltos pa'i brjod pa 'byung ste/ gzugs kyi skye ba dang/ tshor ba dang/ 'du shes dang/ 'du byed rnams dang/ rnam par shes pa'i skye ba zhes bya'i gzugs zhes smras na 'di su'i gzugs zhes bdag po dang 'brel pa la ltos pa'i brjod pa ni med pa lta bu'o/ /skye ba la ji lta ba bzhin du rga ba dang/ gnas pa dang/mi rtag pa dang/ de lta bu dang mthun pa'i sems dang mi ldan pa'i 'du byed rnams kyang de dang 'dra bar ci rigs par rig par bya'o/ /'di ni bdag po dang 'brel par ldan pa'i brjod pa zhes bya ste/ de gang la yod pa de ni brda'i mtshan nyid du rig par bya'o/

【K2 遠離此彼言論】

དེས་དེ་དང་གཞན་གྱིས་གཞན་སྤངས་པའི་བརྗོད་པ་གང་ཞེ་ན། བརྗོད་པ་གང་ངེས་དེ་དང༌། གཞན་གྱིས་གཞན་བསྟན་པར་མི་འགྱུར་བ་དེ་ནི། དེས་དེ་དང་གཞན་གྱིས་གཞན་སྤངས་པ་ཞེས་བྱའོ། །དེ་ཉིད་ཀྱིས་དེ་བསྟན་པའི་བརྗོད་པ་གང་ཡིན་པ་དེ་ནི་རྫས་ཀྱི་མཚན་ཉིད་དང༌།བརྡའི་མཚན་ཉིད་ལ་ཡང་འཇུག་གོ། །གཞན་གྱིས་གཞན་བསྟན་པའི་བརྗོད་པ་གང་ཡིན་པ་དེ་ཡང་རྫས་ཀྱི་མཚན་ཉིད་དང༌། བརྡའི་མཚན་ཉིད་ལ་ཡང་འཇུག་གོ༑ །དེས་དེ་བསྟན་པ་མེད་པ་དང་གཞན་གྱིས་གཞན་བསྟན་པ་མེད་པའི་བརྗོད་པ་གང་ཡིན་པ་དེ་ནི་གཅིག་ཏུ་ངེས་པར་བརྡའི་མཚན་ཉིད་ཁོ་ན་ལ་འཇུག་གོ། །དེས་དེ་ཉིད་བསྟན་པའི་བརྗོད་པ་རྫས་ཀྱི་མཚན་ཉིད་ལ་འཇུག་པ་གང་ཞེ་ན། འདི་ལྟ་སྟེ། སའི་མཁྲང་བ་བརྗོད་པ་གང་ཡིན་པ་ལྟ་བུའོ། །བརྡའི་མཚན་ཉིད་ལ་ཡང་འཇུག་པ་ཇི་ལྟ་བུ་ཞེ་ན། རྡོའི་ཟླུམ་པ་ཞེས་བྱ་བའི་བརྗོད་པ་གང་ཡིན་པ་ལྟ་བུའོ། །སའི་མཁྲང་བ་དང༌། རྡོའི་ཟླུམ་པ་ཇི་ལྟ་བ་བཞིན་དུ། ཆུའི་གཤེར་བ་དང༌། འབྲུ་མར་གྱི་ཐིགས་པ་དང༌། མེའི་ཚ་བ་དང༌། མེའི་མེ་ལྕེ་དང༌། རླུང་གི་ཡང་ཞིང་གཡོ་བ་དང༌། རླུང་གི་ཤུགས་ཀྱང་དེ་དང་འདྲའོ། །གཞན་གྱིས་གཞན་བསྟན་པའི་བརྗོད་པ་རྫས་སུ་ཡོད་པ་ལ༌འཇུག་པ་ཇི་ལྟ་བུ་ཞེ་ན། འདི་ལྟ་སྟེ། མིག་གི་རྣམ་པར་ཤེས་པ་དང༌། ལུས་ཀྱི་རེག་པ་ཞེས་བྱ་བ་ལ་སོགས་པ་ལྟ་བུའོ། །བརྟགས་པའི་ཡོད་པ་ཇི་ལྟ་བུ་ཞེ་ན། འདི་ལྟ་སྟེ། སངས་རྒྱས་བྱིན་ནམ། ཡོན་ཏན་བཤེས་གཉེན་གྱི་བཟའ་བ་དང༌། བཏུང་བ་དང༌། བཞོན་པ་དང༌། གོས་དང༌། རྒྱན་ཅེས་བྱ་བ་ལ་སོགས་པ་ལྟ་བུའོ། །དེས་དེ་བསྟན་པ་མེད་པ་དང༌། གཞན་གྱིས་གཞན་བསྟན་པ་མེད་པའི་བརྗོད་པ། གཅིག་ཏུ་ངེས་པར་བརྡའི་མཚན་ཉིད་ཁོ་ན་ལ་འཇུག་པ་ཇི་ལྟ་བུ་ཞེ་ན།འདི་ལྟ་སྟེ༑ ཁྱིམ་གྱི་སྒོ་དང༌། ཁྱིམ་གྱི་རྩིག་པ་དང༌། བུམ་པའི་ཁ་དང༌། བུམ་པའི་ངོས་དང༌། དམག་གི་ཤིང་རྟ་དང༌། ནགས་ཚལ་གྱི་ཤིང་དང༌། བརྒྱའི་བཅུ་དང༌། བཅུའི་གསུམ་ཞེས་བྱ་བ་ལ་སོགས་པ་ལྟ་བུ་སྟེ། འདི་ནི་དེས་དེ་དང༌། གཞན་གྱིས་གཞན་སྤངས་པའི་བརྗོད་པ་ཞེས་བྱའོ། །

des de dang gzhan gyis gzhan spangs pa'i brjod pa gang zhe na/ brjod pa gang nges de dang/ gzhan gyis gzhan bstan par mi 'gyur ba de ni/ des de dang gzhan gyis gzhan spangs pa zhes bya'o/ /de nyid kyis de bstan pa'i brjod pa gang yin pa de ni rdzas kyi mtshan nyid dang/brda'i mtshan nyid la yang 'jug go/ /gzhan gyis gzhan bstan pa'i brjod pa gang yin pa de yang rdzas kyi mtshan nyid dang/ brda'i mtshan nyid la yang 'jug go| /des de bstan pa med pa dang gzhan gyis gzhan bstan pa med pa'i brjod pa gang yin pa de ni gcig tu nges par brda'i mtshan nyid kho na la 'jug go/ /des de nyid bstan pa'i brjod pa rdzas kyi mtshan nyid la 'jug pa gang zhe na/ 'di lta ste/ sa'i mkhrang ba brjod pa gang yin pa lta bu'o/ /brda'i mtshan nyid la yang 'jug pa ji lta bu zhe na/ rdo'i zlum pa zhes bya ba'i brjod pa gang yin pa lta bu'o/ /sa'i mkhrang ba dang/ rdo'i zlum pa ji lta ba bzhin du/ chu'i gsher ba dang/ 'bru mar gyi thigs pa dang/ me'i tsha ba dang/ me'i me lce dang/ rlung gi yang zhing g.yo ba dang/ rlung gi shugs kyang de dang 'dra'o/ /gzhan gyis gzhan bstan pa'i brjod pa rdzas su yod pa la'jug pa ji lta bu zhe na/ 'di lta ste/ mig gi rnam par shes pa dang/ lus kyi reg pa zhes bya ba la sogs pa lta bu'o/ /brtags pa'i yod pa ji lta bu zhe na/ 'di lta ste/ sangs rgyas byin nam/ yon tan bshes gnyen gyi bza' ba dang/ btung ba dang/ bzhon pa dang/ gos dang/ rgyan ces bya ba la sogs pa lta bu'o/ /des de bstan pa med pa dang/ gzhan gyis gzhan bstan pa med pa'i brjod pa/ gcig tu nges par brda'i mtshan nyid kho na la 'jug pa ji lta bu zhe na/'di lta ste| khyim gyi sgo dang/ khyim gyi rtsig pa dang/ bum pa'i kha dang/ bum pa'i ngos dang/ dmag gi shing rta dang/ nags tshal gyi shing dang/ brgya'i bcu dang/ bcu'i gsum zhes bya ba la sogs pa lta bu ste/ 'di ni des de dang/ gzhan gyis gzhan spangs pa'i brjod pa zhes bya'o/ /

【K3 眾共施設言論】

བརྡ་ལས་བྱུང་བའི་བརྗོད་པ་གང་ཞེ་ན། མཚན་མའི་མཚན་ཉིད་རྣམ་པ་དྲུག་ལ་ཐ་སྙད་ལས་བྱུང་བའི་ངོ་བོ་ཉིད་གདགས་པའི་བརྗོད་པ་གང་ཡིན་པ་སྟེ། མཚན་མའི་མཚན་ཉིད་རྣམ་པ་དྲུག་པོ་གང་ཞེ་ན། དངོས་པོའི་མཚན་ཉིད་དང༌། རྣམ་པར་ཤེས་པར་བྱ་བའི་མཚན་ཉིད་དང༌། སྡུག་པ་ལ་སོགས་པའི་མཚན་ཉིད་དང༌། ཕན་འདོགས་པ་ལ་སོགས་པའི་མཚན་ཉིད་དང༌། ཐ་སྙད་ཀྱི་མཚན་མའི་མཚན་ཉིད་དང༌། ལོག་པར་བསྒྲུབ་པ་ལ་སོགས་པའི་མཚན་མའི་མཚན་ཉིད་དོ། །དངོས་པོའི་མཚན་ཉིད་གང་ཞེ་ན། རྣམ་པར་ཤེས་པས་གཟུང་བ་གང་ཡིན་པའོ། །རྣམ་པར་ཤེས་པར་བྱ་བའི་མཚན་ཉིད་གང་ཞེ་ན། ཡིད་ལ་བྱེད་པས་རྣམ་པར་ཤེས་པ་སྐྱེ་བར་བྱེད་པ་གང་ཡིན་པའོ། །སྡུག་པ་ལ་སོགས་པའི་མཚན་ཉིད་གང་ཞེ་ན། རེག་པས་གཟུང་བ་གང་ཡིན་པའོ། །ཕན་འདོགས་པ་ལ་སོགས་པའི་མཚན་ཉིད་གང་ཞེ་ན། ཚོར་བས་གཟུང་བ་གང་ཡིན་པའོ། །ཐ་སྙད་ཀྱི་མཚན་མའི་མཚན་ཉིད་གང་ཞེ་ན། འདུ་ཤེས་ཀྱིས་གཟུང་བ་གང་ཡིན་པའོ། །ལོག་པར་བསྒྲུབ་པ་ལ་སོགས་པའི་མཚན་མའི་མཚན་ཉིད་གང་ཞེ་ན། ࿒སེམས་ལས་གཟུང་བ་གང་ཡིན་པའོ། །

brda las byung ba'i brjod pa gang zhe na/ mtshan ma'i mtshan nyid rnam pa drug la tha snyad las byung ba'i ngo bo nyid gdags pa'i brjod pa gang yin pa ste/ mtshan ma'i mtshan nyid rnam pa drug po gang zhe na/ dngos po'i mtshan nyid dang/ rnam par shes par bya ba'i mtshan nyid dang/ sdug pa la sogs pa'i mtshan nyid dang/ phan 'dogs pa la sogs pa'i mtshan nyid dang/ tha snyad kyi mtshan ma'i mtshan nyid dang/ log par bsgrub pa la sogs pa'i mtshan ma'i mtshan nyid do/ /dngos po'i mtshan nyid gang zhe na/ rnam par shes pas gzung ba gang yin pa'o/ /rnam par shes par bya ba'i mtshan nyid gang zhe na/ yid la byed pas rnam par shes pa skye bar byed pa gang yin pa'o/ /sdug pa la sogs pa'i mtshan nyid gang zhe na/ reg pas gzung ba gang yin pa'o/ /phan 'dogs pa la sogs pa'i mtshan nyid gang zhe na/ tshor bas gzung ba gang yin pa'o/ /tha snyad kyi mtshan ma'i mtshan nyid gang zhe na/ 'du shes kyis gzung ba gang yin pa'o/ /log par bsgrub pa la sogs pa'i mtshan ma'i mtshan nyid gang zhe na/ sems las gzung ba gang yin pa'o/ /

【K4 眾法聚集言論】

མང་པོ་ལས་བྱུང་བའི་བརྗོད་པ་གང་ཞེ་ན། ཕལ་པོ་ཆེ་འདུས་ཤིང་ཚོགས་པ་རྣམས་ལ་ངོ་བོ་ཉིད་རྣམ་པར་གཞག་པའི་བརྗོད་པ་གང་ཡིན་པ་སྟེ། འདི་ལྟ་སྟེ། ནང་གི་གཟུགས་དང༌། ཚོར་བ་དང༌། འདུ་ཤེས་དང༌། འདུ་བྱེད་རྣམས་དང༌། རྣམ་པར་ཤེས་པ་རྣམས་ལ། བདག་ལ་སོགས་པ་བརྗོད་པ་དང༌། ཕྱི་རོལ་གྱི་གཟུགས་དང༌། དྲི་དང༌། རོ་དང༌། རེག་བྱ་ཇི་ལྟ་ཇི་ལྟ་བུར་འདུག་པ་རྣམས་ལ་ཁྱིམ་དང༌། བུམ་པ་དང༌། དམག་དང༌། ནགས་ཚལ་ལ་སོགས་པར་བརྗོད་པའོ། །

mang po las byung ba'i brjod pa gang zhe na/ phal po che 'dus shing tshogs pa rnams la ngo bo nyid rnam par gzhag pa'i brjod pa gang yin pa ste/ 'di lta ste/ nang gi gzugs dang/ tshor ba dang/ 'du shes dang/ 'du byed rnams dang/ rnam par shes pa rnams la/ bdag la sogs pa brjod pa dang/ phyi rol gyi gzugs dang/ dri dang/ ro dang/ reg bya ji lta ji lta bur 'dug pa rnams la khyim dang/ bum pa dang/ dmag dang/ nags tshal la sogs par brjod pa'o/ /

【K5 不遍一切言論】

ཀུན་དུ་འགྲོ་བ་མ་ཡིན་པའི་བརྗོད་པ་གང་ཞེ་ན། བརྗོད་པ་གང་ཁ་ཅིག་ལ་ནི་འཇུག །ཁ་ཅིག་ལས་ནི་ལྡོག་པ་སྟེ།འདི་ལྟ་སྟེ། ཁྱིམ་ལ་ཁྱིམ་ཞེས་བརྗོད་པ་ནི་གྲོང་དང༌། གྲོང་ཁྱེར་དང༌། ཡུལ་འཁོར་ལ་སོགས་པ་ལས་ལྡོག་གོ། །བུམ་པ་ལ་བུམ་པ་ཞེས་བརྗོད་པ་ནི། རྫ་མ་དང༌། རྫེའུ་དང༌། ཁམ་ཕོར་ལ་སོགས་པ་ལས་ལྡོག་གོ། །དམག་ཅེས་བརྗོད་པ་ནི་སྐྱེས་པ་དང༌། བུད་མེད་དང༌། ཁྱེའུ་དང༌། བུ་མོ་ལ་སོགས་པ་རེ་རེ་ལས་ལྡོག་གོ། །ནགས་ཚལ་ཞེས་བརྗོད་པ་ནི། ཤིང་དང༌། རྩ་བ་དང༌། སྡོང་བུ་དང༌། ལོ་མ་དང༌། མེ་ཏོག་དང༌། འབྲས་བུ་ལ་སོགས་པ་རེ་རེ་བ་ལས་ལྡོག་གོ། །

kun du 'gro ba ma yin pa'i brjod pa gang zhe na/ brjod pa gang kha cig la ni 'jug /kha cig las ni ldog pa ste/'di lta ste/ khyim la khyim zhes brjod pa ni grong dang/ grong khyer dang/ yul 'khor la sogs pa las ldog go/ /bum pa la bum pa zhes brjod pa ni/ rdza ma dang/ rdze'u dang/ kham phor la sogs pa las ldog go/ /dmag ces brjod pa ni skyes pa dang/ bud med dang/ khye'u dang/ bu mo la sogs pa re re las ldog go/ /nags tshal zhes brjod pa ni/ shing dang/ rtsa ba dang/ sdong bu dang/ lo ma dang/ me tog dang/ 'bras bu la sogs pa re re ba las ldog go/ /

【K6 非常言論】

མི་རྟག་པའི་བརྗོད་པ་གང་ཞེ་ན།འདི་ནི་རྣམ་པ་བཞིར་བལྟ་བར་བྱ་སྟེ། ཐ་དད་པ་དང༌། ཐ་དད་པ་མ་ཡིན་པ་དང༌། མངོན་པར་བྱས་པ་དང༌། ཡོངས་སུ་གྱུར་པའོ། །དེ་ལ་ཐ་དད་པ་ཇི་ལྟ་བུ་ཞེ་ན། འདི་ལྟ་སྟེ། བུམ་པ་ཆག་ན་བུམ་པ་ཞེས་བརྗོད་པ་གང་ཡིན་པ་དེ་ནི་མེད་པར་འགྱུར་ལ། གྱོ་མོར་བརྗོད་པ་ནི་འབྱུང་བ་ལྟ་བུའོ། །ཐ་དད་པ་མ་ཡིན་པ་ཇི་ལྟ་བུ་ཞེ་ན། འདི་ལྟ་སྟེ། རྫས་སྣ་ཚོགས་བསྡུས་པ་ལས་ཕྱེ་མའམ་བདུག་པར་སྦྱར་ན། རྫས་སྣ་ཚོགས་སུ་བརྗོད་པ་གང་ཡིན་པ་དེ་ནི་མེད་པར་འགྱུར་ལ། ཕྱེ་མའམ་བདུག་པར་བརྗོད་པ་ནི་འབྱུང་བ་ལྟ་བུའོ། །མངོན་པར་བྱས་པ་ཇི་ལྟ་བུ་ཞེ་ན། འདི་ལྟ་སྟེ། ལེགས་པར་བཅོས་པ་མ་ཡིན་པའི་གསེར་གྱི་གར་བུ་ལས། མགུལ་གདུབ་དང༌།གདུ་བུ་དང༌། དཔུང་རྒྱན་ལ་སོགས་པ་ལེགས་པར་བཅོས་ཤིང་བསྒྱུར་ན། གསེར་གྱི་གར་བུ་བརྗོད་པ་གང་ཡིན་པ་དེ་ནི་མེད་པར་འགྱུར་ལ། མགུལ་གདུབ་དང༌།གདུ་བུ་དང༌། དཔུང་རྒྱན་དུ་བརྗོད་པ་ནི་འབྱུང་བ་ལྟ་བུའོ༑ །ཡོངས་སུ་གྱུར་པ་ཇི་ལྟ་བུ་ཞེ་ན། འདི་ལྟ་སྟེ། བཟའ་བ་དང༌། བཏུང་བ་ཡོངས་སུ་སྨིན་ན། བཟའ་བ་དང་བཏུང་བ་བརྗོད་པ་གང་ཡིན་པ་དེ་ནི་མེད་པར་འགྱུར་ལ། ཕྱི་ས་དང༌། གཅིན་དུ་བརྗོད་པ་ནི་འབྱུང་བར་འགྱུར་ཏེ།

mi rtag pa'i brjod pa gang zhe na/'di ni rnam pa bzhir blta bar bya ste/ tha dad pa dang/ tha dad pa ma yin pa dang/ mngon par byas pa dang/ yongs su gyur pa'o/ /de la tha dad pa ji lta bu zhe na/ 'di lta ste/ bum pa chag na bum pa zhes brjod pa gang yin pa de ni med par 'gyur la/ gyo mor brjod pa ni 'byung ba lta bu'o/ /tha dad pa ma yin pa ji lta bu zhe na/ 'di lta ste/ rdzas sna tshogs bsdus pa las phye ma'am bdug par sbyar na/ rdzas sna tshogs su brjod pa gang yin pa de ni med par 'gyur la/ phye ma'am bdug par brjod pa ni 'byung ba lta bu'o/ /mngon par byas pa ji lta bu zhe na/ 'di lta ste/ legs par bcos pa ma yin pa'i gser gyi gar bu las/ mgul gdub dang/gdu bu dang/ dpung rgyan la sogs pa legs par bcos shing bsgyur na/ gser gyi gar bu brjod pa gang yin pa de ni med par 'gyur la/ mgul gdub dang/gdu bu dang/ dpung rgyan du brjod pa ni 'byung ba lta bu'o| /yongs su gyur pa ji lta bu zhe na/ 'di lta ste/ bza' ba dang/ btung ba yongs su smin na/ bza' ba dang btung ba brjod pa gang yin pa de ni med par 'gyur la/ phyi sa dang/ gcin du brjod pa ni 'byung bar 'gyur te/

【J4 總結成】

དེ་ལྟ་བུ་དང་མཐུན་པ་ནི་མི་རྟག་པའི་བརྗོད་པ་མ་ཡིན་པར་རིག་པར་བྱའོ། །དེ་ལྟར་བརྗོད་པ་རྣམ་པ་དྲུག་པོ་འདི་གང་ལ་འཇུག་པ་དེ་ནི་བརྡའི་མཚན་ཉིད་དུ་རིག་པར་བྱ་སྟེ། འདི་ནི་བརྡའི་མཚན་ཉིད་ཅེས་བྱའོ།། །།

de lta bu dang mthun pa ni mi rtag pa'i brjod pa ma yin par rig par bya'o/ /de ltar brjod pa rnam pa drug po 'di gang la 'jug pa de ni brda'i mtshan nyid du rig par bya ste/ 'di ni brda'i mtshan nyid ces bya'o// //

【I4 因相有法】

བམ་པོ་བཅུ་དགུ་པ།

bam po bcu dgu pa/

རྒྱུའི་མཚན་ཉིད་གང་ཞེ་ན། དེ་ནི་མདོར་བསྡུ་ན་རྣམ་པ་ལྔར་བལྟ་བར་བྱ་སྟེ། སྡུག་པའི་རྒྱུ་དང༌། མི་སྡུག་པའི་རྒྱུ་དང༌། ལྟ་བའི་རྒྱུ་དང༌། འབྱུང་བའི་རྒྱུ་དང༌། ལྡོག་པའི་རྒྱུའོ། །སྡུག་པའི་རྒྱུ་གང་ཞེ་ན༑ དགེ་བ་ཟག་པ་དང་བཅས་པའི་ཆོས་རྣམས་སོ། །མི་སྡུག་པའི་རྒྱུ་གང་ཞེ་ན༑ མི་དགེ་བའི་ཆོས་རྣམས་སོ། །ལྟ་བའི་རྒྱུ་གང་ཞེ་ན། སྔར་སྐྱེས་པའི་དགེ་བ་དང༌། མི་དགེ་བ་དང༌། ལུང་དུ་མ་བསྟན་པའི་ཆོས་རྣམས་ཀུན་དུ་བསྟེན་ཅིང་བསྒོམས་ཏེ་ལན་མང་དུ་བྱས་པ་རྣམས་ནི་ཕྱིས་སྐྱེས་པའི་དགེ་བ་དང༌། མི་དགེ་བ་དང༌། ལུང་དུ་མ་བསྟན་པའི་ཆོས་རྣམས་གོང་ནས་གོང་དུ་ཆེས་ལྟ་བ་དང༌། ཤིན་ཏུ་ལྟ་བ་རྣམས་ཀྱིས་ལྟ་བའི་རྒྱུ་ཞེས་བྱའོ། །འབྱུང་བའི་རྒྱུ་གང་ཞེ་ན༑ ས་བོན་གང་དང༌། བག་ཆགས་གང་དང༌། གྲོགས་གང་གིས་ཆོས་གང་དག་འབྱུང་བར་འགྱུར་བ་དེ་ནི་དེ་དག་གི་འབྱུང་བའི་རྒྱུ་ཞེས་བྱའོ། །ལྡོག་པའི་རྒྱུ་གང་ཞེ་ན། འདུ་བྱེད་ལྡོག་པ་དང༌། ཀུན་ནས་ཉོན་མོངས་པ་ལྡོག་པའི་རྒྱུ་ཞི་བ་ཐོབ་པར་བྱེད་པའི་ལམ་ཐམས་ཅད་དེ། ཡོངས་སུ་མྱ་ངན་ལས་འདས་པ་ཐོབ་པར་བྱེད་པ།རྫོགས་པའི་བྱང་ཆུབ་ཏུ་འགྲོ་བ་ཚོགས་ཀྱི་སྦྱོར་བ་དང་བཅས་པ། སྐྱེ་བ་དང་བཅས་པ། འགྲུབ་པ་དང་བཅས་པ་ནི་ལྡོག་པའི་རྒྱུ་ཞེས་བྱའོ། །འདི་དག་བསྡུས་པ་ནི་རྒྱུའི་མཚན་ཉིད་ཅེས་བྱ་སྟེ། རྒྱས་པར་རྣམ་པར་དབྱེ་བ་ནི། རྒྱུ་དང་འབྲས་བུ་བསྟན་པ་ལས་འབྱུང་བ་བཞིན་དུ་བལྟ་བར་བྱའོ༑ །

rgyu'i mtshan nyid gang zhe na/ de ni mdor bsdu na rnam pa lngar blta bar bya ste/ sdug pa'i rgyu dang/ mi sdug pa'i rgyu dang/ lta ba'i rgyu dang/ 'byung ba'i rgyu dang/ ldog pa'i rgyu'o/ /sdug pa'i rgyu gang zhe na| dge ba zag pa dang bcas pa'i chos rnams so/ /mi sdug pa'i rgyu gang zhe na| mi dge ba'i chos rnams so/ /lta ba'i rgyu gang zhe na/ sngar skyes pa'i dge ba dang/ mi dge ba dang/ lung du ma bstan pa'i chos rnams kun du bsten cing bsgoms te lan mang du byas pa rnams ni phyis skyes pa'i dge ba dang/ mi dge ba dang/ lung du ma bstan pa'i chos rnams gong nas gong du ches lta ba dang/ shin tu lta ba rnams kyis lta ba'i rgyu zhes bya'o/ /'byung ba'i rgyu gang zhe na| sa bon gang dang/ bag chags gang dang/ grogs gang gis chos gang dag 'byung bar 'gyur ba de ni de dag gi 'byung ba'i rgyu zhes bya'o/ /ldog pa'i rgyu gang zhe na/ 'du byed ldog pa dang/ kun nas nyon mongs pa ldog pa'i rgyu zhi ba thob par byed pa'i lam thams cad de/ yongs su mya ngan las 'das pa thob par byed pa/rdzogs pa'i byang chub tu 'gro ba tshogs kyi sbyor ba dang bcas pa/ skye ba dang bcas pa/ 'grub pa dang bcas pa ni ldog pa'i rgyu zhes bya'o/ /'di dag bsdus pa ni rgyu'i mtshan nyid ces bya ste/ rgyas par rnam par dbye ba ni/ rgyu dang 'bras bu bstan pa las 'byung ba bzhin du blta bar bya'o| /

【I5 果相有法】

འབྲས་བུའི་མཚན་ཉིད་གང་ཞེ་ན། རྒྱུ་རྣམ་པ་ལྔ་པོ་འདི་དག་ལས་སྐྱེས་པ་དང༌། ཐོབ་པ་དང༌། གྲུབ་པ་དང༌། རྫོགས་པ་དང༌། ཞུགས་པ་གང་ཡིན་པ་དེ་ནི་འབྲས་བུའི་མཚན་ཉིད་དུ་རིག་པར་བྱའོ། །

'bras bu'i mtshan nyid gang zhe na/ rgyu rnam pa lnga po 'di dag las skyes pa dang/ thob pa dang/ grub pa dang/ rdzogs pa dang/ zhugs pa gang yin pa de ni 'bras bu'i mtshan nyid du rig par bya'o/ /

【G2 釋無法】

བརྟག་པར་བྱ་བ་མེད་པའི་དངོས་པོ་གང་ཞེ་ན། དེ་ཡང་མཚན་ཉིད་རྣམ་པ་ལྔར་བལྟ་བར་བྱ་སྟེ། མ་སྐྱེས་པས་མེད་པ་དང༌། འགགས་པས་མེད་པ་དང༌། གཅིག་ལ་གཅིག་མེད་པ་དང༌། དོན་དམ་པར་མེད་པ་དང༌། གཏན་མེད་པའོ། །མ་སྐྱེས་པས་མེད་པ་གང་ཞེ་ན། མ་འོངས་པའི་འདུ་བྱེད་རྣམས་སོ། །འགགས་པས་མེད་པ་གང་ཞེ་ན། འདས་པའི་འདུ་བྱེད་རྣམས་སོ། །གཅིག་ལ་གཅིག་མེད་པ་གང་ཞེ་ན༑ ཆོས་གཞན་རྣམས་གཞན་གྱི་མཚན་ཉིད་དང་བྲལ་ཞིང་མེད་པའམ། ཆོས་གཞན་དང་གཞན་རྣམས་དང་མི་འཕྲད་པ་གང་ཡིན་པའོ། །དོན་དམ་པར་མེད་པ་གང་ཞེ་ན། ཐ་སྙད་ཀྱིས་ངོ་བོ་ཉིད་དུ་འདོགས་པའི་བརྗོད་པས་ངོ་བོ་ཉིད་རྣམ་པར་གཞག་པ་གང་ཡིན་པའོ། །གཏན་མེད་པ་གང་ཞེ་ན། མོ་གཤམ་གྱི་བུ་ལ་སོགས་པ་དང༌། དེ་ལྟ་བུ་དང་མཐུན་པ་གང་ཅི་ཡང་རུང་བ་རྣམས་སོ། །

brtag par bya ba med pa'i dngos po gang zhe na/ de yang mtshan nyid rnam pa lngar blta bar bya ste/ ma skyes pas med pa dang/ 'gags pas med pa dang/ gcig la gcig med pa dang/ don dam par med pa dang/ gtan med pa'o/ /ma skyes pas med pa gang zhe na/ ma 'ongs pa'i 'du byed rnams so/ /'gags pas med pa gang zhe na/ 'das pa'i 'du byed rnams so/ /gcig la gcig med pa gang zhe na| chos gzhan rnams gzhan gyi mtshan nyid dang bral zhing med pa'am/ chos gzhan dang gzhan rnams dang mi 'phrad pa gang yin pa'o/ /don dam par med pa gang zhe na/ tha snyad kyis ngo bo nyid du 'dogs pa'i brjod pas ngo bo nyid rnam par gzhag pa gang yin pa'o/ /gtan med pa gang zhe na/ mo gsham gyi bu la sogs pa dang/ de lta bu dang mthun pa gang ci yang rung ba rnams so/ /

【G3 雙辨二】【H1 總標】

གཞན་ཡང་ཆོས་རྣམ་པ་ལྔ་ནི་ཡོད་པ་ཉིད་དོ། །རྣམ་པ་ལྔ་ནི་མེད་པ་ཉིད་དོ། །

gzhan yang chos rnam pa lnga ni yod pa nyid do/ /rnam pa lnga ni med pa nyid do/ /

【H2 別釋】【I1 五種有性】

དེ་ལ་རྣམ་པ་ལྔ་ཡོད་པ་ཉིད་གང་ཞེ་ན། ཡོངས་སུ་གྲུབ་པའི་མཚན་ཉིད་ཡོད་པ་ཉིད་དང༌། གཞན་གྱི་དབང་གི་མཚན་ཉིད་ཡོད་པ་ཉིད་དང༌། ཀུན་བརྟགས་པའི་མཚན་ཉིད་ཡོད་པ་ཉིད་དང༌། བྱེ་བྲག་གི་མཚན་ཉིད་ཡོད་པ་ཉིད་དང༌། བརྗོད་པར་བྱ་བ་མ་ཡིན་པའི་མཚན་ཉིད་ཡོད་པ་ཉིད་དོ། །དེ་ལ་དང་པོ་ནི་དོན་དམ་པའི་མཚན་ཉིད་དོ། །དེའི་འོག་མ་གཉིས་པ་ནི་རྟེན་ཅིང་འབྲེལ་པར་འབྱུང་བའི་མཚན་ཉིད་དོ། །དེའི་འོག་མ་གསུམ་པ་ནི་བརྡའི་མཚན་ཉིད་དོ། །དེའི་འོག་མ་བཞི་པ་ནི་དུས་ཀྱི་མཚན་ཉིད་དང༌། སྐྱེ་བའི་མཚན་ཉིད་དང༌། རྒ་བའི་མཚན་ཉིད་དང༌། གནས་པའི་མཚན་ཉིད་དང༌། མི་རྟག་པའི་མཚན་ཉིད་དང༌། སྡུག་བསྔལ་བའི་མཚན་ཉིད་དང༌། སྟོང་པ་ཉིད་ཀྱི་མཚན་ཉིད་དང༌། བདག་མེད་པའི་མཚན་ཉིད་དང༌། དངོས་པོའི་མཚན་ཉིད་དང༌། རྣམ་པར་ཤེས་པར་བྱ་བའི་མཚན་ཉིད་དང༌། གཟུང་བའི་མཚན་ཉིད་དང༌། སྡུག་པ་ལ་སོགས་པའི་མཚན་ཉིད་དང༌། ཕན་འདོགས་པ་ལ་སོགས་པའི་མཚན་ཉིད་དང༌། ཐ་སྙད་ཀྱི་མཚན་མའི་མཚན་ཉིད་དང༌། ལོག་བར་བསྒྲུབ་པ་ལ་སོགས་པའི་མཚན་མའི་མཚན་ཉིད་དང༌། དེ་ལྟ་བུ་དང་མཐུན་པའི་མཚན་ཉིད་དེ། དེ་ནི་བྱེ་བྲག་གི་མཚན་ཉིད་དུ་རིག་པར་བྱའོ། ། དེའི་འོག་མ་ལྔ་པ་ནི་བརྗོད་པར་བྱ་བ་མ་ཡིན་པ࿒རྣམ་པ་བཞིས་བརྗོད་པར་བྱ་བ་མ་ཡིན་པའི་མཚན་ཉིད་དེ། མེད་པའི་ཕྱིར་བ་ནི་འདི་ལྟ་སྟེ། གང་ཟག་ཕུང་པོ་རྣམས་ལས་གཞན་ནམ། གཞན་མ་ཡིན་ཞེས་བྱ་བའོ། །ཟབ་པའི་ཕྱིར་བ་ནི་འདི་ལྟ་སྟེ། ཆོས་ཉིད་དུ་བརྗོད་དུ་མེད་པ་དང༌། དེ་བཞིན་གཤེགས་པ་རྣམས་ཀྱི་ཆོས་ཀྱི་སྐུ་བསམ་གྱིས་མི་ཁྱབ་པ་དང༌། སངས་རྒྱས་ཀྱི་ཡུལ་བསམ་གྱིས་མི་ཁྱབ་པ་དང༌། དེ་བཞིན་དུ་དེ་བཞིན་སོང་བ་ཤི་ཕན་ཆད་ཡོད་ཅེས་བྱ་བ་ལ་སོགས་པའོ། །དོན་དང་ལྡན་པ་མ་ཡིན་པའི་ཕྱིར་བ་ནི། འདི་ལྟ་སྟེ། ཆོས་གང་དག་ཆོས་དང་དོན་དང༌། ཚངས་པར་སྤྱོད་པ་དང་ལྡན་པ་མ་ཡིན་པ་དེ་དག་ནི་བཅོམ་ལྡན་འདས་ཀྱིས་ཐུགས་སུ་ཆུད་དུ་ཟིན་ཀྱང་མ་གསུངས་སོ། །དེ་བཞིན་དུ་ཆོས་ཀྱི་མཚན་ཉིད་རྣམ་པར་གཞག་པའི་ཕྱིར࿒བ་ནི་འདི་ལྟ་སྟེ། དེ་བཞིན་ཉིད་འདུ་བྱེད་རྣམས་ལས་གཞན་ནམ་གཞན་མ་ཡིན་པར་བརྗོད་པར་བྱ་བ་མ་ཡིན་པའོ། །

de la rnam pa lnga yod pa nyid gang zhe na/ yongs su grub pa'i mtshan nyid yod pa nyid dang/ gzhan gyi dbang gi mtshan nyid yod pa nyid dang/ kun brtags pa'i mtshan nyid yod pa nyid dang/ bye brag gi mtshan nyid yod pa nyid dang/ brjod par bya ba ma yin pa'i mtshan nyid yod pa nyid do/ /de la dang po ni don dam pa'i mtshan nyid do/ /de'i 'og ma gnyis pa ni rten cing 'brel par 'byung ba'i mtshan nyid do/ /de'i 'og ma gsum pa ni brda'i mtshan nyid do/ /de'i 'og ma bzhi pa ni dus kyi mtshan nyid dang/ skye ba'i mtshan nyid dang/ rga ba'i mtshan nyid dang/ gnas pa'i mtshan nyid dang/ mi rtag pa'i mtshan nyid dang/ sdug bsngal ba'i mtshan nyid dang/ stong pa nyid kyi mtshan nyid dang/ bdag med pa'i mtshan nyid dang/ dngos po'i mtshan nyid dang/ rnam par shes par bya ba'i mtshan nyid dang/ gzung ba'i mtshan nyid dang/ sdug pa la sogs pa'i mtshan nyid dang/ phan 'dogs pa la sogs pa'i mtshan nyid dang/ tha snyad kyi mtshan ma'i mtshan nyid dang/ log bar bsgrub pa la sogs pa'i mtshan ma'i mtshan nyid dang/ de lta bu dang mthun pa'i mtshan nyid de/ de ni bye brag gi mtshan nyid du rig par bya'o/ / de'i 'og ma lnga pa ni brjod par bya ba ma yin pa rnam pa bzhis brjod par bya ba ma yin pa'i mtshan nyid de/ med pa'i phyir ba ni 'di lta ste/ gang zag phung po rnams las gzhan nam/ gzhan ma yin zhes bya ba'o/ /zab pa'i phyir ba ni 'di lta ste/ chos nyid du brjod du med pa dang/ de bzhin gshegs pa rnams kyi chos kyi sku bsam gyis mi khyab pa dang/ sangs rgyas kyi yul bsam gyis mi khyab pa dang/ de bzhin du de bzhin song ba shi phan chad yod ces bya ba la sogs pa'o/ /don dang ldan pa ma yin pa'i phyir ba ni/ 'di lta ste/ chos gang dag chos dang don dang/ tshangs par spyod pa dang ldan pa ma yin pa de dag ni bcom ldan 'das kyis thugs su chud du zin kyang ma gsungs so/ /de bzhin du chos kyi mtshan nyid rnam par gzhag pa'i phyir ba ni 'di lta ste/ de bzhin nyid 'du byed rnams las gzhan nam gzhan ma yin par brjod par bya ba ma yin pa'o/ /

【I2 五種無性】

རྣམ་པ་ལྔ་མེད་པ་ཉིད་གང་ཞེ་ན། དོན་དམ་པའི་མཚན་ཉིད་མེད་པ་དང༌། གཞན་གྱི་དབང༌གི་མཚན་ཉིད་མེད་པ་ཉིད་དང༌། ཐམས་ཅད་ཀྱི་ཐམས་ཅད་དུ་རང་གི་མཚན་ཉིད་མེད་པ་ཉིད་དང༌། བྱེ་བྲག་མེད་པའི་མཚན་ཉིད་མེད་པ་ཉིད་དང༌། བརྗོད་པར་བྱ་བའི་མཚན་ཉིད་མེད་པ་ཉིད་དོ། །

rnam pa lnga med pa nyid gang zhe na/ don dam pa'i mtshan nyid med pa dang/ gzhan gyi dbanggi mtshan nyid med pa nyid dang/ thams cad kyi thams cad du rang gi mtshan nyid med pa nyid dang/ bye brag med pa'i mtshan nyid med pa nyid dang/ brjod par bya ba'i mtshan nyid med pa nyid do/ /

【E3 思擇諸法】【F1 標】

ཆོས་རབ་ཏུ་རྣམ་པར་འབྱེད་པ་གང་ཞེ་ན། དེ་ནི་རྣམ་པ་གཉིས་སུ་བལྟ་བར་བྱ་སྟེ། མདོའི་དོན་རབ་ཏུ་རྣམ་པར་འབྱེད་པ་དང༌། ཚིགས་སུ་བཅད་པའི་དོན་རབ་ཏུ་རྣམ་པར་འབྱེད་པའོ། །

chos rab tu rnam par 'byed pa gang zhe na/ de ni rnam pa gnyis su blta bar bya ste/ mdo'i don rab tu rnam par 'byed pa dang/ tshigs su bcad pa'i don rab tu rnam par 'byed pa'o/ /

【F2 釋】【G1 思擇素呾纜義】

དེ་ལ་མདོའི་དོན་རབ་ཏུ་རྣམ་པར་འབྱེད་པ་ནི༑ གཞི་བསྡུ་བ་དང༌། བྱང་ཆུབ་སེམས་དཔའི་སྡེ་སྣོད་ཀྱིས་འདོམས་པ་ལས་རྒྱས་པར་བཤད་པར་བྱའོ། །

de la mdo'i don rab tu rnam par 'byed pa ni| gzhi bsdu ba dang/ byang chub sems dpa'i sde snod kyis 'doms pa las rgyas par bshad par bya'o/ /

【G2 思擇伽他義】【H1 標】

ཚིགས་སུ་བཅད་པའི་དོན་རབ་ཏུ་རྣམ་པར་འབྱེད་པ་ནི་རྣམ་པ་གསུམ་དུ་བལྟ་བར་བྱ་སྟེ། དོན་དམ་པའི་ཚིགས་སུ་བཅད་པ་རྣམ་པར་གཞག་པ་དང༌། དགོངས་པའི་དོན་གྱི་ཚིགས་སུ་བཅད་པ་རྣམ་པར་གཞག་པ་དང༌། འདུས་པའི་དོན་གྱི་ཚིགས་སུ་བཅད་པ་རྣམ་པར་གཞག་པའོ། །

tshigs su bcad pa'i don rab tu rnam par 'byed pa ni rnam pa gsum du blta bar bya ste/ don dam pa'i tshigs su bcad pa rnam par gzhag pa dang/ dgongs pa'i don gyi tshigs su bcad pa rnam par gzhag pa dang/ 'dus pa'i don gyi tshigs su bcad pa rnam par gzhag pa'o/ /

【H2 釋】【I1 建立勝義伽他(44)】【J1 舉經頌(有四十四頌十二段)】【K1 第一段：九頌(1-9)明無有情我及作用體義諸法】【L1 五頌(1-5)正明無我及作用】

དེ་ལ་དོན་དམ་པའི་ཚིགས་སུ་བཅད་པ་རྣམ་པར་གཞག་པ་ནི། བདག་པོ་གང་ཡང་ཡོད་མ་ཡིན། །བྱེད་པོ་མེད་ཅིང་ཚོར་བོ་མེད། །ཆོས་རྣམས་ཀུན་ཀྱང་སྤྱོད་པ་མེད༑ །དེ་ལྟ་མོད་ཀྱི་བྱེད་པ་ཡོད། །སྲིད་པའི་ཡན་ལག་བཅུ་གཉིས་དང༌། །ཕུང་པོ་རྣམས་དང་སྐྱེ་མཆེད་ཁམས། །དེ་དག་ཐམས་ཅད༌རྣམས་བརྟགས་ན། །གང་ཟག་དམིགས་པར་མི་འགྱུར་རོ། །ནང་གི་ཐམས་ཅད་སྟོང་པ་སྟེ། །ཕྱི་རོལ་གཏོགས་པའང་ཐམས་ཅད་སྟོང༌། །སྟོང་པ་ཉིད་བསྒོམ་གང་ཡིན་པ། །དེ་ཡང་སུ་ཡང་ཡོད་མ་ཡིན། །བདག་ཉིད་ཀྱིས་ནི་བདག་མེད་དེ། །ཕྱིན་ཅི་ལོག་ཏུ་རྟོག་པར་ཟད། །འདི་ན་བདག་གམ་སེམས་ཅན་མེད། །ཆོས་རྣམས་འདི་དག་རྒྱུ་དང་བཅས། །འདུ་བྱེད་ཐམས་ཅད་སྐད་ཅིག་པ། །མི་བརྟན་བྱེད་པ་ག་ལ་ཡོད། །གང་དག་སྐྱེ་བ་དེ་ཉིད་བྱེད། །དེ་ཉིད་བྱེད་པ་པོ་ཞེས་བྱ། །

de la don dam pa'i tshigs su bcad pa rnam par gzhag pa ni/ bdag po gang yang yod ma yin/ /byed po med cing tshor bo med/ /chos rnams kun kyang spyod pa med| /de lta mod kyi byed pa yod/ /srid pa'i yan lag bcu gnyis dang/ /phung po rnams dang skye mched khams/ /de dag thams cadrnams brtags na/ /gang zag dmigs par mi 'gyur ro/ /nang gi thams cad stong pa ste/ /phyi rol gtogs pa'ang thams cad stong/ /stong pa nyid bsgom gang yin pa/ /de yang su yang yod ma yin/ /bdag nyid kyis ni bdag med de/ /phyin ci log tu rtog par zad/ /'di na bdag gam sems can med/ /chos rnams 'di dag rgyu dang bcas/ /'du byed thams cad skad cig pa/ /mi brtan byed pa ga la yod/ /gang dag skye ba de nyid byed/ /de nyid byed pa po zhes bya/ /

【L2 三頌半(6-9ab)重明法無作用】

མིག་གིས་གཟུགས་རྣམས་མི་མཐོང་ལ། །རྣ་བས་སྒྲ་རྣམས་མི་ཐོས་ཏེ། །སྣ་ཡང་དྲི་རྣམས་མི་སྣོམ་ཞིང༌། །ལྕེ་ཡིས་རོ་རྣམས་མྱང་བ་མེད། །ལུས་ཀྱིས་རེག་རྣམས་རེག་མི་བྱེད། །ཡིད་ཀྱང་ཆོས་རྣམས་རྟོག་མི་བྱེད། །འདི་དག་བྱིན་གྱིས་རློབ་པ་མེད། །བྱེད་དུ་འཇུག་པའང་ཡོད་མ་ཡིན། །དེ་ནི་གཞན་གྱིས་བསྐྱེད་པ་ཡིན། །བདག་ཉིད་ཀྱང་ནི་མི་སྐྱེ་སྟེ། །དངོས་པོ་རྣམས་ནི་བརྟེན་ནས་སྐྱེ། །རྙིང་པ་མ་ཡིན་གསར་ཞིང་གསར། །འདི་ནི་གཞན་གྱིས་འཇིག་མི་བྱེད༑ །བདག་ཉིད་ཀྱང་ནི་འཇིག་པ་མིན། །

mig gis gzugs rnams mi mthong la/ /rna bas sgra rnams mi thos te/ /sna yang dri rnams mi snom zhing/ /lce yis ro rnams myang ba med/ /lus kyis reg rnams reg mi byed/ /yid kyang chos rnams rtog mi byed/ /'di dag byin gyis rlob pa med/ /byed du 'jug pa'ang yod ma yin/ /de ni gzhan gyis bskyed pa yin/ /bdag nyid kyang ni mi skye ste/ /dngos po rnams ni brten nas skye/ /rnying pa ma yin gsar zhing gsar/ /'di ni gzhan gyis 'jig mi byed| /bdag nyid kyang ni 'jig pa min/ /

【L3 半頌(9cd)顯法從緣生自然而滅】

རྐྱེན་ཡོད་ན་ནི་སྐྱེ་འགྱུར་ལ། །སྐྱེས་ནས་རང་གི་ངང་གིས་འཇིག །

rkyen yod na ni skye 'gyur la/ /skyes nas rang gi ngang gis 'jig /

【K2 第二段：兩頌(10-11)明在家出家雜染自性無明貪愛】

ཕྱོགས་གཉིས་ལ་ནི་བརྟེན་པ་ཡི། །སྐྱེ་བོ་དག་ནི་དམིགས་འགྱུར་ཏེ། །ཡུལ་རྣམས་ལ་ནི་བག་མེད་དང༌། །ལོག་པར་འཇུག་པ་བྱེད་པའོ། །ཡུལ་རྣམས་ལ་ནི་བག་མེད་པ། །གང་ཡིན་དེ་དག་སྲེད་པས་ཕྲོགས། །ལོག་པར་ཞུགས་པ་གང་ཡིན་པ། །གཏི་མུག་གིས་ནི་དེ་དག་ཕྲོགས༑ །

phyogs gnyis la ni brten pa yi/ /skye bo dag ni dmigs 'gyur te/ /yul rnams la ni bag med dang/ /log par 'jug pa byed pa'o/ /yul rnams la ni bag med pa/ /gang yin de dag sred pas phrogs/ /log par zhugs pa gang yin pa/ /gti mug gis ni de dag phrogs| /

【K3 第三段：五頌(12-16)明雜染品依因時分】

ཆོས་རྣམས་རྒྱུ་དང་བཅས་པ་སྟེ། །སྡུག་བསྔལ་ཡང་ནི་དེ་འདྲ་ཕྱིར། །ཉོན་མོངས་དངོས་གཞི་གཉིས་བྱས་ནས། །ཡན་ལག་བཅུ་གཉིས་རྣམ་གཉིས་བྱས། །བྱ་བ་བདག་གིས་བྱས་པ་མེད། །དེ་བཞིན་གཞན་གྱིས་བྱས་མ་ཡིན། །གཞན་གྱིས་བྱེད་དུ་བཅུག་པའང་མིན། །འོན་ཀྱང་བྱ་བ་མེད་པ་མིན། །འདུ་བྱེད་སྐྱེས་པར་མ་གྱུར་པ། །ནམས་ཀྱང་དམིགས་པར་མི་འགྱུར་ཏེ། །ནང་ན་མ་ཡིན་ཕྱི་རོལ་མིན། །དེ་གཉིས་ནའང་མི་དམིགས་སོ། །འདུ་བྱེད་སྐྱེས་པར་གྱུར་པ་ཡང༌། །དེ་ཉིད་ཀྱིས་ནི་རྟོག་མི་བྱེད། །མ་འོངས་པ་ལ་མཚན་མ་མེད། །འདས་པ་ལ་ནི་རྣམ་པར་རྟོག །མྱོང་བ་ལ་ཡང་རྟོག་པ་མེད། །མ་མྱོང་བ་ཡང་རྟོག་པ་མེད། །འདུ་བྱེད་རྣམས་ནི་ཐོག་མ་མེད། །འོན་ཀྱང་ཐོག་མ་ཡོད་པར་སྣང༌། །

chos rnams rgyu dang bcas pa ste/ /sdug bsngal yang ni de 'dra phyir/ /nyon mongs dngos gzhi gnyis byas nas/ /yan lag bcu gnyis rnam gnyis byas/ /bya ba bdag gis byas pa med/ /de bzhin gzhan gyis byas ma yin/ /gzhan gyis byed du bcug pa'ang min/ /'on kyang bya ba med pa min/ /'du byed skyes par ma gyur pa/ /nams kyang dmigs par mi 'gyur te/ /nang na ma yin phyi rol min/ /de gnyis na'ang mi dmigs so/ /'du byed skyes par gyur pa yang/ /de nyid kyis ni rtog mi byed/ /ma 'ongs pa la mtshan ma med/ /'das pa la ni rnam par rtog /myong ba la yang rtog pa med/ /ma myong ba yang rtog pa med/ /'du byed rnams ni thog ma med/ /'on kyang thog ma yod par snang/ /

【K4 第四段：四頌(17-20)明自共相及二諦觀】

གཟུགས་ནི་དབུ་བ་རྡོས་པ་འདྲ། །ཚོར་བ་ཆུ་ཡི་ཆུ་བུར་འདྲ། །འདུ་ཤེས་སྨིག་རྒྱུ་ལྟ་བུ་སྟེ། །འདུ་བྱེད་རྣམས་ནི་ཆུ་ཤིང་འདྲ། །རྣམ་ཤེས་སྒྱུ་མ་ལྟ་བུ་ཞེས། །ཉི་མའི་གཉེན་གྱིས་བཀའ་སྩལ་ཏོ། །འདུ་བྱེད་རྣམས་ནི་སྐྱེ་བ་འདྲ། །གནས་པ་དང་ནི་འགག་པ་འདྲ། །གཏི་མུག་གཏི་མུག་རྨོངས་མི་བྱེད། །ཕ་རོལ་ལ་རྨོངས་རྨོངས་མི་བྱེད། །དེ་ལའང་ཕ་རོལ་རྨོངས་མི་བྱེད། །འོན་ཀྱང་གཏི་མུག་མེད་པ་མིན། །ཚུལ་བཞིན་མ་ཡིན་ཡིད་བྱེད་པས། །རྨོངས་པ་དེ་ནི་སྐྱེ་བར་འགྱུར། །ཚུལ་བཞིན་མ་ཡིན་ཡིད་བྱེད་པའང༌། ། རྨོངས་པ་མེད་ལས་མི་འབྱུང་ངོ༌། །

gzugs ni dbu ba rdos pa 'dra/ /tshor ba chu yi chu bur 'dra/ /'du shes smig rgyu lta bu ste/ /'du byed rnams ni chu shing 'dra/ /rnam shes sgyu ma lta bu zhes/ /nyi ma'i gnyen gyis bka' stsal to/ /'du byed rnams ni skye ba 'dra/ /gnas pa dang ni 'gag pa 'dra/ /gti mug gti mug rmongs mi byed/ /pha rol la rmongs rmongs mi byed/ /de la'ang pha rol rmongs mi byed/ /'on kyang gti mug med pa min/ /tshul bzhin ma yin yid byed pas/ /rmongs pa de ni skye bar 'gyur/ /tshul bzhin ma yin yid byed pa'ang/ / rmongs pa med las mi 'byung ngo/ /

【K5 第五段：兩頌(21-22)明三種三法無和合義】

མི་གཡོ་བསོད་ནམས་བསོད་ནམས་མིན། ། འདུ་བྱེད་རྣམ་པ་གསུམ་དུ་འདོད། ། ལས་རྣམས་གསུམ་པོ་གང་ཡིན་པ། ། དེ་དག་ཀུན་ཀྱང་འབྲེལ་པ་མེད། ། ད་ལྟར་གྱི་ནི་རབ་ཏུ་འཇིག ། འདས་པ་གང་ནའང་གནས་པ་མེད༑ ། མ་སྐྱེས་པ་དག་རྐྱེན་ཁར་ལས། ། སེམས་ནི་ཕྱི་བཞིན࿒འཕྲད་པ་ཡིན། །

mi g.yo bsod nams bsod nams min/ / 'du byed rnam pa gsum du 'dod/ / las rnams gsum po gang yin pa/ / de dag kun kyang 'brel pa med/ / da ltar gyi ni rab tu 'jig / 'das pa gang na'ang gnas pa med| / ma skyes pa dag rkyen khar las/ / sems ni phyi bzhin 'phrad pa yin/ /

【K6 第六段：一頌(23)明同性心所相應非異性等】

མཚུངས་པར་ལྡན་པ་གཅིག་ཏུ་ངེས། ། མི་ལྡན་པ་ཡང་དེ་བཞིན་ཏེ། ། ཐམས་ཅད་ཀུན་དང་ལྡན་པ་ཡིན། སེམས་ནི་ཉེ་བར་འགྲོ་ཞེས་བྱ། །

mtshungs par ldan pa gcig tu nges/ / mi ldan pa yang de bzhin te/ / thams cad kun dang ldan pa yin/ sems ni nye bar 'gro zhes bya/ /

【K7 第七段：兩頌(24-25)依二諦理明人法有無】

རྒྱུན་ནི་འདྲ་དང་མི་འདྲ་བ། ། རྒྱུན་ཆད་མ་གྱུར་དེ་ལ་ནི། ། བདག་ལྟ་རྗེས་སུ་འབྲང་བ་ཡིས༑ །ཀུན་རྫོབ་འདི་ནི་བྱ་བ་ཡིན། །གཟུགས་ཀྱི་ལུས་ནི་འགྱེས་པར་འགྱུར། །མིང་གི་ལུས་ཀྱང་འཇིག་འགྱུར་ཏེ། །ཚེ་འདི་དང་ནི་ཕྱི་མ་ལ། །བདག་གིས་བྱས་ལ་སྤྱོད་ཅེས་བྱ། །

rgyun ni 'dra dang mi 'dra ba/ / rgyun chad ma gyur de la ni/ / bdag lta rjes su 'brang ba yis| /kun rdzob 'di ni bya ba yin/ /gzugs kyi lus ni 'gyes par 'gyur/ /ming gi lus kyang 'jig 'gyur te/ /tshe 'di dang ni phyi ma la/ /bdag gis byas la spyod ces bya/ /

【K8 第八段：一頌(26)明作者、受者一異不可說】

སྔ་དང་ཕྱི་མས་ཐ་དད་ཅིང༌། །རང་གི་རྒྱུ་འབྲས་བསྡུས་པའི་ཕྱིར། །དེ་ཉིད་བྱེད་དང་ཚོར་བ་ཡིན། །ཐ་དད་པར་ནི་བརྗོད་མི་བྱ། །

snga dang phyi mas tha dad cing/ /rang gi rgyu 'bras bsdus pa'i phyir/ /de nyid byed dang tshor ba yin/ /tha dad par ni brjod mi bya/ /

【K9 第九段：五頌(27-31)釋通疑難】

རྒྱུ་ཡི་ལམ་ནི་མི་འཆད་ཕྱིར། །ཚོགས་པར་གྱུར་ན་མེད་པ་འབྱུང༌། །རང་གི་རྒྱུ་ལས་སྐྱེ་བ་ཡིན། །ཡོངས་སུ་འཛིན་པར་བྱེད་པར་འགྱུར། །སྤྲོས་ལ་མངོན་དགའ་རྒྱུ་ཡིན་ཏེ། །ལེགས་ཉེས་ལས་ཀྱང་དེ་བཞིན་ནོ། །ས་བོན་ཀུན་པ་རྣམ་སྨིན་དང༌། །སྡུག་དང་མི་སྡུག་འབྲས་བུ་ཡིན། །ས་བོན་ཀུན་པ་རྣམ་སྨིན་ལ། །བདག་ཏུ་ལྟ་བ་སྐྱེ་བར་འགྱུར། །དེ་ནི་སོ་སོ་རང་རིག་སྟེ། །གཟུགས་ཅན་མ་ཡིན་བསྟན་དུ་མེད། །དེ་ལ་མི་ཤེས་བྱིས་པ་རྣམས། །ནང་ལ་བདག་ཏུ་རྟོག་པར་བྱེད། །བདག་ཏུ་ལྟ་ལ་བརྟེན་ནས་ཀྱང༌། །དེ་བཞིན་ལྟ་བ་མང་པོ་འབྱུང༌། །རིལ་འཛིན་རང་གི་ས་བོན་དང༌། ། སྔོན་ཆད་གོམས་དང་གྲོགས་གྱུར་དང༌། །དེ་དང་མཐུན་པ་ཐོས་པ་ལས། ། བདག་ཏུ་ལྟ་བ་འབྱུང་བར་འགྱུར། །

rgyu yi lam ni mi 'chad phyir/ /tshogs par gyur na med pa 'byung/ /rang gi rgyu las skye ba yin/ /yongs su 'dzin par byed par 'gyur/ /spros la mngon dga' rgyu yin te/ /legs nyes las kyang de bzhin no/ /sa bon kun pa rnam smin dang/ /sdug dang mi sdug 'bras bu yin/ /sa bon kun pa rnam smin la/ /bdag tu lta ba skye bar 'gyur/ /de ni so so rang rig ste/ /gzugs can ma yin bstan du med/ /de la mi shes byis pa rnams/ /nang la bdag tu rtog par byed/ /bdag tu lta la brten nas kyang/ /de bzhin lta ba mang po 'byung/ /ril 'dzin rang gi sa bon dang/ / sngon chad goms dang grogs gyur dang/ /de dang mthun pa thos pa las/ / bdag tu lta ba 'byung bar 'gyur/ /

【K10 第十段：五頌(32-36)明集生苦障解脫等】

དེ་ཡི་རྐྱེན་གྱིས་ནང་ལ་ནི། ། ཆགས་པ་ཤིན་ཏུ་སྐྱེ་བར་འགྱུར། ། ཕན་གདགས་འདོད་པ་ཕྱི་རོལ་དུ། ། བདག་གི་སྙམ་དུ་ཆགས་པར་འགྱུར། ། འཇིག་རྟེན་འདི༌ནི་གང་གིས་འཇིགས། ། དེ་ནི་རྨོངས་པས་དེ་སྒྲུབ་བྱེད། ། ཐོག་མ་ཉིད་དུ་གནས་བྱས་ནས༑ ། དེས་ན་སྤྲོས་པ་ཁས་ལེན་ཏོ། ། གནས་བྱས་གང་ཡིན་དེ་ལ་ནི། ། འཕགས་པས་སྡུག་བསྔལ་ཡིན་པར་རྟོགས། །སྐད་ཅིག་ཙམ་ཡང་ཞི་བར་མི་འགྱུར་བས། །དེས་ན་བྱིས་པ་རྟག་ཏུ་སྡུག་བསྔལ་འགྱུར། །སེམས་ནི་མི་མཐུན་པ་ཡིས་ཡོངས་དཀྲིས་པས། །དེ་འདྲའི་སྡུག་བསྔལ་ཀུན་ནས་སྩོགས་པར་འགྱུར། །བྱིས་པ་རྣམས་ཀྱིས་དེ་ནི་ཀུན་བསྩགས་པས། །ང་རྒྱལ་དང་ནི་བདེ་དང་སྡུག་བསྔལ་རྐྱེན། །དེ་ལ་བྱིས་པ་ཐམས་ཅད་ཆགས་གྱུར་པ། འདམ་རྫབ་ཆེན་པོར་གླང་ཆེན་བྱིང་བ་བཞིན། །དེར་ནི་ལྷག་པར་ཀུན་ཏུ་རྨོངས་པར་འགྱུར། །ཀུན་དུ་འགྲོ་ཞིང་ཀུན་ལ་སྤྱོད་པར་བྱེད། །

de yi rkyen gyis nang la ni/ / chags pa shin tu skye bar 'gyur/ / phan gdags 'dod pa phyi rol du/ / bdag gi snyam du chags par 'gyur/ / 'jig rten 'dini gang gis 'jigs/ / de ni rmongs pas de sgrub byed/ / thog ma nyid du gnas byas nas| / des na spros pa khas len to/ / gnas byas gang yin de la ni/ / 'phags pas sdug bsngal yin par rtogs/ /skad cig tsam yang zhi bar mi 'gyur bas/ /des na byis pa rtag tu sdug bsngal 'gyur/ /sems ni mi mthun pa yis yongs dkris pas/ /de 'dra'i sdug bsngal kun nas stsogs par 'gyur/ /byis pa rnams kyis de ni kun bstsags pas/ /nga rgyal dang ni bde dang sdug bsngal rkyen/ /de la byis pa thams cad chags gyur pa/ 'dam rdzab chen por glang chen bying ba bzhin/ /der ni lhag par kun tu rmongs par 'gyur/ /kun du 'gro zhing kun la spyod par byed/ /

【K11 第十一段：一頌(37)明阿賴耶識譬如池派流】

འཇིག་རྟེན་རྒྱུན་རྣམས་མི་བཟད་གང་ཡིན་པའི༑ །རྒྱུན་རྣམས་ཐམས་ཅད་མཚོ་དེ་དབྱེར་མེད་བྱེད། །དེ་ནི་ཆོས་ཀྱི་སྤྱོད་པ་མ་གཏོགས་པར། །མེ་དང་རླུང་དང་ཉི་མས་བསྐམ་མི་ནུས། །

'jig rten rgyun rnams mi bzad gang yin pa'i| /rgyun rnams thams cad mtsho de dbyer med byed/ /de ni chos kyi spyod pa ma gtogs par/ /me dang rlung dang nyi mas bskam mi nus/ /

【K12 第十二段：七頌(38-44)顯示解了解脫遍知及縛遍知】

སྡུག་བསྔལ་བདག་ཉིད་བདག་ནི་སྡུག་བསྔལ་སྙམ། །ཡང་ན་བདེ་ནའང་བདེ་སྙམ་ངེས་པར་བྱེད༑ །ཡོངས་སུ་རྟོག་པ་ལྟ་བས་བསྐྱེད་པ་སྟེ། །དེས་ཀྱང་དེ་བསྐྱེད་དེ་ཡང་སྐྱེད་པར་བྱེད། །རྟག་ཏུ་ཉོན་མོངས་ཅན་གྱི་ཡིད། །ཉོན་མོངས་ལྷན་ཅིག་སྐྱེ་ཞིང་འགག །དེ་ཕྱིར་དེ་ནི་ཉོན་མོངས་ལས། །ཐར་པར་མ་གྱུར་འགྱུར་བ་ཡིན། །དེ་ནི་ཕྱིས་སྐྱེ་མ་ཡིན་ཏེ། །གཞན་ཞིག་དག་པར་འགྱུར་བ་ཡིན། །དེ་ཡང་སྔ་ནས་ཉོན་མོངས་ཡིན། །ཉོན་མོངས་རྣམས་ལས་གྲོལ་ཞེས་བྱ། །ཉོན་མོངས་ཅན་གང་དེ་འདིར་གཞན། །དག་པ་དེ་ནི་རང་བཞིན་གསལ། །འདི་ལ་གང་ཡང་འདག་པ་མེད། །གང་ལས་ཀྱང་ནི་བདག་མི་འགྱུར། །ས་བོན་ཐམས་ཅད་ལེགས་གསལ་བས། །ཉོན་མོངས་ཐམས་ཅད་ཡོངས་ཟད་ཕྱིར། །དེ་ལ་ཀུན་ནས་ཉོན་མོངས་མེད། །དེ་ཕྱིར་ཐ་དད་རྣམ་གཉིས་བསྟན། །སོ་སོ་རང་གི་རིག་པ་དང༌། །སྡུག་བསྔལ་ཙམ་ཡང་ཡོངས་ཟད་ཕྱིད། །དེ་བཞིན་སྤྲོས་པ་མེད་པའི་ཕྱིར༑ །རྣམ་པ་ཀུན་དུ་སྤྲོས་མི་བྱེད། །རྒྱུན་ལ་གང་ཟག་ཅེས་བྱ་སྟེ། །མཚན་ཉིད་ལ་ནི་ཆོས་ཤེས་བྱ། །འདི་ན་གང་ཡང་འཁོར་བ་མེད། །སུ་ཡང་མྱ་ངན་འདའ་བ་མེད། །

sdug bsngal bdag nyid bdag ni sdug bsngal snyam/ /yang na bde na'ang bde snyam nges par byed| /yongs su rtog pa lta bas bskyed pa ste/ /des kyang de bskyed de yang skyed par byed/ /rtag tu nyon mongs can gyi yid/ /nyon mongs lhan cig skye zhing 'gag /de phyir de ni nyon mongs las/ /thar par ma gyur 'gyur ba yin/ /de ni phyis skye ma yin te/ /gzhan zhig dag par 'gyur ba yin/ /de yang snga nas nyon mongs yin/ /nyon mongs rnams las grol zhes bya/ /nyon mongs can gang de 'dir gzhan/ /dag pa de ni rang bzhin gsal/ /'di la gang yang 'dag pa med/ /gang las kyang ni bdag mi 'gyur/ /sa bon thams cad legs gsal bas/ /nyon mongs thams cad yongs zad phyir/ /de la kun nas nyon mongs med/ /de phyir tha dad rnam gnyis bstan/ /so so rang gi rig pa dang/ /sdug bsngal tsam yang yongs zad phyid/ /de bzhin spros pa med pa'i phyir| /rnam pa kun du spros mi byed/ /rgyun la gang zag ces bya ste/ /mtshan nyid la ni chos shes bya/ /'di na gang yang 'khor ba med/ /su yang mya ngan 'da' ba med/ /

【J2 長行釋】【K1 總釋頌意】

སྒྲོ་བཏགས་པ་དང་སྐུར་འདེབས་པའི། །མཐའ་གཉིས་ཀྱི་ནི་གཉེན་པོའི་ཕྱིར། །གང་ཟག་ལ་བདག་མེད་པའི་དོན་དམ་པ་དེའི་སྐབས་ཀྱི་དོན་དམ་པའི་ཚིགས་སུ་བཅད་པ་རྣམས་ཏེ།

sgro btags pa dang skur 'debs pa'i/ /mtha' gnyis kyi ni gnyen po'i phyir/ /gang zag la bdag med pa'i don dam pa de'i skabs kyi don dam pa'i tshigs su bcad pa rnams te/

【K2 別牒釋之】【L1 第一段：九頌(1-9)明無有情我及作用體義諸法】

དེ་ལ་བདག་པོ་ནི་ཡོངས་སུ་གཟུང་བའིའོ། །བྱེད་པ་པོ་ནི་བྱ་བ་རྣམས་ཀྱིའོ། །ཚོར་བ་པོ་ནི་དེའི་འབྲས་བུ་རྣམས་ཀྱི་ཡིན་ཏེ། ཚིགས་སུ་བཅད་པ་ཕྱེད་པ་འདིས་ནི་དོན་ཐ་དད་པར་ཡོངས་སུ་བརྟགས་པའི་བདག་སེལ་ཏེ། ཆོས་རྣམས་ཀུན་ཀྱང་སྤྱོད་པ་མེད། ། ཅེས་བྱ་བས་ནི་ཆོས་རྣམས་ཉིད་ལ་བདག་ཏུ་ལྟ་བ་སེལ་ཏེ། འདིས་ནི་སྒྲོ་བཏགས་པའི་མཐའ་ཡོངས་སུ་སྤོང་བར་བྱེད་དོ། ། དེ་ལྟ་མོད་ཀྱི་བྱེད་པ་ཡོད་ཅེས་བྱ་བ་འདིས་ནི་ཆོས་ཡོད࿒པས་སྐུར་བའི་མཐའ་ཡོངས་སུ་སྤོང་བར་བྱེད་དོ། ། དེ་ལ་བྱེད་པ་ནི་རྣམ་པ་གསུམ་སྟེ། བདག་པོའི་བྱེད་པ་དང༌། བྱེད་པ་པོའི་བྱེད་པ་དང༌། ཚོར་བ་པོའི་བྱེད་པ་སྟེ། བྱེད་པ་གང་གིས་བདག་པོའམ། བྱེད་པ་པོའམ། ཚོར་བ་པོར་འདོགས་པའོ། །ཆོས་དེ་དག་གང་ཡིན་པ་མ་བསྟན་ཏེ། དེའི་ཕྱིར་སྲིད་པའི་ཡན་ལག་ཅེས་གསུངས་ཏེ། ཚིགས་སུ་བཅད་པ་ཕྱེད་པོ་འདིས་ནི།སྲིད་པའི་ཡན་ལག་གི་གོ་རིམས་བཞིན་དུ་ཕུང་པོ་ལ་སོགས་པ་གང་ཡིན་པ་དེ་དག་ཡོངས་སུ་སྟོན་ཏོ། །ཕུང་པོ་དང༌། ཁམས་དང༌། སྐྱེ་མཆེད་སྨོས་པ་ནི། བདག་པོ་དང༌། བྱེད་པ་པོ་དང༌། ཚོར་བ་པོར་འཛིན་པའི་གཉེན་པོ་ཡིན་པའི་ཕྱིར་ཏེ། མིག་དང་གཟུགས་རྣམས་ལ་བརྟེན་ནས་འབྲས་བུ་མིག་གི་རྣམ་པར་ཤེས་པ་འབྱུང༌གི་ཚོར་བ་ནི་གང་ཡང་མེད་དོ་ཞེས་ཁམས་བཅོ་བརྒྱད་ཀྱིས་ཚོར་བ་པོ་མེད་པར་ཡོངས་སུ་སྟོན་ཏོ། །བདག་པོ་མེད་དོ་ཞེས་བསྟན་པ་དེ་ཡང་ཇི་ལྟར་མེད་པ་ནི། དེ་དག་ཐམས་ཅད་རྣམས་བརྟགས་ནས། །གང་ཟག་དམིགས་པར་མི་འགྱུར་རོ། །ཞེས་བྱ་བས་དེ་སྟོན་ཏོ། །རྣམ་པར་བརྟགས་ན་ཞེས་བྱ་བ་ནི་ཚད་མ་གསུམ་བརྟག་པའོ། །དེ་མེད་དུ་ཟིན་ན། ནང་དང༌། ཕྱི་རོལ་རྣམ་པར་གཞག་པ་ཇི་ལྟར་འགྲུབ་སྙམ་པ་ལ། ནང་གི་ཐམས་ཅད་སྟོང་པ་སྟེ༑ །ཕྱི་རོལ་རྟོགས་པའང་ཐམས་ཅད་སྟོང༌། །ཞེས་བྱ་བ་གསུངས་ཏེ། དེ་ནི་རྣམ་པར་གཞག་པ་ཙམ་དུ་ཟད་དོ་ཞེས་བརྡ་སྤྲད་པ་ཡིན་ནོ། །འོ་ན་བརྟག་པར་བྱ་བ་ལ་རྟོག་པ་པོར་རྣམ་པར་གཞག་པ་ཇི་ལྟར་འགྲུབ་སྙམ་པ་ལ། སྟོང་པ་ཉིད་སྒོམ་གང་ཡིན་པ། །དེ་ཡང་སུ་ཡང་ཡོད་མ་ཡིན། །ཞེས་བྱ་བ་གསུངས་སོ། ། འོ་ན་འཕགས་པ་དང་སོ་སོའི་སྐྱེ་བོ་རྣམ་པར་གཞག་པ་ཇི་ལྟར་འགྲུབ་སྙམ་པ་ལ། བདག་ཉིད་ཀྱིས་ནི་བདག་མེད་དེ། ། ཕྱིན་ཅི་ལོག་ཏུ་རྟོག་པར་ཟད། ། ཅེས་བྱ་བ་གསུངས་ཏེ། འཕགས་པ་དང་སོ་སོའི་སྐྱེ་བོའི་བདག་ཉིད་ནི།དེའི་བདག་ཉིད་ཀྱིས་ཡོངས་སུ་གྲུབ་པ་མེད་དེ། ཕྱིན་ཅི་ལོག་ཏུ༌བརྟགས་པར་ཟད་དོ་ཞེས་བརྡ་སྤྲད་པ་ཡིན་ནོ། ། འོ་ན་གཞན་དང་བདག་རྣམ་པར་གཞག་པ་ཇི་ལྟར་འགྲུབ་སྙམ་པ་ལ། འདི་ན་བདག་གམ་སེམས་ཅན་མེད། ། ཅེས་བྱ་བ་གསུངས་སོ། ། འོ་ན་ཀུན་ནས་ཉོན་མོངས་པ་དང༌། རྣམ་པར་བྱང་བ་དང༌། རྣམ་པར་གཞག་པ་ཇི་ལྟར་འགྲུབ་སྙམ་པ་ལ། ཆོས་རྣམས་འདི་དག་རྒྱུ་དང་བཅས། །ཞེས་བྱ་བ་གསུངས་ཏེ། ཀུན་ནས་ཉོན་མོངས་པ་ཅན་ནམ། རྣམ་པར་བྱང་བ་ཅན་གང་ཡང་མེད་པའི་ཕྱིར་རོ། །ཆོས་རྣམས་ཀུན་ཀྱང་སྤྱོད་པ་མེད། ཅེས་གསུངས་ན། ཇི་ལྟར་སྤྱོད་པ་མེད་པ་མ་གསུངས་ཏེ། དེའི་ཕྱིར།འདུ་བྱེད་ཐམས་ཅད་སྐད་ཅིག་ལ། །མི་བརྟན་བྱེད་པ་ག་ལ་ཡོད། །ཅེས་བྱ་བ་གསུངས་སོ༑ །དེ་ལྟ་མོད༌ཀྱི་བྱེད་པ་ཡོད། །ཅེས་གསུངས་ན། བྱེད་པ་མེད་ན་ཇི་ལྟར་བྱེད་པ་འབྱུང་བར་འགྱུར་སྙམ་པ་ལ། གང་དག་སྐྱེ་བ་དེ་ཉིད་ཚེ། །དེ་ཉིད་བྱེད་པ་པོ་ཞེས་བྱ། །ཞེས་གསུངས་ཏེ། འབྲས་བུ་ཡིན་པའི་ཕྱིར་བྱེད་པའོ། །རྒྱུ་ཡིན་པའི་ཕྱིར་བྱེད་པ་པོའོ། །སྐྱེ་བ་དེ་ནི་སྐྱེ་མཆེད་རྣམས་ལས་རྣམ་པར་ཤེས་པ་འབྱུང་བས་སྟོན་ཏེ། དེ་འབྱུང་བ་ཡང་མིག་ལ་སོགས་པ་མེད་པར་དེ་མི་འགྲུབ་པའི་ཕྱིར་རོ། །ཆོས་རྣམས་ཀུན་ཀྱང་སྤྱོད་པ་མེད། །ཅེས་གསུངས་པ་ལ། སྤྱོད་པ་མེད་ཅིང་རྣམ་པ་དྲུག་ཏུ་སྟོན་ཏེ། བྱེད་པའི་སྦྱོར་བ་མེད་པ་ནི་མིག༌གིས་གཟུགས་རྣམས་མི་མཐོང་ལ་ཞེས་བྱ་བ་ལ་སོགས་པས་སྟོན་ཏོ། །རྗེས་སུ་འཇུག་པའི་བྱེད་པའི་སྤྱོད་པ་མེད་པ་ནི། འདི་དག་བྱིན་གྱིས་རློབ་པར་བྱེད། །བྱེད་དུ་འཇུག་པའང་ཡོད་མ་ཡིན། །ཞེས་བྱ་བ་ཡིན་ཏེ། བདག་པོ་དང༌། །བྱེད་པ་པོ་མེད་པའི་ཕྱིར་གོ་རིམས་བཞིན་དུ། གང༌གི་རྗེས་སུ་འཇུག་པར་བྱེད་པར་འགྱུར༑ སྐྱེད་པའི་སྤྱོད་པ་མེད་པ་ནི། ། དེ་ནི་གཞན་གྱིས་སྐྱེད་པ་མིན། ། ཞེས་བྱ་བ་ཡིན་ནོ། ། སྐྱེ་བའི་སྤྱོད་པ࿒དེ་དག་ནི། ། བདག་ཉིད་ཀྱང་མི་སྐྱེ་སྟེ། ཞེས་བྱ་བ་ཡིན་ནོ། ། འཕོ་བའི་སྤྱོད་པ་མེད་པ་ནི། ། དངོས་པོ་རྣམས་ནི་བརྟེན་ནས་སྐྱེ། ། རྙིང་པ་མ་ཡིན་གསར་ཞིང་གསར། ། ཞེས་བྱ་བ་ཡིན་ནོ། ། འཇིག་པའི་སྤྱོད་པ་མེད་པ་ནི། ། འདི་ནི་གཞན་གྱིས་འཇིག་མི་བྱེད། ། ཅེས་བྱ་བ་ཡིན་ནོ༑ ཞིག་པའི་སྤྱོད་པ་མེད་པ་ནི། བདག་ཉིད་ཀྱང་ནི་འཇིག་པ༌མེད། ཅེས་བྱ་བ་ཡིན་ནོ། ཅི་བརྟེན་ནས་སྐྱེ་བ་ཇི་ལྟ་བ་དེ་བཞིན་དུ། བརྟེན་ནས་རྣམ་པར་འཇིག་པར་འགྱུར་རམ་སྙམ་པ་ལ། རྐྱེན་ཡོད་ན་ནི་སྐྱེ་འགྱུར་ལ། སྐྱེས་ནས་རང་གི་ངང་གིས་འཇིག ཅེས་བྱ་བ་གསུངས་སོ། །

de la bdag po ni yongs su gzung ba'i'o/ /byed pa po ni bya ba rnams kyi'o/ /tshor ba po ni de'i 'bras bu rnams kyi yin te/ tshigs su bcad pa phyed pa 'dis ni don tha dad par yongs su brtags pa'i bdag sel te/ chos rnams kun kyang spyod pa med/ / ces bya bas ni chos rnams nyid la bdag tu lta ba sel te/ 'dis ni sgro btags pa'i mtha' yongs su spong bar byed do/ / de lta mod kyi byed pa yod ces bya ba 'dis ni chos yod pas skur ba'i mtha' yongs su spong bar byed do/ / de la byed pa ni rnam pa gsum ste/ bdag po'i byed pa dang/ byed pa po'i byed pa dang/ tshor ba po'i byed pa ste/ byed pa gang gis bdag po'am/ byed pa po'am/ tshor ba por 'dogs pa'o/ /chos de dag gang yin pa ma bstan te/ de'i phyir srid pa'i yan lag ces gsungs te/ tshigs su bcad pa phyed po 'dis ni/srid pa'i yan lag gi go rims bzhin du phung po la sogs pa gang yin pa de dag yongs su ston to/ /phung po dang/ khams dang/ skye mched smos pa ni/ bdag po dang/ byed pa po dang/ tshor ba por 'dzin pa'i gnyen po yin pa'i phyir te/ mig dang gzugs rnams la brten nas 'bras bu mig gi rnam par shes pa 'byunggi tshor ba ni gang yang med do zhes khams bco brgyad kyis tshor ba po med par yongs su ston to/ /bdag po med do zhes bstan pa de yang ji ltar med pa ni/ de dag thams cad rnams brtags nas/ /gang zag dmigs par mi 'gyur ro/ /zhes bya bas de ston to/ /rnam par brtags na zhes bya ba ni tshad ma gsum brtag pa'o/ /de med du zin na/ nang dang/ phyi rol rnam par gzhag pa ji ltar 'grub snyam pa la/ nang gi thams cad stong pa ste| /phyi rol rtogs pa'ang thams cad stong/ /zhes bya ba gsungs te/ de ni rnam par gzhag pa tsam du zad do zhes brda sprad pa yin no/ /'o na brtag par bya ba la rtog pa por rnam par gzhag pa ji ltar 'grub snyam pa la/ stong pa nyid sgom gang yin pa/ /de yang su yang yod ma yin/ /zhes bya ba gsungs so/ / 'o na 'phags pa dang so so'i skye bo rnam par gzhag pa ji ltar 'grub snyam pa la/ bdag nyid kyis ni bdag med de/ / phyin ci log tu rtog par zad/ / ces bya ba gsungs te/ 'phags pa dang so so'i skye bo'i bdag nyid ni/de'i bdag nyid kyis yongs su grub pa med de/ phyin ci log tubrtags par zad do zhes brda sprad pa yin no/ / 'o na gzhan dang bdag rnam par gzhag pa ji ltar 'grub snyam pa la/ 'di na bdag gam sems can med/ / ces bya ba gsungs so/ / 'o na kun nas nyon mongs pa dang/ rnam par byang ba dang/ rnam par gzhag pa ji ltar 'grub snyam pa la/ chos rnams 'di dag rgyu dang bcas/ /zhes bya ba gsungs te/ kun nas nyon mongs pa can nam/ rnam par byang ba can gang yang med pa'i phyir ro/ /chos rnams kun kyang spyod pa med/ ces gsungs na/ ji ltar spyod pa med pa ma gsungs te/ de'i phyir/'du byed thams cad skad cig la/ /mi brtan byed pa ga la yod/ /ces bya ba gsungs so| /de lta modkyi byed pa yod/ /ces gsungs na/ byed pa med na ji ltar byed pa 'byung bar 'gyur snyam pa la/ gang dag skye ba de nyid tshe/ /de nyid byed pa po zhes bya/ /zhes gsungs te/ 'bras bu yin pa'i phyir byed pa'o/ /rgyu yin pa'i phyir byed pa po'o/ /skye ba de ni skye mched rnams las rnam par shes pa 'byung bas ston te/ de 'byung ba yang mig la sogs pa med par de mi 'grub pa'i phyir ro/ /chos rnams kun kyang spyod pa med/ /ces gsungs pa la/ spyod pa med cing rnam pa drug tu ston te/ byed pa'i sbyor ba med pa ni miggis gzugs rnams mi mthong la zhes bya ba la sogs pas ston to/ /rjes su 'jug pa'i byed pa'i spyod pa med pa ni/ 'di dag byin gyis rlob par byed/ /byed du 'jug pa'ang yod ma yin/ /zhes bya ba yin te/ bdag po dang/ /byed pa po med pa'i phyir go rims bzhin du/ ganggi rjes su 'jug par byed par 'gyur| skyed pa'i spyod pa med pa ni/ / de ni gzhan gyis skyed pa min/ / zhes bya ba yin no/ / skye ba'i spyod pa de dag ni/ / bdag nyid kyang mi skye ste/ zhes bya ba yin no/ / 'pho ba'i spyod pa med pa ni/ / dngos po rnams ni brten nas skye/ / rnying pa ma yin gsar zhing gsar/ / zhes bya ba yin no/ / 'jig pa'i spyod pa med pa ni/ / 'di ni gzhan gyis 'jig mi byed/ / ces bya ba yin no| zhig pa'i spyod pa med pa ni/ bdag nyid kyang ni 'jig pamed/ ces bya ba yin no/ ci brten nas skye ba ji lta ba de bzhin du/ brten nas rnam par 'jig par 'gyur ram snyam pa la/ rkyen yod na ni skye 'gyur la/ skyes nas rang gi ngang gis 'jig ces bya ba gsungs so/ /

【L2 第二段：兩頌(10-11)明在家出家雜染自性無明貪愛】

ཆོས་རྣམས་འདི་དག་རྒྱུ་དང་བཅས། ཞེས་གསུངས་པས་ན། དེའི་ཕྱིར། ཀུན་ནས་ཉོན་མོངས་པའི་ངོ་བོ་ཉིད། ཁྱིམ་པ་དང་རབ་ཏུ་བྱུང་བའི་ཆོས་དེ་དག་རྒྱུ་དང་བཅས་པར་སྟོན་ཏེ། ཕྱོགས་གཉིས་ལ་ནི་བརྟེན་པ་ཡི། །ཞེས་བྱ་བ་ལ་སོགས་པའི་ཚིགས་སུ་བཅད་པ་གཉིས་ཀྱིས། མ་རིག་པ་དང༌། སྲེད་པ་རྒྱུ་ཡིན་པར་སྟོན་ཏོ། །

chos rnams 'di dag rgyu dang bcas/ zhes gsungs pas na/ de'i phyir/ kun nas nyon mongs pa'i ngo bo nyid/ khyim pa dang rab tu byung ba'i chos de dag rgyu dang bcas par ston te/ phyogs gnyis la ni brten pa yi/ /zhes bya ba la sogs pa'i tshigs su bcad pa gnyis kyis/ ma rig pa dang/ sred pa rgyu yin par ston to/ /

【L3 第三段：五頌(12-16)明雜染品依因時分】

དེ་མན་ཆད་ཚིགས་སུ་བཅད་པ་ལྔས་ནི་ཀུན་ནས་ཉོན་མོངས་པ་དེ་ཉིད་ཀྱི་རབ་ཏུ་དབྱེ་བ་དང༌། རྟེན་དང༌། རྒྱུ་དང༌། དུས་སྟོན་ཏོ། །

de man chad tshigs su bcad pa lngas ni kun nas nyon mongs pa de nyid kyi rab tu dbye ba dang/ rten dang/ rgyu dang/ dus ston to/ /

【M1 初二頌明煩惱業生雜染】

དེ་ལ་ཆོས་རྣམས་རྒྱུ་དང་བཅས་པ་ནི་མ་རིག་པ་ནས་ཚོར་བ་ཡན་ཆད་དོ། །རྒྱུ་དང་བཅས་པའི་སྡུག་བསྔལ་ནི། །སྲེད་པ་ནས་རྒ་ཤི་ཡན་ཆད་དོ། །འདིས་ནི་ཉོན་མོངས་པ་དང༌། ལས་དང་སྐྱེ་བའི་ཀུན་ནས་ཉོན་མོངས་པ་དང་རྣམ་པ་གསུམ་སྟོན་ཏོ། །ཉོན་མོངས་དངོས་གཞི་གཉིས་བྱས་ནས། ཞེས་བྱ་བ་ནི། ཉོན་མོངས་པའི་ཀུན་ནས་ཉོན་མོངས་པ་ལས། ཉོན་མོངས་པའི་ཀུན་ནས་ཉོན་མོངས་པ་གཙོ་བོར་གཟུང་བ་སྟོན་ཏོ། །བྱ་བ་བདག་གིས་བྱས་པ་མེད། །ཅེས་བྱ་བ་ལས་ཀྱི་ཀུན་ནས་ཉོན་མོངས་པ་ཡང་ལོགས་ཤིག་ཏུ་སྨོས་པ་ནི། དེས་སྣ་ཚོགས་བྱས་པའི་ཕྱིར་དང༌། དེའི་རྣམ་པར་སྨིན་པ་ཡང་བསམ་གྱིས་མི་ཁྱབ་པའི་ཕྱིར་རོ། །དེ་ལ་བྱ་བ་བདག་གིས་བྱས་པ་མེད་པ་ནི་སྡིག་པའི་གྲོགས་པོ་དང༌། །དགེ་བའི་བཤེས་གཉེན་ཕ་རོལ་གྱིས་བསྒྲུབ་པ་ལ་ལྟོས་པའི་ཕྱིར་རོ། །གཞན་གྱིས་བྱས་པ་ཁོ་ན་མ་ཡིན་ན། སྐྱེས་བུའི་བྱེད་པ་ལ་ལྟོས་པའི་ཕྱིར་རོ། །གཞན་ཁོ་ནས་བྱ་བ་བྱེད་དུ་བཅུག་པ་མ་ཡིན་ནོ། །སྔོན་གྱི་ཚེ་རབས་ཀྱི་རྒྱུ་ལ་ལྟོས་པའི་ཕྱིར་རོ། །

de la chos rnams rgyu dang bcas pa ni ma rig pa nas tshor ba yan chad do/ /rgyu dang bcas pa'i sdug bsngal ni/ /sred pa nas rga shi yan chad do/ /'dis ni nyon mongs pa dang/ las dang skye ba'i kun nas nyon mongs pa dang rnam pa gsum ston to/ /nyon mongs dngos gzhi gnyis byas nas/ zhes bya ba ni/ nyon mongs pa'i kun nas nyon mongs pa las/ nyon mongs pa'i kun nas nyon mongs pa gtso bor gzung ba ston to/ /bya ba bdag gis byas pa med/ /ces bya ba las kyi kun nas nyon mongs pa yang logs shig tu smos pa ni/ des sna tshogs byas pa'i phyir dang/ de'i rnam par smin pa yang bsam gyis mi khyab pa'i phyir ro/ /de la bya ba bdag gis byas pa med pa ni sdig pa'i grogs po dang/ /dge ba'i bshes gnyen pha rol gyis bsgrub pa la ltos pa'i phyir ro/ /gzhan gyis byas pa kho na ma yin na/ skyes bu'i byed pa la ltos pa'i phyir ro/ /gzhan kho nas bya ba byed du bcug pa ma yin no/ /sngon gyi tshe rabs kyi rgyu la ltos pa'i phyir ro/ /

【M2 下之三頌明依過現諸行能生雜染】【N1 初七句意明未來不生雜染】

འདུ་བྱེད་སྐྱེས་པར་མ་གྱུར་པ། །ཞེས་བྱ་བ་ལ་སོགས་པའི་ཚིགས་སུ་བཅད་པ་འདིས་ནི། མ་འོངས་པ་ལ་བརྟེན་ནས་ཀུན་ནས་ཉོན་མོངས་པ་སྐྱེ་པ་མེད་དེ། ད་ལྟར་བྱུང་བ་དང༌། འདས་པའི་འདུ་བྱེད་ལ་བརྟེན་ནས་ཀུན་ནས་ཉོན་མོངས་པ་སྟོན་ཏོ། །འདུ་བྱེད་སྐྱེས་པར་གྱུར་པ་ཡང༌། །དེ་ཉིད་ཀྱིས་ནི་རྟོག་མི་བྱེད། །མ་འོངས་པ་ལ་མཚན་མ་མེད་པའི་ཕྱིར་མི་རྟོག་སྟེ། གཞན་དུ་བརྟགས་ལ་ཇི་སྙེད་གཞན་དུ་འགྱུར་བ་ཡང་ཡོད་པས་འདི་དང་འདི་ལྟ་བུར་འགྱུར་རོ་ཞེས་ངེས་པར་བྱར་མེད་པའི་ཕྱིར་རོ། །

'du byed skyes par ma gyur pa/ /zhes bya ba la sogs pa'i tshigs su bcad pa 'dis ni/ ma 'ongs pa la brten nas kun nas nyon mongs pa skye pa med de/ da ltar byung ba dang/ 'das pa'i 'du byed la brten nas kun nas nyon mongs pa ston to/ /'du byed skyes par gyur pa yang/ /de nyid kyis ni rtog mi byed/ /ma 'ongs pa la mtshan ma med pa'i phyir mi rtog ste/ gzhan du brtags la ji snyed gzhan du 'gyur ba yang yod pas 'di dang 'di lta bur 'gyur ro zhes nges par byar med pa'i phyir ro/ /

【N2 後五句明依過現能生雜染】

འདས་པ་ལ་ནི་རྣམ་པར་རྟོག །ཅེས་བྱ་བ་ནི། འདི་དང་འདི་ལྟ་བུ་ཞིག་ཏུ་གྱུར་ཏོ་ཞེས་མཚན་མར་གཟུང་དུ་ཡོད་པའི་ཕྱིར་རོ། །མྱོང་བ་འབའ་ཞིག་ལ་རྟོག་པ་མ་ཡིན་ཏེ། མ་མྱོང་བ་མ་འོངས་པ་ལ་མཚན་མར་གཟུང་དུ་མེད་བཞིན་དུའང་རྣམ་པར་རྟོག་པར་བྱེད་དོ། །འདིས་ནི་རྟོག་པའི་རྒྱུ་ལས་བྱུང་བའི་ཀུན་ནས་ཉོན་མོངས་པ་ད་ལྟར་བྱུང་བའི་འདུ་བྱེད་ལ་བརྟེན་པ་སྟོན་ཏོ། །འདུ་བྱེད་རྣམས་ནི་ཐོག་མ་མེད། །འོན་ཀྱང་ཐོག་མ་ཡོད་པར་སྣང༌། །ཞེས་བྱ་བ་ནི། ཀུན་ནས་ཉོན་མོངས་པའི་དུས་ཏེ། ཐོག་མ་མེད་པའི་དུས་ནས་རྗེས་སུ་འབྲང་བའི་ཕྱིར་དང༌། གསར་དུ་སྐྱེ་བའི་ཕྱིར་རོ། །

'das pa la ni rnam par rtog /ces bya ba ni/ 'di dang 'di lta bu zhig tu gyur to zhes mtshan mar gzung du yod pa'i phyir ro/ /myong ba 'ba' zhig la rtog pa ma yin te/ ma myong ba ma 'ongs pa la mtshan mar gzung du med bzhin du'ang rnam par rtog par byed do/ /'dis ni rtog pa'i rgyu las byung ba'i kun nas nyon mongs pa da ltar byung ba'i 'du byed la brten pa ston to/ /'du byed rnams ni thog ma med/ /'on kyang thog ma yod par snang/ /zhes bya ba ni/ kun nas nyon mongs pa'i dus te/ thog ma med pa'i dus nas rjes su 'brang ba'i phyir dang/ gsar du skye ba'i phyir ro/ /

【L4 第四段：四頌(17-20)明自共相及二諦觀】

འདི་མན་ཆད་ཀྱིས་ནི་རྣམ་པར་བྱང་བའི་ཕྱོགས་སྟོན་ཏོ། །

'di man chad kyis ni rnam par byang ba'i phyogs ston to/ /

【M1 初一頌半明自相觀】

ཇི་ལྟར་གཟུགས་ལ་སོགས་པ་དབུ་པ་རྡོས་པ་ལ་སོགས་པ་ལྟ་བུར་རང་གི་མཚན་ཉིད་དང༌།

ji ltar gzugs la sogs pa dbu pa rdos pa la sogs pa lta bur rang gi mtshan nyid dang/

【M2 次半頌明共相觀】

སྐྱེ་བ་དང༌། གནས་པ་དང༌། འགག་པ་མཚུངས་པས་འདུས་བྱས་ཀྱི་སྤྱིའི་མཚན་ཉིད་ཡིན་པའི་ཕྱིར། སྤྱིའི་མཚན་ཉིད་དང༌།

skye ba dang/ gnas pa dang/ 'gag pa mtshungs pas 'dus byas kyi spyi'i mtshan nyid yin pa'i phyir/ spyi'i mtshan nyid dang/

【M3 後兩頌明二諦觀】

ཀུན་རྫོབ་དང༌། དོན་དམ་པའི་བདེན་པས་ཡོངས་སུ་བརྟགས་ན་རྣམ་པར་བྱང་བར་འགྱུར་ཏེ།

kun rdzob dang/ don dam pa'i bden pas yongs su brtags na rnam par byang bar 'gyur te/

【N1 初三句勝義諦觀】

འདི་ལྟར་གཏི་མུག་པར་བྱེད་པ་གང་ཡང་མེད་ལ།

'di ltar gti mug par byed pa gang yang med la/

【N2 後五句世俗諦觀】

རྟེན་ཅིང་འབྲེལ་པར་འབྱུང་བའི་གཏི་མུག་ནི་མེད་པ་མ་ཡིན་ཏེ།ཀུན་རྫོབ་ཏུ་ན་གཏི་མུག་ནི་རྨོངས་པར་བྱེད་པའོ་ཞེས་བྱའོ། གང་གི་ཕྱིར་རྨོངས་པ࿒མེད་པ་ལ་ནི་ཚུལ་བཞིན་མ་ཡིན་པ་ཡིད་ལ་བྱེད་པ་མེད་དེ། དེ་བས་ན་གཏི་མུག་དེ་རྨོངས་པར་མི་བྱེད་དོ་ཞེས་སྟོན་ཏོ། །

rten cing 'brel par 'byung ba'i gti mug ni med pa ma yin te/kun rdzob tu na gti mug ni rmongs par byed pa'o zhes bya'o/ gang gi phyir rmongs pa med pa la ni tshul bzhin ma yin pa yid la byed pa med de/ de bas na gti mug de rmongs par mi byed do zhes ston to/ /

【L5 第五段：兩頌(21-22)明三種三法無和合義】

དེ་བཞིན་དུ་རྣམ་པར་ཤེས་པ་ཡང་ཀུན་རྫོབ་ཏུ་ན། བསོད་ནམས་ལ་སོགས་པའི་འདུ་བྱེད་དུ་ཉེ་བར་འགྲོ་བ་ཞེས་བྱའི༑ དོན་དམ་པར་ནི་ཉེ་བར་འགྲོ་བ་མེད་དོ། །གསུམ་དུ་འདོད་ཅེས་བྱ་བ་ནི༑ འདས་པ་དང༌། མ་འོངས་པ་དང༌། ད་ལྟར་བྱུང་བ་རྣམས་སོ། །ལས་རྣམས་གསུམ་པོ་གང་ཡིན་པ། །ཞེས་བྱ་བ་ནི། ལུས་ལ་སོགས་པའི་ལས་སོ། །དེ་དག་ཀུན་ཀྱང་འབྲེལ་པ་མེད། །ཅེས་བྱ་བ་ནི། ཕན་ཚུན་འགྲོགས་པ་མེད་པའི་ཕྱིར་ཏེ། འདི་ལྟར་ད་ལྟར་གྱི་རྣམས་ནི་འཇིག་པའི་ངང་ཚུལ་ཅན་ཡིན་ལ། འདས་པ་རྣམས་ནི་གང་ན་ཡང་མི་གནས་པ་དང༌། མ་སྐྱེས་པ་རྣམས་ནི་རྐྱེན་ལ་རག་ལས་པའི་ཕྱིར་རོ། །སེམས་ནི་ཕྱི་བཞིན་འབྲང་བ་ཡིན། །ཞེས་བྱ་བ་ནི། དེ་དག་དང་མཚུངས་པར་ལྡན་པ་གང་ཡིན་པའོ། །དེ་ལྟ་ན། ཇི་ལྟར་བསོད་ནམས་ལ་སོགས་པའི་འདུ་བྱེད་རྣམས་འབྲེལ་པ་མེད་པ་དེ་བཞིན་དུ།

de bzhin du rnam par shes pa yang kun rdzob tu na/ bsod nams la sogs pa'i 'du byed du nye bar 'gro ba zhes bya'i| don dam par ni nye bar 'gro ba med do/ /gsum du 'dod ces bya ba ni| 'das pa dang/ ma 'ongs pa dang/ da ltar byung ba rnams so/ /las rnams gsum po gang yin pa/ /zhes bya ba ni/ lus la sogs pa'i las so/ /de dag kun kyang 'brel pa med/ /ces bya ba ni/ phan tshun 'grogs pa med pa'i phyir te/ 'di ltar da ltar gyi rnams ni 'jig pa'i ngang tshul can yin la/ 'das pa rnams ni gang na yang mi gnas pa dang/ ma skyes pa rnams ni rkyen la rag las pa'i phyir ro/ /sems ni phyi bzhin 'brang ba yin/ /zhes bya ba ni/ de dag dang mtshungs par ldan pa gang yin pa'o/ /de lta na/ ji ltar bsod nams la sogs pa'i 'du byed rnams 'brel pa med pa de bzhin du/

【L6 第六段：一頌(23)明同性心所相應非異性等】【M1 釋初二句】

དེ་དང་མཚུངས་པར་ལྡན་པའི་སེམས་ཀྱང་དེ་བཞིན་དུ།འགྱུར་བའི་རིགས་ན། ཇི་ལྟར་དེ་ཉེ་བར་འགྲོ་བར་འགྱུར། གང་གི་ཕྱིར་སེམས་འདུ་བྱེད་གང་དང་མཚུངས་པར་ལྡན་པའམ། ཡང་ན་མི་ལྡན་པར་གྱུར་ན། དེ་ནི་དེ་དང་ནམས་ཀྱང་མཚུངས་པར་ལྡན་པ་མ་ཡིན་པའམ། ཡང་ན་མི་ལྡན་པ་ཡང་མ་ཡིན་པར་མི་འགྱུར་བའི་རིགས་སོ། །

de dang mtshungs par ldan pa'i sems kyang de bzhin du/'gyur ba'i rigs na/ ji ltar de nye bar 'gro bar 'gyur/ gang gi phyir sems 'du byed gang dang mtshungs par ldan pa'am/ yang na mi ldan par gyur na/ de ni de dang nams kyang mtshungs par ldan pa ma yin pa'am/ yang na mi ldan pa yang ma yin par mi 'gyur ba'i rigs so/ /

【M2 下釋二句】

སེམས་ཐམས་ཅད་དང་མཚུངས་པར་ལྡན་པའམ། མི་ལྡན་པ་ཡང་མ་ཡིན་ཏེ། དེ་ལྟ་ན་ཡང་དག་པར་སེམས་ཀྱི་ཉེ་བར་འགྲོ་བ་མ་གྲུབ་པ་ཀུན་རྫོབ་ཏུ།

sems thams cad dang mtshungs par ldan pa'am/ mi ldan pa yang ma yin te/ de lta na yang dag par sems kyi nye bar 'gro ba ma grub pa kun rdzob tu/

【L7 第七段：兩頌(24-25)依二諦理明人法有無】【M1 初一頌依世俗諦明心隨轉因緣】

སེམས་ནི་ཉེ་བར་འགྲོ་ཞེས་བྱ། །ཞེས་བྱ་སྟེ། གཏན་ཚིགས་གང་གིས་སྟོན་ཞེ་ན། །རྒྱུན་ནི་འདྲ་དང་མི་འདྲ་བ། །ཞེས་བྱ་བ་ལ་སོགས་པའི་ཚིགས་སུ་བཅད་པས་སྟོན་ཏོ། །ཀུན་རྫོབ་འདི་ནི་བྱ་བ་ཡིན། །ཞེས་བྱ་བ་ནི་དེ་ཉེ་བར་འགྲོ་བའོ། །

sems ni nye bar 'gro zhes bya/ /zhes bya ste/ gtan tshigs gang gis ston zhe na/ /rgyun ni 'dra dang mi 'dra ba/ /zhes bya ba la sogs pa'i tshigs su bcad pas ston to/ /kun rdzob 'di ni bya ba yin/ /zhes bya ba ni de nye bar 'gro ba'o/ /

【M2 次半頌依勝義諦明我體無】

ཇི་ལྟར་བྱེད་པ་པོ་དང༌། ཚོར་བ་པོ་ཡང་དག་པར་མེད་བཞིན་དུ་ཡང་ཞེ་ན།

ji ltar byed pa po dang/ tshor ba po yang dag par med bzhin du yang zhe na/

【M3 後半頌明依世俗諦有作受果】

ཀུན་རྫོབ་ཏུ་བདག་གིས་བྱས་པ་ལ་ཉེ་བར་སྤྱད་པ་ཞེས་བྱ་བ་ཡང་བསྟན་ཏོ། །

kun rdzob tu bdag gis byas pa la nye bar spyad pa zhes bya ba yang bstan to/ /

【L8 第八段：一頌(26)明作者、受者一異不可說】

སྔ་དང་ཕྱི་མས་ཐ་དད་ཅིང༌། །ཞེས་བྱ་བ་ལ་སོགས་པའི་ཚིགས་སུ་བཅད་པས་ནི། ཇི་ལྟར་ཡང་དེས་བྱེད་ཅིང་དེས་མྱོང་ངམ། འོན་ཏེ་གཞན་གྱིས་ཞེས་བྱ་བ་ལུང་དུ་མི་བསྟན་པ་དེ་ཡོངས་སུ་སྟོན་ཏོ། །

snga dang phyi mas tha dad cing/ /zhes bya ba la sogs pa'i tshigs su bcad pas ni/ ji ltar yang des byed cing des myong ngam/ 'on te gzhan gyis zhes bya ba lung du mi bstan pa de yongs su ston to/ /

【L9 第九段：五頌(27-31)釋通疑難】

དེ་ལྟ་ན་བདག་པོའམ། བྱེད་པ་པོའམ། ཚོར་བ་པོ་ཡང་དག་པར་མེད་ཀྱི། རྒྱུ་དང་འབྲས་བུ་ཡོད་པ་ཙམ་ལས་རྒོལ་བའི་ལན་གདབ་པའམ། རྒྱུ་དང་འབྲས་བུའི་མཚན་ཉིད་དང༌། དེ་ཉིད་ལ࿒བདག་ཏུ་ཕྱིན་ཅི་ལོག་པ་ནི་ཚིགས་སུ་བཅད་པ་ལྔས་སྟོན་ཏོ། ། དེ་ལ་ཇི་ལྟར་བདག་མེད་བཞིན་དུ་ཡང་སྲིད་པ་འབྱུང་ཞིང་རྒྱུན་མི་འཆད་པ་དང༌། ཇི་ལྟར་རྒྱུ་ལས་འབྲས་བུ་ཅིག་ཅར་མི་འབྱུང་བ་དང༌། ཇི་ལྟར་ཐམས་ཅད་ལས་ཐམས་ཅད་མི་འབྱུང་བ་དང༌། ཇི་ལྟར་རྒྱུའི་ལམ་དེ་རྒྱུན་ཆད་པར་མི་འགྱུར་བ་དེ་ནི་ཚིགས་སུ་བཅད་པ་གཅིག་གིས་སྟོན་ཏེ། རྩ་བ་བཞིས་རྒོལ་བ་བཞིའི་ལན་གོ་རིམས་བཞིན་དུ་འདེབས་སོ། །གཉིས་པས་ནི་རྒྱུ་དང་འབྲས་བུའི་མཚན་ཉིད་སྟོན་ཏོ། །ཕྱི་མ་གསུམ་གྱིས་ནི་རྒྱུ་དང་འབྲས་བུ་བདག་མེད་པ་དེ་ལ་ཇི་ལྟར་བདག་ཏུ་ལྟ་བར་ཕྱིན་ཅི་ལོག་པ་སྟོན་ཏོ། །དེ་ཡང་དམིགས་པ་དང༌། རྟེན་དང༌། འབྲས་བུ་དང༌། རྒྱུ་ལས་སྟོན་ཏེ། དེའི་དམིགས་པ་ནི་ཚིགས་སུ་བཅད་པ་གཅིག་གིས་བསྟན་ཏོ། །དེ་ཡང་གཟུགས་མེད་པ་དང༌། བསྟན་དུ་མེད་པ་གཉིས་ཀྱིས་སོ་སོ་རང་གིས་རིག་པར་སྒྲུབ་པར་བྱེད་དེ། གཟུགས་རྣམས་ནི་བརྟག་ཏུ་རུང་བའོ་ཞེས་མདོ་ལས་འབྱུང་བས་བརྟག་ཏུ་མེད་པའི་ཕྱིར་དང༌། གཞན་དག་ལ་བསྟན་དུ་མི་རུང་བས་བསྟན་དུ་མེད་པའི་ཕྱིར་རོ། །རྟེན་དང་འབྲས་བུ་ནི་གཉིས་པས་བསྟན་ཏོ། །བྱིས་པ་རྣམས་ནི་རྟེན་ཡིན་ནོ། །དེ་ལས་གཞན་པའི་ལྟ་བ་རྣམས་ནི་འབྲས་བུའོ། །རྒྱུ་ནི་གསུམ་པས་བསྟན་ཏེ། དེ་ལ་ལྷན་ཅིག་སྐྱེས་པའི་བདག་ཏུ་ལྟ་བ་ནི་རིལ་པོར་འཛིན་པ་དང༌། དེའི་བག་ལ་ཉལ་རང་གི་ས་བོན་ལས་བྱུང་ངོ༌། །མུ་སྟེགས་ཅན་གྱི་བདག་ཏུ་ལྟ་བ་ཡོངས་སུ་བརྟགས་པ་ནི་སྔོན་གོམས་པ་ལ་སོགས་པ་ལས་འབྱུང་སྟེ། མུ་སྟེགས་ཅན་གྱི་ལྟ་བ་དེ་ཡང་གོམས་པར་གྱུར་ལ། འདིར་ཡང་ཚུལ་བཞིན་མ་ཡིན་པ་ལ་རྟོག་ཅིང༌། དེ་དང་མཐུན་པའི་དམ་པའི་ཆོས་མ་ཡིན་པ་ཡང་ཕ་རོལ་ལས་ཐོས་ཏེ། དེ་ལྟར་རྟེན་དང༌། ཡིད་ལ་བྱེད་པ་དང༌། དམིགས་པའི་ཉེས་པ་རྣམས་ཀྱིས་ཡོངས་སུ་བརྟགས་པའི་བདག་ཏུ་ལྟ་བ་འབྱུང་བ་སྟོན་ཏོ། །

de lta na bdag po'am/ byed pa po'am/ tshor ba po yang dag par med kyi/ rgyu dang 'bras bu yod pa tsam las rgol ba'i lan gdab pa'am/ rgyu dang 'bras bu'i mtshan nyid dang/ de nyid la bdag tu phyin ci log pa ni tshigs su bcad pa lngas ston to/ / de la ji ltar bdag med bzhin du yang srid pa 'byung zhing rgyun mi 'chad pa dang/ ji ltar rgyu las 'bras bu cig car mi 'byung ba dang/ ji ltar thams cad las thams cad mi 'byung ba dang/ ji ltar rgyu'i lam de rgyun chad par mi 'gyur ba de ni tshigs su bcad pa gcig gis ston te/ rtsa ba bzhis rgol ba bzhi'i lan go rims bzhin du 'debs so/ /gnyis pas ni rgyu dang 'bras bu'i mtshan nyid ston to/ /phyi ma gsum gyis ni rgyu dang 'bras bu bdag med pa de la ji ltar bdag tu lta bar phyin ci log pa ston to/ /de yang dmigs pa dang/ rten dang/ 'bras bu dang/ rgyu las ston te/ de'i dmigs pa ni tshigs su bcad pa gcig gis bstan to/ /de yang gzugs med pa dang/ bstan du med pa gnyis kyis so so rang gis rig par sgrub par byed de/ gzugs rnams ni brtag tu rung ba'o zhes mdo las 'byung bas brtag tu med pa'i phyir dang/ gzhan dag la bstan du mi rung bas bstan du med pa'i phyir ro/ /rten dang 'bras bu ni gnyis pas bstan to/ /byis pa rnams ni rten yin no/ /de las gzhan pa'i lta ba rnams ni 'bras bu'o/ /rgyu ni gsum pas bstan te/ de la lhan cig skyes pa'i bdag tu lta ba ni ril por 'dzin pa dang/ de'i bag la nyal rang gi sa bon las byung ngo/ /mu stegs can gyi bdag tu lta ba yongs su brtags pa ni sngon goms pa la sogs pa las 'byung ste/ mu stegs can gyi lta ba de yang goms par gyur la/ 'dir yang tshul bzhin ma yin pa la rtog cing/ de dang mthun pa'i dam pa'i chos ma yin pa yang pha rol las thos te/ de ltar rten dang/ yid la byed pa dang/ dmigs pa'i nyes pa rnams kyis yongs su brtags pa'i bdag tu lta ba 'byung ba ston to/ /

【L10 第十段：五頌(32-36)明集生苦障解脫等】

དེའི་འོག་ཏུ་ཇི་ལྟར་བདག་ཏུ་ལྟ་བ་དེས་ཀུན་ནས་འབྱུང་བའི་གོ་རིམས་ཀྱིས་སྡུག་བསྔལ་འགྲུབ་པར་བྱེད་པ་དང༌། ཇི་ལྟར་སྡུག་བསྔལ་དེ་ང་རྒྱལ་དང་བཅས་པའི་སྡུག་བསྔལ་གཉིས་ཀྱི་རྒྱུར་འགྱུར་བ་དང༌། ཇི་ལྟར་ན་ཐར་པའི་བགེགས་སུ་འགྱུར་བ་དེ་ནི་ཚིགས་སུ་བཅད་པ་ལྔས་བསྟན་ཏེ། དེ་ལ་ཚིགས་སུ་བཅད་པ་དང་པོས་ཀུན་འབྱུང་བ་སྟོན་ཏོ། །གཉིས་པ་དང་གསུམ་པས་ནི་སྡུག་བསྔལ་དང༌། འདུ་བྱེད་ཀྱི་སྡུག་བསྔལ་དུ་བསྡུས་པའི་ཀུན་གཞི་རྣམ་པར་ཤེས་པ࿒དེ་ལ་དེ་གནས་པར་བྱས་ནས། འགྱུར་རམ་མི་འགྱུར་ཞིག་གུ་སྙམ་པ་ལ་སོགས་པར་སྤྲོས་པ་ཁས་ལེན་ཏོ། །གནས་བྱས་ཞེས་བྱ་བ་ནི། ལུས་ཡོངས་སུ་འཛིན་པར་བྱེད་པའོ། །སྐད་ཅིག་ཙམ་ཡང་ཞི་བར་མི་འགྱུར་བ་ནི། སྡུག་བསྔལ་དེ་ཡང་དུས་ཐམས་ཅད་དུ་རྗེས་སུ་འབྲེལ་བའི་ཕྱིར་རོ། །བཞི་པས་ནི་ཇི་ལྟར་སྡུག་བསྔལ་བ་དེ་སྡུག་བསྔལ་གཞན་གཉིས་དང༌། ང་རྒྱལ་གྱི་རྐྱེན་ཡིན་པ་སྟོན་ཏོ། །ལྔ་པས་ནི་ཇི་ལྟར་ཐར་པའི་བགེགས་སུ་འགྱུར་བ་སྟོན་ཏོ། །དེར་ནི་ལྷག་པར་ཀུན་དུ་རྨོངས་པར་འགྱུར་བ་ཞེས་བྱ་བ་ནི་སྡུག་བསྔལ་གཞན་གཉིས་ལས་ལྷག་པའོ། །ཀུན་དུ་འགྲོ་ཞེས་བྱ་བ་ནི། ཚོར་བ་ཐམས་ཅད་ཀྱི་རྗེས་སུ་འབྲང་བའི་ཕྱིར་རོ། །ཀུན་ལ་སྤྱོད་པར་བྱེད་ཅེས་བྱ་བ་ནི། དགེ་བ་དང༌།མི་དགེ་བ་དང༌། ལུང་དུ་མ་བསྟན་པ་ལའོ། །

de'i 'og tu ji ltar bdag tu lta ba des kun nas 'byung ba'i go rims kyis sdug bsngal 'grub par byed pa dang/ ji ltar sdug bsngal de nga rgyal dang bcas pa'i sdug bsngal gnyis kyi rgyur 'gyur ba dang/ ji ltar na thar pa'i bgegs su 'gyur ba de ni tshigs su bcad pa lngas bstan te/ de la tshigs su bcad pa dang pos kun 'byung ba ston to/ /gnyis pa dang gsum pas ni sdug bsngal dang/ 'du byed kyi sdug bsngal du bsdus pa'i kun gzhi rnam par shes pa de la de gnas par byas nas/ 'gyur ram mi 'gyur zhig gu snyam pa la sogs par spros pa khas len to/ /gnas byas zhes bya ba ni/ lus yongs su 'dzin par byed pa'o/ /skad cig tsam yang zhi bar mi 'gyur ba ni/ sdug bsngal de yang dus thams cad du rjes su 'brel ba'i phyir ro/ /bzhi pas ni ji ltar sdug bsngal ba de sdug bsngal gzhan gnyis dang/ nga rgyal gyi rkyen yin pa ston to/ /lnga pas ni ji ltar thar pa'i bgegs su 'gyur ba ston to/ /der ni lhag par kun du rmongs par 'gyur ba zhes bya ba ni sdug bsngal gzhan gnyis las lhag pa'o/ /kun du 'gro zhes bya ba ni/ tshor ba thams cad kyi rjes su 'brang ba'i phyir ro/ /kun la spyod par byed ces bya ba ni/ dge ba dang/mi dge ba dang/ lung du ma bstan pa la'o/ /

【L11 第十一段：一頌(37)明阿賴耶識譬如池派流】

ཀུན་གཞིའི་རྣམ་པར་ཤེས་པར་གཏོགས་པའི་སྡུག་བསྔལ་དེ་མཚོ་དང་འདྲ་བར་བསྟན་ནས། ད་ནི་སྐོམ་པར་འགྱུར་བ་སྟོན་ཏེ། ཆོས་སྤྱོད་པ་ཁོ་ནས་སྐོམ་པར་འགྱུར་བའི་ཕྱིར་རོ། །དེ་ལ་མི་བཟད་པའི་རྒྱུན་རྣམས་ནི། མིག་ལ་སོགས་པ་དྲུག་དང༌། འགྲོ་བ་ལྔ་དང༌། ཁམས་གསུམ་ལ་སོགས་པའོ། །

kun gzhi'i rnam par shes par gtogs pa'i sdug bsngal de mtsho dang 'dra bar bstan nas/ da ni skom par 'gyur ba ston te/ chos spyod pa kho nas skom par 'gyur ba'i phyir ro/ /de la mi bzad pa'i rgyun rnams ni/ mig la sogs pa drug dang/ 'gro ba lnga dang/ khams gsum la sogs pa'o/ /

【L12 第十二段：七頌(38-44)顯示解了解脫遍知及縛遍知】【M1 總釋七頌】

ཆོས་སྤྱོད་པ་དེ་ཡང་འཆིང་བ་དང༌། ཐར་པ་ཡོངས་སུ་ཤེས་པར་བསྟན་ཏོ། །

chos spyod pa de yang 'ching ba dang/ thar pa yongs su shes par bstan to/ /

【M2 別釋七頌】【N1 初一頌明解了縛遍知】

དེ་ལ་འཆིང་བ་ཡོངས་སུ་ཤེས་པ་ནི། འདི་ལྟར་ཡོངས་སུ་ཤེས་པ་སྟེ། སྡུག་བསྔལ་ལ་ཡང་སྡུག་བསྔལ་ལོ་སྙམ་དུ་འཛིན་པ་དང༌། བདེ་ན་ཡང་བདག་ཉིད་བདེའོ་སྙམ་དུ་འཛིན་པའོ། །ཡོངས་སུ་རྟོག་པ་དེ་ཡང་ལྟ་བ་སྐྱེད་པར་བྱེད་པ་ཡིན་ལ། ལྟ་བ་དེ་ཉིད་ལས་ཀྱང་དེ་འབྱུང་སྟེ། དེ་ནི་སྐྱེད་པ་ཡིན་ནོ། །

de la 'ching ba yongs su shes pa ni/ 'di ltar yongs su shes pa ste/ sdug bsngal la yang sdug bsngal lo snyam du 'dzin pa dang/ bde na yang bdag nyid bde'o snyam du 'dzin pa'o/ /yongs su rtog pa de yang lta ba skyed par byed pa yin la/ lta ba de nyid las kyang de 'byung ste/ de ni skyed pa yin no/ /

【N2 餘六頌明解了解脫遍知】【O1 初一頌明所離惑】

ཐར་པ་ཡོངས་སུ་ཤེས་པ་ནི། ཚིགས་སུ་བཅད་པ་ལྷག་མ་དྲུག་གིས་བསྟན་ཏོ། །རྟག་ཏུ་ཉོན་མོངས་ཅན་གྱི་ཡིད། །ཉོན་མོངས་ལྷན་ཅིག་སྐྱེ་ཞིང་འགག །དེ་ཕྱིར་དེ་ནི་ཉོན་མོངས་ལས། །ཐར་པར་མ་གྱུར་ཅེས་བྱ་བ་ནི། གང་གི་ཚེ་ཉོན་མོངས་པ་རྣམས་དང་ལྷན་ཅིག་སྐྱེ་བ་ནའོ༑ །འགྱུར་བ་མིན་ཞེས་བྱ་བ་ནི། གང་གི་ཚེ་དེ་དག་དང་ལྷན་ཅིག་འགགས་པ་ནའོ། །

thar pa yongs su shes pa ni/ tshigs su bcad pa lhag ma drug gis bstan to/ /rtag tu nyon mongs can gyi yid/ /nyon mongs lhan cig skye zhing 'gag /de phyir de ni nyon mongs las/ /thar par ma gyur ces bya ba ni/ gang gi tshe nyon mongs pa rnams dang lhan cig skye ba na'o| /'gyur ba min zhes bya ba ni/ gang gi tshe de dag dang lhan cig 'gags pa na'o/ /

【O2-3 次兩頌顯解脫性】

གང་གི་ཚེ་ཐར་པ་ཞེས་བྱ་བ་དེ་སྟོན་ཏེ། །དེ་ཉིད་ཕྱིས་དག་པར་སྐྱེ་བ་ནི་མ་ཡིན་གྱི། ཡིད་གཞན་དག་པར་འགྱུར་ཏེ། །དེ་ནི་ཐོག་མ་ཉིད་ནས་ཀུན་ནས་ཉོན་མོངས་པ་ཅན་མ་ཡིན་པས་ན་འགྲོ་བ་ཞེས་བྱའོ། །ཉོན་མོངས་ཅན་གང་དེ་འདིར་གཞན། །ཞེས་བྱ་བ་ནི། ཚིགས་སུ་བཅད་པ་འདི་ནི། དོན་འདི་ཉིད་སྒྲུབ་པའོ། །

gang gi tshe thar pa zhes bya ba de ston te/ /de nyid phyis dag par skye ba ni ma yin gyi/ yid gzhan dag par 'gyur te/ /de ni thog ma nyid nas kun nas nyon mongs pa can ma yin pas na 'gro ba zhes bya'o/ /nyon mongs can gang de 'dir gzhan/ /zhes bya ba ni/ tshigs su bcad pa 'di ni/ don 'di nyid sgrub pa'o/ /

【O4 次一頌釋有餘涅槃】

ཐར་པ་དེ་ཡང་རྣམ་པ་གཉིས་སུ་བསྟན་ཏེ། །ཉོན་མོངས་པ་ལས་ཐར་པ་དང༌། །དངོས་པོ་ལས་ཐར་པའོ། །ཉོན་མོངས་པ་ལས་ཐར་པ་ནི༑ ས་བོན་ཐམས་ཅད་ལེགས་པར་བསྩལ་བས། ཉོན་མོངས་པ་ཡོངས་སུ་ཟད་པའི་ཕྱིར་རོ། །དངོས་པོ་ལས་ཐར་པ་ནི་དེ་ཉིད་ལ་ཀུན་ནས་ཉོན་མོངས་པ་མེད་པའི་ཕྱིར་ཏེ། དགེ་སློང་དག་མིག་ལ་འདུན་པའི་འདོད་ཆགས་གང་ཡིན་པ་དེ་སྤངས་ན། དེ་ལྟ་བུས་ཁྱེད་ཀྱི་མིག་དེ་སྤོང་བར་འགྱུར་རོ་ཞེས་མདོ་ལས་འབྱུང་བའི་ཚིག་ལྟ་བུའོ། །

thar pa de yang rnam pa gnyis su bstan te/ /nyon mongs pa las thar pa dang/ /dngos po las thar pa'o/ /nyon mongs pa las thar pa ni| sa bon thams cad legs par bstsal bas/ nyon mongs pa yongs su zad pa'i phyir ro/ /dngos po las thar pa ni de nyid la kun nas nyon mongs pa med pa'i phyir te/ dge slong dag mig la 'dun pa'i 'dod chags gang yin pa de spangs na/ de lta bus khyed kyi mig de spong bar 'gyur ro zhes mdo las 'byung ba'i tshig lta bu'o/ /

【O5 次一頌顯無餘涅槃】

དེ་ལྟར་ཕུང་པོའི་ལྷག་མ་དང་བཅས་པའི་ཐར་པ་བསྟན་ནས། སོ་སོ་རང༌གི་རིག་པས་ཕུང་པོའི་ལྷག་མ་མེད་པ་སྟན་ཏེ། མེད་པ་ཙམ་དུ་འཛིན་པ་ལ་བཙལ་བའི་ཕྱིར། དེ་བསམ་གྱིས་མི་ཁྱབ་པར་སྟོན་ཏོ། །ཕུང་པོའི་ལྷག་མ་མེད་པ་ནི། སྡུག་བསྔལ་ཙམ་ཟད་པས་བསྟན་ཏོ། །དེ་བས་ན་དེ་ལས་ཐ་དད་པའམ། ཐ་དད་པ་མ་ཡིན་པའམ། ཤི་བའི་འོག་ཏུ་ཡོད་པའམ༑ མེད་པར་འགྱུར་ཞེས་བྱ་བ་ལ་སོགས་པ་རྣམ་པ་ཐམས་ཅད་དུ། སྤྲོས་པ་མེད་པའོ། །

de ltar phung po'i lhag ma dang bcas pa'i thar pa bstan nas/ so so ranggi rig pas phung po'i lhag ma med pa stan te/ med pa tsam du 'dzin pa la btsal ba'i phyir/ de bsam gyis mi khyab par ston to/ /phung po'i lhag ma med pa ni/ sdug bsngal tsam zad pas bstan to/ /de bas na de las tha dad pa'am/ tha dad pa ma yin pa'am/ shi ba'i 'og tu yod pa'am| med par 'gyur zhes bya ba la sogs pa rnam pa thams cad du/ spros pa med pa'o/ /

【O6 後一頌顯無實數取趣生死涅槃】

རྒྱུན་ལ་གང་ཟག་ཅེས་བྱ་སྟེ། །ཞེས་བྱ་བ་ལ་སོགས་པ། ཚིགས་སུ་བཅད་པ་འདིས་ནི་འཆིང་བ་དང་ཐར་པ་ཡོད་བཞིན་དུ། གང་ཟག་དང་ཆོས་འཁོར་བའམ། ཡོངས་སུ་མྱ་ངན་ལས་འདས་པ་ཇི་ལྟར་མེད་པ་དེ་ཡོངས་སུ་སྟོན་ཏོ། །

rgyun la gang zag ces bya ste/ /zhes bya ba la sogs pa/ tshigs su bcad pa 'dis ni 'ching ba dang thar pa yod bzhin du/ gang zag dang chos 'khor ba'am/ yongs su mya ngan las 'das pa ji ltar med pa de yongs su ston to/ /

【I2 建立意趣義伽他(51)】【J1 結前生後】

དོན་དམ་པའི་ཚིགས་སུ་བཅད་པ་རྣམས་ཀྱི་ཡིད་ཆེས་པའི་ལུང་རྣམ་པར་བཤད་པ་རྫོགས་སོ།། །།དེ་ལ་དགོངས་པའི་དོན་གྱི་ཚིགས་སུ་བཅད་པ་རྣམ་པར་གཞག་པ་ནི། དེ་ནས་མི་མཇེད་ཀྱི་བདག་པོ་ཚངས་པ། བཅོམ་ལྡན་འདས་ག་ལ་བ་དེར་སོང་སྟེ་ཕྱིན་ནས། བཅོམ་ལྡན་འདས་ཀྱི་ཞབས་ལ་མགོ་བོས་ཕྱག་འཚལ་ཏེ། །ཕྱོགས་གཅིག་ཏུ་འདུག་གོ། །ཕྱོགས་གཅིག་ཏུ་འདུག་ནས་མི་མཇེད་ཀྱི་བདག་པོ་ཚངས་པས། བཅོམ་ལྡན་འདས་ལ་ཚིགས་སུ་བཅད་པ་བརྗོད་པས་ཞུ་བ་ཞུས་པ།

don dam pa'i tshigs su bcad pa rnams kyi yid ches pa'i lung rnam par bshad pa rdzogs so// //de la dgongs pa'i don gyi tshigs su bcad pa rnam par gzhag pa ni/ de nas mi mjed kyi bdag po tshangs pa/ bcom ldan 'das ga la ba der song ste phyin nas/ bcom ldan 'das kyi zhabs la mgo bos phyag 'tshal te/ /phyogs gcig tu 'dug go/ /phyogs gcig tu 'dug nas mi mjed kyi bdag po tshangs pas/ bcom ldan 'das la tshigs su bcad pa brjod pas zhu ba zhus pa/

【J2 舉伽陀(五十一頌以義分科)】【K1 第一頌梵王請舉問(1)】

བསླབ་པ་རྣམས་ལ་ཕ་རོལ་གཤེགས། །ཐེ་ཚོམ་ཐམས་ཅད་སེལ་མཛད་པ། །བསླབ་དང་བསླབ་རྣམས་བསླབ་བགྱི་བ། །གང་ལགས་ཞུ་ན་བདག་ལ་གསུངས། །

bslab pa rnams la pha rol gshegs/ /the tshom thams cad sel mdzad pa/ /bslab dang bslab rnams bslab bgyi ba/ /gang lags zhu na bdag la gsungs/ /

【K2 後五十頌世尊答(50)】【L2 第二頌答學體學數(1)】

གྲོགས་པོ་མདོར་ན་བསླབ་པ་གསུམ། །ལྷག་པའི་ཚུལ་ཁྲིམས་ལྷག་པའི་སེམས། །ལྷག་པའི་ཤེས་རབ་དེ་དག་ལ། །བསླབ་པ་གང་ཡིན་མཉན་པར་གྱིས། །

grogs po mdor na bslab pa gsum/ /lhag pa'i tshul khrims lhag pa'i sems/ /lhag pa'i shes rab de dag la/ /bslab pa gang yin mnyan par gyis/ /

【L3-51 所餘頌答當修學】【M3 第三頌學方便(1)】

ཡན་ལག་དྲུག་དང་ལྡན་པ་དང༌། གནས་བཞི་བདེ་དང་ལྡན་པ་དང༌། །བཞི་པོ་ཡི་ནི་རྣམ་པ་བཞི། །རྟག་ཏུ་ཡེ་ཤེས་དག་པ་ཡིན། །

yan lag drug dang ldan pa dang/ gnas bzhi bde dang ldan pa dang/ /bzhi po yi ni rnam pa bzhi/ /rtag tu ye shes dag pa yin/ /

【M4 第四頌學次第生起(1)】

རྩ་བ་ཤིན་ཏུ་བརྟན་པ་དང༌། །ཞི་བའི་སེམས་ལ་དགའ་བ་དང༌། །འཕགས་པའི་ལྷ་དང་སྡིག་པའི་ལྷ། །ལྡན་པར་བྱ་ཞིང་འབྲལ་བར་བྱ། །

rtsa ba shin tu brtan pa dang/ /zhi ba'i sems la dga' ba dang/ /'phags pa'i lha dang sdig pa'i lha/ /ldan par bya zhing 'bral bar bya/ /

【M5 第五頌學次第清淨差別(1)】

དང་པོ་དག་ཅིང་བསམ་གཏན་དགའ། །བདེན་པ་ལ་ཡང་མཁས་པར་བྱ། །བདེན་པ་ཉིད་ནི་བསྐྱེད་པ་དང༌། །སྤང་བར་བྱ་ཞིང་སྤེལ་བར་བྱ། །

dang po dag cing bsam gtan dga'/ /bden pa la yang mkhas par bya/ /bden pa nyid ni bskyed pa dang/ /spang bar bya zhing spel bar bya/ /

【M6 第六頌學所得果(1)】

བསླབ་པ་གསུམ་གྱི་གཞི་རྣམས་ལ། །འགྲོ་བ་རྣམ་པ་བཞི་ཡོད་དེ༑ །འགྲོ་བ་རྣམ་པ་གཉིས་སྤངས་ལ། །འགྲོ་བ་གཉིས་ནི་བསྒྲུབ་པར་བྱ། །

bslab pa gsum gyi gzhi rnams la/ /'gro ba rnam pa bzhi yod de| /'gro ba rnam pa gnyis spangs la/ /'gro ba gnyis ni bsgrub par bya/ /

【M7 第七頌學漸次因緣別總修習(1)】

གཉིས་ནི་གཉིས་ལ་ཉེ་བར་གནས། །གཅིག་ནི་མྱ་ངན་འདའ་བར་འགྲོ། །གོ་རིམས་བཞིན་དུ་རྒྱུར་འགྱུར་ཏེ། །སོ་སོ་དང་མི་འདྲེན་མར་བསྒོམ། །

gnyis ni gnyis la nye bar gnas/ /gcig ni mya ngan 'da' bar 'gro/ /go rims bzhin du rgyur 'gyur te/ /so so dang mi 'dren mar bsgom/ /

【M8-10 第八至十頌總叡者次第為後果因(3)】【N8 第八頌】

གང༌གི་ཐོག་མར་འགྱོད་མེད་ལ། །ཕྱི་ནས་བདེ་དང་ལྡན་འགྱུར་ལ། །མཁས་པ་གང་ལ་སློབ་པ་དེ། །བསླབ་པ་ཀུན་གྱི་ཐོག་མ་ཡིན། །

ganggi thog mar 'gyod med la/ /phyi nas bde dang ldan 'gyur la/ /mkhas pa gang la slob pa de/ /bslab pa kun gyi thog ma yin/ /

【N9 第九頌】

གང་གིས་དགེ་བ་འབྱུང་ལྡན་པ༑ །ཡེ་ཤེས་རྣམ་པར་སྤྱོད་བྱེད་པ། །མཁས་པ་གང་ལ་བསླབ་པ་དེ། །བསླབ་པ་ཀུན་གྱི་བར་མ་ཡིན། །

gang gis dge ba 'byung ldan pa| /ye shes rnam par spyod byed pa/ /mkhas pa gang la bslab pa de/ /bslab pa kun gyi bar ma yin/ /

【N10 第十頌】

གང་གིས་སེམས་ནི་རྣམ་གྲོལ་ལ། །སྤྲོས་པ་ཡང་ནི་འགག་འགྱུར་བ། །མཁས་པ་གང་ལ་སློབ་པ་དེ། །བསླབ་པ་ཀུན་གྱི་གཙོ་བོ་ཡིན། །

gang gis sems ni rnam grol la/ /spros pa yang ni 'gag 'gyur ba/ /mkhas pa gang la slob pa de/ /bslab pa kun gyi gtso bo yin/ /

【M11-13 第十一至十三頌明學成敗共與不共(3)】【N11 第十一頌】

ལམ་གྱི་ཐོག་མར་བསྟན་པ་དེ། །མ་དག་འགྲོ་བར་འགྱུར་བའི་ལམ༑ །དེ་བཞིན་བདེ་འགྲོར་འགྲོ་བ་སྟེ། །དེ་ནི་གཅིག་པུས་འགྱུར་བར་འདོད༑ །

lam gyi thog mar bstan pa de/ /ma dag 'gro bar 'gyur ba'i lam| /de bzhin bde 'gror 'gro ba ste/ /de ni gcig pus 'gyur bar 'dod| /

【N12 第十二頌】

ལམ་གྱི་བར་མར་བསྟན་པ་དེ། །རྣམ་པར་དག་པར་འགྲོ་བའི་ལམ།།ཐམས་ཅད་གཏན་དུ་འགྲོ་བ་མིན། །དེ་ནི་གཅིག་པུ་མ་ཡིན་འདོད། །

lam gyi bar mar bstan pa de/ /rnam par dag par 'gro ba'i lam//thams cad gtan du 'gro ba min/ /de ni gcig pu ma yin 'dod/ /

【N13 第十三頌】

ལམ་གྱི་གཙོ་བོ་བསྟན་པ་དེ། །རྣམ་པར་དག་པར་འགྲོ་བའི་ལམ། །ཐམས་ཅད་གཏན་དུ་འགྲོ་བ་སྟེ། །དེ་ཡང་གཅིག་པུ་མ་ཡིན་འདོད། །

lam gyi gtso bo bstan pa de/ /rnam par dag par 'gro ba'i lam/ /thams cad gtan du 'gro ba ste/ /de yang gcig pu ma yin 'dod/ /

【M14 第十四頌明正邪學(1)】

སློབ་དང་མི་སློབ་གང་ཡིན་དེ༑ །གཉི་ག་མཁས་པར་འདོད་པ་ཡིན། །སློབ་དང་མི་སློབ་གང་ཡིན་པ། །དེ་ནི་གཉི་ག་བྱིས་པར་འདོད། །

slob dang mi slob gang yin de| /gnyi ga mkhas par 'dod pa yin/ /slob dang mi slob gang yin pa/ /de ni gnyi ga byis par 'dod/ /

【M15 第十五頌辨三學離障成滿(1)】

ཡོངས་སུ་འཛིན་པ་སྤངས་པ་དང༌། །གནས་ངན་ལེན་དང་བྲལ་བ་དང༌། །དེ་བཞིན་ཤེས་བྱ་མངོན་སུམ་ཕྱིར། །བསླབ་པ་བླང་བ་རྣམ་གསུམ་གྱུར། །

yongs su 'dzin pa spangs pa dang/ /gnas ngan len dang bral ba dang/ /de bzhin shes bya mngon sum phyir/ /bslab pa blang ba rnam gsum gyur/ /

【M16 第十六頌明學差別(1)】

དམིགས་བཅས་དམིགས་པ་མེད་པ་དང༌། །ཕྲ་བ་དང་ནི་རགས་པར་ལྡན། །ཡང་དག་བླང་དང་རབ་དབེན་དང༌། །སྒྲ་དང་བསྟོད་པས་ཡང་དག་བསྒྲུབས། །

dmigs bcas dmigs pa med pa dang/ /phra ba dang ni rags par ldan/ /yang dag blang dang rab dben dang/ /sgra dang bstod pas yang dag bsgrubs/ /

【M17 第十七頌明學純雜可得(1)】

བསླབ་པ་གཅིག་ནི་གཅིག་པུ་འབྱུང༌། །ཕྱི་མ་ཟླ་དང་བཅས་པ་ཡིན། །གཅིག་ནི་ཟླ་དང་གསུམ་ཡིན་ཏེ། །དེ་དག་མཁས་པས་འདའ་བར་བྱེད། །

bslab pa gcig ni gcig pu 'byung/ /phyi ma zla dang bcas pa yin/ /gcig ni zla dang gsum yin te/ /de dag mkhas pas 'da' bar byed/ /

【M18-38 第十八至三十八頌純明戒學遠離清淨(21)】【N18 第十八頌】

བསླབ་ལས་ཚུལ་ཁྲིམས་མ་ཉམས་དང༌། །དམ་བཅས་དང་ཡང་ལྡན་པ་དང༌། །ཆོག་བཟང་པོ་མ་སྨད་དང༌། །གནས་ལྔ་དག་ཀྱང་རྣམ་པར་སྤངས། །

bslab las tshul khrims ma nyams dang/ /dam bcas dang yang ldan pa dang/ /chog bzang po ma smad dang/ /gnas lnga dag kyang rnam par spangs/ /

【N19 第十九頌】

འབྱིན་པས་འགྱོད་པ་མེད་པར་འགྱུར། །འགྱོད་པས་ཉེས་པ་མེད་པར་འགྱུར། །བསླབ་པ་ལ་ནི་བརྟེན་པར་བྱ། ། དེ་ལ་སྙིང་ནས་ནན་ཏན་བྱ༑ །

'byin pas 'gyod pa med par 'gyur/ /'gyod pas nyes pa med par 'gyur/ /bslab pa la ni brten par bya/ / de la snying nas nan tan bya| /

【N20 第二十頌】

ཕྱིར་ནི་སྤང་བར་མི་བྱ་ཞིང༌། ། སྲོག་གི་ཕྱིར་ཡང་གཞིག་མི་བྱ། ། རྟག་ཏུ་ནན་ཏན་གནས་པར་བྱ། ། འདུལ་བ་ལ་ནི་འཇུག་པར་བྱ། །

phyir ni spang bar mi bya zhing/ / srog gi phyir yang gzhig mi bya/ / rtag tu nan tan gnas par bya/ / 'dul ba la ni 'jug par bya/ /

【N21 第二十一頌】

དམ་བཅས་ཐོག་མར་དག་པར་བྱ། ། འཚོ་བ་ཡང་ནི་དག་པར་བྱ། ། མཐའ་གཉིས་པོ་ནི་སྤངས་ནས་ཀྱང༌། ། ࿒སྨོན་པ་རྣམ་པར་སྤོང་བར་བྱ། །

dam bcas thog mar dag par bya/ / 'tsho ba yang ni dag par bya/ / mtha' gnyis po ni spangs nas kyang/ / smon pa rnam par spong bar bya/ /

【N22 第二十二頌】

བར་ཆད་བྱེད་པའི་ཆོས་རྣམས་ལ། །ཇི་ལྟར་ཡང་ནི་ཆགས་མི་བྱ། ། སེམས་ནི་འཁྲུག་པར་བྱེད་པའི་ཆོས། །བྱུང་བ་དང་དུ་བླང་མི་བྱ། །

bar chad byed pa'i chos rnams la/ /ji ltar yang ni chags mi bya/ / sems ni 'khrug par byed pa'i chos/ /byung ba dang du blang mi bya/ /

【N23 第二十三頌】

ཧ་ཅང་མི་ཞུམ་ཐལ་ཆེས་མིན། །རྟག་ཏུ་དྲན་པ་ཉེ་བར་གཞག །དངོས་གཞི་ཉེར་བསྡོགས་རྣམས་ཀྱིས་དག །ཚངས་སྤྱོད་དག་པར་སྤྱད་པར་བྱ། །

ha cang mi zhum thal ches min/ /rtag tu dran pa nye bar gzhag /dngos gzhi nyer bsdogs rnams kyis dag /tshangs spyod dag par spyad par bya/ /

【N24 第二十四頌】

བརྩོན་འགྲུས་ཀྱང་ནི་བརྩམ་པར་བྱ། །རྟག་ཏུ་བརྟུན་པ་བརྟན་པོར་བྱ། །ཡན་ལག་ལྔ་པོ་རབ་བརྟན་པའི། །བག་ཡོད་པ་ནི་བརྟེན་པར་གྱིས། །

brtson 'grus kyang ni brtsam par bya/ /rtag tu brtun pa brtan por bya/ /yan lag lnga po rab brtan pa'i/ /bag yod pa ni brten par gyis/ /

【N25 第二十五頌】

དགེ་བ་སྤྱོམས་པར་མི་བྱ་སྟེ། །སྡིག་པ་རྣམས་ནི་བཤགས་པར་བྱ། །ཆོས་གོས་ལ་སོགས་ངན་པ་འམ། །བཟང་པོའང་རུང་སྟེ་ཆོག་ཤེས་བྱ། །

dge ba spyoms par mi bya ste/ /sdig pa rnams ni bshags par bya/ /chos gos la sogs ngan pa 'am/ /bzang po'ang rung ste chog shes bya/ /

【N26 第二十六頌】

ཉུང་དུས་ཀྱང་ནི་གནས་པར་བྱ། །ངན་པས་ཀྱང་ནི་གནས་པར་བྱ། །ཉོན་མོངས་སྤངས་པས་ཞི་དོན་དུ། །སྤྱངས་པའི་ཡོན་ཏན་ཡང་དག་བླང༌། །

nyung dus kyang ni gnas par bya/ /ngan pas kyang ni gnas par bya/ /nyon mongs spangs pas zhi don du/ /spyangs pa'i yon tan yang dag blang/ /

【N27 第二十七頌】

སྤྱོད་ལམ་དག་དང་ལྡན་པར་བྱ། །ལེན་པ་ལ་ཡང་རན་པར་བྱ། །དེ་ཡི་ཆེད་དུ་སྤྱོད་ལམ་རྣམས། །བཅོས་པར་ནམས་ཀྱང་མི་བྱའོ། །

spyod lam dag dang ldan par bya/ /len pa la yang ran par bya/ /de yi ched du spyod lam rnams/ /bcos par nams kyang mi bya'o/ /

【N28 第二十八頌】

བདག་གི་ཡོན་ཏན་བདེན་པ་ཡང༌། །བརྗོད་པར་མི་བྱ་བརྗོད་མི་གཞུག །ཡང་ན་ཡོན་ཏན་དེ་དག་དང༌། །འདོད་པའི་མཚན་མ་བསྟན་མི་བྱ། །

bdag gi yon tan bden pa yang/ /brjod par mi bya brjod mi gzhug /yang na yon tan de dag dang/ /'dod pa'i mtshan ma bstan mi bya/ /

【N29 第二十九頌】

གཞན་དག་ལ་ནི་ནན་གྱིས་སུ། །སློང་མོ་གདབ་པར་མི་བྱའོ། །ཆོས་བཞིན་ཐོབ་པའི་རྙེད་པ་ལ། །འདི་ལ་རྙེད་པ་སྨད་མི་བྱ། །

gzhan dag la ni nan gyis su/ /slong mo gdab par mi bya'o/ /chos bzhin thob pa'i rnyed pa la/ /'di la rnyed pa smad mi bya/ /

【N30 第三十頌】

རྙེད་པ་དང་ནི་བཀུར་སྟི་ལ། །ཅིས་ཡོད་ཀྱང་མངོན་པར་ཆགས་མི་བྱ། །སྒྲོ་འདོགས་སྐུར་པའི་ལྟ་བ་ལ། །མངོན་པར་ཞེན་པར་ཡོད་མི་བྱ། །

rnyed pa dang ni bkur sti la/ /cis yod kyang mngon par chags mi bya/ /sgro 'dogs skur pa'i lta ba la/ /mngon par zhen par yod mi bya/ /

【N31 第三十一頌】

འཇིག་རྟེན་རྒྱང་པན་གསང་བའི་ཚིག །དོན་མེད་མཆོག་ཏུ་གཟུང་མི་བྱ། །ལྷུང་བཟེད་དང་ནི་ཆོས་གོས་དང༌། །དགོས་མེད་ལྷག་པ་བཅད་མི་བྱ། །

'jig rten rgyang pan gsang ba'i tshig /don med mchog tu gzung mi bya/ /lhung bzed dang ni chos gos dang/ /dgos med lhag pa bcad mi bya/ /

【N32 第三十二頌】

ཉོན་མོངས་འཕེལ་བར་འགྱུར་བ་ཡི། །ཁྱིམ་པ་རྣམས་ལ་བརྟེན་མི་བྱ། །ཡེ་ཤེས་རྣམ་པར་དག་བྱེད་པའི། །འཕགས་པ་རྣམས་དང་བསྟེན་པར་བྱ། །

nyon mongs 'phel bar 'gyur ba yi/ /khyim pa rnams la brten mi bya/ /ye shes rnam par dag byed pa'i/ /'phags pa rnams dang bsten par bya/ /

【N33 第三十三頌】

མྱ་ངན་རྣམ་པར་གཡེང་བྱེད་པ། །མཛའ་སྡེ་དག་ཀྱང་སྤོང་མི་བྱ། །སྡུག་བསྔལ་བསྐྱེད་པའི་ཉོན་མོངས་རྣམས། །བྱུང་བ་དང་དུ་བླང་མི་བྱ། །

mya ngan rnam par g.yeng byed pa/ /mdza' sde dag kyang spong mi bya/ /sdug bsngal bskyed pa'i nyon mongs rnams/ /byung ba dang du blang mi bya/ /

【N34 第三十四頌】

བརྟུལ་ཞུགས་ཉམས་པས་ཇི་ལྟར་ཡང༌། །དད་པས་བྱིན་པ་སྤྱད་མི་བྱ། །དམ་པའི་ཆོས་ནི་ཇི་ལྟར་ཡང༌། །ཡོངས་སུ་སྤང་བར་མི་བྱའོ། །

brtul zhugs nyams pas ji ltar yang/ /dad pas byin pa spyad mi bya/ /dam pa'i chos ni ji ltar yang/ /yongs su spang bar mi bya'o/ /

【N35 第三十五頌】

ཕ་རོལ་དག་གི་འཁྲུལ་སྐྱོན་ལ། །མི་བསམ་བདེ་བར་འགྱུར་བར་བྱ། །བདག་གི་འཁྲུལ་པར་ཉེས་པ་ནི། །ཤེས་པར་བྱས་ནས་བསྒྲགས་པར་བྱ། །

pha rol dag gi 'khrul skyon la/ /mi bsam bde bar 'gyur bar bya/ /bdag gi 'khrul par nyes pa ni/ /shes par byas nas bsgrags par bya/ /

【N36 第三十六頌】

དེ་བཞིན་ཉེས་པ་བྱུང་བ་ལ། །ཆོས་བཞིན་དུ་ནི་རབ་ཏུ་བྱ། །དེ་བཞིན་ལས་སུ་བྱ་བ་རྣམས། །རང་གིས་བྱ་ཞིང་བསྒྲིམ་པར་བྱ། །

de bzhin nyes pa byung ba la/ /chos bzhin du ni rab tu bya/ /de bzhin las su bya ba rnams/ /rang gis bya zhing bsgrim par bya/ /

【N37 第三十七頌】

སངས་རྒྱས་རྣམས་དང་ཉན་ཐོས་ཀྱི། །མཐུ་སྟོབས་དང་ནི་བསྟན་པ་ལ། །དད་ལྡན་ཁ་ན་མ་ཐོ་བ། །མཐོང་བར་སྐུར་བ་ཡང་མི་གདབ། །

sangs rgyas rnams dang nyan thos kyi/ /mthu stobs dang ni bstan pa la/ /dad ldan kha na ma tho ba/ /mthong bar skur ba yang mi gdab/ /

【N38 第三十八頌】

རྟོག་གེའི་སྤྱོད་ཡུལ་མ་ཡིན་པ། །ཤིན་ཏུ་ཟབ་མོས་ཆོས་རྣམས་ལ། །སྔོན་གྱི་ལུང་རྙིང་ཡོངས་བཏང་སྟེ། །རང་ལྟ་མཆོག་ཏུ་གཟུང་མི་བྱ། །

rtog ge'i spyod yul ma yin pa/ /shin tu zab mos chos rnams la/ /sngon gyi lung rnying yongs btang ste/ /rang lta mchog tu gzung mi bya/ /

【M39-48ab 第三十九至四十八上半頌純明定學遠離清淨(9.5)】【N39 第三十九頌】

བས་མཐའ་ཡི་ནི་མལ་སྟན་དུ། །རྣམ་པར་དབེན་པར་གནས་པར་བྱ། །དགེ་བའི་ཆོས་རྣམས་བསྒོམ་པར་བྱ། །བརྩོན་འགྲུས་བརྟུན་པ་བརྟན་པོ་བྱ། །

bas mtha' yi ni mal stan du/ /rnam par dben par gnas par bya/ /dge ba'i chos rnams bsgom par bya/ /brtson 'grus brtun pa brtan po bya/ /

【N40 第四十頌】

འདུན་པ་མེད་ཅིང་འདུན་པ་བསྐྱེད༑ །སྡང་བ་མེད་ཅིང་སུན་འབྱིན་ལ། །གཉིད་མི་ལོག་ཅིང་དུས་སུ་ཉལ། །ཞི་བར་ཡང་ནི་གནས་མི་བྱེད། །

'dun pa med cing 'dun pa bskyed| /sdang ba med cing sun 'byin la/ /gnyid mi log cing dus su nyal/ /zhi bar yang ni gnas mi byed/ /

【N41 第四十一頌】

འགྱོད་པ་མེད་དང་འགྱོད་དང་བཅས། །སོམ་ཉི་བྱེད་ཅིང་འདོད་པར་བྱེད། །རྣམ་པ་ཀུན་དང་དུས་ཀུན་ལྡན། །ཡང་དག་སྦྱོར་དང་ལྡན་པ་ཡིན། །

'gyod pa med dang 'gyod dang bcas/ /som nyi byed cing 'dod par byed/ /rnam pa kun dang dus kun ldan/ /yang dag sbyor dang ldan pa yin/ /

【N42 第四十二頌】

འཇུག་པར་བྱེད་དང་སད་བྱེད་དང༌། །གཞན་ཡང་དེ་བཞིན་ཀུན་དུ་སྦྱོར། །མཚན་མར་འཛིན་དང་ཆགས་པ་དང༌། །གཞན་ཡང་དེ་བཞིན་སྟེག་པར་བྱེད། །

'jug par byed dang sad byed dang/ /gzhan yang de bzhin kun du sbyor/ /mtshan mar 'dzin dang chags pa dang/ /gzhan yang de bzhin steg par byed/ /

【N43 第四十三頌】

འཇུམས་པ་དང་ནི་མཆོག་ཏུ་ཆགས། །རྟོག་པ་ཞེས་ནི་བྱ་བ་སྟེ༑ ། འདོད་པའི་འདོད་ཆགས་སྐྱེད་པ་དེ། ། མཁས་པས་ཡོངས་སུ་སྤང་བར་བྱ༑ །

'jums pa dang ni mchog tu chags/ /rtog pa zhes ni bya ba ste| / 'dod pa'i 'dod chags skyed pa de/ / mkhas pas yongs su spang bar bya| /

【N44 第四十四頌】

འདོད་པ་རྣམས་ནི་མི་ངོམས་བྱེད། ། དེ་བཞིན་མང་པོའི་ཐུན་མོང་པ། ། ཆོས་མ་ཡིན་པའི་རྒྱུར་གྱུར་དང༌། ། དེ་བཞིན་སྲེད་པ་འཕེལ་བར་བྱེད། །

'dod pa rnams ni mi ngoms byed/ / de bzhin mang po'i thun mong pa/ / chos ma yin pa'i rgyur gyur dang/ / de bzhin sred pa 'phel bar byed/ /

【N45 第四十五頌】

དམ་པ་རྣམས་ཀྱིས࿒སྤང་བར་འོས། ། མྱུར་དུ་འཇིག་པར་འགྱུར་བ་དང༌། ། འདོད་རྣམས་རྐྱེན་ལ་བརྟེན་པ་དང༌། ། བག་མེད་ཀྱི་ནི་ས་ཡང་ཡིན། །

dam pa rnams kyis spang bar 'os/ / myur du 'jig par 'gyur ba dang/ / 'dod rnams rkyen la brten pa dang/ / bag med kyi ni sa yang yin/ /

【N46 第四十六頌】

འདོད་པ་རྣམས་ནི་ཀེང་རུས་འདྲ། ། དེ་བཞིན་ཤ་ཡི་ཁམ་ཚད་འདྲ། ། རྩྭ་ཡི་སྒྲོན་མ་འདྲ་བ་ཡང༌། །དེ་བཞིན་མེ་ཡི་དོང་དང་འདྲ། །

'dod pa rnams ni keng rus 'dra/ / de bzhin sha yi kham tshad 'dra/ / rtswa yi sgron ma 'dra ba yang/ /de bzhin me yi dong dang 'dra/ /

【N47 第四十七頌】

གདུག་པའི་སྦྲུལ་དང་འདྲ་བ་དང༌། །དེ་བཞིན་རྨི་ལམ་ལྟ་བུ་དང༌། །བརྙན་པོའི་རྒྱན་དང་འདྲ་བ་དང༌། །དེ་བཞིན་ཤིང་ཐོག་འདྲ་བ་ཡིན། །

gdug pa'i sbrul dang 'dra ba dang/ /de bzhin rmi lam lta bu dang/ /brnyan po'i rgyan dang 'dra ba dang/ /de bzhin shing thog 'dra ba yin/ /

【N48ab 第四十八上半頌】

འདོད་རྣམས་དེ་ལྟར་ཤེས་ནས་ནི། །ཇི་ལྟ་བུར་ཡང་ཆགས་མི་བྱ། །

'dod rnams de ltar shes nas ni/ /ji lta bur yang chags mi bya/ /

【M48cd-51 第四十八下半至五十一頌純明慧學究竟清淨(3.5)】【N48cd 第四十八下半頌】

དམ་པའི་ཆོས་ནི་རྟག་ཏུ་ཉོན། །བསམ་པ་དང་ནི་བསྒོམ་པར་གྱིས། །

dam pa'i chos ni rtag tu nyon/ /bsam pa dang ni bsgom par gyis/ /

【N49 第四十九頌】

ཐོག་མར་ཞི་དང་རྒྱ་ཆེ་བ། །མཐོང་ནས་གཅིག་ཏུ་ངེས་པར་བསྒོམ། །ཉོན་མོངས་གནས་ངན་ལེན་སྤངས་ལ། །སྤོང་བ་ལ་ཡང་དགའ་བར་གྱིས། །

thog mar zhi dang rgya che ba/ /mthong nas gcig tu nges par bsgom/ /nyon mongs gnas ngan len spangs la/ /spong ba la yang dga' bar gyis/ /

【N50 第五十頌】

མཚན་མ་ལ་ཡང་དཔྱད་པར་བྱ། །སྦྱོར་བ་ཉམས་སུ་བླང་བར་བྱ། །འདོད་པའི་འདོད་ཆགས་བྲལ་བ་དང༌། གཟུགས་ཀྱི་འདོད་ཆགས་བྲལ་བར་བྱ། །

mtshan ma la yang dpyad par bya/ /sbyor ba nyams su blang bar bya/ /'dod pa'i 'dod chags bral ba dang/ gzugs kyi 'dod chags bral bar bya/ /

【N51 第五十一頌】

བདེན་པ་མངོན་པར་རྟོགས་པར་བྱ། །ཀུན་ནས་འདོད་ཆགས་བྲལ་བར་བྱ། །ཚེ་འདིར་མྱ་ངན་འདའ་བར་བྱེད། །དེ་བཞིན་ཕུང་པོ་ཟད་པར་བྱ། །

bden pa mngon par rtogs par bya/ /kun nas 'dod chags bral bar bya/ /tshe 'dir mya ngan 'da' bar byed/ /de bzhin phung po zad par bya/ /

【J3 隨別釋五十一頌(以義分科)】【K1 釋第一頌梵王請舉問(1)】

བསླབ་པ་རྣམས་ལ་ཕ་རོལ་གཤེགས། །ཐེ་ཚོམ་ཐམས་ཅད་སེལ་མཛད་པ། །བསླབ་དང་བསླབ་རྣམས་བསླབ་བགྱི་བ། །གང་ལགས་ཞུ་ན་བདག་ལ་གསུངས། །ཞེས་བྱ་བའི་ཚིགས་སུ་བཅད་པ་ནི་བཅོམ་ལྡན་འདས་ལ་ཚངས་པས་

bslab pa rnams la pha rol gshegs/ /the tshom thams cad sel mdzad pa/ /bslab dang bslab rnams bslab bgyi ba/ /gang lags zhu na bdag la gsungs/ /zhes bya ba'i tshigs su bcad pa ni bcom ldan 'das la tshangs pas

【L1 上半讚】

བསླབ་པ་ཐམས་ཅད་ཀྱི་མཆོག་གི་ཕ་མཐར་བྱོན་པ། རང་གི་དོན་ཕུན་སུམ་ཚོགས་པ་ཐུན་མོང་མ་ཡིན་པ་ལས་ཀྱང་བརྩམས། སེམས་ཅན་ཐམས་ཅད་ཀྱི་ཐེ་ཚོམ་སྐྱེས་སོ་ཅོག་གཅོད་པའི་སྒོ་ནས་ཕ་རོལ་གྱི་དོན་སྒྲུབ་པ་ཐུན་མོང་མ་ཡིན་པ་ལས་བརྩམས་ཏེ། བསྟོད་པ་སྔར་བྱས་ནས།

bslab pa thams cad kyi mchog gi pha mthar byon pa/ rang gi don phun sum tshogs pa thun mong ma yin pa las kyang brtsams/ sems can thams cad kyi the tshom skyes so cog gcod pa'i sgo nas pha rol gyi don sgrub pa thun mong ma yin pa las brtsams te/ bstod pa sngar byas nas/

【L2 下半請】

བསླབ་པ་རྣམས་གང་ཡིན་པ་དང༌། དུ་ཡོད་པ་དང༌། དེ་དག་ལ་ཇི་ལྟར་བསླབ་པར་བགྱི་ཞེས་ཞུས་པའོ། །

bslab pa rnams gang yin pa dang/ du yod pa dang/ de dag la ji ltar bslab par bgyi zhes zhus pa'o/ /

【K2 釋後五十頌世尊答(50)】【L2 釋第二頌答學體學數(1)】

དེ་ནས་བཅོམ་ལྡན་འདས་ཀྱིས་བྱ་བ་མང་པོས་སྐྲག་པ་དང༌། །ལེ་ལོའི་རང་བཞིན་ཅན་རྣམས་སྤྲོ་བ་སྐྱེད་པར་དགོངས་ནས་བསླབ་པ་ཐམས་ཅད་བསྡུས་ཏེ། གྲོགས་པོ་མདོར་ན་བསླབ་པ་གསུམ། །ལྷག་པའི་ཚུལ་ཁྲིམས་ལྷག་པའི་སེམས། །ལྷག་པའི་ཤེས་རབ་དེ་དག་ལ། །བསླབ་པ་གང་ཡིན་མཉན་པར་གྱིས༑ །ཞེས་མདོར་བསླབ་པ་གསུམ་དུ་བསྟན་ཏོ། །དེ་ལ་ཚུལ་ཁྲིམས་དང༌། སེམས་དང༌། ཤེས་རབ་ཀྱི་དབང་དུ་བྱས་ནས། སེམས་རྣམ་པར་གཡེང་བ་ལ། རྣམ་པར་གཡེང་བ་མེད་པའི་སྦྱོར་བ་བསྟན་པའི་ཕྱིར་ལྷག་པའི་ཚུལ་ཁྲིམས་ཀྱི་བསླབ་པ་དང༌། སེམས་མཉམ་པར་གཞག་པ་ལ་མཉམ་པར་གཞག་པའི་སྦྱོར་བ་བསྟན་པའི་ཕྱིར། ལྷག་པའི་སེམས་ཀྱི་བསླབ་པ་དང༌། མཉམ་པར་གཞག་ཏུ་ཟིན་ཀྱང༌། སེམས་རྣམ་པར་མ་གྲོལ་བ་ལ། རྣམ་པར་གྲོལ་བའི་སྦྱོར་བ་བསྟན་པའི་ཕྱིར་ལྷག་པའི་ཤེས་རབ་ཀྱི་བསླབ་པའི་རྣལ་འབྱོར་པ་རྣམས་ཀྱི་བྱ་བ་ཐམས་ཅད་ཡོངས་སུ་རྫོགས་པར་འགྱུར་བས་ན། བསླབ་པ་ཐམས་ཅད་བསླབ་པ་གསུམ་པོ་འདི་དག་ནི་ནང་དུ་བསྡུ་བའི་དགོངས་པས། བཅོམ་ལྡན་འདས་ཀྱིས་བསྟན་ཏོ། །

de nas bcom ldan 'das kyis bya ba mang pos skrag pa dang/ /le lo'i rang bzhin can rnams spro ba skyed par dgongs nas bslab pa thams cad bsdus te/ grogs po mdor na bslab pa gsum/ /lhag pa'i tshul khrims lhag pa'i sems/ /lhag pa'i shes rab de dag la/ /bslab pa gang yin mnyan par gyis| /zhes mdor bslab pa gsum du bstan to/ /de la tshul khrims dang/ sems dang/ shes rab kyi dbang du byas nas/ sems rnam par g.yeng ba la/ rnam par g.yeng ba med pa'i sbyor ba bstan pa'i phyir lhag pa'i tshul khrims kyi bslab pa dang/ sems mnyam par gzhag pa la mnyam par gzhag pa'i sbyor ba bstan pa'i phyir/ lhag pa'i sems kyi bslab pa dang/ mnyam par gzhag tu zin kyang/ sems rnam par ma grol ba la/ rnam par grol ba'i sbyor ba bstan pa'i phyir lhag pa'i shes rab kyi bslab pa'i rnal 'byor pa rnams kyi bya ba thams cad yongs su rdzogs par 'gyur bas na/ bslab pa thams cad bslab pa gsum po 'di dag ni nang du bsdu ba'i dgongs pas/ bcom ldan 'das kyis bstan to/ /

【L3-51 釋所餘頌答當修學】【M3 釋第三頌學方便(1)】

དེ་དག་ལ་བསླབ་པར་བྱ་བ་ནི། སྦྱོར་བ་གང་གིས་བསླབ་པ་དེ་དག་རྫོགས་པར་འགྱུར་བའོ། །དེ་ལ་ཡན་ལག་དྲུག་དང་ལྡན་པ་དང༌། གནས་བཞི་བདེ་དང་ལྡན་པ་དང༌། །བཞི་པོ་ཡི་ནི་རྣམ་པ་བཞི། །རྟག་ཏུ་ཡེ་ཤེས་དག་པ་ཡིན། །ཞེས་བྱ་བའི་ཚིགས་སུ་བཅད་པ་འདིས་ནི་གོ་རིམས་བཞིན་དུ་བསླབ་པ་གསུམ་པོ་དེ་དག་ལ་བསླབ་པ་སྟོན་ཏེ། ཡན་ལག་དྲུག་དང་ལྡན་པ་ཞེས་བྱ་བ་ནི། ལྷག་པའི་ཚུལ་ཁྲིམས་ཀྱི་བསླབ་པའི་དབང་དུ་བྱས་ནས་བསླབ་པ་སྟེ། ཡན་ལག་དྲུག་ནི། ཚུལ་ཁྲིམས་དང་ལྡན་པར་གནས་པ་དང༌། སོ་སོ་ཐར་པའི་སྡོམ་པས་བསྡམས་པ་དང༌། ཆོ་ག་དང་ལྡན་པ་དང༌། སྤྱོད་ཡུལ་དང་ལྡན་པ་དང༌། ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་དང༌། བསླབ་པའི་གཞི་རྣམས་ཡང་དག་པར་བླངས་ནས་སློབ་པ་སྟེ། ཡན་ལག་དྲུག་པོ་དེ་དག་གིས་ཚུལ་ཁྲིམས་རྣམ་པར་དག་པ་བཞི་བསྟན་ཏོ། །དེ་ལ་ཚུལ་ཁྲིམས་དང་ལྡན་པར་གནས་ཞེས་བྱ་བའི་དབང་དུ་བྱས་ནས། སོ་སོར་ཐར་པའི་སྡོམ་པས་བསྡམས་ཞེས་བྱ་བ་འདིས་ནི་ངེས་པར་འབྱིན་པའི་ཚུལ་ཁྲིམས་རྣམ་པར་དག་པར་བསྟན་ཏེ། ངེས་པར་འབྱིན་པ་ནི་ཐར་པའི་དབང་དུ་བྱས་པའོ། །ཆོ་ག་དང་སྤྱོད་ཡུལ་དང་ལྡན་པ་ཞེས་བྱ་བ་འདི་གཉིས་ཀྱིས་ནི་ཚུལ་ཁྲིམས་མ་སྨད་པ་རྣམ་པར་དག་པ་བསྟན་ཏོ། །ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་ཞེས་བྱ་བས་ནི། ཚུལ་ཁྲིམས་མ་ཉམས་པ་རྣམ་པར་དག་པ་བསྟན་ཏོ། །བསླབ་པའི་གཞི་རྣམས་ཡང་དག་པར་བླངས་ཏེ་སློབ་ཅེས་བྱ་བས་ནི། ཚུལ་ཁྲིམས་ཕྱིན་ཅི་མ་ལོག་པ་རྣམ་པར་དག་པ་བསྟན་ཏོ། །དེ་ལྟར་ཡན་ལག་རྣམ་པ་དྲུག་དང་ལྡན་པས་ལྷག་པའི་ཚུལ་ཁྲིམས་ཀྱི་བསླབ་པའི་སྦྱོར་བ་ལ་བརྟེན་ནས། གནས་བཞི་བདེ་དང་ལྡན་པ་དང༌། །ཞེས་བྱ་བས་ནི་ལྷག་པའི་སེམས་ཀྱི་བསླབ་པའི་སྦྱོར་བ་སྟོན་ཏེ། སེམས་ཀྱི་གནས་པ་རྣམ་པ་བཞི་ནི་བསམ་གཏན་བཞི་ཡིན་ལ༑ དེ་ཡང་ཚེ་འདི་ཉིད་ལ་བདེ་བར་གནས་པ་ཡིན་པས་ན་བདེ་བ་ཞེས་བྱའོ། །བཞི་པོ་ཡི་ནི་རྣམ་པ་བཞི། །རྟག་ཏུ་ཡེ་ཤེས་དག་པ་ཡིན། །ཞེས་བྱ་བ་ནི། ལྷག་པའི་ཤེས་རབ་ཀྱི་བསླབ་པའི་སྦྱོར་བའི་དབང་དུ་བྱས་ནས་གསུངས་པ་ཡིན་ཏེ། སྡུག་བསྔལ་དང༌། ཀུན་འབྱུང་བ་དང༌།འགོག་པ་དང༌། ལམ་གྱི་བདེན་པ་བཞི་པོ་དག་ལས་རེ་རེ་ལ་ཡང་མི་རྟག་པ་ལ་སོགས་པའི་རྣམ་པར་ཤེས་པ་དག་པ་བཞི་བཞིས་ལྷག་པའི་ཤེས་རབ་ཀྱི་བསླབ་པ་རབ་ཏུ་ཕྱེ་བའི་ཕྱིར་རོ།། །།

de dag la bslab par bya ba ni/ sbyor ba gang gis bslab pa de dag rdzogs par 'gyur ba'o/ /de la yan lag drug dang ldan pa dang/ gnas bzhi bde dang ldan pa dang/ /bzhi po yi ni rnam pa bzhi/ /rtag tu ye shes dag pa yin/ /zhes bya ba'i tshigs su bcad pa 'dis ni go rims bzhin du bslab pa gsum po de dag la bslab pa ston te/ yan lag drug dang ldan pa zhes bya ba ni/ lhag pa'i tshul khrims kyi bslab pa'i dbang du byas nas bslab pa ste/ yan lag drug ni/ tshul khrims dang ldan par gnas pa dang/ so so thar pa'i sdom pas bsdams pa dang/ cho ga dang ldan pa dang/ spyod yul dang ldan pa dang/ kha na ma tho ba phra rab tsam dag la yang 'jigs par lta ba dang/ bslab pa'i gzhi rnams yang dag par blangs nas slob pa ste/ yan lag drug po de dag gis tshul khrims rnam par dag pa bzhi bstan to/ /de la tshul khrims dang ldan par gnas zhes bya ba'i dbang du byas nas/ so sor thar pa'i sdom pas bsdams zhes bya ba 'dis ni nges par 'byin pa'i tshul khrims rnam par dag par bstan te/ nges par 'byin pa ni thar pa'i dbang du byas pa'o/ /cho ga dang spyod yul dang ldan pa zhes bya ba 'di gnyis kyis ni tshul khrims ma smad pa rnam par dag pa bstan to/ /kha na ma tho ba phra rab tsam dag la yang 'jigs par lta ba zhes bya bas ni/ tshul khrims ma nyams pa rnam par dag pa bstan to/ /bslab pa'i gzhi rnams yang dag par blangs te slob ces bya bas ni/ tshul khrims phyin ci ma log pa rnam par dag pa bstan to/ /de ltar yan lag rnam pa drug dang ldan pas lhag pa'i tshul khrims kyi bslab pa'i sbyor ba la brten nas/ gnas bzhi bde dang ldan pa dang/ /zhes bya bas ni lhag pa'i sems kyi bslab pa'i sbyor ba ston te/ sems kyi gnas pa rnam pa bzhi ni bsam gtan bzhi yin la| de yang tshe 'di nyid la bde bar gnas pa yin pas na bde ba zhes bya'o/ /bzhi po yi ni rnam pa bzhi/ /rtag tu ye shes dag pa yin/ /zhes bya ba ni/ lhag pa'i shes rab kyi bslab pa'i sbyor ba'i dbang du byas nas gsungs pa yin te/ sdug bsngal dang/ kun 'byung ba dang/'gog pa dang/ lam gyi bden pa bzhi po dag las re re la yang mi rtag pa la sogs pa'i rnam par shes pa dag pa bzhi bzhis lhag pa'i shes rab kyi bslab pa rab tu phye ba'i phyir ro// //

【M4 釋第四頌學次第生起(1)】

བམ་པོ་ཉི་ཤུ་པ།

bam po nyi shu pa/

རྩ་བ་ཤིན་ཏུ་བརྟན་པ་དང༌། །ཞི་བའི་སེམས་ལ་དགའ་བ་དང༌། །འཕགས་པའི་ལྷ་དང་སྡིག་པའི་ལྷ། །ལྡན་པར་བྱ་ཞིང་འབྲལ་བར་བྱ༑ །ཞེས་བྱ་བའི་ཚིགས་སུ་བཅད་པ་འདིས་ནི་བསླབ་པ་གསུམ་པོ་གོ་རིམས་བཞིན་དུ་སྐྱེ་བ་སྟོན་ཏོ། །བསླབ་པ་དང་པོ་ལྷག་པའི་ཚུལ་ཁྲིམས་ནི་རྩ་བ་ཡིན་ཏེ༑ ཕྱི་མ་གཉིས་དེའི་རྒྱུ་ལས་བྱུང་བའི་ཕྱིར་རོ། །དེའི་འོག་ཏུ་ཚུལ་ཁྲིམས་དང་ལྡན་པ་འགྱོད་པ་མེད་པ་ལ་སོགས་པའི་གོ་རིམས་བཞིན་དུ་སེམས་མཉམ་པར་གཞག་པ་ལ་མངོན་པར་དགའ་བ་ནི་གཉིས་པའོ། །དེ་ནས་སེམས་མཉམ་པར་གཞག་པས་ཡང་དག་པ་ཇི་ལྟ་བ་བཞིན་དུ་མཐོང་བའི་ཕྱིར་འཕགས་པའི་ལྟ་བ་དང་ལྡན་པ་དང༌། སྡིག་པའི་ལྟ་བ་དང་བྲལ་ན་ནི་གསུམ་པའོ།

rtsa ba shin tu brtan pa dang/ /zhi ba'i sems la dga' ba dang/ /'phags pa'i lha dang sdig pa'i lha/ /ldan par bya zhing 'bral bar bya| /zhes bya ba'i tshigs su bcad pa 'dis ni bslab pa gsum po go rims bzhin du skye ba ston to/ /bslab pa dang po lhag pa'i tshul khrims ni rtsa ba yin te| phyi ma gnyis de'i rgyu las byung ba'i phyir ro/ /de'i 'og tu tshul khrims dang ldan pa 'gyod pa med pa la sogs pa'i go rims bzhin du sems mnyam par gzhag pa la mngon par dga' ba ni gnyis pa'o/ /de nas sems mnyam par gzhag pas yang dag pa ji lta ba bzhin du mthong ba'i phyir 'phags pa'i lta ba dang ldan pa dang/ sdig pa'i lta ba dang bral na ni gsum pa'o/

【M5 釋第五頌學次第清淨差別(1)】

དང་པོ་དག་ཅིང་བསམ་གཏན་དགའ། བདེན་པ་ལ་ཡང་མཁས་པར་བྱ། བདེན་པ་ཉིད་ནི࿒བསྐྱེད་པ་དང༌། སྤང་བར་བྱ་ཞིང་སྤེལ་བར་བྱ། ཞེས་བྱ་བའི་ཚིགས་སུ་བཅད་པ་འདིས་ནི། བསླབ་པ་གསུམ་པོ་དེ་དག་ཉིད་ཀྱི་དག་པའི་ཁྱད་པར་གོ་རིམས་བཞིན་དུ་སྟོན་ཏོ། དེ་ལ་དང་པོ་དག་ཅིང་ཞེས་བྱ་བ་ནི། དང་པོའི་དག་པའི་ཁྱད་པར་བསྟན་པའོ། །བསམ་གཏན་དགའ་ཞེས་བྱ་བ་ནི་གཉིས་པའི་འོ༑ །བདེན་པ་ལ་མཁས་པ་ཞེས་བྱ་བ་ནི་གསུམ་པའི་འོ། །བདེན་པ་ལ་མཁས་པ་ཞེས་བྱ་བ་དེ་ལ་ཡང་བསྐྱེད་པར་བྱ་ཞེས་བྱ་བ་ནི་ལམ་གྱི་བདེན་པ་བསྐྱེད་པའི་ཕྱིར་རོ། །སྤང་བར་བྱ་ཞེས་བྱ་བ་ནི་སྡུག་བསྔལ་དང་ཀུན་འབྱུང་བའི་བདེན་པ་གཉིས་སྤོང་བའི་ཕྱིར་རོ། །སྤེལ་བར་བྱ་ཞེས་བྱ་བ་ནི། འགོག་པའི་བདེན་པ་ཡང་དང་ཡང་དུ་ཉོན་མོངས་པ་ཆུང་ངུ་དང༌། འབྲིང་དང༌། ཆེན་པོ་སྤོང་ཞིང་འགོག་པས་འཕེལ་བར་བྱའོ། །

dang po dag cing bsam gtan dga'/ bden pa la yang mkhas par bya/ bden pa nyid ni bskyed pa dang/ spang bar bya zhing spel bar bya/ zhes bya ba'i tshigs su bcad pa 'dis ni/ bslab pa gsum po de dag nyid kyi dag pa'i khyad par go rims bzhin du ston to/ de la dang po dag cing zhes bya ba ni/ dang po'i dag pa'i khyad par bstan pa'o/ /bsam gtan dga' zhes bya ba ni gnyis pa'i 'o| /bden pa la mkhas pa zhes bya ba ni gsum pa'i 'o/ /bden pa la mkhas pa zhes bya ba de la yang bskyed par bya zhes bya ba ni lam gyi bden pa bskyed pa'i phyir ro/ /spang bar bya zhes bya ba ni sdug bsngal dang kun 'byung ba'i bden pa gnyis spong ba'i phyir ro/ /spel bar bya zhes bya ba ni/ 'gog pa'i bden pa yang dang yang du nyon mongs pa chung ngu dang/ 'bring dang/ chen po spong zhing 'gog pas 'phel bar bya'o/ /

【M6 釋第六頌學所得果(1)】

བསླབ་པ་གསུམ་གྱི་གཞི་རྣམས་ལ། །འགྲོ་བ་རྣམ་པ་བཞི་ཡོད་དེ། །འགྲོ་བ་རྣམ་པ་གཉིས་སྤངས་ལ། །འགྲོ་བ་གཉིས་ནི་བསྒྲུབ་པར་བྱ། །ཞེས་བྱ་བའི་ཚིགས་སུ་བཅད་པ་འདིས་ནི་ཚུལ་ཁྲིམས་དང༌། སེམས་དང༌། ཤེས་རབ་ཅེས་བྱ་བའི་བསླབ་པའི་གནས་རྣམས་ཀྱི་བསླབ་པ་རྣམས་བསྒྲུབ་པ་དང་ཉམས་པར་བྱ་བ་ལས་མཐུན་མཐུན་དུ་སྦྱར་ཏེ། དེའི་འབྲས་བུར་གྱུར་པ་འགྲོ་བ་བཞི་གང་ཡིན་པ་འདོད་པའི་ཁམས་ཀྱི་ལྷ་དང༌།མིའི་འགྲོ་བར་གཏོགས་པའི་བདེ་འགྲོ་ལྷག་པའི་ཚུལ་ཁྲིམས་ཕུན་སུམ་ཚོགས་པའི་འབྲས་བུ་དང༌། འདོད་པའི་ཁམས་ཉིད་ན་དེ་ལས་གཞན་པའི་འགྲོ་བར་གཏོགས་པ་ལྷག་པའི་ཚུལ་ཁྲིམས་ཀྱི་བསླབ་པ་ཉམས་པའི་འབྲས་བུ་ངན་འགྲོ་དང༌། གཟུགས་དང༌། གཟུགས་མེད་པའི་ཁམས་ཀྱི་ལྷའི་འགྲོ་བར་གཏོགས་པ་ལྷག་པའི་སེམས་ཀྱི་འབྲས་བུ་གོང་མའི་འགྲོ་བ་དང༌། ཁམས་གསུམ་དུ་མ་གཏོགས་པ་ལྷག་པའི་ཤེས་རབ་ཀྱི་འབྲས་བུ་མྱ་ངན་ལས་འདས་པའི་འགྲོ་བ་གང་ཡིན་པ་སྟེ། འགྲོ་བ་དེ་དག་ལས་དང་པོའི་བདེ་འགྲོ་དང༌། ངན་འགྲོ་གཉིས་སྤངས་ལ།ཕྱི་མའི་གོང་མའི་འགྲོ་བ་དང༌། མྱ་ངན་ལས་འདས་པའི་འགྲོ་བ་གཉིས་འཇིག་རྟེན་དང་འཇིག་རྟེན་ལས་འདས་པའི་ལམ་གཉིས་ཀྱིས་བསྒྲུབ་པར་བྱའོ་ཞེས་བསྟན་ཏོ། །

bslab pa gsum gyi gzhi rnams la/ /'gro ba rnam pa bzhi yod de/ /'gro ba rnam pa gnyis spangs la/ /'gro ba gnyis ni bsgrub par bya/ /zhes bya ba'i tshigs su bcad pa 'dis ni tshul khrims dang/ sems dang/ shes rab ces bya ba'i bslab pa'i gnas rnams kyi bslab pa rnams bsgrub pa dang nyams par bya ba las mthun mthun du sbyar te/ de'i 'bras bur gyur pa 'gro ba bzhi gang yin pa 'dod pa'i khams kyi lha dang/mi'i 'gro bar gtogs pa'i bde 'gro lhag pa'i tshul khrims phun sum tshogs pa'i 'bras bu dang/ 'dod pa'i khams nyid na de las gzhan pa'i 'gro bar gtogs pa lhag pa'i tshul khrims kyi bslab pa nyams pa'i 'bras bu ngan 'gro dang/ gzugs dang/ gzugs med pa'i khams kyi lha'i 'gro bar gtogs pa lhag pa'i sems kyi 'bras bu gong ma'i 'gro ba dang/ khams gsum du ma gtogs pa lhag pa'i shes rab kyi 'bras bu mya ngan las 'das pa'i 'gro ba gang yin pa ste/ 'gro ba de dag las dang po'i bde 'gro dang/ ngan 'gro gnyis spangs la/phyi ma'i gong ma'i 'gro ba dang/ mya ngan las 'das pa'i 'gro ba gnyis 'jig rten dang 'jig rten las 'das pa'i lam gnyis kyis bsgrub par bya'o zhes bstan to/ /

【M7 第七頌學漸次因緣別總修習(1)】

གཉིས་ནི་གཉིས་ལ་ཉེ་བར་གནས། །གཅིག་ནི་མྱ་ངན་འདས་པར་འགྲོ། །གོ་རིམས་བཞིན་དུ་རྒྱུར་འགྱུར་ཏེ། །སོ་སོ་དང་ནི་འདྲེན་མར་བསྒོམ། །ཞེས་བྱ་བའི་ཚིགས་སུ་བཅད་པ་འདིས་ནི། ཇི་ལྟར་ལྷག་པའི་ཚུལ་ཁྲིམས་དང༌། ལྷག་པའི་སེམས་ཀྱི་བསླབ་པ་གཉིས་ལས། དང་པོས་རིམ་བཞིན་དུ་ལྷག་པའི་སེམས་དང༌། ལྷག་པའི་ཤེས་རབ་ཀྱི་བསླབ་པ་གཉིས་ལ་རྒྱུའི་དངོས་པོར་ཉེ་བར་གནས་པ་དང༌། །བར་མས་ལྷག་པའི་ཤེས་རབ་དང༌། བསམ་གཏན་གྱི་སྡོམ་པར་གཏོགས་པའི་ལྷག་པའི་ཚུལ་ཁྲིམས་བསླབ་པ་གཉིས་པ་རྒྱུའི་དངོས་པོར་ཉེ་བར་གནས་པ་དང༌། མཆོག་གཅིག་པུས་མྱ་ངན་ལས་འདས་པ་ལ་རྒྱུའི་དངོས་པོར་ཉེ་བར་གནས་པ་དང༌། སོ་སོ་དང་འདྲེན་མར་མཐུན་མཐུན་དུ་བསྒོམ་པ་དེ་སྟོན་ཏོ། །

gnyis ni gnyis la nye bar gnas/ /gcig ni mya ngan 'das par 'gro/ /go rims bzhin du rgyur 'gyur te/ /so so dang ni 'dren mar bsgom/ /zhes bya ba'i tshigs su bcad pa 'dis ni/ ji ltar lhag pa'i tshul khrims dang/ lhag pa'i sems kyi bslab pa gnyis las/ dang pos rim bzhin du lhag pa'i sems dang/ lhag pa'i shes rab kyi bslab pa gnyis la rgyu'i dngos por nye bar gnas pa dang/ /bar mas lhag pa'i shes rab dang/ bsam gtan gyi sdom par gtogs pa'i lhag pa'i tshul khrims bslab pa gnyis pa rgyu'i dngos por nye bar gnas pa dang/ mchog gcig pus mya ngan las 'das pa la rgyu'i dngos por nye bar gnas pa dang/ so so dang 'dren mar mthun mthun du bsgom pa de ston to/ /

【M8-10 第八至十頌總叡者次第為後果因(3)】【N8 第八頌】

གང་གིས་ཐོག་མར་འགྱོད་མེད་ལ། །ཕྱི་ནས་བདེ་དང་ལྡན་འགྱུར་བ། །མཁས་པ་གང་ལ་སློབ་པ་དེ། །བསླབ་པ་ཀུན་གྱི་ཐོག་མ་ཡིན། །ཞེས་བྱ་བའི་ཚིགས་སུ་བཅད་པ་འདིས་ནི། ཇི་ལྟར་ལྷག་པའི་ཚུལ་ཁྲིམས་ཀྱི་བསླབ་པ་འགྱོད་པ་མེད་པ་ལ་སོགས་པའི་གོ་རིམས་བཞིན་དུ་ཕྱི་མའི་རྒྱུའི་དངོས་པོ་ཉེ་བར་གནས་པ་དེ་སྟོན་ཏོ༑ །

gang gis thog mar 'gyod med la/ /phyi nas bde dang ldan 'gyur ba/ /mkhas pa gang la slob pa de/ /bslab pa kun gyi thog ma yin/ /zhes bya ba'i tshigs su bcad pa 'dis ni/ ji ltar lhag pa'i tshul khrims kyi bslab pa 'gyod pa med pa la sogs pa'i go rims bzhin du phyi ma'i rgyu'i dngos po nye bar gnas pa de ston to| /

【N9 第九頌】

གང་གིས་དགེ་བ་འབྱུང་ལྡན་པ། །ཡེ་ཤེས་རྣམ་པར་སྦྱོང་བྱེད་པ། །མཁས་པ་གང་ལ་སློབ་པ་དེ། །བསླབ་པ་ཀུན་གྱི་བར་མ་ཡིན། །ཞེས་བྱ་བ་ནི་ལྷག་པའི་སེམས་ཀྱི་བསླབ་པ་བསྒོམ་པ་ལས་བྱུང་བའི་དགེ་བའི་རྩ་བ་ཁྱད་པར་དུ་འཕགས་པ་འབྱུང་བ་ལ་སོགས་པའི་གོ་རིམས་བཞིན་དུ་བསླབ་པ་མཆོག་གི་རྒྱུ་ཡིན་པར་སྟོན་ཏོ། །

gang gis dge ba 'byung ldan pa/ /ye shes rnam par sbyong byed pa/ /mkhas pa gang la slob pa de/ /bslab pa kun gyi bar ma yin/ /zhes bya ba ni lhag pa'i sems kyi bslab pa bsgom pa las byung ba'i dge ba'i rtsa ba khyad par du 'phags pa 'byung ba la sogs pa'i go rims bzhin du bslab pa mchog gi rgyu yin par ston to/ /

【N10 第十頌】

གང་གིས་སེམས་ནི་རྣམ་གྲོལ་ལ། །སྤྲོས་པ་ཡང་ནི་འགག་འགྱུར་བ། །མཁས་པ་གང་ལ་སློབ་པ་དེ། །བསླབ་པ་ཀུན་གྱི་གཙོ་བོ་ཡིན། །ཞེས་བྱ་བ་ནི། ལྷག་པའི་ཤེས་རབ་ཀྱི་བསླབ་པ་མྱ་ངན་ལས་འདས་པའི་རྒྱུ་ཡིན་པའི་ཕྱིར་གཙོ་བོར་སྟོན་ཏོ། །

gang gis sems ni rnam grol la/ /spros pa yang ni 'gag 'gyur ba/ /mkhas pa gang la slob pa de/ /bslab pa kun gyi gtso bo yin/ /zhes bya ba ni/ lhag pa'i shes rab kyi bslab pa mya ngan las 'das pa'i rgyu yin pa'i phyir gtso bor ston to/ /

【M11-13 第十一至十三頌明學成敗共與不共(3)】【N11 第十一頌】

ལམ་གྱི་ཐོག་མ་བསྟན་པ་དེ། །མ་དག་འགྲོ་བར་འགྱུར་བའི་ལམ། །དེ་བཞིན་བདེ་འགྲོར་འགྲོ་བ་སྟེ། །དེ་ནི་གཅིག་པུས་འགྲོ་བར་འདོད། །ཅེས་བྱ་བ་ནི་ཇི་ལྟར་ལྷག་པའི་ཚུལ་ཁྲིམས་ཀྱི་བསླབ་པ་ཉམས་ན་ངན་འགྲོའི་རྒྱུར་འགྱུར་བ་དང༌། ཡང་དག་པར་བསྒྲུབས་ན་བདེ་འགྲོའི་རྒྱུར་འགྱུར་བ་དང༌། བསླབ་པ་ཕྱི་མ་གཉིས་མེད་པར་ཡང་འབའ་ཞིག་གིས་སྒྲུབ་ནུས་པ་དེ་སྟོན་ཏོ། །

lam gyi thog ma bstan pa de/ /ma dag 'gro bar 'gyur ba'i lam/ /de bzhin bde 'gror 'gro ba ste/ /de ni gcig pus 'gro bar 'dod/ /ces bya ba ni ji ltar lhag pa'i tshul khrims kyi bslab pa nyams na ngan 'gro'i rgyur 'gyur ba dang/ yang dag par bsgrubs na bde 'gro'i rgyur 'gyur ba dang/ bslab pa phyi ma gnyis med par yang 'ba' zhig gis sgrub nus pa de ston to/ /

【N12 第十二頌】

ལམ་གྱི་བར་མ་བསྟན་པ་དེ། །རྣམ་པར་དག་པར་འགྲོ་བའི་ལམ། །ཐམས་ཅད་གཏན་དུ་འགྲོ་བ་མིན། །དེ་ནི་གཅིག་པུ་མ་ཡིན་འདོད། །ཅེས་བྱ་བ་ནི་ཇི་ལྟར་ལམ་བར་མ་འདོད་པའི་ཁམས་ཀྱི་འདོད་ཆགས་དང་བྲལ་བས་རྣམ་པར་དག་པའི་ཕྱིར། རྣམ་པར་དག་པར་འགྲོ་བ་དང༌། ཁམས་གོང་མའི་འདོད་ཆགས་དང་མ་བྲལ་ཞིང༌། འདོད་པའི་འདོད་ཆགས་ཀྱི་བག་ལ་ཉལ་ཡང་གཏན་དུ་མ་ཡིན་པའི་ཕྱིར། ཐམས་ཅད་གཏན་དུ་རྣམ་པར་དག་པར་འགྲོ་བ་མ་ཡིན་པ་དང༌། ཇི་ལྟར་མཆོག་མེད་ཅིང་དང་པོ་མེད་པར་འབའ་ཞིག་གིས་འགྲུབ་པར་མི་འགྱུར་བ་སྟོན་ཏོ། །

lam gyi bar ma bstan pa de/ /rnam par dag par 'gro ba'i lam/ /thams cad gtan du 'gro ba min/ /de ni gcig pu ma yin 'dod/ /ces bya ba ni ji ltar lam bar ma 'dod pa'i khams kyi 'dod chags dang bral bas rnam par dag pa'i phyir/ rnam par dag par 'gro ba dang/ khams gong ma'i 'dod chags dang ma bral zhing/ 'dod pa'i 'dod chags kyi bag la nyal yang gtan du ma yin pa'i phyir/ thams cad gtan du rnam par dag par 'gro ba ma yin pa dang/ ji ltar mchog med cing dang po med par 'ba' zhig gis 'grub par mi 'gyur ba ston to/ /

【N13 第十三頌】

ལམ་གྱི་གཙོ་བོར་བསྟན་པ་དེ། །རྣམ་པར་དག་པར་འགྲོ་བའི་ལམ། །ཐམས་ཅད་གཏན་དུ་འགྲོ་བ་སྟེ། །དེ་ཡང་གཅིག་པུ་མ་ཡིན་འདོད། །ཅེས་བྱ་བས་ནི། ཁམས་གསུམ་པའི་འདོད་ཆགས་དང་བྲལ་བ་དང༌། བག་ལ་ཉལ་ཡང་གཏན་ཕྱིན་པ་དང༌། ཇི་ལྟར་མཆོག་དེ་ཐམས་ཅད་གཏན་དུ་འགྲོ་བ་ཡིན་ལ། སྔ་མ་གཉིས་མེད་པར་ཡང༌། གཅིག་པུས་འགྲུབ་པར་མི་འགྱུར་བ་དེ་སྟོན་ཏོ། །

lam gyi gtso bor bstan pa de/ /rnam par dag par 'gro ba'i lam/ /thams cad gtan du 'gro ba ste/ /de yang gcig pu ma yin 'dod/ /ces bya bas ni/ khams gsum pa'i 'dod chags dang bral ba dang/ bag la nyal yang gtan phyin pa dang/ ji ltar mchog de thams cad gtan du 'gro ba yin la/ snga ma gnyis med par yang/ gcig pus 'grub par mi 'gyur ba de ston to/ /

【M14 第十四頌明正邪學(1)】

སློབ་དང་མི་སློབ་གང་ཡིན་དེ། གཉི་ག་མཁས་པར་འདོད་པ་ཡིན། །ཞེས་བྱ་བའི་ཚིགས་སུ་བཅད་པ་ཕྱེད་ཀྱིས་ནི་བསླབ་པ་གསུམ་པོ་འདི་དག་ལ་བསླབ་པ་རྣམས་ཡང་དག་པར་སློབ་ཀྱི། ལོག་པར་མི་སློབ་པའི་ཕྱིར། མཁས་པའི་མཚན་ཉིད་དུ་སྟོན་ཏོ། །སློབ་དང་མི་སློབ་གང་ཡིན་པ། །དེ་ནི་གཉི་ག་ཡིན་པར་འདོད། །ཅེས་བྱ་བ་འོག་མ་ཕྱེད་ཀྱིས་ནི་ལོག་པར་སློབ་པ་དང༌། མི་སློབ་པའི་ཕྱིར་བྱིས་པའི་མཚན་ཉིད་དུ་སྟོན་ཏོ། །

slob dang mi slob gang yin de/ gnyi ga mkhas par 'dod pa yin/ /zhes bya ba'i tshigs su bcad pa phyed kyis ni bslab pa gsum po 'di dag la bslab pa rnams yang dag par slob kyi/ log par mi slob pa'i phyir/ mkhas pa'i mtshan nyid du ston to/ /slob dang mi slob gang yin pa/ /de ni gnyi ga yin par 'dod/ /ces bya ba 'og ma phyed kyis ni log par slob pa dang/ mi slob pa'i phyir byis pa'i mtshan nyid du ston to/ /

【M15 第十五頌辨三學離障成滿(1)】

ཡོངས་སུ་འཛིན་པ་སྤངས་པ་དང༌། །གནས་ངན་ལེན་དང་བྲལ་བ་དང༌། །དེ་བཞིན་ཤེས་བྱ་མངོན་སུམ་ཕྱིར། །བསླབ་པ་བླང་བ་རྣམ་གསུམ་འགྱུར། །ཞེས་བྱ་བས། ཁྱིམ་དང་ཆུང་མ་ལ་སོགས་པ་ཡོངས་སུ་འཛིན་པ་ཡོངས་སུ་བཏང་བ་གང་ཡིན་པ་དང༌། ཏིང་ངེ་འཛིན་གྱི་མི་མཐུན་པའི་ཕྱོགས་གནས་ངན་ལེན་སྤངས་པ་གང་ཡིན་པ་དང༌། བདེན་པ་བཞིའི་མཚན་ཉིད་ཤེས་པར་བྱ་བའི་དེ་ཁོ་ན་ཉིད་མངོན་སུམ་དུ་བྱས་པས་གོ་རིམས་བཞིན་དུ་བསླབ་པ་གསུམ་འགྲུབ་པར་འགྱུར་བ་དེ་སྟོན་ཏོ། །

yongs su 'dzin pa spangs pa dang/ /gnas ngan len dang bral ba dang/ /de bzhin shes bya mngon sum phyir/ /bslab pa blang ba rnam gsum 'gyur/ /zhes bya bas/ khyim dang chung ma la sogs pa yongs su 'dzin pa yongs su btang ba gang yin pa dang/ ting nge 'dzin gyi mi mthun pa'i phyogs gnas ngan len spangs pa gang yin pa dang/ bden pa bzhi'i mtshan nyid shes par bya ba'i de kho na nyid mngon sum du byas pas go rims bzhin du bslab pa gsum 'grub par 'gyur ba de ston to/ /

【M16 第十六頌明學差別(1)】

དམིགས་བཅས་དམིགས་པ་མེད་པ་དང༌། །ཕྲ་བ་དང་ནི་རགས་པར་ལྡན། །ཞེས་བྱ་བའི་ཚིགས་སུ་བཅད་པ་ཕྱེད་པ་འདིས་ནི། མཆོག་གཉིས་དང༌། དང་པོ་གོ་རིམས་བཞིན་དུ་དམིགས་པ་དང་བཅས་པ་དང༌། དམིགས་པ་མེད་པ་དང༌། ཕྲ་བ་དང༌། རགས་པས་རབ་ཏུ་བྱེ་བ་སྟོན་ཏོ། ། ཡང་དག་བླང་དང་རབ་དབེན་དང༌། ། སྒྲ་དང་བསྟོད་པས་ཡང་དག་བསྒྲུབས། ། ࿒ཤེས་བྱ་འོག་མ་ཕྱེད་ཀྱིས་ནི། ། དང་པོ་དང་བར་མ་དང་མཆོག་རྣམས་གོ་རིམས་བཞིན་དུ་དམ་བཅས་པས་མངོན་པར་བསྒྲུབས་པ་དང་ལུས་དང་སེམས་དབེན་པས་མངོན་པར་བསྒྲུབ་པ་དང༌། གཞན་གྱི་སྒྲ་དང་ནང་གི་ཚུལ་བཞིན་ཡིད་ལ་བྱེད་པས་མངོན་པར་བསྒྲུབ་པ་སྟོན་ཏོ། །

dmigs bcas dmigs pa med pa dang/ /phra ba dang ni rags par ldan/ /zhes bya ba'i tshigs su bcad pa phyed pa 'dis ni/ mchog gnyis dang/ dang po go rims bzhin du dmigs pa dang bcas pa dang/ dmigs pa med pa dang/ phra ba dang/ rags pas rab tu bye ba ston to/ / yang dag blang dang rab dben dang/ / sgra dang bstod pas yang dag bsgrubs/ / shes bya 'og ma phyed kyis ni/ / dang po dang bar ma dang mchog rnams go rims bzhin du dam bcas pas mngon par bsgrubs pa dang lus dang sems dben pas mngon par bsgrub pa dang/ gzhan gyi sgra dang nang gi tshul bzhin yid la byed pas mngon par bsgrub pa ston to/ /

【M17 第十七頌明學純雜可得(1)】

བསླབ་པ་གཅིག་ནི་གཅིག་པུས་འབྱུང༌། །ཕྱི་མ་ཟླ་དང་བཅས་པ་ཡིན། །གཅིག་ནི་ཟླ་དང་གསུམ་ཡིན་ཏེ། །དེ་དག་མཁས་པས་འདའ་བར་བྱེད། །ཅེས་བྱ་བས་ནི། དང་པོ་གཅིག་ནི་གཅིག་པུས་འབྱུང་བ་སྟོན་ཏོ། །བར་མ་ལ་ནི་དེ་མེད་དུ་མི་རུང་ངོ༌། །མཆོག་ལ་ནི་དེ་གཉི་ག་མེད་དུ་མི་རུང་ངོ༌། །དེ་དག་ལས་ཡང་དག་པར་འདའ་བ་ནི་མི་སློབ་པ་དགྲ་བཅོམ་པ་ཡིན་པར་རིག་པར་བྱའོ། །

bslab pa gcig ni gcig pus 'byung/ /phyi ma zla dang bcas pa yin/ /gcig ni zla dang gsum yin te/ /de dag mkhas pas 'da' bar byed/ /ces bya bas ni/ dang po gcig ni gcig pus 'byung ba ston to/ /bar ma la ni de med du mi rung ngo/ /mchog la ni de gnyi ga med du mi rung ngo/ /de dag las yang dag par 'da' ba ni mi slob pa dgra bcom pa yin par rig par bya'o/ /

【M18-38 第十八至三十八頌純明戒學遠離清淨(21)】【N18 第十八頌】

བསླབ་ལས་ཚུལ་ཁྲིམས་མ་ཉམས་དང༌། །དམ་བཅས་དང་ཡང་ལྡན་པ་དང༌། །ཆོ་ག་བཟང་པོ་མ་སྨད་དང༌། །གནས་ལྔ་དག་ཀྱང་རྣམ་པར་སྤངས། །ཞེས་བྱ་བ་ལ། བསླབས་ལས་ཚུལ་ཁྲིམས་མ་ཉམས་དང༌། །ཞེས་བྱ་བ་ནི། ཚུལ་ཁྲིམས་དང་ལྡན་པར་གནས་པ་ཞེས་བྱ་བ་དེ་སྟོན་ཏོ། །དམ་བཅས་དང་ཡང་ལྡན་པ་དང༌། །ཞེས་བྱ་བ་ནི། སོ་སོར་ཐར་པའི་སྡོམ་པས་བསྡམས་པ་སྟོན་ཏོ། །ཆོ་ག་བཟང་པོ་མ་སྨད་དང༌། །ཞེས་བྱ་བས་ནི་ཆོ་ག་མ་ཉམས་པ་སྟོན་ཏོ། །གནས་ལྔ་དག་ཀྱང་རྣམ་པར་སྤངས། །ཞེས་བྱ་བས་ནི་སྤྱོད་ཡུལ་མ་ཉམས་པ་སྟོན་ཏེ། གནས་ལྔ་ནི། དགེ་སློང་གི་སྤྱོད་ཡུལ་མ་ཡིན་པ་སྟོན་ཏེ། རྒྱལ་པོའི་ཕོ་བྲང་དང༌། ཤ་འཚོང་གི་གནས་དང༌། ཆང་འཚོང་གི་ཁྱིམ་དང༌། སྨད་འཚོང་གི་གནས་དང༌། གདོལ་པའི་གནས་སོ། །དེ་ལ་ཤ་འཚོང་གི་གནས་ནི་གསོད་པའི་གནས་ཡིན་པར་བལྟ་བར་བྱ་སྟེ། དེར་འབོད་ཅིང་ཤན་པ་བྱེད་པ་ལ་སོགས་པས་ཤིན་ཏུ་ཁ་ན་མ་ཐོ་བ་སྡིག་པའི་ལས་ལུག་ལ་སོགས་པ་གསོད་པར་བྱེད་པའོ། །

bslab las tshul khrims ma nyams dang/ /dam bcas dang yang ldan pa dang/ /cho ga bzang po ma smad dang/ /gnas lnga dag kyang rnam par spangs/ /zhes bya ba la/ bslabs las tshul khrims ma nyams dang/ /zhes bya ba ni/ tshul khrims dang ldan par gnas pa zhes bya ba de ston to/ /dam bcas dang yang ldan pa dang/ /zhes bya ba ni/ so sor thar pa'i sdom pas bsdams pa ston to/ /cho ga bzang po ma smad dang/ /zhes bya bas ni cho ga ma nyams pa ston to/ /gnas lnga dag kyang rnam par spangs/ /zhes bya bas ni spyod yul ma nyams pa ston te/ gnas lnga ni/ dge slong gi spyod yul ma yin pa ston te/ rgyal po'i pho brang dang/ sha 'tshong gi gnas dang/ chang 'tshong gi khyim dang/ smad 'tshong gi gnas dang/ gdol pa'i gnas so/ /de la sha 'tshong gi gnas ni gsod pa'i gnas yin par blta bar bya ste/ der 'bod cing shan pa byed pa la sogs pas shin tu kha na ma tho ba sdig pa'i las lug la sogs pa gsod par byed pa'o/ /

【N19 第十九頌】

འབྱིན་པས་འགྱོད་པ་མེད་པར་འགྱུར། །འགྱོད་པས་ཉེས་པ་མེད་པར་འགྱུར། །ཞེས་བྱ་བས་ནི། ཁ་ན་མ་ཐོ་བ་ཕྲ་རབ་དག་ལ་འཇིགས་པར་ལྟ་བ་སྟོན་ཏོ། །དེ་ལ་ཇི་ལྟར་ན་འབྱིན་པ་དེ་ལྟར་འགྱོད་པ་མེད་ལ། ཇི་ལྟར་འགྱོད་པ་དེ་ལྟར་ཉེས་པ་མི་བྱེད་དོ། །བསླབ་པ་ལ་ནི་བརྟེན་པར་བྱ། །དེ་ལ་སྙིང་ནས་ནན་ཏན་བྱ། །ཞེས་བྱ་བས་ནི། བསླབ་པའི་གཞི་རྣམས་ཡང་དག་པར་བླངས་ཏེ་སློབ་པོ་ཞེས་བྱ་བ་དེ་སྟོན་ཏོ། །

'byin pas 'gyod pa med par 'gyur/ /'gyod pas nyes pa med par 'gyur/ /zhes bya bas ni/ kha na ma tho ba phra rab dag la 'jigs par lta ba ston to/ /de la ji ltar na 'byin pa de ltar 'gyod pa med la/ ji ltar 'gyod pa de ltar nyes pa mi byed do/ /bslab pa la ni brten par bya/ /de la snying nas nan tan bya/ /zhes bya bas ni/ bslab pa'i gzhi rnams yang dag par blangs te slob po zhes bya ba de ston to/ /

【N20 第二十頌】

ཕྱིར་ནི་སྤང་བར་མི་བྱ་ཞིང༌། །སྲོག་གི་ཕྱིར་ཡང་གཞིག་མི་བྱ། །རྟག་ཏུ་ནན་ཏན་གནས་པར་བྱ། །འདུལ་བ་ལ་ནི་འཇུག་པར་བྱ། །ཞེས་བྱ་བའི་ཚིགས་སུ་བཅད་པ་འདིས་ནི། རྩ་བ་བཞིས་གོ་རིམས་བཞིན་དུ། ཚུལ་ཁྲིམས་རྟག་པ་དང༌། ཚུལ་ཁྲིམས་བརྟན་པ་དང༌། རྒྱུན་མི་འཆད་པར་བྱེད་པ་དང༌། རྒྱུན་དུ་གནས་པར་སྟོན་ཏོ། །

phyir ni spang bar mi bya zhing/ /srog gi phyir yang gzhig mi bya/ /rtag tu nan tan gnas par bya/ /'dul ba la ni 'jug par bya/ /zhes bya ba'i tshigs su bcad pa 'dis ni/ rtsa ba bzhis go rims bzhin du/ tshul khrims rtag pa dang/ tshul khrims brtan pa dang/ rgyun mi 'chad par byed pa dang/ rgyun du gnas par ston to/ /

【N21 第二十一頌】

དམ་བཅས་ཐོག་མར་དག་པར་བྱ། །འཚོ་བ་ཡང་ནི་དག་པར་བྱ། །ཞེས་བྱ་བའི་ཚིགས་སུ་བཅད་པ་ཕྱེད་པོ་འདིས་ནི་ཆོ་ག་དང༌། འཚོ་བ་རྣམ་པར་དག་པ་སྟོན་ཏེ། ཆོ་ག་ནི་སྔར་དམ་བཅས་པས་ག་དོད་སྤྱད་པས་ན། དམ་བཅས་པ་ཞེས་བྱའོ། །མཐའ་གཉིས་པོ་ནི་སྤངས་ནས་ཀྱང༌། །སྨོན་པ་རྣམ་པར་སྤང་བར་བྱ། །ཞེས་བྱ་བས་ནི། འདོད་པའི་བསོད་ནམས་ལ་སྦྱོར་བའི་མཐའ་དང༌། ལུས་ངལ་བར་འགྱུར་བ་ལ་སྦྱོར་བའི་མཐའ་གཉིས་དང༌། མཐོ་རིས་ལ་སོགས་པ་ལ་སྨོན་པ་རྣམ་པར་སྤོང་བས་ཚུལ་ཁྲིམས་རྣམ་པར་དག་པ་ཁོ་ན་སྟོན་ཏོ། །

dam bcas thog mar dag par bya/ /'tsho ba yang ni dag par bya/ /zhes bya ba'i tshigs su bcad pa phyed po 'dis ni cho ga dang/ 'tsho ba rnam par dag pa ston te/ cho ga ni sngar dam bcas pas ga dod spyad pas na/ dam bcas pa zhes bya'o/ /mtha' gnyis po ni spangs nas kyang/ /smon pa rnam par spang bar bya/ /zhes bya bas ni/ 'dod pa'i bsod nams la sbyor ba'i mtha' dang/ lus ngal bar 'gyur ba la sbyor ba'i mtha' gnyis dang/ mtho ris la sogs pa la smon pa rnam par spong bas tshul khrims rnam par dag pa kho na ston to/ /

【N22 第二十二頌】

བར་ཆད་བྱེད་པའི་ཆོས་རྣམས་ལ། །ཇི་ལྟར་ཡང་ནི་ཆགས་མི་བྱ༑ །སེམས་ནི་འཁྲུལ་པར་བྱེད་པའི་ཆོས། །བྱུང་བ་དང་དུ་བླང་མི་བྱ། །ཞེས་བྱ་བའི་ཚིགས་སུ་བཅད་པ་འདིས་ནི་དབང་པོའི་སྒོ་མ་བསྲུངས་པ་ལ་སོགས་པ་བསླབ་པ་རྣམ་པར་དག་པའི་པར་དུ་གཅོད་པ་རྣམས་ལ་ཡོན་ཏན་མ་ཡིན་པར་མཐོང་ནས་མངོན་པར་མ་ཆགས་པ་དང༌། མི་དགེ་བ་འདོད་པ་དང༌། གནོད་སེམས་ཀྱི་རྟོག་པ་ལ་སོགས་པ་ཡིད་ཀུན་དུ་འཁྲུག་པར་བྱེད་པ་སྐྱེས་པ་རྣམས་དང་དུ་མི་ལེན་པས་བསླབ་པ་རྣམ་པར་དག་པ་སྟོན་ཏོ། །

bar chad byed pa'i chos rnams la/ /ji ltar yang ni chags mi bya| /sems ni 'khrul par byed pa'i chos/ /byung ba dang du blang mi bya/ /zhes bya ba'i tshigs su bcad pa 'dis ni dbang po'i sgo ma bsrungs pa la sogs pa bslab pa rnam par dag pa'i par du gcod pa rnams la yon tan ma yin par mthong nas mngon par ma chags pa dang/ mi dge ba 'dod pa dang/ gnod sems kyi rtog pa la sogs pa yid kun du 'khrug par byed pa skyes pa rnams dang du mi len pas bslab pa rnam par dag pa ston to/ /

【N23 第二十三頌】

ཧ་ཅང་མི་ཞུམ་ཐལ་ཆེས་མིན། །རྟག་ཏུ་དྲན་པ་ཉེ་བར་གཞག །དངོས་གཞི་ཉེར་བསྡོགས་རྣམས་ཀྱིས་ནི། །ཚངས་སྤྱོད་དག་པར་སྤྱོད་པར་བྱ། །ཞེས་བྱ་བས་ནི། ཆུད་ཟད་འགྱོད་པ་དང༌། གནས་མ་ཡིན་པ་འགྱོད་པ་རྣམ་པར་སྤངས་པ་དང༌། བརྗེད་ངས་པ་རྣམ་པར་སྤངས་ནས། མཐར་ཕྱིན་པའི་ཚེ་དང༌། སྦྱོར་བའི་ཚེ་ཚངས་པར་སྤྱོད་པ་དག་པར་སྟོན་ཏོ། །

ha cang mi zhum thal ches min/ /rtag tu dran pa nye bar gzhag /dngos gzhi nyer bsdogs rnams kyis ni/ /tshangs spyod dag par spyod par bya/ /zhes bya bas ni/ chud zad 'gyod pa dang/ gnas ma yin pa 'gyod pa rnam par spangs pa dang/ brjed ngas pa rnam par spangs nas/ mthar phyin pa'i tshe dang/ sbyor ba'i tshe tshangs par spyod pa dag par ston to/ /

【N24 第二十四頌】

བརྩོན་འགྲུས་ཀྱང་ནི་བརྩམ་པར་བྱ། །རྟག་ཏུ་བརྟུན་པ་བརྟན་པོར་བྱ། །ལེགས་པར་གནས་པས་བག་ཡོད་པ། །ཡན་ལག་ལྔ་པས་བརྟན་པར་བྱ། །ཞེས་བྱ་བས་ནི། གོ་ཆ་དང༌། སྦྱོར་བ་མི་བཟློགས་པའི་བརྩོན་འགྲུས་དང༌། བག་ཡོད་པ་རྣམ་པ་ལྔ་ལ་བརྟེན་པས། བསླབ་པ་རྣམ་པར་དག་པའི་ཁྱད་པར་ཁོ་ན་སྟོན་ཏོ། །དེ་ལ་བག་ཡོད་པའི་ཡན་ལག་རྣམ་པ་ལྔ་ནི༑ འདས་པ་དང༌། མ་འོངས་པ་དང༌། ད་ལྟར་བྱུང་བ་དང༌། སྔ་ནས་བྱ་བ་དང༌། མཐུན་པར་སྤྱད་པའོ། །

brtson 'grus kyang ni brtsam par bya/ /rtag tu brtun pa brtan por bya/ /legs par gnas pas bag yod pa/ /yan lag lnga pas brtan par bya/ /zhes bya bas ni/ go cha dang/ sbyor ba mi bzlogs pa'i brtson 'grus dang/ bag yod pa rnam pa lnga la brten pas/ bslab pa rnam par dag pa'i khyad par kho na ston to/ /de la bag yod pa'i yan lag rnam pa lnga ni| 'das pa dang/ ma 'ongs pa dang/ da ltar byung ba dang/ snga nas bya ba dang/ mthun par spyad pa'o/ /

【N25-26 第二十五頌至第二十六頌】

དགེ་བ་སྤྱོམས་པར་མི་བྱ་སྟེ། །སྡིག་པ་རྣམས་ནི་བ་ཤགས་པར་བྱ། །ཆོས་གོས་ལ་སོགས་ངན་པ་འམ། །བཟང་པོའང་རུང་སྟེ་ཆོག་ཤེས་བྱ། ཉུང་དུས་ཀྱང་ནི་གནས་པར་བྱ། ངན་པས་ཀྱང་ནི་གནས་པར་བྱ། ཉོན་མོངས་སྤངས་པས་ཞི་དོན་དུ། སྦྱངས་པའི་ཡོན་ཏན་ཡང་དག་བླང༌། ཚིགས་སུ་བཅད་པ་འདི་གཉིས་ཀྱིས་ཤེས་ཀྱི་ཁེ་འདོད་པ་ནི་འདོད་ཆེན࿒ཆེ་བ་དང༌། ཆོག་མི་ཤེས་པའི་རྒྱུར࿒གྱུར་པ་སྟེ། འདོད་ཆེན་ཆེ་བ་དང༌། ཆོག་མི་ཤེས་པ་བསླབ་པ་རྣམ་པར་དག་པ་ལ་བགེགས་བྱེད་པའི་རྒྱུར་གྱུར་པ་དེ་གཉིས་ཡོངས་སུ་སྤངས་ནས། །བསླབ་པ་རྣམ་པར་དག་པ་སྟོན་ཏོ། །

dge ba spyoms par mi bya ste/ /sdig pa rnams ni ba shags par bya/ /chos gos la sogs ngan pa 'am/ /bzang po'ang rung ste chog shes bya/ nyung dus kyang ni gnas par bya/ ngan pas kyang ni gnas par bya/ nyon mongs spangs pas zhi don du/ sbyangs pa'i yon tan yang dag blang/ tshigs su bcad pa 'di gnyis kyis shes kyi khe 'dod pa ni 'dod chen che ba dang/ chog mi shes pa'i rgyur gyur pa ste/ 'dod chen che ba dang/ chog mi shes pa bslab pa rnam par dag pa la bgegs byed pa'i rgyur gyur pa de gnyis yongs su spangs nas/ /bslab pa rnam par dag pa ston to/ /

【N27 第二十七頌】

སྤྱོད་ལམ་དག་དང་ལྡན་པར་བྱ། །ལེན་པ་ལ་ཡང་རན་པར་བྱ། །དེ་ཡི་ཆེད་དུ་སྤྱོད་ལམ་རྣམས། །བཅོས་པར་ནམས་ཀྱང་མི་བྱའོ། །ཞེས་བྱ་བས་ནི་སྤྱོད་ལམ་ཕུན་སུམ་ཚོགས་པ་གཞན་དག་ལ་ཚུལ་འཆོས་པའི་དོན་དུ་བྱ་བ་མ་ཡིན་པ་དང༌། ལན་པ་ལ་ཚོད་ཤེས་པས་ཇི་ཙམ་གྱིས་ཚངས་པར་སྤྱོད་པ་ལ་གནས་པར་བྱ་བའི་ཕྱིར་སྲོག་གནས་པར་བྱ་བའི་ཡོ་བྱད་ལེན་པ་ལས་བསླབ་པ་རྣམ་པར་དག་པ་ཁོ་ན་སྟོན་ཏོ། །

spyod lam dag dang ldan par bya/ /len pa la yang ran par bya/ /de yi ched du spyod lam rnams/ /bcos par nams kyang mi bya'o/ /zhes bya bas ni spyod lam phun sum tshogs pa gzhan dag la tshul 'chos pa'i don du bya ba ma yin pa dang/ lan pa la tshod shes pas ji tsam gyis tshangs par spyod pa la gnas par bya ba'i phyir srog gnas par bya ba'i yo byad len pa las bslab pa rnam par dag pa kho na ston to/ /

【N28-29 第二十八頌至第二十九頌】

བདག་གི་ཡོན་ཏན་བདེན་པ་ཡང༌། །བརྗོད་པར་མི་བྱ་བརྗོད་མི་གཞུག །ཡང་ན་ཡོན་ཏན་དེ་དག་དང༌། །འདོད་པའི་མཚན་མ་བསྟན་མི་བྱ། །གཞན་དག་ལ་ནི་ནན་གྱིས་སུ། །སློང་མོས་གདབ་པར་མི་བྱའོ། །ཆོས་བཞིན་ཐོབ་པའི་རྙེད་པ་ལ། །འདི་ལ་རྙེད་པ་སྨད་མི་བྱ། །ཞེས་བྱ་བའི་ཚིགས་སུ་བཅད་པ་གཉིས་ཀྱིས་ནི།ཁ་གསག་དང༌། ࿒གཞོགས་སློང་དང༌། ཐོབ་ཀྱིས་འཇལ་བ་དང༌། རྙེད་པས་རྙེད་པར་བྱེད་འདོད་པ་ཡོངས་སུ་སྤངས་པས། བསླབ་པ་རྣམ་པར་དག་པའི་ཁྱད་པར་སྟོན་ཏོ། །

bdag gi yon tan bden pa yang/ /brjod par mi bya brjod mi gzhug /yang na yon tan de dag dang/ /'dod pa'i mtshan ma bstan mi bya/ /gzhan dag la ni nan gyis su/ /slong mos gdab par mi bya'o/ /chos bzhin thob pa'i rnyed pa la/ /'di la rnyed pa smad mi bya/ /zhes bya ba'i tshigs su bcad pa gnyis kyis ni/kha gsag dang/ gzhogs slong dang/ thob kyis 'jal ba dang/ rnyed pas rnyed par byed 'dod pa yongs su spangs pas/ bslab pa rnam par dag pa'i khyad par ston to/ /

【N30 第三十頌】

རྙེད་པ་དང་ནི་བཀུར་སྟི་ལ། །ཅིས་ཀྱང་མངོན་པར་ཆགས་མི་བྱ། །སྒྲོ་འདོགས་སྐུར་པའི་ལྟ་བ་ལ། །མངོན་པར་ཞེན་པར་ཡོད་མི་བྱ། །ཞེས་བྱ་བས་ནི། རྙེད་པ་དང་བཀུར་སྟི་ལ་མ་ཆགས་པ་དང༌། ལྟ་བ་ངན་པ་རྣམ་པ་ལྔ་ལ་མངོན་པར་ཞེན་པ་མེད་པས། རྣམ་པར་དག་པའི་ཁྱད་པར་སྟོན་ཏོ། །

rnyed pa dang ni bkur sti la/ /cis kyang mngon par chags mi bya/ /sgro 'dogs skur pa'i lta ba la/ /mngon par zhen par yod mi bya/ /zhes bya bas ni/ rnyed pa dang bkur sti la ma chags pa dang/ lta ba ngan pa rnam pa lnga la mngon par zhen pa med pas/ rnam par dag pa'i khyad par ston to/ /

【N31 第三十一頌】

འཇིག་རྟེན་རྒྱང་པན་གསང་བའི་ཚིག །དོན་མེད་མཆོག་ཏུ་གཟུང་མི་བྱ། །ལྷུང་བཟེད་དང་ནི་ཆོས་གོས་ཀྱང༌། །དགོས་མེད་ལྷག་པར་བཅང་མི་བྱ། །ཞེས་བྱ་བས་ནི། ཉེ་བར་ལེན་པའི་ཕུང་པོ་ལྔ་ལས། ཐར་པའི་བགེགས་བྱ་བའི་ཕྱིར། །འདི་ལ་ཕྱི་རོལ་པའི་བསྟན་བཅོས་ངན་པ་ལྟ་བ་ངན་པའི་རྒྱུད་འཇིག་རྟེན་རྒྱང་པན་པས་བྱས་པ་རྣམས་ལ་མཆོག་ཏུ་མི་འཛིན་པ་དང༌། རྙེད་པ་དང་བཀུར་སྟི་ལ་ཆགས་པའི་རྒྱུ་ལྷུང་བཟེད་དང༌། ཆོས་གོས་ལ་ལྷག་པར་འཆང་བ་ཡོངས་སུ་སྤངས་པས། རྒྱུ་རྣམ་པར་དག་པས་བསླབ་པ་རྣམ་པར་དག་པ་སྟོན་ཏོ། །

'jig rten rgyang pan gsang ba'i tshig /don med mchog tu gzung mi bya/ /lhung bzed dang ni chos gos kyang/ /dgos med lhag par bcang mi bya/ /zhes bya bas ni/ nye bar len pa'i phung po lnga las/ thar pa'i bgegs bya ba'i phyir/ /'di la phyi rol pa'i bstan bcos ngan pa lta ba ngan pa'i rgyud 'jig rten rgyang pan pas byas pa rnams la mchog tu mi 'dzin pa dang/ rnyed pa dang bkur sti la chags pa'i rgyu lhung bzed dang/ chos gos la lhag par 'chang ba yongs su spangs pas/ rgyu rnam par dag pas bslab pa rnam par dag pa ston to/ /

【N32 第三十二頌】

ཉོན་མོངས་འཕེལ་བར་འགྱུར་བ་ཡི། ། ཁྱིམ་པ་རྣམས་དང་བསྟེན་མི་བྱ། ། ཡེ་ཤེས་རྣམ་པར་དག་བྱེད་པའི། ། འཕགས་པ་རྣམས་དང་བསྟེན་པར་བྱ། ། ཞེས་བྱ་བས་ནི། མི་མཐུན་པའི་ཕྱོགས་ཀྱི་རྒྱུ་དང༌། ། གཉེན་པོའི་རྒྱུ࿒སྤང་བ་དང༌། བསྟེན་པས་རྣམ་པར་དག་པ་སྟོན་ཏོ། །

nyon mongs 'phel bar 'gyur ba yi/ / khyim pa rnams dang bsten mi bya/ / ye shes rnam par dag byed pa'i/ / 'phags pa rnams dang bsten par bya/ / zhes bya bas ni/ mi mthun pa'i phyogs kyi rgyu dang/ / gnyen po'i rgyu spang ba dang/ bsten pas rnam par dag pa ston to/ /

【N33 第三十三頌】

མྱ་ངན་རྣམ་པར་གཡེང་བྱེད་པ། ། མཛའ་སྡེ་དག་ཀྱང་ཡོང་མི་བྱ། ། སྡུག་བསྔལ་སྐྱེད་པའི་ཉོན་མོངས་རྣམས། །བྱུང་བ་དང་དུ་བླང་མི་བྱ། །ཞེས་བྱ་བས་ནི། ཇི་ལྟར་ཁྱིམ་པ་རྣམས་དང་ལྷན་ཅིག་འདྲེ་བ་མྱ་ངན་དང༌། རྣམ་པར་གཡེང་བ་བྱས་པས་ཉོན་མོངས་པ་རྣམ་པར་འཕེལ་བས་སྡུག་བསྔལ་གྱི་རྒྱུ་ཡིན་པ་དང༌།ཇི་ལྟར་འཕགས་པ་དང་འདྲེ་བ་སྡུག་བསྔལ་བསྐྱེད་པའི་ཉོན་མོངས་པ་སྐྱེས་པ་དང་དུ་ལེན་པར་མི་བྱེད་པས་གཉེན་པོའི་རྒྱུར་འགྱུར་བ་དེ་སྟོན་ཏོ། །

mya ngan rnam par g.yeng byed pa/ / mdza' sde dag kyang yong mi bya/ / sdug bsngal skyed pa'i nyon mongs rnams/ /byung ba dang du blang mi bya/ /zhes bya bas ni/ ji ltar khyim pa rnams dang lhan cig 'dre ba mya ngan dang/ rnam par g.yeng ba byas pas nyon mongs pa rnam par 'phel bas sdug bsngal gyi rgyu yin pa dang/ji ltar 'phags pa dang 'dre ba sdug bsngal bskyed pa'i nyon mongs pa skyes pa dang du len par mi byed pas gnyen po'i rgyur 'gyur ba de ston to/ /

【N34 第三十四頌】

བརྟུལ་ཞུགས་ཉམས་པས་ཇི་ལྟར་ཡང༌། །དད་པས་བྱིན་པས་སྤྱད་མི་བྱ། །དམ་པའི་ཆོས་རྣམས་ཇི་ལྟར་ཡང༌། །ཡོངས་སུ་སྤང་བར་མི་བྱའོ། །ཞེས་བྱ་བས་ནི། རྙེད་པ་དང་བཀུར་སྟི་ལ་མངོན་པར་ཆགས་པ་མེད་པ་དང༌། ལྟ་བ་ངན་པ་མངོན་པར་ཞེན་པ་མེད་པ་ནི། དད་པས་བྱིན་པ་ཆུད་མི་གཟོན་པ་དང༌། དམ་པའི་ཆོས་མི་སྤོང་བས། ཕྱི་མ་ལ་ཡང་འདོད་པ་ལ་ལྷག་པར་ཆགས་པ་དང༌། ལྟ་བ་ངན་པའི་སྐྱེ་བའི་རྒྱུ་ཡོངས་སུ་སྤོང་བས་རྣམ་པར་དག་པའི་ཁྱད་པར་སྟོན་ཏོ། །

brtul zhugs nyams pas ji ltar yang/ /dad pas byin pas spyad mi bya/ /dam pa'i chos rnams ji ltar yang/ /yongs su spang bar mi bya'o/ /zhes bya bas ni/ rnyed pa dang bkur sti la mngon par chags pa med pa dang/ lta ba ngan pa mngon par zhen pa med pa ni/ dad pas byin pa chud mi gzon pa dang/ dam pa'i chos mi spong bas/ phyi ma la yang 'dod pa la lhag par chags pa dang/ lta ba ngan pa'i skye ba'i rgyu yongs su spong bas rnam par dag pa'i khyad par ston to/ /

【N35 第三十五頌】

ཕ་རོལ་དག་གི་འཁྲུལ་སྐྱོན་ལ། །མི་བསམ་བདེ་བར་འགྱུར་བར་བྱ། །བདག་གི་འཁྲུལ་པའི་ཉེས་པ་ནི། །ཤེས་པར་བྱས་ནས་བསྒྲགས་པར་བྱ། །ཞེས་བྱ་བས་ནི། གཞན་གྱི་ཉེས་པ་མཐོང་ནས་བསམ་པ་རྣམ་པར་སྤངས་པ་དང༌། རང་གི་དགེ་བའི་ཕྱོགས་མི་འདོར་བས་ཡིད་བདེ་བ་སྐྱེས་པའི་ཕྱིར་བདག་གི་ཉེས་པ་ཡོངས་སུ་ཤེས་ནས་སྒྲོགས་པས་ང་རྒྱལ་མེད་པའི་ཕྱིར། བསླབ་པ་རྣམ་པར་དག་པ་སྟོན་ཏོ། །

pha rol dag gi 'khrul skyon la/ /mi bsam bde bar 'gyur bar bya/ /bdag gi 'khrul pa'i nyes pa ni/ /shes par byas nas bsgrags par bya/ /zhes bya bas ni/ gzhan gyi nyes pa mthong nas bsam pa rnam par spangs pa dang/ rang gi dge ba'i phyogs mi 'dor bas yid bde ba skyes pa'i phyir bdag gi nyes pa yongs su shes nas sgrogs pas nga rgyal med pa'i phyir/ bslab pa rnam par dag pa ston to/ /

【N36 第三十六頌】

དེ་བཞིན་ཉེས་པ་བྱུང་བ་ལ། །ཆོས་བཞིན་དུ་ནི་རབ་ཏུ་བྱ། །དེ་བཞིན་ལས་སུ་བྱ་བ་རྣམས། །རང་གིས་བྱ་ཞིང་གྲིམས་པར་བྱ། །ཞེས་བྱ་བས་ནི། ཉེས་པ་ལས་དབྱུང་བ་དང༌། གཞན་དག་ལ་རིམ་གྲོ་དང༌། བསྙེན་བཀུར་བྱ་བ་བདག་གིར་བྱ་བར་འདོད་པ་ཡོངས་སུ་སྤངས་པས་ཀྱང༌། རྣམ་པར་དག་པ་སྟོན་ཏོ། །

de bzhin nyes pa byung ba la/ /chos bzhin du ni rab tu bya/ /de bzhin las su bya ba rnams/ /rang gis bya zhing grims par bya/ /zhes bya bas ni/ nyes pa las dbyung ba dang/ gzhan dag la rim gro dang/ bsnyen bkur bya ba bdag gir bya bar 'dod pa yongs su spangs pas kyang/ rnam par dag pa ston to/ /

【N37 第三十七頌】

སངས་རྒྱས་རྣམས་དང་ཉན་ཐོས་ཀྱི། །མཐུ་སྟོབས་དང་ནི་བསྟན་པ་ལ། །དད་ལྡན་ཁ་ན་མ་ཐོ་བ། །མཐོང་བས་སྐུར་པ་ཡང་མི་གདབ། །ཅེས་བྱ་བས་ནི། དད་པ་དང་ལྡན་པ་དང༌། སྐུར་པ་འདེབས་པ་ལ་ཁ་ན་མ་ཐོ་བ་ཡིན་པར་ལྟ་བས་རྣམ་པར་དག་པ་བསྟན་ཏོ། །

sangs rgyas rnams dang nyan thos kyi/ /mthu stobs dang ni bstan pa la/ /dad ldan kha na ma tho ba/ /mthong bas skur pa yang mi gdab/ /ces bya bas ni/ dad pa dang ldan pa dang/ skur pa 'debs pa la kha na ma tho ba yin par lta bas rnam par dag pa bstan to/ /

【N38 第三十八頌】

རྟོག་གེའི་སྤྱོད་ཡུལ་མ་ཡིན་པ། །ཤིན་ཏུ་ཟབ་མོའི་ཆོས་རྣམས་ལ། །སྔོན་གྱི་ལུང་རྙིང་ཡོངས་བཏང་སྟེ། །རང་ལྟ་མཆོག་ཏུ་གཟུང་མི་བྱ། །ཞེས་བྱ་བས་ནི། རང་གི་ལྟ་བ་མཆོག་ཏུ་འཛིན་པ་ལ་གནས་པ་ཡོངས་སུ་སྤངས་པས་ཀྱང༌། རྣམ་པར་དག་པའི་ཁྱད་པར་བསྟན་ཏོ། །

rtog ge'i spyod yul ma yin pa/ /shin tu zab mo'i chos rnams la/ /sngon gyi lung rnying yongs btang ste/ /rang lta mchog tu gzung mi bya/ /zhes bya bas ni/ rang gi lta ba mchog tu 'dzin pa la gnas pa yongs su spangs pas kyang/ rnam par dag pa'i khyad par bstan to/ /

【M39-48ab 第三十九至四十八上半頌純明定學遠離清淨(9.5)】【N39 第三十九頌】

བས་མཐའ་ཡི་ནི་མལ་སྟན་དུ། །རྣམ་པར་དབེན་པར་གནས་པར་བྱ། །དགེ་བའི་ཆོས་རྣམས་བསྒོམ་པར་བྱ། །བརྩོན་འགྲུས་བརྟུན་པ་བརྟེན་པོར་བྱ། །ཞེས་བྱ་བས་ནི། ལུས་དང་སེམས་རྣམ་པར་དབེན་པ་དང༌། ཏིང་ངེ་འཛིན་དང་མཐུན་པའི་མལ་སྟན་བསྟེན་པ་དང༌། མི་དགེ་བ་ལ་རྟོག་པ་སྤོང་ཞིང་གཅིག་ཏུ་ངེས་པར་དཀར་པོའི་ཆོས༌སྒོམ་པ་དང༌། ། བྱིང་བ་དང་རྒོད་པ་ལ་སོགས་པའི་ཉེ་བའི་ཉོན་མོངས་པ་རྣམས་ཀྱིས་ཟིལ་གྱིས་མི་ནོན་པས། སྦྱོར་བ་ཡོངས་སུ་རྫོགས་པའི་ཕྱིར་ལྷག་པའི་སེམས་ལ་བསླབ་པའི་ཐབས་ཀྱི་ཁྱད་པར་སྟོན་ཏོ། །

bas mtha' yi ni mal stan du/ /rnam par dben par gnas par bya/ /dge ba'i chos rnams bsgom par bya/ /brtson 'grus brtun pa brten por bya/ /zhes bya bas ni/ lus dang sems rnam par dben pa dang/ ting nge 'dzin dang mthun pa'i mal stan bsten pa dang/ mi dge ba la rtog pa spong zhing gcig tu nges par dkar po'i chossgom pa dang/ / bying ba dang rgod pa la sogs pa'i nye ba'i nyon mongs pa rnams kyis zil gyis mi non pas/ sbyor ba yongs su rdzogs pa'i phyir lhag pa'i sems la bslab pa'i thabs kyi khyad par ston to/ /

【N40-41 第四十頌至第四十一頌】

འདུན་པ་མེད་ཅིང་འདུན་པ་སྐྱེད། །སྡང་བ་མེད་ཅིང་སུན་འབྱིན་པ། །གཉིད་མི་ལོག་ཅིང་དུས་སུ་ཉལ། །ཞི་བར་ཡང་ནི་གནས་མི་བྱེད། །འགྱོད་པ་མེད་ལ་འགྱོད་དང་བཅས། །སོམ་ཉི་མེད་ཅིང་འདོད་པར་བྱེད། །རྣམ་པ་ཀུན་དང་དུས་ཀུན་ལྡན། །ཡང་དག་སྦྱོར་དང་ལྡན་པ་ཡིན། །ཞེས་བྱ་བའི་ཚིགས་སུ་བཅད་པ་འདི་གཉིས་ཀྱིས་ནི། འདོད་པ་ལ་འདུན་པ་དང༌། གནོད་སེམས་དང༌། རྨུགས་པ་དང༌། གཉིད་དང༌། རྒོད་པ་དང༌། འགྱོད་པ་དང༌། ཐེ་ཚོམ་གྱི་སྒྲིབ་པ་ཡོངས་སུ༌སྤངས་པས། དགེ་བའི་ཆོས་ལ་འདུན་པ་དང༌། འདོད་པ་ལ་སུན་འབྱིན་པ་དང༌། དགེ་བའི་ཕྱོགས་ལ་སྦྱོར་བ་ལ། ཉམས་བདེ་བར་བྱ་བའི་རྒྱུས་དུས་སུ་གཉིད་ལ་བརྟེན་པ་དང༌། སེམས་ཞི་བར་བྱེད་པ་ན་བྱིང་བར་གྱུར་ཏམ། བྱིང་བར་འགྱུར་དུ་དོགས་ན། དད་བར་བྱ་བའི་མཚན་མ་ཡིད་ལ་བྱེད་པས་ཞི་བར་མི་གནས་པ་དང༌། རྒྱུ་ཞིང་འགྲོ་བ་ན་ཉེས་པ་མ་བྱུང་བའི་སྔ་རོལ་ནས། དེ་མི་བྱེད་པས་འགྱོད་པ་མེད་པ་དང༌། གོང་ནས་གོང་དུ་ཁྱད་པར࿒འགྲོ་བ་དང༌། གུས་པར་བྱེད་པ་དང༌། རྟག་ཏུ་བྱེད་པས་ཡང་དག་པར་སྦྱོར་བའི་ལྷག་པའི་སེམས་ཀྱིས་བསླབ་པ་རྣམས་ཡང་དག་པར་སྟོན་ཏོ། །

'dun pa med cing 'dun pa skyed/ /sdang ba med cing sun 'byin pa/ /gnyid mi log cing dus su nyal/ /zhi bar yang ni gnas mi byed/ /'gyod pa med la 'gyod dang bcas/ /som nyi med cing 'dod par byed/ /rnam pa kun dang dus kun ldan/ /yang dag sbyor dang ldan pa yin/ /zhes bya ba'i tshigs su bcad pa 'di gnyis kyis ni/ 'dod pa la 'dun pa dang/ gnod sems dang/ rmugs pa dang/ gnyid dang/ rgod pa dang/ 'gyod pa dang/ the tshom gyi sgrib pa yongs suspangs pas/ dge ba'i chos la 'dun pa dang/ 'dod pa la sun 'byin pa dang/ dge ba'i phyogs la sbyor ba la/ nyams bde bar bya ba'i rgyus dus su gnyid la brten pa dang/ sems zhi bar byed pa na bying bar gyur tam/ bying bar 'gyur du dogs na/ dad bar bya ba'i mtshan ma yid la byed pas zhi bar mi gnas pa dang/ rgyu zhing 'gro ba na nyes pa ma byung ba'i snga rol nas/ de mi byed pas 'gyod pa med pa dang/ gong nas gong du khyad par 'gro ba dang/ gus par byed pa dang/ rtag tu byed pas yang dag par sbyor ba'i lhag pa'i sems kyis bslab pa rnams yang dag par ston to/ /

【N42-43 第四十二頌至第四十三頌】

འཇུག་པར་བྱེད་པས་སད་བྱེད་དང༌། །གཞན་ཡང་དེ་བཞིན་ཀུན་དུ་སྦྱོར། །མཚན་མར་འཛིན་དང་ཆགས་པ་དང༌། །གཞན་ཡང་དེ་བཞིན་སྟེག་པར་བྱེད། །འཇུམས་པ་དང་ནི་མཆོག་ཏུ་ཆགས། རྟོག་པ་ཞེས་ནི་བྱ་བ་སྟེ། །འདོད་པའི་འདོད་ཆགས་བསྐྱེད་པ་དེ། །མཁས་པས་ཡོངས་སུ་སྤང་བར་བྱ། །ཞེས་བྱ་བ་འདི་ལ་འཁྲིག་པའི་འདོད་ཆགས་སྐྱེད་པའི་རྟོག་པ་རྣམ་པ་བརྒྱད་དང་པོ་ནས་བརྩམས་ཏེ། མཇུག་ཏུ་ཕྱིན་གྱི་བར་དུ་གོ་རིམས་བཞིན་དུ་སྐྱེ་བ་ཡོངས་སུ་སྤངས་པར་བསླབ་པ་རྣམ་པར་དག་པའི་ཁྱད་པར་སྟོན་ཏོ། །དེ་ལ་འཇུག་པར་བྱེད་པའི་རྣམ་པར་རྟོག་པའི་ཆགས་པར་བྱ་བའི་གཞི་དེ་ཉིད་ལ་ཚུལ་བཞིན་མ་ཡིན་པ་ཡིད་ལ་བྱེད་པ་དང་ལྡན་སེམས་འཇུག་པར་བྱེད་པ་གང་ཡིན་པའོ། །སད་པར་བྱེད་པ་ནི་གཞི་དེ་ཉིད་ལ་འདོད་ཆགས་ཀྱི་ཀུན་ནས་དཀྲིས་པ་སད་པ་དང་ལྡན་པ་གང་ཡིན་པའོ། །ཀུན་དུ་སྦྱོར་བ་ནི་གཞི་དེ་ཉིད་ཚོལ་བའོ། །མཚན་མར་འཛིན་པ་ནི་གཞི་དེ་ཉིད་ལས་སྡུག་པའི་མཚན་མ་རྣམ་པ་སྣ་ཚོགས་འཛིན་པའོ། །ཆགས་པ་ནི་གཞི་ཐོབ་པ་དེ་ཉིད་ལ་ལྷག་པར་ཆགས་པ་དང་ལྡན་པའོ། །སྟེག་པ་ནི་གཞི་དེ་ཉིད་ལ་རྣམ་པ་སྣ་ཚོགས་སུ་ལོངས་སྤྱོད་པར་འདོད་པ་སྒོ་དུ་མར་འཇུག་པ་གང་ཡིན་པའོ། །འཇུམས་པ་ནི་གཉིས་ཀྱི་དབང་པོ་གཉིས་ཕྲད་པའི་དུས་གང་ཡིན་པའོ། །མཆོག་ཏུ་ཆགས་པ་ནི་ཁུ་བ་འབྱུང་བའི་དུས་གང་ཡིན་པའོ། །

'jug par byed pas sad byed dang/ /gzhan yang de bzhin kun du sbyor/ /mtshan mar 'dzin dang chags pa dang/ /gzhan yang de bzhin steg par byed/ /'jums pa dang ni mchog tu chags/ rtog pa zhes ni bya ba ste/ /'dod pa'i 'dod chags bskyed pa de/ /mkhas pas yongs su spang bar bya/ /zhes bya ba 'di la 'khrig pa'i 'dod chags skyed pa'i rtog pa rnam pa brgyad dang po nas brtsams te/ mjug tu phyin gyi bar du go rims bzhin du skye ba yongs su spangs par bslab pa rnam par dag pa'i khyad par ston to/ /de la 'jug par byed pa'i rnam par rtog pa'i chags par bya ba'i gzhi de nyid la tshul bzhin ma yin pa yid la byed pa dang ldan sems 'jug par byed pa gang yin pa'o/ /sad par byed pa ni gzhi de nyid la 'dod chags kyi kun nas dkris pa sad pa dang ldan pa gang yin pa'o/ /kun du sbyor ba ni gzhi de nyid tshol ba'o/ /mtshan mar 'dzin pa ni gzhi de nyid las sdug pa'i mtshan ma rnam pa sna tshogs 'dzin pa'o/ /chags pa ni gzhi thob pa de nyid la lhag par chags pa dang ldan pa'o/ /steg pa ni gzhi de nyid la rnam pa sna tshogs su longs spyod par 'dod pa sgo du mar 'jug pa gang yin pa'o/ /'jums pa ni gnyis kyi dbang po gnyis phrad pa'i dus gang yin pa'o/ /mchog tu chags pa ni khu ba 'byung ba'i dus gang yin pa'o/ /

【N44-45 第四十四頌至第四十五頌】

འདོད་པ་རྣམས་ནི་མི་ངོམས་བྱེད། །དེ་བཞིན་མང་པོ་ཐུན་མོང་ཡིན། །ཆོས་མ་ཡིན་པའི་རྒྱུར་གྱུར་དང༌། །དེ་བཞིན་སྲེད་པ་འཕེལ་བར་བྱེད། །དམ་པ་རྣམས་ཀྱིས࿒སྟོང་བའི་འོས། །མྱུར་དུ་འཇིག་པར་འགྱུར་བ་དང༌། །འདོད་རྣམས་རྐྱེན་ལ་བརྟེན་པ་དང༌། །བག་མེད་ཀྱི་ནི་ས་ཡང་ཡིན། །ཞེས་བྱ་བ་རྣམ་པ་བརྒྱད་ཀྱིས་ནི་ཅི་རིགས་པར་ཚེ་འདི་ཉིད་དང༌། ཚེ་ཕྱི་མའི་འདོད་པ་རྣམས་ཀྱི་ཉེས་དམིགས་བསྟན་པས་འདོད་པ་ལ་འདུན་པ་སྤོང་བའི་ཐབས་སྟོན་ཏོ། །

'dod pa rnams ni mi ngoms byed/ /de bzhin mang po thun mong yin/ /chos ma yin pa'i rgyur gyur dang/ /de bzhin sred pa 'phel bar byed/ /dam pa rnams kyis stong ba'i 'os/ /myur du 'jig par 'gyur ba dang/ /'dod rnams rkyen la brten pa dang/ /bag med kyi ni sa yang yin/ /zhes bya ba rnam pa brgyad kyis ni ci rigs par tshe 'di nyid dang/ tshe phyi ma'i 'dod pa rnams kyi nyes dmigs bstan pas 'dod pa la 'dun pa spong ba'i thabs ston to/ /

【N46-48ab 第四十六頌至第四十八頌半】

འདོད་པ་རྣམས་ནི་ཀེང་རུས་འདྲ། །དེ་བཞིན་ཤ་ཡི་ཁམ་ཚད་འདྲ། །རྩྭ་ཡི་སྒྲོན་མ་འདྲ་བ་དང༌། །དེ་བཞིན་མེ་ཡི་དོང་དང་འདྲ། གདུག་པའི་སྤྲུལ་དང་འདྲ་བ་དང༌། །དེ་བཞིན་རྨི་ལམ་ལྟ་བུ་དང༌། །བརྙན་པོའི་རྒྱན་དང་འདྲ་བ་དང༌། །དེ་བཞིན་ཤིང་ཐོག་འདྲ་བ་ཡིན། །འདོད་རྣམས་དེ་ལྟར་ཤེས་ནས་ནི། །ཇི་ལྟ་བུར་ཡང་ཆགས་མི་བྱ། །ཞེས་བྱ་བ་འདི་ལ་འདོད་པ་རྣམས་ངོམས་པར་མི་བྱེད་པ་ལ་སོགས་པ་རྣམ་པ་བརྒྱད་པོ་སྔར་བསྟན་པའི་ཉེས་དམིགས་འཇིག་རྟེན་ཐམས་ཅད་ལ་གྲགས་པའི་དཔེར་གཞག་པ་རྣམས་ཀྱིས་ཉེས་དམིགས་སུ་སྟོན་ཏེ། དེ་ཁོ་ན་ལྟར་ཉེས་དམིགས་མང་པོ་བསྟན་ན༑ དེ་དག་ལ་མཁས་པ་ག་ལ་ཞིག་མངོན་པར་ཆགས་པར་བྱེད་ཅེས་བསྟན་པའི་ཕྱིར་རོ། །དེ་ལ་ངོམས་པར་མི་བྱེད་པ་ནི་ཀེང་རུས་དང་འདྲ་བའི་ཕྱིར་རོ། །མང་པོ་དང་ཐུན་མོང་བ་ནི། ཤའི་ཁམ་ཚད་དང་འདྲ་བའི་ཕྱིར་རོ། །ཆོས་མ་ཡིན་པའི་རྒྱུར་འགྱུར་བ་ནི། །རྩྭའི་སྒྲོན་མ་དང་འདྲ་སྟེ།མ་བོར་ན་ཚིག་པར་འགྱུར་བ་ཉེ་བར་གནས་པའི་ཕྱིར་རོ། །སྲེད་པ་འཕེལ་བར་བྱེད་པ་ནི་མེ་དོང་ལྟ་བུ་སྟེ། སྐོམ་པར་བྱེད་པ་དང་ཚུལ་འདྲ་བའི་ཕྱིར་རོ། །དམ་པ་རྣམས་ཀྱིས་སྤོང་བའི་འོས་སུ་གྱུར་པ་ནི། སྦྲུལ་གདུག་པ་དང་འདྲ་བའི་ཕྱིར་རོ། །མྱུར་དུ་འཇིག་པར་འགྱུར་བ་ནི་རྨི་ལམ་དང་འདྲ་བའི་ཕྱིར་རོ། །རྐྱེན་ལ་བརྟེན་པ་ནི་བརྙན་པོའི་རྒྱན་དང་འདྲ་བའི་ཕྱིར་རོ། །བག་མེད་པའི་ས་ནི་ཤིང་ཁའི་འབྲས་བུ་དང་འདྲ་བའི་ཕྱིར་རོ། །

'dod pa rnams ni keng rus 'dra/ /de bzhin sha yi kham tshad 'dra/ /rtswa yi sgron ma 'dra ba dang/ /de bzhin me yi dong dang 'dra/ gdug pa'i sprul dang 'dra ba dang/ /de bzhin rmi lam lta bu dang/ /brnyan po'i rgyan dang 'dra ba dang/ /de bzhin shing thog 'dra ba yin/ /'dod rnams de ltar shes nas ni/ /ji lta bur yang chags mi bya/ /zhes bya ba 'di la 'dod pa rnams ngoms par mi byed pa la sogs pa rnam pa brgyad po sngar bstan pa'i nyes dmigs 'jig rten thams cad la grags pa'i dper gzhag pa rnams kyis nyes dmigs su ston te/ de kho na ltar nyes dmigs mang po bstan na| de dag la mkhas pa ga la zhig mngon par chags par byed ces bstan pa'i phyir ro/ /de la ngoms par mi byed pa ni keng rus dang 'dra ba'i phyir ro/ /mang po dang thun mong ba ni/ sha'i kham tshad dang 'dra ba'i phyir ro/ /chos ma yin pa'i rgyur 'gyur ba ni/ /rtswa'i sgron ma dang 'dra ste/ma bor na tshig par 'gyur ba nye bar gnas pa'i phyir ro/ /sred pa 'phel bar byed pa ni me dong lta bu ste/ skom par byed pa dang tshul 'dra ba'i phyir ro/ /dam pa rnams kyis spong ba'i 'os su gyur pa ni/ sbrul gdug pa dang 'dra ba'i phyir ro/ /myur du 'jig par 'gyur ba ni rmi lam dang 'dra ba'i phyir ro/ /rkyen la brten pa ni brnyan po'i rgyan dang 'dra ba'i phyir ro/ /bag med pa'i sa ni shing kha'i 'bras bu dang 'dra ba'i phyir ro/ /

【M48cd-51 第四十八下半頌至五十一純明慧學究竟清淨(3.5)】

དམ་པའི་ཆོས་ནི་རྟག་ཏུ་ཉོན། །བསམ་པ་དང་ནི་བསྒོམ་པར་གྱིས། །ཐོག་མར་ཞི་དང་རྒྱ་ཆེ་བ། །མཐོང་ན་གཅིག་ཏུ་ངེས་པར་བསྒོམ༑ །ཉོན་མོངས་གནས་ངན་ལེན་སྤོངས་ལ། །སྤོང་བ་ལ་ཡང་དགའ་བར་གྱིས། །མཚན་མ་ལ་ཡང་དཔྱད་པར་བྱ། །སྦྱོར་བ་ཉམས་སུ་བླང་བར་བྱ། །འདོད་པའི་འདོད་ཆགས་བྲལ་བ་དང༌། །གཟུགས་ཀྱི་འདོད་ཆགས་བྲལ་བར་བྱ། །བདེན་པ་མངོན་པར་རྟོགས་པར་བྱ། །ཀུན་ལས་འདོད་ཆགས་བྲལ་བར་བྱ། །ཚེ་འདིར་མྱ་ངན་འདའ་བར་བྱ། །དེ་བཞིན་ཕུང་པོ་ཟད་པར་བྱ། །ཞེས་བྱ་བ་འདི་ལ། མཚན་ཉིད་སོ་སོར་རིག་པ་ལ་སོགས་པ་ཡིད་ལ་བྱེད་པ་བདུན་པོ་འདི་དག་གིས། འཇིག་རྟེན་པ་དང༌། འཇིག་རྟེན་ལས་འདས་པའི་ལམ་རྣམ་པར་དག་པས་ཕུང་པོ་དང་བཅས་པ་དང༌། ཕུང་པོ་མེད་པའི་མྱ་ངན་ལས་འདས་པའི་འབྲས་བུ་ཅན་ལྷག་པའི་ཤེས་རབ་ཀྱི་བསླབ་པ་རྣམ་པར་དག་པ་བསྟན་ཏོ། །དེ་ལ་མཚན་ཉིད་སོ་སོར་རིག་པ་ནི། དམ་པའི་ཆོས་ཉན་པ་དང༌། བསམ་པའི་ཚིག་གིས་བསྟན་ཏོ། །མོས་པ་ལས་བྱུང་བ་ནི་བསྒོམ་པའི་ཚིག་གིས་བསྟན་ཏེ།དེར་མོས་པས་བསྒོམ་པའི་ཕྱིར་རོ། །ཐོག་མར་ཞི་དང་རྒྱ་ཆེ་དང༌། མཐོང་ནས་ཞེས་བྱ་བ་ནི་རབ་ཏུ་དབེན་པའོ། །གཅིག་ཏུ་ངེས་པར་བསྒོམ་ཞེས་བྱ་བ་ནི། དགའ་བ་སྡུད་པའོ། །མཚན་མ་ལ་ཡང་སྤྱད་པར་བྱ། །ཞེས་བྱ་བ་ནི་སྤྱོད་པའི་ཡིད་ལ་བྱེད་པའོ། ། སྦྱོར་བ་ཉམས་སུ་བླང་བར་བྱ། ། ཞེས་བྱ་བ་ནི་སྦྱོར་བའི་མཐར་ཐུག་པའོ། ། འདོད་པའི་འདོད་ཆགས་བྲལ་བ་དང༌། ། གཟུགས་ཀྱི་འདོད་ཆགས་བྲལ་བར་བྱ། ། ࿒བདེན་པ་མངོན་པར་རྟོགས་པར་བྱ། ། ཀུན་ལས་འདོད་ཆགས་བྲལ་བར་བྱ། །ཞེས་བྱ་བ་ནི་འཇིག་རྟེན་དང་འཇིག་རྟེན་ལས་འདས་པའི་སྦྱོར་བ་མཐར་ཐུག་པའི་འབྲས་བུའོ། །

dam pa'i chos ni rtag tu nyon/ /bsam pa dang ni bsgom par gyis/ /thog mar zhi dang rgya che ba/ /mthong na gcig tu nges par bsgom| /nyon mongs gnas ngan len spongs la/ /spong ba la yang dga' bar gyis/ /mtshan ma la yang dpyad par bya/ /sbyor ba nyams su blang bar bya/ /'dod pa'i 'dod chags bral ba dang/ /gzugs kyi 'dod chags bral bar bya/ /bden pa mngon par rtogs par bya/ /kun las 'dod chags bral bar bya/ /tshe 'dir mya ngan 'da' bar bya/ /de bzhin phung po zad par bya/ /zhes bya ba 'di la/ mtshan nyid so sor rig pa la sogs pa yid la byed pa bdun po 'di dag gis/ 'jig rten pa dang/ 'jig rten las 'das pa'i lam rnam par dag pas phung po dang bcas pa dang/ phung po med pa'i mya ngan las 'das pa'i 'bras bu can lhag pa'i shes rab kyi bslab pa rnam par dag pa bstan to/ /de la mtshan nyid so sor rig pa ni/ dam pa'i chos nyan pa dang/ bsam pa'i tshig gis bstan to/ /mos pa las byung ba ni bsgom pa'i tshig gis bstan te/der mos pas bsgom pa'i phyir ro/ /thog mar zhi dang rgya che dang/ mthong nas zhes bya ba ni rab tu dben pa'o/ /gcig tu nges par bsgom zhes bya ba ni/ dga' ba sdud pa'o/ /mtshan ma la yang spyad par bya/ /zhes bya ba ni spyod pa'i yid la byed pa'o/ / sbyor ba nyams su blang bar bya/ / zhes bya ba ni sbyor ba'i mthar thug pa'o/ / 'dod pa'i 'dod chags bral ba dang/ / gzugs kyi 'dod chags bral bar bya/ / bden pa mngon par rtogs par bya/ / kun las 'dod chags bral bar bya/ /zhes bya ba ni 'jig rten dang 'jig rten las 'das pa'i sbyor ba mthar thug pa'i 'bras bu'o/ /

【I3 建立體義伽他(91)《論記》於內文提到91頌，但實際數過後是91.5頌。】【J1 結前生後】

དགོངས་པའི་དོན་གྱི་ཚིགས་སུ་བཅད་པ་བསྟན་པ་རྫོགས་སོ།། །། དེ་ལ་འདུས་པའི་དོན་གྱི་ཚིགས་སུ་བཅད་པ་རྣམ་པར་གཞག་པ་ནི།

dgongs pa'i don gyi tshigs su bcad pa bstan pa rdzogs so// // de la 'dus pa'i don gyi tshigs su bcad pa rnam par gzhag pa ni/

【J2 舉九十一頌釋(91頌分14段)】【K1 第一頌名惡(1)：第一段】【L1 頌】

འཇིག་རྟེན་ཀུན་དུ་ཡིད་དང་ངག་རྣམས་དང༌། །ལུས་ཀྱི་སྡིག་པ་ཅི་ཡང་མི་བྱ་སྟེ། །འདོད་རྣམས་བྲལ་ཞིང་དྲན་ལྡན་ཤེས་བཞིན་ཅན། །གནོད་པར་ལྡན་པའི་སྡུག་བསྔལ་བསྟེན་མི་བྱ། །

'jig rten kun du yid dang ngag rnams dang/ /lus kyi sdig pa ci yang mi bya ste/ /'dod rnams bral zhing dran ldan shes bzhin can/ /gnod par ldan pa'i sdug bsngal bsten mi bya/ /

【L2 釋】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། དེ་ལ་སྡིག་པ་ཞེས་བྱ་བ་ནི་ཉེས་པ་སྤྱོད་པའོ། །ཉེས་པ་སྤྱོད་པ་དེ་ཡང་རྣམ་པ་ཐམས་ཅད་དང༌། གཞི་ཐམས་ཅད་དང༌། གནས་ཐམས་ཅད་དུ་མི་བྱེད་པའོ། །རྣམ་པ་ཐམས་ཅད་དུ་ཇི་ལྟར་མི་བྱེད་ཅེ་ན། འདི་ལྟ་སྟེ། ལུས་དང་ངག་དང་ཡིད་ཀྱིས་མི་བྱེད་དོ། །གཞི་ཐམས་ཅད་ཀྱིས་ཇི་ལྟར་མི་བྱེད་ཅེ་ན། འདི་ལྟ་སྟེ། ཆགས་པ་ལས་བྱུང་བ་དང༌། ཞེ་སྡང་ལས་བྱུང་བ་དང༌། གཏི་མུག་ལས་བྱུང་བའོ༑ །གནས་ཐམས་ཅད་དུ་ཇི་ལྟར་མི་བྱེད་ཅེ་ན། འདི་ལྟ་སྟེ། སེམས་ཅན་གྱི་དངོས་པོའི་གནས་དང༌། སེམས་ཅན་མ་ཡིན་པ་དངོས་པོའི་གནས་སུའོ། །འདོད་པ་རྣམས་དང་ཇི་ལྟར་བྲལ་ཞེ་ན། དངོས་པོའི་འདོད་པ་སྤངས་པ་དང༌། །ཉོན་མོངས་པའི་འདོད་པ་སྤངས་པའི་ཕྱིར་རོ། །དངོས་པོའི་འདོད་པ་སྤངས་པ་གང་ཞེ་ན། འདི་ལྟར་འདི་ན་ཁ་ཅིག་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དད་པ་རྙེད་ནས། ཁྱིམ་ན་གནས་པ་ནི་གནོད་པའོ་སྙམ་སྟེ། ངེས་པར་འབྱུང་བར་སེམས་སོ་ཞེས་བྱ་བ་ནས། དད་པས་ཁྱིམ་ནས་ཁྱིམ་མེད་པར་ལེགས་པ་ཁོ་ནར་རབ་ཏུ་འབྱུང་བའི་བར་དུ་སྟེ། དེ་ཡང་འདོད་པ་རྣམས་ལས་འདོད་ཆགས་དང་བྲལ་བ་ནི་མ་ཡིན་ཏེ། འདི་ནི་དངོས་པོའི་འདོད་པ་སྤངས་པ་ཞེས་བྱའོ། །ཉོན་མོངས་པའི་འདོད་ཆགས་སྤངས་པ་གང་ཞེ་ན། དེ་དེ་ལྟར་རབ་ཏུ་བྱུང་ནས། འདོད་པའི་འདོད་ཆགས་མ་ལུས་པར་སྤངས་པའི་ཕྱིར། དགོན་པ་དང༌། ནགས་འདབ་དང༌། བས་མཐར་གནས་འཆའ་བར་བྱེད་དེ། དེ་དགོན་པ་ན་གནས་པ་ན། ཁྱིམ་གྱིས་སྟོང་གི་བར་དུ་གནས་པ་ན། དངོས་པོའི་འདོད་པ་དེ་དག་ལ་ཀུན་ཏུ་རྟོག་པའི་འདོད་ཆགས་ཉོན་མོངས་པའི་འདོད་པར་གཏོགས་པ་གང་ཡིན་པ་དེའི་གཉེན་པོར་དྲན་བ་ཉེ་བར་གཞག་པ་བཞི་སྒོམ་ལ༑ དེ་ལས་ལངས་ན་ཡང་དེ་གྲོང་ངམ་གྲོང་རྡལ་གང་ལ࿒བརྟེན་ཞིང་གནས་པ་ན། དེ་ལུས་ཤིན་ཏུ་བསྲུངས་པ་དང༌། དབང་པོ་རྣམས་ཤིན་ཏུ་བསྡམས་པ་དང༌། དྲན་པས་ཤིན་ཏུ་གནས་པས་གྲོང་ངམ་གྲོང་རྡལ་དེ་ཉིད་དུ་འཇུག་པ་དང༌། རྒྱུ་བ་དང་ཕྱིར་འབྱུང་བར་བྱེད་དོ། །དེ་དེར་འགྲོ་བ་དང༌།ལྡོག་པ་དང༌། གཉིད࿒ཀྱིས་སྙོམ་པ་བསལ་བའི་བར་དུ་ཤེས་བཞིན་གྱིས་གནས་ཏེ། དེ་དྲན་པ་ཉེ་བར་གཞག་པ་བཞི་པོ་རྣམས་ལ་དྲན་པས་ཤིན་ཏུ་གནས་པ་དེ་ལ་བརྟེན་ནས། འདོད་པའི་འདོད་ཆགས་ཀྱི་བག་ལ་ཉལ་བའི་ཕྱིར་གཉེན་པོ་སྒོམ་པར་བྱེད་དོ། །ཤེས་བཞིན་དུ་གནས་པ་དེ་ཉིད་ལ་བརྟེན་ནས། སྒྲིབ་པ་དང་བྲལ་བར་འགྱུར་ཞིང༌།བརྟུན་པར་བྱ་བ་དང༌། བརྩོན་པར་བྱ་བ་དང༌།སྤང་བར་བྱ་བ་དང༌། ནང་དུ་ཡང་དག་གཞག་པར་བྱ་བའི་ཕྱིར། ལུས་ལས་སུ་རུང་བ་དང༌། སེམས་ལས་སུ་རུང་བར་འགྱུར་རོ། །དེ་ལྟར་དེ་དྲན་པ་དང༌། ཤེས་བཞིན་ལ་བརྟེན་པས། ཉོན་མོངས་པའི་འདོད་པ་སྤོང་བ་མངོན་སུམ་དུ་བྱེད་ཅིང༌། འདོད་པ་རྣམས་ལས་དབེན་བ་ནས། བསམ་གཏན་དང་པོའི་བར་དུ་བསྒྲུབས་ཏེ་གནས་སོ། །དེ་དེ་ལྟར་ན་དེའི་འདོད་པ་ལ་བསོད་ཉམས་སུ་སྦྱོར་བའི་མཐའ་ངན་པ་གྲོང་པ། ཕལ་པ་སོ་སོའི་སྐྱེ་བོ་པ་སྤངས་ཤིང་ཡོངས་སུ་ཤེས་པ་ཡིན་ནོ། །གནོད་པ་དང་ལྡན་པའི་སྡུག་བསྔལ་གང་ཞེ་ན། འདི་ལྟར་འདི་ན་དགེ་སྦྱོང་ངམ། བྲམ་ཟེ་ལ་ལ་བདག་ཉིད་ཀྱིས་དཀའ་ཐུབ་དྲག་པོ་བྱས་ཏེ། ཚེ་འདི་ལ་སྡུག་བསྔལ་གྱི་རྣམ་གྲངས་དུ་མ་ཉམས་སུ་ལེན་པས་བདག་ཉིད་ཀུན་དུ་གདུང་ཞིང་རབ་ཏུ་གདུང་ལ་ཡོངས་སུ་གདུང་བར་བྱེད་དེ། ཚེ་འདི་ལ་སྡུག་བསྔལ་ཉམས་སུ་བླངས་པ་འདིས་བདག་སྡུག་བསྔལ་ལས་ཡོངས་སུ་ཐར་བར་འགྱུར་རོ་སྙམ་པ་ལས། དེ་གང་གི་དོན་དུ་ཡོངས་སུ་གདུང་བར་བྱེད་པའི་དོན་དེ་ཡང་མ་ཐོབ་ལ།ཕོངས་པ་ཆེན་པོའི་སྐལ་བ་ཅན་དུ་འགྱུར་བ་དེ་ནི་གནོད་པ་དང་ལྡན་པའི་སྡུག་བསྔལ་ཞེས་བྱ་སྟེ། འཕགས་པ་ཉན་ཐོས་དེས་དེ་ལྟར་བདག་ཉིད་ངལ་བར་བྱེད་པའི་མཐའ། སྡུག་བསྔལ་བ་འཕགས་པའི་མ་ཡིན་པ་གནོད་པ་དང་ལྡན་པ་དེ་རྟོགས་ནས་རིང་དུ་ཡོངས་སུ་སྤོང་བར་བྱེད་དེ། མི་བསྟེན་མི་བསྙེན་ཅིང་འགྲོགས་པར་མི་བྱེད་དོ། །

zhes bya ba ni tshigs su bcad pa yin te/ de la sdig pa zhes bya ba ni nyes pa spyod pa'o/ /nyes pa spyod pa de yang rnam pa thams cad dang/ gzhi thams cad dang/ gnas thams cad du mi byed pa'o/ /rnam pa thams cad du ji ltar mi byed ce na/ 'di lta ste/ lus dang ngag dang yid kyis mi byed do/ /gzhi thams cad kyis ji ltar mi byed ce na/ 'di lta ste/ chags pa las byung ba dang/ zhe sdang las byung ba dang/ gti mug las byung ba'o| /gnas thams cad du ji ltar mi byed ce na/ 'di lta ste/ sems can gyi dngos po'i gnas dang/ sems can ma yin pa dngos po'i gnas su'o/ /'dod pa rnams dang ji ltar bral zhe na/ dngos po'i 'dod pa spangs pa dang/ /nyon mongs pa'i 'dod pa spangs pa'i phyir ro/ /dngos po'i 'dod pa spangs pa gang zhe na/ 'di ltar 'di na kha cig de bzhin gshegs pas gsungs pa'i chos 'dul ba la dad pa rnyed nas/ khyim na gnas pa ni gnod pa'o snyam ste/ nges par 'byung bar sems so zhes bya ba nas/ dad pas khyim nas khyim med par legs pa kho nar rab tu 'byung ba'i bar du ste/ de yang 'dod pa rnams las 'dod chags dang bral ba ni ma yin te/ 'di ni dngos po'i 'dod pa spangs pa zhes bya'o/ /nyon mongs pa'i 'dod chags spangs pa gang zhe na/ de de ltar rab tu byung nas/ 'dod pa'i 'dod chags ma lus par spangs pa'i phyir/ dgon pa dang/ nags 'dab dang/ bas mthar gnas 'cha' bar byed de/ de dgon pa na gnas pa na/ khyim gyis stong gi bar du gnas pa na/ dngos po'i 'dod pa de dag la kun tu rtog pa'i 'dod chags nyon mongs pa'i 'dod par gtogs pa gang yin pa de'i gnyen por dran ba nye bar gzhag pa bzhi sgom la| de las langs na yang de grong ngam grong rdal gang la brten zhing gnas pa na/ de lus shin tu bsrungs pa dang/ dbang po rnams shin tu bsdams pa dang/ dran pas shin tu gnas pas grong ngam grong rdal de nyid du 'jug pa dang/ rgyu ba dang phyir 'byung bar byed do/ /de der 'gro ba dang/ldog pa dang/ gnyid kyis snyom pa bsal ba'i bar du shes bzhin gyis gnas te/ de dran pa nye bar gzhag pa bzhi po rnams la dran pas shin tu gnas pa de la brten nas/ 'dod pa'i 'dod chags kyi bag la nyal ba'i phyir gnyen po sgom par byed do/ /shes bzhin du gnas pa de nyid la brten nas/ sgrib pa dang bral bar 'gyur zhing/brtun par bya ba dang/ brtson par bya ba dang/spang bar bya ba dang/ nang du yang dag gzhag par bya ba'i phyir/ lus las su rung ba dang/ sems las su rung bar 'gyur ro/ /de ltar de dran pa dang/ shes bzhin la brten pas/ nyon mongs pa'i 'dod pa spong ba mngon sum du byed cing/ 'dod pa rnams las dben ba nas/ bsam gtan dang po'i bar du bsgrubs te gnas so/ /de de ltar na de'i 'dod pa la bsod nyams su sbyor ba'i mtha' ngan pa grong pa/ phal pa so so'i skye bo pa spangs shing yongs su shes pa yin no/ /gnod pa dang ldan pa'i sdug bsngal gang zhe na/ 'di ltar 'di na dge sbyong ngam/ bram ze la la bdag nyid kyis dka' thub drag po byas te/ tshe 'di la sdug bsngal gyi rnam grangs du ma nyams su len pas bdag nyid kun du gdung zhing rab tu gdung la yongs su gdung bar byed de/ tshe 'di la sdug bsngal nyams su blangs pa 'dis bdag sdug bsngal las yongs su thar bar 'gyur ro snyam pa las/ de gang gi don du yongs su gdung bar byed pa'i don de yang ma thob la/phongs pa chen po'i skal ba can du 'gyur ba de ni gnod pa dang ldan pa'i sdug bsngal zhes bya ste/ 'phags pa nyan thos des de ltar bdag nyid ngal bar byed pa'i mtha'/ sdug bsngal ba 'phags pa'i ma yin pa gnod pa dang ldan pa de rtogs nas ring du yongs su spong bar byed de/ mi bsten mi bsnyen cing 'grogs par mi byed do/ /

【L3 略義】

བཤད་པ་འདིའི་མདོར་བསྟན་པ་ནི་འདི་ཡིན་ཏེ། མདོར་བསྟན་པ་ནི་གང་ཞེ་ན། སེམས་ཅན་རྣམས་ཀྱི་འབྱོར་པ་ནི་རྣམ་པ་གཉིས་ཏེ། མངོན་པར་མཐོ་བའི་འབྱོར་པ་དང༌། ངེས་པར་ལེགས་པའི་འབྱོར་པའོ། །དེ་ལ་མངོན་པར་མཐོ་བའི་འབྱོར་པ་ནི་བདེ་འགྲོར་འགྲོ་བའོ། །ངེས་པར་ལེགས་པའི࿒འབྱོར་པ་ནི་སྲེད་པ་ཟད་པ་དང༌།འདོད་ཆགས་དང་བྲལ་བ་དང༌། འགོག་པ་དང༌། མྱ་ངན་ལས་འདས་པ་ཞེས་བྱ་སྟེ། འབྱོར་པ་འདི་གཉིས་ནི་བགེགས་བྱེད་པ་སྤོང་བས་འཐོབ་པར་འགྱུར་རོ། །དེ་ལ་རྣམ་པ་ཐམས་ཅད་དང༌། གཞི་ཐམས་ཅད་དང༌། གནས་ཐམས་ཅད་དུ་ཐབས་ཀྱི་ཉེས་པར་སྤྱོད་པར་མི་བྱེད་པ་གང་ཡིན་པ་དེ་མངོན་པར་མཐོ་བའི་འབྱོར་པ་ལ་བགེགས་བྱེད་པ་སྤོང་བ་སྟེ། མངོན་པར་མཐོ་བའི་འབྱོར་པ་ཐོབ་པར་འགྱུར་རོ། །དེ་ལ་འདོད་པ་བསོད་ཉམས࿒ལ་སྦྱོར་བའི་མཐའ་དང༌། བདག་ཉིད་ངལ་བར་བྱེད་པ་ལ་སྦྱོར་བའི་མཐའ་ཡོངས་སུ་སྤོང་བ་གང་ཡིན་པ་དེ་ནི། ངེས་པར་ལེགས་པའི་འབྱོར་པ་ལ་བགེགས་བྱེད་པ་སྤོང་བ་སྟེ། ངེས་པར་ལེགས་པའི་འབྱོར་པ་ཐོབ་པར་འགྱུར་བ་སྟེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni 'di yin te/ mdor bstan pa ni gang zhe na/ sems can rnams kyi 'byor pa ni rnam pa gnyis te/ mngon par mtho ba'i 'byor pa dang/ nges par legs pa'i 'byor pa'o/ /de la mngon par mtho ba'i 'byor pa ni bde 'gror 'gro ba'o/ /nges par legs pa'i 'byor pa ni sred pa zad pa dang/'dod chags dang bral ba dang/ 'gog pa dang/ mya ngan las 'das pa zhes bya ste/ 'byor pa 'di gnyis ni bgegs byed pa spong bas 'thob par 'gyur ro/ /de la rnam pa thams cad dang/ gzhi thams cad dang/ gnas thams cad du thabs kyi nyes par spyod par mi byed pa gang yin pa de mngon par mtho ba'i 'byor pa la bgegs byed pa spong ba ste/ mngon par mtho ba'i 'byor pa thob par 'gyur ro/ /de la 'dod pa bsod nyams la sbyor ba'i mtha' dang/ bdag nyid ngal bar byed pa la sbyor ba'i mtha' yongs su spong ba gang yin pa de ni/ nges par legs pa'i 'byor pa la bgegs byed pa spong ba ste/ nges par legs pa'i 'byor pa thob par 'gyur ba ste/ de ni 'dir mdor bstan pa yin par rig par bya'o/ /

【K2-5 第二有四頌名說(4)：第二段】【L1 頌】

སེམས་ཅན་བརྗོད་བྱའི་འདུ་ཤེས་ཅན། །བརྗོད་བྱ་ལ་ནི་གནས་པ་རྣམས། །བརྗོད་བྱ་ཡོངས་སུ་མི་ཤེས་པས། །འཆི་བ་དང་ནི་ཕྲད་པར་འགྱུར། །

sems can brjod bya'i 'du shes can/ /brjod bya la ni gnas pa rnams/ /brjod bya yongs su mi shes pas/ /'chi ba dang ni phrad par 'gyur/ /

བརྗོད་བྱ་ཡོངས་སུ་ཤེས་ན་ནི། །གང་གིས་དེ་ལ་གཞན་དག་གིས། །བརྗོད་པ་དེ་ནི་དེ་ལ་མེད། །བརྗོད་པ་པོར་ནི་སེམས་པ་མེད། །

brjod bya yongs su shes na ni/ /gang gis de la gzhan dag gis/ /brjod pa de ni de la med/ /brjod pa por ni sems pa med/ /

མཚུངས་སམ་ཁྱད་ཞུགས་འོན་ཏེ་དམའོ་ཞེས། །གང་འཛིན་དེ་ནི་དེས་ན་རྩོད་པར་འགྱུར། །གང་ཞིག་རྣམ་པ་གསུམ་ལ་མི་གཡོ་བ། །དེ་ལ་མཚུངས་དང་ཁྱད་པར་ཞུགས་པ་མེད། །

mtshungs sam khyad zhugs 'on te dma'o zhes/ /gang 'dzin de ni des na rtsod par 'gyur/ /gang zhig rnam pa gsum la mi g.yo ba/ /de la mtshungs dang khyad par zhugs pa med/ /

འདིར་ནི་མིང་དང་གཟུགས་ལ་སྲེད་བཅད་ཅིང༌། །ང་རྒྱལ་སྤངས་ནས་ཆགས་པ་མེད་པ་དེ༑ །དུད་པ་སངས་ཤིང་འཇོམས་མེད་རེ་བ་མེད། །ལྷ་མིའི་འཇིག་རྟེན་དག་ན་དེ་མི་སྣང༌། །

'dir ni ming dang gzugs la sred bcad cing/ /nga rgyal spangs nas chags pa med pa de| /dud pa sangs shing 'joms med re ba med/ /lha mi'i 'jig rten dag na de mi snang/ /

【L2 釋】【M1 初番釋】

ཚེ་འདི་དང་ཚེ་ཕྱི་མ་ལ་ཞེས་བྱ་སྟེ། ཚིགས་སུ་བཅད་པ་བཞི་ཡོད་དོ། །བརྗོད་བྱ་ཞེས་བྱ་བ་ནི། འདུས་བྱས་ཐམས་ཅད་དེ། འདི་ལྟར་འདུས་བྱས་ཐམས་ཅད་ནི་ཐ་སྙད་ཀྱི་གཞི་གསུམ་དུ་འདུས་སོ། །དོན་གྱི་སྐབས་འདིར་ནི།འདོད་པའི་ཡོན་ཏན་ལྔ་པོ་དག་ལ་བརྗོད་བྱ་ཞེས་བྱའོ། །གཞན་ཡང་འདོད་པའི་ཡོན་ཏན་ལྔ་པོ་འདི་དག་ནི། དགེ་སྦྱོང་དང་བྲམ་ཟེ་གཞན་དག་གིས་སྦྱིན་དུ་འཇུག་པ་དང༌། སྦྱིན་བདག་རྣམས་ལས་ཡོངས་སུ་བཙལ་བར་བྱ་བ་ཡིན་ཞིང༌། རྗེ་བོ་དག་གིས་བྲན་དང༌། བྲན་མོ་དང༌། ལས་བྱེད་པ་དང༌། ཞོ་ཤས་འཚོ་བར་བྱེད་པ་རྣམས་ལ་བསྒོ་ནས། ལོངས་སྤྱད་པར་བྱ་བ་ཡིན་ཏེ། རྒྱུ་འདིས་ནི་དེ་དག་ནི་བརྗོད་བྱ་ཞེས་བྱའོ། །གཞན་ཡང་འདོད་པ་ཅན་རྣམས་ཀྱིས་ནི། བདག་ཉིད་ཀྱི་འདོད་པ་རྣམས་ཀྱི་ཉེས་དམིགས་བདེ་བླག་ཏུ་མི་ཤེས་ཏེ། སངས་རྒྱས་རྣམས་དང་སངས་རྒྱས་ཀྱི་ཉན་ཐོས་རྣམས་ཉི་ཚེས་བརྗོད་བྱ་དེ་དག་ཉེས་དམིགས་ཀྱི་སྒོ་ནས་བརྗོད་པར་མཛད་པའི་ཕྱིར། རྒྱུ་འདིས་ཀྱང་བརྗོད་བྱ་ཞེས་བྱའོ། །འདོད་པ་ཅན་འདོད་པ་དེ་དག་ལ་ཚུལ་བཞིན་མ་ཡིན་པས་མཚན་མར་འཛིན་ཅིང་མངོན་རྟགས་སུ་འཛིན་པ་དེ་དག་ནི་འདོད་པ་དེ་དག་ལ་ཆགས་ཤིང་ཞེན་པ་ནས་ལྷག་པར་ཆགས་པའི་བར་དུ་གྱུར་ནས་ཡོངས་སུ་སྤྱོད་དེ། དེ་དག་དེ་ལྟར་ལྷག་པར་ཆགས་པར་གྱུར་པས། འདོད་པ་རྣམས་ལ་ཉེས་དམིགས་ཡོད་བཞིན་དུ། དེ་ལྟར་ཡང་དག་པ་ཇི་ལྟ་བ་བཞིན་དུ་མི་ཤེས་ཏེ། འདོད་པ་འདི་དག་ནི་མི་རྟག་པ། གསོབ། གསོབ། །བརྫུན་པ་སླུ་བའི་ཆོས་ཅན། སྒྱུ་མ་ལྟ་བུ། བྱིས་པ། འདྲིད་པ། མནོག་ཆུང་ཞིང་ཉེས་དམིགས་ཆེ་བ་སྟེ། དེ་དག་མནོག་ནི་ཆུང་ལ་ཉེས་དམིགས་ནི་ཆེས་ཆེའོ་ཞེས་འདོད་པ་རྣམས་ལས་ངེས་པར་འབྱུང་བའི་ཐབས་ཡོད་བཞིན་དུ། ཡང་དག་པ་ཇི་ལྟ་བ་བཞིན་མི་ཤེས་སོ། །དེ་དག་ཏུ་འདུན་པའི་འདོད་ཆགས་འདུལ་བ་ནས། ཡང་དག་པར་འདའ་བའི་བར་གང་ཡིན་པ་དེ་ནི་དེ་དག་ལས་ངེས་པར་འབྱུང་བའོ། །དེ་དག་དེ་ལྟར་ཉེས་དམིགས་མ་མཐོང་བ་དང༌། ངེས་པར་འབྱུང་བ་མི་ཤེས་པས། འདོད་པ་རྣམས་ལ་ཡོངས་སུ་སྤྱོད་དེ། དེ་དག་གཞི་དེ་ལས་འདོད་པའི་ཁམས་སུ་སྐྱེ་བའི་རྩ་བའི་འདུ་བྱེད་རྣམས་ལ་མངོན་པར་དགའ་ཞིང༌། སྐྱེ་བའི་རྩ་བའི་ལས་རྣམས་ཀྱང་བྱས་ནས་འདོད་པའི་ཁམས་སུ་སྐྱེའོ། །སྐྱེས་ནས་ཀྱང་འཆིའོ། །སྐྱེས་ནས་འཆི་དུས་བྱེད་དོ། །དེ་ལྟར་ན། སེམས་ཅན་བརྗོད་བྱའི་འདུ་ཤེས་ཅན༑ །བརྗོད་བྱ་ལ་ནི་གནས་པ་རྣམས། །བརྗོད་བྱ་ཡོངས་སུ་མི་ཤེས་པས། །འཆི་བ་དང་ནི་ཕྲད་པར་འགྱུར། །ཞེས་བྱའོ། །གང་དག་སྐྱེས་བུ་དམ་པ་ལ་ཡང་དག་པར་བརྟེན་པ་ལ་བརྟེན་པ་དང༌། དམ་པའི་ཆོས་ཉན་པ་དང༌། ཚུལ་བཞིན་ཡིད་ལ་བྱེད་པ་ལ་བརྟེན་ནས། འདོད་པ་དེ་དག་ཉིད་ལ། དེ་ལྟར་ཉེས་དམིགས་ཡིན་པ་དང༌། ངེས་པར་འབྱུང་བ་ཡང་དག་པར་ཤེས་ཏེ། འདོད་པ་འདི་དག་ནི་མི་རྟག་པའོ་ཞེས་བྱ་བ་ནས། འདུན་པའི་འདོད་ཆགས་ལས་འདས་པའི་བར་དུ་རྒྱས་པར་སྦྱར་རོ། །དེ་དག་དེ་བཞིན་གཤེགས་པས་གསུངས་བའི་ཆོས་འདུལ་བ་ལ་དད་པ་རྙེད་ནས། འདོད་པ་རྣམས་ཀྱི་ཉེས་དམིགས་མཐོང་བ་དེ་ཉིད་རྗེས་སུ་འཕེལ་བར་བྱེད་དེ། ལོངས་སྤྱད་པར་བྱ་བའི་ཚོགས་ཉུང་ཡང་རུང་མང་ཡང་རུང་བ་དང༌། ཉེ་དུའི་ཚོགས་ཀྱང་སྤངས་ནས། འདི་ལྟ་སྟེ། རྒ་བ་དང༌། འཆི་བ་ཐམས་ཅད་ཀྱི་ཐམས་ཅད་དུ་འགག་པར་བྱ་བའི་ཕྱིར། དད་པས་ཁྱིམ་ནས་ཁྱིམ་མེད་པར་ལེགས་པ་ཁོ་ནར་རབ་ཏུ་འབྱུང་སྟེ། དེ་དག་དེ་ལྟར་རབ་ཏུ་བྱུང་ནས། བདག་ཚུལ་ཁྲིམས་དང༌། ཀའ་ཐུབ་དང༌། ཚངས་པར་སྤྱོད་པ་ལ་གནས་པ་འདིས། ལྷའམ། ལྷ་གང་ཡང་རུང་བ་ཞིག་ཏུ་གྱུར་ཅིག་ཅེས་སྨོན་ནས་ཚངས་པར་སྤྱོད་པ་མ་ཡིན་ཏེ། དེ་དག་ལ་ལོག་པར་སྨོན་པ་མེད་དོ། །མེད་པས། གང་གིས་དེ་དག་ལ་གཞན་དག་གིས་བཞིན་བཟངས་ཁྱོད་དང་པོ་ལང་ཚོ་ལ་བབ་པ་དང་ལྡན་ལ་ཉེ་དུ་རྣམས་ཀྱང་མི་དགའ་བཞིན་དུ་ཅིའི་ཕྱིར་ཚེ་འདིའི་འདོད་པ་རྣམས་སྤངས་ཏེ། ཚེ་གཞན་གྱི་འདོད་པ་རྣམས་ཀྱི་དོན་དུ་ཚངས་པར་སྤྱོད་པ་ལ་གནས་པ་ཁས་བླངས་ཞེས་དེ་ལྟར་མངོན་པར་སྨྲ་བས་མངོན་པར་སྨྲ་ཞིང༌། ཀླན་ཀ་བཙལ་བས་ཀླན་ཀ་ཚོལ་ལ། གླེང་གཞི་དྲན་པར་བྱེད་ཀྱང༌། གཞན་གྱིས་བདག་ལ་ཀླན་ཀ་ཚོལ་བར་མི་མཐོང་ཞིང་མི་སེམས་ལ་དོགས་པ་མེད་དེ། དེ་ལྟར་ན། བརྗོད་བྱ་ཡོངས་སུ་ཤེས་ན་ནི། །གང་གིས་དེ་ལ་གཞན་དག་གིས། །བརྗོད་པ་དེ་ནི་དེ་ལ་མེད། །བརྗོད་པ་པོར་ནི་སེམས་པ་མེད། །ཅེས་བྱ་སྟེ། འདི་ནི་དེའི་ཚུལ་ཁྲིམས་རྣམ་པར་དག་པའོ། །དེ་ནི་ལྟ་བ་རྣམ་པར་དག་པ་དང་ཡང་ལྡན་པ་ཡིན་ཏེ། དེ་ཅིའི་ཕྱིར་ཞེ་ན། ཕྱིན་ཅི་ལོག་ཏུ་ལྟ་བ་ནི་ང་རྒྱལ་སྐྱེད་པར་བྱེད་ལ། ང་རྒྱལ་གྱིས་མངོན་པར་ཟིན་ནས། དགེ་སྦྱོང་དང་བྲམ་ཟེ་གཞན་དག་དང་ལྷན་ཅིག་ཏུ་རྩོད་པ་ཡོངས་སུ་འཛིན་ཅིང་འདུག་སྟེ། དེ་ལྟར་ན་ལྟ་བ་འདི་ནི་རྣམ་གྲངས་དེས་ན་རྩོད་པའི་རྩ་བ་ཡིན་ཏེ། དེ་ལ་དགེ་སྦྱོང་ངམ། བྲམ་ཟེ་གང་ལ་ལ་རྩོད་པའི་རྩ་བ་ལྟ་བ་ལ་བརྟེན་ནས་མཚུངས་པའམ་ཁྱད་པར་དུ་འཕགས་པའམ། ཆུང་བར་སེམས་ཁེངས་པར་སྟོན་ཏོ༑ །རྒྱུ་དེ་དང་རྐྱེན་དེས་འདི་ལྟ་སྟེ། བདག་ཉིད་ཆེ་བ་དང༌། མཚུངས་པ་དང༌། ཆུང་བར་བསྒྲུབ་པའི་ཕྱིར། བདག་ཆེའོ་སྙམ་པའི་ང་རྒྱལ་གྱི་རྣམ་པ་དང༌། བདག་མཚུངས་སོ་ཞེས་བྱ་བ་དང༌། ཆུང་ངོ་ཞེས་བྱ་བའི་ང་རྒྱལ་གྱི་རྣམ་པ་ལས་བརྩམས་ནས། དགེ་སྦྱོང་དང་བྲམ་ཟེ་གཞན་དག་དང་ལྷན་ཅིག་རྩོད་པ་ཡོངས་སུ་བཟུང་སྟེ་འདུག་གོ། །འཕགས་པ་ཉན་ཐོས་དེ་དག་ནི་བདག་གོ་སྙམ་དུ་མི་གཡོ་སྟེ། བདག་ཡིན་ནོ་ཞེས་བྱ་བ་ནས། བདག་ནི་འདུ་ཤེས་མེད་འདུ་ཤེས་མེད་མིན་དུ་མི་འགྱུར་རོ་ཞེས་བྱ་བའི་བར་དུ་མི་གཡོའོ། །དེས་ནི་འདུ་བྱེད་ཐམས་ཅད་རྟེན་ཅིང་འབྲེལ་པར་འབྱུང་བར་རྟོགས་པས། འདུ་བྱེད་རྣམས་ལ་ཆོས་ཙམ་དུ་མཐོང་བའི་ཕྱིར་གཞན་དག་ལས་བདག་ཆེའམ། མཚུངས་སོ་སྙམ་དུ་བདག་ཉིད་ཡོངས་སུ་འཇལ་བར་མི་བྱེད་ན། རློམ་སེམས་སུ་བྱེད་པའམ། རྩོད་པ་ཡོངས་སུ་འཛིན་ཅིང་འདུག་པར་ལྟ་ག་ལ་འགྱུར། འཕགས་པ་ཉན་ཐོས་དེ་དག་གཞན་དག་ལ་བདག་གི་སྨྲ་བ་སྟོན་ལ། ཕ་རོལ་སྨྲ་བ་ཚར་གཅོད་པར་བྱེད་པ་དེ་ནི་ཆོས་ཀྱི་ཆོས་ཉིད་བཟང་པོ་ཁོ་ན་ལ་བརྟེན་ནས་སྙིང་བརྩེ་ཞིང༌། སྙིང་རྗེ་སྟེ༑ ཇི་ལྟར་གཞན་དག་གིས་ལེགས་པར་གསུངས་པ་ཚིག་གཅིག་གི་དོན་ཙམ་རྟོགས་ན་ཡང༌། ཇི་ཙམ་དུ་ཁོང་དུ་ཆུད་པ་དེ་ཙམ་དུ། དེ་དག་གི་ཡུན་རིང་པོའི་དོན་དང༌། ཕན་པ་དང་བདེ་བར་འགྱུར་ཞིང༌། དམ་པའི་ཆོས་ཀྱང་ཡུན་རིང་དུ་གནས་པར་འགྱུར་བའི་ཕྱིར་ཡིན་གྱི། ང་རྒྱལ་ལ་བརྟེན་པའམ། རྙེད་པ་དང་བཀུར་སྟིའི་ཕྱིར་རྩོད་པར་འདོད་པ་ནི་མ་ཡིན་ཏེ། དེ་ལྟར་ན་དེ་ནི་ཚེ་འདིའི་འདོད་པ་རྣམས་ཀྱི་དོན་དུ་ཚངས་པར་སྤྱོད་པ་ལ་གནས་པར་ཁས་བླངས་པ་མ་ཡིན་ཏེ། དེའི་ཚངས་པར་སྤྱོད་པ་ལ་གནས་པ་ནི་འདི་ལྟར་ལོག་པར་སྨོན་པ་དང་བྲལ་ཞིང་ལོག་པར་ལྟ་བ་དང་བྲལ་ལ། རྙེད་པ་དང་བཀུར་སྟི་ལ་ཆགས་པ་བྲལ་བ་དང༌། རྣམ་པ་ཐམས་ཅད་དུ་ཡོངས་སུ་དག་པ་ལ་ལམ་མེ་ལྷན་ནེ་ལྷང་ངེ་སྟེ། ལྷ་དང་མི་རྣམས་ཀྱིས་བསྔགས་པར་འོས་པ་ཡིན་གྱི། སྨད་པར་འོས་པ་མ་ཡིན་ཏེ། རྒ་བ་དང༌། འཆི་བ་ལས་འདའ་བར་འགྱུར་བ་ཡང་ཡིན་ནོ། །དེ་ལྟར་ན། མཚུངས་སམ་ཁྱད་ཞུགས་འོན་ཏེ་དམའོ་ཞེས། །གང་འཛིན་དེ་ནི་དེས་ན་རྩོད་པར་འགྱུར། །གང་ཞིག་རྣམ་པ་གསུམ་ལ་མི་གཡོ་བ། །དེ་ལ་མཚུངས་དང་ཁྱད་པར་ཞུགས་པ་མེད། །ཅེས་བྱའོ། །མིང་དང་གཟུགས་ཞེས་བྱ་བ་ནི་ཉེ་བར་ལེན་པའི་ཕུང་པོ་ལྔ་སྟེ། དེ་དག་ལ་གང་གིས་སྡུག་བསྔལ་བར་མཐོང་ཞིང་མངོན་པར་རྟོགས་པར་གྱུར་ན། དེས་བདེན་པ་མངོན་པར་རྟོགས་པའི་མདོ་ལས།ཉེ་བར་ལེན་པའི་ཕུང་པོ་མ་ལུས་པར་སྡུག་བསྔལ་བའོ་སྙམ་ནས༑ བསམ་པ་ཐག་པ་ནས་ཉེ་བར་ལེན་པའི་ཕུང་པོ་ལྔ་པོ་དག་ལ་སྲེད་པ་ཡང་དག་པར་ཆད་པར་འགྱུར་ཏེ། བག་ལ་ཉལ་གྱིས་ནི་མ་ཡིན་ནོ། །དེས་ལམ་ཇི་ལྟར་ཐོབ་པ་དེ་ཉིད་བསྒོམས་ཏེ། ངའོ་སྙམ་པའི་ང་རྒྱལ་མ་ལུས་པར་སྤངས་ནས་ཟག་པ་ཐམས་ཅད་རབ་ཏུ་ཟད་པའི་དགྲ་བཅོམ་པར་འགྱུར་རོ། །དེས་དེ་ལྟར་དགྲ་བཅོམ་པ་ཉིད་ཐོབ་ནས། སེམས་ཤིན་ཏུ་རྣམ་པར་གྲོལ་བར་འགྱུར་ཏེ། ལུས་དང་ལུས་ཀྱི་ཡོ་བྱད་རྣམས་ལ། ཀུན་ནས་དཀྲིས་པ་དང༌། བག་ལ་ཉལ་གྱི་སྒོ་ནས་ཆགས་པ་མེད་ཅིང༌། རྒྱགས་པ་མེད་ལ། བག་མེད་པ་མེད་པར་འགྱུར་རོ༑ །དེ་དེ་ལྟར་ཆགས་པ་མེད་ཅིང༌། རྒྱགས་པ་མེད་ལ་བག་མེད་པར་གྱུར་པས༑ དུད་པ་སངས་ཤིང་འཇོམས་པ་མེད་པ་དང༌། རེ་བ་མེད་པར་འགྱུར་རོ༑ །ཇི་ལྟར་དུད་པ་སངས་པར་འགྱུར་ཞེ་ན། དུད་པ་ཞེས་བྱ་བ་ནི་སྲེད་པ་ཡིན་ཏེ།དེ་ཅིའི་ཕྱིར་ཞེ་ན། དཔེར་ན། དུད་པ་ནི་མེའི་ཁམས་ཀྱི་སྔོན་དུ་འགྲོ་བ་ཡིན་ཏེ། མིག་ལ་ཡང་གནོད་ལ། ཐ་མལ་པར་འདུག་ཏུ་མི་སྟེར་བའི་སྒོ་ནས་རྣམ་པར་འཁྲུགས་པར་བྱེད་དོ། །དེས་སྲེད་པ་དེ་སྤངས་པར་གྱུར་ཏེ།དེ་བཞིན་དུ། སྲེད་པ་ཡང་འདོད་ཆགས་དང༌། ཞེ་སྡང་དང༌། གཏི་མུག་གི་སྔོན་དུ་འགྲོ་བ་ཡིན་ཏེ། ཤེས་རབ་ཀྱི་མིག་ལ་ཡང་གནོད་ལ། འདི་ལྟར་གནོད་པ་དང་ལྡན་པའི་རྟོག་པ་རྣམས་ཀྱིས། སེམས་ཀྱི་རྒྱུད་རྣམ་པར་འཁྲུགས་པར་བྱེད་དོ༑ །དེས་སྲེད་པ་དེ་སྤངས་པར་གྱུར་ཏེ། ཡོངས་སུ་ཤེས་པས་ཕྱི་མའི་བར་དུ་ཡང་མི་སྐྱེ་བའི་ཆོས་ཅན་དུ་འགྱུར་ཏེ། དེ་ལྟར་ན། དུད་པ་སངས་པ་ཡིན་ནོ། །དེ་དེ་ལྟར་དུད་པ་སངས་ཤིང་ཆགས་པ་དང་བྲལ་ཡང༌། འཚོ་བའི་ཡོ་བྱད་རྣམས་ཡོངས་སུ་ཚོལ་ཏེ། མི་ཚོལ་བ་མ་ཡིན་མོད་ཀྱི། སྲེད་པ་དེས་ཡོངས་སུ་ཚོལ་བའི་ཀུན་ནས་ཉོན་མོངས་པ་ལས་རྣམ་པར་གྲོལ་བཞིན་དུ་ཡོངས་སུ་ཚོལ་ལོ། །ཇི་ལྟར་ན་འཇོམས་པ་མེད་པར་འགྱུར་ཞེ་ན། དེ་འདི་ལྟར་ཡོངས་སུ་ཚོལ་བ་ལ་ཞུགས་པ་ན། གལ་ཏེ་གཞན་དག་གིས་བྱིན་ནམ་སྦྱིན་དུ་བཅུག་ཀྱང་རུང་སྟེ། གུས་པར་བྱིན་གྱི་མ་གུས་པར་མ་ཡིན་པ་དང༌། བཟང་པོ་ཡིན་གྱི་ངན་པ་མ་ཡིན་པ་དང༌། མང་པོ་ཡིན་གྱི། ཉུང་དུ་མ་ཡིན་པ་དང༌། མྱུར་ཏེ་བྱིན་གྱི་བགྱོང་བར་མི་བྱེད་ན་ཡང༌། དེ་དེ་དག་ལ་ཆགས་པ་མེད་དེ། རྙེད་པ་དེ་དག་ཀྱང་ཆགས་པ་དང༌།ལེན་པ་དང༌།འཆུམས་པ་ནས། ལྷག་པར་ཆགས་པའི་བར་དག་གིས་ཡོངས་སུ་སྤྱོད་པར་མི་བྱེད་དེ། དེ་ལྟར་ན་དེ་ནི་འདི་ལྟ་སྟེ༑ འཚོ་བའི་ཡོ་བྱད་ལོངས་སྤྱོད་པ་ལ་འདོད་ཆགས་ཀྱི་འཇོམས་པས་མི་ཆོམས་པ་ཡིན་ནོ། །གལ་ཏེ་ཕ་རོལ་དག་གིས་སྦྱིན་པ་མ་བྱིན་ནམ། གེགས་བྱེད་དམ། མ་གུས་པས་བྱིན་གྱི་གུས་པས་མ་ཡིན་པ་ནས།བགྱངས་ཏེ་བྱིན༌གྱི། མྱུར་ཏེ་མ་བྱིན་པར་གྱུར་ན་ཡང༌། དེས་དེ་ཡི་ཆད་པར་མི་འགྱུར་ཞིང༌། དེའི་གཞི་ལ་ཞུམ་པ་དང༌། འགོང་བར་མི་འགྱུར་ལ། རྙེད་པའི་ལོངས་སྤྱོད་དེས་འགྱོད་པར་ཡང་མི་བྱེད། གདུང་བར་ཡང་མི་འགྱུར། ཀུན་ནས་མནར་སེམས་ཀྱང་མི་བྱེད། ཁོང་ཁྲོ་བར་ཡང་མི་འགྱུར་རོ། །དེ་ལྟར་ན་ཞེ་སྡང་གི་འཇོམས་པས་མི་ཆོམས་པ་ཡིན་ནོ། །དེས་རྙེད་པ་དེ་བཟང་ཡང་རུང༌། ངན་ཀྱང་རུང་བའི་ཉེས་དམིགས་མཐོང་བ་དང༌། ངེས་པར་འབྱུང་བར་ཤེས་པ་དང༌། དྲན་པས་ཉེ་བར་གནས་པ་དང༌། རྨོངས་པ་མེད་པས་ཡོངས་སུ་སྤྱོད་པས་ན་དེ་གཏི་མུག་གི་འཇོམས་པ་དེས་མི་ཆོམས་པ་ཡིན་ནོ། །ཇི་ལྟར་རེ་བ་མེད་ཅེ་ན། རེ་བ་ཞེས་བྱ་བ་ནི་ལྟོས་ཤིང་སེམས་ཀྱིས་འཛིན་པ་ཡིན་ལ། དེ་འདི་སྙམ་དུ་བདག་གིས་འདི་ལས་བཟའ་བ་དང་བཅའ་བ་བཟང་པོ་དང༌། ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ན་བའི་གསོས་སྨན་དང༌། ཡོ་བྱད་ཅི་དགོས་པ་རྙེད་པར་འགྱུར་རོ་སྙམ་ནས་མགོ་འཕང་བསྟོད་དེ། འདི་ལྟ་སྟེ། རྒྱལ་རིགས་ཤིང་སཱ་ལ་ཆེན་པོ་ལྟ་བུ་རྣམས་སམ། བྲམ་ཟེའི་རིགས་ཤིང་སཱ་ལ་ཆེན་པོ་རྣམས་སམ། ཁྱིམ་བདག་གི་རིགས་ཤིང་སཱ་ལ་ཆེན་པོ་ལྟ་བུ་རྣམས་ཀྱི་ཁྱིམ་དག་ཏུ་འགྲོ་བར་མི་བྱེད་དོ། །དེ་ལྟར་ན་དེ་གང་ཡོངས་སུ་ཚོལ་བ་དང༌། གང་སྤྱོད་པའི་རྙེད་པ་དེ་ལ་རེ་བ་མེད་དེ། དེ་མཚན་མོ་འདས་ཏེ། ཉིན་མོ་བྱུང་ངམ༑ ཉིན་མོ་འདས་ཏེ་མཚན་མོ་བྱུང་ཡང་རུང༌། རྟག་ཏུ་རྒྱུན་མི་འཆད་པར་འཆི་བའི་འདུ་ཤེས་ཀྱིས་ཉེ་བར་གནས་ཤིང༌། བདག་འཆི་བར་འགྱུར་བའི་རྐྱེན་ནི་མང་སྟེ། བདག་གི་རླུང་འཁྲུག་པར་གྱུར་ཏམ་ཞེས་བྱ་བ་ནས། བདག་ནི་མི་མ་ཡིན་པས་ཀྱང་འཇིགས་སོ་ཞེས་བྱ་བའི་བར་དུ། མདོ་ལས་ཇི་སྐད་འབྱུང་བ་བཞིན་དུ་སྦྱར་རོ། །དེ་ལྟར་ན། དེ་ནི་རྙེད་པ་དེ་གང་གི་ཕྱིར་ཡོངས་སུ་ཚོལ་བ་དང༌། གང་གི་ཕྱིར་སྤྱོད་པའི་སྲོག་དེ་ལ་ཡང་རེ་བ་མེད་དེ། དེ་ལྟར་ན་ཆགས་པ་དང་བྲལ་ཞིང་དུད་པ་སངས་ལ་མི་ཆོམས་ཤིང་རེ་བ་མེད་པ་དེ་ནི་དབང་པོ་དང་བཅས་པ་དང༌། དབང་བདག་དང་བཅས་པ་དང༌། སྐྱེ་དགུའི་བདག་པོ་དང་བཅས་པའི་ལྷ་རྣམས་ཀྱིས། འདིར་ཡང་ལྷ་དང་མིར་སྐྱེ་བའི་རྒྱུ་ཡོད་པར་མ་མཐོང་ལ། ཕྱི་མ་ལ་ཡང་ལྷ་དང་མིའི་རྒྱུ་དང་འབྲས་བུར་མ་མཐོང་ངོ༌། །གླིང་བཞི་པ་འདིའི་ལྷ་དང་མིའི་འཇིག་རྟེན་གང་ཡིན་པའམ། གཞན་གྱིའམ༑ འཇིག་རྟེན་གྱི་ཁམས་འདིའམ། གཞན་གྱི་ལྷ་དང་མིའི་འཇིག་རྟེན་གང་ཡིན་པ་དེར་ཡང་མ་མཐོང་ངོ༌། །

tshe 'di dang tshe phyi ma la zhes bya ste/ tshigs su bcad pa bzhi yod do/ /brjod bya zhes bya ba ni/ 'dus byas thams cad de/ 'di ltar 'dus byas thams cad ni tha snyad kyi gzhi gsum du 'dus so/ /don gyi skabs 'dir ni/'dod pa'i yon tan lnga po dag la brjod bya zhes bya'o/ /gzhan yang 'dod pa'i yon tan lnga po 'di dag ni/ dge sbyong dang bram ze gzhan dag gis sbyin du 'jug pa dang/ sbyin bdag rnams las yongs su btsal bar bya ba yin zhing/ rje bo dag gis bran dang/ bran mo dang/ las byed pa dang/ zho shas 'tsho bar byed pa rnams la bsgo nas/ longs spyad par bya ba yin te/ rgyu 'dis ni de dag ni brjod bya zhes bya'o/ /gzhan yang 'dod pa can rnams kyis ni/ bdag nyid kyi 'dod pa rnams kyi nyes dmigs bde blag tu mi shes te/ sangs rgyas rnams dang sangs rgyas kyi nyan thos rnams nyi tshes brjod bya de dag nyes dmigs kyi sgo nas brjod par mdzad pa'i phyir/ rgyu 'dis kyang brjod bya zhes bya'o/ /'dod pa can 'dod pa de dag la tshul bzhin ma yin pas mtshan mar 'dzin cing mngon rtags su 'dzin pa de dag ni 'dod pa de dag la chags shing zhen pa nas lhag par chags pa'i bar du gyur nas yongs su spyod de/ de dag de ltar lhag par chags par gyur pas/ 'dod pa rnams la nyes dmigs yod bzhin du/ de ltar yang dag pa ji lta ba bzhin du mi shes te/ 'dod pa 'di dag ni mi rtag pa/ gsob/ gsob/ /brdzun pa slu ba'i chos can/ sgyu ma lta bu/ byis pa/ 'drid pa/ mnog chung zhing nyes dmigs che ba ste/ de dag mnog ni chung la nyes dmigs ni ches che'o zhes 'dod pa rnams las nges par 'byung ba'i thabs yod bzhin du/ yang dag pa ji lta ba bzhin mi shes so/ /de dag tu 'dun pa'i 'dod chags 'dul ba nas/ yang dag par 'da' ba'i bar gang yin pa de ni de dag las nges par 'byung ba'o/ /de dag de ltar nyes dmigs ma mthong ba dang/ nges par 'byung ba mi shes pas/ 'dod pa rnams la yongs su spyod de/ de dag gzhi de las 'dod pa'i khams su skye ba'i rtsa ba'i 'du byed rnams la mngon par dga' zhing/ skye ba'i rtsa ba'i las rnams kyang byas nas 'dod pa'i khams su skye'o/ /skyes nas kyang 'chi'o/ /skyes nas 'chi dus byed do/ /de ltar na/ sems can brjod bya'i 'du shes can| /brjod bya la ni gnas pa rnams/ /brjod bya yongs su mi shes pas/ /'chi ba dang ni phrad par 'gyur/ /zhes bya'o/ /gang dag skyes bu dam pa la yang dag par brten pa la brten pa dang/ dam pa'i chos nyan pa dang/ tshul bzhin yid la byed pa la brten nas/ 'dod pa de dag nyid la/ de ltar nyes dmigs yin pa dang/ nges par 'byung ba yang dag par shes te/ 'dod pa 'di dag ni mi rtag pa'o zhes bya ba nas/ 'dun pa'i 'dod chags las 'das pa'i bar du rgyas par sbyar ro/ /de dag de bzhin gshegs pas gsungs ba'i chos 'dul ba la dad pa rnyed nas/ 'dod pa rnams kyi nyes dmigs mthong ba de nyid rjes su 'phel bar byed de/ longs spyad par bya ba'i tshogs nyung yang rung mang yang rung ba dang/ nye du'i tshogs kyang spangs nas/ 'di lta ste/ rga ba dang/ 'chi ba thams cad kyi thams cad du 'gag par bya ba'i phyir/ dad pas khyim nas khyim med par legs pa kho nar rab tu 'byung ste/ de dag de ltar rab tu byung nas/ bdag tshul khrims dang/ ka' thub dang/ tshangs par spyod pa la gnas pa 'dis/ lha'am/ lha gang yang rung ba zhig tu gyur cig ces smon nas tshangs par spyod pa ma yin te/ de dag la log par smon pa med do/ /med pas/ gang gis de dag la gzhan dag gis bzhin bzangs khyod dang po lang tsho la bab pa dang ldan la nye du rnams kyang mi dga' bzhin du ci'i phyir tshe 'di'i 'dod pa rnams spangs te/ tshe gzhan gyi 'dod pa rnams kyi don du tshangs par spyod pa la gnas pa khas blangs zhes de ltar mngon par smra bas mngon par smra zhing/ klan ka btsal bas klan ka tshol la/ gleng gzhi dran par byed kyang/ gzhan gyis bdag la klan ka tshol bar mi mthong zhing mi sems la dogs pa med de/ de ltar na/ brjod bya yongs su shes na ni/ /gang gis de la gzhan dag gis/ /brjod pa de ni de la med/ /brjod pa por ni sems pa med/ /ces bya ste/ 'di ni de'i tshul khrims rnam par dag pa'o/ /de ni lta ba rnam par dag pa dang yang ldan pa yin te/ de ci'i phyir zhe na/ phyin ci log tu lta ba ni nga rgyal skyed par byed la/ nga rgyal gyis mngon par zin nas/ dge sbyong dang bram ze gzhan dag dang lhan cig tu rtsod pa yongs su 'dzin cing 'dug ste/ de ltar na lta ba 'di ni rnam grangs des na rtsod pa'i rtsa ba yin te/ de la dge sbyong ngam/ bram ze gang la la rtsod pa'i rtsa ba lta ba la brten nas mtshungs pa'am khyad par du 'phags pa'am/ chung bar sems khengs par ston to| /rgyu de dang rkyen des 'di lta ste/ bdag nyid che ba dang/ mtshungs pa dang/ chung bar bsgrub pa'i phyir/ bdag che'o snyam pa'i nga rgyal gyi rnam pa dang/ bdag mtshungs so zhes bya ba dang/ chung ngo zhes bya ba'i nga rgyal gyi rnam pa las brtsams nas/ dge sbyong dang bram ze gzhan dag dang lhan cig rtsod pa yongs su bzung ste 'dug go/ /'phags pa nyan thos de dag ni bdag go snyam du mi g.yo ste/ bdag yin no zhes bya ba nas/ bdag ni 'du shes med 'du shes med min du mi 'gyur ro zhes bya ba'i bar du mi g.yo'o/ /des ni 'du byed thams cad rten cing 'brel par 'byung bar rtogs pas/ 'du byed rnams la chos tsam du mthong ba'i phyir gzhan dag las bdag che'am/ mtshungs so snyam du bdag nyid yongs su 'jal bar mi byed na/ rlom sems su byed pa'am/ rtsod pa yongs su 'dzin cing 'dug par lta ga la 'gyur/ 'phags pa nyan thos de dag gzhan dag la bdag gi smra ba ston la/ pha rol smra ba tshar gcod par byed pa de ni chos kyi chos nyid bzang po kho na la brten nas snying brtse zhing/ snying rje ste| ji ltar gzhan dag gis legs par gsungs pa tshig gcig gi don tsam rtogs na yang/ ji tsam du khong du chud pa de tsam du/ de dag gi yun ring po'i don dang/ phan pa dang bde bar 'gyur zhing/ dam pa'i chos kyang yun ring du gnas par 'gyur ba'i phyir yin gyi/ nga rgyal la brten pa'am/ rnyed pa dang bkur sti'i phyir rtsod par 'dod pa ni ma yin te/ de ltar na de ni tshe 'di'i 'dod pa rnams kyi don du tshangs par spyod pa la gnas par khas blangs pa ma yin te/ de'i tshangs par spyod pa la gnas pa ni 'di ltar log par smon pa dang bral zhing log par lta ba dang bral la/ rnyed pa dang bkur sti la chags pa bral ba dang/ rnam pa thams cad du yongs su dag pa la lam me lhan ne lhang nge ste/ lha dang mi rnams kyis bsngags par 'os pa yin gyi/ smad par 'os pa ma yin te/ rga ba dang/ 'chi ba las 'da' bar 'gyur ba yang yin no/ /de ltar na/ mtshungs sam khyad zhugs 'on te dma'o zhes/ /gang 'dzin de ni des na rtsod par 'gyur/ /gang zhig rnam pa gsum la mi g.yo ba/ /de la mtshungs dang khyad par zhugs pa med/ /ces bya'o/ /ming dang gzugs zhes bya ba ni nye bar len pa'i phung po lnga ste/ de dag la gang gis sdug bsngal bar mthong zhing mngon par rtogs par gyur na/ des bden pa mngon par rtogs pa'i mdo las/nye bar len pa'i phung po ma lus par sdug bsngal ba'o snyam nas| bsam pa thag pa nas nye bar len pa'i phung po lnga po dag la sred pa yang dag par chad par 'gyur te/ bag la nyal gyis ni ma yin no/ /des lam ji ltar thob pa de nyid bsgoms te/ nga'o snyam pa'i nga rgyal ma lus par spangs nas zag pa thams cad rab tu zad pa'i dgra bcom par 'gyur ro/ /des de ltar dgra bcom pa nyid thob nas/ sems shin tu rnam par grol bar 'gyur te/ lus dang lus kyi yo byad rnams la/ kun nas dkris pa dang/ bag la nyal gyi sgo nas chags pa med cing/ rgyags pa med la/ bag med pa med par 'gyur ro| /de de ltar chags pa med cing/ rgyags pa med la bag med par gyur pas| dud pa sangs shing 'joms pa med pa dang/ re ba med par 'gyur ro| /ji ltar dud pa sangs par 'gyur zhe na/ dud pa zhes bya ba ni sred pa yin te/de ci'i phyir zhe na/ dper na/ dud pa ni me'i khams kyi sngon du 'gro ba yin te/ mig la yang gnod la/ tha mal par 'dug tu mi ster ba'i sgo nas rnam par 'khrugs par byed do/ /des sred pa de spangs par gyur te/de bzhin du/ sred pa yang 'dod chags dang/ zhe sdang dang/ gti mug gi sngon du 'gro ba yin te/ shes rab kyi mig la yang gnod la/ 'di ltar gnod pa dang ldan pa'i rtog pa rnams kyis/ sems kyi rgyud rnam par 'khrugs par byed do| /des sred pa de spangs par gyur te/ yongs su shes pas phyi ma'i bar du yang mi skye ba'i chos can du 'gyur te/ de ltar na/ dud pa sangs pa yin no/ /de de ltar dud pa sangs shing chags pa dang bral yang/ 'tsho ba'i yo byad rnams yongs su tshol te/ mi tshol ba ma yin mod kyi/ sred pa des yongs su tshol ba'i kun nas nyon mongs pa las rnam par grol bzhin du yongs su tshol lo/ /ji ltar na 'joms pa med par 'gyur zhe na/ de 'di ltar yongs su tshol ba la zhugs pa na/ gal te gzhan dag gis byin nam sbyin du bcug kyang rung ste/ gus par byin gyi ma gus par ma yin pa dang/ bzang po yin gyi ngan pa ma yin pa dang/ mang po yin gyi/ nyung du ma yin pa dang/ myur te byin gyi bgyong bar mi byed na yang/ de de dag la chags pa med de/ rnyed pa de dag kyang chags pa dang/len pa dang/'chums pa nas/ lhag par chags pa'i bar dag gis yongs su spyod par mi byed de/ de ltar na de ni 'di lta ste| 'tsho ba'i yo byad longs spyod pa la 'dod chags kyi 'joms pas mi choms pa yin no/ /gal te pha rol dag gis sbyin pa ma byin nam/ gegs byed dam/ ma gus pas byin gyi gus pas ma yin pa nas/bgyangs te byingyi/ myur te ma byin par gyur na yang/ des de yi chad par mi 'gyur zhing/ de'i gzhi la zhum pa dang/ 'gong bar mi 'gyur la/ rnyed pa'i longs spyod des 'gyod par yang mi byed/ gdung bar yang mi 'gyur/ kun nas mnar sems kyang mi byed/ khong khro bar yang mi 'gyur ro/ /de ltar na zhe sdang gi 'joms pas mi choms pa yin no/ /des rnyed pa de bzang yang rung/ ngan kyang rung ba'i nyes dmigs mthong ba dang/ nges par 'byung bar shes pa dang/ dran pas nye bar gnas pa dang/ rmongs pa med pas yongs su spyod pas na de gti mug gi 'joms pa des mi choms pa yin no/ /ji ltar re ba med ce na/ re ba zhes bya ba ni ltos shing sems kyis 'dzin pa yin la/ de 'di snyam du bdag gis 'di las bza' ba dang bca' ba bzang po dang/ chos gos dang/ bsod snyoms dang/ mal cha dang/ stan dang/ na ba'i gsos sman dang/ yo byad ci dgos pa rnyed par 'gyur ro snyam nas mgo 'phang bstod de/ 'di lta ste/ rgyal rigs shing sA la chen po lta bu rnams sam/ bram ze'i rigs shing sA la chen po rnams sam/ khyim bdag gi rigs shing sA la chen po lta bu rnams kyi khyim dag tu 'gro bar mi byed do/ /de ltar na de gang yongs su tshol ba dang/ gang spyod pa'i rnyed pa de la re ba med de/ de mtshan mo 'das te/ nyin mo byung ngam| nyin mo 'das te mtshan mo byung yang rung/ rtag tu rgyun mi 'chad par 'chi ba'i 'du shes kyis nye bar gnas shing/ bdag 'chi bar 'gyur ba'i rkyen ni mang ste/ bdag gi rlung 'khrug par gyur tam zhes bya ba nas/ bdag ni mi ma yin pas kyang 'jigs so zhes bya ba'i bar du/ mdo las ji skad 'byung ba bzhin du sbyar ro/ /de ltar na/ de ni rnyed pa de gang gi phyir yongs su tshol ba dang/ gang gi phyir spyod pa'i srog de la yang re ba med de/ de ltar na chags pa dang bral zhing dud pa sangs la mi choms shing re ba med pa de ni dbang po dang bcas pa dang/ dbang bdag dang bcas pa dang/ skye dgu'i bdag po dang bcas pa'i lha rnams kyis/ 'dir yang lha dang mir skye ba'i rgyu yod par ma mthong la/ phyi ma la yang lha dang mi'i rgyu dang 'bras bur ma mthong ngo/ /gling bzhi pa 'di'i lha dang mi'i 'jig rten gang yin pa'am/ gzhan gyi'am| 'jig rten gyi khams 'di'am/ gzhan gyi lha dang mi'i 'jig rten gang yin pa der yang ma mthong ngo/ /

【M2 第二番釋】

དེ་ལ་ཚིགས་སུ་བཅད་པ་དང་པོས་ནི་དུས་གཞན་གྱི་འདོད་པ་རྣམས་དང༌། འདོད་པ་རྣམས་ལ་ལོག་པར་བསྒྲུབ་པ་དང༌། ལོག་པར་བསྒྲུབས་པའི་འབྲས་བུ་བསྟན་ཏོ། །ཚིགས་སུ་བཅད་པ་གཉིས་པས་ནི། འདོད་པ་ཡོངས་སུ་སྤངས་པའི་རིགས་པའི་ངོ་བོ་ཡིན་པ་དང༌། ཚངས་པར་སྤྱད་པ་ལ་གནས་པ་ཡོངས་སུ་དག་པ་ལ་ཀླན་ཀ་ཚོལ་བ་མི་རིགས་པའི་ངོ་བོ་ཡིན་པ་དང༌། འདོད་པ་རྣམས་ཉིད་དུས་གཞན་གྱི་ཡིན་པར་བསྟན་ཏོ། །གཉིས་པ་ཇི་ལྟ་བ་བཞིན་དུ། གསུམ་པའང་དེ་དང་འདྲའོ། །ཚིགས་སུ་བཅད་པ་བཞི་པས་ནི། བཅོམ་ལྡན་འདས་ཀྱིས་ཆོས་ཚེ་འདི་དང༌། ནད་མེད་པ་ནས། མཁས་པ་རྣམས་ཀྱིས་སོ་སོ་རང་གིས་རིག་པའི་བར་བསྟན་ཏོ། །

de la tshigs su bcad pa dang pos ni dus gzhan gyi 'dod pa rnams dang/ 'dod pa rnams la log par bsgrub pa dang/ log par bsgrubs pa'i 'bras bu bstan to/ /tshigs su bcad pa gnyis pas ni/ 'dod pa yongs su spangs pa'i rigs pa'i ngo bo yin pa dang/ tshangs par spyad pa la gnas pa yongs su dag pa la klan ka tshol ba mi rigs pa'i ngo bo yin pa dang/ 'dod pa rnams nyid dus gzhan gyi yin par bstan to/ /gnyis pa ji lta ba bzhin du/ gsum pa'ang de dang 'dra'o/ /tshigs su bcad pa bzhi pas ni/ bcom ldan 'das kyis chos tshe 'di dang/ nad med pa nas/ mkhas pa rnams kyis so so rang gis rig pa'i bar bstan to/ /

【M3 第三番釋】

དེ་ལ་འདོད་པ་རྣམས་གཞན་ན་འགྲུབ་པ་ནི། ཚིགས་སུ་བཅད་པ་དང་པོ་ལས། འདོད་པ་རྣམས་ཀྱི་བརྗོད་པར་བྱ་བའི་མཚན་ཉིད་ཀྱི་སྒོ་ནས་བསྟན་པ་ཡིན་ཏེ། དེ་དག་ཀྱང་འདོད་པ་ཙམ་གྱིས་འགྲུབ་པ་ནི་མ་ཡིན་ཏེ། ཡོངས་སུ་ཚོལ་བ་དང་ལོངས་སྤྱད་པ་ཡང་བརྗོད་པ་སྔོན་དུ་འགྲོ་བ་ཡིན་པའི་ཕྱིར་རོ། །འདུ་ཞེས་དང༌། གནས་པ་དང༌། ཡོངས་སུ་མ་ཤེས་པས་ནི་དེ་དག་ལ་ལོག་པར་བསྒྲུབ་པ་བསྟན་ཏོ། །འཆི་བོ་དང་ཕྲད་པས་ནི་ལོག་པར་བསྒྲུབས་པའི་འབྲས་བུ་བསྟན་ཏོ། །འདོད་པ་ཡོངས་སུ་ཤེས་པ་དང༌། ལོག་པར་སྨོན་པ་རྣམ་པར་སྤངས་པ་དང༌། ཚངས་པར་སྤྱོད་པ་ལ་གནས་པ་དང༌། ལྟ་བ་རྣམ་པར་སྤངས་པ་དང༌། ལྟ་བའི་རྩ་བ་ལས་བྱུང་བའི་ང་རྒྱལ་རྣམ་པར་སྤངས་པ་དང༌། རྙེད་པ་དང་བཀུར་སྟི་ལ་ཞེན་པ་རྣམ་པར་སྤངས་པ་ནི། འདོད་པ་ཡོངས་སུ་སྤངས་པའི་རིགས་པའི་ངོ་བོ་ཡིན་པར་བསྟན་ཏེ། དེས་ཀྱང་ཕ་རོལ་གྱི་ཀླན་ཀ་བཙལ་བར་མི་རིགས་པའི་ངོ་བོ་ཡིན་པ་དང༌། འདོད་པ་རྣམས་དུས་གཞན་ན་འབྱུང་བ་བསྟན་ཏེ། འདི་ལྟར་སྔོན་བསོད་ནམས་མ་བྱས་པ་ལ་ནི་སྐྱེས་བུའི་རྩལ་དང་ལྡན་དུ་ཟིན་ཀྱང་འདོད་པ་འགྲུབ་པར་མི་འགྱུར་རོ། །ཚེ་འདི་ཉིད་ལ་བསོད་ནམས་བྱས་ན་ཡང༌། ཚེ་འདི་ཉིད་ལ࿒འདོད་པ་འགྲུབ་པར་མི་འགྱུར་ཏེ། དེའི་གཞི་ལས་ཕྱི་མ་ལ་འགྲུབ་པར་འགྱུར་རོ། །རྣམ་གྲངས་དེས་ན་འདོད་པ་རྣམས་དུས་གཞན་ན་འགྲུབ་པར་བསྟན་པ་ཡིན་ནོ། །ཚིགས་སུ་བཅད་པ་བཞི་པས་ནི། མཐོང་བས་སྤང་བར་བྱ་བའི་ཉོན་མོངས་པ་རྣམས་སྤངས་པས། ཚེ་འདི་ཉིད་ལ་དགེ་སྦྱོང་གི་ཚུལ་དང༌། དགེ་སྦྱོང་གི་འབྲས་བུ་དང་པོ་བསྟན་ཏོ། །བསྒོམ་པས་སྤང་བར་བྱ་བ་རྣམས་སྤངས་པས་ནི། ཚེ་འདི་ཉིད་ལ་དགེ་སྦྱོང་གི་ཚུལ་དང་དགེ་སྦྱོང་གི་འབྲས་བུ་ཕྱི་མ་བསྟན་ཏོ། །སྲེད་པ་བཅས་པ་དང༌། ངའོ་སྙམ་པའི་ང་རྒྱལ་སྤངས་པས་ནི། དེ་ལྟར་ཚེ་འདི་པའི་ཆོས་བསྟན་པ་ཡིན་ནོ། །ཆགས་པ་དང་བྲལ་བ་དང༌། དུད་པ་སངས་པས་ནི། ནད་མེད་པ་དང༌། མཁས་པ་རྣམས་ཀྱིས་སོ་སོ་རང་གིས་རིག་པའི་བར་བསྟན་ཏོ། །དེ་དེ་ལྟར་སོ་སོ་རང་གིས་རིག་པར་བྱ་བའི་ཆོས་ཐོབ་པར་ཕ་རོལ་དག་གིས་ཇི་ལྟར་རིག་པར་བྱ་ཞེ་ན། མི་ཆོམས་པ་དང༌། རེ་བ་མེད་པའི་རྟགས་ཀྱིས་རིག་པར་བྱའོ། །

de la 'dod pa rnams gzhan na 'grub pa ni/ tshigs su bcad pa dang po las/ 'dod pa rnams kyi brjod par bya ba'i mtshan nyid kyi sgo nas bstan pa yin te/ de dag kyang 'dod pa tsam gyis 'grub pa ni ma yin te/ yongs su tshol ba dang longs spyad pa yang brjod pa sngon du 'gro ba yin pa'i phyir ro/ /'du zhes dang/ gnas pa dang/ yongs su ma shes pas ni de dag la log par bsgrub pa bstan to/ /'chi bo dang phrad pas ni log par bsgrubs pa'i 'bras bu bstan to/ /'dod pa yongs su shes pa dang/ log par smon pa rnam par spangs pa dang/ tshangs par spyod pa la gnas pa dang/ lta ba rnam par spangs pa dang/ lta ba'i rtsa ba las byung ba'i nga rgyal rnam par spangs pa dang/ rnyed pa dang bkur sti la zhen pa rnam par spangs pa ni/ 'dod pa yongs su spangs pa'i rigs pa'i ngo bo yin par bstan te/ des kyang pha rol gyi klan ka btsal bar mi rigs pa'i ngo bo yin pa dang/ 'dod pa rnams dus gzhan na 'byung ba bstan te/ 'di ltar sngon bsod nams ma byas pa la ni skyes bu'i rtsal dang ldan du zin kyang 'dod pa 'grub par mi 'gyur ro/ /tshe 'di nyid la bsod nams byas na yang/ tshe 'di nyid la 'dod pa 'grub par mi 'gyur te/ de'i gzhi las phyi ma la 'grub par 'gyur ro/ /rnam grangs des na 'dod pa rnams dus gzhan na 'grub par bstan pa yin no/ /tshigs su bcad pa bzhi pas ni/ mthong bas spang bar bya ba'i nyon mongs pa rnams spangs pas/ tshe 'di nyid la dge sbyong gi tshul dang/ dge sbyong gi 'bras bu dang po bstan to/ /bsgom pas spang bar bya ba rnams spangs pas ni/ tshe 'di nyid la dge sbyong gi tshul dang dge sbyong gi 'bras bu phyi ma bstan to/ /sred pa bcas pa dang/ nga'o snyam pa'i nga rgyal spangs pas ni/ de ltar tshe 'di pa'i chos bstan pa yin no/ /chags pa dang bral ba dang/ dud pa sangs pas ni/ nad med pa dang/ mkhas pa rnams kyis so so rang gis rig pa'i bar bstan to/ /de de ltar so so rang gis rig par bya ba'i chos thob par pha rol dag gis ji ltar rig par bya zhe na/ mi choms pa dang/ re ba med pa'i rtags kyis rig par bya'o/ /

【M4 第四番釋】

དེ་ལ་ཚིགས་སུ་བཅད་པ་གསུམ་གྱིས་ནི་བཅོམ་ལྡན་འདས་ཀྱིས་ལྷའི་ཡིད་ལ་དགེ་སློང་འདིས་ནི་བསྟན་པའི་དོན་བཤད་པར་མི་ནུས་ཀྱི། བཤད་ན་བདག་གིས་ནི་བརྡ་ཕྲད་པར་ནུས་སོ་སྙམ་དུ་དགེ་སློང་ལ་བརྙས་པའི་སེམས་སྐྱེས་པ་དང༌། བདག་ཉིད་ང་རྒྱལ་གྱི་སེམས་བསྩལ་ཏོ། །ཚིགས་སུ་བཅད་པ་བཞི་པས་ནི་བསྟན་པའི་དོན་རྒྱས་པར་བསྟན་ཏོ།། །།

de la tshigs su bcad pa gsum gyis ni bcom ldan 'das kyis lha'i yid la dge slong 'dis ni bstan pa'i don bshad par mi nus kyi/ bshad na bdag gis ni brda phrad par nus so snyam du dge slong la brnyas pa'i sems skyes pa dang/ bdag nyid nga rgyal gyi sems bstsal to/ /tshigs su bcad pa bzhi pas ni bstan pa'i don rgyas par bstan to// //

【K6-10 第三有五頌名貪(5)：第三段】【L1 頌】【M1 初一頌問】

བམ་པོ་ཉི་ཤུ་གཅིག་པ།

bam po nyi shu gcig pa/

འདོད་པའི་ཆགས་པས་ཟིལ་མནན་པས། །བདག་གི་སེམས་ནི་ཡོངས་སུ་བསྲེགས། །ཀྱེ་ཀྱེ་གཽ་ཏམ་ཐུགས་བརྩེ་བ། །ཁྱོད་ཀྱིས་ཞི་འགྱུར་བདག་ལ་གསུངས། །

'dod pa'i chags pas zil mnan pas/ /bdag gi sems ni yongs su bsregs/ /kye kye gau tam thugs brtse ba/ /khyod kyis zhi 'gyur bdag la gsungs/ /

【M2 後四頌答】【N1 初三方便觀】【O1 厭境觀】

འདུ་ཤེས་ཕྱིན་ཅི་ལོག་པ་ཡིས། །ཁྱོད་ཀྱི་སེམས་ནི་ཡོངས་སུ་བསྲེགས། །དེ་ཕྱིར་འདོད་ཆགས་ལྡན་པ་ཡི། །སྡུག་པའི་མཚན་མ་སྤང་བར་གྱིས། །

'du shes phyin ci log pa yis/ /khyod kyi sems ni yongs su bsregs/ /de phyir 'dod chags ldan pa yi/ /sdug pa'i mtshan ma spang bar gyis/ /

【O2 不淨觀】

ཁྱོད་ཀྱིས་རྩེ་གཅིག་མཉམ་གཞག་པས། །མི་སྡུག་རྟག་ཏུ་བསྒོམ་པར་གྱིས། །འདོད་ཆགས་མེ་ནི་མྱུར་དུ་སོད། །ཕྱི་ཕྱིར་ཞིང་ནི་བསྲེགས་ས་རེ། །

khyod kyis rtse gcig mnyam gzhag pas/ /mi sdug rtag tu bsgom par gyis/ /'dod chags me ni myur du sod/ /phyi phyir zhing ni bsregs sa re/ /

【O3 有三觀】

སྡུག་བསྔལ་དེ་བཞིན་བདག་མེད་པས། །འདུ་བྱེད་ཐམས་ཅད་ཉིད་ལ་ལྟོས། །ལུས་ལ་དྲན་པ་གནས་བྱོས་ལ། །ཤས་ཆེར་ཡང་ནི་སྐྱོ་བར་གྱིས༑ །

sdug bsngal de bzhin bdag med pas/ /'du byed thams cad nyid la ltos/ /lus la dran pa gnas byos la/ /shas cher yang ni skyo bar gyis| /

【N2 後一根本觀】

ང་རྒྱལ་བག་ཉལ་སེལ་བ་ཡི། །མཚན་མ་མེད་པའང་བསྒོམ་པར་གྱིས། །དེས་ན་ང་རྒྱལ་མངོན་རྟོགས་པས། །སྡུག་བསྔལ་མཐར་ནི་འབྱིན་པར་འགྱུར། །ཞེས་བྱ་བ་འདི་ནི་ཚིགས་སུ་བཅད་པ་ཡིན་ནོ། །

nga rgyal bag nyal sel ba yi/ /mtshan ma med pa'ang bsgom par gyis/ /des na nga rgyal mngon rtogs pas/ /sdug bsngal mthar ni 'byin par 'gyur/ /zhes bya ba 'di ni tshigs su bcad pa yin no/ /

【L2 釋】

འདུ་ཤེས་ཕྱིན་ཅི་ལོག་པ་གང་ཞེ་ན༑ མི་སྡུག་པའི་དངོས་པོ་ལ། མི་སྡུག་པའི་མཚན་མ་སྤངས་ནས། སྡུག་པའི་སྒོ་ནས་ཚུལ་བཞིན་མ་ཡིན་པའི་མཚན་མ་དང༌། མངོན་རྟགས་སུ་འཛིན་པའོ༑ །མཚན་མ་ཡོངས་སུ་སྤངས་པ་གང་ཞེ་ན། འདི་ལྟར་འདི་ན་ལ་ལ་བུད་མེད་གཞོན་ནུ་ཁ་དོག་བཟང་ཞིང་ཆགས་སུ་རུང་བ་མཐོང་ན། དབང་པོ་རྣམས་གཡེང་བར་མི་བྱེད་ཅིང་གཏོད་པར་མི་བྱེད་པ་ལྟ་བུའོ། །རྩེ་གཅིག་ཏུ་མཉམ་པར་གཞག་པས་ཇི་ལྟར་མི་སྡུག་པ་བསྒོམ་ཞེ་ན། འདི་ལྟར་འདི་ན་ལ་ལ་ཏིང་ངེ་འཛིན་བཟང་པོའི་མཚན་མ་འདི་ལྟ་སྟེ། རྣམ་པར་བསྔོས་པ་ནས། རུས་གོང་དང་རུས་པའི་ཀེང་རུས་ཀྱི་བར་དུ་སྔ་ནས། ལེགས་པར་བཟུང་བས། ཆགས་སུ་རུང་བའི་དངོས་པོ་དེ་ཉིད་སྣང་བ་ན། མཚན་མ་དེ་ཉིད་སྔར་ཇི་ལྟ་བ་དེ་བཞིན་དུ་ཕྱིས་ཀྱང་ཡིད་ལ་བྱེད་པ་དེ་ལྟ་བུའོ། །ཡང་ན་བདག་གམ་ཕ་རོལ་གྱི་ནང་གི་ལུས་མི་གཙང་བ་རྣམ་པ་སྣ་ཚོགས་ཀྱིས་གང་བར་རྟོག་སྟེ། ལུས་འདི་ལ་སྐྲ་མན་ཆད་ནས་གཅིན་གྱི་བར་རྣམས་ཡོད་དོ་སྙམ་པའོ། །སྡུག་བསྔལ་བའི་ཕྱིར་འདུ་བྱེད་ཇི་ལྟར་ཐ་ཆད་དུ་མཐོང་ཞེ་ན། འདི་ལྟར་འདི་ན་ལ་ལ་འདི་སྙམ་དུ་སེམས་ཏེ། བུད་མེད་གཞོན་ནུ་ཁ་དོག་བཟང་ཞིང་ཆགས་སུ་རུང་བ་མཐོང་ན། སྲེག་པ་དང་ལོངས་སྤྱད་པར་འདོད་པ་སྐྱེ་བ་གང་ཡིན་པ་དེ་ནི་ཀུན་འབྱུང་བའི་བདེན་པ་སྡུག་བསྔལ་གྱི་རྒྱུ་སྟེ། གང་གིས་སྐྱེ་བར་འགྱུར་བ་དང༌། སྐྱེས་ནས་ཀྱང་རྒ་བ་དང༌། འཆི་བ་དང༌། མྱ་ངན་དང༌། སྨྲེ་སྔགས་འདོན་པ་དང༌།སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པ་རྣམས་འབྱུང་ངོ་སྙམ་པ་ལྟ་བུའོ། །བདག་མེད་པའི་ཕྱིར་འདུ་བྱེད་ཇི་ལྟར་ཐ་ཆད་མཐོང་ཞེ་ན། འདི་ལྟར་འདི་ན་ལ་ལ་འདི་སྙམ་དུ་སེམས་ཏེ། བདག་གི་ལུས་དང་བདག་གི་གཟུགས་འདི་དང༌། བུད་མེད་ཀྱི་ལུས་དང༌། བུད་མེད་ཀྱི་གཟུགས་དེ་ལ་བདག་གམ། སེམས་ཅན་ནམ། ལོངས་སྤྱོད་པར་བྱེད་པའམ། ལོངས་སྤྱད་པར་བྱ་བ་དེ་གང་ཡང་མེད་དེ། འདི་ནི་འདུ་བྱེད་ཙམ་དུ་ཟད་དོ། །འདི་ནི་ཆོས་ཙམ་དུ་ཟད་དོ། །འདི་ནི་རྟེན་ཅིང་འབྲེལ་པར་འབྱུང་བ་ཡིན་ནོ་སྙམ་པ་ལྟ་བུའོ༑ །ལུས་ལ་དྲན་པ་གནས་པར་བྱས་ནས་ཤས་ཆེར་སྐྱོ་བར་བྱེད་པ་ཇི་ལྟ་བུ་ཞེ་ན། འདི་ལྟར་འདི་ན་ལ་ལ་རང་བཞིན་གྱིས་འདོད་ཆགས་ཤས་ཆེ་བའི་ངང་ཅན་ཡིན་ཏེ།དེ་འདོད་ཆགས་ཤས་ཆེ་བའི་ངང་ཅན་དེས་དབང་པོ་རྣམས་གཡེངས་ཀྱང༌། འདོད་ཆགས་ཀྱིས་སེམས་མ་རུང་བར་བྱེད་ལ། མི་སྡུག་པ་ཡིད་ལ་བྱེད་ཅིང༌། སྡུག་བསྔལ་བ་དང་བདག་མེད་པར་ཡིད་ལ་བྱེད་དུ་ཟིན་ཀྱང༌། འདོད་ཆགས་ཀྱིས་སེམས་མ་རུང་བར་བྱེད་དེ། དེས་མི་སྡུག་པ་ཡིད་ལ་བྱེད་པའམ༑ སྡུག་བསྔལ་བ་དང༌། བདག་མེད་པ་ཡིད་ལ་བྱེད་པ་ལ་བརྟེན་ནས། རེ་ཞིག་སྐྱོ་བ་དང༌། སྨོད་པ་དང༌། ལྡོག་པ་དང༌། ཞེ་འགྲས་པ་དེ་ཐོབ་ནས་དྲན་པ་དེ་ཉིད་ལུས་དྲན་པ་ཉེ་བར་གནས་པ་ལས་གཞག་སྟེ། ཀུན་ཏུ་རྟེན་ཅིང་བསྒོམ་པ་ལེན་མང་དུ་བྱེད་ན། དེ་དེ་ལྟར་ཞུགས་ཤིང་དེ་ལ་ཤས་ཆེར་གནས་པས་འདོད་ཆགས་ཤས་ཆེ་བ་གང་ཡིན་པ་དེ་འབྲི་བར་འགྱུར་ཏེ། དེའི་དབང་པོ་རྣམས་གཡེངས་པས་ཀྱང༌། འདོད་ཆགས་ཀྱིས་སེམས་མ་རུང་བར་མི་བྱེད་ལ། མི་སྡུག་པ་དང༌། སྡུག་བསྔལ་བ་དང༌། བདག་མེད་པ་ཡིད་ལ་བྱེད་པས་ཀྱང༌། འདོད་ཆགས་ཀྱིས་སེམས་མ་རུང་བར་མི་བྱེད་དོ། །དེ་ལྟར་རྣམ་པ་དེ་དག་གིས་ཀྱང༌། དེའི་འདོད་ཆགས་ཀྱི་ཀུན་ནས་དཀྲིས་པ་དེ་ཀུན་དུ་སྤྱོད་པའི་སྒོ་ནས་སྤང་བར་འགྱུར་གྱི། བག་ལ་ཉལ་གྱི་སྒོ་ནས་ནི་མ་ཡིན་ནོ། །འདོད་པའི་འདོད་ཆགས་དེ་ཡང་སོ་སོའི་སྐྱེ་བོའི་རྒྱུད་དང༌། ࿒སློབ་པའི་རྒྱུད་དེ་གང་ཟག་གཉིས་ཀྱི་རྒྱུད་ལ་བག་ལ་ཉལ་དང་ཀུན་ནས་དཀྲིས་པའི་ཚུལ་གྱིས་འཇུག་པར་དམིགས་ཏེ། དེ་ལས་ཀྱང་སློབ་པ་ཁ་ཅིག་ལ་ནི་མི་དམིགས་མོད་ཀྱི། དེ་ཡང་འོག་མའི་འདོད་ཆགས་དང་བྲལ་བས་གྲུབ་པ་དང་བདེ་བ་ཐོབ་ཏུ་ཟིན་གྱིས་ཀྱང༌། གོང་མའི་འདོད་ཆགས་དང་མ་བྲལ་བས་གྲུབ་པ་དང་བདེ་བ་མ་ཐོབ་པའོ། །མི་སློབ་པའི་རྒྱུད་ལ་ནི་བར་མ་དང༌། གྱ་ནོམ་པའི་ཁམས་ཀྱི་འདོད་ཆགས་ཀྱང་མི་དམིགས་ན་ཁམས་ངན་པའི་ལྟ་ཅི་སྨོས། མི་སློབ་པ་དང་འོག་མ་དང་གོང་མའི་འདོད་ཆགས་སྤངས་པས་ཐམས་ཅད་དུ་གྲུབ་པ་བདེ་བ་རྗེས་སུ་ཐོབ་པོ་སྙམ་དུ་རིག་ནས། དེས་ན་འདི་ན࿒འདོད་པའི་འདོད་ཆགས་དང་བྲལ་བའི་སློབ་པ་ཁ་ཅིག་ཕྱིས་མི་སློབ་པ་ཉིད་དུ་འགྱུར་བར་བྱ་བའི་ཕྱིར། ཡིད་ཀྱིས་སྨོན་ནས་མྱ་ངན་ལས་འདས་པ་ལ་ཞི་བར་མཐོང་སྟེ། མཚན་མ་ཐམས་ཅད་ཡིད་ལ་མི་བྱེད་པ་དང༌། མཚན་མ་མེད་པའི་དབྱིངས་ཀྱང་ཡིད་ལ་བྱེད་པས་མཚན་མ་མེད་པའི་ཏིང་ངེ་འཛིན་ལ་སློབ་ཅིང༌། དེ་ཉིད་ལན་མང་དུ་བྱས་པས་ཁམས་གསུམ་ན་སྤྱོད་པའི་བསྒོམ་པས་སྤང་བར་བྱ་བའི་ངའོ་སྙམ་པའི་ང་རྒྱལ་སྤོང་བར་འགྱུར་རོ། །དེ་སྤངས་པའི་ཕྱིར་སྟེང་མ་དང༌། འོག་མའི་འདོད་ཆགས་སྤངས་པས་གྲུབ་པ་དང༌། བདེ་བ་ཐོབ་པའི་སྒོ་ནས་མི་སློབ་པ་ཁམས་གསུམ་པའི་འདོད་ཆགས་དང་བྲལ་བར་འགྱུར་ཏེ། སྡུག་བསྔལ་ཐམས་ཅད་ཀྱི་རྒྱུ་ཡོངས་སུ་སྤངས་པས་སྡུག་བསྔལ་ཐམས་ཅད་ཀྱི་མཐའ་རྗེས་སུ་ཐོབ་པ་ཡིན་ནོ། །དེ་ལྟར་ང་རྒྱལ་གྱི་བག་ལ་ཉལ་སེལ་བ་མཚན་མ་མེད་པ་བསྒོམ་པ་དང༌། ང་རྒྱལ་མངོན་པར་རྟོགས་པའི་ཕྱིར་ཡང་སྡུག་བསྔལ་གྱི་མཐའ་རྗེས་སུ་ཐོབ་པ་ཡིན་ནོ། །

'du shes phyin ci log pa gang zhe na| mi sdug pa'i dngos po la/ mi sdug pa'i mtshan ma spangs nas/ sdug pa'i sgo nas tshul bzhin ma yin pa'i mtshan ma dang/ mngon rtags su 'dzin pa'o| /mtshan ma yongs su spangs pa gang zhe na/ 'di ltar 'di na la la bud med gzhon nu kha dog bzang zhing chags su rung ba mthong na/ dbang po rnams g.yeng bar mi byed cing gtod par mi byed pa lta bu'o/ /rtse gcig tu mnyam par gzhag pas ji ltar mi sdug pa bsgom zhe na/ 'di ltar 'di na la la ting nge 'dzin bzang po'i mtshan ma 'di lta ste/ rnam par bsngos pa nas/ rus gong dang rus pa'i keng rus kyi bar du snga nas/ legs par bzung bas/ chags su rung ba'i dngos po de nyid snang ba na/ mtshan ma de nyid sngar ji lta ba de bzhin du phyis kyang yid la byed pa de lta bu'o/ /yang na bdag gam pha rol gyi nang gi lus mi gtsang ba rnam pa sna tshogs kyis gang bar rtog ste/ lus 'di la skra man chad nas gcin gyi bar rnams yod do snyam pa'o/ /sdug bsngal ba'i phyir 'du byed ji ltar tha chad du mthong zhe na/ 'di ltar 'di na la la 'di snyam du sems te/ bud med gzhon nu kha dog bzang zhing chags su rung ba mthong na/ sreg pa dang longs spyad par 'dod pa skye ba gang yin pa de ni kun 'byung ba'i bden pa sdug bsngal gyi rgyu ste/ gang gis skye bar 'gyur ba dang/ skyes nas kyang rga ba dang/ 'chi ba dang/ mya ngan dang/ smre sngags 'don pa dang/sdug bsngal ba dang/ yid mi bde ba dang/ 'khrug pa rnams 'byung ngo snyam pa lta bu'o/ /bdag med pa'i phyir 'du byed ji ltar tha chad mthong zhe na/ 'di ltar 'di na la la 'di snyam du sems te/ bdag gi lus dang bdag gi gzugs 'di dang/ bud med kyi lus dang/ bud med kyi gzugs de la bdag gam/ sems can nam/ longs spyod par byed pa'am/ longs spyad par bya ba de gang yang med de/ 'di ni 'du byed tsam du zad do/ /'di ni chos tsam du zad do/ /'di ni rten cing 'brel par 'byung ba yin no snyam pa lta bu'o| /lus la dran pa gnas par byas nas shas cher skyo bar byed pa ji lta bu zhe na/ 'di ltar 'di na la la rang bzhin gyis 'dod chags shas che ba'i ngang can yin te/de 'dod chags shas che ba'i ngang can des dbang po rnams g.yengs kyang/ 'dod chags kyis sems ma rung bar byed la/ mi sdug pa yid la byed cing/ sdug bsngal ba dang bdag med par yid la byed du zin kyang/ 'dod chags kyis sems ma rung bar byed de/ des mi sdug pa yid la byed pa'am| sdug bsngal ba dang/ bdag med pa yid la byed pa la brten nas/ re zhig skyo ba dang/ smod pa dang/ ldog pa dang/ zhe 'gras pa de thob nas dran pa de nyid lus dran pa nye bar gnas pa las gzhag ste/ kun tu rten cing bsgom pa len mang du byed na/ de de ltar zhugs shing de la shas cher gnas pas 'dod chags shas che ba gang yin pa de 'bri bar 'gyur te/ de'i dbang po rnams g.yengs pas kyang/ 'dod chags kyis sems ma rung bar mi byed la/ mi sdug pa dang/ sdug bsngal ba dang/ bdag med pa yid la byed pas kyang/ 'dod chags kyis sems ma rung bar mi byed do/ /de ltar rnam pa de dag gis kyang/ de'i 'dod chags kyi kun nas dkris pa de kun du spyod pa'i sgo nas spang bar 'gyur gyi/ bag la nyal gyi sgo nas ni ma yin no/ /'dod pa'i 'dod chags de yang so so'i skye bo'i rgyud dang/ slob pa'i rgyud de gang zag gnyis kyi rgyud la bag la nyal dang kun nas dkris pa'i tshul gyis 'jug par dmigs te/ de las kyang slob pa kha cig la ni mi dmigs mod kyi/ de yang 'og ma'i 'dod chags dang bral bas grub pa dang bde ba thob tu zin gyis kyang/ gong ma'i 'dod chags dang ma bral bas grub pa dang bde ba ma thob pa'o/ /mi slob pa'i rgyud la ni bar ma dang/ gya nom pa'i khams kyi 'dod chags kyang mi dmigs na khams ngan pa'i lta ci smos/ mi slob pa dang 'og ma dang gong ma'i 'dod chags spangs pas thams cad du grub pa bde ba rjes su thob po snyam du rig nas/ des na 'di na 'dod pa'i 'dod chags dang bral ba'i slob pa kha cig phyis mi slob pa nyid du 'gyur bar bya ba'i phyir/ yid kyis smon nas mya ngan las 'das pa la zhi bar mthong ste/ mtshan ma thams cad yid la mi byed pa dang/ mtshan ma med pa'i dbyings kyang yid la byed pas mtshan ma med pa'i ting nge 'dzin la slob cing/ de nyid lan mang du byas pas khams gsum na spyod pa'i bsgom pas spang bar bya ba'i nga'o snyam pa'i nga rgyal spong bar 'gyur ro/ /de spangs pa'i phyir steng ma dang/ 'og ma'i 'dod chags spangs pas grub pa dang/ bde ba thob pa'i sgo nas mi slob pa khams gsum pa'i 'dod chags dang bral bar 'gyur te/ sdug bsngal thams cad kyi rgyu yongs su spangs pas sdug bsngal thams cad kyi mtha' rjes su thob pa yin no/ /de ltar nga rgyal gyi bag la nyal sel ba mtshan ma med pa bsgom pa dang/ nga rgyal mngon par rtogs pa'i phyir yang sdug bsngal gyi mtha' rjes su thob pa yin no/ /

【L3 略義】

བཤང་པ་འདིའི་མདོར་བསྟན་པ་ནི་འདི་ཡིན་ཏེ། འདོད་པའི་འདོད་ཆགས་ཇི་ལྟར་སྐྱེ་བར་འགྱུར་བ་དང༌། ཇི་ལྟར་རྣམ་པར་ཞི་བར་འགྱུར་བ་དང༌། གང་རྣམ་པར་ཞི་བར་འགྱུར་བ༌དེ་བསྟན་པ་འདི་ནི་འདིར་མདོར་བསྟན་པ་ཡིན་པར་རིག་པར་བྱའོ། །འདོད་པའི་འདོད་ཆགས་ཇི་ལྟར་སྐྱེ་བར་འགྱུར་ཞེ་ན། དེ་ནི་རྒྱུ་རྣམ་པ་ལྔས་སྐྱེ་བར་འགྱུར་ཏེ། སྡུག་པར་འདུ་ཤེས་པ་དང༌། བདེ་བ་ལ་མངོན་པར་དགའ་བ་དང༌། སེམས་ཅན་དུ་འདུ་ཤེས་པ་དང༌། འདོད་ཆགས་ཤས་ཆེ་བ་དང༌། བག་ལ་ཉལ་ལུས་པའོ༑ །དེ་ལ་འདོད་པའི་འདོད་ཆགས་སྐྱེས་པ་ཇི་ལྟར་རྣམ་པར་ཞི་བར་འགྱུར་ཞེ་ན། དེ་ནི་རྒྱུ་རྣམ་པ་ལྔས་རྣམ་པར་ཞི་བར་འགྱུར་ཏེ། མི་སྡུག་པ་ཡིད་ལ་བྱེད་པ་དང༌། སྡུག་བསྔལ་བ་དང༌། བདག་མེད་པ་དང༌། ཤས་ཆེར་སྐྱོ་བ་དང༌། བག་ལ་ཉལ་ལེགས་པར་བཅོམ་པའོ། །དེ་ལ་རྣམ་པར་ཞི་བ་གང་ཞེ་ན། རྣམ་པར་ཞི་བ་ནི་རྣམ་པ་གཉིས་ཏེ། ཀུན་དུ་མི་སྤྱོད་པས་རྣམ་པར་ཞི་བ་དང༌། བག་ལ་ཉལ་སྤངས་པས་ཕྱིས་མི་སྐྱེའོ། །དེ་ལ་འདོད་པའི་འདོད་ཆགས་རྣམ་པར་ཞི་བའི་རྒྱུ་བཞིས་ནི་རྣམ་པར་ཞི་བ་དང་པོ་འགྲུབ་པར་འགྱུར་རོ། །ལྔ་པས་ནི་གཉིས་པའོ། །

bshang pa 'di'i mdor bstan pa ni 'di yin te/ 'dod pa'i 'dod chags ji ltar skye bar 'gyur ba dang/ ji ltar rnam par zhi bar 'gyur ba dang/ gang rnam par zhi bar 'gyur bade bstan pa 'di ni 'dir mdor bstan pa yin par rig par bya'o/ /'dod pa'i 'dod chags ji ltar skye bar 'gyur zhe na/ de ni rgyu rnam pa lngas skye bar 'gyur te/ sdug par 'du shes pa dang/ bde ba la mngon par dga' ba dang/ sems can du 'du shes pa dang/ 'dod chags shas che ba dang/ bag la nyal lus pa'o| /de la 'dod pa'i 'dod chags skyes pa ji ltar rnam par zhi bar 'gyur zhe na/ de ni rgyu rnam pa lngas rnam par zhi bar 'gyur te/ mi sdug pa yid la byed pa dang/ sdug bsngal ba dang/ bdag med pa dang/ shas cher skyo ba dang/ bag la nyal legs par bcom pa'o/ /de la rnam par zhi ba gang zhe na/ rnam par zhi ba ni rnam pa gnyis te/ kun du mi spyod pas rnam par zhi ba dang/ bag la nyal spangs pas phyis mi skye'o/ /de la 'dod pa'i 'dod chags rnam par zhi ba'i rgyu bzhis ni rnam par zhi ba dang po 'grub par 'gyur ro/ /lnga pas ni gnyis pa'o/ /

【K11-13 第四有三頌名流(3)：第四段】【L1 頌】【M1 初一頌天女問】

ཇི་ལྟར་དགེ་སློང་ཕལ་ཆེར་གནས་གྱུར་ན། །ཆུ་བོ་ལྔ་རྒལ་འདི་ལ་དྲུག་པ་རྒལ། །ཇི་ལྟར་གཉའ་དག་མ་ཐོབ་བསམ་གཏན་པ། །འདོད་པའི་སྲེད་པ་ཆེན་པོ་རྒལ་བར་འགྱུར། །

ji ltar dge slong phal cher gnas gyur na/ /chu bo lnga rgal 'di la drug pa rgal/ /ji ltar gnya' dag ma thob bsam gtan pa/ /'dod pa'i sred pa chen po rgal bar 'gyur/ /

【M2 餘二頌世尊答】【N1 初頌正答】

ཚོགས་སྦྱངས་སེམས་ནི་ཤིན་ཏུ་རྣམ་པར་གྲོལ། །འདུ་བྱེད་མེད་ཅིང་དྲན་ལྡན་འཁྲུག་པ་མེད། །ཆོས་ཀུན་ཤེས་ཤིང་རྟོག་མེད་བསམ་གཏན་པ། །འཁྲུག་པ་ཆགས་དང་རྨུགས་པའི་ཉེས་པ་མེད། །

tshogs sbyangs sems ni shin tu rnam par grol/ /'du byed med cing dran ldan 'khrug pa med/ /chos kun shes shing rtog med bsam gtan pa/ /'khrug pa chags dang rmugs pa'i nyes pa med/ /

【N2 後頌結答】

དེ་ལྟར་དགེ་སློང་ཕལ་ཆེར་གནས་གྱུར་ན། །ཆུ་བོ་ལྔ་རྒལ་འདི་ལ་དྲུག་པ་རྒལ། །དེ་ལྟར་གཉའ་དག་མ་ཐོབ་བསམ་གཏན་པ། །འདོད་པའི་སྲེད་པ་ཆེན་པོ་རྒལ་བར་འགྱུར༑ །

de ltar dge slong phal cher gnas gyur na/ /chu bo lnga rgal 'di la drug pa rgal/ /de ltar gnya' dag ma thob bsam gtan pa/ /'dod pa'i sred pa chen po rgal bar 'gyur| /

【L2 釋】

ཞེས་བྱ་བ་ནི་གཞོན་ནུ་མས་ཞུས་པའི་ཚིགས་སུ་བཅད་པ་ཡིན་ནོ། །ཆུ་བོ་དྲུག་ནི་འདི་དག་ཡིན་ཏེ། མིག་ནི་གཟུགས་ལ་ལྟ་བའི་ཕྱིར་ཆུ་བོ་ཡིན་པ་ནས༑ ཡིད་ནི་ཆོས་རྣམས་རྣམ་པར་ཤེས་པའི་ཕྱིར་ཆུ་བོ་ཡིན་པའི་བར་དུའོ། །དེ་ལ་འཕགས་པ་ཉན་ཐོས་སློབ་པའི་གཞི་མཐོང་བ་ནི་མིག་གིས་ཤེས་པར་བྱ་བའི་གཟུགས་ཡིད་བདེ་བ་དང་ལྡན་པ་རྣམས་ལ་རྗེས་སུ་ཆགས་པ་མེད་པར་གནས་ལ། ཡིད་མི་བདེ་བ་དང་མཐུན་པ་རྣམས་ལ་ཁོང་ཁྲོ་བ་མེད་པ་དང༌། བཏང་སྙོམས་དང་མཐུན་པ་རྣམས་ལ་སོ་སོར་བརྟགས་ཤིང་བཏང་སྙོམས་སུ་གནས་སོ། །དེ་འདི་ལྟ་སྟེ། ཡིད་བདེ་བའི་ཚོགས་དང༌། ཡིད་མི་བདེ་བའི་ཚོགས་དང༌། བཏང་སྙོམས་ཀྱི་ཚོགས་དེ་གསུམ་ལ་བརྟེན་ནས་འདོད་ཆགས༌ཀྱི་ཀུན་ནས་དཀྲིས་པའམ༑ ཞེ་སྡང་དང་གཏི་མུག་གི་ཀུན་ནས་དཀྲིས་པ་སྐྱེས་པ་དེ་དང་དུ་ལེན་པར་མི་བྱེད་ཅིང་སེལ་བའི་བར་དུ་བྱེད་དོ། །དེ་ལྟར་ན་དེས་ཚོགས་གསུམ་པོ་དེ་དག །དེ་དང་འབྲེལ་པའི་ཉོན་མོངས་པ་ཀུན་ནས་དཀྲིས་པ་ཀུན་དུ་མི་སྤྱོད་པས་ཤིན་ཏུ་སྦྱངས་པར་འགྱུར་རོ། །དེ་ལྟ་བུའི་ཚོགས་ཤིན་ཏུ་སྦྱངས་པ་ཡིན་གྱི། བག་ལ་ཉལ་མ་སྤངས་པས་སེམས་ཤིན་ཏུ་རྣམ་པར་གྲོལ་བ་ནི་མ་ཡིན་ནོ། །དེ་དུས་གཞན་ན་དེ་དང་འབྲེལ་པའི་བག་ལ་ཉལ་ཡང་སྤངས་ན།དེ་དང་འབྲེལ་པའི་ཉོན་མོངས་པ་དང་འབྲེལ་པ་མེད་པར་འགྱུར་ཏེ། དེ་ལྟར་ན་ཚོགས་གསུམ་པོ་དེ་དག་ལ། འདོད་ཆགས་དང༌། ཞེ་སྡང་དང༌། གཏི་མུག་རྣམས་ལས་སེམས་ཤིན་ཏུ་རྣམ་པར་གྲོལ་བར་འགྱུར་རོ། །མིག༌གིས་རྣམ་པར་ཤེས་པར་བྱ་བའི་གཟུགས་རྣམས་ལ་ཇི་ལྟ་བ་བཞིན་དུ། ལུས་ཀྱིས་རྣམ་པར་ཤེས་པར་བྱ་བའི་རེག་བྱ་རྣམས་ཀྱི་བར་དུ་ཡང་དེ་དང་འདྲའོ། །དེ་ལྟར་ན་དེ་ཐ་མའི་ཆ་དང་མཐུན་པའི་ཀུན་དུ་སྦྱོར་བ་ལྔ་སྤངས་ནས། ཆུ་བོ་ལྔ་ལས་རྒལ་བ་ཡིན་ནོ། །གཟུགས་རྣམས་ལ་ལྟ་བའི་ཕྱིར་མིག་གི་ཆུ་བོ་དེ་ལས་རྒལ་བ་ཡིན་པ་ནས། རེག་བྱ་རྣམས་ལ་རེག་པའི་ཕྱིར་ལུས་ཀྱི་ཆུ་བོའི་བར་དུ་དེ་ལས་རྒལ་བ་ཡིན་ནོ། །དེ་ལྟར་ཆུ་བོ་ལྔ་ལས་རྒལ་ནས། ལྷག་མ་དྲུག་པ་སྟེ། ཡིད་ཀྱི་ཆུ་བོ་ལས་རྒལ་བར་བྱ་བའི་ཕྱིར་མངོན་པར་འདུ་མི་བྱེད་ཅིང་མི་འཁྲུག་ལ་དྲན་པ་དང་ལྡན་པར་བྱེད་དོ༑ །ཇི་ལྟར་མངོན་པར་འདུ་མི་བྱེད་ཅེ་ན། མྱ་ངན་ལས་འདས་པ་ལ་ཡིད་གཏང་ནས་ངའོ་སྙམ་དུ་གཡོ་བར་མི་འགྱུར། མི་སེམས། མངོན་པར་འདུ་མི་བྱེད་དེ། འདི་ནི་བདག་གི་བདག་ཡིན་ནོ་ཞེས་བྱ་བ་ནས། བདག་འདུ་ཤེས་མེད་འདུ་ཤེས་མེད་མིན་གྱི་བར་དུ་འགྱུར་རོ་སྙམ་དུ་གཡོ་བར་མི་འགྱུར། མི་སེམས༑ མངོན་པར་འདུ་མི་བྱེད་དོ། །ཇི་ལྟར་མི་འཁྲུག་ཅེ་ན། གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་དེའི་སེམས་ལ་ཡོངས་སུ་འཛིན་ཅིང་མི་འདུག འཁྲུག་པར་མི་བྱེད། ཡོངས་སུ་འགྱུར་བར་མི་བྱེད། སེམས་གཞན་དུ་སྒྱུར་བར་མི་བྱེད་དོ། །དེ་ཞི་བ་ལ་སྙོམས་པར་འཇུག་པ་གང་ཡང་རུང་བའི་རོ་མྱོང་བར་མི་བྱེད། ࿒ཇི་ལྟར་མི་འཁྲུག །སྒྲུབ་པ་དང༌། ལྷག་པར་ཞེན་པ་དང༌། ལྷག་པར་ཞེན་ཅིང་འདུག་པར་མི་བྱེད་དོ། །ཇི་ལྟར་དྲན་པ་དང་ལྡན་པ་ཡིན་ཞེ་ན། གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་སྤང་བར་བྱ་བའི་ཕྱིར༑ །ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་ཏེ། རྒྱས་པར་དྲན་པ་ཉེ་བར་གཞག་པ་རྣམས་དང་སྦྱར་རོ། །དེ་དེ་ལྟར་མངོན་པར་འདུ་མི་བྱེད་པས་སྐྱེ་བའི་སྲེད་པ་སྤངས་ཏེ་འཁྲུག་པ་མེད་པར་གྱུར་ནས། ཀུན་དུ་སྤྱོད་པས་སྙོམས་པར་འཇུག་པའི་སྲེད་པ་སྤངས་ཏེ། དྲན་པ་དང་ལྡན་ཞིང་གོང་མའི་ཆ་དང་མཐུན་པའི་ཀུན་དུ་སྦྱོར་བ་ཐམས་ཅད་མ་ལུས་པར་སྤངས་པའི་ཕྱིར་གཉེན་པོ་སྒོམ་པར་བྱེད་དོ། །དེ་དེ་ལྟར་མངོན་པར་འདུ་མི་བྱེད་ཅིང་དྲན་པ་དང་ལྡན་པ་ལ་འཁྲུག་པ་མེད་དོ། གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་མ་ལུས་པར་སྤངས་པས་ཆུ་བོ་དྲུག་པ་སྟེ་ཆོས་རྣམས་རྣམ་པར་ཤེས་པའི་ཕྱིར་ཡིད་ཀྱི་ཆུ་བོ་ལས་རྒལ་ལོ། །རྣམ་གྲངས་གཞན་ཡང་ཇི་ལྟར་མི་འཁྲུག་ཅེ་ན། མི་འཁྲུག་པ་ཞེས་བྱ་བ་ནི་བྱམས་པ་དགེ་བའི་རྩ་བ་སྟེ། གནོད་སེམས་མེད་པའི་ངོ་བོ་ཉིད་ཡིན་པའི་ཕྱིར་རོ། །དེ་བས་ན་རྣམ་གྲངས་འདིས་འཕགས་པ་ཉན་ཐོས་དེ་འཇིག་ཚོགས་ལ་ལོག་པར་སྨོན་པ་སྤངས་ནས། ཞི་གནས་དང་ལྷག་མཐོང་སྒོམ་པར་བྱེད་དོ། །བྱམས་པས་ནི་ཞི་གནས་བསྒོམ་མོ། །དྲན་པ་ཉེ་བར་གཞག་པ་རྣམས་ཀྱིས་ནི་ལྷག་མཐོང་བསྒོམ་མོ། །དེ་ལྟར་ཡང་དག་པར་བརྩོན་པ་དེའི་གོང་མའི་ཆ་དང་མཐུན་པའི༌ཀུན་དུ་སྦྱོར་བ་སྤོང་བ་དང་མཐུན་པའི་སེམས་གསུམ་བསྒོམ་པ་ཡོངས་སུ་རྫོགས་པར་འགྱུར་ཏེ། གསུམ་ནི་གོང་མའི་འཇིག་ཚོགས་ལ་སྦྱོར་བ་མེད་པའི་སེམས་དང༌། འོག་མའི་སེམས་ཅན་རྣམས་ལ་གནོད་སེམས་མེད་པའི་སེམས་དང༌། གོང་མ་དང་འོག་མའི་ཡུལ་ཐམས་ཅད་ལ་བག་ཡོད་པས་ཀུན་ནས་ཉོན་མོངས་པ་མ་ཡིན་པའི་སེམས་སོ། །ལྷག་མ་ནི་སྔ་མ་བཞིན་ཏེ། དེ་ལྟར་ན་དེ་ཆུ་བོ་ལྔ་རྒལ་ནས་ཆུ་བོ་དྲུག་པ་རྒལ་ལོ། །ཇི་ལྟར་ན་ཆོས་ཀུན་ཤེས་པ་ཡིན་ཞེ་ན།དེ་སྡུག་བསྔལ་གྱི་ཆོས་ཀུན་དུ་ཤེས་ཤིང་མངོན་པར་རྟོགས་ལ། དེས་ཀུན་འབྱུང་བ་དང༌། འགོག་པ་དང༌། ལམ་གྱི་ཆོས་ཀུན་དུ་ཤེས་ཤིང་མངོན་པར་རྟོགས་པའོ། །ཇི་ལྟར་ན་རྟོག་པ་མེད་པའི་བསམ་གཏན་པ་ཡིན་ཞེ་ན། དེ་ལྟར་ཆོས་ཀུན་དུ་ཤེས་ནས་ཁྱིམ་གྱི་འདོད་པའི་རྫས་རྣམས་སྤོང་བ་དང༌། འདོར་བ་ལ་གནས་ཏེ། དགོན་པ་ན་འདུག་གམ། ཤིང་དྲུང་ན་འདྲུག་གམ།ཁྱིམ་སྟོང་པ་ན་འདུག་ཀྱང་རུང༌། མིག་གིས་ཤེས་པར་བྱ་བའི་གཟུགས་ཡིད་བདེ་བ་དང་མཐུན་པ་རྣམས་ལ་ཡིད་བདེ་བའི་ཚོགས་དང༌། ཡིད་མི་བདེ་བ་དང་མཐུན་པ་རྣམས་ལ་ཡིད་མི་བདེ་བའི་ཚོགས་དང༌། བཏང་སྙོམས་དང་མཐུན་པ་རྣམས་པ་བཏང་སྙོམས་པ་ཚོགས་གང་ཡིན་པ་དེ་ལ་དམིགས་ཤིང་འདོད་པའི༌࿒རྟོག་པས་ཀུན་ནས་དཀྲིས་པའི་སེམས་ཀྱིས་ལན་མང་དུ་གནས་པར་མི་བྱེད་པ་ནས༑ ཁྱིམ་གྱི་འབྱོར་པ་དང་ལྡན་པའི་རྟོག་པས་ཀུན་ནས་དཀྲིས་པའི་སེམས་ཀྱི་བར་གྱིས་ལན་མང་དུ་གནས་པར་མི་བྱེད་ལ། འདོད་པའི་རྟོག་པ་ནས་ཁྱིམ་གྱི་འབྱོར་པ་དང་ལྡན་པའི་རྟོག་པའི་བར་དག་བྱུང་ན་ཡང༌། ངེས་པར་འབྱུང་བ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །དེ་འདོད་པའི་རྟོག་པ་ཁོ་ན་ལ་དམིགས་ཏེ། རྟོག་པར་བྱེད་པ་དང༌། རབ་ཏུ་རྟོག་པར་བྱེད་པ་དང༌། ཤིན་ཏུ་རྟོག་པར་བྱེད་པ་མེད་པ་ནས། ཁྱིམ་གྱི་འབྱོར་པ་དང༌།ལྡན་པའི་རྟོག་པའི་བར་ལ་དམིགས་པར་མི་བྱེད་དེ། དེ་ཐབས་དེ་དང་ལམ་བསྒོམ་པ་དེས་ཡིད་བདེ་བའི་ཚོགས་ལས་ཆགས་པའི་ཉེས་པ་སྤོང་བར་བྱེད་ཅིང༌། ཡིད་མི་བདེ་བའི་ཚོགས་ལས་འཁྲུག་པའི་ཉེས་པ་དང༌། བཏང་སྙོམས་ཀྱི་ཚོགས་ལས་རྨུགས་པའི་ཉེས་པ་ཀུན་ནས་དཀྲིས་པའི་སྒོ་ནས་སྤོང་ཞིང་ཚོགས་ཤིན་ཏུ་སྦྱངས་པར་འགྱུར་ལ། བག་ལ་ཉལ་གྱི་སྒོ་ནས་སྤངས་པའི་ཚོགས་གསུམ་པོ་ཉོན་མོངས་པ་ཅན་འདོད་པ་དང་མཚུངས་པར་ལྡན་པ་དེ་དག་ལས་སེམས་ཤིན་ཏུ་རྣམ་པར་གྲོལ་བར་འགྱུར་རོ། །དེ་དེའི་ཚེ་སྲེད་པ་གང་གཟུགས་རྣམས་ནས་རེག་བྱ་རྣམས་ཀྱི་བར་དུ་འཕྲོས་པས་འཕྲད་པའི་སྲེད་པ་དང༌། ཡང་དང་ཡང་དུ་འདོད་པའི་སྲེད་པ་དང༌། བྲལ་བར་མི་འདོད་པའི་སྲེད་པ་དང༌། ཕྲད་པར་མི་འདོད་པའི་སྲེད་པ་དང༌། འབྲི་བར་འདོད࿒པའི་སྲེད་པ་དང༌། བྲལ་བར་འདོད་པའི་སྲེད་པ་དང༌། འདོད་པའི་ཁམས་སུ་ཡང་སྐྱེ་བར་འདོད་པའི་སྲེད་པ་སྟེ། འདོད་པའི་སྲེད་པ་རྒྱས་པ་དེ་དག་ལས་རྒལ་བར་འགྱུར་རོ། །རྣམ་གྲངས་གཞན་ཡང་ཇི་ལྟར་རྟོག་པ་མེད་པའི་བསམ་གཏན་པ་ཡིན་ཞེ་ན། རྟོག་པ་མེད་པ་དང༌། དཔྱོད་པ་མེད་པའི་བསམ་གཏན་ཐོབ་པ་སྟེ། ལྷག་མ་ནི་སྔ་མ་བཞིན་ནོ། །

zhes bya ba ni gzhon nu mas zhus pa'i tshigs su bcad pa yin no/ /chu bo drug ni 'di dag yin te/ mig ni gzugs la lta ba'i phyir chu bo yin pa nas| yid ni chos rnams rnam par shes pa'i phyir chu bo yin pa'i bar du'o/ /de la 'phags pa nyan thos slob pa'i gzhi mthong ba ni mig gis shes par bya ba'i gzugs yid bde ba dang ldan pa rnams la rjes su chags pa med par gnas la/ yid mi bde ba dang mthun pa rnams la khong khro ba med pa dang/ btang snyoms dang mthun pa rnams la so sor brtags shing btang snyoms su gnas so/ /de 'di lta ste/ yid bde ba'i tshogs dang/ yid mi bde ba'i tshogs dang/ btang snyoms kyi tshogs de gsum la brten nas 'dod chagskyi kun nas dkris pa'am| zhe sdang dang gti mug gi kun nas dkris pa skyes pa de dang du len par mi byed cing sel ba'i bar du byed do/ /de ltar na des tshogs gsum po de dag /de dang 'brel pa'i nyon mongs pa kun nas dkris pa kun du mi spyod pas shin tu sbyangs par 'gyur ro/ /de lta bu'i tshogs shin tu sbyangs pa yin gyi/ bag la nyal ma spangs pas sems shin tu rnam par grol ba ni ma yin no/ /de dus gzhan na de dang 'brel pa'i bag la nyal yang spangs na/de dang 'brel pa'i nyon mongs pa dang 'brel pa med par 'gyur te/ de ltar na tshogs gsum po de dag la/ 'dod chags dang/ zhe sdang dang/ gti mug rnams las sems shin tu rnam par grol bar 'gyur ro/ /miggis rnam par shes par bya ba'i gzugs rnams la ji lta ba bzhin du/ lus kyis rnam par shes par bya ba'i reg bya rnams kyi bar du yang de dang 'dra'o/ /de ltar na de tha ma'i cha dang mthun pa'i kun du sbyor ba lnga spangs nas/ chu bo lnga las rgal ba yin no/ /gzugs rnams la lta ba'i phyir mig gi chu bo de las rgal ba yin pa nas/ reg bya rnams la reg pa'i phyir lus kyi chu bo'i bar du de las rgal ba yin no/ /de ltar chu bo lnga las rgal nas/ lhag ma drug pa ste/ yid kyi chu bo las rgal bar bya ba'i phyir mngon par 'du mi byed cing mi 'khrug la dran pa dang ldan par byed do| /ji ltar mngon par 'du mi byed ce na/ mya ngan las 'das pa la yid gtang nas nga'o snyam du g.yo bar mi 'gyur/ mi sems/ mngon par 'du mi byed de/ 'di ni bdag gi bdag yin no zhes bya ba nas/ bdag 'du shes med 'du shes med min gyi bar du 'gyur ro snyam du g.yo bar mi 'gyur/ mi sems| mngon par 'du mi byed do/ /ji ltar mi 'khrug ce na/ gong ma'i cha dang mthun pa'i kun du sbyor ba rnams de'i sems la yongs su 'dzin cing mi 'dug 'khrug par mi byed/ yongs su 'gyur bar mi byed/ sems gzhan du sgyur bar mi byed do/ /de zhi ba la snyoms par 'jug pa gang yang rung ba'i ro myong bar mi byed/ ji ltar mi 'khrug /sgrub pa dang/ lhag par zhen pa dang/ lhag par zhen cing 'dug par mi byed do/ /ji ltar dran pa dang ldan pa yin zhe na/ gong ma'i cha dang mthun pa'i kun du sbyor ba rnams spang bar bya ba'i phyir| /nang gi lus la lus kyi rjes su lta zhing gnas te/ rgyas par dran pa nye bar gzhag pa rnams dang sbyar ro/ /de de ltar mngon par 'du mi byed pas skye ba'i sred pa spangs te 'khrug pa med par gyur nas/ kun du spyod pas snyoms par 'jug pa'i sred pa spangs te/ dran pa dang ldan zhing gong ma'i cha dang mthun pa'i kun du sbyor ba thams cad ma lus par spangs pa'i phyir gnyen po sgom par byed do/ /de de ltar mngon par 'du mi byed cing dran pa dang ldan pa la 'khrug pa med do/ gong ma'i cha dang mthun pa'i kun du sbyor ba rnams ma lus par spangs pas chu bo drug pa ste chos rnams rnam par shes pa'i phyir yid kyi chu bo las rgal lo/ /rnam grangs gzhan yang ji ltar mi 'khrug ce na/ mi 'khrug pa zhes bya ba ni byams pa dge ba'i rtsa ba ste/ gnod sems med pa'i ngo bo nyid yin pa'i phyir ro/ /de bas na rnam grangs 'dis 'phags pa nyan thos de 'jig tshogs la log par smon pa spangs nas/ zhi gnas dang lhag mthong sgom par byed do/ /byams pas ni zhi gnas bsgom mo/ /dran pa nye bar gzhag pa rnams kyis ni lhag mthong bsgom mo/ /de ltar yang dag par brtson pa de'i gong ma'i cha dang mthun pa'ikun du sbyor ba spong ba dang mthun pa'i sems gsum bsgom pa yongs su rdzogs par 'gyur te/ gsum ni gong ma'i 'jig tshogs la sbyor ba med pa'i sems dang/ 'og ma'i sems can rnams la gnod sems med pa'i sems dang/ gong ma dang 'og ma'i yul thams cad la bag yod pas kun nas nyon mongs pa ma yin pa'i sems so/ /lhag ma ni snga ma bzhin te/ de ltar na de chu bo lnga rgal nas chu bo drug pa rgal lo/ /ji ltar na chos kun shes pa yin zhe na/de sdug bsngal gyi chos kun du shes shing mngon par rtogs la/ des kun 'byung ba dang/ 'gog pa dang/ lam gyi chos kun du shes shing mngon par rtogs pa'o/ /ji ltar na rtog pa med pa'i bsam gtan pa yin zhe na/ de ltar chos kun du shes nas khyim gyi 'dod pa'i rdzas rnams spong ba dang/ 'dor ba la gnas te/ dgon pa na 'dug gam/ shing drung na 'drug gam/khyim stong pa na 'dug kyang rung/ mig gis shes par bya ba'i gzugs yid bde ba dang mthun pa rnams la yid bde ba'i tshogs dang/ yid mi bde ba dang mthun pa rnams la yid mi bde ba'i tshogs dang/ btang snyoms dang mthun pa rnams pa btang snyoms pa tshogs gang yin pa de la dmigs shing 'dod pa'i rtog pas kun nas dkris pa'i sems kyis lan mang du gnas par mi byed pa nas| khyim gyi 'byor pa dang ldan pa'i rtog pas kun nas dkris pa'i sems kyi bar gyis lan mang du gnas par mi byed la/ 'dod pa'i rtog pa nas khyim gyi 'byor pa dang ldan pa'i rtog pa'i bar dag byung na yang/ nges par 'byung ba yang dag pa ji lta ba bzhin du rab tu shes so/ /de 'dod pa'i rtog pa kho na la dmigs te/ rtog par byed pa dang/ rab tu rtog par byed pa dang/ shin tu rtog par byed pa med pa nas/ khyim gyi 'byor pa dang/ldan pa'i rtog pa'i bar la dmigs par mi byed de/ de thabs de dang lam bsgom pa des yid bde ba'i tshogs las chags pa'i nyes pa spong bar byed cing/ yid mi bde ba'i tshogs las 'khrug pa'i nyes pa dang/ btang snyoms kyi tshogs las rmugs pa'i nyes pa kun nas dkris pa'i sgo nas spong zhing tshogs shin tu sbyangs par 'gyur la/ bag la nyal gyi sgo nas spangs pa'i tshogs gsum po nyon mongs pa can 'dod pa dang mtshungs par ldan pa de dag las sems shin tu rnam par grol bar 'gyur ro/ /de de'i tshe sred pa gang gzugs rnams nas reg bya rnams kyi bar du 'phros pas 'phrad pa'i sred pa dang/ yang dang yang du 'dod pa'i sred pa dang/ bral bar mi 'dod pa'i sred pa dang/ phrad par mi 'dod pa'i sred pa dang/ 'bri bar 'dod pa'i sred pa dang/ bral bar 'dod pa'i sred pa dang/ 'dod pa'i khams su yang skye bar 'dod pa'i sred pa ste/ 'dod pa'i sred pa rgyas pa de dag las rgal bar 'gyur ro/ /rnam grangs gzhan yang ji ltar rtog pa med pa'i bsam gtan pa yin zhe na/ rtog pa med pa dang/ dpyod pa med pa'i bsam gtan thob pa ste/ lhag ma ni snga ma bzhin no/ /

【L3 略義】

བཤད་པ་འདིའི་མདོར་བསྟན་པ་ནི་འདི་ཡིན་ཏེ་མདོར་བསྡུས་ན། ལྷ་མོ་དེས་དགོས་པ་གསུམ། སངས་རྒྱས་བཅོམ་ལྡན་འདས་ལ་ཞུས་ཏེ། ཐ་མའི་ཆ་དང་མཐུན་པའི་ཀུན་དུ་སྦྱོར་བ་རྣམས࿒སྤང་བ་དང༌། གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་སྤང་བའི་ཐབས་དང༌། ཐ་མའི་ཆ་དང་མཐུན་པའི་ཀུན་དུ་སྦྱོར་བ་དེ་དག་ཉིད་སྤང་བའི་ཐབས་ཏེ། ཇི་ལྟར་དེ་དག་ལེགས་པར࿒སྤོང་བར་འགྱུར་བ་ཞུས་སོ༑ །དེ་སྐད་ཞུས་ནས། བཅོམ་ལྡན་འདས་ཀྱིས་ཀྱང༌། དེའི་རྐྱེན་དང་འཚམ་པ་ཁོ་ནར་ལན་བཏབ་སྟེ། དེ་ལ་ཚོགས་ཤིན་ཏུ་སྦྱངས་པ་དང༌། སེམས་ཤིན་ཏུ་རྣམ་པར་གྲོལ་བས་ནི། ཐ་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་སྤངས་པ་ཁོ་ནའི་ལན་བཏབ་པ་ཡིན་གྱི། ࿒སྤང་བའི་ཐབས་ནི་མ་ཡིན་ནོ༑ །མངོན་པར་འདུ་བྱེད་པ་མེད་པ་དང༌། དྲན་པ་དང༌། འཁྲུག་པ་མེད་པ་རྣམས་ཀྱི་ནི། གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས࿒སྤང་བའི་ཐབས་ཀྱི་ལན་བཏབ་པ་ཡིན་གྱི། སྤང་བའི་ནི་མ་ཡིན་ཏེ། དེ་དག་སྤང་བ་ནི་ལྷ་མོ་དེས་སྔ་མའི་རྗེས་སུ་དཔག་པས་ཤེས་པའི་ཕྱིར་རོ།།ཐ་མའི་ཆ་དང་མཐུན་པའི་ཀུན་དུ་སྦྱོར་བ་རྣམས࿒སྤང་བའི་ཐབས་དང༌། ཇི་ལྟར་དེ་དག་ལེགས་པར࿒སྤོང་བར་འགྱུར་བ་ལུས་ཏེ།དེ་ལ་རྟོག་པ་མེད་པའི་བསམ་གཏན་པའི་རྣམ་གྲངས་དང་པོས་ནི་བཅོམ་ལྡན་འདས་ཀྱིས་སུས་སྤོང་བར་བྱེད་པ་དང༌། ཇི་ལྟར་སྤོང་བ་དང༌། གང࿒སྤང་བར་བྱ་བ་དང༌། སྤང་བའི་ཐབས་རྒྱས་པར་ལན་བཏབ་སྟེ། དེ་ལ་ཆོས་ཀུན་དུ་ཤེས་པ་ནི་སྤོང་བར་བྱེད་པའོ། །རྟོག་པ་མེད་པའི་བསམ་གཏན་པས་ནི་སྤོང་ངོ༌། །ཞེན་པའི་ཕྱོགས་འཁྲུག་པའི་ཉེས་པ་དང༌། འདོད་ཆགས་ཀྱི་ཕྱོགས་འདོད་པའི་ཉེས་པ་དང༌། གཏི་མུག་གི་ཕྱོགས་རྨུགས་པའི་ཉེས་པ་ནི་གང་སྤང་བར་བྱ་བ་སྟེ། དེ་ལྟར་ན་སུས་དང༌། ཇི་ལྟར་གང་སྤང་བར་བྱ་བ་དེའི་ལན་བཏབ་པ་ཡིན་ཏེ། དེ་ལྟར་སྤང་བའི་ཐབས་རྒྱས་པར་ལན་བཏབ་པོ། །ཇི་ལྟར་ལེགས་པར་སྤོང་བར་འགྱུར་བ་དེ་ལུས་ཏེ། རྟོག་པ་མེད་པའི་བསམ་གཏན་པ་རྣམ་གྲངས་གཉིས་པས་ནི་ལེགས་པར་སྤོང་བའི་ལན་བཏབ་པོ། །དེ་ལ་ལེགས་པར་སྤོང་བ་ནི་འདི་ཡིན་ཏེ། འདི་ལྟ་སྟེ། གཏན་དུ་སྤོང་བ་དང༌། རྒྱང་རིང་པོར་སྤོང་བ་དང༌། ཉོན་མོངས་པ་ཐམས་ཅད་སྤོང་བའོ། །དེ་ལ་ཆོས་ཀུན་དུ་ཤེས་པས་ནི། གཏན་དུ་སྤོང་བའི་ལན་བཏབ་པོ། །རྟོག་པ་མེད་པའི་བསམ་གཏན་པས་ནི་རྒྱང་རིང་པོར་སྤོང་བའོ། །འདོད་ཆགས་དང༌། ཞེ་སྡང་དང༌། གཏི་མུག་གི་ཀུན་ནས་དཀྲིས་པ་དང༌། བག་ལ་ཉལ་བ་ཅན་དུ་སྤངས་པས་ནི་ཉོན་མོངས་པ་ཐམས་ཅད་སྤོང་བའི་ལན་བཏབ་སྟེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །ལྷ་མོ་དེས་ཀྱང་སློབ་པ་ཡིད་མ་ཐོབ་བ། འདོད་པ་རྣམས་ལ་འདོད་ཆགས་དང་མ་བྲལ་བ་དང༌། གོང་མའི་འདོད་ཆགས་དང་མ་བྲལ་བ་གཉིས་ལས་བརྩམས་ཏེ། ཞུ་བ་ཞུས་པ་ཡིན་ནོ། །གཉའ་དག་ཅེས་བྱ་བ་ནི་ཡིད་ཡིན་ཏེ། དཔེར་ན། ངོ་ཚ་གཤོལ་མདའ་གཉའ་དག་ཡིད། །ཅེས་གསུངས་པ་ལྟ་བུ་སྟེ། གཉའ་དག་དེ་གང་གིས་མ་ཐོབ་པ་དེ་ལས་ནི་གཉའ་དག་མ་ཐོབ་པ་ཞེས་བྱའོ། །དེ་ཡང་གང་ཞེ་ན༑ ཀུན་དུ་སྦྱོར་བ་ཐམས་ཅད་ལས་སེམས་ཤིན་ཏུ་རྣམ་པར་གྲོལ་བ་གང་ཡིན་པའོ༑ །

bshad pa 'di'i mdor bstan pa ni 'di yin te mdor bsdus na/ lha mo des dgos pa gsum/ sangs rgyas bcom ldan 'das la zhus te/ tha ma'i cha dang mthun pa'i kun du sbyor ba rnams spang ba dang/ gong ma'i cha dang mthun pa'i kun du sbyor ba rnams spang ba'i thabs dang/ tha ma'i cha dang mthun pa'i kun du sbyor ba de dag nyid spang ba'i thabs te/ ji ltar de dag legs par spong bar 'gyur ba zhus so| /de skad zhus nas/ bcom ldan 'das kyis kyang/ de'i rkyen dang 'tsham pa kho nar lan btab ste/ de la tshogs shin tu sbyangs pa dang/ sems shin tu rnam par grol bas ni/ tha ma'i cha dang mthun pa'i kun du sbyor ba rnams spangs pa kho na'i lan btab pa yin gyi/ spang ba'i thabs ni ma yin no| /mngon par 'du byed pa med pa dang/ dran pa dang/ 'khrug pa med pa rnams kyi ni/ gong ma'i cha dang mthun pa'i kun du sbyor ba rnams spang ba'i thabs kyi lan btab pa yin gyi/ spang ba'i ni ma yin te/ de dag spang ba ni lha mo des snga ma'i rjes su dpag pas shes pa'i phyir ro//tha ma'i cha dang mthun pa'i kun du sbyor ba rnams spang ba'i thabs dang/ ji ltar de dag legs par spong bar 'gyur ba lus te/de la rtog pa med pa'i bsam gtan pa'i rnam grangs dang pos ni bcom ldan 'das kyis sus spong bar byed pa dang/ ji ltar spong ba dang/ gang spang bar bya ba dang/ spang ba'i thabs rgyas par lan btab ste/ de la chos kun du shes pa ni spong bar byed pa'o/ /rtog pa med pa'i bsam gtan pas ni spong ngo/ /zhen pa'i phyogs 'khrug pa'i nyes pa dang/ 'dod chags kyi phyogs 'dod pa'i nyes pa dang/ gti mug gi phyogs rmugs pa'i nyes pa ni gang spang bar bya ba ste/ de ltar na sus dang/ ji ltar gang spang bar bya ba de'i lan btab pa yin te/ de ltar spang ba'i thabs rgyas par lan btab po/ /ji ltar legs par spong bar 'gyur ba de lus te/ rtog pa med pa'i bsam gtan pa rnam grangs gnyis pas ni legs par spong ba'i lan btab po/ /de la legs par spong ba ni 'di yin te/ 'di lta ste/ gtan du spong ba dang/ rgyang ring por spong ba dang/ nyon mongs pa thams cad spong ba'o/ /de la chos kun du shes pas ni/ gtan du spong ba'i lan btab po/ /rtog pa med pa'i bsam gtan pas ni rgyang ring por spong ba'o/ /'dod chags dang/ zhe sdang dang/ gti mug gi kun nas dkris pa dang/ bag la nyal ba can du spangs pas ni nyon mongs pa thams cad spong ba'i lan btab ste/ de ni 'dir mdor bstan pa yin par rig par bya'o/ /lha mo des kyang slob pa yid ma thob ba/ 'dod pa rnams la 'dod chags dang ma bral ba dang/ gong ma'i 'dod chags dang ma bral ba gnyis las brtsams te/ zhu ba zhus pa yin no/ /gnya' dag ces bya ba ni yid yin te/ dper na/ ngo tsha gshol mda' gnya' dag yid/ /ces gsungs pa lta bu ste/ gnya' dag de gang gis ma thob pa de las ni gnya' dag ma thob pa zhes bya'o/ /de yang gang zhe na| kun du sbyor ba thams cad las sems shin tu rnam par grol ba gang yin pa'o| /

【K14-17ab 第五有三頌半名怖(3.5)：第五段】【L1 頌】【M1 初一頌半請】

སྡུག་བསྔལ་དག་ནི་མ་སྐྱེས་དང༌། །ཡང་ན་སྐྱེས་པར་གྱུར་པ་ན། །འཇིག་རྟེན་འདི་དག་རྟག་ཏུ་འཇིགས། །སྐྱེ་དགུ་འདི་དག་རྟག་ཏུ་སྐྱོ། །

sdug bsngal dag ni ma skyes dang/ /yang na skyes par gyur pa na/ /'jig rten 'di dag rtag tu 'jigs/ /skye dgu 'di dag rtag tu skyo/ /

གལ་ཏེ་འཇིགས་མེད་འགའ་མཆིས་ན། །ཞུས་པའི་ལེན་ནི་བདག་ལ་གསུངས། །

gal te 'jigs med 'ga' mchis na/ /zhus pa'i len ni bdag la gsungs/ /

【M2 次一頌答】

ཤེས་དང་དཀའ་ཐུབ་མ་གཏོགས་དང༌། །དབང་པོ་བཅིལ་བ་མ་གཏོགས་དང༌། །ལྷ་མོ་ཀུན་སྤངས་མ་གཏོགས་པར། །ཐར་བར་འགྱུར་བ་མ་མཐོང་ངོ༌། །

shes dang dka' thub ma gtogs dang/ /dbang po bcil ba ma gtogs dang/ /lha mo kun spangs ma gtogs par/ /thar bar 'gyur ba ma mthong ngo/ /

【M3 後一頌讚】

བྲམ་ཟེ་མྱ་ངན་ཡོངས་འདས་པ། །ཁོན་དང་འཇིགས་པ་ཀུན་འདས་ཤིང༌། །འཇིག་རྟེན་དག་ན་སྲེད་རྒལ་བ། །ཀྱེ་མ་ཡུན་རིངས་གདོད་མཐོང་ངོ༌། །

bram ze mya ngan yongs 'das pa/ /khon dang 'jigs pa kun 'das shing/ /'jig rten dag na sred rgal ba/ /kye ma yun rings gdod mthong ngo/ /

【L2 釋】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། འདོད་པའི་ཁམས་ཡན་ཆད་སྲིད་པའི་རྩེ་མོ་མན་ཆད་ཀྱི་འཇིག་ཚོགས་ཐམས་ཅད་ལ་ནི་འཇིག་རྟེན་ཞེས་བྱའོ། །དོན་གྱི་སྐབས་འདིར་ནི། འདོད་པའི་ཁམས་ཀྱི་སྐྱིད་པ་དང༌། སྡུག་པ་ཐམས་ཅད་སེམས་ཅན་གྱི་འཇིག་རྟེན་དུ་འདོད་དེ། སེམས་ཅན་གང་དག་ལུས་ཀྱི་ཡོ་བྱད་རྣམ་པ་བཅུས་ཡོངས་སུ་ཟིན་ཅིང་ཕོངས་པ་མེད་པ་དང༌། ནད་མེད་པ་དང༌། དར་མ་ཡོལ་བ་དེ་དག་ནི་སེམས་ཅན་གྱི་འཇིག་རྟེན་སྐྱིད་པ་ཞེས་བྱའོ། །དེ་ལས་བཟློག་པ་ནི་སེམས་ཅན་གྱི་འཇིག་རྟེན་སྡུག་པ་ཡིན་པར་རིག་པར་བྱའོ། །སེམས་ཅན་གྱི་འཇིག་རྟེན་སྐྱིད་པ་གང་ཡིན་པ་དེ་ནི་ཉུང་ལ། སྐྱེ་དགུ་སྡུག་པ་གང་ཡིན་པ་དེ་ནི་མང་ངོ༌། །སེམས་ཅན་གྱི་འཇིག་རྟེན་སྐྱིད་པ་གང་ཡིན་པ་དེ་ཡང༌། བདག་གི་ལོངས་སྤྱོད་དུ་བྱ་བ་རྣམས་རྒྱལ་པོས་མི་འཕྲོགས་གྲང་ཞེས་བྱ་བ་ནས། རྒྱས་པར་མི་རིགས་པར་སྡུག་བསྔལ་བར་མི་འགྱུར་གྲང་ཞེས་བྱ་བའི་བར་དང༌། བདག་གི་རླུང་ངམ་མཁྲིས་པ་འཁྲུགས་པ་ནས། མིའམ་མི་མ་ཡིན་པས་བདག་ལ་གཙེ་བར་མི་འགྱུར་གྲང་ཞེས་བྱ་བའི་བར་དུ་མ་འོངས་པ་ན་ལོངས་སྤྱོད་དུ་བྱ་བ་འགྱུར་བའི་སྡུག་བསྔལ་དང༌། ལུས་འགྱུར་བའི་སྡུག་བསྔལ་འབྱུང་དུ་དོགས་ཤིང༌། བག་ཚ་ནས་འཇིགས་ཤིང་སྐྲག་པའི་ཡིད་ཀྱིས་གནས་སོ། །སྡུག་པའི་སེམས་ཅན་གྱི་འཇིག་རྟེན་གང་ཡིན་པ་དེ་ཡང་ད་ལྟར་བྱུང་བའི་སྡུག་བསྔལ་ཉིད་ཀྱིས་ལུས་དང་སེམས་གཟིར་བའི་སྡུག་བསྔལ་ཞིང་ཡིད་མི་བདེ་ལ། མྱ་ངན་དང་བཅས།ཟུག་རྡུ་དང་བཅས་པས་གནས་ཏེ། དེ་ལྟར་ན་སྡུག་བསྔལ་མ་སྐྱེས་པ་རྣམས་དང༌། སྐྱེས་པ་རྣམས་ལ་འཇིག་རྟེན་རྟག་ཏུ་འཇིགས་ཤིང་སྐྱེ་དགུ་རྟག་ཏུ་སྐྱོ་བ་ཡིན་ནོ། །དེ་ནས་ལྷ་མོ་དེས་སེམས་ཅན་གྱི་འཇིག་རྟེན་སྐྱིད་པའི་བདེ་བ་ལ་ངེས་པ་མེད་པར་ཁོང་དུ་ཆུད་ནས་བདེ་བ་ཡང་ཡིན་ལ་འཇིགས་པ་ཡང་མེད་པའི་གནས་དེ་གང་ཡིན་པ་ཞུས་ནས། བཅོམ་ལྡན་འདས་ཀྱིས་ཀྱང་ལྷ་མོ་དེ་ལ། གནས་དེ་ནི་བསྟན་པ་འདི་ཉིད་ལ་ཡོད་ཀྱི། འདི་ལས་ཕྱི་རོལ་པ་རྣམས་ལ་མེད་པར་རྣམ་གྲངས་ཀྱིས་སྟོན་པར་མཛད་དེ། འདི་ལྟ་སྟེ། འདི་ལས་ཕྱི་རོལ་པའི་དགེ་སྦྱོང་ངམ་བྲམ་ཟེ་ལ་ལ། ཚེ་འདི་དང་ཚེ་ཕྱི་མའི་འདོད་པ་རྣམས་ཀྱི་ཉེས་དམིགས་ཡང་དག་པ་ཇི་ལྟ་བ་བཞིན་དུ་མི་ཤེས་ལ། དེས་དེ་ལྟར་མ་ཤེས་པས་མ་འོངས་པའི་འདོད་པའི་ཁྱད་པར་འདོད་པའི་ཕྱིར། ཚེ་འདིའི་འདོད་པ་རྣམས་སྤངས་ནས། ཚེ་ཕྱི་མའི་འདོད་པ་རྣམས་ཀྱི་དོན་དུ་དཀའ་ཐུབ་དང་བརྟུལ་ཞུགས་ཡང་དག་པར་བླང་བ་ཡང་དག་པར་ལེན་ཏོ། །དེ་ཤེས་པ་མེད་པར་དཀའ་ཐུབ་དང་བརྟུལ་ཞུགས་ཡང་དག་པར་བླངས་པ་དེ་ལ་གནས་ཏེ། དབང་པོའི་སྒོ་མི་སྲུང་བར་གནས་ཤིང༌། དྲན་པ་མི་སྲུང་བ་དང༌། དྲན་པ་ལ་རྟག་འགྲུས་མི་བྱེད་ཅེས་པའི་བར་དུ་རྒྱས་པར་བྱ་སྟེ། དེ་དེ་ལྟར་དབང་པོ་རྣམས་མ་བཅིལ་བས་རྙེད་པ་དང༌། བཀུར་སྟི་ཆུང་དུ་ཡང་ཕ་རོལ་ལས་ཉམས་སུ་མྱོང་བར་བྱེད་ཅིང༌། དེ་ལ་རྗེས་སུ་ཆགས་ན། མང་པོ་ལྟ་ལ་ཅི་སྨོས་ཏེ། དེ་ལྟར་དེའི་དཀའ་ཐུབ་དང་བརྟུལ་ཞུགས་ཡང་དག་པར་བླངས་པ་དེ་ཤེས་པ་དང༌། དབང་པོ་བཅིལ་བ་མེད་པས་ཚེ་འདིའི་འདོད་པ࿒ཡང་སྤོང་བར་མི་འགྱུར་ན། ཚེ་ཕྱི་མའི་ལྟ་ག་ལ་ཞིག་སྤོང༌། དེ་ནས་དགེ་སྦྱོང་དང་བྲམ་ཟེ་དེ་དག་གི་ནང་ནས། ཁ་ཅིག་ནི་འདོད་པ་རྣམས་ཀྱི་ཉེས་དམིགས་རྟོགས་ནས། ཚེ་འདི་དང་ཚེ་ཕྱི་མའི་འདོད་པ་རྣམས་ལས་ཡང་དག་པར་འདས་ནས། འདོད་ཆགས་དང་བྲལ་བའི་གོང་མ་འདོད་དེ། ཐར་པ་མ་ཡིན་པ་ལ་ཐར་པར་འདུ་ཤེས་ཤིང་འདོད་པ་རྣམས་སྤངས་ཏེ། མངོན་པར་འབྱུང་ཞིང་རབ་ཏུ་དབེན་པ་ལ་བརྟེན་ཏེ། དེ་དག་བརྟུན་པའི་རྒྱུ་དང༌། ལན་མང་དུ་བྱས་པའི་རྒྱུ་དང༌།ཡང་དག་པར་ཡིད་ལ་བྱས་པའི་རྒྱུས། འདོད་པའི་འདོད་ཆགས་དང་བྲལ་བ་ནས་ཅི་ཡང་མེད་པའི་སྐྱེ་མཆེད་ཀྱི་བར་གྱི་འདོད་ཆགས་དང་བྲལ་བ་ཐོབ་ཏུ་ཟིན་ཀྱང༌། གཞི་དེ་ལས་འོག་མའི་ལུས་ཡོངས་སུ་སྤངས་ནས། གོང་མའི་ལུས་ལ་སྦྱོར་བར་འགྱུར་རོ། །དེ་དག་དེ་ལ་སྦྱོར་བས་ཕྱི་མ་ལ་འོག་མའི་ལུས་ལས་ཀྱང་ཡོངས་སུ་ཐར་བར་མི་འགྱུར་ན། གོང་མ་ལས་ལྟ་ཅི་སྨོས་ཏེ། དེ་ལྟར་དེ་དག་གི་ལོངས་སྤྱད་པར་བྱ་བ་དང༌། ལུས་སྤང་བའི་ལམ་ནོར་བས་བརྩོན་འགྲུས་བརྩམས་པ་ལ་གནས་སུ་ཟིན་ཀྱང་གཅིག་ཏུ་ངེས་པར་བདེ་ཞིང་འཇིགས་པ་མེད་པ་ཐོབ་པར་མི་འགྱུར་རོ། །དེ་ཅིའི་ཕྱིར་ཞེ་ན། འདི་ལྟར་དེ་དག་གི་སྟོན་པ་གང་ཡིན་པ་དེས་ཀྱང་དེའི་གནས་མི་མཐོང་ན། སློབ་མ་རྣམས་ཀྱིས་ལྷ་རྒྱས་པར་བསྟན་པར་ག་ལ་ནུས་ཏེ། དེ་ལྟར་ན་སྟོན་པ་དང་སློབ་མར་བཅས་པ་དེ་དག་གི་ཚིག་ལ་ནི་སྡུག་བསྔལ་མཐར་ཕྱིན་པ་མེད་པ་ཁོ་ནའོ། །དེ་ལས་བཟློག་པ་ལ་ལེགས་པར་གསུངས་པའི་ཆོས་འདུལ་བ་ལ་ནི་སྡུག་བསྔལ་གྱི་མཐར་ཕྱིན་པའི་བར་དུ་ཐམས་ཅད་ཡོད་པ་ཁོ་ནར་རིག་པར་བྱ་སྟེ། བཅོམ་ལྡན་འདས་ཀྱིས་དེ་ལས་དགོངས་ནས། ཤེས་དང་དཀའ་ཐུབ་མ་རྟོགས་དང༌། །དབང་པོ་བཅིལ་བ་མ་རྟོགས་དང༌། །ལྷ་མོ་ཀུན་སྤངས་མ་རྟོགས་པར། །ཐར་པར་འགྱུར་བ་མ་མཐོང་ངོ༌། །ཞེས་ལྷ་མོ་ལ་ལན་བཏབ་པ། །

zhes bya ba ni tshigs su bcad pa yin te/ 'dod pa'i khams yan chad srid pa'i rtse mo man chad kyi 'jig tshogs thams cad la ni 'jig rten zhes bya'o/ /don gyi skabs 'dir ni/ 'dod pa'i khams kyi skyid pa dang/ sdug pa thams cad sems can gyi 'jig rten du 'dod de/ sems can gang dag lus kyi yo byad rnam pa bcus yongs su zin cing phongs pa med pa dang/ nad med pa dang/ dar ma yol ba de dag ni sems can gyi 'jig rten skyid pa zhes bya'o/ /de las bzlog pa ni sems can gyi 'jig rten sdug pa yin par rig par bya'o/ /sems can gyi 'jig rten skyid pa gang yin pa de ni nyung la/ skye dgu sdug pa gang yin pa de ni mang ngo/ /sems can gyi 'jig rten skyid pa gang yin pa de yang/ bdag gi longs spyod du bya ba rnams rgyal pos mi 'phrogs grang zhes bya ba nas/ rgyas par mi rigs par sdug bsngal bar mi 'gyur grang zhes bya ba'i bar dang/ bdag gi rlung ngam mkhris pa 'khrugs pa nas/ mi'am mi ma yin pas bdag la gtse bar mi 'gyur grang zhes bya ba'i bar du ma 'ongs pa na longs spyod du bya ba 'gyur ba'i sdug bsngal dang/ lus 'gyur ba'i sdug bsngal 'byung du dogs shing/ bag tsha nas 'jigs shing skrag pa'i yid kyis gnas so/ /sdug pa'i sems can gyi 'jig rten gang yin pa de yang da ltar byung ba'i sdug bsngal nyid kyis lus dang sems gzir ba'i sdug bsngal zhing yid mi bde la/ mya ngan dang bcas/zug rdu dang bcas pas gnas te/ de ltar na sdug bsngal ma skyes pa rnams dang/ skyes pa rnams la 'jig rten rtag tu 'jigs shing skye dgu rtag tu skyo ba yin no/ /de nas lha mo des sems can gyi 'jig rten skyid pa'i bde ba la nges pa med par khong du chud nas bde ba yang yin la 'jigs pa yang med pa'i gnas de gang yin pa zhus nas/ bcom ldan 'das kyis kyang lha mo de la/ gnas de ni bstan pa 'di nyid la yod kyi/ 'di las phyi rol pa rnams la med par rnam grangs kyis ston par mdzad de/ 'di lta ste/ 'di las phyi rol pa'i dge sbyong ngam bram ze la la/ tshe 'di dang tshe phyi ma'i 'dod pa rnams kyi nyes dmigs yang dag pa ji lta ba bzhin du mi shes la/ des de ltar ma shes pas ma 'ongs pa'i 'dod pa'i khyad par 'dod pa'i phyir/ tshe 'di'i 'dod pa rnams spangs nas/ tshe phyi ma'i 'dod pa rnams kyi don du dka' thub dang brtul zhugs yang dag par blang ba yang dag par len to/ /de shes pa med par dka' thub dang brtul zhugs yang dag par blangs pa de la gnas te/ dbang po'i sgo mi srung bar gnas shing/ dran pa mi srung ba dang/ dran pa la rtag 'grus mi byed ces pa'i bar du rgyas par bya ste/ de de ltar dbang po rnams ma bcil bas rnyed pa dang/ bkur sti chung du yang pha rol las nyams su myong bar byed cing/ de la rjes su chags na/ mang po lta la ci smos te/ de ltar de'i dka' thub dang brtul zhugs yang dag par blangs pa de shes pa dang/ dbang po bcil ba med pas tshe 'di'i 'dod pa yang spong bar mi 'gyur na/ tshe phyi ma'i lta ga la zhig spong/ de nas dge sbyong dang bram ze de dag gi nang nas/ kha cig ni 'dod pa rnams kyi nyes dmigs rtogs nas/ tshe 'di dang tshe phyi ma'i 'dod pa rnams las yang dag par 'das nas/ 'dod chags dang bral ba'i gong ma 'dod de/ thar pa ma yin pa la thar par 'du shes shing 'dod pa rnams spangs te/ mngon par 'byung zhing rab tu dben pa la brten te/ de dag brtun pa'i rgyu dang/ lan mang du byas pa'i rgyu dang/yang dag par yid la byas pa'i rgyus/ 'dod pa'i 'dod chags dang bral ba nas ci yang med pa'i skye mched kyi bar gyi 'dod chags dang bral ba thob tu zin kyang/ gzhi de las 'og ma'i lus yongs su spangs nas/ gong ma'i lus la sbyor bar 'gyur ro/ /de dag de la sbyor bas phyi ma la 'og ma'i lus las kyang yongs su thar bar mi 'gyur na/ gong ma las lta ci smos te/ de ltar de dag gi longs spyad par bya ba dang/ lus spang ba'i lam nor bas brtson 'grus brtsams pa la gnas su zin kyang gcig tu nges par bde zhing 'jigs pa med pa thob par mi 'gyur ro/ /de ci'i phyir zhe na/ 'di ltar de dag gi ston pa gang yin pa des kyang de'i gnas mi mthong na/ slob ma rnams kyis lha rgyas par bstan par ga la nus te/ de ltar na ston pa dang slob mar bcas pa de dag gi tshig la ni sdug bsngal mthar phyin pa med pa kho na'o/ /de las bzlog pa la legs par gsungs pa'i chos 'dul ba la ni sdug bsngal gyi mthar phyin pa'i bar du thams cad yod pa kho nar rig par bya ste/ bcom ldan 'das kyis de las dgongs nas/ shes dang dka' thub ma rtogs dang/ /dbang po bcil ba ma rtogs dang/ /lha mo kun spangs ma rtogs par/ /thar par 'gyur ba ma mthong ngo/ /zhes lha mo la lan btab pa/ /

【L3 略義】

བཤད་པ་འདི་ལ་མདོར་ལན་བཏབ་པ་ནི་ཉེས་པར་སྨྲས་པའི་ཆོས་འདུལ་བ་ལ་སྟོན་པ་ལོག་པར་ཞུགས་པ་དང༌། སློང་མ་ལོག་པར་ཞུགས་པ་དང༌། ལེགས་པར་གསུངས་པའི་ཆོས་འདུལ་བ་ལ་སྟོན་པ་ཕུན་སུམ་ཚོགས་པ་དང༌། ཉན་ཐོས་ཕུན་སུམ་ཚོགས་པ་དང༌། སྡུག་བསྔལ་ཐམས་ཅད་མཐར་ཕྱིན་པར་བྱེད་པ་ཡོད་པ་བསྟན་ཏེ། དེ་ནི་འདིར་མདོར་ལན་བཏབ་པ་ཡིན་ནོ། །དེ་ནས་ལྷ་མོ་དེས། བཅོམ་ལྡན་འདས་ལ་ཞུས་པའི་ལན་གྱིས་ཡི་རངས་ནས། སངས་རྒྱས་བཅོམ་ལྡན་འདས་ལ་ཡང་དག་པའི་ཡོན་ཏན་བླ་ན་མེད་པ་བཞིས་བསྟོད་དེ། འབྱུང་བར་དཀའ་བ་དང༌། བྱུང་ནས་ཀྱང་གཞན་ལ་ཕན་པར་ཞུགས་པ་དང༌། བདག་ལ་ཕན་པ་སྒྲུབ་པ་དང༌། འདི་ལྟ་སྟེ། བདག་ལ་ཕན་པ་དང༌། གཞན་ལ་ཕན་པ་སྒྲུབ་པ་དེ་ལ། དེ་ལ་ཟང་ཟིང་མེད་པའི་ཐུགས་སོ། །བྲམ་ཟེ་མྱ་ངན་ཡོངས་འདས་པ། །ཀྱེ་མ་ཡུན་རིང་གདོད་མཐོང་ངོ༌། །ཞེས་བྱ་བ་འདིས་ན། འབྱུང་བར་དཀའ་བ་བསྟན་ཏོ༑ ། ࿒འཁོར་བ་ཐམས་ཅད་ལས་འདས་པས་ན་གཞན་ལ་ཕན་པ་བསྒྲུབ་པ་བསྟན་ཏོ། །འཇིགས་པ་ཐམས་ཅད་ལས་འདས་པས་ནི་བདག་ལ་ཕན་པ་བསྒྲུབ་པ་བསྟན་ཏོ། །སྲེད་པ་ལས་རྒལ་བས་ནི་བདག་དང་གཞན་ལ་ཕན་པ་བསྒྲུབ་པ་ལ་ཟང་ཟིང་མེད་པའི་ཐུགས་དང་ལྡན་པར་བསྟན་ཏོ། །རྣམ་གྲངས་བཞི་པོ་འདི་དག་གིས་ནི་རྣམ་གྲངས་གཞན་གསུམ་ཡང་བསྟན་པར་རིག་པར་བྱ་སྟེ། འབྱུང་བར་དཀའ་བའི་ཕྱིར་མཐོང་བར་དཀའ་བ་དང༌། བདག་དང་གཞན་ལ་ཕན་པ་བསྒྲུབ་པའི་ཕྱིར་མཐོང་བ་དོན་ཆེ་བ་དང༌། དོན་ཆེ་ཞིང་ཟང་ཟིང་མེད་པའི་ཐུགས་དང་ལྡན་པའི་ཕྱིར། སྐྱེ་བོ་ཀུན་ལ་ཕན་པ་དང༌། ཁ་ན་མཐོ་བ་མེད་པ་སྟེ༑ རྣམ་པ་འདི་དག་ནི་སངས་རྒྱས་བཅོམ་ལྡན་འདས་རྣམས་ཀྱི་བསྟོད་པའི་མཆོག་ཡིན་ནོ། །

bshad pa 'di la mdor lan btab pa ni nyes par smras pa'i chos 'dul ba la ston pa log par zhugs pa dang/ slong ma log par zhugs pa dang/ legs par gsungs pa'i chos 'dul ba la ston pa phun sum tshogs pa dang/ nyan thos phun sum tshogs pa dang/ sdug bsngal thams cad mthar phyin par byed pa yod pa bstan te/ de ni 'dir mdor lan btab pa yin no/ /de nas lha mo des/ bcom ldan 'das la zhus pa'i lan gyis yi rangs nas/ sangs rgyas bcom ldan 'das la yang dag pa'i yon tan bla na med pa bzhis bstod de/ 'byung bar dka' ba dang/ byung nas kyang gzhan la phan par zhugs pa dang/ bdag la phan pa sgrub pa dang/ 'di lta ste/ bdag la phan pa dang/ gzhan la phan pa sgrub pa de la/ de la zang zing med pa'i thugs so/ /bram ze mya ngan yongs 'das pa/ /kye ma yun ring gdod mthong ngo/ /zhes bya ba 'dis na/ 'byung bar dka' ba bstan to| / 'khor ba thams cad las 'das pas na gzhan la phan pa bsgrub pa bstan to/ /'jigs pa thams cad las 'das pas ni bdag la phan pa bsgrub pa bstan to/ /sred pa las rgal bas ni bdag dang gzhan la phan pa bsgrub pa la zang zing med pa'i thugs dang ldan par bstan to/ /rnam grangs bzhi po 'di dag gis ni rnam grangs gzhan gsum yang bstan par rig par bya ste/ 'byung bar dka' ba'i phyir mthong bar dka' ba dang/ bdag dang gzhan la phan pa bsgrub pa'i phyir mthong ba don che ba dang/ don che zhing zang zing med pa'i thugs dang ldan pa'i phyir/ skye bo kun la phan pa dang/ kha na mtho ba med pa ste| rnam pa 'di dag ni sangs rgyas bcom ldan 'das rnams kyi bstod pa'i mchog yin no/ /

【K17cd-20ab 第六有三頌名類(3)：第六段】【L1 頌】【M1 初一頌問】

གང་གིས་རིགས་ལྷགས་སྐྱེ་བོ་བསྟན་གྱུར་ཅིང༌། །ལམ་དང་ངེས་པར་འབྱུང་ལ་བཙུད་པ་ལགས། །གང་ལ་གནས་ཤིང་གང་ལ་བསླབས་བགྱིས་ན། །མི་འདི་འཇིག་རྟེན་ཕ་རོལ་འཇིགས་མེད་འགྱུར། །

gang gis rigs lhags skye bo bstan gyur cing/ /lam dang nges par 'byung la btsud pa lags/ /gang la gnas shing gang la bslabs bgyis na/ /mi 'di 'jig rten pha rol 'jigs med 'gyur/ /

【M2 後二頌答】【N1 初一頌半答初二問】

གང་ཞིག་ཁྲིམས་ལྡན་ཤེས་ལྡན་བདག་ཉིད་བསྒོམས། །མཉམ་གཞག་དྲན་ལྡན་དྲང་པོར་སོང་བ་དང༌། གང༌གིས་མྱ་ངན་རིམས་ནད་ཐམས་ཅད་སྤངས། །ཡང་དག་དྲན་ལྡན་སེམས་ནི་རྣམ་གྲོལ་གང༌། །

gang zhig khrims ldan shes ldan bdag nyid bsgoms/ /mnyam gzhag dran ldan drang por song ba dang/ ganggis mya ngan rims nad thams cad spangs/ /yang dag dran ldan sems ni rnam grol gang/ /

དེ་ཡིས་རིགས་ལྷགས་སྐྱེ་བོ་བསྟན་གྱུར་ཅིང༌། །ལམ་དང་ངེས་པར་འབྱུང་ལའང་བཙུད་པ་ཡིན། །

de yis rigs lhags skye bo bstan gyur cing/ /lam dang nges par 'byung la'ang btsud pa yin/ /

【N2 後半頌答後三問】

དེ་ལ་གནས་ཤིང་དེ་ལ་བསླབས་པ་ན། །མི་འདི་འཇིག་རྟེན་ཕ་རོལ་འཇིགས་མེད་འགྱུར། །

de la gnas shing de la bslabs pa na/ /mi 'di 'jig rten pha rol 'jigs med 'gyur/ /

【L2 釋】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། རིགས་བཞི་པོ་བྲམ་ཟེ་དང༌། རྒྱལ་རིགས་དང༌། རྗེའུ་རིགས་དང༌།དམངས་རིགས་དང༌། མངོན་པར་ལྷགས་པ་རྣམས་ཆོས་དང་མཐུན་པར་འདུལ་ཞིང་སྦྱོང་ལ།ཡང་དག་པར་སྟོན་པ་ནི་རིགས་བཞིའི་སྐྱེ་བོ་བསྟན་པ་ཞེས་བྱ་སྟེ། སྐྱེ་བོ་དེ་དག་ཀྱང་སངས་རྒྱས་བཅོམ་ལྡན་འདས་ཀྱིས་ཆོས་དང་མཐུན་པས་བཏུལ་ཞིང་སྦྱངས་ལ་ཡང་དག་པར་བསྟན་ཏོ། །དེ་བས་ན་བཅོམ་ལྡན་འདས་ཀྱིས་བདག་ཉིད་སྟོན་པ་པོ་ཡིན་པར་རྣམ་གྲངས་ཀྱིས་ལྷ་མོ་དེ་ལ་བསྟན་པའི་ཕྱིར་འདི་སྐད་དུ། གང་ཞིག་ཁྲིམས་ལྡན་ཤེས་ལྡན་བདག་ཉིད་བསྒོམས། །ཞེས་གསུངས་སོ། །རིགས་བཞི་པོ་དེ་དག་སྡུག་བསྔལ་ཐམས་ཅད་ལས་ངེས་པར་འབྱུང་བར་བྱ་བའི་ཕྱིར་ཡང༌། བཅོམ་ལྡན་འདས་ཀྱིས་འཕགས་པའི་ལམ་ཡན་ལག་བརྒྱད་པ་བསྟན་ཏེ། འདིར་ཡང་བཅོམ་ལྡན་འདས་ཀྱིས་བདག་ཉིད་རྣམ་གྲངས་ཀྱིས་བསྟན་ཏོ། །དེ་ལ་ཇི་ལྟར་ན་ཚུལ་ཁྲིམས་དང་ལྡན་པ་ཡིན་ཞེ་ན། བཅོམ་ལྡན་འདས་བྱང་ཆུབ་སེམས་དཔར་གྱུར་པ་ན། འདོད་པ་མཆོག་དང་རབ་མཆོག་ཏུ་གྱུར་པ་རྣམས་སྤངས་ཤིང་ཁྱིམ་ཡོངས་སུ་བཏང་ནས། ལུས་དང་ངག་གི་སྡོམ་པ་ཡང་དག་པར་བླང་བ་མཛད་པའོ། །ཇི་ལྟར་ན་ཡེ་ཤེས་དང་ལྡན་པ་ཡིན་ཞེ་ན། དེ་ལུས་དང་ངག་གི་སྡོམ་པ་ཡང་དག་པར་བླངས་པ་དེ་ལ་གནས་པ་ན། བདག་ཉིད་ལ་ཚུལ་བཞིན་དུ་སེམས་ཀྱི་ཡོངས་སུ་རྟོག་པ་འདི་ལྟ་བུ་སྐྱེ་སྟེ། ཀྱེ་མ་འཇིག་རྟེན་འདི་དག་ནི་དཀའ་བ་ལ་ཞུགས་པ་སྟེ༑ འདི་ལྟ་སྟེ། སྐྱེ་བར་ཡང་དང་འགྱུར་རྒ་བར་ཡང་འགྱུར་རོ་ཞེས་བྱ་བ་ནས། མདོ་ལས་ཇི་སྐད་འབྱུང་བ་བཞིན་དུ་སྦྱར་པར་བྱའོ། །ཇི་ལྟར་ན་བདག་ཉིད་བསྒོམས་པ་ཡིན་ནོ་ཞེ་ན། སྔོན་གྱི་ཚེ་རབས་གཞན་དུ་བསྐལ་པ་གྲངས་མེད་པ་གསུམ་པོ་དག་ཏུ་དེས་ཕ་རོལ་ཏུ་ཕྱིན་པ་དྲུག་བསྒོམས་ཤིང་ཤིན་ཏུ་བསྒོམས་ཏེ། རྒྱུ་དེ་དང་རྐྱེན་དེས་ད་ལྟར་སློབ་དཔོན་མེད་པར་མངོན་པར་འབྱུང་བའི་སེམས་སྐྱེ་ཞིང༌། འདུ་བྱེད༌རྣམས་ཀྱི་རྟེན་ཅིང་འབྲེལ་པར་འབྱུང་བ་ལ་ཡང་ཡེ་ཤེས་ཀྱིས་འཇུག་པའོ། །ཇི་ལྟར་མཉམ་པར་གཞག་པ་ཡིན་ཞེ་ན། ཅི་ཡང་མེད་པའི་སྐྱེ་མཆེད་ཀྱི་བར་གྱི་འདོད་ཆགས་དང་བྲལ་བར་གྱུར་ནས། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཐོབ་པའོ། །ཇི་ལྟར་ན་དྲན་པ་དང་ལྡན་པ་ཡིན་ཞེ་ན། དེ་དེ་ལྟར་མཉམ་པར་གཞག་ནས་མཐོང་བས་སྤང་བར་བྱ་བའི་ཉོན་མོངས་པ༌࿒རྣམས་སྤང་བའི་ཕྱིར་དྲན་པ་ཉེ་བར་གཞག་པ་བཞི་བསྒོམ་སྟེ། དྲན་པ་ཉེ་བར་གཞག་པ་དེ་དག་ཉིད་དང་པོར་བྱས་ནས་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་གྱི་བར་དུ་བསྒོམ་པའོ། །ཇི་ལྟར་ན་དྲང་པོར་སོང་བ་ཡིན་ཞེ་ན། རྒྱུན་ལས་བཟློག་པའི་ཕྱོགས་སུ་འགྲོ་བའི་འཕགས་པའི་ལམ་ཡན་ལག་བརྒྱད་པ་སྐྱེ་ཞིང་མཐོང་བས་སྤང་བར་བྱ་བའི་ཉོན་མོངས་པ་རྣམས་ཀྱང་སྤོང་ལ། དེ་རྒྱུན་ལས་བཟློག་པའི་ཕྱོགས་སུ་འགྲོ་བའི་ལམ་དེར་ཡང་ཞུགས་ཤིང་སོང་བའོ། །ཇི་ལྟར་ན་དེའི་མྱ་ངན་དང་རིམས་ནད་ཐམས་ཅད་སྤངས་པ་ཡིན་ཞེ་ན། བདེན་པ་མངོན་པར་རྟོགས་མ་ཐག་ཏུ་ཐ་མའི་ཆ་དང་མཐུན་པའི་ཀུན་དུ་སྦྱོར་བ་ལྔ་ཡང་སྤངས་པ་ཡིན་ཏེ། མྱ་ངན་ལྟ་བུའི་གནོད་སེམས་དང༌། རིམས་ནད་ལྟ་བུའི་འདོད་པའི་འདུན་པ་སྤངས་པའོ། །ཇི་ལྟར་ན་ཡང་དག་པའི་དྲན་པ་དང་ལྡན་པ་ཡིན་ཞེ་ན། གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་སྤང་བའི་ཕྱིར་ཡང་དྲན་པ་ཉེ་བར་གཞག་པ་བཞི་བསྒོམ་པ་ནས། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་གྱི་བར་དུ་བསྒོམ་པའོ། །ཇི་ལྟར་ན་དེའི་སེམས་རྣམ་པར་གྲོལ་བ་ཡིན་ཞེ་ན། གོང་མའི་ཆ་དང་མཐུན་པའི་ཀུན་དུ་སྦྱོར་བ་དེ་དག་སྤངས་པས་ཉོན་མོངས་པའི་སྒྲིབ་པ་དང༌། ཤེས་བྱའི་སྒྲིབ་པ་སྟེ། སྒྲིབ་པ་རྣམ་པ་གཉིས་ལས་སེམས་རྣམ་པར་གྲོལ་བའོ། །དེ་དེ་ལྟར་སེམས་ཤིན་ཏུ་རྣམ་པར་གྲོལ་བས། དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་སུ་འགྱུར་ཏེ། རྒྱས་པར་མདོ་ལས་ཇི་སྐད་འབྱུང་བ་བཞིན་དུ་སྦྱར་ཏེ། དེ་ཡིས་རིགས་ལྷགས་སྐྱེ་བོ་བསྟན་གྱུར་ཅིང༌། །ལམ་དང་ངེས་པར་འབྱུང࿒བ་ལའང་བཙུད་པ་ཡིན། །རིགས་བཞིའི་ནང་ནས་གང་ཡང་རུང་བ་ལ་ལ་ཞིག །དེའི་བསྟན་པ་དགའ་སྟེ། འཕགས་པའི་ལམ་ཡན་ལག་བརྒྱད་པ་རྟོགས་པར་བྱ་བའི་ཕྱིར་ཡང་དག་པར་སྒྲུབ་ཅིང༌། བསླབ་པ་གསུམ་ལ་ལེགས་པར་སློབ་ན། དེ་འཕགས་པའི་ལམ་ཡན་ལག་བརྒྱད་པ་དང༌། དེའི་འབྲས་བུ་མྱ་ངན་ལས་འདས་པ་ཡང་ཐོབ་པར་འགྱུར་ཏེ། དེ་ཐོབ་པས་ཕྱི་མ་ལ་ན་བ་དང༌། རྒ་བ་དང༌། འཆི་བས་མི་འཇིགས་སོ། །

zhes bya ba ni tshigs su bcad pa yin te/ rigs bzhi po bram ze dang/ rgyal rigs dang/ rje'u rigs dang/dmangs rigs dang/ mngon par lhags pa rnams chos dang mthun par 'dul zhing sbyong la/yang dag par ston pa ni rigs bzhi'i skye bo bstan pa zhes bya ste/ skye bo de dag kyang sangs rgyas bcom ldan 'das kyis chos dang mthun pas btul zhing sbyangs la yang dag par bstan to/ /de bas na bcom ldan 'das kyis bdag nyid ston pa po yin par rnam grangs kyis lha mo de la bstan pa'i phyir 'di skad du/ gang zhig khrims ldan shes ldan bdag nyid bsgoms/ /zhes gsungs so/ /rigs bzhi po de dag sdug bsngal thams cad las nges par 'byung bar bya ba'i phyir yang/ bcom ldan 'das kyis 'phags pa'i lam yan lag brgyad pa bstan te/ 'dir yang bcom ldan 'das kyis bdag nyid rnam grangs kyis bstan to/ /de la ji ltar na tshul khrims dang ldan pa yin zhe na/ bcom ldan 'das byang chub sems dpar gyur pa na/ 'dod pa mchog dang rab mchog tu gyur pa rnams spangs shing khyim yongs su btang nas/ lus dang ngag gi sdom pa yang dag par blang ba mdzad pa'o/ /ji ltar na ye shes dang ldan pa yin zhe na/ de lus dang ngag gi sdom pa yang dag par blangs pa de la gnas pa na/ bdag nyid la tshul bzhin du sems kyi yongs su rtog pa 'di lta bu skye ste/ kye ma 'jig rten 'di dag ni dka' ba la zhugs pa ste| 'di lta ste/ skye bar yang dang 'gyur rga bar yang 'gyur ro zhes bya ba nas/ mdo las ji skad 'byung ba bzhin du sbyar par bya'o/ /ji ltar na bdag nyid bsgoms pa yin no zhe na/ sngon gyi tshe rabs gzhan du bskal pa grangs med pa gsum po dag tu des pha rol tu phyin pa drug bsgoms shing shin tu bsgoms te/ rgyu de dang rkyen des da ltar slob dpon med par mngon par 'byung ba'i sems skye zhing/ 'du byedrnams kyi rten cing 'brel par 'byung ba la yang ye shes kyis 'jug pa'o/ /ji ltar mnyam par gzhag pa yin zhe na/ ci yang med pa'i skye mched kyi bar gyi 'dod chags dang bral bar gyur nas/ 'du shes med 'du shes med min skye mched thob pa'o/ /ji ltar na dran pa dang ldan pa yin zhe na/ de de ltar mnyam par gzhag nas mthong bas spang bar bya ba'i nyon mongs pa rnams spang ba'i phyir dran pa nye bar gzhag pa bzhi bsgom ste/ dran pa nye bar gzhag pa de dag nyid dang por byas nas byang chub kyi phyogs kyi chos sum cu rtsa bdun gyi bar du bsgom pa'o/ /ji ltar na drang por song ba yin zhe na/ rgyun las bzlog pa'i phyogs su 'gro ba'i 'phags pa'i lam yan lag brgyad pa skye zhing mthong bas spang bar bya ba'i nyon mongs pa rnams kyang spong la/ de rgyun las bzlog pa'i phyogs su 'gro ba'i lam der yang zhugs shing song ba'o/ /ji ltar na de'i mya ngan dang rims nad thams cad spangs pa yin zhe na/ bden pa mngon par rtogs ma thag tu tha ma'i cha dang mthun pa'i kun du sbyor ba lnga yang spangs pa yin te/ mya ngan lta bu'i gnod sems dang/ rims nad lta bu'i 'dod pa'i 'dun pa spangs pa'o/ /ji ltar na yang dag pa'i dran pa dang ldan pa yin zhe na/ gong ma'i cha dang mthun pa'i kun du sbyor ba rnams spang ba'i phyir yang dran pa nye bar gzhag pa bzhi bsgom pa nas/ byang chub kyi phyogs kyi chos sum cu rtsa bdun gyi bar du bsgom pa'o/ /ji ltar na de'i sems rnam par grol ba yin zhe na/ gong ma'i cha dang mthun pa'i kun du sbyor ba de dag spangs pas nyon mongs pa'i sgrib pa dang/ shes bya'i sgrib pa ste/ sgrib pa rnam pa gnyis las sems rnam par grol ba'o/ /de de ltar sems shin tu rnam par grol bas/ de bzhin gshegs pa dgra bcom pa yang dag par rdzogs pa'i sangs rgyas su 'gyur te/ rgyas par mdo las ji skad 'byung ba bzhin du sbyar te/ de yis rigs lhags skye bo bstan gyur cing/ /lam dang nges par 'byung ba la'ang btsud pa yin/ /rigs bzhi'i nang nas gang yang rung ba la la zhig /de'i bstan pa dga' ste/ 'phags pa'i lam yan lag brgyad pa rtogs par bya ba'i phyir yang dag par sgrub cing/ bslab pa gsum la legs par slob na/ de 'phags pa'i lam yan lag brgyad pa dang/ de'i 'bras bu mya ngan las 'das pa yang thob par 'gyur te/ de thob pas phyi ma la na ba dang/ rga ba dang/ 'chi bas mi 'jigs so/ /

【L3 略義】

བསྟན་པ་འདི་མདོར་ལན་བཏབ་པ་ལ་ནི། མདོར་བསྟན་ན་བཅོམ་ལྡན་འདས་ཀྱིས་རིགས་བཞི་རྣམ་པར་དག་པར་བསྟན་པ་དང༌། དེ་ལ་ཞུགས་པ་དེ་དག་ལ་སླུ་བ་མེད་པས་རང་གི་བསྟན་པ་ལེགས་པར་གསུངས་པའི་ཆོས་འདུལ་བ་ཡིན་པ་དང༌། སྟོན་པ་བླ་ན་མེད་པ་ཡིན་པར་བསྟན་ཏེ༑ དེ་ནི་འདིར་མདོར་ལན་བཏབ་པ་ཡིན་པར་རིག་པར་བྱའོ། །

bstan pa 'di mdor lan btab pa la ni/ mdor bstan na bcom ldan 'das kyis rigs bzhi rnam par dag par bstan pa dang/ de la zhugs pa de dag la slu ba med pas rang gi bstan pa legs par gsungs pa'i chos 'dul ba yin pa dang/ ston pa bla na med pa yin par bstan te| de ni 'dir mdor lan btab pa yin par rig par bya'o/ /

【K20cd-22ab 第七有二頌名舉(2)：第七段】【L1 頌】【M1 問cf. 韓科】

ཇི་ལྟར་གྲགས་དང་ལྡན་པར་འགྱུར། །ཇི་ལྟར་ལོངས་སྤྱོད་ཅན་དུ་འགྱུར། །ཇི་ལྟར་སྙན་པ་ཐོབ་པར་འགྱུར། །ཇི་ལྟར་མཛའ་བོ་རྙེད་པར་འགྱུར། །

ji ltar grags dang ldan par 'gyur/ /ji ltar longs spyod can du 'gyur/ /ji ltar snyan pa thob par 'gyur/ /ji ltar mdza' bo rnyed par 'gyur/ /

【M2 答cf. 韓科】

ཚུལ་ཁྲིམས་ཀྱིས་ནི་གྲགས་ལྡན་འགྱུར། །སྦྱིན་པས་ལོངས་སྤྱོད་ཅན་དུ་འགྱུར། །བདེན་པས་སྙན་པ་ཐོབ་པར་འགྱུར། །བྱིན་ན་མཛའ་བོ་རྙེད་པར་འགྱུར། །

tshul khrims kyis ni grags ldan 'gyur/ /sbyin pas longs spyod can du 'gyur/ /bden pas snyan pa thob par 'gyur/ /byin na mdza' bo rnyed par 'gyur/ /

【L2 釋】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། ཇི་ལྟར་ན་ཚུལ་ཁྲིམས་ལས་གྲགས་པ་དང་ལྡན་པར་འགྱུར་བ་ཡིན་ཞེ་ན། འདི་ལྟར་འདི་ན་སྐྱེས་པའམ་བུད་མེད་ལ་ལ་ཚུལ་ཁྲིམས་དང་ལྡན་ཞིང་དགེ་བའི་ཆོས་ཅན་ཡིན་ཏེ། །ཇི་སྲིད་འཚོའི་བར་དུ་སྲོག་གཅོད་པ་སྤངས་ནས། སྲོག་གཅོད་པ་ལས་ཕྱིར་ལོག་པ་ནས། མདོ་ལས་འབྱུང་བ་བཞིན་དུ་ཕྱོགས་དང་ཕྱོགས་མཚམས་དག་ན། དགེ་སྦྱོང་དང་བྲམ་ཟེ་འཁོད་པ་རྣམས་དེའི་བསྔགས་པ་བརྗོད་པར་འགྱུར་བའི་བར་དུ་རྒྱས་པར་སྦྱར་ཏེ། དེ་གཞི་དེ་ལས་རྒྱལ་པོ་རྣམས་དང༌། བློན་པོ་རྣམས་དང༌། གྲོང་རྡལ་པ་དང༌། ཡུལ་གྱི་མི་རྣམས་ཀྱི་མི་དག་གིས་བསྙེན་བཀུར་བྱེད་པར་འགྱུར་བ་ལྟ་བུའོ། །ཇི་ལྟར་སྦྱིན་པ་ལས་ལོངས་སྤྱོད་ཅན་དུ་འགྱུར་བ་ཡིན་ཞེ་ན། འདི་ལྟར་འདི་ན་ལ་ལ་སྔོན་གྱི་ཚེ་རབས་གཞན་དག་ཏུ་སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་བྱས་ཤིང་བསགས་པར་གྱུར་ཏེ། དེ་ད་ལྟར་ཕྱུག་པའི་ཁྱིམ་དང༌། ནོར་ཆེ་བ་ནས་མཛོད་དང༌། བང་མཛོད་ཀྱི་ཚོགས་མང་བའི་བར་གྱི་ཁྱིམ་དུ་སྐྱེ་བར་འགྱུར་བ་ལྟ་བུའོ། །ཇི་ལྟར་ན་བདེན་པ་ལས་སྙན་པ་ཐོབ་པར་འགྱུར་བ་ཡིན་ཞེ་ན། འདི་ལྟར་འདི་ན་ལ་ལ་གཞལ་བླུགས་ལ་སྒྱུ་བྱེད་པ་དང༌། སྲང་ལ་སྒྱུ་བྱེད་པ་དང༌། གཞལ་བ་ལ་སྒྱུ་བྱེད་པ་དང༌། གཡོ་སྒྱུ་དང༌། འདྲིད་པ་དང༌། སྡིག་པའི་ལས་དང༌། བརྫུན་དུ་སྨྲ་བ་ལས་ལོངས་སྤྱོད་མི་ཚོལ་གྱི། ཆོས་ཅན་གྱི་ལས་ཀྱི་ཡོན་ཏན་དང༌། ཆོས་དང་མཐུན་པ་དང༌། གཟུ་ལུམས་མེད་པས་ལོངས་སྤྱོད་སྒྲུབ་པར་བྱེད་དེ། དེ་ལ་གཞན་དག་ན་རེ། ཀྱེ་མ་མི་འདི་ནི་དགེ་བ་ཡིན་ཏེ། ཆོས་ཅན་གྱི་ལས་ཀྱི་ཡོན་ཏན་གྱིས་ལོངས་སྤྱོད་སྒྲུབ་པར་བྱེད་དེ་ཞེས་ཟེར་བ་ལྟ་བུའོ། །ཇི་ལྟར་ན་བྱིན་པས་མཛའ་བོ་རྙེད་པར་འགྱུར་ཞེ་ན། འདི་ལྟར་འདི་ན་ལ་ལ་ལོངས་སྤྱོད་ཡོད་ཅིང་བདོག་ལ། དྲི་མ་དང༌། སེར་སྣ་དང་བྲལ་ཞིང་ཡོ་བྱད་ཡོངས་སུ་འཛིན་པ་མེད་པས། བདག་ཉིད་ཡང་དག་པའི࿒བདེན་པས་ཡོངས་སུ་ཚིམ་པར་བྱེད་པ་ནས་མཛའ་བཤེས་དང༌། བློན་པོ་དང༌། ཉེ་དུ་དང༌། རྒན་རབས་ཀྱི་བར་དེ་དག་དེའི་ལོངས་སྤྱོད་པ་བསྒྲུབ་པ་དང༌། བསྲུང་བ་དང༌། འཕེལ་བར་བྱ་བའི་ཕྱིར་དེའི་གྲོགས་བྱེད་པ་ལྟ་བུའོ། །

zhes bya ba ni tshigs su bcad pa yin te/ ji ltar na tshul khrims las grags pa dang ldan par 'gyur ba yin zhe na/ 'di ltar 'di na skyes pa'am bud med la la tshul khrims dang ldan zhing dge ba'i chos can yin te/ /ji srid 'tsho'i bar du srog gcod pa spangs nas/ srog gcod pa las phyir log pa nas/ mdo las 'byung ba bzhin du phyogs dang phyogs mtshams dag na/ dge sbyong dang bram ze 'khod pa rnams de'i bsngags pa brjod par 'gyur ba'i bar du rgyas par sbyar te/ de gzhi de las rgyal po rnams dang/ blon po rnams dang/ grong rdal pa dang/ yul gyi mi rnams kyi mi dag gis bsnyen bkur byed par 'gyur ba lta bu'o/ /ji ltar sbyin pa las longs spyod can du 'gyur ba yin zhe na/ 'di ltar 'di na la la sngon gyi tshe rabs gzhan dag tu sbyin pa las byung ba'i bsod nams bya ba'i dngos po byas shing bsags par gyur te/ de da ltar phyug pa'i khyim dang/ nor che ba nas mdzod dang/ bang mdzod kyi tshogs mang ba'i bar gyi khyim du skye bar 'gyur ba lta bu'o/ /ji ltar na bden pa las snyan pa thob par 'gyur ba yin zhe na/ 'di ltar 'di na la la gzhal blugs la sgyu byed pa dang/ srang la sgyu byed pa dang/ gzhal ba la sgyu byed pa dang/ g.yo sgyu dang/ 'drid pa dang/ sdig pa'i las dang/ brdzun du smra ba las longs spyod mi tshol gyi/ chos can gyi las kyi yon tan dang/ chos dang mthun pa dang/ gzu lums med pas longs spyod sgrub par byed de/ de la gzhan dag na re/ kye ma mi 'di ni dge ba yin te/ chos can gyi las kyi yon tan gyis longs spyod sgrub par byed de zhes zer ba lta bu'o/ /ji ltar na byin pas mdza' bo rnyed par 'gyur zhe na/ 'di ltar 'di na la la longs spyod yod cing bdog la/ dri ma dang/ ser sna dang bral zhing yo byad yongs su 'dzin pa med pas/ bdag nyid yang dag pa'i bden pas yongs su tshim par byed pa nas mdza' bshes dang/ blon po dang/ nye du dang/ rgan rabs kyi bar de dag de'i longs spyod pa bsgrub pa dang/ bsrung ba dang/ 'phel bar bya ba'i phyir de'i grogs byed pa lta bu'o/ /

【L3 略義】

བཤད་པ་འདི་མདོར་ལན་བཏབ་པ་ནི། མདོར་བསྡུ་ན་བསྙེན་བཀུར་གྱི་རྒྱུ་དང༌། རྙེད་པའི་རྒྱུ་དེ་བསྟན་ཏེ། ཚུལ་ཁྲིམས་ལས་གྲགས་པ་དང་ལྡན་པར་འགྱུར་བ་ནི་བསྙེན་བཀུར་གྱི་རྒྱུར་བསྟན་ཏོ། །ཚིག་ལྷག་མ་རྣམས་ནི་རྒྱུའི་སྟོབས་དང༌། སྐྱེས་བུའི་མཐུ་སྟོབས་དང༌། གྲོགས་བྱེད་པའི་སྟོབས་ལས་རྙེད་པའི་རྒྱུར་བསྟན་ཏེ། འདི་ནི་འདིར་མདོར་ལན་བཏབ་པ་ཡིན་པར་རིག་པར་བྱའོ། །

bshad pa 'di mdor lan btab pa ni/ mdor bsdu na bsnyen bkur gyi rgyu dang/ rnyed pa'i rgyu de bstan te/ tshul khrims las grags pa dang ldan par 'gyur ba ni bsnyen bkur gyi rgyur bstan to/ /tshig lhag ma rnams ni rgyu'i stobs dang/ skyes bu'i mthu stobs dang/ grogs byed pa'i stobs las rnyed pa'i rgyur bstan te/ 'di ni 'dir mdor lan btab pa yin par rig par bya'o/ /

【K22cd-25ab 第八有三頌名池(3)：第八段】【L1 頌】【M1 問cf. 韓科】

མཚོ་ནི་གང་ལས་ལྡོག་པར་འགྱུར། །ལམ་ནི་གང་ལས་ལྡོག་པ་ལགས། །གང་དུ་འཇིག་རྟེན་སྡུག་བསྔལ་དང༌། །བདེ་བ་མ་ལུས་འགག་པར་འགྱུར། །

mtsho ni gang las ldog par 'gyur/ /lam ni gang las ldog pa lags/ /gang du 'jig rten sdug bsngal dang/ /bde ba ma lus 'gag par 'gyur/ /

【M2 答cf. 韓科】

མིག་དང་རྣ་བ་དེ་བཞིན་སྣ༑ །ལྕེ་དང་ལུས་དང་དེ་བཞིན་ཡིད། །མིང་དང་གཟུགས་ནི་གང་ཞིག་ཏུ། །མ་ལུས་པར་ནི་འགག་འགྱུར་བ། །

mig dang rna ba de bzhin sna| /lce dang lus dang de bzhin yid/ /ming dang gzugs ni gang zhig tu/ /ma lus par ni 'gag 'gyur ba/ /

དེ་ལས་མཚོ་ནི་ལྡོག་འགྱུར་ཞིང༌། །ལམ་ནི་དེ་ལས་ལྡོག་པ་ཡིན། །འདིར་ནི་འཇིག་རྟེན་སྡུག་བསྔལ་དང༌། །བདེ་བ་མ་ལུས་འགག་པར་འགྱུར། །

de las mtsho ni ldog 'gyur zhing/ /lam ni de las ldog pa yin/ /'dir ni 'jig rten sdug bsngal dang/ /bde ba ma lus 'gag par 'gyur/ /

【L2 釋】

མཚོ་གང་ཞེ་ན། རེག་པའི་སྐྱེ་མཆེད་དྲུག་སྟེ། དེ་ཅིའི་ཕྱིར་ཞེ་ན། དཔེར་ན་མཚོ་ཆུ་དང་ལྡན་ཞིང་ཆུ་ཡོད་ལ་རེག་ན་བདེ་བ་ནི་ནན་ཏན་དུ་ཡོངས་སུ་ཟད་པར་མ་གྱུར་ཅིང༌། མཐར་ཐུག་པར་མ་གྱུར་གྱི་བར་དུ་སྐྱེས་པ་དང༌། བུད་མེད་དང༌། ཁྱེའུ་དང་བུ་མོ་མན་ཆད་ནས་ཐ་ན་རི་དྭགས་དང་བྱ་ཡན་ཆད་ཀྱི་ཉེ་བར་འཚོ་བ་ཡིན་པ་བཞིན་དུ་རེག་པའི་སྐྱེ་མཆེད་དྲུག་ཀྱང་ནམ་སྲེད་པའི་རླན་གྱི་ཆུ་དེ་དག་གཏན་དུ་ཡོངས་སུ་ཟད་པར་མ་གྱུར་ཅིང༌། མཐར་ཐུག་པར་མ་གྱུར་གྱི་བར་དུ་བྱིས་པ་རྣམས་སུ་ཡུལ་དྲུག་གི་རེག་པ་རེག་ན་བདེ་བ་རྣམས་ཀྱིས་ཉེ་བར་འཚོའོ། །ལམ་གང་ཞེ་ན། ལམ་ནི་ཉོན་མོངས་པའི་ལམ་དང༌། ལས་ཀྱི་ལམ་རྣམ་པ་གཉིས་ཏེ། དོན་གྱི་སྐབས་འདིར་ནི་རྒྱུ་ལ་ལམ་ཞེས་བྱའོ། །བདེ་བ་དང་སྡུག་བསྔལ་གང་ཞེ་ན། ཚེ་འདིའི་སྐྱེ་མཆེད་དྲུག་པོ་ལ་བརྟེན་ཏེ་སྐྱེས་པའི་ཚོར་བའི་རྣམ་པ་བདེ་བར་ཚོར་བ་དང༌། ཚོར་བའི་རྣམ་པ་མི་བདེ་བར་ཚོར་བའམ། ཚེ་ཕྱི་མའི་ཉོན་མོངས་པར་གཏོགས་པའི་ལེགས་པར་སྤྱོད་པ་དང༌། ཉེས་པར་སྤྱོད་པ་ལ་བརྟེན་ཏེ་སྐྱེས་པའི་ཚོར་བའི་རྣམ་པ་བདེ་བར་ཚོར་བ་དང༌། ཚོར་བའི་རྣམ་པ་མི་བདེ་བར་ཚོར་བའོ། །སྐྱེ་མཆེད་དྲུག་མིང་དང་གཟུགས་དང་བཅས་པ་མ་ལུས་པར་གང་དུ་འགག་པར་འགྱུར་ཞེ་ན། ཕུང་པོ་ལྷག་མ་མེད་པའི་མྱ་ངན་ལས་འདས་པའི་དབྱིངས་སུའོ། །དེ་ལ་སོ་སོའི་སྐྱེ་བོའི་མཚོ་དང༌། ལམ་དང༌། བདེ་བ་དང༌། སྡུག་བསྔལ་ཐམས་ཅད་ནི་བྲི་བ་མ་ཡིན་ཞིང་ཟད་པ་མ་ཡིན་ནོ། །སློབ་པའི་ནི་བྲི་བར་གྱུར་ལ་ཟད་པ་མ་ཡིན་ནོ། །མི་སློབ་པའི་ཚེ་ཕྱི་མའི་ལམ་དང༌། བདེ་བ་དང༌། སྡུག་བསྔལ་བ་ནི་བྲི་བ་ཡང་ཡིན། ཟད་པ་ཡང་ཡིན་ལ་ཀུན་དུ་སྤྱོད་པ་ཡང་མ་ཡིན་ནོ། །ཚེ་འདིའི་མཚོ་དང་བདེ་བ་དང༌། སྡུག་བསྔལ་བ་ཡང་བྲི་ཞིང་ཟད་དེ༑ ལུས་ཀྱི་ལྷག་མ་ཙམ་ཞིག་ཡོད་པའི་ཕྱིར་ནི་ཀུན་དུ་སྤྱོད་པ་ཡོད་དོ། །དེ་བས་ན་ཕུང་པོའི་ལྷག་མ་མེད་པའི་མྱ་ངན་ལས་འདས་པའི་དབྱིངས་སུ་དེ་དག་ཐམས་ཅད་འགག་ཅེས་བྱའོ། །

mtsho gang zhe na/ reg pa'i skye mched drug ste/ de ci'i phyir zhe na/ dper na mtsho chu dang ldan zhing chu yod la reg na bde ba ni nan tan du yongs su zad par ma gyur cing/ mthar thug par ma gyur gyi bar du skyes pa dang/ bud med dang/ khye'u dang bu mo man chad nas tha na ri dwags dang bya yan chad kyi nye bar 'tsho ba yin pa bzhin du reg pa'i skye mched drug kyang nam sred pa'i rlan gyi chu de dag gtan du yongs su zad par ma gyur cing/ mthar thug par ma gyur gyi bar du byis pa rnams su yul drug gi reg pa reg na bde ba rnams kyis nye bar 'tsho'o/ /lam gang zhe na/ lam ni nyon mongs pa'i lam dang/ las kyi lam rnam pa gnyis te/ don gyi skabs 'dir ni rgyu la lam zhes bya'o/ /bde ba dang sdug bsngal gang zhe na/ tshe 'di'i skye mched drug po la brten te skyes pa'i tshor ba'i rnam pa bde bar tshor ba dang/ tshor ba'i rnam pa mi bde bar tshor ba'am/ tshe phyi ma'i nyon mongs par gtogs pa'i legs par spyod pa dang/ nyes par spyod pa la brten te skyes pa'i tshor ba'i rnam pa bde bar tshor ba dang/ tshor ba'i rnam pa mi bde bar tshor ba'o/ /skye mched drug ming dang gzugs dang bcas pa ma lus par gang du 'gag par 'gyur zhe na/ phung po lhag ma med pa'i mya ngan las 'das pa'i dbyings su'o/ /de la so so'i skye bo'i mtsho dang/ lam dang/ bde ba dang/ sdug bsngal thams cad ni bri ba ma yin zhing zad pa ma yin no/ /slob pa'i ni bri bar gyur la zad pa ma yin no/ /mi slob pa'i tshe phyi ma'i lam dang/ bde ba dang/ sdug bsngal ba ni bri ba yang yin/ zad pa yang yin la kun du spyod pa yang ma yin no/ /tshe 'di'i mtsho dang bde ba dang/ sdug bsngal ba yang bri zhing zad de| lus kyi lhag ma tsam zhig yod pa'i phyir ni kun du spyod pa yod do/ /de bas na phung po'i lhag ma med pa'i mya ngan las 'das pa'i dbyings su de dag thams cad 'gag ces bya'o/ /

【L3 略義】

བཤད་པ་འདིའི་མདོར་ལན་བཏབ་པ་ནི། ཚེ་འདིའི་བདེ་བ་དང༌། སྡུག་བསྔལ་བ་རྒྱུ་དང་བཅས་པ་དང༌། ཚེ་ཕྱི་མའི་བདེ་བ་དང་སྡུག་བསྔལ་བ་རྒྱུ་དང་བཅས་པ་རྣམས་ཕུང་པོའི་ལྷག་མ་མེད་པའི་མྱ་ངན་ལས་འདས་པའི་དབྱིངས་སུ་འགག་པར་འགྱུར་བ་དེ་བསྟན་ཏེ། དེ་ནི་འདིར་མདོར་ལན་བཏབ་པ་ཡིན་པར་རིག་པར་བྱའོ། །

bshad pa 'di'i mdor lan btab pa ni/ tshe 'di'i bde ba dang/ sdug bsngal ba rgyu dang bcas pa dang/ tshe phyi ma'i bde ba dang sdug bsngal ba rgyu dang bcas pa rnams phung po'i lhag ma med pa'i mya ngan las 'das pa'i dbyings su 'gag par 'gyur ba de bstan te/ de ni 'dir mdor lan btab pa yin par rig par bya'o/ /

【K25cd-30ab 第九有五頌復名流(5)：第九段】【L1 初兩頌顯異生有學等漸次能越暴流】【M1 頌】【N1 問】

གང་གིས་ཆུ་བོ་རྒལ་བར་འགྱུར། །གང་གིས་རྒྱ་མཚོ་རྒལ་བར་འགྱུར། །གང་གིས་སྡུག་བསྔལ་སྤོང་བར་འགྱུར། །གང་གིས་ཡོངས་སུ་དག་པར་འགྱུར། །

gang gis chu bo rgal bar 'gyur/ /gang gis rgya mtsho rgal bar 'gyur/ /gang gis sdug bsngal spong bar 'gyur/ /gang gis yongs su dag par 'gyur/ /

【N2 答】【O1 初一句明異生由正信越欲暴流】

དད་པས་ཆུ་བོ་རྒལ་བར་འགྱུར། །

dad pas chu bo rgal bar 'gyur/ /

【O2 後之三句皆有學越餘三流】

བག་ཡོད་པས་ནི་རྒྱ་མཚོ་རྒལ། །བརྩོན་འགྲུས་ཀྱིས་ནི་སྡུག་བསྔལ་སྤོང༌། །ཤེས་རབ་ཀྱིས་ནི་ཡོངས་སུ་དག།

bag yod pas ni rgya mtsho rgal/ /brtson 'grus kyis ni sdug bsngal spong/ /shes rab kyis ni yongs su dag/

【M2 釋】

ཅེས་བྱ་བའི་ཚིགས་སུ་བཅད་པའོ། །ཇི་ལྟར་ན་དད་པས་ཆུ་བོ་རྒལ་བར་འགྱུར་བ་ཡིན་ཞེ་ན། འདི་ལྟར་འདི་ན་ཁ་ཅིག་འདོད་པ་རྣམས་ཀྱི་ཉེས་དམིགས་ལས་བརྩམས་ནས། ཉན་ཐོས་ཀྱིས་བཤད་པའམ། །སངས་རྒྱས་ཀྱིས་གསུངས་པའི་ཆོས་ཉན་པར་བྱེད་དེ།དེས་ཆོས་དེ་ཐོས་པས་དད་པ་རྙེད་པར་འགྱུར་ཏེ། དངོས་པོའི་འདོད་པ་སྤང་བའི་ཕྱིར་དང༌། ཉོན་མོངས་པའི་འདོད་པ࿒སྤང་བའི་ཕྱིར་འདུན་པ་བསྐྱེད་དོ། །དེས་ཁྱིམ་གྱི་འདོད་པ་རྣམས་དངོས་པོའི་སྒོ་ནས་སྤངས་ནས། ཡང་དག་པའི་དད་པས་ཁྱིམ་ནས་ཁྱིམ་མེད་པར་རབ་ཏུ་འབྱུང་ངོ༌། །དེ་ལྟར་རབ་ཏུ་བྱུང་ནས་ཀྱང་ཉོན་མོངས་པའི་འདོད་པ་སྤང་བའི་ཕྱིར་རབ་ཏུ་དབེན་པ་ལ་གནས་པར་བྱེད་དོ། །དེ་བརྟུན་པའི་རྒྱུ་ནས་ཡང་དག་པར་ཡིད་ལ་བྱེད་པའི་རྒྱུའི་བར་གྱིས་ཉོན་མོངས་པའི་འདོད་པ་རྣམས་སྤངས་ནས། འདོད་ཆགས་དང་བྲལ་བའི་ས་མཉམ་པར་གཞག་པ་ཐོབ་པར་འགྱུར་ཏེ། དེ་ལྟར་ན་དེ་དད་པ་ལ་བརྟེན་ཅིང་དད་པ་སྔོན་དུ་འགྲོ་བར་བྱས་ནས་འདོད་པའི་ཆུ་བོ་ལས་རྒལ་བར་འགྱུར་བ་ལྟ་བུའོ། །ཇི་ལྟར་ན་བག་ཡོད་པས་རྒྱ་མཚོ་ལས་རྒལ་བར་འགྱུར་བ་ཡིན་ཞེ་ན། དེ་གལ་ཏེ་ཏིང་ངེ་འཛིན་དེ་རོ་མྱོང་བར་མི་བྱེད་པ་ནས། ལྷག་པར་ཞེན་ཅིང་མི་འདུག་གི །ཟག་པ་ཟད་པ་ཤེས་པ་མངོན་སུམ་དུ་བྱ་བ་འབའ་ཞིག་གི་ཕྱིར་སེམས་གཏད་ནས་དེ་ལྟར་མཉམ་པར་གཞག་པའི་སེམས་ཡོངས་སུ་དག་ཅིང་ཡོངས་སུ་བྱུང་ལ། དྲང་པོར་གྱུར་ཅིང་ལས་སུ་རུང་བས། འཕགས་པའི་བདེན་པ་བཞི་རྟོགས་པ་ནས་ཟག་པ་ཟད་པ་རྗེས་སུ་ཐོབ་པའི་བར་འགྱུར་ཏེ། དེ་ལྟར་ན་དེས་བག་ཡོད་པ་ལ་བརྟེན་ཅིང་བག་ཡོད་པ་སྔོན་དུ་འགྲོ་བར་བྱས་ནས་གཟུགས་སུ་གཏོགས་པའི་སྲིད་པའི་ཆུ་བོ་དང༌། གཟུགས་མེད་པར་གཏོགས་པའི་སྲིད་པའི་ཆུ་བོ་དང༌། ལྟ་བའི་ཆུ་བོ་དང༌། མ་རིག་པའི་ཆུ་བོ་མ་ལུས་པར་སྤངས་ནས་རྒྱ་མཚོ་རྒལ་བར་འགྱུར་རོ། །ཇི་ལྟར་ན་བརྩོན་འགྲུས་ཀྱིས་སྡུག་བསྔལ་སྤོང་བར་འགྱུར་བ་ཡིན་ཞེ་ན༑ འདི་ལྟར་འདི་ན་སློབ་པ་བཞི་མཐོང་བ་ལ་ཁམས་གསུམ་པའི་འདོད་ཆགས་དང་མ་བྲལ་ཏེ། དེ་ཀུན་དུ་སྦྱོར་བ་ཐམས་ཅད་མ་ལུས་པར་ཡོངས་སུ་ཟད་པ་མངོན་སུམ་དུ་བྱའོ་སྙམ་ནས། རབ་ཏུ་དབེན་པ་ལ་བརྟེན་ཏོ། །བརྩོན་འགྲུས་བརྩམས་པ་དེ་ལ་གནས་པས་འདོད་པ་ལ་འདུན་པའི་ཀུན་ནས་དཀྲིས་པའི་སེམས་ཀྱིས་ཤས་ཆེར་གནས་པར་མི་བྱེད་ལ། འདོད་པའི་འདོད་ཆགས་ཀྱིས་ཀུན་ནས་དཀྲིས་པ་བྱུང་ན་ཡང༌། ངེས་པར་འབྱུང་བ་ཡང་དག་པ་ཇི་ལྟ་བ་བཞིན་དུ་ཤེས་ཏེ། དེས་འདོད་པ་ལ་འདུན་པའི་སྒྲིབ་པ་ལས་སེམས་ཡོངས་སུ་དག་པར་བྱས་ནས། དེའི་འདོད་པ་ལ་འདུན་པའི་ཀུན་ནས་དཀྲིས་པའི་རྐྱེན་དེ་ལས་སྐྱེས་པའི་སེམས་ལས་བྱུང་བའི་སྡུག་བསྔལ་བ་དང༌། ཡིད་མི་བདེ་བ་གང་ཡིན་པ་དེ་ཡང་འདོད་པ་ལ་འདུན་པའི་ཀུན་ནས་དཀྲིས་པ་དང་མགོ་མཉམ་དུ་སྤོང་བར་འགྱུར་རོ། །འདོད་པ་ལ་འདུན་པ་ཇི་ལྟ་བ་བཞིན་དུ་ཐེ་ཚོམ་གྱི་སྒྲིབ་པའི༌ཀུན་ནས་དཀྲིས་པའི་རྐྱེན་དེ་ལས་བར་དུ་ཡང་དེ་དང་འདྲ་བར་རིག་པར་བྱ་སྟེ། དེ་ལྟར་ན་བརྩོན་འགྲུས་ལ་བརྟེན་ཅིང༌། བརྩོན་འགྲུས་སྔོན་དུ་འགྲོ་བར་བྱས་ནས་སྡུག་བསྔལ་སྤོང་བར་འགྱུར་བ་ལྟ་བུའོ། །དེ་ལ་ཇི་ལྟར་ན་ཤེས་རབ་ཀྱིས་ཡོངས་སུ་དག་པར་འགྱུར་བ་ཡིན་ཞེ་ན། དེས་སྒྲིབ་པ་ལྔ་པོ་སེམས་ཉེ་བར་ཉོན་མོངས་པར་བྱེད་པ་ནས། མྱ་ངན་ལས་འདས་པའི་བར་དུ་མི་འགྱུར་བ་རྣམས་སྤངས་ནས་མི་ལྕོགས་པ་མེད་པ་འབའ་ཞིག་ལ་བརྟེན་ཅིང༌། མི་ལྕོགས་པ་མེད་པ་ལ་གནས་པས་སྡུག་བསྔལ་བ་དང༌། ཀུན་འབྱུང་བ་དང༌། འགོག་པ་དང༌། ལམ་ཤེས་པ་ཇི་ལྟར་ཐོབ་པ་དེས། སྡུག་བསྔལ་ལ་སྡུག་བསྔལ་བ་ནས། ལམ་ལ་ལམ་དུ་ཡིད་ལ་བྱེད་ཅིང༌། ཟག་པ་ཐམས་ཅད་ཟད་པ་ཁམས་གསུམ་པའི་འདོད་ཆགས་དང་བྲལ་བ་རྗེས་སུ་ཐོབ་པར་འགྱུར་ཏེ། དེ་ལྟར་ན་དེས་སྔར་ཐོབ་པའི་ཤེས་རབ་དེ་ཉིད་ལ་བརྟེན་ཅིང་ཤེས་རབ་སྔོན་དུ་འགྲོ་བར་བྱས་ནས་ཡོངས་སུ་དག་པར་འགྱུར་རོ། །

ces bya ba'i tshigs su bcad pa'o/ /ji ltar na dad pas chu bo rgal bar 'gyur ba yin zhe na/ 'di ltar 'di na kha cig 'dod pa rnams kyi nyes dmigs las brtsams nas/ nyan thos kyis bshad pa'am/ /sangs rgyas kyis gsungs pa'i chos nyan par byed de/des chos de thos pas dad pa rnyed par 'gyur te/ dngos po'i 'dod pa spang ba'i phyir dang/ nyon mongs pa'i 'dod pa spang ba'i phyir 'dun pa bskyed do/ /des khyim gyi 'dod pa rnams dngos po'i sgo nas spangs nas/ yang dag pa'i dad pas khyim nas khyim med par rab tu 'byung ngo/ /de ltar rab tu byung nas kyang nyon mongs pa'i 'dod pa spang ba'i phyir rab tu dben pa la gnas par byed do/ /de brtun pa'i rgyu nas yang dag par yid la byed pa'i rgyu'i bar gyis nyon mongs pa'i 'dod pa rnams spangs nas/ 'dod chags dang bral ba'i sa mnyam par gzhag pa thob par 'gyur te/ de ltar na de dad pa la brten cing dad pa sngon du 'gro bar byas nas 'dod pa'i chu bo las rgal bar 'gyur ba lta bu'o/ /ji ltar na bag yod pas rgya mtsho las rgal bar 'gyur ba yin zhe na/ de gal te ting nge 'dzin de ro myong bar mi byed pa nas/ lhag par zhen cing mi 'dug gi /zag pa zad pa shes pa mngon sum du bya ba 'ba' zhig gi phyir sems gtad nas de ltar mnyam par gzhag pa'i sems yongs su dag cing yongs su byung la/ drang por gyur cing las su rung bas/ 'phags pa'i bden pa bzhi rtogs pa nas zag pa zad pa rjes su thob pa'i bar 'gyur te/ de ltar na des bag yod pa la brten cing bag yod pa sngon du 'gro bar byas nas gzugs su gtogs pa'i srid pa'i chu bo dang/ gzugs med par gtogs pa'i srid pa'i chu bo dang/ lta ba'i chu bo dang/ ma rig pa'i chu bo ma lus par spangs nas rgya mtsho rgal bar 'gyur ro/ /ji ltar na brtson 'grus kyis sdug bsngal spong bar 'gyur ba yin zhe na| 'di ltar 'di na slob pa bzhi mthong ba la khams gsum pa'i 'dod chags dang ma bral te/ de kun du sbyor ba thams cad ma lus par yongs su zad pa mngon sum du bya'o snyam nas/ rab tu dben pa la brten to/ /brtson 'grus brtsams pa de la gnas pas 'dod pa la 'dun pa'i kun nas dkris pa'i sems kyis shas cher gnas par mi byed la/ 'dod pa'i 'dod chags kyis kun nas dkris pa byung na yang/ nges par 'byung ba yang dag pa ji lta ba bzhin du shes te/ des 'dod pa la 'dun pa'i sgrib pa las sems yongs su dag par byas nas/ de'i 'dod pa la 'dun pa'i kun nas dkris pa'i rkyen de las skyes pa'i sems las byung ba'i sdug bsngal ba dang/ yid mi bde ba gang yin pa de yang 'dod pa la 'dun pa'i kun nas dkris pa dang mgo mnyam du spong bar 'gyur ro/ /'dod pa la 'dun pa ji lta ba bzhin du the tshom gyi sgrib pa'ikun nas dkris pa'i rkyen de las bar du yang de dang 'dra bar rig par bya ste/ de ltar na brtson 'grus la brten cing/ brtson 'grus sngon du 'gro bar byas nas sdug bsngal spong bar 'gyur ba lta bu'o/ /de la ji ltar na shes rab kyis yongs su dag par 'gyur ba yin zhe na/ des sgrib pa lnga po sems nye bar nyon mongs par byed pa nas/ mya ngan las 'das pa'i bar du mi 'gyur ba rnams spangs nas mi lcogs pa med pa 'ba' zhig la brten cing/ mi lcogs pa med pa la gnas pas sdug bsngal ba dang/ kun 'byung ba dang/ 'gog pa dang/ lam shes pa ji ltar thob pa des/ sdug bsngal la sdug bsngal ba nas/ lam la lam du yid la byed cing/ zag pa thams cad zad pa khams gsum pa'i 'dod chags dang bral ba rjes su thob par 'gyur te/ de ltar na des sngar thob pa'i shes rab de nyid la brten cing shes rab sngon du 'gro bar byas nas yongs su dag par 'gyur ro/ /

【M3 略義】

བཤད་པ་འདིའི་མདོར་ལན་བཏབ་པ་ནི་མདོར་བསྡུ་ན་བཅོམ་ལྡན་འདས་ཀྱིས་སོ་སོའི་སྐྱེ་བོའི་ནི་འདོད་ཆགས་དང་བྲལ་བ་སྔར་བྱས་ནས་བདེན་པ་མངོན་པར་རྟོགས་པར་རྣམ་པར࿒དག་པར་འགྱུར་ལ། སློབ་བའི་བདེན་པ་མངོན་པར་རྟོགས་པ་སྔར་བྱས་ནས་འདོད་ཆགས་དང་བྲལ་བ་རྣམ་པར་དག་པར་འགྱུར་བར་བསྟན་ཏེ། དེ་ནི་འདིར་མདོར་ལན་བཏབ་པ་ཡིན་པར་རིག་པར་བྱའོ། །

bshad pa 'di'i mdor lan btab pa ni mdor bsdu na bcom ldan 'das kyis so so'i skye bo'i ni 'dod chags dang bral ba sngar byas nas bden pa mngon par rtogs par rnam par dag par 'gyur la/ slob ba'i bden pa mngon par rtogs pa sngar byas nas 'dod chags dang bral ba rnam par dag par 'gyur bar bstan te/ de ni 'dir mdor lan btab pa yin par rig par bya'o/ /

【L2 後三頌明得究竟道永越暴流】【M1 頌】【N1 問cf. 韓科】

སུ་ཞིག་གདུགས་མཚན་མི་གཡེལ་བར། །ཆུ་བོ་འདི་ལས་རྒལ་བར་གྱིས། །མི་དམིགས་མི་གནས་ཟབ་མོ་ལ། །སུ་ཞིག་སྒྱིད་ལུག་མི་འགྱུར་ལགས། །

su zhig gdugs mtshan mi g.yel bar/ /chu bo 'di las rgal bar gyis/ /mi dmigs mi gnas zab mo la/ /su zhig sgyid lug mi 'gyur lags/ /

【N2 答cf. 韓科】

རྣམ་པ་ཀུན་དང་ཚུལ་ཁྲིམས་ལྡན། །ཤེས་རབ་ལྡན་ཞིང་མཉམ་གཞག་ལ། །ནང་དུ་སེམས་ཤིང་དྲན་ལྡན་པ། །ཤིན་ཏུ་རྒལ་དཀའ་འདི་ལས་རྒལ། །

rnam pa kun dang tshul khrims ldan/ /shes rab ldan zhing mnyam gzhag la/ /nang du sems shing dran ldan pa/ /shin tu rgal dka' 'di las rgal/ /

འདོད་པའི་འདུ་ཤེས་ཆགས་པ་མེད། །གཟུགས་གྱི་ཀུན་དུ་སྦྱོར་ལས་འདས༑ །མི་དམིགས་མི་གནས་ཟབ་མོ་ལ། །དེ་ནི་སྒྱིད་ལུག་མི་འགྱུར་རོ། །

'dod pa'i 'du shes chags pa med/ /gzugs gyi kun du sbyor las 'das| /mi dmigs mi gnas zab mo la/ /de ni sgyid lug mi 'gyur ro/ /

【M2 釋】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། ཆུ་བོ་གང་ཞེ་ན། ཆུ་བོ་ནི་བཞི་སྟེ༑ འདོད་པའི་ཆུ་བོ་ནས་མ་རིག་པའི་ཆུ་བོའི་བར་རྣམས་སོ། །མི་དམིགས་པ་དང་མི་གནས་པ་གང་ཞེ་ན། སྲེད་པ་ཟད་པར་འདོད་ཆགས་དང་བྲལ་བ་འགོག་པ་མྱ་ངན་ལས་འདས་པ་དང༌། འགོག་པའི་སྙོམས་པར་འཇུག་པའོ། །དེ་ཅིའི་ཕྱིར་ཞི་ན། དམིགས་པ་ཞེས་བྱ་བ་ནི་ཉོན་མོངས་པའི་ཀུན་ནས་དཀྲིས་པ་ཡིན་ལ། གནས་པ་ཞེས་བྱ་བ་ནི་ཉོན་མོངས་པའི་བག་ལ་ཉལ་བ་ཡིན་ཏེ། དེ་གཉིས་ཀ་གང་ལ་མེད་པ་དེ་ནི་མི་དམིགས་པ་དང་མི་གནས་པ་ཞེས་བྱ་སྟེ། རྣམ་གྲངས་མེད་ན་མྱ་ངན་ལས་འདས་པ་ལ་མི་དམིགས་པ་དང་མི་གནས་པ་ཞེས་བྱའོ། །གཞན་ཡང་དམིགས་པ་ཞེས་བྱ་བ་ནི་འདུ་ཤེས་ཡིན་ལ། གནས་པ་ཞེས་བྱ་བ་ནི་ཚོར་བ་ཡིན་ཏེ། དེ་གཉིས་གང་ལ་མེད་པ་དེ་ནི་མི་དམིགས་པ་དང་མི་གནས་པ་ཡིན་ཏེ། རྣམ་གྲངས་དེས་ན་འདུ་ཤེས་དང་ཚོར་བ་འགོག་པའི་སྙོམས་པར་འཇུག་པ་ལ་མི་དམིགས་པ་དང་མི་གནས་པ་ཞེས་བྱ་སྟེ། དོན་གྱི་སྐབས་འདིར་ནི་འདུ་ཤེས་དང་ཚོར་བ་འགོག་པའི་སྙོམས་པར་འཇུག་པ་ལ་བྱ་བར་དགོངས་སོ། །ཇི་ལྟར་ན་རྣམ་པ་ཐམས་ཅད་དུ་ཚུལ་ཁྲིམས་དང་ལྡན་པ་ཡིན་ཞེ་ན། ལུས་དང་ངག་གིས་བསྡམས་པ་དང༌། འཚོ་བ་ཡོངས་སུ་དག་པར་བྱེད་པའོ། །ཇི་ལྟར་ན་ཤེས་རབ་དང་ལྡན་པ་ཡིན་ཞེ་ན། སྡུག་བསྔལ་འཕགས་པའི་བདེན་པ་ནས། འཕགས་པའི་ལམ་གྱི་བདེན་པའི་བར་འདི་དག་ཡང་དག་པ་ཇི་ལྟ་བ་བཞིན་དུ་ཤེས་སོ༑ །ཇི་ལྟར་ན་ཤིན་ཏུ་མཉམ་པར་གཞག་པ་ཡིན་ཞེ་ན། འདོད་པ་རྣམས་ལས་དབེན་པ་ནས། བསམ་གཏན་བཞི་པའམ། སྲིད་པའི་རྩེ་མོའི་སྙོམས་པར་འཇུག་པའི་བར་དུ་བསྒྲུབས་ཏེ་གནས་པའོ། །ཇི་ལྟར་ན་ནང་དུ་སེམས་པ་ཡིན་ཞེ་ན༑ གནས་ཉི་ཤུ་རྩ་གཉིས་པོ་རྣམས་ལ་རྒྱུན་མི་འཆད་པར་སོ་སོར་རྟོག་པ་སྟེ། བདག་ནི་ཁྱིམ་པའི་མཚན་རྟགས་བོར་བས་མི་སྡུག་པའོ་ཞེས་བྱ་བ་ནས། རྒྱས་པར་མདོ་ལས་ཇི་སྐད་འབྱུང་བ་བཞིན་དུ་སྦྱར་བར་བྱའོ། །ཇི་ལྟར་ན་དྲན་པ་དང་ལྡན་པ་ཡིན་ཞེ་ན། གནས་ཉི་ཤུ་རྩ་གཉིས་པོ་རྣམས་ལ་སོ་སོར་རྟོགས་པ་དེ་ནི་དགེ་སྦྱོང་གི་འདུ་ཤེས་ལ་བརྟེན་ནས་རྟག་ཏུ་བྱེད་ཅིང་རྟག་ཏུ་འཇུག་པས་ཉེ་བར་གནས་ཏེ། དེས་ཀུན་དུ་སྦྱོར་བ་ལྷག་མ་སྤང་བར་བྱ་བའི་ཕྱིར། དྲན་པ་ཉེ་བར་གཞག་པ་བཞི་སྒོམ་པའོ། །ཇི་ལྟར་ན་ཤིན་ཏུ་རྒལ་བར་དཀའ་བ་ལས་རྒལ་བ་ཡིན་ཞེ་ན། ཀུན་དུ་སྦྱོར་བ་མ་ལུས་པ་སྤངས་པས། སྲིད་པའི་རྩེ་མོ་ཤིན་ཏུ་རྒལ་དཀའ་བ་ལས་རྒལ་བ་སྟེ། དེ་ནི་བྱིས་པ་སོ་སོའི་སྐྱེ་བོ་ཐམས་ཅད་ཀྱིས་རྒལ་བར་སླ་བ་མ་ཡིན་པའི་ཕྱིར་རོ། །ཇི་ལྟར་ན་འདོད་པའི་འདུ་ཤེས་རྣམས་ལ་ཆགས་པ་དང་བྲལ་བ་ཡིན་ཞེ་ན། དེའི་ཐ་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་ཡོངས་སུ་ཤེས་ནས་སྤངས་པར་གྱུར་པའི་ཕྱིར་རོ། །ཇི་ལྟར་ན་གཟུགས་ཀྱི་ཀུན་དུ་སྦྱོར་བ་ལས་འདས་པ་ཡིན་ཞེ་ན། དེའི་གཟུགས་དང་ལྡན་པ་གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་ཡོངས་སུ་ཤེས་ནས་སྤངས་པར࿒གྱུར་པའི་ཕྱིར་རོ། །ཇི་ལྟར་ན་ཟབ་མོ་མི་དམིགས་པ་དང༌། མི་གནས་པ་ལ་སྒྱིད་ལུག་པར་མི་འགྱུར་བ་ཡིན་ཞེ་ན། གཟུགས་མེད་པའི་ཁམས་ཀྱི་འདོད་ཆགས་དང་བྲལ་བའམ། ཡང་ན་འདོད་ཆགས་དང་བྲལ་བ་མ་ཡིན་པ་སྟེ། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཐོབ་པ་འགོག་པའི་སྙོམས་པར་འཇུག་པ་ལ་སྙོམས་པར་འཇུག་པའི་སྐལ་བ་དང་ལྡན་ཞིང་མཐུ་ཡོད་པ་སྟེ། འདི་ལ་ནི་སློབ་པ་ཡང་ཡོད་ལ། མི་སློབ་པ་ཡང་ཡོད་དེ། གང་གི་ཕྱིར་གཟུགས་མེད་པའི་ཀུན་དུ་སྦྱོར་བ་རྣམས་ལས་འདས་པ་ཞེས་གཅིག་ཏུ་ངེས་པར་མ་གསུངས་པའི་ཕྱིར་རོ། །

zhes bya ba ni tshigs su bcad pa yin te/ chu bo gang zhe na/ chu bo ni bzhi ste| 'dod pa'i chu bo nas ma rig pa'i chu bo'i bar rnams so/ /mi dmigs pa dang mi gnas pa gang zhe na/ sred pa zad par 'dod chags dang bral ba 'gog pa mya ngan las 'das pa dang/ 'gog pa'i snyoms par 'jug pa'o/ /de ci'i phyir zhi na/ dmigs pa zhes bya ba ni nyon mongs pa'i kun nas dkris pa yin la/ gnas pa zhes bya ba ni nyon mongs pa'i bag la nyal ba yin te/ de gnyis ka gang la med pa de ni mi dmigs pa dang mi gnas pa zhes bya ste/ rnam grangs med na mya ngan las 'das pa la mi dmigs pa dang mi gnas pa zhes bya'o/ /gzhan yang dmigs pa zhes bya ba ni 'du shes yin la/ gnas pa zhes bya ba ni tshor ba yin te/ de gnyis gang la med pa de ni mi dmigs pa dang mi gnas pa yin te/ rnam grangs des na 'du shes dang tshor ba 'gog pa'i snyoms par 'jug pa la mi dmigs pa dang mi gnas pa zhes bya ste/ don gyi skabs 'dir ni 'du shes dang tshor ba 'gog pa'i snyoms par 'jug pa la bya bar dgongs so/ /ji ltar na rnam pa thams cad du tshul khrims dang ldan pa yin zhe na/ lus dang ngag gis bsdams pa dang/ 'tsho ba yongs su dag par byed pa'o/ /ji ltar na shes rab dang ldan pa yin zhe na/ sdug bsngal 'phags pa'i bden pa nas/ 'phags pa'i lam gyi bden pa'i bar 'di dag yang dag pa ji lta ba bzhin du shes so| /ji ltar na shin tu mnyam par gzhag pa yin zhe na/ 'dod pa rnams las dben pa nas/ bsam gtan bzhi pa'am/ srid pa'i rtse mo'i snyoms par 'jug pa'i bar du bsgrubs te gnas pa'o/ /ji ltar na nang du sems pa yin zhe na| gnas nyi shu rtsa gnyis po rnams la rgyun mi 'chad par so sor rtog pa ste/ bdag ni khyim pa'i mtshan rtags bor bas mi sdug pa'o zhes bya ba nas/ rgyas par mdo las ji skad 'byung ba bzhin du sbyar bar bya'o/ /ji ltar na dran pa dang ldan pa yin zhe na/ gnas nyi shu rtsa gnyis po rnams la so sor rtogs pa de ni dge sbyong gi 'du shes la brten nas rtag tu byed cing rtag tu 'jug pas nye bar gnas te/ des kun du sbyor ba lhag ma spang bar bya ba'i phyir/ dran pa nye bar gzhag pa bzhi sgom pa'o/ /ji ltar na shin tu rgal bar dka' ba las rgal ba yin zhe na/ kun du sbyor ba ma lus pa spangs pas/ srid pa'i rtse mo shin tu rgal dka' ba las rgal ba ste/ de ni byis pa so so'i skye bo thams cad kyis rgal bar sla ba ma yin pa'i phyir ro/ /ji ltar na 'dod pa'i 'du shes rnams la chags pa dang bral ba yin zhe na/ de'i tha ma'i cha dang mthun pa'i kun du sbyor ba rnams yongs su shes nas spangs par gyur pa'i phyir ro/ /ji ltar na gzugs kyi kun du sbyor ba las 'das pa yin zhe na/ de'i gzugs dang ldan pa gong ma'i cha dang mthun pa'i kun du sbyor ba rnams yongs su shes nas spangs par gyur pa'i phyir ro/ /ji ltar na zab mo mi dmigs pa dang/ mi gnas pa la sgyid lug par mi 'gyur ba yin zhe na/ gzugs med pa'i khams kyi 'dod chags dang bral ba'am/ yang na 'dod chags dang bral ba ma yin pa ste/ 'du shes med 'du shes med min skye mched thob pa 'gog pa'i snyoms par 'jug pa la snyoms par 'jug pa'i skal ba dang ldan zhing mthu yod pa ste/ 'di la ni slob pa yang yod la/ mi slob pa yang yod de/ gang gi phyir gzugs med pa'i kun du sbyor ba rnams las 'das pa zhes gcig tu nges par ma gsungs pa'i phyir ro/ /

【M3 略義】

བཤད་པ་འདིའི་མདོར་ལན་བཏབ་པ་ནི། མདོར་བསྡུ་ན་བཅོམ་ལྡན་འདས་ཀྱིས། མཆོག་གི་མཐར་ཐུག་པའི་རྗེས་སུ་ཐོབ་པར་བྱ་བ་དང༌། མཆོག་གི་གནས་པ་རྟོགས་པར་འགྱུར་བའི་ལམ་བསྟན་པ་ཡིན་ཏེ། དེ་ནི་འདིར་མདོར་ལན་བཏབ་པ་ཡིན་པར་རིག་པར་བྱའོ།། །།

bshad pa 'di'i mdor lan btab pa ni/ mdor bsdu na bcom ldan 'das kyis/ mchog gi mthar thug pa'i rjes su thob par bya ba dang/ mchog gi gnas pa rtogs par 'gyur ba'i lam bstan pa yin te/ de ni 'dir mdor lan btab pa yin par rig par bya'o// //

【K30cd-34ab 第十有四頌復名貪(4)：第十段】【L1 頌】【M1 初一頌問】

བམ་པོ་ཉི་ཤུ་གཉིས་པ།

bam po nyi shu gnyis pa/

བཅོམ་ལྡན་བྱིས་པ་མ་མ་དག་ལ་བརྟེན་པ་ལྟར། །འདོད་ཆགས་ཞེ་སྡང་གཉིས་ཀྱི་གཞི་ནི་གང་ཞིག་ལགས། །དགའ་དང་མི་དགའ་སྤུ་ཟིང་བགྱིད་པ་གང་ལས་བྱུང༌། །ཡིད་ཀྱི་རྟོག་པ་རྣམས་ཀྱང་གང་ལས་བྱུང་བ་ལགས༑ །

bcom ldan byis pa ma ma dag la brten pa ltar/ /'dod chags zhe sdang gnyis kyi gzhi ni gang zhig lags/ /dga' dang mi dga' spu zing bgyid pa gang las byung/ /yid kyi rtog pa rnams kyang gang las byung ba lags| /

【M2 次一頌答】

ནྱ་གྲོ་དྷ་ཡི་སྡོང་པོ་ལྟར། །རླན་ལས་སྐྱེས་ཤིང་བདག་ལས་བྱུང༌། །ནགས་ལ་མ࿒ལུས་འཁྲི་ཤིང་ལྟར། །འདོད་པ་རྣམས་ལ་སོ་སོར་འཕྲོ། །

n+ya gro d+ha yi sdong po ltar/ /rlan las skyes shing bdag las byung/ /nags la ma lus 'khri shing ltar/ /'dod pa rnams la so sor 'phro/ /

【M3 次一頌結】

བྱིས་པ་དག་ནི་མ་མ་དག་ལ་བརྟེན་པ་ལྟར། །འདོད་ཆགས་ཞེ་སྡང་གཉིས་ཀྱི་གཞི་ནི་དེ་ལས་བྱུང༌། །དགའ་དང་མི་དགའ་སྤུ་ཟིང་བྱེད་པ་དེ་ལས་བྱུང༌། །ཡིད་ཀྱི་རྟོག་པ་རྣམས་ཀྱང་དེ་ལས་བྱུང་བ་ཡིན། །

byis pa dag ni ma ma dag la brten pa ltar/ /'dod chags zhe sdang gnyis kyi gzhi ni de las byung/ /dga' dang mi dga' spu zing byed pa de las byung/ /yid kyi rtog pa rnams kyang de las byung ba yin/ /

【M4 後一明除對】

གནོད་སྦྱིན་དེ་དག་གང་ལས་བྱུང་བའི་གཞི་ཤེས་པའི། །སྐྱེ་བོ་གང་ཡིན་དེ་རྣམས་དེ་དག་སྤང་གྱུར་ཞིང༌། །དེ་དག་འདིར་ནི་ཡང་སྲིད་མེད་པར་བྱ་བའི་ཕྱིར། །སྔོན་ཆད་མ་རྒལ་རྒྱ་མཚོ་ཆུ་བོ་རྒལ་བར་འགྱུར། །

gnod sbyin de dag gang las byung ba'i gzhi shes pa'i/ /skye bo gang yin de rnams de dag spang gyur zhing/ /de dag 'dir ni yang srid med par bya ba'i phyir/ /sngon chad ma rgal rgya mtsho chu bo rgal bar 'gyur/ /

【L2 釋】【M1 釋初頌】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། འདོད་ཆགས་དང་ཞེ་སྡང་གང་ཞེ་ན། འདི་ལྟར་འདི་ན་ཁྱིམ་ན་གནས་པ་ཁ་ཅིག །ཡུལ་ཡིད་དུ་འོང་བ་རྣམས་སམ། སེམས་ཅན་ཡིད་དུ་འོང་བ་དང་འགྲོགས་ན་ལྷག་པར་ཞེན་པ་སྐྱེ་བར་འགྱུར་ལ། ཡུལ་ལ་ཡིད་དུ་མི་འོང་བ་རྣམས་སམ། སེམས་ཅན་ཡིད་དུ་མི་འོང་བ་རྣམས་དང་འགྲོགས་ན་ཁོང་ཁྲོ་བ་སྐྱེ་བར་འགྱུར་བ་ལྟ་བུའོ། །མི་དགའ་བ་དང་དགའ་བ་གང་ཞེ་ན། འདི་ལྟར་འདི་ན་ཁ་ཅིག་དེ་བཞིན་གཤེགས་པས་གསུངས་པའི་ཆོས་འདུལ་བ་འཕྲལ་ལ་སྐྱེས་པ་ཐང་ཅིག་ཙམ་གྱིས་དད་པ་ཐོབ་ནས། ཐོག་མ་དང་ཐ་མའི་ཡོན་ཏན་དང༌། ཉེས་པ་ལེགས་པར་མ་བརྟགས་པར་གྱ་ཚོམ་དུ་ནན་གྱིས་ལོངས་སྤྱོད་སྤངས་ཏེ་རབ་ཏུ་བྱུང་ལ། དེ་ལྟར་ན་རབ་ཏུ་བྱུང་ནས་ཁྱིམ་པ་དང་རབ་ཏུ་བྱུང་བ་དག་དང་འདྲེ་བར་གནས་ཏེ།དེ་འདས་པ་དང་མ་འོངས་པའི་ལོངས་སྤྱོད་དང༌། སེམས་ཅན་དང་འགྲོགས་པ་རྗེས་སུ་དྲན་ནས་གདུང་ཞིང་ཡིད་མི་བདེ་ལ། ཡིད་ལ་གཅགས་པའི་སེམས་ཀྱིས་ཡོངས་སུ་འཛིན་ཅིང་འདུག་པ་དང༌། ཁ་ཅིག་ནི་དད་པས་རབ་ཏུ་བྱུང་བ་ཡང་མ་ཡིན། གྱ་ཚོམ་དུ་རབ་ཏུ་བྱུང་བ་ཡང་མ་ཡིན་མོད་ཀྱི། རྒྱལ་པོའི་བཀའ་ནན་ནམ། འཚོ་བ་མེད་པའི་བར་གྱི་འཇིགས་པས་སྐྲག་པའི་ཕྱིར་རབ་ཏུ་བྱུང་སྟེ། དེ་དེ་ལྟར་རབ་ཏུ་བྱུང་ནས་བྲམ་ཟེ་དང༌། ཁྱིམ་བདག་དད་པ་དག་ལས་དུས་དུས་སུ་རྙེད་པ་དང༌། བཀུར་སྟི་བྱུང་བའི་རོ་མྱོང་བར་བྱེད་དེ། ཀྱེ་མ་ཞིང་རྨོ་ཡང་མི་དགོས་ལ། ཚོང་བྱ་ཡང་མི་དགོས་པར་ཚེགས་ཆུང་དུས་འཚོ་བ་འགྲུབ་པ་འདི་ནི་ལེགས་པ་ཡིན་ནོ། །ཀྱེ་མ་འདི་ནི་རབ་ཡིན་ནོ་སྙམ་སྟེ། དེས་རྙེད་པ་དང་བཀུར་སྟི་དེ་ཉིད་རྒྱུར་བྱས་ནས་མངོན་པར་དགའ་བ་ལྟ་བུའོ། །སྤུ་ཟིང་ཞེས་བྱེད་པ་དང༌། རྟོག་པ་གང་ཞེ་ན། འདི་ལྟར་འདི་ན་ཁ་ཅིག་ནན་གྱིས་རབ་ཏུ་བྱུང་བ་ཉིད་ཀྱང་མ་ཡིན་ལ། འཚོ་བའི་ཕྱིར་རབ་ཏུ་བྱུང་བ་ཡང་མ་ཡིན་ཏེ། དེ་ལྟར་དེ་དད་པས་ཁྱིམ་ནས་ཁྱིམ་མེད་པར་ལེགས་པ་ཁོ་ནར་རབ་ཏུ་བྱུང་ནས་ཀྱང༌། ཁྱིམ་པ་དང༌། རབ་ཏུ་བྱུང་བ་རྣམས་དང་འདྲེ་ཞིང་མི་གནས་པར་རབ་ཏུ་དབེན་པར་གནས་ལ། དེ་རབ་ཏུ་དབེན་པ་ན་གནས་པ་ན་མཚན་མོ་མུན་ནག་ལྟ་བུ་མཐོང་ངམ། འབྲུག་སྒྲ་ཆེན་པོའམ་སེར་བ་དྲག་པོ་འབབ་པའི་སྒྲའམ། སེང་གེའམ། སྟག་གམ། གཟིག་གི་སྒྲ་ཐོས་སམ། གཡོ་ཅན་ནམ། ཆོམ་རྐུན་ནམ༑ མི་མ་ཡིན་པ་བྱུང་བ་མཐོང་ན། འཇིགས་པའམ། བག་ཚ་བའམ། སྤུ་ཟིང་ཞེས་བྱེད་པ་འབྱུང་བ་དང༌། ཡང་ཉིན་པར་ནི་འདས་པ་དང༌། མ་འོངས་པའི་འདོད་པ་རྣམས་དང༌། འདས་པ་དང༌། མ་འོངས་པའི་སེམས་ཅན་ལ་བརྟེན་ནས། ཞེན་པ་ལ་བརྟེན་པའི་རྟོག་པ་འདི་ལྟ་སྟེ། འདོད་པ་ལ་རྟོག་པ་ནས་རྒྱས་པར་ཁྱིམ་གྱི་འབྱོར་པ་དང་ལྡན་པའི་བར་གྱི་རྟོག་པ་འབྱུང་བའོ། །

zhes bya ba ni tshigs su bcad pa yin te/ 'dod chags dang zhe sdang gang zhe na/ 'di ltar 'di na khyim na gnas pa kha cig /yul yid du 'ong ba rnams sam/ sems can yid du 'ong ba dang 'grogs na lhag par zhen pa skye bar 'gyur la/ yul la yid du mi 'ong ba rnams sam/ sems can yid du mi 'ong ba rnams dang 'grogs na khong khro ba skye bar 'gyur ba lta bu'o/ /mi dga' ba dang dga' ba gang zhe na/ 'di ltar 'di na kha cig de bzhin gshegs pas gsungs pa'i chos 'dul ba 'phral la skyes pa thang cig tsam gyis dad pa thob nas/ thog ma dang tha ma'i yon tan dang/ nyes pa legs par ma brtags par gya tshom du nan gyis longs spyod spangs te rab tu byung la/ de ltar na rab tu byung nas khyim pa dang rab tu byung ba dag dang 'dre bar gnas te/de 'das pa dang ma 'ongs pa'i longs spyod dang/ sems can dang 'grogs pa rjes su dran nas gdung zhing yid mi bde la/ yid la gcags pa'i sems kyis yongs su 'dzin cing 'dug pa dang/ kha cig ni dad pas rab tu byung ba yang ma yin/ gya tshom du rab tu byung ba yang ma yin mod kyi/ rgyal po'i bka' nan nam/ 'tsho ba med pa'i bar gyi 'jigs pas skrag pa'i phyir rab tu byung ste/ de de ltar rab tu byung nas bram ze dang/ khyim bdag dad pa dag las dus dus su rnyed pa dang/ bkur sti byung ba'i ro myong bar byed de/ kye ma zhing rmo yang mi dgos la/ tshong bya yang mi dgos par tshegs chung dus 'tsho ba 'grub pa 'di ni legs pa yin no/ /kye ma 'di ni rab yin no snyam ste/ des rnyed pa dang bkur sti de nyid rgyur byas nas mngon par dga' ba lta bu'o/ /spu zing zhes byed pa dang/ rtog pa gang zhe na/ 'di ltar 'di na kha cig nan gyis rab tu byung ba nyid kyang ma yin la/ 'tsho ba'i phyir rab tu byung ba yang ma yin te/ de ltar de dad pas khyim nas khyim med par legs pa kho nar rab tu byung nas kyang/ khyim pa dang/ rab tu byung ba rnams dang 'dre zhing mi gnas par rab tu dben par gnas la/ de rab tu dben pa na gnas pa na mtshan mo mun nag lta bu mthong ngam/ 'brug sgra chen po'am ser ba drag po 'bab pa'i sgra'am/ seng ge'am/ stag gam/ gzig gi sgra thos sam/ g.yo can nam/ chom rkun nam| mi ma yin pa byung ba mthong na/ 'jigs pa'am/ bag tsha ba'am/ spu zing zhes byed pa 'byung ba dang/ yang nyin par ni 'das pa dang/ ma 'ongs pa'i 'dod pa rnams dang/ 'das pa dang/ ma 'ongs pa'i sems can la brten nas/ zhen pa la brten pa'i rtog pa 'di lta ste/ 'dod pa la rtog pa nas rgyas par khyim gyi 'byor pa dang ldan pa'i bar gyi rtog pa 'byung ba'o/ /

【M2 釋次二頌】

དེ་ལྟར་འདོད་ཆགས་དང་ཞེ་སྡང་ལ་སོགས་པ་ཇི་ལྟར་བསྟན་པ་དེ་དག་ནྱ་གྲོ་དྷའི་སྡོང་པོ་བཞིན་དུ་རླན་ལས་སྐྱེས་པ་ནི་ཇི་ལྟ་བུ། བདག་ལས་འབྱུང་བ་ཇི་ལྟ་བུ་ཞེ་ན༑ རླན་པ་ཞེས་བྱ་བ་ནི་ཆུ་དང་འདྲ་བའི་སྲེད་པ་གང༌གི་རྐྱེན་གྱིས་ལེན་པ་ཐམས་ཅད་སྐྱེ་བ་ལ་བྱ་སྟེ། དེ་ལ་ཡང་འདོད་ཆགས་དང་ཞེ་སྡང་ལ་སོགས་པ་ནས༑ རྟོག་པ་ལ་ཐུག་པ་ཡན་ཆད་ཐམས་ཅད་ཀྱི་སྤྱིའི་རྒྱུ་ཡིན་ནོ། །བདག་ཅེས་བྱ་བས་ནི་འདོད་ཆགས་དང་ཞེ་སྡང་ལ་སོགས་པ་ནས། རྟོག་པ་ལ་ཐུག་པའི་བར་དེ་དག་ཉིད་ཀྱི་རང་རང་གི་ས་བོན་དང༌། ཁམས་དང༌། རང་བཞིན་ནོ། །འདོད་ཆགས་དང་ཞེ་སྡང་ལ་སོགས་པ་ནས། རྟོག་པ་ལ་ཐུག་པའི་བར་དེ་དག་ཉིད་ནགས་ཚལ࿒ལ་འཁྲི་ཞིང་མ་ལུ་ང་རྒྱས་པ་བཞིན་དུ་འདོད་པ་ཅན་རྣམས་ལ་ཇི་ལྟར་སོ་སོར་འཕྲོ་ཞེ་ན། མདོར་བསྡུ་ན། སོ་སོའི་འདོད་པ་ནི་རྣམ་པ་དྲུག་སྟེ༑ འདི་ལྟ་སྟེ། གཞི་གང་དང༌། དམིགས་པ་གང་ལས་ཁྱིམ་ན་གནས་པ་རྣམས་ཀྱི་འདོད་ཆགས་དང་ཞེ་སྡང་སྐྱེ་བར་འགྱུར་བ་ད་ལྟར་བྱུང་བའི་དངོས་པོའི་འདོད་པ་རང་གི་ཞོ་ཤས་བསྒྲུབས་པ་རྣམས་དང༌། འདི་ལྟ་སྟེ། གཞི་གང་དང༌། དམིགས་པ་གང་ལས་རབ་ཏུ་བྱུང་བ་དེ་དག་གི་འཚོ་བའི་ཕྱིར་དགའ་བ་སྐྱེ་བར་འགྱུར་བ། ད་ལྟར་ཉིད་ཀྱི་དངོས་པོའི་འདོད་པ་ཕ་རོལ་ལས་ཐོབ་པ་རྣམས་དང༌། འདི་ལྟ་སྟེ། གཞི་གང་དང༌། དམིགས་པ་གང་ལས་ནན་གྱིས་རབ་ཏུ་བྱུང་བ་དེ་དག་མི་དགའ་བ་སྐྱེ་བར་འགྱུར་བ་འདས་པ་དང༌། མ་འོངས་པའི་དངོས་པོའི་འདོད་པ་ཉིད་དང༌། ལྷག་མ་རྣམས་ནི་ཉོན་མོངས་པའི་འདོད་པ་སྟེ། དེ་དག་ཀྱང་མདོར་བསྡུ་ན་རྣམ་པ་གཉིས་ཏེ། འདི་ལྟ་སྟེ། དད་པས་རབ་ཏུ་བྱུང་ནས་དབེན་པར་གནས་པ་དང༌། །མཚན་མོ་གཞི་གང་དང༌།དམིགས་པ་གང་ལས་དེ་འཇིགས་པའམ། བག་ཚབ་འམ། སྤུ་ཟིང་ཞེས་བྱེད་པ་འབྱུང་བར་འགྱུར་བ་འདོད་པ་ན་སྤྱོད་པ་བདག་ཉིད་ཀྱི་ལུས་དང་སྲོག་ལ་ཀུན་དུ་རྟོག་པའི་འདོད་ཆགས་མ་སྤངས་པ་དང༌།ཡང་ན་གཞི་གང་དང་དམིགས་པ་གང་ལས་ཉིན་པར་དེའི་རྟོག་པ་འབྱུང་བར་འགྱུར་བ་གང་ཟག་དེ་ཉིད་ཀྱི༌ཕྱི་རོལ་གྱི་གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱ་རྣམས་ལ་ཀུན་དུ་རྟོག་པའི་འདོད་ཆགས་མ་སྤངས་པའོ། །

de ltar 'dod chags dang zhe sdang la sogs pa ji ltar bstan pa de dag n+ya gro d+ha'i sdong po bzhin du rlan las skyes pa ni ji lta bu/ bdag las 'byung ba ji lta bu zhe na| rlan pa zhes bya ba ni chu dang 'dra ba'i sred pa ganggi rkyen gyis len pa thams cad skye ba la bya ste/ de la yang 'dod chags dang zhe sdang la sogs pa nas| rtog pa la thug pa yan chad thams cad kyi spyi'i rgyu yin no/ /bdag ces bya bas ni 'dod chags dang zhe sdang la sogs pa nas/ rtog pa la thug pa'i bar de dag nyid kyi rang rang gi sa bon dang/ khams dang/ rang bzhin no/ /'dod chags dang zhe sdang la sogs pa nas/ rtog pa la thug pa'i bar de dag nyid nags tshal la 'khri zhing ma lu nga rgyas pa bzhin du 'dod pa can rnams la ji ltar so sor 'phro zhe na/ mdor bsdu na/ so so'i 'dod pa ni rnam pa drug ste| 'di lta ste/ gzhi gang dang/ dmigs pa gang las khyim na gnas pa rnams kyi 'dod chags dang zhe sdang skye bar 'gyur ba da ltar byung ba'i dngos po'i 'dod pa rang gi zho shas bsgrubs pa rnams dang/ 'di lta ste/ gzhi gang dang/ dmigs pa gang las rab tu byung ba de dag gi 'tsho ba'i phyir dga' ba skye bar 'gyur ba/ da ltar nyid kyi dngos po'i 'dod pa pha rol las thob pa rnams dang/ 'di lta ste/ gzhi gang dang/ dmigs pa gang las nan gyis rab tu byung ba de dag mi dga' ba skye bar 'gyur ba 'das pa dang/ ma 'ongs pa'i dngos po'i 'dod pa nyid dang/ lhag ma rnams ni nyon mongs pa'i 'dod pa ste/ de dag kyang mdor bsdu na rnam pa gnyis te/ 'di lta ste/ dad pas rab tu byung nas dben par gnas pa dang/ /mtshan mo gzhi gang dang/dmigs pa gang las de 'jigs pa'am/ bag tshab 'am/ spu zing zhes byed pa 'byung bar 'gyur ba 'dod pa na spyod pa bdag nyid kyi lus dang srog la kun du rtog pa'i 'dod chags ma spangs pa dang/yang na gzhi gang dang dmigs pa gang las nyin par de'i rtog pa 'byung bar 'gyur ba gang zag de nyid kyiphyi rol gyi gzugs dang/ sgra dang/ dri dang/ ro dang/ reg bya rnams la kun du rtog pa'i 'dod chags ma spangs pa'o/ /

【M3 釋第四頌】

དགེ་སྦྱོང་དང་བྲམ་ཟེ་གང་དག་འདོད་ཆགས་དང་ཞེ་སྡང་ལ་སོགས་པ་ཇི་སྐད་བསྟན་པ་དེ་དག་གཞི་ཅི་ལས་བྱུང་བ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དེ་དག་ནི་རྟེན་ཅིང་འབྲེལ་པར་འབྱུང་བ་དང༌། མི་རྟག་པ་ཉིད་ཁོང་དུ་ཆུད་པས། སྐྱེས་པ་རྣམས་ནི་དང་དུ་མི་ལེན་ཅིང་སྤོང་ལ་སེལ་ཅིང་མེད་པར་བྱེད་དེ། སྤངས་ནས་ཀྱང་གཟུགས་དང་གཟུགས་མེད་པའི་འདོད་ཆགས་དང་བྲལ་བ་དང༌། འདོད་པའི་འདོད་ཆགས་དང་བྲལ་བས་སྲིད་པའི་རྒྱ་མཚོ་དང་འདོད་པའི་ཆུ་བོ་གང་དེ་དག་གིས་སྔོན་མ་རྒལ་བ་ཡང་རྒལ་བར་འགྱུར་ལ། རྒལ་བ་དེ་དག་ལས་ཀྱང་ཕྱིར་ཡོངས་སུ་ཉམས་པར་མི་འགྱུར་རོ། །

dge sbyong dang bram ze gang dag 'dod chags dang zhe sdang la sogs pa ji skad bstan pa de dag gzhi ci las byung ba yang dag pa ji lta ba bzhin du rab tu shes pa de dag ni rten cing 'brel par 'byung ba dang/ mi rtag pa nyid khong du chud pas/ skyes pa rnams ni dang du mi len cing spong la sel cing med par byed de/ spangs nas kyang gzugs dang gzugs med pa'i 'dod chags dang bral ba dang/ 'dod pa'i 'dod chags dang bral bas srid pa'i rgya mtsho dang 'dod pa'i chu bo gang de dag gis sngon ma rgal ba yang rgal bar 'gyur la/ rgal ba de dag las kyang phyir yongs su nyams par mi 'gyur ro/ /

【L3 略義】

བཤད་པ་འདི་མདོར་ལན་བཏབ་པ་ནི། མདོར་བསྡུ་ན། བཅོམ་ལྡན་འདས་ཀྱིས་གནས་སྐབས་གསུམ་སྟེ། ཁྱིམ་ན་གནས་པའི་གནས་སྐབས་དང༌། རབ་ཏུ་བྱུང་བའི་གནས་སྐབས་དང༌། རབ་ཏུ་དབེན་པ་ན་གནས་པའི་གནས་སྐབས་ན། ཐུན་མོང་བ་དང༌། ཐུན་མོང་མ་ཡིན་པའི་རྒྱུས། རྗེས་སུ་ཆགས་པ་དང༌། ཁོང་ཁྲོ་བ་གྲུབ་པ་དང༌། འདོད་པ་རྣམས་ལ་སོ་སོར་འཕྲོ་བའི་སྤང་བའི་ཐབས་དང༌། སྤང་བའི་ཕན་ཡོན་བསྟན་ཏེ། དེ་ནི་འདིར་མདོར་ལན་བཏབ་པ་ཡིན་པར་རིག་པར་བྱའོ། །དེ་ལ་འདོད་ཆགས་གང་ཡིན་པ་དང༌། དགའ་བ་གང་ཡིན་པ་དང༌། ཞེན་པ་ལ་བརྟེན་པའི་རྟོག་པ་གང་ཡིན་པ་དེ་དག་ནི། འདོད་ཆགས་ཀྱི་ཕྱོགས་ཡིན་པར་རིག་པར་བྱའོ། །ཞེ་སྡང་གང་ཡིན་པ་དང༌། མི་དགའ་བ་གང་ཡིན་པ་དང༌། འཇིགས་པ་གང་ཡིན་པ་དེ་ནི་ཁོང་ཁྲོ་བའི་ཕྱོགས་ཡིན་པར࿒རིག་པར་བྱའོ། །

bshad pa 'di mdor lan btab pa ni/ mdor bsdu na/ bcom ldan 'das kyis gnas skabs gsum ste/ khyim na gnas pa'i gnas skabs dang/ rab tu byung ba'i gnas skabs dang/ rab tu dben pa na gnas pa'i gnas skabs na/ thun mong ba dang/ thun mong ma yin pa'i rgyus/ rjes su chags pa dang/ khong khro ba grub pa dang/ 'dod pa rnams la so sor 'phro ba'i spang ba'i thabs dang/ spang ba'i phan yon bstan te/ de ni 'dir mdor lan btab pa yin par rig par bya'o/ /de la 'dod chags gang yin pa dang/ dga' ba gang yin pa dang/ zhen pa la brten pa'i rtog pa gang yin pa de dag ni/ 'dod chags kyi phyogs yin par rig par bya'o/ /zhe sdang gang yin pa dang/ mi dga' ba gang yin pa dang/ 'jigs pa gang yin pa de ni khong khro ba'i phyogs yin par rig par bya'o/ /

【K34cd-39ab 第十一有五頌名作(5)：第十一段】【L1 頌】【M1 一頌問】

དེ་ནི་སྲིད་པ་མི་འཚལ་བས། །འདོད་པ་རྣམས་ནི་སྤངས་སླད་དུ། །བྲམ་ཟེ་ངལ་བ་མ་མཆིས་པས། །སྤང་བ་དེ་ནི་བགྱི་བ་ལགས། །

de ni srid pa mi 'tshal bas/ /'dod pa rnams ni spangs slad du/ /bram ze ngal ba ma mchis pas/ /spang ba de ni bgyi ba lags/ /

【M2 餘四頌答】

དོན་བྱས་བྲམ་ཟེ་འདོད་པའི་ཕྱིར། །བྲམ་ཟེ་ལ་ནི་བྱ་བ་མེད༑ །

don byas bram ze 'dod pa'i phyir/ /bram ze la ni bya ba med| /

ཇི་སྲིད་གཏིང་དང་འགྲམ་དུ་མ་ཕྱིན་པ། །དེ་སྲིད་དེ་ནི་ལུས་རྣམས་ཀུན་གྱིས་རྩོལ࿒། །རྒལ་ནས་དེ་ནི་འདི་ན་ཐང་ལ་གནས། །རྩོལ་བ་མེད་པ་ཕ་རོལ་ཕྱིན་ཅེས་བྱ། །

ji srid gting dang 'gram du ma phyin pa/ /de srid de ni lus rnams kun gyis rtsol / /rgal nas de ni 'di na thang la gnas/ /rtsol ba med pa pha rol phyin ces bya/ /

གང་ཞིག་ཟག་ཟད་རྟག་འགྲུས་བསམ་གཏན་ཐོབ། །

gang zhig zag zad rtag 'grus bsam gtan thob/ /

དེ་ཡིས་རིམས་ནད་མྱ་ངན་ཀུན་སྤངས་ཤིང༌། །གང་ཞིག་ཡང་དག་དྲན་སེམས་གྲོལ་པ་ཡི། །བྲམ་ཟེའི་དཔེར་བྱ་བ་ནི་འདི་ཡིན་ལྷ། །

de yis rims nad mya ngan kun spangs shing/ /gang zhig yang dag dran sems grol pa yi/ /bram ze'i dper bya ba ni 'di yin lha/ /

【L2 釋】【M1 初釋向頌】

ཞེས་བྱ་བ་ནི་ཚིགས་སུ་བཅད་པ་འདི་ཡིན་ཏེ། ལྷ་མོ་དེས་ཀུན་རྫོབ་ཀྱི་བྲམ་ཟེ་ལས་བསམས་ནས། ࿒རུས་དང་རིས་སྨོས་པའི་བྲམ་ཟེ་གང་དག་ནི་བྲམ་ཟེའོ་སྙམ་དུ་འཛིན་པ་དེ་དག་ནི་ཚངས་པའི་འཇིག་རྟེན་གྱི་མཐར་ཐུག་པར་བྱེད་ཅིང༌། ཚངས་པའི་འཇིག་རྟེན་འདོད་པས་གནས་ཏེ། བརྩོན་འགྲུས་བརྩམས་ཤིང་ཡིད་ཡོངས་སུ་སྐྱོ་བ་མེད་པ་ལ། རབ་ཏུ་དབེན་པར་གནས་པ་དེ་དག་གིས་དངོས་པོའི་འདོད་པ་སྤངས་པ་དང༌། ཉོན་མོངས་པའི་འདོད་པ࿒སྤངས་པའི་ཕྱིར་སྤོང་བའི་དོན་ལ་བསྒྲིམ་པར་བྱའོ་ཞེས། བཅོམ་ལྡན་འདས་ལ་གསོལ་ཏེ། འདི་ལྟར་དེ་དག་ནི་ཚངས་པའི་འཇིག་རྟེན་གྱི་མཐར་ཐུག་པར་བྱེད་ཅིང༌། ཚངས་པའི་འཇིག་རྟེན་དོན་གྱི་འདོད་པའི་སྲིད་པ་ནི་མ་ཡིན་ནོ། །

zhes bya ba ni tshigs su bcad pa 'di yin te/ lha mo des kun rdzob kyi bram ze las bsams nas/ rus dang ris smos pa'i bram ze gang dag ni bram ze'o snyam du 'dzin pa de dag ni tshangs pa'i 'jig rten gyi mthar thug par byed cing/ tshangs pa'i 'jig rten 'dod pas gnas te/ brtson 'grus brtsams shing yid yongs su skyo ba med pa la/ rab tu dben par gnas pa de dag gis dngos po'i 'dod pa spangs pa dang/ nyon mongs pa'i 'dod pa spangs pa'i phyir spong ba'i don la bsgrim par bya'o zhes/ bcom ldan 'das la gsol te/ 'di ltar de dag ni tshangs pa'i 'jig rten gyi mthar thug par byed cing/ tshangs pa'i 'jig rten don gyi 'dod pa'i srid pa ni ma yin no/ /

【M2 第二答頌】

དེ་བཞིན་གཤེགས་པས་ནི་དོན་དམ་པའི་བྲམ་ཟེ་ལ་དགོངས་པས་ལྷ་མོ་ལ་ལན་འདེབས་པར་མཛད་དེ། གང་ཞིག་བྱས་ཟིན་ཀྱང༌། ཡང་དང་ཡང་དུ་བྱ་དགོས་པ་དང༌། གོང་ནས་གོང་དུ་བྱ་དགོས་པ་དེ་ནི་བྲམ་ཟེ་མ་ཡིན་གྱི།གང་ཞིག་བྲམ་ཟེར་བྱེད་པ་དང༌། བྲམ་ཟེར་བྱེད་པའི་དོན་རྟོགས་པས་འཇིག་རྟེན་ཐམས་ཅད་ཀྱི་ཕ་རོལ་དུ་རྒལ་ནས། ཐང་ལ་གནས་པ་དེ་ནི་བྲམ་ཟེ་ཡིན་ཏེ།

de bzhin gshegs pas ni don dam pa'i bram ze la dgongs pas lha mo la lan 'debs par mdzad de/ gang zhig byas zin kyang/ yang dang yang du bya dgos pa dang/ gong nas gong du bya dgos pa de ni bram ze ma yin gyi/gang zhig bram zer byed pa dang/ bram zer byed pa'i don rtogs pas 'jig rten thams cad kyi pha rol du rgal nas/ thang la gnas pa de ni bram ze yin te/

【M3 第三答頌】

རྣམ་གྲངས་དེས་ན་སློབ་པ་དང་མི་སློབ་པ་གཉིས་ཀ་ཡང་བྲམ་ཟེ་ཡིན་ནོ། །དེ་ལ་ཡང་སློབ་པ་ལ་རྣམ་པ་གཉིས་ཏེ། འདོད་པ་རྣམས་ལས་འདོད་ཆགས་དང་མ་བྲལ་བ་དང༌། འདོད་ཆགས་དང་བྲལ་བའོ། །དེ་ལ་འདོད་ཆགས་དང་མ་བྲལ་བ་གང་ཡིན་པ་དེ་ནི་གཏིང་སླེབ་པ་མ་ཡིན་ལ། འགྲམ་དུ་ཕྱིན་པ་ཡང་མ་ཡིན་ནོ༑ །རྣམ་པ་གཉིས་དང་མི་ལྡན་པ་ཡང་མ་ཡིན་ཏེ། ནང་གི་སེམས་ཀྱི་ཞི་གནས་ཀྱང་མ་ཐོབ་ལ། ལྷག་པའི་ཤེས་རབ་ཆོས་ཀྱི་ལྷག་མཐོང་ཐོབ་པ་ཡང་ནང་གི་སེམས་ཀྱི་ཞི་གནས་མེད་པས་ཤིན་ཏུ་རྣམ་པར་དག་པ་མ་ཡིན་ནོ། །ལམ་གྱི་གྲུ་ཇི་ལྟར་ཐོབ་པ་ལ་ཞུགས་ནས་རྐང་པ་ལྟ་བུའི་ནང་གི࿒སེམས་ཀྱི་ཞི་གནས་ཐོབ་པར་བྱ་བའི་ཕྱིར་ཡང་བརྩོན་འགྲུས་བརྩམས་པས་འབད་པར་བྱེད་ལ།ལག་པ་ལྟ་བུའི་ལྷག་པའི་ཤེས་རབ་ཆོས་ཀྱི་ལྷག་མཐོང་རྣམ་པར་དག་པར་བྱ་བའི་ཕྱིར་ཡང་བརྩོན་འགྲུས་བརྩམས་པས་འབད་དེ་འབད་པར་བྱེད་པ་ན། གཏིང་ལྟ་བུའི་འདོད་པའི་འདོད་ཆགས་དང་བྲལ་བ་དང༌། འགྲམ་ལྟ་བུའི་དགྲ་བཅོམ་པ་ཉིད་ཀྱང་ཐོབ་པར་འགྱུར་རོ། །སློབ་པ་འདོད་པའི་འདོད་ཆགས་དང་བྲལ་བ་ནི། ནང་གི་ཞི་གནས་ཀྱང་ཐོབ་ལ། རྣམ་པར་དག་པའི་ལྷག་མཐོང་ཡང་འཐོབ་སྟེ། དེ་ནི་གོང་མའི་ཆ་དང࿒ཡང་མཐུན་པ་ཁོ་ནའི་ཀུན་དུ་སྦྱོར་བ་རྣམས་སྤང་བ་ཙམ་གྱི་དོན་དུ་འབད་པ་ཡིན་གྱི། ལུས་ཐམས་ཅད༌ཀྱི་ནི་མ་ཡིན་ནོ། །འགྲམ་དུ་ཕྱིན་པ་ནི་དགྲ་བཅོམ་པ་བྱ་བ་བྱས་པ། འབད་པ་མེད་པ། ཕ་རོལ་ཏུ་སོན་ནས་གནས་པ་ཡིན་ཏེ། རྣམ་གྲངས་དེས་ན་གསུམ་པོ་འདི་དག་ཐམས་ཅད་ནི་དོན་དམ་པའི་བྲམ་ཟེ་ཡིན་ཏེ། སློབ་པ་གཉིས་དང༌། མི་སློབ་པའོ། །དེ་ལ་འགྲམ་དུ་སོན་པའི་བྲམ་ཟེ་གང་ཡིན་པ་དེ་ནི་ཟག་པ་ཟད་པའོ། །དེ་ལ་སློབ་པ་འདོད་པ་རྣམས་ལས་འདོད་ཆགས་དང་མ་བྲལ་ཞིང་ལུས་ཐམས་ཅད་ཀྱིས་འབད་པ་གང་ཡིན་པ་དེ་ནི་རྟག་འགྲུས་ཅན་ནོ། །དེ་ལ࿒སློབ་པ་འདོད་ཆགས་དང་བྲལ་བ་གཏིང་སླེབ་པ་གང་ཡིན་པ་དེ་ནི་བསམ་གཏན་ཐོབ་པ་ཡིན་ནོ། །

rnam grangs des na slob pa dang mi slob pa gnyis ka yang bram ze yin no/ /de la yang slob pa la rnam pa gnyis te/ 'dod pa rnams las 'dod chags dang ma bral ba dang/ 'dod chags dang bral ba'o/ /de la 'dod chags dang ma bral ba gang yin pa de ni gting sleb pa ma yin la/ 'gram du phyin pa yang ma yin no| /rnam pa gnyis dang mi ldan pa yang ma yin te/ nang gi sems kyi zhi gnas kyang ma thob la/ lhag pa'i shes rab chos kyi lhag mthong thob pa yang nang gi sems kyi zhi gnas med pas shin tu rnam par dag pa ma yin no/ /lam gyi gru ji ltar thob pa la zhugs nas rkang pa lta bu'i nang gi sems kyi zhi gnas thob par bya ba'i phyir yang brtson 'grus brtsams pas 'bad par byed la/lag pa lta bu'i lhag pa'i shes rab chos kyi lhag mthong rnam par dag par bya ba'i phyir yang brtson 'grus brtsams pas 'bad de 'bad par byed pa na/ gting lta bu'i 'dod pa'i 'dod chags dang bral ba dang/ 'gram lta bu'i dgra bcom pa nyid kyang thob par 'gyur ro/ /slob pa 'dod pa'i 'dod chags dang bral ba ni/ nang gi zhi gnas kyang thob la/ rnam par dag pa'i lhag mthong yang 'thob ste/ de ni gong ma'i cha dang yang mthun pa kho na'i kun du sbyor ba rnams spang ba tsam gyi don du 'bad pa yin gyi/ lus thams cadkyi ni ma yin no/ /'gram du phyin pa ni dgra bcom pa bya ba byas pa/ 'bad pa med pa/ pha rol tu son nas gnas pa yin te/ rnam grangs des na gsum po 'di dag thams cad ni don dam pa'i bram ze yin te/ slob pa gnyis dang/ mi slob pa'o/ /de la 'gram du son pa'i bram ze gang yin pa de ni zag pa zad pa'o/ /de la slob pa 'dod pa rnams las 'dod chags dang ma bral zhing lus thams cad kyis 'bad pa gang yin pa de ni rtag 'grus can no/ /de la slob pa 'dod chags dang bral ba gting sleb pa gang yin pa de ni bsam gtan thob pa yin no/ /

【M4 第四頌答】

བསམ་གཏན་ཐོབ་པ་གང་ཡིན་པ་དེ་ནི་ཐ་མའི་ཆ་དང་མཐུན་པའི་ཀུན་དུ་སྦྱོར་བའི་སྤངས་པས་ནི་འདོད་པའི་འདུན་པ་དང༌། གནོད་སེམས་ཀྱི་ཕྱོགས་ཀྱི་མྱ་ངན་དང༌། རིམས་ནད་ཐམས་ཅད་སྤངས་སོ། །ཟག་པ་ཟད་པ་གང་ཡིན་པ་དེ་ནི་བསྒོམ་པས་སྤང་བར་བྱ་བའི་ཉོན་མོངས་པ་རྣམས་སྤང་བར་བྱ་བའི་ཕྱིར་དྲན་པ་ཉེ་བར་གཞག་པ་བཞི་བསྒོམས་ནས། ཡང་དག་པའི་དྲན་པའི་སེམས་རྣམ་པར་གྲོལ་བར་འགྱུར་ཏེ། དེ་ནི་བྱ་བ་བྱས་ནས་ཡང་དང་ཡང་དུ་བྱ་དགོས་པ་ཡང་མེད་ལ། གོང་ནས་གོང་དུ་བྱ་དགོས་པ་ཡང་མེད་དོ། །དེ་བས་ན་དེ་ནི་དོན་དམ་པའི་བྲམ་ཟེ་ཡིན་ནོ། །

bsam gtan thob pa gang yin pa de ni tha ma'i cha dang mthun pa'i kun du sbyor ba'i spangs pas ni 'dod pa'i 'dun pa dang/ gnod sems kyi phyogs kyi mya ngan dang/ rims nad thams cad spangs so/ /zag pa zad pa gang yin pa de ni bsgom pas spang bar bya ba'i nyon mongs pa rnams spang bar bya ba'i phyir dran pa nye bar gzhag pa bzhi bsgoms nas/ yang dag pa'i dran pa'i sems rnam par grol bar 'gyur te/ de ni bya ba byas nas yang dang yang du bya dgos pa yang med la/ gong nas gong du bya dgos pa yang med do/ /de bas na de ni don dam pa'i bram ze yin no/ /

【K39cd-43 第十二有五頌名劬勞(5)：第十二段《論記》於內文提到5頌，但實際數過後是4.5頌。】【L1 頌cf. 韓科判「舉經言」】【M1 第一問答，明佛度暴流】【N1 問】

དགེ་སློང་ཁྱོད་ཆུ་བོ་ལས་རྒལ་ཏམ།

dge slong khyod chu bo las rgal tam/

【N2 答】

ལྷ་མོ་དེ་ལྟ་ཡིན་ནོ། །

lha mo de lta yin no/ /

【M2 第二問答，明佛無攀無住已度暴流】【N1 問】

དམིགས་པ་མེད་པ་དང༌། གནས་པ་མེད་པར་ཆུ་བོ་ལས་རྒལ་ཏམ།

dmigs pa med pa dang/ gnas pa med par chu bo las rgal tam/

【N2 答】

ལྷ་མོ་དེ་ལྟ་བུ་ཡིན་ནོ། །

lha mo de lta bu yin no/ /

【M3 第三問答，明佛無攀無住暴流相】【N1 一頌問】

དགེ་སློང་ཁྱོད་ཇི་ལྟ་བུར་དམིགས་པ་མེད་པ་དང༌། གནས་པ་མེད་པ་ཆུ་བོ་ལས་བརྒལ།

dge slong khyod ji lta bur dmigs pa med pa dang/ gnas pa med pa chu bo las brgal/

【N2 二頌半答cf. 韓科判「頌答」】【O1 一頌半舉障】

ལྷ་མོ་ང་ནི་ཇི་ལྟ་ཇི་ལྟར་འཛིན་པ་དེ་ལྟ་དེ་ལྟར་འབྱིང་ངོ༌། །ཇི་ལྟ་ཇི་ལྟར་འབྱིང་བ࿒དེ་ལྟ་དེ་ལྟར་འདུག་གོ། །

lha mo nga ni ji lta ji ltar 'dzin pa de lta de ltar 'bying ngo/ /ji lta ji ltar 'bying ba de lta de ltar 'dug go/ /

ཇི་ལྟ་ཇི་ལྟར་འདུག་པ་དེ་ལྟ་དེ་ལྟར་ཁྱེར་རོ། །

ji lta ji ltar 'dug pa de lta de ltar khyer ro/ /

【O2 一頌明治】

ལྷ་མོ་ང་ནི་ཇི་ལྟ་ཇི་ལྟར་འཛིན་པ་མེད་པ་དེ་ལྟ་དེ་ལྟར་འབྱིང་བ་མེད་དོ་ཞེས་བྱ་བ་ནས། རྒྱས་པར་དཀར་པོའི་ཕྱོགས་ཀྱང་རིག་པར་བྱའོ༑ །

lha mo nga ni ji lta ji ltar 'dzin pa med pa de lta de ltar 'bying ba med do zhes bya ba nas/ rgyas par dkar po'i phyogs kyang rig par bya'o| /

【L2 釋】【M1 舉無攀無住指同前說】

དེ་ལ་དམིགས་པ་མེད་པ་དང་གནས་པ་མེད་པ་ཞེས་བྱ་བ་དེ་ནི་མྱ་ངན་ལས་འདས་པ་དང༌། འགོག་པའི་སྙོམས་པར་འཇུག་པ་ཡིན་ཏེ། སྔ་མ་བཞིན་ནོ། །

de la dmigs pa med pa dang gnas pa med pa zhes bya ba de ni mya ngan las 'das pa dang/ 'gog pa'i snyoms par 'jug pa yin te/ snga ma bzhin no/ /

【M2 解第三答文】【N1 總釋頌中障治】

བྱང་ཆུབ་སེམས་དཔའི་སྔོན་གྱི་སྤྱོད་པ་དཀའ་བ་སྤྱོད་པ་ན། ཐབས་མ་ཡིན་པས་ཡོངས་སུ་ཟིན་པའི་བརྩོན་འགྲུས་དང༌། བྱང་ཆུབ་ཀྱི་སྙིང་པོ་ལ་ཞུགས་པ་ན། ཐབས་མ་ཡིན་པས་ཡོངས་སུ་ཟིན་པའི་བརྩོན་འགྲུས་རྩོམ་པ་སྤང་བ་ཡོངས་སུ་ཤེས་པ་ལ་དགོངས་ནས། བཅོམ་ལྡན་འདས་ཀྱིས། ལྷ་མོ་ང་ནི་ཇི་ལྟ་ཇི་ལྟར་འཛིན་པ་དེ་ལྟ་དེ་ལྟར་འབྱིང་ངོ༌། །ཇི་ལྟ་ཇི་ལྟར་འབྱིང་བ་དེ་ལྟ་དེ་ལྟར་འདུག་གོ། །ཇི་ལྟ་ཇི་ལྟར་འདུག་པ་དེ་ལྟ་དེ་ལྟར་ཁྱེར་རོ་ཞེས་གསུངས་ཏེ། དེ་ལས་བཟློག་པ་ནི་དཀར་པོའི་ཕྱོགས་སུ་རིག་པར་བྱའོ། །དེ་ལ་དཀའ་བ་སྤྱོད་པ་ན། ཐབས་མ་ཡིན་པས་ཡོངས་སུ་ཟིན་པའི་བརྩོན་འགྲུས་གང་ཡིན་པ་དེ་ནི་འཛིན་པ་ཞེས་བྱའོ། །ལོག་པར་བརྩོན་པ་ན་དགེ་བའི་ཆོས་ཡོངས་སུ་ཉམས་པ་གང་ཡིན་པ་དེ་ནི་འབྱིང་བ་ཞེས་བྱའོ། །དགེ་བའི་ཆོས་ཡོངས་སུ་ཉམས་པར་ཤེས་བཞིན་དུ་ལོག་པར་བརྩོན་པ་ལས་མི་བཟློགས་པ་གང་ཡིན་པ་དེ་ནི་འདུག་པ་ཞེས་བྱའོ། །དཀའ་བ་སྤྱོད་པ་བཏང་ནས་སློབ་དཔོན་ཡོངས་སུ་ཚོལ་ཞིང༌། ལྷག་སྤྱོད་དང༌། རིང་འཕུར་ལ་སོགས་པ་མུ་སྟེགས་ཅན་གྱི་གནས་རྣམས་སུ་རྒྱུ་བ་ནི་ཁྱེར་བའོ། །

byang chub sems dpa'i sngon gyi spyod pa dka' ba spyod pa na/ thabs ma yin pas yongs su zin pa'i brtson 'grus dang/ byang chub kyi snying po la zhugs pa na/ thabs ma yin pas yongs su zin pa'i brtson 'grus rtsom pa spang ba yongs su shes pa la dgongs nas/ bcom ldan 'das kyis/ lha mo nga ni ji lta ji ltar 'dzin pa de lta de ltar 'bying ngo/ /ji lta ji ltar 'bying ba de lta de ltar 'dug go/ /ji lta ji ltar 'dug pa de lta de ltar khyer ro zhes gsungs te/ de las bzlog pa ni dkar po'i phyogs su rig par bya'o/ /de la dka' ba spyod pa na/ thabs ma yin pas yongs su zin pa'i brtson 'grus gang yin pa de ni 'dzin pa zhes bya'o/ /log par brtson pa na dge ba'i chos yongs su nyams pa gang yin pa de ni 'bying ba zhes bya'o/ /dge ba'i chos yongs su nyams par shes bzhin du log par brtson pa las mi bzlogs pa gang yin pa de ni 'dug pa zhes bya'o/ /dka' ba spyod pa btang nas slob dpon yongs su tshol zhing/ lhag spyod dang/ ring 'phur la sogs pa mu stegs can gyi gnas rnams su rgyu ba ni khyer ba'o/ /

【N2 別釋】【O1 捨劬勞】

བྱང་ཆུབ་ཀྱི་སྙིང་པོ་ལ་བཞུགས་པས་ཀྱང༌། ཐབས་མ་ཡིན་པས་ཡོངས་སུ་ཟིན་པའི་བརྩོན་འགྲུས་སྤངས་ནས།

byang chub kyi snying po la bzhugs pas kyang/ thabs ma yin pas yongs su zin pa'i brtson 'grus spangs nas/

【O2 捨劣】

དགེ་བའི་ཆོས་རྣམས་ཀྱིས་འབོགས་ལ།

dge ba'i chos rnams kyis 'bogs la/

【O3 捨住】

ཇི་ལྟ་ཇི་ལྟར་འབོགས་པ་དེ་ལྟ་དེ་ལྟར་དགེ་བའི་ཆོས་ལ་ཆོག་མི་ཤེས་པར་གནས་ཏེ། སྤོང་བ་ལས་ཕྱིར་མི་ནུར་ཞིང་ཆེས་གོང་ནས་གོང་དང༌། ཆེས་བཟང་བ་བས་ཀྱང་བཟང་བ་འདོད་ལ།

ji lta ji ltar 'bogs pa de lta de ltar dge ba'i chos la chog mi shes par gnas te/ spong ba las phyir mi nur zhing ches gong nas gong dang/ ches bzang ba bas kyang bzang ba 'dod la/

【O4 捨漂】

དེ་དེ་ལྟར་ཆོག་མི་ཤེས་པས་སློབ་དཔོན་གཞན་མི་ཚོལ་ཏེ། སློབ་དཔོན་མེད་པར་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བསྒོམས་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་ཏེ། དོན་རྣམ་པ་བཞི་པོ་འདི་དག་འཛིན་པ་མེད་པ་ལ་སོགས་པའི་ཚིག་བཞི་དང་གོ་རིམས་བཞིན་དུ་སྦྱར་བར་རིག་པར་བྱའོ། །

de de ltar chog mi shes pas slob dpon gzhan mi tshol te/ slob dpon med par byang chub kyi phyogs kyi chos sum cu rtsa bdun bsgoms nas/ bla na med pa yang dag par rdzogs pa'i byang chub mngon par rdzogs par sangs rgyas te/ don rnam pa bzhi po 'di dag 'dzin pa med pa la sogs pa'i tshig bzhi dang go rims bzhin du sbyar bar rig par bya'o/ /

【M3 却解初二問答中無依無住/無攀無住】【N1 就涅槃解】

མྱ་ངན་ལས་འདས་པ་དམིགས་པ་མེད་པ་གནས་པ་མེད་པ་ལས་བརྩམས་པའི་རྣམ་གྲངས་གཞན་ཡང༌། བག་ལ་ཉལ་བ་དང་བཅས་པའི་ཉོན་མོངས་པའི་ཀུན་ནས་དཀྲིས་པ་ཆུ་བོ་ལྟ་བུ་མི་རྒལ་བ་ཇི་ལྟ་བུ་ཞེ་ན། མདོར་བསྡུ་ན། རྣམ་པ་བཞི་ནི་རྒལ་ཏེ། རྣམ་པ་བཞི་གང་ཞེ་ན། ཐོག་མ་ཁོ་ནར་ནི་ཞེན་པ་ལ་བརྟེན་པའི་རྟོག་པའོ། །ཞེན་པ་ལ࿒བརྟེན་པའི་རྟོག་པ་ལ་བརྟེན་ནས་ལེ་ལོ་འབྱུང་ངོ༌། །ལེ་ལོ་ལ་བརྟེན་ནས་སོ་སོ་སྐྱེ་བོའི་དངོས་པོ་ལ་གནས་སོ། །སོ་སོ་སྐྱེ་བོའི་དངོས་པོ་ལ་གནས་པ་ལ་བརྟེན་ནས་འཁོར་བའི་རྒྱུན་གྱི་རྗེས་སུ་འགྲོ་བའི་སྲེད་པས། འགྲོ་བ་ལྔའི་འཁོར་བའི་རྒྱུན་ཕྱོགས་སུ་འགྲོ་བའོ། །དེ་ལས་བཟློག་པ་རྣམ་པ་བཞིས་ནི་ཆུ་བོ་ལས་བརྒལ་བར་རིག་པར་བྱའོ། །

mya ngan las 'das pa dmigs pa med pa gnas pa med pa las brtsams pa'i rnam grangs gzhan yang/ bag la nyal ba dang bcas pa'i nyon mongs pa'i kun nas dkris pa chu bo lta bu mi rgal ba ji lta bu zhe na/ mdor bsdu na/ rnam pa bzhi ni rgal te/ rnam pa bzhi gang zhe na/ thog ma kho nar ni zhen pa la brten pa'i rtog pa'o/ /zhen pa la brten pa'i rtog pa la brten nas le lo 'byung ngo/ /le lo la brten nas so so skye bo'i dngos po la gnas so/ /so so skye bo'i dngos po la gnas pa la brten nas 'khor ba'i rgyun gyi rjes su 'gro ba'i sred pas/ 'gro ba lnga'i 'khor ba'i rgyun phyogs su 'gro ba'o/ /de las bzlog pa rnam pa bzhis ni chu bo las brgal bar rig par bya'o/ /

【N2 就想受滅解】

འདུ་ཤེས་དང་ཚོར་བ་འགོག་པའི་སྙོམས་པར་འཇུག་པ་ལས་བརྩམས་པའི་རྣམ་གྲངས་གཞན་ཡང༌། འདི་ལྟར་འདི་ན་ལ་ལ་འགོག་པའི་སྙོམས་པར་འཇུག་པ་དང་པོར་ཐོབ་ལ། དེ་བག་མེད་པར་གནས་ཤིང་འདུ་ཤེས་དང་ཚོར་བ་དེ་ལ་ཤས་ཆེར་གནས་ལ། འདུ་ཤེས་དང་ཚོར་བ་འགོག་པ་དེ་ནི་ཤས་ཆེར་མི་གནས་ཏེ། གཞི་དེས་འགོག་པའི་སྙོམས་པར་འཇུག་པ་ལས་ཡོངས་སུ་ཉམས་པར་འགྱུར་རོ། །ཉམས་ནས་ཀྱང་ས་འོག་མར་སྐྱེ་བའི་རྒྱུ་ལ་གནས་སོ། །རྒྱུ་ལ་གནས་ནས་ཀྱང་དེའི་འབྲས་བུ་ལ་སེམས་གཞོལ་བར་འགྱུར་རོ། །དེ་ལས་བཟློག་པ་ནི་དཀར་པོའི་ཕྱོགས་སུ་རིག་པར་བྱའོ། །

'du shes dang tshor ba 'gog pa'i snyoms par 'jug pa las brtsams pa'i rnam grangs gzhan yang/ 'di ltar 'di na la la 'gog pa'i snyoms par 'jug pa dang por thob la/ de bag med par gnas shing 'du shes dang tshor ba de la shas cher gnas la/ 'du shes dang tshor ba 'gog pa de ni shas cher mi gnas te/ gzhi des 'gog pa'i snyoms par 'jug pa las yongs su nyams par 'gyur ro/ /nyams nas kyang sa 'og mar skye ba'i rgyu la gnas so/ /rgyu la gnas nas kyang de'i 'bras bu la sems gzhol bar 'gyur ro/ /de las bzlog pa ni dkar po'i phyogs su rig par bya'o/ /

【K44-46 第十三有三頌名得義(3)：第十三段】【L1 頌】【M1 一頌半問】

ཁྱོད་ནི་གཅིག་པུ་དགོན་པར་བསམ་གཏན་རྩོམ། །ནོར་མེད་གྱུར་ཏམ་འོན་ཏེ་སྒྲུབ་པ་ཡོད༑ །གྲོང་དུ་ཉེས་པ་འབའ་ཞིག་བྱས་གྱུར་ཏམ། །

khyod ni gcig pu dgon par bsam gtan rtsom/ /nor med gyur tam 'on te sgrub pa yod| /grong du nyes pa 'ba' zhig byas gyur tam/ /

ཅིའི་ཕྱིར་སྐྱེ་བོ་དག་དང་བཤེས་མི་བྱེད། །ཁྱོད་ནི་སུ་དག་དང་ཡང་བཤེས་པ་མེད། །

ci'i phyir skye bo dag dang bshes mi byed/ /khyod ni su dag dang yang bshes pa med/ /

【M1 一頌半答】

འདི་ན་དགའ་བདེའི་ངོ་བོའི་སྡེ་བཏུལ་ནས། །དོན་ཐོབ་པས་ན་འདི་ན་སྙིང་ཞི་གྱུར། །

'di na dga' bde'i ngo bo'i sde btul nas/ /don thob pas na 'di na snying zhi gyur/ /

ང་ནི་གཅིག་པུ་བསམ་གཏན་བདེ་བ་མྱོང༌། །དེ་ཕྱིར་སྐྱེ་བོ་དག་དང་བཤེས་མི་བྱེད། །ང་ནི་སུ་དག་དང་ཡང་བཤེས་པ་མེད། །

nga ni gcig pu bsam gtan bde ba myong/ /de phyir skye bo dag dang bshes mi byed/ /nga ni su dag dang yang bshes pa med/ /

【L2 釋】

ཞེས་བྱ་བ་ནི་གཞོན་ནུ་མས་ཞུས་པའི་ཚིགས་སུ་བཅད་པ་ཡིན་ནོ། །དོན་ཐོབ་པ་ནི་རྣམ་པ་གཉིས་ཏེ། དགེ་སྦྱོང་གི་ཚུལ་གྱི་དོན་ཐོབ་པ་དང༌། འཕགས་པའི་རྫུ་འཕྲུལ་གྱི་དོན་ཐོབ་པའོ། །དེ་ལ་དོན་ཐོབ་པ་ནི་གཅིག་ནི་སྡུག་བསྔལ་ཐམས་ཅད་ལས་ཡང་དག་པར་འདའ་བར་འགྱུར་བ་ཡིན་ནོ། །ཅིག་ཤོས་ནི་རྣམ་པར་ཐར་པ་བརྒྱད་བསམ་གཏན་དུ་བྱེད་པས་ཚེ་འདི་ཉིད་ལ་བདེ་བར་གནས་པར་བྱ་བ་ཡིན་ནོ། །དེ་ལ་ཡང་གཅིག་ནི་དགའ་བ་དང་བདེ་བའི་ངོ་བོའི་བདུད་ཀྱི་སྡེ་ཕམ་པར་འགྱུར་བ་ཡིན་ནོ། །ཅིག་ཤོས་ནི་གཅིག་པུ་བསམ་གཏན་བྱེད་པས་བདེ་བའི་མཆོག་ལ་ལོངས་སྤྱོད་པར་འགྱུར་བ་ཡིན་ཏེ། དོན་གྱི་སྐབས་འདིར་འཕགས་པའི་རྫུ་འཕྲུལ་ལ་བྱ་བར་བཞེད་དོ། །དེ་ཅིའི་ཕྱིར་ཞེ་ན། འདི་ལྟར་འདི་ན་ཁ་ཅིག་འཕགས་པའི་རྫུ་འཕྲུལ་དོན་དུ་བསྒྲུབ་པའི་ཕྱིར། ཟད་པར་གྱི་སྐྱེ་མཆེད་བཅུ་ལ་བརྟེན་ནས་རྣམ་པར་ཐར་པ་ཡོངས་སུ་དག་པར་བྱ་བ་ལ་བརྩོན་པར་བྱེད་དེ། འདི་ལྟར་ཟད་པར་གྱི་སྐྱེ་མཆེད་ཀྱི་སྙོམས་པར་འཇུག་པ་ཡོངས་སུ་རྫོགས་ཤིང་ཡོངས་སུ་དག་ན་རྣམ་པར་ཐར་པ་ཡང་ཡོངས་སུ་དག་ཅིང་ཡོངས་སུ་བྱང་བར་འགྱུར་ལ། འཕགས་པའི་རྫུ་འཕྲུལ་གྱི་དོན་ཡང་འགྲུབ་པར་འགྱུར་བའི་ཕྱིར་རོ། །དེ་ལྟར་དེ་ཡོངས་སུ་གྲུབ་པར་ཤེས་ཏེ༑ བདག་གི་དོན་ནི་ཡོངས་སུ་གྲུབ་པོ་སྙམ་དུ་དེ་ལྟར་ཤེས་ནས། དེ་དགེ་སྦྱོང་ཚུལ་གྱི་དོན་དང་ལྡན་པའི་དགེ་སྦྱོང་དུ་འགྱུར་ཏེ། ནོར་འདོད་པ་དེ་དང༌། ཉེས་པ་དེ་དག་དང༌། ཡུལ་གྱི་མི་དང་བཤེས་པའི་ཐོག་མ་ཡང་ཤེས། ཉེས་དམིགས་དང་ངེས་པར་འབྱུང་བ་དང༌། ངེས་པར་འབྱུང་བར་འགྲོ་བའི་ལམ་ཡང་ཤེས་སོ། །དེ་ལ་ཐོག་མ་ཞེས་བྱ་བ་ནི། དེ་དག་སྐྱེ་བའི་གཞི་ཡིན་ནོ། །ཉེས་དམིགས་ནི་མི་རྟག་པ་དང༌། སྡུག་བསྔལ་བ་དང༌། འགྱུར་བའི་ཆོས་ཅན་ཡིན་ནོ། །ངེས་པར་བྱུང་བ་ནི་འདུན་པའི་འདོད་ཆགས་འདུལ་བ་དང༌། སྤོང་བ་ཡང་དག་པར་འདའ་བ་ཡིན་ནོ། །ངེས་པར་འབྱུང་བ་ལ་འགྲོ་བའི་ལམ་ནི་འཕགས་པའི་ལམ་ཡན་ལག་བརྒྱད་པ་ཡིན་ནོ། །དེའི་ཕྱིར་ཐོག་མ་མཐོང་བ་ནས། ངེས་པར་འབྱུང་བར་འགྲོ་བའི་ལམ་གྱི་བར་དུ་མཐོང་བའི་ཕྱིར། སེམས་ཅན་ནོར་དང་ལྡན་པ་གང་ཡིན་པ་དེ་དག་ཉེས་པ་མེད་པ་དང༌། ཡུལ་གྱི་མི་དང་བཤེས་པར་བྱེད་པ་དེས་སྙིང་ཞི་བར་འཛིན་ཅིང༌། ཁྱིམ་ན་གནས་པ་ལས་མངོན་པར་བྱུང་བ་རྣམ་པར་ཐར་པ་བརྒྱད་བསམ་གཏན་བྱེད་པ་རྣམས་ཀྱི་སྙིང་ཞི་བ་ལ་སྐུར་པ་འདེབས་པ་དེ་དག་གི་སྙིང་ཞི་བ་གང་ཡིན་པ་དེ་ལེགས་པར་མ་མཐོང་སྟེ། ལེགས་པར་མ་རིག་ལེགས་པར་མ་བརྟེན། ལེགས་པར་མ་རྟོགས་སོ། །དེས་ནི་ཡང་དག་པར་སྙིང་ཞི་བ་གང་ཡིན་པ་དེ་འདི་ལས་བཟློག་པ་ལས་ལེགས་པར་མཐོང༌བས་ན། ལེགས་པར་རྟོགས་པའི་བར་དུ་སྦྱར་རོ། །

zhes bya ba ni gzhon nu mas zhus pa'i tshigs su bcad pa yin no/ /don thob pa ni rnam pa gnyis te/ dge sbyong gi tshul gyi don thob pa dang/ 'phags pa'i rdzu 'phrul gyi don thob pa'o/ /de la don thob pa ni gcig ni sdug bsngal thams cad las yang dag par 'da' bar 'gyur ba yin no/ /cig shos ni rnam par thar pa brgyad bsam gtan du byed pas tshe 'di nyid la bde bar gnas par bya ba yin no/ /de la yang gcig ni dga' ba dang bde ba'i ngo bo'i bdud kyi sde pham par 'gyur ba yin no/ /cig shos ni gcig pu bsam gtan byed pas bde ba'i mchog la longs spyod par 'gyur ba yin te/ don gyi skabs 'dir 'phags pa'i rdzu 'phrul la bya bar bzhed do/ /de ci'i phyir zhe na/ 'di ltar 'di na kha cig 'phags pa'i rdzu 'phrul don du bsgrub pa'i phyir/ zad par gyi skye mched bcu la brten nas rnam par thar pa yongs su dag par bya ba la brtson par byed de/ 'di ltar zad par gyi skye mched kyi snyoms par 'jug pa yongs su rdzogs shing yongs su dag na rnam par thar pa yang yongs su dag cing yongs su byang bar 'gyur la/ 'phags pa'i rdzu 'phrul gyi don yang 'grub par 'gyur ba'i phyir ro/ /de ltar de yongs su grub par shes te| bdag gi don ni yongs su grub po snyam du de ltar shes nas/ de dge sbyong tshul gyi don dang ldan pa'i dge sbyong du 'gyur te/ nor 'dod pa de dang/ nyes pa de dag dang/ yul gyi mi dang bshes pa'i thog ma yang shes/ nyes dmigs dang nges par 'byung ba dang/ nges par 'byung bar 'gro ba'i lam yang shes so/ /de la thog ma zhes bya ba ni/ de dag skye ba'i gzhi yin no/ /nyes dmigs ni mi rtag pa dang/ sdug bsngal ba dang/ 'gyur ba'i chos can yin no/ /nges par byung ba ni 'dun pa'i 'dod chags 'dul ba dang/ spong ba yang dag par 'da' ba yin no/ /nges par 'byung ba la 'gro ba'i lam ni 'phags pa'i lam yan lag brgyad pa yin no/ /de'i phyir thog ma mthong ba nas/ nges par 'byung bar 'gro ba'i lam gyi bar du mthong ba'i phyir/ sems can nor dang ldan pa gang yin pa de dag nyes pa med pa dang/ yul gyi mi dang bshes par byed pa des snying zhi bar 'dzin cing/ khyim na gnas pa las mngon par byung ba rnam par thar pa brgyad bsam gtan byed pa rnams kyi snying zhi ba la skur pa 'debs pa de dag gi snying zhi ba gang yin pa de legs par ma mthong ste/ legs par ma rig legs par ma brten/ legs par ma rtogs so/ /des ni yang dag par snying zhi ba gang yin pa de 'di las bzlog pa las legs par mthongbas na/ legs par rtogs pa'i bar du sbyar ro/ /

【L3 略義】

བཤད་པ་འདིའི་མདོར་ལན་བཏབ་པ་ནི། མདོར་བསྡུ་ན། བཅོམ་ལྡན་འདས་ཀྱིས་འདོད་པ་ལ་ལོངས་སྤྱོད་ཅིང༌། འདྲེ་བར་གནས་པ་རྣམས་ཀྱི་སྙིང་ནི་ཡང་དག་པར་རབ་ཏུ་མ་ཞི་བ་རྣམ་པར་ཐར་པ་བརྒྱད་ལ་བསམ་གཏན་པ་རྣམས་ཀྱི་ཟང་ཟིང་མེད་པའི་སྙིང་ནི་ཡང་དག་པར་ཞི་བར་བསྟན་ཏེ། འདི་ནི་མདོར་ལན་བཏབ་པ་ཡིན་པར་རིག་པར་བྱའོ། །

bshad pa 'di'i mdor lan btab pa ni/ mdor bsdu na/ bcom ldan 'das kyis 'dod pa la longs spyod cing/ 'dre bar gnas pa rnams kyi snying ni yang dag par rab tu ma zhi ba rnam par thar pa brgyad la bsam gtan pa rnams kyi zang zing med pa'i snying ni yang dag par zhi bar bstan te/ 'di ni mdor lan btab pa yin par rig par bya'o/ /

【K47-92ab 第十四有四十四頌半釋論議(44.5)：第十四段《論記》於內文提到44.5頌，但實際數過後是45.5頌。】【L1 釋一(有五段)】【M47 第一段一頌】【N1 頌】

ཀྱེ་མ་འདུ་བྱེད་རྣམས་མི་རྟག །སྐྱེ་དང་འཇིག་པའི་ཆོས་ཅན་ཡིན༑ །སྐྱེས་ནས་འགག་པར་འགྱུར་བ་སྟེ། །དེ་དག་ཉེ་བར་ཞི་བ་བདེ། །

kye ma 'du byed rnams mi rtag /skye dang 'jig pa'i chos can yin| /skyes nas 'gag par 'gyur ba ste/ /de dag nye bar zhi ba bde/ /

【N2 釋】【O1 釋初總句】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། ཕུང་པོ་རྣམས་དང༌། ཉེ་བར་ལེན་པའི་ཕུང་པོ་རྣམས་ནི་འདུ་བྱེད་རྣམས་ཞེས་བྱའོ། །དོན་གྱི་སྐབས་འདི་ནི་ཉེ་བར་ལེན་པའི་ཕུང་པོ་རྣམས་ཁོ་ན་ལ་བྱ་བར་བཞེད་དོ། །ཉེ་བར་ལེན་པའི་ཕུང་པོ་ལྔ་པོ་དེ་དག་ཀྱང་མདོར་བསྡུ་ན་རྣམ་པ་གསུམ་སྟེ། འདས་པ་རྣམས་དང༌། མ་འོངས་པ་རྣམས་དང༌། ད་ལྟར་བྱུང་བ་རྣམས་སོ། །དེ་ལ་འདུ་བྱེད་མི་རྟག་པ་ནི་འདུ་བྱེད་དེ་དག་ཉིད་སྔ་ན་མེད་པ་ལས་འབྱུང་བ་དང༌། སྔར་འབྱུང་བ་ལས་འཇིག་པ་གང་ཡིན་པའོ། །

zhes bya ba ni tshigs su bcad pa yin te/ phung po rnams dang/ nye bar len pa'i phung po rnams ni 'du byed rnams zhes bya'o/ /don gyi skabs 'di ni nye bar len pa'i phung po rnams kho na la bya bar bzhed do/ /nye bar len pa'i phung po lnga po de dag kyang mdor bsdu na rnam pa gsum ste/ 'das pa rnams dang/ ma 'ongs pa rnams dang/ da ltar byung ba rnams so/ /de la 'du byed mi rtag pa ni 'du byed de dag nyid snga na med pa las 'byung ba dang/ sngar 'byung ba las 'jig pa gang yin pa'o/ /

【O2 釋第一句無常、第二句有生滅法】

དེ་ལ་འདས་པའི་ཚེ་རབས་དག་ཏུ་འདས་པའི་ལུས་ཐོབ་པ་རྣམས་ཀྱི་ཕུང་པོ་མངོན་པར་འདས་ཤིང་འགགས་པ་གང་ཡིན་པ་དེ་དག་བྱུང་ནས་མེད་པར་གྱུར་པས་ན་མི་རྟག་པའོ། །མ་འོངས་པའི་ཚེ་རབས་དག་ཏུ་མ་འོངས་པའི་ལུས་ཐོབ་པ་རྣམས་ཀྱི་ཕུང་པོ་མ་སྐྱེས་ཤིང་མ་བྱུང་ལ། མེད་པར་མ་གྱུར་ཏེ། སྐྱེ་བར་འགྱུར་བའི་སྐལ་བ་ཅན་གང་ཡིན་པ་དེ་དག་ནི་སྐྱེ་བའི་ཆོས་ཅན་ཡིན་ནོ། །ད་ལྟར་བྱུང་བའི་ཚེ་རབས་དག་ཏུ་ད་ལྟར་བྱུང་བའི་ལུས་ཐོབ་པ་རྣམས༑ གནས་ཤིང་འཚོ་ལ་སྡོད་པའི་སེམས་ཅན་རྣམས་ཀྱི་ཕུང་པོ་འཆི་བའི་ཆོས་ཅན་འཆི་འཕོ་བའི་འགག་པས་འགག་པར་འགྱུར་བའི་སྐལ་བ་ཅན་གང་ཡིན་པ་དེ་དག་ནི་འཇིག་པའི་ཆོས་ཅན་ནོ། །

de la 'das pa'i tshe rabs dag tu 'das pa'i lus thob pa rnams kyi phung po mngon par 'das shing 'gags pa gang yin pa de dag byung nas med par gyur pas na mi rtag pa'o/ /ma 'ongs pa'i tshe rabs dag tu ma 'ongs pa'i lus thob pa rnams kyi phung po ma skyes shing ma byung la/ med par ma gyur te/ skye bar 'gyur ba'i skal ba can gang yin pa de dag ni skye ba'i chos can yin no/ /da ltar byung ba'i tshe rabs dag tu da ltar byung ba'i lus thob pa rnams| gnas shing 'tsho la sdod pa'i sems can rnams kyi phung po 'chi ba'i chos can 'chi 'pho ba'i 'gag pas 'gag par 'gyur ba'i skal ba can gang yin pa de dag ni 'jig pa'i chos can no/ /

【O3 釋第三句】

དེ་ལ་མ་འོངས་པ་དག་ན་ཕུང་པོའི་ལུས་འཐོབ་པར་འགྱུར་བ་སྐྱེ་བའི་ཆོས་ཅན་གང་ཡིན་པ་དེ་དག་ལ་ཡང་ལུས་འཐོབ་པ་གང་རྟག་པ་དང༌། བརྟན་པ་ནས། ཡང་དག་པ་དེ་ཁོ་ན་བཞིན་དུ་གནས་པའི་བར་དེ་ནི་མེད་ཀྱི། སྐྱེས་ཤིང་སྐྱེས་ཤིང་འགག་པ་ཁོ་ནར་ཟད་དོ། །

de la ma 'ongs pa dag na phung po'i lus 'thob par 'gyur ba skye ba'i chos can gang yin pa de dag la yang lus 'thob pa gang rtag pa dang/ brtan pa nas/ yang dag pa de kho na bzhin du gnas pa'i bar de ni med kyi/ skyes shing skyes shing 'gag pa kho nar zad do/ /

【O4 釋第四句】

དེ་ལ་ཚེ་འདི་ཉིད་ལ་མ་འོངས་པའི་ཕུང་པོའི་རྒྱུ་ཡོངས་སུ་ཟད་པར་གྱུར་པའི་སེམས་ཅན་རྣམས་ཀྱི་མ་འོངས་པའི་ལུས་ཀྱི་ཕུང་པོ་ཐམས་ཅད་དུ་མངོན་པར་མི་འགྲུབ་པ་གང་ཡིན་པ་དེ་ནི་དེ་དག་ཉེ་བར་ཞི་བའོ། །ཉེ་བར་ཞི་བ་དེ་ཡང་རྣམ་པ་གཉིས་ཀྱི་བདེ་བ་ཡིན་ཏེ། སྡུག་བསྔལ་གྱི་རྒྱུ་ཐམས་ཅད་འགགས་པས་གནས་ངན་ལེན་ཐམས་ཅད་རྒྱུན་ཆད་པའི་ཕྱིར་ཚེ་འདི་ཉིད་ལ་བདེ་བར་གནས་པས་བདེ་བ་དང༌། ཕྱི་མ་ལ་ཡང་སྐྱེ་བ་དང༌། རྒ་བ་དང༌། ན་བ་ལ་སོགས་པའི་སྡུག་བསྔལ་ལས་རྣམ་པར་ཐར་པའི་ཕྱིར་བདེ་བའོ། །

de la tshe 'di nyid la ma 'ongs pa'i phung po'i rgyu yongs su zad par gyur pa'i sems can rnams kyi ma 'ongs pa'i lus kyi phung po thams cad du mngon par mi 'grub pa gang yin pa de ni de dag nye bar zhi ba'o/ /nye bar zhi ba de yang rnam pa gnyis kyi bde ba yin te/ sdug bsngal gyi rgyu thams cad 'gags pas gnas ngan len thams cad rgyun chad pa'i phyir tshe 'di nyid la bde bar gnas pas bde ba dang/ phyi ma la yang skye ba dang/ rga ba dang/ na ba la sogs pa'i sdug bsngal las rnam par thar pa'i phyir bde ba'o/ /

【N3 略義】

བཤད་པ་འདིའི་མདོར་བསྟན་པ་ནི་མདོར་བསྡུ་ན། བཅོམ་ལྡན་འདས་ཀྱིས་ཡང་དག་པའི་ལྟ་བའི་གནས་དང༌། ཡང་དག་པའི࿒ལྟ་བའི་འབྲས་བུ་བསྟན་ཏོ། །རྣམ་གྲངས་གཞན་ཡང་ཡོངས་སུ་ཤེས་པའི་གནས་དང༌། སྤོང་བ་ཡང་བསྟན་ཏོ། །ཡང་ཡོངས་སུ་ཤེས་པར་བྱ་བའི་ཆོས་རྣམས་དང༌། ཡོངས་སུ་ཤེས་པ་ཡང་མ་ཡིན་ནོ། །ཡང་དུས་གསུམ་གྱི་འདུ་བྱེད་རྣམས་ཀྱི་ཀུན་ནས་ཉོན་མོངས་པ་དང༌། དེ་རྣམ་པར་ཞི་བས་རྣམ་པར་བྱང་བ་ཡང་བསྟན་ཏོ། །ཡང་རྟེན་ཅིང་འབྲེལ་པར་འབྱུང་བའི་འགག་པ་ཡང་བསྟན་ཏོ། །ཡང་སྡུག་བསྔལ་གྱི་བདེན་པ་དང༌། འགོག་པའི་བདེན་པ་ཡང་བསྟན་ཏོ། །ཡང་རྣམ་པར་ཐར་པའི་སྒོ་སྟོང་པ་ཉིད་དང༌། སྨོན་པ་མེད་པའི་གནས་དང༌། རྣམ་པར་ཐར་པའི་སྒོ་མཚན་མ་མེད་པའི་གནས་ཀྱང་བསྟན་ཏོ། །ཡང་བདེན་པ་མངོན་པར་རྟོགས་པ་དང༌། མི་མཐུན་པའི་ཆོས་གཉིས་ཏེ། སྤྲོས་པ་ལ་འཇུག་པ་དང༌། སྤྲོས་པ་མེད་པས་སྐྲག་པ་སྤོང་བའི་གནས་ཀྱང་བསྟན་ཏོ། །ཡང་འདི་ལས་ཕྱི་རོལ་པའི་གཉེན་པོའི་ཆོས་འདི་ལ་ཕྱི་རོལ་པ་དག་དང་ཐུན་མོང་མ་ཡིན་པ་གཉིས་ལ་འདི་ལྟ་སྟེ། ཤེས་པར་བྱ་བ་ཕྱིན་ཅི་ལོག་པ་དང༌། ཕྱིན་ཅི་མ་ལོག་པ་ཉིད་ཀྱང་བསྟན་ཏོ། །

bshad pa 'di'i mdor bstan pa ni mdor bsdu na/ bcom ldan 'das kyis yang dag pa'i lta ba'i gnas dang/ yang dag pa'i lta ba'i 'bras bu bstan to/ /rnam grangs gzhan yang yongs su shes pa'i gnas dang/ spong ba yang bstan to/ /yang yongs su shes par bya ba'i chos rnams dang/ yongs su shes pa yang ma yin no/ /yang dus gsum gyi 'du byed rnams kyi kun nas nyon mongs pa dang/ de rnam par zhi bas rnam par byang ba yang bstan to/ /yang rten cing 'brel par 'byung ba'i 'gag pa yang bstan to/ /yang sdug bsngal gyi bden pa dang/ 'gog pa'i bden pa yang bstan to/ /yang rnam par thar pa'i sgo stong pa nyid dang/ smon pa med pa'i gnas dang/ rnam par thar pa'i sgo mtshan ma med pa'i gnas kyang bstan to/ /yang bden pa mngon par rtogs pa dang/ mi mthun pa'i chos gnyis te/ spros pa la 'jug pa dang/ spros pa med pas skrag pa spong ba'i gnas kyang bstan to/ /yang 'di las phyi rol pa'i gnyen po'i chos 'di la phyi rol pa dag dang thun mong ma yin pa gnyis la 'di lta ste/ shes par bya ba phyin ci log pa dang/ phyin ci ma log pa nyid kyang bstan to/ /

【M48 第二段一頌】【N1 頌】

བག་ཡོད་པ་ནི་འཆི་མེད་གནས། །བག་མེད་པ་ནི་འཆི་བའི་གནས། །བག་ཡོད་རྣམས་ནི་འཆི་བ་མེད། །བག་མེད་རྣམས་ནི་རྟག་ཏུ་འཆི། །

bag yod pa ni 'chi med gnas/ /bag med pa ni 'chi ba'i gnas/ /bag yod rnams ni 'chi ba med/ /bag med rnams ni rtag tu 'chi/ /

【N2 釋】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། བག་ཡོད་པ་ཇི་ལྟར་འཆི་བ་མེད་པའི་གནས་ཡིན་ཞེ་ན། འདི་ལྟར་འདི་ན་ལ་ལ་རྟེན་བཞི་ལ་བརྟེན་ནས་ཀུན་དུ་བསྲུང་བ་རྣམ་པ་བཞི་ལ་གནས་ཏེ། སྲོག་ཀུན་དུ་བསྲུང་བ་དང༌། ཉམས་སྟོབས་ཀུན་དུ་བསྲུང་བ་དང༌། སེམས་ཀྱི་ཀུན་ནས་ཉོན་མོངས་པ་ཀུན་དུ་བསྲུང་བ་དང༌། ཡང་དག་པའི་སྦྱོར་བ་ཀུན་དུ་བསྲུང་བའོ། །འདི་ནི་བག་ཡོད་པ་ཞེས་བྱ་སྟེ། དེ་བག་ཡོད་པ་དེ་ལ་རྟེན་ཅིང་གནས་ནས། མྱ་ངན་ལས་འདས་པའི་ཚོགས་ཡོངས་སུ་མ་རྫོགས་པ་ནི་ཡོངས་སུ་རྫོགས་པར་བྱེད་ལ། མྱ་ངན་ལས་འདའ་བའི་ཚོགས་ཡོངས་སུ་རྫོགས་པ་ནི་ཚེ་འདི་ཉིད་ལ་ཡོངས་སུ་མྱ་ངན་ལས་འདའ་བར་བྱེད་པ་ལྟ་བུའོ། །བག་མེད་པ་ཇི་ལྟར་འཆི་བའི་གནས་ཡིན་ཞེ་ན། འདི་ལྟར་འདི་ན་ཁྱིམ་པ་གོས་དཀར་པོ་ཅན་ལ་ལ་ལྷག་པར་ཞེན་པས་འདོད་པ་ལ་ཡོངས་སུ་སྤྱོད་ཅིང༌། མི་དགེ་བའི་ལས་དག་ཀྱང་བྱེད་པའམ། རབ་ཏུ་བྱུང་བ་ཀུན་དུ་བསྲུང་བ་རྣམ་པ་བཞི་པོ་ཡང་དག་པའི་སྦྱོར་བ་ཀུན་དུ་བསྲུང་བའི་བར་རྣམས་ལ་མི་སྣང་བར་ཡང་རུང་སྟེ། ཁྱིམ་པའི་ཕྱོགས་སུ་གཏོགས་པ་དང༌། རབ་ཏུ་བྱུང་བའི་ཕྱོགས་སུ་གཏོགས་པའི་ཕྱོགས་དེ་གཉི་ག་ནི་བག་མེད་པ་ཞེས་བྱ་སྟེ། དེས་བག་མེད་པ་དེ་ལ་བརྟེན་ཅིང་གནས་ནས། སྐྱེ་བའི་རྩ་བ་ཅན་གྱི་འདུ་བྱེད་རྣམས་ལ་མངོན་པར་དགའ་ཞིང༌། སྐྱེ་བའི་རྩ་བ་ཅན་གྱི་ལས་རྣམས་ཀྱང་བྱེད་དོ། །དེའི་རྒྱུས་སྐྱེ་བར་འགྱུར་རོ། །སྐྱེས་ནས་ཀྱང་འཆི་བའི་དུས་བྱེད་པ་ལྟ་བུའོ། །བག་ཡོད་པ་རྣམས་ནི་ཇི་ལྟར་མི་འཆི་ལ། བག་མེད་པ་རྣམས་ནི་ཇི་ལྟར་རྟག་ཏུ་ཤི་ཞེ་ན། འཆི་བ་ནི་རྣམ་པ་ལྔ་སྟེ། དུལ་བའི་འཆི་བ་དང༌། མ་དུལ་བའི་འཆི་བ་པ་དང༌། འདས་པ་དང༌།ད་ལྟར་བྱུང་བ་དང༌། མ་འོངས་པའི་འཆི་བ་རྣམས་སོ། །དེ་ལྟར་བག་ཡོད་པ་ཤིན་ཏུ་བསྒོམས་པའི་གང་ཟག་ནི་ད་ལྟར་བྱུང་བའི་དུས་ན་དུལ་བས་འཆི་བས་འཆི་བ་ན། འདས་པ་ལ་བརྟེན་ནས། འདས་པའི་འཆི་བས་ཤི་བ་ཡིན་ཞིང༌། མ་དུལ་བའི་འཆི་བས་ཤི་བ་ཡང་ཡིན་ནོ། །ད་ལྟར་བྱུང་བའི་དུས་ན་ནི་མ་དུལ་བའི་འཆི་བས་འཆི་བ་མ་ཡིན་ནོ། །མ་འོངས་པའི་དུས་ན་ནི་དུལ་བའི་འཆི་བས་འཆི་བ་ཡང་མེད། མ་དུལ་བའི་འཆི་བས་འཆི་བ་ཡང་མེད་དེ། དེ་བས་ན་འཆི་བ་མེད་པ་ཞེས༌བྱ་བའོ། །བག་མེད་པའི་གང་ཟག་ནི་ད་ལྟར་བྱུང་བའི་དུས་ན་མ་དུལ་བའི་འཆི་བས་འཆི་བ་ན་འདས་པའི་དུས་ན་ཡང་མ་དུལ་བའི་འཆི་བས་ཤི་བར་གྱུར་ལ། ད་ལྟར་བྱུང་བའི་དུས་ན་ཡང་མ་དུལ་བའི་འཆི་བ་ཉིད་ཀྱིས་འཆི་ཞིང༌། མ་འོངས་པའི་དུས་ན་ཡང་མ་དུལ་བའི་འཆི་བ་ཉིད་ཀྱིས་འཆི་བར་འགྱུར་ཏེ། དེ་བས་ན་རྟག་ཏུ་ཤི་བ་ཞེས་བྱའོ། །

zhes bya ba ni tshigs su bcad pa yin te/ bag yod pa ji ltar 'chi ba med pa'i gnas yin zhe na/ 'di ltar 'di na la la rten bzhi la brten nas kun du bsrung ba rnam pa bzhi la gnas te/ srog kun du bsrung ba dang/ nyams stobs kun du bsrung ba dang/ sems kyi kun nas nyon mongs pa kun du bsrung ba dang/ yang dag pa'i sbyor ba kun du bsrung ba'o/ /'di ni bag yod pa zhes bya ste/ de bag yod pa de la rten cing gnas nas/ mya ngan las 'das pa'i tshogs yongs su ma rdzogs pa ni yongs su rdzogs par byed la/ mya ngan las 'da' ba'i tshogs yongs su rdzogs pa ni tshe 'di nyid la yongs su mya ngan las 'da' bar byed pa lta bu'o/ /bag med pa ji ltar 'chi ba'i gnas yin zhe na/ 'di ltar 'di na khyim pa gos dkar po can la la lhag par zhen pas 'dod pa la yongs su spyod cing/ mi dge ba'i las dag kyang byed pa'am/ rab tu byung ba kun du bsrung ba rnam pa bzhi po yang dag pa'i sbyor ba kun du bsrung ba'i bar rnams la mi snang bar yang rung ste/ khyim pa'i phyogs su gtogs pa dang/ rab tu byung ba'i phyogs su gtogs pa'i phyogs de gnyi ga ni bag med pa zhes bya ste/ des bag med pa de la brten cing gnas nas/ skye ba'i rtsa ba can gyi 'du byed rnams la mngon par dga' zhing/ skye ba'i rtsa ba can gyi las rnams kyang byed do/ /de'i rgyus skye bar 'gyur ro/ /skyes nas kyang 'chi ba'i dus byed pa lta bu'o/ /bag yod pa rnams ni ji ltar mi 'chi la/ bag med pa rnams ni ji ltar rtag tu shi zhe na/ 'chi ba ni rnam pa lnga ste/ dul ba'i 'chi ba dang/ ma dul ba'i 'chi ba pa dang/ 'das pa dang/da ltar byung ba dang/ ma 'ongs pa'i 'chi ba rnams so/ /de ltar bag yod pa shin tu bsgoms pa'i gang zag ni da ltar byung ba'i dus na dul bas 'chi bas 'chi ba na/ 'das pa la brten nas/ 'das pa'i 'chi bas shi ba yin zhing/ ma dul ba'i 'chi bas shi ba yang yin no/ /da ltar byung ba'i dus na ni ma dul ba'i 'chi bas 'chi ba ma yin no/ /ma 'ongs pa'i dus na ni dul ba'i 'chi bas 'chi ba yang med/ ma dul ba'i 'chi bas 'chi ba yang med de/ de bas na 'chi ba med pa zhesbya ba'o/ /bag med pa'i gang zag ni da ltar byung ba'i dus na ma dul ba'i 'chi bas 'chi ba na 'das pa'i dus na yang ma dul ba'i 'chi bas shi bar gyur la/ da ltar byung ba'i dus na yang ma dul ba'i 'chi ba nyid kyis 'chi zhing/ ma 'ongs pa'i dus na yang ma dul ba'i 'chi ba nyid kyis 'chi bar 'gyur te/ de bas na rtag tu shi ba zhes bya'o/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན་བཅོམ་ལྡན་འདས་ཀྱིས་བག་ཡོད་པའི་གང་ཟག་གི་ལམ་གྱི་བདེན་པ་དང༌། འགོག་པའི་བདེན་པ་དང༌། བག་མེད་པའི་གང་ཟག་གི་ཀུན་འབྱུང་བའི་བདེན་པ་དང༌། སྡུག་བསྔལ་གྱི་བདེན་པ་བསྟན་ཏོ། །ཡང་གནས་དང་གནས་མ་ཡིན་པ་དང༌། ལས་བདག་གིར་བྱ་བ་བསྟན་ཏེ། ཕྱེད་གོང་མས་ནི་གནས་དང་གནས་མ་ཡིན་པ་བསྟན་ཏོ། །ཕྱེད་འོག་མས་ནི་ལས་བདག་གིར་བྱ་བ་བསྟན་ཏོ། །ཡང་ཕྱེད་གོང་མས་ནི་ཉན་པ་རྣམས་ལ་སྟོན་པའི་བྱ་བ་བསྟན་ཏོ། །ཕྱེད་འོག་མས་ནི་ཉན་པ་རྣམས་ཀྱི་རང་གི་དོན་གྱི་བྱ་བ་བསྟན་ཏོ། །

bshad pa 'di'i mdor bstan pa ni/ mdor bsdu na bcom ldan 'das kyis bag yod pa'i gang zag gi lam gyi bden pa dang/ 'gog pa'i bden pa dang/ bag med pa'i gang zag gi kun 'byung ba'i bden pa dang/ sdug bsngal gyi bden pa bstan to/ /yang gnas dang gnas ma yin pa dang/ las bdag gir bya ba bstan te/ phyed gong mas ni gnas dang gnas ma yin pa bstan to/ /phyed 'og mas ni las bdag gir bya ba bstan to/ /yang phyed gong mas ni nyan pa rnams la ston pa'i bya ba bstan to/ /phyed 'og mas ni nyan pa rnams kyi rang gi don gyi bya ba bstan to/ /

【M49 第三段一頌】【N1 頌】

རྟོག་པས་རབ་ཏུ་བཅོམ་པའི་སྐྱེ་བ་བོ། །འདོད་ཆགས་ཤས་ཆེར་སྡུག་པར་ལྟ་བ་ནི། །སྲེད་པ་ཕྱིར་ཞིང་རྣམ་པར་འཕེལ་འགྱུར་ཏེ། །དེས་ནི་དེ་ཡི་འཆིང་བ་དམ་པར་བྱེད། །

rtog pas rab tu bcom pa'i skye ba bo/ /'dod chags shas cher sdug par lta ba ni/ /sred pa phyir zhing rnam par 'phel 'gyur te/ /des ni de yi 'ching ba dam par byed/ /

【N2 釋】【O1 明惡尋思】

ཅེས་བྱ་བ་ནི་ཚིགས་སུ་བཅད་པ་ཡིན་ཏེ། ཇི་ལྟར་ན་རྟོག་པས་རབ་ཏུ་བཅོམ་པ་ཡིན་ཞེ་ན། འདི་ལྟར་འདི་ན་ལ་ལ་སྔོན་ཐོབ་ཅིང་སྔོན་ཡོངས་སུ་སྤྱད་པའི་འདོད་པ་རྣམས་ལ་ཚུལ་བཞིན་མ་ཡིན་པ་ཡིད་ལ་བྱེད་པ་ན་མི་དགེ་བའི་རྟོག་པ་སྡིག་པ་ཅན་ཞེན་པ་ལ་བརྟེན་པ་ལ་རྟོག་པར་བྱེད་པ་ལྟ་བུའོ། །

ces bya ba ni tshigs su bcad pa yin te/ ji ltar na rtog pas rab tu bcom pa yin zhe na/ 'di ltar 'di na la la sngon thob cing sngon yongs su spyad pa'i 'dod pa rnams la tshul bzhin ma yin pa yid la byed pa na mi dge ba'i rtog pa sdig pa can zhen pa la brten pa la rtog par byed pa lta bu'o/ /

【O2 明猛利貪】

ཇི་ལྟར་ན་འདོད་ཆགས་ཤས་ཆེ་བ་ཡིན་ཞེ་ན། འདི་ལྟར་འདི་ན་ལ་ལ་སྔོན་གྱི་ཚེ་རབས་གཞན་དག་ཏུ་འདོད་པའི་འདོད་ཆགས་ཀུན་དུ་བརྟེན་ཅིང་བསྒོམས་ཏེ་མང་དུ་བྱས་པ་དེའི་རྒྱུས། དེ་ད་ལྟར་སྔོན་ཐོས་པ་དང༌། སྔོན་ཡོངས་སུ་སྤྱད་པའི་འདོད་པ་རྣམས་ལ་ཚུལ་བཞིན་མ་ཡིན་པ་ཡིད་ལ་བྱེད་པས། འདོད་པའི་འདོད་ཆགས་ཀྱིས་སེམས་འཇོམས་པར་བྱེད་པ་ལྟ་བུའོ། །

ji ltar na 'dod chags shas che ba yin zhe na/ 'di ltar 'di na la la sngon gyi tshe rabs gzhan dag tu 'dod pa'i 'dod chags kun du brten cing bsgoms te mang du byas pa de'i rgyus/ de da ltar sngon thos pa dang/ sngon yongs su spyad pa'i 'dod pa rnams la tshul bzhin ma yin pa yid la byed pas/ 'dod pa'i 'dod chags kyis sems 'joms par byed pa lta bu'o/ /

【O3 明隨觀妙】

ཇི་ལྟར་ན་སྡུག་པར་ལྟ་བ་ཡིན་ཞེ་ན། འདི་ལྟར་འདི་ན་ལ་ལ་ལུས་མ་བསྲུངས་ཤིང་དབང་པོ་ཡང་དག་པར་མ་བསྡམས་ལ་དྲན་པ་ཉེ་བར་མ་བཞག་པས་གྲོང་དུ་རྒྱུ་བ་ན། བུད་མེད་གཞོན་ནུ་ཁ་དོག་རྒྱས་ཤིང་ཆགས་སུ་རུང་བ་མཐོང་ལ་ཚུལ་བཞིན་མ་ཡིན་པའི་སྡུག་པའི་མཚན་མ་འཛིན་པར་བྱེད་ཅིང༌། དེའི་རྒྱུས་ཡོངས་སུ་གདུང་བར་འགྱུར་ཏེ། ལུས་དང་སེམས་ཀྱིས་ཡོངས་སུ་གདུང་བར་འགྱུར་བ་ལྟ་བུའོ། །

ji ltar na sdug par lta ba yin zhe na/ 'di ltar 'di na la la lus ma bsrungs shing dbang po yang dag par ma bsdams la dran pa nye bar ma bzhag pas grong du rgyu ba na/ bud med gzhon nu kha dog rgyas shing chags su rung ba mthong la tshul bzhin ma yin pa'i sdug pa'i mtshan ma 'dzin par byed cing/ de'i rgyus yongs su gdung bar 'gyur te/ lus dang sems kyis yongs su gdung bar 'gyur ba lta bu'o/ /

【O4 明增染愛】

སྲེད་པ་འཕེལ་བར་ཇི་ལྟར་རིག་པར་བྱ་ཞེ་ན། རྟགས་དང་མཚན་མ་རྣམ་པ་ལྔས་སྲེད་པ་འཕེལ་བར་རིག་པར་བྱ་སྟེ།ལྔ་གང་ཞེ་ན། འདི་ལྟར་འདི་ན་ལ་ལ་འདོད་པའི་དངོས་པོ་ངན་པ་ལ་ཡང་འདོད་པའི་འདོད་ཆགས་དྲག་པོའི་ཀུན་ནས་དཀྲིས་པས་ལྷག་པར་ཞེན་ན་བཟང་པོ࿒ལྟ་ལ་ཅི་སྨོས་ཆོས་མ་ཡིན་པས་བབ་ཅོལ་དུ་ཕལ་ཆེར་ལོངས་སྤྱོད་སྒྲུབ་པར་བྱེད་ཀྱི། ཆོས་ཀྱིས་ནི་མ་ཡིན་ཏེ། ཡོ་བྱད་ཀྱང་ཤས་ཆེར་ཀུན་དུ་འཛིན་ཏོ། །དེ་དངོས་པོ་མི་གཅེས་ཤིང་མི་འཁོལ་བ་ཡང་ཡོངས་སུ་གཏོང་བར་མི་འདོད་ན། གཅེས་པ་ལྟ་ཅི་སྨོས། ལོངས་སྤྱོད་ཉུང་ངུ་དང་ཐ་ཆད་དག་གི་ཕྱིར་ཡང་ལུས་དང་ངག་གི་ཉེས་པར་སྤྱོད་པ་མང་པོ་བྱེད་ན་མང་པོ་དང་མཆོག་རྣམས་ཀྱི་ཕྱིར་ལྟ་ཅི་སྨོས། ལེགས་པར་སྤྱད་པ་ཡང་དག་པར࿒བླངས་པ་ཆུང་ངུ་ལ་ཡང་དེའི་སེམས་མི་འཇུག་ཅིང་མི་དགའ་ན། མང་པོ་ལྟ་ཅི་སྨོས་ཏེ། མྱ་ངན་ལས་འདས་པ་ནི་ཐོས་པར་ཡང་མི་འདོད་ན། ཐོབ་པར་ལྟ་ག་ལ་འདོད་པ་ལྟ་བུའོ། །

sred pa 'phel bar ji ltar rig par bya zhe na/ rtags dang mtshan ma rnam pa lngas sred pa 'phel bar rig par bya ste/lnga gang zhe na/ 'di ltar 'di na la la 'dod pa'i dngos po ngan pa la yang 'dod pa'i 'dod chags drag po'i kun nas dkris pas lhag par zhen na bzang po lta la ci smos chos ma yin pas bab col du phal cher longs spyod sgrub par byed kyi/ chos kyis ni ma yin te/ yo byad kyang shas cher kun du 'dzin to/ /de dngos po mi gces shing mi 'khol ba yang yongs su gtong bar mi 'dod na/ gces pa lta ci smos/ longs spyod nyung ngu dang tha chad dag gi phyir yang lus dang ngag gi nyes par spyod pa mang po byed na mang po dang mchog rnams kyi phyir lta ci smos/ legs par spyad pa yang dag par blangs pa chung ngu la yang de'i sems mi 'jug cing mi dga' na/ mang po lta ci smos te/ mya ngan las 'das pa ni thos par yang mi 'dod na/ thob par lta ga la 'dod pa lta bu'o/ /

【O5 明堅固縛】

འཆིང་བ་དམ་པོ་གང་ཞེ་ན། རྣམ་པ་གསུམ་གྱིས་འཆིང་བ་དམ་པོར་འགྱུར་བར་རིག་པར་བྱ་སྟེ། བརྟན་པ་དང༌། སྡུག་བསྔལ་གྱི་འདུས་ཏེ་རེག་པ་དང༌། ཡུན་རིང་པོར་རྗེས་སུ་འབྲེལ་པའོ། །དེ་ལ་ཚེ་འདིའི་ཉེས་པར་སྤྱོད་པའི་རྩ་བ་ཆགས་པ་དང༌། ཞེ་སྡང་དང༌། གཏི་མུག་རྣམས་ཀྱིས་ནི་འཆིང་བ་བརྟན་པར་རིག་པར་བྱའོ། །སེམས་ཅན་དམྱལ་བ་དང༌།དུད་འགྲོ་དང་ཡི་དྭགས་སུ་སྐྱེ་བས་ནི། སྡུག་བསྔལ་གྱི་འདུས་ཏེ་རེག་པ་དང༌། རྒྱུན་མི་འཆད་པར་འབྱུང་བས་ནི་ཡུན་རིང་བ་རྗེས་སུ་འབྲེལ་པར་རིག་པར་བྱའོ། །

'ching ba dam po gang zhe na/ rnam pa gsum gyis 'ching ba dam por 'gyur bar rig par bya ste/ brtan pa dang/ sdug bsngal gyi 'dus te reg pa dang/ yun ring por rjes su 'brel pa'o/ /de la tshe 'di'i nyes par spyod pa'i rtsa ba chags pa dang/ zhe sdang dang/ gti mug rnams kyis ni 'ching ba brtan par rig par bya'o/ /sems can dmyal ba dang/dud 'gro dang yi dwags su skye bas ni/ sdug bsngal gyi 'dus te reg pa dang/ rgyun mi 'chad par 'byung bas ni yun ring ba rjes su 'brel par rig par bya'o/ /

【N3 略義】

བཤད་པ་འདིའི་མདོར་བསྟན་པ་ནི་རྣམ་པར་འཇིག་པའི་རྒྱུ་རྣམ་པ་གཉིས་ལ་བརྟེན་ནས་འཇིག་པ་རྣམ་པ་གཉིས་སུ་རིག་པར་བྱ་སྟེ། རྣམ་པར་འཇིག་པའི་རྒྱུ་གཉིས་གང་ཞེ་ན། ཚུལ་བཞིན་མ་ཡིན་པ་ཡིད་ལ་བྱེད་པའི་སྟོབས་དང༌། རྒྱུའི་སྟོབས་སོ། །རྣམ་པར་འཇིག་པའི་རྣམ་པ་གཉིས་གང་ཞེ་ན། ཡོངས་སུ་ཚོལ་བ་རྣམ་པར་འཇིག་པ་དང༌། ལོངས་སྤྱོད་རྣམ་པར་འཇིག་པའོ། །ཚུལ་བཞིན་མ་ཡིན་པ་ཡིད་ལ་བྱེད་པའི་སྟོབས་གང་ཞེ་ན། སྤྱད་ཟིན་པའི་ཡུལ་རྗེས་སུ་དྲན་པའི་རྒྱུ་ལས་བྱུང་བ་རྣམ་པར་རྟོག་པ་ངན་པ་དང༌། ཡུལ་མངོན་སུམ་དུ་གྱུར་པའི་རྒྱུ་ལས་བྱུང་བའི་མཚན་མ་ངན་པ་འཛིན་པ་སྟེ། དེ་ཡང་གནས་པ་དང༌། རྒྱུ་ཞིང་འགྲོ་བའི་ཚེའོ། །རྒྱུའི་སྟོབས་གང་ཞེ་ན། ཆགས་སུ་རུང་བའི་ཡུལ་རྣམས་ལ་སྔ་ནས་འདོད་ཆགས་ལ་གོམས་པའོ། །ཡོངས་སུ་ཚོལ་བའི་རྣམ་པར་འཇིག་པ་གང་ཞེ་ན། འདི་ལྟར་འདི་ན་ལ་ལ་རྣམ་པར་འཇིག་པའི་རྒྱུ་འདི་གཉིས་དང་ལྡན་པས་ཆོས་མ་ཡིན་པས་བབ་ཅོལ་དུ་ལོག་པའི་ལོངས་སྤྱོད་རྣམས་ལ་སོགས་པའི་ཕྱིར་ཡོངས་སུ་ཚོལ་བར་བྱེད་པ་ལྟ་བུའོ། །ལོངས་སྤྱོད་རྣམ་པར་འཇིག་པ་གང་ཞེ་ན། འདི་ལྟར་འདི་ན་ལ་ལ་བདེ་བ་དང་མཐུན་པ་དང༌། སྡུག་བསྔལ་བ་དང་མཐུན་པ་དང༌། བདེ་བ་ཡང་མ་ཡིན་སྡུག་བསྔལ་བ་ཡང་མ་ཡིན་པ་དང་མཐུན་པའི་ཡུལ་ཐོབ་པ་རྣམས་ལས། ཁ་ཅིག་ལ་ནི་ཆགས་པ་དང་ཞེན་པར་འགྱུར་བ་ནས། རྒྱས་པར་ངེས་པར་འབྱུང་བ་མི་ཤེས་པས་ལོངས་སྤྱོད་པའི་བར་དུ་སྦྱར་རོ། །ཁ་ཅིག་ལ་ནི་ཞེ་སྡང་ཞིང༌། ཞེ་སྡང་གིས་ཟིལ་གྱིས་ནོན་པར་འགྱུར་རོ། །ཁ་ཅིག་ལ་ནི་རྨོངས་ཤིང་གཏི་མུག་གིས་ཟིལ་གྱིས་ནོན་པར་འགྱུར་རོ། །དེ་དེ་ལྟར་ཆགས་ཤིང་འདོད་ཆགས་ཀྱིས་ཟིལ་གྱིས་ནོན་པ་ནས། གཏི་མུག་གི་བར་གྱིས་ཟིལ་གྱིས་ནོན༌པ་དང༌། ལུས་དང་ངག་དང༌། ཡིད་ཀྱིས་ཉེས་པར་སྤྱད་པ་སྤྱོད་དེ། དེས་ནི་འདོད་ཆགས་ཀྱི་འཆིང་བ་ཡང་དམ་པོར་བྱེད་ལ། ཞེ་སྡང་གི་འཆིང་བ་དང༌། གཏི་མུག་གི་འཆང་བ་དང༌། སེམས་ཅན་དམྱལ་བ་དང༌། དུད་འགྲོ་དང༌། ཡི་དྭགས་ཀྱི་འཆིང་བ་ཡང་དམ་པོར་བྱེད་དོ། །རྣམ་གྲངས་གཞན་ཡང་སྲེད་པའི་ཀུན་དུ་སྦྱོར་བ་དང་ལྡན་པའི་སྐྱེས་བུའི་གང་ཟག་ལ་ནི་མདོར་བསྡུ་ན། ཀུན་ནས་ཉོན་མོངས་པ་རྣམ་པ་བདུན་ནི་སྲེད་པར࿒བྱ་བར་རིག་པར་བྱ་སྟེ། རྗེས་སུ་དྲན་པའི་ཀུན་ནས་ཉོན་མོངས་པ་དང༌། རང་དབང་མེད་པའི་ཀུན་ནས་ཉོན་མོངས་པ་དང༌།ཡུལ་གྱི་ཀུན་ནས་ཉོན་མོངས་པ་དང༌། ཡོངས་སུ་གདུང་བའི་ཀུན་ནས་ཉོན་མོངས་པ་དང༌། བདེ་འགྲོ་དང་ལྡན་པའི་ཀུན་ནས་ཉོན་མོངས་པ་དང༌། ངན་འགྲོ་དང་ལྡན་པའི་ཀུན་ནས་ཉོན་མོངས་པ་དང༌། ལྟ་བའི་ཀུན་ནས་ཉོན་མོངས་པའོ། །རྗེས་སུ་དྲན་པའི་ཀུན་ནས་ཉོན་མོངས་པ་གང་ཞེ་ན། འདི་ལྟར་འདི་ན་ལ་ལ་སྔོན་ལོངས་སྤྱོད་ཅིང་ཆགས་སུ་རུང་བ་རྣམས་ཚུལ་བཞིན་མ་ཡིན་པ་ཡིད་ལ་དྲན་པས། འདོད་པ་དང༌། སྲེད་པ་དང༌། དོན་དུ་གཉེར་བས་སེམས་འཇོམས་པར་བྱེད་པ་ལྟ་བུའོ། །རང་དབང་མེད་པའི་ཀུན་ནས་ཉོན་མོངས་པ་གང་ཞེ་ན། འདི་ལྟར་འདི་ན་ལ་ལ་སྔོན་འདོད་ཆགས་ཀྱི་ཆོས་ཀུན་དུ་བསྟེན་པས། ད་ལྟར་རང་བཞིན་གྱིས་འདོད་ཆགས་ཤས་ཆེ་བ་ཡིན་ཏེ། ཆགས་སུ་རུང་བའི་ཡུལ་ལ་ཚུལ་བཞིན་དུ་རྗེས་སུ་དྲན་ཞིང་ཡིད་ལ་བྱེད་དུ་ཟིན་ཀྱང༌། འདོད་པ་ནས་སེམས་འཇོམས་པར་བྱེད་པའི་བར་དུ་སྟེ། འདི་ལྟར་འདོད་ཆགས་ཤས་ཆེ་བ་དེས་སེམས་རང་དབང་མེད་པར་བྱས་པ་ལྟ་བུའོ། །ཡུལ་གྱི་ཀུན་ནས་ཉོན་མོངས་པ་གང་ཞེ་ན། འདི་ལྟར་འདི་ན་ལ་ལ་གྲོང་ངམ་གྲོང་རྡལ་དུ་རྒྱུ་བ་ན། ཁ་དོག་རྒྱས་ཤིང་ཆགས་སུ་རུང་བའི་ཡུལ་མངོན་སུམ་དུ་གྱུར་པའི་ཚེ།ཡུལ་རྒྱས་པའི་ཕྱིར་དེའི་རྣམ་པར་ཤེས་པ་ཡུལ་གྱི་སྡུག་པའི་མཚན་མའི་རྗེས་སུ་འབྲང་བས་སེམས་ཀུན་ནས་དཀྲིས་ཤིང་འདུག་སྟེ། དེའི་རྒྱུས་དེའི་འདོད་པ་དང༌། སྲེད་པ་དང༌། དོན་དུ་གཉེར་བ་སྐྱེ་བར་འགྱུར་བ་ལྟ་བུའོ། །ཡོངས་སུ་གདུང་བའི་ཀུན་ནས་ཉོན་མོངས་པ་གང་ཞེ་ན། འདི་ལྟར་འདི་ན་ལ་ལ་སྲེད་པ་འཕེལ་བར་བྱེད་པའི་ཀུན་ནས་ཉོན་མོངས་པ་གསུམ་པོ་དེ་དག་གིས་བདག་གི་སྲེད་པ་བསྐྱེད་ནས་ལོངས་སྤྱད་ཟིན་པའི་ཡུལ་རྣམས་ལ་ཡང་ལྟ་བ་དང༌། མ་འོངས་པ་རྣམས་ཀྱི་ཆེད་དང༌། ད་ལྟར་བྱུང་བ་རྣམས་ལོངས་སྤྱད་པར་བྱ་བའི་ཕྱིར་ཡོངས་སུ་གདུང་བར་འགྱུར་ཏེ། ལུས་དང་སེམས་ཀྱིས་ཡོངས་སུ་གདུང་བར་འགྱུར་བ་ལྟ་བུའོ། །བདེ་འགྲོ་དང་ལྡན་པའི་ཀུན་ནས་ཉོན་མོངས་པ་གང་ཞེ་ན། འདི་ལྟར་འདི་ན་ལ་ལ་སྲེད་པ་དེ་ཉིད་ཀྱི་ཀུན་འབྱུང་བའི་བདེན་པའི་དབང་དུ་བྱས་ནས། གལ་ཏེ་ལུས་ཀྱིས་ལེགས་པར་སྤྱོད་པ་སྤྱད་ཅིང༌། ངག་དང་ཡིད་ཀྱིས་ལེགས་པར་སྤྱོད་པ་སྤྱད་ནས། ལྷ་རྣམས་སམ་མི་རྣམས་ཀྱི་ནང་དུ་བདེ་འགྲོར་སྐྱེས་ནས། དེ་བདེ་བའི་ཚོར་བ་ལ་མངོན་པར་ཞེན་ནས་ཤིན་ཏུ་བག་མེད་པར་གནས་ཤིང་ཤིན་ཏུ་བག་མེད་པར་ཞུགས་པའོ། །ངན་འགྲོ་དང་ལྡན་པའི་ཀུན་ནས་ཉོན་མོངས་པ་གང་ཞེ་ན། དེ་སྲེད་པ་དེ་ཉིད་ཅེས་བྱ་བ་ནས། རྒྱས་པར་གལ་ཏེ་ལུས་དང་ངག་དང་ཡིད་ཀྱིས་ཉེས་པར་སྤྱོད་པ་སྤྱད་ནས།དེ་བདེ་བའི་ཚོར་བ་ལུས་ཞིག་པའི་འོག་ཏུ࿒ངན་སོང་ངན་འགྲོ་ལོག་པར་ལྟུང་བ་སེམས་ཅན་དམྱལ་བ་རྣམས་སུ་སྐྱེ་བར་འགྱུར་ཏེ། དེ་དེར་སྐྱེས་ནས་ཤིན་ཏུ་སྡུག་ཅིང་ཡིད་མི་བདེ་བ་དང༌། སྡང་བའི་སེམས་སུ་འགྱུར་ཏེ། སེམས་ཉམས་པར་འགྱུར་རོ། །ལྟ་བའི་ཀུན་ནས་ཉོན་མོངས་པ་གང་ཞེ་ན། དེ་སྲེད་པ་དེ་ཉིད་ཀྱི་ཀུན་འབྱུང་བའི་བདེན་པའི་དབང་དུ་བྱས་ནས། གལ་ཏེ་ཀུན་ནས་ཉོན་མོངས་པ་ལ་རྣམ་པར་ཐར་པ་འདོད་པ་དེ་ལ། ཀུན་ནས་ཉོན་མོངས་པ་ལས་རྣམ་པར་ཐར་པའི་ཆོས་ཕྱིན་ཅི་ལོག་ཏུ་སྟོན་པའི་སྡིག་པའི་གྲོགས་པོ་གང་ཡིན་པ་ལ་བརྟེན་ན་དེ་ཕྱིན་ཅི་ལོག་གི་ཆོས་བསྟན་པ་དེ་ལ་བརྟེན་ནས། ཐར་པ་ཡང་ཉམས་སུ་མི་ལེན་ལ། ལྟ་བར་གྱུར་པ་དྲུག་ཅུ་རྩ་གཉིས་ལས་གང་ཡང་རུང་བའི་ལྟ་བ་རྣམ་པར་འཕེལ་བར་བྱེད་དེ། དེ་རྟེན་ཅིང་འབྲེལ་པར་འབྱུང་བ་ལ་རྨོངས་པའི་དབང་དུ་བྱས་ནས། དེ་ལྟ་བུའི་ཀུན་དུ་སྦྱོར་བ་དང་དེ་དང་ལྡན་པས་འགྲོ་བ་ལྔའི་འཁོར་བ་ནས་ཡོངས་སུ་གྲོལ་བར་མི་འགྱུར་བའོ། །

bshad pa 'di'i mdor bstan pa ni rnam par 'jig pa'i rgyu rnam pa gnyis la brten nas 'jig pa rnam pa gnyis su rig par bya ste/ rnam par 'jig pa'i rgyu gnyis gang zhe na/ tshul bzhin ma yin pa yid la byed pa'i stobs dang/ rgyu'i stobs so/ /rnam par 'jig pa'i rnam pa gnyis gang zhe na/ yongs su tshol ba rnam par 'jig pa dang/ longs spyod rnam par 'jig pa'o/ /tshul bzhin ma yin pa yid la byed pa'i stobs gang zhe na/ spyad zin pa'i yul rjes su dran pa'i rgyu las byung ba rnam par rtog pa ngan pa dang/ yul mngon sum du gyur pa'i rgyu las byung ba'i mtshan ma ngan pa 'dzin pa ste/ de yang gnas pa dang/ rgyu zhing 'gro ba'i tshe'o/ /rgyu'i stobs gang zhe na/ chags su rung ba'i yul rnams la snga nas 'dod chags la goms pa'o/ /yongs su tshol ba'i rnam par 'jig pa gang zhe na/ 'di ltar 'di na la la rnam par 'jig pa'i rgyu 'di gnyis dang ldan pas chos ma yin pas bab col du log pa'i longs spyod rnams la sogs pa'i phyir yongs su tshol bar byed pa lta bu'o/ /longs spyod rnam par 'jig pa gang zhe na/ 'di ltar 'di na la la bde ba dang mthun pa dang/ sdug bsngal ba dang mthun pa dang/ bde ba yang ma yin sdug bsngal ba yang ma yin pa dang mthun pa'i yul thob pa rnams las/ kha cig la ni chags pa dang zhen par 'gyur ba nas/ rgyas par nges par 'byung ba mi shes pas longs spyod pa'i bar du sbyar ro/ /kha cig la ni zhe sdang zhing/ zhe sdang gis zil gyis non par 'gyur ro/ /kha cig la ni rmongs shing gti mug gis zil gyis non par 'gyur ro/ /de de ltar chags shing 'dod chags kyis zil gyis non pa nas/ gti mug gi bar gyis zil gyis nonpa dang/ lus dang ngag dang/ yid kyis nyes par spyad pa spyod de/ des ni 'dod chags kyi 'ching ba yang dam por byed la/ zhe sdang gi 'ching ba dang/ gti mug gi 'chang ba dang/ sems can dmyal ba dang/ dud 'gro dang/ yi dwags kyi 'ching ba yang dam por byed do/ /rnam grangs gzhan yang sred pa'i kun du sbyor ba dang ldan pa'i skyes bu'i gang zag la ni mdor bsdu na/ kun nas nyon mongs pa rnam pa bdun ni sred par bya bar rig par bya ste/ rjes su dran pa'i kun nas nyon mongs pa dang/ rang dbang med pa'i kun nas nyon mongs pa dang/yul gyi kun nas nyon mongs pa dang/ yongs su gdung ba'i kun nas nyon mongs pa dang/ bde 'gro dang ldan pa'i kun nas nyon mongs pa dang/ ngan 'gro dang ldan pa'i kun nas nyon mongs pa dang/ lta ba'i kun nas nyon mongs pa'o/ /rjes su dran pa'i kun nas nyon mongs pa gang zhe na/ 'di ltar 'di na la la sngon longs spyod cing chags su rung ba rnams tshul bzhin ma yin pa yid la dran pas/ 'dod pa dang/ sred pa dang/ don du gnyer bas sems 'joms par byed pa lta bu'o/ /rang dbang med pa'i kun nas nyon mongs pa gang zhe na/ 'di ltar 'di na la la sngon 'dod chags kyi chos kun du bsten pas/ da ltar rang bzhin gyis 'dod chags shas che ba yin te/ chags su rung ba'i yul la tshul bzhin du rjes su dran zhing yid la byed du zin kyang/ 'dod pa nas sems 'joms par byed pa'i bar du ste/ 'di ltar 'dod chags shas che ba des sems rang dbang med par byas pa lta bu'o/ /yul gyi kun nas nyon mongs pa gang zhe na/ 'di ltar 'di na la la grong ngam grong rdal du rgyu ba na/ kha dog rgyas shing chags su rung ba'i yul mngon sum du gyur pa'i tshe/yul rgyas pa'i phyir de'i rnam par shes pa yul gyi sdug pa'i mtshan ma'i rjes su 'brang bas sems kun nas dkris shing 'dug ste/ de'i rgyus de'i 'dod pa dang/ sred pa dang/ don du gnyer ba skye bar 'gyur ba lta bu'o/ /yongs su gdung ba'i kun nas nyon mongs pa gang zhe na/ 'di ltar 'di na la la sred pa 'phel bar byed pa'i kun nas nyon mongs pa gsum po de dag gis bdag gi sred pa bskyed nas longs spyad zin pa'i yul rnams la yang lta ba dang/ ma 'ongs pa rnams kyi ched dang/ da ltar byung ba rnams longs spyad par bya ba'i phyir yongs su gdung bar 'gyur te/ lus dang sems kyis yongs su gdung bar 'gyur ba lta bu'o/ /bde 'gro dang ldan pa'i kun nas nyon mongs pa gang zhe na/ 'di ltar 'di na la la sred pa de nyid kyi kun 'byung ba'i bden pa'i dbang du byas nas/ gal te lus kyis legs par spyod pa spyad cing/ ngag dang yid kyis legs par spyod pa spyad nas/ lha rnams sam mi rnams kyi nang du bde 'gror skyes nas/ de bde ba'i tshor ba la mngon par zhen nas shin tu bag med par gnas shing shin tu bag med par zhugs pa'o/ /ngan 'gro dang ldan pa'i kun nas nyon mongs pa gang zhe na/ de sred pa de nyid ces bya ba nas/ rgyas par gal te lus dang ngag dang yid kyis nyes par spyod pa spyad nas/de bde ba'i tshor ba lus zhig pa'i 'og tu ngan song ngan 'gro log par ltung ba sems can dmyal ba rnams su skye bar 'gyur te/ de der skyes nas shin tu sdug cing yid mi bde ba dang/ sdang ba'i sems su 'gyur te/ sems nyams par 'gyur ro/ /lta ba'i kun nas nyon mongs pa gang zhe na/ de sred pa de nyid kyi kun 'byung ba'i bden pa'i dbang du byas nas/ gal te kun nas nyon mongs pa la rnam par thar pa 'dod pa de la/ kun nas nyon mongs pa las rnam par thar pa'i chos phyin ci log tu ston pa'i sdig pa'i grogs po gang yin pa la brten na de phyin ci log gi chos bstan pa de la brten nas/ thar pa yang nyams su mi len la/ lta bar gyur pa drug cu rtsa gnyis las gang yang rung ba'i lta ba rnam par 'phel bar byed de/ de rten cing 'brel par 'byung ba la rmongs pa'i dbang du byas nas/ de lta bu'i kun du sbyor ba dang de dang ldan pas 'gro ba lnga'i 'khor ba nas yongs su grol bar mi 'gyur ba'o/ /

【M50 第四段一頌】【N1 頌】

ཆོས་ལ་གནས་ཤིང་ཚུལ་ཁྲིམས་ལྡན། །ངོ་ཚ་ཤེས་ལྡན་བདེན་པར་སྨྲ། །བདག་ཉིད་ཀྱང་ནི་དགའ་བར་བྱེད༑ །དེ་ལ་སྐྱེ་བོ་དགའ་བར་འཛིན། །

chos la gnas shing tshul khrims ldan/ /ngo tsha shes ldan bden par smra/ /bdag nyid kyang ni dga' bar byed| /de la skye bo dga' bar 'dzin/ /

【N2 釋】

ཞེས་བྱ་བ་ནི་ཚིགས་སུ་བཅད་པ་ཡིན་ནོ། །ཇི་ལྟར་ན་ཆོས་ལ་གནས་པ་ཡིན་ཞེ་ན། དེ་བཞིན་གཤེགས་པས་གསུངས་པ་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་ནས་དགའ་བཞིན་དུ་ཚངས་པར་སྤྱད་པ་སྤྱོད་པའོ། །ཇི་ལྟར་ན་ཚུལ་ཁྲིམས་དང་ལྡན་པ་ཡིན་ཞེ་ན། དེ་ལྟར་རབ་ཏུ་བྱུང་ཞིང་དེ་ལྟར་དགའ་བཞིན་དུ་ཚུལ་ཁྲིམས་རྣམས་ལ་མ་ཉམས་པར་བྱེད་པ་ནས། འདྲེན་མར་མི་བྱེད་པ་དང༌། རྟག་ཏུ་བྱེད་པ་དང༌། རྟག་ཏུ་གནས་པ་དང༌། བསླབ་པའི་གཞི་རྣམས་ཡང་དག་པར་བླངས་ཏེ་སློབ་པའོ༑ །ཇི་ལྟར་ན་ངོ་ཚ་ཤེས་པ་དང་ལྡན་པ་ཡིན་ཞེ་ན།གདགས་པར་བྱ་བས་འདོགས་པ་སྟེ། སྡིག་པ་མི་དགེ་བའི་ཆོས་འདི་ལྟ་སྟེ། འཆལ་བའི་ཚུལ་ཁྲིམས་དང་མཐུན་པ་རྣམས་དང༌། ཚུལ་ཁྲིམས་ཉམས་པར་འགྱུར་བའི་གཞི་རྣམས་དང༌། འདི་ལྟ་སྟེ། མཚན་མ་ངན་པ་རྣམས་དང༌། རྟོག་པ་ངན་པ་རྣམས་དང༌། ࿒ཉོན་མོངས་པ་རྣམས་དང༌། ཉེ་བའི་ཉོན་མོངས་པ་རྣམས་འབྱུང་བས་འདོགས་པའོ། །ཇི་ལྟར་ན་བདེན་པ་སྨྲ་བ་ཡིན་ཞེ་ན། སྡིག་པ་སྒྲོགས་ཤིང་སྡིག་པ་མི་འཆབ་པ་ཡིན་ཏེ། ཉེས་པ་བྱུང་ན་ཚངས་པ་མཚུངས་པར་སྤྱོད་པ་མཁས་པ་རྣམས་ལ་ཡང་དག་པ་ཇི་ལྟ་བ་བཞིན་དུ་བདག་ཉིད་འཆགས་པར་བྱེད་ཅིང༌། ཆོས་བཞིན་དུ་ཕྱིར་ཡང་གསོ་བར་བྱེད་པའོ། །

zhes bya ba ni tshigs su bcad pa yin no/ /ji ltar na chos la gnas pa yin zhe na/ de bzhin gshegs pas gsungs pa legs par gsungs pa'i chos 'dul ba la rab tu byung nas dga' bzhin du tshangs par spyad pa spyod pa'o/ /ji ltar na tshul khrims dang ldan pa yin zhe na/ de ltar rab tu byung zhing de ltar dga' bzhin du tshul khrims rnams la ma nyams par byed pa nas/ 'dren mar mi byed pa dang/ rtag tu byed pa dang/ rtag tu gnas pa dang/ bslab pa'i gzhi rnams yang dag par blangs te slob pa'o| /ji ltar na ngo tsha shes pa dang ldan pa yin zhe na/gdags par bya bas 'dogs pa ste/ sdig pa mi dge ba'i chos 'di lta ste/ 'chal ba'i tshul khrims dang mthun pa rnams dang/ tshul khrims nyams par 'gyur ba'i gzhi rnams dang/ 'di lta ste/ mtshan ma ngan pa rnams dang/ rtog pa ngan pa rnams dang/ nyon mongs pa rnams dang/ nye ba'i nyon mongs pa rnams 'byung bas 'dogs pa'o/ /ji ltar na bden pa smra ba yin zhe na/ sdig pa sgrogs shing sdig pa mi 'chab pa yin te/ nyes pa byung na tshangs pa mtshungs par spyod pa mkhas pa rnams la yang dag pa ji lta ba bzhin du bdag nyid 'chags par byed cing/ chos bzhin du phyir yang gso bar byed pa'o/ /

【N3 略義】

བཤད་པ་འདིའི་མདོར་བསྟན་པ་ནི་མདོར་བསྡུ་ན། བཅོམ་ལྡན་འདས་ཀྱིས་རྣམ་པ་བཞིས་ཡོངས་སུ་ཟིན་པའི་ཚུལ་ཁྲིམས་རྣམ་པར་དག་པ་ཡོངས་སུ་བསྟན་ཏེ། ལེགས་པར་ཡང་དག་པར་བླངས་པ་དང༌། ཡང་དག་པར་བླངས་ནས་ཀྱང་ཉམས་པར་མི་འགྱུར་བར་བྱ་བ་དང༌། ཉམས་པར་འགྱུར་བའི་རྒྱུ་ཡོངས་སུ་སྤང་བ་དང༌། མ་ཤེས་པ་དང་བག་མེད་པས་ཉམས་པར་གྱུར་ན་ཡང་ཆོས་བཞིན་དུ་ཕྱིར་གསོ་བར་བྱེད་པ་སྟེ༑ དེ་ནི་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni mdor bsdu na/ bcom ldan 'das kyis rnam pa bzhis yongs su zin pa'i tshul khrims rnam par dag pa yongs su bstan te/ legs par yang dag par blangs pa dang/ yang dag par blangs nas kyang nyams par mi 'gyur bar bya ba dang/ nyams par 'gyur ba'i rgyu yongs su spang ba dang/ ma shes pa dang bag med pas nyams par gyur na yang chos bzhin du phyir gso bar byed pa ste| de ni mdor bstan pa yin par rig par bya'o/ /

【M51 第五段一頌】【N1 頌】

འདི་ན་གཞན་གྱི་སྡིག་པའི་ལས། །མཐོང་ནས་ངེས་པར་སེམས་བྱེད་པ། །ལས་ཀྱི་འཆིང་བ་སྡིག་ཡིན་ཏེ༑ །དེ་ནི་བདག་གིས་ཡོང་མི་བྱ། །

'di na gzhan gyi sdig pa'i las/ /mthong nas nges par sems byed pa/ /las kyi 'ching ba sdig yin te| /de ni bdag gis yong mi bya/ /

【N2 釋】【O1 釋上三句】【P1 別明八觀】

ཞེས་བྱ་བ་ནི་ཚིགས་སུ་བཅད་པ་ཡིན་ནོ། །ཇི་ལྟར་ན་གཞན་དག་གི་སྡིག་པའི་ལས་མཐོང་ནས་ངེས་པར་སེམས་པ་ཡིན་ཞེ་ན། འདི་ལྟར་འདི་ནི་རིགས་ཀྱི་བུའམ། རིགས་ཀྱི་བུ་མོ་ཤེས་རབ་ཅན་ཚུལ་བཞིན་དུ་ཆོས་ལ་རྟོག་ནུས་པ་ལས། ཕ་རོལ་ཉེས་པར་སྤྱོད་པ་ཀུན་དུ་སྤྱོད་པའི་ཕྱིར་སུན་པར་གྱུར་པ་གནོད་པ་བྱེད་པ་ཞིག་རྒྱལ་པོ་ལ་ཞོ་ཤས་འཚོ་བ་རྣམས་ཀྱིས་བཟུང་ནས། རྒྱལ་པོ་ལ་ཕུལ་བ་ནས། རྒྱས་པར་མདོ་ལས་འབྱུང་བ་བཞིན་དུ་བསད་པའི་བར་དུ་མཐོང་ལ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ཚེ་འདིའི་སྡིག་པ་མི་དགེ་བའི་ལས་ཀྱིས་ཚེ་འདི་ཉིད་ལ་མི་བཟད་པའི་འབྲས་བུ་རྣམ་པར་སྨིན་པ་ཉམས་སུ་མྱོང་བ་དག་སྣང་བ་ལས་ན། སྡིག་པ་མི་དགེ་བའི་ལས་ནི་མ་བྱས་ཤིང་མི་བྱེད་ལ། མ་བརྩམས་ཤིང་མ་སྤྱད་ན་ལེགས་སོ་སྙམ་མོ། །ཡང་དེ་ཉིད་ཀྱིས་ལུག་གསོད་པའམ། བྱ་གག་གསོད་པའམ། ཕག་གསོད་པ་ནས། རྒྱས་པར་སྡོམ་པ་མ་ཡིན་པའི་ཚོགས་ཀྱི་བར་དུ་རིག་པར་བྱ་སྟེ། དེ་ལས་དེ་དང༌། བཟོ་དེ་དང༌། འཚོ་བ་དེས་གླང་པོ་ཆེ་ལ་ཞོན་པའམ། རྟའམ། ཤིང་རྟའམ། ཁྱོགས་ལ་ཞོན་པ་ཡང་མེད་ལ། རྒྱུ་དེས་ནོར་གྱི་ཕུང་པོ་ཆེན་པོ་བསྒྲུབས་ཏེ་གནས་པ་ཡང་མེད་ན། འཇིག་རྟེན་ན་ཡང་རྣམ་པར་སྨད་པ་དང༌། རྣམ་པར༌བཤད་པ་ཡིན་ལ། འཇིག་རྟེན་པ་རྣམས་ཀྱིས་ཀྱང༌། ལུས་ཀྱི་རེག་པའི་ལོངས་སྤྱོད་ཙམ་གྱི་སླར་ཡང་མི་འདོད་ན། དམ་པ་རྣམས་ཀྱིས་ལྟ་སྨོས་ཀྱང་ཅི་དགོས་པ་དག་ཀྱང་མཐོང་ན། མཐོང་ནས་ཀྱང་དེ་འདི་སྙམ་དུ་སེམས་ཏེ་ཞེས་བྱ་བ་ནས་སྔ་མ་བཞིན་དུ་སྦྱར་རོ། །ཡང་དེ་ཉིད་ཀྱིས་ཕ་རོལ་ཕྱུག་ལ་ནོར་མང་ཞིང་ལོངས་སྤྱོད་ཆེ་ལ། དེ་ཡང་ལེ་ལོ་ཅན་བག་མེད་པར་གནས་ཏེ། དེ་དེ་ལྟར་གནས་པས་ཉིན་མཚན་དེ་དང་དེ་དག་འདས་ཤིང་ལོངས་སྤྱོད་རྣམས་ཡོངས་སུ་ཉམས་པ་དང༌། འཁོར་དང་ལས་ཀྱི་མཐའ་རྣམས་དང༌། དགེ་བའི་ཆོས་རྣམས་ཀྱང་ཡོངས་སུ་ཉམས་པ་དག་མཐོང་ལ། མཐོང་ནས་ཀྱང་ཞེས་བྱ་བ་ནས་སྔ་མ་བཞིན་དུ་སྦྱར་རོ། །ཡང་དེ་ཉིད་ཀྱིས་སེམས་ཅན་གྱི་ལུས་ཀྱི་བྱེ་བྲག་རྣམ་པ་སྣ་ཚོགས་མཐོང་སྟེ། སེམས་ཅན་ཁ་ཅིག་ནི་དམུས་ལོང་དང༌། བཙས་ནས་འོན་པ་དང༌། བཙས་ནས་ལྐུགས་པ་དང༌། ཞར་བ་དང༌། ལག་རྡུམ་དང༌། ཤུ་བ་ཅན་ནམ། མཛེ་ཅན་ནམ། ཚེ་ཐུང་བའམ། མདོག་ངན་པའམ། གནོད་པ་མང་བའམ། རིགས་ངན་ནམ། དབུལ་པོའི་ཁྱིམ་དུ་སྐྱེས་པའམ། དབང་ཆུང་བར་གྲགས་པའམ༑ ཤེས་རབ་འཆལ་བའམ། མ་ནིང་དང༌། ཟ་མ་དང༌། བྱད་མི་སྡུག་པར་འདུག་ལ། ཁ་ཅིག་ནི་དེ་ལྟ་བུ་མ་ཡིན་པར་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། སྔོན་གྱི་སྡིག་པ་མི་དགེ་བའི་ལས་ཀྱིས་ཚེ་འདི་ལ་སྡིག་པ་མི་བཟད་པའི་འབྲས་བུ་རྣམ་པར་སྨིན་པ་ཉམས་སུ་མྱོང་བ་ཡང་སྣང་བ་ལས། སྡིག་པ་ནི་བཏང་ན་ལེགས་སོ་སྙམ་པའི་བར་དུ་སྔ་མ་བཞིན་དུ་སྦྱར་རོ། །ཡང་དེ་ཉིད་ཀྱིས་ཕ་རོལ་བཤེས་གཉེན་ཅན་ལེ་ལོ་མེད་ཅིང་བསྒྲུབ་ཕོད་པ་འདི་ལྟ་སྟེ། ཞིང་ལས་དང༌། ཚོང་བྱེད་པ་དང༌།གྲུ་སྤྱོད་པའི་ལས་དང༌། འཕྲལ་དུ་སྤྱད་པའི་ལས་ཀྱི་མཐའ་རྣམས་ལེགས་པར་བྱེད་པ་སྟེ། དེ་ལྟར་བསྒྲུབ་ཕོད་དུ་ཟིན་ཀྱང༌། ལས་སུ་བྱ་བ་དེ་དག་བྱས་ཤིང་རབ་ཏུ་འཇིག་ལ་མི་གྲུབ་པར་མཐོང་སྟེ། མཐོང་ནས་ཀྱང་ཞེས་བྱ་བ་ནས་སྔ་མ་བཞིན་དུ་སྦྱར་རོ། །ཡང་དེ་ཉིད་ཀྱིས་ཁ་ཅིག་ནི་འདིར་རབ་ཏུ་བྱུང་སྟེ། ཁྱིམ་གྱི་གནས་ལས་ངེས་པར་འབྱུང་ལ༑ ཚུལ་དང་ཡང་དག་པར་སྤྱོད་པ་མཚུངས་སུ་ཟིན་ཀྱང༌། འདི་ལྟ་སྟེ། ཆོས་གོས་དང༌། བསོད་སྙོམས་ལ་སོགས་པའི་རྙེད་པས་ཕོངས་པ་དག་མཐོང་ལ། ཁ་ཅིག་ནི་དེ་ལྟར་མི་འདུག་པ་དག་མཐོང་ནས࿒ཀྱང་དེ་འདི་སྙམ་དུ་སྔ་མ་བཞིན་དུ་སྦྱར་རོ། །ཡང་དེ་ཉིད་ཀྱིས་རྒྱལ་པོའམ། བློན་པོས་ཆེན་པོའི་སྟེང་དུ་མངོན་པར་བརྟུལ་ཏེ། འདུག་པ་དེ་ལ་ཡང་བདག་གི་ལུས་གཅིག་པུ་ཙམ་གྱི་ཕྱིར་དང༌། ཚེ་འདིའི་བདེ་བ་ཆུང་ངུ་ཕྲན་ཚེགས་ཙམ་གྱི་ཕྱིར་ཚེ་རབས་མང་པོའི་ལུས་མ༌རུང་བར་བྱེད་པ་དང༌། སྡུག་བསྔལ་མང་པོ་འབྱུང་བར་འགྱུར་བའི་ལུས་དང་ངག་དང་ཡིད་ཀྱི་ཉེས་པར་སྤྱོད་པ་མང་པོ་ཀུན་དུ་སྤྱོད་པ་མཐོང་ལ།མཐོང་ནས་ཀྱང་དེ་འདི་སྙམ་དུ་སེམས་ཏེ། ཀྱེ་མ་རྒྱལ་པོའམ་བློན་པོ་གང༌། ཚེ་གཅིག་གི་ལུས་ལ་ནི་གཅེས་སུ་འཛིན་ལ། ཚེ་རབས་དུ་མའི་ལུས་ལ་གཅེས་སུ་མི་འཛིན་པ་དང༌། ཚེ་འདིའི་བདེ་བ་ཕྲན་ཚེགས་ལ་གཅེས་སུ་འཛིན་ལ། ཚེ་རབས་དུ་མའི་སྡུག་བསྔལ་དྲག་པོ་ལ་ནི་མི་དགའ་བར་མི་འཛིན་པ་དེ་ནི་བྱིས་པ་ཡིན་ནོ་སྙམ་པ་ནས། སྡིག་པ་མི་དགེ་བའི་ལས་ནི་མ་བྱས་ན་ལེགས་པ་ནས། མ་སྤྱད་ན་ལེགས་པའི་བར་དུ་སྦྱར་རོ། །གཞན་ཡང་རིགས་ཀྱི་བུའམ། རིགས་ཀྱི་བུ་མོ་ཤེས་རབ་ཅན་དེས་ལྷའི་མིག་ཐོབ་པར་གྱུར་ལ། དེས་ལྷའི་མིག་དེས་སེམས་ཅན་འཆི་འཕོ་བ་དང༌། སྐྱེ་བ་དག་མཐོང་བ་ནས། རྒྱས་པར་མདོ་ལས་ཇི་སྐད་འབྱུང་བ་བཞིན་དུ་སྦྱར་ཏེ། སེམས་ཅན་དམྱལ་བ་རྣམས་སུ་སྐྱེ་བའི་བར་དུ་མཐོང་ནས་དེ་འདི་སྙམ་དུ་སེམས་ཏེ། ཚེ་འདིའི་སྡིག་པ་མི་དགེ་བའི་ལས་ཀྱིས་ཚེ་ཕྱི་མའི་སྡིག་པ་མི་བཟད་པའི་རྣམ་པར་སྨིན་པ་ཉམས་སུ་མྱོང་བ་དག་སྣང་བ་ནས། སྡིག་པའི་ལས་ནི་བཏང་ན་ལེགས་སོ་ཞེས་བྱ་བའི་བར་དུ་སྔ་མ་བཞིན་དུ་སྦྱར་རོ། །

zhes bya ba ni tshigs su bcad pa yin no/ /ji ltar na gzhan dag gi sdig pa'i las mthong nas nges par sems pa yin zhe na/ 'di ltar 'di ni rigs kyi bu'am/ rigs kyi bu mo shes rab can tshul bzhin du chos la rtog nus pa las/ pha rol nyes par spyod pa kun du spyod pa'i phyir sun par gyur pa gnod pa byed pa zhig rgyal po la zho shas 'tsho ba rnams kyis bzung nas/ rgyal po la phul ba nas/ rgyas par mdo las 'byung ba bzhin du bsad pa'i bar du mthong la/ mthong nas kyang de 'di snyam du sems te/ 'di ltar tshe 'di'i sdig pa mi dge ba'i las kyis tshe 'di nyid la mi bzad pa'i 'bras bu rnam par smin pa nyams su myong ba dag snang ba las na/ sdig pa mi dge ba'i las ni ma byas shing mi byed la/ ma brtsams shing ma spyad na legs so snyam mo/ /yang de nyid kyis lug gsod pa'am/ bya gag gsod pa'am/ phag gsod pa nas/ rgyas par sdom pa ma yin pa'i tshogs kyi bar du rig par bya ste/ de las de dang/ bzo de dang/ 'tsho ba des glang po che la zhon pa'am/ rta'am/ shing rta'am/ khyogs la zhon pa yang med la/ rgyu des nor gyi phung po chen po bsgrubs te gnas pa yang med na/ 'jig rten na yang rnam par smad pa dang/ rnam parbshad pa yin la/ 'jig rten pa rnams kyis kyang/ lus kyi reg pa'i longs spyod tsam gyi slar yang mi 'dod na/ dam pa rnams kyis lta smos kyang ci dgos pa dag kyang mthong na/ mthong nas kyang de 'di snyam du sems te zhes bya ba nas snga ma bzhin du sbyar ro/ /yang de nyid kyis pha rol phyug la nor mang zhing longs spyod che la/ de yang le lo can bag med par gnas te/ de de ltar gnas pas nyin mtshan de dang de dag 'das shing longs spyod rnams yongs su nyams pa dang/ 'khor dang las kyi mtha' rnams dang/ dge ba'i chos rnams kyang yongs su nyams pa dag mthong la/ mthong nas kyang zhes bya ba nas snga ma bzhin du sbyar ro/ /yang de nyid kyis sems can gyi lus kyi bye brag rnam pa sna tshogs mthong ste/ sems can kha cig ni dmus long dang/ btsas nas 'on pa dang/ btsas nas lkugs pa dang/ zhar ba dang/ lag rdum dang/ shu ba can nam/ mdze can nam/ tshe thung ba'am/ mdog ngan pa'am/ gnod pa mang ba'am/ rigs ngan nam/ dbul po'i khyim du skyes pa'am/ dbang chung bar grags pa'am| shes rab 'chal ba'am/ ma ning dang/ za ma dang/ byad mi sdug par 'dug la/ kha cig ni de lta bu ma yin par mthong ste/ mthong nas kyang de 'di snyam du sems te/ sngon gyi sdig pa mi dge ba'i las kyis tshe 'di la sdig pa mi bzad pa'i 'bras bu rnam par smin pa nyams su myong ba yang snang ba las/ sdig pa ni btang na legs so snyam pa'i bar du snga ma bzhin du sbyar ro/ /yang de nyid kyis pha rol bshes gnyen can le lo med cing bsgrub phod pa 'di lta ste/ zhing las dang/ tshong byed pa dang/gru spyod pa'i las dang/ 'phral du spyad pa'i las kyi mtha' rnams legs par byed pa ste/ de ltar bsgrub phod du zin kyang/ las su bya ba de dag byas shing rab tu 'jig la mi grub par mthong ste/ mthong nas kyang zhes bya ba nas snga ma bzhin du sbyar ro/ /yang de nyid kyis kha cig ni 'dir rab tu byung ste/ khyim gyi gnas las nges par 'byung la| tshul dang yang dag par spyod pa mtshungs su zin kyang/ 'di lta ste/ chos gos dang/ bsod snyoms la sogs pa'i rnyed pas phongs pa dag mthong la/ kha cig ni de ltar mi 'dug pa dag mthong nas kyang de 'di snyam du snga ma bzhin du sbyar ro/ /yang de nyid kyis rgyal po'am/ blon pos chen po'i steng du mngon par brtul te/ 'dug pa de la yang bdag gi lus gcig pu tsam gyi phyir dang/ tshe 'di'i bde ba chung ngu phran tshegs tsam gyi phyir tshe rabs mang po'i lus marung bar byed pa dang/ sdug bsngal mang po 'byung bar 'gyur ba'i lus dang ngag dang yid kyi nyes par spyod pa mang po kun du spyod pa mthong la/mthong nas kyang de 'di snyam du sems te/ kye ma rgyal po'am blon po gang/ tshe gcig gi lus la ni gces su 'dzin la/ tshe rabs du ma'i lus la gces su mi 'dzin pa dang/ tshe 'di'i bde ba phran tshegs la gces su 'dzin la/ tshe rabs du ma'i sdug bsngal drag po la ni mi dga' bar mi 'dzin pa de ni byis pa yin no snyam pa nas/ sdig pa mi dge ba'i las ni ma byas na legs pa nas/ ma spyad na legs pa'i bar du sbyar ro/ /gzhan yang rigs kyi bu'am/ rigs kyi bu mo shes rab can des lha'i mig thob par gyur la/ des lha'i mig des sems can 'chi 'pho ba dang/ skye ba dag mthong ba nas/ rgyas par mdo las ji skad 'byung ba bzhin du sbyar te/ sems can dmyal ba rnams su skye ba'i bar du mthong nas de 'di snyam du sems te/ tshe 'di'i sdig pa mi dge ba'i las kyis tshe phyi ma'i sdig pa mi bzad pa'i rnam par smin pa nyams su myong ba dag snang ba nas/ sdig pa'i las ni btang na legs so zhes bya ba'i bar du snga ma bzhin du sbyar ro/ /

【P2 結為四行】

དེ་ལྟར་རིགས་ཀྱི་བུའམ། རིགས་ཀྱི་བུ་མོ་དེས་ཕ་རོལ་དག་གི་སྡིག་པའི་ལས་མཐོང་ནས། རྣམ་པ་བཞིའི་ཚུལ་གྱིས་ངེས་པར་སེམས་ཤིང་ཤིན་ཏུ་ངེས་པར་སེམས་ཏེ། བཞི་གང་ཞེ་ན། འགལ་བའམ། ལོག་པར་འཚོ་བའམ། བག་མེད་ཅིང་ལེ་ལོ་བྱེད་པ་ལ་བརྟེན་ནས། ཚེ་འདིའི་སྡིག་པ་མི་དགེ་བའི་ལས་ཀྱིས་ཚེ་འདི་ཉིད་ཀྱི་མི་སྡུག་པའི་འབྲས་བུ་རྣམ་པར་སྨིན་པ་ཡང་དག་པར་མཐོང་བ་དང༌། སེམས་ཅན་རྣམས་ཀྱི་ལུས་ཀྱི་བྱེ་བྲག་གམ། བརྩམས་པ་དོན་མེད་པའམ། ཡོངས་སུ་ཚོལ་བ་དོན་མེད་པ་ལ་བརྟེན་ནས། སྔོན་སྡིག་པ་མི་དགེ་བའི་ལས་བྱས་པས་ཚེ་འདི་ལ་མི་སྡུག་པའི་འབྲས་བུ་རྣམ་པར་སྨིན་པ་ཡང་དག་པར་མཐོང་བ་དང༌། རྒྱལ་པོ་དང༌། བློན་པོ་རྣམས་ཀྱིས་བསྒྲུབ་པ་སྣ་ཚོགས་ལ་བརྟེན་ནས། ཚེ་འདིའི་སྡིག་པའི་ལས་ཀྱིས། ཚེ་ཕྱི་མའི་མི་སྡུག་པའི་འབྲས་བུ་རྣམ་པར་སྨིན་པ་རྗེས་སུ་དཔག་པ་དང༌། སེམས་ཅན་རྣམས་ཀྱི་འཆི་འཕོ་དང་སྐྱེ་བ་ལ་བརྟེན་ནས། ཚེ་འདིའི་སྡིག་པའི་ལས་ཀྱིས་ཚེ་ཕྱི་མའི་མི་སྡུག་པའི་འབྲས་བུ་རྣམ་པར་སྨིན་པ་མངོན་སུམ་དུ་གྱུར་པ་སྟེ། དེས་དེ་ལྟར་ཡང་དག་པ་ཇི་ལྟ་བ་བཞིན་དུ་ཤེས་ནས། བདག་ཉིད་ཀྱིས་མི་བྱེད་པ་ལྟ་བུའོ། །

de ltar rigs kyi bu'am/ rigs kyi bu mo des pha rol dag gi sdig pa'i las mthong nas/ rnam pa bzhi'i tshul gyis nges par sems shing shin tu nges par sems te/ bzhi gang zhe na/ 'gal ba'am/ log par 'tsho ba'am/ bag med cing le lo byed pa la brten nas/ tshe 'di'i sdig pa mi dge ba'i las kyis tshe 'di nyid kyi mi sdug pa'i 'bras bu rnam par smin pa yang dag par mthong ba dang/ sems can rnams kyi lus kyi bye brag gam/ brtsams pa don med pa'am/ yongs su tshol ba don med pa la brten nas/ sngon sdig pa mi dge ba'i las byas pas tshe 'di la mi sdug pa'i 'bras bu rnam par smin pa yang dag par mthong ba dang/ rgyal po dang/ blon po rnams kyis bsgrub pa sna tshogs la brten nas/ tshe 'di'i sdig pa'i las kyis/ tshe phyi ma'i mi sdug pa'i 'bras bu rnam par smin pa rjes su dpag pa dang/ sems can rnams kyi 'chi 'pho dang skye ba la brten nas/ tshe 'di'i sdig pa'i las kyis tshe phyi ma'i mi sdug pa'i 'bras bu rnam par smin pa mngon sum du gyur pa ste/ des de ltar yang dag pa ji lta ba bzhin du shes nas/ bdag nyid kyis mi byed pa lta bu'o/ /

【O2 釋第四句】

ལས་ཀྱི་འཆིང་བ་གང་ཞེ་ན། ལས་ལ་ཀུན་དུ་དགའ་བ་དང༌། ལས་ལྕི་བ་དང༌། ལས་ཀྱི་འབྲས་བུ་རྣམ་པར་སྨིན་པ་ལ་རང་དབང་མེད་པ་གང་ཡིན་པའོ། །དེ་ལ་ལས་ལ་ཀུན་དུ་དགའ་བ་ནི། འདི་ལྟར་འདི་ན་ལ་ལ་སྡིག་པ་ལ་གོམས་པས་སྡིག་པ་ལ་མངོན་པར་དགའ་བ་སྟེ། དེས་དེའི་སེམས་དགེ་བའི་ཆོས་ལ་འཇུག་པར་མི་འགྱུར་བ་ལྟ་བུ་སྟེ། འདི་ནི་ལས་ཀྱི་འཆིང་བ་དང་པོ་ཡིན་ནོ། །དེ་ལ་ལས་ལྕི་བ་ནི་འདི་ལྟར་འདི་ན་ལ་ལས་མཚམས་མེད་པའི་ལས་རྣམས་རིལ་གྱིས་བྱས་སམ། ཁ་ཅིག་བྱས་ནས་གཞི་དེས་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་བར་འདོད་དུ་ཟིན་ཀྱང༌། ཐོབ་པར་མི་འགྱུར་ན་དགེ་སྦྱོང་གི་ཚུལ་གྱི་འབྲས་བུ་ཐོབ་པར་འགྱུར་བ་ལྟ་ག་ལ་འགྱུར་ལྟ་བུ་སྟེ། དེ་ནི་ལས་ཀྱི་འཆིང་བ་གཉིས་པ་ཡིན་ནོ། །དེ་ལ་ལས་ཀྱི་རྣམ་པར་སྨིན་པ་ལ་རང་དབང་མེད་པ་ནི། འདི་ལྟར་འདི་ན་ལུས་དང་ངག་དང་ཡིད་ཀྱིས་ཉེས་པར་སྤྱོད་པའི་རྒྱུས་ངན་སོང࿒དག་ཏུ་སྐྱེས་ལ། དེ་དེར་རང་དབང་མེད་པ་དང༌། དབང་མེད་པར་ཡུན་རིང་པོར་སྡུག་བསྔལ་ཉམས་སུ་མྱོང་བར་གྱུར་པའམ། གང་ན་འཁོར་བཞི་པོ་དགེ་སློང་རྣམས་ནས་དགེ་བསྙེན་མ་རྣམས་ཀྱི་བར་དག་འགྲོ་བ་མེད་པའི་ཡུལ་མཐའ་འཁོབ་དག་ཏུ་སྐྱེས་པ་སྟེ། དེ་ནི་ལས་ཀྱི་འཆིང་བ་གསུམ་པ་ཡིན་ནོ། །

las kyi 'ching ba gang zhe na/ las la kun du dga' ba dang/ las lci ba dang/ las kyi 'bras bu rnam par smin pa la rang dbang med pa gang yin pa'o/ /de la las la kun du dga' ba ni/ 'di ltar 'di na la la sdig pa la goms pas sdig pa la mngon par dga' ba ste/ des de'i sems dge ba'i chos la 'jug par mi 'gyur ba lta bu ste/ 'di ni las kyi 'ching ba dang po yin no/ /de la las lci ba ni 'di ltar 'di na la las mtshams med pa'i las rnams ril gyis byas sam/ kha cig byas nas gzhi des legs par gsungs pa'i chos 'dul ba la rab tu byung bar 'dod du zin kyang/ thob par mi 'gyur na dge sbyong gi tshul gyi 'bras bu thob par 'gyur ba lta ga la 'gyur lta bu ste/ de ni las kyi 'ching ba gnyis pa yin no/ /de la las kyi rnam par smin pa la rang dbang med pa ni/ 'di ltar 'di na lus dang ngag dang yid kyis nyes par spyod pa'i rgyus ngan song dag tu skyes la/ de der rang dbang med pa dang/ dbang med par yun ring por sdug bsngal nyams su myong bar gyur pa'am/ gang na 'khor bzhi po dge slong rnams nas dge bsnyen ma rnams kyi bar dag 'gro ba med pa'i yul mtha' 'khob dag tu skyes pa ste/ de ni las kyi 'ching ba gsum pa yin no/ /

【N3 略義】

བཤད་པ་འདིའི་མདོར་བསྟན་པ་ནི་མདོར་བསྡུ་ན། བཅོམ་ལྡན་འདས་ཀྱིས་སེམས་ཅན་རྣམས་ཀྱི་ལས་ཀྱི་རྣམ་པར་སྨིན་པ་ལས་བརྩམས་ཏེ། ཚུལ་བཞིན་ཡིད་ལ་བྱེད་པ་དང༌། ཚུལ་བཞིན་ཡིད་ལ་བྱེད་པ་སྔོན་དུ་འགྲོ་བའི་ཆོས་དང་མཐུན་པའི་ཆོས་སྒྲུབ་པ་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ།། །།

bshad pa 'di'i mdor bstan pa ni mdor bsdu na/ bcom ldan 'das kyis sems can rnams kyi las kyi rnam par smin pa las brtsams te/ tshul bzhin yid la byed pa dang/ tshul bzhin yid la byed pa sngon du 'gro ba'i chos dang mthun pa'i chos sgrub pa bstan te/ de ni 'dir mdor bstan pa yin par rig par bya'o// //

【L2 釋二(有二十二段)】【M52 第一段一頌】【N1 頌】

བམ་པོ་ཉི་ཤུ་གསུམ་པ།

bam po nyi shu gsum pa/

འཕགས་པ་རྣམས་ནི་ལེགས་པར་སྨྲས་པ་མཆོག་ཅེས་གསུང༌། །སྙན་སྨྲ་མི་སྙན་མ་ཡིན་དེ་ནི་གཉིས་པ་ཡིན། །བདེན་སྨྲ་མི་བརྟེན་མ་ཡིན་དེ་ནི་གསུམ་པ་ཡིན། ཆོས་སྨྲ་ཆོས་མིན࿒མ་ཡིན་དེ་ནི་བཞི་པ་ཡིན༑ །

'phags pa rnams ni legs par smras pa mchog ces gsung/ /snyan smra mi snyan ma yin de ni gnyis pa yin/ /bden smra mi brten ma yin de ni gsum pa yin/ chos smra chos min ma yin de ni bzhi pa yin| /

【N2 釋】

ཞེས་བྱ་བ་འདི་ནི་ཚིགས་སུ་བཅད་པ་ཡིན་ཏེ། ལེགས་པར་སྨྲས་པ་ཞེས་བྱ་བ་ནི། ལེགས་པར་བརྗོད་པ་དང༌། ལེགས་པར་བསྙད་པ་དང༌། ལེགས་པར་བཤད་པའོ། །དེའི་མཚན་ཉིད་ནི་རྣམ་པ་གསུམ་དུ་རིག་པར་བྱ་སྟེ། ཡིད་དུ་འོང་བ་དང༌། ཉོན་མོངས་པ་ཅན་མ་ཡིན་པ་དང༌། དགེ་བའོ། །དེ་ལ་དང་པོས་ནི་ཕ་རོལ་ཀུན་དུ་དགའ་བར་བྱེད་པའོ། །གཉིས་པས་ནི་རང་གི་ཚུལ་ཁྲིམས་མི་ཉམས་པར་བྱེད་དོ། །གསུམ་པས་ནི་ཕ་རོལ་མི་དགེ་བའི་གནས་ལས་བསླང་སྟེ། དགེ་བའི་གནས་སུ་འཇོག་ཅིང་ཕན་པ་དང་བདེ་བ་སྒྲུབ་པར་བྱེད་པའོ༑ །དེ་ལ་ཚིག་སྙན་པ་བདེན་པ་ཡང་མ་ཡིན་ཆོས་དང་ལྡན་པ་མ་ཡིན་པ་ཡང་ཡོད་དེ། འདི་ལྟར་འདི་ན་ལ་ལ་ཡོད་པ་མ་ཡིན་པའི་ཡོན་ཏན་རྣམས་ཀྱིས་ཚིག་འཇམ་པོར་ཕ་རོལ་སྤྲོ་བ་སྐྱེད་པ་ལྟ་བུའོ། །ཚིག་བདེན་པ་ལ་སྙན་པ་ཡང་མ་ཡིན། ཆོས་དང་ལྡན་པ་ཡང་མ་ཡིན་པ་ཡང་ཡོད་དེ། འདི་ལྟར་འདི་ན་ལ་ལ་ཡང་དག་པའི་སྐྱོན་དག་གིས་ཚིག་རྩུབ་པོས་ཉོན་མོངས་པ་ཅན་གྱི་སེམས་ཀྱིས་ཕ་རོལ་ལ་སྨོད་པ་ལྟ་བུའོ། །ཆོས་དང་ལྡན་པའི་ཚིག་ཡིན་ལ། སྙན་པ་དང་བདེ་བ་ཡང་ཡོད་དེ། འདི་ལྟར་འདི་ན་ལ་ལ་སྤྲོ་བ་བསྐྱེད་པ་དང༌། སྨོད་པ་ཡང་ཤེས་ལ། སྤྲོ་བ་བསྐྱེད་པ་དང༌། སྨོད་པ་ཤེས་བཞིན་དུ་སྤྲོ་བ་སྐྱེད་པར་ཡང་མི་བྱེད། སྨོད་པ་ཡང་མི་བྱེད་པར། མི་དགེ་བའི་གནས་ལས་བསླང་སྟེ། དགེ་བའི་གནས་སུ་གཞག་པའི་ཕྱིར་ཆོས་ཁོ་ན་འཆད་པ་ལྟ་བུའོ། །

zhes bya ba 'di ni tshigs su bcad pa yin te/ legs par smras pa zhes bya ba ni/ legs par brjod pa dang/ legs par bsnyad pa dang/ legs par bshad pa'o/ /de'i mtshan nyid ni rnam pa gsum du rig par bya ste/ yid du 'ong ba dang/ nyon mongs pa can ma yin pa dang/ dge ba'o/ /de la dang pos ni pha rol kun du dga' bar byed pa'o/ /gnyis pas ni rang gi tshul khrims mi nyams par byed do/ /gsum pas ni pha rol mi dge ba'i gnas las bslang ste/ dge ba'i gnas su 'jog cing phan pa dang bde ba sgrub par byed pa'o| /de la tshig snyan pa bden pa yang ma yin chos dang ldan pa ma yin pa yang yod de/ 'di ltar 'di na la la yod pa ma yin pa'i yon tan rnams kyis tshig 'jam por pha rol spro ba skyed pa lta bu'o/ /tshig bden pa la snyan pa yang ma yin/ chos dang ldan pa yang ma yin pa yang yod de/ 'di ltar 'di na la la yang dag pa'i skyon dag gis tshig rtsub pos nyon mongs pa can gyi sems kyis pha rol la smod pa lta bu'o/ /chos dang ldan pa'i tshig yin la/ snyan pa dang bde ba yang yod de/ 'di ltar 'di na la la spro ba bskyed pa dang/ smod pa yang shes la/ spro ba bskyed pa dang/ smod pa shes bzhin du spro ba skyed par yang mi byed/ smod pa yang mi byed par/ mi dge ba'i gnas las bslang ste/ dge ba'i gnas su gzhag pa'i phyir chos kho na 'chad pa lta bu'o/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ལེགས་པར་སྨྲས་པའི་བསྟན་པ་དང༌། བཤད་པ་བསྟན་ཏེ། དེ་ནི་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis legs par smras pa'i bstan pa dang/ bshad pa bstan te/ de ni mdor bstan pa yin par rig par bya'o/ /

【M53 第二段一頌】【N1 頌】

དད་དང་ངོ་ཚ་ཤེས་དང་ཚུལ་ཁྲིམས་སྦྱིན། །ཆོས་འདི་དག་ནི་སྐྱེས་བུ་དམ་པས་བསྔགས། །ལམ་འདི་ལྟ་ཡུལ་འགྲོ་བ་ཡིན་ཞེས་གསུངས། །འདིས་ནི་ལྷ་ཡི་འཇིག་རྟེན་འགྲོ་བར་འགྱུར། །

dad dang ngo tsha shes dang tshul khrims sbyin/ /chos 'di dag ni skyes bu dam pas bsngags/ /lam 'di lta yul 'gro ba yin zhes gsungs/ /'dis ni lha yi 'jig rten 'gro bar 'gyur/ /

【N2 釋】【O1 釋初句】

ཞེས་བྱ་བ་འདི་ནི་ཚིགས་སུ་བཅད་པ་ཡིན་ཏེ། འདི་ལྟར་འདི་ན་གང་ཟག་ལ་ལ་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དད་པ་རྙེད་ནས། ཁྱིམ་ན་གནས་པས་འཛེམས་ཏེ། ཚུལ་ཁྲིམས་ཡང་དག་པར་ལེན་པར་བྱེད་ལ།ཡང་དག་པར་བླངས་ནས་ཀྱང༌། ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་ངན་དོན་ཙམ་གྱིས་ཆོག་པར་འཛིན་ཅིང༌། སྣོད་བྱད་ཉུང་ལ་ཡོ་བྱད་ཉུང་སྟེ། ཆོས་དང་ལྡན་པའི་རྙེད་པ་རྣམས་ཚངས་པ་མཚུངས་པར་སྤྱོད་པ་མཁས་པ་རྣམས་དང་ཐུན་མོང་དུ་སྤྱོད་ཀྱི། སྦེད་ཅིང་མི་སྤྱོད་ལ། ཆོས་ཚངས་པར་སྤྱོད་པ་ཐོག་མ་དང༌། བར་དང༌། ཐ་མས་དགེ་བ་གང་ཡིན་པ་དེ་དག་གིས་སྨྲ་བས་སྨྲ་བར་བྱེད་དེ། འདི་ལྟ་སྟེ། མདོའི་སྡེ་དང་དབྱངས་ཀྱིས་བསྙད་པའི་སྡེ་ནས། རྨད་དུ་བྱུང་བའི་ཆོས་ཀྱི་སྡེ་དང༌། གཏན་ལ་ཕབ་པར་བསྟན་པའི་སྡེའི་བར་དེ་དག་བཟུང་ཞིང་ཀུན་ཆུབ་པར་བྱས་ནས། ཕ་རོལ་དག་ལ་ལུང࿒འབོགས་ཤིང་རྒྱ་ཆེར་ཡང་དག་པར་སྟོན་ཏོ། །

zhes bya ba 'di ni tshigs su bcad pa yin te/ 'di ltar 'di na gang zag la la de bzhin gshegs pas gsungs pa'i chos 'dul ba la dad pa rnyed nas/ khyim na gnas pas 'dzems te/ tshul khrims yang dag par len par byed la/yang dag par blangs nas kyang/ chos gos dang/ bsod snyoms dang/ mal cha dang/ stan ngan don tsam gyis chog par 'dzin cing/ snod byad nyung la yo byad nyung ste/ chos dang ldan pa'i rnyed pa rnams tshangs pa mtshungs par spyod pa mkhas pa rnams dang thun mong du spyod kyi/ sbed cing mi spyod la/ chos tshangs par spyod pa thog ma dang/ bar dang/ tha mas dge ba gang yin pa de dag gis smra bas smra bar byed de/ 'di lta ste/ mdo'i sde dang dbyangs kyis bsnyad pa'i sde nas/ rmad du byung ba'i chos kyi sde dang/ gtan la phab par bstan pa'i sde'i bar de dag bzung zhing kun chub par byas nas/ pha rol dag la lung 'bogs shing rgya cher yang dag par ston to/ /

【O2 釋下三句】

དགེ་བའི་ཆོས་དེ་དག་དང་ལྡན་པ་དེ་ལ་ཕན་ཡོན་གསུམ་ཡོད་པར་རིག་པར་བྱ་སྟེ། སྐྱེས་བུ་དམ་པ་རྣམས་དང༌། སངས་རྒྱས་རྣམས་དང༌། སངས་རྒྱས་ཀྱི་ཉན་ཐོས་རྣམས་ཀྱིས་བསྔགས་པར་འགྱུར་བ་དང༌། གལ་ཏེ་ཚུལ་ཁྲིམས་དང༌། ཟང་ཟིང་གི་སྦྱིན་པས་བསྡུས་པའི་བསོད་ནམས་ཀྱི་ཚོགས་དང༌། ཆོས་ཀྱི་སྦྱིན་པས་བསྡུས་པའི་ཡེ་ཤེས་ཀྱི་ཚོགས་ཀྱིས། ཚོགས་ལེགས་པར་བསགས་པ་ཞིག་ཡིན་ན་ནི། དེ་རྣམ་པར་གྲོལ་བའི་སྐྱེ་བའི་གནས་དེ་ཉིད་ལ་བརྟེན་ནས། རྣམ་པར་དག་པའི་ལྷ་རྣམས་དང་སྐལ་བ་མཉམ་པར་གཏོགས་པར་འགྱུར་བ་དང༌། གལ་ཏེ་ཚོགས་ལེགས་པར་བསགས་པ་མ་ཡིན་ན་ཡང༌། དེ་ཕྱིན་ཆད་བསོད་ནམས་ཀྱི་ཚོགས་དང༌། ཡེ་ཤེས་ཀྱི་ཚོགས་ཡོངས་སུ་རྫོགས་པར་བྱེད་དེ། ལུས་ཞིག་ནས་ཀྱང་བདེ་འགྲོ་མཐོ་རིས་ཀྱི་འཇིག་རྟེན་ལྷ་རྣམས་ཀྱི་ནང་དུ་སྐྱེ་བར་འགྱུར་བའོ༑ །

dge ba'i chos de dag dang ldan pa de la phan yon gsum yod par rig par bya ste/ skyes bu dam pa rnams dang/ sangs rgyas rnams dang/ sangs rgyas kyi nyan thos rnams kyis bsngags par 'gyur ba dang/ gal te tshul khrims dang/ zang zing gi sbyin pas bsdus pa'i bsod nams kyi tshogs dang/ chos kyi sbyin pas bsdus pa'i ye shes kyi tshogs kyis/ tshogs legs par bsags pa zhig yin na ni/ de rnam par grol ba'i skye ba'i gnas de nyid la brten nas/ rnam par dag pa'i lha rnams dang skal ba mnyam par gtogs par 'gyur ba dang/ gal te tshogs legs par bsags pa ma yin na yang/ de phyin chad bsod nams kyi tshogs dang/ ye shes kyi tshogs yongs su rdzogs par byed de/ lus zhig nas kyang bde 'gro mtho ris kyi 'jig rten lha rnams kyi nang du skye bar 'gyur ba'o| /

【O3 重釋頌文】

རྣམ་གྲངས་གཞན་ཡང་འདི་ལྟར་འདི་ན་ལ་ལ་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དད་པ་རྙེད་ནས་འཆལ་པའི་ཚུལ་ཁྲིམས་ཀྱིས་ཕྱི་མ་ལ་ངན་འགྲོར་འགྲོ་བར་འགྱུར་བ་དང༌། སེར་སྣས་དབུལ་པོར་འགྱུར་བའི་འབྲས་བུ་ལ་མངོན་པར་ཡིད་ཆེས༌པ་སྟེ། མངོན་པར་ཡིད་ཆེས་པས། ཚེ་འདི་ལ་འཆལ་པའི་ཚུལ་ཁྲིམས་དང༌། སེར་སྣས་འཛེམས་ཏེ།འཛེམས་པས་འཆལ་པའི་ཚུལ་ཁྲིམས་སྤངས་ནས། ཚུལ་ཁྲིམས་ཡང་དག་པར་ལེན་པ་དང༌། སེར་སྣ་ཡང་སྤངས་ནས། དྲི་མ་དང་སེར་སྣ་དང་བྲལ་བའི་སེམས་ཀྱིས་ཁྱིམ་ན་གནས་པའི་ནས། རྒྱས་པར་སྦྱིན་པའི་བགོ་བཤའ་ལ་དགའ་བས། ཚེ་འདི་ཉིད་ལ་ཡང་འཕགས་པས་བསྔགས་པར་འགྱུར་ལ། ལུས་ཞིག་ནས་ཀྱང་གཞི་དེས་ལྷ་རྣམས་ཀྱི་ནང་གི་བར་དུ་སྐྱེ་བར་འགྱུར་བ་ལྟ་བུའོ། །

rnam grangs gzhan yang 'di ltar 'di na la la de bzhin gshegs pas gsungs pa'i chos 'dul ba la dad pa rnyed nas 'chal pa'i tshul khrims kyis phyi ma la ngan 'gror 'gro bar 'gyur ba dang/ ser snas dbul por 'gyur ba'i 'bras bu la mngon par yid chespa ste/ mngon par yid ches pas/ tshe 'di la 'chal pa'i tshul khrims dang/ ser snas 'dzems te/'dzems pas 'chal pa'i tshul khrims spangs nas/ tshul khrims yang dag par len pa dang/ ser sna yang spangs nas/ dri ma dang ser sna dang bral ba'i sems kyis khyim na gnas pa'i nas/ rgyas par sbyin pa'i bgo bsha' la dga' bas/ tshe 'di nyid la yang 'phags pas bsngags par 'gyur la/ lus zhig nas kyang gzhi des lha rnams kyi nang gi bar du skye bar 'gyur ba lta bu'o/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ཁྱིམ་པ་དང༌། རབ་ཏུ་བྱུང་བའི་ཡང་དག་པར་བསྒྲུབ་པ་དང༌། ཡང་དག་པར་བསྒྲུབས་པའི་འབྲས་བུའི་ཕན་ཡོན་བསྟན་ཏེ། དེ་ནི་འདི་ལྟར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis khyim pa dang/ rab tu byung ba'i yang dag par bsgrub pa dang/ yang dag par bsgrubs pa'i 'bras bu'i phan yon bstan te/ de ni 'di ltar mdor bstan pa yin par rig par bya'o/ /

【M54 第三段一頌】【N1 頌】

ཐོས་པས་ཆོས་རྣམས་ཤེས་པར་འགྱུར། །ཐོས་པས་སྡིག་ལས་ལྡོག་པར་འགྱུར། །ཐོས་པས་གནོད་པ་སྤོང་བར་འགྱུར། །ཐོས་པས་མྱ་ངན་འདས་པ་ཐོབ། །

thos pas chos rnams shes par 'gyur/ /thos pas sdig las ldog par 'gyur/ /thos pas gnod pa spong bar 'gyur/ /thos pas mya ngan 'das pa thob/ /

【N2 釋】【O1 釋初句】

ཅེས་བྱ་བ་ནི་ཚིགས་སུ་བཅད་པ་ཡིན་ཏེ། འདི་ལྟར་འདི་ན་ལ་ལ་སྔ་ལོགས་སུ་བྱ་བ་སྦྱིན་པའི་གཏམ་དང༌། མཐོ་རིས་ཀྱི་གཏམ་ལས་བརྩམས་ནས་ཕྱིན་ཅི་མ་ལོག་པའི་ཆོས་བསྟན་པ་ཉན་ཅིང་ཐོས་ནས་ཀྱང༌། དོན་གྱིས་ཀྱང་འདི་ལྟ་སྟེ། ཚེ་འདི་ཉིད་ལ་སྡིག་པ་ཉེས་པར་སྤྱད་པ་ནི་ཕྱི་མ་ལ་ངན་སོང་གི་སྡུག་བསྔལ་གྱི་གནོད་པའི་རྒྱུ་ཡིན་ལ།

ces bya ba ni tshigs su bcad pa yin te/ 'di ltar 'di na la la snga logs su bya ba sbyin pa'i gtam dang/ mtho ris kyi gtam las brtsams nas phyin ci ma log pa'i chos bstan pa nyan cing thos nas kyang/ don gyis kyang 'di lta ste/ tshe 'di nyid la sdig pa nyes par spyad pa ni phyi ma la ngan song gi sdug bsngal gyi gnod pa'i rgyu yin la/

【O2 釋第二、第三句】

སྡིག་པ་ཉེས་པར་སྤྱོད་པ་ལས་ལྡོག་པ་ནི་བདེ་འགྲོར་འགྲོ་ཞིང་སྐྱེ་བས་ངན་སོང་གི་སྡུག་བསྔལ་གྱི་གནོད་པ་ཡོངས་སུ་སྤོང་བའི་རྒྱུ་ཡིན་པར་ཤེས་པ་ལྟ་བུ་སྟེ། དེ་དེ་ལྟར་དོན་གྱིས་ཆོས་ཤེས་ནས་ཆོས་དང་མཐུན་པའི་ཆོས་སྒྲུབ་ཅིང༌། སྡུག་བསྔལ་གྱི་རྒྱུ་ལས་ནི་ལྡོག །བདེ་བའི་རྒྱུ་ནི་ཡང་དག་པར་བླངས་ནས་གནས་ཏེ། དེ་གཞི་དེས་བདེ་བ་ཐོབ་པས་སྡུག་བསྔལ་གྱི་གནོད་པ་སྤང་བར་འགྱུར་རོ། །

sdig pa nyes par spyod pa las ldog pa ni bde 'gror 'gro zhing skye bas ngan song gi sdug bsngal gyi gnod pa yongs su spong ba'i rgyu yin par shes pa lta bu ste/ de de ltar don gyis chos shes nas chos dang mthun pa'i chos sgrub cing/ sdug bsngal gyi rgyu las ni ldog /bde ba'i rgyu ni yang dag par blangs nas gnas te/ de gzhi des bde ba thob pas sdug bsngal gyi gnod pa spang bar 'gyur ro/ /

【O3 釋第四句】

གལ་ཏེ་འཕགས་པའི་བདེན་པ་བཞི་དང་ལྡན་པའི་ཆོས་ཀྱི་གཏམ་ཡང་དག་ཕུལ་ཉན་ཅིང་དེས་ཐོས་ནས་ཀྱང་དེ་ལྟར་དོན་གྱིས་སྲིད་པ་མངོན་པར་འགྲུབ་པ་ཐམས་ཅད་ནི་སྡུག་བསྔལ་ཡིན་པ་དང༌། ཞི་བ་ནི་མྱ་ངན་ལས་འདས་པ་ཡིན་པར་ཤེས་ཏེ། དེ་ལྟར་དོན་གྱིས་ཆོས་ཤེས་ནས། གལ་ཏེ་དབང་པོ་ཡང་ཡོངས་སུ་སྨིན་ལ། ཚོགས་ཀྱང་ཡོངས་སུ་རྫོགས་པ་ཞིག་ཡིན་ན་ནི། བསམ་པ་དག་པའི་དེས་དེའི་རྒྱུ་ལས་བྱུང་བའི་དོན་ཤེས་པར་འཐོབ་བོ། །ཆོས་ཇི་ལྟར་ཐོས་པ་ཁོ་ན་ཙམ་གྱིས་བདེན་པ་དག་མངོན་པར་རྟོགས་པས་ན་བདེན་པ་མངོན་པར་རྟོགས་པར་འགྱུར་རོ། །བདེན་པ་མངོན་པར་རྟོགས་པ་ནི་ཟག་པ་ཟད་པ་ཐོབ་པར་འགྱུར་རོ། །གལ་ཏེ་དབང་པོ་ཡོངས་སུ་སྨིན་པ་ཡང་མ་ཡིན་ལ། ཚོགས་ཡོངས་སུ་རྫོགས་པ་ཡང་མ་ཡིན་ན་ནི། དེ་སྡིག་པ་དེ་ཉིད་ལས་ལྡོག་ཅིང་ལྷག་པའི་ཚུལ་ཁྲིམས་ལ་བརྟེན་ཏེ། ལྷག་པའི་སེམས་སྐྱེད་པར་བྱེད་དོ། །ལྷག་པའི་སེམས་ལ་བརྟེན་ནས། ལྷག་པའི་ཤེས་རབ་སྐྱེད་པར་བྱེད་དོ། །དེས་སྡུག་བསྔལ་གྱི་རྩ་བ་ཉོན་མོངས་པའི་གནོད་པ་ཐམས་ཅད་ཡོངས་སུ་སྤོང་ཞིང༌། མྱ་ངན་ལས་འདས་པ་ཡང་འཐོབ་པར་འགྱུར་རོ། །

gal te 'phags pa'i bden pa bzhi dang ldan pa'i chos kyi gtam yang dag phul nyan cing des thos nas kyang de ltar don gyis srid pa mngon par 'grub pa thams cad ni sdug bsngal yin pa dang/ zhi ba ni mya ngan las 'das pa yin par shes te/ de ltar don gyis chos shes nas/ gal te dbang po yang yongs su smin la/ tshogs kyang yongs su rdzogs pa zhig yin na ni/ bsam pa dag pa'i des de'i rgyu las byung ba'i don shes par 'thob bo/ /chos ji ltar thos pa kho na tsam gyis bden pa dag mngon par rtogs pas na bden pa mngon par rtogs par 'gyur ro/ /bden pa mngon par rtogs pa ni zag pa zad pa thob par 'gyur ro/ /gal te dbang po yongs su smin pa yang ma yin la/ tshogs yongs su rdzogs pa yang ma yin na ni/ de sdig pa de nyid las ldog cing lhag pa'i tshul khrims la brten te/ lhag pa'i sems skyed par byed do/ /lhag pa'i sems la brten nas/ lhag pa'i shes rab skyed par byed do/ /des sdug bsngal gyi rtsa ba nyon mongs pa'i gnod pa thams cad yongs su spong zhing/ mya ngan las 'das pa yang 'thob par 'gyur ro/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་དམ་པའི་ཆོས་མཉན་པ་སྔོན་དུ་འགྲོ་བའི་ཚུལ་བཞིན་ཡིད་ལ་བྱེད་པ་དང༌། ཚུལ་བཞིན་ཡིད་ལ་བྱེད་པ་སྔོན་དུ་འགྲོ་བའི་ཆོས་ཀྱི་རྗེས་སུ་མཐུན་པའི་ཆོས་སྒྲུབ་པ་དང༌། ཆོས་ཀྱི་རྗེས་སུ་མཐུན་པའི་ཆོས࿒སྒྲུབ་པའི་སྔོན་དུ་འགྲོ་བ་དེའི་འབྲས་བུའི་ཕན་ཡོན་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis dam pa'i chos mnyan pa sngon du 'gro ba'i tshul bzhin yid la byed pa dang/ tshul bzhin yid la byed pa sngon du 'gro ba'i chos kyi rjes su mthun pa'i chos sgrub pa dang/ chos kyi rjes su mthun pa'i chos sgrub pa'i sngon du 'gro ba de'i 'bras bu'i phan yon bstan te/ de ni 'dir mdor bstan pa yin par rig par bya'o/ /

【M55 第四段一頌】【N1 頌】

ནམ་མཁའ་འདྲ་བ་གོས་པ་མེད། །ཐེམ་པ་འདྲ་བ་གཡོ་མི་འགྱུར། །མཚོ་བྲན་འདམ་རྫབ་ལྡན་འདྲ་བའི། །འཁོར་བ་ལ་ནི་མཁས་མི་དགའ། །

nam mkha' 'dra ba gos pa med/ /them pa 'dra ba g.yo mi 'gyur/ /mtsho bran 'dam rdzab ldan 'dra ba'i/ /'khor ba la ni mkhas mi dga'/ /

【N2 釋】【O1 第一復次】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། དགེ་སློང་དགྲ་བཅོམ་པ་སེམས་ཤིན་ཏུ་རྣམ་པར་གྲོལ་བ། སྤྲོས་པ་ཐམས་ཅད་ལས་ཡང་དག་པར་འདས་པ་ནི་ནམ་མཁའ་དང་མཚུངས་པ་ཞེས་བྱ་སྟེ། དཔེར་ན་ནམ་མཁའ་ལ་ནི་སྤྲོས་པ་མེད་དེ། གཙང་བས་ཀྱང་མི་གོས་ལ། མི་གཙང་བས་ཀྱང་མི་གོས་སོ། །དེ་བཞིན་དུ་ནམ་མཁའ་དང་མཚུངས་པའི་དགྲ་བཅོམ་པ་ཡང༌། འཇིག་རྟེན་གྱི་ཆོས་མཐུན་པ་དང༌། མི་མཐུན་པ་འདི་ལྟ་སྟེ། རྙེད་པའམ་མ་རྙེད་པ་ནས་བདེ་བའམ། སྡུག་བསྔལ་གྱི་བར་ཐམས་ཅད་ཀྱིས་མི་གོས་སོ། །སློབ་པར་འདོད་པའི་འདོད་ཆགས་དང་བྲལ་བ། དགྲ་བཅོམ་པ་ཉིད་ལ་ཞུགས་པ། དྲན་པ་ཉེ་བར་གཞག་པ་བཞི་པོ་དག་ལ་སེམས་གནས་པ། མཚན་མ་མེད་པའི་སེམས་ཀྱིས་ཏིང་ངེ་འཛིན་ལ་ཀུན་དུ་བརྟེན་པ་ནི། གཡོ་བར་བྱེད་པ་དང༌། རློམ་སེམས་སུ་བྱེད་པ་དང༌། སྤྲོས་པ་དང༌། མངོན་པར་འདུ་བྱེད་ཐམས་ཅད་ཀྱིས་སྲེད་པར་འགྱུར་བ་སྐྱེ་བར་སྨོན་པ་དང་ལྡན་པ་རྣམས་ཀྱིས་སྒོའི་ཐེམ་པ་བཞིན་དུ་གཡོ་བར་མི་འགྱུར་རོ། །སློབ་པར་འདོད་པ་འདོད་ཆགས་དང་བྲལ་བ་ཉིད། གོང་མའི་རྣམ་པར་ཐར་པ་ལ་འདུན་པ་སྐྱེས་པ་དེ་ནི་ཕྱིར་མི་འོང་བའི་འབྲས་བུ་བསིལ་བར་གྱུར་པ། མཚོ་དང་འདྲ་བའི་ནང་དུ་ཞུགས་ནས་སྙོམས་པར་འཇུག་པའི་རོ་མྱང་བ་དང༌། གོང་མའི་ཆ་དང་མཐུན་པའི་ཀུན་དུ་སྦྱོར་བ་འདམ་རྫབ་ལྟ་བུ་ལ་མི་དགའ་སྟེ། དེ་ལ་མངོན་པར་མི་དགའ་བས་འཁོར་བ་ལ་མངོན་པར་མི་དགའ་བར་འགྱུར་རོ། །

zhes bya ba ni tshigs su bcad pa yin te/ dge slong dgra bcom pa sems shin tu rnam par grol ba/ spros pa thams cad las yang dag par 'das pa ni nam mkha' dang mtshungs pa zhes bya ste/ dper na nam mkha' la ni spros pa med de/ gtsang bas kyang mi gos la/ mi gtsang bas kyang mi gos so/ /de bzhin du nam mkha' dang mtshungs pa'i dgra bcom pa yang/ 'jig rten gyi chos mthun pa dang/ mi mthun pa 'di lta ste/ rnyed pa'am ma rnyed pa nas bde ba'am/ sdug bsngal gyi bar thams cad kyis mi gos so/ /slob par 'dod pa'i 'dod chags dang bral ba/ dgra bcom pa nyid la zhugs pa/ dran pa nye bar gzhag pa bzhi po dag la sems gnas pa/ mtshan ma med pa'i sems kyis ting nge 'dzin la kun du brten pa ni/ g.yo bar byed pa dang/ rlom sems su byed pa dang/ spros pa dang/ mngon par 'du byed thams cad kyis sred par 'gyur ba skye bar smon pa dang ldan pa rnams kyis sgo'i them pa bzhin du g.yo bar mi 'gyur ro/ /slob par 'dod pa 'dod chags dang bral ba nyid/ gong ma'i rnam par thar pa la 'dun pa skyes pa de ni phyir mi 'ong ba'i 'bras bu bsil bar gyur pa/ mtsho dang 'dra ba'i nang du zhugs nas snyoms par 'jug pa'i ro myang ba dang/ gong ma'i cha dang mthun pa'i kun du sbyor ba 'dam rdzab lta bu la mi dga' ste/ de la mngon par mi dga' bas 'khor ba la mngon par mi dga' bar 'gyur ro/ /

【O2 第二復次】

རྣམ་གྲངས་གཞན་ཡང་དགྲ་བཅོམ་པ་ཁ་ཟས་དང༌། ཐ་སྙད་ཀྱི་རྒྱུ་བ་དང༌། མཚན་མ་མེད་པར་གནས་པ་དང༌། ཕུང་པོའི་ལྷག་མའི་སྡུག་བསྔལ་དང་རྗེས་སུ་འབྲེལ་པ་ནི། གནས་གསུམ་པོ་འདི་དག་དང༌། གོ་རིམས་བཞིན་དུ་སྦྱར་བར་རིག་པར་བྱའོ། །

rnam grangs gzhan yang dgra bcom pa kha zas dang/ tha snyad kyi rgyu ba dang/ mtshan ma med par gnas pa dang/ phung po'i lhag ma'i sdug bsngal dang rjes su 'brel pa ni/ gnas gsum po 'di dag dang/ go rims bzhin du sbyar bar rig par bya'o/ /

【O3 第三復次】

རྣམ་གྲངས་གཞན་ཡང༌། དགྲ་བཅོམ་པ་ཤེས་རབ་ཀྱིས་རྣམ་པར་གྲོལ་བ། སློབ་པ་ལུས་ཀྱིས་མངོན་སུམ་དུ་བྱེད་པ་དང༌། དགྲ་བཅོམ་པ་གཉི་གའི་ཆ་ལས་རྣམ་པར་གྲོལ་བ་ནི་གནས་འདི་གསུམ་དང་གོ་རིམས་བཞིན་དུ་སྦྱར་བར་རིག་པར་བྱའོ། །

rnam grangs gzhan yang/ dgra bcom pa shes rab kyis rnam par grol ba/ slob pa lus kyis mngon sum du byed pa dang/ dgra bcom pa gnyi ga'i cha las rnam par grol ba ni gnas 'di gsum dang go rims bzhin du sbyar bar rig par bya'o/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ཁམས་གསུམ་པའི་འདོད་ཆགས་དང་བྲལ་བས་ཀུན་ཤེས་པ་དང་ཕུང་པོའི་ལྷག་མ་དང་བཅས་པ་དང༌། འདོད་པའི་འདོད་ཆགས་དང་བྲལ་བས་ཁྱད་པར་དང་བཅས་པའི་ལམ་གྱིས་བསྡུས་པའི་ཕྱིར་མི་འོང་བ་ཉིད་བསྟན་ཏོ། །གཞན་ཡང་རྣམ་པར་གྲོལ་བའི་ཕན་ཡོན་དང༌། ཏིང་ངེ་འཛིན་གྱི་ཕན་ཡོན་དང༌། ཤེས་པའི་ཕན་ཡོན་བསྟན་ཏོ། །གཞན་ཡང་ལྷག་པའི་སེམས་དང༌། ལྷག་པའི་ཤེས་རབ་ཀྱི་འབྲས་བུ་དང༌། ལྷག་པའི་སེམས་དང༌། ལྷག་པའི་ཤེས་རབ་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis khams gsum pa'i 'dod chags dang bral bas kun shes pa dang phung po'i lhag ma dang bcas pa dang/ 'dod pa'i 'dod chags dang bral bas khyad par dang bcas pa'i lam gyis bsdus pa'i phyir mi 'ong ba nyid bstan to/ /gzhan yang rnam par grol ba'i phan yon dang/ ting nge 'dzin gyi phan yon dang/ shes pa'i phan yon bstan to/ /gzhan yang lhag pa'i sems dang/ lhag pa'i shes rab kyi 'bras bu dang/ lhag pa'i sems dang/ lhag pa'i shes rab bstan te/ de ni 'dir mdor bstan pa yin par rig par bya'o/ /

【M56-60 第五段有五頌(5)】【N1 頌】【O1 四異生】

གང་དག་གཟུགས་ཀྱིས་ངེས་པར་འཛིན། །ང་ལ་སྒྲ་ཡིས་རྗེས་སུ་འབྲང༌། །འདུན་པའི་འདོད་ཆགས་དབང་གྱུར་པ། །སྐྱེ་བོ་དེ་དག་ང་མི་ཤེས། །ནང་ནི་རྣམ་པར་ཤེས་གྱུར་ལ། །ཕ་རོལ་མཐོང་བ་མ་ཡིན་ཞིང༌། །ནང་གི་འབྲས་བུ་མཐོང་བ་གང༌། །དེ་ནི་སྒྲ་ཡིས་བཀྲི་བ་ཡིན། །ནང་ནི་ཤེས་པ་མ་ཡིན་ལ། །ཕྱི་རོལ་མཐོང་བར་གྱུར་པ་ལ། །ཕྱི་རོལ་འབྲས་བུ་མཐོང་བ་གང༌། །དེ་ཡང་སྒྲ་ཡིས་བཀྲི་བ་ཡིན། །ནང་ཡང་ཤེས་པ་མ་ཡིན་ལ། །ཕྱི་རོལ་མཐོང་བའང་མ་ཡིན་ཞིང༌། །བྱིས་པ་ཀུན་ནས་བསྒྲིབས་གྱུར་པ། །དེ་ཡང་སྒྲ་ཡིས་བཀྲི་བ་ཡིན། །

gang dag gzugs kyis nges par 'dzin/ /nga la sgra yis rjes su 'brang/ /'dun pa'i 'dod chags dbang gyur pa/ /skye bo de dag nga mi shes/ /nang ni rnam par shes gyur la/ /pha rol mthong ba ma yin zhing/ /nang gi 'bras bu mthong ba gang/ /de ni sgra yis bkri ba yin/ /nang ni shes pa ma yin la/ /phyi rol mthong bar gyur pa la/ /phyi rol 'bras bu mthong ba gang/ /de yang sgra yis bkri ba yin/ /nang yang shes pa ma yin la/ /phyi rol mthong ba'ang ma yin zhing/ /byis pa kun nas bsgribs gyur pa/ /de yang sgra yis bkri ba yin/ /

【O2 一聖者】

ནང་ཡང་རྣམ་པར་ཤེས་གྱུར་ལ། །ཕྱི་རོལ་ཡང་ནི་མཐོང་གྱུར་ཅིང༌། །བསྟན་པ་ངེས་པར་འབྱུང་ཤེས་པ། །དེ་ནི་སྒྲ་ཡིས་བཀྲི་བ་ཡིན༑ །

nang yang rnam par shes gyur la/ /phyi rol yang ni mthong gyur cing/ /bstan pa nges par 'byung shes pa/ /de ni sgra yis bkri ba yin| /

【N2 釋】【O1 釋初頌】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། འདི་ལྟར་འདི་ན་སོ་སོའི་སྐྱེ་བོའི་འདུན་པའི་འདོད་ཆགས་རིལ་གྱིས་མ་སྤངས་པ་ལ་ལས་དེ་བཞིན་གཤེགས་པའི་སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་དང་ལྡན་པ་མཐོང་བ་ན། ཀྱེ་མ་བཅོམ་ལྡན་འདས་དེ་ནི་ཡང་དག་པར་རྫོགས་པའི་སངས་རྒྱས་ཡིན་ནོ། །དེའི་ཆོས་ནི་ལེགས་པར་གསུངས་པ་ཡིན་ནོ། །ཉན་ཐོས་ཀྱི་དགེ་འདུན་ནི་ལེགས་པར་ཞུགས་པ་ཡིན་ནོ་སྙམ་དུ་ངེས་པར་འཛིན་ཏེ། དེ་ཕྱིས་སྐྱེས་བུ་དམ་པ་མ་ཡིན་པ་བསྟེན་པ་དང༌། དམ་པའི་ཆོས་མ་ཡིན་པ་ཐོས་པ་ལ་བརྟེན་ནས་ཕ་རོལ་སྨྲ་བ་དང༌། ཕ་རོལ་གྱི་སྒྲ་ལས་གཞན་གྱི་དྲིང་འཇོག་ཅིང་གཞན་གྱིས་བཀྲི་བར་གྱུར་ལ༑ དེ་བཞིན་གྱིས་ཁྲིད་པས་སངས་རྒྱས་དང༌། ཆོས་དང༌། དགེ་འདུན་ལ་ཡང་སྐུར་པ་འདེབས་ཏེ། འདི་ལྟར་དེ་བཞིན་གཤེགས་པ་ཆོས་ཀྱི་སྐུར་ཡང་དག་པ་ཇི་ལྟ་བ་བཞིན་དུ་མ་ཤེས་པའི་ཕྱིར་དེ་ལྟར་མི་འགྱུར་རོ། །

zhes bya ba ni tshigs su bcad pa yin te/ 'di ltar 'di na so so'i skye bo'i 'dun pa'i 'dod chags ril gyis ma spangs pa la las de bzhin gshegs pa'i skyes bu chen po'i mtshan sum cu rtsa gnyis dang ldan pa mthong ba na/ kye ma bcom ldan 'das de ni yang dag par rdzogs pa'i sangs rgyas yin no/ /de'i chos ni legs par gsungs pa yin no/ /nyan thos kyi dge 'dun ni legs par zhugs pa yin no snyam du nges par 'dzin te/ de phyis skyes bu dam pa ma yin pa bsten pa dang/ dam pa'i chos ma yin pa thos pa la brten nas pha rol smra ba dang/ pha rol gyi sgra las gzhan gyi dring 'jog cing gzhan gyis bkri bar gyur la| de bzhin gyis khrid pas sangs rgyas dang/ chos dang/ dge 'dun la yang skur pa 'debs te/ 'di ltar de bzhin gshegs pa chos kyi skur yang dag pa ji lta ba bzhin du ma shes pa'i phyir de ltar mi 'gyur ro/ /

【O2 釋第二頌】

དེ་ལ་སོ་སོའི་སྐྱེ་བོས་ནང་གི་བསམ་གཏན་གྱི་འབྲས་བུ་ལྷའི་མིག་གིས་རྒྱང་ནས་མཐོང་ནས། ཀྱེ་མ་བཅོམ་ལྡན་འདས་དེ་ནི་ཡང་དག་པར་རྫོགས་པའི་སངས་རྒྱས་ཡིན་ནོ་སྙམ་དུ་འཛིན་ཅེས་བྱ་བ་གང་ཡིན་པ་ཡང་སྔ་མ་བཞིན་ནོ། །

de la so so'i skye bos nang gi bsam gtan gyi 'bras bu lha'i mig gis rgyang nas mthong nas/ kye ma bcom ldan 'das de ni yang dag par rdzogs pa'i sangs rgyas yin no snyam du 'dzin ces bya ba gang yin pa yang snga ma bzhin no/ /

【O3 釋第三頌】

ཕྱི་རོལ་གྱི་འདོད་པ་དང་ལྡན་པའི་ལས་ཀྱི་རྣམ་པར་སྨིན་པའི་འབྲས་བུ་ཤའི་མིག་གིས་མཐོང་ནས། ངེས་པར་འཛིན་པ་གང་ཡིན་པ་དེ་ཡང་གཞན་གྱི་སྒྲ་དང༌། གཞན་གྱིས་སྨྲས་པས་གཞན་གྱི་དྲིང་འཇོག་ཅིང་གཞན་གྱིས་བཀྲི་བ་ཡིན་ནོ། །

phyi rol gyi 'dod pa dang ldan pa'i las kyi rnam par smin pa'i 'bras bu sha'i mig gis mthong nas/ nges par 'dzin pa gang yin pa de yang gzhan gyi sgra dang/ gzhan gyis smras pas gzhan gyi dring 'jog cing gzhan gyis bkri ba yin no/ /

【O4 釋第四頌】

སོ་སོའི་སྐྱེ་བོ་དེ་ཙམ་མཐོང་བ་ཡང་མེད་པ་གང་ཡིན་པ་དེ་ནི་ཀུན་ནས་བསྒྲིབས་ཤིང་ཡུན་རིང་པོ་ནས་སྒྲས་ཁྲིད་པ་ཁོ་ན་ཡིན་ནོ། །

so so'i skye bo de tsam mthong ba yang med pa gang yin pa de ni kun nas bsgribs shing yun ring po nas sgras khrid pa kho na yin no/ /

【O5 釋第五頌】

འཕགས་པ་འདུན་པའི་འདོད་ཆགས་སྤང་བ་དང༌། འདུལ་བ་དང་ཡང་དག་པར་འདའ་བར་བྱ་བའི་ཕྱིར། འཕགས་པའི་ཤེས་རབ་ཀྱི་མིག་ཐོབ་པར་གྱུར་པ་གང་ཡིན་པ་དེ་ནི། འཕགས་པའི་ཤེས་རབ་ཀྱི་མིག་དེས། དེ་བཞིན་གཤེགས་པ་ནང་གི་ཆོས་ཀྱི་སྐུ་ཉིད་དུ་རྣམ་པར་ཤེས་ཤིང་དམིགས་ལ། དེ་ཡང་གཟུགས་ཀྱི་སྐུའམ། ཡང་ན་མཆོད་རྟེན་དུ་གྱུར་པའམ། ཡང་ན་རི་མོ་བྲིས་པ་ཕྱི་རོལ་གྱུར་པ་མཐོང་ན། ཀྱེ་མ་འདི་ནི་དོན་དམ་པར་ཡང་དག་པར་རྫོགས་པའི་སངས་རྒྱས་མ་ཡིན་ནོ་སྙམ་སྟེ། དེས་དེ་ལྟར་ནང་ཡང་རྣམ་པར་ཤེས་ཤིང༌། ཕྱི་རོལ་ཡང་མཐོང་བས།སངས་རྒྱས་དང༌། ཆོས་དང༌། དགེ་འདུན་རྣམས་ལ་གཅིག་ཏུ་ངེས་པར་གྱུར་པའི་ཕྱིར། ཕ་རོལ་གྱི་སྒྲ་དང༌། ཕ་རོལ་གྱི་སྨྲ་བ་དག་ལས་གཞན་གྱི་དྲིང་མི་འཇོག་ཅིང་གཞན་གྱི་བཀྲི་བ་མེད་དེ། འདི་ལྟར་དེ་བཞིན་གཤེགས་པ་ཆོས་ཀྱི་སྐུར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པའི་ཕྱིར་དེ་ལྟ་བུར་འགྱུར་རོ། །

'phags pa 'dun pa'i 'dod chags spang ba dang/ 'dul ba dang yang dag par 'da' bar bya ba'i phyir/ 'phags pa'i shes rab kyi mig thob par gyur pa gang yin pa de ni/ 'phags pa'i shes rab kyi mig des/ de bzhin gshegs pa nang gi chos kyi sku nyid du rnam par shes shing dmigs la/ de yang gzugs kyi sku'am/ yang na mchod rten du gyur pa'am/ yang na ri mo bris pa phyi rol gyur pa mthong na/ kye ma 'di ni don dam par yang dag par rdzogs pa'i sangs rgyas ma yin no snyam ste/ des de ltar nang yang rnam par shes shing/ phyi rol yang mthong bas/sangs rgyas dang/ chos dang/ dge 'dun rnams la gcig tu nges par gyur pa'i phyir/ pha rol gyi sgra dang/ pha rol gyi smra ba dag las gzhan gyi dring mi 'jog cing gzhan gyi bkri ba med de/ 'di ltar de bzhin gshegs pa chos kyi skur yang dag pa ji lta ba bzhin du rab tu shes pa'i phyir de lta bur 'gyur ro/ /

【N3 略義】

བཤད་པ་འདིའི་མདོར་བསྟན་པ་ནི་མདོར་བསྡུ་ན། བཅོམ་ལྡན་འདས་ཀྱིས་བརྡ་ལས་བྱུང་བའི་དེ་བཞིན་གཤེགས་པ་མཐོང་བ་ལ་ངེས་པ་མེད་པ་དང༌། དོན་དམ་པ་ལས་བྱུང་བའི་དེ་བཞིན་གཤེགས་པ་མཐོང་བ་ལ་ངེས་པ་ཡོད་པར་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni mdor bsdu na/ bcom ldan 'das kyis brda las byung ba'i de bzhin gshegs pa mthong ba la nges pa med pa dang/ don dam pa las byung ba'i de bzhin gshegs pa mthong ba la nges pa yod par bstan te/ de ni 'dir mdor bstan pa yin par rig par bya'o/ /

【M61 第六段一頌】【N1 頌】

དྲུག་པ་བདག་པོ་རྒྱལ་པོ་ནི། །ཆགས་པར་གྱུར་ན་ཆགས་ཅན་ཡིན། །ཆགས་པ་མེད་ན་ཆགས་མེད་འགྱུར། །ཆགས་པ་བྱིས་པ་ཞེས་བྱའོ། །

drug pa bdag po rgyal po ni/ /chags par gyur na chags can yin/ /chags pa med na chags med 'gyur/ /chags pa byis pa zhes bya'o/ /

【N2 釋】【O1 釋初句】

ཞེས་བྱ་བ་ནི་ཚིགས་སུ་བཅད་པ་ཡིན་ནོ། །དྲུག་པ་བདག་པོ་ནི་སེམས་ཡིན་ཏེ། ཡིད་ཀྱི་རྣམ་པར་ཤེས་པ་ཞེས་བྱའོ། །

zhes bya ba ni tshigs su bcad pa yin no/ /drug pa bdag po ni sems yin te/ yid kyi rnam par shes pa zhes bya'o/ /

【O2 釋第二句】

དེ་ལ་གང་ལ་ལ་ཆུ་བོ་ལྔ་ནི་རྒལ་ལ། དྲུག་པ་སྟེ་ཡིད་ཀྱི་ཆུ་བོ་ནི་མ་རྒལ་བ་དེའི་སེམས་ཏེ། སྙོམས་པར་འཇུག་པའི་རོ་མྱང་བའི་རྗེས་སུ་འབྲང་བ་ལ་ནི་ཆགས་པར་གྱུར་པ་ཞེས་བྱའོ། །གང་ཟག་གང་ཡུན་རིང་པོ་ནས་ཆགས་པ་བདག་གིར་བྱས་ལ། ཆགས་སུ་རུང་བའི་ཆོས་རྣམས་ལ་འཆུམས་པ་ནི་ཆགས་པ་ཅན་ཞེས་བྱའོ། །དེ་ལ་འདོད་ཆགས་ཀྱང་ཆགས་པ་ཡིན་ལ། འདོད་ཆགས་ཀྱི་རྒྱུ་ལས་བྱུང་བ࿒ཁྱིམ་པའི་སྡུག་བསྔལ་ཡང་ཆགས་པ་ཡིན་ཏེ།

de la gang la la chu bo lnga ni rgal la/ drug pa ste yid kyi chu bo ni ma rgal ba de'i sems te/ snyoms par 'jug pa'i ro myang ba'i rjes su 'brang ba la ni chags par gyur pa zhes bya'o/ /gang zag gang yun ring po nas chags pa bdag gir byas la/ chags su rung ba'i chos rnams la 'chums pa ni chags pa can zhes bya'o/ /de la 'dod chags kyang chags pa yin la/ 'dod chags kyi rgyu las byung ba khyim pa'i sdug bsngal yang chags pa yin te/

【O3 釋第三句】

གལ་ཏེ་ཆགས་པ་ཅན་དེས་གཉེན་པོ་ཡིད་ལ་བྱེད་པ་ལ་བརྟེན་ནས། ཆགས་པའི་སེམས་དེའི་སྐབས་མི་འབྱེད་ཅིང༌། ཡིད་ཕྱིར་འཇིལ་ལ། ཟློག་པར་བྱེད་ན་ནི་དེ་ལྟ་བུས་སེམས་དེ། ཚེ་འདི་ཉིད་ལ་ཆགས་པ་མེད་པར་འགྱུར་ཏེ༑ སེམས་ཆགས་པ་མེད་པར༌གྱུར་པས། ཆགས་པ་ཅན་དེ་ཡང་ཕྱི་མ་ལ། དེའི་རྒྱུ་ལས་བྱུང་བའི་དེའི་སྡུག་བསྔལ་གྱིས་ཆགས་པ་མེད་པ་ཞེས་བྱའོ། །

gal te chags pa can des gnyen po yid la byed pa la brten nas/ chags pa'i sems de'i skabs mi 'byed cing/ yid phyir 'jil la/ zlog par byed na ni de lta bus sems de/ tshe 'di nyid la chags pa med par 'gyur te| sems chags pa med pargyur pas/ chags pa can de yang phyi ma la/ de'i rgyu las byung ba'i de'i sdug bsngal gyis chags pa med pa zhes bya'o/ /

【O4 釋第四句】

གལ་ཏེ་སྐབས་འབྱེད་པར་བྱེད་ཅིང་གཉེན་པོ་ཡིད་ལ་བྱེད་པ་ལ་བརྟེན་ནས། ཡིད་ཕྱིར་འཇིལ་བར་མི་བྱེད་ཅིང་ཟློག་པར་མི་བྱེད་ན་ནི། སྡུག་བསྔལ་གྱི་རྒྱུ་དེས་ཡུན་རིང་པོ་ནས་སྡུག་བསྔལ་ཉམས་སུ་མྱོང་བར་གྱུར་པའི་སྡུག་བསྔལ་གྱི་རྒྱུ་དེ་ཡོངས་སུ་མི་སྤོང་བ་ནི་བྱིས་པ་ཞེས་བྱའོ། །

gal te skabs 'byed par byed cing gnyen po yid la byed pa la brten nas/ yid phyir 'jil bar mi byed cing zlog par mi byed na ni/ sdug bsngal gyi rgyu des yun ring po nas sdug bsngal nyams su myong bar gyur pa'i sdug bsngal gyi rgyu de yongs su mi spong ba ni byis pa zhes bya'o/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན༑ བཅོམ་ལྡན་འདས་ཀྱིས་སྡུག་བསྔལ་གྱི་རྒྱུ་བསལ་བ་བྱས་པའི་ཕན་ཡོན་དང༌། བྱིས་པ་སྡུག་བསྔལ་གྱི་རྒྱུས་བདག་ཉིད་ཀྱི་སྡུག་བསྔལ་མངོན་པར་འགྲུབ་པར་བྱེད་པ་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ༑ །

bshad pa 'di'i mdor bstan pa ni/ mdor bsdu na| bcom ldan 'das kyis sdug bsngal gyi rgyu bsal ba byas pa'i phan yon dang/ byis pa sdug bsngal gyi rgyus bdag nyid kyi sdug bsngal mngon par 'grub par byed pa bstan te/ de ni 'dir mdor bstan pa yin par rig par bya'o| /

【M62 第七段一頌】【N1 頌】

གྲོང་ཁྱེར་རུས་པའི་ར་བ་ཅན། །རྒྱུས་དང་ཤ་ཡི་ཞལ་ཞལ་ཅན། །དེ་ནི་འདོད་ཆགས་ཞེ་སྡང་དང༌། །ང་རྒྱལ་དང་ནི་འཆབ་པ་འཇུག །

grong khyer rus pa'i ra ba can/ /rgyus dang sha yi zhal zhal can/ /de ni 'dod chags zhe sdang dang/ /nga rgyal dang ni 'chab pa 'jug /

【N2 釋】

ཅེས་བྱ་བ་ནི་ཚིགས་སུ་བཅད་པ་ཡིན་ནོ། །གྲོང་ཁྱེར་ཞེས་བྱ་བ་ནི་སེམས་ཡིན་ཏེ། ཡིད་ཀྱི་རྣམ་པར་ཤེས་པའོ། །གྲོང་ཁྱེར་དེ་ཡང་རྡོ་ལྟ་བུའི་རུས་པ་རྣམས་དང༌། གྲེས་མ་ལྟ་བུའི་རྒྱུས་པ་རྣམས་དང༌། ཞལ་ཞལ་ལྟ་བུའི་ཤའི་ཞལ་ཞལ་ཁོག་པའི་ར་བས་ཡོངས་སུ་བསྐོར་བའོ། །དེ་ཡང་ལེགས་པར་གསུངས་པའི་ཆོས་འདུལ་བ་ལས་བརྩམས་ཏེ། དགེ་བའི་ཆོས་དང་མི་མཐུན་ཞིང་ཕྱིར་རྒོལ་བའི་ཆོས་བཞི་གནས་ཏེ། ཆགས་པ་ཅན་ཁྱིམ་ན་གནས་པ་རྣམས་ཀྱི་འདི་ལྟ་སྟེ། འདོད་ཆགས་དང༌། ཞེ་སྡང་གཉིས་དང༌། ཉེས་པར་བཤད་པའི་ཆོས་འདུལ་བ་ལ་རབ་ཏུ་བྱུང་བ་རྣམས་ཀྱི་འདི་ལྟ་སྟེ། ང་རྒྱལ་དང༌། འཆབ་པ་གཉིས་གནས་སོ། །དེ་ལ་འདོད་པ་ལ་མངོན་པར་ཞེན་པ་ཆགས་པ་ཅན་བསོད་སྙོམས་དང༌། ࿒ང་རྒྱལ་གྱི་སྤྱོད་པ་དང་མི་མཐུན་པ་ནི་ལེགས་པར་གསུངས་པའི་ཆོས་འདུལ་བ་ཡང་ཁོང་དུ་མི་ཆུད་ན། དགེ་བ་བསྒོམ་པར་ལྟ་ག་ལ་འགྱུར། ང་རྒྱལ་གྱིས་ཁེངས་པ་ཉེས་པར་བཤད་པའི་ཆོས་ཅན་ནི། བདག་ཉིད་ཀྱང་སངས་རྒྱས་སམ། སངས་རྒྱས་ཀྱི་ཉན་ཐོས་ཀྱི་ཐད་དུ་མི་འགྲོ་ལ། སངས་རྒྱས་སམ། སངས་རྒྱས་ཀྱི་ཉན་ཐོས་ཉིད་ཐུགས་བརྩེ་བས་བྱོན་ན་ཡང༌། འཆབ་པའི་ཉེ་བའི་ཉོན་མོངས་པས༌སྙོན་རྨོངས་པའི་སེམས་ཀྱིས་བདག་ཉིད་ཀྱང་ཡང་དག་པ་ཇི་ལྟ་བ་བཞིན་དུ་རྗོད་པར་མི་བྱེད་ན། ཁོང་དུ་ཆུད་པའམ། དགེ་བ་བསྒོམ་པ་ལྟ་ག་ལ་འགྱུར་ཏེ། དེ་ལྟར་ལེགས་པར་གསུངས་པའི་ཆོས་འདུལ་བ་དང་ལྡན་པའི་དགེ་བའི་ཆོས་དེ་དག་ནི་སེམས་ཀྱི་གྲོང་ཁྱེར་རྣམ་པ་གཉིས་ལ་འཇུག་པར་ཡང་མི་འགྱུར་ན། བདག་གིར་བྱེད་པ་ལྟ་ག་ལ་འགྱུར།

ces bya ba ni tshigs su bcad pa yin no/ /grong khyer zhes bya ba ni sems yin te/ yid kyi rnam par shes pa'o/ /grong khyer de yang rdo lta bu'i rus pa rnams dang/ gres ma lta bu'i rgyus pa rnams dang/ zhal zhal lta bu'i sha'i zhal zhal khog pa'i ra bas yongs su bskor ba'o/ /de yang legs par gsungs pa'i chos 'dul ba las brtsams te/ dge ba'i chos dang mi mthun zhing phyir rgol ba'i chos bzhi gnas te/ chags pa can khyim na gnas pa rnams kyi 'di lta ste/ 'dod chags dang/ zhe sdang gnyis dang/ nyes par bshad pa'i chos 'dul ba la rab tu byung ba rnams kyi 'di lta ste/ nga rgyal dang/ 'chab pa gnyis gnas so/ /de la 'dod pa la mngon par zhen pa chags pa can bsod snyoms dang/ nga rgyal gyi spyod pa dang mi mthun pa ni legs par gsungs pa'i chos 'dul ba yang khong du mi chud na/ dge ba bsgom par lta ga la 'gyur/ nga rgyal gyis khengs pa nyes par bshad pa'i chos can ni/ bdag nyid kyang sangs rgyas sam/ sangs rgyas kyi nyan thos kyi thad du mi 'gro la/ sangs rgyas sam/ sangs rgyas kyi nyan thos nyid thugs brtse bas byon na yang/ 'chab pa'i nye ba'i nyon mongs passnyon rmongs pa'i sems kyis bdag nyid kyang yang dag pa ji lta ba bzhin du rjod par mi byed na/ khong du chud pa'am/ dge ba bsgom pa lta ga la 'gyur te/ de ltar legs par gsungs pa'i chos 'dul ba dang ldan pa'i dge ba'i chos de dag ni sems kyi grong khyer rnam pa gnyis la 'jug par yang mi 'gyur na/ bdag gir byed pa lta ga la 'gyur/

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ཀུན་ནས་ཉོན་མོངས་པའི་གཞི་རྣམ་པ་བཞིས། ཁྱིམ་པ་དང༌། རབ་ཏུ་བྱུང་བའི་རྣམས་ལེགས་པར་གསུངས་པའི་ཆོས་འདུལ་བ་ལས་ཆུད་ཟ་བར་བསྟན་ཏེ།དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis kun nas nyon mongs pa'i gzhi rnam pa bzhis/ khyim pa dang/ rab tu byung ba'i rnams legs par gsungs pa'i chos 'dul ba las chud za bar bstan te/de ni 'dir mdor bstan pa yin par rig par bya'o/ /

【M63 第八段一頌】【N1 頌】

རུས་སྦལ་བདག་ལུས་ཁོག་པར་སྦས་པ་ལྟར། །དགེ་སློང་ཡིད་ཀྱི་རྟོག་རྣམས་སྦས་ནས་ནི། །རྟེན་པ་མེད་ཅིང་གཞན་ལ་མི་འཚེ་ན། །མྱ་ངན་འདས་ཤིང་གང་ལའང་སྐུར་པ་མེད༑ །

rus sbal bdag lus khog par sbas pa ltar/ /dge slong yid kyi rtog rnams sbas nas ni/ /rten pa med cing gzhan la mi 'tshe na/ /mya ngan 'das shing gang la'ang skur pa med| /

【N2 釋】【O1 釋初、二句】

ཅེས་བྱ་བ་ནི་ཚིགས་སུ་བཅད་པ་ཡིན་ཏེ། འདི་ལྟར་འདི་ན་ལ་ལ་བསམ་གཏན་དང་པོ་ལ་བརྟེན་ནས་སྡིག་པ་ཅན་གྱི་རྟོག་པ་གསུམ་པོ་འདོད་པ་དང༌། གནོད་སེམས་དང༌། རྣམ་པར་འཚེ་བའི་རྟོག་པ་སྤོང་ཞིང་བསམ་གཏན་དང༌࿒པོའི་ས་པའི་དགེ་བའི་རྟོག་པ་རྣམས་ཀྱང་སྤངས་ནས། ལུས་ལྟ་བུའི་རྟོག་པ་རྣམས་རྟོག་པ་མེད་ཅིང་དཔྱོད་པ་མེད་པའི་ཏིང་ངེ་འཛིན། རུས་སྦལ་གྱི་ཁོག་པ་ལྟ་བུའི་ནང་དུ་སྡུད་ཅིང་འཇུག་པར་བྱེད་དོ། །དེའི་རྟོག་པ་མེད་ཅིང་དཔྱོད་པ་མེད་པའི་ཏིང་ངེ་འཛིན་དེ་ཡང་དེ་ཡན་ཆད་སྲིད་པའི་རྩེ་མོ་ལ་ཐུག་པའི་བར་དུ་ཡིན་པར་རིག་པར་བྱའོ། །

ces bya ba ni tshigs su bcad pa yin te/ 'di ltar 'di na la la bsam gtan dang po la brten nas sdig pa can gyi rtog pa gsum po 'dod pa dang/ gnod sems dang/ rnam par 'tshe ba'i rtog pa spong zhing bsam gtan dang po'i sa pa'i dge ba'i rtog pa rnams kyang spangs nas/ lus lta bu'i rtog pa rnams rtog pa med cing dpyod pa med pa'i ting nge 'dzin/ rus sbal gyi khog pa lta bu'i nang du sdud cing 'jug par byed do/ /de'i rtog pa med cing dpyod pa med pa'i ting nge 'dzin de yang de yan chad srid pa'i rtse mo la thug pa'i bar du yin par rig par bya'o/ /

【O2 釋第三句】

དེ་སྙོམས་པར་ཞུགས་པ་དང་ལངས་པ་ན་ཡང་ཏིང་ངེ་འཛིན་དེའི་རོ་མྱོང་བར་མི་བྱེད་ལ། ཡང་དག་པར་དགའ་བར་འགྱུར་བའི་ཆོས་རྣམས་ཀྱིས་ངེས་པ་ཡིན་ཏེ། རྣམ་པར་འཚེ་བ་མེད་པའི་རང་བཞིན་ཅན་ཡིན་པས་ཚངས་པ་མཚུངས་པར་སྤྱོད་པ་མཁས་པ་རྣམས་དང་འགྲོགས་ན་བདེ་བ་ཡིན་ཏེ། ཚངས་པ་མཚུངས་པར་སྤྱོད་པ་མཁས་པ་དག་ཀྱང་དེ་དང་ལྷན་ཅིག་འཁོད་པར་དགའོ༑ །རྩོད་པར་མི་བྱེད་པའི་ཆོས་རྣམས་དང་ཡང་ལྡན་པ་ཡིན་ཏེ།

de snyoms par zhugs pa dang langs pa na yang ting nge 'dzin de'i ro myong bar mi byed la/ yang dag par dga' bar 'gyur ba'i chos rnams kyis nges pa yin te/ rnam par 'tshe ba med pa'i rang bzhin can yin pas tshangs pa mtshungs par spyod pa mkhas pa rnams dang 'grogs na bde ba yin te/ tshangs pa mtshungs par spyod pa mkhas pa dag kyang de dang lhan cig 'khod par dga'o| /rtsod par mi byed pa'i chos rnams dang yang ldan pa yin te/

【O3 釋第四句】

དེ་དེ་ལྟར་ཡང་དག་པའི་སྦྱོར་བ་ལ་བརྟེན་ནས། བདེན་པ་རྣམས་མངོན་པར་རྟོགས་པར་བྱེད་ཅིང་ཟག་པ་ཟད་པ་ཡང་ཐོབ་པར་འགྱུར་རོ། །དེ་ཆོས་རྣམས་ལ་གཞན་གྱི་དྲིང་མི་འཇོག་ཅིང་ཡེ་ཤེས་མཐོང་བ་ཤིན་ཏུ་རྣམ་པར་དག་པ་ཡང་ཐོབ་ནས། ཆོས་ལ་ཡང་ཆོས་སུ་འདུལ་བ་ལ་ཡང࿒འདུལ་བར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །དེ་དེ་ལྟར་རབ་ཏུ་ཤེས་པས་ལྟ་བ་ཕྱིན་ཅི་ལོག་ལ་བརྟེན་ཏེ། ཆོས་ལ་ཆོས་ཀྱི་སྒོ་ནས་སྐུར་པ་མི་འདེབས། ཆོས་མ་ཡིན་པ་ལ་ཡང་ཆོས་མ་ཡིན་པའི་སྒོ་ནས་སྐུར་པ་མི་འདེབས། ཆོས་མ་ཡིན་པ་ལ་ཡང་ཆོས་སུ་མི་སྟོན། ཆོས་ལ་ཡང་ཆོས་མ་ཡིན་པར་མི་སྟོན། འདུལ་བ་མ་ཡིན་པ་ལ་ཡང་འདུལ་བར་མི་སྟོན། འདུལ་བ་ལ་ཡང་འདུལ་བ་མ་ཡིན་པར་མི་སྟོན་ཏོ། །

de de ltar yang dag pa'i sbyor ba la brten nas/ bden pa rnams mngon par rtogs par byed cing zag pa zad pa yang thob par 'gyur ro/ /de chos rnams la gzhan gyi dring mi 'jog cing ye shes mthong ba shin tu rnam par dag pa yang thob nas/ chos la yang chos su 'dul ba la yang 'dul bar yang dag pa ji lta ba bzhin du rab tu shes so/ /de de ltar rab tu shes pas lta ba phyin ci log la brten te/ chos la chos kyi sgo nas skur pa mi 'debs/ chos ma yin pa la yang chos ma yin pa'i sgo nas skur pa mi 'debs/ chos ma yin pa la yang chos su mi ston/ chos la yang chos ma yin par mi ston/ 'dul ba ma yin pa la yang 'dul bar mi ston/ 'dul ba la yang 'dul ba ma yin par mi ston to/ /

【N3 略義】

བཤད་པ་འདིའི་མདོར་བསྟན་པ་ནི་མདོར་བསྡུ་ན། བཅོམ་ལྡན་འདས་ཀྱིས་ལེགས་པར་གསུངས་པའི་ཆོས་ཅན་རྣམས་ཀྱི་ཀུན་དུ་འཁྲུག་པ་རྣམ་པ་བཞི་པོ་ཉོན་མོངས་པ་ཅན་དང༌། ཉོན་མོངས་པ་ཅན་མ་ཡིན་པའི་རྟོག་པའི་ཀུན་དུ་འཁྲུག་པ་དང༌། རོ་མྱང་བའི་ཀུན་དུ་འཁྲུག་པ་དང༌། རྩོད་པ་སྨྲ་བའི་ཀུན་དུ་འཁྲུག་པ་དང༌། ལམ་ལ་སྐུར་པ་འདེབས་པའི་ཀུན་དུ་འཁྲུག་པ་སྤང་བའི་ལམ་བསྟན་ཏེ། །དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni mdor bsdu na/ bcom ldan 'das kyis legs par gsungs pa'i chos can rnams kyi kun du 'khrug pa rnam pa bzhi po nyon mongs pa can dang/ nyon mongs pa can ma yin pa'i rtog pa'i kun du 'khrug pa dang/ ro myang ba'i kun du 'khrug pa dang/ rtsod pa smra ba'i kun du 'khrug pa dang/ lam la skur pa 'debs pa'i kun du 'khrug pa spang ba'i lam bstan te/ /de ni 'dir mdor bstan pa yin par rig par bya'o/ /

【M64 第九段一頌】【N1 頌】

མཚུངས་དང་མཚུངས་པ་མ་ཡིན་འབྱུང་བ་དང༌། །ནང་དུ་དགྱེས་པར་མཛད་ཅིང་མཉམ་གཞག་ནས། །ཐུབ་པས་སྲིད་པའི་འདུ་བྱེད་སྤངས་མཛད་དོ། །སྒོ་ངར་སྐྱེས་པས་སྦུབས་ནི་བརྟོལ་བ་བཞིན། །

mtshungs dang mtshungs pa ma yin 'byung ba dang/ /nang du dgyes par mdzad cing mnyam gzhag nas/ /thub pas srid pa'i 'du byed spangs mdzad do/ /sgo ngar skyes pas sbubs ni brtol ba bzhin/ /

【N2 釋】【O1 釋初句】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། དེ་བཞིན་གཤེགས་པ་སྲིད་པ་ཐ་མ་པའི་བྱང་ཆུབ་སེམས་དཔར་གྱུར་པ་ན། སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་དང༌། དཔེ་བྱད་བཟང་པོ་བརྒྱད་ཅུ་དག་གིས་བརྒྱན་པའི་གཟུགས་ཀྱི་སྐུ་འབྱུང་བ་བརྙེས་པ་དེ་ནི། ཕྱིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་ཏེ། དེ་བཞིན་གཤེགས་པར་གྱུར་པ་ན་ཡང༌། དེའི་གཟུགས་ཀྱི་སྐུ་བྱུང་བ་དེ་ནི་མཚུངས་སོ། །མིང་གི་སྐུ་བྱུང་བ་དེ་དག་ནི་ཟག་པ་མེད་པས་མི་འདྲ་བའི་ཕྱིར་མཚུངས་པ་མ་ཡིན་ནོ། །

zhes bya ba ni tshigs su bcad pa yin te/ de bzhin gshegs pa srid pa tha ma pa'i byang chub sems dpar gyur pa na/ skyes bu chen po'i mtshan sum cu rtsa gnyis dang/ dpe byad bzang po brgyad cu dag gis brgyan pa'i gzugs kyi sku 'byung ba brnyes pa de ni/ phyis bla na med pa yang dag par rdzogs pa'i byang chub mngon par rdzogs par sangs rgyas te/ de bzhin gshegs par gyur pa na yang/ de'i gzugs kyi sku byung ba de ni mtshungs so/ /ming gi sku byung ba de dag ni zag pa med pas mi 'dra ba'i phyir mtshungs pa ma yin no/ /

【O2 釋第二、三句】

གང་གི་ཚེ་དེ་བཞིན་གཤེགས་པ་ནང་དུ་དགྱེས་པར་མཛད་ཅིང་དགེ་སྦྱོང་དུ་འགྱུར་བ་ལ་བརྟེན་ནས། ཏིང་ངེ་འཛིན་དེ་ལ་མངའ་བརྙེས་པས་ན། ཇི་ལྟར་ཐུགས་མཉམ་པར་གཞག་པ་ཡིན་བཞིན་དུ། སྐུ་ཚེའི་འདུ་བྱེད་རྣམས་ཞེས་བྱ་བ་སྲིད་པའི་འདུ་བྱེད་རྣམས་སྤངས་ཏེ༑ དེ་དག་སྤངས་པས་མཚུངས་པའི་གཟུགས་ཀྱི་སྐུ་འབྱུང་བ་དེ་དག་མཚུངས་པ་མ་ཡིན་པའི་མིང་གི་སྐུ་འབྱུང་བ་བཤིག་སྟེ།

gang gi tshe de bzhin gshegs pa nang du dgyes par mdzad cing dge sbyong du 'gyur ba la brten nas/ ting nge 'dzin de la mnga' brnyes pas na/ ji ltar thugs mnyam par gzhag pa yin bzhin du/ sku tshe'i 'du byed rnams zhes bya ba srid pa'i 'du byed rnams spangs te| de dag spangs pas mtshungs pa'i gzugs kyi sku 'byung ba de dag mtshungs pa ma yin pa'i ming gi sku 'byung ba bshig ste/

【O3 釋第四句】

དཔེར་ན་བྱ་གག་སྒོ་ང་ལས་སྐྱེ་བའི་ཕྲུ་གུ་ཆེར་སྐྱེས་པའི་རྒྱུས་སྒོ་ང་གང་ལ་བརྟེན་ཏེ་སྐྱེས་ཤིང་བྱུང་བ་དེ་ཉིད་བརྟོལ་ནས་ཕྱིར་འབྱུང་བ་བཞིན་དུ་དེ་བཞིན་གཤེགས་པས་གཟུགས་ཀྱི་སྐུ་དང༌། མིང་གི་སྐུ་བཤིག་པ་ཡང་དེ་དང་འདྲ་བར་རིག་པར་བྱའོ། །དེ་ལ་བཤིག་པ་ནི་འདི་ལྟ་བུ་ཡིན་ཏེ། དེ་བཞིན་གཤེགས་པ་སྐུ་ཚེའི་འདུ་བྱེད་རྣམས་མ་སྤངས་པར་སྐུ་ཚེའི་མཐར་ཕྱིན་ནས། མྱ་ངན་ལས་འདའ་བའི་དུས་མཛད་པ་གང་ཡིན་པ་དེ། སྐུ་ཚེའི་མཐར་མ་ལ་ཕྱིན་པར་སྤངས་ཏེ། ཏིང་ངེ་འཛིན་གྱི་སྟོབས་བསྐྱེད་པས་ཡོངས་སུ་མྱ་ངན་ལས་འདས་པའོ། །

dper na bya gag sgo nga las skye ba'i phru gu cher skyes pa'i rgyus sgo nga gang la brten te skyes shing byung ba de nyid brtol nas phyir 'byung ba bzhin du de bzhin gshegs pas gzugs kyi sku dang/ ming gi sku bshig pa yang de dang 'dra bar rig par bya'o/ /de la bshig pa ni 'di lta bu yin te/ de bzhin gshegs pa sku tshe'i 'du byed rnams ma spangs par sku tshe'i mthar phyin nas/ mya ngan las 'da' ba'i dus mdzad pa gang yin pa de/ sku tshe'i mthar ma la phyin par spangs te/ ting nge 'dzin gyi stobs bskyed pas yongs su mya ngan las 'das pa'o/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ཉིད་ཀྱི་སྐུ་ཚེའི་འདུ་བྱེད་སྤངས་པས། སྤོང་བའི་རྒྱུ་བཞི་དང་བཅས་པ་ལ་བརྟེན་ནས། གཟུགས་ཀྱི་སྐུ་དང༌། མིང་གི་སྐུ་བཤིག་པ་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis nyid kyi sku tshe'i 'du byed spangs pas/ spong ba'i rgyu bzhi dang bcas pa la brten nas/ gzugs kyi sku dang/ ming gi sku bshig pa bstan te/ de ni 'dir mdor bstan pa yin par rig par bya'o/ /

【M65 第十段一頌】【N1 頌】

འདོད་པ་ལྟ་བུའི་འདམ་མེད་དེ། །ཞེ་སྡང་འདྲ་བའི་གདོན་ཡང་མེད། །གཏི་མུག་འདྲ་བའི་དྲ་བ་མེད། །སྲེད་པ་འདྲ་བའི་ཆུ་ཀླུང་མེད། །

'dod pa lta bu'i 'dam med de/ /zhe sdang 'dra ba'i gdon yang med/ /gti mug 'dra ba'i dra ba med/ /sred pa 'dra ba'i chu klung med/ /

【N2 釋】

ཅེས་པ་ནི་ཚིགས་སུ་བཅད་པ་ཡིན་ཏེ། རང་དབང་མེད་པར་བྱེད་པའི་ཆོས་བཞི་པོ་འདི་དག་ནི། བརྡར་བཏགས་པས་འཇིག་རྟེན་ན་ཡོད་པ་དག་སྟེ། དེ་དག་ནི་སེམས་ཅན་རྣམས་རང་དབང་མེད་པར་བྱེད་པ་སྟེ། འདམ་དུ་ཐོགས་པ་དང༌། འབྱུང་བོའི་གདོན་བབས་པ་དང༌། དྲ་བར་ཞུགས་པ་དང༌། ཆུ་ཀླུང་གི་རྒྱུན་དྲག་པོས་རྒྱུན་ཕྱོགས་སུ་ཁྱེར་བའོ། །དེ་བཞིན་དུ་སེམས་ཅན་རྣམས་རང་དབང་མེད་པར་བྱེད་པའི་ཆོས་ཡང་དག་པ་མ་ཡིན་པ་བཞི་པོ་འདི་དག་ནི་རང་ལ་དབང་མེད་པར་བྱེད་པ་ཡིན་པར་རིག་པར་བྱའོ། །བཞི་གང་ཞེ་ན།འདི་ལྟར་འདི་ན་འདོད་པའི་ཁམས་སུ་སྐྱེས་པ་ལ་ལ་འདོད་པའི་མི་གཙང་ལ་དྲི་མ་ཞིམ་ལ་དྲི་ང་བ་འདམ་ལྟ་བུ་དག་ལ་ཆགས་པ་ནི། དགེ་བའི་ཆོས་རྣམས་བསྒྲུབ་པ་དང༌། བསྲུང་བ་དང༌། རྣམ་པར་འཕེལ་བར་བྱ་བ་ལ་རང་དབང་མེད་པ་ཡིན་ནོ། །གཞན་ཡང་ལ་ལ་འདི་ན་འདོད་པ་རྣམས་སྤངས་ནས་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་ན་ཡང་དེ་ཁྲོ་ཞིང་ཁྲོ་བའི་བསམ་པ་ཅན་བཀའ་བློ་མི་བདེ་བའི་རང་བཞིན་ཅན་ཡིན་ཏེ། རྒྱུ་དེས་ཁྲོ་བས་རང་དབང་མེད་པར་བསླབ་པ་ལས་འགལ་བ་ཡང་གྲངས་སུ་མི་རྩི་བས། ཚངས་པ་མཚུངས་པར་སྤྱོད་པ་རྣམས་ལ་ཚིག་གི་སྨྱུང་བུ་དག་གིས་འཛུགས་ཤིང་ཞེར་འདེབས་ལ། རྣམ་པར་འཚེ་ཞིང་སུན་འབྱིན་པར་བྱེད་དོ། །གཞན་ཡང་འདི་ན་ལ་ལ་འདོད་པ་རྣམས་སྤངས་ནས། ཉེས་པར་བཤད་པའི་ཆོས་འདུལ་བ་ལ་རབ་ཏུ་བྱུང་ནས། དེ་བདུད་སྡིག་ཅན་གྱི་གཏི་མུག་ཆེན་པོ་སྟོན་པའི་ལྟ་བའི་དྲ་བར་ཞུགས་པ་ཡིན་ཏེ། དེ་དེ་ལྟར་ཞུགས་པས་འཁོར་བ་ལས་ངེས་པར་འབྱུང་བ་ལ་རང་དབང་མེད་པར་འགྱུར་རོ། །གཞན་ཡང་འདི་ན་ལ་ལ་འདོད་ཆགས་དང་བྲལ་བའི་ས་གོང་མ་དག་ཏུ་སྐྱེས་ཤིང་བྱུང་ལ། དེས་སྲེད་པའི་ཀུན་དུ་སྦྱོར་བ་མ་སྦངས་ཤིང་ཡོངས་སུ་མ་ཤེས་པས་ཡང་འོག་མའི་ཁམས་སུ་འབབ་པའི་ཕྱིར་དེར་གཏན་དུ་གནས་པའི་རང་དབང་མེད་པར་འགྱུར་རོ། །

ces pa ni tshigs su bcad pa yin te/ rang dbang med par byed pa'i chos bzhi po 'di dag ni/ brdar btags pas 'jig rten na yod pa dag ste/ de dag ni sems can rnams rang dbang med par byed pa ste/ 'dam du thogs pa dang/ 'byung bo'i gdon babs pa dang/ dra bar zhugs pa dang/ chu klung gi rgyun drag pos rgyun phyogs su khyer ba'o/ /de bzhin du sems can rnams rang dbang med par byed pa'i chos yang dag pa ma yin pa bzhi po 'di dag ni rang la dbang med par byed pa yin par rig par bya'o/ /bzhi gang zhe na/'di ltar 'di na 'dod pa'i khams su skyes pa la la 'dod pa'i mi gtsang la dri ma zhim la dri nga ba 'dam lta bu dag la chags pa ni/ dge ba'i chos rnams bsgrub pa dang/ bsrung ba dang/ rnam par 'phel bar bya ba la rang dbang med pa yin no/ /gzhan yang la la 'di na 'dod pa rnams spangs nas legs par gsungs pa'i chos 'dul ba la rab tu byung na yang de khro zhing khro ba'i bsam pa can bka' blo mi bde ba'i rang bzhin can yin te/ rgyu des khro bas rang dbang med par bslab pa las 'gal ba yang grangs su mi rtsi bas/ tshangs pa mtshungs par spyod pa rnams la tshig gi smyung bu dag gis 'dzugs shing zher 'debs la/ rnam par 'tshe zhing sun 'byin par byed do/ /gzhan yang 'di na la la 'dod pa rnams spangs nas/ nyes par bshad pa'i chos 'dul ba la rab tu byung nas/ de bdud sdig can gyi gti mug chen po ston pa'i lta ba'i dra bar zhugs pa yin te/ de de ltar zhugs pas 'khor ba las nges par 'byung ba la rang dbang med par 'gyur ro/ /gzhan yang 'di na la la 'dod chags dang bral ba'i sa gong ma dag tu skyes shing byung la/ des sred pa'i kun du sbyor ba ma sbangs shing yongs su ma shes pas yang 'og ma'i khams su 'bab pa'i phyir der gtan du gnas pa'i rang dbang med par 'gyur ro/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་བྱིས་པའི་འཆིང་བ་ཁམས་ཐམས་ཅད་དང༌། ཕྱོགས་ཐམས་ཅད་དུ་གཏོགས་པ་བསྟན་ཏོ། །རྣམ་གྲངས་གཞན་ཡང་འདི་ལྟར་འདི་ན་ལ་ལ་འདོད་པའི་འདམ་དུ་ཐོགས་པས། ལེགས་པར་གསུངས་པའི་ཆོས་འདུལ་བ་ལ་རབ་ཏུ་འབྱུང་མི་ནུས་སོ། །གཞན་ཡང་ལ་ལ་ནི་ཁྲོ་ཞིང་ཁྲོ་བའི་ཟིལ་གྱིས་ནོན་ལ། སེམས་ཡོངས་སུ་ཟིན་པས་བདག་ཉིད་ལ་ཡང་རྣམ་པར་འཚེ་ཞིང་གསོད་པར་བྱེད་ན། གཞན་དག་ལ་ལྟ་ཅི་སྨོས༑ གཞན་ཡང་ལ་ལ་ནི་གཏི་མུག་གི་ཕྱོགས་ཀྱི་ལོག་པར་ལྟ་བ་དང་ལྡན་ཏེ། ཕ་མེད་དོ་མ་མེད་དོ་ཞེས་ཕ་མ་ལ་སྐུར་པ་བཏབ་ནས། དེ་གཉིས༌ཀྱི་བསྙེན་བཀུར་དང༌། གཡོག་བྱ་བར་འདོད་ཀྱི་ཕྱིར་ཏེ་ཕ་མ་ལ་ལྟ་ག་ལ་ཞིག་བྱེད།གཞན་ཡང་ལ་ལ་ནི་འདོད་པ་ལ་སོགས་པའི་སྲེད་པས་བདས་ནས་བདག་ཉིད་ཀྱང་སྤྱོད་པར་མི་བྱེད་ན། གཞན་ལ་སྟེང་བ་ལྟ་ཅི་སྨོས་ཏེ། ཆོས་བཞི་པོ་དེ་དག་ནི་མཁས་པས་རྟོགས་པའི་ཆོས་བཞི་པོ་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་བ་དང༌། མི་འཚེ་བ་དང༌།ཕ་མ་ལ་བསྙེན་བཀུར་བྱ་བ་དང༌། སྦྱིན་པ་བགེགས་བྱེད་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis byis pa'i 'ching ba khams thams cad dang/ phyogs thams cad du gtogs pa bstan to/ /rnam grangs gzhan yang 'di ltar 'di na la la 'dod pa'i 'dam du thogs pas/ legs par gsungs pa'i chos 'dul ba la rab tu 'byung mi nus so/ /gzhan yang la la ni khro zhing khro ba'i zil gyis non la/ sems yongs su zin pas bdag nyid la yang rnam par 'tshe zhing gsod par byed na/ gzhan dag la lta ci smos| gzhan yang la la ni gti mug gi phyogs kyi log par lta ba dang ldan te/ pha med do ma med do zhes pha ma la skur pa btab nas/ de gnyiskyi bsnyen bkur dang/ g.yog bya bar 'dod kyi phyir te pha ma la lta ga la zhig byed/gzhan yang la la ni 'dod pa la sogs pa'i sred pas bdas nas bdag nyid kyang spyod par mi byed na/ gzhan la steng ba lta ci smos te/ chos bzhi po de dag ni mkhas pas rtogs pa'i chos bzhi po legs par gsungs pa'i chos 'dul ba la rab tu byung ba dang/ mi 'tshe ba dang/pha ma la bsnyen bkur bya ba dang/ sbyin pa bgegs byed pa yin par rig par bya'o/ /

【M66 第十一段一頌】【N1 頌】

ནམ་མཁའ་ལ་ནི་གནས་མེད་ལྟར༑ །ཕྱི་རོལ་པ་ལ་དགེ་སྦྱོང་མེད། །བྱིས་པ་རྣམས་ནི་སྤྲོས་ལ་དགའ། །དེ་བཞིན་གཤེགས་རྣམས་སྤྲོས་མི་མདའ། །

nam mkha' la ni gnas med ltar| /phyi rol pa la dge sbyong med/ /byis pa rnams ni spros la dga'/ /de bzhin gshegs rnams spros mi mda'/ /

【N2 釋】【O1 汎釋三非/求】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། སེམས་ཅན་གང་དག་འདོད་པ་ཁྱད་པར་ཅན་འདོད་ནས་འདོད་པ་ཚོལ་བར་བྱེད་པ་དག་ཀྱང་ཡོད། གང་དག་ལུས་ཁྱད་པར་ཅན་འདོད་ན་སྲིད་པ་ཚོལ་བར་བྱེད་པ་དག་ཀྱང་ཡོད། གང་དག་དགེ་སྤྱོད་དུ་འགྱུར་བ་དང༌། ཚངས་པར་འགྱུར་བའི་ཐར་པ་འདོད་ནས་ཚངས་པར་སྤྱོད་པ་ཚོལ་བ་དག་ཀྱང་ཡོད་དོ། །

zhes bya ba ni tshigs su bcad pa yin te/ sems can gang dag 'dod pa khyad par can 'dod nas 'dod pa tshol bar byed pa dag kyang yod/ gang dag lus khyad par can 'dod na srid pa tshol bar byed pa dag kyang yod/ gang dag dge spyod du 'gyur ba dang/ tshangs par 'gyur ba'i thar pa 'dod nas tshangs par spyod pa tshol ba dag kyang yod do/ /

【O2 釋初句】

དེ་ལ་འདོད་པ་ཚོལ་བ་དང༌། སྲིད་པ་ཚོལ་བར་བྱེད་པ་གང་ཡིན་པ་དེ་དག་ནི་སྦྱིན་པ་ལས་བྱུང་བ་ཆུང་དུ་དང༌། ཚུལ་ཁྲིམས་ལས་བྱུང་བ་ཆུང་དུས། བདག་ཕྱི་མ་ལས་བདེ་འགྲོ་མཐོ་རིས་ཀྱི་འཇིག་རྟེན་དུ་ལྷ་རྣམས་ཀྱི་ནང་དུ་སྐྱེས་ཏེ། འདོད་པའི་ཡོན་ཏན་ལྔ་པོ་དག་ལ་འབྱོར་ཅིང་ལྡན་པར་གྱུར་ལ་རྩེ་ཡང་ཅི་མ་རུང་སྙམ་སྟེ། དེ་ལྟར་སྨོན་ལམ་བཏབ་ནས་འདོད་པ་ཁྱད་པར་ཅན་རྣམས་དང༌། ལུས་ཁྱད་པར་ཅན་རྣམས་ཐོབ་པར་འགྱུར་ཏེ། དེ་དག་ནི་དཔེར་ན་བྱ་རྣམས་ནམ་མཁའ་ལ་རྒྱུ་མོད་ཀྱི། ནམ་མཁའ་ལ་གནས་པར་མི་འགྱུར་བ་དེ་བཞིན་དུ། དེ་དག་ཀྱང་འདོད་པ་དང་ལུས་ཐོབ་པ་མི་རྟག་པ་ཐམས་ཅད་ལ་དེ་བཞིན་དུ་གནས་པར་མི་འགྱུར་རོ། །

de la 'dod pa tshol ba dang/ srid pa tshol bar byed pa gang yin pa de dag ni sbyin pa las byung ba chung du dang/ tshul khrims las byung ba chung dus/ bdag phyi ma las bde 'gro mtho ris kyi 'jig rten du lha rnams kyi nang du skyes te/ 'dod pa'i yon tan lnga po dag la 'byor cing ldan par gyur la rtse yang ci ma rung snyam ste/ de ltar smon lam btab nas 'dod pa khyad par can rnams dang/ lus khyad par can rnams thob par 'gyur te/ de dag ni dper na bya rnams nam mkha' la rgyu mod kyi/ nam mkha' la gnas par mi 'gyur ba de bzhin du/ de dag kyang 'dod pa dang lus thob pa mi rtag pa thams cad la de bzhin du gnas par mi 'gyur ro/ /

【O3 釋第二句】

དེ་ལ་གང་དག་དགེ་སྦྱོང་དུ་འགྱུར་བར་འདོད་པས་ཚངས་པར་སྤྱོད་པ་ཚོལ་བར་བྱེད་པ་དེ་དག་ནི་ལེགས་པར་གསུངས་པའི་ཆོས་ཅན་རྣམས་དང༌།ཉེས་པར་བཤད་པའི་ཆོས་ཅན་རྣམས་སོ། །དེ་ལས་ཉེས་པར་བཤད་པའི་ཆོས་ཅན་ཕྱི་རོལ་པ་རྣམས་ལ་ནི་གཅིག་ཏུ་ངེས་པར་དགེ་སྦྱོང་མེད་དོ། །ལེགས་པར་གསུངས་པའི་ཆོས་ཅན་རྣམས་ལ་ནི་གང་དག་ལོག་པར་ཚངས་པར་སྤྱོད་པ་ཚོལ་བར་བྱེད་པ་དེ་དག་ལ་མེད་དོ། །གང་དག་ཡང་དག་པར་བྱེད་པ་དེ་དག་ལ་ནི་ཡོད་དོ། །

de la gang dag dge sbyong du 'gyur bar 'dod pas tshangs par spyod pa tshol bar byed pa de dag ni legs par gsungs pa'i chos can rnams dang/nyes par bshad pa'i chos can rnams so/ /de las nyes par bshad pa'i chos can phyi rol pa rnams la ni gcig tu nges par dge sbyong med do/ /legs par gsungs pa'i chos can rnams la ni gang dag log par tshangs par spyod pa tshol bar byed pa de dag la med do/ /gang dag yang dag par byed pa de dag la ni yod do/ /

【O4 釋後兩句】

འདི་དག་ཐམས་ཅད་ཀྱང་སྒོ་གསུམ་གྱིས་སྤྲོས་པ་ལ་དགའ་བར་འགྱུར་ཏེ། འདོད་པ་ཚོལ་བའི་སྒོ་དང༌། སྲིད་པ་ཚོལ་བའི་སྒོ་དང༌། ལོག་པར་ཚངས་པར་སྤྱོད་པ་ཚོལ་བའི་སྒོའོ། །ཚོལ་བ་ཐམས་ཅད་ཡང་དག་པར་སྤངས་པའི་དེ་བཞིན་གཤེགས་པ་རྣམས་ནི་སྤྲོས་པ་མེད་པ་ཡིན་པར་རིག་པར་བྱའོ།།དེ་བཞིན་གཤེགས་པའི་ཉན་ཐོས་ཡང་དག་པར་ཚངས་པར་སྤྱོད་པ་ཚོལ་བར་བྱེད་པ་གང་ཡིན་པ་དེ་དག་ཀྱང་དོན་གྱིས་སྤྲོས་པ་མེད་པ་ཡིན་པར་ངེས་སོ། །

'di dag thams cad kyang sgo gsum gyis spros pa la dga' bar 'gyur te/ 'dod pa tshol ba'i sgo dang/ srid pa tshol ba'i sgo dang/ log par tshangs par spyod pa tshol ba'i sgo'o/ /tshol ba thams cad yang dag par spangs pa'i de bzhin gshegs pa rnams ni spros pa med pa yin par rig par bya'o//de bzhin gshegs pa'i nyan thos yang dag par tshangs par spyod pa tshol bar byed pa gang yin pa de dag kyang don gyis spros pa med pa yin par nges so/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ལེགས་པར་གསུངས་པའི་ཆོས་འདུལ་བ་མེད་པ་རྣམས་ཀྱི་བརྩམས་པ་ཐམས་ཅད་དོན་མེད་པར་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis legs par gsungs pa'i chos 'dul ba med pa rnams kyi brtsams pa thams cad don med par bstan te/ de ni 'dir mdor bstan pa yin par rig par bya'o/ /

【M67 第十二段一頌】【N1 頌】

གང་ལ་གནས་པ་དང་ནི་སྤྲོས་མེད་ཅིང༌། །གང་ཞིག་འཆིང་དང་འོབས་ལས་འདས་གྱུར་པ། །ཐུབ་པ་སྲེད་དང་བྲལ་བ་རྒྱུ་བ་དེ། །ལྷར་བཅས་འཇིག་རྟེན་དག་གིས་ཡོངས་མི་ཤེས། །

gang la gnas pa dang ni spros med cing/ /gang zhig 'ching dang 'obs las 'das gyur pa/ /thub pa sred dang bral ba rgyu ba de/ /lhar bcas 'jig rten dag gis yongs mi shes/ /

【N2 釋】【O1 釋下半頌】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། དགེ་སློང་དགྲ་བཅོམ་པ་སྲེད་པ་མེད་པ་ནི་རྣམ་པ་བཞིས་བདུད་ཕྱིར་རྒོལ་བ་བྱིས་པ་ཐམས་ཅད་ཀྱི་རྗེ་བོ་ལྟ་བུར་གྱུར་པ་ལས་རྣམ་པར་གྲོལ་ནས་རང་དབང་ཐོབ་པར་གྱུར་ཏེ། དེ་གྲོང་དམ་དགོན་པ་ན་རྒྱུ་བ་མཐོང་ན་བྱིས་པ་ཁ་ཅིག །དགྲ་བཅོམ་པ་དེའི་ཤིན་ཏུ་མཐར་ཕྱིན་པ་དེ་དང༌། རང་དབང་ཐོབ་བ་དེ་ཡང་དག་པ་ཇི་ལྟ་བ་བཞིན་དུ་མི་ཤེས་ནས་གནས་གཉིས་ཀྱིས་བརྙས་པར་བྱེད་དེ། རིགས་ཀྱི་བུ་འདི་ཅིའི་ཕྱིར་རང་ལ་དབང་ཡོད་པའི་སྤྱོད་པས་འཚོ་བ་ཡོངས་སུ་སྤངས་ནས། གཞན་ལ་རག་ལུས་པའི་སྤྱོད་པས་འཚོ་བ་ཁས་བླངས་ཞེས་བྱ་བ་དང༌། མཐོ་རིས་ཀྱི་འཇིག་རྟེན་དུ་སྦྱོར་བ་ཡོངས་སུ་སྤངས་ནས། སྲིད་པ་ཆད་པར་བྱ་བའི་ཕྱིར་བརྩོན་པར་བྱེད་ཅེས་བརྙས་པར་བྱེད་དོ། །དེ་ལ་བྱིས་པ་མཐོ་རིས་ཀྱི་འཇིག་རྟེན་དང༌། །བྱིམ་གྱི་སྤྱོད་པ་ལ་ཡོན་ཏན་དུ་ལྟ་བ་གང་ཡིན་པ་དེ་དག་ནི་ཐུབ་པ་དེ་ལ་བརྙས་པར་བྱེད་དོ། །ལྷ་གང་དག་ལ་དེ་དག་འདོད་པའི་ཚུལ་གྱིས་གནས་པའི་ལྷ་དེ་དག་གིས་ཀྱང་ཐུབ་པ་དེའི་ཆེ་བ་ཉིད་ནི་མི་ཤེས་ན། དེ་དག་གིས་ལྟ་ག་ལ་ཤེས།

zhes bya ba ni tshigs su bcad pa yin te/ dge slong dgra bcom pa sred pa med pa ni rnam pa bzhis bdud phyir rgol ba byis pa thams cad kyi rje bo lta bur gyur pa las rnam par grol nas rang dbang thob par gyur te/ de grong dam dgon pa na rgyu ba mthong na byis pa kha cig /dgra bcom pa de'i shin tu mthar phyin pa de dang/ rang dbang thob ba de yang dag pa ji lta ba bzhin du mi shes nas gnas gnyis kyis brnyas par byed de/ rigs kyi bu 'di ci'i phyir rang la dbang yod pa'i spyod pas 'tsho ba yongs su spangs nas/ gzhan la rag lus pa'i spyod pas 'tsho ba khas blangs zhes bya ba dang/ mtho ris kyi 'jig rten du sbyor ba yongs su spangs nas/ srid pa chad par bya ba'i phyir brtson par byed ces brnyas par byed do/ /de la byis pa mtho ris kyi 'jig rten dang/ /byim gyi spyod pa la yon tan du lta ba gang yin pa de dag ni thub pa de la brnyas par byed do/ /lha gang dag la de dag 'dod pa'i tshul gyis gnas pa'i lha de dag gis kyang thub pa de'i che ba nyid ni mi shes na/ de dag gis lta ga la shes/

【O2 釋上半頌】

དགྲ་བཅོམ་པ་སྲེད་པ་མེད་པ་རྣམ་པ་བཞིས་བདུད་ཕྱིར་རྒོལ་བ་བྱིས་པའི་སྐྱེ་བོ་ཐམས་ཅད་ཀྱི་རྗེ་བོ་ལྟ་བུར་གྱུར་པ་ལས་ཇི་ལྟར་རྣམ་པར་གྲོལ་ཞིང་རང་དབང་དུ་གྱུར་ཅེ་ན། འདི་ལྟར་རྣམ་པར་ཤེས་པའི་གནས་བཞིས་བདུད་ཕྱིར་རྒོལ་བ་རྗེ་བོ་ལྟ་བུར་གྱུར་པའི་བྱིས་པ་དེ་དག་འགྲོ་བ་ལྔའི་འཁོར་བར་འོད་བ་དང་འགྲོར་འཇུག་པར་བྱེད་ཀྱི། དགྲ་བཅོམ་པ་ནི་དེ་ལྟ་མ་ཡིན་ནོ། །འདི་ལྟར་བྱིས་པ་བྲན་ཉེས་པ་རྔམས་པོ་ཆེ་བྱུང་བ་ལྟར་སྒྲོ་བཏགས་པའམ། སྐུར་པ་འདེབས་པའི་ལྟ་བ་ངན་པ་དང༌།དབྱིག་པ་ཐོགས་པ་དང༌། མཚོན་ཆ་ཐོགས་པ་ལ་སོགས་པ་སྡིག་པ་མི་དགེ་བའི་ཆོས་རྣམས་ཀྱིས་སྤྲོས་པར་ལྟུང་བ་ངན་སོང་གི་འགྲོ་བ་དག་ཏུ་སྐྱེས་པ་དེ་དག་ལ་ནི་བདུད་ཕྱིར་རྒོལ་བ་རྗེ་བོ་ལྟ་བུས་ལས་ཀྱི་གནོད་པ་རྣམ་པ་སྣ་ཚོགས་ཀྱིས་གནོད་པ་བྱེད་དེ། དགྲ་བཅོམ་པ་ནི་དེ་ལྟ་མ་ཡིན་ནོ། །འདི་ལྟར་བྱིས་པ་བྲན་ཉེས་པ་འབྲིང་བྱུང་བ་ལྟར། བདུད་ཕྱིར་རྒོལ་བ་རྗེ་བོ་ལྟ་བུར་གྱུར་པས། འདོད་པའི་སྲེད་པའི་འཆིང་བས་བཅིངས་པ་རྣམས་ནི་འདོད་པའི་ཁམས་ན་སྐྱེས་པའི་སྡུག་བསྔལ་ལས་ངེས་པར་འབྱུང་བ་མི་འཐོབ་ཀྱི་དགྲ་བཅོམ་པ་ནི་དེ་ལྟ་མ་ཡིན་ནོ། འདི་ལྟར་བྱིས་པ་བྲན་ཉེས་པ་ཆུང་དུ་བྱུང་བ་ལྟ་བུར་གཟུགས་དང་གཟུགས་མེད་པའི་ཁམས་སུ་སྐྱེས་པ་བདུད་ཕྱིར་རྒོལ་བ་ཇོ་བོ་ལྟ་བུར་གྱུར་པས། མ་རིག་པའི་འོབས་ཀྱིས་བསྐོར་ཞིང་འཁོར་བའི་བཙོན་རར་ཆུད་པ་རྣམས་ནི་སྐྱེ་བ་ལ་སོགས་པའི་སྡུག་བསྔལ་ལས་ངེས་པར་འབྱུང་བ་མི་འཐོབ་ཀྱི། དགྲ་བཅོམ་པ་ནི་དེ་ལྟ་མ་ཡིན་ནོ། །

dgra bcom pa sred pa med pa rnam pa bzhis bdud phyir rgol ba byis pa'i skye bo thams cad kyi rje bo lta bur gyur pa las ji ltar rnam par grol zhing rang dbang du gyur ce na/ 'di ltar rnam par shes pa'i gnas bzhis bdud phyir rgol ba rje bo lta bur gyur pa'i byis pa de dag 'gro ba lnga'i 'khor bar 'od ba dang 'gror 'jug par byed kyi/ dgra bcom pa ni de lta ma yin no/ /'di ltar byis pa bran nyes pa rngams po che byung ba ltar sgro btags pa'am/ skur pa 'debs pa'i lta ba ngan pa dang/dbyig pa thogs pa dang/ mtshon cha thogs pa la sogs pa sdig pa mi dge ba'i chos rnams kyis spros par ltung ba ngan song gi 'gro ba dag tu skyes pa de dag la ni bdud phyir rgol ba rje bo lta bus las kyi gnod pa rnam pa sna tshogs kyis gnod pa byed de/ dgra bcom pa ni de lta ma yin no/ /'di ltar byis pa bran nyes pa 'bring byung ba ltar/ bdud phyir rgol ba rje bo lta bur gyur pas/ 'dod pa'i sred pa'i 'ching bas bcings pa rnams ni 'dod pa'i khams na skyes pa'i sdug bsngal las nges par 'byung ba mi 'thob kyi dgra bcom pa ni de lta ma yin no/ 'di ltar byis pa bran nyes pa chung du byung ba lta bur gzugs dang gzugs med pa'i khams su skyes pa bdud phyir rgol ba jo bo lta bur gyur pas/ ma rig pa'i 'obs kyis bskor zhing 'khor ba'i btson rar chud pa rnams ni skye ba la sogs pa'i sdug bsngal las nges par 'byung ba mi 'thob kyi/ dgra bcom pa ni de lta ma yin no/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་བྱིས་པ་རྣམས་ངོ་ཚ་བར་བྱ་བ་མ་ཡིན་པས་ནི་ངོ་ཚ་ལ། ངོ་ཚ་བར་བྱ་བས་ནི་ངོ་མི་ཚ་བ་དང༌། འཇིགས་པར་བྱ་བ་མ་ཡིན་པས་ནི་འཇིགས་པར་ལྟ་ལ། འཇིགས་པར་བྱ་བ་ལ་ནི་འཇིགས་པར་མི་ལྟ་བར་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis byis pa rnams ngo tsha bar bya ba ma yin pas ni ngo tsha la/ ngo tsha bar bya bas ni ngo mi tsha ba dang/ 'jigs par bya ba ma yin pas ni 'jigs par lta la/ 'jigs par bya ba la ni 'jigs par mi lta bar bstan te/ de ni 'dir mdor bstan pa yin par rig par bya'o/ /

【M68 第十三段一頌】【N1 頌】

གང࿒གི་རྟོག་པ་བསལ་བ་དང༌། །ནང་གི་མ་ལུས་རྟོག་མེད་པ། །དེ་ཆགས་གཟུགས་ཀྱི་འདུ་ཤེས་འདས། །སྦྱོར་བཞི་བྲལ་བ་སྐྱེ་མི་འགྱུར། །

gang gi rtog pa bsal ba dang/ /nang gi ma lus rtog med pa/ /de chags gzugs kyi 'du shes 'das/ /sbyor bzhi bral ba skye mi 'gyur/ /

【N2 釋】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། འདི་ལྟར་འདི་ན་སློབ་པར་འདོད་པ་རྣམས་ལས་འདོད་ཆགས་དང་མ་བྲལ་བ་ལ་ལ་བསམ་གཏན་དང་པོ་ལ་བརྟེན་ནས་འདོད་པ་ན་སྤྱོད་པའི་སྡིག་པའི་རྟོག་པ་རྣམས་སྤངས་ཏེ་བསལ་ལ་བསམ་གཏན་གཉིས་པ་ལ་བརྟེན་ནས། ནང་ཡོངས་སུ་དང་ཞིང་སེམས་ཀྱི་རྒྱུད་གཅིག་ཏུ་གྱུར་པས། བསམ་གཏན་དང་པོའི་ས་པའི་རྣམ་པར་རྟོག་པ་མ་ལུས་པ་རྣམས་ལ་རྣམ་པར་མི་རྟོག་གོ། །བསམ་གཏན་གསུམ་པ་ལ་བརྟེན་ནས། ཡང་བསམ་གཏན་གཉིས་པའི་ས་པའི་དགའ་བ་ལ་ཆགས་པ་ལས་ཡང་དག་པར་འདའ་པར་བྱེད་དོ། །བསམ་གཏན་བཞི་པ་ལ་བརྟེན་ནས་ཡང་བསམ་གཏན་གསུམ་པའི་ས་པའི་བདེ་བ་ལ་ཆགས་པ་ལས་ཡང་དག་པར་འདའ་བར་བྱེད་དེ། །གཟུགས་མེད་པའི་སྙོམས་པར་འཇུག་པ་ལ་བརྟེན་ནས། གཟུགས་ཀྱི་འདུ་ཤེས་ལས་ཡང་དག་པར࿒འདའ་བར་བྱེད་དོ། །དེ་དེ་ལྟར༌࿒རིམ་གྱིས་སྙོམས་པར་འཇུག་པ་ལ་བརྟེན་ནས། སྲིད་པའི་རྩེ་མོའི་བར་དུ་སྙོམས་པར་ཞུགས་པའམ། སྐྱེས་པ་སྦྱོར་བ་བཞི་དང་བྲལ་བ། ཉོན་མོངས་པ་ཅན་གྱི་རྟོག་པའི་སྦྱོར་བ་དང་བྲལ་བ་ཉོན་མོངས་པ་ཅན་མ་ཡིན་པའི་རྟོག་པའི་སྦྱོར་བ་དང་བྲལ་བ་དགའ་བ་དང༌། བདེ་བའི་སྦྱོར་བ་དང་བྲལ་བ་གཟུགས་ཀྱི་འདུ་ཤེས་ཀྱི་སྦྱོར་བ་དང་བྲལ་བ་ནི་ཕྱིན་ཆད་ས་འོག་མ་རྣམས་སུ་སྐྱེ་བར་མི་འགྱུར་རོ༑ །སོ་སོའི་སྐྱེ་བོ་སྦྱོར་བ་བཞི་དང་ལྡན་པ། སྲིད་པའི་རྩེ་མོར་སྙོམས་པར་ཞུགས་པའམ། སྐྱེས་པ་ནི་ས་འོག་མ་རྣམས་སུ་སྐྱེ་བར་འགྱུར་བར་རིག་པར་བྱའོ། །

zhes bya ba ni tshigs su bcad pa yin te/ 'di ltar 'di na slob par 'dod pa rnams las 'dod chags dang ma bral ba la la bsam gtan dang po la brten nas 'dod pa na spyod pa'i sdig pa'i rtog pa rnams spangs te bsal la bsam gtan gnyis pa la brten nas/ nang yongs su dang zhing sems kyi rgyud gcig tu gyur pas/ bsam gtan dang po'i sa pa'i rnam par rtog pa ma lus pa rnams la rnam par mi rtog go/ /bsam gtan gsum pa la brten nas/ yang bsam gtan gnyis pa'i sa pa'i dga' ba la chags pa las yang dag par 'da' par byed do/ /bsam gtan bzhi pa la brten nas yang bsam gtan gsum pa'i sa pa'i bde ba la chags pa las yang dag par 'da' bar byed de/ /gzugs med pa'i snyoms par 'jug pa la brten nas/ gzugs kyi 'du shes las yang dag par 'da' bar byed do/ /de de ltar rim gyis snyoms par 'jug pa la brten nas/ srid pa'i rtse mo'i bar du snyoms par zhugs pa'am/ skyes pa sbyor ba bzhi dang bral ba/ nyon mongs pa can gyi rtog pa'i sbyor ba dang bral ba nyon mongs pa can ma yin pa'i rtog pa'i sbyor ba dang bral ba dga' ba dang/ bde ba'i sbyor ba dang bral ba gzugs kyi 'du shes kyi sbyor ba dang bral ba ni phyin chad sa 'og ma rnams su skye bar mi 'gyur ro| /so so'i skye bo sbyor ba bzhi dang ldan pa/ srid pa'i rtse mor snyoms par zhugs pa'am/ skyes pa ni sa 'og ma rnams su skye bar 'gyur bar rig par bya'o/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་སྲིད་པའི་མཐའ་ལ་གནས་པའི་སློབ་པ་དང༌། སོ་སོའི་སྐྱེ་བོའི་བྱེ་བྲག་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis srid pa'i mtha' la gnas pa'i slob pa dang/ so so'i skye bo'i bye brag bstan te/ de ni 'dir mdor bstan pa yin par rig par bya'o/ /

【M69 第十四段一頌】【N1 頌】

བྱིན་པའི་བསོད་ནམས་རབ་ཏུ་འཕེལ། །ཡང་དག་སྡོམ་ལ་ཁོན་མི་སྐྱེ། །དགེ་ལྡན་སྡིག་པ་རབ་ཏུ་སྤང༌། །ཉོན་མོངས་རྣམས་ཟད་མྱ་ངན་འདས། །

byin pa'i bsod nams rab tu 'phel/ /yang dag sdom la khon mi skye/ /dge ldan sdig pa rab tu spang/ /nyon mongs rnams zad mya ngan 'das/ /

【N2 釋】【O1 釋初句】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། འདི་ལྟར་འདི་ན࿒ལ་ལ་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དད་པ་རྙེད་ནས། སེར་སྣའི་དྲི་མའི་ཀུན་ནས་དཀྲིས་པ་དང་བྲལ་བའི་སེམས་ཀྱིས་ཁྱིམ་ན་གནས་ཤིང་རྫས་ལས་བྱུང་བའི་བསོད་ནམས་བྱ་བའི་དངོས་པོ་བདུན་ཡང་དག་པར་བླངས་ཏེ། གནས་ན་དེ་དག་གིས་དེའི་འགྲོ་ཡང་རུང༌། འདུག་ཀྱང་རུང་བ་ནས་རྒྱས་པར་མདོ་ལས་ཇི་སྐད་འབྱུང་བ་བཞིན་དུ་བསོད་ནམས་ཁོ་ན་འཕེལ་བར་འགྱུར་བའི་བར་དུ་སྦྱར་རོ། །

zhes bya ba ni tshigs su bcad pa yin te/ 'di ltar 'di na la la de bzhin gshegs pas gsungs pa'i chos 'dul ba la dad pa rnyed nas/ ser sna'i dri ma'i kun nas dkris pa dang bral ba'i sems kyis khyim na gnas shing rdzas las byung ba'i bsod nams bya ba'i dngos po bdun yang dag par blangs te/ gnas na de dag gis de'i 'gro yang rung/ 'dug kyang rung ba nas rgyas par mdo las ji skad 'byung ba bzhin du bsod nams kho na 'phel bar 'gyur ba'i bar du sbyar ro/ /

【O2 釋第二句】

གལ་ཏེ་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་ན། དེ་རབ་ཏུ་བྱུང་བ་རྣམས་ནི་བཟོད་པའི་སྟོབས་ཅན་ཡིན་ནོ་སྙམ་པ་དང༌། ཚུལ་ཁྲིམས་རྗེས་སུ་བསྲུང་བས་གཞན་དག་གིས་སྨད་ཀྱང་རུང༌། སྤྱོས་ཀྱང་རུང༌། ལག་པ་དང༌། བོང་བ་དང༌། དབྱུག་པ་དང་མཚོན་ཆའི་རེག་པ་རྣམས་ཀྱིས་བསྣུན་ཀྱང་རུང་སྟེ། བདག་ལ་བར་ཆད་དུ་གྱུར་ན་མི་རུང་ངོ་སྙམ་ནས། སེམས་སྡང་བར་མི་བྱེད་ཅིང་སྡིག་པའི་ཚིག་མི་འབྱིན་ཏེ། དེ་ཉིད་ལ་དམིགས་ནས་བྱམས་པ་དང་ལྡན་པའི་སེམས་ཀྱིས་ཕྱོགས་ཐམས་ཅད་དུ་ཁྱབ་པར་བྱས་ཏེ་གནས་སོ། །དེ་གཞི་དེས་ཚེ་འདི་ལ་བདག་དང་གཞན་གྱི་རྒྱུད་ལ་ཡོད་པའི་ཁོན་རབ་ཏུ་ཞི་བར་འགྱུར་རོ། །ཕྱི་མ་ལ་ཡང་གནོད་པ་མེད་པའི་འཇིག་རྟེན་དུ་སྐྱེ་བར་འགྱུར་ལ།ཁོན་མང་བར་མི་འགྱུར་ཞིང་དགྲ་ཟླ་མང་བར་མི་འགྱུར་ཏེ། འཇིག་རྟེན་གྱིས་མཐོང་ན་དགའ་བ་དང༌། མངོན་པར་དགའ་བར་འགྱུར་རོ། །

gal te legs par gsungs pa'i chos 'dul ba la rab tu byung na/ de rab tu byung ba rnams ni bzod pa'i stobs can yin no snyam pa dang/ tshul khrims rjes su bsrung bas gzhan dag gis smad kyang rung/ spyos kyang rung/ lag pa dang/ bong ba dang/ dbyug pa dang mtshon cha'i reg pa rnams kyis bsnun kyang rung ste/ bdag la bar chad du gyur na mi rung ngo snyam nas/ sems sdang bar mi byed cing sdig pa'i tshig mi 'byin te/ de nyid la dmigs nas byams pa dang ldan pa'i sems kyis phyogs thams cad du khyab par byas te gnas so/ /de gzhi des tshe 'di la bdag dang gzhan gyi rgyud la yod pa'i khon rab tu zhi bar 'gyur ro/ /phyi ma la yang gnod pa med pa'i 'jig rten du skye bar 'gyur la/khon mang bar mi 'gyur zhing dgra zla mang bar mi 'gyur te/ 'jig rten gyis mthong na dga' ba dang/ mngon par dga' bar 'gyur ro/ /

【O3 釋第三句】

དེ་ལྟར་ཡང་དག་པར་བརྩོན་པ་དེ། ལྷག་པའི་ཚུལ་ཁྲིམས་ལ་བརྟེན་ནས་ལྷག་པའི་སེམས་སྐྱེད་པར་བྱེད་ཅིང༌། ལྷག་པའི་སེམས་ལ་བརྟེན་ནས། ལྷག་པའི་ཤེས་རབ་བསྐྱེད་དེ། བདེན་པ་མངོན་པར་རྟོགས་པའི་མདོ་ལས་ཡང་ངན་སོང་དུ་འགྲོ་བའི་སྡིག་པའི་ལས་དང༌། ངན་སོང་དུ་འགྲོ་བའི་སྡིག་པ་སྤོང་བར་འགྱུར་རོ། །

de ltar yang dag par brtson pa de/ lhag pa'i tshul khrims la brten nas lhag pa'i sems skyed par byed cing/ lhag pa'i sems la brten nas/ lhag pa'i shes rab bskyed de/ bden pa mngon par rtogs pa'i mdo las yang ngan song du 'gro ba'i sdig pa'i las dang/ ngan song du 'gro ba'i sdig pa spong bar 'gyur ro/ /

【O4 釋第四句】

དེ་ལྟར་ཐོབ་པའི་ལམ་ལ་ཡང་བསྒོམ་ཞིང༌། ཀུན་ཏུ་སྦྱོར་བ་ཐམས་ཅད་ཡོངས་སུ་གཏུགས་པས་ཕུང་པོའི་ལྷག་མ་དང་བཅས་པ་དང༌། ཕུང་པོའི་ལྷག་མ་མེད་པའི་མྱ་ངན་ལས་འདས་པའི་དབྱིངས་སུ་ཡོངས་སུ་མྱ་ངན་ལས་འདའ་བར་འགྱུར་རོ། །

de ltar thob pa'i lam la yang bsgom zhing/ kun tu sbyor ba thams cad yongs su gtugs pas phung po'i lhag ma dang bcas pa dang/ phung po'i lhag ma med pa'i mya ngan las 'das pa'i dbyings su yongs su mya ngan las 'da' bar 'gyur ro/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན།བཅོམ་ལྡན་འདས་ཀྱིས་དད་པ་ཅན་གྱི་ལམ་རྣམ་པ་བཞི་བསྟན༌པ་སྟེ། ལོངས་སྤྱོད་དུ་འགྱུར་བ་དང༌། བདེ་འགྲོར་འགྱུར་བ་དང༌། ངན་སོང་གི་སྡུག་བསྔལ་བཟློག་པས་རབ་ཏུ་ཕྱེ་བ་དང༌། སྡུག་བསྔལ་ཐམས་ཅད་བཟློག་པས་རབ་ཏུ་ཕྱེ་བ་སྟེ། དེ་ནི་འདིའི་མདོར་བསྟན་པ་ཡིན་པར་རིག་པར་བྱའོ༑ །

bshad pa 'di'i mdor bstan pa ni/ mdor bsdu na/bcom ldan 'das kyis dad pa can gyi lam rnam pa bzhi bstanpa ste/ longs spyod du 'gyur ba dang/ bde 'gror 'gyur ba dang/ ngan song gi sdug bsngal bzlog pas rab tu phye ba dang/ sdug bsngal thams cad bzlog pas rab tu phye ba ste/ de ni 'di'i mdor bstan pa yin par rig par bya'o| /

【M70 第十五段一頌】【N1 頌】

སྡིག་པ་ཐམས་ཅད་མི་བྱ་སྟེ། །དགེ་བ་ཕུན་སུམ་ཚོགས་པར་བྱ། །རང་གི་སེམས་ནི་ཡོངས་སུ་གདུལ། །འདི་ནི་སངས་རྒྱས་བསྟན་པ་ཡིན། །

sdig pa thams cad mi bya ste/ /dge ba phun sum tshogs par bya/ /rang gi sems ni yongs su gdul/ /'di ni sangs rgyas bstan pa yin/ /

【N2 釋】【O1 釋初句】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། འདི་ལྟར་འདི་ན་ལ་ལ་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དད་པ་རྙེད་ནས། རྣམ་པ་ཐམས་ཅད་དང༌། གཞི་ཐམས་ཅད་དང༌། གནས་ཐམས་ཅད་དུ་ཉེས་པར་སྤྱོད་པ་སྤངས་ཏེ། ལེགས་པར་བཤད་པའི་ཆོས་འདུལ་བ་ལ་ཚུལ་ཁྲིམས་ཀྱི་སྡོམ་པ་ཡང་དག་བར་ལེན་པར་བྱེད་ལ།

zhes bya ba ni tshigs su bcad pa yin te/ 'di ltar 'di na la la de bzhin gshegs pas gsungs pa'i chos 'dul ba la dad pa rnyed nas/ rnam pa thams cad dang/ gzhi thams cad dang/ gnas thams cad du nyes par spyod pa spangs te/ legs par bshad pa'i chos 'dul ba la tshul khrims kyi sdom pa yang dag bar len par byed la/

【O2 釋第二句】

དེ་རྣམ་པ་གསུམ་གྱིས་དགེ་བ་རྫོགས་པར་བྱེད་དེ། ཚུལ་ཁྲིམས་དང་ལྡན་པར་གནས་ཤིང༌། སོ་སོར་ཐར་པའི་སྡོམ་པས་བསྡམས་པ་ནས། བསླབ་པའི་གཞི་རྣམས་ཡང་དག་པར་བླངས་ཏེ་སློབ་པ་དང༌། ལྷག་པའི་ཚུལ་ཁྲིམས་ཀྱི་བསླབ་པ་དེ་ལ་བརྟེན་ནས་ཀྱང༌། ལྷག་པའི་སེམས་ཀྱི་བསླབ་པ་མངོན་པར་བསྒྲུབ་པ་དང༌། ལྷག་པའི་སེམས་ཀྱི་བསླབ་པ་ལ་བརྟེན་ནས། ལྷག་པའི་ཤེས་རབ་ཀྱི་བསླབ་པ་མངོན་པར་བསྒྲུབ་པའོ། །དེ་དེས་ཡང་དག་པ་ཇི་ལྟ་བ་བཞིན་དུ་ཤེས་པར་བྱ་བ་ཤེས་ཤིང༌། མཐོང་བར་བྱ་བ་མཐོང་ངོ༌། །

de rnam pa gsum gyis dge ba rdzogs par byed de/ tshul khrims dang ldan par gnas shing/ so sor thar pa'i sdom pas bsdams pa nas/ bslab pa'i gzhi rnams yang dag par blangs te slob pa dang/ lhag pa'i tshul khrims kyi bslab pa de la brten nas kyang/ lhag pa'i sems kyi bslab pa mngon par bsgrub pa dang/ lhag pa'i sems kyi bslab pa la brten nas/ lhag pa'i shes rab kyi bslab pa mngon par bsgrub pa'o/ /de des yang dag pa ji lta ba bzhin du shes par bya ba shes shing/ mthong bar bya ba mthong ngo/ /

【O3 釋第三句】

དེ་ལྟར་དགེ་བ་ཕུན་སུམ་ཚོགས་པ་དེ་རྣམ་པ་གཞན་གསུམ་གྱིས་བདག་གི་སེམས་དུལ་བར་བྱེད་དེ། ཡང་དག་པ་ཇི་ལྟ་བ་བཞིན་དུ་ཤེས་ནས་སྐྱོ་བར་འགྱུར་བ་དང༌།སྐྱོ་བ་མི་ཆགས་པ་དང༌། མ་ཆགས་པས་རྣམ་པར་གྲོལ་བར་འགྱུར་རོ། །

de ltar dge ba phun sum tshogs pa de rnam pa gzhan gsum gyis bdag gi sems dul bar byed de/ yang dag pa ji lta ba bzhin du shes nas skyo bar 'gyur ba dang/skyo ba mi chags pa dang/ ma chags pas rnam par grol bar 'gyur ro/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་བསླབ་པ་གསུམ་དང༌། བསླབ་པའི་འབྲས་བུས་བུས་རང་གི་བསྟན་པ་གཞན་དག་དང་ཐུན་མོང་མ་ཡིན་པར་བསྟན་ཏེ། དེ་ནི་འདིར་མདོར་བསྟན་པ་ཡིན་པར࿒རིག་པར་བྱའོ༑ །

bshad pa 'di'i mdor bstan pa ni/ mdor bsdu na/ bcom ldan 'das kyis bslab pa gsum dang/ bslab pa'i 'bras bus bus rang gi bstan pa gzhan dag dang thun mong ma yin par bstan te/ de ni 'dir mdor bstan pa yin par rig par bya'o| /

【M71 第十六段一頌】【N1 頌】

ཚར་གཅད་དཀའ་ཞིང་མྱུར་བ་དང༌། །གང་དུ་འདོད་པར་ལྟུང་བ་ཡིན༑ །སེམས་དུལ་བ་ནི་ལེགས་པ་སྟེ། །སེམས་དུལ་བདེ་བ་བསྒྲུབ་པ་ཡིན། །

tshar gcad dka' zhing myur ba dang/ /gang du 'dod par ltung ba yin| /sems dul ba ni legs pa ste/ /sems dul bde ba bsgrub pa yin/ /

【N2 釋】【O1 釋初句】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། སེམས་ཞེས་བྱ་བའམ། ཡིད་ཅེས་བྱ་བའམ༑ རྣམ་པར་ཤེས་པ་ཞེས་བྱ་བ་གང࿒ཡིན་པ་དེ་ནི་ཡུན་རིང་པོ་ནས་འདུ་འཛི་ལ་དགའ་ལ། འདི་ལྟར་འདུ་འཛི་ལས་བྲལ་བར་དཀའ་ཞིང་ཚར་གཅད་པ་དཀའ་བ་ཡིན་ཏེ། དགེ་བའི་ཆོས་རྣམས་བསྒོམ་པ་རྒྱུན་དུ་ཆུད་པར་བྱ་བ་ལ། སྦྱོར་དུ་བཅུག་ན། གཅིག་ཏུ་ངེས་པར་འདོད་ཆགས་དང་བྲལ་བ་དང༌། ཞེ་སྡང་དང་བྲལ་བ་དང༌། གཏི་མུག་དང་བྲལ་བ་ཡང་མ་ཡིན། གཅིག་ཏུ་ངེས་པར་རབ་ཏུ་གཟུང་བ་དང༌། རྒོད་པ་མེད་པ་དང༌།རྣམ་པར་ཞི་བར་གནས་པ་ཡང་མ་ཡིན་གྱི། མྱུར་བ་མྱུར་བར་ལྡོག་ཅིང་འདོད་ཆགས་དང་བཅས། ཞེ་སྡང་དང་བཅས། གཏི་མུག་དང་བཅས། ཞུམ་པ་དང༌། རྒོད་པ་དང༌། རྣམ་པར་མ་ཞི་བ་དང་བཅས་པར་སྐྱེའོ། །

zhes bya ba ni tshigs su bcad pa yin te/ sems zhes bya ba'am/ yid ces bya ba'am| rnam par shes pa zhes bya ba gang yin pa de ni yun ring po nas 'du 'dzi la dga' la/ 'di ltar 'du 'dzi las bral bar dka' zhing tshar gcad pa dka' ba yin te/ dge ba'i chos rnams bsgom pa rgyun du chud par bya ba la/ sbyor du bcug na/ gcig tu nges par 'dod chags dang bral ba dang/ zhe sdang dang bral ba dang/ gti mug dang bral ba yang ma yin/ gcig tu nges par rab tu gzung ba dang/ rgod pa med pa dang/rnam par zhi bar gnas pa yang ma yin gyi/ myur ba myur bar ldog cing 'dod chags dang bcas/ zhe sdang dang bcas/ gti mug dang bcas/ zhum pa dang/ rgod pa dang/ rnam par ma zhi ba dang bcas par skye'o/ /

【O2 釋第二句】

རྩེ་གཅིག་ཏུ་ནང་དུ་ཡང་དག་འཇོག་པ་ལ་སྦྱོར་དུ་བཅུག་ན་ཡང༌། ཡུན་རིང་པོ་ནས་གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱ་ལ་མངོན་པར་དགའ་བའི་ཕྱིར། གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱ་རྣམས་ལ་རྣམ་པར་རྒྱུག་ཅིང་འཕྲོ་ལ་ལྟུང་བར་འགྱུར་རོ། །

rtse gcig tu nang du yang dag 'jog pa la sbyor du bcug na yang/ yun ring po nas gzugs dang/ sgra dang/ dri dang/ ro dang/ reg bya la mngon par dga' ba'i phyir/ gzugs dang/ sgra dang/ dri dang/ ro dang/ reg bya rnams la rnam par rgyug cing 'phro la ltung bar 'gyur ro/ /

【O3 釋第三句】

དེ་ལ་འཕགས་པ་ཉན་ཐོས་ནི་དེ་ལྟ་བུའི་ཀུན་ནས་ཉོན་མོངས་པ་ལ་མངོན་པར་དགའ་བའི་སེམས་སྡུག་བསྔལ་བསྐྱེད་པའི་དབང་དུ་མི་འགྱུར་ཞིང༌། རྗེས་སུ་མི་སྒྲུབ་ཀྱི། བརྟགས་ཤིང་བརྟགས་ཤིང་རབ་ཏུ་དབེན་པར་བྱ་བ་དང༌། དགེ་བའི་ཆོས་རྣམས་རྒྱུན་དུ་བསྒོམ་པ་དང༌། སེམས་རྩེ་གཅིག་ཏུ་བྱ་བ་སྒྲུབ་པར་བྱེད། དེ་དེ་ལྟར་སེམས་མཉམ་པར་གཞག་པས། ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ནས་སྐྱོ་བར་འགྱུར་རོ། །སྐྱོ་བ་ནི་མི་འཆགས་པར་འགྱུར་རོ། །མི་འཆགས་པ་ནི་རྣམ་པར་གྲོལ་བར་འགྱུར་རོ། །

de la 'phags pa nyan thos ni de lta bu'i kun nas nyon mongs pa la mngon par dga' ba'i sems sdug bsngal bskyed pa'i dbang du mi 'gyur zhing/ rjes su mi sgrub kyi/ brtags shing brtags shing rab tu dben par bya ba dang/ dge ba'i chos rnams rgyun du bsgom pa dang/ sems rtse gcig tu bya ba sgrub par byed/ de de ltar sems mnyam par gzhag pas/ yang dag pa ji lta ba bzhin du rab tu shes nas skyo bar 'gyur ro/ /skyo ba ni mi 'chags par 'gyur ro/ /mi 'chags pa ni rnam par grol bar 'gyur ro/ /

【O4 釋第四句】

དེ་དེ་ལྟར་སེམས་དུལ་བ་དང༌། སྡུག་བསྔལ་གྱི་རྒྱུ་ཟད་པས་ཚེ་འདི་ལ་ཡང་བདེ་བར་གནས་ལ་ཕྱི་མ་ལ་ཡང་སྡུག་བསྔལ་ཐམས་ཅད་ཟད་པ་ཐོབ་པར་འགྱུར་རོ། །

de de ltar sems dul ba dang/ sdug bsngal gyi rgyu zad pas tshe 'di la yang bde bar gnas la phyi ma la yang sdug bsngal thams cad zad pa thob par 'gyur ro/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ཡུན་རིང་པོ་ནས་ལོག་པར་འཇུག་པའི་སེམས་ཀྱི་རྗེས་སུ་མི་སྒྲུབ་པ་དང༌། རྗེས་སུ་མི་སྒྲུབ་པ་བྱས་པའི་ཕན་ཡོན་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis yun ring po nas log par 'jug pa'i sems kyi rjes su mi sgrub pa dang/ rjes su mi sgrub pa byas pa'i phan yon bstan te/ de ni 'dir mdor bstan pa yin par rig par bya'o/ /

【M72 第十七段一頌】【N1 頌】【O1 總所因】

སེམས་ཀྱི་མཚན་མ་མཁས་པ་དང༌། །

sems kyi mtshan ma mkhas pa dang/ /

【O2 所得四功德】

རབ་ཏུ་དབེན་པའི་ཉམས་ཐོབ་དང༌། །རྟག་འགྲུས་དྲན་ལྡན་བསམ་གཏན་པ། །དགའ་བདེ་ཟང་ཟིང་མེད་པ་སྤྱོད། །

rab tu dben pa'i nyams thob dang/ /rtag 'grus dran ldan bsam gtan pa/ /dga' bde zang zing med pa spyod/ /

【N2 釋】【O1 能飡遠離味】

ཅེས་བྱ་བ་ནི་ཚིགས་སུ་བཅད་པ་ཡིན་ཏེ། འདི་ལྟར་འདི་ན་སློབ་པ་གཞི་མཐོང་བ་ལ་ཞི་གནས་ཀྱི་མཚན་མ་དང༌། རབ་ཏུ་འཛིན་པ་དང༌། བཏང་སྙོམས་ཀྱི་མཚན་མ་ལ་མཁས་པ་ཡིན་ལ། གཞི་དེ་ལས་དེའི་ཕན་ཡོན་བཞིར་འགྱུར་ཏེ། སེམས་རྩེ་གཅིག་ཏུ་འགྱུར་བ་དང༌། གནས་ངན་ལེན་རྣམས་དང་བྲལ་བར་འགྱུར་བ་དང༌། ལུས་དང་སེམས་ཤིན་ཏུ་སྦྱངས་པའི་བདེ་བ་ཉམས་སུ་མྱོང་བར་འགྱུར་བ་འདི་ནི་ཕན་ཡོན་དང་པོ་ཡིན་ནོ། །

ces bya ba ni tshigs su bcad pa yin te/ 'di ltar 'di na slob pa gzhi mthong ba la zhi gnas kyi mtshan ma dang/ rab tu 'dzin pa dang/ btang snyoms kyi mtshan ma la mkhas pa yin la/ gzhi de las de'i phan yon bzhir 'gyur te/ sems rtse gcig tu 'gyur ba dang/ gnas ngan len rnams dang bral bar 'gyur ba dang/ lus dang sems shin tu sbyangs pa'i bde ba nyams su myong bar 'gyur ba 'di ni phan yon dang po yin no/ /

【O2 靜慮】

གཞན་ཡང་སེམས་མཉམ་པར་གཞག་སྟེ། ཇི་སྙེད་ཡོད་པ་དང༌། ཇི་ལྟར་ཡོད་པའི་ཡང་དག་པའི་ཆོས་བརྟགས་ནས། ནང་གི་ཆོས་ཀྱི་ལྷག་མཐོང་ཐོབ་པ་འདི་ནི་ཕན་ཡོན་གཉིས་པ་ཡིན་ནོ། །

gzhan yang sems mnyam par gzhag ste/ ji snyed yod pa dang/ ji ltar yod pa'i yang dag pa'i chos brtags nas/ nang gi chos kyi lhag mthong thob pa 'di ni phan yon gnyis pa yin no/ /

【O3 常委念】

དེ་དེ་ལྟར་ཞི་གནས་དང༌། ལྷག་མཐོང་རྣམ་པར་དག་པ་ལ་བརྟེན་ནས༑ བྱང་ཆུབ་ཀྱི་ཕྱོགས་ཀྱི་ཆོས་རྣམས་ལ་བརྩོན་པ་དང༌། རྟག་ཏུ་བྱེད་པ་དང༌། རྒྱུན་དུ་བྱེད་པ་དང༌། མཁས་པར་བྱེད་པས་ཡོངས་སུ་སྐྱོ་བར་མི་འགྱུར་ཞིང༌། ཡོངས་སུ་ཡི་འཆད་པར་མི་འགྱུར་བ་འདི་ནི་ཕན་ཡོན་གསུམ་པ་ཡིན་ནོ། །

de de ltar zhi gnas dang/ lhag mthong rnam par dag pa la brten nas| byang chub kyi phyogs kyi chos rnams la brtson pa dang/ rtag tu byed pa dang/ rgyun du byed pa dang/ mkhas par byed pas yongs su skyo bar mi 'gyur zhing/ yongs su yi 'chad par mi 'gyur ba 'di ni phan yon gsum pa yin no/ /

【O4 受無染喜樂】

དེ་དེ་ལྟར་ཡིད་ཡོངས་སུ་མི་སྐྱོ་བས་དྲན་པ་དང་ཤེས་བཞིན་དམ་པ་ཐོབ་ནས༑ སེམས་ཤིན་ཏུ་རྣམ་པར་གྲོལ་བ་དང༌། རྣམ་པར་གྲོལ་བའི་དགའ་བ་དང༌། བདེ་བ་མྱོང་སྟེ། ཟང་ཟིང་མེད་པའི་བདེ་བས་ཚེ་འདི་ལ་བདེ་བ་ལ་རེག་པར་གནས་པ་འདི་ནི་ཕན་ཡོན་བཞི་པ་ཡིན་ནོ། །

de de ltar yid yongs su mi skyo bas dran pa dang shes bzhin dam pa thob nas| sems shin tu rnam par grol ba dang/ rnam par grol ba'i dga' ba dang/ bde ba myong ste/ zang zing med pa'i bde bas tshe 'di la bde ba la reg par gnas pa 'di ni phan yon bzhi pa yin no/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་མཚན་མ་ལ་མཁས་པའི་ཕན་ཡོན་བཞི་བསྟན་ཏེ། ཞི་གནས་ཀྱིས་བྱས་པ་དང༌། ལྷག་མཐོང་གིས་བྱས་པ་དང༌། མི་སྐྱོ་བས་བྱས་པ་དང༌། མཐར་ཕྱིན་པས་བྱས་པ་སྟེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ།། །།

bshad pa 'di'i mdor bstan pa ni/ mdor bsdu na/ bcom ldan 'das kyis mtshan ma la mkhas pa'i phan yon bzhi bstan te/ zhi gnas kyis byas pa dang/ lhag mthong gis byas pa dang/ mi skyo bas byas pa dang/ mthar phyin pas byas pa ste/ de ni 'dir mdor bstan pa yin par rig par bya'o// //

【M73 第十八段一頌】【N1 頌】【O1 所成熟五支】

བམ་པོ་ཉི་ཤུ་རྩ་བཞི་པ།

bam po nyi shu rtsa bzhi pa/

བཟོས་མི་འཚོ་དང་ཡང་དང་བདག་ལ་ལེགས་འདོད་དང༌། །དབང་པོ་ཐུལ་དང་ཀུན་ལས་རྣམ་པར་གྲོལ་བ་དང༌། །

bzos mi 'tsho dang yang dang bdag la legs 'dod dang/ /dbang po thul dang kun las rnam par grol ba dang/ /

【O2 所斷五支】

ཁྱིམ་ན་མི་གནས་བདག་གིར་མི་འཛིན་རེ་བ་མེད། །འདོད་སྤངས་གཅིག་པུ་རྒྱུ་བ་དེ་ནི་དགེ་སློང་ཡིན། །

khyim na mi gnas bdag gir mi 'dzin re ba med/ /'dod spangs gcig pu rgyu ba de ni dge slong yin/ /

【N2 釋】【O1 所成熟五支】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། ཡན་ལག་ལྔ་དང་ལྡན་ལ། ཡན་ལག་ལྔ་སྤངས་པ་ནི་དགེ་སློང་ཡང་དག་པ་ཡིན་པར་རིག་པར་བྱ་སྟེ། ལྔ་གང་ཞེ་ན། ཚུལ་འཆོས་པ་ལ་སོགས་པ་ལོག་པར་འཚོ་བར་བྱེད་པའི་ཆོས་རྣམས་ལ་མི་བརྟེན་པ་སྟེ།ཁྱིམ་རྣམས་སུ་སྤྱི་རྟོལ་གྱི་ཁར་འདོར་བའམ། ཞལ་ཏ་བྱེད་པའམ། མིང་དང༌། རུས་ནས་སྨོས་པའམ། ཉན་ཐོས་ཀྱི་བཤད་པ་ཡང་རུང༌། སངས་རྒྱས་ཀྱི་བཤད་པ་ཡང་རུང་བའི་བཟོའི་གནས་ལ་བརྟེན་ནས། ཆོས་མ་ཡིན་པས་ཆོས་གོས་དང་ཁ་ཟས་ལ་སོགས་པ་ཚོལ་བར་མི་བྱེད་པ་འདི་ནི་ཡན་ལག་དང་པོ་ཡིན་ནོ། །གཞན་ཡང་སྣོད་སྤྱད་ཉུང་བ་དང༌། ཡོ་བྱད་ཉུང་བ་དང༌། ཤིན་ཏུ་ཡོ་བྱད་བསྙུངས་པའི་ཚུལ་ཅན་དང༌། ལུས་ལ་བགོ་བའི་གོས་དང༌། ལྟོ࿒དགང་བའི་ཟས་ལ་ཆོག་ཤེས་ཤིང་ཡོངས་སུ་ཆོག་ཤེས་ཏེ། གང་དང་གང་དུ་འགྲོ་བར་ལྷུང་བཟེད་དང༌། ཆོས་གོས་དང་ཆས་པ་འདི་ནི་ཡན་ལག་གཉིས་པ་ཡིན་ནོ། །།དགེ་སྦྱོང་དུ་འགྱུར་བ་ལ་གུས་ཤིང༌། དགེ་སྦྱོང་དུ་འགྱུར་བ་ལ་མངོན་པར་དགའ་ལ། བསླབ་པ་འདོད་ཅིང་བསླབ་པ་ལ་མངོན་པར་དགའ་ནས། སྲོག་གི་ཕྱིར་ཡང་བསླབ་པ་ལས་འགལ་བར་མི་ཤེས་ན། ཟང་ཟིང་ཆུང་ཟད་ཙམ་གྱི་ཕྱིར་ལྟ་ཅི་སྨོས་ཏེ། འདི་ནི་ཡན་ལག་གསུམ་པ་ཡིན་ནོ། །དེ་དེ་ལྟར་ཡང་དག་པ་ལ་བརྩོན་ཞིང་འཚོ་བ་ཡོངས་སུ་དག་ལ་ཆོག་ཤེས་ཤིང་བསླབ་པ་འདོད་པ་བདེན་པ་མངོན་པར་མ་རྟོགས་པ་རྣམས་མངོན་པར་རྟོགས་པར་འགྱུར་ཞིང་ལྟ་བ་རྣམ་པར་དག་པ་ཐོབ་པར་འགྱུར་ལ།དེ་གལ་ཏེ་བརྒྱ་ལ་བརྗེད་ངས་པས་སྡིག་པ་མི་དགེ་བའི་རྟོག་པ་འདུན་པ་དང༌། ཞེ་སྡང་དང༌། གཏི་མུག་དང་ལྡན་པ་དག་སྐྱེ་ཞིང༌། དེ་བརྗེད་ངས་པ་དང༌། ཡིད་རྟུལ་བར་གྱུར་ན་ཡང་སླར་མྱུར་བ་ཁོ་ནར་མེད་པར་འགྱུར་བ་འདི་ནི་ཡན་ལག་བཞི་པ་ཡིན་ནོ། །དེས་ལམ་ཇི་ལྟར་ཐོབ་པ་ཉིད་སྒོམ་པས་ཀུན་དུ་སྦྱོར་བ་དང༌། འཆིང་བ་དང༌། བག་ལ་ཉལ་དང༌། ཉེ་བའི་ཉོན་མོངས་པ་དང༌། ཀུན་ནས་དཀྲིས་པ་ཐམས་ཅད་ལས་སེམས་རྣམ་པར་གྲོལ࿒བར་འགྱུར་བ་འདི་ནི་ཡན་ལག་ལྔ་པ་སྟེ། དེ་ལྟར་ན་ཡན་ལག་ལྔ་དང་ལྡན་པ་ཡིན་ནོ། །

zhes bya ba ni tshigs su bcad pa yin te/ yan lag lnga dang ldan la/ yan lag lnga spangs pa ni dge slong yang dag pa yin par rig par bya ste/ lnga gang zhe na/ tshul 'chos pa la sogs pa log par 'tsho bar byed pa'i chos rnams la mi brten pa ste/khyim rnams su spyi rtol gyi khar 'dor ba'am/ zhal ta byed pa'am/ ming dang/ rus nas smos pa'am/ nyan thos kyi bshad pa yang rung/ sangs rgyas kyi bshad pa yang rung ba'i bzo'i gnas la brten nas/ chos ma yin pas chos gos dang kha zas la sogs pa tshol bar mi byed pa 'di ni yan lag dang po yin no/ /gzhan yang snod spyad nyung ba dang/ yo byad nyung ba dang/ shin tu yo byad bsnyungs pa'i tshul can dang/ lus la bgo ba'i gos dang/ lto dgang ba'i zas la chog shes shing yongs su chog shes te/ gang dang gang du 'gro bar lhung bzed dang/ chos gos dang chas pa 'di ni yan lag gnyis pa yin no/ //dge sbyong du 'gyur ba la gus shing/ dge sbyong du 'gyur ba la mngon par dga' la/ bslab pa 'dod cing bslab pa la mngon par dga' nas/ srog gi phyir yang bslab pa las 'gal bar mi shes na/ zang zing chung zad tsam gyi phyir lta ci smos te/ 'di ni yan lag gsum pa yin no/ /de de ltar yang dag pa la brtson zhing 'tsho ba yongs su dag la chog shes shing bslab pa 'dod pa bden pa mngon par ma rtogs pa rnams mngon par rtogs par 'gyur zhing lta ba rnam par dag pa thob par 'gyur la/de gal te brgya la brjed ngas pas sdig pa mi dge ba'i rtog pa 'dun pa dang/ zhe sdang dang/ gti mug dang ldan pa dag skye zhing/ de brjed ngas pa dang/ yid rtul bar gyur na yang slar myur ba kho nar med par 'gyur ba 'di ni yan lag bzhi pa yin no/ /des lam ji ltar thob pa nyid sgom pas kun du sbyor ba dang/ 'ching ba dang/ bag la nyal dang/ nye ba'i nyon mongs pa dang/ kun nas dkris pa thams cad las sems rnam par grol bar 'gyur ba 'di ni yan lag lnga pa ste/ de ltar na yan lag lnga dang ldan pa yin no/ /

【O2 所斷五支】

ཡན་ལག་ལྔ་རྣམ་པར་སྤངས་པ་ཇི་ལྟ་བུ་ཞེ་ན། གནས་ལྔ་ནི་དགེ་སློང་དགྲ་བཅོམ་པས་བྱས་པའི་ཆ་མ་ཡིན་ཏེ། བསླབ་པ་ཕུལ་ནས་ཉམས་པར་བྱ་བ་ལ་འཇུག་པའི་ཆ་མ་ཡིན་པ་དང༌། བདག་གིར་ཡོངས་སུ་འཛིན་པས་སོགས་ཤིང་ཡོངས་སུ་སྤྱོད་པས་འདོད་པ་རྣམས་ཡོངས་སུ་ལོངས་སྤྱོད་པའི་ཆ་མ་ཡིན་པ་དང༌། ࿒གནག་གི་རྙེད་པའི་ཕྱིར་རམ་སྲོག་གི་ཕྱིར་ཡང་ཤེས་བཞིན་དུ་བརྫུན་དུ་སྨྲ་བའི་ཆ་མ་ཡིན་པ་དང༌། འདོད་པ་རྣམས་སྤངས་པ་ལས་ཡང་མ་བྱིན་པར་ལེན་པའི་ཆ་མ་ཡིན་པ་དང༌། སྲེད་པ་མེད་པས་གཅིག་པུ་གནས་ཤིང་གཅིག་པུ་རྒྱུ་ལ། གཉིས་ཀྱིས་གཉིས་སྤྲོད་པ་མི་ཚངས་པར་སྤྱོད་པ་འཁྲིག་པའི་ཆོས་ལ་བརྟེན་པ་དང༌། བདེ་བ་དང༌། སྡུག་བསྔལ་བ་བདག་གིས་བྱས་པའམ། ཕ་རོལ་གྱིས་བྱས་པར་འཛིན་པ་དང༌། བདག་དང་གཞན་གཉི་གས་བྱས་པའམ། བདག་གིས་ཀྱང་མ་བྱས། གཞན་གྱིས་ཀྱང་མ་བྱས་པ་བདེ་བ་དང༌། སྡུག་བསྔལ་རྒྱུ་མེད་པར་འབྱུང་ངོ་སྙམ༌དུ་འཛིན་པའི་ཆ་མ་ཡིན་པ་སྟེ། དེ་ལྟར་ཡན་ལག་ལྔ་རྣམ་པར་སྤངས་པ་ཡིན་ནོ། །

yan lag lnga rnam par spangs pa ji lta bu zhe na/ gnas lnga ni dge slong dgra bcom pas byas pa'i cha ma yin te/ bslab pa phul nas nyams par bya ba la 'jug pa'i cha ma yin pa dang/ bdag gir yongs su 'dzin pas sogs shing yongs su spyod pas 'dod pa rnams yongs su longs spyod pa'i cha ma yin pa dang/ gnag gi rnyed pa'i phyir ram srog gi phyir yang shes bzhin du brdzun du smra ba'i cha ma yin pa dang/ 'dod pa rnams spangs pa las yang ma byin par len pa'i cha ma yin pa dang/ sred pa med pas gcig pu gnas shing gcig pu rgyu la/ gnyis kyis gnyis sprod pa mi tshangs par spyod pa 'khrig pa'i chos la brten pa dang/ bde ba dang/ sdug bsngal ba bdag gis byas pa'am/ pha rol gyis byas par 'dzin pa dang/ bdag dang gzhan gnyi gas byas pa'am/ bdag gis kyang ma byas/ gzhan gyis kyang ma byas pa bde ba dang/ sdug bsngal rgyu med par 'byung ngo snyamdu 'dzin pa'i cha ma yin pa ste/ de ltar yan lag lnga rnam par spangs pa yin no/ /

【M74 第十九段一頌】【N1 頌】

རིང་དུ་འགྲོ་ཞིང་གཅིག་པུ་རྒྱུ། །ལུས་ཡོངས་མ་ཡིན་ཕུག་གནས་པ། །གདུལ་དཀའི་སེམས་ནི་འདུལ་བ་དེ། །བྲམ་ཟེ་ཡིན་ཞེས་ང་སྨྲའོ། །

ring du 'gro zhing gcig pu rgyu/ /lus yongs ma yin phug gnas pa/ /gdul dka'i sems ni 'dul ba de/ /bram ze yin zhes nga smra'o/ /

【N2 釋】【O1 釋初句】

ཞེས་བྱ་བ་ནི་ཚིགས་སུ་བཅད་པ་ཡིན་ཏེ། གང་འདི་སྐད་དུ་བྱིས་པ་རྣམས་ཀྱི་སེམས་ཞེས༌བྱ་བའམ༑ ཡིད་ཅེས་བྱ་བའམ། རྣམ་པར་ཤེས་པ་ཞེས་བྱ་བ་དེ་ནི་འདས་པའི་དུས་ནས་བཟུང་སྟེ། ལུས་སྣ་ཚོགས་གཅིག་ནས་གཅིག་ཏུ་བརྒྱུད་པ་དང༌། རྒྱུ་གཅིག་ནས་གཅིག་ཏུ་བརྒྱུད་པས། བྱེད་པ་པོ་མེད་པར་རིང་དུ་བྱིས་པ་རྣམས་ཀྱི་རིང་དུ་སོང་བ་ཞེས་བྱ་སྟེ། དེ་ནི་འཁོར་བའི་ཕྱིར་སྔོན་གྱི་མཐའ་མི་མངོན་ནོ། །དེ་ཡང་ད་ལྟར་གྱི་དུས་ལ་བརྟེན་ཏེ། སེམས་ཀྱི་ཟླ་གཉིས་པ་མེད་པ་དང༌། སེམས་ཐམས་ཅད་ཅིག་ཅར་དུ་མི་འབྱུང་བའི་ཕྱིར་རེ་རེ་ནས་འཇུག་གོ། །

zhes bya ba ni tshigs su bcad pa yin te/ gang 'di skad du byis pa rnams kyi sems zhesbya ba'am| yid ces bya ba'am/ rnam par shes pa zhes bya ba de ni 'das pa'i dus nas bzung ste/ lus sna tshogs gcig nas gcig tu brgyud pa dang/ rgyu gcig nas gcig tu brgyud pas/ byed pa po med par ring du byis pa rnams kyi ring du song ba zhes bya ste/ de ni 'khor ba'i phyir sngon gyi mtha' mi mngon no/ /de yang da ltar gyi dus la brten te/ sems kyi zla gnyis pa med pa dang/ sems thams cad cig car du mi 'byung ba'i phyir re re nas 'jug go/ /

【O2 釋第二句】

དེ་ཡང་ད་ལྟར་གྱི་དུས་ཁོ་ན་ལ་བརྟེན་ཏེ། འདོད་ཆགས་ཀྱི་བདག་ཉིད་དམ། ཞེ་སྡང་གི་བདག་ཉིད་དམ། གཏི་མུག་གི་བདག་ཉིད་དམ། ཉོན་མོངས་པ་དང་ཉེ་བའི་ཉོན་མོངས་པ་གང་ཡང་རུང་བའི་བདག་ཉིད་དུ་ཡང་རུང་སྟེ། གང་གི་ངོ་བོ་ཉིད་དུ་ཉེ་བར་གནས་པ་དེའི་ངོ་བོ་ཉིད་དུ་གཏན་དུ་རྗེས་སུ་འཇུག་པ་ནི་མ་ཡིན་ཏེ༑ དཔེར་ན་དབང་པོ་གཟུགས་ཅན་ལྔ་པོ་དག་མཐུན་པ་དང༌། མི་མཐུན་པ་དང༌། ངན་པ་དང༌། བཟང་པོར་ངོ་བོ་ཉིད་ཇི་ལྟ་བ་བཞིན་དུ་ཉེ་བར་གནས་ཏེ། དེ་ཁོ་ན་བཞིན་དུ་གཏན་དུ་རྗེས་སུ་འཇུག་གོ། །སེམས་ནི་དེ་ལྟ་མ་ཡིན་ཏེ། སེམས་ནི་ཉིན་མཚན་དང༌། སྐད་ཅིག་ཐང་ཅིག་ཡུད་ཙམ་དེ་དང་དེ་དག་འདས་པ་རྣམ་པ་དུ་མ་མང་པོ་སྣ་ཚོགས་གཞན་སྐྱེ་བ་ནི་སྐྱེ་ལ། གཞན་འགག་པ་ནི་འགག་སྟེ། དེ་ལྟར་ན་སེམས་ཀྱི་ངོ་བོ་ཉིད་ཀྱི་ལུས་ནི་ཉོན་མོངས་པ་ཅན་གྱི་བདག་ཉིད་ཡིན་པས་ཡོངས་སུ་གྲུབ་པ་མ་ཡིན་ནོ། །དེ་ཡང་མ་འོངས་པའི་དུས་ལ་བརྟེན་ནས་བག་ལ་ཉལ་དང་བཅས་པར་རྣམ་པར་ཤེས་པའི་གནས་བཞི་པོ་དེ་དག་ལ་གནས་ཏེ། ཡང་སྐྱེ་ཞིང་འགྲོ་བ་དང༌། ཕྱིར་འོང་བའི་སྐལ་བ་ཅན་ཡིན་ནོ། །

de yang da ltar gyi dus kho na la brten te/ 'dod chags kyi bdag nyid dam/ zhe sdang gi bdag nyid dam/ gti mug gi bdag nyid dam/ nyon mongs pa dang nye ba'i nyon mongs pa gang yang rung ba'i bdag nyid du yang rung ste/ gang gi ngo bo nyid du nye bar gnas pa de'i ngo bo nyid du gtan du rjes su 'jug pa ni ma yin te| dper na dbang po gzugs can lnga po dag mthun pa dang/ mi mthun pa dang/ ngan pa dang/ bzang por ngo bo nyid ji lta ba bzhin du nye bar gnas te/ de kho na bzhin du gtan du rjes su 'jug go/ /sems ni de lta ma yin te/ sems ni nyin mtshan dang/ skad cig thang cig yud tsam de dang de dag 'das pa rnam pa du ma mang po sna tshogs gzhan skye ba ni skye la/ gzhan 'gag pa ni 'gag ste/ de ltar na sems kyi ngo bo nyid kyi lus ni nyon mongs pa can gyi bdag nyid yin pas yongs su grub pa ma yin no/ /de yang ma 'ongs pa'i dus la brten nas bag la nyal dang bcas par rnam par shes pa'i gnas bzhi po de dag la gnas te/ yang skye zhing 'gro ba dang/ phyir 'ong ba'i skal ba can yin no/ /

【O3 釋第三句】

དེ་ལ་གལ་ཏེ་མཁས་པ་མཚན་ཉིད་བཞི་པོ་འདི་དག་གིས་འདས་པ་དང༌། ད་ལྟར་བྱུང་བ་དང༌། མ་འོངས་པའི་དུས་ལ་བརྟེན་ཏེ། སེམས་ཡང་དག་པ་ཅི་ལྟ་བ་བཞིན་དུ་ཡོངས་སུ་ཤེས་ནས། སྐྱོ་བར་བྱ་བ་དང༌། འདོད་ཆགས་དང་བྲལ་བར་བྱ་བ་དང༌།དགག་པར་བྱ་བའི་ཕྱིར་སྒྲུབ་ཅིང༌། སེམས་ཀྱང་གྲོལ་བར་བྱེད་པ་

de la gal te mkhas pa mtshan nyid bzhi po 'di dag gis 'das pa dang/ da ltar byung ba dang/ ma 'ongs pa'i dus la brten te/ sems yang dag pa ci lta ba bzhin du yongs su shes nas/ skyo bar bya ba dang/ 'dod chags dang bral bar bya ba dang/dgag par bya ba'i phyir sgrub cing/ sems kyang grol bar byed pa

【O4 釋第四句】

དེ་ནི་འཇིག་ཚོགས་ཐམས་ཅད་ལས་རྒལ་ཏེ། ཕ་རོལ་དུ་སོན་ནས་ཐང་ལ་གནས་པའི་བྲམ་ཟེ་ཡིན་ནོ། །

de ni 'jig tshogs thams cad las rgal te/ pha rol du son nas thang la gnas pa'i bram ze yin no/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་འདས་པའི་དུས་ཡུན་རིང་པོ་ནས་སེམས་ཅན་ཀུན་ནས་ཉོན་མོངས་པ་ཅན་བྱེད་པ་པོ་མེད་པ་ཡིན་པར་བསྟན་པ་དང༌། ད་ལྟར་བྱུང་བའི་དུས་ན་སྐད་ཅིག་པ་དང༌། རང་བཞིན་གྱིས་འོད་གསལ་བ་ཡིན་ལ། མ་འོངས་པའི་དུས་ན་བག་མེད་པ་དང༌། བག་ཡོད་པས་བྱས་པའི་ཀུན་ནས་ཉོན་མོངས་པ་དང༌། རྣམ་པར་བྱང་བ་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis 'das pa'i dus yun ring po nas sems can kun nas nyon mongs pa can byed pa po med pa yin par bstan pa dang/ da ltar byung ba'i dus na skad cig pa dang/ rang bzhin gyis 'od gsal ba yin la/ ma 'ongs pa'i dus na bag med pa dang/ bag yod pas byas pa'i kun nas nyon mongs pa dang/ rnam par byang ba bstan te/ de ni 'dir mdor bstan pa yin par rig par bya'o/ /

【M75-84 第二十段有十頌(10)】【N1 頌】【O1 初問答】【P1 問】

འཇིག་རྟེན་འདི་ནི་གང་གིས་བསྒྲིབས། །འདི་ནི་གང་གིས་མི་གསལ་བགྱིས། །བསྒོས་ཞེས་བགྱིས་པ་ཅི་ལ་བགྱི། །དེ་ཡི་འཇིགས་ཆེན་གང་ཞིག་ལགས། །

'jig rten 'di ni gang gis bsgribs/ /'di ni gang gis mi gsal bgyis/ /bsgos zhes bgyis pa ci la bgyi/ /de yi 'jigs chen gang zhig lags/ /

【P2 答】

མ་རིག་པས་ནི་འཇིག་རྟེན་བསྒྲིབས། །བག་མེད་ཕྱིར་ནི་གསལ་མ་ཡིན། །རྟོག་པས་བསྒོས་ཞེས་ང་སྨྲ་སྟེ༑ །དེ་ཡི࿒འཇིག་རྟེན་སྡུག་བསྔལ་ཡིན། །

ma rig pas ni 'jig rten bsgribs/ /bag med phyir ni gsal ma yin/ /rtog pas bsgos zhes nga smra ste| /de yi 'jig rten sdug bsngal yin/ /

【O2 第二問答】【P1 問】

རྒྱུན་རྣམས་ཀུན་ནས་འཛག་པ་ཡི༑ །རྒྱུན་རྣམས་བཟློག་པ་གང་ཞིག་ལགས། །རྒྱུན་རྣམས་སྡོམ་པ་བཀའ་སྩོལ་ཅིག །རྒྱུན་ནི་གང་གིས་དགག་པར་བགྱི། །

rgyun rnams kun nas 'dzag pa yi| /rgyun rnams bzlog pa gang zhig lags/ /rgyun rnams sdom pa bka' stsol cig /rgyun ni gang gis dgag par bgyi/ /

【P2 答】

འཇིག་རྟེན་རྒྱུན་ནི་གང་ཡིན་པ། །དེ་དག་བཟློག་པར་དྲན་པ་སྟེ། །རྒྱུན་རྣམས་སྡོམ་པར་བཤད་བྱ་ན། །ཤེས་རབ་ཀྱིས་ནི་དགག་པར་བྱ། །

'jig rten rgyun ni gang yin pa/ /de dag bzlog par dran pa ste/ /rgyun rnams sdom par bshad bya na/ /shes rab kyis ni dgag par bya/ /

【O3 第三問答】【P1 問】

ཤེས་རབ་དང་ནི་དྲན་པ་དང༌། །མིང་དང་གཟུགས་ནི་རྣམ་ཀུན་དུ། །དེ་ནི་གང་དུ་འགག་འགྱུར་བ། །ཞུ་ན་དེ་ནི་བདག་ལ་གསུངས༑ །

shes rab dang ni dran pa dang/ /ming dang gzugs ni rnam kun du/ /de ni gang du 'gag 'gyur ba/ /zhu na de ni bdag la gsungs| /

【P2 答】

ཤེས་རབ་དང་ནི་དྲན་པ་དང༌། །མིང་དང་གཟུགས་ནི་རྣམ་ཀུན་དུ༑ །རྣམ་པར་ཤེས་པ་འགགས་གྱུར་ན། །དེར་ནི་དེ་ཡང་འགག་པར་འགྱུར། །

shes rab dang ni dran pa dang/ /ming dang gzugs ni rnam kun du| /rnam par shes pa 'gags gyur na/ /der ni de yang 'gag par 'gyur/ /

【O4 第四問答】【P1 問】

དྲན་པ་སྤྱོད་པའི་རྣམ་པར་ཤེས། །ཇི་ལྟར་འཇུག་འགྱུར་ཞུ་ལགས་ན། །ཇི་བཞིན་ཐེ་ཚོམ་མ་མཆིས་པར། །དེ་ནི་བདག་ལ་བཤད་དུ་གསོལ། །

dran pa spyod pa'i rnam par shes/ /ji ltar 'jug 'gyur zhu lags na/ /ji bzhin the tshom ma mchis par/ /de ni bdag la bshad du gsol/ /

【P2 答】

ནང་དང་ཕྱི་ཡི་ཚོར་བ་ལ། །མངོན་པར་དགའ་བར་མི་བྱེད་ན། །དེ་ལྟར་དྲན་པ་སྤྱོད་པ་ཡི༑ །རྣམ་པར་ཤེས་པ་འཇུག་པར་འགྱུར། །

nang dang phyi yi tshor ba la/ /mngon par dga' bar mi byed na/ /de ltar dran pa spyod pa yi| /rnam par shes pa 'jug par 'gyur/ /

【O5 第五問答】【P1 問】

གང་དག་ལེགས་གསུངས་ཆོས་ཅན་དང༌། །གང་དག་སློབ་པ་ཐ་དད་པ། །དེ་དག་ནང་ནས་འགྲུས་པའི་སྤྱོད༑ །ཞུ་ན་བཟོད་ལྡན་བདག་ལ་གསུངས། །

gang dag legs gsungs chos can dang/ /gang dag slob pa tha dad pa/ /de dag nang nas 'grus pa'i spyod| /zhu na bzod ldan bdag la gsungs/ /

【P2 答】

འདོད་པ་རྣམས་ལ་ཆགས་མེད་ཅིང༌། །ཡིད་ཀྱིས་རྙོག་པ་མེད་པར་བྱེད། །ཆོས་རྣམས་ཀུན་ལ་མཁས་པ་དང༌། །དྲན་པས་དགེ་སློང་ཀུན་དུ་རྒྱུ། །

'dod pa rnams la chags med cing/ /yid kyis rnyog pa med par byed/ /chos rnams kun la mkhas pa dang/ /dran pas dge slong kun du rgyu/ /

【N2 釋】【O1 總指經頌】

ཞེས་བྱ་བ་ནི་ཕ་རོལ་དུ་སྒྲོལ་བ་ལས་མ་ཕམ་པས་ཞུས་པ་ཡིན་ནོ། །

zhes bya ba ni pha rol du sgrol ba las ma pham pas zhus pa yin no/ /

【O2 隨別釋】【P1 釋初答】【Q1 釋初句】

འཇིག་རྟེན་ནི་གསུམ་སྟེ། འདོད་པའི་འཇིག་རྟེན་དང༌།གཟུགས་ཀྱི་འཇིག་རྟེན་དང༌། གཟུགས་མེད་པའི་འཇིག་རྟེན་ནོ། །དོན་གྱི་སྐབས་འདི་ནི་རབ་ཏུ་བྱུང་བའི་འཇིག་རྟེན་དང༌། ཁྱིམ་པའི་འཇིག་རྟེན་ལས་དགོངས་སོ། །དེ་ལ་རབ་ཏུ་བྱུང་བའི་འཇིག་རྟེན་ལ་ཡང་རྣམ་པ་གཉིས་ཏེ། ཉེས་པར་བཤད་པའི་ཆོས་ཅན་རྣམས་དང༌། ལེགས་པར་གསུངས་པའི་ཆོས་ཅན་རྣམས་སོ། །དེ་ལ་ཉེས་པར་བཤད་པའི་ཆོས་ཅན་གང་ཡིན་པ་དེ་དག་ནི་མ་རིག་པས་བསྒྲིབས་སོ། །

'jig rten ni gsum ste/ 'dod pa'i 'jig rten dang/gzugs kyi 'jig rten dang/ gzugs med pa'i 'jig rten no/ /don gyi skabs 'di ni rab tu byung ba'i 'jig rten dang/ khyim pa'i 'jig rten las dgongs so/ /de la rab tu byung ba'i 'jig rten la yang rnam pa gnyis te/ nyes par bshad pa'i chos can rnams dang/ legs par gsungs pa'i chos can rnams so/ /de la nyes par bshad pa'i chos can gang yin pa de dag ni ma rig pas bsgribs so/ /

【Q2 釋第二句】

ལེགས་པར་གསུངས་པའི་ཆོས་ཅན་གང་ཡིན་པ་དེ་དག་ནི་རིག་པའི་གསལ་བའི་སྐབས་ཡོད་མོད་ཀྱི་བག་མེད་པས་མི་གསལ་ལོ། །

legs par gsungs pa'i chos can gang yin pa de dag ni rig pa'i gsal ba'i skabs yod mod kyi bag med pas mi gsal lo/ /

【Q3 釋第三句】

ཁྱིམ་པ་གོས་དཀར་པོ་གྱོན་པ་ཐ་དད་པ་རྣམས་ནི་རྟོག་པས་བསྒོས་པ་ཡིན་ནོ། །རྟོག་པ་དེ་ཡང་རྣམ་པ་གསུམ་དུ་རིག་པར་བྱ་སྟེ། བསྙད་པའི་གཞི་གསུམ་པོ་དག་ལ་ཡང་རྟོག་པ་ཞེས་བྱའོ། །ཐ་སྙད་བཞི་བརྗོད་པ་ལ་ཡང་རྟོག་པ་ཞེས་བྱའོ། །ཚིག་འབྱུང་བར་བྱེད་པའི་རྟོག་པ་ལ་ཡང་རྟོག་པ་ཞེས་བྱའོ། །དེ་ལ་འདས་པ་དང༌། མ་འོངས་པ་དང༌། ད་ལྟར་བྱུང་བའི་བསྙད་པའི་གཞི༌རྣམས་ལས། ཐ་སྙད་གཞི་ལས་བརྩམས་ཏེ། རྣམ་པར་རྟོག་པ་ཐ་དད་པ་དག་ལ་རྣམ་པར་རྟོག་པ་རྣམས་ཀྱི་མཐུན་པའམ་མི་མཐུན་པར་འགྱུར་ཏེ། དེ་ནི་དེ་དག་གི་སྒོ་བར་བྱེད་པ་ཞེས་བྱའོ། །དེ་ལྟར་སྔ་མའི་རྟོག་པ་དང༌། ཕྱི་མའི་བསྒོ་བ་ནི་ཕལ་ཆེར་ཁྱིམ་པ་རྣམས་ལ་སྣང་སྟེ། དེ་ལྟ་བས་ན་དེ་དག་ནི་རྟོག་པས་བསྒོས་པ་ཞེས་བྱའོ། །

khyim pa gos dkar po gyon pa tha dad pa rnams ni rtog pas bsgos pa yin no/ /rtog pa de yang rnam pa gsum du rig par bya ste/ bsnyad pa'i gzhi gsum po dag la yang rtog pa zhes bya'o/ /tha snyad bzhi brjod pa la yang rtog pa zhes bya'o/ /tshig 'byung bar byed pa'i rtog pa la yang rtog pa zhes bya'o/ /de la 'das pa dang/ ma 'ongs pa dang/ da ltar byung ba'i bsnyad pa'i gzhirnams las/ tha snyad gzhi las brtsams te/ rnam par rtog pa tha dad pa dag la rnam par rtog pa rnams kyi mthun pa'am mi mthun par 'gyur te/ de ni de dag gi sgo bar byed pa zhes bya'o/ /de ltar snga ma'i rtog pa dang/ phyi ma'i bsgo ba ni phal cher khyim pa rnams la snang ste/ de lta bas na de dag ni rtog pas bsgos pa zhes bya'o/ /

【Q4 釋第四句】

དེ་ལ་ཉེས་པར་བཤད་པའི་ཆོས་ཅན་མ་རིག་པས་བསྒྲིབས་པ་གང་དག་ཡིན་པ་དང༌། ལེགས་པར་གསུངས་པའི་ཆོས་ཅན་བག་མེད་པ་གང་དག་ཡིན་པ་དང༌། ཁྱིམ་པ་རྟོག་པས་བསྒོས་པ་གང་དག་ཡིན་པ་དེ་དག་ནི་ཚེ་འདི་ལ་སྡུག་བསྔལ་གྱི་རྒྱུ་ཡིན་བཞིན་དུ། སྡུག་བསྔལ་གྱི་རྒྱུ་ལས་སྡུག་བསྔལ་གྱི་རྒྱུར་ཡང་དག་པ་ཇི་ལྟ་བ་བཞིན་དུ་ཅི་ཡང་མི་ཤེས་པས་སྡུག་བསྔལ་གྱི་རྒྱུ་ལ་མངོན་པར་དགའ་བའི་ངོ་བོར་གནས་ཏེ། རྒྱུ་དེས་ཕྱི་མ་ལ་དེ་དག་གི་སྡུག་བསྔལ་སྐྱེ་བ་གང་ཡིན་པ་དེ་ནི། ཤིན་ཏུ་འཇིགས་པ་ཆེན་པོ་མི་བཟད་པ་ཡིན་ནོ། །

de la nyes par bshad pa'i chos can ma rig pas bsgribs pa gang dag yin pa dang/ legs par gsungs pa'i chos can bag med pa gang dag yin pa dang/ khyim pa rtog pas bsgos pa gang dag yin pa de dag ni tshe 'di la sdug bsngal gyi rgyu yin bzhin du/ sdug bsngal gyi rgyu las sdug bsngal gyi rgyur yang dag pa ji lta ba bzhin du ci yang mi shes pas sdug bsngal gyi rgyu la mngon par dga' ba'i ngo bor gnas te/ rgyu des phyi ma la de dag gi sdug bsngal skye ba gang yin pa de ni/ shin tu 'jigs pa chen po mi bzad pa yin no/ /

【P2 釋第二答】【Q1 釋初句】

དེ་ལ་སེམས་ཅན་ཉེས་པར་བཤད་པའི་ཆོས་ཅན་རྣམས་ཀྱི་སྐྱེ་མཆེད་དྲུག་གི་རྒྱུན་ནི་མ་རིག་པའི་སྒྲིབ་པའི་སྲོལ་ནས་སྡུག་བསྔལ་གྱི་ཕྱིར་འབབ་པོ། །ཁྱིམ་པ་རྣམས་ཀྱི་ནི་རྟོག་པའི་སྲོལ་ནས་སོ། །ལེགས་པར་གསུངས་པའི་ཆོས་ཅན་རྣམས་ཀྱི་སྐྱེ་མཆེད་དྲུག་གི་རྒྱུ་ནི་བག་མེད་པའི་སྲོལ་ནས་སྡུག་བསྔལ་གྱི་ཕྱིར་འབབ་སྟེ།

de la sems can nyes par bshad pa'i chos can rnams kyi skye mched drug gi rgyun ni ma rig pa'i sgrib pa'i srol nas sdug bsngal gyi phyir 'bab po/ /khyim pa rnams kyi ni rtog pa'i srol nas so/ /legs par gsungs pa'i chos can rnams kyi skye mched drug gi rgyu ni bag med pa'i srol nas sdug bsngal gyi phyir 'bab ste/

【Q2 釋第二句】

མ་རིག་པའི་སྒྲིབ་པ་དང༌། རྟོག་པ་དང༌། བག་མེད་པའི་སྲོལ་གྱི་རྒྱུན་དེ་དག་གི་རྒྱུན་འཇུག་པ་དེ་ཟློག་པ་ནི། གཞན་གྱི་སྒྲའི་རྒྱུན་ལས་བྱུང་བ་དང༌། སོ་སོ་རང་གི་ཚུལ་བཞིན་ཡིད་ལ་བྱེད་པའི་རྒྱུ་ལས་བྱུང་བས། འདུ་བྱེད་ཐམས་ཅད་ལ་ཉེས་དམིགས་སུ་འཛིན་པ་དང་ལྡན་པའི་དྲན་པ་ཡིན་ཏེ། རྣམ་པར་གནོན་པའི་གཉེན་པོའི་ཚུལ་གྱིས་སོ། །

ma rig pa'i sgrib pa dang/ rtog pa dang/ bag med pa'i srol gyi rgyun de dag gi rgyun 'jug pa de zlog pa ni/ gzhan gyi sgra'i rgyun las byung ba dang/ so so rang gi tshul bzhin yid la byed pa'i rgyu las byung bas/ 'du byed thams cad la nyes dmigs su 'dzin pa dang ldan pa'i dran pa yin te/ rnam par gnon pa'i gnyen po'i tshul gyis so/ /

【Q3 釋第三句】

འཇིག་རྟེན་ལས་འདས་པའི་ཡང་དག་པའི་ལྷ་བས་བསྡུས་པའི་ཤེས་རབ་ཀྱིས་ནི་རྒྱུན་དེ་དག་གསུམ་ཆར་ཡང་འཇུག་པའི་རྒྱུན་གཅོད་པའི་ཚུལ་གྱིས་ཐམས་ཅད་ཀྱི་ཐམས་ཅད་དུ་གཅོད་པར་བྱེད་དེ།

'jig rten las 'das pa'i yang dag pa'i lha bas bsdus pa'i shes rab kyis ni rgyun de dag gsum char yang 'jug pa'i rgyun gcod pa'i tshul gyis thams cad kyi thams cad du gcod par byed de/

【Q4 釋第四句】

རྒྱུན་དེ་རྣམ་པར་གནོན་པས་སྤོང་བ་ཡང་སྡོམ་པ་ཡིན་ལ།གཏན་སྤོང་བ་ཡང་སྡོམ་པ་ཡིན་པར་རིག་པར་བྱའོ། །

rgyun de rnam par gnon pas spong ba yang sdom pa yin la/gtan spong ba yang sdom pa yin par rig par bya'o/ /

【P3 釋第三答】【Q1 汎釋染淨二品不顯了、顯了二類差別】

དེ་ལ་ཉེས་པར་བཤད་པའི་ཆོས་ཅན་རྣམས་དང༌། ཁྱིམ་པ་རྣམས་ནི་གཅིག་ཏུ་ངེས་པར་ཀུན་ནས་ཉོན་མོངས་པའི་ཕྱོགས་སུ་གཏོགས་པ་ཡིན་ནོ། །ལེགས་པར་གསུངས་པའི་ཆོས་འདུལ་བ་ལ་ནི་གཉིས་དམིགས་ཏེ། བག་མེད་པ་རྣམས་ནི་ཀུན་ནས་ཉོན་མོངས་པ་ཅན་ཡིན་ནོ། །བག་ཡོད་པ་རྣམས་ནི་རྣམ་པར་བྱང་བའི་གསལ་བ་ཅན་ཡིན་ནོ། །དེ་ལ་གསལ་བར་བྱས་པ་གང་ཡིན་པ་དག་དང༌། གསལ་བར་བྱེད་པ་གང་ཡིན་པ་དེ་དག་ཀྱང་བག་ཡོད་པ་ཡིན་པར་རིག་པར་བྱའོ། །

de la nyes par bshad pa'i chos can rnams dang/ khyim pa rnams ni gcig tu nges par kun nas nyon mongs pa'i phyogs su gtogs pa yin no/ /legs par gsungs pa'i chos 'dul ba la ni gnyis dmigs te/ bag med pa rnams ni kun nas nyon mongs pa can yin no/ /bag yod pa rnams ni rnam par byang ba'i gsal ba can yin no/ /de la gsal bar byas pa gang yin pa dag dang/ gsal bar byed pa gang yin pa de dag kyang bag yod pa yin par rig par bya'o/ /

【Q2 總釋頌意】

དེ་ལ་དགྲ་བཅོམ་པ་གསལ་བར་བྱས་པ་དེ་དག་ནི་དྲན་པ་ཉེ་བར་གཞག་པ་བཞི་པོ་དེ་དག་ལ་དྲན་པ་དང་ཤེས་རབ་ཤིན་ཏུ་བསྒོམས་པའི་ཕྱིར་དང༌། ཤེས་བཞིན་དུ་རྣམ་པར་དག་པ་ཐོབ་པའི་ཕྱིར་བག་ཡོད་པ་ལ་བག་ཡོད་པར་བྱེད་པ་མེད་ཀྱི། ཕུང་པོའི་ལྷག་མ་མེད་པའི་མྱ་ངན་ལས་འདས་པའི་དབྱིངས་སུ་ཤེས་པ་ཤིན་ཏུ་རྣམ་པར་དག་པ་དེ་འགགས་པས་དེའི་དྲན་པ་དང༌། ཤེས་རབ་ཀྱང་འགག་པར་འགྱུར་བ་ནི་མེད་པ་མ་ཡིན་ནོ། །དེའི་དེ་ལས་གཞན་པ་སྔོན་གྱི་ལས་ཀྱིས་འཕངས་པའི་མིང་དང་གཟུགས་ཀྱི་ལྷག་མ་ཆེན་པོར་གཏོགས་པ་གང་ཡིན་པ་དེ་དག་ཐམས་ཅད་ཀྱང་འགག་པར་འགྱུར་རོ། །

de la dgra bcom pa gsal bar byas pa de dag ni dran pa nye bar gzhag pa bzhi po de dag la dran pa dang shes rab shin tu bsgoms pa'i phyir dang/ shes bzhin du rnam par dag pa thob pa'i phyir bag yod pa la bag yod par byed pa med kyi/ phung po'i lhag ma med pa'i mya ngan las 'das pa'i dbyings su shes pa shin tu rnam par dag pa de 'gags pas de'i dran pa dang/ shes rab kyang 'gag par 'gyur ba ni med pa ma yin no/ /de'i de las gzhan pa sngon gyi las kyis 'phangs pa'i ming dang gzugs kyi lhag ma chen por gtogs pa gang yin pa de dag thams cad kyang 'gag par 'gyur ro/ /

【P4 釋第四答】

ཇི་སྲིད་དུ་འགག་པར་མ་གྱུར་པ་དེ་སྲིད་དུ་ཡང་རྟག་ཏུ་གནས་པར་བྱ་བ་དྲུག་གིས་གནས་ཤིང་ནང་གི་འདོད་ཆགས་དང་བྲལ་བའི་ས་པའི་ཚོར་བ་དང༌། ཕྱི་རོལ་གྱི་འདོད་པར་གཏོགས་པའི་ཚོར་བ་ལ་ཡང་མངོན་པར་དགའ་བ་མེད་དེ། དེ་ལྟར་དྲན་པ་དང་ལྡན་པའི་དགྲ་བཅོམ་པ་ནི་ཚེ་ཇི་སྲིད་པར་རྣམ་པར་རྒྱུ་བ་ན་རྣམ་པར་ཤེས་པ་དེ་འཇུག་པར་འགྱུར་རོ། །

ji srid du 'gag par ma gyur pa de srid du yang rtag tu gnas par bya ba drug gis gnas shing nang gi 'dod chags dang bral ba'i sa pa'i tshor ba dang/ phyi rol gyi 'dod par gtogs pa'i tshor ba la yang mngon par dga' ba med de/ de ltar dran pa dang ldan pa'i dgra bcom pa ni tshe ji srid par rnam par rgyu ba na rnam par shes pa de 'jug par 'gyur ro/ /

【P5 釋第五答】【Q1 釋初句】

དེ་ལ་སློབ་པ་གང་ཡིན་པ་དེ་དག་ལ་ནི་བག་ཡོད་པར་བྱེད་པ་ཡོད་དེ༑ དེ་དག་ལ་ནི་གསལ་བར་བྱེད་པའོ། །བག་ཡོད་པ་ལ་བག་ཡོད་པར་བྱེད་པ་དེ་དག་ཀྱང་རྣམ་པ་གཉིས་སུ་རིག་པར་བྱ་སྟེ།

de la slob pa gang yin pa de dag la ni bag yod par byed pa yod de| de dag la ni gsal bar byed pa'o/ /bag yod pa la bag yod par byed pa de dag kyang rnam pa gnyis su rig par bya ste/

【Q2 釋第二句】

སློབ་པ་ཐ་དད་པ་རེ་ལྟར་ཐོགས་ན་ལན་བདུན་པ་དང༌། རིགས་ནས་རིགས་སུ་སྐྱེ་བ་དང༌། ལན་ཅིག་ཕྱིར་འོང་བ་ལ་སོགས་པ་དག་གི་ནང་ནས་གང་རྟག་ཏུ་བྱེད་ཅིང་བྱང་བར་བྱེད་པའི་སློབ་པ། གང་ཚེ་འདི་ལ་ཡོངས་སུ་མྱ་ངན་ལས་འདས་པའི་སྐལ་བ་ཡོད་པའི་འོག་མའི་ཆ་དང་མཐུན་པ་དང༌། གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་ཀྱི་ཀུན་ནས་ཉོན་མོངས་པ་ཅན་དུ་མི་འགྱུར་བ་དང༌། དེ་དག་ཉིད་སྤང་བའི་ཕྱིར་གཉེན་པོ་སྒོམ་པར་བྱེད་པའོ། །དེ་ལ་འདོད་པ་རྣམས་ལ་མངོན་པར་ཞེན་པ་མེད་པས་ནི་འོག་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་ཀྱིས་ཀུན་ནས་ཉོན་མོངས་པ་ཅན་དུ་མི་འགྱུར་ལ། ཡིད་ཀྱི་རྙོག་པ་མེད་པར་བྱེད་པས་ནི་གོང་མའི་ཆ་དང་མཐུན་པའི་ཀུན་དུ་སྦྱོར་བ་རྣམས་ཀྱིས་ཀུན་ནས་ཉོན་མོངས་པ་ཅན་དུ་མི་འགྱུར་རོ། །

slob pa tha dad pa re ltar thogs na lan bdun pa dang/ rigs nas rigs su skye ba dang/ lan cig phyir 'ong ba la sogs pa dag gi nang nas gang rtag tu byed cing byang bar byed pa'i slob pa/ gang tshe 'di la yongs su mya ngan las 'das pa'i skal ba yod pa'i 'og ma'i cha dang mthun pa dang/ gong ma'i cha dang mthun pa'i kun du sbyor ba rnams kyi kun nas nyon mongs pa can du mi 'gyur ba dang/ de dag nyid spang ba'i phyir gnyen po sgom par byed pa'o/ /de la 'dod pa rnams la mngon par zhen pa med pas ni 'og ma'i cha dang mthun pa'i kun du sbyor ba rnams kyis kun nas nyon mongs pa can du mi 'gyur la/ yid kyi rnyog pa med par byed pas ni gong ma'i cha dang mthun pa'i kun du sbyor ba rnams kyis kun nas nyon mongs pa can du mi 'gyur ro/ /

【Q3 釋第三句】

སྡུག་བསྔལ་གྱི་ཆོས་ཐམས་ཅད་དང༌། ཀུན་འབྱུང་བ་ནས་ངེས་པར་འབྱུང་བའི་བར་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ལ། དྲན་པ་ཉེ་བར་གཞག་པ་བཞི་ལ་ཤིན་ཏུ་གནས་པའི་སེམས་ཀྱིས་གནས་ན་མཐར་ཕྱིན་པར་བྱ་བའི་ཕྱིར།

sdug bsngal gyi chos thams cad dang/ kun 'byung ba nas nges par 'byung ba'i bar du yang dag pa ji lta ba bzhin du rab tu shes la/ dran pa nye bar gzhag pa bzhi la shin tu gnas pa'i sems kyis gnas na mthar phyin par bya ba'i phyir/

【Q4 釋第四句】

ལམ་ཇི་ལྟར་ཐོབ་པ་ཉིད་ཀྱི་རྗེས་སུ་འགྲོ་བར་འགྱུར་ཏེ། དེ་ལྟར་གཉེན་པོ་སྒོམ་པར་བྱེད་དོ། །དེ་ཙམ་གྱིས་ན་དེའི་བག་ཡོད་ལ། བག་ཡོད་པར་བྱེད་པ་ཐམས་ཅད་ཡོངས་སུ་རྫོགས་པ་ཡིན་ནོ། །

lam ji ltar thob pa nyid kyi rjes su 'gro bar 'gyur te/ de ltar gnyen po sgom par byed do/ /de tsam gyis na de'i bag yod la/ bag yod par byed pa thams cad yongs su rdzogs pa yin no/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ཁྱིམ་པ་རྣམས་དང༌། འདི་ལས་ཕྱི་རོལ་པ་རྣམས་ནི་གཅིག་ཏུ་ངེས་པར་ཀུན་ནས་ཉོན་མོངས་པར་འགྱུར་བ་དང༌། ཆོས་འདི་པ་རྣམས་ལས་ཀྱང་བག་མེད་པ་རྣམས་ནི་ཀུན་ནས་ཉོན་མོངས་པར་འགྱུར་བ་དང༌། བག་ཡོད་པ་རྣམས་ནི་རྣམ་པར་བྱང་བར་འགྱུར་བར་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis khyim pa rnams dang/ 'di las phyi rol pa rnams ni gcig tu nges par kun nas nyon mongs par 'gyur ba dang/ chos 'di pa rnams las kyang bag med pa rnams ni kun nas nyon mongs par 'gyur ba dang/ bag yod pa rnams ni rnam par byang bar 'gyur bar bstan te/ de ni 'dir mdor bstan pa yin par rig par bya'o/ /

【M85-90 第二十一段六頌(6)】【N1 頌】【O1 初三頌明諸有學觀染遠離】【P1 事欲名愛味】

འདོད་པ་རྣམས་ནི་འདོད་པ་དང༌། །གལ་ཏེ་དེ་ཡི་དེ་གྲུབ་ཅིང༌། །མིང་ནི་ཅི་དགར་ཐོབ་གྱུར་ན། །ཡིད་ནི་མཆོག་ཏུ་དགའ་བར་འགྱུར། །

'dod pa rnams ni 'dod pa dang/ /gal te de yi de grub cing/ /ming ni ci dgar thob gyur na/ /yid ni mchog tu dga' bar 'gyur/ /

【P2 惱欲名過患】

སྐྱེ་བོ་འདུན་པ་སྐྱེས་གྱུར་ལ། །ཚོར་བ་དེ་ཡི་འདོད་དེ་དག །གལ་ཏེ་ཡོངས་སུ་ཉམས་གྱུར་ན། །ཟུག་རྔུ་ཟུག་བཞིན་གནོད་པར་འགྱུར། །

skye bo 'dun pa skyes gyur la/ /tshor ba de yi 'dod de dag /gal te yongs su nyams gyur na/ /zug rngu zug bzhin gnod par 'gyur/ /

【P3 斷二名出離】

སྦྲུལ་མགོ་ལས་ནི་རྐང་པ་བཞིན། །འདོད་རྣམས་སྤོང་བ་གང་ཡིན་དེ། །འཇིག་རྟེན་དག་ན་སྲེད་འདི་ལས། །དྲན་བཞིན་དུ་ནི་འདའ་བར་འགྱུར། །

sbrul mgo las ni rkang pa bzhin/ /'dod rnams spong ba gang yin de/ /'jig rten dag na sred 'di las/ /dran bzhin du ni 'da' bar 'gyur/ /

【O2 後三頌明諸無學觀染永絕】【P1 愛味能為過患】

ཞིང་དངོས་དབྱིག་དང་བ་ལང་དང༌། །རྟ་དང་ནོར་བུ་རྣ་ཆ་དང༌། །བུད་མེད࿒བྲན་གྱི་འདོད་རྒྱས་ལ། །མི་ནི་མངོན་པར་ཞེན་པ་གང༌། །

zhing dngos dbyig dang ba lang dang/ /rta dang nor bu rna cha dang/ /bud med bran gyi 'dod rgyas la/ /mi ni mngon par zhen pa gang/ /

སྟོབས་ཆེན་ཉམ་ཆུང་བབ་པ་བཞིན། །དེ་ནི་ཉེས་འཛག་རྣམས་ཀྱིས་བཅོམ། །དེ་ཕྱིར་ཆུར་ནི་གྲུ་ཞིག་ལྟར། །དེ་ལྟར་སྡུག་བསྔལ་འབྱུང་བར་འགྱུར། །

stobs chen nyam chung bab pa bzhin/ /de ni nyes 'dzag rnams kyis bcom/ /de phyir chur ni gru zhig ltar/ /de ltar sdug bsngal 'byung bar 'gyur/ /

【P2 出離功德】

ཏ་ལ་གཏན་ནས་གཅད་པ་ལྟར། །གང་གིས་དེ་ནི་བཅད་བྱས་པ༑ །དེ་ནི་མྱ་ངན་ལྡོག་འགྱུར་ཏེ། །པདྨ་ལ་ནི་ཆུ་ཐིགས་བཞིན། །

ta la gtan nas gcad pa ltar/ /gang gis de ni bcad byas pa| /de ni mya ngan ldog 'gyur te/ /pad+ma la ni chu thigs bzhin/ /

【N2 釋】【O1 釋初頌】

ཞེས་བྱ་བ་ནི་དོན་གྱི་སྡེ་ཚན་ལས་འདོད་པ་རྣམས་ལས་བརྩམས་པའི་ཚིགས་སུ་བཅད་པ་ཡིན་ཏེ། འདི་ལྟར་འདི་ན་ལ་ལ་མ་འོངས་པའི་འདོད་པ་རྣམས་ཐོབ་པར་བྱ་བའི་ཕྱིར་དོན་དུ་གཉེར་བ་དང༌། ཐོབ་པ་རྣམས་ལ་ད་ལྟར་སོ་སོར་རྟེན་པར་བྱེད་དེ། དེ་དེ་ལྟར་དོན་དུ་གཉེར་བར་གྱུར་ཅིང་སོ་སོར་རྟེན་པར་བྱེད་པ་དང༌། རྙེད་པ་དང་ལོངས་སྤྱོད་དེ་འགྲུབ་པར་འགྱུར་ཏེ། གཞི་དེས་དེའི་བདེ་བ་ཡང་སྐྱེ་བར་འགྱུར་ལ། ཡིད་བདེ་བ་ཡང་སྐྱེ་བར་འགྱུར་བ་འདི་ནི་འདོད་པ་རྣམས་ཀྱི་རོ་མྱང་བ་ཞེས་བྱའོ། །

zhes bya ba ni don gyi sde tshan las 'dod pa rnams las brtsams pa'i tshigs su bcad pa yin te/ 'di ltar 'di na la la ma 'ongs pa'i 'dod pa rnams thob par bya ba'i phyir don du gnyer ba dang/ thob pa rnams la da ltar so sor rten par byed de/ de de ltar don du gnyer bar gyur cing so sor rten par byed pa dang/ rnyed pa dang longs spyod de 'grub par 'gyur te/ gzhi des de'i bde ba yang skye bar 'gyur la/ yid bde ba yang skye bar 'gyur ba 'di ni 'dod pa rnams kyi ro myang ba zhes bya'o/ /

【O2 釋第二頌】

གལ་ཏེ་དེ་དོན་དུ་གཉེར་བར་གྱུར་ཅིང༌། འདོད་པ་དེ་དག་རྙེད་པ་དང་ལོངས་སྤྱོད་ལས་ཡོངས་སུ་ཉམས་པར་གྱུར་ན། དེ་འདོད་པའི་རོ་མྱོང་བ་དང་ལྡན་པའི་སྲེད་པ་ཟུག་རྔུ་སེམས་ལ་ཞུགས་པ་དེས། མི་ཟུག་རྡུས་ཟུག་པ་བཞིན་དུ་ཤིན་ཏུ་སྡུག་བསྔལ་བ་དང༌། ཡིད་མི་བདེ་བ་དང་ཕྲད་པར་འགྱུར་ཏེ། འདི་ནི་འདོད་པ་རྣམས་ཀྱི་ཉེས་དམིགས་ཞེས་བྱའོ། །

gal te de don du gnyer bar gyur cing/ 'dod pa de dag rnyed pa dang longs spyod las yongs su nyams par gyur na/ de 'dod pa'i ro myong ba dang ldan pa'i sred pa zug rngu sems la zhugs pa des/ mi zug rdus zug pa bzhin du shin tu sdug bsngal ba dang/ yid mi bde ba dang phrad par 'gyur te/ 'di ni 'dod pa rnams kyi nyes dmigs zhes bya'o/ /

【O3 釋第三頌】

དེ་ལ་འདོད་པ་རྣམས་ནི་སྤྲུལ་ལྟ་བུ་ཡིན་ལ། འདོད་པ་རྣམས་ཀྱི་རོ་མྱང་བ་ནི་སྦྲུལ་གྱི་མགོ་བོ་ལྟ་བུ་ཡིན་ཏེ། འདོད་པའི་སྦྲུལ་གྱིས་འདོད་པའི་རོ་མྱང་བ་ལ་ཀུན་དུ་ཆགས་ཤིང་མངོན་པར་ཞེན་པའི་དུག་དེས་བྱིས་པ་རྣམས་ཟིན་ཏོ། །འཕགས་པ་ཉན་ཐོས་ཐོས་པ་དང་ལྡན་པ་དེ་ནི་སྦྲུལ་མགོ་ལོག་ནས་སོང་བ་བཞིན་དུ་འདོད་པ་རྣམས་ཀྱི་རོ་མྱང་བ་ལ་ཀུན་དུ་ཆགས་པ་སྤངས་ནས། ཆགས་པ་མེད࿒པ་ནས་རྒྱས་པར་མངོན་པར་ཞེན་པ་མེད་པར་གྱུར་པའི་བར་གྱིས་ལོངས་སྤྱོད་པར་བྱེད་དེ། དེ་གཟུགས་རྣམས་ལ་ཆགས་པ་ནས། རེག་བྱ་རྣམས་ལ་འདོད་པའི་སྲེད་པའི་བར་གང་ཡིན་པའི་ཆགས་པ་དེ་ལས།འདུན་པའི་འདོད་ཆགས་འདུལ་ཞིང་སྤོང་ལ། ཡང་དག་པར་འདའ་བས་རྒལ་བར་འགྱུར་བ་འདི་ནི་འདོད་པ་རྣམས་ལས་ངེས་པར་འབྱུང་བའོ། །

de la 'dod pa rnams ni sprul lta bu yin la/ 'dod pa rnams kyi ro myang ba ni sbrul gyi mgo bo lta bu yin te/ 'dod pa'i sbrul gyis 'dod pa'i ro myang ba la kun du chags shing mngon par zhen pa'i dug des byis pa rnams zin to/ /'phags pa nyan thos thos pa dang ldan pa de ni sbrul mgo log nas song ba bzhin du 'dod pa rnams kyi ro myang ba la kun du chags pa spangs nas/ chags pa med pa nas rgyas par mngon par zhen pa med par gyur pa'i bar gyis longs spyod par byed de/ de gzugs rnams la chags pa nas/ reg bya rnams la 'dod pa'i sred pa'i bar gang yin pa'i chags pa de las/'dun pa'i 'dod chags 'dul zhing spong la/ yang dag par 'da' bas rgal bar 'gyur ba 'di ni 'dod pa rnams las nges par 'byung ba'o/ /

【O4 釋第四頌】

མདོར་བསྡུ་ན། འདོད་པ་རྣམས་ནི་ངོ་བོ་ཉིད་རྣམ་པ་གཉིས་ཏེ། དངོས་པོའི་འདོད་པ་རྣམས་དང༌། ཉོན་མོངས་པའི་འདོད་པ་རྣམས་སོ། །དེ་ལ་དངོས་པོའི་འདོད་པ་རྣམས་ནི་གང་གི་གཞི་ཞིང་གི་དངོས་པོ་ཡིན་པའི་འབྲུ་དང༌། གང་གི་གཞི་དབྱིག་གི་དངོས࿒པོ་ཡིན་པའི་ནོར་ཡིན་ཏེ། འདི་ལྟར་འབྲུ་ནི་ཞིང་ལས་བཙལ་བར་བྱ་བ་ཡིན་ལ། དབྱིག་ནི་རྒྱལ་པོ་ལ་ཞོ་ཤས་འཚོ་བ་དང༌། ཚོང་གཉིས་ལས་བཙལ་བར་བྱ་བའི་ཕྱིར་རོ། །ཞིང་ལས་འབྲུ་བཙལ་བའི་ཐབས་ནི་བ་ལང་ངོ༌། །རྒྱལ་པོ་ལ་ཞོ་ཤས་འཚོ་བ་ལས་དབྱིག་བཙལ་བའི་ཐབས་ནི་རྟའོ། །ཚོང་ལས་དབྱིག་བཙལ་བའི་ཐབས་ནི་དབྱིག་དང་ནོར་བུས་སྤྲས་པ་ཐ་དད་པ་དག་དང༌། དབྱིག་གིས་སྤྲས་པའི་རྣ་ཆ་གདུབ་འཁོར་ལ་སོགས་པའོ། །འདི་ལྟར་ཐབས་ཀྱི་མཆོག་འདི་དག་ལ་སོགས་པ་དང༌།འདི་ལྟ་སྟེ། ཉོ་ཚོང་བྱ་བའི་ཕྱིར་ཚོང་འཕྲུལ་གྱི་ཐབས་གཞན་དག་ཀྱང་རིག་པར་བྱའོ། །ནོར་དང་འབྲུ་བསགས་ནས་རྩེ་ཞིང་དགའ་ལ། ལོངས་སྤྱོད་པའི་གྲོགས་ནི་བུད་མེད་རྣམས་སོ། །མ་བསགས་པའི་ཚེ་བསྒྲུབ་པ་དང༌། བསྲུང་བ་དང༌། སྤེལ་བའི་གྲོགས་ནི་བྲན་རྣམས་སོ། །ནོར་དང་འབྲུའི་ཕུང་པོ་མང་པོ་བསགས་ནས། རྒུད་པ་བསལ་བའི་ཕྱིར་གཏེར་དུ་སྦེད་དེ། དེ་དག་ནི་དངོས་པོའི་འདོད་པའི་རྣམ་པ་ཐམས་ཅད་ཅེས་བྱའོ། །ཉོན་མོངས་པའི་འདོད་པ་རྣམས་གང་ཞེ་ན། དངོས་པོའི་འདོད་པའི་རོ་མྱང་བའི་རྗེས་སུ་འབྲང་བའི་རྣམ་པར་ཤེས་པ་ལ་མངོན་པར་ཞེན་པ་གང་ཡིན་པ་དང༌། ཀུན་དུ་རྟོག་པའི་འདོད་ཆགས་གང་ཡིན་པ་སྟེ།

mdor bsdu na/ 'dod pa rnams ni ngo bo nyid rnam pa gnyis te/ dngos po'i 'dod pa rnams dang/ nyon mongs pa'i 'dod pa rnams so/ /de la dngos po'i 'dod pa rnams ni gang gi gzhi zhing gi dngos po yin pa'i 'bru dang/ gang gi gzhi dbyig gi dngos po yin pa'i nor yin te/ 'di ltar 'bru ni zhing las btsal bar bya ba yin la/ dbyig ni rgyal po la zho shas 'tsho ba dang/ tshong gnyis las btsal bar bya ba'i phyir ro/ /zhing las 'bru btsal ba'i thabs ni ba lang ngo/ /rgyal po la zho shas 'tsho ba las dbyig btsal ba'i thabs ni rta'o/ /tshong las dbyig btsal ba'i thabs ni dbyig dang nor bus spras pa tha dad pa dag dang/ dbyig gis spras pa'i rna cha gdub 'khor la sogs pa'o/ /'di ltar thabs kyi mchog 'di dag la sogs pa dang/'di lta ste/ nyo tshong bya ba'i phyir tshong 'phrul gyi thabs gzhan dag kyang rig par bya'o/ /nor dang 'bru bsags nas rtse zhing dga' la/ longs spyod pa'i grogs ni bud med rnams so/ /ma bsags pa'i tshe bsgrub pa dang/ bsrung ba dang/ spel ba'i grogs ni bran rnams so/ /nor dang 'bru'i phung po mang po bsags nas/ rgud pa bsal ba'i phyir gter du sbed de/ de dag ni dngos po'i 'dod pa'i rnam pa thams cad ces bya'o/ /nyon mongs pa'i 'dod pa rnams gang zhe na/ dngos po'i 'dod pa'i ro myang ba'i rjes su 'brang ba'i rnam par shes pa la mngon par zhen pa gang yin pa dang/ kun du rtog pa'i 'dod chags gang yin pa ste/

【O5 釋第五頌】

དེ་དངོས་པོའི་འདོད་པ་དེ་དག་ལ་ཉོན་མོངས་པའི་འདོད་པས་སེམས་ཉམས་སྨད་ནས། དངོས་པོའི་འདོད་པ་དེ་དག་འགྱུར་ཞིང་གཞན་དུ་འགྱུར་བས། ཉེས་འཛག་དང༌། མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌།འཁྲུག་པ་རྣམས་སྐྱེ་བར་འགྱུར་ཏེ། སྐྱེས་ནས་ཀྱང་སེམས་ཀུན་ཏུ་བརྡུང་སྟེ་གནས་སོ། །དེ་ལྟར་ཚེ་འདི་ལ་ཉེས་འཛག་གིས་ཟིལ་གྱིས་ནོན་ཏེ། གཉེན་པོ་མེད་པར་གྱུར་པ་དེ་ནི་ཆུའི་ནང་དུ་གྲུ་ཞིག་པ་དང་འདྲ་བར་ཕྱི་མ་ལ་སྐྱེ་བ་དང༌། རྒ་བ་དང༌། ན་བ་ལ་སོགས་པའི་སྡུག་བསྔལ་གྱི་བྱེ་བྲག་རྣམས་རྗེས་སུ་འོང་བར་འགྱུར་རོ། །

de dngos po'i 'dod pa de dag la nyon mongs pa'i 'dod pas sems nyams smad nas/ dngos po'i 'dod pa de dag 'gyur zhing gzhan du 'gyur bas/ nyes 'dzag dang/ mya ngan dang/ smre sngags 'don pa dang/ sdug bsngal ba dang/ yid mi bde ba dang/'khrug pa rnams skye bar 'gyur te/ skyes nas kyang sems kun tu brdung ste gnas so/ /de ltar tshe 'di la nyes 'dzag gis zil gyis non te/ gnyen po med par gyur pa de ni chu'i nang du gru zhig pa dang 'dra bar phyi ma la skye ba dang/ rga ba dang/ na ba la sogs pa'i sdug bsngal gyi bye brag rnams rjes su 'ong bar 'gyur ro/ /

【O6 釋第六頌】

འདོད་པ་རྣམས་ལས་ངེས་པར་འབྱུང་བ་གང་ཡིན་པ་དེའི་འདོད་པའི་རོ་མྱང་བའི་རྗེས་སུ་འབྲང་བའི་རྣམ་པར་ཤེས་པ་ཞེན་པ་དང་ལྡན་པ་དེ་ནི་ཏ་ལ་གཏན་ནས་དྲུང་ནས་བཅད་ན་མི་སྐྱེ་བའི་ཆོས་ཅན་ཡིན་པ་བཞིན་དུ་ཐམས་ཅད་ཀྱི་ཐམས་ཅད་དུ་ཆད་པར་འགྱུར་ཏེ། དེའི་དངོས་པོའི་འདོད་པ་སྡུག་པ་ནས་ཡིད་དུ་འོང་བའི་བར་དེ་དག་འགྱུར་ཞིང་གཞན་དུ་འགྱུར་བས།པདྨའི་འདབ་མ་ལ་ཆུའི་ཐིགས་པ་མི་ཆགས་པ་བཞིན་དུ། རྣམ་པར་ཤེས་པ་རྣམ་པར་དག་པ་དེ་ལ་མྱ་ངན་ལ་སོགས་པས་གནས་མི་ཐོད་དོ། །

'dod pa rnams las nges par 'byung ba gang yin pa de'i 'dod pa'i ro myang ba'i rjes su 'brang ba'i rnam par shes pa zhen pa dang ldan pa de ni ta la gtan nas drung nas bcad na mi skye ba'i chos can yin pa bzhin du thams cad kyi thams cad du chad par 'gyur te/ de'i dngos po'i 'dod pa sdug pa nas yid du 'ong ba'i bar de dag 'gyur zhing gzhan du 'gyur bas/pad+ma'i 'dab ma la chu'i thigs pa mi chags pa bzhin du/ rnam par shes pa rnam par dag pa de la mya ngan la sogs pas gnas mi thod do/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་འདོད་པ་རྣམས་ཀྱི་རོ་མྱང་བ་དང༌། ཉེས་དམིགས་དང༌། ངེས་པར་འབྱུང་བ་དང༌། ངོ་བོ་ཉིད་དང༌། རོ་མྱང་བས་བྱས་པའི་ཉེས་དམིགས་དང༌། ངེས་པར་འབྱུང་བས་བྱས་པའི་ཕན་ཡོན་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis 'dod pa rnams kyi ro myang ba dang/ nyes dmigs dang/ nges par 'byung ba dang/ ngo bo nyid dang/ ro myang bas byas pa'i nyes dmigs dang/ nges par 'byung bas byas pa'i phan yon bstan te/ de ni 'dir mdor bstan pa yin par rig par bya'o/ /

【M91-92ab 第二十二段一頌半(1.5)】【N1 頌】

འདས་ལ་རྗེས་སུ་འགྲོ་མི་བྱེད། །མ་འོངས་པ་ལ་རེ་བ་མེད། །ད་ལྟར་བྱུང་ཆོས་གང་ཡིན་པ༑ །དེ་དང་དེ་ལ་རྣམ་ལྟ་ལ། །མི་འཕྲོགས་ཀུན་དུ་མི་འཁྲུགས་པ། །དེ་ནི་མཁས་པས་འཕེལ་བར་བྱེད། །

'das la rjes su 'gro mi byed/ /ma 'ongs pa la re ba med/ /da ltar byung chos gang yin pa| /de dang de la rnam lta la/ /mi 'phrogs kun du mi 'khrugs pa/ /de ni mkhas pas 'phel bar byed/ /

【N2 釋】【O1 總釋頌意】

ཅེས་བྱ་བ་ནི་མཚན་མོ་བཟང་པོའི་ཚིགས་སུ་བཅད་པ་ཡིན་ཏེ། འདི་ན་ལ་ལ་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དད་པ་རྙེད་ནས། དད་པས་ཁྱིམ་ནས་ཁྱིམ་མེད་པར་ལེགས་པ་ཁོ་ནར་རབ་ཏུ་བྱུང་ལ། དེ་རྣམ་པ་ལྔས་ཚངས་པར་སྤྱོད་པ་ཤིན་ཏུ་ཡོངས་སུ་དག་པར་སྤྱོད་དེ།

ces bya ba ni mtshan mo bzang po'i tshigs su bcad pa yin te/ 'di na la la de bzhin gshegs pas gsungs pa'i chos 'dul ba la dad pa rnyed nas/ dad pas khyim nas khyim med par legs pa kho nar rab tu byung la/ de rnam pa lngas tshangs par spyod pa shin tu yongs su dag par spyod de/

【O2 別顯五相】

དེས་ཁྱིམ་གྱི་འདུ་བྱེད་གང་དག་ཡོངས་སུ་བཏང་བ་དེ་དག་ལ་མི་ལྟ་ཞིང༌། དེ་དག་སྐྱེད་པར་ཡང་མི་སེམས། ཕྱིར་ལེན་པར་ཡང་མི་བྱེད་པ་འདི་ནི་རྣམ་པ་དང་པོའོ། །གཞན་ཡང་ཚེ་འདི་ལ་རྙེད་པ་དང༌། བཀུར་སྟི་དང་ལྡན་པའི་མ་འོངས་པའི་འདུ་བྱེད་རྣམས་ཀྱང་མི་འདོད་ལ། ཕྱི་མའི་ལྷ་དང་མི་རྣམས་ཀྱི་འདུ་བྱེད་རྣམས་ཀྱི་ཕྱིར་ཡང་སྨོན་ལམ་འདེབས་ཤིང་ཚངས་པར་སྤྱོད་པར་མི་བྱེད་པ་འདི་ནི་རྣམ་པ་གཉིས་པའོ། །གཞན་ཡང་གང་དེའི་ཉེ་བར་ལེན་པའི་ཕུང་པོར་གཏོགས་པ་གཟུགས་ལ་སོགས་པའི་ཆོས་ད་ལྟར་བྱུང་བ་གང་དག་ཡིན་པ་དེ་དག་ལ་དེ་གནས་ནས་འདི་ལྟར་ཡང་དག་པར་རྣམ་པར་ལྟ་བ་པོར་འགྱུར་ཏེ། ལུས་ཀྱིས་ཉེས་པར་སྤྱོད་པ་ནི་ཚེ་འདི་དང་ཕྱི་མ་ལ་ཡང་སྡིག་པའི་རྣམ་པར་སྨིན་པར་འགྱུར་བས། གལ་ཏེ་བདག་གི་ལུས་ཀྱིས་ཉེས་པར་སྤྱོད་པ་སྤྱད་ན་ནི་ཞེས་བྱ་བ་ནས། ལུས་ཀྱིས་ཉེས་པར་སྤྱོད་པ་སྤངས་ནས། ལུས་ཀྱིས་ལེགས་པར་སྤྱོད་པ་བསྒོམ་པའི་བར་དུ་རྒྱས་པར་མདོ་ལས་བྱུང་བ་བཞིན་དུ་སྦྱར་ཏེ། ངག་དང༌། ཡིད་ཀྱིས་ལེགས་པར་སྤྱོད་པ་ཡང་དེ་དང་འདྲ་བར་རིག་པར་བྱ་བ་དང༌། གཟུགས་ལ་སོགས་པའི་ཕུང་པོ་འདས་པ་དང༌། མ་འོངས་པ་དང༌། ད་ལྟར་བྱུང་བ་རྣམས་མི་རྟག་པར་ཡང་དག་པར་མཐོང་སྟེ། གང་མི་རྟག་པ་དེ་ནི་སྡུག་བསྔལ་བའོ། །གང་སྡུག་བསྔལ་བ་དེ་ནི་བདག་མེད་པའོ། །གང་ལ་བདག་མེད་པ་དེ་དག་ཐམས་ཅད་ནི་བདག་གི་མ་ཡིན་པ་དང༌། དེ་ནི་བདག་མ་ཡིན་པ་དང༌། དེ་ནི་བདག་གི་བདག་མ་ཡིན་པར་དེ་དེ་ལྟར་ཡང་དག་པ་ཇི་ལྟ་བ་བཞིན་དུ་ཡང་དག་པའི་ཤེས་རབ་ཀྱིས་མཐོང་བ་འདི་ནི་རྣམ་པ་གསུམ་པའོ༑ །གཞན་ཡང་ཆོས་ལ་རྣམ་པར་ལྟ་བ་དང་པོ་ལ་བརྟེན་ནས། ཕྱི་མ་ལ་མངོན་པར་སྐྱོ་བར་བྱ་བའི་ཕྱིར། དབང་པོ་ཡོངས་སུ་སྨིན་པས། རྒྱལ་པོ་ལ་སོགས་པས་དབྲོག་ཏུ་མེད་པའི་བསོད་ནམས་ཀྱི་ཚོགས་དང༌། ཡེ་ཤེས་ཀྱི་ཚོགས་འཕེལ་བར་བྱེད་པ་དེ་ནི་རྣམ་པ་བཞི་པའོ། །གཞན་ཡང་དེ་ཆོས་ལ་རྣམ་པར་ལྟ་བ་ཅིག་ཤོས་ལ་བརྟེན་ནས་ཚེ་འདི་ཉིད་ལ་ཉོན་མོངས་པ་དང༌། ཉེ་བའི་ཉོན་མོངས་པ་ཐམས་ཅད་ཀྱིས་ཀུན་དུ་མི་འཁྲུགས་པའི་མྱ་ངན་ལས་འདས་པ་འཕེལ་བར་བྱེད་པ་འདི་ནི་རྣམ་པ་ལྔ་པ་སྟེ།

des khyim gyi 'du byed gang dag yongs su btang ba de dag la mi lta zhing/ de dag skyed par yang mi sems/ phyir len par yang mi byed pa 'di ni rnam pa dang po'o/ /gzhan yang tshe 'di la rnyed pa dang/ bkur sti dang ldan pa'i ma 'ongs pa'i 'du byed rnams kyang mi 'dod la/ phyi ma'i lha dang mi rnams kyi 'du byed rnams kyi phyir yang smon lam 'debs shing tshangs par spyod par mi byed pa 'di ni rnam pa gnyis pa'o/ /gzhan yang gang de'i nye bar len pa'i phung por gtogs pa gzugs la sogs pa'i chos da ltar byung ba gang dag yin pa de dag la de gnas nas 'di ltar yang dag par rnam par lta ba por 'gyur te/ lus kyis nyes par spyod pa ni tshe 'di dang phyi ma la yang sdig pa'i rnam par smin par 'gyur bas/ gal te bdag gi lus kyis nyes par spyod pa spyad na ni zhes bya ba nas/ lus kyis nyes par spyod pa spangs nas/ lus kyis legs par spyod pa bsgom pa'i bar du rgyas par mdo las byung ba bzhin du sbyar te/ ngag dang/ yid kyis legs par spyod pa yang de dang 'dra bar rig par bya ba dang/ gzugs la sogs pa'i phung po 'das pa dang/ ma 'ongs pa dang/ da ltar byung ba rnams mi rtag par yang dag par mthong ste/ gang mi rtag pa de ni sdug bsngal ba'o/ /gang sdug bsngal ba de ni bdag med pa'o/ /gang la bdag med pa de dag thams cad ni bdag gi ma yin pa dang/ de ni bdag ma yin pa dang/ de ni bdag gi bdag ma yin par de de ltar yang dag pa ji lta ba bzhin du yang dag pa'i shes rab kyis mthong ba 'di ni rnam pa gsum pa'o| /gzhan yang chos la rnam par lta ba dang po la brten nas/ phyi ma la mngon par skyo bar bya ba'i phyir/ dbang po yongs su smin pas/ rgyal po la sogs pas dbrog tu med pa'i bsod nams kyi tshogs dang/ ye shes kyi tshogs 'phel bar byed pa de ni rnam pa bzhi pa'o/ /gzhan yang de chos la rnam par lta ba cig shos la brten nas tshe 'di nyid la nyon mongs pa dang/ nye ba'i nyon mongs pa thams cad kyis kun du mi 'khrugs pa'i mya ngan las 'das pa 'phel bar byed pa 'di ni rnam pa lnga pa ste/

【O3 結修梵行】

དེ་རྣམ་པ་ལྔས་ཤིན་ཏུ་ཡོངས་སུ་དག་པའི་ཚངས་པར་སྤྱོད་པ་ལ་གནས་པ་དེ་ནི། མཚན་གཅིག་ཙམ་གནས་ན་ཡང་བཟང་ཞིང་མཆོག་ཏུ་བཟང་བ་ཡིན་ཏེ། ཚངས་པར་སྤྱོད་པ་ལ་གནས་པ་ཐམས་ཅད་ལས་ཡང་དག་པར་འཕགས་པར་རིག་པར་བྱའོ། །

de rnam pa lngas shin tu yongs su dag pa'i tshangs par spyod pa la gnas pa de ni/ mtshan gcig tsam gnas na yang bzang zhing mchog tu bzang ba yin te/ tshangs par spyod pa la gnas pa thams cad las yang dag par 'phags par rig par bya'o/ /

【N3 略義】

བཤད་པ་འདིའི་མདོར་བསྟན་པ་ནི། མདོར་བསྡུ་ན། བཅོམ་ལྡན་འདས་ཀྱིས་ལེགས་པར་གསུངས་པའི་ཆོས་འདུལ་བ་ལ་ཚངས་པར་སྤྱོད་པ་ལ་གནས་པ་ཐུན་མོང་མ་ཡིན་པ་རྣམ་པ་ཐམས་ཅད་དང་ལྡན་པ། ཤིན་ཏུ་ཡོངས་སུ་དག་པ་བསྟན་ཏེ། དེ་ནི་འདིར་མདོར་བསྟན་པ་ཡིན་པར་རིག་པར་བྱའོ། །

bshad pa 'di'i mdor bstan pa ni/ mdor bsdu na/ bcom ldan 'das kyis legs par gsungs pa'i chos 'dul ba la tshangs par spyod pa la gnas pa thun mong ma yin pa rnam pa thams cad dang ldan pa/ shin tu yongs su dag pa bstan te/ de ni 'dir mdor bstan pa yin par rig par bya'o/ /

【J3 總以一頌結上所明】

སྡོམ་ལ། སྡིག་དང་བརྗོད་བྱ་འདོད་ཆགས་དང༌། །ཆུ་བོ་དང་ནི་འཇིགས་དང་རིགས། །གྲགས་ལྡན་མཚོ་དང་ཆུ་བོ་གཉིས། །འདོད་ཆགས་ཞེ་སྡང་བྱ་བ་དང༌། །འཛིན་པ་དང་ནི་དོན་ཐོབ་དང༌། །མི་རྟག་པ་དང་བག་ཡོད་དང༌། །འདོད་ཆགས་ཤས་ཆེ་ཆོས་ལ་གནས། །ངེས་རྟག་ལེགས་པར་སྨྲས་པ་དང༌། །དད་པ་དང་ནི་ཐོས་པ་དང༌། །ནམ་མཁའ་མཚུངས་དང་གཟུགས་དང་རྒྱལ། །རུས་པའི་ར་བ་རུས་སྦལ་དང༌།།མཚུངས་དང་འདམ་དང་གནས་གཉིས་དང༌། །བརྩལ་གྱུར་དང་ནི་བྱིན་པ་དང༌། །སྡིག་པ་ཀུན་དང་ལྟུང་བ་དང༌། །མཁས་དང་བཟོ་དང་རིང་དུ་འགྲོ། །བསྒྲིབས་དང་འདོད་དང་བཟང་པོ་ཡིན། །

sdom la/ sdig dang brjod bya 'dod chags dang/ /chu bo dang ni 'jigs dang rigs/ /grags ldan mtsho dang chu bo gnyis/ /'dod chags zhe sdang bya ba dang/ /'dzin pa dang ni don thob dang/ /mi rtag pa dang bag yod dang/ /'dod chags shas che chos la gnas/ /nges rtag legs par smras pa dang/ /dad pa dang ni thos pa dang/ /nam mkha' mtshungs dang gzugs dang rgyal/ /rus pa'i ra ba rus sbal dang//mtshungs dang 'dam dang gnas gnyis dang/ /brtsal gyur dang ni byin pa dang/ /sdig pa kun dang ltung ba dang/ /mkhas dang bzo dang ring du 'gro/ /bsgribs dang 'dod dang bzang po yin/ /

【B12 修所成地】【C1 結前問後】

རྣལ་འབྱོར་སྤྱོད་པའི་ས་ལས།བསམས་པ་ལས་བྱུང་བའི་ས་རྫོགས་སོ།། །།

rnal 'byor spyod pa'i sa las/bsams pa las byung ba'i sa rdzogs so// //

བསྒོམས་པ་ལས་བྱུང་བའི་ས་གང་ཞེ་ན། མདོར་བསྡུ་ན། བསྒོམས་པ་ལས་བྱུང་བའི་ས་ནི་གནས་བཞིས་བསྡུས་པར་རིག་པར་བྱ་སྟེ།

bsgoms pa las byung ba'i sa gang zhe na/ mdor bsdu na/ bsgoms pa las byung ba'i sa ni gnas bzhis bsdus par rig par bya ste/

【C2 對問正釋】【D1 列四處】

གནས་བཞི་གང་ཞེ་ན། བསྒོམ་བའི་གཞི་དང༌། བསྒོམ་པའི་རྒྱུ་དང༌། རྣལ་འབྱོར་དུ་བསྒོམ་པ་ཉིད་དང༌།བསྒོམས་པའི་འབྲས་བུའོ། །

gnas bzhi gang zhe na/ bsgom ba'i gzhi dang/ bsgom pa'i rgyu dang/ rnal 'byor du bsgom pa nyid dang/bsgoms pa'i 'bras bu'o/ /

【D2 七支相攝廣釋】【E1 總列七支相攝】【F1 標】

གནས་བཞི་པོ་འདི་དག་ཀྱང་ཡན་ལག་བདུན་གྱིས་བསྡུས་པར་རིག་པར་བྱ་སྟེ།

gnas bzhi po 'di dag kyang yan lag bdun gyis bsdus par rig par bya ste/

【F2 列】

ཡན་ལག་བདུན་གང་ཞེ་ན།མངོན་པར་འགྲུབ་པ་ཕུན་སུམ་ཚོགས་པ་དང༌། དམ་པའི་ཆོས་ཉན་པ་ཕུན་སུམ་ཚོགས་པ་དང༌། མྱ་ངན་ལས་འདས་པ་གཙོ་བོར་བྱེད་པ་དང༌། རྣམ་པར་གྲོལ་བ་ཡོངས་སུ་སྨིན་པར་བྱེད་པའི་ཤེས་རབ་ཡོངས་སུ་སྨིན་པ་དང༌། གཉེན་པོ་བསྒོམ་པ་དང༌། རྣམ་པ་ཐམས་ཅད་དུ་འཇིག་རྟེན་པ་རྣམ་པར་དག་པ་དང༌། རྣམ་པ་ཐམས་ཅད་དུ་འཇིག་རྟེན་ལས་འདས་པ་རྣམ་པར་དག་པ་སྟེ།

yan lag bdun gang zhe na/mngon par 'grub pa phun sum tshogs pa dang/ dam pa'i chos nyan pa phun sum tshogs pa dang/ mya ngan las 'das pa gtso bor byed pa dang/ rnam par grol ba yongs su smin par byed pa'i shes rab yongs su smin pa dang/ gnyen po bsgom pa dang/ rnam pa thams cad du 'jig rten pa rnam par dag pa dang/ rnam pa thams cad du 'jig rten las 'das pa rnam par dag pa ste/

【F3 結】

ཡན་ལག་བདུན་གྱིས་བསྡུས་པའི་གནས་བཞི་པོ་འདི་དག་གིས་ནི་ལེགས་པར་གསུངས་པའི་ཆོས་འདུལ་བ་འདི་ལ་བསླབ་པའི་གཞི་ཐམས་ཅད་ཡོངས་སུ་རྫོགས་པར་བྱ་བ་ལས་བརྩམས་ཏེ། བསྟན་པའི་དོན་མཐའ་དག་རྒྱས་པར་བྱེད་པར་རིག་པར་བྱའོ། །

yan lag bdun gyis bsdus pa'i gnas bzhi po 'di dag gis ni legs par gsungs pa'i chos 'dul ba 'di la bslab pa'i gzhi thams cad yongs su rdzogs par bya ba las brtsams te/ bstan pa'i don mtha' dag rgyas par byed par rig par bya'o/ /

【E2 廣別辨七支相】【F1 修處所】【G1 辨生圓滿修處所(七支之一)】【H1 問標十種】

དེ་ལ་མངོན་པར་འགྲུབ་པ་ཕུན་སུམ་ཚོགས་པ་གང་ཞེ་ན། དེ་ནི་མདོར་བསྡུ་ན། རྣམ་པ་བཅུར་བལྟ་བར་བྱ་སྟེ། ནང་ལ་བརྟེན་ཏེ་རྣམ་པ་ལྔ་དང༌། ཕྱི་རོལ་ལ་བརྟེན་ཏེ་རྣམ་པ་ལྔ་སྟེ། ནང་དང་ཕྱི་རོལ་ལ་བརྟེན་ནས་རྣམ་པ་བཅུར་འགྱུར་རོ། །

de la mngon par 'grub pa phun sum tshogs pa gang zhe na/ de ni mdor bsdu na/ rnam pa bcur blta bar bya ste/ nang la brten te rnam pa lnga dang/ phyi rol la brten te rnam pa lnga ste/ nang dang phyi rol la brten nas rnam pa bcur 'gyur ro/ /

【H2 各別顯】【I1 內五】【J1 總說】

ནང་ལ་བརྟེན་ཏེ་མངོན་པར་འགྲུབ་པ་ཕུན་སུམ་ཚོགས་པ་རྣམ་པ་ལྔ་པོ་གང་ཞེ་ན། རིས་མཐུན་པ་ཕུན་སུམ་ཚོགས་པ་དང༌། ཡུལ་ཕུན་སུམ་ཚོགས་པ་དང༌། ལུས་ཕུན་སུམ་ཚོགས་པ་དང༌། ལས་ཀྱི་སྒྲིབ་པ་མེད་པ་ཕུན་སུམ་ཚོགས་པ་དང༌། མོས་པ་སྒྲིབ་པ་མེད་པ་ཕུན་སུམ་ཚོགས་པའོ། །

nang la brten te mngon par 'grub pa phun sum tshogs pa rnam pa lnga po gang zhe na/ ris mthun pa phun sum tshogs pa dang/ yul phun sum tshogs pa dang/ lus phun sum tshogs pa dang/ las kyi sgrib pa med pa phun sum tshogs pa dang/ mos pa sgrib pa med pa phun sum tshogs pa'o/ /

【J2 別釋】【K1 眾同分圓滿】

རིས་མཐུན་པ་ཕུན་སུམ་ཚོགས་པ་གང་ཞེ་ན། འདི་ལྟར་འདི་ན་ལ་ལ་མི་རྣམས་ཀྱི་ནང་དུ་སྐྱེས་པར་འགྱུར་ཏེ། སྐྱེས་པ་ཡང་ཡིན་ལ། སྐྱེས་པའི་དབང་པོ་དང་ཡང་ལྡན་པའོ། །

ris mthun pa phun sum tshogs pa gang zhe na/ 'di ltar 'di na la la mi rnams kyi nang du skyes par 'gyur te/ skyes pa yang yin la/ skyes pa'i dbang po dang yang ldan pa'o/ /

【K2 處所圓滿】

ཡུལ་ཕུན་སུམ་ཚོགས་པ་གང་ཞེ་ན། འདི་ལྟར་འདི་ན་ལ་ལ་མི་རྣམས་ཀྱི་ནང་དུ་སྐྱེས་ལ། དབུས་ཀྱི་ཡུལ་དུ་ཡང་སྐྱེས་པར་འགྱུར་ཏེ། མཐའ་འཁོབ་གང་དུ་འཁོར་བཞི་པོ་དགེ་སློང་དང༌། དགེ་སློང་མ་དང༌། དགེ་བསྙེན་དང༌།དགེ་བསྙེན་མ་མི་འགྲོ་བ་དེར་ནི་མི་སྐྱེའི། གང་དུ་འཁོར་བཞི་པོ་རྣམས་འགྲོ་བ་དང༌། རྐུན་མ་མ་ཡིན་པ་དང༌། ཀླ་ཀློ་མ་ཡིན་པ་དང༌། གང་དུ་འཕགས་པ་རྣམས་དང༌། ཡང་དག་པར་སོང་བ་རྣམས་དང༌། ཡང་དག་པར་ཞུགས་པ་རྣམས་དང༌། སྐྱེས་བུ་དམ་པ་རྣམས་འགྲོ་བ་དེ་དང་དེར་སྐྱེས་པ་ཡིན་ནོ། །

yul phun sum tshogs pa gang zhe na/ 'di ltar 'di na la la mi rnams kyi nang du skyes la/ dbus kyi yul du yang skyes par 'gyur te/ mtha' 'khob gang du 'khor bzhi po dge slong dang/ dge slong ma dang/ dge bsnyen dang/dge bsnyen ma mi 'gro ba der ni mi skye'i/ gang du 'khor bzhi po rnams 'gro ba dang/ rkun ma ma yin pa dang/ kla klo ma yin pa dang/ gang du 'phags pa rnams dang/ yang dag par song ba rnams dang/ yang dag par zhugs pa rnams dang/ skyes bu dam pa rnams 'gro ba de dang der skyes pa yin no/ /

【K3 依止圓滿】

ལུས་ཕུན་སུམ་ཚོགས་པ་གང་ཞེ་ན། འདི་ལྟར་འདི་ན་ལ་ལ་དབུས་ཀྱི་ཡུལ་དུ་ཡང་སྐྱེས་ལ། མིག་མ་ཚང་བ་ཡང་མེད། རྣ་བ་མ་ཚང་བ་ཡང་མེད། ཡན་ལག་དང་ཉིང་ལག་གང་ཡང་རུང་བ་མ་ཚང་བ་ཡང་མེད། བླུན་པོ་ཡང་མ་ཡིན། དིག་པ་དང༌།ལྐུགས་པ་ཡང་མ་ཡིན་ཞིང༌། ལེགས་པར་བཤད་པ་དང༌། ཉེས་པར་བཤད་པའི་ཆོས་རྣམས་ཀྱི་དོན་རྟོགས་པར་བྱ་བའི་མཐུ་ཡང་ཡོད་པའོ། །

lus phun sum tshogs pa gang zhe na/ 'di ltar 'di na la la dbus kyi yul du yang skyes la/ mig ma tshang ba yang med/ rna ba ma tshang ba yang med/ yan lag dang nying lag gang yang rung ba ma tshang ba yang med/ blun po yang ma yin/ dig pa dang/lkugs pa yang ma yin zhing/ legs par bshad pa dang/ nyes par bshad pa'i chos rnams kyi don rtogs par bya ba'i mthu yang yod pa'o/ /

【K4 無業障圓滿】

ལས་ཀྱི་སྒྲིབ་པ་མེད་པ་ཕུན་སུམ་ཚོགས་པ་གང་ཞེ་ན། འདི་ལྟར་འདི་ན་ལ་ལ་ལུས་ཕུན་སུམ་ཚོགས་པར་ཡང་འགྱུར་ལ། མཚམས་མེད་པ་ལྔ་ལས་མཚམས་མེད་པ་གང་ཡང་རུང་བ་གང་བྱས་ན་དེ་ཕུང་པོ་འདི་དག་ཉིད་ཀྱིས་འཕགས་པའི་ཆོས་འཐོབ་པའི་སྣོད་དུ་མི་རུང་བ་ཁོ་ནར་འགྱུར་བ་མ་བྱས་ལ་བྱེད་དུ་ཡང་མ་བཅུག་བའོ། །

las kyi sgrib pa med pa phun sum tshogs pa gang zhe na/ 'di ltar 'di na la la lus phun sum tshogs par yang 'gyur la/ mtshams med pa lnga las mtshams med pa gang yang rung ba gang byas na de phung po 'di dag nyid kyis 'phags pa'i chos 'thob pa'i snod du mi rung ba kho nar 'gyur ba ma byas la byed du yang ma bcug ba'o/ /

【K5 無信解障圓滿】

མོས་པ་སྒྲིབ་པ་མེད་པ་ཕུན་སུམ་ཚོགས་པ་གང་ཞེ་ན། འདི་ལྟར་འདི་ན་ལ་ལ་མཚམས་མེད་པའི་ལས་རྣམས་དང་ཡང་མི་ལྡན་ལ། འདི་ལྟ་སྟེ། ལྷའི་གནས་རྣམ་པ་སྣ་ཚོགས་དང༌། མུ་སྟེགས་ཅན་གྱི་གནས་རྣམ་པ་སྣ་ཚོགས་ཀྱི་གནས་ངན་པར་མོས་པ་མེད་ཅིང་གནས་ངན་པར་མངོན་པར་དད་པ་མེད་ཀྱི། དེ་བཞིན་གཤེགས་པའི་བསྟན་པ་གནས་བཟང་པོ་ལ་དད་པས་སྔོན་གྱི་ཚེ་རབས་ནས་དེའི་རྒྱུས་ཡོངས་སུ་བསྒོས་པས། རྒྱུ་དེ་དང་རྐྱེན་དེས་ད་ལྟར་དེའི་མོས་པ་དང࿒བ་དང་ལྡན་པ་འཕགས་པའི་གནས་དེ་ཉིད་ལ་གནས་པའོ། །

mos pa sgrib pa med pa phun sum tshogs pa gang zhe na/ 'di ltar 'di na la la mtshams med pa'i las rnams dang yang mi ldan la/ 'di lta ste/ lha'i gnas rnam pa sna tshogs dang/ mu stegs can gyi gnas rnam pa sna tshogs kyi gnas ngan par mos pa med cing gnas ngan par mngon par dad pa med kyi/ de bzhin gshegs pa'i bstan pa gnas bzang po la dad pas sngon gyi tshe rabs nas de'i rgyus yongs su bsgos pas/ rgyu de dang rkyen des da ltar de'i mos pa dang ba dang ldan pa 'phags pa'i gnas de nyid la gnas pa'o/ /

【I2 外五】【J1 總說】

ཕྱི་རོལ་ལ་བརྟེན་ཏེ། མངོན་པར་འགྲུབ་པ་ཕུན་སུམ་ཚོགས་པ་རྣམ་པ་ལྔ་པོ་གང་ཞེ་ན། སྟོན་པ་ཕུན་སུམ་ཚོགས་པ་དང༌། བརྡ་ལས་བྱུང་བའི་ཆོས་གདགས་པ་ཕུན་སུམ་ཚོགས་པ་དང༌། དོན་དམ་པའི་ཆོས་ཀྱི་རྗེས་སུ་འཇུག་པ་ཕུན་སུམ་ཚོགས་པ་དང༌། བསྒྲུབ་པ་མེད་པར་མི་འགྱུར་བ་ཕུན་སུམ་ཚོགས་པ་དང༌། མཐུན་པའི་ཡོ་བྱད་ཕུན་སུམ་ཚོགས་པའོ། །

phyi rol la brten te/ mngon par 'grub pa phun sum tshogs pa rnam pa lnga po gang zhe na/ ston pa phun sum tshogs pa dang/ brda las byung ba'i chos gdags pa phun sum tshogs pa dang/ don dam pa'i chos kyi rjes su 'jug pa phun sum tshogs pa dang/ bsgrub pa med par mi 'gyur ba phun sum tshogs pa dang/ mthun pa'i yo byad phun sum tshogs pa'o/ /

【J2 別釋】【K6 大師圓滿】

དེ་ལ་སྟོན་པ་ཕུན་སུམ་ཚོགས་པ་གང་ཞེ་ན། འདི་ལྟར་གང་ཟག་དེ་དེ་ལྟར་ནང་ལ་བརྟེན་ཏེ། མངོན་པར་འགྲུབ་པ་ཕུན་སུམ་ཚོགས་པ་རྣམ་པ་ལྔ་ལ་ཡང་གནས་ལ། སྟོན་པ་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས། ཐམས་ཅད་མཁྱེན་པ། ཐམས་ཅད་གཟིགས་པ། ཤེས་བྱ་ཐམས་ཅད་ལ་སྒྲིབ་པ་མི་མངའ་བའི་མཁྱེན་པ་བརྙེས་པ་ཡང་འཇིག་རྟེན་དུ་བྱུང་བའོ། །

de la ston pa phun sum tshogs pa gang zhe na/ 'di ltar gang zag de de ltar nang la brten te/ mngon par 'grub pa phun sum tshogs pa rnam pa lnga la yang gnas la/ ston pa de bzhin gshegs pa dgra bcom pa yang dag par rdzogs pa'i sangs rgyas/ thams cad mkhyen pa/ thams cad gzigs pa/ shes bya thams cad la sgrib pa mi mnga' ba'i mkhyen pa brnyes pa yang 'jig rten du byung ba'o/ /

【K7 世俗正法施設圓滿】

བརྡ་ལས་བྱུང་བའི་ཆོས་གདགས་པ་ཕུན་སུམ་ཚོགས་པ་གང་ཞེ་ན། འདི་ལྟར་དེ་བཞིན་གཤེགས་པ་དེ་ཉིད་འཇིག་རྟེན་དུ་བྱུང་བ་དེ་ཉིད་ཀྱིས། དགེ་བ་དང་མི་དགེ་བའི་ཆོས་རྣམས་དང༌། ཁ་ན་མ་ཐོ་བ་དང་བཅས་པ་དང༌། ཁ་ན་མ་ཐོ་བ་མེད་པ་རྣམས་ནས་རྒྱས་པར་རྟེན་ཅིང་འབྲེལ་པར་འབྱུང་བ་རྣམས་ཀྱི་བར་དུ་གཉེན་པོ་དང་བཅས་པ་ཡང་དག་བར་རབ་ཏུ་སྟོན་ཏེ། འདི་ལྟ་སྟེ།མདོའི་སྡེ་དང༌། དབྱངས་ཀྱིས་བསྙད་པའི་སྡེ་དང༌། ལུང་བསྟན་པའི་སྡེ་དང༌། ཚིགས་སུ་བཅད་པའི་སྡེ་དང༌། ཆེད་དུ་བརྗོད་པའི་སྡེ་དང༌། གླེང་གཞིའི་སྡེ་དང༌། རྟོགས་པ་བརྗོད་པའི་སྡེ་དང༌། དེ་ལྟ་བུ་བྱུང་བའི་སྡེ་དང༌། སྐྱེས་པ་རབས་ཀྱི་སྡེ་དང༌། ཤིན་ཏུ་རྒྱས་པའི་སྡེ་དང༌།རྨད་དུ་བྱུང་བའི་ཆོས་ཀྱི་སྡེ་དང༌། གཏན་ལ་ཕབ་པ་བསྟན་པའི་སྡེའི་ཆོས་དགེ་བ་དང༌། མི་དགེ་བ་དང༌། ཁ་ན་མ་ཐོ་བ་དང་བཅས་པ་དང༌། ཁ་ན་མ་ཐོ་བ་མེད་པ་རྣམས་ནས། རྒྱས་པར་རྟེན་ཅིང་འབྲེལ་པར་འབྱུང་བ་ཆ་དང་བཅས་པ་རྣམས་ཀྱི་བར་དུ་ཡང་དག་པར་སྟོན་པའོ། །

brda las byung ba'i chos gdags pa phun sum tshogs pa gang zhe na/ 'di ltar de bzhin gshegs pa de nyid 'jig rten du byung ba de nyid kyis/ dge ba dang mi dge ba'i chos rnams dang/ kha na ma tho ba dang bcas pa dang/ kha na ma tho ba med pa rnams nas rgyas par rten cing 'brel par 'byung ba rnams kyi bar du gnyen po dang bcas pa yang dag bar rab tu ston te/ 'di lta ste/mdo'i sde dang/ dbyangs kyis bsnyad pa'i sde dang/ lung bstan pa'i sde dang/ tshigs su bcad pa'i sde dang/ ched du brjod pa'i sde dang/ gleng gzhi'i sde dang/ rtogs pa brjod pa'i sde dang/ de lta bu byung ba'i sde dang/ skyes pa rabs kyi sde dang/ shin tu rgyas pa'i sde dang/rmad du byung ba'i chos kyi sde dang/ gtan la phab pa bstan pa'i sde'i chos dge ba dang/ mi dge ba dang/ kha na ma tho ba dang bcas pa dang/ kha na ma tho ba med pa rnams nas/ rgyas par rten cing 'brel par 'byung ba cha dang bcas pa rnams kyi bar du yang dag par ston pa'o/ /

【K8 勝義正法隨轉圓滿】

དོན་དམ་པའི་ཆོས་ཀྱི་རྗེས་སུ་འཇུག་པ་གང་ཞེ་ན། སྟོན་པས་དེ་ལྟར་བརྡ་ལས་བྱུང་བའི་དམ་པའི་ཆོས་ལེགས་པར་གསུངས་པ་ལ་ཉན་པ་པོས་བརྡ་ལས་བྱུང་བའི་དམ་པའི་ཆོས་དེ་ཉིད་ལ་ཡང་བརྟེན། གཞན་གྱི་གདམས་ངག་རྗེས་སུ་བསྟན་པ་དང་མཐུན་པ་ལ་ཡང་བརྟེན་ནས། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བསྒོམས་ཏེ། དགེ་སྦྱོང་གི་འབྲས་བུ་དང༌། དགེ་སྦྱོང་གི་འབྲས་བུ་ཡོངས་སུ་རྫོགས་པར་ཡང༌འཐོབ་པར་འགྱུར་ལ། དེའི་འོག་ཏུ་གོང་ནས་གོང་དུ་རྟོགས་པ་རྒྱ་ཆེ་ཞིང་འཕེལ་ལ་སྤངས་པ་ཡང་ཡོད་པའོ། །

don dam pa'i chos kyi rjes su 'jug pa gang zhe na/ ston pas de ltar brda las byung ba'i dam pa'i chos legs par gsungs pa la nyan pa pos brda las byung ba'i dam pa'i chos de nyid la yang brten/ gzhan gyi gdams ngag rjes su bstan pa dang mthun pa la yang brten nas/ byang chub kyi phyogs kyi chos sum cu rtsa bdun bsgoms te/ dge sbyong gi 'bras bu dang/ dge sbyong gi 'bras bu yongs su rdzogs par yang'thob par 'gyur la/ de'i 'og tu gong nas gong du rtogs pa rgya che zhing 'phel la spangs pa yang yod pa'o/ /

【K9 正行不滅圓滿】

བསྒྲུབ་པ་མེད་པར་མི་འགྱུར་བ་གང་ཞེ་ན། དེ་བཞིན་གཤེགས་པ་ཡོངས་སུ་མྱ་ངན་ལས་འདས་ཀྱང་རུང༌། བཞུགས་ཀྱང་རུང་སྟེ༑ བརྡ་ལས་བྱུང་བའི་དམ་པའི་ཆོས་ལ། དོན་དམ་པའི་ཆོས་མེད་པར་མི་འགྱུར་ཞིང་རྒྱུན་མི་འཆད་པ་གང་ཡིན་པའོ། །

bsgrub pa med par mi 'gyur ba gang zhe na/ de bzhin gshegs pa yongs su mya ngan las 'das kyang rung/ bzhugs kyang rung ste| brda las byung ba'i dam pa'i chos la/ don dam pa'i chos med par mi 'gyur zhing rgyun mi 'chad pa gang yin pa'o/ /

【K10 隨順資緣圓滿】

མཐུན་པའི་ཡོ་བྱད་ཕུན་སུམ་ཚོགས་པ་གང་ཞེ་ན། འདི་ལྟར་ཆོས་ཀྱི་ལོངས་སྤྱོད་ཀྱི་རྒྱུར་ཉེ་བར་གནས་པ་བཞི་པོ་འདི་དག་གིས་ཆོས་ཀྱི་ལོངས་སྤྱོད་ལ་ཞུགས་པར་བྲམ་ཟེ་དང༌། ཁྱིམ་བདག་དད་པ་རྣམས་ཀྱིས་རྟོགས་ནས། ཆོས་ཀྱི་ལོངས་སྤྱོད་ལ་བརྩོན་པ་འདི། ཟང་ཟིང་གི་ལོངས་སྤྱོད་དང་མི་ལྡན་པས། ཆོས་ཀྱི་ལོངས་སྤྱོད་ཉམས་པར་གྱུར་ན་མི་རུང་ངོ་སྙམ་ནས་དེ་དག་ལ་ཆོས་གོས་དང༌། བསོད་སྙོམས་དང༌། མལ་སྟན་དང༌། ན་བའི་གསོས་སྨན་དང༌།ཡོ་བྱད་རྣམས་ཀྱིས་ཤིན་ཏུ་སྟོབས་པར་བྱེད་པ་སྟེ།

mthun pa'i yo byad phun sum tshogs pa gang zhe na/ 'di ltar chos kyi longs spyod kyi rgyur nye bar gnas pa bzhi po 'di dag gis chos kyi longs spyod la zhugs par bram ze dang/ khyim bdag dad pa rnams kyis rtogs nas/ chos kyi longs spyod la brtson pa 'di/ zang zing gi longs spyod dang mi ldan pas/ chos kyi longs spyod nyams par gyur na mi rung ngo snyam nas de dag la chos gos dang/ bsod snyoms dang/ mal stan dang/ na ba'i gsos sman dang/yo byad rnams kyis shin tu stobs par byed pa ste/

【H3 總結成】

འདི་ནི་ནང་དང་ཕྱི་རོལ་ལ་བརྟེན་ཏེ། མངོན་པར་གྲུབ་པ་ཕུན་སུམ་ཚོགས་པ་རྣམ་པ་བཅུ་ཞེས་བྱའོ། །མངོན་པར་གྲུབ་པ་ཕུན་སུམ་ཚོགས་པ་བཅུ་པོ་དེ་དག་ལ་ནི་རྣལ་འབྱོར་བསྒོམ་པའི་གཞི་དང༌།

'di ni nang dang phyi rol la brten te/ mngon par grub pa phun sum tshogs pa rnam pa bcu zhes bya'o/ /mngon par grub pa phun sum tshogs pa bcu po de dag la ni rnal 'byor bsgom pa'i gzhi dang/

【G2 能攝四支修瑜伽處】

རྟེན་དང༌། གནས་ཞེས་བྱ་སྟེ། དེ་ལ་བརྟེན་ཅིང་གནས་ན། དེ་བཞིན་གཤེགས་པའི་ཉན་ཐོས༌ཀྱི་འཕགས་པའི་ཆོས་རྣམས་ཐོབ་པར་འགྱུར་རོ། །དེ་ལ་འཕགས་པའི་ཆོས་རྣམས་ནི་མདོར་བསྡུ་ན། སློབ་པའི་ཆོས་རྣམས་དང༌། མི་སློབ་པའི་ཆོས་རྣམས་ཏེ།དོན་གྱི་སྐབས་འདིར་ནི་མི་སློབ་པའི་ཆོས་རྣམས་ལ་འཕགས་པའི་ཆོས་རྣམས་ཞེས་བྱ་བར་དགོངས་ཏེ། འདི་ལྟ་སྟེ། མི་སློབ་པའི་ཡང་དག་པར་ལྟ༌བ་ནས། རྒྱས་པར་ཡང་དག་པའི་ཤེས་པའི་བར་དུའོ། །དེ་ཅིའི་ཕྱིར་ཞེ་ན། འདི་ལྟར་སློབ་པའི་ཆོས་རྣམས་ཀྱང་འཕགས་བའི་ཆོས་རྣམས་ཡིན་མོད་ཀྱི། འཕགས་པའི་མ་ཡིན་པའི་ཉོན་མོངས་པ་དང་ཡང་འབྲེལ་པར࿒རྣམ་པར་སྣང་བའི་ཕྱིར་རོ། །

rten dang/ gnas zhes bya ste/ de la brten cing gnas na/ de bzhin gshegs pa'i nyan thoskyi 'phags pa'i chos rnams thob par 'gyur ro/ /de la 'phags pa'i chos rnams ni mdor bsdu na/ slob pa'i chos rnams dang/ mi slob pa'i chos rnams te/don gyi skabs 'dir ni mi slob pa'i chos rnams la 'phags pa'i chos rnams zhes bya bar dgongs te/ 'di lta ste/ mi slob pa'i yang dag par ltaba nas/ rgyas par yang dag pa'i shes pa'i bar du'o/ /de ci'i phyir zhe na/ 'di ltar slob pa'i chos rnams kyang 'phags ba'i chos rnams yin mod kyi/ 'phags pa'i ma yin pa'i nyon mongs pa dang yang 'brel par rnam par snang ba'i phyir ro/ /

【G3 結生圓滿廣聖教義不增不減】

འདི་ལྟ་སྟེ། ཡན་ལག་དང་པོ་མངོན་པར་འགྲུབ་པ་ཕུན་སུམ་ཚོགས་པ་འདི་ནི་བསྟན་པའི་དོན་དུ་གྱུར་པ། རྒྱས་པར་བྱེད་པ་ཡིན་པར་རིག་པར་བྱ་སྟེ། འདི་ལྟ་སྟེ། རྣམ་པ་བཅུའོ། །མངོན་པར་འགྲུབ་པ་ཕུན་སུམ་ཚོགས་པ་ནི་འདི་ལས་གོང་ན་ཡང་མེད། འདི་ལས་ལྷག་པ་ཡང་མེད་དོ། །

'di lta ste/ yan lag dang po mngon par 'grub pa phun sum tshogs pa 'di ni bstan pa'i don du gyur pa/ rgyas par byed pa yin par rig par bya ste/ 'di lta ste/ rnam pa bcu'o/ /mngon par 'grub pa phun sum tshogs pa ni 'di las gong na yang med/ 'di las lhag pa yang med do/ /

【F2 修因緣】【G1 廣釋三支】【H1 聞正法圓滿(七支之二)】

དམ་པའི་ཆོས་ཉན་པ་ཕུན་སུམ་ཚོགས་པ་གང་ཞེ་ན། ཡང་དག་པར་བསྟན་པ་གང་ཡིན་པ་དང༌། ཡང་དག་པར་མཉན་པ་དེ་གཉིས་གཅིག་ཏུ་བསྡུས་པ་ལ་ནི་དམ་པའི་ཆོས་ཉན་པ་ཞེས་བྱའོ། །ཡང་དག་པར་བསྟན་པ་ཡང་མདོར་བསྡུ་ན་རྣམ་པ་གཉིས་ཏེ། མཐུན་པ་དང༌། ཀུན་ནས་ཉོན་མོངས་པ་ཅན་མ་ཡིན་པའོ། །དེ་ཡང་རྒྱས་པར་ནི་རྣམ་པ་ཉི་ཤུར་རིག་པར་བྱ་སྟེ། འདི་ལྟ་སྟེ། བྱང་ཆུབ་སེམས་དཔའི་ས་ལས་འབྱུང་ངོ༌། །ཡང་དག་པར་ཉན་པ་ཡང་རྣམ་པ་བཞི་སྟེ། འདི་ལྟ་སྟེ། ཁེངས་པ་མེད་པ་དང༌། བརྙས་པ་མེད་པ་དང༌། བག་འཁུམས་པ་མེད་པ་དང༌། རྣམ་པར་གཡེང་བ་མེད་པ་སྟེ། ཉེས་པ་རྣམ་པ་བཞི་པོ་འདི་དག་སྤངས་ནས་ཉན་པ་གང་ཡིན་པ་དེ་ནི། ཡང་དག་པར་ཉན་པ་ཞེས་བྱའོ། །དེ་ཡང་རྒྱས་པར་ནི་རྣམ་པ་བཅུ་དྲུག་ཏུ་རིག་པར་བྱ་སྟེ། འདི་ལྟ་སྟེ། བྱང་ཆུབ་སེམས་དཔའི་ས་དེ་ཉིད་ལས་འབྱུང་ངོ༌། །

dam pa'i chos nyan pa phun sum tshogs pa gang zhe na/ yang dag par bstan pa gang yin pa dang/ yang dag par mnyan pa de gnyis gcig tu bsdus pa la ni dam pa'i chos nyan pa zhes bya'o/ /yang dag par bstan pa yang mdor bsdu na rnam pa gnyis te/ mthun pa dang/ kun nas nyon mongs pa can ma yin pa'o/ /de yang rgyas par ni rnam pa nyi shur rig par bya ste/ 'di lta ste/ byang chub sems dpa'i sa las 'byung ngo/ /yang dag par nyan pa yang rnam pa bzhi ste/ 'di lta ste/ khengs pa med pa dang/ brnyas pa med pa dang/ bag 'khums pa med pa dang/ rnam par g.yeng ba med pa ste/ nyes pa rnam pa bzhi po 'di dag spangs nas nyan pa gang yin pa de ni/ yang dag par nyan pa zhes bya'o/ /de yang rgyas par ni rnam pa bcu drug tu rig par bya ste/ 'di lta ste/ byang chub sems dpa'i sa de nyid las 'byung ngo/ /

【H2 涅槃為上首(七支之三)】【I1 問次釋】【J1 涅槃為上首相】【K1 總明涅槃為首，聽聞正法不為餘緣】

མྱ་ངན་ལས་འདས་པའི་གཙོ་བོར་བྱེད་པ་གང་ཞེ་ན། འདི་ལྟར་དེ་བཞིན་གཤེགས་པའི་ཉན་ཐོས་དེ་མངོན་པར་འགྲུབ་པ་ཕུན་སུམ་ཚོགས་པ་དེ་ལ་གནས་པ་ན༑ ཇི་སྐད་དུ་བསྟན་པའི་རྣམ་པ་ལྟ་བུར་ཆོས་ཉན་ཏེ། མྱ་ངན་ལས་འདས་པ་ཁོ་ནར་གཙོ་བོར་བྱས་ཤིང༌། མྱ་ངན་ལས་འདས་པ་ཁོ་ན་དོན་དུ་གཉེར་ལ། མྱ་ངན་ལས་འདས་པ་ཁོ་ན་ལས་དམིགས་པ་བྱས་ནས་ཉན་པར་བྱེད་ཀྱི། ཕ་རོལ་འདུན་པར་བྱ་བ་དང༌། དགའ་བར་བྱ་བ་དང༌། རྙེད་པ་དང༌། བཀུར་སྟི་དང༌། གྲགས་པ་དང༌། སྒྲ་དང༌། ཚིགས་སུ་བཅད་པའི་ཕྱིར་ནི་མ་ཡིན་ནོ། །

mya ngan las 'das pa'i gtso bor byed pa gang zhe na/ 'di ltar de bzhin gshegs pa'i nyan thos de mngon par 'grub pa phun sum tshogs pa de la gnas pa na| ji skad du bstan pa'i rnam pa lta bur chos nyan te/ mya ngan las 'das pa kho nar gtso bor byas shing/ mya ngan las 'das pa kho na don du gnyer la/ mya ngan las 'das pa kho na las dmigs pa byas nas nyan par byed kyi/ pha rol 'dun par bya ba dang/ dga' bar bya ba dang/ rnyed pa dang/ bkur sti dang/ grags pa dang/ sgra dang/ tshigs su bcad pa'i phyir ni ma yin no/ /

【K2 以十轉釋以為首】【L1 標十轉】

དེ་མྱ་ངན་ལས་འདས་པ་འདི་ལྟ་སྟེ། ཕུང་པོའི་ལྷག་མ་དང་བཅས་པ་དང༌། ཕུང་པོའི་ལྷག་མ་མེད་པའི་མྱ་ངན་ལས་འདས་པ་ལས་བརྩམས་ཏེ། དམིགས་པ་དང་བཅས་པས་ཆོས་ཉན་ན། མྱ་ངན་ལས་འདས་པ་གཙོ་བོར་བྱེད་པའི་ཕྱིའི་ཆོས་བཅུ་འབྱུང་བར་འགྱུར་ཏེ།

de mya ngan las 'das pa 'di lta ste/ phung po'i lhag ma dang bcas pa dang/ phung po'i lhag ma med pa'i mya ngan las 'das pa las brtsams te/ dmigs pa dang bcas pas chos nyan na/ mya ngan las 'das pa gtso bor byed pa'i phyi'i chos bcu 'byung bar 'gyur te/

【L2 涅槃為首】

ཕུང་པོའི་ལྷག་མ་དང་བཅས་པའི་མྱ་ངན་ལས་འདས་པ་བརྩམས་ནས་ནི། མྱ་ངན་ལས་འདས་པའི་གཙོ་བོར་བྱེད་པའི་ཆོས་དགུར་རིག་པར་བྱའོ། །ཕུང་པོའི་ལྷག་མ་མེད་པའི་མྱ་ངན་ལས་འདས་པ་ལས་བརྩམས་ནས་ནི། མྱ་ངན་ལས་འདས་པ་གཙོ་བོར་བྱེད་པའི་ཆོས་གཅིག་ཏུ་རིག་པར་བྱ་སྟེ། ཐོས་པ་ལས་བྱུང་བའི་ཤེས་རབ་དེ་ཉིད་ལ་བརྟེན་ནས། ལམ་དང་ལམ་གྱི་འབྲས་བུ་མྱ་ངན་ལས་འདས་པ་ལས་མངོན་པར་ཡིད་ཆེས་པ་རྣམ་པ་གསུམ་འབྱུང་བར་འགྱུར་ཏེ། ཡོད་པ་ཉིད་དུ་ཡིད་ཆེས་པ་དང༌། ཡོན་ཏན་ཅན་ཡིན་པར་ཡིད་ཆེས་པ་དང༌། བདག་གིས་ཐོབ་པར་ནུས་པ་དང་ཐབས་སླ་བ་ཡིན་པར་ཡིད་ཆེས་པར་འགྱུར་རོ། །བསམས་པ་ལས་བྱུང་བའི་ཤེས་པ་ཡོངས་སུ་བསྒྲུབ་པའི་ཕྱིར་དེ་ལྟར་ཡིད་ཆེས་པར་གྱུར་པ་ནི། ལུས་དང་སེམས་དབེན་པར་གནས་ཤིང་སྒྲིབ་པ་དང༌། རྟོག་པ་ལས་དབེན་པར་འགྱུར་རོ། །དེ་ལ་བརྟེན་ནས་ཀྱང་དོན་ཤིན་ཏུ་རྣམ་པར་ངེས་པ་དང༌། བསམས་པ་ལས་བྱུང་བའི་ཤེས་པའི་རྗེས་སུ་འགྲུབ་པར་འགྱུར་རོ། །དེ་ལ་བརྟེན་ནས་ཀྱང་སྒོམ་པ་རྟག་ཏུ་བྱེད་པ་དང༌། གུས་པར་བྱེད་པའི་སྦྱོར་བ་ལ་འཇུག་པར་འགྱུར་ཏེ། གོ་རིམས་འདིས་བསྒོམས་པ་ལས་བྱུང་བའི་ཤེས་པའི་བར་དུ་ཐོབ་ལ། དེ་ལ་བརྟེན་ནས་ཀྱང་འཁོར་བ་ལ་ཡང་ཉེས་པར་ལྟ་བའི་མོས་པ་རྩོམ་ལ་མྱ་ངན་ལས་འདས་པ་ལ་ཡང་ཡོན་ཏན་དུ་ལྟ་བའི་མོས་པ་རྩོམ་མོ། །དེ་ལ་གོམས་ནས་ཀྱང་བདེན་པ་མངོན་པར་རྟོགས་པ་མངོན་དུ་འགྲོ་བའི་མཐོང་བའི་ལམ་སློབ་པའི་རྣམ་པར་གྲོལ་བ་འཐོབ་ཅིང་གཞི་མཐོང་བར་འགྱུར་ལ། དེའི་གོང་དུ་བསྒོམ་པའི་ལམ་གོམས་པས་མི་སློབ་པའི་རྣམ་པར་གྲོལ་བ་ཐོབ་པས། རྣམ་པར་གྲོལ་བ་ཡོངས་སུ་རྫོགས་པར་འགྱུར་རོ། །དེ་ལ་རྣམ་པར་གྲོལ་བ་ཡོངས་སུ་རྫོགས་པ་ནི་འདི་ཡིན་ཏེ། ཕུང་པོ་ལྷག་མ་དང་བཅས་པའི་མྱ་ངན་ལས་འདས་པའི་དབྱིངས་ཁོ་ནའོ། །དེ་ལ་དང་པོའི་ཆོས་དགུ་ནི་མྱ་ངན་ལས་འདས་པ་དེ་བསྒྲུབ་པའི་ཕྱིར་གཙོ་བོར་གོ་རིམས་བཞིན་དུ་འབྱུང་ངོ༌། །རྣམ་པར་གྲོལ་བ་ཡོངས་སུ་རྫོགས་པ་གང་ཡིན་པ་དེ་ནི་ཕུང་པོའི་ལྷག་མ་མེད་པའི་མྱ་ངན་ལས་འདས་པ་དེའི་གཙོ་བོ་ཡིན་པར་རིག་པར་བྱའོ༑ །

phung po'i lhag ma dang bcas pa'i mya ngan las 'das pa brtsams nas ni/ mya ngan las 'das pa'i gtso bor byed pa'i chos dgur rig par bya'o/ /phung po'i lhag ma med pa'i mya ngan las 'das pa las brtsams nas ni/ mya ngan las 'das pa gtso bor byed pa'i chos gcig tu rig par bya ste/ thos pa las byung ba'i shes rab de nyid la brten nas/ lam dang lam gyi 'bras bu mya ngan las 'das pa las mngon par yid ches pa rnam pa gsum 'byung bar 'gyur te/ yod pa nyid du yid ches pa dang/ yon tan can yin par yid ches pa dang/ bdag gis thob par nus pa dang thabs sla ba yin par yid ches par 'gyur ro/ /bsams pa las byung ba'i shes pa yongs su bsgrub pa'i phyir de ltar yid ches par gyur pa ni/ lus dang sems dben par gnas shing sgrib pa dang/ rtog pa las dben par 'gyur ro/ /de la brten nas kyang don shin tu rnam par nges pa dang/ bsams pa las byung ba'i shes pa'i rjes su 'grub par 'gyur ro/ /de la brten nas kyang sgom pa rtag tu byed pa dang/ gus par byed pa'i sbyor ba la 'jug par 'gyur te/ go rims 'dis bsgoms pa las byung ba'i shes pa'i bar du thob la/ de la brten nas kyang 'khor ba la yang nyes par lta ba'i mos pa rtsom la mya ngan las 'das pa la yang yon tan du lta ba'i mos pa rtsom mo/ /de la goms nas kyang bden pa mngon par rtogs pa mngon du 'gro ba'i mthong ba'i lam slob pa'i rnam par grol ba 'thob cing gzhi mthong bar 'gyur la/ de'i gong du bsgom pa'i lam goms pas mi slob pa'i rnam par grol ba thob pas/ rnam par grol ba yongs su rdzogs par 'gyur ro/ /de la rnam par grol ba yongs su rdzogs pa ni 'di yin te/ phung po lhag ma dang bcas pa'i mya ngan las 'das pa'i dbyings kho na'o/ /de la dang po'i chos dgu ni mya ngan las 'das pa de bsgrub pa'i phyir gtso bor go rims bzhin du 'byung ngo/ /rnam par grol ba yongs su rdzogs pa gang yin pa de ni phung po'i lhag ma med pa'i mya ngan las 'das pa de'i gtso bo yin par rig par bya'o| /

【J2 釋由此獲五勝利】

དེ་ལྟར་མྱ་ངན་ལས་འདས་པ་གཙོ་བོར་བྱེད་པའི་ཆོས་ཉན་པ་དེ་ལ་ཕན་ཡོན་རྣམ་པ་ལྔ་ཡོད་པར་རིག་པར་བྱ་སྟེ། ལྔ་གང་ཞེ་ན། ཉན་པའི་ཚེ་ཕ་རོལ་ལ་ཕན་འདོགས་པ་དང༌། བདག་ལ་ཕན་འདོགས་པ་དང༌། སྒྲུབ་པའི་ཚེ་ཕ་རོལ་ལ་ཕན་འདོགས་པ་དང༌། བདག་ལ་ཕན་འདོགས་པ་དང༌། སྡུག་བསྔལ་ཐམས་ཅད་མཐར་བྱེད་པ་འཐོབ་པའོ། །ཆོས་སྨྲ་བ་པོས་གང༌གི་དོན་དུ་ཆོས་སྟོན་པ་དེ་ཉིད་ཀྱི་བསམ་པས་ཉན་པར་བྱེད་པ་ནི། ཉན་པའི་ཚེ་ཕ་རོལ་ལ་ཕན་འདོགས་པ་ཡིན་ལ། དགེ་བའི་བསམ་པས་ཉན་པས་ནི་བརྗོད་པའི་ཆོས་ཀྱི་དོན་རྒྱ་ཆེན་པོ་རྟོགས་པར་འགྱུར་ཏེ། དེས་ན་དགའ་བ་དང༌། མཆོག་ཏུ་དགའ་བ་རྒྱ་ཆེན་པོ་དགེ་ཞིང་ངེས་པར་འབྱུང་བ་དང་ལྡན་པ་ཐོབ་པར་འགྱུར་ཏེ། དེ་ལྟར་ན་ཉན་པའི་ཚེ་བདག་ལ་ཕན་འདོགས་པ་ཡིན་ནོ། །ཆོས་ཀྱི་རྗེས་སུ་མཐུན་པའི་ཆོས་སྒྲུབ་པའི་སྦྱོར་བ་གང་གི་ཆེད་དུ་སྟོན་པས་ཆོས་བཤད་ཅིང་ཡང་དག་པར་བསྟན་ལ། མངོན་པར་རྫོགས་པར་སངས་རྒྱས་པའི་ཡང་དག་པར་སྒྲུབ་པ་དེ་ལ་གནས་ན། བསྒྲུབ་པའི་ཚེ་ཆོས་ཉིད་ཀྱིས་སྟོན་པ་ལ་བསྙེན་བཀུར་བྱེད་པས་ཕ་རོལ་ལ་ཕན་འདོགས་སོ། །ཡང་དག་པར་བསྒྲུབ་པ་དེ་ཉིད་ལ་བརྟེན་ནས༑ ཕུང་པོ་ལྷག་མ་དང་བཅས་པའི་མྱ་ངན་ལས་འདས་པ་མཆོག་ཏུ་བསིལ་བར་གྱུར་པ࿒ཐོབ་པ་ནི་སྒྲུབ་པའི་ཚེ་བདག་ཉིད་ལ་ཕན་འདོགས་སོ། །ཕུང་པོ་ལྷག་མ་མེད་པའི་མྱ་ངན་ལས་འདས་པའི་དབྱིངས་སུ࿒ཡོངས་སུ་མྱ་ངན་ལས་འདས་པའི་སྡུག་བསྔལ་ཐམས་ཅད་ཀྱི་མཐར་ཕྱིན་པ་ཐོབ་པར་འགྱུར་ཏེ། འདི་ནི་མྱ་ངན་ལས་འདས་པ་གཙོ་བོར་བྱེད་པ་ཕན་ཡོན་དང་བཅས་པ་ཞེས་བྱའོ། །

de ltar mya ngan las 'das pa gtso bor byed pa'i chos nyan pa de la phan yon rnam pa lnga yod par rig par bya ste/ lnga gang zhe na/ nyan pa'i tshe pha rol la phan 'dogs pa dang/ bdag la phan 'dogs pa dang/ sgrub pa'i tshe pha rol la phan 'dogs pa dang/ bdag la phan 'dogs pa dang/ sdug bsngal thams cad mthar byed pa 'thob pa'o/ /chos smra ba pos ganggi don du chos ston pa de nyid kyi bsam pas nyan par byed pa ni/ nyan pa'i tshe pha rol la phan 'dogs pa yin la/ dge ba'i bsam pas nyan pas ni brjod pa'i chos kyi don rgya chen po rtogs par 'gyur te/ des na dga' ba dang/ mchog tu dga' ba rgya chen po dge zhing nges par 'byung ba dang ldan pa thob par 'gyur te/ de ltar na nyan pa'i tshe bdag la phan 'dogs pa yin no/ /chos kyi rjes su mthun pa'i chos sgrub pa'i sbyor ba gang gi ched du ston pas chos bshad cing yang dag par bstan la/ mngon par rdzogs par sangs rgyas pa'i yang dag par sgrub pa de la gnas na/ bsgrub pa'i tshe chos nyid kyis ston pa la bsnyen bkur byed pas pha rol la phan 'dogs so/ /yang dag par bsgrub pa de nyid la brten nas| phung po lhag ma dang bcas pa'i mya ngan las 'das pa mchog tu bsil bar gyur pa thob pa ni sgrub pa'i tshe bdag nyid la phan 'dogs so/ /phung po lhag ma med pa'i mya ngan las 'das pa'i dbyings su yongs su mya ngan las 'das pa'i sdug bsngal thams cad kyi mthar phyin pa thob par 'gyur te/ 'di ni mya ngan las 'das pa gtso bor byed pa phan yon dang bcas pa zhes bya'o/ /

【I2 結廣義】

འདི་ནི་མྱ་ངན་ལས་འདས་པ་གཙོ་བོར་བྱེད་པའི་དོན་རྒྱས་པ་ཡིན་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

'di ni mya ngan las 'das pa gtso bor byed pa'i don rgyas pa yin te/ 'di las gong na yang med do/ /'di las lhag pa yang med do/ /

【H3 能熟解脫慧之成熟(七支之四)】【I1 問】

རྣམ་པར་གྲོལ་བ་ཡོངས་སུ་སྨིན་པར་བྱེད་པའི་ཤེས་རབ་ཡོངས་སུ་སྨིན་པ་གང་ཞེ་ན།

rnam par grol ba yongs su smin par byed pa'i shes rab yongs su smin pa gang zhe na/

【I2 答】【J1 明止觀由慧成熟】

ལྷག་མཐོང་གི་ཡན་ལག་ཡོངས་སུ་སྨིན་པས་ཀྱང་ཤེས་རབ་ཡོངས་སུ་སྨིན་པར་འགྱུར་ལ།ཞི་གནས་ཀྱི་ཡན་ལག་ཡོངས་སུ་སྨིན་པས་ཀྱང་ཤེས་རབ་ཡོངས་སུ་སྨིན་པར་འགྱུར་ཏེ། འདི་ལྟར་སེམས་མཉམ་པར་གཞག་ན་ཤེས་རབ་ཤེས་བྱ་ལ་འཇུག་པ་རྣམ་པར་དག་པར་འགྱུར་བའི་ཕྱིར་རོ། །

lhag mthong gi yan lag yongs su smin pas kyang shes rab yongs su smin par 'gyur la/zhi gnas kyi yan lag yongs su smin pas kyang shes rab yongs su smin par 'gyur te/ 'di ltar sems mnyam par gzhag na shes rab shes bya la 'jug pa rnam par dag par 'gyur ba'i phyir ro/ /

【J2 明近善友習三學由慧成熟】

དེ་ལ་ལྷག་མཐོང་གི་ཡན་ལག་ནི་ཐོག་མ་ཁོ་ནར་བཤེས་གཉེན་དམ་པ་ལ་ཡང་དག་པར་བརྟེན་པའོ། །ཞི་གནས་ཀྱི་ཡན་ལག་ནི་ཚུལ་ཁྲིམས་ཕུན་སུམ་ཚོགས་པ་ཡོངས་སུ་འཛིན་པའོ། །དེ་ལ་བཤེས་གཉེན་དམ་པ་ཡོངས་སུ་འཛིན་པ་བརྩམས་པས་ནི་ཤེས་བྱའི་དེ་ཁོ་ན་རྟོགས་པར་བྱ་བ་ལ་འདུན་པར་འགྱུར་བའོ། །ཚུལ་ཁྲིམས་ཕུན་སུམ་ཚོགས་པ་ཡོངས་སུ་འཛིན་པ་བརྩམས་པས་ནི་ལྷག་པའི་ཚུལ་ཁྲིམས་ལས་ཚུལ་ཁྲིམས་ཉམས་པ་དང༌། དེ་བཞིན་དུ࿒ཆོ་ག་ལས་ཆོ་ག་ཉམས་པ་ཚངས་པ་མཚུངས་པར་སྤྱོད་པ་ཤེས་པ་རྣམས་ཀྱིས་མཐོང་བ་དང༌། ཐོས་པ་དང༌། དོགས་པ་ལས་གླེང་བའམ༑ དྲན་པར་བྱེད་པའམ། རྗེས་སུ་སློབ་པར་བྱེད་པའི་ཚིག་བཟོད་པའོ། །

de la lhag mthong gi yan lag ni thog ma kho nar bshes gnyen dam pa la yang dag par brten pa'o/ /zhi gnas kyi yan lag ni tshul khrims phun sum tshogs pa yongs su 'dzin pa'o/ /de la bshes gnyen dam pa yongs su 'dzin pa brtsams pas ni shes bya'i de kho na rtogs par bya ba la 'dun par 'gyur ba'o/ /tshul khrims phun sum tshogs pa yongs su 'dzin pa brtsams pas ni lhag pa'i tshul khrims las tshul khrims nyams pa dang/ de bzhin du cho ga las cho ga nyams pa tshangs pa mtshungs par spyod pa shes pa rnams kyis mthong ba dang/ thos pa dang/ dogs pa las gleng ba'am| dran par byed pa'am/ rjes su slob par byed pa'i tshig bzod pa'o/ /

【J3 明十種能熟解脫慧成熟法】【K1 辨十種】

ཤེས་བྱའི་དེ་ཁོ་ན་རྟོགས་པར་བྱ་བ་ལ་འདུན་པ་དེ་ལ་བརྟེན་པས་ནི་ཉན་འདོད་པར་འགྱུར་རོ། །ཉན་འདོད་པ་དེ་ལ་བརྟེན་པས་ནི་འདྲི་བར་འགྱུར་རོ། །འདྲི་བ་དེ་ལ་བརྟེན་པས་ནི་སྔོན་མ་ཐོས་པའི་དོན་ཉན་པར་འགྱུར་རོ། །ཡང་དང་ཡང་དུ་རྟག་ཏུ་མཉན་པས་ནི་དེ་ཉིད་རྣམ་པར་བྱང་བ་དང༌། ཐེ་ཚོམ་སྐྱེས་པ་ལས་ལྡོག་པར་འགྱུར་རོ། །དེ་ལྟར་བློ་རྣམ་པར་བྱང་བས་ནི་འཇིག་རྟེན་གྱི་ཕུན་སུམ་ཚོགས་པ་ཐམས་ཅད་ཀྱི་ཉེས་དམིགས་མཐོང་ནས་སེམས་སྐྱོ་བར་འགྱུར་རོ། །དེ་ལྟར་སེམས་སྐྱོ་ཞིང་དགེ་བ་ཡིད་ལ་བྱེད་པ་ནི་ཕུན་སུམ་ཚོགས་པ་དེ་དག་ཐམས་ཅད་ལ་སྨོན་པར་མི་འགྱུར་རོ། །དེ་དེ་ལྟར་འཇིག་རྟེན་པའི་མངོན་པར་མཐོང་བའི་ལམ་ཐམས་ཅད་ལ་ཡིད་ཀྱིས་སྨོན་པ་མེད་པས། ངན་སོང་བའི་ཆོས་ཐམས་ཅད་སྤང་བའི་ཕྱིར་ཡང་སེམས་ཀྱིས་སྨོན་པར་བྱེད་ལ། དེའི་གཉེན་པོ་དགེ་བའི་ཆོས་ཡང་དག་པར་བླངས་པ་དང༌། ཉོན་མོངས་པ་ཐམས་ཅད་ཀྱི་གཉེན་པོ་དགེ་བའི་ཆོས་ཡང་དག་པར་བླང་བ་དང༌། དེའི་གཉེན་པོའི་འབྲས་བུ་ཐོབ་པས་རང་གི་སེམས་རྣམ་པར་བྱང་བར་བྱ་བའི་ཕྱིར་ཡང་སེམས་ཀྱིས་སྨོན་པར་བྱེད་དོ། །

shes bya'i de kho na rtogs par bya ba la 'dun pa de la brten pas ni nyan 'dod par 'gyur ro/ /nyan 'dod pa de la brten pas ni 'dri bar 'gyur ro/ /'dri ba de la brten pas ni sngon ma thos pa'i don nyan par 'gyur ro/ /yang dang yang du rtag tu mnyan pas ni de nyid rnam par byang ba dang/ the tshom skyes pa las ldog par 'gyur ro/ /de ltar blo rnam par byang bas ni 'jig rten gyi phun sum tshogs pa thams cad kyi nyes dmigs mthong nas sems skyo bar 'gyur ro/ /de ltar sems skyo zhing dge ba yid la byed pa ni phun sum tshogs pa de dag thams cad la smon par mi 'gyur ro/ /de de ltar 'jig rten pa'i mngon par mthong ba'i lam thams cad la yid kyis smon pa med pas/ ngan song ba'i chos thams cad spang ba'i phyir yang sems kyis smon par byed la/ de'i gnyen po dge ba'i chos yang dag par blangs pa dang/ nyon mongs pa thams cad kyi gnyen po dge ba'i chos yang dag par blang ba dang/ de'i gnyen po'i 'bras bu thob pas rang gi sems rnam par byang bar bya ba'i phyir yang sems kyis smon par byed do/ /

【K2 結十種漸次能令解脫圓滿】

རྣམ་པ་བཅུ་པོ་འདི་དག་གིས་རྣམ་པར་གྲོལ་བ་ཡོངས་སུ་སྨིན་པར་བྱེད་པའི་ཤེས་རབ་ཡོངས་སུ་སྨིན་པར་གྱུར་པ་ནས། ཇི་ལྟར་བསྟན་པའི་གོ་རིམས་བཞིན་དུ་རྣམ་པར་གྲོལ་བ་ཡོངས་སུ་རྫོགས་པར་འགྱུར་རོ། །

rnam pa bcu po 'di dag gis rnam par grol ba yongs su smin par byed pa'i shes rab yongs su smin par gyur pa nas/ ji ltar bstan pa'i go rims bzhin du rnam par grol ba yongs su rdzogs par 'gyur ro/ /

【G2 結成廣教不過不增】

ཡན་ལག་གསུམ་པོ་གོ་རིམས་བཞིན་དུ་བསྟན་པ་གང་ཡིན་པ་འདི་ལྟ་སྟེ། དམ་པའི་ཆོས་ཉན་པ་ཕུན་སུམ་ཚོགས་པ་དང༌། མྱ་ངན་ལས་འདས་པ་གཙོ་བོར་བྱེད་པ་དང༌། རྣམ་པར་གྲོལ་བ་ཡོངས་སུ་སྨིན་པར་བྱེད་པའི་ཤེས་རབ་ཡོངས་སུ་སྨིན་པར་བྱེད་དོཔའི་ཡན་ལག་གསུམ་པོ་བསྟན་པའི་དོན་དུ་གྱུར་པ་འདི་དག་རྒྱས་པར་བྱེད་པ་ནི་འདི་ལྟ་སྟེ། རྣམ་པ་བཅུ་པོ་དེ་དག་ཡིན་པར་རིག་པར་བྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

yan lag gsum po go rims bzhin du bstan pa gang yin pa 'di lta ste/ dam pa'i chos nyan pa phun sum tshogs pa dang/ mya ngan las 'das pa gtso bor byed pa dang/ rnam par grol ba yongs su smin par byed pa'i shes rab yongs su smin par byed dopa'i yan lag gsum po bstan pa'i don du gyur pa 'di dag rgyas par byed pa ni 'di lta ste/ rnam pa bcu po de dag yin par rig par bya ste/ 'di las gong na yang med do/ /'di las lhag pa yang med do/ /

【G3 結成三支修因緣攝】

ཡན་ལག་གསུམ་པོ་འདི་དག་ཉིད་ནི་བསྒོམ་པའི་རྒྱུ་ཞེས་བྱའོ། །དེ་ཅིའི་ཕྱིར་ཞེ་ན། འདི་ལྟར་གོ་རིམས་ལ་བརྟེན་ནས་རྒྱུ་དེ་དང་རྐྱེན་དེས་རྣལ་འབྱོར་བསྒོམ་པར་འགྲུབ་པར་འགྱུར་བའི་ཕྱིར་ཏེ། འདི་ལྟ་སྟེ། དམ་པའི་ཆོས་ཉན་པ་ཕུན་སུམ་ཚོགས་པ་དང༌། མྱ་ངན་ལས་འདས་པ་གཙོ་བོར་བྱེད་པ་དང༌། རྣམ་པར་གྲོལ་བ་ཡོངས་སུ་སྨིན་པར་བྱེད་པའི་ཤེས་རབ་ཡོངས་སུ་སྨིན་པར་བྱེད་པའོ།། །།

yan lag gsum po 'di dag nyid ni bsgom pa'i rgyu zhes bya'o/ /de ci'i phyir zhe na/ 'di ltar go rims la brten nas rgyu de dang rkyen des rnal 'byor bsgom par 'grub par 'gyur ba'i phyir te/ 'di lta ste/ dam pa'i chos nyan pa phun sum tshogs pa dang/ mya ngan las 'das pa gtso bor byed pa dang/ rnam par grol ba yongs su smin par byed pa'i shes rab yongs su smin par byed pa'o// //

【F3 修瑜伽】【G1 修習對治(七支之五)】【H1 問總標】

བམ་པོ་ཉི་ཤུ་རྩ་ལྔ་པ།

bam po nyi shu rtsa lnga pa/

གཉེན་པོ་བསྒོམ་པ་གང་ཞེ་ན། མདོར་བསྡུ་ན་གནས་སྐབས་གསུམ་ལ་རྣལ་འབྱོར་བསྒོམ་པའི་མི་མཐུན་པའི་ཕྱོགས་རྣམ་པ་བཅུ་པོ་འདི་ཡོད་པར་རིག་པར་བྱ་སྟེ།

gnyen po bsgom pa gang zhe na/ mdor bsdu na gnas skabs gsum la rnal 'byor bsgom pa'i mi mthun pa'i phyogs rnam pa bcu po 'di yod par rig par bya ste/

【H2 隨別釋】【I1 解三位十種修習】【J1 列三位】

གནས་སྐབས་གསུམ་གང་ཞེ་ན། ཁྱིམ་པའི་གནས་སྐབས་དང་རབ་ཏུ་བྱུང་བའི་གནས་སྐབས་དང༌། རབ་ཏུ་དབེན་པར་ནང་དུ་ཡང་དག་པར་འཇོག་པའི་རྣལ་འབྱོར་བསྒོམ་པའི་གནས་སྐབས་སོ། །

gnas skabs gsum gang zhe na/ khyim pa'i gnas skabs dang rab tu byung ba'i gnas skabs dang/ rab tu dben par nang du yang dag par 'jog pa'i rnal 'byor bsgom pa'i gnas skabs so/ /

【J2 釋十修】【K1 明不淨無常二想】

རྣལ་འབྱོར་བསྒོམ་པའི་མི་མཐུན་པའི་ཕྱོགས་བཅུ་པོ་གང་ཞེ་ན། ཁྱིམ་པའི་གནས་སྐབས་སུ་བདག་གི་ཆུང་མ་ལ་འཁྲིག࿒པའི་རྟོག་པ་དང་ལྡན་པའི་འདོད་ཆགས་དང༌། དེ་མ་ཡིན་པའི་གཡོག་འཁོར་གྱི་ལོངས་སྤྱོད་དང་ལྡན་པའི་ཆགས་པ་འདི་ནི། ཁྱིམ་པའི་གནས་སྐབས་སུ་གཏོགས་པའི་མི་མཐུན་པའི་ཕྱོགས་ཡིན་ཏེ། མངོན་པར་འབྱུང་བ་ལ་ཐམས་ཅད་ཀྱི་ཐམས་ཅད་དུ་གེགས་བྱེད་པའོ། །ཁྱིམ་གྱི་གནས་ནས་མངོན་པར་འབྱུང་བ་ཡང་རྟོག་པའི་ཀུན་དུ་འཁྲུག་པའི་མངོན་པར་དགའ་བའི་གེགས་བྱེད་དེ། དེ་ལྟར་མི་མཐུན་པའི་ཕྱོགས་འདི་གཉིས༌ཀྱི་གཉེན་པོ་བསྒོམ་པ་ནི་གོ་རིམས་བཞིན་དུ། མི་སྡུག་པའི་འདུ་ཤེས་བསྒོམ་པ་དང༌། མི་རྟག་པའི་འདུ་ཤེས་བསྒོམ་པ་ཡིན་པར་རིག་པར་བྱའོ། །

rnal 'byor bsgom pa'i mi mthun pa'i phyogs bcu po gang zhe na/ khyim pa'i gnas skabs su bdag gi chung ma la 'khrig pa'i rtog pa dang ldan pa'i 'dod chags dang/ de ma yin pa'i g.yog 'khor gyi longs spyod dang ldan pa'i chags pa 'di ni/ khyim pa'i gnas skabs su gtogs pa'i mi mthun pa'i phyogs yin te/ mngon par 'byung ba la thams cad kyi thams cad du gegs byed pa'o/ /khyim gyi gnas nas mngon par 'byung ba yang rtog pa'i kun du 'khrug pa'i mngon par dga' ba'i gegs byed de/ de ltar mi mthun pa'i phyogs 'di gnyiskyi gnyen po bsgom pa ni go rims bzhin du/ mi sdug pa'i 'du shes bsgom pa dang/ mi rtag pa'i 'du shes bsgom pa yin par rig par bya'o/ /

【K2 明無常苦等四想】【L1 明四種所作】

རབ་ཏུ་བྱུང་བ་ནི་རབ་ཏུ་བྱུང་བའི་གནས་སྐབས་ལ་གནས་པ་ན། མདོར་བསྡུ་ན། དུས་དུས་སུ་བྱ་བ་རྣམ་པ་བཞི་ཡོད་དེ། ཅི་བདག་དགེ་བའི་ཆོས་བསྒོམ་པ་ལ་རྟག་ཏུ་བརྩོན་པ་ལ་བརྟེན་ནས། རྣམ་པར་ཤེས་པ་བདེ་བའི་རོ་མྱང་བ་རྗེས་སུ་འབྲང་བའི་ལས་ལྡོག་ཅིང༌། སྡུག་བསྔལ་ཉིད་ཡང་དག་པ་ཇི་ལྟ་བ་བཞིན་དུ་མངོན་པར་རྟོགས་པར་འགྱུར་རམ་ཞེས་དགེ་བའི་ཆོས་བསྒོམ་པ་ལ་རྟག་ཏུ་བརྩོན་པར་བྱ་བ་དང༌། ཅི་བདག་ཡོངས་སུ་ཡི་ཆད་པའི་ཕྱིར་མྱ་ངན་ལས་འདས་པ་སྤྲོས་པ་མེད་པ་ལས་བདག་གི་ཡིད་ཕྱིར་ལྡོག་པར་མི་འགྱུར་ཞིང༌། བདག་གི་བདག་གང་ཡང་མེད་དོ་ཞེས་མྱ་ངན་ལས་འདས་པ་སྤྲོས་པ་མེད་པ་ལ་མོས་ཤིང་མངོན་པར་དགའ་བར་བྱ་བ་དང༌། ཅི་ནས་ཀྱང་བདག་བསོད་སྙོམས་ཡོངས་སུ་སྤྱོད་པ་ལ་བརྟེན་ནས་ལུས་གནས་པ་དང༌། ཉམས་སྟོབས་སྐྱེ་བ་དང༌། དགེ་བའི་ཆོས་བསྒོམ་པ་ལ་རྟག་ཏུ་བརྩོན་པར་བྱ་བ་ལ་ཉམས་བདེ་བར༌འགྱུར་བར་བྱའོ་ཞེས་དུས་དུས་སུ་གྲོང་དང་གྲོང་རྡལ་དག་ཏུ་བསོད་སྙོམས་ཀྱི་ཕྱིར་རྒྱུ་བར་བྱ་བ་དང༌། ཅི་ནས་ཀྱང་བདག་ཁྱིམ་པ་དང༌། རབ་ཏུ་བྱུང་བའི་འདུ་འཛི་སྣ་ཚོགས་ལ་མངོན་པར་དགའ་བ་དང༌། འཇིག་རྟེན་སྣ་ཚོགས་དང་ལྡན་པའི་ཉན་པ་དང༌། ལྟ་བ་དང༌། བཀུར་སྟི་བྱ་བ་རྣམས་ཀྱིས་ཡང་དག་པར་ངེས་པར་རྟོག་པའི་སེམས་རྩེ་གཅིག་གི་གནས་སྐབས་ཀྱི་བར་ཆད་བྱེད་པར་མི་འགྱུར་བར་བྱའོ་ཞེས་རབ་ཏུ་དབེན་པའི་གནས་སུ་གནས་པ་ནི་དེའི་བྱ་བ་བཞི་པ་ཡིན་ནོ། །

rab tu byung ba ni rab tu byung ba'i gnas skabs la gnas pa na/ mdor bsdu na/ dus dus su bya ba rnam pa bzhi yod de/ ci bdag dge ba'i chos bsgom pa la rtag tu brtson pa la brten nas/ rnam par shes pa bde ba'i ro myang ba rjes su 'brang ba'i las ldog cing/ sdug bsngal nyid yang dag pa ji lta ba bzhin du mngon par rtogs par 'gyur ram zhes dge ba'i chos bsgom pa la rtag tu brtson par bya ba dang/ ci bdag yongs su yi chad pa'i phyir mya ngan las 'das pa spros pa med pa las bdag gi yid phyir ldog par mi 'gyur zhing/ bdag gi bdag gang yang med do zhes mya ngan las 'das pa spros pa med pa la mos shing mngon par dga' bar bya ba dang/ ci nas kyang bdag bsod snyoms yongs su spyod pa la brten nas lus gnas pa dang/ nyams stobs skye ba dang/ dge ba'i chos bsgom pa la rtag tu brtson par bya ba la nyams bde bar'gyur bar bya'o zhes dus dus su grong dang grong rdal dag tu bsod snyoms kyi phyir rgyu bar bya ba dang/ ci nas kyang bdag khyim pa dang/ rab tu byung ba'i 'du 'dzi sna tshogs la mngon par dga' ba dang/ 'jig rten sna tshogs dang ldan pa'i nyan pa dang/ lta ba dang/ bkur sti bya ba rnams kyis yang dag par nges par rtog pa'i sems rtse gcig gi gnas skabs kyi bar chad byed par mi 'gyur bar bya'o zhes rab tu dben pa'i gnas su gnas pa ni de'i bya ba bzhi pa yin no/ /

【L2 明四種所治】

བྱ་བ་རྣམ་པ་བཞི་པོ་འདི་དག་གི་མི་མཐུན་པའི་ཕྱོགས་སུ་གྱུར་པའི་ཆོས་ཀྱང་རྣམ་པ་བཞི་ཁོ་ནར་རིག་པར་བྱ་སྟེ། བྱ་བ་དང་པོའི་འགྱུར་བར་སྙོམ་ལས་དང་ལེ་ལོའོ། །བྱ་བ་གཉིས་པའི་ནི་འཇིག་ཚོགས་ལ་ལྟ་བའོ། །བྱ་བ་གསུམ་པ་ནི་རོ་ལ་འདོད་ཆགས་པའོ། །བྱ་བ་བཞི་པ་ནི་འཇིག་རྟེན་པ་རྣམ་པ་སྣ་ཚོགས་ལ་འདུན་པའི་འདོད་ཆགས་དང་རྗེས་སུ་ཆགས་པའོ། །

bya ba rnam pa bzhi po 'di dag gi mi mthun pa'i phyogs su gyur pa'i chos kyang rnam pa bzhi kho nar rig par bya ste/ bya ba dang po'i 'gyur bar snyom las dang le lo'o/ /bya ba gnyis pa'i ni 'jig tshogs la lta ba'o/ /bya ba gsum pa ni ro la 'dod chags pa'o/ /bya ba bzhi pa ni 'jig rten pa rnam pa sna tshogs la 'dun pa'i 'dod chags dang rjes su chags pa'o/ /

【L3 明四種能治之法】

མི་མཐུན་པའི་ཕྱོགས་རྣམ་པ་བཞི་པོ་དེ་དག་གི་གོ་རིམས་བཞིན་དུ་གཉེན་པོ་བསྒོམ་པ་ཡང་རྣམ་པ་བཞིར་རིག་པར་བྱ་སྟེ། མི་རྟག་པ་ལ་སྡུག་བསྔལ་བའི་འདུ་ཤེས་བསྒོམ་པ་དང༌། སྡུག་བསྔལ་བ་ལ་བདག་མེད་པའི་འདུ་ཤེས་བསྒོམ་པ་དང༌། ཟས་ལ་མི་མཐུན་པའི་འདུ་ཤེས་བསྒོམ་པ་དང༌། འཇིག་རྟེན་ཐམས་ཅད་ལ་མངོན་པར་མི་དགའ་བའི་འདུ་ཤེས་བསྒོམ་པར་བྱའོ།།

mi mthun pa'i phyogs rnam pa bzhi po de dag gi go rims bzhin du gnyen po bsgom pa yang rnam pa bzhir rig par bya ste/ mi rtag pa la sdug bsngal ba'i 'du shes bsgom pa dang/ sdug bsngal ba la bdag med pa'i 'du shes bsgom pa dang/ zas la mi mthun pa'i 'du shes bsgom pa dang/ 'jig rten thams cad la mngon par mi dga' ba'i 'du shes bsgom par bya'o//

【K3 明光明等四想】【L1 明四種所】

དེ་ལ་རབ་ཏུ་དབེན་པར་ནང་དུ་ཡང་དག་པར་འཇོག་པའི་རྣལ་འབྱོར་ཡིད་ལ་འཇོག་པའི་གནས་སྐབས་ལ་ནི་མདོར་བསྡུ་ན། མི་མཐུན་པའི་ཕྱོགས་སུ་གྱུར་པའི་ཆོས་རྣམ་པ་བཞི་ཡོད་པར་རིག་པར་བྱ་སྟེ། བཞི་གང་ཞེ་ན། ཞི་གནས་དང་ལྷག་མཐོང་གི་ཕྱོགས་ལ་སེམས་མུན་པར་གྱུར་པ་དང༌། སྙོམས་པར་འཇུག་པ་ལ་རོ་མྱང་བའི་རྗེས་སུ་འབྲང་བའི་སྲེད་པ་དང༌། སྐྱེ་བ་ལ་གཡོ་བའི་མཚན་མའི་རྗེས་སུ་འབྲང་བའི་སེམས་དང༌། སང་ནས་སང་དུ་བཤོལ་ཏེ་དུས་གཞན་ལ་ལྟོས་ཤིང་མི་འཆི་བའི་རྟོག་པ་དང་ལྡན་པའི་བརྟུན་པར་སྦྱོར་བར་མི་བྱེད་པའོ། །

de la rab tu dben par nang du yang dag par 'jog pa'i rnal 'byor yid la 'jog pa'i gnas skabs la ni mdor bsdu na/ mi mthun pa'i phyogs su gyur pa'i chos rnam pa bzhi yod par rig par bya ste/ bzhi gang zhe na/ zhi gnas dang lhag mthong gi phyogs la sems mun par gyur pa dang/ snyoms par 'jug pa la ro myang ba'i rjes su 'brang ba'i sred pa dang/ skye ba la g.yo ba'i mtshan ma'i rjes su 'brang ba'i sems dang/ sang nas sang du bshol te dus gzhan la ltos shing mi 'chi ba'i rtog pa dang ldan pa'i brtun par sbyor bar mi byed pa'o/ /

【L2 明四想】

མི་མཐུན་པའི་ཕྱོགས་བཞི་པོ་དེ་དག་ལ་ཡང་གཉེན་པོ་བསྒོམ་པ་རྣམ་པ་བཞི་ཡོད་པར་རིག་པར་བྱ་སྟེ། སྣང་བའི་འདུ་ཤེས་བསྒོམ་པ་དང༌། འདོད་ཆགས་དང་བྲལ་བའི་འདུ་ཤེས་བསྒོམ་པ་དང༌། འགོག་པའི་འདུ་ཤེས་བསྒོམ་པ་དང༌། འཆི་བའི་འདུ་ཤེས་བསྒོམ་པའོ། །

mi mthun pa'i phyogs bzhi po de dag la yang gnyen po bsgom pa rnam pa bzhi yod par rig par bya ste/ snang ba'i 'du shes bsgom pa dang/ 'dod chags dang bral ba'i 'du shes bsgom pa dang/ 'gog pa'i 'du shes bsgom pa dang/ 'chi ba'i 'du shes bsgom pa'o/ /

【I2 逐前難解】【J1 釋在家初不淨相】【K1 列二力】

དེ་ལ་མི་སྡུག་པའི་འདུ་ཤེས་ནི་མདོར་བསྡུ་ན་རྣམ་པ་གཉིས་ཏེ། སོ་སོར་བརྟགས་པའི་སྟོབས་ཀྱིས་བསྡུས་པ་དང༌། བསྒོམ་པའི་སྟོབས་ཀྱིས་བསྡུས་པའོ། །དེ་ལ་སོ་སོར་བརྟགས་པའི་སྟོབས་ཀྱིས་བསྡུས་པའི་མི་སྡུག་བའི་འདུ་ཤེས་ནི་མི་མཐུན་པའི་ཕྱོགས་སུ་གྱུར་པའི་ཆོས་ནི་རྣམ་པ་ལྔར་རིག་པར་བྱ་སྟེ། ལྔ་གང་ཞེ་ན། ངོན་མཐོན་དུ་བུད་མེད་དང་ཉེ་བར་གནས་པ་དང༌། བརྗེད་ངས་པ་དང༌། ལྐོག་ཏུ་བག་མེད་པར་གནས་པ་དང༌། ལྐོག་ཏུ་ཡང་རུང༌། ངོན་མཐོན་དུ་ཡང་རུང་སྟེ། སྔོན་གོམས་པའི་སྟོབས་དང༌། མི་སྡུག་པ་བསྒོམ་པ་ལ་བརྩོན་ན་ཡང་ཡིད་ལ་བྱེད་པ་འཁྲུལ་པའོ། །དེ་ལ་ཡིད་ལ་བྱེད་པ་འཁྲུལ་པ་ནི་འདི་ཡིན་ཏེ། མི་སྡུག་པ་དེ་ལ་སོ་སོར་མ་བརྟགས་པས་སྡུག་པའི་མཚན་མའི་རྗེས་སུ་འབྲང་ངོ༌། །བསྒོམ་པའི་སྟོབས་ཀྱིས་བསྡུས་པའི་མི་སྡུག་པ་བསྒོམ་པའི་མི་མཐུན་པའི་ཕྱོགས་ཀྱི་ཆོས་ནི་རྣམ་པ་བདུན་དུ་རིག་པར་བྱ་སྟེ། བདུན་གང་ཞེ་ན། བྱ་བ་ངན་པས་སེམས་རྣམ་པར་གཡེངས་པ་དང༌། བྱ་བ་ངན་པ་བྱེད་པ་ལ་འཇུག་པ་དང༌། སྲི་ཞུ་མེད་ཅིང་འདྲི་བ་མེད་པ་ལ་བརྟེན་པས། རྣལ་འབྱོར་ཡིད་ལ་བྱེད་པ་ལ་མི་མཁས་པ་དང༌།

de la mi sdug pa'i 'du shes ni mdor bsdu na rnam pa gnyis te/ so sor brtags pa'i stobs kyis bsdus pa dang/ bsgom pa'i stobs kyis bsdus pa'o/ /de la so sor brtags pa'i stobs kyis bsdus pa'i mi sdug ba'i 'du shes ni mi mthun pa'i phyogs su gyur pa'i chos ni rnam pa lngar rig par bya ste/ lnga gang zhe na/ ngon mthon du bud med dang nye bar gnas pa dang/ brjed ngas pa dang/ lkog tu bag med par gnas pa dang/ lkog tu yang rung/ ngon mthon du yang rung ste/ sngon goms pa'i stobs dang/ mi sdug pa bsgom pa la brtson na yang yid la byed pa 'khrul pa'o/ /de la yid la byed pa 'khrul pa ni 'di yin te/ mi sdug pa de la so sor ma brtags pas sdug pa'i mtshan ma'i rjes su 'brang ngo/ /bsgom pa'i stobs kyis bsdus pa'i mi sdug pa bsgom pa'i mi mthun pa'i phyogs kyi chos ni rnam pa bdun du rig par bya ste/ bdun gang zhe na/ bya ba ngan pas sems rnam par g.yengs pa dang/ bya ba ngan pa byed pa la 'jug pa dang/ sri zhu med cing 'dri ba med pa la brten pas/ rnal 'byor yid la byed pa la mi mkhas pa dang/

【K2 明二障】

དབང་པོའི་སྒོ་མ་བསྡམས་པ་ལ་བརྟེན་པས་དབེན་པ་ན་གནས་ཀྱང་ཉོན་མོངས་པ་ཅན་གྱི་རྟོག་པས་སེམས་དཀྲུགས་པ་དང༌། ཁ་ཟས་ཀྱི་ཚོད་མ་ཟིན་པ་ལ་བརྟེན་པས་ལུས་ལས་སུ་མི་རུང་བ་དང༌།རྟོག་པས་དཀྲུགས་པ་དེ་ཉིད་ལ་བརྟེན་པས་ནང་གི་སེམས་ཀྱི་ཞི་གནས་རབ་ཏུ་དབེན་པ་ལ་མངོན་པར་མི་དགའ་བ་དང༌། ལུས་ལས་སུ་མི་རུང་བ་དེ་ཉིད་ལ་བརྟེན་པས་ལྷག་མཐོང་ལ་ཉམས་བདེ་བ་མེད་པའི་ཕྱིར། ཤེས་བྱ་ལ་ཡང་དག་པ་ཇི་ལྟ་བ་བཞིན་དུ་སོ་སོར་རྟོག་མི་ནུས་པའོ། །མི་མཐུན་པའི་ཕྱོགས་ཀྱི་ཆོས་དེ་དག་ཐམས་ཅད་བསྡུས་ནས། རྣམ་གྲངས་བཅུ་གཉིས་སུ་ཡང་འགྱུར་རོ། །རྣམ་གྲངས་བཅུ་བཞིར་ཡང་འགྱུར་རོ། །

dbang po'i sgo ma bsdams pa la brten pas dben pa na gnas kyang nyon mongs pa can gyi rtog pas sems dkrugs pa dang/ kha zas kyi tshod ma zin pa la brten pas lus las su mi rung ba dang/rtog pas dkrugs pa de nyid la brten pas nang gi sems kyi zhi gnas rab tu dben pa la mngon par mi dga' ba dang/ lus las su mi rung ba de nyid la brten pas lhag mthong la nyams bde ba med pa'i phyir/ shes bya la yang dag pa ji lta ba bzhin du so sor rtog mi nus pa'o/ /mi mthun pa'i phyogs kyi chos de dag thams cad bsdus nas/ rnam grangs bcu gnyis su yang 'gyur ro/ /rnam grangs bcu bzhir yang 'gyur ro/ /

【K3 明除此能治法多有所作】

མི་མཐུན་པའི་ཕྱོགས་ཀྱི་ཆོས་དེ་དག་གི་གཉེན་པོར་དཀར་པོའི་ཕྱོགས་ཀྱི་ཆོས་ཀྱང་དེ་ཁོ་ན་རྙེད་ཡོད་དེ། མི་སྡུག་པའི་འདུ་ཤེས་བསྒོམ་པ་རྣམ་པ་གཉིས་པའི་གཅེས་སྤྲས་བྱེད་པ་ཡིན་པར་རིག་པར་བྱའོ། །

mi mthun pa'i phyogs kyi chos de dag gi gnyen por dkar po'i phyogs kyi chos kyang de kho na rnyed yod de/ mi sdug pa'i 'du shes bsgom pa rnam pa gnyis pa'i gces spras byed pa yin par rig par bya'o/ /

【J2 釋出家於無常所修苦想】

དེ་ལ་མི་རྟག་པ་ལ་སྡུག་བསྔལ་བའི་འདུ་ཤེས་ཀྱི་མི་མཐུན་པའི་ཕྱོགས་སུ་གྱུར་པའི་ཆོས་རྣམས་ནི་རྣམ་པ་དྲུག་ཏུ་རིག་པར་བྱ་སྟེ། དྲུག་གང་ཞེ་ན། དགེ་བའི་ཆོས་མ་སྐྱེས་པ་རྣམས་ཐོག་མ་བསྐྱེད་པ་ལ་སྙོམ་ལས་བྱེད་པ་དང༌། དགེ་བའི་ཆོས་སྐྱེས་པ་རྣམ་པ་གནས་པར་བྱ་བ་དང༌། ཉམས་པར་མི་འགྱུར་བ་དང༌། བསྒོམ་པ་ཡོངས་སུ་རྫོགས་པར་བྱ་བ་དང༌། ཕྱིར་ཞིང་འཕེལ་བར་བྱ་བ་དང༌། རྒྱས་པར་བྱ་བ་ལ་ལེ་ལོ་བྱེད་པ་དང༌། བླ་མ་ལ་སྲི་ཞུ་བྱེད་དུ་འགྲོ་བ་དང༌། ཡོངས་སུ་དྲི་བ་དག་ལ་རྟག་འགྲུས་སུ་མི་བྱེད་པ་དང༌། དགེ་བའི་ཆོས་རྟག་ཏུ་བསྒོམ་པ་ལ་རྟག་འགྲུས་མི་བྱེད་པ་དང༌། བླ་མ་ལ་ཡིད་མི་ཆེས་ཤིང་ཡིད་མི་ཆེས་པ་དེ་ལ་བརྟེན་པས་རྟག་འགྲུས་མི་བྱེད་པ་དང༌། ནང་ལ་བག་མེད་ཅིང་བག་མེད་པ་དེ་ལ་བརྟེན་པས་དགེ་བའི་ཆོས་རྟག་ཏུ་བསྒོམ་པ་ལ་རྟག་འགྲུས་སུ་མི་བྱེད་པའོ། །

de la mi rtag pa la sdug bsngal ba'i 'du shes kyi mi mthun pa'i phyogs su gyur pa'i chos rnams ni rnam pa drug tu rig par bya ste/ drug gang zhe na/ dge ba'i chos ma skyes pa rnams thog ma bskyed pa la snyom las byed pa dang/ dge ba'i chos skyes pa rnam pa gnas par bya ba dang/ nyams par mi 'gyur ba dang/ bsgom pa yongs su rdzogs par bya ba dang/ phyir zhing 'phel bar bya ba dang/ rgyas par bya ba la le lo byed pa dang/ bla ma la sri zhu byed du 'gro ba dang/ yongs su dri ba dag la rtag 'grus su mi byed pa dang/ dge ba'i chos rtag tu bsgom pa la rtag 'grus mi byed pa dang/ bla ma la yid mi ches shing yid mi ches pa de la brten pas rtag 'grus mi byed pa dang/ nang la bag med cing bag med pa de la brten pas dge ba'i chos rtag tu bsgom pa la rtag 'grus su mi byed pa'o/ /

【J3 釋遠離閑居中修光明想】【K1 總明此緣法光明】

མི་མཐུན་པའི་ཕྱོགས་སུ་གྱུར་པའི་ཆོས་དེ་དག་གི་གཉེན་པོར་དེ་དག་ལས་བཟློག་པ་ཉིད་ཀྱི་ཆོས་དྲུག་ནི་གཅེས་སྤྲས་བྱེད་པ་ཡིན་པར་རིག་པར་བྱའོ། །སྣང་བའི་འདུ་ཤེས་ནི། སྣང་བ་རྣམ་པ་དུ་མ་ལ་དམིགས༌པ་སྟེ། འདི་ལྟ་སྟེ། མཉམ་པར་གཞག་པའི་ས་ལས་འབྱུང་བ་བཞིན་ནོ། །དོན་གྱི་སྐབས་འདིར་ནི་ཆོས་སྣང་བ་ལ་དམིགས་པ་ལ་སྣང་བའི་འདུ་ཤེས་ཞེས་བྱ་བར་དགོངས་སོ། །དེ་ལ་ཇི་ལྟར་ཐོས་པ་དང༌། ཀུན་ཆུབ་པར་བྱས་པ་དང༌། ཁོང་དུ་ཆུད་པ་རྣམས་ལ་བརྗེད་ངས་པ་མེད་པ་ནི་ཆོས་རྣམས་ཀྱི་ཆོས་ཀྱི་སྣང་བ་ཞེས་བྱའོ། །དེ་དང་འགྲོགས་པ་དང༌། དེ་དང་ལྡན་པའི་འདུ་ཤེས་གང་ཡིན་པ་དེ་ནི་སྣང་བའི་འདུ་ཤེས་ཡིན་པར་རིག་པར་བྱའོ། །དེ་ཅིའི་ཕྱིར་ཞེ་ན། འདི་ལྟ་སྟེ། ཞི་གནས་ཀྱི་ཕྱོགས་ལ་བརྩོན་པའམ། ལྷག་མཐོང་གི་ཕྱོགས་ལ་བརྩོན་པའི་ཆོས་ཀྱི་རྒྱུ་ལས་བྱུང་བའི་དྲན་པ་ཉམས་པ་དེ་ནི་སེམས་ཀྱི་མུན་པ་ཡང་དག་པ་ཡིན་ལ། དེ་ལས་བཟློག་པ་ནི་མི་སྣང་བ་ཡང་དག་པ་ཡིན་པར་རིག་པར་བྱ་བའི་ཕྱིར་རོ། །

mi mthun pa'i phyogs su gyur pa'i chos de dag gi gnyen por de dag las bzlog pa nyid kyi chos drug ni gces spras byed pa yin par rig par bya'o/ /snang ba'i 'du shes ni/ snang ba rnam pa du ma la dmigspa ste/ 'di lta ste/ mnyam par gzhag pa'i sa las 'byung ba bzhin no/ /don gyi skabs 'dir ni chos snang ba la dmigs pa la snang ba'i 'du shes zhes bya bar dgongs so/ /de la ji ltar thos pa dang/ kun chub par byas pa dang/ khong du chud pa rnams la brjed ngas pa med pa ni chos rnams kyi chos kyi snang ba zhes bya'o/ /de dang 'grogs pa dang/ de dang ldan pa'i 'du shes gang yin pa de ni snang ba'i 'du shes yin par rig par bya'o/ /de ci'i phyir zhe na/ 'di lta ste/ zhi gnas kyi phyogs la brtson pa'am/ lhag mthong gi phyogs la brtson pa'i chos kyi rgyu las byung ba'i dran pa nyams pa de ni sems kyi mun pa yang dag pa yin la/ de las bzlog pa ni mi snang ba yang dag pa yin par rig par bya ba'i phyir ro/ /

【K2 明十一所治暗障】

དེ་ལ་བསམས་པ་ལས་བྱུང་བ་དང༌། བསྒོམས་པ་ལས་བྱུང་བའི་ཤེས་རབ་དང་ལྡན་པའི་སྣང་བའི་འདུ་ཤེས་དེའི་མི་མཐུན་པའི་ཕྱོགས་སུ་གྱུར་པའི་ཆོས་ནི་རྣམ་པ་བཅུ་གཅིག་སྟེ། བཅུ་གཅིག་གང་ཞེ་ན། བསམས་པ་ལས་བྱུང་བའི་ཤེས་རབ་དང་ལྡན་པའི་སྣང་བའི་འདུ་ཤེས་ཀྱི་ནི་བཞིའོ། །བསྒོམས་པ་ལས་བྱུང་བའི་ཤེས་རབ་དང་ལྡན་པའི་སྣང་བའི་འདུ་ཤེས࿒ཀྱི་མི་མཐུན་པའི་ཕྱོགས་སུ་གྱུར་པའི་ཆོས་ནི་བདུན་ཏེ།བསམ་པའི་ནི་ཤིན་ཏུ་མ་བརྟགས་པ་དང༌། གཏན་ལ་མ་ཕབ་པའི་ཕྱིར་ཐེ་ཚོམ་དང་འབྲེལ་པ་དང༌། མཚན་མོ་གནས་པར་ཁས་འཆེས་ལ། སྙོམ་ལས་དང་ལེ་ལོས་ཧ་ཀྱང་གཉིད་ལ་བརྟེན་པས་དུས་དུས་སུ་བྱ་བ་དོན་མེད་པར་འགྱུར་བ་དང༌། ཉིན་པར་གནས་པར་ཁས་འཆེས་ལ། ཁ་ཟས་ལ་བརྟེན་ཉེས་པས་ཆོས་ལ་ངེས་པར་རྟོག་པ་དང་མི་མཐུན་པ་ལུས་ལས་སུ་མི་རུང་བ་དང༌། ཁྱིམ་པ་དང་རབ་ཏུ་བྱུང་བ་དག་དང་འདྲེས་པར་གྱུར་པས། ཇི་ལྟར་གནས་པ་དང༌། ཀུན་ཆུབ་པར་བྱས་པ་དང༌། ཁོང་དུ་ཆུད་པའི་ཆོས་རྣམས་ཡིད་ལ་མི་བྱེད་པ་སྟེ། དེ་ལྟར་ཐེ་ཚོམ་དང་འབྲེལ་པ་དང་ཐེ་ཚོམ་བསལ་བའི་རྒྱུ་ལ་བགེགས་བྱེད་པའི་ཕྱིར་རོ། །མི་མཐུན་པའི་ཕྱོགས་སུ་གྱུར་པའི་ཆོས་བཞི་པ་འདི་དག་ནི་བསམས་པ་ལས་བྱུང་བའི་ཤེས་རབ་དང་ལྡན་པའི་སྣང་བའི་འདུ་ཤེས་དེ་ལས་བྱུང་བའི་ཡེ་ཤེས་མཐོང་བ་རྣམ་པར་མ་དག་པར་བྱེད་པའོ། །རབ་ཏུ་འཛིན་པའི་མཚན་མ༌བསྒོམས་པ་ལས་བརྩམས་ཏེ། ཧ་ཅང་བརྩོན་འགྲུས་བརྩམས་པ་མི་མཐུན་པའི་ཕྱོགས་སུ་གྱུར་པ་དང༌། ཞི་གནས་ཀྱི་མཆན་མ࿒ལ་བསྒོམས་པ་ལས་བརྩམས་ཏེ།བརྩོན་འགྲུས་ཧ་ཅང་ཞུམ་པའི་མི་མཐུན་པའི་ཕྱོགས་སུ་གྱུར་པ་དང༌། བཏང་སྙོམས་ཀྱི་མཚན་མ་བསྒོམས་པ་ལས་བརྩམས་ཏེ་སྙོམས་པར་འཇུག་པའི་རོ་མྱང་བའི་རོས་ཕྲོགས་པས་རྗེས་སུ་ཆགས་པ་དང་ལྡན་པའི་ཤིན་ཏུ་དགའ་བ་དང༌། མྱ་ངན་ལས་འདས་པས་སྐྲག་པའི་ཡིད་ཀྱིས་དེ་ལ་གནོད་པ་དང་ལྡན་པའི་སེམས་བག་ཚ་བའི་མི་མཐུན་པའི་ཕྱོགས་སུ་གྱུར་པའི་ཆོས་གཉིས་དང༌། རྣལ་འབྱོར་ཡིད་ལ་བྱེད་པ་དེ་ཉིད་ལས་བརྩམས་ཏེ། འབེལ་བའི་ཆོས་ཀྱི་གཏམ་གཏན་ལ་འབེབས་པ་ལ་ཞུགས་པའི་རྩོད་པ་དང༌། རྒྱུན་དུ་ཧ་ཅང་སྨྲ་བ་མངས་པ་དེ་ཡང་ནང་དུ་ཡང་དག་པར་འཇོག་པའི་ཚེ་བགེགས་བྱེད་པ་དང༌། རྟོག་པ་ངན་པ་དག་གིས་གཟུགས་དང༌། སྒྲ་དང༌། དྲི་དང༌། རོ་དང༌།རེག་བྱ་རྣམས་ལ་ཚུལ་བཞིན་མ་ཡིན་པ་མཚན་མ་དང་མངོན་རྟགས་སུ་འཛིན་ཅིང༌། སེམས་རྣམ་པར་གཡེང་བར་བྱེད་པ་དང༌། བསམ་གྱིས་མི་ཁྱབ་པའི་གནས་ལ་རྟོག་པས་ཆོས་རྣམས་ལ་ཧ་ཅང་བརྟགས་པ་སྟེ། ཆོས་བདུན་པོ་འདི་དག་ནི་བསྒོམས་པ་ལས་བྱུང་བའི་ཤེས་རབ་དང་ལྡན་པའི་སྣང་བའི་འདུ་ཤེས་ཀྱི་བགེགས་སུ་གྱུར་པ་ཡིན་ཏེ། མི་མཐུན་པའི་ཕྱོགས་སུ་གྱུར་པའི་ཆོས་དེ་དག་གིས་བསྒོམས་པ་ལས་བྱུང་བའི་ཤེས་རབ་དང་ལྡན་པའི་སྣང་བའི་འདུ་ཤེས་དེ་ལས་བྱུང་བའི་ཡེ་ཤེས་མཐོང་བ་རྣམ་པར་མ་དག་པར་བྱེད་དོ། །

de la bsams pa las byung ba dang/ bsgoms pa las byung ba'i shes rab dang ldan pa'i snang ba'i 'du shes de'i mi mthun pa'i phyogs su gyur pa'i chos ni rnam pa bcu gcig ste/ bcu gcig gang zhe na/ bsams pa las byung ba'i shes rab dang ldan pa'i snang ba'i 'du shes kyi ni bzhi'o/ /bsgoms pa las byung ba'i shes rab dang ldan pa'i snang ba'i 'du shes kyi mi mthun pa'i phyogs su gyur pa'i chos ni bdun te/bsam pa'i ni shin tu ma brtags pa dang/ gtan la ma phab pa'i phyir the tshom dang 'brel pa dang/ mtshan mo gnas par khas 'ches la/ snyom las dang le los ha kyang gnyid la brten pas dus dus su bya ba don med par 'gyur ba dang/ nyin par gnas par khas 'ches la/ kha zas la brten nyes pas chos la nges par rtog pa dang mi mthun pa lus las su mi rung ba dang/ khyim pa dang rab tu byung ba dag dang 'dres par gyur pas/ ji ltar gnas pa dang/ kun chub par byas pa dang/ khong du chud pa'i chos rnams yid la mi byed pa ste/ de ltar the tshom dang 'brel pa dang the tshom bsal ba'i rgyu la bgegs byed pa'i phyir ro/ /mi mthun pa'i phyogs su gyur pa'i chos bzhi pa 'di dag ni bsams pa las byung ba'i shes rab dang ldan pa'i snang ba'i 'du shes de las byung ba'i ye shes mthong ba rnam par ma dag par byed pa'o/ /rab tu 'dzin pa'i mtshan mabsgoms pa las brtsams te/ ha cang brtson 'grus brtsams pa mi mthun pa'i phyogs su gyur pa dang/ zhi gnas kyi mchan ma la bsgoms pa las brtsams te/brtson 'grus ha cang zhum pa'i mi mthun pa'i phyogs su gyur pa dang/ btang snyoms kyi mtshan ma bsgoms pa las brtsams te snyoms par 'jug pa'i ro myang ba'i ros phrogs pas rjes su chags pa dang ldan pa'i shin tu dga' ba dang/ mya ngan las 'das pas skrag pa'i yid kyis de la gnod pa dang ldan pa'i sems bag tsha ba'i mi mthun pa'i phyogs su gyur pa'i chos gnyis dang/ rnal 'byor yid la byed pa de nyid las brtsams te/ 'bel ba'i chos kyi gtam gtan la 'bebs pa la zhugs pa'i rtsod pa dang/ rgyun du ha cang smra ba mangs pa de yang nang du yang dag par 'jog pa'i tshe bgegs byed pa dang/ rtog pa ngan pa dag gis gzugs dang/ sgra dang/ dri dang/ ro dang/reg bya rnams la tshul bzhin ma yin pa mtshan ma dang mngon rtags su 'dzin cing/ sems rnam par g.yeng bar byed pa dang/ bsam gyis mi khyab pa'i gnas la rtog pas chos rnams la ha cang brtags pa ste/ chos bdun po 'di dag ni bsgoms pa las byung ba'i shes rab dang ldan pa'i snang ba'i 'du shes kyi bgegs su gyur pa yin te/ mi mthun pa'i phyogs su gyur pa'i chos de dag gis bsgoms pa las byung ba'i shes rab dang ldan pa'i snang ba'i 'du shes de las byung ba'i ye shes mthong ba rnam par ma dag par byed do/ /

【K3 顯相違能治白法】

མི་མཐུན་པའི་ཕྱོགས་དེ་དག་གི་གཉེན་པོར་དེ་ལས་བཟློག་པ་མི་མཐུན་པའི་ཕྱོགས་སྤོང་བའི་ཆོས་ཀྱང་བཅུ་གཅིག་ཁོ་ན་ཡོད་དེ། དེ་ལས་བྱུང་བའི་ཡེ་ཤེས་མཐོང་བ་རྣམ་པར་དག་པར་བྱེད་པ་ཡིན་པར་རིག་པར་བྱའོ། །

mi mthun pa'i phyogs de dag gi gnyen por de las bzlog pa mi mthun pa'i phyogs spong ba'i chos kyang bcu gcig kho na yod de/ de las byung ba'i ye shes mthong ba rnam par dag par byed pa yin par rig par bya'o/ /

【I3 釋多所作修習對治】

འདུ་ཤེས་ཐམས་ཅད࿒བསྒོམ་པ་ལ་ཞུགས་པ་ལ་ནི་མི་མཐུན་པའི་ཕྱོགས࿒སྤང་བ་ལ་འདུན་པ་དང༌། མི་མཐུན་པའི་ཕྱོགས་ཀུན་དུ་སྤྱོད་པ་དང་དུ་མི་ལེན་ཅིང་སྤོང་བ་དང༌། མི་མཐུན་པའི་ཕྱོགས་ཡང་དག་པར་གཞོམ་པའི་ཕྱིར་དེའི་གཉེན་པོ་ལ་ཤས་ཆེར་གནས་པ་སྟེ།

'du shes thams cad bsgom pa la zhugs pa la ni mi mthun pa'i phyogs spang ba la 'dun pa dang/ mi mthun pa'i phyogs kun du spyod pa dang du mi len cing spong ba dang/ mi mthun pa'i phyogs yang dag par gzhom pa'i phyir de'i gnyen po la shas cher gnas pa ste/

【H3 以修對治即修瑜伽】

ཆོས་གསུམ་པོ་འདི་དག་ནི་གཉེན་པོ་བསྒོམ་པ་ཐམས་ཅད་དང་མཐུན་པའི་ཕྱིར་གཅེས་སྤྲས་བྱེད་པ་ཞེས་བྱ་སྟེ། འདི་ནི་གཉེན་པོ་བསྒོམ་པ་ཞེས་བྱའོ༑ །གཉེན་པོར་བསྒོམ་པ་གང་ཡིན་པ་དེ་ཉིད་རྣལ་འབྱོར་བསྒོམ་པ་ཡང་ཡིན་པར་བལྟ་བར་བྱ་སྟེ།

chos gsum po 'di dag ni gnyen po bsgom pa thams cad dang mthun pa'i phyir gces spras byed pa zhes bya ste/ 'di ni gnyen po bsgom pa zhes bya'o| /gnyen por bsgom pa gang yin pa de nyid rnal 'byor bsgom pa yang yin par blta bar bya ste/

【H4 結廣教不過不增】

ཡན་ལག་ལྔ་པ་འདི་ལྟ་སྟེ། གཉེན་པོ་བསྒོམ་པ་བསྟན་པའི་དོན་དུ་གྱུར་པ་དེའི་རྒྱས་པ་ནི་འདི་ཡིན་ཏེ། འདི་ལྟ་སྟེ། རྣམ་པ་བཅུ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

yan lag lnga pa 'di lta ste/ gnyen po bsgom pa bstan pa'i don du gyur pa de'i rgyas pa ni 'di yin te/ 'di lta ste/ rnam pa bcu ste/ 'di las gong na yang med do/ /'di las lhag pa yang med do/ /

【F4 修果】【G1 釋二淨】【H1 世間一切種清淨(七支之六)】【I1 廣釋相】【J1 問列三名】

རྣམ་པ་ཐམས་ཅད་དུ་འཇིག་རྟེན་པ་རྣམ་པར་དག་པ་གང་ཞེ་ན། དེ་ནི་མདོར་བསྡུ་ན་རྣམ་པ་གསུམ་དུ་བལྟ་བར་བྱ་སྟེ། འདི་ལྟ་སྟེ། ཏིང་ངེ་འཛིན་ཐོབ་པ་དང༌། ཏིང་ངེ་འཛིན་ཡོངས་སུ་རྫོགས་པ་དང༌། ཏིང་ངེ་འཛིན་ལ་དབང་བའོ། །

rnam pa thams cad du 'jig rten pa rnam par dag pa gang zhe na/ de ni mdor bsdu na rnam pa gsum du blta bar bya ste/ 'di lta ste/ ting nge 'dzin thob pa dang/ ting nge 'dzin yongs su rdzogs pa dang/ ting nge 'dzin la dbang ba'o/ /

【J2 隨別釋】【K1 得三摩地】【L1 釋所治能治別相】【M1 明所治二十法】【N1 明二十障】【O1 標次釋】

དེ་ལ་ཐོག་མ་ཁོ་ནར་ཏིང་ངེ་འཛིན་གྱི་མི་མཐུན་པའི་ཕྱོགས་སུ་གྱུར་པའི་ཆོས་རྣམ་པ་ཉི་ཤུ་པོ་འདི་དག་ནི་ཏིང་ངེ་འཛིན་མི་འཐོབ་པར་བྱེད་པ་ཡིན་ཏེ། ཉི་ཤུ་གང་ཞེ་ན།སློང་བ་ལས་འདུན་པ་ཟློག་པར་བྱེད་པ་ཚངས་པ་མཚུངས་པར་སྤྱོད་པ་གྲོགས་པོའི་ཉེས་པ་དང༌། གྲོགས་པོའི་ཡོན་ཏན་ཡོད་དུ་ཟིན་ཀྱང༌། ཏིང་ངེ་འཛིན་གྱི་ཐབས་སྟོན་པའི་སློབ་དཔོན་གྱི་ཉེས་པ་གང་དེ་ལ་ཏིང་ངེ་འཛིན་གྱི་ཐབས་ལོག་པར་སྟོན་པ་དང༌། སློབ་དཔོན་གྱི་ཡོན་ཏན་ཡོད་དུ་ཟིན་ཀྱང་ཏིང་ངེ་འཛིན་གྱི་ཐབས་འདོད་པ་ལས་བརྩམས་ཏེ། འདུན་པ་ཆུང་བའི་སེམས་རྣམ་པར་གཡེང་བར་བྱེད་པས་འཛིན་མི་ནུས་པའི་ཉེས་པ་དང༌། ཉན་པ་ལ་རྣ་བ་བླགས་པ་ཡོད་དུ་ཟིན་ཀྱང༌། བླུན་ཞིང་བློ་ཞན་པའི་ཕྱིར་འཛིན་མི་ནུས་པའི་ཉེས་པ་དང༌། ཤེས་པའི་ཡོན་ཏན་ཡོད་དུ་ཟིན་ཀྱང་སེར་སྣ་སྤྱོད་པས། རྙེད་པ་དང་བཀུར་སྟི་འདོད་པའི་ཤས་ཆེ་བའི་ཉེས་པ་དང༌། མྱ་ངན་དུ་བྱ་བ་མང་བ་གསོ་དཀའ་ཞིང་དགང་དཀའ་བས་ཆོག་མི་ཤེས་པའི་ཉེས་པ་དང༌། དེ་ཉིད་དབང་དུ་བྱས་ཏེ། བྱ་བ་རྣམ་པ་སྣ་ཚོགས་ཀྱི་ཉེས་པ་དང༌། ཉེས་པ་དེ་མེད་དུ་ཟིན་ཀྱང་སྙོམ་ལས་དང་ལེ་ལོས་སྦྱོར་བ་ཁྱད་དུ་གསོད་པའི་ཉེས་པ་དང༌། ཉེས་པ་དེ་མེད་དུ་ཟིན་ཀྱང༌། གཞན་ལས་བགེགས་རྣམ་པ་སྣ་ཚོགས་འབྱུང་བའི་ཉེས་པ་དང༌། ཉེས་པ་མེད་དུ་ཟིན་ཀྱང་གྲང་བ་དང་ཚ་བ་ལ་སོགས་པའི་སྡུག་བསྔལ་མི་བཟོད་པའི་ཉེས་པ་དང༌། ཉེས་པ་མེད་དུ་ཟིན་ཀྱང་ང་རྒྱལ་དང་ཀུན་ནས་མནར་སེམས་ཀྱི་ཉེས་པས་མན་ངག་ནོད་པར་མི་བྱེད་པའི་ཉེས་པ་དང༌། ཉེས་པ་དེ་མེད་དུ་ཟིན་ཀྱང་མན་ངག་ལ་ལོག་པར་རྟོག་པའི་ཉེས་པ་དང༌། ཉེས་པ་དེ་མེད་དེ་མན་ངག་མནོས་སུ་ཟིན་ཀྱང་བརྗེད་པའི་ཉེས་པ་དང༌། ཉེས་པ་དེ་མེད་དུ་ཟིན་ཀྱང༌། ཁྱིམ་པ་དང༌། རབ་ཏུ་བྱུང་བའི་དག་དང་འདྲེ་བར་གནས་པའི་ཉེས་པ་དང༌། ཉེས་པ་དེ་མེད་དུ་ཟིན་ཀྱང་ཉེས་པ་ལྔ་དང་ལྡན་པའི་གནས་མལ་ན་གནས་པའི་ཉེས་པ་སྟེ། གནས་མལ་གྱི་ཉེས་པ་ལྔ་ནི་འདི་ལྟ་སྟེ། ཉན་ཐོས་ཀྱི་ས་ལས་འབྱུང་བ་བཞིན་དུ་རིག་པར་བྱའོ། །ཉེས་པ་མེད་དེ་རབ་ཏུ་དབེན་པ་ན་གནས་སུ་ཟིན་ཀྱང་དབང་པོ་མ་བརྟགས་པ་ལ་བརྟེན་ནས་རྟོག་པ་ངན་པ་འབྱུང་བའི་ཉེས་པ་དང༌། ཉེས་པ་དེ་མེད་དུ་ཟིན་ཀྱང་ཟས་མི་མཐུན་པའི་རྒྱུ་ལས་བྱུང་བ་ལུས་ལྕི་ཞིང་ལས་སུ་མི་རུང་བའི་ཉེས་པ་དང༌། ཉེས་པ་དེ་མེད་དུ་ཟིན་ཀྱང་རང་བཞིན་གྱིས་གཉིད་ཆེ་བས་དུས་མ་ཡིན་པར་གཉིད་ཀྱི༌ཉེས་པའི་ཉོན་མོངས་པ་ཤེས་ཆེར་ཀུན་དུ་སྤྱོད་པའི་ཉེས་པ་དང༌། ཉེས་པ་དེ་མེད་དུ་ཟིན་ཀྱང་སྔོན་ཞི་གནས་མ་ཡིན་པའི་ཕྱོགས་སྤྱོད་སྤྱོད་པས། ནང་གི་སེམས་ཞི་གནས་རབ་ཏུ་དབེན་པ་ལ་མངོན་པར་མི་དགའ་བའི་ཉེས་པ་དང༌། ཉེས་པ་དེ་མེད་དུ་ཟིན་ཀྱང་སྔོན་ལྷག་མཐོང་མ་ཡིན་པར་སྤྱོད་སྤྱོད་པས། ལྷག་པའི་ཤེས་རབ་ཆོས་ལ་རྣམ་པར་ལྟ་བ་ལས་བརྩམས་ཏེ། ཆོས་ལ་ཡང་དག࿒པ་ཇི་ལྟ་བ་བཞིན་དུ་སོ་སོར་བརྟག་པ་ལ་མངོན་པར་མི་དགའ་བའི་ཉེས་པ་སྟེ།

de la thog ma kho nar ting nge 'dzin gyi mi mthun pa'i phyogs su gyur pa'i chos rnam pa nyi shu po 'di dag ni ting nge 'dzin mi 'thob par byed pa yin te/ nyi shu gang zhe na/slong ba las 'dun pa zlog par byed pa tshangs pa mtshungs par spyod pa grogs po'i nyes pa dang/ grogs po'i yon tan yod du zin kyang/ ting nge 'dzin gyi thabs ston pa'i slob dpon gyi nyes pa gang de la ting nge 'dzin gyi thabs log par ston pa dang/ slob dpon gyi yon tan yod du zin kyang ting nge 'dzin gyi thabs 'dod pa las brtsams te/ 'dun pa chung ba'i sems rnam par g.yeng bar byed pas 'dzin mi nus pa'i nyes pa dang/ nyan pa la rna ba blags pa yod du zin kyang/ blun zhing blo zhan pa'i phyir 'dzin mi nus pa'i nyes pa dang/ shes pa'i yon tan yod du zin kyang ser sna spyod pas/ rnyed pa dang bkur sti 'dod pa'i shas che ba'i nyes pa dang/ mya ngan du bya ba mang ba gso dka' zhing dgang dka' bas chog mi shes pa'i nyes pa dang/ de nyid dbang du byas te/ bya ba rnam pa sna tshogs kyi nyes pa dang/ nyes pa de med du zin kyang snyom las dang le los sbyor ba khyad du gsod pa'i nyes pa dang/ nyes pa de med du zin kyang/ gzhan las bgegs rnam pa sna tshogs 'byung ba'i nyes pa dang/ nyes pa med du zin kyang grang ba dang tsha ba la sogs pa'i sdug bsngal mi bzod pa'i nyes pa dang/ nyes pa med du zin kyang nga rgyal dang kun nas mnar sems kyi nyes pas man ngag nod par mi byed pa'i nyes pa dang/ nyes pa de med du zin kyang man ngag la log par rtog pa'i nyes pa dang/ nyes pa de med de man ngag mnos su zin kyang brjed pa'i nyes pa dang/ nyes pa de med du zin kyang/ khyim pa dang/ rab tu byung ba'i dag dang 'dre bar gnas pa'i nyes pa dang/ nyes pa de med du zin kyang nyes pa lnga dang ldan pa'i gnas mal na gnas pa'i nyes pa ste/ gnas mal gyi nyes pa lnga ni 'di lta ste/ nyan thos kyi sa las 'byung ba bzhin du rig par bya'o/ /nyes pa med de rab tu dben pa na gnas su zin kyang dbang po ma brtags pa la brten nas rtog pa ngan pa 'byung ba'i nyes pa dang/ nyes pa de med du zin kyang zas mi mthun pa'i rgyu las byung ba lus lci zhing las su mi rung ba'i nyes pa dang/ nyes pa de med du zin kyang rang bzhin gyis gnyid che bas dus ma yin par gnyid kyinyes pa'i nyon mongs pa shes cher kun du spyod pa'i nyes pa dang/ nyes pa de med du zin kyang sngon zhi gnas ma yin pa'i phyogs spyod spyod pas/ nang gi sems zhi gnas rab tu dben pa la mngon par mi dga' ba'i nyes pa dang/ nyes pa de med du zin kyang sngon lhag mthong ma yin par spyod spyod pas/ lhag pa'i shes rab chos la rnam par lta ba las brtsams te/ chos la yang dag pa ji lta ba bzhin du so sor brtag pa la mngon par mi dga' ba'i nyes pa ste/

【O2 結】

ཆོས་ཉི་ཤུ་པོ་འདི་དག་ནི་ཞི་གནས་དང་ལྷག་མཐོང་གི་ཕྱོགས་ཀྱི་སེམས་རྩེ་གཅིག་པ་འཐོབ་པའི་མི་མཐུན་པའི་ཕྱོགས་སུ་གྱུར་པ་ཡིན་ནོ། །

chos nyi shu po 'di dag ni zhi gnas dang lhag mthong gi phyogs kyi sems rtse gcig pa 'thob pa'i mi mthun pa'i phyogs su gyur pa yin no/ /

【N2 明四相堪能障法】

མི་མཐུན་པའི་ཕྱོགས་སུ་གྱུར་པའི་ཆོས་རྣམ་པ་ཉི་ཤུ་པོ་འདི་དག་ཀྱང་མདོར་བསྡུ་ན། རྣམ་པ་བཞིས་ཏིང་ངེ་འཛིན་སྐྱེ་བ་ལ་བར་དུ་གཅོད་པར་བྱེད་དེ། བཞི་གང་ཞེ་ན། ཏིང་ངེ་འཛིན་གྱི་ཐབས་མི་མཁས་པ་དང༌། ཐམས་ཅད་ཀྱི་ཐམས་ཅད་དུ་སྦྱོར་བར་མི་བྱེད་པ་དང༌། ལོག་པར་སྦྱོར་བར་བྱེད་པ་དང༌། སྦྱོར་བ་ལྷོད་པའོ། །ཏིང་ངེ་འཛིན་གྱི་མི་མཐུན་པའི་ཕྱོགས་ཀྱི་ཆོས་འདི་དག་གི་གཉེན་པོར་གྱུར་པའི་ཆོས་ཀྱང་ཉི་ཤུ་ཁོ་ན་ཡོད་དེ། དེ་ལ་བཟློག་པ་ལས་དཀར་པོའི་ཕྱོགས་སུ་རིག་པར་བྱ་སྟེ།

mi mthun pa'i phyogs su gyur pa'i chos rnam pa nyi shu po 'di dag kyang mdor bsdu na/ rnam pa bzhis ting nge 'dzin skye ba la bar du gcod par byed de/ bzhi gang zhe na/ ting nge 'dzin gyi thabs mi mkhas pa dang/ thams cad kyi thams cad du sbyor bar mi byed pa dang/ log par sbyor bar byed pa dang/ sbyor ba lhod pa'o/ /ting nge 'dzin gyi mi mthun pa'i phyogs kyi chos 'di dag gi gnyen por gyur pa'i chos kyang nyi shu kho na yod de/ de la bzlog pa las dkar po'i phyogs su rig par bya ste/

【M2 顯能治】

དེ་དག་ནི་མི་མཐུན་པའི་ཕྱོགས་སྤོང་བ་ལ་གཅེས་སྤྲས་བྱེད་པའི་ཕྱིར་མྱུར་བ་མྱུར་བར་ཡང་དག་པར་སེམས་གནས་པའི་ཏིང་ངེ་འཛིན་ཐོབ་པར་བྱེད་པའོ། །

de dag ni mi mthun pa'i phyogs spong ba la gces spras byed pa'i phyir myur ba myur bar yang dag par sems gnas pa'i ting nge 'dzin thob par byed pa'o/ /

【L2 釋得者得近分】

ཏིང་ངེ་འཛིན་ཐོབ་པ་ནི་བསམ་གཏན་དང་པོའི་ཉེར་བསྡོགས་ཐོབ་པ་ལ་བྱ་སྟེ། མི་ལྕོགས་པ་མེད་པའི་གནས་སྐབས་ཀྱིས་བསྡུས་པར་རིག་པར་བྱའོ། །ཏིང་ངེ་འཛིན་འཐོབ་པ་དང་མི་མཐུན་པ་དང༌། ཏིང་ངེ་འཛིན་འཐོབ་པ་དང་མཐུན་པའི་དོན་འདིའི་རྒྱས་པ་ནི་འདི་ཡིན་ཏེ། འདི་ལྟ་སྟེ། རྣམ་པ་ཉི་ཤུ་ཡིན་པར་རིག་པར་བྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །འདིས་ནི་ཐོག་མར་འཇིག་རྟེན་པའི་རྣམ་པ་ཐམས་ཅད་རྣམ་པར་དག་པ་ལས་བརྩམས་ཏེ། ཆོས་འདི་པའི་གང་ཟག་གི་ཏིང་ངེ་འཛིན་ཐོབ་པ་ཀུན་བཤད་ཅིང་ལེགས་པར་བསྟན་པ་ཡིན་ནོ། །དེས་དེ་ལྟར་ཏིང་ངེ་འཛིན་ཐོབ་ནས་བྱེ་བྲག་ཆུང་ངུ་ངན་ངོག་ཙམ་གྱིས་ཆོག་པར་མི་འཛིན་ཏེ། གོང་དུ་ཏིང་ངེ་འཛིན་ཡོངས་སུ་རྫོགས་པར་བྱེད་འདོད་པ་དང༌། དེ་ཉིད་ལ་ཡོན་ཏན་དུ་ལྟ་བ་དང༌། གང་དོན་དུ་གཉེར་བ་དང༌། གང་ལ་ཡོན་ཏན་དུ་ལྟ་ཞིང་འདོད་པ་དེའི་དོན་དུ་བརྩོན་འགྲུས་བརྩམས་ཏེ་གནས་པ་དང༌། གཟུགས་དང་ལྡན་པའི་རོ་མྱང་བ་དང་ལྡན་པའི་ཉོན་མོངས་པ་དེ་དག་རྣམ་པ་ཐམས་ཅད་ཀྱི་ཐམས་ཅད་དུ࿒སྤྱོད་པས་ཕམ་པར་བྱས་པ་མ་ཡིན་པ་དང༌། དགེ་བ་ལ་མངོན་པར་བརྩོན་པའི་ཕྱིར་དེ་དག་གི་ཕྱིར་ཕམ་པར་བྱེད་མི་ནུས་པ་དང༌།

ting nge 'dzin thob pa ni bsam gtan dang po'i nyer bsdogs thob pa la bya ste/ mi lcogs pa med pa'i gnas skabs kyis bsdus par rig par bya'o/ /ting nge 'dzin 'thob pa dang mi mthun pa dang/ ting nge 'dzin 'thob pa dang mthun pa'i don 'di'i rgyas pa ni 'di yin te/ 'di lta ste/ rnam pa nyi shu yin par rig par bya ste/ 'di las gong na yang med do/ /'di las lhag pa yang med do/ /'dis ni thog mar 'jig rten pa'i rnam pa thams cad rnam par dag pa las brtsams te/ chos 'di pa'i gang zag gi ting nge 'dzin thob pa kun bshad cing legs par bstan pa yin no/ /des de ltar ting nge 'dzin thob nas bye brag chung ngu ngan ngog tsam gyis chog par mi 'dzin te/ gong du ting nge 'dzin yongs su rdzogs par byed 'dod pa dang/ de nyid la yon tan du lta ba dang/ gang don du gnyer ba dang/ gang la yon tan du lta zhing 'dod pa de'i don du brtson 'grus brtsams te gnas pa dang/ gzugs dang ldan pa'i ro myang ba dang ldan pa'i nyon mongs pa de dag rnam pa thams cad kyi thams cad du spyod pas pham par byas pa ma yin pa dang/ dge ba la mngon par brtson pa'i phyir de dag gi phyir pham par byed mi nus pa dang/

【L3 結廣教不過不增】

རྣམ་པར་དག་པའི་ལྷར་སྐྱེ་བའི་གནས་རྒྱ་ཆེན་པོ་རྣམས་ལ་ཀུན་དུ་སྦྱོར་བ་མི་བྱེད་པ་དང༌། དམན་པ་ལ་མོས་པའི་དབང་དུ་བྱས་ཏེ། བདག་གིས་མི་ནུས་སོ་སྙམ་དུ་འཛིན་པའི་ཞུམ་པ་མེད་ཅིང༌། དེ་དེ་ལྟར་ཏིང་ངེ་འཛིན་གྱིས་དམིགས་པའི་ཆོས་རྣམས་ལ་སེམས་ཞུམ་པ་མེད་པས། སྔོན་ཐོས་པའི་ཞི་གནས་ཀྱི་མཚན་མ་དང༌། རབ་ཏུ་འཛིན་པའི་མཚན་མ་དང༌། བཏང་སྙོམས་ཀྱི་མཚན་མ་དེ་ཉིད་རྟག་ཏུ་བྱེད་ཅིང་གུས་པར་བྱེད་པའི་སྦྱོར་བ་དེས་རྗེས་སུ་འཇུག་པར་འགྱུར་བ་དང༌།

rnam par dag pa'i lhar skye ba'i gnas rgya chen po rnams la kun du sbyor ba mi byed pa dang/ dman pa la mos pa'i dbang du byas te/ bdag gis mi nus so snyam du 'dzin pa'i zhum pa med cing/ de de ltar ting nge 'dzin gyis dmigs pa'i chos rnams la sems zhum pa med pas/ sngon thos pa'i zhi gnas kyi mtshan ma dang/ rab tu 'dzin pa'i mtshan ma dang/ btang snyoms kyi mtshan ma de nyid rtag tu byed cing gus par byed pa'i sbyor ba des rjes su 'jug par 'gyur ba dang/

【L4 結世間淨住正法】

དེ་དེ་ལྟར་ཆོས་ཀྱི་མཚན་མའི་རྗེས་སུ་འཇུག་པས་སྙོམས་པར་འཇུག་པ་དང་ལྡན་ཞིང་ལྡང་བ་ན་མངོན་པར་ཤེས་པ་མྱུར་བར་བྱ་བའི་ཕྱིར་ཏིང་ངེ་འཛིན་ཡོངས་སུ་རྫོགས་པར་བྱ་བ་ལས་བརྩམས་ཏེ་དམ་པའི་ཆོས་ཉན་པར་འདོད་པ་དང༌། དེ་ལ་བརྟེན་ནས་དུས་དུས་སུ་འདྲི་ཞིང་ཡོངས་སུ་འདྲི་བར་བྱེད་པ་དང༌།

de de ltar chos kyi mtshan ma'i rjes su 'jug pas snyoms par 'jug pa dang ldan zhing ldang ba na mngon par shes pa myur bar bya ba'i phyir ting nge 'dzin yongs su rdzogs par bya ba las brtsams te dam pa'i chos nyan par 'dod pa dang/ de la brten nas dus dus su 'dri zhing yongs su 'dri bar byed pa dang/

【K2 三摩地圓滿】【L1 釋十相】

དེ་ལྟར་ཏིང་ངེ་འཛིན་ཡོངས་སུ་རྫོགས་པར་བྱ་བ་ལས་བརྩམས་ཏེ། ཡང་དག་པར་བརྩོན་པས་དངོས་གཞིའི་ཏིང་ངེ་འཛིན་དུ་རྟོགས་པའི་ནང་གི་སེམས་ཀྱི་ཞི་གནས་རབ་ཏུ་དབེན་པ་ལ་མངོན་པར་དགའ་བ་ཐོབ་པ་དང༌། ཆོས་ཀྱི་ལྷག་མཐོང་གིས་

de ltar ting nge 'dzin yongs su rdzogs par bya ba las brtsams te/ yang dag par brtson pas dngos gzhi'i ting nge 'dzin du rtogs pa'i nang gi sems kyi zhi gnas rab tu dben pa la mngon par dga' ba thob pa dang/ chos kyi lhag mthong gis

【L2 結圓滿入根本地】

ཡང་དག་པ་ཇི་ལྟ་བ་བཞིན་དུ་སོ་སོར་བརྟགས་པས་གསལ་ཞིང་ཆེས་འོད་གསལ་བ་ཐོབ་པར་འགྱུར་ཏེ། དེ་ཙམ་གྱིས་ན་དངོས་གཞིའི་བསམ་གཏན་ལ་སྙོམས་པར་ཞུགས་པ་ཡིན་པར་རིག་པར་བྱ་སྟེ། འདི་ནི་ཏིང་ངེ་འཛིན་ཡོངས་སུ་རྫོགས་པ་ཞེས་བྱའོ། །

yang dag pa ji lta ba bzhin du so sor brtags pas gsal zhing ches 'od gsal ba thob par 'gyur te/ de tsam gyis na dngos gzhi'i bsam gtan la snyoms par zhugs pa yin par rig par bya ste/ 'di ni ting nge 'dzin yongs su rdzogs pa zhes bya'o/ /

【L2 結廣教】

ཏིང་ངེ་འཛིན་ཡོངས་སུ་རྫོགས་པའི་དོན་འདིའི་རྒྱས་པ་ནི་འདི་ལྟ་སྟེ། རྣམ་པ་བཅུ་གཅིག་པོ་འདི་དག་ཡིན་པར་རིག་པར་བྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །དེའི་དངོས་གཞིའི་ཏིང་ངེ་འཛིན་ཐོབ་སྟེ། ཏིང་ངེ་འཛིན་ཡོངས་སུ་རྫོགས་སུ་ཟིན་ཀྱང་

ting nge 'dzin yongs su rdzogs pa'i don 'di'i rgyas pa ni 'di lta ste/ rnam pa bcu gcig po 'di dag yin par rig par bya ste/ 'di las gong na yang med do/ /'di las lhag pa yang med do/ /de'i dngos gzhi'i ting nge 'dzin thob ste/ ting nge 'dzin yongs su rdzogs su zin kyang

【K3 三摩地自在】【L1 釋自在相】【M1 標雖已圓滿未自在相善觀察故當得自在】

དེའི་སེམས་དེ་ཏིང་ངེ་འཛིན་སྐྱེ་བའི་རོ་མྱང་བའི་སྲེད་པ་དང༌། ང་རྒྱལ་དང༌། ལྟ་བ་དང༌། ཐེ་ཚོམ་དང༌། མ་རིག་པའི་ཉེ་བའི་ཉོན་མོངས་པ་རྣམས་ཀྱི་ཉེ་བའི་ཉོན་མོངས་པ་ཅན་དུ་གྱུར་ཅིང་ཡོངས་སུ་མ་དག་ཡོངས་སུ་མ་བྱང་སྟེ།

de'i sems de ting nge 'dzin skye ba'i ro myang ba'i sred pa dang/ nga rgyal dang/ lta ba dang/ the tshom dang/ ma rig pa'i nye ba'i nyon mongs pa rnams kyi nye ba'i nyon mongs pa can du gyur cing yongs su ma dag yongs su ma byang ste/

【M2 釋四處二十二種相】【N1 列四處】

དེ་ཉེ་བའི་ཉོན་མོངས་པ་དེ་དག་ཀུན་དུ་སྤྱད་པར་མི་བྱ་བའི་ཕྱིར་སེམས་ཚར་གཅད་པ་དང༌། སེམས་ཡོངས་སུ་གདུལ་བའི་དོན་དུ་སེམས་ལ་དབང་ཡོད་པ་དང༌། ཏིང་ངེ་འཛིན་ལ་དབང་ཐོབ་པར་བྱའོ་སྙམ་ནས་གནས་བཞི་ལ་རྣམ་པ་ཉི་ཤུ་རྩ་གཉིས་ཀྱིས་སོ་སོར་རྟོག་སྟེ། ཆ་ལུགས་དང༌། སྤྱོད་ལམ་དང༌། ཚུལ་ངན་པ་ཁས་ལེན་པ་དང༌། ཚུལ་ཁྲིམས་དང༌། ཚུལ་ཁྲིམས་དམ་པོ་ཁས་ལེན་པ་དང༌། དགེ་བ་བསྒོམ་པ་ལ་རྟག་ཏུ་བརྩོན་པར་བྱ་བར་ཁས་ལེན་པ་དང༌། སྡུག་བསྔལ་གང་སྤང་བའི་ཕྱིར། གནས་གསུམ་པོ་འདི་དག་ཁས་ལེན་པའི་སྡུག་བསྔལ་དེ་ཉིད་འབྲེལ་པར་སོ་སོར་རྟོག་པ་སྟེ།

de nye ba'i nyon mongs pa de dag kun du spyad par mi bya ba'i phyir sems tshar gcad pa dang/ sems yongs su gdul ba'i don du sems la dbang yod pa dang/ ting nge 'dzin la dbang thob par bya'o snyam nas gnas bzhi la rnam pa nyi shu rtsa gnyis kyis so sor rtog ste/ cha lugs dang/ spyod lam dang/ tshul ngan pa khas len pa dang/ tshul khrims dang/ tshul khrims dam po khas len pa dang/ dge ba bsgom pa la rtag tu brtson par bya bar khas len pa dang/ sdug bsngal gang spang ba'i phyir/ gnas gsum po 'di dag khas len pa'i sdug bsngal de nyid 'brel par so sor rtog pa ste/

【N2 釋二十二種相】【O1 初處五相】

སྐྲ་དང་ཁ་སྤུ་བྲེགས་ཤིང་སྐྲ་ལ་སོགས་པ་ཁྱིམ་པའི་མཚན་མ་རྣམས་སྤངས་པ་དང༌། བདག་ཉིད་ཀྱི་གོས་ཁ་དོག་བསྒྱུར་བ་བགོས་པའི་ཕྱིར་གཟུགས་ངན་པར་སོ་སོར་རྟོག་པ་གང་ཡིན་པ་འདི་ནི་ཆ་ལུགས་ངན་པ་ཁས་ལེན་པ་ལ་སོ་སོར་རྟོག་པའོ། །འགྲོ་བ་དང༌། འགྲེང་བ་དང༌། འདུག་པ་དང༌། ཉལ་བ་དང༌། སྨྲ་བ་རྣམས་ལ་དགའ་དགུར་སྤྱོད་དུ་མེད་པ་དང༌། ང་རྒྱལ་བཅོམ་པ་དང༌། གཞན་གྱི་ཁྱིམ་དུ་བསོད་སྙོམས་ཀྱི་ཕྱིར་རྒྱུ་བ་ལ་སོ་སོར་རྟོག་པ་འདི་ནི་སྤྱོད་ལམ་ངན་པ་ཁས་ལེན་པ་ལ་སོ་སོར་རྟོག་པའོ། །ཕ་རོལ་ལས་རྙེད་པ་ལ་སོགས་པར་མི་བྱེད་པས་སྲོག་གཟུངས་ལ་སོ་སོར་རྟོག་པ་འདི་ནི། ཚུལ་ཁྲིམས་ངན་པ་ཁས་ལེན་པ་ལ་སོ་སོར་རྟོག་པ་སྟེ། རྣམ་པ་ལྔ་པོ་དེ་དག་གིས་ནི་གནས་དང་པོ་ལ་སོ་སོར་རྟོག་པར་རིག་པར་བྱའོ། །

skra dang kha spu bregs shing skra la sogs pa khyim pa'i mtshan ma rnams spangs pa dang/ bdag nyid kyi gos kha dog bsgyur ba bgos pa'i phyir gzugs ngan par so sor rtog pa gang yin pa 'di ni cha lugs ngan pa khas len pa la so sor rtog pa'o/ /'gro ba dang/ 'greng ba dang/ 'dug pa dang/ nyal ba dang/ smra ba rnams la dga' dgur spyod du med pa dang/ nga rgyal bcom pa dang/ gzhan gyi khyim du bsod snyoms kyi phyir rgyu ba la so sor rtog pa 'di ni spyod lam ngan pa khas len pa la so sor rtog pa'o/ /pha rol las rnyed pa la sogs par mi byed pas srog gzungs la so sor rtog pa 'di ni/ tshul khrims ngan pa khas len pa la so sor rtog pa ste/ rnam pa lnga po de dag gis ni gnas dang po la so sor rtog par rig par bya'o/ /

【O2 第二處五相】

ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་བའི་ཚུལ་ཁྲིམས་ཡང་དག་པར་བླང་བ་འདི་ནི་མདོར་བསྡུ་ན་དངོས་པོ་རྣམ་པ་གཉིས་ཡོངས་སུ་བཏང་བས་རབ་ཏུ་ཕྱེ་བ་སྟེ། ཕ་མ་དང༌། བུ་དང༌། ཆུང་མ་དང༌། བྲན་དང༌། བྲན་མོ་དང༌། ལས་བྱེད་པ་དང༌། ཞོ་ཤས་འཚོ་བ་དང༌། མཛའ་བཤེས་དང༌། བློན་པོ་དང༌། ཉེ་དུ་དང༌། རྒན་རབས་དང༌། ནོར་དང༌། འབྲུ་དང༌། དབྱིག་ལ་སོགས་པ་འདོད་པ་རྣམས་ཡོངས་སུ་གཏང་བས་རབ་ཏུ་ཕྱེ་བ་དང༌། གར་དང༌། གླུ་དང༌། རོལ་མོའི་སྒྲ་དང༌། བགད་པ་དང༌། རྩེས་པ་དང༌། དགའ་དགུར་སྤྱད་པ་དང༌།དགོད་པ་དང༌།འཕྱས་འདོགས་པ་དང༌། ལུས་བསྒྱུར་བ་དང༌། ཀུན་དུ་རྩེས་པ་དང༌། ཀུན་དུ་ཅ་ཅོ་བཏོན་པ་དང༌། རྩེད་མོའི་དགའ་བ་རྣམ་པ་སྣ་ཚོགས་ཡོངས་སུ་བཏང་བས་རབ་ཏུ་ཕྱེ་བའོ། །དེ་དེ་ལྟར་ཚུལ་ཁྲིམས་ཀྱི་སྡོམ་པ་ལ་གནས་པ་ན། ཚུལ་ཁྲིམས་ཉམས་པ་ལས་བརྩམས་ཏེ། ལྐོག་ཏུ་བདག་ཉིད་ལ་སྨོད་པ་མེད་པ། ཚངས་པ་མཚུངས་པར་སྤྱོད་པ་རྣམས་ཀྱིས་ཀྱང་འདི་ལྟར་འདི་ནི་ཚུལ་ཁྲིམས་ཉམས་པ་ཡིན་ནོ་ཞེས་ཆོས་ཉིད་ཀྱིས་རྣམ་པར་སྨོད་པར་མི་བྱེད་ཅིང་དེ་ལ་གླེང་བར་ཡང་མི་བྱེད་དོ། །གལ་ཏེ་དེས་ཚུལ་ཁྲིམས་ཉམས་པར་བྱས་ན་ཡང་གཞི་དེ་ལས་དེ་བདག་ཉིད་ཀྱང་སྨོད་པར་བྱེད་ལ། ཚངས་པ་མཚུངས་པར་སྤྱོད་པ་རྣམས་ཀྱིས་ཀྱང་ཆོས་ཉིད་ཀྱིས་རྣམ་པར་སྨོད་པར་བྱེད་དོ། །དེ་ནས་ཉེས་པ་དེ་ལས་ཆོས་བཞིན་དུ་གཉེན་པོ་བྱ་བ་དང༌། ཚངས་པ་མཚུངས་པར་སྤྱོད་པ་གླེང་བར་བྱེད་པ་དེ་དག་ལ་ཡང་ཀུན་ནས་མནར་སེམས་མེད་པས་བདག་ཉིད་མ་སྣད་མ་སྨས་པར་ཡོངས་སུ་འདྲེན་པར་བྱེད་དོ། །རྣམ་པ་ལྔ་པོ་འདི་དག་གིས་ནི་གནས་གཉིས་པ་ལ་སོ་སོར་རྟོག་གོ། །

legs par gsungs pa'i chos 'dul ba la rab tu byung ba'i tshul khrims yang dag par blang ba 'di ni mdor bsdu na dngos po rnam pa gnyis yongs su btang bas rab tu phye ba ste/ pha ma dang/ bu dang/ chung ma dang/ bran dang/ bran mo dang/ las byed pa dang/ zho shas 'tsho ba dang/ mdza' bshes dang/ blon po dang/ nye du dang/ rgan rabs dang/ nor dang/ 'bru dang/ dbyig la sogs pa 'dod pa rnams yongs su gtang bas rab tu phye ba dang/ gar dang/ glu dang/ rol mo'i sgra dang/ bgad pa dang/ rtses pa dang/ dga' dgur spyad pa dang/dgod pa dang/'phyas 'dogs pa dang/ lus bsgyur ba dang/ kun du rtses pa dang/ kun du ca co bton pa dang/ rtsed mo'i dga' ba rnam pa sna tshogs yongs su btang bas rab tu phye ba'o/ /de de ltar tshul khrims kyi sdom pa la gnas pa na/ tshul khrims nyams pa las brtsams te/ lkog tu bdag nyid la smod pa med pa/ tshangs pa mtshungs par spyod pa rnams kyis kyang 'di ltar 'di ni tshul khrims nyams pa yin no zhes chos nyid kyis rnam par smod par mi byed cing de la gleng bar yang mi byed do/ /gal te des tshul khrims nyams par byas na yang gzhi de las de bdag nyid kyang smod par byed la/ tshangs pa mtshungs par spyod pa rnams kyis kyang chos nyid kyis rnam par smod par byed do/ /de nas nyes pa de las chos bzhin du gnyen po bya ba dang/ tshangs pa mtshungs par spyod pa gleng bar byed pa de dag la yang kun nas mnar sems med pas bdag nyid ma snad ma smas par yongs su 'dren par byed do/ /rnam pa lnga po 'di dag gis ni gnas gnyis pa la so sor rtog go/ /

【O3 第三處五相】

དེ་དེ་ལྟར་ཚུལ་ཁྲིམས་དང་ལྡན་པར་གྱུར་ན། དགེ་བའི་ཕྱོགས་ཀྱི་སྦྱོར་བ་རྣམ་པ་ལྔ་ཁོ་ན་ལ་བརྩོན་པར་རིག་པར་བྱ་སྟེ། དུས་དུས་སུ་མན་ངག་ནོད་པ་དང༌། ཁ་ཐོན་བྱེད་པ་དང༌། འབེལ་བའི་གཏམ་གཏན་ལ་འབེབས་པའི་དགེ་བའི་ཕྱོགས་ལ་བརྩོན་པས་ཕ་རོལ་དད་པས་བྱིན་པ་ལ་ལོངས་སྤྱོད་པར་བྱེད་པ་དང༌། རབ་ཏུ་དབེན་པ་ལ་མངོན་པར་དགའ་ཞིང་རྣལ་འབྱོར་ཡིད་ལ་བྱེད་པ་ལ་གོམས་པ་དང་ཉིན་མཚན་དུ་ཉམས་པར་འགྱུར་བའི་ཆ་དང་མཐུན་པ་དང༌། ཁྱད་པར་དུ་འགྱུར་བའི་ཆ་དང་མཐུན་པའི་ཆོས་གཉིས་ཡོངས་སུ་ཤེས་ནས་སྤོང་ཞིང་སོ་སོར་བསྟེན་པ་དང༌། འཁོར་བ་ལ་ཉེས་པར་ལྟ་བ་དང༌། མྱ་ངན་ལས་འདས་པ་ལ་ཡོན་ཏན་དུ་ལྟ་བ་སྟེ། རྣམ་པ་ལྔ་པོ་འདི་དག་གིས་ནི་གནས་གསུམ་པ་ལ་སོ་སོར་རྟོག་གོ། །

de de ltar tshul khrims dang ldan par gyur na/ dge ba'i phyogs kyi sbyor ba rnam pa lnga kho na la brtson par rig par bya ste/ dus dus su man ngag nod pa dang/ kha thon byed pa dang/ 'bel ba'i gtam gtan la 'bebs pa'i dge ba'i phyogs la brtson pas pha rol dad pas byin pa la longs spyod par byed pa dang/ rab tu dben pa la mngon par dga' zhing rnal 'byor yid la byed pa la goms pa dang nyin mtshan du nyams par 'gyur ba'i cha dang mthun pa dang/ khyad par du 'gyur ba'i cha dang mthun pa'i chos gnyis yongs su shes nas spong zhing so sor bsten pa dang/ 'khor ba la nyes par lta ba dang/ mya ngan las 'das pa la yon tan du lta ba ste/ rnam pa lnga po 'di dag gis ni gnas gsum pa la so sor rtog go/ /

【O4 第四處七相】

གལ་ཏེ་དེ་ལྟར་བརྩོན་དུ་ཟིན་ཀྱང༌། མདོར་བསྡུ་ན། སྡུག་བསྔལ་རྣམ་པ་བཞི་དང་འབྲེལ་ཏེ། དགེ་སྦྱོང་གི་འབྲས་བུ་བཞི་ལས་གང་ཡང་རུང་བ་མ་ཐོབ་པས་ངན་སོང་གི་སྡུག་བསྔལ་དང་འབྲེལ་པ་དང༌། སྐྱེ་བ་དང༌།རྒ་བ་དང༌། ན་བ་དང༌། འཆི་བའི་ཆོས་ཅན་ཡིན་པས། ནང་རྣམ་པར࿒འགྱུར་བའི་སྡུག་བསྔལ་དང་འབྲེལ་པ་དང༌། སྡུག་པ་ཐམས་ཅད་དང་བྲལ་བའི་ཆོས་ཅན་ཡིན་པས་སྡུག་པ་རྣམ་པར་འགྱུར་བའི་སྡུག་བསྔལ་དང་འབྲེལ་པ་དང༌། ལས་བདག་གིར་བྱ་བ་ཡིན་པར་སྡུག་བསྔལ་ཐམས་ཅད་ཀྱི་རྒྱུ་དང་འབྲེལ་པ་སྟེ། དེ་དེ་ལྟར་སྡུག་བསྔལ་རྣམ་པ་བཞི་དང་འབྲེལ་པ་ལ། རྣམ་པ་བདུན་གྱིས་སོ་སོར་རྟོག་སྟེ། རྣམ་པ་བདུན་པོ་འདི་དག་གིས་གནས་བཞི་པ་དེ་ལ་སོ་སོར་རྟོག་གོ། །

gal te de ltar brtson du zin kyang/ mdor bsdu na/ sdug bsngal rnam pa bzhi dang 'brel te/ dge sbyong gi 'bras bu bzhi las gang yang rung ba ma thob pas ngan song gi sdug bsngal dang 'brel pa dang/ skye ba dang/rga ba dang/ na ba dang/ 'chi ba'i chos can yin pas/ nang rnam par 'gyur ba'i sdug bsngal dang 'brel pa dang/ sdug pa thams cad dang bral ba'i chos can yin pas sdug pa rnam par 'gyur ba'i sdug bsngal dang 'brel pa dang/ las bdag gir bya ba yin par sdug bsngal thams cad kyi rgyu dang 'brel pa ste/ de de ltar sdug bsngal rnam pa bzhi dang 'brel pa la/ rnam pa bdun gyis so sor rtog ste/ rnam pa bdun po 'di dag gis gnas bzhi pa de la so sor rtog go/ /

【M3 明自在相】【N1 明如理作意相等自在】【O1 標便起如理作意】

དེ་གནས་བཞི་པོ་དེ་དག་ལ་རྣམ་པ་ཉི་ཤུ་རྩ་གཉིས་པོ་དེ་དག་གིས་སོ་སོར་རྟོག་པ་ན། ཚུལ་བཞིན་ཡིད་ལ་བྱེད་པ་འདི་ལྟར་སྐྱེ་བར་འགྱུར་ཏེ། ཇི་ལྟར་ན་བདག་སྡུག་བསྔལ་རྣམ་པ་བཞི་པོ་འདི་དག་ལས་ཡོངས་སུ་ཐར་བར་འགྱུར་ཞིག་གུ་སྙམ་སྟེ། དེའི་ཕྱིར་བདག་གི་ཆ་བྱད་དང༌། སྤྱོད་ལམ་དང་ཚུལ་ངན་པ་ཡང་ཁས་བླངས་ལ། ཚུལ་ཁྲིམས་དང༌། ཚུལ་དང་པོ་ཡང་ཁས་བླངས། དགེ་བའི་ཆོས་བསྒོམས་པ་ལ་རྟག་ཏུ་བརྩོན་པར་བྱ་བ་ལ་ཡང་ཁས་བླངས་ན།

de gnas bzhi po de dag la rnam pa nyi shu rtsa gnyis po de dag gis so sor rtog pa na/ tshul bzhin yid la byed pa 'di ltar skye bar 'gyur te/ ji ltar na bdag sdug bsngal rnam pa bzhi po 'di dag las yongs su thar bar 'gyur zhig gu snyam ste/ de'i phyir bdag gi cha byad dang/ spyod lam dang tshul ngan pa yang khas blangs la/ tshul khrims dang/ tshul dang po yang khas blangs/ dge ba'i chos bsgoms pa la rtag tu brtson par bya ba la yang khas blangs na/

【O2 明依四處起二十二觀故乃成出家及沙門想】

བདག་གིས་སོ་སོར་བརྟགས་ཤིང࿒བརྟགས་ཤིང་གནས་གསུམ་པོ་འདི་དག་ཁས་བླངས་བཞིན་དུ་སྡུག་བསྔལ་རྣམ་པ་བཞི་པོ་འདི་དག་དང་འབྲེལ་པ་ཁོ་ནར་འགྱུར་ལ། ཡོངས་སུ་མ་གྲོལ་ཏེ། བདག་འདི་ལྟར་ཏིང་ངེ་འཛིན་ལ་དབང་མ་ཐོབ་པས་སྡུག་བསྔལ་དང་འབྲེལ་པ་ཁོ་ནར་འགྱུར་ཏེ༑ བར་མ་དོར་ཞུམ་པ་གང་ཡིན་པ་འདི་ནི་བདག་གི་ཆ་མ་ཡིན་ནོ་སྙམ་སྟེ། དེ་ལྟར་ཚུལ་བཞིན་དུ་ཡིད་ལ་བྱེད་པ་ལ་བརྩོན་པ་དེའི་རབ་ཏུ་བྱུང་བའི་འདུ་ཤེས་གང་ཡིན་པ་དེ་ནི་དགེ་སྦྱོང་གི་འདུ་ཤེས་ཞེས་བྱ་སྟེ།

bdag gis so sor brtags shing brtags shing gnas gsum po 'di dag khas blangs bzhin du sdug bsngal rnam pa bzhi po 'di dag dang 'brel pa kho nar 'gyur la/ yongs su ma grol te/ bdag 'di ltar ting nge 'dzin la dbang ma thob pas sdug bsngal dang 'brel pa kho nar 'gyur te| bar ma dor zhum pa gang yin pa 'di ni bdag gi cha ma yin no snyam ste/ de ltar tshul bzhin du yid la byed pa la brtson pa de'i rab tu byung ba'i 'du shes gang yin pa de ni dge sbyong gi 'du shes zhes bya ste/

【O3 明六修相斷修之相】

དེའི་འདུ་ཤེས་དེ་ནི་བསྒོམ་པ་ཤས་ཆེར་བྱེད་པའི་ཚུལ་གྱིས་ཡོངས་སུ་རྫོགས་པར་འགྱུར་རོ། །དེ་དེ་ལ་བརྟེན་ནས་དེས་འཇིག་རྟེན་པའི་ལམ་གྱིས་ཏིང་ངེ་འཛིན་ཡོངས་སུ་རྫོགས་པ་ཐོབ་པ་དེས། ཉོན་མོངས་པ་སྤོང་བ་མངོན་སུམ་དུ་མ་བྱས་པ་དེ་ལ། སྤོང་བ་ལ་ཀུན་དུ་དགའ་བ་ལས་བརྩམས་ནས་རྟག་ཏུ་བྱེད་པར་འགྱུར་རོ། །ཏིང་ངེ་འཛིན་ལ་དབང་ཐོབ་པར་བྱ་བའི་ཕྱིར་བསྒོམ་པ་ལ་ཀུན་དུ་དགའ་བ་ལས་བརྩམས་ཏེ། འཇིག་རྟེན་པའི་ལམ་དགེ་བ་ཐོབ་པ་དེ་ཉིད་ལ་ཡང་དང་ཡང་རྟག་ཏུ་འཇུག་པར་འགྱུར་རོ༑ །བྲམ་ཟེ་དང་ཁྱིམ་བདག་དད་པ་རྣམས་ཀྱིས་བསྙེན་བཀུར་བྱེད་ཅིང༌། རྙེད་པ་ཆེན་པོ་དག་བསྟབས་ན་ཡང༌། རྙེད་པ་དང༌། བཀུར་སྟི་དེ་དག་ལས་བརྩམས་ཏེ། བརྣབ་སེམས་མི་བསྐྱེད་ལ། གཞན་དག་གི་རྙེད་པ་དང་བཀུར་སྟི་ལ་ཡང་བརྣབ་སེམས་མི་བསྐྱེད་དོ། །ཕ་རོལ་མ་དད་པ་རྣམས་ཀྱིས་མངོན་སུམ་དུ་ཡང་རུང༌། ལྐོག་ཏུ་ཡང་རུང་སྟེ། ལུས་ཀྱི་ལས་མི་སྡུག་པ་དང༌། ངག་གི་ལས་མི་སྡུག་པ་ཀུན་དུ་སྤྱད་པ་ན་ཡང༌། ࿒སེམས་ཀྱིས་སྡང་བར་མི་བྱེད་ཅིང༌། སེམས་ཀྱི་གནོད་སེམས་དང་ལྡན་པར་མི་བྱེད་དོ། །སྲེད་པ་དང༌། ང་རྒྱལ་དང༌། ལྟ་བ་དང༌། མ་རིག་པ་དང༌། ཐེ་ཚོམ་དང༌། སྙོམས་པར་འཇུག་པའི་ཉེ་བའི་ཉོན་མོངས་པ་རྣམ་པ་སྣ་ཚོགས་ཀུན་དུ་མི་སྤྱད་པར་བྱ་བའི་ཕྱིར་ཡང་དྲན་པ་ཤིན་ཏུ་བརྟན་པར་གནས་སོ། །ཞི་གནས་རྒྱ་ཆེན་པོ་ཐོབ་ཏུ་ཟིན་ཀྱང༌། ཞི་གནས་དེ་ཁོ་ན་ཙམ་གྱིས་བདག་ཉིད་བྱ་བ་བྱས་པར་མི་འཛིན་ལ་ཕ་རོལ་དག་ལ་ཡང་ཤེས་པ་བརྡ་སྤྲོད་པར་མི་བྱེད་དོ། །

de'i 'du shes de ni bsgom pa shas cher byed pa'i tshul gyis yongs su rdzogs par 'gyur ro/ /de de la brten nas des 'jig rten pa'i lam gyis ting nge 'dzin yongs su rdzogs pa thob pa des/ nyon mongs pa spong ba mngon sum du ma byas pa de la/ spong ba la kun du dga' ba las brtsams nas rtag tu byed par 'gyur ro/ /ting nge 'dzin la dbang thob par bya ba'i phyir bsgom pa la kun du dga' ba las brtsams te/ 'jig rten pa'i lam dge ba thob pa de nyid la yang dang yang rtag tu 'jug par 'gyur ro| /bram ze dang khyim bdag dad pa rnams kyis bsnyen bkur byed cing/ rnyed pa chen po dag bstabs na yang/ rnyed pa dang/ bkur sti de dag las brtsams te/ brnab sems mi bskyed la/ gzhan dag gi rnyed pa dang bkur sti la yang brnab sems mi bskyed do/ /pha rol ma dad pa rnams kyis mngon sum du yang rung/ lkog tu yang rung ste/ lus kyi las mi sdug pa dang/ ngag gi las mi sdug pa kun du spyad pa na yang/ sems kyis sdang bar mi byed cing/ sems kyi gnod sems dang ldan par mi byed do/ /sred pa dang/ nga rgyal dang/ lta ba dang/ ma rig pa dang/ the tshom dang/ snyoms par 'jug pa'i nye ba'i nyon mongs pa rnam pa sna tshogs kun du mi spyad par bya ba'i phyir yang dran pa shin tu brtan par gnas so/ /zhi gnas rgya chen po thob tu zin kyang/ zhi gnas de kho na tsam gyis bdag nyid bya ba byas par mi 'dzin la pha rol dag la yang shes pa brda sprod par mi byed do/ /

【N2 結成離染進善自在之相】

དེ་དེ་ལྟར་སྤོང་བ་ལ་དགའ་ཞིང་བསྒོམ་པ་ལ་དགའ་བས། བརྣབ་སེམས་མེད་ཅིང་སེམས་གནོད་སེམས་དང་ལྡན་པ་མེད་དེ། ཡང་དག་པའི་དྲན་པ་དང་ལྡན་ཞིང་ང་རྒྱལ་མེད་ལ། ཆོས་གོས་ངན་ངོན་ཙམ་གྱིས་ཆོག་ཤེས་ཏེ། ཆོས་གོས་ལ་ཇི་ལྟ་བ་བཞིན་དུ་བསོད་སྙོམས་དང༌། མལ་ཆ་དང༌། སྟན་ལ་ཡང་དེ་དང་འདྲའོ། །དེ་ལྟར་མགུ་ཞིང་ཆོག་ཤེས་པ་དེ་འདི་ལྟར࿒ཡང་དག་པར་ཞུགས་པས་ཏིང་ངེ་འཛིན་ལ་འཚོ་བའི་ཡོ་བྱད་འདི་དག་ནི་ལུས་གནས་པར་བྱ་བ་དང༌། སྲོག་གཟུངས་དང༌། བཀྲེས་པ་ཞི་བར་བྱ་བ་དང༌། ཚངས་པར་སྤྱོད་པ་ལ་ཕན་པར་འགྱུར་བའི་བར་གྱི་ཕྱིར་ཤེས་བཞིན་དུ་ལོངས་སྤྱད་པ་ནས། རྒྱས་པར་འདི་ལྟ་སྟེ། ཁ་ཟས་ཀྱི་ཚོད་རིག་པའི་སྐབས་ནས་འབྱུང་བ་བཞིན་ནོ། །དེ་དེ་ལྟར་ཡང་དག་པར་ཞུགས་པས་ཏིང་ངེ་འཛིན་ལ་དབང་ཐོབ་པར་འགྱུར་ཏེ།

de de ltar spong ba la dga' zhing bsgom pa la dga' bas/ brnab sems med cing sems gnod sems dang ldan pa med de/ yang dag pa'i dran pa dang ldan zhing nga rgyal med la/ chos gos ngan ngon tsam gyis chog shes te/ chos gos la ji lta ba bzhin du bsod snyoms dang/ mal cha dang/ stan la yang de dang 'dra'o/ /de ltar mgu zhing chog shes pa de 'di ltar yang dag par zhugs pas ting nge 'dzin la 'tsho ba'i yo byad 'di dag ni lus gnas par bya ba dang/ srog gzungs dang/ bkres pa zhi bar bya ba dang/ tshangs par spyod pa la phan par 'gyur ba'i bar gyi phyir shes bzhin du longs spyad pa nas/ rgyas par 'di lta ste/ kha zas kyi tshod rig pa'i skabs nas 'byung ba bzhin no/ /de de ltar yang dag par zhugs pas ting nge 'dzin la dbang thob par 'gyur te/

【L2 結廣教】

དེ་ལ་གནས་པས་དེ་བཞིན་དུ་སེམས་ཡོངས་སུ་དག་པ་དང༌། ཡོངས་སུ་བྱང་བ་དང༌། སྐྱོན་མེད་པ་དང༌། ཉེ་བའི་ཉོན་མོངས་པ་དང་བྲལ་བ་ནས་རྒྱས་པར་མི་གཡོ་བའི་བར་དུ་ཐོབ་ན། དེ་མ་ཐག་ཏུ་མངོན་པར་ཤེས་པ་ལྔ་བསྒྲུབ་པ་དང༌། ཟག་པ་ཟད་པ་བསྒྲུབ་པ་ལ་མཐུ་ཡོད་པར་འགྱུར་ཏེ། འདི་ནི་ཏིང་ངེ་འཛིན་ལ་དབང་བ་ཞེས་བྱའོ། །ཏིང་ངེ་འཛིན་ལ་དབང་བའི་དོན་འདིའི་རྒྱས་པར་ནི་འདི་ལྟ་སྟེ། ཇི་སྐད་བསྟན་པའི་རྣམ་པ་ཁོ་ན་ཡིན་པར་རིག་པར་བྱ་སྟེ།

de la gnas pas de bzhin du sems yongs su dag pa dang/ yongs su byang ba dang/ skyon med pa dang/ nye ba'i nyon mongs pa dang bral ba nas rgyas par mi g.yo ba'i bar du thob na/ de ma thag tu mngon par shes pa lnga bsgrub pa dang/ zag pa zad pa bsgrub pa la mthu yod par 'gyur te/ 'di ni ting nge 'dzin la dbang ba zhes bya'o/ /ting nge 'dzin la dbang ba'i don 'di'i rgyas par ni 'di lta ste/ ji skad bstan pa'i rnam pa kho na yin par rig par bya ste/

【J3 結廣教不過不增】

འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །དང་པོའི་ཏིང་ངེ་འཛིན་ཐོབ་པ་གང་ཡིན་པ་དང༌། བར་གྱི་ཏིང་ངེ་འཛིན་ཡོངས་སུ་རྫོགས་པ་གང་ཡིན་པ་དང༌། ཏིང་ངེ་འཛིན་ལ་དབང་བ་གང་ཡིན་པ་དེ་ལ་ནི། རྣམ་པ་ཐམས་ཅད་དུ་འཇིག་རྟེན་པའི་དག་པ་བླ་ན་མེད་པ་ཞེས་བྱ་སྟེ།

'di las gong na yang med do/ /'di las lhag pa yang med do/ /dang po'i ting nge 'dzin thob pa gang yin pa dang/ bar gyi ting nge 'dzin yongs su rdzogs pa gang yin pa dang/ ting nge 'dzin la dbang ba gang yin pa de la ni/ rnam pa thams cad du 'jig rten pa'i dag pa bla na med pa zhes bya ste/

【I2 結世間清淨唯在正法非諸外道】

དེ་ཡང་ཆོས་འདི་པའི་ཡིན་པར་བལྟའི། འདི་ལས་ཕྱི་རོལ་པ་རྣམས་ཀྱི་ནི་མ་ཡིན་ནོ། །

de yang chos 'di pa'i yin par blta'i/ 'di las phyi rol pa rnams kyi ni ma yin no/ /

【H2 出世間一切種清淨(七支之七)】【I1 標列五門】

རྣམ་པ་ཐམས་ཅད་དུ་འཇིག་རྟེན་ལས་འདས་པ་རྣམ་པར་དག་པ་གང་ཞེ་ན། དེ་ནི་མདོར་བསྡུ་ན། རྣམ་པ་ལྔར་རིག་པར་བྱ་སྟེ། རྣམ་པ་ལྔ་གང་ཞེ་ན། བདེན་པ་མངོན་པར་རྟོགས་པར་བྱ་བ་དང༌། བདེན་པ་མངོན་པར་རྟོགས་པའི་དོན་དུ་སྤྱོད་པ་རྣམ་པར࿒སྤང་བ་དང༌། མངོན་པར་ཤེས་པ་མྱུར་བར་བྱ་བའི་ཕྱིར༑ མཆོག་ཏུ་དགའ་བའི་དངོས་པོ་ཡིད་ལ་བྱ་བ་དང༌། བསྒོམ་པའི་ལམ་བསྟན་པ་དང༌། ཤིན་ཏུ་རྣམ་པར་དག་པའི་ལམ་འབྲས་བུ་དང་ཕན་ཡོན་དུ་བཅས་པ་འཐོབ་པའོ། །

rnam pa thams cad du 'jig rten las 'das pa rnam par dag pa gang zhe na/ de ni mdor bsdu na/ rnam pa lngar rig par bya ste/ rnam pa lnga gang zhe na/ bden pa mngon par rtogs par bya ba dang/ bden pa mngon par rtogs pa'i don du spyod pa rnam par spang ba dang/ mngon par shes pa myur bar bya ba'i phyir| mchog tu dga' ba'i dngos po yid la bya ba dang/ bsgom pa'i lam bstan pa dang/ shin tu rnam par dag pa'i lam 'bras bu dang phan yon du bcas pa 'thob pa'o/ /

【I2 隨別釋】【J1 入聖諦現觀】【K1 問生起從世間淨，為證出世觀世劣境深生厭惡】

དེ་ལ་བདེན་པ་མངོན་པར་རྟོགས་པར་བྱ་བ་གང་ཞེ་ན། དེ་བཞིན་གཤེགས་པའི་ཉན་ཐོས་འཇིག་རྟེན་པའི་རྣམ་པ་དག་ལ་བརྩོན་ཞིང༌། ཡུན་རིང་པོ་ནས་འདོད་པ་ལྔའི་ཡོན་ཏན་གྱི་ཁ་ཟས་ཀྱིས་ཉེ་བར་སྟོན་པའི་ཚུལ་དུ་སེམས་གསོས་ལ། དེ་དག་ཉིད་ལ་མངོན་པར་དགའ་བའི་ཚུལ་གྱིས་བལྟས་པར་བྱས་པ་ལས་འདོད་པ་རྣམས་ལ་ཉེས་དམིགས་སུ་ལྟ་ཞིང༌། གོང་དུ་ཞི་བར་ལྟ་བས་འདི་ལྟ་སྟེ། རྣམ་པ་ཐམས་ཅད་དུ་འཇིག་རྟེན་པའི་རྣམ་པར་དག་པ་ལ་སྤྲོ་བ་དང་བཅས་པའི་ཁམས་སུ་རྣམ་པར་གཞག་པ་ནི་སླའི། འཇིག་རྟེན་ལས་འདས་པ་སྤྲོས་པ་མེད་པའི་ཁམས་སུ་རྣམ་པར་གཞག་པ་ནི་དཀའོ། །དེ་ཡང་སྐྱོ་བཞིན་དུ་གནས་ཀྱི། སྐྱོ་བ་མེད་པས་ནི་མ་ཡིན་ཏེ།

de la bden pa mngon par rtogs par bya ba gang zhe na/ de bzhin gshegs pa'i nyan thos 'jig rten pa'i rnam pa dag la brtson zhing/ yun ring po nas 'dod pa lnga'i yon tan gyi kha zas kyis nye bar ston pa'i tshul du sems gsos la/ de dag nyid la mngon par dga' ba'i tshul gyis bltas par byas pa las 'dod pa rnams la nyes dmigs su lta zhing/ gong du zhi bar lta bas 'di lta ste/ rnam pa thams cad du 'jig rten pa'i rnam par dag pa la spro ba dang bcas pa'i khams su rnam par gzhag pa ni sla'i/ 'jig rten las 'das pa spros pa med pa'i khams su rnam par gzhag pa ni dka'o/ /de yang skyo bzhin du gnas kyi/ skyo ba med pas ni ma yin te/

【K2 廣說厭患安住心想】【L1 明於五處所以二十相思惟厭患】【M1 列五處】

དེ་ལ་ཆོས་འདི་པ་མྱ་ངན་ལས་འདས་པ་སྤྲོས་པ་མེད་པ་ལ་སེམས་རྣམ་པར་གཞག་པར་འདོད་ཅིང༌། མོས་པར་འདོད་པ་དེ་ནི། དགེ་སྦྱོང་གི་འབྲས་བུ་ཐོབ་པ་མེད་པའི་དབང་དུ་བྱས་ནས། བདག་ཉིད་ཀྱི་ཀུན་ནས་ཉོན་མོངས་པ་དང་ལྡན་པའི་ཕྱིར་ཡང་སེམས་སྐྱོ་བ་སྐྱེ་ཞིང༌། རྣམ་པར་བྱང་བ་དང་བྲལ་བའི་ཕྱིར་ཡང་སེམས་སྐྱོ་བ་སྐྱེ་ལ། ཀུན་ནས་ཉོན་མོངས་པ་དང་ལྡན་པའི་ཉེས་དམིགས་དང༌། རྣམ་པར་བྱང་བ་དང་བྲལ་བའི་ཉེས་དམིགས་དང༌། རྣམ་པར་བྱང་བ་བསྒྲུབ་པ་དཀའ་བར་མཐོང་བའི་ཕྱིར་ཡང་སྐྱོ་བ་སྐྱེ་བར་འགྱུར་རོ། །

de la chos 'di pa mya ngan las 'das pa spros pa med pa la sems rnam par gzhag par 'dod cing/ mos par 'dod pa de ni/ dge sbyong gi 'bras bu thob pa med pa'i dbang du byas nas/ bdag nyid kyi kun nas nyon mongs pa dang ldan pa'i phyir yang sems skyo ba skye zhing/ rnam par byang ba dang bral ba'i phyir yang sems skyo ba skye la/ kun nas nyon mongs pa dang ldan pa'i nyes dmigs dang/ rnam par byang ba dang bral ba'i nyes dmigs dang/ rnam par byang ba bsgrub pa dka' bar mthong ba'i phyir yang skyo ba skye bar 'gyur ro/ /

【M2 辨二十相】【N1 初三處各三相】【O1 第一處三相】

དེ་ལ་ཀུན་ནས་ཉོན་མོངས་པ་དང་ལྡན་པ་ནི་མདོར་བསྡུ་ན་རྣམ་པ་གསུམ་སྟེ། མ་བྱང་བ་དང༌། མ་དུལ་བ་འཆི་བའི་ཀུན་ནས་ཉོན་མོངས་པ་དང་ལྡན་པ་དང༌། དེ་བཞིན་དུ་ཤི་ནས་ཀྱང་ཕྱི་མ་ལ་ཡང་ཉོན་མོངས་པའི་གཡང་ས་ཆེན་པོར་ལྟུང་བའི་ཀུན་ནས་ཉོན་མོངས་པ་དང༌། དེ་བཞིན་དུ་ཉོན་མོངས་པའི་དབང་དུ་གྱུར་པས་ནི་མི་དགེ་བའི་ཆོས་ཀུན་དུ་སྤྱོད་པའི་ཕྱིར༑ འཇིགས་པ་དང་བཅས་པའི་ཕྱོགས་སུ་འགྲོ་བའི་ཀུན་ནས་ཉོན་མོངས་པའོ། །

de la kun nas nyon mongs pa dang ldan pa ni mdor bsdu na rnam pa gsum ste/ ma byang ba dang/ ma dul ba 'chi ba'i kun nas nyon mongs pa dang ldan pa dang/ de bzhin du shi nas kyang phyi ma la yang nyon mongs pa'i g.yang sa chen por ltung ba'i kun nas nyon mongs pa dang/ de bzhin du nyon mongs pa'i dbang du gyur pas ni mi dge ba'i chos kun du spyod pa'i phyir| 'jigs pa dang bcas pa'i phyogs su 'gro ba'i kun nas nyon mongs pa'o/ /

【O2 第二處三相】

བདག་ཉིད་དགེ་སྦྱོང་གི་འབྲས་བུ་ཐོབ་པ་མེད་པར་ཡང་དག་པར་མཐོང་ལ། དེ་མེད་པས་ཀུན་ནས་ཉོན་མོངས་པ་དང་ལྡན་པ࿒རྣམ་པ་དེ་གསུམ་ཡང་དག་པར་མཐོང་བས་ཡིད་སྐྱོ་བར་འགྱུར་རོ། །དེ་ལ་རྣམ་པར་བྱང་བ་དང་བྲལ་བ་ནི་རྣམ་པ་གསུམ་ཁོ་ནར་རིག་པར་བྱ་སྟེ། ཉོན་མོངས་པ་སྤོང་བའི་མྱ་ངན་ལས་འདས་པ་འཇིགས་པ་མེད་པའི་ཕྱོགས་ཞེས་བྱ་བ་གང་ཡིན་པ་དང༌། དེ་ཐོབ་པར་བྱ་བའི་ཕྱིར་ལྷག་པའི་སེམས་ཀྱི་བསླབ་པ་ལས་བརྩམས་ཏེ་དགེ་བའི་སེམས་ཀྱི་ཏིང་ངེ་འཛིན་དང༌། ལྷག་པའི་ཤེས་རབ་ཀྱི་བསླབ་པ་ལས་བརྩམས་ནས་ཡང་དག་པའི་ལྟ་བར་གཏོགས་པའི་ལམ་གྱི་མཆོག་སྟེ།

bdag nyid dge sbyong gi 'bras bu thob pa med par yang dag par mthong la/ de med pas kun nas nyon mongs pa dang ldan pa rnam pa de gsum yang dag par mthong bas yid skyo bar 'gyur ro/ /de la rnam par byang ba dang bral ba ni rnam pa gsum kho nar rig par bya ste/ nyon mongs pa spong ba'i mya ngan las 'das pa 'jigs pa med pa'i phyogs zhes bya ba gang yin pa dang/ de thob par bya ba'i phyir lhag pa'i sems kyi bslab pa las brtsams te dge ba'i sems kyi ting nge 'dzin dang/ lhag pa'i shes rab kyi bslab pa las brtsams nas yang dag pa'i lta bar gtogs pa'i lam gyi mchog ste/

【O3 第三處三相】

དེ་ལྟར་བདག་ཉིད་རྣམ་པར་བྱང་བ་རྣམ་པ་དེ་གསུམ་དང་བྲལ་བར་ཡང་དག་པར་མཐོང་ནས་ཡིད་སྐྱེ་བར་འགྱུར་རོ། །ཀུན་ནས་ཉོན་མོངས་པ་དང་ལྡན་པའི་ཉེས་དམིགས་ཀྱང་རྣམ་པ་གསུམ་དུ་རིག་པར་བྱ་སྟེ། སྐྱེ་བ་ནི་རྒ་བ་དང་ན་བའི་སྡུག་བསྔལ་གྱི་རྩ་བ་ཡིན་པའི་ཕྱིར་རང་བཞིན་གྱིས་སྡུག་བསྔལ་བ་དང༌། མི་ཁོམ་པར་སྐྱེ་བ་དང༌། སྐྱེ་བ་ཐམས་ཅད་ཀྱང་མི་རྟག་པ་ཉིད་དང་འབྲེལ་པ་སྟེ། ཀུན་ནས་ཉོན་མོངས་པ་དང་ལྡན་པའི་ཉེས࿒པ་རིགས་གསུམ་པོ་འདི་དག་གིས་བདག་ཉིད་ཡིད་སྐྱོ་བར་འགྱུར་རོ། །

de ltar bdag nyid rnam par byang ba rnam pa de gsum dang bral bar yang dag par mthong nas yid skye bar 'gyur ro/ /kun nas nyon mongs pa dang ldan pa'i nyes dmigs kyang rnam pa gsum du rig par bya ste/ skye ba ni rga ba dang na ba'i sdug bsngal gyi rtsa ba yin pa'i phyir rang bzhin gyis sdug bsngal ba dang/ mi khom par skye ba dang/ skye ba thams cad kyang mi rtag pa nyid dang 'brel pa ste/ kun nas nyon mongs pa dang ldan pa'i nyes pa rigs gsum po 'di dag gis bdag nyid yid skyo bar 'gyur ro/ /

【N2 第四處五相】

རྣམ་པར་བྱང་བ་དང་བྲལ་བའི་ཉེས་དམིགས་ནི་རྣམ་པ་ལྔར་རིག་པར་བྱ་སྟེ། ཡུལ་མཐའ་འཁོབ་ཏུ་སྐྱེ་བའི་སྒྲིབ་པ་དང༌། ངན་སོང་དུ་སྐྱེ་བའི་སྒྲིབ་པ་དང༌། ཁྱིམ་པའི་ཕྱོགས་ཀྱི་མཚམས་མེད་པའི་ལས་ཀྱི་ཆུ་ལོན་མི་བྱེད་པ་དང༌། རབ་ཏུ་བྱུང་བའི་ཕྱོགས་ཀྱི་ལྟ་བར་གྱུར་པ་ཚད་མེད་པ་དང་མ་བྲལ་བ་དང༌། འཇིག་རྟེན་པའི་ལམ་གྱིས་སྲིད་པའི་རྩེ་མོ་མན་ཆད་དུ་སྙོམས་པར་ཞུགས་ཤིང་སྐྱེས་ཀྱང་ཐོག་མ་མེད་པའི་སྐྱེ་བའི་འཁོར་བའི་མཐར་ཐུག་པར་བྱེད་མི་ནུས་པ་སྟེ།

rnam par byang ba dang bral ba'i nyes dmigs ni rnam pa lngar rig par bya ste/ yul mtha' 'khob tu skye ba'i sgrib pa dang/ ngan song du skye ba'i sgrib pa dang/ khyim pa'i phyogs kyi mtshams med pa'i las kyi chu lon mi byed pa dang/ rab tu byung ba'i phyogs kyi lta bar gyur pa tshad med pa dang ma bral ba dang/ 'jig rten pa'i lam gyis srid pa'i rtse mo man chad du snyoms par zhugs shing skyes kyang thog ma med pa'i skye ba'i 'khor ba'i mthar thug par byed mi nus pa ste/

【N3 第五處五相】

རྣམ་པར་བྱང་བ་དང་བྲལ་བའི་ཉེས་དམིགས་རྣམ་པ་ལྔ་པོ་འདི་དག་ལྟ་བུར་ཡང་དག་པར་མཐོང་ནས་བདག་ཉིད་ཡིད་སྐྱོ་བར་འགྱུར་རོ། །དེ་ལ་རྣམ་པར་བྱང་བ་བསྒྲུབ་པར་དཀའ་བ་ནི་རྣམ་པ་ལྔར་རིག་པར་བྱ་སྟེ། མི་བྱེད་ཅིང་ཡལ་བར་བོར་བས་བྱེད་མི་ནུས་པ་དང༌། གཞན་གྱི་དོན་ལ་གཞན་གྱིས་གཞན་ལ་བཅོལ་བ་ལ་བརྟེན་པས་བསྒྲུབ་ཏུ་མི་རུང་བ་དང༌། གང་གི་ཕྱིར་དེ་མ་བྱས་ཀྱི་བར་དུ་བདག༌གི་སེམས་ཀྱི་རྣམ་པར་བྱང་བ་དེ་ལ་སྡུག་བསྔལ་ལས་གྲོལ་བར࿒འགྱུར་བའི་བདེ་ལེགས་ཀྱི་རང་བཞིན་མེད་པའི་ཕྱིར་དེ་མི་བྱར་མི་རུང་བ་དང༌། སྡིག་པའི་ལས་རྣམས་ཚེ་འདི་ལ་མ་བྱས་པ་གང་ཡིན་པ་དེ་ཙམ་གྱིས་རྣམ་པར་བྱང་བ་དེ་བྱས་པར་མི་ཆུད་དེ། ཚེ་འདི་ལ་དེའི་གཉེན་པོའི་ལམ་རིམས་ནད་མེད་པ་ཐོབ་པར་མ་གྱུར་གྱི་བར་དུ་སྔོན་བྱས་པའི་མི་དགེ་བའི་ལས་རྣམ་པར་བྱང་བར་མི་འགྱུར་བ་དང༌། རྣམ་པར་བྱང་བ་ནི་སློབ་པ་དང་མི་སློབ་པའི་ལམ་ཐོབ་པས་རབ་ཏུ་ཕྱེ་བ་ཡིན་ཏེ། དེས་རྣམ་པ་ལྔ་པོ་འདི་དག་ལྟ་བུར་རྣམ་པར་བྱད་བ་བསྒྲུབ་དཀའ་བར་ཡང་དག་པར་མཐོང་ནས་ཡིད་སྐྱོ་བ་སྐྱེ་ཞིང་

rnam par byang ba dang bral ba'i nyes dmigs rnam pa lnga po 'di dag lta bur yang dag par mthong nas bdag nyid yid skyo bar 'gyur ro/ /de la rnam par byang ba bsgrub par dka' ba ni rnam pa lngar rig par bya ste/ mi byed cing yal bar bor bas byed mi nus pa dang/ gzhan gyi don la gzhan gyis gzhan la bcol ba la brten pas bsgrub tu mi rung ba dang/ gang gi phyir de ma byas kyi bar du bdaggi sems kyi rnam par byang ba de la sdug bsngal las grol bar 'gyur ba'i bde legs kyi rang bzhin med pa'i phyir de mi byar mi rung ba dang/ sdig pa'i las rnams tshe 'di la ma byas pa gang yin pa de tsam gyis rnam par byang ba de byas par mi chud de/ tshe 'di la de'i gnyen po'i lam rims nad med pa thob par ma gyur gyi bar du sngon byas pa'i mi dge ba'i las rnam par byang bar mi 'gyur ba dang/ rnam par byang ba ni slob pa dang mi slob pa'i lam thob pas rab tu phye ba yin te/ des rnam pa lnga po 'di dag lta bur rnam par byad ba bsgrub dka' bar yang dag par mthong nas yid skyo ba skye zhing

【N4 合於五處總為一相】

ཡང་དག་པར་བསྒྲུབ་པའི་ཕྱིར་བརྩོན་འགྲུས་བརྟན་པོར་རྩོམ་པར་བྱེད་དོ། །དེས་ཀུན་ནས་ཉོན་མོངས་པ་དང༌། རྣམ་པར་བྱང་བ་དང་ལྡན་པ་དང་བྲལ་བ་མཐོང་བས་ཡིད་དེ་སྐྱོ་བར་བྱེད་ཅིང༌། ཀུན་ནས་ཉོན་མོངས་པ་དང༌རྣམ་པར་བྱང་བ་དང་བྲལ་བའི་ཉེས་དམིགས་མཐོང་བས་སྐྲག་ལ། རྣམ་པར་བྱང་བ་ཡང་དག་པར་བསྒྲུབ་པ་དང༌། ཀུན་ནས་ཉོན་མོངས་པ་སྤང་བ་ལ་སྙོམ་ལས་དང་ལེ་ལོ་ལས་ཕྱིར་ལྡོག་པར་བྱེད་དོ། །ཡིད་ལ་བྱེད་པའི་རྣམ་པ་དེས་ནི་ཡིད་དེ་སྐྱོ་བར་བྱེད་ལ་རྣམ་པར་བྱས་པ་དེ་ལན་མང་དུ་བྱས་པས་ནི་ཤིན་ཏུ་སྐྱོ་བར་བྱེད་དོ། །སྐྱོ་བར་བྱེད་པ་དང༌། ཤིན་ཏུ་སྐྱོ་བར་བྱེད་པ་ཇི་ལྟ་བ་བཞིན་དུ། སྐྲག་པ་དང༌། ཤིན་ཏུ་སྐྲག་པ་དང༌། ཕྱིར་ལྡོག་པ་དང༌། ཤིན་ཏུ་ཕྱིར་ལྡོག་པ་ཡང་དེ་དང་འདྲའོ། །

yang dag par bsgrub pa'i phyir brtson 'grus brtan por rtsom par byed do/ /des kun nas nyon mongs pa dang/ rnam par byang ba dang ldan pa dang bral ba mthong bas yid de skyo bar byed cing/ kun nas nyon mongs pa dangrnam par byang ba dang bral ba'i nyes dmigs mthong bas skrag la/ rnam par byang ba yang dag par bsgrub pa dang/ kun nas nyon mongs pa spang ba la snyom las dang le lo las phyir ldog par byed do/ /yid la byed pa'i rnam pa des ni yid de skyo bar byed la rnam par byas pa de lan mang du byas pas ni shin tu skyo bar byed do/ /skyo bar byed pa dang/ shin tu skyo bar byed pa ji lta ba bzhin du/ skrag pa dang/ shin tu skrag pa dang/ phyir ldog pa dang/ shin tu phyir ldog pa yang de dang 'dra'o/ /

【M3 結成厭相】

དེ་ལྟར་དེའི་སེམས་དེ་སྐྱོ་བ་དང་ལྡན་པའི་འདུ་ཤེས་ཡིད་ལ་བྱེད་པའི་གནས་ལྔར་གཏོགས་པ་དང༌། རྣམ་པ་ཉི་ཤུ་པོ་དེ་དག་གིས་ཤིན་ཏུ࿒ཡོངས་སུ་སྦྱང་བ་བྱས་ནས།

de ltar de'i sems de skyo ba dang ldan pa'i 'du shes yid la byed pa'i gnas lngar gtogs pa dang/ rnam pa nyi shu po de dag gis shin tu yongs su sbyang ba byas nas/

【L2 心安住】【M1 標五因二十種相之所攝受令於涅槃心安住相】

རྣམ་པ་ཉི་ཤུས་ཡོངས་སུ་ཟིན་པའི་རྒྱུ་རྣམ་པ་ལྔ་པོ་གཞན་དག་གིས་སྲེད་པ་ཟད་པ་འགོག་པ་མྱ་ངན་ལས་འདས་པ་ལ་མྱུར་བ་མྱུར་བར་སེམས་ཡང་དག་པར་གནས་ཤིང་ཡོངས་སུ་ཡི་ཆད་པའི་ཕྱིར་ཡིད་ཕྱིར་ལྡོག་པར་མི་འགྱུར་ལ། བདག༌གི་བདག་གང་ཡང་མེད་དོ་སྙམ་དུ་སེམས་སོ། །

rnam pa nyi shus yongs su zin pa'i rgyu rnam pa lnga po gzhan dag gis sred pa zad pa 'gog pa mya ngan las 'das pa la myur ba myur bar sems yang dag par gnas shing yongs su yi chad pa'i phyir yid phyir ldog par mi 'gyur la/ bdaggi bdag gang yang med do snyam du sems so/ /

【M2 別釋五因】【N1 明五因】【O1 問】

རྒྱུ་རྣམ་པ་ལྔ་པོ་གང་ཞེ་ན།

rgyu rnam pa lnga po gang zhe na/

【O2 釋】

ཡིད་ལ་བྱེད་པ་རྟོགས་པ་སྟེ། ཡིད་ལ་བྱེད་པ་རྟོགས་པ་དེའི་མཇུག་ཐོགས་སུ་ཡང་དག་པ་ཉིད་དུ་སྐྱོན་མེད་པར་འཇུག་ཅིང༌། བདེན་པ་རྣམས་མངོན་པར་རྟོགས་ལ། འཕགས་པའི་ཡེ་ཤེས་མཐོང་བ་ལ་རེག་པ་དང་བཞི་སྟེ། གཞི་དེ་ལ་བརྟེན་པའི་མཇུག་ཐོགས་སུ་ཞེས་བྱ་བ་ནི་སྔ་མ་བཞིན་ནོ། །དམིགས་པ་ལ་འཇུག་པའི་སྒོ་སྟེ། དམིགས་པ་ལ་འཇུག་པའི་སྒོ་དེ་ལ་དམིགས་ན་ཡང་དག་པ་ཉིད་དུ་སྐྱོན་མེད་པ་ལ་འཇུག་ཅེས་བྱ་བ་ནི་སྔ་མ་བཞིན་ནོ། །ཚོགས་ཡོངས་སུ་འཛིན་པ་སྟེ། ཚོགས་ཡོངས་སུ་བཟུང་བ་དེ་ལ་བརྟེན་ནས། ཡང་དག་པའི་སྐྱོན་མེད་པ་ལ་འཇུག་ཅེས་བྱ་བ་ནི་སྔ་མ་བཞིན་ནོ། །ཐབས་ཡོངས་སུ་བཟུང་བ་སྟེ། ཐབས་ཡོངས་སུ་བཟུང་བ་དེ་ལ་བརྟེན་ནས། ཡང་དག་པ་ཉིད་དུ་སྐྱོན་མེད་པ་ལ་འཇུག་ཅིང་ཞེས་བྱ་བ་ཡང་རྒྱས་པར་སྔ་མ་བཞིན་ནོ། །

yid la byed pa rtogs pa ste/ yid la byed pa rtogs pa de'i mjug thogs su yang dag pa nyid du skyon med par 'jug cing/ bden pa rnams mngon par rtogs la/ 'phags pa'i ye shes mthong ba la reg pa dang bzhi ste/ gzhi de la brten pa'i mjug thogs su zhes bya ba ni snga ma bzhin no/ /dmigs pa la 'jug pa'i sgo ste/ dmigs pa la 'jug pa'i sgo de la dmigs na yang dag pa nyid du skyon med pa la 'jug ces bya ba ni snga ma bzhin no/ /tshogs yongs su 'dzin pa ste/ tshogs yongs su bzung ba de la brten nas/ yang dag pa'i skyon med pa la 'jug ces bya ba ni snga ma bzhin no/ /thabs yongs su bzung ba ste/ thabs yongs su bzung ba de la brten nas/ yang dag pa nyid du skyon med pa la 'jug cing zhes bya ba yang rgyas par snga ma bzhin no/ /

【O3 結】

རྒྱུ་ལྔ་པོ་འདི་དག་ནི་བདེན་པ་མངོན་པར་རྟོགས་པ་དང༌། རྗེས་སུ་མཐུན་པ་མ་ཡིན་པའི་རྒྱུ་ལས་བརྩམས་པར་རིག་པར་བྱའི། རྗེས་སུ་མཐུན་པའི་རྒྱུ་ལས་བརྩམས་པ་ནི་མ་ཡིན་ཏེ། རྒྱུ་དེའི་གཙོ་བོ་ཇི་ལྟ་བ་བཞིན་དུ་སྔར་བསྟན་པའི་ཕྱིར་རྗེས་སུ་མཐུན་པ་མ་ཡིན་པའི་རྒྱུ་མཐུན་པར་བལྟ་བར་བྱའོ། །སྟོང་པ་ཉིད་དང༌། སྨོན་པ་མེད་པ་དང༌།

rgyu lnga po 'di dag ni bden pa mngon par rtogs pa dang/ rjes su mthun pa ma yin pa'i rgyu las brtsams par rig par bya'i/ rjes su mthun pa'i rgyu las brtsams pa ni ma yin te/ rgyu de'i gtso bo ji lta ba bzhin du sngar bstan pa'i phyir rjes su mthun pa ma yin pa'i rgyu mthun par blta bar bya'o/ /stong pa nyid dang/ smon pa med pa dang/

【N2 釋二十相】【O1 初因有六相】

མཚན་མ་མེད་པ་ལ་སྦྱོར་བའི་ཡིད་ལ་བྱེད་པའི་རྗེས་སུ་ཞུགས་པ། ཆ་ཕྲ་མོ་ཀུན་དུ༌སྦྱོར་བ། བར་ཆད་དང་བཅས་པ་དང༌། བར་ཆད་མེད་པར་འབྱུང་བ་ངའོ་སྙམ་པའི་ང་རྒྱལ་དང་ལྡན་པའི་སེམས་ཀྱི་མཚན་མ་མངོན་པར་རྟོགས་པའི་བར་ཆད་བྱེད་པ་ཡང་དག་པར་རྟོགས་པར་ཡིད་ལ་བྱེད་དོ། །རྟོགས་ནས་ཀྱང་ཡིད་ལ་བྱེད་པ་དེ་དང་ལྡན་པའི་སེམས་རང་གི་ངང་གིས་འཇུག་པ་ལེགས་པར་སྤངས་ནས། སེམས་འགགས་མ་ཐག་གོ་ཅོག་ལ་གསར་དུ་སྐྱེས་སོ་ཅོག་གིས་ཡང་དག་པ་ཇི་ལྟ་བ་བཞིན་དུ་མི་རྟག་པ་ལ་སོགས་པའི་རྣམ་པར་ཡིད་ལ་བྱེད་དེ། །ཡིད་ལ་བྱེད་པ་དེ་ལ་ཀུན་དུ་བསྟེན་པའི་རྒྱུ་དང༌། བསྒོམས་པའི་རྒྱུ་དང༌། ལན་མང་དུ་བྱས་པའི་རྒྱུས་དམིགས་པར་བྱ་བ་དང༌། དམིགས་པ་མེད་པ་མཚུངས་པའི་ཤེས་པ་སྐྱེ་བར་འགྱུར་ལ། མངོན་པར་རྟོགས་པའི་བགེགས་བྱེད་པ་ངའོ་སྙམ་པའི་ང་རྒྱལ་སེམས་རྣམ་པར་གཡེང་བར་བྱེད་པ་དེ་སྤངས་པས་སེམས་རྩེ་གཅིག་པ་ལ་རེག་པར་འགྱུར་ཏེ། བདག་ནི་སེམས་རྩེ་གཅིག་པ་ལ་རེག་གོ་སྙམ་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཤིང་ཡིད་ལ་བྱེད་དེ། དེ་ལྟར་ན་འདི་ནི་བདེན་པ་མངོན་པར་རྟོགས་པར་བྱ་བའི་ཡིད་ལ་བྱེད་པ་རྟོགས་པ་ཡིན་པར་རིག་པར་བྱའོ། །

mtshan ma med pa la sbyor ba'i yid la byed pa'i rjes su zhugs pa/ cha phra mo kun dusbyor ba/ bar chad dang bcas pa dang/ bar chad med par 'byung ba nga'o snyam pa'i nga rgyal dang ldan pa'i sems kyi mtshan ma mngon par rtogs pa'i bar chad byed pa yang dag par rtogs par yid la byed do/ /rtogs nas kyang yid la byed pa de dang ldan pa'i sems rang gi ngang gis 'jug pa legs par spangs nas/ sems 'gags ma thag go cog la gsar du skyes so cog gis yang dag pa ji lta ba bzhin du mi rtag pa la sogs pa'i rnam par yid la byed de/ /yid la byed pa de la kun du bsten pa'i rgyu dang/ bsgoms pa'i rgyu dang/ lan mang du byas pa'i rgyus dmigs par bya ba dang/ dmigs pa med pa mtshungs pa'i shes pa skye bar 'gyur la/ mngon par rtogs pa'i bgegs byed pa nga'o snyam pa'i nga rgyal sems rnam par g.yeng bar byed pa de spangs pas sems rtse gcig pa la reg par 'gyur te/ bdag ni sems rtse gcig pa la reg go snyam du yang dag pa ji lta ba bzhin du rab tu shes shing yid la byed de/ de ltar na 'di ni bden pa mngon par rtogs par bya ba'i yid la byed pa rtogs pa yin par rig par bya'o/ /

【O2 第二因有四相】

གལ་ཏེ་སྔར་འཇིག་རྟེན་པའི་ལམ་གྱིས་ཏིང་ངེ་འཛིན་ཡང་ཐོབ་པར་གྱུར་ལ། ཏིང་ངེ་འཛིན་ཡོངས་སུ་རྫོགས་པ་དང༌། ཏིང་ངེ་འཛིན་ལ་དབང་ཡང་ཐོབ་པར་གྱུར་ན་ནི། དེའི་ཏིང་ངེ་འཛིན་གྱི་མཚན་མ་གང་གིས་སྙོམས་པར་འཇུག་པ་དང༌། ཏིང་ངེ་འཛིན་ལ་གནས་པའི་མཚན་མ་གང་གིས་སྙོམས་པར་ཞུགས་ནས་གནས་པ་དང༌། ཏིང་ངེ་འཛིན་ལས་ལྡང་བའི་མཚན་མ་གང་གིས་ཏིང་ངེ་འཛིན་ལས་ལྡང་བར་འགྱུར་བའི་མཚན་མ་དེ་དག་ཡིད་ལ་བྱེད་ཅིང་དེའི་སེམས་གནས་ལ། བདེན་པ་རྣམས་ཀྱང་མངོན་པར་རྟོགས་པར་འགྱུར་རོ། །གལ་ཏེ་ཏིང་ངེ་འཛིན་ཐོབ་ལ་ཏིང་ངེ་འཛིན་ཡོངས་སུ་རྫོགས་པ་ཡང་མ་ཡིན། ཏིང་ངེ་འཛིན་ལ་དབང་ཐོབ་པ་ཡང་མ་ཡིན་ན་ནི། དེ་ཞི་གནས་ཀྱི་མཚན་མ་ཡིད་ལ་བྱེད་པའམ། རབ་ཏུ་འཛིན་པའི་མཚན་མའམ། བཏང་སྙོམས་ཀྱི་མཚན་མ་ཡིད་ལ་བྱེད་ཅིང༌། སེམས་ལེགས་པར་གནས་ལ། བདེན་པ་རྣམས་ཀྱང་མངོན་པར་རྟོགས་པར་འགྱུར་ཏེ་། དེ་ལྟར་ན་གཞིའི་སྒོ་ནས་སེམས་གནས་པ་ཡིན་པར་རིག་པར་བྱའོ། །

gal te sngar 'jig rten pa'i lam gyis ting nge 'dzin yang thob par gyur la/ ting nge 'dzin yongs su rdzogs pa dang/ ting nge 'dzin la dbang yang thob par gyur na ni/ de'i ting nge 'dzin gyi mtshan ma gang gis snyoms par 'jug pa dang/ ting nge 'dzin la gnas pa'i mtshan ma gang gis snyoms par zhugs nas gnas pa dang/ ting nge 'dzin las ldang ba'i mtshan ma gang gis ting nge 'dzin las ldang bar 'gyur ba'i mtshan ma de dag yid la byed cing de'i sems gnas la/ bden pa rnams kyang mngon par rtogs par 'gyur ro/ /gal te ting nge 'dzin thob la ting nge 'dzin yongs su rdzogs pa yang ma yin/ ting nge 'dzin la dbang thob pa yang ma yin na ni/ de zhi gnas kyi mtshan ma yid la byed pa'am/ rab tu 'dzin pa'i mtshan ma'am/ btang snyoms kyi mtshan ma yid la byed cing/ sems legs par gnas la/ bden pa rnams kyang mngon par rtogs par 'gyur te / de ltar na gzhi'i sgo nas sems gnas pa yin par rig par bya'o/ /

【O3 第三因有二相】

ཆོས་འདི་གཉིས་ནི་བདེན་པ་མངོན་པར་རྟོགས་པ་ལ་བརྩོན་པ་ལ་ཤིན་ཏུ་བར་ཆད་བྱེད་པ་ཡིན་ཏེ། གཉིས་གང་ཞེ་ན། རྟོག་པ་ངན་པས་སེམས་དཀྲུགས་ཤིང་སེམས་མ་ཞི་བ་དང༌། ཤེས་བྱའི་དངོས་པོ་ལ་ཕྱིན་ཅི་ལོག་པའོ། །བར་ཆད་བྱེད་པ་དེའི་གཉེན་པོར་སེམས་ཀྱི་དམིགས་པ་ལ་ལེགས་པར་འཇུག་པ་ཡང་རྣམ་པ་གཉིས་ཁོ་ནར་རིག་པར་བྱ་སྟེ། དང་པོའི་གཉེན་པོ་ནི་དབུགས་འབྱུང་བ་དང་དབུགས་རྔུབ་པ་དྲན་པའོ། །ཅིག་ཤོས་ཀྱི་གཉེན་པོ་ནི་དྲན་པ་ཉེ་བར་གཞག་པ་བསྒོམ་པ་སྟེ། དེ་ལྟར་ན་དམིགས་པ་ལ࿒བཀུར་སྟི་གནས་པར་རིག་པར་བྱའོ།།

chos 'di gnyis ni bden pa mngon par rtogs pa la brtson pa la shin tu bar chad byed pa yin te/ gnyis gang zhe na/ rtog pa ngan pas sems dkrugs shing sems ma zhi ba dang/ shes bya'i dngos po la phyin ci log pa'o/ /bar chad byed pa de'i gnyen por sems kyi dmigs pa la legs par 'jug pa yang rnam pa gnyis kho nar rig par bya ste/ dang po'i gnyen po ni dbugs 'byung ba dang dbugs rngub pa dran pa'o/ /cig shos kyi gnyen po ni dran pa nye bar gzhag pa bsgom pa ste/ de ltar na dmigs pa la bkur sti gnas par rig par bya'o//

【O4 四因有五相】

འཕགས་པའི་ཆོས་འདུལ་བ་ལ་དེ་ལྟར་བརྩོན་པ་ལ་ནི། འདོད་པའི་ཡོན་ཏན་ལྔ་སྤྱོད་ཡུལ་དུ་མི་འགྱུར་ཏེ། གལ་ཏེ་ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་ངན་ངོན་ཙམ་གྱིས་ཆོག་ཤེས་ཤིང༌། རྙེད་པ་དང་བཀུར་སྟི་བྱུང་ངོ་ཅོག་ཟིལ་གྱིས་གནོན་ཅིང་འདི་ལྟ་སྟེ༑ འདོད་པའི་ཡོན་ཏན་ལྔ་ལ་བརྟེན་ནས་རྙེད་པ་དང༌། བཀུར་སྟི་བྱུང་བས༑ དེའི་སེམས་ཀུན་ནས་ཟིན་ཅིང་འདུག་པར་མི་འགྱུར་ཏེ། དེ་ཙམ་གྱིས་ན་སྤྱོད་ཡུལ་མ་ཡིན་པ་ཡོངས་སུ་སྤངས་པ་ཡིན་ནོ། དེ་ལྟར་སྤྱོད་ཡུལ་མ་ཡིན་པ་སྤངས་ནས། དྲན་པ་ཉེ་བར་གཞག་པ་དེ་དག་ཉིད་ལས་བརྩམས་ཏེ། ཉིན་མཚན་སུ་སྤོང་བ་ལ་དགའ་བ་དང༌། བསྒོམ་པ་ལ་དགའ་བར་བྱེད་པ་དང༌། སེམས་ཀུན་དུ་སྐྱོ་བ་བསྐྱེད་པའི་ཕྱིར་དུས་དུས་སུ་བདག་ཉིད་ལ་སོགས་པའི་རྒུད་པ་དང༌། འབྱོར་པ་ཡིད་ལ་བྱེད་པ་དང༌། སེམས་མངོན་པར་དགའ་བར་བྱ་བའི་ཕྱིར་སངས་རྒྱས་རྗེས་སུ་དྲན་པ་ལ་སོགས་པར་བྱེད་པ་སྟེ། དེ་ལྟར་ན་འཕགས་པའི་རིགས་ལ་གནས་པ་ཡིན་ཏེ། འདི་ནི་སེམས་གནས་པའི་གཙོ་བོའི་ཚོགས་ཀྱི་ལམ་གྱི་སྐབས་ལས་ཚོགས་པ་ཡིན་པར་རིག་པར་བྱའོ།། །།

'phags pa'i chos 'dul ba la de ltar brtson pa la ni/ 'dod pa'i yon tan lnga spyod yul du mi 'gyur te/ gal te chos gos dang/ bsod snyoms dang/ mal cha dang/ stan ngan ngon tsam gyis chog shes shing/ rnyed pa dang bkur sti byung ngo cog zil gyis gnon cing 'di lta ste| 'dod pa'i yon tan lnga la brten nas rnyed pa dang/ bkur sti byung bas| de'i sems kun nas zin cing 'dug par mi 'gyur te/ de tsam gyis na spyod yul ma yin pa yongs su spangs pa yin no/ de ltar spyod yul ma yin pa spangs nas/ dran pa nye bar gzhag pa de dag nyid las brtsams te/ nyin mtshan su spong ba la dga' ba dang/ bsgom pa la dga' bar byed pa dang/ sems kun du skyo ba bskyed pa'i phyir dus dus su bdag nyid la sogs pa'i rgud pa dang/ 'byor pa yid la byed pa dang/ sems mngon par dga' bar bya ba'i phyir sangs rgyas rjes su dran pa la sogs par byed pa ste/ de ltar na 'phags pa'i rigs la gnas pa yin te/ 'di ni sems gnas pa'i gtso bo'i tshogs kyi lam gyi skabs las tshogs pa yin par rig par bya'o// //

【O5 第五因有三相】

བམ་པོ་ཉི་ཤུ་རྩ་དྲུག་པ།

bam po nyi shu rtsa drug pa/

དེ་ལྟར་དེ་ཚོགས་ལ་གནས་པ་ན། རྣལ་འབྱོར་ཡིད་ལ་བྱེད་པ་ལ࿒སྤྱོད་པའི་སྦྱོར་བའི་ཐབས་གཉིས་ཡོད་དེ། གཉིས་གང་ཞེ་ན། བདག་ཉིད་མདོ་སྡེ་ལ་སོགས་པའི་ཆོས་ཀྱི་ལུང་མནོད་པ་ལ་བརྟེན་ནས༑ ཡང་དག་པར་ཡིད་ལ་བྱེད་པའི་རྒྱུས། ཕུང་པོ་ལ་སོགས་པའི་དངོས་པོ་ལ་མཁས་པ་དང༌། ཕ་རོལ་བླ་མ་འདི་ལྟ་སྟེ། སྟོན་པའམ། སློབ་དཔོན་ནམ༑ མཁན་པོའི་མན་ངག་ལ་བརྟེན་ནས། དུས་དུས་སུ་གདམས་ངག་དང་རྗེས་སུ་བསྟན་པ་ཡོངས་སུ་བླང་བའི་ཕྱིར། བླ་མ་ལ་བརྟེན་པའོ། །ཡང་དག་པའི་སྦྱོར་བ་ཡིད་ལ་བྱེད་པ་ཡང་ཐབས་གསུམ་པ་ཡིན་པར་རིག་པར་བྱའོ། །དེ་ལ་ཡང་དག་པའི་སྦྱོར་བ་ཡིད་ལ་བྱེད་པ་ནི་འདི་ཡིན་ཏེ། ཡང་དག་པའི་སྦྱོར་བ་ཞེས་བྱ་བ་ནི་དོན་གྱི་སྐབས་འདིར་ཚུལ་ཁྲིམས་རྣམ་པར་དག་པ་ལ་བྱ་སྟེ། དེ་ཡིད་ལ་བྱེད་པ་ནི་ཡང་དག་པའི་སྦྱོར་བ་ཡིད་ལ་བྱེད་པ་ཡིན་ནོ། །དེ་བདག་གི་ཚུལ་ཁྲིམས་རྣམ་པར་དག་པ་ཡིད་ལ་བྱེད་པ་ན་འགྱོད་པ་མེད་དོ། །འགྱོད་པ་མེད་པས་མཆོག་ཏུ་དགའ་བར་འགྱུར་བ་ནས། རྒྱས་པར་སེམས་ཀྱི་ཏིང་ངེ་འཛིན་གྱི་བར་དུ་སྦྱར་ཏེ། དེ་བས་ན་ཡང་དག་པར་སྦྱོར་བ་ཡིད་ལ་བྱེད་པ་ཡང་སེམས་གནས་པར་བྱེད་པའི་ཐབས་ཞེས་བྱ་སྟེ། ཐབས་དེ་ལྟ་བུས་མྱུར་དུ་སེམས་གནས་པར་འགྱུར་བར་རིག་པར་བྱའོ། །

de ltar de tshogs la gnas pa na/ rnal 'byor yid la byed pa la spyod pa'i sbyor ba'i thabs gnyis yod de/ gnyis gang zhe na/ bdag nyid mdo sde la sogs pa'i chos kyi lung mnod pa la brten nas| yang dag par yid la byed pa'i rgyus/ phung po la sogs pa'i dngos po la mkhas pa dang/ pha rol bla ma 'di lta ste/ ston pa'am/ slob dpon nam| mkhan po'i man ngag la brten nas/ dus dus su gdams ngag dang rjes su bstan pa yongs su blang ba'i phyir/ bla ma la brten pa'o/ /yang dag pa'i sbyor ba yid la byed pa yang thabs gsum pa yin par rig par bya'o/ /de la yang dag pa'i sbyor ba yid la byed pa ni 'di yin te/ yang dag pa'i sbyor ba zhes bya ba ni don gyi skabs 'dir tshul khrims rnam par dag pa la bya ste/ de yid la byed pa ni yang dag pa'i sbyor ba yid la byed pa yin no/ /de bdag gi tshul khrims rnam par dag pa yid la byed pa na 'gyod pa med do/ /'gyod pa med pas mchog tu dga' bar 'gyur ba nas/ rgyas par sems kyi ting nge 'dzin gyi bar du sbyar te/ de bas na yang dag par sbyor ba yid la byed pa yang sems gnas par byed pa'i thabs zhes bya ste/ thabs de lta bus myur du sems gnas par 'gyur bar rig par bya'o/ /

【M3 結成安住】

གང་གི་ཚེ་དེ་རྒྱུ་རྣམ་པ་ལྔ་པོ། རྣམ་པ་ཉི་ཤུས་བསྡུས་པ་དེ་དག་གི་སྲེད་པ་ཟད་པ། འགོག་པ་མྱ་ངན་ལས་འདས་པ་ལ་སེམས་ལེགས་པར་གནས་པར࿒གྱུར་པ་ན། ཡོངས་སུ་ཡི་ཆད་པའི་ཕྱིར། དེའི་ཡིད་ཕྱིར་ལྡོག་པར་མི་འགྱུར་ཞིང༌། བདག་གི་བདག་གང་ཡང་མེད་དོ་ཞེས། སེམས་གནས་པར་གྱུར་པའི་མོད་ལ་བདེན་པ་རྟོགས་པ་ཞེས་བྱ་སྟེ། འདི་ནི་བདེན་པ་རྟོགས་པ་ཞེས་བྱའོ། །བདེན་པ་རྟོགས་པའི་དོན་འདིའི་རྒྱས་པ་ནི་འདི་ལྟ་སྟེ། སེམས་སྐྱོ་བར་བྱ་བའི་རྣམ་པ་ཉི་ཤུ་དང༌། སེམས་གནས་པའི་རྣམ་པ་ཉི་ཤུ་པོ་འདི་དག་ཡིན་པར་རིག་པར་བྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

gang gi tshe de rgyu rnam pa lnga po/ rnam pa nyi shus bsdus pa de dag gi sred pa zad pa/ 'gog pa mya ngan las 'das pa la sems legs par gnas par gyur pa na/ yongs su yi chad pa'i phyir/ de'i yid phyir ldog par mi 'gyur zhing/ bdag gi bdag gang yang med do zhes/ sems gnas par gyur pa'i mod la bden pa rtogs pa zhes bya ste/ 'di ni bden pa rtogs pa zhes bya'o/ /bden pa rtogs pa'i don 'di'i rgyas pa ni 'di lta ste/ sems skyo bar bya ba'i rnam pa nyi shu dang/ sems gnas pa'i rnam pa nyi shu po 'di dag yin par rig par bya ste/ 'di las gong na yang med do/ /'di las lhag pa yang med do/ /

【J2 離諸障礙】【K1 標列二障】

དེ་ལ་བར་དུ་གཅོད་པ་ཡོངས་སུ་སྤོང་བ་གང་ཞེ་ན༑ མདོར་བསྡུ་ན། བར་དུ་གཅོད་པ་རྣམ་པ་གཉིས་སུ་རིག་པར་བྱ་སྟེ། རྒྱུ་བ་དང་གནས་པའོ། །

de la bar du gcod pa yongs su spong ba gang zhe na| mdor bsdu na/ bar du gcod pa rnam pa gnyis su rig par bya ste/ rgyu ba dang gnas pa'o/ /

【K2 隨別釋】【L1 明二處十一種障】【M1 行處障】

དེ་ལ་རྒྱུ་བའི་བར་དུ་གཅོད་པ་ནི། འདི་ལྟར་འཕགས་པ་ཉན་ཐོས་ཀྱི་ཚོགས་ཀྱི་ནང་ན་གནས་ཤིང༌། དགེ་འདུན་གྱི་བྱ་བ་བྱུང་ངོ་ཅོག་ལ་དགེ་བའི་ཕྱོགས་འདོར་ཞིང་རྒྱུན་དུ་ཚོགས་ཀྱི་ནང་དུ་འདུ་བ་དང༌། བསོད་སྙོམས་པ་ཉིད་དུ་གནས་ཤིང་ཁ་ཟས་ལ་གཅེས་པར་འཛིན་པ་དང༌། གཉི་གར་ཡང་ཆོས་གོས་དང་ལྷུང་བཟེད་ལ་སོགས་པ་འཕྲལ་གྱི་བྱ་བའི་ལས་ལ་བརྩོན་ཞིང࿒དེ་ལ་དགའ་བ་དང༌། ཁ་ཏོན་ལ་བརྩོན་པའི་སྨྲ་བ་ལ་དགའ་བ་དང༌། མཚན་མོ་གནས་པ་ན་གཉིད་ལ་དགའ་བ་དང༌། ཉིན་པར་གནས་པ་ན་རྒྱལ་པོ་དང་ཆོམ་རྐུན་ལ་སོགས་པའི་གཏམ་ཀུན་ནས་ཉོན་མོངས་པ་ཅན་ལ་དགའ་བ་དང༌། ཡུལ་གང་ན་ཉེ་དུ་དང༌། ཕེབས་པར་སྨྲ་བ་དང༌། གྲོགས་བཤེས་དང༌། སྨོན་འགྲིན་དང༌། བྱམས་པ་རྣམས་གནས་པའི་ཡུལ་དེ་དང་མི་འབྲལ་བར་དགའ་ཞིང༌། འདི་ལྟ་སྟེ། དེ་དག་དང་འགྲོགས࿒པ་འགའ་ཞིག་གི་དབང་དུ་བྱས་ནས་ཡུན་རིང་པོ་ནས་གོམས་པའི་ཤུགས་ཀྱིས་ཟླ་དང་བཅས་པར་གནས་པར་དགའ་བ་སྟེ། འདི་ནི་རྒྱུའི་བར་དུ་གཅོད་པ་ཞེས་བྱའོ། །

de la rgyu ba'i bar du gcod pa ni/ 'di ltar 'phags pa nyan thos kyi tshogs kyi nang na gnas shing/ dge 'dun gyi bya ba byung ngo cog la dge ba'i phyogs 'dor zhing rgyun du tshogs kyi nang du 'du ba dang/ bsod snyoms pa nyid du gnas shing kha zas la gces par 'dzin pa dang/ gnyi gar yang chos gos dang lhung bzed la sogs pa 'phral gyi bya ba'i las la brtson zhing de la dga' ba dang/ kha ton la brtson pa'i smra ba la dga' ba dang/ mtshan mo gnas pa na gnyid la dga' ba dang/ nyin par gnas pa na rgyal po dang chom rkun la sogs pa'i gtam kun nas nyon mongs pa can la dga' ba dang/ yul gang na nye du dang/ phebs par smra ba dang/ grogs bshes dang/ smon 'grin dang/ byams pa rnams gnas pa'i yul de dang mi 'bral bar dga' zhing/ 'di lta ste/ de dag dang 'grogs pa 'ga' zhig gi dbang du byas nas yun ring po nas goms pa'i shugs kyis zla dang bcas par gnas par dga' ba ste/ 'di ni rgyu'i bar du gcod pa zhes bya'o/ /

【M2 住處障】

གནས་པའི་བར་དུ་གཅོད་པ་གང་ཞེ་ན། མདོར་བསྡུ་ན། དབེན་པ་ན་འདུག་ཅིང་ཞི་གནས་དང་ལྷག་མཐོང་བསྒོམ་པ་ལ་ནི་གནས་པ་ཞེས་བྱའོ། །དེ་ལ་ཞི་གནས་དང་ལྷག་མཐོང་ལ་བརྩམས་ནས། བར་དུ་གཅོད་པ་རྣམ་པ་བཞི་ཡོད་པར་རིག་པར་བྱ་སྟེ། ལྷག་མཐོང་གི་ཡན་ལག་དང་མི་མཐུན་པ་དང༌། ཞི་གནས་ཀྱི་ཡན་ལག་དང་མི་མཐུན་པ་དང༌། དེ་གཉི་གའི་ཕྱོགས་ཀྱི་དྲན་པ་དང་མི་མཐུན་པ་དང༌། གནས་དང་མི་མཐུན་པའོ། །བདག་ཉིད་མཁས་པར་འཛིན་པས་གཞན་ལ་ལྷག་མཐོང་དང་མཐུན་པའི་དམ་པའི་ཆོས་མི་ཉན་པ་ནི་ལྷག་མཐོང་གི་ཡན་ལག་མི་མཐུན་པའོ། །ལུས་དང༌། ངག་དང༌། ཡིད་ཀྱི་སྤྱོད་པ་མི་བརྟན་ཞིང་གཡོ་བས། ཡང་དང་ཡང་དུ་ཚུལ་ཁྲིམས་ཉམས་པར་བྱེད་པའི་ཕྱིར། འགྱོད་པ་ལ་སོགས་པས་སེམས་གནས་པའི་བར་དུ་ཐོབ་པར་མི་འགྱུར་བ་ནི་ཞི་གནས་ཀྱི་ཡན་ལག་དང་མི་མཐུན་པ་ཡིན་པར་རིག་པར་བྱའོ། །བརྗེད་ངས་པའི་དབང་དུ་བྱས་ནས་རྒོད་པ་དང༌། བྱིང་བ་ལ་སོགས་པའི་ཉེ་བའི་ཉོན་མོངས་པ་རྣམས་ལས་སེམས་ཀུན་དུ་མི་སྲུང་བ་ནི་དེ་གཉི་གའི་ཕྱོགས་ཀྱི་དྲན་པ་དང་མི་མཐུན་པ་ཡིན་པར་རིག་པར་བྱའོ༑ །ཉེས་པ་རྣམ་པ་ལྔ་དང་ལྡན་པའི་གནས་མལ་ལ་བརྟེན་པ་ནི་གནས་དང་མི་མཐུན་པ་ཡིན་པར་རིག་པར་བྱ་སྟེ། ཉིན་པར་ལྗན་ལྗིན་མང་བ་དང༌། མཚན་མོ་ཤ་སྦྲང་དང༌། སྦྲང་བུ་ལ་སོགས་པའི་སྡུག་བསྔལ་གྱིས་གཙེ་བ་དང༌། འཇིགས་པ་མང་ཞིང་གནོད་པ་མང་བ་དང༌། ཡོ་བྱད་མེད་ཅིང་ཉམས་མི་དགའ་བ་དང༌། སྡིག་པའི་གྲོགས་པོས་ཡོངས་སུ་ཟིན་ཅིང་དགེ་བའི་བཤེས་གཉེན་མེད་པ་སྟེ། འདི་ནི་གནས་པའི་བར་དུ་གཅོད་པ་ཞེས་བྱའོ། །

gnas pa'i bar du gcod pa gang zhe na/ mdor bsdu na/ dben pa na 'dug cing zhi gnas dang lhag mthong bsgom pa la ni gnas pa zhes bya'o/ /de la zhi gnas dang lhag mthong la brtsams nas/ bar du gcod pa rnam pa bzhi yod par rig par bya ste/ lhag mthong gi yan lag dang mi mthun pa dang/ zhi gnas kyi yan lag dang mi mthun pa dang/ de gnyi ga'i phyogs kyi dran pa dang mi mthun pa dang/ gnas dang mi mthun pa'o/ /bdag nyid mkhas par 'dzin pas gzhan la lhag mthong dang mthun pa'i dam pa'i chos mi nyan pa ni lhag mthong gi yan lag mi mthun pa'o/ /lus dang/ ngag dang/ yid kyi spyod pa mi brtan zhing g.yo bas/ yang dang yang du tshul khrims nyams par byed pa'i phyir/ 'gyod pa la sogs pas sems gnas pa'i bar du thob par mi 'gyur ba ni zhi gnas kyi yan lag dang mi mthun pa yin par rig par bya'o/ /brjed ngas pa'i dbang du byas nas rgod pa dang/ bying ba la sogs pa'i nye ba'i nyon mongs pa rnams las sems kun du mi srung ba ni de gnyi ga'i phyogs kyi dran pa dang mi mthun pa yin par rig par bya'o| /nyes pa rnam pa lnga dang ldan pa'i gnas mal la brten pa ni gnas dang mi mthun pa yin par rig par bya ste/ nyin par ljan ljin mang ba dang/ mtshan mo sha sbrang dang/ sbrang bu la sogs pa'i sdug bsngal gyis gtse ba dang/ 'jigs pa mang zhing gnod pa mang ba dang/ yo byad med cing nyams mi dga' ba dang/ sdig pa'i grogs pos yongs su zin cing dge ba'i bshes gnyen med pa ste/ 'di ni gnas pa'i bar du gcod pa zhes bya'o/ /

【L2 於此二處起十善巧】

བར་དུ་གཅོད་པ་རྣམ་པ་འདི་གཉིས་ཀྱང་མདོར་བསྡུ་ན། རྒྱུ་རྣམ་པ་གཉིས་ཀྱིས་ཡོངས་སུ་སྤོང་བར་རིག་པར་བྱ་སྟེ། ཏིང་ངེ་འཛིན་ལ་དགའ་བ་མང་དུ་བྱེད་པ་དང༌། སོ་སོར་བརྟགས་པ་མང་དུ་བྱེད་པའོ། །དེ་ལ་ཏིང་ངེ་འཛིན་ལ་དགའ་བ་མང་དུ་བྱེད་པ་ནི་མདོར་བསྡུ་ན་རྣམ་པ་དྲུག་ཏུ་རིག་པར་བྱ་སྟེ། གལ་ཏེ་ཏིང་ངེ་འཛིན༌࿒ཡོངས་སུ་ཐོབ་ལ་ཏིང་ངེ་འཛིན་ཡོངས་སུ་རྫོགས་པ་མ་ཡིན་ཏིང་ངེ་འཛིན་ལ་དབང་ཐོབ་པ་ཡང་མ་ཡིན་ན་ནི་དེ་ཞི་གནས་ལ་མཁས་པ་དང༌། རབ་ཏུ་འཛིན་པ་ལ་མཁས་པ་དང༌། བཏང་སྙོམས་ལ་མཁས་པར་བྱེད་ཅིང་ཏིང་ངེ་འཛིན་ལ་དགའ་བ་ཤས་ཆེར་སྐྱེ་བར་འགྱུར་རོ། །གལ་ཏེ་ཏིང་ངེ་འཛིན་ཡོངས་སུ་རྫོགས་ལ། ཏིང་ངེ་འཛིན་ལ་དབང་ཐོབ་ན་ནི་ཏིང་ངེ་འཛིན་ལ་མཁས་པ་དང༌། ཏིང་ངེ་འཛིན་ལ་གནས་པ་ལ་མཁས་པ་དང༌། ཏིང་ངེ་འཛིན་ལས་ལྡང་བ་ལ་མཁས་པར་བྱེད་ཅིང་ཏིང་ངེ་འཛིན་ལ་དགའ་བ་ཤས་ཆེར་སྐྱེ་བར་འགྱུར་རོ། །དེ་ལ་སོ་སོར་བརྟགས་པ་མང་དུ་བྱེད་པ་གང་ཞེ་ན། ཤེས་རབ་དགེ་བ་ལ་ནི་སོ་སོར་བརྟགས་པ་ཞེས་བྱ་སྟེ། དེ་ཤེས་རབ་དེས་ཉིན་མཚན་དུ་བདག་གི་དགེ་བའི་ཆོས་མངོན་པར་འཕེལ་བ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ལ། མི་དགེ་བའི་ཆོས་མངོན་པར་འཕེལ་བ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དང༌། དགེ་བའི་ཆོས་འབྲི་བ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ལ། མི་དགེ་བའི་ཆོས་འབྲི་བ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དང༌། ཉིན་མཚན་དུ་རྒྱུ་བ་དང་གནས་པ་ན། ཆོས་གོས་དང་བསོད་སྙོམས་ལ་སོགས་པ་འཚོ་བ་བསྒྲུབ་པ་རྣམས་ལ་སོ་སོར་བརྟེན་པ་ན། མི་དགེ་བའི་ཆོས་རྣམས་ནི་མངོན་པར་འཕེལ་བར་འགྱུར་ལ། དགེ་བའི་ཆོས་རྣམས་ནི་ཡོངས་སུ་ཉམས་པར་འགྱུར་བའམ། ཡང་ན་དགེ་བའི་ཆོས་རྣམས་ནི་མངོན་པར་འཕེལ་བར་འགྱུར་ལ། མི་དགེ་བའི་ཆོས་རྣམས་ནི་ཡོངས་སུ་ཉམས་པར་འགྱུར་བ་དེ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དང༌། སོ་སོར་བརྟགས་པ་དེ་ཉིད་ལ་བརྟེན་ན་མི་དགེ་བའི་ཆོས་དེ་དག་སྐྱེས་སོ་ཅོག་ནི་དང་དུ་མི་ལེན་པའི་ཚུལ་གྱིས་སེལ་ཞིང་ཉམས་སྨོད་ཅིང་ངེས་པར་སྤོང་བར་བྱེད་ལ། དགེ་བའི་ཆོས་རྣམས་ནི་སྒོམ་པར་བྱེད་པ་སྟེ།

bar du gcod pa rnam pa 'di gnyis kyang mdor bsdu na/ rgyu rnam pa gnyis kyis yongs su spong bar rig par bya ste/ ting nge 'dzin la dga' ba mang du byed pa dang/ so sor brtags pa mang du byed pa'o/ /de la ting nge 'dzin la dga' ba mang du byed pa ni mdor bsdu na rnam pa drug tu rig par bya ste/ gal te ting nge 'dzin yongs su thob la ting nge 'dzin yongs su rdzogs pa ma yin ting nge 'dzin la dbang thob pa yang ma yin na ni de zhi gnas la mkhas pa dang/ rab tu 'dzin pa la mkhas pa dang/ btang snyoms la mkhas par byed cing ting nge 'dzin la dga' ba shas cher skye bar 'gyur ro/ /gal te ting nge 'dzin yongs su rdzogs la/ ting nge 'dzin la dbang thob na ni ting nge 'dzin la mkhas pa dang/ ting nge 'dzin la gnas pa la mkhas pa dang/ ting nge 'dzin las ldang ba la mkhas par byed cing ting nge 'dzin la dga' ba shas cher skye bar 'gyur ro/ /de la so sor brtags pa mang du byed pa gang zhe na/ shes rab dge ba la ni so sor brtags pa zhes bya ste/ de shes rab des nyin mtshan du bdag gi dge ba'i chos mngon par 'phel ba yang dag pa ji lta ba bzhin du rab tu shes la/ mi dge ba'i chos mngon par 'phel ba yang yang dag pa ji lta ba bzhin du rab tu shes pa dang/ dge ba'i chos 'bri ba yang yang dag pa ji lta ba bzhin du rab tu shes la/ mi dge ba'i chos 'bri ba yang yang dag pa ji lta ba bzhin du rab tu shes pa dang/ nyin mtshan du rgyu ba dang gnas pa na/ chos gos dang bsod snyoms la sogs pa 'tsho ba bsgrub pa rnams la so sor brten pa na/ mi dge ba'i chos rnams ni mngon par 'phel bar 'gyur la/ dge ba'i chos rnams ni yongs su nyams par 'gyur ba'am/ yang na dge ba'i chos rnams ni mngon par 'phel bar 'gyur la/ mi dge ba'i chos rnams ni yongs su nyams par 'gyur ba de yang yang dag pa ji lta ba bzhin du rab tu shes pa dang/ so sor brtags pa de nyid la brten na mi dge ba'i chos de dag skyes so cog ni dang du mi len pa'i tshul gyis sel zhing nyams smod cing nges par spong bar byed la/ dge ba'i chos rnams ni sgom par byed pa ste/

【K3 結成離障及與廣義不過不增】

གནས་གཉིས་སུ་གཏོགས་པའི་མཁས་པ་རྣམ་པ་བཅུ་པོ་དེ་དག་གིས་གནས་གཉིས་སུ་གཏོགས་པའི་བར་དུ་གཅོད་པ་རྣམ་པ་བཅུ་གཅིག་པོ་སྤོང་ཞིང༌། བྱུང་ངོ་ཅོག་ཡོངས་སུ་སྤོང་བར་བྱེད་པ་གང་ཡིན་པ་འདི་ནི་བར་དུ་གཅོད་པ་ཡོངས་སུ་སྤོང་བ་ཞེས་བྱའོ། །བར་དུ་གཅོད་པ་ཡོངས་སུ་སྤང་བའི་དོན་འདིའི་རྒྱས་པར་ནི་འདི་ཡིན་ཏེ། འདི་ལྟ་སྟེ། ཇི་སྐད་བསྟན་པའི་རྣམ་པ་དག་ཏུ་རིག་པར་བྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

gnas gnyis su gtogs pa'i mkhas pa rnam pa bcu po de dag gis gnas gnyis su gtogs pa'i bar du gcod pa rnam pa bcu gcig po spong zhing/ byung ngo cog yongs su spong bar byed pa gang yin pa 'di ni bar du gcod pa yongs su spong ba zhes bya'o/ /bar du gcod pa yongs su spang ba'i don 'di'i rgyas par ni 'di yin te/ 'di lta ste/ ji skad bstan pa'i rnam pa dag tu rig par bya ste/ 'di las gong na yang med do/ /'di las lhag pa yang med do/ /

【J3 為證通慧思歡喜事】【K1 問】

མངོན་པར་རྟོགས་པར་གྱུར་པའི་མངོན་པར་ཤེས་པ་མྱུར་བར་བྱ་བའི་ཕྱིར་མཆོག་ཏུ་དགའ་བའི་དངོས་པོ་ཡིད་ལ་བྱེད་པ་གང་ཞེ་ན།

mngon par rtogs par gyur pa'i mngon par shes pa myur bar bya ba'i phyir mchog tu dga' ba'i dngos po yid la byed pa gang zhe na/

【K2 釋】

དེ་ལྟར་འཕགས་པ་ཉན་ཐོས་བདེན་པ་མཐོང་བ་དེས་ཤེས་ནས་དད་པ་ཐོབ་པར་གྱུར་ཅིང་དེ་ཤེས་ནས་དད་པ་དེ་ཉིད་ལ་བརྟེན་ནས་སངས་རྒྱས་དང༌། ཆོས་དང༌། དགེ་འདུན་ཡོན་ཏན་གྱི་ཞིང་ཡིན་པར་ཡིད་ལ་བྱེད་པའི་སྒོ་ནས་ཀྱང་མཆོག་ཏུ་དགའ་བ་བསྐྱེད་པ་དང༌། བདག་ཉིད་མངོན་པར་མཐོ་བ་དང༌། ངེས་པར་ལེགས་པ་ལ་བརྟེན་ནས། ལུས་དང༌། ལོངས་སྤྱོད་པ་དང༌། རྟོགས་པའི་ཕུན་སུམ་ཚོགས་པ་ཡིད་ལ་བྱེད་པས་ཀྱང་མཆོག་ཏུ་དགའ་བ་བསྐྱེད་པ་དང༌། ཕྲག་དོག་མེད་པ་ལ་བརྟེན་ནས། བདག་ལ་ཇི་ལྟ་བ་བཞིན་དུ་གཞན་དག་གི་འབྱོར་པ་ལ་ཡང་མཆོག་ཏུ་དགའ་བ་བསྐྱེད་པ་དང༌། བྱས་པ་གཟོ་བ་ལ་བརྟེན་ནས་འདི་ལྟ་སྟེ། སྡུག་བསྔལ་རྒྱུ་དང་བཅས་པ་བསལ་བ་དང༌། བདེ་བ་རྒྱུ་དང་བཅས་པར་བསྒྲུབ་པ་ལས་བརྩམས་ཏེ། སྟོན་པ་ཕན་འདོགས་པའི་ཕན་བཏགས་པ་རྗེས་སུ་དྲན་ཞིང་ཡིད་ལ་བྱེད་པས་ཀྱང་མཆོག་ཏུ་དགའ་བ་བསྐྱེད་པ་སྟེ། དེ་ལྟར་འདི་ནི་བསྒོམ་པའི་ལམ་དང་མཐུན་པས་མཆོག་ཏུ་དགའ་བར་བྱེད་པའི་དངོས་པོ་ཡིད་ལ་བྱེད་པ་མངོན་པར་ཤེས་པ་མྱུར་བར་འགྱུར་བ་ཡིན་ནོ། །

de ltar 'phags pa nyan thos bden pa mthong ba des shes nas dad pa thob par gyur cing de shes nas dad pa de nyid la brten nas sangs rgyas dang/ chos dang/ dge 'dun yon tan gyi zhing yin par yid la byed pa'i sgo nas kyang mchog tu dga' ba bskyed pa dang/ bdag nyid mngon par mtho ba dang/ nges par legs pa la brten nas/ lus dang/ longs spyod pa dang/ rtogs pa'i phun sum tshogs pa yid la byed pas kyang mchog tu dga' ba bskyed pa dang/ phrag dog med pa la brten nas/ bdag la ji lta ba bzhin du gzhan dag gi 'byor pa la yang mchog tu dga' ba bskyed pa dang/ byas pa gzo ba la brten nas 'di lta ste/ sdug bsngal rgyu dang bcas pa bsal ba dang/ bde ba rgyu dang bcas par bsgrub pa las brtsams te/ ston pa phan 'dogs pa'i phan btags pa rjes su dran zhing yid la byed pas kyang mchog tu dga' ba bskyed pa ste/ de ltar 'di ni bsgom pa'i lam dang mthun pas mchog tu dga' bar byed pa'i dngos po yid la byed pa mngon par shes pa myur bar 'gyur ba yin no/ /

【K3 結】

བསྒོམ་པའི་ལམ་དང་མཐུན་པ་མཆོག་ཏུ་དགའ་བའི་དངོས་པོ་ཡིད་ལ་བྱེད་པར་དོན་འདིའི་རྒྱས་པར་ནི་འདི་ཡིན་པར་རིག་པར་བྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

bsgom pa'i lam dang mthun pa mchog tu dga' ba'i dngos po yid la byed par don 'di'i rgyas par ni 'di yin par rig par bya ste/ 'di las gong na yang med do/ /'di las lhag pa yang med do/ /

【J4 修習如所得道】【K1 問】

ཇི་ལྟར་ཐོབ་པའི་ལམ་བསྒོམ་པ་གང་ཞེ་ན།

ji ltar thob pa'i lam bsgom pa gang zhe na/

【K2 釋】【L1 明四法為依】

དེ་དེ་ལྟར་མཆོག་ཏུ་དགའ་བ་རྒྱ་ཆེན་པོ་ཁ་ན་མ་ཐོ་བ་མེད་པས་སེམས་བརླན་པ་མཐར་ཐུག་པར་འགྲོ་བ་ལས་བརྩམས་ནས། ཚེ་འདི་ལ་སེམས་ཀྱིས་ཤིན་ཏུ་དགའ་བར་འགྱུར་ཏེ།དེ་ལྟར་དགའ་བ་དང་ལྡན་པ་དེ་བདག་ནམ་ཞིག་འཕགས་པ་དགྲ་བཅོམ་པས་བསྒྲུབས་ཏེ།གནས་པ་གང་ཡིན་པའི་གནས་དེ་ལ་བསྒྲུབས་ཏེ་གནས་པར་འགྱུར་ཞིག་གུ་སྙམ་ནས། ངེས་པར་འབྱུང་བ་ལ་འདུན་པ་རྒྱུན་མི་འཆད་པར་ཡང་དག་པར་སྤྱོད་པ་དང༌། དེ་ལྟར་འདུན་པ་སྐྱེས་ན་རྟག་ཏུ་འགྲུབ་པར་བྱེད་པ་ལ་བརྩོན་པར་འགྱུར་ཏེ། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བསྒོམ་པའི་སྦྱོར་བ་ལ་བརྩོན་པར་བྱེད་པ་དང༌། དེ་དེ་ལྟར་བརྩོན་འགྲུས་བརྩམས་ཤིང་ཁྱིམ་པ་དང་རབ་ཏུ་བྱུང་བ་རྣམས་དང་མི་འདྲེ་བར་གནས་ལ། བས་མཐའི་གནས་མལ་དག་ལ་བརྟེན་ཅིང་དབེན་པར་འདུག་པ་དང༌། དེ་དེ་ལྟར་འདུན་པ་སྐྱེས་ཤིང་བརྩོན་འགྲུས་བརྩམས་ལ། རབ་ཏུ་དབེན་པར་གྱུར་ནས། ཁྱད་པར་ཐོབ་པ་ཆུང་ངུ་ཙམ་གྱིས་ཆོག་མི་ཤེས་ཤིང༌། དགེ་པའི་ཆོས་རྣམས་ཀྱིས་ཆོག་མི་ཤེས་པས། གོང་ནས་གོང་དུ་བཟང་བ་བས་ཀྱང་ཆེས་བཟང་བའི་གནས་འདོད་པ་པའི་ཚུལ་གྱིས་གནས་ཏེ། དེའི་བསྒོམ་པའི་ལམ་ནི་ཆོས་བཞི་པོ་འདི་དག་གིས་བསྡུས་ཤིང་ལེགས་པར་བསྡུས་སོ། །

de de ltar mchog tu dga' ba rgya chen po kha na ma tho ba med pas sems brlan pa mthar thug par 'gro ba las brtsams nas/ tshe 'di la sems kyis shin tu dga' bar 'gyur te/de ltar dga' ba dang ldan pa de bdag nam zhig 'phags pa dgra bcom pas bsgrubs te/gnas pa gang yin pa'i gnas de la bsgrubs te gnas par 'gyur zhig gu snyam nas/ nges par 'byung ba la 'dun pa rgyun mi 'chad par yang dag par spyod pa dang/ de ltar 'dun pa skyes na rtag tu 'grub par byed pa la brtson par 'gyur te/ byang chub kyi phyogs kyi chos sum cu rtsa bdun bsgom pa'i sbyor ba la brtson par byed pa dang/ de de ltar brtson 'grus brtsams shing khyim pa dang rab tu byung ba rnams dang mi 'dre bar gnas la/ bas mtha'i gnas mal dag la brten cing dben par 'dug pa dang/ de de ltar 'dun pa skyes shing brtson 'grus brtsams la/ rab tu dben par gyur nas/ khyad par thob pa chung ngu tsam gyis chog mi shes shing/ dge pa'i chos rnams kyis chog mi shes pas/ gong nas gong du bzang ba bas kyang ches bzang ba'i gnas 'dod pa pa'i tshul gyis gnas te/ de'i bsgom pa'i lam ni chos bzhi po 'di dag gis bsdus shing legs par bsdus so/ /

【L2 明五法圓滿】

དེ་བསྒོམ་པའི་ལམ་རྣམ་པ་བཞི་པོ་དེ་དག་ཉིད་ལ་བརྟེན་ནས་ཇི་སྐད་བསྟན་པའི་མཆོག་ཏུ་དགའ་བའི་དངོས་པོ་བསྐྱེད་པ་གང་ཡིན་པའི་མཆོག་ཏུ་དགའ་བ་དེ་ལ་དེའི་ཚེ་ཁྱད་ཞུགས་པར་འགྲོ་བའི་ཚུལ་གྱིས་དེའི་བསྒོམ་པ་ཡོངས་སུ་རྫོགས་པར་འགྱུར་བ་དང༌། ཉོན་མོངས་པ་སྤང་བའི་ཐོབ་པའི་ཁྱད་པར་རྟོགས་པས་ཀྱང་དེའི་དགའ་བ་བསྒོམ་པ་ཡོངས་སུ་རྫོགས་པར་འགྱུར་བ་དང༌།བསྒོམ་པས་སྤང་བར་བྱ་བའི་ཉོན་མོངས་པའི་ཕྱོགས་ཀྱི་གནས་ངན་ལེན་དང་བྲལ་བས་ཀྱང་དེའི་ཤིན་ཏུ་སྦྱངས་པ་དང༌། ཤིན་ཏུ་སྦྱངས་པས་བསྐྱེད་པའི་ལུས་དང་སེམས་ཀྱི་ཕན་པ་བསིལ་བར་གྱུར་པ་བསྒོམ་པ་ཡོངས་སུ་རྫོགས་པར་འགྱུར་བ་དང༌། དེའི་སློབ་པའི་ཏིང་ངེ་འཛིན་གང་ཡིན་པ་དེ་རྡོ་རྗེ་ལྟ་བུའི་མཐར་ཐུག་པར་འགྲོ་བས་ཀྱང་བསྒོམ་པ་ཡོངས་སུ་རྫོགས་པར་འགྱུར་བ་སྟེ། འདི་ནི་ཇི་ལྟར་ཐོབ་པའི་ལམ་བསྒོམ་པ་ཞེས་བྱའོ། །

de bsgom pa'i lam rnam pa bzhi po de dag nyid la brten nas ji skad bstan pa'i mchog tu dga' ba'i dngos po bskyed pa gang yin pa'i mchog tu dga' ba de la de'i tshe khyad zhugs par 'gro ba'i tshul gyis de'i bsgom pa yongs su rdzogs par 'gyur ba dang/ nyon mongs pa spang ba'i thob pa'i khyad par rtogs pas kyang de'i dga' ba bsgom pa yongs su rdzogs par 'gyur ba dang/bsgom pas spang bar bya ba'i nyon mongs pa'i phyogs kyi gnas ngan len dang bral bas kyang de'i shin tu sbyangs pa dang/ shin tu sbyangs pas bskyed pa'i lus dang sems kyi phan pa bsil bar gyur pa bsgom pa yongs su rdzogs par 'gyur ba dang/ de'i slob pa'i ting nge 'dzin gang yin pa de rdo rje lta bu'i mthar thug par 'gro bas kyang bsgom pa yongs su rdzogs par 'gyur ba ste/ 'di ni ji ltar thob pa'i lam bsgom pa zhes bya'o/ /

【K3 結】

ཇི་ལྟར་ཐོབ་པའི་ལམ་བསྒོམ་པའི་དོན་འདིའི་རྒྱས་པ་ནི་འདི་ཡིན་ཏེ། འདི་ལྟ་སྟེ་ཆོས་བཞི་ལ་བརྟེན་ནས་ཆོས་ལྔ་བསྒོམ་པ་ཡོངས་སུ་རྫོགས་པ་ཡིན་པར་རིག་པར་བྱ་སྟེ། །འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

ji ltar thob pa'i lam bsgom pa'i don 'di'i rgyas pa ni 'di yin te/ 'di lta ste chos bzhi la brten nas chos lnga bsgom pa yongs su rdzogs pa yin par rig par bya ste/ /'di las gong na yang med do/ /'di las lhag pa yang med do/ /

【J5 證清淨道及果功德】【K1 牒問】

ཤིན་ཏུ་རྣམ་པར་དག་པའི་ལམ་ཐོབ་པ་འབྲས་བུ་དང་ཕན་ཡོན་དང་བཅས་པ་གང་ཞེ་ན།

shin tu rnam par dag pa'i lam thob pa 'bras bu dang phan yon dang bcas pa gang zhe na/

【K2 別釋】【L1 別釋道果功德】【M1 別釋三】【N1 明果】

གནས་སྐབས་གསུམ་པོ་བདེ་བ་དང༌། སྡུག་བསྔལ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་གནས་སྐབས་རྣམས་སུ་ཉོན་མོངས་པ་བག་ལ་ཉལ་གང་ཟག་གཉིས་པོ་འདི་ལྟ་སྟེ། སོ་སོ་སྐྱེ་བོ་དང༌།སླབ་པ་གཉིས་ལ་ཤས་ཆེར་འབྱུང་བར་འགྱུར་བ། ཀུན་ནས་ཉོན་མོངས་པའི་ཕྱོགས་གཉིས་པོ་འདི་ལྟ་སྟེ། ལེན་པའི་ཀུན་ནས་ཉོན་མོངས་པའི་ཕྱོགས་དང༌། འདུ་བྱེད་ཀྱི་ཀུན་ནས་ཉོན་མོངས་པའི་ཕྱོགས་ཀུན་ནས་སློང་བར་བྱེད་པ་ཀུན་ནས་ཉོན་མོངས་པའི་ཕྱོགས་རྣམ་པ་དེ་གཉིས་སྤོང་བར་བྱ་བ་དང༌། ཆོས་འདུལ་བ་འདི་ལ་འཇུག་པའི་གེགས་བྱེད་པའི་ཉོན་མོངས་པ་ཡིད་ལ་ཤིན་ཏུ་རིང་དུ་ཞུགས་ཤིང་བག་ལ་ཉལ་དུ་འདུག་ལ། སྡུག་བསྔལ་རྣམ་པ་སྣ་ཚོགས་སྐྱེད་པར་བྱེད་པའི་ཉོན་མོངས་པ་གང་ཡིན་པ་དེ་དག་མ་ལུས་པར་སྤོང་བ་གང་ཡིན་པ་དེ་དག་ཤིན་ཏུ་རྣམ་པར་དག་པའི་ལམ་གྱི་འབྲས་བུ་ཞེས་བྱའོ། །

gnas skabs gsum po bde ba dang/ sdug bsngal dang/ sdug bsngal yang ma yin bde ba yang ma yin pa'i gnas skabs rnams su nyon mongs pa bag la nyal gang zag gnyis po 'di lta ste/ so so skye bo dang/slab pa gnyis la shas cher 'byung bar 'gyur ba/ kun nas nyon mongs pa'i phyogs gnyis po 'di lta ste/ len pa'i kun nas nyon mongs pa'i phyogs dang/ 'du byed kyi kun nas nyon mongs pa'i phyogs kun nas slong bar byed pa kun nas nyon mongs pa'i phyogs rnam pa de gnyis spong bar bya ba dang/ chos 'dul ba 'di la 'jug pa'i gegs byed pa'i nyon mongs pa yid la shin tu ring du zhugs shing bag la nyal du 'dug la/ sdug bsngal rnam pa sna tshogs skyed par byed pa'i nyon mongs pa gang yin pa de dag ma lus par spong ba gang yin pa de dag shin tu rnam par dag pa'i lam gyi 'bras bu zhes bya'o/ /

【N2 明道】

མི་སློབ་པའི་ཡན་ལག་བཅུས་བསྡུས་པའི་མི་སློབ་པའི་ཕུང་པོ་ལྔ་པོ་ཚུལ་ཁྲིམས་དང༌། ཏིང་ངེ་འཛིན་དང༌། ཤེས་རབ་དང༌། རྣམ་པར་གྲོལ་བ་དང༌། རྣམ་པར་གྲོལ་བའི་ཡེ་ཤེས་མཐོང་བའི་ཕུང་པོ་རྣམས་ནི་ཤིན་ཏུ་རྣམ་པར་དག་པའི་ལམ་ཞེས་བྱའོ། །

mi slob pa'i yan lag bcus bsdus pa'i mi slob pa'i phung po lnga po tshul khrims dang/ ting nge 'dzin dang/ shes rab dang/ rnam par grol ba dang/ rnam par grol ba'i ye shes mthong ba'i phung po rnams ni shin tu rnam par dag pa'i lam zhes bya'o/ /

【N3 明功德】

ཤིན་ཏུ་རྣམ་པར་དག་པའི་ལམ་དེ་ཐོབ་ན། ཉེས་པ་རྣམ་པ་བཅུ་དང་བྲལ་བའི་འཕགས་པའི་གནས་ལ་གནས་པར་འགྱུར་ཏེ། ཉེས་པ་རྣམ་པ་བཅུ་གང་ཞེ་ན། ཕྱི་རོལ་གྱི་འདོད་པ་རྣམས་ལ་བརྟེན་ཏེ། མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌།འཁྲུག་པ་དང༌། སྡུག་བསྔལ་གྱི་སྡུག་བསྔལ་དང་ཕྲད་པའི་ཉེས་པ་དང༌། ནང་ལ་བརྟེན་ནས་དབང་པོ་མ་བསྡམས་པའི་ཉེས་པ་སྟེ། དེ་ལྟར་དབང་པོ་མ་བསྡམས་ན་མྱ་ངན་ལ་སོགས་པ་དེ་དག་སྐྱེ་བར་འགྱུར་བ་དང༌། བདེ་བར་གནས་པའི་རོ་མྱང་བའི་ཉེས་པ་དང༌། རྒྱུ་བ་དང༌། གནས་པ་ལ་བག་མེད་པའི་ཉེས་པ་དང༌། ཕྱི་རོལ་པའི་མུ་སྟེགས་ཅན་རྣམས༌ཀྱི་ལྟ་བ་ངན་པས་ཀུན་ནས་བསྐྱེད་པ་ཐུན་མོང་མ་ཡིན་པ་དེ་དག་ཉིད་ཀྱི་ཡིན་པ་མ་འདྲེས་པ། ངག་དང༌། རྟོག་པ་དང༌། ཚོལ་བའི་ཉེས་པ་དང༌། བསམ་གཏན་ལ་བརྟེན་པ་གསུམ་གྱི་མཐར་གྱུར་པའི་ཉེས་པ་དང༌། རྟེན་ཅིང་འབྲེལ་པར་འབྱུང་བར་གཏོགས་པའི་ལེན་པའི་ཀུན་ནས་ཉོན་མོངས་པའི་ཕྱོགས་སྐྱེད་པར་བྱེད་པའི་ཉེས་པ་དང༌། འདུ་བྱེད་ཀྱི་ཀུན་ནས་ཉོན་མོངས་པའི་ཕྱོགས་སྐྱེད་པར་བྱེད་པའི་ཉེས་པ་སྟེ། དེ་ལྟར་ཉེས་པ་རྣམ་པ་བཅུ་པོ་འདི་དག་དང་བྲལ་ན་ཐ་མའི་ལུས་འཛིན་ཅིང༌། ཕྱི་མའི་ལུས་གཞན་མངོན་པར་འགྲུབ་པ་མེད་ལ། མཆོག་ཏུ་རབ་ཏུ་ཞི་བའི་མྱ་ངན་ལས་འདས་པ་ལ་གཏན་དུ་ཡང་དག་པར་གནས་ཤིང༌།སྲིད་པའི་རྩེ་མོ་མན་ཆད་དུ་སྐྱེས་པའི་སེམས་ཅན་ཐམས་ཅད་ལ་བརྟེན་ཏེ། སེམས་ཅན་ཐམས་ཅད་ཀྱི་གཙོ་བོ་ཉིད་ཐོབ་པར་འགྱུར་རོ། །དེ་ལྟ་བས་ན་འཕགས་པའི་གནས་ལ་གནས་པ་ཞེས་བྱའོ། །ཉེས་པ་བཅུ་དང་བྲལ་བའི་འཕགས་པའི་གནས་ལ་གནས་པ་གང་ཡིན་པ་དེ་ལ་ནི་ལམ་གྱི་ཕན་ཡོན་ཞེས་བྱ་སྟེ།

shin tu rnam par dag pa'i lam de thob na/ nyes pa rnam pa bcu dang bral ba'i 'phags pa'i gnas la gnas par 'gyur te/ nyes pa rnam pa bcu gang zhe na/ phyi rol gyi 'dod pa rnams la brten te/ mya ngan dang/ smre sngags 'don pa dang/ sdug bsngal ba dang/ yid mi bde ba dang/'khrug pa dang/ sdug bsngal gyi sdug bsngal dang phrad pa'i nyes pa dang/ nang la brten nas dbang po ma bsdams pa'i nyes pa ste/ de ltar dbang po ma bsdams na mya ngan la sogs pa de dag skye bar 'gyur ba dang/ bde bar gnas pa'i ro myang ba'i nyes pa dang/ rgyu ba dang/ gnas pa la bag med pa'i nyes pa dang/ phyi rol pa'i mu stegs can rnamskyi lta ba ngan pas kun nas bskyed pa thun mong ma yin pa de dag nyid kyi yin pa ma 'dres pa/ ngag dang/ rtog pa dang/ tshol ba'i nyes pa dang/ bsam gtan la brten pa gsum gyi mthar gyur pa'i nyes pa dang/ rten cing 'brel par 'byung bar gtogs pa'i len pa'i kun nas nyon mongs pa'i phyogs skyed par byed pa'i nyes pa dang/ 'du byed kyi kun nas nyon mongs pa'i phyogs skyed par byed pa'i nyes pa ste/ de ltar nyes pa rnam pa bcu po 'di dag dang bral na tha ma'i lus 'dzin cing/ phyi ma'i lus gzhan mngon par 'grub pa med la/ mchog tu rab tu zhi ba'i mya ngan las 'das pa la gtan du yang dag par gnas shing/srid pa'i rtse mo man chad du skyes pa'i sems can thams cad la brten te/ sems can thams cad kyi gtso bo nyid thob par 'gyur ro/ /de lta bas na 'phags pa'i gnas la gnas pa zhes bya'o/ /nyes pa bcu dang bral ba'i 'phags pa'i gnas la gnas pa gang yin pa de la ni lam gyi phan yon zhes bya ste/

【M2 總結】

འབྲས་བུ་གང་ཡིན་པ་དང༌། ཤིན་ཏུ་རྣམ་པར་དག་པའི་ལམ་གང་ཡིན་པ་དེ་དང༌། ཕན་ཡོན་གང་ཡིན་པ་དེ་དག་ཐམས་ཅད་གཅིག་ཏུ་བསྡུས་པ་ནི་ཤིན་ཏུ་རྣམ་པར་དག་པའི་ལམ་ཐོབ་པ་འབྲས་བུ་དང་ཕན་ཡོན་དུ་བཅས་པ་ཞེས་བྱའོ། །ཤིན་ཏུ་རྣམ་པར་དག་པར་ལམ་འབྲས་བུ་དང་ཕན་ཡོན་དུ་བཅས་པའི་དོན་འདིའི་རྒྱས་པ་ནི་འདི་ཡིན་ཏེ། འདི་ལྟ་སྟེ། ཇི་སྐད་བསྟན་པ་ཁོ་ན་བཞིན་དུ་རིག་པར་བྱ་སྟེ།འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

'bras bu gang yin pa dang/ shin tu rnam par dag pa'i lam gang yin pa de dang/ phan yon gang yin pa de dag thams cad gcig tu bsdus pa ni shin tu rnam par dag pa'i lam thob pa 'bras bu dang phan yon du bcas pa zhes bya'o/ /shin tu rnam par dag par lam 'bras bu dang phan yon du bcas pa'i don 'di'i rgyas pa ni 'di yin te/ 'di lta ste/ ji skad bstan pa kho na bzhin du rig par bya ste/'di las gong na yang med do/ /'di las lhag pa yang med do/ /

【L2 能成廣教】

དེ་ལྟར་མི་སློབ་པའི་འཕགས་པའི་ཆོས་དམ་པ་ཐོབ་པར་གྱུར་པ་དེའི་འཕགས་པའི་ཆོས་དང་མཚུངས་པར་ལྡན་པའི་སེམས་གང་ཡིན་པ་དེ་ནི། འདོད་པའི་ཡོན་ཏན་ལྔ་ལ་ཤིན་ཏུ་མི་ཕྱོགས་ལ། དེའི་སེམས་ཀྱི་རྣམ་པར་སྨིན་པ་མེད་པའི་ཕྱིར། ཕྱི་མ་ལ་ཉིང་མཚམས་སྦྱོར་བ་མེད་དོ༑ །འཇིག་རྟེན་པའི་སེམས་སྤངས་ཀྱང་ཀུན་དུ་སྤྱོད་པ་གང་ཡིན་པ་དེ་ནི་རང་གི་ངང་ཉིད་ཀྱིས་འགག་པར་འགྱུར་རོ། །དེའི་ཉོན་མོངས་པའི་ལམ་དང༌། ཡང་སྲིད་པར་སྐྱེ་བའི་ལས་ཀྱི་ལམ་ཡང་ཚེ་འདི་ཉིད་ལ་རྒྱུན་ཆད་པར་འགྱུར་ཏེ། དེ་ཆད་པས་སྡུག་བསྔལ་གྱི་ལམ་ཡང་རྒྱུ་འགགས་པ་དང༌། འབྲས་བུ་འགགས་པའི་ཕྱིར། ཕྱི་མ་ལ་འབྱུང་བར་མི་འགྱུར་ཏེ། སྡུག་བསྔལ་གྱི་མཐའ་དེ་ནི་འདི་ལས་གུད་ན་ཡང་མེད་དོ། །འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

de ltar mi slob pa'i 'phags pa'i chos dam pa thob par gyur pa de'i 'phags pa'i chos dang mtshungs par ldan pa'i sems gang yin pa de ni/ 'dod pa'i yon tan lnga la shin tu mi phyogs la/ de'i sems kyi rnam par smin pa med pa'i phyir/ phyi ma la nying mtshams sbyor ba med do| /'jig rten pa'i sems spangs kyang kun du spyod pa gang yin pa de ni rang gi ngang nyid kyis 'gag par 'gyur ro/ /de'i nyon mongs pa'i lam dang/ yang srid par skye ba'i las kyi lam yang tshe 'di nyid la rgyun chad par 'gyur te/ de chad pas sdug bsngal gyi lam yang rgyu 'gags pa dang/ 'bras bu 'gags pa'i phyir/ phyi ma la 'byung bar mi 'gyur te/ sdug bsngal gyi mtha' de ni 'di las gud na yang med do/ /'di las gong na yang med do/ /'di las lhag pa yang med do/ /

【K3 總結】

དེ་ལ་བདེན་པ་མངོན་པར་རྟོགས་པ་གང་ཡིན་པ་དང༌། བར་དུ་གཅོད་པ་རྣམ་པར་སྤངས་པ་གང་ཡིན་པ་དང༌། མངོན་པར་རྟོགས་པར་གྱུར་པའི་མངོན་པར་ཤེས་པ་མྱུར་བ་མཆོག་ཏུ་དགའ་བའི་དངོས་པོ་ཡིད་ལ་བྱེད་པ་གང་ཡིན་པ་དང༌། ཇི་ལྟར་ཐོབ་པའི་ལམ་བསྒོམ་པ་གང་ཡིན་པ་དང༌། ཤིན་ཏུ་རྣམ་པར་དག་པའི་ལམ་ཐོབ་པ་འབྲས་བུ་དང་ཕན་ཡོན་དང་བཅས་པ་འདི་ནི་འཇིག་རྟེན་ལས་འདས་པའི་རྣམ་པ་ཐམས་ཅད་རྣམ་པར་དག་པ་ཞེས་བྱའོ། །

de la bden pa mngon par rtogs pa gang yin pa dang/ bar du gcod pa rnam par spangs pa gang yin pa dang/ mngon par rtogs par gyur pa'i mngon par shes pa myur ba mchog tu dga' ba'i dngos po yid la byed pa gang yin pa dang/ ji ltar thob pa'i lam bsgom pa gang yin pa dang/ shin tu rnam par dag pa'i lam thob pa 'bras bu dang phan yon dang bcas pa 'di ni 'jig rten las 'das pa'i rnam pa thams cad rnam par dag pa zhes bya'o/ /

【I3 結成淨及教廣義】

འཇིག་རྟེན་ལས་འདས་པའི་རྣམ་པ་ཐམས་ཅད་རྣམ་པར་དག་པའི་དོན་འདིའི་རྒྱས་པ་ནི་འདི་ཡིན་ཏེ། འདི་ལྟ་སྟེ། ཇི་སྐད་བསྟན་པའི་རྣམ་པ་དེ་དག་ཏུ་རིག་པར་བྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

'jig rten las 'das pa'i rnam pa thams cad rnam par dag pa'i don 'di'i rgyas pa ni 'di yin te/ 'di lta ste/ ji skad bstan pa'i rnam pa de dag tu rig par bya ste/ 'di las gong na yang med do/ /'di las lhag pa yang med do/ /

【G2 結成修果】

དེ་ལྟར་ན་སྔར་བསྟན་པའི་འཇིག་རྟེན་པའི་རྣམ་པ་ཐམས་ཅད་རྣམ་པར་དག་པ་གང་ཡིན་པ་དེ་དང༌། འཇིག་རྟེན་ལས་འདས་པའི་རྣམ་པ་ཐམས་ཅད་དུ་རྣམ་པར་དག་པ་གང་ཡིན་པ་དེ་གཉིས་གཅིག་ཏུ་བསྡུས࿒པ་ནི་བསྒོམས་པའི་འབྲས་བུ་ཞེས་བྱའོ། །

de ltar na sngar bstan pa'i 'jig rten pa'i rnam pa thams cad rnam par dag pa gang yin pa de dang/ 'jig rten las 'das pa'i rnam pa thams cad du rnam par dag pa gang yin pa de gnyis gcig tu bsdus pa ni bsgoms pa'i 'bras bu zhes bya'o/ /

【D3 總結成修所成地】

དེ་ལྟར་ན་ཇི་སྐད་བསྟན་པའི་བསྒོམ་པའི་གཞི་གང་ཡིན་པ་དེ་དང༌། ཇི་སྐད་བསྟན་པའི་བསྒོམ་པའི་རྒྱུ་གང་ཡིན་པ་དེ་དང༌། ཇི་སྐད་བསྟན་པའི་རྣལ་འབྱོར་དུ་བསྒོམ་པ་ཉིད་གང་ཡིན་པ་དེ་དང༌། ཇི་སྐད་བསྟན་པའི་བསྒོམས་པའི་འབྲས་བུ་གང་ཡིན་པ་དེ་ནི་བསྒོམས་པ་ལས་བྱུང་བའི་ས་ཞེས་བྱའོ། །རྣལ་འབྱོར་སྤྱོད་པའི་ས་ལས་བསྒོམས་པ་ལས་བྱུང་བའི་ས་རྫོགས་སོ།། །།

de ltar na ji skad bstan pa'i bsgom pa'i gzhi gang yin pa de dang/ ji skad bstan pa'i bsgom pa'i rgyu gang yin pa de dang/ ji skad bstan pa'i rnal 'byor du bsgom pa nyid gang yin pa de dang/ ji skad bstan pa'i bsgoms pa'i 'bras bu gang yin pa de ni bsgoms pa las byung ba'i sa zhes bya'o/ /rnal 'byor spyod pa'i sa las bsgoms pa las byung ba'i sa rdzogs so// //

དེའི་འོག་མ་ཉན་ཐོས་ཀྱི་ས་ནི་གླེགས་བམ་ལོགས་ཤིག་ན་ཡོད་དོ། །

de'i 'og ma nyan thos kyi sa ni glegs bam logs shig na yod do/ /

【B13 聲聞地】【C1 結前生後】

༄༅། །རྣལ་འབྱོར་སྤྱོད་པའི་ས་ལས་ཉན་ཐོས་ཀྱི་ས།

rnal 'byor spyod pa'i sa las nyan thos kyi sa/

༄༅༅། །རྣལ་འབྱོར་སྤྱོད་པའི་ས་ལས་ཉན་ཐོས་ཀྱི་ས།

rnal 'byor spyod pa'i sa las nyan thos kyi sa/

བམ་པོ་དང་པོ༑

bam po dang po|

དཀོན་མཆོག་གསུམ་ལ་ཕྱག་འཚལ་ལོ། །

dkon mchog gsum la phyag 'tshal lo/ /

【C2 正解釋】【D1 聲聞地及種性地總說】

ཉན་ཐོས་ཀྱི་ས་ཐམས་ཅད་ཀྱི་བསྡུས་པའི་སྡོམ་གྱི་ཚིགས་སུ་བཅད་པ་ནི། རིགས་དང་གང་ཟག་རྣམས་དང་ནི། །ངེས་པར་སྦྱོར་དང་འཇིག་རྟེན་པ། །འཇིག་རྟེན་འདས་པ་འདི་ལ་ནི། །མདོར་ན་ས་ནི་འདི་དག་གོ། །སྡོམ་ནི། རིགས་དང་འཇུག་དང་ངེས་འབྱུང་བའི། །མིང་དུ་བྱས་པའི་ས་གསུམ་མོ། །དེ་དག་རྣམས་ནི་མདོར་བསྡུ་ན། །ཉན་ཐོས་ཀྱི་ནི་ས་ཞེས་བྱ། །

nyan thos kyi sa thams cad kyi bsdus pa'i sdom gyi tshigs su bcad pa ni/ rigs dang gang zag rnams dang ni/ /nges par sbyor dang 'jig rten pa/ /'jig rten 'das pa 'di la ni/ /mdor na sa ni 'di dag go/ /sdom ni/ rigs dang 'jug dang nges 'byung ba'i/ /ming du byas pa'i sa gsum mo/ /de dag rnams ni mdor bsdu na/ /nyan thos kyi ni sa zhes bya/ /

【D2 釋四瑜伽處】【E1 第一瑜伽處謂種姓處】【F1 種姓地】【G1 標四門】

རིགས་ཀྱི་ས་གང་ཞེ་ན། སྨྲས་པ། རིགས་གང་ཡིན་པ་དང༌། རིགས་ཀྱི་རྣམ་པར་གཞག་པ་གང་ཡིན་པ་དང༌། རིགས་ལ་གནས་པའི་གང་ཟག་རྣམས་ཀྱི་རྟགས་གང་ཡིན་པ་དང༌། རིགས་ལ་གནས་པའི་གང་ཟག་གང་དག་ཡིན་པ་དེ་དག་ཐམས་ཅད་གཅིག་ཏུ་བསྡུས་པ་ནི་རིགས་ཀྱི་ས་ཞེས་བྱའོ། །

rigs kyi sa gang zhe na/ smras pa/ rigs gang yin pa dang/ rigs kyi rnam par gzhag pa gang yin pa dang/ rigs la gnas pa'i gang zag rnams kyi rtags gang yin pa dang/ rigs la gnas pa'i gang zag gang dag yin pa de dag thams cad gcig tu bsdus pa ni rigs kyi sa zhes bya'o/ /

【G2 釋四門】【H1 gotra種姓自性rigs】

དེ་ལ་རིགས་གང་ཞེ་ན། སྨྲས་པ། རིགས་ལ་གནས་པའི་གང་ཟག་གི་ས་བོན་གྱི་ཆོས་གང་ཡིན་པ་སྟེ། གང་ཡོད་ཅིང་མེད་པ་མ་ཡིན་ལ་རིགས་ལ་གནས་པའི་གང་ཟག་རྣམས་ཀྱི་རྐྱེན་ཡང་རྙེད་ན། མྱ་ངན་ལས་འདས་པ་ཐོབ་པ་དང༌། རེག་པར་ནུས་ཤིང་མཐུ་ཡོད་པར་འགྱུར་བའོ། །རིགས་དེའི་མིང་གི་རྣམ་གྲངས་དག་གང་ཞེ་ན། ས་བོན་དང༌། ཁམས་དང༌། རང་བཞིན་ཞེས་བྱ་བ་ནི་མིང་གི་རྣམ་གྲངས་དག་ཡིན་ནོ། །འོ་ན་རིགས་དེའི་རང་བཞིན་ཇི་ལྟ་བུ་ཞེ་ན། དེ་ནི་ལུས་ལས་ཁྱད་པར་དུ་གྱུར་པ་དང་། སྐྱེ་མཆེད་དྲུག་གིས་ཟིན་པ་དང༌། ཆོས་ཉིད་ཀྱིས་འཐོབ་པ་དང༌། ཐོག་མ་མེད་པའི་དུས་ནས་བརྒྱུད་དེ་འོངས་པ་དེ་ལྟ་བུ་ཡིན་ཏེ༑ གང་ལ་འདི་ལྟ་སྟེ། རིགས་དང༌། ས་བོན་དང༌། ཁམས་དང༌། རང་བཞིན་ཞེས་བྱ་བའི་མིང་གི་རྣམ་གྲངས་འདི་དག་ཡོད་པ་དེ་ནི་རིགས་ཞེས་བྱའོ། །

de la rigs gang zhe na/ smras pa/ rigs la gnas pa'i gang zag gi sa bon gyi chos gang yin pa ste/ gang yod cing med pa ma yin la rigs la gnas pa'i gang zag rnams kyi rkyen yang rnyed na/ mya ngan las 'das pa thob pa dang/ reg par nus shing mthu yod par 'gyur ba'o/ /rigs de'i ming gi rnam grangs dag gang zhe na/ sa bon dang/ khams dang/ rang bzhin zhes bya ba ni ming gi rnam grangs dag yin no/ /'o na rigs de'i rang bzhin ji lta bu zhe na/ de ni lus las khyad par du gyur pa dang / skye mched drug gis zin pa dang/ chos nyid kyis 'thob pa dang/ thog ma med pa'i dus nas brgyud de 'ongs pa de lta bu yin te| gang la 'di lta ste/ rigs dang/ sa bon dang/ khams dang/ rang bzhin zhes bya ba'i ming gi rnam grangs 'di dag yod pa de ni rigs zhes bya'o/ /

【H2 gotravyavasthāna種姓安立rigs kyi rnam par gshag】【I1 標】

རིགས་ཀྱི་རྣམ་པར་གཞག་པ་ནི་གང༌།

rigs kyi rnam par gzhag pa ni gang/

【I2 釋】【J1 sūkṣama audārika麁細phra ba'm rags pa】

རིགས་དེ་ཕྲ་བའམ། རིགས་པ་ཞེས་བརྗོད་པར་བྱ་ཞེ་ན། སྨྲས་པ། ཕྲ་བ་ཞེས་བརྗོད་པར་བྱའོ། །ཅིའི་ཕྱིར་ཞེ་ན། ས་བོན་དེས་འབྲས་བུ་མ་བསྐྱེད་ཅིང་འབྲས་བུ་མ་གྲུབ་ན་ནི་དེས་ན་དེ་ཕྲ་བ་ཞེས་བྱའོ། །གང་གི་ཚེ་འབྲས་བུ་བསྐྱེད་ཅིང་འབྲས་བུ་གྲུབ་པར་གྱུར་པ་དེའི་ཚེ་ན་ནི་ས་བོན་གང་ཡིན་པ་དེ་དང་འབྲས་བུ་གང་ཡིན་པ་དེ་གཅིག་ཏུ་བསྡུས་ནས་དེའི་ཕྱིར་རིགས་དེ་རགས་པ་ཞེས་བྱ་བར་རྟོགས་པར་འགྱུར་རོ། །

rigs de phra ba'am/ rigs pa zhes brjod par bya zhe na/ smras pa/ phra ba zhes brjod par bya'o/ /ci'i phyir zhe na/ sa bon des 'bras bu ma bskyed cing 'bras bu ma grub na ni des na de phra ba zhes bya'o/ /gang gi tshe 'bras bu bskyed cing 'bras bu grub par gyur pa de'i tshe na ni sa bon gang yin pa de dang 'bras bu gang yin pa de gcig tu bsdus nas de'i phyir rigs de rags pa zhes bya bar rtogs par 'gyur ro/ /

【J2 一多相續rgyud gcig gam rgyud du ma】

འོ་ན་ཅི་རིགས་དེ་རྒྱུད་གཅིག་ཏུ་གཏོགས་པ་ཞིག་གམ། འོན་ཏེ་རྒྱུད་དུ་མར་གཏོགས་པར་བརྗོད་པར་བྱ་ཞེ་ན། སྨྲས་པ། རྒྱུད་གཅིག࿒ཏུ་གཏོགས་པར་བརྗོད་པར་བྱའོ། །ཅིའི་ཕྱིར་ཞེན། སྨྲས་པ། ཆོས་གང་དག་མཚན་ཉིད་ཐ་དད་པ་དང་དངོས་པོ་ཐ་དད་པར་འཇུག་པ་དེ་དག་ནི་སོ་སོ་རང་གི་རྒྱུད་སྣ་ཚོགས་དང་འཇུག་པ་སྣ་ཚོགས་སུ་སྟོན་པར་འགྱུར་གྱི། ས་བོན་དེ་ནི་སྐྱེ་མཆེད་དྲུག་པོ་དེ་དག་ལས་ལོགས་ཤིག་ན་ཐ་དད་པའི་མཚན་ཉིད་མེད་དེ་ཐོག་མ་མེད་པའི་དུས་ནས་བརྒྱུད་དེ་འོངས་པ་དང༌། ཆོས་ཉིད་ཀྱིས་ཐོབ་པའི་སྐྱེ་མཆེད་དྲུག་པོ་དེ࿒ལྟ་བུར་གྱུར་པའི་གནས་སྐབས་དེ་ལ་རིགས་དང༌། ས་བོན་དང༌། ཁམས་དང༌། རང་བཞིན་ཞེས་བྱ་བའི་མིང་དང༌། ཐ་སྙད་དེ་དག་བཏགས་པར་ཟད་པས། དེའི་ཕྱིར་དེ་ནི་རྒྱུད་གཅིག་ཏུ་གཏོགས་པ་ཞེས་བྱའོ། །

'o na ci rigs de rgyud gcig tu gtogs pa zhig gam/ 'on te rgyud du mar gtogs par brjod par bya zhe na/ smras pa/ rgyud gcig tu gtogs par brjod par bya'o/ /ci'i phyir zhen/ smras pa/ chos gang dag mtshan nyid tha dad pa dang dngos po tha dad par 'jug pa de dag ni so so rang gi rgyud sna tshogs dang 'jug pa sna tshogs su ston par 'gyur gyi/ sa bon de ni skye mched drug po de dag las logs shig na tha dad pa'i mtshan nyid med de thog ma med pa'i dus nas brgyud de 'ongs pa dang/ chos nyid kyis thob pa'i skye mched drug po de lta bur gyur pa'i gnas skabs de la rigs dang/ sa bon dang/ khams dang/ rang bzhin zhes bya ba'i ming dang/ tha snyad de dag btags par zad pas/ de'i phyir de ni rgyud gcig tu gtogs pa zhes bya'o/ /

【J3 四因緣故不般涅槃rgyu bshi yongs su mya ngan las ma 'das pa】【K1 問答列四】

སྨྲས་པ། གལ་ཏེ་རིགས་ལ་གནས་པའི་གང་ཟག་རྣམས་ནི་ཡོངས་སུ་མྱ་ངན་ལས་འདའ་བའི་ཆོས་ཅན་ཡིན་ལ། རིགས་ལ་གནས་པ་མ་ཡིན་པ་རྣམས་ནི། ཡོངས་སུ་མྱ་ངན་ལས་འདའ་བའི་ཆོས་ཅན་མ་ཡིན་པར་ལྟ་ན། འོ་ན་ཅིའི་ཕྱིར་ཡོངས་སུ་མྱ་ངན་ལས་འདའ་བའི་ཆོས་ཅན་རྣམས་སྔོན་གྱི་མཐའ་ནས་ཡུན་རིང་པོར་འཁོར་བར་གྱུར་ཅིང༌། ཡོངས་སུ་མྱ་ངན་ལས་མ་འདས་ཤེ་ན། སྨྲས་པ། རྒྱུ་བཞིས་ཡོངས་སུ་མྱ་ངན་ལས་མ་འདས་ཏེ། བཞི་གང་ཞེ་ན། མི་ཁོམ་པར་སྐྱེས་པ་དང༌། བག་མེད་པའི་ཉེས་པ་དང༌། ལོག་པར་ཞུགས་པ་དང༌། སྒྲིབ་པའི་ཉེས་པས་སོ། །

smras pa/ gal te rigs la gnas pa'i gang zag rnams ni yongs su mya ngan las 'da' ba'i chos can yin la/ rigs la gnas pa ma yin pa rnams ni/ yongs su mya ngan las 'da' ba'i chos can ma yin par lta na/ 'o na ci'i phyir yongs su mya ngan las 'da' ba'i chos can rnams sngon gyi mtha' nas yun ring por 'khor bar gyur cing/ yongs su mya ngan las ma 'das she na/ smras pa/ rgyu bzhis yongs su mya ngan las ma 'das te/ bzhi gang zhe na/ mi khom par skyes pa dang/ bag med pa'i nyes pa dang/ log par zhugs pa dang/ sgrib pa'i nyes pas so/ /

【K2 別釋】【L1 akṣanopapanna生無暇mi khom par rkyes pa】

དེ་ལ་མི་ཁོམ་པར་སྐྱེས་པ་གང་ཞེ་ན། སྨྲས་པ། གང་དུ་འཁོར་བཞི་པོ་རྣམས་དང༌། དམ་པ་རྣམས་དང༌། ཡང་དག་པར་སོང་བ་རྣམས་དང༌། སྐྱེས་བུ་དམ་པ་རྣམས་མི་འགྲོ་བའི་མཐའ་འཁོབ་ཀྱི་མི་རྐུན་མ་རྣམས་དང༌། ཀླ་ཀློ་རྣམས་སུ་སྐྱེས་པ་ཡིན་ཏེ། དེ༌མི་ཁོམ་པར་སྐྱེས་པ་ཞེས་བྱའོ། །

de la mi khom par skyes pa gang zhe na/ smras pa/ gang du 'khor bzhi po rnams dang/ dam pa rnams dang/ yang dag par song ba rnams dang/ skyes bu dam pa rnams mi 'gro ba'i mtha' 'khob kyi mi rkun ma rnams dang/ kla klo rnams su skyes pa yin te/ demi khom par skyes pa zhes bya'o/ /

【L2 pramatta放逸過bag med pa'i ñes pa】

བག་མེད་པ་གང་ཞེ་ན༑ སྨྲས་པ། དེ་གང་དུ་འཁོར་བཞི་པོ་རྣམས་དང༌། དམ་པ་རྣམས་དང༌། ཡང་དག་པར་སོང་བ་རྣམས་དང༌། སྐྱེས་བུ་དམ་པ་རྣམས་འགྲོ࿒བ་འདི་དུས་ཀྱི་མི་རྐུན་མ་མ་ཡིན་པ་རྣམས་དང༌། ཀླུ་ཀློ་མ་ཡིན་པ་རྣམས་སུ་སྐྱེས་ཤིང༌། རིགས་མཐོན་པོ་ལོངས་སྤྱོད་ཕུན་སུམ་ཚོགས་པ་དག་ཏུ་སྐྱེས࿒སུ་ཟིན་ཀྱང༌། འདོད་པ་དག་ལ་ལྷག་པར་ཆགས་ཤིང་ཡོངས་སུ་ལོངས་སྤྱོད་པར་བྱེད་དེ། ཉེས་དམིགས་སུ་མི་ལྟ་ཞིང་ངེས་པར་འབྱུང་བ་རབ་ཏུ་མི་ཤེས་པ་ཡིན་ཏེ། དེ་ནི་བག་མེད་པ་ཞེས་བྱའོ། །

bag med pa gang zhe na| smras pa/ de gang du 'khor bzhi po rnams dang/ dam pa rnams dang/ yang dag par song ba rnams dang/ skyes bu dam pa rnams 'gro ba 'di dus kyi mi rkun ma ma yin pa rnams dang/ klu klo ma yin pa rnams su skyes shing/ rigs mthon po longs spyod phun sum tshogs pa dag tu skyes su zin kyang/ 'dod pa dag la lhag par chags shing yongs su longs spyod par byed de/ nyes dmigs su mi lta zhing nges par 'byung ba rab tu mi shes pa yin te/ de ni bag med pa zhes bya'o/ /

【L3 mithyāpratipanna邪解行log par shugs pa】

ལོག་པར་ཞུགས་པ་གང་ཞེ་ན། སྨྲས་པ། འདི་ལྟར་དབུས་ཀྱི་མི་རྣམས་སུ་སྐྱེས་པའི་བར་དུ་རྒྱས་པར་གྱུར་ཀྱང་མུ་སྟེགས་ཅན་གྱི་ལྟ་བ་དང་ལྡན་པར་གྱུར་ནས་སྦྱིན་པ་མེད་དོ་ཞེས་བྱ་བ་ནས་འདི་ལས་སྲིད་པ་གཞན་མི་ཤེས་སོ། །ཞེས་བྱ་བ་མེད་དོ་ཞེས་བྱ་བའི་བར་དུ་རྒྱས་པར་དེ་ལྟར་ལྟ་ཞིང་དེ་སྐད་སྨྲ་བ་ཡིན་ཏེ། མུ་སྟེགས་ཅན་གྱི་ལྟ་བ་དེ་ཡང་དེས་སངས་རྒྱས་རྣམས་འབྱུང་བ་མེད་པ་དང༌། དམ་པའི་ཆོས་སྟོན་པའི་དགེ་བའི་བཤེས་གཉེན་རྣམས་མེད་པའི་ཚེ་ན་རྙེད་པར་འགྱུར་ཏེ། དེ་ནི་ལོག་པར་ཞུགས་པ་ཞེས་བྱའོ། །

log par zhugs pa gang zhe na/ smras pa/ 'di ltar dbus kyi mi rnams su skyes pa'i bar du rgyas par gyur kyang mu stegs can gyi lta ba dang ldan par gyur nas sbyin pa med do zhes bya ba nas 'di las srid pa gzhan mi shes so/ /zhes bya ba med do zhes bya ba'i bar du rgyas par de ltar lta zhing de skad smra ba yin te/ mu stegs can gyi lta ba de yang des sangs rgyas rnams 'byung ba med pa dang/ dam pa'i chos ston pa'i dge ba'i bshes gnyen rnams med pa'i tshe na rnyed par 'gyur te/ de ni log par zhugs pa zhes bya'o/ /

【L4 āvṛta有障過sgrib pa'i ñes pa】

སྒྲིབ་པ་གང་ཞེ་ན། སྨྲས་པ། འདི་ལྟར་དབུས་ཀྱི་མི་རྣམས་སུ་སྐྱེས་པའི་བར་དུ࿒རྒྱས་པར་སྔ་མ་བཞིན་དུ་གྱུར་ཅིང་སངས་རྒྱས་འཇིག་རྟེན་དུ་བྱུང་བ་དང༌། དམ་པའི་ཆོས་སྟོན་པའི་དགེ་བའི་བཤེས་གཉེན་དག་རྙེད་པར་གྱུར་ཀྱང༌། དེ་གླེན་པ་དང༌། དིག་པ་དང༌། ལྐུགས་པ་དང༌། ལག་པས་བརྡ་བྱེད་པར༌འགྱུར་ཞིང་ལེགས་པར་གསུངས་པ་དང༌། ཉེས་པར་བཤད་པའི་ཆོས་རྣམས་ཀྱི་དོན་ཀུན་ཤེས་པར་མི་ནུས་པ་དང༌། མཚམས་མེད་པའི་ལས་རྣམས་བྱེད་པར་འགྱུར་བ་དང༌། ཉོན་མོངས་པ་ཡུན་རིང་བ་ཡིན་ཏེ་དེ་ནི་སྒྲིབ་པ་ཞེས་བྱའོ། རྒྱུ་གང་དག་གིས་ཡོངས་སུ་མྱ་ངན་ལས་འདའ་བའི་ཆོས་ཅན་རྣམས་ཡོངས་སུ་མྱ་ངན་ལས་འདས་པའི་རྒྱུ་ནི་བཞི་པོ་དེ་དག་ཡིན་ནོ། །དེ་དག་ཀྱང་གང་གི་ཚེ་སངས་རྒྱས་འབྱུང་བ་དང༌། དམ་པའི་ཆོས་ཉན་པ་དང་རྗེས་སུ་མཐུན་པའི་གདམས་ངག་རྗེས་སུ་བསྟན་པ་རྙེད་ཅིང༌།རྒྱུ་དེ་དག་ཀྱང་མེད་པར་གྱུར་པ་དེའི་ཚེ་ན་དགེ་བའི་རྩ་བ་དག་ཡོངས་སུ་སྨིན་ཅིང་རིམ་གྱིས་ཡོངས་སུ་མྱ་ངན་ལས་འདའ་བར་ཡང་འགྱུར་རོ། །ཡོངས་སུ་མྱ་ངན་ལས་མི་འདའ་བའི་ཆོས་ཅན་རྣམས་ནི་ངེས་པའི་ཚོགས་ལ་གནས་པ་ཡིན་པས།དེ་དག་ནི་རྐྱེན་རྙེད་ཀྱང་རུང་མ་རྙེད་ཀྱང་རུང་སྟེ། རྣམ་པ་ཐམས་ཅད་ཀྱི་ཐམས་ཅད་དུ་ཡོངས་སུ་མྱ་ངན་ལས་འདའ་བའི་སྐལ་བ་མེད་པ་ཁོ་ན་ཡིན་ནོ། །

sgrib pa gang zhe na/ smras pa/ 'di ltar dbus kyi mi rnams su skyes pa'i bar du rgyas par snga ma bzhin du gyur cing sangs rgyas 'jig rten du byung ba dang/ dam pa'i chos ston pa'i dge ba'i bshes gnyen dag rnyed par gyur kyang/ de glen pa dang/ dig pa dang/ lkugs pa dang/ lag pas brda byed par'gyur zhing legs par gsungs pa dang/ nyes par bshad pa'i chos rnams kyi don kun shes par mi nus pa dang/ mtshams med pa'i las rnams byed par 'gyur ba dang/ nyon mongs pa yun ring ba yin te de ni sgrib pa zhes bya'o/ rgyu gang dag gis yongs su mya ngan las 'da' ba'i chos can rnams yongs su mya ngan las 'das pa'i rgyu ni bzhi po de dag yin no/ /de dag kyang gang gi tshe sangs rgyas 'byung ba dang/ dam pa'i chos nyan pa dang rjes su mthun pa'i gdams ngag rjes su bstan pa rnyed cing/rgyu de dag kyang med par gyur pa de'i tshe na dge ba'i rtsa ba dag yongs su smin cing rim gyis yongs su mya ngan las 'da' bar yang 'gyur ro/ /yongs su mya ngan las mi 'da' ba'i chos can rnams ni nges pa'i tshogs la gnas pa yin pas/de dag ni rkyen rnyed kyang rung ma rnyed kyang rung ste/ rnam pa thams cad kyi thams cad du yongs su mya ngan las 'da' ba'i skal ba med pa kho na yin no/ /

【J4 勝劣二緣】【K1 問：涅槃法緣yoṅs su mya ṅan las 'da' ba'i rkyen rnams】

དེ་ལ་ཡོངས་སུ་མྱ་ངན་ལས་འདའ་བའི་ཆོས་ཅན་རྣམས་ཀྱི་གང་དག་མ་ཚང་ཞིང་མེད་ལ་ཉེ་བར་མ་གྱུར་ན་ཡོངས་སུ་མྱ་ངན་ལས་མི་འདའ་བའི་རྐྱེན་རྣམས་གང་ཞེ་ན།

de la yongs su mya ngan las 'da' ba'i chos can rnams kyi gang dag ma tshang zhing med la nye bar ma gyur na yongs su mya ngan las mi 'da' ba'i rkyen rnams gang zhe na/

【K2 答】

སྨྲས་པ། རྐྱེན་གཉིས་ཏེ།

smras pa/ rkyen gnyis te/

【K3 徵】

གཉིས་གང་ཞེ་ན།

gnyis gang zhe na/

【K4 釋】【L1 先列】

གཙོ་བོ་དང༌། དམན་པའོ༑ །

gtso bo dang/ dman pa'o| /

【L2 後解】【M1 別解二緣】【N1 pradhānapratyaya勝緣rkyen gtso bo】

རྐྱེན་གཙོ་བོ་གང་ཞེ་ན། སྨྲས་པ། འདི་ལྟ་སྟེ། དམ་པའི་ཆོས་ཀྱི་དབང་དུ་བྱས་པའི་གཞན་གྱི་སྒྲ་དང༌། ནང་གི་ཚུལ་བཞིན་ཡིད་ལ་བྱེད་པའོ། །

rkyen gtso bo gang zhe na/ smras pa/ 'di lta ste/ dam pa'i chos kyi dbang du byas pa'i gzhan gyi sgra dang/ nang gi tshul bzhin yid la byed pa'o/ /

【N2 hīnapratyaya劣緣rkyen dman pa】

རྐྱེན་དམན་པ་གང་ཞེ་ན། སྨྲས་པ། རྐྱེན་དམན་པ་ནི་མང་སྟེ། འདི་ལྟ་སྟེ། བདག་གི་འབྱོར་པ་དང༌། གཞན་གྱི་འབྱོར་པ་དང༌། དགེ་བའི་ཆོས་ལ་འདུན་པ་དང༌། རབ་ཏུ་བྱུང་བ་དང༌། ཚུལ་ཁྲིམས་ཀྱི་སྔོམ་པ་དང༌། དབང་པོ་སྡོམ་པ་དང༌། ཟས་ཀྱི་ཚོད་རིག་པ་ཉིད་དང༌། ནམ་གྱི་ཆ་སྟོད་དང་ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་ཉིད་དང༌། ཤེས་བཞིན་དུ་སྤྱོད་པ་ཉིད༌དོ། །རབ་ཏུ་དབེན་པར་གནས་པ་དང༌། སྒྲིབ༌པ་རྣམ་པར་དག་པ་དང༌། ཏིང་ངེ་འཛིན་ལ་ཡང་དག་པར་གནས་པའོ། །

rkyen dman pa gang zhe na/ smras pa/ rkyen dman pa ni mang ste/ 'di lta ste/ bdag gi 'byor pa dang/ gzhan gyi 'byor pa dang/ dge ba'i chos la 'dun pa dang/ rab tu byung ba dang/ tshul khrims kyi sngom pa dang/ dbang po sdom pa dang/ zas kyi tshod rig pa nyid dang/ nam gyi cha stod dang nam gyi cha smad la mi nyal bar sbyor ba'i rjes su brtson pa nyid dang/ shes bzhin du spyod pa nyiddo/ /rab tu dben par gnas pa dang/ sgribpa rnam par dag pa dang/ ting nge 'dzin la yang dag par gnas pa'o/ /

【M2 重解二緣】【N2 劣緣十二(缺解勝緣)】【O1 ātmasaṁpad自圓滿dag gi 'byor pa】【P1 總說】

དེ་ལ་བདག་གི་འབྱོར་པ་གང་ཞེ་ན། མིར་གྱུར་པ་དང༌། ཡུལ་དབུས་སུ་སྐྱེས་པ་དང༌། དབང་པོ་མ་ཚང་བ་མེད་པ་དང༌། གནས་ལ་དད་པར་གྱུར་པ་དང༌། ལས་ཀྱི་མཐའ་མ་ལོག་པ་གང་ཡིན་པའོ། །

de la bdag gi 'byor pa gang zhe na/ mir gyur pa dang/ yul dbus su skyes pa dang/ dbang po ma tshang ba med pa dang/ gnas la dad par gyur pa dang/ las kyi mtha' ma log pa gang yin pa'o/ /

【P2 別釋】【Q1 manuṣyatva善得人身mir gyur pa】

དེ་ལ་མིར་གྱུར་པ་གང་ཞེ་ན། འདི་ལྟར་འདི་ན་ལ་ལ་མི་རྣམས་དང་སྐལ་བ་མཉམ་པར༌སྐྱེས་པ། སྐྱེས་པའི་དབང་པོ་དང་ལྡན་པའམ། བུད་མེད་དུ་སྐྱེས་པ་ཡིན་ཏེ། དེ་ནི་མིར་གྱུར་པ་ཞེས་བྱའོ། །

de la mir gyur pa gang zhe na/ 'di ltar 'di na la la mi rnams dang skal ba mnyam parskyes pa/ skyes pa'i dbang po dang ldan pa'am/ bud med du skyes pa yin te/ de ni mir gyur pa zhes bya'o/ /

【Q2 āryāyatane pratyājātiḥ生於聖處yul dbus su skyes pa】

ཡུལ་དབུས་སུ་སྐྱེས་པ་གང་ཞེ་ན། འདི་ལྟར་འདི་ན་ལ་ལ་སྔ་མ་བཞིན་དུ་གོང་དུ་སྐྱེས་བུ་དམ་པའི་བར་དག་འགྲོ་བའི་ཡུལ་དབུས་ཀྱི་མི་རྣམས་སུ་སྐྱེས་པ་ཡིན་ཏེ།དེ་ནི་ཡུལ་དབུས་སུ་སྐྱེས་པ་ཞེས་བྱའོ། །

yul dbus su skyes pa gang zhe na/ 'di ltar 'di na la la snga ma bzhin du gong du skyes bu dam pa'i bar dag 'gro ba'i yul dbus kyi mi rnams su skyes pa yin te/de ni yul dbus su skyes pa zhes bya'o/ /

【Q3 indriyair avikalatā諸根無缺dbaṅ ba med pa】

དབང་པོ་མ་ཚང་བ་མེད་པ་གང་ཞེ་ན། འདི་ལྟར་འདི་ན་ལ་ལ་གླེན་པ་མ་ཡིན་ཞིང་དིག་པ་དང་ལྐུགས་པ་མ་ཡིན་པའི་བར་དུ་རྒྱས་པར་གྱུར་པ་དང༌། ཡན་ལག་དང་ཉིང་ལག་མ་ཚང་བ་མེད་པར་གྱུར་ཅིང་རྣ་བ་མ་ཚང་བ་མེད་པ་ལ་སོགས་པ་ཡན་ལག་དང་ཉིད་ལག་མ་ཚང་བ་མེད་པ་གང་གིས་དགེ་བའི་ཕྱོགས་ཡང་དག་པར་བསྒྲུབ་པའི་སྐལ་བ་ཡོད་པ་ཡིན་ཏེ། དེ་ནི་དབང་པོ་མ་ཚང་བ་མེད་པ་ཞེས་བྱའོ། །

dbang po ma tshang ba med pa gang zhe na/ 'di ltar 'di na la la glen pa ma yin zhing dig pa dang lkugs pa ma yin pa'i bar du rgyas par gyur pa dang/ yan lag dang nying lag ma tshang ba med par gyur cing rna ba ma tshang ba med pa la sogs pa yan lag dang nyid lag ma tshang ba med pa gang gis dge ba'i phyogs yang dag par bsgrub pa'i skal ba yod pa yin te/ de ni dbang po ma tshang ba med pa zhes bya'o/ /

【Q4 āyatanagataḥ prasādaḥ勝處淨信gnas la dad par gyur pa】

གནས་ལ་དད་པར་གྱུར་པ་གང་ཞེ་ན། །འདི་ལྟར་འདི་ན་ལ་ལས་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དད་པ་དང༌། སེམས་དང་བ་ཐོབ་པར་གྱུར་པ་ཡིན་ཏེ། དེ་ནི་གནས་ལ་དད་པར་གྱུར་པ་ཞེས་བྱའོ། །དེ་ལ་གནས་ཞེས་བྱ་བ་ནི་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་བྱ་སྟེ། འཇིག་རྟེན་དང་འཇིག་རྟེན་ལས་འདས་པའི་དཀར་པོའི་ཆོས་ཐམས་ཅད་སྐྱེ་བའི་གནས་ཡིན་པའི་ཕྱིར་རོ། །དེས་སྔོན་དུ་དྲངས་པའི་དབང་གིས་དེ་ལ་དད་པ་གང་ཡིན་པ་དེ་ནི་གནས་ལ་དད་པར་གྱུར་པ་ཡིན་ཏེ། ཉོན་མོངས་པའི་དྲི་མ་དང་རྙོག་པ་ཐམས་ཅད་དང་བྲལ་བའི་ཕྱིར་རོ། །

gnas la dad par gyur pa gang zhe na/ /'di ltar 'di na la las de bzhin gshegs pas gsungs pa'i chos 'dul ba la dad pa dang/ sems dang ba thob par gyur pa yin te/ de ni gnas la dad par gyur pa zhes bya'o/ /de la gnas zhes bya ba ni de bzhin gshegs pas gsungs pa'i chos 'dul ba la bya ste/ 'jig rten dang 'jig rten las 'das pa'i dkar po'i chos thams cad skye ba'i gnas yin pa'i phyir ro/ /des sngon du drangs pa'i dbang gis de la dad pa gang yin pa de ni gnas la dad par gyur pa yin te/ nyon mongs pa'i dri ma dang rnyog pa thams cad dang bral ba'i phyir ro/ /

【Q5 aparivṛttakarmāntatā離諸業障las kyi mtha' ma log pa】

ལས་ཀྱི་མཐའ་མ་ལོག་པ་གང་ཞེ་ན། གང་གི་ཚེ་འདི་ཉིད་ལ་མཚམས་མེད་པའི་ལས་ལྔ་པོ་འདི་ལྟ་སྟེ། མ་གསོད་པ་དང༌། ཕ་གསོད་པ་དང༌། དགྲ་བཅོམ་པ་གསོད་པ་དང༌། དགེ་འདུན་གྱི་དབྱེན་བྱེད་པ་དང༌། དེ་བཞིན་གཤེགས་པ་ལ་ངན་སེམས་ཀྱིས་ཁྲག་འབྱིན་པ་དག་ལས་མཚམས་མེད་པའི་ལས་གང་ཡང་རུང་བ་མ་བྱས་ཤིང་བྱེད་དུ་མ་བཅུག་པ་ཡིན་ཏེ། དེ་ནི་ལས་ཀྱི་མཐའ་མ་ལོག་པ་ཞེས་བྱའོ། །ཚེ་འདི་ཉིད་ལ་མཚམས་མེད་པའི་ལས་ལྔ་པོ་དེ་དག་བྱས་ཤིང་བསགས་ལ་ཡོངས་སུ་མ་སྤངས་ན་ཡོངས་སུ་མྱ་ངན་ལས་འདའ་ཞིང་འཕགས་པའི་ལམ་སྐྱེད་པའི་སྐལ་བ་མེད་པས་ན་དེའི་ཕྱིར་དེ་དག་ནི་ལས་ཀྱི་མཐའ་ལོག་པ་ཞེས་བྱའོ། །དེས་བདག་ཉིད࿒ཀྱི་ལུས་ཡིན་ཏེ་ཡན་ལག་ལྔ་པོ་དེ་དག་གིས་འབྱོར་པར་བྱེད་པས་ན་དེའི་ཕྱིར་བདག་གི་འབྱོར་པ་ཞེས་བྱའོ། །

las kyi mtha' ma log pa gang zhe na/ gang gi tshe 'di nyid la mtshams med pa'i las lnga po 'di lta ste/ ma gsod pa dang/ pha gsod pa dang/ dgra bcom pa gsod pa dang/ dge 'dun gyi dbyen byed pa dang/ de bzhin gshegs pa la ngan sems kyis khrag 'byin pa dag las mtshams med pa'i las gang yang rung ba ma byas shing byed du ma bcug pa yin te/ de ni las kyi mtha' ma log pa zhes bya'o/ /tshe 'di nyid la mtshams med pa'i las lnga po de dag byas shing bsags la yongs su ma spangs na yongs su mya ngan las 'da' zhing 'phags pa'i lam skyed pa'i skal ba med pas na de'i phyir de dag ni las kyi mtha' log pa zhes bya'o/ /des bdag nyid kyi lus yin te yan lag lnga po de dag gis 'byor par byed pas na de'i phyir bdag gi 'byor pa zhes bya'o/ /

【O2 parasaṁpad他圓滿gshan gyi 'byor pa】【P1 總說】

གཞན་གྱི་འབྱོར་པ་གང་ཞེ་ན། འདི་ལྟ་སྟེ་སངས་རྒྱས་རྣམས་འབྱུང་བ་དང༌། དམ་པའི་ཆོས་སྟོན་པ་དང༌། ཆོས་བསྟན་པ་རྣམས་གནས་པ་དང༌། ཆོས་གནས་པ་རྣམས་རྗེས་སུ་འཇུག་པ་དང༌། གཞན་གྱི་ཕྱིར་རྗེས་སུ་སྙིང་བརྩེ་བར་བྱེད་པའོ། །

gzhan gyi 'byor pa gang zhe na/ 'di lta ste sangs rgyas rnams 'byung ba dang/ dam pa'i chos ston pa dang/ chos bstan pa rnams gnas pa dang/ chos gnas pa rnams rjes su 'jug pa dang/ gzhan gyi phyir rjes su snying brtse bar byed pa'o/ /

【P2 別釋】【Q1 buddānām utpādaḥ諸佛出世saṅs rgyas rnams 'byuṅ bo】

དེ་ལ་སངས་རྒྱས་རྣམས་འབྱུང་བ་གང་ཞེ་ན། འདི་ལྟར་འདི་ན་ལ་ལ་སེམས་ཅན་ཐམས་ཅད་ལ་དགེ་ལེགས་དང་ཕན་པའི་བསམ་པ་བསྐྱེད་ནས། དཀའ་བ་སྟོང་ཕྲག་མང་པོ་དང༌། བསོད་ནམས་དང་ཡེ་ཤེས་ཀྱི་ཚོགས་ཆེན་པོས་བསྐལ་པ་གྲངས་མེད་པ་གསུམ་གྱིས་ཐ་མའི་ལུས་ཕྱི་མ་ཐོབ་ནས་བྱང་ཆུབ་ཀྱི་སྙིང་པོ་ལ་འདུག་སྟེ། སྒྲིབ་པ་ལྔ་སྤངས་ནས། དྲན་པ་ཉེ་བར་གཞག་པ་བཞི་ལ་སེམས་ལེགས་པར་གནས་ཏེ། བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བསྒོམས་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བ་ཡིན་ཏེ། དེས་ནི་སངས་རྒྱས་རྣམས་འབྱུང་བ་ཞེས་བྱའོ། །འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་རྣམས་སུ་ཡང་སངས་རྒྱས་བཅོམ་ལྡན་འདས་ཐམས་ཅད་དེ་ཁོ་ན་བཞིན་དུ་འབུང་བ་ཡིན་ནོ། །

de la sangs rgyas rnams 'byung ba gang zhe na/ 'di ltar 'di na la la sems can thams cad la dge legs dang phan pa'i bsam pa bskyed nas/ dka' ba stong phrag mang po dang/ bsod nams dang ye shes kyi tshogs chen pos bskal pa grangs med pa gsum gyis tha ma'i lus phyi ma thob nas byang chub kyi snying po la 'dug ste/ sgrib pa lnga spangs nas/ dran pa nye bar gzhag pa bzhi la sems legs par gnas te/ byang chub kyi phyogs kyi chos sum cu rtsa bdun bsgoms nas/ bla na med pa yang dag par rdzogs pa'i byang chub mngon par rdzogs par 'tshang rgya ba yin te/ des ni sangs rgyas rnams 'byung ba zhes bya'o/ /'das pa dang/ ma 'ongs pa dang/ da ltar byung ba'i dus rnams su yang sangs rgyas bcom ldan 'das thams cad de kho na bzhin du 'bung ba yin no/ /

【Q2 saddharmadeśanā說正法教dam pa'i chos ston pa】

དམ་པའི་ཆོས་སྟོན་པ་གང་ཞེ་ན། སངས་རྒྱས་བཅོམ་ལྡན་འདས་དེ་དག་ཉིད་དང༌། དེ་དག་ཉིད་ཀྱིས་ཉན་ཐོས་རྣམས་འཇིག་རྟེན་དུ་བྱུང་ནས། འཇིག་རྟེན་ལ་རྗེས་སུ་ཐུགས་བརྩེ་བའི་ཕྱིར། འཕགས་པའི་བདེན་པ་བཞི་པོ་སྡུག་བསྔལ་དང༌། ཀུན་འབྱུང་བ་དང༌། འགོག་པ་དང༌། ལམ་རྣམས་ལས་བརྩམས་ནས་འདི་ལྟ་སྟེ། ࿒མདོའི་སྡེ་དང༌། དབྱངས་ཀྱིས་བསྙད་པའི་སྡེ་དང༌། ལུང་བསྟན་པའི་སྡེ་དང༌། ཚིགས་སུ་བཅད་པའི་སྡེ་དང༌། ཆེད་དུ་བརྗོད་པའི་སྡེ་དང༌། གླེང་གཞིའི་སྡེ་དང༌། རྟོག་པ་བརྗོད་པའི་སྡེ་དང༌། དེ་ལྟ་བུའི་བྱུང་བའི་སྡེ་དང༌། སྐྱེས་པའི་རབས་ཀྱི་སྡེ་དང༌། ཤིན་ཏུ་རྒྱས་པའི་སྡེ་དང༌། རྨད་དུ་བྱུང་བའི࿒ཆོས་ཀྱི་སྡེ་དང༌། གཏན་ལ་ཕབ་པར་བསྟན་པའི་སྡེའི་ཆོས་སྟོན་པར་མཛད་པ་ཡིན་ཏེ། དེ་ནི་དམ་པའི་ཆོས་སྟོན་པ་ཞེས་བྱའོ། །ཆོས་འདི་ནི་དམ་པ་ཡང་སངས་རྒྱས་རྣམས་དང་སངས་རྒྱས་ཀྱི་ཉན་ཐོས་རྣམས་ཀྱིས་བརྟགས་ཤིང་བསྟན་པའམ་བསྔགས་པ་ཡིན་པས་དེའི་ཕྱིར་དམ་པའི་ཆོས་ཏེ། དེ་བཤད་པ་གང་ཡིན་པ་དེ་ནི་དམ་པའི་ཆོས་སྟོན་པ་ཞེས་བྱའོ། །

dam pa'i chos ston pa gang zhe na/ sangs rgyas bcom ldan 'das de dag nyid dang/ de dag nyid kyis nyan thos rnams 'jig rten du byung nas/ 'jig rten la rjes su thugs brtse ba'i phyir/ 'phags pa'i bden pa bzhi po sdug bsngal dang/ kun 'byung ba dang/ 'gog pa dang/ lam rnams las brtsams nas 'di lta ste/ mdo'i sde dang/ dbyangs kyis bsnyad pa'i sde dang/ lung bstan pa'i sde dang/ tshigs su bcad pa'i sde dang/ ched du brjod pa'i sde dang/ gleng gzhi'i sde dang/ rtog pa brjod pa'i sde dang/ de lta bu'i byung ba'i sde dang/ skyes pa'i rabs kyi sde dang/ shin tu rgyas pa'i sde dang/ rmad du byung ba'i chos kyi sde dang/ gtan la phab par bstan pa'i sde'i chos ston par mdzad pa yin te/ de ni dam pa'i chos ston pa zhes bya'o/ /chos 'di ni dam pa yang sangs rgyas rnams dang sangs rgyas kyi nyan thos rnams kyis brtags shing bstan pa'am bsngags pa yin pas de'i phyir dam pa'i chos te/ de bshad pa gang yin pa de ni dam pa'i chos ston pa zhes bya'o/ /

【Q3 deśitānāṁ dharmāṇām avasthānam法教久住chos bstan pa rnams gnas pa】

ཆོས་བསྟན་པ་རྣམས་གནས་པ་གང་ཞེ་ན། སངས་རྒྱས་བཅོམ་ལྡན་འདས་རྣམས་འཚོ་ཞིང་གཞེས་ལ། ཆོས་ཀྱི་འཁོར་ལོ་བསྐོར་ཏེ་དམ་པའི་ཆོས་བསྟན་པ་ནས། སངས་རྒྱས་བཅོམ་ལྡན་འདས་ཡོངས་སུ་མྱ་ངན་ལས་འདས་པའི་བར་གྱི་དུས་ཇི་སྲིད་པར་སྒྲུབ་པ་མི་ཉམས་པ་དང༌། དམ་པའི་ཆོས་མི་ནུབ་པ་ཡིན་ཏེ། དེ་ནི་དམ་པའི་ཆོས་གནས་པ་ཞེས་བྱའོ། །གནས་པ་དེ་ཡང་དོན་དམ་པའི་ཆོས་མངོན་སུམ་དུ་བྱ་བའི་ཚུལ་གྱིས་ཡིན་པར་རིག་པར་བྱའོ། །

chos bstan pa rnams gnas pa gang zhe na/ sangs rgyas bcom ldan 'das rnams 'tsho zhing gzhes la/ chos kyi 'khor lo bskor te dam pa'i chos bstan pa nas/ sangs rgyas bcom ldan 'das yongs su mya ngan las 'das pa'i bar gyi dus ji srid par sgrub pa mi nyams pa dang/ dam pa'i chos mi nub pa yin te/ de ni dam pa'i chos gnas pa zhes bya'o/ /gnas pa de yang don dam pa'i chos mngon sum du bya ba'i tshul gyis yin par rig par bya'o/ /

【Q4 avasthitānāṃ dharmānām anupravartanam法住隨轉chos gnas pa rnams rjes su 'jug pa】

ཆོས་གནས་པ་རྣམས་རྗེས་སུ་འཇུག་པ་གང་ཞེ་ན། དམ་པའི་ཆོས་རྟོགས་པ་གང་ཡིན་པ་དེ་ཉིད་ཀྱིས་སྐྱེ་བོ་རྣམས་ལ་དམ་པའི་ཆོས་མངོན་སུམ་དུ་བྱ་བའི་སྐལ་བ་དང་མཐུ་ཡོད་པར་རིག་ནས། ཇི་ལྟར་རྟོགས་པ་ཁོ་ན་དང་རྗེས་སུ་མཐུན་པས་གདམས་ཤིང་རྗེས་སུ་བསྟན་པ་ལ་རྗེས་སུ་འཇུག་པར་བྱེད་པ་ཡིན་ཏེ། དེ་ནི་ཆོས་གནས་པ་རྣམས་རྗེས་སུ་འཇུག་པ་ཞེས་བྱའོ། །

chos gnas pa rnams rjes su 'jug pa gang zhe na/ dam pa'i chos rtogs pa gang yin pa de nyid kyis skye bo rnams la dam pa'i chos mngon sum du bya ba'i skal ba dang mthu yod par rig nas/ ji ltar rtogs pa kho na dang rjes su mthun pas gdams shing rjes su bstan pa la rjes su 'jug par byed pa yin te/ de ni chos gnas pa rnams rjes su 'jug pa zhes bya'o/ /

【Q5 parataḥ pratyanukampā他所哀愍gshan gyi phyir rjes su sñiṅ brtse bar byed pa】

གཞན་གྱི་ཕྱིར་རྗེས་སུ་སྙིང་བརྩེ་བར་བྱེད་པ་གང་ཞེ་ན། གཞན་ཞེས་བྱ་བ་ནི་སྦྱིན་པ་པོ་དང་སྦྱིན་བདག་རྣམས་ཏེ། དེ་དག་གིས་འཚོ་བའི་ཡོ་བྱད་རྐྱེན་དུ་བབས་པ་འདི་ལྟ་སྟེ། ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་གང་ཡང་རུང་བ་དེ་དག་གི་ཕྱིར་རྗེས་སུ་སྙིང་བརྩེ་བར་བྱེད་པ་ཡིན་ཏེ། དེ་ནི་གཞན་གྱི་ཕྱིར་རྗེས་སུ་སྙིང་བརྩེ་བར་བྱེད་པ་ཞེས་བྱའོ། །

gzhan gyi phyir rjes su snying brtse bar byed pa gang zhe na/ gzhan zhes bya ba ni sbyin pa po dang sbyin bdag rnams te/ de dag gis 'tsho ba'i yo byad rkyen du babs pa 'di lta ste/ chos gos dang/ bsod snyoms dang/ mal cha dang/ stan dang/ nad kyi gsos sman dang/ yo byad gang yang rung ba de dag gi phyir rjes su snying brtse bar byed pa yin te/ de ni gzhan gyi phyir rjes su snying brtse bar byed pa zhes bya'o/ /

【O3 kuśalo dharmacchandaḥ善法欲dge ba'i chos la 'dun pa】

དགེ་བའི་ཆོས་ལ་འདུན་པ་གང་ཞེ་ན། འདི་ལྟར་འདི་ན་ལ་ལ་དེ་བཞིན་གཤེགས་པའམ། དེ་བཞིན་གཤེགས་པའི་ཉན་ཐོས་དག་ལས་ཆོས་ཐོས་ཤིང་དད་པ་ཐོབ་པར་གྱུར་ལ་དེས་དེ་ཐོས་ནས་འདི་ལྟར་ཁྱིམ་ན་གནས་པ་ནི་གནོད་པ་དང་ཉོན་མོངས་པའི་གནས་ཡིན་གྱི། རབ་ཏུ་བྱུང་བ་ནི་མངོན་པར་སྐབས་ཡོད་པ་ཡིན་པས། འདི་ལྟར་བདག་གིས་བུད་མེད་ཀྱི་ཚོགས་དང་ནོར་དང་འབྲུ་དང་དབྱིག་ཐམས་ཅད་སྤངས་ལ། ལེགས་པར་གསུངས་པའི་ཆོས་འདུལ་བ་ལ་ཁྱིམ་ནས་ཁྱིམ་མེད་པར་ལེགས་པ་ཁོ་ནར་རབ་ཏུ་འབྱུང་བར་བྱ་ཞིང༌། རབ་ཏུ་བྱུང་ནས་ཀྱང་ནན་ཏན་གྱིས་བསྒྲུབ་པར་བྱའོ་ཞེས་དེ་ལྟར་ཡང་དག་པར་སློབ་པར་བྱེད་པ་ཡིན་ཏེ། དེ་ལྟར་དགེ་བའི་ཆོས་རྣམས་ལ་འདུན་པ་སྐྱེས་པ་གང་ཡིན་པ་དེ་ནི་དགེ་བའི་ཆོས་ལ་འདུན་པ་ཞེས་བྱའོ། །

dge ba'i chos la 'dun pa gang zhe na/ 'di ltar 'di na la la de bzhin gshegs pa'am/ de bzhin gshegs pa'i nyan thos dag las chos thos shing dad pa thob par gyur la des de thos nas 'di ltar khyim na gnas pa ni gnod pa dang nyon mongs pa'i gnas yin gyi/ rab tu byung ba ni mngon par skabs yod pa yin pas/ 'di ltar bdag gis bud med kyi tshogs dang nor dang 'bru dang dbyig thams cad spangs la/ legs par gsungs pa'i chos 'dul ba la khyim nas khyim med par legs pa kho nar rab tu 'byung bar bya zhing/ rab tu byung nas kyang nan tan gyis bsgrub par bya'o zhes de ltar yang dag par slob par byed pa yin te/ de ltar dge ba'i chos rnams la 'dun pa skyes pa gang yin pa de ni dge ba'i chos la 'dun pa zhes bya'o/ /

【O4 pravrajyā正出家rab tu byuṅ ba】

རབ་ཏུ་བྱུང་བ་གང་ཞེ་ན། དགེ་བའི་ཆོས་ལ་འདུན་པ་དེ་ཉིད་ཀྱི་དབང་དུ་བྱས་ནས་གསོལ་བ་དང་བཞིའི་ལས་ཀྱིས་བསྙེན་པར་རྫོགས་པར་བྱས་པ་དང༌། དགེ་སློང་གི་ཚུལ་ཁྲིམས་ཡང་དག་པར་བླངས་པ་གང་ཡིན་པ་སྟེ་དེ་ནི་རབ་ཏུ་བྱུང་བ་ཞེས་བྱའོ། །

rab tu byung ba gang zhe na/ dge ba'i chos la 'dun pa de nyid kyi dbang du byas nas gsol ba dang bzhi'i las kyis bsnyen par rdzogs par byas pa dang/ dge slong gi tshul khrims yang dag par blangs pa gang yin pa ste de ni rab tu byung ba zhes bya'o/ /

【O5 śīlasaṁvara戒律儀tshul khyims kyi sdom pa】

ཚུལ་ཁྲིམས་ཀྱི་སྡོམ་པ་གང་ཞེ་ན། དེ་ལྟར་རབ་ཏུ་བྱུང་བ་དེ་ཚུལ་ཁྲིམས་དང་ལྡན་པར་གནས་པ་དང༌། སོ་སོར་ཐར་པའི་སྡོམ་པས་བསྡམས་པ་དང༌། ཆོ་ག་ཕུན་སུམ་ཚོགས་པ་དང༌། སྤྱོད་ཡུལ་ཕུན་སུམ་ཚོགས་པ་དང༌། ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་དང༌། བསླབ་པའི་གཞི་རྣམས་ཡང་དག་པར་བླངས་ཤིང་སླབ་པར་བྱེད་པ་ཡིན་ཏེ། དེ་ནི་ཚུལ་ཁྲིམས་ཀྱི་སྡོམ་པ་ཞེས་བྱའོ། །

tshul khrims kyi sdom pa gang zhe na/ de ltar rab tu byung ba de tshul khrims dang ldan par gnas pa dang/ so sor thar pa'i sdom pas bsdams pa dang/ cho ga phun sum tshogs pa dang/ spyod yul phun sum tshogs pa dang/ kha na ma tho ba phra rab tsam dag la yang 'jigs par lta ba dang/ bslab pa'i gzhi rnams yang dag par blangs shing slab par byed pa yin te/ de ni tshul khrims kyi sdom pa zhes bya'o/ /

【O6 indriyasaṁvara根律儀dbaṅ bo sdom pa】

དབང་པོ་སྡོམ་པ་གང་ཞེ་ན། དེ་ཚུལ་ཁྲིམས་ཀྱི་སྡོམ་པ་དེ་ཉིད་ལ་བརྟེན་ནས༑ དྲན་པ་ཀུན་ཏུ་བསྲུངས་པ་དང༌། དྲན་པ་ལ་རྟག་འགྲུས་བྱེད་པ་དང༌། དྲན་པས་ཡིད་ཀུན་ཏུ་བསྲུངས་པ་དང༌། གནས་སྐབས་མཉམ་པ་ལ་འཇོག་པར་བྱེད་ཅིང་དེས་མིག་གིས་གཟུགས་རྣམས་མཐོང་བ་ན་མཚན་མར་མི་འཛིན་ཅིང་མངོན་རྟགས་སུ་མི་འཛིན་ལ། གཞི་གང་ཁོ་ན་ལས་དེའི་སེམས་ཀྱི་རྗེས་སུ་སྡིག་པ་མི་དགེ་བའི་ཆོས་རྣམས་ཟག་པར࿒གྱུར་པ་དེ་དག་བསྡམ་པར་བྱ་བའི་ཕྱིར་སྒྲུབ་པར་བྱེད་ཅིང༌། མིག་གི་དབང་པོ་ཡང་སྲུང་བར་བྱེད་ལ། མིག་གི་དབང་པོས་ཀྱང་སྡོམ་པ་སྒྲུབ་པར་བྱེད་པ་དང༌། དེ་རྣ་བས་སྒྲ་དག་དང༌། སྣས་དྲི་དག་དང༌། ལྕེས་རོ་དག་དང༌། ལུས་ཀྱིས་རེག་བྱ་དག་དང༌། ཡིད་ཀྱིས་ཆོས་རྣམས་རྣམ་པར་ཤེས་པ་ན་ཡང་མཚན་མར་མི་འཛིན་ཅིང༌། མངོན་རྟགས་སུ་མི་འཛིན་ལ། གཞི་གང་ཁོ་ན་ལས་དེའི࿒སེམས་ཀྱི་རྗེས་སུ་སྡིག་པ་མི་དགེ་བའི་ཆོས་རྣམས་ཟག་པར་འགྱུར་བ་དེ་དག་བསྡམ་པར་བྱ་བའི་ཕྱིར་སྒྲུབ་པར་བྱེད་ཅིང༌། ཡིད་ཀྱི་དབང་པོ་ཡང་སྲུང་བར་བྱེད་ལ། ཡིད་ཀྱི་དབང་པོས་ཀྱང་སྡོམ་པ་སྒྲུབ་པར་བྱེད་པ་ཡིན་ཏེ། དེ་ནི་དབང་པོ་སྡོམ་པ་ཞེས་བྱའོ། །

dbang po sdom pa gang zhe na/ de tshul khrims kyi sdom pa de nyid la brten nas| dran pa kun tu bsrungs pa dang/ dran pa la rtag 'grus byed pa dang/ dran pas yid kun tu bsrungs pa dang/ gnas skabs mnyam pa la 'jog par byed cing des mig gis gzugs rnams mthong ba na mtshan mar mi 'dzin cing mngon rtags su mi 'dzin la/ gzhi gang kho na las de'i sems kyi rjes su sdig pa mi dge ba'i chos rnams zag par gyur pa de dag bsdam par bya ba'i phyir sgrub par byed cing/ mig gi dbang po yang srung bar byed la/ mig gi dbang pos kyang sdom pa sgrub par byed pa dang/ de rna bas sgra dag dang/ snas dri dag dang/ lces ro dag dang/ lus kyis reg bya dag dang/ yid kyis chos rnams rnam par shes pa na yang mtshan mar mi 'dzin cing/ mngon rtags su mi 'dzin la/ gzhi gang kho na las de'i sems kyi rjes su sdig pa mi dge ba'i chos rnams zag par 'gyur ba de dag bsdam par bya ba'i phyir sgrub par byed cing/ yid kyi dbang po yang srung bar byed la/ yid kyi dbang pos kyang sdom pa sgrub par byed pa yin te/ de ni dbang po sdom pa zhes bya'o/ /

【O7 bhojane mātrajñatā於食知量】

ཟས་ཀྱི་ཚོད་རིག་པ་ཉིད་གང་ཞེ་ན། དེ་ལྟར་དབང་པོ་བསྡམས་པ་དེ་སོ་སོར་བརྟགས་ཤིང༌། ཟས་ཟ་བར་བྱེད་ལ། རྣམ་པར་རྟོག་པའི་ཕྱིར་མ་ཡིན། རྒྱགས་པའི་ཕྱིར་མ་ཡིན། སྒེག་པའི་ཕྱིར་མ་ཡིན། བརྒྱན་པའི་ཕྱིར་མ་ཡིན་གྱི། འདི་ལྟ་སྟེ། ལུས་འདི་ནི་གནས་པར་བྱ་བ་དང༌། འཚོ་བར་བྱ་བ་དང༌། བཀྲེས་པ་བསལ་བར་བྱ་བ་དང༌། ཚངས་པར་སྤྱད་པ་ལ་ཕན་པར་བྱ་བ་དང༌། ཆོར་བ་རྙིང་པ་རྣམས་སྤང་བར་བྱ་བ་དང༌། གསར་པ་རྣམས་མི་སྐྱེ་བར་བྱ་བའི་ཕྱིར་དང༌། བདག་འཚོ་ཞིང་སྟོབས་དང་བདེ་བ་དང༌། ཁ་ན་མ་ཐོ་བ་མེད་པ་དང༌། བདེ་བ་ལ་རེག་པར་གནས་པར་ཡང་འགྱུར་རོ་སྙམ་དུ་སེམས་པ་ཡིན་ཏེ། དེ་ནི་ཟས་ཀྱི་ཚོད་རིག་པ་ཉིད་ཅེས་བྱའོ། །

zas kyi tshod rig pa nyid gang zhe na/ de ltar dbang po bsdams pa de so sor brtags shing/ zas za bar byed la/ rnam par rtog pa'i phyir ma yin/ rgyags pa'i phyir ma yin/ sgeg pa'i phyir ma yin/ brgyan pa'i phyir ma yin gyi/ 'di lta ste/ lus 'di ni gnas par bya ba dang/ 'tsho bar bya ba dang/ bkres pa bsal bar bya ba dang/ tshangs par spyad pa la phan par bya ba dang/ chor ba rnying pa rnams spang bar bya ba dang/ gsar pa rnams mi skye bar bya ba'i phyir dang/ bdag 'tsho zhing stobs dang bde ba dang/ kha na ma tho ba med pa dang/ bde ba la reg par gnas par yang 'gyur ro snyam du sems pa yin te/ de ni zas kyi tshod rig pa nyid ces bya'o/ /

【O8 pūravarātrāpararātraṁ jagarikānuyuktatā初夜後夜常勤修習寤瑜伽nam gyi cha stod daṅ smad la mi ñal bar sbyor ba'i brtson】

ནམ་གྱི་ཆ་སྟོད་དང་ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་ཉིད་གང་ཞེ་ན། དེ་ལྟར་ཟས་ཀྱི་ཚོད་རིག་པར་གྱུར་པ་དེ་ཉིན་མོ་འཆག་པ་དང་འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་ཅིང་མཚན་མོའི་ཐུན་དང་པོ་ལ་ཡང་འཆག་པ་དང་འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་ལ། དེ་ཡོངས་སུ་སྦྱངས་ནས་དེའི་འོག་ཏུ་གཙུག་ལག་ཁང་ནས་ཕྱིར་བྱུང་སྟེ། གཙུག་ལག་ཁང་གི་ཕྱི་རོལ་དུ་རྐང་པ་བཀྲུས་ནས་གཙུག་ལག་ཁང་གི་ནང་དུ་ཞུགས་ཏེ། གློ་གཡས་པ་ཕབ་ནས་རྐང་པ་རྐང་པའི་སྟེང་དུ་བཞག་སྟེ། སྣང་བའི་འདུ་ཤེས་དང༌། དྲན་པ་དང་ཤེས་བཞིན་དང༌། ལྡང་བ་ཁོ་ནའི་འདུ་ཤེས་ཡིད་ལ་བྱེད་བཞིན་དུ་ཉལ་བར་བྱེད་པ་དང༌། དེ་མཚན་མོའི་ཐུན་ཐ་མ་ལ་ཡང་མྱུར་བ་མྱུར་བ་ཁོ་ནར་སད་པར་བྱས་ནས། འཆག་པ་དང༌། འདུག་པ་དག་གིས་སྒྲིབ་པར་གྱུར་པའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་པ་ཡིན་ཏེ། དེ་ནི་ནམ་གྱི་ཆ་སྟོད་དང་ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་ཉིད་ཅེས་བྱའོ། །

nam gyi cha stod dang nam gyi cha smad la mi nyal bar sbyor ba'i rjes su brtson pa nyid gang zhe na/ de ltar zas kyi tshod rig par gyur pa de nyin mo 'chag pa dang 'dug pa dag gis sgrib par 'gyur ba'i chos rnams las sems yongs su sbyong bar byed cing mtshan mo'i thun dang po la yang 'chag pa dang 'dug pa dag gis sgrib par 'gyur ba'i chos rnams las sems yongs su sbyong bar byed la/ de yongs su sbyangs nas de'i 'og tu gtsug lag khang nas phyir byung ste/ gtsug lag khang gi phyi rol du rkang pa bkrus nas gtsug lag khang gi nang du zhugs te/ glo g.yas pa phab nas rkang pa rkang pa'i steng du bzhag ste/ snang ba'i 'du shes dang/ dran pa dang shes bzhin dang/ ldang ba kho na'i 'du shes yid la byed bzhin du nyal bar byed pa dang/ de mtshan mo'i thun tha ma la yang myur ba myur ba kho nar sad par byas nas/ 'chag pa dang/ 'dug pa dag gis sgrib par gyur pa'i chos rnams las sems yongs su sbyong bar byed pa yin te/ de ni nam gyi cha stod dang nam gyi cha smad la mi nyal bar sbyor ba'i rjes su brtson pa nyid ces bya'o/ /

【O9 saṁprajñanadvihāritā正知而住śes bshin du spyod ñid】

ཤེས་བཞིན་དུ་སྤྱོད་པ་ཉིད་གང་ཞེ་ན། དེ་ལྟར་མི་ཉལ་བར་སྦྱོར་བའི་རྗེས་སུ་བརྩོན་པར་གྱུར་པ་དེ་འགྲོ་བ་དང་ལྡོག་པ་ལ་ཤེས་བཞིན་དུ་སྤྱོད་པར་བྱེད་པ་དང༌། ཅུང་ཟད་བལྟས་པ་དང༌། རྣམ་པར་བལྟས་པ་དང༌། བསྐུམ་པ་དང༌། བརྐྱང་བ་དང་། སྣམ་སྦྱར་དང༌། ཆོས་གོས་དང༌། ལྷུང་བཟེད་བཅང་བ་དང༌། ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་དང༌།སོང་བ་དང༌། སྡོད་པ་དང༌། འདུག་པ་དང༌། ཉལ་བ་དང༌། མི་ཉལ་བ་དང༌། སྨྲ་བ་དང༌། མི་སྨྲ་བ་དང༌། གཉིད་ཀྱིས་སྙོམ་པ་བསང་བ་ལ་ཡང་ཤེས་བཞིན་དུ་སྤྱོད་པ་ཡིན་ཏེ། དེ་ནི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

shes bzhin du spyod pa nyid gang zhe na/ de ltar mi nyal bar sbyor ba'i rjes su brtson par gyur pa de 'gro ba dang ldog pa la shes bzhin du spyod par byed pa dang/ cung zad bltas pa dang/ rnam par bltas pa dang/ bskum pa dang/ brkyang ba dang / snam sbyar dang/ chos gos dang/ lhung bzed bcang ba dang/ zos pa dang/ 'thungs pa dang/ 'chos pa dang/ myangs pa dang/song ba dang/ sdod pa dang/ 'dug pa dang/ nyal ba dang/ mi nyal ba dang/ smra ba dang/ mi smra ba dang/ gnyid kyis snyom pa bsang ba la yang shes bzhin du spyod pa yin te/ de ni shes bzhin du spyod pa nyid ces bya'o/ /

【O10 prāvivekya樂遠離rab tu dhen par gnas pa】

རབ་ཏུ་དབེན་པར་གནས་པ་གང་ཞེ་ན། དེ་ཆོས་དེ་དག་གིས་ཡོངས་སུ་སྦྱོང་བར་བྱ་བའི་ས་སྦྱངས་ནས་གནས་མལ་དབེན་པ་དགོན་པ་དག་གམ། ཤིང་དྲུང་དག་གམ། ཁང་སྟོང་དག་གམ། རི་ཁྲོད་དམ། རི་ཕུག་གམ། རྩྭ་ཁང་ངམ། བླ་གབ་མེད་པའམ། དུར་ཁྲོད་དམ། ནགས་འདབ་བམ། བས་མཐའི་གནས་མལ་དག་ཏུ་གནས་པར་བྱེད་པ་ཡིན་ཏེ། དེ་ནི་རབ་ཏུ་དབེན་པར་གནས་པ་ཞེས་བྱའོ། །

rab tu dben par gnas pa gang zhe na/ de chos de dag gis yongs su sbyong bar bya ba'i sa sbyangs nas gnas mal dben pa dgon pa dag gam/ shing drung dag gam/ khang stong dag gam/ ri khrod dam/ ri phug gam/ rtswa khang ngam/ bla gab med pa'am/ dur khrod dam/ nags 'dab bam/ bas mtha'i gnas mal dag tu gnas par byed pa yin te/ de ni rab tu dben par gnas pa zhes bya'o/ /

【O11 nivaraṇviśuddhi清淨諸蓋sgrib pa rnam par dag】

སྒྲིབ་པ་རྣམ་པར་དག་པ་གང་ཞེ་ན། དེ་དགོན་པ་ན་འདུག་ཀྱང་རུང༌། ཤིང་དྲུང་ན་འདུག་ཀྱང་རུང༌། ཁང་སྟོང་ན་འདུག་ཀྱང་རུང་སྟེ། སྒྲིབ་པ་ལྔ་པོ་འདོད་པ་ལ་འདུན་པ་དང༌། གནོད་སེམས་དང༌། རྨུགས་པ་དང༌། གཉིད་དང༌། རྒོད་པ་དང༌། འགྱོད་པ་དང༌། ཐེ་ཚོམ་དག་ལས་སེམས་རྣམ་པར་སྦྱོང་བར་བྱེད་ཅིང༌། དེ་སྒྲིབ་པ་དེ་དག་ལས་སེམས་རྣམ་པར་སྦྱངས་ན། སྒྲིབ་པ་མེད་པས་ཏིང་ངེ་འཛིན་གྱི་ཉམས་བདེ་བ་ལ་ཉེ་བར་གནས་པ་ཡིན་ཏེ། དེ་ནི་སྒྲིབ་པ་རྣམ་པར་དག་པ་ཞེས་བྱའོ། །

sgrib pa rnam par dag pa gang zhe na/ de dgon pa na 'dug kyang rung/ shing drung na 'dug kyang rung/ khang stong na 'dug kyang rung ste/ sgrib pa lnga po 'dod pa la 'dun pa dang/ gnod sems dang/ rmugs pa dang/ gnyid dang/ rgod pa dang/ 'gyod pa dang/ the tshom dag las sems rnam par sbyong bar byed cing/ de sgrib pa de dag las sems rnam par sbyangs na/ sgrib pa med pas ting nge 'dzin gyi nyams bde ba la nye bar gnas pa yin te/ de ni sgrib pa rnam par dag pa zhes bya'o/ /

【O12 samādhisaṁniśraya依三摩地tiṅ ṅe 'dsin la yaṅ dag par gnas pa】

ཏིང་ངེ་འཛིན་ལ་ཡང་དག་པར་གནས་པ་གང་ཞེ་ན། དེ་སྒྲིབ་པ་ལྔ་པོས་སེམས་ཉེ་བར་ཉོན་མོངས་པར་བྱེད་ལ། ཤེས་རབ་ཉམ་ཆུང་བར་བྱེད་པ་རྒུད་པའི་ཕྱོགས་སུ་གྱུར་ལ་ཀུན་ནས་ཉོན་མོངས་པ་འཕེལ་བར་གྱུར་པ་དག་སྤངས་ནས། འདོད་པ࿒དག་ལ་དབེན་པ། སྡིག་པ་མི་དགེ་བའི་ཆོས་རྣམས་ལས་དབེན་པ་རྟོག་པ་དང་བཅས་པ། དཔྱོད་པ་དང་བཅས་པ། དབེན་པ་ལས་སྐྱེས་པའི་དགའ་བ་དང༌། བདེ་བ་ཅན་བསམ་གཏན་དང་པོ་བསྒྲུབས་ཏེ་གནས་པ་དང༌། དེ་རྟོག་པ་དང་དཔྱོད་པ་དང་བྲལ་ཞིང་ནང་ཡོངས་སུ་དང་སྟེ། སེམས་ཀྱི་རྒྱུད་གཅིག་ཏུ་གྱུར་པས་རྟོག་པ་མེད་པ་དཔྱོད་པ་མེད་པ་ཏིང་ངེ་འཛིན་ལས་སྐྱེས་པའི་དགའ་བ་དང་བདེ་བ་ཅན། བསམ་གཏན་གཉིས་པ་བསྒྲུབས་ཏེ་གནས་པ་དང༌། དེ་དགའ་བའི་འདོད་ཆགས་དང་བྲལ་བས་བཏང་སྙོམས་པ་ལ་གནས་ཤིང༌། དྲན་པ་དང་ཤེས་བཞིན་ཅན་ཡིན་ཏེ། བདེ་བ་ལུས་ཀྱིས་མྱོང་ལ། འཕགས་པ་རྣམས་ཀྱིས་གང་དེ་དྲན་པ་དང་ལྡན་པ། བདེ་བ་ལ་གནས་པ་བཏང་སྙོམས་པའོ་ཞེས་བརྗོད་པ་སྟེ། དགའ་བ་མེད་པའི་བསམ་གཏན་གསུམ་པ་བསྒྲུབས་ཏེ་གནས་པ་དང༌། དེ་བདེ་བ་ཡང་སྤངས་ཏེ། སྔ་ནས་སྡུག་བསྔལ་བ་ཡང་སྤངས་ཤིང་ཡིད་བདེ་བ་དང༌། ཡིད་མི་བདེ་བ་ཡང་ནུབ་པས། བདེ་བ་ཡང་མ་ཡིན་སྡུག་བསྔལ་ཡང་མ་ཡིན་པ་བཏང་སྙོམས་དང་དྲན་པ་ཡོངས་སུ་དག་པ། བསམ་གཏན་བཞི་པ་བསྒྲུབས་ཏེ་གནས་པ་ཡིན་ཏེ། དེ་ནི་ཏིང་ངེ་འཛིན་ལ་ཡང་དག་པར་གནས་པ་ཞེས་བྱའོ། །

ting nge 'dzin la yang dag par gnas pa gang zhe na/ de sgrib pa lnga pos sems nye bar nyon mongs par byed la/ shes rab nyam chung bar byed pa rgud pa'i phyogs su gyur la kun nas nyon mongs pa 'phel bar gyur pa dag spangs nas/ 'dod pa dag la dben pa/ sdig pa mi dge ba'i chos rnams las dben pa rtog pa dang bcas pa/ dpyod pa dang bcas pa/ dben pa las skyes pa'i dga' ba dang/ bde ba can bsam gtan dang po bsgrubs te gnas pa dang/ de rtog pa dang dpyod pa dang bral zhing nang yongs su dang ste/ sems kyi rgyud gcig tu gyur pas rtog pa med pa dpyod pa med pa ting nge 'dzin las skyes pa'i dga' ba dang bde ba can/ bsam gtan gnyis pa bsgrubs te gnas pa dang/ de dga' ba'i 'dod chags dang bral bas btang snyoms pa la gnas shing/ dran pa dang shes bzhin can yin te/ bde ba lus kyis myong la/ 'phags pa rnams kyis gang de dran pa dang ldan pa/ bde ba la gnas pa btang snyoms pa'o zhes brjod pa ste/ dga' ba med pa'i bsam gtan gsum pa bsgrubs te gnas pa dang/ de bde ba yang spangs te/ snga nas sdug bsngal ba yang spangs shing yid bde ba dang/ yid mi bde ba yang nub pas/ bde ba yang ma yin sdug bsngal yang ma yin pa btang snyoms dang dran pa yongs su dag pa/ bsam gtan bzhi pa bsgrubs te gnas pa yin te/ de ni ting nge 'dzin la yang dag par gnas pa zhes bya'o/ /

【L3 重解二緣】

དེ་རིམ་པ་འདིས་དང་པོ་བདག་གི་འབྱོར་པ་ནས་ཐ་མ་ཏིང་ངེ་འཛིན་ལ་ཡང་དག་པར་གནས་པའི࿒མཐར་ཐུག་པའི་བར་གྱི་རྐྱེན་ཁྱད་པར་ཅན་དང༌། ཤིན་ཏུ་ཁྱད་པར་ཅན་དང༌། མཆོག་ཏུ་ཁྱད་པར་ཅན་རྣམས་གོང་ནས་གོང་དུ་ཡང࿒དག་པར་བསྒྲུབ་པར་བྱེད་དོ། །དེ་དེ་ལྟར་སེམས་ཡོངས་སུ་དག་པ་ཡོངས་སུ་བྱང་བ། ཉོན་མོངས་པ་མེད་པ། ཉེ་བའི་ཉོན་མོངས་པ་དང་བྲལ་བ། དྲང་པོར་གྱུར་པ། ལས་སུ་རུང་བ། མི་གཡོ་བར་གྱུར་པ་ལ་གནས་ན། གལ་ཏེ་འཕགས་པའི་བདེན་པ་བཞི་ལས་བརྩམས་ཏེ། དེ་དག་ཡོངས་སུ་ཤེས་པར་བྱ་བ་དང༌། སྤང་བར་བྱ་བ་དང༌། མངོན་སུམ་དུ་བྱ་བ་དང་། བསྒོམ་པར་བྱ་བའི་ཕྱིར་གཞན་ལས་གདམས་ཤིང་རྗེས་སུ་བསྟན་པའི་སྒྲ་ཐོས་པར་གྱུར་ནས། དེ་ལྟ་ན་དེ་ནི་རིགས་པས་བསྐྱེད་པའི་ཡིད་ལ་བྱེད་པ་དང༌། དེ་སྔོན་དུ་བཏང་བའི་ཡང་དག་པའི་ལྟ་བ་བསྐྱེད་པར་བྱ་བའི་སྐལ་བ་དང་མཐུ་ཡོད་པ་ཡིན་ཏེ། དེས་འཕགས་པའི་བདེན་པ་བཞི་པོ་དག་མངོན་པར་རྟོགས་པར་བྱེད་ཅིང༌། རྣམ་པར་གྲོལ་བ་ཡང་ཡོངས་སུ་རྫོགས་པར་བྱེད་ལ། ཕུང་པོའི་ལྷག་མ་མེད་པའི༌མྱ་ངན་ལས་འདས་པའི་དབྱིངས་སུ་ཡོངས་སུ་མྱ་ངན་ལས་འདའ་བར་ཡང་བྱེད་དོ། །

de rim pa 'dis dang po bdag gi 'byor pa nas tha ma ting nge 'dzin la yang dag par gnas pa'i mthar thug pa'i bar gyi rkyen khyad par can dang/ shin tu khyad par can dang/ mchog tu khyad par can rnams gong nas gong du yang dag par bsgrub par byed do/ /de de ltar sems yongs su dag pa yongs su byang ba/ nyon mongs pa med pa/ nye ba'i nyon mongs pa dang bral ba/ drang por gyur pa/ las su rung ba/ mi g.yo bar gyur pa la gnas na/ gal te 'phags pa'i bden pa bzhi las brtsams te/ de dag yongs su shes par bya ba dang/ spang bar bya ba dang/ mngon sum du bya ba dang / bsgom par bya ba'i phyir gzhan las gdams shing rjes su bstan pa'i sgra thos par gyur nas/ de lta na de ni rigs pas bskyed pa'i yid la byed pa dang/ de sngon du btang ba'i yang dag pa'i lta ba bskyed par bya ba'i skal ba dang mthu yod pa yin te/ des 'phags pa'i bden pa bzhi po dag mngon par rtogs par byed cing/ rnam par grol ba yang yongs su rdzogs par byed la/ phung po'i lhag ma med pa'imya ngan las 'das pa'i dbyings su yongs su mya ngan las 'da' bar yang byed do/ /

【L4 屬當三法】

དེ་ལ་ཡང་དག་པའི་ལྟ་བ་ལ་བརྟེན་ནས་རྣམ་པར་གྲོལ་བ་ཡོངས་སུ་རྫོགས་པ་དང༌། ཕུང་པོ་ལྷག་མ་མེད་པའི་མྱ་ངན་ལས་འདས་པ་གང་ཡིན་པ་དེ་ནི་རིགས་ཡང་དག་པར་གྲུབ་པ་ཡིན་པར་རིག་པར་བྱའོ། །དེ་ལ་བདག་གི་འབྱོར་པ་ནས༌བཟུང་སྟེ། ཏིང་ངེ་འཛིན་ལ་ཡང་དག་པར་གནས་པའི་བར་གང་ཡིན་པ་དེ་ནི་ཡང་དག་པར་འགྲུབ་པའི་རྐྱེན་དམན་པ་ཡིན་པར་རིག་པར་བྱའོ། །དེ་ལ࿒འཕགས་པའི་བདེན་པ་བཞི་སྟོན་པའི་གདམས་ངག་གི་དབང་དུ་བྱས་པའི་གཞན་གྱི་སྒྲ་གང་ཡིན་པ་དང༌། ནང་གི་ཚུལ་བཞིན་ཡིད་ལ་བྱེད་པ་གང་ཡིན་པ་དེ་ནི་ཡང་དག་࿒པར་འགྲུབ་པའི་རྐྱེན་གཙོ་བོ་ཡིན་པར་རིག་པར་བྱ་སྟེ། དེ་ནི་རིགས་ཀྱི་རྣམ་པར་གཞག་པ་ཞེས་བྱའོ། །

de la yang dag pa'i lta ba la brten nas rnam par grol ba yongs su rdzogs pa dang/ phung po lhag ma med pa'i mya ngan las 'das pa gang yin pa de ni rigs yang dag par grub pa yin par rig par bya'o/ /de la bdag gi 'byor pa nasbzung ste/ ting nge 'dzin la yang dag par gnas pa'i bar gang yin pa de ni yang dag par 'grub pa'i rkyen dman pa yin par rig par bya'o/ /de la 'phags pa'i bden pa bzhi ston pa'i gdams ngag gi dbang du byas pa'i gzhan gyi sgra gang yin pa dang/ nang gi tshul bzhin yid la byed pa gang yin pa de ni yang dag par 'grub pa'i rkyen gtso bo yin par rig par bya ste/ de ni rigs kyi rnam par gzhag pa zhes bya'o/ /

【H3 住不住種性者所有諸相】【I1 gotrasthasya pudgalasya liṅgāni住種姓者所有諸相rigs la gnas pa'i gaṇ zag gi rtags rnams】

རིགས་ལ་གནས་པའི་གང་ཟག་གི་རྟགས་རྣམས་གང་ཞེ་ན། སྨྲས་པ། ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་རྟགས་གང་ཡིན་པ་དེ་དག་ལས་བཟློག་པ་ནི་རིགས་ལ་གནས་པའི་གང་ཟག་གི་རྟགས་རྣམས་ཡིན་པར་རིག་པར་བྱའོ༑ །

rigs la gnas pa'i gang zag gi rtags rnams gang zhe na/ smras pa/ yongs su mya ngan las mi 'da' ba'i chos can gyi rtags gang yin pa de dag las bzlog pa ni rigs la gnas pa'i gang zag gi rtags rnams yin par rig par bya'o| /

【I2 aparinirvāṇadharmakaliṅgāni無涅槃法補特伽羅所有諸相(六種)yoṅ su mya ṅan la 'da' ba'i chos can gyi rtags rnams】【J1 總說】

གང་དག་དང་ལྡན་ན་ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་གང་ཟག་ལ། འདི་ནི་ཡོངས་སུ་མྱ་ངན་ལས་མི་འདའ་བའི་ཆོས་ཅན་ཡིན་ནོ་ཞེས་ཤེས་པར་འགྱུར་བའི་ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་རྟགས་རྣམས་གང་ཞེ་ན། སྨྲས་པ། ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་རྟགས་ནི་མང་དུ་ཡོད་མོད་ཀྱི། ཕྱོགས་ཙམ་ཞིག་བརྗོད་པར་བྱའོ། །

gang dag dang ldan na yongs su mya ngan las mi 'da' ba'i chos can gyi gang zag la/ 'di ni yongs su mya ngan las mi 'da' ba'i chos can yin no zhes shes par 'gyur ba'i yongs su mya ngan las mi 'da' ba'i chos can gyi rtags rnams gang zhe na/ smras pa/ yongs su mya ngan las mi 'da' ba'i chos can gyi rtags ni mang du yod mod kyi/ phyogs tsam zhig brjod par bya'o/ /

【J2 別釋】【K1 prathamam agotrakasthasya pudgalasya liṅgam第一不住種姓補特伽羅無種姓相rigs med pa la gnas pa'i gaṅ zag gi rtags daṅ po】

འདི་ལ་ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་གང་ཟག་གི་ལུས་ལ་གཞིའི་སྲེད་པའི་དང་པོ་ཉིད་ནས་ཀུན་ཏུ་ཞེན་པ། སངས་རྒྱས་ཐམས་ཅད་ཀྱིས་ཀྱང༌། ཐམས་ཅད་ཀྱི་ཐམས་ཅད་དང༌། རྣམ་པ་ཐམས་ཅད་ཀྱི་ཐམས་ཅད་དུ་སྤང་བར་མི་སྤྱོད་པའི་ཆོས་ཅན་མ་བཤིག་པ། རིང་དུ་སོང་བ་རབ་ཏུ་དམ་པོར་ཀུན་ཏུ་ཞེན་པ་ཡོད་པ། དེ་ནི་རིགས་མེད་པ་ལ་གནས་པའི་གང་ཟག་གི་རྟགས་དང་པོ་ཡིན་ནོ། །

'di la yongs su mya ngan las mi 'da' ba'i chos can gyi gang zag gi lus la gzhi'i sred pa'i dang po nyid nas kun tu zhen pa/ sangs rgyas thams cad kyis kyang/ thams cad kyi thams cad dang/ rnam pa thams cad kyi thams cad du spang bar mi spyod pa'i chos can ma bshig pa/ ring du song ba rab tu dam por kun tu zhen pa yod pa/ de ni rigs med pa la gnas pa'i gang zag gi rtags dang po yin no/ /

【K2 dvitīyam agotrasthasya pudagasya liṅgam第二不住種姓補特伽羅無種姓相rigs med pa la gnas pa'i gaṇ zag gi rtag gñis pa】

གཞན་ཡང་རིགས་མེད་པ་ལ་གནས་པའི་གང་ཟག་ནི་འཁོར་བའི་སྐྱོན་སྣ་ཚོགས་དང༌། རབ་ཏུ་མང་པོ་དག་རྣམ་གྲངས་དུ་མར་ཐོས་ཀྱང་དེས་འདས་པའི་དུས་ལ་བརྟེན་ཏེ། འཁོར་བའི་སྤྲོས་པ་ལས་སྐྱོན་དུ་ལྟ་བ་དང༌། ཉེས་དམིགས་སུ་ལྟ་བ་དང༌། སྐྱོ་བ་ཅུང་ཟད་ཙམ་ཡང་མ་བསྐྱེད་ཅིང༌། མ་འོངས་པའི་དུས་ལ་བརྟེན་ཏེ་སྐྱེད་པར་ཡང་མི་འགྱུར། ད་ལྟར་གྱི་དུས་ལ་བརྟེན་ཏེ་སྐྱེད་པར་ཡང་མི་བྱེད་ལ། འདས་པ་དང་མ་འོངས་པ་དང་ད་ལྟར་བྱུང་བའི་དུས་རྣམས་ལ་བརྟེན་པ། མྱ་ངན་ལས་འདས་པ་སྲེད་པ་ཟད་པ། འདོད་ཆགས་དང་བྲལ་བ་དང༌། འགོག་པ་ལ་ཡོན་ཏན་དུ་ལྟ་བ་དང༌། ཕན་ཡོན་དུ་ལྟ་བ་དང༌། དད་པ་ཅུང་ཟད་ཙམ་དང༌། ཆ་ཅུང་ཟད་ཙམ་དང༌། ངན་ངོན་ཙམ་ཡང་མ་བསྐྱེད་བསྐྱེད་པར་མི་འགྱུར། སྐྱེད་པར་མི་བྱེད་དེ། དེ་ནི་རིགས་མེད་པ་ལ་གནས་པའི་རྟག་གཉིས་པ་ཡིན་ནོ། །

gzhan yang rigs med pa la gnas pa'i gang zag ni 'khor ba'i skyon sna tshogs dang/ rab tu mang po dag rnam grangs du mar thos kyang des 'das pa'i dus la brten te/ 'khor ba'i spros pa las skyon du lta ba dang/ nyes dmigs su lta ba dang/ skyo ba cung zad tsam yang ma bskyed cing/ ma 'ongs pa'i dus la brten te skyed par yang mi 'gyur/ da ltar gyi dus la brten te skyed par yang mi byed la/ 'das pa dang ma 'ongs pa dang da ltar byung ba'i dus rnams la brten pa/ mya ngan las 'das pa sred pa zad pa/ 'dod chags dang bral ba dang/ 'gog pa la yon tan du lta ba dang/ phan yon du lta ba dang/ dad pa cung zad tsam dang/ cha cung zad tsam dang/ ngan ngon tsam yang ma bskyed bskyed par mi 'gyur/ skyed par mi byed de/ de ni rigs med pa la gnas pa'i rtag gnyis pa yin no/ /

【K3 tṛtīyam agotrasthasya pudagasya liṅgam第三不住種姓補特伽羅無種姓相rigs med pa la gnas pa'i gaṇ zag gi rtag gsum pa】

གཞན་ཡང་རིགས་མེད་པ་ལ་གནས་པའི་གང་ཟག་ནི་དང་པོ་ཉིད་ནས་ངོ་ཚ་མེད་པ་དང༌། ཁྲེལ་མེད་པ་ཆེན་པོ་དང་ལྡན་པ་ཡིན་ཏེ། དེས་དེ་སྙིང་རྗེ་མེད་པ་དང༌། བག་ཚ་བ་མེད་པའི་སེམས་དང༌། རབ་ཏུ་རངས་པའི་སེམས་ཀྱིས་སྡིག་པ་ཐམས་ཅད་ལ་ལྷག་པར་སྤྱོད་པར་བྱེད་ཅིང༌། གཞི་དེས་ལན་འགའ་འང་འགྱོད་པར་མི་བྱེད་ལ། གཞི་དེས་ཚེ་འདིའི་ཟང་ཟིང་དང་བཅས་པའི་བདག་ཉིད་ཉམས་པ་ཁོ་ན་ཙམ་དུ་མཐོང་བར་ཟད་དེ། དེ་ནི་རིགས་མེད་པ་ལ་གནས་པའི་རྟགས་གསུམ་པ་ཡིན་ནོ། །

gzhan yang rigs med pa la gnas pa'i gang zag ni dang po nyid nas ngo tsha med pa dang/ khrel med pa chen po dang ldan pa yin te/ des de snying rje med pa dang/ bag tsha ba med pa'i sems dang/ rab tu rangs pa'i sems kyis sdig pa thams cad la lhag par spyod par byed cing/ gzhi des lan 'ga' 'ang 'gyod par mi byed la/ gzhi des tshe 'di'i zang zing dang bcas pa'i bdag nyid nyams pa kho na tsam du mthong bar zad de/ de ni rigs med pa la gnas pa'i rtags gsum pa yin no/ /

【K4 caturtham agotrasthasya pudagasya liṅgam第四不住種姓補特伽羅無種姓相rigs med pa la gnas pa'i gaṇ zag gi rtag bshi pa】

གཞན་ཡང་རིགས་མེད་པ་ལ་གནས་པའི་གང་ཟག་ནི་སྡུག་བསྔལ་ལམ། ཀུན་འབྱུང་བའམ། འགོག་པའམ། ལམ་ལས་བརྩམས་ཏེ། རྣམ་པ་ཐམས་ཅད་ཡོངས་སུ་རྫོགས་པ་གསལ་བ་རིགས་པ་སྣ་ཚོགས་པ་གོ་སླ་བའི་དམ་པའི་ཆོས་སྟོན་ཅིང་ཡང་དག་པར་སྟོན་པ་ན། ཅུང་ཟད་སེམས་གཏོད་པ་ཙམ་དང༌། མོས་པ་ཙམ་ཡང་མ་ཐོབ་ན། འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་རྣམས་ལ་བརྟེན་ཏེ་སྤུ་ཟིང་ཞེས་བྱེད་པའམ། མཆི་མ་དཀྲུག་ཅེས་བྱེད་པ་ཐོབ་པར་གྱུར་པ་ལྟ་ཅི་སྨོས་ཏེ། དེ་ནི་རིགས་མེད་པ་ལ་གནས་པའི་རྟགས་བཞི་པ་ཡིན་ནོ། །

gzhan yang rigs med pa la gnas pa'i gang zag ni sdug bsngal lam/ kun 'byung ba'am/ 'gog pa'am/ lam las brtsams te/ rnam pa thams cad yongs su rdzogs pa gsal ba rigs pa sna tshogs pa go sla ba'i dam pa'i chos ston cing yang dag par ston pa na/ cung zad sems gtod pa tsam dang/ mos pa tsam yang ma thob na/ 'das pa dang/ ma 'ongs pa dang/ da ltar byung ba'i dus rnams la brten te spu zing zhes byed pa'am/ mchi ma dkrug ces byed pa thob par gyur pa lta ci smos te/ de ni rigs med pa la gnas pa'i rtags bzhi pa yin no/ /

【K5 pañcamam agotrasthasya pudagasya liṅgam第五不住種姓補特伽羅無種姓相rigs med pa la gnas pa'i gaṇ zag gi rtag drug pa】

གཞན་ཡང་རིགས་མེད་པ་ལ་གནས་པའི་གང་ཟག་ནི་གལ་ཏེ་བརྒྱ་ལ་བརྒྱ་ལམ་ན་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་ན་ཡང་དེང་རྒྱལ་པོས་གཙེས་པའམ། ཆོམ་རྐུན་པས་གཙེས་པའམ། བུ་ལོན་གྱིས་ཉམ་ཐག་པའམ། འཇིགས་པས་ཉམ་ཐག་པའམ། མི་འཚོ་བས་འཇིགས་ཤིང་སྐྲག་པའི་ཕྱིར་ཡིན་གྱི་བདག་ཉིད་དུལ་བར་བྱ་བའི་ཕྱིར་མ་ཡིན༌ནོ། །བདག་ཉིད་ཞི་བར་བྱ་བའི་ཕྱིར་མ་ཡིན། བདག་ཉིད་ཡོངས་སུ་མྱ་ངན་ལས་འདའ་བར་བྱ་བའི་ཕྱིར་མ་ཡིན། དགེ་སྦྱོང་གི་ཕྱིར་མ་ཡིན། བྲམ་ཟེའི་ཕྱིར་མ་ཡིན་ཏེ། དེ་ལྟར་རབ་ཏུ་བྱུང་ནས་ཀྱང་ཁྱིམ་ན་གནས་པ་དང༌། རབ་ཏུ་བྱུང་བ་དག་དང་འདྲེན་མར་གནས་ཤིང༌། ལྷའམ་ལྷ་གང་ཡང་རུང་བ་དག་ཏུ་སྨོན་པའི་ཕྱིར་ཚངས་པར་སྤྱད་པ་སྤྱོད་པར་བྱེད་པ་དང༌། བསླབ་པ་ཕུལ་ནས་སྤངས་པ་ལ་འཇུག་པར་འགྱུར་བ་དང༌། ཚུལ་ཁྲིམས་འཆལ་པ་དང༌། ནང་མྱགས་པ་དང༌། ཉེས་འཛག་ཏུ་གྱུར་པ་དང༌། ཤིང་རུལ་པ་ལྟ་བུར་གྱུར་པ་དང༌། ལུང་བོང་ལྟར་ཀུན་ཏུ་སྤྱོད་ཅིང་དགེ་སྦྱོང་མ་ཡིན་པར་དགེ་སྦྱོང་དུ་ཁས་འཆེ་བ་དང་། ཚངས་པར་སྤྱོད་པ་མ་ཡིན་པར་ཚངས་པར་སྤྱོད་པར་ཁས་འཆེ་བ་ཡིན་ཏེ། རིགས་མེད་པ་ལ་གནས་པའི་གང་ཟག་ནི་འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་རྣམས་སུ་ཡང་དེ་ཁོ་ན་བཞིན་དུ་རབ་ཏུ་བྱུང་བ་ཡིན་པར་རིག་པར་བྱའོ། །བསླབ་པ་འདོད་པ་མ་ཡིན་པའི་གང་ཟག་གི་རབ་ཏུ་བྱུང་བ་དང༌། བསྙེན་པར་རྫོགས་པའི་དགེ་སློང་གི་དངོས་པོ་མ་ཡིན༌ནོ། །དེའི་ཕྱིར་རྣམ་གྲངས་དེ་དང་བསམ་པ་དེས་ན་དེའི་དེ་ནི་དོན་གྱི་སྒོ་ནས་རབ་ཏུ་བྱུང་བ་མ་ཡིན་གྱི། རབ་ཏུ་བྱུང་བའི་རྟགས་དང་ཆ་ལུགས་འཛིན་པ་ཙམ་གྱིས་རབ་ཏུ་བྱུང་བ་ཞེས་བྱ་བའི་གྲངས་སུ་འགྲོ་བ་ཁོ་ནར་ཟད་དེ། དེ་ནི་རིགས་མེད་པ་ལ་གནས་པའི་གང་ཟག་གི་རྟགས་ལྔ་པ་ཡིན་ཏེ།

gzhan yang rigs med pa la gnas pa'i gang zag ni gal te brgya la brgya lam na legs par gsungs pa'i chos 'dul ba la rab tu byung na yang deng rgyal pos gtses pa'am/ chom rkun pas gtses pa'am/ bu lon gyis nyam thag pa'am/ 'jigs pas nyam thag pa'am/ mi 'tsho bas 'jigs shing skrag pa'i phyir yin gyi bdag nyid dul bar bya ba'i phyir ma yinno/ /bdag nyid zhi bar bya ba'i phyir ma yin/ bdag nyid yongs su mya ngan las 'da' bar bya ba'i phyir ma yin/ dge sbyong gi phyir ma yin/ bram ze'i phyir ma yin te/ de ltar rab tu byung nas kyang khyim na gnas pa dang/ rab tu byung ba dag dang 'dren mar gnas shing/ lha'am lha gang yang rung ba dag tu smon pa'i phyir tshangs par spyad pa spyod par byed pa dang/ bslab pa phul nas spangs pa la 'jug par 'gyur ba dang/ tshul khrims 'chal pa dang/ nang myags pa dang/ nyes 'dzag tu gyur pa dang/ shing rul pa lta bur gyur pa dang/ lung bong ltar kun tu spyod cing dge sbyong ma yin par dge sbyong du khas 'che ba dang / tshangs par spyod pa ma yin par tshangs par spyod par khas 'che ba yin te/ rigs med pa la gnas pa'i gang zag ni 'das pa dang/ ma 'ongs pa dang/ da ltar byung ba'i dus rnams su yang de kho na bzhin du rab tu byung ba yin par rig par bya'o/ /bslab pa 'dod pa ma yin pa'i gang zag gi rab tu byung ba dang/ bsnyen par rdzogs pa'i dge slong gi dngos po ma yinno/ /de'i phyir rnam grangs de dang bsam pa des na de'i de ni don gyi sgo nas rab tu byung ba ma yin gyi/ rab tu byung ba'i rtags dang cha lugs 'dzin pa tsam gyis rab tu byung ba zhes bya ba'i grangs su 'gro ba kho nar zad de/ de ni rigs med pa la gnas pa'i gang zag gi rtags lnga pa yin te/

【K6 ṣaṣṭam agotrasthasya pudagasya liṅgam第六不住種姓補特伽羅無種姓相rigs med pa la gnas pa'i gaṇ zag gi rtag drug pa】

གཞན་ཡང་རིགས་མེད་པ་ལ་གནས་པའི་གང་ཟག་ནི་ལུས་སམ་ངག་གམ་ཡིད་ཀྱི་དགེ་བའི་ལས་གང་ཅུང་ཟད་ཅི་བྱེད་ཀྱང་རུང་སྟེ། དེ་ཐམས་ཅད་སྲིད་པའི་བསམ་པའི་ཕྱིར་ཏེ་ཕྱི་མ་ལ་ཡང་འབྱུང་བའི་སྲིད་པ་ཁྱད་པར་དུ་འཕགས་པ་དག་འདོད་ཕྱིར་རམ། ལོངས་སྤྱོད་ཀྱི་བསམ་པའི་ཕྱིར་ཏེ༑ ལོངས་སྤྱོད་ཁྱད་པར་དུ་འཕགས་པ་དག་འདོད་པའི་ཕྱིར་བྱེད་པ་ཡིན་ཏེ། དེ་ནི་རིགས་མེད་པ་ལ་གནས་པའི་གང་ཟག་གི་རྟགས་དྲུག་པ་ཡིན་ནོ། །གང་དག་དང་ལྡན་ན་ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་གང་ཟག་ལ་འདི་ནི་ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་གང་ཟག་ཡིན་ནོ་ཞེས་བྱ་བའི་གྲངས་སུ་འགྲོ་བ་དེའི་རྟགས་ནི་དེ་ལྟ་བུ་དང་མཐུན་པ་མང་དུ་ཡོད་དོ། །

gzhan yang rigs med pa la gnas pa'i gang zag ni lus sam ngag gam yid kyi dge ba'i las gang cung zad ci byed kyang rung ste/ de thams cad srid pa'i bsam pa'i phyir te phyi ma la yang 'byung ba'i srid pa khyad par du 'phags pa dag 'dod phyir ram/ longs spyod kyi bsam pa'i phyir te| longs spyod khyad par du 'phags pa dag 'dod pa'i phyir byed pa yin te/ de ni rigs med pa la gnas pa'i gang zag gi rtags drug pa yin no/ /gang dag dang ldan na yongs su mya ngan las mi 'da' ba'i chos can gyi gang zag la 'di ni yongs su mya ngan las mi 'da' ba'i chos can gyi gang zag yin no zhes bya ba'i grangs su 'gro ba de'i rtags ni de lta bu dang mthun pa mang du yod do/ /

【H4 gotrasthāḥ pudgalāḥ安住種姓補特伽羅rigs la gnas pa'i gaṇ zag rnams】【I1 問】

དེ་ལ་རིགས་ལ་གནས་པའི་གང་ཟག་རྣམས་གང་ཞེ་ན།

de la rigs la gnas pa'i gang zag rnams gang zhe na/

【I2 答】【J1 列二十三人】

སྨྲས་པ། རིགས་ལ་གནས་པའི་གང་ཟག་ནི་རིགས་ལ་གནས་པ་ཁོ་ན་ཡིན་ལ། མ་ཞུགས་ཤིང་ངེས་པར་མ་བྱུང་བ་ཡང་ཡོད་དོ། རིགས་ལ་གནས་ལ་ཞུགས་ཤིང་ངེས་པར་མ་བྱུང་བ་ཡང་ཡོད་དོ། །རིགས་ལ་གནས་ལ་ཞུགས་ཤིང་ངེས་པར་འབྱུང་བ་ཡང་ཡོད་དོ། །དབང་པོ་རྟུལ་པོ་དང༌། དབང་པོ་འབྲིང་པོ་དང༌། དབང་པོ་རྣོན་པོ་དང༌། འདོད་ཆགས་སྤྱད་པ་དང༌། ཞེ་སྡང་སྤྱད་པ་དང༌། གཏི་མུག་སྤྱད་པ་དང༌། མི་ཁོམ་པར་སྐྱེས་པ་དང༌། ཁོམ་པར་སྐྱེས་པ་དང༌། བག་མེད་པ་དང་ལྡན་པ་དང༌། བག་ཡོད་པ་དང་ལྡན་པ་དང༌། ལོག་པར་ཞུགས་པ་དང༌། ལོག་པ་མ་ཡིན་པར་ཞུགས་པ་དང༌། བསྒྲིབས་པ་དང༌། མ་བསྒྲིབས་པ་དང༌། ཡུན་རིང་བ་དང༌། ཐག་ཉེ་བ་དང༌། ཡོངས་སུ་མ་སྨིན་པ་དང༌། ཡོངས་སུ་སྨིན་པ་དང༌། རྣམ་པར་མ་དག་པ་དང༌། རྣམ་པར་དག་པ་དག་ཀྱང་ཡོད་དོ། །

smras pa/ rigs la gnas pa'i gang zag ni rigs la gnas pa kho na yin la/ ma zhugs shing nges par ma byung ba yang yod do/ rigs la gnas la zhugs shing nges par ma byung ba yang yod do/ /rigs la gnas la zhugs shing nges par 'byung ba yang yod do/ /dbang po rtul po dang/ dbang po 'bring po dang/ dbang po rnon po dang/ 'dod chags spyad pa dang/ zhe sdang spyad pa dang/ gti mug spyad pa dang/ mi khom par skyes pa dang/ khom par skyes pa dang/ bag med pa dang ldan pa dang/ bag yod pa dang ldan pa dang/ log par zhugs pa dang/ log pa ma yin par zhugs pa dang/ bsgribs pa dang/ ma bsgribs pa dang/ yun ring ba dang/ thag nye ba dang/ yongs su ma smin pa dang/ yongs su smin pa dang/ rnam par ma dag pa dang/ rnam par dag pa dag kyang yod do/ /

【J2 牒解釋】【K1 gotra eva sthito nāvatīrṇo na niṣkrātaḥ唯住種姓而未趣入亦未出離gnas kho na yin la ma shugs śiṅ ṅes par ma byuṅ pa】

དེ་ལ་རིགས་ལ་གནས་པའི་གང་ཟག་རིགས་ལ་གནས་པ་ཁོ་ན་ཡིན་ན། མ་ཞུགས་ཤིང་ངེས་པར་མ་བྱུང་བ་གང་ཞེ་ན། འདི་ལྟར་འདི་ན་གང་ཟག་ལ་ལ་འཇིག་རྟེན་ལས་འདས་པའི་ཆོས་ཀྱི་ས་བོན་དང་ལྡན་པ་ཁོ་ན་ཡིན་ན། ད་དུང་སྐྱེས་བུ་དམ་པ་ལ་ལེགས་པར་བརྟེན་པ་འམ། བརྟེན་ནས་དམ་པའི་ཆོས་ཉན་པའམ། དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དད་པ་ཐོབ་པ་མ་ཡིན་ཞིང༌། ཚུལ་ཁྲིམས་ཡང་དག་པར་ལེན་པར་མི་བྱེད། ཐོས་པ་འཛིན་པར་མི་བྱེད། གཏོང་བ་སྤེལ་བར་མི་བྱེད། ལྟ་བ་སྦྱོར་བར་མི་བྱེད་པ་ཡིན་ཏེ། དེ་ནི་རིགས་ལ་གནས་པ་ཁོ་ན་ཡིན་ལ། མ་ཞུགས་ཤིང་ངེས་པར་མ་བྱུང་བ་ཡིན་ནོ། །

de la rigs la gnas pa'i gang zag rigs la gnas pa kho na yin na/ ma zhugs shing nges par ma byung ba gang zhe na/ 'di ltar 'di na gang zag la la 'jig rten las 'das pa'i chos kyi sa bon dang ldan pa kho na yin na/ da dung skyes bu dam pa la legs par brten pa 'am/ brten nas dam pa'i chos nyan pa'am/ de bzhin gshegs pas gsungs pa'i chos 'dul ba la dad pa thob pa ma yin zhing/ tshul khrims yang dag par len par mi byed/ thos pa 'dzin par mi byed/ gtong ba spel bar mi byed/ lta ba sbyor bar mi byed pa yin te/ de ni rigs la gnas pa kho na yin la/ ma zhugs shing nges par ma byung ba yin no/ /

【K2 gotrasthaś cāvatīrṇaś ca na niṣkrātaḥ安住種姓亦已趣入及未出離rigs la gnas la shugs śiṅ ṅes par ma byuṅ ba】

རིགས་ལ་གནས་ལ་ཞུགས་ཤིང་ངེས་པར་མ࿒བྱུང་བ་གང་ཞེ་ན། སྔར་བཤད་པའི་ནག་པོའི་ཕྱོགས་ལས་བཟློག་པ་དཀར་པོའི་ཕྱོགས་ལ་རིགས་ལ་གནས་ལ་ཞུགས་ཤིང་ངེས་པར་མ་བྱུང་བ་ཡིན་པར་རིག་པར་བྱ་སྟེ། བྱེ་བྲག་ནི་འཕགས་པའི་ལམ་དང་དེའི་འབྲས་བུ་ཉོན་མོངས་པ་དང་བྲལ་བ་མ་ཐོབ་པ་ཡིད་དོ། །

rigs la gnas la zhugs shing nges par ma byung ba gang zhe na/ sngar bshad pa'i nag po'i phyogs las bzlog pa dkar po'i phyogs la rigs la gnas la zhugs shing nges par ma byung ba yin par rig par bya ste/ bye brag ni 'phags pa'i lam dang de'i 'bras bu nyon mongs pa dang bral ba ma thob pa yid do/ /

【K3 gotrasthaś cāvatīrṇaś ca niṣkrāntaś ca安住種姓亦已趣入及已出離rigs la gnas la shugs śiṅ ṅes par byuṅ ba】

རིགས་ལ་གནས་ལ་ཞུགས་ཤིང་ངེས་པར་བྱུང་བ་གང་ཞེ་ན། དེ་དག་གཉིས་བརྗོད་ནས། བྱེ་བྲག་ནི་འཕགས་པའི་ལམ་དང༌། དེའི་འབྲས་བུ་ཉོན་མོངས་པ་དང་བྲལ་བ་ཐོབ་པར་བྱ་བ་དེ་ཡོད་དོ། །

rigs la gnas la zhugs shing nges par byung ba gang zhe na/ de dag gnyis brjod nas/ bye brag ni 'phags pa'i lam dang/ de'i 'bras bu nyon mongs pa dang bral ba thob par bya ba de yod do/ /

【K4 mṛdvindriyaḥ pudgalaḥ軟根補特伽羅dbaṅ po rtul po】

དེ་ལ་དབང་པོ་རྟུལ་པོ་གང་ཞེ་ན། གང་ཟག࿒ཅེས་བྱ་བའི་དངོས་པོ་དམིགས་པ་ལ་འདི་ལྟ་སྟེ། ཐོས་པ་ལས་བྱུང་བ་དང༌། བསམས་པ་ལས་བྱུང་བ་དང༌། བསྒོམས་པ་ལས་བྱུང་བའི་ཡིད་ལ་བྱེད་པ་དང་མཚུངས་པར་ལྡན་པའི་དབང་པོ་དད་པ་དང༌། བརྩོན་འགྲུས་དང༌། དྲན་པ་དང༌། ཏིང་ངེ་འཛིན་དང༌། ཤེས་རབ་དག་ཤིན་ཏུ་བུལ་བར་འཇུག་ཅིང་དལ་བར་འཇུག་ལ། ཆོས་དང་དོན་རབ་ཏུ་འབྱེད་པ་དང༌། མྱུར་བ་དང༌། དེ་ཁོ་ན་རབ་ཏུ་འབྱེད་པར་ཡང་མི་ནུས་ཤིང་མཐུ་མེད་པ་གང་ཡིན་པ་སྟེ། དེ་ནི་གང་ཟག་དབང་པོ་རྟུལ་པོ་ཞེས་བྱའོ། །

de la dbang po rtul po gang zhe na/ gang zag ces bya ba'i dngos po dmigs pa la 'di lta ste/ thos pa las byung ba dang/ bsams pa las byung ba dang/ bsgoms pa las byung ba'i yid la byed pa dang mtshungs par ldan pa'i dbang po dad pa dang/ brtson 'grus dang/ dran pa dang/ ting nge 'dzin dang/ shes rab dag shin tu bul bar 'jug cing dal bar 'jug la/ chos dang don rab tu 'byed pa dang/ myur ba dang/ de kho na rab tu 'byed par yang mi nus shing mthu med pa gang yin pa ste/ de ni gang zag dbang po rtul po zhes bya'o/ /

【K5 madhyendriyaḥ pudgalaḥ中根補特伽羅dbaṅ 'briṅ】

དེ་ལ་དབང་པོ་འབྲིང་གང་ཞེ་ན། ཤེས་བྱའི་དངོས་པོ་དམིགས་པ་ལ་དབང་པོ་རྣམས་ཤིན་ཏུ་བུལ་ཤིང་དལ་བར་འཇུག་པ་མ་ཡིན་པར་ཐམས་ཅད་སྔ་མ་བཞིན་དུ་རྒྱས་པར་བརྗོད་པར་བྱ་བ་གང་ཡིན་པ་སྟེ། དེ་ནི་གང་ཟག་དབང་པོ་འབྲིང་ཞེས་བྱའོ། །

de la dbang po 'bring gang zhe na/ shes bya'i dngos po dmigs pa la dbang po rnams shin tu bul shing dal bar 'jug pa ma yin par thams cad snga ma bzhin du rgyas par brjod par bya ba gang yin pa ste/ de ni gang zag dbang po 'bring zhes bya'o/ /

【K6 tīkṣṇendriyaḥ pudgalaḥ利根補特伽羅gaṅ zag dbaṅ po rnon po】

གང་ཟག་དབང་པོ་རྣོན་པོ་གང་ཞེ་ན། གང་ཟག་ཤེས་བྱའི་དངོས་པོ་དམིགས་པ་ལ་འདི་ལྟ་སྟེ། ཐོས་པ་ལས་བྱུང་བ་དང༌། བསམས་པ་ལས་བྱུང་བ་དང༌། བསྒོམས་པ་ལས་བྱུང་བའི་ཡིད་ལ་བྱེད་པ་དང་མཚུངས་པར་ལྡན་པའི་དབང་པོ། དད་པ་དང༌། བརྩོན་འགྲུས་དང༌། དྲན་པ་དང༌། ཏིང་ངེ་འཛིན་དང༌། ཤེས་རབ་དག་བུལ་བ་མ་ཡིན་པར་འཇུག་ཅིང་དལ་བ་མ་ཡིན་པར་འཇུག་ལ། ཆོས་དང་དོན་རབ་ཏུ་འབྱེད་པ་དང༌། མྱུར་བ་དང༌། དེ་ཁོ་ན་རབ་ཏུ་འབྱེད་པར་ཡང་ནུས་ཤིང་མཐུ་ཡོད་པར་གང་ཡིན་པ་སྟེ། དེ་ནི་གང་ཟག་དབང་པོ་རྣོན་པོ་ཞེས་བྱའོ། །

gang zag dbang po rnon po gang zhe na/ gang zag shes bya'i dngos po dmigs pa la 'di lta ste/ thos pa las byung ba dang/ bsams pa las byung ba dang/ bsgoms pa las byung ba'i yid la byed pa dang mtshungs par ldan pa'i dbang po/ dad pa dang/ brtson 'grus dang/ dran pa dang/ ting nge 'dzin dang/ shes rab dag bul ba ma yin par 'jug cing dal ba ma yin par 'jug la/ chos dang don rab tu 'byed pa dang/ myur ba dang/ de kho na rab tu 'byed par yang nus shing mthu yod par gang yin pa ste/ de ni gang zag dbang po rnon po zhes bya'o/ /

【K7 rāgacaritaḥ pudgalaḥ貪行補特伽羅gaṅ zag 'dod chags spyad pa】

གང་ཟག་འདོད་ཆགས་སྤྱད་པ་གང་ཞེ་ན། ཆགས་པར་འགྱུར་བའི་དམིགས་པ་ལ་འདོད་ཆགས་དྲག་པོ་དང་འདོད་ཆགས་ཡུན་རིང་པོར་འབྱུང་བར་འགྱུར་བ་གང་ཡིན་པ་སྟེ། དེ་ནི་གང་ཟག་འདོད་ཆགས་སྤྱད་པ་ཞེས་བྱའོ། །

gang zag 'dod chags spyad pa gang zhe na/ chags par 'gyur ba'i dmigs pa la 'dod chags drag po dang 'dod chags yun ring por 'byung bar 'gyur ba gang yin pa ste/ de ni gang zag 'dod chags spyad pa zhes bya'o/ /

【K8 dveṣacaritaḥ pudgalaḥ瞋行補特伽羅gaṅ zag 'dod she sdaṅ spyad pa】

གང་ཟག་ཞེ་སྡང་སྤྱད་པ་གང་ཞེ་ན། ཞེ་སྡང་བར་འགྱུར་བ་ཁོང་ཁྲོ་བ་དང་མཐུན་པའི་དམིགས་པ་ལ་ཞེ་སྡང་དྲག་པོ་དང་ཞེ་སྡང་ཡུན་རིང་པོ་འབྱུང་བར་འགྱུར་བ་གང་ཡིན་པ་སྟེ། དེ་ནི་གང་ཟག་ཞེ་སྡང་སྤྱད་པ་ཞེས་བྱའོ། །

gang zag zhe sdang spyad pa gang zhe na/ zhe sdang bar 'gyur ba khong khro ba dang mthun pa'i dmigs pa la zhe sdang drag po dang zhe sdang yun ring po 'byung bar 'gyur ba gang yin pa ste/ de ni gang zag zhe sdang spyad pa zhes bya'o/ /

【K9 mohacaritaḥ pudgalaḥ痴行補特伽羅】

གང་ཟག་གཏི་མུག་སྤྱད་པ་གང་ཞེ་ན། ཤེས་བྱའི་དངོས་པོ་ལ་གཏི་མུག་དྲག་པོ་དང་གཏི་མུག་ཡུན་རིང་པོ་འབྱུང་བར་འགྱུར་བ་གང་ཡིན་པ་སྟེ། དེ་ནི་གང་ཟག་གཏི་མུག་སྤྱད་པ་ཞེས་བྱའོ། །

gang zag gti mug spyad pa gang zhe na/ shes bya'i dngos po la gti mug drag po dang gti mug yun ring po 'byung bar 'gyur ba gang yin pa ste/ de ni gang zag gti mug spyad pa zhes bya'o/ /

【K11-17 akṣaṇyopapannapramattamithyāpratipannāvṛtāḥ [pudgalaḥ]生無暇等等mi khom par daṇ ldan pa】

གང་ཟག་མི་ཁོམ་པར་སྐྱེས་པ་དང༌། བག་མེད་པ་དང་ལྡན་པ་དང༌། ལོག་པར་ཞུགས་པ་དང༌། བསྒྲིབས་པ་རྣམས་ནི་སྔ་མ་བཞིན་དུ་རིག་པར་བྱའོ། །དེ་དག་ལས་བཟློག་པ་ནི་ཁོམ་པར་སྐྱེས་པ་དང༌། བག་ཡོད་པ་དང་ལྡན་པ་དང༌། ལོག་པ་མ་ཡིན་པར་ཞུགས་པ་དང༌། མ་བསྒྲིབས་པ་དག་ཡིན་པར་རིག་པར་བྱའོ། །

gang zag mi khom par skyes pa dang/ bag med pa dang ldan pa dang/ log par zhugs pa dang/ bsgribs pa rnams ni snga ma bzhin du rig par bya'o/ /de dag las bzlog pa ni khom par skyes pa dang/ bag yod pa dang ldan pa dang/ log pa ma yin par zhugs pa dang/ ma bsgribs pa dag yin par rig par bya'o/ /

【K18 dūre pudgalaḥ遠補特伽羅gaṅ xag yun riṅ ba】【L1 總說】

གང་ཟག་ཡུན་རིང་བ་གང་ཞེ་ན། གང་ཟག་དུས་རིང་བས་མྱ་ངན་ལས་འདའ་བ་ཡུན་རིང་བ་ཡང་ཡོད་དོ། །སྦྱོར་བ་ཡུན་རིང་བས་མྱ་ངན་ལས་འདའ་བ་ཡུན་རིང་བ་ཡང་ཡོད་དོ། །

gang zag yun ring ba gang zhe na/ gang zag dus ring bas mya ngan las 'da' ba yun ring ba yang yod do/ /sbyor ba yun ring bas mya ngan las 'da' ba yun ring ba yang yod do/ /

【L2 別釋】【M1 kāladūratayā時遠dus yun riṇ ba】

དེ་ལ་དུས་ཡུན་རིང་བས་མྱ་ངན་ལས་འདའ་བ་ཡུན་རིང་བ་གང་ཞེ་ན། ཚེ་རབས་བརྒྱ་ཕྲག་དུ་མ་དག་དང༌། ཚེ་རབས་སྟོང་ཕྲག་དུ་མ་དག་དང༌། ཚེ་རབས་འབུམ་ཕྲག་དུ་མ་དག་གི་འོག་ཏུ་འདོད་རྐྱེན་རྙེད་ནས། ཡོངས་སུ་མྱ་ངན་ལས་འདའ་བའི་སྐལ་བ་ཡོད་པར་འགྱུར་རོ། །

de la dus yun ring bas mya ngan las 'da' ba yun ring ba gang zhe na/ tshe rabs brgya phrag du ma dag dang/ tshe rabs stong phrag du ma dag dang/ tshe rabs 'bum phrag du ma dag gi 'og tu 'dod rkyen rnyed nas/ yongs su mya ngan las 'da' ba'i skal ba yod par 'gyur ro/ /

【M2 prayogadūratayā加行遠sbyir ba yun riṅ ba】

སྦྱོར་བ་ཡུན་རིང་བས་མྱ་ངན་ལས་འདའ་བ་ཡུན་རིང་བ་གང་ཞེ་ན། གང་ཟག་རིགས་ལ་གནས་པ་ཁོ་ན་ཡིན་ལ།མ་ཞུགས་པ་གང་ཡིན་པ་སྟེ། དེ་ནི་ཡོངས་སུ་མྱ་ངན་ལས་འདའ་བའི་རྐྱེན་མྱུར་དུ་འཐོབ་པའི་སྐལ་བ་ཡོད་པ་ཡིན་ནོ། །དེ་ཡང་ཡོངས་སུ་མྱ་ངན་ལས་འདའ་བའི་ཕྱིར་སྦྱོར་བ་མ་བརྩམས་པ་ཙམ་དུ་ཟད་པས་སྦྱོར་བ་ཡུན་རིང་བའི་ཕྱིར་མྱ་ངན་ལས་འདའ་བ་ཡུན་རིང་བ་ཡིན་གྱི། དུས་ཡུན་རིང་བས་ནི་མ་ཡིན་ཏེ། དེ་དག་ནི་གང་ཟག་ཡུན་རིང་བ་ཞེས་བྱའོ། །

sbyor ba yun ring bas mya ngan las 'da' ba yun ring ba gang zhe na/ gang zag rigs la gnas pa kho na yin la/ma zhugs pa gang yin pa ste/ de ni yongs su mya ngan las 'da' ba'i rkyen myur du 'thob pa'i skal ba yod pa yin no/ /de yang yongs su mya ngan las 'da' ba'i phyir sbyor ba ma brtsams pa tsam du zad pas sbyor ba yun ring ba'i phyir mya ngan las 'da' ba yun ring ba yin gyi/ dus yun ring bas ni ma yin te/ de dag ni gang zag yun ring ba zhes bya'o/ /

【K19 āsanne [pudgalaḥ]近補特伽羅gaṅ zag thag ñe ba】【L1 總說】

གང་ཟག་ཐག་ཉེ་བ་གང་ཞེ་ན། གང་ཟག་དུས་ཐག་ཉེ་བས་མྱ་ངན་ལས་འདའ་བ་ཐག་ཉེ་བ་ཡང་ཡོད་དོ། །སྦྱོར་བ་ཐག་ཉེ་བས་མྱ་ངན་ལས་འདའ་བ་ཐག་ཉེ་བ་ཡང་ཡོད་དོ། །

gang zag thag nye ba gang zhe na/ gang zag dus thag nye bas mya ngan las 'da' ba thag nye ba yang yod do/ /sbyor ba thag nye bas mya ngan las 'da' ba thag nye ba yang yod do/ /

【L2 別釋】【M1 時近dus thag ñe ba】

དེ་ལ་དུས་ཐག་ཉེ་བས་མྱ་ངན་ལས་འདའ་བ་ཐག་ཉེ་བ་གང་ཞེ་ན། ལུས་དང་གནས་ཀྱི་དངོས་པོ་ཐ་མལ་ལ་གནས་ཤིང་དེ་ལུས་དེ་ཉིད་ཀྱིས་ཡོངས་སུ་མྱ་ངན་ལས་འདའ་བར་བྱེད་པ་དང༌། སྐད་ཅིག་དེ་ལ་བར་ཆད་མེད་པར་ཉོན་མོངས་པ་སྤོང་བ་མངོན་སུམ་དུ་བྱེད་པ་གང་ཡིན་པ་སྟེ། དེ་ནི་དུས་ཐག་ཉེ་བས་མྱ་ངན་ལས་འདའ་བ་ཐག་ཉེ་བ་ཡིན་ནོ། །

de la dus thag nye bas mya ngan las 'da' ba thag nye ba gang zhe na/ lus dang gnas kyi dngos po tha mal la gnas shing de lus de nyid kyis yongs su mya ngan las 'da' bar byed pa dang/ skad cig de la bar chad med par nyon mongs pa spong ba mngon sum du byed pa gang yin pa ste/ de ni dus thag nye bas mya ngan las 'da' ba thag nye ba yin no/ /

【M2 加行近sbyor ba thag ñe ba】

སྦྱོར་བ་ཐག་ཉེ་བས་མྱ་ངན་ལས་འདའ་བ་ཐག་ཉེ་བ་གང་ཞེ་ན༑ དེ་ནི་རིགས་ལ་གནས་ཤིང་ཞུགས་པ་གང་ཡིན་པ་སྟེ། དེ་དག་གཅིག་ཏུ་བསྡུས་པ་ནི་གང་ཟག་ཐག་ཉེ་བ་ཞེས་བྱའོ། །

sbyor ba thag nye bas mya ngan las 'da' ba thag nye ba gang zhe na| de ni rigs la gnas shing zhugs pa gang yin pa ste/ de dag gcig tu bsdus pa ni gang zag thag nye ba zhes bya'o/ /

【K20 aparipakvaḥ [pudgalaḥ]未成熟補特伽羅gaṇ zag yoṅs su ma smin pa】

གང་ཟག་ཡོངས་སུ་མ་སྨིན་པ་གང་ཞེ་ན། གང་ཟག་གང་ལ་གནས་ནས་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ཐ་མའི་ལུས་ཕྱི་མ་མ་ཐོབ་པ་གང་ཡིན་པ་སྟེ། དེ་ནི་གང་ཟག་ཡོངས་སུ་མ་སྨིན་པ་ཞེས་བྱའོ། །

gang zag yongs su ma smin pa gang zhe na/ gang zag gang la gnas nas yongs su mya ngan las 'da' ba dang/ yang dag pa nyid du nges pa la 'jug par 'gyur ba'i tha ma'i lus phyi ma ma thob pa gang yin pa ste/ de ni gang zag yongs su ma smin pa zhes bya'o/ /

【K21 paripakvaḥ [pudgalaḥ]已成熟補特伽羅gaṅ zag yoṅs su smin pa】

གང་ཟག་ཡོངས་སུ་སྨིན་པ་གང་ཞེ་ན། གང་ཟག་གང་ལ་གནས་ནས་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ཐ་མའི་ལུས་ཕྱི་མ་ཐོབ་པ་གང་ཡིན་པ་སྟེ། དེ་ནི་གང་ཟག་ཡོངས་སུ་སྨིན་པ་ཞེས་བྱའོ། །

gang zag yongs su smin pa gang zhe na/ gang zag gang la gnas nas yongs su mya ngan las 'da' ba dang/ yang dag pa nyid du nges pa la 'jug par 'gyur ba'i tha ma'i lus phyi ma thob pa gang yin pa ste/ de ni gang zag yongs su smin pa zhes bya'o/ /

【K22 aviśuddhaḥ [pudgalaḥ]未清淨補特伽羅gaṅ zag rnam par ma dag pa】

གང་ཟག་རྣམ་པར་མ་དག་པ་གང་ཞེ་ན། གང་ཟག་འཕགས་པའི་ལམ་མ་བསྐྱེད་ཅིང༌། དེའི་འབྲས་བུ་ཉོན་མོངས་པ་དང་བྲལ་བ་མངོན་སུམ་དུ་མ་བྱས་པ་གང་ཡིན་པ་སྟེ། དེ་ནི་གང་ཟག་རྣམ་པར་མ་དག་པ་ཞེས་བྱའོ། །

gang zag rnam par ma dag pa gang zhe na/ gang zag 'phags pa'i lam ma bskyed cing/ de'i 'bras bu nyon mongs pa dang bral ba mngon sum du ma byas pa gang yin pa ste/ de ni gang zag rnam par ma dag pa zhes bya'o/ /

【K23 viśuddhaḥ [pudgalaḥ]已清淨補特伽羅gaṅ zag rnam par dag pa】

གང་ཟག་རྣམ་པར་དག་པ་གང་ཞེ་ན། དེ་ལས་བཟློག་པ་ཡིན་པར་རིག་པར་བྱའོ། །དེ་དག་ནི་རིགས་ལ་གནས་པའི་གང་ཟག་རྣམས་ཞེས་བྱ་སྟེ།

gang zag rnam par dag pa gang zhe na/ de las bzlog pa yin par rig par bya'o/ /de dag ni rigs la gnas pa'i gang zag rnams zhes bya ste/

【J3 結成佛化】

འདི་ལྟ་སྟེ། མ་ཞུགས་པ་རྣམས་གཞུག་པར་བྱ་བ་དང༌། ཡོངས་སུ་མ་སྨིན་པ་རྣམས་ཡོངས་སུ་སྨིན་པར་བྱ་བ་དང༌། རྣམ་པར་མ་དག་པ་རྣམས་རྣམ་པར་དག་པར་བྱ་བ་གང་དག་གི་དོན་དུ་སངས་རྒྱས་བཅོམ་ལྡན་འདས་རྣམས་འཇིག་རྟེན་དུ་འབྱུང་ཞིང༌། ཆོས་ཀྱི་འཁོར་ལོ་དག་བསྐྱོར་བར་མཛད་པ་དང༌། བསླབ་པའི་གཞི་རྣམས་འཆའ་བར་མཛད་པ་དག་ཡིན་ནོ། །བར་གྱི་སྡོམ་ནི། རང་བཞིན་དང་ནི་དེ་རྣམས་གཞག །རྟགས་རྣམས་དང་ནི་གང་ཟག་དག །དེ་དག་ཐམས་ཅད་མདོར་བསྡུས་ཏེ། །རིགས་ཀྱི་སར་ནི་ཤེས་པར་བྱ། །

'di lta ste/ ma zhugs pa rnams gzhug par bya ba dang/ yongs su ma smin pa rnams yongs su smin par bya ba dang/ rnam par ma dag pa rnams rnam par dag par bya ba gang dag gi don du sangs rgyas bcom ldan 'das rnams 'jig rten du 'byung zhing/ chos kyi 'khor lo dag bskyor bar mdzad pa dang/ bslab pa'i gzhi rnams 'cha' bar mdzad pa dag yin no/ /bar gyi sdom ni/ rang bzhin dang ni de rnams gzhag /rtags rnams dang ni gang zag dag /de dag thams cad mdor bsdus te/ /rigs kyi sar ni shes par bya/ /

【F2 趣入地】【G1 結前問後】

ཉན་ཐོས་ཀྱི་ས་ལས་རིགས་ཀྱི་ས་རྫོགས་སོ།། །།དེ་ལ་འཇུག་པའི་ས་གང་ཞེ་ན།

nyan thos kyi sa las rigs kyi sa rdzogs so// //de la 'jug pa'i sa gang zhe na/

【G2 對問正釋】【H1 初頌及長行開別四門】

སྨྲས་པ། འཇུག་པའི་རང་བཞིན་གང་ཡིན་པ་དང༌། རྣམ་པར་གཞག་པ་གང་ཡིན་པ་དང༌། ཞུགས་པའི་གང་ཟག་གི་རྟགས་གང་དག་ཡིན་པ་དང༌། ཞུགས་པའི་གང་ཟག་གང་དག་ཡིན་པ་དེ་དག་ཐམས་ཅད་གཅིག་ཏུ་བསྡུས་པ་ནི་འཇུག་པའི་ས་ཞེས་བྱའོ། །

smras pa/ 'jug pa'i rang bzhin gang yin pa dang/ rnam par gzhag pa gang yin pa dang/ zhugs pa'i gang zag gi rtags gang dag yin pa dang/ zhugs pa'i gang zag gang dag yin pa de dag thams cad gcig tu bsdus pa ni 'jug pa'i sa zhes bya'o/ /

【H2 依門解】【I1 (avatārasya svabhāvaḥ)趣入自性'jug pa'i raṅ bshin】

དེ་ལ་འཇུག་པའི་རང་བཞིན་གང་ཞེ་ན། འདི་ལ་རིགས་ལ་གནས་པའི་གང་ཟག་མྱ་ངན་ལས࿒འདའ་བའི་ས་བོན་གྱི་ཆོས་དང་ལྡན་པ་དེ་ནི། གང་གི་ཚེ་སངས་རྒྱས་འབྱུང་བ་ཡོད་ཅིང་། ཡུལ་དབུས་ཀྱི་མི་རྐུན་མ་མ་ཡིན་པ་དག་དང༌། ཀླ་ཀློ་མ་ཡིན་པ་རྣམས་སུ་རྒྱས་པར་སྔ་མ་བཞིན་དུ་སྐྱེས་པར་གྱུར་ན་དང་པོ་ཁོ་ནར་སངས་རྒྱས་རྣམས་དང༌། སངས་རྒྱས་ཀྱི་ཉན་ཐོས་རྣམས་ལ་ལྟ་བ་དང༌། དྲུང་དུ་འགྲོ་བ་དང༌། བསྙེན་བཀུར་བྱ་བ་རྙེད་པར་འགྱུར་ཞིང༌། དེ་དག་ལས་ཆོས་ཐོས་ནས་དང་པོར་དད་པ་ཐོབ་པ་དང༌། ཚུལ་ཁྲིམས་ཡང་དག་པར་ལེན་པ་དང༌། ཐོས་པ་འཛིན་པ་དང༌། གཏོང་བ་སྤེལ་བ་དང༌། ལྟ་བ་སྦྱོང་བར་བྱེད་དོ། །དེའི་འོག་ཏུ་ཆོས་ཡང་དག་པར་བླངས་པའི་རྒྱུ་དེ་དང་རྐྱེན་དེས་ལུས་ཞིག་ཅིང་ཚེ་དེ་ཡང་དག་པར་འདས་ནས་ཀྱང༌། རྣམ་པར་སྨིན་པའི་སྐྱེ་མཆེད་དྲུག་གིས་ཟིན་པའི་དབང་པོ་ཁྱད་པར་དུ་འཕགས་པ་དག་འཐོབ་པར་འགྱུར་ཞིང༌། དེའི་དེ་དག་ཀྱང་དད་པ་ཤིན་ཏུ་མཆོག་རྣམས་དང༌། ཤིན་ཏུ་གཙོ་བོ་དག་སྐྱེ་བའི་རྟེན་དུ་འགྱུར་བ་དང༌། ཚུལ་ཁྲིམས་ཡང་དག་པར་བླངས་པ་དང༌། ཐོས་པ་གཟུང་བ་དང༌། གཏོང་བ་སྤེལ་བ་དང༌། ལྟ་བ་སྦྱངས་པ་ཤིན་ཏུ་མཆོག་དང༌། གཙོ་བོ་དང༌། དམ་པར་གྱུར་པ་དག་གི་རྟེན་དུ་གྱུར་པར་ཡང་འགྱུར་རོ། །དད་པ་ལ་སོགས་པའི་ཆོས་ཤིན་ཏུ་མཆོག་དང༌། གཙོ་བོ་དང༌། དམ་པར་གྱུར་པ་གང་དག་ཡིན་པ་དེ་དག་ཀྱང་ཡང་རྣམ་པར་སྨིན་པ་གཞན་གྱི་རྟེན་དུ་འགྱུར་ཞིང༌། རྣམ་པར་སྨིན་པ་དེ་ཡང་འཇིག་རྟེན་ལས་འདས་པའི་ཆོས་དང་རྗེས་སུ་མཐུན་པའི་དགེ་བ་གཞན་དག་གི་རྟེན་དུ་འགྱུར་ཏེ། དེ་ལྟར་གཅིག་གི་རྒྱུ་དང་རྟེན་དུ་གཅིག་གྱུར་པའི་སྦྱིན་པའི་སྟོབས་བསྐྱེད་པས། གོང་ནས་གོང་དུ་གང་ལ་གནས་ན་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ཐ་མའི་ལུས་ཕྱི་མ་ཐོབ་པའི་བར་གྱི་སྐྱེ་བ་ཁྱད་པར་ཅན་དུ་འགྲོ་བ་གང་ཡིན་པ་དེ་ནི་འཇུག་པ་ཞེས་བྱའོ། །དེ་ཅིའི་ཕྱིར་ཞེ་ན། དེ་དེའི་ཚེ་ན་མྱ་ངན་ལས་འདའ་བ་ཐོབ་པར་བྱ་བ་དང༌། མྱ་ངན་ལས་འདའ་བར་འགྲོ་བར་བྱ་བ་དང་། རིམ་གྱིས་འགྲོ་བར་བྱ་བ་དང༌། ཤིན་ཏུ་མཐར་ཐུག་པར་བྱ་བའི་ཕྱིར།ལམ་གང་ཡིན་པ་དང༌། ལམ་སྲང་གང་ཡིན་པ་དང༌། སྒྲུབ་པ་གང་ཡིན་པ་དེར་ཞུགས་པ་དང༌། ཡང་དག་པར་ཞུགས་པ་དང་རབ་ཏུ་ཞུགས་པ་ཡིན་པས་ན་དེའི་ཕྱིར་ཞུགས་པ་ཞེས་བྱ་སྟེ། དེ་ནི་འཇུག་པའི་རང་བཞིན་ཞེས་བྱའོ། །

de la 'jug pa'i rang bzhin gang zhe na/ 'di la rigs la gnas pa'i gang zag mya ngan las 'da' ba'i sa bon gyi chos dang ldan pa de ni/ gang gi tshe sangs rgyas 'byung ba yod cing / yul dbus kyi mi rkun ma ma yin pa dag dang/ kla klo ma yin pa rnams su rgyas par snga ma bzhin du skyes par gyur na dang po kho nar sangs rgyas rnams dang/ sangs rgyas kyi nyan thos rnams la lta ba dang/ drung du 'gro ba dang/ bsnyen bkur bya ba rnyed par 'gyur zhing/ de dag las chos thos nas dang por dad pa thob pa dang/ tshul khrims yang dag par len pa dang/ thos pa 'dzin pa dang/ gtong ba spel ba dang/ lta ba sbyong bar byed do/ /de'i 'og tu chos yang dag par blangs pa'i rgyu de dang rkyen des lus zhig cing tshe de yang dag par 'das nas kyang/ rnam par smin pa'i skye mched drug gis zin pa'i dbang po khyad par du 'phags pa dag 'thob par 'gyur zhing/ de'i de dag kyang dad pa shin tu mchog rnams dang/ shin tu gtso bo dag skye ba'i rten du 'gyur ba dang/ tshul khrims yang dag par blangs pa dang/ thos pa gzung ba dang/ gtong ba spel ba dang/ lta ba sbyangs pa shin tu mchog dang/ gtso bo dang/ dam par gyur pa dag gi rten du gyur par yang 'gyur ro/ /dad pa la sogs pa'i chos shin tu mchog dang/ gtso bo dang/ dam par gyur pa gang dag yin pa de dag kyang yang rnam par smin pa gzhan gyi rten du 'gyur zhing/ rnam par smin pa de yang 'jig rten las 'das pa'i chos dang rjes su mthun pa'i dge ba gzhan dag gi rten du 'gyur te/ de ltar gcig gi rgyu dang rten du gcig gyur pa'i sbyin pa'i stobs bskyed pas/ gong nas gong du gang la gnas na yongs su mya ngan las 'da' ba dang/ yang dag pa nyid du nges pa la 'jug par 'gyur ba'i tha ma'i lus phyi ma thob pa'i bar gyi skye ba khyad par can du 'gro ba gang yin pa de ni 'jug pa zhes bya'o/ /de ci'i phyir zhe na/ de de'i tshe na mya ngan las 'da' ba thob par bya ba dang/ mya ngan las 'da' bar 'gro bar bya ba dang / rim gyis 'gro bar bya ba dang/ shin tu mthar thug par bya ba'i phyir/lam gang yin pa dang/ lam srang gang yin pa dang/ sgrub pa gang yin pa der zhugs pa dang/ yang dag par zhugs pa dang rab tu zhugs pa yin pas na de'i phyir zhugs pa zhes bya ste/ de ni 'jug pa'i rang bzhin zhes bya'o/ /

【I2 (avatāravyavasthāna)趣入安立'jug pa'i rnam par gshag pa】【J1 問】

འཇུག་པའི་རྣམ་པར་གཞག་པ་གང་ཞེ་ན།

'jug pa'i rnam par gzhag pa gang zhe na/

【J2 答】【K1 列八句】

རིགས་ཡོད་པ་དང༌། འཇུག་པ་ཡོད་པ་དང༌། ཡོངས་སུ་སྨིན་པར་བྱེད་པ་ཉིད་ཡོད་པ་དང༌། ཡོངས་སུ་སྨིན་པ་ཡོད་པ་སྟེ། ཞུགས་པ་ཁོ་ན་ཡིན་ལ་ཡོངས་སུ་སྨིན་པར་བྱེད་པ་ཉིད་ཀྱང་མ་ཡིན་ཡོངས་སུ་སྨིན་པ་ཡང་མ་ཡིན་པ་ཡང་ཡོད་དོ། །ཞུགས་པ་ཡང་ཡིན། ཡོངས་སུ་སྨིན་པར་བྱེད་པ་ཉིད་ཀྱང་ཡིན་ལ། ཡོངས་སུ་སྨིན་པ་མ་ཡིན་པ་ཡང་ཡོད་དོ། །ཞུགས་པ་ཡང་ཡིན། ཡོངས་སུ་སྨིན་པ་ཡང་ཡིན་ལ། ཡོངས་སུ་སྨིན་པར་བྱེད་པ་ཉིད་མ་ཡིན་པ་ཡང་ཡོད་དོ། །ཞུགས་པ་ཡང་མ་ཡིན། ཡོངས་སུ་སྨིན་པར་བྱེད་པ་ཉིད་ཀྱང་མ་ཡིན། ཡོངས་སུ་སྨིན་པ་ཡང་མ་ཡིན་པ་ཡང་ཡོད་དོ། །

rigs yod pa dang/ 'jug pa yod pa dang/ yongs su smin par byed pa nyid yod pa dang/ yongs su smin pa yod pa ste/ zhugs pa kho na yin la yongs su smin par byed pa nyid kyang ma yin yongs su smin pa yang ma yin pa yang yod do/ /zhugs pa yang yin/ yongs su smin par byed pa nyid kyang yin la/ yongs su smin pa ma yin pa yang yod do/ /zhugs pa yang yin/ yongs su smin pa yang yin la/ yongs su smin par byed pa nyid ma yin pa yang yod do/ /zhugs pa yang ma yin/ yongs su smin par byed pa nyid kyang ma yin/ yongs su smin pa yang ma yin pa yang yod do/ /

【K2 次第解】【L1 釋八門】【M1 (gotra)種姓rigs】

དེ་ལ་རིགས་གང་ཞེ་ན། སྨྲས་པ། སྔ་མ་བཞིན་ནོ། །

de la rigs gang zhe na/ smras pa/ snga ma bzhin no/ /

【M2 (avatāra)趣入shugs pa】

དེ་ལ་ཞུགས་པ་གང་ཞེ་ན། རིགས་ལ་གནས་པའི་གང་ཟག་གིས་སྔོན་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དང་པ་མ་ཐོབ་པ་ལས་དང་པོར་ཐོབ་པར་གྱུར་ཅིང་ཚུལ་ཁྲིམས་ཡང་དག་པར་ལེན་པ་དང༌། ཐོས་པ་འཛིན་པ་དང༌། གཏོང་བ་སྤེལ་བ་དང༌། ལྟ་བ་སྦྱོང་བར་བྱེད་པ་གང་ཡིན་པ་སྟེ། དེ་ནི་ཞུགས་པ་ཞེས་བྱའོ། །

de la zhugs pa gang zhe na/ rigs la gnas pa'i gang zag gis sngon de bzhin gshegs pas gsungs pa'i chos 'dul ba la dang pa ma thob pa las dang por thob par gyur cing tshul khrims yang dag par len pa dang/ thos pa 'dzin pa dang/ gtong ba spel ba dang/ lta ba sbyong bar byed pa gang yin pa ste/ de ni zhugs pa zhes bya'o/ /

【M3 (paripacyamāna eva)將成熟yoṅs su smin par byed pa ñid】

ཡོངས་སུ་སྨིན་པར་བྱེད་པ་ཉིད་གང་ཞེ་ན། དེ་ལྟར་ཞུགས་པའི་གང་ཟག་དེ་ཉིད་གང་ལ་གནས་ན། ཡོངས་སུ་མྱ་ངན་ལས࿒འདས་པ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ལུས་ཐ་མའི་ལུས་ཕྱི་མ་ཐོབ་པ་མ་གཏོགས་པ། ཞུགས་པའི་གོང་ཡན་ཆད་ནས་སྐྱེ་བ་གོང་ནས་གོང་མ་དག་ཏུ་དབང་པོ་ཤིན་ཏུ་མཆོག་དང༌། གཙོ་བོ་དང༌། དམ་པ་དང༌། ཤིན་ཏུ་ཁྱད་པར་དུ་འཕགས་པ་དག་ཡང་དག་པར་སྒྲུབ་པར་བྱེད་པ་གང་ཡིན་པ་སྟེ། དེ་ནི་ཡོངས་སུ་སྨིན࿒པར་བྱེད་པ་ཉིད་ཅེས་བྱའོ། །

yongs su smin par byed pa nyid gang zhe na/ de ltar zhugs pa'i gang zag de nyid gang la gnas na/ yongs su mya ngan las 'das pa dang/ yang dag pa nyid du nges pa la 'jug par 'gyur ba'i lus tha ma'i lus phyi ma thob pa ma gtogs pa/ zhugs pa'i gong yan chad nas skye ba gong nas gong ma dag tu dbang po shin tu mchog dang/ gtso bo dang/ dam pa dang/ shin tu khyad par du 'phags pa dag yang dag par sgrub par byed pa gang yin pa ste/ de ni yongs su smin par byed pa nyid ces bya'o/ /

【M4 (paripakva)已成熟yoṅs su smin pa】

དེ་ལ་ཡོངས་སུ་སྨིན་པ་གང་ཞེ་ན། དེས་གང་ལ་གནས་ན་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ཐ་མའི་ལུས་ཕྱི་མ་ཐོབ་པར་གྱུར་པ་གང་ཡིན་པ་སྟེ། དེ་ནི་ཡོངས་སུ་སྨིན་པ་ཞེས་བྱའོ། །

de la yongs su smin pa gang zhe na/ des gang la gnas na yongs su mya ngan las 'da' ba dang/ yang dag pa nyid du nges pa la 'jug par 'gyur ba'i tha ma'i lus phyi ma thob par gyur pa gang yin pa ste/ de ni yongs su smin pa zhes bya'o/ /

【M5 (avatīrṇa eva na pāripacyamāno na paripakvaḥ)唯趣入非將成熟非已成熟shugs kho na yin la……ñid kyaṅ ma yin……ma yin pa】

དེ་ལ་ཞུགས་པ་ཁོ་ན་ཡིན་ལ། ཡོངས་སུ་སྨིན་པར་བྱེད་པ་ཉིད་ཀྱང་མ་ཡིན་ལ། ཡོངས་སུ་སྨིན་པ་ཡང་མ་ཡིན་པ་གང་ཞེ་ན། དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དང་པོར་དད་པ་དང༌། ལྟ་བ་སྦྱོང་བར་བྱེད་པའི་བར་ནི་ཐོབ་པར་འགྱུར་ལ། དེའི་གོང་དུ་ནི་སྐྱེ་བ་གཅིག་ཙམ་ཡང་མངོན་པར་སྒྲུབ་པར་མི་བྱེད་པ་གང་ཡིན་པ་སྟེ། དེ་ནི་ཞུགས་པ་ཁོ་ན་ཡིན་ལ། ཡོངས་སུ་སྨིན་པར་བྱེད་པ་ཉིད་ཀྱང་མ་ཡིན། ཡོངས་སུ་སྨིན་པ་ཡང་མ་ཡིན་པ་ཞེས་བྱའོ། །

de la zhugs pa kho na yin la/ yongs su smin par byed pa nyid kyang ma yin la/ yongs su smin pa yang ma yin pa gang zhe na/ de bzhin gshegs pas gsungs pa'i chos 'dul ba la dang por dad pa dang/ lta ba sbyong bar byed pa'i bar ni thob par 'gyur la/ de'i gong du ni skye ba gcig tsam yang mngon par sgrub par mi byed pa gang yin pa ste/ de ni zhugs pa kho na yin la/ yongs su smin par byed pa nyid kyang ma yin/ yongs su smin pa yang ma yin pa zhes bya'o/ /

【M6 (avatīrṇa pāripacyamāno na paripakvaḥ)亦趣入亦將成熟非已成熟shugs pa yaṅ yin……ñid kyaṅ yin la……pa ma yin pa】

དེ་ལ་ཞུགས་པ་ཡང་ཡིན། ཡོངས་སུ་སྨིན་པར་བྱེད་པ་ཉིད་ཀྱང་ཡིན་ལ་ཡོངས་སུ་སྨིན་པ་མ་ཡིན་པ་གང་ཞེ་ན། དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དང་པོ་དད་པ་དང༌། ལྟ་བ་སྦྱོང་བར་བྱེད་པའི་བར࿒ཡོངས་སུ་ཐོབ་པར་གྱུར་ལ། དེའི་གོང་དུ་ནི་སྐྱེ་བ་གཅིག་གམ། གཉིས་སམ། རབ་ཏུ་མང་པོ་དག་ཀྱང་མངོན་པར་སྒྲུབ་པར་བྱེད་མོད་ཀྱི། གང་ལ་གནས་ན་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ཐ་མའི་ལུས་ཕྱི་མ་མ་ཐོབ་པ་གང་ཡིན་པ་སྟེ། དེ་ནི་ཞུགས་པ་ཡང་ཡིན། ཡོངས་སུ་སྨིན་པར་བྱེད་པ་ཉིད་ཀྱང་ཡིན་ལ། ཡོངས་སུ་སྨིན་པ་མ་ཡིན་པ་ཞེས་བྱའོ། །

de la zhugs pa yang yin/ yongs su smin par byed pa nyid kyang yin la yongs su smin pa ma yin pa gang zhe na/ de bzhin gshegs pas gsungs pa'i chos 'dul ba la dang po dad pa dang/ lta ba sbyong bar byed pa'i bar yongs su thob par gyur la/ de'i gong du ni skye ba gcig gam/ gnyis sam/ rab tu mang po dag kyang mngon par sgrub par byed mod kyi/ gang la gnas na yongs su mya ngan las 'da' ba dang/ yang dag pa nyid du nges pa la 'jug par 'gyur ba'i tha ma'i lus phyi ma ma thob pa gang yin pa ste/ de ni zhugs pa yang yin/ yongs su smin par byed pa nyid kyang yin la/ yongs su smin pa ma yin pa zhes bya'o/ /

【M7 (avatīrṇa pāripakvo na paripacyamānaḥ)亦趣入亦已成熟非將成熟shugs pa yaṅ yin……pa yaṅ yin la ……ñid ma yin pa】

དེ་ལ་ཞུགས་པ་ཡང་ཡིན། ཡོངས་སུ་སྨིན་པ་ཡང་ཡིན་ལ། ཡོངས་སུ་སྨིན་པར་བྱེད་པ་ཉིད་མ་ཡིན་པ་གང༌ཞེ་ན། འདི་ལྟ་སྟེ། དེ་ལྟར་ཞུགས་པའི་གང་ཟག་དེ་ཉིད་ཀྱིས། གང་ལ་གནས་ན་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ཐ་མའི་ལུས་ཕྱི་མ་ཐོབ་ཅིང་རྙེད་པར་གྱུར་པ་གང་ཡིན་པ་སྟེ། དེ་ནི་ཞུགས་པ་ཡང་ཡིན། ཡོངས་སུ་སྨིན་པ་ཡང་ཡིན་ལ། ཡོངས་སུ་སྨིན་པར་བྱེད་པ་ཉིད་མ་ཡིན་པ་ཞེས་བྱའོ། །

de la zhugs pa yang yin/ yongs su smin pa yang yin la/ yongs su smin par byed pa nyid ma yin pa gangzhe na/ 'di lta ste/ de ltar zhugs pa'i gang zag de nyid kyis/ gang la gnas na yongs su mya ngan las 'da' ba dang/ yang dag pa nyid du nges pa la 'jug par 'gyur ba'i tha ma'i lus phyi ma thob cing rnyed par gyur pa gang yin pa ste/ de ni zhugs pa yang yin/ yongs su smin pa yang yin la/ yongs su smin par byed pa nyid ma yin pa zhes bya'o/ /

【M8 (avatīrṇa paripacyamāno na paripakvaḥ)非已趣入非將成熟非已成熟shugs pa yaṅ ma yin……ñid kyaṅ ma yin……ma yin pa】

དེ་ལ་ཞུགས་པ་ཡང་མ་ཡིན། ཡོངས་སུ་སྨིན་པར་བྱེད་པ་ཉིད་ཀྱང་མ་ཡིན། ཡོངས་སུ་སྨིན་པ་ཡང་མ་ཡིན་པ་གང་ཞེ་ན། འདི་ལྟ་སྟེ། ཡོངས་སུ་མྱ་ངན་ལས་འདའ་བའི་ཆོས་ཅན་གྱི་གང་ཟག་རིགས་ཁོ་ན་ལ་གནས་ལ། མ་ཞུགས་པ་གང་ཡིན་པ་སྟེ། དེ་ནི་གང་ཟག་ཞུགས་པ་ཡང་མ་ཡིན། ཡོངས་སུ་སྨིན་པར་བྱེད་པ་ཉིད་ཀྱང་མ་ཡིན། ཡོངས་སུ་སྨིན་པ་ཡང་མ་ཡིན་པ་ཞེས་བྱ་སྟེ། འོན་ཀྱང་དེ་ནི་འཇུག་པ་དང༌། ཡོངས་སུ་སྨིན་པར་འགྱུར་བའི་སྐལ་བ་ཡོད་པ་ཁོ་ན་ཡིན་ནོ། ། གང་ཟག་གང་འཇུག་པ་དང༌། ཡོངས་སུ་སྨིན་པར་འགྱུར་བའི་སྐལ་བ་མེད་པ་ཁོ་ན་ཡིན་པ་ཡང་ཡོད་དེ༑ འདི་ལྟ་སྟེ། ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་གང་ཟག་རིགས་མེད་པ་གང་ཡིན་པ་སྟེ། དེ་ནི་འཇུག་པ་དང༌། ཡོངས་སུ་སྨིན་པར་འགྱུར་བའི་སྐལ་བ་ཡང་གཏན་མེད་པ་ཁོ་ན་ཡིན་ལ། ཡོངས་སུ་མྱ་ངན་ལས་འདའ་བར་འགྱུར་བའི་སྐལ་བ࿒ལྟ་ཡོད་པ་ཡིན་རེ་སྐན།། །།

de la zhugs pa yang ma yin/ yongs su smin par byed pa nyid kyang ma yin/ yongs su smin pa yang ma yin pa gang zhe na/ 'di lta ste/ yongs su mya ngan las 'da' ba'i chos can gyi gang zag rigs kho na la gnas la/ ma zhugs pa gang yin pa ste/ de ni gang zag zhugs pa yang ma yin/ yongs su smin par byed pa nyid kyang ma yin/ yongs su smin pa yang ma yin pa zhes bya ste/ 'on kyang de ni 'jug pa dang/ yongs su smin par 'gyur ba'i skal ba yod pa kho na yin no/ / gang zag gang 'jug pa dang/ yongs su smin par 'gyur ba'i skal ba med pa kho na yin pa yang yod de| 'di lta ste/ yongs su mya ngan las mi 'da' ba'i chos can gyi gang zag rigs med pa gang yin pa ste/ de ni 'jug pa dang/ yongs su smin par 'gyur ba'i skal ba yang gtan med pa kho na yin la/ yongs su mya ngan las 'da' bar 'gyur ba'i skal ba lta yod pa yin re skan// //

【L2 攝八為六，重釋成就】【M1 牒諸人六位所攝gnas drug gis bsdus pa】

ཉན་ཐོས་ཀྱི་ས། བམ་པོ་གཉིས་པ།

nyan thos kyi sa/ bam po gnyis pa/

དེ་ལ་གང་ཟག་དེ་དག་ཐམས་ཅད་ནི། གནས་དྲུག་གིས་བསྡུས་པ་ཡིན་ཏེ། དྲུག་གང་ཞེ་ན། སྐལ་བ་དང་ལྡན་པ་དང༌། དགེ་བའི་རྩ་བ་ཆུང་དུ་དང་ལྡན་པ་དང༌། དགེ་བའི་རྩ་བ་འབྲིང་དང་ལྡན་པ་དང་། དགེ་བའི་རྩ་བ་ཆེན་པོ་དང་ལྡན་པ་དང༌། མཐར་ཐུག་པའི་སྦྱོར་བ་ལ་གནས་པ་དང༌། མཐར་ཐུག་པར་གྱུར་པས་སོ། །

de la gang zag de dag thams cad ni/ gnas drug gis bsdus pa yin te/ drug gang zhe na/ skal ba dang ldan pa dang/ dge ba'i rtsa ba chung du dang ldan pa dang/ dge ba'i rtsa ba 'bring dang ldan pa dang / dge ba'i rtsa ba chen po dang ldan pa dang/ mthar thug pa'i sbyor ba la gnas pa dang/ mthar thug par gyur pas so/ /

【M2 徵釋六位】【N1 bhavya pudgalaḥ堪能補特伽羅gaṇ zag skal ba daṅ ldan pa】

དེ་ལ་གང་ཟག་སྐལ་བ་དང་ལྡན་པ་གང་ཞེ་ན། རིགས་ལ་གནས་པ་ནི་ཡིན་ལ། ད་དུང་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དང་པོར་དད་པ་དང༌། ལྟ་བ་སྦྱོང་བར་བྱེད་པའི་བར་དག་མ་ཐོབ་པ་གང་ཡིན་པ་སྟེ། དེ་ནི་གང་ཟག་སྐལ་བ་དང་ལྡན་པ་ཞེས་བྱའོ། །

de la gang zag skal ba dang ldan pa gang zhe na/ rigs la gnas pa ni yin la/ da dung de bzhin gshegs pas gsungs pa'i chos 'dul ba la dang por dad pa dang/ lta ba sbyong bar byed pa'i bar dag ma thob pa gang yin pa ste/ de ni gang zag skal ba dang ldan pa zhes bya'o/ /

【N2 mṛdukuśalamūlasamanvāgataḥ pudgalaḥ成就下品善根補特伽羅gaṇ zag dgba'i rtsa ba 'briṅ du daṅ ldan pa】

དེ་ལ་གང་ཟག་དགེ་བའི་རྩ་བ་ཆུང་དུ་དང༌ལྡན་པ་གང་ཞེ་ན། རིགས་ལ་གནས་པ་དེས་དེ་བཞིན་གཤེགས་པས་གསུངས་པའི་ཆོས་འདུལ་བ་ལ་དང་པོར་དད་པ་དང༌། ལྟ་བ་སྦྱོང་བའི་བར་དག་ཐོབ་པར་གྱུར་པ་གང་ཡིན་པ་སྟེ། དེ་ནི་གང་ཟག་དགེ་བའི་རྩ་བ་ཆུང་དུ་དང་ལྡན་པ་ཞེས་བྱའོ། །

de la gang zag dge ba'i rtsa ba chung du dangldan pa gang zhe na/ rigs la gnas pa des de bzhin gshegs pas gsungs pa'i chos 'dul ba la dang por dad pa dang/ lta ba sbyong ba'i bar dag thob par gyur pa gang yin pa ste/ de ni gang zag dge ba'i rtsa ba chung du dang ldan pa zhes bya'o/ /

【N3 mṛdyakuśalamūlasamanvāgataḥ pudgalaḥ成就中品善根補特伽羅gaṇ zag dge ba'i 】

དེ་ལ་གང་ཟག་དགེ་བའི་རྩ་བ་འབྲིང་དང་ལྡན་པ་གང་ཞེ་ན། གང་ཟག་རིགས་ལ་གནས་པས་དེས་དེ་བཞིན་གཤེགས་པས་གསུངས་པའི་ཆོས་འདུལ་བ་ལ། དང་པོར་དད་པ་ཐོབ་ཅིང་ལྟ་བ་སྦྱངས་པའི་བར་དུ་ཡང་བྱས་ལ། དེའི་འོག་ཏུ་སྐྱེ་བ་གཅིག་གམ། གཉིས་སམ། རབ་ཏུ་མང་པོ་དག་མངོན་པར་སྒྲུབ་པར་བྱེད་ཅིང༌། ཁྱད་པར་དུ་འགྲོ་བར་ཡང་བྱེད་ལ། གང་ལ་གནས་ན་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ༌འཇུག་པར་འགྱུར་བའི་ཐ་མའི་ལུས་ཕྱི་མ་ནི་མ་ཐོབ་པ་གང་ཡིན་པ་སྟེ། དེ་ནི་གང་ཟག་དགེ་བའི་རྩ་བ་འབྲིང་དང་ལྡན་པ་ཞེས་བྱའོ། །

de la gang zag dge ba'i rtsa ba 'bring dang ldan pa gang zhe na/ gang zag rigs la gnas pas des de bzhin gshegs pas gsungs pa'i chos 'dul ba la/ dang por dad pa thob cing lta ba sbyangs pa'i bar du yang byas la/ de'i 'og tu skye ba gcig gam/ gnyis sam/ rab tu mang po dag mngon par sgrub par byed cing/ khyad par du 'gro bar yang byed la/ gang la gnas na yongs su mya ngan las 'da' ba dang/ yang dag pa nyid du nges pa la'jug par 'gyur ba'i tha ma'i lus phyi ma ni ma thob pa gang yin pa ste/ de ni gang zag dge ba'i rtsa ba 'bring dang ldan pa zhes bya'o/ /

【N4 adhimātrakuśalamūlasamanvāgataḥ pudgalaḥ成就上品善根補特伽羅gaṇ zag dge ba'i rtsa ba chen po daṅ ldan pa】

དེ་ལ་གང་ཟག་དགེ་བའི་རྩ་བ་ཆེན་པོ་དང་ལྡན་པ་གང་ཞེ་ན། གང་ཟག་ཁྱད་པར་དུ་འགྲོ་བ་དེ་ཉིད་ཀྱིས། གང་གི་ཚེ་གང་ལ་གནས་ན་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ཐ་མའི་ལུས་ཕྱི་མ་ཐོབ་པར࿒གྱུར་པ་གང་ཡིན་པ་སྟེ། དེ་ནི࿒གང་ཟག་དགེ་བའི་རྩ་བ་ཆེན་པོ་དང་ལྡན་པ་ཞེས་བྱའོ། །

de la gang zag dge ba'i rtsa ba chen po dang ldan pa gang zhe na/ gang zag khyad par du 'gro ba de nyid kyis/ gang gi tshe gang la gnas na yongs su mya ngan las 'da' ba dang/ yang dag pa nyid du nges pa la 'jug par 'gyur ba'i tha ma'i lus phyi ma thob par gyur pa gang yin pa ste/ de ni gang zag dge ba'i rtsa ba chen po dang ldan pa zhes bya'o/ /

【N5 niṣṭhāprāyogikaḥ gaṇ zag究竟方便補特伽羅gaṇ zag mthar thug pa'i sbyor ba la gnas pa】

དེ་ལ་གང་ཟག་མཐར་ཐུག་པའི་སྦྱོར་བ་ལ་གནས་པ་གང་ཞེ་ན། གང་ཟག་གང་ལ་གནས་ན་ཡོངས་སུ་མྱ་ངན་ལས་འདའ་བ་དང༌། ཡང་དག་པ་ཉིད་དུ་ངེས་པ་ལ་འཇུག་པར་འགྱུར་བའི་ཐ་མའི་ལུས་ཕྱི་མ་ཐོབ་ཅིང༌། ཟག་པ་ཟད་པར་བྱ་བའི་ཕྱིར། ཡང་དག་པའི་གདམས་ངག་དང་རྗེས་སུ་བསྟན་པའི་དམ་པའི་ཆོས་མཉམ་པ་ཡང་ཐོབ་ནས། ཡང་དག་པ་ཉིད་དུ་བརྩོན་པར་བྱེད་ལ། ད་དུང་རྣམ་པ་ཐམས་ཅད་ཀྱི་ཐམས་ཅད་དུ་ཟག་པ་ཟད་པ་ནི་མ་ཐོབ་ཅིང༌། མཐར་ཐུག་པར་ཡང་མི་འགྲོ་བ་གང་ཡིན་པ་སྟེ། དེ་ནི་གང་ཟག་མཐར་ཐུག་པའི་སྦྱོར་བ་ལ་གནས་པ་ཞེས་བྱའོ། །

de la gang zag mthar thug pa'i sbyor ba la gnas pa gang zhe na/ gang zag gang la gnas na yongs su mya ngan las 'da' ba dang/ yang dag pa nyid du nges pa la 'jug par 'gyur ba'i tha ma'i lus phyi ma thob cing/ zag pa zad par bya ba'i phyir/ yang dag pa'i gdams ngag dang rjes su bstan pa'i dam pa'i chos mnyam pa yang thob nas/ yang dag pa nyid du brtson par byed la/ da dung rnam pa thams cad kyi thams cad du zag pa zad pa ni ma thob cing/ mthar thug par yang mi 'gro ba gang yin pa ste/ de ni gang zag mthar thug pa'i sbyor ba la gnas pa zhes bya'o/ /

【N6 niṣṭhāgataḥ pudgalaḥ已到究竟補特伽羅gaṇ zag mthar thug par gyur pa】

དེ་ལ་གང་ཟག་མཐར་ཐུག་པར་གྱུར་པ་གང་ཞེ་ན། འདི་ལྟ་སྟེ། ཟག་པ་ཟད་པར་བྱ་བའི་ཕྱིར། ཇི་ལྟ་ཇི་ལྟར་ཡང་དག་པར་གདམས་ཤིང་རྗེས་སུ་བསྟན་པ་དེ་ལྟ་དེ་ལྟར་སྒྲུབ་པར་བྱེད་ཅིང༌། རྣམ་པ་ཐམས་ཅད་ཀྱི་ཐམས་ཅད་དུ་ཟག་པ་ཟད་པ་ཡང་ཐོབ་ལ། བྱ་བ་བྱས་ཤིང་མཆོག་ཏུ་བསིལ་བའི་དངོས་པོ་ཐོབ་པར་གྱུར་པ་གང་ཡིན་པ་སྟེ། དེ་ནི་གང་ཟག་མཐར་ཐུག་པར་གྱུར་པ་ཞེས་བྱའོ། །

de la gang zag mthar thug par gyur pa gang zhe na/ 'di lta ste/ zag pa zad par bya ba'i phyir/ ji lta ji ltar yang dag par gdams shing rjes su bstan pa de lta de ltar sgrub par byed cing/ rnam pa thams cad kyi thams cad du zag pa zad pa yang thob la/ bya ba byas shing mchog tu bsil ba'i dngos po thob par gyur pa gang yin pa ste/ de ni gang zag mthar thug par gyur pa zhes bya'o/ /

【M3 解六位乘前起後】【N1 辨前生後】

དེ་ལ་གང་ཟག་སྐལ་བ་དང་ལྡན་པའི་རང་བཞིན་ཅན་ནི་རིགས་ལ་བརྟེན་ཅིང་གནས་ནས། དགེ་བའི་རྩ་བ་ཆུང་དུ་དག་ཐོབ་ཅིང་ཞུགས་པར་ཡང་འགྱུར་རོ། །དེ་ལ་ཞུགས་པར་གྱུར་ནས། དགེ་བའི་རྩ་བ་ཆུང་དུ་དག་ལ་བརྟེན་ཅིང་གནས་ནས། དགེ་བའི་རྩ་བ་འབྲིང་དག་ཐོབ་ཅིང་དེ་དག་གིས་ཀྱང་བདག་ཉིད་ཡོངས་སུ་སྨིན་པར་བྱེད་དོ། །དེ་དེ་ལྟར་ཡོངས་སུ་སྨིན་པར་བྱེད་པ་ན། དགེ་བའི་རྩ་བ་འབྲིང་དག་ལ་བརྟེན་ཅིང་གནས་ནས། དགེ་བའི་རྩ་བ་ཆེན་པོ་དག་འཐོབ་ཅིང་ཡོངས་སུ་སྨིན་པར་ཡང་འགྱུར་རོ། །དེ་དགེ་བའི་རྩ་བ་ཆེན་པོ་དག་གི་རྒྱུས་ཡང་དག་པར་བསྒྲུབས་པའི་ལུས་ཐོབ་པ་ནས། གང་གི་ཚེ་ཚོགས་ཡང་དག་པར་སྒྲུབ་པར་བྱེད་ཅིང༌། སེམས་རྩེ་གཅིག་པ་ཉིད་ལ་ཡང་རེག་པར་བྱེད་ལ། ཡང་དག་པ་ཉིད་དུ་ངེས་པ་ལ་འཇུག་པར་བྱེད་དེ། རྒྱུན་ཏུ་ཞུགས་པའི་འབྲས་བུའམ། ལན་ཅིག་ཕྱིར་འོང་བའི་འབྲས་བུའམ། ཕྱིར་མི་འོང་བའི་འབྲས་བུ་མངོན་སུམ་དུ་བྱེད་ལ། འབྲས་བུའི་མཆོག་དགྲ་བཅོམ་པ་ཉིད་ནི་མངོན་སུམ་དུ་མི་བྱེད་པ་དེའི་ཚེ་ན་ནི། །མཐར་ཐུག་པའི་སྦྱོར་བ་ལ་གནས་པ་ཞེས་བྱའོ། །གང་གི་ཚེ་ཉོན་མོངས་པ་ཐམས་ཅད་སྤངས་པའི་དགྲ་བཅོམ་པ་ཉིད་མངོན་སུམ་དུ་བྱེད་པ་དེའི་ཚེ་ན་ནི་མཐར་ཐུག་པར་གྱུར་པ་ཡིན་ནོ། །གང་ཟག་རྣམ་པར་གཞག་པ་དྲུག་པོ་དེ་དག་གིས་ནི་ཉན་ཐོས་ཀྱི་སྤྱོད་པ་ཐམས་ཅད་ཀྱི་དང་པོ་དང༌། དབུས་དང༌། མཐའ་དག་བསྟན་ཏེ།

de la gang zag skal ba dang ldan pa'i rang bzhin can ni rigs la brten cing gnas nas/ dge ba'i rtsa ba chung du dag thob cing zhugs par yang 'gyur ro/ /de la zhugs par gyur nas/ dge ba'i rtsa ba chung du dag la brten cing gnas nas/ dge ba'i rtsa ba 'bring dag thob cing de dag gis kyang bdag nyid yongs su smin par byed do/ /de de ltar yongs su smin par byed pa na/ dge ba'i rtsa ba 'bring dag la brten cing gnas nas/ dge ba'i rtsa ba chen po dag 'thob cing yongs su smin par yang 'gyur ro/ /de dge ba'i rtsa ba chen po dag gi rgyus yang dag par bsgrubs pa'i lus thob pa nas/ gang gi tshe tshogs yang dag par sgrub par byed cing/ sems rtse gcig pa nyid la yang reg par byed la/ yang dag pa nyid du nges pa la 'jug par byed de/ rgyun tu zhugs pa'i 'bras bu'am/ lan cig phyir 'ong ba'i 'bras bu'am/ phyir mi 'ong ba'i 'bras bu mngon sum du byed la/ 'bras bu'i mchog dgra bcom pa nyid ni mngon sum du mi byed pa de'i tshe na ni/ /mthar thug pa'i sbyor ba la gnas pa zhes bya'o/ /gang gi tshe nyon mongs pa thams cad spangs pa'i dgra bcom pa nyid mngon sum du byed pa de'i tshe na ni mthar thug par gyur pa yin no/ /gang zag rnam par gzhag pa drug po de dag gis ni nyan thos kyi spyod pa thams cad kyi dang po dang/ dbus dang/ mtha' dag bstan te/

【N2 明攝聲聞盡】

དེ་ལ་རིགས་ཀྱིས་ནི་ཉན་ཐོས་ཀྱི་སྤྱོད་པ་དང་པོ་བསྟན་ཏོ། །མཐར་ཐུག་པར་གྱུར་པས་ནི་མཐའ་བསྟན་ཏོ། །དེ་ལས་གཞན་པ་དག་གིས་ནི་དབུས་བསྟན་ཏོ། །

de la rigs kyis ni nyan thos kyi spyod pa dang po bstan to/ /mthar thug par gyur pas ni mtha' bstan to/ /de las gzhan pa dag gis ni dbus bstan to/ /

【L3 解趣入遲速】【M1 問】

དེ་ལ་ཅི་ཞུགས་པའི་གང་ཟག་ཐམས་ཅད་ཀྱི་ཡོངས་སུ་མྱ་ངན་ལས࿒འདས་པ་དུས་ཀྱི་ཚད་ངེས་ཤིང་མཉམ་པ་ཡིན་ནམ། འོན་ཏེ་ཐམས་ཅད་ཀྱི་ཡོངས་སུ་མྱ་ངན་ལས་འདའ་བའི་དུས་ཀྱི་ཚད་མ་ངེས་ཤིང་མི་མཉམ་པ་ཡིན་ཞེ་ན།

de la ci zhugs pa'i gang zag thams cad kyi yongs su mya ngan las 'das pa dus kyi tshad nges shing mnyam pa yin nam/ 'on te thams cad kyi yongs su mya ngan las 'da' ba'i dus kyi tshad ma nges shing mi mnyam pa yin zhe na/

【M2 答：parimāṇaniyatas tulya……aparimā定量時等得涅槃、不定量時不等得涅槃dus kyi tshad ṅes śin mñam pa……tshad maṅes ……mi mñam……】

སྨྲས་པ། དེ་དག་ཐམས་ཅད་ཀྱི་ཡོངས་སུ་མྱ་ངན་ལས་འདའ་བའི་དུས་ཀྱི་ཚད་ངེས་པ་ཡང་མ་ཡིན་ལ་མཉམ་པ་ཡང་མ་ཡིན་ནོ། །འོན་ཀྱང་དེ་དག་ནི་ཇི་ལྟར་རིགས་པ་དང༌། རྐྱེན་ཇི་ལྟར་རྙེད་པས་ཡོངས་སུ་མྱ་ངན་ལས་འདའ་བར་རིག་པར་བྱ་སྟེ། ཁ་ཅིག་ནི་ཡུན་རིང་པོས་ཡོངས་སུ་མྱ་ངན་ལས་འདའ་བར་འགྱུར་རོ། །ཁ་ཅིག་ནི་ཧ་ཅང་ཡུན་རིང་པོ་མ་ཡིན་པས་སོ། །ཁ་ཅིག་ནི་མྱུར་བ་ཁོ་ནས་སོ། །དེ་ལྟ་མོད་ཀྱི་རིགས་ལ་གནས་པའི་གང་ཟག་ཐམས་ཅད་པས། མྱུར་བར་ཡོངས་སུ་མྱ་ངན་ལས་འདའ་བར་བྱེད་པ་གང་ཡིན་པ་དེ་ཡང༌། གདོན་མི་ཟ་བར་སྐྱེ་བ་གསུམ་མངོན་པར་སྒྲུབ་པར་བྱེད་དེ། སྐྱེ་བ་གཅིག་ལ་ནི་འཇུག་པར་བྱེད་དོ། །གཅིག་ལ་ནི་ཡོངས་སུ་སྨིན་པར་བྱེད་དོ། །གཅིག་ལ་ནི་ཡོངས་སུ་སྨིན་པར་གྱུར་པ་ཡིན་ཏེ། དེ་ཉིད་ལ་ཡོངས་སུ་མྱ་ངན་ལས་འདའ་བར་བྱེད་དོ། །གལ་ཏེ་ཡོངས་སུ་མྱ་ངན་ལས་མི་འདའ་ན་ནི། དེ་གདོན་མི་ཟ་བར་སློབ་པས་འཆི་བའི་དུས་བྱེད་པར་འགྱུར་ཞིང༌། །རེ་ལྟར་ཐོགས་ན་ཡང་སྲིད་པ་བདུན་ལས་ལྷག་པར་མངོན་པར་སྒྲུབ་པར་མི་བྱེད་དེ།

smras pa/ de dag thams cad kyi yongs su mya ngan las 'da' ba'i dus kyi tshad nges pa yang ma yin la mnyam pa yang ma yin no/ /'on kyang de dag ni ji ltar rigs pa dang/ rkyen ji ltar rnyed pas yongs su mya ngan las 'da' bar rig par bya ste/ kha cig ni yun ring pos yongs su mya ngan las 'da' bar 'gyur ro/ /kha cig ni ha cang yun ring po ma yin pas so/ /kha cig ni myur ba kho nas so/ /de lta mod kyi rigs la gnas pa'i gang zag thams cad pas/ myur bar yongs su mya ngan las 'da' bar byed pa gang yin pa de yang/ gdon mi za bar skye ba gsum mngon par sgrub par byed de/ skye ba gcig la ni 'jug par byed do/ /gcig la ni yongs su smin par byed do/ /gcig la ni yongs su smin par gyur pa yin te/ de nyid la yongs su mya ngan las 'da' bar byed do/ /gal te yongs su mya ngan las mi 'da' na ni/ de gdon mi za bar slob pas 'chi ba'i dus byed par 'gyur zhing/ /re ltar thogs na yang srid pa bdun las lhag par mngon par sgrub par mi byed de/

【J3 結】

དེ་ནི་འཇུག་པའི་རྣམ་པར་གཞག་པ་ཞེས་བྱའོ། །

de ni 'jug pa'i rnam par gzhag pa zhes bya'o/ /

【I3 avatīrṇasya pudgalasya liṅgāni已趣入者所有諸相shugs pa'i gan zag gi rtags rnams】【J1 已趣入者八相】【K1 prathamam avatīrṇasya pudgalasya liṅgāni第一已趣入補特伽羅已趣入相shugs pa'i gan zag gi rtags daṅ bo】

ཞུགས࿒པའི་གང་ཟག་གི་རྟགས་རྣམས་གང་ཞེ་ན། འདི་ལ་རིགས་ལ་ནས་པའི་གང་ཟག་ནི་ཞུགས་པ་ཁོ་ན་ཙམ་གྱིས་གང་གི་ཚེ། ཚེ་གཞན་དུ་འཕོས་ཤིང་རང་གི་སྟོན་པ་དང༌། ཆོས་འདུལ་བ་དག་བརྗེད་པར་གྱུར་ཀྱང༌། ཉེས་པར་བཤད་པ་དང༌། ལེགས་པར་གསུངས་པའི་ཆོས་འདུལ་བ་དག་ཡོད་ཅིང་མེད་པ་མ་ཡིན་ལ། ཉེས་པར་བཤད་པའི་ཆོས་འདུལ་བའི་བསྔགས་པ་དང༌། བསྟོད་པ་དང༌། ཕན་ཡོན་དག་རྣམ་གྲངས་དུ་མར་ཐོས་ཀྱང༌། དེ་ལ་འཇུག་པར་མི་བྱེད་ཅིང་རབ་ཏུ་འབྱུང་བར་མི་བྱེད་དོ། །ཞུགས་ཤིང་རབ་ཏུ་བྱུང་ན་ཡང༌། དཔེར་ན་སྦྲང་རྩི་ལས་སྐྱེས་པའི་སྲོག་ཆགས་ཚར་བཅུག་པའམ། འདོད་པ་ལ་ལོངས་སྤྱོད་པར་བྱེད་པ་ལྗན་ལྗིན་གྱི་རྫབ་ཏུ་བཅུག་པ་བཞིན་ཏུ། དེ་ཡང་འདི་ལྟ་སྟེ། སྔོན་གྱི་རྒྱུའི་སྟོབས་བསྐྱེད་པ་ཁོ་ནས་དེ་ལ་རང་བཞིན་གྱིས་མི་དགའ་བཞིན་དུ་གནས་ཤིང་མྱུར་བ་མྱུར་བ་ཁོ་ནར་ཕྱིར་ལྡོག་པར་འགྱུར་རོ། །ལེགས་པར་གསུངས་པའི་ཆོས་འདུལ་བའི་བསྔགས་པ་དང༌། བསྟོད་པ་དང༌། ཕན་ཡོན་ཅུང་ཟད་ཙམ་དང་ངན་ངོན་ཙམ་དག་མཉན་ཀྱང་རུང་མ་མཉན་ཀྱང་རུང༌། །ཐོས་ཀྱང་རུང་མ་ཐོས་ཀྱང་རུང་སྟེ། མྱུར་བ་མྱུར་བ་ཁོ་ནར་དེ་ལ་འཇུག་ཅིང༌། རབ་ཏུ་འབྱུང་ལ། དེ་ལྟར་ཞུགས་ཤིང་རབ་ཏུ་བྱུང་ནས་ཀྱང༌། དཔེར་ན་སྦྲང་རྩི་ལས་སྐྱེས་པའི་སྲོག་ཆགས་སྦྲང་རྩིར་བཅུག་པའམ། འདོད་པ་ལ་ལོངས་སྤྱོད་པར་བྱེད་པ་འདོད་པའི་སྤྱོད་པ་གྱ་ནོམ་པ་དག་ལ་བཀོད་པ་བཞིན་དུ། དེ་ཡང་འདི་ལྟ་སྟེ། སྔོན་གྱི་རྒྱུའི་སྟོབས་བསྐྱེད་པ་ཁོ་ནས། དེ་ལ་རང་བཞིན་གྱིས་དགའ་བ་བཞིན་དུ་གནས་ཤིང༌། ཕྱིར་ལྡོག་པར་མི་འགྱུར་ཏེ། དེ་ནི་ཞུགས་པའི་གང་ཟག་གི་རྟགས་དང་པོ་ཡིན་ནོ། །

zhugs pa'i gang zag gi rtags rnams gang zhe na/ 'di la rigs la nas pa'i gang zag ni zhugs pa kho na tsam gyis gang gi tshe/ tshe gzhan du 'phos shing rang gi ston pa dang/ chos 'dul ba dag brjed par gyur kyang/ nyes par bshad pa dang/ legs par gsungs pa'i chos 'dul ba dag yod cing med pa ma yin la/ nyes par bshad pa'i chos 'dul ba'i bsngags pa dang/ bstod pa dang/ phan yon dag rnam grangs du mar thos kyang/ de la 'jug par mi byed cing rab tu 'byung bar mi byed do/ /zhugs shing rab tu byung na yang/ dper na sbrang rtsi las skyes pa'i srog chags tshar bcug pa'am/ 'dod pa la longs spyod par byed pa ljan ljin gyi rdzab tu bcug pa bzhin tu/ de yang 'di lta ste/ sngon gyi rgyu'i stobs bskyed pa kho nas de la rang bzhin gyis mi dga' bzhin du gnas shing myur ba myur ba kho nar phyir ldog par 'gyur ro/ /legs par gsungs pa'i chos 'dul ba'i bsngags pa dang/ bstod pa dang/ phan yon cung zad tsam dang ngan ngon tsam dag mnyan kyang rung ma mnyan kyang rung/ /thos kyang rung ma thos kyang rung ste/ myur ba myur ba kho nar de la 'jug cing/ rab tu 'byung la/ de ltar zhugs shing rab tu byung nas kyang/ dper na sbrang rtsi las skyes pa'i srog chags sbrang rtsir bcug pa'am/ 'dod pa la longs spyod par byed pa 'dod pa'i spyod pa gya nom pa dag la bkod pa bzhin du/ de yang 'di lta ste/ sngon gyi rgyu'i stobs bskyed pa kho nas/ de la rang bzhin gyis dga' ba bzhin du gnas shing/ phyir ldog par mi 'gyur te/ de ni zhugs pa'i gang zag gi rtags dang po yin no/ /

【K2 dvitīyam avatīrṇasya pudgalasya liṅgāni第二已趣入補特伽羅已趣入相shugs pa'i gan zag gi rtags gñis pa】

གཞན་ཡང་ཞུགས་པའི་གང་ཟག་ནི། རེ་ཞིག་ངན་སོང་དང༌། མི་ཁོམ་པར་འགྲོ་བར་འགྱུར་བའི་ཉོན་མོངས་པ་རྣམས་དང་བྲལ་བ་མ་ཡིན་ན་ཡང༌། མི་ཁོམ་པ་རྣམས་སུ་སྐྱེ་བར་མི་འགྱུར་ཏེ། བཅོམ་ལྡན་འདས་ཀྱིས་ཞུགས་པའི་གང་ཟག་ལ་དགོངས་ནས། གང་ལ་འཇིག་རྟེན་ཡང་དག་ལྟ། །ཆེན་པོ་ཡོད་པར་གྱུར་པ་དེ། །ཚེ་རབས་སྟོང་ཕྲག་རྣམས་སུ་ཡང༌། །ངན་འགྲོར་འགྲོ་བར་མི་འགྱུར་རོ། །ཞེས་གསུངས་པ་ལྟ་བུའོ། །དེ་ཡང་གང་གི་ཚེ་ཡོངས་སུ་སྨིན་པར་འགྱུར་བའི་དགེ་བའི་ཆོས་ཆེན་པོ་དག་ལ་རིམ་གྱིས་ཞུགས་པར་གྱུར་པ་དེའི་ཚེ། མི་ཁོམ་པ་རྣམས་སུ་སྐྱེ་བར་མི་འགྱུར་བ་ལ་བྱའི། གཞན་དག་ལ་ཞུགས་པ་ནི་མ་ཡིན་ཏེ། དེ་ནི་ཞུགས་པའི་གང་ཟག་གི་རྟགས་གཉིས་པ་ཡིན་ནོ། །

gzhan yang zhugs pa'i gang zag ni/ re zhig ngan song dang/ mi khom par 'gro bar 'gyur ba'i nyon mongs pa rnams dang bral ba ma yin na yang/ mi khom pa rnams su skye bar mi 'gyur te/ bcom ldan 'das kyis zhugs pa'i gang zag la dgongs nas/ gang la 'jig rten yang dag lta/ /chen po yod par gyur pa de/ /tshe rabs stong phrag rnams su yang/ /ngan 'gror 'gro bar mi 'gyur ro/ /zhes gsungs pa lta bu'o/ /de yang gang gi tshe yongs su smin par 'gyur ba'i dge ba'i chos chen po dag la rim gyis zhugs par gyur pa de'i tshe/ mi khom pa rnams su skye bar mi 'gyur ba la bya'i/ gzhan dag la zhugs pa ni ma yin te/ de ni zhugs pa'i gang zag gi rtags gnyis pa yin no/ /

【K3 tṛtīyam avatīrṇasya pudgalasya liṅgāni第三已趣入補特伽羅已趣入相shugs pa'i gan zag gi rtags gsum pa】

གཞན་ཡང་ཞུགས་པའི་གང་ཟག་ནི་སངས་རྒྱས་སམ། ཆོས་སམ། དགེ་འདུན་གྱི་ཡོན་ཏན་དག་ཐོས་སམ། དྲན་ནས་དགེ་བ་ངེས་པར་འབྱུང་བ་དང་ལྡན་པའི་དད་པ་རྒྱ་ཆེན་པོའི་སེམས་ཐོབ་པར་འགྱུར་ཞིང༌། དམིགས་པ་དེས་ཡང་དང་ཡང་དུ་དད་པས་བརླན་པའི་སེམས་ཀྱིས་མཚི་མ་ཁྲུག་ཅེས་བྱེད་པ་དང༌། སྤུ་ཟིང་ཞེས་བྱེད་པ་འཐོབ་པར་འགྱུར་ཏེ། དེ་ནི་ཞུགས་པའི་གང་ཟག་གི་རྟགས་གསུམ་པ་ཡིན་ནོ། །

gzhan yang zhugs pa'i gang zag ni sangs rgyas sam/ chos sam/ dge 'dun gyi yon tan dag thos sam/ dran nas dge ba nges par 'byung ba dang ldan pa'i dad pa rgya chen po'i sems thob par 'gyur zhing/ dmigs pa des yang dang yang du dad pas brlan pa'i sems kyis mtshi ma khrug ces byed pa dang/ spu zing zhes byed pa 'thob par 'gyur te/ de ni zhugs pa'i gang zag gi rtags gsum pa yin no/ /

【K4 caturtham avatīrṇasya pudgalasya liṅgāni第四已趣入補特伽羅已趣入相shugs pa'i gan zag gi rtags bshi pa】

གཞན་ཡང་ཞུགས་པའི་གང་ཟག་ནི། འོད་ལྟ་སྟེ། ཁ་ན་མ་ཐོ་བ་ཀུན་འབྱུང་བའི་གནས་ཐམས་ཅད་ལ། རང་བཞིན་གྱིས་ངོ་ཚ་ཤེས་པ་དང༌། ཁྲེལ་ཡོད་པ་ཤས་ཆེན་པོ་དང་ལྡན་པ་ཡིན་ཏེ། དེ་ནི་ཞུགས་པའི་གང་ཟག་གི་རྟགས་བཞི་པ་ཡིན་ནོ། །

gzhan yang zhugs pa'i gang zag ni/ 'od lta ste/ kha na ma tho ba kun 'byung ba'i gnas thams cad la/ rang bzhin gyis ngo tsha shes pa dang/ khrel yod pa shas chen po dang ldan pa yin te/ de ni zhugs pa'i gang zag gi rtags bzhi pa yin no/ /

【K5 pañcamam avatīrṇasya pudgalasya liṅgāni第五已趣入補特伽羅已趣入相shugs pa'i gan zag gi rtags lṅa pa】

གཞན་ཡང་ཞུགས་པའི་གང་ཟག་ནི། ལུང་ནོད་པ་དང༌། ཁ་ཏོན་བྱ་བ་དང༌། ཡོངས་སུ་ཞུ་བ་དང༌། རྣལ་འབྱོར་དུ་བྱ་བ་དང༌། ཡིད་ལ་བྱ་བ་དག་ལ་འདུན་ཅིང་འདུན་པ་དྲག་པོ་དང་ལྡན་ལ། དགེ་བ་གང་ཡིན་ཞེས་ཚོལ་བར་བྱེད་དེ། །དེ་ནི་ཞུགས་པའི་གང་ཟག࿒གི་རྟགས་ལྔ་པ་ཡིན་ནོ། །

gzhan yang zhugs pa'i gang zag ni/ lung nod pa dang/ kha ton bya ba dang/ yongs su zhu ba dang/ rnal 'byor du bya ba dang/ yid la bya ba dag la 'dun cing 'dun pa drag po dang ldan la/ dge ba gang yin zhes tshol bar byed de/ /de ni zhugs pa'i gang zag gi rtags lnga pa yin no/ /

【K6 ṣaṣṭham avatīrṇasya pudgalasya liṅgāni第六已趣入補特伽羅已趣入相shugs pa'i gan zag gi rtags drug pa】

གཞན་ཡང་ཞུགས་པའི་གང་ཟག་ནི་འདི་ལྟ་སྟེ། ཡང་དག་པར࿒བསྒྲུབ་པར་བྱ་བའི་ཕྱིར། ལས་ཀྱི་མཐའ་ཁ་ན་མ་ཐོ་བ་མེད་པ་ཐམས་ཅད་དང༌། དགེ་བའི་ཕྱོགས་ཀྱི་སྦྱོར་བ་ཡང་དག་པར࿒བླངས་པ་ཐམས་ཅད་ལ། དམ་དུ་རྩོམ་པ་དང༌། བརྟན་པར་རྩོམ་པ་དང༌། ཤིན་ཏུ་ངེས་པར་རྩོམ་པ་ཡིན་ཏེ། དེ་ནི་ཞུགས་པའི་གང་ཟག་གི་རྟགས་དྲུག་པ་ཡིན་ནོ། །

gzhan yang zhugs pa'i gang zag ni 'di lta ste/ yang dag par bsgrub par bya ba'i phyir/ las kyi mtha' kha na ma tho ba med pa thams cad dang/ dge ba'i phyogs kyi sbyor ba yang dag par blangs pa thams cad la/ dam du rtsom pa dang/ brtan par rtsom pa dang/ shin tu nges par rtsom pa yin te/ de ni zhugs pa'i gang zag gi rtags drug pa yin no/ /

【K7 saptamam avatīrṇasya pudgalasya liṅgāni第七已趣入補特伽羅已趣入相shugs pa'i gan zag gi rtags bdun pa】

གཞན་ཡང་ཞུགས་པའི་གང་ཟག་ནི་རང་བཞིན་གྱིས་འདོད་ཆགས་ཆུང་བ་ཡིན་ཏེ། ཉོན་མོངས་པའི་ཀུན་ནས་དཀྲིས་པ་ཆུང་དུ་ཆུང་ངུ་དག་འབྱུང་བར་འགྱུར་ཞིང༌། རྒྱུན་གནས་པར་མི་བྱེད་ལ། གཡོ་མེད་པ་དང༌། སྒྱུ་མེད་པ་དང༌། རྒྱགས་པ་དང༌། ང་རྒྱལ་དང༌། ངར་འཛིན་པ་ངེས་པར་བཅོམ་པ་དང༌། ཡོན་ཏན་ལ་མངོན་པར་ཞུགས་པ་དང་། སྐྱོན་ལ་སྡང་བ་ཡིན་ཏེ། དེ་ནི་ཞུགས་པའི་གང་ཟག་གི་རྟགས་བདུན་པ་ཡིན་ནོ། །

gzhan yang zhugs pa'i gang zag ni rang bzhin gyis 'dod chags chung ba yin te/ nyon mongs pa'i kun nas dkris pa chung du chung ngu dag 'byung bar 'gyur zhing/ rgyun gnas par mi byed la/ g.yo med pa dang/ sgyu med pa dang/ rgyags pa dang/ nga rgyal dang/ ngar 'dzin pa nges par bcom pa dang/ yon tan la mngon par zhugs pa dang / skyon la sdang ba yin te/ de ni zhugs pa'i gang zag gi rtags bdun pa yin no/ /

【K8 aṣṭamam avatīrṇasya pudgalasya liṅgāni第八已趣入補特伽羅已趣入相shugs pa'i gan zag gi rtags brgyad pa】

གཞན་ཡང་ཞུགས་པའི་གང་ཟག་ནི་རྟོགས་པར་བྱ་བའི་གནས་རྒྱ་ཆེན་པོ་དག་ལ་སེམས་ཀུན་ཏུ་ཞུམ་པར་མི་འགྱུར་ཞིང༌། བདག་ཉིད࿒དཔའ་འགོང་བར་མི་བྱེད་ལ། མཐུ་མེད་པ་ལ་གནས་པར་མི་བྱེད་ཅིང་མོས་པ་མང་བ་ཡིན་ཏེ། དེ་ནི་ཞུགས་པའི་གང་ཟག་གི་རྟགས་རྣམས་བརྒྱད་པ་ཡིན་ནོ། །

gzhan yang zhugs pa'i gang zag ni rtogs par bya ba'i gnas rgya chen po dag la sems kun tu zhum par mi 'gyur zhing/ bdag nyid dpa' 'gong bar mi byed la/ mthu med pa la gnas par mi byed cing mos pa mang ba yin te/ de ni zhugs pa'i gang zag gi rtags rnams brgyad pa yin no/ /

【J2 己趣入者三品】

ཞུགས་པའི་གང་ཟག་རྣམས་ཀྱི་རྟགས་ནི་དེ་ལྟ་བུ་དང་མཐུན་པ་མང་དུ་ཡོད་པར་རིག་པར་བྱ་སྟེ། དེ་དག་ལས་འདི་ནི་ཕྱོགས་ཙམ་ཞིག་བརྗོད་པ་ཡིན་ནོ། །རྟགས་དེ་དག་ཀྱང་ཞུགས་པའི་གང་ཟག་དགེ་བའི་རྩ་བ་ཆུང་དུ་ལ་གནས་པ་དག་གིས་ནི་བར་དུ་འཆད་པ་དང༌། རྒྱུན་ཆགས་པ་མ་ཡིན་པ་དང༌། རྣམ་པར་མ་དག་པ་སྟེ་ཆུང་བ་ཡིན་ནོ། །དགེ་བའི་རྩ་བ་འབྲིང་ལ་གནས་པ་དག་ནི་འབྲིང་ཡིན་ནོ། །དགེ་བའི་རྩ་བ་ཆེན་པོ་ལ་གནས་པ་དག་གི་ནི་བར་དུ་ཆད་པ་མེད་པ་དང༌། རྒྱུན་ཆགས་པ་དང༌། རྣམ་པར་དག་པ་དང༌། ཆེ་བ་ཡིན་ནོ། །

zhugs pa'i gang zag rnams kyi rtags ni de lta bu dang mthun pa mang du yod par rig par bya ste/ de dag las 'di ni phyogs tsam zhig brjod pa yin no/ /rtags de dag kyang zhugs pa'i gang zag dge ba'i rtsa ba chung du la gnas pa dag gis ni bar du 'chad pa dang/ rgyun chags pa ma yin pa dang/ rnam par ma dag pa ste chung ba yin no/ /dge ba'i rtsa ba 'bring la gnas pa dag ni 'bring yin no/ /dge ba'i rtsa ba chen po la gnas pa dag gi ni bar du chad pa med pa dang/ rgyun chags pa dang/ rnam par dag pa dang/ che ba yin no/ /

【J3 總結入者諸相】

དེ་དག་ནི་ཞུགས་པའི་གང་ཟག་གི་རྟགས་རྣམས་ཡིན༌ནོ། །ཞུགས་པའི་རྟགས་དེ་དག་དང་ལྡན་ན་ཞུགས་པ་ཞེས་བྱ་བའི་གྲངས་སུ་འགྲོ་བ་ཡིན་ནོ། །རིགས་ལ་གནས་པ་དང་ཞུགས་པའི་གང་ཟག་རྣམས་ཀྱི་རྟགས་དེ་དག་ནི་རྗེས་སུ་དཔག་པར་བྱ་བ་ཡིན་པར་རིག་པར་བྱའོ། །སྐྱོབ་པ་སངས་རྒྱས་བཅོམ་ལྡན་འདས་རྣམས་དང༌། ཉན་ཐོས་དམ་པའི་ཕ་རོལ་ཏུ་སོན་པ་རྣམས་ཀྱིས་ནི་དེ་དག་ལ་ཡེ་ཤེས་དང༌གཟིགས་པ་རྣམ་པར་དག་པས་འདི་ལྟ་སྟེ། རིགས་དང་ཞུགས་པ་དག །མངོན་སུམ་དུ་གཟིགས་པའོ། །

de dag ni zhugs pa'i gang zag gi rtags rnams yinno/ /zhugs pa'i rtags de dag dang ldan na zhugs pa zhes bya ba'i grangs su 'gro ba yin no/ /rigs la gnas pa dang zhugs pa'i gang zag rnams kyi rtags de dag ni rjes su dpag par bya ba yin par rig par bya'o/ /skyob pa sangs rgyas bcom ldan 'das rnams dang/ nyan thos dam pa'i pha rol tu son pa rnams kyis ni de dag la ye shes danggzigs pa rnam par dag pas 'di lta ste/ rigs dang zhugs pa dag /mngon sum du gzigs pa'o/ /

【I4 avatīrṇāḥ pudgalāḥ已得趣入補特伽羅shugs pa'i gaṅ zag】

ཞུགས་པའི་གང་ཟག་རྣམས་གང་ཞེ་ན། ཞུགས་པའི་གང་ཟག་ཞུགས་པ་ཁོ་ན་ཡིན་ལ། ཡོངས་སུ་སྨིན་པར་བྱེད་པ་ཡང་མ་ཡིན། ཡོངས་སུ་སྨིན་པ་ཡང་མ་ཡིན། ངེས་པར་འབྱུང་བ་མ་ཡིན་པ་ཡང་ཡོད་དོ། །ཡོངས་སུ་སྨིན་པར་བྱེད་པ་ཡིན་ལ། ཡོངས་སུ་སྨིན་པ་ཡང་མ་ཡིན། ངེས་པར་འབྱུང་བ་མ་ཡིན་པ་ཡང་ཡོད་དོ། །ཡོངས་སུ་སྨིན་པ་ཡིན་ལ། ངེས་པར་འབྱུང་བ་མ་ཡིན་པ་ཡང་ཡོད་དོ། །ངེས་པར་བྱུང་བ་ཡང་ཡོད་དེ། དེ་དག་གི་རྣམ་པར་དབྱེ་བ་ནི་སྔ་མ་བཞིན་དུ་རིགས་པར་བྱའོ། །གང་དག་དེ་དག་ལས་གཞན་པ་གང་ཟག་དབང་པོ་རྟུལ་པོ་ལ་སོགས་པའི་དབྱེ་བ་རིགས་ཀྱི་སའི་སྐབས་སུ་བསྟན་པ་དེ་དག་ཀྱང་འདིར་ཅི་རིགས་སུ་རིག་པར་བྱའོ། །

zhugs pa'i gang zag rnams gang zhe na/ zhugs pa'i gang zag zhugs pa kho na yin la/ yongs su smin par byed pa yang ma yin/ yongs su smin pa yang ma yin/ nges par 'byung ba ma yin pa yang yod do/ /yongs su smin par byed pa yin la/ yongs su smin pa yang ma yin/ nges par 'byung ba ma yin pa yang yod do/ /yongs su smin pa yin la/ nges par 'byung ba ma yin pa yang yod do/ /nges par byung ba yang yod de/ de dag gi rnam par dbye ba ni snga ma bzhin du rigs par bya'o/ /gang dag de dag las gzhan pa gang zag dbang po rtul po la sogs pa'i dbye ba rigs kyi sa'i skabs su bstan pa de dag kyang 'dir ci rigs su rig par bya'o/ /

【H3 總結】

དེ་ལ་འཇུག་པའི་རང་བཞིན་གང་ཡིན་པ་དེ་དང༌། རྣམ་པར་གཞག་པ་གང་ཡིན་པ་དེ་དང༌། ཞུགས་པའི་གང་ཟག་གི་རྟགས་གང་དག་ཡིན་པ་དེ་དག་དང༌། ཞུགས་པའི་གང་ཟག་གང་དག་ཡིན་པ་དེ་དག་ཐམས་ཅད་གཅིག་ཏུ་བསྡུས་པ་ནི་འཇུག་པའི་ས་ཞེས་བྱའོ། བར་གྱི་སྡོམ་ནི། །རང་བཞིན࿒དག་ནི་དེ་དག་གཞག །རྟགས་རྣམས་དང་ནི་གང་ཟག་དག །དེ་དག་ཐམས་ཅད་མདོར་བསྡུས་ཏེ། །འཇུག་པའི་སར་ནི་ཤེས་པར་བྱ། །

de la 'jug pa'i rang bzhin gang yin pa de dang/ rnam par gzhag pa gang yin pa de dang/ zhugs pa'i gang zag gi rtags gang dag yin pa de dag dang/ zhugs pa'i gang zag gang dag yin pa de dag thams cad gcig tu bsdus pa ni 'jug pa'i sa zhes bya'o/ bar gyi sdom ni/ /rang bzhin dag ni de dag gzhag /rtags rnams dang ni gang zag dag /de dag thams cad mdor bsdus te/ /'jug pa'i sar ni shes par bya/ /

【F3 出離地】【G1 結前問後】

ཉན་ཐོས་ཀྱི་ས་ལས་འཇུག་པའི་ས་རྫོགས་སོ།། །།དེ་ལ་ངེས་པར་འབྱུང་བའི་ས་གང་ཞེ་ན།

nyan thos kyi sa las 'jug pa'i sa rdzogs so// //de la nges par 'byung ba'i sa gang zhe na/

【G2 對問正釋】【H1 初頌及長行】

སྨྲས་པ། འཇིག་རྟེན་པའི་ལམ་གྱིས་འདོད་ཆགས་དང་བྲལ་བར་འགྱུར་བ་གང་ཡིན་པ་དང༌། འཇིག་རྟེན་ལས་འདས་པའི་ལམ་གྱིས་འདོད་ཆགས་དང་བྲལ་བར་འགྱུར་བ་གང་ཡིན་པ་དང༌། དེ་དག་ཉིད་ཀྱི་ཚོགས་གང་ཡིན་པ་དེ་དག་གཅིག་ཏུ་བསྡུས࿒པ་ནི་ངེས་པར་འབྱུང་བའི་ས་ཞེས་བྱའོ། །

smras pa/ 'jig rten pa'i lam gyis 'dod chags dang bral bar 'gyur ba gang yin pa dang/ 'jig rten las 'das pa'i lam gyis 'dod chags dang bral bar 'gyur ba gang yin pa dang/ de dag nyid kyi tshogs gang yin pa de dag gcig tu bsdus pa ni nges par 'byung ba'i sa zhes bya'o/ /

【H2 釋此三間道義通異生】【I1 laukikena mārgaena vairāgyagamanaṁ世間離欲'jig rten pa'i lam gyis 'dod chags daṅ bral 'gyur ba】

དེ་ལ་འཇིག་རྟེན་པའི་ལམ་གྱིས་འདོད་ཆགས་དང་བྲལ་བར་འགྱུར་བ་གང་ཞེ་ན། འདི་ལྟར་འདི་ན་ལ་ལ་འདོད་པའི་ཁམས་ལ་རགས་པར་ལྟ་ཞིང་སྙོམས་པར་འཇུག་པ་དང་སྐྱེ་བ་ཡོད་པ། དབེན་པ་ལས་སྐྱེས་པའི་དགའ་བ་དང༌། བདེ་བ་ཅན་གྱི་བསམ་གཏན་དང་པོ་ལ་ནི་ཞི་བར་ལྟའོ། །དེ་དེ་ལྟར་ལྟ་ཞིང་དེ་ལ་ལན་མང་དུ་གནས་པ་ན་འདོད་པ་ལ་འདོད་ཆགས་དང་བྲལ་བ་ཐོབ་ཅིང༌། བསམ་གཏན་དང་པོ་ལ་ཡང་སྙོམས་པར་འཇུག་གོ། །དེ་བཞིན་དུ་བསམ་གཏན་དང་པོའི་གོང་མ་དག་ནས་ཀྱང༌། ས་འོག་མ་ཐམས་ཅད་ལ་རགས་པར་ལྟ་ཞིང་ས་གོང་མ་ཐམས་ཅད་ལ་ནི་ཞི་བར་ལྟའོ། །དེ་དེ་ལྟར་ལྟ་ཞིང་དེ་དག་ལ་ལན་མང་དུ་གནས་པ་ན་ཅི་ཡང་མེད་པའི་སྐྱེ་མཆེད་ཀྱི་བར་གྱི་འདོད་ཆགས་དང་བྲལ་བ་ཐོབ་ཅིང༌། ࿒འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལ་ཡང་སྙོམས་པར་འཇུག་པ་སྟེ། དེ་ནི་འཇིག་རྟེན་པའི་ལམ་གྱིས་འདོད་ཆགས་དང་བྲལ་བར་འགྱུར་བ་ཞེས༌བྱའོ། །དེ་ལས་གོང་ན་ཡང་མེད་ལ་དེ་ལས་ལྷག་པ་ཡང་མེད་དོ། །

de la 'jig rten pa'i lam gyis 'dod chags dang bral bar 'gyur ba gang zhe na/ 'di ltar 'di na la la 'dod pa'i khams la rags par lta zhing snyoms par 'jug pa dang skye ba yod pa/ dben pa las skyes pa'i dga' ba dang/ bde ba can gyi bsam gtan dang po la ni zhi bar lta'o/ /de de ltar lta zhing de la lan mang du gnas pa na 'dod pa la 'dod chags dang bral ba thob cing/ bsam gtan dang po la yang snyoms par 'jug go/ /de bzhin du bsam gtan dang po'i gong ma dag nas kyang/ sa 'og ma thams cad la rags par lta zhing sa gong ma thams cad la ni zhi bar lta'o/ /de de ltar lta zhing de dag la lan mang du gnas pa na ci yang med pa'i skye mched kyi bar gyi 'dod chags dang bral ba thob cing/ 'du shes med 'du shes med min skye mched la yang snyoms par 'jug pa ste/ de ni 'jig rten pa'i lam gyis 'dod chags dang bral bar 'gyur ba zhesbya'o/ /de las gong na yang med la de las lhag pa yang med do/ /

【I2 lokottareṇa mārgene vairāgyagamanaṁ出世間'jig rten las 'das pa'i lam gyis 'dod chags daṅ bral bar】

དེ་ལ་འཇིག་རྟེན་ལས་འདས་པའི་ལམ་གྱིས་འདོད་ཆགས་དང་བྲལ་བར་འགྱུར་བ་གང་ཞེ་ན། འདི་ལྟར་འདི་ན་སྐྱེས་བུ་དམ་པ་རྣམས་མཐོང་བ། འཕགས་པའི་ཆོས་རྣམས་ལ་མཁས་པ། འཕགས་པའི་ཆོས་རྣམས་ལ་བཟོ་བ་ལ་ལ༑ སྡུག་བསྔལ་ལ་སྡུག་བསྔལ་བ་དང༌། ཀུན་འབྱུང་ལ་ཀུན་འབྱུང་བ་དང༌། འགོག་པ་ལ་འགོག་པ་དང༌། ལམ་ལ་ལམ་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཤིང་སློབ་པའི་ཡེ་ཤེས་དང་མཐོང་བ་དང་ལྡན་པར་གྱུར་ན། དེའི་གོང་དུ་ལམ་སྒོམ་པར་བྱེད་པ་ན། ཁམས་གསུམ་པའི་མཐོང་བ་དང༌། བསྒོམ་པས་སྤང་བར་བྱ་བའི་ཆོས་རྣམས་ལ་བདག་ཉིད་འབྲལ་བར་བྱེད། རྣམ་པར་གྲོལ་བར་བྱེད་ཅིང༌། དེ་ལྟར་དེ་ཁམས་གསུམ་པ་ལས་ཡང་དག་པར་འདའ་བར་འགྱུར་བ་སྟེ། དེ་ནི་འཇིག་རྟེན་ལས་འདས་པའི་ལམ་གྱིས་འདོད་ཆགས་དང་བྲལ་བར་འགྱུར་བ་ཞེས་བྱའོ། །

de la 'jig rten las 'das pa'i lam gyis 'dod chags dang bral bar 'gyur ba gang zhe na/ 'di ltar 'di na skyes bu dam pa rnams mthong ba/ 'phags pa'i chos rnams la mkhas pa/ 'phags pa'i chos rnams la bzo ba la la| sdug bsngal la sdug bsngal ba dang/ kun 'byung la kun 'byung ba dang/ 'gog pa la 'gog pa dang/ lam la lam du yang dag pa ji lta ba bzhin du rab tu shes shing slob pa'i ye shes dang mthong ba dang ldan par gyur na/ de'i gong du lam sgom par byed pa na/ khams gsum pa'i mthong ba dang/ bsgom pas spang bar bya ba'i chos rnams la bdag nyid 'bral bar byed/ rnam par grol bar byed cing/ de ltar de khams gsum pa las yang dag par 'da' bar 'gyur ba ste/ de ni 'jig rten las 'das pa'i lam gyis 'dod chags dang bral bar 'gyur ba zhes bya'o/ /

【I3 saṁbhāra二道資糧(de dag ñid kyi)tshogs】【J1 有一頌及長行列十四門】【K1 一頌】

དེ་དག་ཉིད་ཀྱི་ཚོགས་གང་ཞེ་ན།

de dag nyid kyi tshogs gang zhe na/

【K2 長行列十四門】

འདི་ལྟ་སྟེ། བདག་གི་འབྱོར་པ་དང༌། གཞན་གྱི་འབྱོར་པ་དང༌། དགེ་བའི་ཆོས་ལ་འདུན་པ་དང༌། ཚུལ་ཁྲིམས་ཀྱི་སྡོམ་པ་དང༌། དབང་པོ་སྡོམ་པ་དང༌། ཟས་ཀྱི་ཚོད་རིག་པ་ཉིད་དང༌། ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་དང༌། ཤེས་བཞིན་དུ࿒སྦྱོར་བ་ཉིད་དང༌། དགེ་བའི་བཤེས་གཉེན་དང༌། དམ་པའི་ཆོས་ཉན་པ་དང༌། སེམས་པ་དང་བར་ཆད་མེད་པ་དང༌། གཏོང་བ་སྤེལ་བ་དང༌། དགེ་སྦྱོང་གི་རྒྱན་གང་ཡིན་པ་སྟེ། ཆོས་དེ་དག་ནི་འཇིག་རྟེན་པ་དང༌འཇིག་རྟེན་ལས་འདས་པའི་ལམ་གྱིས་འདོད་ཆགས་དང་བྲལ་བར་འགྱུར་བའི་ཚོགས་ཞེས་བྱའོ། །

'di lta ste/ bdag gi 'byor pa dang/ gzhan gyi 'byor pa dang/ dge ba'i chos la 'dun pa dang/ tshul khrims kyi sdom pa dang/ dbang po sdom pa dang/ zas kyi tshod rig pa nyid dang/ nam gyi cha stod dang/ nam gyi cha smad la mi nyal bar sbyor ba'i rjes su brtson pa dang/ shes bzhin du sbyor ba nyid dang/ dge ba'i bshes gnyen dang/ dam pa'i chos nyan pa dang/ sems pa dang bar chad med pa dang/ gtong ba spel ba dang/ dge sbyong gi rgyan gang yin pa ste/ chos de dag ni 'jig rten pa dang'jig rten las 'das pa'i lam gyis 'dod chags dang bral bar 'gyur ba'i tshogs zhes bya'o/ /

【J2 次第解】【K1-3 初三門(ātmasaṁpat～kuśalo dharmacchandaḥ自圓滿～善法欲bdag gi 'byor pa～dge ba'i chos la 'dun pa)前種性地劣緣中已說】

དེ་ལ་བདག་གི་འབྱོར་པ་དང༌། གཞན་གྱི་འབྱོར་པ་དང༌། དགེ་བའི་ཆོས་ལ་འདུན་པ་གང་ཡིན་པ་དེ་དག་གི་རྣམ་པར་དབྱེ་བ་ནི་སྔར་ས་བོན་ཡང་དག་པར་འགྲུབ་པའི་རྐྱེན་སྨན་པ་བཤད་པའི་སྐབས་ཀྱིས་བསྟན་པ་བཞིན་དུ་རིག་པར་བྱའོ། །

de la bdag gi 'byor pa dang/ gzhan gyi 'byor pa dang/ dge ba'i chos la 'dun pa gang yin pa de dag gi rnam par dbye ba ni sngar sa bon yang dag par 'grub pa'i rkyen sman pa bshad pa'i skabs kyis bstan pa bzhin du rig par bya'o/ /

【K4-14 餘十一門】【L4 śilasaṁvera戒律儀tshul khrims kyi sdom pa】【M1 問】

དེ་ལ་ཚུལ་ཁྲིམས་ཀྱི་སྡོམ་པ་གང་ཞེ་ན།

de la tshul khrims kyi sdom pa gang zhe na/

【M2 答】【N1 頌標六門】

འདི་ལྟར་འདི་ན་ལ་ལ་ཚུལ་ཁྲིམས་དང་ལྡན་པར་གནས་པ་དང༌། སོ་སོར་ཐར་པའི་སྡོམ་པས་བསྡམས་པ་དང༌། ཆོ་ག་ཕུན་སུམ་ཚོགས་པ་དང༌། སྤྱོད་ཡུལ་ཕུན་སུམ་ཚོགས་པ་དང༌། ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་དང༌། བསླབ་པའི་གཞི་རྣམས་ཡང་དག་པས་བླངས་ཤིང་སློབ་པར་བྱེད་པ་ཡིན་ནོ། །

'di ltar 'di na la la tshul khrims dang ldan par gnas pa dang/ so sor thar pa'i sdom pas bsdams pa dang/ cho ga phun sum tshogs pa dang/ spyod yul phun sum tshogs pa dang/ kha na ma tho ba phra rab tsam dag la yang 'jigs par lta ba dang/ bslab pa'i gzhi rnams yang dag pas blangs shing slob par byed pa yin no/ /

【N2 廣釋其六】【O1 辨三】【P1 總舉六義】

〔藏譯無〕

[〔藏譯無〕]

【P2 徵釋其六】【Q1 śilavān viharati安住具戒tshul khrims daṅ ldan par gnas pa】

དེ་ལ་ཇི་ལྟར་ན་ཚུལ་ཁྲིམས་དང་ལྡན་པར་གནས་པ་ཡིན་ཞེ་ན། བསླབ་པའི་གཞི་ཇི་ལྟར་ཡང་དག་པར་བླངས་པ་དག་ལ། ལུས་ཀྱི་ལས་ཀྱི་མཐའ་མ་ལོག་པ་དང༌། ངག་གི་ལས་ཀྱི་མཐའ་མ་ལོག་པར་གྱུར་ཅིང༌། མ་ཉམས་པར་བྱེད་པ་དང༌། སྐྱོན་མེད་པར་བྱེད་པ་ཡིན་ཏེ། དེ་ལྟར་ན་ཚུལ་ཁྲིམས་དང་ལྡན་པར་གནས་པ་ཡིན་ནོ། །

de la ji ltar na tshul khrims dang ldan par gnas pa yin zhe na/ bslab pa'i gzhi ji ltar yang dag par blangs pa dag la/ lus kyi las kyi mtha' ma log pa dang/ ngag gi las kyi mtha' ma log par gyur cing/ ma nyams par byed pa dang/ skyon med par byed pa yin te/ de ltar na tshul khrims dang ldan par gnas pa yin no/ /

【Q2 prātimaokṣasaṁvarasaṁvṛtarta善能守護別解脫律儀sa sor thar pa'i sdom pas bsdams pa】

ཇི་ལྟར་ན་སོ་སོར་ཐར་པའི་སྡོམ་པས་བསྡམས་པ་ཡིན་ཞེ་ན། སྡེ་ཚན་བདུན་པོ་དག་གི་ཚུལ་ཁྲིམས་ནི་སོ་སོར་ཐར་པའི་སྡོམ་པ་ཞེས་བྱ་སྟེ། སྡེ་ཚན་དེ་དག་གི་བྱེ་བྲག་ལས་སྡོམ་པ་ཡང་མང་པོར་གྱུར་པ་ཡིན་ནོ། །སྐབས་འདིར་ནི་དགེ་སློང་གི་སྡོམ་པ་ལ་བརྟེན་ནས། སོ་སོར་ཐར་པའི་སྡོམ་པས་བསྡམས་པ་ཞེས་བྱའོ། །

ji ltar na so sor thar pa'i sdom pas bsdams pa yin zhe na/ sde tshan bdun po dag gi tshul khrims ni so sor thar pa'i sdom pa zhes bya ste/ sde tshan de dag gi bye brag las sdom pa yang mang por gyur pa yin no/ /skabs 'dir ni dge slong gi sdom pa la brten nas/ so sor thar pa'i sdom pas bsdams pa zhes bya'o/ /

【Q3 ācārasaṁpanna軌則圓滿cho ga phun sum tshogs pa】【R1 總說】

ཇི་ལྟར་ན་ཆོ་ག་ཕུན་སུམ་ཚོགས་པ་ཡིན་ཞེ་ན། འདི་ལྟ་སྟེ་སྤྱོད་ལམ་མམ། འཕྲལ་གྱི་བྱ་བའམ། དགེ་བའི་ཕྱོགས་ཀྱི་སྦྱོར་བ་ལ་བརྟེན་ནས། འཇིག་རྟེན་དང་རྗེས་སུ་མཐུན་ཞིང་འཇིག་རྟེན་དང་མི་འགལ་བ་དང༌། འདུལ་བ་དང་རྗེས་སུ་མཐུན་ཞིང་འདུལ་བ་དང་མི་འགལ་བའི་ཆོ་ག་དང་ལྡན་པ་ཡིན་ནོ། །

ji ltar na cho ga phun sum tshogs pa yin zhe na/ 'di lta ste spyod lam mam/ 'phral gyi bya ba'am/ dge ba'i phyogs kyi sbyor ba la brten nas/ 'jig rten dang rjes su mthun zhing 'jig rten dang mi 'gal ba dang/ 'dul ba dang rjes su mthun zhing 'dul ba dang mi 'gal ba'i cho ga dang ldan pa yin no/ /

【R2 別釋】【S1 於威儀路成就軌則】

དེ་ལ་ཇི་ལྟར་ན་སྤྱོད་ལམ་ལ་བརྟེན་པའི་ཆོ་ག་འཇིག་རྟེན་དང་མི་འགལ་ཞིང་འདུལ་བ་དང་མི་འགལ་བ་ཡིན་ཞེ་ན། འདི་ལྟ་སྟེ་གང་དུ་བཅག་པར་བྱ་བ་དང༌། ཇི་ལྟར་བཅག་པར་བྱ་བ་དེར། གང་གིས་འཇིག་རྟེན་གྱི་དམ་པ་རྣམས་དང༌། ཡང་དག་པར་སོང་བ་རྣམས་དང༌། སྐྱེས་བུ࿒དམ་པ་རྣམས་ཀྱིས་སྨད་པར་མི་འགྱུར་བ་དང༌། ཆོས་མཐུན་པ་རྣམས་དང༌། འདུལ་བ་འཛིན་པ་རྣམས་དང་འདུལ་བ་ལ་སློབ་པ་རྣམས་ཀྱིས་སྨད་ཅིང་བཤུང་བར་མི་འགྱུར་བ་དེ་ལྟར་འཆག་པར་བྱེད་པ་སྟེ། འཆག་པ་ཇི་ལྟ་བ་བཞིན་དུ་འགྲེང་བ་དང༌། འདུག་པ་དང༌། ཉལ་བ་རྣམས་ཀྱང་དེ་བཞིན་དུ་རིག་པར་བྱའོ། །

de la ji ltar na spyod lam la brten pa'i cho ga 'jig rten dang mi 'gal zhing 'dul ba dang mi 'gal ba yin zhe na/ 'di lta ste gang du bcag par bya ba dang/ ji ltar bcag par bya ba der/ gang gis 'jig rten gyi dam pa rnams dang/ yang dag par song ba rnams dang/ skyes bu dam pa rnams kyis smad par mi 'gyur ba dang/ chos mthun pa rnams dang/ 'dul ba 'dzin pa rnams dang 'dul ba la slob pa rnams kyis smad cing bshung bar mi 'gyur ba de ltar 'chag par byed pa ste/ 'chag pa ji lta ba bzhin du 'greng ba dang/ 'dug pa dang/ nyal ba rnams kyang de bzhin du rig par bya'o/ /

【S2 於所作事成就軌則】

དེ་ལ་ཇི་ལྟར་ན་འཕྲལ་གྱི་བྱ་བ་ལ་བརྟེན་པའི་ཆོ་ག་འཇིག་རྟེན་དང་མི་འགལ་ཞིང་འདུལ་བ་དང་མི་འགལ་བ་ཡིན་ཞེ་ན། འཕྲལ་གྱི་བྱ་བ་ཞེས་བྱ་བ་ནི་ཆོས་གོས་བགོ་བ་དང༌། བཤང་བ་དང༌། གཅི་བ་དང༌། ཆུ་འཐུང་བ་དང༌། སོ་ཤིང་ཟ་བ་དང༌། གྲོང་དུ་འཇུག་པ་དང༌། བསོད་སྙོམས་བསྒྲུབ་པ་དང༌། བཟའ་བ་དང༌། ལྷུང་བཟེད་བཀྲུ་ཞིང་གཞག་པ་དང༌། རྐང་པ་བཀྲུ་བ་དང༌། མལ་དང༌། སྟན་བཤམས་པ་དང༌། དེ་དག་ཉིད་བསྡུ་བ་དང༌། ལྷུང་བཟེད་ཀྱི་ལས་དང༌། ཆོས་གོས་ཀྱི་ལས་དང༌། ཆུང་ཟད་དེ་ལྟ་བུ་དང་མཐུན་པ་གང་ཡིན་པ་རྣམས་ནི་འཕྲལ་གྱི་བྱ་བ་ཞེས་བྱ་བ་སྟེ། དེ་དག་ཀྱང་ཇི་ལྟར་རིགས་པ་དང༌། གང་དུ་བྱ་བ་དང༌། ཇི་ལྟར་བྱ་བ་དེར། གང་གིས་འཇིག་རྟེན་པ་རྣམས་དང་རྩོད་པར་མི་འགྱུར་ཞིང་སྨད་པར་མི་འགྱུར་བ་དང༌། འདུལ་བ་འཛིན་པ་རྣམས་དང་འདུལ་བ་ལ་བསླབ་པ་རྣམས་ཀྱིས་སྨད་པར་མི་འགྱུར་བ་དང༌། དམ་པ་རྣམས་དང༌། ཡང་དག་པར་སོང་བ་རྣམས་དང༌། ཆོས་མཐུན་པ་རྣམས་ཀྱིས་སྨད་པར་མི་འགྱུར་བ་དེ་ལྟར་བྱེད་པ་སྟེ། དེ་ལྟར་ནས་འཕྲལ་གྱི་བྱ་བ་ལ་བརྟེན་པའི་ཆོ་ག་འཇིག་རྟེན་དང་མི་འགལ་ཞིང་འདུལ་བ་དང་མི་འགལ་བ་ཡིན་ནོ། །

de la ji ltar na 'phral gyi bya ba la brten pa'i cho ga 'jig rten dang mi 'gal zhing 'dul ba dang mi 'gal ba yin zhe na/ 'phral gyi bya ba zhes bya ba ni chos gos bgo ba dang/ bshang ba dang/ gci ba dang/ chu 'thung ba dang/ so shing za ba dang/ grong du 'jug pa dang/ bsod snyoms bsgrub pa dang/ bza' ba dang/ lhung bzed bkru zhing gzhag pa dang/ rkang pa bkru ba dang/ mal dang/ stan bshams pa dang/ de dag nyid bsdu ba dang/ lhung bzed kyi las dang/ chos gos kyi las dang/ chung zad de lta bu dang mthun pa gang yin pa rnams ni 'phral gyi bya ba zhes bya ba ste/ de dag kyang ji ltar rigs pa dang/ gang du bya ba dang/ ji ltar bya ba der/ gang gis 'jig rten pa rnams dang rtsod par mi 'gyur zhing smad par mi 'gyur ba dang/ 'dul ba 'dzin pa rnams dang 'dul ba la bslab pa rnams kyis smad par mi 'gyur ba dang/ dam pa rnams dang/ yang dag par song ba rnams dang/ chos mthun pa rnams kyis smad par mi 'gyur ba de ltar byed pa ste/ de ltar nas 'phral gyi bya ba la brten pa'i cho ga 'jig rten dang mi 'gal zhing 'dul ba dang mi 'gal ba yin no/ /

【S3 於諸善品加行處所成就軌則】

དེ་ལ་ཇི་ལྟར་ན་དགེ་བའི་ཕྱོགས་ཀྱི་སྦྱོར་བ་ལ་བརྟེན་པའི་ཆོ་ག་འཇིག་རྟེན་དང་མི་འགལ་ཞིང་འདུལ་བ་དང་མི་འགལ་བ་ཡིན་ཞེ་ན། དགེ་བའི་ཕྱོགས་ཞེས་བྱ་བ་ནི་འདི་ལྟ་སྟེ། ཁ་ཏོན་བྱ་བ་དང༌། བླ་མ་རྣམས་ལ་འདུད་པ་དང༌། སྡང་བའི་ལས་བྱ་བ་དང༌། དེ་བཞིན་དུ་གཅིག་ལ་གཅིག་རྗེས་སུ་སྙིང་བརྩེ་བའི་སེམས་ཉེ་བར་གཞག་སྟེ། ནད་གཡོག་བྱ་བ་དང༌། འདུན་པ་སྦྱིན་པ་དང༌། ལུང་འབོགས་པ་དང༌། རབ་ཏུ་སྦྱོར་བ་དང༌། ཡོངས་སུ࿒ཞུགས་པ་དང༌། ཆོས་མཉན་པ་དང༌། ཚངས་པ་མཚུངས་པར་སྤྱོད་པ་མཁས་པ་རྣམས་ལས་མཁས་ཤིང་ལེ་ལོ་མེད་པ་རྣམས་ལ་ལུས་ཀྱི་ཞལ་ཏ་བྱ་བ་དང༌། གཞན་དག་ཀྱང་དགེ་བའི་ཕྱོགས་ཡང་དག་པར་འཛིན་དུ་འཇུག་པ་དང༌། ཆོས་བསྟན་པ་དང༌། ནང་དུ་ཡང་དག་འཇོག་པ་དང༌། འཇུག་པ་དང་སྐྱིལ་མོ་ཀྲུང་བཅའ་བ་དང༌། འདུག་པ་དང་གཞན་ཡང་དེ་ལྟ་བུ་དང་མཐུན་པའི་ཆོས་གང་ཡིན་པ་དེ་ནི་དགེ་བའི་ཕྱོགས་ཀྱི་སྦྱོར་བ་ཞེས་བྱ༌བ་སྟེ། དགེ་བའི་ཕྱོགས་ཀྱི་སྦྱོར་བ་ཇི་སྐད་སྨོས་པ་དེ་དག་ཅི་རིགས་པར་གང་དུ་བྱ་བ་དང༌། ཇི་ལྟར་བྱ་བ་དེར་གང་གིས་འཇིག་རྟེན་པ་རྣམས་དང༌། འདུལ་བ་འཛིན་པ་རྣམས་དང༌། འདུལ་བ་ལ་བསླབ་པ་རྣམས་དང༌། དམ་པ་རྣམས་དང༌། ཡང་དག་པར་སོང་བ་རྣམས་དང༌། སྐྱེས་བུ་དམ་པ་རྣམས་དང་ཆོས་མཐུན་པ་རྣམས་དང༌། མི་རྩོད་ཅིང་སྨད་པར་མི་འགྱུར་བ་དེ་ལྟར་བྱེད་པ་སྟེ། དེ་ནི་དགེ་བའི་ཕྱོགས་ཀྱི་སྦྱོར་བ་ལ་བརྟེན་པའི་ཆོ་ག་འཇིག་རྟེན་དང་མི་འགལ་ཞིང་འདུལ་བ་དང་མི་འགལ་བ་ཞེས་བྱའོ། །ཆོ་གའི་རྣམ་པ་དེ་ལྟ་བུ་དག་དང་ལྡན་པ་གང་ཡིན་པ་དེ་ནི་ཆོ་ག་ཕུན་སུམ་ཚོགས་པ་ཞེས་བྱ་སྟེ། དེ་ལྟར་ན་ཆོ་ག་ཕུན་སུམ་ཚོགས་པ་ཡིན་ནོ། །

de la ji ltar na dge ba'i phyogs kyi sbyor ba la brten pa'i cho ga 'jig rten dang mi 'gal zhing 'dul ba dang mi 'gal ba yin zhe na/ dge ba'i phyogs zhes bya ba ni 'di lta ste/ kha ton bya ba dang/ bla ma rnams la 'dud pa dang/ sdang ba'i las bya ba dang/ de bzhin du gcig la gcig rjes su snying brtse ba'i sems nye bar gzhag ste/ nad g.yog bya ba dang/ 'dun pa sbyin pa dang/ lung 'bogs pa dang/ rab tu sbyor ba dang/ yongs su zhugs pa dang/ chos mnyan pa dang/ tshangs pa mtshungs par spyod pa mkhas pa rnams las mkhas shing le lo med pa rnams la lus kyi zhal ta bya ba dang/ gzhan dag kyang dge ba'i phyogs yang dag par 'dzin du 'jug pa dang/ chos bstan pa dang/ nang du yang dag 'jog pa dang/ 'jug pa dang skyil mo krung bca' ba dang/ 'dug pa dang gzhan yang de lta bu dang mthun pa'i chos gang yin pa de ni dge ba'i phyogs kyi sbyor ba zhes byaba ste/ dge ba'i phyogs kyi sbyor ba ji skad smos pa de dag ci rigs par gang du bya ba dang/ ji ltar bya ba der gang gis 'jig rten pa rnams dang/ 'dul ba 'dzin pa rnams dang/ 'dul ba la bslab pa rnams dang/ dam pa rnams dang/ yang dag par song ba rnams dang/ skyes bu dam pa rnams dang chos mthun pa rnams dang/ mi rtsod cing smad par mi 'gyur ba de ltar byed pa ste/ de ni dge ba'i phyogs kyi sbyor ba la brten pa'i cho ga 'jig rten dang mi 'gal zhing 'dul ba dang mi 'gal ba zhes bya'o/ /cho ga'i rnam pa de lta bu dag dang ldan pa gang yin pa de ni cho ga phun sum tshogs pa zhes bya ste/ de ltar na cho ga phun sum tshogs pa yin no/ /

【Q4 gocaraaṁpanna所行圓滿spyod lam phun sum tshogs pa】

ཇི་ལྟར་ན་སྤྱོད་ལམ་ཕུན་སུམ་ཚོགས་པ་ཡིན་ཞེ་ན། དགེ་སྦྱོང་གི་སྤྱོད་ཡུལ་མ་ཡིན་པ་ནི་ལྔ་སྟེ། ལྔ་གང་ཞེ་ན། འདི་ལྟ་སྟེ། ཤན་པའི་གནས་དང༌། སྨད་འཚོང་མའི་གནས་དང༌། ཆང་ཚོང་གི་གནས་དང༌། རྒྱལ་པོའི་ཕོ་བྲང་དང༌། ལྔ་པ་གདོལ་པའི་ཁྱིམ་ཁོ་ན་སྟེ། དེ་བཞིན་གཤེགས་པས་སྨད་པ་སྤྱོད་ཡུལ་མ་ཡིན་པ་དེ་དག་སྤངས་ནས། སྤྱོད་ཡུལ་ཁ་ན་མ་ཐོ་བ་མེད་པ་གཞན་དག་ཏུ་སྤྱོད་པར་བྱེད་ཅིང༌། དེ་ཡང་དུས་སུ་སྤྱོད་པར་བྱེད་པ་གང་ཡིན་པ་སྟེ། དེ་ལྟར་སྤྱོད་ཡུལ་ཕུན་སུམ་ཚོགས་པ་ཡིན་ནོ། །

ji ltar na spyod lam phun sum tshogs pa yin zhe na/ dge sbyong gi spyod yul ma yin pa ni lnga ste/ lnga gang zhe na/ 'di lta ste/ shan pa'i gnas dang/ smad 'tshong ma'i gnas dang/ chang tshong gi gnas dang/ rgyal po'i pho brang dang/ lnga pa gdol pa'i khyim kho na ste/ de bzhin gshegs pas smad pa spyod yul ma yin pa de dag spangs nas/ spyod yul kha na ma tho ba med pa gzhan dag tu spyod par byed cing/ de yang dus su spyod par byed pa gang yin pa ste/ de ltar spyod yul phun sum tshogs pa yin no/ /

【Q5 aṅumātreṣv avadyeṣv bhayadarśi於微小罪見大怖畏kha na ma tho ba phra rab tsam dag la yaṅ 'cigs par lta】

ཇི་ལྟར་ན་ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་ཡིན་ཞེ་ན། ཁ་ན་མ་ཐོ་བ་ཕྲ་རབ་ཙམ་དག་ཅེས་བྱ་བ་ནི། བསླབ་པའི་གཞི་ཕྲ་བ་དང་ཤིན་ཏུ་ཕྲ་བ་གང་དག་ལ་ལྟུང་བ་བྱུང་བ་དང༌། བསླང་བར་བྱ་བ་ཡོད་པ་དེ་དག་གི་ལྟུང་བ་འབྱུང་བ་གང་ཡིན་པ་དེ་ནི་ཁ་ན་མ་ཐོ་བ་ཕྲ་རབ་ཙམ་དག་ཅེས་བྱའོ། །ཡང་འདི་ལྟར་ལྟུང་བ་འབྱུང་བ་དེ་ལས་ཚེགས་ཆུང་ངུས་ལྡང་བར་འགྱུར་བས། དེའི་ཕྱིར་ཡང་དེ་ནི་ཁ་ན་མ་ཐོ་བ་ཕྲ་རབ་ཙམ་ཞེས་བྱའོ། །དེ་ལ་ཇི་ལྟར་ན་འཇིགས་པར་ལྟ་བ་ཡིན་ཞེ་ན། བདག་ལྟུང་བ་འབྱུང་བ་འདིའི་རྒྱུས་མ་ཐོབ་པ་ཐོབ་པར་བྱ་བ་དང༌། མ་རྟོགས་པ་རྟོགས་པར་བྱ་བ་དང༌། མངོན་སུམ་དུ་མ་བྱས་པ་མངོན་སུམ་དུ་བྱ་བའི་སྐལ་བ་མེད་པར་འགྱུར་བའམ། ངན་སོང་དུ་ཉེ་བར་འགྲོ࿒བར་བྱ་བའི་ངན་སོང་དུ་འགྲོ་བར་འགྱུར་བའམ། བདག་ལ་བདག་ཉིད་དམ། སྟོན་པའམ། ལྷ་རྣམས་ཀྱིས་སྨད་པར་འགྱུར་བའམ། ཚངས་པ་མཚུངས་པར་སྤྱོད་པ་མཁས་པ་རྣམས་ཀྱིས་ཆོས་ཉིད་ཀྱིས་སྨད་པར་འགྱུར་བའམ། ཕྱོགས་དང་ཕྱོགས་མཚམས་རྣམས་སུ་བདག་གི་སྡིག་པ་ཅན་གྱི་སྙན་པ་བསྔགས་པ་མ་ཡིན་པའི་སྒྲའི་ཚོགས་གྲགས་པར་གྱུར་ན་མི་རུང་ངོ་སྙམ་ནས་དེ་དེའི་རྒྱུར་གྱུར་པ་ཚེ་འདི་དང་ཚེ་ཕྱི་མ་ལ་མི་འདོད་པར་འགྱུར་བའི་ཆོས་དེ་དག་ལ་འཇིགས་པར་ལྟ་ཞིང་དེས་ན་སྲོག་གི་ཕྱིར་ཡང་བསླབ་པའི་གཞི་ཕྲ་བ་དང་ཤིན་ཏུ་ཕྲ་བ་དེ་དག་ལ་བསམས་བཞིན་དུ་ལྟུང་བ་འབྱིན་པར་ཡང་མི་བྱེད་དོ། །བརྒྱ་ལ་བརྒྱ་ལམ་ན། བརྗེད་ངས་པས་ལྟུང་བ་འབྱུང་བར་གྱུར་ན་ཡང༌། མྱུར་བ་མྱུར་བ་ཁོ་ནར་ཆོས་བཞིན་དུ་ཕྱིར་བྱེད་ཅིང་སློང་བར་བྱེད་དེ། དེ་ལྟར་ན་ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་ཡིན་ནོ། །

ji ltar na kha na ma tho ba phra rab tsam dag la yang 'jigs par lta ba yin zhe na/ kha na ma tho ba phra rab tsam dag ces bya ba ni/ bslab pa'i gzhi phra ba dang shin tu phra ba gang dag la ltung ba byung ba dang/ bslang bar bya ba yod pa de dag gi ltung ba 'byung ba gang yin pa de ni kha na ma tho ba phra rab tsam dag ces bya'o/ /yang 'di ltar ltung ba 'byung ba de las tshegs chung ngus ldang bar 'gyur bas/ de'i phyir yang de ni kha na ma tho ba phra rab tsam zhes bya'o/ /de la ji ltar na 'jigs par lta ba yin zhe na/ bdag ltung ba 'byung ba 'di'i rgyus ma thob pa thob par bya ba dang/ ma rtogs pa rtogs par bya ba dang/ mngon sum du ma byas pa mngon sum du bya ba'i skal ba med par 'gyur ba'am/ ngan song du nye bar 'gro bar bya ba'i ngan song du 'gro bar 'gyur ba'am/ bdag la bdag nyid dam/ ston pa'am/ lha rnams kyis smad par 'gyur ba'am/ tshangs pa mtshungs par spyod pa mkhas pa rnams kyis chos nyid kyis smad par 'gyur ba'am/ phyogs dang phyogs mtshams rnams su bdag gi sdig pa can gyi snyan pa bsngags pa ma yin pa'i sgra'i tshogs grags par gyur na mi rung ngo snyam nas de de'i rgyur gyur pa tshe 'di dang tshe phyi ma la mi 'dod par 'gyur ba'i chos de dag la 'jigs par lta zhing des na srog gi phyir yang bslab pa'i gzhi phra ba dang shin tu phra ba de dag la bsams bzhin du ltung ba 'byin par yang mi byed do/ /brgya la brgya lam na/ brjed ngas pas ltung ba 'byung bar gyur na yang/ myur ba myur ba kho nar chos bzhin du phyir byed cing slong bar byed de/ de ltar na kha na ma tho ba phra rab tsam dag la yang 'jigs par lta ba yin no/ /

【Q6 samādāya śikṣate śikṣāpadeṣu受學學處bslab pa'i gshi rnams yaṅ dag par blaṅs……slob par byed】

ཇི་ལྟར་ན་བསླབ་པའི་གཞི་རྣམས་ཡང་དག་པར་བླངས་ཤིང་སློབ་པར་བྱེད་པ་ཡིན་ཞེ་ན། སྨྲས་པ། དེས་སྔོན་སོ་སོར་ཐར་པའི་སྡོམ་པ་ཡང་དག་པར་ལེན་པའི་ཚེ་གསོལ་བ་དང་བཞིའི་ལས་ཀྱིས་བསྙེན་པར་རྫོགས་པར་བྱེད་པ་ན། བསླབ་པའི་གཞི་ཁ་ཅིག་གི་རང་བཞིན་ཐོས་ཤིང༌། དེ་ལས་གཞན་པ་བསླབ་པའི་གཞི་ལྷག་མ་སོ་སོར་ཐར་པའི་མདོ་ལས་གསུངས་པ་ཉིས་བརྒྱ་ལྔ་བཅུ་པོ་དག་ཀྱང༌། ཟླ་བ་ཕྱེད་ཕྱེད་ཅིང་སོ་སོར་ཐར་པའི་མདོ་འདོན་པའི་ཚེ། མཁན་པོའམ། སློབ་དཔོན་ནམ། གཏམ་འདྲེས་པའམ། ཕེབས་པར་སྨྲ་བ་དང༌། སྨོས་འདྲིན་ནམ། གྲོགས་བཤེས་པོ་དག་ལས་ཐོས་ནས། ཐམས་ཅད་ལ་བསླབ་པར་བྱའོ་ཞེས་དམ་བཅའ་བ་ཁོ་ནར་ཁས་བླངས་པས་དེའི་ཕྱིར། དེས་བསླབ་པའི་གཞི་ཐམས་ཅད་ཡང་དག་པར་བླངས་པའི་རྒྱུས་སོ་སོར་ཐར་པའི་སྡོམ་པ་ཐོབ་པོ། །དུས་དེ་ཕྱིན་ཆད་ནི་བསླབ་པའི་གཞི་གང་དག་ལ་མཁས་པར་གྱུར་པ། དེ་དག་ལ་ནི་རེ་ཞིག་ལྷུང་བ་མི་འབྱུང་སྟེ། ལྟུང་བ་ན་ཆོས་བཞིན་དུ་ཕྱིར་བྱེད་དོ།།སྡོན་དམ་བཅས་པ་ཡང་དག་པར་བླངས་པས་ཡང་དག་པར་བླངས་པའི་བསླབ་པའི་གཞི་གང་དག་ལ་མི་མཁས་ཤིང་བློ་བྱང་བར་མ་གྱུར་པ་དེ་དག་ནི། ད་ལྟར་མཁན་པོའམ། སློབ་དཔོན་ནམ། སྔ་མ་བཞིན་དུ་སྔར་ཇི་སྐད་བསྟན་པའི་གནས་དེ་ལས་བྱེ་བྲག་ཏུ་བཤད་པ་ལ་མཁས་པས་ཡང་དག་པར་ལེན་པར་བྱེད་དོ། །བྱེ་བྲག་ཏུ་བཤད་པ་ལ་མཁས་པས་ཡང་དག་པར་བླངས་ནས་ཀྱང༌། ཇི་ལྟར་རྗེས་སུ་བསྟན་པ་བཞིན་དུ་ལྷག་ཆད་མེད་པར་སློབ་པར་བྱེད་ཅིང༌། བླ་མ་དང་བླ་མ་ལྟ་བུ་དག་གིས་བསྟན་པའི࿒བསླབ་པའི་གཞི་དེ་དག་ལ་དོན་དང་ཚིག་འབྲུ་ཕྱིན་ཅི་མ་ལོག་པར་ཡོངས་སུ་འཛིན་པར་བྱེད་དོ། །དེ་ལྟར་ན་བསླབ་པའི་གཞི་རྣམས་ཡང་དག་པར་བླངས་ཤིང་སློབ་པར་བྱེད་པ་ཡིན་ཏེ། དེ་ནི་རེ་ཞིག་ཚུལ་ཁྲིམས་ཀྱི་སྡོམ་པའི་རྣམ་པར་དབྱེ་བ་རྒྱ་ཆེར་བྱས་པ་ཡིན་ནོ། །

ji ltar na bslab pa'i gzhi rnams yang dag par blangs shing slob par byed pa yin zhe na/ smras pa/ des sngon so sor thar pa'i sdom pa yang dag par len pa'i tshe gsol ba dang bzhi'i las kyis bsnyen par rdzogs par byed pa na/ bslab pa'i gzhi kha cig gi rang bzhin thos shing/ de las gzhan pa bslab pa'i gzhi lhag ma so sor thar pa'i mdo las gsungs pa nyis brgya lnga bcu po dag kyang/ zla ba phyed phyed cing so sor thar pa'i mdo 'don pa'i tshe/ mkhan po'am/ slob dpon nam/ gtam 'dres pa'am/ phebs par smra ba dang/ smos 'drin nam/ grogs bshes po dag las thos nas/ thams cad la bslab par bya'o zhes dam bca' ba kho nar khas blangs pas de'i phyir/ des bslab pa'i gzhi thams cad yang dag par blangs pa'i rgyus so sor thar pa'i sdom pa thob po/ /dus de phyin chad ni bslab pa'i gzhi gang dag la mkhas par gyur pa/ de dag la ni re zhig lhung ba mi 'byung ste/ ltung ba na chos bzhin du phyir byed do//sdon dam bcas pa yang dag par blangs pas yang dag par blangs pa'i bslab pa'i gzhi gang dag la mi mkhas shing blo byang bar ma gyur pa de dag ni/ da ltar mkhan po'am/ slob dpon nam/ snga ma bzhin du sngar ji skad bstan pa'i gnas de las bye brag tu bshad pa la mkhas pas yang dag par len par byed do/ /bye brag tu bshad pa la mkhas pas yang dag par blangs nas kyang/ ji ltar rjes su bstan pa bzhin du lhag chad med par slob par byed cing/ bla ma dang bla ma lta bu dag gis bstan pa'i bslab pa'i gzhi de dag la don dang tshig 'bru phyin ci ma log par yongs su 'dzin par byed do/ /de ltar na bslab pa'i gzhi rnams yang dag par blangs shing slob par byed pa yin te/ de ni re zhig tshul khrims kyi sdom pa'i rnam par dbye ba rgya cher byas pa yin no/ /

【P3 辨略義】【Q1 前番三義samāsārtha略義don mdor bsdu】【R1 總說】

དེ་ལ་དོན་མདོར་བསྡུ་བ་གང་ཞེ་ན། དེ་ལ་བཅོམ་ལྡན་འདས་ཀྱིས་ཚུལ་ཁྲིམས་ཀྱི་ཕུང་པོའི་མཚན་ཉིད་གསུམ་ཡོངས་སུ་བསྟན་པ་གང་ཡིན་པ་དེ་ནི་དོན་མདོར་བསྡུ་བ་ཡིན་ཏེ། འདི་ལྟ་སྟེ། ཆུད་མི་ཟ་བའི་མཚན་ཉིད་དང༌། །རང་བཞིན་གྱི་མཚན་ཉིད་དང༌། རང་བཞིན་གྱི་ཡོན་ཏན་གྱི་མཚན་ཉིད་དོ། །

de la don mdor bsdu ba gang zhe na/ de la bcom ldan 'das kyis tshul khrims kyi phung po'i mtshan nyid gsum yongs su bstan pa gang yin pa de ni don mdor bsdu ba yin te/ 'di lta ste/ chud mi za ba'i mtshan nyid dang/ /rang bzhin gyi mtshan nyid dang/ rang bzhin gyi yon tan gyi mtshan nyid do/ /

【R2 別釋】【S1 無失壞相】

དེ་ཡང་གང་ཞེ་ན། ཚུལ་ཁྲིམས་དང་ལྡན་པར་གནས་པ་ཞེས་གང་གསུངས་པ་དེ་ནི་ཚུལ་ཁྲིམས་ཀྱི་སྡོམ་པའི་ཆུད་མི་ཟ་བའི་མཚན་ཉིད་བསྟན་ཏོ། །

de yang gang zhe na/ tshul khrims dang ldan par gnas pa zhes gang gsungs pa de ni tshul khrims kyi sdom pa'i chud mi za ba'i mtshan nyid bstan to/ /

【S2 自性相】

སོ་སོར་ཐར་པའི་སྡོམ་པས་བསྡམས་པ་ཞེས࿒གང་གསུངས་པ་དེས་ནི་རང་བཞིན་གྱི་མཚན་ཉིད་བསྟན་ཏོ། །

so sor thar pa'i sdom pas bsdams pa zhes gang gsungs pa des ni rang bzhin gyi mtshan nyid bstan to/ /

【S3 自性功德相】

ཆོ་ག་ཕུན་སུམ་ཚོགས་པ་དང༌། སྤྱོད་ཡུལ་ཕུན་སུམ་ཚོགས་པ་ཞེས࿒གང་གསུངས་པ་དེས་ནི། ཕ་རོལ࿒ལ་བརྟེན་ནས་དེ་ལྟར་ཡང་དག་པར་བླངས་པའི་སོ་སོར་ཐར་པའི་སྡོམ་པའི་ཡོན་ཏན་གྱི་མཚན་ཉིད་བསྟན་ཏེ། འདི་ལྟར་གཞན་གྱིས་ཆོ་ག་དང་སྤྱོད་ཡུལ་ཕུན་སུམ་ཚོགས་པ་དེ་དག་མཐོང་ན། མ་དད་པ་རྣམས་ཀྱང་དད་པར་འགྱུར་ལ། དད་པ་རྣམས་ཀྱང་ཕྱིར་ཞིང་འཕེལ་བར་འགྱུར་བ་དང༌། དད་པ་རྣམས་ལྷག་པར་དད་པར་བྱ་བ་དང༌། ཡིད་ལ་འཁྲུག་པར་མི་བྱེད་ཅིང་མི་སྙན་པ་བརྗོད་པར་མི་བྱེད་དོ། །གཞན་དུ་ན་ཚུལ་ཁྲིམས་དང་ལྡན་དུ་ཟིན་ཀྱང༌། ཆོ་ག་དང་སྤྱོད་ཡུལ་ཕུན་སུམ་ཚོགས་པ་མ་ཡིན་ན། དེ་ལ་ནི་གཞན་གྱི་དབང་གིས་བྱུང་བའི་ཡོན་ཏན་དང༌། རྗེས་སུ་བསྔགས་པ་དག་འབྱུང་བར་མི་འགྱུར་ཞིང༌། དེ་ལ་དེ་ལས་བཟློག་པའི་སྐྱོན་འབའ་ཞིག་འབྱུང་བའི་ཕྱིར་རོ། །ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་དང༌། བསླབ་པའི་གཞི་རྣམས་ཡང་དག་པར་བླངས་ཤིང་སློབ་པར་བྱེད་པ་ཞེས་གང་གསུངས་པ་དེས་ནི། བདག་གི་དབང་གིས་བྱུང་བ་ཁོ་ནའི་ཡོན་ཏན་དང༌། རྗེས་སུ་བསྔགས་པའི་མཚན་ཉིད་བསྟན་ཏོ། །དེ་ཅིའི་ཕྱིར་ཞེ་ན། འདི་ལྟར་ཆོ་ག་དང་སྤྱོད་ཡུལ་ཕུན་སུམ་ཚོགས་ཤིང་གཞན་གྱི་དབང་གིས་བྱུང་བའི་ཡོན་ཏན་དང༌། རྗེས་སུ་བསྔགས་པ་ཐོབ་ཏུ་ཟིན་ཀྱང༌། ཚུལ་ཁྲིམས་ཉམས་པར་བྱས་ནས། རྒྱུ་དེ་དང་རྐྱེན་དེས་ངན་སོང་རྣམས་སུ་ཡང་སྐྱེ་བར་འགྱུར་ན། སྔ་མ་བཞིན་དུ་མ࿒ཐོབ་པ་ཐོབ་པར་བྱ་བའི་སྐལ་བ་མེད་པར་འགྱུར་བ་ལྟ་ཅི་སྨོས་ཏེ། གང་ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་དང༌། བསླབ་པའི་གཞི་ཆེན་པོ་དག་ཡང་དག་པར་བླངས་ཤིང༌། སློབ་པར་བྱེད་པ་ནི། དེའི་ཕྱིར་རྒྱུ་དེ་དང་རྐྱེན་དེས་ངན་སོང་རྣམས་སུ་སྐྱེ་བར་མི་འགྱུར་ཞིང་བདེ་འགྲོ་ལྷ་དང་མི་རྣམས་སྐྱེ་བར་འགྱུར་བ་དང༌། སྔ་མ་བཞིན་དུ་མ་ཐོབ་པ་ཐོབ་པར་བྱ་བའི་སྐལ་བ་ཡོད་པར་འགྱུར་བའི་ཕྱིར་ཏེ། རྒྱུ་དེས་ན་བདག་གི་དབང་གིས་བྱུང་བ་འདི་ནི་ཚུལ་ཁྲིམས་ཀྱི་སྡོམ་པའི་ཡོན་ཏན་དང༌། རྗེས་སུ་བསྔགས་པ་ཞེས་བྱའོ། །

cho ga phun sum tshogs pa dang/ spyod yul phun sum tshogs pa zhes gang gsungs pa des ni/ pha rol la brten nas de ltar yang dag par blangs pa'i so sor thar pa'i sdom pa'i yon tan gyi mtshan nyid bstan te/ 'di ltar gzhan gyis cho ga dang spyod yul phun sum tshogs pa de dag mthong na/ ma dad pa rnams kyang dad par 'gyur la/ dad pa rnams kyang phyir zhing 'phel bar 'gyur ba dang/ dad pa rnams lhag par dad par bya ba dang/ yid la 'khrug par mi byed cing mi snyan pa brjod par mi byed do/ /gzhan du na tshul khrims dang ldan du zin kyang/ cho ga dang spyod yul phun sum tshogs pa ma yin na/ de la ni gzhan gyi dbang gis byung ba'i yon tan dang/ rjes su bsngags pa dag 'byung bar mi 'gyur zhing/ de la de las bzlog pa'i skyon 'ba' zhig 'byung ba'i phyir ro/ /kha na ma tho ba phra rab tsam dag la yang 'jigs par lta ba dang/ bslab pa'i gzhi rnams yang dag par blangs shing slob par byed pa zhes gang gsungs pa des ni/ bdag gi dbang gis byung ba kho na'i yon tan dang/ rjes su bsngags pa'i mtshan nyid bstan to/ /de ci'i phyir zhe na/ 'di ltar cho ga dang spyod yul phun sum tshogs shing gzhan gyi dbang gis byung ba'i yon tan dang/ rjes su bsngags pa thob tu zin kyang/ tshul khrims nyams par byas nas/ rgyu de dang rkyen des ngan song rnams su yang skye bar 'gyur na/ snga ma bzhin du ma thob pa thob par bya ba'i skal ba med par 'gyur ba lta ci smos te/ gang kha na ma tho ba phra rab tsam dag la yang 'jigs par lta ba dang/ bslab pa'i gzhi chen po dag yang dag par blangs shing/ slob par byed pa ni/ de'i phyir rgyu de dang rkyen des ngan song rnams su skye bar mi 'gyur zhing bde 'gro lha dang mi rnams skye bar 'gyur ba dang/ snga ma bzhin du ma thob pa thob par bya ba'i skal ba yod par 'gyur ba'i phyir te/ rgyu des na bdag gi dbang gis byung ba 'di ni tshul khrims kyi sdom pa'i yon tan dang/ rjes su bsngags pa zhes bya'o/ /

【Q2 後番三異(aparaḥ punaḥ paryāyaḥ samāsataḥ異門略義rnam graṅs gshan yaṅ mdor bsdu)】【R1 總說】

རྣམ་གྲངས་གཞན་ཡང་མདོར་བསྡུ་ན། བཅོམ་ལྡན་འདས་ཀྱིས་ཚུལ་ཁྲིམས་ཡང་དག་པར་བླངས་པ་དང༌། ངེས་པར་འབྱིན་པའི་ཚུལ་ཁྲིམས་དང་ཚུལ་ཁྲིམས་བསྒོམས་པ་ཞེས་གསུངས་པ་ཡིན་ཏེ༑

rnam grangs gzhan yang mdor bsdu na/ bcom ldan 'das kyis tshul khrims yang dag par blangs pa dang/ nges par 'byin pa'i tshul khrims dang tshul khrims bsgoms pa zhes gsungs pa yin te|

【R2 別釋】【S1 受持戒性】

དེ་ལ་རེ་ཞིག་ཚུལ་ཁྲིམས་དང་ལྡན་པར་གནས་པ་ཞེས་གང་གསུངས་པ་དེས་ནི༑ ཚུལ་ཁྲིམས་ཡང་དག་པར་བླངས་པ་བསྟན་ཏོ། །

de la re zhig tshul khrims dang ldan par gnas pa zhes gang gsungs pa des ni| tshul khrims yang dag par blangs pa bstan to/ /

【S2 出離戒性】

སོ་སོར་ཐར་པའི་སྡོམ་པས་བསྡམས་པ་ཞེས་གང་གསུངས་པ་དེས་ནི། ངེས་པར་འབྱིན་པའི་ཚུལ་ཁྲིམས་བསྟན་ཏེ༑ འདི་ལྟར་སོ་སོར་ཐར་པའི་སྡོམ་པས་ཡང་དག་པར་བསྡུས་པའི་ཚུལ་ཁྲིམས་ནི་ལྷག་པའི་ཚུལ་ཁྲིམས་ཀྱི་བསླབ་པ་ཞེས༌བྱའོ། །ལྷག་པའི་ཚུལ་ཁྲིམས་ཀྱི་བསླབ་པ་ལ་བརྟེན་ནས། ལྷག་པའི་སེམས་དང་ལྷག་པའི་ཤེས་རབ་ཀྱི་བསླབ་པ་སྒོམ་པར་བྱེད་དོ། །དེ་ལྟར་ན་དེ་ནི་འདིར་ལྟ་སྟེ། སྡུག་བསྔལ་ཐམས་ཅད་ཟད་པར་བྱ་བའི་ཕྱིར་ལྷག་པའི་ཚུལ་ཁྲིམས་ལ་གནས་པའི་སྔོན་དུ་བཏང་ནས་ངེས་པར་འབྱུང་བར་འགྱུར་བའི་ཕྱིར་ཏེ། དེའི་ཕྱིར་སོ་སོར་ཐར་པའི་སྡོམ་པས་ནི་ངེས་པར་འབྱིན་པའི་ཚུལ་ཁྲིམས་ཞེས་བྱའོ། །

so sor thar pa'i sdom pas bsdams pa zhes gang gsungs pa des ni/ nges par 'byin pa'i tshul khrims bstan te| 'di ltar so sor thar pa'i sdom pas yang dag par bsdus pa'i tshul khrims ni lhag pa'i tshul khrims kyi bslab pa zhesbya'o/ /lhag pa'i tshul khrims kyi bslab pa la brten nas/ lhag pa'i sems dang lhag pa'i shes rab kyi bslab pa sgom par byed do/ /de ltar na de ni 'dir lta ste/ sdug bsngal thams cad zad par bya ba'i phyir lhag pa'i tshul khrims la gnas pa'i sngon du btang nas nges par 'byung bar 'gyur ba'i phyir te/ de'i phyir so sor thar pa'i sdom pas ni nges par 'byin pa'i tshul khrims zhes bya'o/ /

【S3 修習戒性】

ཆོ་ག་དང་སྤྱོད་ཡུལ་ཕུན་སུམ་ཚོགས་པ་དང༌། ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་བ་དང༌། བསླབ་པའི་གཞི་རྣམས་ཡང་དག་པར་བླངས་ཤིང་སློབ་པར་བྱེད་པ་ཞེས་གང་གསུངས་པ་དེས་ནི། ཚུལ་ཁྲིམས་བསྒོམས་པ་བསྟན་ཏེ། རྣམ་པ་དེ་དག་གིས་སོ་སོར་ཐར་པའི་སྡོམ་པའི་ཚུལ་ཁྲིམས་དེ་བསྒོམ་པར་བྱའོ། །དེ་ལྟར་བསྒོམས་ན་ལེགས་པར་བསྒོམས་པའི་ཕྱིར་ཏེ།

cho ga dang spyod yul phun sum tshogs pa dang/ kha na ma tho ba phra rab tsam dag la yang 'jigs par lta ba dang/ bslab pa'i gzhi rnams yang dag par blangs shing slob par byed pa zhes gang gsungs pa des ni/ tshul khrims bsgoms pa bstan te/ rnam pa de dag gis so sor thar pa'i sdom pa'i tshul khrims de bsgom par bya'o/ /de ltar bsgoms na legs par bsgoms pa'i phyir te/

ཚུལ་ཁྲིམས་ཀྱི་སྡོམ་པ་གཅིག་པུ་ལ་ཡང་བཤད་པ་སོ་སོར་གནས་པ་རྣམ་པ་དྲུག་ཡོད་པར་རིག་པར་བྱའོ། །

tshul khrims kyi sdom pa gcig pu la yang bshad pa so sor gnas pa rnam pa drug yod par rig par bya'o/ /

【O2-3 vipanna虧損ñams pa十因緣與圓滿十因緣】【P1 標虧滿各十】

ཚུལ་ཁྲིམས་ཀྱི་སྡོམ་པ་དེ་ཡང་རྒྱུ་རྣམ་པ་བཅུས་ཉམས་པ་ཡིན་ལ། དེ་ལས་བཟློག་པ་རྣམ་པ་བཅུས་ནི་ཕུན་ཚོགས་པ་ཡིན་པར་རིག་པར་བྱའོ། །

tshul khrims kyi sdom pa de yang rgyu rnam pa bcus nyams pa yin la/ de las bzlog pa rnam pa bcus ni phun tshogs pa yin par rig par bya'o/ /

【P2 別釋】【Q1 辨虧損】【R1 標列】

ཉམས་པར་འགྱུར་བའི་རྒྱུ་རྣམ་པ་བཅུ་གང་ཞེ་ན། དང་པོ་ཉིད་ནས་ཉེས་པར་བླངས་པ་དང༌། ཧ་ཅང་ཞུམ་པ་དང༌། ཐལ་ཆེས་པ་དང༌། བག་མེད་པ་དང༌། ལེ་ལོས་ཡོངས་སུ་ཟིན་པ་དང༌། ལོག་པར་སྨོན་པ་དང༌། ཆོ་ག་ཉམས་པས་ཡོངས་སུ་ཟིན་པ་དང༌། འཚོ་བ་ཉམས་པས་ཡོངས་སུ་ཟིན་པ་དང༌། མཐའ་གཉིས་སུ་ལྷུང་བ་དང༌། ངེས་པར་འབྱུང་བ་མ་ཡིན་པ་དང༌། ཡང་དག་པར་བླངས་པ་ཡོངས་སུ་ཉམས་པར་གྱུར་པའོ། །

nyams par 'gyur ba'i rgyu rnam pa bcu gang zhe na/ dang po nyid nas nyes par blangs pa dang/ ha cang zhum pa dang/ thal ches pa dang/ bag med pa dang/ le los yongs su zin pa dang/ log par smon pa dang/ cho ga nyams pas yongs su zin pa dang/ 'tsho ba nyams pas yongs su zin pa dang/ mtha' gnyis su lhung ba dang/ nges par 'byung ba ma yin pa dang/ yang dag par blangs pa yongs su nyams par gyur pa'o/ /

【R2 別釋】【S1 ādito durgṛhītaṁ śīlaṁ最初惡受尸羅daṅ po ñid nas tshil khrims ñes par blaṅs pa】

དེ་ལ་ཇི་ལྟར་ན་དང་པོ་ཉིད་ནས་ཚུལ་ཁྲིམས་ཉེས་པར་བླངས་པ་ཡིན་ཞེ་ན། འདི་ལྟར་འདི་ན་ལ་ལ་རྒྱལ་པོས་གཙེས་པའམ། ཆོམ་རྐུན࿒ལས་གཙེས་སམ། བུ་ལོན་གྱིས་ཉམ་ཐག་པའམ། འཇིགས་པས་ཉམ་ཐག་པའམ། མི་འཚོ་བས་འཇིག་ཤིང་སྐྲག་པའི་ཕྱིར་རབ་ཏུ་བྱུང་གི། དགེ་སྦྱོང་གི་ཕྱིར་མ་ཡིན། བྲམ་ཟེའི་ཕྱིར་མ་ཡིན། བདག་གདུལ་བར་བྱ་བའི་ཕྱིར་མ་ཡིན། བདག་ཞི་བར་བྱ་བའི་ཕྱིར་མ་ཡིན། །བདག་ཡོངས་སུ་མྱ་ངན་ལས་འདའ་བར་བྱ་བའི་ཕྱིར་མ་ཡིན་པ་སྟེ། དེ་ལྟར་ན་དང་པོ་ཉིད་ནས࿒ཉེས་པར་བླངས་པ་ཡིན་ནོ། །

de la ji ltar na dang po nyid nas tshul khrims nyes par blangs pa yin zhe na/ 'di ltar 'di na la la rgyal pos gtses pa'am/ chom rkun las gtses sam/ bu lon gyis nyam thag pa'am/ 'jigs pas nyam thag pa'am/ mi 'tsho bas 'jig shing skrag pa'i phyir rab tu byung gi/ dge sbyong gi phyir ma yin/ bram ze'i phyir ma yin/ bdag gdul bar bya ba'i phyir ma yin/ bdag zhi bar bya ba'i phyir ma yin/ /bdag yongs su mya ngan las 'da' bar bya ba'i phyir ma yin pa ste/ de ltar na dang po nyid nas nyes par blangs pa yin no/ /

【S2 atilīna太極沈下ha caṅ shum pa】

ཇི་ལྟར་ན་ཧ་ཅང་ཞུམ་པ་ཡིན་ཞེ་ན། འདི་ལྟར་འདི་ན་ལ་ལ་བསླབ་པའི་གཞི་རྣམས་ལ་ངོ་ཚ་མེད་པ་དང༌། འགྱོད་པ་ཆུང་བ་དང་ལྷོད་ཅིང་གཡེལ་བར་བྱེད་པ་ཡིན་ཏེ། དེ་ལྟར༌ན་ཧ་ཅང་ཡང་ཞུམ་པ་མ་ཡིན་ནོ། །

ji ltar na ha cang zhum pa yin zhe na/ 'di ltar 'di na la la bslab pa'i gzhi rnams la ngo tsha med pa dang/ 'gyod pa chung ba dang lhod cing g.yel bar byed pa yin te/ de ltarna ha cang yang zhum pa ma yin no/ /

【S3 atisṛta太極浮散thal ches pa】

ཇི་ལྟར་ན་ཐལ་ཆེས་པ་ཡིན་ཞེ་ན། འདི་ལྟར་འདི་ན་ལ་ལ་ཉེས་པར་གཟུང་བ་འཛིན་ཅིང་གནས་མ་ཡིན་པ་འགྱོད་པར་བྱེད་དེ། དེ་འགྱོད་པར་བྱེད་པའི་གནས་མ་ཡིན་པ་དག་ལ་འགྱོད་པར་བྱེད་པ་ན་གནས་མ་ཡིན་པ་གཞན་དག་ལ་མནར་བའི་སེམས་སམ། ཀུན་ནས་མནར་སེམས་ཀྱི་སེམས་སྐྱེད་པར་བྱེད་པ་དང༌། གོ་བར་བྱེད་པ་ཡིན་ཏེ། དེ་ལྟར་ན་ཐལ་ཆེས་པ་ཡིན་ནོ། །

ji ltar na thal ches pa yin zhe na/ 'di ltar 'di na la la nyes par gzung ba 'dzin cing gnas ma yin pa 'gyod par byed de/ de 'gyod par byed pa'i gnas ma yin pa dag la 'gyod par byed pa na gnas ma yin pa gzhan dag la mnar ba'i sems sam/ kun nas mnar sems kyi sems skyed par byed pa dang/ go bar byed pa yin te/ de ltar na thal ches pa yin no/ /

【S4 pramādakausīdyapargṛhīta放逸懈怠所攝bag med daṅ le los yoṅs su zin pa】

ཇི་ལྟར་ན་བག་མེད་པ་དང་ལེ་ལོས་ཡོངས་སུ་ཟིན་པ་ཡིན་ཞེ་ན། འདི་ལྟར་འདི་ན་ལ་ལ་འདས་པའི་དུས་ལ་བརྟེན་ནས། ལྟུང་བ་འབྱུང་བ་གང་ཡིན་པ་དེ་ཡང༌། དེ་བརྗེད་ངས་པར་གྱུར་པས་འགའ་ཡང་ཆོས་བཞིན་དུ་ཕྱིར་མ་བྱས་པ་དང༌། འདས་པའི་དུས་ལ་བརྟེན་ནས་ཇི་ལྟ་བ་དེ་བཞིན་དུ་མ་འོངས་པ་དང༌། ད་ལྟར་གྱི་དུས་ལ་བརྟེན་ནས་ལྟུང་བ་བྱུང་བ་གང་ཡིན་པ་དེ་ཡང་བརྗེད་ངས་པར་གྱུར་པས། འགའ་ཡང་ཆོས་བཞིན་དུ་ཕྱིར་མ་བྱས་པ་དང༌། ལྟུང་བ་མ་བྱུང་བའི་སྔ་རོལ་ནས་ཀྱང་ཕྱིས་ལྟུང་བ་མི་འབྱུང་བར་བྱ་བའི་ཕྱིར། །བདག་གིས་ཇི་ལྟ་ཇི་ལྟར་སྤྱད་ཅིང༌། ཇི་ལྟ་ཇི་ལྟར་གནས་ན། ཕྱིས་ལྟུང་བ་འབྱུང་བར་མི་འགྱུར་བ་དེ་ལྟ་དེ་ལྟར་སྤྱད་ཅིང་དེ་ལྟར་གནས་པར་བྱའོ་ཞེས་སྤྲོ་བ་ཤས་ཆེ་བ་སྐྱེ་བར་མི་འགྱུར་བ་དང་། ཅི་ནས་ཀྱང་ལྟུང་བ་འབྱུང་བར་འགྱུར་བ། དེ་ལྟར་སྤྱོད་ཅིང་གནས་པར་བྱེད་ཅིང༌། དེ་སྔོན་གྱི་མཐའ་དང་ལྡན་པ་དང༌། ཕྱི་མའི་མཐའ་དང་ལྡན་པ་དང༌། དབུས་ཀྱི་མཐའ་དང་ལྡན་པ་དང༌། སྔོན་གྱི་དུས་སུ་བྱ་བ་དང༌། རྗེས་སུ་འཇུག་པ་དེས་བག་མེད་པ་དང་ལྡན་པ་ཡིན་ཞིང༌། གཉིད་ཀྱི་བདེ་བ་དང༌། ཉལ་བའི་བདེ་བ་དང༌། གློས་འབེབས་པའི་བདེ་བ་བདག་གིར་བྱེད་པ་དང༌། མི་མཁས་པ་དང་ལེ་ལོ་ཅན་དང༌། སྒྲུབ་མི་ཕྱོད་པ་ཡིན་ཞིང༌། ཚངས་པ་མཚུངས་པར་སྤྱོད་པ་མཁས་པ་རྣམས་ལ། ལུས་ཀྱི་ཞལ་ཏ་བྱ་བའི་བྱེད་པ་ལོ་མ་ཡིན་པ་སྟེ། དེ་ལྟ་དེ་ལྟར་ན་བག་མེད་པ་དང་ལེ་ལོས་ཡོངས་སུ་ཟིན་པ་ཡིན་ནོ། །

ji ltar na bag med pa dang le los yongs su zin pa yin zhe na/ 'di ltar 'di na la la 'das pa'i dus la brten nas/ ltung ba 'byung ba gang yin pa de yang/ de brjed ngas par gyur pas 'ga' yang chos bzhin du phyir ma byas pa dang/ 'das pa'i dus la brten nas ji lta ba de bzhin du ma 'ongs pa dang/ da ltar gyi dus la brten nas ltung ba byung ba gang yin pa de yang brjed ngas par gyur pas/ 'ga' yang chos bzhin du phyir ma byas pa dang/ ltung ba ma byung ba'i snga rol nas kyang phyis ltung ba mi 'byung bar bya ba'i phyir/ /bdag gis ji lta ji ltar spyad cing/ ji lta ji ltar gnas na/ phyis ltung ba 'byung bar mi 'gyur ba de lta de ltar spyad cing de ltar gnas par bya'o zhes spro ba shas che ba skye bar mi 'gyur ba dang / ci nas kyang ltung ba 'byung bar 'gyur ba/ de ltar spyod cing gnas par byed cing/ de sngon gyi mtha' dang ldan pa dang/ phyi ma'i mtha' dang ldan pa dang/ dbus kyi mtha' dang ldan pa dang/ sngon gyi dus su bya ba dang/ rjes su 'jug pa des bag med pa dang ldan pa yin zhing/ gnyid kyi bde ba dang/ nyal ba'i bde ba dang/ glos 'bebs pa'i bde ba bdag gir byed pa dang/ mi mkhas pa dang le lo can dang/ sgrub mi phyod pa yin zhing/ tshangs pa mtshungs par spyod pa mkhas pa rnams la/ lus kyi zhal ta bya ba'i byed pa lo ma yin pa ste/ de lta de ltar na bag med pa dang le los yongs su zin pa yin no/ /

【S5 mithyāpraṇihita發起邪願log par smon pa】

ཇི་ལྟར་ན་ལོག་པར་སྨོན་པ་ཡིན་ཞེ་ན། འདི་ལྟར་འདི་ན་ལ་ལ་བདག་ཚུལ་ཁྲིམས་སམ། བརྟུལ་ཞུགས་དང༌། དཀའ་ཐུབ་དང༌། ཚངས་པར་སྤྱོད་པ་ལ་གནས་པ་འདིས་ལྷའམ། ལྷ་གང་ཡང་རུང་བ་དག་ཏུ་གྱུར་ཅིག་ཅེས་སྨོན་ནས། ཚངས་པར་སྤྱོད་པ་སྤྱོད་པར་བྱེད་པ་དང༌། རྙེད་པ་དང་བསྐུར་སྟི་འདོད་དེ། གཞན་དག་ལས་རྙེད་པ་དང་བསྐུར་སྟི་སྒྲུབ་པར་བྱེད་ཅིང༌། རྙེད་པ་དང་བཀུར་སྟི་ལ་དགའ་བར་བྱེད་པ་ཡིན་ཏེ། དེ་ལྟར་ན་ལོག་པར་སྨོན་པ་ཡིན་ནོ། །

ji ltar na log par smon pa yin zhe na/ 'di ltar 'di na la la bdag tshul khrims sam/ brtul zhugs dang/ dka' thub dang/ tshangs par spyod pa la gnas pa 'dis lha'am/ lha gang yang rung ba dag tu gyur cig ces smon nas/ tshangs par spyod pa spyod par byed pa dang/ rnyed pa dang bskur sti 'dod de/ gzhan dag las rnyed pa dang bskur sti sgrub par byed cing/ rnyed pa dang bkur sti la dga' bar byed pa yin te/ de ltar na log par smon pa yin no/ /

【S6 ācāravipattyā pragṛhītaṁ軌則虧損所攝cho ga ñams pas yoṅs su zin pa】

ཇི་ལྟར་ན་ཆོ་ག་ཉམས་པས་ཡོངས་སུ་ཟིན་པ་ཡིན་ཞེ་ན༑ འདི་ལྟར་འདི་ན་ལ་ལ་སྤྱོད་ལམ་མམ། འཕྲལ་གྱི་བྱ་བའམ། དགེ་བའི་ཕྱོགས་ཀྱི་སྦྱོར་བ་ལ་བརྟེང་ནས། འཇིག་རྟེན་དང་འགལ་བ་དང་འདུལ་བ་དང་འགལ་བའི་ཆོ་ག་སྔར་བཤད་པ་ལྟ་བུ་དང་ལྡན་པ་སྟེ། དེ་ལྟར་ན་ཆོ་ག་ཉམས་པས་ཡོངས་སུ་ཟིན་པ་ཡིན་ནོ། །

ji ltar na cho ga nyams pas yongs su zin pa yin zhe na| 'di ltar 'di na la la spyod lam mam/ 'phral gyi bya ba'am/ dge ba'i phyogs kyi sbyor ba la brteng nas/ 'jig rten dang 'gal ba dang 'dul ba dang 'gal ba'i cho ga sngar bshad pa lta bu dang ldan pa ste/ de ltar na cho ga nyams pas yongs su zin pa yin no/ /

【S7 ājīvavipattyā pragrhitam淨命所攝'tsho ba ñams pas yoṅs su zin pa】

ཇི་ལྟར་ན་འཚོ་བ་ཉམས་པས་ཡོངས་སུ་ཟིན་པ་ཡིན་ཞེ་ན། འདི་ལྟར་འདི་ན་ལ་ལ་འདོད་ཆེན་ཆེ་བ་དང༌། ཆོ་ག་མི་ཤེས་པ་དང༌། གསོ་དཀའ་བ་དང༌། དགང་དཀའ་བའི་རང་བཞིན་ཅན་ཡིན་ལ༑ དེ་ལ་ཆོས་མ་ཡིན་པས་ཆོས་གོས་ཡོངས་སུ་ཚོལ་བར་བྱེད་ཅིང༌། ཆོས་ཀྱི་མ་ཡིན་པ་དང༌། ཆོས་མ་ཡིན་པས་བསོད་སྙོམས་དང་མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་ཡོངས་སུ་ཚོལ་བར་བྱེད་ཅིང༌། ཆོས་ཀྱི་མ་ཡིན་པ་སྟེ། དེ་ཆོས་གོས་དང་བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་ཀྱི་ཆེད་དུ་བདག་ཉིད་ལ་ཡོན་ཏན་ཡོད་པར་བསྟན་པའི་ཕྱིར། སྤྱོད་ལམ་རང་བཞིན་མ་ཡིན་པར། གཞན་དུ་བསྒྲུབ་བ་དང་གཞན་དག་ལ་དབང་པོ་རྒོད་པ་མ་ཡིན་པ་ཉིད་དང༌། དབང་པོ་གཡོ་བ་མ་ཡིན་པ་ཉིད་དང༌། དབང་པོ་ཞི་བ་ཉིད་དུ་སྟོན་པར་བྱེད་དེ། དེས་དེ་ལ་ཡོན་ཏན་ཡོད་པར་ཤེས་ནས་གཞན་དག་ཀྱང་འདི་ལྟ་སྟེ། ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ན་བའི་གསོས་སྨན་དང་ཡོ་བྱད་དག་སྦྱིན་ཞིང་བྱའོ་སྙམ་དུ་སེམས་པ་དང༌། གཙེར་བ་དང༌། མུ་ཅོར་སྨྲ་བ་དང༌། །སྤྱི་བརྟོལ་ཆེ་བ་དང༌། ཁ་འཇམ་ཟེར་བ་དང༌། མིང་རུས་སྒྲོག་པར་བྱེད་པ་དང༌། ཡང་ན་མང་དུ་ཐོས་ཤིང་ཆོས་འཛིན་པ་ཞིག་ཡིན་པར་གྱུར་ན། རྙེད་པའི་ཕྱིར་ཁོ་ནར་གཞན་དག་ལ་ཉན་ཐོས་ཀྱིས་བཤད་པའམ། སངས་རྒྱས་ཀྱིས་གསུངས་པའི་ཆོས་དག་ཀུན་ཏུ་རྗོད་པར་བྱེད་པ་དང༌། བདག་ཉིད་ཀྱི་ཡོན་ཏན་ཡང་དག་པའམ། ཅུང་ཟད་ཙམ་སྒྲོ་བཏགས་ཏེ་བདག་ཉིད་ཀྱིས་རྗོད་པར་བྱེད་པའམ། གཞན་དག་སྒྲོགས་སུ་འཇུག་པ་དང༌། མཚན་མ་གཞན་དག་གིས་སྟོན་པར་བྱེད་པ་དང༌། ཆོས་གོས་འདོད་པའམ། དགེ་སྦྱོང་གི་ཡོ་བྱད་མང་པོ་དང༌། བཟང་པོ་གང་ཡང་རུང་བ་དག་འདོད་པ་དང༌། ཕོངས་པ་མེད་བཞིན་དུ་ཡང་འདི་ལྟར་བྲམ་ཟེ་དང༌། ཁྱིམ་བདག་དད་པ་ཅན་གྱིས༑ བདག་ཆོས་གོས་ཀྱིས་ཕོངས་པར་ཤེས་ནས། ཆོས་གོས་མང་པོ་དང༌། བཟང་པོ་དག་སྦྱིན་པའམ། བྱ་བར་སེམས་པར་བྱ་བའི་ཕྱིར། ཆོས་གོས་ངན་པ་སྟོན་པར་བྱེད་པ་དང༌། ཆོས་གོས་ལ་ཇི་ལྟ་བ་བཞིན་དུ་དགེ་སྦྱོང་གི་འཚོ་བའི་ཡོ་བྱད་གང་ཡང་རུང་བ་དག་ལ་ཡང་དེ་བཞིན་ནོ། །བྲམ་ཟེ་དང༌། ཁྱིམ་བདག་དད་པ་ཅན་དག་ལས་ཇི་ལྟར་འདོད་པ་བཞིན་མ་ཐོབ་པ་དང༌། ལོངས་སྤྱོད་མེད་ཅིང་མི་བདོག་པ་ལས་ཇི་ལྟར་འདོད་པ་བཞིན་མ་ཐོབ་པ་ན་ཡང་འདི་ལྟར་ནན་གྱིས་ཐོབ་ཀྱིས་འཇལ་ཞིང༌། དེ་དག་གཤེ་བཞིན་དུ་སློང་བར་བྱེད་པ་དང༌། ལོངས་སྤྱོད་ཡོད་ཅིང་བདོག་པ་དག་ལས་ངན་པ་ཞིག་ཐོབ་ན་ཡང་རྙེད་པ་དེ་ལ་མི་སྟོད་ཅིང་སྨོད་པར་བྱེད་ལ། སྦྱིན་པ་པོ་དང༌། སྦྱིན་བདག་གི་མངོན་སུམ་དུ་འདི་སྐད་ཅེས། ཀྱེ་རིགས་ཀྱི་བུ་གང་དག་ཁྱོད་བས་ཤིན་ཏུ་རིགས་དམན་ཞིང༌། ཤིན་ཏུ་དབུལ་བས་རིགས་ཀྱི་བུ་དང༌། རིགས་ཀྱི་བུ་མོ་ཁ་ཅིག་ཀྱང་ཡོད་དེ། དེ་དག་ཀྱང་འདི་དང་འདི་ལྟ་བུའི་གྱ་ནོམ་པ་སྦྱིན་པར་བྱེད་པ་དང༌། ཡིད་དུ་འོང་བ་སྦྱིན་པར་བྱེད་པ་ཡིན་ན། ཁྱོད་དེ་དག་བས་ཤིན་ཏུ་རིགས་མཐོ་ཞིང་ཤིན་ཏུ་ཕྱུག་པ་ཡིན་ན། ཅིའི་ཕྱིར་འདི་ལྟར་ཡིད་དུ་མི་འོང་བ་སྦྱིན་པར་བྱེད་ཅིང༌། ངན་པ་དང་ཆུང་དུ་སྦྱིན་པར་བྱེད་ཅེས་ཀྱང་ཟེར་ཏེ། རྣམ་པ་དེ་དག་གིས་ཚུལ་འཆོས་པ་དང༌། ཁ་གསག࿒དང༌། གཞོགས་སློང་དང་། ཐོབ་ཀྱིས་འཇལ་བ་དང༌། རྙེད་པས་རྙེད་པར་བྱེད་འདོད་པ་ལ་བརྟེན་ནས། གཞན་དག་ལས་ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང་ནད་ཀྱི་གསོས་སྨན་དང་ཡོ་བྱད་དག་ཡོངས་སུ་ཚོལ་བར་བྱེད་པ་གང་ཡིན་པ་དེ་ནི། ཆོས་མ་ཡིན་པས་ཡོངས་སུ་ཚོལ་བར་བྱེད་པ་ཡིན࿒ཏེ། ཆོས་ཀྱིས་ནི་མ་ཡིན་ནོ། །གང་ཆོས་ཀྱིས་མ་ཡིན་པ་དེ་ནི་དེའི་ལོག་པས་ཚོལ་བ་ཡིན་ཏེ། དེ་ལྟར་ན་ཚུལ་ཁྲིམས་དེ་ནི་འཚོ་བ་ཉམས་པས་ཡོངས་སུ་ཟིན་པ་ཡིན་ནོ། །

ji ltar na 'tsho ba nyams pas yongs su zin pa yin zhe na/ 'di ltar 'di na la la 'dod chen che ba dang/ cho ga mi shes pa dang/ gso dka' ba dang/ dgang dka' ba'i rang bzhin can yin la| de la chos ma yin pas chos gos yongs su tshol bar byed cing/ chos kyi ma yin pa dang/ chos ma yin pas bsod snyoms dang mal cha dang/ stan dang/ nad kyi gsos sman dang/ yo byad yongs su tshol bar byed cing/ chos kyi ma yin pa ste/ de chos gos dang bsod snyoms dang/ mal cha dang/ stan dang/ nad kyi gsos sman dang/ yo byad kyi ched du bdag nyid la yon tan yod par bstan pa'i phyir/ spyod lam rang bzhin ma yin par/ gzhan du bsgrub ba dang gzhan dag la dbang po rgod pa ma yin pa nyid dang/ dbang po g.yo ba ma yin pa nyid dang/ dbang po zhi ba nyid du ston par byed de/ des de la yon tan yod par shes nas gzhan dag kyang 'di lta ste/ chos gos dang/ bsod snyoms dang/ mal cha dang/ stan dang/ na ba'i gsos sman dang yo byad dag sbyin zhing bya'o snyam du sems pa dang/ gtser ba dang/ mu cor smra ba dang/ /spyi brtol che ba dang/ kha 'jam zer ba dang/ ming rus sgrog par byed pa dang/ yang na mang du thos shing chos 'dzin pa zhig yin par gyur na/ rnyed pa'i phyir kho nar gzhan dag la nyan thos kyis bshad pa'am/ sangs rgyas kyis gsungs pa'i chos dag kun tu rjod par byed pa dang/ bdag nyid kyi yon tan yang dag pa'am/ cung zad tsam sgro btags te bdag nyid kyis rjod par byed pa'am/ gzhan dag sgrogs su 'jug pa dang/ mtshan ma gzhan dag gis ston par byed pa dang/ chos gos 'dod pa'am/ dge sbyong gi yo byad mang po dang/ bzang po gang yang rung ba dag 'dod pa dang/ phongs pa med bzhin du yang 'di ltar bram ze dang/ khyim bdag dad pa can gyis| bdag chos gos kyis phongs par shes nas/ chos gos mang po dang/ bzang po dag sbyin pa'am/ bya bar sems par bya ba'i phyir/ chos gos ngan pa ston par byed pa dang/ chos gos la ji lta ba bzhin du dge sbyong gi 'tsho ba'i yo byad gang yang rung ba dag la yang de bzhin no/ /bram ze dang/ khyim bdag dad pa can dag las ji ltar 'dod pa bzhin ma thob pa dang/ longs spyod med cing mi bdog pa las ji ltar 'dod pa bzhin ma thob pa na yang 'di ltar nan gyis thob kyis 'jal zhing/ de dag gshe bzhin du slong bar byed pa dang/ longs spyod yod cing bdog pa dag las ngan pa zhig thob na yang rnyed pa de la mi stod cing smod par byed la/ sbyin pa po dang/ sbyin bdag gi mngon sum du 'di skad ces/ kye rigs kyi bu gang dag khyod bas shin tu rigs dman zhing/ shin tu dbul bas rigs kyi bu dang/ rigs kyi bu mo kha cig kyang yod de/ de dag kyang 'di dang 'di lta bu'i gya nom pa sbyin par byed pa dang/ yid du 'ong ba sbyin par byed pa yin na/ khyod de dag bas shin tu rigs mtho zhing shin tu phyug pa yin na/ ci'i phyir 'di ltar yid du mi 'ong ba sbyin par byed cing/ ngan pa dang chung du sbyin par byed ces kyang zer te/ rnam pa de dag gis tshul 'chos pa dang/ kha gsag dang/ gzhogs slong dang / thob kyis 'jal ba dang/ rnyed pas rnyed par byed 'dod pa la brten nas/ gzhan dag las chos gos dang/ bsod snyoms dang/ mal cha dang/ stan dang nad kyi gsos sman dang yo byad dag yongs su tshol bar byed pa gang yin pa de ni/ chos ma yin pas yongs su tshol bar byed pa yin te/ chos kyis ni ma yin no/ /gang chos kyis ma yin pa de ni de'i log pas tshol ba yin te/ de ltar na tshul khrims de ni 'tsho ba nyams pas yongs su zin pa yin no/ /

【S8 antadvayapatita墮在二邊mtha' gñis su ltun pa】

ཇི་ལྟར་ན་མཐའ་གཉིས་སུ་ལྟུང་བ་ཡིན་ཞེ་ན། འདི་ལྟར་འདི་ན་ལ་ལ་འདོད་པའི་བསོད་སྙོམས་ལ་རྗེས་སུ་བརྩོན་པར་བྱེད་དེ། ཆོས་སམ་ཆོས་མ་ཡིན་པས་གཞན་དག་ལས་ཐོབ་པའི་ཆོས་གོས་དང་བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་དེ་དག་ལ་ལྷག་པར་ཆགས་པ་ཡོངས་སུ་སྤྱོད་པར་བྱེད་ཅིང༌། ཉེས་དམིགས་སུ་མི་ལྟ་ལ། ངེས་པར་འབྱུང་བ་རབ་ཏུ་མི་ཤེས་པ་ཡིན་ཏེ། དེ་ནི་མཐའ་གཅིག་ཅེས་བྱའོ། །གཞན་ཡང་འདི་ན་ལ་ལ་བདག་ཉིད་ངལ་བ་ལ་རྗེས་སུ་བརྩོན་པར་བྱེད་དེ། རྣམ་གྲངས་དུ་མར་བདག་ཉིད་ཀུན་ཏུ་གདུང་བར་བྱེད་ཅིང་ཡོངས་སུ་གདུང་བར་བྱེད་ལ། དཀའ་ཐུབ་དྲག་པོ་དག་ཀྱང་ཡང་དག་པར་ལེན་པར་བྱེད་དེ། འདི་ལྟ་སྟེ་ཚེར་མའི་ནང་ན་ཉལ་བའམ། ཐལ་བའི་ནང་ན་ཉལ་བའམ། གཏུན་བུ་ལ་སྙེས་པའམ། སྤང་ལེབ་ཀྱི࿒སྟེངས་སུ་ཉལ་བའམ། ཙོག་པུར་འདུག་ཅིང་ཙོག་པུ་ནི་སྤོང་བའི་སྦྱོར་བ་ཡིན་ནོ་ཞེས་རྗེས་སུ་བརྩོན་པར་བྱེད་པའམ། མེ་ལ་ཡོངས་སུ་སྤྱོད་པར་བྱེད་དེ། ལན་གསུམ་གྱི་བར་དུ་ཡང་མེ་ལ་ཡོངས་སུ་སྤྱོད་པར་བྱེད་པའམ། ཆུར་ལྷག་པར་འཇུག་པར་བྱེད་དེ། ལན་གསུམ་གྱི་བར་དུ་ཡང་ཆུར་ལྷག་པར་འཇུག་པར་བྱེད་པའམ། རྐང་པ་ཡ་གཅིག་གིས་འགྲེང་ཞིང་ཉི་མ་གང࿒ན་བ་དེ་ལོགས་སུ࿒ཡོངས་སུ་འགྱུར་བར་བྱེད་པའམ། གང་དེ་ལྟ་བུ་ལ་སོགས་པས་བདག་ཉིད་ངལ་བ་ལ་རྗེས་སུ་བརྩོན་པར་བྱེད་པ་དེ་ནི་མཐའ་གཉིས་པ་ཞེས་བྱ་སྟེ། འདི་ལྟར་ན་མཐའ་གཉིས་སུ་ལྟུང་བ་ཡིན་ནོ། །

ji ltar na mtha' gnyis su ltung ba yin zhe na/ 'di ltar 'di na la la 'dod pa'i bsod snyoms la rjes su brtson par byed de/ chos sam chos ma yin pas gzhan dag las thob pa'i chos gos dang bsod snyoms dang/ mal cha dang/ stan dang/ nad kyi gsos sman dang/ yo byad de dag la lhag par chags pa yongs su spyod par byed cing/ nyes dmigs su mi lta la/ nges par 'byung ba rab tu mi shes pa yin te/ de ni mtha' gcig ces bya'o/ /gzhan yang 'di na la la bdag nyid ngal ba la rjes su brtson par byed de/ rnam grangs du mar bdag nyid kun tu gdung bar byed cing yongs su gdung bar byed la/ dka' thub drag po dag kyang yang dag par len par byed de/ 'di lta ste tsher ma'i nang na nyal ba'am/ thal ba'i nang na nyal ba'am/ gtun bu la snyes pa'am/ spang leb kyi stengs su nyal ba'am/ tsog pur 'dug cing tsog pu ni spong ba'i sbyor ba yin no zhes rjes su brtson par byed pa'am/ me la yongs su spyod par byed de/ lan gsum gyi bar du yang me la yongs su spyod par byed pa'am/ chur lhag par 'jug par byed de/ lan gsum gyi bar du yang chur lhag par 'jug par byed pa'am/ rkang pa ya gcig gis 'greng zhing nyi ma gang na ba de logs su yongs su 'gyur bar byed pa'am/ gang de lta bu la sogs pas bdag nyid ngal ba la rjes su brtson par byed pa de ni mtha' gnyis pa zhes bya ste/ 'di ltar na mtha' gnyis su ltung ba yin no/ /

【S9 anairyāṇika不能出離ñes par 'byuṅ ba ma yin】

ཇི་ལྟར་ན་ངེས་པར་འབྱུང་བ་མ་ཡིན་ཞེ་ན། འདི་ལྟར་འདི་ན་ལ་ལ་དག་ཚུལ་ཁྲིམས་སམ། བརྟུལ་ཞུགས་འདི་ཁོ་ནས་དག་པ་དང་གྲོལ་བ་དང༌། ངེས་པར་འབྱུང་བར་འགྱུར་རོ་ཞེས་ཚུལ་ཁྲིམས་སམ། བརྟུལ་ཞུགས་ཀྱི་ལྟ་བ་མཆོག་ཏུ་འཛིན་པར་བྱེད་དེ། འདི་ལས་ཕྱི་རོལ་པ་རྣམས་ཀྱི་ཚུལ་ཁྲིམས་ཐམས་ཅད་ནི་དེ་ལྟ་བུའི་རྣམ་པར་དག་པས་ཤིན་ཏུ་བསྲུངས་ཤིང༌། ཤིན་ཏུ་རྣམ་པར་དག་ཀྱང་ངེས་པར་འབྱུང་བ་མ་ཡིན་པ་ཞེས་བྱ་སྟེ། དེ་ལྟར་ན་ངེས་པར་འབྱུང་བ་མ་ཡིན་པ་ཡིན་ནོ།

ji ltar na nges par 'byung ba ma yin zhe na/ 'di ltar 'di na la la dag tshul khrims sam/ brtul zhugs 'di kho nas dag pa dang grol ba dang/ nges par 'byung bar 'gyur ro zhes tshul khrims sam/ brtul zhugs kyi lta ba mchog tu 'dzin par byed de/ 'di las phyi rol pa rnams kyi tshul khrims thams cad ni de lta bu'i rnam par dag pas shin tu bsrungs shing/ shin tu rnam par dag kyang nges par 'byung ba ma yin pa zhes bya ste/ de ltar na nges par 'byung ba ma yin pa yin no/

【S10 samādānaparibhraṣṭa所受失壞yaṅ dag par blaṅs pa yoṅs su ñams pa】

ཇི་ལྟར་ན་ཡང་དག་པར་བླངས་པ་ཡོངས་སུ་ཉམས་པ་ཡིན་ཞེ་ན། འདི་ལྟར་འདི་ན་ལ་ལ་རྣམ་པ་ཐམས་ཅད་ཀྱི་ཐམས་ཅད་དུ་ངོ་ཚ་མེད་ཅིང་དགེ་སྦྱོང་ལ་མི་ལྟ་བ་ཡིན་ཏེ། དེ་ཡང་ཚུལ་ཁྲིམས་འཆལ་པ་དང༌། སྡིག་པའི་ཆོས་ཅན་དང༌། ནང་མྱགས་པ་དང༌། ཉེས་འཛག་དུ་གྱུར་པ་དང༌། ཤིང་རུལ་པ་ལྟ་བུར་གྱུར་པ་དང༌། ལུང་བོང་ལྟ་བུར་ཀུན་ཏུ་སྤྱོད་པ་དང༌། དགེ་སྦྱོང་མ་ཡིན་པར་དགེ་སྦྱོང་དུ་ཁས་འཆེ་བ་དང༌། ཚངས་པར་སྤྱོད་པ་མ་ཡིན་པར་ཚངས་པར་སྤྱོད་པར་ཁས་འཆེ་བ་ཡིན་ཏེ།

ji ltar na yang dag par blangs pa yongs su nyams pa yin zhe na/ 'di ltar 'di na la la rnam pa thams cad kyi thams cad du ngo tsha med cing dge sbyong la mi lta ba yin te/ de yang tshul khrims 'chal pa dang/ sdig pa'i chos can dang/ nang myags pa dang/ nyes 'dzag du gyur pa dang/ shing rul pa lta bur gyur pa dang/ lung bong lta bur kun tu spyod pa dang/ dge sbyong ma yin par dge sbyong du khas 'che ba dang/ tshangs par spyod pa ma yin par tshangs par spyod par khas 'che ba yin te/

【R3 總結】

དེ་ལྟར་ཡང་དག་པར་བླངས་པ་ཡོངས་སུ་ཉམས་པ་ཡིན་ནོ། །རྒྱུ་བཅུ་པོ་དེ་དག་གིས་ཚུལ་ཁྲིམས་ཉམས་པ་ནི། བཅོམ་ལྡན་འདས་ཀྱིས་ཚུལ་ཁྲིམས་ཉམས་པ་ཡིན་ནོ་ཞེས་གསུངས་ཏེ། བཅོམ་ལྡན་འདས་ཀྱིས་ཚུལ་ཁྲིམས་རྒུད་པ་ཡིན་ནོ་ཞེས་ཀྱང་གསུངས་སོ། །དེ་ཡང་རྒྱུ་དེ་དག་ལ་ངེས་པར་འབྱུང་བ་མ࿒ཡིན་པ་གང་ཡིན་པ་དང༌། ཡང་དག་པར་བླངས་པ་ཡོངས་སུ་མ་ཉམས་པ་གང་ཡིན་པའི་རྒྱུ་གཉིས་ཀྱིས་རིག་པར་བྱའོ། །དེ་ལས་གཞན་པའི་རྒྱུ་རྣམས་ཀྱིས་ནི་ཚུལ་ཁྲིམས་ཉམས་པ་ཁོ་ན་ཡིན་པར་རིག་པར་བྱ་སྟེ།

de ltar yang dag par blangs pa yongs su nyams pa yin no/ /rgyu bcu po de dag gis tshul khrims nyams pa ni/ bcom ldan 'das kyis tshul khrims nyams pa yin no zhes gsungs te/ bcom ldan 'das kyis tshul khrims rgud pa yin no zhes kyang gsungs so/ /de yang rgyu de dag la nges par 'byung ba ma yin pa gang yin pa dang/ yang dag par blangs pa yongs su ma nyams pa gang yin pa'i rgyu gnyis kyis rig par bya'o/ /de las gzhan pa'i rgyu rnams kyis ni tshul khrims nyams pa kho na yin par rig par bya ste/

【Q2 翻顯圓滿】

ནག་པོའི་ཕྱོགས་ཀྱི་རྒྱུ་རྣམ་པར་གཞག་པ་དེ་དག་ཉིད་ལས་བཟློག་པར་དཀར་པོའི་ཕྱོགས་ཀྱི་རྒྱུ་རྣམས༌ཀྱི་ནི། ཚུལ་ཁྲིམས་ཕུན་སུམ་ཚོགས་པ་དང༌། ཚུལ་ཁྲིམས་རྣམ་པར་དག་པ་ཡིན་པར་རིག་པར་བྱའོ། །

nag po'i phyogs kyi rgyu rnam par gzhag pa de dag nyid las bzlog par dkar po'i phyogs kyi rgyu rnamskyi ni/ tshul khrims phun sum tshogs pa dang/ tshul khrims rnam par dag pa yin par rig par bya'o/ /

【O4 六(paryāyanāma)異門(rnam graṅs)】【P1 列六頌顯戒名】

བཅོམ་ལྡན་འདས་ཀྱིས་ལ་ལར་ཚུལ་ཁྲིམས་རྩ་བའི་དོན་དུ་གསུངས་ཏེ། རྩ་བ་ཤིན་ཏུ་བརྟན་པ་དང༌། །ཞི་བའི་སེམས་ལ་དགའ་བ་དང༌། འཕགས་པའི་ལྟ་དང་སྡིག་པའི་ལྟ། །ལྡན་པར་བྱ་ཞིང་འབྲལ་བར་བྱ། །ཞེས་ཚིགས་སུ་བཅད་པ་ལས་ཇི་སྐད་གསུངས་པ་ལྟ་བུའོ། །ལ་ལར་ནི་རྒྱན་གྱི་སྒྲར་ཡང་གསུངས་ཏེ༑ ཚུལ་ཁྲིམས་ཀྱི་རྒྱན་དང་ལྡན་པའི་དགེ་སློང་དང༌། དགེ་སློང་མ་ནི་སྡིག་པ་སྤོང་བར་བྱེད་ཅིང༌། དགེ་བ་སྒོམ་པར་བྱེད་དོ་ཞེས་ཇི་སྐད་གསུངས་པ་ལྟ་བུའོ། །ལ་ལར་ནི་བྱུག་པའི་སྒྲར་ཡང་གསུངས་ཏེ། དེ་ལས་ཚུལ་ཁྲིམས་ཀྱི་བྱུག་པ་དང་ལྡན་པའི་དགེ་སློང་དང༌། དགེ་སློང་མ་ནི་སྔ་མ་བཞིན་ནོ་ཞེས་གསུངས་པ་ལྟ་བུའོ། །ལ་ལར་ནི་སྤོས་ཀྱི་རྣམ་པའི་སྒྲར་ཡང་གསུངས་ཏེ། དེ་ལས་ཀུན་དགའ་བོ་སྤོས་ཀྱི་རྣམ་པ་དེ་ཡོད་ན་དེའི་དྲི་ནི་རྫི་ཕྱོགས་སུ་ཡང་ངད་ལྡང་བའོ། །དེའི་དྲི་ནི་རྫི་ཕྱོགས་མ་ཡིན་པ་དང༌། རྫི་ཕྱོགས་དང་རྫི་ཕྱོགས་མ་ཡིན་པར་ཡང་ངད་ལྡང་ངོ་ཞེས་གསུངས་པ་ལྟ་བུའོ། །ལ་ལར་ནི་ལེགས་པར་སྤྱད་པའི་སྒྲར་ཡང་གསུངས་ཏེ། དེ་ལས་ལུས་ཀྱིས་ལེགས་པར་སྤྱད་པ་ནི། ཚེ་འདི་དང་ཕྱི་མ་ལ་རྣམ་པར་སྨིན་པ་འདོད་པ་ཡིན་ཏེ། ངག་གིས་ལེགས་པར་སྤྱད་པ་ཡང་དེ་བཞིན་ནོ་ཞེས་གསུངས་པ་ལྟ་བུའོ། །ལ་ལར་ནི་སྡོམ་པའི་སྒྲར་ཡང་གསུངས་ཏེ། དེ་ལས་སྦྱིན་པ་པོ་དང་སྦྱིན་བདག་ནི་ཚུལ་ཁྲིམས་དང་ལྡན་ཞིང་སྡོམ་པ་ལ་གནས་པ་དང༌། མ་འོངས་པ་ལ་ལྟ་བ་དང༌། ལུང་ལས་གསུངས་པའི་འབྲས་བུ་མཐོང་ཞིང་ཐོས་པར་འགྱུར་རོ་ཞེས་གསུངས་པ་དང༌། གཞན་ཡང་ཚུལ་ཁྲིམས་དང་ལྡན་པར་གནས་པ་ནི། སོ་སོར་ཐར་པའི་སྡོམ་པས་བསྡམས་པ་ཡིན་ནོ་ཞེས་རྒྱ་ཆེར་གསུངས་པ་ལྟ་བུའོ། །

bcom ldan 'das kyis la lar tshul khrims rtsa ba'i don du gsungs te/ rtsa ba shin tu brtan pa dang/ /zhi ba'i sems la dga' ba dang/ 'phags pa'i lta dang sdig pa'i lta/ /ldan par bya zhing 'bral bar bya/ /zhes tshigs su bcad pa las ji skad gsungs pa lta bu'o/ /la lar ni rgyan gyi sgrar yang gsungs te| tshul khrims kyi rgyan dang ldan pa'i dge slong dang/ dge slong ma ni sdig pa spong bar byed cing/ dge ba sgom par byed do zhes ji skad gsungs pa lta bu'o/ /la lar ni byug pa'i sgrar yang gsungs te/ de las tshul khrims kyi byug pa dang ldan pa'i dge slong dang/ dge slong ma ni snga ma bzhin no zhes gsungs pa lta bu'o/ /la lar ni spos kyi rnam pa'i sgrar yang gsungs te/ de las kun dga' bo spos kyi rnam pa de yod na de'i dri ni rdzi phyogs su yang ngad ldang ba'o/ /de'i dri ni rdzi phyogs ma yin pa dang/ rdzi phyogs dang rdzi phyogs ma yin par yang ngad ldang ngo zhes gsungs pa lta bu'o/ /la lar ni legs par spyad pa'i sgrar yang gsungs te/ de las lus kyis legs par spyad pa ni/ tshe 'di dang phyi ma la rnam par smin pa 'dod pa yin te/ ngag gis legs par spyad pa yang de bzhin no zhes gsungs pa lta bu'o/ /la lar ni sdom pa'i sgrar yang gsungs te/ de las sbyin pa po dang sbyin bdag ni tshul khrims dang ldan zhing sdom pa la gnas pa dang/ ma 'ongs pa la lta ba dang/ lung las gsungs pa'i 'bras bu mthong zhing thos par 'gyur ro zhes gsungs pa dang/ gzhan yang tshul khrims dang ldan par gnas pa ni/ so sor thar pa'i sdom pas bsdams pa yin no zhes rgya cher gsungs pa lta bu'o/ /

【P2 問答重釋】【Q1 mūla根本rtsa ba】

དེ་ལ་ཅིའི་ཕྱིར་བཅོམ་ལྡན་འདས་ཀྱིས་ཚུལ་ཁྲིམས་རྩ་བའི་དོན་དུ་གསུངས་ཤེ་ན། རྩ་བའི་དོན་ནི་གཞིའི་དོན་དང་རྟེན་གྱི་དོན་ཡིན་ཏེ། དེ་ཡང་ཚུལ་ཁྲིམས་དེ་ནི་འཇིག་རྟེན་དང་འཇིག་རྟེན་འདས་པའི་ཡོན་ཏན་ཁ་ན་མ་ཐོ་བ་མེད་པ། མཆོག་གཙོ་བོ་དམ་པ་བདེ་བར་འདྲེན་པར་བྱེད་པ། ཐམས་ཅད་སྐྱེ་བ་དང་འཐོབ་པར་འགྱུར་བའི་གཞི་དེ་ལྟ་བུ་དང་རྟེན་དེ་ལྟ་བུ་ཡིན་པས། དེའི་ཕྱིར་རྩ་བའི་སྒྲར་ཡང་གསུངས་ཏེ། འདི་ལྟ་སྟེ་དཔེར་ན་ས་གཞི་ནི་རྩྭ་དང་གེལ་བ་དང༌། སྨན་དང་ནགས་ཚལ་རྣམས་སྐྱེ་བའི་གཞི་དང་རྟེན་དུ་གྱུར་པ་དེ་བཞིན་དུ་ཚུལ་ཁྲིམས་ཀྱང་སྔར་བཤད་པ་བཞིན་དུ་རྒྱ་ཆེར་བརྗོད་པར་བྱའོ། །

de la ci'i phyir bcom ldan 'das kyis tshul khrims rtsa ba'i don du gsungs she na/ rtsa ba'i don ni gzhi'i don dang rten gyi don yin te/ de yang tshul khrims de ni 'jig rten dang 'jig rten 'das pa'i yon tan kha na ma tho ba med pa/ mchog gtso bo dam pa bde bar 'dren par byed pa/ thams cad skye ba dang 'thob par 'gyur ba'i gzhi de lta bu dang rten de lta bu yin pas/ de'i phyir rtsa ba'i sgrar yang gsungs te/ 'di lta ste dper na sa gzhi ni rtswa dang gel ba dang/ sman dang nags tshal rnams skye ba'i gzhi dang rten du gyur pa de bzhin du tshul khrims kyang sngar bshad pa bzhin du rgya cher brjod par bya'o/ /

【Q2 alaṁkāra莊嚴具rgyan】

ཅིའི་ཕྱིར་ཚུལ་ཁྲིམས་རྒྱན་གྱི་སྒྲར་གསུངས་ཤེ་ན། སྨྲས་པ་གང་དག་དེ་ལས་གཞན་པའི་རྒྱན་འདི་ལྟ་སྟེ། མགུལ་རྒྱན་ནམ། གདུ་བུ་རྒྱན་ཅན་ནམ། དཔུང་རྒྱན་ནམ། སོར་གདུབ་རྒྱན་ནམ། གསེར་དངུལ་གྱི་ཕྲེང་བའི་རྒྱན་དེ་དག་ནི་ཇི་ཙམ་དུ་བྱིས་པ་གཞོན་ནུ་སྐྲ་གནག་པ་ལང་ཚོ་ལ་གསར་དུ་བབ་པ་དང་ལྡན་པ་དེ་ལ་བཏགས་ན། རེ་ཞིག་མཛེས་པར་འགྱུར་བ་ཙམ་དུ་ཟད་ཀྱི། ལོ་བརྒྱད་ཅུ་ལོན་པའམ། ལོ་དགུ་བཅུ་ལོན་པའི་རྒན་པོ་རྙིས་པ་ལ་འཁོགས་པ་སོ་ལྷུང་བ་མགོ་སྐྱ་བ་ལ་རྒྱན་དེ་དག་བཏགས་ན་ནི། དེ་ལྟ་མ་ཡིན་ཞིང་དེ་ལ་ཅོ་འདྲི་བ་ཁོ་ན་ལྟ་བུར་ཡང་འགྱུར་བ་དང༌། ནད་ཀྱིས་རྒུད་པ་དང༌། ལོངས་སྤྱོད་ཀྱིས་རྒུད་པ་དང༌། ཉེ་དུས་རྒུད་པར་གྱུར་པ་དག་ལ་ཡང་མཛེས་པ་མ་ཡིན་གྱི། ཚུལ་ཁྲིམས་ནི་ཐམས་ཅད་དུ་མཛེས་པར་བྱེད་པ་ཡིན་པས་དེའི་ཕྱིར་རྒྱན་གྱི་སྒྲར་ཡང་གསུངས་སོ། །

ci'i phyir tshul khrims rgyan gyi sgrar gsungs she na/ smras pa gang dag de las gzhan pa'i rgyan 'di lta ste/ mgul rgyan nam/ gdu bu rgyan can nam/ dpung rgyan nam/ sor gdub rgyan nam/ gser dngul gyi phreng ba'i rgyan de dag ni ji tsam du byis pa gzhon nu skra gnag pa lang tsho la gsar du bab pa dang ldan pa de la btags na/ re zhig mdzes par 'gyur ba tsam du zad kyi/ lo brgyad cu lon pa'am/ lo dgu bcu lon pa'i rgan po rnyis pa la 'khogs pa so lhung ba mgo skya ba la rgyan de dag btags na ni/ de lta ma yin zhing de la co 'dri ba kho na lta bur yang 'gyur ba dang/ nad kyis rgud pa dang/ longs spyod kyis rgud pa dang/ nye dus rgud par gyur pa dag la yang mdzes pa ma yin gyi/ tshul khrims ni thams cad du mdzes par byed pa yin pas de'i phyir rgyan gyi sgrar yang gsungs so/ /

【Q3 anulepana塗香byug pa】

ཅིའི་ཕྱིར་ཚུལ་ཁྲིམས་བྱུག་པའི་སྒྲར་གསུངས་ཤེ་ན། དགེ་བ་ཁ་ན་མ་ཐོ་བ་མེད་པའི་ཚུལ་ཁྲིམས་དེ་ཡང་དག࿒པར་བླངས་ནས། དཔྱིད་ཀ་ཤིན་ཏུ་ཚ་བའི་དུས་ལ་བབ་པའི་ཚེ༑ ཚ་བས་མངོན་པར་གདུངས་པ་ལ་ཙནྡན་གྱི་བྱུག་པའམ་ག་བུར་གྱི་བྱུག་པས་བྱུགས་པ་བཞིན་དུ། ཚུལ་ཁྲིམས་འཆལ་པ་ཡང་དག་པར་བླངས་པའི་རྒྱུ་ལས་བྱུང་བའི་ལུས་ཀྱི་ཡོངས་སུ་གདུང་བ་དང༌། སེམས་ཀྱི་ཡོངས་སུ་གདུང་བ་ཐམས་ཅད་ཡོངས་སུ་སེལ་བར་བྱེད་པས་ན། དེའི་ཕྱིར་ཚུལ་ཁྲིམས་བྱུག་པའི་སྒྲར་གསུངས་སོ། །

ci'i phyir tshul khrims byug pa'i sgrar gsungs she na/ dge ba kha na ma tho ba med pa'i tshul khrims de yang dag par blangs nas/ dpyid ka shin tu tsha ba'i dus la bab pa'i tshe| tsha bas mngon par gdungs pa la tsan+dan gyi byug pa'am ga bur gyi byug pas byugs pa bzhin du/ tshul khrims 'chal pa yang dag par blangs pa'i rgyu las byung ba'i lus kyi yongs su gdung ba dang/ sems kyi yongs su gdung ba thams cad yongs su sel bar byed pas na/ de'i phyir tshul khrims byug pa'i sgrar gsungs so/ /

【Q4 gandhajāta薰香spos kyi rnam pa】

ཅིའི་ཕྱིར་ཚུལ་ཁྲིམས་སྤོས་ཀྱི་རྣམ་པའི་སྒྲར་གསུངས་ཤེ་ན། ཚུལ་ཁྲིམས་དང་ལྡན་པའི་སྐྱེས་བུ་གང་ཟག་ནི། རྩ་བའི་སྤོས་སམ། སྙིང་པོའི་སྤོས་སམ། མེ་ཏོག་གི་སྤོས་ཀྱི་རྣམ་པ་སྣ་ཚོགས་རླུང་གིས་བསྐྱོད་པ་ལས་ཕྱོགས་དང་ཕྱོགས་མཚམས་རྣམས་སུ་སྤོས་ཀྱི་ངད་ཡིད་དུ་འོང་བ་དག་ལྡང་བ་བཞིན་དུ། ཕྱོགས་དང་ཕྱོགས་མཚམས་རྣམས་སུ་དགེ་བ་སྙན་པ་བསྔགས་པ་གྲགས་པའི་སྒྲ་སྣ་ཚོགས་གྲགས་པར་འགྱུར་བས་ན་དེའི་ཕྱིར་ཚུལ་ཁྲིམས་ནི་སྤོས་ཀྱི་རྣམ་པའི་སྒྲར་ཡང་གསུངས་སོ། །

ci'i phyir tshul khrims spos kyi rnam pa'i sgrar gsungs she na/ tshul khrims dang ldan pa'i skyes bu gang zag ni/ rtsa ba'i spos sam/ snying po'i spos sam/ me tog gi spos kyi rnam pa sna tshogs rlung gis bskyod pa las phyogs dang phyogs mtshams rnams su spos kyi ngad yid du 'ong ba dag ldang ba bzhin du/ phyogs dang phyogs mtshams rnams su dge ba snyan pa bsngags pa grags pa'i sgra sna tshogs grags par 'gyur bas na de'i phyir tshul khrims ni spos kyi rnam pa'i sgrar yang gsungs so/ /

【Q5 sucarita妙行legs par spyad pa】

ཅིའི་ཕྱིར་ཚུལ་ཁྲིམས་ལེགས་པར་སྤྱད་པའི་སྒྲར་གསུངས་ཤེ་ན། སྤྱད་པ་དེ་ནི་བདེ་བར་འགྲོ་བ་ཡིན་པ་དང༌། སྤྱད་པ་དེ་ནི་མཐོ་རིས་སུ་འགྲོ་བ་ཡིན་པ་དང༌། བདེ་འགྲོར་འགྲོ་བ་ཡིན་པས་ན། དེའི་ཕྱིར་ལེགས་པར་སྤྱད་པ་ཞེས་བྱའོ། །

ci'i phyir tshul khrims legs par spyad pa'i sgrar gsungs she na/ spyad pa de ni bde bar 'gro ba yin pa dang/ spyad pa de ni mtho ris su 'gro ba yin pa dang/ bde 'gror 'gro ba yin pas na/ de'i phyir legs par spyad pa zhes bya'o/ /

【Q6 saṁvara律儀sdom pa】

ཅིའི་ཕྱིར་ཚུལ་ཁྲིམས་སྡོམ་པའི་སྒྲར་གསུངས་ཤེ་ན། ཆོས་དེ་ནི་ལྡོག་པའི་རང་བཞིན་པ་དང༌། ལྡོག་པའི་མཚན་ཉིད࿒ཡིན་པ་དང༌། སྤོང་བའི་རང་བཞིན་ཡིན་པས་ན་དེའི་ཕྱིར་སྡོམ་པའི་སྒྲར་ཡང་གསུངས་སོ།། །།

ci'i phyir tshul khrims sdom pa'i sgrar gsungs she na/ chos de ni ldog pa'i rang bzhin pa dang/ ldog pa'i mtshan nyid yin pa dang/ spong ba'i rang bzhin yin pas na de'i phyir sdom pa'i sgrar yang gsungs so// //

【O5 trividhā pratyavekṣā pariśuddhinimitta三種觀清淨因相yoṅs su dag par bya ba'i phir rnam pa gsum la so sor rtog par byad】【P1 辨三業淨】【Q1 總說】

࿒ཉན་ཐོས་ཀྱི་ས་བམ་པོ་གསུམ་པ།

nyan thos kyi sa bam po gsum pa/

ཚུལ་ཁྲིམས་ཀྱི་སྡོམ་པ་དེ་ཡང་ཡོངས་སུ་དག་པར་བྱ་བའི་ཕྱིར། རྣམ་པ་གསུམ་ལ་སོ་སོར་རྟོག་པར་བྱེད༌དོ། །རྣམ་པ་གསུམ་གང་ཞེ་ན། འདི་ལྟ་སྟེ། ལུས་ཀྱི་ལས་ལ་སོ་སོར་རྟོག་པ་དང༌། ངག་གི་ལས་ལ་སོ་སོར་རྟོག་པ་དང༌། ཡིད་ཀྱི་ལས་ལ་སོ་སོར་རྟོག་པའོ། །

tshul khrims kyi sdom pa de yang yongs su dag par bya ba'i phyir/ rnam pa gsum la so sor rtog par byeddo/ /rnam pa gsum gang zhe na/ 'di lta ste/ lus kyi las la so sor rtog pa dang/ ngag gi las la so sor rtog pa dang/ yid kyi las la so sor rtog pa'o/ /

【Q2 別釋】【R1 觀身業】

ཇི་ལྟར་ན་ལས་དེ་དག་ལ་སོ་སོར་རྟོག་པ་ན། ཚུལ་ཁྲིམས་ཀྱི་སྡོམ་པ་ཡོངས་སུ་སྦྱོང་བར་བྱེད་ཅེ་ན། ལས་གང་བསམས་ནས་ལུས་ཀྱི་བྱ་བར་འདོད་པ་དེ་ཉིད་ལ་འདི་ལྟར་ཅི་བདག་གི་ལུས་ཀྱི་ལས་འདི་བདག་དང༌། གཞན་དག་ལ་གནོད་པར་འགྱུར་ཞིང་མི་དགེ་བས། སྡུག་བསྔལ་འབྱུང་བ་རྣམ་པར་དག་པ་སྡུག་བསྔལ་བ་ཞིག་ཡིན་ནམ། འོན་ཏེ་བདག་གི་ལུས་ཀྱི་ལས་འདི་བདག་དང་གཞན་དག་ལ་གནོད་པར་མི་འགྱུར་ཞིང༌། དགེ་བས་བདེ་བ་འབྱུང་བ་རྣམ་པར་སྨིན་པ་བདེ་བ་ཞིག་ཡིན་ཞེས་སོ་སོར་རྟོག་པར་བྱེད་དོ། །དེ་དེ་ལྟར་སོ་སོར་རྟོག་པ་ན། གལ་ཏེ་བདག་གི་ལུས་ཀྱི་ལས་དེ་བདག་དང་གཞན་དག་ལ་གནོད་པར་འགྱུར་ཞིང༌། མི་དགེ་བ་སྡུག་བསྔལ་འབྱུང་བ་རྣམ་པར་སྨིན་པ་སྡུག་བསྔལ་བར་ཤེས་ན། དེ་ལས་དེ་ཕྱིར་ལྡོག་ཅིང་མི་བྱེད་ལ་རྗེས་སུ་འཇུག་པར་མི་བྱེད་དོ། །དེ་དེ་ལྟར་སོ་སོར་རྟོག་པ་ན་གལ་ཏེ་བདག་གི་ལུས་ཀྱི་ལས་དེ་གནོད་པར་མི་འགྱུར་ཞིང་དགེ་བ་ཡིན་པར་སྔ་མ་བཞིན་དུ་ཤེས་པར་གྱུར་ན། དེ་ལས་དེ་ལུས་ཀྱིས་བྱེད་ཅིང་ཕྱིར་མི་ལྡོག་ལ་རྗེས་སུ་འཇུག་པར་བྱེད་དོ། །དེས་འདས་པའི་དུས་ལ་བརྟེན་ཏེ་ལུས་ཀྱི་ལས་གང་བྱས་པར་གྱུར་པ་དེ་ལས་ཡང་འདི་ལྟར་ཅི་བདག་གིས་ལུས་ཀྱི་ལས་ཀྱི་དེ་གནོད་པར࿒འགྱུར་བ་ཞིག་གམ་ཞེས་སྔ་མ་བཞིན་དུ་ཡང་དང་ཡང་དུ་སོ་སོར་རྟོག་པར་བྱེད་དོ། །དེ་དེ་ལྟར་སོ་སོར་རྟོག་པ་ན་གལ་ཏེ་བདག་གི་ལུས་ཀྱི་ལས་དེ་གནོད་པར་གྱུར་པའོ་ཞེས་སྔ་མ་བཞིན་དུ་ཤེས་ན་དེ་ཚངས་པ་མཚུངས་པར་སྤྱོད་པ་མཁས་པ་དག་གི་མདུན་དུ་སོ་སོར་འཆགས་ཤིང༌། ཆོས་བཞིན་དུ་ཕྱིར་བྱེད་དོ། །དེ་དེ་ལྟར་སོ་སོར་རྟོག་པ་ན། གལ་ཏེ་བདག་གི་ལུས་ཀྱི་ལས་དེ་གནོད་པར་གྱུར་པ་མ་ཡིན་ནོ་ཞེས་སྔ་མ་བཞིན་དུ་ཤེས་ན། དེ་དགའ་བ་དང༌། མཆོག་ཏུ་དགའ་བ་དེ་ཉིད࿒ཀྱིས་ཉིན་མཚན་དུ་རྗེས་སུ་སློབ་ཅིང་ལན་མང་དུ་གནས་པར་བྱེད་དེ། དེ་ལྟར་ན་དེ་འདི་ལྟ་སྟེ། འདས་པ་དང་མ་འོངས་པ་དང༌། ད་ལྟར་བྱུང་བའི་དུས་རྣམས་སུ་ལུས་ཀྱི་ལས་དེ་ལ་སོ་སོར་རྟོག་ཅིང་ཤིན་ཏུ་སྦྱོང་བར་བྱེད་པ་ཡིན་ནོ། །

ji ltar na las de dag la so sor rtog pa na/ tshul khrims kyi sdom pa yongs su sbyong bar byed ce na/ las gang bsams nas lus kyi bya bar 'dod pa de nyid la 'di ltar ci bdag gi lus kyi las 'di bdag dang/ gzhan dag la gnod par 'gyur zhing mi dge bas/ sdug bsngal 'byung ba rnam par dag pa sdug bsngal ba zhig yin nam/ 'on te bdag gi lus kyi las 'di bdag dang gzhan dag la gnod par mi 'gyur zhing/ dge bas bde ba 'byung ba rnam par smin pa bde ba zhig yin zhes so sor rtog par byed do/ /de de ltar so sor rtog pa na/ gal te bdag gi lus kyi las de bdag dang gzhan dag la gnod par 'gyur zhing/ mi dge ba sdug bsngal 'byung ba rnam par smin pa sdug bsngal bar shes na/ de las de phyir ldog cing mi byed la rjes su 'jug par mi byed do/ /de de ltar so sor rtog pa na gal te bdag gi lus kyi las de gnod par mi 'gyur zhing dge ba yin par snga ma bzhin du shes par gyur na/ de las de lus kyis byed cing phyir mi ldog la rjes su 'jug par byed do/ /des 'das pa'i dus la brten te lus kyi las gang byas par gyur pa de las yang 'di ltar ci bdag gis lus kyi las kyi de gnod par 'gyur ba zhig gam zhes snga ma bzhin du yang dang yang du so sor rtog par byed do/ /de de ltar so sor rtog pa na gal te bdag gi lus kyi las de gnod par gyur pa'o zhes snga ma bzhin du shes na de tshangs pa mtshungs par spyod pa mkhas pa dag gi mdun du so sor 'chags shing/ chos bzhin du phyir byed do/ /de de ltar so sor rtog pa na/ gal te bdag gi lus kyi las de gnod par gyur pa ma yin no zhes snga ma bzhin du shes na/ de dga' ba dang/ mchog tu dga' ba de nyid kyis nyin mtshan du rjes su slob cing lan mang du gnas par byed de/ de ltar na de 'di lta ste/ 'das pa dang ma 'ongs pa dang/ da ltar byung ba'i dus rnams su lus kyi las de la so sor rtog cing shin tu sbyong bar byed pa yin no/ /

【R2 觀語業】

ལུས་ཀྱི་ལས་ཇི་ལྟ་བ་བཞིན་དུ་ངག་གི་ལས་ཀྱང་དེ་བཞིན་དུ་རིག་པར་བྱའོ། །

lus kyi las ji lta ba bzhin du ngag gi las kyang de bzhin du rig par bya'o/ /

【R3 觀意業】

ཡིད་ནི་འདས་པའི་འདུ་བྱེད་ལ་བརྟེན་ཏེ། སྐྱེ་ཞིང་ཡིད་ནི་མ་འོངས་པ་དང༌། ད་ལྟར་བྱུང་བའི་འདུ་བྱེད་ལ་བརྟེན་ཏེ། སྐྱེ་བས་ཡིད་དེ་ལ་ཡང་འདི་ལྟར་ཅི་བདག་གི་ཡིད་འདི་གནོད་པར་འགྱུར་བ་ཞིག་ཡིན་ནམ་ཞེས་སྔ་མ་བཞིན་དུ་ཡང་དང་ཡང་དུ་སོ་སོར་རྟོག་པར་བྱེད་པ་ནས་ཡིད་ཀྱི་ལས་དེ࿒སྐྱེད་པར་མི་བྱེད་ཅིང་ཕྱིར་ལྡོག་པར་བྱེད་ལ་རྗེས་སུ་འཇུག་པར་མི་བྱེད་པ་དང༌། དཀར་པོའི་ཕྱོགས་ཀྱི་ཡིད་ཀྱི་ལས་དེ་ནི࿒སྐྱེད་པར་བྱེད་ཅིང་ཕྱིར་ལྡོག་པར་མི་བྱེད་ལ་རྗེས་སུ་འཇུག་པའི་བར་དུ་བྱེད་དེ། དེ་ལྟར་ན་དེ་འདི་ལྟ་སྟེ། འདས་པ་དང་མ་འོངས་པ་དང་ད་ལྟར་བྱུང་བའི་དུས་རྣམས་སུ་ཡིད་ཀྱི་ལས་དེ་ལ་སོ་སོར་རྟོག་ཅིང༌། ཤིན་ཏུ་ཡོངས་སུ་སྦྱོང་བར་བྱེད་པ་ཡིན་ནོ། །དེ་ཅིའི་ཕྱིར་ཞེ་ན། འདས་པ་དང་མ་འོངས་པ་དང་ད་ལྟར་བྱུང་བའི་དུས་རྣམས་སུ་དགེ་སྦྱོང་ངམ་བྲམ་ཟེ་གང་ལ་ལས། ལུས་ཀྱི་ལས་དང༌། ངག་གི་ལས་དང་ཡིད་ཀྱི་ལས་ལ་སོ་སོར་བརྟགས་ཤིང་ཡིད་ལ་ཡོངས་སུ་སྦྱངས་ལ། ཡོངས་སུ་སྦྱངས་ནས་ལན་མང་དུ་གནས་པར་གྱུར་པ་དེ་དག་ཐམས་ཅད་ཀྱིས་ཀྱང་དེ་བཞིན་དུ་སོ་སོར་བརྟགས་ཤིང་ཡོངས་སུ་སྦྱངས་པའི་ཕྱིར་རོ། །

yid ni 'das pa'i 'du byed la brten te/ skye zhing yid ni ma 'ongs pa dang/ da ltar byung ba'i 'du byed la brten te/ skye bas yid de la yang 'di ltar ci bdag gi yid 'di gnod par 'gyur ba zhig yin nam zhes snga ma bzhin du yang dang yang du so sor rtog par byed pa nas yid kyi las de skyed par mi byed cing phyir ldog par byed la rjes su 'jug par mi byed pa dang/ dkar po'i phyogs kyi yid kyi las de ni skyed par byed cing phyir ldog par mi byed la rjes su 'jug pa'i bar du byed de/ de ltar na de 'di lta ste/ 'das pa dang ma 'ongs pa dang da ltar byung ba'i dus rnams su yid kyi las de la so sor rtog cing/ shin tu yongs su sbyong bar byed pa yin no/ /de ci'i phyir zhe na/ 'das pa dang ma 'ongs pa dang da ltar byung ba'i dus rnams su dge sbyong ngam bram ze gang la las/ lus kyi las dang/ ngag gi las dang yid kyi las la so sor brtags shing yid la yongs su sbyangs la/ yongs su sbyangs nas lan mang du gnas par gyur pa de dag thams cad kyis kyang de bzhin du so sor brtags shing yongs su sbyangs pa'i phyir ro/ /

【P2 引羅怗羅二頌證成】

བཅོམ་ལྡན་འདས་ཀྱིས་ཀྱང་ཚེ་དང་ལྡན་པ་སྒྲ་གཅན་ཟིན་ལས་བརྩམས་ཏེ། སངས་རྒྱས་བསྟན་པ་དྲན་བྱེད་ན། །ལུས་ལས་དེ་བཞིན་ངག་ལས་དང༌། །ཡིད་ཀྱི་ལས་ལ་ཡང་ཡང་དུ། །སོ་སོར་རྟོགས་ཤིག་སྒྲ་གཅན་ཟིན། །དེ་ལ་ཁྱོད་ནི་སློབ་བྱེད་ན། །ལེགས་པ་སྡིག་མེད་ཁོ་ན་སྟེ། །དེ་ནི་དགེ་སྦྱོང་ལས་ཡིན་ཏེ། འདི་ལ་སློབས་ཤིག་སྒྲ་གཅན་ཟིན། །ཞེས་ཇི་སྐད་གསུངས་པ་ལྟ་བུའོ། །དེ་ལ་དེ་ལྟར་ཅི་བདག་གི་ལུས་ཀྱི་ལས་དང༌། ངག་གི་ལས་དང༌། ཡིད་ཀྱི་ལས་འདི་གནོད་པར་འགྱུར་བ་ཞིག་ཡིན་ནམ་ཞེས་སྔ་མ་བཞིན་དུ་རྒྱས་པར་རྣམ་པར་འབྱེད་པ་གང་ཡིན་པ་དེ་ནི་སོ་སོར་རྟོག་པ་ཡིན་ནོ། །ལ་ལ་ལས་ཕྱིར་ལྡོག་ཅིང་སོ་སོར་འཆགས་པར་བྱེད་པ་དང༌། ལ་ལའི་རྗེས་སུ་འཇུག་ཅིང་དགའ་བ་དང༌། མཆོག་ཏུ་དགའ་བ་དེ་ཉིད་ཀྱིས་ཉིན་མཚན་དུ་རྗེས་སུ་སློབ་ཅིང༌། ལན་མང་དུ་གནས་པར་བྱེད་པ་གང་ཡིན་པ་དེ་ནི་ཡོངས་སུ་སྦྱོང་བ་ཞེས་བྱའོ། །

bcom ldan 'das kyis kyang tshe dang ldan pa sgra gcan zin las brtsams te/ sangs rgyas bstan pa dran byed na/ /lus las de bzhin ngag las dang/ /yid kyi las la yang yang du/ /so sor rtogs shig sgra gcan zin/ /de la khyod ni slob byed na/ /legs pa sdig med kho na ste/ /de ni dge sbyong las yin te/ 'di la slobs shig sgra gcan zin/ /zhes ji skad gsungs pa lta bu'o/ /de la de ltar ci bdag gi lus kyi las dang/ ngag gi las dang/ yid kyi las 'di gnod par 'gyur ba zhig yin nam zhes snga ma bzhin du rgyas par rnam par 'byed pa gang yin pa de ni so sor rtog pa yin no/ /la la las phyir ldog cing so sor 'chags par byed pa dang/ la la'i rjes su 'jug cing dga' ba dang/ mchog tu dga' ba de nyid kyis nyin mtshan du rjes su slob cing/ lan mang du gnas par byed pa gang yin pa de ni yongs su sbyong ba zhes bya'o/ /

【O6 daśānuśaṁsāḥ勝功德十種phan yon bcu】【P1 總說】

དེ་ལ་དེ་ལྟར་ཚུལ་ཁྲིམས་ཀྱི་སྡོམ་པ་ཡོངས་སུ་དག་པ་ལ་ཕན་ཡོན་བཅུ་ཡོད་པར་རིག་པར་བྱ་སྟེ། བཅུ་གང་ཞེ་ན།

de la de ltar tshul khrims kyi sdom pa yongs su dag pa la phan yon bcu yod par rig par bya ste/ bcu gang zhe na/

【P2 別釋】【Q1 prathamaḥ śilānuśaṁsaḥ第一尸羅律儀功德勝利tshul khrims kyi phan yon daṅ po】

འདི་ལ་སྐྱེས་བུ་གང་དག་ཚུལ་ཁྲིམས་དང་ལྡན་པ་ནི། བདག་ཉིད་ཀྱི་ཚུལ་ཁྲིམས་རྣམ་པར་དག་པ་ལ་སོ་སོར་རྟོག་པ་ན་འགྱོད་པ་མེད་པ་ཐོབ་པར་འགྱུར་རོ། །འགྱོད་པ་མེད་ན་མཆོག་ཏུ་དགའ་࿒བར་འགྱུར་རོ། །སེམས་མཆོག་ཏུ་དགའ་བ་ལ་དགའ་བ་སྐྱེའོ། །ཡིད་དགའ་བས་ལུས་ཤིན་ཏུ་སྦྱངས་པར་འགྱུར་རོ། །ལུས་ཤིན་ཏུ་སྦྱངས་པས་བདེ་བ་མྱོང་བར་བྱེད་དོ། །བདེ་བར་གྱུར་པའི་སེམས་མཉམ་པར་འཇོག་གོ། །སེམས་མཉམ་པར་གཞག་ན་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །ཡང་དག་པ་ཇི་ལྟ་བ་བཞིན་དུ་རབ་ཏུ་མཐོང་ངོ༌། །ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས། ཡང་དག་པ་ཇི་ལྟ་བ་བཞིན་རབ་ཏུ་མཐོང་ན་སྐྱོ་བར་འགྱུར་རོ། །སྐྱོ་ན་འདོད་ཆགས་དང་བྲལ་བར་འགྱུར་རོ། །འདོད་ཆགས་དང་བྲལ་ན་རྣམ་པར་གྲོལ་བར་འགྱུར་རོ། །རྣམ་པར་གྲོལ་བ་ལ་བདག་རྣམ་པར་གྲོལ་ལོ་སྙམ་པའི་ཡེ་ཤེས་དང༌། མཐོང་བ་འབྱུང་བ་དང༌། ཕུང་པོ་ལྷག་མ་མེད་པའི་མྱ་ངན་ལས་འདས་པའི་དབྱིངས་སུ་ཡོངས་སུ་མྱ་ངན་ལས་འདས་པའི་བར་དུ་འགྱུར་ཏེ། སྐྱེས་བུ་གང་ཟག་ཚུལ་ཁྲིམས་དང་ལྡན་པ། ཚུལ་ཁྲིམས་རྣམ་པར་དག་པའི་དབང་གིས་བྱུང་ལ། འགྱོད་པ་མེད་པའི་རིམ་གྱིས་མྱ་ངན་ལས࿒འདའ་བར་འགྱུར་བའི་བར་དག་ཐོབ་པར་འགྱུར་བ་གང་ཡིན་པ་དེ་ནི་ཚུལ་ཁྲིམས་ཀྱི་ཕན་ཡོན་དང་པོ་ཡིན་ནོ། །

'di la skyes bu gang dag tshul khrims dang ldan pa ni/ bdag nyid kyi tshul khrims rnam par dag pa la so sor rtog pa na 'gyod pa med pa thob par 'gyur ro/ /'gyod pa med na mchog tu dga' bar 'gyur ro/ /sems mchog tu dga' ba la dga' ba skye'o/ /yid dga' bas lus shin tu sbyangs par 'gyur ro/ /lus shin tu sbyangs pas bde ba myong bar byed do/ /bde bar gyur pa'i sems mnyam par 'jog go/ /sems mnyam par gzhag na yang dag pa ji lta ba bzhin du rab tu shes so/ /yang dag pa ji lta ba bzhin du rab tu mthong ngo/ /yang dag pa ji lta ba bzhin du rab tu shes/ yang dag pa ji lta ba bzhin rab tu mthong na skyo bar 'gyur ro/ /skyo na 'dod chags dang bral bar 'gyur ro/ /'dod chags dang bral na rnam par grol bar 'gyur ro/ /rnam par grol ba la bdag rnam par grol lo snyam pa'i ye shes dang/ mthong ba 'byung ba dang/ phung po lhag ma med pa'i mya ngan las 'das pa'i dbyings su yongs su mya ngan las 'das pa'i bar du 'gyur te/ skyes bu gang zag tshul khrims dang ldan pa/ tshul khrims rnam par dag pa'i dbang gis byung la/ 'gyod pa med pa'i rim gyis mya ngan las 'da' bar 'gyur ba'i bar dag thob par 'gyur ba gang yin pa de ni tshul khrims kyi phan yon dang po yin no/ /

【Q2 dvitīyaḥ śilānuśaṁsaḥ第二尸羅律儀功德勝利tshul khrims kyi phan yon gñid pa】

གཞན་ཡང་སྐྱེས་བུ་གང་ཟག་ཚུལ་ཁྲིམས་དང་ལྡན་པ་ནི། འཆི་བའི་དུས་ལ་བབ་པར࿒གྱུར་པ་དེའི་ཚེ། ཀྱེ་མ་བདག་གི་ལུས་དང་ངག་དང་ཡིད་ཀྱིས་ལེགས་པར་སྤྱད་པ་ནི་བྱས་སོ། །ཀྱེ་མ་བདག་གི་ལུས་དང་ངག་དང་ཡིད་ཀྱིས་ཉེས་པར་སྤྱད་པར་ནི་མ་བྱས་ཏེ། དེའི་ཕྱིར་བདག་ཤི་འཕོས་ནས་ཀྱང༌། བསོད་ནམས་བྱས་པ་རྣམས་དང༌། དགེ་བ་བྱས་པ་རྣམས་དང༌། འཇིགས་ཤིང་སྐྲག་པར་འགྱུར་བའི་སྐྱབས་བྱས་པ་རྣམས་ཀྱང༌ཀྱིས་། འགྲོ་བ་གང་ཡིན་པའི་འགྲོ་བ་དེར་འགྲོ࿒བར་འགྱུར་རོ་སྙམ་ནས། བདེ་འགྲོར་འགྲོ་བའི་ཕྱིར་འགྱོད་པ་མེད་པ་གཉིས་པ་ཡང་ཐོབ་པར་འགྱུར༌རོ། །སྐྱེས་བུ་གང་ཟག་འགྱོད་པ་མེད་པར࿒འགྱུར་བའི་འཆི་བ་ནི་བཟང་བ་ཡིན། དུས་བྱེད་པ་ཡང་བཟང་བ་ཡིན། ཚེ་ཕྱི་མ་ཡང་བཟང་བ་ཡིན་ཏེ། དེ་ནི་ཚུལ་ཁྲིམས་ཀྱི་ཕན་ཡོན་གཉིས་པ་ཡིན་ནོ། །

gzhan yang skyes bu gang zag tshul khrims dang ldan pa ni/ 'chi ba'i dus la bab par gyur pa de'i tshe/ kye ma bdag gi lus dang ngag dang yid kyis legs par spyad pa ni byas so/ /kye ma bdag gi lus dang ngag dang yid kyis nyes par spyad par ni ma byas te/ de'i phyir bdag shi 'phos nas kyang/ bsod nams byas pa rnams dang/ dge ba byas pa rnams dang/ 'jigs shing skrag par 'gyur ba'i skyabs byas pa rnams kyangkyis / 'gro ba gang yin pa'i 'gro ba der 'gro bar 'gyur ro snyam nas/ bde 'gror 'gro ba'i phyir 'gyod pa med pa gnyis pa yang thob par 'gyurro/ /skyes bu gang zag 'gyod pa med par 'gyur ba'i 'chi ba ni bzang ba yin/ dus byed pa yang bzang ba yin/ tshe phyi ma yang bzang ba yin te/ de ni tshul khrims kyi phan yon gnyis pa yin no/ /

【Q3 tṛtīyaḥ śilānuśaṁsaḥ第三尸羅律儀功德勝利tshul khrims kyi phan yon gsum pa】

གཞན་ཡང་སྐྱེས་བུ་གང་ཟག་ཚུལ་ཁྲིམས་དང་ལྡན་པ་ནི་ཕྱོགས་དང་ཕྱོགས་མཚམས་རྣམས་སུ་དགེ་བ་བསྔགས་པ་སྙན་པ་གྲགས་པའི་སྒྲའི་ཚོགས་གྲགས་པར་འགྱུར་ཏེ། དེ་ནི་ཚུལ་ཁྲིམས་ཀྱི་ཕན་ཡོན་གསུམ་པ་ཡིན་ནོ། །

gzhan yang skyes bu gang zag tshul khrims dang ldan pa ni phyogs dang phyogs mtshams rnams su dge ba bsngags pa snyan pa grags pa'i sgra'i tshogs grags par 'gyur te/ de ni tshul khrims kyi phan yon gsum pa yin no/ /

【Q4 caturthaḥ śilānuśaṁsaḥ第四尸羅律儀功德勝利tshul khrims kyi phan yon bshi pa】

གཞན་ཡང་སྐྱེས་བུ་གང་ཟག་ཚུལ་ཁྲིམས་དང་ལྡན་པ་ནི་ཡོངས་སུ་གདུང་བ་མེད་པའི་ལུས་དང་སེམས་ཀྱིས་བདེ་བར་གཉིད་ཀྱིས་ལོག་ཅིང༌། བདེ་བར་སད་པར་འགྱུར་ཏེ། དེ་ནི་ཚུལ་ཁྲིམས་ཀྱི་ཕན་ཡོན་བཞི་པ་ཡིན་ནོ། །

gzhan yang skyes bu gang zag tshul khrims dang ldan pa ni yongs su gdung ba med pa'i lus dang sems kyis bde bar gnyid kyis log cing/ bde bar sad par 'gyur te/ de ni tshul khrims kyi phan yon bzhi pa yin no/ /

【Q5 pañcamaḥ śilānuśaṁsaḥ第五尸羅律儀功德勝利tshul khrims kyi phan yon lṅa pa】

གཞན་ཡང་སྐྱེས་བུ་གང་ཟག་ཚུལ་ཁྲིམས࿒ཀྱི་ཕན་ཡོན་དང་ལྡན་པ་ནི། གཉིད་ལོག་པ་ན་ཡང་ལྷ་རྣམས་སྲུང་བར་འགྱུར་ཏེ། དེ་ནི་ཚུལ་ཁྲིམས་ཀྱི་ཕན་ཡོན་ལྔ་པ་ཡིན་ནོ། །

gzhan yang skyes bu gang zag tshul khrims kyi phan yon dang ldan pa ni/ gnyid log pa na yang lha rnams srung bar 'gyur te/ de ni tshul khrims kyi phan yon lnga pa yin no/ /

【Q6 ṣaṣṭhaḥ śilānuśaṁsaḥ第六尸羅律儀功德勝利tshul khrims kyi phan yon drug pa】

གཞན་ཡང་སྐྱེས་བུ་གང་ཟག་ཚུལ་ཁྲིམས་དང་ལྡན་པ་ནི། གཞན་ཡང་སྡིག་པའི་བག་ཚ་བ་མེད་ཅིང༌། འཇིགས་པ་ཡང་མེད། ཡིད་ཀུན་ཏུ་དངང་བ་ཡང་མེད་དེ། དེ་ནི་ཚུལ་ཁྲིམས་ཀྱི་ཕན་ཡོན་དྲུག་པ་ཡིན་ནོ། །

gzhan yang skyes bu gang zag tshul khrims dang ldan pa ni/ gzhan yang sdig pa'i bag tsha ba med cing/ 'jigs pa yang med/ yid kun tu dngang ba yang med de/ de ni tshul khrims kyi phan yon drug pa yin no/ /

【Q7 saptamaḥ śilānuśaṁsaḥ第七尸羅律儀功德勝利tshul khrims kyi phan yon bdun pa】

གཞན་ཡང་སྐྱེས་བུ་གང་ཟག་ཚུལ་ཁྲིམས་དང་ལྡན་པ་ནི། གསོད་པ་རྣམས་དང་ཕྱིར་རྒོལ་བ་རྣམས་དང༌། དགྲ་བོ་རྣམས་ཀྱིས་གླགས་ཤིག་རྙེད་པར་གྱུར་ན་ཡང༌། ཀྱེ་མ་སྐྱེས་བུ་གང་ཟག་འདི་ནི་ཚུལ་ཁྲིམས་དང་ལྡན་པ་ཡིན་ནོ་སྙམ་དུ་རིག་ནས༌སྲུང་བར་བྱེད་ཅིང༌། མཛའ་བཤེས་ཉིད་དང༌། ཐ་མལ་པར་གནས་པ་ཉིད་དུ་འགྱུར་ཏེ། དེ་ནི་ཚུལ་ཁྲིམས་ཀྱི་ཕན་ཡོན་བདུན་པ་ཡིན་ནོ། །

gzhan yang skyes bu gang zag tshul khrims dang ldan pa ni/ gsod pa rnams dang phyir rgol ba rnams dang/ dgra bo rnams kyis glags shig rnyed par gyur na yang/ kye ma skyes bu gang zag 'di ni tshul khrims dang ldan pa yin no snyam du rig nassrung bar byed cing/ mdza' bshes nyid dang/ tha mal par gnas pa nyid du 'gyur te/ de ni tshul khrims kyi phan yon bdun pa yin no/ /

【Q8 aṣṭamaḥ śilānuśaṁsaḥ第八尸羅律儀功德勝利tshul khrims kyi phan yon bgyad pa】

གཞན་ཡང་སྐྱེས་བུ་གང་ཟག་ཚུལ་ཁྲིམས་དང་ལྡན་པ་ནི། གནོད་སྦྱིན་དང་མི་མ་ཡིན་པ་གདུག་པ་གཉུག་མར་གནས་པ་རྣམས་ཀྱིས་གླགས་རྙེད་ཅིང་སྐབས་ཤིག་རྙེད་པར་གྱུར་ན་ཡང༌། འདི་ལྟ་སྟེ། ཚུལ་ཁྲིམས་དེ་ཉིད་ཀྱི་དབང་དུ་བྱས་ནས་བསྲུང་བར་འགྱུར་ཏེ། དེ་ནི་ཚུལ་ཁྲིམས་ཀྱི་ཕན་ཡོན་བརྒྱད་པ་ཡིན་ནོ། །

gzhan yang skyes bu gang zag tshul khrims dang ldan pa ni/ gnod sbyin dang mi ma yin pa gdug pa gnyug mar gnas pa rnams kyis glags rnyed cing skabs shig rnyed par gyur na yang/ 'di lta ste/ tshul khrims de nyid kyi dbang du byas nas bsrung bar 'gyur te/ de ni tshul khrims kyi phan yon brgyad pa yin no/ /

【Q9 navamaḥ śilānuśaṁsaḥ第九尸羅律儀功德勝利tshul khrims kyi phan yon dgu pa】

གཞན་ཡང་སྐྱེས་བུ་གང་ཟག་ཚུལ་ཁྲིམས་དང་ལྡན་པ་ནི་འདི་ལྟ་སྟེ། ཚུལ་ཁྲིམས་ཀྱི་གཞིའི་རྒྱུས་གཞན་དག་ལས་འདི་ལྟ་སྟེ། ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་ཀྱི་རྙེད་པ་དག་ཆོས་ཀྱི་ཚེགས་ཆུང་དུས་འཐོབ་པར་འགྱུར་ཞིང༌། རྒྱལ་པོ་རྣམས་དང༌། བློན་པོ་རྣམས་དང༌། གྲོང་མི་རྣམས་དང༌། ལྗོངས་ཀྱི་མི་རྣམས་དང༌། ཕྱུག་པོ་རྣམས་དང༌། ཚོང་དཔོན་རྣམས་དང༌། དེད་དཔོན་རྣམས་ཀྱང་བཀུར་སྟིར་བྱེད༑ བླ་མར་བྱེད་པར་འགྱུར་ཏེ། དེ་ནི་ཚུལ་ཁྲིམས་ཀྱི་ཕན་ཡོན་དགུ་པ་ཡིན་ནོ། །

gzhan yang skyes bu gang zag tshul khrims dang ldan pa ni 'di lta ste/ tshul khrims kyi gzhi'i rgyus gzhan dag las 'di lta ste/ chos gos dang/ bsod snyoms dang/ mal cha dang/ stan dang/ nad kyi gsos sman dang/ yo byad kyi rnyed pa dag chos kyi tshegs chung dus 'thob par 'gyur zhing/ rgyal po rnams dang/ blon po rnams dang/ grong mi rnams dang/ ljongs kyi mi rnams dang/ phyug po rnams dang/ tshong dpon rnams dang/ ded dpon rnams kyang bkur stir byed| bla mar byed par 'gyur te/ de ni tshul khrims kyi phan yon dgu pa yin no/ /

【Q10 daśamaḥ śilānuśaṁsaḥ第十尸羅律儀功德勝利tshul khrims kyi phan yon bcu pa】

གཞན་ཡང་སྐྱེས་བུ་གང་ཟག་ཚུལ་ཁྲིམས་དང་ལྡན་པ་དག་འདི་ལྟ་སྟེ། ཚུལ་ཁྲིམས་དག་རྣམ་པར་དག་པར་གྱུར་པའི་ཕྱིར། སྨོན་ལམ་ཐམས་ཅད་ཡང་དག་པར་འགྲུབ་པར་འགྱུར་ཏེ། གལ་ཏེ་འདོད་པའི་ཁམས་སུ་རྒྱལ་རིགས་ཤིང་སཱ་ལ་ཆེན་པོ་ལྟ་བུ་རྣམས་སམ། བྲམ་ཟེའི་རིགས་ཤིང་སཱ་ལ་ཆེན་པོ་ལྟ་བུ་རྣམས་སམ༑ ཁྱིམ་བདག་གི་རིགས་ཤིང་སཱ་ལ་ཆེན་པོ་ལྟ་བུ་རྣམས་སམ། རྒྱལ་ཆེན་བཞིའི་རིས་ཀྱི་ལྷ་རྣམས་སམ། སུམ་ཅུ་རྩ་གསུམ་པ་རྣམས་སམ། འཐབ་བྲལ་བ་རྣམས་སམ། དགའ་ལྡན་པ་རྣམས་སམ། འཕྲུལ་དགའ་རྣམས་སམ། གཞན་འཕྲུལ་དབང་བྱེད་ཀྱི་ལྷ་རྣམས་དང་སྐལ་བ་མཉམ་པ་ཉིད་དུ་སྐྱེ་བར་འདོད་ན་ཡང༌། འདི་ལྟ་སྟེ། ཚུལ་ཁྲིམས་རྣམ་པར་དག་པའི་ཕྱིར་སྐྱེ་བར་འགྱུར་རོ། །གལ་ཏེ་ཨེ༌མ་ཧོ། ཀྱེ་མ་བདག་བསམ་གཏན་རྣམས་ལ་སྙོམས་པར་ཞུགས་ཏེ། ཚེ་འདི་ལ་བདེ་བར་གནས་པར་བྱ་ཞིང་གཟུགས་སུ་ཉེ་བར་འགྲོ་བའི་ལྷ་རྣམས་དང་སྐལ་བ་མཉམ་པ་ཉིད་དུ་སྐྱེ་བར་བྱའོ་ཞེས་འདོད་པར་གྱུར་ན་ཡང་གནས་ཤིང་སྐྱེ་བར་འགྱུར་ཏེ། དེ་ཡང་ཚུལ་ཁྲིམས་དང་ལྡན་ཞིང་འདོད་ཆགས་དང་བྲལ་བའི་སྨོན་ལམ་ནི་ཡང་དག་པར་འགྲུབ་པོ། །གལ་ཏེ་གཟུགས་ལས་ཡང་དག་པར་འདས་ཏེ། གཟུགས་མེད་པའི་ཞི་བའི་རྣམ་པར་ཐར་པ་གང་ཡིན་པ་སྟེ་གནས་པར་བྱ་ཞིང་གཟུགས་མེད་པར་ཉེ་བར་འགྲོ་བའི་ལྷ་རྣམས་དང་སྐལ་བ་མཉམ་པ་ཉིད་དུ་སྐྱེ་བར་བྱའོ་ཞེས་འདོད་པར་གྱུར་ན་ཡང་གནས་ཤིང་སྐྱེ་བར་འགྱུར་རོ། །གལ་ཏེ་ཤིན་ཏུ་མཐར་ཐུག་པའི་མྱ་ངན་ལས་འདས་པའི་དབྱིངས་རྟོགས་པར་གྱུར་ཅིག་ཅེས་འདོད་པར་གྱུར་ན་ཡང་རྟོགས་པར་འགྱུར་ཏེ། དེ་ཡང་ཚུལ་ཁྲིམས་རྣམ་པར་དག་ཅིང་ཐམས་ཅད་དུ་འདོད་ཆགས་དང་བྲལ༌བ་སྟེ། དེ་ནི་ཚུལ་ཁྲིམས་ཀྱི་ཕན་ཡོན་བཅུ་པ་ཡིན་པར་རིག་པར་བྱའོ། །

gzhan yang skyes bu gang zag tshul khrims dang ldan pa dag 'di lta ste/ tshul khrims dag rnam par dag par gyur pa'i phyir/ smon lam thams cad yang dag par 'grub par 'gyur te/ gal te 'dod pa'i khams su rgyal rigs shing sA la chen po lta bu rnams sam/ bram ze'i rigs shing sA la chen po lta bu rnams sam| khyim bdag gi rigs shing sA la chen po lta bu rnams sam/ rgyal chen bzhi'i ris kyi lha rnams sam/ sum cu rtsa gsum pa rnams sam/ 'thab bral ba rnams sam/ dga' ldan pa rnams sam/ 'phrul dga' rnams sam/ gzhan 'phrul dbang byed kyi lha rnams dang skal ba mnyam pa nyid du skye bar 'dod na yang/ 'di lta ste/ tshul khrims rnam par dag pa'i phyir skye bar 'gyur ro/ /gal te ema ho/ kye ma bdag bsam gtan rnams la snyoms par zhugs te/ tshe 'di la bde bar gnas par bya zhing gzugs su nye bar 'gro ba'i lha rnams dang skal ba mnyam pa nyid du skye bar bya'o zhes 'dod par gyur na yang gnas shing skye bar 'gyur te/ de yang tshul khrims dang ldan zhing 'dod chags dang bral ba'i smon lam ni yang dag par 'grub po/ /gal te gzugs las yang dag par 'das te/ gzugs med pa'i zhi ba'i rnam par thar pa gang yin pa ste gnas par bya zhing gzugs med par nye bar 'gro ba'i lha rnams dang skal ba mnyam pa nyid du skye bar bya'o zhes 'dod par gyur na yang gnas shing skye bar 'gyur ro/ /gal te shin tu mthar thug pa'i mya ngan las 'das pa'i dbyings rtogs par gyur cig ces 'dod par gyur na yang rtogs par 'gyur te/ de yang tshul khrims rnam par dag cing thams cad du 'dod chags dang bralba ste/ de ni tshul khrims kyi phan yon bcu pa yin par rig par bya'o/ /

【N3 結勸修學】

ཚུལ་ཁྲིམས་ཀྱི་ཕུང་པོའི་རྣམ་པར་དབྱེ་བ་བསྟན་པ་དང༌། ཉམས་པ་དང༌། ཕུན་སུམ་ཚོགས་པ་བསྟན་པ་དང༌། མིང་གི་རྣམས་གྲངས་དག་བསྟན་པ་དང༌། ཡོངས་སུ་དག་པ་དང༌། སོ་སོར་རྟོག་པ་བསྟན་པ་དང༌། ཕན་ཡོན་བསྟན་པ་དེ་ནི་རྣམ་པ་ཐམས་ཅད་ཡོངས་སུ་རྫོགས་པའི་ཚུལ་ཁྲིམས་ཀྱི་སྡོམ་པ་ཚོགས་སུ་གཏོགས་པ་ཡིན་པར་བསྟན་ཏེ༑ གསལ་བར་བྱས། རྣམ་པར་ཕྱེ། རབ་ཏུ་བཤད་པ་ཡིན་ཏེ། རིགས་ཀྱི་བུ་བདག་ལ་ཕན་པར་འདོད་པ་དང༌། དགེ་སྦྱོང་གི་ལམ་དང༌། བྲམ་ཟེའི་ལམ་འདོད་པ་རྣམས་ཀྱིས་དེ་ལ་བསླབ་པར་བྱའོ། །བར་གྱི་སྡོམ་ནི། རྣམ་དབྱེ་རྣམ་གསུམ་ཤེས་པར་བྱ། །ཕུན་སུམ་ཚོགས་པ་རྣམ་བཅུར་འགྱུར། །རྣམ་གྲངས་རྣམ་པ་དྲུག་ཡིན་ཏེ། །རྣམ་དག་རྣམ་པ་གསུམ་དུ་འདོད། །ཕན་ཡོན་རྣམ་པ་བཅུ་ཡིན་ཏེ། །དེ་ནི་ཚུལ་ཁྲིམས་སྡོམ་པ་ཡིན། །

tshul khrims kyi phung po'i rnam par dbye ba bstan pa dang/ nyams pa dang/ phun sum tshogs pa bstan pa dang/ ming gi rnams grangs dag bstan pa dang/ yongs su dag pa dang/ so sor rtog pa bstan pa dang/ phan yon bstan pa de ni rnam pa thams cad yongs su rdzogs pa'i tshul khrims kyi sdom pa tshogs su gtogs pa yin par bstan te| gsal bar byas/ rnam par phye/ rab tu bshad pa yin te/ rigs kyi bu bdag la phan par 'dod pa dang/ dge sbyong gi lam dang/ bram ze'i lam 'dod pa rnams kyis de la bslab par bya'o/ /bar gyi sdom ni/ rnam dbye rnam gsum shes par bya/ /phun sum tshogs pa rnam bcur 'gyur/ /rnam grangs rnam pa drug yin te/ /rnam dag rnam pa gsum du 'dod/ /phan yon rnam pa bcu yin te/ /de ni tshul khrims sdom pa yin/ /

【L5 indriyasaṁvara根律儀dbaṅ bo'i sdom pa】【M1 總開五句】

དབང་པོའི་སྡོམ་པ་གང་ཞེ་ན། འདི་ལྟར་འདི་ན་ལ་ལ་དབང་པོ་རྣམས་ཀྱི་སྒོ་བསྡམས་པ་དང༌། དྲན་པ་ཀུན་ཏུ་བསྲུངས་པ་དང༌། དྲན་པ་ལ་རྟག་འགྲུས་བྱེད་པ་དང༌། དྲན་པས་ཡིད་ཀུན་ཏུ་བསྲུངས་པ་དང༌། གནས་སྐབས་མཉམ་པ་ལ་འཇོག་པར་བྱེད་ཅིང་གནས་པ་ཡིན་ནོ་ཞེས་བྱ་བ་ལ་སོགས་པ་རྒྱས་པར་སྔ་མ་བཞིན་ནོ། །

dbang po'i sdom pa gang zhe na/ 'di ltar 'di na la la dbang po rnams kyi sgo bsdams pa dang/ dran pa kun tu bsrungs pa dang/ dran pa la rtag 'grus byed pa dang/ dran pas yid kun tu bsrungs pa dang/ gnas skabs mnyam pa la 'jog par byed cing gnas pa yin no zhes bya ba la sogs pa rgyas par snga ma bzhin no/ /

【M2 別釋五句】【N1 indriyair guptadvārah密護根門dbaṅ bo rnam kyi sgo bsdams pa】

དེ་ལ་ཇི་ལྟར་ན་དབང་པོ་རྣམས་ཀྱི་སྒོ་བསྡམས་པ་ཡིན་ཞེ་ན༑ དྲན་པ་ཀུན་ཏུ་བསྲུངས་པ་དང༌། དྲན་པ་ལ་རྟག་འགྲུས་བྱེད་པ་ནས་ཡིད་ཀྱི་དབང་པོ་ཡང་སྲུང་བར་བྱེད་ལ། ཡིད་ཀྱི་དབང་པོས་ཀྱང་སྡོམ་པ་སྒྲུབ་པར་བྱེད་པ་ཡིན་ཏེ་ཞེས་བྱ་བའི་བར་དུ་རྒྱས་པར་བྱ་སྟེ། དེ་ལྟར་ན་དབང་པོ་རྣམས་ཀྱི་སྒོ་བསྡམས་ཏེ་གནས་པ་ཡིན་ནོ། །

de la ji ltar na dbang po rnams kyi sgo bsdams pa yin zhe na| dran pa kun tu bsrungs pa dang/ dran pa la rtag 'grus byed pa nas yid kyi dbang po yang srung bar byed la/ yid kyi dbang pos kyang sdom pa sgrub par byed pa yin te zhes bya ba'i bar du rgyas par bya ste/ de ltar na dbang po rnams kyi sgo bsdams te gnas pa yin no/ /

【N2 ārakṣitasmṛtiḥ防守正念dran pa kun tu bsruṅs pa】

དེ་ལ་ཇི་ལྟར་ན་དྲན་པ་ཀུན་ཏུ་࿒བསྲུང་བ་ཡིན་ཞེ་ན། འདི་ལྟར་འདི་ན་ལ་ལ། དབང་པོ་རྣམས་ཀྱི་སྒོ་བསྡམས་པ་ཉིད་ཀྱི་དབང་དུ་བྱས་ཏེ། ཐོས་པ་བཟུང་བ་དང༌། བསམས་པ་དང༌། ཡང་དང་ཡང་དུ་བསྒོམས་པར་གྱུར་ནས། དེ་ཐོས་པ་དང་བསམས་པ་དང་བསྒོམས་པའི་དབང་གིས་དྲན་པ་ཐོབ་པར་གྱུར་ཅིང༌། དྲན་པ་ཐོབ་པ་དེ་ཉིད་མི་བརྗེད་པར་བྱ་བ་དང༌། མི་ཉམས་པར་བྱ་བ་དང༌། ཆུད་མི་ཟ་བར་བྱ་བའི་ཕྱིར། ཐོས་པ་དེ་ཉིད་ལ་དུས་དུས་སུ་སྦྱོར་བར་བྱེད་དེ། གོམས་པར་བྱེད་ཅིང༌། བསམས་པ་དང་བསྒོམས་པ་ལ་ཡང་སྦྱོར་བར་བྱེད་དེ། གོམས་པར་བྱེད། སྦྱོར་བ་ལྷོད་པ་དང་སྦྱོར་བ་གཏོང་བར་ཡང་མི་འགྱུར་རོ། །དེ་ལྟར་དེས་ཐོས་པས་ཡང་དག་པར་བསྒྲུབ་པའི་དྲན་པ་སྟེ། ཐོས་པ་དང་བསམས་པ་དང༌། བསྒོམས࿒པ་ལ་སྦྱོར་བའི་བྱ་བས། དུས་དུས་སུ་ཀུན་ཏུ་བསྲུངས་པ་ཡིན་ཏེ། དེ་ལྟར་ན་དྲན་པ་དང་ཀུན་ཏུ་བསྲུངས་པ་ཡིན་ནོ། །

de la ji ltar na dran pa kun tu bsrung ba yin zhe na/ 'di ltar 'di na la la/ dbang po rnams kyi sgo bsdams pa nyid kyi dbang du byas te/ thos pa bzung ba dang/ bsams pa dang/ yang dang yang du bsgoms par gyur nas/ de thos pa dang bsams pa dang bsgoms pa'i dbang gis dran pa thob par gyur cing/ dran pa thob pa de nyid mi brjed par bya ba dang/ mi nyams par bya ba dang/ chud mi za bar bya ba'i phyir/ thos pa de nyid la dus dus su sbyor bar byed de/ goms par byed cing/ bsams pa dang bsgoms pa la yang sbyor bar byed de/ goms par byed/ sbyor ba lhod pa dang sbyor ba gtong bar yang mi 'gyur ro/ /de ltar des thos pas yang dag par bsgrub pa'i dran pa ste/ thos pa dang bsams pa dang/ bsgoms pa la sbyor ba'i bya bas/ dus dus su kun tu bsrungs pa yin te/ de ltar na dran pa dang kun tu bsrungs pa yin no/ /

【N3 nipakasmṛtiḥ常委正念dran pa la rtag 'grus byed pa】

ཇི་ལྟར་ན་དྲན་པ་ལ་རྟག་འགྲུས་བྱེད་པ་ཡིན་ཞེ་ན། དེ་དྲན་པ་དེ་ཉིད་ལ་རྟག་ཏུ་བྱེད་པ་དང་འགྲུས་པར་བྱེད་པ་ཡིན་ཏེ། དེ་ལ་རྟག་ཏུ་བྱེད་པ་གང་ཡིན་པ་དེ་ནི་རྒྱུན་དུ་བྱེད་པ་ཞེས་བྱའོ། །དེ་ལ་འགྲུས་པར་བྱེད་པ་གང་ཡིན་པ་དེ་ནི་འགྲུས་པར་བྱེད་པ་ཞེས་བྱ་སྟེ། དེ་ལྟར་རྒྱུན་དུ་བྱེད་པ་དང་གུས་པར་བྱེད་པ་དེ་ནི་དྲན་པ་ལ་རྟག་འགྲུས་བྱེད་པ་ཞེས་བྱའོ། །དེས་ཇི་ཙམ་དུ་དྲན་པ་ཀུན་ཏུ་བསྲུངས་པ་དེ་ཙམ་དུ་དྲན་པ་དེ་བརྗོད་པར་མི་འགྱུར་ལ། དེ་ཇི་ཙམ་དུ་དྲན་པ་ལ་རྟག་འགྲུས་བྱེད་པ་དེ་ཙམ་དུ་དྲན་པ་མ་བརྗོད་པ་དེ་ཉིད་ལ་སྟོབས་སྐྱེད་པ་ཐོབ་པར་འགྱུར་ཞིང༌། དེས་གཟུགས་རྣམས་ཟིལ་གྱིས་གནོན་པ་དང༌། སྒྲ་རྣམས་དང༌། དྲི་རྣམས་དང༌། རོ་རྣམས་དང༌། རེག་བྱ་རྣམས་དང༌། ཆོས་རྣམས་ཟིལ་གྱིས་གནོན་པར་ནུས་ཤིང་མཐུ་ཡོད་པར་ཡང་འགྱུར་རོ། །

ji ltar na dran pa la rtag 'grus byed pa yin zhe na/ de dran pa de nyid la rtag tu byed pa dang 'grus par byed pa yin te/ de la rtag tu byed pa gang yin pa de ni rgyun du byed pa zhes bya'o/ /de la 'grus par byed pa gang yin pa de ni 'grus par byed pa zhes bya ste/ de ltar rgyun du byed pa dang gus par byed pa de ni dran pa la rtag 'grus byed pa zhes bya'o/ /des ji tsam du dran pa kun tu bsrungs pa de tsam du dran pa de brjod par mi 'gyur la/ de ji tsam du dran pa la rtag 'grus byed pa de tsam du dran pa ma brjod pa de nyid la stobs skyed pa thob par 'gyur zhing/ des gzugs rnams zil gyis gnon pa dang/ sgra rnams dang/ dri rnams dang/ ro rnams dang/ reg bya rnams dang/ chos rnams zil gyis gnon par nus shing mthu yod par yang 'gyur ro/ /

【N4 smṛtiārakṣitamānasaḥ念防護意dran pas yid kun tu bsruṅs pa】

ཇི་ལྟར་ན་དྲན་པས་ཡིད་ཀུན་ཏུ་བསྲུངས་པ་ཡིན་ཞེ་ན། མིག་དང་གཟུགས་རྣམས་ལ་བརྟེན་ནས། མིག་གི་རྣམ་པར་ཤེས་པ་སྐྱེ་ལ། མིག་གི་རྣམ་པར་ཤེས་པའི་མཇུག་ཐོགས་སུ་རྣམ་པར་རྟོག་པར་བྱེད་པ་ཡིད་ཀྱི་རྣམ་པར་ཤེས་པར་འབྱུང་སྟེ། ཡིད་ཀྱི་རྣམ་པར་ཤེས་པ་དེ་ལ་ཡང་ཚུལ་བཞིན་མ་ཡིན་པ་རྣམ་པར་རྟོག་པ་དང་ལྡན་པ་ཀུན་ནས་ཉོན་མོངས་པ་ཀུན་ནས་སློང་བར་བྱེད་པ་ཡོད་དེ། རྣམ་པར་རྟོག་པར་བྱེད་པ་ཡིད་ཀྱི་རྣམ་པར་ཤེས་པ་དེས་གཟུགས་ཀྱི་རང་བཞིན་སྡུག་གུ་དག་ལ་ནི་ཀུན་ཏུ་ཆགས་པར་བྱེད། གཟུགས་ཀྱི་རང་བཞིན་མི་སྡུག་པ་དག་ལ་ནི་ཁོང་ཁྲོ་བར་བྱེད་པས་ན་དེས་དྲན་པ་དེ་ཉིད་ཀྱི་དབང་དུ་བྱས་ཏེ། ཅི་ནས་ཀྱང་ཀུན་ནས་ཉོན་མོངས་པ་དེ་འབྱུང་བར་མི་འགྱུར་བར་ཚུལ་བཞིན་མ་ཡིན་པར་རྣམ་པར་རྟོག་པ་ཀུན་ནས་ཉོན་མོངས་པ་ཀུན་ནས་སློང་བར་བྱེད་པ་ལས། ཡིད་དེ་ཀུན་ཏུ་སྲུང་བར་བྱེད་དོ། །དེ་བཞིན་དུ་རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་དང་ཆོས་རྣམས་ལ་བརྟེན་ནས། ཡིད་ཀྱི་རྣམ་པར་ཤེས་པ་སྐྱེ་སྟེ་ཡིད་ཀྱི་རྣམ་པར་ཤེས་པ་དེ་ལ་ཡང་ཚུལ་བཞིན་མ་ཡིན་པར་རྣམ་པར་རྟོག་པ་དང་ལྡན་པ། ཀུན་ནས་ཉོན་མོངས་པ་ཀུན་ནས་སློང་བར་བྱེད་པ་ཡོད་དེ། དེས་ཆོས་ཀྱི་རང་བཞིན་སྡུག་གུ་དག་ལ་ནི་ཀུན་ཏུ་ཆགས་པར་བྱེད། ཆོས་ཀྱི་རང་བཞིན་མི་སྡུག་པ་དག་ལ་ནི་ཁོང་ཁྲོ་བར་བྱེད་པས་ན། དེས་དྲན་པ་དེ་ཉིད་ཀྱི་དབང་དུ་བྱས་ཏེ། ཇི་ནས་ཀྱང་ཀུན་ནས་ཉོན་མོངས་པ་དེ་འབྱུང་བར་མི་འགྱུར་བར་ཚུལ་བཞིན་མ་ཡིན་པར་རྣམ་པར་རྟོག་པ་ཀུན་ནས་ཉོན་མོངས་པ་ཀུན་ནས་སློང་བར་བྱེད་པ་དེ་ལས་ཡིད་དེ་ཀུན་ཏུ་སྲུང་བར་བྱེད་དེ། དེ་ལྟར་དྲན་པས་ཡིད་ཀུན་ཏུ་བསྲུངས་པ་ཡིན་ནོ། །

ji ltar na dran pas yid kun tu bsrungs pa yin zhe na/ mig dang gzugs rnams la brten nas/ mig gi rnam par shes pa skye la/ mig gi rnam par shes pa'i mjug thogs su rnam par rtog par byed pa yid kyi rnam par shes par 'byung ste/ yid kyi rnam par shes pa de la yang tshul bzhin ma yin pa rnam par rtog pa dang ldan pa kun nas nyon mongs pa kun nas slong bar byed pa yod de/ rnam par rtog par byed pa yid kyi rnam par shes pa des gzugs kyi rang bzhin sdug gu dag la ni kun tu chags par byed/ gzugs kyi rang bzhin mi sdug pa dag la ni khong khro bar byed pas na des dran pa de nyid kyi dbang du byas te/ ci nas kyang kun nas nyon mongs pa de 'byung bar mi 'gyur bar tshul bzhin ma yin par rnam par rtog pa kun nas nyon mongs pa kun nas slong bar byed pa las/ yid de kun tu srung bar byed do/ /de bzhin du rna ba dang/ sna dang/ lce dang/ lus dang/ yid dang chos rnams la brten nas/ yid kyi rnam par shes pa skye ste yid kyi rnam par shes pa de la yang tshul bzhin ma yin par rnam par rtog pa dang ldan pa/ kun nas nyon mongs pa kun nas slong bar byed pa yod de/ des chos kyi rang bzhin sdug gu dag la ni kun tu chags par byed/ chos kyi rang bzhin mi sdug pa dag la ni khong khro bar byed pas na/ des dran pa de nyid kyi dbang du byas te/ ji nas kyang kun nas nyon mongs pa de 'byung bar mi 'gyur bar tshul bzhin ma yin par rnam par rtog pa kun nas nyon mongs pa kun nas slong bar byed pa de las yid de kun tu srung bar byed de/ de ltar dran pas yid kun tu bsrungs pa yin no/ /

【N5 samāvasthāvacārakaḥ行平等位gnas skabs mñam pa la 'jog par byed pa】【O1 釋dvābhyām ākārābhyāṁ mānasaṁ rakṣitam行平等位rnam pa de gñis……kun tu bsruṅs pa】

ཇི་ལྟར་ན་གནས་སྐབས་མཉམ་པ་ལ་འཇོག་པར་བྱེད་པ་ཡིན་ཞེ་ན། གནས་སྐབས་མཉམ་པ་ཞེས་བྱ་བ་ནི་དགེ་བའམ་ལུང་དུ་མ་བསྟན་པའི་བཏང་སྙོམས་ལ་བྱ་སྟེ། དེས་ཚུལ་བཞིན་མ་ཡིན་པར་རྣམ་པར་རྟོག་པ་ཀུན་ནས་ཉོན་མོངས་པ་ཀུན་ནས་སློང་བར་བྱེད་པ་དེ་ལས་ཡིད་ཀུན་ཏུ་བསྲུངས་ནས་དགེ་བའམ། ལུང་དུ་མ་བསྟན་པའི་བཏང་སྙོམས་ལ་འཇོག་པར་བྱེད་པས་ན། དེའི་ཕྱིར་གནས་སྐབས་མཉམ་པ་ལ་འཇོག་པར་བྱེད་པ་ཞེས་བྱ་སྟེ། དེ་ལྟར་ན་གནས་སྐབས་མཉམ་པ་ལ་འཇོག་པར་བྱེད་པ་ཡིན་ནོ། །

ji ltar na gnas skabs mnyam pa la 'jog par byed pa yin zhe na/ gnas skabs mnyam pa zhes bya ba ni dge ba'am lung du ma bstan pa'i btang snyoms la bya ste/ des tshul bzhin ma yin par rnam par rtog pa kun nas nyon mongs pa kun nas slong bar byed pa de las yid kun tu bsrungs nas dge ba'am/ lung du ma bstan pa'i btang snyoms la 'jog par byed pas na/ de'i phyir gnas skabs mnyam pa la 'jog par byed pa zhes bya ste/ de ltar na gnas skabs mnyam pa la 'jog par byed pa yin no/ /

ཇི་ལྟར་ན་ཚུལ་བཞིན་མ་ཡིན་པར་རྣམ་པར་རྟོག་པ་ཀུན་ནས་ཉོན་མོངས་པ་ཀུན་ནས་སློང་བར་བྱེད་པ་དེ་ལས་ཡིད་ཀུན་ཏུ་སྲུང་བར་བྱེད་པ་ཡིན་ཞེ་ན། བཞི་གང་ཁོ་ན་ལས་སེམས་ཀྱི་རྗེས་སུ་སྡིག་པ་མི་དགེ་བའི་རྣམ་པར་རྟོག་པ་ཟག་པར་འགྱུར་བའི་གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱ་དེ་དག་ལ་མཚན་མར་མི་འཛིན་ཅིང༌། མངོན་རྟགས་སུ་མི་འཛིན་པ་དང༌། གལ་ཏེ་མཚན་མར་འཛིན་པ་དང༌། མངོན་རྟགས་སུ་འཛིན་པ་རྣམ་པར་སྤངས་སུ་ཟིན་ཀྱང་བརྗེད་ངས་པ་དང༌། ཀུན་ནས་ཉོན་མོངས་པ་མང་བས། སེམས་ཀྱི་རྗེས་སུ་སྡིག་པ་མི་དགེ་བའི་ཆོས་ཟག་པར་འགྱུར་བ་དག་འབྱུང་བར་འགྱུར་ན་དེ་དག་བསྡམས་པའི་ཕྱིར་ཡང་སྒྲུབ་པར་བྱད་དེ། རྣམ་པ་དེ་གཉིས་ཀྱིས་ཚུལ་བཞིན་མ་ཡིན་པར་རྣམ་པར་རྟོག་པ་ཀུན་ནས་ཉོན་མོངས་པ་ཀུན་ནས་སློང་བར་བྱེད་པ་དེ་ལས་ཡིད་དེ་ཀུན་ཏུ་སྲུང་བར་བྱེད་པ་ཡིན་ནོ། །

ji ltar na tshul bzhin ma yin par rnam par rtog pa kun nas nyon mongs pa kun nas slong bar byed pa de las yid kun tu srung bar byed pa yin zhe na/ bzhi gang kho na las sems kyi rjes su sdig pa mi dge ba'i rnam par rtog pa zag par 'gyur ba'i gzugs dang/ sgra dang/ dri dang/ ro dang/ reg bya de dag la mtshan mar mi 'dzin cing/ mngon rtags su mi 'dzin pa dang/ gal te mtshan mar 'dzin pa dang/ mngon rtags su 'dzin pa rnam par spangs su zin kyang brjed ngas pa dang/ kun nas nyon mongs pa mang bas/ sems kyi rjes su sdig pa mi dge ba'i chos zag par 'gyur ba dag 'byung bar 'gyur na de dag bsdams pa'i phyir yang sgrub par byad de/ rnam pa de gnyis kyis tshul bzhin ma yin par rnam par rtog pa kun nas nyon mongs pa kun nas slong bar byed pa de las yid de kun tu srung bar byed pa yin no/ /

【O2 釋意防】【P1 初標略二相行平等位】

ཇི་ལྟར་ན་ཡིད་དེ་རྣམ་པ་གཉིས࿒ཀྱིས་ཀུན་ཏུ་བསྲུངས་ནས་དགེ་བའམ། ལུང་དུ་མ་བསྟན་པའི་བཏང་སྙོམས་ལ་འཇོག་པར་བྱེད་པ་ཡིན་ཏེ། རྣམ་པ་གཉིས་ཁོ་ན་སྟེ། གཉིས་གང་ཞེ་ན། མིག་གི་དབང་པོ་ཡང་སྲུང་བར་བྱེད་ལ། མིག་གི་དབང་པོས་ཀྱང་སྡོམ་པ་སྒྲུབ་པར་བྱེད་པ་དང༌། མིག་གི་དབང་པོས་ཇི་ལྟ་བ་དེ་བཞིན་དུ་རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་དབང་པོ་ཡང་སྲུང་བར་བྱེད་ལ། ཡིད་ཀྱི་དབང་པོས་ཀྱང་སྡོམ་པ་སྒྲུབ་པར་བྱེད་པ་ཡིན་ནོ་ཞེས་གང་གསུངས་པ་སྟེ། རྣམ་པ་དེ་གཉིས་ཀྱིས་ཡིད་དེ་དགེ་བའམ། ལུང་དུ་མ་བསྟན་པའི་བཏང་སྙོམས་ལ་འཇོག་པར་བྱེད་པ་ཡིན་ནོ། །

ji ltar na yid de rnam pa gnyis kyis kun tu bsrungs nas dge ba'am/ lung du ma bstan pa'i btang snyoms la 'jog par byed pa yin te/ rnam pa gnyis kho na ste/ gnyis gang zhe na/ mig gi dbang po yang srung bar byed la/ mig gi dbang pos kyang sdom pa sgrub par byed pa dang/ mig gi dbang pos ji lta ba de bzhin du rna ba dang/ sna dang/ lce dang/ lus dang/ yid kyi dbang po yang srung bar byed la/ yid kyi dbang pos kyang sdom pa sgrub par byed pa yin no zhes gang gsungs pa ste/ rnam pa de gnyis kyis yid de dge ba'am/ lung du ma bstan pa'i btang snyoms la 'jog par byed pa yin no/ /

【P2 後廣釋有三】【Q1 釋不取相好終不依彼發生惡漏】【R1 na nimittagrāhī不取其相mtshan mar mi 'dsin pa】

ཇི་ལྟར་ན་མིག་གི་རྣམ་པར་ཤེས་པར་བྱ་བའི་གཟུགས་རྣམས་ལ་མཚན་མར་མི་འཛིན་པ་ཡིན་ཞེ་ན། མཚན་མར་འཛིན་པ་ཞེས་བྱ་བ་ནི་མིག་གི་རྣམ་པར་ཤེས་པའི་སྤྱོད་ཡུལ་གྱི་གཟུགས་གང་ཡིན་པའི་སྤྱོད་ཡུལ་དེ་ལ། མིག་གི་རྣམ་པར་ཤེས་པས་འཛིན་པར་བྱེད་པ་ཡིན་ཏེ། དེ་ལྟ་བུའི་མིག་གི་རྣམ་པར་ཤེས་པར་བྱ་བའི་གཟུགས་རྣམས་ལ་མཚན་མར་འཛིན་པ་ཡིན་ནོ། །གལ་ཏེ་མིག་གི་རྣམ་པར་ཤེས་པའི་སྤྱོད་ཡུལ་དེ། ཡོངས་སུ་སྤོང་བར་བྱེད་ན། དེ་ནི་མིག་གི་རྣམ་པར་ཤེས་པར་བྱ་བའི࿒སྤྱོད་ཡུལ་ལ་མཚན་མར་མི་འཛིན་པ་ཡིན་ནོ། །མིག་གི་རྣམ་པར་ཤེས་པར་བྱ་བའི་གཟུགས་རྣམས་ལ་ཇི་ལྟ་བ་བཞིན་དུ། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་རྣམ་པར་ཤེས་པར་བྱ་བའི་ཆོས་རྣམས་ལ། མཚན་མར་མི་འཛིན་པ་ཡང་དེ་བཞིན་ནོ། །

ji ltar na mig gi rnam par shes par bya ba'i gzugs rnams la mtshan mar mi 'dzin pa yin zhe na/ mtshan mar 'dzin pa zhes bya ba ni mig gi rnam par shes pa'i spyod yul gyi gzugs gang yin pa'i spyod yul de la/ mig gi rnam par shes pas 'dzin par byed pa yin te/ de lta bu'i mig gi rnam par shes par bya ba'i gzugs rnams la mtshan mar 'dzin pa yin no/ /gal te mig gi rnam par shes pa'i spyod yul de/ yongs su spong bar byed na/ de ni mig gi rnam par shes par bya ba'i spyod yul la mtshan mar mi 'dzin pa yin no/ /mig gi rnam par shes par bya ba'i gzugs rnams la ji lta ba bzhin du/ rna ba dang/ sna dang/ lce dang/ lus dang/ yid kyi rnam par shes par bya ba'i chos rnams la/ mtshan mar mi 'dzin pa yang de bzhin no/ /

【R2 nānuvyaṁjanagrāhī不取隨好mṅon rtags su mi 'dsin pa】

ཇི་ལྟར་ན་མིག་གི་རྣམ་པར་ཤེས་པར་བྱ་བའི་གཟུགས་རྣམས་དང༌། ཡིད་ཀྱི་རྣམ་པར་ཤེས་པར་བྱ་བའི་ཆོས་རྣམས་ཀྱི་བར་ལ་མངོན་རྟགས་སུ་མི་འཛིན་པ༌ཞེས་བྱ། མངོན་རྟགས་སུ་འཛིན་པ་ཞེས་བྱ་བ་ནི་མིག་གི་རྣམ་པར་ཤེས་པར་བྱ་བའི་གཟུགས་དེ་དག་ཉིད་ལ། མིག་གི་རྣམ་པར་ཤེས་པ་ཁོ་ནའི་རྗེས་ལ་མཇུག་ཐོགས་སུ་བྱུང་བ་རྣམ་པར་རྟོག་པར་བྱེད་པའི་ཡིད་ཀྱི་རྣམ་པར་ཤེས་པར་ཀུན་ཏུ་ཆགས་པར་འགྱུར་བ་དང༌། ཀུན་ཏུ་ཞེ་སྡང་བར་འགྱུར་བ་དང༌། ཀུན་ཏུ་གཏི་མུག་པར་འགྱུར་བའི་སྤྱོད་ཡུལ་གང་ཡིན་པ་དེ་ལ་ཡིད་ཀྱི་རྣམ་པར་ཤེས་པས་འཛིན་པར་བྱེད་པ་ཡིན་ཏེ། སྤྱོད་ཡུལ་དེ་ཡོངས་སུ་སྤོང་བར་བྱེད་ཅིང༌། དམིགས་པ་དེ་ལ་ཡིད་ཀྱི་རྣམ་པར་ཤེས་པ་དེ་སྐྱེད་པར་མི་བྱེད་ན། དེ་ནི་འདི་ལྟ་སྟེ༑ མིག་གིས་རྣམ་པར་ཤེས་པར་བྱ་བའི་གཟུགས་རྣམས་ལ་མངོན་རྟགས་སུ་མི་འཛིན་པ་ཡིན་ཏེ། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱིས་རྣམ་པར་ཤེས་པར་བྱ་བའི་ཆོས་རྣམས་ལ་ཡང་དེ་བཞིན་ནོ། །

ji ltar na mig gi rnam par shes par bya ba'i gzugs rnams dang/ yid kyi rnam par shes par bya ba'i chos rnams kyi bar la mngon rtags su mi 'dzin pazhes bya/ mngon rtags su 'dzin pa zhes bya ba ni mig gi rnam par shes par bya ba'i gzugs de dag nyid la/ mig gi rnam par shes pa kho na'i rjes la mjug thogs su byung ba rnam par rtog par byed pa'i yid kyi rnam par shes par kun tu chags par 'gyur ba dang/ kun tu zhe sdang bar 'gyur ba dang/ kun tu gti mug par 'gyur ba'i spyod yul gang yin pa de la yid kyi rnam par shes pas 'dzin par byed pa yin te/ spyod yul de yongs su spong bar byed cing/ dmigs pa de la yid kyi rnam par shes pa de skyed par mi byed na/ de ni 'di lta ste| mig gis rnam par shes par bya ba'i gzugs rnams la mngon rtags su mi 'dzin pa yin te/ rna ba dang/ sna dang/ lce dang/ lus dang/ yid kyis rnam par shes par bya ba'i chos rnams la yang de bzhin no/ /

【R3 aparā jātiḥ餘類rnam graṅs gshan】

མཚན་མར་འཛིན་པ་དང༌། མངོན་རྟགས་སུ་འཛིན་པའི་རྣམ་གྲངས་གཞན་ཡང་ཡོད༌དོ། །དེ་ལ་མཚན་མར་འཛིན་པ་ནི་མིག་གིས་གཟུགས་སྣང་བར་གྱུར་པ་རྣམ་པ་དེ་དང་འབྱུང་བ་ཡིད་ལ་བྱེད་པ་མངོན་སུམ་དུ་བྱས་ནས་མཐོང་བ་གང་ཡིན་པའོ། །དེ་ལ་མངོན་རྟགས་སུ་འཛིན་པ་ནི་མིག་གིས་གཟུགས་དེ་དག་ཉིད་སྣང་བར་མ་གྱུར་ཅིང༌། དེ་དང་འབྱུང་བ་ཡིད་ལ་བྱེད་པ་མངོན་སུམ་དུ་བྱས་ནས། མཐོང་བ་མ་ཡིན་མོད་ཀྱི་འོན་ཀྱང་གཞན་ལས་རྗེས་སུ་མཉམ་པ་སྔོན་དུ་བཏང་ནས། མིག་གི་རྣམ་པར་ཤེས་པར་བྱ࿒བའི་གཟུགས་འདི་ལྟ་བུ་དང༌། འདི་ལྟ་བུ་དག་ཡོད་དོ་ཞེས་ཐོས་ཤིང༌། དེ་དང་རྗེས་སུ་འབྲེལ་པའི་མིང་དང་ཚིག་དང་མངོན་རྟགས࿒གང་དང་གང་དག་ཡིན་པ་དེ་དང་དེ་དག་གི་དབང་དུ་བྱས་ཏེ། དེ་དག་ལ་བརྟེན་ཅིང་དེ་དག་ལ་གནས་ནས། སྐྱེས་བུ་གང་ཟག་དེ་མིག་གིས་རྣམ་པར་ཤེས་པར་བྱ་བའི་གཟུགས་ཇི࿒ལྟ་བ་ཐོས་པ་དག་ལ་རྣམ་པར་རྟོག་པར་བྱེད་པ་སྟེ། དེ་ནི་མངོན་རྟགས་སུ་འཛིན་པ་ཞེས་བྱའོ༑ །མིག་གིས་རྣམ་པར་ཤེས་པར་བྱ་བའི་གཟུགས་རྣམས་ལ་ཇི་ལྟ་བ་བཞིན་དུ། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱིས་རྣམ་པར་ཤེས་པར་བྱ་བའི་ཆོས་རྣམས་ལ་ཡང་དེ་བཞིན་དུ་རིག་པར་བྱའོ། །མཚན་མར་འཛིན་པ་དང༌། མངོན་རྟགས་སུ་འཛིན་པ་དེ་ཡང༌། རྒྱུ་དེ་དང༌། གཞི་དེ་དང༌། དབང་དེས་དེའི་སེམས་ཀྱི་རྗེས་སུ་སྡིག་པ་མི་དགེ་བའི་ཆོས་རྣམས་ཟག་པར་འགྱུར་བ་ཡང་ཡོད་དོ། །རྒྱུ་དེ་མེད་པ་དང༌། གཞི་དེ་མེད་པ་དང༌། དབང་དེ་མེད་པས། དེའི་སེམས་ཀྱི་རྗེས་སུ་སྡིག་པ་མི་དགེ་བའི་ཆོས་རྣམས་ཟག་པར་མི་འགྱུར་བ་ཡང་ཡོད༌དོ། །དེ་ལ་མཚན་མར་འཛིན་པ་དང༌། མངོན་རྟགས་སུ་འཛིན་པ་གང་ཡིན་པ་དེ་ནི་ཚུལ་བཞིན་མ་ཡིན་པ་སྟེ། རྒྱུ་དེ་དང༌། གཞི་དེ་དང༌། དབང་དེས་དེའི་སེམས་ཀྱི་རྗེས་སུ་སྡིག་པ་མི་དགེ་བའི་ཆོས་རྣམས་ཟག་པར་འགྱུར་བས་ན། དེས་མཚན་མར་འཛིན་པ་དང༌། མངོན་རྟགས་སུ་འཛིན་པའི་རང་བཞིན་དེ་ཡོངས་སུ་སྤོང་བར་བྱེད་དེ།

mtshan mar 'dzin pa dang/ mngon rtags su 'dzin pa'i rnam grangs gzhan yang yoddo/ /de la mtshan mar 'dzin pa ni mig gis gzugs snang bar gyur pa rnam pa de dang 'byung ba yid la byed pa mngon sum du byas nas mthong ba gang yin pa'o/ /de la mngon rtags su 'dzin pa ni mig gis gzugs de dag nyid snang bar ma gyur cing/ de dang 'byung ba yid la byed pa mngon sum du byas nas/ mthong ba ma yin mod kyi 'on kyang gzhan las rjes su mnyam pa sngon du btang nas/ mig gi rnam par shes par bya ba'i gzugs 'di lta bu dang/ 'di lta bu dag yod do zhes thos shing/ de dang rjes su 'brel pa'i ming dang tshig dang mngon rtags gang dang gang dag yin pa de dang de dag gi dbang du byas te/ de dag la brten cing de dag la gnas nas/ skyes bu gang zag de mig gis rnam par shes par bya ba'i gzugs ji lta ba thos pa dag la rnam par rtog par byed pa ste/ de ni mngon rtags su 'dzin pa zhes bya'o| /mig gis rnam par shes par bya ba'i gzugs rnams la ji lta ba bzhin du/ rna ba dang/ sna dang/ lce dang/ lus dang/ yid kyis rnam par shes par bya ba'i chos rnams la yang de bzhin du rig par bya'o/ /mtshan mar 'dzin pa dang/ mngon rtags su 'dzin pa de yang/ rgyu de dang/ gzhi de dang/ dbang des de'i sems kyi rjes su sdig pa mi dge ba'i chos rnams zag par 'gyur ba yang yod do/ /rgyu de med pa dang/ gzhi de med pa dang/ dbang de med pas/ de'i sems kyi rjes su sdig pa mi dge ba'i chos rnams zag par mi 'gyur ba yang yoddo/ /de la mtshan mar 'dzin pa dang/ mngon rtags su 'dzin pa gang yin pa de ni tshul bzhin ma yin pa ste/ rgyu de dang/ gzhi de dang/ dbang des de'i sems kyi rjes su sdig pa mi dge ba'i chos rnams zag par 'gyur bas na/ des mtshan mar 'dzin pa dang/ mngon rtags su 'dzin pa'i rang bzhin de yongs su spong bar byed de/

【R4 papaka akusala dharmah惡不善法sdig pa mi dge ba'i chos rnams】

སྡིག་པ་མི་དགེ་བའི་ཆོས་རྣམས་གང་ཞེ་ན། འདོད་ཆགས་དང་འདོད་ཆགས་ཀྱིས་ཀུན་ནས་བསླང་བ༑ ལུས་ཀྱིས་ཉེས་པར་སྤྱད་པ་དང༌། ངག་གིས་ཉེས་པར་སྤྱད་པ་དང༌། ཡིད་ཀྱིས་ཉེས་པར་སྤྱད་པ་དང༌། ཞེ་སྡང་བ་དང༌། གཏི་མུག་པ་དང༌། གཏི་མིག་གིས་ཀུན་ནས་བསླང་བ། ལུས་ཀྱིས་ཉེས་པར་སྤྱད་པ་དང༌། ངག་གིས་ཉེས་པར་སྤྱད་པ་དང༌། ཡིད་ཀྱིས་ཉེས་པར་སྤྱད་པ་རྣམས་ཏེ། དེ་དག་ནི་སྡིག་པ་མི་དགེ་བའི་ཆོས་རྣམས་ཞེས་བྱའོ། །

sdig pa mi dge ba'i chos rnams gang zhe na/ 'dod chags dang 'dod chags kyis kun nas bslang ba| lus kyis nyes par spyad pa dang/ ngag gis nyes par spyad pa dang/ yid kyis nyes par spyad pa dang/ zhe sdang ba dang/ gti mug pa dang/ gti mig gis kun nas bslang ba/ lus kyis nyes par spyad pa dang/ ngag gis nyes par spyad pa dang/ yid kyis nyes par spyad pa rnams te/ de dag ni sdig pa mi dge ba'i chos rnams zhes bya'o/ /

【R5 cittam anusravanti令心流漏sems kyi rjes su zag par 'gyur】

ཇི་ལྟར་ན་དེ་དག་སེམས་ཀྱི་རྗེས་སུ་ཟག་པར་འགྱུར་ཞེ་ན། དམིགས་པ་གང་དང་གང་དག་ལ། སེམས་དང་ཡིད་རྣམ་པར་ཤེས་པ་སྐྱེ་ཞིང་འགྲོ་ལ་འབྲང་བར་འགྱུར་བའི་དམིགས་པ་དེ་དང་དེ་དག་ལ་སེམས་དང་ཡིད་རྣམ་པར་ཤེས་པ་དེ་དང་མཚུངས་པར་ལྡན་པ། ལུས་དང་ངག་དང་ཡིད་ཀྱིས་ཉེས་པར་སྤྱད་པ་ཀུན་ནས་སློང་བར་བྱེད་ལ། འདོད་ཆགས་དང་ཞེ་སྡང་དང་གཏི་མུག་དེ་དག་ཀྱང་སྐྱེ་ཞིང་འགྲོ་ལ་འབྲང་བར་འགྱུར་བས་ན། དེའི་ཕྱིར་སེམས་ཀྱི་རྗེས་སུ་ཟག་པར་འགྱུར་བར་ཞེས་བྱའོ། །

ji ltar na de dag sems kyi rjes su zag par 'gyur zhe na/ dmigs pa gang dang gang dag la/ sems dang yid rnam par shes pa skye zhing 'gro la 'brang bar 'gyur ba'i dmigs pa de dang de dag la sems dang yid rnam par shes pa de dang mtshungs par ldan pa/ lus dang ngag dang yid kyis nyes par spyad pa kun nas slong bar byed la/ 'dod chags dang zhe sdang dang gti mug de dag kyang skye zhing 'gro la 'brang bar 'gyur bas na/ de'i phyir sems kyi rjes su zag par 'gyur bar zhes bya'o/ /

མཚན་མར་འཛིན་པ་དང༌། མངོན་རྟགས་སུ་འཛིན་པ་ཡོངས་སུ་སྤོང་བར་བྱེད་པ་དེ་ལ་ནི། དེ་ལྟར་མིག་གིས་རྣམ་པར་ཤེས་པར་བྱ་བའི་གཟུགས་རྣམས་དང༌། ཡིད་ཀྱིས་རྣམ་པར་ཤེས་པར་བྱ་བའི་ཆོས་རྣམས་ཀྱི་བར་ལ། མཚན་མར་འཛིན་པ་དང༌། མངོན་རྟགས་སུ་འཛིན་པ་ལས་བྱུང་བའི་ཀུན་ནས་ཉོན་མོངས་པ་གང་ཡིན་པ་དེ་དག་འབྱུང་བར་མི་འགྱུར་རོ། །

mtshan mar 'dzin pa dang/ mngon rtags su 'dzin pa yongs su spong bar byed pa de la ni/ de ltar mig gis rnam par shes par bya ba'i gzugs rnams dang/ yid kyis rnam par shes par bya ba'i chos rnams kyi bar la/ mtshan mar 'dzin pa dang/ mngon rtags su 'dzin pa las byung ba'i kun nas nyon mongs pa gang yin pa de dag 'byung bar mi 'gyur ro/ /

【Q2 tesam samvaraya pratipadyate釋若彼失念發生惡漏便修律儀de dag bsdams par bya ba'i phyir de sgrub par byed pa】

གལ་ཏེ་བརྗེད་ངས་པའམ། ཉོན་མོངས་པ་མང་བས། གཅིག་པུར་གནས་པ་ན་མིག་གིས་རྣམ་པར་ཤེས་པར་བྱ་བའི་གཟུགས་རྣམས་སྔོན་མཐོང་བ་རྣམས་ཀྱི་དབང་དུ་བྱས་ཤིང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་རྣམ་པར་ཤེས་པར་བྱ་བའི་ཆོས་སྔོན་ཉམས་སུ་མྱོང་བ་རྣམས་ཀྱི་དབང་དུ་བྱས་ཏེ། སྡིག་པ་མི་དགེ་བའི་ཆོས་རྣམས་འབྱུང་བར་འགྱུར་ན། དེ་དག་བྱུང་ཡད་དང་དུ་མི་ལེན་ཅིང་སྡོང་བར་བྱེད། སེལ་བར་བྱེད། བྱང་བར་བྱེད་པས་ན་དེའི་ཕྱིར་དེ་དག་བསྡམ་པར་བྱ་བའི་ཕྱིར་དེ་སྒྲུབ་པར་བྱེད་པ་ཞེས་བྱའོ། །

gal te brjed ngas pa'am/ nyon mongs pa mang bas/ gcig pur gnas pa na mig gis rnam par shes par bya ba'i gzugs rnams sngon mthong ba rnams kyi dbang du byas shing/ rna ba dang/ sna dang/ lce dang/ lus dang/ yid kyi rnam par shes par bya ba'i chos sngon nyams su myong ba rnams kyi dbang du byas te/ sdig pa mi dge ba'i chos rnams 'byung bar 'gyur na/ de dag byung yad dang du mi len cing sdong bar byed/ sel bar byed/ byang bar byed pas na de'i phyir de dag bsdam par bya ba'i phyir de sgrub par byed pa zhes bya'o/ /

【Q3 釋由二相故能善防護於其二捨令意正行】【R1 indriyam raksitam防護（諸）根dban po srun bar byed pa】

དེ་མིག་གིས་རྣམ་པར་ཤེས་པར་བྱ་བའི་གཟུགས་གང་དག་ལ་མིག་གཏད་པར་བྱ་བ་དང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱིས་རྣམ་པར་ཤེས་པར་བྱ་བའི་ཆོས་གང་དག་ལ་ཡིད་གཏད་པར་བྱ་བ་དེ་དག་ལ་ཡང་གཏོད་པར་བྱེད་ཅིང༌། ཅི་ནས་ཀྱང་ཀུན་ནས་ཉོན་མོངས་པར་མི་འགྱུར་བ་དེ་ལྟར་གཏོད་པར་བྱེད་དེ། དེ་ལྟར་ན་དེས་ཉོན་མོངས་པ་དེ་དག་ལས་དབང་པོ་ཀུན་ཏུ་བསྲུངས་པ་ཡིན་པས་ན། དེའི་ཕྱིར་མིག་གི་དབང་པོ་ཡང࿒སྲུང་བར་བྱེད་ལ་ཡིད་ཀྱི་དབང་པོའི་བར་དུ་སྲུང་བར་བྱེད་པ་ཞེས་བྱའོ། །དེ་མིག་གིས་རྣམ་པར་ཤེས་པར་བྱ་བའི་གཟུགས་གང་དག་ལ་མིག་གི་དབང་པོ་གཏད་པར་བྱ་བ་མ་ཡིན་པ་དང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱིས་རྣམ་པར་ཤེས་པར་བྱ་བའི་ཆོས་གང་དག་ལ། ཡིད་ཀྱི་དབང་པོ་གཏད་པར་བྱ་བ་མ་ཡིན་པ་དེ་དག་ལ་ནི་རྣམ་པ་ཐམས་ཅད་ཀྱི་ཐམས་ཅད་དུ་གཏོད་པར་མི་བྱེད་པས་ན།

de mig gis rnam par shes par bya ba'i gzugs gang dag la mig gtad par bya ba dang/ rna ba dang/ sna dang/ lce dang/ lus dang/ yid kyis rnam par shes par bya ba'i chos gang dag la yid gtad par bya ba de dag la yang gtod par byed cing/ ci nas kyang kun nas nyon mongs par mi 'gyur ba de ltar gtod par byed de/ de ltar na des nyon mongs pa de dag las dbang po kun tu bsrungs pa yin pas na/ de'i phyir mig gi dbang po yang srung bar byed la yid kyi dbang po'i bar du srung bar byed pa zhes bya'o/ /de mig gis rnam par shes par bya ba'i gzugs gang dag la mig gi dbang po gtad par bya ba ma yin pa dang/ rna ba dang/ sna dang/ lce dang/ lus dang/ yid kyis rnam par shes par bya ba'i chos gang dag la/ yid kyi dbang po gtad par bya ba ma yin pa de dag la ni rnam pa thams cad kyi thams cad du gtod par mi byed pas na/

【R2 indriyene saṁvaram āpadyate修行根律儀dbaṅ po'i bar gyis sdom pa sgrub par byed pa】

དེའི་ཕྱིར། མིག་གི་དབང་པོས་ཀྱང་སྡོམ་པ་སྒྲུབ་པར་བྱེད་པ་དང༌། ཡིད་ཀྱི་དབང་པོའི་བར་གྱིས་ཀྱང་སྡོམ་པ་སྒྲུབ་པར་བྱེད་པ་ཞེས་བྱ་སྟེ། དེ་ནི་རེ་ཞིག་དབང་པོ་སྡོམ་པའི་རྣམ་པར་དབྱེ་བ་རྒྱས་པ་ཡིན་པར་ཤེས་པར་བྱའོ། །

de'i phyir/ mig gi dbang pos kyang sdom pa sgrub par byed pa dang/ yid kyi dbang po'i bar gyis kyang sdom pa sgrub par byed pa zhes bya ste/ de ni re zhig dbang po sdom pa'i rnam par dbye ba rgyas pa yin par shes par bya'o/ /

【M3 辨略義三番】【N1 結前問後】

དོན་མདོར་བསྡུ་བ་གང་ཞེ་ན། དེ་ལ་དོན་མདོར་བསྡུ་བ་ནི་འདི་ཡིན་ཏེ། གང་གིས་སྡོམ་པར་བྱེད་པ་དང༌། གང་ཞིག་སྡོམ་པར་བྱེད་པ་དང༌། གང་ལས་སྡོམ་པར་བྱེད་པ་དང༌། ཇི་ལྟར་སྡོམ་པར་བྱེད་པ་དང༌། སྡོམ་པ་དེ་གང་ཡིན་པ་དེ་དག་ཐམས་ཅད་གཅིག་ཏུ་བསྡུས་པ་ནི་དབང་པོ་སྡོམ་པ་ཞེས་བྱའོ། །

don mdor bsdu ba gang zhe na/ de la don mdor bsdu ba ni 'di yin te/ gang gis sdom par byed pa dang/ gang zhig sdom par byed pa dang/ gang las sdom par byed pa dang/ ji ltar sdom par byed pa dang/ sdom pa de gang yin pa de dag thams cad gcig tu bsdus pa ni dbang po sdom pa zhes bya'o/ /

【N2 對問辨略】【O1 samāsārthah略義之一don mdor bsdu ba】【P1 能防護】

དེ་ལ་གང་གིས་སྡོམ་པར་བྱེད་ཅེ་ན། དྲན་པ་ཀུན་ཏུ་བསྲུངས་པ་དང༌། དྲན་པ་ལ་རྟག་འགྲུས་བྱེད་པ་བསྒོམས་པ་གང་ཡིན་པ་སྟེ། དེས་སྡོམ་པར་བྱེད་དོ། །

de la gang gis sdom par byed ce na/ dran pa kun tu bsrungs pa dang/ dran pa la rtag 'grus byed pa bsgoms pa gang yin pa ste/ des sdom par byed do/ /

【P2 所防護】

གང་ཞིག་སྡོམ་པར་བྱེད་ཅེ་ན། མིག་གི་དབང་པོ་སྡོམ་པར་བྱེད་པ་དང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་དབང་པོ་སྡོམ་པ་སྟེ་དེ་སྡོམ་པར་བྱེད་དོ། །

gang zhig sdom par byed ce na/ mig gi dbang po sdom par byed pa dang/ rna ba dang/ sna dang/ lce dang/ lus dang/ yid kyi dbang po sdom pa ste de sdom par byed do/ /

【P3 從防護】

གང་ལས་སྡོམ་པར་བྱེད་ཅེ་ན། གཟུགས་དང༌། སྒྲ་དང༌། ཆོས་ཀྱི་རང་བཞིན་སྡུག་པ་དང་མི་སྡུག་པའི་བར་དག་ལས་ཏེ། དེ་ལས་སྡོམ་པར་བྱེད་དོ། །

gang las sdom par byed ce na/ gzugs dang/ sgra dang/ chos kyi rang bzhin sdug pa dang mi sdug pa'i bar dag las te/ de las sdom par byed do/ /

【P4 如防護】

ཇི་ལྟར་སྡོམ་པར་བྱེད་ཅེ་ན། མཚན་མར་མི་འཛིན་ཅིང་མངོན་རྟགས་སུ་མི་འཛིན་པ་དང༌། གཞི་གང་ཁོ་ན་ལས་དེའི་སེམས་ཀྱི་རྗེས་སུ་སྡིག་པ་མི་དགེ་བའི་ཆོས་རྣམས་ཟག་པར་འགྱུར་བ་དེ་དག་བསྡམ་པའི་ཕྱིར་སྒྲུབ་པར་བྱེད་པ་དང༌། དབང་པོ་ཡང་སྲུང་བར་བྱེད༌པ་དང༌། དབང་པོས་ཀྱང་སྡོམ་པ་སྒྲུབ་པར་བྱེད་པ་ཡིན་ཏེ། དེ་ལྟར་སྡོམ་པར་བྱེད་དོ། །

ji ltar sdom par byed ce na/ mtshan mar mi 'dzin cing mngon rtags su mi 'dzin pa dang/ gzhi gang kho na las de'i sems kyi rjes su sdig pa mi dge ba'i chos rnams zag par 'gyur ba de dag bsdam pa'i phyir sgrub par byed pa dang/ dbang po yang srung bar byedpa dang/ dbang pos kyang sdom pa sgrub par byed pa yin te/ de ltar sdom par byed do/ /

【P5 正防護】

སྡོམ་པ་དེ་གང་ཡིན་ཞེ་ན། དྲན་པས་ཡིད་ཀུན་ཏུ་བསྲུངས་པ་དང༌། གནས་སྐབས་མཉམ་པ་ལས་འཇོག་པར་བྱེད་པ་གང་ཡིན་པ་སྟེ། དེ་ནི་སྡོམ་པ་ཞས་བྱའོ། །

sdom pa de gang yin zhe na/ dran pas yid kun tu bsrungs pa dang/ gnas skabs mnyam pa las 'jog par byed pa gang yin pa ste/ de ni sdom pa zhas bya'o/ /

【O2 samāsārthah略義之二don mdor bsdu ba】【P1 總說】

དོན་མདོར࿒བསྡུས་པ་གཞན་ཡང་སྡོམ་པའི་ཐབས་གང་ཡིན་པ་དང༌། བསྡམ་པར་བྱ་བའི་གཞི་གང་ཡིན་པ་དང༌། སྡོམ་པ་གང་ཡིན་པ་དེ་དག་གཅིག་ཏུ་བསྡུས་པ་ནི། དབང་པོ་སྡོམ་པ་ཞེས་བྱའོ། །

don mdor bsdus pa gzhan yang sdom pa'i thabs gang yin pa dang/ bsdam par bya ba'i gzhi gang yin pa dang/ sdom pa gang yin pa de dag gcig tu bsdus pa ni/ dbang po sdom pa zhes bya'o/ /

【P2 別釋】【Q1 防護方便】

དེ་ལ་སྡོམ་པའི་ཐབས་གང་ཞེ་ན༑ དྲན་པ་ཀུན་ཏུ་བསྲུངས་པ་དང༌། དྲན་པ་ལ་རྟག་འགྲུས་བྱེད་པ་དང་། མིག་གིས་གཟུགས་རྣམས་མཐོང་བ་ན། མཚན་མར་མི་འཛིན་ཅིང་མངོན་རྟགས་སུ་མི་འཛིན་པ་དང༌། ཡིད་ཀྱིས་ཆོས་རྣམས་རྣམ་པར་ཤེས་པ་ན། མཚན་མར་མི་འཛིན་ཅིང་མངོན་རྟགས་སུ་མི་འཛིན་པའི་བར་དང༌། གཞི་གང་ཁོ་ན་ལས་དེའི་སེམས་ཀྱི་རྗེས་སུ་སྡིག་པ་མི་དགེ་བའི་ཆོས་རྣམས་ཟག་པར་འགྱུར་བ་དེ་དག་བསྡམ་པའི་ཕྱིར། སྒྲུབ་པར་བྱེད་པ་དང༌། དབང་པོ་ཡང་སྲུང་བར་བྱེད་ལ། དབང་པོས་ཀྱང་སྡོམ་པ་སྒྲུབ་པར་བྱེད་དོ་ཞེས་གང་གསུངས་པ་སྟེ། དེ་ནི་སྡོམ་པའི་ཐབས་ཞེས་བྱའོ། །

de la sdom pa'i thabs gang zhe na| dran pa kun tu bsrungs pa dang/ dran pa la rtag 'grus byed pa dang / mig gis gzugs rnams mthong ba na/ mtshan mar mi 'dzin cing mngon rtags su mi 'dzin pa dang/ yid kyis chos rnams rnam par shes pa na/ mtshan mar mi 'dzin cing mngon rtags su mi 'dzin pa'i bar dang/ gzhi gang kho na las de'i sems kyi rjes su sdig pa mi dge ba'i chos rnams zag par 'gyur ba de dag bsdam pa'i phyir/ sgrub par byed pa dang/ dbang po yang srung bar byed la/ dbang pos kyang sdom pa sgrub par byed do zhes gang gsungs pa ste/ de ni sdom pa'i thabs zhes bya'o/ /

【Q2 所防護事】

བསྡམ་པར་བྱ་བའི་གཞི་གང་ཞེ་ན། མིག་དང་གཟུགས་རྣམས་དང༌། དེ་བཞིན་དུ་ཡིད་དང༌། ཆོས་རྣམས་ཀྱི་བར་དག་སྟེ༑ དེ་ནི་བསྡམ་པར་བྱ་བའི་གཞི་ཞེས་བྱའོ། །

bsdam par bya ba'i gzhi gang zhe na/ mig dang gzugs rnams dang/ de bzhin du yid dang/ chos rnams kyi bar dag ste| de ni bsdam par bya ba'i gzhi zhes bya'o/ /

【Q3 正防護】

དེ་ལ་སྡོམ་པ་གང་ཞེ་ན། དྲན་པས་ཡིད་ཀུན་ཏུ་བསྲུངས་པ་དང༌། གནས་སྐབས་མཉམ་པ་ལ་འཇོག་པར་བྱེད་པ་ཞེས་གང་གསུངས་པ་སྟེ། དེ་ནི་སྡོམ་པ་ཞེས་བྱའོ། །

de la sdom pa gang zhe na/ dran pas yid kun tu bsrungs pa dang/ gnas skabs mnyam pa la 'jog par byed pa zhes gang gsungs pa ste/ de ni sdom pa zhes bya'o/ /

【O3 samāsato dvividhaḥ略義之三mdor bsdu na rnam pa gñis】【P1 總標二力】

དབང་པོ་སྡོམ་པ་འདི་ཡང་མདོར་བསྡུ་ན། རྣམ་པ་གཉིས་ཏེ། སོ་སོར་རྟོག་པའི་སྟོབས་ཀྱིས་ཟིན་པ་དང༌། བསྒོམས་པའི་སྟོབས་ཀྱིས་ཟིན་པའོ། །

dbang po sdom pa 'di yang mdor bsdu na/ rnam pa gnyis te/ so sor rtog pa'i stobs kyis zin pa dang/ bsgoms pa'i stobs kyis zin pa'o/ /

【P2 別釋二力】【Q1 思擇力所攝】

དེ་ལ་སོ་སོར་རྟོག་པའི་སྟོབས་ཀྱིས་ཟིན་པ་ནི། གང་གིས་ཡུལ་རྣམས་ལ་ཉེས་དམིགས་སུ་མཐོང་བ་ཉེས་དམིགས་དེ་ཡང་སེལ་བ་དང༌། སྤོང་བར་ནི་མི་བྱེད་པའོ། །

de la so sor rtog pa'i stobs kyis zin pa ni/ gang gis yul rnams la nyes dmigs su mthong ba nyes dmigs de yang sel ba dang/ spong bar ni mi byed pa'o/ /

【Q2 修習力所攝】

དེ་ལ་བསྒོམས་པའི་སྟོབས་ཀྱིས་ཟིན་པ་ནི། གང་གི་ཡུལ་རྣམས་ལ་ཉེས་དམིགས་སུ་མཐོང་ལ་ཉེས་དམིགས་དེ་ཡང་སེལ་བ་དང༌། སྤང་བར་བྱ་བ་ནི། དེ་ལ་སོ་སོར་རྟོག་པའི་སྟོབས་ཀྱིས་ཟིན་པའི་དབང་པོ་སྡོམ་པས་ནི། ཡུལ་ལ་དམིགས་པའི་ཉོན་མོངས་པས་ཀུན་ནས་དཀྲིས་པ་སྐྱེད་པར་མི་བྱེད་ཅིང༌། མངོན་སུམ་དུ་མི་བྱེད་པར་ཟད་ཀྱི་ལུས་ལ་ཞེན་པའི་བག་ལ་ཉལ་སྤོང་བ་དང༌། འཇོམས་པར་ནི་མི་བྱེད་དོ། །དེ་ལ་བསྒོམས་པའི་སྟོབས་ཀྱིས་ཟིན་པའི་དབང་པོ་སྡོམ་པས་ནི། ཡུལ་ལ་དམིགས་པའི་ཉོན་མོངས་པས་ཀུན་ནས་དཀྲིས་པ་ཡང་སྐྱེད་པར་མི་བྱེད་ཅིང༌། མངོན་སུམ་དུ་མི་བྱེད་ལ་ལུས་ལ་ཞེན་པའི་བག་ལ་ཉལ་ཡང་དུས་ཐམས་ཅད་ཀྱི་ཐམས་ཅད་དུ་སྤོང་ཞིང་འཇོམས་པར་བྱེད་དེ། སོ་སོར་རྟོག་པའི་སྟོབས་ཀྱིས་ཟིན་པ་དང༌། བསྒོམས་པའི་སྟོབས་ཀྱིས་ཟིན་པའི་དབང་པོ་སྡོམ་པའི་བྱེ་བྲག་ནི་དེ་ཡིན། བསམ་པ་ནི་དེ་ཡིན། ཐ་དད་དུ་བྱ་བ་ནི་དེ་ཡིན་ནོ༑ །

de la bsgoms pa'i stobs kyis zin pa ni/ gang gi yul rnams la nyes dmigs su mthong la nyes dmigs de yang sel ba dang/ spang bar bya ba ni/ de la so sor rtog pa'i stobs kyis zin pa'i dbang po sdom pas ni/ yul la dmigs pa'i nyon mongs pas kun nas dkris pa skyed par mi byed cing/ mngon sum du mi byed par zad kyi lus la zhen pa'i bag la nyal spong ba dang/ 'joms par ni mi byed do/ /de la bsgoms pa'i stobs kyis zin pa'i dbang po sdom pas ni/ yul la dmigs pa'i nyon mongs pas kun nas dkris pa yang skyed par mi byed cing/ mngon sum du mi byed la lus la zhen pa'i bag la nyal yang dus thams cad kyi thams cad du spong zhing 'joms par byed de/ so sor rtog pa'i stobs kyis zin pa dang/ bsgoms pa'i stobs kyis zin pa'i dbang po sdom pa'i bye brag ni de yin/ bsam pa ni de yin/ tha dad du bya ba ni de yin no| /

【P3 結】

དེ་ལས་སོ་སོར་རྟོག་པའི་སྟོབས་ཀྱིས་ཟིན་པའི་དབང་པོ་སྡོམ་པ་གང་ཡིན་པ་དང༌། ལམ་གྱི་ཚོགས་སུ་གཏོགས་པ་ཡིན་ནོ། །བསྒོམས་པའི་སྟོབས་ཀྱིས་ཟིན་པའི་དབང་པོ་སྡོམ་པ་གང་ཡིན་པ་དེ་ནི་འདོད་ཆགས་དང་བྲལ་བའི་སར་གཏོགས་པ་ཡིན་པར་རིག་པར་བྱའོ། །

de las so sor rtog pa'i stobs kyis zin pa'i dbang po sdom pa gang yin pa dang/ lam gyi tshogs su gtogs pa yin no/ /bsgoms pa'i stobs kyis zin pa'i dbang po sdom pa gang yin pa de ni 'dod chags dang bral ba'i sar gtogs pa yin par rig par bya'o/ /

【L6 bhojane mātrajñatā於食知量zas kyi tshod rig pa ñid】【M1 廣辨】【N1 標列五句】

ཟས་ཀྱི་ཚོད་རིག་པ་ཉིད་གང་ཞེ་ན། འདི་ལྟར་འདི་ན་ལ་ལས་སོ་སོར་བརྟགས་ཤིང་ཟས་ཟ་བར་བྱེད་ལ། བསྒོམ་པར་རྟོག་པའི་ཕྱིར་མ་ཡིན། རྒྱགས་པའི་ཕྱིར་མ་ཡིན། སྒེག་པའི་ཕྱིར་མ་ཡིན། བརྒྱན་པའི་ཕྱིར་མ་ཡིན། འདི་ལྟ་སྟེ་ལུས་འདི་གནས་པར་བྱ་བ་དང༌། འཚོ་བར་བྱ༌བ་དང༌། བཀྲེས་པ་བསལ་བར་བྱ་བ་དང༌། ཚངས་པར་སྤྱོད་པ་ལ་ཕན་པར་བྱ་བ་དང༌། ཚོར་བ་རྙིང་པ་རྣམས་སྤང་བར་བྱ་བ་དང༌། གསར་པ་རྣམས་མི་སྐྱེ་བར་བྱ་བའི་ཕྱིར་དང༌། བདག་འཚོ་ཞིང་སྟོབས་དང་བདེ་བ་དང༌། ཁ་ན་མ་ཐོ་བ་མེད་པ་དང༌། བདེ་བ་ལ་རེག་པར་གནས་པར་ཡང་འགྱུར་རོ་སྙམ་དུ་སེམས་པ་ཡིན་ནོ། །

zas kyi tshod rig pa nyid gang zhe na/ 'di ltar 'di na la las so sor brtags shing zas za bar byed la/ bsgom par rtog pa'i phyir ma yin/ rgyags pa'i phyir ma yin/ sgeg pa'i phyir ma yin/ brgyan pa'i phyir ma yin/ 'di lta ste lus 'di gnas par bya ba dang/ 'tsho bar byaba dang/ bkres pa bsal bar bya ba dang/ tshangs par spyod pa la phan par bya ba dang/ tshor ba rnying pa rnams spang bar bya ba dang/ gsar pa rnams mi skye bar bya ba'i phyir dang/ bdag 'tsho zhing stobs dang bde ba dang/ kha na ma tho ba med pa dang/ bde ba la reg par gnas par yang 'gyur ro snyam du sems pa yin no/ /

【N2 別釋】【O1 pratisaṁkyāyāhāram āharati由正思擇食於所食so sor batags śin zas za par byed pa】【P1 明思擇】【Q1 明思擇過患勝利】【R1 明過患】【S1 開三章】

དེ་ལ་ཇི་ལྟར་སོ་སོར་བརྟགས་ཤིང་ཟས་ཟ་བར་བྱེད་པ་ཡིན་ཞེ་ན། སོ་སོར་རྟོག་པ་ཞེས་བྱ་བ་ནི་ཤེས་རབ་སྟེ། ཤེས་རབ་ཀྱིས་ཁམ་གྱི་ཟས་ཀྱི་ཉེས་དམིགས་ཡང་དག་པར་རྗེས་སུ་མཐོང་ཞིང༌། ཉེས་དམིགས་སུ་མཐོང་བས་སུན་ཕྱུང་སྟེ་ཟས་ཟ་བར་བྱེད་པའོ། །ཉེས་དམིགས་སུ་མཐོང་བ་དེ་ཡང་གང་ཞེ་ན། འདི་ལྟ་སྟེ། ཁམ་གྱི་ཟས་དེ་ཉིད་ལ་ཡོངས་སུ་ལོངས་སྤྱོད་པའི་རྒྱུ་ལས་བྱུང་བ་དང༌། ཡོངས་སུ་འཇུ་བའི་རྒྱུ་ལས་བྱུང་བ་དང༌། ཡོངས་སུ་ཚོལ་བའི་རྒྱུ་ལས་བྱུང་བའོ། །

de la ji ltar so sor brtags shing zas za bar byed pa yin zhe na/ so sor rtog pa zhes bya ba ni shes rab ste/ shes rab kyis kham gyi zas kyi nyes dmigs yang dag par rjes su mthong zhing/ nyes dmigs su mthong bas sun phyung ste zas za bar byed pa'o/ /nyes dmigs su mthong ba de yang gang zhe na/ 'di lta ste/ kham gyi zas de nyid la yongs su longs spyod pa'i rgyu las byung ba dang/ yongs su 'ju ba'i rgyu las byung ba dang/ yongs su tshol ba'i rgyu las byung ba'o/ /

【S2 別釋】【T1 受用種類過患】

དེ་ལ་ཡོངས་སུ་ལོངས་སྤྱོད་པའི་རྒྱུ་ལས་བྱུང་བའི་ཉེས་དམིགས་གང་ཞེ་ན།འདི་ལྟར་ན་ལ་ལ་གང་གི་ཚེ་ཟས་ཁ་དོག་ཕུན་སུམ་ཚོགས་པ་དང༌། དྲི་ཕུན་སུམ་ཚོགས་པ་དང༌། རོ་ཕུན་སུམ་ཚོགས་པ་དང༌། ཤིན་ཏུ་བསོད་པ་དག་ཟ་བར་བྱེད་ཅིང༌། གང་གི་ཚེ་ཁམ་གྱི་ཟས་དེ་དེའི་ཁར་བཅུག་མ་ཐག་ཁོ་ནར་སོའི་འཁྲུལ་འཁོར་གྱིས་བལྡད་ཅིང༌། མཆིལ་མའི་ཚོགས་ཀྱིས་བརླན་ལ། བད་ཀན་གྱིས་ཡོངས་སུ་དཀྲིས་ཤིང༌། དེ་མིད་པའི་སྦུབས་སུ་ཞུགས་པར་གྱུར་ལ། དེ་སྔོན་གྱི་ཡིད་དུ་འོང་བ་གང༌ཞེ་ན། རྣམ་པ་ཐམས་ཅད་ཀྱི་ཐམས་ཅད་དུ་ཉམས་ཤིང་ལྷག་པར་མི་སྡུག་པར་འགྱུར་ལ། དེ་མི་སྡུག་པར་གྱུར་པ་ན། སྐྱུགས་པ་ལྟ་བུར་གྱུར་པའི་གནས་སྐབས་སུ་གྱུར་པའི་ཚེ། ཟ་བ་པོའི་སྐྱེས་བུ་གང་ཟག་དེས་གལ་ཏེ་དེའི་རྣམ་པའི་སྒོ་ནས་ཡིད་ལ་བྱས་ཤིང་རྗེས་སུ་དྲན་པར་བྱས་ནས། དེ་རེ་ཞིག་ཟས་ཡོངས་སུ་མ་གྱུར་པ་བཟང་པོ་གཞན་དག་ལ་ཡང་རྣམ་པ་ཐམས་ཅད་ཀྱི་ཐམས་ཅད་དུ་ཟ་བར་མི་འདོད་ཅིང༌། འདུག་པར་གྱུར་ན་དེ་ལྟ་བུའི་གནས་སྐབས་སུ་གྱུར་པ་དེ་ལ་ལྟ་སྨོས་ཀྱང་ཅི་དགོས་ཏེ། དེ་ལྟ་བུའི་རྣམ་པ་དུ་མའི་རིམ་པ་དེས། ཟས་ལ་ཡོངས་སུ་ལོངས་སྤྱོད་བའི་དབང་དུ་བྱས་ཏེ། ཁ་དོག་བཟང་པོའི་མདོག་གང་ཡིན་པ་དེ་ནུབ་ཅིང་མི་གཙང་བས་ཟིན་པའི་ཉེས་དམིགས་འབྱུང་བར་འགྱུར་བ་གང་ཡིན་པ་དེ་ནི། འདི་ལྟ་སྟེ། ཟས་ལ་ཡོངས་སུ་ལོངས་སྤྱོད་པའི་རྒྱུ་ལས་བྱུང་བའི་ཉེས་དམིགས་ཞེས་བྱའོ། །

de la yongs su longs spyod pa'i rgyu las byung ba'i nyes dmigs gang zhe na/'di ltar na la la gang gi tshe zas kha dog phun sum tshogs pa dang/ dri phun sum tshogs pa dang/ ro phun sum tshogs pa dang/ shin tu bsod pa dag za bar byed cing/ gang gi tshe kham gyi zas de de'i khar bcug ma thag kho nar so'i 'khrul 'khor gyis bldad cing/ mchil ma'i tshogs kyis brlan la/ bad kan gyis yongs su dkris shing/ de mid pa'i sbubs su zhugs par gyur la/ de sngon gyi yid du 'ong ba gangzhe na/ rnam pa thams cad kyi thams cad du nyams shing lhag par mi sdug par 'gyur la/ de mi sdug par gyur pa na/ skyugs pa lta bur gyur pa'i gnas skabs su gyur pa'i tshe/ za ba po'i skyes bu gang zag des gal te de'i rnam pa'i sgo nas yid la byas shing rjes su dran par byas nas/ de re zhig zas yongs su ma gyur pa bzang po gzhan dag la yang rnam pa thams cad kyi thams cad du za bar mi 'dod cing/ 'dug par gyur na de lta bu'i gnas skabs su gyur pa de la lta smos kyang ci dgos te/ de lta bu'i rnam pa du ma'i rim pa des/ zas la yongs su longs spyod ba'i dbang du byas te/ kha dog bzang po'i mdog gang yin pa de nub cing mi gtsang bas zin pa'i nyes dmigs 'byung bar 'gyur ba gang yin pa de ni/ 'di lta ste/ zas la yongs su longs spyod pa'i rgyu las byung ba'i nyes dmigs zhes bya'o/ /

【T2 轉變種類過患】

དེ་ལ་ཟས་ཡོངས་སུ་འཇུ་བའི་རྒྱུ་ལས་བྱུང་བའི་ཉེས་དམིགས་གང་ཞེ་ན། དེས་ཟས་དེ་ཟོས་ཤིང་མིད་པར་གྱུར་ནས། གང་གི་ཚེ་མཚན་མོ་ཐུན་བར་མའམ། ཐུན་ཐ་མ་ལ་ཡོངས་སུ་འཇུ་བར་འགྱུར་བའི་ཚེ། དེས་དེའི་ལུས་དེ་ལ་ཤ་དང་ཁྲག་དང༌། ཆུ་རྒྱུས་དང༌། རུས་པ་དང༌། པགས་པ་ལ་སོགས་པ་མི་གཙང་བའི་རྫས་རྣམ་པ་དུ་མ་རྣམ་པ་མང་པོ་སྣ་ཚོགས་དུ་མ་དག་རྣམ་པར་འཕེལ་ཞིང་སྐྱེ་ལ་བརྟ་བར་འགྱུར་བ་དང༌། དེ་དག་ལས་ལ་ལ་ནི་བཤད་བ་དང༌། གཅི་བའི་དངོས་པོར་ཡོངས་སུ་འཇུ་བར་འགྱུར་ཞིང་། ཡོངས་སུ་ཞུ་ནས་ཀྱང་སྨད་ཀྱི་ཆ་ལོགས་སུ་གནས་པར་འགྱུར་ལ། དེ་ཡང་དེས་ཉིན་གཅིག་མི་ཆད་པར་བསལ་བར་བྱ་དགོས་པར་འགྱུར་བ་དང༌། དེས་ལག་པའམ། རྐང་པའམ། ཡན་ལག་དང༌། ཉིང་ལག་གང་ཡང་རུང་བ་ལ་རེག་པར་གྱུར་པ་གང་ཡིན་པ་དེ་ཡང་བདག་དང་གཞན་དག་གིས་ཤིན་ཏུ་སྨད་པར࿒འོས་པར་འགྱུར་བ་དང༌། གཞི་དེ་ལས་དེའི་ལུས་ལ་ལུས་ཀྱི་ནད་རྣམ་པ་མང་པོ་འདི་ལྟ་སྟེ། འབྲས་དང༌། ཕོལ་མིག་དང༌། ཤུ་བ་དང༌། རྐོང་ཤུ་དང༌། གཡའ་བ་དང༌། མཛེ་དང༌། འབྲུམ་བུ་ཕྲ་མོ་དང༌། ཤ་བཀྲ་དང༌། རིམས་དང༌། ལུད་པ་དང༌། སྐྲང་བ་དང༌། སྐེམ་པ་དང༌། སློང་བ་དང༌། བཀྲེས་ངབ་དང༌། སྐྱ་རྦབ་དང༌། ཁྲག་ནད་དང༌། མཁྲིས་ནད་དང༌། མཚན་པར་རྡོལ་བ་དག་འབྱུང་བར་འགྱུར་ཞིང༌། དེ་དག་དང་གཞན་ཡང་དེ་ལྟ་བུ་དང་མཐུན་པའི་ལུས་ཀྱི་ནད་མང་པོ་དག་ལུས་ལ་འབྱུང་བར་འགྱུར་བ་དང༌། དེས་ཟོས་ནས་མི་འཇུ་ཞིང༌། དེས་དེའི་ལུས་ལ་གསུད་པར་འགྱུར་བ་སྟེ། དེ་ནི་འདི་ལྟ་སྟེ། ཟས་ཡོངས་སུ་འཇུ་བའི་རྒྱུ་ལས࿒བྱུང་བའི་ཉེས་དམིགས་ཞེས་བྱའོ། །

de la zas yongs su 'ju ba'i rgyu las byung ba'i nyes dmigs gang zhe na/ des zas de zos shing mid par gyur nas/ gang gi tshe mtshan mo thun bar ma'am/ thun tha ma la yongs su 'ju bar 'gyur ba'i tshe/ des de'i lus de la sha dang khrag dang/ chu rgyus dang/ rus pa dang/ pags pa la sogs pa mi gtsang ba'i rdzas rnam pa du ma rnam pa mang po sna tshogs du ma dag rnam par 'phel zhing skye la brta bar 'gyur ba dang/ de dag las la la ni bshad ba dang/ gci ba'i dngos por yongs su 'ju bar 'gyur zhing / yongs su zhu nas kyang smad kyi cha logs su gnas par 'gyur la/ de yang des nyin gcig mi chad par bsal bar bya dgos par 'gyur ba dang/ des lag pa'am/ rkang pa'am/ yan lag dang/ nying lag gang yang rung ba la reg par gyur pa gang yin pa de yang bdag dang gzhan dag gis shin tu smad par 'os par 'gyur ba dang/ gzhi de las de'i lus la lus kyi nad rnam pa mang po 'di lta ste/ 'bras dang/ phol mig dang/ shu ba dang/ rkong shu dang/ g.ya' ba dang/ mdze dang/ 'brum bu phra mo dang/ sha bkra dang/ rims dang/ lud pa dang/ skrang ba dang/ skem pa dang/ slong ba dang/ bkres ngab dang/ skya rbab dang/ khrag nad dang/ mkhris nad dang/ mtshan par rdol ba dag 'byung bar 'gyur zhing/ de dag dang gzhan yang de lta bu dang mthun pa'i lus kyi nad mang po dag lus la 'byung bar 'gyur ba dang/ des zos nas mi 'ju zhing/ des de'i lus la gsud par 'gyur ba ste/ de ni 'di lta ste/ zas yongs su 'ju ba'i rgyu las byung ba'i nyes dmigs zhes bya'o/ /

【T3 追求種類過患】【U1 開六句】

དེ་ལ་ཟས་ཡོངས་སུ་ཚོལ་བའི་རྒྱུ་ལས་བྱུང་བའི་ཉེས་དམིགས་གང་ཞེ་ན། ཡོངས་སུ་ཚོལ་བའི་རྒྱུ་ལས་བྱུང་བའི་ཉེས་དམིགས་ནི་རྣམ་པ་མང་སྟེ། བསྒྲུབས་པ་ལས་བྱུང་བ་དང༌། ཀུན་ཏུ࿒བསྲུངས་པ་ལས་བྱུང་བ་དང༌། མཛའ་བ་ཡོངས་སུ་ཉམས་པ་ལས་བྱུང་བ་དང༌། ངོམས་མི་ཤེས་པ་ལས་བྱུང་བ་དང༌། རང་དབང་མེད་པ་ལས་བྱུང་བ་དང༌། ཉེས་པར་སྤྱད་པ་ལས་བྱུང༌བའོ། །

de la zas yongs su tshol ba'i rgyu las byung ba'i nyes dmigs gang zhe na/ yongs su tshol ba'i rgyu las byung ba'i nyes dmigs ni rnam pa mang ste/ bsgrubs pa las byung ba dang/ kun tu bsrungs pa las byung ba dang/ mdza' ba yongs su nyams pa las byung ba dang/ ngoms mi shes pa las byung ba dang/ rang dbang med pa las byung ba dang/ nyes par spyad pa las byungba'o/ /

【U2 別釋】【V1 於食積集所作過患】

དེ་ལ་ཟས་བསྒྲུབས་པ་ལས་བྱུང་བའི་ཉེས་དམིགས་གང་ཞེ་ན། འདི་ལྟར་འདི་ན་ལ་ལ་ཟས་ཀྱི་རྒྱུ་དང༌། ཟས་ཀྱི་གཞིའི་ཕྱིར་གྲང་བའི་ཚེ་ཡང་གྲང་བས་ཉེན་བཞིན༑ ཚ་བའི་ཚེ་ཡང་ཚ་བས་གདུངས࿒བཞིན་དུ་ཞིང་ལས་སམ། ཕྱུགས་བཙལ་བའམ། ཚོང་བྱ་བའམ། ཡི་གེ་དང་། བགྲང་བ་དང༌། ཤོད་དགོད་པ་དང༌། ࿒བརྩི་བ་དང༌། ལག་རྩིས་བྱ་བ་དང༌། གཟོའི་གནས་ དང༌། ལས་ཀྱི་གནས་རྣམ་པ་སྣ་ཚོགས་དང࿒དེ་དང་དེ་དག་གི་ཕྱིར་རམ། ཟས་མ་ཐོབ་པ་ཐོབ་པར་བྱ་བ་དང༌། བསགས་པར་བྱ་བའི་ཕྱིར་བརྩོན་པར་བྱེད༑ འབད་པར་བྱེད། རྩོལ་བར་བྱེད་ཅིང་ཟས་ཀྱི་ཕྱིར་ཇི་ལྟ་བ་བཞིན་དུ་ཟས་ཀྱི་རྒྱུའི་ཕྱིར་ཡང་དེ་བཞིན་ཏེ། དེ་དེ་ལྟར་བརྩོན་པ་དང༌། འབད་པ་དང༌། རྩོལ་བར་བྱེད་ན། གལ་ཏེ་ལས་ཀྱི་མཐའ་དེ་དག་རྒུད་པར་གྱུར་ན། དེ་གཞི་དེ་ལས་ཀྱེ་མ་བདག་གི་འབད་པ་ནི་དོན་མེད་ཅིང་འབྲས་བུ་མེད་དོ། །ཞེས་མྱ་ངན་བྱེད། གདུང་བར་བྱེད། སྨྲེ་སྔགས་འདོན་པར་བྱེད། བྲང་རྡུང་བར་བྱེད། ཆོ་ངེས་འདེབས་པར་བྱེད་ཅིང༌། ཀུན་ཏུ་རྨོངས་པར་འགྱུར༌བ་ཡིན་ཏེ། དེ་ནི་འདི་ལྟ་སྟེ། ཟས་སྒྲུབ་པའི་མདོ་ལས་སྐྱེས་པའི་ཉེས་དམིགས་ཡིན་ནོ། །

de la zas bsgrubs pa las byung ba'i nyes dmigs gang zhe na/ 'di ltar 'di na la la zas kyi rgyu dang/ zas kyi gzhi'i phyir grang ba'i tshe yang grang bas nyen bzhin| tsha ba'i tshe yang tsha bas gdungs bzhin du zhing las sam/ phyugs btsal ba'am/ tshong bya ba'am/ yi ge dang / bgrang ba dang/ shod dgod pa dang/ brtsi ba dang/ lag rtsis bya ba dang/ gzo'i gnas dang/ las kyi gnas rnam pa sna tshogs dang de dang de dag gi phyir ram/ zas ma thob pa thob par bya ba dang/ bsags par bya ba'i phyir brtson par byed| 'bad par byed/ rtsol bar byed cing zas kyi phyir ji lta ba bzhin du zas kyi rgyu'i phyir yang de bzhin te/ de de ltar brtson pa dang/ 'bad pa dang/ rtsol bar byed na/ gal te las kyi mtha' de dag rgud par gyur na/ de gzhi de las kye ma bdag gi 'bad pa ni don med cing 'bras bu med do/ /zhes mya ngan byed/ gdung bar byed/ smre sngags 'don par byed/ brang rdung bar byed/ cho nges 'debs par byed cing/ kun tu rmongs par 'gyurba yin te/ de ni 'di lta ste/ zas sgrub pa'i mdo las skyes pa'i nyes dmigs yin no/ /

【V2 於食防護所作過患】

གལ་ཏེ་འབྱོར་ན་ཡང་དེ་འདི་སྙམ་དུ་མ་ལ་བདག་གི་ལོངས་སྤྱོད་རྒྱལ་པོའམ༑ ཆོམ་རྐུན་གྱིས་ཕྲོགས་པའམ། མེས་ཚིག་པའམ། ཆུས་ཁྱེར་བའམ། གཏེར་ངན་པ་དག་ཏུ་སྦས་པ་ཆུད༌ཟ་བའམ། ལས་ཀྱི་མཐའ་ལེགས་པར་མ་བྱས་པས་ཉམས་པའམ། རིགས་བརྒྱུད་སྡང་བ་དག་གིས་དབང་དུ་བྱས་པའམ། རིགས་ཀྱི་ནང་ན་ཕ་ཚན་གྱི་དཀྲུགས་མ་བྱེད་པ་གང་ཡིན་པ་དག་གིས་ལོངས་སྤྱོད་འདི་དག་ཚུལ་བཞིན་མ་ཡིན་པས་ཕུང་བར་བྱེད་པའམ་གཅིག་ཏུ་མི་འགྱུར་གྲངས་སྙམ་ན། དེ་ཀུན་བསྲུང་བའི་གཞི་ལས་རྩོལ་བ་དྲག་པོ་འབྱུང་བར་འགྱུར་ཏེ། དེ་ནི་འདི་ལྟ་སྟེ། ཟས་ཀུན་ཏུ་བསྲུང་བའི་མདོ་ལས་སྐྱེས་པའི་ཉེས་དམིགས་ཡིན་ནོ༑ །

gal te 'byor na yang de 'di snyam du ma la bdag gi longs spyod rgyal po'am| chom rkun gyis phrogs pa'am/ mes tshig pa'am/ chus khyer ba'am/ gter ngan pa dag tu sbas pa chudza ba'am/ las kyi mtha' legs par ma byas pas nyams pa'am/ rigs brgyud sdang ba dag gis dbang du byas pa'am/ rigs kyi nang na pha tshan gyi dkrugs ma byed pa gang yin pa dag gis longs spyod 'di dag tshul bzhin ma yin pas phung bar byed pa'am gcig tu mi 'gyur grangs snyam na/ de kun bsrung ba'i gzhi las rtsol ba drag po 'byung bar 'gyur te/ de ni 'di lta ste/ zas kun tu bsrung ba'i mdo las skyes pa'i nyes dmigs yin no| /

【V3 於食能壞親愛所作過患】

མཛའ་བ་ཡོངས་སུ་ཉམས་པ་ལས་བྱུང་བའི་ཉེས་དམིགས་གང་ཞེ་ན། འདི་ལྟ་སྟེ་ཟས་ཀྱི་རྒྱུ་དང༌། ཟས་ཀྱི་གཞི་ལས། མ་ནི་བུ་ལ་བུ་ཡང་མ་ལ། ཕ་ཡང་བུ་ལ་བུ་ཡང་ཕ་ལ། མིང་པོ་ཡང་སྲིང་མོ་ལ་སྲིང་མོ་ཡང་མིང་པོ་ལ། གྲོགས་ཀྱང་གྲོགས་ལ་མི་སྙན࿒པར་རྗོད་པར་བྱེད་ན། སྐྱེ་བོ་སྐྱེ་བོ་ལ་ལྟ་སྨོས་ཀྱང་ཅི་དགོས་ཏེ། དེ་དག་ཕན་ཚུན་འཐབ་ཅིང་རྩོད་པར་གྱུར་པ་དང༌། དེ་བཞིན་དུ་བྲམ་ཟེ་དང༌། རྒྱལ་རིགས་དང༌། ཁྱིམ་བདག་རྒྱ་ཆེ་བ་ཤིང་སཱ་ལ་ཆེན་པོ་ལྟ་བུ་དག་ཀྱང་ཟས་ཀྱི་གཞིའི་ཕྱིར་ཁོ་ནར། ཕན་ཚུན་འཐབ་ཅིང་རྩོད་པར་བྱེད༑ ལག་པས་ཀྱང་རྡེག་པར་བྱེད། བོང་བ་དང༌། དབྱུག་པ་དང༌། མཚོན་གྱིས་ཀྱང་འདེབས་པར་བྱེད་པ་ལྟ་བུ་སྟེ། ࿒དེ་ནི་འདི་ལྟ་སྟེ། ཟས་ལ་མཛའ་བ་ཡོངས་སུ་ཉམས་པ་ལས་བྱུང་བའི་ཉེས་དམིགས࿒ཤེས་པར་བྱའོ། །

mdza' ba yongs su nyams pa las byung ba'i nyes dmigs gang zhe na/ 'di lta ste zas kyi rgyu dang/ zas kyi gzhi las/ ma ni bu la bu yang ma la/ pha yang bu la bu yang pha la/ ming po yang sring mo la sring mo yang ming po la/ grogs kyang grogs la mi snyan par rjod par byed na/ skye bo skye bo la lta smos kyang ci dgos te/ de dag phan tshun 'thab cing rtsod par gyur pa dang/ de bzhin du bram ze dang/ rgyal rigs dang/ khyim bdag rgya che ba shing sA la chen po lta bu dag kyang zas kyi gzhi'i phyir kho nar/ phan tshun 'thab cing rtsod par byed| lag pas kyang rdeg par byed/ bong ba dang/ dbyug pa dang/ mtshon gyis kyang 'debs par byed pa lta bu ste/ de ni 'di lta ste/ zas la mdza' ba yongs su nyams pa las byung ba'i nyes dmigs shes par bya'o/ /

【V4 於食無有厭足所作過患】

དེ་ལ་ངོམས་མི་ཤེས་པ་ལས་བྱུང་བའི་ཉེས་དམིགས་གང་ཞེ་ན། འདི་ལྟ་སྟེ། རྒྱལ་པོ་རྒྱལ་རིགས་སྤྱི་བོ་ནས་དབང་བསྐུར་བ་དག་རང་རང་གི༌གྲོང་དང༌། གྲོང་ཁྱེར་དང༌། གྲོང་རྡལ་དང་ཡུལ་འཁོར་དང་རྒྱལ་པོའི་ཕོ་བྲང་འཁོར་དག་ལ། ཆོག་མི་ཤེས་པར་གནས་པ་ན་ཕན་ཚུན་ནས་གཡུལ་གྱི་བཀོད་པ་དག་བཤམས་ཏེ། དུང་དག་འབུད། རྡ་པ་ཊ་ཧ་དག་བརྡུང༌། མདའ་སྣ་ཚོགས་དག་འཕེན་བཞིན་དུ་ཆས་ཤིང་དེ་དག་དང་རྟ་རྒྱགས་པ་དང་ལྷན་ཅིག་ཏུ་འདུ་བར་བྱེད། གླང་པོ་ཆེ་དང༌། ཤིང་རྟ་དང༌། དཔུང་བུ་ཆུང་རྒྱགས་པ་དག་དང་ལྷན་ཅིག་འདུ་བར་བྱེད་པའི་ཚེ་མདའ་དག་དང༌། མདུང་ཐུང་རྣམས༌ཀྱིས་ལུས་དག་གཙགས་ཤིང་འཆི་བའམ། འཆི་བ་ལ་ཐུག་པ་ཙམ་གྱི་སྡུག་བསྔལ་འཐོབ་པར་འགྱུར་བ་ལྟ་བུ་དང༌། གཞན་ཡང་གང་དེ་ལྟ་བུ་དང་མཐུན་པ་དེ་ནི་ངོམས་མི་ཤེས་པའི་ཉེས་དམིགས་ཞེས་བྱའོ། །

de la ngoms mi shes pa las byung ba'i nyes dmigs gang zhe na/ 'di lta ste/ rgyal po rgyal rigs spyi bo nas dbang bskur ba dag rang rang gigrong dang/ grong khyer dang/ grong rdal dang yul 'khor dang rgyal po'i pho brang 'khor dag la/ chog mi shes par gnas pa na phan tshun nas g.yul gyi bkod pa dag bshams te/ dung dag 'bud/ rda pa Ta ha dag brdung/ mda' sna tshogs dag 'phen bzhin du chas shing de dag dang rta rgyags pa dang lhan cig tu 'du bar byed/ glang po che dang/ shing rta dang/ dpung bu chung rgyags pa dag dang lhan cig 'du bar byed pa'i tshe mda' dag dang/ mdung thung rnamskyis lus dag gtsags shing 'chi ba'am/ 'chi ba la thug pa tsam gyi sdug bsngal 'thob par 'gyur ba lta bu dang/ gzhan yang gang de lta bu dang mthun pa de ni ngoms mi shes pa'i nyes dmigs zhes bya'o/ /

【V5 因食不得自在所作過患】

དེ་ལ་རང་དབང་མེད་པ་ལས་བྱུང་བའི་ཉེས་དམིགས་གང་ཞེ་ན། འདི་ལྟ་སྟེ། རྒྱལ་པོ་ལ་ཞོ་ཤས་འཚོ་བའི་མི་དག་གྲོང་ཁྱེར࿒བསྲུངས་པ་དག་ཏུ་འཇུག་པ་ན། འབྲུ་མར་བསྐོལ་བའམ། ཞག་࿒བསྐོལ་བ་དང༌། བ་ལང་གི་ལྕི་བའི་ཐུག་པ་བསྐོལ་བ་དང༌། ཟངས་ཁུ་བསྐོལ་བ་དང༌། ཁྲོ་ཆུ་བསྐོལ་བ་དག་གིས་གཏོར་ཅིང༌། མདའ་དག་དང་མདུང་ཐུང་དག་གིས་ལུས་གཙགས་ཏེ་འཆི་བའམ། འཆི་བ་ལ་ཐུག་པའི་སྡུག་བསྔལ་འཐོབ་པར་འགྱུར་བ་ལྟ་བུ་དང༌། གཞན་ཡང་གང་དེ་ལྟ་བུ་དང་མཐུན་པ་ནི་རང་དབང་མེད་པ་ལས་བྱུང་བའི་ཉེས་དམིགས་ཞེས་བྱའོ། །

de la rang dbang med pa las byung ba'i nyes dmigs gang zhe na/ 'di lta ste/ rgyal po la zho shas 'tsho ba'i mi dag grong khyer bsrungs pa dag tu 'jug pa na/ 'bru mar bskol ba'am/ zhag bskol ba dang/ ba lang gi lci ba'i thug pa bskol ba dang/ zangs khu bskol ba dang/ khro chu bskol ba dag gis gtor cing/ mda' dag dang mdung thung dag gis lus gtsags te 'chi ba'am/ 'chi ba la thug pa'i sdug bsngal 'thob par 'gyur ba lta bu dang/ gzhan yang gang de lta bu dang mthun pa ni rang dbang med pa las byung ba'i nyes dmigs zhes bya'o/ /

【V6 因食起諸惡行所作過患】

དེ་ལ་ཉེས་པར་སྤྱད་པ་ལས་བྱུང་བའི་ཉེས་དམིགས་གང་ཞེ་ན། འདི་ལྟ་སྟེ། ལ་ལས་ཟས་ཀྱི་རྒྱུ་དང་ཟས་ཀྱི་ཕྱིར་ལུས་ཀྱིས་ཉེས་པར་སྤྱད་པ་མང་པོ་བྱས་ཤིང་བསྩགས་པ་དང༌། ལུས་ཀྱིས་ཇི་ལྟ་བ་བཞིན་དུ་ངག་དང་ཡིད་ཀྱིས་ཀྱང་དེ་བཞིན༌ནོ། །དེ་གང་གི་ཚེ་ནད་ཀྱིས་བཏབ་ཅིང་སྡུག་བསྔལ་བར་གྱུར་ཅིང་ནད་ཚབས་ཆེ་བའི་ཚེ་ན། སྔོན་ལུས་ཀྱིས་ཉེས་པར་སྤྱོད་པ་དང༌། ངག་དང༌། ཡིད་ཀྱིས་ཉེས་པར་སྤྱད་པ་དེ་དག་དེ་ལ࿒ཕྱེམ་རེད་ཀྱི་རིའི་རྩེ་མོའི་གྲིབ་མ་བཞིན་དུ་གཞོལ་བ་དང༌། རབ་ཏུ་གཞོལ་བ་དང༌། མངོན་པར་རབ་ཏུ་གཞོལ་བར་གྱུར་པ་ན། དེ་འདི་སྙམ་དུ་སེམས་ཏེ། ཀྱེ་མ་བདག་གིས་ལུས་དང༌ངག་དང༌། ཡིད་ཀྱིས་སྡིག་པ་ནི་བྱས་ལ། ཀྱེ་མ་བདག་གིས་བསོད་ནམས་ནི་མ་བྱས་པས། བདག་ཤི་འཕོས་ནས་ཀྱང༌། སྡིག་པ་བྱས་པ་རྣམས་ཀྱི་འགྲོ་བ་གང་ཡིན་པ་དེར་འགྲོ་བར་འགྱུར་རོ་སྙམ་ནས། འགྱོད་བཞིན་དུ་འཆི་བའི་དུས་བྱེད་པར་འགྱུར་ཏེ། ཤི་བའི་དུས་བྱས་ནས་ཀྱང༌། ངན་སོང་འདི་ལྟ་སྟེ། སེམས་ཅན་དམྱལ་བ་རྣམས་དང༌། དུད་འགྲོ་རྣམས་དང༌། ཡི་དྭགས་རྣམས་སུ་སྐྱེ་བར་འགྱུར་བ་ལྟ་བུ་སྟེ། དེ་ནི་ཉེས་པར་སྤྱད་པ་ལས་བྱུང་བའི་ཉེས་དམིགས་ཞེས་བྱའོ། །

de la nyes par spyad pa las byung ba'i nyes dmigs gang zhe na/ 'di lta ste/ la las zas kyi rgyu dang zas kyi phyir lus kyis nyes par spyad pa mang po byas shing bstsags pa dang/ lus kyis ji lta ba bzhin du ngag dang yid kyis kyang de bzhinno/ /de gang gi tshe nad kyis btab cing sdug bsngal bar gyur cing nad tshabs che ba'i tshe na/ sngon lus kyis nyes par spyod pa dang/ ngag dang/ yid kyis nyes par spyad pa de dag de la phyem red kyi ri'i rtse mo'i grib ma bzhin du gzhol ba dang/ rab tu gzhol ba dang/ mngon par rab tu gzhol bar gyur pa na/ de 'di snyam du sems te/ kye ma bdag gis lus dangngag dang/ yid kyis sdig pa ni byas la/ kye ma bdag gis bsod nams ni ma byas pas/ bdag shi 'phos nas kyang/ sdig pa byas pa rnams kyi 'gro ba gang yin pa der 'gro bar 'gyur ro snyam nas/ 'gyod bzhin du 'chi ba'i dus byed par 'gyur te/ shi ba'i dus byas nas kyang/ ngan song 'di lta ste/ sems can dmyal ba rnams dang/ dud 'gro rnams dang/ yi dwags rnams su skye bar 'gyur ba lta bu ste/ de ni nyes par spyad pa las byung ba'i nyes dmigs zhes bya'o/ /

【S3 結】

དེ་འདི་སྙམ་དུ་སེམས་ཏེ། དེ་ལྟར་ཟས་འདི་ནི་ཡོངས་སུ་ཚོལ་བ་ན་ཡང་ཉེས་དམིགས་དང་བཅས་པ་ཡིན༌ཏེ། ཡོངས་སུ་སྤྱོད་པ་ན་ཡང་ཉེས་དམིགས་དང་བཅས་པ་ཡིན། ཡོངས་སུ་ལོངས་སྤྱད་པ་དང༌། ཡོངས་སུ་འཇུ་བ་ན་ཡང་ཉེས་དམིགས་པ་དང་བཅས་པ་ཁོ་ན་ཡིན་མོད་ཀྱི།

de 'di snyam du sems te/ de ltar zas 'di ni yongs su tshol ba na yang nyes dmigs dang bcas pa yinte/ yongs su spyod pa na yang nyes dmigs dang bcas pa yin/ yongs su longs spyad pa dang/ yongs su 'ju ba na yang nyes dmigs pa dang bcas pa kho na yin mod kyi/

【R2 後勝利】

འོན་ཀྱང་ཟས་འདི་ལ་ཕན་ཡོན་འགའ་ཙམ་ཡང་ཡོད་དེ། དེའང་གང་ཞེ་ན། ལུས་འདི་ནི་ཟས་ཀྱིས་གནས་པ་ཡིན་ཏེ། ཟས་ལ་བརྟེན་ནས་གནས་པར་འགྱུར་གྱི། ཟས་མེད་ན་ནི་མ་ཡིན་ཏེ་དེ་ནི་ཕན་ཡོན་ཡིན་ནོ། །དེ་ལྟར་ཟས་ཀྱིས་གནས་པའི་ལུས་འདི་ཡང༌། ཤིན་ཏུ་ཡུན་རིང་བར་གནས་པ་ཡང༌། ལོ་བརྒྱའམ། ལེགས་པར་ཡོངས་སུ་སྲུང་ན། དེ་བས་ཅུང་ཟད་རིང་དུ་གནས་པར་ཟད་དེ། འདི་ལ་སྔར་འཆི་བ་ཡང་ཡོད་དོ། །དེ་ལ་གང་དག་ལུས་གནས་པ་ཙམ་ལ་ཞུགས་པ་དེ་དག་ནི་ལེགས་པར་ཞུགས་པ་མ་ཡིན་ལ། གང་དག་ལུས་གནས་པ་ཙམ་གྱིས་ཆོག་པར་འཛིན་པ་དག་ཀྱང་ལེགས་པར་ཆོག་ཤེས་པ་མ་ཡིན་ཏེ། དེ་དག་གི་ནི་ཟས་ལས་བྱུང་བའི་ཕན་ཡོན་ཁ་ན་མ་ཐོ་བ་མེད་པ་དག་ཡོངས་སུ་རྫོགས་པར་ཉམས་སུ་མྱོང་བར་མི་འགྱུར་རོ། །གང་དག་ལུས་གནས་པ་ཙམ་གྱིས་ཆོག་པར་མི་འཛིན་ཅིང་ལུས་གནས་པ་ཙམ་ལ་ཞུགས་པ་ཡང་མ་ཡིན་ལ། ལྷག་པར་ཡང་ལུས་གནས་པར་གྱུར་པ་དེ་ཉིད་ལ་བརྟེན་ནས། ཚངས་པར་སྤྱོད་པ་ཡང་དག་པར་སྒྲུབ་པའི་ཕྱིར་ཞུགས་པ་དེ་དག་ནི་ལེགས་པར་ཞུགས་པ་ཡིན༌ནོ། །དེ་དག་ཉིད་ཀྱི་ཟས་ལས་བྱུང་བའི་ཕན་ཡོན་ཁ་ན་མ་ཐོ་བ་མེད་པ་དག་ཡོངས་སུ་རྫོགས་པར་ཉམས་སུ་མྱོང་བར་འགྱུར་བས་ན།

'on kyang zas 'di la phan yon 'ga' tsam yang yod de/ de'ang gang zhe na/ lus 'di ni zas kyis gnas pa yin te/ zas la brten nas gnas par 'gyur gyi/ zas med na ni ma yin te de ni phan yon yin no/ /de ltar zas kyis gnas pa'i lus 'di yang/ shin tu yun ring bar gnas pa yang/ lo brgya'am/ legs par yongs su srung na/ de bas cung zad ring du gnas par zad de/ 'di la sngar 'chi ba yang yod do/ /de la gang dag lus gnas pa tsam la zhugs pa de dag ni legs par zhugs pa ma yin la/ gang dag lus gnas pa tsam gyis chog par 'dzin pa dag kyang legs par chog shes pa ma yin te/ de dag gi ni zas las byung ba'i phan yon kha na ma tho ba med pa dag yongs su rdzogs par nyams su myong bar mi 'gyur ro/ /gang dag lus gnas pa tsam gyis chog par mi 'dzin cing lus gnas pa tsam la zhugs pa yang ma yin la/ lhag par yang lus gnas par gyur pa de nyid la brten nas/ tshangs par spyod pa yang dag par sgrub pa'i phyir zhugs pa de dag ni legs par zhugs pa yinno/ /de dag nyid kyi zas las byung ba'i phan yon kha na ma tho ba med pa dag yongs su rdzogs par nyams su myong bar 'gyur bas na/

【Q2 明思擇受用之意】

དེའི་ཕྱིར་བདག་ཟས་ཀྱི་ཕན་ཡོན་ངན་ངོན་ཙམ་གྱིས་ཆོག་པར་འཛིན་ཅིང་གནས་པ་དེ་ནི་བདག་གི་ཚུལ་དང་མཐུན་པ་མ་ཡིན་ཞིང༌། བདག་བྱིས་པ་དང་སྐལ་བ་མཉམ་པ་རྣམས་ཀྱི་བྱིས་པའི་ཆོས་དང་མཐུན་པར་བྱེད་པ་དེ་ཡང་བདག་གི་ཚུལ་དང་མཐུན་པ་མ་ཡིན་ནོ་སྙམ་དུ་སེམས་ཤིང༌། དེ་ལྟར་ཟས་ཀྱི་ཉེས་དམིགས་རྣམ་པ་ཐམས་ཅད་དུ་རྫོགས་པར་ཤེས་ནས། དེ་དེ་ལས་སོ་སོར་བརྟགས་ཏེ། ཉེས་དམིགས་སུ་ལྟ་ཞིང༌། ངེས་པར་འབྱུང་བ་ཡོངས་སུ་ཚོལ་ལ། ཟས་ལས་ངེས་པར་འབྱུང་བར་བྱ་བ་ཁོ་ནའི་དོན་དུ། །བུའི་ཤ་ལྟ་བུའི་ཟས་དག་ཟ་བར་བྱེད་དོ། །དེ་འདི་སྙམ་དུ་ཡང་སེམས་ཏེ། དེ་ལྟར་སྦྱིན་པ་པོ་དང་སྦྱིན་བདག་དེ་དག་གིས་ལོངས་སྤྱོད་དག་དཀའ་བས་ཡང་དག་པར་བསྒྲུབས་ཤིང་ཡོངས་སུ་ཚོལ་བ་ལས་བྱུང་བའི་ཉེས་དམིགས་མང་པོ་དག་ཉམས་སུ་མྱོང་བར་འགྱུར་ཏེ། པགས་པ་དང༌། ཤ་དང༌། ཁྲག་རབ་ཏུ་བཙིར་ཞིང༌། འདི་ལྟ་སྟེ། འབྲས་བུ་ཁྱད་པར་ཅན་འདོད་པས། རྗེས་སུ་སྙིང་བརྩེ་བའི་ཕྱིར་སྦྱིན་པར་བྱེད་པས་ན། བདག་གིས་ཀྱང་དེ་ལྟར་ཐོབ་པའི་བསོད࿒ནམས་དེ་ལས་ཅི་ནས་ཀྱང་དེ་དག་གི་བྱ་བ་བྱས་པ་དེ་དག་ཤིན་ཏུ་འབྲས་བུ་ཆེ་བ་དང༌། ཕན་ཡོན་ཆེ་བ་དང༌། སྣང་བ་ཆེ་བ་དང༌། རྒྱ་ཆེ་བར་འགྱུར་བ་དང༌། ཟླ་བ་ལྟར་ཁྱིམ་རྣམས་སུ་རྒྱུ་ཞིང་ལུས་དབེན་པ་དང༌། སེམས་དབེན་པ་དང༌། ངོ་ཚ་དང་ལྡན་པ་དང་། སྤྱི་བརྟོལ་མེད་པ་དང༌། བདག་ལ་མི་སྟོད་པ་དང༌། གཞན་ལ་མི་སྨོད་པ་དང༌། ཇི་ལྟར་རང་གི་ས་ཐོབ་ན་དགའ་ཞིང་ཡིད་བདེ་བར་གྱུར་པ་དེ་བཞིན་དུ་གཞན་གྱིས་ཐོབ་ན་ཡང་དགའ་ཞིང་ཡིད་བདེ་བར་འགྱུར་བ་དང༌། རབ་ཏུ་བྱུང་ནས་གཞན་གྱི་ཁྱིམ་དག་ཏུ་བདག་ལ་གཞན་གྱིས་སྟེར་བར་འགྱུར་གྱི། མི་སྟེར་བར་མི་འགྱུར་བ་དང༌། བསྙེན་བཀུར་བྱེད་པར་འགྱུར་གྱི། བསྙེན་བཀུར་མི་བྱེད་པར་མི་འགྱུར་བ་དང༌། མང་པོ་སྟེར་གྱི་ཉུང་དུ་མ་ཡིན་པ་དང༌། བཟང་པོ་སྟེར་གྱི་ངན་པ་མ་ཡིན་པ་དང༌། མྱུར་བར་སྟེར་གྱི་འགྱངས་ཏེ་མ་ཡིན་པ་དེ་ལྟ་བུ་ལྟ་ག་ལ་རྙེད་སྙམ་པ་དེ་ལྟ་བུའི་སེམས་ཀྱིས་ཀྱང༌། ཁྱིམ་རྣམས་སུ་རྒྱུ་བར་འགྱུར་ཞིང༌། བདག་དེ་ལྟ་བུའི་སེམས་ཀྱིས་ཁྱིམ་རྣམས་སུ་རྒྱུ་བ་ན། གལ་ཏེ་གཞན་དག་གིས་མ་བྱིན་ན་ཡང༌། དེས་བདག་དེ་དག་ལ་ཀུན་ནས་མནར་སེམས་ཀྱི་སེམས་དང༌། ཁོང་ཁྲོ་བའི་སེམས་ཀྱིས་རྣམ་པར་འབྱེད་པར་མི་འགྱུར་ཞིང༌། འདི་ལྟ་སྟེ་ཀུན་ནས་མནར་སེམས་ཀྱི་སེམས་དང༌། ཁོང་ཁྲོ་བའི་སེམས་དེ་ཉིད་ཀྱི་དབང་དུ་བྱས་ནས་གཞི་དེས་ལུས་ཞིག་སྟེ། ངན་སོང་དུ་སྐྱེས་པས་ཉམ་ཐག་པར་མི་འགྱུར་བ་དང༌། གལ་ཏེ་བསྙེན་བཀུར་མ་ཡིན་པ་བྱས་ལ༑ བསྙེན་བཀུར་མ་བྱས་པ་དང་། གལ་ཏེ་ཉུང་དུ་སྟེར་གྱི་མང་པོ་མ་ཡིན་པ་དང༌། གལ་ཏེ་ངན་པ་སྟེར་གྱི་བཟང་པོ་མ་ཡིན་པ་དང༌། གལ་ཏེ་འགྱངས་ཏེ་སྟེར་གྱི་མྱུར་བ་མ་ཡིན་པར་སྦྱིན་པར་འགྱུར་ན་ཡང༌། དེས་བདག་དེ་དག་ལ་སྔ་མ་བཞིན་དུ࿒རྒྱས་པར་ཀུན་ནས་མནར་སེམས་ཀྱི་སེམས་དང༌། ཁོང་ཁྲོ་བའི་སེམས་ཀྱིས་རྣམ་པར་འབྱེད་པར་མི་འགྱུར་བ་དེ་ལྟར་བདག་ཉིད་བཞག་སྟེ། ཡོངས་སུ་ལོངས་སྤྱོད་པར་བྱེད་ན། དེ་ལྟར་ཡོངས་སུ་ལོངས་སྤྱོད་པར་བྱེད་པ་དེ་ནི། བདག་གི་ཚུལ་དང་མཐུན་པ་ཡིན་ཏེ། བདག་གིས་ཁམ་གྱི་ཟས་འདི་ལ་བརྟེན་ནས་བདག་གི་སྲོག་གི་དབང་པོ་འགག་པར་ཡང་མི་འགྱུར་ལ། ཟས་ཀྱིས་རྨྱ་བར་མི་འགྱུར་ཞིང༌། བདག་གིས་ཚངས་པར་སྤྱོད་པ་ལ་ཡང་ཕན་པར་འགྱུར་བ་དེ་ལྟ་དེ་ལྟར་དེ་དག་གི་ཚོད་རིག་པ࿒བསྒྲུབ་པར་བྱ་སྟེ། དེ་ལྟར་ན་དགེ་སྦྱོང་གི་དངོས་པོ་དང༌། རབ་ཏུ་བྱུང་བའི་དངོས་པོ་ལ་གནས་པ། བདག་གིས་བསོད་སྙོམས་ཡོངས་སུ་ལོངས་སྤྱོད་པ་འདི་ནི་ཚུལ་དང་མཐུན་པ་དང་ཡོངས་སུ་དག་པ་དང་ཁ་ན་མ་ཐོ་བ་མེད་པ་ཡིན་ནོ་སྙམ་དུ་སེམས་ཏེ། དེ་རྣམ་པ་དེ་དག་གིས་སོ་སོར་བརྟགས་ཤིང་ཟས་ཟ་བར་བྱེད་དོ།། །།

de'i phyir bdag zas kyi phan yon ngan ngon tsam gyis chog par 'dzin cing gnas pa de ni bdag gi tshul dang mthun pa ma yin zhing/ bdag byis pa dang skal ba mnyam pa rnams kyi byis pa'i chos dang mthun par byed pa de yang bdag gi tshul dang mthun pa ma yin no snyam du sems shing/ de ltar zas kyi nyes dmigs rnam pa thams cad du rdzogs par shes nas/ de de las so sor brtags te/ nyes dmigs su lta zhing/ nges par 'byung ba yongs su tshol la/ zas las nges par 'byung bar bya ba kho na'i don du/ /bu'i sha lta bu'i zas dag za bar byed do/ /de 'di snyam du yang sems te/ de ltar sbyin pa po dang sbyin bdag de dag gis longs spyod dag dka' bas yang dag par bsgrubs shing yongs su tshol ba las byung ba'i nyes dmigs mang po dag nyams su myong bar 'gyur te/ pags pa dang/ sha dang/ khrag rab tu btsir zhing/ 'di lta ste/ 'bras bu khyad par can 'dod pas/ rjes su snying brtse ba'i phyir sbyin par byed pas na/ bdag gis kyang de ltar thob pa'i bsod nams de las ci nas kyang de dag gi bya ba byas pa de dag shin tu 'bras bu che ba dang/ phan yon che ba dang/ snang ba che ba dang/ rgya che bar 'gyur ba dang/ zla ba ltar khyim rnams su rgyu zhing lus dben pa dang/ sems dben pa dang/ ngo tsha dang ldan pa dang / spyi brtol med pa dang/ bdag la mi stod pa dang/ gzhan la mi smod pa dang/ ji ltar rang gi sa thob na dga' zhing yid bde bar gyur pa de bzhin du gzhan gyis thob na yang dga' zhing yid bde bar 'gyur ba dang/ rab tu byung nas gzhan gyi khyim dag tu bdag la gzhan gyis ster bar 'gyur gyi/ mi ster bar mi 'gyur ba dang/ bsnyen bkur byed par 'gyur gyi/ bsnyen bkur mi byed par mi 'gyur ba dang/ mang po ster gyi nyung du ma yin pa dang/ bzang po ster gyi ngan pa ma yin pa dang/ myur bar ster gyi 'gyangs te ma yin pa de lta bu lta ga la rnyed snyam pa de lta bu'i sems kyis kyang/ khyim rnams su rgyu bar 'gyur zhing/ bdag de lta bu'i sems kyis khyim rnams su rgyu ba na/ gal te gzhan dag gis ma byin na yang/ des bdag de dag la kun nas mnar sems kyi sems dang/ khong khro ba'i sems kyis rnam par 'byed par mi 'gyur zhing/ 'di lta ste kun nas mnar sems kyi sems dang/ khong khro ba'i sems de nyid kyi dbang du byas nas gzhi des lus zhig ste/ ngan song du skyes pas nyam thag par mi 'gyur ba dang/ gal te bsnyen bkur ma yin pa byas la| bsnyen bkur ma byas pa dang / gal te nyung du ster gyi mang po ma yin pa dang/ gal te ngan pa ster gyi bzang po ma yin pa dang/ gal te 'gyangs te ster gyi myur ba ma yin par sbyin par 'gyur na yang/ des bdag de dag la snga ma bzhin du rgyas par kun nas mnar sems kyi sems dang/ khong khro ba'i sems kyis rnam par 'byed par mi 'gyur ba de ltar bdag nyid bzhag ste/ yongs su longs spyod par byed na/ de ltar yongs su longs spyod par byed pa de ni/ bdag gi tshul dang mthun pa yin te/ bdag gis kham gyi zas 'di la brten nas bdag gi srog gi dbang po 'gag par yang mi 'gyur la/ zas kyis rmya bar mi 'gyur zhing/ bdag gis tshangs par spyod pa la yang phan par 'gyur ba de lta de ltar de dag gi tshod rig pa bsgrub par bya ste/ de ltar na dge sbyong gi dngos po dang/ rab tu byung ba'i dngos po la gnas pa/ bdag gis bsod snyoms yongs su longs spyod pa 'di ni tshul dang mthun pa dang yongs su dag pa dang kha na ma tho ba med pa yin no snyam du sems te/ de rnam pa de dag gis so sor brtags shing zas za bar byed do// //

【P2 明所食】

ཉན་ཐོས་ཀྱི་ས།བམ་པོ་བཞི་པ།

nyan thos kyi sa/bam po bzhi pa/

དེ་ལ་ཟས་གང་ཞེ་ན། ཟས་ནི་བཞི་སྟེ། ཁམ་གྱི་ཟས་དང༌། རེག་པ་དང༌། ཡིད་ལ་སེམས་པ་དང༌། རྣམ་པར་ཤེས་པའི་ཟས་སོ། །དོན་གྱི་སྐབས་འདིར་ནི། ཁམ་གྱི་ཟས་ལ་ཟས་སུ་དགོངས་ཏེ། དེ་ཡང་གང་ཞེ་ན། འདི་ལྟ་སྟེ། ལྡེ་གུ་དང༌། སྣུམ་ཁུར་དང༌། འབྲས་ཆན་དང༌། ཟན་དྲོན་དང༌། ཞུན་མར་དང་། འབྲུ་མར་དང༌། སྦྲང་རྩི་དང༌། བུ་རམ་གྱི་དབུ་བ་དང༌། ཤ་དང༌། ཤ་སྐམ་དང༌། ཉ་ཤ་དང༌། ལན་ཚྭ་དང༌། འོ་མ་དང༌། ཞོ་དང༌། མར་དང་གཞན་ཡང་དེ་ལྟ་བུའི་ཡོ་བྱད་གང་དག་ཁམ་དུ་བྱས་ཏེ། བཟར་རུང་བ་དག་སྟེ། དེའི་ཕྱིར་ཁམ་གྱི་ཟས་ཞེས་བྱའོ། །ཟ་བར་བྱེད་ལ་ཞེས་བྱ་བ་ནི། ཟ་བར་བྱེད་པ་དང༌། སོ་སོར་སྟེན་པར་བྱེད་པ་དང༌། ལྡད་པར་བྱེད་པ་དང༌། འཆའ་བར་བྱེད་པ་དང༌། མུར་བར་བྱེད་པ་དང༌། མྱོང་བར་བྱེད་པ་དང༌། འཐུང་བར་བྱེད་པ་དང༌། འཇིབ་པར་བྱེད་པ་ཞེས་བྱ་བ་ནི་རྣམ་གྲངས་ཡིན་ནོ། །

de la zas gang zhe na/ zas ni bzhi ste/ kham gyi zas dang/ reg pa dang/ yid la sems pa dang/ rnam par shes pa'i zas so/ /don gyi skabs 'dir ni/ kham gyi zas la zas su dgongs te/ de yang gang zhe na/ 'di lta ste/ lde gu dang/ snum khur dang/ 'bras chan dang/ zan dron dang/ zhun mar dang / 'bru mar dang/ sbrang rtsi dang/ bu ram gyi dbu ba dang/ sha dang/ sha skam dang/ nya sha dang/ lan tshwa dang/ 'o ma dang/ zho dang/ mar dang gzhan yang de lta bu'i yo byad gang dag kham du byas te/ bzar rung ba dag ste/ de'i phyir kham gyi zas zhes bya'o/ /za bar byed la zhes bya ba ni/ za bar byed pa dang/ so sor sten par byed pa dang/ ldad par byed pa dang/ 'cha' bar byed pa dang/ mur bar byed pa dang/ myong bar byed pa dang/ 'thung bar byed pa dang/ 'jib par byed pa zhes bya ba ni rnam grangs yin no/ /

【O2 na dravārthaṁ不為倡蕩rnam par rtog pa'i phyir ma yin】

རྣམ་པར་རྟོག་པའི་ཕྱིར་མ་ཡིན་ཞེས་བྱ་བ་ནི། ཇི་ལྟར་འདོད་པ་ལ་ལོངས་སྤྱོད་པར་བྱེད་པ་དག་འདི་ལྟར་བདག་ཅག་ཟས་ཀྱིས་ལུས་དག་བརྟས་ཤིང་ཚིམ་པར་བྱས་ལ། ཕྱེམ་རེད་ཀྱི་དུས་ཚོད་ལ་བབ་ཅིང་ནམ་སྲོས་པའི་ཚེ། བུད་མེད་ཅོད་པན་ཅན་ལག་ངར་ཀུ་བའི་སྤུ་འདྲ་ལ། ནུ་མ་ཕོ་ལོང་འདྲ་བ་འཁོར་དང་བཅས་པ་རྣམས་དང་ལྷན་ཅིག་ཏུ་རྩེ་བར་བྱེད་དགའ་བར་བྱེད། དགའ་མགུར་སྤྱོད་པར་བྱེད་པ་ན། དགོད་པ་དང༌། རྣམ་པར་རྟོག་པར་བྱའོ་སྙམ་ནས་དེའི་དོན་དུ་ཟས་ཟ་བར་བྱེད་དེ། འཕགས་པའི་ཆོས་འདུལ་བའི་སྐབས་སུ་འདི་ལྟ་སྟེ། འདོད་པའི་འདོད་ཆགས་དང་ལྡན་པ་དང༌། འཁྲིག་པ་དང་ལྡན་པ། སྡིག་པ་མི་དགེ་བའི་རྣམ་པར་རྟོག་པ་དེ་དག་ནི་རྣམ་པར་རྟོག་པ་ཞེས་བྱའོ། །དེ་དག་གིས་དེ་ཟ་བར་བྱེད་ཅིང་གནོད་པར་བྱེད་པ་ན། དབང་པོ་རྒོད་པ་དང༌། དབང་པོ࿒འདོམ་བུ་ལྟར་མཐོ་བ་དང༌། ཡིད་གཡེང་བ་དང༌། ཡིད་འཕྱར་བ་དང༌། ཡིད་མི་གནས་པ་དང༌། ཡིད་ཉེ་བར་མ་ཞི་བར་འགྱུར་ཏེ། དེ་དག་དེའི་དོན་དུ་ཟས་ཟ་བར་བྱེད་པ་ནི། རྣམ་པར་རྟོག་པའི་ཕྱིར་ཟས་ཟ་བར་བྱེད་པ་ཞེས་བྱའོ། །འཕགས་པ་ཉན་ཐོས་ཐོས་པ་དང་ལྡན་པ། སོ་སོར་རྟོག་པའི་སྟོབས་དང་ལྡན་པ་ཉེས་དམིགས་སུ་ལྟ་བ། ངེས་པར་འབྱུང་བ་རབ་ཏུ་ཤེས་པ་ནི་ཡོངས་སུ་ལོངས་སྤྱོད་པར་བྱེད་ཀྱང༌། ཇི་ལྟར་འདོད་པ་ལ་ལོངས་སྤྱོད་པ་དེ་དག་ལོངས་སྤྱོད་པར་བྱེད་པ་དེ་ལྟ་མ་ཡིན་པས། དེའི་ཕྱིར་རྣམ་པར་རྟོག་པའི་ཕྱིར་མ་ཡིན་ཞེས་གསུངས་སོ། །

rnam par rtog pa'i phyir ma yin zhes bya ba ni/ ji ltar 'dod pa la longs spyod par byed pa dag 'di ltar bdag cag zas kyis lus dag brtas shing tshim par byas la/ phyem red kyi dus tshod la bab cing nam sros pa'i tshe/ bud med cod pan can lag ngar ku ba'i spu 'dra la/ nu ma pho long 'dra ba 'khor dang bcas pa rnams dang lhan cig tu rtse bar byed dga' bar byed/ dga' mgur spyod par byed pa na/ dgod pa dang/ rnam par rtog par bya'o snyam nas de'i don du zas za bar byed de/ 'phags pa'i chos 'dul ba'i skabs su 'di lta ste/ 'dod pa'i 'dod chags dang ldan pa dang/ 'khrig pa dang ldan pa/ sdig pa mi dge ba'i rnam par rtog pa de dag ni rnam par rtog pa zhes bya'o/ /de dag gis de za bar byed cing gnod par byed pa na/ dbang po rgod pa dang/ dbang po 'dom bu ltar mtho ba dang/ yid g.yeng ba dang/ yid 'phyar ba dang/ yid mi gnas pa dang/ yid nye bar ma zhi bar 'gyur te/ de dag de'i don du zas za bar byed pa ni/ rnam par rtog pa'i phyir zas za bar byed pa zhes bya'o/ /'phags pa nyan thos thos pa dang ldan pa/ so sor rtog pa'i stobs dang ldan pa nyes dmigs su lta ba/ nges par 'byung ba rab tu shes pa ni yongs su longs spyod par byed kyang/ ji ltar 'dod pa la longs spyod pa de dag longs spyod par byed pa de lta ma yin pas/ de'i phyir rnam par rtog pa'i phyir ma yin zhes gsungs so/ /

【O3 na madāerthaṁ na maṇḍanārthaṁ na vbhūṣaṇarthaṁ不為憍逸、不為飾好、不為端嚴rgyags pa'i……sgeg pa'i……brgyan pa'i phyir ma yin】【P1 總說】

རྒྱགས་པའི་ཕྱིར་མ་ཡིན། སྒེག་པའི་ཕྱིར་མ་ཡིན། བརྒྱན་པའི་ཕྱིར་མ་ཡིན་གྱི་ཞེས་བྱ་བ་ནི་

rgyags pa'i phyir ma yin/ sgeg pa'i phyir ma yin/ brgyan pa'i phyir ma yin gyi zhes bya ba ni

【P2 別釋】【Q1 明憍逸等】【R1 別釋三】

འདི་ལྟ་སྟེ། འདོད་པ་ལ་ལོངས་སྤྱོད་པར་བྱེད་ལ། དེ་དག་ཉིད་ལྟར་བདག་ཅག་དེང་འདི་ལྟ་སྟེ། ཟས་སྣུམ་པ་འདོད་པའི་འདོད་ཆགས་སྐྱེད་པ། འཕེལ་བར་བྱེད་པ། བསོད་པ། ཁ་དོག་ཕུན་སུམ་ཚོགས་པ། དྲི་ཕུན་སུམ་ཚོགས་པ། རོ་ཕུན་སུམ་ཚོགས་པ་མང་པོ་དག་࿒གཡོས་དྲོད་ཀྱིས་ཅི་ནུས་སུ་ཟོས་ཏེ། ཚིམ་པར་བྱས་ན་སང་ནམ་ལངས་པར་གྱུར་པ་ན་མཐུ་དང་ལྡན་པར་འགྱུར་ཞིང་འདི་ལྟ་སྟེ། གཞུ་དགང་བའམ། ལུས་མཉེ་བའམ། རྡོ་གདེག་པའམ། དྲིལ་བའམ། ས་བརྐོ་བའམ། སྟོབས་བརྒལ་བའམ། རྐང་འཁྱོག་བྱ་བའམ། རྒྱུག་པའམ། རྒྱལ་བའམ། མཆོང་བའམ། འཁར་ལོ་འཕང་བའི་བརྩལ་བ་བྱེད་ནུས་པར་འགྱུར་ཏེ། བརྩལ་བ་དེ་ལ་བརྟེན་ནས་མཐུ་དང་ལྡན་པ་དང༌། ལུས་ཤིན་ཏུ་བཅགས་པ་དང༌། ཡུན་རིང་དུ་ནད་རྣམས་མེད་པར་འགྱུར་བ་དང༌། བདག་ཅག་གི་ལང་ཚོ་ཡུན་རིང་དུ་རྗེས་སུ་འཇུག་པར་འགྱུར་བ་དང་། མི་སྡུག་པར་བྱེད་པའི་རྒ་བས་ལུས་མྱུར་དུ་ཟིལ་གྱིས་མི་ནོན་པར་འགྱུར་བ་དང༌། ཤིན་ཏུ་ཡུན་རིང་དུ་འཚོ་བར་འགྱུར་བ་དང༌། མང་དུ་ཟོས་ན་ཡང་ཤིན་ཏུ་སྟོབས་དང་ལྡན་པར་འགྱུར་བ་དང༌། ཟོས་སོ་ཅོག་ཀྱང་ལེགས་པར་ཡོངས་སུ་འཇུ་བར་འགྱུར་བ་དང༌། སྐྱོན་རྣམས་ཀྱང་སེལ་བར་བྱེད་པར་འགྱུར་རོ་ཞེས་དེའི་དོན་དུ་ཟས་ཟ་བར་བྱེད་པ་དེ་ནི། ནད་མེད་པས་རྒྱགས་པ་དང༌། ལང་ཚོས་རྒྱགས་པ་དང༌། གསོན་པས་རྒྱགས་པའི་དོན་དུ་ཟ་བ་ཡིན་ནོ། །དེ་དག་ཡང་འདི་སྙམ་དུ་སེམས་ཏེ། བདག་ཅག་གིས࿒བརྩལ་བར་བྱས་ཟིན་པས། ཁྲུས་ཀྱི་ཆོ་ག་དག་བྱས་ཏེ། འདི་ལྟ་སྟེ། ཆུ་གཙང་མས࿒ལག་པ་དག་བཀྲུ་བར་བྱ་ཞིང༌། ལུས་དག་བཀྲུས་ནས་སྐྲ་དག་ཀྱང་བཅོས་པར་བྱ། བྱུག་པ་སྣ་ཚོགས་ཀྱིས་ལུས་དག་བྱུགས་ལ། གོས་སྣ་ཚོགས་དང༌། མེ་ཏོག་ཕྲེང་བ་སྣ་ཚོགས་དང༌། རྒྱན་སྣ་ཚོགས་དག་གིས་ལུས་བརྒྱན་པར་བྱའོ་སྙམ་དུ་སེམས་ཏེ། དེ་ལ་ཁྲུས་དང༌། བཅོས་པ་དང༌། བྱུག་པ་གང་ཡིན་པ་དེ་ནི་དེ་དག་གི་སྒེག་པ་ཡིན་ནོ། །དེ་ལྟར་སྒེག་པར་གྱུར་པ་དག་གོས་དང༌། མེ་ཏོག་ཕྲེང་དང༌། རྒྱན་དག་ཐོགས་པ་གང་ཡིན་པ་དེ་ནི་བརྒྱན་པ་ཞེས་བྱ་སྟེ།

'di lta ste/ 'dod pa la longs spyod par byed la/ de dag nyid ltar bdag cag deng 'di lta ste/ zas snum pa 'dod pa'i 'dod chags skyed pa/ 'phel bar byed pa/ bsod pa/ kha dog phun sum tshogs pa/ dri phun sum tshogs pa/ ro phun sum tshogs pa mang po dag g.yos drod kyis ci nus su zos te/ tshim par byas na sang nam langs par gyur pa na mthu dang ldan par 'gyur zhing 'di lta ste/ gzhu dgang ba'am/ lus mnye ba'am/ rdo gdeg pa'am/ dril ba'am/ sa brko ba'am/ stobs brgal ba'am/ rkang 'khyog bya ba'am/ rgyug pa'am/ rgyal ba'am/ mchong ba'am/ 'khar lo 'phang ba'i brtsal ba byed nus par 'gyur te/ brtsal ba de la brten nas mthu dang ldan pa dang/ lus shin tu bcags pa dang/ yun ring du nad rnams med par 'gyur ba dang/ bdag cag gi lang tsho yun ring du rjes su 'jug par 'gyur ba dang / mi sdug par byed pa'i rga bas lus myur du zil gyis mi non par 'gyur ba dang/ shin tu yun ring du 'tsho bar 'gyur ba dang/ mang du zos na yang shin tu stobs dang ldan par 'gyur ba dang/ zos so cog kyang legs par yongs su 'ju bar 'gyur ba dang/ skyon rnams kyang sel bar byed par 'gyur ro zhes de'i don du zas za bar byed pa de ni/ nad med pas rgyags pa dang/ lang tshos rgyags pa dang/ gson pas rgyags pa'i don du za ba yin no/ /de dag yang 'di snyam du sems te/ bdag cag gis brtsal bar byas zin pas/ khrus kyi cho ga dag byas te/ 'di lta ste/ chu gtsang mas lag pa dag bkru bar bya zhing/ lus dag bkrus nas skra dag kyang bcos par bya/ byug pa sna tshogs kyis lus dag byugs la/ gos sna tshogs dang/ me tog phreng ba sna tshogs dang/ rgyan sna tshogs dag gis lus brgyan par bya'o snyam du sems te/ de la khrus dang/ bcos pa dang/ byug pa gang yin pa de ni de dag gi sgeg pa yin no/ /de ltar sgeg par gyur pa dag gos dang/ me tog phreng dang/ rgyan dag thogs pa gang yin pa de ni brgyan pa zhes bya ste/

【R2 總結成過】

དེ་ལྟར་ན་སྒེག་པའི་དོན་དང་བརྒྱན་པའི་དོན་དུ་ཟ་བར་བྱེད་པ་ཡིན་ཏེ། དེ་དག་དེ་ལྟར་རྒྱགས་པས་རྒྱགས་ཤིང་སྒེག་པར་གྱུར་ལ། ལུས་ངག་བརྒྱན་ནས་དྲོ་བའི་དུས་སམ། དགོངས་ཀྱི་དུས་སུ་ཟས་ཀྱི་དུས་ལ་བབ་པར་གྱུར་པ་དེའི་ཚེ། སྐོམ་པ་དང༌། བཀྲེས་པར་གྱུར་ནས། ཤིན་ཏུ་རངས་པ་དང༌། ཤིན་ཏུ་འདུན་པ་དང༌། ཤིན་ཏུ་དགའ་བས་ཉེས་དམིགས་སུ་མི་ལྟ་ཞིང་ངེས་པར་འབྱུང་བ་རབ་ཏུ་མི་ཤེས་བཞིན་དུ།

de ltar na sgeg pa'i don dang brgyan pa'i don du za bar byed pa yin te/ de dag de ltar rgyags pas rgyags shing sgeg par gyur la/ lus ngag brgyan nas dro ba'i dus sam/ dgongs kyi dus su zas kyi dus la bab par gyur pa de'i tshe/ skom pa dang/ bkres par gyur nas/ shin tu rangs pa dang/ shin tu 'dun pa dang/ shin tu dga' bas nyes dmigs su mi lta zhing nges par 'byung ba rab tu mi shes bzhin du/

【Q2 明不為憍逸等】

འདི་ལྟ་སྟེ། ཡང་དང་ཡང་དུ་རྣམ་པར་རྟོག་པའི་དོན་དང༌། རྒྱགས་པའི་དོན་དང༌། སྒེག་པའི་དོན། བརྒྱན་པའི་དོན་དུ་ཟས་ཅི་འབྱོར་པ་དག་ཟ་བར་བྱེད་དོ། །འཕགས་པ་ཉན་ཐོས་ཐོས་པ་དང་ལྡན་པ། སོ་སོར་རྟོགས་པའི་སྟོབས་དང་ལྡན་པ། ཉེས་དམིགས་སུ་ལྟ་བ་ངེས་པར་འབྱུང་བ་རབ་ཏུ་ཤེས་པ་ནི། ཡོངས་སུ་ལོངས་སྤྱོད་པར་བྱེད་ཀྱང༌། ཇི་ལྟར་འདོད་པ་ལ་ལོངས་སྤྱོད་པ་དེ་དག་ཡོངས་སུ་ལོངས་སྤྱོད་པར་བྱེད་པ་དེ་ལྟ་མ་ཡིན་གྱི། ཟས་འདི་ནི་བདག་གིས་࿒བསྟེན་པས་སྤང་བར་བྱ་བ་ཡིན་ཏེ། བསྟེན་པ་ཁོ་ནས་སྤོང་བར་འགྱུར་རོ་སྙམ་དུ་སེམས་སོ། །

'di lta ste/ yang dang yang du rnam par rtog pa'i don dang/ rgyags pa'i don dang/ sgeg pa'i don/ brgyan pa'i don du zas ci 'byor pa dag za bar byed do/ /'phags pa nyan thos thos pa dang ldan pa/ so sor rtogs pa'i stobs dang ldan pa/ nyes dmigs su lta ba nges par 'byung ba rab tu shes pa ni/ yongs su longs spyod par byed kyang/ ji ltar 'dod pa la longs spyod pa de dag yongs su longs spyod par byed pa de lta ma yin gyi/ zas 'di ni bdag gis bsten pas spang bar bya ba yin te/ bsten pa kho nas spong bar 'gyur ro snyam du sems so/ /

【O4 kāyasya sthitaye為身安住lus 'di gnas par bya ba'i phyir】

འདི་ལྟར་ལུས་འདི་གནས་པར་བྱ་བའི་ཕྱིར་ཞེས་བྱ་བ་ནི་ཟོས་ན་འཚོ་བར་འགྱུར་གྱི། མ་ཟོས་ན་མ་ཡིན་ལ། འཚོ་བ་གང་ཡིན་པ་དེ་ནི་དེའི་ལུས་གནས་པ་ཞེས་བྱའོ། །བདག་གིས་ཟས་འདི་ཟོས་ན་འཚོ་བར་འགྱུར་ཞིང་འཆི་བར་མི་འགྱུར་རོ་སྙམ་ནས་ཟས་ཟ་བར་བྱེད་པ་སྟེ། དེའི་ཕྱིར་འདི་ལྟར་ལུས་འདི་གནས་པར་བྱ་བའི་ཕྱིར་ཞེས་གསུངས་སོ། །

'di ltar lus 'di gnas par bya ba'i phyir zhes bya ba ni zos na 'tsho bar 'gyur gyi/ ma zos na ma yin la/ 'tsho ba gang yin pa de ni de'i lus gnas pa zhes bya'o/ /bdag gis zas 'di zos na 'tsho bar 'gyur zhing 'chi bar mi 'gyur ro snyam nas zas za bar byed pa ste/ de'i phyir 'di ltar lus 'di gnas par bya ba'i phyir zhes gsungs so/ /

【O5 yāpanāya為暫支持食於所食'thos par bya ba'i phyir】【P1 問】

ཇི་ལྟར་ན་འཚོ་བར་བྱ་བའི་ཕྱིར་ཟས་ཟ་བར་བྱེད་པ་ཡིན་ཞེ་ན།

ji ltar na 'tsho bar bya ba'i phyir zas za bar byed pa yin zhe na/

【P2 答】【Q1 略解】【R1 標二養】

འཚོ་བ་ནི་རྣམ་པ་གཉིས་ཏེ། དཀའ་བས་འཚོ་བ་ཡང་ཡོད། དཀའ་བ་མ་ཡིན་པས་འཚོ་བ་ཡང་ཡོད་དོ། །

'tsho ba ni rnam pa gnyis te/ dka' bas 'tsho ba yang yod/ dka' ba ma yin pas 'tsho ba yang yod do/ /

【R2 別釋】【S1 有艱難存養】【T1 受飲食而返飢羸】

དེ་ལ་དཀའ་བས་འཚོ་བ་གང་ཞེ་ན། ཟས་ཅི་ལྟ་བུ་ཟོས་ན་བཀྲེས་པ་འམ། ཉམ་ཆུང་བའམ། གནོད་པར་འགྱུར་བའམ། སྡུག་བསྔལ་བའམ། ནད་ཚབས་ཆེ་བར་འགྱུར་བའམ།

de la dka' bas 'tsho ba gang zhe na/ zas ci lta bu zos na bkres pa 'am/ nyam chung ba'am/ gnod par 'gyur ba'am/ sdug bsngal ba'am/ nad tshabs che bar 'gyur ba'am/

【T2 非法追求得已耽著】

ཆོས་མ་ཡིན་པས་བསོད་སྙོམས་ཡོངས་སུ་སློང་ཞིང༌། ཆོས་ཀྱིས་མ་ཡིན་པའམ། ཆགས་པའམ། ཞེན་པའམ། ཆུམས་པ་དང༌། མདུད་པ་བོར་བ་དང༌། བརྒྱལ་བ་དང༌། ལྷག་པར་ཆགས་པ་དང༌། ལྷག་པར་ཆགས་པར་གྱུར་པས་ཡོངས་སུ་ལོངས་སྤྱོད་པར་བྱེད་པའམ།

chos ma yin pas bsod snyoms yongs su slong zhing/ chos kyis ma yin pa'am/ chags pa'am/ zhen pa'am/ chums pa dang/ mdud pa bor ba dang/ brgyal ba dang/ lhag par chags pa dang/ lhag par chags par gyur pas yongs su longs spyod par byed pa'am/

【T3 食竟身體沈重不任修斷】

དེའི་ལུས་ལྕི་ཞིང་ལས་སུ་མི་རུང་བའམ། སྤོང་མི་བཟོད་པར་འགྱུར་ཞིང་

de'i lus lci zhing las su mi rung ba'am/ spong mi bzod par 'gyur zhing

【T4 食已心鈍不速得定】

དེས་དེའི་སེམས་བུལ་བར་མཉམ་པར་འཇོག་པའམ།

des de'i sems bul bar mnyam par 'jog pa'am/

【T5 食已氣難艱】

ཚེགས་ཆེན་པས་དབུགས་རྔུབ་པ་དང་། དབུགས་འབྱུང་བར་འགྱུར་བའམ།

tshegs chen pas dbugs rngub pa dang / dbugs 'byung bar 'gyur ba'am/

【T6 食已惛睡纏擾】

རྨུགས་པ་དང་གཉིད་ཀྱིས་སེམས་ཀུན་ནས་དཀྲིས་པར་འགྱུར་ཏེ། དེ་ནི་དཀའ་བས་འཚོ་བ་ཞེས་བྱའོ། །

rmugs pa dang gnyid kyis sems kun nas dkris par 'gyur te/ de ni dka' bas 'tsho ba zhes bya'o/ /

【S2 無艱難存養(與前六反)】

དཀའ་བ་མ་ཡིན་པས་འཚོ་བ་གང་ཞེ་ན། འདི་ལྟ་སྟེ། ཟས་ཅི་ལྟ་བུ࿒ཟོས་ན་བཀྲེས་པའམ། ཉམ་ཆུང་བར་མི་འགྱུར་བའམ། གནོད་པའམ། སྡུག་བསྔལ་བའམ། ནད་ཚབས་ཆེ་བར་མི་འགྱུར་བ࿒དང༌། ཆོས་ཀྱིས་བསོད་སྙོམས་ཡོངས་སུ་ཚོལ་ཞིང༌། ཆོས་མ་ཡིན་པས་མ་ཡིན་པའམ། ཆགས་པ་མེད་པ་དང༌། ཞེན་པ་མེད་པ་དང༌། ཆུམས་པ་མེད་པ་དང༌། མདུད་པ་བོར་བ་མེད་པ་དང༌། བརྒྱལ་བ་མེད་པ་དང༌། ལྷག་པར་ཆགས་པ་མེད་པ་དང༌། ལྷག་པར་ཆགས་པར་གྱུར་པ་མེད་པས་ཡོངས་སུ་ལོངས་སྤྱོད་པར་བྱེད་པའམ། དེའི་ལུས་མི་ལྕི་ཞིང་ལས་སུ་རུང་བའམ། སྤོང་བཟོད་པར་འགྱུར་ཞིང༌། དེས་དེའི་སེམས་མྱུར་དུ་མཉམ་པར་འཇོག་པའམ། ཚེགས་ཆུང་དུས་དབུགས་རྔུབ་པའམ། དབུགས་འབྱུང་བར་འགྱུར་བའམ། རྨུགས་པ་དང་གཉིད་ཀྱིས་སེམས་ཀུན་ནས་དཀྲིས་པར་མི་འགྱུར་བ་སྟེ། དེ་ནི་དཀའ་བ་མ་ཡིན་པས་འཚོ་བ་ཞེས་བྱའོ། །

dka' ba ma yin pas 'tsho ba gang zhe na/ 'di lta ste/ zas ci lta bu zos na bkres pa'am/ nyam chung bar mi 'gyur ba'am/ gnod pa'am/ sdug bsngal ba'am/ nad tshabs che bar mi 'gyur ba dang/ chos kyis bsod snyoms yongs su tshol zhing/ chos ma yin pas ma yin pa'am/ chags pa med pa dang/ zhen pa med pa dang/ chums pa med pa dang/ mdud pa bor ba med pa dang/ brgyal ba med pa dang/ lhag par chags pa med pa dang/ lhag par chags par gyur pa med pas yongs su longs spyod par byed pa'am/ de'i lus mi lci zhing las su rung ba'am/ spong bzod par 'gyur zhing/ des de'i sems myur du mnyam par 'jog pa'am/ tshegs chung dus dbugs rngub pa'am/ dbugs 'byung bar 'gyur ba'am/ rmugs pa dang gnyid kyis sems kun nas dkris par mi 'gyur ba ste/ de ni dka' ba ma yin pas 'tsho ba zhes bya'o/ /

【R3 明二養有罪無罪】

དེ་ལ་དཀའ་བས་འཚོ་བ་གང་ཡིན་པ་དེས་ནི་ལུས་ཀྱི་སྲོག་གནས་པར་བྱེད་ལ། དེ་ཡང་ཁ་ན་མ་ཐོ་བ་དང་བཅས་པ་དང༌། ཀུན་ནས་ཉོན་མོངས་པ་ཅན་ཡིན་ནོ། །དེ་ལ་དཀའ་བ་མ་ཡིན་པས་འཚོ་བ་གང་ཡིན་པ་དེས་ནི། ལུས་ཀྱི་སྲོག་ཀྱང་གནས་པར་བྱེད་ལ། དེ་ཡང་ཁ་ན་མ་ཐོ་བ་མེད་པ་དང༌། ཀུན་ནས་ཉོན་མོངས་པ་མེད་པ་ཡིན་ནོ། །

de la dka' bas 'tsho ba gang yin pa des ni lus kyi srog gnas par byed la/ de yang kha na ma tho ba dang bcas pa dang/ kun nas nyon mongs pa can yin no/ /de la dka' ba ma yin pas 'tsho ba gang yin pa des ni/ lus kyi srog kyang gnas par byed la/ de yang kha na ma tho ba med pa dang/ kun nas nyon mongs pa med pa yin no/ /

【Q2 廣釋為暫支持】【R1 總標聖眾習近無罪名為暫持命】

དེ་ལ་འཕགས་པ་ཉན་ཐོས་ཐོས་པ་དང་ལྡན་པ་ནི། ཁ་ན་མ་ཐོ་བ་དང་བཅས་པ་དང༌། ཀུན་ནས་ཉོན་མོངས་པ་ཅན་གྱིས་འཚོ་བ་ཡོངས་སུ་སྤོང་ཞིང༌། ཁ་ན་མ་ཐོ་བ་མེད་པ་དང༌། ཀུན་ནས་ཉོན་མོངས་པ་མེད་པའི་འཚོ་བ་ལེན་ཅིང་སོ་སོར་སྟེན་པར་བྱེད་པས་ན། དེའི་ཕྱིར་འཚོ་བར་བྱ་བའི་ཕྱིར་ཞེས་གསུངས་སོ། །

de la 'phags pa nyan thos thos pa dang ldan pa ni/ kha na ma tho ba dang bcas pa dang/ kun nas nyon mongs pa can gyis 'tsho ba yongs su spong zhing/ kha na ma tho ba med pa dang/ kun nas nyon mongs pa med pa'i 'tsho ba len cing so sor sten par byed pas na/ de'i phyir 'tsho bar bya ba'i phyir zhes gsungs so/ /

【R2 問答開五句】

ཁ་ན་མ་ཐོ་བ་མེད་པ་དང༌། ཀུན་ནས་ཉོན་མོངས་པ་མེད་པའི་འཚོ་བར་སྔར་སྨོས་པ་དེ་ཡང་ཇི་ལྟར་བྱེད་ཅེ་ན། སྨྲས་པ། བཀྲེས་པ་བསལ་བར་བྱ་བ་དང༌། ཚངས་པར་སྤྱོད་པ་ལ་ཕན་པར་བྱ་བ་དང༌། ཚོར་བ་རྙིང་རྣམས་སྤང་བར་བྱ་བ་དང༌། གསར་རྣམས་མི་སྐྱེ་བར་བྱ་བའི་ཕྱིར་དང༌། བདག་འཚོ་ཞིང་སྟོབས་དང༌། བདེ་བ་དང༌། ཁ་ན་མ་ཐོ་བ་མེད་པ་དང༌། བདེ་བ་ལ་རེག་པར་གནས་པར་ཡང་འགྱུར་རོ་སྙམ་དུ་སེམས་པ་ཡིན་ཞེས་གསུངས་པ་སྟེ། དེ་ལྟར་སོ་སོར་སྟེན་པར་བྱེད་པ་ན། འཚོ་བ་ཁ་ན་མ་ཐོ་བ་མེད་པ་དང༌། ཀུན་ནས་ཉོན་མོངས་པ་མེད་པར་བྱེད་པ་ཡིན་ནོ། །

kha na ma tho ba med pa dang/ kun nas nyon mongs pa med pa'i 'tsho bar sngar smos pa de yang ji ltar byed ce na/ smras pa/ bkres pa bsal bar bya ba dang/ tshangs par spyod pa la phan par bya ba dang/ tshor ba rnying rnams spang bar bya ba dang/ gsar rnams mi skye bar bya ba'i phyir dang/ bdag 'tsho zhing stobs dang/ bde ba dang/ kha na ma tho ba med pa dang/ bde ba la reg par gnas par yang 'gyur ro snyam du sems pa yin zhes gsungs pa ste/ de ltar so sor sten par byed pa na/ 'tsho ba kha na ma tho ba med pa dang/ kun nas nyon mongs pa med par byed pa yin no/ /

【R3 別釋】【S1 jighatsoparataye為除飢渴brkres pa bsal ba'i phyir】

དེ་ལ་ཇི་ལྟར་ན་བཀྲེས་པ་བསལ་བའི་ཕྱིར་ཟས་ཟ་བར་བྱེད་པ་ཡིན་ཞེ་ན། གང་གི་ཚེ་ཟས་ཀྱི་དུས་ལ་བབ་ཅིང་བཀྲེས་པར་གྱུར་པའི་ཚེ། བཀྲེས་པའི་ཀུན་ནས་དཀྲིས་པ་བྲུ་བ་ཚ་ཞིང༌། ཉམ་ཆུང་བ་དེ་ཉིད་བསལ་བའི་ཕྱིར་ཟ་བར་བྱེད་པ་དང༌། དེ་ཡང་ཇི་ལྟར་ཟོས་ན་འདི་ལྟ་སྟེ། ཕྱེམ་རེད་ཀྱི་དུས་སམ། ནམ་སྲོས་པར་གྱུར་པའམ། སང་གི་ཟས་ཀྱི་དུས་ལ་མ་བབ་པའི་བར་དུ། དུས་མ་ཡིན་པར་བཀྲེས་ཤིང་ཉམ་ཆུང་བས་དེ་ལ་གནོད་པར་མི་འགྱུར་བའི་ཚོད་ཙམ་དུ་ཟ་བར་བྱེད་པ་ཡིན་ཏེ། དེ་ལྟར་ན་བཀྲེས་པ་བསལ་བར་བྱ་བའི་ཕྱིར་ཟས་ཟ་བར་བྱེད་པ་ཡིན་ནོ། །

de la ji ltar na bkres pa bsal ba'i phyir zas za bar byed pa yin zhe na/ gang gi tshe zas kyi dus la bab cing bkres par gyur pa'i tshe/ bkres pa'i kun nas dkris pa bru ba tsha zhing/ nyam chung ba de nyid bsal ba'i phyir za bar byed pa dang/ de yang ji ltar zos na 'di lta ste/ phyem red kyi dus sam/ nam sros par gyur pa'am/ sang gi zas kyi dus la ma bab pa'i bar du/ dus ma yin par bkres shing nyam chung bas de la gnod par mi 'gyur ba'i tshod tsam du za bar byed pa yin te/ de ltar na bkres pa bsal bar bya ba'i phyir zas za bar byed pa yin no/ /

【S2 brahmacaryāngrahāya為攝梵行tshaṅs par spyad pa la phan par bya ba'i phyir】

ཇི་ལྟར་ན་ཚངས་པར་སྤྱད་པ་ལ་ཕན་པར་བྱ་བའི་ཕྱིར་ཟས་ཟ་བར་བྱེད་པ་ཡིན་ཞེ་ན། ཟས་དེ་ལྟ་བུ་ཟ་ཞིང་ཚོད་རན་པར་ཟ་བ་སྟེ། དེས་དགེ་བའི་ཕྱོགས་ལ་བརྩོན་པ་སྟེ། ཟོས་མ་ཐག࿒པ་དེ་ཁོ་ནའི་ཚེའམ། དེ་ཉིད་ཀྱི་ཉིན་མོ་ལུས་མི་ལྕི་ཞིང༌། ལས་སུ་རུང་བ་དང་སྤོང་བཟོད་པར་འགྱུར་ཏེ། དེས་ན་དེའི་སེམས་མྱུར་དུ་མཉམ་པར་འཇོག་པ་དང༌། ཚེགས་ཆུང་དུས་དབུགས་རྔུབ་པ་དང༌། དབུགས་དབྱུང་བར་འགྱུར་བ་དང༌། གཉིད་དང་རྨུགས་པས་སེམས་ཀུན་ནས་དཀྲིས་པར་མི་འགྱུར་ཞིང༌། དེས་ན་དེ་མྱུར་བ་ཁོ་ནར་མ་ཐོབ་པ་ཐོབ་པར་བྱ་བ་དང༌། མ་རྟོགས་པ་རྟོགས་པར་བྱ་བ་དང༌། མངོན་སུམ་དུ་མ་བྱས་པ་མངོན་སུམ་དུ་བྱ་བའི་སྐལ་བ་ཡོད་ཅིང་མཐུ་དང་ལྡན་པར་འགྱུར་ཏེ། དེ་ལྟར་ན་ཚངས་པར་སྤྱད་པ་ལ་ཕན་པར་བྱ་བའི་ཕྱིར་ཟས་ཟ་བར་བྱེད་པ་ཡིན་ནོ། །

ji ltar na tshangs par spyad pa la phan par bya ba'i phyir zas za bar byed pa yin zhe na/ zas de lta bu za zhing tshod ran par za ba ste/ des dge ba'i phyogs la brtson pa ste/ zos ma thag pa de kho na'i tshe'am/ de nyid kyi nyin mo lus mi lci zhing/ las su rung ba dang spong bzod par 'gyur te/ des na de'i sems myur du mnyam par 'jog pa dang/ tshegs chung dus dbugs rngub pa dang/ dbugs dbyung bar 'gyur ba dang/ gnyid dang rmugs pas sems kun nas dkris par mi 'gyur zhing/ des na de myur ba kho nar ma thob pa thob par bya ba dang/ ma rtogs pa rtogs par bya ba dang/ mngon sum du ma byas pa mngon sum du bya ba'i skal ba yod cing mthu dang ldan par 'gyur te/ de ltar na tshangs par spyad pa la phan par bya ba'i phyir zas za bar byed pa yin no/ /

【S3 paurāṅāṁ vedanāṁ prahāsyati為斷故受tshor ba rñiṅ rnams spaṅ par bya ba'i phyir】

ཇི་ལྟར་ན་ཚོར་བ་རྙིང་རྣམས་སྤང་བར་བྱ་བའི་ཕྱིར་ཟས་ཟ་བར་བྱེད་པ་ཡིན་ཞེ་ན། འདི་ལྟ་སྟེ། དེས་འདས་པའི་དུས་སུ་ཟས་ཀྱི་ཚོད་མ་རན་པའམ། མི་འཕྲོད་པའམ། མ་ཞུ་བར་ཟོས་པས། དེས་དེའི་ལུས་ལ་ལུས་ཀྱི་ནད་རྣམ་པ་སྣ་ཚོགས་འདི་ལྟ་སྟེ། གཡའ་བ་དང༌། མཛེ་དང༌། ཕོལ་མིག་དང༌། ཤ་བཀྲ་ལ་སོགས་པ་རྒྱས་པར་སྔར་བསྟན་པ་ལྟ་བུ་དག་དང༌། ནད་དེའི་རྒྱུ་ལས་བྱུང་བའི་ལུས་ཀྱི་ཚོར་བ་སྡུག་བསྔལ་མི་བཟད་པ། རྩུབ་པ། ཚ་བ༑ ཡིད་དུ་མི་འོང་བ་དག་བྱུང་བར་གྱུར་ན། དེས་ནད་དེ་དག་ཞི་བར་བྱ་བ་དང༌། དེ་དག་གི་རྒྱུ་ལས་བྱུང་བ་སྡུག་བསྔལ་གྱི་ཚོར་བ་དག་ཞི་བར་བྱ་བའི་ཕྱིར༑ སྨན་པས་བསྟན་པའི་སྨན་ཕན་པ་མཐུན་པ་འཕྲོད་པ་དང༌། རྗེས་སུ་མཐུན་པ་སྣ་ཚོགས་དག་ལ་སོ་སོར་བསྟེན་ཅིང༌། ཟས་འཕྲོད་པ་དག་ཀྱང་ཟ་བར་བྱེད་དོ། །དེས་ན་དེའི་ནད་དང༌། དེའི་རྒྱུ་ལས་བྱུང་བ་སྡུག་བསྔལ་གྱི་ཚོར་བ་སྐྱེས་པ་དེ་དག་སྤང་བར་འགྱུར་ཏེ། དེ་ལྟར་ན་ཚོར་བ་རྙིང་རྣམས་སྤང་བར་བྱ་བའི་ཕྱིར་ཟས་ཟ་བར་བྱེད་པ་ཡིན་ནོ། །

ji ltar na tshor ba rnying rnams spang bar bya ba'i phyir zas za bar byed pa yin zhe na/ 'di lta ste/ des 'das pa'i dus su zas kyi tshod ma ran pa'am/ mi 'phrod pa'am/ ma zhu bar zos pas/ des de'i lus la lus kyi nad rnam pa sna tshogs 'di lta ste/ g.ya' ba dang/ mdze dang/ phol mig dang/ sha bkra la sogs pa rgyas par sngar bstan pa lta bu dag dang/ nad de'i rgyu las byung ba'i lus kyi tshor ba sdug bsngal mi bzad pa/ rtsub pa/ tsha ba| yid du mi 'ong ba dag byung bar gyur na/ des nad de dag zhi bar bya ba dang/ de dag gi rgyu las byung ba sdug bsngal gyi tshor ba dag zhi bar bya ba'i phyir| sman pas bstan pa'i sman phan pa mthun pa 'phrod pa dang/ rjes su mthun pa sna tshogs dag la so sor bsten cing/ zas 'phrod pa dag kyang za bar byed do/ /des na de'i nad dang/ de'i rgyu las byung ba sdug bsngal gyi tshor ba skyes pa de dag spang bar 'gyur te/ de ltar na tshor ba rnying rnams spang bar bya ba'i phyir zas za bar byed pa yin no/ /

【S4 navāṁ vedanāṁ notpādayiṣyati為令新受不更生tshor ba gsar rnams mi skye par bya ba'i phyir】

ཇི་ལྟར་ན་ཚོར་བ་གསར་རྣམས་མི་སྐྱེ་བར་བྱ་བའི་ཕྱིར་ཟས་ཟ་བར་བྱེད་པ་ཡིན་ཞེ་ན། དེ་ད་ལྟར་བྱུང་བའི་དུས་ན་བདེ་ཞིང་ནད་མེད་ལ་སྟོབས་དང་ལྡན་པའི་ཚེ། ཟས་ཀྱི་ཚོད་མ་རིག་པ་དང༌། མི་འཕྲོད་པ་དང༌། མ་ཞུ་བར་མི་ཟ་བས་དེས་དེ་ལ་མ་འོངས་པའི་དུས་སང་ངམ། གནངས་དག་ཏུ་དེའི་ལུས་ལ་གསུད་པའམ། ལུས་ཀྱི་ནང་གང་ཡང་རུང་བ་འདི་ལྟ་སྟེ། གཡའ་བ་དང༌། ཕོལ་མིག་དང༌། མཛེ་དང༌། ཤ་བཀྲ་ལ་སོགས་ཏེ། རྒྱས་པར་སྔར་བསྟན་པ་ལྟ་བུ་དག་དང༌། ནད་དེའི་རྒྱུ་ལས་བྱུང་བ་ལུས་ཀྱི་ཚོར་བ་སྔ་མ་ལྟ་བུ་དག་ལུས་ལ་འབྱུང་བར་མི་འགྱུར་ཏེ། དེ་ལྟར་ན་ཚོར་བ་གསར་རྣམས་མི་སྐྱེ་བར་བྱ་བའི་ཕྱིར་ཟས་ཟ་བར་བྱེད་པ་ཡིན་ནོ། །

ji ltar na tshor ba gsar rnams mi skye bar bya ba'i phyir zas za bar byed pa yin zhe na/ de da ltar byung ba'i dus na bde zhing nad med la stobs dang ldan pa'i tshe/ zas kyi tshod ma rig pa dang/ mi 'phrod pa dang/ ma zhu bar mi za bas des de la ma 'ongs pa'i dus sang ngam/ gnangs dag tu de'i lus la gsud pa'am/ lus kyi nang gang yang rung ba 'di lta ste/ g.ya' ba dang/ phol mig dang/ mdze dang/ sha bkra la sogs te/ rgyas par sngar bstan pa lta bu dag dang/ nad de'i rgyu las byung ba lus kyi tshor ba snga ma lta bu dag lus la 'byung bar mi 'gyur te/ de ltar na tshor ba gsar rnams mi skye bar bya ba'i phyir zas za bar byed pa yin no/ /

【S5 yātrā bhaviṣyati balaṁ ca sukhaṁ……ānavadyatā ca sparśavihāratā ca為當存養力樂無罪安隱而住bdag 'tsho shiṅ stobs daṅ bse ba……kha na ma tho ba med pa daṅ bde ba reg par gnas pa】【T1 總說】

ཇི་ལྟར་ན་བདག་འཚོ་ཞིང༌། སྟོབས་དང༌། བདེ་བ་དང་། གཞན་ཁ་ན་མ་ཐོ་བ་མེད་པ་དང༌། བདེ་བ་ལ་རེག་པར་གནས་པར་ཡང་འགྱུར་རོ་སྙམ་ནས་ཟས་ཟ་བར་བྱེད་པ་ཡིན་ཞེ་ན།

ji ltar na bdag 'tsho zhing/ stobs dang/ bde ba dang / gzhan kha na ma tho ba med pa dang/ bde ba la reg par gnas par yang 'gyur ro snyam nas zas za bar byed pa yin zhe na/

【T2 別釋】【U1 存養】

རེ་ཞིག་ཟོས་ན་འཚོ་བར་འགྱུར་བ་གང་ཡིན་པ་དེ་འཚོ་བ་ཡིན་ནོ། །

re zhig zos na 'tsho bar 'gyur ba gang yin pa de 'tsho ba yin no/ /

【U2 力】

བཀྲེས་པ་དང་ཉམ་ཆུང་བ་སེལ་བར་བྱེད་པ་གང་ཡིན་པ་དེ་ནི་དེའི་སྟོབས་ཡིན་ནོ། །

bkres pa dang nyam chung ba sel bar byed pa gang yin pa de ni de'i stobs yin no/ /

【U3 樂】

ཚོར་བ་རྙིང་རྣམས་སྤོང་བ་དང༌། གསར་རྣམས་མི་སྐྱེ་བར་ཕྱེད་པ་གང་ཡིན་པ་དེ་ནི་དེའི་བདེ་བ་ཡིན་ནོ། །

tshor ba rnying rnams spong ba dang/ gsar rnams mi skye bar phyed pa gang yin pa de ni de'i bde ba yin no/ /

【U4 無罪】

ཆོས࿒ཀྱིས་བསོད་སྙོམས་ཡོངས་སུ་བླངས་ནས། རྒྱས་པར་སྔ་མ་བཞིན་དུ་ཆགས་པ࿒མེད་པ་དང༌། ཞེན་པ་མེད་པས་ཡོངས་སུ་ལོངས་སྤྱོད་པར་བྱེད་པ་གང་ཡིན་པ་དེ་ནི་དེའི་ཁ་ན་མ་ཐོ་བ་མེད་པ་ཡིན་ནོ། །

chos kyis bsod snyoms yongs su blangs nas/ rgyas par snga ma bzhin du chags pa med pa dang/ zhen pa med pas yongs su longs spyod par byed pa gang yin pa de ni de'i kha na ma tho ba med pa yin no/ /

【U5 安穩而住】

ཟོས་ནས་རྒྱས་པར་སྔ་མ་བཞིན་དུ་ལུས་ལྕེ་བར་མི་འགྱུར་ཞིང༌། ལས་སུ་རུང་བ་དང༌། སྦོང་བཟོད་པར་འགྱུར་བ་གང་ཡིན་པ་དེ་ནི་དེའི་བདེ་བ་ལ་རེག་པར་གནས་པ་ཡིན་ནོ། །

zos nas rgyas par snga ma bzhin du lus lce bar mi 'gyur zhing/ las su rung ba dang/ sbong bzod par 'gyur ba gang yin pa de ni de'i bde ba la reg par gnas pa yin no/ /

【T3 結】

དེའི་ཕྱིར་སོ་སོར་བརྟགས་ཤིང་ཟས་ཟ་བར་བྱེད་ལ། རྣམ་པར་རྟོག་པའི་ཕྱིར་མ་ཡིན༑ རྒྱགས་པའི་ཕྱིར་མ་ཡིན། སྒེག་པའི་ཕྱིར་མ་ཡིན། བརྒྱན་པའི་ཕྱིར་མ་ཡིན་གྱི་ཞེས་བྱ་བ་ལ་སོགས་པ་རྒྱས་པར་སྔ་མ་བཞིན་དུ་གསུངས་ཏེ། དེ་ནི་རེ་ཞིག་ཟས་ཀྱི་ཚོད་རིག་པ་ཉིད་ཀྱི་རྣམ་པར་དབྱེ་བ་རྒྱས་པ་ཡིན་ནོ། །

de'i phyir so sor brtags shing zas za bar byed la/ rnam par rtog pa'i phyir ma yin| rgyags pa'i phyir ma yin/ sgeg pa'i phyir ma yin/ brgyan pa'i phyir ma yin gyi zhes bya ba la sogs pa rgyas par snga ma bzhin du gsungs te/ de ni re zhig zas kyi tshod rig pa nyid kyi rnam par dbye ba rgyas pa yin no/ /

【M2 明略義有三番】【N1 samāsārthah略義之一don mdor bsdu ba】

དོན་མདོར་བསྡུ་བ་གང་ཞེ་ན། སྨྲས་པ། གང་ལ་ཡོངས་སུ་ལོངས་སྤྱོད་པ་དང༌། ཇི་ལྟར་ཡོངས་སུ་ལོངས་སྤྱོད་པ་དེ་ནི་དོན་མདོར་བསྡུ་བ་ཡིན་ནོ། །དེ་ལ་གང་ལ་ཡོངས་སུ་ལོངས་སྤྱོད་པར་བྱེད་པ་ཡིན་ཞེ་ན། འདི་ལྟ་སྟེ། ཁམ་གྱི་ཟས་ལྡེ་གུ་དང༌། སྣུམ་ཁུར་དང༌། འབྲས་ཆན་དང༌། ཟན་དྲོན་དག་ལ་སོགས་པ་རྒྱས་པར་སྔར་བསྟན་པ་དག་ལའོ། །ཇི་ལྟར་ཡོངས་སུ་ལོངས་སྤྱོད་པར་བྱེད་ཅེ་ན། སོ་སོར་བརྟགས་ཤིང་ཟས་ཟ་བར་བྱེད་ལ། རྣམ་པར་རྟོག་པའི་ཕྱིར་མ་ཡིན། །རྒྱགས་པའི་ཕྱིར་མ་ཡིན། སྒེག་པའི་ཕྱིར་མ་ཡིན། བརྒྱན་པའི་ཕྱིར་མ་ཡིན་ཞེས་བྱ་བ་ལ་སོགས་པ་རྒྱས་པར་སྔར་བསྟན་པ་ལྟར་རོ། །

don mdor bsdu ba gang zhe na/ smras pa/ gang la yongs su longs spyod pa dang/ ji ltar yongs su longs spyod pa de ni don mdor bsdu ba yin no/ /de la gang la yongs su longs spyod par byed pa yin zhe na/ 'di lta ste/ kham gyi zas lde gu dang/ snum khur dang/ 'bras chan dang/ zan dron dag la sogs pa rgyas par sngar bstan pa dag la'o/ /ji ltar yongs su longs spyod par byed ce na/ so sor brtags shing zas za bar byed la/ rnam par rtog pa'i phyir ma yin/ /rgyags pa'i phyir ma yin/ sgeg pa'i phyir ma yin/ brgyan pa'i phyir ma yin zhes bya ba la sogs pa rgyas par sngar bstan pa ltar ro/ /

【N2 samāsārthah略義之二don mdor bsdu ba】

དོན་མདོར་བསྡུ་བ་གཞན་ཡང་གཉེན་པོས་ཡོངས་སུ་ཟིན་པ་དང༌། འདོད་པའི་བསོད་སྙོམས་ཀྱི་མཐའ་རྣམ་པར་སྤངས་པ་དང༌། བདག་ཉིད་དུབ་པའི་མཐའ་རྣམ་པར་སྤངས་པ་དང༌། ཚངས་པར་སྤྱད་པ་ལ་ཕན་པར་བྱ་བའི་ཕྱིར་ཡོངས་སུ་ལོངས་སྤྱོད་པར་བྱེད་པ་ཡིན་ནོ། ། ࿒ཇི་ལྟར་ཇི་ལྟར་ན་གཉེན་པོས་ཡོངས་སུ་ཟིན་པ་ཡིན་ཞེ་ན། སོ་སོར་བརྟགས་ཤིང་ཟས་ཟ་བར་བྱེད་ལ་ཞེས་གང་གསུངས་པའོ། །ཇི་ལྟར་ན་འདོད་པའི་བསོད་སྙོམས་ཀྱི་མཐའ་རྣམ་པར་སྤངས་པ་ཡིན་ཞེ་ན། རྣམ་པར་རྟོག་པའི་ཕྱིར་མ་ཡིན། རྒྱགས་པའི་ཕྱིར་མ་ཡིན། སྒེག་པའི་ཕྱིར་མ་ཡིན། བརྒྱན་པའི་ཕྱིར་མ་ཡིན་ཞེས་གང་གསུངས་པའོ། །ཇི་ལྟར་ན་བདག་ཉིད་ངལ་བའི་མཐའ་རྣམ་པར་སྤངས་པ་ཡིན་ཞེ་ན། བཀྲེས༌པས་བསལ་བར་བྱ་བ་དང༌། ཚོར་བ་རྙིང་རྣམས་སྤང་བར་བྱ་བའི་ཕྱིར་དང༌། ཚོར་བ་གསར་རྣམས་མི་སྐྱེ་བར་བྱ་བའི་ཕྱིར་དང༌། བདག་འཚོ་ཞིང་སྟོབས་དང༌། བདེ་བར་ཡང་འགྱུར་རོ་ཞེས་གསུངས་པའོ། །ཇི་ལྟར་ན་ཚངས་པར་སྤྱད་པ་ལ་ཕན་པར་བྱ་བའི་ཕྱིར་ཡོངས་སུ་ལོངས་སྤྱོད་པར་བྱེད་པ་ཡིན་ཞེ་ན། ཆངས་པར་སྤྱད་པ་ལ་ཕན་པར་བྱ་བའི་ཕྱིར་དང༌། བདག་ཁ་ན་མ་ཐོ་བ་མེད་པ་དང༌། བདེ་བ་ལ་རེག་པར་གནས་པར་ཡང་འགྱུར་རོ་ཞེས་གང་གསུངས་པའོ། །

don mdor bsdu ba gzhan yang gnyen pos yongs su zin pa dang/ 'dod pa'i bsod snyoms kyi mtha' rnam par spangs pa dang/ bdag nyid dub pa'i mtha' rnam par spangs pa dang/ tshangs par spyad pa la phan par bya ba'i phyir yongs su longs spyod par byed pa yin no/ / ji ltar ji ltar na gnyen pos yongs su zin pa yin zhe na/ so sor brtags shing zas za bar byed la zhes gang gsungs pa'o/ /ji ltar na 'dod pa'i bsod snyoms kyi mtha' rnam par spangs pa yin zhe na/ rnam par rtog pa'i phyir ma yin/ rgyags pa'i phyir ma yin/ sgeg pa'i phyir ma yin/ brgyan pa'i phyir ma yin zhes gang gsungs pa'o/ /ji ltar na bdag nyid ngal ba'i mtha' rnam par spangs pa yin zhe na/ bkrespas bsal bar bya ba dang/ tshor ba rnying rnams spang bar bya ba'i phyir dang/ tshor ba gsar rnams mi skye bar bya ba'i phyir dang/ bdag 'tsho zhing stobs dang/ bde bar yang 'gyur ro zhes gsungs pa'o/ /ji ltar na tshangs par spyad pa la phan par bya ba'i phyir yongs su longs spyod par byed pa yin zhe na/ changs par spyad pa la phan par bya ba'i phyir dang/ bdag kha na ma tho ba med pa dang/ bde ba la reg par gnas par yang 'gyur ro zhes gang gsungs pa'o/ /

【N3 samāsārthah略義之三don mdor bsdu ba】【O1 明有食無食義】【P1 標二種】

དོན་མདོར་བསྡུ་བ་གཞན་ཡང༌། འདི་ནི་གཉིས་ཏེ་ཟས་མེད་པ་དང༌། ཟས་ཡོད་པའོ། །

don mdor bsdu ba gzhan yang/ 'di ni gnyis te zas med pa dang/ zas yod pa'o/ /

【P2 別釋二】【Q1 無所食即便夭沒】

དེ་ལ་ཟས་མེད་པ་ནི་རྣམ་པ་ཐམས་ཅད་ཀྱི་ཐམས་ཅད་དུ་ཆུང་ཟད་ཀྱང་ཡོངས་སུ་ལོངས་སྤྱོད་པར་མི་བྱེད་པ་དང༌། ཡོངས་སུ་ལོངས་མ་སྤྱད་ན་འཆི་བར་འགྱུར་བའོ། །

de la zas med pa ni rnam pa thams cad kyi thams cad du chung zad kyang yongs su longs spyod par mi byed pa dang/ yongs su longs ma spyad na 'chi bar 'gyur ba'o/ /

【Q2 有所食】【R1 總說】

དེ་ལ་ཟས་ཡོད་པ་ནི་རྣམ་པ་གཉིས་ཏེ། ཟས་རན་པ་དང༌། ཟས་རན་པ་མ་ཡིན་པའོ། །

de la zas yod pa ni rnam pa gnyis te/ zas ran pa dang/ zas ran pa ma yin pa'o/ /

【R2 別釋】【S1 開二食各有五句】

དེ་ལ་ཟས་རན་པ་ནི་ཧ་ཅང་ཉུང་བ་མ་ཡིན་པ་དང༌། ཧ་ཅང་མང་བ་མ་ཡིན་པ་དང༌། ཡོངས་སུ་མ་ཞུ་བ་མ་ཡིན་པ་དང༌། མི་འཕྲོད་པ་མ་ཡིན་པ་དང༌། ཀུན་ནས་ཉོན་མོངས་པ་ཅན་མ་ཡིན་པ་གང་ཡིན་པའོ། །དེ་ལ་ཟས་རན་པ་མ་ཡིན་པ་ནི་ཧ་ཅང་ཉུང་བ་དང༌། ཧ་ཅང་མང་བ་དང༌། ཡོངས་སུ་མ་ཞུ་བ་དང༌། མི་འཕྲོད་པ་དང༌། ཀུན་ནས་ཉོན་མོངས་པ་ཅན་ལ་ཡོངས་སུ་ལོངས་སྤྱོད་པ་གང་ཡིན་པའོ། །

de la zas ran pa ni ha cang nyung ba ma yin pa dang/ ha cang mang ba ma yin pa dang/ yongs su ma zhu ba ma yin pa dang/ mi 'phrod pa ma yin pa dang/ kun nas nyon mongs pa can ma yin pa gang yin pa'o/ /de la zas ran pa ma yin pa ni ha cang nyung ba dang/ ha cang mang ba dang/ yongs su ma zhu ba dang/ mi 'phrod pa dang/ kun nas nyon mongs pa can la yongs su longs spyod pa gang yin pa'o/ /

【S2 明二德失指前所辨】【T1 明平等食德】

དེ་ལ་ཟས་ཧ་ཅང་ཉུང་བ་མ་ཡིན་པའི་ཟས་རན་པས་ནི། བཀྲེས་པ་དང་ཉམ་ཆུང་བ་མ་སྐྱེས་པ་མི་སྐྱེད་ཅིང༌། སྐྱེས་པ་སྤོང་བར་བྱེད་པའོ། །དེ་ལ་ཟས་ཧ་ཅང་མང་བ་མ་ཡིན་པའི་ཟས་རན་པས་ནི་རྒྱས་པར་སྔ་མ་བཞིན་དུ། ལུས་ལྕི་བ་དང་ལས་སུ་མི་རུང་བ་དང༌། སྤོང་མི་བཟོད་པར་མི་འགྱུར་རོ། །དེ་ལ་ཟས་ཡོངས་སུ་ཞུ་བ་དང༌། ཟས་འཕྲོད་པའི་ཟས་རན་པས་ནི། ཚོར་བ་རྙིང་རྣམས་སྤོང་བ་དང༌། གསར་རྣམས་མི་སྐྱེ་བར་བྱེད་དེ། དེ་ལྟར་ན་དེ་འཚོ་ཞིང་སྟོབས་དང་བདེ་བར་འགྱུར་རོ། །དེ་ལ་ཟས་ཀུན་ནས་ཉོན་མོངས་པ་ཅན་མ་ཡིན་པའི་ཟས་རན་པས་ནི། ཁ་ན་མ་ཐོ་བ་མེད་པ་ཉིད་དང༌། བདེ་བ་ལ་རེག་པར་གནས་པ་ཉིད་དུ་འགྱུར་རོ། །

de la zas ha cang nyung ba ma yin pa'i zas ran pas ni/ bkres pa dang nyam chung ba ma skyes pa mi skyed cing/ skyes pa spong bar byed pa'o/ /de la zas ha cang mang ba ma yin pa'i zas ran pas ni rgyas par snga ma bzhin du/ lus lci ba dang las su mi rung ba dang/ spong mi bzod par mi 'gyur ro/ /de la zas yongs su zhu ba dang/ zas 'phrod pa'i zas ran pas ni/ tshor ba rnying rnams spong ba dang/ gsar rnams mi skye bar byed de/ de ltar na de 'tsho zhing stobs dang bde bar 'gyur ro/ /de la zas kun nas nyon mongs pa can ma yin pa'i zas ran pas ni/ kha na ma tho ba med pa nyid dang/ bde ba la reg par gnas pa nyid du 'gyur ro/ /

【T2 明不平等食失】

དེ་ལ་ཟས་ཧ་ཅང་ཉུང་བའི་ཟས་རན་པ་མ་ཡིན་པ་དེས་ནི། འཚོ་བར་བྱེད་ཅིང་བཀྲེས་པ་དང༌། ཉམ་ཆུང་བ་དང་ལྡན་པར་ཡང་འགྱུར་རོ། །དེ་ལ་ཟས་ཧ་ཅང་མང་བའི་ཟས་རན་པ་མ་ཡིན་པ་དེས་ནི། དེའི་ལུས་ཁུར་ཐོགས་པ་ལྟ་བུར་འགྱུར་ཞིང༌། ཟས་དུས་སུ་ཡོངས་སུ་འཇུ་བར་ཡང་མི་བྱེད་དོ། །དེ་ལ་ཟས་ཡོངས་སུ་མ་ཞུ་བའི་ཟས་རན་པ་མ་ཡིན་པས་ནི་དེའི་ལུས་གསུད་པར་འགྱུར་ཞིང༌། ལུས་ལ་ལུས་ཀྱི་ནད་གང་ཡང་རུང་བ་དག་འབྱུང་བར་ཡང་འགྱུར་རོ། །ཟས་ཡོངས་སུ་མ་ཞུ་བའི་ཟས་རན་པ་མ་ཡིན་པ་ཇི་ལྟ་བ་བཞིན་དུ། ཟས་མི་འཕྲོད་པའི་ཟས་རན་པ་མ་ཡིན་པ་ཡང་དེ་དང་འདྲ་སྟེ། དེ་ལ་ཁྱད་པར་དུ࿒ན་ཟས་ནི་འཕྲོད་པའི་ཟས་རན་པ་མ་ཡིན་པས་ནི། ཉེས་པ་རྣམས་འཕེལ་བར་འགྱུར་བ་དང༌། ནང་དྲག་པོས་འདེབས་པར་འགྱུར་རོ། །དེ་ལ་ཟས་ཀུན་ནས་ཉོན་མོངས་པ་ཅན་གྱིས་ཟས་རན་པ་མ་ཡིན་པས་ནི་རྒྱས་པར་སྔ་མ་བཞིན་དུ་ཆོས་མ་ཡིན་པས་བསོད་སྙོམས་བླངས་ནས། ཆགས་པ་དང་ཞེན་པ་དང༌། འཆུམས་པ་དང་མདུད་པ་བོར་བས་ཡོངས་སུ་ལོངས་སྤྱོད་པར་བྱེད་དོ། །

de la zas ha cang nyung ba'i zas ran pa ma yin pa des ni/ 'tsho bar byed cing bkres pa dang/ nyam chung ba dang ldan par yang 'gyur ro/ /de la zas ha cang mang ba'i zas ran pa ma yin pa des ni/ de'i lus khur thogs pa lta bur 'gyur zhing/ zas dus su yongs su 'ju bar yang mi byed do/ /de la zas yongs su ma zhu ba'i zas ran pa ma yin pas ni de'i lus gsud par 'gyur zhing/ lus la lus kyi nad gang yang rung ba dag 'byung bar yang 'gyur ro/ /zas yongs su ma zhu ba'i zas ran pa ma yin pa ji lta ba bzhin du/ zas mi 'phrod pa'i zas ran pa ma yin pa yang de dang 'dra ste/ de la khyad par du na zas ni 'phrod pa'i zas ran pa ma yin pas ni/ nyes pa rnams 'phel bar 'gyur ba dang/ nang drag pos 'debs par 'gyur ro/ /de la zas kun nas nyon mongs pa can gyis zas ran pa ma yin pas ni rgyas par snga ma bzhin du chos ma yin pas bsod snyoms blangs nas/ chags pa dang zhen pa dang/ 'chums pa dang mdud pa bor bas yongs su longs spyod par byed do/ /

【O2 配屬諸句以明遮顯】【P1 標於食平等所作以諸句顯】

དེ་ལ་ཟས་རན་པར་ཡོངས་སུ་ལོངས་སྤྱོད་པར་བྱེད་ཅིང༌། ཟས་རན་པ་མ་ཡིན་པས་ཡོངས་སུ་ལོངས་སྤྱོད་པར་མི་བྱེད་པས་ན། དེའི་ཕྱིར་ཟས་ལ་རན་པར་བྱེད་པ་ཞེས་བྱ་སྟེ།

de la zas ran par yongs su longs spyod par byed cing/ zas ran pa ma yin pas yongs su longs spyod par mi byed pas na/ de'i phyir zas la ran par byed pa zhes bya ste/

【P2 舉前所明諸句以明遮顯】

འདི་ལྟ་སྟེ་སོ་སོར་བརྟགས་ཤིང་ཟས་ཟ་བར་བྱེད་ལ། རྒྱས་པར་སྔ་མ་བཞིན་དུ་རྣམ་པར་རྟོག་པའི་ཕྱིར་མ་ཡིན། །རྒྱགས་པའི་ཕྱིར་མ་ཡིན། སྒེག་པའི་ཕྱིར་མ་ཡིན༑ བརྒྱན་པའི་ཕྱིར་མ་ཡིན་གྱི་ཞེས་བྱ་བ་ལ་སོགས་པའི་རྣམ་པ་དེ་དག་གིས་ནི༑ ཟས་ལ་རན་པར་བྱེད་པ་དེ་བསྟན་ཅིང༌། གསལ་བར་བྱས། རྣམ་པར་ཕྱེ། རབ་ཏུ་བཤད་པ་ཡིན་ནོ། །དེ་ལ་སོ་སོར་བརྟགས་ཤིང་ཟས་ཟ་བར་བྱེད་ལ། རྣམ་པར་རྟོག་པའི་ཕྱིར་མ་ཡིན། རྒྱགས་པའི་ཕྱིར་མ་ཡིན། སྒེག་པའི་ཕྱིར་མ་ཡིན། བརྒྱན་པའི་ཕྱིར་མ་ཡིན་གྱི། འདི་ལྟ་སྟེ། ལུས་འདི་གནས་པར་བྱ་བ་དང༌། འཚོ་བར་བྱ་བའི་ཕྱིར་ཞེསགསུངས་པ་དེས་ནི། རེ་ཞིག་ཟས་མེད་པ་སྤོང་བར་བྱེད་དོ། །བཀྲེས་པ་བསྩལ་བར་བྱ་བ་དང༌། ཚངས་པར་སྤྱད་པ་ལ་ཕན་པར་བྱ་བའི་ཕྱིར་ཞེས་བྱ་བ་ནས། བདེ་བ་ལ་རེག་པར་གནས་པར་ཡང་འགྱུར་རོ་སྙམ་དུ་སེམས་པ་ཡིན་ནོ་ཞེས་བྱ་བའི་བར་དུ་རྒྱས་པར་གང་གསུངས་པ་དེས་ནི། ཟས་རན་པ་མ་ཡིན་པ་སྤོང་བར་བྱེད་དེ། ཇི་ལྟར་ན་ཟས་རན་པ་མ་ཡིན་པ་དེ་སྤོང་བར་བྱེད་པ་ཡིན་ཞེ་ན། བཀྲེས་པ་བསྩལ་བར་བྱ་བའི་ཕྱིར་ཞེས་གང་གསུངས་པ་དེས་ནི། རེ་ཞིག་ཟས་ཧ་ཅང་ཆུང་བའི་ཟས་རན་པ་མ་ཡིན་པ་སྤོང་བར་བྱེད་དོ། །ཚངས་པར་སྤྱད་པ་ལ་ཕན་པའི་ཕྱིར་ཞེས་གང་གསུངས་པ་དེས་ནི། ཟས་ཧ་ཅང་མང་བའི་ཟས་རན་པ་མ་ཡིན་པ་སྤོང་བར་བྱེད་དོ། །ཚོར་བ་རྙིང་རྣམས་སྤང་བར་བྱ་བ་དང༌། གསར་རྣམས་མི་སྐྱེ་བར་བྱ་བའི་ཕྱིར་ཞེས་གང་གསུངས་པ་དེས་ནི། ཟས་ཡོངས་སུ་མ་ཞུ་བ་དང༌། མི་འཕྲོད་པའི་ཟས་རན་པ་མ་ཡིན་པ་སྤོང་བར་བྱེད་དོ། །བདག་འཚོ་ཞིང་སྟོབས་དང་ལྡན་པར་འགྱུར་ཞེས་གང་གསུངས་པ་དེས་ནི། ཟས་ཧ་ཅང་ཉུང་བ་མ་ཡིན་པ་དང༌། ཟས་ཧ་ཅང་མང་བ་མ་ཡིན་པ་ཉིད་སྟོན་ཏོ། །བདག་བདེ་བར་འགྱུར་རོ་ཞེས་གང་གསུངས་པ་དེས་ནི། ཟས་ཡོངས་སུ་ཞུ་བ་ཉིད་དང༌། ཟས་འཕྲོད་པ་ཉིད་སྟོན་ཏོ། །བདག་ཁ་ན་མ་ཐོ་བ་མེད་པ་དང༌། བདེ་བ་ལ་རེག་པར་གནས་པར་ཡང་འགྱུར་རོ་སྙམ་དུ་སེམས་པ་ཡིན་ཏེ་ཞེས་གང་གསུངས་པ་དེས་ནི། ཟས་ཀུན་ནས་ཉོན་མོངས་པ་ཅན་མ་ཡིན་པ་ཉིད་སྟོན་ཏེ། འདི་ལྟར་གང་ཆོས་མ་ཡིན་པས་བསོད་སྙོམས࿒ཡོངས་སུ་བླངས་ཏེ། རྒྱས་པར་སྔ་མ་བཞིན་དུ་ཆགས་པ་དང༌། ཞེན་པས་ཡོངས་སུ་ལོངས་སྤྱོད་པར་བྱེད་པས་ནི། ཀུན་ནས་ཉོན་མོངས་པ་དང་བཅས་པ་དང༌།ཁ་ན་མ་ཐོ་བ་དང་བཅས་པ་ཉིད་དུ་ཡོངས་སུ་ལོངས་སྤྱོད་པར་བྱེད་པ་ཡིན་པས་ནང་དུ་ཡང་དག་འཇོག་དང༌། རྣལ་འབྱོར་དང༌། ཡིད་ལ་བྱེད་པ་དང༌། ལུང་ནོད་པ་དང༌། ཁ་ཏོན་དང༌། དོན་སེམས་པའི་དགེ་བའི་ཕྱོགས་ལ་བརྩོན་པ་དེ་ཉིད་ཀྱིས་སེམས་ཀྱི་རྗེས་སུ་སྡིག་པ་མི་དགེ་བའི་རྣམ་པར་རྟོག་པ་དེ་དག་ཉིད་ཟག་པར་འགྱུར་ཞིང༌། དེ་དག་དེ་ལ་གཞོལ་བ་དང༌། དེ་ལ་བབ་པ་དང༌། དེ་ལ࿒འབབ་པ་དེའི་སེམས་ཀྱི་རྒྱུད་ལ་འཇུག་པར་བྱེད་དེ། དེས་ན་དེས་བདེ་བ་ལ་རེག་པར་གནས་པར་མི་འགྱུར་བའི་ཕྱིར་རོ། །བདེ་བ་ལ་རེག་པར་གནས་པ་དེ་ཡང་རྣམ་པ་གཉིས་ཏེ། ཟས་ཧ་ཅང་མང་བ་ཡོངས་སུ࿒སྤངས་པའི་ཕྱིར། དེས་རྒྱས་པར་སྔ་མ་བཞིན་དུ་དེའི་ལུས་ལྕི་བ་དང༌། ལས་སུ་མི་རུང་བ་དང༌། སྤོང་མི་བཟོད་པར་མི་འགྱུར་བ་དང༌། ཟས་ལ་རོ་མྱོང་བར་མི་བྱེད་པའི་ཕྱིར། དེས་དེ་རྣམ་པར་རྟོག་པས་ཀུན་ནས་དཀྲུགས་པ་ལས་བྱུང་བའི་བདེ་བ་ལ་རེག་པར་གནས་པ་མ་ཡིན་པར་མི་འགྱུར་བ་ཡིན་ནོ། །

'di lta ste so sor brtags shing zas za bar byed la/ rgyas par snga ma bzhin du rnam par rtog pa'i phyir ma yin/ /rgyags pa'i phyir ma yin/ sgeg pa'i phyir ma yin| brgyan pa'i phyir ma yin gyi zhes bya ba la sogs pa'i rnam pa de dag gis ni| zas la ran par byed pa de bstan cing/ gsal bar byas/ rnam par phye/ rab tu bshad pa yin no/ /de la so sor brtags shing zas za bar byed la/ rnam par rtog pa'i phyir ma yin/ rgyags pa'i phyir ma yin/ sgeg pa'i phyir ma yin/ brgyan pa'i phyir ma yin gyi/ 'di lta ste/ lus 'di gnas par bya ba dang/ 'tsho bar bya ba'i phyir zhesagasungs pa des ni/ re zhig zas med pa spong bar byed do/ /bkres pa bstsal bar bya ba dang/ tshangs par spyad pa la phan par bya ba'i phyir zhes bya ba nas/ bde ba la reg par gnas par yang 'gyur ro snyam du sems pa yin no zhes bya ba'i bar du rgyas par gang gsungs pa des ni/ zas ran pa ma yin pa spong bar byed de/ ji ltar na zas ran pa ma yin pa de spong bar byed pa yin zhe na/ bkres pa bstsal bar bya ba'i phyir zhes gang gsungs pa des ni/ re zhig zas ha cang chung ba'i zas ran pa ma yin pa spong bar byed do/ /tshangs par spyad pa la phan pa'i phyir zhes gang gsungs pa des ni/ zas ha cang mang ba'i zas ran pa ma yin pa spong bar byed do/ /tshor ba rnying rnams spang bar bya ba dang/ gsar rnams mi skye bar bya ba'i phyir zhes gang gsungs pa des ni/ zas yongs su ma zhu ba dang/ mi 'phrod pa'i zas ran pa ma yin pa spong bar byed do/ /bdag 'tsho zhing stobs dang ldan par 'gyur zhes gang gsungs pa des ni/ zas ha cang nyung ba ma yin pa dang/ zas ha cang mang ba ma yin pa nyid ston to/ /bdag bde bar 'gyur ro zhes gang gsungs pa des ni/ zas yongs su zhu ba nyid dang/ zas 'phrod pa nyid ston to/ /bdag kha na ma tho ba med pa dang/ bde ba la reg par gnas par yang 'gyur ro snyam du sems pa yin te zhes gang gsungs pa des ni/ zas kun nas nyon mongs pa can ma yin pa nyid ston te/ 'di ltar gang chos ma yin pas bsod snyoms yongs su blangs te/ rgyas par snga ma bzhin du chags pa dang/ zhen pas yongs su longs spyod par byed pas ni/ kun nas nyon mongs pa dang bcas pa dang/kha na ma tho ba dang bcas pa nyid du yongs su longs spyod par byed pa yin pas nang du yang dag 'jog dang/ rnal 'byor dang/ yid la byed pa dang/ lung nod pa dang/ kha ton dang/ don sems pa'i dge ba'i phyogs la brtson pa de nyid kyis sems kyi rjes su sdig pa mi dge ba'i rnam par rtog pa de dag nyid zag par 'gyur zhing/ de dag de la gzhol ba dang/ de la bab pa dang/ de la 'bab pa de'i sems kyi rgyud la 'jug par byed de/ des na des bde ba la reg par gnas par mi 'gyur ba'i phyir ro/ /bde ba la reg par gnas pa de yang rnam pa gnyis te/ zas ha cang mang ba yongs su spangs pa'i phyir/ des rgyas par snga ma bzhin du de'i lus lci ba dang/ las su mi rung ba dang/ spong mi bzod par mi 'gyur ba dang/ zas la ro myong bar mi byed pa'i phyir/ des de rnam par rtog pas kun nas dkrugs pa las byung ba'i bde ba la reg par gnas pa ma yin par mi 'gyur ba yin no/ /

【P3 結】

དེའི་ཕྱིར་དེ་ལྟར་ན་ཚིག་དེ་དག་ཐམས་ཅད་ཀྱིས་ནི་ཟས་ལ་རན་པར་བྱེད་པ་ཉིད་བསྟན་པ་ཡིན༌ནོ། །

de'i phyir de ltar na tshig de dag thams cad kyis ni zas la ran par byed pa nyid bstan pa yinno/ /

【M3 結廣略】

དེ་ནི་ཟས་ཀྱི་ཚོད་རིག་པ་ཉིད་ཀྱི་རྒྱས་པ་དང་མདོར་བསྡུས་པ་ཞེས་བྱའོ། །

de ni zas kyi tshod rig pa nyid kyi rgyas pa dang mdor bsdus pa zhes bya'o/ /

【L7 初夜後夜常勤修習覺寤瑜伽】【M1 舉四問】

ནམ་གྱི་ཆ་སྟོང་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་ཉིད་གང་ཞེ་ན། དེ་ལ་ནམ་གྱི་ཆ་སྟོད་ནི་གང༌། ནམ་གྱི་ཆ་སྨད་ནི་གང༌། མི་ཉལ་བར་སྦྱོར་བ་ནི་གང༌། མི་ཉལ་བར་སྦྱོར་བའི་རྗེས་སུ་བརྩོན་པ་ཉིད་ནི་གང་ཞེ་ན།

nam gyi cha stong dang/ nam gyi cha smad la mi nyal bar sbyor ba'i rjes su brtson pa nyid gang zhe na/ de la nam gyi cha stod ni gang/ nam gyi cha smad ni gang/ mi nyal bar sbyor ba ni gang/ mi nyal bar sbyor ba'i rjes su brtson pa nyid ni gang zhe na/

【M2 次第解】【N1 廣釋】【O1 略解四問】【P1 初夜】

དེ་ལ་ནམ་གྱི་ཆ་སྟོང་ནི་འདི་ཡིན་ཏེ། ཕྱེམ་རེད་ཉི་མ་ནུབ་པའི་དུས་ནས་བཟུང་སྟེ། ནམ་གྱི་སྲོད་ཀྱི་ཆ་མེལ་ཚེ་ཐུན་གཅིག་ལྷག་ཙམ་གྱི་བར་གང་ཡིན་པའོ། །

de la nam gyi cha stong ni 'di yin te/ phyem red nyi ma nub pa'i dus nas bzung ste/ nam gyi srod kyi cha mel tshe thun gcig lhag tsam gyi bar gang yin pa'o/ /

【P2 後夜】

དེ་ལ་ནམ་གྱི་ཆ་སྨད་ནི་འདི་ཡིན་ཏེ། ནམ་གྱི་ཐོ་རངས་ཀྱི་ཆ་ལ་མེལ་ཚེ་ཐུན་གཅིག་ལྷག་ཙམ་གང་ཡིན་པའོ། །

de la nam gyi cha smad ni 'di yin te/ nam gyi tho rangs kyi cha la mel tshe thun gcig lhag tsam gang yin pa'o/ /

【P3 覺寤瑜伽】

དེ་ལ་མི་ཉལ་བར་སྦྱོར་བ་ནི་འདི་ཡིན་ཏེ། ཉིན་མོ་འཆགས་པ་དང༌། འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོར་བར་བྱེད་ཅིང༌། མཚན་མོའི་ཐུན་དང་པོ་ལ་ཡང་འཆག་པ་དང༌། འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་ལ། ཡོངས་སུ་སྦྱངས་ནས་དེའི་འོག་ཏུ་གཙུག་ལག་ཁང་ནས་ཕྱིར་ཕྱུང་སྟེ། གཙུག་ལག་ཁང་གི་ཕྱི་རོལ་དུ་རྐང་པ་བཀྲུས་ནས། གཙུག་ལག་ཁང་གི་ནང་དུ་ཞུགས་ཏེ། གློ་གཡས་པ་ཕབ་ནས། རྐང་པ་རྐང་པའི་སྟེང་དུ་བཞག་སྟེ། སྣང་བའི་འདུ་ཤེས་དང༌། དྲན་པ་དང་ཤེས་བཞིན་དང་ལྡན་བ་ཁོ་ནའི་འདུ་ཤེས་ཡིད་ལ་བྱེད་བཞིན་དུ་ཉལ་བར་བྱེད་པ་དང༌། དེ་མཚན་མོའི་ཐུན་ཐ་མ་ལ་ཡང་མྱུར་བ་མྱུར་བ་ཁོ་ནར་སད་པར་བྱས་ནས་འཆག་པ་དང་འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོད་བར་བྱེད་པ་ཡིན་ཏེ་ཞེས་གང་གསུངས་པའོ། །

de la mi nyal bar sbyor ba ni 'di yin te/ nyin mo 'chags pa dang/ 'dug pa dag gis sgrib par 'gyur ba'i chos rnams las sems yongs su sbyor bar byed cing/ mtshan mo'i thun dang po la yang 'chag pa dang/ 'dug pa dag gis sgrib par 'gyur ba'i chos rnams las sems yongs su sbyong bar byed la/ yongs su sbyangs nas de'i 'og tu gtsug lag khang nas phyir phyung ste/ gtsug lag khang gi phyi rol du rkang pa bkrus nas/ gtsug lag khang gi nang du zhugs te/ glo g.yas pa phab nas/ rkang pa rkang pa'i steng du bzhag ste/ snang ba'i 'du shes dang/ dran pa dang shes bzhin dang ldan ba kho na'i 'du shes yid la byed bzhin du nyal bar byed pa dang/ de mtshan mo'i thun tha ma la yang myur ba myur ba kho nar sad par byas nas 'chag pa dang 'dug pa dag gis sgrib par 'gyur ba'i chos rnams las sems yongs su sbyod bar byed pa yin te zhes gang gsungs pa'o/ /

【P4 常勤修習覺寤瑜伽】

དེ་ལ་མི་ཉལ་བར་སྦྱོར་བའི་རྗེས་སུ་བརྩོན་པ་ཉིད་ནི་འདི་ཡིན་ཏེ། འདི་ལྟ་སྟེ། སངས་རྒྱས་བཅོམ་ལྡན་འདས་ཀྱི་ཉན་ཐོས་ཀྱི་མི་ཉལ་བར་སྦྱོར་བ་ཐོས་ནས། དེ་ལ་སློབ་པར་འདོད་ཅིང༌། དེ་དེ་ལྟར་གྱུར་ནས། མི་ཉལ་བ་དེ་ཉིད་ལས་བརྩམས་ཏེ། སངས་རྒྱས་ཀྱིས་རྗེས་སུ་གནང་བའི་མི་ཉལ་བར་སྦྱོར་བ་བསྒྲུབ་པར་བྱའོ་ཞེས་དེའི་རྗེས་སུ་འདུན་པ་དང༌། བརྩོན་པ་དང༌། འབད་པ་དང༌། རྩོལ་བ་དང༌། སྒྲིམ་པ་དང༌། མཐུ་སྐྱེད་པ་དང༌། རྩོམ་པ་དང༌། དགའ་བ་དང༌། སྤྲོ་བ་དང༌། ཕྱིར་མི་ལྡོག་པ་དང་སེམས་རབ་ཏུ་འཛིན་ཅིང༌། རྒྱུན་དུ་ཆུད་པར་བྱེད་པ་གང་ཡིན་པའོ། །

de la mi nyal bar sbyor ba'i rjes su brtson pa nyid ni 'di yin te/ 'di lta ste/ sangs rgyas bcom ldan 'das kyi nyan thos kyi mi nyal bar sbyor ba thos nas/ de la slob par 'dod cing/ de de ltar gyur nas/ mi nyal ba de nyid las brtsams te/ sangs rgyas kyis rjes su gnang ba'i mi nyal bar sbyor ba bsgrub par bya'o zhes de'i rjes su 'dun pa dang/ brtson pa dang/ 'bad pa dang/ rtsol ba dang/ sgrim pa dang/ mthu skyed pa dang/ rtsom pa dang/ dga' ba dang/ spro ba dang/ phyir mi ldog pa dang sems rab tu 'dzin cing/ rgyun du chud par byed pa gang yin pa'o/ /

【O2 廣解第三悟寤瑜伽】【P1 廣晝日分】【Q1 總說】

དེ་ལ་ཇི་ལྟར་ན་ཉིན་མོ་འཆག་པ་དང༌། འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོད་བར་བྱེད་པ་ཡིན་ཞེ་ན།

de la ji ltar na nyin mo 'chag pa dang/ 'dug pa dag gis sgrib par 'gyur ba'i chos rnams las sems yongs su sbyod bar byed pa yin zhe na/

【Q2 別釋】【R1 晝日】

ཉིན་མོ་ཞེས་བྱ་བ་ནི་ཉི་མ་འཆར་ཀའི་དུས་ནས་བཟུང་སྟེ། ཉི་མ་ནུབ་ཀའི་བར་གྱི་དུས་གང་ཡིན་པའོ། །

nyin mo zhes bya ba ni nyi ma 'char ka'i dus nas bzung ste/ nyi ma nub ka'i bar gyi dus gang yin pa'o/ /

【R2 經行】

འཆག་པ་ཞེས་བྱ་བ་ནི་འཆགས་དཀྱུས་རིང་ཞིང༌། ཞེང་ཧ་ཅང་མི་ཆེ་བར་བྱས་པའི་ས་ཕྱོགས་སུ་འགྲོ་བ་དང༌། ལྡོག་པ་དང་ལྡན་པའི་ལུས་ཀྱི་ལས་གང་ཡིན་པའོ། །

'chag pa zhes bya ba ni 'chags dkyus ring zhing/ zheng ha cang mi che bar byas pa'i sa phyogs su 'gro ba dang/ ldog pa dang ldan pa'i lus kyi las gang yin pa'o/ /

【R3 宴坐】

འདུག་པ་ཞེས་བྱ་བ་ནི་འདི་ལྟར་འདི་ན་ལ་ལ་ཁྲིའམ་ཁྲིའུའམ། རྩྭ་བཏིང་བའི་སྟེང་དུ་སྐྱིལ་མོ་ཀྲུང་བཅས་ཏེ། ལུས་དྲང་པོར་བསྲངས་ནས། དྲན་པ་ཕྱོགས་པར་གཞག་སྟེ། འདུག་པ་གང་ཡིན་པའོ། །

'dug pa zhes bya ba ni 'di ltar 'di na la la khri'am khri'u'am/ rtswa bting ba'i steng du skyil mo krung bcas te/ lus drang por bsrangs nas/ dran pa phyogs par gzhag ste/ 'dug pa gang yin pa'o/ /

【R4 從順障法淨修心】【S1 出障體及順障法】

སྒྲིབ་པ་རྣམས་ཞེས་བྱ་བ་ནི་སྒྲིབ་པ་ལྔ་པོ་དག་གོ། །སྒྲིབ་པར་འགྱུར་བའི་ཆོས་རྣམས་ཞེས་བྱ་བ་ནི། སྒྲིབ་པ་དང་མཐུན་པའི་ཆོས་རྣམས་ཏེ། སྒྲིབ་པ་འདྲེན་པར་བྱེད་པ་གང་ཡིན་པའོ། །དེ་དག་ཀྱང་གང་ཞེ་ན། འདོད་པ་ལ་འདུན་པ་དང༌། གནོད་སེམས་དང༌། རྨུགས་པ་དང་གཉིད་དང༌། འགྱོད་པ་དང༌། རྒོད་པ་དང༌། ཐེ་ཚོམ་དང༌། སྡུག་པ་ཉིད་དང༌། ཁོང་ཁྲོ་བའི་རྒྱུ་དང༌། མུན་པ་དང༌། ཉེ་དུ་དང༌། ལྗོངས་དང༌། མི་འཆི་བའི་རྣམ་པར་རྟོག་པ་དང༌། སྔོན་བགད་པ་དང༌། རྩེས་པ་དང༌། དགའ་བ་དང༌། དགའ་མགུར་སྤྱད་པ་རྗེས་སུ་དྲན་པ་དང༌། དུས་གསུམ་དང༌། དུས་གསུམ་དུ་གཏོགས་པའི་ཚུལ་བཞིན་མ་ཡིན་པའི་ཆོས་རྣམས་ལ་སེམས་པ་གང་ཡིན་པའོ། །

sgrib pa rnams zhes bya ba ni sgrib pa lnga po dag go/ /sgrib par 'gyur ba'i chos rnams zhes bya ba ni/ sgrib pa dang mthun pa'i chos rnams te/ sgrib pa 'dren par byed pa gang yin pa'o/ /de dag kyang gang zhe na/ 'dod pa la 'dun pa dang/ gnod sems dang/ rmugs pa dang gnyid dang/ 'gyod pa dang/ rgod pa dang/ the tshom dang/ sdug pa nyid dang/ khong khro ba'i rgyu dang/ mun pa dang/ nye du dang/ ljongs dang/ mi 'chi ba'i rnam par rtog pa dang/ sngon bgad pa dang/ rtses pa dang/ dga' ba dang/ dga' mgur spyad pa rjes su dran pa dang/ dus gsum dang/ dus gsum du gtogs pa'i tshul bzhin ma yin pa'i chos rnams la sems pa gang yin pa'o/ /

【S2 解從順障法淨修其心】

【T1 由法增上故出離彼障】

【U1 由經行從惛沈睡眠蓋及順障法出】

ཇི་ལྟར་ན་འཆགས་པས་དེ་དག་ལ༌སེམས་ཡོངས་སུ་སྦྱོང་བར་བྱེད་ཅིང༌། ཇི་སྙེད་ཅིག་ལས་ཡོངས་སུ་སྦྱོར་བར་བྱེད་པ་ཡིན་ཞེ་ན། རྨུགས་པ་དང༌། གཉིད་དང༌། རྨུགས་པ་དང་གཉིད་འདྲེན་པར་བྱེད་པའི་སྒྲིབ་པ་ལས་ཡོངས་སུ་སྦྱོང་བར་བྱེད་དོ། །དེས་སྣང་བའི་མཚན་མ་ལེགས་པར་ཤིན་ཏུ་རབ་ཏུ་བཟུང་ཞིང༌། ལེགས་པར་ཡིད་ལ་བྱས༑ ལེགས་པར་བསྟེན། ལེགས་པར་སོ་སོར་བརྟགས་ཏེ། དེ་སྣང་བ་དང་ལྡན་པ་དང༌། དེ་འོད་དང་ལྡན་པའི་སེམས་ཀྱིས་གཡོགས་པ་འམ། བླ་གབ་མེད་པའི་འཆགས་ན་འཆགས་པའི་ཚེ་འདི་ལྟ་སྟེ། སངས་རྒྱས་རྗེས་སུ་དྲན་པའམ། ཆོས་སམ། དགེ་འདུན་ནམ། ཚུལ་ཁྲིམས་སམ། གཏོང་བའམ༑ ལྷ་རྗེས་སུ་དྲན་པར༌གྱུར་ནས། དང་བར་གྱུར་པའི་དམིགས་པ་གང་ཡང་རུང་བས་སེམས་ཡང་དག་པར་སྟོན། ཡང་དག་པར་འཛིན་དུ་གཞུག །ཡང་དག་པར་གཟེངས་བསྟོད། ཡང་དག་པར་རབ་ཏུ་དགའ་བར་བྱེད་པའམ། དེས་གཉིད་དང་རྨུགས་པར་འགྱུར་བའི་ཉེས་དམིགས་སྟོན་པའི་ཆོས་འདི་ལྟ་སྟེ། མདོའི་སྡེ་དང༌། དབྱངས་ཀྱིས་བསྙད་པའི་སྡེ་དང༌། ལུང་དུ་བསྟན་པའི་སྡེ་དང༌། ཚིགས་སུ་བཅད་པའི་སྡེ་དང༌། ཆེད་དུ་བརྗོད་པའི་སྡེ་དང༌། གླེང་གཞིའི་སྡེ་དང༌། རྟོགས་པ་བརྗོད་པའི་སྡེ་དང་། དེ་ལྟ་བུ་བྱུང་བའི་སྡེ་དང༌། སྐྱེས་པའི་རབས་ཀྱི་སྡེ་དང༌། ཤིན་ཏུ་རྒྱས་པའི་སྡེ་དང༌། རྨད་དུ་བྱུང་བའི་ཆོས་ཀྱི་སྡེ་དང༌། གཏན་ལ་དབབ་པར་བསྟན་པའི་སྡེ་གང་དག་ཐོས་ཤིང་བཟུང་ལ་བསྟན་པར་བྱས་པ་ལ་དེ་དག་ལས་རྣམ་གྲངས་དུ་མར་རྨུགས་པ་དང༌། གཉིད་རྣམ་པར་སྨད་ཅིང༌། རྣམ་པར་སྐྱོན་དུ་བགྲང་བ་དང༌། རྨུགས་པ་དང་གཉིད་སྤོང་བ་བསྟོད་ཅིང་བསྔགས་པ་དེ་དག་རྒྱ་ཆེར་དབྱངས་ཀྱིས་ཁ་ཏོན་བྱེད་པའམ༑ གཞན་དག་ལ་ཡང་དག་པར་སྟོན་ཏམ། དོན་སེམས་ཤིང་འཇལ་ལ་རྣམ་པར་རྟོག་པར་བྱེད་པའམ། ཕྱོགས་སུ་རྣམ་པར་ལྟ་བའམ། ཟླ་བ་དང༌། རྒྱུ་སྐར་དང༌། གཟའ་དང༌། སྐར་མ་དག་ལ࿒ལྟ་བ་གཏོད་པར་བྱེད་པའམ། ཆུས་གདོང་འཁྲུ་བར་བྱེད་ན། དེས་དེའི་རྨུགས་པ་དང༌། གཉིད་ཀྱིས་ཀུན་ནས་དཀྲིས་པ་མ་སྐྱེས་པ་དེ་ནི་མི་སྐྱེད་ལ། སྐྱེས་པ་ནི་སངས་པར་འགྱུར་ཏེ། དེ་ལྟར་ན་དེས་སྒྲིབ་པར་འགྱུར་བའི་ཆོས་དེ་ལས་ཡོངས་སུ་སྦྱོང་བར་བྱེད་པ་ཡིན་ནོ༑ །

ji ltar na 'chags pas de dag lasems yongs su sbyong bar byed cing/ ji snyed cig las yongs su sbyor bar byed pa yin zhe na/ rmugs pa dang/ gnyid dang/ rmugs pa dang gnyid 'dren par byed pa'i sgrib pa las yongs su sbyong bar byed do/ /des snang ba'i mtshan ma legs par shin tu rab tu bzung zhing/ legs par yid la byas| legs par bsten/ legs par so sor brtags te/ de snang ba dang ldan pa dang/ de 'od dang ldan pa'i sems kyis g.yogs pa 'am/ bla gab med pa'i 'chags na 'chags pa'i tshe 'di lta ste/ sangs rgyas rjes su dran pa'am/ chos sam/ dge 'dun nam/ tshul khrims sam/ gtong ba'am| lha rjes su dran pargyur nas/ dang bar gyur pa'i dmigs pa gang yang rung bas sems yang dag par ston/ yang dag par 'dzin du gzhug /yang dag par gzengs bstod/ yang dag par rab tu dga' bar byed pa'am/ des gnyid dang rmugs par 'gyur ba'i nyes dmigs ston pa'i chos 'di lta ste/ mdo'i sde dang/ dbyangs kyis bsnyad pa'i sde dang/ lung du bstan pa'i sde dang/ tshigs su bcad pa'i sde dang/ ched du brjod pa'i sde dang/ gleng gzhi'i sde dang/ rtogs pa brjod pa'i sde dang / de lta bu byung ba'i sde dang/ skyes pa'i rabs kyi sde dang/ shin tu rgyas pa'i sde dang/ rmad du byung ba'i chos kyi sde dang/ gtan la dbab par bstan pa'i sde gang dag thos shing bzung la bstan par byas pa la de dag las rnam grangs du mar rmugs pa dang/ gnyid rnam par smad cing/ rnam par skyon du bgrang ba dang/ rmugs pa dang gnyid spong ba bstod cing bsngags pa de dag rgya cher dbyangs kyis kha ton byed pa'am| gzhan dag la yang dag par ston tam/ don sems shing 'jal la rnam par rtog par byed pa'am/ phyogs su rnam par lta ba'am/ zla ba dang/ rgyu skar dang/ gza' dang/ skar ma dag la lta ba gtod par byed pa'am/ chus gdong 'khru bar byed na/ des de'i rmugs pa dang/ gnyid kyis kun nas dkris pa ma skyes pa de ni mi skyed la/ skyes pa ni sangs par 'gyur te/ de ltar na des sgrib par 'gyur ba'i chos de las yongs su sbyong bar byed pa yin no| /

【U2 由宴坐從餘四障及順四障法出】

【V1 問】

དེ་ལ࿒སྡུག་པས་སྒྲིབ་པར་འགྱུར་བའི་ཆོས་གང་དག་ལ་སེམས་ཡོངས་སུ་སྦྱོང་བར་བྱེད་ཅིང༌། ཇི་ལྟར་ཡོངས་སུ་སྦྱོང་བར་བྱེད་ཅེ་ན།

de la sdug pas sgrib par 'gyur ba'i chos gang dag la sems yongs su sbyong bar byed cing/ ji ltar yongs su sbyong bar byed ce na/

【V2 答】

【W1 答數】

སྨྲས་པ་སྒྲིབ་པར་འགྱུར་བའི་ཆོས་བཞི་པོ་འདོད་པ་ལ་འདུན་པ་དང༌། གནོད་སེམས་དང༌། རྒོད་པ་དང༌། འགྱོད་པ་དང༌། ཐེ་ཚོམ་དག་དང་དེ་དག་འདྲེན་པར་བྱེད་པའི་ཆོས་རྣམས་ལས་ཡོངས་སུ་སྦྱོང་བར་བྱེད་དོ། །འདོད་པ་ལ་འདུན་པའི་ཀུན་ནས་དཀྲིས་པ་སྐྱེས་པ་གསལ་བར་བྱ་བ་དང༌། མ་སྐྱེས་པ་ཐག་རིང་དུ་བྱས་པའི་ཕྱིར་སྐྱིལ་མོ་ཀྲུང་བཅས་ཏེ། ལུས་དྲང་པོར་བསྲངས་ནས་དྲན་པ་ཕྱོགས་པར་བཞག་སྟེ།

smras pa sgrib par 'gyur ba'i chos bzhi po 'dod pa la 'dun pa dang/ gnod sems dang/ rgod pa dang/ 'gyod pa dang/ the tshom dag dang de dag 'dren par byed pa'i chos rnams las yongs su sbyong bar byed do/ /'dod pa la 'dun pa'i kun nas dkris pa skyes pa gsal bar bya ba dang/ ma skyes pa thag ring du byas pa'i phyir skyil mo krung bcas te/ lus drang por bsrangs nas dran pa phyogs par bzhag ste/

【W2 答修相】

【X1 廣釋從貪欲蓋及順法出】

འདུག་ནས་རྣམ་པར་བསྔོས་པའམ། རྣམ་པར་རྣགས་པའམ། རྣམ་པར་འབུས་གཞིགས་པའམ། རྣམ་པར་བམ་པའམ། རྣམ་པར་ཟོས་པའམ། རྣམ་པར་དམར་བའམ། རྣམ་པར་འཐོར་བའམ། རུས་གོད་ངམ། ཀེང་རུས་སམ། རུས་པའི་ཀེང་རུས་སམ། ཏིང་ངེ་འཛིན་བཟང་པོའི་མཚན་མ་གང་ཡང་རུང་བ་དག་ཡིད་ལ་བྱེད་པའམ། དེས་འདོད་པ་ལ་འདོད་ཆགས་སྤང་བའམ༑ འདོད་པ་ལ་འདུན་པ་སྤང་བར་བྱ་བའི་ཕྱིར། འདི་ལྟ་སྟེ། མདོའི་སྡེ་དང༌། དབྱངས་ཀྱིས་བསྙད་པའི་སྡེ་དང༌། ལུང་དུ་བསྟན་པའི་སྡེ་དང༌། རྒྱས་པར་སྔ་མ་བཞིན་དུ་ཆོས་གང་དག་ཐོས་ཤིང་བཟུང་ལ་བསྟན་པར་བྱས་པའམ། ཁ་ཏོན་བྱ་བའམ། ཡིད་ཀྱིས་བརྟགས་པ་དང༌། མཐོང་བས་ཤིན་ཏུ་རྟོགས་པར་བྱེད་པ་དེ་དག་ལས་རྣམ་གྲངས་དུ་མར་འདོད་པ་ལ་འདོད་ཆགས་དང༌། འདོད་པ་ལ་འདུན་པ་དང༌། འདོད་པ་ལ་ཞེན་པ་དང༌། འདོད་པ་ལ་འཆུམས་པ་དང༌། འདོད་པ་ལ་ལྷག་པར་ཞེན་པ་ལ་རྣམ་པར་སྨད་པ་དང༌། རྣམ་པར་མི་སྙན་པར་བརྗོད་པ་དང༌། རྣམ་པར་སྐྱོན་དུ་བགྲང་བ་དང༌། འདོད་པ་ལ་འདོད་ཆགས་དང༌། འདོད་པ་ལ་འདུན་པ་སྤོང་བ་རྣམ་གྲངས་དུ་མར་བསྟོད་པ་དང༌། བསྔགས་པ་དང་རབ་ཏུ་བསྔགས་པའི་ཆོས་དེ་དག་དེ་ལྟར་འདུག་ནས་ཚུལ་བཞིན་དུ་ཡིད་ལ་བྱེད་པ་ཡིན་ཏེ། དེ་ལྟར་ན་དེ་འདོད་པ་ལ་འདུན་པའི་ཀུན་ནས་དཀྲིས་པ་མ་སྐྱེས་པ་མི་སྐྱེད་ཅིང༌། འདོད་པ་ལ་འདུན་པའི་ཀུན་ནས་དཀྲིས་པ་སྐྱེས་པ་དང་བྲལ་བར་འགྱུར་རོ། །

'dug nas rnam par bsngos pa'am/ rnam par rnags pa'am/ rnam par 'bus gzhigs pa'am/ rnam par bam pa'am/ rnam par zos pa'am/ rnam par dmar ba'am/ rnam par 'thor ba'am/ rus god ngam/ keng rus sam/ rus pa'i keng rus sam/ ting nge 'dzin bzang po'i mtshan ma gang yang rung ba dag yid la byed pa'am/ des 'dod pa la 'dod chags spang ba'am| 'dod pa la 'dun pa spang bar bya ba'i phyir/ 'di lta ste/ mdo'i sde dang/ dbyangs kyis bsnyad pa'i sde dang/ lung du bstan pa'i sde dang/ rgyas par snga ma bzhin du chos gang dag thos shing bzung la bstan par byas pa'am/ kha ton bya ba'am/ yid kyis brtags pa dang/ mthong bas shin tu rtogs par byed pa de dag las rnam grangs du mar 'dod pa la 'dod chags dang/ 'dod pa la 'dun pa dang/ 'dod pa la zhen pa dang/ 'dod pa la 'chums pa dang/ 'dod pa la lhag par zhen pa la rnam par smad pa dang/ rnam par mi snyan par brjod pa dang/ rnam par skyon du bgrang ba dang/ 'dod pa la 'dod chags dang/ 'dod pa la 'dun pa spong ba rnam grangs du mar bstod pa dang/ bsngags pa dang rab tu bsngags pa'i chos de dag de ltar 'dug nas tshul bzhin du yid la byed pa yin te/ de ltar na de 'dod pa la 'dun pa'i kun nas dkris pa ma skyes pa mi skyed cing/ 'dod pa la 'dun pa'i kun nas dkris pa skyes pa dang bral bar 'gyur ro/ /

【X2 攝釋從餘三蓋及順法出】

【Y1 先辨三障與初障有差別】

དེ་ལ་གནོད་སེམས་ལ་ཁྱད་པར་འདི་ཡོད་དེ། དེ་ལྟར་འདུག་ནས་བྱམས་པ་དང་ལྡན་པའི་སེམས་ཁོན་མེད་ལ། འགྲན་ཟླ་མེད་པ། གནོད་པ་མེད་པ། ཡངས་པ། རྒྱ་ཆེན་པོར་གྱུར་པ། མི་གཉིས་པ། ཚད་མེད་པ། ཤིན་ཏུ་བསྒོམས་པས་ཕྱོགས་སུ་མོས་ཏེ༑ ࿒ཁྱབ་པར་བྱས་ནས་བསྒྲུབས་ཏེ་གནས་པ་དང༌། དེ་བཞིན་དུ་གཉིས་པ་དང༌། དེ་བཞིན་དུ་གསུམ་པ་དང༌། དེ་བཞིན་དུ་བཞི་པ་དང༌། བླ་དང༌། འོག་དང༌། ཐད་ཀར་མཐའ་ཡས་པའི་འཇིག་རྟེན་ཐམས་ཅད་ཁྱབ་པར་བྱས་ནས་བསྒྲུབས་ཏེ་གནས་པ་ཡིན་ཏེ། ལྷག་མ་ནི་སྔ་མ་བཞིན་ནོ། །དེ་ལ་རྒོད་པ་དང་འགྱོད་པ་ལ་ནི་ཁྱད་པར་འདི་ཡོད་དེ། དེ་ལྟར་འདུག་ནས་སེམས་ནང་ཁོ་ནར་ཡང་དག་པར་འཇོག་པར་བྱེད་ཅིང༌། སྒྲུབ་པར་བྱེད་ལ་རྒྱུད་གཅིག་ཏུ་བྱེད་ཅིང་ཏིང་ངེ་འཛིན་དུ་བྱེད་པ་ཡིན་ཏེ། ལྷག་མ་ནི་སྔ་མ་བཞིན་ནོ། །དེ་ལ་ཐེ་ཚོམ་གྱི་སྒྲིབ་པ་ལ་ནི་ཁྱབ་པར་འདི་ཡོད་དེ། དེ་ལྟར་འདུག་ནས་ཅི་བདག་འདས་པའི་དུས་སུ་བྱུང་བར་གྱུར་ཏམ། འོན་ཏེ་བདག་འདས་པའི་དུས་སུ་མ་བྱུང་བར་གྱུར་པ་ཞིག་ཡིན། །བདག་འདས་པའི་དུས་སུ་ཅི་འདྲ་བར་འགྱུར། ཇི་ལྟ་བུར་གྱུར་པ་ཞིག་ཡིན། བདག་མ་འོངས་པའི་དུས་ན། ཅི་ཞིག་ཏུ་འགྱུར། མ་འོངས་པའི་དུས་ན་ཇི་ལྟ་བུ་ཞིག་ཏུ་འགྱུར། ཅི་ཞིག་ཡོད། ཅིར་འགྱུར། སེམས་ཅན་འདི་ག་ལས་འོངས། འདི་ནས་ཤི་འཕོས་ནས་ནི་གང་དུ་འགྲོ་བར་འགྱུར་ཞེས། འདས་པའི་དུས་ལ་ཚུལ་བཞིན་མ་ཡིན་པ་ཡིད་ལ་བྱེད་ཅིང༌། མ་འོངས་པ་དང་ད་ལྟར་བྱུང་བའི་དུས་ལ་ཡང་ཚུལ་བཞིན་མ་ཡིན་པ་ཡིད་ལ་མི་བྱེད་དེ༑ དེ་དེ་ལྟར་འདས་པའི་དུས་དང༌། མ་འོངས་པའི་དུས་དང༌། ད་ལྟར་བྱུང་བའི་དུས་ལ་ཚུལ་བཞིན་མ་ཡིན་པ་ཡིད་ལ་བྱེད་པ་སྤངས་ཤིང་ཚུལ་བཞིན་ཡིད་ལ་བྱེད་དོ། །དེས་ཆོས་ཙམ་དང༌། དངོས་པོ་ཙམ་དང༌། རྒྱུ་ཙམ་དང༌། འབྲས་བུ་ཙམ་དང༌། ཡོད་པའང་ཡོད་པར། མེད་པ་ཡང་མེད་པར་མཐོང་ཞིང༌། དངོས་པོ་མེད་པ་ལ་ཡང་སྒྲོ་འདོགས་པར་མི་བྱེད་ལ། དངོས་པོ་ཡོད་པ་ལ་ཡང་སྐུར་པ་འདེབས་པར་མི་བྱེད་ཅིང༌། འཇིགས་པར་མི་བྱེད་དེ། འདི་ལྟ་སྟེ། མི་རྟག་པ་དང༌། སྡུག་བསྔལ་བ་དང༌། སྟོང་པ་དང༌། བདག་མེད་པའི་ཆོས་ཡང་དག་པ་དག་ཀྱང་མི་རྟག་པ་དང༌། སྡུག་བསྔལ་བ་དང༌། སྟོང་པ་དང༌། བདག་མེད་པ་ཡང་དག་པའི་སྒོ་ནས་རབ་ཏུ་ཤེས་སོ། །དེ་དེ་ལྟར་ཚུལ་བཞིན་ཡིད་ལ་བྱེད་པ་ན། སངས་རྒྱས་ལ་ཡང་ནེམ་ནུར་མེད་ཅིང་ཐེ་ཚོམ་མེད་ལ། ཆོས་དང༌། དགེ་འདུན་དང༌། སྡུག་བསྔལ་དང༌། ཀུན་འབྱུང་བ་དང༌། འགོག་པ་དང༌། ལམ་དང༌། རྒྱུ་དང༌། རྒྱུས་བསྐྱེད་པའི་ཆོས་རྣམས་ལ་ཡང་ནེམ་ནུར་མེད་ཅིང༌། ཐེ་ཚོམ་མེད་པ་ཡིན་ཏེ། ལྷག་མ་ནི་སྔ་མ་བཞིན་ནོ། །

de la gnod sems la khyad par 'di yod de/ de ltar 'dug nas byams pa dang ldan pa'i sems khon med la/ 'gran zla med pa/ gnod pa med pa/ yangs pa/ rgya chen por gyur pa/ mi gnyis pa/ tshad med pa/ shin tu bsgoms pas phyogs su mos te| khyab par byas nas bsgrubs te gnas pa dang/ de bzhin du gnyis pa dang/ de bzhin du gsum pa dang/ de bzhin du bzhi pa dang/ bla dang/ 'og dang/ thad kar mtha' yas pa'i 'jig rten thams cad khyab par byas nas bsgrubs te gnas pa yin te/ lhag ma ni snga ma bzhin no/ /de la rgod pa dang 'gyod pa la ni khyad par 'di yod de/ de ltar 'dug nas sems nang kho nar yang dag par 'jog par byed cing/ sgrub par byed la rgyud gcig tu byed cing ting nge 'dzin du byed pa yin te/ lhag ma ni snga ma bzhin no/ /de la the tshom gyi sgrib pa la ni khyab par 'di yod de/ de ltar 'dug nas ci bdag 'das pa'i dus su byung bar gyur tam/ 'on te bdag 'das pa'i dus su ma byung bar gyur pa zhig yin/ /bdag 'das pa'i dus su ci 'dra bar 'gyur/ ji lta bur gyur pa zhig yin/ bdag ma 'ongs pa'i dus na/ ci zhig tu 'gyur/ ma 'ongs pa'i dus na ji lta bu zhig tu 'gyur/ ci zhig yod/ cir 'gyur/ sems can 'di ga las 'ongs/ 'di nas shi 'phos nas ni gang du 'gro bar 'gyur zhes/ 'das pa'i dus la tshul bzhin ma yin pa yid la byed cing/ ma 'ongs pa dang da ltar byung ba'i dus la yang tshul bzhin ma yin pa yid la mi byed de| de de ltar 'das pa'i dus dang/ ma 'ongs pa'i dus dang/ da ltar byung ba'i dus la tshul bzhin ma yin pa yid la byed pa spangs shing tshul bzhin yid la byed do/ /des chos tsam dang/ dngos po tsam dang/ rgyu tsam dang/ 'bras bu tsam dang/ yod pa'ang yod par/ med pa yang med par mthong zhing/ dngos po med pa la yang sgro 'dogs par mi byed la/ dngos po yod pa la yang skur pa 'debs par mi byed cing/ 'jigs par mi byed de/ 'di lta ste/ mi rtag pa dang/ sdug bsngal ba dang/ stong pa dang/ bdag med pa'i chos yang dag pa dag kyang mi rtag pa dang/ sdug bsngal ba dang/ stong pa dang/ bdag med pa yang dag pa'i sgo nas rab tu shes so/ /de de ltar tshul bzhin yid la byed pa na/ sangs rgyas la yang nem nur med cing the tshom med la/ chos dang/ dge 'dun dang/ sdug bsngal dang/ kun 'byung ba dang/ 'gog pa dang/ lam dang/ rgyu dang/ rgyus bskyed pa'i chos rnams la yang nem nur med cing/ the tshom med pa yin te/ lhag ma ni snga ma bzhin no/ /

【Y2 顯其為斷聽聞等句與初障同有】

དེ་ལ་གནོད་སེམས་ལ་ཡང་དེས་ཁོང་ཁྲོ་བ་དང༌། ཁོང་ཁྲོ་བའི་རྒྱུ་ལས་བརྩམས་ཏེ། དེ་དག࿒སྤང་བར་བྱ་བའི་ཕྱིར། ཆོས་གང་དག་ཐོས་ཤིང་བཟུང་ལ་ཞེས་བྱ་བ་རྒྱས་པར་སྔ་མ་བཞིན་དུ་བརྗོད་པར་བྱའོ། །རྒོད་པ་དང༌། འགྱོད་པ་ལ་ཡང་དེས་རྒོད་པ་དང༌། འགྱོད་པ་ལས་བརྩམས་ཏེ། དེ་སྤང་བར་བྱ་བའི་ཕྱིར་ཆོས་གང་དག་ཐོས་ཤིང་བཟུང་ལ་ཞེས་བྱ་བ་རྒྱས་པར་སྔ་མ་བཞིན་དུ་བརྗོད་པར་བྱའོ། །ཐེ་ཚོམ་ལ་ཡང་དེས་ཐེ་ཚོམ་ལས་བརྩམས་ཏེ། དེ་སྤང་བར་བྱ་བའི་ཕྱིར་ཆོས་གང་དག་ཐོས་ཤིང་བཟུང་ལ་ཞེས་བྱ་བ࿒རྒྱས་པར་སྔ་མ་བཞིན་དུ་བརྗོད་པར་བྱ་སྟེ། ལྷག་མ་ནི་སྔ་མ་བཞིན་ནོ། །

de la gnod sems la yang des khong khro ba dang/ khong khro ba'i rgyu las brtsams te/ de dag spang bar bya ba'i phyir/ chos gang dag thos shing bzung la zhes bya ba rgyas par snga ma bzhin du brjod par bya'o/ /rgod pa dang/ 'gyod pa la yang des rgod pa dang/ 'gyod pa las brtsams te/ de spang bar bya ba'i phyir chos gang dag thos shing bzung la zhes bya ba rgyas par snga ma bzhin du brjod par bya'o/ /the tshom la yang des the tshom las brtsams te/ de spang bar bya ba'i phyir chos gang dag thos shing bzung la zhes bya ba rgyas par snga ma bzhin du brjod par bya ste/ lhag ma ni snga ma bzhin no/ /

【U3 總結】

དེ་ལྟར་ན་དེས་འདོད་པ་ལ་འདུན་པ་དང༌། གནོད་སེམས་དང༌། རྨུགས་པ་དང༌། གཉིད་དང༌། རྒོད་པ་དང༌། འགྱོད་པ་དང༌། ཐེ་ཚོམ་གྱི་སྒྲིབ་པ་རྣམས་དང༌། དེ་དག་འདྲེན་པར་བྱེད་པའི་སྒྲིབ་པར་འགྱུར་བའི་ཆོས་རྣམས་ལས། སེམས་ཡོངས་སུ་སྦྱོང་བར་བྱེད་པ་ཡིན་ཏེ། དེའི་ཕྱིར་ཆགས་པ་དང༌། འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས། སེམས་ཡོངས་སུ་སྦྱོང་བར་བྱེད་ཅིང་ཞེས་བྱ་བ་གསུངས་སོ། །

de ltar na des 'dod pa la 'dun pa dang/ gnod sems dang/ rmugs pa dang/ gnyid dang/ rgod pa dang/ 'gyod pa dang/ the tshom gyi sgrib pa rnams dang/ de dag 'dren par byed pa'i sgrib par 'gyur ba'i chos rnams las/ sems yongs su sbyong bar byed pa yin te/ de'i phyir chags pa dang/ 'dug pa dag gis sgrib par 'gyur ba'i chos rnams las/ sems yongs su sbyong bar byed cing zhes bya ba gsungs so/ /

【T2 由自增上及世增上故出彼障法】

【U1 結前生後，總標其二】

དེ་ཡང་ཆོས་ཀྱི་དབང་དུ་བྱས་ཏེ་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་པ་དེ་བསྟན་པ་ཡིན་ནོ། །བདག་གི་དབང་དུ་བྱས་པ་དང༌། འཇིག་རྟེན་གྱི་དབང་དུ་བྱས་ནས། སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་པ་ཡང་ཡོད་དོ། །

de yang chos kyi dbang du byas te sgrib par 'gyur ba'i chos rnams las sems yongs su sbyong bar byed pa de bstan pa yin no/ /bdag gi dbang du byas pa dang/ 'jig rten gyi dbang du byas nas/ sgrib par 'gyur ba'i chos rnams las sems yongs su sbyong bar byed pa yang yod do/ /

【U2 別釋二】

【V1 自增上從順障法淨修其心】

དེ་ལ་བདག་གི་དབང་དུ་བྱས་པ་གང་ཞེ་ན། འདི་ལྟ་སྟེ། སྒྲིབ་པ་གང་ཡང་རུང་བ་ཞིག་སྐྱེས་པར་གྱུར་ན། སྐྱེས་མ་ཐག་ཏུ་སྒྲིབ་པ་དེ་སྐྱེས་པ་དེས། སེམས་ཉེ་བར་ཉོན་མོངས་པར་བྱེད་པ་དང༌། ཤེས་རབ་ཉམ་ཆུང་བར་བྱེད་པ་དང༌། དགེ་བའི་ཕྱོགས་ལ་གནོད་པར་བྱེད་པས་བདག་གིས་ཚུལ་དང་མཐུན་པ་མ་ཡིན་པར་རིག་ནས། ངོ་ཚ་བར་བྱེད་ཅིང་སྒྲིབ་པ་སྐྱེས་པ་དེ་དང་དུ་མི་ལེན་པར་སྤོང་བར་བྱེད། སེལ་བར་བྱེད། བྱང་བར་བྱེད་པ་སྟེ། དེ་ལྟར་ན་དེ་བདག་གི་དབང་དུ་བྱས་ནས། སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་པ་ཡིན་ནོ། །

de la bdag gi dbang du byas pa gang zhe na/ 'di lta ste/ sgrib pa gang yang rung ba zhig skyes par gyur na/ skyes ma thag tu sgrib pa de skyes pa des/ sems nye bar nyon mongs par byed pa dang/ shes rab nyam chung bar byed pa dang/ dge ba'i phyogs la gnod par byed pas bdag gis tshul dang mthun pa ma yin par rig nas/ ngo tsha bar byed cing sgrib pa skyes pa de dang du mi len par spong bar byed/ sel bar byed/ byang bar byed pa ste/ de ltar na de bdag gi dbang du byas nas/ sgrib par 'gyur ba'i chos rnams las sems yongs su sbyong bar byed pa yin no/ /

【V2 世增上從順障法淨修其心】

ཇི་ལྟར་ན་འཇིག་རྟེན་གྱི་དབང་དུ་བྱས་ནས། སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་པ་ཡིན་ཞེ་ན། འདི་ལ་དེའི་སྒྲིབ་པ་སྐྱེས་པའམ། སྐྱེ་བའི་དུས་ཉེ་བར་གནས་པར་གྱུར་པ་ན། འདི་སྙམ་དུ་སེམས་ཏེ། གལ་ཏེ་བདག་གི་སྒྲིབ་པ་མ་སྐྱེས་པ་སྐྱེས་པར་གྱུར་ན། བདག་སྟོན་པས་སྨད་པར་འགྱུར་ཞིང་ལྷ་རྣམས་དང་ཚངས་པ་མཚུངས་པར་སྤྱོད་པ་མཁས་པ་རྣམས་ཀྱིས་ཀྱང་ཆོས་ཉིད་ཀྱིས་རྣམ་པར་སྨད་པར་འགྱུར་རོ་སྙམ་ནས། འཇིག་རྟེན་ཁོ་ནའི་དབང་དུ་བྱས་ནས། སྒྲིབ་པ་མ་སྐྱེས་པ་མི་སྐྱེད་ཅིང་སྐྱེས་པ་སྤོང་བར་བྱེད་པ་སྟེ། དེ་ལྟར་ན་འཇིག་རྟེན་གྱི་དབང་དུ་བྱས་ནས། སྒྲིབ་པར་འགྱུར་བའི་ཆོས་རྣམས་པས་སེམས་ཡོངས་སུ་སྦྱོང་བར་བྱེད་པ་ཡིན་ནོ། །

ji ltar na 'jig rten gyi dbang du byas nas/ sgrib par 'gyur ba'i chos rnams las sems yongs su sbyong bar byed pa yin zhe na/ 'di la de'i sgrib pa skyes pa'am/ skye ba'i dus nye bar gnas par gyur pa na/ 'di snyam du sems te/ gal te bdag gi sgrib pa ma skyes pa skyes par gyur na/ bdag ston pas smad par 'gyur zhing lha rnams dang tshangs pa mtshungs par spyod pa mkhas pa rnams kyis kyang chos nyid kyis rnam par smad par 'gyur ro snyam nas/ 'jig rten kho na'i dbang du byas nas/ sgrib pa ma skyes pa mi skyed cing skyes pa spong bar byed pa ste/ de ltar na 'jig rten gyi dbang du byas nas/ sgrib par 'gyur ba'i chos rnams pas sems yongs su sbyong bar byed pa yin no/ /

【P2 廣初夜分】【Q1 解初夜經行宴坐等】

དེ་ལྟར་མཚན་མོའི་ཐུན་དང་པོ་ལ་ཡང་འཆགས་པ་དང༌། འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བའི་བར་དུ་བྱེད་ཅིང༌། སྒྲིབ་པར་འགྱུར་བའི་ཆོས་རྣམས་ལས། སེམས་ཡོངས་སུ་སྦྱངས་ནས༑ གནས་མལ་རིམ་གྲོ་བྱ་བ་དང༌། འཇིག་རྟེན་གྱི་ཆོ་ག་རྗེས་སུ་མཐུན་པར་བྱ་བའི་ཕྱིར། དེའི་འོག་ཏུ་གཙུག་ལག་ཁང་ནས་ཕྱིར་བྱུང་སྟེ། གཙུག་ལག་ཁང་གི་ཕྱི་རོལ་དུ་རྐང་པ་འཁྲུ་ཞིང༌། བཀྲུས་ནས་གཙུག་ལག་ཁང་གི་ནང་དུ་ཞུགས་ཏེ། འདི་ལྟར་གཉིད་ཀྱིས་བརྟ་བར་བྱ་བའི་འབྱུང་བ་ཆེན་པོ་རྣམས་བརྟ་བར་བྱ་བའི་ཕྱིར་ཉལ་བར་བྱེད་དོ། །ལུས་དེ་བརྟས་ན་དགེ་བའི་ཕྱོགས་ཀྱི་སྦྱོར་བ་རྒྱུན་ཏུ་ཆུད་པར་བྱ་བ་དང༌། རྟག་འགྲུས་སུ་བྱས་ལ་ཤིན་ཏུ་ལས་སུ་རུང་ཞིང༌། ཤིན་ཏུ་ཕན་པར་ཡང་འགྱུར་རོ། །

de ltar mtshan mo'i thun dang po la yang 'chags pa dang/ 'dug pa dag gis sgrib par 'gyur ba'i chos rnams las sems yongs su sbyong ba'i bar du byed cing/ sgrib par 'gyur ba'i chos rnams las/ sems yongs su sbyangs nas| gnas mal rim gro bya ba dang/ 'jig rten gyi cho ga rjes su mthun par bya ba'i phyir/ de'i 'og tu gtsug lag khang nas phyir byung ste/ gtsug lag khang gi phyi rol du rkang pa 'khru zhing/ bkrus nas gtsug lag khang gi nang du zhugs te/ 'di ltar gnyid kyis brta bar bya ba'i 'byung ba chen po rnams brta bar bya ba'i phyir nyal bar byed do/ /lus de brtas na dge ba'i phyogs kyi sbyor ba rgyun tu chud par bya ba dang/ rtag 'grus su byas la shin tu las su rung zhing/ shin tu phan par yang 'gyur ro/ /

【Q2 解右脇而臥】

ཅིའི་ཕྱིར་གློ་གཡས་པས་ཕབ་སྟེ་ཉལ་བར་བྱེད་ཅེ་ན། སྲོག་ཆགས་སེང་གེ་དང་ཆོས་མཐུན་པར་བྱ་བའི་ཕྱིར་ཏེ། འདིར་ནི་ཇི་སྟར་ཆོས་མཐུན་པ་ཡིན་ཞེ་ན། སྲོག་ཆགས་སེང་གེ་ནི་དུད་འགྲོའི་སྐྱེ་གནས་སུ་སྐྱེས་པའི་སྲོག་ཆགས་ཐམས་ཅད་ཀྱི་ནང་ན་རྩལ་ཆེ་བ་དང༌། གཟེངས་མཐོ་བ་དང༌། བརྟན་པས་ཕ་རོལ་གནོན་པ་བཞིན་དུ། དགེ་སློང་མི་ཉལ་བར་སྦྱོར་བའི་རྗེས་སུ་བརྩོན་པ་བརྩོན་འགྲུས་བརྩམས་ཤིང་གནས་པ་ཡང༌། རྩལ་ཆེ་བ་དང༌། གཟེངས་མཐོ་བ་དང༌། བརྟན་པས་ཕ་རོལ་གནོན་པ་ཡིན་པས། དེའི་ཕྱིར་སེང་གེ་བཞིན་དུ་ཉལ་བ་ནི་དེའི་ཚུལ་དང་མཐུན་པ་ཡིན་གྱི། ཡི་དྭགས་ཀྱི་ཉལ་སྟངས་དང༌། ལྷའི་ཉལ་སྟངས་དང༌། འདོད་པ་ལ་ལོངས་སྤྱོད་པ་དག་གི་ཉལ་སྟངས་ནི་དེ་ལྟ་མ་ཡིན་གྱི། འདི་ལྟར་དེ་དག་ཐམས་ཅད་ནི་ལེ་ལོ་ཅན་དང༌། བརྩོན་འགྲུས་ཞན་པ། སྟོབས་དང༌། ཕ་རོལ་གནོན་པ་ཆུང་བ་མ་ཡིན་པའི་ཕྱིར་རོ། །གཅིག་ཏུ་ན་གློ་གཡས་པས་སེང་གེ་བཞིན་དུ་ཉལ་བ་གང་ཡིན་པ་དེ་ནི་ཆོས་ཉིད་ཀྱིས་འདི་ལྟར་ལུས་དག་ལྷོད་པར་མི་འགྱུར་ཞིང་གཉིད་ལོག་ནས་ཡང་དྲན་པ་བརྗེད་པར་མི་འགྱུར་བ་དང༌། གཉིད་སྟུག་པོར་མི་འགྱུར་བ་དང་། རྨི་ལམ་ན་སྡིག་པ་རྨི་བར་མི་འགྱུར་བ་ཡིན་གྱི། དེ་ལྟ་མ་ཡིན་པར་ཉལ་ན་ནི་དེ་ལས་བཟློག་པའི་ཉེས་པ་ཐམས་ཅད་འབྱུང་བར་རིག་པར་བྱ་སྟེ། དེའི་ཕྱིར་གློ་གཡས་པས་ཕབ་ནས࿒རྐང་པ་རྐང་པའི་སྟེང་དུ་བཞག་སྟེ། ཉལ་བར་བྱེད་དོ་ཞེས་གསུངས་སོ། །

ci'i phyir glo g.yas pas phab ste nyal bar byed ce na/ srog chags seng ge dang chos mthun par bya ba'i phyir te/ 'dir ni ji star chos mthun pa yin zhe na/ srog chags seng ge ni dud 'gro'i skye gnas su skyes pa'i srog chags thams cad kyi nang na rtsal che ba dang/ gzengs mtho ba dang/ brtan pas pha rol gnon pa bzhin du/ dge slong mi nyal bar sbyor ba'i rjes su brtson pa brtson 'grus brtsams shing gnas pa yang/ rtsal che ba dang/ gzengs mtho ba dang/ brtan pas pha rol gnon pa yin pas/ de'i phyir seng ge bzhin du nyal ba ni de'i tshul dang mthun pa yin gyi/ yi dwags kyi nyal stangs dang/ lha'i nyal stangs dang/ 'dod pa la longs spyod pa dag gi nyal stangs ni de lta ma yin gyi/ 'di ltar de dag thams cad ni le lo can dang/ brtson 'grus zhan pa/ stobs dang/ pha rol gnon pa chung ba ma yin pa'i phyir ro/ /gcig tu na glo g.yas pas seng ge bzhin du nyal ba gang yin pa de ni chos nyid kyis 'di ltar lus dag lhod par mi 'gyur zhing gnyid log nas yang dran pa brjed par mi 'gyur ba dang/ gnyid stug por mi 'gyur ba dang / rmi lam na sdig pa rmi bar mi 'gyur ba yin gyi/ de lta ma yin par nyal na ni de las bzlog pa'i nyes pa thams cad 'byung bar rig par bya ste/ de'i phyir glo g.yas pas phab nas rkang pa rkang pa'i steng du bzhag ste/ nyal bar byed do zhes gsungs so/ /

【Q3 住光明想】

ཇི་ལྟར་ན་སྣང་བའི་འདུ་ཤེས་ཀྱིས་ཉལ་བར་བྱེད་པ་ཡིན་ཞེ་ན། དེས་སྣང་བའི་མཚན་མ་ལེགས་པར་ཤིན་ཏུ་བཟུང་ཞིང་ལེགས་པར་ཡིད་ལ་བྱས། ལེགས་པར་བསྟེན། ལེགས་པར་སོ་སོར་བརྟགས་ཏེ༑ དེ་དེ་ཉིད་ཡིད་ལ་བྱེད་བཞིན་དུ་དེ་འོད་དང་ལྡན་པའི་སེམས་ཀྱིས་ཉལ་བར་བྱེད་ཅིང༌། དེས་ན་དེ་གཉིད་ལོག་ན་ཡང་སེམས་ལ་མུན་པ་ཉིད་དུ་མི་འགྱུར་སྟེ། དེ་ལྟར་ན་སྣང་བའི་འདུ་ཤེས་ཀྱིས་ཉལ་བར་བྱེད་པ་ཡིན་ནོ། །

ji ltar na snang ba'i 'du shes kyis nyal bar byed pa yin zhe na/ des snang ba'i mtshan ma legs par shin tu bzung zhing legs par yid la byas/ legs par bsten/ legs par so sor brtags te| de de nyid yid la byed bzhin du de 'od dang ldan pa'i sems kyis nyal bar byed cing/ des na de gnyid log na yang sems la mun pa nyid du mi 'gyur ste/ de ltar na snang ba'i 'du shes kyis nyal bar byed pa yin no/ /

【Q4 正念】

ཇི་ལྟར་ན་དྲན་པས་ཉལ་བར་བྱེད་པ་ཡིན་ཞེ་ན། དེས་ཆོས་དགེ་བ་དོན་དང་ལྡན་པ་གང་དག་མཉན་པ་དང་བསམས་པ་དང༌། བསྒོམས་པའི་རྒྱུ་ལས་བྱུང་བའི་དྲན་པ་ཉལ་ཀའི་བར་དུ་རྗེས་སུ་འབྲང་བར་འགྱུར་ཞིང༌། དེས༌ན་དེ་གཉིད་ཀྱིས་ལོག་ན་ཡང་ཆོས་དེ་དག་གཉིད་མ་ལོག་པ་བཞིན་དུ་མངོན་པར་རྗོད་པར་བྱེད་ལ། ཆོས་དེ་དག་ཉིད་ལ་སེམས་དེ་ལན་མང་དུ་རྗེས་སུ་འཇུག་པར་བྱེད་དེ། དེ་ལྟར་ན་ཇི་ལྟར་དྲན་པས་དགེ་བའི་སེམས་སམ། ལུང་དུ་མ་བསྟན་པའི་སེམས་དྲན་པ་དེ་བཞིན་དུ་ཉལ་བར་བྱེད་པ་ཡིན་ཏེ། དེ་ལྟར་ན་དྲན་པས་ཉལ་བར་བྱེད་པ་ཡིན་ནོ། །

ji ltar na dran pas nyal bar byed pa yin zhe na/ des chos dge ba don dang ldan pa gang dag mnyan pa dang bsams pa dang/ bsgoms pa'i rgyu las byung ba'i dran pa nyal ka'i bar du rjes su 'brang bar 'gyur zhing/ desna de gnyid kyis log na yang chos de dag gnyid ma log pa bzhin du mngon par rjod par byed la/ chos de dag nyid la sems de lan mang du rjes su 'jug par byed de/ de ltar na ji ltar dran pas dge ba'i sems sam/ lung du ma bstan pa'i sems dran pa de bzhin du nyal bar byed pa yin te/ de ltar na dran pas nyal bar byed pa yin no/ /

【Q5 正知】

ཇི་ལྟར་ན་ཤེས་བཞིན་གྱིས་ཉལ་བར་བྱེད་པ་ཡིན་ཞེ་ན། དེ་ལྟར་ན་དྲན་པར་གྱུར་པ་སྟེ། གང་གི་ཚེ་ཉལ་བ་ན། ཉེ་བའི་ཉོན་མོངས་པ་གང་ཡང་རུང་བས་སེམས་ཀུན་ནས་ཉོན་མོངས་པར་གྱུར་ན། དེས་ཀུན་ནས་ཉོན་མོངས་པ་སྐྱེས་པ་དེ་ཉིད་ལེགས་པ་ཁོ་ནར་རབ་ཏུ་ཤེས་ཤིང༌། ད་དུང་མི་ལེན་པ་སྟོང་པར་བྱེད། རྟོག་པར་བྱེད། སེམས་ཕྱིར་ཟློག་པར་བྱེད་དེ། དེའི་ཕྱིར་ཤེས་བཞིན་དུ་ཉལ་བར་བྱེད་པ་ཞེས་བྱའོ། །

ji ltar na shes bzhin gyis nyal bar byed pa yin zhe na/ de ltar na dran par gyur pa ste/ gang gi tshe nyal ba na/ nye ba'i nyon mongs pa gang yang rung bas sems kun nas nyon mongs par gyur na/ des kun nas nyon mongs pa skyes pa de nyid legs pa kho nar rab tu shes shing/ da dung mi len pa stong par byed/ rtog par byed/ sems phyir zlog par byed de/ de'i phyir shes bzhin du nyal bar byed pa zhes bya'o/ /

【Q6 思惟起想】

【R1 釋想】

ཇི་ལྟར་ན་ལྡང་བ་ཁོ་ནའི་འདུ་ཤེས་ཡིད་ལ་བྱེད་བཞིན་དུ་ཉལ་བར࿒མི་བྱེད་ཅིང༌། དེ་བརྩོན་འགྲུས་ཀྱིས་ཡང་དག་པར་རབ་ཏུ་ཟིན་པའི་སེམས་སུ་བྱས་ནས། མྱུར་བ་མྱུར༌བ་ཐུམས་ཕྲས་ཀྱིས་ཉལ་བར་བྱེད་དེ། འདི་ལྟ་སྟེ་དཔེར་ན་དགོན་པའི་རི་དྭགས་བཞིན་དུ་རྣམ་པ་ཐམས་ཅད་ཀྱི་ཐམས་ཅད་དུ་གཉིད་ཀྱིས་ནོན་པ་ལ་སེམས་གཞོལ་བར་མི་བྱེད་ཅིང༌། དེ་ལ་འབབ་པར་མི་བྱེད། བབ་པར་མི་བྱེད་པ་དང༌། གཞན་ཡང་དེ་འདི་སྙམ་དུ་སེམས་ཏེ། ཨེ࿒མ་ཧོ་ཀྱེ་མ་བདག་གིས་སངས་རྒྱས་ཀྱིས་རྗེས་སུ་གནང་བའི་མི་ཉལ་བ་རྣམ་པ་ཐམས་ཅད་ཀྱིས་ཐམས་ཅད་དུ་བསྒྲུབ་པར་བྱའོ་སྙམ་ནས། དེས་དེ་བསྒྲུབ་པའི་ཕྱིར་ཤིན་ཏུ་འབད་པ་ཆེན་པོ་དང༌། མངོན་པར་བརྩོན་པའི་སྦྱོར࿒བས་མཐུན་པ་སྐྱེད་དེ། གནས་པར་བྱེད་པ་དང༌། གཞན་ཡང་དེ་འདི་སྙམ་དུ་སེམས་ཏེ། ཇི་ལྟར་བདག་གིས་དེད་མི་ཉལ་བ་དང་དགེ་བའི་ཆོས་རྣམས་བསྒོམ་པའི་ཕྱིར། མཁས་ཤིང་ལེ་ལོ་མེད་ལ། སྒྲུབ་ཕོད་པས་བརྩོན་འགྲུས་བརྩམས་ཏེ། གནས་བཞིན་དུ་སང་ནམ་ལངས་པའི་ནང་པར་ཡང་སྒྲུབ་ཕོད་པས། རྒྱ་ཆེར་བརྩོན་འགྲུས་བརྩམས་ཏེ་གནས་པར་བྱའོ་སྙམ་དུ་སེམས་པའོ། །

ji ltar na ldang ba kho na'i 'du shes yid la byed bzhin du nyal bar mi byed cing/ de brtson 'grus kyis yang dag par rab tu zin pa'i sems su byas nas/ myur ba myurba thums phras kyis nyal bar byed de/ 'di lta ste dper na dgon pa'i ri dwags bzhin du rnam pa thams cad kyi thams cad du gnyid kyis non pa la sems gzhol bar mi byed cing/ de la 'bab par mi byed/ bab par mi byed pa dang/ gzhan yang de 'di snyam du sems te/ e ma ho kye ma bdag gis sangs rgyas kyis rjes su gnang ba'i mi nyal ba rnam pa thams cad kyis thams cad du bsgrub par bya'o snyam nas/ des de bsgrub pa'i phyir shin tu 'bad pa chen po dang/ mngon par brtson pa'i sbyor bas mthun pa skyed de/ gnas par byed pa dang/ gzhan yang de 'di snyam du sems te/ ji ltar bdag gis ded mi nyal ba dang dge ba'i chos rnams bsgom pa'i phyir/ mkhas shing le lo med la/ sgrub phod pas brtson 'grus brtsams te/ gnas bzhin du sang nam langs pa'i nang par yang sgrub phod pas/ rgya cher brtson 'grus brtsams te gnas par bya'o snyam du sems pa'o/ /

【R2 辨三差別】

དེ་ལ་ལྡང་བའི་འདུ་ཤེས་གཅིག་གིས་ནི་གཉིད་སྡུག་པོར་མི་བྱེད་དེ། དེས་ནི་དེ་ལྡང་བའི་དུས་སུ་མྱུར་བ་མྱུར་བ་ཁོ་ནར་ལྡང་ཞིང་དུས་ལས་མི་ཡོལ་བར་སད་པར་ནུས་སོ། །ལྡང་བའི་འདུ་ཤེས་གཉིས་པས་ནི་སངས་རྒྱས་ཀྱིས་རྗེས་སུ་གནང་བའི་སེང་གེའི་ཉལ་སྟངས་ལས་ལྷག་ཆད་མེད་པར་ཉལ་བར་བྱེད་དོ། །ལྡང་བའི་འདུ་ཤེས་གསུམ་པས་ནི་འདུན་པ་རྒྱུན་མི་ཆད་པར་བྱེད་དོ། །བརྗེད་ངས་ན་ཡང་གོང་ནས་གོང་དུ་ཡང་དག་པར་བསྒྲུབ་པའི་ཕྱིར་རབ་ཏུ་བརྩོན་པར་བྱེད༌དོ། །དེ་ལྟར་ན་ལྡང་བ་ཁོ་ནའི་འདུ་ཤེས་ཡིད་ལ་བྱེད་བཞིན་དུ་ཉལ་བར་བྱེད་པ་ཡིན་ནོ། །

de la ldang ba'i 'du shes gcig gis ni gnyid sdug por mi byed de/ des ni de ldang ba'i dus su myur ba myur ba kho nar ldang zhing dus las mi yol bar sad par nus so/ /ldang ba'i 'du shes gnyis pas ni sangs rgyas kyis rjes su gnang ba'i seng ge'i nyal stangs las lhag chad med par nyal bar byed do/ /ldang ba'i 'du shes gsum pas ni 'dun pa rgyun mi chad par byed do/ /brjed ngas na yang gong nas gong du yang dag par bsgrub pa'i phyir rab tu brtson par byeddo/ /de ltar na ldang ba kho na'i 'du shes yid la byed bzhin du nyal bar byed pa yin no/ /

【P3 廣後夜分】

དེ་མཚན་མོའི་ཐུན་ཐ་མ་ལ་ཡང་མྱུར་བ་མྱུར་བ་ཁོ་ནར་སད་པར་བྱས་ནས། འཆག་པ་དང༌། འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས། སེམས་ཡོངས་སུ་སྦྱོང་བར་བྱེད་པ་ཡིན་ཏེ་ཞེས་བྱ་བ་ལ། མཚན་མོའི་ཐུན་ཐ་མ་ཞེས་བྱ་བ་ནི། ནམ་གྱི་ཐོ་རངས་ཀྱི་ཆ་ལས་མེལ་ཚེ་ཐུན་གཅིག་ལྷག་ཙམ་གང་ཡིན་པའོ། །དེ་ཡང་སྣང་བའི་འདུ་ཤེས་དང་དྲན་པ་དང་ཤེས་བཞིན་དང་ལྡན་པ་ཁོ་ནའི་འདུ་ཤེས་ཡིད་ལ་བྱེད་བཞིན་དུ་མཚན་མོའི་གུང་ཚིགས་ཀྱི་ཐུན་ལ་མེལ་ཚེ་ཐུན་གཅིག་ལྷག་ཙམ་གཉིད࿒བསད་བར་བྱས་ནས་གང་གི་ཚེ་ལྡང་བ་དེའི་རྨུགས་པ་དང་གཉིད࿒ཀྱི་ཀུན་ནས་བཀྲིས་པ་ཆེན་པོས་ཟིལ་གྱིས་ནོན་ཅིང༌། དེས་ལྡང་བ་ན་བུལ་བ་ཉིད་དམ། ཞེན་པ་ཉིད་དང༌། ལེ་ལོ་དང་སྙོམ་པར་འགྱུར་བ་མེད་ཅིང་ལྡང་བ་ལ་ལུས་ལས་སུ་རུང་བར་འགྱུར་རོ། །བུལ་བ་ཉིད་དང༌། ཞན་པ་ཉིད་དང༌། ལེ་ལོ་དང༌། སྙོམ་པ་དེ་དག་མེད་ན་བརྩལ་བ་ཙམ་ཉིད་ཀྱིས་མྱུར་བ་མྱུར་བ་ཁོ་ནར་ལྡང་བར་འགྱུར་རོ། །འཆག་པ་དང་འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་པ་ཡིན་ཏེ་ཞེས་བྱ་བ་ནི་སྔ་མ་བཞིན་དུ་རིག་པར་བྱ་སྟེ།

de mtshan mo'i thun tha ma la yang myur ba myur ba kho nar sad par byas nas/ 'chag pa dang/ 'dug pa dag gis sgrib par 'gyur ba'i chos rnams las/ sems yongs su sbyong bar byed pa yin te zhes bya ba la/ mtshan mo'i thun tha ma zhes bya ba ni/ nam gyi tho rangs kyi cha las mel tshe thun gcig lhag tsam gang yin pa'o/ /de yang snang ba'i 'du shes dang dran pa dang shes bzhin dang ldan pa kho na'i 'du shes yid la byed bzhin du mtshan mo'i gung tshigs kyi thun la mel tshe thun gcig lhag tsam gnyid bsad bar byas nas gang gi tshe ldang ba de'i rmugs pa dang gnyid kyi kun nas bkris pa chen pos zil gyis non cing/ des ldang ba na bul ba nyid dam/ zhen pa nyid dang/ le lo dang snyom par 'gyur ba med cing ldang ba la lus las su rung bar 'gyur ro/ /bul ba nyid dang/ zhan pa nyid dang/ le lo dang/ snyom pa de dag med na brtsal ba tsam nyid kyis myur ba myur ba kho nar ldang bar 'gyur ro/ /'chag pa dang 'dug pa dag gis sgrib par 'gyur ba'i chos rnams las sems yongs su sbyong bar byed pa yin te zhes bya ba ni snga ma bzhin du rig par bya ste/

【N2 samāsārthah略義don mdor bsdu ba】

【O1 結前問後】

དེ་ནི་རེ་ཞིག་ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་དེ་ཉིད་ཀྱི་རྣམ་པར་དབྱེ་བ་རྒྱས་པ་ཡིན་ནོ། །དོན་མདོར་བསྡུ་བ་གང་ཞེ་ན།

de ni re zhig nam gyi cha stod dang/ nam gyi cha smad la mi nyal bar sbyor ba'i rjes su brtson pa de nyid kyi rnam par dbye ba rgyas pa yin no/ /don mdor bsdu ba gang zhe na/

【O2 對問正釋】

【P1 明四種正所作事】

འདི་ལ་ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པའི་སྐྱེས་བུ་གང་ཟག་གིས་ཡང་དག་པར་བྱ་བ་ནི་རྣམ་པ་བཞི་སྟེ། བཞི་གང་ཞེ་ན། ཇི་སྲིད་དུ་མི་ཉལ་བ་དེ་སྲིད་དུ༌དགེ་བའི་ཕྱོགས་མི་སྤོང་ཞིང་། དགེ་བའི་ཆོས་བསྒོམ་པ་ལ་བརྩོན་པ་དང༌། རྒྱུན་དུ་ཆུད་པ་དང༌། རྟག་འགྲུས་སུ་བྱེད་པ་དང༌། དུས་སུ་ཉལ་བར་བྱེད་ཅིང་དུས་མ་ཡིན་པར་མི་ཉལ་བ་དང༌། ཉལ་ན་ཡང་ཀུན་ནས་ཉོན་མོངས་པ་མེད་པའི་སེམས་ཀྱིས་གཉིད་འདའ་བར་བྱེད་ཅིང༌། སེམས་ཀུན་ནས་ཉོན་མོངས་པར་མི་འགྱུར་བ་དང༌། དུས་སུ་སད་པར་འགྱུར་ཞིང༌། ལྡང་བའི་དུས་ལས་མི་ཡོལ་བ་སྟེ། ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པའི་སྐྱེས་བུ་གང་ཟག་གིས་ཡང་དག་པར་བྱ་བ་ནི་བཞི་པོ་དེ་དག་ཡིན་ནོ། །

'di la nam gyi cha stod dang/ nam gyi cha smad la mi nyal bar sbyor ba'i rjes su brtson pa'i skyes bu gang zag gis yang dag par bya ba ni rnam pa bzhi ste/ bzhi gang zhe na/ ji srid du mi nyal ba de srid dudge ba'i phyogs mi spong zhing / dge ba'i chos bsgom pa la brtson pa dang/ rgyun du chud pa dang/ rtag 'grus su byed pa dang/ dus su nyal bar byed cing dus ma yin par mi nyal ba dang/ nyal na yang kun nas nyon mongs pa med pa'i sems kyis gnyid 'da' bar byed cing/ sems kun nas nyon mongs par mi 'gyur ba dang/ dus su sad par 'gyur zhing/ ldang ba'i dus las mi yol ba ste/ nam gyi cha stod dang/ nam gyi cha smad la mi nyal bar sbyor ba'i rjes su brtson pa'i skyes bu gang zag gis yang dag par bya ba ni bzhi po de dag yin no/ /

【P2 引前廣文次第屬當】

【Q1 次第屬當四所作】

【R1 通明晝日及夜初分經行宴坐】

བཅོམ་ལྡན་འདས་ཀྱིས་ཀྱང་ཡང་དག་པར་བྱ་བ་བཞི་པོ་དེ་དག་ལས་བརྩམས་ནས། ཉན་ཐོས་རྣམས་ལས་ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་བསྟན་ཏོ། །ཇི་ལྟར་ན་བསྟན་ཞེ་ན། ཉིན་མོ་འཆག་པ་དང༌། འདུག་པ་དག་གིས་སྒྲིབ་པར་འགྱུར་བའི་ཆོསརྣམས་ལས་སེམས་ཡོངས་སུ་སྦྱོང་བར་བྱེད་ཅིང༌། མཚན་མོའི་ཐུན་དང་པོ་ལ་ཡང་འཆག་པ་དང་འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་ལ། ཞེས་གང་གསུངས་པ་དེས་ནི། རེ་ཞིག་འདི་ལྟ་སྟེ། ཇི་སྲིད་དུ་མི་ཉལ་བ་དེ་སྲིད་དུ་དགེ་བའི་ཕྱོགས་མི་སྤོང་ཞིང༌། དགེ་བའི་ཆོས་བསྒོམ་པ་ལ་བརྩོན་ཞིང་རྒྱུན་དུ་ཆུད་པ་པ་དང༌། རྟག་འགྲུས་སུ་བྱེད་པ་ཞེས་བྱ་བ་ཡང་དག་པར་བྱ་བ་དང་པོ་བསྟན་ཏོ། །

bcom ldan 'das kyis kyang yang dag par bya ba bzhi po de dag las brtsams nas/ nyan thos rnams las nam gyi cha stod dang/ nam gyi cha smad la mi nyal bar sbyor ba'i rjes su brtson pa bstan to/ /ji ltar na bstan zhe na/ nyin mo 'chag pa dang/ 'dug pa dag gis sgrib par 'gyur ba'i chosarnams las sems yongs su sbyong bar byed cing/ mtshan mo'i thun dang po la yang 'chag pa dang 'dug pa dag gis sgrib par 'gyur ba'i chos rnams las sems yongs su sbyong bar byed la/ zhes gang gsungs pa des ni/ re zhig 'di lta ste/ ji srid du mi nyal ba de srid du dge ba'i phyogs mi spong zhing/ dge ba'i chos bsgom pa la brtson zhing rgyun du chud pa pa dang/ rtag 'grus su byed pa zhes bya ba yang dag par bya ba dang po bstan to/ /

【R2-3 並是初夜觀行中文】

ཡོངས་སུ་སྦྱངས་ནས་དེའི་འོག་ཏུ་གཙུག་ལག་ཁང་ནས་ཕྱིར་བྱུང་སྟེ། གཙུག་ལག་ཁང་གི་ཕྱི་རོལ་དུ་རྐང་པ་བཀྲུས་ནས། གཙུག་ལག་ཁང་གི་ནང་དུ་ཞུགས་ཏེ། གློ་གཡས་པས་ཕབ་ནས་རྐང་པ་རྐང་པའི་སྟེང་དུ་བཞག་སྟེ་ཉལ་བར་བྱེད་དོ་ཞེས་གང་གསུངས་པ་དེས་ནི་འདི་ལྟ་སྟེ། དུས་སུ་ཉལ་བར་བྱེད་ཅིང་དུས་སུ་མ་ཡིན་པར་མི་ཉལ་བ་ཞེས་བྱ་བ་ཡང་དག་པར་བྱ་བ་གཉིས་པ་བསྟན་ཏོ། །

yongs su sbyangs nas de'i 'og tu gtsug lag khang nas phyir byung ste/ gtsug lag khang gi phyi rol du rkang pa bkrus nas/ gtsug lag khang gi nang du zhugs te/ glo g.yas pas phab nas rkang pa rkang pa'i steng du bzhag ste nyal bar byed do zhes gang gsungs pa des ni 'di lta ste/ dus su nyal bar byed cing dus su ma yin par mi nyal ba zhes bya ba yang dag par bya ba gnyis pa bstan to/ /

སྣང་བའི་འདུ་ཤེས་དང༌། དྲན་པ་དང་ཤེས་བཞིན་དང༌། ལྡང་བ་ཁོ་ནའི་འདུ་ཤེས་ཡིད་ལ་བྱེད་བཞིན་དུ་ཉལ་བར་བྱེད་པ་དང་ཞེས་གང་གསུངས་པ་དེས་ནི་འདི་ལྟ་སྟེ། ཉལ་ན་ཡང་ཀུན་ནས་ཉོན་མོངས་པ་མེད་པའི་སེམས་ཀྱིས་གཉིད་འདའ་བར་བྱེད་ཅིང༌། སེམས་ཀུན་ནས་ཉོན་མོངས་པར་མི་འགྱུར་བ་ཞེས་བྱ་བ་ཡང་དག་པར་བྱ་བ་གསུམ་པ་བསྟན་ཏོ། །

snang ba'i 'du shes dang/ dran pa dang shes bzhin dang/ ldang ba kho na'i 'du shes yid la byed bzhin du nyal bar byed pa dang zhes gang gsungs pa des ni 'di lta ste/ nyal na yang kun nas nyon mongs pa med pa'i sems kyis gnyid 'da' bar byed cing/ sems kun nas nyon mongs par mi 'gyur ba zhes bya ba yang dag par bya ba gsum pa bstan to/ /

【R4 所作是其後夜】

དེ་མཚན་མོའི་ཐུན་ཐ་མ་ལ་ཡང་མྱུར་བ་མྱུར་བ་ཁོ་ནར་སད་པར་བྱས་ནས། འཆག་པ་དང་འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་པ་ཡིན་ཏེ་ཞེས་གང་གསུངས་པ་དེས་ནི། འདི་ལྟ་སྟེ། དུས་སུ་སད་པར་འགྱུར་ཞིང༌། ལྡང་བའི་དུས་ལས་མི་ཡོལ་བ་སྟེ་ཞེས་ཡང་དག་པར་བྱ་བ་བཞི་པ་བསྟན་ཏོ། །

de mtshan mo'i thun tha ma la yang myur ba myur ba kho nar sad par byas nas/ 'chag pa dang 'dug pa dag gis sgrib par 'gyur ba'i chos rnams las sems yongs su sbyong bar byed pa yin te zhes gang gsungs pa des ni/ 'di lta ste/ dus su sad par 'gyur zhing/ ldang ba'i dus las mi yol ba ste zhes yang dag par bya ba bzhi pa bstan to/ /

【Q2-3 別約第三、第四所作指當前文】

དེ་ལ་སྣང་བའི་འདུ་ཤེས་དང༌། དྲན་པ་དང་ཤེས་བཞིན་དང༌། ལྡང་བ་ཁོ་ནའི་འདུ་ཤེས་ཡིད་ལ་བྱེད་བཞིན་དུ་ཉལ་བར་བྱེད་པ་དང་ཞེས་གང་གསུངས་པ་དེས་ནི། རྒྱུ་གཉིས་ཀྱིས་ནི་ཀུན་ནས་ཉོན་མོངས་པ་མེད་པའི་སེམས་ཀྱིས་གཉིད་འདའ་བར་བྱེད་པ་ཡིན་ཏེ། འདི་ལྟ་སྟེ། དྲན་པ་དང་ཤེས་བཞིན་གྱིས་སོ། །ཡང་རྒྱུ་གཉིས་ཀྱིས་ནི་དུས་སུ་དེ་སད་པར་འགྱུར་ཞིང༌། ལྡང་བའི་དུས་ལས་མི་ཡོལ་བར་འགྱུར་ཏེ། འདི་ལྟ་སྟེ། སྣང་བའི་འདུ་ཤེས་དང༌། ལྡང࿒བའི་འདུ་ཤེས་ཀྱིས་སོ། །ཇི་ལྟ་ཞེ་ན། དེ་ལ་དྲན་པས་ནི་དགེ་བའི་དམིགས་པ་ཡོངས་སུ་བཟུང་སྟེ་ཉལ་བར་བྱེད་ལ་ཤེས་བཞིན་གྱིས་ནི་དགེ་བའི་དམིགས་པ་དེ་ལས་ཉམས་ཤིང༌། སེམས་ཀུན་ནས་ཉོན་མོངས་པར་གྱུར་པ་ན། མྱུར་བ་མྱུར་བ་ཁོ་ནར་ཡང་དག་པར་རབ་ཏུ་ཤེས་པར་བྱ་བའི་ཕྱིར་ཏེ། དེ་ལྟར་ན་རྒྱུ་དེ་གཉིས་ཀྱིས་ནི་ཀུན་ནས་ཉོན་མོངས་པ་མེད་པའི་སེམས་ཀྱིས་ཉལ་བར་བྱེད་པ་ཡིན་ནོ། །དེ་ལ་སྣང་བའི་འདུ་ཤེས་དང༌། ལྡང་བ་ཁོ་ནའི་འདུ་ཤེས་ཀྱིས་ནི་གཉིད་སྟུག་པོར་མི་ཉལ་བ་དང༌། དེའི་གཉིད་ཀྱིས་ཀུན་ནས་དཀྲིས་པ་དེ་ཡུན་རིང་དུ་འགྲོ་བར་མི་འགྱུར་བའི་ཕྱིར࿒རོ། །དེ་ལྟར་རྒྱུ་དེ་གཉིས་ཀྱིས་ནི་དེ་དུས་སུ་སད་པར་འགྱུར་ཞིང་ལྡང་བའི་དུས་ལས་མི་ཡོལ་བར་འགྱུར་རོ། །

de la snang ba'i 'du shes dang/ dran pa dang shes bzhin dang/ ldang ba kho na'i 'du shes yid la byed bzhin du nyal bar byed pa dang zhes gang gsungs pa des ni/ rgyu gnyis kyis ni kun nas nyon mongs pa med pa'i sems kyis gnyid 'da' bar byed pa yin te/ 'di lta ste/ dran pa dang shes bzhin gyis so/ /yang rgyu gnyis kyis ni dus su de sad par 'gyur zhing/ ldang ba'i dus las mi yol bar 'gyur te/ 'di lta ste/ snang ba'i 'du shes dang/ ldang ba'i 'du shes kyis so/ /ji lta zhe na/ de la dran pas ni dge ba'i dmigs pa yongs su bzung ste nyal bar byed la shes bzhin gyis ni dge ba'i dmigs pa de las nyams shing/ sems kun nas nyon mongs par gyur pa na/ myur ba myur ba kho nar yang dag par rab tu shes par bya ba'i phyir te/ de ltar na rgyu de gnyis kyis ni kun nas nyon mongs pa med pa'i sems kyis nyal bar byed pa yin no/ /de la snang ba'i 'du shes dang/ ldang ba kho na'i 'du shes kyis ni gnyid stug por mi nyal ba dang/ de'i gnyid kyis kun nas dkris pa de yun ring du 'gro bar mi 'gyur ba'i phyir ro/ /de ltar rgyu de gnyis kyis ni de dus su sad par 'gyur zhing ldang ba'i dus las mi yol bar 'gyur ro/ /

【N3 結廣略】

དེ་ནི་ནམ་གྱི་ཆ་སྟོད་དང༌། །ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པའི་དོན་མདོར་བསྡུས་པ་ཡིན་ཏེ། རྣམ་པར་དབྱེ་བ་རྒྱས་པར་སྔ་མ་གང་ཡིན་པ་དང༌། དོན་མདོར་བསྡུས་པ་འདི་གང་ཡིན་པ་དེ་ནི་ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་ཉིད་ཅེས་བྱའོ།། །།

de ni nam gyi cha stod dang/ /nam gyi cha smad la mi nyal bar sbyor ba'i rjes su brtson pa'i don mdor bsdus pa yin te/ rnam par dbye ba rgyas par snga ma gang yin pa dang/ don mdor bsdus pa 'di gang yin pa de ni nam gyi cha stod dang/ nam gyi cha smad la mi nyal bar sbyor ba'i rjes su brtson pa nyid ces bya'o// //

【L8 saṁprajñanadvihāritā正知而住śes bshin du syod ñid】

【M1 初廣】【N1 列九門】

࿒ཉན་ཐོས་ཀྱི་ས་བམ་པོ་ལྔ་པ།

nyan thos kyi sa bam po lnga pa/

ཤེས་བཞིན་དུ་སྤྱོད་པ་ཉིད་གང་ཞེ་ན། འདི་ལྟར་འདི་ན་ལ་ལ་འགྲོ་བ་དང༌། ལྡོག་པ་ལ་ཤེས་བཞིན་དུ་སྤྱོད་པར་བྱེད་པ་དང༌། ཆུང་ཟད་བལྟས་པ་དང༌། རྣམ་པར་བལྟས་པ་དང༌། བསྐུམ་པ་དང༌། བརྐྱང་བ་དང༌། སྣམ་སྦྱར་དང༌། ཆོས་གོས་དང༌། ལྷུང་བཟེད་འཆང་བ་དང༌། ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་དང༌། སོང་བ་དང༌། སྡོད་པ་དང༌། འདུག་པ་དང༌། ཉལ་བ་དང༌། མི་ཉལ་བ་དང༌། སྨྲ་བ་དང༌། མི་སྨྲ་བ་དང༌། གཉིད་ཀྱིས་སྙོམ་པ་བསང་བ་ལ་ཡང་ཤེས་བཞིན་དུ་སྤྱོད་པ་ཡིན་ནོ། །

shes bzhin du spyod pa nyid gang zhe na/ 'di ltar 'di na la la 'gro ba dang/ ldog pa la shes bzhin du spyod par byed pa dang/ chung zad bltas pa dang/ rnam par bltas pa dang/ bskum pa dang/ brkyang ba dang/ snam sbyar dang/ chos gos dang/ lhung bzed 'chang ba dang/ zos pa dang/ 'thungs pa dang/ 'chos pa dang/ myangs pa dang/ song ba dang/ sdod pa dang/ 'dug pa dang/ nyal ba dang/ mi nyal ba dang/ smra ba dang/ mi smra ba dang/ gnyid kyis snyom pa bsang ba la yang shes bzhin du spyod pa yin no/ /

【N2 廣解】

【O1 解abhikramapratikrama往還'go ba dan ldog pa】

【P1 先作三問】

དེ་ལ་འགྲོ་བ་ནི་གང༌། ལྡོག་པ་ནི་གང༌། འགྲོ་བ་དང༌། ལྡོག་པ་ལ་ཤེས་བཞིན་དུ་སྤྱོད་པ་ཉིད་གང་ཞེ་ན།

de la 'gro ba ni gang/ ldog pa ni gang/ 'gro ba dang/ ldog pa la shes bzhin du spyod pa nyid gang zhe na/

【P2 答中有三】

【Q1 答辨二往還之義】【R1 往】

དེ་ལ་འགྲོ་བ་ནི་འདི་ལྟར་འདི་ན་ལ་ལ་གྲོང་ངམ། གྲོང་གཞན་ནམ། ཁྱིམ་མམ། ཁྱིམ་གཞན་ནམ། གཙུག་ལག་ཁང་ངམ། གཙུག་ལག་ཁང་གཞན་དུ་ཕར་འགྲོ་བའོ། །

de la 'gro ba ni 'di ltar 'di na la la grong ngam/ grong gzhan nam/ khyim mam/ khyim gzhan nam/ gtsug lag khang ngam/ gtsug lag khang gzhan du phar 'gro ba'o/ /

【R2 還】

དེ་ལ་ལྡོག་པ་ནི་འདི་ལྟར་འདི་ན་ལ་ལ་གྲོང་ངམ། གྲོང་གཞན་ནམ། ཁྱིམ་མམ། ཁྱིམ་གཞན་ནམ། གཙུག་ལག་ཁང་ངམ། གཙུག་ལག་ཁང་གཞན་ནས་ཕྱིར་ལྡོག་པའོ། །

de la ldog pa ni 'di ltar 'di na la la grong ngam/ grong gzhan nam/ khyim mam/ khyim gzhan nam/ gtsug lag khang ngam/ gtsug lag khang gzhan nas phyir ldog pa'o/ /

【Q2 解往還正知而住】

【R1 立四句】

དེ་ལ་ཤེས་བཞིན་དུ་སྤྱོད་པ་ཉིད་ནི་གང་གིས་འགྲོ་བ་ན་ཡང་འགྲོའོ་སྙམ་དུ་ཡང་དག་པ་ཁོ་ནར་རབ་ཏུ་ཤེས་པ་དང༌། ལྡོག་པ་ན་ཡང་ལྡོག་གོ་སྙམ་དུ་ཡང་དག་པ་ཁོ་ནར་རབ་ཏུ་ཤེས་པ་དང༌། འདིར་ནི་བདག་འགྲོ་བར་བྱ་བ་ཡིན་ནོ། །འདིར་ནི་འགྲོ་བར་བྱ་བ་མ་ཡིན་ནོ་ཞེས་ཡང་དག་པ་ཁོ་ནར་རབ་ཏུ་ཤེས་པ་དང༌། འདིར་ནི་བདག་གི་འགྲོ་བར་བྱ་བའི་དུས་ཡིན་ནོ། །འདི་ནི༌འགྲོ་བར་བྱ་བའི་དུས་མ་ཡིན་ནོ་ཞེས་ཡང་དག་པ་ཁོ་ནར་རབ་ཏུ་ཤེས་པ་དང༌། བདག་འགྲོ་བ་ན་འདི་དང࿒འདི་ལྟར་ནི་འགྲོ་བར་བྱའོ། །འདི་དང࿒འདི་ལྟར་ནི་འགྲོ་བར་མི་བྱའོ་ཞེས་ཡང་དག་པ་ཁོ་ནར་རབ་ཏུ་ཤེས་པ་གང་ཡིན་པ་དེ་ནི། དེའི་ཤེས་བཞིན་ཞེས་བྱའོ། །

de la shes bzhin du spyod pa nyid ni gang gis 'gro ba na yang 'gro'o snyam du yang dag pa kho nar rab tu shes pa dang/ ldog pa na yang ldog go snyam du yang dag pa kho nar rab tu shes pa dang/ 'dir ni bdag 'gro bar bya ba yin no/ /'dir ni 'gro bar bya ba ma yin no zhes yang dag pa kho nar rab tu shes pa dang/ 'dir ni bdag gi 'gro bar bya ba'i dus yin no/ /'di ni'gro bar bya ba'i dus ma yin no zhes yang dag pa kho nar rab tu shes pa dang/ bdag 'gro ba na 'di dang 'di ltar ni 'gro bar bya'o/ /'di dang 'di ltar ni 'gro bar mi bya'o zhes yang dag pa kho nar rab tu shes pa gang yin pa de ni/ de'i shes bzhin zhes bya'o/ /

【R2 以四句重釋前四句】

དེ་ཤེས་བཞིན་དེ་དང་ལྡན་པས་གལ་ཏེ་འགྲོ་བ་ན་འགྲོའོ་ཞེས་བྱ་བར་ཡང་དག་པ་ཁོ་ནར་རབ་ཏུ་ཤེས་ཤིང༌། དེ་གང་དུ་འགྲོ་བར་བྱ་བ་དེར་འགྲོ་བ་དང༌། དུས་སུ་འགྲོ་ཞིང་དུས་མ་ཡིན་པར་མི་འགྲོ་བ་དང༌། ཇི་ལྟར་འགྲོ་བར་བྱ་བའི་སྤྱོད་ཡུལ་དང༌། སྤྱོད་པ་དང༌། ཆོ་ག་དང༌། སྤྱོད་ལམ་བརྟགས་པས་དེ་ལྟ་བུས་དེ་ལྟར་འགྲོ་བར་བྱེད་པ་གང་ཡིན་པ་

de shes bzhin de dang ldan pas gal te 'gro ba na 'gro'o zhes bya bar yang dag pa kho nar rab tu shes shing/ de gang du 'gro bar bya ba der 'gro ba dang/ dus su 'gro zhing dus ma yin par mi 'gro ba dang/ ji ltar 'gro bar bya ba'i spyod yul dang/ spyod pa dang/ cho ga dang/ spyod lam brtags pas de lta bus de ltar 'gro bar byed pa gang yin pa

【Q3 釋已結】

དེ་ནི་དེའི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

de ni de'i shes bzhin du spyod pa nyid ces bya'o/ /

【O2 ālokitavyāvalokita覩瞻cuṅ zad bltas pa daṅ rnams par bltas pa】

【P1 總說】

〔藏譯無〕

[〔藏譯無〕]

【P2 別釋】

【Q1 覩】

དེ་སྔར་ཡོངས་སུ་བསྟན་པའི་གནས་རྣམས་སུ་འགྲོ་བ་དང་ལྡོག་པ་དང༌། བློ་སྔོན་དུ་མ་བཏང་བ་དང༌། བརྩལ་བ་སྔོན་དུ་མ་བཏང་བ་དང༌། འདུན་པ་སྔོན་དུ་མ་བཏང་བར་བར་མ་དོར་མིག་གིས་གཟུགས་རྣམས་མཐོང་བ་གང་ཡིན་པ་དེ་ནི་ཆུང་ཟད་བལྟས་པ་ཞེས་བྱའོ། །

de sngar yongs su bstan pa'i gnas rnams su 'gro ba dang ldog pa dang/ blo sngon du ma btang ba dang/ brtsal ba sngon du ma btang ba dang/ 'dun pa sngon du ma btang bar bar ma dor mig gis gzugs rnams mthong ba gang yin pa de ni chung zad bltas pa zhes bya'o/ /

【Q2 瞻】

དེ་དག་ཏུ་འགྲོ་བ་དང༌། ལྡོག་པ་ན་བློ་སྔོན་དུ་བཏང་བ་དང༌། བརྩལ་བ་སྔོན་དུ་བཏང་བ་དང༌། འདུན་པ་སྔོན་དུ་བཏང་སྟེ། མིག་གིས་འདི་ལྟ་སྟེ། རྒྱལ་པོ་དག་གམ། བློན་པོ་ཆེན་པོ་དག་གམ། གྲོང་རྡལ་གྱི་མི་དག་གམ། ལྗོངས་ཀྱི་མི་དག་གམ། བྲམ་ཟེ་དག་གམ། ཁྱིམ་བདག་དག་གམ། ཕྱུག་པོ་དག་གམ། ཚོང་དཔོན་དག་གམ༑ དེད་དཔོན་དག་གམ། དེ་ལས་གཞན་པའི་ཕྱི་རོལ་གྱི་ཁང་ཁྱིམ་དག་གམ༑ ཡང་ཏོག་དག་གམ། གནས་ཁང་དག་གམ། ཁང་བཟངས་དག་གམ༑ པུ་ཤུའི་སྟེང࿒དག་གམ་གཞན་ཡང་འཇིག་རྟེན་གྱི་སྣ་ཚོགས་ཀྱི་གཟུགས་དག་མཐོང་བ་གང་ཡིན་པ་དེ་ནི་རྣམ་པར་བལྟས་པ་ཞེས་བྱའོ། །

de dag tu 'gro ba dang/ ldog pa na blo sngon du btang ba dang/ brtsal ba sngon du btang ba dang/ 'dun pa sngon du btang ste/ mig gis 'di lta ste/ rgyal po dag gam/ blon po chen po dag gam/ grong rdal gyi mi dag gam/ ljongs kyi mi dag gam/ bram ze dag gam/ khyim bdag dag gam/ phyug po dag gam/ tshong dpon dag gam| ded dpon dag gam/ de las gzhan pa'i phyi rol gyi khang khyim dag gam| yang tog dag gam/ gnas khang dag gam/ khang bzangs dag gam| pu shu'i steng dag gam gzhan yang 'jig rten gyi sna tshogs kyi gzugs dag mthong ba gang yin pa de ni rnam par bltas pa zhes bya'o/ /

【Q3 覩瞻正知而住】

ཅུང་ཟད་བལྟས་པའམ། རྣམ་པར་བལྟས་པ་དག་རང་གི་མཚན་ཉིད་ཀྱི་སྒོ་ནས་ཡང་དག་པ་ཁོ་ནར་རབ་ཏུ་ཤེས་པ་དང༌། ཅུང་ཟད་བལྟ་བར་བྱ་བ་གང་ཡིན་པ་དང་རྣམ་པར་བལྟ་བར་བྱ་བ་གང་ཡིན་པ་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་དང༌། གང་གི་ཚེ་ཅུང་ཟད་བལྟ་བར་བྱ་བ་དང༌། གང་གི་ཚེ་རྣམ་པར་བལྟ་བར་བྱ་བ་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་དང༌། ཇི་ལྟར་ཅུང་ཟད་བལྟ་བར་བྱ་བ་དང༌། ཇི་ལྟར་རྣམ་པར་བལྟ་བར་བྱ་བ་དེ་ཡང༌། ཡང་དག་པ་ཁོ་ནར་རབ་ཏུ་ཤེས་པ་གང་ཡིན་པ་དེ་ནི་དེའི་ཤེས་བཞིན་ཞེས་བྱའོ། །དེ་ཤེས་བཞིན་དེ་དང་ལྡན་པས། ཅུང་ཟད་ལྟ་བར་བྱེད་པ་དང༌། རྣམ་པར་ལྟ་བར་བྱེད་པ་ན། གལ་ཏེ་ཅུང་ཟད་ལྟ་བར་བྱེད་པ་དང༌། རྣམ་པར་ལྟ་བར་བྱེད་དོ་ཞེས་ཡང་དག་པ་ཁོ་ནར་རབ་ཏུ་ཤེས་ཤིང༌། ཅུང་ཟད་བལྟ་བར་བྱ་བ་གང་ཡིན་པ་དང༌། རྣམ་པར་བལྟ་བར་བྱ་བ་གང་ཡིན་པ་དེ་ལ་ཅུང་ཟད་ལྟ་བར་བྱེད་ཅིང༌། རྣམ་པར་ལྟ་བར་བྱེད་པ་དང༌། གང་གི་ཚེ་ཅུང་ཟད་བལྟ་བར་བྱ་བ་དང༌། རྣམ་པར་བལྟ་བར་བྱ་བ་དེའི་ཚེ་ཅུང་ཟད་ལྟ་བར་བྱེད་ཅིང༌། རྣམ་པར་ལྟ་བར་བྱེད་པ་དང༌། ཇི་ལྟར་ཅུང་ཟད་བལྟ་བར་བྱ་བ་དང༌། རྣམ་པར་བལྟ་བར་བྱ་བ་དེ་ལྟར་ཅུང་ཟད་ལྟ་བར་བྱེད་ཅིང༌། རྣམ་པར་ལྟ་བར་བྱེད་པ་གང་ཡིན་པ་དེ་ནི་

cung zad bltas pa'am/ rnam par bltas pa dag rang gi mtshan nyid kyi sgo nas yang dag pa kho nar rab tu shes pa dang/ cung zad blta bar bya ba gang yin pa dang rnam par blta bar bya ba gang yin pa de yang yang dag pa kho nar rab tu shes pa dang/ gang gi tshe cung zad blta bar bya ba dang/ gang gi tshe rnam par blta bar bya ba de yang yang dag pa kho nar rab tu shes pa dang/ ji ltar cung zad blta bar bya ba dang/ ji ltar rnam par blta bar bya ba de yang/ yang dag pa kho nar rab tu shes pa gang yin pa de ni de'i shes bzhin zhes bya'o/ /de shes bzhin de dang ldan pas/ cung zad lta bar byed pa dang/ rnam par lta bar byed pa na/ gal te cung zad lta bar byed pa dang/ rnam par lta bar byed do zhes yang dag pa kho nar rab tu shes shing/ cung zad blta bar bya ba gang yin pa dang/ rnam par blta bar bya ba gang yin pa de la cung zad lta bar byed cing/ rnam par lta bar byed pa dang/ gang gi tshe cung zad blta bar bya ba dang/ rnam par blta bar bya ba de'i tshe cung zad lta bar byed cing/ rnam par lta bar byed pa dang/ ji ltar cung zad blta bar bya ba dang/ rnam par blta bar bya ba de ltar cung zad lta bar byed cing/ rnam par lta bar byed pa gang yin pa de ni

【P3 結】

འདི་ལྟ་སྟེ། ཅུང་ཟད་བལྟས་པ་དང༌། རྣམ་པར་བལྟས་པ་ལ་དེའི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

'di lta ste/ cung zad bltas pa dang/ rnam par bltas pa la de'i shes bzhin du spyod pa nyid ces bya'o/ /

【O3 saṁmiñjitaprasārita屈申bskum pa daṅ brkyaṅ pa】【P1 總說】

དེ་ལ་བསྐུམ་པ་ནི་གང༌། བརྐྱང་བ་ནི་གང༌། བསྐུམ་པ་དང༌། བརྐྱང་བ་ལ་ཤེས་བཞིན་དུ་སྤྱོད་པ་ཉིད་ནི་གང་ཞེ་ན།

de la bskum pa ni gang/ brkyang ba ni gang/ bskum pa dang/ brkyang ba la shes bzhin du spyod pa nyid ni gang zhe na/

【P2 別釋】【Q1-2 屈與申】

དེ་དེ་ལྟར་འགྲོ་བ་སྔོན་དུ་བཏང་བ་དང༌། ལྡོག་པ་སྔོན་དུ་བཏང་སྟེ། ཅུང་ཟད་བལྟ་བ་དང༌། རྣམ་པར་བལྟ་བའི་ཚེ། རྐང་པ་དག་སྐུམ་པར་བྱེད་པའམ། རྐྱོང་བར་བྱེད་པའམ། ལག་ངར་དག་སྐུམ་པར་བྱེད་པའམ། རྐྱོང་བར་བྱེད་པའམ། ལག་པ་དག་སྐུམ་པར་བྱེད་པའམ། རྐྱོང་བར་བྱེད་པའམ། ཡན་ལག་དང་ཉིད་ལག་གང་ཡང་རུང་བ་དག་སྐུམ་པར་བྱེད་པའམ། རྐྱོང་བར་བྱེད་པ་གང་ཡིན་པ་དེ་ནི་བསྐུམ་པ་དང༌། བརྐྱང་པ་ཞེས་བྱའོ། །

de de ltar 'gro ba sngon du btang ba dang/ ldog pa sngon du btang ste/ cung zad blta ba dang/ rnam par blta ba'i tshe/ rkang pa dag skum par byed pa'am/ rkyong bar byed pa'am/ lag ngar dag skum par byed pa'am/ rkyong bar byed pa'am/ lag pa dag skum par byed pa'am/ rkyong bar byed pa'am/ yan lag dang nyid lag gang yang rung ba dag skum par byed pa'am/ rkyong bar byed pa gang yin pa de ni bskum pa dang/ brkyang pa zhes bya'o/ /

【Q3 若屈若申正知而住】

གལ་ཏེ་བསྐུམ་པ་དང་བརྐྱང་བ་དེ་དག་རང་གི་མཚན་ཉིད་ཀྱི་སྒོ་ནས་ཡང་དག་པ་ཁོ་ནར་རབ་ཏུ་ཤེས་ཤིང༌། བསྐུམ་པར་བྱ་བ་གང་ཡིན་པ་དང༌། བརྐྱང་བར་བྱ་བ་གང་ཡིན་པ་དེ་ཡང༌། ཡང་དག་པ་ཁོ་ནར་རབ་ཏུ་ཤེས་པ་དང༌། གང་གི་ཚེ་བསྐུམ་པར་བྱ་བ་དང༌། གང་གི་ཚེ་བརྐྱང་བར་བྱ་བ་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་དང༌། ཇི་ལྟར་བསྐུམ་པར་བྱ་བ་དང༌། ཇི་ལྟར་བརྐྱང་བར་བྱ་བ་དེ་ཡང༌། ཡང་དག་པ་ཁོ་ནར་རབ་ཏུ་ཤེས་པ་གང་ཡིན་པ་དེ་ནི་དེའི་ཤེས་བཞིན་ཞེས་བྱའོ། །ཤེས་བཞིན་དེ་དང་ལྡན་པས་སྐུམ་པར་བྱེད་པ་དང༌། རྐྱོང་བར་བྱེད་པའི་ཚེ། གལ་ཏེ་སྐུམ་པར་བྱེད་དོ། །རྐྱོང་བར་བྱེད་དོ་ཞེས་ཡང་དག་པ་ཁོ་ནར་རབ་ཏུ་ཤེས་ཤིང༌། གང་བསྐུམ་པར་བྱ་བ་དང༌། བརྐྱང་བར་བྱ་བ་དེ་སྐུམ་པར་བྱེད་ཅིང་རྐྱོང་བར་བྱེད་པ་དང༌། གང་གི་ཚེ་བསྐུམ་པར་བྱ་བ་དང༌། །བརྒྱད་བར་བྱ་བ་དེའི་ཚེ། སྐུམ་པར་བྱེད་ཅིང༌། རྐྱོང་བར་བྱེད་པ་དང༌། ཇི་ལྟར་བསྐུམ་པར་བྱ་བ་དང༌། བརྐྱད་བར་བྱ་བ་དེ་ལྟར་སྐུམ་པར་བྱེད་ཅིང་། རྐྱོང་བར་བྱེད་པ་གང་ཡིན་པ་དེ་ནི།

gal te bskum pa dang brkyang ba de dag rang gi mtshan nyid kyi sgo nas yang dag pa kho nar rab tu shes shing/ bskum par bya ba gang yin pa dang/ brkyang bar bya ba gang yin pa de yang/ yang dag pa kho nar rab tu shes pa dang/ gang gi tshe bskum par bya ba dang/ gang gi tshe brkyang bar bya ba de yang yang dag pa kho nar rab tu shes pa dang/ ji ltar bskum par bya ba dang/ ji ltar brkyang bar bya ba de yang/ yang dag pa kho nar rab tu shes pa gang yin pa de ni de'i shes bzhin zhes bya'o/ /shes bzhin de dang ldan pas skum par byed pa dang/ rkyong bar byed pa'i tshe/ gal te skum par byed do/ /rkyong bar byed do zhes yang dag pa kho nar rab tu shes shing/ gang bskum par bya ba dang/ brkyang bar bya ba de skum par byed cing rkyong bar byed pa dang/ gang gi tshe bskum par bya ba dang/ /brgyad bar bya ba de'i tshe/ skum par byed cing/ rkyong bar byed pa dang/ ji ltar bskum par bya ba dang/ brkyad bar bya ba de ltar skum par byed cing / rkyong bar byed pa gang yin pa de ni/

【P3 結】

འདི་ལྟ་སྟེ། བསྐུམ་པ་དང༌། བརྐྱང་བ་ལ་དེའི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

'di lta ste/ bskum pa dang/ brkyang ba la de'i shes bzhin du spyod pa nyid ces bya'o/ /

【O4 saṁghāṭīcīvarapātradhāraṇa持僧伽胝及以持衣鉢snam sbyar 'chaṅ ba daṅ chos gos……lhuṅ bzed 'chaṅ ba】【P1 總說】

དེ་ལ་སྣམ་སྦྱར་འཆང་བ་ནི་གང༌། ཆོས་གོས་འཆང་བ་ནི་གང༌། ལྷུང་བཟེད་འཆང་བ་ནི་གང༌། སྣམ་སྦྱར་དང་ཆོས་གོས་དང༌། ལྷུང་བཟེད་འཆང་བ་ལ་ཤེས་བཞིན་དུ་སྤྱོད་པ་ཉིད་ནི་གང་ཞེ་ན།

de la snam sbyar 'chang ba ni gang/ chos gos 'chang ba ni gang/ lhung bzed 'chang ba ni gang/ snam sbyar dang chos gos dang/ lhung bzed 'chang ba la shes bzhin du spyod pa nyid ni gang zhe na/

【P2 別釋】

【Q1 持僧伽胝】

དེའི་ཆོས་གོས་ཆེན་པོ་དུམ་བུ་བདུན་པ་དང༌། དུམ་བུ་དགུ་པ་ཉིས་སྦྱར་དུ་བཙེམས་པ་གང་ཡིན་པ་དེ་ནི། སྣམ་སྦྱར་ཞེས་བྱའོ། །

de'i chos gos chen po dum bu bdun pa dang/ dum bu dgu pa nyis sbyar du btsems pa gang yin pa de ni/ snam sbyar zhes bya'o/ /

【Q2 持衣】

དེ་བགོ་ཞིང་ཡོངས་སུ་ལོངས་སྤྱོད་པ་དང༌། ལེགས་པ་ཁོ་ནར་སྦ་བ་ནི་བཅང་བ་ཞེས་བྱའོ། །དེའི་ཆོས་གོས་བྱིན་གྱིས་བརླབས་པ་འབྲིང་ངམ། ཆུང་དུའམ། གོས་ལྷག་བརྟག་པར་འོས་པའམ། བརྟགས་ཟིན་པ་གང་ཡིན་པ་དེ་ནི་ཆོས་གོས་ཞེས་བྱའོ། །དེ་བགོ་ཞིང་ཡོངས་སུ་ལོངས་སྤྱད་པ་དང༌། ལེགས་པ་ཁོ་ནར་སྦ་བ་ནི་འཆང་བ་ཞེས་བྱའོ། །

de bgo zhing yongs su longs spyod pa dang/ legs pa kho nar sba ba ni bcang ba zhes bya'o/ /de'i chos gos byin gyis brlabs pa 'bring ngam/ chung du'am/ gos lhag brtag par 'os pa'am/ brtags zin pa gang yin pa de ni chos gos zhes bya'o/ /de bgo zhing yongs su longs spyad pa dang/ legs pa kho nar sba ba ni 'chang ba zhes bya'o/ /

【Q3 持鉢】

དེའི་ཟས་ཀྱི་སྣོད་བྱིན་གྱིས་བརླབས་པ་ལྕགས་ལས་བྱས་པའམ། ས་ལས་བྱས་པ་གང་ཡིན་པ་དེ་ནི་ལྟུང་བཟེད་ཅེས་བྱའོ། །དེ་ཡོངས་སུ་ལོངས་སྤྱོད་པ་དང༌། ལེགས་པ་ཁོ་ནར་སྦ་བ་ནི་འཆང་བ་ཞེས་བྱའོ། །

de'i zas kyi snod byin gyis brlabs pa lcags las byas pa'am/ sa las byas pa gang yin pa de ni ltung bzed ces bya'o/ /de yongs su longs spyod pa dang/ legs pa kho nar sba ba ni 'chang ba zhes bya'o/ /

【Q4 持僧伽胝及以衣鉢正知而住】

གལ་ཏེ་སྣམ་སྦྱར་དང་ཆོས་གོས་དང༌། ལྷུང་བཟེད་འཆང་བ་དེ་དག་རང་གི་མཚན་ཉིད་ཀྱི་སྒོ་ནས་ཡང་དག་པ་ཁོ་ནས་རབ་ཏུ་ཤེས་ཤིང༌། སྣམ་སྦྱར་དང༌། ཆོས་གོས་དང༌། ལྷུང་བཟེད་འཆང་བ་རུང་བ་དང༌། རུང་བ་མ་ཡིན་པ࿒གང་ཡིན་པ་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་དང༌། སྣམ་སྦྱར་དང༌། ཆོས་གོས་དང༌། ལྷུང་བཟེད་འཆང་བ་གང་གི་ཚེ་བཅང་བར་བྱ་བ་དེའི་དུས་ཀྱང་ཡང་དག་པ་ཁོ་ནར་རབ་ཏུ་ཤེས་པ་དང༌། ཇི་ལྟར་བཅང་བར࿒བྱ་བ་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་གང་ཡིན་པ་དེ་ནི། དེའི་ཤེས་བཞིན་ཞེས་བྱའོ། །དེ་ཤེས་བཞིན་དེ་དང་ལྡན་པས། སྣམ་སྦྱར་དང༌། ཆོས་གོས་དང༌། ལྷུང་བཟེད་འཆང་བ་ན། གལ་ཏེ་འཆང་ངོ་ཞེས་ཡང་དག་པ་ཁོ་ནར་རབ་ཏུ་ཤེས་ཤིང་། གང་བཅང་བར་བྱ་བ་དེ་འཆང་བར་བྱེད་པ་དང༌། གང་གི་ཚེ་བཅང་བར་བྱ་བ་དེའི་ཚེ་འཆང་བར་བྱེད་པ་དང༌། ཇི་ལྟར་བཅང་བར་བྱ་བ་དེ་ལྟར་འཆང་བར་བྱེད་པ་གང་ཡིན་པ་དེ་ནི་

gal te snam sbyar dang chos gos dang/ lhung bzed 'chang ba de dag rang gi mtshan nyid kyi sgo nas yang dag pa kho nas rab tu shes shing/ snam sbyar dang/ chos gos dang/ lhung bzed 'chang ba rung ba dang/ rung ba ma yin pa gang yin pa de yang yang dag pa kho nar rab tu shes pa dang/ snam sbyar dang/ chos gos dang/ lhung bzed 'chang ba gang gi tshe bcang bar bya ba de'i dus kyang yang dag pa kho nar rab tu shes pa dang/ ji ltar bcang bar bya ba de yang yang dag pa kho nar rab tu shes pa gang yin pa de ni/ de'i shes bzhin zhes bya'o/ /de shes bzhin de dang ldan pas/ snam sbyar dang/ chos gos dang/ lhung bzed 'chang ba na/ gal te 'chang ngo zhes yang dag pa kho nar rab tu shes shing / gang bcang bar bya ba de 'chang bar byed pa dang/ gang gi tshe bcang bar bya ba de'i tshe 'chang bar byed pa dang/ ji ltar bcang bar bya ba de ltar 'chang bar byed pa gang yin pa de ni

【P3 結】

འདི་ལྟ་སྟེ། སྣམ་སྦྱར་དང༌། ཆོས་གོས་དང༌། ལྷུང་བཟེད་འཆང་བ་ལ་དེའི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

'di lta ste/ snam sbyar dang/ chos gos dang/ lhung bzed 'chang ba la de'i shes bzhin du spyod pa nyid ces bya'o/ /

【O5 aśitapītakhāditasvādita食飲噉嘗zos pa 'thuns pa chos pa myaṅs pa】【P1 總說】

དེ་ལ་ཟོས་པ་ནི་གང༌། འཐུངས་པ་ནི་གང༌། འཆོས་པ་དང་མྱངས་པ་ནི་གང༌། ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་ཤེས་བཞིན་དུ་སྤྱོད་པ་ཉིད་ནི་གང་ཞེ་ན།

de la zos pa ni gang/ 'thungs pa ni gang/ 'chos pa dang myangs pa ni gang/ zos pa dang/ 'thungs pa dang/ 'chos pa dang/ myangs pa shes bzhin du spyod pa nyid ni gang zhe na/

【P2 別釋】【Q1 食】【R1 總說】

ཟས་ཀྱི་ཡོངས་སུ་ལོངས་སྤྱོད་པ་གང་ཅི་ཡང་རུང་བ་དེ་དག་ཐམས་ཅད་ནི་ཟོས་པ་ཞེས་བྱའོ། །དེ་ཡང་དབྱེ་ན་རྣམ་པ་གཉིས་ཏེ། འཆོས་པ་དང༌། མྱངས་པའོ། །

zas kyi yongs su longs spyod pa gang ci yang rung ba de dag thams cad ni zos pa zhes bya'o/ /de yang dbye na rnam pa gnyis te/ 'chos pa dang/ myangs pa'o/ /

【R2 別釋】【S1 噉】

དེ་ལ་འཆོས་པ་གང་ཞེ་ན། འདི་ལྟ་སྟེ། ལྡེ་གུ་དང༌། སྣུམ་ཁུར་དང༌། འབྲས་ཆན་དང༌། ཟན་དྲོན་དང༌། གཞན་ཡང་གང་གཡོས་སུ་བྱས་ཤིང༌། ཟས་ཀྱི་རྣམ་པར་གྱུར་པའི་བཟའ་བ་སྲོག་འཛིན་པར་བྱེད་པ་གང་ཡིན་པ་དེ་ནི་འཆོས་པ་ཞེས་བྱ་སྟེ། ཟོས་པ་ཡང་དེ་ཉིད་ཡིན་ནོ། །

de la 'chos pa gang zhe na/ 'di lta ste/ lde gu dang/ snum khur dang/ 'bras chan dang/ zan dron dang/ gzhan yang gang g.yos su byas shing/ zas kyi rnam par gyur pa'i bza' ba srog 'dzin par byed pa gang yin pa de ni 'chos pa zhes bya ste/ zos pa yang de nyid yin no/ /

【S2 甞】

མྱངས་པ་ཡང་གང་ཞེ་ན། འདི་ལྟ་སྟེ། འོ་མ་དང༌། ཞོ་དང༌། མར་དང༌། ཞུན་མར་དང༌། འབྲུ་མར་དང༌། སྦྲང་རྩི་དང༌། བུ་རམ་གྱི་དབུ་བ་དང༌། ཤ་དང༌། ཉ་ཤ་དང༌། ཤ་སྐམ་དང༌། ལན་ཚྭ་དང་། ནགས་ཚལ་གྱི་ཤིང་ཏོག་དང༌། བཟའ་བའི་རྣམ་པ་གང་ཡིན་པ་དེ་ནི་མྱངས་པ་ཞེས་བྱ་སྟེ། ཟོས་པ་དེ་ཡང་དེ་ཉིད་ཡིན་ནོ། །

myangs pa yang gang zhe na/ 'di lta ste/ 'o ma dang/ zho dang/ mar dang/ zhun mar dang/ 'bru mar dang/ sbrang rtsi dang/ bu ram gyi dbu ba dang/ sha dang/ nya sha dang/ sha skam dang/ lan tshwa dang / nags tshal gyi shing tog dang/ bza' ba'i rnam pa gang yin pa de ni myangs pa zhes bya ste/ zos pa de yang de nyid yin no/ /

【Q2 飲】

ཧྭགས་ཀྱི་རོ་དང༌། ཤ་ཁ་རའི་རོ་དང༌། རྩ་བ་མོ་དང༌། ཞོ་ག་ཆུ་དང༌། ཚྭ་དང༌། དར་བ་དང༌། ཐ་ན་ཆུ་ཡང་རུང་སྟེ། བཏུང་བར་བྱ་བ་གང་ཡིན་པ་དེ་ནི་འཐུངས་པ་ཞེས་བྱའོ། །

hwags kyi ro dang/ sha kha ra'i ro dang/ rtsa ba mo dang/ zho ga chu dang/ tshwa dang/ dar ba dang/ tha na chu yang rung ste/ btung bar bya ba gang yin pa de ni 'thungs pa zhes bya'o/ /

【Q3 若食若飲若噉若甞正知而住】

གལ་ཏེ་ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་དག་རང་གི་མཚན་ཉིད་ཀྱི་སྒོ་ནས་ཡང་དག་པ་ཁོ་ནར་རབ་ཏུ་ཤེས་ཤིང༌། བཏུང་བར་བྱ་བ་དང་། བཅའ་བར་བྱ་བ་དང་། མྱང་བར་བྱ་བ་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་དང་།ཇི་ལྟར་བཟའ་བར་བྱ་བ་དང༌། བཏུང་བར་བྱ་བ་དང༌། བཅའ་བར་བྱ་བ་དང༌། མྱང་བར་བྱ་བ࿒གང་ཡིན་པ་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་གང་ཡིན་པ་དེ་ནི་དེའི་ཤེས་བཞིན་ཞེས་བྱའོ། །དེས་ཤེས་བཞིན་དེ་དང་ལྡན་པས། ཟ་བར་བྱེད་པ་དང༌། འཐུང་བར་བྱེད་པ་དང༌། འཆའ་བར་བྱེད་པ་དང༌། མྱོང་བར་བྱེད་པ་ན། གལ་ཏེ་ཟ་བར་བྱེད་དོ། །འཐུང་བར་བྱེད་དོ། །འཆའ་བར་བྱེད་དོ། །མྱོང་བར་བྱེད་དོ་ཞེས་ཡང་དག་པ་ཁོ་ནར་རབ་ཏུ་ཤེས་ཤིང༌། བཟའ་བར་བྱ་བ་དང༌། བཏུང་བར་བྱ་བ་དང༌། བཅའ་བར་བྱ་བ་དང༌། མྱང་བར་བྱ་བ་གང་ཡིན་པ་དེས་ཟ་བར་བྱེད་ཅིང་མྱོང་བའི་བར་དུ་བྱེད་པ་དང༌། གང་གི་ཚེ་བཟའ་བར་བྱ་བ་དང༌། མྱང་བའི་བར་དུ་བྱེད་པ་དེའི་ཚེ་ཟ་བར་བྱེད་ཅིང༌། མྱང་བའི་བར་དུ་བྱེད་པ་དང༌། ཇི་ལྟར་བཟའ་བར་བྱ་བ་དང༌། མྱང་བའི་བར་དུ་བྱ་བ་དེ་ལྟར་ཟ་བར་བྱེད་ཅིང༌། མྱོང་བའི་བར་དུ་བྱེད་པ་གང་ཡིན་པ་དེ་ནི།

gal te zos pa dang/ 'thungs pa dang/ 'chos pa dang/ myangs pa dag rang gi mtshan nyid kyi sgo nas yang dag pa kho nar rab tu shes shing/ btung bar bya ba dang / bca' bar bya ba dang / myang bar bya ba de yang yang dag pa kho nar rab tu shes pa dang /ji ltar bza' bar bya ba dang/ btung bar bya ba dang/ bca' bar bya ba dang/ myang bar bya ba gang yin pa de yang yang dag pa kho nar rab tu shes pa gang yin pa de ni de'i shes bzhin zhes bya'o/ /des shes bzhin de dang ldan pas/ za bar byed pa dang/ 'thung bar byed pa dang/ 'cha' bar byed pa dang/ myong bar byed pa na/ gal te za bar byed do/ /'thung bar byed do/ /'cha' bar byed do/ /myong bar byed do zhes yang dag pa kho nar rab tu shes shing/ bza' bar bya ba dang/ btung bar bya ba dang/ bca' bar bya ba dang/ myang bar bya ba gang yin pa des za bar byed cing myong ba'i bar du byed pa dang/ gang gi tshe bza' bar bya ba dang/ myang ba'i bar du byed pa de'i tshe za bar byed cing/ myang ba'i bar du byed pa dang/ ji ltar bza' bar bya ba dang/ myang ba'i bar du bya ba de ltar za bar byed cing/ myong ba'i bar du byed pa gang yin pa de ni/

【P3 結】

འདི་ལྟ་སྟེ། ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་ལ་དེའི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

'di lta ste/ zos pa dang/ 'thungs pa dang/ 'chos pa dang/ myangs pa la de'i shes bzhin du spyod pa nyid ces bya'o/ /

【O6-9 總解後四門：gatasthitaniṣaṇṇśayitajāgṛta……bhāṣitatūṣṇīmbhāvanidrāklama prativinodanā行住坐臥、覺寤……語默、解勞睡soṅ ba sdod pa 'dug pa ñal ba mi ñal ba ……smra ba mi smra ba gnis gyi snom pa bsan ba】【P1 總說】

དེ་ལ་སོང་བ་ནི་གང༌། སྡོད་པ་ནི་གང༌། འདུག་པ་ནི་གང༌། ཉལ་བ་ནི་གང༌། མི་ཉལ་བ་ནི་གང༌། སྨྲ་བ་ནི་གང༌། མི་སྨྲ་བ་ནི་གང༌། གཉིད་ཀྱིས་སྙོམ་པ་བསང་བ་ནི་གང༌། སོང་བ་དང༌། སྡོད་པ་དང༌། འདུག་པ་དང༌། ཉལ་བ་དང༌། མི་ཉལ་བ་དང༌། སྨྲ་བ་དང༌། མི་སྨྲ་བ་དང༌། གཉིད་ཀྱིས་སྙོམ་པ་བསང་བ་ལ་ཤེས་བཞིན་དུ་སྤྱོད་པ་ཉིད་ནི་གང་ཞེ་ན།

de la song ba ni gang/ sdod pa ni gang/ 'dug pa ni gang/ nyal ba ni gang/ mi nyal ba ni gang/ smra ba ni gang/ mi smra ba ni gang/ gnyid kyis snyom pa bsang ba ni gang/ song ba dang/ sdod pa dang/ 'dug pa dang/ nyal ba dang/ mi nyal ba dang/ smra ba dang/ mi smra ba dang/ gnyid kyis snyom pa bsang ba la shes bzhin du spyod pa nyid ni gang zhe na/

【P2 別釋】【Q6 行住坐臥(承前排序)】【R1 行(承前排序)】

འདི་ལྟར་འདི་ན་ལ་ལ་འཆག་ས་ན་འཆག་པའམ་ཆོས་མཐུན་པ་རྣམས་ཀྱི་གད་དུ་འགྲོ་བའམ༑ ལམ་དུ་ཞུགས་པ་གང་ཡིན་པ་དེ་ནི་སོང་བ་ཞེས་བྱའོ། །

'di ltar 'di na la la 'chag sa na 'chag pa'am chos mthun pa rnams kyi gad du 'gro ba'am| lam du zhugs pa gang yin pa de ni song ba zhes bya'o/ /

【R2 住】

འདི་ལྟར་འདི་ན་ལ་ལ་འཆག་ས་ན་སྡོད་པའམ་ཆོས་མཐུན་པ་རྣམས་སམ། མཁན་པོ་རྣམས་དང༌། སློབ་དཔོན་རྣམས་སམ། བླ་མ་རྣམས་སམ། བླ་མ་ལྟ་བུ་རྣམས་ཀྱི་མདུན་ན་སྡོད་པ་གང་ཡིན་པ་དེ་ནི་སྡོད་པ་ཞེས་བྱའོ། །

'di ltar 'di na la la 'chag sa na sdod pa'am chos mthun pa rnams sam/ mkhan po rnams dang/ slob dpon rnams sam/ bla ma rnams sam/ bla ma lta bu rnams kyi mdun na sdod pa gang yin pa de ni sdod pa zhes bya'o/ /

【R3 坐】

འདི་ལྟར་འདི་ན་ལ་ལ་ཁྲིའམ། ཁྲིའུ་འམ། རྩྭ་བཏིང་བའི་སྟེང་དུ་སྐྱིལ་མོ་ཀྲུང་བཅས་ཏེ་ལུས་དྲང་པོར་བསྲངས་ནས་དྲན་པ་ཕྱོགས་པར་བཞག་སྟེ། འདུག་པའམ། འདུག་པར་བྱེད་པ་གང་ཡིན་པ་དེ་ནི་འདུག་པ་ཞེས་བྱའོ། །

'di ltar 'di na la la khri'am/ khri'u 'am/ rtswa bting ba'i steng du skyil mo krung bcas te lus drang por bsrangs nas dran pa phyogs par bzhag ste/ 'dug pa'am/ 'dug par byed pa gang yin pa de ni 'dug pa zhes bya'o/ /

【R4 臥】

འདི་ལྟར་འདི་ན་ལ་ལ་གཙུག་ལག་ཁང་གི་ཕྱི་རོལ་དུ་རྐང་པ་བཀྲུས་ནས། གཙུག་ལག་ཁང་གི་ནང་དུ་ཞུགས་སམ། དགོན་པའམ། ཤིང་དྲུང་ངམ། ཁོང་སྟོང་དག་ཏུ་ཁྲིའམ། ཁྲིའུའམ༑ རྩྭ་བཏང་བའི་སྟེང་དུ་གློ་གཡས་པ་ཕབ་སྟེ། རྐང་པ་རྐང་པའི་སྟེང་དུ་བཞག་སྟེ། ཉལ་བར་བྱེད་པ་གང་ཡིན་པ་དེ་ནི་ཉལ་བ་ཞེས་བྱའོ། །

'di ltar 'di na la la gtsug lag khang gi phyi rol du rkang pa bkrus nas/ gtsug lag khang gi nang du zhugs sam/ dgon pa'am/ shing drung ngam/ khong stong dag tu khri'am/ khri'u'am| rtswa btang ba'i steng du glo g.yas pa phab ste/ rkang pa rkang pa'i steng du bzhag ste/ nyal bar byed pa gang yin pa de ni nyal ba zhes bya'o/ /

【Q7 覺寤】

འདི་ལྟར་འདི་ན་ལ་ལ་ཉིན་མོ་འཆག་པ་དང་འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྤྱོང་བར་བྱེད་ཅིང༌། མཚན་མོའི་ཐུན་དང་པོ་དང་ཐ་མ་ལ་ཡང་ཤེས་བཞིན་དུ་བྱེད་པ་གང་ཡིན་པ་དེ་ནི་མི་ཉལ་བ་ཞེས་བྱའོ༑ །

'di ltar 'di na la la nyin mo 'chag pa dang 'dug pa dag gis sgrib par 'gyur ba'i chos rnams las sems yongs su spyong bar byed cing/ mtshan mo'i thun dang po dang tha ma la yang shes bzhin du byed pa gang yin pa de ni mi nyal ba zhes bya'o| /

【Q8 語默】

【R1 語】

འདི་ལྟར་འདི་ན་ལ་ལ་དེ་ལྟར་མི་ཉལ་བར་སྦྱོར་བའི་རྗེས་སུ་བརྩོན་ཞིང༌། ལུང་མནོས་པའི་ཆོས་འདི་ལྟ་སྟེ། མདོའི་སྡེ་དང༌། དབྱངས་ཀྱིས་བསྙད་པའི་སྡེ་དང་། ལུང་བསྟན་པའི་སྡེ་ལ་སོགས་པ་རྒྱས་པར་སྔར་སྨོས་པ་དག་གིས་ལུང་ནོད་ཅིང༌། ཀུན་ཆུབ་པར་བྱེད་པ་དང༌། རྒྱས་པར་ཁ་ཏོན་བྱེད་པའི་བྱ་བས། ཁ་ཏོན་བྱང་བར་བྱེད་པ་དང༌། གཞན་དག་ལ་ཡང་རྒྱ་ཆེར་ཡང་དག་པར་སྟོན་པར་བྱེད་པ་དང༌། ཚངས་པ་མཚུངས་པར་སྤྱོད་པ་མཁས་པ་རྣམས་སམ། དེ་ལས་གཞན་པ་ཁྱིམ་ན་གནས་པ་རྣམས་དང་ལྷན་ཅིག་ཏུ་འདི་ལྟ་སྟེ། བརྩོན་འགྲུས་བསྐྱེད་པའི་ཡོ་བྱད་ཀྱི་དོན་དུ་དུས་དུས་སུ་གཏམ་འདྲེ་བར་བྱེད། ཕེབས་པར་སྨྲ་བར་བྱེད། སོ་སོར་ཀུན་དགའ་བར་བྱེད་པ་གང་ཡིན་པ་དེ་ནི་སྨྲ་བ་ཞེས་བྱའོ༑ །

'di ltar 'di na la la de ltar mi nyal bar sbyor ba'i rjes su brtson zhing/ lung mnos pa'i chos 'di lta ste/ mdo'i sde dang/ dbyangs kyis bsnyad pa'i sde dang / lung bstan pa'i sde la sogs pa rgyas par sngar smos pa dag gis lung nod cing/ kun chub par byed pa dang/ rgyas par kha ton byed pa'i bya bas/ kha ton byang bar byed pa dang/ gzhan dag la yang rgya cher yang dag par ston par byed pa dang/ tshangs pa mtshungs par spyod pa mkhas pa rnams sam/ de las gzhan pa khyim na gnas pa rnams dang lhan cig tu 'di lta ste/ brtson 'grus bskyed pa'i yo byad kyi don du dus dus su gtam 'dre bar byed/ phebs par smra bar byed/ so sor kun dga' bar byed pa gang yin pa de ni smra ba zhes bya'o| /

【R2 默】

འདི་ལྟར་འདི་ན་ལ་ལ་གཅིག་པུ་དབེན་པར་སོང་སྟེ། ཇི་ལྟར་ཐོས་པ་དང༌། ཇི་ལྟར་ཀུན་ཆུབ་པར་བྱས་པ་དང༌། ཁ་ཏོན་བྱང་བར་བྱས་པའི་ཆོས་རྣམས་ཀྱི་དོན་སེམས་པར་བྱེད། འཇལ་བར་བྱེད། ཉེ་བར་རྟོག་པར་བྱེད་ཅིང་ནང་དུ་ཡང་དག་པར་འཇོག་པར་བྱེད་དེ། སེམས࿒ནང་དུ་ཁོ་ནར་འཇོག་པར་བྱེད། བསྡུས་ཏེ་འཇོག་པར་བྱེད། ཡང་དག་པར་འཇོག་པར་བྱེད། ངེས་པར་འཇོག་པར་བྱེད། ཉེ་བར་འཇོག་པར་བྱེད། དུལ་བར་བྱེད། ཞི་བར་བྱེད། ཉེ་བར་ཞི་བར་བྱེད། རྒྱུད་གཅིག་ཏུ་བྱེད། ཏིང་ངེ་འཛིན་དུ་བྱེད་པའམ། ལྷག་མཐོང་ལ་རྣལ་འབྱོར་དུ་བྱེད་པ་གང་ཡིན་པ་དེ་ནི་མི་སྨྲ་བ་ཞེས་བྱའོ། །

'di ltar 'di na la la gcig pu dben par song ste/ ji ltar thos pa dang/ ji ltar kun chub par byas pa dang/ kha ton byang bar byas pa'i chos rnams kyi don sems par byed/ 'jal bar byed/ nye bar rtog par byed cing nang du yang dag par 'jog par byed de/ sems nang du kho nar 'jog par byed/ bsdus te 'jog par byed/ yang dag par 'jog par byed/ nges par 'jog par byed/ nye bar 'jog par byed/ dul bar byed/ zhi bar byed/ nye bar zhi bar byed/ rgyud gcig tu byed/ ting nge 'dzin du byed pa'am/ lhag mthong la rnal 'byor du byed pa gang yin pa de ni mi smra ba zhes bya'o/ /

【Q9 解於勞睡】

འདི་ལྟར་འདི་ན་ལ་ལ་དཔྱིད་ཀའི་དུས་སུ་ཉེ་བར་གནས་པར་གྱུར་ཅིང༌། དཔྱིད་ཀའི་མཆོག་ཏུ་ཡོངས་སུ་ཚ་བའི་དུས་ལ་བབ་པའི་ཚེ་ཚ་བས་གནོད་པ་དང༌། ཆད་པ་དང༌། ངལ་བ༌སྐྱེ་ཞིང། དུས་མ་ཡིན་པར་གཉིད་ཀྱིས་སྙོམ་ཞིང༌། ཉལ་འདོད་པ་ཉིད་གང་ཡིན་པ་དེ་ནི་གཉིད་ཀྱིས་སྙོམ་པ་ཞེས་བྱའོ། །

'di ltar 'di na la la dpyid ka'i dus su nye bar gnas par gyur cing/ dpyid ka'i mchog tu yongs su tsha ba'i dus la bab pa'i tshe tsha bas gnod pa dang/ chad pa dang/ ngal baskye zhing/ dus ma yin par gnyid kyis snyom zhing/ nyal 'dod pa nyid gang yin pa de ni gnyid kyis snyom pa zhes bya'o/ /

【P3 結】

གལ་ཏེ་སོང་བ་དང༌། གཉིད་ཀྱིས་སྙོམ་པ་བསང་བའི་བར་དེ་དག་རང་གི་མཚན་ཉིད་ཀྱི་སྒོ་ནས་ཡང་དག་པ་ཁོ་ནར་རབ་ཏུ་ཤེས་ཤིང༌། གང་དུ་འགྲོ་བར་བྱ་བ་དང༌། གང་དུ་གཉིད་ཀྱིས་སྙོམ་པ་བསང་བར་བྱ་བའི་བར་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་དང༌། གང་གི་ཚེ་འགྲོ་བར་བྱ་བ་དང༌། གང་གི་ཚེ་གཉིད་ཀྱིས་སྙོམ་པ་བསང་བར་བྱ་བའི་བར་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་དང༌། ཇི་ལྟར་འགྲོ་བར་བྱ་བ་དང༌། ཇི་ལྟར་གཉིད་ཀྱིས་སྙོམ་པ་བསང་བར་བྱ་བའི་བར་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་གང་ཡིན་པ་དེ་ནི་དེའི་ཤེས་བཞིན་ཞེས་བྱའོ། །དེ་ཤེས་བཞིན་དེ་དང་ལྡན་པས། སོང་བ་དང་གཉིད་ཀྱིས་སྙོམ་པ་བསང་བའི་བར་དུ་བྱེད་པ་ན། གལ་ཏེ་སོང་ངོ་ཞེས་བྱ་བ་དང༌། གཉིད་ཀྱིས་སྙོམ་པ་བསང་ངོ་ཞེས་བྱ་བའི་བར་དུ་ཡང་ཡང་དག་པ་ཁོ་ནར་རབ་ཏུ་ཤེས་ཤིང༌། གང་དུ་འགྲོ་བར་བྱ་བ་དང༌། གང་དུ་གཉིད་ཀྱིས་སྙོམ་པ་བསང་བར་བྱ་བའི་བར་དུ་དེར་འགྲོ་ཞིང་དེར་གཉིད་ཀྱིས་སྙོམ་པ་བསང་བའི་བར་དུ་བྱེད་པ་དང༌། གང་གི་ཚེ་འགྲོ་བ་དང༌། གང་གི་ཚེ་གཉིད་ཀྱིས་སྙོམ་པ་བསང་བའི་བར་དུ་བྱ་བ་དེའི་ཚེ་འགྲོ་ཞིང་དེའི࿒ཚེ་གཉིད་ཀྱིས་སྙོམ་པ་བསང་བའི་བར་དུ་བྱེད་པ་དང༌། ཇི་ལྟར་འགྲོ་བར་བྱ་བ་དང༌། ཇི་ལྟར་གཉིད་ཀྱིས་སྙོམ་པ་བསང་བའི་བར་དུ་བྱ་བ་དེ་ལྟར་འགྲོ་ཞིང༌། དེ་ལྟར་གཉིད་ཀྱིས་མ་པ་བསང་བའི་བར་དུ་བྱེད་པ་གང་ཡིན་པ་དེ་ནི། འདི་ལྟ་སྟེ། སོང་བ་དང༌། སྡོད་པ་དང༌། འདུག་པ་དང༌། ཉལ་བ་དང་། མི་ཉལ་བ་དང༌། སྨྲ་བ་དང༌། མི་སྨྲ་བ་དང༌། གཉིད་ཀྱིས་སྙོམ་པ་བསང་བ་ལ་དེའི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

gal te song ba dang/ gnyid kyis snyom pa bsang ba'i bar de dag rang gi mtshan nyid kyi sgo nas yang dag pa kho nar rab tu shes shing/ gang du 'gro bar bya ba dang/ gang du gnyid kyis snyom pa bsang bar bya ba'i bar de yang yang dag pa kho nar rab tu shes pa dang/ gang gi tshe 'gro bar bya ba dang/ gang gi tshe gnyid kyis snyom pa bsang bar bya ba'i bar de yang yang dag pa kho nar rab tu shes pa dang/ ji ltar 'gro bar bya ba dang/ ji ltar gnyid kyis snyom pa bsang bar bya ba'i bar de yang yang dag pa kho nar rab tu shes pa gang yin pa de ni de'i shes bzhin zhes bya'o/ /de shes bzhin de dang ldan pas/ song ba dang gnyid kyis snyom pa bsang ba'i bar du byed pa na/ gal te song ngo zhes bya ba dang/ gnyid kyis snyom pa bsang ngo zhes bya ba'i bar du yang yang dag pa kho nar rab tu shes shing/ gang du 'gro bar bya ba dang/ gang du gnyid kyis snyom pa bsang bar bya ba'i bar du der 'gro zhing der gnyid kyis snyom pa bsang ba'i bar du byed pa dang/ gang gi tshe 'gro ba dang/ gang gi tshe gnyid kyis snyom pa bsang ba'i bar du bya ba de'i tshe 'gro zhing de'i tshe gnyid kyis snyom pa bsang ba'i bar du byed pa dang/ ji ltar 'gro bar bya ba dang/ ji ltar gnyid kyis snyom pa bsang ba'i bar du bya ba de ltar 'gro zhing/ de ltar gnyid kyis ma pa bsang ba'i bar du byed pa gang yin pa de ni/ 'di lta ste/ song ba dang/ sdod pa dang/ 'dug pa dang/ nyal ba dang / mi nyal ba dang/ smra ba dang/ mi smra ba dang/ gnyid kyis snyom pa bsang ba la de'i shes bzhin du spyod pa nyid ces bya'o/ /

【N3 辨九正知前後次第】【O1 問】

ཤེས་བཞིན་དུ་སྤྱོད་པ་དེའི་གོ་རིམས་ནི་གང༌། གཞི་རྣམ་པར་དབྱེ་བ་ནི་གང་ཞེ་ན།

shes bzhin du spyod pa de'i go rims ni gang/ gzhi rnam par dbye ba ni gang zhe na/

【O2 解】【P1 辨往還】【Q1 解往還】

འདི་ལྟར་འདི་ན་ལ་ལ་གྲོང་ངམ། གྲོང་རྡལ་གང་ཡང་རུང་བ་དག་ལ་བརྟེན་ཏེ་སྤྱོད་པར་བྱེད་པ་ན། དེ་འདི་སྙམ་དུ་སེམས་ཏེ། བདག་བསོད་སྙོམས་ཀྱི་ཕྱིར་གྲོང་ངམ། གྲོང་རྡལ་འདིར་འགྲོ་བར་བྱ་ཞིང་བསོད་སྙོམས་བརྒྱུས་ནས་ཀྱང་ཕྱིར་གཙུག་ལག་ཁང་དུ་ལྡོག་པར་བྱ་སྟེ།

'di ltar 'di na la la grong ngam/ grong rdal gang yang rung ba dag la brten te spyod par byed pa na/ de 'di snyam du sems te/ bdag bsod snyoms kyi phyir grong ngam/ grong rdal 'dir 'gro bar bya zhing bsod snyoms brgyus nas kyang phyir gtsug lag khang du ldog par bya ste/

【Q2 解應往不應往處】

གྲོང་ངམ། གྲོང་རྡལ་འདི་ན་གང་དག་ཏུ་བདག་འགྲོ་བར་བྱ་བ་མ་ཡིན་པའི་ཁྱིམ་དག་ཀྱང་ཡོད་དེ། དེ་དག་ཀྱང་གང་ཞེ་ན། འདི་ལྟ་སྟེ། ཤན་པའི་གནས་དང༌། སྨད་འཚོང་མའི་གནས་དང༌། ཆང་འཚོང་གི་གནས་དང༌། རྒྱལ་པོའི་ཕོ་བྲང་དང༌། གདོལ་པའི་ཁྱིམ་དང༌། གཞན་ཡང་ཞེ་འགྲས་པར་འགྱུར་བ་དང༌། ཕྱིར་བཟློག་ཏུ་མི་རུང་བའི་ཁྱིམ࿒གང་ཡིན་པ་དག་གོ། །གང་དག་ཏུ་བདག་འགྲོ་བར་བྱ་བའི་ཁྱིམ་དག་ཀྱང་ཡོད་དེ། དེ་དག་ཀྱང་གང་ཞེ་ན། འདི་ལྟ་སྟེ། རྒྱལ་རིགས་ཤིང་སཱ་ལ་ཆེན་པོ་ལྟ་བུ་རྣམས་ཀྱི་ཁྱིམ་དག་དང༌། བྲམ་ཟེའི་རིགས་ཤིང་སཱ་ལ་ཆེན་པོ་ལྟ་བུ་རྣམས་ཀྱི་ཁྱིམ་དག་དང༌། ཁྱིམ་བདག་གི་རིགས་ཤིང་སཱ་ལ་ཆེན་པོ་ལྟ་བུ་རྣམས་ཀྱི་ཁྱིམ་དག་དང༌། གྲོང་མི࿒རྣམས་ཀྱི་ཁྱིམ་དག་དང༌། ལྗོངས་ཀྱི་མི་རྣམས་ཀྱི་ཁྱིམ་དག་དང༌། ཕྱུག་པོ་རྣམས་ཀྱི་ཁྱིམ་དག་དང༌། ཚོང་དཔོན་རྣམས་ཀྱི་ཁྱིམ་དག་དང༌། དེད་དཔོན་རྣམས་ཀྱི་ཁྱིམ་དག་སྟེ།

grong ngam/ grong rdal 'di na gang dag tu bdag 'gro bar bya ba ma yin pa'i khyim dag kyang yod de/ de dag kyang gang zhe na/ 'di lta ste/ shan pa'i gnas dang/ smad 'tshong ma'i gnas dang/ chang 'tshong gi gnas dang/ rgyal po'i pho brang dang/ gdol pa'i khyim dang/ gzhan yang zhe 'gras par 'gyur ba dang/ phyir bzlog tu mi rung ba'i khyim gang yin pa dag go/ /gang dag tu bdag 'gro bar bya ba'i khyim dag kyang yod de/ de dag kyang gang zhe na/ 'di lta ste/ rgyal rigs shing sA la chen po lta bu rnams kyi khyim dag dang/ bram ze'i rigs shing sA la chen po lta bu rnams kyi khyim dag dang/ khyim bdag gi rigs shing sA la chen po lta bu rnams kyi khyim dag dang/ grong mi rnams kyi khyim dag dang/ ljongs kyi mi rnams kyi khyim dag dang/ phyug po rnams kyi khyim dag dang/ tshong dpon rnams kyi khyim dag dang/ ded dpon rnams kyi khyim dag ste/

【Q3 解應時及以非時】

གང་དག་ཏུ་བདག་འགྲོ་བར་བྱ་བའི་ཁྱིམ་དེ་དག་ཏུ་ཡང་ཧ་ཅང་ཕྱི་དྲོར་གྱུར་ན་མི་འགྲོ་བར་བྱའོ། །ཧ་ཅང་ནམ་སྲོས་ན་མ་ཡིན། སྦྱིན་པ་པོ་དང༌། སྦྱིན་བདག་བྱ་བས་བྲེལ་བ་དག་ཏུ་མ་ཡིན། རྩེད་མོ་དང་དགའ་བ་དང༌། རྒྱན་པོའི་སྦྱོར་བ་ལ་རྗེས་སུ་ཞུགས་པ་དག་ཏུ་མ་ཡིན། གྲོང་པའི་ཆོས་ཀྱི་ཕྱིར་ཞུགས་པ་དག་ཏུ་མ་ཡིན། འཁྲུགས་པ་དག་ཏུ་མ་ཡིན་ཏེ།

gang dag tu bdag 'gro bar bya ba'i khyim de dag tu yang ha cang phyi dror gyur na mi 'gro bar bya'o/ /ha cang nam sros na ma yin/ sbyin pa po dang/ sbyin bdag bya bas brel ba dag tu ma yin/ rtsed mo dang dga' ba dang/ rgyan po'i sbyor ba la rjes su zhugs pa dag tu ma yin/ grong pa'i chos kyi phyir zhugs pa dag tu ma yin/ 'khrugs pa dag tu ma yin te/

【Q4 解所應為】

འགྲོ་བ་ན་ཅི་ནས་ཀྱང་བདག་གླང་པོ་ཆེ་འཁྲུལ་པ་དང་འཕྲད་པར་མི་འགྱུར་བ་དང༌། ཤིང་རྟ༌དང་འཁྲུལ་པ་མ་ཡིན་པ་དང༌། རྟ་དུམ་རྒོད་དང་མ་ཡིན་པ་དང༌། བ་བརྡུང་ཀུས་མ་དང་མ་ཡིན་པ་དང༌། ཁྱི་ཟ་བ་དང་མ་ཡིན་པ་དང༌། ཚེར་ཐགས་སྟུག་པོས་མི་བཤུད་པ་དང༌། ངམ་གྲོག་དང༌། གཅོང་རོང་དང༌། གཡང་སར་ཡང་གཡང་དུ་མི་ལྟུང་བ་དང༌། ལྗན་ལྗིན་གྱི་ནང་དུ་མི་སོང་བ་དང༌། མི་གཙང་བའི་ཁུང་དུ་མི་སོང་བ་དང༌། ཟླ་བ་ལྟར་ཁྱིམ་རྣམས་སུ་འགྲོ་བར་བྱ་ཞིང་ངོ་ཚ་དང་ལྡན་པ་དང༌། ࿒སྤྱི་རྟོལ་མེད་པ་དང༌། ལུས་དབེན་པ་དང༌།སེམས་དབེན་པ་དང༌། རྙེད་པ་འདོད་པ་མ་ཡིན་པ་དང༌། བཀུར་སྟི་འདོད་པ་མ་ཡིན་པ་དང༌། ཇི་ལྟར་རང࿒གིས་ཐོབ་ན་དགའ་ཞིང་ཡིད་བདེ་བར་འགྱུར་བ་དེ་བཞིན་དུ་གཞན་གྱིས་ཐོབ་ན་ཡང་དགའ་ཞིང་ཡིད་བདེ་བར་འགྱུར་བ་དང༌། བདག་ལ་མི་བསྟོད་པ་དང༌། གཞན་ལ་མི་སྨོད་པ་དང༌། སྙིང་རྗེའི་སེམས་དང་ལྡན་པ་དང༌། སྙིང་བརྩེ་བའི་སེམས་དང་ལྡན་པ་དེ་ལྟར་འགྲོ་བར་བྱ་ཞིང༌། རབ་ཏུ་བྱུང་བས་གཞན་གྱི་ཁྱིམ་དག་ཏུ་བདག་ལ་གཞན་གྱིས་སྟེར་བར་འགྱུར་གྱི༑ མི་སྟེར་བར་མི་འགྱུར་བ་དང༌། རྒྱས་པར་སྔ་མ་བཞིན་དུ་མྱུར་བ་ཡིན་གྱི། འགྱངས་ཏེ་མ་ཡིན་པའི་བར་དེ་ལྟ་བུ་ལྟ་ག་ལ་རྙེད་སྙམ་པ་དང༌། སོང་ནས་ཀྱང་བདག་གིས་བླང་བའི་ཚོད་རན་པར་བྱ་ཞིང༌། རྙེད་པའི་ཕྱིར་མ་ཡིན་པ་དང༌། ཚུལ་འཆོས་པར་མི་བྱ་ཞིང་ཁ་གསག་དང༌། གཞོག་སློངས་དང༌། ཐོབ་ཀྱིས་འཇལ་བ་དང༌། རྙེད་པས་རྙེད་པར་བྱེད་འདོད་པར་མི་བྱ་བ་དང༌། རྙེད་པ་དེ་ཡང་ཆགས་པ་མེད་པ་དང༌། ཞེན་པ་མེད་པ་དང༌། འཆུམས་པ་མེད་པ་དང༌། མདུད་པ་བོར་བ་མེད་པ་དང༌། བརྒྱལ་བ་མེད་པ་དང༌། ལྷག་པར་ཆགས་པ་མེད་པ་དང༌། ལྷག་པར་ཆགས་པར་གྱུར་པ་མེད་པས་ཡོངས་སུ་ལོངས་སྤྱད་པར་བྱའོ་སྙམ་པ།

'gro ba na ci nas kyang bdag glang po che 'khrul pa dang 'phrad par mi 'gyur ba dang/ shing rtadang 'khrul pa ma yin pa dang/ rta dum rgod dang ma yin pa dang/ ba brdung kus ma dang ma yin pa dang/ khyi za ba dang ma yin pa dang/ tsher thags stug pos mi bshud pa dang/ ngam grog dang/ gcong rong dang/ g.yang sar yang g.yang du mi ltung ba dang/ ljan ljin gyi nang du mi song ba dang/ mi gtsang ba'i khung du mi song ba dang/ zla ba ltar khyim rnams su 'gro bar bya zhing ngo tsha dang ldan pa dang/ spyi rtol med pa dang/ lus dben pa dang/sems dben pa dang/ rnyed pa 'dod pa ma yin pa dang/ bkur sti 'dod pa ma yin pa dang/ ji ltar rang gis thob na dga' zhing yid bde bar 'gyur ba de bzhin du gzhan gyis thob na yang dga' zhing yid bde bar 'gyur ba dang/ bdag la mi bstod pa dang/ gzhan la mi smod pa dang/ snying rje'i sems dang ldan pa dang/ snying brtse ba'i sems dang ldan pa de ltar 'gro bar bya zhing/ rab tu byung bas gzhan gyi khyim dag tu bdag la gzhan gyis ster bar 'gyur gyi| mi ster bar mi 'gyur ba dang/ rgyas par snga ma bzhin du myur ba yin gyi/ 'gyangs te ma yin pa'i bar de lta bu lta ga la rnyed snyam pa dang/ song nas kyang bdag gis blang ba'i tshod ran par bya zhing/ rnyed pa'i phyir ma yin pa dang/ tshul 'chos par mi bya zhing kha gsag dang/ gzhog slongs dang/ thob kyis 'jal ba dang/ rnyed pas rnyed par byed 'dod par mi bya ba dang/ rnyed pa de yang chags pa med pa dang/ zhen pa med pa dang/ 'chums pa med pa dang/ mdud pa bor ba med pa dang/ brgyal ba med pa dang/ lhag par chags pa med pa dang/ lhag par chags par gyur pa med pas yongs su longs spyad par bya'o snyam pa/

【P2 ālokitavyāvalokita覩瞻cuṅ zad bltas pa daṅ ranams par bltas pa】

དེ་ལྟ་བུའི་སེམས་ཀྱིས་ཀྱང་འགྲོ་བར་བྱའོ་སྙམ་པ་དང༌། དེར་འགྲོ་བ་དང༌། ལྡོག་པའི་ཚེ་གཟུགས་གང་དག་བལྟ་བར་བྱ་བ་དེ་དག་ལས་ཀྱང༌། ཁ་ཅིག་ལ་ནི་བལྟ་བར་བྱ། ཁ་ཅིག་ལ་ནི་བལྟ་བར་མི་བྱའོ། །དེ་ལ་གང་དག་ལ་བལྟ་བར་མི་བྱ་བ་དེ་དག་ལ་ནི་དབང་པོ་ལེགས་པར་བསྡམས་ཏེ། མིག་གིས་མི་བརྟག་པར་བྱའོ། །གང་དག་ལ་བལྟ་བར་བྱ་བ་དེ་དག་ལ་ནི་དྲན་པ་ཉེ་བར་གཞག་སྟེ། མིག་གིས་བརྟག་པར༌བྱ་བའོ། །དེ་དག་ལ་གཟུགས་ཇི་ལྟ࿒བུ་དག་བལྟ་བར་མི་བྱ་བ་ཡིན࿒ཞེ་ན་འདི་ལྟ་སྟེ། ཟློས་གར་མཁན་དང༌། བྲོ་གར་མཁན་དང༌། བཞད་གད་མཁན་དང་འཇོ་སྒེག་མཁན་དང༌། གཞན་ཡང་རོལ་མོའི་རྣམ་པ་བྲོ་གར་གླུ་དང་རོལ་མོའི་སྒྲ་ལ་འཇུག་པ་གང་ཡིན་པ་དག་དང༌། དེ་བཞིན་དུ་བུད་མེད་རྣམས་དང༌། བུད་མེད་གཞོན་ནུ་ཁ་དོག་བཟང་བ་ཆགས་པར་འགྱུར་བ་ཁྱད་པར་ཅན་དག་དང༌། གཟུགས་གང་དག་མཐོང་ན་ཚངས་པར་སྤྱོད་པ་ལ་གནོད་པ་དང༌། ཚངས་པར་སྤྱོད་པའི་བར་ཆད་དང༌། སྡིག་པ་མི་དགེ་བའི་རྣམ་པར་རྟོག་པ་ཀུན་འབྱུང་བར་འགྱུར་བ། དེ་ལྟ་བུའི་གཟུགས་དེ་དག་ནི་ཆུང་ཟད་བལྟ་བར་ཡང་མི་བྱ། རྣམ་པར་བལྟ་བར་ཡང་མི་བྱ་བ་ཡིན་ནོ། །གཟུགས་ཅི་ལྟ་བུ་དག་ལ་བལྟ་བར་བྱ་བ་ཡིན་ཞེ་ན། འདི་ལྟ་སྟེ། རྒས་པ་དང༌། རྙིས་པ་དང༌། འཁོགས་པ་དང༌། ལུས་དབུགས་ངར་ངར་པོས་བརྫངས་པ་དང༌། ལུས་མདུན་དུ་དབྱིབས༌སྒུ་བ་དང༌། ལུས་འཁར་བ་ལ་རྟེན་ཅིང་འདར་བ་དང༌། ན་བ་དང༌། སྡུག་བསྔལ་བ་དང༌། ནད་ཚབས་ཆེ་བ་དང༌། རྐང་པ་སྐྲངས་པ་དང༌། ལག་པ་སྐྲངས་པ་དང༌། ལྟོ་བ་སྐྲངས་པ་དང༌། གདོང་སྐྲངས་པ་དང༌། པགས་པའི་མདོག་སྐྱ་བ་དང༌། ཤུ་བ་ཅན་དང༌། ཁྱི་རྔོ་ཅན་དང༌། མཛེ་ཅན་དང༌། སྣད་པ་དང༌། ལུས་ལ་རྨ་ཡོད་པ་དང༌། ལུས་སྨིན་པ་དང༌། དབང་པོ་ཉམས་པ་དང༌། ཤི་བའི་དུས་བྱས་པ་དང༌། ཤི་ནས་ཞག་གཅིག་ལོན་པ་དང༌། ཤི་ནས་ཞག་གཉིས་ལོན་པ་དང༌། ࿒ཤི་ནས་ཞག་བདུན་ལོན་པ་དང༌། ཁྭ་དག་དང༌། ཆུན་ལག་རྣམས་ཀྱིས་བཏོགས་པ་དང༌། བྱ་རྒོད་དག་དང༌། ཁྱི་དག་དང༌། ཝ་དག་དང༌། དུད་འགྲོའི་སྐྱེ་གནས་སུ་སྐྱེས་པའི་སྲོག་ཆགས་སྣ་ཚོགས་དག་གིས་བཟའ་བ་དང༌། ཁྲིའི་སྟེང་དུ་བཞག་སྟེ། སྟེང་དུ་བླ་རེ་བྲེས་ལ། མདུན་དང་རྒྱབ་ན་སྐྱེ་བོ་ཕལ་པོ་ཆེ་སྐྲ་བཤིག་ཅིང་ཐལ་བས་གཏོར་ལ་དུ་བར་བྱེད། ཆོ་ངེས་འདེབས་པར་བྱེད་ཅིང་དེ་བཞིན་དུ་མྱ་ངན་སྐྱེས་པ་དང༌། སྡུག་བསྔལ་སྐྱེས་པ་དང༌། སྨྲེ་སྔགས་འདོན་པ་སྐྱེས་པ་དང༌། ཡིད་མི་བདེ་བ་སྐྱེས་པ་དང༌། འཁྲུག་པ་སྐྱེས་པ་དག་གིས་ཕྱིར་འབྱིན་པར་བྱེད་པ་དེ་ལྟ་བུ་དག་དང༌། གཞན་ཡང་དེ་ལྟ་བུ་དང་མཐུན་པའི་གཟུགས་གང་དག་ཚངས་པར་སྤྱོད་པ་ལ་ཕན་པ་དང༌། ཚངས་པར་སྤྱོད་པ་ལ་བར་ཆད་མེད་པ་དང༌། དགེ་བའི་རྣམ་པར་རྟོག་པ་ཀུན་འབྱུང་བར࿒གྱུར་པ་དེ་དག་ནི་བདག་གིས་བལྟ་བར་བྱ་བ་ཡིན་ནོ་སྙམ་པ་དང༌།

de lta bu'i sems kyis kyang 'gro bar bya'o snyam pa dang/ der 'gro ba dang/ ldog pa'i tshe gzugs gang dag blta bar bya ba de dag las kyang/ kha cig la ni blta bar bya/ kha cig la ni blta bar mi bya'o/ /de la gang dag la blta bar mi bya ba de dag la ni dbang po legs par bsdams te/ mig gis mi brtag par bya'o/ /gang dag la blta bar bya ba de dag la ni dran pa nye bar gzhag ste/ mig gis brtag parbya ba'o/ /de dag la gzugs ji lta bu dag blta bar mi bya ba yin zhe na 'di lta ste/ zlos gar mkhan dang/ bro gar mkhan dang/ bzhad gad mkhan dang 'jo sgeg mkhan dang/ gzhan yang rol mo'i rnam pa bro gar glu dang rol mo'i sgra la 'jug pa gang yin pa dag dang/ de bzhin du bud med rnams dang/ bud med gzhon nu kha dog bzang ba chags par 'gyur ba khyad par can dag dang/ gzugs gang dag mthong na tshangs par spyod pa la gnod pa dang/ tshangs par spyod pa'i bar chad dang/ sdig pa mi dge ba'i rnam par rtog pa kun 'byung bar 'gyur ba/ de lta bu'i gzugs de dag ni chung zad blta bar yang mi bya/ rnam par blta bar yang mi bya ba yin no/ /gzugs ci lta bu dag la blta bar bya ba yin zhe na/ 'di lta ste/ rgas pa dang/ rnyis pa dang/ 'khogs pa dang/ lus dbugs ngar ngar pos brdzangs pa dang/ lus mdun du dbyibssgu ba dang/ lus 'khar ba la rten cing 'dar ba dang/ na ba dang/ sdug bsngal ba dang/ nad tshabs che ba dang/ rkang pa skrangs pa dang/ lag pa skrangs pa dang/ lto ba skrangs pa dang/ gdong skrangs pa dang/ pags pa'i mdog skya ba dang/ shu ba can dang/ khyi rngo can dang/ mdze can dang/ snad pa dang/ lus la rma yod pa dang/ lus smin pa dang/ dbang po nyams pa dang/ shi ba'i dus byas pa dang/ shi nas zhag gcig lon pa dang/ shi nas zhag gnyis lon pa dang/ shi nas zhag bdun lon pa dang/ khwa dag dang/ chun lag rnams kyis btogs pa dang/ bya rgod dag dang/ khyi dag dang/ wa dag dang/ dud 'gro'i skye gnas su skyes pa'i srog chags sna tshogs dag gis bza' ba dang/ khri'i steng du bzhag ste/ steng du bla re bres la/ mdun dang rgyab na skye bo phal po che skra bshig cing thal bas gtor la du bar byed/ cho nges 'debs par byed cing de bzhin du mya ngan skyes pa dang/ sdug bsngal skyes pa dang/ smre sngags 'don pa skyes pa dang/ yid mi bde ba skyes pa dang/ 'khrug pa skyes pa dag gis phyir 'byin par byed pa de lta bu dag dang/ gzhan yang de lta bu dang mthun pa'i gzugs gang dag tshangs par spyod pa la phan pa dang/ tshangs par spyod pa la bar chad med pa dang/ dge ba'i rnam par rtog pa kun 'byung bar gyur pa de dag ni bdag gis blta bar bya ba yin no snyam pa dang/

【P3 sammiñjitaprasārita屈申bskum pa daṅ brkyaṅ pa】

ལུས་མི་བསྒྱུར་བ་དང༌། ལག་པ་མི་ཀྱོག་པ་དང༌། མགོ་མི་བསྒྱུར་བ་དང༌། རྟ་སྐད་མི་དབྱུང་བ་དང༌། ལག་པ་མི་སྦྲེལ་བ་དང༌། ལག་པ་མི་སྤྲད་པར་འགྲོ་བར་བྱ་ཞིང༌། མ་བསྒོ་བར་སྟན་ལ་འདུག་པ་མི་བྱ་བ་དང༌། སྟན་ལ་མ་བརྟགས་པར་མ་ཡིན་པ་དང༌། ལུས་ཐམས་ཅད་ཀྱི་ལྗིད་ཀྱིས་མི་དབབ་པ་དང༌། རྐང་པ་མི་བསྣོལ་བ་དང༌། བརླ་མི་བསྣོལ་བ་དང༌། རྐང་པ་ཧ་ཅང་མི་དགུག་པ་དང༌། རྐང་པ་ཧ་ཅང་མི࿒གདངས་པར་སྟན་ལ་འདུག་པར་བྱའོ་སྙམ་པ་དང༌།

lus mi bsgyur ba dang/ lag pa mi kyog pa dang/ mgo mi bsgyur ba dang/ rta skad mi dbyung ba dang/ lag pa mi sbrel ba dang/ lag pa mi sprad par 'gro bar bya zhing/ ma bsgo bar stan la 'dug pa mi bya ba dang/ stan la ma brtags par ma yin pa dang/ lus thams cad kyi ljid kyis mi dbab pa dang/ rkang pa mi bsnol ba dang/ brla mi bsnol ba dang/ rkang pa ha cang mi dgug pa dang/ rkang pa ha cang mi gdangs par stan la 'dug par bya'o snyam pa dang/

【P4 saṁghāṭīcīvarapātradhāraṇa持僧伽胝及以持衣鉢不應開紐等snam sbyar 'chaṅ ba daṅ chos gos……lhuṅ bzed 'chaṅ ba】

མགོ་མི་གཡོགས་པ་དང༌། ཕྲག་པ་ལ་མི་གཟར་བ་དང༌། མདུན་མི་བརྫེ་བ་དང༌། ཕྲག་པ་གཉི་ག་ལ་མི་གཟར་བར་ཆོས་གོས་ཟླུམ་པོར་བགོ་བར་བྱ་ཞིང༌། ཧ་ཅང་རྩེངས་པ་མ་ཡིན་པ་དང༌། ཧ་ཅང་འཇོལ་བ་མ་ཡིན་པ་དང༌། གླང་པོ་ཆེའི་སྣ་ལྟར་ནར་བ་མ་ཡིན་པ་དང༌། ཏ་ལའི་ལོ་མ་ལྟར࿒བལྟབས་པ་མ་ཡིན་པ་དང༌། སྦྲུལ་མགོའི་གདེངས་ཀ་ལྟར་མ་ཡིན་པ་དང༌། འབྲུའི་ཕུར་མ་ལྟར་མ་ཡིན་པར་ཆོས་གོས་བགོ་བར་བྱའོ་སྙམ་པ་དང༌། བཟའ་བ་དང༌། བཅའ་བ་མ་འོངས་པར་ལྷུང་བཟེད་མི་བཟེད་པར་བྱ་ཞིང༌། བཟའ་བ་དང་བཅའ་བའི་སྟེང་དུ࿒གཟུང་བར་མི་བྱ་བ་དང༌། འོག་གཞི་མེད་པའི་ས་ཕྱོགས་དང༌། གད་ཀ་དང་གཡང་སར་ལྷུང་བཟེད་མི་གཞག་པར་བྱའོ་སྙམ་པ་དང༌།

mgo mi g.yogs pa dang/ phrag pa la mi gzar ba dang/ mdun mi brdze ba dang/ phrag pa gnyi ga la mi gzar bar chos gos zlum por bgo bar bya zhing/ ha cang rtsengs pa ma yin pa dang/ ha cang 'jol ba ma yin pa dang/ glang po che'i sna ltar nar ba ma yin pa dang/ ta la'i lo ma ltar bltabs pa ma yin pa dang/ sbrul mgo'i gdengs ka ltar ma yin pa dang/ 'bru'i phur ma ltar ma yin par chos gos bgo bar bya'o snyam pa dang/ bza' ba dang/ bca' ba ma 'ongs par lhung bzed mi bzed par bya zhing/ bza' ba dang bca' ba'i steng du gzung bar mi bya ba dang/ 'og gzhi med pa'i sa phyogs dang/ gad ka dang g.yang sar lhung bzed mi gzhag par bya'o snyam pa dang/

【P5 aśitapītakhāditasvādita食飲噉嘗zos pa 'thuns pa 'chos pa myaṅs pa次第】

བསོད་སྙོམས་མཐར་ཆགས་ཀྱིས་ཡོངས་སུ་ལོངས་སྤྱོད་པར་བྱ་ཞིང༌། འབྲས་ཆན་གྱིས་ཚོད་མ་མི་དགབ་པ་དང༌། ཚོད་མས་འབྲས་ཆན་མི་དགབ་པར་བྱ་བ་དང༌། འཕྱ་སྨོད་མེད་པ་དང༌། འཕྱ་སྨོད་ལ་རྗེས་སུ་ཞུགས་པ་མེད་པས་ཡོངས་སུ་ལོངས་སྤྱད་པར་བྱ་བ་དང༌། ཁམ་ཧ་ཅང་ཆེན་པོ་ཡང་མ་ཡིན། ཧ་ཅང་ཆུང་བ་ཡང་མ་ཡིན་པར་ཁམ་རན་པར་བཟའ་བར་བྱ་བ་དང་། ལག་པ་མི་བལྡགས་པ་དང༌། ལྷུང་བཟེད་མི་བྱོག་པ་དང༌། ལག་པ་མི་སྤྲུག་པ་དང༌། ལྷུང་བཟེད་མི་བསྐྱམ་པ་དང༌། ࿒ཁམ་འཕྲོར་མི་བཅད་པར་བསོད་སྙོམས་ཡོངས་སུ་ལོངས་སྤྱད་པར་བྱའོ་སྙམ་པ་དང༌།

bsod snyoms mthar chags kyis yongs su longs spyod par bya zhing/ 'bras chan gyis tshod ma mi dgab pa dang/ tshod mas 'bras chan mi dgab par bya ba dang/ 'phya smod med pa dang/ 'phya smod la rjes su zhugs pa med pas yongs su longs spyad par bya ba dang/ kham ha cang chen po yang ma yin/ ha cang chung ba yang ma yin par kham ran par bza' bar bya ba dang / lag pa mi bldags pa dang/ lhung bzed mi byog pa dang/ lag pa mi sprug pa dang/ lhung bzed mi bskyam pa dang/ kham 'phror mi bcad par bsod snyoms yongs su longs spyad par bya'o snyam pa dang/

【P6 gatasthitaniṣaṇṇasayita行住坐臥soṅ ba daṅ sdos pa daṅ 'dug pa daṅ ñal ba】

བདག་ཁྱིམ་དེ་དག་ནས་ལྡོག་ཅིང་ཕྱིར་འོངས་ཏེ། གཙུག་ལག་ཁང་དུ་སོང་ནས་ཀྱང་ཉིན་མོ་དང་མཚན་མོ་ཡིད་མི་གཅུགས་པ་དང༌། སྐབས་མ་ཕྱེ་བ་དང༌། མ་བསྐོས་པ་གཞན་དག་གི་མ་ཡིན་པ༑ གང་ཟག་སོ་སོའི་འཆགས་སར་ལུས་མི་ངལ་བ་དང༌། ལུས་མི་དུབ་པ་དང༌། གཡེང་བ་ཚར་གཅོད་པ་དང་། དགེ་བའི་ཕྱོགས་ལ་བརྩོན་པ་དང༌། མི་དགེ་བ་ཡིད་ལ་བྱེད་པ་དང་མི་ལྡན་པས་སེམས་ཀྱི་དབང་པོ་རྣམས་ནང་དུ་བསྡུས་པ་དང༌། ཡིད་ཕྱི་རོལ་དུ་མ་སོང་བ་དང༌། ཧ་ཅང࿒རིང་བ་མ་ཡིན་པ་དང༌། ཧ་ཅང་བརྟད་པ་མ་ཡིན་པ་དང༌། གཅིག་ཏུ་འགྲོ་བ་དང༌། ལྡོག་པ་ལ་སྦྱོར་བ࿒ཡིན་པར་སྐབས་སྐབས་སུ་འགྲོ་བ་དང༌། སྐབས་སྐབས་སུ་སྡོད་ཅིང་བཅག་པར་བྱའོ་སྙམ་པ་དང༌། ࿒དེ་བཞིན་དུ་ཡིད་མི་གཅུགས་པ་དང༌། སྐབས་མ་ཕྱེ་བ་དང༌། མ་བསྐོས་པ་གཞན་དག࿒གིས་མ་ཡིན་པར་རང་གི་གཙུག་ལག་ཁང་ངམ། །རང་གི་ཁང་ཁྱིམ་མམ། རང་གི་སྐབ་མོའམ། གང་ཟག་སོ་སོའི་གནས་སུ་བསྐོས་པའམ། དེ་བཞིན་དུ་དགོན་པའམ། ཤིང་དྲུང་ངམ། ཁང་སྟོང་དུ་ཁྲིའམ། ཁྲིའུའམ། རྩྭ་བཏིང་བའི་སྟེང་དུ་སྐྱིལ་མོ་ཀྲུང་བཅས་ཏེ།ལུས་དྲང་པོར་བསྲངས་ནས། དྲན་པ་ཕྱོགས་པར་བཞག་སྟེ་འདུག་པར་བྱའོ་སྙམ་པ་དང༌།

bdag khyim de dag nas ldog cing phyir 'ongs te/ gtsug lag khang du song nas kyang nyin mo dang mtshan mo yid mi gcugs pa dang/ skabs ma phye ba dang/ ma bskos pa gzhan dag gi ma yin pa| gang zag so so'i 'chags sar lus mi ngal ba dang/ lus mi dub pa dang/ g.yeng ba tshar gcod pa dang / dge ba'i phyogs la brtson pa dang/ mi dge ba yid la byed pa dang mi ldan pas sems kyi dbang po rnams nang du bsdus pa dang/ yid phyi rol du ma song ba dang/ ha cang ring ba ma yin pa dang/ ha cang brtad pa ma yin pa dang/ gcig tu 'gro ba dang/ ldog pa la sbyor ba yin par skabs skabs su 'gro ba dang/ skabs skabs su sdod cing bcag par bya'o snyam pa dang/ de bzhin du yid mi gcugs pa dang/ skabs ma phye ba dang/ ma bskos pa gzhan dag gis ma yin par rang gi gtsug lag khang ngam/ /rang gi khang khyim mam/ rang gi skab mo'am/ gang zag so so'i gnas su bskos pa'am/ de bzhin du dgon pa'am/ shing drung ngam/ khang stong du khri'am/ khri'u'am/ rtswa bting ba'i steng du skyil mo krung bcas te/lus drang por bsrangs nas/ dran pa phyogs par bzhag ste 'dug par bya'o snyam pa dang/

【P7 (svapitajāgṛta)寤寢mi ñal ba daṅ ñal ba】

མཚན་མོའི་ཐུན་བར་མ་ལ་ཉལ་བར་བྱ་ཞིང༌། ཉལ་བ་ཡང་འདི་ལྟར་སྣང་བའི་འདུ་ཤེས་དང༌། དྲན་པ་དང༌། ཤེས་བཞིན་དང༌། ࿒ལྡང་བ་ཁོ་ནའི་འདུ་ཤེས་ཡིད་ལ་བྱེད་བཞིན་དུ་ཉལ་བར་བྱའོ་སྙམ་པ་དང༌། ཉིན་མོ་དང༌། མཚན་མོའི་ཐུན་དང་པོ་ལ་མི་ཉལ་བར་དགེ་བའི་ཕྱོགས་ཀྱིས་འདའ་བར་བྱའོ་སྙམ་པ་དང༌། མཚན་མོའི་ཐུན་ཐ་མ་ལ་ཡང་མྱུར་བ་མྱུར་བ་ཁོ་ནར་སད་པར་བྱས་ནས།

mtshan mo'i thun bar ma la nyal bar bya zhing/ nyal ba yang 'di ltar snang ba'i 'du shes dang/ dran pa dang/ shes bzhin dang/ ldang ba kho na'i 'du shes yid la byed bzhin du nyal bar bya'o snyam pa dang/ nyin mo dang/ mtshan mo'i thun dang po la mi nyal bar dge ba'i phyogs kyis 'da' bar bya'o snyam pa dang/ mtshan mo'i thun tha ma la yang myur ba myur ba kho nar sad par byas nas/

【P8 bhāṣitatūṣnīṁbhāva語默smra ba daṅ mi smra ba】

སྨྲ་བ་ཁ་ཏོན་གྱི་ལས་སམ། སྤོང་བ་ལ་ནང་དུ་ཡང་དག་པར་འཇོག་གམ། ཆོས་བསམ་པ་ལ་བརྩོན་པར་བྱས་ཏེ། གང་དག་མངོན་པར་ཤེས་པའི་ཕྱིར་འཇུག་པ་མ་ཡིན་པ་དང༌། རྫོགས་པར་བྱང་ཆུབ་པའི་ཕྱིར་མ་ཡིན་པ་དང༌། ཡོངས་སུ་མྱ་ངན་ལས࿒འདའ་བའི་ཕྱིར་མ་ཡིན་པ་དང༌། འཇིག་རྟེན་པ་ལ་གྲངས་པའི་གསང་ཚིག་དང༌། ཡིག་འབྲུ་སྣ་ཚོགས་དང༌། ཚིག་སྣ་ཚོགས་དང༌། ཡི་གེ་སྣ་ཚོགས་དང༌། དོན་དང་མི་ལྡན་པ་དག་རྣམ་པར་སྤང་བར་བྱ་ཞིང་དེ་བཞིན་གཤེགས་པས་གསུངས་པའི་ཆོས࿒འདུལ་བ་ཟབ་པ་ཟབ་པར་སྣང་བ་དང༌། སྟོང་པ་ཉིད་དང་ལྡན་པ། རྐྱེན࿒འདི་པ་ཉིད་དེའི་རྟེན་ཅིང་འབྲེལ་པར་འབྱུང་བ་དང་རྗེས་སུ་མཐུན་པ་གང་ཡིན་པ་དེ་དག་གུས་པར་བྱས་ཏེ༑ གཟུང་བར་བྱ་ཞིང༌། དམ་པོ་དང་། བརྟན་པར་ཡང་བྱའོ། །ལེགས་པར་བཟུང་ནས་ཀྱང་རྙེད་པ་དང༌། བཀུར་སྟིའི་ཕྱིར་མ་ཡིན་གྱི། ནན་ཏན་གྱིས་བསྒྲུབས་པས་ཆུད་མི་ཟ་བར་བྱ་ཞིང་ཆོས་དེ་དག་ཀྱང་ཁ་ཏོན་ཤིན་ཏུ་བྱང་བར་བྱ་བ་དང༌། འདུ་འཛིའི་གཏམ་དང་ལས་ལ་དགའ་བ་དང༌། སྨྲ་བ་ལ་དགའ་བས་འདའ་བར་མི་བྱ་བར་དུས་དུས་སུ་དྲན་པ་ཉེ་བར་གཞག་སྟེ། ཚངས་པ་མཚུངས་པར་སྤྱོད་པ་མཁས་པ་རྣམས་དང་གཏམ་འདྲེ་བར་བྱ། ཕེབས་པར་སྨྲ་བར་བྱ། སོ་སོར་ཀུན་དགའ་བར་བྱ་ཞིང་སྐྱོན་འདོགས་པ་མེད་པའི་སེམས་ཀྱིས་ཡོངས་སུ་འདྲི་བའི་རང་བཞིན་ཅན་དང༌། དགེ་བ་གང་ཡིན་ཞེས་བཙལ་བ་དང༌། གཞན་དག་དང་ཆོས་ཀྱི་གཏམ་སྨྲ་བར་འདོད་པས་རན་པར་སྨྲ་བ་དང༌། རིགས་པར་སྨྲ་བ་དང༌། ࿒གནས་པར་སྨྲ་བ་དང༌། ཞི་བར་སྨྲ་བས་གཞན་དག་ལས་ཆོས་ཀྱི་གཏམ་སྨྲ་བས་འདོད་པར་བྱའོ་སྙམ་པ་དང༌། བདག་གིས་མི་སྨྲ་བས་སྡིག་པ་མི་དགེ་བའི་རྣམ་པར་རྟོག་པ་དག་རྣམ་པར་བརྟག་པར་མི་བྱ་ཞིང༌། ཚུལ་བཞིན་མ་ཡིན་པའི་ཆོས་སེམས་པ་ལ࿒མི་སྦྱོར་བར་བྱ་བ་དང༌། མངོན་པའི་ང་རྒྱལ་ཅན་དུ་མི་བྱ་བ་དང༌། ཁྱད་པར་རྟོགས་པ་ཅུང་ཟད་ཙམ་དང༌། ངན་ངོན་ཙམ་གྱིས་བར་མ་དོར་སྒྱིད་ལུག་པར་མི་བྱ་བ་དང༌། བསམ་པར་མི་བྱ་བའི་གནས་རྣམས་ཡོངས་སུ་སྤང་བར་བྱ་བ་དང༌། དུས་དུས་སུ་ཞི་གནས་དང༌། ལྷག་མཐོང་ལ་བརྩོན་པར་བྱ་བ་དང༌། སྤོང་བ་ལ་དགའ་བ་དང༌། རྒྱུན་དུ་ཆུད་པར་བྱ་བ་ལ་བརྩོན་པ་དང༌། གུས་པར་བྱ་བ་ལ་བརྩོན་པར་བྱའོ་སྙམ་པ་དང༌།

smra ba kha ton gyi las sam/ spong ba la nang du yang dag par 'jog gam/ chos bsam pa la brtson par byas te/ gang dag mngon par shes pa'i phyir 'jug pa ma yin pa dang/ rdzogs par byang chub pa'i phyir ma yin pa dang/ yongs su mya ngan las 'da' ba'i phyir ma yin pa dang/ 'jig rten pa la grangs pa'i gsang tshig dang/ yig 'bru sna tshogs dang/ tshig sna tshogs dang/ yi ge sna tshogs dang/ don dang mi ldan pa dag rnam par spang bar bya zhing de bzhin gshegs pas gsungs pa'i chos 'dul ba zab pa zab par snang ba dang/ stong pa nyid dang ldan pa/ rkyen 'di pa nyid de'i rten cing 'brel par 'byung ba dang rjes su mthun pa gang yin pa de dag gus par byas te| gzung bar bya zhing/ dam po dang / brtan par yang bya'o/ /legs par bzung nas kyang rnyed pa dang/ bkur sti'i phyir ma yin gyi/ nan tan gyis bsgrubs pas chud mi za bar bya zhing chos de dag kyang kha ton shin tu byang bar bya ba dang/ 'du 'dzi'i gtam dang las la dga' ba dang/ smra ba la dga' bas 'da' bar mi bya bar dus dus su dran pa nye bar gzhag ste/ tshangs pa mtshungs par spyod pa mkhas pa rnams dang gtam 'dre bar bya/ phebs par smra bar bya/ so sor kun dga' bar bya zhing skyon 'dogs pa med pa'i sems kyis yongs su 'dri ba'i rang bzhin can dang/ dge ba gang yin zhes btsal ba dang/ gzhan dag dang chos kyi gtam smra bar 'dod pas ran par smra ba dang/ rigs par smra ba dang/ gnas par smra ba dang/ zhi bar smra bas gzhan dag las chos kyi gtam smra bas 'dod par bya'o snyam pa dang/ bdag gis mi smra bas sdig pa mi dge ba'i rnam par rtog pa dag rnam par brtag par mi bya zhing/ tshul bzhin ma yin pa'i chos sems pa la mi sbyor bar bya ba dang/ mngon pa'i nga rgyal can du mi bya ba dang/ khyad par rtogs pa cung zad tsam dang/ ngan ngon tsam gyis bar ma dor sgyid lug par mi bya ba dang/ bsam par mi bya ba'i gnas rnams yongs su spang bar bya ba dang/ dus dus su zhi gnas dang/ lhag mthong la brtson par bya ba dang/ spong ba la dga' ba dang/ rgyun du chud par bya ba la brtson pa dang/ gus par bya ba la brtson par bya'o snyam pa dang/

【P9 anidrāklamaprativinodanā解勞睡gñid gyi sñom pa bsaṅ ba睡眠】

བདག་དཔྱིད་ཀའི་ཚ་བས་གདུངས༌པ་དང༌། དེ་ལྟར་བརྩོན་པ་དང༌། འབད་པ་དང༌། རྩོལ་བའམ། རུང་བའི་བྱ་བ་ཅུང་ཟད་བྱེད་པས་ཡོངས་སུ་ངལ་བའི་རྒྱུ་དང༌། ཡོངས་སུ་ངལ་བའི་གཞི་ལས་དུས་མ་ཡིན་པར་གཉིད་ཀྱིས་སྙོམ་པ་སྐྱེ་བར་གྱུར་ན། དེའི་དོན་དུ་ཅི་ནས་ཀྱང་མྱུར་བ་མྱུར་བ་ཁོ་ནར་དེ་མེད་པར་འགྱུར་ཞིང་དུས་ཡུན་རིང་པོར་དགེ་བའི་ཕྱོགས་ཉམས་པར་མི་བྱ་བ་དང༌། དགེ་བའི་ཕྱོགས་ཀྱི་བར་ཆད་དུ་མི་འགྱུར་བར་བྱ་བའི་ཕྱིར། ཡུད་ཙམ་ཞིག་གཉིད་བསང་བར་བྱ་སྟེ། དེར་ཡང་བདག་གིས་སྒོ་བཅད་པའམ། དགེ་སློང་ཡོད་ན་ལྟར་གཞུག་པའམ། འདུལ་བའི་བསྲུང་བ་དང༌། འདུལ་བའི་ཆོ་གས་ཆོས་གོས་ཀྱིས་བཅིངས་ལ། གནས་དབེན་པར་འདུག་སྟེ། གཉིད་བསང་བར་བྱའོ་སྙམ་དུ་སེམས་པ་ཡིན་ཏེ། དེས་ན་དེའི་གཉིད་ཀྱིས་སྙོམ་པ་རྣམ་པ་ཐམས་ཅད་ཀྱི་ཐམས་ཅད་དུ་མེད་པར་འགྱུར་རོ། །

bdag dpyid ka'i tsha bas gdungspa dang/ de ltar brtson pa dang/ 'bad pa dang/ rtsol ba'am/ rung ba'i bya ba cung zad byed pas yongs su ngal ba'i rgyu dang/ yongs su ngal ba'i gzhi las dus ma yin par gnyid kyis snyom pa skye bar gyur na/ de'i don du ci nas kyang myur ba myur ba kho nar de med par 'gyur zhing dus yun ring por dge ba'i phyogs nyams par mi bya ba dang/ dge ba'i phyogs kyi bar chad du mi 'gyur bar bya ba'i phyir/ yud tsam zhig gnyid bsang bar bya ste/ der yang bdag gis sgo bcad pa'am/ dge slong yod na ltar gzhug pa'am/ 'dul ba'i bsrung ba dang/ 'dul ba'i cho gas chos gos kyis bcings la/ gnas dben par 'dug ste/ gnyid bsang bar bya'o snyam du sems pa yin te/ des na de'i gnyid kyis snyom pa rnam pa thams cad kyi thams cad du med par 'gyur ro/ /

【N4 攝九為二】【O1 結前起後】

དེས་ནི་འདི་ལྟ་སྟེ། རྒྱུ་བ་དང་སྤྱོད་ལམ་ལས་བརྩམས་ནས། ཤེས་བཞིན་དུ་སྤྱོད་པ་ཉིད་ཀྱི་གོ་རིམས་ཡིན་ཏེ།

des ni 'di lta ste/ rgyu ba dang spyod lam las brtsams nas/ shes bzhin du spyod pa nyid kyi go rims yin te/

【O2 解正知而住】

དེ་ཁྱིམ་དུ་འགྲོ་བ་ན་དང་པོ་ཁོ་ནར་དེ་ལྟར་ཚུལ་བཞིན་ཡིད་ལ་བྱེད་པ་དང༌། ཤེས་རབ་དང་ལྡན་པའི་སེམས་མངོན་པར་འདུ་བྱེད་པ་གང་ཡིན་པ་དེ་ནི་དེའི་ཤེས་བཞིན་ཞེས་བྱའོ། །དེ་ལྟར་ཤེས་བཞིན་དང་ལྡན་པས་རྒྱུ་བ་དང༌། སྤྱོད་པ་ཐམས་ཅད་མི་ཉུང་བར་སྒྲུབ་པར་བྱེད་པ་གང་ཡིན་པ་དེ་ནི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

de khyim du 'gro ba na dang po kho nar de ltar tshul bzhin yid la byed pa dang/ shes rab dang ldan pa'i sems mngon par 'du byed pa gang yin pa de ni de'i shes bzhin zhes bya'o/ /de ltar shes bzhin dang ldan pas rgyu ba dang/ spyod pa thams cad mi nyung bar sgrub par byed pa gang yin pa de ni shes bzhin du spyod pa nyid ces bya'o/ /

【O3 正明攝九為二】

དེ་ལ་འགྲོ་བ་དང༌། ལྡོག་པ་དང༌། ཆུང་ཟད་བལྟས་པ་དང༌། རྣམ་པར་བལྟས་པ་དང༌། བསྐུམ་པ་དང༌། བརྐྱང་བ་དང༌། སྣམ་སྦྱར་དང༌། ཆོས་གོས་དང༌། ལྷུང་བཟེད་བཅད་བ་གང་ཡིན་པ་དང༌། ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་གང་ཡིན་པ་དེ་ལ་ཤེས་བཞིན་དུ་སྤྱོད་པ་གང་ཡིན་པ་དེ་ནི། གྲོང་དུ་རྒྱུ་བ་དང་ལྡན་པ་ལ་ཤེས་བཞིན་དུ་སྤྱོད་པ་ཉིད་ཅེས་བྱའོ། །དེ་ལ་སོང་བ་དང༌། སྡོད་པ་དང༌། འདུག་པ་དང༌། ཉལ་བ་དང༌། མི་ཉལ་བ་དང༌། སྨྲ་བ་དང༌། མི་སྨྲ་བ་གང་ཡིན་པ་དང༌། གཉིད་ཀྱིས་སྙོམ་པ་བསང་བ་གང་ཡིན་པ་དེ་ལ་ཤེས་བཞིན་དུ་སྤྱོད་པ་གང་ཡིན་པ་དེ་ནི་གཙུག་ལག་ཁང་ན་སྤྱོད་པ་དང་ལྡན་པ་ལ་ཤེས་བཞིན་དུ་སྤྱོད་པ་ཉིད་ཅེས་བྱ་སྟེ།

de la 'gro ba dang/ ldog pa dang/ chung zad bltas pa dang/ rnam par bltas pa dang/ bskum pa dang/ brkyang ba dang/ snam sbyar dang/ chos gos dang/ lhung bzed bcad ba gang yin pa dang/ zos pa dang/ 'thungs pa dang/ 'chos pa dang/ myangs pa gang yin pa de la shes bzhin du spyod pa gang yin pa de ni/ grong du rgyu ba dang ldan pa la shes bzhin du spyod pa nyid ces bya'o/ /de la song ba dang/ sdod pa dang/ 'dug pa dang/ nyal ba dang/ mi nyal ba dang/ smra ba dang/ mi smra ba gang yin pa dang/ gnyid kyis snyom pa bsang ba gang yin pa de la shes bzhin du spyod pa gang yin pa de ni gtsug lag khang na spyod pa dang ldan pa la shes bzhin du spyod pa nyid ces bya ste/

【M2 samāsārtha略義don mdor bshu ba】

【N1 結前問後】

དེ་ནི་རེ་ཞིག་ཤེས་བཞིན་དུ་སྤྱོད་པ་ཉིད་ཀྱི་རྣམ་པར་དབྱེ་བ་རྒྱས་པ་ཡིན་པར་རིག་པར་བྱའོ། །དོན་མདོར་བསྡུ་བ་གང་ཞེ་ན།

de ni re zhig shes bzhin du spyod pa nyid kyi rnam par dbye ba rgyas pa yin par rig par bya'o/ /don mdor bsdu ba gang zhe na/

【N2 正解釋】

【O1 開三門】

རྒྱུ་བ་དང་ལྡན་པའི་ལས་རྣམ་པ་ལྔ་དང༌། ࿒སྤྱོད་པ་དང་ལྡན་པའི་ལས་རྣམ་པ་ལྔ་དང༌། རྒྱུ་བ་དང་ལྡན་པ་དང༌། སྤྱོད་པ་དང་ལྡན་པའི་ལས་ལ་ཤེས་བཞིན་དུ་སྤྱོད་པ་རྣམ་པ་བཞི་གང་ཡིན་པ་དེ་ནི་དོན་མདོར་བསྡུ་བ་ཞེས་བྱའོ། །

rgyu ba dang ldan pa'i las rnam pa lnga dang/ spyod pa dang ldan pa'i las rnam pa lnga dang/ rgyu ba dang ldan pa dang/ spyod pa dang ldan pa'i las la shes bzhin du spyod pa rnam pa bzhi gang yin pa de ni don mdor bsdu ba zhes bya'o/ /

【O2 別徵解】【P1 行時五業rgyu ba daṅ ldan pa'i las rnam pqa lṅa】

དེ་ལ་རྒྱུ་བ་དང་ལྡན་པའི་ལས་རྣམ་པ་ལྔ་གང་ཞེ་ན། འདི་ལྟ་སྟེ། ལུས་ཀྱི་ལས་དང༌། མིག་གི་ལས་དང༌། ཡན་ལག་དང༌། ཉིང་ལག་ཐམས་ཅད་ཀྱི་ལས་དང༌། ཆོས་གོས་དང༌། ལྷུང་བཟེད་ཀྱི་ལས་དང༌། བསོད་སྙོམས་ཀྱི་ལས་ཏེ། དེ་ནི་རྒྱུ་བ་དང་ལྡན་པའི་ལས་རྣམ་པ་ལྔ་ཞེས་བྱའོ།།དེ་ལ་རེ་ཞིག་ལྡོག་པ་དང་འགྲོ་བ་ཞེས་བྱ་བ་གང་གསུངས་པ་དེས་ནི་རྒྱུ་བ་དང་ལྡན་པའི་ལུས་ཀྱི་ལས་བསྟན་ཏོ། །ཆུང་ཟད་བལྟས་པ་དང༌། རྣམ་པར་བལྟས་པ་ཞེས་གང་གསུངས་པ་དེས་ནི་རྒྱུ་བ་དང་ལྡན་པའི་མིག་གི་ལས་བསྟན༌ཏོ། །བསྐུམ་པ་དང་། བརྐྱང་བ་ཞེས་བྱ་བ་གང་གསུངས་པ་དེས་ནི་རྒྱུ་བ་དང་ལྡན་པའི་ཡན་ལག་དང་ཉིང་ལག་ཐམས་ཅད་ཀྱི་ལས་བསྟན་ཏོ། །སྣམ་སྦྱར་དང༌། ཆོས་གོས་དང༌། ལྷུང་བཟེད་བཅང་བ་ཞེས་གང་གསུངས་པ་དེས་ནི་རྒྱུ་བ་དང་ལྡན་པའི་ཆོས་གོས་དང༌། ལྷུང་བཟེད་ཀྱི་ལས་བསྟན་ཏོ། ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་ཞེས་གང་གསུངས་པ་དེས་ནི་རྒྱུ་བ་དང་ལྡན་པའི་བསོད་སྙོམས་ཀྱི་ལས་བསྟན་ཏོ། །

de la rgyu ba dang ldan pa'i las rnam pa lnga gang zhe na/ 'di lta ste/ lus kyi las dang/ mig gi las dang/ yan lag dang/ nying lag thams cad kyi las dang/ chos gos dang/ lhung bzed kyi las dang/ bsod snyoms kyi las te/ de ni rgyu ba dang ldan pa'i las rnam pa lnga zhes bya'o//de la re zhig ldog pa dang 'gro ba zhes bya ba gang gsungs pa des ni rgyu ba dang ldan pa'i lus kyi las bstan to/ /chung zad bltas pa dang/ rnam par bltas pa zhes gang gsungs pa des ni rgyu ba dang ldan pa'i mig gi las bstanto/ /bskum pa dang / brkyang ba zhes bya ba gang gsungs pa des ni rgyu ba dang ldan pa'i yan lag dang nying lag thams cad kyi las bstan to/ /snam sbyar dang/ chos gos dang/ lhung bzed bcang ba zhes gang gsungs pa des ni rgyu ba dang ldan pa'i chos gos dang/ lhung bzed kyi las bstan to/ zos pa dang/ 'thungs pa dang/ 'chos pa dang/ myangs pa zhes gang gsungs pa des ni rgyu ba dang ldan pa'i bsod snyoms kyi las bstan to/ /

【P2 住時五業bpyod pa daṅ ldan pa'i las rnam pa lṅa】

སྤྱོད་པ་དང་ལྡན་པའི་ལས་རྣམ་པ་ལྔ་གང་ཞེ་ན། འདི་ལྟ་སྟེ། ལུས་ཀྱི་ལས་དང༌། ངག་གི་ལས་དང༌། ཡིད་ཀྱི་ལས་དང༌། ཉིན་མོའི་ལས་དང༌། མཚན་མོའི་ལས་ཏེ། དེ་ནི་སྤྱོད་པ་དང་ལྡན་པའི་ལས་རྣམ་པ་ལྔ་ཞེས་བྱའོ། །དེ་ལ་རེ་ཞིག་སོང་བ་དང༌། སྡོད་པ་དང༌། འདུག་པ་ཞེས་གང་གསུངས་པ་དེས་ནི་སྤྱོད་པ་དང་ལྡན་པའི་ལུས་ཀྱི་ལས་བསྟན་ཏོ། །སྨྲ་བ་ཞེས་གང་གསུངས་པ་དེས་ནི་སྤྱོད་པ་དང་ལྡན་པའི་ངག་གི་ལས་བསྟན་ཏོ། །ཉལ་བ་དང༌། མི་སྨྲ་བ་དང༌། གཉིད་ཀྱིས་སྙོམ་པ་བསང་བ་ཞེས་གང་གསུངས་པ་དེས་ནི་སྤྱོད་པ་དང་ལྡན་པའི་ཡིད་ཀྱི་ལས་བསྟན་ཏོ། །མི་ཉལ་བ་ཞེས་གང་གསུངས་པ་དེས་ནི་སྤྱོད་པ་དང་ལྡན་པའི་ཉིན་མོའི་ལས་དང༌།མཚན་མོའི་ལས་དང༌། ལུས་ཀྱི་ལས་དང༌། ངག་གི་ལས་ཀྱང་བསྟན་ཏོ། །ཉལ་བ་ཞེས་གང་གསུངས་པ་དེས་ནི་སྤྱོད་པ་དང་ལྡན་པའི་མཚན་མོའི་ལས་དང་ཡིད་ཀྱི་ལས་ཁོ་ན་ཡང་བསྟན་ཏེ། དེ་ནི་སྤྱོད་པ་དང་ལྡན་པའི་ལས་རྣམ་པ་ལྔ་ཡིན་པར་རིག་པར་བྱའོ། །

spyod pa dang ldan pa'i las rnam pa lnga gang zhe na/ 'di lta ste/ lus kyi las dang/ ngag gi las dang/ yid kyi las dang/ nyin mo'i las dang/ mtshan mo'i las te/ de ni spyod pa dang ldan pa'i las rnam pa lnga zhes bya'o/ /de la re zhig song ba dang/ sdod pa dang/ 'dug pa zhes gang gsungs pa des ni spyod pa dang ldan pa'i lus kyi las bstan to/ /smra ba zhes gang gsungs pa des ni spyod pa dang ldan pa'i ngag gi las bstan to/ /nyal ba dang/ mi smra ba dang/ gnyid kyis snyom pa bsang ba zhes gang gsungs pa des ni spyod pa dang ldan pa'i yid kyi las bstan to/ /mi nyal ba zhes gang gsungs pa des ni spyod pa dang ldan pa'i nyin mo'i las dang/mtshan mo'i las dang/ lus kyi las dang/ ngag gi las kyang bstan to/ /nyal ba zhes gang gsungs pa des ni spyod pa dang ldan pa'i mtshan mo'i las dang yid kyi las kho na yang bstan te/ de ni spyod pa dang ldan pa'i las rnam pa lnga yin par rig par bya'o/ /

【P3 釋行住正知業有四rgyu ba daṅ ldan pa daṅ spyod pa daṅ ldan pa'i las la……rnam pa bshi】【Q1 問】

དེ་ལ་རྒྱུ་བ་དང་ལྡན་པ་དང༌། སྤྱོད་པ་དང་ལྡན་པའི་ལས་ལ་ཤེས་བཞིན་དུ་སྤྱོད་པ་རྣམ་པ་བཞི་གང་ཞེ་ན།

de la rgyu ba dang ldan pa dang/ spyod pa dang ldan pa'i las la shes bzhin du spyod pa rnam pa bzhi gang zhe na/

【Q2 別釋】【R1 正念不放逸】

དང་པོ་ཁོ་ནར་ལས་འདི་ལྟ་བུ་ཞིག་བརྩམ་མོ་ཞེས་རྒྱུ་བའི་ལས་སམ། སྤྱོད་པའི་ལས་ཤིག་རྩོམ་པར་བྱེད་པ་ན། ལས་དེ་ཉིད་ལ་དྲན་པ་ཉེ་བར་གཞག་ཅིང༌། བག་ཡོད་པར་སྤྱོད་ལ། ལས་དེ་དྲན་པས་ཡོངས་སུ་ཟིན་ཅིང་བག་ཡོད་པས་ཀྱང་ཡོངས་སུ་ཟིན་པས༑

dang po kho nar las 'di lta bu zhig brtsam mo zhes rgyu ba'i las sam/ spyod pa'i las shig rtsom par byed pa na/ las de nyid la dran pa nye bar gzhag cing/ bag yod par spyod la/ las de dran pas yongs su zin cing bag yod pas kyang yongs su zin pas|

【R2 應作而作】

གཞི་གང་ལ། ཕྱོགས་གང་དུ། དུས་གང་གི་ཚེ། ཇི་སྙེད་ཅིག །རྣམ་པ་གང་གིས། ཇི་ལྟར་བརྟག་པར་བྱ་བའི་གཞི་དེ་ལ། ཕྱོགས་དེར་དུས་དེའི་ཚེ། དེ་སྙེད་ཅིག །རྣམ་པ་དེས། དེ་ལྟར་རྟོག་པར་བྱེད་ཅིང་རབ་ཏུ་ཤེས་པར་བྱེད་པ་སྟེ།

gzhi gang la/ phyogs gang du/ dus gang gi tshe/ ji snyed cig /rnam pa gang gis/ ji ltar brtag par bya ba'i gzhi de la/ phyogs der dus de'i tshe/ de snyed cig /rnam pa des/ de ltar rtog par byed cing rab tu shes par byed pa ste/

【R3 於現無罪】

དེ་ལྟར་རྟོག་པར་བྱེད་ཅིང༌། རབ་ཏུ་ཤེས་པར་བྱེད་པ་ནི་ཚེ་འདི་ཉིད་ལ་ཁ་ན་མ་ཐོ་བ་མེད་པ་དང༌། ལྟུང་བ་མེད་པ་དང༌། འགྱོད་པ་མེད་པ་དང༌། ཡིད་ལ་གཅགས་པ་མེད་པ་དང་། རྗེས་སུ་གདུང་བ་མེད་པར་འགྱུར་བ་དང༌།

de ltar rtog par byed cing/ rab tu shes par byed pa ni tshe 'di nyid la kha na ma tho ba med pa dang/ ltung ba med pa dang/ 'gyod pa med pa dang/ yid la gcags pa med pa dang / rjes su gdung ba med par 'gyur ba dang/

【R4 於當來世亦無有罪】

ཚེ་ཕྱི་མ་ལ་ཡང་ཁ་ན་མ་ཐོ་བ་མེད་ཅིང་ལུས་ཞིག་སྟེ། ཤི་བའི་འོག་ཏུ་ངན་སོང་ངན་འགྲོ་ལོག་པར་ལྟུང་བ་སེམས་ཅན་དམྱལ་བ་རྣམས་སུ་སྐྱེ་བར་མི་འགྱུར་བ་དང༌། མ་ཐོབ་པ་ཐོབ་པར་བྱ་བའི་ཚོགས་ཀྱི་རྒྱུ་བྱས་པར་འགྱུར་བ་ཡིན་ནོ། །

tshe phyi ma la yang kha na ma tho ba med cing lus zhig ste/ shi ba'i 'og tu ngan song ngan 'gro log par ltung ba sems can dmyal ba rnams su skye bar mi 'gyur ba dang/ ma thob pa thob par bya ba'i tshogs kyi rgyu byas par 'gyur ba yin no/ /

དེ་ནི་ཤེས་བཞིན་དུ་སྤྱོད་པ་ཉིད་ཀྱི་དོན་མདོར་བསྡུས་པ་ཡིན་ཏེ།

de ni shes bzhin du spyod pa nyid kyi don mdor bsdus pa yin te/

【M3 後結】

རྣམ་པར་དབྱེ་བ་རྒྱས་པར་སྔ་མ་གང་ཡིན་པ་དང༌། དོན་མདོར་བསྡུ་བ࿒གང་ཡིན་པ་དེ་ནི་ཤེས་བཞིན་དུ་སྤྱོད་པ་ཉིད་ཅེས་བྱའོ། །

rnam par dbye ba rgyas par snga ma gang yin pa dang/ don mdor bsdu ba gang yin pa de ni shes bzhin du spyod pa nyid ces bya'o/ /

【L9 kalyanamtratā善友性dge ba'i bses gñen】【M1 廣釋】【N1 明善友具足八支】【O1 列八支】

དེ་ལ་དགེ་བའི་བཤེས་གཉེན་གང་ཞེ་ན། རྒྱུ་རྣམ་པ་བརྒྱུད་ཀྱིས་རྣམ་པ་ཐམས་ཅད་ཡོངས་སུ་རྫོགས་པའི་དགེ་བའི་བཤེས་གཉེན་ཡིན་པར་རིག་པར་བྱའོ། །བརྒྱད་གང་ཞེ་ན། འདི་ལྟར་འདི་ན་ལ་ལ་དང་པོ་ཁོ་ནར་ཚུལ་ཁྲིམས་ལ་གནས་པ་ཡིན་པ་དང༌། མང་དུ་ཐོས་པ་ཡིན་པ་དང༌། རྟོག་པ་དང་ལྡན་པ་ཡིན་པ་དང༌། རྗེས་སུ་སྙིང་བརྩེ་བ་དང་ལྡན་པ࿒ཡིན་པ་དང་། ཡིད་ཡོངས་སུ་མི་སྐྱོ་བ་ཡིན་པ་དང༌། བཟོད་པ་དང་ལྡན་པ་ཡིན་པ་དང༌། མི་འཇིགས་པ་དང་ལྡན་པ་ཡིན་པ་དང༌། ཚིག་གི་བྱ་བ་དང་ལྡན་པ་ཡིན་ནོ། །

de la dge ba'i bshes gnyen gang zhe na/ rgyu rnam pa brgyud kyis rnam pa thams cad yongs su rdzogs pa'i dge ba'i bshes gnyen yin par rig par bya'o/ /brgyad gang zhe na/ 'di ltar 'di na la la dang po kho nar tshul khrims la gnas pa yin pa dang/ mang du thos pa yin pa dang/ rtog pa dang ldan pa yin pa dang/ rjes su snying brtse ba dang ldan pa yin pa dang / yid yongs su mi skyo ba yin pa dang/ bzod pa dang ldan pa yin pa dang/ mi 'jigs pa dang ldan pa yin pa dang/ tshig gi bya ba dang ldan pa yin no/ /

【O2 次第解】【P1 śilavān viharati安住淨戒tshul khrims la gnas】

དེ་ལ་ཇི་ལྟར་ན་ཚུལ་ཁྲིམས་ལ་གནས་པ་ཡིན་ཞེ་ན། རྒྱས་པར་སྔ་མ་བཞིན་དུ་ཚུལ་ཁྲིམས་དང་ལྡན་པར་གནས་པ་དང༌། སོ་སོར་ཐར་པའི་སྡོམ་པས་བསྡམས་པ་དང༌། དགེ་སྦྱོང་གི་ལམ་འདོད་པ་དང༌། བྲམ་ཟེའི་ལམ་འདོད་པ་དང༌། བདག་དུལ་བར་བྱ་བ་དང༌། བདག་ཞི་བར་བྱ་བ་དང༌། བདག་ཡོངས་སུ་མྱ་ངན་ལས་འདའ་བར་བྱ་བའི་ཕྱིར་ཞུགས་པ་ཡིན་ཏེ། དེ་ལྟར་ན་ཚུལ་ཁྲིམས་ལ་གནས་པ་ཡིན་ནོ། །

de la ji ltar na tshul khrims la gnas pa yin zhe na/ rgyas par snga ma bzhin du tshul khrims dang ldan par gnas pa dang/ so sor thar pa'i sdom pas bsdams pa dang/ dge sbyong gi lam 'dod pa dang/ bram ze'i lam 'dod pa dang/ bdag dul bar bya ba dang/ bdag zhi bar bya ba dang/ bdag yongs su mya ngan las 'da' bar bya ba'i phyir zhugs pa yin te/ de ltar na tshul khrims la gnas pa yin no/ /

【P2 bahuśruta具足多聞maṅ du thos pa】

ཇི་ལྟར་ན་མང་དུ་ཐོས་པ་ཡིན་ཞེ་ན། དེས་ཆོས་ཚངས་པར་སྤྱོད་པ་དང༌། ཐོག་མར་དགེ་བ། བར་དུ་དགེ་བ། ཐ་མར་དགེ་བ༑ དོན་བཟང་པོ། ཚིག་འབྲུ་བཟང་པོ། །མ་འདྲེས་པ། ཡོངས་སུ་རྫོགས་པ། ཡོངས་སུ་དག་པ། ཡོངས་སུ་བྱང་བ་གང་དག་ཡིན་པ་དེ་དག་མངོན་པར་བརྗོད་པས་མངོན་པར་རྗོད་པར་བྱེད་པ་དང༌། དེ་ལྟ་བུའི་ཆོས་ཆོས་མང་པོ་དག་ལེགས་པར་བཟུང་ཞིང་བསྟན་པར་བྱས་པ་དང༌། ཁ་ཏོན༌བྱས་པ་དང༌། ཡིད་ཀྱིས་བརྟགས་པ་དང༌། མཐོང་བས་ཤིན་ཏུ་རྟོགས་པར་བྱས་པ་ཡིན་ཏེ། དེ་ལྟར་ན་མང་དུ་ཐོས་པ་ཡིན་ནོ། །

ji ltar na mang du thos pa yin zhe na/ des chos tshangs par spyod pa dang/ thog mar dge ba/ bar du dge ba/ tha mar dge ba| don bzang po/ tshig 'bru bzang po/ /ma 'dres pa/ yongs su rdzogs pa/ yongs su dag pa/ yongs su byang ba gang dag yin pa de dag mngon par brjod pas mngon par rjod par byed pa dang/ de lta bu'i chos chos mang po dag legs par bzung zhing bstan par byas pa dang/ kha tonbyas pa dang/ yid kyis brtags pa dang/ mthong bas shin tu rtogs par byas pa yin te/ de ltar na mang du thos pa yin no/ /

【P3 adhigantā能有所證rtogs pa daṅ ldan pa】

ཇི་ལྟར་ན་རྟོག་པ་དང་ལྡན་པ་ཡིན་ཞེ་ན། མི་རྟག་པའི་འདུ་ཤེས་དང༌། མི་རྟག་པ་ལ་སྡུག་བསྔལ་བའི་འདུ་ཤེས་དང༌། སྡུག་བསྔལ་བ་ལ་བདག་མེད་པའི་འདུ་ཤེས་དང༌། ཟས་ལ་མི་མཐུན་པའི་འདུ་ཤེས་དང༌། འཇིག་རྟེན་ཐམས་ཅད་ལ་མངོན་པར་མི་དགའ་བའི་འདུ་ཤེས་དང༌། ཉེས་དམིགས་ཀྱི་འདུ་ཤེས་དང༌། སྤོང་བའི་འདུ་ཤེས་དང༌། འདོད་ཆགས་དང་བྲལ་བའི་འདུ་ཤེས་དང༌། འགོག་པའི་འདུ་ཤེས་དང༌། འཆི་བའི་འདུ་ཤེས་དང༌། མི་སྡུག་པའི་འདུ་ཤེས་དང༌། རྣམ་པར་བསྔོས་པའི་འདུ་ཤེས་དང༌། རྣམ་པར་རྣགས་པའི་འདུ་ཤེས་དང༌། རྣམ་པར་འབུས་གཞིག་པའི་འདུ་ཤེས་དང༌། རྣམ་པར་བམ་པའི་འདུ་ཤེས་དང༌། རྣམ་པར་ཟོས་པའི་འདུ་ཤེས་དང༌། རྣམ་པར་དམར་བའི་འདུ་ཤེས་དང༌། རྣམ་པར་འཐོར་བའི་འདུ་ཤེས་དང༌། རུས་གོང་གི་འདུ་ཤེས་དང༌། སྟོང་པ་ཉིད་ལ་སོ་སོར་རྟོག་པའི་འདུ་ཤེས་ཐོབ་པར་གྱུར་ཅིང༌། བསམ་གཏན་དང་པོ་དང༌། གཉིས་པ་དང༌། གསུམ་པ་དང༌། བཞི་པ་དང༌། ནམ་མཁའ་མཐའ་ཡས་སྐྱེ་མཆེད་དང༌། རྣམ་ཤེས་མཐའ་ཡས་སྐྱེ་མཆེད་དང་། ཅི་ཡང་མེད་པའི་སྐྱེ་མཆེད་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དང༌། བྱམས་པ་དང༌། སྙིང་རྗེ་དང༌། དགའ་བ་དང༌། བཏང་སྙོམས་དང༌། རྒྱུན་ཏུ་ཞུགས་པའི་འབྲས་བུ་དང༌། ལན་ཅིག་ཕྱིར་འོང་བའི་འབྲས་བུ་དང༌། ཕྱིར་མི་འོང་བའི་འབྲས་བུ་དང༌། རྫུ་འཕྲུལ་གྱི་ཡུལ་ཤེས་པ་དང༌། སྔོན་གྱི་གནས་རྗེས་སུ་དྲན་པ་དང༌། ལྷའི་རྣ་བ་དང༌། འཆི་འཕོ་བ་དང༌། སྐྱེ་བ་ཤེས་པ་དང༌། སེམས་ཀྱི་རྣམ་གྲངས་ཤེས་པ་དང༌། རྣམ་པར་ཐང་བ་བརྒྱད་བསྒོམ་པའི་དགྲ་བཅོམ་པ་ཉིད་ཀྱང་ཐོབ་པར་འགྱུར་ལ། གཞན་དག་ལ་ཡང་ཆོ་འཕྲུལ་གསུམ་པོ་རྫུ་འཕྲུལ་གྱི་ཆོ་འཕྲུལ་དང༌། ཀུན་བརྗོད་པའི་ཆོ་འཕྲུལ་དང༌། རྗེས་སུ་བསྟན་པའི་ཆོ་འཕྲུལ་དག་གིས་འདོམས་པའི་མཐུ་ཡོད་ཅིང་ནུས་པ་ཡིན་ཏེ།དེ་ལྟར་ན་རྟོག་པ་དང་ལྡན་པ་ཡིན་ནོ། །

ji ltar na rtog pa dang ldan pa yin zhe na/ mi rtag pa'i 'du shes dang/ mi rtag pa la sdug bsngal ba'i 'du shes dang/ sdug bsngal ba la bdag med pa'i 'du shes dang/ zas la mi mthun pa'i 'du shes dang/ 'jig rten thams cad la mngon par mi dga' ba'i 'du shes dang/ nyes dmigs kyi 'du shes dang/ spong ba'i 'du shes dang/ 'dod chags dang bral ba'i 'du shes dang/ 'gog pa'i 'du shes dang/ 'chi ba'i 'du shes dang/ mi sdug pa'i 'du shes dang/ rnam par bsngos pa'i 'du shes dang/ rnam par rnags pa'i 'du shes dang/ rnam par 'bus gzhig pa'i 'du shes dang/ rnam par bam pa'i 'du shes dang/ rnam par zos pa'i 'du shes dang/ rnam par dmar ba'i 'du shes dang/ rnam par 'thor ba'i 'du shes dang/ rus gong gi 'du shes dang/ stong pa nyid la so sor rtog pa'i 'du shes thob par gyur cing/ bsam gtan dang po dang/ gnyis pa dang/ gsum pa dang/ bzhi pa dang/ nam mkha' mtha' yas skye mched dang/ rnam shes mtha' yas skye mched dang / ci yang med pa'i skye mched dang/ 'du shes med 'du shes med min skye mched dang/ byams pa dang/ snying rje dang/ dga' ba dang/ btang snyoms dang/ rgyun tu zhugs pa'i 'bras bu dang/ lan cig phyir 'ong ba'i 'bras bu dang/ phyir mi 'ong ba'i 'bras bu dang/ rdzu 'phrul gyi yul shes pa dang/ sngon gyi gnas rjes su dran pa dang/ lha'i rna ba dang/ 'chi 'pho ba dang/ skye ba shes pa dang/ sems kyi rnam grangs shes pa dang/ rnam par thang ba brgyad bsgom pa'i dgra bcom pa nyid kyang thob par 'gyur la/ gzhan dag la yang cho 'phrul gsum po rdzu 'phrul gyi cho 'phrul dang/ kun brjod pa'i cho 'phrul dang/ rjes su bstan pa'i cho 'phrul dag gis 'doms pa'i mthu yod cing nus pa yin te/de ltar na rtog pa dang ldan pa yin no/ /

【P4 anukampaka為性哀愍rjes su sñiṅ brtse ba daṅ ldan pa】

ཇི་ལྟར་ན་རྗེས་སུ་སྙིང་བརྩེ་བ་དང་ལྡན་པ་ཡིན་ཞེ་ན། གཞན་དག་ལ་སྙིང་རྗེ་བ་དང་ལྡན་ཞིང༌། སྙིང་བརྩེ་བར་ཞུགས་པ་དང༌། དོན་དུ་འདོད་པ་དང༌། ཕན་པར་འདོད་པ་དང༌། བདེ་བར་འདོད་པ་དང༌། བདེ་བ་ལ་རེག་པར་འདོད་པ་དང༌། གྲུབ་པ་དང་བདེ་བར་འདོད་པ་ཡིན་ཏེ། དེ་ལྟར་ན་རྗེས་སུ་སྙིང་བརྩེ་བ་དང་ལྡན་པ་ཡིན་ནོ། །

ji ltar na rjes su snying brtse ba dang ldan pa yin zhe na/ gzhan dag la snying rje ba dang ldan zhing/ snying brtse bar zhugs pa dang/ don du 'dod pa dang/ phan par 'dod pa dang/ bde bar 'dod pa dang/ bde ba la reg par 'dod pa dang/ grub pa dang bde bar 'dod pa yin te/ de ltar na rjes su snying brtse ba dang ldan pa yin no/ /

【P5 aparikhinnamānasa心無惓厭yid yoṅs su mi skyo ba】

ཇི་ལྟར་ན་ཡིད་ཡོངས་སུ་མི་སྐྱོ་བ་ཡིན་ཞེ་ན། ཡང་དག་པར་སྟོན་པར་བྱེད་པ་དང༌། ཡང་དག་པར་འཛིན་དུ་འཇུག་པར་བྱེད་པ་དང༌། ཡང་དག་པར་࿒གཟེངས་སྟོད་པར་བྱེད་པ་དང༌། ཡང་དག་པར་རབ་ཏུ་དགའ་བར་བྱེད་པ་དང༌། འཁོར་བཞི་པོ་དག་ལ་ཆོས་སྟོན་པས་ངལ་བ་མེད་པ་དང༌། མཁས་པ་དང༌། ལེ་ལོ་མེད་པ་དང༌། སྒྲུབ་ཕོད་པ་དང༌། བརྩོན་འགྲུས་བརྩམས་པའི་རང་བཞིན་ཅན་ཡིན་ཏེ། དེ་ལྟར་ན་ཡིད་ཡོངས་སུ་མི་སྐྱོ་པ་ཡིན་ནོ། །

ji ltar na yid yongs su mi skyo ba yin zhe na/ yang dag par ston par byed pa dang/ yang dag par 'dzin du 'jug par byed pa dang/ yang dag par gzengs stod par byed pa dang/ yang dag par rab tu dga' bar byed pa dang/ 'khor bzhi po dag la chos ston pas ngal ba med pa dang/ mkhas pa dang/ le lo med pa dang/ sgrub phod pa dang/ brtson 'grus brtsams pa'i rang bzhin can yin te/ de ltar na yid yongs su mi skyo pa yin no/ /

【P6 kṣamāvat善能堪忍bzod pa daṅ ldan pa】

ཇི་ལྟར་ན་བཟོད་པ་དང་ལྡན་པ་ཡིན་ཞེ་ན། གཤེ་ཡང་ཕྱིར་མི་གཤེ་བ་དང༌། ཁྲོས་ཀྱང་ཕྱིར་མི་ཁྲོ་བ་དང༌། བརྡེགས་ཀྱང་ཕྱིར་མི་བརྡེག་པ་དང༌། མཚང་བྲུས་ཀྱང་ཕྱིར་མཚང་མི་འདྲུ་བ་དང༌། བརྡུང་བ་དང༌། ཡང་དང་ཡང་དུ་བརྡུང་བ་དང༌། བཟོད་པ་དང༌། བཅིངས་པ་དང༌། གོ་རར་བཅུག་པ་དང༌། བཙོག་པ་དང༌། སྨད་པ་དང༌། བསྡིགས་པ་དང༌། བཅད་པ་རབ་ཏུ་དམ་པོ་དག་ལ་ཡང་བདག་ཉིད་ཀྱི་ཉེས་པ་ཡིན་པར་སེམས་ཤིང༌། ལས་ཀྱི་རྣམ་པར་སྨིན་པའི་རྗེས་སུ་འཇུག་པར་བྱེད་ལ། གཞན་དག་ལ་འཁྲུག་པར་མི་བྱེད་ཅིང༌། ཁོན་དུ་འཛིན་པར་མི་བྱེད་པ་དང༌། བརྙས་པ་དང༌། མི་སྙན་པར་བརྗོད་པ་དང༌། རྣམ་པར་སྨད་ན་ཡང༌། རྣམ་པར་འགྱུར་བ་མེད་ཅིང༌། ཕན་པ་འབའ་ཞིག་ཏུ་སེམས་པ་དང༌། གྲང་བ་དང༌། ཚ་བ་དང༌། བཀྲེས་པ་དང༌།སྐོམ་པ་དང༌། ཤ་སྦྲང་དང༌། སྦྲང་བུ་མཆུ་རིངས་དང༌། རླུང་དང༌། ཉི་མ་དང༌། སྡིག་སྦྲུལ་གྱི་རེག་པ་རྣམས་དང༌། གཞན་དག་ལས་ངན་དུ་བརྗོད་པ་དང་། ངན་པ་མ་འོངས་པའི་ཚིག་གི་ལམ་དག་བཟོད་པ་དང༌། ལུས་ལས་ཚོར་བ་སྡུག་བསྔལ་མི་བཟད་པ། རྩུབ་པ། ཚ་བ། ཡིད་དུ་མི་འོང་བ་སྲོག་འཕྲོག་པར་བྱེད་པ་སྐྱེས་པ་དག་ཀྱང་བཟོད་ཅིང༌། དང་དུ་ལེན་པའི་རང་བཞིན་ཅན་ཡིན་ཏེ། དེ་ལྟར་ན་བཟོད་པ་དང་ལྡན་པ་ཡིན་ནོ། །

ji ltar na bzod pa dang ldan pa yin zhe na/ gshe yang phyir mi gshe ba dang/ khros kyang phyir mi khro ba dang/ brdegs kyang phyir mi brdeg pa dang/ mtshang brus kyang phyir mtshang mi 'dru ba dang/ brdung ba dang/ yang dang yang du brdung ba dang/ bzod pa dang/ bcings pa dang/ go rar bcug pa dang/ btsog pa dang/ smad pa dang/ bsdigs pa dang/ bcad pa rab tu dam po dag la yang bdag nyid kyi nyes pa yin par sems shing/ las kyi rnam par smin pa'i rjes su 'jug par byed la/ gzhan dag la 'khrug par mi byed cing/ khon du 'dzin par mi byed pa dang/ brnyas pa dang/ mi snyan par brjod pa dang/ rnam par smad na yang/ rnam par 'gyur ba med cing/ phan pa 'ba' zhig tu sems pa dang/ grang ba dang/ tsha ba dang/ bkres pa dang/skom pa dang/ sha sbrang dang/ sbrang bu mchu rings dang/ rlung dang/ nyi ma dang/ sdig sbrul gyi reg pa rnams dang/ gzhan dag las ngan du brjod pa dang / ngan pa ma 'ongs pa'i tshig gi lam dag bzod pa dang/ lus las tshor ba sdug bsngal mi bzad pa/ rtsub pa/ tsha ba/ yid du mi 'ong ba srog 'phrog par byed pa skyes pa dag kyang bzod cing/ dang du len pa'i rang bzhin can yin te/ de ltar na bzod pa dang ldan pa yin no/ /

【P7 viṣamārada無有怖畏mi 'jigs pa daṅ ldan pa】

ཇི་ལྟར་ན་མི་འཇིགས་པ་དང་ལྡན་པ་ཡིན་ཞེ་ན། སེམས་ཀུན་ཏུ་ཞུམ་པ་མེད་པ་དང༌། སྐད་འདར་འདར་པོ་མེད་པ་དང༌། བརྗེད་པ་མེད་པའི་སྤོབས་པས་འཁོར་རྣམས་ལ་ཆོས་སྟོན་པར་བྱེད་པ་དང༌། འཇིགས་པའི་རྒྱུ་དང༌། འཇིགས་པའི་གཞི་དེ་ལ་སྐྲག་པ་མི་འབྱུང་མི་སྐྱེ་ཞིང༌། མཆན་ཁུང་དང༌། སྤུའི་ཁུང་བུ་དག་ནས་ཀྱང་རྡུལ་འབྱུང་བར་མི་འགྱུར་བ་ཡིན་ཏེ། དེ་ལྟར་ན་མི་འཇིགས་པ་དང་ལྡན་པ་ཡིན་ནོ། །

ji ltar na mi 'jigs pa dang ldan pa yin zhe na/ sems kun tu zhum pa med pa dang/ skad 'dar 'dar po med pa dang/ brjed pa med pa'i spobs pas 'khor rnams la chos ston par byed pa dang/ 'jigs pa'i rgyu dang/ 'jigs pa'i gzhi de la skrag pa mi 'byung mi skye zhing/ mchan khung dang/ spu'i khung bu dag nas kyang rdul 'byung bar mi 'gyur ba yin te/ de ltar na mi 'jigs pa dang ldan pa yin no/ /

【P8 vākkaraṇenopeta語具圓滿tshig gi bya daṅ ldan pa】

ཇི་ལྟར་ན་ཚིག་གི་བྱ་བ་དང་ལྡན་པ་ཡིན་ཞེ་ན། འཁོར་དུ་གྲགས་པ་དང༌། སྙན་ཅིང་འཇེབས་པ་དང༌། རྣམ་པར་གསལ་བ་དང་། རྣམ་པར་རིག་པར་བྱ་བ་དང༌། མཉན་པར་འོས་པ་དང༌། མི་མཐུན་པ་མེད་པ་དང༌། རྟེན་པ་མེད་པ་དང༌། ཕྱིར་མི་ཟློགས་པའི་ཚིག་དང་ལྡན་པ་ཡིན་ཏེ༑ དེ་ལྟར་ན་ཚིག་གི་བྱ་བ་དང་ལྡན་ཞིང་ཚིག་དགེ་བ་ཡིན་ནོ། །

ji ltar na tshig gi bya ba dang ldan pa yin zhe na/ 'khor du grags pa dang/ snyan cing 'jebs pa dang/ rnam par gsal ba dang / rnam par rig par bya ba dang/ mnyan par 'os pa dang/ mi mthun pa med pa dang/ rten pa med pa dang/ phyir mi zlogs pa'i tshig dang ldan pa yin te| de ltar na tshig gi bya ba dang ldan zhing tshig dge ba yin no/ /

【N2 明由具八支成五善作】【O1 列五名】

དེ་རྒྱུ་བརྒྱད་པོ་དེ་དག་དང་ལྡན་པས་ན་སྐུལ་བར་བྱེད་པ་དང༌། དྲན་པར་བྱེད་པ་དང༌། འདོམས་པར་བྱེད་པ་དང༌། རྗེས་སུ་སྟོན་པར་བྱེད་པ་དང༌། ཆོས་སྟོན་པར་བྱེད་པ་ཡིན་ནོ། །

de rgyu brgyad po de dag dang ldan pas na skul bar byed pa dang/ dran par byed pa dang/ 'doms par byed pa dang/ rjes su ston par byed pa dang/ chos ston par byed pa yin no/ /

【O2 別解】【P1 cadaka善能諫舉skul par byed pa】【Q1 問】

དེ་ལ་ཇི་ལྟར་ན་སྐུལ་བར་བྱེད་པ་ཡིན་ཞེ་ན།

de la ji ltar na skul bar byed pa yin zhe na/

【Q2 解】

འདི་ལྟ་སྟེ། ལྷག་པའི་ཚུལ་ཁྲིམས་ལ་ཚུལ་ཁྲིམས་ཉམས་པ་དང༌། ལྷག་པའི་ཆོ་ག་ལ་ཆོ་ག་ཉམས་པས་མཐོང་བ་དང༌། ཐོས་པ་དང༌། དོགས་པའི་སྒོ་ནས་བདེན་པས་ཡིན་གྱི་མི་བདེན་པས་མ་ཡིན་པ་དང༌། དུས་སུ་ཡིན་གྱི་དུས་སུ་མ་ཡིན་པར་མ་ཡིན་པ་དང༌། དོན་དང་ལྡན་པས་ཡིན་གྱི་དོན་དང་མི་ལྡན་པས་མ་ཡིན་པ་དང༌། ཚིག་འཇམ་པོས་ཡིན་གྱི་རྩུབ་མོས་མ་ཡིན་པ་དང༌། མཛའ་བཤེས་ཀྱི་དངོས་པོས་ཡིན་གྱི་ཞེ་སྡང་གི་སྐབས་ཀྱིས་མ་ཡིན་པར་སྐུལ་བར་བྱེད་པ་ཡིན་གྱི།

'di lta ste/ lhag pa'i tshul khrims la tshul khrims nyams pa dang/ lhag pa'i cho ga la cho ga nyams pas mthong ba dang/ thos pa dang/ dogs pa'i sgo nas bden pas yin gyi mi bden pas ma yin pa dang/ dus su yin gyi dus su ma yin par ma yin pa dang/ don dang ldan pas yin gyi don dang mi ldan pas ma yin pa dang/ tshig 'jam pos yin gyi rtsub mos ma yin pa dang/ mdza' bshes kyi dngos pos yin gyi zhe sdang gi skabs kyis ma yin par skul bar byed pa yin gyi/

【Q3 結】

དེ་ལྟར་ན་སྐུལ་བར་བྱེད་པ་ཡིན་ནོ། །

de ltar na skul bar byed pa yin no/ /

【P2 smāraka善能憶念dran par byed pa】【Q1 問】

ཇི་ལྟར་ན་དྲན་པར་བྱེད་པ་ཡིན་ཞེ་ན།

ji ltar na dran par byed pa yin zhe na/

【Q2 解】【R1 列三義】

ལྟུང་བ་དང༌། ཆོས་དང༌། དོན་དྲན་པར་བྱ་བ་ཡིན་ཏེ།

ltung ba dang/ chos dang/ don dran par bya ba yin te/

【R2 別解】【S1 令憶念先所犯罪】

ཇི་ལྟར་ན་ལྟུང་བ་དྲན་པར་བྱེད་པ་ཡིན་ཞེ་ན། འདི་ལྟ་སྟེ། ལྟུང་བ་བྱུང་བ་མི་དྲན་ན། དེ་ལ་ཚེ་དང་ལྡན་པ་ལ་ཡུལ་ཆེ་གེ་མོ་ཞིག་ཏུ་གཞི་མང་གེ་མོ་ཞིག་ལ། དུས་ག་གེ་མོ་ཞིག་གི་ཚེ་ལྟུང་བ་འདི་དང་འདི་ལྟ་བུ་ཞིག་བྱུང་ངོ་ཞེས་དྲན་པར་བྱེད་པ་ཡིན་ཏེ། དེ་ལྟར་ན་ལྟུང་བ་དྲན་པར་བྱེད་པ་ཡིན་ནོ། །

ji ltar na ltung ba dran par byed pa yin zhe na/ 'di lta ste/ ltung ba byung ba mi dran na/ de la tshe dang ldan pa la yul che ge mo zhig tu gzhi mang ge mo zhig la/ dus ga ge mo zhig gi tshe ltung ba 'di dang 'di lta bu zhig byung ngo zhes dran par byed pa yin te/ de ltar na ltung ba dran par byed pa yin no/ /

【S2 令憶念法先所犯罪】

ཇི་ལྟར་ན་ཆོས་དྲན་པར་བྱེད་པ་ཡིན་ཞེ་ན། འདི་ལྟར་རྒྱས་པར་སྔ་མ་བཞིན་དུ། འདི་ལྟ་སྟེ། མདོའི་སྡེ་དང༌། དབྱངས་ཀྱིས་བསྙད་པའི་སྡེ་དང༌། ལུང་བསྟན་པའི་སྡེའི་ཆོས་ཉན་ཅིང་རྗེས་སུ་བཟུང་བ་རྣམས་གཅིག་པུས་མི་དྲན་ནམ། དྲན་པར་འདོད་པ་ལས་མི་དྲན་ན་དེ་ལ་དྲན་པར་བྱེད་པའམ། དྲན་པ་བརྗེད་པ་ཕྱིར་དྲན་པར་བྱ་བ་དང༌། ཀུན་དྲི་བ་དང༌། ཡོངས་སུ་དྲི་བ་རྗེས་སུ་སྦྱིན་པར་བྱེད་པ་ཡིན་ཏེ། དེ་ལྟར་ན་ཆོས་དྲན་པར་བྱེད་པ་ཡིན་ནོ། །

ji ltar na chos dran par byed pa yin zhe na/ 'di ltar rgyas par snga ma bzhin du/ 'di lta ste/ mdo'i sde dang/ dbyangs kyis bsnyad pa'i sde dang/ lung bstan pa'i sde'i chos nyan cing rjes su bzung ba rnams gcig pus mi dran nam/ dran par 'dod pa las mi dran na de la dran par byed pa'am/ dran pa brjed pa phyir dran par bya ba dang/ kun dri ba dang/ yongs su dri ba rjes su sbyin par byed pa yin te/ de ltar na chos dran par byed pa yin no/ /

【S3 令憶念義先所犯罪】【T1 令彼憶所忘文義】

ཇི་ལྟར་ན་དོན་དྲན་པར་བྱེད་པ་ཡིན་ཞེ་ན། འདི་ལྟ་སྟེ། དོན་ཐོས་པ་བརྗེད་ན། དེ་ལ་དྲན་པར་བྱེད་ཅིང༌། ཡང་དང་ཡང་དུ་སད་པར་བྱེད། གསལ་བར་བྱེད། སྟོན་པར་བྱེད།

ji ltar na don dran par byed pa yin zhe na/ 'di lta ste/ don thos pa brjed na/ de la dran par byed cing/ yang dang yang du sad par byed/ gsal bar byed/ ston par byed/

【T2 令彼憶修善義利】

ཡང་དག་པར་སྟོན་པར་བྱེད་པ་དང༌། དགེ་བ་དོན་དང་ལྡན་པ་ཚངས་པར་སྤྱོད་པ་དང་ལྡན་པ་བྱས་ནས་ཡུན་རིང་དུ་ལོན་པ་དང༌། སྨྲས་ནས་ཡུན་རིང་དུ་ལོན་པ་གང་ཡིན་པ་དེ་དག་ཀྱང་དྲན་པར་བྱེད་པ་ཡིན་ཏེ།

yang dag par ston par byed pa dang/ dge ba don dang ldan pa tshangs par spyod pa dang ldan pa byas nas yun ring du lon pa dang/ smras nas yun ring du lon pa gang yin pa de dag kyang dran par byed pa yin te/

【Q3 結】

དེ་ལྟར་ན་དྲན་པར་བྱེད་པ་ཡིན་ནོ། །

de ltar na dran par byed pa yin no/ /

【P3 avavādaka善能教授'doms par byed pa】【Q1 問】

ཇི་ལྟར་ན་འདོམས་པར་བྱེད་པ་ཡིན་ཞེ་ན།

ji ltar na 'doms par byed pa yin zhe na/

【Q2 解】【R1 總明】

རབ་ཏུ་དབེན་པ་དང༌། ནང་དུ་ཡང་དག་འཇོག་དང༌། རྣལ་འབྱོར་དང༌། ཡིད་ལ་བྱེད་པ་དང༌། ཞི་གནས་དང༌། ལྷག་མཐོང་ལ་དུས་དུས་སུ་རྗེས་སུ་མཐུན་པའི་གདམས་ངག་སྦྱིན་པར་བྱེད་པ་དང༌། དུས་དུས་སུ་དེ་དང་ལྡན་པའི་གཏམ་ཟེར་ཏེ།

rab tu dben pa dang/ nang du yang dag 'jog dang/ rnal 'byor dang/ yid la byed pa dang/ zhi gnas dang/ lhag mthong la dus dus su rjes su mthun pa'i gdams ngag sbyin par byed pa dang/ dus dus su de dang ldan pa'i gtam zer te/

【R2 別解勸結】【S1 明勸修五分法身言論】

འདི་ལྟ་སྟེ། སེམས་ཀྱི་སྒྲིབ་པ་སྤོང་བ་དང་མཐུན་པར་འགྱུར་བའི་གཏམ་མམ། ཚུལ་ཁྲིམས་ཀྱི་གཏམ་མམ། ཏིང་ངེ་འཛིན་གྱི་གཏམ་མམ། ཤེས་རབ་ཀྱི་གཏམ་མམ། རྣམ་པར་གྲོལ་བའི་གཏམ་མམ། ཡེ་ཤེས་མཐོང་བའི་གཏམ་མམ།

'di lta ste/ sems kyi sgrib pa spong ba dang mthun par 'gyur ba'i gtam mam/ tshul khrims kyi gtam mam/ ting nge 'dzin gyi gtam mam/ shes rab kyi gtam mam/ rnam par grol ba'i gtam mam/ ye shes mthong ba'i gtam mam/

【S2 明教授小欲喜足言論】

འདོད་པ་ཆུང་བའི་གཏམ་མམ། ཆོག་ཤེས་པའི་གཏམ་མམ༑

'dod pa chung ba'i gtam mam/ chog shes pa'i gtam mam|

【S3 勸證永斷離欲寂滅言論】

སྤོང་བའི་གཏམ་མམ། འདོད་ཆགས་དང་བྲལ་བའི་གཏམ་མམ། འགོག་པའི་གཏམ་མམ།

spong ba'i gtam mam/ 'dod chags dang bral ba'i gtam mam/ 'gog pa'i gtam mam/

【S4 勸損減惡法雜染緣性緣起所有言論】

མི་སྩོགས་པའི་གཏམ་མམ། འདུ་འཛི་མེད་པའི་གཏམ་མམ། རྐྱེན࿒འདི་པ་ཉིད་ཀྱི་རྟེན་ཅིང་འབྲེལ་བར་འབྱུང࿒བ་དང་རྗེས་སུ་མཐུན་པའི་གཏམ་ཟེར་བ་ཡིན་ཏེ།

mi stsogs pa'i gtam mam/ 'du 'dzi med pa'i gtam mam/ rkyen 'di pa nyid kyi rten cing 'brel bar 'byung ba dang rjes su mthun pa'i gtam zer ba yin te/

【Q3 結】

དེ་ལྟར་ན་འདོམས་པར་བྱེད་པ་ཡིན་ནོ། །

de ltar na 'doms par byed pa yin no/ /

【P4 anuśāsaka善能教誡rjes su ston par byed pa】【Q1 問】

ཇི་ལྟར་ན་རྗེས་སུ་སྟོན་པར་བྱེད་པ་ཡིན་ཞེ་ན།

ji ltar na rjes su ston par byed pa yin zhe na/

【Q2 解】【R1 治有犯令其調伏】

སྟོན་པའི་བསྟན་པའི་ཆོས་འདུལ་བས་ཡང་དག་པར་རྗེས་སུ་སྟོན་པར་བྱེད་པ་དང༌། མཁན་པོའམ། སློབ་དཔོན་ནམ། ཆོས࿒མཐུན་པའི་བླ་མའམ། བླ་མ་ལྟ་བུར་གྱུར་པས་རྩོད་པ་གང་ཡང་རུང་བ་ཞིག་བྱུང་ཞིང་འདས་པར་རིག་ནས། དེ་ལ་དུས་དུས་སུ་སྨོད་པར་བྱེད། ཆད་པས་གཅོད་པར་བྱེད། སྤོང་བར་བྱེད་པ་དང༌།

ston pa'i bstan pa'i chos 'dul bas yang dag par rjes su ston par byed pa dang/ mkhan po'am/ slob dpon nam/ chos mthun pa'i bla ma'am/ bla ma lta bur gyur pas rtsod pa gang yang rung ba zhig byung zhing 'das par rig nas/ de la dus dus su smod par byed/ chad pas gcod par byed/ spong bar byed pa dang/

【R2 既調伏已令得利養收歛攝受】

ཡང་ཆོས་དང་མཐུན་པས་ལོངས་སྤྱོད་མཉམ་པར་བློན་གདབ་པ་འཛིན་དུ་འཇུག་ཅིང་སྡུད་པར་བྱེད་པ་དང༌།

yang chos dang mthun pas longs spyod mnyam par blon gdab pa 'dzin du 'jug cing sdud par byed pa dang/

【R3 解名義】

བྱ་བ་དང་བྱ་བ་མ་ཡིན་པ་ལྷག་པར་སྤྱད་པར་བྱ་བ་དང༌། ལྷག་པར་སྤྱད་པར་མི་བྱ་བའི་ཕྱིར། ལྷག་པར་སྤྱད་པ་དང༌། ལྷག་པར་མ་སྤྱད་པ་ཡང་སྟོན་ཅིང༌། རྗེས་སུ་སྟོན་པར་བྱེད་པ་ཡིན་ཏེ།

bya ba dang bya ba ma yin pa lhag par spyad par bya ba dang/ lhag par spyad par mi bya ba'i phyir/ lhag par spyad pa dang/ lhag par ma spyad pa yang ston cing/ rjes su ston par byed pa yin te/

【Q3 結】

དེ་ལྟར་ན་རྗེས་སུ་སྟོན་པར་བྱེད་པ་ཡིན་ནོ། །

de ltar na rjes su ston par byed pa yin no/ /

【P5 dharmadeśaka善能正法chos ston par byed pa】【Q1 問】

ཇི་ལྟར་ན་ཆོས་སྟོན་པར་བྱེད་པ་ཡིན་ཞེ་ན།

ji ltar na chos ston par byed pa yin zhe na/

【Q2 解】【R1 說世間法】

སེམས་ཅན་ཡོངས་སུ་སྨིན་པར་བྱ་བ་དང༌། སེམས་ཅན་རྣམ་པར་བྱང་བར་བྱ་བ་དང༌། དམ་པའི་ཆོས་ཡུན་རིང་དུ་གནས་པར་བྱ་བའི་ཕྱིར་དུས་དུས་སུ་སྔོན་གྱི་དུས་སུ་བརྗོད་པར་བྱ་བའི་གཏམ་འདི་ལྟ་སྟེ། སྦྱིན་པའི་གཏམ་མམ། ཚུལ་ཁྲིམས་ཀྱི་གཏམ་དང༌། མཐོ་རིས་ཀྱི་གཏམ་དང༌། འདོད་པ་དག་གི་རོ་མྱོང་བའི་ཉེས་དམིགས་ལས། ངེས་པར་འབྱུང་བར་འགྱུར་བ་རྣམ་པར་བྱང་བའི་ཕྱོགས་ཀྱི་ཆོས་རྣམས་རྒྱ་ཆེར་ཡང་དག་པར་རབ་ཏུ་སྟོན་པར་བྱེད་པ་དང༌།

sems can yongs su smin par bya ba dang/ sems can rnam par byang bar bya ba dang/ dam pa'i chos yun ring du gnas par bya ba'i phyir dus dus su sngon gyi dus su brjod par bya ba'i gtam 'di lta ste/ sbyin pa'i gtam mam/ tshul khrims kyi gtam dang/ mtho ris kyi gtam dang/ 'dod pa dag gi ro myong ba'i nyes dmigs las/ nges par 'byung bar 'gyur ba rnam par byang ba'i phyogs kyi chos rnams rgya cher yang dag par rab tu ston par byed pa dang/

【R2 說出世法】【S1 四諦論】

དུས་དུས་སུ་སྡུག་བསྔལ་ལམ། ཀུན་འབྱུང་བའམ། འགོག་པའམ། ལམ་ལས་བརྩམས་ཏེ། ཡང་དག་པར་འདྲེན་པར་བྱེད་པ་འཕགས་པའི་བདེན་པ་བཞི་དང་

dus dus su sdug bsngal lam/ kun 'byung ba'am/ 'gog pa'am/ lam las brtsams te/ yang dag par 'dren par byed pa 'phags pa'i bden pa bzhi dang

【S2 明說意】

ལྡན་པའི་གཏམ་ཚིག་འབྲུ་འབྱོར་པ་དང༌། འབྲེལ་པ་དང༌། རྗེས་སུ་མཐུན་པ་དང༌། རྗེས་སུ་འཕྲོད་པ་དང༌། ཐབས་དང་ལྡན་པ་དང༌། འཚམ་པ་དང༌། མཐུན་པ་དང༌། འགྲུས་སྐྱོང་གི་ཡན་ལག་གི་ཚོགས་དང་ལྡན་པ་དག་ཟེར་ཞིང་གཏམ་དེ་ཡང་དུས་ལ་བབས་པ་དང༌། གུས་པར་བྱས་པ་དང༌། སྔ་ཕྱི་འཚམ་པ་དང༌། མཚམས࿒སྦྱོར་བ་དང༌། རྗེས་སུ་འབྲེལ་པ་དང༌།

ldan pa'i gtam tshig 'bru 'byor pa dang/ 'brel pa dang/ rjes su mthun pa dang/ rjes su 'phrod pa dang/ thabs dang ldan pa dang/ 'tsham pa dang/ mthun pa dang/ 'grus skyong gi yan lag gi tshogs dang ldan pa dag zer zhing gtam de yang dus la babs pa dang/ gus par byas pa dang/ snga phyi 'tsham pa dang/ mtshams sbyor ba dang/ rjes su 'brel pa dang/

【S3 明無有過】

རངས་པར་འགྱུར་བ་དང༌། དགའ་བར་འགྱུར་བ་དང་། མགུ་བར་འགྱུར་བ་དང༌། ࿒སྤྲོ་བར་འགྱུར་བ་དང༌། སྒྱིད་ལུག་པར་མི་འགྱུར་བ་དང༌། བྱམས་པའི་སེམས་དང༌། ཕན་པའི་སེམས་དང༌། རྗེས་སུ་སྙིང་བརྩེ་བའི་སེམས་དང༌། རྙེད་པ་དང༌། བཀུར་སྟི་དང༌། གྲགས་པ་ལ་མི་བརྟེན་པ་དང༌། བདག་ལ་མི་བསྟོད་པ་དང༌། གཞན་ལ་མི་སྨོད࿒པས་རིགས་པ་དང༌། འབྲེལ་བ་དང༌། མ་འདྲེས་པ་དང༌། ཆོས་དང་ལྡན་པ་དང༌། འཁོར་རྣམས་ལ་མཐུན་པར་ཟེར་བ་ཡིན་ཏེ།

rangs par 'gyur ba dang/ dga' bar 'gyur ba dang / mgu bar 'gyur ba dang/ spro bar 'gyur ba dang/ sgyid lug par mi 'gyur ba dang/ byams pa'i sems dang/ phan pa'i sems dang/ rjes su snying brtse ba'i sems dang/ rnyed pa dang/ bkur sti dang/ grags pa la mi brten pa dang/ bdag la mi bstod pa dang/ gzhan la mi smod pas rigs pa dang/ 'brel ba dang/ ma 'dres pa dang/ chos dang ldan pa dang/ 'khor rnams la mthun par zer ba yin te/

【Q3 結】

དེ་ལྟར་ན་ཆོས་སྟོན་པར་བྱེད་པ་ཡིན་ནོ། །

de ltar na chos ston par byed pa yin no/ /

【O3 結】

ཡན་ལག་བརྒྱད་པོ་དེ་དག་དང་ལྡན་པ་གང་ཡིན་པ་དེ་ནི་དེ་ལྟར་དུས་དུས་སུ་སྐུལ་བར་བྱེད་པ་དང༌། དྲན་པར་བྱེད་པ་དང༌། འདོམས་པར་བྱེད་པ་དང༌། རྗེས་སུ་སྟོན་པར་བྱེད་པ་དང༌། ཆོས་སྟོན་པར་བྱེད࿒པ་ཡིན་པས་ན་དེའི་ཕྱིར་དགེ་བའི་བཤེས་གཉེན་ཞེས་བྱ་སྟེ།

yan lag brgyad po de dag dang ldan pa gang yin pa de ni de ltar dus dus su skul bar byed pa dang/ dran par byed pa dang/ 'doms par byed pa dang/ rjes su ston par byed pa dang/ chos ston par byed pa yin pas na de'i phyir dge ba'i bshes gnyen zhes bya ste/

【M2 smāsārtha略義don mdor bsdus pa】【N1 結前問後】

དེ་ནི་རེ་ཞིག་དགེ་བའི་བཤེས་གཉེན་གྱི་རྣམ་པར་དབྱེ་བ་རྒྱས་པ་ཡིན་ནོ། །དོན་མདོར་བསྡུས་པ་གང་ཞེ་ན།

de ni re zhig dge ba'i bshes gnyen gyi rnam par dbye ba rgyas pa yin no/ /don mdor bsdus pa gang zhe na/

【N2 解】【O1 明樂為利益安樂】

གལ་ཏེ་མཛའ་བཤེས་དང༌། མཛའ་བོ་དང༌། རྗེས་སུ་སྙིང་བརྩེ་བ་དང་ལྡན་པ་ཡིན་ལ། དང་པོ་ཁོ་ནར་ཕན་པར་འདོད་པ་དང༌། བདེ་བར་འདོད་པ་ཡིན་པ་དང༌།

gal te mdza' bshes dang/ mdza' bo dang/ rjes su snying brtse ba dang ldan pa yin la/ dang po kho nar phan par 'dod pa dang/ bde bar 'dod pa yin pa dang/

【O2 明利樂離於顛倒】

ཕན་པ་དང་བདེ་བ་དེ་ཡང་ཕྱིན་ཅི་མ་ལོག་ཅིང་ལྟ་བ་མ་ལོག་པར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་ཡིན་པ་དང༌།

phan pa dang bde ba de yang phyin ci ma log cing lta ba ma log par yang dag pa ji lta ba bzhin du rab tu shes pa yin pa dang/

【O3 明利樂方便善巧】

འདི་ལྟ་སྟེ་ཕན་པ་དང༌། བདེ་བ་དེ་ཉིད་ཡང་དག་པར་སྒྲུབ་པ་དང༌། ཉེ་བར་བསྡུ་བའི་མཐུ་ཡོད་ཅིང་ཐབས་ལ་མཁས་པ་ཡིན་པ་དང༌།

'di lta ste phan pa dang/ bde ba de nyid yang dag par sgrub pa dang/ nye bar bsdu ba'i mthu yod cing thabs la mkhas pa yin pa dang/

【O4 明利樂為性好樂發勤精進】

འདི་ལྟ་སྟེ་ཕན་པ་དང་བདེ་བ་ཉིད་ཉེ་བར་བསྡུ་བ་ལས་བརྩམས་ཏེ། མཁས་པ་དང་ལེ་ལོ་མེད་པ་དང༌། སྒྲུབ་ཕོད་པ་དང༌། བརྩོན་འགྲུས་བརྩམས་པའི་རང་བཞིན་ཅན་ཡིན་པར་གྱུར་ན། རྒྱུ་བཞི་པོ་དེ་དག་གིས་མདོར་བསྡུ་ན། རྣམ་པ་ཐམས་ཅད་ཡོངས་སུ་རྫོགས་པའི་དགེ་བའི་བཤེས་གཉེན་ཡིན་པར་རིག་པར་བྱའོ། །

'di lta ste phan pa dang bde ba nyid nye bar bsdu ba las brtsams te/ mkhas pa dang le lo med pa dang/ sgrub phod pa dang/ brtson 'grus brtsams pa'i rang bzhin can yin par gyur na/ rgyu bzhi po de dag gis mdor bsdu na/ rnam pa thams cad yongs su rdzogs pa'i dge ba'i bshes gnyen yin par rig par bya'o/ /

【N3 結】

དེ་ནི་དགེ་བའི་བཤེས་གཉེན་གྱི་དོན་མདོར࿒བསྡུས་པ་ཡིན་ཏེ།

de ni dge ba'i bshes gnyen gyi don mdor bsdus pa yin te/

【M3 後結】

རྣམ་པར་དབྱེ་བ་རྒྱས་པ་སྔ་མ་གང་ཡིན་པ་དང༌། དོན་མདོར་བསྡུ་བ་འདི་གང་ཡིན་པ་དེ་ནི་དགེ་བའི་བཤེས་གཉེན་ཞེས་བྱའོ།། །།

rnam par dbye ba rgyas pa snga ma gang yin pa dang/ don mdor bsdu ba 'di gang yin pa de ni dge ba'i bshes gnyen zhes bya'o// //

【L10 聞思正法】【M1 saddharma正法dam ba'i chos】【N1 總標】

࿒ཉན་ཐོས་ཀྱི་ས་བམ་པོ་དྲུག་པ།

nyan thos kyi sa bam po drug pa/

དམ་པའི་ཆོས་ཉན་པ་དང༌། སེམས་པ་གང་ཞེ་ན། དམ་པའི་ཆོས་ཞེས་བྱ་བ་ནི་སངས་རྒྱས་དང༌། སངས་རྒྱས་ཀྱི་ཉན་ཐོས་དམ་པ་རྣམས་དང༌། ཡང་དག་པར་སོང་བ་རྣམས་དང༌། སྐྱེས་བུ་དམ་པ་རྣམས་ཀྱིས་བསྟན་པ་དང༌། བཤད་པ་དང༌། གསལ་བར࿒བྱས་པ་དང༌། རྣམ་པར་ཕྱེ་བ་དང༌། ཡང་དག་པར་བཤད་པ་ཡིན་ཏེ། དེ་ཡང་གང་ཞེ་ན། གསུང་རབ་ཡན་ལག་བཅུ་གཉིས་པོ་འདི་ལྟ་སྟེ། མདོའི་སྡེ་དང༌། དབྱངས་ཀྱིས་བསྙད་པའི་སྡེ་དང༌། ལུང་བསྟན་པའི་སྡེ་དང༌། ཚིགས་སུ་བཅད་པའི་སྡེ་དང༌། ཆེད་དུ་བརྗོད་པའི་སྡེ་དང༌། གླེང་གཞིའི་སྡེ་དང༌། རྟོགས་པ་བརྗོད་པའི་སྡེ་དང༌། དེ་ལྟ་བུ་བྱུང་བའི་སྡེ་དང༌། སྐྱེས་པ་རབས་ཀྱི་སྡེ་དང༌། ཤིན་ཏུ་རྒྱས་པའི་སྡེ་དང༌། རྨད་དུ་བྱུང་བའི་ཆོས་ཀྱི་སྡེ་དང༌། གཏན་ལ་ཕབ་བར་བསྟན་པའི࿒ཆོས་ཀྱི་སྡེ་དག་སྟེ།དེ་དམ་པའི་ཆོས་ཞེས་བྱའོ༑ །

dam pa'i chos nyan pa dang/ sems pa gang zhe na/ dam pa'i chos zhes bya ba ni sangs rgyas dang/ sangs rgyas kyi nyan thos dam pa rnams dang/ yang dag par song ba rnams dang/ skyes bu dam pa rnams kyis bstan pa dang/ bshad pa dang/ gsal bar byas pa dang/ rnam par phye ba dang/ yang dag par bshad pa yin te/ de yang gang zhe na/ gsung rab yan lag bcu gnyis po 'di lta ste/ mdo'i sde dang/ dbyangs kyis bsnyad pa'i sde dang/ lung bstan pa'i sde dang/ tshigs su bcad pa'i sde dang/ ched du brjod pa'i sde dang/ gleng gzhi'i sde dang/ rtogs pa brjod pa'i sde dang/ de lta bu byung ba'i sde dang/ skyes pa rabs kyi sde dang/ shin tu rgyas pa'i sde dang/ rmad du byung ba'i chos kyi sde dang/ gtan la phab bar bstan pa'i chos kyi sde dag ste/de dam pa'i chos zhes bya'o| /

【N2 別釋】【O1 解十二分教】【P1 sūtra契經mdo'i sde】【Q1 明世尊隨機散說】

དེ་ལ་མདོའི་སྡེ་གང་ཞེ་ན། བཅོམ་ལྡན་འདས་ཀྱིས་དེ་དང་དེ་དག་ཏུ་࿒གདུལ་བ་དེ་དང་དེ་དག་དང་གདུལ་བའི་སྤྱོད་པ་རྣམས་ལས་བརྩམས་ནས་ཕུང་པོ་དང་ལྡན་པའི་གཏམ་དང༌། སྐྱེ་མཆེད་དང་ལྡན་པ་དང༌། རྟེན་ཅིང་འབྲེལ་བར་འབྱུང་བ་དང་ལྡན་པ་དང༌། ཟས་དང༌། བདེན་པ་དང༌། ཁམས་དང་ལྡན་པ་དང༌། ཉན་ཐོས་དང་རང་སངས་རྒྱས་དང་དེ་བཞིན་གཤེགས་པ་དང་ལྡན་པ་དང༌། དྲན་པ་ཉེ་བར་གཞག་པ་དང༌། ཡང་དག་པར་སྤོང་བ་དང༌། རྫུ་འཕྲུལ་གྱི་རྐང་པ་དང༌། དབང་པོ་དང༌། སྟོབས་དང༌། བྱང་ཆུབ་ཀྱི་ཡན་ལག་དང༌། ལམ་གྱི་ཡན་ལག་དང་ལྡན་པ་དང༌། མི་སྡུག་པ་དང༌། དབུགས་རྔུབ་པ་དང༌། དབུགས་འབྱུང་བ་དང༌། བསླབ་པ་དང༌། ཤེས་ནས་དད་པ་དང་ལྡན་པའི་

de la mdo'i sde gang zhe na/ bcom ldan 'das kyis de dang de dag tu gdul ba de dang de dag dang gdul ba'i spyod pa rnams las brtsams nas phung po dang ldan pa'i gtam dang/ skye mched dang ldan pa dang/ rten cing 'brel bar 'byung ba dang ldan pa dang/ zas dang/ bden pa dang/ khams dang ldan pa dang/ nyan thos dang rang sangs rgyas dang de bzhin gshegs pa dang ldan pa dang/ dran pa nye bar gzhag pa dang/ yang dag par spong ba dang/ rdzu 'phrul gyi rkang pa dang/ dbang po dang/ stobs dang/ byang chub kyi yan lag dang/ lam gyi yan lag dang ldan pa dang/ mi sdug pa dang/ dbugs rngub pa dang/ dbugs 'byung ba dang/ bslab pa dang/ shes nas dad pa dang ldan pa'i

【Q2 明結集法】

གཏམ་གསུངས་པ་གང་ཡིན་པ་དག་ཡང་དག་པར་སྡུད་པར་བྱེད་པ་རྣམས་ཀྱིས་ཡོངས་སུ་བཟུང་ནས། བསྟན་པ་ཡུན་རིང་དུ་གནས་པར་བྱ་བའི་དོན་དུ་

gtam gsungs pa gang yin pa dag yang dag par sdud par byed pa rnams kyis yongs su bzung nas/ bstan pa yun ring du gnas par bya ba'i don du

【Q3 解契經名】

འདི་ལྟ་སྟེ། དགེ་བ་དོན་དང་ལྡན་པ། ཚངས་པར་སྤྱོད་པ་དང་ལྡན་པ་དེ་དང་དེ་དག་བསྟན་པར་བྱ་བའི་ཕྱིར། མིང་གི་ཚོགས་དང༌། ཚིག་གི་ཚོག་དང༌། ཡི་གེའི་ཚོགས་མཐུན་པ་དག་གིས་ཅི་རིགས་པར་རིམ་གྱིས་བཀོད་ཅིང༌། རིམ་གྱིས་སྦྱོར་བ་གང་ཡིན་པ་དེ་ནི་མདོའི་སྡེ་ཞེས་བྱའོ། །

'di lta ste/ dge ba don dang ldan pa/ tshangs par spyod pa dang ldan pa de dang de dag bstan par bya ba'i phyir/ ming gi tshogs dang/ tshig gi tshog dang/ yi ge'i tshogs mthun pa dag gis ci rigs par rim gyis bkod cing/ rim gyis sbyor ba gang yin pa de ni mdo'i sde zhes bya'o/ /

【P2 geya應頌dbyaṅs kyis bsñad pa'i sde】

དབྱངས་ཀྱིས་བསྙད་པའི་སྡེ་གང་ཞེ་ན། གང་གི་ཐ་མའི་མཇུག་ཏུ་ཚིགས་སུ་བཅད་པ་མངོན་པར་བརྗོད་པ་དང༌། བཀྲི་བའི་དོན་གྱི་མདོ་སྡེ་གང་ཡིན་པ་དེ་ནི་དབྱངས་ཀྱིས་བསྙད་པའི་སྡེ་ཞེས་བྱའོ། །

dbyangs kyis bsnyad pa'i sde gang zhe na/ gang gi tha ma'i mjug tu tshigs su bcad pa mngon par brjod pa dang/ bkri ba'i don gyi mdo sde gang yin pa de ni dbyangs kyis bsnyad pa'i sde zhes bya'o/ /

【P3 vyākaraṇa記別luṅ bstan pa'i sde】

ལུང་བསྟན་པའི་སྡེ་གང་ཞེ་ན། གང་ལས་ཉན་ཐོས་ཤི་འཕོས་པ་དང༌། དུས་བྱས་པ་དང༌། སྐྱེ་བ་ལུང་སྟོན་པ་དང༌། ངེས་པའི་དོན་གྱི་མདོ་སྡེ་གང་ཡིན་པ་དེ་ནི་ལུང་བསྟན་པའི་སྡེ་ཞེས་བྱའོ། །

lung bstan pa'i sde gang zhe na/ gang las nyan thos shi 'phos pa dang/ dus byas pa dang/ skye ba lung ston pa dang/ nges pa'i don gyi mdo sde gang yin pa de ni lung bstan pa'i sde zhes bya'o/ /

【P4 gāthā諷頌tshigs su bcad pa'i sde】

ཚིགས་སུ་བཅད་པའི་སྡེ་གང་ཞེ་ན། རྐྱང་པས་བཤད་པ་མ་ཡིན་པ་སྟེ། འདི་ལྟར་རྩ་བ་གཉིས་པའམ། རྩ་བ་གསུམ་པའམ། རྩ་བ་བཞི་པའམ། རྩ་བ༌ལྔ་པའམ༑ རྩ་བ་དྲུག་པར་རྩ་བ་བསྡེབས་ཏེ་བཤད་པ་གང་ཡིན་པ་དེ་ནི་ཚིགས་སུ་བཅད་པའི་སྡེ་ཞེས་བྱའོ། །

tshigs su bcad pa'i sde gang zhe na/ rkyang pas bshad pa ma yin pa ste/ 'di ltar rtsa ba gnyis pa'am/ rtsa ba gsum pa'am/ rtsa ba bzhi pa'am/ rtsa balnga pa'am| rtsa ba drug par rtsa ba bsdebs te bshad pa gang yin pa de ni tshigs su bcad pa'i sde zhes bya'o/ /

【P5 udāna自說ched du brjod pa'i sde】

ཆེད་དུ་བརྗོད་པའི་སྡེ་གང་ཞེ་ན། གང་ཟག་གི་མིང་དང་རིས་ཡོངས་སུ་མ་བརྗོད་མ་བསྟན་པར། ཕྱིས་དམ་པའི་ཆོས་ཡུན་རིང་དུ་གནས་པར་བྱ་བ་དང༌། བསྟན་པ་ཡུན་རིང་དུ་གནས་པར་བྱ་བའི་ཕྱིར་བཤད་པ་གང་ཡིན་པ་དེ་ནི་ཆེད་དུ་བརྗོད་པའི་སྡེ་ཞེས་བྱའོ། །

ched du brjod pa'i sde gang zhe na/ gang zag gi ming dang ris yongs su ma brjod ma bstan par/ phyis dam pa'i chos yun ring du gnas par bya ba dang/ bstan pa yun ring du gnas par bya ba'i phyir bshad pa gang yin pa de ni ched du brjod pa'i sde zhes bya'o/ /

【P6 nidāna因緣glen gshi'i sde】

གླེང་གཞིའི་སྡེ་གང་ཞེ་ན། གང་ཟག་གི་མིང་དང་རིགས་ཡོངས་སུ་བརྗོད་ཅིང་བསྟན་ཏེ། བཤད་པ་དང༌། ཆུང་ཟད་འདུལ་བ་དང་ལྡན་པའི་བྱུང་བ་དང་བཅས། གླེང་གཞི་དང་བཅས་པ་སོ་སོར་ཐར་པའི་མདོ་སྡེ་གང་ཡིན་པ་དེ་ནི་གླེང་གཞིའི་སྡེ་ཞེས་བྱའོ༑ །

gleng gzhi'i sde gang zhe na/ gang zag gi ming dang rigs yongs su brjod cing bstan te/ bshad pa dang/ chung zad 'dul ba dang ldan pa'i byung ba dang bcas/ gleng gzhi dang bcas pa so sor thar pa'i mdo sde gang yin pa de ni gleng gzhi'i sde zhes bya'o| /

【P7 avadāna譬喻rtogs pa brjod pa'i sde】

རྟོགས་པ་བརྗོད་པའི་སྡེ་གང་ཞེ་ན། དཔེ་དང་བཅས་པར་བསྟན་པ་སྟེ༑ དཔེ་དེས་དོན་གྱི་རང་བཞིན་དེ་རྣམ་པར་གསལ་བར་འགྱུར་བ་གང་ཡིན་པ་དེ་ནི་རྟོགས་པ་བརྗོད་པའི་སྡེ་ཞེས་བྱའོ། །

rtogs pa brjod pa'i sde gang zhe na/ dpe dang bcas par bstan pa ste| dpe des don gyi rang bzhin de rnam par gsal bar 'gyur ba gang yin pa de ni rtogs pa brjod pa'i sde zhes bya'o/ /

【P8 vṛttaka本事de lta bu byun ba'i sde】

དེ་ལྟ་བུ࿒བྱུང་བའི་སྡེ་གང་ཞེ་ན།ཆུང་ཟད་སྔོན་གྱི་སྦྱོར་བ་དང་ལྡན་པ་གང་ཡིན་པ་དེ་ནི་དེ་ལྟ་བུ་བྱུང་བའི་སྡེ་ཞེས་བྱའོ༑ །

de lta bu byung ba'i sde gang zhe na/chung zad sngon gyi sbyor ba dang ldan pa gang yin pa de ni de lta bu byung ba'i sde zhes bya'o| /

【P9 jātaka本生skyes ba'i rabs kyi sde】

སྐྱེས་པའི་རབས་ཀྱི་སྡེ་གང་ཞེ་ན། འདས་པའི་དུས་ལ་བརྟེན་ཏེ། བཅོམ་ལྡན་འདས་ཀྱིས་འཆི་འཕོ་དང་སྐྱེ་བ་དེ་དང་དེ་དག་ཏུ་བྱང་ཆུབ་སེམས་དཔའི་སྤྱོད་པ་དང༌། དཀའ་བ་སྤྱད་པ་བསྟན་པ་གང་ཡིན་པ་དེ་ནི་སྐྱེས་པའི་རབས་ཀྱི་སྡེ་ཞེས་བྱའོ། །

skyes pa'i rabs kyi sde gang zhe na/ 'das pa'i dus la brten te/ bcom ldan 'das kyis 'chi 'pho dang skye ba de dang de dag tu byang chub sems dpa'i spyod pa dang/ dka' ba spyad pa bstan pa gang yin pa de ni skyes pa'i rabs kyi sde zhes bya'o/ /

【P10 vaipulya方廣śin tu rgyas pa'i sde】

ཤིན་ཏུ་རྒྱས་པའི་མདོ་གང་ཞེ་ན། གང་ལས་བླ་ན་མེད་པའི་ཡང་དག་པར་རྫོགས་པའི་བྱང་ཆུབ་དང༌། སྟོབས་བཅུ་དང༌། སྒྲིབ་པ་མེད་པའི་ཡེ་ཤེས་ཡང་དག་པར་བསྒྲུབ་པའི་ཕྱིར། བྱང་ཆུབ་སེམས་དཔའ་རྣམས་ཀྱི་ལམ་བསྟན་པ་གང་ཡིན་པ་དེ་ནི་ཤིན་ཏུ་རྒྱས་པའི་སྡེ་ཞེས་བྱའོ། །

shin tu rgyas pa'i mdo gang zhe na/ gang las bla na med pa'i yang dag par rdzogs pa'i byang chub dang/ stobs bcu dang/ sgrib pa med pa'i ye shes yang dag par bsgrub pa'i phyir/ byang chub sems dpa' rnams kyi lam bstan pa gang yin pa de ni shin tu rgyas pa'i sde zhes bya'o/ /

【P11 adbhutā dharmāḥ希法rmad du byuṅ ba'i chos kyi sde rnams】

རྨད་དུ་བྱུང་བའི་ཆོས་ཀྱི་སྡེ་རྣམས་གང་ཞེ་ན། གང་ལས་སངས་རྒྱས་རྣམས་དང༌། སངས་རྒྱས་ཀྱི་ཉན་ཐོས་དགེ་སློང་རྣམས་དང༌། དགེ་སློང་མ་རྣམས་དང༌། དགེ་སློབ་མ་རྣམས་དང༌། དགེ་ཚུལ་རྣམས་དང༌། དགེ་ཚུལ་མ་རྣམས་དང༌། དགེ་བསྙེན་རྣམས་དང༌། དགེ་བསྙེན་མ་རྣམས་ཀྱི་ཐུན་མོང་དང་ཐུན་མོང་མ་ཡིན་པ་དང༌། དེ་ལས་གཞན་པ་ཁྱད་པར་དུ་འཕགས་པའི་ཡོན་ཏན་ཁྱད་པར་ཅན་ངོ་མཚར་རྨད་དུ་བྱུང་བར་གྲགས་པ་དག་བསྟན་པ་གང་ཡིན་པ་དེ་ནི་རྨད་དུ་བྱུང་བའི་ཆོས་ཀྱི་སྡེ་རྣམས་ཞེས་བྱའོ༑ །

rmad du byung ba'i chos kyi sde rnams gang zhe na/ gang las sangs rgyas rnams dang/ sangs rgyas kyi nyan thos dge slong rnams dang/ dge slong ma rnams dang/ dge slob ma rnams dang/ dge tshul rnams dang/ dge tshul ma rnams dang/ dge bsnyen rnams dang/ dge bsnyen ma rnams kyi thun mong dang thun mong ma yin pa dang/ de las gzhan pa khyad par du 'phags pa'i yon tan khyad par can ngo mtshar rmad du byung bar grags pa dag bstan pa gang yin pa de ni rmad du byung ba'i chos kyi sde rnams zhes bya'o| /

【P12 upadeśāḥ論議gtan la bab par bstan pa'i sde rnams】

གཏན་ལ་ཕབ་པར་བསྟན་པའི་སྡེ་རྣམས་གང་ཞེ་ན། མདོ་སྡེ་དྲན་པར་བྱེད་ཅིང༌། མདོ་སྡེ་རྣམ་པར་འཆད་པར་བྱེད་པ་མ་ལྟ་བུའི་ཆོས་མངོན་པ་ཐམས་ཅད་ནི་གཏན་ལ་ཕབ་པར་བསྟན་པའི་སྡེ་ཞེས་བྱའོ། །

gtan la phab par bstan pa'i sde rnams gang zhe na/ mdo sde dran par byed cing/ mdo sde rnam par 'chad par byed pa ma lta bu'i chos mngon pa thams cad ni gtan la phab par bstan pa'i sde zhes bya'o/ /

【O2 piṭakatrayasaṁgṛthīta以三藏攝於十二sde snod gsum gyis bsdus pa】

གསུང་རབ་ཡན་ལག་བཅུ་གཉིས་པོ་དེ་དག་ལ་མདོ་སྡེ་ཡང་ཡོད། འདུལ་བ་ཡང་ཡོད། ཆོས་མངོན་པ་ཡང་ཡོད་དེ། དེ་ལ་རེ་ཞིག་མདོའི་སྡེ་དང༌། དབྱངས་ཀྱིས་བསྙད་པའི་སྡེ་དང༌། ལུང་དུ་བསྟན་པའི་སྡེ་དང༌། ཚིགས་སུ་བཅད་པའི་སྡེ་དང༌། ཆེད་དུ་བརྗོད་པའི་སྡེ་དང༌། རྟོགས་པ་བརྗོད་པའི་སྡེ་དང༌། དེ་ལྟ་བུ་བྱུང་བའི་སྡེ་དང༌། སྐྱེས་པ་རབས་ཀྱི་སྡེ་དང༌། ཤིན་ཏུ་རྒྱས་པའི་སྡེ་དང༌། རྨད་དུ་བྱུང་བའི་ཆོས་ཀྱི་སྡེ་ཞེས་གང་གསུངས་པ་དེ་ནི་མདོ་སྡེ་ཡིན་ནོ། །གླེང་གཞིའི་སྡེ་ཞེས་གང་གསུངས་པ་དེ་ནི་འདུལ་བ་ཞེས་བྱའོ། །གཏན་ལ་ཕབ་པར་བསྟན་པའི་སྡེ་ཞེས་གང་གསུངས་པ་དེ་ནི་ཆོས་མངོན་པ་ཞེས་བྱ་སྟེ།

gsung rab yan lag bcu gnyis po de dag la mdo sde yang yod/ 'dul ba yang yod/ chos mngon pa yang yod de/ de la re zhig mdo'i sde dang/ dbyangs kyis bsnyad pa'i sde dang/ lung du bstan pa'i sde dang/ tshigs su bcad pa'i sde dang/ ched du brjod pa'i sde dang/ rtogs pa brjod pa'i sde dang/ de lta bu byung ba'i sde dang/ skyes pa rabs kyi sde dang/ shin tu rgyas pa'i sde dang/ rmad du byung ba'i chos kyi sde zhes gang gsungs pa de ni mdo sde yin no/ /gleng gzhi'i sde zhes gang gsungs pa de ni 'dul ba zhes bya'o/ /gtan la phab par bstan pa'i sde zhes gang gsungs pa de ni chos mngon pa zhes bya ste/

【N3 總結】

དམ་པ་རྣམས་དང༌། ཡང་དག་པར་སོང་བ་རྣམས་ཀྱིས་བསྟན་པ་གསུང་རབ་ཡན་ལག་བཅུ་གཉིས་སྡེ་སྣོད་གསུམ་གྱིསབསྡུས་པ་དེ་དག་ནི་དམ་པའི་ཆོས་ཞེས་བྱའོ། །

dam pa rnams dang/ yang dag par song ba rnams kyis bstan pa gsung rab yan lag bcu gnyis sde snod gsum gyisabasdus pa de dag ni dam pa'i chos zhes bya'o/ /

【M2 saddharmaśravaṇa聽聞dam ba'i chos ñan pa】

དེ་ཉན་པ་ནི་དམ་པའི་ཆོས་ཉན་པ་སྟེ། དེ་ཡང་གང་ཞེ་ན༑ འདི་ལྟར་འདི་ན་ལ་ལ་མདོ་སྡེ་འཛིན་པའམ། འདུལ་བ་འཛིན་པའམ། མ་མོ་འཛིན་པའམ། མདོ་སྡེ་དང་འདུལ་བ་འཛིན་པའམ། མདོ་སྡེ་དང་མ་མོ་འཛིན་པའམ། འདུལ་བ་དང་མ་མོ་འཛིན་པའམ། མདོ་སྡེ་དང་འདུལ་བ་དང་མ་མོ་འཛིན་པ་ཡིན་ཏེ།

de nyan pa ni dam pa'i chos nyan pa ste/ de yang gang zhe na| 'di ltar 'di na la la mdo sde 'dzin pa'am/ 'dul ba 'dzin pa'am/ ma mo 'dzin pa'am/ mdo sde dang 'dul ba 'dzin pa'am/ mdo sde dang ma mo 'dzin pa'am/ 'dul ba dang ma mo 'dzin pa'am/ mdo sde dang 'dul ba dang ma mo 'dzin pa yin te/

【M3 cintanā聞正法sems pa】

དེ་ནི་དམ་པའི་ཆོས་ཉན་པ་ཞེས་བྱའོ། །ཉན་པ་དེ་ཡང་རྣམ་པ་གཉིས་ཏེ། ཚིག་འབྲུ་ཉན་པ་དང༌། དོན་ཉན་པའོ། །

de ni dam pa'i chos nyan pa zhes bya'o/ /nyan pa de yang rnam pa gnyis te/ tshig 'bru nyan pa dang/ don nyan pa'o/ /

【L11 正思惟】【M1 問】

སེམས་པ་གང་ཞེ་ན།

sems pa gang zhe na/

【M2 解】【N1 遠離不應思處】

འདི་ལྟར་འདི་ན་ལ་ལ་གཅིག་པུ་དབེན་པར་སོང་སྟེ། བསམ་གྱིས་མི་ཁྱབ་པའི་གནས་དྲུག་པོ་འདི་ལྟ་སྟེ། བདག་ལ་སེམས་པ་དང༌། སེམས་ཅན་ལ་སེམས་པ་དང༌། འཇིག་རྟེན་པ་ལ་སེམས་པ་དང༌། སེམས་ཅན་རྣམས་ཀྱི་ལས་ཀྱི་རྣམ་པར་སྨིན་པ་ལ་སེམས་པ་དང༌། བསམ་གཏན་པ་རྣམས་ཀྱི་བསམ་གཏན་གྱི་ཡུལ་དང༌། སངས་རྒྱས་རྣམས་ཀྱི་སངས་རྒྱས་ཀྱི་ཡུལ་རྣམ་པར་སྦྱངས་ནས།

'di ltar 'di na la la gcig pu dben par song ste/ bsam gyis mi khyab pa'i gnas drug po 'di lta ste/ bdag la sems pa dang/ sems can la sems pa dang/ 'jig rten pa la sems pa dang/ sems can rnams kyi las kyi rnam par smin pa la sems pa dang/ bsam gtan pa rnams kyi bsam gtan gyi yul dang/ sangs rgyas rnams kyi sangs rgyas kyi yul rnam par sbyangs nas/

【N2 應思處】【O1 略解】

ཇི་ལྟར་ཐོས་པའི་ཆོས་དེ་དག་ཉིད་རང་གི་མཚན་ཉིད་དང༌། སྤྱིའི་མཚན་ཉིད་ཀྱི་སྒོ་ནས་སེམས་པར་བྱེད་པ་ཡིན་ནོ། །

ji ltar thos pa'i chos de dag nyid rang gi mtshan nyid dang/ spyi'i mtshan nyid kyi sgo nas sems par byed pa yin no/ /

【O2 廣解】【P1 總辨思惟有二門】

སེམས་པ་དེ་ཡང་རྣམ་པ་གཉིས་ཏེ། བགྲང་བའི་རྣམ་པས་ཆོས་རྣམས་ལ་བགྲང་བའི་ཚུལ་གྱིས་སེམས་པར་བྱེད་པ་དང༌། གཞལ་བའི་རྣམ་པས་རིག་པས་ཡོན་ཏན་དང་སྐྱོན་ཉེ་བར་བརྟག་པའི་ཚུལ་གྱིས་སེམས་པར་བྱེད་པ་ཡིན་ནོ། །གལ་ཏེ་ཕུང་པོ་དང་ལྡན་པ་བསྟན་པ་ལ་སེམས་པར་བྱེད་དམ། གལ་ཏེ་དེ་ལས་གཞན་པ་སྔར་བསྟན་པ་གང་ཡང་རུང་བ་བསྟན་པ་ལ་སེམས་པར་བྱེད་ན་ཡང་རྣམ་པ་དེ་གཉིས་ཀྱིས་སེམས་པར་བྱེད་པ་ཡིན་ཏེ།

sems pa de yang rnam pa gnyis te/ bgrang ba'i rnam pas chos rnams la bgrang ba'i tshul gyis sems par byed pa dang/ gzhal ba'i rnam pas rig pas yon tan dang skyon nye bar brtag pa'i tshul gyis sems par byed pa yin no/ /gal te phung po dang ldan pa bstan pa la sems par byed dam/ gal te de las gzhan pa sngar bstan pa gang yang rung ba bstan pa la sems par byed na yang rnam pa de gnyis kyis sems par byed pa yin te/

【P2 廣釋二門】【Q1 約五蘊辨二門】【R1 gaṇanākākā算數行相bgraṅ ba'i rnam pa】

དེ་ཡང་ཇི་ལྟར་ཞེ་ན། གཟུགས་ཞེས་བྱ་བ་ནི་སྐྱེ་མཆེད་གཟུགས་ཅན་བཅུ་དང༌། ཆོས་ཀྱི་སྐྱེ་མཆེད་དུ་གཏོགས་པའི་གཟུགས་གང་ཡིན་པ་སྟེ། དེ་ནི་གཟུགས་ཀྱི་ཕུང་པོ་ཡིན་ནོ། །ཚོར་བ་རྣམ༌པ་གསུམ་ནི་ཚོར་བའི་ཕུང་པོ་ཡིན༌ནོ། །འདུ་ཤེས་ཀྱི་ཚོགས་དྲུག་ནི་འདུ་ཤེས་ཀྱི་ཕུང་པོ་ཡིན། ࿒འདུ་བྱེད་ཀྱི་ཚོགས་དྲུག་ནི་འདུ་བྱེད་ཀྱི་ཕུང་པོ་ཡིན། རྣམ་པར་ཤེས་པའི་ཚོགས་དྲུག་ནི་རྣམ་པར་ཤེས་པའི་ཕུང་པོ་ཡིན་ཏེ། དེ་ལྟར་ན་བགྲང་བ་དང༌། གྲངས་ཀྱི་རྣམ་པར་ཕུང་པོ་བསྟན་པ་ལ་སེམས་པར་བྱེད་པ་དང༌། གོང་ནས་གོང་དུ་རབ་ཏུ་དབྱེ་བའི་ཚུལ་གྱིས་གྲངས་དང༌། བགྲང་བའི་རྣམ་པ་སེམས་པ་དེ་ལ་ཚད་མེད་པའི་སྒོ་ནས་འཇུག་པའི་ཚུལ་དུ་རིག་པར་བྱའོ། །

de yang ji ltar zhe na/ gzugs zhes bya ba ni skye mched gzugs can bcu dang/ chos kyi skye mched du gtogs pa'i gzugs gang yin pa ste/ de ni gzugs kyi phung po yin no/ /tshor ba rnampa gsum ni tshor ba'i phung po yinno/ /'du shes kyi tshogs drug ni 'du shes kyi phung po yin/ 'du byed kyi tshogs drug ni 'du byed kyi phung po yin/ rnam par shes pa'i tshogs drug ni rnam par shes pa'i phung po yin te/ de ltar na bgrang ba dang/ grangs kyi rnam par phung po bstan pa la sems par byed pa dang/ gong nas gong du rab tu dbye ba'i tshul gyis grangs dang/ bgrang ba'i rnam pa sems pa de la tshad med pa'i sgo nas 'jug pa'i tshul du rig par bya'o/ /

【R2 tulanākārā稱量行相gshal ba'i rnam pa】【S1 標列四理】

ཇི་ལྟར་ན་རིགས་པས་ཉེ་བར་བརྟགས་པའི་སེམས་པས་ཕུང་པོ་བསྟན་པ་ལ་སེམས་པར་བྱེད་པ་ཡིན་ཞེ་ན། རིགས་པ་བཞིས་ཉེ་བར་རྟོག་པར་བྱེད་དེ། བཞི་གང་ཞེ་ན། འདི་ལྟ་སྟེ། ལྟོས་པའི་རིགས་པ་དང༌། བྱ་བ་བྱེད་པའི་རིགས་པ་དང༌། འཐད་པ་སྒྲུབ་པའི་རིགས་པ་དང༌། ཆོས་ཉིད་ཀྱི་རིགས་པས་སོ། །

ji ltar na rigs pas nye bar brtags pa'i sems pas phung po bstan pa la sems par byed pa yin zhe na/ rigs pa bzhis nye bar rtog par byed de/ bzhi gang zhe na/ 'di lta ste/ ltos pa'i rigs pa dang/ bya ba byed pa'i rigs pa dang/ 'thad pa sgrub pa'i rigs pa dang/ chos nyid kyi rigs pas so/ /

【S2 別解】

【T1 apekṣāyukti觀待道理ltos pa'i rigs pa】

དེ་ལ་ལྟོས་པའི་རིགས་པ་གང་ཞེ་ན། ལྟོས་པ་ནི་རྣམ་པ་གཉིས་ཏེ། སྐྱེ་བའི་ལྟོས་པ་དང༌། གདགས་པའི་ལྟོས་པའོ། །དེ་ལ་སྐྱེ་བའི་ལྟོས་པ་ནི་རྒྱུ་གང་དག་དང༌། རྐྱེན་གང་དག་གིས་ཕུང་པོ་རྣམས་སྐྱེ་བར་འགྱུར་བའི་ཕུང་པོའི་སྐྱེ་བ་དེ་ནི་རྒྱུ་དེ་དག་དང༌། རྐྱེན་དེ་དག་ལས་ལྟོས་པ་ཡིན་ནོ། །མིང་གི་ཚོགས་དང༌། ཚིག་གི་ཚོགས་དང༌། ཡི་གེའི་ཚོགས་གང་དག་གི་ཕུང་པོ་རྣམས་གདགས་པར་འགྱུར་བའི་ཕུང་པོ་གདགས་པ་དེ་ནི་མིང་གི་ཚོགས་དང༌། ཚིག་གི་ཚོགས་དང༌། ཡི་གེའི་ཚོགས་དེ་དག་ལ་ལྟོས་པ་ཡིན་ཏེ། དེ་ནི་ཕུང་པོ་རྣམས་ཀྱི་སྐྱེ་བའི་ལྟོས་པ་དང༌། གདགས་པའི་ལྟོས་པ་ཞེས་བྱའོ། །སྐྱེ་བའི་ལྟོས་པ་གང་ཡིན་པ་དང༌། གདགས་པའི་ལྟོས་པ་གང་ཡིན་པ་དེ་ནི་ཕུང་པོ་སྐྱེ་བ་དང༌། ཕུང་པོར་གདགས་པའི་རིགས་པ་དང༌། སྦྱོར་བ་དང་ཐབས་ཡིན་པས་ན་དེའི་ཕྱིར་ལྟོས་པའི་རིགས་པ་ཞེས་བྱའོ། །

de la ltos pa'i rigs pa gang zhe na/ ltos pa ni rnam pa gnyis te/ skye ba'i ltos pa dang/ gdags pa'i ltos pa'o/ /de la skye ba'i ltos pa ni rgyu gang dag dang/ rkyen gang dag gis phung po rnams skye bar 'gyur ba'i phung po'i skye ba de ni rgyu de dag dang/ rkyen de dag las ltos pa yin no/ /ming gi tshogs dang/ tshig gi tshogs dang/ yi ge'i tshogs gang dag gi phung po rnams gdags par 'gyur ba'i phung po gdags pa de ni ming gi tshogs dang/ tshig gi tshogs dang/ yi ge'i tshogs de dag la ltos pa yin te/ de ni phung po rnams kyi skye ba'i ltos pa dang/ gdags pa'i ltos pa zhes bya'o/ /skye ba'i ltos pa gang yin pa dang/ gdags pa'i ltos pa gang yin pa de ni phung po skye ba dang/ phung por gdags pa'i rigs pa dang/ sbyor ba dang thabs yin pas na de'i phyir ltos pa'i rigs pa zhes bya'o/ /

【T2 kāryakāraṇayukti作用道理bya ba byed pa'i rigs pa】

བྱ་བ་བྱེད་པའི་རིགས་པ་གང་ཞེ་ན། ཕུང་པོ་རང་གི་རྒྱུ་དང༌། རང་གི་རྐྱེན་གྱིས་བསྐྱེད་པ་གང་ཡིན་པ་རྣམས་ནི་རང་གི་བྱ་བ་བྱེད་པ་དེ་དང་དེ་དག་ལ་སྦྱོར་བར་བྱེད་པ་ཡིན་ཏེ། འདི་ལྟ་སྟེ། དཔེར་ན་མིག་གིས་གཟུགས་རྣམས་ལ་ལྟ་བར་བྱེད་པ་དང༌། རྣ་བས་སྒྲ་རྣམས་ཉན་པར་བྱེད་པ་དང༌། ཡིད་ཀྱིས་ཆོས་རྣམས་ཤེས་པར་བྱེད་པའི་བར་ལྟ་བུ་དང༌། གཟུགས་ཀྱིས་མིག་གི་སྤྱོད་ཡུལ་དུ་གནས་པར་བྱེད་པ་དང༌། སྒྲས་རྣ་བའི་སྤྱོད་ཡུལ་དུ་གནས་པར་བྱེད་པ་དང༌། དེ་བཞིན་དུ་ཆོས་རྣམས་ཀྱིས་ཡིད་ཀྱི་སྤྱོད་ཡུལ་དུ་གནས་པར་བྱེད་པའི་བར་དག་ལྟ་བུ་དང༌། གཞན་ཡང་དེ་ལྟ་བུ་དང་མཐུན་པའི་ཆོས་རྣམས་དེ་དང་དེ་དག་གཅིག་ལ་གཅིག་བྱ་བ་བྱེད་པའི་རིགས་པ་དང༌། སྦྱོར་བ་དང༌། ཐབས་སུ࿒འགྱུར་བ་གང་ཡིན་པ་དེ་ནི་བྱ་བ་བྱེད་པའི་རིགས་པ་ཞེས་བྱའོ། །

bya ba byed pa'i rigs pa gang zhe na/ phung po rang gi rgyu dang/ rang gi rkyen gyis bskyed pa gang yin pa rnams ni rang gi bya ba byed pa de dang de dag la sbyor bar byed pa yin te/ 'di lta ste/ dper na mig gis gzugs rnams la lta bar byed pa dang/ rna bas sgra rnams nyan par byed pa dang/ yid kyis chos rnams shes par byed pa'i bar lta bu dang/ gzugs kyis mig gi spyod yul du gnas par byed pa dang/ sgras rna ba'i spyod yul du gnas par byed pa dang/ de bzhin du chos rnams kyis yid kyi spyod yul du gnas par byed pa'i bar dag lta bu dang/ gzhan yang de lta bu dang mthun pa'i chos rnams de dang de dag gcig la gcig bya ba byed pa'i rigs pa dang/ sbyor ba dang/ thabs su 'gyur ba gang yin pa de ni bya ba byed pa'i rigs pa zhes bya'o/ /

【T3 upapattisādhanayukti證成道理'thad pa sgrub pa' i rigs pa】

འཐད་པ་སྒྲུབ་པའི་རིགས་པ་གང་ཞེ་ན། ཕུང་པོ་རྣམས་མི་རྟག་པའམ། རྟེན་ཅིང་འབྲེལ་པར་འབྱུང་བའམ། སྡུག་བསྔལ་བའམ༑ སྟོང་པའམ། བདག་མེད་པའོ་ཞེས་ཚད་མ་གསུམ་པོ་འདི་ལྟ་སྟེ། ཡིད་ཆེས་པའི་ལུང་དང༌། མངོན་སུམ་དུ་རྗེས་སུ་དཔག་པ་དག་གིས་ཉེ་བར་རྟོག་པར་བྱེད་ཅིང་འཐད་པའི་རིགས་པ་དམ་པ་རྣམས་ཀྱི་སྙིང་འཕྲོག་པར་བྱེད་པའི་ཚད་མ་གསུམ་པོ་དེ࿒དག་གིས་འདི་ལྟ་སྟེ། ཕུང་པོ་རྣམས་མི་རྟག་པ་ཉིད་དམ༑ རྟེན་ཅིང་འབྲེལ་པར་འབྱུང་བ་ཉིད་དམ། སྡུག་བསྔལ་བ་ཉིད་དམ། སྟོང་པ་ཉིད་དམ། བདག་མེད་པ་ཉིད་དུ་རྣམ་པར་འཇོག་པར་བྱེད་ཅིང༌། སྒྲུབ་པར་བྱེད་པ་ཡིན་ཏེ། དེའི་འཐད་པ་སྒྲུབ࿒པའི་རིགས་པ་ཞེས་བྱ་བའོ། །

'thad pa sgrub pa'i rigs pa gang zhe na/ phung po rnams mi rtag pa'am/ rten cing 'brel par 'byung ba'am/ sdug bsngal ba'am| stong pa'am/ bdag med pa'o zhes tshad ma gsum po 'di lta ste/ yid ches pa'i lung dang/ mngon sum du rjes su dpag pa dag gis nye bar rtog par byed cing 'thad pa'i rigs pa dam pa rnams kyi snying 'phrog par byed pa'i tshad ma gsum po de dag gis 'di lta ste/ phung po rnams mi rtag pa nyid dam| rten cing 'brel par 'byung ba nyid dam/ sdug bsngal ba nyid dam/ stong pa nyid dam/ bdag med pa nyid du rnam par 'jog par byed cing/ sgrub par byed pa yin te/ de'i 'thad pa sgrub pa'i rigs pa zhes bya ba'o/ /

【T4 dharmatāyukti法爾道理chos ñid kyi rigs pa】

ཆོས་ཉིད་ཀྱི་རིགས་པ་གང་ཞེ་ན། ཅིའི་ཕྱིར་ཕུང་པོ་རྣམས་དེ་ལྟ་བུར་གྱུར་པ་ཡིན། འཇིག་རྟེན་གནས་པ་དེ་ལྟ་བུར་གྱུར་པ་ཡིན། ཅིའི་ཕྱིར་སའི་མཚན་ཉིད་སྲ་བ་ཡིན༑ ཆུའི་མཚན་ཉིད་གཤེར་བ་ཡིན། མེའི་མཚན་ཉིད་ཚ་བ་ཡིན། རླུང་གི་མཚན་ཉིད་གཡོ་བ་ཡིན། ཅིའི་ཕྱིར་ཕུང་པོ་རྣམས་མི་རྟག་པ་ཡིན། ཅིའི་ཕྱིར་མྱ་ངན་ལས་འདས་པ་ཞི་བ་ཡིན། དེ་བཞིན་དུ་ཅིའི་ཕྱིར་གཟུགས་ཀྱི་མཚན་ཉིད་གཟུགས་སུ་རུང་བ་ཡིན། ཚོར་བའི་མཚན་ཉིད་མྱོང་བ་ཡིན། འདུ་ཤེས་ཀྱི་མཚན་ཉིད་ཀུན་ཤེས་པར་བྱེད་པ་ཡིན། འདུ་བྱེད་རྣམས་ཀྱི་མཚན་ཉིད་མངོན་པར་འདུ་བྱེད་པ་ཡིན། རྣམ་པར་ཤེས་པའི་མཚན་ཉིད་རྣམ་པར་ཤེས་པར་བྱེད་པ་ཡིན་ཞེ་ན། དེ་ནི་ཆོས་ཉིད་ཡིན་ཏེ། ཆོས་དེ་དག་གི་རང་བཞིན་དེ་ཡིན་ཞིང༌། དེ་དག་གི་ངོ་བོ་ཉིད་དེ་ལྟ་བུ་ཡིན་པས་ཆོས་ཉིད་དེ་གང་ཁོ་ན་ཡིན་པ་དེ་ཉིད་འདིར་རིགས་པ་དང༌། སྦྱོར་བ་དང༌། ཐབས་ཡིན་ནོ། །དེ་བཞིན་དུ་དེ་ལྟ་བུའམ། གཞན་ནམ། གཞན་དུ་མི་འགྱུར་བ་ནི་སེམས་ལ་གཞག་པར་བྱ་བ་དང༌། སེམས་ལ་གོ་བར་བྱ་བའི་ཕྱིར་ཐམས་ཅད་དུ་ཡང་ཆོས་ཉིད་ཁོ་ན་ལ་བརྟེན་པ་དང༌། ཆོས་ཉིད་ཁོ་ནའི་རིགས་པ་ཡིན་ཏེ། དེ་ནི་ཆོས་ཉིད་ཀྱི་རིགས་པ་ཞེས་བྱའོ། །

chos nyid kyi rigs pa gang zhe na/ ci'i phyir phung po rnams de lta bur gyur pa yin/ 'jig rten gnas pa de lta bur gyur pa yin/ ci'i phyir sa'i mtshan nyid sra ba yin| chu'i mtshan nyid gsher ba yin/ me'i mtshan nyid tsha ba yin/ rlung gi mtshan nyid g.yo ba yin/ ci'i phyir phung po rnams mi rtag pa yin/ ci'i phyir mya ngan las 'das pa zhi ba yin/ de bzhin du ci'i phyir gzugs kyi mtshan nyid gzugs su rung ba yin/ tshor ba'i mtshan nyid myong ba yin/ 'du shes kyi mtshan nyid kun shes par byed pa yin/ 'du byed rnams kyi mtshan nyid mngon par 'du byed pa yin/ rnam par shes pa'i mtshan nyid rnam par shes par byed pa yin zhe na/ de ni chos nyid yin te/ chos de dag gi rang bzhin de yin zhing/ de dag gi ngo bo nyid de lta bu yin pas chos nyid de gang kho na yin pa de nyid 'dir rigs pa dang/ sbyor ba dang/ thabs yin no/ /de bzhin du de lta bu'am/ gzhan nam/ gzhan du mi 'gyur ba ni sems la gzhag par bya ba dang/ sems la go bar bya ba'i phyir thams cad du yang chos nyid kho na la brten pa dang/ chos nyid kho na'i rigs pa yin te/ de ni chos nyid kyi rigs pa zhes bya'o/ /

【S3 結】

དེ་ལྟར་ན་རིགས་པ་བཞིས་ཕུང་པོ་བསྟན་པ་དང༌། གཞན་གང་ཡང་རུང་བ་བསྟན་པ་ལ་ངེས་པར་རྟོགས་པར་བྱེད་པ་ཡིན་ཏེ།

de ltar na rigs pa bzhis phung po bstan pa dang/ gzhan gang yang rung ba bstan pa la nges par rtogs par byed pa yin te/

【Q2 例餘法】

དེ་ལྟར་རྣམ་པ་གཉིས་པོ་བགྲང་བ་དང༌། གྲངས་ཀྱི་རྣམ་པ་དང༌། རིགས་པས་ཉེ་བར་རྟོག་པའི་རྣམ་པ་དེ་དག࿒གིས་བསྟན་པ་དེ་དང༌།

de ltar rnam pa gnyis po bgrang ba dang/ grangs kyi rnam pa dang/ rigs pas nye bar rtog pa'i rnam pa de dag gis bstan pa de dang/

【P3 結】

དེ་དག་ལ་ཡང་དག་པར་རྟོག་པར་བྱེད་པ་གང་ཡིན་པ་དེ་ནི་སེམས་པ་ཡིན་ཏེ།

de dag la yang dag par rtog par byed pa gang yin pa de ni sems pa yin te/

【M3 結】

དེ་ནི་དམ་པའི་ཆོས་ཉན་པ་དང་སེམས་པ་ཞེས་བྱའོ། །

de ni dam pa'i chos nyan pa dang sems pa zhes bya'o/ /

【L12 anantalarāya無障bar chad med pa】【M1 總標內外二無障】

བར་ཆད་མེད་པ་གང་ཞེ་ན། བར་ཆད་ནི་རྣམ་པ་གཉིས་ཏེ། ནང་ལ་བརྟེན་པ་དང༌། ཕྱི་རོལ་ལ་བརྟེན་པའོ། །དེ་ལ་ནང࿒ལ་བརྟེན་པ་དང༌། ཕྱི་རོལ་ལ་བརྟེན་པའི་བར་ཆད་བཤད་པར་བྱ་སྟེ། དེ་ལས་བཟློག་པ་ནི་བར་ཆད་མེད་པ་ཡིན་པར་རིག་པར་བྱའོ། །

bar chad med pa gang zhe na/ bar chad ni rnam pa gnyis te/ nang la brten pa dang/ phyi rol la brten pa'o/ /de la nang la brten pa dang/ phyi rol la brten pa'i bar chad bshad par bya ste/ de las bzlog pa ni bar chad med pa yin par rig par bya'o/ /

【M2 廣釋】【N1 辨障】

【O1 初廣】【P1 adhyātamupādāyāntarāyaḥ依內障naṅ la(s) brten pa'i bar chad】【Q1 問】

དེ་ལ་ནང་ལ་བརྟེན་པའི་བར་ཆད་གང་ཞེ་ན།

de la nang la brten pa'i bar chad gang zhe na/

【Q2 解】【R1 乏少資具，增貪瞋癡】

འདི་ལྟར་འདི་ན་ལ་ལ་སྔོན་བསོད་ནམས་མ་བྱས་པས་དེས་བསོད་ནམས་མ་བྱས་པའི་ཕྱིར། འཚོ་བའི་ཡོ་བྱད་རྐྱེན་དུ་བབ་པ་འདི་ལྟ་སྟེ། ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་དག་དུས་དུས་སུ་རྙེད་པར་མི་འགྱུར་བ་དང༌། འདོད་ཆགས་ཤས་ཆེ་བ་དང༌། འདོད་ཆགས་ཡུན་རིང་བ་དང༌། ཞེ་སྡང་ཤས་ཆེ་བ་དང༌། ཞེ་སྡང་ཡུན་རིང་བ་དང༌། གཏི་མུག་ཤས་ཆེ་བ་དང༌། གཏི་མུག་ཡུན་རིང་བར࿒འགྱུར་བ་དང༌། དེས་སྔོན་ནད་མང་བར་འགྱུར་བའི་ལས་དག་བྱས་པས་དེའི་རྒྱུས་ནད་མང་བ་དང༌།

'di ltar 'di na la la sngon bsod nams ma byas pas des bsod nams ma byas pa'i phyir/ 'tsho ba'i yo byad rkyen du bab pa 'di lta ste/ chos gos dang/ bsod snyoms dang/ mal cha dang/ stan dang/ nad kyi gsos sman dang/ yo byad dag dus dus su rnyed par mi 'gyur ba dang/ 'dod chags shas che ba dang/ 'dod chags yun ring ba dang/ zhe sdang shas che ba dang/ zhe sdang yun ring ba dang/ gti mug shas che ba dang/ gti mug yun ring bar 'gyur ba dang/ des sngon nad mang bar 'gyur ba'i las dag byas pas de'i rgyus nad mang ba dang/

【R2 由先業及由現在不平等因多諸疾】

ཚེ་འདི་ཉིད་ལ་མི་མཐུན་པར་སྤྱད་པས་དེའི་ལུས་ལ་ཡང་དང་ཡང་དུ་རླུང་དང༌། མཁྲིས་པ་དང༌། བད་ཀན་འཁྲུག་ཅིང་གསུད་པ་དང༌།

tshe 'di nyid la mi mthun par spyad pas de'i lus la yang dang yang du rlung dang/ mkhris pa dang/ bad kan 'khrug cing gsud pa dang/

【R3 多事業種種樂著】

ཟས་ལ་གདུ་བ་དང༌། དོན་མང་བ་དང༌། བྱ་བ་མང་བ་དང༌། ཚོགས་འདུ་བ་མང་བ་དང༌། ལས་ལ་དགའ་བ་དང༌། སྨྲ་བ་ལ་དགའ་བ་དང༌། གཉིད་ལ་དགའ་བ་དང༌། བྲེ་མོའི་གཏམ་ལ་དགའ་བ་དང༌། འདུ་འཛི་ལ་དགའ་བ་དང༌། བདག་ཉིད་ཀུན་ཏུ་འཛིན་པ་དང༌། མི་བརྟན་པ་དང༌། བག་མེད་པ་དང༌། ཡུལ་ངན་པ་ལ་གནས་པའམ།གཞན་ཡང་གང་དག་དེ་ལྟ་བུ་དང་མཐུན་པ་དེ་དག་ནི་ནང་ལ་བརྟེན་པའི་བར་ཆད་ཡིན་པར་རིག་པར་བྱའོ། །

zas la gdu ba dang/ don mang ba dang/ bya ba mang ba dang/ tshogs 'du ba mang ba dang/ las la dga' ba dang/ smra ba la dga' ba dang/ gnyid la dga' ba dang/ bre mo'i gtam la dga' ba dang/ 'du 'dzi la dga' ba dang/ bdag nyid kun tu 'dzin pa dang/ mi brtan pa dang/ bag med pa dang/ yul ngan pa la gnas pa'am/gzhan yang gang dag de lta bu dang mthun pa de dag ni nang la brten pa'i bar chad yin par rig par bya'o/ /

【P2 bahirdhoādāyāntarāyāḥ依外障phyi rol la(s) brten pa'i bar chad rnams】【Q1 問】

ཕྱི་རོལ་ལ་བརྟེན་པའི་བར་ཆད་རྣམས་གང་ཞེ་ན།

phyi rol la brten pa'i bar chad rnams gang zhe na/

【Q2 別釋】【R1 依惡友無善師教】

འདི་ལྟ་སྟེ་སྐྱེས་བུ་དམ་པ་མ་ཡིན་པ་ལ་བརྟེན་ཅིང་དེ་ལ་རྗེས་སུ་མཐུན་པའི་གདམས་ངག་དང༌། རྗེས་སུ་བསྟན་པ་དུས་དུས་སུ་མི་ཐོབ་པ་དང༌།

'di lta ste skyes bu dam pa ma yin pa la brten cing de la rjes su mthun pa'i gdams ngag dang/ rjes su bstan pa dus dus su mi thob pa dang/

【R2 居惡處晝夜諠雜或過惡觸或多驚恐】

ཡུལ་ངན་པར་གནས་ཤིང་དེ་དེ་ན་གནས་པས་ཉིན་མོ་འཁྲུག་ལོང་མང་བ་དང༌། མཚན་མོ་སྐྱེ་བོ་མང་པོ་རྟག་ཏུ་སྒྲ་འབྱིན་ཅིང་ཅ་ཅོ་མང་ལ། ཀླག་ཅོར་ཆེ་བ་དང༌། རླུང་དང་ཉི་མའི་རེག་པ་གྲང་ཞིང་ཚ་བ་དང༌། མིས་འཇིགས་པ་དང༌། མི་མ་ཡིན་པས་འཇིགས་པའམ། གཞན་ཡང་གང་དག་དེ་ལྟ་བུ་དང་མཐུན་པ་དེ་དག་ནི༑ ཕྱི་རོལ་ལ་བརྟེན་པའི་བར་ཆད་ཡིན་པར་རིག་པར་བྱ་སྟེ། དེ་ནི་རེ་ཞིག་བར་ཆད་ཀྱི་རྣམ་པར་དབྱེ་བ་རྒྱས་པ་ཡིན་ནོ། །

yul ngan par gnas shing de de na gnas pas nyin mo 'khrug long mang ba dang/ mtshan mo skye bo mang po rtag tu sgra 'byin cing ca co mang la/ klag cor che ba dang/ rlung dang nyi ma'i reg pa grang zhing tsha ba dang/ mis 'jigs pa dang/ mi ma yin pas 'jigs pa'am/ gzhan yang gang dag de lta bu dang mthun pa de dag ni| phyi rol la brten pa'i bar chad yin par rig par bya ste/ de ni re zhig bar chad kyi rnam par dbye ba rgyas pa yin no/ /

【O2 samāsārtha略義don mdor bsdu ba】

【P1 總說】

དོན་མདོར་བསྡུ་བ་གང་ཞེ་ན། བར་ཆད་ནི་མདོར་ན་རྣམ་པ་གསུམ་སྟེ། སྦྱོར་བའི་བར་ཆད་དང༌། རབ་ཏུ་དབེན་པའི་བར་ཆད་དང༌། ནང་དུ་ཡང་དག་འཇོག་པའི་བར་ཆད་དོ། །

don mdor bsdu ba gang zhe na/ bar chad ni mdor na rnam pa gsum ste/ sbyor ba'i bar chad dang/ rab tu dben pa'i bar chad dang/ nang du yang dag 'jog pa'i bar chad do/ /

【P2 別釋】【Q1 prayogāntarāya加行障sbyor ba'i bar chad】

དེ་ལ་སྦྱོར་བའི་བར་ཆད་གང་ཞེ་ན། བར་ཆད་གང་དང་ཕྲད་ཅིང་མངོན་སུམ་དུ་གྱུར་ན་རྣམ་པ་ཐམཅད་ཀྱི་ཐམས་ཅད་དུ་དགེ་བའི་ཕྱོགས་ལ་སྦྱོར་བའི་མཐུ་མེད་ཅིང་མི་ནུས་པ་ཡིན་ནོ། །དེ་ཡང་གང་ཞེ་ན༑ ནད་ཀྱིས་བཏབ་པ་དང༌། སྡུག་བསྔལ་བ་དང༌། ནད་ཚབས་ཆེ་བ་དང༌། དེའི་ལུས་ལ་ཡང་དང་ཡང་དུ་རླུང་དང༌། མཁྲིས་པ་དང༌། བད་ཀན་འཁྲུག་ཅིང་གསུང་པ་དང༌། དེ་ལ་སྦྲུལ་ལམ། སྡིག་པའམ། སྲིན་གྱི་མེད་ཀྱིས་ཟིན་པ་དང༌། དེ་མིའམ་མི་མ་ཡིན་པས་གཙེས་པ་དང༌། དེས་ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད࿒མ་རྙེད་པའམ། དེ་ལྟ་བུ་དང་མཐུན་པ་གང་ཡིན་པ་དེ་ནི་སྦྱོར་བའི་བར་ཆད་ཡིན་པར་རིག་པར་བྱའོ། །

de la sbyor ba'i bar chad gang zhe na/ bar chad gang dang phrad cing mngon sum du gyur na rnam pa thamacad kyi thams cad du dge ba'i phyogs la sbyor ba'i mthu med cing mi nus pa yin no/ /de yang gang zhe na| nad kyis btab pa dang/ sdug bsngal ba dang/ nad tshabs che ba dang/ de'i lus la yang dang yang du rlung dang/ mkhris pa dang/ bad kan 'khrug cing gsung pa dang/ de la sbrul lam/ sdig pa'am/ srin gyi med kyis zin pa dang/ de mi'am mi ma yin pas gtses pa dang/ des chos gos dang/ bsod snyoms dang/ mal cha dang/ stan dang/ nad kyi gsos sman dang/ yo byad ma rnyed pa'am/ de lta bu dang mthun pa gang yin pa de ni sbyor ba'i bar chad yin par rig par bya'o/ /

【Q2 prāvivekyāntarāya遠離障rab tu dben pa'i bar chad】【R1 問】

རབ་ཏུ་དབེན་པའི་བར་ཆད་གང་ཞེ་ན།

rab tu dben pa'i bar chad gang zhe na/

【R2 解】【S1 麁重】

ཟས་ལ་གདུ་བ་དང༌།

zas la gdu ba dang/

【S2 多事業所作】

དོན་མང་བ་དང༌། བྱ་བ་མང་བ་དང༌། བྱེད་པ་མང་བ་དང༌། ལས་ལ་དགའ་བའི་དགའ་བ࿒ལ་དགའ་སྟེ། འཕྲལ་གྱི་བྱ་བ་མང་བ་དེ་དང་དེ་དག་ལ་ཡིད་གཞུངས་པར་གྱུར་པ་དང༌།

don mang ba dang/ bya ba mang ba dang/ byed pa mang ba dang/ las la dga' ba'i dga' ba la dga' ste/ 'phral gyi bya ba mang ba de dang de dag la yid gzhungs par gyur pa dang/

【S3 樂語言】

སྨྲ་བ་ལ་དགའ་བ་སྟེ། རབ་ཏུ་དབེན་པ་དང༌། སྤོང་བ་དང༌། ནང་དུ་ཡང་དག་འཇོག་ལ་སྒོམ་པའི་མཐུ་ཡོད་ཅིང་ནུས་ཀྱང་ལུང་ནོད་པ་དང༌། ཁ་ཏོན་ཙམ་གྱིས་ཆོག་པར་འཛིན་པ་དང༌།

smra ba la dga' ba ste/ rab tu dben pa dang/ spong ba dang/ nang du yang dag 'jog la sgom pa'i mthu yod cing nus kyang lung nod pa dang/ kha ton tsam gyis chog par 'dzin pa dang/

【S4 樂睡眠】

གཉིད་ལ་དགའ་བ་སྟེ། རྨུགས་པ་དང༌། གཉིད་ཀྱིས་ཀུན་ནས་དཀྲིས་ཤིང་ལེ་ལོའི་རང་བཞིན་ཅན་དུ་གྱུར་ལ་གཉིད་ཀྱི་བདེ་བ་དང༌། གྲོས་འབེབས་པའི་བདེ་བ་དང༌། ཉལ་བའི་བདེ་བ་བདག་གིར་བྱེད་པ་དང༌།

gnyid la dga' ba ste/ rmugs pa dang/ gnyid kyis kun nas dkris shing le lo'i rang bzhin can du gyur la gnyid kyi bde ba dang/ gros 'bebs pa'i bde ba dang/ nyal ba'i bde ba bdag gir byed pa dang/

【S5 樂諠眾】

བྲེ་མོའི་གཏམ་ལ་དགའ་སྟེ། ཁྱིམ་པ་དང་རབ་ཏུ་བྱུང་བ་དག་དང་ལྷན་ཅིག་ཏུ་རྒྱལ་པོའི་གཏམ་མམ། རྐུན་པོའི་གཏམ་མམ། ཟས་ཀྱི་གཏམ་མམ། སྐོམ་གྱི་གཏམ་མམ། གོས་ཀྱི་གཏམ་མམ། སྨད་འཚོང་མའི་གཏམ་མམ། ལམ་སྲང་གི་གཏམ་མམ། ལྗོངས་ཀྱི་མི་དང་ཆགས་འོག་གི་རྒྱལ་ཕྲན་གྱི་གཏམ་རྒྱུད་ཀྱི་གཏམ་མམ། འཇིག་རྟེན་གྱི་གཏམ་རྒྱུད་ཀྱི་གཏམ་མམ། རྒྱ་མཚོའི་གཏམ་རྒྱུད་ཀྱི་གཏམ་ཟེར་བའམ། དེ་ལྟ་བུ་དང་མཐུན་པའི་གཏམ་དོན་མེད་པས་དུས་ཡོལ་བར་བྱེད་ཅིང༌།

bre mo'i gtam la dga' ste/ khyim pa dang rab tu byung ba dag dang lhan cig tu rgyal po'i gtam mam/ rkun po'i gtam mam/ zas kyi gtam mam/ skom gyi gtam mam/ gos kyi gtam mam/ smad 'tshong ma'i gtam mam/ lam srang gi gtam mam/ ljongs kyi mi dang chags 'og gi rgyal phran gyi gtam rgyud kyi gtam mam/ 'jig rten gyi gtam rgyud kyi gtam mam/ rgya mtsho'i gtam rgyud kyi gtam zer ba'am/ de lta bu dang mthun pa'i gtam don med pas dus yol bar byed cing/

【S6 又多愛樂數與眾會】

དེ་ལ་དགའ་བ་དང༌། ཡང་དང་ཡང་དུ་ཚོགས་འདུ་བ་མང་སྟེ། རྩོད་པ་དེ་དང་དེ་དག་ལ་ཡིད་རྣམ་པར་གཡེངས་ཤིང༌། ཡིད་གཡེན་སྤྱོ་བར࿒འགྱུར་བ་དང༌།

de la dga' ba dang/ yang dang yang du tshogs 'du ba mang ste/ rtsod pa de dang de dag la yid rnam par g.yengs shing/ yid g.yen spyo bar 'gyur ba dang/

【S7 樂雜住】

འདུ་འཛི་ལ་དགའ་སྟེ། ཁྱིམ་ན་གནས་པ་དང་རབ་ཏུ་བྱུང་བ་མ་ཕྲད་པ་རྣམས་མཐོང་བར་འདོད་ཅིང༌། ཕྲད་པ་རྣམས་དང་འབྲལ་བར་མི་འདོད་པ་དང༌།

'du 'dzi la dga' ste/ khyim na gnas pa dang rab tu byung ba ma phrad pa rnams mthong bar 'dod cing/ phrad pa rnams dang 'bral bar mi 'dod pa dang/

【S8 樂戲論】

སྤྲོས་པ་ལ་དགའ་སྟེ། སྤྲོས་པ་ལ་དགའ་ཞིང༌། བགྲོད་པར་བྱ་བ་ལ་དང་པོར་འགྲོ་བ་དང༌། རབ་ཏུ་དབེན་པ་ལ་བརྩོན་པ་བཏང་བ་དང༌། དེ་ལྟ་བུ་དང་མཐུན་པའི་ཆོས་གང་དག་ཡིན་པ་དེ་དག་ནི་རབ་ཏུ་དབེན་པའི་བར་ཆད་ཡིན་པར་རིག་པར་བྱ་སྟེ། དེ་དག་དང་ཕྲད་ཅིང་མངོན་སུམ་དུ་གྱུར་ནས། དགོན་པ་དག་གམ། ཤིང་དྲུང་དག་གམ། ཁང་སྟོང་གི་གནས་མལ་དགོན་པའམ་ནགས་འདབ་བམ། བས་མཐའ་དག་ཏུ་གནས་པར་སླ་བ་མ་ཡིན་ནོ། །

spros pa la dga' ste/ spros pa la dga' zhing/ bgrod par bya ba la dang por 'gro ba dang/ rab tu dben pa la brtson pa btang ba dang/ de lta bu dang mthun pa'i chos gang dag yin pa de dag ni rab tu dben pa'i bar chad yin par rig par bya ste/ de dag dang phrad cing mngon sum du gyur nas/ dgon pa dag gam/ shing drung dag gam/ khang stong gi gnas mal dgon pa'am nags 'dab bam/ bas mtha' dag tu gnas par sla ba ma yin no/ /

【Q3 pratisaMlayanāntarāya寂靜障naṅ du yaṅ dag 'jog gi bar chad】【R1 總說】

ནང་དུ་ཡང་དག་འཇོག་གི་བར་ཆད་གང་ཞེ་ན། འདི་ལྟ་སྟེ། ནང་དུ་ཡང་དག་འཇོག་ཅེས་བྱ་བ་ནི་ཞི་གནས་དང་ལྷག་མཐོང་ངོ༌། །དེ་ལ་ཞི་གནས་ཀྱི་བར་ཆད་ཀྱང་ཡོད་དོ། །࿒ལྷག་མཐོང་གི་བར་ཆད་ཀྱང་ཡོད་དོ། །

nang du yang dag 'jog gi bar chad gang zhe na/ 'di lta ste/ nang du yang dag 'jog ces bya ba ni zhi gnas dang lhag mthong ngo/ /de la zhi gnas kyi bar chad kyang yod do/ / lhag mthong gi bar chad kyang yod do/ /

【R2 別釋】【S1 奢摩他障】

དེ་ལ་ཞི་གནས་ཀྱི་བར་ཆད་གང་ཞེ་ན། བག་མེད་པ་དང༌། ཡུལ་ངན་པར་གནས་པའོ། །དེ་ལ་བག་མེད་པ་ནི་འདི་ལྟ་སྟེ། བག་མེད་པར་གྱུར་པ་དེ་རྨུགས་པ་དང་གཉིད་ཀྱིས་སེམས་ཀུན་ནས་འཁྲི་བར་བྱེད་པ་དང༌། ཞི་གནས་ཙམ་གྱི་རོ་མྱོང་བར་བྱེད་པ་དང༌། ཞུམ་པ་ཉིད་ཀྱི་ཕྱིར་སེམས་གཏོད་པར་བྱེད་པ་དང༌། སེམས་མུན་པ་ཉིད་དུ་གྱུར་པའོ། །ཡུལ་ངན་པར་གནས་པ་ནི་ཡུལ་ཇི་ལྟ་བུར་གནས་ན་མིའམ་མི་མ་ཡིན་པ་གཞན་གྱིས་གནོད་པར་བྱེད་ཅིང༌། དེས་དེའི་སེམས་ཕྱི་རོལ་དུ་རྣམ་པར࿒གཡེང་བར་འགྱུར་བ་སྟེ། དེ་ནི་ཞི་གནས་ཀྱི་བར་ཆད་དེ་ནང་དུ་ཡང་དག་འཇོག་གི་བར་ཆད་ཡིན་པར་རིག་པར་བྱའོ། །

de la zhi gnas kyi bar chad gang zhe na/ bag med pa dang/ yul ngan par gnas pa'o/ /de la bag med pa ni 'di lta ste/ bag med par gyur pa de rmugs pa dang gnyid kyis sems kun nas 'khri bar byed pa dang/ zhi gnas tsam gyi ro myong bar byed pa dang/ zhum pa nyid kyi phyir sems gtod par byed pa dang/ sems mun pa nyid du gyur pa'o/ /yul ngan par gnas pa ni yul ji lta bur gnas na mi'am mi ma yin pa gzhan gyis gnod par byed cing/ des de'i sems phyi rol du rnam par g.yeng bar 'gyur ba ste/ de ni zhi gnas kyi bar chad de nang du yang dag 'jog gi bar chad yin par rig par bya'o/ /

【S2 毘鉢舍那障】【T1 總說】

ལྷག་མཐོང་གི་བར་ཆད་གང་ཞེ་ན། འདི་ལྟ་སྟེ་བདག་ཉིད་རབ་ཏུ་འཛིན་པ་དང༌། མི་བརྟན་པའོ། །

lhag mthong gi bar chad gang zhe na/ 'di lta ste bdag nyid rab tu 'dzin pa dang/ mi brtan pa'o/ /

【T2 別釋】【U1 解自恃舉】

དེ་ལ་བདག་ཉིད་རབ་ཏུ་འཛིན་པ་ནི་འདི་ལྟ་སྟེ། བདག་ནི་རིགས་མཐོན་པོ་ལས་རབ་ཏུ་བྱུང་བ་དང༌། ཞུམ་པ་མ་ཡིན་གྱི། དགེ་སློང་གཞན་དག་ནི་དེ་ལྟ་མ་ཡིན་ནོ་ཞེས་བདག་ལ་སྟོད་པར་བྱེད། རབ་ཏུ་འཛིན་པར་བྱེད་ཅིང་གཞན་ལ་སྨོད་པར་བྱེད་པ་དང༌། དེ་བཞིན་དུ་བདག་ནི་ཕྱུག་པོ་ལས་རབ་ཏུ་བྱུང་བ་སྟེ། ཞན་པ་མ་ཡིན་ནོ་སྙམ་པ་དང༌། དེ་བཞིན་དུ་བདག་ནི་གཟུགས་བཟང་བ་དང༌། བལྟ་ན་སྡུག་པ་དང༌། མཛེས་པ་ཡིན་ནོ་སྙམ་པ་དང༌། དེ་བཞིན་དུ་བདག་ནི་མང་དུ་ཐོས་པ་དང༌། ཐོས་པ་འཛིན་པ་དང༌། ཐོས་པ་བསྩགས་པ་ཡིན་ནོ་སྙམ་པ་དང༌། དེ་བཞིན་དུ་བདག་ནི་ཚིག་དགེ་ཞིང་། ཚིག་གི་བྱ་བ་དང་ལྡན་པ་ཡིན་གྱི་དགེ་སློང་གཞན་དག་ནི་དེ་ལྟ་མ་ཡིན་ནོ་ཞེས་བདག་ལ་སྟོད་པར་བྱེད་པ་དང༌། རབ་ཏུ་འཛིན་པར་བྱེད་ཅིང་གཞན་ལ་སྨོད་པར་བྱེད་ལ་དེ་བདག་ཉིད་རབ་ཏུ་འཛིན་པར་བྱེད་པ་ན། དགེ་སློང་གནས་བརྟན་རྒྱལ་ཚབས་ལྟ་བུ། ཚངས་པར་སྤྱོད་པ་སྤྱད་པ་གང་དག་འཁོད་པ་དེ་དག་ལ། དུས་དུས་སུ་ཡོངས་སུ་འདྲི་བར་མི་བྱེད་ཡོངས་སུ་ཞུམ་པར་མི་བྱེད་པས་དེ་དག་ཀྱང་དེ་ལ་དུས་དུས་སུ་རྣམ་པར་མ་ཕྱེ་བའི་གནས་རྣམས་ནི་རྣམ་པར་འབྱེད་པར་མི་བྱེད་ལ། རྣམ་པར་ཕྱེ་བའི་གནས་རྣམས་ཀྱང་གསལ་བར་མི་བྱེད་ཅིང༌། འདི་ལྟ་སྟེ༑ ཡེ་ཤེས་དང་མཐོང་བ་རྣམ་པར་དག་པར་བྱ་བའི་ཕྱིར། ཟབ་མོའི་དོན་དང་ཚིག་ཤེས་རབ་ཀྱིས་ལེགས་པར་རབ་ཏུ་རྟོགས་པར་བྱས་ནས། ཡང་དག་པར་སྟོན་པར་ཡང་མི་བྱེད་དེ། དེ་ལྟར་ན་དེ་འདི་ལྟ་སྟེ། ལྷག་མཐོང་གི་བར་ཆད་བདག་ཉིད་རབ་ཏུ་འཛིན་པ་དང་ལྡན་པ་ཡིན་ནོ། །གཞན་ཡང་དེ་ཡེ་ཤེས་དང་། མཐོང་བ་དང༌། བདེ་བ་ལ་རེག་པར་གནས་པ་ཅུང་ཟད་ཙམ་དང་ངན་ངོན་ཙམ་ཞིག་ཐོབ་པར་གྱུར་ཅིང༌། དེ་ཡེ་ཤེས་ཙམ་དང༌། མཐོང་བ་ཙམ་དང༌། བདེ་བ་ལ་རེག࿒པར་གནས་པ་ཙམ་དེས་བདག་ལ་སྟོད་པར་བྱེད་ཅིང་རབ་ཏུ་འཛིན་པར་བྱེད་ལ། དེ་བདག་ཉིད་རབ་ཏུ་འཛིན་པར་བྱེད་པ་ན་དེ་ཙམ་གྱིས་ཆོག་པར་འཛིན་ཅིང༌། གོང་དུ་རྩོལ་བར་མི་བྱེད་དེ། དེ་ལྟར་ན་བདག་ཉིད་རབ་ཏུ་འཛིན་པས་འདི་ལྟ་སྟེ། དེའི་ལྷག་མཐོང་གི་བར་ཆད་བྱས་པ་ཡིན་ནོ། །

de la bdag nyid rab tu 'dzin pa ni 'di lta ste/ bdag ni rigs mthon po las rab tu byung ba dang/ zhum pa ma yin gyi/ dge slong gzhan dag ni de lta ma yin no zhes bdag la stod par byed/ rab tu 'dzin par byed cing gzhan la smod par byed pa dang/ de bzhin du bdag ni phyug po las rab tu byung ba ste/ zhan pa ma yin no snyam pa dang/ de bzhin du bdag ni gzugs bzang ba dang/ blta na sdug pa dang/ mdzes pa yin no snyam pa dang/ de bzhin du bdag ni mang du thos pa dang/ thos pa 'dzin pa dang/ thos pa bstsags pa yin no snyam pa dang/ de bzhin du bdag ni tshig dge zhing / tshig gi bya ba dang ldan pa yin gyi dge slong gzhan dag ni de lta ma yin no zhes bdag la stod par byed pa dang/ rab tu 'dzin par byed cing gzhan la smod par byed la de bdag nyid rab tu 'dzin par byed pa na/ dge slong gnas brtan rgyal tshabs lta bu/ tshangs par spyod pa spyad pa gang dag 'khod pa de dag la/ dus dus su yongs su 'dri bar mi byed yongs su zhum par mi byed pas de dag kyang de la dus dus su rnam par ma phye ba'i gnas rnams ni rnam par 'byed par mi byed la/ rnam par phye ba'i gnas rnams kyang gsal bar mi byed cing/ 'di lta ste| ye shes dang mthong ba rnam par dag par bya ba'i phyir/ zab mo'i don dang tshig shes rab kyis legs par rab tu rtogs par byas nas/ yang dag par ston par yang mi byed de/ de ltar na de 'di lta ste/ lhag mthong gi bar chad bdag nyid rab tu 'dzin pa dang ldan pa yin no/ /gzhan yang de ye shes dang / mthong ba dang/ bde ba la reg par gnas pa cung zad tsam dang ngan ngon tsam zhig thob par gyur cing/ de ye shes tsam dang/ mthong ba tsam dang/ bde ba la reg par gnas pa tsam des bdag la stod par byed cing rab tu 'dzin par byed la/ de bdag nyid rab tu 'dzin par byed pa na de tsam gyis chog par 'dzin cing/ gong du rtsol bar mi byed de/ de ltar na bdag nyid rab tu 'dzin pas 'di lta ste/ de'i lhag mthong gi bar chad byas pa yin no/ /

【U2 釋掉】

མི་བརྟན་པ་གང་ཞེ་ན། དེ་དབང་པོ་མ་ཞི་ཞིང༌། དབང་པོ་རྒོད་པ་དང༌། དབང་པོ་འདམ་བུ་ལྟར་མཐོ་བར་གྱུར་པས། ཉེས་པར་བསམ་པ་སེམས་པ་དང༌། ཉེས་པར་སྨྲ་བ་བརྗོད་པ་དང༌། ཉེས་པར་བྱ་བའི་ལས་བྱེད་ཅིང༌། ཆོས་བརྟན་པར་སེམས་པར་མི་བྱེད། དམ་པོར་སེམས་པར་མི་བྱེད་པས༑ དེས་ན་ལྷག་མཐོང་ཡོངས་སུ་འཛིན་པར་མི་འགྱུར་ཞིང༌། རྣམ་པར་དག་པར་མི་འགྱུར་ཏེ། དེ་ལྟར་ན་མི་བརྟན་པ་ནི་འདི་ལྟ་སྟེ། དེའི་ལྷག་མཐོང་གི་བར་ཆད་ཡིན་ནོ། །ཞི་གནས་ཀྱི་བར་ཆད་ཀྱི་ཆོས་ནི་གཉིས་ཏེ། འདི་ལྟ་སྟེ་བག་མེད་པ་དང༌། ཡུལ་ངན་པར་གནས་པའོ། །ལྷག་མཐོང་གི་བར་ཆད་ཀྱི་ཆོས་ཀྱང་གཉིས་ཏེ། འདི་ལྟ་སྟེ་བདག་ཉིད་རབ་ཏུ་འཛིན་པ་དང༌། མི་བརྟན་པའོ། །

mi brtan pa gang zhe na/ de dbang po ma zhi zhing/ dbang po rgod pa dang/ dbang po 'dam bu ltar mtho bar gyur pas/ nyes par bsam pa sems pa dang/ nyes par smra ba brjod pa dang/ nyes par bya ba'i las byed cing/ chos brtan par sems par mi byed/ dam por sems par mi byed pas| des na lhag mthong yongs su 'dzin par mi 'gyur zhing/ rnam par dag par mi 'gyur te/ de ltar na mi brtan pa ni 'di lta ste/ de'i lhag mthong gi bar chad yin no/ /zhi gnas kyi bar chad kyi chos ni gnyis te/ 'di lta ste bag med pa dang/ yul ngan par gnas pa'o/ /lhag mthong gi bar chad kyi chos kyang gnyis te/ 'di lta ste bdag nyid rab tu 'dzin pa dang/ mi brtan pa'o/ /

【U3 總結】

ཞི་གནས་ཀྱི་བར་ཆད་གང་ཡིན་པ་དང༌། ལྷག་མཐོང་གི་བར་ཆད་གང་ཡིན་པ་དེ་ནི་ནང་དུ་ཡང་དག་འཇོག་གི་བར་ཆད་ཅེས་བྱའོ། །དེ་ནི་བར་ཆད་ཀྱི་དོན་མདོར་བསྡུ་བ་ཡིན་ཏེ།

zhi gnas kyi bar chad gang yin pa dang/ lhag mthong gi bar chad gang yin pa de ni nang du yang dag 'jog gi bar chad ces bya'o/ /de ni bar chad kyi don mdor bsdu ba yin te/

【O3 結】

རྣམ་པར་དབྱེ་བ་རྒྱས་པ་སྔ་མ་གང་ཡིན་པ་དང༌། དོན་མདོར་བསྡུ་བ་ནི་གང་ཡིན་པ་དེ་དག་གཅིག་ཏུ་བསྡུས་པ་ནི་བར་ཆད་ཅེས་བྱའོ། །བར་ཆད་དེ་ལས་བཟློག་པ་བར་ཆད་དེ་དག་མེད་པ་དང༌།

rnam par dbye ba rgyas pa snga ma gang yin pa dang/ don mdor bsdu ba ni gang yin pa de dag gcig tu bsdus pa ni bar chad ces bya'o/ /bar chad de las bzlog pa bar chad de dag med pa dang/

【N2 翻顯無障】

བྲལ་བ་དང་མི་ལྡན་པ་དང༌། མི་འགྲོགས་པ་གང་ཡིན་པ་ནི་བར་ཆད་མེད་པ་ཡིན་པར་རིག་པར་བྱ་སྟེ། དེ་ནི་བར་ཆད་མེད་པ་ཞེས་བྱའོ། །

bral ba dang mi ldan pa dang/ mi 'grogs pa gang yin pa ni bar chad med pa yin par rig par bya ste/ de ni bar chad med pa zhes bya'o/ /

【L13 tyāga修惠捨gtoṅ ba spel ba】【M1 標施意】

གཏོང་བ་སྤེལ་བ་གང་ཞེ་ན། སེམས་ཀྱི་རྒྱུན་དང་། སེམས་ཀྱི་ཡོ་བྱད་དང༌། རྣལ་འབྱོར་གྱི་ཚོགས་དང༌། དོན་གྱི་མཆོག་ཐོབ་པར་བྱ་བའི་ཕྱིར། ཁ་ན་མ་ཐོ་བ་མེད་པའི་སྦྱིན་པ་སྦྱིན་པར་བྱེད་པ་གང་ཡིན་པའོ། །

gtong ba spel ba gang zhe na/ sems kyi rgyun dang / sems kyi yo byad dang/ rnal 'byor gyi tshogs dang/ don gyi mchog thob par bya ba'i phyir/ kha na ma tho ba med pa'i sbyin pa sbyin par byed pa gang yin pa'o/ /

【M2 問答辨】

【N1 六問】

དེ་ལ་སུས་སྦྱིན་པར་བྱེད། སུ་ལ་སྦྱིན་པར་བྱེད། ཅི་ཞིག་སྦྱིན་པར་བྱེད། ཅིས་སྦྱིན་པར་བྱེད། ཇི་ལྟར་སྦྱིན་པར་བྱེད། ཅིའི་ཕྱིར་སྦྱིན་པར་བྱེད་ཅིང༌། གང་གིས་དེའི་སྦྱིན་པ་ཁ་ན་མ་ཐོ་བ་མེད་པར་འགྱུར་བ་ཡིན་ཞེ་ན།

de la sus sbyin par byed/ su la sbyin par byed/ ci zhig sbyin par byed/ cis sbyin par byed/ ji ltar sbyin par byed/ ci'i phyir sbyin par byed cing/ gang gis de'i sbyin pa kha na ma tho ba med par 'gyur ba yin zhe na/

【N2 六答】【O1 答第一問：能施人】

སྨྲས་པ། སྦྱིན་པ་པོ་དང༌། སྦྱིན་བདག་གིས་སྦྱིན་པར་བྱེད་དེ། དེ་ལ་སྦྱིན་པ་པོ་ནི་གང༌། སྦྱིན་བདག་ནི་གང་ཞེ་ན། རང་ཁོ་ནའི་ལག་ནས་སྦྱིན་པར་བྱེད་པ་གང་ཡིན་པ་དེ་ནི་སྦྱིན་པ་པོ་ཞེས་བྱའོ། །གང࿒གིས་རང་གིས་སྦྱིན་པར་བྱེད་ཅིང་དེ་ཡང་སྦྱིན་པར་འདོད་པ་ཡིན་གྱི། སྦྱིན་པར་མི་འདོད་པ་མ་ཡིན་པ་གང་ཡིན་པ་དེ་ནི་སྦྱིན་བདག་ཅེས་བྱའོ། །

smras pa/ sbyin pa po dang/ sbyin bdag gis sbyin par byed de/ de la sbyin pa po ni gang/ sbyin bdag ni gang zhe na/ rang kho na'i lag nas sbyin par byed pa gang yin pa de ni sbyin pa po zhes bya'o/ /gang gis rang gis sbyin par byed cing de yang sbyin par 'dod pa yin gyi/ sbyin par mi 'dod pa ma yin pa gang yin pa de ni sbyin bdag ces bya'o/ /

【O2 答第二問：受施人】

དེ་ལ་སུ་ལ་སྦྱིན་པ་བྱེད་ཅེ་ན། སྨྲས་པ། གཞི་ལ་སྟེ། སྡུག་བསྔལ་བ་དང༌། ཕན་འདོགས་པ་དང༌། སྡུག་པ་དང༌། ཁྱད་པར་ཅན་ལ་སྦྱིན་པར་བྱེད་དོ། །དེ་ལ་སྡུག་བསྔལ་བ་རྣམས་གང་ཞེ་ན། ཡོ་བྱད་མེད་པ་རྣམས་དང༌། བཀྲེན་པ་རྣམས་དང༌། སྡུག་ཕོངས་པ་རྣམས་དང༌། ལམ་དུ་ཞུགས་པ་རྣམས་དང༌། ࿒སློང་མོ་པ་རྣམས་དང༌། ལོང་བ་རྣམས་དང༌། འོན་པ་རྣམས་དང༌། མགོན་མེད་པ་རྣམས་དང༌། རྟེན་མེད་པ་རྣམས་དང༌། གཞན་ཡང་གང་དག་དེ་ལྟ་བུ་དང་མཐུན་པ་དེ་ནི་སྡུག་བསྔལ་བ་རྣམས་ཞེས་བྱའོ། །ཕན་འདོགས་པ་རྣམས་གང་ཞེ་ན། འདི་ལྟ་སྟེ། ཕ་དང༌། མ་དང༌། སྣུན་པར་བྱེད་པ་དང༌། གསོ་བར་བྱེད་པ་དང༌། སྐྱེད་པར་བྱེད་པ་དང༌། འབྲོག་དགོན་པ་དང༌། མུ་གེ་དང༌། ཕ་རོལ་གྱི་དམག་ཚོགས་དང༌། བཅིངས་པ་དང༌། ནད་ཀྱི་འཇིགས་པ་ལས་སྒྲོལ་བར་བྱེད་པ་རྣམས་དང༌། དེ་ལ་ཕན་པ་སྟོན་པ་རྣམས་དང༌། བདེ་བ་སྟོན་པ་རྣམས་དང༌། ཕན་པ་དང་བདེ་བ་ཉེ་བར་སྒྲུབ་པ་རྣམས་དང༌། རྩོད་པ་བྱུང་ངོ་ཅོག་ལ་གྲོགས་བྱེད་པ་རྣམས་དང༌། ལྷན་ཅིག་དགའ་བ་རྣམས་དང༌། ལྷན་ཅིག་མྱ་ངན་བྱེད་པ་རྣམས་དང༌། དེ་ཉམ་ཐག་པར་གྱུར་པའི་ཚེ་ཡོངས་སུ་མི་གཏོང་བ་རྣམས་དང༌། གཞན་ཡང་གང་དག་དེ་ལྟ་བུ་དང་མཐུན་པ་དེ་དག་ནི་ཕན་འདོགས་པ་རྣམས་ཞེས་བྱའོ། །སྡུག་བ་རྣམས་གང་ཞེ་ན། སྨོས་འདྲིན་གང་དག་དེ་ལ་བྱམས་པའམ། བྱམས་ཤིང་གུས་པའམ། གཅུགས་པ་སྨྲ་བ་རྣམས་དང༌། གཏམ་འདྲེས་པ་རྣམས་དང༌། ཕེབས་པར་སྨྲ་བ་རྣམས་དང༌། གྲོགས་བཤེས་རྣམས་སམ། གཞན་ཡང་གང་དག་དེ་ལྟ་བུ་དང་མཐུན་པ་དེ་དག་ནི་སྡུག་པ་རྣམས་ཞེས་བྱའོ། །ཁྱད་པར་ཅན་རྣམས་གང་ཞེ་ན། དགེ་སྦྱོང་དང་བྲམ་ཟེ་རང་བཞིན་དགེ་བར་གྲགས་པ་གནོད་སེམས་མེད་པ་དང༌། གནོད་སེམས་མེད་པ་ལ་དགའ་བ་རྣམས་དང༌། འདོད་ཆགས་དང་བྲལ་བ་རྣམས་དང༌། འདོད་ཆགས་འདུལ་བའི་ཕྱིར་ཞུགས་པ་རྣམས་དང༌། ཞེ་སྡང་དང་བྲལ་བ་རྣམས་དང༌། ཞེ་སྡང་འདུལ་བའི་ཕྱིར་ཞུགས་པ་རྣམས་དང༌། གཏི་མུག་དང་བྲལ་བ་རྣམས་དང༌། གཏི་མུག་འདུལ་བའི་ཕྱིར་ཞུགས་པ་རྣམས་དང༌། གཞན་ཡང་གང་དག་དེ་ལྟ་བུ་དང་མཐུན་པ་དེ་དག་ནི་ཁྱད་པར་ཅན་རྣམས་ཞེས་བྱའོ། །

de la su la sbyin pa byed ce na/ smras pa/ gzhi la ste/ sdug bsngal ba dang/ phan 'dogs pa dang/ sdug pa dang/ khyad par can la sbyin par byed do/ /de la sdug bsngal ba rnams gang zhe na/ yo byad med pa rnams dang/ bkren pa rnams dang/ sdug phongs pa rnams dang/ lam du zhugs pa rnams dang/ slong mo pa rnams dang/ long ba rnams dang/ 'on pa rnams dang/ mgon med pa rnams dang/ rten med pa rnams dang/ gzhan yang gang dag de lta bu dang mthun pa de ni sdug bsngal ba rnams zhes bya'o/ /phan 'dogs pa rnams gang zhe na/ 'di lta ste/ pha dang/ ma dang/ snun par byed pa dang/ gso bar byed pa dang/ skyed par byed pa dang/ 'brog dgon pa dang/ mu ge dang/ pha rol gyi dmag tshogs dang/ bcings pa dang/ nad kyi 'jigs pa las sgrol bar byed pa rnams dang/ de la phan pa ston pa rnams dang/ bde ba ston pa rnams dang/ phan pa dang bde ba nye bar sgrub pa rnams dang/ rtsod pa byung ngo cog la grogs byed pa rnams dang/ lhan cig dga' ba rnams dang/ lhan cig mya ngan byed pa rnams dang/ de nyam thag par gyur pa'i tshe yongs su mi gtong ba rnams dang/ gzhan yang gang dag de lta bu dang mthun pa de dag ni phan 'dogs pa rnams zhes bya'o/ /sdug ba rnams gang zhe na/ smos 'drin gang dag de la byams pa'am/ byams shing gus pa'am/ gcugs pa smra ba rnams dang/ gtam 'dres pa rnams dang/ phebs par smra ba rnams dang/ grogs bshes rnams sam/ gzhan yang gang dag de lta bu dang mthun pa de dag ni sdug pa rnams zhes bya'o/ /khyad par can rnams gang zhe na/ dge sbyong dang bram ze rang bzhin dge bar grags pa gnod sems med pa dang/ gnod sems med pa la dga' ba rnams dang/ 'dod chags dang bral ba rnams dang/ 'dod chags 'dul ba'i phyir zhugs pa rnams dang/ zhe sdang dang bral ba rnams dang/ zhe sdang 'dul ba'i phyir zhugs pa rnams dang/ gti mug dang bral ba rnams dang/ gti mug 'dul ba'i phyir zhugs pa rnams dang/ gzhan yang gang dag de lta bu dang mthun pa de dag ni khyad par can rnams zhes bya'o/ /

【O3 答第三問：所捨物】

དེ་ལ࿒ཅི་ཞིག་སྦྱིན་པར་བྱེད་ཅེ་ན། སྨྲས་པ། མདོར་བསྡུ་ན། སེམས་ཅན་དུ་བགྲང་བ་དང༌། སེམས་ཅན་དུ་བགྲང་བ་མ་ཡིན་པའི་དངོས་པོ་སྦྱིན་པར་བྱེད་དེ། དེ་ལ་སེམས་ཅན་དུ་བགྲང་བའི་དངོས་པོ་གང་ཞེ་ན་འདི་ལྟ་སྟེ། བུ་དང་ཆུང་མ་དང་བྲན་དང༌། བྲན་མོ་དང༌། ལས་མི་དང༌། ཞོ་ཤས་འཚོ་བ་དང༌། གླང་པོ་ཆེ་དང༌། རྟ་དང༌། བ་ལང་དང༌། ལུག་དང༌། བྱ་གག་དང༌། སྐྱེས་པ་དང༌། བུད་མེད་དང༌། ཁྱེའུ་དང༌། བུ་མོའམ། གཞན་ཡང་གང་དག་དེ་ལྟ་བུ་དང་མཐུན་པའི་དངོས་པོ་རྣམས་དང༌། ནང་ལ་བརྟེན་ཏེ། ལག་པ་དང༌། རྐང་པ་དང༌། མགོ་དང༌། ཤ་དང༌། ཁྲག་དང༌། ཞག་ལ་སོགས་པ་གང་ལ་བྱང་ཆུབ་སེམས་དཔའ་རྣམས་ཡང་དག་པར་སྣང་བ་སྦྱིན་པར་བྱེད་པ་དེ་ཡང༌། སེམས་ཅན་དུ་བགྲང་བའི་སྦྱིན་པ་ཡིན་ཏེ། དོན་གྱི་སྐབས་འདིར་ནི་སྦྱིན་པ་དེ་དག་ལས་དགོངས་པ་མ་ཡིན་ནོ། །སེམས་ཅན་དེ་དག་ལ། དེ་དབང་ཕྱུག་དང༌། དབང་དང༌། སྐྱོང་བར་བྱེད་པ་ཡིན་ན༑ སེམས་ཅན་དེ་དག་གཞན་དག་ལ་སྦྱིན་པར་ཡང་རིགས་ལ། བྱིན་ན་ཡང་བདག་ཉིད་ཁ་ན་མ་ཐོ་བར་མི་བྱེད་ཅིང༌། རྒྱུ་དེ་དང༌། རྐྱེན་དེས་གཞན་དག་གི་ཡིད་རབ་ཏུ་འཁྲུག་པར་ཡང་མི་འགྱུར་ལ། སེམས་ཅན་གང་དག་གཞན་དག་ལ་བྱིན་པ་དེ་དག་ལ་ཡང་གནོད་པར་མི་འགྱུར་བ་དེ་ནི་སེམས་ཅན་དུ་བགྲང་བའི་དངོས་པོ་སྦྱིན་པ་ཁ་ན་མ་ཐོ་བ་མེད་པ་ཞེས་བྱའོ། །སེམས་ཅན་དུ་བགྲང་བ་མ་ཡིན་པའི་དངོས་པོ་གང་ཞེ་ན། འདི་ལྟ་སྟེ། ནོར་གྱི་དངོས་པོ་དང༌། འབྲུའི་དངོས་པོ་དང༌། ཡུལ་གྱི་དངོས་པོའོ། །དེ་ལ་ནོར་གྱི་དངོས་པོ་གང་ཞེ་ན༑ འདི་ལྟ་སྟེ། ནོར་བུ་དང༌། མུ་ཏིག་དང༌། བཻ་ཌཱུརྱ་དང༌། རིན་པོ་ཆེ་ཤང་ཀ་ཤི་ལ་དང༌། བྱི་རུ་དང༌། རྡོའི་སྙིང་པོ་དང༌། སྤུག་དང༌། གསེར་དང༌། དངུལ་དང༌། རིན་པོ་ཆེ་དམར་པོ་དང༌། གཡས་སུ་འཁྱིལ་ཏམ༑ གཞན་ཡང་གང་དག་དེ་ལྟ་བུ་དང་མཐུན་པའི་རིན་པོ་ཆེའམ། དབྱིག་གམ༑ སྟང་ཟིལ་ལམ། གོས་སམ། སྣོད་སྤྱད་དམ། སྤོས་ཀྱི་རྣམ་པའམ། མེ་ཏོག་ཕྲེང་གི་རྣམ་པ་གང་ཡིན་པ་དེ་ནི་ནོར་གྱི་དངོས་པོ་ཞེས་བྱའོ། །འབྲུའི་དངོས་པོ་གང་ཞེ་ན། གང་ཆུང་ཟད་བཟའ་བ་དང༌། བཏུང་བར་བྱ་བ་འདི་ལྟ་སྟེ། ནས་དང༌། གྲོ་དང༌། འབྲས་སཱ་ལུ་དང༌། མོན་སྲན་དང༌། རྒྱ་སྲན་དང༌། ཏིལ་དང་། མོན་སྲན་གྲེའུ་དང༌། བུ་རམ་ཤིང་གི་རོ་དང༌། དར་བ་དང༌། རྒུན་ཆང་གི་རོ࿒དང༌། གཞན་ཡང་གང་དག་དེ་ལྟ་བུ་དང་མཐུན་པ་དེ་དག་ནི་འབྲུའི་དངོས་པོ་ཞེས་བྱའོ། །ཡུལ་གྱི་དངོས་པོ་གང་ཞེ་ན།འདི་ལྟ་སྟེ། ཞིང་གི་གཞི་དང༌། ཁང་ཁྱིམ་གྱི་གཞི་དང༌། །ཚོང་ཁང་གི་གཞི་དང༌། བསོད་ནམས་ཀྱི་གནས་དང༌། གཙུག་ལག་ཁང་གི་གཞིའམ། གཞན་ཡང་གང་དག་དེ་ལྟ་བུ་དང་མཐུན་པ་དེ་དག་ནི་ཡུལ་གྱི་དངོས་པོ་ཞེས་བྱ་སྟེ། དེ་ལྟར་ན་སེམས་ཅན་དུ་བགྲང་བའི་དངོས་པོ་གང་ཡིན་པ་དང༌། སེམས་ཅན་དུ་བགྲང་བ་མ་ཡིན་པའི་དངོས་པོ་གང་ཡིན་པ་དེ་སྦྱིན་པར་བྱེད་དོ། །

de la ci zhig sbyin par byed ce na/ smras pa/ mdor bsdu na/ sems can du bgrang ba dang/ sems can du bgrang ba ma yin pa'i dngos po sbyin par byed de/ de la sems can du bgrang ba'i dngos po gang zhe na 'di lta ste/ bu dang chung ma dang bran dang/ bran mo dang/ las mi dang/ zho shas 'tsho ba dang/ glang po che dang/ rta dang/ ba lang dang/ lug dang/ bya gag dang/ skyes pa dang/ bud med dang/ khye'u dang/ bu mo'am/ gzhan yang gang dag de lta bu dang mthun pa'i dngos po rnams dang/ nang la brten te/ lag pa dang/ rkang pa dang/ mgo dang/ sha dang/ khrag dang/ zhag la sogs pa gang la byang chub sems dpa' rnams yang dag par snang ba sbyin par byed pa de yang/ sems can du bgrang ba'i sbyin pa yin te/ don gyi skabs 'dir ni sbyin pa de dag las dgongs pa ma yin no/ /sems can de dag la/ de dbang phyug dang/ dbang dang/ skyong bar byed pa yin na| sems can de dag gzhan dag la sbyin par yang rigs la/ byin na yang bdag nyid kha na ma tho bar mi byed cing/ rgyu de dang/ rkyen des gzhan dag gi yid rab tu 'khrug par yang mi 'gyur la/ sems can gang dag gzhan dag la byin pa de dag la yang gnod par mi 'gyur ba de ni sems can du bgrang ba'i dngos po sbyin pa kha na ma tho ba med pa zhes bya'o/ /sems can du bgrang ba ma yin pa'i dngos po gang zhe na/ 'di lta ste/ nor gyi dngos po dang/ 'bru'i dngos po dang/ yul gyi dngos po'o/ /de la nor gyi dngos po gang zhe na| 'di lta ste/ nor bu dang/ mu tig dang/ bai DUr+ya dang/ rin po che shang ka shi la dang/ byi ru dang/ rdo'i snying po dang/ spug dang/ gser dang/ dngul dang/ rin po che dmar po dang/ g.yas su 'khyil tam| gzhan yang gang dag de lta bu dang mthun pa'i rin po che'am/ dbyig gam| stang zil lam/ gos sam/ snod spyad dam/ spos kyi rnam pa'am/ me tog phreng gi rnam pa gang yin pa de ni nor gyi dngos po zhes bya'o/ /'bru'i dngos po gang zhe na/ gang chung zad bza' ba dang/ btung bar bya ba 'di lta ste/ nas dang/ gro dang/ 'bras sA lu dang/ mon sran dang/ rgya sran dang/ til dang / mon sran gre'u dang/ bu ram shing gi ro dang/ dar ba dang/ rgun chang gi ro dang/ gzhan yang gang dag de lta bu dang mthun pa de dag ni 'bru'i dngos po zhes bya'o/ /yul gyi dngos po gang zhe na/'di lta ste/ zhing gi gzhi dang/ khang khyim gyi gzhi dang/ /tshong khang gi gzhi dang/ bsod nams kyi gnas dang/ gtsug lag khang gi gzhi'am/ gzhan yang gang dag de lta bu dang mthun pa de dag ni yul gyi dngos po zhes bya ste/ de ltar na sems can du bgrang ba'i dngos po gang yin pa dang/ sems can du bgrang ba ma yin pa'i dngos po gang yin pa de sbyin par byed do/ /

【O4 答第四問：施體相】

དེ་ལ་ཅིས་སྦྱིན་པར་བྱེད་ཅེ་ན། སྨྲས་པ། སེམས་མངོན་པར་འདུ་བྱེད་པ་ཡིད་ཀྱི་ལས་ཆགས་པ་མེད་པ་དང་ལྡན་པའི་སེམས་གང་ཡིན་པ་དང༌། སྦྱིན་པར་བྱ་བའི་དངོས་པོ་ཡོངས་སུ་གཏོང་བར་བྱ་བའི་ཕྱིར། རང་གི་རྒྱུད་དང༌། གཞན་གྱི་རྒྱུད་ལ་དེས་ཀུན་ནས་བསླང་བའི་ལུས་ཀྱི་ལས་དང༌། ངག་གི་ལས་གང་ཡིན་པ་དེས་ནི་སྦྱིན་པར་བྱེད་དོ། །

de la cis sbyin par byed ce na/ smras pa/ sems mngon par 'du byed pa yid kyi las chags pa med pa dang ldan pa'i sems gang yin pa dang/ sbyin par bya ba'i dngos po yongs su gtong bar bya ba'i phyir/ rang gi rgyud dang/ gzhan gyi rgyud la des kun nas bslang ba'i lus kyi las dang/ ngag gi las gang yin pa des ni sbyin par byed do/ /

【O5 答第五問：施因】

དེ་ལ་ཇི་ལྟར་སྦྱིན་པར་བྱེད་ཅེ་ན། སྨྲས་པ། མ་འོངས་པ་ལ་ལྟ་བ་དང༌། འབྲས་བུ་མཐོང་བའི་དད་པས་སྦྱིན࿒པར་བྱེད་པ་དང༌། འདོད་པའི་སེམས་ཀྱིས་གུས་པར་སྦྱིན་པར་བྱེད་པ་དང༌། བརྙས་པ་མེད་པར་རང་གི་ལག་ནས་སྦྱིན་པར་བྱེད་པ་དང༌། ཅི་ནས་ཀྱང་དེ་གཞན་དག་ལ་མཁོ་བར་འགྱུར་བའི་དུས་སུ་སྦྱིན་པར་བྱེད་པ་དང༌། ཆོས་དང་མཐུན་པ་དང༌། གཟུ་ལུམས་མ་ཡིན་པས་ལེགས་པར་བསྒྲུབས་ཏེ། གཞན་ལ་མི་གནོད་པར་སྦྱིན་པར་བྱེད་པ་དང༌། གཙང་བ་སྦྱིན་པར་བྱེད་པ་དང༌། བཟང་པོ་སྦྱིན་པར་བྱེད་པ་དང༌། གདམས་ཏེ་སྦྱིན་པར་བྱེད་པ་དང༌། གང་གི་བདག་དང་གཞན་ལ་ཁ་ན་མ་ཐོ་བ་དང་བཅས་པར་མི་འགྱུར་བའི་རུང་བ་སྦྱིན་པར་བྱེད་པ་དང༌། ཡང་དང་ཡང་དུ་སྦྱིན་པར་བྱེད་པ་དང༌། སེར་སྣའི་དྲི་མ་དང༌། གསོག་འཇོག་གི་དྲི་མ་བསྩལ་ཏེ་སྦྱིན་པ་སྦྱིན་པར་བྱེད་ཅིང༌། སྦྱིན་པའི་སྔ་རོལ་དུ་ཡང་ཡིད་དགའ་ལ༑ སྦྱིན་པའི་ཚེ་ཡང་རབ་ཏུ་དང་བར་བྱེད་ཅིང༌། བྱིན་ནས་ཀྱང་འགྱོད་པ་མེད་པར་འགྱུར་བ་དེ་ལྟར་སྦྱིན་པར་བྱེད་དོ། །

de la ji ltar sbyin par byed ce na/ smras pa/ ma 'ongs pa la lta ba dang/ 'bras bu mthong ba'i dad pas sbyin par byed pa dang/ 'dod pa'i sems kyis gus par sbyin par byed pa dang/ brnyas pa med par rang gi lag nas sbyin par byed pa dang/ ci nas kyang de gzhan dag la mkho bar 'gyur ba'i dus su sbyin par byed pa dang/ chos dang mthun pa dang/ gzu lums ma yin pas legs par bsgrubs te/ gzhan la mi gnod par sbyin par byed pa dang/ gtsang ba sbyin par byed pa dang/ bzang po sbyin par byed pa dang/ gdams te sbyin par byed pa dang/ gang gi bdag dang gzhan la kha na ma tho ba dang bcas par mi 'gyur ba'i rung ba sbyin par byed pa dang/ yang dang yang du sbyin par byed pa dang/ ser sna'i dri ma dang/ gsog 'jog gi dri ma bstsal te sbyin pa sbyin par byed cing/ sbyin pa'i snga rol du yang yid dga' la| sbyin pa'i tshe yang rab tu dang bar byed cing/ byin nas kyang 'gyod pa med par 'gyur ba de ltar sbyin par byed do/ /

【O6 答第六問：施緣】

དེ་ལ་ཅིའི་ཕྱིར་སྦྱིན་པར་བྱེད་ཅེ་ན། སྨྲས་པ། འདི་ལྟ་སྟེ། སྡུག་བསྔལ་བ་རྣམས་ལ་སྙིང་རྗེའི་ཕྱིར་སྦྱིན་པར་བྱེད་པ་དང༌། འདི་ལྟ་སྟེ་ཕན་འདོགས་པ་རྣམས་ལ་བྱས་པ་གཟོ་བའི་ཕྱིར་སྦྱིན་པར་བྱེད་པ་དང༌། འདི་ལྟ་སྟེ། སྡུག་པ་རྣམས་ལ་བྱམས་པ་དང༌། གུས་པ་དང༌། གཅུགས་པའི་ཕྱིར་སྦྱིན་པར་བྱེད་པ་དང༌། འདི་ལྟ་སྟེ། ཁྱད་པར་ཅན་རྣམས་ལ་འཇིག་རྟེན་དང༌། འཇིག་རྟེན་ལས་འདས་པའི་ཁྱད་པར་འདོད་པའི་ཕྱིར་སྦྱིན་པར་བྱེད་དེ། དེའི་ཕྱིར་སྦྱིན་པར་བྱེད་པ་ཞེས་བྱའོ༑ །དེ་སེམས་ཀྱི་རྒྱན་དང༌། སེམས་ཀྱི་ཡོ་བྱད་དང༌། རྣལ་འབྱོར་གྱི་ཚོགས་དང༌། དོན་གྱི་མཆོག་ཐོབ་པར་བྱ་བའི་ཕྱིར། རྣམ་པ་དེ་དག་གིས་ཁྱིམ་པའམ། རབ་ཏུ་བྱུང་བ་དག་ལ་སྦྱིན་པར་བྱེད་པ་ནས།

de la ci'i phyir sbyin par byed ce na/ smras pa/ 'di lta ste/ sdug bsngal ba rnams la snying rje'i phyir sbyin par byed pa dang/ 'di lta ste phan 'dogs pa rnams la byas pa gzo ba'i phyir sbyin par byed pa dang/ 'di lta ste/ sdug pa rnams la byams pa dang/ gus pa dang/ gcugs pa'i phyir sbyin par byed pa dang/ 'di lta ste/ khyad par can rnams la 'jig rten dang/ 'jig rten las 'das pa'i khyad par 'dod pa'i phyir sbyin par byed de/ de'i phyir sbyin par byed pa zhes bya'o| /de sems kyi rgyan dang/ sems kyi yo byad dang/ rnal 'byor gyi tshogs dang/ don gyi mchog thob par bya ba'i phyir/ rnam pa de dag gis khyim pa'am/ rab tu byung ba dag la sbyin par byed pa nas/

【M3 結惠捨】

སྦྱིན་པ་དེ་ནི་ཁ་ན་མ་ཐོ་བ་མེད་པ་ཡིན་ཏེ། དེ་ནི་གཏོང་བ་སྤེལ་བ་ཞེས་བྱའོ། །

sbyin pa de ni kha na ma tho ba med pa yin te/ de ni gtong ba spel ba zhes bya'o/ /

【L14 śramaJālaṁkāra沙門莊嚴dge sbyoṅ gi rgyan】

【M1 頌及長行列十四門】

དགེ་སྦྱོང་གི་རྒྱན་གང་ཞེ་ན། འདི་ལྟར་འདི་ན་ལ་ལ་དད་པ་དང་ལྡན་པ་དང༌། གཡོ་མེད་པ་དང༌། ནད་ཉུང་བ་དང༌། བརྩོན་འགྲུས་བརྩམས་པའི་རང་བཞིན་ཅན་དང༌། ཤེས་རབ་རྣོ་བ་དང༌། འདོད་པ་ཉུང་བ་དང༌། ཆོག་ཤེས་པ་དང༌། གསོ་སླ་བ་དང༌། དགང་སླ་བ་དང་། སྦྱངས་པའི་ཡོན་ཏན་དང་ལྡན་པ་དང༌། མཛེས་པ་དང༌། དྲོད་རིགས་པ་དང༌། སྐྱེས་བུ་དམ་པའི་ཆོས་དང་ལྡན་པ་དང༌། མཁས་པའི་རྟགས་དང་ལྡན་པ་དང༌། བཟོད་པ་ཆེ་བ་དང༌། དེས་པ་དང༌། གྱ་ནོམ་པ་ཡིན་ནོ། །

dge sbyong gi rgyan gang zhe na/ 'di ltar 'di na la la dad pa dang ldan pa dang/ g.yo med pa dang/ nad nyung ba dang/ brtson 'grus brtsams pa'i rang bzhin can dang/ shes rab rno ba dang/ 'dod pa nyung ba dang/ chog shes pa dang/ gso sla ba dang/ dgang sla ba dang / sbyangs pa'i yon tan dang ldan pa dang/ mdzes pa dang/ drod rigs pa dang/ skyes bu dam pa'i chos dang ldan pa dang/ mkhas pa'i rtags dang ldan pa dang/ bzod pa che ba dang/ des pa dang/ gya nom pa yin no/ /

【M2 依門次第解釋】【N1 具足正信】

དེ་ལ་ཇི་ལྟར་ན་དད་པ་དང་ལྡན་པ་ཡིན་ཞེ་ན། ࿒དད་པ་མང་བ་དང་།ངེས་པར་རྟོགས་པ་མང་བ་དང༌། མོས་པ་མང་བ་དང༌། དགེ་བའི་ཆོས་རྣམས་ལ་འདུན་པ་ཡིན་ཞིང༌། དེ་སྟོན་པ་ལ་དང་བར་བྱེད་ཅིང༌། ཡིད་གཉིས་མི་བྱེད། ཐེ་ཚོམ་མི་ཟ་ལ། སྟོན་པ་ལ་བཀུར་སྟི་བྱེད། བླ་མར་བྱེད། ࿒རི་མོར་བྱེད། མཆོད་པར་བྱེད་ཅིང༌། བསྙེན་བསྐུར་བྱས། བླ་མར་བྱས། རི་མོར་བྱས། མཆོད་པར་བྱས་ནས་ཉེ་བར་བརྟེན་ཏེ་གནས་པ་དང༌། སྟོན་པ་ལ་ཇི་ལྟ་བ་བཞིན་དུ། ཆོས་དང༌། ཚངས་པ་མཚུངས་པར་སྤྱོད་པ་དང༌། བསླབ་པ་དང་གདམས་ཤིང་རྗེས་སུ་བསྟན་པ་དང༌། བགོ་བཤའ་དང༌། བག་ཡོད་པ་དང༌། ཏིང་ངེ་འཛིན་ལ་ཡང་དེ་བཞིན་ཏེ། དེ་ལྟར་ན་དད་པ་དང་ལྡན་པ་ཡིན་ནོ། །

de la ji ltar na dad pa dang ldan pa yin zhe na/ dad pa mang ba dang /nges par rtogs pa mang ba dang/ mos pa mang ba dang/ dge ba'i chos rnams la 'dun pa yin zhing/ de ston pa la dang bar byed cing/ yid gnyis mi byed/ the tshom mi za la/ ston pa la bkur sti byed/ bla mar byed/ ri mor byed/ mchod par byed cing/ bsnyen bskur byas/ bla mar byas/ ri mor byas/ mchod par byas nas nye bar brten te gnas pa dang/ ston pa la ji lta ba bzhin du/ chos dang/ tshangs pa mtshungs par spyod pa dang/ bslab pa dang gdams shing rjes su bstan pa dang/ bgo bsha' dang/ bag yod pa dang/ ting nge 'dzin la yang de bzhin te/ de ltar na dad pa dang ldan pa yin no/ /

【N2 無有諂曲】

ཇི་ལྟར་ན་གཡོ་མེད་པ་ཡིན་ཞེ་ན། དྲང་པོ་དང༌། དྲང་པོའི་རང་བཞིན་ཅན་ཡིན་ཞིང༌། སྟོན་པ་དང་ཚངས་པ་མཚུངས་པར་སྤྱོད་པ་མཁས་པ་རྣམས་ལ། བདག་ཉིད་ཇི་ལྟ་བ་བཞིན་དུ་སྨྲ་བར་བྱེད་པ་ཡིན་ཏེ། དེ་ལྟར་ན་གཡོ་མེད་པ་ཡིན་ནོ། །

ji ltar na g.yo med pa yin zhe na/ drang po dang/ drang po'i rang bzhin can yin zhing/ ston pa dang tshangs pa mtshungs par spyod pa mkhas pa rnams la/ bdag nyid ji lta ba bzhin du smra bar byed pa yin te/ de ltar na g.yo med pa yin no/ /

【N3 少諸疾病】

ཇི་ལྟར་ན་ནད་ཉུང་བ་ཡིན་ཞེ་ན། ནད་མེད་པའི་རང་བཞིན་ཅན་ཡིན་ཞིང༌། ཕོ་བའི་དྲོད་སྙོམས་ཤིང་འཇུ་བར་བྱེད་པ་དང༌། ཧ་ཅང་མི་ཚ་བ་དང༌། ཧ་ཅང་མི་གྲང་བ་དང༌། གནོད་པ་མེད་པ་དང༌། དུས་ཚིགས་བདེ་བ་དང་ལྡན་ལ། དེས་ན་དེས་ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་རྣམས་ལེགས་པར་བདེ་བར་འཇུ་བར་འགྱུར་བ་ཡིན་ཏེ། དེ་ལྟར་ན་ནད་ཉུང་བ་ཡིན་ནོ། །

ji ltar na nad nyung ba yin zhe na/ nad med pa'i rang bzhin can yin zhing/ pho ba'i drod snyoms shing 'ju bar byed pa dang/ ha cang mi tsha ba dang/ ha cang mi grang ba dang/ gnod pa med pa dang/ dus tshigs bde ba dang ldan la/ des na des zos pa dang/ 'thungs pa dang/ 'chos pa dang/ myangs pa rnams legs par bde bar 'ju bar 'gyur ba yin te/ de ltar na nad nyung ba yin no/ /

【N4 性勤精進】

ཇི་ལྟར་ན་བརྩོན་འགྲུས་བརྩམས་པའི་རང་བཞིན་ཅན་ཡིན་ཞེ་ན། དགེ་བའི་ཆོས་རྣམས་ལ་མཐུ་དང་ལྡན་པ་དང༌། བརྩོན་འགྲུས་དང་ལྡན་པ་དང༌།སྤྲོ་བ་དང་ལྡན་པ་དང༌། ཕ་རོལ་གནོན་པ་བརྟན་པ་དང༌། བརྩོན་པ་མ་བཏང་བར་གནས་ཤིང༌། ཚངས་པ་མཚུངས་པར་སྤྱོད་པ་མཁས་པ་རྣམས་ལ་ལུས་ཀྱི་ཞལ་ཏ་བྱེད་པ་ལ་མཁས་པ་དང༌། ལེ་ལོ་མེད་པ་དང༌། སྒྲུབ་ཕོད་པ་ཡིན་ཏེ། དེ་ལྟར་ན་བརྩོན་འགྲུས་བརྩམས་པའི་རང་བཞིན་ཅན་ཡིན་ནོ། །

ji ltar na brtson 'grus brtsams pa'i rang bzhin can yin zhe na/ dge ba'i chos rnams la mthu dang ldan pa dang/ brtson 'grus dang ldan pa dang/spro ba dang ldan pa dang/ pha rol gnon pa brtan pa dang/ brtson pa ma btang bar gnas shing/ tshangs pa mtshungs par spyod pa mkhas pa rnams la lus kyi zhal ta byed pa la mkhas pa dang/ le lo med pa dang/ sgrub phod pa yin te/ de ltar na brtson 'grus brtsams pa'i rang bzhin can yin no/ /

【N5 成就妙慧】

ཇི་ལྟར་ན་ཤེས་རབ་རྣོ་བ་ཡིན་ཞེ་ན། ལོབ་སྐྱེན་པ་དང༌། དྲན་པ་དང༌། བློ་དང་ལྡན་ཞིང༌། དབང་པོ་རྟུལ་བ་མ་ཡིན་ལ། དིག་པ་དང༌། ལྐུགས་པ་མ་ཡིན་ཞིང༌། ལག་པས་བརྡ་བྱེད་པ་མ་ཡིན་ལ། ལེགས་པར་གསུངས་པ་དང༌། ཉེས་པར་བཤད་པའི་ཆོས་རྣམས་ཀྱི་དོན་ཀུན་ཤེས་པར་ནུས་པ་དང༌། ལྷན་ཅིག་སྐྱེས་པའི་བློ་དང་ཡང་ལྡན་ལ། སྦྱོང་བ་ལས་བྱུང་བའི་བློ་དང་ལྡན་པ་ཡང་ཡིན་ཏེ། དེ་ལྟར་ན་ཤེས་རབ་རྣོ་བ་ཡིན་ནོ། །

ji ltar na shes rab rno ba yin zhe na/ lob skyen pa dang/ dran pa dang/ blo dang ldan zhing/ dbang po rtul ba ma yin la/ dig pa dang/ lkugs pa ma yin zhing/ lag pas brda byed pa ma yin la/ legs par gsungs pa dang/ nyes par bshad pa'i chos rnams kyi don kun shes par nus pa dang/ lhan cig skyes pa'i blo dang yang ldan la/ sbyong ba las byung ba'i blo dang ldan pa yang yin te/ de ltar na shes rab rno ba yin no/ /

【N6 少欲】

ཇི་ལྟར་ན་འདོད་པ་ཆུང་བ་ཡིན་ཞེ་ན། འདོད་པ་ཆུང་བ་ཉིད་ལ་སོགས་པའི་ཡོན་ཏན་ཇི་སྙེད་པ་དག་ལྡན་ན་ཡང༌། བདག་འདོད་པ་ཆུང་བའམ། ཡོན་ཏན་ཇི་ལྟ་བུ་དག་དང་ལྡན་པར་གཞན་གྱིས་ཤེས་པར་བྱའོ་ཞེས་གཞན་ལས་ཤེས་པ་ཀུན་ཏུ་མི་ཚོལ་བ་ཡིན་ཏེ། དེ་ལྟར་ན་འདོད་པ་ཆུང་བ་ཡིན་ནོ། །

ji ltar na 'dod pa chung ba yin zhe na/ 'dod pa chung ba nyid la sogs pa'i yon tan ji snyed pa dag ldan na yang/ bdag 'dod pa chung ba'am/ yon tan ji lta bu dag dang ldan par gzhan gyis shes par bya'o zhes gzhan las shes pa kun tu mi tshol ba yin te/ de ltar na 'dod pa chung ba yin no/ /

【N7 喜足】

ཇི་ལྟར་ཆོག་ཤེས་པ་ཡིན་ཞེ་ན། ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་ངན་ངོན་ཙམ་གྱིས་དགའ་ཞིང་ཆོག་ཤེས་པ་དང༌། དེ་ཆོས་གོས་ངན་པའམ། བཟང་པོ་མ་རྙེད་ན་ཡང་འདོད་པར་མི་བྱེད་ཅིང༌། གདུག་བར་མི་བྱེད་ལ། རྙེད་ན་ཡང་རྒྱས་པར་སྔ་མ་བཞིན་དུ་ཆགས་པ་མེད་པ་དང༌། ࿒ཞེན་པ་མེད་པས་ཡོངས་སུ་ལོངས་སྤྱོད་པར་བྱེད་པ་དང༌། ཆོས་གོས་ལ་ཇི་ལྟ་བ་བཞིན་དུ་བསོད་སྙོམས་དང༌། མལ་ཆ་དང༌། སྟན་ལ་ཡང་དེ་བཞིན་ཏེ། དེ་ལྟར་ན་ཆོག་ཤེས་པ་ཡིན་ནོ། །

ji ltar chog shes pa yin zhe na/ chos gos dang/ bsod snyoms dang/ mal cha dang/ stan ngan ngon tsam gyis dga' zhing chog shes pa dang/ de chos gos ngan pa'am/ bzang po ma rnyed na yang 'dod par mi byed cing/ gdug bar mi byed la/ rnyed na yang rgyas par snga ma bzhin du chags pa med pa dang/ zhen pa med pas yongs su longs spyod par byed pa dang/ chos gos la ji lta ba bzhin du bsod snyoms dang/ mal cha dang/ stan la yang de bzhin te/ de ltar na chog shes pa yin no/ /

【N8 易養】

ཇི་ལྟར་ན་གསོ་སླ་བ་ཡིན་ཞེ་ན། དེ་བདག་གཅིག་པུ་གསོ་བར་བྱེད་ཀྱི། ཕ་རོལ་པོ་གང་དག་གི་དོན་དུ་དེས་རིམ་གྲོ་བྱ་དགོས་པ་འདི་ལྟ་སྟེ། ཁྱེའུའམ། མིའམ༑ གཞན་གང་ཡང་རུང་བ་དག་གསོ་བར་མི་བྱེད་པ་དང༌། དེ་ལ་སྦྱིན་པ་པོ་དང༌། སྦྱིན་བདག་གཞན་དག་གསོ་དཀའོ་སྙམ་དུ་མི་སེམས་པ་ཡིན་ཏེ། དེ་ལྟར་ན་གསོ་སླ་བ་ཡིན་ནོ། །

ji ltar na gso sla ba yin zhe na/ de bdag gcig pu gso bar byed kyi/ pha rol po gang dag gi don du des rim gro bya dgos pa 'di lta ste/ khye'u'am/ mi'am| gzhan gang yang rung ba dag gso bar mi byed pa dang/ de la sbyin pa po dang/ sbyin bdag gzhan dag gso dka'o snyam du mi sems pa yin te/ de ltar na gso sla ba yin no/ /

【N9 易滿】

ཇི་ལྟར་ན་དགང་སླ་བ་ཡིན་ཞེ་ན། ཆུང་ངུས་ཀྱང་འཚོ་བར་འགྱུར་ལ། ངན་པས་ཀྱང་འཚོ་བར་འགྱུར་བ་ཡིན་ཏེ། དེ་ལྟར་ན་དགང་སླ་བ་ཡིན་ནོ། །

ji ltar na dgang sla ba yin zhe na/ chung ngus kyang 'tsho bar 'gyur la/ ngan pas kyang 'tsho bar 'gyur ba yin te/ de ltar na dgang sla ba yin no/ /

【N10 成就杜多功德】【O1 列名標數】

ཇི་ལྟར་ན་སྦྱངས་པའི་ཡོན་ཏན་དང་ལྡན་པ་ཡིན་ཞེ་ན། རྙེད་པས་ཆོག་པའི་བསོད་སྙོམས་པ་དང༌། མཐར་གྱིས་སློང་བའི་བསོད་སྙོམས་པ་དང༌། སྟན་གཅིག་པ་དང༌། ཟས་ཕྱིས་མི་ལེན་པ་དང༌། ཆོས་གོས་གསུམ་པ་དང༌། ཕྱིང་པ་པ་དང༌། ཕྱག་དར་ཁྲོད་པ་དང༌། དགོན་པ་པ་དང༌། ཤིང་དྲུང་པ་དང༌། བླ་གབ་མེད་པ་དང༌། དུར་ཁྲོད་པ་དང༌། ཅོག་པུ་པ་དང༌། གཞི་ཇི་བཞིན་པ་ཡིན་ཏེ། དེ་དག་ཀྱང་བསོད་སྙོམས་དང༌། ཆོས་གོས་དང༌། གནས་མལ་ལས་བརྩམས་ནས། སྦྱངས་པའི་ཡོན་ཏན་བཅུ་གཉིས་སམ་བཅུ་གསུམ་དུ་འགྱུར་རོ། །

ji ltar na sbyangs pa'i yon tan dang ldan pa yin zhe na/ rnyed pas chog pa'i bsod snyoms pa dang/ mthar gyis slong ba'i bsod snyoms pa dang/ stan gcig pa dang/ zas phyis mi len pa dang/ chos gos gsum pa dang/ phying pa pa dang/ phyag dar khrod pa dang/ dgon pa pa dang/ shing drung pa dang/ bla gab med pa dang/ dur khrod pa dang/ cog pu pa dang/ gzhi ji bzhin pa yin te/ de dag kyang bsod snyoms dang/ chos gos dang/ gnas mal las brtsams nas/ sbyangs pa'i yon tan bcu gnyis sam bcu gsum du 'gyur ro/ /

【O2 辨相】【P1 常期乞食】【Q1 開為二】

དེ་ལ་བསོད་སྙོམས་པ࿒ལས་དབྱེ་ན་རྣམ་པ་གཉིས་ཏེ། རྙེད་པས་ཆོག་ཤེས་པའི་བསོད་སྙོམས་པ་དང༌། མཐར་གྱིས་སློང་བའི་བསོད་སྙོམས་པའོ། །

de la bsod snyoms pa las dbye na rnam pa gnyis te/ rnyed pas chog shes pa'i bsod snyoms pa dang/ mthar gyis slong ba'i bsod snyoms pa'o/ /

【Q2 別解二】【R1 隨得乞食】

དེ་ལ་རྙེད་པས་ཆོག་ཤེས་པའི་བསོད་སྙོམས་པ་གང་ཞེ་ན། འདི་ལྟ་སྟེ། འདྲིས་པའི་ཁྱིམ་དག་ནས་ཅི་ཐོབ་པ་དང༌། ཅི་རྙེད་ཙམ་བཟའ་བར་བྱེད་པའོ། །

de la rnyed pas chog shes pa'i bsod snyoms pa gang zhe na/ 'di lta ste/ 'dris pa'i khyim dag nas ci thob pa dang/ ci rnyed tsam bza' bar byed pa'o/ /

【R2 次第乞食】

མཐར་གྱིས་སློང་བའི་བསོད་སྙོམས་པ་གང་ཞེ་ན། ཁྱིམ་རྣམས་སུ་ཁང་ཁྱིམ་ནས་ཁང་ཁྱིམ་དུ་བསླངས་ཤིང་བརྒྱུས་ཏེ། བསོད་སྙོམས་ཇི་ཐོབ་པ་དང༌། ࿒ཇི་སྙེད་པ་ཟ་བར་བྱེད་ཀྱི་བདག་གིས་འདི་ནས་བཟའ་བ་དང༌།བཅའ་བ་བཟང་པོ་ཅི་ཙམ་འདོད་པ་ཐོབ་པར་འགྱུར་རོ་སྙམ་ནས་མགོ་འཕང་བསྟོད་དེ། ཁྱིམ་རྣམས་སུ་མི་འགྲོ་བ་གང་ཡིན་པའོ། །

mthar gyis slong ba'i bsod snyoms pa gang zhe na/ khyim rnams su khang khyim nas khang khyim du bslangs shing brgyus te/ bsod snyoms ji thob pa dang/ ji snyed pa za bar byed kyi bdag gis 'di nas bza' ba dang/bca' ba bzang po ci tsam 'dod pa thob par 'gyur ro snyam nas mgo 'phang bstod de/ khyim rnams su mi 'gro ba gang yin pa'o/ /

【Q3 後辨開合意】

དེ་ལ་བསོད་སྙོམས་པ་ཉིད་བྱེ་བྲག་ཏུ་མ་ཕྱེ་བ་ལས་བརྩམས་ནས་ནི། སྦྱངས་པའི་ཡོན་ཏན་བཅུ་གཉིས་སུ་འགྱུར་རོ། །བྱེ་བྲག་ཏུ་ཕྱེ་བ་ལས་བརྩམས་ན་ནི་བཅུ་གསུམ་མོ། །

de la bsod snyoms pa nyid bye brag tu ma phye ba las brtsams nas ni/ sbyangs pa'i yon tan bcu gnyis su 'gyur ro/ /bye brag tu phye ba las brtsams na ni bcu gsum mo/ /

【P2 但一坐食】

དེ་ལ་སྟན་གཅིག་པ་གང་ཞེ་ན། སྟན་གཅིག་ལ་འདུག་ནས་ཅི་ཙམ་བཟའ་བར་བྱ་བ་དེ་ཙམ་དུ་བཟའ་བར་བྱེད་ཀྱི། སྟན་དེ་ལས་ལངས་ནས་བཟའ་བར་མི་བྱེད་པ་སྟེ། དེ་ནི་སྟན་གཅིག་པ࿒ཉིད་ཅེས་བྱའོ། །

de la stan gcig pa gang zhe na/ stan gcig la 'dug nas ci tsam bza' bar bya ba de tsam du bza' bar byed kyi/ stan de las langs nas bza' bar mi byed pa ste/ de ni stan gcig pa nyid ces bya'o/ /

【P3 先止後食】

ཟས་ཕྱིས་མི་ལེན་པ་གང་ཞེ་ན། ཟས་ཀྱི་ཕྱིར་འདུག་ནས། ཇི་སྲིད་དུ་ཇི་ཙམ་གྱིས་བདག་འཚོ་བར་ཤེས་པའི་ཟས་ཐམས་ཅད་མ་མནོས་པ་དེ་སྲིད་དུ་ཟ་བར་མི་བྱེད་ཅིང༌། གང་ལས་བདག་གི་ཟས་ཀྱི་བྱ་བ་དེ་ལས་ལྷག་པ࿒མི་བླང་ངོ་སྙམ་དུ་ཤེས་པར࿒འགྱུར་བ་དེའི་འོག་ཏུ་ཐམས་ཅད་བླངས་ནས་ཟ་བར་རྩོམ་པ་སྟེ། དེ་ལྟར་ན་ཟས་ཕྱིས་མི་ལེན་པ་ཡིན་ནོ༑ །

zas phyis mi len pa gang zhe na/ zas kyi phyir 'dug nas/ ji srid du ji tsam gyis bdag 'tsho bar shes pa'i zas thams cad ma mnos pa de srid du za bar mi byed cing/ gang las bdag gi zas kyi bya ba de las lhag pa mi blang ngo snyam du shes par 'gyur ba de'i 'og tu thams cad blangs nas za bar rtsom pa ste/ de ltar na zas phyis mi len pa yin no| /

【P4 但持三衣】

ཇི་ལྟར་ན་ཆོས་གོས་གསུམ་པ་ཡིན་ཞེ་ན། ཆོས་གོས་གསུམ་པོ་སྣམ་སྦྱར་དང༌། བླ་གོས་དང་། མཐང་གོས་ཀྱིས་འཚོ་བར་བྱེད་ཅིང༌། ཆོས་གོས་གསུམ་ལས་ལྷག་པའི་གོས་གཞན་མི་འཆང་བ་ཡིན་ཏེ། དེ་ལྟར་ན་ཆོས་གོས་གསུམ་པ་ཡིན་ནོ། །

ji ltar na chos gos gsum pa yin zhe na/ chos gos gsum po snam sbyar dang/ bla gos dang / mthang gos kyis 'tsho bar byed cing/ chos gos gsum las lhag pa'i gos gzhan mi 'chang ba yin te/ de ltar na chos gos gsum pa yin no/ /

【P5 但持毳衣】

ཇི་ལྟར་ན་ཕྱིང་བ་པ་ཡིན་ཞེ་ན། ཆོས་གོས་གསུམ་པའམ། གོས་ལྷག་གང་ཅུང་ཟད་ཅི་འཆང་བ་དེ་དག་ཐམས་ཅད་བལ་ལས་བྱས་པ་ཤ་སྟག་འཆང་གི། གཞན་ནི་མ་ཡིན་པ་སྟེ། དེ་ལྟར་ན་ཕྱིང་པ་པ་ཡིན་ནོ། །

ji ltar na phying ba pa yin zhe na/ chos gos gsum pa'am/ gos lhag gang cung zad ci 'chang ba de dag thams cad bal las byas pa sha stag 'chang gi/ gzhan ni ma yin pa ste/ de ltar na phying pa pa yin no/ /

【P6 持糞掃衣】

ཇི་ལྟར་ན་ཕྱག་དར་ཁྲོད་པ་ཡིན་ཞེ་ན། གཞན་དག་གིས་ལམ་པོ་ཆེའམ། ལམ་སྲང་ངམ༑ གཞི་མདོའམ། སུམ་མདོའམ། ལམ་ཀའམ། ལམ་གོལ་བར་བོར་བའམ། སྤངས་པ་དང༌། བཏང་བའི་གོས་བཤད་བས་རེག་པའམ། གཅི་བས་རེག་པའམ། བཤད་གཅི་དང༌། རྣག་དང་ཁྲག་དང༌། མཆིལ་མས་རེག་པ་གང་ཡིན་པ་དེ་ལས་མི་གཙང་བ་གང་ཡིན་པ་དེ་བོར་ལ། ཐ་གི་བླངས་ཏེ། བཀྲུས་ལ་དྲུབས་ཏེ། ཁ་དོག་བསྒྱུར་ཞིང་འཆང་བ་ཡིན་ཏེ། དེ་ལྟར་ན་ཕྱག་དར་ཁྲོད་པ་ཡིན་ནོ། །

ji ltar na phyag dar khrod pa yin zhe na/ gzhan dag gis lam po che'am/ lam srang ngam| gzhi mdo'am/ sum mdo'am/ lam ka'am/ lam gol bar bor ba'am/ spangs pa dang/ btang ba'i gos bshad bas reg pa'am/ gci bas reg pa'am/ bshad gci dang/ rnag dang khrag dang/ mchil mas reg pa gang yin pa de las mi gtsang ba gang yin pa de bor la/ tha gi blangs te/ bkrus la drubs te/ kha dog bsgyur zhing 'chang ba yin te/ de ltar na phyag dar khrod pa yin no/ /

【P7 住阿練若】

ཇི་ལྟར་ན་དགོན་པ་པ་ཡིན་ཞེ་ན། གྲོང་དང་གྲོང་རྡལ་ལས་དབེན་པའི་གནས་མལ་དགོན་པ་དང༌། ནགས་འདབ་དང༌། བས་མཐའ་གང་དག་ཡིན་པ་དག་ཏུ་གནས་པར་བྱེད་པ་ཡིན་ཏེ། དེ་ལྟར་ན་དགོན་པ་པ་ཡིན་ནོ། །

ji ltar na dgon pa pa yin zhe na/ grong dang grong rdal las dben pa'i gnas mal dgon pa dang/ nags 'dab dang/ bas mtha' gang dag yin pa dag tu gnas par byed pa yin te/ de ltar na dgon pa pa yin no/ /

【P8 常居樹下】

ཇི་ལྟར་ན་ཤིང་དྲུང་པ་ཡིན་ཞེ་ན། ཤིང་དྲུང༌དུ་གནས་འཆའ་ཞིང༌། ཤིང་དྲུང་ལ་བརྟེན་པ་ཡིན་ཏེ། དེ་ལྟར་ན་ཤིང་དྲུང་པ་ཡིན་ནོ། །

ji ltar na shing drung pa yin zhe na/ shing drungdu gnas 'cha' zhing/ shing drung la brten pa yin te/ de ltar na shing drung pa yin no/ /

【P9 常居逈露】

ཇི་ལྟར་ན་བླ་གབ་མེད་པ་ཡིན་ཞེ་ན། མ་བཀབ་པ་དང༌། མ་གཡོགས་པའི་ཕྱོགས་བླ་གབ་མེད་པར་གནས་འཆའ་བར་བྱེད་པ་ཡིན་ཏེ། དེ་ལྟར་ན་བླ་གབ་མེད་པ་ཡིན་ནོ། །

ji ltar na bla gab med pa yin zhe na/ ma bkab pa dang/ ma g.yogs pa'i phyogs bla gab med par gnas 'cha' bar byed pa yin te/ de ltar na bla gab med pa yin no/ /

【P10 常住塚間】

ཇི་ལྟར་ན་དུར་ཁྲོད་པ་ཡིན་ཞེ་ན། གང་དུ་སྐྱེ་བོའི་ཚོགས་ཤིའོ་ཅོག་འདོར་བའི་དུར་ཁྲོད་དུ་གནས་འཆའ་བར་བྱེད་པ་ཡིན་ཏེ། དེ་ལྟར་ན་དུར་ཁྲོད་པ་ཡིན་ནོ། །

ji ltar na dur khrod pa yin zhe na/ gang du skye bo'i tshogs shi'o cog 'dor ba'i dur khrod du gnas 'cha' bar byed pa yin te/ de ltar na dur khrod pa yin no/ /

【P11 常期端坐】

ཇི་ལྟར་ན་ཅོག་པུ་པ་ཡིན་ཞེ་ན། ཁྲིའམ། ཁྲིའུའམ། རྩྭ་བཏིང་བའི་སྟེང་དུ་ཙོག་པུར་འདུག་སྟེ། དུས་ཡོལ་བར་བྱེད་ཅིང༌། ཁྲིའམ། ཁྲིའུའམ༑ རྩིག་པའམ། ཤིང་ངམ། རྩྭ་བཏིང་བ་ལ་རྒྱབ་བམ་གློས་མི་བརྟེན་པ་ཡིན་ཏེ། དེ་ལྟར་ན་ཅོག་པུ་པ་ཡིན་ནོ། །

ji ltar na cog pu pa yin zhe na/ khri'am/ khri'u'am/ rtswa bting ba'i steng du tsog pur 'dug ste/ dus yol bar byed cing/ khri'am/ khri'u'am| rtsig pa'am/ shing ngam/ rtswa bting ba la rgyab bam glos mi brten pa yin te/ de ltar na cog pu pa yin no/ /

【P12 處如常坐】

ཇི་ལྟར་ན་གཞི་ཇི་བཞིན་པ་ཡིན་ཞེ་ན། གང་དུ་རྩྭ་བཏིང་བའམ། ལོ་མ་བཏིང་བའི་སྟེང་དུ་མལ་འཆའ་བར་བྱེད་ཅིང༌། རྩྭ་བཏིང་བའམ། ལོ་མ་བཏིང་བ་དེ་ཡང་ལན་ཅིག་ཇི་ལྟར་བཏིང་བ་དེ་ཁོ་ནའི་སྟེང་དུ་མལ་འཆའ་བར་བྱེད་ཀྱི་ཡང་དང་ཡང་དུ་མི་བརྗེ་མི་འཆོས་པ་ཡིན་ཏེ། དེ་ལྟར་ན་གཞི་ཇི་བཞིན་པ་ཡིན་ནོ། །

ji ltar na gzhi ji bzhin pa yin zhe na/ gang du rtswa bting ba'am/ lo ma bting ba'i steng du mal 'cha' bar byed cing/ rtswa bting ba'am/ lo ma bting ba de yang lan cig ji ltar bting ba de kho na'i steng du mal 'cha' bar byed kyi yang dang yang du mi brje mi 'chos pa yin te/ de ltar na gzhi ji bzhin pa yin no/ /

【O3 釋杜多名】

ཅིའི་ཕྱིར་དེ་དག་ལ་སྦྱངས་པའི་ཡོན་ཏན་ཞེས་བྱ་ཞེ་ན། འདི་ལྟ་སྟེ། དཔེར་ན། བལ་ལམ། ཤིང་བལ་ནི་གང་གི་ཚེ་མ་བསྩལ། མ་བཤིག །མ་རྨེལ࿒བ་དེའི་ཚེ་ན།འཛིངས་ཤིང་མི་འཇམ་མི་ཡང་ལ། འདི་ལྟ་སྟེ། སྐུད་པར་བཀལ་བའམ། འདའ་བར་བྱ་བའི་ལས་སུ་མི་རུང་ངོ༌། །དེ་བཞིན་དུ་འདི་ན་ལ་ལ་བསོད་སྙོམས་ལ་ཆགས་པས་བསོད་སྙོམས་ལ་སེམས་ཞེན་ཅིང་ཀུན་ཏུ་ཞེན་པ་དང༌། ཆོས་གོས་ལ་ཆགས་པས་ཆོས་གོས་ལ་སེམས་ཞེན་ཅིང་ཀུན་ཏུ་ཞེན་པ་དང༌། གནས་མལ་ལ་ཆགས་པས་གནས་མལ་ལ་སེམས་ཞེན་ཅིང་ཀུན་ཏུ་ཞེན་པ་དེ་སྦྱངས་པའི་ཡོན་ཏན་དེ་དག་གིས་འདི་ལྟ་སྟེ། ཚངས་པར་སྤྱོད་པ་ལ་གནས་པར་བྱ་བའི་ཕྱིར། སེམས་རྣམ་པར་སྦྱོང་བར་བྱེད། དྲང་པོར་བྱེད། མཉེན་པར་བྱེད། ལས་སུ་རུང་བར་བྱེད། གནམ་པར་བྱེད། ࿒བཏུབ་པར་བྱེད་པས་ན། དེའི་ཕྱིར་སྦྱངས་པའི་ཡོན་ཏན་ཞེས་བྱའོ། །

ci'i phyir de dag la sbyangs pa'i yon tan zhes bya zhe na/ 'di lta ste/ dper na/ bal lam/ shing bal ni gang gi tshe ma bstsal/ ma bshig /ma rmel ba de'i tshe na/'dzings shing mi 'jam mi yang la/ 'di lta ste/ skud par bkal ba'am/ 'da' bar bya ba'i las su mi rung ngo/ /de bzhin du 'di na la la bsod snyoms la chags pas bsod snyoms la sems zhen cing kun tu zhen pa dang/ chos gos la chags pas chos gos la sems zhen cing kun tu zhen pa dang/ gnas mal la chags pas gnas mal la sems zhen cing kun tu zhen pa de sbyangs pa'i yon tan de dag gis 'di lta ste/ tshangs par spyod pa la gnas par bya ba'i phyir/ sems rnam par sbyong bar byed/ drang por byed/ mnyen par byed/ las su rung bar byed/ gnam par byed/ btub par byed pas na/ de'i phyir sbyangs pa'i yon tan zhes bya'o/ /

【O4 明別治貪欲】

དེ་ལ་བསོད་སྙོམས་ལ་ཆགས་པ་ནི། བར་ཆད་རྣམ་པ་གཉིས་ཡིན་ཏེ། ཟས་བཟང་པོ་ལ་ཆགས་པ་དང༌། ཟས་མང་པོ་ལ་ཆགས་པའོ། །དེའི་ཕྱིར་ཟས་བཟང་པོ་ལ་ཆགས་པ་སྤང་བའི་ཕྱིར། བསོད་སྙོམས་པ་ཡིན་ནོ། །ཟས་མང་པོ་ལ་ཆགས་པ་སྤང་བའི་ཕྱིར། སྟན་གཅིག་པ་དང༌། ཟས་ཕྱིས་མི་ལེན་པ་ཡིན་ནོ། །དེ་ལ་ཆོས་གོས་ལ་ཆགས་པ་ནི་བར་ཆད་རྣམ་པ་གསུམ་ཡིན་ཏེ། ཆོས་གོས་མང་པོ་ལ་ཆགས་པ་དང༌། འཇམ་ཞིང་རེག་ན་བདེ་བ་ལ་ཆགས་པ་དང་། བཟང་པོ་ལ་ཆགས་པའོ། །དེ་ལ་ཆོས་གོས་མང་པོ་ལ་ཆགས་པ་སྤང་བའི་ཕྱིར། ཆོས་གོས་གསུམ་པ་ཡིན་ནོ། །ཆོས་གོས་འཇམ་ཞིང་རེག་ན་བདེ་བ་ལ་ཆགས་པ་སྤང་བའི་ཕྱིར། ཕྱིང་པ་པ་ཡིན་ནོ། །ཆོས་གོས་བཟང་པོ་ལ་ཆགས་པ་སྤང་བའི་ཕྱིར། ཕྱག་དར་ཁྲོད་པ་ཡིན་ནོ། །གནས་མལ་ལ་ཆགས་པ་ནི་བར་ཆད་རྣམ་པ་བཞི་ཡིན་ཏེ། འདི་ལྟ་སྟེ། འདུ་འཛི་ལ་ཆགས་པ་དང༌། གནས་ལ་ཆགས་པ་དང༌། གློས་འབེབས་པའི་བདེ་བ་དང་ཉལ་བའི་བདེ་བ་ལ་ཆགས་པ་དང༌། སྟན་དང་གཏིང་བ་དང༌། དགབ་པ་ལ་ཆགས་པའོ། །དེ་ལ་འདུ་འཛི་ལ་ཆགས་པ་སྤང་པའི་ཕྱིར། དགོན་པ་པ་ཡིན་ནོ། །གནས་ལ་ཆགས་པ་སྤང་བའི་ཕྱིར། ཤིང་དྲུང་པ་དང༌། བླ་གབ་མེད་པ་དང༌། དུར་ཁྲོད་པ་ཡིན་ནོ། །དུར་ཁྲོད་པ་ནི་འཁྲིག་པ་ལ་ཆགས་པ་སྤང་བའི་ཕྱིར་ཡང་ཡིན་ནོ། །གློས་འབེབས་པའི་བདེ་བ་དང་ཉལ་བའི་བདེ་བ་སྤང་བའི་ཕྱིར། ཅོག་པུ་པ་ཡིན་ནོ། །སྟན་དང༌། གདིང་བ་དང་དགབ་པ་ལ་ཆགས་པ་སྤང་བའི་ཕྱིར། གཞི་ཇི་བཞིན་པ་ཡིན་ཏེ། དེ་ལྟར་ན་སྦྱངས་པའི་ཡོན་ཏན་དང་ལྡན་པ་ཡིན་ནོ། །

de la bsod snyoms la chags pa ni/ bar chad rnam pa gnyis yin te/ zas bzang po la chags pa dang/ zas mang po la chags pa'o/ /de'i phyir zas bzang po la chags pa spang ba'i phyir/ bsod snyoms pa yin no/ /zas mang po la chags pa spang ba'i phyir/ stan gcig pa dang/ zas phyis mi len pa yin no/ /de la chos gos la chags pa ni bar chad rnam pa gsum yin te/ chos gos mang po la chags pa dang/ 'jam zhing reg na bde ba la chags pa dang / bzang po la chags pa'o/ /de la chos gos mang po la chags pa spang ba'i phyir/ chos gos gsum pa yin no/ /chos gos 'jam zhing reg na bde ba la chags pa spang ba'i phyir/ phying pa pa yin no/ /chos gos bzang po la chags pa spang ba'i phyir/ phyag dar khrod pa yin no/ /gnas mal la chags pa ni bar chad rnam pa bzhi yin te/ 'di lta ste/ 'du 'dzi la chags pa dang/ gnas la chags pa dang/ glos 'bebs pa'i bde ba dang nyal ba'i bde ba la chags pa dang/ stan dang gting ba dang/ dgab pa la chags pa'o/ /de la 'du 'dzi la chags pa spang pa'i phyir/ dgon pa pa yin no/ /gnas la chags pa spang ba'i phyir/ shing drung pa dang/ bla gab med pa dang/ dur khrod pa yin no/ /dur khrod pa ni 'khrig pa la chags pa spang ba'i phyir yang yin no/ /glos 'bebs pa'i bde ba dang nyal ba'i bde ba spang ba'i phyir/ cog pu pa yin no/ /stan dang/ gding ba dang dgab pa la chags pa spang ba'i phyir/ gzhi ji bzhin pa yin te/ de ltar na sbyangs pa'i yon tan dang ldan pa yin no/ /

【N11 端嚴】

ཇི་ལྟར་ན་མཛེས་པ་ཡིན་ཞེ་ན། མཛེས་པར་འགྲོ་བ་དང༌། ལྡོག་པ་དང༌། ཅུང་ཟད་བལྟ་བ་དང༌། རྣམ་པར་བལྟ་བ་དང༌། བསྐུམ་པ་དང༌། བརྐྱང་བ་དང༌། སྣམ་སྦྱར་དང༌། ཆོས་གོས་དང༌། ལྷུང་བཟེད་བཅང་བ་དང་ལྡན་པ་ཡིན་ཏེ། དེ་ལྟར་ན་མཛེས་པ་ཡིན་ནོ། །

ji ltar na mdzes pa yin zhe na/ mdzes par 'gro ba dang/ ldog pa dang/ cung zad blta ba dang/ rnam par blta ba dang/ bskum pa dang/ brkyang ba dang/ snam sbyar dang/ chos gos dang/ lhung bzed bcang ba dang ldan pa yin te/ de ltar na mdzes pa yin no/ /

【N12 知量】

ཇི་ལྟར࿒ན་དྲོད་རིགས་པ་ཡིན་ཞེ་ན། འདི་ན་བྲམ་ཟེ་དང༌། ཁྱིམ་བདག་དད་པ་རྣམས་ཀྱིས་འདི་ལྟ་སྟེ། ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་རྣམས་ཀྱིས་ལེགས་པར་མགྲོན་དུ་གཉེར་བ་ན། དེ་ལ࿒སློང་བའི་ཆོག་ཤེས་པ་ཡིན་ཏེ། དེ་ལྟར་ན་དྲོད་རིག་པ་ཡིན་ནོ། །

ji ltar na drod rigs pa yin zhe na/ 'di na bram ze dang/ khyim bdag dad pa rnams kyis 'di lta ste/ chos gos dang/ bsod snyoms dang/ mal cha dang/ stan dang/ nad kyi gsos sman dang/ yo byad rnams kyis legs par mgron du gnyer ba na/ de la slong ba'i chog shes pa yin te/ de ltar na drod rig pa yin no/ /

【N13 成就賢善士法】

ཇི་ལྟར་ན་སྐྱེས་བུ་དམ་པའི་ཆོས་དང་ལྡན་པ་ཡིན་ཞེ་ན། རིགས་མཐོན་པོ་ལས་རབ་ཏུ་བྱུང་བའམ། ཕྱུག་པོའི་ཁྱིམ་ནས་རབ་ཏུ་བྱུང་བའམ། གཟུགས་བཟང་བའམ། བལྟ་ན་སྡུག་པའམ། མཛེས༌པ་དང༌། མང་དུ་ཐོས་པའམ། ཚིག་གི་བྱ་བ་དང་ལྡན་པ་ཡིན་ནམ། ཡེ་ཤེས་ཙམ་མམ། མཐོང་བ་ཙམ་མམ། བདེ་བ་ལ་རེག་པར་གནས་པར་འགྱུར་བ་ཙམ࿒གང་ཡང་རུང་བ་ཞིག་ཐོབ་པར་གྱུར࿒པ་ཡིན་ན་ཡང་། དེས་བདག་ལ་སྟོད་པར་མི་བྱེད་ཅིང༌། གཞན་ལ་སྨོད་པར་མི་བྱེད་ལ། ཆོས་དང་རྗེས་སུ་མཐུན་པའི་ཆོས࿒འབའ་ཞིག་བསྒྲུབ་པར་བྱ་བ་ཁོ་ན࿒ཡིན་པར་རིག་ནས། ཆོས་དང་རྗེས་སུ་མཐུན་པའི་ཆོས་ལ་ཞུགས་པ་ཡིན་ཏེ། དེ་ལྟར་ན་སྐྱེས་བུ་དམ་པའི་ཆོས་དང་ལྡན་པ་ཡིན་ནོ། །

ji ltar na skyes bu dam pa'i chos dang ldan pa yin zhe na/ rigs mthon po las rab tu byung ba'am/ phyug po'i khyim nas rab tu byung ba'am/ gzugs bzang ba'am/ blta na sdug pa'am/ mdzespa dang/ mang du thos pa'am/ tshig gi bya ba dang ldan pa yin nam/ ye shes tsam mam/ mthong ba tsam mam/ bde ba la reg par gnas par 'gyur ba tsam gang yang rung ba zhig thob par gyur pa yin na yang / des bdag la stod par mi byed cing/ gzhan la smod par mi byed la/ chos dang rjes su mthun pa'i chos 'ba' zhig bsgrub par bya ba kho na yin par rig nas/ chos dang rjes su mthun pa'i chos la zhugs pa yin te/ de ltar na skyes bu dam pa'i chos dang ldan pa yin no/ /

【N14 成就總慧者】

ཇི་ལྟར་ན་མཁས་པའི་རྟགས་དང་ལྡན་པ་ཡིན་ཞེ་ན། ལས་ཀྱི་མཚན་ཉིད་ཀྱིས་བྱིས་པ་ཡིན་ལ། ལས་ཀྱི་མཚན་ཉིད་ཀྱིས་མཁས་པ་ཡིན་ཏེ། དེ་ཡང་ཇི་ལྟར་ཞེ་ན༑ བྱིས་པ་ནི་ཉེས་པར་བསམ་པ་སེམས་པ་དང༌། ཉེས་པར་སྨྲ་བ་བརྗོད་པ་དང༌། ཉེས་པར་བྱ་བའི་ལས་བྱེད་པ་ཡིན་གྱི། མཁས་པ་ནི་ལེགས་པར་བསམ་པ་སེམས་པ་དང༌། ལེགས་པར་སྨྲ་བ་བརྗོད་པ་དང༌། ལེགས་པར་བྱ་བའི་ལས་བྱེད་པ་ཡིན་ཏེ། དེ་ལྟར་ན་མཁས་པའི་རྟགས་དང་ལྡན་པ་ཡིན་ནོ། །

ji ltar na mkhas pa'i rtags dang ldan pa yin zhe na/ las kyi mtshan nyid kyis byis pa yin la/ las kyi mtshan nyid kyis mkhas pa yin te/ de yang ji ltar zhe na| byis pa ni nyes par bsam pa sems pa dang/ nyes par smra ba brjod pa dang/ nyes par bya ba'i las byed pa yin gyi/ mkhas pa ni legs par bsam pa sems pa dang/ legs par smra ba brjod pa dang/ legs par bya ba'i las byed pa yin te/ de ltar na mkhas pa'i rtags dang ldan pa yin no/ /

【N15 堪忍】

ཇི་ལྟར་ན་བཟོད་པ་ཆེ་བ་ཡིན་ཞེ་ན། གཤེ་ཡང་ཕྱིར་མི་གཤེ་བ་དང༌། ཁྲོས་ཀྱང་ཕྱིར་མི་ཁྲོ་བ་དང༌། བརྡེགས་ཀྱང་ཕྱིར་མི་བརྡེག་པ་དང༌། མཚང་བྲུས་ཀྱང་ཕྱིར་མཚང་མི་འབྲུ་ཞིང༌། ཚེ་དང་ལྡན་པ་དེ་གྲང་བ་དང༌། ཚ་བ་དང༌། བཀྲེས་པ་དང༌། སྐོམ་པ་དང༌། ཤ་སྦྲང་དང༌། སྦྲང་བུ་མཆུ་རིངས་དང༌། རླུང་དང༌། ཉི་མ་དང༌། སྡིག་སྦྲུལ་གྱི་རེག་པ་རྣམས་དང༌། གཞན་ལས་ངན་དུ་བརྗོད་པ་དང༌། ངན་པ་འོངས་པའི་ཚིག་གི་ལམ་དག་བཟོད་པ་དང༌། ལུས་ཀྱི་ཚོར་བ་སྡུག་བསྔལ་མི་བཟོད་པ་རྩུབ་པ་ཚ་བ་ཡིད་དུ་མི་འོང་བ། སྲོག་འཕྲོག་པར་བྱེད་པ་དག་ཀྱང་བཟོད་ཅིང༌། དང་དུ་ལེན་པའི་རང་བཞིན་ཅན་ཡིན་ཏེ། དེ་ལྟར་ན་བཟོད་པ་ཆེ་བ་ཡིན་ནོ། །

ji ltar na bzod pa che ba yin zhe na/ gshe yang phyir mi gshe ba dang/ khros kyang phyir mi khro ba dang/ brdegs kyang phyir mi brdeg pa dang/ mtshang brus kyang phyir mtshang mi 'bru zhing/ tshe dang ldan pa de grang ba dang/ tsha ba dang/ bkres pa dang/ skom pa dang/ sha sbrang dang/ sbrang bu mchu rings dang/ rlung dang/ nyi ma dang/ sdig sbrul gyi reg pa rnams dang/ gzhan las ngan du brjod pa dang/ ngan pa 'ongs pa'i tshig gi lam dag bzod pa dang/ lus kyi tshor ba sdug bsngal mi bzod pa rtsub pa tsha ba yid du mi 'ong ba/ srog 'phrog par byed pa dag kyang bzod cing/ dang du len pa'i rang bzhin can yin te/ de ltar na bzod pa che ba yin no/ /

【N16 柔和】

ཇི་ལྟར་ན་དེས་པ་ཡིན་ཞེ་ན། འདི་ལྟ་སྟེ་སྟོན་པ་དང༌། ཚངས་པ་མཚུངས་པར་སྤྱོད་པ་མཁས་པ་རྣམས་ལ་བྱམས་པའི་ལུས་ཀྱི་ལས་དང་ལྡན་པ་དང༌།བྱམས་པའི་ངག་གི་ལས་དང་ལྡན་པ་དང༌། བྱམས་པའི་ཡིད་ཀྱི་ལས་དང་ལྡན་པ་དང༌། ཆོས་དང་ལྡན་ཞིང་ཆོས་ཀྱིས་ཐོབ་པའི་རྙེད་པ་ལྷུང་བཟེད་དུ་བླུགས་ཤིང༌། ལྷུང་བཟེད་དུ་ཆུད་ཟིན་པ་རྣམས་ཀྱང་། ཐུན་མོང་དུ་ཡོངས་སུ་ལོངས་སྤྱོད་པར་བྱེད་ཅིང༌། ཟས་མི་བསྲི་བ་དང༌། ཚུལ་ཁྲིམས་མཐུན་པར་ཞུགས་པ་དང༌། ལྟ་བ་མཐུན་པར་ཞུགས་པ་ཡིན་ཏེ། དེ་ཡང་ཡང་དག་པར་དགའ་བར་འགྱུར་བ། སྡུག་པར་བྱེད་པ། བླ་མར་བྱེད་པ། རྩོད࿒པར་མི་བྱེད་པའི་ཆོས་དྲུག་པོ་དེ་དག་དང་ལྡན་པས། འགྲོགས་ན་བདེ་ཞིང་རྣམ་པར་ཐོ་འཚམས་པ་མེད་པའི་རང་བཞིན་ཅན་ཡིན་ལ། ཚངས་པ་མཚུངས་པར་སྤྱོད་པ་མཁས་པ་རྣམས་ཀྱང་དེ་དང་ལྷན་ཅིག་གནས་པར་དགའ་བ་ཡིན་ཏེ། དེ་ལྟར་ན་དེས་པ་ཡིན་ནོ། །

ji ltar na des pa yin zhe na/ 'di lta ste ston pa dang/ tshangs pa mtshungs par spyod pa mkhas pa rnams la byams pa'i lus kyi las dang ldan pa dang/byams pa'i ngag gi las dang ldan pa dang/ byams pa'i yid kyi las dang ldan pa dang/ chos dang ldan zhing chos kyis thob pa'i rnyed pa lhung bzed du blugs shing/ lhung bzed du chud zin pa rnams kyang / thun mong du yongs su longs spyod par byed cing/ zas mi bsri ba dang/ tshul khrims mthun par zhugs pa dang/ lta ba mthun par zhugs pa yin te/ de yang yang dag par dga' bar 'gyur ba/ sdug par byed pa/ bla mar byed pa/ rtsod par mi byed pa'i chos drug po de dag dang ldan pas/ 'grogs na bde zhing rnam par tho 'tshams pa med pa'i rang bzhin can yin la/ tshangs pa mtshungs par spyod pa mkhas pa rnams kyang de dang lhan cig gnas par dga' ba yin te/ de ltar na des pa yin no/ /

【N17 賢善】

ཇི་ལྟར་ན་གྱ་ནོམ་པ་ཡིན་ཞེ་ན། ཁྲོ་གཉེར་མེད་པ་དང༌། བཞིན་གྱི་མདོག་གསལ་བ་དང༌། འཛུམ་པ་སྔར་གཏོང་བ་དང༌། གསོང་པོར་སྨྲ་བ་དང༌། དགའ་བར་སྨྲ་བ་དང༌། སྡུད་པའི་ངང་ཚུལ་ཅན་དང༌། རྒྱུད་རབ་ཏུ་དང་བ་ཡིན་ཏེ། དེ་ལྟར་ན་གྱ་ནོམ་པ་ཡིན་ནོ། །

ji ltar na gya nom pa yin zhe na/ khro gnyer med pa dang/ bzhin gyi mdog gsal ba dang/ 'dzum pa sngar gtong ba dang/ gsong por smra ba dang/ dga' bar smra ba dang/ sdud pa'i ngang tshul can dang/ rgyud rab tu dang ba yin te/ de ltar na gya nom pa yin no/ /

【M3 結成】

དེ་ཆོས་དེ་དག་དང་ལྡན་པས་ཆོས་འདོད་པ་དང༌། ཡོན་ཏན་འདོད་པ་དང༌། རྙེད་པ་དང༌། བཀུར་སྟི་དང༌། སྙན་པའི་སྒྲའི་ཚོགས་མི་འདོད་པ་ཡིན་ཞིང༌། སྒྲོ་འདོགས་པ་དང༌། སྐུར་པ་འདེབས་པའི་ལོག་པའི་ལྟ་བ་དང་མི་ལྡན་ལ། དེ་མེད་པའི་ཆོས་ལ་ཡང་སྒྲོ་འདོགས་པར་མི་བྱེད་ཅིང༌། ཡོད་པའི་ཆོས་ལ་ཡང་སྐུར་པ་འདེབས་པར་མི་བྱེད་པ་དང༌། དེ་འཇིག་རྟེན་ལ་གྲགས་པ་དང་ལྡན་པའི་རང་བཟོ་དང༌། སྙན་དངགས་སུ་བྱས་པ་ཡིག་འབྲུ་སྣ་ཚོགས་དང༌། ཚིག་སྣ་ཚོགས་དང༌། ཡི་གེ་སྣ་ཚོགས་གང་ཡིན་པ་དེ་དོན་མེད་པ་ཡིན་པར་རིག་ནས། ཐག་རིང་དུ་སྤོང་བར་བྱེད་ཅིང༌། དེས་སྤྱོད་པར་མི་བྱེད། དེས་བདག་དགའ་བར་མི་བྱེད་པ་དང༌། ལྷུང་བཟེད་དང་ཆོས་གོས་ལྷག་པ་མི་འཆང་བ་དང༌། ཁྱིམ་ན་གནས་པ་དང༌། རབ་ཏུ་བྱུང་བ་རྣམས་དང་ལྷན་ཅིག་འགྲོགས་པའི་འདུ་འཛི་ཉོན་མོངས་པ་འཕེལ་བར་འགྱུར་བ་ཡོངས་སུ་སྤོང་བར་བྱེད་པ་དང༌། འཕགས་པ་རྣམས་དང༌། ལྷན་ཅིག་འགྲོགས་པའི་ཚོགས་པ་ཡེ་ཤེས་རྣམ་པར་སྦྱོང་བར་བྱེད་པ་དང༌། གང࿒གི་གཞི་ལས་འཁྲུག་ལོང་དང་གནོད་སེམས་སྐྱེ་ཞིང༌། དེ་དག་རྣམ་པར་གྱུར་ཅིང༌། གཞན་དུ་གྱུར་པ་ལས༑ མྱ་ངན་དང་སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པ་སྐྱེ་བར་འགྱུར་བ་མཛའ་སྡེ་དག་མི་བྱེད་པ་དང༌། ཉོན་མོངས་པ་དང༌། ཉེ་བའི་ཉོན་མོངས་པ་སྐྱེས་སོ་ཅོག་ལ་ཡང༌། གཞི་འདིས་བདག་ལ་ཚེ་འདི་དང་ཕྱི་མར་སྡུག་བསྔལ་སྐྱེ་བར་གྱུར་ན་མི་རུང་ངོ་ཞེས་དང་དུ་མི་ལེན་ཅིང་སྤོང་བར་བྱེད། སེལ་བར་བྱེད། བྱང་བར་བྱེད་པ་དང༌། དད་པས་བྱིན་པ་ཆུད་མི་གསོན་པ་དང༌། ཚུལ་ཁྲིམས་མ་ཉམས་པ་དང༌། བརྟུལ་ཞུགས་མ་ཞིག་པས་དད་པས་བྱིན་པ་ཡོངས་སུ་ལོངས་སྤྱོད་པར་བྱེད་པ་དང༌། དད་པས་བྱིན་པ་སྤོང་བར་མི་བྱེད་པ་དང༌། བསླབ་པ་འབུལ་བར་མི་བྱེད་པ་དང༌། བདག་ཉིད་ཀྱི་ཉེས་པའི་སྐབས་དང༌། འཁྲུལ་པ་ཚོལ་ཞིང་དགེ་བ་མི་སྤྱོམས་ལ། སྡིག་པ་འཆགས་པར་བྱེད་པ་དང༌། གཞན་དག་གི་ཉེས་པའི་སྐབས་དང༌། འཁྲུལ་པ་ལ་ལྷུག་པར་འཇོག་པ་དང༌། བསམས་བཞིན་དུ་སྲོག་གི་ཕྱིར་ཡང་ལྟུང་བ་མི་འབྱིན་ཅིང༌། བྱུང་ན་ཡང་མྱུར་བ་མྱུར་བ་ཁོ་ནར་ཆོས་བཞིན་དུ་ཕྱིར་བྱེད་པ་དང༌། འཕྲལ་གྱི་བྱ་བ་དག་ལ་ཡང་མཁས་ཤིང་ལེ་ལོ་མེད་པ་དང༌། རང་ཉིད་ཀྱིས་བྱེད་ཅིང་གཞན་ལས་ལུས་ཀྱི་བསྙེན་བཀུར་ཡོངས་སུ་མི་ཚོལ་བ་དང༌། སངས་རྒྱས་རྣམས་དང་སངས་རྒྱས་ཀྱི་ཉན་ཐོས་རྣམས་ཀྱི་མཐུ་བསམ་གྱིས་མི་ཁྱབ་པ་དང༌། ཟབ་མོ་བསྟན་པ་དག་ལ་འདི་ནི་དེ་བཞིན་གཤེགས་པ་རྣམས་ཀྱིས་མཁྱེན་ཅིང་གཟིགས་པ་ཡིན་གྱི། བདག་གིས་ནི་མ་ཡིན་ནོ་སྙམ་དུ་རིག་ནས། དེ་ལ་མོས་པ་སྤྱོད་ཅིང་སྤོང་བར་མི་བྱེད་པ་དང༌། རང་གི་ལྟ་བ་མཆོག་ཏུ་འཛིན་པ་ལ་གནས་པར་མི་བྱེད་ཅིང༌། ཅལ࿒ཅོལ་དུ་འཛིན་པ་དང༌། སྤང་དཀའ་བར་མི་སྨྲ་བ་ཡིན་ཏེ། དེ་ཡོན་ཏན་དེ་དག་དང་ལྡན་ཞིང་དེ་ལྟར་སྤྱོད༌དོ། །དེ་ལྟར་བསླབ་པ་ན། དགེ་སྦྱོང་གི་རྒྱན་གྱིས་བརྒྱན་ཅིང་མཛེས་པ་ཡིན་ནོ། །འདི་ལྟ་སྟེ་དཔེར་ན་འདོད་པ་ལ་ལོངས་སྤྱོད་པའི་སྐྱེས་བུ་ལོང་ཚོ་ལ་བབ་པ། ཆེ་བའི་རང་བཞིན་ཅན་ལ་ལ་ཞིག་ཁྲུས་བྱས་ཤིང་བྱུག་པས་བྱུགས་ཏེ། གོས་དཀར་པོ་བགོས་ལ། རྒྱན་སྣ་ཚོགས་འདི་ལྟ་སྟེ། མགུལ་གདུབ་དག་དང༌། གདུ་བུ་རྒྱན་ཅན་དག་དང༌། དཔུང་རྒྱན་དག་དང༌། སོར་གདུབ་དག་དང༌། རྒྱན་དག་དང༌། གསེར་དང་དངུལ་གྱི་ཕྲེང་བ་དག་གིས་བརྒྱན་ན་མཛེས་པ་དེ་བཞིན་དུ༑ དེ་ཡང་དགེ་སྦྱོང་གི་ཡོན་ཏན་གྱི་རྒྱན་སྣ་ཚོགས་དེ་དག་གིས་བརྒྱན་ན་མཛེས་ཤིང་ལྷམ་མེ། ལྷན་ནེ། ལྷང་ངེར་འགྱུར་བས་ན། དེའི་ཕྱིར་དགེ་སྦྱོང་གི་རྒྱན་ཞེས་བྱ་སྟེ། དེ་ནི་དགེ་སྦྱོང་གི་རྒྱན་ཞེས་བྱའོ༌།། །།བར་གྱི་སྡོམ་ནི། དད་ལྡན་གཡོ་མེད་ནད་ཉུང་དང༌། བརྩོན་འགྲུས་ཤེས་རབ་འདོད་ཆུང་དང༌། ཆོག་ཤེས་གསོ་སླ་དགེང་སླ་དང༌། །སྦྱངས་དང་མཛེས་དང་དྲོད་རིག་དང༌། །སྐྱེས་བུ་དམ་ཆོས་མཁས་རྟགས་དང༌། །བཟོད་དང་དེས་དང་གྱ་ནོམ་ཡིན། །སྡོམ་ནི། བདག་དང་གཞན་གྱི་འབྱོར་པ་དང༌། །མདུན་དང་ཚུལ་ཁྲིམས་དབང་པོ་དང༌། །དེ་བཞིན་ཟས་དང་མི་ཉལ་དང༌། །ཤེས་བཞིན་དུ་ནི་སྤྱོད་པ་དང༌། །དེ་བཞིན་དགེ་བའི་བཤེས་གཉེན་དང༌། །དམ་ཆོས་ཉན་དང་སེམས་པ་དང༌། །བར་ཆད་མེད་དང་གཏོང་བ་དང༌། །དགེ་སྦྱོང་རྒྱན་ནི་ཐ་མ་ཡིན། །བསྡུས་པའི་སྡོམ་ནི། །འཇིག་རྟེན་པ་ཡི་ཆགས་བྲལ་དང༌། །དེ་བཞིན་འཇིག་རྟེན་འདས་པ་དང༌། །དེ་དག་ཉིད་ཚོགས་ངེས་འབྱུང་བའི། །ས་ཡི་མིང་དུ་བྱས་པ་ཡིན། །རྣལ་འབྱོར་སྤྱོད་པའི་ས་ཉན་ཐོས་ཀྱི་སར་གཏོགས་པ་ལས། རྣལ་འབྱོར་གྱི་གནས་དང་པོ་རྫོགས་སོ།། །།

de chos de dag dang ldan pas chos 'dod pa dang/ yon tan 'dod pa dang/ rnyed pa dang/ bkur sti dang/ snyan pa'i sgra'i tshogs mi 'dod pa yin zhing/ sgro 'dogs pa dang/ skur pa 'debs pa'i log pa'i lta ba dang mi ldan la/ de med pa'i chos la yang sgro 'dogs par mi byed cing/ yod pa'i chos la yang skur pa 'debs par mi byed pa dang/ de 'jig rten la grags pa dang ldan pa'i rang bzo dang/ snyan dngags su byas pa yig 'bru sna tshogs dang/ tshig sna tshogs dang/ yi ge sna tshogs gang yin pa de don med pa yin par rig nas/ thag ring du spong bar byed cing/ des spyod par mi byed/ des bdag dga' bar mi byed pa dang/ lhung bzed dang chos gos lhag pa mi 'chang ba dang/ khyim na gnas pa dang/ rab tu byung ba rnams dang lhan cig 'grogs pa'i 'du 'dzi nyon mongs pa 'phel bar 'gyur ba yongs su spong bar byed pa dang/ 'phags pa rnams dang/ lhan cig 'grogs pa'i tshogs pa ye shes rnam par sbyong bar byed pa dang/ gang gi gzhi las 'khrug long dang gnod sems skye zhing/ de dag rnam par gyur cing/ gzhan du gyur pa las| mya ngan dang smre sngags 'don pa dang/ sdug bsngal ba dang/ yid mi bde ba dang/ 'khrug pa skye bar 'gyur ba mdza' sde dag mi byed pa dang/ nyon mongs pa dang/ nye ba'i nyon mongs pa skyes so cog la yang/ gzhi 'dis bdag la tshe 'di dang phyi mar sdug bsngal skye bar gyur na mi rung ngo zhes dang du mi len cing spong bar byed/ sel bar byed/ byang bar byed pa dang/ dad pas byin pa chud mi gson pa dang/ tshul khrims ma nyams pa dang/ brtul zhugs ma zhig pas dad pas byin pa yongs su longs spyod par byed pa dang/ dad pas byin pa spong bar mi byed pa dang/ bslab pa 'bul bar mi byed pa dang/ bdag nyid kyi nyes pa'i skabs dang/ 'khrul pa tshol zhing dge ba mi spyoms la/ sdig pa 'chags par byed pa dang/ gzhan dag gi nyes pa'i skabs dang/ 'khrul pa la lhug par 'jog pa dang/ bsams bzhin du srog gi phyir yang ltung ba mi 'byin cing/ byung na yang myur ba myur ba kho nar chos bzhin du phyir byed pa dang/ 'phral gyi bya ba dag la yang mkhas shing le lo med pa dang/ rang nyid kyis byed cing gzhan las lus kyi bsnyen bkur yongs su mi tshol ba dang/ sangs rgyas rnams dang sangs rgyas kyi nyan thos rnams kyi mthu bsam gyis mi khyab pa dang/ zab mo bstan pa dag la 'di ni de bzhin gshegs pa rnams kyis mkhyen cing gzigs pa yin gyi/ bdag gis ni ma yin no snyam du rig nas/ de la mos pa spyod cing spong bar mi byed pa dang/ rang gi lta ba mchog tu 'dzin pa la gnas par mi byed cing/ cal col du 'dzin pa dang/ spang dka' bar mi smra ba yin te/ de yon tan de dag dang ldan zhing de ltar spyoddo/ /de ltar bslab pa na/ dge sbyong gi rgyan gyis brgyan cing mdzes pa yin no/ /'di lta ste dper na 'dod pa la longs spyod pa'i skyes bu long tsho la bab pa/ che ba'i rang bzhin can la la zhig khrus byas shing byug pas byugs te/ gos dkar po bgos la/ rgyan sna tshogs 'di lta ste/ mgul gdub dag dang/ gdu bu rgyan can dag dang/ dpung rgyan dag dang/ sor gdub dag dang/ rgyan dag dang/ gser dang dngul gyi phreng ba dag gis brgyan na mdzes pa de bzhin du| de yang dge sbyong gi yon tan gyi rgyan sna tshogs de dag gis brgyan na mdzes shing lham me/ lhan ne/ lhang nger 'gyur bas na/ de'i phyir dge sbyong gi rgyan zhes bya ste/ de ni dge sbyong gi rgyan zhes bya'o// //bar gyi sdom ni/ dad ldan g.yo med nad nyung dang/ brtson 'grus shes rab 'dod chung dang/ chog shes gso sla dgeng sla dang/ /sbyangs dang mdzes dang drod rig dang/ /skyes bu dam chos mkhas rtags dang/ /bzod dang des dang gya nom yin/ /sdom ni/ bdag dang gzhan gyi 'byor pa dang/ /mdun dang tshul khrims dbang po dang/ /de bzhin zas dang mi nyal dang/ /shes bzhin du ni spyod pa dang/ /de bzhin dge ba'i bshes gnyen dang/ /dam chos nyan dang sems pa dang/ /bar chad med dang gtong ba dang/ /dge sbyong rgyan ni tha ma yin/ /bsdus pa'i sdom ni/ /'jig rten pa yi chags bral dang/ /de bzhin 'jig rten 'das pa dang/ /de dag nyid tshogs nges 'byung ba'i/ /sa yi ming du byas pa yin/ /rnal 'byor spyod pa'i sa nyan thos kyi sar gtogs pa las/ rnal 'byor gyi gnas dang po rdzogs so// //

【E2 dvitīyaṁ yogasthānam第二瑜伽處rnal 'byor gyi gnas gñis pa謂數取趣處(缺1)】【F1 長行及頌總列十九問】

བམ་པོ་བདུན་པ།

bam po bdun pa/

འཇིག་རྟེན་པ་ཡི་ཆགས་བྲལ་དང༌། །དེ་བཞིན་འཇིག་རྟེན་འདས་པ་དང༌། །དེ་དག་ཉིད་ཚོགས་ངེས་འབྱུང་བའི། །ས་ཡི་མིང་དུ་བྱས་པ་ཡིན། །ཞེས་ངེས་པར་འབྱུང་བའི་ས་ཇི་སྐད་བསྟན་ཅིང༌། ཇི་སྐད་ཡོངས་སུ་བསྒྲགས་པ་དེ་ལ། གང་དག་ངེས་པར་འབྱུང་བའི་གང་ཟག་རྣམས་ནི་དུ༑ གང་ཟག་རྣམས་ཀྱི་རྣམ་པར་གཞག་པ་ནི་ཇི་ལྟ་བུ་ཡིན། །དམིགས་པ་ནི་གང༌། གདམས་ངག་ནི་གང༌། བསླབ་པ་ནི་གང༌། བསླབ་པ་དང་རྗེས་སུ་མཐུན་པའི་ཆོས་རྣམས་ནི་གང༌། རྣལ་འབྱོར་ཉམས་པ་ནི་གང༌། རྣལ་འབྱོར་རྣམས་ནི་གང༌། ཡིད་ལ་བྱེད་པ་ནི་གང༌། རྣལ་འབྱོར་གྱི་རྣལ་འབྱོར་དུ་བྱ་བ་དག་ནི་གང༌། རྣལ་འབྱོར་སྤྱོད་པ་རྣམས་ནི་གང༌། རྣལ་འབྱོར་བསྒོམ་པ་ནི་གང༌། བསྒོམས་པའི་འབྲས་བུ་ནི་གང༌། གང་ཟག་གི་རྣམས་གྲངས་དག་ནི་དུ༑ བདུད་དག་ནི་དུ། བདུད་ཀྱི་ལས་དག་ནི་དུ། རྩོམ་པ་འབྲས་བུ་ཡོད་པ་ནི་

'jig rten pa yi chags bral dang/ /de bzhin 'jig rten 'das pa dang/ /de dag nyid tshogs nges 'byung ba'i/ /sa yi ming du byas pa yin/ /zhes nges par 'byung ba'i sa ji skad bstan cing/ ji skad yongs su bsgrags pa de la/ gang dag nges par 'byung ba'i gang zag rnams ni du| gang zag rnams kyi rnam par gzhag pa ni ji lta bu yin/ /dmigs pa ni gang/ gdams ngag ni gang/ bslab pa ni gang/ bslab pa dang rjes su mthun pa'i chos rnams ni gang/ rnal 'byor nyams pa ni gang/ rnal 'byor rnams ni gang/ yid la byed pa ni gang/ rnal 'byor gyi rnal 'byor du bya ba dag ni gang/ rnal 'byor spyod pa rnams ni gang/ rnal 'byor bsgom pa ni gang/ bsgoms pa'i 'bras bu ni gang/ gang zag gi rnams grangs dag ni du| bdud dag ni du/ bdud kyi las dag ni du/ rtsom pa 'bras bu yod pa ni

【F2 依問次第解釋十七段】【G1 補特伽羅品類差別】【H1 pudgalā aṣtāviṁśatiḥ舉數列名二十八種補特伽羅品類gaṅ zag ñi śu rtsa brgyad】

ཇི་ལྟ་བུ་ཡིན་ཞེ་ན། སྨྲས་པ། དེ་ལ་གང་ཟག་ནི་ཉི་ཤུ་རྩ་བརྒྱད་ཡོད་དེ། ཉི་ཤུ་རྩ་བརྒྱད་གང་ཞེ་ན། འདི་ལྟ་སྟེ། དབང་པོ་རྟུལ་པོ་དང༌། དབང་པོ་རྣོན་པོ་དང༌། འདོད་ཆགས་ཤས་ཆེ་བ་དང༌། ཞེ་སྡང་ཤས་ཆེ་བ་དང༌། གཏི་མུག་ཤས་ཆེ་བ་དང༌། ང་རྒྱལ་ཤས་ཆེ་བ་དང༌། རྣམ་པར་རྟོག་པ་ཤས་ཆེ་བ་དང༌། ཆ་མཉམ་པར་གྱུར་པ་དང༌། ཉོན་མོངས་པ་ཆུང་བའི་རང་བཞིན་ཅན་དང༌། ཞུགས་པ་དང༌། འབྲས་བུ་ལ་གནས་པ་དང༌། དད་པས་རྗེས་སུ་འབྲང་བ་དང༌། ཆོས་ཀྱི་རྗེས་སུ་འབྲང་བ་དང༌། དང་པས་མོས་པ་དང༌། མཐོང་བས་ཐོབ་པ་དང༌། ལུས་ཀྱི་མངོན་དུ་བྱེད་པ་དང༌། རེ་ལྟར་ཐོགས་ན་སྲིད་པ་ལན་བདུན་པ་དང༌། རིགས་ནས་རིགས་སུ་སྐྱེ་བ་དང༌། བར་ཆད་གཅིག་པ་དང༌། བར་མ་དོར་ཡོངས་སུ་མྱ་ངན་ལས་འདའ་བ་དང༌། སྐྱེས་ནས་ཡོངས་སུ་མྱ་ངན་ལས་འདའ་བ་དང་། མངོན་པར་འདུ་བྱེད་པ་མེད་པར་ཡོངས་སུ་མྱ་ངན་ལས་འདའ་བ་དང༌། མངོན་པར་འདུ་བྱེད་པ་དང་བཅས་པས་ཡོངས་སུ་མྱ་ངན་ལས་འདས་པ་དང༌། གོང་དུ་འཕོ་བ་དང༌། དུས་ཀྱིས་རྣམ་པར་གྲོལ་བ་དང༌། མི་གཡོ་བའི་ཆོས་ཅན་དང༌། ཤེས་རབ་ཀྱིས་རྣམ་པར་གྲོལ་བ་དང༌། གཉི་གའི་ཆ་ལས་རྣམ་པར་གྲོལ་བའོ། །

ji lta bu yin zhe na/ smras pa/ de la gang zag ni nyi shu rtsa brgyad yod de/ nyi shu rtsa brgyad gang zhe na/ 'di lta ste/ dbang po rtul po dang/ dbang po rnon po dang/ 'dod chags shas che ba dang/ zhe sdang shas che ba dang/ gti mug shas che ba dang/ nga rgyal shas che ba dang/ rnam par rtog pa shas che ba dang/ cha mnyam par gyur pa dang/ nyon mongs pa chung ba'i rang bzhin can dang/ zhugs pa dang/ 'bras bu la gnas pa dang/ dad pas rjes su 'brang ba dang/ chos kyi rjes su 'brang ba dang/ dang pas mos pa dang/ mthong bas thob pa dang/ lus kyi mngon du byed pa dang/ re ltar thogs na srid pa lan bdun pa dang/ rigs nas rigs su skye ba dang/ bar chad gcig pa dang/ bar ma dor yongs su mya ngan las 'da' ba dang/ skyes nas yongs su mya ngan las 'da' ba dang / mngon par 'du byed pa med par yongs su mya ngan las 'da' ba dang/ mngon par 'du byed pa dang bcas pas yongs su mya ngan las 'das pa dang/ gong du 'pho ba dang/ dus kyis rnam par grol ba dang/ mi g.yo ba'i chos can dang/ shes rab kyis rnam par grol ba dang/ gnyi ga'i cha las rnam par grol ba'o/ /

【H2 列名解釋二十八人】【I1 鈍根者】

དེ་ལ་གང་ཟག་དབང་པོ་རྟུལ་པོ་གང་ཞེ་ན། གང་ཟག་དབང་པོ࿒རྟུལ་པོ་རྣམས་རྟུལ་ཞིང་སྔ་མ་བཞིན་དུ་ཤེས་བྱའི་དངོས་པོ་ལ་བུལ་བར་འཇུག་པ་དང་དལ་བུས་འཇུག་པ་ཡིན་ནོ། །དེ་ཡང་རྣམ་པ་གཉིས་སུ་རིག་པར་བྱ་སྟེ། དང་པོ་ཉིད་ནས་དབང་པོ་རྟུལ་བའི་རིགས་ཡིན་པ་དང༌། དབང་པོ་ཡོངས་སུ་མ་བསྒོམས་པའོ། །

de la gang zag dbang po rtul po gang zhe na/ gang zag dbang po rtul po rnams rtul zhing snga ma bzhin du shes bya'i dngos po la bul bar 'jug pa dang dal bus 'jug pa yin no/ /de yang rnam pa gnyis su rig par bya ste/ dang po nyid nas dbang po rtul ba'i rigs yin pa dang/ dbang po yongs su ma bsgoms pa'o/ /

【I2 利根者】

གང་ཟག་དབང་པོ་རྣོན་པོ་གང་ཞེ་ན། གང་ཟག་གང་དབང་པོ་རྣམས་རྣོ་ཞིང་སྔ་མ་བཞིན་དུ་ཤེས་བྱའི་དངོས་པོ་ལ་བུལ་བར་འཇུག་པ་མ་ཡིན་ཞིང༌། དལ་བུས་འཇུག་པ་མ་ཡིན་པའོ། །ཡང་རྣམ་པ་གཉིས་སུ་རིག་པར་བྱ་སྟེ། དང་པོ་ཉིད་ནས་དབང་པོ་རྣོན་པོའི་རིགས་གང་ཡིན་པ་དང༌། དབང་པོ་ཡོངས་སུ་བསྒོམས་པའོ། །

gang zag dbang po rnon po gang zhe na/ gang zag gang dbang po rnams rno zhing snga ma bzhin du shes bya'i dngos po la bul bar 'jug pa ma yin zhing/ dal bus 'jug pa ma yin pa'o/ /yang rnam pa gnyis su rig par bya ste/ dang po nyid nas dbang po rnon po'i rigs gang yin pa dang/ dbang po yongs su bsgoms pa'o/ /

【I3 貪增上者】

གང་ཟག་འདོད་ཆགས་ཤས་ཆེ་བ་གང་ཞེ་ན། གང་ཟག་གང་གིས་སྔོན་ཚེ་རབས་གཞན་དག་ཏུ་འདོད་ཆགས་ཀུན་དུ་བསྟེན་ཅིང༌། གོམས་པར་བྱས་ལན་མང་དུ་བྱས་པས། དེ་རྒྱུ་དེ་དང་རྐྱེན་དེས་ད་ལྟར་ཆགས་པར་འགྱུར་བའི་དངོས་པོ་ལ་འདོད་ཆགས་ཤས་ཆེན་པོ་ དང༌། འདོད་ཆགས་ཡུན་རིང་པོར་སྐྱེ་བར་འགྱུར་བ་སྟེ། དེ་ནི་གང་ཟག་འདོད་ཆགས་ཤས་ཆེ་བ་ཞེས་བྱའོ། །

gang zag 'dod chags shas che ba gang zhe na/ gang zag gang gis sngon tshe rabs gzhan dag tu 'dod chags kun du bsten cing/ goms par byas lan mang du byas pas/ de rgyu de dang rkyen des da ltar chags par 'gyur ba'i dngos po la 'dod chags shas chen po dang/ 'dod chags yun ring por skye bar 'gyur ba ste/ de ni gang zag 'dod chags shas che ba zhes bya'o/ /

【I4 瞋增上者】

གང་ཟག་ཞེ་སྡང་ཤས་ཆེ་བ་གང་ཞེ་ན། གང་ཟག་གང་གིས་སྔོན་ཚེ་རབས་གཞན་དག་ཏུ་ཞེ་སྡང་ཀུན་དུ་བསྟེན་ཅིང་གོམས་པར་བྱས། །ལན་མང་དུ་བྱས་པས། དེ་རྒྱུ་དེ་དང་རྐྱེན་དེས་ད་ལྟར་ཞེ་སྡང་བར་འགྱུར་བའི་དངོས་པོ་ལ་ཞེ་སྡང་ཤས་ཆེན་པོ་དང༌། ཞེ་སྡང་ཡུན་རིང་པོར་སྐྱེ་བར་འགྱུར་བ་སྟེ། དེ་ནི་གང་ཟག་ཞེ་སྡང་ཤས་ཆེ་བ་ཞེས་བྱའོ། །

gang zag zhe sdang shas che ba gang zhe na/ gang zag gang gis sngon tshe rabs gzhan dag tu zhe sdang kun du bsten cing goms par byas/ /lan mang du byas pas/ de rgyu de dang rkyen des da ltar zhe sdang bar 'gyur ba'i dngos po la zhe sdang shas chen po dang/ zhe sdang yun ring por skye bar 'gyur ba ste/ de ni gang zag zhe sdang shas che ba zhes bya'o/ /

【I5 癡增上者】

གང་ཟག་གཏི་མུག་ཤས་ཆེ་བ་གང་ཞེ་ན། གང་ཟག་གང་གིས་སྔོན་ཚེ་རབས་གཞན་དག་ཏུ་གཏི་མུག་ཀུན་དུ་བསྟེན་ཅིང་གོམས་པར་བྱས། ལན་མང་དུ་བྱས་པས། དེ་རྒྱུ་དེ་དང་རྐྱེན་དེས་ད་ལྟར་རྨོངས་པར་འགྱུར་བའི་དངོས་པོ་ལ་གཏི་མུག་ཤས་ཆེན་པོ་དང༌། གཏི་མུག་ཡུན་རིང་པོར་སྐྱེ་བར་འགྱུར་བ་སྟེ། དེ་ནི་གང་ཟག་གཏི་མུག་ཤས་ཆེ་བ་ཞེས་བྱའོ། །

gang zag gti mug shas che ba gang zhe na/ gang zag gang gis sngon tshe rabs gzhan dag tu gti mug kun du bsten cing goms par byas/ lan mang du byas pas/ de rgyu de dang rkyen des da ltar rmongs par 'gyur ba'i dngos po la gti mug shas chen po dang/ gti mug yun ring por skye bar 'gyur ba ste/ de ni gang zag gti mug shas che ba zhes bya'o/ /

【I6 慢增上者】

གང་ཟག་ང་རྒྱལ་ཤས་ཆེ་བ་གང་ཞེ་ན། གང་ཟག་གང་གིས་སྔོན་ཚེ་རབས་གཞན་དག་ཏུ་ང་རྒྱལ་ཀུན་དུ་བསྟེན་ཅིང༌། གོམས་པར་བྱས་ལན་མང་དུ་བྱས་པས། དེ་རྒྱུ་དེ་དང་རྐྱེན་དེས་ད་ལྟར་ཁེངས་པར་འགྱུར་བའི་དངོས་པོ་ལ། ང་རྒྱལ་ཤས་ཆེན་པོ་དང༌། ང་རྒྱལ་ཡུན་རིང་པོར་སྐྱེ་བར་འགྱུར་བ་སྟེ། དེ་ནི་གང་ཟག་ང་རྒྱལ་ཤས་ཆེ་བ་ཞེས་བྱའོ། །

gang zag nga rgyal shas che ba gang zhe na/ gang zag gang gis sngon tshe rabs gzhan dag tu nga rgyal kun du bsten cing/ goms par byas lan mang du byas pas/ de rgyu de dang rkyen des da ltar khengs par 'gyur ba'i dngos po la/ nga rgyal shas chen po dang/ nga rgyal yun ring por skye bar 'gyur ba ste/ de ni gang zag nga rgyal shas che ba zhes bya'o/ /

【I7 尋思增上者】

གང་ཟག་རྣམ་པར་རྟོག་པ་ཤས་ཆེ་བ་གང་ཞེ་ན། གང་ཟག་གང་གིས་སྔོན་ཚེ་རབས་གཞན་དག་ཏུ་རྣམ་པར་རྟོག་པ་ཀུན་དུ་བསྟེན་ཅིང༌། གོམས་པར་བྱས། ལན་མང་དུ་བྱས་པས། དེ་རྒྱུ་དེ་དང་རྐྱེན་དེས་ད་ལྟར་རྣམ་པར་རྟོག་པ་དང་མཐུན་པའི་དངོས་པོ་ལ་རྣམ་པར་རྟོག་པ་ཤས་ཆེན་པོ་དང༌། རྣམ་པར་རྟོག་པ་ཡུན་རིང་པོ་སྐྱེ་བར་འགྱུར་བ་སྟེ། དེ་ནི་གང་ཟག་རྣམ་པར་རྟོག་པ་ཤས་ཆེ་བ་ཞེས་བྱའོ༑ །

gang zag rnam par rtog pa shas che ba gang zhe na/ gang zag gang gis sngon tshe rabs gzhan dag tu rnam par rtog pa kun du bsten cing/ goms par byas/ lan mang du byas pas/ de rgyu de dang rkyen des da ltar rnam par rtog pa dang mthun pa'i dngos po la rnam par rtog pa shas chen po dang/ rnam par rtog pa yun ring po skye bar 'gyur ba ste/ de ni gang zag rnam par rtog pa shas che ba zhes bya'o| /

【I8 得平等增上者】

གང་ཟག་ཆ་མཉམ་པར་འགྱུར་བ་གང་ཞེ་ན། གང་ཟག་གང་གིས་སྔོན་ཚེ་རབས་གཞན་དག་ཏུ། འདོད་ཆགས་དང༌། ཞེ་སྡང་དང༌། གཏི་མུག་དང༌། ང་རྒྱལ་དང༌། རྣམ་པར་རྟོག་པ་ཀུན་དུ་མ་བསྟེན་ཅིང༌། གོམས་པར་མ་བྱས་པས། ལན་མང་དུ་མ་བྱས་ཀྱང༌། ཆོས་དེ་དག་ཉེས་དམིགས་སུ་མ་མཐོང་ཞིང་། སུན་མ་ཕྱིན། ཡང་དག་པར་མ་རྟོགས་པས། དེ་རྒྱུ་དེ་དང་རྐྱེན་དེས་ད་ལྟར་ཆགས་པར་འགྱུར་བ་དང༌། ཞེ་སྡང་བར་འགྱུར་བ་དང༌། རྨོངས་པར་འགྱུར་བ་དང༌། ཁེངས་པར་འགྱུར་བ་དང༌། རྣམ་པར་རྟོག་པ་དང་མཐུན་པའི་དངོས་པོ་ལ། འདོད་ཆགས་ཤས་ཆེན་པོ༌དང༌། འདོད་ཆགས་ཡུན་རིང་པོ་སྐྱེ་བར་མི་འགྱུར་ཡང༌། འདི་ལྟ་སྟེ། དངོས་པོ་དེས་དེ་ལ་འདོད་ཆགས་ཀུན་དུ་མི་འབྱུང་བ་མ་ཡིན་པ་དང༌། འདོད་ཆགས་ཇི་ལྟ་བ་བཞིན་དུ་ཞེ་སྡང་དང༌། གཏི་མུག་དང༌། ང་རྒྱལ་དང༌། རྣམ་པར་རྟོག་པ࿒རྣམས་ཀྱང་དེ་བཞིན་ཏེ། དེ་ནི་གང་ཟག་ཆ་མཉམ་པར་འགྱུར་བ་ཞེས་བྱའོ༑ །

gang zag cha mnyam par 'gyur ba gang zhe na/ gang zag gang gis sngon tshe rabs gzhan dag tu/ 'dod chags dang/ zhe sdang dang/ gti mug dang/ nga rgyal dang/ rnam par rtog pa kun du ma bsten cing/ goms par ma byas pas/ lan mang du ma byas kyang/ chos de dag nyes dmigs su ma mthong zhing / sun ma phyin/ yang dag par ma rtogs pas/ de rgyu de dang rkyen des da ltar chags par 'gyur ba dang/ zhe sdang bar 'gyur ba dang/ rmongs par 'gyur ba dang/ khengs par 'gyur ba dang/ rnam par rtog pa dang mthun pa'i dngos po la/ 'dod chags shas chen podang/ 'dod chags yun ring po skye bar mi 'gyur yang/ 'di lta ste/ dngos po des de la 'dod chags kun du mi 'byung ba ma yin pa dang/ 'dod chags ji lta ba bzhin du zhe sdang dang/ gti mug dang/ nga rgyal dang/ rnam par rtog pa rnams kyang de bzhin te/ de ni gang zag cha mnyam par 'gyur ba zhes bya'o| /

【I9 薄塵性者】

གང་ཟག་ཉོན་མོངས་པ་ཆུང་བའི་རང་བཞིན་ཅན་གང་ཞེ་ན། གང་ཟག་གང་གིས་སྔོན་ཚེ་རབས་གཞན་དག་ཏུ་འདོད་ཆགས་ཀུན་དུ་མ་བསྟེན་ཅིང་གོམས་པར་མ་བྱས། ལན་མང་དུ་མ་བྱས་ལ། ཉེས་དམིགས་སུ་ཡང་ལན་མང་དུ་མཐོང་ཞིང་སུན་ཡང་ཕྱིན། ཡང་དག་པར་ཡང་རྟོགས་པས། དེ་རྒྱུ་དེ་དང་རྐྱེན་དེས་ད་ལྟར་ཆགས་པར་འགྱུར་བའི་དངོས་པོ་ཆེན་པོ་དང༌། མང་པོ་དང༌། ལྷག་པ་དང་ཕྲད་ཅིང་མངོན་དུ་གྱུར་པ་ལ་ནི་འདོད་ཆགས་བུལ་བར་སྐྱེ་ལ། འབྲིང་དང་ཆུང་དུ་ལ་ནི་གཏན་མི་སྐྱེ་བ་དང༌། འདོད་ཆགས་ལ་ཇི་ལྟ་བ་བཞིན་དུ་ཞེ་སྡང་དང༌། གཏི་མུག་དང༌། ང་རྒྱལ་དང༌། རྣམ་པར་རྟོག་པ་ཡང་དེ་བཞིན་དུ་རིག་པར་བྱ་སྟེ། དེ་ནི་གང་ཟག་ཉོན་མོངས་པ་ཆུང་བའི་རང་བཞིན་ཅན་ཞེས་བྱའོ། །

gang zag nyon mongs pa chung ba'i rang bzhin can gang zhe na/ gang zag gang gis sngon tshe rabs gzhan dag tu 'dod chags kun du ma bsten cing goms par ma byas/ lan mang du ma byas la/ nyes dmigs su yang lan mang du mthong zhing sun yang phyin/ yang dag par yang rtogs pas/ de rgyu de dang rkyen des da ltar chags par 'gyur ba'i dngos po chen po dang/ mang po dang/ lhag pa dang phrad cing mngon du gyur pa la ni 'dod chags bul bar skye la/ 'bring dang chung du la ni gtan mi skye ba dang/ 'dod chags la ji lta ba bzhin du zhe sdang dang/ gti mug dang/ nga rgyal dang/ rnam par rtog pa yang de bzhin du rig par bya ste/ de ni gang zag nyon mongs pa chung ba'i rang bzhin can zhes bya'o/ /

【I10 行向者】

གང་ཟག་ཞུགས་པ་གང་ཞེ་ན། སྨས་པ། གང་ཟག་ཞུགས་པ་ནི་རྣམ་པ་བཞི་སྟེ། བཞི་གང་ཞེ་ན། འདི་ལྟ་སྟེ། རྒྱུན་དུ་ཞུགས་པའི་འབྲས་བུའི་ཕྱིར་ཞུགས་པ་དང༌། ལན་ཅིག་ཕྱིར་འོང་བའི་འབྲས་བུའི་ཕྱིར་ཞུགས་པ་དང༌། ཕྱིར་མི་འོང་བའི་འབྲས་བུའི་ཕྱིར་ཞུགས་པ་དང༌། དགྲ་བཅོམ་པ་ཉིད་ཀྱི࿒འབྲས་བུའི་ཕྱིར་ཞུགས་ཏེ། དེ་ནི་གང་ཟག་ཞུགས་པ་ཞེས་བྱའོ༑ །

gang zag zhugs pa gang zhe na/ smas pa/ gang zag zhugs pa ni rnam pa bzhi ste/ bzhi gang zhe na/ 'di lta ste/ rgyun du zhugs pa'i 'bras bu'i phyir zhugs pa dang/ lan cig phyir 'ong ba'i 'bras bu'i phyir zhugs pa dang/ phyir mi 'ong ba'i 'bras bu'i phyir zhugs pa dang/ dgra bcom pa nyid kyi 'bras bu'i phyir zhugs te/ de ni gang zag zhugs pa zhes bya'o| /

【I11 住果者】

གང་ཟག་འབྲས་བུ་ལ་གནས་པ་གང་ཞེ་ན། སྨྲས་པ། གང་ཟག་འབྲས་བུ་ལ་གནས་པ་ཡང་རྣམ་པ་བཞི་སྟེ། རྒྱུན་དུ་ཞུགས་པའི་འབྲས་བུ་ལ་གནས་པ་དང༌། ལན་ཅིག་ཕྱིར་འོང་བའི་འབྲས་བུ་ལ་གནས་པ་དང༌། ཕྱིར་མི་འོང་བའི་འབྲས་བུ་ལ་གནས་པ་དང༌། དགྲ་བཅོམ་པ་ཉིད་ཀྱི་འབྲས་བུ་ལ་གནས་པ་སྟེ། དེ་ནི་གང་ཟག་འབྲས་བུ་ལ་གནས་པ་ཞེས་བྱའོ། །

gang zag 'bras bu la gnas pa gang zhe na/ smras pa/ gang zag 'bras bu la gnas pa yang rnam pa bzhi ste/ rgyun du zhugs pa'i 'bras bu la gnas pa dang/ lan cig phyir 'ong ba'i 'bras bu la gnas pa dang/ phyir mi 'ong ba'i 'bras bu la gnas pa dang/ dgra bcom pa nyid kyi 'bras bu la gnas pa ste/ de ni gang zag 'bras bu la gnas pa zhes bya'o/ /

【I12 隨信行者】

གང་ཟག་དད་པས་རྗེས་སུ་འབྲེལ་བ་གང་ཞེ་ན། སྨྲས་པ། གང་ཟག་གང་གཞན་ལས་གདམས་ཤིང་རྗེས་སུ་བསྟན་པ་ཡོངས་སུ་ཚོལ་ཞིང༌། དེ་དེའི་སྟོབས་ཀྱིས་འདི་ལྟ་སྟེ༑ འབྲས་བུ་རྟོགས་པར་བྱ་བའི་ཕྱིར་སྒྲུབ་པར་བྱེད་ཅིང༌། གཟུང་བ་དང༌། ཀུན་ཆུབ་པར་བྱ་བ་དང༌། བསམས་པ་དང༌། གཞལ་བ་དང༌། ཉེ་བར་བརྟགས་པའི་ཆོས་རྣམས་ལ་བདག་ཉིད་ཀྱིས་ཆོས་དེ་དག་བསྒོམ་པའི་རྣམ་པས་རྗེས་སུ་འཇུག་པའི་མཐུ་མེད་ཅིང་མི་ནུས་ལ། གང་ཟག་གི་རྗེས་སུ་འབྲང་བའི་དད་པས་སྒྲུབ་པར་བྱེད་པ་ཁོ་ན་ཡིན་ཏེ། དེ་ནི་གང་ཟག་དད་པས་རྗེས་སུ་འབྲང་བ་ཞེས་བྱའོ། །

gang zag dad pas rjes su 'brel ba gang zhe na/ smras pa/ gang zag gang gzhan las gdams shing rjes su bstan pa yongs su tshol zhing/ de de'i stobs kyis 'di lta ste| 'bras bu rtogs par bya ba'i phyir sgrub par byed cing/ gzung ba dang/ kun chub par bya ba dang/ bsams pa dang/ gzhal ba dang/ nye bar brtags pa'i chos rnams la bdag nyid kyis chos de dag bsgom pa'i rnam pas rjes su 'jug pa'i mthu med cing mi nus la/ gang zag gi rjes su 'brang ba'i dad pas sgrub par byed pa kho na yin te/ de ni gang zag dad pas rjes su 'brang ba zhes bya'o/ /

【I13 隨法行者】

གང་ཟག་ཆོས་ཀྱིས་རྗེས་སུ་འབྲང་བ་གང་ཞེ་ན། སྨྲས་པ༑ གང་ཟག་གང་ཇི་ལྟར་ཐོས་པ་དང༌། ཀུན་ཆུབ་པར་བྱས་པ་དང༌། བསམས་པ་དང༌། གཞལ་བ་དང༌། ཉེ་བར་བརྟགས་པའི་ཆོས་རྣམས་ལ་བདག་ཉིད་ཀྱིས་ཆོས་དེ་དག་བསྒོམ་པའི་རྣམ་པས་འདི་ལྟ་སྟེ། འབྲས་བུ་རྟོགས་པར་བྱ་བའི་ཕྱིར། རྗེས་སུ་འཇུག་པའི་མཐུ་ཡོད་ཅིང་ནུས་ལ། གཞན་གྱིས་གདམས་ཤིང་རྗེས་སུ་བསྟན་པ་ཡོངས་སུ་མི་ཚོལ་བ་ཡིན་ཏེ། དེ་ནི་གང་ཟག་ཆོས་ཀྱི་རྗེས་སུ་འབྲང་བ་ཞེས་བྱའོ། །

gang zag chos kyis rjes su 'brang ba gang zhe na/ smras pa| gang zag gang ji ltar thos pa dang/ kun chub par byas pa dang/ bsams pa dang/ gzhal ba dang/ nye bar brtags pa'i chos rnams la bdag nyid kyis chos de dag bsgom pa'i rnam pas 'di lta ste/ 'bras bu rtogs par bya ba'i phyir/ rjes su 'jug pa'i mthu yod cing nus la/ gzhan gyis gdams shing rjes su bstan pa yongs su mi tshol ba yin te/ de ni gang zag chos kyi rjes su 'brang ba zhes bya'o/ /

【I14 信勝解者】

གང་ཟག་དད་པས་མོས་པ་གང་ཞེ་ན། སྨྲས་པ། གང་ཟག་དད་པས་རྗེས་སུ་འབྲང་བ་དེ་ཉིད་གང་གི་ཚེ་གཞན་གྱིས་གདམས་ཤིང་རྗེས་སུ་བསྟན་པ་ལས࿒རྗེས་སུ་བསྟེན་ཏེ། དགེ་སྦྱོང་གི་འབྲས་བུ་རྟོགས་པར་བྱེད། རེག་པར་བྱེད། མངོན་སུམ་དུ་བྱེད་པ་དེའི་ཚེ་ན། དེ་ནི་གང་ཟག་དད་པས་མོས་པ་ཞེས་བྱའོ། །

gang zag dad pas mos pa gang zhe na/ smras pa/ gang zag dad pas rjes su 'brang ba de nyid gang gi tshe gzhan gyis gdams shing rjes su bstan pa las rjes su bsten te/ dge sbyong gi 'bras bu rtogs par byed/ reg par byed/ mngon sum du byed pa de'i tshe na/ de ni gang zag dad pas mos pa zhes bya'o/ /

【I15 見至者】

གང་ཟག་མཐོང་བས་ཐོབ་པ་གང་ཞེ་ན། སྨྲས་པ། གང་ཟག་ཆོས་ཀྱི་རྗེས་སུ་འབྲང་བ་དེ་ཉིད་གང་གི་ཚེ་གཞན་གྱིས་གདམས་ཤིང་རྗེས་སུ་བསྟན་པ་ལས་མ་བསྟེན་པར་དགེ་སྦྱོང་གི་འབྲས་བུ་རྟོགས་པར་བྱེད། རེག་པར་བྱེད། མངོན་སུམ་དུ་བྱེད་པ་དེའི་ཚེ་ན། དེ་ནི་གང་ཟག་མཐོང་བས་ཐོབ་པ་ཞེས་བྱའོ། །

gang zag mthong bas thob pa gang zhe na/ smras pa/ gang zag chos kyi rjes su 'brang ba de nyid gang gi tshe gzhan gyis gdams shing rjes su bstan pa las ma bsten par dge sbyong gi 'bras bu rtogs par byed/ reg par byed/ mngon sum du byed pa de'i tshe na/ de ni gang zag mthong bas thob pa zhes bya'o/ /

【I16 身證者】

གང་ཟག་ལུས་ཀྱིས་མངོན་སུམ་དུ་བྱེད་པ་གང་ཞེ་ན། སྨྲས་པ། གང་ཟག་གང་རྣམ་པར་ཐར་པ་བརྒྱད་ལ་རྗེས་སུ་མཐུན་པ་དང༌། རྗེས་སུ་མཐུན་པ་མ་ཡིན་པར་སྙོམས་པར་འཇུག་ཅིང་ལྡང་བར་བྱེད་པ་དང༌། ལུས་ཀྱིས་མངོན་སུམ་དུ་བྱས་ནས། ལན་མང་དུ་གནས་པར་ཡང་བྱེད་ལ། ཐམས་ཅད་ཀྱི་ཐམས་ཅད་དུ་ཟག་པ་ཟད་པ་ནི་རྗེས་སུ་མ་ཐོབ་པ་སྟེ། དེ་ནི་གང་ཟག་ལུས་ཀྱིས་མངོན་སུམ་དུ་བྱེད་པ་ཞེས་བྱའོ། །

gang zag lus kyis mngon sum du byed pa gang zhe na/ smras pa/ gang zag gang rnam par thar pa brgyad la rjes su mthun pa dang/ rjes su mthun pa ma yin par snyoms par 'jug cing ldang bar byed pa dang/ lus kyis mngon sum du byas nas/ lan mang du gnas par yang byed la/ thams cad kyi thams cad du zag pa zad pa ni rjes su ma thob pa ste/ de ni gang zag lus kyis mngon sum du byed pa zhes bya'o/ /

【I17 極七返有者】

གང་ཟག་རེ་ལྟར་ཐོགས་ན་སྲིད་པ་ལན་བདུན་པ་གང་ཞེ་ན། སྨྲས་པ། གང་ཟག་གང་ཀུན་ཏུ་སྦྱོར་བ་གསུམ་པོ་འཇིག་ཚོགས་ལ་ལྟ་བ་དང༌། ཚུལ་ཁྲིམས་དང༌། བརྟུལ་ཞུགས་མཆོག་ཏུ་འཛིན་པ་དང༌། ཐེ་ཚོམ་རྣམས་སྤངས་ནས། ལོག་པར་མི་ལྟུང་བའི་ཆོས་ཅན་རྫོགས་པའི་བྱང་ཆུབ་ཏུ་ངེས་པར་གཞོལ༌བ། རེ་ལྟར་ཐོགས་ན་སྲིད་པ་ལས་བདུན་པའི་རྒྱུན་ཏུ་ཞུགས་པར་གྱུར་ཅིང༌། ལྷ་དང་མིར་ལན་བདུན་བདུན་མཚམས་སྦྱར་ཞིང་འཁོར་ནས་སྡུག་བསྔལ་མཐར་བྱེད་པ་སྟེ། དེ་ནི་གང་ཟག་རེ་ལྟར་ཐོགས་ན་སྲིད་པ་ལན་བདུན་པ་ཞེས་བྱའོ། །

gang zag re ltar thogs na srid pa lan bdun pa gang zhe na/ smras pa/ gang zag gang kun tu sbyor ba gsum po 'jig tshogs la lta ba dang/ tshul khrims dang/ brtul zhugs mchog tu 'dzin pa dang/ the tshom rnams spangs nas/ log par mi ltung ba'i chos can rdzogs pa'i byang chub tu nges par gzholba/ re ltar thogs na srid pa las bdun pa'i rgyun tu zhugs par gyur cing/ lha dang mir lan bdun bdun mtshams sbyar zhing 'khor nas sdug bsngal mthar byed pa ste/ de ni gang zag re ltar thogs na srid pa lan bdun pa zhes bya'o/ /

【I18 家家者】

གང་ཟག་རིགས་ནས་རིགས་སུ་སྐྱེ་བ་གང་ཞེ་ན། སྨྲས་པ། རིགས་ནས་རིགས་སུ་སྐྱེ་བ་ནི་གཉིས་ཏེ། ལྷའི་རིགས་ནས་རིགས་སུ་སྐྱེ་བ་དང༌། མིའི་རིགས་ནས་རིགས་སུ་སྐྱེ་བའོ། །དེ་ལ་ལྷའི་རིགས་ནས་རིགས་སུ་སྐྱེ་བ་ནི། ལྷ་རྣམས་ཀྱི་རིགས་ནས་རིགས་སུ་མཚམས་སྦྱར་ཞིང༌། འཁོར་ནས་སྡུག་བསྔལ་མཐར་བྱེད་པ་གང་ཡིན་པའོ། །དེ་ལ་མིའི་རིགས་ནས་རིགས་སུ་སྐྱེ་བ་ནི། མི་རྣམས་ཀྱི་རིགས་ནས་རིགས་སུ་མཚམས་སྦྱར་ཞིང༌། འཁོར་ནས་སྡུག་བསྔལ་མཐར་བྱེད་པ་གང་ཡིན་པ་སྟེ། གཉི་ག་ཡང་གང་ཟག་རྒྱུན་དུ་ཞུགས་པ་ཡིན་པར་རིག་པར་བྱའོ། །

gang zag rigs nas rigs su skye ba gang zhe na/ smras pa/ rigs nas rigs su skye ba ni gnyis te/ lha'i rigs nas rigs su skye ba dang/ mi'i rigs nas rigs su skye ba'o/ /de la lha'i rigs nas rigs su skye ba ni/ lha rnams kyi rigs nas rigs su mtshams sbyar zhing/ 'khor nas sdug bsngal mthar byed pa gang yin pa'o/ /de la mi'i rigs nas rigs su skye ba ni/ mi rnams kyi rigs nas rigs su mtshams sbyar zhing/ 'khor nas sdug bsngal mthar byed pa gang yin pa ste/ gnyi ga yang gang zag rgyun du zhugs pa yin par rig par bya'o/ /

【I19 一間者】

དེ་ལ་གང་ཟག་བར་ཆད་གཅིག་པ་གང་ཞེ་ན། སྨྲས་པ། གང་ཟག་ལན་ཅིག་ཕྱིར་འོང་བ་ཕྱིར་མི་འོང་བའི་འབྲས་བུའི་ཕྱིར་ཞུགས་པ། འདོད་པ་ན་སྤྱོད་པའི་ཉོན་མོངས་པ་རྣམས་ལས། ཉོན་མོངས་པ་ཆེན་པོ་དང་འབྲིང་ནི་སྤངས་ལ། ལྷག་མ་ཆུང་དུ་གཅིག་པུ་ལས་འདོད་པ་ན་སྤྱོད་པའི་ལྷའི་གནས་སུ་ལན་ཅིག་སྐྱེས་ནས་དེ་ཉིད་དུ་ཡོངས་སུ་མྱ་ངན་ལས་འདའ་ཞིང༌། འཇིག་རྟེན་འདིར་ལན་ཅིག་ཕྱིར་མི་འོང་བ་གང་ཡིན་པ་སྟེ། དེ་ནི་གང་ཟག་བར་ཆད་གཅིག་པ་ཞེས་བྱའོ། །

de la gang zag bar chad gcig pa gang zhe na/ smras pa/ gang zag lan cig phyir 'ong ba phyir mi 'ong ba'i 'bras bu'i phyir zhugs pa/ 'dod pa na spyod pa'i nyon mongs pa rnams las/ nyon mongs pa chen po dang 'bring ni spangs la/ lhag ma chung du gcig pu las 'dod pa na spyod pa'i lha'i gnas su lan cig skyes nas de nyid du yongs su mya ngan las 'da' zhing/ 'jig rten 'dir lan cig phyir mi 'ong ba gang yin pa ste/ de ni gang zag bar chad gcig pa zhes bya'o/ /

【I20 中般涅槃者】

གང་ཟག་བར་མ་དོར་ཡོངས་སུ་མྱ་ངན་ལས་འདའ་བ་གང་ཞེ་ན། སྨྲས་པ། གང་ཟག་བར་མ་དོར་ཡོངས་སུ་མྱ་ངན་ལས་འདའ་བ་ནི་རྣམ་པ་གསུམ་སྟེ། དེ་ལ་གང་ཟག་བར་མ་དོར་ཡོངས་སུ་མྱ་ངན་ལས་འདའ་བ་གཅིག་ནི། ཤི་འཕོས་མ་ཐག་ཁོ་ནར་བར་མ་དོར་སྲིད་པ་མངོན་པར་གྲུབ་པའི་ཚེ། བར་མ་དོར་སྲིད་པ་མངོན་པར་འགྲུབ་པར་བྱེད་ཅིང་མངོན་པར་འགྲུབ་པ་དང་དུས་མཉམ་པ་ཁོ་ནར་ཡོངས་སུ་མྱ་ངན་ལས་འདའ་བ་སྟེ། འདི་ལྟ་སྟེ། དཔེར་ན་བུར་མའི་མེ་སྟག་བྱུང་མ་ཐག་ཁོ་ནར་འཆི་བ་ལྟ་བུའོ། །གང་ཟག་བར་མ་དོར་ཡོངས་སུ་མྱ་ངན་ལས་འདའ་བ་གཉིས་པ་ནི། བར་མ་དོའི་སྲིད་པ་མངོན་པར་འགྲུབ་པར་བྱེད་ཅིང༌། བར་མ་དོར་སྲིད་པ་མངོན་པར་འགྲུབ་པ་དེ་ལ་གནས་པའི་དུས་གཞན་གྱིས་ཡོངས་སུ་མྱ་ངན་ལས་འདའ་ཞིང༌། སྐྱེ་བའི་སྲིད་པ་ག་ལ་བ་དེར་ནི་ད་དུང་མི་གཞོལ་བ་སྟེ། འདི་ལྟ་སྟེ། དཔེར་ན་ལྕགས་ཀྱི་ཐུ་ལུམ་མམ། ལྕགས་གླེགས་པ་མེར་བསྲེགས་ཤིང་རབ་ཏུ་འབར་བ་དག་ལྕགས་ཀྱི་ཐོ་བ་དག་གིས་བརྡུངས་པ་ན། ལྕགས་ཀྱི་ཚ་ཚ་གནམ་དུ་ཡར་བ་ཁོ་ནར་འཆི་བ་ལྟ༌བུ་སྟེ། གང་ཟག་བར་མ་དོར་ཡོངས་སུ་མྱ་ངན་ལས་འདའ་བ་གསུམ་པ་ནི། བར་མ་དོའི་སྲིད་པ་མངོན་པར་འགྲུབ་པར་བྱེད་ཅིང༌། མངོན་པར་གྲུབ་ནས་ཀྱང༌། སྐྱེ་བའི་སྲིད་པ་ག་ལ་བ་དེར་གཞོལ་བར་བྱེད་ལ། གཞོལ་ནས་ཀྱང་མ་སྐྱེས་པ་ཁོ་ནར་ཡོངས་སུ་མྱ་ངན་ལས་འདའ་བར་བྱེད་པ་སྟེ། འདི་ལྟ་སྟེ་དཔེར་ན། ལྕགས་ཀྱི་ཚ་ཚ་གནམ་དུ་ཡར་ནས་ཕྱིར་ལོག་སྟེ་ས་ལ་མ་ལྷུང་བ་ཁོ་ནར་འཆི་བ་ལྟ་བུའོ། །གང་ཟག་བར་མ་དོར་ཡོངས་སུ་མྱ་ངན་ལས་འདའ་བ་གསུམ་པོ་དེ་དག་གཅིག་ཏུ་བསྡུས་པ་ནི། གང་ཟག་བར་མ་དོར་ཡོངས་སུ་མྱ་ངན་ལས་འདའ་བ་ཞེས་བྱའོ། །

gang zag bar ma dor yongs su mya ngan las 'da' ba gang zhe na/ smras pa/ gang zag bar ma dor yongs su mya ngan las 'da' ba ni rnam pa gsum ste/ de la gang zag bar ma dor yongs su mya ngan las 'da' ba gcig ni/ shi 'phos ma thag kho nar bar ma dor srid pa mngon par grub pa'i tshe/ bar ma dor srid pa mngon par 'grub par byed cing mngon par 'grub pa dang dus mnyam pa kho nar yongs su mya ngan las 'da' ba ste/ 'di lta ste/ dper na bur ma'i me stag byung ma thag kho nar 'chi ba lta bu'o/ /gang zag bar ma dor yongs su mya ngan las 'da' ba gnyis pa ni/ bar ma do'i srid pa mngon par 'grub par byed cing/ bar ma dor srid pa mngon par 'grub pa de la gnas pa'i dus gzhan gyis yongs su mya ngan las 'da' zhing/ skye ba'i srid pa ga la ba der ni da dung mi gzhol ba ste/ 'di lta ste/ dper na lcags kyi thu lum mam/ lcags glegs pa mer bsregs shing rab tu 'bar ba dag lcags kyi tho ba dag gis brdungs pa na/ lcags kyi tsha tsha gnam du yar ba kho nar 'chi ba ltabu ste/ gang zag bar ma dor yongs su mya ngan las 'da' ba gsum pa ni/ bar ma do'i srid pa mngon par 'grub par byed cing/ mngon par grub nas kyang/ skye ba'i srid pa ga la ba der gzhol bar byed la/ gzhol nas kyang ma skyes pa kho nar yongs su mya ngan las 'da' bar byed pa ste/ 'di lta ste dper na/ lcags kyi tsha tsha gnam du yar nas phyir log ste sa la ma lhung ba kho nar 'chi ba lta bu'o/ /gang zag bar ma dor yongs su mya ngan las 'da' ba gsum po de dag gcig tu bsdus pa ni/ gang zag bar ma dor yongs su mya ngan las 'da' ba zhes bya'o/ /

【I21 生般涅槃者】

གང་ཟག་སྐྱེས་ནས་ཡོངས་སུ་མྱ་ངན་ལས་འདའ་བ་གང་ཞེ་ན། སྨྲས་པ། སྐྱེས་མ་ཐག་ཁོ་ནར་ཡོངས་སུ་མྱ་ངན་ལས་འདའ་བ་གང་ཡིན་པ་སྟེ། དེ་ནི་གང་ཟག་སྐྱེས་ནས་ཡོངས་སུ་མྱ་ངན་ལས་འདའ་བ་ཞེས་བྱའོ། །

gang zag skyes nas yongs su mya ngan las 'da' ba gang zhe na/ smras pa/ skyes ma thag kho nar yongs su mya ngan las 'da' ba gang yin pa ste/ de ni gang zag skyes nas yongs su mya ngan las 'da' ba zhes bya'o/ /

【I22 無行般涅槃者】

གང་ཟག་མངོན་པར་འདུ་བྱེད་པ་མེད་པར་ཡོངས་སུ་མྱ་ངན་ལས་འདའ་བ་གང་ཞེ་ན། སྨྲས་པ། མངོན་པར་འདུ་བྱེད་པ࿒མེད་པ་དང༌། འདབ་པ་མེད་པ་དང་ངལ་བ་མེད་པས་ལམ་མངོན་དུ་བྱས་ཤིང་དེར་སྐྱེས་ནས་ཡོངས་སུ་མྱ་ངན་ལས་འདའ་བ་གང་ཡིན་པ་སྟེ། དེ་ནི་གང་ཟག་མངོན་པར་འདུ་བྱེད་པ་མེད་པར་ཡོངས་སུ་མྱ་ངན་ལས་འདའ་བ་ཞེས་བྱའོ། །

gang zag mngon par 'du byed pa med par yongs su mya ngan las 'da' ba gang zhe na/ smras pa/ mngon par 'du byed pa med pa dang/ 'dab pa med pa dang ngal ba med pas lam mngon du byas shing der skyes nas yongs su mya ngan las 'da' ba gang yin pa ste/ de ni gang zag mngon par 'du byed pa med par yongs su mya ngan las 'da' ba zhes bya'o/ /

【I23 有行般涅槃者】

གང་ཟག་མངོན་པར་འདུ་བྱེད་པ་དང་བཅས་པས་ཡོངས་སུ་མྱ་ངན་ལས་འདས་བ་གང་ཞེ་ན། སྨྲས་པ། མངོན་པར་འདུ་བྱེད་པ་དང༌། འབད་པ་དང་། ངལ་བས་ལམ་མངོན་དུ་བྱས་ཤིང༌། དེར་སྐྱེས་ནས་ཡོངས་སུ་མྱ་ངན་ལས་འདའ་བ་གང་ཡིན་པ་སྟེ། དེ་ནི་གང་ཟག་མངོན་པར་འདུ་བྱེད་པ་࿒མེད་པར་ཡོངས་སུ་མྱ་ངན་ལས་འདའ་བ་ཞེས་བྱའོ། །

gang zag mngon par 'du byed pa dang bcas pas yongs su mya ngan las 'das ba gang zhe na/ smras pa/ mngon par 'du byed pa dang/ 'bad pa dang / ngal bas lam mngon du byas shing/ der skyes nas yongs su mya ngan las 'da' ba gang yin pa ste/ de ni gang zag mngon par 'du byed pa med par yongs su mya ngan las 'da' ba zhes bya'o/ /

【I24 上流者】

གང་ཟག་གོང་དུ་འཕོ་བ་གང་ཞེ་ན། སྨྲས་པ། གང་ཟག་ཕྱིར་མི་འོང་བ་བསམ་གཏན་དང་པོར་སྐྱེས་པ་ནི་དེ་ཉིད་དུ་ཡོངས་སུ་མྱ་ངན་ལས་མི་འདའ་བར་དེས་ན་ཤི་འཕོས་ནས་གོང་ནས་གོང་དུ་འོག་མིན་གྱི་བར་གྱི་ལྷར་འགྲོ་བའམ། འདུ་ཤེས་མེད་འདུ་ཤེས་མེད་མིན་གྱི་སྐྱེ་མཆེད་ཀྱི་བར་གྱི་སྐྱེ་བའི་གནས་མངོན་པར་སྒྲུབ་པར་བྱེད་པ་གང་ཡིན་པ་སྟེ། དེ་ནི་གང་ཟག་གོང་དུ་འཕོ་བ་ཞེས་བྱའོ། །

gang zag gong du 'pho ba gang zhe na/ smras pa/ gang zag phyir mi 'ong ba bsam gtan dang por skyes pa ni de nyid du yongs su mya ngan las mi 'da' bar des na shi 'phos nas gong nas gong du 'og min gyi bar gyi lhar 'gro ba'am/ 'du shes med 'du shes med min gyi skye mched kyi bar gyi skye ba'i gnas mngon par sgrub par byed pa gang yin pa ste/ de ni gang zag gong du 'pho ba zhes bya'o/ /

【I25 時解脫者】

གང་ཟག་དུས་ཀྱིས་རྣམ་པར་གྲོལ་བ་གང་ཞེ་ན། སྨྲས་པ། གང་ཟག་དབང་པོ་རྟུལ་པོའི་རིགས་ཅན་འཇིག་རྟེན་པའི་ཚེ་འདི་ལ་བདེ་བར་གནས་པ་དག་ལས་ཡོངས་སུ་ཉམས་པར་འགྱུར་བ་དང༌། འཆི་བར་སེམས་པ་དང༌། རྣམ་པར་གྲོལ་བ་རྗེས་སུ་སྲུང་བ་དང་། འདི་ལྟ་སྟེ། དེ་ཉིད་ཡོངས་སུ་ཉམས་པར་མི་འགྱུར་བའི་དབང་དུ་བྱས་ནས༑ ཤིན་ཏུ་བག་ཡོད་པའི་སྤྱོད་པ་ལ་སྦྱོར་བའི་རྗེས་སུ་བརྩོན་པར་བྱེད་པ་དང༌། དེ་ཇི་སྲིད་དུ་ཤིན་ཏུ་མངོན་པར་བརྩོན་པར་མི་བྱེད་པ་དེ་སྲིད་དུ་དེ་ནི་དགེ་བའི་ཕྱོགས་དེ་ཙམ་ཞིག་བྱེད་ཀྱི། ཤིན་ཏུ་ཁྱད་པར་དུ་འགྱུར་བར་བྱ་བའི་ཕྱིར་ཉིན་མོ་དང༌། མཚན་མོ་དང༌། སྐད་ཅིག་དང༌། ཐང་ཅིག་དང༌། ཡུད་ཙམ་དེ་དང་དེ་དག་འདའ་བར་མི་བྱེད་པ་གང་ཡིན་པ་སྟེ། དེ་ནི་གང་ཟག་དུས་ཀྱིས་རྣམ་པར་གྲོལ་བ་ཞེས་བྱའོ། །

gang zag dus kyis rnam par grol ba gang zhe na/ smras pa/ gang zag dbang po rtul po'i rigs can 'jig rten pa'i tshe 'di la bde bar gnas pa dag las yongs su nyams par 'gyur ba dang/ 'chi bar sems pa dang/ rnam par grol ba rjes su srung ba dang / 'di lta ste/ de nyid yongs su nyams par mi 'gyur ba'i dbang du byas nas| shin tu bag yod pa'i spyod pa la sbyor ba'i rjes su brtson par byed pa dang/ de ji srid du shin tu mngon par brtson par mi byed pa de srid du de ni dge ba'i phyogs de tsam zhig byed kyi/ shin tu khyad par du 'gyur bar bya ba'i phyir nyin mo dang/ mtshan mo dang/ skad cig dang/ thang cig dang/ yud tsam de dang de dag 'da' bar mi byed pa gang yin pa ste/ de ni gang zag dus kyis rnam par grol ba zhes bya'o/ /

【I26 不動法者】

གང་ཟག་མི་གཡོ་བའི་ཆོས་ཅན་གང་ཞེ་ན། སྨྲས་པ། དེ་ལས་བཟློག་པ་ནི་གང་ཟག་མི་གཡོ་བའི་ཆོས་ཅན་ཡིན་པར་རིག་པར་བྱའོ། །

gang zag mi g.yo ba'i chos can gang zhe na/ smras pa/ de las bzlog pa ni gang zag mi g.yo ba'i chos can yin par rig par bya'o/ /

【I27 慧解脫者】

གང་ཟག་ཤེས་རབ་ཀྱིས་རྣམ་པར་གྲོལ་བ་གང་ཞེ་ན། སྨྲས་པ། གང་ཟག་ཐམས་ཅད་ཀྱི་ཐམས་ཅད་དུ་ཟག་པ་ཟད་པ་ཡང་རྗེས་སུ་ཐོབ་ཅིང༌། རྣམ་པར་ཐར་པ་བརྒྱད་ཀྱང་ལུས་ཀྱི་མངོན་སུམ་དུ་བྱས་ནས་བསྒྲུབས་ཏེ་གནས་པ་ནི་མ་ཡིན་པ་སྟེ། དེ་ནི་གང་ཟག་ཤེས་རབ་ཀྱིས་རྣམ་པར་གྲོལ་བ་ཞེས་བྱའོ། །

gang zag shes rab kyis rnam par grol ba gang zhe na/ smras pa/ gang zag thams cad kyi thams cad du zag pa zad pa yang rjes su thob cing/ rnam par thar pa brgyad kyang lus kyi mngon sum du byas nas bsgrubs te gnas pa ni ma yin pa ste/ de ni gang zag shes rab kyis rnam par grol ba zhes bya'o/ /

【I28 俱分解脫者】

གང་ཟག་གཉི་གའི་ཆ་ལས་རྣམ་པར་གྲོལ་བ་གང་ཞེ་ན། སྨྲས་པ། གང་ཟག་གང་ཐམས་ཅད་ཀྱི་ཐམས་ཅད་དུ་ཟག་པ་ཟད་པ་ཡང་རྗེས་སུ་ཐོབ་ཅིང༌། རྣམ་པར་ཐར་པ་བརྒྱད་ཀྱང་ལུས་ཀྱི་མངོན་སུམ་དུ་བྱས་ནས་བསྒྲུབས་ཏེ་གནས་ལ། དེའི་སེམས་ཉོན་མོངས་པའི་སྒྲིབ་པ་དང༌། རྣམ་པར་ཐར་པའི་སྒྲིབ་པ་ལས་རྣམ་པར་གྲོལ་བར་འགྱུར་བ་སྟེ། དེ་ནི་གང་ཟག་གཉི་གའི་ཆ་ལས་རྣམ་པར་གྲོལ་བ་ཞེས་བྱའོ། །

gang zag gnyi ga'i cha las rnam par grol ba gang zhe na/ smras pa/ gang zag gang thams cad kyi thams cad du zag pa zad pa yang rjes su thob cing/ rnam par thar pa brgyad kyang lus kyi mngon sum du byas nas bsgrubs te gnas la/ de'i sems nyon mongs pa'i sgrib pa dang/ rnam par thar pa'i sgrib pa las rnam par grol bar 'gyur ba ste/ de ni gang zag gnyi ga'i cha las rnam par grol ba zhes bya'o/ /

【G2 pudgala-vyavasthāna補特伽羅建立gaṅ śag rnams kyi(s) rnam par gshag pa】【H1 總標列】

གང་ཟག་རྣམས་ཀྱི་རྣམ་པར་གཞག་པ་ཇི་ལྟ་བུ་ཡིན་ཞེ་ན། རབ་ཏུ་དབྱེ་བ་བཅུ་གཅིག་གང་ཟག་རྣམས་རྣམ་པར་གཞག་པར་རིག་པར་བྱ་སྟེ། བཅུ་གཅིག་གང་ཞེ་ན། འདི་ལྟ་སྟེ། དབང་པོའི་རབ་ཏུ་དབྱེ་བ་དང༌། སྡེ་བའི་རབ་ཏུ་དབྱེ་བ་དང༌། སྤྱད་པའི་རབ་ཏུ་དབྱེ་བ་དང༌། སྨོན་ལམ་གྱི་རབ་ཏུ་དབྱེ་བ་དང༌། ལམ་གྱི་རབ་ཏུ་དབྱེ་བ་དང༌། ལམ་དང་འབྲས་བུའི་རབ་ཏུ་དབྱེ་བ་དང༌། སྦྱོར་བའི་རབ་ཏུ་དབྱེ་བ་དང༌། སྙོམས་པར་འཇུག་པའི་རབ་ཏུ་དབྱེ་བ་དང༌། སྐྱེ་བའི་རབ་ཏུ་དབྱེ་བ་དང༌། ཡོངས་སུ་ཉམས་པའི་རབ་ཏུ་དབྱེ་བ་དང༌། སྒྲིབ་པའི་རབ་ཏུ་དབྱེ་བས་སོ། །

gang zag rnams kyi rnam par gzhag pa ji lta bu yin zhe na/ rab tu dbye ba bcu gcig gang zag rnams rnam par gzhag par rig par bya ste/ bcu gcig gang zhe na/ 'di lta ste/ dbang po'i rab tu dbye ba dang/ sde ba'i rab tu dbye ba dang/ spyad pa'i rab tu dbye ba dang/ smon lam gyi rab tu dbye ba dang/ lam gyi rab tu dbye ba dang/ lam dang 'bras bu'i rab tu dbye ba dang/ sbyor ba'i rab tu dbye ba dang/ snyoms par 'jug pa'i rab tu dbye ba dang/ skye ba'i rab tu dbye ba dang/ yongs su nyams pa'i rab tu dbye ba dang/ sgrib pa'i rab tu dbye bas so/ /

【H2 隨解十一差別】【I1 根差別】

དེ་ལ་རེ་ཞིག་དབང་པོ་རབ་ཏུ་དབྱེ་བས་ནི། གང་ཟག་དབང་པོ་རྟུལ་པོ་དང༌། དབང་པོ་རྣོན་པོ་དག་རྣམ་པར་གཞག་གོ། །

de la re zhig dbang po rab tu dbye bas ni/ gang zag dbang po rtul po dang/ dbang po rnon po dag rnam par gzhag go/ /

【I2 眾差別】

དེ་ལ་སྡེ་པའི་རབ་ཏུ་དབྱེ་བ་ནི་གང་ཟག་རྣམ་པ་བདུན་རྣམ་པར་གཞག་སྟེ།དགེ་སློང་དང༌། དགེ་སློང་མ་དང༌། དགེ་སློབ་མ་དང༌། དགེ་ཚུལ་དང༌། དགེ་ཚུལ་མ་དང༌། དགེ་བསྙེན་དང༌། དགེ་བསྙེན་མ་རྣམས་སོ། །

de la sde pa'i rab tu dbye ba ni gang zag rnam pa bdun rnam par gzhag ste/dge slong dang/ dge slong ma dang/ dge slob ma dang/ dge tshul dang/ dge tshul ma dang/ dge bsnyen dang/ dge bsnyen ma rnams so/ /

【I3 行差別】【J1 總說】

དེ་ལ་སྤྱོད་པའི་རབ་ཏུ་དབྱེ་བ་ནི་གང་ཟག་བདུན་རྣམ་པར་གཞག་སྟེ། གང་ཟག་འདོད་ཆགས་ཤས་ཆེ་བ་གང་ཡིན་པ་དེ་ནི་འདོད་ཆགས་སྤྱད་པའོ། །ཞེ་སྡང་ཤས་ཆེ་བ་གང་ཡིན་པ་དེ་ནི་ཞེ་སྡང་སྤྱད་པའོ། །གཏི་མུག་ཤས་ཆེ་བ་གང་ཡིན་པ་དེ་ནི་གཏི་མུག་སྤྱད་པའོ། །ང་རྒྱལ་ཤས་ཆེ་བ་གང་ཡིན་པ་དེ་ནི་ང་རྒྱལ་སྤྱད་པའོ། །རྣམ་པར་རྟོག་པ་ཤས་ཆེ་བ་གང་ཡིན་པ་དེ་ནི་རྣམ་པར་རྟོག་པ་སྤྱད་པའོ༑ །ཆ་མཉམ་པར་གྱུར་པ་གང་ཡིན་པ་དེ་ནི་ཆ་མཉམ་པར་སྤྱད་པའོ། །ཉོན་མོངས་པ་ཆུང་བའི་རང་བཞིན་ཅན་གང་ཡིན་པ་དེ་ནི། ཉོན་མོངས་པ་ཆུང་དུ་སྤྱད་པ་ཡིན་པར་རིག་པར་བྱའོ། །

de la spyod pa'i rab tu dbye ba ni gang zag bdun rnam par gzhag ste/ gang zag 'dod chags shas che ba gang yin pa de ni 'dod chags spyad pa'o/ /zhe sdang shas che ba gang yin pa de ni zhe sdang spyad pa'o/ /gti mug shas che ba gang yin pa de ni gti mug spyad pa'o/ /nga rgyal shas che ba gang yin pa de ni nga rgyal spyad pa'o/ /rnam par rtog pa shas che ba gang yin pa de ni rnam par rtog pa spyad pa'o| /cha mnyam par gyur pa gang yin pa de ni cha mnyam par spyad pa'o/ /nyon mongs pa chung ba'i rang bzhin can gang yin pa de ni/ nyon mongs pa chung du spyad pa yin par rig par bya'o/ /

【J2 廣問解】【K1 貪增上補特伽羅】

དེ་ལ་གང་ཟག་འདོད་ཆགས་སྤྱད་པའི་རྟགས་རྣམས་གང་ཞེ་ན། འདི་ན་གང་ཟག་འདོད་ཆགས་སྤྱད་པ་ནི་ཆགས་པར་འགྱུར་བའི་དངོས་པོ་ཆུང་དུ་དང༌། ངན་པ་ཐམས་ཅད་ལ་ཡང་འདོད་ཆགས་ཀྱི་ཀུན་ནས་དཀྲིས་པ་ཆེན་པོ་སྟུག་པོ་དང་ཆེན་པོ་སྐྱེད་པར་བྱེད་ན། འབྲིང་དང་བཟང་པོ་དག་ལ་ལྟ་སྨོས་ཀྱང་ཅི་དགོས་ཏེ། འདོད་ཆགས་ཀྱི་ཀུན་ནས་དཀྲིས་པ་དེ་ཡང་ཡུན་རིང་དུ་སེམས་ཀྱི་རྒྱུད་ལ་གནས་པར་བྱེད་ཅིང༌། འདོད་ཆགས་ཀྱི་ཀུན་ནས་དཀྲིས་པ་དེ་དང་ཡུན་རིང་དུ་རྗེས་སུ་འབྲེལ་བར་འགྱུར་བ་དང༌། དེ་ཆགས་པར་འགྱུར་བའི་ཆོས་རྣམས་ཀྱིས་ཟིལ་གྱིས་ནོན་པར་འགྱུར་ཞིང་ཆགས་པར་འགྱུར་བའི་ཆོས་རྣམས་ཟིལ་གྱིས་གནོན་པར་མི་རིགས་པ་དང༌། དབང་པོ་མཉེན་པ་དང༌། དབང་པོ་འཇམ་པ་དང༌། དབང་པོ་མི་རྩུབ་པ་དང༌། དབང་པོ་མི་བརླང་བ་དང༌། གཞན་དག་ལ་འདི་ལྟ་སྟེ། ལུས་དང་ངག་གིས་ཤིན་ཏུ་རྣམ་པར࿒ཐོ་འཚམས་པའི་རང་བཞིན་ཅན་མ་ཡིན་པ་དང༌། འབྲལ་བར་དཀའ་བ་དང༌། ཡིད་འབྱུང་བར་དཀའ་བ་དང༌། དམན་པ་ལ་མོས་པ་དང༌། ལས་ཀྱི་མཐའ་དམ་པ་དང༌། ལས་ཀྱི་མཐའ་བརྟན་པ་དང༌། བརྟུལ་ཞུགས་དམ་པ་དང༌། བརྟུལ་ཞུགས་བརྟན་པ་དང༌། སྤྲོ་རིང་བ་དང༌། འཚོག་ཆས་དང༌། ཡོ་བྱད་དག་ལ་བརྐམ་པའི་རང་བཞིན་ཅན་ཡིན་ཞིང༌། དེ་ལ་གདུ་བ་དང༌། ཡིད་བདེ་བ་མང་བ་དང༌། ཀུན་དགའ་བ་མང་བ་དང༌། ཁྲོ་གཉེར་མེད་པ་དང༌། བཞིན་གྱི་མདོག་གསལ་བ་དང༌། འཛུམ་པ་སྔར་གཏོང་བ་ཡིན་ཏེ། དེ་ལྟ་བུ་དང་མཐུན་པ་དག་ནི་གང་ཟག་འདོད་ཆགས་སྤྱད་པའི་རྟགས་རྣམས་ཡིན་པར་རིག་པར་བྱའོ། །

de la gang zag 'dod chags spyad pa'i rtags rnams gang zhe na/ 'di na gang zag 'dod chags spyad pa ni chags par 'gyur ba'i dngos po chung du dang/ ngan pa thams cad la yang 'dod chags kyi kun nas dkris pa chen po stug po dang chen po skyed par byed na/ 'bring dang bzang po dag la lta smos kyang ci dgos te/ 'dod chags kyi kun nas dkris pa de yang yun ring du sems kyi rgyud la gnas par byed cing/ 'dod chags kyi kun nas dkris pa de dang yun ring du rjes su 'brel bar 'gyur ba dang/ de chags par 'gyur ba'i chos rnams kyis zil gyis non par 'gyur zhing chags par 'gyur ba'i chos rnams zil gyis gnon par mi rigs pa dang/ dbang po mnyen pa dang/ dbang po 'jam pa dang/ dbang po mi rtsub pa dang/ dbang po mi brlang ba dang/ gzhan dag la 'di lta ste/ lus dang ngag gis shin tu rnam par tho 'tshams pa'i rang bzhin can ma yin pa dang/ 'bral bar dka' ba dang/ yid 'byung bar dka' ba dang/ dman pa la mos pa dang/ las kyi mtha' dam pa dang/ las kyi mtha' brtan pa dang/ brtul zhugs dam pa dang/ brtul zhugs brtan pa dang/ spro ring ba dang/ 'tshog chas dang/ yo byad dag la brkam pa'i rang bzhin can yin zhing/ de la gdu ba dang/ yid bde ba mang ba dang/ kun dga' ba mang ba dang/ khro gnyer med pa dang/ bzhin gyi mdog gsal ba dang/ 'dzum pa sngar gtong ba yin te/ de lta bu dang mthun pa dag ni gang zag 'dod chags spyad pa'i rtags rnams yin par rig par bya'o/ /

【K2 瞋增上補特伽羅】

དེ་ལ་གང་ཟག་ཞེ་སྡང་སྤྱད་པའི་རྟགས་རྣམས་གང་ཞེ་ན། འདི་ནི་གང་ཟག་ཞེ་སྡང་སྤྱད་པ་ནི། ཞེ་སྡང་བར་འགྱུར་བའི་དངོས་པོ་ལ་ཁོང་ཁྲོ་བའི་རྒྱུ་མཚན་ཆུང་དུས་ཀྱང་ཁོང་ཁྲོ་བའི་ཀུན་ནས་དཀྲིས་པ་སྡུག་པ་དང་མང་པོ་སྐྱེ་བར་བྱེད་ན། འབྲེང་པོ་དང་ཆེན་པོ་དག་གིས་ལྟ་སྨོས་ཀྱང་ཅི་དགོས་ཏེ། ཁོང་ཁྲོ་བའི་ཀུན་ནས་དཀྲིས་པ་དེ་ཡང་ཡུན་རིང་དུ་སེམས་ཀྱི་རྒྱུད་ལ་གནས་པར་བྱེད་ཅིང༌། ཁོང་ཁྲོ་བའི་ཀུན་ནས་དཀྲིས་པ་དེ་དང་ཡུན་རིང་དུ་རྗེས་སུ་འབྲེལ་པར་འགྱུར་བ་དང༌། དེ་ཁོང་ཁྲོ་བར་འགྱུར་བའི་ཆོས་རྣམས་ཀྱིས་ཟིལ་གྱིས་ནོན་པར་འགྱུར་ཞིང༌། ཁོང་ཁྲོ་བར་འགྱུར་བའི་ཆོས་རྣམས་ཟིལ་གྱིས་ནོན་པར་མི་ནུས་པ་དང༌། དབང་པོ་མི་མཉེན་པ་དང༌། དབང་པོ་མི་འཇམ་པ་དང༌། དབང་པོ་རྩུབ་བ་དང༌། དབང་པོ་བརླང་བ་དང༌། གཞན་དག་ལ་འདི་ལྟ་སྟེ། ལུས་དང་ངག་གིས་ཤིན་ཏུ་རྣམ་པར་མཐོ་བཙམས་པའི་རང་བཞིན་ཅན་ཡིན་པ་དང༌། འབྲལ་བར་སླ་བ་དང༌། ཡིད་འབྱུང་བར་སླ་བ་དང༌། གཅོར་བ་དང༌། མུ་ཅོར་སྨྲ་བ་དང༌། སྤྱི་རྟོལ་ཆེ་བ་དང༌། མི་མོས་པ་མང་བ་དང༌། ལས་ཀྱི་མཐའ་དམ་པ་དང༌། ལས་ཀྱི་མཐའ་བརྟན་པ་དང༌། བརྟུལ་ཞུགས་དམ་པ་དང༌། བརྟུལ་ཞུགས་བརྟན་པ་དང༌། ཡིད་མི་བདེ་བ་མང་བ་དང་། འཁྲུག་པ་མང་བ་དང༌། བཟོད་པ་མེད་པ་དང༌། སྤྲོ་ཐུང་བ་དང༌། མི་མཐུན་པའི་རང་བཞིན་ཅན་ཡིན་པ་དང༌། མཐུན་པར་འཛིན་པ་མ་ཡིན་པ་དང༌། ཁྲོ་བ་མང་བ་དང༌། བཟློག་དཀའ་བའི་རང་བཞིན་ཅན་དང༌། འཁྲུག་པ་མང་བ་དང༌། བསམ་པ་ཁྲོ་ཞིང་གཏུམ་པ་དང༌། འཚིག་ཅིང་བརླང་པོར་སྨྲ་བ་དང༌། དེ་ཆུང་ཟད་ཙམ་ཞིག་སྨྲས་ན་ཡང་ནོང་ཞིང་འཁྲུག་ལ་གནོད་སེམས་སྐྱེད་པ་དང༌། གནོད་བཞིན་དུ་གནས་པ་དང༌། འཁྲུག་པ་སྐྱེད་པ་དང༌། ཁྲོ་གཉེར་དང་ལྡན་པ་དང༌། བཞིན་གྱི་མདོག་མི་གསལ་བ་དང༌། གཞན་གྱི་འབྱོར་པ་ལ་ཞེ་སྡང་ཞིང་ཕྲག་དོག་མང་བ་ཡིན་ཏེ། དེ་ལྟ་བུ་དང་མཐུན་པ་དག་ནི་གང་ཟག་ཞེ་སྡང་སྤྱད་པའི་རྟགས་རྣམས་ཡིན་པར་རིག་པར་བྱའོ། །

de la gang zag zhe sdang spyad pa'i rtags rnams gang zhe na/ 'di ni gang zag zhe sdang spyad pa ni/ zhe sdang bar 'gyur ba'i dngos po la khong khro ba'i rgyu mtshan chung dus kyang khong khro ba'i kun nas dkris pa sdug pa dang mang po skye bar byed na/ 'breng po dang chen po dag gis lta smos kyang ci dgos te/ khong khro ba'i kun nas dkris pa de yang yun ring du sems kyi rgyud la gnas par byed cing/ khong khro ba'i kun nas dkris pa de dang yun ring du rjes su 'brel par 'gyur ba dang/ de khong khro bar 'gyur ba'i chos rnams kyis zil gyis non par 'gyur zhing/ khong khro bar 'gyur ba'i chos rnams zil gyis non par mi nus pa dang/ dbang po mi mnyen pa dang/ dbang po mi 'jam pa dang/ dbang po rtsub ba dang/ dbang po brlang ba dang/ gzhan dag la 'di lta ste/ lus dang ngag gis shin tu rnam par mtho btsams pa'i rang bzhin can yin pa dang/ 'bral bar sla ba dang/ yid 'byung bar sla ba dang/ gcor ba dang/ mu cor smra ba dang/ spyi rtol che ba dang/ mi mos pa mang ba dang/ las kyi mtha' dam pa dang/ las kyi mtha' brtan pa dang/ brtul zhugs dam pa dang/ brtul zhugs brtan pa dang/ yid mi bde ba mang ba dang / 'khrug pa mang ba dang/ bzod pa med pa dang/ spro thung ba dang/ mi mthun pa'i rang bzhin can yin pa dang/ mthun par 'dzin pa ma yin pa dang/ khro ba mang ba dang/ bzlog dka' ba'i rang bzhin can dang/ 'khrug pa mang ba dang/ bsam pa khro zhing gtum pa dang/ 'tshig cing brlang por smra ba dang/ de chung zad tsam zhig smras na yang nong zhing 'khrug la gnod sems skyed pa dang/ gnod bzhin du gnas pa dang/ 'khrug pa skyed pa dang/ khro gnyer dang ldan pa dang/ bzhin gyi mdog mi gsal ba dang/ gzhan gyi 'byor pa la zhe sdang zhing phrag dog mang ba yin te/ de lta bu dang mthun pa dag ni gang zag zhe sdang spyad pa'i rtags rnams yin par rig par bya'o/ /

【K3 癡增上補特伽羅】

དེ་ལ་གང་ཟག་གཏི་མུག་སྤྱད་པའི་རྟགས་རྣམས་གང་ཞེ་ན། འདི་ན་གང་ཟག་གཏི་མུག་སྤྱད་པ་རྣམས་ནི་རྨོངས་པར་འགྱུར་བའི་དངོས་པོ་ཆུང་ངུ་ལ་ཡང་གཏི་མུག་གི་ཀུན་ནས་དཀྲིས་པ་སྟུག་པོ་དང་མང་པོ་སྐྱེད་པར་བྱེད་ན། འབྲིང་དང་ཆེན་པོ་དག་ལ་ལྟ་སྨོས་ཀྱང་ཅི་དགོས་ཏེ། གཏི་མུག་གི་ཀུན་ནས་དཀྲིས་པ་དེ་ཡང་ཡུན་རིང་དུ་སེམས་ཀྱི་རྒྱུད་ལ་གནས་པར་བྱེད་ཅིང༌། གཏི་མུག་གི་ཀུན་ནས་དཀྲིས་པ་དེ་དང་ཡུན་རིང་དུ་རྗེས་སུ་འབྲེལ་བར་འགྱུར་བ་དང༌། དེ་རྨོངས་པར་འགྱུར་བའི་ཆོས་རྣམས་ཀྱིས་ཟིལ་གྱིས་ནོན་པར་འགྱུར་ཞིང༌། རྨོངས་པར་འགྱུར་བའི་ཆོས་རྣམས་ཟིལ་གྱིས་གནོན་པར་མི་ནུས་པ་དང༌། དབང་པོ་བུལ་བ་དང༌། དབང་པོ་བླུན་པ་དང༌། དབང་པོ་ཞན་པ་དང༌། ལུས་ཀྱི་ལས་ཀྱི་མཐའ་ལྷོད་པ་དང༌། ངག་གི་ལས་ཀྱི་མཐའ་ལྷོད་པ་དང༌། ཉེས་པར་བསམས་པ་སེམས་པ་དང༌། ཉེས་པར་སྨྲ་བ་བརྗོད་པ་དང༌། ཉེས་པར་བྱ་བའི་ལས་བྱེད་པ་དང༌། ལེ་ལོ་ཆེ་བ་དང༌། སྒྲུབ་མི་ཕོད་པ་དང༌། སྨྲ་བ་ཞན་པ་དང༌། ཡིད་མི་གཞུངས་པ་དང༌། བརྗེད་ངས་པ་དང༌། ཤེས་བཞིན་དུ་མི་སྤྱོད་པ་དང༌། ལོག་པར་འཛིན་པ་དང༌། འབྲལ་བར་དཀའ་བ་དང༌། ཡིད་འབྱུང་བར་དཀའ་བ་དང༌། དམན་པ་ལ་མོས་པ་དང༌། གླེན་པ་དང༌། དིག་པ་དང༌། ལྐུགས་པ་དང༌། ལག་པས་བརྡ་བྱེད་པ་དང༌། ལེགས་པར་གསུངས་པ་དང༌། ཉེས་པར་བཤད་པའི་ཆོས་རྣམས་ཀྱི་དོན་ཀུན་ཤེས་པར་མི་ནུས་པ་དང༌། རྐྱེན་གྱིས་ཕྲོགས་པ་དང༌། གཞན་གྱིས་ཕྲོགས་པ་དང༌། གཞན་གྱི་དྲིང་འཇོག་པ་ཡིན་ཏེ། དེ་ལྟ་བུ་དང་མཐུན་པ་དག་ནི་གང་ཟག་གཏི་མུག་སྤྱད་པའི་རྟགས་རྣམས་སུ་རིག་པར་བྱའོ། །

de la gang zag gti mug spyad pa'i rtags rnams gang zhe na/ 'di na gang zag gti mug spyad pa rnams ni rmongs par 'gyur ba'i dngos po chung ngu la yang gti mug gi kun nas dkris pa stug po dang mang po skyed par byed na/ 'bring dang chen po dag la lta smos kyang ci dgos te/ gti mug gi kun nas dkris pa de yang yun ring du sems kyi rgyud la gnas par byed cing/ gti mug gi kun nas dkris pa de dang yun ring du rjes su 'brel bar 'gyur ba dang/ de rmongs par 'gyur ba'i chos rnams kyis zil gyis non par 'gyur zhing/ rmongs par 'gyur ba'i chos rnams zil gyis gnon par mi nus pa dang/ dbang po bul ba dang/ dbang po blun pa dang/ dbang po zhan pa dang/ lus kyi las kyi mtha' lhod pa dang/ ngag gi las kyi mtha' lhod pa dang/ nyes par bsams pa sems pa dang/ nyes par smra ba brjod pa dang/ nyes par bya ba'i las byed pa dang/ le lo che ba dang/ sgrub mi phod pa dang/ smra ba zhan pa dang/ yid mi gzhungs pa dang/ brjed ngas pa dang/ shes bzhin du mi spyod pa dang/ log par 'dzin pa dang/ 'bral bar dka' ba dang/ yid 'byung bar dka' ba dang/ dman pa la mos pa dang/ glen pa dang/ dig pa dang/ lkugs pa dang/ lag pas brda byed pa dang/ legs par gsungs pa dang/ nyes par bshad pa'i chos rnams kyi don kun shes par mi nus pa dang/ rkyen gyis phrogs pa dang/ gzhan gyis phrogs pa dang/ gzhan gyi dring 'jog pa yin te/ de lta bu dang mthun pa dag ni gang zag gti mug spyad pa'i rtags rnams su rig par bya'o/ /

【K4 慢增上補特伽羅】

དེ་ལ་གང་ཟག་ང་རྒྱལ་སྤྱད་པའི་རྟགས་རྣམས་གང་ཞེ་ན། འདི་ན་གང་ཟག་ང་རྒྱལ་སྤྱད་པ་ནི་ཁེངས་པར་འགྱུར་བ་དང༌། མཐུན་པའི་དངོས་པོ་ཆུང་ངུ་ལ་ཡང་ང་རྒྱལ་གྱི་ཀུན་ནས་དཀྲིས་པ་སྟུག་པོ་དང༌། མང་པོ་སྐྱེད་པར་བྱེད་ན། འབྲིང་དང་ཆེན་པོ་དག་ལ་ལྟ་སྨོས་ཀྱང་ཅི་དགོས་ཏེ། ང་རྒྱལ་གྱིས་ཀུན་ནས་དཀྲིས་པ་དེ་ཡང་ཡུན་རིང་དུ་སེམས་ཀྱི་རྒྱུད་ལ་གནས་པར་བྱེད་ཅིང༌། ང་རྒྱལ་གྱི་ཀུན་ནས་དཀྲིས་པ་དེ་ཡང་ཡུན་རིང་དུ་རྗེས་སུ་འབྲེལ་བར་འགྱུར་བ་དང༌། དེ༌ཁེངས་པར་འགྱུར་བ་དང་མཐུན་པའི་ཆོས་རྣམས་ཀྱིས་ཟིལ་གྱིས་ནོན་པར་འགྱུར་ཞིང༌། ཁེངས་པར་འགྱུར་བ་དང་མཐུན་པའི་ཆོས་རྣམས་ཟིལ་གྱིས་གནོན་པར་མི་ནུས་པ་དང༌། དབང་པོ་རྒོད་པ་དང༌། དབང་པོ་འདམ་བུ་ལྟར་མཐོ་བ་དང༌། དབང་པོ་ཁེངས་པ་དང༌། ལུས་ཆེར་བརྒྱན་པ་ལ་སྦྱོར་བའི་རྗེས་སུ་བརྩོན་པ་དང༌། ࿒བཙན་ངག་ཏུ་སྨྲ་ཞིང་མི་འདུད་པ་དང༌། ཕ་མ་དང༌། ཉེ་དུ་དང༌། བླ་མ་དང༌། བླ་མ་ལྟ་བུ་དག་ལ་དུས་དུས་སུ་རྐྱེན་དུ་བབ་པའི་མཆོད་པ་མི་བྱེད་པ་དང༌། ཁེངས་པ་དང༌། ལུས་མི་འདུད་པ་དང༌། གསོད་པོར་སྨྲ་བ་དང༌། ཕྱག་འཚལ་བ་དང༌། མངོན་དུ་ལྡང་བ་དང༌། ཐལ་མོ་སྦྱོར་བ་དང༌། འདུད་པར་བྱེད་པའི་ངང་ཚུལ་ཅན་མ་ཡིན་པ་དང༌། བདག་ཉིད་ཀུན་ཏུ་འཛིན་པ་དང༌། བདག་ལ་སྟོད་པ་དང༌། གཞན་ལ་སྨོད་པ་དང༌། རྙེད་པ་འདོད་པ་དང༌། བཀུར་སྟི་འདོད་པ་དང༌། གྲགས་པའི་སྒྲའི་ཚོགས་འདོད་པ་དང༌། ཐམ་ཐོམ་གྱི་སྣོད་དུ་གྱུར་པ་དང༌། དབྲལ་བར་དཀའ་བ་དང༌། ཡིད་འབྱུང་བར་དཀའ་བ་དང༌། རྒྱ་ཆེན་པོ་ལ་མོས་པ་དང༌། སྙིང་རྗེ་ཆུང་བ་དང༌། བདག་དང༌། སེམས་ཅན་དང༌། སྲོག་དང༌། གསོ་བ་དང༌། གང་ཟག་ཏུ་ལྟ་བ་ཤས་ཆེ་བ་དང༌། ཁྲོ་གཏུམ་ཆེ་བ་དང༌། འཁྲུག་པ་དང་ལྡན་པ་ཡིན་ཏེ། དེ་ལྟ་བུ་དང་ལྡན་པ་དག་ནི་གང་ཟག་ང་རྒྱལ་སྤྱད་པའི་རྟགས་རྣམས་ཡིན་པར་རིག་པར་བྱའོ། །

de la gang zag nga rgyal spyad pa'i rtags rnams gang zhe na/ 'di na gang zag nga rgyal spyad pa ni khengs par 'gyur ba dang/ mthun pa'i dngos po chung ngu la yang nga rgyal gyi kun nas dkris pa stug po dang/ mang po skyed par byed na/ 'bring dang chen po dag la lta smos kyang ci dgos te/ nga rgyal gyis kun nas dkris pa de yang yun ring du sems kyi rgyud la gnas par byed cing/ nga rgyal gyi kun nas dkris pa de yang yun ring du rjes su 'brel bar 'gyur ba dang/ dekhengs par 'gyur ba dang mthun pa'i chos rnams kyis zil gyis non par 'gyur zhing/ khengs par 'gyur ba dang mthun pa'i chos rnams zil gyis gnon par mi nus pa dang/ dbang po rgod pa dang/ dbang po 'dam bu ltar mtho ba dang/ dbang po khengs pa dang/ lus cher brgyan pa la sbyor ba'i rjes su brtson pa dang/ btsan ngag tu smra zhing mi 'dud pa dang/ pha ma dang/ nye du dang/ bla ma dang/ bla ma lta bu dag la dus dus su rkyen du bab pa'i mchod pa mi byed pa dang/ khengs pa dang/ lus mi 'dud pa dang/ gsod por smra ba dang/ phyag 'tshal ba dang/ mngon du ldang ba dang/ thal mo sbyor ba dang/ 'dud par byed pa'i ngang tshul can ma yin pa dang/ bdag nyid kun tu 'dzin pa dang/ bdag la stod pa dang/ gzhan la smod pa dang/ rnyed pa 'dod pa dang/ bkur sti 'dod pa dang/ grags pa'i sgra'i tshogs 'dod pa dang/ tham thom gyi snod du gyur pa dang/ dbral bar dka' ba dang/ yid 'byung bar dka' ba dang/ rgya chen po la mos pa dang/ snying rje chung ba dang/ bdag dang/ sems can dang/ srog dang/ gso ba dang/ gang zag tu lta ba shas che ba dang/ khro gtum che ba dang/ 'khrug pa dang ldan pa yin te/ de lta bu dang ldan pa dag ni gang zag nga rgyal spyad pa'i rtags rnams yin par rig par bya'o/ /

【K5 尋思增上補特伽羅(缺解6平等及7薄塵)】

དེ་ལ་གང་ཟག་རྣམ་པར་རྟོག་པ་སྤྱད་པའི་རྟགས་རྣམས་གང་ཞེ་ན༑ འདི་ན་གང་ཟག་རྣམ་པར་རྟོག་པ་སྤྱོད་པ་ནི་རྣམ་པར་རྟོག་པ་དང་མཐུན་པའི་དངོས་པོ་ཆུང་ངུ་ལ་ཡང་རྣམ་པར་རྟོག་པའི་ཀུན་ནས་དཀྲིས་པ་སྟུག་པོ་དང་མང་པོ་སྐྱེད་པར་བྱེད་ན། འབྲིང་དང་ཆེན་པོ་དག་ལ་ལྟ་སྨོས་ཀྱང་ཅི་དགོས་ཏེ། རྣམ་པར་རྟོག་པའི་ཀུན་ནས་དཀྲིས་པ་དེ་ཡང་ཡུན་རིང་དུ་སེམས་ཀྱི་རྒྱུད་ལ་གནས་པར་བྱེད་ཅིང༌། རྣམ་པར་རྟོག་པའི་ཀུན་ནས་དཀྲིས་པ་དེ་དང་ཡུན་རིང་དུ་རྗེས་སུ་འབྲེལ་བར་འགྱུར་བ་དང༌། དེ་རྣམ་པར་རྟོག་པ་དང་མཐུན་པའི་ཆོས་རྣམས་ཀྱིས་ཟིལ་གྱིས་གནོན་པར་འགྱུར་ཞིང༌། རྣམ་པར་རྟོག་པ་དང་མཐུན་པའི་ཆོས་རྣམས་ཟིལ་གྱིས་ནོན་པར་མི་ནུས་པ་དང༌། དབང་པོ་མི་བརྟན་པ་དང༌། དབང་པོ་གཡོ་བ་དང༌། དབང་པོ་འགྱུར་བ་དང༌། དབང་པོ་འཁྲུག་པ་དང༌། ལུས་ཀྱི་ལས་ཀྱི་མཐའ་བརྟད་པ་དང༌། ངག་གི་ལས་ཀྱི་མཐའ་བརྟད་པ་དང༌། དབྲལ་བར་དཀའ་བ་དང༌། ཡིད་འབྱུང་བར་དཀའ་བ་དང༌། སྨྲོས་པ་འདོད་པ་དང༌། སྤྲོས་པ་ལ་དགའ་བ་དང༌། ནེམ་ནུར་མང་བ་དང༌། ཐེ་ཚོམ་མང་བ་དང་། འདུན་པ་དང་ལྡན་པ་དང༌། བརྟུལ་ཞུགས་མི་བརྟན་པ་དང༌། བརྟུལ་ཞུགས་མ་ངེས་པ་དང༌། ལས་ཀྱི་མཐའ་མི་བརྟན་པ་དང༌། ལས་ཀྱི་མཐའ་མ་ངེས་པ་དང༌། དོགས་པ་མང་བ་དང༌། བརྗེད་ངེས་པ་དང༌། དབེན་པ་ལ་མངོན་པར་མི་དགའ་བ་དང༌། རྣམ་པར་གཡེང་བ་མང་བ་དང༌། འཇིག་རྟེན་གྱི་སྣ་ཚོགས་པ་དག་ལ་འདུན་པའི་འདོད་ཆགས་རྗེས་སུ་འཇུག་པ་དང༌། མཁས་པ་དང༌། ལེ་ལོ་མེད་པ་དང༌། སྒྲུབ་ཕོད་པ་ཡིན་ནོ། །དེ་ལྟ་བུ་དང་མཐུན་པ་དག་ནི་གང་ཟག་རྣམ་པར་རྟོག་པ༌སྤྱད་པའི་རྟགས་རྣམས་ཡིན་པར་རིག་པར་བྱ་སྟེ།

de la gang zag rnam par rtog pa spyad pa'i rtags rnams gang zhe na| 'di na gang zag rnam par rtog pa spyod pa ni rnam par rtog pa dang mthun pa'i dngos po chung ngu la yang rnam par rtog pa'i kun nas dkris pa stug po dang mang po skyed par byed na/ 'bring dang chen po dag la lta smos kyang ci dgos te/ rnam par rtog pa'i kun nas dkris pa de yang yun ring du sems kyi rgyud la gnas par byed cing/ rnam par rtog pa'i kun nas dkris pa de dang yun ring du rjes su 'brel bar 'gyur ba dang/ de rnam par rtog pa dang mthun pa'i chos rnams kyis zil gyis gnon par 'gyur zhing/ rnam par rtog pa dang mthun pa'i chos rnams zil gyis non par mi nus pa dang/ dbang po mi brtan pa dang/ dbang po g.yo ba dang/ dbang po 'gyur ba dang/ dbang po 'khrug pa dang/ lus kyi las kyi mtha' brtad pa dang/ ngag gi las kyi mtha' brtad pa dang/ dbral bar dka' ba dang/ yid 'byung bar dka' ba dang/ smros pa 'dod pa dang/ spros pa la dga' ba dang/ nem nur mang ba dang/ the tshom mang ba dang / 'dun pa dang ldan pa dang/ brtul zhugs mi brtan pa dang/ brtul zhugs ma nges pa dang/ las kyi mtha' mi brtan pa dang/ las kyi mtha' ma nges pa dang/ dogs pa mang ba dang/ brjed nges pa dang/ dben pa la mngon par mi dga' ba dang/ rnam par g.yeng ba mang ba dang/ 'jig rten gyi sna tshogs pa dag la 'dun pa'i 'dod chags rjes su 'jug pa dang/ mkhas pa dang/ le lo med pa dang/ sgrub phod pa yin no/ /de lta bu dang mthun pa dag ni gang zag rnam par rtog paspyad pa'i rtags rnams yin par rig par bya ste/

【J3 結】

དེ་ནི་སྤྱད་པའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་པར་རིག་པར་བྱའོ། །

de ni spyad pa'i rab tu dbye bas gang zag rnam par gzhag pa yin par rig par bya'o/ /

【I4 願差別】【J1 問】

དེ་ལ་ཇི་ལྟར་ན་སྨོན་ལམ་གྱི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ཞེ་ན།

de la ji ltar na smon lam gyi rab tu dbye bas gang zag rnam par gzhag pa yin zhe na/

【J2 釋】【K1 明發三乘願別】

གང་ཟག་ཉན་ཐོས་ཀྱི་ཐེག་པར་སྨོན་ལམ་བཏབ་པ་ཡང་ཡོད། རང་སངས་རྒྱས་ཀྱི་ཐེག་པར་སྨོན་ལམ་བཏབ་པ་ཡང་ཡོད། ཐེག་པ་ཆེན་པོར་སྨོན་ལམ་བཏབ་པ་ཡང་ཡོད་དོ། །

gang zag nyan thos kyi theg par smon lam btab pa yang yod/ rang sangs rgyas kyi theg par smon lam btab pa yang yod/ theg pa chen por smon lam btab pa yang yod do/ /

【K2 明發三乘願人】

དེ་ལ་གང་ཟག་གང་ཉན་ཐོས་ཀྱི་ཐེག་པར་སྨོན་ལམ་བཏབ་པ་དེ་ནི་ཉན་ཐོས་ཀྱི་རིགས་སུ་འགྱུར་བའམ། རང་སངས་རྒྱས་ཀྱི་རིགས་སུ་འགྱུར་བའམ། ཐེག་པ་ཆེན་པོའི་རིགས་སུ་འགྱུར་བ་ཡིན་ནོ། །དེ་ལ་གང་ཟག་གང་རང་སངས་རྒྱས་ཀྱི་ཐེག་པར་སྨོན་ལམ་བཏབ་པ་དེ་ཡང་ཉན་ཐོས་ཀྱི་རིགས་སུ་འགྱུར་བའམ། རང་སངས་རྒྱས་ཀྱི་རིགས་སུ་འགྱུར་བའམ། ཐེག་པ་ཆེན་པོའི་རིགས་སུ་འགྱུར་བ་ཡིན་ནོ། །དེ་ལ་གང་ཟག་གང་ཐེག་པ་ཆེན་པོར་སྨོན་ལམ་བཏབ་པ་དེ་ཡང༌། ཉན་ཐོས་ཀྱི་རིགས་སུ་འགྱུར་བའམ། རང་སངས་རྒྱས་ཀྱི་རིགས་སུ་འགྱུར་བའམ། ཐེག་པ་ཆེན་པོའི་རིགས་སུ་འགྱུར་བ་ཡིན་ནོ། །

de la gang zag gang nyan thos kyi theg par smon lam btab pa de ni nyan thos kyi rigs su 'gyur ba'am/ rang sangs rgyas kyi rigs su 'gyur ba'am/ theg pa chen po'i rigs su 'gyur ba yin no/ /de la gang zag gang rang sangs rgyas kyi theg par smon lam btab pa de yang nyan thos kyi rigs su 'gyur ba'am/ rang sangs rgyas kyi rigs su 'gyur ba'am/ theg pa chen po'i rigs su 'gyur ba yin no/ /de la gang zag gang theg pa chen por smon lam btab pa de yang/ nyan thos kyi rigs su 'gyur ba'am/ rang sangs rgyas kyi rigs su 'gyur ba'am/ theg pa chen po'i rigs su 'gyur ba yin no/ /

【K3 明發願後必定還捨原願】

དེ་ལ་གང་ཟག་ཉན་ཐོས་ཀྱི་རིགས་ཅན་གང་ཡིན་པ་དེ་ནི་རང་བྱང་ཆུབ་བམ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སྨོན་ལམ་བཏབ་ཏུ་ཟིན་ཀྱང༌། དེ་ཉན་ཐོས་ཀྱི་རིགས་ཅན་ཡིན་པའི་ཕྱིར་དུས་ཀྱི་མཐར་གདོན་མི་ཟ་བར་སྨོན་ལམ་དེ་ལས་ཕྱིར་ལོག་སྟེ། ཉན་ཐོས་ཀྱི་ཐེག་པའི་སྨོན་ལམ་ཁོ་ན་ལ་གནས་པར་འགྱུར་རོ། །རང་སངས་རྒྱས་ཀྱི་ཐེག་པའི་རིགས་ཅན་དང༌། ཐེག་པ་ཆེན་པོའི་རིགས་ཅན་དེ་ཡང་དེ་བཞིན་དུ་རིག་པར་བྱའོ། །དེ་ལ་གང་ཟག་དེ་དག་གི་སྨོན་ལམ་འཕོ་ཞིང༌། སྨོན་ལམ་འདྲེ་བར࿒འགྱུར་ཡང་རིགས་འཕོ་བ་དང་རིགས་འདྲེ་བ་ནི་མི་འགྱུར་རོ། །

de la gang zag nyan thos kyi rigs can gang yin pa de ni rang byang chub bam/ bla na med pa yang dag par rdzogs pa'i byang chub tu smon lam btab tu zin kyang/ de nyan thos kyi rigs can yin pa'i phyir dus kyi mthar gdon mi za bar smon lam de las phyir log ste/ nyan thos kyi theg pa'i smon lam kho na la gnas par 'gyur ro/ /rang sangs rgyas kyi theg pa'i rigs can dang/ theg pa chen po'i rigs can de yang de bzhin du rig par bya'o/ /de la gang zag de dag gi smon lam 'pho zhing/ smon lam 'dre bar 'gyur yang rigs 'pho ba dang rigs 'dre ba ni mi 'gyur ro/ /

【K4 簡取地義】

དོན་གྱི་སྐབས་འདིར་ནི་གང་ཟག་ཉན་ཐོས་ཀྱི་ཐེག་པར་སྨོན་ལམ་བཏབ་པ་དང༌། ཉན་ཐོས་ཀྱི་རིགས་ཅན་དེ་དག་ཡིན་པར་རིག་པར་བྱ་སྟེ།

don gyi skabs 'dir ni gang zag nyan thos kyi theg par smon lam btab pa dang/ nyan thos kyi rigs can de dag yin par rig par bya ste/

【J3 結】

དེ་ལྟར་ན་སྨོན་ལམ་གྱི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ནོ། །

de ltar na smon lam gyi rab tu dbye bas gang zag rnam par gzhag pa yin no/ /

【I5 行迹差別】

དེ་ལ་ཇི་ལྟར་ན་ལམ་གྱི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ཞེ་ན། གང་ཟག་ཇི་སྐད་བསྟན་ཅིང་ཇི་སྐད་ཡོངས་སུ་བསྒྲགས་པ་དེ་དག་ནི། ལམ་བཞིས་ངེས་པར་འབྱུང་བ་ཡིན་ཏེ། བཞི་གང་ཞེ་ན། མངོན་པར་ཤེས་པ་བུལ་བ་དཀའ་བའི་ལམ་ཡང་ཡོད། མངོན་པར་ཤེས་པ་མྱུར་བ་དཀའ་བའི་ལམ་ཡང་ཡོད། །མངོན་པར་ཤེས་པ་བུལ་བ་སླ་བའི་ལམ་ཡང་ཡོད། །མངོན་པར་ཤེས་པ་མྱུར་བ་སླ་བའི་ལམ་ཡང་ཡོད་དོ། །དེ་ལ་གང་ཟག་དབང་པོ་རྟུལ་པོ་བསམ་གཏན་གྱི་དངོས་གཞི་མ་ཐོབ་པའི་ལམ་གང་ཡིན་པ་དེ་ནི་མངོན་པར་ཤེས་པ་བུལ་བ་དཀའ་བ་ཞེས་བྱའོ། །དེ་ལ་གང་ཟག་དབང་པོ་རྣོན་པོ་བསམ་གཏན་གྱི་དངོས་གཞི་མ་ཐོབ་པའི་ལམ་གང་ཡིན་པ་དེ་ནི། མངོན་པར་ཤེས་པ་མྱུར་བར་དཀའ་བ་ཞེས་བྱའོ། །དེ་ལ་གང་ཟག་དབང་པོ་རྟུལ་པོ་བསམ་གཏན་གྱི་དངོས་གཞི་ཐོབ་པའི་ལམ་གང་ཡིན་པ་དེ་ནི། མངོན་པར་ཤེས་པ་བུལ་བ་སླ་བ་ཞེས་བྱའོ། །དེ་ལ་གང་ཟག་དབང་པོ་རྣོན་པོ་བསམ་གཏན་གྱི་དངོས་གཞི་ཐོབ་པའི་ལམ་གང་ཡིན་པ་དེ་ནི། མངོན་པར་ཤེས་པ་མྱུར་བ་སླ་བ་ཞེས་བྱ་སྟེ། དེ་ལྟར་ན་ལམ་གྱི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་པར་རིག་པར་བྱའོ། །

de la ji ltar na lam gyi rab tu dbye bas gang zag rnam par gzhag pa yin zhe na/ gang zag ji skad bstan cing ji skad yongs su bsgrags pa de dag ni/ lam bzhis nges par 'byung ba yin te/ bzhi gang zhe na/ mngon par shes pa bul ba dka' ba'i lam yang yod/ mngon par shes pa myur ba dka' ba'i lam yang yod/ /mngon par shes pa bul ba sla ba'i lam yang yod/ /mngon par shes pa myur ba sla ba'i lam yang yod do/ /de la gang zag dbang po rtul po bsam gtan gyi dngos gzhi ma thob pa'i lam gang yin pa de ni mngon par shes pa bul ba dka' ba zhes bya'o/ /de la gang zag dbang po rnon po bsam gtan gyi dngos gzhi ma thob pa'i lam gang yin pa de ni/ mngon par shes pa myur bar dka' ba zhes bya'o/ /de la gang zag dbang po rtul po bsam gtan gyi dngos gzhi thob pa'i lam gang yin pa de ni/ mngon par shes pa bul ba sla ba zhes bya'o/ /de la gang zag dbang po rnon po bsam gtan gyi dngos gzhi thob pa'i lam gang yin pa de ni/ mngon par shes pa myur ba sla ba zhes bya ste/ de ltar na lam gyi rab tu dbye bas gang zag rnam par gzhag pa yin par rig par bya'o/ /

【I6 道果差別】

དེ་ལ་ཇི་ལྟར་ན་ལམ་དང་འབྲས་བུའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་པར་རིག་པར་བྱ་ཞེ་ན། འདི་ལྟ་སྟེ། ཞུགས་པ་བཞི་པོ་རྒྱུན་དུ་ཞུགས་པའི་འབྲས་བུའི་ཕྱིར་ཞུགས་པ་དང༌། ལན་ཅིག་ཕྱིར་འོང་བའི་འབྲས་བུའི་ཕྱིར་ཞུགས་པ་དང༌། ཕྱིར་མི་འོང་བའི་འབྲས་བུའི་ཕྱིར་ཞུགས་པ་དང༌། དགྲ་བཅོམ་པ་ཉིད་ཀྱི་འབྲས་བུའི་ཕྱིར་ཞུགས་པ་དང༌། འབྲས་བུ་ལ་གནས་པ་བཞི་པོ་རྒྱུན་དུ་ཞུགས་པའི་འབྲས་བུ་ལ་གནས་པ་དང༌། ལན་ཅིག་ཕྱིར་འོང་བའི་འབྲས་བུ་ལ་གནས་པ་དང༌། ཕྱིར་མི་འོང་བའི་འབྲས་བུ་ལ་གནས་པ་དང༌། དགྲ་བཅོམ་པ་ཉིད་ཀྱི་འབྲས་བུ་ལ་གནས་པ་དག་གི་སྟེ། ཞུགས་པའི་ལམ་དུ་ཞུགས་པ་གང་དག་ཡིན་པའི་ཞུགས་པ་དེ་དག་ནི་དེ་དག་གི་ཞུགས་པའི་ལམ་གྱི་རྣམ་པར་གཞག་པ་ཡིན་ནོ། །དེ་དག་གི་འབྲས་བུའི་དགེ་སྦྱོང་གི་འབྲས་བུ་ལ་གནས་པ་གང་དག་ཡིན་པ་དེ་དག་ནི་དེ་དག་གི་ལམ་གྱི་འབྲས་བུ་རྣམ་པར་གཞག་པ་ཡིན་ཏེ། དེ་ལྟར་ན་ལམ་དང་འབྲས་བུའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་པར་རིག་པར་བྱའོ། །

de la ji ltar na lam dang 'bras bu'i rab tu dbye bas gang zag rnam par gzhag pa yin par rig par bya zhe na/ 'di lta ste/ zhugs pa bzhi po rgyun du zhugs pa'i 'bras bu'i phyir zhugs pa dang/ lan cig phyir 'ong ba'i 'bras bu'i phyir zhugs pa dang/ phyir mi 'ong ba'i 'bras bu'i phyir zhugs pa dang/ dgra bcom pa nyid kyi 'bras bu'i phyir zhugs pa dang/ 'bras bu la gnas pa bzhi po rgyun du zhugs pa'i 'bras bu la gnas pa dang/ lan cig phyir 'ong ba'i 'bras bu la gnas pa dang/ phyir mi 'ong ba'i 'bras bu la gnas pa dang/ dgra bcom pa nyid kyi 'bras bu la gnas pa dag gi ste/ zhugs pa'i lam du zhugs pa gang dag yin pa'i zhugs pa de dag ni de dag gi zhugs pa'i lam gyi rnam par gzhag pa yin no/ /de dag gi 'bras bu'i dge sbyong gi 'bras bu la gnas pa gang dag yin pa de dag ni de dag gi lam gyi 'bras bu rnam par gzhag pa yin te/ de ltar na lam dang 'bras bu'i rab tu dbye bas gang zag rnam par gzhag pa yin par rig par bya'o/ /

【I7 加行差別】

ཇི་ལྟར་ན་སྦྱོར་བའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ཞེ་ན། འདི་ལྟ་སྟེ། གང་ཟག་དད་པས་རྗེས་སུ་འབྲང་བ་དང༌། ཆོས་ཀྱི་རྗེས་སུ་འབྲང་བ་དག་གི་སྟེ། གང་ཟག་དད་པས་རྗེས་སུ་འབྲང་བས་ཞུགས་པ་གང་ཡིན་པ་དེ་ནི་དད་པས་རྗེས་སུ་འབྲང་བ་ཡིན་ནོ། །ཆོས་རྣམས་ལ་གཞན་གྱི་དྲིང་མི་འཇོག་ཅིང༌། རྣམ་པར་འབྱེད་པའི་རྗེས་སུ་འབྲང་བས་ཞུགས་པ་གང་ཡིན་པ་དེ་ནི་ཆོས་ཀྱི་རྗེས་སུ་འབྲང་བ་ཡིན་ཏེ། དེ་ལྟར་ན་སྦྱོར་བའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་པར་རིག་པར་བྱའོ། །

ji ltar na sbyor ba'i rab tu dbye bas gang zag rnam par gzhag pa yin zhe na/ 'di lta ste/ gang zag dad pas rjes su 'brang ba dang/ chos kyi rjes su 'brang ba dag gi ste/ gang zag dad pas rjes su 'brang bas zhugs pa gang yin pa de ni dad pas rjes su 'brang ba yin no/ /chos rnams la gzhan gyi dring mi 'jog cing/ rnam par 'byed pa'i rjes su 'brang bas zhugs pa gang yin pa de ni chos kyi rjes su 'brang ba yin te/ de ltar na sbyor ba'i rab tu dbye bas gang zag rnam par gzhag pa yin par rig par bya'o/ /

【I8 定差別】

དེ་ལ་ཇི་ལྟར་ན་སྙོམས་པར་འཇུག་པའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ཞེ་ན། འདི་ལྟ་སྟེ། གང་ཟག་ལུས་ཀྱིས་མངོན་དུ་བྱེད་པ་རྣམ་པར་ཐར་པ་བརྒྱད་པོ་གཟུགས་ཅན་གཟུགས་རྣམས་ལ་ལྟ་བ་དང༌། ནང་གཟུགས་མེད་པར་འདུ་ཤེས་པས་ཕྱི་རོལ་གྱི་གཟུགས་རྣམས་ལ་ལྟ་བ་དང༌། སྡུག་པའི་རྣམ་པར་ཐར་པ་ལུས་ཀྱིས་མངོན་སུམ་དུ་བྱས་ནས་བསྒྲུབས་ཏེ་གནས་པ་དང༌། ནམ་མཁའ་མཐའ་ཡས་སྐྱེ་མཆེད་དང༌། རྣམ་ཤེས་མཐའ་ཡས་སྐྱེ་མཆེད་དང༌། ཅི་ཡང་མེད་པའི་སྐྱེ་མཆེད་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དང༌། འདུ་ཤེས་དང་ཚོར་བ་འགོག་པ་དག་ལུས་ཀྱི་མངོན་སུམ་དུ་བྱས་ནས་བསྒྲུབས་ཏེ་གནས་ཤིང༌། རྗེས་སུ་མཐུན་པ་དང༌། རྗེས་སུ་མཐུན་པ་མ་ཡིན་པར་སྙོམས་པར་འཇུག་པ་དང་ལྡང་བར་མི་བྱེད་ལ། ཐམས་ཅད་ཀྱི་ཐམས་ཅད་དུ་ཟག་པ་ཟད་པ་རྗེས་སུ་ཐོབ་པ་ནི་མ་ཡིན་པ་སྟེ། དེ་ལྟར་ན་སྙོམས་པར་འཇུག་པའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན༌ནོ། །

de la ji ltar na snyoms par 'jug pa'i rab tu dbye bas gang zag rnam par gzhag pa yin zhe na/ 'di lta ste/ gang zag lus kyis mngon du byed pa rnam par thar pa brgyad po gzugs can gzugs rnams la lta ba dang/ nang gzugs med par 'du shes pas phyi rol gyi gzugs rnams la lta ba dang/ sdug pa'i rnam par thar pa lus kyis mngon sum du byas nas bsgrubs te gnas pa dang/ nam mkha' mtha' yas skye mched dang/ rnam shes mtha' yas skye mched dang/ ci yang med pa'i skye mched dang/ 'du shes med 'du shes med min skye mched dang/ 'du shes dang tshor ba 'gog pa dag lus kyi mngon sum du byas nas bsgrubs te gnas shing/ rjes su mthun pa dang/ rjes su mthun pa ma yin par snyoms par 'jug pa dang ldang bar mi byed la/ thams cad kyi thams cad du zag pa zad pa rjes su thob pa ni ma yin pa ste/ de ltar na snyoms par 'jug pa'i rab tu dbye bas gang zag rnam par gzhag pa yinno/ /

【I9 生差別】

དེ་ལ་ཇི་ལྟར་སྐྱེ་བའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ཞེ་ན། འདི་ལྟ་སྟེ། གང་ཟག་རེ་ལྟར་ཐོགས་ན་སྲིད་པ་ལན་བདུན་པ་དང༌། རིགས་ནས་རིགས་སུ་སྐྱེ་བ་དང༌། བར་ཆད་གཅིག་པ་དང༌། བར་མ་དོར་ཡོངས་སུ་མྱ་ངན་ལས་འདའ་བ་དང༌། སྐྱེས་ནས་ཡོངས་སུ་མྱ་ངན་ལས་འདའ་བ་དང༌། མངོན་པར་འདུ་བྱེད་པ་མེད་པར་ཡོངས་སུ་མྱ་ངན་ལས་འདའ་བ་དང༌།མངོན་པར་འདུ་བྱེད་པ་དང་བཅས་པས་ཡོངས་སུ་མྱ་ངན་ལས་འདའ་བ་དང༌། གོང་དུ་འཕོ་བ་དག་གི་སྐྱེ་བས་དེ་དག་ཉིད་རྣམ་པར་གཞག་པ་ཡིན་ཏེ། དེ་ལྟར་ན་སྐྱེ་བའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ནོ། །

de la ji ltar skye ba'i rab tu dbye bas gang zag rnam par gzhag pa yin zhe na/ 'di lta ste/ gang zag re ltar thogs na srid pa lan bdun pa dang/ rigs nas rigs su skye ba dang/ bar chad gcig pa dang/ bar ma dor yongs su mya ngan las 'da' ba dang/ skyes nas yongs su mya ngan las 'da' ba dang/ mngon par 'du byed pa med par yongs su mya ngan las 'da' ba dang/mngon par 'du byed pa dang bcas pas yongs su mya ngan las 'da' ba dang/ gong du 'pho ba dag gi skye bas de dag nyid rnam par gzhag pa yin te/ de ltar na skye ba'i rab tu dbye bas gang zag rnam par gzhag pa yin no/ /

【I10 退不退差別】

དེ་ལ་ཇི་ལྟར་ན་ཡོངས་སུ་ཉམས་པའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ཞེ་ན། འདི་ལྟ་སྟེ། དུས་ཀྱིས་རྣམ་པར་གྲོལ་བའི་དགྲ་བཅོམ་པ་ཚེ་འདི་ལ་བདེ་བར་གནས་པ་དག་ལས་ཡོངས་སུ་ཉམས་པའི་སྐལ་པ་ཅན་གྱི་གང་ཡིན་པ་དང༌། ཡོངས་སུ་མི་ཉམས་པའི་རབ་ཏུ་དབྱེ་བས་མི་གཡོ་བའི་ཆོས་ཅན་གྱི་དགྲ་བཅོམ་པ་ཚེ་འདི་ལ་བདེ་བར་གནས་པ་དག་ལས་ཡོངས་སུ་ཉམས་པར་མི་འགྱུར་བའི་སྐལ་བ་ཅན་དུ་རྣམ་པར་གཞག་པ་གང་ཡིན་པ་སྟེ། དེ་ལྟར་ན་ཡོངས་སུ་ཉམས་པའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ནོ། །

de la ji ltar na yongs su nyams pa'i rab tu dbye bas gang zag rnam par gzhag pa yin zhe na/ 'di lta ste/ dus kyis rnam par grol ba'i dgra bcom pa tshe 'di la bde bar gnas pa dag las yongs su nyams pa'i skal pa can gyi gang yin pa dang/ yongs su mi nyams pa'i rab tu dbye bas mi g.yo ba'i chos can gyi dgra bcom pa tshe 'di la bde bar gnas pa dag las yongs su nyams par mi 'gyur ba'i skal ba can du rnam par gzhag pa gang yin pa ste/ de ltar na yongs su nyams pa'i rab tu dbye bas gang zag rnam par gzhag pa yin no/ /

【I11 障差別】

དེ་ལ་ཇི་ལྟར་ན་སྒྲིབ་པའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ཞེ་ན། འདི་ལྟ་སྟེ། ཤེས་རབ་ཀྱིས་རྣམ་པར་གྲོལ་བ་དང༌། གཉི་གའི་ཆ་ལས་རྣམ་པར་གྲོལ་བའི་དགྲ་བཅོམ་པ་དག་གི་སྟེ། དེ་ལ་ཤེས་རབ་ཀྱིས་རྣམ་པར་གྲོལ་བའི་དགྲ་བཅོམ་པ་ནི་ཉོན་མོངས་པའི་སྒྲིབ་པ་ལས་ནི་རྣམ་པར་གྲོལ་ལ། སྙོམས་པར་འཇུག་པའི་སྒྲིབ་པ་ལས་ནི་རྣམ་པར་གྲོལ་བ་མ་ཡིན་ནོ། །གཉི་གའི་ཆ་ལས་རྣམ་པར་གྲོལ་བའི་དགྲ་བཅོམ་པ་ནི་ཉོན་མོངས་པའི་སྒྲིབ་པ་ལས་ཀྱང་རྣམ་པར་གྲོལ་ལ། སྙོམས་པར་འཇུག་པའི་སྒྲིབ་པ་ལས་ཀྱང་རྣམ་པར་གྲོལ་བ་ཡིན་པས༑ དེའི་ཕྱིར་གཉི་གའི་ཆ་ལས་རྣམ་པར་གྲོལ་བ་ཞེས་བྱའོ། །དེ་ལྟར་ན་སྒྲིབ་པའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན་ཏེ།

de la ji ltar na sgrib pa'i rab tu dbye bas gang zag rnam par gzhag pa yin zhe na/ 'di lta ste/ shes rab kyis rnam par grol ba dang/ gnyi ga'i cha las rnam par grol ba'i dgra bcom pa dag gi ste/ de la shes rab kyis rnam par grol ba'i dgra bcom pa ni nyon mongs pa'i sgrib pa las ni rnam par grol la/ snyoms par 'jug pa'i sgrib pa las ni rnam par grol ba ma yin no/ /gnyi ga'i cha las rnam par grol ba'i dgra bcom pa ni nyon mongs pa'i sgrib pa las kyang rnam par grol la/ snyoms par 'jug pa'i sgrib pa las kyang rnam par grol ba yin pas| de'i phyir gnyi ga'i cha las rnam par grol ba zhes bya'o/ /de ltar na sgrib pa'i rab tu dbye bas gang zag rnam par gzhag pa yin te/

【H3 結】

ཇི་སྐད་བསྟན་པའི་རབ་ཏུ་དབྱེ་བ་དེ་དག་གིས་ཇི་སྐད་བསྟན་པའི་གང་ཟག་རྣམས་གོ་རིམས་བཞིན་དུ་རྣམ་པར་གཞག་པ་ཡིན་པར་རིག་པར་བྱའོ། །

ji skad bstan pa'i rab tu dbye ba de dag gis ji skad bstan pa'i gang zag rnams go rims bzhin du rnam par gzhag pa yin par rig par bya'o/ /

【G3 所緣dmigs pa】【H1 問】

དེ་ལ་དམིགས་པ་གང་ཞེ་ན། སྨྲས་པ། དམིགས་པའི་དངོས་པོ་ནི་བཞི་སྟེ༑ བཞི་གང་ཞེ་ན། འདི་ལྟ་སྟེ། ཁྱབ་པའི་དམིགས་པ་དང༌། སྤྱད་པ་རྣམ་པར་སྦྱོང་བའི་དམིགས་པ་དང༌། མཁས་པའི་དམིགས་པ་དང༌། ཉོན་མོངས་པ་རྣམ་པར་སྦྱོང་བའི་དམིགས་པའོ། །

de la dmigs pa gang zhe na/ smras pa/ dmigs pa'i dngos po ni bzhi ste| bzhi gang zhe na/ 'di lta ste/ khyab pa'i dmigs pa dang/ spyad pa rnam par sbyong ba'i dmigs pa dang/ mkhas pa'i dmigs pa dang/ nyon mongs pa rnam par sbyong ba'i dmigs pa'o/ /

【H2 解】【I1 vyāpyālambanam遍滿所緣kyab pa'i dmigs pa】【J1 解遍滿所緣四句】【K1 列】

དེ་ལ་ཁྱབ་པའི་དམིགས་པ་གང་ཞེ་ན། སྨྲས་པ། དེ་ཡང་རྣམ་པ་བཞི་སྟེ། བཞི་གང་ཞེ་ན། འདི་ལྟ་སྟེ། རྣམ་པར་རྟོག་པ་དང་བཅས་པའི་གཟུགས་བརྙན་དང༌། རྣམ་པར་རྟོག་པ་མེད་པའི་གཟུགས་བརྙན་དང༌། དངོས་པོའི་མཐའ་དང༌། དགོས་པ་ཡོངས་སུ་གྲུབ་པའོ། །

de la khyab pa'i dmigs pa gang zhe na/ smras pa/ de yang rnam pa bzhi ste/ bzhi gang zhe na/ 'di lta ste/ rnam par rtog pa dang bcas pa'i gzugs brnyan dang/ rnam par rtog pa med pa'i gzugs brnyan dang/ dngos po'i mtha' dang/ dgos pa yongs su grub pa'o/ /

【K2 別解】【L1 savikalpaṁ pratibimbam有分別影像rnam par rtog pa bcas pa'i gzugs brñan】【M1 牒聞思】

དེ་ལ་རྣམ་པར་རྟོག་པ་དང་བཅས་པའི་གཟུགས་བརྙན་གང་ཞེ་ན། འདི་ལྟར་འདི་ན་ལ་ལ་དམ་པའི་ཆོས་ཐོས་པའམ། གདམས་ཤིང་རྗེས་སུ་བསྟན་པ་ལ་བརྟེན་ནས། མཐོང་བའམ། ཐོས་པའམ། བྱེ་བྲག་ཕྱེད་པའམ། ཡོངས་སུ་བརྟག་པ་ཉེ་བར་བཟུང་སྟེ། ཤེས་པར་བྱ་བའི་དངོས་པོ་དང་ཆ་མཐུན་པའི་གཟུགས་བརྙན་ལ་མཉམ་པར་གཞག་པའི་ས་པའི་ལྷག་མཐོང་གི་རྣམ་པ་དག་གིས་རྣམ་པར་ལྟ་བར་བྱེད་ཅིང༌། རྣམ་པར་འབྱེད་པར་བྱེད། རབ་ཏུ་རྣམ་པར་འབྱེད་པར་བྱེད། ཡོངས་སུ་རྟོག་པར་བྱེད། ཡོངས་སུ་དཔྱོད་པར་བྱེད་པ་སྟེ། དེ་ལ་ཤེས་བྱའི་དངོས་པོ་གང་ཞེ་ན། འདི་ལྟ་སྟེ། མི་སྡུག་པའམ། བྱམས་པའམ། རྐྱེན་འདི་པ་ཉིད་ཀྱིས་རྟེན་ཅིང་འབྲེལ་པར་འབྱུང་བའམ། ཁམས་རབ་ཏུ་དབྱེ་བའམ། དབུགས་རྔུབ་པའམ། དབུགས་འབྱུང་བ་དྲན་པའམ༑ ཕུང་པོ་ལ་མཁས་པའམ། ཁམས་ལ་མཁས་པའམ། སྐྱེ་མཆེད་ལ་མཁས་པའམ། རྟེན་ཅིང་འབྲེལ་བར་འབྱུང་བ་ལ་མཁས་པའམ། གནས་དང་གནས་མ་ཡིན་པ་ལ་མཁས་པའམ། ས་འོག་མ་དག་གི་རགས་པ་ཉིད་དམ། ས་གོང་མ་དག་གི་ཞི་བ་ཉིད་དམ། བདེན་པ་སྡུག་བསྔལ་བའམ། བདེན་པ་ཀུན་འབྱུང་བའམ༑ བདེན་པ་འགོག་པའམ། བདེན་པ་ལམ་གང་ཡིན་པ་སྟེ། དེ་ནི་ཤེས་བྱའི་དངོས་པོ་ཞེས་བྱའོ། །

de la rnam par rtog pa dang bcas pa'i gzugs brnyan gang zhe na/ 'di ltar 'di na la la dam pa'i chos thos pa'am/ gdams shing rjes su bstan pa la brten nas/ mthong ba'am/ thos pa'am/ bye brag phyed pa'am/ yongs su brtag pa nye bar bzung ste/ shes par bya ba'i dngos po dang cha mthun pa'i gzugs brnyan la mnyam par gzhag pa'i sa pa'i lhag mthong gi rnam pa dag gis rnam par lta bar byed cing/ rnam par 'byed par byed/ rab tu rnam par 'byed par byed/ yongs su rtog par byed/ yongs su dpyod par byed pa ste/ de la shes bya'i dngos po gang zhe na/ 'di lta ste/ mi sdug pa'am/ byams pa'am/ rkyen 'di pa nyid kyis rten cing 'brel par 'byung ba'am/ khams rab tu dbye ba'am/ dbugs rngub pa'am/ dbugs 'byung ba dran pa'am| phung po la mkhas pa'am/ khams la mkhas pa'am/ skye mched la mkhas pa'am/ rten cing 'brel bar 'byung ba la mkhas pa'am/ gnas dang gnas ma yin pa la mkhas pa'am/ sa 'og ma dag gi rags pa nyid dam/ sa gong ma dag gi zhi ba nyid dam/ bden pa sdug bsngal ba'am/ bden pa kun 'byung ba'am| bden pa 'gog pa'am/ bden pa lam gang yin pa ste/ de ni shes bya'i dngos po zhes bya'o/ /

【M2 由散心聞法為緣令彼定中作意現前】

ཤེས་བྱའི་དངོས་པོ་དེའི་གདམས་ཤིང་རྗེས་སུ་བསྟན་པའམ། དམ་པའི་ཆོས་ཐོས་པ་ལ་བརྟེན་ཅིང༌། དེ་ལ་བརྟེན་ནས་མཉམ་པར་གཞག་པའི་ས་པའི་ཡིད་ལ་བྱེད་པ་མངོན་དུ་བྱས་ཏེ། ཆོས་དེ་དག་ཉིད་ལ་མོས་པར་བྱེད་ཅིང༌། ཤེས་བྱའི་དངོས་པོ་དེ་ཉིད་ལ་མོས་པར་བྱེད་དོ། །དེ་དེའི་ཚེ་ན་ཤེས་བྱའི་དངོས་པོ་ལ་མངོན་སུམ་དུ་མཐོང་བ་དང་འདྲ་བའི་མོས་པ་སྐྱེ་བར་འགྱུར་གྱི། ཤེས་བྱའི་དངོས་པོ་དེ་མངོན་སུམ་དུ་གྱུར་ཅིང་ཕྲད་པའམ། མངོན་སུམ་དུ་གྱུར་པ་ནི་མ་ཡིན་ནོ༑ །དེ་དང་འདྲ་བའི་རྫས་གཞན་ཡང་མ་ཡིན་མོད་ཀྱི་འོན་ཀྱང་མོས་པའི་མཐུ་ཡིན་ཏེ། མཉམ་པར་གཞག་པའི་ས་པའི་ཡིད་ལ་བྱེད་པའི་མཐུས་ན་དེ་དེ་འདྲའོ། །དེས་དེ་ཤེས་བྱའི་དངོས་པོ་དེ་དག་དང་འདྲ་བར་སྣང་བས་དེའི་ཕྱིར་དེ་ནི་ཤེས་བྱའི་དངོས་པོ་དང་ཆ་མཐུན་པའི་གཟུགས་བརྙན་ཞེས་བྱ་སྟེ། རྣལ་འབྱོར་པ་དེ་བརྟག་པར་བྱ་བ་ཤེས་བྱའི་དངོས་པོའི་རང་བཞིན་དེ་ལ་ཡང་དག་པར་རྟོག་པར་བྱེད་པ་ན། ཡོན་ཏན་དང་སྐྱོན་ངེས་པར་རྟོག་པར་བྱེད་པ་གང་ཡིན་པ་དེ་ནི། རྣམ་པར་རྟོག་པ་དང་བཅས་པའི་གཟུགས་བརྙན་ཞེས་བྱའོ། །

shes bya'i dngos po de'i gdams shing rjes su bstan pa'am/ dam pa'i chos thos pa la brten cing/ de la brten nas mnyam par gzhag pa'i sa pa'i yid la byed pa mngon du byas te/ chos de dag nyid la mos par byed cing/ shes bya'i dngos po de nyid la mos par byed do/ /de de'i tshe na shes bya'i dngos po la mngon sum du mthong ba dang 'dra ba'i mos pa skye bar 'gyur gyi/ shes bya'i dngos po de mngon sum du gyur cing phrad pa'am/ mngon sum du gyur pa ni ma yin no| /de dang 'dra ba'i rdzas gzhan yang ma yin mod kyi 'on kyang mos pa'i mthu yin te/ mnyam par gzhag pa'i sa pa'i yid la byed pa'i mthus na de de 'dra'o/ /des de shes bya'i dngos po de dag dang 'dra bar snang bas de'i phyir de ni shes bya'i dngos po dang cha mthun pa'i gzugs brnyan zhes bya ste/ rnal 'byor pa de brtag par bya ba shes bya'i dngos po'i rang bzhin de la yang dag par rtog par byed pa na/ yon tan dang skyon nges par rtog par byed pa gang yin pa de ni/ rnam par rtog pa dang bcas pa'i gzugs brnyan zhes bya'o/ /

【L2 nirvikalpaṁ pratibimbam無分別影像rnam par rtog pa med pa'i gzugs brñan】【M1 解影像】

རྣམ་པར་རྟོག་པ་མེད་པའི་གཟུགས་བརྙན་གང་ཞེ་ན། འདི་ནི་རྣལ་འབྱོར་པ་དེས་གཟུགས་བརྙན་གྱི་མཚན་མ་བཟུང་ནས་རྣམ་པར་ལྟ་བར་མི་བྱེད་ཅིང༌། རྣམ་པར་འབྱེད་པར་མི་བྱེད་རབ་ཏུ་རྣམ་པར་འབྱེད་པར་མི་བྱེད། ཡོངས་སུ་རྟོག་པར་མི་བྱེད། ཡོངས་སུ་དཔྱོད་པར་མི་བྱེད་མོད་ཀྱི། འོན་ཀྱང་དམིགས་པ་དེ་ཉིད་མ་བཏང་བའི་སེམས་དེ་ཞི་གནས་ཀྱི་རྣམ་པས་ཡང་དག་པར་ཞི་བར་བྱེད་དེ། འདི་ལྟ་སྟེ། སེམས་གནས་པར་བྱེད་པ་རྣམ་པ་དགུས་སེམས་ནང་ཁོ་ནར་འཇོག་པར་བྱེད། ཡང་དག་པར་འཇོག་པར་བྱེད། བསྡུས་དེ་འཇོག་པར་བྱེད། ཉེ་བར་འཇོག་པར་བྱེད། དུལ་བར་བྱེད། ཞི་བར་བྱེད། ཉེ་བར་ཞི་བར་བྱེད། རྒྱུད་གཅིག་ཏུ་བྱེད་ཅིང༌། ཏིང་ངེ་འཛིན་དུ་བྱེད་དོ། །དེ་དེའི་ཚེ་ན་རྣམ་པར་རྟོག་པ་མེད་པས་གཟུགས་བརྙན་དེ་ལ་དམིགས་པར་མི་བྱེད་ཅིང་དེ་དམིགས་པ་དེ་ལ་ཕྱོགས་གཅིག་ཁོ་ནར་དྲན་པ་རྩེ་གཅིག་ཏུ་འཇོག་པར་བྱེད་ཀྱི། རྣམ་པར་ལྟ་བར་མི་བྱེད་ཅིང༌། རྣམ་པར་འབྱེད་པར་མི་བྱེད། རབ་ཏུ་རྣམ་པར་འབྱེད་པར་མི་བྱེད། ཡོངས་སུ་རྟོག་པར་མི་བྱེད། ཡོངས་སུ་དཔྱོད་པར་མི་བྱེད་པ་ཡིན་ནོ། །

rnam par rtog pa med pa'i gzugs brnyan gang zhe na/ 'di ni rnal 'byor pa des gzugs brnyan gyi mtshan ma bzung nas rnam par lta bar mi byed cing/ rnam par 'byed par mi byed rab tu rnam par 'byed par mi byed/ yongs su rtog par mi byed/ yongs su dpyod par mi byed mod kyi/ 'on kyang dmigs pa de nyid ma btang ba'i sems de zhi gnas kyi rnam pas yang dag par zhi bar byed de/ 'di lta ste/ sems gnas par byed pa rnam pa dgus sems nang kho nar 'jog par byed/ yang dag par 'jog par byed/ bsdus de 'jog par byed/ nye bar 'jog par byed/ dul bar byed/ zhi bar byed/ nye bar zhi bar byed/ rgyud gcig tu byed cing/ ting nge 'dzin du byed do/ /de de'i tshe na rnam par rtog pa med pas gzugs brnyan de la dmigs par mi byed cing de dmigs pa de la phyogs gcig kho nar dran pa rtse gcig tu 'jog par byed kyi/ rnam par lta bar mi byed cing/ rnam par 'byed par mi byed/ rab tu rnam par 'byed par mi byed/ yongs su rtog par mi byed/ yongs su dpyod par mi byed pa yin no/ /

【M2 解其名】

གཟུགས་བརྙན་དེ་ཡང་གཟུགས་བརྙན་ཞེས་ཀྱང་བྱ། ཏིང་ངེ་འཛིན་གྱི་མཚན་མ་དང༌། ཏིང་ངེ་འཛིན་གྱི་སྤྱོད་ཡུལ་དང༌། ཏིང་ངེ་འཛིན་གྱི་ཐབས་དང༌། ཏིང་ངེ་འཛིན་གྱི་སྒོ་དང༌། ཡིད་ལ་བྱེད་པའི་རྟེན་དང༌། ནང་དུ་རྣམ་པར་རྟོག་པའི་ལུས་དང༌། སྣང་བརྙན་ཞེས་ཀྱང་བྱ་སྟེ། དེ་དག་ནི་ཤེས་བྱའི་དངོས་པོ་དང་ཆ་མཐུན་པའི་གཟུགས་བརྙན་དེའི་མིང་གི་རྣམ་གྲངས་ཡིན་པར་རིག་པར་བྱའོ། །

gzugs brnyan de yang gzugs brnyan zhes kyang bya/ ting nge 'dzin gyi mtshan ma dang/ ting nge 'dzin gyi spyod yul dang/ ting nge 'dzin gyi thabs dang/ ting nge 'dzin gyi sgo dang/ yid la byed pa'i rten dang/ nang du rnam par rtog pa'i lus dang/ snang brnyan zhes kyang bya ste/ de dag ni shes bya'i dngos po dang cha mthun pa'i gzugs brnyan de'i ming gi rnam grangs yin par rig par bya'o/ /

【L3 vastuparyantatā事邊際性dṅos po'i mtha】

དངོས་པོའི་མཐའ་གང་ཞེ་ན། དམིགས་པའི་ཇི་སྙེད་ཡོད་པ་ཉིད་དང༌། ཇི་ལྟ་བ་བཞིན་དུ་ཡོད་པ་ཉིད་གང་ཡིན་པའོ། །དེ་ལ་ཇི་སྙེད་ཡོད་པ་ཉིད་གང་ཞེ་ན། དེ་ཕན་ཆད་གཟུགས་ཀྱི་ཕུང་པོ་དང༌། ཚོར་བའི་ཕུང་པོ་དང༌། འདུ་ཤེས་ཀྱི་ཕུང་པོ་དང༌། འདུ་བྱེད་ཀྱི་ཕུང་པོ་དང༌། རྣམ་པར་ཤེས་པའི་ཕུང་པོ་མེད་དོ་ཞེས་ཆོས་ལྔས་འདུས་བྱས་ཀྱི་དངོས་པོ་ཐམས་ཅད་བསྡུས་པ་དང༌། ཁམས་རྣམས་དང༌། སྐྱེ་མཆེད་རྣམས་ཀྱིས་ཆོས་ཐམས་ཅད་བསྡུས་པ་དང༌། འཕགས་པའི་བདེན་པ་རྣམས་ཀྱིས་ཤེས་བྱའི་དངོས་པོ་ཐམས་ཅད་བསྡུས་པ་གང་ཡིན་པ་དེ་ནི་ཇི་སྙེད་ཡོད་པ་ཉིད་ཅེས་བྱའོ། །དེ་ལ་ཇི་ལྟ་བ་བཞིན་དུ་ཡོད་པ་ཉིད་གང་ཞེ་ན། དམིགས་པའི་ཡང་དག་པ་ཉིད་དང༌། དེ་བཞིན་ཉིད་རིགས་པ་བཞི་པོ་འདི་ལྟ་སྟེ། ལྟོས་པའི་རིགས་པ་དང༌། བྱ་བ་བྱེད་པའི་རིགས་པ་དང༌། འཐད་པ་སྒྲུབ་པའི་རིགས་པ་དང༌། ཆོས་ཉིད་ཀྱི་རིགས་པའི་རིགས་པ་དང་ལྡན་པ་གང་ཡིན་པ་སྟེ། དེ་ལྟར་དམིགས་པའི་ཇི་སྙེད་ཡོད་པ་ཉིད་གང་ཡིན་པ་དང༌། ཇི་ལྟ་བ་བཞིན་དུ་ཡོད་པ་ཉིད་གང་ཡིན་པ་དེ་དག་ཉག་གཅིག་ཏུ་བསྡུས་པ་གང་ཡིན་པ་དེ་ནི་དངོས་པོའི་མཐའ་ཞེས་བྱའོ། །

dngos po'i mtha' gang zhe na/ dmigs pa'i ji snyed yod pa nyid dang/ ji lta ba bzhin du yod pa nyid gang yin pa'o/ /de la ji snyed yod pa nyid gang zhe na/ de phan chad gzugs kyi phung po dang/ tshor ba'i phung po dang/ 'du shes kyi phung po dang/ 'du byed kyi phung po dang/ rnam par shes pa'i phung po med do zhes chos lngas 'dus byas kyi dngos po thams cad bsdus pa dang/ khams rnams dang/ skye mched rnams kyis chos thams cad bsdus pa dang/ 'phags pa'i bden pa rnams kyis shes bya'i dngos po thams cad bsdus pa gang yin pa de ni ji snyed yod pa nyid ces bya'o/ /de la ji lta ba bzhin du yod pa nyid gang zhe na/ dmigs pa'i yang dag pa nyid dang/ de bzhin nyid rigs pa bzhi po 'di lta ste/ ltos pa'i rigs pa dang/ bya ba byed pa'i rigs pa dang/ 'thad pa sgrub pa'i rigs pa dang/ chos nyid kyi rigs pa'i rigs pa dang ldan pa gang yin pa ste/ de ltar dmigs pa'i ji snyed yod pa nyid gang yin pa dang/ ji lta ba bzhin du yod pa nyid gang yin pa de dag nyag gcig tu bsdus pa gang yin pa de ni dngos po'i mtha' zhes bya'o/ /

【L4 kārya-pariniṣpatti所作成辦dgos pa yoṅs su grub pa】

དེ་ལ་དགོས་པ་ཡོངས་སུ་གྲུབ་པ་གང་ཞེ་ན། རྣལ་འབྱོར་པ་དེའི་ཞི་གནས་དང༌། ལྷག་མཐོང་གི་གཟུགས་བརྙན་ལ་དམིགས་པའི་ཡིད་ལ་བྱེད་པ་གང་ཡིན་པ་དེ་ཀུན་ཏུ་བསྟེན་ཅིང་གོམས་པར་བྱས། ལན་མང་དུ་བྱས་པའི་རྒྱུས་ཡོངས་སུ་རྫོགས་པར་གྱུར་ཅིང་། དེ་ཡོངས་སུ་རྫོགས་པས་གནས་ངན་ལེན་ཐམས་ཅད་ཤིན་ཏུ་མ་བྱང་ཞིང༌། གནས་ཡོངས་སུ་འགྱུར་ལ། གནས་ཡོངས་སུ་གྱུར་པས། གཟུགས་བརྙན་ལས་ཡང་དག་པར་འདས་ནས། བསམ་གཏན་དང་པོ་ལ་སྙོམས་པར་འཇུག་པ། བསམ་གཏན་དང་པོ་ཐོབ་པའི་བསམ་གཏན་དང་པོའི་སྤྱོད་ཡུལ་ལམ། བསམ་གཏན་གཉིས་པ་དང༌། བསམ་གཏན་གསུམ་པ་དང༌། བསམ་གཏན་བཞི་པ་ལ་སྙོམས་པར་འཇུག་པ་བསམ་གཏན་བཞི་པ་ཐོབ་པའི་བསམ་གཏན་བཞི་པའི་སྤྱོད་ཡུལ་ལམ། ནམ་མཁའ་མཐའ་ཡས་སྐྱེ་མཆེད་དང༌། རྣམ་ཤེས་མཐའ་ཡས་སྐྱེ་མཆེད་དང་། ཅི་ཡང་མེད་པའི་སྐྱེ་མཆེད་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལ་སྙོམས་པར་འཇུག་པ་དེ་ཐོབ་པའི་དེའི་སྤྱོད་ཡུལ་གྱི་ཤེས་བྱའི་དངོས་པོ་དེ་ཉིད་ལ་རྣམ་པར་རྟོག་པ་མེད་པའི་ཡེ་ཤེས་དང༌། མཐོང་བ་མངོན་སུམ་དུ་འབྱུང་བར་འགྱུར་ཏེ། དེ་ནི་དོགས་པ་ཡོངས་སུ་གྲུབ་པ་ཞེས་བྱའོ། །

de la dgos pa yongs su grub pa gang zhe na/ rnal 'byor pa de'i zhi gnas dang/ lhag mthong gi gzugs brnyan la dmigs pa'i yid la byed pa gang yin pa de kun tu bsten cing goms par byas/ lan mang du byas pa'i rgyus yongs su rdzogs par gyur cing / de yongs su rdzogs pas gnas ngan len thams cad shin tu ma byang zhing/ gnas yongs su 'gyur la/ gnas yongs su gyur pas/ gzugs brnyan las yang dag par 'das nas/ bsam gtan dang po la snyoms par 'jug pa/ bsam gtan dang po thob pa'i bsam gtan dang po'i spyod yul lam/ bsam gtan gnyis pa dang/ bsam gtan gsum pa dang/ bsam gtan bzhi pa la snyoms par 'jug pa bsam gtan bzhi pa thob pa'i bsam gtan bzhi pa'i spyod yul lam/ nam mkha' mtha' yas skye mched dang/ rnam shes mtha' yas skye mched dang / ci yang med pa'i skye mched dang/ 'du shes med 'du shes med min skye mched la snyoms par 'jug pa de thob pa'i de'i spyod yul gyi shes bya'i dngos po de nyid la rnam par rtog pa med pa'i ye shes dang/ mthong ba mngon sum du 'byung bar 'gyur te/ de ni dogs pa yongs su grub pa zhes bya'o/ /

【K3 結成遍滿】

དམིགས་པའི་དངོས་པོ་བཞི་པོ་དེ་དག་ནི་ཐམས་ཅད་དུ་འགྲོ་ཞིང༌།དམིགས་པ་ཐམས་ཅད་ཀྱི་རྗེས་སུ་སོང་བ་དང༌། འདས་པ་དང༌། མ་འོངས་པ་དང༌། ད་ལྟར་བྱུང་བའི་ཡང་དག་པར་རྫོགས་པའི་སངས་རྒྱས་རྣམས་ཀྱིས་བཤད་པ་ཡིན་པས་ན། དེའི་ཕྱིར་དེ་དག་ནི་ཁྱབ་པའི་དམིགས་པ་ཞེས་བྱའོ། །གཞན་ཡང་དེ་དག་ནི་ཞི་གནས་ཀྱི་ཕྱོགས་དང༌། ལྷག་མཐོང་གི་ཕྱོགས་དང༌། དངོས་པོ་ཐམས་ཅད་དང་ལྡན་པ་དང༌། ཡང་དག་པའི་དངོས་པོ་དང་ལྡན་པ་དང༌། རྒྱུ་དང་འབྲས་བུའི་དངོས་པོ་དང་ལྡན་པའི་དམིགས་པ་ཡིན་པས་ན་དེའི་ཕྱིར་ཡང་དེ་དག་ནི་ཁྱབ་པའི་དམིགས་པ་ཞེས་བྱ་སྟེ་དེ་ལ་རེ་ཞིག་རྣམ་པར་རྟོག་པ་དང་བཅས་པའི་གཟུགས་བརྙན་ཞེས་གང་གསུངས་པ་དེ་ནི་འདིར࿒ལྷགས་ཐོང་གི་ཕྱོགས་ཀྱི་དམིགས་པ་ཡིན་ནོ། །རྣམ་པར་རྟོག་པ་མེད་པའི་གཟུགས་བརྙན་ཞེས་གང་གསུངས་པ་དེ་ནི་འདིར་ཞི་གནས་ཀྱི་ཕྱོགས་ཀྱི་དམིགས་པ་ཡིན་ནོ། །དངོས་པོའི་མཐའ་ཞེས་གང་གསུངས་པ་དེ་ནི་འདིར་དངོས་པོ་ཐམས་ཅད་དང་ལྡན་པ་དང༌། ཡང་དག་པའི་དངོས་པོ་དང་ལྡན་པའི་དམིགས་པ་ཡིན་ནོ། །དགོས་པ་ཡོངས་སུ་གྲུབ་པ་ཞེས་གང་གསུངས་པ་དེ་ནི་འདིར་རྒྱུ་དང་འབྲས་བུའི་དངོས་པོ་དང་ལྡན་པའི་དམིགས་པ་ཡིན་ནོ།། །།

dmigs pa'i dngos po bzhi po de dag ni thams cad du 'gro zhing/dmigs pa thams cad kyi rjes su song ba dang/ 'das pa dang/ ma 'ongs pa dang/ da ltar byung ba'i yang dag par rdzogs pa'i sangs rgyas rnams kyis bshad pa yin pas na/ de'i phyir de dag ni khyab pa'i dmigs pa zhes bya'o/ /gzhan yang de dag ni zhi gnas kyi phyogs dang/ lhag mthong gi phyogs dang/ dngos po thams cad dang ldan pa dang/ yang dag pa'i dngos po dang ldan pa dang/ rgyu dang 'bras bu'i dngos po dang ldan pa'i dmigs pa yin pas na de'i phyir yang de dag ni khyab pa'i dmigs pa zhes bya ste de la re zhig rnam par rtog pa dang bcas pa'i gzugs brnyan zhes gang gsungs pa de ni 'dir lhags thong gi phyogs kyi dmigs pa yin no/ /rnam par rtog pa med pa'i gzugs brnyan zhes gang gsungs pa de ni 'dir zhi gnas kyi phyogs kyi dmigs pa yin no/ /dngos po'i mtha' zhes gang gsungs pa de ni 'dir dngos po thams cad dang ldan pa dang/ yang dag pa'i dngos po dang ldan pa'i dmigs pa yin no/ /dgos pa yongs su grub pa zhes gang gsungs pa de ni 'dir rgyu dang 'bras bu'i dngos po dang ldan pa'i dmigs pa yin no// //

【J2 別解經餘四句義】【K1 舉遇時問】

࿒ཉན་ཐོས་ཀྱི་ས།བམ་པོ་བརྒྱད་པ།

nyan thos kyi sa/bam po brgyad pa/

བཅོམ་ལྡན་འདས་ཀྱིས་ཚེ་དང་ལྡན་པ་ནམ་གྲུ་ལས་བརྩམས་ཏེ་དེ་སྐད་གསུངས་སོ་ཞེས་འདི་སྐད་ཀྱང༌གྲག་སྟེ། བཅོམ་ལྡན་འདས་ལ་ཚེ་དང་ལྡན་པ་ནམ་གྲུས་ཞུ་བ་ཞུས་པ། བཙུན་པ་དགེ་སློང་རྣལ་འབྱོར་སྤྱོད་པ་དམིགས་པ་ཇི་སྙེད་ཅིག་ལ་ནི་སེམས་ཉེ་བར་གཏོད་པར་བགྱིད་ལགས༑ དམིགས་པ་གང་ལ་ནི་སེམས་ཉེ་བར་གཏོད་པར་བགྱིད་པ་ལགས། ཇི་ལྟར་དམིགས་པ་ལ་སེམས་ཉེ་བར་གཏོད་པར་བགྱིད་ན་ལེགས་པར་ཉེ་བར་གཏད་པ་ལགས།

bcom ldan 'das kyis tshe dang ldan pa nam gru las brtsams te de skad gsungs so zhes 'di skad kyanggrag ste/ bcom ldan 'das la tshe dang ldan pa nam grus zhu ba zhus pa/ btsun pa dge slong rnal 'byor spyod pa dmigs pa ji snyed cig la ni sems nye bar gtod par bgyid lags| dmigs pa gang la ni sems nye bar gtod par bgyid pa lags/ ji ltar dmigs pa la sems nye bar gtod par bgyid na legs par nye bar gtad pa lags/

【K2 明佛答】【L1 讚諦聽】

བཅོམ་ལྡན་འདས་ཀྱིས་བཀའ་སྩལ་པ། ནམ་གྲུ་ལེགས་སོ་ལེགས་སོ། །ནམ་གྲུ་ཁྱོད་དོན་འདི་ཡོངས་སུ་འདྲི་བར་སེམས་པ་ནི་ཡང་ལེགས་སོ༑ །དེའི་ཕྱིར་ལེགས་པར་རབ་ཏུ་ཉོན་ལ་ཡིད་ལ࿒གྱིས་ཤིག་དང་བཤད་པར་བྱའོ༑ །

bcom ldan 'das kyis bka' stsal pa/ nam gru legs so legs so/ /nam gru khyod don 'di yongs su 'dri bar sems pa ni yang legs so| /de'i phyir legs par rab tu nyon la yid la gyis shig dang bshad par bya'o| /

【L2 正答】【M1 開四句】

ནམ་གྲུ་འདི་ལ་དགེ་སློང࿒རྣལ་འབྱོར་པ་རྣལ་འབྱོར་སྤྱོད་པ་སྤྱད་པ་རྣམ་པར་བྱང་བར་འདོད་པའམ། མཁས་པར་བྱ་བར་འདོད་པའམ། ཟག་པ་རྣམས་ལས་སེམས་རྣམ་པར་གྲོལ་བ་འདོད་པ་ནི་རྗེས་སུ་མཐུན་པའི་དམིགས་པ་དང༌། གཟུགས་བརྙན་གྱི་དམིགས་པ་ལ་སེམས་ཉེ་བར་གཏོད་པར་བྱེད་ཅིང་ཡང་དག་པ་ཉིད་དུ་ཡང་ཉེ་བར་གཏོད་པར་བྱེད་ན། དེ་ལ་རྟག་འགྲུས་པའི་བསམ་གཏན་པ་ཡིན་ནོ། །

nam gru 'di la dge slong rnal 'byor pa rnal 'byor spyod pa spyad pa rnam par byang bar 'dod pa'am/ mkhas par bya bar 'dod pa'am/ zag pa rnams las sems rnam par grol ba 'dod pa ni rjes su mthun pa'i dmigs pa dang/ gzugs brnyan gyi dmigs pa la sems nye bar gtod par byed cing yang dag pa nyid du yang nye bar gtod par byed na/ de la rtag 'grus pa'i bsam gtan pa yin no/ /

【M2 別釋】【N1 anurūpe ālambane於相稱緣rjes su mthun pa'i dmigs pa】

དེ་ལ་ཇི་ལྟར་ན་རྗེས་སུ་མཐུན་པའི་དམིགས་པ་ལ་སེམས་ཉེ་བར་གཏོད་པར་བྱེད་པ་ཡིན་ཞེ་ན། ནམ་གྲུ་གལ་ཏེ་དགེ་སློང་࿒རྣལ་འབྱོར་པ་རྣལ་འབྱོར་སྤྱོད་པ་དེ་འདོད་ཆགས་སྤྱད་པ་ཁོ་ན་ཞིག་ཡིན་ན་ནི། དམིགས་པ་མི་སྡུག་པ་ལ་སེམས་ཉེ་བར་གཏོད་པར་བྱེད་དོ། །ཞེ་སྡང་སྤྱད་པ་ཞིག་ཡིན་ན་ནི་བྱམས་པ་ལའོ། །གཏི་མུག་སྤྱད་པ་ཞིག་ཡིན་ན་ནི་རྐྱེན་འདི་པ་ཉིད་ཀྱི་རྟེན་ཅིང་འབྲེལ་པར་འབྱུང་བ་ལ་བྱའོ། །ང་རྒྱལ་སྤྱད་པ་ཞིག་ཡིན་ན་ནི། ཁམས་རབ་ཏུ་དབྱེ་བ་ལ་སེམས་ཉེ་བར་གཏོད་པར་བྱེད་དེ། དེ་ལྟར་ན་དེ་རྗེས་སུ་མཐུན་པའི་དམིགས་པ་ལ་སེམས་ཉེ་བར་གཏོད་པར་བྱེད་པ་ཡིན་ནོ། །ནམ་གྲུ་གལ་ཏེ་དགེ་སློང་རྣལ་འབྱོར་པ་རྣལ་འབྱོར་སྤྱད་པ་སྟེ། རྣམ་པར་རྟོག་པ་སྤྱད་པ་ཁོ་ན་ཞིག་ཡིན་ན་ནི། དབུགས་རྔུབ་པ་དང༌། དབུགས་འབྱུང་བ་དྲན་པ་ལ་སེམས་ཉེ་བར་གཏོད་པར་བྱེད་དེ། དེ་ལྟར་ན་དེ་རྗེས་སུ་མཐུན་པའི་དམིགས་པ་ལ་སེམས་ཉེ་བར་གཏོད་པར་བྱེད་པ་ཡིན་ནོ། །ནམ་གྲུ་གལ་ཏེ་དགེ་སློང་རྣལ་འབྱོར་པ་རྣལ་འབྱོར་སྤྱོད་པ་དེ་འདུ་བྱེད་རྣམས་ཀྱི་རང་གི་མཚན་ཉིད་ལ་ཀུན་ཏུ་རྨོངས་པའམ། བདག་དང་སེམས་ཅན་དང༌། སྲོག་དང༌། སྐྱེ་བ་པོ་དང༌།གསོ་བ་པོ་དང༌། གང་ཟག་གི་དངོས་པོ་ལ་ཀུན་ཏུ་རྨོངས་པ་ཞིག་ཡིན་ན་ནི། ཕུང་པོ་ལ་མཁས་པ་ལ་སེམས་ཉེ་བར་གཏོད་པར་བྱེད་དོ། །རྒྱུ་ལ་ཀུན་ཏུ་རྨོངས་པ་ཞིག་ཡིན་ན་ནི་ཁམས་ལ་མཁས་པ་ལའོ། །རྐྱེན་ལ་ཀུན་ཏུ་རྨོངས་པ་ཞིག་ཡིན་ན་ནི། སྐྱེ་མཆེད་ལ་མཁས་པ་ལའོ། མི་རྟག་པ་དང༌། སྡུག་བསྔལ་བ་དང༌། བདག་མེད་པ་ལ་ཀུན་ཏུ་རྨོངས་པ་ཞིག་ཡིན་ན་ནི། རྟེན་ཅིང་འབྲེལ་པར་འབྱུང་བ་ལ་མཁས་པ་དང༌། གནས་དང་གནས་མ་ཡིན་པ་ལ་མཁས་པ་ལ་སེམས་ཉེ་བར་གཏོད་པར་བྱེད་དོ། །འདོད་པའི་ཁམས་ཀྱི་འདོད་ཆགས་དང་བྲལ་བར་འདོད་པ་ཞིག་ཡིན་ན་ནི། འདོད་པ་རྣམས་ཀྱི་རགས་པ་ཉིད་དང༌། གཟུགས་རྣམས་ཀྱི་ཞི་བ་ཉིད་ལའོ། །གཟུགས་རྣམས་ལས་འདོད་ཆགས་དང་བྲལ་བར་འདོད་པ་ཞིག་ཡིན་ན་ནི། གཟུགས་རྣམས་ཀྱི་རགས་པ་ཉིད་དང༌། གཟུགས་མེད་པ་རྣམས་ཀྱི་ཞི་བ་ཉིད་ལ་སེམས་ཉེ་བར་གཏོད་པར་བྱེད་དོ། །འཇིག་ཚོགས་ཐམས་ཅད་ལས࿒སྐྱོབ་པར་འདོད་ཅིང༌། རྣམ་པར་གྲོལ་བར་འདོད་པ་ཞིག་ཡིན་ན་ནི། བདེན་པ་སྡུག་བསྔལ་དང༌། བདེན་པ་ཀུན་འབྱུང་བ་དང༌། བདེན་པ་འགོག་པ་དང༌། བདེན་པ་ལམ་ལ་སེམས་ཉེ་བར་གཏོད་པར་བྱེད་དེ། ནམ་གྲུ་དེ་ལྟར་ན་དགེ་སློང་རྣལ་འབྱོར་པ་བ་རྣལ་འབྱོར་སྤྱོད་པ་རྗེས་སུ་མཐུན་པའི་དམིགས་པ་ལ་སེམས་ཉེ་བར་གཏོད་པར་བྱེད་པ་ཡིན་ནོ། །

de la ji ltar na rjes su mthun pa'i dmigs pa la sems nye bar gtod par byed pa yin zhe na/ nam gru gal te dge slong rnal 'byor pa rnal 'byor spyod pa de 'dod chags spyad pa kho na zhig yin na ni/ dmigs pa mi sdug pa la sems nye bar gtod par byed do/ /zhe sdang spyad pa zhig yin na ni byams pa la'o/ /gti mug spyad pa zhig yin na ni rkyen 'di pa nyid kyi rten cing 'brel par 'byung ba la bya'o/ /nga rgyal spyad pa zhig yin na ni/ khams rab tu dbye ba la sems nye bar gtod par byed de/ de ltar na de rjes su mthun pa'i dmigs pa la sems nye bar gtod par byed pa yin no/ /nam gru gal te dge slong rnal 'byor pa rnal 'byor spyad pa ste/ rnam par rtog pa spyad pa kho na zhig yin na ni/ dbugs rngub pa dang/ dbugs 'byung ba dran pa la sems nye bar gtod par byed de/ de ltar na de rjes su mthun pa'i dmigs pa la sems nye bar gtod par byed pa yin no/ /nam gru gal te dge slong rnal 'byor pa rnal 'byor spyod pa de 'du byed rnams kyi rang gi mtshan nyid la kun tu rmongs pa'am/ bdag dang sems can dang/ srog dang/ skye ba po dang/gso ba po dang/ gang zag gi dngos po la kun tu rmongs pa zhig yin na ni/ phung po la mkhas pa la sems nye bar gtod par byed do/ /rgyu la kun tu rmongs pa zhig yin na ni khams la mkhas pa la'o/ /rkyen la kun tu rmongs pa zhig yin na ni/ skye mched la mkhas pa la'o/ mi rtag pa dang/ sdug bsngal ba dang/ bdag med pa la kun tu rmongs pa zhig yin na ni/ rten cing 'brel par 'byung ba la mkhas pa dang/ gnas dang gnas ma yin pa la mkhas pa la sems nye bar gtod par byed do/ /'dod pa'i khams kyi 'dod chags dang bral bar 'dod pa zhig yin na ni/ 'dod pa rnams kyi rags pa nyid dang/ gzugs rnams kyi zhi ba nyid la'o/ /gzugs rnams las 'dod chags dang bral bar 'dod pa zhig yin na ni/ gzugs rnams kyi rags pa nyid dang/ gzugs med pa rnams kyi zhi ba nyid la sems nye bar gtod par byed do/ /'jig tshogs thams cad las skyob par 'dod cing/ rnam par grol bar 'dod pa zhig yin na ni/ bden pa sdug bsngal dang/ bden pa kun 'byung ba dang/ bden pa 'gog pa dang/ bden pa lam la sems nye bar gtod par byed de/ nam gru de ltar na dge slong rnal 'byor pa ba rnal 'byor spyod pa rjes su mthun pa'i dmigs pa la sems nye bar gtod par byed pa yin no/ /

【N2 pratirūpe ālambane於相似緣gzugs brñan gyi dmigs pa】

ནམ་གྲུ་ཇི་ལྟར་ན་དགེ་སློང་རྣལ་འབྱོར་པ་རྣམ་འབྱོར་སྤྱོད་པ་གཟུགས་བརྙན་གྱི་དམིགས་པ་ལ་སེམས་ཉེ་བར་གཏོད་པར་བྱེད་པ་ཡིན་ཞེ་ན། ནམ་གྲུ་འདི་ལ་དགེ་སློང࿒རྣལ་འབྱོར་པ་རྣལ་འབྱོར་སྤྱོད་པ་དེ་ཤེས་བྱའི་དངོས་པོ་དེ་དང་དེ་ཁོ་ན་དག་རྣམ་པར་འབྱེད་པར་འདོད། རབ་ཏུ་རྣམ་པར་འབྱེད་པར་འདོད། ཡོངས་སུ་རྟོག་པར་འདོད། །ཡོངས་སུ་དཔྱོད་པར་འདོད་ལ། དེས་དེ་དག་དང་པོ་ཉིད་ནས་མཐོང་བའམ། ཐོས་པའམ། བྱེ་བྲག་ཕྱེད་པའམ། རྣམ་པར་རིག་པར་ཡང་གྱུར་ན། དེ་མཐོང་བ་དེ་ཉིད་ཀྱི་དབང་དུ་བྱས་སམ། ཐོས་པའམ་བྱེ་བྲག་ཕྱེད་པའམ། རྣམ་པར་རེག་པ་དེ་ཉིད་ཀྱི་དབང་དུ་བྱས་ནས། མཉམ་པར་གཞག་པའི་ས་པའི་ཡིད་ལ་བྱེད࿒པས་ཡིད་ལ་བྱེད་ཅིང༌། རྣམ་པར་རྟོག་པར་བྱེད༑ མོས་པར་བྱེད་དོ། །࿒དེས་ཤེས་བྱའི་དངོས་པོ་ཉེ་བར་གྱུར་ཅིང༌། མངོན་དུ་གྱུར་པ་དེ་ཉིད་མི་མཐོང་མོད་ཀྱི། འོན་ཀྱང་དེ་ལ་དེའི་གཟུགས་བརྙན་དང༌། དེའི་སྣང་བརྙན་ཡེ་ཤེས་ཙམ་མམ། མཐོང་བ་ཙམ་མམ། རྗེས་སུ་དྲན་པ་ཙམ་འབྱུང་བར་འགྱུར་ཏེ། དགེ་སློང་རྣལ་འབྱོར་པ་རྣལ་འབྱོར་སྤྱོད་པ་དེ་དུས་དུས་སུ་དམིགས་པ་དེ་དང་ལྡན་པའི་སེམས་ཡང་དག་པར་ཞི་བར་བྱེད་ཅིང༌། དུས་དུས་སུ་ལྷག་པའི་ཤེས་རབ་ཆོས་རྣམ་པར་འབྱེད་པ་ལ་ཡང་རྣལ་འབྱོར་དུ་བྱེད་དེ། ནམ་གྲུ་དེ་ལྟར་ན་དགེ་སློང་རྣལ་འབྱོར་པ། རྣལ་འབྱོར་སྤྱོད་པ། གཟུགས་བརྙན་གྱི་དམིགས་པ་སེམས་ཉེ་བར་གཏོད་པར་བྱེད་པ་ཡིན་ནོ། །

nam gru ji ltar na dge slong rnal 'byor pa rnam 'byor spyod pa gzugs brnyan gyi dmigs pa la sems nye bar gtod par byed pa yin zhe na/ nam gru 'di la dge slong rnal 'byor pa rnal 'byor spyod pa de shes bya'i dngos po de dang de kho na dag rnam par 'byed par 'dod/ rab tu rnam par 'byed par 'dod/ yongs su rtog par 'dod/ /yongs su dpyod par 'dod la/ des de dag dang po nyid nas mthong ba'am/ thos pa'am/ bye brag phyed pa'am/ rnam par rig par yang gyur na/ de mthong ba de nyid kyi dbang du byas sam/ thos pa'am bye brag phyed pa'am/ rnam par reg pa de nyid kyi dbang du byas nas/ mnyam par gzhag pa'i sa pa'i yid la byed pas yid la byed cing/ rnam par rtog par byed| mos par byed do/ / des shes bya'i dngos po nye bar gyur cing/ mngon du gyur pa de nyid mi mthong mod kyi/ 'on kyang de la de'i gzugs brnyan dang/ de'i snang brnyan ye shes tsam mam/ mthong ba tsam mam/ rjes su dran pa tsam 'byung bar 'gyur te/ dge slong rnal 'byor pa rnal 'byor spyod pa de dus dus su dmigs pa de dang ldan pa'i sems yang dag par zhi bar byed cing/ dus dus su lhag pa'i shes rab chos rnam par 'byed pa la yang rnal 'byor du byed de/ nam gru de ltar na dge slong rnal 'byor pa/ rnal 'byor spyod pa/ gzugs brnyan gyi dmigs pa sems nye bar gtod par byed pa yin no/ /

【N3 samyageva-ālambane於緣無倒yaṅ dag pa ñid】

ནམ་གྲུ་ཇི་ལྟར་ན་དགེ་སློང་རྣལ་འབྱོར་པ་རྣལ་འབྱོར་སྤྱོད་པ་དམིགས་པ་ལ་སེམས་ཡང་དག་པ་ཉིད་དུ་ཉེ་བར་གཏོད་པར་བྱེད་པ་ཡིན་ཞེ་ན། ནམ་གྲུ་གལ་ཏེ་དགེ་སློང་རྣལ་འབྱོར་པ་རྣལ་འབྱོར་སྤྱོད་པ་དེ་དམིགས་པ་ལ་སེམས་ཉེ་བར་གཏོད་པར་བྱེད་པ་ན། དེས་ཤེས་བྱ་ཇི་སྙེད་ཤེས་པར་བྱ་བ་དེ་སྙེད་ཤེས་ཤིང་དེ་ཡང་ཡང་དག་པ་ཇི་ལྟ་བ་བཞིན་དུ་ཕྱིན་ཅི་ལོག་པར་གྱུར་ན། ནམ་གྲུ࿒དེ་ལྟར་ན་དགེ་སློང་རྣལ་འབྱོར་པ་རྣལ་འབྱོར་སྤྱོད་པ་དེ་དམིགས་པ་ལ་སེམས་ཡང་དག་པ་ཉིད་དུ་ཉེ་བར་གཏོད་པར་བྱེད་པ་ཡིན་ནོ། །

nam gru ji ltar na dge slong rnal 'byor pa rnal 'byor spyod pa dmigs pa la sems yang dag pa nyid du nye bar gtod par byed pa yin zhe na/ nam gru gal te dge slong rnal 'byor pa rnal 'byor spyod pa de dmigs pa la sems nye bar gtod par byed pa na/ des shes bya ji snyed shes par bya ba de snyed shes shing de yang yang dag pa ji lta ba bzhin du phyin ci log par gyur na/ nam gru de ltar na dge slong rnal 'byor pa rnal 'byor spyod pa de dmigs pa la sems yang dag pa nyid du nye bar gtod par byed pa yin no/ /

【N4 anirākṛtadhyāyī不捨靜慮rtag 'grus pa'i bsam gtan pa】

ནམ་གྲུ་ཇི་ལྟར་ན་དགེ་སློང་རྣལ་འབྱོར་པ་རྣལ་འབྱོར་སྤྱོད་པ་རྟག་འགྲུས་པའི་བསམ་གཏན་པ་ཡིན་ཞེ་ན། ནམ་གྲུ་གལ་ཏེ་དགེ་སློང་རྣལ་འབྱོར་པ་རྣལ་འབྱོར་སྤྱོད་པ་དེ་དེ་ལྟར་དམིགས་པ་ལ་སེམས་ཉེ་བར་གཏོད་པར་བྱེད་པ་ན། རྟག་ཏུ་སྦྱོར་བ་དང་གུས་པར་བྱས་ཏེ། སྦྱོར་བར་བྱེད་ཅིང༌། དུས་དུས་སུ་ཞི་གནས་ཀྱི་མཚན་མ་སྒོམ་པར་བྱེད་པ་དང༌། རབ་ཏུ་འཛིན་པའི་མཚན་མ་དང༌། བཏང་སྙོམས་ཀྱི་མཚན་མ་ཀུན་དུ་བསྟན་ཅིང་གོམས་པར་བྱས་ལན་མང་དུ་བྱས་པའི་རྒྱུས་གནས་ངན་ལེན་ཐམས་ཅད་ཤིན་ཏུ་སྦྱངས་པའི་ཕྱིར། གནས་ཡོངས་སུ་དག་པ་རྗེས་སུ་ཐོབ་པར་རེག་པར་བྱེད༑ མངོན་སུམ་དུ་བྱེད་ཅིང༌། ཤེས་བྱའི་དངོས་པོ་མངོན་སུམ་དུ་གྱུར་པས། དམིགས་པ་ཡོངས་སུ་དག་པ་དང༌། འདོད་ཆགས་དང་བྲལ་བས་སེམས་ཡོངས་སུ་དག་པ་དང༌། མ་རིག་པ་དང་བྲལ་བས་ཡེ་ཤེས་ཡོངས་སུ་དག་པ་རྟོག་པར་བྱེད་རེག་པར་བྱེད། མངོན་སུམ་དུ་བྱེད་ན། ནམ་གྲུ་དེ་ལྟར་ན་དགེ་སློང་རྣལ་འབྱོར་པ་རྣལ་འབྱོར་སྤྱོད་པ་རྟག་འགྲུས་པའི་བསམ་གཏན་པ་ཡིན་ནོ། །

nam gru ji ltar na dge slong rnal 'byor pa rnal 'byor spyod pa rtag 'grus pa'i bsam gtan pa yin zhe na/ nam gru gal te dge slong rnal 'byor pa rnal 'byor spyod pa de de ltar dmigs pa la sems nye bar gtod par byed pa na/ rtag tu sbyor ba dang gus par byas te/ sbyor bar byed cing/ dus dus su zhi gnas kyi mtshan ma sgom par byed pa dang/ rab tu 'dzin pa'i mtshan ma dang/ btang snyoms kyi mtshan ma kun du bstan cing goms par byas lan mang du byas pa'i rgyus gnas ngan len thams cad shin tu sbyangs pa'i phyir/ gnas yongs su dag pa rjes su thob par reg par byed| mngon sum du byed cing/ shes bya'i dngos po mngon sum du gyur pas/ dmigs pa yongs su dag pa dang/ 'dod chags dang bral bas sems yongs su dag pa dang/ ma rig pa dang bral bas ye shes yongs su dag pa rtog par byed reg par byed/ mngon sum du byed na/ nam gru de ltar na dge slong rnal 'byor pa rnal 'byor spyod pa rtag 'grus pa'i bsam gtan pa yin no/ /

【L3 結答三問】

ནམ་གྲུ་གང་གི་ཕྱིར་དགེ་སློང་རྣལ་འབྱོར་པ་རྣལ་འབྱོར་སྤྱོད་པ་དམིགས་པ་དེ་ཉིད་ལ་སེམས་ཉེ་བར་གཏོད་པར་བྱེད་ཅིང༌། དམིགས་པ་ལ་དེ་ལྟར་སེམས་ཉེ་བར་གཏོད་པར་བྱེད་ན། དེ་ལྟར་ན་དེའི་སེམས་དེ་དམིགས་པ་ལ་ལེགས་པར་ཉེ་བར་གཏོད་པ་ཡིན་ཞེས་གསུངས་སོ་ཞེས་གྲག་གོ། །

nam gru gang gi phyir dge slong rnal 'byor pa rnal 'byor spyod pa dmigs pa de nyid la sems nye bar gtod par byed cing/ dmigs pa la de ltar sems nye bar gtod par byed na/ de ltar na de'i sems de dmigs pa la legs par nye bar gtod pa yin zhes gsungs so zhes grag go/ /

【J3 引經二頌證成前義】【K1 初頌證成】

དེ་ལ། །མཚན་མ་སྤྱོད་པའི་རྣལ་འབྱོར་པ། །ཀུན་ཏུ་ཡང་དག་དོན་རྟོགས་ཤིང༌། །རྟག་འགྲུས་གཟུགས་བརྙན་བསམ་གཏན་པ། ཡོངས་སུ་དག་པ་རྟོག་པར་བྱེད། །ཅེས་ཚིགས་སུ་བཅད་པ་དེ་ཡང་ཡོད་དེ། དེ་ལ་རེ་ཞིག་མཚན་མ་སྤྱོད་པའི་རྣལ་འབྱོར་པ་ཞེས་གང་གསུངས་པ་དེས་ནི། ཞི་གནས་ཀྱི་མཚན་མ་དང༌། རབ་ཏུ་འཛིན་པའི་མཚན་མ་དང༌། བཏང་སྙོམས་ཀྱི་མཚན་མ་དང༌། རྟག་ཏུ་བྱེད་པ་ཉིད་དང༌། གུས་པར་བྱས་ཏེ་བྱེད་པ་ཉིད་བསྟན་ཏོ། །ཀུན་དང་ཡང་དག་དོན་རྟོགས་ཤིང༌། །ཞེས་གང་གསུངས་པ་དེས་ནི། དངོས་པོའི་མཐའ་བསྟན་ཏོ། །རྟག་འགྲུས་གཟུགས་བརྙན་བསམ་གཏན་པ། །ཞེས་གང་གསུངས་པ་དེས་ནི་རྣམ་པར་རྟོག་པ་དང་བཅས་པའི་གཟུགས་བརྙན་དང༌། རྣམ་པར་རྟོག་པ་མེད་པའི་གཟུགས་བརྙན་བསྟན་ཏོ། །ཡོངས་སུ་དག་པ་རྟོག་པར་བྱེད། །ཅེས་གང་གསུངས་པ་དེས་ནི་དགོས་པ་ཡོངས་སུ་གྲུབ་པ་བསྟན་ཏོ། །

de la/ /mtshan ma spyod pa'i rnal 'byor pa/ /kun tu yang dag don rtogs shing/ /rtag 'grus gzugs brnyan bsam gtan pa/ yongs su dag pa rtog par byed/ /ces tshigs su bcad pa de yang yod de/ de la re zhig mtshan ma spyod pa'i rnal 'byor pa zhes gang gsungs pa des ni/ zhi gnas kyi mtshan ma dang/ rab tu 'dzin pa'i mtshan ma dang/ btang snyoms kyi mtshan ma dang/ rtag tu byed pa nyid dang/ gus par byas te byed pa nyid bstan to/ /kun dang yang dag don rtogs shing/ /zhes gang gsungs pa des ni/ dngos po'i mtha' bstan to/ /rtag 'grus gzugs brnyan bsam gtan pa/ /zhes gang gsungs pa des ni rnam par rtog pa dang bcas pa'i gzugs brnyan dang/ rnam par rtog pa med pa'i gzugs brnyan bstan to/ /yongs su dag pa rtog par byed/ /ces gang gsungs pa des ni dgos pa yongs su grub pa bstan to/ /

【K2 第二頌教證】

གཞན་ཡང་བཅོམ་ལྡན་འདས་ཀྱིས༑ སེམས་ཀྱི་མཚན་མ་མཁས་པ་དང༌། །རབ་ཏུ࿒དབེན་པའི་ཉམས་ཐོབ་དང༌། །རྟག་འགྲུས་དྲན་ལྡན་བསམ་གཏན་པ། །དགའ་བདེ་ཟང་ཟིང་མེད་པར་སྤྱོད། །ཅེས་ཀྱང་གསུངས་ཏེ། དེ་ལ་རེ་ཞིག །སེམས་ཀྱི་མཚན་མ་མཁས་པ་དང༌། །ཞེས་གང་གསུངས་པ་དེས་ནི་མཚན་མའི་སྒྲས་ནི་རྣམ་པར་རྟོག་པ་དང་བཅས་པའི་གཟུགས་བརྙན་དང༌། རྣམ་པར་རྟོག་པ་མེད་པའི་གཟུགས་བརྙན་བསྟན་ལ། མཁས་པའི་སྒྲས་ནི་དངོས་པོའི་མཐའ་བསྟན་ཏོ། །རབ་ཏུ࿒དབེན་པའི་ཉམས་ཐོབ་དང༌། །ཞེས་གང་གསུངས་པ་དེས་ནི་དམིགས་པ་ལ་ཡང་དག་པ་ཉིད་དུ་གཏོད་པར࿒བྱེད་པའི་སྤོང་བ་ལ་དགའ་བ་ཉིད་དང༌། བསྒོམ་པ་ལ་དགའ་བ་ཉིད་བསྟན་ཏོ། །རྟག་འགྲུས་དྲན་ལྡན་བསམ་གཏན་པ། །ཞེས་གང་གསུངས་པ་དེས་ནི་ཞི་གནས་དང༌། ལྷག་མཐོང་གི་བསྒོམ་པ་རྟག་ཏུ་བྱེད་པ་བསྟན་ཏོ། །དགའ་བདེ་ཟང་ཟིང་མིད་པ་སྤྱོད། །ཅེས་གང་གསུངས་པ་དེས་ནི་དགོས་པ་ཡོངས་སུ་གྲུབ་པ་བསྟན་ཏོ། །དེའི་ཕྱིར་དེ་ལྟར་ན་ཁྱབ་པའི་དམིགས་པ་དེ་ནི་ཡིད་ཆེས་པའི་ལུང་གི་དག་པ་དང༌། རིགས་པ་དང་ལྡན་པ་ཡིན་པར་རིག་པར་བྱ་སྟེ། དེ་ནི་ཁྱབ་པའི་དམིགས་པ་ཞེས་བྱའོ། །

gzhan yang bcom ldan 'das kyis| sems kyi mtshan ma mkhas pa dang/ /rab tu dben pa'i nyams thob dang/ /rtag 'grus dran ldan bsam gtan pa/ /dga' bde zang zing med par spyod/ /ces kyang gsungs te/ de la re zhig /sems kyi mtshan ma mkhas pa dang/ /zhes gang gsungs pa des ni mtshan ma'i sgras ni rnam par rtog pa dang bcas pa'i gzugs brnyan dang/ rnam par rtog pa med pa'i gzugs brnyan bstan la/ mkhas pa'i sgras ni dngos po'i mtha' bstan to/ /rab tu dben pa'i nyams thob dang/ /zhes gang gsungs pa des ni dmigs pa la yang dag pa nyid du gtod par byed pa'i spong ba la dga' ba nyid dang/ bsgom pa la dga' ba nyid bstan to/ /rtag 'grus dran ldan bsam gtan pa/ /zhes gang gsungs pa des ni zhi gnas dang/ lhag mthong gi bsgom pa rtag tu byed pa bstan to/ /dga' bde zang zing mid pa spyod/ /ces gang gsungs pa des ni dgos pa yongs su grub pa bstan to/ /de'i phyir de ltar na khyab pa'i dmigs pa de ni yid ches pa'i lung gi dag pa dang/ rigs pa dang ldan pa yin par rig par bya ste/ de ni khyab pa'i dmigs pa zhes bya'o/ /

【I2 caritaviśodhanamālambanam淨行所緣spyad pa rnam par sbyoṅ ba'i dmigs pa】【J1 問】

དེ་ལ་སྤྱད་པ་རྣམ་པར་སྦྱོང་བའི་དམིགས་པ་གང་ཞེ་ན།

de la spyad pa rnam par sbyong ba'i dmigs pa gang zhe na/

【J2 解】【K1 列五門】

འདི་ལྟ་སྟེ། མི་སྡུག་པ་དང༌། བྱམས་པ་དང༌། རྐྱེན་འདི་པ་ཉིད་ཀྱི་རྟེན་ཅིང་འབྲེལ་པར་འབྱུང་བ་དང༌། ཁམས་རབ་ཏུ་དབྱེ་བ་དང༌། དབུགས་རྔུབ་པ་དང༌། དབུགས་འབྱུང་བ་དྲན་པའོ། །

'di lta ste/ mi sdug pa dang/ byams pa dang/ rkyen 'di pa nyid kyi rten cing 'brel par 'byung ba dang/ khams rab tu dbye ba dang/ dbugs rngub pa dang/ dbugs 'byung ba dran pa'o/ /

【K2 次第釋】【L1 aśubhā不淨所緣mi sdug pa】【M1 汎舉六不淨所緣】

དེ་ལ་མི་སྡུག་པ་གང་ཞེ་ན། སྨྲས་པ། མི་སྡུག་པ་ནི་རྣམ་པ་དྲུག་སྟེ། དྲུག་གང་ཞེ་ན།

de la mi sdug pa gang zhe na/ smras pa/ mi sdug pa ni rnam pa drug ste/ drug gang zhe na/

【M2 將六不淨所緣除五種貪】【N1 列】

འདི་ལྟ་སྟེ། མི་གཙང་པའི་མི་སྡུག་པ་ཉིད་དང༌། སྡུག་བསྔལ་གྱི་མི་སྡུག་པ་ཉིད་དང༌། ངན་པའི་མི་སྡུག་པ་ཉིད་དང༌། ལྟོས་པའི་མི་སྡུག་པ་ཉིད་དང༌། ཉོན་མོངས་པའི་མི་སྡུག་པ་ཉིད་དང༌། རབ་ཏུ་འཇིག་པའི་མི་སྡུག་པ་ཉིད་དོ། །

'di lta ste/ mi gtsang pa'i mi sdug pa nyid dang/ sdug bsngal gyi mi sdug pa nyid dang/ ngan pa'i mi sdug pa nyid dang/ ltos pa'i mi sdug pa nyid dang/ nyon mongs pa'i mi sdug pa nyid dang/ rab tu 'jig pa'i mi sdug pa nyid do/ /

【N2 釋】【O1 六不淨所緣】【P1 pratyaśubhatā朽穢不淨mi gtsaṅ ba'i mi sdug pa ñid】

དེ་ལ་མི་གཙང་བའི་མི་སྡུག་པ་ཉིད་གང་ཞེ་ན། སྨྲས་པ། མི་གཙང་བའི་མི་སྡུག་པ་ཉིད་ཀྱང་རྣམ་པ་གཉིས་ཏེ། ནང་ལབརྟེན་པ་དང༌། ཕྱི་རོལ་ལ་བརྟེན་པ་ཡིན་པར་རིག་པར་བྱའོ། །དེ་ལ་ནང࿒ལ་བརྟེན་པའི་མི་གཙང་བའི་མི་སྡུག་པ་ཉིད་གང་ཞེ་ན། འདི་ལྟ་སྟེ། སྐྲ་དང༌། སྤུ་དང༌། སེན་མོ་དང༌། སོ་དང༌། གློག་པ་དང༌། དྲི་མ་དང༌། པགས་པ་དང༌། ཤ་དང༌། རུས་པ་དང༌། ཆུ་རྒྱུས་དང༌། རྩ་དང༌། མཁལ་མ་དང༌། སྙིང་དང་། མཆིན་པ་དང༌། གློ་བ་དང༌། རྒྱུ་མ་དང༌། གཉེ་མ་དང༌། ཕོ་བ་དང༌། ལོང་ཀ་དང༌། མཆེར་བ་དང༌། ཕྱི་ས་དང༌། མཆི་མ་དང༌། རྡུལ་དང༌། མཆིལ་མ་དང༌། སྣབས་དང༌། ཞག་དང༌། ཆུ་སེར་དང༌། རྐང་དང་། ཚིལ་དང་། མཁྲིས་པ་དང༌། བད་ཀན་དང༌། རྣག་དང༌། ཁྲག་དང༌། གླད࿒སྤྲི་དང༌། གླད་རྒྱས་དང༌། གཅིན་དང༌། དེ་ལྟ་བུ་དང་མཐུན་པ་དག་ནི་ནང་ལ་བརྟེན་པའི་མི་གཙང་བའི་མི་སྡུག་པ་ཉིད་ཡིན་པར་རིག་པར་བྱའོ། །དེ་ལ་ཕྱི་རོལ་ལ་བརྟེན་པའི་མི་གཙང་བའི་མི་སྡུག་པ་ཉིད་གང་ཞེ་ན། འདི་ལྟ་སྟེ། རྣམ་པར་བསྔོས་པ་དང༌། རྣམ་པར་རྣགས་པ་དང༌། རྣམ་པར་འབུས་གཞིགས་པ་དང༌། རྣམ་པར་བམ་པ་དང༌། རྣམ་པར་ཟོས་པ་དང༌། རྣམ་པར་དམར་བ་དང༌། རྣམ་པར་འཐོར་བ་དང༌། རུས་གོང་དང༌། ཀེང་རུས་དང༌། རུས་པའི་ཀེང་རུས་དང༌། བཤང་བས་གོས་པ་དང༌། གཅི་བས་གོས་པ་དང༌། མཆིལ་མས་གོས་པ་དང་། སྣབས་ཀྱིས་གོས་པ་དང༌། ཁྲག་གིས་གོས་པ་དང༌། རྣག་གིས་གོས་པ་དང༌། ཆབ་ཁྲུང་དང༌། ལྗན་ལྗིན་དང༌། དེ་ལྟ་བུ་དང་མཐུན་པ་དག་ནི་ཕྱི་རོལ་ལ་བརྟེན་པའི་མི་གཙང་བའི་མི་སྡུག་པ་ཉིད་ཡིན་པར་རིག་པར་བྱ་སྟེ༑ ནང་ལ་བརྟེན་པའི་མི་སྡུག་པ་ཉིད་གང་ཡིན་པ་དང༌། ཕྱི་རོལ་ལ་བརྟེན་པའི་མི་སྡུག་པ་ཉིད་གང་ཡིན་པ་དེ་ནི་མི་གཙང་བའི་མི་སྡུག་པ་ཉིད་ཅེས་བྱའོ༑ །

de la mi gtsang ba'i mi sdug pa nyid gang zhe na/ smras pa/ mi gtsang ba'i mi sdug pa nyid kyang rnam pa gnyis te/ nang labarten pa dang/ phyi rol la brten pa yin par rig par bya'o/ /de la nang la brten pa'i mi gtsang ba'i mi sdug pa nyid gang zhe na/ 'di lta ste/ skra dang/ spu dang/ sen mo dang/ so dang/ glog pa dang/ dri ma dang/ pags pa dang/ sha dang/ rus pa dang/ chu rgyus dang/ rtsa dang/ mkhal ma dang/ snying dang / mchin pa dang/ glo ba dang/ rgyu ma dang/ gnye ma dang/ pho ba dang/ long ka dang/ mcher ba dang/ phyi sa dang/ mchi ma dang/ rdul dang/ mchil ma dang/ snabs dang/ zhag dang/ chu ser dang/ rkang dang / tshil dang / mkhris pa dang/ bad kan dang/ rnag dang/ khrag dang/ glad spri dang/ glad rgyas dang/ gcin dang/ de lta bu dang mthun pa dag ni nang la brten pa'i mi gtsang ba'i mi sdug pa nyid yin par rig par bya'o/ /de la phyi rol la brten pa'i mi gtsang ba'i mi sdug pa nyid gang zhe na/ 'di lta ste/ rnam par bsngos pa dang/ rnam par rnags pa dang/ rnam par 'bus gzhigs pa dang/ rnam par bam pa dang/ rnam par zos pa dang/ rnam par dmar ba dang/ rnam par 'thor ba dang/ rus gong dang/ keng rus dang/ rus pa'i keng rus dang/ bshang bas gos pa dang/ gci bas gos pa dang/ mchil mas gos pa dang / snabs kyis gos pa dang/ khrag gis gos pa dang/ rnag gis gos pa dang/ chab khrung dang/ ljan ljin dang/ de lta bu dang mthun pa dag ni phyi rol la brten pa'i mi gtsang ba'i mi sdug pa nyid yin par rig par bya ste| nang la brten pa'i mi sdug pa nyid gang yin pa dang/ phyi rol la brten pa'i mi sdug pa nyid gang yin pa de ni mi gtsang ba'i mi sdug pa nyid ces bya'o| /

【P2 duḥkāśubhatā苦惱不淨sdug bsṅnal gyi mi sdug pa ñid】

དེ་ལ་སྡུག་བསྔལ་གྱི་མི་སྡུག་པ་ཉིད་གང་ཞེ་ན། སྡུག་བསྔལ་གྱི་ཚོར་བ་འབྱུང་བར་འགྱུར་བའི་རིག་པ་ལ་བརྟེན་ཏེ་བྱུང་བའི་ཚོར་བའི་རྣམ་པ་ལུས་དང་སེམས་ཀྱི་ཚོར་བས་སྡུག་བསྔལ་བ་གང་ཡིན་པ་སྟེ། དེ་ནི་སྡུག་བསྔལ་གྱི་མི་སྡུག་པ་ཉིད་ཅེས་བྱའོ། །

de la sdug bsngal gyi mi sdug pa nyid gang zhe na/ sdug bsngal gyi tshor ba 'byung bar 'gyur ba'i rig pa la brten te byung ba'i tshor ba'i rnam pa lus dang sems kyi tshor bas sdug bsngal ba gang yin pa ste/ de ni sdug bsngal gyi mi sdug pa nyid ces bya'o/ /

【P3 avarāśugubhatā下劣不淨ṅan pa'i mi sdug pa ñid】

དེ་ལ་ངན་པའི་མི་སྡུག་པ་ཉིད་གང་ཞེ་ན། ཐམས་ཅད་ཤིན་ཏུ་དམན་པའི་གཞི་དང༌། ཐམས་ཅད་ཤིན་ཏུ་དམན་པའི་ཁམས་གང་ཡིན་པ་སྟེ། འདི་ལྟ་སྟེ། འདོད་པའི་ཁམས་ལྟ་བུ་སྟེ། དེ་བས་ཀྱང་ཤིང་ཏུ་དམན་པ་དང༌། ཤིན་ཏུ་ངན་པ་དང༌། ཤིན་ཏུ་ཐ་ཆད་ཡིན་པའི་ཁམས་གཞན་མེད་པས། དེ་ནི་ངན་པའི་མི་སྡུག་པ་ཉིད་ཅེས་བྱའོ། །

de la ngan pa'i mi sdug pa nyid gang zhe na/ thams cad shin tu dman pa'i gzhi dang/ thams cad shin tu dman pa'i khams gang yin pa ste/ 'di lta ste/ 'dod pa'i khams lta bu ste/ de bas kyang shing tu dman pa dang/ shin tu ngan pa dang/ shin tu tha chad yin pa'i khams gzhan med pas/ de ni ngan pa'i mi sdug pa nyid ces bya'o/ /

【P4 āpekṣikī aśubhatā觀待不淨ltos pa'i mi sdug pa ñid】

དེ་ལ་ལྟོས་པའི་མི་སྡུག་པ་ཉིད་གང་ཞེ་ན། འདི་ལྟ་སྟེ། དེའི་དངོས་པོ་འགའ་ཞིག་སྡུག་པ་ཡིན་ཡང་དེ་ལས་གཞན་པའི་ཤིན་ཏུ་སྡུག་པ་དག་ལ་ལྟོས་ན་མི་སྡུག་པ་ཉིད་དུ་སྣང་སྟེ། འདི་ལྟར་གཟུགས་མེད་པ་དག་ལ་ལྟོས་ནས། གཟུགས་ཀྱི་ཁམས་མི་སྡུག་པ་ཉིད་དུ་སྣང་བ་དང༌། འཇིག་ཚོགས་འགོག་པའི་མྱ་ངན་ལས་འདས་པ་ལ་ལྟོས་ན་སྲིད་པའི་རྩེ་མོ་མན་ཆད་ཀྱང་མི་སྡུག་པ་ཉིད་ཀྱི་གྲངས་སུ་འགྲོ་བ་དང༌། དེ་ལྟ་བུ་དང་མཐུན་པ་དག་ནི་ལྟོས་པའི་མི་སྡུག་པ་ཉིད་ཅེས་བྱའོ། །

de la ltos pa'i mi sdug pa nyid gang zhe na/ 'di lta ste/ de'i dngos po 'ga' zhig sdug pa yin yang de las gzhan pa'i shin tu sdug pa dag la ltos na mi sdug pa nyid du snang ste/ 'di ltar gzugs med pa dag la ltos nas/ gzugs kyi khams mi sdug pa nyid du snang ba dang/ 'jig tshogs 'gog pa'i mya ngan las 'das pa la ltos na srid pa'i rtse mo man chad kyang mi sdug pa nyid kyi grangs su 'gro ba dang/ de lta bu dang mthun pa dag ni ltos pa'i mi sdug pa nyid ces bya'o/ /

【P5 kleśāśubhatā煩惱不淨ñon moṅs pa'i sdug pa ñid】

དེ་ལ་ཉོན་མོངས་པའི་མི་སྡུག་པ་ཉིད་གང་ཞེ་ན། ཁམས་གསུམ་ན་སྤྱོད་པའི་ཀུན་ཏུ་སྦྱོར་བ་དང༌། འཆིང་བ་དང༌། བག་ལ་ཉལ་དང༌། ཉ་བའི་ཉོན་མོངས་པ་དང༌། ཀུན་ནས་དཀྲིས་པ་ཐམས་ཅད་དུ་འགྲོ་བ་དག་སྟེ། དེ་ནི་ཉོན་མོངས་པའི་མི་སྡུག་པ་ཉིད་ཅེས་བྱའོ། །

de la nyon mongs pa'i mi sdug pa nyid gang zhe na/ khams gsum na spyod pa'i kun tu sbyor ba dang/ 'ching ba dang/ bag la nyal dang/ nya ba'i nyon mongs pa dang/ kun nas dkris pa thams cad du 'gro ba dag ste/ de ni nyon mongs pa'i mi sdug pa nyid ces bya'o/ /

【P6 prabhaṁgurāśubhatā速壞不淨rab tu 'jig pa'i mi sdug pa】

དེ་ལ་རབ་ཏུ་འཇིགས་པའི་མི་སྡུག་པ་ཉིད་གང་ཞེ་ན། ཉེ་བར་ལེན་པའི་ཕུང་པོ་ལྔ་དག་གི་མི་རྟག་པ་ཉིད་དང༌། མི་བརྟན་པ་ཉིད་དང༌། ཡིད་བརྟན་དུ་མི་རུང་བ་ཉིད་དང༌། རྣམ་པར་འགྱུར་བའི་ཆོས་ཉིད་གང་ཡིན་པ་དེ་ནི་རབ་ཏུ་འཇིག་པའི་མི་སྡུག་པ་ཉིད་ཅེས་བྱ་སྟེ། མི་སྡུག་པ་དེ་དག་ནི་འདོད་ཆགས་སྤྱད་པའི་རྣམ་པར་སྦྱོར་བའི་དམིགས་པ་ཡིན་ནོ། །

de la rab tu 'jigs pa'i mi sdug pa nyid gang zhe na/ nye bar len pa'i phung po lnga dag gi mi rtag pa nyid dang/ mi brtan pa nyid dang/ yid brtan du mi rung ba nyid dang/ rnam par 'gyur ba'i chos nyid gang yin pa de ni rab tu 'jig pa'i mi sdug pa nyid ces bya ste/ mi sdug pa de dag ni 'dod chags spyad pa'i rnam par sbyor ba'i dmigs pa yin no/ /

【O2 治貪】【P1 pañcavidho rāga五種貪'dod chag ni rnam pa lṅa】

དེ་ལ་འདོད་ཆགས་གང་ཞེ་ན། འདོད་ཆགས་ནི་རྣམ་པ་ལྔ་སྟེ། འདི་ལྟ་སྟེ། ནང་གི་འདོད་པ་རྣམས་ཀྱིས་འདོད་པ་ལ་འདུན࿒པ་འདོད་པའི་འདོད་ཆགས་དང༌། ཕྱི་རོལ་གྱི་འདོད་པ་རྣམས་ཀྱིས་འཁྲིག་པ་ལ་འདུན་པ་འཁྲིག་པའི་འདོད་ཆགས་དང༌། ཡུལ་ལ་འདུན་པ་ཡུལ་གྱི་འདོད་ཆགས་དང༌། གཟུགས་ལ་འདུན་པ་གཟུགས་ཀྱི་འདོད་ཆགས་དང༌། འཇིག་ཚོགས་ལ་འདུན་པ་འཇིག་ཚོགས་ཀྱི་འདོད་ཆགས་སོ། །

de la 'dod chags gang zhe na/ 'dod chags ni rnam pa lnga ste/ 'di lta ste/ nang gi 'dod pa rnams kyis 'dod pa la 'dun pa 'dod pa'i 'dod chags dang/ phyi rol gyi 'dod pa rnams kyis 'khrig pa la 'dun pa 'khrig pa'i 'dod chags dang/ yul la 'dun pa yul gyi 'dod chags dang/ gzugs la 'dun pa gzugs kyi 'dod chags dang/ 'jig tshogs la 'dun pa 'jig tshogs kyi 'dod chags so/ /

【P2 辨相治】【Q1 總明治】

འདོད་ཆགས་རྣམ་པ་ལྔ་པོ་དེ་དག་སྤང་བ་དང༌། བསལ་བ་དང༌། ཀུན་མི་འབྱུང་བར་བྱ་བའི་ཕྱིར། མི་སྡུག་པ་རྣམ་པ་དྲུག་པ་དམིགས་ཏེ།

'dod chags rnam pa lnga po de dag spang ba dang/ bsal ba dang/ kun mi 'byung bar bya ba'i phyir/ mi sdug pa rnam pa drug pa dmigs te/

【Q2 別明五法】【R1 治初貪】

དེ་ལ་ནང་ལ་བརྟེན་པའི་མི་གཙང་བའི་མི་སྡུག་པ་ཉིད་ལ་དམིགས་པས་ནི། ནང་གི་འདོད་པ་རྣམས་ཀྱི་འདོད་པ་ལ་འདུན་པའི་འདོད་པའི་འདོད་ཆགས་ལས་སེམས་རྣམ་པར་སྦྱོང་བར་བྱེད་དོ། །

de la nang la brten pa'i mi gtsang ba'i mi sdug pa nyid la dmigs pas ni/ nang gi 'dod pa rnams kyi 'dod pa la 'dun pa'i 'dod pa'i 'dod chags las sems rnam par sbyong bar byed do/ /

【R2 治第二貪】【S1 略明由外不淨，治外身婬貪】

དེ་ལ་ཕྱི་རོལ་ལ་བརྟེན་པའི་མི་གཙང་བའི་མི་སྡུག་པ་ཉིད་ལ་དམིགས་པས་ནི། ཕྱི་རོལ་གྱི་འདོད་པ་རྣམས་ཀྱིས་འཁྲིག་པ་ལ་འདུན་པ། འཁྲིག་པའི་འདོད་ཆགས་

de la phyi rol la brten pa'i mi gtsang ba'i mi sdug pa nyid la dmigs pas ni/ phyi rol gyi 'dod pa rnams kyis 'khrig pa la 'dun pa/ 'khrig pa'i 'dod chags

【S2 廣辨治婬貪】【T1 列婬貪有四】

རྣམ་པ་བཞི་དང་ལྡན་པ། ཁ་དོག་གི་འདོད་ཆགས་དང༌། དབྱིབས་ཀྱི་འདོད་ཆགས་དང༌།རེག་པའི་འདོད་ཆགས་དང༌། ཉེ་བར་སྤྱོད་པའི་འདོད་ཆགས་དང་ལྡན་པ་ལས་སེམས་རྣམ་པར་སྦྱོང་བར་བྱེད་དེ།

rnam pa bzhi dang ldan pa/ kha dog gi 'dod chags dang/ dbyibs kyi 'dod chags dang/reg pa'i 'dod chags dang/ nye bar spyod pa'i 'dod chags dang ldan pa las sems rnam par sbyong bar byed de/

【T2 辨相治】

དེ་ལ་གང་གི་ཚེ་རྣམ་པར་བསྔོས་པ་དང༌། རྣམ་པར་རྣགས་པ་དང༌། རྣམ་པར་འབུས་གཞིགས་པ་དང༌། རྣམ་པར་བམ་པ་དང༌། རྣམ་པར་ཟོས་པ་ཡིད་ལ་བྱེད་པ་དེའི་ཚེ་ནི། ཁ་དོག་གི་འདོད་ཆགས་ལས་སེམས་རྣམ་པར་སྦྱོང་བར་བྱེད་དོ། །གང་གི་ཚེ་རྣམ་པར་དམར་བ་ཡིད་ལ་བྱེད་པ་དེའི་ཚེ་ན། དབྱིབས་ཀྱི་འདོད་ཆགས་ལས་སེམས་རྣམ་པར་སྦྱོང་བར་བྱེད་དོ། །གང་གི་ཚེ་རུས་གོང་དང༌། ཀེང་རུས་དང༌། རུས་པའི་ཀེང་རུས་ཡིད་ལ་བྱེད་པ་དེའི་ཚེ་ན་རེག་པའི་འདོད་ཆགས་ལས་སེམས་རྣམ་པར་སྦྱོར་བར་བྱེད་དོ། །གང་གི་ཚེ་རྣམ་པར་འཐོར་བ་ཡིད་ལ་བྱེད་པ་དེའི་ཚེ་ནི། ཉེ་བར་སྤྱོད་པའི་འདོད་ཆགས་ལས་སེམས་རྣམ་པར་སྦྱོང་བར་བྱེད་དེ། དེ་ལྟར་ན་འཁྲིག་པའི་འདོད་ཆགས་ལས་སེམས་རྣམ་པར་སྦྱོང་བར་བྱེད་པ་ཡིན་ནོ། །

de la gang gi tshe rnam par bsngos pa dang/ rnam par rnags pa dang/ rnam par 'bus gzhigs pa dang/ rnam par bam pa dang/ rnam par zos pa yid la byed pa de'i tshe ni/ kha dog gi 'dod chags las sems rnam par sbyong bar byed do/ /gang gi tshe rnam par dmar ba yid la byed pa de'i tshe na/ dbyibs kyi 'dod chags las sems rnam par sbyong bar byed do/ /gang gi tshe rus gong dang/ keng rus dang/ rus pa'i keng rus yid la byed pa de'i tshe na reg pa'i 'dod chags las sems rnam par sbyor bar byed do/ /gang gi tshe rnam par 'thor ba yid la byed pa de'i tshe ni/ nye bar spyod pa'i 'dod chags las sems rnam par sbyong bar byed de/ de ltar na 'khrig pa'i 'dod chags las sems rnam par sbyong bar byed pa yin no/ /

【S3 引說證成(四種憺怕路)】

དེ་ལྟ་བས་ན་བཅོམ་ལྡན་འདས་ཀྱིས་ཀྱང༌། ཕྱི་རོལ་ལ་བརྟེན་པའི་མི་གཙང་བའི་མི་སྡུག་པ་ཉིད་གང་ཡིན་པ༌དེ་ནི། དུར་ཁྲོད་པ་རྣམ་པ་བཞིར་རྣམ་པར་གཞག་སྟེ། དེས་ཤི་ནས་ཞག་གཅིག་ལོན་པའམ། ཤི་ནས་ཞག་གཉིས་ལོན་པའམ། ཤི་ནས་ཞག་གསུམ་ལོན་པའམ། ཤི་ནས་ཞག་བདུན་ལོན་པའི་བར་གྱི་དུར་ཁྲོད་གང་དག་བྱ་རོག་དང༌། ཆུན་ལག་དང༌། བྱ་རྒོད་དང༌། ཁྱི་དང་ཝ་དག་གིས་ཟོས་པ་དེ་མཐོང་ན། བདག་གི་ལུས་འདི་ཡང་འདི་ལྟ་བུར་འགྱུར་ཞིང༌། འདི་ལྟ་བུར་གྱུར་པ་སྟེ། ཆོས་ཉིད་འདི་ལས་མ་འདས་པ་ཡིན་ནོ་སྙམ་དུ། དེ་དག་དང་ལུས་འདི་ཉིད་ཉེ་བར་སྦྱོར་བར་བྱེད་དོ་ཞེས་གསུངས་པ་དེ་ནི། རྣམ་པར་བསྔོས་པ་དང༌། རྣམ་པར་ཟོས་པའི་བར་དག་བསྟན་ཏོ། །དེས་པགས་པ་དང༌། ཤ་དང༌། ཁྲག་དང༌། ཆུ་རྒྱུས་ཀྱི་ཟུངས་དང་བྲལ་བའི་དུར་ཁྲོད་གང་དག་མཐོང་ན་ཞེས་གང་གསུངས་པ་དེས་ནི་རྣམ་པར་དམར་བ་བསྟན་ཏོ། །དེས་དུར་ཁྲོད་ཀྱི་རུས་པ་གང་དག་མཐོང་ན་ཞེས་གང་གསུངས་པ་དེས་ནི་རུས་གོང་དང༌། ཀེང་རུས་དང༌། རུས་པའི་ཀེང་རུས་བསྟན་ཏོ། །དེས་ལག་པའི་རུས་པ་དག་ཀྱང་ལོགས་ཤིག །རྐང་པའི་རུས་པ་དག་ཀྱང་ལོགས་ཤིག །ལོང་བུའི་རུས་པ་དག་ཀྱང་ལོགས་ཤིག །པུས་མོའི་རུས་པ་དག་ཀྱང་ལོགས་ཤིག་ལ། རྩིབ་ལོགས་ཀྱི་རུས་པ་དག་དང༌། དཔུང་པའི་རུས་པ་དག་དང༌། ལག་ངར་གྱི་རུས་པ࿒དག་དང༌། སྒལ་ཚིགས་དང༌། འགྲམ་སླང་དང༌། སོ་རྒྱུན་དང༌། མགོ་ཐོད་དག་ཀྱང་སོ་སོར་འཐོར་བའི་དུར་ཁྲོད་གང་དག་མཐོང་ཞིང༌། དེ་བཞིན་དུ་ལོ་གཅིག་གམ། ལོ་གཉིས་སམ། ལོ་གསུམ་མམ། ལོ་བདུན་གྱི་བར་ཙམ་ལོན་པའི་རུས་པ་དུང་ལྟར་དཀར་བའམ། ཐི་བའི་མདོག་འདྲ་བས་རྡུལ་གྱི་ཕྱེ་མ་དང་འདྲེས་པ་དག་མཐོང་ན་ཞེས་གང་གསུངས་པ་དེས་ནི་རྣམ་པར་འཐོར་བ་བསྟན་ཏེ། དེ་ལྟར་ན་ཕྱི་ལ་བརྟེན་པའི་མི་གཙང་བའི་མི་སྡུག་པ་ཉིད་ལ་དམིགས་པས་ནི། འཁྲིག་པའི་འདོད་ཆགས་ལས་སེམས་རྣམ་པར་སྦྱོང་བར་བྱེད་དོ། །དེ་ལ་སྡུག་བསྔལ་གྱི་མི་སྡུག་པ་ཉིད་ལ་དམིགས་པ་དང༌། ངན་པའི་མི་སྡུག་པ་ཉིད་ལ་དམིགས་པས་ནི་ཡུལ་ལ་འདུན་པ་ཡུལ་གྱི་འདོད་ཆགས་ལས་སེམས་རྣམ་པར་སྦྱོང་བར་བྱེད་དོ། །དེ་ལ་ལྟོས་པའི་མི་སྡུག་པ་ཉིད་ལ་དམིགས་པས་ནི། གཟུགས་ལ་འདུན་པ་གཟུགས་ཀྱི་འདོད་ཆགས་ལས་སེམས་རྣམ་པར་གྲོལ་བར་བྱེད་དོ། །དེ་ལ་ཉོན་མོངས་པའི་མི་སྡུག་པ་ཉིད་ལ་དམིགས་པ་དང༌། རབ་ཏུ་འཇིག་པའི་མི་སྡུག་པ་ཉིད་ལ་དམིགས་པས་ནི་སྲིད་པའི་རྩེ་མོ་མན་ཆད་ཀྱི་འཇིག་ཚོགས࿒ལ་འདུན་པའི་འཇིག་ཚོགས་ཀྱི་འདོད་ཆགས་ལས་སེམས་རྣམ་པར་སྦྱོང་བར་བྱེད་དོ། །དེ་ནི་རེ་ཞིག་འདོད་ཆགས་སྤྱད་པའི་སྤྱད་པ་རྣམ་པར་སྦྱོང་བའི་དམིགས་པ་ཡིན་ནོ། །དམིགས་པ་མི་སྡུག་པ་སྲིད་དོ་ཅོག་གི་ཐམས་ཅད་རྣམ་པ་ཐམས་ཅད་བསྡུས་པའི་ཕྱིར་དེ་སྐད་བརྗོད་པར་ཟད་ཀྱི།

de lta bas na bcom ldan 'das kyis kyang/ phyi rol la brten pa'i mi gtsang ba'i mi sdug pa nyid gang yin pade ni/ dur khrod pa rnam pa bzhir rnam par gzhag ste/ des shi nas zhag gcig lon pa'am/ shi nas zhag gnyis lon pa'am/ shi nas zhag gsum lon pa'am/ shi nas zhag bdun lon pa'i bar gyi dur khrod gang dag bya rog dang/ chun lag dang/ bya rgod dang/ khyi dang wa dag gis zos pa de mthong na/ bdag gi lus 'di yang 'di lta bur 'gyur zhing/ 'di lta bur gyur pa ste/ chos nyid 'di las ma 'das pa yin no snyam du/ de dag dang lus 'di nyid nye bar sbyor bar byed do zhes gsungs pa de ni/ rnam par bsngos pa dang/ rnam par zos pa'i bar dag bstan to/ /des pags pa dang/ sha dang/ khrag dang/ chu rgyus kyi zungs dang bral ba'i dur khrod gang dag mthong na zhes gang gsungs pa des ni rnam par dmar ba bstan to/ /des dur khrod kyi rus pa gang dag mthong na zhes gang gsungs pa des ni rus gong dang/ keng rus dang/ rus pa'i keng rus bstan to/ /des lag pa'i rus pa dag kyang logs shig /rkang pa'i rus pa dag kyang logs shig /long bu'i rus pa dag kyang logs shig /pus mo'i rus pa dag kyang logs shig la/ rtsib logs kyi rus pa dag dang/ dpung pa'i rus pa dag dang/ lag ngar gyi rus pa dag dang/ sgal tshigs dang/ 'gram slang dang/ so rgyun dang/ mgo thod dag kyang so sor 'thor ba'i dur khrod gang dag mthong zhing/ de bzhin du lo gcig gam/ lo gnyis sam/ lo gsum mam/ lo bdun gyi bar tsam lon pa'i rus pa dung ltar dkar ba'am/ thi ba'i mdog 'dra bas rdul gyi phye ma dang 'dres pa dag mthong na zhes gang gsungs pa des ni rnam par 'thor ba bstan te/ de ltar na phyi la brten pa'i mi gtsang ba'i mi sdug pa nyid la dmigs pas ni/ 'khrig pa'i 'dod chags las sems rnam par sbyong bar byed do/ /de la sdug bsngal gyi mi sdug pa nyid la dmigs pa dang/ ngan pa'i mi sdug pa nyid la dmigs pas ni yul la 'dun pa yul gyi 'dod chags las sems rnam par sbyong bar byed do/ /de la ltos pa'i mi sdug pa nyid la dmigs pas ni/ gzugs la 'dun pa gzugs kyi 'dod chags las sems rnam par grol bar byed do/ /de la nyon mongs pa'i mi sdug pa nyid la dmigs pa dang/ rab tu 'jig pa'i mi sdug pa nyid la dmigs pas ni srid pa'i rtse mo man chad kyi 'jig tshogs la 'dun pa'i 'jig tshogs kyi 'dod chags las sems rnam par sbyong bar byed do/ /de ni re zhig 'dod chags spyad pa'i spyad pa rnam par sbyong ba'i dmigs pa yin no/ /dmigs pa mi sdug pa srid do cog gi thams cad rnam pa thams cad bsdus pa'i phyir de skad brjod par zad kyi/

【M3 簡今所明】

དོན་གྱི་སྐབས་འདིར་ནི་མི་གཙང་བའི་མི་སྡུག་པ་དེ་ཉིད་ལས་དགོངས་པ་ཡིན་ཏེ། དེ་ལས་གཞན་པའི་མི་སྡུག་པ་རྣམས་ནི། དེ་ལས་གཞན་པའི་སྤྱད་པ་དག་རྣམ་པར་སྦྱོང་བའི་དམིགས་པ་ཡང་ཡིན་པར་རིག་པར་བྱའོ། །

don gyi skabs 'dir ni mi gtsang ba'i mi sdug pa de nyid las dgongs pa yin te/ de las gzhan pa'i mi sdug pa rnams ni/ de las gzhan pa'i spyad pa dag rnam par sbyong ba'i dmigs pa yang yin par rig par bya'o/ /

【L2 maitrī慈愍所緣byams pa】【M1 問】

དེ་ལ་བྱམས་པ་གང་ཞེ་ན།

de la byams pa gang zhe na/

【M2 解】【N1 總明慈緣】

མཛའ་བཤེས་ཀྱི་ཕྱོགས་དང༌། དགྲ་བོའི་ཕྱོགས་དང༌། ཐ་མལ་པའི་ཕྱོགས་ལ་མཉམ་པར་གཞག་པའི་ས་པའི་ཕན་པའི་བསམ་པ་ཉེ་བར་གཞག་སྟེ། བདེ་བ་ཆུང་དུ་དང༌། འབྲིང་དང༌། ཆེན་པོ་ཉེ་བར་བསྒྲུབ་པའི་ཕྱིར་མོས་པ་གང་ཡིན་པའོ། །དེ་ལ་མཛའ་བཤེས་ཀྱི་ཕྱོགས་དང༌། དགྲ་བོའི་ཕྱོགས་དང༌། ཐ་མལ་པའི་ཕྱོགས་གང་ཡིན་པ་དེ་ནི་དམིགས་པ་ཡིན་ནོ། །དེ་ལ་མཉམ་པར་གཞག་པའི་ས་པའི་ཕན་པའི་བསམ་པ་དང༌། བདེ་བ་ཉེ་བར་བསྒྲུབ་པའི་ཕྱིར་མོས་པ་གང་ཡིན༌པའོ། །དམིགས་པར་བྱེད་པ་ཡིན་ཏེ། དེ་ལྟར་ན་དམིགས་པ་གང་ཡིན་པ་དེ་དང༌། དམིགས་པར་བྱེད་པ་གང་ཡིན་པ་དེ་དག་གཅིག་ཏུ་བསྡུས་པ་ནི་བྱམས་པ་ཞེས་བྱའོ། །

mdza' bshes kyi phyogs dang/ dgra bo'i phyogs dang/ tha mal pa'i phyogs la mnyam par gzhag pa'i sa pa'i phan pa'i bsam pa nye bar gzhag ste/ bde ba chung du dang/ 'bring dang/ chen po nye bar bsgrub pa'i phyir mos pa gang yin pa'o/ /de la mdza' bshes kyi phyogs dang/ dgra bo'i phyogs dang/ tha mal pa'i phyogs gang yin pa de ni dmigs pa yin no/ /de la mnyam par gzhag pa'i sa pa'i phan pa'i bsam pa dang/ bde ba nye bar bsgrub pa'i phyir mos pa gang yinpa'o/ /dmigs par byed pa yin te/ de ltar na dmigs pa gang yin pa de dang/ dmigs par byed pa gang yin pa de dag gcig tu bsdus pa ni byams pa zhes bya'o/ /

【N2 引經中四句解釋】

དེ་ལ་བྱམས་པ་དང་ལྡན་པའི་སེམས་ཞེས་གང་གསུངས་པ་དེ་ནི། རེ་ཞིག་ཕྱོགས་གསུམ་པོ་མཛའ་བོའི་ཕྱོགས་དང༌། དགྲ་བོའི་ཕྱོགས་དང༌། ཐ་མལ་པའི་ཕྱོགས་དག་ལ་ཕན་པའི་ལྷག་པའི་བསམ་པ་བསྟན་ཏོ། །ཁོ་ན་མེད་པ། འགྲན་ཟླ་མེད་པ། གནོད་པ་མེད་པ་ཞེས་གང་གསུངས་པ་དེས་ན་ཕན་པའི་ལྷག་པའི་བསམ་པ་དེ་ཉིད་ཀྱི་མཚན་ཉིད་རྣམ་པ་གསུམ་བསྟན་ཏེ། དེ་ལ་ཁོན་མེད་པས་ནི་ཕན་པའི࿒ལྷག་པའི་བསམ་པ་ཡིན་ཏེ། དེ་ཡང་ཚིག་འོག་མ་གཉིས་པོ་འགྲན་ཟླ་མེད་པ་དང༌། གནོད་པ་མེད་པ་ལ་ཞེས་བྱ་བ་དག་གིས་རྣམ་པར་བཤད་དོ། །དེ་ལ་ཕས་ཀྱི་དགྲའི་དངོས་པོར་གནས་པ་མེད་པའི་དོན་གྱིས་ནི་འགྲན་ཟླ་མེད་པ་ཉིད་ཡིན་ནོ། །གནོད་པ་བྱེད་པ་རྣམ་པར་སྤྱོད་པ་མེད་པའི་དོན་གྱིས་ནི་གནོད་པ་མེད་པ་ཉིད་ཡིན་ནོ། །

de la byams pa dang ldan pa'i sems zhes gang gsungs pa de ni/ re zhig phyogs gsum po mdza' bo'i phyogs dang/ dgra bo'i phyogs dang/ tha mal pa'i phyogs dag la phan pa'i lhag pa'i bsam pa bstan to/ /kho na med pa/ 'gran zla med pa/ gnod pa med pa zhes gang gsungs pa des na phan pa'i lhag pa'i bsam pa de nyid kyi mtshan nyid rnam pa gsum bstan te/ de la khon med pas ni phan pa'i lhag pa'i bsam pa yin te/ de yang tshig 'og ma gnyis po 'gran zla med pa dang/ gnod pa med pa la zhes bya ba dag gis rnam par bshad do/ /de la phas kyi dgra'i dngos por gnas pa med pa'i don gyis ni 'gran zla med pa nyid yin no/ /gnod pa byed pa rnam par spyod pa med pa'i don gyis ni gnod pa med pa nyid yin no/ /

ཡངས་པ་དང་རྒྱ་ཆེན་པོར་གྱུར་པ་དང༌། ཚད་མེད་པ་ཞེས་གང་གསུངས་པ་དེས་ནི་འདོད་པ་ན་སྤྱོད་པ་དང༌། བསམ་གཏན་དང་པོ་དང༌། གཉིས་པའི་ས་པ་དང༌། བསམ་གཏན་གསུམ་པའི་ས་པའི་བདེ་བ་ཉེ་བར་བསྒྲུབ་པ་ཆུང་ངུ་དང༌། འབྲིང་དང༌། ཆེན་པོ་བསྟན་ཏོ། །མོས་ཏེ་ཁྱབ་པར་བྱས་ནས་བསྒྲུབས་ཏེ་གནས་སོ་ཞེས་གང་གསུངས་པ་དེས་ནི་མཉམ་པར་གཞག་པའི་ས་པའི་བདེ་བ་ཉེ་བར་བསྒྲུབ་པའི་ཕྱིར་མོས་པ་བསྟན་ཏེ། བདེ་བ་ཉེ་བར་བསྒྲུབ་པ་དེ་ཡང་ཕན་པའི་ལྷག་པའི་བསམ་པས་ཡོངས་སུ་ཟིན་པ་དང༌། མོས་པ་ཡིད་ལ་བྱེད་པ་དང་ལྡན་པ་དང༌།

yangs pa dang rgya chen por gyur pa dang/ tshad med pa zhes gang gsungs pa des ni 'dod pa na spyod pa dang/ bsam gtan dang po dang/ gnyis pa'i sa pa dang/ bsam gtan gsum pa'i sa pa'i bde ba nye bar bsgrub pa chung ngu dang/ 'bring dang/ chen po bstan to/ /mos te khyab par byas nas bsgrubs te gnas so zhes gang gsungs pa des ni mnyam par gzhag pa'i sa pa'i bde ba nye bar bsgrub pa'i phyir mos pa bstan te/ bde ba nye bar bsgrub pa de yang phan pa'i lhag pa'i bsam pas yongs su zin pa dang/ mos pa yid la byed pa dang ldan pa dang/

【N3 明慈悲與喜緣境不同】

སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་མཛའ་བཤེས་ཀྱི་ཕྱོགས་དང༌། དགྲ་བོའི་ཕྱོགས་དང༌། ཐ་མལ་པའི་ཕྱོགས་ལ་བདེ་བར་འདོད་པ་ཡིན་པར་རིག་པར་བྱའོ། །སྡུག་བསྔལ་བ་དང༌། བདེ་བར࿒གྱུར་པའི་མཛའ་བཤེས་ཀྱི་ཕྱོགས་དང༌། དགྲ་བོའི་ཕྱོགས་དང༌། ཐ་མལ་པའི་ཕྱོགས་གང་ཡིན་པ་དེ་དག་ལས་སྡུག་བསྔལ་བར་གྱུར་པ་གང་ཡིན་པ་དེ་ནི། སྙིང་རྗེའི་དམིགས་པ་ཡིན་ནོ། །བདེ་བར་གྱུར་པ་གང་ཡིན་པ་དེ་ནི་དགའ་བའི་དམིགས་པ་ཡིན་ཏེ། དེ་ནི་བསམས་པ་ཞེས་བྱའོ། །

sdug bsngal yang ma yin bde ba yang ma yin pa'i mdza' bshes kyi phyogs dang/ dgra bo'i phyogs dang/ tha mal pa'i phyogs la bde bar 'dod pa yin par rig par bya'o/ /sdug bsngal ba dang/ bde bar gyur pa'i mdza' bshes kyi phyogs dang/ dgra bo'i phyogs dang/ tha mal pa'i phyogs gang yin pa de dag las sdug bsngal bar gyur pa gang yin pa de ni/ snying rje'i dmigs pa yin no/ /bde bar gyur pa gang yin pa de ni dga' ba'i dmigs pa yin te/ de ni bsams pa zhes bya'o/ /

【M3 結】

དེ་ནི་གང་ཟག་གནོད་སེམས་སྤྱད་པ། སེམས་ཅན་རྣམས་ལ་བྱམས་པ་སྒོམ་པར་བྱེད་ན། གནོད་སེམས་གང་ཡིན་པ་དེ་སྲབ་མོར་བྱེད་ཅིང༌། གནོད་སེམས་སྤྱད་པ་ལས་སེམས་རྣམ་པར་སྦྱོང་བར་བྱེད་དོ། །

de ni gang zag gnod sems spyad pa/ sems can rnams la byams pa sgom par byed na/ gnod sems gang yin pa de srab mor byed cing/ gnod sems spyad pa las sems rnam par sbyong bar byed do/ /

【L3 idaṁpratyayapratītyasamutpādam緣性緣起所緣rkyen 'di la ñid rten ciṅ 'brel par 'byun ba】【M1 問】

དེ་ལ་རྐྱེན་འདི་པ་ཉིད་ཀྱི་རྟེན་ཅིང་འབྲེལ་བར་འབྱུང་བ་གང་ཞེ་ན།

de la rkyen 'di pa nyid kyi rten cing 'brel bar 'byung ba gang zhe na/

【M2 解】【N1 依四道理，推求三世諸行，唯有諸法，無有作、受者】

དུས་གསུམ་དུ་འདི་ལྟ་སྟེ། ལྟོས་པའི་རིགས་པ་དང༌། བྱ་བ་བྱེད་པའི་རིགས་པ་དང༌། འཐད་པ་སྒྲུབ་པའི་རིགས་པ་དང༌། ཆོས་ཉིད་ཀྱི་རིགས་པའི་རིགས་པ་དང་ལྡན་པའི་འདུ་བྱེད་ཙམ་དང༌། ཆོས་ཙམ་དང༌། དངོས་པོ་ཙམ་དང༌། རྒྱུ་ཙམ་དང༌། འབྲས་བུ་ཙམ་གང་ཡིན་པ་སྟེ། ཆོས་རྣམས་ཁོ་ནས་ཆོས་རྣམས་འདྲེན་པར་བྱེད་པ་ཉིད་དུ་ཟད་ཀྱི། བྱེད་པ་པོ་དང༌། ཚོར་བ་པོ་དེ་ཉིད་མེད་པ་དེ་ནི། རྐྱེན་འདི་པ་ཉིད་ཀྱི་རྟེན་ཅིང་འབྲེལ་བར་འབྱུང་བའི་དམིགས་པ་ཞེས་བྱ་སྟེ།

dus gsum du 'di lta ste/ ltos pa'i rigs pa dang/ bya ba byed pa'i rigs pa dang/ 'thad pa sgrub pa'i rigs pa dang/ chos nyid kyi rigs pa'i rigs pa dang ldan pa'i 'du byed tsam dang/ chos tsam dang/ dngos po tsam dang/ rgyu tsam dang/ 'bras bu tsam gang yin pa ste/ chos rnams kho nas chos rnams 'dren par byed pa nyid du zad kyi/ byed pa po dang/ tshor ba po de nyid med pa de ni/ rkyen 'di pa nyid kyi rten cing 'brel bar 'byung ba'i dmigs pa zhes bya ste/

【N2 由思惟癡心清淨】

གང་ཟག་གཏི་མུག་སྤྱད་ཅིང༌། གཏི་མུག་ཆེ་བ་དམིགས་པ་དེ་ཡིད་ལ་བྱེད་ན། གཏི་མུག་སྲབ་མོར་བྱེད་ཅིང༌། གཏི་མུག་སྤྱད་པ་ལས་སེམས་རྣམ་པར་སྦྱོང་བར་བྱེད་དོ། །

gang zag gti mug spyad cing/ gti mug che ba dmigs pa de yid la byed na/ gti mug srab mor byed cing/ gti mug spyad pa las sems rnam par sbyong bar byed do/ /

【M3 結】

〔藏譯無〕

[〔藏譯無〕]

【L4 dhātuprabheda界差別所緣kyams rab tu dbye ba】【M1 廣解六界性相差別】【N1 列六名】

དེ་ལ་ཁམས་རབ་ཏུ་དབྱེ་བ་གང་ཞེ་ན། ཁམས་དྲུག་པོ་དག་སྟེ། འདི་ལྟ་སྟེ། སའི་ཁམས་དང༌། ཆུའི་ཁམས་དང༌། མེའི་ཁམས་དང༌། རླུང་གི་ཁམས་དང༌། ནམ་མཁའི་ཁམས་དང༌། རྣམ་པར་ཤེས་པའི་ཁམས་སོ། །

de la khams rab tu dbye ba gang zhe na/ khams drug po dag ste/ 'di lta ste/ sa'i khams dang/ chu'i khams dang/ me'i khams dang/ rlung gi khams dang/ nam mkha'i khams dang/ rnam par shes pa'i khams so/ /

【N2 廣解六界】【O1 地界】

དེ་ལ་སའི་ཁམས་གང་ཞེ་ན། སའི་ཁམས་ནི་རྣམ་པ་གཉིས་ཏེ། ནང་གི་དང༌། ཕྱི་རོལ་གྱིའོ། །དེ་ལ་ནང་གི་སའི་ཁམས་གང་ཞེ་ན། ནང་གི་སོ་སོའི་ལུས་ཟིན་པ་དང༌། ཟིན་པར་གྱུར࿒པ་ལ་སྲ་བ་དང༌། སྲ་བར་གྱུར་པ་ཡོད་པ་གང་ཡིན་པའོ༑ །ཕྱི་རོལ་གྱི་སའི་ཁམས་གང་ཞེ་ན། ཕྱི་རོལ་མ་ཟིན་པ་དང༌། མ་ཟིན་པར་གྱུར་པ་ལ་སྲ་བ་དང༌། སྲ་བར་གྱུར་པ་ཡོད་པ་གང་ཡིན་པའོ། །དེ་ལ་ནང་གི་སའི་ཁམས་དེ་ཡང་གང་ཞེ་ན། འདི་ལྟ་སྟེ། སྐྲ་དང་། སྤུ་དང༌། སེན་མོ་དང༌། སོ་དང༌། གློག་པ་དང༌། དྲི་མ་དང༌། པགས་པ་དང༌། ཤ་དང༌། རུས་པ་དང༌། ཆུ་རྒྱུས་དང༌། རྩ་དང༌། མཁལ་མ་དང༌། སྙིང་དང༌། མཆིན་པ་དང༌། གློ་བ་དང༌། རྒྱུ་མ་དང༌། གཉེ་མ་དང༌། ཕོ་བ་དང༌། ལོང་ཀ་དང༌། མཆེར་པ་དང༌། ཕྱི་ས་དག་སྟེ། དེ་ནི་ནང་གི་སའི་ཁམས་ཞེས་བྱའོ། །ཕྱི་རོལ་གྱི་སའི་ཁམས་དེ་ཡང་གང་ཞེ་ན། འདི་ལྟ་སྟེ། ཤིང་དང༌། བོང་བ་དང༌། གསེག་མ་དང༌། གྱོ་མོ་དང༌། ཤིང་ལྗོན་པ་དང༌། རིའི་རྩེ་མོ་དང༌། གཞན་ཡང་དེ་ལྟ་བུ་དང་མཐུན་པ་དག་སྟེ། དེ་ནི་ཕྱི་རོལ་གྱི་སའི་ཁམས་ཞེས་བྱའོ། །

de la sa'i khams gang zhe na/ sa'i khams ni rnam pa gnyis te/ nang gi dang/ phyi rol gyi'o/ /de la nang gi sa'i khams gang zhe na/ nang gi so so'i lus zin pa dang/ zin par gyur pa la sra ba dang/ sra bar gyur pa yod pa gang yin pa'o| /phyi rol gyi sa'i khams gang zhe na/ phyi rol ma zin pa dang/ ma zin par gyur pa la sra ba dang/ sra bar gyur pa yod pa gang yin pa'o/ /de la nang gi sa'i khams de yang gang zhe na/ 'di lta ste/ skra dang / spu dang/ sen mo dang/ so dang/ glog pa dang/ dri ma dang/ pags pa dang/ sha dang/ rus pa dang/ chu rgyus dang/ rtsa dang/ mkhal ma dang/ snying dang/ mchin pa dang/ glo ba dang/ rgyu ma dang/ gnye ma dang/ pho ba dang/ long ka dang/ mcher pa dang/ phyi sa dag ste/ de ni nang gi sa'i khams zhes bya'o/ /phyi rol gyi sa'i khams de yang gang zhe na/ 'di lta ste/ shing dang/ bong ba dang/ gseg ma dang/ gyo mo dang/ shing ljon pa dang/ ri'i rtse mo dang/ gzhan yang de lta bu dang mthun pa dag ste/ de ni phyi rol gyi sa'i khams zhes bya'o/ /

【O2 水界】

དེ་ལ་ཆུའི་ཁམས་གང་ཞེ་ན། ཆུའི་ཁམས་ཀྱང་རྣམ་པ་གཉིས་ཏེ། ནང་གི་དང༌། ཕྱི་རོལ་གྱིའོ། །དེ་ལ་ནང་གི་ཆུའི་ཁམས་གང་ཞེ་ན། ནང་གི་སོ་སོའི་ལུས་ཟིན་པ་དང༌། ཟིན་པར་གྱུར་པ་འདི་ལ་གཤེར་བ་དང༌། གཤེར་བར་གྱུར་པ་དང༌། རླན་པ་དང༌། རླན་པར་གྱུར་པ་ཡོད་པ་གང་ཡིན་པ་སྟེ། དེ་ཡང་འདི་ལྟ་སྟེ། མཆི་མ་དང༌། རྡུལ་དང༌། མཆིལ་མ་དང༌། སྣབས་དང༌། ཞག་དང༌། ཆུ་སེར་དང༌། རྐང་དང༌། ཚིལ་དང༌། མཁྲིས་པ་དང༌། བད་ཀན་དང༌། རྣག་དང༌། ཁྲག་དང༌། ࿒གླད་སྤྲི་དང༌། གླད་རྒྱས་དང༌། གཅིན་དག་སྟེ། དེ་ནི་ནང་གི་ཆུའི་ཁམས་ཞེས་བྱའོ། །ཕྱི་རོལ་གྱི་ཆུའི་ཁམས་གང་ཞེ་ན། ཕྱི་རོལ་མ་ཟིན་པ་དང༌། མ་ཟིན་པར་གྱུར་པ་ལ་གཤེར་བ་དང༌། གཤེར་བར་གྱུར་པ་དང༌། རླན་པ་དང༌། རླན་པར་གྱུར་པ་ཡོད་པ་གང་ཡིན་པ་སྟེ། དེ་ཡང་འདི་ལྟ་སྟེ། རྫིང་བུ་དང༌། མཚོ་དང༌། ལྟེང་ཀ་དང༌། ཆུ་ཀླུང་དང༌། འབབ་ཆུ་དང༌། གཞན་ཡང་དེ་ལྟ་བུ་དང་མཐུན་པ་དག་སྟེ། དེ་ནི་ཕྱི་རོལ་གྱི་ཆུའི་ཁམས་ཞེས་བྱའོ། །

de la chu'i khams gang zhe na/ chu'i khams kyang rnam pa gnyis te/ nang gi dang/ phyi rol gyi'o/ /de la nang gi chu'i khams gang zhe na/ nang gi so so'i lus zin pa dang/ zin par gyur pa 'di la gsher ba dang/ gsher bar gyur pa dang/ rlan pa dang/ rlan par gyur pa yod pa gang yin pa ste/ de yang 'di lta ste/ mchi ma dang/ rdul dang/ mchil ma dang/ snabs dang/ zhag dang/ chu ser dang/ rkang dang/ tshil dang/ mkhris pa dang/ bad kan dang/ rnag dang/ khrag dang/ glad spri dang/ glad rgyas dang/ gcin dag ste/ de ni nang gi chu'i khams zhes bya'o/ /phyi rol gyi chu'i khams gang zhe na/ phyi rol ma zin pa dang/ ma zin par gyur pa la gsher ba dang/ gsher bar gyur pa dang/ rlan pa dang/ rlan par gyur pa yod pa gang yin pa ste/ de yang 'di lta ste/ rdzing bu dang/ mtsho dang/ lteng ka dang/ chu klung dang/ 'bab chu dang/ gzhan yang de lta bu dang mthun pa dag ste/ de ni phyi rol gyi chu'i khams zhes bya'o/ /

【O3 火界】

དེ་ལ་མེའི་ཁམས་གང་ཞེ་ན། མེའི་ཁམས་ཀྱང་རྣམ་པ་གཉིས་ཏེ། ནང་གི་དང༌། ཕྱི་རོལ་གྱིའོ། །དེ་ལ་ནང་གི་མེའི་ཁམས་གང་ཞེ་ན༑ ནང་གི་སོ་སོའི་ལུས་ལ་ཟིན་པ་དང༌། ཟིན་པར་གྱུར་པ་ལ་ཚ་བ་དང༌། ཚ་བར་གྱུར་པ་དང༌། དྲོ་བ་དང༌། དྲོ་བར་གྱུར་པ་ཡོད་པ་གང་ཡིན་པ་སྟེ། དེ་ཡང་འདི་ལྟ་སྟེ། ལུས་འདི་ལ་མེ་ཡོད་ཅིང༌། དེས་ལུས་འདི་གདུང་བར་བྱེད།ཀུན་དུ་གདུང་བར་བྱེད། ཡོངས་སུ་གདུང་བར་བྱེད་པ་དང༌། གང་གིས་དེས་ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་རྣམས་ལེགས་པར་བདེ་བར་འཇུ་བར་འགྱུར་བ་དང༌། གང་གི་ཤས་ཆེ་བར་གྱུར་ན། རིམས་ཀྱིས་བཏབ་པོ་ཞེས་བྱ་བའི་གྲངས་སུ་འགྲོ་བ་གང་ཡིན་པ་སྟེ། དེ་ནི་ནང་གི་མེའི་ཁམས་ཞེས་བྱའོ། །ཕྱི་རོལ་གྱི་མེའི་ཁམས་གང་ཞེ་ན། ཕྱི་རོལ་མ་ཟིན་པ་དང༌། མ་ཟིན་པར་གྱུར་པ་ལ་ཚ་བ་དང༌། ཚ་བར་གྱུར་པ་དང༌། དྲོ་བ་དང༌། དྲོ་བར་གྱུར་པ་ཡོད་པ་གང་ཡིན་པ་སྟེ། དེ་ཡང་འདི་ལྟ་སྟེ། མེ་གཙུབ་ཤིང་ཐོགས་པ་དག་ལས་ལྕི་བའི་ཕྱེ་མ་བརྩལ་ཏེ། གང་བྱུང་བ་ན་གྲོང་ཡང་སྲེག་པར་བྱེད། གྲོང་གི་ཉེན་ཀོར་དང༌། གྲོང་ཁྱེར་དང༌། གྲོང་ཁྱེར་གྱི་ཉེན་ཀོར་དང༌། ལྗོངས་དང༌། ལྗོངས་ཀྱི་ཉེན་ཀོར་དང༌། གླིང་དང༌། ལྡམ་ལྡུམ་དང༌། ནགས་ཚལ་དང༌། ཤིང་དང༌། རྩྭ་དང༌། ལྕི་བ་དག་ཀྱང་སྲེག་པར་འགྱུར་བ་དང༌། གཞན་ཡང་དེ་ལྟ་བུ་དང་མཐུན་པ་དག་སྟེ། དེ་ནི་ཕྱི་རོལ་གྱི་མེའི་ཁམས་ཞེས་བྱའོ། །

de la me'i khams gang zhe na/ me'i khams kyang rnam pa gnyis te/ nang gi dang/ phyi rol gyi'o/ /de la nang gi me'i khams gang zhe na| nang gi so so'i lus la zin pa dang/ zin par gyur pa la tsha ba dang/ tsha bar gyur pa dang/ dro ba dang/ dro bar gyur pa yod pa gang yin pa ste/ de yang 'di lta ste/ lus 'di la me yod cing/ des lus 'di gdung bar byed/kun du gdung bar byed/ yongs su gdung bar byed pa dang/ gang gis des zos pa dang/ 'thungs pa dang/ 'chos pa dang/ myangs pa rnams legs par bde bar 'ju bar 'gyur ba dang/ gang gi shas che bar gyur na/ rims kyis btab po zhes bya ba'i grangs su 'gro ba gang yin pa ste/ de ni nang gi me'i khams zhes bya'o/ /phyi rol gyi me'i khams gang zhe na/ phyi rol ma zin pa dang/ ma zin par gyur pa la tsha ba dang/ tsha bar gyur pa dang/ dro ba dang/ dro bar gyur pa yod pa gang yin pa ste/ de yang 'di lta ste/ me gtsub shing thogs pa dag las lci ba'i phye ma brtsal te/ gang byung ba na grong yang sreg par byed/ grong gi nyen kor dang/ grong khyer dang/ grong khyer gyi nyen kor dang/ ljongs dang/ ljongs kyi nyen kor dang/ gling dang/ ldam ldum dang/ nags tshal dang/ shing dang/ rtswa dang/ lci ba dag kyang sreg par 'gyur ba dang/ gzhan yang de lta bu dang mthun pa dag ste/ de ni phyi rol gyi me'i khams zhes bya'o/ /

【O4 風界】

དེ་ལ་རླུང་གི་ཁམས་གང་ཞེ་ན། རླུང་གི་ཁམས་ཀྱང་རྣམ་པ་གཉིས་ཏེ། ནང་གི་དང༌། ཕྱི་རོལ་གྱིའོ། །དེ་ལ་ནང་གི་རླུང་གི་ཁམས་གང་ཞེ་ན། ནང་གི་སོ་སོའི་ལུས་ཟིན་པ་དང༌། ཟིན་པར་གྱུར་པ་ལ་རླུང་དང༌། རླུང་དུ་གུར་པ་དང༌། ཡང་བ་ཉིད་དང༌། གཡོ་བ་ཉིད་ཡོད་པ་གང་ཡིན་པ་སྟེ། དེ་ཡང་འདི་ལྟ་སྟེ། ལུས་འདི་ཉིད་ལ་གྱེན་དུ་འགྲོ་བའི་རླུང་དང༌། ཐུར་དུ་འགྲོ་བའི་རླུང་དང༌། ཐད་ཀར་འཕྲེས་པའི་རླུང་དང༌། ལྟོར་འཁྱིལ་པའི་རླུང་དང༌། རྒྱབ་ཏུ་འཁྱིལ་པའི་རླུང་དང༌། རླུང་སྐྲན་སྲ་བའི་རླུང་དང༌། རླུང་སྐྲན་གྱི་རླུང་དང༌། སྤུ་གྲི་ལྟ་བུའི་རླུང་དང༌། ཤིང࿒པིབ་པ་ལའི་ལོ་མ་ལྟ་བུའི་རླུང་དང༌། མཚོན་ཆ་ལྟ་བུའི་རླུང་དང༌།གསུད་པར་བྱེད་པའི་རླུང་དང༌། དབུགས་རྔུབ་པ་དང༌། དབུགས࿒རྔུབ་པའི་རླུང་དང༌། ཡན་ལག་དང་ཉིང་ལག་གི་ནང་དུ་འཇུག་པའི་རླུང་དག་ཡོད་པ་སྟེ། དེ་ནི་ནང་གི་རླུང་གི་ཁམས་ཞེས་བྱའོ། །ཕྱི་རོལ་གྱི་རླུང་གི་ཁམས་གང་ཞེ་ན། ཕྱི་རོལ་རོལ་མ་ཟིན་པ་དང༌། མ་ཟིན་པར་གྱུར་པ་ལ་རླུང་དང༌། རླུང་གི་གྱུར་པ་དང༌། ཡང་བ་ཉིད་དང༌། གཡོ་བ་ཉིད་ཡོད་པ་གང་ཡིན་པ་སྟེ། དེ་ཡང་འདི་ལྟ་སྟེ། ཕྱི་རོལ་ན་ཤར་གྱི་རླུང་དང༌། ལྷོའི་རླུང་དང༌། ནུབ་ཀྱི་རླུང་དང༌། བྱང་གི་རླུང་དང༌། རླུང་དམར་དང༌། རླུང་དམར་མ་ཡིན་པ་དང༌། རླུང་ཆུང་དུ་དང༌། རླུང་ཆེན་པོ་དང༌། ཁྱབ་པའི་རླུང་དང༌། རྣམ་པར་འཐོར་བའི་རླུང་དང༌། རླུང་གི་དཀྱིལ་འཁོར་དང༌། རླུང་གི་ཚོགས་ཆེན་པོ་ལངས་པའི་དུས་དང༌། ཤིང་ལྗོན་པའི་རྩེ་མོ་འདུད་པར་བྱེད་པ་དང༌། རྩིག་པའི་རྩེ་མོ་འགུལ་བར་བྱེད་པ་དང༌། རིའི་རྩེ་མོ་འགུལ་བར་བྱེད་པ་དང༌། འགུལ་བར་བྱས་ནས་ཀྱང་ཕྱིར་མི་འོང་བར་འགྲོ་བ་དག་དང༌། སེམས་ཅན་དག་གི་གོས་དང༌། ཏ་ལའི་ལོ་མ་དང༌། རླུང་ཡབ་ཀྱི་གཡབ་མོས་བརྩལ་བར་བྱ་བའི་རླུང་དང༌། གཞན་ཡང་གང་དག་དེ་ལྟ་བུ་དང་མཐུན་པའི་རླུང་དང་ཡོད་པ་གང་ཡིན་པ་སྟེ། དེ་ནི་ཕྱི་རོལ་གྱི་རླུང་གི་ཁམས་ཞེས་བྱའོ། །

de la rlung gi khams gang zhe na/ rlung gi khams kyang rnam pa gnyis te/ nang gi dang/ phyi rol gyi'o/ /de la nang gi rlung gi khams gang zhe na/ nang gi so so'i lus zin pa dang/ zin par gyur pa la rlung dang/ rlung du gur pa dang/ yang ba nyid dang/ g.yo ba nyid yod pa gang yin pa ste/ de yang 'di lta ste/ lus 'di nyid la gyen du 'gro ba'i rlung dang/ thur du 'gro ba'i rlung dang/ thad kar 'phres pa'i rlung dang/ ltor 'khyil pa'i rlung dang/ rgyab tu 'khyil pa'i rlung dang/ rlung skran sra ba'i rlung dang/ rlung skran gyi rlung dang/ spu gri lta bu'i rlung dang/ shing pib pa la'i lo ma lta bu'i rlung dang/ mtshon cha lta bu'i rlung dang/gsud par byed pa'i rlung dang/ dbugs rngub pa dang/ dbugs rngub pa'i rlung dang/ yan lag dang nying lag gi nang du 'jug pa'i rlung dag yod pa ste/ de ni nang gi rlung gi khams zhes bya'o/ /phyi rol gyi rlung gi khams gang zhe na/ phyi rol rol ma zin pa dang/ ma zin par gyur pa la rlung dang/ rlung gi gyur pa dang/ yang ba nyid dang/ g.yo ba nyid yod pa gang yin pa ste/ de yang 'di lta ste/ phyi rol na shar gyi rlung dang/ lho'i rlung dang/ nub kyi rlung dang/ byang gi rlung dang/ rlung dmar dang/ rlung dmar ma yin pa dang/ rlung chung du dang/ rlung chen po dang/ khyab pa'i rlung dang/ rnam par 'thor ba'i rlung dang/ rlung gi dkyil 'khor dang/ rlung gi tshogs chen po langs pa'i dus dang/ shing ljon pa'i rtse mo 'dud par byed pa dang/ rtsig pa'i rtse mo 'gul bar byed pa dang/ ri'i rtse mo 'gul bar byed pa dang/ 'gul bar byas nas kyang phyir mi 'ong bar 'gro ba dag dang/ sems can dag gi gos dang/ ta la'i lo ma dang/ rlung yab kyi g.yab mos brtsal bar bya ba'i rlung dang/ gzhan yang gang dag de lta bu dang mthun pa'i rlung dang yod pa gang yin pa ste/ de ni phyi rol gyi rlung gi khams zhes bya'o/ /

【O5 空界】

དེ་ལ་ནམ་མཁའི་ཁམས་གང་ཞེ་ན། མིག་སྦུབས་ཡོད་པ་དང༌། རྣ་བའི་སྦུབས་ཡོད་པ་དང༌། སྣ་སྦུབས་ཡོད་པ་དང༌། ཁ་སྦུབས་ཡོད་པ་དང༌། མགྲིན་པ་སྦུབས་ཡོད་པ་དང༌། གང་གིས་མིད་པར་བྱེད་པ་དང༌། གང་དུ་མིད་པར་བྱེད་པ་དང༌། གང་གིས་མིད་པ་ན་སྨད་ཀྱི་ཆར་འཛག་པར་བྱེད་པ་དང༌། གཞན་ཡང་གང་དག་དེ་ལྟ་བུ་དང་མཐུན་པ་དག་སྟེ། དེ་ནི་ནམ་མཁའི་ཁམས་ཞེས་བྱའོ། །

de la nam mkha'i khams gang zhe na/ mig sbubs yod pa dang/ rna ba'i sbubs yod pa dang/ sna sbubs yod pa dang/ kha sbubs yod pa dang/ mgrin pa sbubs yod pa dang/ gang gis mid par byed pa dang/ gang du mid par byed pa dang/ gang gis mid pa na smad kyi char 'dzag par byed pa dang/ gzhan yang gang dag de lta bu dang mthun pa dag ste/ de ni nam mkha'i khams zhes bya'o/ /

【O6 識界】

དེ་ལ་རྣམ་པར་ཤེས་པའི་ཁམས་གང་ཞེ་ན། མིག་གི་རྣམ་པར་ཤེས་པ་དང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་རྣམ་པར་ཤེས་པ་གང་ཡིན་པའོ། །དེ་ཡང་སེམས་དང༌། ཡིད་དང༌། རྣམ་པར་ཤེས་པ་ཡིན་ཏེ། དེ་ནི་རྣམ་པར་ཤེས་པའི་ཁམས་ཞེས་བྱའོ། །

de la rnam par shes pa'i khams gang zhe na/ mig gi rnam par shes pa dang/ rna ba dang/ sna dang/ lce dang/ lus dang/ yid kyi rnam par shes pa gang yin pa'o/ /de yang sems dang/ yid dang/ rnam par shes pa yin te/ de ni rnam par shes pa'i khams zhes bya'o/ /

【M2 明我慢者，於界差別作意思惟慢心】

དེ་ལ་གང་ཟག་ང་རྒྱལ་སྤྱད་པ་ཁམས་རབ་ཏུ་དགེ་བ་འདི་དག་ཡིད་ལ་བྱེད་ན། ལུས་ལ་རིལ་པོར་འདུ་ཤེས་པ་རྣམ་པར࿒འཇིག་པར་བྱེད་ཅིང༌། མི་སྡུག་པའི་འདུ་ཤེས་ཀྱང་འཐོབ་པར་འགྱུར་ལ། དེས་ཁེངས་པར་ཡང་མི་འགྱུར་ཞིང༌། ང་རྒྱལ་ཡང་སྲབ་མོར་བྱེད་ལ༑ ང་རྒྱལ་སྤྱད་པ་དེ་ལས་ཀྱང་སེམས་རྣམ་པར་སྦྱོང་བར་བྱེད་དོ། །དེ་ནི་ཁམས་རབ་ཏུ་དབྱེ་བ་ཞེས་བྱ་སྟེ། གང་ཟག་ང་རྒྱལ་སྤྱད་པའི་སྤྱད་པ་རྣམ་པར་སྦྱོང་བའི་དམིགས་པ་ཡིན་ནོ། །

de la gang zag nga rgyal spyad pa khams rab tu dge ba 'di dag yid la byed na/ lus la ril por 'du shes pa rnam par 'jig par byed cing/ mi sdug pa'i 'du shes kyang 'thob par 'gyur la/ des khengs par yang mi 'gyur zhing/ nga rgyal yang srab mor byed la| nga rgyal spyad pa de las kyang sems rnam par sbyong bar byed do/ /de ni khams rab tu dbye ba zhes bya ste/ gang zag nga rgyal spyad pa'i spyad pa rnam par sbyong ba'i dmigs pa yin no/ /

【L5 ānāpānasmṛti阿那波那念dbugs rṅub pa daṅ dbugs dbyuṅ ba dran pa】【M1 問】

དེ་ལ་དབུགས་རྔུབ་པ་དང༌། དབུགས་འབྱུང་བ་གང་ཞེ་ན།

de la dbugs rngub pa dang/ dbugs 'byung ba gang zhe na/

【M2 解】【N1 略標】【O1 解念】

དབུགས་རྔུབ་པ་དང༌། དབུགས་འབྱུང་བའི་དམིགས་པ་དྲན་པ་གང་ཡིན་པ་སྟེ།

dbugs rngub pa dang/ dbugs 'byung ba'i dmigs pa dran pa gang yin pa ste/

【O2 釋所緣】

དེ་ལ་དབུགས་རྔུབ་པ་དང༌། དབུགས་འབྱུང་བ་དྲན་པ་ཞེས་བྱའོ། །

de la dbugs rngub pa dang/ dbugs 'byung ba dran pa zhes bya'o/ /

【N2 廣釋】【O1 釋所緣息體】【P1 辨入出息體各有二別】

དེ་ལ་དབུགས་རྔུབ་པ་ཡང་རྣམ་པ་གཉིས་ཏེ། གཉིས་གང་ཞེ་ན། དབུགས་རྔུབ་པ་དང༌། བར་དུ་དབུགས་རྔུབ་པའོ། །དབུགས་འབྱུང་བ་ཡང་རྣམ་པ་གཉིས་ཏེ། གཉེས་གང་ཞེ་ན། དབུགས་འབྱུང་བ་དང༌། བར་དུ་དབུགས་འབྱུང་བའོ། །དེ་ལ་དབུགས་རྔུབ་པ་ནི། དབུགས࿒བྱུང་བའི་འཇུག་ཐོགས་སུ་ཁ་ནང་དུ་བལྟས་པའི་རླུང་ལྟེ་བའི་ཕྱོགས་ཡན་ཆད་དུ་ནང་དུ་འཇུག་པ་གང་ཡིན་པ་སྟེ། དེ་ནི་དབུགས་རྔུབ་པ་ཞེས་བྱའོ། །དེ་ལ་བར་དུ་དབུགས་རྔུབ་པ་ནི། དབུགས་རྔུབ་པ་དེ་ཆད་ནས། རེ་ཞིག་དབུགས་འབྱུང་བ་མ་བྱུང་གི་བར་དུ། དུས་ཆུང་དུ་ཞིག་ངལ་བསོ་བ་དང་ལྡན་པའི་གནས་སྐབས་ན་དེ་དང་འདྲ་བའི་རླུང་ནང་དུ་འཇུག་པ་གང་ཡིན་པ་སྟེ། དེ་ནི་བར་དུ་དབུགས་རྔུབ་པ་ཞེས་བྱའོ། །དབུགས་རྔུབ་པ་དང༌། བར་དུ་དབུགས་རྔུབ་པ་ཇི་ལྟ་བ་བཞིན་དུ། དབུགས་འབྱུང་བ་དང༌། ࿒དེ་ནི་དབུགས་རྔུབ་པ་ཞེས་བྱའོ། །བར་དུ་དབུགས་འབྱུང་བ་ཡང་དེ་བཞིན་དུ་རིག་པར་བྱའོ། །དེ་ལ་བྱེ་བྲག་ནི་འདི་ཡོད་དེ། ཁ་ཕྱིར་བལྟས་པའི་རླུང་ལྟེ་བའི་ཕྱོགས་ཡན་ཆད་ནས་ཁའམ། སྣའི་རྩེ་མོའམ། དེ་ལས་ཕྱི་རོལ་ཚུན་ཆད་ཀྱི་བར་དུ་ཕྱིར་འབྱུང་བ་ཡིན་ནོ་ཞེས་བརྗོད་པར་བྱའོ། །

de la dbugs rngub pa yang rnam pa gnyis te/ gnyis gang zhe na/ dbugs rngub pa dang/ bar du dbugs rngub pa'o/ /dbugs 'byung ba yang rnam pa gnyis te/ gnyes gang zhe na/ dbugs 'byung ba dang/ bar du dbugs 'byung ba'o/ /de la dbugs rngub pa ni/ dbugs byung ba'i 'jug thogs su kha nang du bltas pa'i rlung lte ba'i phyogs yan chad du nang du 'jug pa gang yin pa ste/ de ni dbugs rngub pa zhes bya'o/ /de la bar du dbugs rngub pa ni/ dbugs rngub pa de chad nas/ re zhig dbugs 'byung ba ma byung gi bar du/ dus chung du zhig ngal bso ba dang ldan pa'i gnas skabs na de dang 'dra ba'i rlung nang du 'jug pa gang yin pa ste/ de ni bar du dbugs rngub pa zhes bya'o/ /dbugs rngub pa dang/ bar du dbugs rngub pa ji lta ba bzhin du/ dbugs 'byung ba dang/ de ni dbugs rngub pa zhes bya'o/ /bar du dbugs 'byung ba yang de bzhin du rig par bya'o/ /de la bye brag ni 'di yod de/ kha phyir bltas pa'i rlung lte ba'i phyogs yan chad nas kha'am/ sna'i rtse mo'am/ de las phyi rol tshun chad kyi bar du phyir 'byung ba yin no zhes brjod par bya'o/ /

【P2 出因緣】

དབུགས་རྔུབ་པ་དང༌། དབུགས་འབྱུང་བ་དག་གི་རྒྱུ་ནི་རྣམ་པ་གཉིས་ཏེ། གཉིས་གང་ཞེ་ན། དེ་ལ་འཕེན་པར་བྱེད་པའི་ལས་དང༌། ལྟེ་བའི་ཕྱོགས་སྦུབས་ཡོད་པའམ། ལུས་ལ་བདེ་བས་ལྷག་པའི་སྦུབས་ཡོད་པའོ། །

dbugs rngub pa dang/ dbugs 'byung ba dag gi rgyu ni rnam pa gnyis te/ gnyis gang zhe na/ de la 'phen par byed pa'i las dang/ lte ba'i phyogs sbubs yod pa'am/ lus la bde bas lhag pa'i sbubs yod pa'o/ /

【P3 辨息所依】

དབུགས་རྔུབ་པ་དང༌། དབུགས་འབྱུང་བ་དག་གི་རྟེན་ནི་རྣམ་པ་གཉིས་ཏེ། ࿒གཉིས་གང་ཞེ་ན། ལུས་དང༌། སེམས་སོ། །དེ་ཅིའི་ཕྱིར་ཞེ་ན། ལུས་ལ་ཡང་བརྟེན། སེམས་ལ་ཡང་བརྟེན་ནས་དབུགས་རྔུབ་པ་དང༌། དབུགས་འབྱུང་བ་དག་འབྱུང་བའི་ཕྱིར་རོ། །དེ་ཡང་ཅི་རིགས་སུ་སྦྱར༌རོ། །གལ་ཏེ་ལུས་ལ་བརྟེན་པ་ཁོ་ན་ལས་འབྱུང་བར་གྱུར་ན་ནི། འདུ་ཤེས་མེད་པ་ལ་སྙོམས་པར་ཞུགས་པ་དང༌། འགོག་པ་ལ་སྙོམས་པར་ཞུགས་པ་དང༌། འདུ་ཤེས་མེད་པའི་སེམས་ཅན་ལྷ་རྣམས་ཀྱི་ནང་དུ་སྐྱེས་པ་རྣམས་ལ་ཡང་འབྱུང་བར་འགྱུར་རོ། །གལ་ཏེ་སེམས་ཅན་ལ་བརྟེན་པ་ཁོ་ན་ལས་འབྱུང་བར་འགྱུར་ན་ནི་དེས་ན་གཟུགས་མེད་པ་ལ་སྙོམས་པར་ཞུགས་པ་དང༌། སྐྱེས་པའི་སེམས་ཅན་རྣམས་ལ་ཡང་འབྱུང་བར་འགྱུར་རོ། །གལ་ཏེ་ལུས་ལ་ཡང་བརྟེན། སེམས་ལ་ཡང་བརྟེན་ནས་འབྱུང་བར་གྱུར་ན་ནི་དེ་ཡང་ཅི་རིགས་པ་མ་ཡིན་ཏེ། དེས་ན་བསམ་གཏན་བཞི་པ་ལ་སྙོམས་པར་ཞུགས་པ་དང༌། སྐྱེས་པའི་སེམས་ཅན་དང༌། མེར་མེར་པོར་གྱུར་པ་དང༌། ནུར་ནུར་པོར་གྱུར་པ་དང༌། ࿒ལྟར་ལྟར་པོར་གྱུར་པའི་སེམས་ཅན་རྣམས་ལ་ཡང་འབྱུང་བར་འགྱུར་བ་ཞིག་ན། འབྱུང་བར་ཡང་མི་འགྱུར་ཏེ། དེ་ལྟ་བས་ན་དབུགས་རྔུབ་པ་དང༌། དབུགས་འབྱུང་བ་དག་ནི་ལུས་ལ་ཡང་བརྟེན། སེམས་ལ་ཡང་བརྟེན་ནས་འབྱུང་བར་འགྱུར་ཏེ། དེ་ཡང་ཅི་རིགས་སུ་སྦྱར་རོ། །

dbugs rngub pa dang/ dbugs 'byung ba dag gi rten ni rnam pa gnyis te/ gnyis gang zhe na/ lus dang/ sems so/ /de ci'i phyir zhe na/ lus la yang brten/ sems la yang brten nas dbugs rngub pa dang/ dbugs 'byung ba dag 'byung ba'i phyir ro/ /de yang ci rigs su sbyarro/ /gal te lus la brten pa kho na las 'byung bar gyur na ni/ 'du shes med pa la snyoms par zhugs pa dang/ 'gog pa la snyoms par zhugs pa dang/ 'du shes med pa'i sems can lha rnams kyi nang du skyes pa rnams la yang 'byung bar 'gyur ro/ /gal te sems can la brten pa kho na las 'byung bar 'gyur na ni des na gzugs med pa la snyoms par zhugs pa dang/ skyes pa'i sems can rnams la yang 'byung bar 'gyur ro/ /gal te lus la yang brten/ sems la yang brten nas 'byung bar gyur na ni de yang ci rigs pa ma yin te/ des na bsam gtan bzhi pa la snyoms par zhugs pa dang/ skyes pa'i sems can dang/ mer mer por gyur pa dang/ nur nur por gyur pa dang/ ltar ltar por gyur pa'i sems can rnams la yang 'byung bar 'gyur ba zhig na/ 'byung bar yang mi 'gyur te/ de lta bas na dbugs rngub pa dang/ dbugs 'byung ba dag ni lus la yang brten/ sems la yang brten nas 'byung bar 'gyur te/ de yang ci rigs su sbyar ro/ /

【P4 明息行】

དབུགས་རྔུབ་པ་དང༌། དབུགས་འབྱུང་བ་དག་གི་བགྲོད་པ་ནི་རྣམ་པ་གཉིས་ཏེ། གཉིས་གང་ཞེ་ན། དབུགས་རྔུབ་པ་དག་གི་བགྲོད་པ་ནི་ཐུར་དུའོ། །དབུགས་འབྱུང་བ་དག་གི་བགྲོད་པ་ནི་གྱེན་དུའོ། །

dbugs rngub pa dang/ dbugs 'byung ba dag gi bgrod pa ni rnam pa gnyis te/ gnyis gang zhe na/ dbugs rngub pa dag gi bgrod pa ni thur du'o/ /dbugs 'byung ba dag gi bgrod pa ni gyen du'o/ /

【P5 明所依地】

དབུགས་རྔུབ་པ་དང༌། དབུགས་འབྱུང་བ་དག࿒ནི་སེམས་ཅན་རྣམ་པ་གཉིས་ཏེ། གཉིས་གང་ཞེ་ན། སྦུབས་རགས་པ་ཡོད་པ་དང༌། སྦུབས་ཕྲ་བ་ཡོད་པའོ། །དེ་ལ་སྦུབས་རགས་པ་ཡོད་པ་གང་ཞེ་ན། ལྟེ་བའི་ཕྱོགས་ཡན་ཆད་ནས་ཁ་དང་སྣའི་བར་རམ། ཁ་དང་སྣ་མན་ཆད་ནས་ལྟེ་བའི་ཕྱོགས་ཀྱི་བར་ཡན་ཆད་སྦུབས࿒རགས་པ་ཡོད་པའོ༑ །སྦུབས་ཕྲ་བ་ཡོད་པ་གང་ཞེ་ན། ལུས་ཐམས་ཅད་དང་ལྡན་པའི་སྦུའི་ཁུང་བུ་རྣམས་སོ། །

dbugs rngub pa dang/ dbugs 'byung ba dag ni sems can rnam pa gnyis te/ gnyis gang zhe na/ sbubs rags pa yod pa dang/ sbubs phra ba yod pa'o/ /de la sbubs rags pa yod pa gang zhe na/ lte ba'i phyogs yan chad nas kha dang sna'i bar ram/ kha dang sna man chad nas lte ba'i phyogs kyi bar yan chad sbubs rags pa yod pa'o| /sbubs phra ba yod pa gang zhe na/ lus thams cad dang ldan pa'i sbu'i khung bu rnams so/ /

【P6 辨異名】

དབུགས་རྔུབ་པ་དང༌། དབུགས་འབྱུང་བ་དག་གི་མིང་གི་རྣམ་གྲངས་འདི་ནི་རྣམ་པ་བཞི་སྟེ། བཞི་གང་ཞེ་ན། རླུང་དང༌། དབུགས་འོང་བ་དང༌། དབུགས་འགྲོ་བ་དང༌། དབུགས་རྔུབ་པ་དང༌། དབུགས་འབྱུང་བ་དང༌། ལུས་ཀྱི་འདུ་བྱེད་དག་གོ། །དེ་ལ་འདི་ལྟ་སྟེ། རླུང་ཞེས་བྱ་བ་ནི་རླུང་གཞན་དག་དང་མིང་གི་རྣམ་གྲངས་གཅིག་སྟེ། ཐུན་མོང་པ་ཡིན་ནོ། །དེ་ལས་གཞན་པ་གསུམ་པོ་དག་གི་ཐུན་མོང་མ་ཡིན་པའོ། །

dbugs rngub pa dang/ dbugs 'byung ba dag gi ming gi rnam grangs 'di ni rnam pa bzhi ste/ bzhi gang zhe na/ rlung dang/ dbugs 'ong ba dang/ dbugs 'gro ba dang/ dbugs rngub pa dang/ dbugs 'byung ba dang/ lus kyi 'du byed dag go/ /de la 'di lta ste/ rlung zhes bya ba ni rlung gzhan dag dang ming gi rnam grangs gcig ste/ thun mong pa yin no/ /de las gzhan pa gsum po dag gi thun mong ma yin pa'o/ /

【P7 明修息觀人有二過患】

དབུགས་རྔུབ་པ་དང༌། དབུགས་འབྱུང་བ་དག་ལ་བརྩོན་པའི་སྐྱོན་ནི་རྣམ་པ་གཉིས་ཏེ། གཉིས་གང་ཞེ་ན། སྦྱོར་བ་ཧ་ཅང་ལྷོད་པ་དང༌། སྦྱོར་བ་ཧ་ཅང་དམ་པའོ། །དེ་ལ་སྦྱོར་བ་ཧ་ཅང་ལྷོད་པས་ནི་ལེ་ལོ་དང་ལྡན་པའི་སེམས་རྨུགས་པ་དང༌། གཉིད་ཀྱིས་ཀུན་ནས་དཀྲིས་པའམ། སེམས་ཕྱི་རོལ་དུ་རྣམ་པར་གཡེང་བར་བྱེད་དོ། །དེ་ལ་སྦྱོར་བ་ཧ་ཅང་དམ་པས་ནི་ལུས་ལ་གནོད་པའམ། སེམས་ལ་གནོད་པ་སྐྱེད་པར་བྱེད་དོ། །དེ་ལ་ཇི་ལྟར་ན་ལུས་ལ་གནོད་པ་སྐྱེད་པར་བྱེད་ཅེ་ན། མཐུ་ཀར་བོར་ཏེ། དབུགས་རྔུབ་པ་དང༌། དབུགས་འབྱུང་བ་དག་གིས་གནོད་པར࿒འགྱུར་བའི་ལུས་ལ་རླུང་མི་མཉམ་པ་དག་འཇུག་པར་འགྱུར་ཞིང༌། དེ་དག་གིས་དང་པོ་ཁོ་ནར་དེའི་ཡན་ལག་དང༌། ཉིང་ལག་དེ་དང་དེ་དག་ཁྱབ་པར་བྱེད་དེ། དེ་དག་ནི་ཁྱབ་བྱེད་ཅེས་བྱའོ། །རླུང་ཁྱབ་བྱེད་དེ་དག་རྣམ་པར་འཕེལ་བ་ན་ནད་བྱེད་ཅེས་བྱ་བ་དག་ཏུ་འགྱུར་ཞིང༌། དེ་དག་གིས་དེའི་ཡན་ལག་དང་ཉིང་ལག་དེ་དང་དེ་དག་ལ་ནད་སྐྱེད་པར་བྱེད་དེ། དེ་ནི་ལུས་ལ་གནོད་པ་ཞེས་བྱའོ། །ཇི་ལྟར་ན་སེམས་ལ་གནོད་པ་སྐྱེད་པར་བྱེད་ཅེ་ན། དེའི་སེམས་རྣམ་པར་གཡེང་བར་བྱེད་པའམ། ཡིད་མི་བདེ་བའམ། འཁྲུག་པ་རབ་ཏུ࿒མང་པོ་དག་གིས་ཟིལ་གྱིས་གནོན་པར་བྱེད་དེ། དེ་ལྟར་ན་སེམས་ལ་གནོད་པ་སྐྱེད་པར་བྱེད་པ་ཡིན་ནོ། །

dbugs rngub pa dang/ dbugs 'byung ba dag la brtson pa'i skyon ni rnam pa gnyis te/ gnyis gang zhe na/ sbyor ba ha cang lhod pa dang/ sbyor ba ha cang dam pa'o/ /de la sbyor ba ha cang lhod pas ni le lo dang ldan pa'i sems rmugs pa dang/ gnyid kyis kun nas dkris pa'am/ sems phyi rol du rnam par g.yeng bar byed do/ /de la sbyor ba ha cang dam pas ni lus la gnod pa'am/ sems la gnod pa skyed par byed do/ /de la ji ltar na lus la gnod pa skyed par byed ce na/ mthu kar bor te/ dbugs rngub pa dang/ dbugs 'byung ba dag gis gnod par 'gyur ba'i lus la rlung mi mnyam pa dag 'jug par 'gyur zhing/ de dag gis dang po kho nar de'i yan lag dang/ nying lag de dang de dag khyab par byed de/ de dag ni khyab byed ces bya'o/ /rlung khyab byed de dag rnam par 'phel ba na nad byed ces bya ba dag tu 'gyur zhing/ de dag gis de'i yan lag dang nying lag de dang de dag la nad skyed par byed de/ de ni lus la gnod pa zhes bya'o/ /ji ltar na sems la gnod pa skyed par byed ce na/ de'i sems rnam par g.yeng bar byed pa'am/ yid mi bde ba'am/ 'khrug pa rab tu mang po dag gis zil gyis gnon par byed de/ de ltar na sems la gnod pa skyed par byed pa yin no/ /

【O2 辨能修習念(pañcavidhaḥ paricayaḥ五種修習yoṅs su sbyṅ ba rnam pa īṅa)】【P1 開五門】

དབུགས་རྔུབ་པ་དང༌། དབུགས་འབྱུང་བ་འདི་ལ་ཡོངས་སུ་སྦྱང་བ་རྣམ་པ་ལྔ་ཡོད་པར་རིག་པར་བྱ་སྟེ། ལྔ་གང་ཞེ་ན། འདི་ལྟ་སྟེ། བགྲང་བས་ཡོངས་སུ་སྦྱང་བ་དང༌། ཕུང་པོ་ལ་འཇུག་པས་ཡོངས་སུ་སྦྱང་བ་དང༌། རྟེན་ཅིང་འབྲེལ་བར་འབྱུང་བ་ལ་འཇུག་པས་ཡོངས་སུ་སྦྱང་བ་དང༌། བདེན་པ་ལ་འཇུག་པས་ཡོངས་སུ་སྦྱང་བ་དང༌། རྣམ་པ་བཅུ་དྲུག་གིས་ཡོངས་སུ་སྦྱང་བའོ། །

dbugs rngub pa dang/ dbugs 'byung ba 'di la yongs su sbyang ba rnam pa lnga yod par rig par bya ste/ lnga gang zhe na/ 'di lta ste/ bgrang bas yongs su sbyang ba dang/ phung po la 'jug pas yongs su sbyang ba dang/ rten cing 'brel bar 'byung ba la 'jug pas yongs su sbyang ba dang/ bden pa la 'jug pas yongs su sbyang ba dang/ rnam pa bcu drug gis yongs su sbyang ba'o/ /

【P2 依門釋】【Q1 gaṅanāparicayaḥ算數修習bgraṅ bas yoṅs su sbyaṅ ba】【R1 開四句】

དེ་ལ་བགྲང་བས་ཡོངས་སུ་སྦྱང་བ་གང་ཞེ་ན། བགྲང་བས་ཡོངས་སུ་སྦྱང་བ་ནི࿒རྣམ་པ་བཞི་སྟེ།

de la bgrang bas yongs su sbyang ba gang zhe na/ bgrang bas yongs su sbyang ba ni rnam pa bzhi ste/

【R2 別釋】【S1 解四句】【T1 標列】

མདོར་བསྡུ་ན་རྣམ་པ་བཞི་ནི་འདི་ལྟ་སྟེ། རེ་རེ་ནས་བགྲང་བ་དང༌། ཟུང་དུ་བགྲང་བ་དང༌། རྗེས་སུ་མཐུན་པར་བགྲང་བ་དང༌། རྗེས་སུ་མི་མཐུན་པར་བགྲང་བའོ། །

mdor bsdu na rnam pa bzhi ni 'di lta ste/ re re nas bgrang ba dang/ zung du bgrang ba dang/ rjes su mthun par bgrang ba dang/ rjes su mi mthun par bgrang ba'o/ /

【T2 隨別釋】【U1 以一為一算數】

དེ་ལ་རེ་རེ་ནས་བགྲང་བ་གང་ཞེ་ན།དབུགས་རྔུབ་པ་དང༌། དབུགས་འབྱུང་བ་ལ་དམིགས་པ་དང་ལྡན་པའི་དྲན་པས། གང་གི་ཚེ་དབུགས་རྔུབ་པ་བརྔུབས་པ་དེའི་ཚེ། གཅིག་ཅེས་བགྲང་བར་བྱེད་པ་དང༌། གང་གི་དབུགས་རྔུབ་པ་འགགས་ཏེ། དབུགས་འབྱུང་བ་འཐོན་ཞིང་བྱུང་བར་གྱུར་པ་དེའི་ཚེ་ན། གཉིས་ཞེས་བགྲང་བར་བྱེད་ཅིང་དེ་ལྟར་བགྲང་བའི་གྲངས་དེ་དག་ཧ་ཅང་ཡང་མི་ཉུང༌། ཧ་ཅང་ཡང་མི་མང་བར་བཅུའི་བར་དུ་བགྲང་བར་བྱེད་པ་དེ་ནི། རེ་རེ་ལས་བགྲང་བ་ཞེས་བྱའོ། །

de la re re nas bgrang ba gang zhe na/dbugs rngub pa dang/ dbugs 'byung ba la dmigs pa dang ldan pa'i dran pas/ gang gi tshe dbugs rngub pa brngubs pa de'i tshe/ gcig ces bgrang bar byed pa dang/ gang gi dbugs rngub pa 'gags te/ dbugs 'byung ba 'thon zhing byung bar gyur pa de'i tshe na/ gnyis zhes bgrang bar byed cing de ltar bgrang ba'i grangs de dag ha cang yang mi nyung/ ha cang yang mi mang bar bcu'i bar du bgrang bar byed pa de ni/ re re las bgrang ba zhes bya'o/ /

【U2 以二為一算數】

ཟུང་དུ་བགྲང་བ་གང་ཞེ་ན། གང་གི་ཚེ་དབུགས་རྔུབ་པ་བརྔུབས་ཏེ་འགགས་པར་གྱུར་ནས། དབུགས་འབྱུང་བ་འཐོན་ཞིང་བྱུང་བར་གྱུར་པ་དེའི་ཚེ་ན། གཅིག་ཅེས་བགྲང་བར་བྱེད་ཅིང་བགྲང་བའི་ཚུལ་དེས་བཅུའི་བར་དུ་བགྲང་བར་བྱེད་པ་དེ་ནི་ཟུང་དུ་བགྲང་བ་ཞེས་བྱ་སྟེ། དབུགས་རྔུབ་པ་དང༌། དབུགས་འབྱུང་བ་དེ་གཉིས་གཅིག་ཏུ་བསྡུས་ནས་གཅིག་ཅེས་བགྲང་བར་བྱེད༌པ་ནས། དེའི་ཕྱིར་ཟུང་དུ་བགྲང་བ་ཞེས་བྱའོ། །

zung du bgrang ba gang zhe na/ gang gi tshe dbugs rngub pa brngubs te 'gags par gyur nas/ dbugs 'byung ba 'thon zhing byung bar gyur pa de'i tshe na/ gcig ces bgrang bar byed cing bgrang ba'i tshul des bcu'i bar du bgrang bar byed pa de ni zung du bgrang ba zhes bya ste/ dbugs rngub pa dang/ dbugs 'byung ba de gnyis gcig tu bsdus nas gcig ces bgrang bar byedpa nas/ de'i phyir zung du bgrang ba zhes bya'o/ /

【U3 順算數】

རྗེས་སུ་མཐུན་པར་བགྲང་བ་གང་ཞེ་ན། རེ་རེ་ནས་བགྲང་བའམ། ཟུང་དུ་བགྲང་བ་འདིས་གཅིག་ནས་བཅུའི་བར་དུ་གྲངས་ཀྱི་ལུགས་བཞིན་དུ་བགྲང་བ་སྟེ། དེ་ནི་རྗེས་སུ་མཐུན་པར་བགྲང་བ་ཞེས་བྱའོ། །

rjes su mthun par bgrang ba gang zhe na/ re re nas bgrang ba'am/ zung du bgrang ba 'dis gcig nas bcu'i bar du grangs kyi lugs bzhin du bgrang ba ste/ de ni rjes su mthun par bgrang ba zhes bya'o/ /

【U4 逆算數】

རྗེས་སུ་མི་མཐུན་པར་བགྲང་བ་གང་ཞེ་ན། བཅུ་ནས་བཟུང་སྟེ་དགུ་དང༌། བརྒྱད་དང༌། བདུན་དང་། དྲུག་དང༌། ལྔ་དང༌། གཅིག་གི་བར་དུ་གྲངས་གཅིག་གི་ལུགས་དང་མི་མཐུན་པར་བགྲང་བ་སྟེ། དེ་ནི་རྗེས་སུ་མི་མཐུན་པར་བགྲང་བ་ཞེས་བྱའོ། །

rjes su mi mthun par bgrang ba gang zhe na/ bcu nas bzung ste dgu dang/ brgyad dang/ bdun dang / drug dang/ lnga dang/ gcig gi bar du grangs gcig gi lugs dang mi mthun par bgrang ba ste/ de ni rjes su mi mthun par bgrang ba zhes bya'o/ /

【S2 勝進算數】

དེ་གང་གི་ཚེ་རེ་རེ་ནས་བགྲང་བའམ། ཟུང་དུ་བགྲང་བ་ལ་བརྟེན་ནས་རྗེས་སུ་མཐུན་པར་བགྲང་བ་དང༌། རྗེས་སུ་མི་མཐུན་པར་བགྲང་བ་ལ་ཡོངས་སུ་སྦྱང་བར་གྱུར་ཅིང༌། བར་དུ་དེའི་སེམས་རྣམ་པར་མི་གཡེང་ལ། སེམས་རྣམ་པར࿒གཡེང་བ་མེད་པས་བགྲང་བར་བྱེད་པ་དེའི་ཚེ࿒ན༑ དེ་ལ་གོང་དུ་བགྲང་བའི་ཁྱད་པར་བརྗོད་པར་བྱ་སྟེ། དེ་ལ་བགྲང་བའི་ཁྱད་པར་གང་ཞེ་ན། རེ་རེ་ནས་བགྲང་བའམ། ཟུང་དུ་བགྲང་བས་གཉིས་གཅིག་ཏུ་བྱས་ཏེ་བགྲང་བར་བྱེད་པའོ། །དེ་ལ་ཟུང་དུ་བགྲང་བས་གཉིས་གཅིག་ཏུ་བྱས་ཏེ། བགྲང་བ་ནི་དབུགས་རྔུབ་པ་དང༌། དབུགས་འབྱུང་བ་བཞི་ལ་གཅིག་ཏུ་འགྱུར་རོ། །རེ་རེ་ནས་བགྲང་བས་གཉིས་གཅིག་ཏུ་བྱས་ཏེ། བགྲང་ན་ནི་དབུགས་རྔུབ་པ་དང༌། དབུགས་འབྱུང་བ་གཉིས་ལ་གཅིག་ཏུ་འགྱུར་ཏེ། དེ་ལྟ་བུས་བཅུའི་བར་དུ་བགྲང་བར་བྱེད་དོ། །དེ་ལྟར་གོང་ནས་གོང་དུ་བསྐྱེད་ནས་བརྒྱའི་བར་དུ་ཡང་གཅིག་ཏུ་བྱས་ཏེ། བགྲང་བར་བྱེད་ཅིང་བརྒྱ་གཅིག་ཏུ་བགྲང་བ་དེས་རིམ་གྱིས་བཅུའི་བར་དུ་ཡང་བགྲང་བར་བྱེད་དོ། །དེ་ལྟར་བགྲང་བ་ལ་བརྩོན་པ་བཅུ་བཅུའི་བར་དུ་གཅིག་ཏུ་བྱས་ཏེ། བགྲང་བར་བྱེད་པ་དེའི་བཅུ་ཚང་གི་བར་དུ་བཅུ་གཅིག་ཏུ་བགྲང་བ་དེས་དེའི་སེམས་བར་དུ་རྣམ་པར་གཡེང་བར་མི་འགྱུར་ན་དེ་ཙམ་གྱིས་ན་དེ་བགྲང་བས་ཡོངས་སུ་སྦྱང་བ་བྱས་པ་ཡིན་ནོ། །བགྲང་བ་ལ་བརྩོན་པ་དེ་གལ་ཏེ་བར་དུ་སེམས་རྣམ་པར࿒གཡེངས་པར་གྱུར་ན། དེའི་ཚེ་ཕྱིར་ཡང་གཞི་ནས༌བསླངས་ཏེ། རྗེས་སུ་མཐུན་པའམ། རྗེས་སུ་མི་མཐུན་པའི་དང་པོ་ནས་བཟུང་སྟེ། བགྲང་བ་རྩོམ་པར་བྱེད་དོ། །གང་གི་ཚེ་བགྲང་བ་ཡོངས་སུ་བྱང་བས་དེའི་སེམས་དེ་རང་གི་ངང་ཁོ་ནས་ཕྱི་རོལ་གྱི་ལམ་དུ་མི་འཇུག་ཅིང༌། དབུགས་རྔུབ་པ་དང༌། དབུགས་འབྱུང་བའི་དམིགས་པ་དང༌། འཕྲལ་ལ་བར་ཆང་མེད་པར་རྒྱུན་དུ་འཇུག་པར་འགྱུར་ཞིང༌། དབུགས་རྔུབ་པ࿒དང་འཇུག་པར་ཡང་འཇུག་པར་འཛིན་ལ་དབུགས་རྔུབ་པ་ལྡོག་པ་ན་ཡང་ལྡོག་པར་འཛིན་ཅིང༌། དབུགས་འབྱུང་བས་སྟོང་པའི་གནས་སྐབས་སུ་འཛིན་པ་དང༌། དབུགས་འབྱུང་བ་འཇུག་པ་ན་ཡང་འཇུག་པར་འཛིན་ཅིང༌། ལྡོག་པ་ན་ཡང་ལྡོག་པར་འཛིན་ཅིང༌། དབུགས་རྔུབ་པས་སྟོང་པའི་གནས་སྐབས་སུ་འཛིན་པ་མི་གཡོ་མི་འགྱུར་ཞིང༌། རྣམ་པར་གཡེང་བ་མེད་པའི་རྣམ་པ་དང༌། མངོན་པར་དགའ་བ་དང་བཅས་པས་འཇུག་པར་གྱུར་ན། དེ་ཙམ་གྱིས་ན་བགྲང་བའི་ས་ལས་ཡང་དག་པར་འདས་པ་ཡིན་ཏེ། དེས་ཡང་བགྲང་བར་བྱ་བ་མེད་པ་ཡིན་པས། དབུགས་རྔུབ་པ་དང༌། དབུགས་འབྱུང་བའི་དམིགས་པ་ལ་སེམས་ཉེ་བར་གཏོད་པ་འབའ࿒ཞིག་བྱེད་དོ། །དབུགས་རྔུབ་པ་དང༌། དབུགས་འབྱུང་བའི་བར་སྐབས་སུ་དབུགས་འབྱུང་བ་དང༌། དབུགས་རྔུབ་པ་འཇུག་པ་དང༌། ལྡོག་པའི་གནས་སྐབས་དག་རྗེས་སུ་རྟོགས་པར་བྱ་ཞིང༌། ཉེ་བར་ཤེས་པར་བྱ་བ་ཁོ་ནར་ཟད་དེ། དེ་ནི་བགྲང་བས་ཡོངས་སུ་སྦྱང་བ་ཞེས་བྱའོ། །

de gang gi tshe re re nas bgrang ba'am/ zung du bgrang ba la brten nas rjes su mthun par bgrang ba dang/ rjes su mi mthun par bgrang ba la yongs su sbyang bar gyur cing/ bar du de'i sems rnam par mi g.yeng la/ sems rnam par g.yeng ba med pas bgrang bar byed pa de'i tshe na| de la gong du bgrang ba'i khyad par brjod par bya ste/ de la bgrang ba'i khyad par gang zhe na/ re re nas bgrang ba'am/ zung du bgrang bas gnyis gcig tu byas te bgrang bar byed pa'o/ /de la zung du bgrang bas gnyis gcig tu byas te/ bgrang ba ni dbugs rngub pa dang/ dbugs 'byung ba bzhi la gcig tu 'gyur ro/ /re re nas bgrang bas gnyis gcig tu byas te/ bgrang na ni dbugs rngub pa dang/ dbugs 'byung ba gnyis la gcig tu 'gyur te/ de lta bus bcu'i bar du bgrang bar byed do/ /de ltar gong nas gong du bskyed nas brgya'i bar du yang gcig tu byas te/ bgrang bar byed cing brgya gcig tu bgrang ba des rim gyis bcu'i bar du yang bgrang bar byed do/ /de ltar bgrang ba la brtson pa bcu bcu'i bar du gcig tu byas te/ bgrang bar byed pa de'i bcu tshang gi bar du bcu gcig tu bgrang ba des de'i sems bar du rnam par g.yeng bar mi 'gyur na de tsam gyis na de bgrang bas yongs su sbyang ba byas pa yin no/ /bgrang ba la brtson pa de gal te bar du sems rnam par g.yengs par gyur na/ de'i tshe phyir yang gzhi nasbslangs te/ rjes su mthun pa'am/ rjes su mi mthun pa'i dang po nas bzung ste/ bgrang ba rtsom par byed do/ /gang gi tshe bgrang ba yongs su byang bas de'i sems de rang gi ngang kho nas phyi rol gyi lam du mi 'jug cing/ dbugs rngub pa dang/ dbugs 'byung ba'i dmigs pa dang/ 'phral la bar chang med par rgyun du 'jug par 'gyur zhing/ dbugs rngub pa dang 'jug par yang 'jug par 'dzin la dbugs rngub pa ldog pa na yang ldog par 'dzin cing/ dbugs 'byung bas stong pa'i gnas skabs su 'dzin pa dang/ dbugs 'byung ba 'jug pa na yang 'jug par 'dzin cing/ ldog pa na yang ldog par 'dzin cing/ dbugs rngub pas stong pa'i gnas skabs su 'dzin pa mi g.yo mi 'gyur zhing/ rnam par g.yeng ba med pa'i rnam pa dang/ mngon par dga' ba dang bcas pas 'jug par gyur na/ de tsam gyis na bgrang ba'i sa las yang dag par 'das pa yin te/ des yang bgrang bar bya ba med pa yin pas/ dbugs rngub pa dang/ dbugs 'byung ba'i dmigs pa la sems nye bar gtod pa 'ba' zhig byed do/ /dbugs rngub pa dang/ dbugs 'byung ba'i bar skabs su dbugs 'byung ba dang/ dbugs rngub pa 'jug pa dang/ ldog pa'i gnas skabs dag rjes su rtogs par bya zhing/ nye bar shes par bya ba kho nar zad de/ de ni bgrang bas yongs su sbyang ba zhes bya'o/ /

【S3 辨鈍利別】

བགྲང་བས་ཡོངས་སུ་སྦྱང་བ་དེ་ཡང་དབང་པོ་རྟུལ་པོ་རྣམས་ལ་བསྟན་པ་ཡིན་ཏེ། དེ་ནི་དེ་དག་གི་སེམས་གནས་པར་བྱ་བ་དང༌། སེམས་མངོན་པར་དགའ་བར་བྱ་བ་ལ་རྣམ་པར་མི་གཡེང་བའི་གནས་ཡིན་གྱི། གཞན་དུ་ན་བགྲང་བ་མེད་ན་དེ་དག་གི་སེམས་རྨུགས་པ་དང༌། གཉིད་ཀྱིས་ཀུན་ནས་དཀྲིས་པའམ། སེམས་ཕྱི་རོལ་དུ་རྣམ་པར་གཡེང་བར་འགྱུར་བས། བགྲང་བ་ལ་བརྩོན་པ་དེ་དག་ནི་དེ་མི་འབྱུང་ངོ༌། །དབང་པོ་རྣོན་པོ་བློ་གསལ་བ་གང་ཡིན་པ་དེ་དག་ནི་བགྲང་བའི་སྦྱོར་བས་དགའ་ཞིང་འཇུག་པ་མ་ཡིན་ཏེ། བགྲང་བའི་སྦྱོར་བ་ལུང་ཕོག་པ་ཉིད་ཀྱིས་མྱུར་བ་མྱུར་བ་ཁོ་ནར་རྟོགས་པར་འགྱུར་བས་དེས་མངོན་པར་དགའ་བར་མི་བྱེད་དོ། །

bgrang bas yongs su sbyang ba de yang dbang po rtul po rnams la bstan pa yin te/ de ni de dag gi sems gnas par bya ba dang/ sems mngon par dga' bar bya ba la rnam par mi g.yeng ba'i gnas yin gyi/ gzhan du na bgrang ba med na de dag gi sems rmugs pa dang/ gnyid kyis kun nas dkris pa'am/ sems phyi rol du rnam par g.yeng bar 'gyur bas/ bgrang ba la brtson pa de dag ni de mi 'byung ngo/ /dbang po rnon po blo gsal ba gang yin pa de dag ni bgrang ba'i sbyor bas dga' zhing 'jug pa ma yin te/ bgrang ba'i sbyor ba lung phog pa nyid kyis myur ba myur ba kho nar rtogs par 'gyur bas des mngon par dga' bar mi byed do/ /

【S4 總牒結】

དེ་དག་ནི་དབུགས་རྔུབ་པ་དང༌། དབུགས་འབྱུང་བའི་དམིགས་པ་ལ་དྲན་པ་ཉེ་བར་གཏད་ནས། གང་དུ་འཇུག་པ་དང༌། ཅི་ཙམ་དུ་འཇུག་པ་དང༌། ཇི་ལྟར་འཇུག་པ་དང༌། གང་གི་ཚེ་འཇུག་པ་དེ་དག་ཐམས་ཅད་࿒དྲན་པ་ཉེ་བར་གཞག་པས་རྗེས་སུ་རྟོགས་པར་བྱེད། ཉེ་བར་ཤེས་པར་བྱེད་དེ། དེ་ལྟ་བུ་དེ་ནི་དེ་དག་གི་སྦྱོར་བ་ཡིན་ནོ། །སྦྱོར་བ་དེ་ལ་ཀུན་ཏུ་བསྟེན་ཅིང་གོམས་པར་བྱས། ལན་མང་དུ་བྱས་པའི་རྒྱུས་ལུས་ཤིན་ཏུ་སྦྱངས་པ་དང༌། སེམས་ཤིན་ཏུ་སྦྱངས་པ་ཡང་སྐྱེ་བར་འགྱུར་ཞིང་རྩེ་གཅིག་པ་ཉིད་ལ་ཡང་རེག་པར་འགྱུར། དམིགས་པར་མངོན་པར་དགའ་བ་ཡང་ཐོབ་པར་འགྱུར་རོ། །

de dag ni dbugs rngub pa dang/ dbugs 'byung ba'i dmigs pa la dran pa nye bar gtad nas/ gang du 'jug pa dang/ ci tsam du 'jug pa dang/ ji ltar 'jug pa dang/ gang gi tshe 'jug pa de dag thams cad dran pa nye bar gzhag pas rjes su rtogs par byed/ nye bar shes par byed de/ de lta bu de ni de dag gi sbyor ba yin no/ /sbyor ba de la kun tu bsten cing goms par byas/ lan mang du byas pa'i rgyus lus shin tu sbyangs pa dang/ sems shin tu sbyangs pa yang skye bar 'gyur zhing rtse gcig pa nyid la yang reg par 'gyur/ dmigs par mngon par dga' ba yang thob par 'gyur ro/ /

【Q2 skandhāvatāraparicayaḥ悟入諸蘊修習phuṅ bo la 'jug pas yoṅs su sbyaṅ ba】【R1 總辨悟入】

དེ་ལྟར་ལུས་ཡོངས་སུ་སྦྱང་བ་བྱས་པ࿒སྟེ། དེ་ནི་གཟུང་བ་དང་འཛིན་པའི་དངོས་པོ་ཡིད་ལ་བྱེད་པས་ཕུང་པོ་རྣམས་ལ་འཇུག་པར་བྱེད་དེ།

de ltar lus yongs su sbyang ba byas pa ste/ de ni gzung ba dang 'dzin pa'i dngos po yid la byed pas phung po rnams la 'jug par byed de/

【R2 別明悟入】

ཇི་ལྟར་འཇུག་པར་བྱེད་ཅེ་ན། དབུགས་རྔུབ་པ་དང༌། དབུགས་འབྱུང་བ་གང་དག་ཡིན་པ་དེ་དག་གི་རྟེན་གྱི་ལུས་གང་ཡིན་པ་དེ་ཡིད་ལ་བྱེད་པ་ན། གཟུགས་ཀྱི་ཕུང་པོ་ལ་འཇུག་པ་ཡིན་ནོ། །དབུགས་རྔུབ་པ་དང༌། དབུགས་འབྱུང་བ་དེ་དག་ལ། དེར་འཛིན་པའི་དྲན་པ་དང་མཚུངས་པར་ལྡན་པའི་རོ་མྱང་བ་གང་ཡིན་པ་དེ་ནི། ཚོར་བའི་ཕུང་པོ་ཡིན་ནོ་ཞེས་འཇུག་པར་བྱེད་དོ། །ཀུན་ཤེས་པར་བྱེད་པ་གང་ཡིན་པ་དེ་ནི་འདུ་ཤེས་ཀྱི་ཕུང་པོ་ཡིན་ནོ་ཞེས་འཇུག་པར་བྱེད་དོ། །དྲན་པ་གང་ཡིན་པ་དེ་དང༌། སེམས་པ་གང་ཡིན་པ་དེ་དང༌། དེ་ལ་ཤེས་རབ་གང་ཡིན་པ་དེ་ནི་འདུ་བྱེད་ཀྱི་ཕུང་པོ་ཡིན་ནོ་ཞེས་འཇུག་པར་བྱེད་དོ། །སེམས་དང༌། ཡིད་དང་རྣམ་པར་ཤེས་པ་གང་ཡིན་པ་དེ་ནི་རྣམ་པར་ཤེས་པའི་ཕུང་པོ་ཡིན་ནོ་ཞེས་འཇུག་པར་བྱེད་དོ། །དེ་ལྟར་ཕུང་པོ་རྣམས་ལ་ཞུགས་པ་དེ་ལ་ལན་མང་དུ་གནས་པ་གང་ཡིན་པ་དེ་ནི་ཕུང་པོ་ལ་འཇུག་པས་ཡོངས་སུ་སྦྱང་བ་ཞེས་བྱའོ། །

ji ltar 'jug par byed ce na/ dbugs rngub pa dang/ dbugs 'byung ba gang dag yin pa de dag gi rten gyi lus gang yin pa de yid la byed pa na/ gzugs kyi phung po la 'jug pa yin no/ /dbugs rngub pa dang/ dbugs 'byung ba de dag la/ der 'dzin pa'i dran pa dang mtshungs par ldan pa'i ro myang ba gang yin pa de ni/ tshor ba'i phung po yin no zhes 'jug par byed do/ /kun shes par byed pa gang yin pa de ni 'du shes kyi phung po yin no zhes 'jug par byed do/ /dran pa gang yin pa de dang/ sems pa gang yin pa de dang/ de la shes rab gang yin pa de ni 'du byed kyi phung po yin no zhes 'jug par byed do/ /sems dang/ yid dang rnam par shes pa gang yin pa de ni rnam par shes pa'i phung po yin no zhes 'jug par byed do/ /de ltar phung po rnams la zhugs pa de la lan mang du gnas pa gang yin pa de ni phung po la 'jug pas yongs su sbyang ba zhes bya'o/ /

【Q3 pradtītyasamutpādāvatāraparicayaḥ悟入緣起修習rten ciṅ 'brel bar 'byuṅ ba la 'jug pas yoṅs su sbyaṅ】【R1 總說】

གང་གི་ཚེ་དེས་ཕུང་པོ་ཙམ་དང༌། འདུ་བྱེད་ཙམ་དང༌། དངོས་པོ་ཙམ་དུ་མཐོང་ཞིང་ཡོངས་སུ་ཤེས་པར་གྱུར་པ་དེའི་ཚེ། འདུ་བྱེད་དེ་དག་ཉིད་ཀྱི་རྟེན་ཅིང་འབྲེལ་པར་འབྱུང་བ་ལ་འཇུག་པར་བྱེད་དེ།

gang gi tshe des phung po tsam dang/ 'du byed tsam dang/ dngos po tsam du mthong zhing yongs su shes par gyur pa de'i tshe/ 'du byed de dag nyid kyi rten cing 'brel par 'byung ba la 'jug par byed de/

【R2 別釋】【S1 舉果尋因逆次第竟】

ཇི་ལྟར་འཇུག་པར་བྱེད་ཅེ་ན། དེ་འདི་ལྟར་དབུགས་རྔུབ་པ་དང༌། དབུགས་འབྱུང་བ་དེ་དག་གི་རྟེན་ནི་གང་ཡིན། རྐྱེན་ནི་གང་ཡིན་ཞེས་ཡང་དག་པར་ཚོལ་ཞིང་ཡོངས་སུ་ཚོལ་བར་བྱེད་པ་ན། དེ་འདི་སྙམ་དུ་སེམས་ཏེ། དབུགས་རྔུབ་པ་དང༌། དབུགས་འབྱུང་བ་འདི་དག་ནི་ལུས࿒ལ་བརྟེན་ཞིང་ལུས་ཀྱི་རྐྱེན་དང༌། སེམས࿒ལ་བརྟེན་ཞིང་སེམས་ཀྱིས་རྐྱེན࿒དུ་བྱས་པ་ཡིན་ནོ་སྙམ་དུ་སེམས་ཤིང༌། དེ་ལུས་དང་སེམས་ཀྱི་རྐྱེན་ཡང་གང་ཡིན་ཞེ་ན། ལུས་དང་སེམས་ཀྱི་རྐྱེན་ནི་སྲོག་གི་དབང་པོ་ཡིན་ནོ་ཞེས་འཇུག་པར་བྱེད་པ་དང༌། དེ་སྲོག་གི་དབང་པོའི་རྐྱེན་གང་ཞེ་ན། སྲོག་གི་དབང་པོའི་རྐྱེན་ནི་སྔོན་གྱི་འདུ་བྱེད་ཡིན་ནོ་ཞེས་འཇུག་པར་བྱེད་པ་དང༌། དེ་སྔོན་གྱི་འདུ་བྱེད་ཀྱི་རྐྱེན་གང་ཞེ་ན། སྔོན་གྱི་འདུ་བྱེད་ཀྱི་རྐྱེན་མ་རིག་པ་ཡིན་ནོ་ཞེས་འཇུག་པར་བྱེད་དེ།

ji ltar 'jug par byed ce na/ de 'di ltar dbugs rngub pa dang/ dbugs 'byung ba de dag gi rten ni gang yin/ rkyen ni gang yin zhes yang dag par tshol zhing yongs su tshol bar byed pa na/ de 'di snyam du sems te/ dbugs rngub pa dang/ dbugs 'byung ba 'di dag ni lus la brten zhing lus kyi rkyen dang/ sems la brten zhing sems kyis rkyen du byas pa yin no snyam du sems shing/ de lus dang sems kyi rkyen yang gang yin zhe na/ lus dang sems kyi rkyen ni srog gi dbang po yin no zhes 'jug par byed pa dang/ de srog gi dbang po'i rkyen gang zhe na/ srog gi dbang po'i rkyen ni sngon gyi 'du byed yin no zhes 'jug par byed pa dang/ de sngon gyi 'du byed kyi rkyen gang zhe na/ sngon gyi 'du byed kyi rkyen ma rig pa yin no zhes 'jug par byed de/

【S2 舉果尋因順次第竟】

དེ་ལྟར་ན་མ་རིག་པའི་རྐྱེན་གྱིས་སྔོན་གྱི་འདུ་བྱེད་སྔོན་གྱི་འདུ་བྱེད་ཀྱི་རྐྱེན་གྱིས་སྲོག་གི་དབང་པོ། །སྲོག་གི་དབང་པོའི་རྐྱེན་གྱིས་ལུས་དང་སེམས། ལུས་དང་སེམས་ཀྱི་རྐྱེན་གྱིས་དབུགས་རྔུབ་པ་དང༌། དབུགས་འབྱུང་བ་དག་ཡོད་པས། དེ་ལ་མ་རིག་པ་འགགས་པས་འདུ་བྱེད་འགག །འདུ་བྱེད་འགགས་པས་སྲོག་གི་དབང་པོ་འགག །སྲོག་གི་དབང་པོ་འགགས་པས་ལུས་དང་སེམས་འགག །ལུས་དང་སེམས་འགགས་པས་དབུགས་རྔུབ་པ་དང༌། དབུགས་འབྱུང་བ་འགག་གོ་སྙམ་དུ་སེམས་ཏེ་དེ་ལྟར་ན་རྟེན་ཅིང་འབྲེལ་བར་འབྱུང་བ་ལ་འཇུག་པ་ཡིན་ནོ། །དེ་དེ་ལ་ལན་མང་དུ་གནས་པས་ན་རྟེན་ཅིང་འབྲེལ་བར་འབྱུང་བ་ལ་འཇུག་པས་ཡོངས་སུ་སྦྱོང་བ་བྱས་པ་ཞེས་བྱ་སྟེ། དེ་ནི་རྟེན་ཅིང་འབྲེལ་བར་འབྱུང་བ་ལ་འཇུག་པས་ཡོངས་སུ་སྦྱང་བ་ཞེས་བྱའོ།། །།

de ltar na ma rig pa'i rkyen gyis sngon gyi 'du byed sngon gyi 'du byed kyi rkyen gyis srog gi dbang po/ /srog gi dbang po'i rkyen gyis lus dang sems/ lus dang sems kyi rkyen gyis dbugs rngub pa dang/ dbugs 'byung ba dag yod pas/ de la ma rig pa 'gags pas 'du byed 'gag /'du byed 'gags pas srog gi dbang po 'gag /srog gi dbang po 'gags pas lus dang sems 'gag /lus dang sems 'gags pas dbugs rngub pa dang/ dbugs 'byung ba 'gag go snyam du sems te de ltar na rten cing 'brel bar 'byung ba la 'jug pa yin no/ /de de la lan mang du gnas pas na rten cing 'brel bar 'byung ba la 'jug pas yongs su sbyong ba byas pa zhes bya ste/ de ni rten cing 'brel bar 'byung ba la 'jug pas yongs su sbyang ba zhes bya'o// //

【Q4 pratītyasamutpādāvatāraparicayaḥ悟入聖諦修習bden pa la 'jug pas yoṅns su sbyaṅ ba】【R1 悟入苦諦四理】

ཉན་ཐོས་ཀྱི་ས།བམ་པོ་དགུ་པ།

nyan thos kyi sa/bam po dgu pa/

དེ་དེ་ལྟར་རྟེན་ཅིང་འབྲེལ་བར་འབྱུང་བ་ལ་ཡོངས་སུ་སྦྱང་བ་བྱས་པས་འདུ་བྱེད་གང་དག་རྟེན་ཅིང་འབྲེལ་བར་འབྱུང་བ་དེ་དག་ནི་མི་རྟག་པ་ཡིན་ནོ། །མི་རྟག་པའི་ཕྱིར་སྔོན་མ་བྱུང་བ་ལས་བྱུང་བ་དང༌། བྱུང་ནས་ཀྱང་འཇིག་པར་འགྱུར་བ་ཡིན་ཏེ། གང་དག་སྔོན་མ་བྱུང་བ་ལ་བྱུང་ཞིང་བྱུང་ནས་ཀྱང་འཇིག་པར་འགྱུར་བ་དེ་དག་ནི་སྐྱེ་བའི་ཆོས་ཅན་དང༌། རྒ་བའི་ཆོས་ཅན་དང༌། ན་བའི་ཆོས་ཅན་དང༌། འཆི་བའི་ཆོས་ཅན་ཡིན་ནོ། །གང་དག་སྐྱེ་བ་དང༌། རྒ་བ་དང༌། ན་བ་དང༌། འཆི་བའི་ཆོས་ཅན་ཡིན་པ་དེ་དག་ནི་སྡུག་བསྔལ་བ་ཡིན་ནོ། །གང་དག་སྡུག་བསྔལ་བ་དེ་དག་གི་བདག་མེད་པ་དང༌། རང་དབང་མེད་པ་དང༌། བདག་པོ་དང་བྲལ་བ་ཡིན་ནོ་ཞེས་འཇུག་པར་བྱེད་དེ། དེ་ལྟར་ན་དེ་མི་རྟག་པ་དང༌། སྡུག་བསྔལ་བ་དང༌། སྟོང་པ་དང༌། བདག་མེད་པའི་རྣམ་པ་དག་གིས་བདེན་པ་སྡུག་བསྔལ་ལ་ཞུགས་པ་ཡིན་ནོ། །

de de ltar rten cing 'brel bar 'byung ba la yongs su sbyang ba byas pas 'du byed gang dag rten cing 'brel bar 'byung ba de dag ni mi rtag pa yin no/ /mi rtag pa'i phyir sngon ma byung ba las byung ba dang/ byung nas kyang 'jig par 'gyur ba yin te/ gang dag sngon ma byung ba la byung zhing byung nas kyang 'jig par 'gyur ba de dag ni skye ba'i chos can dang/ rga ba'i chos can dang/ na ba'i chos can dang/ 'chi ba'i chos can yin no/ /gang dag skye ba dang/ rga ba dang/ na ba dang/ 'chi ba'i chos can yin pa de dag ni sdug bsngal ba yin no/ /gang dag sdug bsngal ba de dag gi bdag med pa dang/ rang dbang med pa dang/ bdag po dang bral ba yin no zhes 'jug par byed de/ de ltar na de mi rtag pa dang/ sdug bsngal ba dang/ stong pa dang/ bdag med pa'i rnam pa dag gis bden pa sdug bsngal la zhugs pa yin no/ /

【R2 又正悟入生苦貪愛，無餘永斷悟入滅道】

དེ་འདི་སྙམ་དུ་སེམས་ཏེ། འདུ་བྱེད་དེ་དག་གིས་སྡུག་བསྔལ་བར་གྱུར་པ་དང་། ནད་དུ་གྱུར་པ་དང༌། འབྲས་སུ་གྱུར་པ་གང་ཅུང་ཟད་མངོན་པར་གྲུབ་པ་དེ་དག་ཐམས་ཅད་ནི་སྲིད་པའི་རྐྱེན་ལས་བྱུང་བ་ཡིན་པས་སྡུག་བསྔལ་སྐྱེད་པར་བྱེད་པའི་སྲེད་པས་གང་ཡིན་པ་འདི་མ་ལུས་པར་སྤངས་པ་དེ་ནི་ཞི་བ། དེ་ནི་གྱ་ནོམ་པ་སྟེ། བདག་གིས་དེ་ལྟར་ཤེས་ཤིང༌། དེ་ལྟར་མཐོང་ལ་དེ་ལྟར་ལན་མང་དུ་གནས་པར་བྱས་ན་སྲེད་པ་མ་ལུས་པར་ཟད་པར་འགྱུར་རོ་སྙམ་དུ་སེམས་ཏེ། དེ་ལྟར་ན་དེ་བདེན་པ་ཀུན་འབྱུང་བ་དང༌། བདེན་པ་འགོག་པ་དང༌། བདེན་པ་ལམ་ལ་ཞུགས་པ་ཡིན་ནོ། །དེ་གང་གི་ཚེ་དེ་ལ་ལན་མང་དུ་གནས་པར་བྱེད་ཅིང༌། བདེན་པ་རྣམས་མངོན་པར་རྟོགས་པར་བྱེད་པ་དེ་ནི། དེའི་བདེན་པ་ལ་འཇུག་པས་ཡོངས་སུ་སྦྱང་བ་ཞེས་བྱའོ། །

de 'di snyam du sems te/ 'du byed de dag gis sdug bsngal bar gyur pa dang / nad du gyur pa dang/ 'bras su gyur pa gang cung zad mngon par grub pa de dag thams cad ni srid pa'i rkyen las byung ba yin pas sdug bsngal skyed par byed pa'i sred pas gang yin pa 'di ma lus par spangs pa de ni zhi ba/ de ni gya nom pa ste/ bdag gis de ltar shes shing/ de ltar mthong la de ltar lan mang du gnas par byas na sred pa ma lus par zad par 'gyur ro snyam du sems te/ de ltar na de bden pa kun 'byung ba dang/ bden pa 'gog pa dang/ bden pa lam la zhugs pa yin no/ /de gang gi tshe de la lan mang du gnas par byed cing/ bden pa rnams mngon par rtogs par byed pa de ni/ de'i bden pa la 'jug pas yongs su sbyang ba zhes bya'o/ /

【Q5 ṣoḍaśākāraparicayaḥ十六勝行修習rnam pa bcu drug gis yoṅs su sbyaṅ ba】【R1 牒前總標】

དེ་ལྟར་བདེན་པ་དག་ལ་ཡོངས་སུ་སྦྱང་བ་བྱས་པ་དེའི་མཐོང་བས་སྤང་བར་བྱ་བའི་ཉོན་མོངས་པ་རྣམས་སྤངས་པ་ན། བསྒོམ་པས་སྤང་བར་བྱ་བ་རྣམས་མ་ལུས་པས་དེ་དག་སྤང་བར་བྱ་བའི་ཕྱིར་རྣམ་པ་བཅུ་དྲུག་གིས་ཡོངས་སུ་སྦྱོང་བར་བྱེད་དོ། །

de ltar bden pa dag la yongs su sbyang ba byas pa de'i mthong bas spang bar bya ba'i nyon mongs pa rnams spangs pa na/ bsgom pas spang bar bya ba rnams ma lus pas de dag spang bar bya ba'i phyir rnam pa bcu drug gis yongs su sbyong bar byed do/ /

【R2 釋】【S1 列】【T1 問】

རྣམ་པ་བཅུ་དྲུག་གང་ཞེ་ན།

rnam pa bcu drug gang zhe na/

【T2 解】【U1 身四】

འདི་ལྟ་སྟེ། དྲན་བཞིན་དུ་དབུགས་བརྔུབས་ན་དྲན་བཞིན་དུ་དབུགས་བརྔུབས་སོ་སྙམ་དུ་སློབ་པར་བྱེད་ལ། དྲན་བཞིན་དུ་དབུགས་ཕྱུང་ན་དྲན་བཞིན་དུ་དབུགས་ཕྱུང་ངོ་སྙམ་དུ་སློབ་པར་བྱེད་པ་དང༌། དབུགས་རིང་བ་དང༌། ཐུང་བ་དང༌། ལུས་ཀྱི་ཐམས་ཅད་ཡང་དག་པར་མྱོང་ཞིང་དབུགས་བརྔུབས་ན། ལུས་ཀྱི་ཐམས་ཅད་ཡང་དག་པར་མྱོང་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། དབུགས་རིང་བ་དང༌། ཐུང་བ་དང༌། ལུས་ཀྱི་ཐམས་ཅད་ཡང་དག་པར་མྱོང་ཞིང་ཕྱུང་ན། ལུས་ཀྱི་ཐམས་ཅད་ཡང་དག་པར་མྱོང་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་པ་དང༌། ལུས་ཀྱི་འདུ་བྱེད་ཤིན་ཏུ་སྦྱངས་ནས། དབུགས་བརྔུབས་ན་ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་སོ་སྙམ་དུ་སློབ་པར་བྱེད་པ་ལ། ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ན་ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ངོ་སྙམ་དུ་སློབ་པར་བྱེད་པ་དང༌།

'di lta ste/ dran bzhin du dbugs brngubs na dran bzhin du dbugs brngubs so snyam du slob par byed la/ dran bzhin du dbugs phyung na dran bzhin du dbugs phyung ngo snyam du slob par byed pa dang/ dbugs ring ba dang/ thung ba dang/ lus kyi thams cad yang dag par myong zhing dbugs brngubs na/ lus kyi thams cad yang dag par myong zhing dbugs brngubs so snyam du slob par byed la/ dbugs ring ba dang/ thung ba dang/ lus kyi thams cad yang dag par myong zhing phyung na/ lus kyi thams cad yang dag par myong zhing dbugs phyung ngo snyam du slob par byed pa dang/ lus kyi 'du byed shin tu sbyangs nas/ dbugs brngubs na lus kyi 'du byed shin tu sbyangs nas dbugs brngubs so snyam du slob par byed pa la/ lus kyi 'du byed shin tu sbyangs nas dbugs phyung na lus kyi 'du byed shin tu sbyangs nas dbugs phyung ngo snyam du slob par byed pa dang/

【U2 受四】

དགའ་བ་ཡང་དག་པར་མྱོང་བ་དང༌། བདེ་བ་ཡང་དག་པར་མྱོང་བ་དང༌། སེམས་ཀྱི་འདུ་བྱེད་ཡང་དག་པར་མྱོང་བ་དང༌། སེམས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་ན། སེམས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་སོ་སྙམ་དུ་སློབ་པར་བྱེད་ལ༑ དགའ་བ་ཡང་དག་པར་མྱོང་བ་དང༌། བདེ་བ་ཡང་དག་པར་མྱོང་བ་དང༌། སེམས་ཀྱི་འདུ་བྱེད་ཡང་དག་པར་མྱོང་བ་དང༌། སེམས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ན་སེམས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ངོ་སྙམ་དུ་སློབ་པར་བྱེད་པ་དང༌།

dga' ba yang dag par myong ba dang/ bde ba yang dag par myong ba dang/ sems kyi 'du byed yang dag par myong ba dang/ sems kyi 'du byed shin tu sbyangs nas dbugs brngubs na/ sems kyi 'du byed shin tu sbyangs nas dbugs brngubs so snyam du slob par byed la| dga' ba yang dag par myong ba dang/ bde ba yang dag par myong ba dang/ sems kyi 'du byed yang dag par myong ba dang/ sems kyi 'du byed shin tu sbyangs nas dbugs phyung na sems kyi 'du byed shin tu sbyangs nas dbugs phyung ngo snyam du slob par byed pa dang/

【U3 心四】

སེམས་ཡང་དག་པར་མྱོང་བ་དང༌། སེམས་མངོན་པར་རབ་ཏུ་དགའ་བ་དང༌། སེམས་ཏིང་ངེ་འཛིན་དུ་གཞག་པ་དང༌། སེམས་རྣམ་པར་གྲོལ་ཞིང་དབུགས་བརྔུབས་ན་སེམས་རྣམ་པར་གྲོལ་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། སེམས་ཡང་དག་པར་མྱོང་བ་དང༌། སེམས་མངོན་པར་རབ་ཏུ་དགའ་བ་དང༌། སེམས་ཏིང་ངེ་འཛིན་དུ་གཞག་པ་དང༌། སེམས་རྣམ་པར་གྲོལ་ཞིང་དབུགས་ཕྱུང་ན། སེམས་རྣམ་པར་གྲོལ་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་པ་དང༌།

sems yang dag par myong ba dang/ sems mngon par rab tu dga' ba dang/ sems ting nge 'dzin du gzhag pa dang/ sems rnam par grol zhing dbugs brngubs na sems rnam par grol zhing dbugs brngubs so snyam du slob par byed la/ sems yang dag par myong ba dang/ sems mngon par rab tu dga' ba dang/ sems ting nge 'dzin du gzhag pa dang/ sems rnam par grol zhing dbugs phyung na/ sems rnam par grol zhing dbugs phyung ngo snyam du slob par byed pa dang/

【U4 法四】

མི་རྟག་པར་རྗེས་སུ་ལྟ་བ་དང༌། སྤང་བར་རྗེས་སུ་ལྟ་བ་དང༌། འདོད་ཆགས་དང་བྲལ་བར་རྗེས་སུ་ལྟ་བ་དང༌། འགོག་པར་རྗེས་སུ་ལྟ་ཞིང་དབུགས་བརྔུབས་ན་འགོག་པར་རྗེས་སུ་ལྟ་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། མི་རྟག་པར་རྗེས་སུ་ལྟ་བ་དང༌། སྤོང་བར་རྗེས་སུ་ལྟ་བ་དང༌། འདོད་ཆགས་དང་བྲལ་བར་རྗེས་སུ་ལྟ་བ་དང༌། འགོག་པར་རྗེས་སུ་ལྟ་ཞིང་དབུགས་ཕྱུང་ན། འགོག་པར་རྗེས་སུ་ལྟ་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་པའོ། །

mi rtag par rjes su lta ba dang/ spang bar rjes su lta ba dang/ 'dod chags dang bral bar rjes su lta ba dang/ 'gog par rjes su lta zhing dbugs brngubs na 'gog par rjes su lta zhing dbugs brngubs so snyam du slob par byed la/ mi rtag par rjes su lta ba dang/ spong bar rjes su lta ba dang/ 'dod chags dang bral bar rjes su lta ba dang/ 'gog par rjes su lta zhing dbugs phyung na/ 'gog par rjes su lta zhing dbugs phyung ngo snyam du slob par byed pa'o/ /

【S2 解】【T1 問】

དེ་ལ་རྣམ་པ་བཅུ་དྲུག་པོ་དེ་དག་གི་རྣམ་པར་དབྱེ་བ་ཇི་ལྟ་བུ་ཡིན་ཞེ་ན།

de la rnam pa bcu drug po de dag gi rnam par dbye ba ji lta bu yin zhe na/

【T2 答】【U1 彰修分齊】

སློབ་པ་བཞི་མཐོང་ན། དྲན་པ་ཉེ་བར་གཞག་པ་བཞི་ཐོབ་པ་དེ་ཀུན་དུ་སྦྱོར་བ་ལྷག་མ་རྣམས་སྤང་བར་བྱ་བའི་ཕྱིར། དབུགས་བརྔུབས་པ་དང༌། དབུགས་འབྱུང་བའི་དམིགས་པ་ཡིད་ལ་བྱེད་པ་རྩོམ་པས་ན། དེའི་ཕྱིར་དྲན་བཞིན་དུ་དབུགས་བརྔུབས་ན། དྲན་བཞིན་དུ་དབུགས་བརྔུབས་སོ་སྙམ་དུ་སློབ་པར་བྱེད་ལ། དྲན་བཞིན་དུ་དབུགས་ཕྱུང་ན། དྲན་བཞིན་དུ་དབུགས་ཕྱུང་ངོ་སྙམ་དུ་སློབ་པར་བྱེད་དོ་ཞེས་བྱ་བ་གསུངས་སོ། །

slob pa bzhi mthong na/ dran pa nye bar gzhag pa bzhi thob pa de kun du sbyor ba lhag ma rnams spang bar bya ba'i phyir/ dbugs brngubs pa dang/ dbugs 'byung ba'i dmigs pa yid la byed pa rtsom pas na/ de'i phyir dran bzhin du dbugs brngubs na/ dran bzhin du dbugs brngubs so snyam du slob par byed la/ dran bzhin du dbugs phyung na/ dran bzhin du dbugs phyung ngo snyam du slob par byed do zhes bya ba gsungs so/ /

【U2 別釋十六】【V1 身四】

གང་གི་ཚེ་དབུགས་བརྔུབས་པ་དང༌། དབུགས་འབྱུང་བ་ལ་དམིགས་པར་བྱེད་པ་དེའི་ཚེ་ནི་དབུགས་རིང་དུ་བརྔུབས་ན། དབུགས་རིང་དུ་བརྔུབས་སོ་སྙམ་དུ་སློབ་པར་བྱེད་ལ། དབུགས་རིང་དུ་ཕྱུང་ན། དབུགས་རིང་དུ་ཕྱུང་ངོ་སྙམ་དུ་སློབ་པར་བྱེད་པ་ཡིན་ནོ། །གང་གི་ཚེ་བར་དུ་དབུགས་བརྔུབས་པ་དང༌། བར་དུ་དབུགས་འབྱུང་བ་ལ་དམིགས་པར་བྱེད་པ་དེའི་ཚེ་ནི། དབུགས་ཐུང་ངུ་བརྔུབས་ན། བརྔུབས་སོ་སྙམ་དུ་སློབ་པར་བྱེད་ལ། དབུགས་ཐུང་དུ་ཕུང་ན། དབུགས་ཐུང་དུ་ཕྱུང་ངོ་སྙམ་དུ་སློབ་པར་བྱེད་པ་ཡིན༌ནོ། །འདི་ལྟར་དབུགས་བརྔུབས་པ་དང༌། དབུགས་འབྱུང་བ་དག་ནི་རིང་དུ་འཇུག་པ་ཡིན་ལ། བར་དུ་དབུགས་བརྔུབས་པ་དང༌། བར་དུ་འབྱུང་བ་དག་ནི་ཐུང་ངུར་འཇུག་པ་ཡིན་པས་ན། དེ་དག་ཇི་ལྟར་འཇུག་པ་དེ་ལྟར་ཉེ་བར་མཚོན་པར་བྱེད་ཅིང་ཤེས་པར་བྱེད་པའི་ཕྱིར་རོ། །གང་གི་ཚེ་དབུགས་བརྔུབས་པ་དང༌། དབུགས་འབྱུང་བ་དག་ལུས་ལ་སྤུའི་ཁུང་བུའི་སྦུབས་ཕྲ་བ་དག་ཡོད་པའི་རྗེས་སུ་ཞུགས་པར་མོས་ཤིང་དམིགས་པར་བྱེད་པ་དེའི་ཚེ་ནི། ལུས་ཀྱི་ཐམས་ཅད་ཡང་དག་པར་མྱོང་ཞིང་དབུགས་བརྔུབས་ན། ལུས་ཀྱི་ཐམས་ཅད་ཡང་དག་པར་མྱོང་ཞིང་བརྔུབས་སོ་སྙམ་དུ་སློབ་པར་བྱེད་ལ། ལུས་ཀྱི་ཐམས་ཅད་ཡང་དག་པར་མྱོང་ཞིང་དབུགས་ཕྱུང་ན་ལུས་ཀྱི་ཐམས་ཅད་ཡང་དག་པར་མྱོང་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་པ་ཡིན་ནོ། །གང་གི་ཚེ་དབུགས་བརྔུབས་པ་དང༌། བར་དུ་དབུགས࿒འབྱུང་བ་དག་འགགས་ཤིང་དབུགས་བརྔུབས་པ་དང༌། དབུགས་འབྱུང་བ་དག་གིས་སྟོང་ལ། དབུགས་བརྔུབས་པ་དང་དབུགས་འབྱུང་བ་དག་མེད་པའི་གནས་སྐབས་ལ་དམིགས་པར་བྱེད་པ་དང༌། དབུགས་འབྱུང་བ་དང༌། བར་དུ་དབུགས་འབྱུང་བ་དག་འགགས་ཤིང༌། དབུགས་བརྔུབས་པ་དང༌། བར་དུ་དབུགས་བརྔུབས་པ་དག་མ་བྱུང་ལ། དབུགས་འབྱུང་བ་དང༌། དབུགས་བརྔུབས་པ་དག་གིས་སྟོང་ཞིང༌། དེ་དག་མེད་པས་དེ་དག་གིས་མཆོད་པའི་གནས་སྐབས་སྟོང་པ་ལ་དམིགས་པར་བྱེད་པ་དེའི་ཚེ་ནི། ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་ན། ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་སོ་སྙམ་དུ་སློབ་པར་བྱེད་ལ། ལུས་ཀྱི་འདུ་བྱེད་ཤིན་ཏུ་སྦྱངས་ནས༑ དབུགས་ཕྱུང་ན་ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ངོ་སྙམ་དུ་སློབ་པ་ཡིན་ནོ། །གཞན་ཡང་དེས་ཀུན་ཏུ་བསྟེན་ཅིང་གོམས་པར་བྱས། ལན་མང་དུ་བྱས་པའི་རྒྱུས་སྔོན་ཡོངས་སུ་སྦྱངས་པར་མ་བྱས་པའི་དབུགས་བརྔུབས་པ་དང༌། དབུགས་འབྱུང་བ་རྩུབ་པ་རེག་ན་སྡུག་བསྔལ་བ་གང་དག་འབྱུང་བར་འགྱུར་བ་དེ་དག་ཤིན་ཏུ་སྦྱངས་པར་གྱུར་ཅིང་ཡོངས་སུ་སྦྱངས་པར་བྱས་པའི་དབུགས་བརྔུབས་པ་དང༌། དབུགས་འབྱུང་བ་འཇམ་པ་རེག་ན་བདེ་བ་གཞན་དག་འབྱུང་བར་འགྱུར་བས། དེའི་ཕྱིར་ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་ན། ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་སོ་སྙམ་དུ་སློབ་པར་བྱེད་ལ། ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ན། ལུས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ངོ་སྙམ་དུ་སློབ་པར་བྱེད་དོ་ཞེས་བྱ་བ་གསུངས་སོ། །

gang gi tshe dbugs brngubs pa dang/ dbugs 'byung ba la dmigs par byed pa de'i tshe ni dbugs ring du brngubs na/ dbugs ring du brngubs so snyam du slob par byed la/ dbugs ring du phyung na/ dbugs ring du phyung ngo snyam du slob par byed pa yin no/ /gang gi tshe bar du dbugs brngubs pa dang/ bar du dbugs 'byung ba la dmigs par byed pa de'i tshe ni/ dbugs thung ngu brngubs na/ brngubs so snyam du slob par byed la/ dbugs thung du phung na/ dbugs thung du phyung ngo snyam du slob par byed pa yinno/ /'di ltar dbugs brngubs pa dang/ dbugs 'byung ba dag ni ring du 'jug pa yin la/ bar du dbugs brngubs pa dang/ bar du 'byung ba dag ni thung ngur 'jug pa yin pas na/ de dag ji ltar 'jug pa de ltar nye bar mtshon par byed cing shes par byed pa'i phyir ro/ /gang gi tshe dbugs brngubs pa dang/ dbugs 'byung ba dag lus la spu'i khung bu'i sbubs phra ba dag yod pa'i rjes su zhugs par mos shing dmigs par byed pa de'i tshe ni/ lus kyi thams cad yang dag par myong zhing dbugs brngubs na/ lus kyi thams cad yang dag par myong zhing brngubs so snyam du slob par byed la/ lus kyi thams cad yang dag par myong zhing dbugs phyung na lus kyi thams cad yang dag par myong zhing dbugs phyung ngo snyam du slob par byed pa yin no/ /gang gi tshe dbugs brngubs pa dang/ bar du dbugs 'byung ba dag 'gags shing dbugs brngubs pa dang/ dbugs 'byung ba dag gis stong la/ dbugs brngubs pa dang dbugs 'byung ba dag med pa'i gnas skabs la dmigs par byed pa dang/ dbugs 'byung ba dang/ bar du dbugs 'byung ba dag 'gags shing/ dbugs brngubs pa dang/ bar du dbugs brngubs pa dag ma byung la/ dbugs 'byung ba dang/ dbugs brngubs pa dag gis stong zhing/ de dag med pas de dag gis mchod pa'i gnas skabs stong pa la dmigs par byed pa de'i tshe ni/ lus kyi 'du byed shin tu sbyangs nas dbugs brngubs na/ lus kyi 'du byed shin tu sbyangs nas dbugs brngubs so snyam du slob par byed la/ lus kyi 'du byed shin tu sbyangs nas| dbugs phyung na lus kyi 'du byed shin tu sbyangs nas dbugs phyung ngo snyam du slob pa yin no/ /gzhan yang des kun tu bsten cing goms par byas/ lan mang du byas pa'i rgyus sngon yongs su sbyangs par ma byas pa'i dbugs brngubs pa dang/ dbugs 'byung ba rtsub pa reg na sdug bsngal ba gang dag 'byung bar 'gyur ba de dag shin tu sbyangs par gyur cing yongs su sbyangs par byas pa'i dbugs brngubs pa dang/ dbugs 'byung ba 'jam pa reg na bde ba gzhan dag 'byung bar 'gyur bas/ de'i phyir lus kyi 'du byed shin tu sbyangs nas dbugs brngubs na/ lus kyi 'du byed shin tu sbyangs nas dbugs brngubs so snyam du slob par byed la/ lus kyi 'du byed shin tu sbyangs nas dbugs phyung na/ lus kyi 'du byed shin tu sbyangs nas dbugs phyung ngo snyam du slob par byed do zhes bya ba gsungs so/ /

【V2 受四】

དེ་ལྟར་དབུགས་རྔུབ་པ་དང༌། དབུགས་འབྱུང་བ་དྲན་པའི་སྦྱོར་བས་རབ་ཏུ་བརྩོན་པ་དེས། གལ་ཏེ་བསམ་གཏན་དང་པོའམ། བསམ་གཏན་གཉིས་པ་ཐོབ་པར་གྱུར་ན། དེ་དེའི་ཚེ་ན་དགའ་བ་ཡང་དག་པར་མྱོང་ཞིང་དབུགས་བརྔུབས་ན་དགའ་བ་ཡང་དག་པར་མྱོང་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། དགའ་བ་ཡང་དག་པར་མྱོང་ཞིང་དབུགས་ཕྱུང་ན། དགའ་བ་ཡང་དག་པར་མྱོང་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་པ་ཡིན་ནོ། །གལ་ཏེ་དེས་དགའ་བ་མེད་པའི་བསམ་གཏན་གསུམ་པ་ཐོབ་པར་གྱུར་ན། དེའི་ཚེ་ན་དེ་བདེ་བ་ཡང་དག་པར་མྱོང་ཞིང་དབུགས་བརྔུབས་ན། བདེ་བ་ཡང་དག་པར་མྱོང་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། བདེ་བ་ཡང་དག་པར་མྱོང་ཞིང་དབུགས་ཕྱུང་ན། བདེ་བ་ཡང་དག་པར་མྱོང་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་པ་ཡིན་ནོ། །བསམ་གཏན་གསུམ་པ་ཡན་ཆད་ལ་ནི་དབུགས་བརྔུབས་པ་དང༌། དབུགས་འབྱུང་བ་དྲན་པའི་སྦྱོར་བ་མེད་པས་ན། དེའི་ཕྱིར་བསམ་གཏན་གསུམ་པ་ཡན་ཆད་དུ་ཡོངས་སུ་བསྒྲགས་ཤིང་བསྡུས་པ་ཡིན་ནོ། །དེ་ལྟར་དགའ་བ་ཡང་དག་པར་མྱོང་བའམ། བདེ་བ་ཡང་དག་པར་མྱོང་བ་དེ། གལ་ཏེ་བརྒྱ་ལ༌བརྒྱ་ལ་མན་བརྗེད་ངས་པས་བདག་གོ་ཞེའམ། འདི་ནི་བདག་གི་བདག་གོ་ཞེའམ། བདག་འབྱུང་བར་འགྱུར་རོ་ཞེའམ། འབྱུང་བར་མི་འགྱུར་རོ་ཞེའམ། གཟུགས་ཅན་དུ་འགྱུར་རོ་ཞེའམ། གཟུགས་ཅན་མ་ཡིན་པར་འགྱུར་ཞེའམ། འདུ་ཤེས་ཅན་ནམ། འདུ་ཤེས་མེད་པའམ། འདུ་ཤེས་ཡོད་པ་ཡང་མ་ཡིན། འདུ་ཤེས་མེད་པ་ཡང་མ་ཡིན་པར་འགྱུར་རོ་སྙམ་པ་འབྱུང་ཞིང༌། དེ་ལྟར་སེམས་པ་དང་ལྡན་པའི་འདུ་ཤེས་ཀུན་ཏུ་རྨོངས་པ་གཡོས་པ། བསམས་པ་སྤྲོས་པས་མངོན་པར་འདུས་བྱས་པ་སྲེད་པའི་རྣམ་པར་སྐྱེ་བར་གྱུར་ན། དེས་ན་དེ་སྐྱེས་པ་ན་མྱུར་བ་མྱུར་བ་ཁོ་ནར་ཤེས་རབ་ཀྱིས་སོ་སོར་རྟོགས་ཤིང་དང་དུ་མི་ལེན་པར་སྤོང་བར་བྱེད། སེལ་བར་བྱེད། བྱང་བར་བྱེད་པ་དེའི་ཚེ་ནི། སེམས་ཀྱི་འདུ་བྱེད་ཡང་དག་པར་མྱོང་བ་དང༌། སེམས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་ན། སེམས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་བརྔུབས་སོ་སྙམ་དུ་སློབ་པར་བྱེད་ལ། སེམས་ཀྱི་འདུ་བྱེད་ཡང་དག་པར་མྱོང་བ་དང༌། སེམས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ན། སེམས་ཀྱི་འདུ་བྱེད་ཤིན་ཏུ་སྦྱངས་ནས་དབུགས་ཕྱུང་ངོ་སྙམ་དུ་སློབ་པར་བྱེད་པ་ཡིན་ནོ། །

de ltar dbugs rngub pa dang/ dbugs 'byung ba dran pa'i sbyor bas rab tu brtson pa des/ gal te bsam gtan dang po'am/ bsam gtan gnyis pa thob par gyur na/ de de'i tshe na dga' ba yang dag par myong zhing dbugs brngubs na dga' ba yang dag par myong zhing dbugs brngubs so snyam du slob par byed la/ dga' ba yang dag par myong zhing dbugs phyung na/ dga' ba yang dag par myong zhing dbugs phyung ngo snyam du slob par byed pa yin no/ /gal te des dga' ba med pa'i bsam gtan gsum pa thob par gyur na/ de'i tshe na de bde ba yang dag par myong zhing dbugs brngubs na/ bde ba yang dag par myong zhing dbugs brngubs so snyam du slob par byed la/ bde ba yang dag par myong zhing dbugs phyung na/ bde ba yang dag par myong zhing dbugs phyung ngo snyam du slob par byed pa yin no/ /bsam gtan gsum pa yan chad la ni dbugs brngubs pa dang/ dbugs 'byung ba dran pa'i sbyor ba med pas na/ de'i phyir bsam gtan gsum pa yan chad du yongs su bsgrags shing bsdus pa yin no/ /de ltar dga' ba yang dag par myong ba'am/ bde ba yang dag par myong ba de/ gal te brgya labrgya la man brjed ngas pas bdag go zhe'am/ 'di ni bdag gi bdag go zhe'am/ bdag 'byung bar 'gyur ro zhe'am/ 'byung bar mi 'gyur ro zhe'am/ gzugs can du 'gyur ro zhe'am/ gzugs can ma yin par 'gyur zhe'am/ 'du shes can nam/ 'du shes med pa'am/ 'du shes yod pa yang ma yin/ 'du shes med pa yang ma yin par 'gyur ro snyam pa 'byung zhing/ de ltar sems pa dang ldan pa'i 'du shes kun tu rmongs pa g.yos pa/ bsams pa spros pas mngon par 'dus byas pa sred pa'i rnam par skye bar gyur na/ des na de skyes pa na myur ba myur ba kho nar shes rab kyis so sor rtogs shing dang du mi len par spong bar byed/ sel bar byed/ byang bar byed pa de'i tshe ni/ sems kyi 'du byed yang dag par myong ba dang/ sems kyi 'du byed shin tu sbyangs nas dbugs brngubs na/ sems kyi 'du byed shin tu sbyangs nas dbugs brngubs so snyam du slob par byed la/ sems kyi 'du byed yang dag par myong ba dang/ sems kyi 'du byed shin tu sbyangs nas dbugs phyung na/ sems kyi 'du byed shin tu sbyangs nas dbugs phyung ngo snyam du slob par byed pa yin no/ /

【V3 心四】

གལ་ཏེ་དེས་བསམ་གཏན་དང་པོ་དང༌། གཉིས་པ་དང༌། གསུམ་པ་དང་གིས་དངོས་གཞི་དག་མ་ཐོབ་པར་གྱུར་ཀྱང༌། དེ་བསམ་གཏན་དང་པོའི་ཉེར་བསྡོགས་མི་ལྕོགས་པ་མེད་པ་གདོན་མི་ཟ་བར་ཐོབ་པ་ཡིན་པས། དེ་དེ་ལ་བརྟེན་ནས་རང་གི་སེམས་འདོད་ཆགས་དང་བཅས་པའམ། འདོད་ཆགས་དང་བྲལ་བའམ༑ ཞེ་སྡང་དང་བཅས་པའམ། ཞེ་སྡང་དང་བྲལ་བའམ། གཏི་མུག་དང་བཅས་པའམ། གཏི་མུག་དང་བྲལ་བའམ། བསྡུས་པའམ། རྣམ་པར༌གཡེང་བའམ། ཞུམ་པའམ། རབ་ཏུ་བཟུང་བའམ། རྒོད་པའམ། རྒོད་པ་མ་ཡིན་པའམ། ཉེ་བར་ཞི་བའམ། ཉེ་བར་ཞི་བ་མ་ཡིན་པའམ། མཉམ་པར་བཞག་པའམ། མཉམ་པར་བཞག་པ་མ་ཡིན་པའམ། ལེགས་པར་བསྒོམས་པའམ། ལེགས་པར་བསྒོམས་པ་མ་ཡིན་པའམ། སེམས་རྣམ་པར་གྲོལ་བའམ། སེམས་རྣམ་པར་གྲོལ་བ་མ་ཡིན་པར་བྱུང་ངོ་ཅོག་ལ་སོ་སོར་རྟོག་པར་བྱེད་ཅིང༌། ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པར་བྱེད། ཡང་དག་པར་མྱོང་བར་བྱེད་པས་ན། དེའི་ཕྱིར་སེམས་ཡང་དག་པར་མྱོང་ཞིང༌། དབུགས་བརྔུབས་ན། སེམས་ཡང་དག་པར་མྱོང་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། སེམས་ཡང་དག་པར་མྱོང་ཞིང་དབུགས་ཕྱུང་ན་སེམས་ཡང་དག་པར་མྱོང་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་དོ་ཞེས་བྱ་བ་གསུངས་སོ། །དེ་གང་གི་ཚེ་ནང་དུ་ཡང་དག་པར་ཞི་བར་བྱེད་པ་ན་རྨུགས་པ་དང༌། གཉིད་ཀྱི་སྒྲིབ་པས་སེམས་བསྒྲིབས་པར་གྱུར་པ་དེའི་ཚེ། རབ་ཏུ་དང་བར༌གྱུར་པའི་དམིགས་པ་གང་ཡང་རུང་བས་ཡང་དག་པར་སྟོན་པར་བྱེད། ཡང་དག་པར་འཛིན་དུ་འཇུག་པར་བྱེད། ཡང་དག་པར࿒གཟེངས་སྟོད་པར་བྱེད། ཡང་དག་པར་རབ་ཏུ་དགའ་བར་བྱེད་པས་ན། དེའི་ཕྱིར་སེམས་མངོན་པར་རབ་ཏུ་དགའ་ཞིང་དབུགས་བརྔུབས་ན། སེམས་མངོན་པར་རབ་ཏུ་དགའ་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། སེམས་མངོན་པར་རབ་ཏུ་དགའ་ཞིང་དབུགས་ཕྱུང་ན། སེམས་མངོན་པར་རབ་ཏུ་དགའ་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་དོ་ཞེས་བྱ་བ་གསུངས་སོ། །དེ་གང་གི་ཚེ་མངོན་པར་རབ་ཏུ་འཛིན་པར་བྱེད་པས་ན། རྒོད་པའི་སྒྲིབ་པ་དང༌། འགྱོད་པའི་སྒྲིབ་པས་སེམས་བསྒྲིབས་པར་མཐོང་བ་དེའི་ཚེ། སེམས་ནང་ཁོ་ནར་འཇོག་པར་བྱེད་ཅིང༌། ཞི་བར་བྱེད། ཏིང་ངེ་འཛིན་གྱི་བར་དུ་བྱེད་པས་ན། དེའི་ཕྱིར་སེམས་ཏིང་ངེ་འཛིན་དུ་གཞག་ཅིང་དབུགས་བརྔུབས་ན། སེམས་ཏིང་ངེ་འཛིན་དུ་གཞག་ཅིང་དབུགས་བརྔུབས་སོ་སྙམ་དུ་སློབ་པར་བྱེད་ལ། སེམས་ཏིང་ངེ་འཛིན་དུ་གཞག་ཅིང་དབུགས་ཕྱུང་ན་སེམས་ཏིང་ངེ་འཛིན་དུ་གཞག་ཅིང་དབུགས་ཕྱུང་ངོ་སྙམ་དུ་སློབ་པར་བྱེད་དོ་ཞེས་བྱ་བ་གསུངས་སོ། །དེ་གང་གི་ཚེ་སེམས་ཀུན་ཏུ་བསྟེན་ཅིང་གོམས་པར་བྱས། ལན་མང་དུ་བྱས་པའི་རྒྱུས་སྒྲིབ་པ་ཀུན་འབྱུང་བ་དག་ལས་རིང་དུ་བྱས་ཤིང་། སྒྲིབ་པ་དག་ལས་རྣམ་པར་སྦྱངས་པས་ན། དེའི་ཕྱིར་སེམས་རྣམ་པར་གྲོལ་ཞིང་དབུགས་བརྔུབས་ན། སེམས་རྣམ་པར་གྲོལ་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། སེམས་རྣམ་པར་གྲོལ་ཞིང་དབུགས་ཕྱུང་ན། སེམས་རྣམ་པར་གྲོལ་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་དོ་ཞེས་བྱ་བ་གསུངས་སོ། །

gal te des bsam gtan dang po dang/ gnyis pa dang/ gsum pa dang gis dngos gzhi dag ma thob par gyur kyang/ de bsam gtan dang po'i nyer bsdogs mi lcogs pa med pa gdon mi za bar thob pa yin pas/ de de la brten nas rang gi sems 'dod chags dang bcas pa'am/ 'dod chags dang bral ba'am| zhe sdang dang bcas pa'am/ zhe sdang dang bral ba'am/ gti mug dang bcas pa'am/ gti mug dang bral ba'am/ bsdus pa'am/ rnam parg.yeng ba'am/ zhum pa'am/ rab tu bzung ba'am/ rgod pa'am/ rgod pa ma yin pa'am/ nye bar zhi ba'am/ nye bar zhi ba ma yin pa'am/ mnyam par bzhag pa'am/ mnyam par bzhag pa ma yin pa'am/ legs par bsgoms pa'am/ legs par bsgoms pa ma yin pa'am/ sems rnam par grol ba'am/ sems rnam par grol ba ma yin par byung ngo cog la so sor rtog par byed cing/ yang dag pa ji lta ba bzhin du rab tu shes par byed/ yang dag par myong bar byed pas na/ de'i phyir sems yang dag par myong zhing/ dbugs brngubs na/ sems yang dag par myong zhing dbugs brngubs so snyam du slob par byed la/ sems yang dag par myong zhing dbugs phyung na sems yang dag par myong zhing dbugs phyung ngo snyam du slob par byed do zhes bya ba gsungs so/ /de gang gi tshe nang du yang dag par zhi bar byed pa na rmugs pa dang/ gnyid kyi sgrib pas sems bsgribs par gyur pa de'i tshe/ rab tu dang bargyur pa'i dmigs pa gang yang rung bas yang dag par ston par byed/ yang dag par 'dzin du 'jug par byed/ yang dag par gzengs stod par byed/ yang dag par rab tu dga' bar byed pas na/ de'i phyir sems mngon par rab tu dga' zhing dbugs brngubs na/ sems mngon par rab tu dga' zhing dbugs brngubs so snyam du slob par byed la/ sems mngon par rab tu dga' zhing dbugs phyung na/ sems mngon par rab tu dga' zhing dbugs phyung ngo snyam du slob par byed do zhes bya ba gsungs so/ /de gang gi tshe mngon par rab tu 'dzin par byed pas na/ rgod pa'i sgrib pa dang/ 'gyod pa'i sgrib pas sems bsgribs par mthong ba de'i tshe/ sems nang kho nar 'jog par byed cing/ zhi bar byed/ ting nge 'dzin gyi bar du byed pas na/ de'i phyir sems ting nge 'dzin du gzhag cing dbugs brngubs na/ sems ting nge 'dzin du gzhag cing dbugs brngubs so snyam du slob par byed la/ sems ting nge 'dzin du gzhag cing dbugs phyung na sems ting nge 'dzin du gzhag cing dbugs phyung ngo snyam du slob par byed do zhes bya ba gsungs so/ /de gang gi tshe sems kun tu bsten cing goms par byas/ lan mang du byas pa'i rgyus sgrib pa kun 'byung ba dag las ring du byas shing / sgrib pa dag las rnam par sbyangs pas na/ de'i phyir sems rnam par grol zhing dbugs brngubs na/ sems rnam par grol zhing dbugs brngubs so snyam du slob par byed la/ sems rnam par grol zhing dbugs phyung na/ sems rnam par grol zhing dbugs phyung ngo snyam du slob par byed do zhes bya ba gsungs so/ /

【V4 法四】

སྒྲིབ་པ་དག་ལས་སེམས་རྣམ་པར་གྲོལ་བ་དེའི་ལམ་སྒོམ་པའི་བར་དུ་གཅོད་པ་དག་གི་བག་ལ་ཉལ་གྱི་ལྷག་མ་སྤང་བར་བྱ་བ་དག་ཡོད་པས། དེ་དག་སྤང་བར་བྱ་བའི་ཕྱིར་འདི་ལྟ་སྟེ། འདུ་བྱེད་རྣམས་ཀྱི་མི་རྟག་པ་ཉིད་ལ་ཚུལ་བཞིན་དུ་ལེགས་པར་རབ་ཏུ་སོ་སོར་རྟོག་པར་བྱེད་ཅིང་ལམ་མངོན་དུ་བྱེད་པས་ན། དེའི་ཕྱིར་མི་རྟག་པར་རྗེས་སུ་ལྟ་ཞིང་དབུགས་བརྔུབས་ན་མི་རྟག་པར་རྗེས་སུ་ལྟ་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ༑ མི་རྟག་པར་རྗེས་སུ་ལྟ་ཞིང་དབུགས་ཕྱུང་ན། མི་རྟག་པར་རྗེས་སུ་ལྟ་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་དོ་ཞེས་བྱ་བ་གསུངས་སོ། །དེས་སྔར་ནི་བསམ་གཏན་དང་པོ་དང༌། གཉིས་པ་དང༌། གསུམ་པ་དག་ལ་བརྟེན་ཏམ། མི་ལྕོགས་པ་མེད་པ་ལ་བརྟེན་ནས་ཞི་གནས་ལ་རྣལ་འབྱོར་དུ་བྱས་སོ། །དེ་ལྟར་ནི་མི་རྟག་པར་རྗེས་སུ་ལྟ་བས་ལྷག་མཐོང་ལ་རྣལ་འབྱོར་དུ་བྱེད་དེ། དེ་ལྟར་ཞི་གནས་དང་ལྷག་མཐོང་ཡོངས་སུ་བསྒོམས་པས་དེའི་སེམས་དེ་དབྱིངས་རྣམས་སུ་འདི་ལྟ་སྟེ། བག་ལ་ཉལ་དག་ལས་རྣམ་པར་གྲོལ་ལོ། །དབྱིངས་དེ་དག་ཀྱང་གང་ཞེ་ན། འདི་ལྟ་སྟེ་སྤོང་བའི་དབྱིངས་གང་ཡིན་པ་དང་། འདོད་ཆགས་དང་བྲལ་བའི་དབྱིངས་གང་ཡིན་པ་དང༌། འགོག་པའི་དབྱིངས་གང་ཡིན་པའོ། །དེ་ལ་འདུ་བྱེད་ཐམས་ཅད་ཀྱི་མཐོང་བས་སྤང་བར་བྱ་བ་རྣམས་སྤངས་པའི་ཕྱིར་སྤོང་བའི་དབྱིངས་སོ། །འདུ་བྱེད་ཐམས་ཅད་ཀྱི་བསྒོམ་པས་སྤང་བར་བྱ་བ་རྣམས་སྤངས་པའི་ཕྱིར་འདོད་ཆགས་དང་བྲལ་བའི་དབྱིངས་སོ། །ཕུང་པོ་ཐམས་ཅད་འགག་པའི་ཕྱིར་འགོག་པའི་དབྱིངས་ཏེ། དེ་དེ་ལྟར་དབྱིངས་གསུམ་པོ་དག་ཞི་བ་དང༌། བདེ་བ་དང༌། ནད་མེད་པའི་སྒོ་ནས་ཡིད་ལ་བྱེད་པས་ན་ཞི་གནས་དང༌། ལྷག་མཐོང་སྒོམ་པར་བྱེད་ཅིང་ཀུན་ཏུ་བསྟེན། གོམས་པར་བྱས། ལན་མང་དུ་བྱས་པའི་རྒྱུ་དེས་ན། བསྒོམ་པས་སྤང་བར་བྱ་བའི་ཉོན་མོངས་པ་ལྷག་མ་རྣམས་ལས་དེའི་སེམས་རྣམ་པར་གྲོལ་བས་ན། དེའི་ཕྱིར་སྤོང་བར་རྗེས་སུ་ལྟ་བ་དང༌། འདོད་ཆགས་དང་བྲལ་བར་རྗེས་སུ་ལྟ་བ་དང༌། འགོག་པར་རྗེས་སུ་ལྟ་ཞིང་དབུགས་བརྔུབས་ན། འགོག་པར་རྗེས་སུ་ལྟ་ཞིང་དབུགས་བརྔུབས་སོ་སྙམ་དུ་སློབ་པར་བྱེད་ལ། སྦོང་བར་རྗེས་སུ་ལྟ་བ་དང༌།འདོད་ཆགས་དང་བྲལ་བར་རྗེས་སུ་ལྟ་བ་དང༌། འགོག་པར་རྗེས་སུ་ལྟ་ཞིང་དབུགས་ཕྱུང་ངོ་སྙམ་དུ་སློབ་པར་བྱེད་དོ་ཞེས་བྱ་བ་གསུངས་སོ། །དེ་ལྟར་དེས་མཐོང་བ་དང༌། བསྒོམ་པས་སྤང་བར་བྱ་བའི་ཉོན་མོངས་པ་རྣམས་སྤངས་པ་ན། དགྲ་བཅོམ་པ་ཟག་པ་ཟད་པར་འགྱུར་ཏེ། དེ་ལ་དེ་ལས་གོང་དུ་བྱ་བ་མེད་ཅིང༌། རབ་ཏུ་རྣམ་པར་དབྱེ་བ་ཡང་བྱས་ཟིན་པ་ཡིན་ཏེ།

sgrib pa dag las sems rnam par grol ba de'i lam sgom pa'i bar du gcod pa dag gi bag la nyal gyi lhag ma spang bar bya ba dag yod pas/ de dag spang bar bya ba'i phyir 'di lta ste/ 'du byed rnams kyi mi rtag pa nyid la tshul bzhin du legs par rab tu so sor rtog par byed cing lam mngon du byed pas na/ de'i phyir mi rtag par rjes su lta zhing dbugs brngubs na mi rtag par rjes su lta zhing dbugs brngubs so snyam du slob par byed la| mi rtag par rjes su lta zhing dbugs phyung na/ mi rtag par rjes su lta zhing dbugs phyung ngo snyam du slob par byed do zhes bya ba gsungs so/ /des sngar ni bsam gtan dang po dang/ gnyis pa dang/ gsum pa dag la brten tam/ mi lcogs pa med pa la brten nas zhi gnas la rnal 'byor du byas so/ /de ltar ni mi rtag par rjes su lta bas lhag mthong la rnal 'byor du byed de/ de ltar zhi gnas dang lhag mthong yongs su bsgoms pas de'i sems de dbyings rnams su 'di lta ste/ bag la nyal dag las rnam par grol lo/ /dbyings de dag kyang gang zhe na/ 'di lta ste spong ba'i dbyings gang yin pa dang / 'dod chags dang bral ba'i dbyings gang yin pa dang/ 'gog pa'i dbyings gang yin pa'o/ /de la 'du byed thams cad kyi mthong bas spang bar bya ba rnams spangs pa'i phyir spong ba'i dbyings so/ /'du byed thams cad kyi bsgom pas spang bar bya ba rnams spangs pa'i phyir 'dod chags dang bral ba'i dbyings so/ /phung po thams cad 'gag pa'i phyir 'gog pa'i dbyings te/ de de ltar dbyings gsum po dag zhi ba dang/ bde ba dang/ nad med pa'i sgo nas yid la byed pas na zhi gnas dang/ lhag mthong sgom par byed cing kun tu bsten/ goms par byas/ lan mang du byas pa'i rgyu des na/ bsgom pas spang bar bya ba'i nyon mongs pa lhag ma rnams las de'i sems rnam par grol bas na/ de'i phyir spong bar rjes su lta ba dang/ 'dod chags dang bral bar rjes su lta ba dang/ 'gog par rjes su lta zhing dbugs brngubs na/ 'gog par rjes su lta zhing dbugs brngubs so snyam du slob par byed la/ sbong bar rjes su lta ba dang/'dod chags dang bral bar rjes su lta ba dang/ 'gog par rjes su lta zhing dbugs phyung ngo snyam du slob par byed do zhes bya ba gsungs so/ /de ltar des mthong ba dang/ bsgom pas spang bar bya ba'i nyon mongs pa rnams spangs pa na/ dgra bcom pa zag pa zad par 'gyur te/ de la de las gong du bya ba med cing/ rab tu rnam par dbye ba yang byas zin pa yin te/

【R3 小結】

དེ་ནི་རྣམ་པ་བཅུ་དྲུག་གིས་ཡོངས་སུ་སྦྱང་བ་ཞེས་བྱའོ། །

de ni rnam pa bcu drug gis yongs su sbyang ba zhes bya'o/ /

【P3 總結】

ཡོངས་སུ་སྦྱང་བ་རྣམ་པ་ལྔ་པོ་གང་ཡིན་པ་དེ་ནི་དབུགས་རྔུབ་པ་དང༌། དབུགས་འབྱུང་བ་དྲན་པ་ཞེས་བྱ་སྟེ། གང་ཟག་རྣམ་པར་རྟོག་པ་སྤྱད་པས། དེ་ལ་རབ་ཏུ་སྦྱོར་བར་བྱེད་ཅིང༌། ནང་གི་སོ་སོའི་དམིགས་པ་བྱ་བ་དང་བཅས་པ། རྣམ་པར་གཡེང་བ་དང་བཅས་པ། ཉེ་བ་དེ་ལ་དགའ་བ་སྐྱེད་དེ། རབ་ཏུ་སྦྱོར་བར་བྱེད་ན་

yongs su sbyang ba rnam pa lnga po gang yin pa de ni dbugs rngub pa dang/ dbugs 'byung ba dran pa zhes bya ste/ gang zag rnam par rtog pa spyad pas/ de la rab tu sbyor bar byed cing/ nang gi so so'i dmigs pa bya ba dang bcas pa/ rnam par g.yeng ba dang bcas pa/ nye ba de la dga' ba skyed de/ rab tu sbyor bar byed na

【M3 結成其義】

དེས་དེ་ལ་རབ་ཏུ་སྦྱོར་བར་བྱེད་པ་དེའི་རྣམ་པར་རྟོག་པ་ཀུན་ཏུ་འཁྲུག་པ་གང་ཡིན་པ་དེ་འབྱུང་བར་མི་འགྱུར་ཞིང༌། མྱུར་བ་མྱུར་བར་དམིགས་པ་ལ་དེ་སེམས་ཀུན་ཏུ་གནས་པ་དང༌། མངོན་པར་དགའ་བ་ཡང་དག་པར་སྐྱེ་བར་འགྱུར་ཏེ། དེ་ནི་གང་ཟག་རྣམ་པར་རྟོག་པ་སྤྱད་པའི་སྤྱད་པ་རྣམ་པར་སྦྱོང་བའི་དམིགས་པ་ལྔ་པོ་ཡིན་ནོ། །

des de la rab tu sbyor bar byed pa de'i rnam par rtog pa kun tu 'khrug pa gang yin pa de 'byung bar mi 'gyur zhing/ myur ba myur bar dmigs pa la de sems kun tu gnas pa dang/ mngon par dga' ba yang dag par skye bar 'gyur te/ de ni gang zag rnam par rtog pa spyad pa'i spyad pa rnam par sbyong ba'i dmigs pa lnga po yin no/ /

【J3 結】

〔藏譯無〕

[〔藏譯無〕]

【I3 kauśalyālambana善巧所緣nkhas pa'i dmigs pa】【J1 問】

དེ་ལ་མཁས་པའི་དམིགས་པ་གང་ཞེ་ན།

de la mkhas pa'i dmigs pa gang zhe na/

【J2 別解】【K1 列五善巧】

འདི་ལྟ་སྟེ། ཕུང་པོ་ལ་མཁས་པ་དང༌། ཁམས་ལ་མཁས་པ་དང༌། སྐྱེ་མཆེད་ལ་མཁས་པ་དང༌། རྟེན་ཅིང་འབྲེལ་བར་འབྱུང་བ་ལ་མཁས་པ་དང༌། གནས་དང་གནས་མ་ཡིན་པ་ལ་མཁས་པའོ། །

'di lta ste/ phung po la mkhas pa dang/ khams la mkhas pa dang/ skye mched la mkhas pa dang/ rten cing 'brel bar 'byung ba la mkhas pa dang/ gnas dang gnas ma yin pa la mkhas pa'o/ /

【K2 次第釋】【L1 skandhakauśalya蘊善巧phuṅ po la mkhas pa】【M1 總說】

དེ་ལ་ཕུང་པོ་རྣམས་ནི་གང༌། ཕུང་པོ་ལ་མཁས་པ་ནི་གང་ཞེ་ན།

de la phung po rnams ni gang/ phung po la mkhas pa ni gang zhe na/

【M2 別釋】【N1 蘊】【O1 總說】

སྨྲས་པ་ཕུང་པོ་ལྔ་སྟེ། གཟུགས་ཀྱི་ཕུང་པོ་དང༌། ཚོར་བའི་ཕུང་པོ་དང༌། འདུ་ཤེས་ཀྱི་ཕུང་པོ་དང༌། འདུ་བྱེད་ཀྱི་ཕུང་པོ་དང༌། རྣམ་པར་ཤེས་པའི་ཕུང་པོའོ། །

smras pa phung po lnga ste/ gzugs kyi phung po dang/ tshor ba'i phung po dang/ 'du shes kyi phung po dang/ 'du byed kyi phung po dang/ rnam par shes pa'i phung po'o/ /

【O2 別釋】【P1 色蘊】

དེ་ལ་གཟུགས་ཀྱི་ཕུང་པོ་གང་ཞེ་ན། གཟུགས་གང་ཡིན་པ་ཅི་ཡང་རུང་སྟེ། དེ་ཐམས་ཅད་འབྱུང་བ་ཆེན་པོ་བཞི་དག་དང༌། འབྱུང་བ་ཆེན་པོ་བཞི་དག་རྒྱུར་བྱས་པ་ཡིན༌ནོ། །དེ་ཡང་འདས་པ་དང༌། མ་འོངས་པ་དང༌། ད་ལྟར་བྱུང་བ་དང༌། ནང་གི་དང༌། ཕྱི་རོལ་གྱི་དང༌། རགས་པ་དང་། ཕྲ་བ་དང༌། ངན་པ་དང༌། བཟང་པོ་དང༌། ཐག་རིང་བ་དང༌། ཐག་ཉེ་བ་དག་གོ། །

de la gzugs kyi phung po gang zhe na/ gzugs gang yin pa ci yang rung ste/ de thams cad 'byung ba chen po bzhi dag dang/ 'byung ba chen po bzhi dag rgyur byas pa yinno/ /de yang 'das pa dang/ ma 'ongs pa dang/ da ltar byung ba dang/ nang gi dang/ phyi rol gyi dang/ rags pa dang / phra ba dang/ ngan pa dang/ bzang po dang/ thag ring ba dang/ thag nye ba dag go/ /

【P2 受蘊】

དེ་ལ་ཚོར་བའི་ཕུང་པོ་གང་ཞེ་ན། བདེ་བར་ཚོར་བ་དང༌། སྡུག་བསྔལ་བར་ཚོར་བ་དང༌། བདེ་བ་ཡང་མ་ཡིན། སྡུག་བསྔལ་ཡང་མ་ཡིན་པར་ཚོར་བའི་རེག་པ་ལ་བརྟེན་ཏེ། འབྱུང་བ་ཚོར་བའི་ཚོགས་དྲུག་པོ་དག་སྟེ། མིག་གི་འདུས་ཏེ་རེག་པ་ལས་བྱུང་བའི་ཚོར་བ་དང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་འདུས་ཏེ་རེག་པ་ལས་བྱུང་བའི་ཚོར་བ་རྣམས་སོ། །

de la tshor ba'i phung po gang zhe na/ bde bar tshor ba dang/ sdug bsngal bar tshor ba dang/ bde ba yang ma yin/ sdug bsngal yang ma yin par tshor ba'i reg pa la brten te/ 'byung ba tshor ba'i tshogs drug po dag ste/ mig gi 'dus te reg pa las byung ba'i tshor ba dang/ rna ba dang/ sna dang/ lce dang/ lus dang/ yid kyi 'dus te reg pa las byung ba'i tshor ba rnams so/ /

【P3 想蘊】

དེ་ལ་འདུ་ཤེས་ཀྱི་ཕུང་པོ་གང་ཞེ་ན། འདི་ལྟ་སྟེ། མཚན་མའི་འདུ་ཤེས་དང༌། མཚན་མ་མེད་པའི་འདུ་ཤེས་དང༌། ཆུང་ངུའི་འདུ་ཤེས་དང༌། ཆེན་པོར་གྱུར་པའི་འདུ་ཤེས་དང༌། ཚད་མེད་པའི་འདུ་ཤེས་དང༌། ཆུང་ཟད་ཀྱང་མེད་དོ་ཞེས་ཅི་ཡང་མེད་པའི་སྐྱེ་མཆེད་ཀྱི་འདུ་ཤེས༌སོ། །འདུ་ཤེས་ཀྱི་ཚོགས་དྲུག་པོ་དག་སྟེ། མིག་གི་འདུས་ཏེ་རེག་པ་ལས་བྱུང་བའི་འདུ་ཤེས་དང་། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་འདུས་ཏེ་རེག་པ་ལས་བྱུང་བའི་འདུ་ཤེས་རྣམས་སོ། །

de la 'du shes kyi phung po gang zhe na/ 'di lta ste/ mtshan ma'i 'du shes dang/ mtshan ma med pa'i 'du shes dang/ chung ngu'i 'du shes dang/ chen por gyur pa'i 'du shes dang/ tshad med pa'i 'du shes dang/ chung zad kyang med do zhes ci yang med pa'i skye mched kyi 'du shesso/ /'du shes kyi tshogs drug po dag ste/ mig gi 'dus te reg pa las byung ba'i 'du shes dang / rna ba dang/ sna dang/ lce dang/ lus dang/ yid kyi 'dus te reg pa las byung ba'i 'du shes rnams so/ /

【P4 行蘊】

དེ་ལ་འདུ་བྱེད་ཀྱི་ཕུང་པོ་གང་ཞེ་ན། སེམས་པའི་ཚོགས་དྲུག་པོ་དག་སྟེ། མིག་གི་འདུས་ཏེ་རེག་པ་ལས་བྱུང་བའི་སེམས་པ་དང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་འདུས་ཏེ་རེག་པ་ལས་བྱུང་བའི་སེམས་པ་རྣམས་དང༌། ཚོར་བ་དང་འདུ་ཤེས་མ་གཏོགས་པ་གང་དག་དེ་ལས་གཞན་པའི་སེམས་ལས་བྱུང་བའི་ཆོས་རྣམས་སོ༑ །

de la 'du byed kyi phung po gang zhe na/ sems pa'i tshogs drug po dag ste/ mig gi 'dus te reg pa las byung ba'i sems pa dang/ rna ba dang/ sna dang/ lce dang/ lus dang/ yid kyi 'dus te reg pa las byung ba'i sems pa rnams dang/ tshor ba dang 'du shes ma gtogs pa gang dag de las gzhan pa'i sems las byung ba'i chos rnams so| /

【P5 識蘊】

དེ་ལ་རྣམ་པར་ཤེས་པའི་ཕུང་པོ་གང་ཞེ་ན། སེམས་དང༌། ཡིད་དང་རྣམ་པར་ཤེས་པ་གང་ཡིན་པའོ། །དེ་ཡང་རྣམ་པར་ཤེས་པའི་ཚོགས་དྲུག་པོ་དག་སྟེ། མིག་གི་རྣམ་པར་ཤེས་པ་དང༌། རྣ་བ་དང༌། སྣ་དང༌། ལྕེ་དང༌། ལུས་དང༌། ཡིད་ཀྱི་རྣམ་པར་ཤེས་པ་དག་གོ། །ཚོར་བ་དང༌། འདུ་ཤེས་དང༌། འདུ་བྱེད་དེ་དག་དང༌། རྣམ་པར་ཤེས་པ་དེ་ཡང་འདས་པ་དང༌། མ་འོངས་པ་དང༌། ད་ལྟར་བྱུང་བ་དང༌། ནང་གི་དང༌། ཕྱི་རོལ་གྱི་དང༌། རགས་པ་དང༌། ཕྲ་བ་དང༌། ངན་པ་དང༌། བཟང་པོ་དང༌། ཐག་རིང་བ་དང༌། ཐག་ཉེ་བ་དག་ཡིན་ཏེ། དེ་ནི་ཕུང་པོ་རྣམས་ཞེས་བྱའོ། །

de la rnam par shes pa'i phung po gang zhe na/ sems dang/ yid dang rnam par shes pa gang yin pa'o/ /de yang rnam par shes pa'i tshogs drug po dag ste/ mig gi rnam par shes pa dang/ rna ba dang/ sna dang/ lce dang/ lus dang/ yid kyi rnam par shes pa dag go/ /tshor ba dang/ 'du shes dang/ 'du byed de dag dang/ rnam par shes pa de yang 'das pa dang/ ma 'ongs pa dang/ da ltar byung ba dang/ nang gi dang/ phyi rol gyi dang/ rags pa dang/ phra ba dang/ ngan pa dang/ bzang po dang/ thag ring ba dang/ thag nye ba dag yin te/ de ni phung po rnams zhes bya'o/ /

【N2 蘊善巧】

དེ་ལ་ཕུང་པོ་ལ་མཁས་པ་གང་ཞེ་ན། ཇི་སྐད་བསྟན་པའི་ཆོས་དེ་དག་བདག་ཉིད་ཐ་དད་པ་དང༌། བདག་ཉིད་མང་པོར་ཤེས་ཤིང་དེ་ལས་ལྷག་པར་མི་དམིགས་ཤིང༌། རྣམ་པར་རྟོག་པ་མི་བྱེད་པ་གང་ཡིན་པ་སྟེ། དེ་ནི་མདོར་བསྡུ་ན་ཕུང་པོ་ལ་མཁས་པ་ཞེས་བྱའོ། །དེ་ལ་ཕུང་པོ་རྣམས་ཀྱི་བདག་ཉིད་ཐ་དད་པ་གང་ཞེ་ན༑ གཟུགས་ཀྱི་ཕུང་པོ་ཡང་གཞན། ཚོར་བའི་ཕུང་པོ་ཡང་གཞན་ལ། དེ་བཞིན་དུ་རྣམ་པར་ཤེས་པའི་ཕུང་པོའི་བར་ཡང་གཞན་པ་སྟེ། དེ་ནི་བདག་ཉིད་ཐ་དད་པ་ཡིན་ནོ། །དེ་ལ་བདག་ཉིད་དང་མང་པོ་གང་ཞེ་ན། གཟུགས་ཀྱི་ཕུང་པོ་ཡང་འབྱུང་བ་དང༌། འབྱུང࿒བ་ལས་གྱུར་པའི་བྱེད་བྲག་དང༌། འདས་པ་དང༌། མ་འོངས་པ་དང༌། ད་ལྟར་བྱུང་བ་ལ་སོགས་པའི࿒ཕུང་པོའི་རྣམ་པའི་བྱེ་བྲག་གི་རྣམ་པ་དུ་མ་དང༌། རྣམ་པ་མང་པོ་སྣ་ཚོགས་ཡོད་པ་གང་ཡིན་པ་སྟེ༑ དེ་ནི་གཟུགས་ཀྱི་ཕུང་པོའི་བདག་ཉིད་མང་པོ་ཞེས་བྱའོ། །དེ་བཞིན་དུ་ཕུང་པོ་ལྷག་མ་རྣམས་ལ་ཡང་ཅི་རིགས་པར་རིག་པར་བྱའོ། །དེ་ལས་ལྷག་པ་ཅི་ཞིག་མི་དམིགས་ཤིང་རྣམ་པར་རྟོག་པར་མི་བྱེད་ཅེ་ན། ཕུང་པོ་ཙམ་དང་དངོས་པོ་ཙམ་དུ་དམིགས་པར་ཟད་ཀྱི་ཕུང་པོ་ལས་ལྷག་པའི་བདག་དང༌། རྟག་པ་དང༌། བརྟན་པ་དང༌། ཐེར་ཟུག་དང༌། རྣམ་པར་མི་འགྱུར་བའི་ཆོས་ཅན་མི་དམིགས་ཤིང་བདག་གིར་བྱ་བ་ཡང་ཅི་ཡང་མེད་པ་སྟེ། དེ་ལས་ལྷག་པ་དེ་མི་དམིགས་ཤིང་རྣམ་པར་རྟོག་པར་མི་བྱེད་པ་ཡིན་ནོ། །

de la phung po la mkhas pa gang zhe na/ ji skad bstan pa'i chos de dag bdag nyid tha dad pa dang/ bdag nyid mang por shes shing de las lhag par mi dmigs shing/ rnam par rtog pa mi byed pa gang yin pa ste/ de ni mdor bsdu na phung po la mkhas pa zhes bya'o/ /de la phung po rnams kyi bdag nyid tha dad pa gang zhe na| gzugs kyi phung po yang gzhan/ tshor ba'i phung po yang gzhan la/ de bzhin du rnam par shes pa'i phung po'i bar yang gzhan pa ste/ de ni bdag nyid tha dad pa yin no/ /de la bdag nyid dang mang po gang zhe na/ gzugs kyi phung po yang 'byung ba dang/ 'byung ba las gyur pa'i byed brag dang/ 'das pa dang/ ma 'ongs pa dang/ da ltar byung ba la sogs pa'i phung po'i rnam pa'i bye brag gi rnam pa du ma dang/ rnam pa mang po sna tshogs yod pa gang yin pa ste| de ni gzugs kyi phung po'i bdag nyid mang po zhes bya'o/ /de bzhin du phung po lhag ma rnams la yang ci rigs par rig par bya'o/ /de las lhag pa ci zhig mi dmigs shing rnam par rtog par mi byed ce na/ phung po tsam dang dngos po tsam du dmigs par zad kyi phung po las lhag pa'i bdag dang/ rtag pa dang/ brtan pa dang/ ther zug dang/ rnam par mi 'gyur ba'i chos can mi dmigs shing bdag gir bya ba yang ci yang med pa ste/ de las lhag pa de mi dmigs shing rnam par rtog par mi byed pa yin no/ /

【L2 dhātukauśalya界善巧khas la mkhas pa】【M1 總說】

དེ་ལ་ཁམས་རྣམས་ནི་གང༌། ཁམས་ལ་མཁས་པ་ནི་གང་ཞེ་ན།

de la khams rnams ni gang/ khams la mkhas pa ni gang zhe na/

【M2 別釋】【N1 界】

སྨྲས་པ། ཁམས་ནི་བཅོ་བརྒྱད་དེ། མིག་གི་ཁམས་དང༌། གཟུགས་ཀྱི་ཁམས་དང༌། མིག་གི་རྣམ་པར་ཤེས་པའི་ཁམས་དང༌། རྣ་བའི་ཁམས་དང༌། སྐྲའི་ཁམས་དང༌། རྣ་བའི་རྣམ་པར་ཤེས་པའི་ཁམས་དང༌། སྣའི་ཁམས་དང༌། དྲིའི་ཁམས་དང༌། སྣའི་རྣམ་པར་ཤེས་པའི་ཁམས་དང༌། ལྕེའི་ཁམས་དང༌། རོའི་ཁམས་དང༌། ལྕེའི་རྣམ་པར་ཤེས་པའི་ཁམས་དང༌། ལུས་ཀྱི་ཁམས་དང་། རེག་བྱའི་ཁམས་དང༌། ལུས་ཀྱི་རྣམ་པར་ཤེས་པའི་ཁམས་དང༌། ཡིད་ཀྱི་ཁམས་དང༌། ཆོས་ཀྱི་ཁམས་དང༌། ཡིད་ཀྱི་རྣམ་པར་ཤེས་པའི་ཁམས་ཏེ། དེ་ནི་ཁམས་རྣམས་ཞེས་བྱའོ། །

smras pa/ khams ni bco brgyad de/ mig gi khams dang/ gzugs kyi khams dang/ mig gi rnam par shes pa'i khams dang/ rna ba'i khams dang/ skra'i khams dang/ rna ba'i rnam par shes pa'i khams dang/ sna'i khams dang/ dri'i khams dang/ sna'i rnam par shes pa'i khams dang/ lce'i khams dang/ ro'i khams dang/ lce'i rnam par shes pa'i khams dang/ lus kyi khams dang / reg bya'i khams dang/ lus kyi rnam par shes pa'i khams dang/ yid kyi khams dang/ chos kyi khams dang/ yid kyi rnam par shes pa'i khams te/ de ni khams rnams zhes bya'o/ /

【N2 界善巧】

དེ་ལ་ཁམས་ལ་མཁས་པ་གང་ཞེ་ན། ཆོས་བཅོ་བརྒྱད་པོ་དེ་དག་རང་རང་གི་ཁམས་དང་། རང་རང་གི་ས་བོན་དང༌། རང་རང་གི་རིགས་ལས་སྐྱེ་བ་དང༌། འཇུག་པ་དང༌། འབྱུང་བར་ཤེས་ཤིང་དགའ་ལ་ངེས་པར་རྟོག་པ་གང་ཡིན་པ་སྟེ། དེ་ནི་ཁམས་ལ་མཁས་པ་ཞེས་བྱའོ། །འདི་ལྟ་སྟེ། ཁམས་ལ་མཁས་པས་ཆོས་བཅོ་བརྒྱད་པོ་རྣམས་རང་རང་གི་ཁམས་ལས་བྱུང་བར་ཤེས་པ་གང་ཡིན་པ་དེ་ནི་རྒྱུའི་རྐྱེན་ལ་མཁས་པ་ཉིད་ཡིན་ནོ། །

de la khams la mkhas pa gang zhe na/ chos bco brgyad po de dag rang rang gi khams dang / rang rang gi sa bon dang/ rang rang gi rigs las skye ba dang/ 'jug pa dang/ 'byung bar shes shing dga' la nges par rtog pa gang yin pa ste/ de ni khams la mkhas pa zhes bya'o/ /'di lta ste/ khams la mkhas pas chos bco brgyad po rnams rang rang gi khams las byung bar shes pa gang yin pa de ni rgyu'i rkyen la mkhas pa nyid yin no/ /

【L3 āyatanakauśalya處善巧skye mched la mkhas pa】【M1 總說】

དེ་ལ་སྐྱེ་མཆེད་རྣམས་ནི་གང༌། སྐྱེ་མཆེད་ལ་མཁས་པ་ནི་གང་ཞེ་ན།

de la skye mched rnams ni gang/ skye mched la mkhas pa ni gang zhe na/

【M2 別釋】【N1 處】

སྨྲས་པ༑ སྐྱེ་མཆེད་ནི་བཅུ་གཉིས་ཏེ། མིག་གི་སྐྱེ་མཆེད་དང༌། གཟུགས་ཀྱི་སྐྱེ་མཆེད་དང༌། རྣ་བའི་སྐྱེ་མཆེད་དང༌། སྒྲའི་སྐྱེ་མཆེད་དང༌། སྣའི་སྐྱེ་མཆེད་དང༌། དྲིའི་སྐྱེ་མཆེད་དང༌། ལྕེའི་སྐྱེ་མཆེད་དང༌། རོའི་སྐྱེ་མཆེད་དང༌། ལུས་ཀྱི་སྐྱེ་མཆེད་དང༌། རེག་བྱའི་སྐྱེ་མཆེད་དང༌། ཡིད་ཀྱི་སྐྱེ་མཆེད་དང༌། ཆོས་ཀྱི་སྐྱེ་མཆེད་དེ། དེ་ནི་སྐྱེ་མཆེད་རྣམས་ཞེས་བྱའོ། །

smras pa| skye mched ni bcu gnyis te/ mig gi skye mched dang/ gzugs kyi skye mched dang/ rna ba'i skye mched dang/ sgra'i skye mched dang/ sna'i skye mched dang/ dri'i skye mched dang/ lce'i skye mched dang/ ro'i skye mched dang/ lus kyi skye mched dang/ reg bya'i skye mched dang/ yid kyi skye mched dang/ chos kyi skye mched de/ de ni skye mched rnams zhes bya'o/ /

【N2 處善巧】

དེ་ལ་སྐྱེ་མཆེད་ལ་མཁས་པ་གང་ཞེ་ན། དེ་ལ་མིག་ནི་མིག་གི་རྣམ་པར་ཤེས་པ་མཚུངས་པར་ལྡན་པ་དང་བཅས་པ་སྐྱེ་བའི་བདག་པོའི་རྐྱེན་ཡིན་ནོ། །གཟུགས་རྣམས་ནི་དམིགས་པའི་རྐྱེན་ཡིན་ནོ། །འགགས་མ་ཐགས་པའི་ཡིད་ནི་མཚུངས་པ་དེ་མ་ཐག་པའི་རྐྱེན་ཡིན་ནོ། །དེ་ལ་རྣ་བ་ནི་རྣ་བའི་རྣམ་པར་ཤེས་པ་མཚུངས་པར་ལྡན་པ་དང་བཅས་པ་སྐྱེ་བའི་བདག་པོའི་རྐྱེན་ཡིན་ནོ། །སྒྲ་ནི་དམིགས་པའི་རྐྱེན་ཡིན་ནོ། །འགགས་མ་ཐག་པའི་ཡིད་ནི་མཚུངས་པ་དེ་མ་ཐག་པའི་རྐྱེན་ཡིན་ནོ། །དེ་བཞིན་དུ་ཡིད་ཀྱི་བར་ལ་ཡང་དེ་དང་འབྱུང་བ་ཡིད་ལ་བྱེད་པ་ནི། ཡིད་ཀྱི་རྣམ་པར་ཤེས་པ་མཚུངས་པར་ལྡན་པ་དང་བཅས་པ་སྐྱེ་བའི་བདག་པོའི་རྐྱེན་ཡིན་ནོ། །ཆོས་ནི་དམིགས་པའི་རྐྱེན་ཡིན་ནོ། །འགགས་མ་ཐག་པའི་ཡིད་ནི་མཚུངས་པ་དེ་མ་ཐག་པའི་རྐྱེན་ཡིན་ཏེ། དེ་ལྟར་ན་རྐྱེན་གསུམ་པོ་མཚུངས་པ་དེ་མ་ཐག་པའི་རྐྱེན་དང༌། དམིགས་པའི་རྐྱེན་དང༌། བདག་པོའི་རྐྱེན་གྱིས་རྣམ་པར་ཤེས་པའི་ཚོགས་དྲུག་པོ་མཚུངས་པར་ལྡན་པ་དང་བཅས་པ་རྣམས་འབྱུང་བར་འགྱུར་ཏེ། དེ་ལྟར་ན་ནང་དང་ཕྱི་རོལ་གྱི་སྐྱེ་མཆེད་རྣམས་ཀྱི་རྐྱེན་ལ་མཁས་པ་གང་ཡིན་པ་སྟེ། སྐྱེ་མཆེད་ལ་མཁས་པ་ཞེས་བྱའོ། །

de la skye mched la mkhas pa gang zhe na/ de la mig ni mig gi rnam par shes pa mtshungs par ldan pa dang bcas pa skye ba'i bdag po'i rkyen yin no/ /gzugs rnams ni dmigs pa'i rkyen yin no/ /'gags ma thags pa'i yid ni mtshungs pa de ma thag pa'i rkyen yin no/ /de la rna ba ni rna ba'i rnam par shes pa mtshungs par ldan pa dang bcas pa skye ba'i bdag po'i rkyen yin no/ /sgra ni dmigs pa'i rkyen yin no/ /'gags ma thag pa'i yid ni mtshungs pa de ma thag pa'i rkyen yin no/ /de bzhin du yid kyi bar la yang de dang 'byung ba yid la byed pa ni/ yid kyi rnam par shes pa mtshungs par ldan pa dang bcas pa skye ba'i bdag po'i rkyen yin no/ /chos ni dmigs pa'i rkyen yin no/ /'gags ma thag pa'i yid ni mtshungs pa de ma thag pa'i rkyen yin te/ de ltar na rkyen gsum po mtshungs pa de ma thag pa'i rkyen dang/ dmigs pa'i rkyen dang/ bdag po'i rkyen gyis rnam par shes pa'i tshogs drug po mtshungs par ldan pa dang bcas pa rnams 'byung bar 'gyur te/ de ltar na nang dang phyi rol gyi skye mched rnams kyi rkyen la mkhas pa gang yin pa ste/ skye mched la mkhas pa zhes bya'o/ /

【L4 pratītyasamutpādakauśalya緣起善巧rten ciṅ 'brel bar 'byuṅ ba la mkhas pa】【M1 總說】

དེ་ལ་རྟེན་ཅིང་འབྲེལ་བར་འབྱུང་བ་ནི་གང༌། རྟེན་ཅིང་འབྲེལ་བར་འབྱུང་བ་ལ་མཁས་པ་ནི་གང་ཞེ་ན།

de la rten cing 'brel bar 'byung ba ni gang/ rten cing 'brel bar 'byung ba la mkhas pa ni gang zhe na/

【M2 別釋】【N1 緣起】

སྨྲས་པ། རྟེན་ཅིང་འབྲེལ་བར་འབྱུང་བ་ནི་འདི་ལྟ་སྟེ། མ་རིག་པའི་རྐྱེན་གྱིས་འདུ་བྱེད་རྣམས། འདུ་བྱེད་ཀྱི་རྐྱེན་གྱིས་རྣམ་པར་ཤེས་པ། རྣམ་པར་ཤེས་པའི་རྐྱེན་གྱིས་མིང་དང་གཟུགས། མིང་དང་གཟུགས་ཀྱི་རྐྱེན་གྱིས࿒སྐྱེ་མཆེད་དྲུག །སྐྱེ་མཆེད་དྲུག་གི་རྐྱེན་གྱིས་རེག་པ། རེག་པའི་རྐྱེན་གྱིས་ཚོར་བ། ཚོར་བའི་རྐྱེན་གྱིས་སྲེད་པ། སྲེད་པའི་རྐྱེན་གྱིས་ལེན་པ། ལེན་པའི་རྐྱེན་གྱིས་སྲིད་པ། སྲིད་པའི་རྐྱེན་གྱིས་སྐྱེ་བ། སྐྱེ་བའི་རྐྱེན་གྱིས་རྒ་ཤི་དང༌། མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པ࿒རྣམ་པ་འབྱུང་བར་འགྱུར་ཏེ༑ དེ་ལྟར་ན་སྡུག་བསྔལ་གྱི་ཕུང་པོ་ཆེན་པོ་འབའ་ཞིག་པོ་འདི་འབྱུང་བར་འགྱུར་རོ་ཞེས་བྱ་བ་སྟེ། དེ་ནི་རྟེན་ཅིང་འབྲེལ་བར་འབྱུང་བ་ཞེས་བྱའོ།

smras pa/ rten cing 'brel bar 'byung ba ni 'di lta ste/ ma rig pa'i rkyen gyis 'du byed rnams/ 'du byed kyi rkyen gyis rnam par shes pa/ rnam par shes pa'i rkyen gyis ming dang gzugs/ ming dang gzugs kyi rkyen gyis skye mched drug /skye mched drug gi rkyen gyis reg pa/ reg pa'i rkyen gyis tshor ba/ tshor ba'i rkyen gyis sred pa/ sred pa'i rkyen gyis len pa/ len pa'i rkyen gyis srid pa/ srid pa'i rkyen gyis skye ba/ skye ba'i rkyen gyis rga shi dang/ mya ngan dang/ smre sngags 'don pa dang/ sdug bsngal ba dang/ yid mi bde ba dang/ 'khrug pa rnam pa 'byung bar 'gyur te| de ltar na sdug bsngal gyi phung po chen po 'ba' zhig po 'di 'byung bar 'gyur ro zhes bya ba ste/ de ni rten cing 'brel bar 'byung ba zhes bya'o/

【N2 緣起善巧】

དེ་ལ་རྟེན་ཅིང་འབྲེལ་བར་འབྱུང་བ་ལ་མཁས་པ་གང་ཞེ་ན། ཆོས་རྣམས་ཁོ་ནས་ཆོས་རྣམས་མངོན་པར་སྐྱེད་པར་བྱེད་ཅིང༌། ཆོས་རྣམས་ཁོ་ན་ཡོངས་སུ་སྐྱེད་པར་བྱེད་ལ། འདུ་བྱེད་རྣམས་ཁོ་ནས་འདུ་བྱེད་རྣམས་འདྲེན་པར་བྱེད་དེ། དེ་དག་ཀྱང་རྒྱུ་ལས་ཡང་དག་པར་བྱུང་བ་དང༌། རྟེན་ཅིང་འབྲེལ་བར་འབྱུང་བའི་ཕྱིར་སྔོན་མ་བྱུང་བ་ལས་བྱུང་བ་དང༌། བྱུང་ནས་ཀྱང་འཇིག་རྟེན་འགྱུར་བ་ཡིན་པས་དེའི་ཕྱིར་འདུ་བྱེད་དེ་དག་ནི་མི་རྟག་པ་ཡིན་ནོ། །གང་དག་མི་རྟག་པ་དེ་དག་ནི་སྐྱེ་བའི་ཆོས་ཅན་དང༌། རྒ་བའི་ཆོས་ཅན་དང༌། ན་བའི་ཆོས་ཅན་དང༌། འཆི་བའི་ཆོས་ཅན་དང༌། མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པའི་ཆོས་ཅན་ཡིན་ཏེ། དེ་དག་ཀྱང་སྐྱེ་བའི་ཆོས་ཅན་དང༌། འཁྲུག་པའི་བར་གྱི་ཆོས་ཅན་ཡིན་པའི་ཕྱིར་སྡུག་བསྔལ་བ་ཡིན་ནོ། །གང་དག་སྡུག་བསྔལ་བ་དང༌། རང་དབང་མེད་པ་དང༌། ཉམ་ཆུང་བ་དེ་དག་ནི་བདག་མེད་པ་ཡིན་ནོ་ཞེས་རྣམ་པ་དེ་དག་གིས་རྟེན་ཅིང་འབྲེལ་པར་འབྱུང་བའི་ཆོས་རྣམས་ལ་ནི་མི་རྟག་པར༌ཤེས་པ་དང༌། སྡུག་བསྔལ་བར་ཤེས་པ་དང༌། བདག་མེད་པར་ཤེས་པ་ལ་མཁས་པ་གང་ཡིན་པ་དེ་ནི་རྟེན་ཅིང་འབྲེལ་པར་འབྱུང་བ་ལ་མཁས་པ་ཞེས་བྱའོ། །

de la rten cing 'brel bar 'byung ba la mkhas pa gang zhe na/ chos rnams kho nas chos rnams mngon par skyed par byed cing/ chos rnams kho na yongs su skyed par byed la/ 'du byed rnams kho nas 'du byed rnams 'dren par byed de/ de dag kyang rgyu las yang dag par byung ba dang/ rten cing 'brel bar 'byung ba'i phyir sngon ma byung ba las byung ba dang/ byung nas kyang 'jig rten 'gyur ba yin pas de'i phyir 'du byed de dag ni mi rtag pa yin no/ /gang dag mi rtag pa de dag ni skye ba'i chos can dang/ rga ba'i chos can dang/ na ba'i chos can dang/ 'chi ba'i chos can dang/ mya ngan dang/ smre sngags 'don pa dang/ sdug bsngal ba dang/ yid mi bde ba dang/ 'khrug pa'i chos can yin te/ de dag kyang skye ba'i chos can dang/ 'khrug pa'i bar gyi chos can yin pa'i phyir sdug bsngal ba yin no/ /gang dag sdug bsngal ba dang/ rang dbang med pa dang/ nyam chung ba de dag ni bdag med pa yin no zhes rnam pa de dag gis rten cing 'brel par 'byung ba'i chos rnams la ni mi rtag parshes pa dang/ sdug bsngal bar shes pa dang/ bdag med par shes pa la mkhas pa gang yin pa de ni rten cing 'brel par 'byung ba la mkhas pa zhes bya'o/ /

【L5 sthānāsthānakauśalya處非處善巧gnas daṅ gnas ma yin pa la mKnas pa】

གནས་དང་གནས་མ་ཡིན་པ་ལ་མཁས་པ་ནི་རྟེན་ཅིང་འབྲེལ་པར་འབྱུང་བ་ལ་མཁས་པའི་བྱེ་བྲག་ཉིད་ཡིན་པར་རིག་པར་བྱའོ། །དེ་ལ་བྱེ་བྲག་ནི་འདི་ཡོད་དེ༑ གནས་དང་གནས་མ་ཡིན་པ་ལ་མཁས་པས་ནི་མི་འདྲ་བའི་རྒྱུ་ཤེས་པར་བྱའོ༑ །དགེ་བ་དང་མི་དགེ་བའི་ལས་རྣམས་ཀྱི་རྣམ་པར་སྨིན་པའི་འབྲས་བུ་ཡོད་དེ། དགེ་བའི་ལས་རྣམས་ཀྱི་རྣམ་པར་སྨིན་པའི་འབྲས་བུ་ནི་འདོད་པ་ཡིན་ནོ། །མི་དགེ་བའི་ལས་རྣམས་ཀྱི་རྣམ་པར་སྨིན་པའི་འབྲས་བུ་ནི་མི་འདོད་པ་ཡིན་ནོ་ཞེས་དེ་ལྟར་ཤེས་པ་གང་ཡིན་པ་དེ་ནི། གནས་དང་གནས་མ་ཡིན་པ་ལ་མཁས་པ་ཞེས་བྱའོ། །

gnas dang gnas ma yin pa la mkhas pa ni rten cing 'brel par 'byung ba la mkhas pa'i bye brag nyid yin par rig par bya'o/ /de la bye brag ni 'di yod de| gnas dang gnas ma yin pa la mkhas pas ni mi 'dra ba'i rgyu shes par bya'o| /dge ba dang mi dge ba'i las rnams kyi rnam par smin pa'i 'bras bu yod de/ dge ba'i las rnams kyi rnam par smin pa'i 'bras bu ni 'dod pa yin no/ /mi dge ba'i las rnams kyi rnam par smin pa'i 'bras bu ni mi 'dod pa yin no zhes de ltar shes pa gang yin pa de ni/ gnas dang gnas ma yin pa la mkhas pa zhes bya'o/ /

【K3 以自共相攝五】

གནས་ལྔ་པོ་དེ་དག་ལ་མཁས་པ་དེ་ཡང་མདོར་བསྡུ་ན། རང་གི་མཚན་ཉིད་ལ་མཁས་པ་དང༌། སྤྱིའི་མཚན་ཉིད་ལ་མཁས་པ་ཡིན་ཏེ། དེ་ལ་ཕུང་པོ་ལ་མཁས་པས་ནི་རང་གི་མཚན་ཉིད་ལ་མཁས་པ་བསྟན་ཏོ། །ལྷག་མ་རྣམས་ཀྱིས་ནི་སྤྱིའི་མཚན་ཉིད་ལ་མཁས་པ་བསྟན་ཏེ།

gnas lnga po de dag la mkhas pa de yang mdor bsdu na/ rang gi mtshan nyid la mkhas pa dang/ spyi'i mtshan nyid la mkhas pa yin te/ de la phung po la mkhas pas ni rang gi mtshan nyid la mkhas pa bstan to/ /lhag ma rnams kyis ni spyi'i mtshan nyid la mkhas pa bstan te/

【J3 結】

དེ་ནི་མཁས་པའི་དམིགས་པ་ཞེས་བྱའོ། །

de ni mkhas pa'i dmigs pa zhes bya'o/ /

【I4 kleśaviśodhanamālambana淨惑所緣ñon moṅs pa rnam par sbyoṅ ba'i dmigs pa】【J1 明世俗道觀】

དེ་ལ་ཉོན་མོངས་པ་རྣམ་པར་སྦྱོང་བའི་དམིགས་པ་གང་ཞེ་ན། སྨྲས་པ། འདི་ལྟ་སྟེ། འདོད་པའི་ཁམས་དང་བསམ་གཏན་དང་པོ་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཀྱི་བར་གྱི་ས་འོག་མ་རྣམས་ཀྱི་རགས་པ་ཉིད་དང༌། ས་གོང་མ་རྣམས་ཀྱི་ཞི་བ་ཉིད་གང་ཡིན་པའོ། །དེ་ལ་རགས་པ་ཉིད་གང་ཞེ་ན། དེ་ལ་རགས་པ་ཉིད་ནི་རྣམ་པ་གཉིས་ཏེ། རང་བཞིན་རགས་པ་ཉིད་དང༌། གྲངས་རགས་པ་ཉིད་དོ། །དེ་ལ་རང་བཞིན་རགས་པ་ཉིད་གང་ཞེ་ན། འདོད་པའི་ཁམས་རྣམས་དང༌། བསམ་གཏན་དང་པོ་ན་ཡང་ཕུང་པོ་ལྔ་ཡོད་མོད་ཀྱིས། འདོད་པ་ན་སྤྱོད་པ་གང་དག་ཡིན་པ་དེ་དག་ནི་ཆེས་ཁ་ན་མ་ཐོ་བ་དང་བཅས་པ་དང༌། ཆེས་སྡུག་བསྔལ་བར་སྤྱོད་པ་དང༌། ཆེས་དུས་ཡུན་ཐུང་ངུ་གནས་པ་དང༌། ཆེས་དམན་པ་དང༌། ཆེས་ཐ་ཆད་ཡིན་ཏེ། དེ་ནི་དེ་དག་གི་རང་བཞིན་རགས་པ་ཉིད་ཡིན་ནོ། །བསམ་གཏན་དང་པོ་ལ་ནི་དེ་ལྟ་མ་ཡིན་ཏེ། དེས་ན་དེ་དག་ཆེས་ཞི་བ་དང༌། ཆེས་གྱ་ནོམ་པ་ཞེས་བྱའོ། །དེ་ལ་གྲངས་རགས་པ་ཉིད་གང་ཞེ་ན། འདོད་པ་ན་སྤྱོད་པའི་གཟུགས་ཀྱི་ཕུང་པོ་ཡོངས་སུ་ཤེས་པར་བྱ་བ་དང༌། སྤང་བར་བྱ་བ་ནི་ཆེས་མང་བ་ཡིན་ལ། རྣམ་པར་ཤེས་པའི་ཕུང་པོའི་བར་ཡང་དེ་བཞིན་ཏེ། དེ་ནི་གྲངས་རགས་པ་ཉིད་ཅེས་བྱའོ༑ །དེ་བཞིན་དུ་ས་གོང་མ་དག་ལ་ཡང་རང་བཞིན་རགས་པ་ཉིད་དང་། གྲངས་རགས་པ་ཉིད་ཅི་རིགས་པར࿒རིག་པར་བྱ་སྟེ། རགས་པ་ཉིད་དེ་ཡང་ཅི་ཡང་མེད་པའི་སྐྱེ་མཆེད་མན་ཆད་ཀྱི་ས་གོང་མ་རྣམས་ལ་ཡང་ས་འོག་མ་མན་ཆད་ཆེས་ཁ་ན་མ་ཐོ་བ་དང་བཅས་པ་དང༌། ཆེས་སྡུག་བསྔལ་བར་སྤྱོད་པ་དང༌། ཆེས་ཡུན་ཐུང་དུ་གནས་པ་དང༌། ཆེས་དམན་པ་དང༌། ཆེས་ཐ་ཆད་ཡིན་པར་རིག་པར་བྱའོ། །འདུ་ཤེས་མེད་འདུ་ཤེས་མེད་མིན་སྐྱེ་མཆེད་འབའ་ཞིག་ཞི་བ་ཉིད་ཡིན་ཏེ། གོང་ན་ཆེས་ཁྱད་པར་དུ་འཕགས་པའི་ས་གཞན་མེད་པའི་ཕྱིར་རོ༑ །དེ་ལ་མདོར་བསྡུ་ན། རགས་པའི་དོན་ནི་ཉེས་དམིགས་ཀྱི་དོན་ཡིན་ཏེ། ས་གོང་དང་གང་དག་ལ་ཉེས་དམིགས་ཆེས་མང་དུ་ཡོད་པ་དེ་དང་དེ་དག་ནི་ཉེས་དམིགས་ཀྱི་སྒོ་ནས་རགས་པ་ཉིད་ཅེས་བྱའོ། །ས་གང་དང་གང་དག་ལསཆེས་ཉེས་དམིགས་ཆུང་བ་དེ་དང་དེ་དག་ནི་ཉེས་དམིགས་ཆུང་བའི་སྒོ་ནས་ཞི་བ་ཉིད་ཅེས་བྱའོ། །དེ་ནི་འཇིག་རྟེན་པ་རྣམས་ཀྱི་འཇིག་རྟེན་པའི་ལམ་གྱིས་ཉོན་མོངས་པ་རྣམ་པར་སྦྱོད་བའི་དམིགས་པ་ཡིན་ཏེ། འདི་ལྟར་ས་འོག་མ་དག་ལ་ཉེས་དམིགས་དང༌། ནད་དང༌། གྲུབ་པ་དང་། བདེ་བ་མ་ཡིན་པར་ལྟ་ཞིང་ས࿒གོང་མ་ལ་ཞི་བར་ལྟ་བ་དེའི་འདོད་པའི་ཁམས་ཡན་ཆད་ནས་ཅི་ཡང་མེད་པའི་སྐྱེ་མཆེད་ཀྱི་ས་པའི་བར་གྱི་ས་འོག་མ་བའི་ཉོན་མོངས་པ་གང་དག་ཡིན་པ་དེ་དག་སྤངས་སུ་ཟིན་ཀྱང་གཏན་དུ་སྤངས་པ་མ་ཡིན་ཏེ། ཡང་དེ་དག་དང་ཕྱིར་མཚམས་སྦྱོར་བར་འགྱུར་བའི་ཕྱིར་རོ། །

de la nyon mongs pa rnam par sbyong ba'i dmigs pa gang zhe na/ smras pa/ 'di lta ste/ 'dod pa'i khams dang bsam gtan dang po dang/ 'du shes med 'du shes med min skye mched kyi bar gyi sa 'og ma rnams kyi rags pa nyid dang/ sa gong ma rnams kyi zhi ba nyid gang yin pa'o/ /de la rags pa nyid gang zhe na/ de la rags pa nyid ni rnam pa gnyis te/ rang bzhin rags pa nyid dang/ grangs rags pa nyid do/ /de la rang bzhin rags pa nyid gang zhe na/ 'dod pa'i khams rnams dang/ bsam gtan dang po na yang phung po lnga yod mod kyis/ 'dod pa na spyod pa gang dag yin pa de dag ni ches kha na ma tho ba dang bcas pa dang/ ches sdug bsngal bar spyod pa dang/ ches dus yun thung ngu gnas pa dang/ ches dman pa dang/ ches tha chad yin te/ de ni de dag gi rang bzhin rags pa nyid yin no/ /bsam gtan dang po la ni de lta ma yin te/ des na de dag ches zhi ba dang/ ches gya nom pa zhes bya'o/ /de la grangs rags pa nyid gang zhe na/ 'dod pa na spyod pa'i gzugs kyi phung po yongs su shes par bya ba dang/ spang bar bya ba ni ches mang ba yin la/ rnam par shes pa'i phung po'i bar yang de bzhin te/ de ni grangs rags pa nyid ces bya'o| /de bzhin du sa gong ma dag la yang rang bzhin rags pa nyid dang / grangs rags pa nyid ci rigs par rig par bya ste/ rags pa nyid de yang ci yang med pa'i skye mched man chad kyi sa gong ma rnams la yang sa 'og ma man chad ches kha na ma tho ba dang bcas pa dang/ ches sdug bsngal bar spyod pa dang/ ches yun thung du gnas pa dang/ ches dman pa dang/ ches tha chad yin par rig par bya'o/ /'du shes med 'du shes med min skye mched 'ba' zhig zhi ba nyid yin te/ gong na ches khyad par du 'phags pa'i sa gzhan med pa'i phyir ro| /de la mdor bsdu na/ rags pa'i don ni nyes dmigs kyi don yin te/ sa gong dang gang dag la nyes dmigs ches mang du yod pa de dang de dag ni nyes dmigs kyi sgo nas rags pa nyid ces bya'o/ /sa gang dang gang dag lasaches nyes dmigs chung ba de dang de dag ni nyes dmigs chung ba'i sgo nas zhi ba nyid ces bya'o/ /de ni 'jig rten pa rnams kyi 'jig rten pa'i lam gyis nyon mongs pa rnam par sbyod ba'i dmigs pa yin te/ 'di ltar sa 'og ma dag la nyes dmigs dang/ nad dang/ grub pa dang / bde ba ma yin par lta zhing sa gong ma la zhi bar lta ba de'i 'dod pa'i khams yan chad nas ci yang med pa'i skye mched kyi sa pa'i bar gyi sa 'og ma ba'i nyon mongs pa gang dag yin pa de dag spangs su zin kyang gtan du spangs pa ma yin te/ yang de dag dang phyir mtshams sbyor bar 'gyur ba'i phyir ro/ /

【J2 lokottareJa mārgeJa kleśaviśodhanam出世間道淨惑所緣'jig rten las 'das pa'i lam gyis ñon moṅs pa rnam par】【K1 總標列】

འཇིག་རྟེན་ལས་འདས་པའི་ལམ་གྱིས་ཉོན་མོངས་པ་རྣམ་པར་སྦྱོང་བའི་དམིགས་པ་ནི་རྣམ་པ་བཞི་སྟེ། བཞི་གང་ཞེ་ན། འདི་ལྟ་སྟེ། འཕགས་པའི་བདེན་པ་སྡུག་བསྔལ་དང༌། འཕགས་པའི་བདེན་པ་ཀུན་འབྱུང་བ་དང༌། འཕགས་པའི་བདེན་པ་འགོག་པ་དང༌། འཕགས་པའི་བདེན་པ་ལམ་མོ། །

'jig rten las 'das pa'i lam gyis nyon mongs pa rnam par sbyong ba'i dmigs pa ni rnam pa bzhi ste/ bzhi gang zhe na/ 'di lta ste/ 'phags pa'i bden pa sdug bsngal dang/ 'phags pa'i bden pa kun 'byung ba dang/ 'phags pa'i bden pa 'gog pa dang/ 'phags pa'i bden pa lam mo/ /

【K2 釋】【L1 出諦體】【M1 苦聖諦】

དེ་ལ་འཕགས་པའི་བདེན་པ་སྡུག་བསྔལ་གང་ཞེ་ན། སྐྱེ་བའི་སྡུག་བསྔལ་དང༌། རྒ་བའི་སྡུག་བསྔལ་དང་། ན་བའི་སྡུག་བསྔལ་དང༌། འཆི་བའི་སྡུག་བསྔལ་དང༌། མི་སྡུག་པ་དང་ཕྲད་པའི་སྡུག་བསྔལ་དང༌། སྡུག་པ་དང་བྲལ་བའི་སྡུག་བསྔལ་དང༌། ࿒འདོད་པས་ཕོངས་པའི་སྡུག་བསྔལ་དང༌།མདོར་ན་ཉེ་བར་ལེན་པའི་ཕུང་པོ་ལྔ་སྡུག་བསྔལ་བའོ། །

de la 'phags pa'i bden pa sdug bsngal gang zhe na/ skye ba'i sdug bsngal dang/ rga ba'i sdug bsngal dang / na ba'i sdug bsngal dang/ 'chi ba'i sdug bsngal dang/ mi sdug pa dang phrad pa'i sdug bsngal dang/ sdug pa dang bral ba'i sdug bsngal dang/ 'dod pas phongs pa'i sdug bsngal dang/mdor na nye bar len pa'i phung po lnga sdug bsngal ba'o/ /

【M2 集聖諦】

དེ་ལ་འཕགས་པའི་བདེན་པ་ཀུན་འབྱུང་བ་གང་ཞེ་ན། ཡང་སྲིད་པ་འབྱུང་བར་བྱེད་པ་དང༌། དགའ་བའི་འདོད་ཆགས་དང་ལྡན་པ་དང༌། དེ་དང་དེ་དག་ལ་མངོན་པར་དགའ་བའི་སྲེད་པའོ༑ །

de la 'phags pa'i bden pa kun 'byung ba gang zhe na/ yang srid pa 'byung bar byed pa dang/ dga' ba'i 'dod chags dang ldan pa dang/ de dang de dag la mngon par dga' ba'i sred pa'o| /

【M3 滅聖諦】

དེ་ལ་འཕགས་པའི་བདེན་པ་སྡུག་བསྔལ་འགོག་པ་གང་ཞེ་ན། དེའི་སྲེད་པ་མ་ལུས་པ་ཁོ་ནར་སྤངས་པ་གང་ཡིན་པའོ། །

de la 'phags pa'i bden pa sdug bsngal 'gog pa gang zhe na/ de'i sred pa ma lus pa kho nar spangs pa gang yin pa'o/ /

【M4 道聖諦】

དེ་ལ་འཕགས་པའི་བདེན་པ་ལམ་གང་ཞེ་ན། འཕགས་པའི་ལམ་ཡན་ལག་བརྒྱད་པའོ། །དེ་ལ་ནག་པོའི་ཕྱོགས་དང༌། དཀར་པོའི་ཕྱོགས་ལ་བརྟེན་པའི་རྒྱུ་དང་འབྲས་བུ་རྣམ་པར་གཞག་པས། བདེན་པ་བཞི་རྣམ་པར་གཞག་སྟེ། དེ་ལ་བདེན་པ་སྡུག་བསྔལ་ནི་འབྲས་བུ་ཡིན། བདེན་པ་ཀུན་འབྱུང་ནི་རྒྱུ་ཡིན་ནོ། །བདེན་པ་འགོག་པ་ནི་འབྲས་བུ་ཡིན། བདེན་པ་ལམ་ནི་ཐོབ་པར་བྱ་བ་དང༌། རེག་པར་བྱ་བའི་རྒྱུ་ཡིན་ནོ། །དེ་ལ་བདེན་པ་སྡུག་བསྔལ་ནི་ནད་ཀྱི་གནས་ལྟ་བུ་སྟེ། དེ་ནི་དང་པོ་ཁོ་ནར་ཡོངས་སུ་ཤེས་པར་བྱ་བ་ཡིན་ནོ། །བདེན་པ་ཀུན་འབྱུང་བ་ནི་ནད་ཀྱི་གཞི་ཅི་ལས་གྱུར་པའི་གནས་སྐབས་ལྟ་བུ་སྟེ། དེ་ནི་དེའི་འོག་ཏུ་ཡོངས་སུ་སྤང་བར་བྱ་བ་ཡིན་ནོ། །བདེན་པ་འགོག་པ་ནི་ནད་མེད་པའི་གནས་ལྟ་བུ་སྟེ། དེ་ནི་རེག་པར་བྱ་བ་དང༌། མངོན་སུམ་དུ་བྱ་བ་ཡིན་ནོ། །བདེན་པ་ལམ་ནི་སྨན་གྱི་གནས་ལྟ་བུ་སྟེ། དེ་ནི་བསྟེན་པར་བྱ་བ་དང༌། བསྒོམ་པར་བྱ་བ་དང་། ལན་མང་དུ་བྱ་བ་ཡིན་ནོ། །

de la 'phags pa'i bden pa lam gang zhe na/ 'phags pa'i lam yan lag brgyad pa'o/ /de la nag po'i phyogs dang/ dkar po'i phyogs la brten pa'i rgyu dang 'bras bu rnam par gzhag pas/ bden pa bzhi rnam par gzhag ste/ de la bden pa sdug bsngal ni 'bras bu yin/ bden pa kun 'byung ni rgyu yin no/ /bden pa 'gog pa ni 'bras bu yin/ bden pa lam ni thob par bya ba dang/ reg par bya ba'i rgyu yin no/ /de la bden pa sdug bsngal ni nad kyi gnas lta bu ste/ de ni dang po kho nar yongs su shes par bya ba yin no/ /bden pa kun 'byung ba ni nad kyi gzhi ci las gyur pa'i gnas skabs lta bu ste/ de ni de'i 'og tu yongs su spang bar bya ba yin no/ /bden pa 'gog pa ni nad med pa'i gnas lta bu ste/ de ni reg par bya ba dang/ mngon sum du bya ba yin no/ /bden pa lam ni sman gyi gnas lta bu ste/ de ni bsten par bya ba dang/ bsgom par bya ba dang / lan mang du bya ba yin no/ /

【L2 解諦義】

དེ་དག་ནི་སྡུག་བསྔལ་ཡང་སྡུག་བསྔལ་བའི་དོན་དང༌། ལམ་གྱི་བར་ལ་ཡང་ལམ་གྱི་བར་གྱི་དོན་གྱིས་ཡང་དག་པ་དེ་བཞིན་པ༑ མ་ནོར་བ་དེ་བཞིན་པ་སྟེ། ཕྱིན་ཅི་མ་ལོག་ཅིང་མ་བསླད་པ་ཡིན་པས་ན། དེའི་ཕྱིར་བདེན་པ་ཞེས་བྱའོ། །རང་གི་མཚན་ཉིད་ཀྱིས་མི་སླུ་བ་དང༌། དེ་མཐོང་ན་ཕྱིན་ཅི་མ་ལོག་པའི་བློ་དག་སྐྱེ་བར་འགྱུར་བས་ན། དེའི་ཕྱིར་ཡང་བདེན་པ་ཞེས་བྱའོ། །

de dag ni sdug bsngal yang sdug bsngal ba'i don dang/ lam gyi bar la yang lam gyi bar gyi don gyis yang dag pa de bzhin pa| ma nor ba de bzhin pa ste/ phyin ci ma log cing ma bslad pa yin pas na/ de'i phyir bden pa zhes bya'o/ /rang gi mtshan nyid kyis mi slu ba dang/ de mthong na phyin ci ma log pa'i blo dag skye bar 'gyur bas na/ de'i phyir yang bden pa zhes bya'o/ /

【L3 解聖諦義】

ཅིའི་ཕྱིར་དེ་དག་འཕགས་པ་རྣམས་ཁོ་ནའི་བདེན་པ་དག་ཡིན་ཞེ་ན། འཕགས་པ་རྣམས་ཀྱི་བདེན་པ་དེ་དག་དེ་ཁོ་ན་ལྟ་བུ་ཡིན་པར་བདེན་པའི་སྒོ་ནས་ཡང་དག་པ་ཇི་ལྟ་བ་བཞིན་དུ་མཁྱེན་ཅིང་གཟིགས་ཀྱི། བྱིས་པ་རྣམས་ཀྱིས་ཡང་དག་པ་ཇི་ལྟ་བ་བཞིན་དུ་མི་ཤེས་མི་མཐོང་བས་ན། དེའི་ཕྱིར་འཕགས་པའི་བདེན་པ་རྣམས་ཞེས་བྱའོ། །བྱིས་པ་རྣམས་ལ་ཡང་དེ་དག་ཆོས་ཉིད࿒ཀྱིས་བདེན་མོད་ཀྱི་རྟོགས་པས་མ་ཡིན་གྱི་འཕགས་པ་རྣམས་ལ་ནི་གཉི་གས་བདེན་པ་ཡིན་ནོ། །

ci'i phyir de dag 'phags pa rnams kho na'i bden pa dag yin zhe na/ 'phags pa rnams kyi bden pa de dag de kho na lta bu yin par bden pa'i sgo nas yang dag pa ji lta ba bzhin du mkhyen cing gzigs kyi/ byis pa rnams kyis yang dag pa ji lta ba bzhin du mi shes mi mthong bas na/ de'i phyir 'phags pa'i bden pa rnams zhes bya'o/ /byis pa rnams la yang de dag chos nyid kyis bden mod kyi rtogs pas ma yin gyi 'phags pa rnams la ni gnyi gas bden pa yin no/ /

【L4 解苦諦等義類差別】【M1 解苦諦】【N1 略明八苦義】

དེ་ལ་སྐྱེ་བའི་སྡུག་བསྔལ་ཞེས་བྱ་བ་ནི་སྐྱེ་བའི࿒ཚེ་ན་ལུས་དང་སེམས་ཀྱི་སྡུག་བསྔལ་གྱི་ཚོར་བ་འབྱུང་བ་ལ་བྱའི་སྐྱེ་བ་ཉིད་ནི་སྡུག་བསྔལ་ལ་མ་ཡིན་ཏེ། སྡུག་བསྔལ་གྱི་གཞི་ནི་དེ་ཡིན་ནོ། །དེ་བཞིན་དུ་འདོད་པས་ཕོངས་པའི་བར་གྱི་སྡུག་བསྔལ་ཞེས་བྱ་བ་ཡང་འདོད་པས་ཕོངས་པའི་ལུས་དང་སེམས་ཀྱི་སྡུག་བསྔལ་གྱི་ཚོར་བ་འབྱུང་བ་ལ་བྱའི་འདོད་པས་ཕོངས་པ་ཉིད་ནི་སྡུག་བསྔལ་མ་ཡིན་ཏེ། སྡུག་བསྔལ་གྱི་གཞི་ནི་དེ་ཡིན་ནོ་ཞེས་སྔ་མ་བཞིན་དུ་སྦྱར་རོ། །

de la skye ba'i sdug bsngal zhes bya ba ni skye ba'i tshe na lus dang sems kyi sdug bsngal gyi tshor ba 'byung ba la bya'i skye ba nyid ni sdug bsngal la ma yin te/ sdug bsngal gyi gzhi ni de yin no/ /de bzhin du 'dod pas phongs pa'i bar gyi sdug bsngal zhes bya ba yang 'dod pas phongs pa'i lus dang sems kyi sdug bsngal gyi tshor ba 'byung ba la bya'i 'dod pas phongs pa nyid ni sdug bsngal ma yin te/ sdug bsngal gyi gzhi ni de yin no zhes snga ma bzhin du sbyar ro/ /

【N2 解三苦】【O1 攝八為三】

མདོར་ན་ཉེ་བར་ལེན་པའི་ཕུང་པོ་ལྔ་སྡུག་བསྔལ་བ་ཞེས་བྱ་བ་ནི་སྐྱེ་བ་ལ་སོགས་པ་དེ་དག་ནི་རྣམ་གྲངས་དག་གིས་སྡུག་བསྔལ་གྱི་སྡུག་བསྔལ་ཁོ་ན་ཡིན་པར་ཡོངས་སུ་བསྟན་ཏོ། །དེ་ལ་ལྷག་མ་འགྱུར་བའི་སྡུག་བསྔལ་དང༌། འདུ་བྱེད་ཀྱི་སྡུག་བསྔལ་གང་ཡིན་པ་དེ་ནི་ཉེ་བར་ལེན་པའི་ཕུང་པོ་ལྔ་སྡུག་བསྔལ་བ་ཉིད་ཀྱིས་ཡོངས་སུ་བསྟན་པ་ཡིན་ཏེ། འདི་ལྟར་ཉེ་བར་ལེན་པའི་ཕུང་པོ་ལྔ་པོ་ཚོར་བ་རྣམ་པ་གསུམ་དང་ལྡན་པ་དེ་དག་ནི་སྡུག་བསྔལ་གྱི་སྡུག་བསྔལ་ཇི་སྐད་བསྟན་པ་དེའི་སྣོད་དུ་གྱུར་པ་ཡིན་ལ། འགྱུར་བའི་སྡུག་བསྔལ་དང༌། འདུ་བྱེད་ཀྱི་སྡུག་བསྔལ་མ་བསྟན་པ་གང་ཡིན་པ་དེ་ཡང་དེ་དག་ཉིད་དུ་བལྟ་བར་བྱ་བ་ཡིན་པའི་ཕྱིར་རོ། །

mdor na nye bar len pa'i phung po lnga sdug bsngal ba zhes bya ba ni skye ba la sogs pa de dag ni rnam grangs dag gis sdug bsngal gyi sdug bsngal kho na yin par yongs su bstan to/ /de la lhag ma 'gyur ba'i sdug bsngal dang/ 'du byed kyi sdug bsngal gang yin pa de ni nye bar len pa'i phung po lnga sdug bsngal ba nyid kyis yongs su bstan pa yin te/ 'di ltar nye bar len pa'i phung po lnga po tshor ba rnam pa gsum dang ldan pa de dag ni sdug bsngal gyi sdug bsngal ji skad bstan pa de'i snod du gyur pa yin la/ 'gyur ba'i sdug bsngal dang/ 'du byed kyi sdug bsngal ma bstan pa gang yin pa de yang de dag nyid du blta bar bya ba yin pa'i phyir ro/ /

【O2 問答辨名】

ཅིའི་ཕྱིར་ཞེ་ན། བཅོམ་ལྡན་འདས་ཀྱིས་སྡུག་བསྔལ་གྱི་སྡུག་བསྔལ་ནི་རང་གི་སྒྲ་ཁོ་ནས་ཡོངས་སུ་བསྟན་ལ། འགྱུར་བའི་སྡུག་བསྔལ་དང༌། འདུ་བྱེད་ཀྱི་སྡུག་བསྔལ་ནི་རྣམ་གྲངས་ཀྱིས་བསྟན་པའི་ཕྱིར་ཏེ། འདི་ལྟར་སྡུག་བསྔལ་གྱི་སྡུག་བསྔལ་ལ་ནི་འཕགས་པ་དང་བྱིས་པ་རྣམས་མཚུངས་པར་སྡུག་བསྔལ་གྱི་བློ་འཇུག་པར་འགྱུར་བ་དང༌། སྡུག་བསྔལ་གྱི་སྡུག་བསྔལ་ནི་སྔོན་ཤེས་རབ་མ་སྦྱངས་པ་རྣམས་ཀྱི་སྐྱོ་བ་སྐྱེད་པར་བྱེད་པའི་དོན་ཡིན་པ་དང༌། དེ་ལྟར་བསྡན་ན་འདུལ་བ་རྣམས་བདེན་པ་དག་ལ་བདེ་བླག་ཏུ་འཇུག་པར་འགྱུར་བའི་ཕྱིར་རོ། །

ci'i phyir zhe na/ bcom ldan 'das kyis sdug bsngal gyi sdug bsngal ni rang gi sgra kho nas yongs su bstan la/ 'gyur ba'i sdug bsngal dang/ 'du byed kyi sdug bsngal ni rnam grangs kyis bstan pa'i phyir te/ 'di ltar sdug bsngal gyi sdug bsngal la ni 'phags pa dang byis pa rnams mtshungs par sdug bsngal gyi blo 'jug par 'gyur ba dang/ sdug bsngal gyi sdug bsngal ni sngon shes rab ma sbyangs pa rnams kyi skyo ba skyed par byed pa'i don yin pa dang/ de ltar bsdan na 'dul ba rnams bden pa dag la bde blag tu 'jug par 'gyur ba'i phyir ro/ /

【O3 建立三苦】

དེ་ལ་སྡུག་བསྔལ་རྣམ་པ་གསུམ་པོ་དག་གི་རྣམ་པར་གཞག་པ་ཇི་ལྟ་བུ་ཡིན་ཞེ་ན། སྐྱེ་བའི་སྡུག་བསྔལ་དང༌། འདོད་པས་ཕོངས་པའི་བར་གྱི་སྡུག་བསྔལ་ཞེས་གང་གསུངས་པ་དེས་ནི་སྡུག་བསྔལ་གྱི་ཚོར་བ་རྟེན་དང་བཅས་པ་བསྟན་ཏེ། དེ་ཡང་སྡུག་བསྔལ་གྱི་སྡུག་བསྔལ་ཡིན་པས་དེ་ནི་སྡུག་བསྔལ་གྱི་སྡུག་བསྔལ་རྣམ་པར་གཞག་པ་ཡིན་ནོ། །དེའི་མི་མཐུན་པའི་ཕྱོགས་ཀྱི་ཆོས་འདི་ལྟ་སྟེ༑ རྒ་བའི་མི་མཐུན་པའི་ཕྱོགས་ལང་ཚོ་དང༌། ན་བའི་ནད་མེད་པ་དང༌། འཆི་བའི་གསོན་པོ་དང༌། མི་སྡུག་པ་དང་ཕྲད་པའི་སྡུག་པ་དང་ཕྲད་པ་དང༌། སྡུག་པ་དང་བྲལ་བའི་མི་སྡུག་པ་དང་མི་བྲལ་བ་དང༌། འདོད་པས་ཕོངས་པའི་འདོད་པ་ཕུན་སུམ་ཚོགས་པ་གང་དག་ཡིན་པ་རྣམས་དང༌། སྡུག་བསྔལ་གྱི་ཚོར་བ་རྟེན་དང་བཅས་པ་ལ་ཞུགས་པའི་ཉོན་མོངས་པ་གང་དག་ཡིན་པ་རྣམས་དང༌། ནད་མེད་པ་ལ་སོགས་པ་བདེ་བ་དང་མཐུན་པའི་ཆོས་རྣམས་ལ་ཞུགས་པའི་ཉོན་མོངས་པ་གང་དག་ཡིན་པ་རྣམས་དང༌། དེ་ལས་སྐྱེས་པའི་ཚོར་བ་ལ་ཞུགས་པའི་ཉོན་མོངས་པ་གང་དག་ཡིན་པ་དེ་དག་ནི་འགྱུར་བའི་སྡུག་བསྔལ་ཞེས་བྱའོ། །དེ་ལ་བདེ་བའི་ཚོར་བ་རྟེན་དང་བཅས་པ་ནི་མི་རྟག་པ་ཉིད་ཀྱིས་རྣམ་པར་འགྱུར་ཞིང་གཞན་དུ་འགྱུར་བའི་དབང་གིས་ན་སྡུག་བསྔལ་བར་འགྱུར་རོ། །ཉོན་མོངས་པ་རྣམས་ནི་ཐམས་ཅད་དུ་ཞུགས་པ་ཡིན་པས་ཀུན་ནས་དཀྲིས་པའི་སྒོ་ཁོ་ན་ནས་སྡུག་བསྔལ་བ་ཡིན་ནོ། །འགྱུར་བ་ནི་སེམས་པ་དང་བཅས་པའི་ཡིན་པས་དེའི་ཕྱིར་འགྱུར་བའི་སྡུག་བསྔལ་ཞེས་བྱ་སྟེ། བཅོམ་ལྡན་འདས་ཀྱིས་ཀྱང༌། ཉམས་ཤིང་གྱུར་པའི་སེམས་ཀྱིས་བུད་མེད་ཀྱི་ལག་པ་ནས་བཟུང་ངམ་ཞེས་རྒྱ་ཆེར་ཇི་སྐད་གསུངས་པ་ལྟ་བུ་དང་། ཡང་བཅོམ་ལྡན་འདས་ཀྱིས་འདོད་པ་ལ་འདུན་པས་ཀུན་ནས་དཀྲིས་པ་ནི་འདོད་པ་ལ་འདུན་པས་ཀུན་ནས་དཀྲིས་པའི་རྐྱེན་གྱིས་དེ་དང་འབྱུང་བའི་སེམས་ལས་བྱུང་བ་སྡུག་བསྔལ་བ་དང༌། ཡིད་མི་བདེ་བ་སོ་སོར་མྱོང་བར་འགྱུར་རོ། །གནོད་སེམས་དང༌། རྨུགས་པ་དང༌།གཉིད་དང་། རྒོད་པ་དང༌། འགྱོད་པ་དང༌། ཐེ་ཚོམ་གྱིས་ཀུན་ནས་དཀྲིས་པ་ཡང་དེ་དང་འདྲའོ་ཞེས་ཇི་སྐད་གསུངས་པ་ལྟ་བུ་སྟེ། ཡིད་ཆེས་པའི་ལུང་མཆོག་ཏུ་ཡིད་ཆེས་པ་དེས་ནི་ཉོན་མོངས་པ་རྣམས་ལ་སྡུག་བསྔལ་གྱི་དོན་དང༌། འགྱུར་བའི་དོན་ཀྱང་སྣང་བ་ཡིན་ཏེ། དེའི་ཕྱིར་ཉོན་མོངས་པ༌དང༌། ཀུན་ནས་ཉོན་མོངས་པ་དེ་ནི་འགྱུར་བའི་སྡུག་བསྔལ་གྱི་རྣམ་པར་གཞག་པ་ཡིན་ནོ། །འདུ་བྱེད་ཀྱི་སྡུག་བསྔལ་ནི་ཉེ་བར་ལེན་པའི་ཕུང་པོ་རྣམས་ལ་ཐམས་ཅད་དུ་འགྲོ་བ་ཡིན་ཏེ། དེ་ཡང་མདོར་བསྡུ་ན་སྡུག་བསྔལ་གྱི་སྡུག་བསྔལ་གང་ཡིན་པ་དང༌། ཀུན་ནས་ཉོན་མོངས་པས་ཡོངས་སུ་ཟིན་པའི་འགྱུར་བའི་སྡུག་བསྔལ་གང་ཡིན་པ་དང༌། བདེ་བའི་ཚོར་བ་རྟེན་དང་བཅས་པས་ཡོངས་སུ་ཟིན་པའི་འགྱུར་བའི་སྡུག་བསྔལ་གང་ཡིན་པ་དེ་དག་མ་གཏོགས་པ་དེ་ལས་གཞན་པའི་ཕུང་པོ་སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ་དེ་དང་ལྡན་པ་དེ་ལས་ངེས་པར་སྐྱེས་པ། དེ་འབྱུང་བའི་རྐྱེན་དུ་གྱུར་པ། དེ་བྱུང་བ་གནས་པའི་གཞི་གང་དག་ཡིན་པ་དེ་དག་ནི་འདུ་བྱེད་ཀྱི་སྡུག་བསྔལ་ཞེས་བྱ་སྟེ། ཕུང་པོ་གང་དག་མི་རྟག་པ་འབྱུང་བ་དང༌། འཇིག་པ་དང་ལྡན་པ་ལེན་པ་དང་བཅས་པ། ཚོར་བ་གསུམ་དང་རྗེས་སུ་འབྲེལ་བ་གནས་ངན་ལེན་དང་ལྡན་པ། གྲུབ་པ་དང་བདེ་བར་གཏོགས་པ་མ་ཡིན་པ་སྡུག་བསྔལ་གྱི་སྡུག་བསྔལ་དང༌། འགྱུར་བའི་སྡུག་བསྔལ་ལས་རྣམ་པར་མ་གྲོལ་བ། རང་གིས་དབང་སྒྱུར་བ་མེད་པ་དེ་དག་ནི་འདུ་བྱེད་ཀྱི་སྡུག་བསྔལ་གྱི་སྡུག་བསྔལ་ཞེས་བྱ་སྟེ། དེ་ནི་འདུ་བྱེད་ཀྱི་སྡུག་བསྔལ་གྱི་རྣམ་པར་གཞག་པ་ཡིན་ནོ། །

de la sdug bsngal rnam pa gsum po dag gi rnam par gzhag pa ji lta bu yin zhe na/ skye ba'i sdug bsngal dang/ 'dod pas phongs pa'i bar gyi sdug bsngal zhes gang gsungs pa des ni sdug bsngal gyi tshor ba rten dang bcas pa bstan te/ de yang sdug bsngal gyi sdug bsngal yin pas de ni sdug bsngal gyi sdug bsngal rnam par gzhag pa yin no/ /de'i mi mthun pa'i phyogs kyi chos 'di lta ste| rga ba'i mi mthun pa'i phyogs lang tsho dang/ na ba'i nad med pa dang/ 'chi ba'i gson po dang/ mi sdug pa dang phrad pa'i sdug pa dang phrad pa dang/ sdug pa dang bral ba'i mi sdug pa dang mi bral ba dang/ 'dod pas phongs pa'i 'dod pa phun sum tshogs pa gang dag yin pa rnams dang/ sdug bsngal gyi tshor ba rten dang bcas pa la zhugs pa'i nyon mongs pa gang dag yin pa rnams dang/ nad med pa la sogs pa bde ba dang mthun pa'i chos rnams la zhugs pa'i nyon mongs pa gang dag yin pa rnams dang/ de las skyes pa'i tshor ba la zhugs pa'i nyon mongs pa gang dag yin pa de dag ni 'gyur ba'i sdug bsngal zhes bya'o/ /de la bde ba'i tshor ba rten dang bcas pa ni mi rtag pa nyid kyis rnam par 'gyur zhing gzhan du 'gyur ba'i dbang gis na sdug bsngal bar 'gyur ro/ /nyon mongs pa rnams ni thams cad du zhugs pa yin pas kun nas dkris pa'i sgo kho na nas sdug bsngal ba yin no/ /'gyur ba ni sems pa dang bcas pa'i yin pas de'i phyir 'gyur ba'i sdug bsngal zhes bya ste/ bcom ldan 'das kyis kyang/ nyams shing gyur pa'i sems kyis bud med kyi lag pa nas bzung ngam zhes rgya cher ji skad gsungs pa lta bu dang / yang bcom ldan 'das kyis 'dod pa la 'dun pas kun nas dkris pa ni 'dod pa la 'dun pas kun nas dkris pa'i rkyen gyis de dang 'byung ba'i sems las byung ba sdug bsngal ba dang/ yid mi bde ba so sor myong bar 'gyur ro/ /gnod sems dang/ rmugs pa dang/gnyid dang / rgod pa dang/ 'gyod pa dang/ the tshom gyis kun nas dkris pa yang de dang 'dra'o zhes ji skad gsungs pa lta bu ste/ yid ches pa'i lung mchog tu yid ches pa des ni nyon mongs pa rnams la sdug bsngal gyi don dang/ 'gyur ba'i don kyang snang ba yin te/ de'i phyir nyon mongs padang/ kun nas nyon mongs pa de ni 'gyur ba'i sdug bsngal gyi rnam par gzhag pa yin no/ /'du byed kyi sdug bsngal ni nye bar len pa'i phung po rnams la thams cad du 'gro ba yin te/ de yang mdor bsdu na sdug bsngal gyi sdug bsngal gang yin pa dang/ kun nas nyon mongs pas yongs su zin pa'i 'gyur ba'i sdug bsngal gang yin pa dang/ bde ba'i tshor ba rten dang bcas pas yongs su zin pa'i 'gyur ba'i sdug bsngal gang yin pa de dag ma gtogs pa de las gzhan pa'i phung po sdug bsngal yang ma yin bde ba yang ma yin pa de dang ldan pa de las nges par skyes pa/ de 'byung ba'i rkyen du gyur pa/ de byung ba gnas pa'i gzhi gang dag yin pa de dag ni 'du byed kyi sdug bsngal zhes bya ste/ phung po gang dag mi rtag pa 'byung ba dang/ 'jig pa dang ldan pa len pa dang bcas pa/ tshor ba gsum dang rjes su 'brel ba gnas ngan len dang ldan pa/ grub pa dang bde bar gtogs pa ma yin pa sdug bsngal gyi sdug bsngal dang/ 'gyur ba'i sdug bsngal las rnam par ma grol ba/ rang gis dbang sgyur ba med pa de dag ni 'du byed kyi sdug bsngal gyi sdug bsngal zhes bya ste/ de ni 'du byed kyi sdug bsngal gyi rnam par gzhag pa yin no/ /

དེ་ལ་སྲེད་པ་དང༌། འདོད་པ་དང༌། མངོན་པར་འདོད་པ་དང༌། མངོན་པར་དགའ་བ་ཞེས་བྱ་བ་དེ་དག་ནི་རྣམ་གྲངས་ཡིན་ནོ། །འདོད་པ་དེ་ཡང་སྒོ་གསུམ་གྱིས་ཞུགས་པ་ཡིན་ཏེ། འདི་ལྟ་སྟེ། ཡང་འབྱུང་བའི་སྲིད་པ་འདོད་པ་དང༌། ཡུལ་འདོད་པའོ། །དེ་ལ་ཡང་འབྱུང་བའི་སྲིད་པ་འདོད་པ་གང་ཡིན་པ་དེ་ནི་ཡང་སྲིད་པ་འབྱུང་བར་སྲེད་པ་ཡིན་ནོ། །ཡུལ་འདོད་པ་ནི་རྣམ་པ་གཉིས་ཏེ། ཡུལ་ཐོབ་པ་རྣམས་ལ་ཡིད་བདེ་ཞིང་ལྷག་པར་ཆགས་པ་དང་ལྡན་པ་དང༌། ཡུལ་མ་ཐོབ་པ་རྣམས་ལ་ཀུན་དུ་སྦྱོར་བར་འདོད་པ་དང་ལྡན་པའོ། །དེ་ལ་ཡུལ་ཐོབ་པ་རྣམས་ལ་ཡིད་བདེ་ཞིང་ལྷག་པར་ཆགས་པ་དང་ལྡན་པ་གང་ཡིན་པ་དེ་ནི་དགའ་བའི་འདོད་ཆགས་དང་ལྡན་པ་ཞེས་བྱའོ། །ཡུལ་མ་ཐོབ་པ་རྣམས་ལ་ཀུན་དུ་སྦྱོར་བར་འདོད་པ་དང་ལྡན་པ་གང་ཡིན་པ་དེ་ནི࿒དེ་དང་དེ་དག་ལ་མངོན་པར་དགའ་བ་ཞེས་བྱའོ། །འགོག་པ་ཡང་རྣམ་པ་གཉིས་ཏེ། ཉོན་མོངས་པའི་འགོག་པ་དང༌། ཉེ་བར་ཞི་བའི་འགོག་པའོ། །ལམ་ཡང་རྣམ་པ་གཉིས་ཏེ། སློབ་པའི་ལམ་དང༌། མི་སློབ་པའི་འོ། །

de la sred pa dang/ 'dod pa dang/ mngon par 'dod pa dang/ mngon par dga' ba zhes bya ba de dag ni rnam grangs yin no/ /'dod pa de yang sgo gsum gyis zhugs pa yin te/ 'di lta ste/ yang 'byung ba'i srid pa 'dod pa dang/ yul 'dod pa'o/ /de la yang 'byung ba'i srid pa 'dod pa gang yin pa de ni yang srid pa 'byung bar sred pa yin no/ /yul 'dod pa ni rnam pa gnyis te/ yul thob pa rnams la yid bde zhing lhag par chags pa dang ldan pa dang/ yul ma thob pa rnams la kun du sbyor bar 'dod pa dang ldan pa'o/ /de la yul thob pa rnams la yid bde zhing lhag par chags pa dang ldan pa gang yin pa de ni dga' ba'i 'dod chags dang ldan pa zhes bya'o/ /yul ma thob pa rnams la kun du sbyor bar 'dod pa dang ldan pa gang yin pa de ni de dang de dag la mngon par dga' ba zhes bya'o/ /'gog pa yang rnam pa gnyis te/ nyon mongs pa'i 'gog pa dang/ nye bar zhi ba'i 'gog pa'o/ /lam yang rnam pa gnyis te/ slob pa'i lam dang/ mi slob pa'i 'o/ /

【K3 結】

དེ་ནི་འཇིག་རྟེན་ལས་འདས་པའི་ལམ་གྱི་ཉོན་མོངས་པ་རྣམ་པར་སྦྱོང་བའི་དམིགས་པ་ཡིན་པ་རིག་པར་བྱ་སྟེ།

de ni 'jig rten las 'das pa'i lam gyi nyon mongs pa rnam par sbyong ba'i dmigs pa yin pa rig par bya ste/

【H3 結】

དེའི་ཕྱིར་དམིགས་པ་རྣམ་པ་བཞི་པོ་ཁྱབ་པའི་དམིགས་པ་དང༌། སྤྱད་པ་རྣམ་པར་སྦྱོང་བའི་དམིགས་པ་དང༌། མཁས་པའི་དམིགས་པ་དང༌། ཉོན་མོངས་པ་རྣམ་པར་སྦྱོང་བའི་དམིགས་པ་ཞེས་བྱ་བ་གསུངས་སོ། །

de'i phyir dmigs pa rnam pa bzhi po khyab pa'i dmigs pa dang/ spyad pa rnam par sbyong ba'i dmigs pa dang/ mkhas pa'i dmigs pa dang/ nyon mongs pa rnam par sbyong ba'i dmigs pa zhes bya ba gsungs so/ /

【G4 avavāda教授gdams ṅag】【H1 四種教授】【I1 總說】

དེ་ལ་གདམས་ངག་གང་ཞེ་ན། གདམས་དག་ནི་རྣམ་པ་བཞི་སྟེ། ཕྱིན་ཅི་མ་ལོག་པའི་གདམས་ངག་དང༌། གོ་རིམས་ཀྱི་གདམས་ངག་དང༌། ལུང་གི་གདམས་ངག་དང༌། རྟོགས་པའི་གདམས་ངག་གོ། །

de la gdams ngag gang zhe na/ gdams dag ni rnam pa bzhi ste/ phyin ci ma log pa'i gdams ngag dang/ go rims kyi gdams ngag dang/ lung gi gdams ngag dang/ rtogs pa'i gdams ngag go/ /

【I2 別釋】【J1 無倒教】

དེ་ལ་ཕྱིན་ཅི་མ་ལོག་པའི་གདམས་ངག་གང་ཞེ་ན། ཕྱིན་ཅི་མ་ལོག་པའི་ཆོས་དང་དོན་སྟོན་པར་བྱེད་ཅིང༌། ཡང་དག་པར་འཛིན་དུ་འཇུག་པ་གང་ཡིན་པ་དང༌། སྡུག་བསྔལ་ཡང་དག་པར་ཟད་པར་བྱ་བ་དང༌། སྡུག་བསྔལ་མཐར་ཕྱིན་པར་བྱ་བའི་ཕྱིར། དེ་ངེས་པར་འབྱིན་པར་བྱེད་པ་གང་ཡིན་པ་སྟེ། དེ་ནི་ཕྱིན་ཅི་མ་ལོག་པའི་གདམས་ངག་ཅེས་བྱའོ། །

de la phyin ci ma log pa'i gdams ngag gang zhe na/ phyin ci ma log pa'i chos dang don ston par byed cing/ yang dag par 'dzin du 'jug pa gang yin pa dang/ sdug bsngal yang dag par zad par bya ba dang/ sdug bsngal mthar phyin par bya ba'i phyir/ de nges par 'byin par byed pa gang yin pa ste/ de ni phyin ci ma log pa'i gdams ngag ces bya'o/ /

【J2 漸次教授】

གོ་རིམས་ཀྱི་གདམས་ངག་གང་ཞེ་ན། དུས་སུ་ཆོས་སྟོན་པར་བྱེད་པ་གང་ཡིན་པ་སྟེ། དང་པོ་ཁོ་ནར་གསལ་བ་གསལ་བའི་གནས་དག་ཏུ་འཛིན་དུ་འཇུག་ཅིང༌། ཀློག་ཏུ་འཇུག་ལ་དེའི་འོག་ཏུ་ཟབ་མོ་དག་འཛིན་དུ་འཇུག་ཅིང་ཀློག་ཏུ་འཇུག་པ་དང༌། དང་པོ་ཁོ་ནར་བདེན་པ་སྡུག་བསྔལ་མངོན་པར་རྟོགས་པར་བྱ་བའི་ཕྱིར་འདོམས་པར་བྱེད་ལ། དེའི་འོག་ཏུ་བདེན་པ་ཀུན་འབྱུང་བ་དང༌། འགོག་པ་དང་ལམ་མངོན་པར་རྟོགས་པར་བྱ་བའི་ཕྱིར་འདོམས་པར་བྱེད་པ་དང༌། དང་པོ་ཁོ་ནར་བསམ་གཏན་དང་པོ་ལ་སྙོམས་པར་འཇུག་པ་འདོམས་པར་བྱེད་ལ། དེའི་འོག་ཏུ་བསམ་གཏན་གཞན་དག་ལ་སྙོམས་པར་འཇུག་པ་འདོམས་པར་བྱེད་པ་དང༌། དེ་ལྟ་བུ་དང་མཐུན་པ་གང་ཡིན་པ་སྟེ། དེ་ནི་གོ་རིམས་ཀྱི་གདམས་ངག་ཅེས་བྱའོ། །

go rims kyi gdams ngag gang zhe na/ dus su chos ston par byed pa gang yin pa ste/ dang po kho nar gsal ba gsal ba'i gnas dag tu 'dzin du 'jug cing/ klog tu 'jug la de'i 'og tu zab mo dag 'dzin du 'jug cing klog tu 'jug pa dang/ dang po kho nar bden pa sdug bsngal mngon par rtogs par bya ba'i phyir 'doms par byed la/ de'i 'og tu bden pa kun 'byung ba dang/ 'gog pa dang lam mngon par rtogs par bya ba'i phyir 'doms par byed pa dang/ dang po kho nar bsam gtan dang po la snyoms par 'jug pa 'doms par byed la/ de'i 'og tu bsam gtan gzhan dag la snyoms par 'jug pa 'doms par byed pa dang/ de lta bu dang mthun pa gang yin pa ste/ de ni go rims kyi gdams ngag ces bya'o/ /

【J3 教教授】

དེ་ལ་ལུང་གི་གདམས་ངག་གང་ཞེ་ན། དེས་བླ་མ་རྣམས་སམ། བླ་མ་ལྟ་བུ་རྣམས་སམ། རྣལ་འབྱོར་ཤེས་པ་རྣམས་སམ། སློབ་དཔོན་རྣམས་སམ། མཁན་པོའམ། དེ་བཞིན་གཤེགས་པའམ་དེ་བཞིན་གཤེགས་པའི་ཉན་ཐོས་རྣམས་ལས་ཇི་ལྟར་ལུང་མནོས་པ་དེ་བཞིན་དུ། དེས་ལྷག་ཆད་མེད་པར་བྱས་ཤིང༌། གཞན་ལ་འདོམས་པར་བྱེད་པ་སྟེ། དེ་ནི་ལུང་གི་གདམས་ངག་ཅེས་བྱའོ། །

de la lung gi gdams ngag gang zhe na/ des bla ma rnams sam/ bla ma lta bu rnams sam/ rnal 'byor shes pa rnams sam/ slob dpon rnams sam/ mkhan po'am/ de bzhin gshegs pa'am de bzhin gshegs pa'i nyan thos rnams las ji ltar lung mnos pa de bzhin du/ des lhag chad med par byas shing/ gzhan la 'doms par byed pa ste/ de ni lung gi gdams ngag ces bya'o/ /

【J4 證教授】

དེ་ལ་རྟོགས་པའི་གདམས་ངག་གང་ཞེ་ན། ཇི་ལྟར་དེས་གཅིག་པུ་དབེན་པར་གནས་པས་ཆོས་དེ་དག་རྟོག་པ་དང༌། རེག་པ་དང༌། མངོན་སུམ་དུ་བྱས་པ་དེ་བཞིན་དུ། གཞན་དག་ལ࿒ཡང་རྟོག་པ་དང༌། རེག་པ་དང༌། མངོན་སུམ་དུ་བྱ་བའི་ཕྱིར་འདོམས་པར་བྱེད་པ་སྟེ། དེ་ནི་རྟོགས་པའི་གདམས་ངག་ཅེས་བྱའོ། །

de la rtogs pa'i gdams ngag gang zhe na/ ji ltar des gcig pu dben par gnas pas chos de dag rtog pa dang/ reg pa dang/ mngon sum du byas pa de bzhin du/ gzhan dag la yang rtog pa dang/ reg pa dang/ mngon sum du bya ba'i phyir 'doms par byed pa ste/ de ni rtogs pa'i gdams ngag ces bya'o/ /

【H2 三種教授】

ཡང་རྣམ་པ་ཐམས་ཅད་ཡོངས་སུ་རྫོགས་པའི་གདམས་ངག་ཀྱང་ཡོད་དོ། །དེ་ཡང་གང་ཞེ་ན། ཆོ་འཕྲུལ་གསུམ་པོ་རྫུ་འཕྲུལ་གྱི་ཆོ་འཕྲུལ་དང༌། །ཀུན་བརྗོད་པའི་ཆོ་འཕྲུལ་དང༌། རྗེས་སུ་བསྟན་པའི་ཆོ་འཕྲུལ་གྱིས་འདོམས་པར་བྱེད་པ་གང་ཡིན་པ་སྟེ། དེ་ལ་རྫུ་འཕྲུལ་གྱི་ཆོ་འཕྲུལ་གྱིས་ནི་རྫུ་འཕྲུལ་གྱི་ཡུལ་རྣམ་པ་དུ་མ་སྟོན་པར་བྱེད་ཅིང༌། བདག་ལ་གཞན་དག་རིམ་གྲོ་ཆེར་སྐྱེད་པར་བྱེད་པ་དང༌། དེ་ལྟར་རིམ་གྲོ་ཆེར་སྐྱེད་པ་དེ་དག་ཀྱང་རྣ་བླགས་ཏེ་མཉན་པ་དང༌། རྣལ་འབྱོར་དང་ཡིད་ལ་བྱེད་པ་ལ་གུས࿒པ་སྐྱེད་པར་བྱེད་དོ། །དེ་ལ་ཀུན་དུ་བརྗོད་པའི་ཆོ་འཕྲུལ་གྱིས་ནི་སེམས་ཀྱི་སྤྱོད་པ་ཡང་དག་པར་རྗེས་སུ་བཙལ་ནས་སོ། །རྗེས་སུ་བསྟན་པའི་ཆོ་འཕྲུལ་གྱིས་ནི་དབང་པོ་ཇི་ལྟ་བ་དང༌། སྤྱད་པ་ཇི་ལྟ་བ་དང༌། འཇུག་པ་ཇི་ལྟ་བ་བཞིན་དུ་ཆོས་བསྟན་པ་སྟོན་པར་བྱེད་ཅིང་སྒྲུབ་པ་ལ་རྗེས་སུ་སྟོན་པར་བྱེད་དེ། དེའི་ཕྱིར་ཆོ་འཕྲུལ་གསུམ་གྱིས་ཡང་དག་པར་ཟིན་པ་དེ་ནི་རྣམ་པ་ཐམས་ཅད་ཡོངས་སུ་རྫོགས་པའི་གདམས་ངག་ཡིན་ནོ།། །།

yang rnam pa thams cad yongs su rdzogs pa'i gdams ngag kyang yod do/ /de yang gang zhe na/ cho 'phrul gsum po rdzu 'phrul gyi cho 'phrul dang/ /kun brjod pa'i cho 'phrul dang/ rjes su bstan pa'i cho 'phrul gyis 'doms par byed pa gang yin pa ste/ de la rdzu 'phrul gyi cho 'phrul gyis ni rdzu 'phrul gyi yul rnam pa du ma ston par byed cing/ bdag la gzhan dag rim gro cher skyed par byed pa dang/ de ltar rim gro cher skyed pa de dag kyang rna blags te mnyan pa dang/ rnal 'byor dang yid la byed pa la gus pa skyed par byed do/ /de la kun du brjod pa'i cho 'phrul gyis ni sems kyi spyod pa yang dag par rjes su btsal nas so/ /rjes su bstan pa'i cho 'phrul gyis ni dbang po ji lta ba dang/ spyad pa ji lta ba dang/ 'jug pa ji lta ba bzhin du chos bstan pa ston par byed cing sgrub pa la rjes su ston par byed de/ de'i phyir cho 'phrul gsum gyis yang dag par zin pa de ni rnam pa thams cad yongs su rdzogs pa'i gdams ngag yin no// //

【G5 śikṣā三學bslab ba】【H1 正解三(六門)】【I1 辨三學體】

ཉན་ཐོས་ཀྱི་ས། བམ་པོ་བཅུ་པ།

nyan thos kyi sa/ bam po bcu pa/

དེ་ལ་བསླབ་པ་གང་ཞེ་ན། སྨྲས་པ། བསླབ་པ་ནི་གསུམ་སྟེ། ལྷག་པའི་ཚུལ་ཁྲིམས་ཀྱི་བསླབ་པ་དང༌། ལྷག་པའི་སེམས་ཀྱི་བསླབ་པ་དང༌། ལྷག་པའི་ཤེས་རབ་ཀྱི་བསླབ་པའོ། །དེ་ལ་ལྷག་པའི་ཚུལ་ཁྲིམས་ཀྱི་བསླབ་པ་གང་ཞེ་ན། འདི་ལྟ་སྟེ། ཚུལ་ཁྲིམས་དང་ལྡན་པར་གནས་པ་དང་ཞེས་བྱ་བ་ལ་སོགས་པ་རྒྱས་པར་སྔ་མ་བཞིན་ནོ། །དེ་ལ་ལྷག་པའི་སེམས་ཀྱི་བསླབ་པ་གང་ཞེ་ན། འདོད་པ་དག་ལས་དབེན་པ་སྡིག་པ་མི་དགེ་བའི་ཆོས་རྣམས་ལས་དབེན་པ࿒རྟོག་པ་དང་བཅས་པ། དཔྱོད་པ་དང་བཅས་པ། དབེན་པ་ལས་སྐྱེས་པའི་དགའ་བ་དང༌། བདེ་བ་ཅན་བསམ་གཏན་དང་པོ་དང༌། བསམ་གཏན་བཞི་པའི་བར་དག་བསྒྲུབས་ཏེ་གནས་པ་སྟེ། དེ་ནི་ལྷག་པའི་སེམས་ཀྱི་བསླབ་པ་ཡིན་ནོ། །གཞན་ཡང་གཟུགས་དང༌། གཟུགས་མེད་པ་དང༌། དེ་ལས་གཞན་པའི་ཏིང་ངེ་འཛིན་དང༌། སྙོམས་པར་འཇུག་པ་ཐམས་ཅད་ཀྱང་ལྷག་པའི་སེམས་ཀྱི་བསླབ་པ་ཞེས་བྱ་སྟེ། དེ་ལྟ་མོད་ཀྱི་འོན་ཀྱང་བསམ་གཏན་རྣམས་ལ་བརྟེན་ནས་དང་པོ་ཁོ་ནར་བདེན་པ་མངོན་པར་རྟོགས་ཤིང༌། སྐྱོན་མེད་པ་ལ་འཇུག་པར་འགྱུར་གྱི། །བསམ་གཏན་རྣམས་ཐམས་ཅད་ཀྱི་ཐམས་ཅད་དུ་མེད་ན་མ་ཡིན་པས། དེའི་ཕྱིར་བསམ་གཏན་རྣམས་གཙོ་བོར་བྱས་ཏེ། ལྷག་པའི་སེམས་ཀྱི་བསླབ་པ་བསྟན་ཏོ། །དེ་ལ་ལྷག་པའི་ཤེས་རབ་ཀྱི་བསླབ་པ་གང་ཞེ་ན། བདེན་པ་བཞི་པོ་དག་ལ་ཡང་དག་པ་ཇི་ལྟ་བ་བཞིན་དུ་ཤེས་པ་གང་ཡིན་པ་སྟེ། དེ་ནི་ལྷག་པའི་ཤེས་རབ་ཀྱི་བསླབ་པ་ཞེས་བྱའོ། །

de la bslab pa gang zhe na/ smras pa/ bslab pa ni gsum ste/ lhag pa'i tshul khrims kyi bslab pa dang/ lhag pa'i sems kyi bslab pa dang/ lhag pa'i shes rab kyi bslab pa'o/ /de la lhag pa'i tshul khrims kyi bslab pa gang zhe na/ 'di lta ste/ tshul khrims dang ldan par gnas pa dang zhes bya ba la sogs pa rgyas par snga ma bzhin no/ /de la lhag pa'i sems kyi bslab pa gang zhe na/ 'dod pa dag las dben pa sdig pa mi dge ba'i chos rnams las dben pa rtog pa dang bcas pa/ dpyod pa dang bcas pa/ dben pa las skyes pa'i dga' ba dang/ bde ba can bsam gtan dang po dang/ bsam gtan bzhi pa'i bar dag bsgrubs te gnas pa ste/ de ni lhag pa'i sems kyi bslab pa yin no/ /gzhan yang gzugs dang/ gzugs med pa dang/ de las gzhan pa'i ting nge 'dzin dang/ snyoms par 'jug pa thams cad kyang lhag pa'i sems kyi bslab pa zhes bya ste/ de lta mod kyi 'on kyang bsam gtan rnams la brten nas dang po kho nar bden pa mngon par rtogs shing/ skyon med pa la 'jug par 'gyur gyi/ /bsam gtan rnams thams cad kyi thams cad du med na ma yin pas/ de'i phyir bsam gtan rnams gtso bor byas te/ lhag pa'i sems kyi bslab pa bstan to/ /de la lhag pa'i shes rab kyi bslab pa gang zhe na/ bden pa bzhi po dag la yang dag pa ji lta ba bzhin du shes pa gang yin pa ste/ de ni lhag pa'i shes rab kyi bslab pa zhes bya'o/ /

【I2 釋唯三所以】

ཅིའི་ཕྱིར་བསླབ་པ་གསུམ་པོ་ཁོ་ནར་ཟད་ལ། དེ་ལས་ལྷག་པ་མེད་ཅེ་ན། སྨྲས་པ། ཏིང་ངེ་འཛིན་གྱི་གནས་ཀྱི་དོན་དང༌། ཡེ་ཤེས་ཀྱི་རྟེན་གྱི་དོན་དང༌། བྱ་བ་བྱས་པའི་དོན་གྱི་ཕྱིར་ཏེ། དེ་ལ་ཏིང་ངེ་འཛིན་གྱི་གནས་ཀྱི་དོན་ནི་ལྷག་པའི་ཚུལ་ཁྲིམས་ཀྱི་བསླབ་པ་ཡིན་ཏེ། འདི་ལྟར་ལྷག་པའི་ཚུལ་ཁྲིམས་ལ་གནས་ན་སེམས་རྩེ་གཅིག་པའི་སེམས་ཀྱི་ཏིང་ངེ་འཛིན་ལ་རེག་པར་འགྱུར་བའི་ཕྱིར་རོ། །དེ་ལ་ཡེ་ཤེས་ཀྱི་རྟེན་གྱི་དོན་ནི་ལྷག་པའི་སེམས་ཀྱི་བསླབ་པ་ཡིན་ཏེ། འདི་ལྟར་སེམས་མཉམ་པར་གཞག་པའི་དྲན་པ་རྩེ་གཅིག་པས། ཤེས་བྱའི་དངོས་པོ་ལ་ཡང་དག་པ་ཇི་ལྟ་བ་བཞིན་དུ་ཡེ་ཤེས་དང་མཐོང་བ་འཇུག་པར་འགྱུར་པའི་ཕྱིར་རོ། །དེ་ལ་བྱ་བ་བྱས་པའི་དོན་ནི། །ལྷག་པའི་ཤེས་རབ་ཀྱི་བསླབ་པ་ཡིན་ཏེ། འདི་ལྟར་ཡེ་ཤེས་དང་མཐོང་བ་ཤིན་ཏུ་རྣམ་པར་དག་པས་ཉོན་མོངས་པ་སྤོང་བ་མངོན་སུམ་དུ་བྱེད་པའི་ཕྱིར་རོ། །དེ་ནི་རང་གི་དོན་ཡིན་ཏེ། འདི་ལྟ་སྟེ། ཉོན་མོངས་པ་སྤོང་བ་དེ་ནི་བྱ་བའི་མཆོག་ཡིན་པས། དེའི་གོང་དུ་བྱ་བ་གཞན་མེད་པའི་ཕྱིར་ཏེ། དེའི་ཕྱིར་བསླབ་པ་ནི་དེ་གསུམ་ཁོ་ནར་ཟད་དོ། །

ci'i phyir bslab pa gsum po kho nar zad la/ de las lhag pa med ce na/ smras pa/ ting nge 'dzin gyi gnas kyi don dang/ ye shes kyi rten gyi don dang/ bya ba byas pa'i don gyi phyir te/ de la ting nge 'dzin gyi gnas kyi don ni lhag pa'i tshul khrims kyi bslab pa yin te/ 'di ltar lhag pa'i tshul khrims la gnas na sems rtse gcig pa'i sems kyi ting nge 'dzin la reg par 'gyur ba'i phyir ro/ /de la ye shes kyi rten gyi don ni lhag pa'i sems kyi bslab pa yin te/ 'di ltar sems mnyam par gzhag pa'i dran pa rtse gcig pas/ shes bya'i dngos po la yang dag pa ji lta ba bzhin du ye shes dang mthong ba 'jug par 'gyur pa'i phyir ro/ /de la bya ba byas pa'i don ni/ /lhag pa'i shes rab kyi bslab pa yin te/ 'di ltar ye shes dang mthong ba shin tu rnam par dag pas nyon mongs pa spong ba mngon sum du byed pa'i phyir ro/ /de ni rang gi don yin te/ 'di lta ste/ nyon mongs pa spong ba de ni bya ba'i mchog yin pas/ de'i gong du bya ba gzhan med pa'i phyir te/ de'i phyir bslab pa ni de gsum kho nar zad do/ /

【I3 辨先後次第】

བསླབ་པ་དེ་དག་གི་གོ་རིམས་ཇི་ལྟ་བུ་ཡིན་ཞེ་ན། ཚུལ་ཁྲིམས་ཤིན་ཏུ་རྣམ་པར་དག་པ་ནི་འགྱོད་པ་མེད་དོ། །འགྱོད་པ་མེད་ན་དགའ་བ་དང༌། མཆོག་ཏུ་དགའ་བ་དང༌། ཤིན་ཏུ་སྦྱངས་པ་དང་བདེ་བར་འགྱུར་རོ། །བདེ་བར་འགྱུར་བའི་སེམས་མཉམ་པར་འཇོག་གོ། །སེམས་མཉམ་པར་བཞག་ན་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས། ཡང་དག་པ་ཇི་ལྟ་བ་བཞིན་དུ་རབ་ཏུ་མཐོང་ངོ༌། །ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས། ཡང་དག་པ་ཇི་ལྟ་བ་བཞིན་དུ་རབ་ཏུ་མཐོང་བ་ན་སྐྱོ་བར་འགྱུར་རོ། །སྐྱོ་ན་འདོད་ཆགས་དང་བྲལ་བར་འགྱུར་རོ། །འདོད་ཆགས་དང་བྲལ་ན་རྣམ་པར་གྲོལ་བར་འགྱུར་རོ། །རྣམ་པར་གྲོལ་ན་ལེན་པ་མེད་པར་ཡོངས་སུ་མྱ་ངན་ལས༌འདས་ཏེ། དེ་ལྟར་ན་ཚུལ་ཁྲིམས་དེ་དག་གོམས་པར་བྱས་ན། འདི་ལྟ་སྟེ། ལེན་པ་མེད་པར་ཡོངས་སུ་མྱ་ངན་ལས་འདའ་པའི་མཆོག་ཉིད་ཐོབ་པར་འགྱུར་བས། དེ་ནི་བསླབ་པ་དེ་དག་གི་གོ་རིམས་ཡིན་ནོ། །

bslab pa de dag gi go rims ji lta bu yin zhe na/ tshul khrims shin tu rnam par dag pa ni 'gyod pa med do/ /'gyod pa med na dga' ba dang/ mchog tu dga' ba dang/ shin tu sbyangs pa dang bde bar 'gyur ro/ /bde bar 'gyur ba'i sems mnyam par 'jog go/ /sems mnyam par bzhag na yang dag pa ji lta ba bzhin du rab tu shes/ yang dag pa ji lta ba bzhin du rab tu mthong ngo/ /yang dag pa ji lta ba bzhin du rab tu shes/ yang dag pa ji lta ba bzhin du rab tu mthong ba na skyo bar 'gyur ro/ /skyo na 'dod chags dang bral bar 'gyur ro/ /'dod chags dang bral na rnam par grol bar 'gyur ro/ /rnam par grol na len pa med par yongs su mya ngan las'das te/ de ltar na tshul khrims de dag goms par byas na/ 'di lta ste/ len pa med par yongs su mya ngan las 'da' pa'i mchog nyid thob par 'gyur bas/ de ni bslab pa de dag gi go rims yin no/ /

【I4 辨三學名增上所以】

དེ་ལ་ཅིའི་ཕྱིར་ན་ལྷག་པའི་ཚུལ་ཁྲིམས་ཀྱི་བསླབ་པ་ལ་ལྷག་པའི་ཚུལ་ཁྲིམས་ཞེས་བྱ། ཅིའི་ཕྱིར་ན་ལྷག་པའི་སེམས་ཀྱི་བསླབ་པ་དང༌། ལྷག་པའི་ཤེས་རབ་ཀྱི་བསླབ་པ་ལ་ལྷག་པའི་སེམས་དང༌། ལྷག་པའི་ཤེས་རབ་ཅེས་བྱ་ཞེ་ན། དབང་དུ་བྱ་བའི་དོན་དང༌། ལྷག་པའི་དོན་གྱི་ཕྱིར་ཏེ། དེ་ལ་དབང་དུ་བྱ་བའི་དོན་ཇི་ལྟ་བུ་ཡིན་ཞེ་ན། ལྷག་པའི་སེམས་ཀྱི་དབང་དུ་བྱས་པའི་ཚུལ་ཁྲིམས་གང་ཡིན་པ་དེ་ནི་ལྷག་པའི་ཚུལ་ཁྲིམས་ཀྱི་བསླབ་པ་ཡིན་ནོ། །ལྷག་པའི་ཤེས་རབ་ཀྱི་དབང་དུ་བྱས་པའི་སེམས་ཀྱི་ཏིང་ངེ་འཛིན་གང་ཡིན་པ་དེ་ནི་ལྷག་པའི་སེམས་ཀྱི་བསླབ་པ་ཡིན་ནོ། །ཉོན་མོངས་པ་སྤོང་བའི་དབང་དུ་བྱས་པའི་ཡེ་ཤེས་དང༌། མཐོང་བ་གང་ཡིན་པ་དེ་ནི་ལྷག་པའི་ཤེས་རབ་ཀྱི་བསླབ་པ་ཡིན་ཏེ། དེ་ནི་དབང་དུ་བྱས་པའི་དོན་ཡིན་ནོ། །ལྷག་པའི་དོན་ཇི་ལྟ་བུ་ཡིན་ཞེ་ན། ལྷག་པའི་ཚུལ་ཁྲིམས་ཀྱི་བསླབ་པ་གང་ཡིན་པ་དང༌། ལྷག་པའི་སེམས་ཀྱི་བསླབ་པ་གང་ཡིན་པ་དང༌། ལྷག་པའི་ཤེས་རབ་ཀྱི་བསླབ་པ་གང་ཡིན་པའི་བསླབ་པ་དེ་དག་ནི་བསྟན་པ་འདི་ཁོ་ན་ལ་ཡོད་ཀྱི། འདི་ལས་ཕྱི་རོལ་པ་རྣམས་དང་ཐུན་མོང་མ་ཡིན་པ་སྟེ། འདི་ནི་ལྷག་པའི་དོན་ཡིན་ནོ།

de la ci'i phyir na lhag pa'i tshul khrims kyi bslab pa la lhag pa'i tshul khrims zhes bya/ ci'i phyir na lhag pa'i sems kyi bslab pa dang/ lhag pa'i shes rab kyi bslab pa la lhag pa'i sems dang/ lhag pa'i shes rab ces bya zhe na/ dbang du bya ba'i don dang/ lhag pa'i don gyi phyir te/ de la dbang du bya ba'i don ji lta bu yin zhe na/ lhag pa'i sems kyi dbang du byas pa'i tshul khrims gang yin pa de ni lhag pa'i tshul khrims kyi bslab pa yin no/ /lhag pa'i shes rab kyi dbang du byas pa'i sems kyi ting nge 'dzin gang yin pa de ni lhag pa'i sems kyi bslab pa yin no/ /nyon mongs pa spong ba'i dbang du byas pa'i ye shes dang/ mthong ba gang yin pa de ni lhag pa'i shes rab kyi bslab pa yin te/ de ni dbang du byas pa'i don yin no/ /lhag pa'i don ji lta bu yin zhe na/ lhag pa'i tshul khrims kyi bslab pa gang yin pa dang/ lhag pa'i sems kyi bslab pa gang yin pa dang/ lhag pa'i shes rab kyi bslab pa gang yin pa'i bslab pa de dag ni bstan pa 'di kho na la yod kyi/ 'di las phyi rol pa rnams dang thun mong ma yin pa ste/ 'di ni lhag pa'i don yin no/

【I5 明成就多少】

ལྷག་པའི་སེམས་ཀྱི་བསླབ་པ་གང་ཡིན་པས་ལྷག་པའི་ཤེས་རབ་ཀྱི་བསླབ་པ་སྐྱེད་པར་བྱེད་པ་ཡང་ཡོད། །ལྷག་པའི་ཤེས་རབ་ཀྱི་བསླབ་པ་གང་ཡིན་པས་ལྷག་པའི་སེམས་ཀྱི་བསླབ་པ་སྐྱེད་པར་བྱེད་པ་ཡང་ཡོད་དེ། འདི་ལྟ་སྟེ། འཕགས་པ་ཉན་ཐོས་སློབ་པ་བཞི་མཐོང་བ། བསམ་གཏན་རྣམས་ཀྱི་དངོས་གཞི་མ་ཐོབ་པ་དེའི་འོག་ཏུ་བསྒོམ་པས་སྤང་བར་བྱ་བའི་ཉོན་མོངས་པ་རྣམས་སྤང་བའི་ཕྱིར་བརྩོན་པར་བྱེད་པ་ན། དྲན་པ་ཡང་དག་བྱང་ཆུབ་ཀྱི་ཡན་ལག་སྒོམ་པར་བྱེད་པ་དང༌། བཏང་སྙོམས་ཡང་དག་བྱང་ཆུབ་ཀྱི་ཡན་ལག་གི་བར་དག་སྒོམ་པར་བྱེད་པའི་ལྷག་པའི་ཤེས་རབ་ཀྱི་བསླབ་པ་དེ་ནི་ལྷག་པའི་སེམས་ཀྱི་བསླབ་པ་སྐྱེད་པར་བྱེད་པ་ཡིན་ནོ། །ལྷག་པའི་སེམས་ཀྱི་བསླབ་པས་ལྷག་པའི་ཤེས་རབ་ཀྱི་བསླབ་པ་སྐྱེད་པར་བྱེད་པ་དེ་ ནི་སྔར་བསྟན་པ་ཁོ་ན་བཞིན་ནོ། །དེ་ལ་ལྷག་པའི་ཚུལ་ཁྲིམས་ཀྱི་བསླབ་པ་ཡོད་ལ། ལྷག་པའི་སེམས་མེད་པ་དང༌། ལྷག་པའི་ཤེས་རབ་མེད་པ་ཡང་ཡོད། །ལྷག་པའི་ཚུལ་ཁྲིམས་དང༌། ལྷག་པའི་སེམས་ཡོད་ལ། ལྷག་པའི་ཤེས་རབ་མེད་པ་ཡང་ཡོད། །ལྷག་པའི་ཤེས་རབ་ཡོད་ལ། ལྷག་པའི་ཚུལ་ཁྲིམས་དང༌། ལྷག་པའི་སེམས་མེད་པ་ནི་མི་སྲིད་དེ། དེའི་ཕྱིར་གང་ན་ལྷག་པའི་ཤེས་རབ་ཀྱི་བསླབ་པ་ཡོད་པ་དེ་ན་བསླབ་པ་གསུམ་ཆར་ཡོད་པར་རིག་པར་བྱའོ། །དེ་ནི་རེ་ཞིག་གང་ལ་རྣལ་འབྱོར་པ་རྣལ་འབྱོར་ལ་བརྩོན་པས། བསླབ་པར་བྱ་བའི་བསླབ་པ་རྣམ་པར་གཞག་པ་ཡིན་ནོ། །

lhag pa'i sems kyi bslab pa gang yin pas lhag pa'i shes rab kyi bslab pa skyed par byed pa yang yod/ /lhag pa'i shes rab kyi bslab pa gang yin pas lhag pa'i sems kyi bslab pa skyed par byed pa yang yod de/ 'di lta ste/ 'phags pa nyan thos slob pa bzhi mthong ba/ bsam gtan rnams kyi dngos gzhi ma thob pa de'i 'og tu bsgom pas spang bar bya ba'i nyon mongs pa rnams spang ba'i phyir brtson par byed pa na/ dran pa yang dag byang chub kyi yan lag sgom par byed pa dang/ btang snyoms yang dag byang chub kyi yan lag gi bar dag sgom par byed pa'i lhag pa'i shes rab kyi bslab pa de ni lhag pa'i sems kyi bslab pa skyed par byed pa yin no/ /lhag pa'i sems kyi bslab pas lhag pa'i shes rab kyi bslab pa skyed par byed pa de ni sngar bstan pa kho na bzhin no/ /de la lhag pa'i tshul khrims kyi bslab pa yod la/ lhag pa'i sems med pa dang/ lhag pa'i shes rab med pa yang yod/ /lhag pa'i tshul khrims dang/ lhag pa'i sems yod la/ lhag pa'i shes rab med pa yang yod/ /lhag pa'i shes rab yod la/ lhag pa'i tshul khrims dang/ lhag pa'i sems med pa ni mi srid de/ de'i phyir gang na lhag pa'i shes rab kyi bslab pa yod pa de na bslab pa gsum char yod par rig par bya'o/ /de ni re zhig gang la rnal 'byor pa rnal 'byor la brtson pas/ bslab par bya ba'i bslab pa rnam par gzhag pa yin no/ /

【I6 明依此三學同入聖得果不同】

དེ་ལ་བདེན་པ་རྣམས་མངོན་པར་རྟོགས་པར་བྱེད་པའི་གང་ཟག་ནི་རྣམ་པ་གསུམ་སྟེ། གསུམ་གང་ཞེ་ན། འདི་ལྟ་སྟེ། འདོད་ཆགས་དང་མ་བྲལ་བ་དང༌། འདོད་ཆགས་དང་ཤས་ཆེར་བྲལ་བ་དང༌། འདོད་ཆགས་དང་བྲལ་བའོ། །དེ་ལ་ཐམས་ཅད་ཀྱི་ཐམས་ཅད་དུ་འདོད་ཆགས་དང་མ་བྲལ་བས་བདེན་པ་རྣམས་མངོན་པར་རྟོགས་ན། བདེན་པ་རྣམས་མངོན་པར་རྟོགས་མ་ཐག་ཏུ་རྒྱུན་དུ་ཞུགས་པར་འགྱུར་རོ། །འདོད་ཆགས་དང་ཤས་ཆེར་བྲལ་བས་བདེན་པ་མངོན་པར་རྟོགས་ན་བདེན་པ་རྣམས་མངོན་པར་རྟོགས་མ་ཐག་ཏུ་ལན་ཅིག་ཕྱིར་འོང་བར་འགྱུར་རོ། །འདོད་ཆགས་དང་བྲལ་བས་བདེན་པ་རྣམས་མངོན་པར་རྟོགས་ན༑ བདེན་པ་རྣམས་མངོན་པར་རྟོགས་མ་ཐག་ཏུ་ཕྱིར་མི་འོང་བར་འགྱུར་རོ། །

de la bden pa rnams mngon par rtogs par byed pa'i gang zag ni rnam pa gsum ste/ gsum gang zhe na/ 'di lta ste/ 'dod chags dang ma bral ba dang/ 'dod chags dang shas cher bral ba dang/ 'dod chags dang bral ba'o/ /de la thams cad kyi thams cad du 'dod chags dang ma bral bas bden pa rnams mngon par rtogs na/ bden pa rnams mngon par rtogs ma thag tu rgyun du zhugs par 'gyur ro/ /'dod chags dang shas cher bral bas bden pa mngon par rtogs na bden pa rnams mngon par rtogs ma thag tu lan cig phyir 'ong bar 'gyur ro/ /'dod chags dang bral bas bden pa rnams mngon par rtogs na| bden pa rnams mngon par rtogs ma thag tu phyir mi 'ong bar 'gyur ro/ /

【H2 就三學建立三根】

དེ་ལ་དབང་པོ་ནི་གསུམ་སྟེ། མི་ཤེས་པ་ཀུན་ཤེས་པར་བྱེད་པའི་དབང་པོ་དང༌། ཀུན་ཤེས་པའི་དབང་པོ་དང༌། ཀུན་ཤེས་པ་དང་ལྡན་པའི་དབང་པོའོ། །དབང་པོ་དེ་དག་གི་རྣམ་པར་གཞག་པ་ཇི་ལྟ་བུ་ཡིན་ཞེ་ན། བདེན་པ་རྣམས་མངོན་པར࿒མ་རྟོགས་པ་མངོན་པར་རྟོགས་པར་བྱ་བའི་ཕྱིར་བརྩོན་པ་ལ་ནི་མི་ཤེས་བ་ཀུན་ཤེས་པར་བྱེད་པའི་དབང་པོ་རྣམ་པར་གཞག་གོ། །སློབ་པ་བདེན་པ་མངོན་པར་རྟོགས་པ་དང་ལྡན་པ་ལ་ནི་ཀུན་ཤེས་པའི་དབང་པོ་རྣམ་པར་གཞག་གོ། །མི་སློབ་པ་དགྲ་བཅོམ་པ་བྱ་བ་བྱས་པ་ལ་ནི་ཀུན་ཤེས་པ་དང་ལྡན་པའི་དབང་པོ་རྣམ་པར་གཞག་གོ། །

de la dbang po ni gsum ste/ mi shes pa kun shes par byed pa'i dbang po dang/ kun shes pa'i dbang po dang/ kun shes pa dang ldan pa'i dbang po'o/ /dbang po de dag gi rnam par gzhag pa ji lta bu yin zhe na/ bden pa rnams mngon par ma rtogs pa mngon par rtogs par bya ba'i phyir brtson pa la ni mi shes ba kun shes par byed pa'i dbang po rnam par gzhag go/ /slob pa bden pa mngon par rtogs pa dang ldan pa la ni kun shes pa'i dbang po rnam par gzhag go/ /mi slob pa dgra bcom pa bya ba byas pa la ni kun shes pa dang ldan pa'i dbang po rnam par gzhag go/ /

【H3 就定學建立三解脫門】

དེ་ལ་རྣམ་པར་ཐར་པའི་སྒོ་ནི་གསུམ་སྟེ། འདི་ལྟ་སྟེ། སྟོང་པ་ཉིད་དང༌། སྨོན་པ་མེད་པ་དང༌། མཚན་མ་མེད་པའོ། །རྣམ་པར་ཐར་པའི་སྒོ་གསུམ་པོ་དེ་དག་གི་རྣམ་པར་གཞག་པ་ཇི་ལྟ་བུ་ཡིན་ཞེ་ན། སྨྲས་པ།འདི་ནི་གཉིས་ཡིན་ཏེ། འདུས་བྱས་དང༌། འདུས་མ་བྱས་སོ། །དེ་ལ་འདུས་བྱས་ནི་ཁམས་གསུམ་པ་དང་ལྡན་པའི་ཕུང་པོ་ལྔའོ། འདུས་མ་བྱས་ནི་མྱ་ངན་ལས་འདས་པའོ། །འདུས་བྱས་གང་ཡིན་པ་དང༌། འདུས་མ་བྱས་གང་ཡིན་པ་དེ་གཉིས་ནི་ཡོད་པ་ཞེས་བྱའོ། །བདག་དང༌། སེམས་ཅན་དང༌། སྲོག་དང༌། སྐྱེ་བ་པོ་ཞེས་བྱ་བ་གང་ཡིན་པ་དེ་ནི་མེད་པ་ཞེས་བྱའོ། །དེ་ལ་འདུས་བྱས་ལ་སྐྱོན་དུ་མཐོང་བ་དང༌། ཉེས་དམིགས་སུ་མཐོང་བའི་ཕྱིར་སྨོན་པར་མི་བྱེད་དོ། །མི་སྨོན་པའི་ཕྱིར་རྣམ་པར་ཐར་པའི་སྒོ་སྨོན་པ་མེད་པ་རྣམ་པར་གཞག་གོ། །མྱ་ངན་ལས་འདས་པ་དེ་ལ་སྨོན་པ་དང་ལྡན་པས་ཞེས་བར་ལྟ། གྱ་ནོམ་པར་ལྟ། ངེས་པར་འབྱུང་བར་ལྟ་ཞིང་སྨོན་པར་བྱེད་དེ། །དེ་ལ་ངེས་པར་འབྱུང་བར་ལྟ་པའི་ཕྱིར། རྣམ་པར་ཐར་པ་སྒོ་མཚན་མ་མེད་པ་རྣམ་པར་གཞག་གོ། །མེད་ཅིང་ཡོད་པ་མ་ཡིན་པ་དེ་ལ་སྨོན་པ་ཡང་མེད࿒སྨོན་པ་མེད་པ་ཡང་མེད་དོ་ཞེས་ཇི་ལྟ་བུ࿒ཁོ་ནར་མེད་པ་དེ་ལྟ་བུ་ཁོ་ནར་མེད་པ་ཡིན་ནོ་ཞེས་ཤེས་ཤིང་མཐོང་བའི་སྒོ་ནས་རྣམ་པར་ཐར་པའི་སྒོ་སྟོང་བ་ཉིད་རྣམ་པར་གཞག་སྟེ། དེ་ནི་རྣམ་པར་ཐར་པའི་སྒོ་གསུམ་པོ་དེ་དག་གི་རྣམ་པར་གཞག་པ་ཡིན་ནོ། །

de la rnam par thar pa'i sgo ni gsum ste/ 'di lta ste/ stong pa nyid dang/ smon pa med pa dang/ mtshan ma med pa'o/ /rnam par thar pa'i sgo gsum po de dag gi rnam par gzhag pa ji lta bu yin zhe na/ smras pa/'di ni gnyis yin te/ 'dus byas dang/ 'dus ma byas so/ /de la 'dus byas ni khams gsum pa dang ldan pa'i phung po lnga'o/ 'dus ma byas ni mya ngan las 'das pa'o/ /'dus byas gang yin pa dang/ 'dus ma byas gang yin pa de gnyis ni yod pa zhes bya'o/ /bdag dang/ sems can dang/ srog dang/ skye ba po zhes bya ba gang yin pa de ni med pa zhes bya'o/ /de la 'dus byas la skyon du mthong ba dang/ nyes dmigs su mthong ba'i phyir smon par mi byed do/ /mi smon pa'i phyir rnam par thar pa'i sgo smon pa med pa rnam par gzhag go/ /mya ngan las 'das pa de la smon pa dang ldan pas zhes bar lta/ gya nom par lta/ nges par 'byung bar lta zhing smon par byed de/ /de la nges par 'byung bar lta pa'i phyir/ rnam par thar pa sgo mtshan ma med pa rnam par gzhag go/ /med cing yod pa ma yin pa de la smon pa yang med smon pa med pa yang med do zhes ji lta bu kho nar med pa de lta bu kho nar med pa yin no zhes shes shing mthong ba'i sgo nas rnam par thar pa'i sgo stong ba nyid rnam par gzhag ste/ de ni rnam par thar pa'i sgo gsum po de dag gi rnam par gzhag pa yin no/ /

【G6 śikṣānulomikā隨順學法bslab ba daṅ rjes su mthun pa'i chos rnams】【H1 總說】

དེ་ལ་བསླབ་པ་དང་རྗེས་སུ་མཐུན་པའི་ཆོས་རྣམས་གང་ཞེ་ན། སྨྲས་པ། བསླབ་པ་དང་མི་མཐུན་པའི་ཆོས་བཅུ་ཡོད་དེ། དེ་དག་གི་གཉེན་པོ་བཅུ་ནི་བསླབ་པ་དང་རྗེས་སུ་མཐུན་པ་ཡིན་པར་རིག་པར་བྱའོ། །

de la bslab pa dang rjes su mthun pa'i chos rnams gang zhe na/ smras pa/ bslab pa dang mi mthun pa'i chos bcu yod de/ de dag gi gnyen po bcu ni bslab pa dang rjes su mthun pa yin par rig par bya'o/ /

【H2 別釋】【I1 十種違逆學法】【J1 舉所治障】

དེ་ལ་བསླབ་པ་དང࿒རྗེས་སུ་མི་མཐུན་པའི་ཆོས་བཅུ་གང་ཞེ་ན། འདི་ལྟ་སྟེ། བུད་མེད་གཞོན་ནུ་ཁ་དོག་བཟང་བ་ཆགས་པར་འགྱུར་བ་ནི་རིགས་ཀྱི་བུ་བསླབ་པ་ལ་བརྩོན་པའི་བར་ཆད་བྱེད་ཅིང༌། ལམ་འགོག་པར་བྱེད་པ་ཆེན་པོ་ཡིན་པ་དང༌།འཇིག་ཚོགས་སུ་གཏོགས་པའི་འདུ་བྱེད་རྣམས་ལ་འཆུམས་པར་བྱེད་པ་དང༌། ལེ་ལེ་དང་། སྙོམ་ལས་བྱེད་པ་དང༌། འཇིག་ཚོགས་ལ་ལྟ་བ་དང༌། ࿒ཁམས་ཀྱི་ཟས་ལ་བརྟེན་ཏེ་རོ་ལ་ཆགས་པ་དང༌། འཇིག་རྟེན་གྱི་གཏམ་རྒྱུད་ཀྱི་གཏམ་རྣམ་པ་དུ་མ་རྣམ་པ་མང་པོ་སྣ་ཚོགས࿒བཀྲམ་པ་དག་ལ་འདུན་པའི་འདོད་ཆགས་ཀྱི་རྗེས་སུ་ཆགས་པ་དང༌། ཆོས་སེམས་ཤིང་རྣལ་འབྱོར་ཡིད་ལ་བྱེད་པའི་སྐྱོན་ཏེ། དེ་ཡང་གང་ཞེ་ན། འདི་ལྟ་སྟེ། དཀོན་མཆོག་དང༌། བདེན་པ་དང༌། ཕུང་པོ་དང༌། ལས་དང་འབྲས་བུ་དག་ལ་ནིམ་ནུར་དང༌། ཡིད་གཉིས་དང༌། ཐེ་ཚོམ་ཟ་བ་དང༌། སྤོང་པ་ལ་བརྩོན་པའི་ལུས་ཀྱི་གནས་ངན་ལེན་པ་དང༌། ལྷོད་པའི་ཞི་གནས་དང༌། ལྷག་མཐོང་གི་སྐྱོན་ཡིད་ལ་བྱེད་པ་དང༌། རྨུགས་པ་དང༌། གཉིད་ཀྱིས་སེམས་ཟིལ་གྱིས་ནོན་ཅིང་སེམས་མངོན་པར་བསྡུས་པ་དང༌། ཧ་ཅང་བརྩལ་དྲགས་པས་ལས་ངལ་ཞིང་སེམས་འཁྲུགས་པ་དང༌། བརྩོན་འགྲུས་ཧ་ཅང་ཞན་པས་ཁྱད་པར་མི་འཐོབ་ཅིང༌དག་པའི་ཕྱོགས་གཏུགས་པ་དང༌། རྙེད་པ་དང༌། གྲགས་པ་དང༌། བསྔགས་པ་དང༌། བདེ་བ་གང་ཡང་རུང་བ་ཆུང་ཟད་ཙམ་གྱིས་དགའ་ཞིང༌། ཡིད་བདེ་བ་དང༌། རྒོད་ཅིང་ཉེ་བར་མ་ཞི་བ་དང༌། འཕྱར་ཞིང་གཡེང་བར་བྱེད་པ་དང༌། འཇིག་ཚོགས་འགོག་པའི་མྱ་ངན་ལས་འདས་པ་ལ་སྐྲག་ཅིང་དངང་བར་བྱེད་པ་དང༌། ࿒དྲོད་མི་འཛིན་པར་སྨྲ་བ་ལ་བརྩོན་ཞིང་ཧ་ཅང་མང་དུ་སྨྲ་ལ༑ ཆོས་དང་ལྡན་པའི་གཏམ་ཟེར࿒ན་རྩོད་པའི་གཏམ་དང༌། ཉེས་རྩོམ་གྱི་རྗེས་སུ་བརྩོན་པ་དང༌། སྔོན་མཐོང་བ་དང༌། ཐོས་པ་དང༌། ཉམས་སུ་མྱོང་བ་དང༌། རྣམ་པར་ཤེས་པ་རྣམ་པ་དུ་མ་རྣམ་པ་མང་པོ་སྣ་ཚོགས་དག་ལ་སེམས་འཕྲོ་ཞིང་སེམས་གཡེང་བར་བྱེད་པ་དང༌། བསམ་གྱི་མི་ཁྱབ་པའི་གནས་གཞན་དག་ལ་ངེས་པར་རྟོག་པར་བྱེད་པ་ཉིད་ཡིན་ཏེ། ཆོས་སེམས་ཤིང་རྣམ་འབྱོར་ཡིད་ལ་བྱེད་པའི་སྐྱོན་ཡིན་པར་རིག་པར་བྱ་བ་དེ་དག་དང༌། བསམ་གཏན་དང་སྙོམས་པར་འཇུག་པའི་བདེ་བའི་རོ་མྱོང་བར་བྱེད་པ་དང༌། མཚན་མ་མེད་པ་ལ་སྙོམས་པར་འཇུག་པར་འདོད་པ་འདུ་བྱེད་ཀྱི་མཚན་མའི་རྗེ་སུ་འབྲངས་བ་དང༌། ལུས་ཀྱི་རེག་པ་སྡུག་བསྔལ་བ་དག་དང༌། སྲོག་འཕྲོག་པར་བྱེད་པའི་བར་དག་གིས་རེག་པར࿒འགྱུར་བ་སྲོག་ལ་འཆུམས་ཤིང་སྲོག་ལ་རེ་ལ། དེ་ལ་རེ་བ་དང་ལྡན་པའི་མྱ་ངན་དང༌། ངལ་བ་དང༌། སྨྲེ་སྔགས་འདོན་པ་སྟེ། བཅུ་པོ་དེ་དག་ནི་བསླབ་པ་དང་མི་མཐུན་པའི་ཆོས་རྣམས་ཡིན་ནོ། །

de la bslab pa dang rjes su mi mthun pa'i chos bcu gang zhe na/ 'di lta ste/ bud med gzhon nu kha dog bzang ba chags par 'gyur ba ni rigs kyi bu bslab pa la brtson pa'i bar chad byed cing/ lam 'gog par byed pa chen po yin pa dang/'jig tshogs su gtogs pa'i 'du byed rnams la 'chums par byed pa dang/ le le dang / snyom las byed pa dang/ 'jig tshogs la lta ba dang/ khams kyi zas la brten te ro la chags pa dang/ 'jig rten gyi gtam rgyud kyi gtam rnam pa du ma rnam pa mang po sna tshogs bkram pa dag la 'dun pa'i 'dod chags kyi rjes su chags pa dang/ chos sems shing rnal 'byor yid la byed pa'i skyon te/ de yang gang zhe na/ 'di lta ste/ dkon mchog dang/ bden pa dang/ phung po dang/ las dang 'bras bu dag la nim nur dang/ yid gnyis dang/ the tshom za ba dang/ spong pa la brtson pa'i lus kyi gnas ngan len pa dang/ lhod pa'i zhi gnas dang/ lhag mthong gi skyon yid la byed pa dang/ rmugs pa dang/ gnyid kyis sems zil gyis non cing sems mngon par bsdus pa dang/ ha cang brtsal drags pas las ngal zhing sems 'khrugs pa dang/ brtson 'grus ha cang zhan pas khyad par mi 'thob cingdag pa'i phyogs gtugs pa dang/ rnyed pa dang/ grags pa dang/ bsngags pa dang/ bde ba gang yang rung ba chung zad tsam gyis dga' zhing/ yid bde ba dang/ rgod cing nye bar ma zhi ba dang/ 'phyar zhing g.yeng bar byed pa dang/ 'jig tshogs 'gog pa'i mya ngan las 'das pa la skrag cing dngang bar byed pa dang/ drod mi 'dzin par smra ba la brtson zhing ha cang mang du smra la| chos dang ldan pa'i gtam zer na rtsod pa'i gtam dang/ nyes rtsom gyi rjes su brtson pa dang/ sngon mthong ba dang/ thos pa dang/ nyams su myong ba dang/ rnam par shes pa rnam pa du ma rnam pa mang po sna tshogs dag la sems 'phro zhing sems g.yeng bar byed pa dang/ bsam gyi mi khyab pa'i gnas gzhan dag la nges par rtog par byed pa nyid yin te/ chos sems shing rnam 'byor yid la byed pa'i skyon yin par rig par bya ba de dag dang/ bsam gtan dang snyoms par 'jug pa'i bde ba'i ro myong bar byed pa dang/ mtshan ma med pa la snyoms par 'jug par 'dod pa 'du byed kyi mtshan ma'i rje su 'brangs ba dang/ lus kyi reg pa sdug bsngal ba dag dang/ srog 'phrog par byed pa'i bar dag gis reg par 'gyur ba srog la 'chums shing srog la re la/ de la re ba dang ldan pa'i mya ngan dang/ ngal ba dang/ smre sngags 'don pa ste/ bcu po de dag ni bslab pa dang mi mthun pa'i chos rnams yin no/ /

【J2 舉能治十想，次第治之】

བསླབ་པ་དང་མི་མཐུན་པ་དེ་དག་གི་གཉེན་པོ་བསླབ་པ་དང་རྗེས་སུ་མཐུན་པ་བཅུ་གང་ཞེ་ན། འདི་ལྟ་སྟེ། མི་སྡུག་པའི་འདུ་ཤེས་དང༌། མི་རྟག་པའི་འདུ་ཤེས་དང༌། མི་རྟག་པ་ལ་སྡུག་བསྔལ་བའི་འདུ་ཤེས་དང༌། སྡུག་བསྔལ་བ་ལ་བདག་མེད་པའི་འདུ་ཤེས་དང༌། ཟས་ལ་མི་མཐུན་པའི་འདུ་ཤེས་དང༌། འཇིག་རྟེན་ཐམས་ཅད་ལ་མངོན་པར་མི་དགའ་བའི་འདུ་ཤེས་དང་། སྣང་བའི་འདུ་ཤེས་དང༌། འདོད་ཆགས་དང་བྲལ་བའི་འདུ་ཤེས་དང༌། འགོག་པའི་འདུ་ཤེས་དང༌། འཆི་བའི་འདུ་ཤེས་ཏེ། འདུ་ཤེས་བཅུ་པོ་དེ་དག་ཀུན་དུ་བསྟེན་ཅིང་གོམས་པར་བྱས། ལན་མང་དུ་བྱས་ན་བསླབ་པའི་བར་ཆད་རྣམ་པ་བཅུ་པོ་བསླབ་པ་དང་མི་མཐུན་པའི་ཆོས་བཅུ་པོ་དེ་དག་སྤོང་བར་འགྱུར་རོ། །དེ་ལ་དོན་གྱི་སྐབས་འདིར་སྣང་བའི་འདུ་ཤེས་ནི་ཆོས་སེམས་ཤིང་རྣལ་འབྱོར་ཡིད་ལ་བྱེད་པའི་བར་དུ་གཅོད་པ་སྤོང་བའི་ཕྱིར་ཆོས་ཀྱི་སྣང་བ་དང༌། དོན་གྱི་སྣང་བ་དང༌། ཞི་གནས་ཀྱི་སྣང་བ་དང༌། ལྷག་མཐོང་གི་སྣང་བ་སྟེ། སྣང་བ་དེ་དག་གི་དབང་དུ་བྱས་པ་ཡིན་པར་དགོངས་སོ། །

bslab pa dang mi mthun pa de dag gi gnyen po bslab pa dang rjes su mthun pa bcu gang zhe na/ 'di lta ste/ mi sdug pa'i 'du shes dang/ mi rtag pa'i 'du shes dang/ mi rtag pa la sdug bsngal ba'i 'du shes dang/ sdug bsngal ba la bdag med pa'i 'du shes dang/ zas la mi mthun pa'i 'du shes dang/ 'jig rten thams cad la mngon par mi dga' ba'i 'du shes dang / snang ba'i 'du shes dang/ 'dod chags dang bral ba'i 'du shes dang/ 'gog pa'i 'du shes dang/ 'chi ba'i 'du shes te/ 'du shes bcu po de dag kun du bsten cing goms par byas/ lan mang du byas na bslab pa'i bar chad rnam pa bcu po bslab pa dang mi mthun pa'i chos bcu po de dag spong bar 'gyur ro/ /de la don gyi skabs 'dir snang ba'i 'du shes ni chos sems shing rnal 'byor yid la byed pa'i bar du gcod pa spong ba'i phyir chos kyi snang ba dang/ don gyi snang ba dang/ zhi gnas kyi snang ba dang/ lhag mthong gi snang ba ste/ snang ba de dag gi dbang du byas pa yin par dgongs so/ /

【I2 十種隨順學法】【J1 總說】

དེ་ལས་གཞན་ཡང་བསླབ་པ་དང་རྗེས་སུ་མཐུན་པའི་ཆོས་བཅུ་ཡོད་པར་རིག་པར་བྱ་སྟེ། བཅུ་གང་ཞེ་ན། འདི་སླ་སྟེ། སྔོན་གྱིས་རྒྱུད་དང༌། རྗེས་སུ་མཐུན་པའི་ལུང་དང༌། ཚུལ་གཞིན་ལ་རབ་ཏུ་སྦྱོར་བ་དང༌། རྟག་ཏུ་གུས་པར་བྱས་ཏེ་བྱེད་པ་དང༌། འདུན་པ་དྲག་པོ་དང༌། རྣལ་འབྱོར་གྱི་སྟོབས་སྐྱེད་པ་དང༌། ལུས་དང་སེམས་ཀྱི་གནས་ངན་ལེན་ཤིན་ཏུ་སྦྱངས་པ་དང༌། ཡང་དང་ཡང་དུ་སོ་སོར་རྟོག་པ་དང༌། ཡོངས་སུ་གདུང་བ་མེད་པ་དང༌། མངོན་པའི་ང་རྒྱལ་མེད་པའོ། །

de las gzhan yang bslab pa dang rjes su mthun pa'i chos bcu yod par rig par bya ste/ bcu gang zhe na/ 'di sla ste/ sngon gyis rgyud dang/ rjes su mthun pa'i lung dang/ tshul gzhin la rab tu sbyor ba dang/ rtag tu gus par byas te byed pa dang/ 'dun pa drag po dang/ rnal 'byor gyi stobs skyed pa dang/ lus dang sems kyi gnas ngan len shin tu sbyangs pa dang/ yang dang yang du so sor rtog pa dang/ yongs su gdung ba med pa dang/ mngon pa'i nga rgyal med pa'o/ /

【J2 別釋】【K1 宿因】

དེ་ལ་སྔོན་གྱིས་རྒྱུ་གང་ཞེ་ན། སྔོན་དབང་པོ་ཡོངས་སུ་སྨིན་པ་ལ་བརྩོན་པར་བྱས་པ་དང༌། དབང་པོ་ཡང་དག་པར་བསྒྲུབས་པ་གང་ཡིན་པའོ། །

de la sngon gyis rgyu gang zhe na/ sngon dbang po yongs su smin pa la brtson par byas pa dang/ dbang po yang dag par bsgrubs pa gang yin pa'o/ /

【K2 隨順教】

དེ་ལ་རྗེས་སུ་མཐུན་པའི་ལུང་གང་ཞེ་ན། ཕྱིན་ཅི་མ་ལོག་པ་དང༌། གོ་རིམས་སུ་བབ་པའི་ལུང་གང་ཡིན་པའོ། །

de la rjes su mthun pa'i lung gang zhe na/ phyin ci ma log pa dang/ go rims su bab pa'i lung gang yin pa'o/ /

【K3 如理加行】

དེ་ལ་ཚུལ་བཞིན་ལ་རབ་ཏུ་སྦྱོར་བ་གང་ཞེ་ན། ཇི་ལྟར་གདམས་པ་དེ་ཁོ་ན་བཞིན་དུ་རབ་ཏུ་སྦྱོར་བར་བྱེད་ཅིང༌། དེ་ལྟར་རབ་ཏུ་སྦྱོར་བ་ན་ཡང་དག་པའི་ལྟ་བ་སྐྱེད་པར་བྱེད་པའོ༑ །

de la tshul bzhin la rab tu sbyor ba gang zhe na/ ji ltar gdams pa de kho na bzhin du rab tu sbyor bar byed cing/ de ltar rab tu sbyor ba na yang dag pa'i lta ba skyed par byed pa'o| /

【K4 無間殷重所作】

དེ་ལ་རྟག་ཏུ་གུས་པར་བྱས་ཏེ་བྱད་པ་གང་ཞེ་ན། དགེ་བའི་ཕྱོགས་ཀྱི་སྦྱོར་བ་ཇི་ལྟ་བུས་དུས࿒འབྲས་བུ་ཡོད་པར་བྱེད་པ་དང༌། མྱུར་བ་ཁོ་ནར་དགེ་བའི་ཕྱོགས་ཡང་དག་པར་སྒྲུབ་པར་བྱེད་པའོ། །

de la rtag tu gus par byas te byad pa gang zhe na/ dge ba'i phyogs kyi sbyor ba ji lta bus dus 'bras bu yod par byed pa dang/ myur ba kho nar dge ba'i phyogs yang dag par sgrub par byed pa'o/ /

【K5 猛利樂欲】

དེ་ལ་འདུན་པ་དྲག་པོ་གང་ཞེ་ན། འདི་ལྟ་སྟེ། ནམ་ཞིག་ན་བདག་གིས་འཕགས་པའི་གནས་གང་ཡིན་པ་བསྒྲུབས་ཏེ། གནས་པར་འགྱུར་བའི་གནས་དེ་བསྒྲུབས་ཏེ་གནས་པར་འགྱུར་ཞིག་གུ་སྙམ་ནས་རྣམ་པར་ཐར་པ་གོང་མ་ལ་དགའ་བ་སྐྱེད་པར་བྱེད་པའོ། །

de la 'dun pa drag po gang zhe na/ 'di lta ste/ nam zhig na bdag gis 'phags pa'i gnas gang yin pa bsgrubs te/ gnas par 'gyur ba'i gnas de bsgrubs te gnas par 'gyur zhig gu snyam nas rnam par thar pa gong ma la dga' ba skyed par byed pa'o/ /

【K6 持瑜伽力】

དེ་ལ་རྣལ་འབྱོར་གྱི་སྟོབས་སྐྱེད་པ་གང་ཞེ་ན། རྒྱུ་གཉིས་ཀྱིས་རྣལ་འབྱོར་གྱི་སྟོབས་སྐྱེད་པ་ཐོབ་པར་འགྱུར་ཏེ། གཉིས་གང་ཞེ་ན། རང་བཞིན་གྱིས་དབང་པོ་རྣོ་བ་དང༌། ཡུན་རིང་པོ་ནས་གོམས་ཤིང་ཡོངས་སུ࿒བྱང་བར་བྱས་པས་སོ། །

de la rnal 'byor gyi stobs skyed pa gang zhe na/ rgyu gnyis kyis rnal 'byor gyi stobs skyed pa thob par 'gyur te/ gnyis gang zhe na/ rang bzhin gyis dbang po rno ba dang/ yun ring po nas goms shing yongs su byang bar byas pas so/ /

【K7 止息身心麁重】

དེ་ལ་ལུས་དང་སེམས་ཀྱི་གནས་ངན་ལེན་ཤིན་ཏུ་སྦྱངས་པ་གང་ཞེ་ན། འདི་ལྟ་སྟེ། ལུས་དུབ་ཅིང་ལུས་ངལ་བ་ལས། ལུས་ཀྱི་གནས་ངན་ལེན་དང༌། སེམས་ཀྱི་གནས་ངན་ལེན་སྐྱེ་བ་དེ་དག་སྤྱོད་ལམ་གཞན་གྱིས་བརྟགས་པས་ཤིན་ཏུ་སྦྱོང་བར་བྱེད་པ་དང༌། ཧ་ཅང་རྣམ་པར་རྟོག་པ་དང༌། ཧ་ཅང་རྣམ་པར་དཔྱོད་པ་ལས་ལུས་དང་སེམས་ཀྱི་གནས་ངན་ལེན་སྐྱེ་བ་དེ་དག་སེམས་ནང་དུ་ཞི་གནས་སུ་བྱ་བའི་ཚུལ་གྱིས་ཤིན་ཏུ་སྦྱོང་བར་བྱེད་པའམ། རང་བཞིན་གྱིས་ཤིན་ཏུ་སྦྱོང་བར་བྱེད་པ་དང༌། རྨུགས་པ་དང་གཉིད་ཀྱི་ཀུན་ནས་དཀྲིས་པས་སེམས་མངོན་པར་བསྡུས་ཤིང་སེམས་ཞུམ་པར་གྱུར་པ་ལས། ལུས་དང་སེམས་ཀྱི་གནས་ངན་ལེན་སྐྱེ་བ་དེ་དག་ལྷག་པའི་ཤེས་རབ་ཆོས་རྣམ་པར་འབྱེད་པ་དང༌། རབ་ཏུ་དང་བར࿒འགྱུར་བ་ཡིད་ལ་བྱེད་པས་ཤིན་ཏུ་སྦྱོར་བར་བྱེད་པའམ། རང་བཞིན་གྱིས་ཤིན་ཏུ་སྦྱོང་བར་བྱེད་པ་དང༌། ཉོན་མོངས་པ་མ་སྤངས་པ་ལས་ཉོན་མོངས་པའི་ཕྱོགས་ཀྱི་ལུས་དང༌། སེམས་ཀྱི་གནས་ངན་ལེན་དང་མ་བྲལ་ཞིང་རྟག་ཏུ་རྗེས་སུ་འབྲེལ་པ་དེ་དག་ཡང་དག་པའི་ལམ་བསྒོམས་པས་ཤིན་ཏུ་སྦྱོང་བར་བྱེད་པའོ། །

de la lus dang sems kyi gnas ngan len shin tu sbyangs pa gang zhe na/ 'di lta ste/ lus dub cing lus ngal ba las/ lus kyi gnas ngan len dang/ sems kyi gnas ngan len skye ba de dag spyod lam gzhan gyis brtags pas shin tu sbyong bar byed pa dang/ ha cang rnam par rtog pa dang/ ha cang rnam par dpyod pa las lus dang sems kyi gnas ngan len skye ba de dag sems nang du zhi gnas su bya ba'i tshul gyis shin tu sbyong bar byed pa'am/ rang bzhin gyis shin tu sbyong bar byed pa dang/ rmugs pa dang gnyid kyi kun nas dkris pas sems mngon par bsdus shing sems zhum par gyur pa las/ lus dang sems kyi gnas ngan len skye ba de dag lhag pa'i shes rab chos rnam par 'byed pa dang/ rab tu dang bar 'gyur ba yid la byed pas shin tu sbyor bar byed pa'am/ rang bzhin gyis shin tu sbyong bar byed pa dang/ nyon mongs pa ma spangs pa las nyon mongs pa'i phyogs kyi lus dang/ sems kyi gnas ngan len dang ma bral zhing rtag tu rjes su 'brel pa de dag yang dag pa'i lam bsgoms pas shin tu sbyong bar byed pa'o/ /

【K8 數數觀察】

དེ་ལ་ཡང་དང་ཡང་དུ་སོ་སོར་རྟོག་པ་གང་ཞེ་ན། ཚུལ་ཁྲིམས་དག་ལས་བརྩམས་ཏེ། ཡང་དང་ཡང་དུ་ཉེས་པར་བྱས་པ་དང༌། ལེགས་པར་བྱས་པ་ལ་སོ་སོར་རྟོག་པར་བྱེད་པ་དང༌། མ་བྱས་པ་དང་བྱས་པ་ལ་སོ་སོར་རྟོག་པར་བྱེད་ཅིང་ཉེས་པར་བྱས་པ་དང་མ་བྱས་པ་ལས་ལྡོག་པར་བྱེད་པ་དང༌། ལེགས་པར་བྱས་པ་དང༌། བྱས་པ་ལས་ལྡོག་པར་མི་བྱེད་དེ། མ་བྱས་པ་ལས་ལྡོག་ཅིང་བྱས་པ་ལས་མི་ལྡོག࿒པ་དེ་ལ་དེ་ལྟར་ཉོན་མོངས་པ་སྤངས་པ་དང་མ་སྤངས་པ་ལ་དཔྱོད་པའི་ཡིད་ལ་བྱེད་པའི་དབང་དུ་བྱས་ནས། ཡང་དང་ཡང་དུ་སོ་སོར་རྟོག་པར་བྱེད་པ་སྟེ། དེ་ལ་སྤངས་པར་ཤེས་ནས། ཡིད་བདེ་བར་འགྱུར་ལ། མ་སྤངས་པར་ཤེས་ན་ཡང་དང་ཡང་དུ་ལམ་དེ་ཉིད་ལ་སྒོམ་པར་བྱེད་པའོ། །

de la yang dang yang du so sor rtog pa gang zhe na/ tshul khrims dag las brtsams te/ yang dang yang du nyes par byas pa dang/ legs par byas pa la so sor rtog par byed pa dang/ ma byas pa dang byas pa la so sor rtog par byed cing nyes par byas pa dang ma byas pa las ldog par byed pa dang/ legs par byas pa dang/ byas pa las ldog par mi byed de/ ma byas pa las ldog cing byas pa las mi ldog pa de la de ltar nyon mongs pa spangs pa dang ma spangs pa la dpyod pa'i yid la byed pa'i dbang du byas nas/ yang dang yang du so sor rtog par byed pa ste/ de la spangs par shes nas/ yid bde bar 'gyur la/ ma spangs par shes na yang dang yang du lam de nyid la sgom par byed pa'o/ /

【K9 無有怯弱】

དེ་ལ་ཡོངས་སུ་གདུང་བ་མེད་པ་གང་ཞེ་ན། དུས་གཞན་གྱིས་ཤེས་པར་བྱ་བ་དང༌། མཐོང་བར་བྱ་བ་དང༌། རྟོགས་པར་བྱ་བ་གང་ཡིན་པ་སྟེ། མ་ཤེས་པ་དང༌། མ་མཐོང་པ་དང༌། མ་རྟོགས་པའི་སྒོ་ནས་སེམས་ངལ་བ་དང༌། སེམས་ལ་གནོད་པའི་ཡོངས་སུ་གདུང་བ་སྐྱེ་སྟེ། དེ་དག་སྐྱེས་པ་ན་དང་དུ་མི་ལེན་ཅིང་སྤོང་བར་བྱེད་པའོ། །

de la yongs su gdung ba med pa gang zhe na/ dus gzhan gyis shes par bya ba dang/ mthong bar bya ba dang/ rtogs par bya ba gang yin pa ste/ ma shes pa dang/ ma mthong pa dang/ ma rtogs pa'i sgo nas sems ngal ba dang/ sems la gnod pa'i yongs su gdung ba skye ste/ de dag skyes pa na dang du mi len cing spong bar byed pa'o/ /

【K10 離增上慢】

དེ་ལ་མངོན་པའི་ང་རྒྱལ་མེད་པ་གང་ཞེ་ན། རྟོགས་པ་དང༌། ཐོབ་པ་དང༌། རེག་པ་ལ་མངོན་པའི་ང་རྒྱལ་མེད་ཅིང་ཕྱིན་ཅི་མ་ལོག་པར་འཛིན་པ་སྟེ། ཐོབ་པ་ལ་ཐོབ་པར་འདུ་ཤེས་པ་དང༌། རྟོགས་པ་ལ་རྟོགས་པར་འདུ་ཤེས་པ་དང༌། མངོན་སུམ་དུ་བྱས་པ་ལ་མངོན་སུམ་དུ་བྱས་པར་འདུ་ཤེས་པའོ། །ཆོས་བཅུ་པོ་དེ་དག་ནི་དང་པོ་དང་བར་པ་དང་ཐ་མ་ལ་བརྟེན་ཏེ། རྣལ་འབྱོར་པ་བསླབ་པ་འདོད་པའི་བསླབ་པ་དང་རྗེས་སུ་མཐུན་པར་བྱེད་པ་ཡིན་པས། དེའི་ཕྱིར་བསླབ་པ་དང་རྗེས་སུ་མཐུན་པ་རྣམས་ཞེས་བྱའོ། །

de la mngon pa'i nga rgyal med pa gang zhe na/ rtogs pa dang/ thob pa dang/ reg pa la mngon pa'i nga rgyal med cing phyin ci ma log par 'dzin pa ste/ thob pa la thob par 'du shes pa dang/ rtogs pa la rtogs par 'du shes pa dang/ mngon sum du byas pa la mngon sum du byas par 'du shes pa'o/ /chos bcu po de dag ni dang po dang bar pa dang tha ma la brten te/ rnal 'byor pa bslab pa 'dod pa'i bslab pa dang rjes su mthun par byed pa yin pas/ de'i phyir bslab pa dang rjes su mthun pa rnams zhes bya'o/ /

【G7 yogabhraṁśa瑜伽壞rnal 'byor ñams pa】【H1 總說】

དེ་ལ་རྣལ་འབྱོར་ཉམས་པ་གང་ཞེ་ན། སྨྲས་པ། རྣལ་འབྱོར་ཉམས་པ་ནི་རྣམ་པ་བཞི་སྟེ། བཞི་གང་ཞེ་ན། རྣལ་འབྱོར་ཉམས་པ་གཏན་དུ་བ་ཡང་ཡོད། རེ་ཞིག་པ་ཡང་ཡོད། ཐོབ་པ་ལས་ཡོངས་སུ་ཉམས་པ་ཡང་ཡོད། །ལོག་པར་སྒྲུབ་པས་བྱས་པ་ཡང་ཡོད་དོ། །

de la rnal 'byor nyams pa gang zhe na/ smras pa/ rnal 'byor nyams pa ni rnam pa bzhi ste/ bzhi gang zhe na/ rnal 'byor nyams pa gtan du ba yang yod/ re zhig pa yang yod/ thob pa las yongs su nyams pa yang yod/ /log par sgrub pas byas pa yang yod do/ /

【H2 別釋】【I1 畢竟瑜伽壞】

དེ་ལ་རྣལ་འབྱོར་ཉམས་པ་གཏན་དུ་བ་གང་ཞེ་ན། གང་ཟག་རིགས་མེད་པ་ལ་གནས་པ་རྣམས་ཀྱི་ཡིན་པར་རིག་པར་བྱ་སྟེ། དེ་དག་ནི་ཡོངས་སུ་མྱ་ངན་ལས་མི་འདའ་བའི་ཆོས་ཅན་ཡིན་པའི་ཕྱིར། རྣལ་འབྱོར་ལས་གཏན་དུ་ཉམས་པ་ཁོ་ན་ཡིན་ནོ། །

de la rnal 'byor nyams pa gtan du ba gang zhe na/ gang zag rigs med pa la gnas pa rnams kyi yin par rig par bya ste/ de dag ni yongs su mya ngan las mi 'da' ba'i chos can yin pa'i phyir/ rnal 'byor las gtan du nyams pa kho na yin no/ /

【I2 暫時瑜伽壞】

དེ་ལ་རེ་ཞིག་པ་གང་ཞེ་ན། འདི་ལྟ་སྟེ། གང་ཟག་རིགས་ལ་གནས་པ་ཡོངས་སུ་མྱ་ངན་ལས་འདའ་བའི་ཆོས་ཅན་རྐྱེན་དང་མི་ལྡན་པ་རྣམས་ཀྱི་ཡིན་ཏེ༑ དེ་དག་ནི་ཤིན་ཏུ་རིང་དུ་སོང་ཡང་གདོན་མི་ཟ་བར་རྐྱེན་བསྒྲུབ་པར་འགྱུར་ཞིང༌། རྣལ་འབྱོར་ཡང་མངོན་དུ་བྱས། གོམས་པར་བྱས་ནས་ཡོངས་སུ་མྱ་ངན་ལས་འདའ་བར་འགྱུར་ཏེ། དེའི་ཕྱིར་དེ་ནི་དེ་དག་གི་རྣལ་འབྱོར་ཉམས་པ་རེ་ཞིག་པ་ཡིན་ནོ། །

de la re zhig pa gang zhe na/ 'di lta ste/ gang zag rigs la gnas pa yongs su mya ngan las 'da' ba'i chos can rkyen dang mi ldan pa rnams kyi yin te| de dag ni shin tu ring du song yang gdon mi za bar rkyen bsgrub par 'gyur zhing/ rnal 'byor yang mngon du byas/ goms par byas nas yongs su mya ngan las 'da' bar 'gyur te/ de'i phyir de ni de dag gi rnal 'byor nyams pa re zhig pa yin no/ /

【I3 退失所得瑜伽壞】

དེ་ལ་ཐོབ་པ་ལས་ཡོངས་སུ་ཉམས་པའི་རྣལ་འབྱོར་ཉམས་པ་ནི་འདི་ལྟར་འདི་ན་ལ་ལ་ཐོབ་པ་དང༌། རྟོགས་པ་དང་། ཡེ་ཤེས་དང༌། མཐོང་བ་དང༌། རེག་པ་ལས་ཡོངས་སུ་ཉམས་པ་ཡིན་ནོ། །

de la thob pa las yongs su nyams pa'i rnal 'byor nyams pa ni 'di ltar 'di na la la thob pa dang/ rtogs pa dang / ye shes dang/ mthong ba dang/ reg pa las yongs su nyams pa yin no/ /

【I4 邪行所作瑜伽壞】

དེ་ལ་ལོག་པར་སྒྲུབ་པས་བྱས་པའི་རྣལ་འབྱོར་ཉམས་པ་ནི་འདི་ལྟར་འདི་ན་ལ་ལ་ཚུལ་བཞིན་མ་ཡིན་པ་ལ་རབ་ཏུ་བརྩོན་པར་བྱེད་པ་ན། རྣལ་འབྱོར་ཐོབ་པར་མི་འགྱུར་ཞིང་རིགས་པའི་ཆོས་དགེ་བ་ཐོབ་པར་མི་འགྱུར་བ་སྟེ། འདི་ལྟར་འདི་ན་ལ་ལ་ཉོན་མོངས་པ་མང་བ་དང༌། འདོད་ཆགས་ཆེ་བའི་རང་བཞིན་ཅན་ཡིན་ལ། རྣམ་པར་ཤེས་པ་སྒྲིན་པ་དང༌། བློ་རྣོ་བ་དང༌། ལྷན་ཅིག་སྐྱེས་པའི་བློ་དང་ལྡན་པ་ཡིན་ཏེ། དེ་ཐོས་པ་ཉུང་ངུའམ། མང་པོ་ཡང་འཛིན་པར་བྱེད་ཅིང༌། ཐོས་པ་ཀུན་ཆུབ་པར་ཡང་བྱེད་ལ། དགོན་པར་གནས་པ་ན་ཁྱིམ་པ་དང༌། རབ་ཏུ་བྱུང་བ་དྲང་པོ་དང༌། དྲང་པོའི་རང་བཞིན་ཅན་དག་འོངས་ཤིང་ལྷགས་པ་རྣམས་ལ་ཆོས་སྟོན་པ་དང༌། ཚུལ་འཆོས་པའི་རྗེས་སུ་སྤྱོད་པའི་ལུས་དང་ངག་དང་ལྡན་པའི་སྤྱོད་པས་སེམས་མགུ་བར་བྱེད་དེ། རྒྱུ་དེ་དང་རྐྱེན་དེས་དེ་ལ་རྙེད་པ་དང༌། བཀུར་སྟིའི་ཚོགས་འབྱུང་ཞིང༌། དེ་བསོད་ནམས་ཆེ་བ་དང༌། ཆོས་གོས་དང༌། བསོད་སྙོམས་དང༌། མལ་ཆ་དང༌།སྟན་དང༌། ནད་ཀྱི་གསོས་སྨན་དང༌། ཡོ་བྱད་རྣམས་རྙེད་པ་ཡིན་པར་ཤེས་ཤིང༌། རྒྱལ་པོ་དང་། བློན་པོ་ཆེན་པོ་དང༌། དེད་དཔོན་གྱི་བར་དག་ལ་ཡང་དགྲ་བཅོམ་པ་ཡིན་པར་གྲགས་ཤིང་བཀུར་སྟིར་བྱེད། བླ་མར་བྱེད་པ་དང༌། ཉན་ཐོས་ཀྱི་ཁྱིམ་པ་དང༌། རབ་ཏུ་བྱུང་བ་དག་ཀྱང་དེའི་རྗེས་སུ་འབྲང་བར་འགྱུར་ཏེ། རྗེས་སུ་ལྷགས་པ་དག་ལ་ཞེན་པ་སྐྱེད་ཅིང་མང་པོ་བསྡུ་བའི་ཕྱིར་འཇུག་པར་བྱེད་པས་དེ་འདི་སྙམ་དུ་སེམས་ཏེ། བདག་གི་ཉན་ཐོས་ཀྱི་ཁྱིམ་པ་དང༌། རབ་ཏུ་བྱུང་བ་གང་དག་བདག་དགྲ་བཅོམ་པར་གྲགས་པ་ཡིན་པར་ཡིད་ཆེས་པ་དེ་དག་ལྷགས་ཏེ། གལ་ཏེ་བདག་ལ་རྣལ་འབྱོར་དང༌། ཡིད་ལ་བྱེད་པ་དང༌། ཞི་གནས་དང༌། ལྷག་མཐོང་གི་དྲི࿒བ་འདྲི་བར་གྱུར་ན། དེ་དག་ལ་བདག་གིས་མི་ཤེས་སོ་ཞེས་དྲིས་པའི་ལན་བཏབ་པར་གྱུར་ན། དེ་ལྟར་ན་བདག་དགྲ་བཅོམ་པར་གྲགས་པ་ཡིན་ནོ་སྙམ་དུ་ཡིད་ཆེས་པ་གང་ཡིན་པ་དེ་ཉམས་པར་འགྱུར་བས། བདག་གིས་རང་ཉིད་ཀྱིས་བསམས་ཤིང་གཞལ་ལ་ཉེ་བར་བརྟགས་ཏེ་རྣལ་འབྱོར་རྣམ་པར་གཞག་པར་བྱའོ་སྙམ་ནས་དེ་རྙེད་པ་དང་བཀུར་སྟི་ལ་ཆགས་པས་དོན་དེ་ཉིད་ཀྱི་དབང་དུ་བྱས་ཏེ། གཅིག་པུ་དབེན་པར་སོང་ནས་རང་ཉིད་ཀྱིས་བསམས་ཤིང་གཞལ་ལ་ཉེ་བར་བརྟགས་ཏེ་རྣལ་འབྱོར་རྣམ་པར་འཇོག་པར་བྱེད་དེ། དེའི་རྣལ་འབྱོར་དེ་ཡང་མདོ་སྡེ་ལ་མི་འཇུག །འདུལ་བ་ལ་ཡང་དག་པར་མི་སྣང་ཞིང༌། ཆོས་ཉིད་དང་འགལ་བ་ཡིན་ཏེ། དེ་དགེ་སློང་མདོ་སྡེ་འཛིན་པ་དང་། འདུལ་བ་འཛིན་པ་དང༌། མ་མོ་འཛིན་པ་གང་དག་ཡིན་པ་དེ་དག་ལ་ཡང་རྣལ་འབྱོར་གྱི་གནས་དེ་འཆབ་པར་བྱེད་ཅིང༌། སྟོན་པར་མི་བྱེད་དོ། །དེ་ཉན་ཐོས་ཀྱི་ཁྱིམ་པ་དང༌། རབ་ཏུ་བྱུང་བ་གང་དག་ཡིན་པ་དེ་དག་ལ་ཡང་རྣལ་འབྱོར་དེ་གསང་ངོ་ཞེས་སྒོ་བར་བྱེད་དོ། །དེ་ཅིའི་ཕྱིར་ཞེ་ན། མདོ་སྡེ་འཛིན་པ་དང༌། འདུལ་བ་འཛིན་པ་དང༌། མ་མོ་འཛིན་པ་དེ་དག་གིས་རྣལ་འབྱོར་གྱི་གནས་དེ་ཐོས་ནས་མདོ་སྡེ་ལ་འཇུག་པར་གྱུར་ན། དེ་ཡང་འཇུག་པར་འགྱུར་བ་མ་ཡིན་པ་དང༌། འདུལ་བ་ལ་ཡང་དག་པར་ལྟ་བར་གྱུར་ན་དེ་ཡང་ཡང་དག་པར་སྣང་བར࿒འགྱུར་བ་མ་ཡིན་པ་དང༌། ཆོས་ཉིད་ཀྱིས་ཉེ་བར་རྟོགས་པར་གྱུར་ན་དེ་ཡང་ཆོས་ཉིད་དང་འགལ་བར་འགྱུར་བས། གཞི་དེ་དག་མི་དགའ་བར་འགྱུར་ཞིང་མི་དགའ་བའི་ཚིག་གིས་བདག་ལ་བསྐུལ་བར་འགྱུར་ཞིང་རྩོད་པ་སྐྱེད་པར་འགྱུར་ཏེ། དེ་ལྟར་ན་བདག་ལ་རྒྱལ་པོ་དང༌། བློན་པོ་ཆེན་པོ་དང༌། ཕྱུག་པོ་དང༌། ཚོང་དཔོན་དང༌། དེད་དཔོན་གྱི་བར་དག་གིས་བསྙེན་བཀུར་བྱས་པར་མི་འགྱུར། བླ་མར་བྱས་པར་མི་འགྱུར་ཞིང་ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་དག་ཀྱང་རྙེད་པར་མི་འགྱུར་ན་མི་རུང་ངོ་སྙམ་པའི་ཕྱིར་ཏེ། དེ་རྙེད་པ་དང་བཀུར་སྟི་འདོད་པ་དེ་ཉིད་ཀྱི་དབང་དུ་བྱས་ནས། ཆོས་མ་ཡིན་པ་ལ་ཆོས་མ་ཡིན་པར་འདུ་ཤེས་བཞིན་དུ༑ འདུ་ཤེས་དང༌། འདོད་པ་བསྒྱུར་ནས་ཆོས་མ་ཡིན་པ་ཆོས་ཀྱི་སྒོ་ནས་སྟོན་ཅིང་ཡང་དག་པར་སྟོན་པར་བྱེད་དོ། །དེ་ལ་དེའི་ལྟ་བ་དང་མཐུན་པར་སྒྲུབ་པར་བྱེད་པ་གང་དག་ཡིན་པ་དེ་དག་ནི་ཆོས་མ་ཡིན་པ་ལ་ཆོས་སུ་འདུ་ཤེས་པ་ཡིན་ཏེ། དེ་དག་ནི་དམན་པ་དང་རྨོངས་པ་ཡིན་པའི་ཕྱིར་ཆོས་མ་ཡིན་པ་ལ་ཆོས་སུ་འདུ་ཤེས་པ་ཡིན་པས། ཇི་ལྟར་གཏམས་པ་བཞིན་སྒྲུབ་པར་བྱེད་ན་ཡང་ལོག་པར་སྒྲུབ་པ་ཁོ་ན་ཡིན་པར་རིག་པར་བྱ་སྟེ། ལོག་པར་སྒྲུབ་པས་བྱས་པའི་རྣལ་འབྱོར་ཉམས་པ་དེ་ལྟ་བུ་དེ་ནི་དམ་པའི་ཆོས་ནུབ་པར་བྱ་བའི་ཕྱིར། དམ་པའི་ཆོས་ལྟར་བཅོས་པ་ཡིན་གྱི་དམ་པའི་ཆོས་ནི་མ་ཡིན་ནོ། །དེ་ལྟར་ན་རྣལ་འབྱོར་ཉམས་པ་བཞི་པོ་དེ་དག་ནི་དགེ་སློང་བསམ་གཏན་པ་རྣལ་འབྱོར་སྤྱོད་པས་ཡོངས་སུ་ཤེས་པར་བྱ་བ་དང༌། ཡོངས་སུ་སྤང་བར་བྱ་བ་ཡིན་ནོ། །

de la log par sgrub pas byas pa'i rnal 'byor nyams pa ni 'di ltar 'di na la la tshul bzhin ma yin pa la rab tu brtson par byed pa na/ rnal 'byor thob par mi 'gyur zhing rigs pa'i chos dge ba thob par mi 'gyur ba ste/ 'di ltar 'di na la la nyon mongs pa mang ba dang/ 'dod chags che ba'i rang bzhin can yin la/ rnam par shes pa sgrin pa dang/ blo rno ba dang/ lhan cig skyes pa'i blo dang ldan pa yin te/ de thos pa nyung ngu'am/ mang po yang 'dzin par byed cing/ thos pa kun chub par yang byed la/ dgon par gnas pa na khyim pa dang/ rab tu byung ba drang po dang/ drang po'i rang bzhin can dag 'ongs shing lhags pa rnams la chos ston pa dang/ tshul 'chos pa'i rjes su spyod pa'i lus dang ngag dang ldan pa'i spyod pas sems mgu bar byed de/ rgyu de dang rkyen des de la rnyed pa dang/ bkur sti'i tshogs 'byung zhing/ de bsod nams che ba dang/ chos gos dang/ bsod snyoms dang/ mal cha dang/stan dang/ nad kyi gsos sman dang/ yo byad rnams rnyed pa yin par shes shing/ rgyal po dang / blon po chen po dang/ ded dpon gyi bar dag la yang dgra bcom pa yin par grags shing bkur stir byed/ bla mar byed pa dang/ nyan thos kyi khyim pa dang/ rab tu byung ba dag kyang de'i rjes su 'brang bar 'gyur te/ rjes su lhags pa dag la zhen pa skyed cing mang po bsdu ba'i phyir 'jug par byed pas de 'di snyam du sems te/ bdag gi nyan thos kyi khyim pa dang/ rab tu byung ba gang dag bdag dgra bcom par grags pa yin par yid ches pa de dag lhags te/ gal te bdag la rnal 'byor dang/ yid la byed pa dang/ zhi gnas dang/ lhag mthong gi dri ba 'dri bar gyur na/ de dag la bdag gis mi shes so zhes dris pa'i lan btab par gyur na/ de ltar na bdag dgra bcom par grags pa yin no snyam du yid ches pa gang yin pa de nyams par 'gyur bas/ bdag gis rang nyid kyis bsams shing gzhal la nye bar brtags te rnal 'byor rnam par gzhag par bya'o snyam nas de rnyed pa dang bkur sti la chags pas don de nyid kyi dbang du byas te/ gcig pu dben par song nas rang nyid kyis bsams shing gzhal la nye bar brtags te rnal 'byor rnam par 'jog par byed de/ de'i rnal 'byor de yang mdo sde la mi 'jug /'dul ba la yang dag par mi snang zhing/ chos nyid dang 'gal ba yin te/ de dge slong mdo sde 'dzin pa dang / 'dul ba 'dzin pa dang/ ma mo 'dzin pa gang dag yin pa de dag la yang rnal 'byor gyi gnas de 'chab par byed cing/ ston par mi byed do/ /de nyan thos kyi khyim pa dang/ rab tu byung ba gang dag yin pa de dag la yang rnal 'byor de gsang ngo zhes sgo bar byed do/ /de ci'i phyir zhe na/ mdo sde 'dzin pa dang/ 'dul ba 'dzin pa dang/ ma mo 'dzin pa de dag gis rnal 'byor gyi gnas de thos nas mdo sde la 'jug par gyur na/ de yang 'jug par 'gyur ba ma yin pa dang/ 'dul ba la yang dag par lta bar gyur na de yang yang dag par snang bar 'gyur ba ma yin pa dang/ chos nyid kyis nye bar rtogs par gyur na de yang chos nyid dang 'gal bar 'gyur bas/ gzhi de dag mi dga' bar 'gyur zhing mi dga' ba'i tshig gis bdag la bskul bar 'gyur zhing rtsod pa skyed par 'gyur te/ de ltar na bdag la rgyal po dang/ blon po chen po dang/ phyug po dang/ tshong dpon dang/ ded dpon gyi bar dag gis bsnyen bkur byas par mi 'gyur/ bla mar byas par mi 'gyur zhing chos gos dang/ bsod snyoms dang/ mal cha dang/ stan dang/ nad kyi gsos sman dang/ yo byad dag kyang rnyed par mi 'gyur na mi rung ngo snyam pa'i phyir te/ de rnyed pa dang bkur sti 'dod pa de nyid kyi dbang du byas nas/ chos ma yin pa la chos ma yin par 'du shes bzhin du| 'du shes dang/ 'dod pa bsgyur nas chos ma yin pa chos kyi sgo nas ston cing yang dag par ston par byed do/ /de la de'i lta ba dang mthun par sgrub par byed pa gang dag yin pa de dag ni chos ma yin pa la chos su 'du shes pa yin te/ de dag ni dman pa dang rmongs pa yin pa'i phyir chos ma yin pa la chos su 'du shes pa yin pas/ ji ltar gtams pa bzhin sgrub par byed na yang log par sgrub pa kho na yin par rig par bya ste/ log par sgrub pas byas pa'i rnal 'byor nyams pa de lta bu de ni dam pa'i chos nub par bya ba'i phyir/ dam pa'i chos ltar bcos pa yin gyi dam pa'i chos ni ma yin no/ /de ltar na rnal 'byor nyams pa bzhi po de dag ni dge slong bsam gtan pa rnal 'byor spyod pas yongs su shes par bya ba dang/ yongs su spang bar bya ba yin no/ /

【G8 yoga瑜伽rnal 'byor rnams】【H1 總說】

དེ་ལ་རྣལ་འབྱོར་རྣམས་གང་ཞེ་ན། སྨྲས་པ། རྣལ་འབྱོར་ནི་རྣམ་པ་བཞི་སྟེ། འདི་ལྟ་སྟེ། དད་པ་དང༌། འདུན་པ་དང༌། བརྩོན་འགྲུས་དང༌། ཐབས་སོ། །

de la rnal 'byor rnams gang zhe na/ smras pa/ rnal 'byor ni rnam pa bzhi ste/ 'di lta ste/ dad pa dang/ 'dun pa dang/ brtson 'grus dang/ thabs so/ /

【H2 別釋】【I1 信瑜伽】

དེ་ལ་དད་པ་ནི་རྣམ་པ་གཉིས་དང༌། གཞི་རྣམ་པ་གཉིས་ཏེ། མངོན་པར་ཡིད་ཆེས་པའི་རྣམ་པ་དང༌། རབ་ཏུ་དང་བའི་རྣམ་པ་དང༌། ཆོས་དང་རིགས་པ་རྣམ་པར་དཔྱོད་པའི་གཞི་དང༌། གང་ཟག་གི་མཐུ་ལ་མོས་པའི་གཞིའོ།།

de la dad pa ni rnam pa gnyis dang/ gzhi rnam pa gnyis te/ mngon par yid ches pa'i rnam pa dang/ rab tu dang ba'i rnam pa dang/ chos dang rigs pa rnam par dpyod pa'i gzhi dang/ gang zag gi mthu la mos pa'i gzhi'o//

【I2 欲瑜伽】

འདུན་པ་ཡང་རྣམ་པ་བཞི་སྟེ། འདི་ལྟ་སྟེ། འཐོབ་པའི་ཕྱིར་འདུན་པ་ནི་འདི་ལྟར་འདི་ན་ལ་ལ་རྣམ་པར་ཐར་པ་གོང་མ་ལ་དགའ་བ་སྐྱེད་པར་བྱེད་པའོ་ཞེས࿒རྒྱས་པར་སྔར་བསྟན་པ་བཞིན་ནོ། །ཡོངས་སུ་དྲི་བའི་ཕྱིར་འདུན་པ་ནི་འདི་ལྟར་འདི་ན་ལ་ལ་མ་ཐོས་པ་མཉན་པར་བྱ་བ་དང༌། ཐོས་པ་ཡོངས་སུ་བྱང་བར་བྱ་བའི་ཕྱིར་ཀུན་དགའི་ར་བར࿒ཚངས་པ་མཚུངས་པར་སྤྱོད་པ་མཁས་པ་རྣལ་འབྱོར་ཤེས་པ་རྣམས་ཀྱི་དྲུང་དུ་འགྲོ་བར་དགའ་བ་སྐྱེད་པར་བྱེད་པའོ། །ཚོགས་ཡང་དག་པར་སྒྲུབ་པའི་ཕྱིར་འདུན་པ་ནི་འདི་ལྟར་འདི་ན་ལ་ལ་ཚུལ་ཁྲིམས་ཀྱི་སྡོམ་པ་ཡོངས་སུ་དག་པར་བྱ་བའི་ཕྱིར་ཟས་ཀྱི་ཚོད་རིག་པ་ཉིད་དང༌། མི་ཉལ་བར་སྦྱོར་བའི་རྗེས་སུ་བརྩོན་པ་དང༌། ཤེས་བཞིན་དུ་སྤྱོད་པ་ཉིད་ལ་གོང་ནས་གོང་དུ་དགའ་བ་སྐྱེད་པར་བྱེད་པའོ། །རྗེས་སུ་བརྩོན་པའི་ཕྱིར་འདུན་པ་ནི་འདི་ལྟར་འདི་ན་ལ་ལ་རྟག་ཏུ་སྦྱོར་བ་དང༌། གུས་པར་བྱས་ཏེ་སྦྱོར་བ་དང༌། ལམ་བསྒོམ་པ་ལ་དགའ་བ་སྐྱེད་པར་བྱེད་ཅིང༌། འདོད་པ་དང༌། བྱེད་འདོད་པ་སྟེ། དེ་ལྟར་ན་འདུན་པ་དེ་ཡང་རྣམ་པ་བཞི་སྟེ། འདི་ལྟ་སྟེ། འཐོབ་པའི་ཕྱིར་དང༌། ཡོངས་སུ་དྲི་བའི་ཕྱིར་དང༌། ཚོགས་ཡང་དག་པར་བསྒྲུབ་པའི་ཕྱིར་དང༌། རྗེས་སུ་བརྩོན་པའི་ཕྱིར་འདུན་པའོ། །

'dun pa yang rnam pa bzhi ste/ 'di lta ste/ 'thob pa'i phyir 'dun pa ni 'di ltar 'di na la la rnam par thar pa gong ma la dga' ba skyed par byed pa'o zhes rgyas par sngar bstan pa bzhin no/ /yongs su dri ba'i phyir 'dun pa ni 'di ltar 'di na la la ma thos pa mnyan par bya ba dang/ thos pa yongs su byang bar bya ba'i phyir kun dga'i ra bar tshangs pa mtshungs par spyod pa mkhas pa rnal 'byor shes pa rnams kyi drung du 'gro bar dga' ba skyed par byed pa'o/ /tshogs yang dag par sgrub pa'i phyir 'dun pa ni 'di ltar 'di na la la tshul khrims kyi sdom pa yongs su dag par bya ba'i phyir zas kyi tshod rig pa nyid dang/ mi nyal bar sbyor ba'i rjes su brtson pa dang/ shes bzhin du spyod pa nyid la gong nas gong du dga' ba skyed par byed pa'o/ /rjes su brtson pa'i phyir 'dun pa ni 'di ltar 'di na la la rtag tu sbyor ba dang/ gus par byas te sbyor ba dang/ lam bsgom pa la dga' ba skyed par byed cing/ 'dod pa dang/ byed 'dod pa ste/ de ltar na 'dun pa de yang rnam pa bzhi ste/ 'di lta ste/ 'thob pa'i phyir dang/ yongs su dri ba'i phyir dang/ tshogs yang dag par bsgrub pa'i phyir dang/ rjes su brtson pa'i phyir 'dun pa'o/ /

【I3 精進瑜伽】

དེ་ལ་བརྩོན་འགྲུས་ཀྱང་རྣམ་པ་བཞི་སྟེ། འདི་ལྟ་སྟེ། མཉན་པའི་ཕྱིར་དང༌། བསམ་པའི་ཕྱིར་དང༌། བསྒོམ་པའི་ཕྱིར་དང༌། སྒྲིབ་པ་ཡོངས་སུ་དག༌པར་བྱ་བའི་ཕྱིར་བརྩོན་པའོ། །དེ་ལ་མཉན་པའི་ཕྱིར་བརྩོན་པ་ནི་མ་ཐོས་པ་མཉན་པར་བྱེད་པ་དང༌། ཐོས་པ་ཡོངས་སུ་བྱང་བར་བྱེད་པ་ན་སེམས་མངོན་པར་སྤྲོ་ཞིང་སྦྱོར་བ་མི་གཏོང་བ་གང་ཡིན་པའོ། །དེ་ལ་བསམ་པའི་ཕྱིར་བརྩོན་པ་ནི་ཇི་ལྟར་ཐོས་པའི་ཆོས་རྣམས་ཀྱི་དོན་གཅིག་པུ་དབེན་པར་སོང་སྟེ། སེམས་པར་བྱེད། འཇལ་བར་བྱེད། དེ་ཉེ་བར་རྟོག་པར་བྱེད་པ་ན། སེམས་མངོན་པར་སྤྲོ་ཞིང་སྦྱོར་བ་མི་གཏོང་བ་གང་ཡིན་པའོ། །དེ་ལ་བསྒོམ་པའི་ཕྱིར་བརྩོན་པ་ནི་ནང་དུ་ཡང་དག་འཇོག་ལ་ཞུགས་ཏེ། དུས་དུས་སུ་ཞི་གནས་དང༌། ལྷག་མཐོང་སྒོམ་པར་བྱེད་པ་ན། སེམས་མངོན་པར་སྤྲོ་ཞིང་སྦྱོར་བ་མི་གཏོང་བ་གང་ཡིན་པའོ། །དེ་ལ་སྒྲིབ་པ་ཡོངས་སུ་དག་པར་བྱ་བའི་ཕྱིར་བརྩོན་པ་ནི་ཉིན་མཚན་དུ་བརྩོན་པར་བྱེད་ཅིང་། འཆག་པ་དང་འདུག་པ་དག་གིས་སྒྲིབ་པར་འགྱུར་བའི་ཆོས་རྣམས་ལས་སེམས་ཡོངས་སུ་སྦྱོང་བར་བྱེད་པ་ན་སེམས་མངོན་པར་སྤྲོ་ཞིང་སྦྱོར་བ་མི་གཏོང་བ་གང་ཡིན་པའོ། །

de la brtson 'grus kyang rnam pa bzhi ste/ 'di lta ste/ mnyan pa'i phyir dang/ bsam pa'i phyir dang/ bsgom pa'i phyir dang/ sgrib pa yongs su dagpar bya ba'i phyir brtson pa'o/ /de la mnyan pa'i phyir brtson pa ni ma thos pa mnyan par byed pa dang/ thos pa yongs su byang bar byed pa na sems mngon par spro zhing sbyor ba mi gtong ba gang yin pa'o/ /de la bsam pa'i phyir brtson pa ni ji ltar thos pa'i chos rnams kyi don gcig pu dben par song ste/ sems par byed/ 'jal bar byed/ de nye bar rtog par byed pa na/ sems mngon par spro zhing sbyor ba mi gtong ba gang yin pa'o/ /de la bsgom pa'i phyir brtson pa ni nang du yang dag 'jog la zhugs te/ dus dus su zhi gnas dang/ lhag mthong sgom par byed pa na/ sems mngon par spro zhing sbyor ba mi gtong ba gang yin pa'o/ /de la sgrib pa yongs su dag par bya ba'i phyir brtson pa ni nyin mtshan du brtson par byed cing / 'chag pa dang 'dug pa dag gis sgrib par 'gyur ba'i chos rnams las sems yongs su sbyong bar byed pa na sems mngon par spro zhing sbyor ba mi gtong ba gang yin pa'o/ /

【I4 方便瑜伽】

དེ་ལ་ཐབས་ཀྱང་རྣམ་པ་བཞི་སྟེ། འདི་ལྟ་སྟེ། ཚུལ་ཁྲིམས་ཀྱི་སྡོམ་པ་དང༌། དབང་པོའི་སྡོམ་པའི་དབང་དུ་བྱས་ཏེ། དྲན་པ་ཤིན་ཏུ་ཉེ་བར་གཞག་པ་དང༌། དེ་ལྟར་དྲན་པ་ཉེ་བར་གཞག་པ་དེ་བག་ཡོད་པར་སེམས་ཀུན་དུ་བསྲུང་ཞིང་དགེ་བའི་ཆོས་རྣམས་ལ་བརྟེན་པར་བྱེད་པ་དང༌། དེ་ལྟར་བག་ཡོད་པར་གྱུར་པས་སེམས་ནང་དུ་ཞི་གནས་སུ་བྱ་བ་ལ་སྦྱོར་བ་དང༌། ལྷག་པའི་ཤེས་རབ་ཀྱི་ཆོས་རྣམ་པར་འབྱེད་པར་བྱེད་པ་སྟེ།

de la thabs kyang rnam pa bzhi ste/ 'di lta ste/ tshul khrims kyi sdom pa dang/ dbang po'i sdom pa'i dbang du byas te/ dran pa shin tu nye bar gzhag pa dang/ de ltar dran pa nye bar gzhag pa de bag yod par sems kun du bsrung zhing dge ba'i chos rnams la brten par byed pa dang/ de ltar bag yod par gyur pas sems nang du zhi gnas su bya ba la sbyor ba dang/ lhag pa'i shes rab kyi chos rnam par 'byed par byed pa ste/

【H3 結】

རྣལ་འབྱོར་རྣམ་པ་བཞི་པོ་དེ་ལ་ཡང་རྣམ་པ་བཅུ་དྲུག་ཡོད་དོ། །དེ་ལ་དད་པས་ནི་འཐོབ་པར་བྱ་བའི་དོན་ལ་མངོན་པར་ཡིད་ཆེས་པར་བྱེད་པ་དང༌། འཐོབ་པ་ལ་མངོན་པར་ཡིད་ཆེས་པའི་ཕྱིར་དགེ་བའི་ཆོས་རྣམས་ལ་བྱེད་འདོད་པ་སྐྱེད་པར་བྱེད་པ་དང༌། དེ་དེ་ལྟར་བྱེད་འདོད་པས་ཉིན་མཚན་དུ་བརྩོན་པར་གནས་ཤིང་སྤྲོ་བ་དང་ལྡན་པ་དང༌། ཕ་རོལ་གནོན་པ་བརྟན་པར་བྱེད་པ་དང༌། བརྩོན་འགྲུས་དེ་ཡང་ཐབས་ཀྱིས་ཡོངས་སུ་ཟིན་ན་མ་ཐོབ་པ་ཐོབ་པར་བྱ་བ་དང༌། མ་རྟོགས་པ་རྟོགས་པར་བྱ་བ་དང༌། མངོན་སུམ་དུ་མ་བྱས་པ་མངོན་སུམ་དུ་བྱ་བའི་ཕྱིར་འཇུག་པར་འགྱུར་བའི་དེའི་ཕྱིར་ཆོས་བཞི་པོ་དེ་དག་ནི་རྣལ་འབྱོར་ཞེས་བྱའོ༌། །

rnal 'byor rnam pa bzhi po de la yang rnam pa bcu drug yod do/ /de la dad pas ni 'thob par bya ba'i don la mngon par yid ches par byed pa dang/ 'thob pa la mngon par yid ches pa'i phyir dge ba'i chos rnams la byed 'dod pa skyed par byed pa dang/ de de ltar byed 'dod pas nyin mtshan du brtson par gnas shing spro ba dang ldan pa dang/ pha rol gnon pa brtan par byed pa dang/ brtson 'grus de yang thabs kyis yongs su zin na ma thob pa thob par bya ba dang/ ma rtogs pa rtogs par bya ba dang/ mngon sum du ma byas pa mngon sum du bya ba'i phyir 'jug par 'gyur ba'i de'i phyir chos bzhi po de dag ni rnal 'byor zhes bya'o/ /

【G9 manasikāra作意yid la byed pa】【H1 辨兩種四作意】【I1 總說】

དེ་ལ་ཡིད་ལ་བྱེད་པ་གང་ཞེ་ན། ཡིད་ལ་བྱེད་པ་ནི་རྣམ་པ་བཞི་སྟེ། བཞི་གང་ཞེ་ན། འདི་ལྟ་སྟེ་བསྒྲིམས་ཏེ་འཇུག་པ་དང༌། སྐབས་སུ་འཆད་ཅིང་འཇུག་པ་དང་། སྐབས་སུ་འཆད་པ་མེད་པར་འཇུག་པ་དང༌། རྩོལ་བ་མེད་པར་འཇུག་པའོ། །

de la yid la byed pa gang zhe na/ yid la byed pa ni rnam pa bzhi ste/ bzhi gang zhe na/ 'di lta ste bsgrims te 'jug pa dang/ skabs su 'chad cing 'jug pa dang / skabs su 'chad pa med par 'jug pa dang/ rtsol ba med par 'jug pa'o/ /

【I2 別釋】【J1 正明四運轉作意】【K1 力勵運轉作意】

དེ་ལ་བསྒྲིམས་ཏེ་འཇུག་པའི་ཡིད་ལ་བྱེད་པ་གང་ཞེ་ན། འདི་ལྟ་སྟེ། ལས་དང་པོ་པ་སེམས་ནང་ཁོ་ནར་འཇོག་པར་བྱེད་ཅིང༌། ཡང་དག་པར་འཇོག་པར་བྱེད་པའམ། ཆོས་རབ་ཏུ་རྣམ་པར་འབྱེད࿒པར་བྱེད་ན་ཇི་སྲིད་དུ་ཡིད་ལ་བྱེད་པ་མ་ཐོབ་པ་དེ་སྲིད་དུ་དེ་བསྒྲིམས་ཏེ་དེ་ཡིད་ལ་བྱེད་པ་ལ་འཇུག་ཅིང༌། ࿒བསྒྲིམས་པ་ལ་བརྟེན་ཅིང༌། སེམས་རྩེ་གཅིག་པ་ཉིད་དུ་འཇོག་པར་བྱེད་པས་ན། དེའི་ཕྱིར་བསྒྲིམས་ཏེ་འཇུག་པ་ཞེས་བྱའོ། །

de la bsgrims te 'jug pa'i yid la byed pa gang zhe na/ 'di lta ste/ las dang po pa sems nang kho nar 'jog par byed cing/ yang dag par 'jog par byed pa'am/ chos rab tu rnam par 'byed par byed na ji srid du yid la byed pa ma thob pa de srid du de bsgrims te de yid la byed pa la 'jug cing/ bsgrims pa la brten cing/ sems rtse gcig pa nyid du 'jog par byed pas na/ de'i phyir bsgrims te 'jug pa zhes bya'o/ /

【K2 有間用運轉作意】

དེ་ལ་སྐབས་སུ་འཆད་ཅིང་འཇུག་པའི་ཡིད་ལ་བྱེད་པ་གང་ཞེ་ན། ཡིད་ལ་བྱེད་པ་ཐོབ་པའི་འོག་ཏུ་འཇིག་རྟེན་པ་དང༌། འཇིག་རྟེན་ལས་འདས་པའི་ལམ་གྱིས་འགྲོ་བ་ན་མཚན་ཉིད་སོ་སོར་རིག་པའི་ཡིད་ལ་བྱེད་པ་གང་ཡིན་པ་སྟེ། འདི་ལྟར་དེ་ལ་བསམ་པ་དང༌། ཏིང་ངེ་འཛིན་རྣམ་པར་འདྲེ་བར་བྱེད་ཅིང་བསྒོམ་པའི་རྣམ་པས་གཅིག་ཏུ་འཇུག་པར་མི་བྱེད་པའི་ཕྱིར་རོ། །

de la skabs su 'chad cing 'jug pa'i yid la byed pa gang zhe na/ yid la byed pa thob pa'i 'og tu 'jig rten pa dang/ 'jig rten las 'das pa'i lam gyis 'gro ba na mtshan nyid so sor rig pa'i yid la byed pa gang yin pa ste/ 'di ltar de la bsam pa dang/ ting nge 'dzin rnam par 'dre bar byed cing bsgom pa'i rnam pas gcig tu 'jug par mi byed pa'i phyir ro/ /

【K3 無間運轉作意】

དེ་ལ་སྐབས་སུ་འཆད་པ་མེད་པར་འཇུག་པའི་ཡིད་ལ་བྱེད་པ་གང་ཞེ་ན། མཚན་ཉིད་སོ་སོར་རིག་པའི་ཡིད་ལ་བྱེད་པའི་འོག་ཏུ་སྦྱོར་བ་མཐར་ཐུག་པའི་ཡིད་ལ་བྱེད་པ་མན་ཆད་ཀྱི་བར་གྱི་གང་ཡིན་པའོ། །

de la skabs su 'chad pa med par 'jug pa'i yid la byed pa gang zhe na/ mtshan nyid so sor rig pa'i yid la byed pa'i 'og tu sbyor ba mthar thug pa'i yid la byed pa man chad kyi bar gyi gang yin pa'o/ /

【K4 無功用運轉作意】

དེ་ལ་རྩོལ་བ་མེད་པར་འཇུག་པའི་ཡིད་ལ་བྱེད་པ་གང་ཞེ་ན། སྦྱོར་བ་མཐར་ཐུག་པའི་འབྲས་བུའི་ཡིད་ལ་བྱེད་པ་གང་ཡིན་པའོ། །

de la rtsol ba med par 'jug pa'i yid la byed pa gang zhe na/ sbyor ba mthar thug pa'i 'bras bu'i yid la byed pa gang yin pa'o/ /

【J2 所餘四種作意】【K1 總說】

གཞན་ཡང་ཡིད་ལ་བྱེད་པ་ནི་རྣམ་པ་བཞི་སྟེ། འདི་ལྟ་སྟེ། མཐུན་པ་ལས་བྱུང་བ་དང༌། གཉེན་པོ་ལས་བྱུང་བ་དང༌། དད་པར་བྱ་བར་འོས་པ་དང་། སོ་སོར་བརྟག་པར་འོས་པའོ། །

gzhan yang yid la byed pa ni rnam pa bzhi ste/ 'di lta ste/ mthun pa las byung ba dang/ gnyen po las byung ba dang/ dad par bya bar 'os pa dang / so sor brtag par 'os pa'o/ /

【K2 別釋】【L1 隨順作意】

དེ་ལ་མཐུན་པ་ལས་བྱུང་བའི་ཡིད་ལ་བྱེད་པ་ནི་གང་གིས་དམིགས་པ་སུན་འབྱིན་པར་བྱེད་ཅིང༌། ཡང་དག་པའི་སྦྱོར་བ་ཡང་རྩོམ་པར་བྱེད་ལ། ཉོན་མོངས་པ་སྤོང་བར་ནི་མི་བྱེད་པའོ། །

de la mthun pa las byung ba'i yid la byed pa ni gang gis dmigs pa sun 'byin par byed cing/ yang dag pa'i sbyor ba yang rtsom par byed la/ nyon mongs pa spong bar ni mi byed pa'o/ /

【L2 對治作意】

དེ་ལ་གཉེན་པོ་ལས་བྱུང་བའི་ཡིད་ལ་བྱེད་པ་ནི་གང་གིས་ཉོན་མོངས་པ་སྤོང་བར་བྱེད་པའོ། །

de la gnyen po las byung ba'i yid la byed pa ni gang gis nyon mongs pa spong bar byed pa'o/ /

【L3 順清淨作意】

དེ་ལ་དད་པར་བྱ་བར་འོས་པའི་ཡིད་ལ་བྱེད་པ་ནི་གང་གིས་རབ་ཏུ་འཛིན་པར་བྱེད་པའི་མཚན་མ་དག་གིས་སེམས་ཞུམ་པ་མངོན་པར་རབ་ཏུ་དགའ་བར་བྱེད་དེ། ཡང་དག་པར་རབ་ཏུ་དགའ་བར་བྱེད་ཅིང་རབ་ཏུ་འཛིན་པར་བྱེད་པའོ། །

de la dad par bya bar 'os pa'i yid la byed pa ni gang gis rab tu 'dzin par byed pa'i mtshan ma dag gis sems zhum pa mngon par rab tu dga' bar byed de/ yang dag par rab tu dga' bar byed cing rab tu 'dzin par byed pa'o/ /

【L4 順觀察作意】

དེ་ལ་སོ་སོར་བརྟག་པར་འོས་པའི་ཡིད་ལ་བྱེད་པ་ནི། འདི་ལྟ་སྟེ། དཔྱོད་པའི་ཡིད་ལ་བྱེད་པ་སྟེ། དེའི་དབང་དུ་བྱས་ནས་ཉོན་མོངས་པ་སྤངས་པ་དང་མ་སྤངས་པ་དག་ལ་སོ་སོར་རྟོག་པར་བྱེད་པའོ། །

de la so sor brtag par 'os pa'i yid la byed pa ni/ 'di lta ste/ dpyod pa'i yid la byed pa ste/ de'i dbang du byas nas nyon mongs pa spangs pa dang ma spangs pa dag la so sor rtog par byed pa'o/ /

【H2 明作意所思惟相】

དེ་ལ་དམིགས་པ་ཡིད་ལ་བྱེད་པས། མཚན་མ་དུ་ཞིག་ཡིད་ལ་བྱ་བ་ཡིན་ཞེ་ན། སྨྲས་པ། བཞི་སེ། བཞི་གང་ཞེ་ན། འདི་ལྟ་སྟེ། དམིགས་པའི་མཚན་མ་དང༌། གཞིའི་མཚན་མ་དང༌། ཡོངས་སུ་སྤང་བར་བྱ་བའི་མཚན་མ་དང༌། སོ་སོར་སྟོན་པར་བྱ་བའི་མཚན་མའོ། །དེ་ལ་དམིགས་པའི་མཚན་མ་ནི་ཤེས་བྱའི་དངོས་པོ་དང་ཆ་མཐུན་པའི་གཟུགས་བརྙན་དང༌། སྣང་བརྙན་གང་ཡིན་པའོ། །དེ་ལ་གཞིའི་མཚན་མ་ནི་འདི་ལྟ་སྟེ། ཏིང་ངེ་འཛིན་གྱི་ཚོགས་བསགས་པ་དང༌། རྗེས་སུ་མཐུན་པའི་ལུང་དང༌། སྒོམ་པ་དང་ལྡན་པའི་འདུན་པ་དྲག་པོ་དང༌། སྐྱོ་བར་བྱ་བའི་ཆོས་རྣམས་ལ་སྐྱོ་བ་དང༌། རྣམ་པར་གཡེང་བ་དང༌། རྣམ་པར་གཡེང་བ་མེད་པ་ཡོངས་སུ་ཤེས་པར་བྱ་བ་ལ་སེམས་གཏོད་པ་དང༌། གཞན་ལས་གཡོ་བར་འགྱུར་བ་མིས་བྱས་པའམ། མི་མ་ཡིན་པས་བྱས་པའམ། སྒྲས་བྱས་པའམ་བརྩལ་བས་བྱས་པ་མེད་པ་དང༌། དེ་བཞིན་དུ་སེམས་ནང་དུ་མངོན་པར་བསྡུས་པ་ལྷག་མཐོང་གི་སྔོན་དུ་བཏང་བ་ནི་ཕྱིས་ལྷག་མཐོང་གསལ་བར་འགྱུར་བའི་གཞིའི་མཚན་མ་ཡིན་པ་དང༌། དེ་བཞིན་དུ་ལྷག་མཐོང་ཞི་གནས་ཀྱི་སྔོན་དུ་བཏང་བ་ནི་ཕྱིས་ཞི་གནས་གསལ་བར་࿒འགྱུར་བའི་གཞིའི་མཚན་མ་ཡིན་ནོ། །དེ་ལ་ཡོངས་སུ་སྤང་བར་བྱ་བའི་མཚན་མ་ནི་རྣམ་པ་བཞི་སྟེ། འདི་ལྟ་སྟེ། བྱིང་བའི་མཚན་མ་དང༌། རྒོད་པའི་མཚན་མ་དང་། ཆགས་པའི་མཚན་མ་དང༌། རྣམ་པར་གཡེང་བའི་མཚན་མའོ༑ །དེ་ལ་བྱིང་བའི་མཚན་མ་ནི་དམིགས་པའི་མཚན་མ་དང༌། གཞིའི་མཚན་མ་གང་གིས་སེམས་བྱིང་བ་ཉིད་དུ་འགྱུར་བའོ། །དེ་ལ་རྒོད་པའི་མཚན་མ་ནི་དམིགས་པའི་མཚན་མ་དང༌། གཞིའི་མཚན་མ་གང་གིས་སེམས་རྒོད་པར་འགྱུར་བའོ། །དེ་ལ་ཆགས་པའི་མཚན་མ་ནི་དམིགས་པའི་མཚན་མ་དང༌། གཞིའི་མཚན་མ་གང་གིས་སེམས་དམིགས་པ་ལ་ཆགས་པར་བྱེད། ཀུན་དུ་ཆགས་པར་བྱེད་ཅིང་ཀུན་དུ་ཉོན་མོངས་པར་བྱེད་པའོ། །དེ་ལ་རྣམ་པར་གཡེང་བའི་࿒མཚན་མ་ནི་དམིགས་པའི་མཚན་མ་དང༌། གཞིའི་མཚན་མ་གང་གིས་སེམས་ཕྱི་རོལ་དུ་རྣམ་པར་གཡེང་བར་བྱེད་པ་སྟེ། མཚན་མ་དེ་དག་ནི་མཉམ་པར་གཞག་པའི་ས་ལས་ཇི་སྐད་བསྟན་པ་བཞིན་དུ་རིག་པར་བྱའོ། །

de la dmigs pa yid la byed pas/ mtshan ma du zhig yid la bya ba yin zhe na/ smras pa/ bzhi se/ bzhi gang zhe na/ 'di lta ste/ dmigs pa'i mtshan ma dang/ gzhi'i mtshan ma dang/ yongs su spang bar bya ba'i mtshan ma dang/ so sor ston par bya ba'i mtshan ma'o/ /de la dmigs pa'i mtshan ma ni shes bya'i dngos po dang cha mthun pa'i gzugs brnyan dang/ snang brnyan gang yin pa'o/ /de la gzhi'i mtshan ma ni 'di lta ste/ ting nge 'dzin gyi tshogs bsags pa dang/ rjes su mthun pa'i lung dang/ sgom pa dang ldan pa'i 'dun pa drag po dang/ skyo bar bya ba'i chos rnams la skyo ba dang/ rnam par g.yeng ba dang/ rnam par g.yeng ba med pa yongs su shes par bya ba la sems gtod pa dang/ gzhan las g.yo bar 'gyur ba mis byas pa'am/ mi ma yin pas byas pa'am/ sgras byas pa'am brtsal bas byas pa med pa dang/ de bzhin du sems nang du mngon par bsdus pa lhag mthong gi sngon du btang ba ni phyis lhag mthong gsal bar 'gyur ba'i gzhi'i mtshan ma yin pa dang/ de bzhin du lhag mthong zhi gnas kyi sngon du btang ba ni phyis zhi gnas gsal bar 'gyur ba'i gzhi'i mtshan ma yin no/ /de la yongs su spang bar bya ba'i mtshan ma ni rnam pa bzhi ste/ 'di lta ste/ bying ba'i mtshan ma dang/ rgod pa'i mtshan ma dang / chags pa'i mtshan ma dang/ rnam par g.yeng ba'i mtshan ma'o| /de la bying ba'i mtshan ma ni dmigs pa'i mtshan ma dang/ gzhi'i mtshan ma gang gis sems bying ba nyid du 'gyur ba'o/ /de la rgod pa'i mtshan ma ni dmigs pa'i mtshan ma dang/ gzhi'i mtshan ma gang gis sems rgod par 'gyur ba'o/ /de la chags pa'i mtshan ma ni dmigs pa'i mtshan ma dang/ gzhi'i mtshan ma gang gis sems dmigs pa la chags par byed/ kun du chags par byed cing kun du nyon mongs par byed pa'o/ /de la rnam par g.yeng ba'i mtshan ma ni dmigs pa'i mtshan ma dang/ gzhi'i mtshan ma gang gis sems phyi rol du rnam par g.yeng bar byed pa ste/ mtshan ma de dag ni mnyam par gzhag pa'i sa las ji skad bstan pa bzhin du rig par bya'o/ /

【H3 明作意緣境起九勝解】【I1 問】

ཡིད་ལ་བྱེད་པ་དེ་དག་གིས་དམིགས་པ་ལ་མོས་པར་བྱེད་པ་ལ་མོས་པ་དུ་ཡོད་ཅེ་ན།

yid la byed pa de dag gis dmigs pa la mos par byed pa la mos pa du yod ce na/

【I2 答】【J1 總說】

སྨྲས་པ། མོས་པ་ནི་དགུ་སྟེ། དགུ་གང་ཞེ་ན། འདི་ལྟ་སྟེ། འོད་གསལ་བ་དང་འོད་གསལ་བ་མ་ཡིན་པ་དང༌། བླུན་པ་དང༌། སྒྲིན་པ་དང༌། ཆུང་ངུ་དང༌། ཆེན་པོར་གྱུར་པ་དང༌། ཚད་མེད་པ་དང༌། ཡོངས་སུ་དག་པ་དང༌། ཡོངས་སུ་དག་པ་མ་ཡིན་པའོ། །

smras pa/ mos pa ni dgu ste/ dgu gang zhe na/ 'di lta ste/ 'od gsal ba dang 'od gsal ba ma yin pa dang/ blun pa dang/ sgrin pa dang/ chung ngu dang/ chen por gyur pa dang/ tshad med pa dang/ yongs su dag pa dang/ yongs su dag pa ma yin pa'o/ /

【J2 別釋】【K1 有光淨勝解】

དེ་ལ་མོས་པ་འོད་གསལ་བ་ནི་སྣང་བའི་མཚན་ལེགས་པར་བཟུང་བ་ན། སྣང་བ་དང་ལྡན་པ་གང་ཡིན་པའོ། །

de la mos pa 'od gsal ba ni snang ba'i mtshan legs par bzung ba na/ snang ba dang ldan pa gang yin pa'o/ /

【K2 無光淨勝解】

དེ་ལ་མོས་པ་འོད་གསལ་བ་མ་ཡིན་པ་ནི་འདི་ལྟ་སྟེ། སྣང་བའི་མཚན་མ་བཟུང་བ་ན་མུན་པ་དང་ལྡན་པ་གང་ཡིན་པའོ། །

de la mos pa 'od gsal ba ma yin pa ni 'di lta ste/ snang ba'i mtshan ma bzung ba na mun pa dang ldan pa gang yin pa'o/ /

【K3 遲鈍勝解】

དེ་ལ་མོས་པ་བླུན་པ་ནི་དབང་པོ་རྟུལ་པོའི་རྒྱུད་དུ་གཏོགས་པ་གང་ཡིན་པའོ། །

de la mos pa blun pa ni dbang po rtul po'i rgyud du gtogs pa gang yin pa'o/ /

【K4 捷利勝解】

དེ་ལ་མོས་པ་སྒྲིན་པ་ནི་དབང་པོའི་རྣོ་བའི་རྒྱུད་དུ་གཏོགས་པ་གང་ཡིན་པའོ། །

de la mos pa sgrin pa ni dbang po'i rno ba'i rgyud du gtogs pa gang yin pa'o/ /

【K5 狹小勝解】

དེ་ལ་མོས་པ་ཆུང་ངུ་ནི་དད་པ་དང་འདུན་པ་ཆུང་ངུ་དང་ལྡན་པ་དང༌། དམིགས་པ་ཆུང་བ་གང་ཡིན་པ་སྟེ། དེ་ལྟར་ཡིད་ལ་བྱེད་པ་ཆུང་ངུ་དང༌། དམིགས་པ་ཆུང་བའི་ཕྱིར་མོས་པ་ཆུང་ངུ་ཡིན་ནོ། །

de la mos pa chung ngu ni dad pa dang 'dun pa chung ngu dang ldan pa dang/ dmigs pa chung ba gang yin pa ste/ de ltar yid la byed pa chung ngu dang/ dmigs pa chung ba'i phyir mos pa chung ngu yin no/ /

【K6 廣大勝解】

དེ་ལ་མོས་པ་ཆེན་པོར་གྱུར་པ་ནི་དད་པ་དང་འདུན་པ་ཆེན་པོར་གྱུར་པ་དང་ལྡན་པ་དང༌། དམིགས་པ་ཆེན་པོར་གྱུར་པ་ལ་མོས་པའི་མོས་པ་གང་ཡིན་པ་སྟེ། དེ་ལྟར་ཡིད་ལ་བྱེད་པ་ཆེན་པོར་གྱུར་པ་དང༌། དམིགས་པ་ཆེན་པོར་གྱུར་པའི་ཕྱིར་མོས་པ་ཆེན་པོར་གྱུར་པ་ཡིན་ནོ། །

de la mos pa chen por gyur pa ni dad pa dang 'dun pa chen por gyur pa dang ldan pa dang/ dmigs pa chen por gyur pa la mos pa'i mos pa gang yin pa ste/ de ltar yid la byed pa chen por gyur pa dang/ dmigs pa chen por gyur pa'i phyir mos pa chen por gyur pa yin no/ /

【K7 無量勝解】

དེ་ལ་མོས་པ་ཚད་མེད་པ་ནི་དད་པ་དང་འདུན་པ་ཚད་མེད་པ་དང་ལྡན་པ་དང༌། དམིགས་པ་མཐའ་ཡས་མུ་མེད་པ་ལ་མོས་པའི་མོས་པ་གང་ཡིན་པ་སྟེ། དེ་ལྟར་ཡིད་ལ་བྱེད་པ་ཚད་མེད་པ་དང༌། དམིགས་པ་ཚད་མེད་པའི་ཕྱིར་མོས་པ་ཚད་མེད་པ་ཡིན་ནོ། །

de la mos pa tshad med pa ni dad pa dang 'dun pa tshad med pa dang ldan pa dang/ dmigs pa mtha' yas mu med pa la mos pa'i mos pa gang yin pa ste/ de ltar yid la byed pa tshad med pa dang/ dmigs pa tshad med pa'i phyir mos pa tshad med pa yin no/ /

【K8 清淨勝解】

དེ་ལ་མོས་པ་ཡོངས་སུ་དག་པ་ནི་ལེགས་པར་བསྒོམས་པ་དང༌། ཡོངས་སུ་གྲུབ་པ་དང༌། མཐར་ཐུག་པར་གྱུར་པ་གང་ཡིན་པའོ། །

de la mos pa yongs su dag pa ni legs par bsgoms pa dang/ yongs su grub pa dang/ mthar thug par gyur pa gang yin pa'o/ /

【K9 清淨勝解】

དེ་ལ་མོས་པ་ཡོངས་སུ་དག་པ་མ་ཡིན་པ་ནི་ལེགས་པར་བསྒོམས་པ་མ་ཡིན་པ་དང༌། ཡོངས་སུ་གྲུབ་པ་མ་ཡིན་པ་དང༌། མཐར་ཐུག་པར་གྱུར་པ་མ་ཡིན་པ་གང་ཡིན་པའོ། །

de la mos pa yongs su dag pa ma yin pa ni legs par bsgoms pa ma yin pa dang/ yongs su grub pa ma yin pa dang/ mthar thug par gyur pa ma yin pa gang yin pa'o/ /

【G10 yogasya yogakaraṇiyāni瑜伽所作rnal 'byor gyi rnal 'byor du bya ba dag】【H1 問】

དེ་ལ་རྣལ་འབྱོར་གྱི་རྣལ་འབྱོར་དུ་བྱ་བ་དག་དུ་ཞེ་ན།

de la rnal 'byor gyi rnal 'byor du bya ba dag du zhe na/

【H2 答】【I1 總說】

སྨྲས་པ། བཞི་སྟེ༑ བཞི་གང་ཞེ་ན། འདི་ལྟ་སྟེ། གཞི་འགག་པ་དང༌། གཞི་འཕོ་བ་དང༌། དམིགས་པ་ཡོངས་སུ་ཤེས་པ་དང༌། དམིགས་པ་ལ་མངོན་པར་དགའ་བའོ༑ །

smras pa/ bzhi ste| bzhi gang zhe na/ 'di lta ste/ gzhi 'gag pa dang/ gzhi 'pho ba dang/ dmigs pa yongs su shes pa dang/ dmigs pa la mngon par dga' ba'o| /

【I2 別釋】【J1-2 所依滅及所依轉】

དེ་ལ་གཞི་འགག་པ་ནི་རྣལ་འབྱོར་དང་ཡིད་ལ་བྱེད་པ་བསྒོམ་པ་ལ་རྗེས་སུ་བརྩོན་པའི་གནས་ངན་ལེན་དང་ལྡན་པའི་གཞི་གང་ཡིན་པ་དེ་ནི་རིམ་གྱིས་འགག་པའོ། །ཤིན་ཏུ་སྦྱངས་པ་དང་ལྡན་པ་ནི་གཞི་འཕོ་བ་སྟེ། གཞི་འགག་པ་དེ་དང༌། གཞི་འཕོ་བ་དེ་ནི་རྣལ་འབྱོར་དུ་བྱ་བ་ཡིན་ནོ། །

de la gzhi 'gag pa ni rnal 'byor dang yid la byed pa bsgom pa la rjes su brtson pa'i gnas ngan len dang ldan pa'i gzhi gang yin pa de ni rim gyis 'gag pa'o/ /shin tu sbyangs pa dang ldan pa ni gzhi 'pho ba ste/ gzhi 'gag pa de dang/ gzhi 'pho ba de ni rnal 'byor du bya ba yin no/ /

【J3-4 遍知所緣及愛樂所緣】

དེ་ལ་དམིགས་པ་ཡོངས་སུ་ཤེས་པ་དང་། དམིགས་པ་ལ་མངོན་པར་དགའ་བ་ཞེས་བྱ་བ་ལ་དམིགས་པ་ཡོངས་སུ་ཤེས་པ་དང༌། དམིགས་པ་ལ་མངོན་པར་དགའ་བ་ནི་གཞི་འགག་པ་དང༌། གཞི་འཕོ་བའི་སྔོན་དུ་འགྲོ་ཞིང་དམིགས་པ་ཡོངས་སུ་ཤེས་པ་དང༌། དམིགས་པ་ལ་མངོན་པར་དགའ་བ་གང་ཡིན་པའི་དབང་དུ་བྱས་ནས༑ གཞི་འགག་ཅིང་འཕོ་བ་ཡང་ཡོད་དོ། །དམིགས་པ་ཡོངས་སུ་ཤེས་པ་དང༌། དམིགས་པ་ལ་མངོན་པར་དགའ་བ་ནི་གཞི་རྣམ་པར་དག་པ་གང་ཡིན་པ་སྔོན་དུ་བཏང་བས་གཞི་རྣམ་པར་དག་པའི་དབང་དུ་བྱས་ཏེ། དགོས་པ་ཡོངས་སུ་གྲུབ་པའི་དུས་ན་དམིགས་པ་ལ࿒ཤེས་པ་ཤིན་ཏུ་རྣམ་པར་དག་པ་དང་མངོན་པར་དགའ་བའི་འཇུག་པ་ཡང་ཡོད་དེ། དེའི་ཕྱིར་གཞི་བཞི་པོ་དེ་དག་ནི་རྣལ་འབྱོར་གྱི་རྣལ་འབྱོར་དུ་བྱ་བ་དག་ཅེས་བྱའོ༌། །

de la dmigs pa yongs su shes pa dang / dmigs pa la mngon par dga' ba zhes bya ba la dmigs pa yongs su shes pa dang/ dmigs pa la mngon par dga' ba ni gzhi 'gag pa dang/ gzhi 'pho ba'i sngon du 'gro zhing dmigs pa yongs su shes pa dang/ dmigs pa la mngon par dga' ba gang yin pa'i dbang du byas nas| gzhi 'gag cing 'pho ba yang yod do/ /dmigs pa yongs su shes pa dang/ dmigs pa la mngon par dga' ba ni gzhi rnam par dag pa gang yin pa sngon du btang bas gzhi rnam par dag pa'i dbang du byas te/ dgos pa yongs su grub pa'i dus na dmigs pa la shes pa shin tu rnam par dag pa dang mngon par dga' ba'i 'jug pa yang yod de/ de'i phyir gzhi bzhi po de dag ni rnal 'byor gyi rnal 'byor du bya ba dag ces bya'o/ /

【G11 yogacārāḥ瑜伽師rnal 'byor sbyod pa rnams(rnampa)】【H1 問】

དེ་ལ་རྣལ་འབྱོར་སྤྱོད་པ࿒རྣམ་པ་དུ་ཞེ་ན།

de la rnal 'byor spyod pa rnam pa du zhe na/

【H2 答】【I1 總說】

སྨྲས་པ། གསུམ་སྟེ། གསུམ་གང་ཞེ་ན། འདི་ལྟ་སྟེ། ལས་དང་པོ་པ་དང༌། ཡོངས་སུ་སྦྱངས་པ་བྱས་པ་དང༌། ཡིད་ལ་བྱེད་པ་ལས་འདས་པའོ། །

smras pa/ gsum ste/ gsum gang zhe na/ 'di lta ste/ las dang po pa dang/ yongs su sbyangs pa byas pa dang/ yid la byed pa las 'das pa'o/ /

【I2 別釋】【J1 初番】【K1 初修業瑜伽師】

དེ་ལ་རྣལ་འབྱོར་སྤྱོད་པ་ལས་དང་པོ་པ་ནི་རྣམ་པ་གཉིས་ཏེ། ཡིད་ལ་བྱེད་པའི་ལས་དང་པོ་པ་དང༌། ཉོན་མོངས་པ་རྣམ་པར་སྦྱོང་བའི་ལས་དང་པོ་པའོ། །དེ་ལ་ཡིད་ལ་བྱེད་པའི་ལས་དང་པོ་པ་ནི་རྩེ་གཅིག་ཏུ་བྱ་བ་ཉིད་ལ། ཇི་སྲིད་དུ་ཡིད་ལ་བྱེད་པ་མ་ཐོབ་ཅིང་སེམས་རྩེ་གཅིག་པ་ཉིད་ལ་མ་རེག་གི་བར་དུ་ལས་དང་པོ་པ་ཉིད་ཡིན་ནོ། །དེ་ལ་ཉོན་མོངས་པ་རྣམ་པར་སྦྱོང་བའི་ལས་དང་པོ་པ་ནི་ཡིད་ལ་བྱེད་པ࿒ཐོབ་པ་ཉོན་མོངས་པ་རྣམས་ལས་སེམས་སྦྱོང་བར་འདོད་པའི་མཚན་ཉིད་སོ་སོར་རིག་པའི་ཡིད་ལ་བྱེད་པ་གང་ཡིན་པ་ལ་བརྩམས་ཤིང་ལེན་པ་ལ་གོམས་པ་སྟེ། དེ་ནི་ཉོན་མོངས་པ་རྣམ་པར་སྦྱོང་བའི་ལས་དང་པོ་པ་ཡིན་ནོ། །

de la rnal 'byor spyod pa las dang po pa ni rnam pa gnyis te/ yid la byed pa'i las dang po pa dang/ nyon mongs pa rnam par sbyong ba'i las dang po pa'o/ /de la yid la byed pa'i las dang po pa ni rtse gcig tu bya ba nyid la/ ji srid du yid la byed pa ma thob cing sems rtse gcig pa nyid la ma reg gi bar du las dang po pa nyid yin no/ /de la nyon mongs pa rnam par sbyong ba'i las dang po pa ni yid la byed pa thob pa nyon mongs pa rnams las sems sbyong bar 'dod pa'i mtshan nyid so sor rig pa'i yid la byed pa gang yin pa la brtsams shing len pa la goms pa ste/ de ni nyon mongs pa rnam par sbyong ba'i las dang po pa yin no/ /

【K2 已習行瑜伽師】

དེ་ལ་ཡོངས་སུ་࿒སྦྱོང་བ་བྱས་པ་གང་ཞེ་ན། མཚན་ཉིད་སོ་སོར་རིག་པའི་ཡིད་ལ་བྱེད་པ་མ་གཏོགས་པ་དེ་ལས་གཞན་པ་སྦྱོར་བ་མཐར་ཐུག་པའི་བར་གྱི་ཡིད་ལ་བྱེད་པ་ལྔ་པོ་དག་ལ་ཤིན་ཏུ་ཡོངས་སུ་སྦྱངས་པ་བྱས་པ་ཡིན་ནོ།

de la yongs su sbyong ba byas pa gang zhe na/ mtshan nyid so sor rig pa'i yid la byed pa ma gtogs pa de las gzhan pa sbyor ba mthar thug pa'i bar gyi yid la byed pa lnga po dag la shin tu yongs su sbyangs pa byas pa yin no/

【K3 已度行瑜伽師】

དེ་ལ་ཡིད་ལ་བྱེད་པ་ལས་འདས་པ་གང་ཞེ་ན། སྦྱོར་བ་མཐར་ཐུག་པའི་འབྲས་བུའི་ཡིད་ལ་བྱེད་པ་ཡིན་པར་རིག་པར་བྱ་སྟེ། དེ་ནི་སྦྱོར་བའི་སྒོམ་པ་ཡིད་ལ་བྱེད་པ་ལས་ཤིན་ཏུ་འདས་པ་དང༌། བསྒོམས་པའི་འབྲས་བུ་ལ་གནས་པ་ཡིན་པས་ན། དེའི་ཕྱིར་ཡིད་ལ་བྱེད་པ་ལས་འདས་པ་ཞེས་བྱའོ། །

de la yid la byed pa las 'das pa gang zhe na/ sbyor ba mthar thug pa'i 'bras bu'i yid la byed pa yin par rig par bya ste/ de ni sbyor ba'i sgom pa yid la byed pa las shin tu 'das pa dang/ bsgoms pa'i 'bras bu la gnas pa yin pas na/ de'i phyir yid la byed pa las 'das pa zhes bya'o/ /

【J2 第二番】

གཞན་ཡང་དགེ་བའི་ཆོས་ལ་འདུན་པ་ནས་བཟུང་སྟེ། རབ་ཏུ་བརྩོན་པར་བྱེད་པ་ནི་ཇི་སྲིད་དུ་ངེས་པར་འབྱེད་པའི་ཆ་དང་མཐུན་པའི་དགེ་བའི་རྩ་བ་དག་སྐྱེད་པར་མི་བྱེད་པ་དེ་སྲིད་དུ་ནི་ལས་དང་པོ་པ་ཡིན་ནོ། །གང་གི་ཚེ་ངེས་པར་འབྱེད་པའི་ཆ་དང་མཐུན་པ་འདི་ལྟ་སྟེ། དྲོ་བར་གྱུར་པ་དང༌། རྩེ་མོ་དང༌། བདེན་པ་དང་རྗེས་སུ་མཐུན་པའི་བཟོད་པ་དང༌། །འཇིག་རྟེན་པའི་ཆོས་ཀྱི་མཆོག་དག་སྐྱེད་པར་བྱེད་པ་དེའི་ཚེ་ན་ནི་ཡོངས་སུ་སྦྱངས་པ་བྱས་པ་ཡིན་ནོ། །གང་གི་ཚེ་ཡང་དག་པ་ཉིད་དུ་སྐྱོན་མེད་པ་ལ་འཇུག་ཅིང༌། བདེན་པ་རྣམས་མངོན་པར་རྟོགས་པར་བྱེད་ལ། སྟོན་པའི་བསྟན་པ་ལ་གཞན་གྱི་དྲིང་མི་འཇོག་ཅིང༌། གཞན་གྱིས་བསླུར་མི་ཟུག་པ་དེའི་ཚེ་ན་ནི་ཡིད་ལ་བྱེད་པ་ལས་འདས་པ་ཡིན་ཏེ། གཞན་གྱི་དྲིང་མི་འཇོག་ཅིང་ཡིད་ལ་བྱེད་པ་ལས་ཤིན་ཏུ་འདས་ཤིང༌། གཞན་གྱི་དྲིང་མི་འཇོག་པ་ལ་གནས་པ་ཡིན་པས་ན། དེའི་ཕྱིར་ཡིད་ལ་བྱེད་ལ་ལས་འདས་པ་ཞེས་བྱའོ༌། །

gzhan yang dge ba'i chos la 'dun pa nas bzung ste/ rab tu brtson par byed pa ni ji srid du nges par 'byed pa'i cha dang mthun pa'i dge ba'i rtsa ba dag skyed par mi byed pa de srid du ni las dang po pa yin no/ /gang gi tshe nges par 'byed pa'i cha dang mthun pa 'di lta ste/ dro bar gyur pa dang/ rtse mo dang/ bden pa dang rjes su mthun pa'i bzod pa dang/ /'jig rten pa'i chos kyi mchog dag skyed par byed pa de'i tshe na ni yongs su sbyangs pa byas pa yin no/ /gang gi tshe yang dag pa nyid du skyon med pa la 'jug cing/ bden pa rnams mngon par rtogs par byed la/ ston pa'i bstan pa la gzhan gyi dring mi 'jog cing/ gzhan gyis bslur mi zug pa de'i tshe na ni yid la byed pa las 'das pa yin te/ gzhan gyi dring mi 'jog cing yid la byed pa las shin tu 'das shing/ gzhan gyi dring mi 'jog pa la gnas pa yin pas na/ de'i phyir yid la byed la las 'das pa zhes bya'o/ /

【G12 yogabhāvanā瑜伽修rnal 'byor bsgom pa】【H1 開二章】

དེ་ལ་རྣལ་འབྱོར་བསྒོམ་པ་གང་ཞེ་ན། སྨྲས་པ། རྣམ་པ་གཉིས་ཏེ། གཉིས་གང་ཞེ་ན། འདི་ལྟ་སྟེ། འདུ་ཤེས་བསྒོམ་པ་དང༌། བྱང་ཆུབ་ཀྱི་ཕྱོགས་བསྒོམ་པའོ། །

de la rnal 'byor bsgom pa gang zhe na/ smras pa/ rnam pa gnyis te/ gnyis gang zhe na/ 'di lta ste/ 'du shes bsgom pa dang/ byang chub kyi phyogs bsgom pa'o/ /

【H2 別釋】【I1 想修(有四句)】【J1 列四句】

དེ་ལ་འདུ་ཤེས་བསྒོམ་པ་གང་ཞེ་ན། འདི་ལྟ་སྟེ། འཇིག་རྟེན་པའི་ལམ་ལ་བརྩོན་པ་ནི་ས་འོག་མ་ཐམས་ཅད་ལ་ཉེས་དམིགས་ཀྱི་འདུ་ཤེས་སྒོམ་པར་བྱེད་དོ། །མྱ་ངན་ལས་འདས་པ་ལ་བརྩོན་པ་སྤོང་བའི་དབྱིངས་དང༌། འདོད་ཆགས་དང་བྲལ་བའི་དབྱིངས་དང༌། འགོག་པའི་དབྱིངས་ལ་ཞི་བར་ལྟ་བ་ནི་སྤང་བའི་འདུ་ཤེས་དང༌། འདོད་ཆགས་དང་བྲལ་བའི་འདུ་ཤེས་དང༌། འགོག་པའི་འདུ་ཤེས་སྒོམ་པར་བྱེད་དོ། །ཞི་གནས་ལ་བརྩོན་པ་ནི་ཞི་གནས་ཀྱི་ཕྱོགས་སྟོད་དང༌། སྨད་ཀྱི་འདུ་ཤེས་སྒོམ་པར་བྱེད་དོ། །ལྷག་མཐོང་ལ་བརྩོན་པ་ནི་ལྷག་མཐོང་གི་ཕྱོགས་རྒྱབ་དང༌། མདུན་གྱི་འདུ་ཤེས་སྒོམ་པར་བྱེད་དོ། །

de la 'du shes bsgom pa gang zhe na/ 'di lta ste/ 'jig rten pa'i lam la brtson pa ni sa 'og ma thams cad la nyes dmigs kyi 'du shes sgom par byed do/ /mya ngan las 'das pa la brtson pa spong ba'i dbyings dang/ 'dod chags dang bral ba'i dbyings dang/ 'gog pa'i dbyings la zhi bar lta ba ni spang ba'i 'du shes dang/ 'dod chags dang bral ba'i 'du shes dang/ 'gog pa'i 'du shes sgom par byed do/ /zhi gnas la brtson pa ni zhi gnas kyi phyogs stod dang/ smad kyi 'du shes sgom par byed do/ /lhag mthong la brtson pa ni lhag mthong gi phyogs rgyab dang/ mdun gyi 'du shes sgom par byed do/ /

【J2 後二了難故別解】【K1 上下想】

དེ་ལ་སྟོད་དང་སྨད་ཀྱི་འདུ་ཤེས་ཞེས་བྱ་བ་ནི་ལུས་འདི་ཉིད་ལ་རྐང་པའི་མཐིལ་ནས་སྟོད་ཀྱི་བར་དང༌། སྐྲ་དང་གླད་པ་ནས་སྨད་ཀྱི་བར་དུ་མི་གཙང་བ་རྣམ་པ་སྣ་ཚོགས་ཀྱིས་གང་བ་ཇི་ལྟར་གནས་པ་དང༌། ཇི་ལྟར་གྲུབ་པ་བཞིན་དུ་ལུས་འདི་ལ་སྐྲ་དང་སྤུ་ལ་སོགས་པ་ཡོད་དོ་ཞེས་རྒྱས་པར་སྔ་མ་བཞིན་དུ་སོ་སོར་རྟོག་པར་བྱེད་པའོ། །

de la stod dang smad kyi 'du shes zhes bya ba ni lus 'di nyid la rkang pa'i mthil nas stod kyi bar dang/ skra dang glad pa nas smad kyi bar du mi gtsang ba rnam pa sna tshogs kyis gang ba ji ltar gnas pa dang/ ji ltar grub pa bzhin du lus 'di la skra dang spu la sogs pa yod do zhes rgyas par snga ma bzhin du so sor rtog par byed pa'o/ /

【K2 前後想】【L1 開三門總相屬當】

དེ་ལ་རྒྱབ་དང་མདུན་གྱི་འདུ་ཤེས་ཞེས་བྱ་བ་ནི་འདི་ལྟ་སྟེ། ལ་ལ་ཞིག་གིས་སོ་སོར་རྟོག་པའི་མཚན་ཉིད་ཤིན་ཏུ་ལེགས་པར་རབ་ཏུ་བཟུང་ཞིང་ཤིན་ཏུ་ཡིད་ལ་བྱས་ཤིན་ཏུ་བསྟེན། ཤིན་ཏུ་སོ་སོར་བརྟགས་པ་ཡིན་ཏེ། འདི་ལྟ་སྟེ། དཔེར་ན་འགྲེང་བས་འདུག་པ་ལ་སོ་སོར་རྟོག་པ་དང༌། འདུག་པས་ཉལ་བ་ལ་སོ་སོར་རྟོག་པ་དང༌། མདུན་དུ་འགྲོ་བ་ལ་ཕྱི་ནས་འོང་བས་སོ་སོར་རྟོག་པ་བཞིན་ནོ། །

de la rgyab dang mdun gyi 'du shes zhes bya ba ni 'di lta ste/ la la zhig gis so sor rtog pa'i mtshan nyid shin tu legs par rab tu bzung zhing shin tu yid la byas shin tu bsten/ shin tu so sor brtags pa yin te/ 'di lta ste/ dper na 'greng bas 'dug pa la so sor rtog pa dang/ 'dug pas nyal ba la so sor rtog pa dang/ mdun du 'gro ba la phyi nas 'ong bas so sor rtog pa bzhin no/ /

【L2 別解三門別相屬當】

དེ་ཡང་དུས་གསུམ་གྱི་འདུ་བྱེད་རྟེན་ཅིང་འབྲེལ་པར་འབྱུང་བ་རྣམས་ལ་ལྷག་མཐོང་གི་རྣམ་པས་སོ་སོར་རྟོག་པར་བྱེད་པ་ཡིན་པར་ཡོངས་སུ་བསྟན་ཏེ། དེ་ལ་འགྲེང་བས་འདུག་པ་ལ་སོ་སོར་རྟོག་པར་བྱེད་པ་ཞེས་གང་གསུངས་པ་དེ་ནི་ད་ལྟར་གྱི་ཡིད་ལ་བྱེད་པས་མ་འོངས་པའི་ཤེས་བྱ་ལ་སོ་སོར་རྟོག་པར་བྱེད་པ་བསྟན་ཏེ། ད་ལྟར་གྱི་ཡིད་ལ་བྱེད་པའི་གནས་སྐབས་ནི་སྐྱེས་པ་ཡིན་པའི་ཕྱིར་འགྲེང་བ་ཞེས་བྱའོ། །མ་འོངས་པའི་ཤེས་བྱའི་གནས་སྐབས་ནི་མ་སྐྱེས་པ་དང༌། སྐྱེ་བ་ལ་མངོན་དུ་ཕྱོགས་པ་ཡིན་པའི་ཕྱིར་འདུག་པ་ཞེས་བྱའོ། །འདུག་པས་ཉལ་བ་ལ་སོ་སོར་རྟོག་པར་བྱེད་པ་ཞེས་གང་གསུངས་པ་དེས་ནི་ད་ལྟར་བྱུང་བའི་ཡིད་ལ་བྱེད་པས་འདས་པའི་ཤེས་བྱའི་དངོས་པོ་ལ་སོ་སོར་རྟོག་པར་བྱེད་པ་བསྟན་ཏེ། ད་ལྟར་བྱུང་བའི་ཡིད་ལ་བྱེད་པའི་གནས་སྐབས་ནི་འགག་པ࿒ལ་མངོན་དུ་ཕྱོགས་པ་ཡིན་པའི་ཕྱིར་འདུག་པ་ཞེས་བྱའོ། །འདས་པའི་ཤེས་བྱའི་གནས་སྐབས་ནི་འགགས་པ་ཡིན་པའི་ཕྱིར། ཉལ་བ་ཞེས་བྱའོ། །མདུན་དུ་འགྲོ་བ་ལ་ཕྱི་ནས་འོང་བས་སོ་སོར་རྟོག་པར་བྱེད་པས་ཞེས་གང་གསུངས་པ་དེས་ནི་ད་ལྟར་བྱུང་བའི་ཡིད་ལ་བྱེད࿒པ་འགག་མ་ཐག་པ་ལ་སོ་སོར་རྟོག་པར་བྱེད་པ་བསྟན༌ཏོ། །དེ་ལ་ཡིད་ལ་བྱེད་པ་བྱུང་ཞིང༌བྱུང་ཞིང་འགག་མ་ཐག་པ་གང་ཡིན་པ་དེ་ནི་མདུན་དུ་འགྲོ་བ་ཡིན་ནོ། །དེ་ལ་ཡིད་ལ་བྱེད་པ་མཇུག་ཐོགས་མཇུག་ཐོགས་སུ་སྐྱེས་པ། གསར་དུ་གསར་དུ་འགགས་མ་ཐག་གོ་ཅོག་ལ་འཛིན་པར་བྱེད་པ་གང་ཡིན་པ་དེ་ནི་ཕྱི་ནས་འོང་བ་ཡིན་ཏེ། དེ་ལ་ཞི་གནས་དང་ལྷག་མཐོང་སྒོམ་པར་བྱེད་པ་ན། སྣང་བའི་འདུ་ཤེས་ཀྱི་ཕྱོགས་དེ་གཉི་ག་སྒོམ་པར་བྱེད་དེ། དེ་ནི་འདུ་ཤེས་བསྒོམ་པ་ཡིན་ནོ།། །།

de yang dus gsum gyi 'du byed rten cing 'brel par 'byung ba rnams la lhag mthong gi rnam pas so sor rtog par byed pa yin par yongs su bstan te/ de la 'greng bas 'dug pa la so sor rtog par byed pa zhes gang gsungs pa de ni da ltar gyi yid la byed pas ma 'ongs pa'i shes bya la so sor rtog par byed pa bstan te/ da ltar gyi yid la byed pa'i gnas skabs ni skyes pa yin pa'i phyir 'greng ba zhes bya'o/ /ma 'ongs pa'i shes bya'i gnas skabs ni ma skyes pa dang/ skye ba la mngon du phyogs pa yin pa'i phyir 'dug pa zhes bya'o/ /'dug pas nyal ba la so sor rtog par byed pa zhes gang gsungs pa des ni da ltar byung ba'i yid la byed pas 'das pa'i shes bya'i dngos po la so sor rtog par byed pa bstan te/ da ltar byung ba'i yid la byed pa'i gnas skabs ni 'gag pa la mngon du phyogs pa yin pa'i phyir 'dug pa zhes bya'o/ /'das pa'i shes bya'i gnas skabs ni 'gags pa yin pa'i phyir/ nyal ba zhes bya'o/ /mdun du 'gro ba la phyi nas 'ong bas so sor rtog par byed pas zhes gang gsungs pa des ni da ltar byung ba'i yid la byed pa 'gag ma thag pa la so sor rtog par byed pa bstanto/ /de la yid la byed pa byung zhingbyung zhing 'gag ma thag pa gang yin pa de ni mdun du 'gro ba yin no/ /de la yid la byed pa mjug thogs mjug thogs su skyes pa/ gsar du gsar du 'gags ma thag go cog la 'dzin par byed pa gang yin pa de ni phyi nas 'ong ba yin te/ de la zhi gnas dang lhag mthong sgom par byed pa na/ snang ba'i 'du shes kyi phyogs de gnyi ga sgom par byed de/ de ni 'du shes bsgom pa yin no// //

【I2 解菩提分法修】【J1 總問】

࿒ཉན་ཐོས་ཀྱི་ས།བམ་པོ་བཅུ་གཅིག་པ།

nyan thos kyi sa/bam po bcu gcig pa/

དེ་ལ་བྱང་ཆུབ་ཀྱི་ཕྱོགས་བསྒོམ་པ་གང་ཞེ་ན།

de la byang chub kyi phyogs bsgom pa gang zhe na/

【J2 總答】

〔藏譯無〕

[〔藏譯無〕]

【J3 徵】

བྱང་ཆུབ་ཀྱི་ཕྱོགས་སུམ་ཅུ་རྩ་བདུན་པོ་

byang chub kyi phyogs sum cu rtsa bdun po

【J4 開七門】

འདི་ལྟ་སྟེ། དྲན་པ་ཉེ་བར་གཞག་པ་བཞི་དང་། ཡང་དག་པར་སྤོང་བ་བཞི་དང༌། རྫུ་འཕྲུལ་གྱི་རྐང་པ་བཞི་དང༌། དབང་པོ་ལྔ་དང༌། སྟོབས་ལྔ་དང༌། བྱང་ཆུབ་ཀྱི་ཡན་ལག་བདུན་དང༌། འཕགས་པའི་ལམ་ཡན་ལག་བརྒྱད་པ་སྟེ།

'di lta ste/ dran pa nye bar gzhag pa bzhi dang / yang dag par spong ba bzhi dang/ rdzu 'phrul gyi rkang pa bzhi dang/ dbang po lnga dang/ stobs lnga dang/ byang chub kyi yan lag bdun dang/ 'phags pa'i lam yan lag brgyad pa ste/

【J5 細列三十七名】

ལུས་དྲན་པ་ཉེ་བར་གཞག་པ་དང༌། ཚོར་བ་དང༌། སེམས་དང༌། ཆོས་དྲན་པ་ཉེ་བར་གཞག་པ་དང༌། ཡང་དག་པའི་སྤོང་བའི་སྡིག་པ་མི་དགེ་བའི་ཆོས་མ་སྐྱེས་པ་རྣམས་མི་སྐྱེད་པ་དང༌། སྡིག་པ་མི་དགེ་བའི་ཆོས་སྐྱེས་པ་རྣམས་སྤང་བའི་ཕྱིར་འདུན་པ་སྐྱེད་པར་བྱེད། འབད་པར་བྱེད། བརྩོན་འགྲུས་རྩོམ་པར་བྱེད་ཅིང༌། སེམས་རབ་ཏུ་འཛིན་པར་བྱེད། རབ་ཏུ་འཇོག་པར་བྱེད་པ་དང༌། ཡང་དག་པའི་སྤོང་བ་དགེ་བའི་ཆོས་མ་སྐྱེས་པ་རྣམས་སྐྱེད་པ་དང༌། དགེ་བའི་ཆོས་སྐྱེས་པ་རྣམས་གནས་པ་དང༌། མི་བརྗེད་པ་དང༌། བསྒོམ་པ་ཡོངས་སུ་རྫོགས་པ་དང༌། ཕྱིར་ཞིང་འབྱུང་བ་དང༌། འཕེལ་བ་དང༌། རྒྱས་པར་བྱ་བའི་ཕྱིར་འདུན་པ་སྐྱེད་པར་བྱེད། འབད་པར་བྱེད། བརྩོན་འགྲུས་རྩོམ་པར་བྱེད་ཅིང༌། སེམས་རབ་ཏུ་འཛིན་པར་བྱེད། རབ་ཏུ་འཇོག་པར་བྱེད་པ་དང༌། འདུན་པའི་ཏིང་ངེ་འཛིན་སྤང་བའི་འདུ་བྱེད་དང་ལྡན་པའི་རྫུ་འཕྲུལ་གྱི་རྐང་པ་དང༌། བརྩོན་འགྲུས་དང༌། སེམས་དང༌། དཔྱོད་པའི་ཏིང་ངེ་འཛིན་སྤང་པའི་འདུ་བྱེད་དང་ལྡན་པའི་རྫུ་འཕྲུལ་གྱི་རྐང་པ་དང༌། དད་པ་དང༌། བརྩོན་འགྲུས་དང༌། དྲན་པ་དང༌། ཏིང་ངེ་འཛིན་དང༌། ཤེས་རབ་ཀྱི་དབང་པོ་དང༌། དད་པ་དང༌། བརྩོན་འགྲུས་དང༌། དྲན་པ་དང༌། ཏིང་ངེ་འཛིན་དང༌། ཤེས་རབ་ཀྱི་སྟོབས་དང༌། དྲན་པ་ཡང་དག་བྱང་ཆུབ་ཀྱི་ཡན་ལག་དང༌། ཆོས་རྣམ་པར་འབྱེད་པ་དང༌། བརྩོན་འགྲུས་དང༌། དགའ་བ་དང༌། ཤིན་ཏུ་སྦྱངས་པ་དང༌། ཏིང་ངེ་འཛིན་དང༌། བཏང་སྙོམས་ཡང་དག་བྱང་ཆུབ་ཀྱི་ཡན་ལག་དང༌། ཡང་དག་པའི་ལྟ་བ་དང༌། ཡང་དག་པའི་རྟོག་པ་དང༌། ཡང་དག་པའི་ངག་དང༌། ཡང་དག་པའི་ལས་ཀྱི་མཐའ་དང༌། ཡང་དག་པའི་འཚོ་བ་དང༌། ཡང་དག་པའི་རྩོལ་བ་དང༌། ཡང་དག་པའི་དྲན་པ་དང༌། ཡང་དག་པའི་ཏིང་ངེ་འཛིན་ལ་གོམས་པ་དང༌། ཡོངས་སུ་འདྲིས་པ་དང༌། ཀུན་དུ་བསྟེན་པ་དང༌། སྒོམ་པ་དང༌། ལན་མང་དུ་བྱེད་པ་གང་ཡིན་པ་དེ་ནི་བྱང་ཆུབ་ཀྱི་ཕྱོགས་བསྒོམ་པ་ཞེས་བྱའོ། །

lus dran pa nye bar gzhag pa dang/ tshor ba dang/ sems dang/ chos dran pa nye bar gzhag pa dang/ yang dag pa'i spong ba'i sdig pa mi dge ba'i chos ma skyes pa rnams mi skyed pa dang/ sdig pa mi dge ba'i chos skyes pa rnams spang ba'i phyir 'dun pa skyed par byed/ 'bad par byed/ brtson 'grus rtsom par byed cing/ sems rab tu 'dzin par byed/ rab tu 'jog par byed pa dang/ yang dag pa'i spong ba dge ba'i chos ma skyes pa rnams skyed pa dang/ dge ba'i chos skyes pa rnams gnas pa dang/ mi brjed pa dang/ bsgom pa yongs su rdzogs pa dang/ phyir zhing 'byung ba dang/ 'phel ba dang/ rgyas par bya ba'i phyir 'dun pa skyed par byed/ 'bad par byed/ brtson 'grus rtsom par byed cing/ sems rab tu 'dzin par byed/ rab tu 'jog par byed pa dang/ 'dun pa'i ting nge 'dzin spang ba'i 'du byed dang ldan pa'i rdzu 'phrul gyi rkang pa dang/ brtson 'grus dang/ sems dang/ dpyod pa'i ting nge 'dzin spang pa'i 'du byed dang ldan pa'i rdzu 'phrul gyi rkang pa dang/ dad pa dang/ brtson 'grus dang/ dran pa dang/ ting nge 'dzin dang/ shes rab kyi dbang po dang/ dad pa dang/ brtson 'grus dang/ dran pa dang/ ting nge 'dzin dang/ shes rab kyi stobs dang/ dran pa yang dag byang chub kyi yan lag dang/ chos rnam par 'byed pa dang/ brtson 'grus dang/ dga' ba dang/ shin tu sbyangs pa dang/ ting nge 'dzin dang/ btang snyoms yang dag byang chub kyi yan lag dang/ yang dag pa'i lta ba dang/ yang dag pa'i rtog pa dang/ yang dag pa'i ngag dang/ yang dag pa'i las kyi mtha' dang/ yang dag pa'i 'tsho ba dang/ yang dag pa'i rtsol ba dang/ yang dag pa'i dran pa dang/ yang dag pa'i ting nge 'dzin la goms pa dang/ yongs su 'dris pa dang/ kun du bsten pa dang/ sgom pa dang/ lan mang du byed pa gang yin pa de ni byang chub kyi phyogs bsgom pa zhes bya'o/ /

【J6 廣三十七法義】【K1 四念住】【L1 辨念住體】【M1 解身相念住】【N1 作四問】

དེ་ལས་ལུས་ནི་གང༌། ལུས་ལ་ལུས་ཀྱི་རྗེས་སུ་ལྟ་བ་ནི་གང༌། དྲན་པ་ནི་གང༌། དྲན་པ་ཉེ་བར་གཞག་པ་ནི་གང་ཞེ་ན།

de las lus ni gang/ lus la lus kyi rjes su lta ba ni gang/ dran pa ni gang/ dran pa nye bar gzhag pa ni gang zhe na/

【N2 依問答】【O1 答初問】

སྨྲས་པ། ལུས་ནི་རྣམ་པ་སུམ་ཅུ་རྩ་ལྔ་ཡོད་དེ། འདི་ལྟ་སྟེ། ནང་གི་དང༌། ཕྱི་རོལ་གྱི་དང༌། དབང་པོས་ཟིན་པ་དང༌། དབང་པོས་ཟིན་པ་མ་ཡིན་པ་དང༌། སེམས་ཅན་དུ་བགྲང་བ་དང༌། སེམས་ཅན་དུ་བགྲང་བ་མ་ཡིན་པ་དང༌། གནས་ངན་ལེན་དང་ལྡན་པ་དང༌། ཤིན་ཏུ་སྦྱངས་པ་དང་ལྡན་པ་དང༌། འབྱུང་བའི་ལུས་དང༌། འབྱུང་བ་ལས་གྱུར་པའི་ལུས་དང༌། མིང་གི་ལུས་དང༌། གཟུགས་ཀྱི་ལུས་དང༌། སེམས་ཅན་དམྱལ་བ་པ་དང༌། དུད་འགྲོའི་སྐྱེ་གནས་པ་དང༌། ཡི་དྭགས་ཀྱི࿒ཡུལ་པ་དང༌། མིའི་དང༌། ལྷའི་དང་། རྣམ་པར་ཤེས་པ་དང་བཅས་པ་དང༌། རྣམ་པར་ཤེས་པ་མེད་པ་དང༌། ནང་གི་ལུས་དང༌། ཕྱི་རོལ་གྱི་ལུས་དང༌། ཡོངས་སུ་གྱུར་པ་དང༌། ཡོངས་སུ་མ་གྱུར་པ་དང༌། བུད་མེད་ཀྱི་ལུས་དང༌། སྐྱེས་པའི་ལུས་དང༌། མ་ནིང་གི་ལུས་དང༌། མཛའ་བཤེས་ཀྱི་ལུས་དང༌། དགྲ་བོའི་ལུས་དང༌། ཐ་མལ་པའི་ལུས་དང༌། ལུས་ངན་པ་དང༌། ལུས་འབྲིང་དང༌། ལུས་བཟང་པོ་དང༌། གཞོན་ནུའི་ལུས་དང༌། ལང་ཚོའི་ལུས་དང༌། རྒན་པོའི་ལུས་ཏེ། དེ་ནི་རེ་ཞིག་ལུས་ཀྱི་རབ་ཏུ་དབྱེ་བ་ཡིན་ནོ། །

smras pa/ lus ni rnam pa sum cu rtsa lnga yod de/ 'di lta ste/ nang gi dang/ phyi rol gyi dang/ dbang pos zin pa dang/ dbang pos zin pa ma yin pa dang/ sems can du bgrang ba dang/ sems can du bgrang ba ma yin pa dang/ gnas ngan len dang ldan pa dang/ shin tu sbyangs pa dang ldan pa dang/ 'byung ba'i lus dang/ 'byung ba las gyur pa'i lus dang/ ming gi lus dang/ gzugs kyi lus dang/ sems can dmyal ba pa dang/ dud 'gro'i skye gnas pa dang/ yi dwags kyi yul pa dang/ mi'i dang/ lha'i dang / rnam par shes pa dang bcas pa dang/ rnam par shes pa med pa dang/ nang gi lus dang/ phyi rol gyi lus dang/ yongs su gyur pa dang/ yongs su ma gyur pa dang/ bud med kyi lus dang/ skyes pa'i lus dang/ ma ning gi lus dang/ mdza' bshes kyi lus dang/ dgra bo'i lus dang/ tha mal pa'i lus dang/ lus ngan pa dang/ lus 'bring dang/ lus bzang po dang/ gzhon nu'i lus dang/ lang tsho'i lus dang/ rgan po'i lus te/ de ni re zhig lus kyi rab tu dbye ba yin no/ /

【O2 答第二問】

དེ་ལ་རྗེས་སུ་ལྟ་བ་ནི་རྣམ་པ་གསུམ་སྟེ། ལུས་ཀྱི་དབང་དུ་བྱས་ནས་ཐོས་པ་ལས་བྱུང་བ་དང༌། བསམས་པ་ལས་བྱུང་བ་དང༌། བསྒོམས་པ་ལས་བྱུང་བའི་ཤེས་རབ་གང་ཡིན་པ་སྟེ། ཤེས་རབ་དེས་ལུས་ཐམས་ཅད་ལ་རྣམ་པ་ཐམས་ཅད་དུ་ཡང་དག་པ་ཁོ་ནར་ཉེ་བར་རྟོག་པར་བྱེད་ཅིང༌། ཀུན་དུ་རྟོག་པར་བྱེད། རྗེས་སུ་འཇུག་པར་བྱེད། རྗེས་སུ་རྟོག་པར་བྱེད་པའོ། །

de la rjes su lta ba ni rnam pa gsum ste/ lus kyi dbang du byas nas thos pa las byung ba dang/ bsams pa las byung ba dang/ bsgoms pa las byung ba'i shes rab gang yin pa ste/ shes rab des lus thams cad la rnam pa thams cad du yang dag pa kho nar nye bar rtog par byed cing/ kun du rtog par byed/ rjes su 'jug par byed/ rjes su rtog par byed pa'o/ /

【O3 答第三問】

དེ་ལ་དྲན་པ་ནི་དེས་ལུས་ཀྱི་དབང་དུ་བྱས་ནས། ཆོས་གང་དག་གཟུང་བའི་ཆོས་དེ་དག་ཁོ་ནའི་དོན་བསམས་པ་གང་ཡིན་པ་དང༌། གང་དག་བསྒོམས་པས་མངོན་སུམ་དུ་བྱས་པའི་ཚིག་འབྲུ་དང༌། དོན་དང་མངོན་སུམ་དུ་བྱས་པ་དེ་སེམས་ཀྱིས་མི་བརྗེད་པ་གང་ཡིན་པའོ། །

de la dran pa ni des lus kyi dbang du byas nas/ chos gang dag gzung ba'i chos de dag kho na'i don bsams pa gang yin pa dang/ gang dag bsgoms pas mngon sum du byas pa'i tshig 'bru dang/ don dang mngon sum du byas pa de sems kyis mi brjed pa gang yin pa'o/ /

【O4 答第四問】【P1 初番】

དེ་ལ་དྲན་པ་ཉེ་བར་གཞག་པ་ནི་བདག་གིས་ཆོས་དེ་དག་ལེགས་པར་བཟུང་ངམ། འོན་ཏེ་མ་ཡིན། ཤེས་རབ་ཀྱིས་དེ་དང་དེ་དག་ལ་ལེགས་པར་བརྟགས་སམ། འོན་ཏེ་མ་ཡིན། རྣམ་པར་གྲོལ་བས་དེ་དང་དེ་དག་ལ་ལེགས་པར་རེག་པར་བྱས་སམ། འོན་ཏེ་མ་ཡིན་ཞེས་དྲན་པ་ཉེ་བར་གཞག་པ་ཡིན་ཏེ། དེ་ནི་དྲན་པ་ཉེ་བར་གཞག་པ་ཡིན་ནོ༑ །

de la dran pa nye bar gzhag pa ni bdag gis chos de dag legs par bzung ngam/ 'on te ma yin/ shes rab kyis de dang de dag la legs par brtags sam/ 'on te ma yin/ rnam par grol bas de dang de dag la legs par reg par byas sam/ 'on te ma yin zhes dran pa nye bar gzhag pa yin te/ de ni dran pa nye bar gzhag pa yin no| /

【P2 第二番】【Q1 開三門】

གཞན་ཡང་དྲན་པ་ཀུན་དུ་བསྲུང་བ་དང༌། ཡུལ་གྱིས་ཀུན་ནས་ཉོན་མོངས་པ་མེད་པ་དང༌། དམིགས་པ་ལ་ཉེ་བར་གཏོད་པའི་ཕྱིར། དྲན་པ་ཉེ་བར་འཇོག་པ་ཡིན་ཏེ།

gzhan yang dran pa kun du bsrung ba dang/ yul gyis kun nas nyon mongs pa med pa dang/ dmigs pa la nye bar gtod pa'i phyir/ dran pa nye bar 'jog pa yin te/

【Q2 次第釋】

དེ་ལ་དྲན་པ་ཀུན་དུ་བསྲུང་བ་ནི་དྲན་པ་ཀུན་དུ་བསྲུངས་པ་དང༌། དྲན་པ་ལ࿒རྟག་འགྲུས་བྱེད་པ་ཡིན་ནོ་ཞེས་སྔར་ཇི་སྐད་བསྟན་པ་ཁོ་ན་བཞིན་ནོ། །དེ་ལ་ཡུལ་གྱིས་ཀུན་ནས་ཉོན་མོངས་པ་མེད་པ་ནི་དྲན་པས་ཡིད་ཀུན་ཏུ་བསྲུངས་པ་དང༌། གནས་སྐབས་མཉམ་པ་ལ་འཇོག་པར་བྱེད་པ་དང་མཚན་མར་མི་འཛིན་པ་དང༌། མངོན་རྟགས་སུ་མི་འཛིན་པ་དང༌། ཡིད་ཀྱི་དབང་པོ་བསྲུངས་པ་དང༌། ཡིད་ཀྱི་དབང་པོས་ཀྱང༌། སྡོམ་པ་སྒྲུབ་པར་བྱེད་པ་ཡིན་ཏེ། ཞེས་བྱ་བའི་བར་དུ་རྒྱས་པར་ཇི་སྐད་སྔར་བསྟན་པ་བཞིན་ནོ༑ །དེ་ལ་དམིགས་པ་ལ་ཉེ་བར་གཏོད་པ་ནི་དམིགས་པ༌རྣམ་པ་བཞི་པོ་འདི་ལྟ་སྟེ། ཁྱབ་པའི་དམིགས་པ་དང༌། སྤྱད་པ་རྣམ་པར་སྦྱོང་བའི་དམིགས་པ་དང༌། མཁས་པའི་དམིགས་པ་དང༌། ཉོན་མོངས་པ་རྣམ་པར་སྤྱོད་པའི་དམིགས་པ་ལ་དྲན་པ་ཉེ་བར་གཏོད་པ་ཡིན་ནོ། །

de la dran pa kun du bsrung ba ni dran pa kun du bsrungs pa dang/ dran pa la rtag 'grus byed pa yin no zhes sngar ji skad bstan pa kho na bzhin no/ /de la yul gyis kun nas nyon mongs pa med pa ni dran pas yid kun tu bsrungs pa dang/ gnas skabs mnyam pa la 'jog par byed pa dang mtshan mar mi 'dzin pa dang/ mngon rtags su mi 'dzin pa dang/ yid kyi dbang po bsrungs pa dang/ yid kyi dbang pos kyang/ sdom pa sgrub par byed pa yin te/ zhes bya ba'i bar du rgyas par ji skad sngar bstan pa bzhin no| /de la dmigs pa la nye bar gtod pa ni dmigs parnam pa bzhi po 'di lta ste/ khyab pa'i dmigs pa dang/ spyad pa rnam par sbyong ba'i dmigs pa dang/ mkhas pa'i dmigs pa dang/ nyon mongs pa rnam par spyod pa'i dmigs pa la dran pa nye bar gtod pa yin no/ /

【Q3 結名念住】

ཞེས་ཇི་སྐད་སྔར་བསྟན་པ་ཡིན་ཏེ། རྒྱུ་གསུམ་པོ་དེ་དག་གིས་དྲན་པ་ལེགས་པར་ཉེ་བར་གཞག་པ་ཉིད་གང་ཡིན་པ་དེ་ནི་དྲན་པ་ཉེ་བར་གཞག་པ་ཞེས་བྱའོ། །

zhes ji skad sngar bstan pa yin te/ rgyu gsum po de dag gis dran pa legs par nye bar gzhag pa nyid gang yin pa de ni dran pa nye bar gzhag pa zhes bya'o/ /

【M2 解餘三念住】【N1 分別所觀受心法體】

དེ་ལ་ཚོར་བ་གང་ཞེ་ན། འདི་ལྟ་སྟེ། བདེ་བ་དང༌། སྡུག་བསྔལ་བ་དང༌། སྡུག་བསྔལ་བ་ཡང་མ་ཡིན་བདེ་བ་ཡང་མ་ཡིན་པར་ཚོར་བའོ། །དེ་ལ་བདེ་བ་དང༌། སྡུག་བསྔལ་བ་དང༌། སྡུག་བསྔལ་བ་ཡང་མ་ཡིན་བདེ་བ་ཡང་མ་ཡིན་པ་ཡང་ལུས་ཀྱིའོ། །ལུས་ཀྱི་ཇི་ལྟ་བ་བཞིན་དུ་སེམས་ཀྱི་ཡང་དེ་དང་འདྲའོ། །བདེ་བ་དང་སྡུག་བསྔལ་བ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ་ཡང་ཟང་ཟིང་དང་བཅས་པའོ། །ཟང་ཟིང་མེད་པ་ཡང་དེ་དང་འདྲའོ། །བདེ་བ་དང་སྡུག་བསྔལ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་ཞེན་པ་ལ་བརྟེན་པ་དང༌། ངེས་པར་འབྱུང་བ་ལ་བརྟེན་པ་ཡང་དེ་དང་འདྲ་སྟེ། དེ་དག་ནི་ཚོར་བ་རྣམ་པ་ཉི་ཤུ་རྩ་གཅིག་གམ། རྣམ་བ་དགུར་འགྱུར་རོ། །དེ་ལ་སེམས་གང་ཞེ་ན། འདི་ལྟ་སྟེ། སེམས་འདོད་ཆགས་དང་བཅས་པ་དང༌། འདོད་ཆགས་དང་བྲལ་བ་དང༌། ཞེས་སྡང་དང་བཅས་པ་དང༌། ཞེ་སྡང་དང་བྲལ་བ་དང༌། གཏི་མུག་དང་བཅས་པ་དང༌། གཏི་མུག་དང་བྲལ་བ་དང༌། ཀུན་དུ་བསྡུས་པ་དང༌། རྣམ་པར་གཡེངས་པ་དང༌། ཞུམ་པ་དང༌། རབ་ཏུ་བཟུང་བ་དང༌། རྒོད་པ་དང༌། རྒོད་པ་མ་ཡིན་པ་དང༌། ཉེ་བར་ཞི་བ་དང༌། ཉེ་བར་ཞི་བ་མ་ཡིན་པ་དང༌། མཉམ་པར་གཞག་པ་དང༌། མཉམ་པར་གཞག་པ་མ་ཡིན་པ་དང༌། ལེགས་པར་བསྒོམས་པ་དང༌། ལེགས་པར་བསྒོམས་པ་མ་ཡིན་པ་དང༌། སེམས་ཤིན་ཏུ་རྣམ་པར་གྲོལ་བ་དང༌། སེམས་ཤིན་ཏུ་རྣམ་པར་གྲོལ་བ་མ་ཡིན་པ་སྟེ། དེ་དག་གཅིག་ཏུ་བསྡུས་པ་ནི་སེམས་རྣམ་པ་ཉི་ཤུ་ཡིན་ནོ། །དེ་ལ་ཆོས་རྣམས་གང་ཞེ་ན། འདི་ལྟ་སྟེ། འདོད་ཆགས་དང༌། འདོད་ཆགས་འདུལ་བ་དང༌། ཞེ་སྡང་དང༌། ཞེས་སྡང་འདུལ་བ་དང༌། གཏི་མུག་དང༌། གཏི་མུག་འདུལ་བ་དང༌། ཀུན་དུ་བསྡུས་པ་དང༌། རྣམ་པར་གཡེང་བ་དང༌། ཞུམ་པ་དང༌། རབ་ཏུ་འཛིན་པ་དང༌། རྒོད་པ་དང་། རྒོད་པ་མ་ཡིན་པ་དང༌། ཉེ་བར་ཞི་བ་དང༌། ཉེ་བར་ཞི་བ་མ་ཡིན་པ་དང༌། ལེགས་པར་མཉམ་པར་གཞག་པ་དང༌། ལེགས་པར་མཉམ་པར་གཞག་པ་མ་ཡིན་པ་དང༌། ལམ་ལེགས་པར་བསྒོམས་པ་དང༌། ལམ་ལེགས་པར་བསྒོམས་པ་མ་ཡིན་པ་དང༌། ཤིན་ཏུ་རྣམ་པར་གྲོལ་བ་དང༌། ཤིན་ཏུ་རྣམ་པར་གྲོལ་བ་མ་ཡིན་པ་སྟེ། དེ་དག་ནི་ནག་པོ་དང༌། དཀར་པོའི་ཕྱོགས་རྣམ་པར་གཞག་པ་ཀུན་ནས་ཉོན་མོངས་པ་དང༌། རྣམ་པར་བྱང་བའི་ཕྱོགས་ཀྱི་ཆོས་ཉི་ཤུ་ཡིན་པར་རིག་པར་བྱའོ། །

de la tshor ba gang zhe na/ 'di lta ste/ bde ba dang/ sdug bsngal ba dang/ sdug bsngal ba yang ma yin bde ba yang ma yin par tshor ba'o/ /de la bde ba dang/ sdug bsngal ba dang/ sdug bsngal ba yang ma yin bde ba yang ma yin pa yang lus kyi'o/ /lus kyi ji lta ba bzhin du sems kyi yang de dang 'dra'o/ /bde ba dang sdug bsngal ba dang/ sdug bsngal yang ma yin bde ba yang ma yin pa yang zang zing dang bcas pa'o/ /zang zing med pa yang de dang 'dra'o/ /bde ba dang sdug bsngal dang/ sdug bsngal yang ma yin bde ba yang ma yin pa'i tshor ba zhen pa la brten pa dang/ nges par 'byung ba la brten pa yang de dang 'dra ste/ de dag ni tshor ba rnam pa nyi shu rtsa gcig gam/ rnam ba dgur 'gyur ro/ /de la sems gang zhe na/ 'di lta ste/ sems 'dod chags dang bcas pa dang/ 'dod chags dang bral ba dang/ zhes sdang dang bcas pa dang/ zhe sdang dang bral ba dang/ gti mug dang bcas pa dang/ gti mug dang bral ba dang/ kun du bsdus pa dang/ rnam par g.yengs pa dang/ zhum pa dang/ rab tu bzung ba dang/ rgod pa dang/ rgod pa ma yin pa dang/ nye bar zhi ba dang/ nye bar zhi ba ma yin pa dang/ mnyam par gzhag pa dang/ mnyam par gzhag pa ma yin pa dang/ legs par bsgoms pa dang/ legs par bsgoms pa ma yin pa dang/ sems shin tu rnam par grol ba dang/ sems shin tu rnam par grol ba ma yin pa ste/ de dag gcig tu bsdus pa ni sems rnam pa nyi shu yin no/ /de la chos rnams gang zhe na/ 'di lta ste/ 'dod chags dang/ 'dod chags 'dul ba dang/ zhe sdang dang/ zhes sdang 'dul ba dang/ gti mug dang/ gti mug 'dul ba dang/ kun du bsdus pa dang/ rnam par g.yeng ba dang/ zhum pa dang/ rab tu 'dzin pa dang/ rgod pa dang / rgod pa ma yin pa dang/ nye bar zhi ba dang/ nye bar zhi ba ma yin pa dang/ legs par mnyam par gzhag pa dang/ legs par mnyam par gzhag pa ma yin pa dang/ lam legs par bsgoms pa dang/ lam legs par bsgoms pa ma yin pa dang/ shin tu rnam par grol ba dang/ shin tu rnam par grol ba ma yin pa ste/ de dag ni nag po dang/ dkar po'i phyogs rnam par gzhag pa kun nas nyon mongs pa dang/ rnam par byang ba'i phyogs kyi chos nyi shu yin par rig par bya'o/ /

【N2 解住修受心法觀】【O1 解受相】

དེ་ལ་བདེ་བར་ཚོར་བ་ནི་བདེ་བ་མྱོང་བར་འགྱུར་བའི་རེག་པ་ལ་བརྟེན་ཏེ། སྐྱེས་པའི་ཚོར་བའི་རྣམ་པ་སྟེ། བདེ་བར་ཚོར་བ་གང་ཡིན་པའོ། །དེ་ཡང་རྣམ་པར་ཤེས་པའི་ཚོགས་ལྔ་དང༌། མཚུངས་པར་ལྡན་པ་གང་ཡིན་པ་དེ་ནི་ལུས་ཀྱིའོ༑ །ཡིད་ཀྱི་རྣམ་པར་ཤེས་པ་དང་མཚུངས་པར་ལྡན་པ་གང་ཡིན་པ་དེ་ནི་སེམས་ཀྱིའོ། །བདེ་བ་མྱོང་བར་འགྱུར་བ་ལས་ཇི་ལྟ་བ་བཞིན་དུ། སྡུག་བསྔལ་མྱོང་བར་འགྱུར་བ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ་མྱོང་བར་འགྱུར་བའི་རེག་པ་ལ་བརྟེན་ཏེ། སྐྱེས་པའི་ཚོར་བའི་རྣམ་པ་བདེ་བ་ཡང་མ་ཡིན། སྡུག་བསྔལ་ཡང་མ་ཡིན་པའི་ཚོར་བ་ཡང་དེ་དང་འདྲ་སྟེ། དེ་ནི་སྡུག་བསྔལ་བ་དང༌། སྡུག་བསྔལ་ཡང་མ་ཡིན༌ནོ། །བདེ་བ་ཡང་མ་ཡིན་པའི་ཚོར་བ་ཞེས་བྱའོ། །དེ་ཡང་རྣམ་པར་ཤེས་པའི་ཚོགས་ལྔ་དང་མཚུངས་པར་ལྡན་པ་གང་ཡིན་པ་དེ་ནི་ལུས་ཀྱིའོ། །ཡིད་ཀྱི་རྣམ་པར་ཤེས་པ་དང་མཚུངས་པར་ལྡན་པ་གང་ཡིན་པ་དེ་ནི་སེམས་ཀྱིའོ། །མྱ་ངན་ལས་འདས་པ་དང་མཐུན་པ་ངེས་པར་འབྱེད་པ་ལས་བྱུང་བ། ཤིན་ཏུ་མཐར་ཐུག་པ་དང་ཤིན་ཏུ་དྲི་མ་མེད་པ་དང༌། ཤིན་ཏུ་ཚངས་པར་སྤྱོད་པ་ལ་གནས་པའི་ཕྱིར་འཇུག་པར་འགྱུར་བ་གང་ཡིན་པ་དེ་ནི་ཟང་ཟིང་མེད་པ་ཡིན་ནོ། །ཁམས་སུ་གཏོགས་པ་གང་ཡིན་པ་དེ་ནི་ཟང་ཟིང་དང་བཅས་པ་ཡིན་ནོ། །གཟུགས་དང༌། གཟུགས་མེད་པ་དང༌ལྡན་པ་དང༌། འདོད་ཆགས་དང་བྲལ་བ་དང་རྗེས་སུ་མཐུན་པ་གང་ཡིན་པ་དེ་ནི་ངེས་པར་འབྱུང་བ་ལ་བརྟེན་པ་ཡིན་ནོ། །འདོད་པ་དང་ལྡན་པ་དང༌། འདོད་ཆགས་དང་བྲལ་བ་དང༌། རྗེས་སུ་མི་མཐུན་པ་གང་ཡིན་པ་དེ་ནི་ཞེས་པ་ལ་བརྟེན་པ་ཡིན་ནོ། །

de la bde bar tshor ba ni bde ba myong bar 'gyur ba'i reg pa la brten te/ skyes pa'i tshor ba'i rnam pa ste/ bde bar tshor ba gang yin pa'o/ /de yang rnam par shes pa'i tshogs lnga dang/ mtshungs par ldan pa gang yin pa de ni lus kyi'o| /yid kyi rnam par shes pa dang mtshungs par ldan pa gang yin pa de ni sems kyi'o/ /bde ba myong bar 'gyur ba las ji lta ba bzhin du/ sdug bsngal myong bar 'gyur ba dang/ sdug bsngal yang ma yin bde ba yang ma yin pa myong bar 'gyur ba'i reg pa la brten te/ skyes pa'i tshor ba'i rnam pa bde ba yang ma yin/ sdug bsngal yang ma yin pa'i tshor ba yang de dang 'dra ste/ de ni sdug bsngal ba dang/ sdug bsngal yang ma yinno/ /bde ba yang ma yin pa'i tshor ba zhes bya'o/ /de yang rnam par shes pa'i tshogs lnga dang mtshungs par ldan pa gang yin pa de ni lus kyi'o/ /yid kyi rnam par shes pa dang mtshungs par ldan pa gang yin pa de ni sems kyi'o/ /mya ngan las 'das pa dang mthun pa nges par 'byed pa las byung ba/ shin tu mthar thug pa dang shin tu dri ma med pa dang/ shin tu tshangs par spyod pa la gnas pa'i phyir 'jug par 'gyur ba gang yin pa de ni zang zing med pa yin no/ /khams su gtogs pa gang yin pa de ni zang zing dang bcas pa yin no/ /gzugs dang/ gzugs med pa dangldan pa dang/ 'dod chags dang bral ba dang rjes su mthun pa gang yin pa de ni nges par 'byung ba la brten pa yin no/ /'dod pa dang ldan pa dang/ 'dod chags dang bral ba dang/ rjes su mi mthun pa gang yin pa de ni zhes pa la brten pa yin no/ /

【O2 解心相】【P1 辨六心】

དེ་ལ་སེམས་འདོད་ཆགས་དང་བཅས࿒པ་ནི་ཆགས་པར་འགྱུར་བའི་དངོས་པོ་ལ་འདོད་ཆགས་ཀྱིས་ཀུན་ནས་དཀྲིས་པ་གང་ཡིན་པའོ། །འདོད་ཆགས་དང་བྲལ་བ་ནི་འདོད་ཆགས་ཀྱིས་ཀུན་ནས་དཀྲིས་པ་དང་བྲལ་བ་གང་ཡིན་པའོ། །ཞེ་སྡང་དང་བཅས་པ་ནི་ཞེ་སྡང་བར་འགྱུར་བའི་དངོས་པོ་ལ་ཞེ་སྡང་གིས་ཀུན་ནས་དཀྲིས་པའི་གང་ཡིན་པའོ། །ཞེས་སྡང་དང་བྲལ་བ་ནི་ཞེ་སྡང་གིས་ཀུན་ནས་དཀྲིས་པ་དང་བྲལ་བ་གང་ཡིན་པའོ། །དེ་ལ་གཏི་མུག་དང་བཅས་པ་ནི་རྨོངས་པར་འགྱུར་བའི་དངོས་པོ་ལ་གཏི་མུག་གིས་ཀུན་ནས་དཀྲིས་པ་གང་ཡིན་པའོ། །གཏི་མུག་དང་བྲལ་བ་ནི་གཏི་མུག་གིས་ཀུན་ནས་དཀྲིས་པ་དང་བྲལ་བ་གང་ཡིན་པའོ། །སེམས་དྲུག་པོ་དེ་དག་ནི་རྒྱུ་བ་དང་ལྡན་པ་དག་ཡིན་པར་རིག་པར་བྱ་སྟེ། དེ་ལ་གསུམ་ནི་ཀུན་ནས་ཉོན་མོངས་པའི་ཕྱོགས་ཡིན་ནོ༑ །གསུམ་ནི་ཀུན་ནས་ཉོན་མོངས་པའི་གཉེན་པོའི་ཕྱོགས་ཡིན་ནོ། །

de la sems 'dod chags dang bcas pa ni chags par 'gyur ba'i dngos po la 'dod chags kyis kun nas dkris pa gang yin pa'o/ /'dod chags dang bral ba ni 'dod chags kyis kun nas dkris pa dang bral ba gang yin pa'o/ /zhe sdang dang bcas pa ni zhe sdang bar 'gyur ba'i dngos po la zhe sdang gis kun nas dkris pa'i gang yin pa'o/ /zhes sdang dang bral ba ni zhe sdang gis kun nas dkris pa dang bral ba gang yin pa'o/ /de la gti mug dang bcas pa ni rmongs par 'gyur ba'i dngos po la gti mug gis kun nas dkris pa gang yin pa'o/ /gti mug dang bral ba ni gti mug gis kun nas dkris pa dang bral ba gang yin pa'o/ /sems drug po de dag ni rgyu ba dang ldan pa dag yin par rig par bya ste/ de la gsum ni kun nas nyon mongs pa'i phyogs yin no| /gsum ni kun nas nyon mongs pa'i gnyen po'i phyogs yin no/ /

【P2 辨十四心】

དེ་ལ་སེམས་ཀུན་དུ་བསྡུས་པ་ནི་ཞི་གནས་ཀྱི་རྣམ་པས་ནང་གི་དམིགས་པ་ལ་ཉེ་བར་གཏོད་པ་གང་ཡིན་པའོ། །རྣམ་པར࿒གཡེང་བ་ནི་ཕྱི་རོལ་གྱི་འདོད་པའི་ཡོན་ཏན་ལྔ་པོ་དག་གིས་རྗེས་སུ་ཞུགས་པ་གང་ཡིན་པའོ། །དེ་ལ་སེམས་ཞུམ་པ་ནི་རྨུགས་པ་དང་གཉིད་དང་ལྡན་པ་གང་ཡིན་པའོ། །རབ་ཏུ་བཟུང་བ་ནི་དང་བར་འགྱུར་བའི་དམིགས࿒པ་ལ་ཡང་དག་པར་རབ་ཏུ་དགའ་བར་བྱས་པ་གང་ཡིན་པའོ༑ །སེམས་རྒོད་པ་ནི་ཧ་ཅང་ཡང་དག་པར་གཟུང་བའི་ཕྱིར་རྒོད་པས་ཀུན་ནས་དཀྲིས་པ་གང་ཡིན་པའོ། །སེམས་རྒོད་པ་མ་ཡིན་པ་ནི་རབ་ཏུ་འཛིན་པའི་དུས་དང༌། ཀུན་དུ་སྡུད་པའི་དུས་ལ་བཏང་སྙོམས་སུ་འགྱུར་བ་གང་ཡིན་པའོ༑ །དེ་ལ་སེམས་ཉེ་བར་ཞི་བ་ནི་སྒྲིབ་པ་དག་ལས་རྣམ་པར་གྲོལ་བ་གང་ཡིན་པའོ། །ཉེ་བར་ཞི་བ་མ་ཡིན་པ་ནི་རྣམ་པར་མ་གྲོལ་བ་གང་ཡིན་པའོ། །དེ་ལ་སེམས་མཉམ་པར་གཞག་པ་ནི་སྒྲིབ་པ་དག་ལས་རྣམ་པར་གྲོལ་བའི་ཕྱིར་བསམ་གཏན་གྱི་དངོས་གཞི་ལ་ཞུགས་པ་གང་ཡིན་པའོ། །མཉམ་པར་གཞག་པ་མ་ཡིན་པ་ནི་མ་ཞུགས་པ་གང་ཡིན་པའོ། །དེ་ལ་སེམས་ལེགས་པར་བསྒོམས་པ་ནི་ཡུན་རིང་པོ་ནས་ཏིང་ངེ་འཛིན་དེ་ཉིད་ལ་ཡོངས་སུ་སྦྱང་བ་བྱས་པའི་ཕྱིར་མྱུར་དུ་སྙོམས་པར་འཇུག་པ་ཅི་འདོད་པ་བཞིན་ཐོབ་པ་དང༌། དཀའ་བ་མེད་པར་ཐོབ་པ་དང༌། ཚེགས་མེད་པར་ཐོབ་པ་གང་ཡིན་པའོ། །དེ་ལ་སེམས་ལེགས་པར་བསྒོམས་པ་མ་ཡིན་པ་ནི་དེ་ལས་བཟློག་པ་ཡིན་པར་རིག་པར་བྱའོ། །དེ་ལ་སེམས་ཤིན་ཏུ་རྣམ་པར་གྲོལ་བ་ནི་ཐམས་ཅད་དང་གཏན་དུ་རྣམ་པར་གྲོལ་བ་གང་ཡིན་པའོ། །སེམས་ཤིན་ཏུ་རྣམ་པར་གྲོལ་བ་མ་ཡིན་པ་ནི་ཐམས་ཅད་དང་གཏན་དུ་རྣམ་པར་གྲོལ་བ་མ་ཡིན་པ་གང་ཡིན་པ་སྟེ། སེམས་བཅུ་བཞི་པོ་དེ་དག་ནི་སྤྱོད་པར་གཏོགས་པ་ཡིན་པར་རིག་པར་བྱའོ། །དེ་ལ་སྒྲིབ་པ་རྣམ་པར་དག་པའི་ས་ལས་བརྩམས་པའི་སྤྱོད་པར་གཏོགས་པའི་སེམས་ནི་བརྒྱད་དེ། ཀུན་དུ་བསྡུས་པ་དང༌། རྣམ་པར་གཡེངས་པ་དང༌། ཉེ་བར་ཞི་བ་དང༌། ཉེ་བར་ཞི་བ་མ་ཡིན་པའི་བར་དག་གོ། །ཉོན་མོངས་པ་རྣམ་པར་དག་པ་ལས་བརྩམས་པའི་སྤྱོད་པར་གཏོགས་པའི་སེམས་ནི་དྲུག་སྟེ། ཤིན་ཏུ་རྣམ་པར་གྲོལ་བ་དང༌། ཤིན་ཏུ་རྣམ་པར་གྲོལ་བ་མ་ཡིན་པའི་བར་དག་གོ། །

de la sems kun du bsdus pa ni zhi gnas kyi rnam pas nang gi dmigs pa la nye bar gtod pa gang yin pa'o/ /rnam par g.yeng ba ni phyi rol gyi 'dod pa'i yon tan lnga po dag gis rjes su zhugs pa gang yin pa'o/ /de la sems zhum pa ni rmugs pa dang gnyid dang ldan pa gang yin pa'o/ /rab tu bzung ba ni dang bar 'gyur ba'i dmigs pa la yang dag par rab tu dga' bar byas pa gang yin pa'o| /sems rgod pa ni ha cang yang dag par gzung ba'i phyir rgod pas kun nas dkris pa gang yin pa'o/ /sems rgod pa ma yin pa ni rab tu 'dzin pa'i dus dang/ kun du sdud pa'i dus la btang snyoms su 'gyur ba gang yin pa'o| /de la sems nye bar zhi ba ni sgrib pa dag las rnam par grol ba gang yin pa'o/ /nye bar zhi ba ma yin pa ni rnam par ma grol ba gang yin pa'o/ /de la sems mnyam par gzhag pa ni sgrib pa dag las rnam par grol ba'i phyir bsam gtan gyi dngos gzhi la zhugs pa gang yin pa'o/ /mnyam par gzhag pa ma yin pa ni ma zhugs pa gang yin pa'o/ /de la sems legs par bsgoms pa ni yun ring po nas ting nge 'dzin de nyid la yongs su sbyang ba byas pa'i phyir myur du snyoms par 'jug pa ci 'dod pa bzhin thob pa dang/ dka' ba med par thob pa dang/ tshegs med par thob pa gang yin pa'o/ /de la sems legs par bsgoms pa ma yin pa ni de las bzlog pa yin par rig par bya'o/ /de la sems shin tu rnam par grol ba ni thams cad dang gtan du rnam par grol ba gang yin pa'o/ /sems shin tu rnam par grol ba ma yin pa ni thams cad dang gtan du rnam par grol ba ma yin pa gang yin pa ste/ sems bcu bzhi po de dag ni spyod par gtogs pa yin par rig par bya'o/ /de la sgrib pa rnam par dag pa'i sa las brtsams pa'i spyod par gtogs pa'i sems ni brgyad de/ kun du bsdus pa dang/ rnam par g.yengs pa dang/ nye bar zhi ba dang/ nye bar zhi ba ma yin pa'i bar dag go/ /nyon mongs pa rnam par dag pa las brtsams pa'i spyod par gtogs pa'i sems ni drug ste/ shin tu rnam par grol ba dang/ shin tu rnam par grol ba ma yin pa'i bar dag go/ /

【O3 解法相】

ནང་ན་སྒྲིབ་པ་ཡོད་པ་ན་ཡང་བདག་ལ་སྒྲིབ་པ་ཡོད་དོ་ཞེས་རབ་ཏུ་ཤེས་པ་དང༌། སྒྲིབ་པ་མེད་ན་ཡང་བདག་ལ་སྒྲིབ་པ་མེད་དོ་ཞེས་རབ་ཏུ་ཤེས་པ་དང༌། སྒྲིབ་པ་མ་སྐྱེས་པ་ཇི་ལྟར་སྐྱེ་བར་འགྱུར་བ་དེ་ཡང་རབ་ཏུ་ཤེས་པ་དང༌། སྐྱེས་པ་དང་ཇི་ལྟར་འབྲལ་བར་འགྱུར་བ་དེ་ཡང་རབ་ཏུ་ཤེས་པར་འགྱུར་བ་གང་ཡིན་པ་དང༌། དེ་ལ་མིག་གི་ཀུན་དུ་སྦྱོར་བ་དང༌། ཡིད་ཀྱི་བར་གྱི་ཀུན་དུ་སྦྱོར་བ་ཡོད་ན་ཡང་བདག་ལ་ཡིད་ཀྱི་བར་གྱི་ཀུན་དུ་སྦྱོར་བ་ཡོད་དོ་ཞེས་རབ་ཏུ་ཤེས་པ་དང༌། ཡིད་ཀྱི་བར་གྱི་ཀུན་དུ་སྦྱོར་བ་མེད་ན་ཡང་བདག་ལ་ཡིད་ཀྱི་བར་གྱི་ཀུན་དུ་སྦྱོར་བ་མེད་དོ་ཞེས་རབ་ཏུ་ཤེས་པ་དང༌། དེའི་ཡིད་ཀྱི་བར་གྱི་ཀུན་དུ་སྦྱོར་བ་མ་སྐྱེས་པ་ཇི་ལྟར་སྐྱེ་བར་འགྱུར་བ་དེ་ཡང་རབ་ཏུ་ཤེས་པ་དང༌། སྐྱེས་པ་ཇི་ལྟར་འགག་པར་འགྱུར་བ་དེ་ཡང་རབ་ཏུ་ཤེས་པ་གང་ཡིན་པ་དང༌།

nang na sgrib pa yod pa na yang bdag la sgrib pa yod do zhes rab tu shes pa dang/ sgrib pa med na yang bdag la sgrib pa med do zhes rab tu shes pa dang/ sgrib pa ma skyes pa ji ltar skye bar 'gyur ba de yang rab tu shes pa dang/ skyes pa dang ji ltar 'bral bar 'gyur ba de yang rab tu shes par 'gyur ba gang yin pa dang/ de la mig gi kun du sbyor ba dang/ yid kyi bar gyi kun du sbyor ba yod na yang bdag la yid kyi bar gyi kun du sbyor ba yod do zhes rab tu shes pa dang/ yid kyi bar gyi kun du sbyor ba med na yang bdag la yid kyi bar gyi kun du sbyor ba med do zhes rab tu shes pa dang/ de'i yid kyi bar gyi kun du sbyor ba ma skyes pa ji ltar skye bar 'gyur ba de yang rab tu shes pa dang/ skyes pa ji ltar 'gag par 'gyur ba de yang rab tu shes pa gang yin pa dang/

【N3 解念】

ནང་ན་དྲན་པ་ཡང་དག་བྱང་ཆུབ་ཀྱི་ཡན་ལག་ཡོད་ན་ཡང་བདག་ལ་དྲན་པ་ཡང་དག་བྱང་ཆུབ་ཀྱི་ཡན་ལག་ཡོད་དོ་ཞེས་རབ་ཏུ་ཤེས་པ་དང༌། མེད་ན་ཡང་བདག་ལ་མེད་དོ་ཞེས་རབ་ཏུ་ཤེས་པ་དང༌། དྲན་པ་ཡང་དག་བྱང་ཆུབ་ཀྱི་ཡན་ལག་མ་སྐྱེས་པ་ཇི་ལྟར་སྐྱེ་བར་འགྱུར་བ་དེ་ཡང་རབ་ཏུ་ཤེས་པ་དང༌། སྐྱེས་པ་ཇི་ལྟར་གནས་པ་དང༌། མི་བརྗེད་པ་དང༌། བསྒོམ་པ་ཡོངས་སུ་རྫོགས་པ་དང༌། ཕྱིར་ཞིང་འབྱུང་བ་དང༌། འཕེལ་བ་དང་རྒྱས་པར་འགྱུར་བ་དེ་ཡང་རབ་ཏུ་ཤས་པ་དང༌། དྲན་པ་ཡང་དག་བྱང་ཆུབ་ཀྱི་ཡན་ལག་ཇི་ལྟ་བ་བཞིན་དུ་ཆོས་རྣམ་པར་འབྱེད་པ་དང༌། བརྩོན་འགྲུས་དང༌། དགའ་བ་དང༌། ཤིན་ཏུ་སྦྱངས་པ་དང༌། ཏིང་ངེ་འཛིན་དང༌། བཏང་སྙོམས་ཡང་དག་བྱང་ཆུབ་ཀྱི་ཡན་ལག་ཀྱང་དེ་དང་འདྲ་བར་རིག་པར་བྱ་སྟེ། དེ་ལྟར་ངོ་བོ་ཉིད་དང༌། གཞི་དང༌། ཉེས་དམིགས་དང༌། གཉེན་པོའི་རྣམ་པ་དག་གིས་ཀུན་ནས་ཉོན་མོངས་པའི་ཆོས་ཡོངས་སུ་ཤེས་པ་གང་ཡིན་པ་དེ་ནི་ཆོས་དྲན་པ་ཉེ་བར་གཞག་པའི་ལུས་ཡིན་ནོ། །

nang na dran pa yang dag byang chub kyi yan lag yod na yang bdag la dran pa yang dag byang chub kyi yan lag yod do zhes rab tu shes pa dang/ med na yang bdag la med do zhes rab tu shes pa dang/ dran pa yang dag byang chub kyi yan lag ma skyes pa ji ltar skye bar 'gyur ba de yang rab tu shes pa dang/ skyes pa ji ltar gnas pa dang/ mi brjed pa dang/ bsgom pa yongs su rdzogs pa dang/ phyir zhing 'byung ba dang/ 'phel ba dang rgyas par 'gyur ba de yang rab tu shas pa dang/ dran pa yang dag byang chub kyi yan lag ji lta ba bzhin du chos rnam par 'byed pa dang/ brtson 'grus dang/ dga' ba dang/ shin tu sbyangs pa dang/ ting nge 'dzin dang/ btang snyoms yang dag byang chub kyi yan lag kyang de dang 'dra bar rig par bya ste/ de ltar ngo bo nyid dang/ gzhi dang/ nyes dmigs dang/ gnyen po'i rnam pa dag gis kun nas nyon mongs pa'i chos yongs su shes pa gang yin pa de ni chos dran pa nye bar gzhag pa'i lus yin no/ /

【N4 解住念】

ལུས་ལ་ལུས་ཀྱི་རྗེས་སུ་ལྟ་ཞིང་དྲན་པ་ཉེ་བར་གཞག་པ་ཇི་སྐད་བསྟན་པ་དེ་བཞིན་དུ། ཚོར་བ་དང༌། སེམས་དང༌། ཆོས་རྣམས་ལ་ཡང་ཅི་རིགས་སུ་རིག་པར་བྱའོ། །

lus la lus kyi rjes su lta zhing dran pa nye bar gzhag pa ji skad bstan pa de bzhin du/ tshor ba dang/ sems dang/ chos rnams la yang ci rigs su rig par bya'o/ /

【L2 解念住內外不同】【M1 舉三問】

དེ་ལ་ཇི་ལྟར་ན་ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན། ཇི་ལྟར་ན་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན། ཇི་ལྟར་ན་ནང་དང་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ཞེ་ན།

de la ji ltar na nang gi lus la lus kyi rjes su lta zhing gnas pa yin/ ji ltar na phyi rol gyi lus la lus kyi rjes su lta zhing gnas pa yin/ ji ltar na nang dang phyi rol gyi lus la lus kyi rjes su lta zhing gnas pa yin zhe na/

【M2 答】【N1 以六復次釋三觀】【O1 初復次】

གང་གི་ཚེ་སེམས་ཅན་དུ་བགྲང་བ་ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་དེ་ནི་ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །གང་གི་ཚེ་སེམས་ཅན་དུ་བགྲང་བ་མ་ཡིན་པའི་ཕྱི་རོལ་གྱི་གཟུགས་ལ་དམིགས་པར་བྱེད་པ་དེ་ནི་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །གང་གི་ཚེ་སེམས་ཅན་དུ་བགྲང་བའི་ཕྱི་རོལ་གཞན་གྱི་གཟུགས་ལ་དམིགས་པར་བྱེད་པ་དེ་ནི་ནང་དང་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །དེ་ལ་སེམས་ཅན་དུ་བགྲང་བ་རང་གི་ནང་གི་གཟུགས་ལ་བརྟེན་ཏེ་སྐྱེས་པའི་ཚོར་བ་དང༌། སེམས་དང་ཆོས་གང་དག་ཡིན་པ་དེ་དག་ལ་དམིགས་པར་བྱེད་པ་ནི࿒ནང་གི་ཚོར་བ་དང༌། སེམས་དང་ཆོས་རྣམས་ལ་ཆོས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །སེམས་ཅན་དུ་བགྲང་བ་མ་ཡིན་པ་ཕྱི་རོལ་གྱི་གཟུགས་ལ་བརྟེན་ཏེ། སྐྱེས་པའི་ཚོར་བ་དང༌། སེམས་དང་ཆོས་གང་དག་ཡིན་པ་དེ་དག་ལ་དམིགས་པར་བྱེད་པ་ནི་ཕྱི་རོལ་གྱི་ཚོར་བ་དང་སེམས་དང་ཆོས་རྣམས་ལ་ཆོས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །སེམས་ཅན་དུ་བགྲང་བའི་ཕྱི་རོལ་གྱི་གཞན་གྱི་གཟུགས་ལ་བརྟེན་ཏེ་སྐྱེས་པའི་ཚོར་བ་དང་སེམས་དང་ཆོས་གང་དག་ཡིན་པ་དེ་དག་ལ་དམིགས་པར་བྱེད་པ་ནི་ནང་དང་ཕྱི་རོལ་གྱི་ཚོར་བ་དང࿒སེམས་དང་ཆོས་རྣམས་ལ་ཆོས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །

gang gi tshe sems can du bgrang ba nang gi lus la lus kyi rjes su lta zhing gnas pa de ni nang gi lus la lus kyi rjes su lta zhing gnas pa yin no/ /gang gi tshe sems can du bgrang ba ma yin pa'i phyi rol gyi gzugs la dmigs par byed pa de ni phyi rol gyi lus la lus kyi rjes su lta zhing gnas pa yin no/ /gang gi tshe sems can du bgrang ba'i phyi rol gzhan gyi gzugs la dmigs par byed pa de ni nang dang phyi rol gyi lus la lus kyi rjes su lta zhing gnas pa yin no/ /de la sems can du bgrang ba rang gi nang gi gzugs la brten te skyes pa'i tshor ba dang/ sems dang chos gang dag yin pa de dag la dmigs par byed pa ni nang gi tshor ba dang/ sems dang chos rnams la chos kyi rjes su lta zhing gnas pa yin no/ /sems can du bgrang ba ma yin pa phyi rol gyi gzugs la brten te/ skyes pa'i tshor ba dang/ sems dang chos gang dag yin pa de dag la dmigs par byed pa ni phyi rol gyi tshor ba dang sems dang chos rnams la chos kyi rjes su lta zhing gnas pa yin no/ /sems can du bgrang ba'i phyi rol gyi gzhan gyi gzugs la brten te skyes pa'i tshor ba dang sems dang chos gang dag yin pa de dag la dmigs par byed pa ni nang dang phyi rol gyi tshor ba dang sems dang chos rnams la chos kyi rjes su lta zhing gnas pa yin no/ /

【O2 第二復次】

རྣམ་གྲངས་གཞན་ཡང་དབང་པོས་ཟིན་པའི་གཟུགས་ལ་དམིགས་པར་བྱེད་པ་ནི་ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །དབང་པོས་མ་ཟིན་པ་ཟིན་པ་མ་ཡིན་ཞིང་མ་ཟིན་པའི་གཟུགས་ལ་དམིགས་པར་བྱེད་པ་ནི། ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །དབང་པོས་ཟིན་པ་ཁོ་ན་ཡིན་ལ། ཟིན་ཅིང་ཟིན་པར་གྱུར་པའི་ནང་གི་གཟུགས་ལ་དམིགས་པར་བྱེད་པ་ནི་ནང་དང་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །དེ་བཞིན་དུ་གཟུགས་གསུམ་པོ་དེ་དག་ལ་བརྟེན་ཏེ་སྐྱེས་པའི་ཚོར་བ་དང་སེམས་དང་ཆོས་གང་དག་ཡིན་པ་དེ་དག་ལ་ཅི་རིགས་པར་དམིགས་པར་བྱེད་པ་ནི་དེ་ལྟར་རྗེས་སུ་ལྟ་ཞིང་གནས་པ་ཡིན་ནོ། །ཞེས་སྔ་མ་བཞིན་དུ་རིག་པར་བྱའོ། །

rnam grangs gzhan yang dbang pos zin pa'i gzugs la dmigs par byed pa ni nang gi lus la lus kyi rjes su lta zhing gnas pa yin no/ /dbang pos ma zin pa zin pa ma yin zhing ma zin pa'i gzugs la dmigs par byed pa ni/ phyi rol gyi lus la lus kyi rjes su lta zhing gnas pa yin no/ /dbang pos zin pa kho na yin la/ zin cing zin par gyur pa'i nang gi gzugs la dmigs par byed pa ni nang dang phyi rol gyi lus la lus kyi rjes su lta zhing gnas pa yin no/ /de bzhin du gzugs gsum po de dag la brten te skyes pa'i tshor ba dang sems dang chos gang dag yin pa de dag la ci rigs par dmigs par byed pa ni de ltar rjes su lta zhing gnas pa yin no/ /zhes snga ma bzhin du rig par bya'o/ /

【O3 第三復次】

རྣམ་གྲངས་གཞན་ཡང་མཉམ་པར་གཞག་པའི༌ས་པའི་གཟུགས་ཤིན་ཏུ་སྦྱངས་པ་དང་ལྡན་པ་ལ་དམིགས་པར་བྱེད་པ་གང་ཡིན་པ་དེ་ནི་ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །ནང་གི་རང་ཁོ་ནའི་གཟུགས་མཉམ་པར་གཞག་པའི་ས་པ་མ་ཡིན་པ་གནས་ངན་ལེན་དང་ལྡན་པ་ལ་དམིགས་པར་བྱེད་པ་གང་ཡིན་པ་དེ་ནི་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །གཞན་གྱི་གཟུགས་ཤིན་ཏུ་སྦྱངས་པ་དང་ལྡན་པ་དང༌། གནས་ངན་ལེན་དང་ལྡན་པ་ལ་དམིགས་པར་བྱེད་པ་གང་ཡིན་པ་དེ་ནི་ནང་དང་ཕྱི་རོལ་གྱི་ལུས་ལ་ལུས་ཀྱི་རྗེས་སུ࿒ལྟ་ཞིང་གནས་པ་ཡིན་ནོ། །དེ་བཞིན་དུ་དེ་དག་ལ་བརྟེན་ཏེ་སྐྱེས་པའི་ཚོར་བ་དང༌། སེམས་དང་ཆོས་གང་དག་ཡིན་པ་དེ་དག་ལ་ཡང་ཅི་རིགས་པར་རིག་པར་བྱའོ། །

rnam grangs gzhan yang mnyam par gzhag pa'isa pa'i gzugs shin tu sbyangs pa dang ldan pa la dmigs par byed pa gang yin pa de ni nang gi lus la lus kyi rjes su lta zhing gnas pa yin no/ /nang gi rang kho na'i gzugs mnyam par gzhag pa'i sa pa ma yin pa gnas ngan len dang ldan pa la dmigs par byed pa gang yin pa de ni phyi rol gyi lus la lus kyi rjes su lta zhing gnas pa yin no/ /gzhan gyi gzugs shin tu sbyangs pa dang ldan pa dang/ gnas ngan len dang ldan pa la dmigs par byed pa gang yin pa de ni nang dang phyi rol gyi lus la lus kyi rjes su lta zhing gnas pa yin no/ /de bzhin du de dag la brten te skyes pa'i tshor ba dang/ sems dang chos gang dag yin pa de dag la yang ci rigs par rig par bya'o/ /

【O4 第四復次】

རྣམ་གྲངས་གཞན་ཡང་ནང་གི་འབྱུང་བའི་གཟུགས་ལ་དམིགས་པར་བྱེད་པ་ནི་ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །ཕྱི་རོལ་གྱི་འབྱུང་བའི་གཟུགས་ལ་དམིགས་པར་བྱེད་པ་ནི་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །འབྱུང་བའི་གཟུགས་དེ་ལ་བརྟེན་ནས་དབང་པོ་དང་ཡུལ་དུ་བསྡུས་པ་རྒྱུར་བྱས་པའི་གཟུགས་སྐྱེས་པ་གང་ཡིན་པ་དེ་ལ་དམིགས་པར་བྱེད་པ་ནི་ནང་དང་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །དེ་བཞིན་དུ་དེ་དག་ལ་བརྟེན་ཏེ་སྐྱེས་པའི་ཚོར་བ་དང་སེམས་དང་ཆོས་གང་དག་ཡིན་པ་དེ་དག་ལ་ཡང་ཅི་རིགས་པར་རིག་པར་བྱའོ། །

rnam grangs gzhan yang nang gi 'byung ba'i gzugs la dmigs par byed pa ni nang gi lus la lus kyi rjes su lta zhing gnas pa yin no/ /phyi rol gyi 'byung ba'i gzugs la dmigs par byed pa ni phyi rol gyi lus la lus kyi rjes su lta zhing gnas pa yin no/ /'byung ba'i gzugs de la brten nas dbang po dang yul du bsdus pa rgyur byas pa'i gzugs skyes pa gang yin pa de la dmigs par byed pa ni nang dang phyi rol gyi lus la lus kyi rjes su lta zhing gnas pa yin no/ /de bzhin du de dag la brten te skyes pa'i tshor ba dang sems dang chos gang dag yin pa de dag la yang ci rigs par rig par bya'o/ /

【O5 第五復次】

རྣམ་གྲངས་གཞན་ཡང༌། གང་གི་ཚེ་ནང་གི་རྣམ་པར་ཤེས་པ་དང་བཅས་པའི་ལུས་ལ་དམིགས་པར་བྱེད་པ་དེ་ནི་ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །སེམས་ཅན་དུ་བགྲང་བའི་གཟུགས་རྣམ་པར་ཤེས་པ་མེད་པ། རྣམ་པར་བསྔོས་པ་ལ་སོགས་པའི་གནས་སྐབས་སུ་གྱུར་པ་ལ་དམིགས་པར་བྱེད་པ་དེ་ནི་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ༑ །རྣམ་པར་ཤེས་པ་མེད་པའི་གཟུགས་འདས་པའི་དུས་ན་རྣམ་པར་ཤེས་པ་དང་བཅས་པ་དང༌། རྣམ་པར་ཤེས་པ་དང་བཅས་པའི་གཟུགས་མ་འོངས་པའི་དུས་ན་རྣམ་པར་ཤེས་པ་མེད་པར་འགྱུར་བར་ཆོས་མཚུངས་པ་ཉིད་དང༌། ཆོས་མཉམ་པ་ཉིད་ལ་དམིགས་པར་བྱེད་པ་དེ་ནི་ནང་དང་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །དེ་བཞིན་དུ་དེ་དག་ལ་བརྟེན་ཏེ་སྐྱེས་པའི་ཚོར་བ་དང་སེམས་དང་ཆོས་གང་དག་ཡིན་པ་དེ་དག་ལ་ཡང་ཅི་རིགས་པར་རིག་པར་བྱའོ། །

rnam grangs gzhan yang/ gang gi tshe nang gi rnam par shes pa dang bcas pa'i lus la dmigs par byed pa de ni nang gi lus la lus kyi rjes su lta zhing gnas pa yin no/ /sems can du bgrang ba'i gzugs rnam par shes pa med pa/ rnam par bsngos pa la sogs pa'i gnas skabs su gyur pa la dmigs par byed pa de ni phyi rol gyi lus la lus kyi rjes su lta zhing gnas pa yin no| /rnam par shes pa med pa'i gzugs 'das pa'i dus na rnam par shes pa dang bcas pa dang/ rnam par shes pa dang bcas pa'i gzugs ma 'ongs pa'i dus na rnam par shes pa med par 'gyur bar chos mtshungs pa nyid dang/ chos mnyam pa nyid la dmigs par byed pa de ni nang dang phyi rol gyi lus la lus kyi rjes su lta zhing gnas pa yin no/ /de bzhin du de dag la brten te skyes pa'i tshor ba dang sems dang chos gang dag yin pa de dag la yang ci rigs par rig par bya'o/ /

【O6 第六復次】

རྣམ་གྲངས་གཞན་ཡང་བདག་ཉིད་ཀྱི་ནང་གི་ལུས་ལ་སྐྲ་དང་སྤུ་དང་སེན་མོ་ལ་སོགས་པའི་རྣམ་པ་དག་གིས་དམིགས་པར་བྱེད་པ་ནི་ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །གཞན་དག་གི་ནང་གི་ལུས་ལ་སྐྲ་དང་སྤུ་དང་སེན་མོ་ལ་སོགས་པའི་རྣམ་པ་དག་གིས་དམིགས་པར་བྱེད་པ་ནི་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས࿒པ་ཡིན་ནོ། །བདག་ཉིད་ཀྱི་ཕྱི་རོལ་གྱི་ལུས་རྣམ་པར་བསྔོས་པ་ལ་སོགས་པའི་རྣམ་པ་དག་གིས་མ་ཉམས་པ་དང༌། གཞན࿒དག་གི་ཕྱི་རོལ་གྱི་ལུས་རྣམ་པར་བསྔོས་པ་ལ་སོགས་པའི་རྣམ་པ་དག་གིས་ཉམས་ཀྱང་རུང༌། མ་ཉམས་ཀྱང་རུང་བ་ལ་ཆོས་ཉིད་མཚུངས་པས་དམིགས་པར་བྱེད་པ་དེ་ནི་ནང་དང་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ༑ །དེ་དག་ལ་བརྟེན་ཏེ་སྐྱེས་པའི་ཚོར་བ་དང་སེམས་དང་ཆོས་གང་དག་ཡིན་པ་དེ་དག་ལ་ཡང་ཅི་རིགས་པར་རིག་པར་བྱའོ། །

rnam grangs gzhan yang bdag nyid kyi nang gi lus la skra dang spu dang sen mo la sogs pa'i rnam pa dag gis dmigs par byed pa ni nang gi lus la lus kyi rjes su lta zhing gnas pa yin no/ /gzhan dag gi nang gi lus la skra dang spu dang sen mo la sogs pa'i rnam pa dag gis dmigs par byed pa ni phyi rol gyi lus la lus kyi rjes su lta zhing gnas pa yin no/ /bdag nyid kyi phyi rol gyi lus rnam par bsngos pa la sogs pa'i rnam pa dag gis ma nyams pa dang/ gzhan dag gi phyi rol gyi lus rnam par bsngos pa la sogs pa'i rnam pa dag gis nyams kyang rung/ ma nyams kyang rung ba la chos nyid mtshungs pas dmigs par byed pa de ni nang dang phyi rol gyi lus la lus kyi rjes su lta zhing gnas pa yin no| /de dag la brten te skyes pa'i tshor ba dang sems dang chos gang dag yin pa de dag la yang ci rigs par rig par bya'o/ /

【N2 結顯少】

ལུས་དང༌། ཚོར་བ་དང༌། སེམས་དང༌། ཆོས་ཀྱི་རབ་ཏུ་དབྱེ་བས་དེ་ལྟ་བུ་དང་མཐུན་པའི་རྣམ་གྲངས་མང་པོ་དག་ཀྱང་ཡོད་པར་རིག་པར་བྱ་སྟེ། རྣམ་གྲངས་ཉུང་ཤས་ཤིག་ཡང་དག་པར་བསྟན་པ་ནི་དེ་དག་ཡིན་ནོ། །

lus dang/ tshor ba dang/ sems dang/ chos kyi rab tu dbye bas de lta bu dang mthun pa'i rnam grangs mang po dag kyang yod par rig par bya ste/ rnam grangs nyung shas shig yang dag par bstan pa ni de dag yin no/ /

【L3 辨建立四念住意】【M1 破執】【N1 初番】

དེ་ལ་བཅོམ་ལྡན་འདས་ཀྱིས་དྲན་པ་ཉེ་བར་གཞག་པ་བཞི་ནི་ཕྱིན་ཅི་ལོག་བཞིའི་གཉེན་པོར་རྣམ་པར་གཞག་པ་ཡིན་ནོ༑ །དེ་ལ་ལུས་དྲན་པ་ཉེ་བར་གཞག་པ་ནི་མི་གཙང་བ་ལ་གཙང་བར་ཕྱིན་ཅི་ལོག་པའི་གཉེན་པོར་རྣམ་པར་གཞག་པ་ཡིན་ཏེ། འདི་ལྟར་བཅོམ་ལྡན་འདས་ཀྱིས་ལུས་དྲན་པ་ཉེ་བར་གཞག་པ་བསྒོམ་པ་ལ་མི་སྡུག་པ་དང༌། ལྡང་བའི་དུར་ཁྲོད་རྣམ་པ་བཞི࿒བསྟན་པ་དེས་དེ་དག་ལན་མང་དུ་ཡིད་ལ་བྱེད་པ་ན་མི་གཙང་བ་ལ་གཙང་བར་ཕྱིན་ཅི་ལོག་པ་གང་ཡིན་པ་དེ་སྤོང་བར་འགྱུར་བའི་ཕྱིར་རོ། །དེ་ལ་ཚོར་བ་དྲན་པ་ཉེ་བར་གཞག་པ་ནི་སྡུག་བསྔལ་ལ་བདེ་བར་ཕྱིན་ཅི་ལོག་པའི་གཉེན་པོར་རྣམ་པར་གཞག་པ་ཡིན་ཏེ། འདི་ལྟར་ཚོར་བ་དག་ལ་ཚོར་བའི་རྗེས་སུ་ལྟ་ཞིང་གནས་པ་ནི་གང་ཅུང་ཟད་ཅི་ཚོར་ཡང་རུང་སྟེ། དེ་དག་དེ་ལ་སྡུག་བསྔལ་བ་ཡིན་ནོ་ཞེས་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པས་ན་དེའི་ཕྱིར་དེའི་སྡུག་བསྔལ་ལ་བདེ་བར་ཕྱིན་ཅི་ལོག་པ་གང་ཡིན་པ་དེ་སྤོང་བར་འགྱུར་བའི་ཕྱིར་རོ། །དེ་ལ་སེམས་དྲན་པ་ཉེ་བར་གཞག་པ་ནི་མི་རྟག་པ་ལ་རྟག་པར་ཕྱིན་ཅི་ལོག་པའི་གཉེན་པོར་རྣམ་པར་གཞག་པ་ཡིན་ཏེ། འདི་ལྟར་དེའི་སེམས་འདོད་ཆགས་དང་བཅས་པ་ལ་སོགས་པའི་རབ་ཏུ་དབྱེ་བས་ཉིན་མོ་དང་མཚན་མོ་དང་སྐད་ཅིག་དང་ཐང་ཅིག་དང༌། ཡུད་ཙམ་དེ་དང་དེ་དག་འདས་པར་གྱུར་པའི་ཕྱིར་སེམས་རྣམ་པ་དུ་མ་རྣམ་པ་མང་པོ་སྣ་ཚོགས་མཐོང་ནས་མི་རྟག་པ་ལ་རྟག་པར་ཕྱིན་ཅི་ལོག་པ་གང་ཡིན་པ་དེ་སྤོང་བར་འགྱུར་བའི་ཕྱིར་རོ། །དེ་ལ་ཆོས་དྲན་པ་ཉེ་བར་གཞག་པ་ནི་བདག་མེད་པ་ལ་བདག་ཏུ་ཕྱིན་ཅི་ལོག་པའི་གཉེན་པོར་རྣམ་པར་གཞག་པ་ཡིན་ཏེ། འདི་ལྟར་དེ་ལ་བདག་ཏུ་ལྟ་བ་ལ་སོགས་པའི་ཉོན་མོངས་པ་གང་དག་ཡིན་པ་རྣམས་ནི་ཡོད་ལ། བདག་མེད་པར་ལྟ་བ་ལ་སོགས་པ་དགེ་བའི་ཆོས་དེ་དག་ནི་མེད་པའི་ཕྱིར། ཕུང་པོ་རྣམས་ལ་བདག་ཏུ་ལྟ་བར་འགྱུར་བས་དེས་དེ་ལྟར་རང་གི་མཚན་ཉིད་དང་སྤྱིའི་མཚན་ཉིད་ཀྱི་སྒོ་ནས࿒ཆོས་ལ་ཆོས་ཀྱི་རྗེས་སུ་བལྟས་ཤིང༌། ཡང་དག་པ་ཇི་ལྟ་བ་བཞིན་དུ་མཐོང་ན་བདག་མེད་པ་ལ་བདག་ཏུ་ཕྱིན་ཅི་ལོག་པ་གང་ཡིན་པ་དེ་སྤོང་བར་འགྱུར་པའི་ཕྱིར་རོ། །

de la bcom ldan 'das kyis dran pa nye bar gzhag pa bzhi ni phyin ci log bzhi'i gnyen por rnam par gzhag pa yin no| /de la lus dran pa nye bar gzhag pa ni mi gtsang ba la gtsang bar phyin ci log pa'i gnyen por rnam par gzhag pa yin te/ 'di ltar bcom ldan 'das kyis lus dran pa nye bar gzhag pa bsgom pa la mi sdug pa dang/ ldang ba'i dur khrod rnam pa bzhi bstan pa des de dag lan mang du yid la byed pa na mi gtsang ba la gtsang bar phyin ci log pa gang yin pa de spong bar 'gyur ba'i phyir ro/ /de la tshor ba dran pa nye bar gzhag pa ni sdug bsngal la bde bar phyin ci log pa'i gnyen por rnam par gzhag pa yin te/ 'di ltar tshor ba dag la tshor ba'i rjes su lta zhing gnas pa ni gang cung zad ci tshor yang rung ste/ de dag de la sdug bsngal ba yin no zhes yang dag pa ji lta ba bzhin du rab tu shes pas na de'i phyir de'i sdug bsngal la bde bar phyin ci log pa gang yin pa de spong bar 'gyur ba'i phyir ro/ /de la sems dran pa nye bar gzhag pa ni mi rtag pa la rtag par phyin ci log pa'i gnyen por rnam par gzhag pa yin te/ 'di ltar de'i sems 'dod chags dang bcas pa la sogs pa'i rab tu dbye bas nyin mo dang mtshan mo dang skad cig dang thang cig dang/ yud tsam de dang de dag 'das par gyur pa'i phyir sems rnam pa du ma rnam pa mang po sna tshogs mthong nas mi rtag pa la rtag par phyin ci log pa gang yin pa de spong bar 'gyur ba'i phyir ro/ /de la chos dran pa nye bar gzhag pa ni bdag med pa la bdag tu phyin ci log pa'i gnyen por rnam par gzhag pa yin te/ 'di ltar de la bdag tu lta ba la sogs pa'i nyon mongs pa gang dag yin pa rnams ni yod la/ bdag med par lta ba la sogs pa dge ba'i chos de dag ni med pa'i phyir/ phung po rnams la bdag tu lta bar 'gyur bas des de ltar rang gi mtshan nyid dang spyi'i mtshan nyid kyi sgo nas chos la chos kyi rjes su bltas shing/ yang dag pa ji lta ba bzhin du mthong na bdag med pa la bdag tu phyin ci log pa gang yin pa de spong bar 'gyur pa'i phyir ro/ /

【N2 第二番】

རྣམ་གྲངས་གཞན་ཡང་འཇིག་རྟེན་ནི་ཕལ་ཆེར་འདི་ལྟར་ཞུགས་པ་ཡིན་ཏེ། ཕུང་པོ་རྣམས་ལ་ཕུང་པོ་ཙམ་དང་ཆོས་ཙམ་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་མི་ཤེས་པས། འདི་ལྟར་བདག་ནི་ལུས་ལ་བརྟེན་པ་ཡིན་ཏེ། དེ་ལ་བརྟེན་ནས་བདེ་བ་དང་སྡུག་བསྔལ་མྱོང་བར་འགྱུར་ལ། བདེ་བ་དང་སྡུག་བསྔལ་མྱོང་བ་ན་ཆོས་དང་ཆོས་མ་ཡིན་པ་དག་གིས་ཀུན་ནས་ཉོན་མོངས་པ་དང༌། རྣམ་པར་བྱང་བར་འགྱུར་རོ། །ཞེས་དེ་ལྟར་ཞུགས་པ་ཡིན་པས༑ དེ་ལ་བདག་ཉིད་ཀྱི་ལུས་ཀྱི་དངོས་པོ་ལ་ཀུན་ཏུ་རྨོངས་པ་བསལ་བར་བྱ་བའི་ཕྱིར་ནི་ལུས་དྲན་པ་ཉེ་བར་གཞག་པ་རྣམ་པར་གཞག་གོ། །བདག་ཉིད་ཀྱིས་མྱོང་བའི་དངོས་པོ་ལ་ཀུན་དུ་རྨོངས་པ་བསལ་བར་བྱ་བའི་ཕྱིར་ནི་ཚོར་བ་དྲན་པ་ཉེ་བར་གཞག་པ་རྣམ་པར་གཞག་གོ། །དེ་དག་སེམས་དང་ཡིད་དང༌། རྣམ་པར་ཤེས་པ་གང་ཁོ་ན་ལ་བདག་ཏུ་འཛིན་པས་ཀུན་ཏུ་རྨོངས་པར༌འགྱུར་བའི་བདག་གི་གཞི་ལ་ཀུན་ཏུ་རྨོངས་པ་བསལ་བར་བྱ་བའི་ཕྱིར་ནི་སེམས་དྲན་པ་ཉེ་བར་གཞག་པ་རྣམ་པར་གཞག་གོ། །སེམས་དེ་ཁོ་ནའི་ཀུན་ནས་ཉོན་མོངས་པ་དང༌། རྣམ་པར་བྱང་བའི་དངོས་པོ་ལ་ཀུན་དུ་རྨོངས་པ་བསལ་བར་བྱ་བའི་ཕྱིར་ནི༑ ཆོས་དྲན་པ་ཉེ་བར་གཞག་པ་རྣམ་པར་གཞག་གོ། །

rnam grangs gzhan yang 'jig rten ni phal cher 'di ltar zhugs pa yin te/ phung po rnams la phung po tsam dang chos tsam du yang dag pa ji lta ba bzhin du rab tu mi shes pas/ 'di ltar bdag ni lus la brten pa yin te/ de la brten nas bde ba dang sdug bsngal myong bar 'gyur la/ bde ba dang sdug bsngal myong ba na chos dang chos ma yin pa dag gis kun nas nyon mongs pa dang/ rnam par byang bar 'gyur ro/ /zhes de ltar zhugs pa yin pas| de la bdag nyid kyi lus kyi dngos po la kun tu rmongs pa bsal bar bya ba'i phyir ni lus dran pa nye bar gzhag pa rnam par gzhag go/ /bdag nyid kyis myong ba'i dngos po la kun du rmongs pa bsal bar bya ba'i phyir ni tshor ba dran pa nye bar gzhag pa rnam par gzhag go/ /de dag sems dang yid dang/ rnam par shes pa gang kho na la bdag tu 'dzin pas kun tu rmongs par'gyur ba'i bdag gi gzhi la kun tu rmongs pa bsal bar bya ba'i phyir ni sems dran pa nye bar gzhag pa rnam par gzhag go/ /sems de kho na'i kun nas nyon mongs pa dang/ rnam par byang ba'i dngos po la kun du rmongs pa bsal bar bya ba'i phyir ni| chos dran pa nye bar gzhag pa rnam par gzhag go/ /

【M2 直顯於法】【N3 第三番(承前)】

རྣམ་གྲངས་གཞན་ཡང་གང་ལ་ལས་བྱེད་པ་དང༌། གང་གི་དོན་དུ་བྱེད་པ་དང༌། གང་ཞིག་ལས་བྱེད་པ་དང༌། གང་གིས་བྱེད་པ་དེ་དག་ཐམས་ཅད་གཅིག་ཏུ་བསྡུས་ནས་དྲན་པ་ཉེ་བར་གཞག་པ་བཞི་རྣམ་པར་གཞག་པ་ཡིན་ཏེ། དེ་ལ་གང་ལ་ལས་བྱེད་ཅེ་ན་ལུས་ལ་བྱེད་དོ། །གང་གི་དོན་དུ་བྱེད་ཅེ་ན་ཚོར་བའི་དོན་དུ་བྱེད་དོ། །གང་ཞིག་ལས་བྱེད་ཅེ་ན། སེམས་ཀྱིས་བྱེད་དོ། །གང་གིས་བྱེད་ཅེ་ན། དགེ་བ་དང་མི་དགེ་བའི་ཆོས་རྣམས་ཀྱིས་བྱེ་དོ། །

rnam grangs gzhan yang gang la las byed pa dang/ gang gi don du byed pa dang/ gang zhig las byed pa dang/ gang gis byed pa de dag thams cad gcig tu bsdus nas dran pa nye bar gzhag pa bzhi rnam par gzhag pa yin te/ de la gang la las byed ce na lus la byed do/ /gang gi don du byed ce na tshor ba'i don du byed do/ /gang zhig las byed ce na/ sems kyis byed do/ /gang gis byed ce na/ dge ba dang mi dge ba'i chos rnams kyis bye do/ /

【N4 第四番】

རྣམ་གྲངས་གཞན་ཡང་གང་ལ་ཀུན་ནས་ཉོན་མོངས་པ་དང་རྣམ་པར་བྱང་བར་འགྱུར་བ་དང༌། གང་ལས་དང༌། གང་ཞིག་དང༌། གང་གིས་ཀུན་ནས་ཉོན་མོངས་པ་དང༌། རྣམ་པར་བྱང་བར་འགྱུར་བ་དེ་དག་ཐམས་ཅད་གཅིག་ཏུ་བསྡུས་ནས་དྲན་པ་ཉེ་བར་གཞག་པ་བཞི་རྣམ་པར་གཞག་པ་ཡིན་ཏེ། དེ་ལ་གང་ལ་ཞེ་ན། ལུས་ལ་ཀུན་ནས་ཉོན་མོངས་པ་དང༌། རྣམ་པར་བྱང་བར་འགྱུར་རོ། །གང་ལས༌ཤེ་ན། ཚོར་བ་དག་ལས་སོ། །གང་ཞིག་ཅེ་ན། སེམས་ཀྱིས་སོ། །གང་གིས་ཤེ་ན། ཆོས་རྣམས་ཀྱི་ཀུན་ནས་ཉོན་མོངས་པ་དང་རྣམ་པར་བྱང་བར་འགྱུར་རོ། །

rnam grangs gzhan yang gang la kun nas nyon mongs pa dang rnam par byang bar 'gyur ba dang/ gang las dang/ gang zhig dang/ gang gis kun nas nyon mongs pa dang/ rnam par byang bar 'gyur ba de dag thams cad gcig tu bsdus nas dran pa nye bar gzhag pa bzhi rnam par gzhag pa yin te/ de la gang la zhe na/ lus la kun nas nyon mongs pa dang/ rnam par byang bar 'gyur ro/ /gang lasshe na/ tshor ba dag las so/ /gang zhig ce na/ sems kyis so/ /gang gis she na/ chos rnams kyi kun nas nyon mongs pa dang rnam par byang bar 'gyur ro/ /

【L4 總解釋念住之義】

དེ་ལ་དྲན་པ་ཉེ་བར་གཞག་པ་ཞེས་བྱ་བའི་དོན་གང་ཞེ་ན། སྨྲས་པ། གང་ལ་དྲན་པ་ཉེ་བར་འཇོག་པར་བྱེད་པ་དང༌། གང་གིས་དྲན་པ་ཉེ་བར་འཇོག་པར་བྱེད་པ་དེ་ནི་དྲན་པ་ཉེ་བར་གཞག་པ་ཞེས་བྱའོ། །དེ་ལ་གང་ལ་དྲན་པ་ཉེ་བར་འཇོག་པར་བྱེད་ཅེ་ན། དེ་ནི་དམིགས་པ་ལ་དྲན་པ་ཉེ་བར་གཞག་པ་ཡིན་ནོ། །གང་གིས་དྲན་པ་ཉེ་བར་འཇོག་པར་བྱེད་ཅེ་ན། དེ་ལ་ཤེས་རབ་དང་ཏིང་ངེ་འཛིན་ཡང་དག་པར་སྡུད་པར་བྱེད་པའི་དྲན་པ་གང་ཡིན་པ་སྟེ། དེ་ནི་ངོ་བོ་ཉིད་ཀྱི་དྲན་པ་ཉེ་བར་གཞག་པ་ཡིན་ནོ། །དེ་ལས་གཞན་པ་དེ་དག་དང་མཚུངས་པར་ལྡན་པའི་སེམས་དང༌། སེམས་ལས་བྱུང་བའི་ཆོས་རྣམས་ནི་མཚུངས་པར་ལྡན་པས་དྲན་པ་ཉེ་བར་གཞག་པ་ཡིན་ནོ། །གཞན་ཡང་ལུས་དང༌། ཚོར་བ་དང༌། སེམས་དང༌། ཆོས་རྣམས་ཀྱི་དབང་གིས་དགེ་བ་ཟག་པ་དང་བཅས་པ་དང༌། ཟག་པ་མེད་པའི་ལམ་ཡང་དག་པར་སྐྱེས་པ་གང་ཡིན་པ་དེ་ནི་དྲན་པ་ཉེ་བར་གཞག་པ་ཡིན་ཏེ། དེ་ཡང་ཐོས་པ་ལས་བྱུང་བ་དང༌། བསམས་པ་ལས་བྱུང་བ་དང༌། བསྒོམས་པ་ལས་བྱུང་བ་ཡིན་ནོ། །དེ་ལ་ཐོས་པ་དང་བསམས་པ་ལས་བྱུང་བ་ནི་ཟག་པ་དང་བཅས་པ་ཁོ་ན་ཡིན་ནོ། ། བསྒོམས་པ་ལས་བྱུང་བ་ནི་ཟག་པ་དང་བཅས་པ་ཡང་ཡོད། །ཟག་པ་མེད་པ་ཡང་ཡོད་དོ། །

de la dran pa nye bar gzhag pa zhes bya ba'i don gang zhe na/ smras pa/ gang la dran pa nye bar 'jog par byed pa dang/ gang gis dran pa nye bar 'jog par byed pa de ni dran pa nye bar gzhag pa zhes bya'o/ /de la gang la dran pa nye bar 'jog par byed ce na/ de ni dmigs pa la dran pa nye bar gzhag pa yin no/ /gang gis dran pa nye bar 'jog par byed ce na/ de la shes rab dang ting nge 'dzin yang dag par sdud par byed pa'i dran pa gang yin pa ste/ de ni ngo bo nyid kyi dran pa nye bar gzhag pa yin no/ /de las gzhan pa de dag dang mtshungs par ldan pa'i sems dang/ sems las byung ba'i chos rnams ni mtshungs par ldan pas dran pa nye bar gzhag pa yin no/ /gzhan yang lus dang/ tshor ba dang/ sems dang/ chos rnams kyi dbang gis dge ba zag pa dang bcas pa dang/ zag pa med pa'i lam yang dag par skyes pa gang yin pa de ni dran pa nye bar gzhag pa yin te/ de yang thos pa las byung ba dang/ bsams pa las byung ba dang/ bsgoms pa las byung ba yin no/ /de la thos pa dang bsams pa las byung ba ni zag pa dang bcas pa kho na yin no/ / bsgoms pa las byung ba ni zag pa dang bcas pa yang yod/ /zag pa med pa yang yod do/ /

【K2 四正斷】【L1 結前所明】

དེ་དེ་ལྟར་དྲན་པ་ཉེ་བར་གཞག་པ་བཞི་པོ་དག་ལ་ཡོངས་སུ་སྦྱོང་བ་བྱས་ཤིང་ཕྱིན་ཅི་ལོག་རགས་པ་རགས་པ་དག་བསལ་ཏེ། དགེ་བ་དང་མི་དགེ་བའི་ཆོས་རྣམས་མངོན་པར་ཤེས་པ་ནི་

de de ltar dran pa nye bar gzhag pa bzhi po dag la yongs su sbyong ba byas shing phyin ci log rags pa rags pa dag bsal te/ dge ba dang mi dge ba'i chos rnams mngon par shes pa ni

【L2 四正斷】【M1 廣釋】【N1 別釋四種正斷】【O1 列】

དེའི་འོག་ཏུ་སྡིག་པ་མི་དགེ་བའི་ཆོས་མ་སྐྱེས་པ་རྣམས་མི་སྐྱེད་པ་དང༌། སྐྱེས་པ་རྣམས་སྤང་བ་ནས། དགེ་བའི་ཆོས་མ་སྐྱེས་པ་རྣམས་སྐྱེས་པ་དང༌། སྐྱེས་པ་རྣམས་གནས་པ་དང༌། མི་བརྗེད་པ་དང༌། བསྒོམ་པ་ཡོངས་སུ་རྫོགས་པ་དང༌། ཕྱིར་ཞིང་འབྱུང་བ་དང༌། འཕེལ་བ་དང༌། རྒྱས་པར་བྱ་བའི་ཕྱིར་འདུན་པ་སྐྱེད་པར་བྱེད། འབད་པར་བྱེད། བརྩོན་འགྲུས་རྩོམ་པར་བྱེད་ཅིང༌། སེམས་རབ་ཏུ་འཛིན་པར་བྱེད། རབ་ཏུ་འཇོག་པར་བྱེད་པའི་བར་དུ་རྒྱས་པར་སྔ་མ་བཞིན་དུ་བྱེད་དོ། །

de'i 'og tu sdig pa mi dge ba'i chos ma skyes pa rnams mi skyed pa dang/ skyes pa rnams spang ba nas/ dge ba'i chos ma skyes pa rnams skyes pa dang/ skyes pa rnams gnas pa dang/ mi brjed pa dang/ bsgom pa yongs su rdzogs pa dang/ phyir zhing 'byung ba dang/ 'phel ba dang/ rgyas par bya ba'i phyir 'dun pa skyed par byed/ 'bad par byed/ brtson 'grus rtsom par byed cing/ sems rab tu 'dzin par byed/ rab tu 'jog par byed pa'i bar du rgyas par snga ma bzhin du byed do/ /

【O2 釋】【P1 解善惡及生未生】【Q1 解惡法生未生】

དེ་ལ་སྡིག་པ་མི་དགེ་བའི་ཆོས་རྣམས་གང་ཞེ་ན། འདོད་པ་ན་སྤྱོད་པའི་ལུས་ཀྱི་ལས་དང༌། ངག་གི་ལས་དང༌། ཡིད་ཀྱི་ལས་ཉོན་མོངས་པ་ཅན་རྣམས་ཏེ། ལུས་དང་ངག་དང་ཡིད་ཀྱིས་ཉེས་པར་སྤྱད་པར་བསྡུས་པ་གང་དག་ཡིན་པ་དང༌། དེ་དག་ཀུན་ནས་སློང་བར་བྱེད་པའི་ཉོན་མོངས་པ་རྣམས་གང་དག་ཡིན་པའོ། །དེ་དག་ཀྱང་གང་དག་ཕྲད་པར་མ་གྱུར་ཅིང་མངོན་དུ་མ་གྱུར་པ་དེ་དག་ནི་མ་སྐྱེས་པ་ཡིན་ནོ། །གང་དག་ཕྲད་པར་གྱུར་ཅིང་མངོན་དུ་གྱུར་པ་དེ་དག་ནི་སྐྱེས་པ་ཡིན་ནོ། །

de la sdig pa mi dge ba'i chos rnams gang zhe na/ 'dod pa na spyod pa'i lus kyi las dang/ ngag gi las dang/ yid kyi las nyon mongs pa can rnams te/ lus dang ngag dang yid kyis nyes par spyad par bsdus pa gang dag yin pa dang/ de dag kun nas slong bar byed pa'i nyon mongs pa rnams gang dag yin pa'o/ /de dag kyang gang dag phrad par ma gyur cing mngon du ma gyur pa de dag ni ma skyes pa yin no/ /gang dag phrad par gyur cing mngon du gyur pa de dag ni skyes pa yin no/ /

【Q2 解善法生及未生】

དེ་ལ་དགེ་བའི་ཆོས་རྣམས་ཞེས་བྱ་བ་ནི་གང་དག་དེ་དག་གི་གཉེན་པོར་གྱུར་པའི་ཆོས་རྣམས་ཏེ། ཉེས་པར་སྤྱད་པའི་གཉེན་པོར་གྱུར་པ་དང༌། སྒྲིབ་པའི་གཉེན་པོར་གྱུར་པ་དང༌། ཀུན་དུ་སྦྱོར་བའི་གཉེན་པོར་གྱུར་པ་རྣམས་སོ། །དེ་དག་མ་སྐྱེས་པ་དང༌། སྐྱེས་པ་ཡང་སྡིག་པ་མི་དགེ་བའི་ཆོས་རྣམས་ཇི་ལྟ་བ་དེ་ཁོ་ན་བཞིན་དུ་རིག་པར་བྱའོ། །

de la dge ba'i chos rnams zhes bya ba ni gang dag de dag gi gnyen por gyur pa'i chos rnams te/ nyes par spyad pa'i gnyen por gyur pa dang/ sgrib pa'i gnyen por gyur pa dang/ kun du sbyor ba'i gnyen por gyur pa rnams so/ /de dag ma skyes pa dang/ skyes pa yang sdig pa mi dge ba'i chos rnams ji lta ba de kho na bzhin du rig par bya'o/ /

【P2 解斷惡修善生欲策勵等】【Q1 解生欲策勵發勤精進】【R1 解斷惡生欲等】【S1 解生欲】

དེ་ལ་གང་གི་ཚེ་སྡིག་པ་མི་དགེ་བའི་ཆོས་མ་སྐྱེས་པ་རྣམས་མི་སྐྱེད་པ་དང༌། རྣམ་པ་ཐམས་ཅད་ཀྱི་ཐམས་ཅད་དུ་བསྐྱེད་པར་མི་བྱ་བ་དང༌། སྐྱེས་ཤིང་ཕྲད་པ་རྣམས་རྣམ་པ་ཐམས་ཅད་ཀྱི་ཐམས་ཅད་དུ་དང་དུ་མི་བླང་ཞིང་སྤང་པ་དང་བསྩལ་བར་བྱའོ་ཞེས་སྤྲོ་བ་སྐྱེད་པར་བྱེད་ཅིང་སྨོན་ལམ་འདེབས་པར་བྱེད་པ་དེ་ནི་འདུན་པ་སྐྱེད་པར་བྱེད་པ་ཡིན་ནོ། །སྡིག་པ་མི་དགེ་བའི་ཆོས་མ་སྐྱེས་པ་རྣམས་དང་པོ་ཉིད་ནས་མི་སྐྱེད་པའི་ཕྱིར་སྤྲོ་བ་སྐྱེད་པར་བྱེད། སྨོན་ལམ་འདེབས་པར་བྱེད་ཅིང་དང་དུ་ལེན་པར་མི་འདོད་པ་གང་ཡིན་པ་དེ་ནི་མ་སྐྱེས་པ་རྣམས་མི་སྐྱེད་པའི་ཕྱིར་འདུན་པ་ཡིན་ནོ། །སྐྱེས་པ་རྣམས་དང་དུ་མི་ལེན་ཅིང་སྤང་བར་བྱེད་པ་གང་ཡིན་པ་དེ་ནི་སྤང་བའི་ཕྱིར་འདུན་པ་ཡིན་ནོ། །སྡིག་པ་མི་དགེ་བའི་ཆོས་དེ་དག་ཀྱང་འདས་པའི་དངོས་པོ་ལ་དམིགས་པ་དང༌། མ་འོངས་པའི་དངོས་པོ་ལ་དམིགས་པ་དང༌། ད་ལྟར་བྱུང་བའི་ཡུལ་ལ་དམིགས་ཏེ་སྐྱེའོ། །དེ་དག་ཀྱང་ལྐོག་ཏུ་གྱུར་པའི་ཡུལ་ལ་དམིགས་པ་དང༌། མངོན་སུམ་གྱི་ཡུལ་ལ་དམིགས་པ་ཡིན་ཏེ། གང་དག་འདས་པ་དང༌། མ་འོངས་པའི་དངོས་པོ་ལ་དམིགས་པ་དེ་དག་ནི་ལྐོག་ཏུ་གྱུར་པའི་ཡུལ་ལ་དམིགས་པ་ཡིན་ནོ། །གང་དག་ད་ལྟར་བྱུང་བའི་ཡུལ་ལ་དམིགས་པ་དེ་དག་ནི་མངོན་སུམ་གྱི་ཡུལ་ལ་དམིགས་པ་ཡིན་ཏེ།

de la gang gi tshe sdig pa mi dge ba'i chos ma skyes pa rnams mi skyed pa dang/ rnam pa thams cad kyi thams cad du bskyed par mi bya ba dang/ skyes shing phrad pa rnams rnam pa thams cad kyi thams cad du dang du mi blang zhing spang pa dang bstsal bar bya'o zhes spro ba skyed par byed cing smon lam 'debs par byed pa de ni 'dun pa skyed par byed pa yin no/ /sdig pa mi dge ba'i chos ma skyes pa rnams dang po nyid nas mi skyed pa'i phyir spro ba skyed par byed/ smon lam 'debs par byed cing dang du len par mi 'dod pa gang yin pa de ni ma skyes pa rnams mi skyed pa'i phyir 'dun pa yin no/ /skyes pa rnams dang du mi len cing spang bar byed pa gang yin pa de ni spang ba'i phyir 'dun pa yin no/ /sdig pa mi dge ba'i chos de dag kyang 'das pa'i dngos po la dmigs pa dang/ ma 'ongs pa'i dngos po la dmigs pa dang/ da ltar byung ba'i yul la dmigs te skye'o/ /de dag kyang lkog tu gyur pa'i yul la dmigs pa dang/ mngon sum gyi yul la dmigs pa yin te/ gang dag 'das pa dang/ ma 'ongs pa'i dngos po la dmigs pa de dag ni lkog tu gyur pa'i yul la dmigs pa yin no/ /gang dag da ltar byung ba'i yul la dmigs pa de dag ni mngon sum gyi yul la dmigs pa yin te/

【S2 解策勵發勤精進有其四番】【T1 初番】

དེ་ལ་ལྐོག་ཏུ་གྱུར་པའི་ཡུལ་ལ་དམིགས་པའི་སྡིག་པ་མི་དགེ་བའི་ཆོས་མ་སྐྱེས་པ་རྣམས་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་ནི་འབད་པར་བྱེད་པ་ཡིན་ནོ། །མངོན་སུམ་གྱི་ཡུལ་ལ་དམིགས་པ་མ་སྐྱེད་པ་རྣམས་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་ནི་བརྩོན་འགྲུས་རྩོམ་པར་བྱེད་པ་ཡིན་ཏེ། འདི་ལྟར་དེ་དག་ནི་བརྩོན་འགྲུས་བརྩམས་པ་ཤིན་ཏུ་བརྟན་པོས་མི་སྐྱེད་པ་དང༌། སྤང་བར་བྱ་བ་ཡིན་པའི་ཕྱིར་རོ༑ །

de la lkog tu gyur pa'i yul la dmigs pa'i sdig pa mi dge ba'i chos ma skyes pa rnams mi skyed pa dang/ skyes pa rnams spang ba'i phyir ni 'bad par byed pa yin no/ /mngon sum gyi yul la dmigs pa ma skyed pa rnams mi skyed pa dang/ skyes pa rnams spang ba'i phyir ni brtson 'grus rtsom par byed pa yin te/ 'di ltar de dag ni brtson 'grus brtsams pa shin tu brtan pos mi skyed pa dang/ spang bar bya ba yin pa'i phyir ro| /

【T2 第二番】

གཞན་ཡང་ཀུན་ནས་དཀྲིས་པ་ཆུང་ངུ་དང༌། འབྲིང་པོ་མ་སྐྱེས་པ་རྣམས་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་ནི་འབད་པར་བྱེད་པ་ཡིན་ནོ༑ །ཀུན་ནས་དཀྲིས་པ་ཆེན་པོ་མ་སྐྱེས་པ་རྣམས་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་ནི་བརྩོན་འགྲུས་རྩོམ་པར་བྱེད་པ་ཡིན་ནོ། །

gzhan yang kun nas dkris pa chung ngu dang/ 'bring po ma skyes pa rnams mi skyed pa dang/ skyes pa rnams spang ba'i phyir ni 'bad par byed pa yin no| /kun nas dkris pa chen po ma skyes pa rnams mi skyed pa dang/ skyes pa rnams spang ba'i phyir ni brtson 'grus rtsom par byed pa yin no/ /

【T3 第三番】

གལ་ཏེ་འདས་པའི་དམིགས་པ་ལ་སྤྱོད་པར་བྱེད་ན་ཡང་དེ་ལ་དམིགས་པ་དེས་ཅི་ནས་ཀྱང་ཉོན་མོངས་པ་སྐྱེ་བར་མི་འགྱུར་བ་དེ་ལྟར་སྤྱོད་པར་བྱེད་དོ། །གལ་ཏེ་བརྗེད་ངས་པའི་ཕྱིར་སྐྱེ་བར་འགྱུར་ན་ཡང་དེ་དང་དུ་མི་ལེན་ཅིང་སྤོང་བར་བྱེད། སེལ་བར་བྱེད༑ བྱང་བར་བྱེད་དོ། །འདས་པའི་དམིགས་པ་ལ་ཇི་ལྟ་བ་བཞིན་དུ་མ་འོངས་པའི་དམིགས་པ་ལ་ཡང་དེ་བཞིན་དུ་རིག་པར་བྱ་སྟེ། དེ་ལྟར་ན་དེ་སྡིག་པ་མི་དགེ་བའི་ཆོས་མ་སྐྱེས་པ་རྣམས་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་འབད་པར་བྱེད་པ་ཞེས་བྱའོ། །གལ་ཏེ་ད་ལྟར་བྱུང་བའི་དམིགས་པ་ལ་སྤྱོད་པར་བྱེད་ན་ཡང་དེ་ལ་དམིགས་པ་དེས་ཅི་ནས་ཀྱང་ཉོན་མོངས་པ་སྐྱེ་བར་མི་འགྱུར་བ་དེ་ལྟར་སྤྱོད་པར་བྱེད་དོ། །གལ་ཏེ་བརྗེད་ངས་པའི་ཕྱིར་སྐྱེ་བར་འགྱུར་ན་ཡང࿒སྐྱེས་པ་དེ་དང་དུ་མི་ལེན་ཅིང༌། སྤོང་བར་བྱེད། སེལ་བར་བྱེད། བྱང་བར་བྱེད་དེ། དེ་ལྟར་ན་དེ་སྡིག་པ་མི་དགེ་བའི་ཆོས་མ་སྐྱེས་པ་རྣམས་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་བརྩོན་འགྲུས་རྩོམ࿒པར་བྱེད་པ་ཞེས་བྱའོ། །

gal te 'das pa'i dmigs pa la spyod par byed na yang de la dmigs pa des ci nas kyang nyon mongs pa skye bar mi 'gyur ba de ltar spyod par byed do/ /gal te brjed ngas pa'i phyir skye bar 'gyur na yang de dang du mi len cing spong bar byed/ sel bar byed| byang bar byed do/ /'das pa'i dmigs pa la ji lta ba bzhin du ma 'ongs pa'i dmigs pa la yang de bzhin du rig par bya ste/ de ltar na de sdig pa mi dge ba'i chos ma skyes pa rnams mi skyed pa dang/ skyes pa rnams spang ba'i phyir 'bad par byed pa zhes bya'o/ /gal te da ltar byung ba'i dmigs pa la spyod par byed na yang de la dmigs pa des ci nas kyang nyon mongs pa skye bar mi 'gyur ba de ltar spyod par byed do/ /gal te brjed ngas pa'i phyir skye bar 'gyur na yang skyes pa de dang du mi len cing/ spong bar byed/ sel bar byed/ byang bar byed de/ de ltar na de sdig pa mi dge ba'i chos ma skyes pa rnams mi skyed pa dang/ skyes pa rnams spang ba'i phyir brtson 'grus rtsom par byed pa zhes bya'o/ /

【T4 第四番】

གཞན་ཡང་སྡིག་པ་མི་དགེ་བའི་ཆོས་གང་དག་ཀུན་དུ་རྟོག་པའི་དབང་ཁོ་ནས་སྐྱེ་ལ། ཡུལ་གྱི་སྟོབས་ཀྱིས་མ་ཡིན་པ་ཡང་ཡོད། གང་དག་ཀུན་དུ་རྟོག་པའི་དབང་དང༌། ཡུལ་གྱི་སྟོབས་ཀྱིས་སྐྱེ་བ་ཡང་ཡོད་དོ། །དེ་ལ་ཀུན་དུ་རྟོག་པའི་དབང་ཁོ་ན་སྐྱེ་ལ། ཡུལ་གྱི་སྟོབས་ཀྱིས་མ་ཡིན་པ་ནི་འདི་ལྟ་སྟེ། གནས་པ་ན་གང་དག་འདས་པ་དང༌། མ་འོངས་པའི་དམིགས་པ་ལས࿒སྐྱེས་པ་རྣམས་སོ། །དེ་ལ་ཀུན་དུ་རྟོག་པའི་དབང་དང་ཡུལ་གྱི་སྟོབས་ཀྱིས་སྐྱེ་བ་ནི་འདི་ལྟ་སྟེ། རྒྱུ་བ་ན་གང་དག་ད་ལྟར་བྱུང་བའི་དམིགས་པ་ལས་སྐྱེ་བ་རྣམས་ཏེ། དེ་ལ་ནི་ཚུལ་བཞིན་མ་ཡིན་པའི་ཀུན་དུ་རྟོག་པ་ཡང་གདོན་མི་ཟ་བར་ཡོད་པའི་ཕྱིར་རོ། །དེ་ལ་ཀུན་དུ་རྟོག་པའི་དབང་གིས་སྐྱེ་བ་དང༌། མ་སྐྱེས་པ་གང་དག་ཡིན་པ་དེ་དག་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་ནི་འབད་པར་བྱེད་པ་ཡིན་ནོ། །དེ་ལ་ཀུན་དུ་རྟོག་པའི་དབང་དང༌། ཡུལ་གྱི་སྟོབས་ཀྱིས་སྐྱེ་བ་མ་སྐྱེས་པ་གང་དག་ཡིན་པ་དེ་དག་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་ནི་བརྩོན་འགྲུས་རྩོམ་པར་བྱེད་པ་ཡིན་ནོ། །

gzhan yang sdig pa mi dge ba'i chos gang dag kun du rtog pa'i dbang kho nas skye la/ yul gyi stobs kyis ma yin pa yang yod/ gang dag kun du rtog pa'i dbang dang/ yul gyi stobs kyis skye ba yang yod do/ /de la kun du rtog pa'i dbang kho na skye la/ yul gyi stobs kyis ma yin pa ni 'di lta ste/ gnas pa na gang dag 'das pa dang/ ma 'ongs pa'i dmigs pa las skyes pa rnams so/ /de la kun du rtog pa'i dbang dang yul gyi stobs kyis skye ba ni 'di lta ste/ rgyu ba na gang dag da ltar byung ba'i dmigs pa las skye ba rnams te/ de la ni tshul bzhin ma yin pa'i kun du rtog pa yang gdon mi za bar yod pa'i phyir ro/ /de la kun du rtog pa'i dbang gis skye ba dang/ ma skyes pa gang dag yin pa de dag mi skyed pa dang/ skyes pa rnams spang ba'i phyir ni 'bad par byed pa yin no/ /de la kun du rtog pa'i dbang dang/ yul gyi stobs kyis skye ba ma skyes pa gang dag yin pa de dag mi skyed pa dang/ skyes pa rnams spang ba'i phyir ni brtson 'grus rtsom par byed pa yin no/ /

【R2 解生善生欲等】【S1 解生欲】

དེ་ལ་དགེ་བའི་ཆོས་མ་སྐྱེས་པ་རྣམས་སྐྱེད་པའི་ཕྱིར་འདུན་པ་སྐྱེད་པར་བྱེད་ཅེས་བྱ་བ་ནི་དགེ་བའི་ཆོས་གང་དག་མ་ཐོབ་པ་དང༌། མངོན་དུ་མ་གྱུར་པ་དེ་དག་ཐོབ་པར་བྱ་བ་དང༌། མངོན་དུ་བྱ་བའི་ཕྱིར་སྤྲོ་བ་སྐྱེད་པར་བྱེད། སེམས་ཀྱིས་སྨོན་པར་བྱེད་ཅིང༌། དེ་ཤས་ཆེར་ཐོབ་པར་འདོད་པ་དང༌། མངོན་དུ་བྱ་བར་འདོད་པ་ལ་ཉེ་བར་གནས་པ་ཡིན་ཏེ། དེ་ནི་དགེ་བའི་ཆོས་མ་སྐྱེས་པ་རྣམས་སྐྱེད་པའི་ཕྱིར་འདུན་པ་ཡིན་ནོ། །དགེ་བའི་ཆོས་སྐྱེས་པ་རྣམས་གནས་པ་དང༌། མི་བརྗེད་པ་དང༌། བསྒོམ་པ་ཡོངས་སུ་རྫོགས་པར་བྱ་བའི་ཕྱིར་འདུན་པ་སྐྱེད་པར་བྱེད་ཅེས་བྱ་བ་ལ། དགེ་བའི་ཆོས་སྐྱེས་པ་རྣམས་ཞེས་བྱ་བ་ནི་གང་དག་ཐོབ་པ་དང༌། མངོན་དུ་གྱུར་པ་རྣམས་ཏེ། དེ་ལ་ཐོབ་པ་དང་མི་འབྲལ་ཞིང་ཐོབ་པ་ཡོངས་སུ་མི་ཉམས་པར་བྱ་བའི་དབང་དུ་མཛད་ནས། གནས་པར་བྱ་བའི་ཕྱིར་ཞེས་བྱ་བ་གསུངས་སོ༑ །མངོན་དུ་གྱུར་པ་ཉིད་གསལ་བར་བྱ་བའི་དབང་དུ་མཛད་ནས་མི་བརྗེད་པར་བྱ་བའི་ཕྱིར་ཞེས་བྱ་བ་གསུངས་སོ། །དེ་དགེ་བའི་ཆོས་ཐོབ་པ་དང༌། མངོན་དུ་གྱུར་པ་དེ་དག་ཉིད་ཀུན་དུ་བསྟེན་པའི་རྒྱུས་ཡོངས་སུ་གྲུབ་པ་དང༌། མཐར་ཕྱིན་པར་བྱ་བའི་དབང་དུ་མཛད་ནས། སྒོམ་པ་ཡོངས་སུ་རྫོགས་པར་བྱ་བའི་ཕྱིར་ཞེས་བྱ་བ་གསུངས༌སོ། །དེ་ཡང་སྤྲོ་བ་སྐྱེད་པར་བྱེད། སེམས་ཀྱིས་སྨོན་པར་བྱེད་ཅིང༌། དེ་ཤས་ཆེར་གནས་པར་འདོད་པ་དང༌། མི་བརྗེད་པར་འདོད་པ་དང༌། བསྒོམ་པ་ཡོངས་སུ་རྫོགས་པར་འདོད་པ་ལ་ཉེ་བར་གནས་པ་ཡིན་ཏེ། དེ་དག་ནི་དགེ་བའི་ཆོས་སྐྱེས་པ་རྣམས་གནས་པ་དང༌། མི་བརྗེད་པ་དང༌། བསྒོམ་པ་ཡོངས་སུ་རྫོགས་པར་བྱ་བའི་ཕྱིར་འདུན་པ་ཡིན་ནོ། །

de la dge ba'i chos ma skyes pa rnams skyed pa'i phyir 'dun pa skyed par byed ces bya ba ni dge ba'i chos gang dag ma thob pa dang/ mngon du ma gyur pa de dag thob par bya ba dang/ mngon du bya ba'i phyir spro ba skyed par byed/ sems kyis smon par byed cing/ de shas cher thob par 'dod pa dang/ mngon du bya bar 'dod pa la nye bar gnas pa yin te/ de ni dge ba'i chos ma skyes pa rnams skyed pa'i phyir 'dun pa yin no/ /dge ba'i chos skyes pa rnams gnas pa dang/ mi brjed pa dang/ bsgom pa yongs su rdzogs par bya ba'i phyir 'dun pa skyed par byed ces bya ba la/ dge ba'i chos skyes pa rnams zhes bya ba ni gang dag thob pa dang/ mngon du gyur pa rnams te/ de la thob pa dang mi 'bral zhing thob pa yongs su mi nyams par bya ba'i dbang du mdzad nas/ gnas par bya ba'i phyir zhes bya ba gsungs so| /mngon du gyur pa nyid gsal bar bya ba'i dbang du mdzad nas mi brjed par bya ba'i phyir zhes bya ba gsungs so/ /de dge ba'i chos thob pa dang/ mngon du gyur pa de dag nyid kun du bsten pa'i rgyus yongs su grub pa dang/ mthar phyin par bya ba'i dbang du mdzad nas/ sgom pa yongs su rdzogs par bya ba'i phyir zhes bya ba gsungsso/ /de yang spro ba skyed par byed/ sems kyis smon par byed cing/ de shas cher gnas par 'dod pa dang/ mi brjed par 'dod pa dang/ bsgom pa yongs su rdzogs par 'dod pa la nye bar gnas pa yin te/ de dag ni dge ba'i chos skyes pa rnams gnas pa dang/ mi brjed pa dang/ bsgom pa yongs su rdzogs par bya ba'i phyir 'dun pa yin no/ /

【S2 解策勵精進】【T1 初番】

དེ་ལ་འབད་པར་བྱེད་ཅེས་བྱ་བ་ནི། ཐོབ་པ་རྣམས་མངོན་སུམ་དུ་བསྒོམ་པར་བྱ་བའི་ཕྱིར་རོ། །བརྩོན་འགྲུས་རྩོམ་པར་བྱེད་ཅེས་བྱ་བ་ནི་མ་ཐོབ་པ་རྣམས་ཐོབ་པར་བྱ་བའི་ཕྱིར་ཏེ།

de la 'bad par byed ces bya ba ni/ thob pa rnams mngon sum du bsgom par bya ba'i phyir ro/ /brtson 'grus rtsom par byed ces bya ba ni ma thob pa rnams thob par bya ba'i phyir te/

【T2 第二番】

དེ་ལ་འབད་པར་བྱེད་ཅེས་བྱ་བ་ནི་སྐྱེས་པ་རྣམས་གནས་པ་དང༌། མི་བརྗེད་པར་བྱ་བའི་ཕྱིར་རོ། །བརྩོན་འགྲུས་རྩོམ་པར་བྱེད་ཅེས་བྱ་བ་ནི་བསྒོམ་པ་ཡོངས་སུ་རྫོགས་པར་བྱ་བའི་ཕྱིར་རོ། །

de la 'bad par byed ces bya ba ni skyes pa rnams gnas pa dang/ mi brjed par bya ba'i phyir ro/ /brtson 'grus rtsom par byed ces bya ba ni bsgom pa yongs su rdzogs par bya ba'i phyir ro/ /

【T3 第三番】

གཞན་ཡང་དགེ་བའི་ཆོས་ཆུང་དུ་དང༌། འབྲིང་པོ་མ་སྐྱེས་པ་རྣམས་སྐྱེད་པ་དང༌། སྐྱེས་པ་རྣམས་གནས་པ་དང༌། མི་བརྗེད་པར་བྱ་བའི་ཕྱིར་ནི་འབད་པར་བྱེད་པ་ཡིན་ནོ། །དགེ་བའི་ཆོས་ཆེན་པོ་མ་སྐྱེས་པ་རྣམས་སྐྱེད་པ་དང༌། སྐྱེས་པ་རྣམས་གནས་པ་དང་མི་བརྗོད་པ་དང༌། བསྒོམ་པ་ཡོངས་སུ་རྫོགས་པར་བྱ་བའི་ཕྱིར་ནི་བརྩོན་འགྲུས་རྩོམ་པར་བྱེད་པ་ཡིན་ནོ། །

gzhan yang dge ba'i chos chung du dang/ 'bring po ma skyes pa rnams skyed pa dang/ skyes pa rnams gnas pa dang/ mi brjed par bya ba'i phyir ni 'bad par byed pa yin no/ /dge ba'i chos chen po ma skyes pa rnams skyed pa dang/ skyes pa rnams gnas pa dang mi brjod pa dang/ bsgom pa yongs su rdzogs par bya ba'i phyir ni brtson 'grus rtsom par byed pa yin no/ /

【Q2 解策心持心】【R1 策心】

དེ་ལ་སེམས་རབ་ཏུ་འཛིན་པར་བྱེད་ཅེས་བྱ་བ་ནི་གང་གི་ཚེ་སེམས་དེ་ཞི་གནས་བསྒོམ་པ་དང༌། རྩེ་གཅིག་ཏུ་བྱ་བ་ཉིད་ལ་རབ་ཏུ་བརྩོན་པར་བྱེད་པ་དང༌། སྡིག་པ་མི་དགེ་བའི་ཆོས་མ་སྐྱེས་པ་རྣམས་མི་སྐྱེད་པ་དང༌། དེ་བཞིན་དུ་རྒྱས་པར་སྔ་མ་བཞིན་དུ་དགེ་བའི་ཆོས་སྐྱེས་པ་རྣམས་གནས་པ་དང༌། མི་བརྗེད་པ་དང༌། བསྒོམ་པ་ཡོངས་སུ་རྫོགས་པར་བྱ་བའི་ཕྱིར་རབ་ཏུ་བརྩོན་པར་བྱེད་ཅིང༌། དེ་ཡང་དེ་ལྟར་ནང་དུ་མངོན་པར་བསྡུས་པ་ནི། དེ་ཞུམ་པར་འགྱུར་བའམ། ཞུམ་པར་དོགས་པར་མཐོང་བ་དེའི་ཚེ་ན། རབ་ཏུ་འཛིན་པའི་མཚན་མ་དང་བར་འགྱུར་བ་གང་ཡང་རུང་བས་རབ་ཏུ་འཛིན་པར་བྱེད་ཅིང་རབ་ཏུ་དགའ་བར་བྱེད་པ་སྟེ། དེ་ནི་སེམས་རབ་ཏུ་འཛིན་པར་བྱེད་པ་ཡིན་ནོ། །

de la sems rab tu 'dzin par byed ces bya ba ni gang gi tshe sems de zhi gnas bsgom pa dang/ rtse gcig tu bya ba nyid la rab tu brtson par byed pa dang/ sdig pa mi dge ba'i chos ma skyes pa rnams mi skyed pa dang/ de bzhin du rgyas par snga ma bzhin du dge ba'i chos skyes pa rnams gnas pa dang/ mi brjed pa dang/ bsgom pa yongs su rdzogs par bya ba'i phyir rab tu brtson par byed cing/ de yang de ltar nang du mngon par bsdus pa ni/ de zhum par 'gyur ba'am/ zhum par dogs par mthong ba de'i tshe na/ rab tu 'dzin pa'i mtshan ma dang bar 'gyur ba gang yang rung bas rab tu 'dzin par byed cing rab tu dga' bar byed pa ste/ de ni sems rab tu 'dzin par byed pa yin no/ /

【R2 持心】

ཇི་ལྟར་ན་རབ་ཏུ་འཇོག་པར་བྱེད་པ་ཡིན་ཞེ་ན། རབ་ཏུ་འཛིན་པའི་དུས་ན། སེམས་རྒོད་པའམ། རྒོད་པར་དགོས་པར་མཐོང་བ་དེའི་ཚེ་ན་ཡང་སེམས་ནང་དུ་མངོན་པར་སྡུད་པར་བྱེད་ཅིང་ཞི་གནས་ལ་རབ་ཏུ་འཇོག་པར་བྱེད་པ་ཡིན་ནོ། །

ji ltar na rab tu 'jog par byed pa yin zhe na/ rab tu 'dzin pa'i dus na/ sems rgod pa'am/ rgod par dgos par mthong ba de'i tshe na yang sems nang du mngon par sdud par byed cing zhi gnas la rab tu 'jog par byed pa yin no/ /

【N2 解總名】【O1 名正勝】

ཡང་དག་པར་སྤོང་བ་བཞི་པོ་དག་ཀྱང་ནག་པོའི་ཕྱོགས་ཀྱི་ཆོས་མ་སྐྱེས་པ་རྣམས་མི་སྐྱེད་པ་དང༌། སྐྱེས་པ་རྣམས་སྤང་བའི་ཕྱིར་འདུན་པ་སྐྱེད་པར་བྱེད་འབད་པར་བྱེད། བརྩོན་འགྲུས་རྩོམ་པར་བྱེད་ཅིང༌། སེམས་རབ་ཏུ་འཛིན་པར་བྱེད། རབ་ཏུ་འཇོག་པར་བྱེད་པ་སྟེ། དེ་དག་ཀྱང་ཡང་དག་པར་སྤོང་བ་གཉིས་ཡིན་ནོ། །དཀར་པོའི་ཕྱོགས་ཀྱི་ཆོས་མ་སྐྱེས་པ་རྣམས་སྐྱེད་པ་དང༌། རྒྱས་པར་ཇི་ལྟར་ན་ནག་པོའི་ཕྱོགས་རྣམས་ཅི་ལྟ་བུ་དེ་དག་ཀྱང་ཡང་དག་པར་སྤོང་བ་གཉིས་ཡིན་པར་རིག་པར་བྱའོ། །

yang dag par spong ba bzhi po dag kyang nag po'i phyogs kyi chos ma skyes pa rnams mi skyed pa dang/ skyes pa rnams spang ba'i phyir 'dun pa skyed par byed 'bad par byed/ brtson 'grus rtsom par byed cing/ sems rab tu 'dzin par byed/ rab tu 'jog par byed pa ste/ de dag kyang yang dag par spong ba gnyis yin no/ /dkar po'i phyogs kyi chos ma skyes pa rnams skyed pa dang/ rgyas par ji ltar na nag po'i phyogs rnams ci lta bu de dag kyang yang dag par spong ba gnyis yin par rig par bya'o/ /

【O2 名正斷】

དེ་ལ་གཅིག་ནི་བསྡོམས་པས་སྤོང་བ་ཡིན་ཏེ། སྡིག་པ་མི་དགེ་བའི་ཆོས་མ་སྐྱེས་པ་རྣམས་སྤང་བའི་ཕྱིར་འདུན་པ་སྐྱེད་པར་བྱེད་ཅེས་རྒྱས་པར་བསྟན་པ་གང་ཡིན་པའོ། །གཉིས་པ་ནི་སྤང་བས་སྤོང་བ་ཡིན་ཏེ། སྡིག་པ་མི་དགེ་བའི་ཆོས་མ་སྐྱེས་པ་རྣམས་མི་སྐྱེད་པའི་ཕྱིར་འདུན་པ་སྐྱེད་པར་བྱེད་ཅེས་རྒྱས་པར་བསྟན་པ་གང་ཡིན་པ་སྟེ། སྡིག་པའི་དངོས་པོ་སྐྱེས་པ་རྣམས་ནི་བསྡམ་པར་བྱ་ཞིང་དང་དུ་མི་བླང་བར་བྱ་བ་ཡིན་ལ། མ་སྐྱེས་པ་གང་ཡིན་པ་དེ་ནི་ཀུན་དུ་མི་སྤྱད་པའི་སྒོ་ནས࿒སྤང་ཞིང་དེ་ནི་མངོན་དུ་མི་བྱ་བའི་སྒོ་ནས་སྤང་བར་བྱ་བ་ཡིན་པས། སྤང་བས་སྤོང་བ་ཞེས་བྱའོ། །དེ་ལ་བསྒོམས་པས་སྤོང་བ་ནི་གཅིག་སྟེ། དགེ་བའི་ཆོས་མ་སྐྱེས་པ་རྣམས་སྐྱེད་པའི་ཕྱིར་ཞེས་བྱ་བ་ནས། སེམས་རབ་ཏུ་འཛིན་པར་བྱེད། རབ་ཏུ་འཇོག་པར་བྱེད་ཅེས་བྱ་བའི་བར་དུ་རྒྱས་པར་གང་གསུངས་པ་སྟེ། འདི་ལྟར་དགེ་བའི་ཆོས་རྣམས་ལ་ཀུན་དུ་སྟེན་པར་བྱེད་ཅིང་སྒོམ་པར་བྱེད་ན་མ་ཐོབ་པ་ཐོབ་པར་འགྱུར་ཞིང༌། ཐོབ་བར་ཡང་མངོན་དུ་བྱེད་པར་འགྱུར་བའི་ཕྱིར་རོ། །དེ་ལ་རྗེས་སུ་བསྲུང་བས་སྤོང་བ་ནིགཅིག་སྟེ། དགེ་བའི་ཆོས་སྐྱེས་པ་རྣམས་གནས་པ་དང༌། སེམས་རབ་ཏུ་འཛིན་པར་བྱེད། རབ་ཏུ་འཇོག་པར་བྱེད་ཅེས་བྱ་བའི་བར་དུ་རྒྱས་པར་གང་གསུངས་པ་སྟེ། འདི་ལྟར་དགེ་བའི་ཆོས་ཐོབ་ཅིང་མངོན་དུ་བྱས་པ་དག་ལ་བག་མེད་པ་སྤངས་ཏེ། བག་ཡོད་པས་སྟེན་པར་བྱེད་པ་གང་ཡིན་པ་དེ་ནི་དགེ་བའི་ཆོས་རྣམས་ལ་གནས་པ་དང༌། མི་བརྗེད་པ་དང༌། བསྒོམ་པ་ཡོངས་སུ་རྫོགས་པར་འགྱུར་བས། དེ་ལྟར་ན་དགེ་བའི་ཆོས་སྐྱེས་པ་རྣམས་རྗེས་སུ࿒བསྲུང་བ་ཡིན་པའི་ཕྱིར་ཏེ། དེ་ནི་རེ་ཞིག་ཡང་དག་པའི་སྤོང་བའི་རྣམ་པར་དབྱེ་བ་རྒྱས་པ་ཡིན་ནོ། །

de la gcig ni bsdoms pas spong ba yin te/ sdig pa mi dge ba'i chos ma skyes pa rnams spang ba'i phyir 'dun pa skyed par byed ces rgyas par bstan pa gang yin pa'o/ /gnyis pa ni spang bas spong ba yin te/ sdig pa mi dge ba'i chos ma skyes pa rnams mi skyed pa'i phyir 'dun pa skyed par byed ces rgyas par bstan pa gang yin pa ste/ sdig pa'i dngos po skyes pa rnams ni bsdam par bya zhing dang du mi blang bar bya ba yin la/ ma skyes pa gang yin pa de ni kun du mi spyad pa'i sgo nas spang zhing de ni mngon du mi bya ba'i sgo nas spang bar bya ba yin pas/ spang bas spong ba zhes bya'o/ /de la bsgoms pas spong ba ni gcig ste/ dge ba'i chos ma skyes pa rnams skyed pa'i phyir zhes bya ba nas/ sems rab tu 'dzin par byed/ rab tu 'jog par byed ces bya ba'i bar du rgyas par gang gsungs pa ste/ 'di ltar dge ba'i chos rnams la kun du sten par byed cing sgom par byed na ma thob pa thob par 'gyur zhing/ thob bar yang mngon du byed par 'gyur ba'i phyir ro/ /de la rjes su bsrung bas spong ba nigacig ste/ dge ba'i chos skyes pa rnams gnas pa dang/ sems rab tu 'dzin par byed/ rab tu 'jog par byed ces bya ba'i bar du rgyas par gang gsungs pa ste/ 'di ltar dge ba'i chos thob cing mngon du byas pa dag la bag med pa spangs te/ bag yod pas sten par byed pa gang yin pa de ni dge ba'i chos rnams la gnas pa dang/ mi brjed pa dang/ bsgom pa yongs su rdzogs par 'gyur bas/ de ltar na dge ba'i chos skyes pa rnams rjes su bsrung ba yin pa'i phyir te/ de ni re zhig yang dag pa'i spong ba'i rnam par dbye ba rgyas pa yin no/ /

【M2 略義】

དོན་མདོར་བསྡུ་བ་གང་ཞེ་ན། སྨྲས་པ། ནག་པོ་དང་དཀར་པོའི་ཕྱོགས་ཀྱི་དངོས་པོ་བཏང་བ་དང་བླང་བའི་བསམ་པ་ཕུན་སུམ་ཚོགས་པ་དང༌། སྦྱོར་བ་ཕུན་སུམ་ཚོགས་པ་ཡོངས་སུ་བསྟན་པ་ཡིན་ནོ། །དེ་ལ་བསམ་པ་ཕུན་སུམ་ཚོགས་པ་ནི་འདུན་པ་སྐྱེད་པར་བྱེད་ཅེས་བྱ་བས་བསྟན་ཏོ། །སྦྱོར་བ་ཕུན་སུམ་ཚོགས་པ་ནི་འབད་པར་བྱེད། བརྩོན་འགྲུས་རྩོམ་པར་བྱེད་ཅིང་སེམས་རབ་ཏུ་འཛིན་པར་བྱེད། རབ་ཏུ་འཇོག་པར་བྱེད་ཅེས་བྱ་བ་དག་གིས་བསྟན་ཏེ། རྣལ་འབྱོར་པས་བྱ་བ་ནི་འདི་ཙམ་དུ་ཟད་དེ། སྤང་བར་བྱ་བའི་དངོས་པོ་གང་ཡིན་པ་སྤང་བར་བྱ་བ་དང༌། ཐོབ་པར་བྱ་བའི་དངོས་པོ་གང་ཡིན་པ་ཐོབ་པར་བྱ་བའི་ཕྱིར་དང་པོ་ཁོ་ནང་སྤྲོ་བ་བསྐྱེད་པར་བྱ་བ་དང༌། ཀུན་ནས་དཀྲིས་པ་སྤང་བར་བྱ་བའི་ཕྱིར་བརྩོན་འགྲུས་བརྩམ་པར་བྱ་བ་དང༌། བག་ལ་ཉལ་སྤང་བར་བྱ་བའི་ཕྱིར་དུས་དུས་སུ་ཞི་གནས་དང་རབ་ཏུ་འཛིན་པ་དང༌། བཏང་སྙོམས་ཀྱི་མཚན་མ་དག་བསྒོམ་པར་བྱ་བ་དང༌། ཀུན་ནས་དཀྲིས་པ་སྤང་བ་དང༌། བག་ལ་ཉལ་བ་སྤང་བར་བྱ་བའི་ཕྱིར་གཉེན་པོའི་ཕྱོགས་ཀྱི་དགེ་བ་གང་ཡིན་པ་དེ་དག་ཡང་དག་པར་བསྒྲུབ་པར་བྱ་བ་སྟེ། དེ་དག་ཐམས་ཅད་ཡང་དག་པར་སྤོང་བ་བཞི་པོ་དག་གིས་ཡོངས་སུ་བསྟན་པས་ན་དེ་ནི་དོན་མདོར་བསྡུས་པ་ཡིན་ནོ༑ །

don mdor bsdu ba gang zhe na/ smras pa/ nag po dang dkar po'i phyogs kyi dngos po btang ba dang blang ba'i bsam pa phun sum tshogs pa dang/ sbyor ba phun sum tshogs pa yongs su bstan pa yin no/ /de la bsam pa phun sum tshogs pa ni 'dun pa skyed par byed ces bya bas bstan to/ /sbyor ba phun sum tshogs pa ni 'bad par byed/ brtson 'grus rtsom par byed cing sems rab tu 'dzin par byed/ rab tu 'jog par byed ces bya ba dag gis bstan te/ rnal 'byor pas bya ba ni 'di tsam du zad de/ spang bar bya ba'i dngos po gang yin pa spang bar bya ba dang/ thob par bya ba'i dngos po gang yin pa thob par bya ba'i phyir dang po kho nang spro ba bskyed par bya ba dang/ kun nas dkris pa spang bar bya ba'i phyir brtson 'grus brtsam par bya ba dang/ bag la nyal spang bar bya ba'i phyir dus dus su zhi gnas dang rab tu 'dzin pa dang/ btang snyoms kyi mtshan ma dag bsgom par bya ba dang/ kun nas dkris pa spang ba dang/ bag la nyal ba spang bar bya ba'i phyir gnyen po'i phyogs kyi dge ba gang yin pa de dag yang dag par bsgrub par bya ba ste/ de dag thams cad yang dag par spong ba bzhi po dag gis yongs su bstan pas na de ni don mdor bsdus pa yin no| /

【K3 四神足】【L1 廣釋四神足相】【M1 列名屬當】

དེ་ལ་ཏིང་ངེ་འཛིན་ནི་བཞི་སྟེ། འདི་ལྟ་སྟེ། འདུན་པའི་ཏིང་ངེ་འཛིན་དང༌། བརྩོན་འགྲུས་ཀྱི་ཏིང་ངེ་འཛིན་དང༌། སེམས་ཀྱི་ཏིང་ངེ་འཛིན་དང༌། དཔྱོད་པའི་ཏིང་ངེ་འཛིན་ཏོ། །དེ་ལ་འདུན་པའི་དབང་དུ་བྱས་ནས། ཏིང་ངེ་འཛིན་ཐོབ་པ་གང་ཡིན་པ་དེ་ནི་འདུན་པའི་ཏིང་ངེ་འཛིན་ཡོན་ནོ། །བརྩོན་འགྲུས་དང༌། སེམས་དང༌། དཔྱོད་པའི་དབང་དུ་བྱས་ནས་ཏིང་ངེ་འཛིན་ཐོབ་པ་གང་ཡིན་པ་དེ་ནི་དཔྱོད་པའི་ཏིང་ངེ་འཛིན་ཏེ།

de la ting nge 'dzin ni bzhi ste/ 'di lta ste/ 'dun pa'i ting nge 'dzin dang/ brtson 'grus kyi ting nge 'dzin dang/ sems kyi ting nge 'dzin dang/ dpyod pa'i ting nge 'dzin to/ /de la 'dun pa'i dbang du byas nas/ ting nge 'dzin thob pa gang yin pa de ni 'dun pa'i ting nge 'dzin yon no/ /brtson 'grus dang/ sems dang/ dpyod pa'i dbang du byas nas ting nge 'dzin thob pa gang yin pa de ni dpyod pa'i ting nge 'dzin te/

【M2 廣釋】【N1 明有漏四定伏纏】

གང་གི་ཚེ་དེ་རེ་ཞིག་འདུན་པ་ཁོ་ན་ཉི་ཚེ་སྐྱེད་པར་བྱེད་ཅིང༌། འདུན་པ་སྐྱེས་ནས་སྡིག་པ་མི་དགེ་བའི་ཆོས་དེ་དག་ཐམས་ཅད་ལ་ངོ་བོ་ཉིད་དང༌། གཞི་དང༌། ཉེས་དམིགས་དང༌། གཉེན་པོའི་སྒོ་ནས་ལེགས་པ་ཁོ་ནར་ངེས་པར་རྟོག་པར་བྱེད་ཅིང༌། དྲན་པ་རྩེ་གཅིག་ཏུ་འཇུག་པར་བྱེད་པ་དང༌། དེ་བཞིན་དུ་དགེ་བའི་ཆོས་རྣམས་ལ་ཡང་ངོ་བོ་ཉིད་དང༌། གཞི་དང༌། ཕན་ཡོན་དང༌། ངེས་པར་འབྱུང་བའི་སྒོ་ནས་ལེགས་པ་ཁོ་ནར་ངེས་པར་རྟོག་པར་བྱེད་ཅིང༌། དྲན་པ་རྩེ་གཅིག་ཏུ་འཇུག་པར་བྱེད་པ་དང༌། དེ་ལ་ལན་མང་དུ་བྱས་པས་ཀུན་ནས་དཀྲིས་པའི་རྒྱུ་བ་ཐག་རིང་དུ་བྱེད་པའི་ཚུལ་གྱིས་རྩེ་གཅིག་པ་ཉིད་ལ་རེག་པར་བྱེད་ཅིང༌། ད་དུང་སྡིག་པ་མི་དགེ་བའི་ཆོས་རྣམས་ཀྱི་བག་ལ་ཉལ་ཡང་དག་པར་འཇོམས་པར་ནི་མི་བྱེད་པ་གང་ཡིན་པ་དེ་ནི། དེའི་འདུན་པའི་དབང་དུ་བྱས་པའི་ཏིང་ངེ་འཛིན་ཅེས་བྱའོ། །འདས་པ་དང་མ་འོངས་པ་དང༌། ད་ལྟར་བྱུང་བའི་དམིགས་པ་སྡིག་པ་མི་དགེ་བའི་ཆོས་དང་མཐུན་པ་ཉོན་མོངས་པའི་ཀུན་ནས་དཀྲིས་པ་ཆུང་ངུ་དང༌། འབྲིང་དང༌། ཆེན་པོ་དང་མཐུན་པ་མ་སྐྱེས་པ་མི་སྐྱེད་པ་དང༌། སྐྱེས་པ་སྤང་བའི་ཕྱིར་འབད་པར་བྱེད་ཅིང་བརྩོན་འགྲུས་རྩོམ་པར་བྱེད་པའི་ཚེ། དམིགས་པ་དེ་ལ་སྤྱོད་པ་ན་དམིགས་པ་དེའི་ངོ་བོ་ཉིད་དང༌། གཞི་དང༌། ཉེས་དམིགས་དང༌། གཉེན་པོའི་སྒོ་ནས་ལེགས་པ་ཁོ་ནར་ངེས་པར་རྟོག་པར་བྱེད་ཅིང༌། དྲན་པ་རྩེ་གཅིག་ཏུ་འཇོག་པར་བྱེད་པ་དང༌། དེ་ལ་ལན་མང་དུ་གནས་པར་བྱེད་པ་ན། ཀུན་ནས་དཀྲིས་པའི་རྒྱུ་བ་ཐག་རིང་དུ་བྱེད་པའི་ཚུལ་གྱིས་སེམས་རྩེ་གཅིག་པ་ཉིད་སྐྱེ་བར་འགྱུར་ཞིང༌། ད་དུང་སྡིག་པ་མི་དགེ་བའི་ཆོས་རྣམས་ཀྱི་བག་ལ་ཉལ་ཡང་དག་པར࿒འཇོམས་པ་ནི་མེད་པ་གང་ཡིན་པ་དེ་ནི་དེའི་བརྩོན་འགྲུས་ཀྱི་དབང་དུ་བྱས་པའི་ཏིང་ངེ་འཛིན་ཞེས་བྱའོ། །སེམས་བྱིང་བ་རབ་ཏུ་འཛིན་པར་བྱེད་ཅིང༌། སེམས་རབ་ཏུ་བཟུང་ནས་ཏིང་ངེ་འཛིན་དུ་བྱེད་པ་དང༌། དུས་དུས་སུ་ལྷག་པར་བཏང་སྙོམས་སུ་བྱེད་པ་དང་། སྡིག་པ་མི་དགེ་བའི་ཆོས་རྣམས་དང་སྡིག་པ་མི་དགེ་བའི་ཆོས་རྣམས་དང་མཐུན་པའི་ཆོས་དང༌། དགེ་བ་དང༌། མི་དགེ་བའི་ཆོས་དང༌། དགེ་བ་དང༌། མི་དགེ་བའི་ཆོས་དང་མཐུན་པའི་ཆོས་གང་དག་ཡིན་པ་དག་ལ་ངོ་བོ་ཉིད་དང༌། གཞི་དང༌། ཉེས་དམིགས་དང༌། ཕན་ཡོན་དང༌། གཉེན་པོ་དང༌། ངེས་པར་འབྱུང་བའི་སྒོ་ནས་ལེགས་པ་ཁོ་ནར་ངེས་པར་རྟོག་པར་བྱེད་ཅིང༌། དྲན་པ་རྩེ་གཅིག་ཏུ་འཇོག་པར་བྱེད་པ་དང༌། དེ་ལ་ལན་མང་དུ་གནས་པར་བྱེད་པ་ལ་ཀུན་ནས་དཀྲིས་པའི་རྒྱུ་བ་ཐག་རིང་དུ་བྱེད་པའི་ཚུལ་གྱིས་སེམས་རྩེ་གཅིག་པ་ཉིད་སྐྱེ་བར་འགྱུར་ཞིང༌། ད་དུང་སྡིག་པ་མི་དགེ་བའི་ཆོས་རྣམས་ཀྱི་བག་ལ་ཉལ་ཡང་དག་པར་འཇོམས་པར་ནི་མི་བྱེད་པ་གང་ཡིན་པ་དེ་ནི་དེའི་སེམས་ཀྱི་དབང་དུ་བྱས་པའི་ཏིང་ངེ་འཛིན་ཞེས་བྱའོ། །དེ་ལ་ཚུལ་བཞིན་མ་ཡིན་པ་ཡིད་ལ་བྱེད་པའི་སྡིག་པ་མི་དགེ་བའི་ཆོས་དང་མཐུན་པའི་ཆོས་རྣམས་གང་དག་ཡིན་པ་དེ་དག་ཉིད་ནི་ཚུལ་བཞིན་ཡིད་ལ་བྱེད་པའི་དགེ་བའི་ཆོས་དང་མཐུན་པའི་ཆོས་རྣམས་ཡིན་པས་ན། དེ་ལྟར་དེའི་ཀུན་ནས་དཀྲིས་པ་ཐག་རིང་དུ་བྱས་པ་རྣམས་དང༌། ཀུན་ནས་དཀྲིས་པའི་གཉེན་པོ་ཏིང་ངེ་འཛིན་ལ་སོགས་པ་དགེ་བའི་ཆོས་སྐྱེས་པ་རྣམས་ལ། སྡིག་པ་མི་དགེ་བའི་ཆོས་དེ་དག་ཀུན་དུ་མི་འབྱུང་བ་ན། དེ་འདི་སྙམས་དུ་སེམས་ཏེ། ཅི་སྡིག་པ་མི་དགེ་བའི་ཆོས་རྣམས་ཡོད་ཅིང་མེད་པ་མ་ཡིན་པ་ལས་མྱོང་བར་མི་འགྱུར་རམ། འོན་ཏེ་མེད་ཅིང་ཡོད་པ་མ་ཡིན་ཏེ། མྱོང་བར་མི་འགྱུར་བ་བདག་གིས་ཡོངས་སུ་དཔྱད་པར་བྱའོ་སྙམ་ནས། དེ་དཔྱོད་པ་ཡིད་ལ་བྱེད་པའི་དབང་དུ་བྱས་ཏེ། སྤངས་པ་དང་མ་སྤངས་པ་ལ་སྤྱོད་པར་བྱེད། ལེགས་པ་ཁོ་ནར་ངེས་པར་རྟོག་པར་བྱེད་ཅིང༌། དྲན་པ་རྩེ་གཅིག་ཏུ་འཇོག་པར་བྱེད་པ་དང༌། དེ་ལ་ལན་མང་དུ་གནས་པར་བྱེད་པས༑ སེམས་རྩེ་གཅིག་པ་ཉིད་ལ་རེག་པར་འགྱུར་ཏེ། དེས་ན་བདག་གི་སེམས་ནི་ཀུན་ནས་དཀྲིས་པ་ཙམ་ལས་རྣམ་པར་གྲོལ་བར་ཟད་ཀྱི་བག་ལ་ཉལ་ཐམས་ཅད་ཀྱི་ཐམས་ཅད་ལས་ནི་མ་ཡིན་ནོ་ཞེས་བྱ་བ་དང༌། བདག་གིས་དེ་དག་གི་གཉེན་པོ་ཏིང་ངེ་འཛིན་ལ་སོགས་པ་དགེ་བའི་ཆོས་རྣམས་ཐོབ་ཅིང་བསྒོམ་པ་ཙམ་དུ་ཟད་ཀྱི། བག་ལ་ཉལ་གྱི་གཉེན་པོ་རྣམས་ནི་མ་ཡིན་ནོ་ཞེས་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཤིང་མངོན་པའི་ང་རྒྱལ་མེད་པ་གང་ཡིན་པ་དེ་ནི། དེའི་དཔྱོད་པའི་དབང་དུ་བྱས་པའི་ཏིང་ངེ་འཛིན་ཞེས་བྱའོ།། །།

gang gi tshe de re zhig 'dun pa kho na nyi tshe skyed par byed cing/ 'dun pa skyes nas sdig pa mi dge ba'i chos de dag thams cad la ngo bo nyid dang/ gzhi dang/ nyes dmigs dang/ gnyen po'i sgo nas legs pa kho nar nges par rtog par byed cing/ dran pa rtse gcig tu 'jug par byed pa dang/ de bzhin du dge ba'i chos rnams la yang ngo bo nyid dang/ gzhi dang/ phan yon dang/ nges par 'byung ba'i sgo nas legs pa kho nar nges par rtog par byed cing/ dran pa rtse gcig tu 'jug par byed pa dang/ de la lan mang du byas pas kun nas dkris pa'i rgyu ba thag ring du byed pa'i tshul gyis rtse gcig pa nyid la reg par byed cing/ da dung sdig pa mi dge ba'i chos rnams kyi bag la nyal yang dag par 'joms par ni mi byed pa gang yin pa de ni/ de'i 'dun pa'i dbang du byas pa'i ting nge 'dzin ces bya'o/ /'das pa dang ma 'ongs pa dang/ da ltar byung ba'i dmigs pa sdig pa mi dge ba'i chos dang mthun pa nyon mongs pa'i kun nas dkris pa chung ngu dang/ 'bring dang/ chen po dang mthun pa ma skyes pa mi skyed pa dang/ skyes pa spang ba'i phyir 'bad par byed cing brtson 'grus rtsom par byed pa'i tshe/ dmigs pa de la spyod pa na dmigs pa de'i ngo bo nyid dang/ gzhi dang/ nyes dmigs dang/ gnyen po'i sgo nas legs pa kho nar nges par rtog par byed cing/ dran pa rtse gcig tu 'jog par byed pa dang/ de la lan mang du gnas par byed pa na/ kun nas dkris pa'i rgyu ba thag ring du byed pa'i tshul gyis sems rtse gcig pa nyid skye bar 'gyur zhing/ da dung sdig pa mi dge ba'i chos rnams kyi bag la nyal yang dag par 'joms pa ni med pa gang yin pa de ni de'i brtson 'grus kyi dbang du byas pa'i ting nge 'dzin zhes bya'o/ /sems bying ba rab tu 'dzin par byed cing/ sems rab tu bzung nas ting nge 'dzin du byed pa dang/ dus dus su lhag par btang snyoms su byed pa dang / sdig pa mi dge ba'i chos rnams dang sdig pa mi dge ba'i chos rnams dang mthun pa'i chos dang/ dge ba dang/ mi dge ba'i chos dang/ dge ba dang/ mi dge ba'i chos dang mthun pa'i chos gang dag yin pa dag la ngo bo nyid dang/ gzhi dang/ nyes dmigs dang/ phan yon dang/ gnyen po dang/ nges par 'byung ba'i sgo nas legs pa kho nar nges par rtog par byed cing/ dran pa rtse gcig tu 'jog par byed pa dang/ de la lan mang du gnas par byed pa la kun nas dkris pa'i rgyu ba thag ring du byed pa'i tshul gyis sems rtse gcig pa nyid skye bar 'gyur zhing/ da dung sdig pa mi dge ba'i chos rnams kyi bag la nyal yang dag par 'joms par ni mi byed pa gang yin pa de ni de'i sems kyi dbang du byas pa'i ting nge 'dzin zhes bya'o/ /de la tshul bzhin ma yin pa yid la byed pa'i sdig pa mi dge ba'i chos dang mthun pa'i chos rnams gang dag yin pa de dag nyid ni tshul bzhin yid la byed pa'i dge ba'i chos dang mthun pa'i chos rnams yin pas na/ de ltar de'i kun nas dkris pa thag ring du byas pa rnams dang/ kun nas dkris pa'i gnyen po ting nge 'dzin la sogs pa dge ba'i chos skyes pa rnams la/ sdig pa mi dge ba'i chos de dag kun du mi 'byung ba na/ de 'di snyams du sems te/ ci sdig pa mi dge ba'i chos rnams yod cing med pa ma yin pa las myong bar mi 'gyur ram/ 'on te med cing yod pa ma yin te/ myong bar mi 'gyur ba bdag gis yongs su dpyad par bya'o snyam nas/ de dpyod pa yid la byed pa'i dbang du byas te/ spangs pa dang ma spangs pa la spyod par byed/ legs pa kho nar nges par rtog par byed cing/ dran pa rtse gcig tu 'jog par byed pa dang/ de la lan mang du gnas par byed pas| sems rtse gcig pa nyid la reg par 'gyur te/ des na bdag gi sems ni kun nas dkris pa tsam las rnam par grol bar zad kyi bag la nyal thams cad kyi thams cad las ni ma yin no zhes bya ba dang/ bdag gis de dag gi gnyen po ting nge 'dzin la sogs pa dge ba'i chos rnams thob cing bsgom pa tsam du zad kyi/ bag la nyal gyi gnyen po rnams ni ma yin no zhes yang dag pa ji lta ba bzhin du rab tu shes shing mngon pa'i nga rgyal med pa gang yin pa de ni/ de'i dpyod pa'i dbang du byas pa'i ting nge 'dzin zhes bya'o// //

【N2 明無漏四定斷】

࿒ཉན་ཐོས་ཀྱི་ས།བམ་པོ་བཅུ་གཉིས་པ།

nyan thos kyi sa/bam po bcu gnyis pa/

དེ་ཏིང་ངེ་འཛིན་རྣམ་པ་བཞི་པོ་དེ་དག་གི་དབང་དུ་བྱས་ཏེ། ཀུན་ནས་དཀྲིས་པ་རྣམས་ཐག་རིང་དུ་བྱས་པ་ན། སྡིག་པ་མི་དགེ་བའི་ཆོས་རྣམས་ཀྱི་བག་ལ་ཉལ་རྣམ་པ་ཐམས་ཅད་ཀྱི་ཐམས་ཅད་དུ་ཡང་དག་པར་གཞོམ་པ་དང༌། དེའི་གཉེན་པོ་དགེ་བའི་ཆོས་རྣམས་ཡང་དག་པར་བསྒྲུབ་པའི་ཕྱིར་ཡང་རྒྱ་ཆེར་འདུན་པ་སྐྱེད་པར་བྱེད། འབད་པར་བྱེད་ཅིང༌། ཡང་དག་པའི་སྤོང་བ་བཞི་པོ་དག་གིས་རབ་ཏུ་བརྩོན་པར་བྱེད་དོ། །དེ་ལྟར་རབ་ཏུ་བརྩོན་ཞིང་དེ་ལྟར་གྱུར་པ་དེ་ལ་སྤང་བའི་འདུ་བྱེད་བརྒྱད་འབྱུང་བར་འགྱུར་རོ། །དེ་དག་གིས་དེའི་བག་ལ་ཉལ་ཡང་དག་པར་འཇོམས་པ་དང༌། ཏིང་ངེ་འཛིན་ཡོངས་སུ་རྫོགས་པར་འགྱུར་ཏེ། འདི་ལྟ་སྟེ། འདུན་པ་ནི་ནམ་ཞིག་ན་བདག་གི་ཏིང་ངེ་འཛིན་ཡོངས་སུ་རྫོགས་པར་འགྱུར་ཞིང༌། སྡིག་པ་མི་དགེ་བའི་ཆོས་རྣམས་ཀྱི་བག་ལ་ཉལ་སྤོང་བར་འགྱུར་ཞིག་གུ་སྙམ་དུ་སེམས་པའོ། །རྩོལ་བ་ནི་གཉེན་པོ་བསྒོམ་པ་ལ་སྦྱོར་བ་མི་གཏོང་བ་ཉིད་གང་ཡིན་པའོ། །དད་པ་ནི་སྦྱོར་བ་མ་བཏང་བར་གནས་པའི་གོང་དུ་རྟོགས་པར་བྱ་བ་ལ་དད་ཅིང་མངོན་པར་ཡིད་ཆེས་པ་གང་ཡིན་པའོ། །དེ་ལ་ཤིན་ཏུ་སྦྱངས་པ་ནི། དད་པ་དང་དད་བ་སྔོན་དུ་བཏང་བའི་མཆོག་ཏུ་དགའ་བ་དང་དགའ་བ་སྟེ། ཡིད་དགའ་བར࿒འགྱུར་བའི་རིམ་གྱིས་སྡིག་པ་མི་དགེ་བའི་ཆོས་ཀྱི་ཕྱོགས་ཀྱི་གནས་ངན་ལེན་ཤིན་ཏུ་སྦྱངས་པ་གང་ཡིན་པའོ། །དེ་ལ་དྲན་པ་ནི་ཞི་གནས་ཀྱི་ཕྱོགས་ཀྱི་སེམས་གནས་པ་དགུ་ཡང་དག་པར་འཛིན་པར་བྱེད་པ་གང་ཡིན་པའོ། །དེ་ལ་ཤེས་བཞིན་ནི་ལྷག་མཐོང་གི་ཕྱོགས་ཀྱི་ཤེས་རབ་གང་ཡིན་པའོ། །དེ་ལ༌སེམས་པ་ནི་སེམས་མངོན་པར་འདུ་བྱེད་པ་སྟེ། སྤངས་པ་དང༌། མ་སྤངས་པ་ལ་དཔྱོད་པར་བྱེད་པའི་སེམས་མངོན་པར་འདུ་བྱེད་པ་གང་ཡིན་པ་དང༌། ཞི་གནས་དང༌། ལྷག་མཐོང་དང༌། རྗེས་སུ་མཐུན་པའི་ལུས་ཀྱི་ལས་དང་ངག་གི་ལས་ཀུན་ནས་སློང་བར་བྱེད་པ་གང་ཡིན་པའོ། །དེ་ལ་བཏང་སྙོམས་ནི་འདས་པ་དང༌། མ་འོངས་པ་དང༌། ད་ལྟར་བྱུང་བའི་སྡིག་པ་མི་དགེ་བའི་ཆོས་དང་མཐུན་པ་དག་ལ་སྤྱོད་པའི་སེམས་ཀུན་ནས་ཉོན་མོངས་པ་མེད་ཅིང༌། སེམས་མཉམ་པ་ཉིད་དུ་བྱེད་པ་གང་ཡིན་པ་སྟེ། རྒྱུ་འདི་གཉིས་ཀྱིས་ན་བག་ལ་ཉལ་སྤངས་པ་ཡོངས་སུ་གཅོད་པར་བྱེད་ཅིང་ཤེས་པར་བྱེད་དེ། འདི་ལྟ་སྟེ། ཡུལ་ལྐོག་ཏུ་གྱུར་པ་ལ་སེམས་པ་དང༌། ཡུལ་ལྐོག་ཏུ་མ་གྱུར་པ་ལ་བཏང་སྙོམས་སུ་འཇོག་པ་སྟེ། དེ་དག་ནི་སྤང་བའི་འདུ་བྱེད་བརྒྱད་པོ་དག་ཡིན་ནོ། །

de ting nge 'dzin rnam pa bzhi po de dag gi dbang du byas te/ kun nas dkris pa rnams thag ring du byas pa na/ sdig pa mi dge ba'i chos rnams kyi bag la nyal rnam pa thams cad kyi thams cad du yang dag par gzhom pa dang/ de'i gnyen po dge ba'i chos rnams yang dag par bsgrub pa'i phyir yang rgya cher 'dun pa skyed par byed/ 'bad par byed cing/ yang dag pa'i spong ba bzhi po dag gis rab tu brtson par byed do/ /de ltar rab tu brtson zhing de ltar gyur pa de la spang ba'i 'du byed brgyad 'byung bar 'gyur ro/ /de dag gis de'i bag la nyal yang dag par 'joms pa dang/ ting nge 'dzin yongs su rdzogs par 'gyur te/ 'di lta ste/ 'dun pa ni nam zhig na bdag gi ting nge 'dzin yongs su rdzogs par 'gyur zhing/ sdig pa mi dge ba'i chos rnams kyi bag la nyal spong bar 'gyur zhig gu snyam du sems pa'o/ /rtsol ba ni gnyen po bsgom pa la sbyor ba mi gtong ba nyid gang yin pa'o/ /dad pa ni sbyor ba ma btang bar gnas pa'i gong du rtogs par bya ba la dad cing mngon par yid ches pa gang yin pa'o/ /de la shin tu sbyangs pa ni/ dad pa dang dad ba sngon du btang ba'i mchog tu dga' ba dang dga' ba ste/ yid dga' bar 'gyur ba'i rim gyis sdig pa mi dge ba'i chos kyi phyogs kyi gnas ngan len shin tu sbyangs pa gang yin pa'o/ /de la dran pa ni zhi gnas kyi phyogs kyi sems gnas pa dgu yang dag par 'dzin par byed pa gang yin pa'o/ /de la shes bzhin ni lhag mthong gi phyogs kyi shes rab gang yin pa'o/ /de lasems pa ni sems mngon par 'du byed pa ste/ spangs pa dang/ ma spangs pa la dpyod par byed pa'i sems mngon par 'du byed pa gang yin pa dang/ zhi gnas dang/ lhag mthong dang/ rjes su mthun pa'i lus kyi las dang ngag gi las kun nas slong bar byed pa gang yin pa'o/ /de la btang snyoms ni 'das pa dang/ ma 'ongs pa dang/ da ltar byung ba'i sdig pa mi dge ba'i chos dang mthun pa dag la spyod pa'i sems kun nas nyon mongs pa med cing/ sems mnyam pa nyid du byed pa gang yin pa ste/ rgyu 'di gnyis kyis na bag la nyal spangs pa yongs su gcod par byed cing shes par byed de/ 'di lta ste/ yul lkog tu gyur pa la sems pa dang/ yul lkog tu ma gyur pa la btang snyoms su 'jog pa ste/ de dag ni spang ba'i 'du byed brgyad po dag yin no/ /

【N3 修八斷行攝四瑜伽】

སྤང་བའི་འདུ་བྱེད་བརྒྱད་པོ་དེ་དག་ནི་བག་ལ་ཉལ་ཡང་དག་པར་འཇོམས་པའི་སྦྱོར་བ་ཡིན་ཏེ། དེ་ལ་འདུན་པ་ནི་འདུན་པ་ཁོ་ན་ཡིན་ནོ། །རྩོལ་བ་གང་ཡིན་པ་དེ་ནི་བརྩོན་འགྲུས་ཡིན་ནོ། །དད་པ་གང་ཡིན་པ་དེ་ཡང་དད་པ་ཁོ་ན་ཡིན་ནོ། །ཤིན་ཏུ་སྦྱངས་པ་གང་ཡིན་པ་དང༌། དྲན་པ་གང་ཡིན་པ་དང༌། ཤེས་བཞིན་གང་ཡིན་པ་དང༌། སེམས་པ་གང་ཡིན་པ་དང༌། བཏང་སྙོམས་གང་ཡིན་པ་དེ་ནི་ཐབས་ཡིན་ཏེ། འདུན་པ་ལ་སོགས་པའི་ཏིང་ངེ་འཛིན་སྔ་མ་གང་དག་ཡིན་པ་དང༌། སྤང་བའི་འདུ་བྱེད་འདི་དག་གང་དག་ཡིན་པ་དེ་དག་ཐམས་ཅད་གཅིག་ཏུ་བསྡུས་ཏེ། བག་ལ་ཉལ་དག་སྤངས་ཤིང་ཏིང་ངེ་འཛིན་ཡོངས་སུ་གྲུབ་པ་ནི། འདུན་པའི་ཏིང་ངེ་འཛིན་སྤང་བའི་འདུ་བྱེད་དང་ལྡན་པའི་རྫུ་འཕྲུལ་གྱི་རྐང་པ་ཞེས་བྱ་བ་དང༌། བརྩོན་འགྲུས་དང༌། སེམས་དང༌། དཔྱོད་པའི་ཏིང་ངེ་འཛིན་སྤང་བའི་འདུ་བྱེད་དང་ལྡན་པའི་རྫུ་འཕྲུལ་གྱི་རྐང་པ་ཞེས་བྱའོ། །

spang ba'i 'du byed brgyad po de dag ni bag la nyal yang dag par 'joms pa'i sbyor ba yin te/ de la 'dun pa ni 'dun pa kho na yin no/ /rtsol ba gang yin pa de ni brtson 'grus yin no/ /dad pa gang yin pa de yang dad pa kho na yin no/ /shin tu sbyangs pa gang yin pa dang/ dran pa gang yin pa dang/ shes bzhin gang yin pa dang/ sems pa gang yin pa dang/ btang snyoms gang yin pa de ni thabs yin te/ 'dun pa la sogs pa'i ting nge 'dzin snga ma gang dag yin pa dang/ spang ba'i 'du byed 'di dag gang dag yin pa de dag thams cad gcig tu bsdus te/ bag la nyal dag spangs shing ting nge 'dzin yongs su grub pa ni/ 'dun pa'i ting nge 'dzin spang ba'i 'du byed dang ldan pa'i rdzu 'phrul gyi rkang pa zhes bya ba dang/ brtson 'grus dang/ sems dang/ dpyod pa'i ting nge 'dzin spang ba'i 'du byed dang ldan pa'i rdzu 'phrul gyi rkang pa zhes bya'o/ /

【L2 問答辨神足之義】

ཅིའི་ཕྱིར་རྫུ་འཕྲུལ་གྱི་རྐང་པ་ཞེས་བྱ་ཞེ་ན། སྨྲས་པ། འདི་ལྟ་སྟེ། དཔེར་ན་གང་ལ་རྐང་པ་ཡོད་པ་དེས་འགྲོ་བ་དང༌། ལྡོག་པ་དང༌། ཕ་རོལ་གནོན་པར་ནུས་པ་དེ་བཞིན་དུ། གང་ལ་ཆོས་དེ་དག་ཀྱང་ཡོད་ལ། ཏིང་ངེ་འཛིན་དེ་དག་ཀྱང་ཡོངས་སུ་རྫོགས་པར་ཡོད་ཅིང༌། དེ་དེ་ལྟར་སེམས་ཡོངས་སུ་དག་པ་དང༌། ཡོངས་སུ་བྱང་བ་དང༌། ཉོན་མོངས་པ་མེད་པ་དང༌། ཉེ་བའི་ཉོན་མོངས་པ་དང་བྲལ་བ་དང༌། དྲང་པོར་གྱུར་པ་དང༌། ལས་སུ་རུང་བར་གནས་པ་དང༌། མི་གཡོ་བ་ཐོབ་པར་གྱུར་ན། འཇིག་རྟེན་ལས་འདས་པའི་ཆོས་རྣམས་ཐོབ་པར་བྱ་བ་དང༌། རིག་པར་བྱ་བའི་ཕྱིར། འགྲོ་བ་དང་ལྡོག་པ་དང༌། ཕ་རོལ་གནོན་པར་ནུས་ཏེ། འདི་ལྟ་སྟེ༑ འཇིག་རྟེན་ལས་འདས་པའི་ཆོས་དེ་དག་ནི་རྫུ་འཕྲུལ་དམ་པ་དང་འབྱོར་པ་དམ་པ་ཡིན་པས་ན། དེའི་ཕྱིར་ན་རྫུ་འཕྲུལ་གྱི་རྐང་པ་ཞེས་བྱའོ། །

ci'i phyir rdzu 'phrul gyi rkang pa zhes bya zhe na/ smras pa/ 'di lta ste/ dper na gang la rkang pa yod pa des 'gro ba dang/ ldog pa dang/ pha rol gnon par nus pa de bzhin du/ gang la chos de dag kyang yod la/ ting nge 'dzin de dag kyang yongs su rdzogs par yod cing/ de de ltar sems yongs su dag pa dang/ yongs su byang ba dang/ nyon mongs pa med pa dang/ nye ba'i nyon mongs pa dang bral ba dang/ drang por gyur pa dang/ las su rung bar gnas pa dang/ mi g.yo ba thob par gyur na/ 'jig rten las 'das pa'i chos rnams thob par bya ba dang/ rig par bya ba'i phyir/ 'gro ba dang ldog pa dang/ pha rol gnon par nus te/ 'di lta ste| 'jig rten las 'das pa'i chos de dag ni rdzu 'phrul dam pa dang 'byor pa dam pa yin pas na/ de'i phyir na rdzu 'phrul gyi rkang pa zhes bya'o/ /

【K4 五根五力】【L1 解五根相】

དེ་ལྟར་ཏིང་ངེ་འཛིན་ལ་གནས་པ་དེ་ཏིང་ངེ་འཛིན་ལ་གནས་ཤིང༌། ཏིང་ངེ་འཛིན་ལ་བརྟེན་ནས། ལྷག་པའི་སེམས་ཀྱི་བསླབ་པ་དང༌། ལྷག་པའི་ཤེས་རབ་ཀྱི་བསླབ་པ་ལ་རྣལ་འབྱོར་དུ་བྱེད་དོ། །དེ་དེ་ལ་རྣལ་འབྱོར་དུ་བྱེད་པ་ན་སྟོན་པ་དང༌། ཉན་ཐོས་གཞན་དག་གི་རྟོགས་པ་ལ་མངོན་པར་ཡིད་ཆེས་པ་དང༌། རབ་ཏུ་དང་བ་དང༌། དད་པ་གང་ཡིན་པ་དེ་ནི་དབང་བྱེད་པའི་དོན་གྱིས་དད་པའི་དབང་པོ་ཞེས་བྱའོ། །གང་ལ་དབང་བྱེད་ཅེ་ན། སྨྲས་པ། འཇིག་རྟེན་ལས་འདས་པའི་ཆོས་སྐྱེ་བ་དང༌། བརྩོན་འགྲུས་དང༌། དྲན་པ་དང༌། ཏིང་ངེ་འཛིན་དང༌། ཤེས་རབ་ལ་སོགས་པ་སྐྱེ་བ་ལ་དབང་བྱེད་པ་ཡིན་ནོ། །བརྩོན་འགྲུས་ལ་སོགས་པ་གང་དག་ཡིན་པ་དེ་དག་ཀྱང་འཇིག་རྟེན་ལས་འདས་པའི་ཆོས་དང༌། གོང་མ་དག་སྐྱེ་བ་ལ་དབང་བྱེད་ཅིང༌། བསྒྲུབ་པའི་བར་ལ་དབང་བྱེད་པ་ཡིན་ནོ། །ཤེས་རབ་ཀྱི་བར་ནི་འཇིག་རྟེན་ལས་འདས་པའི་ཆོས་སྐྱེ་བ་ལ་དབང་བྱེད་པ་ཡིན་པས་ན། དེའི་ཕྱིར་དད་པ་ལ་སོགས་པ་དེ་དག་ནི་དབང་པོ་ལྔ་ཡིན་ནོ། །

de ltar ting nge 'dzin la gnas pa de ting nge 'dzin la gnas shing/ ting nge 'dzin la brten nas/ lhag pa'i sems kyi bslab pa dang/ lhag pa'i shes rab kyi bslab pa la rnal 'byor du byed do/ /de de la rnal 'byor du byed pa na ston pa dang/ nyan thos gzhan dag gi rtogs pa la mngon par yid ches pa dang/ rab tu dang ba dang/ dad pa gang yin pa de ni dbang byed pa'i don gyis dad pa'i dbang po zhes bya'o/ /gang la dbang byed ce na/ smras pa/ 'jig rten las 'das pa'i chos skye ba dang/ brtson 'grus dang/ dran pa dang/ ting nge 'dzin dang/ shes rab la sogs pa skye ba la dbang byed pa yin no/ /brtson 'grus la sogs pa gang dag yin pa de dag kyang 'jig rten las 'das pa'i chos dang/ gong ma dag skye ba la dbang byed cing/ bsgrub pa'i bar la dbang byed pa yin no/ /shes rab kyi bar ni 'jig rten las 'das pa'i chos skye ba la dbang byed pa yin pas na/ de'i phyir dad pa la sogs pa de dag ni dbang po lnga yin no/ /

【L2 解五力相】

སྔ་མས་ཕྱི་མའི་ཁྱད་པར་རྟོགས་པ་ཤེས་ཤིང༌། དེའི་རྗེས་སུ་འབྲང་བས་དེའི་གོང་དུ་འཇིག་རྟེན་ལས་འདས་པའི་ཆོས་རྟོགས་པར་བྱ་བའི་ཕྱིར། མངོན་པར་ཡིད་ཆེས་པ་དང༌། རབ་ཏུ་དང་བ་དང༌། དད་པ་གང་ཡིན་པ་དེ་ནི་མི་ཆོམས་པའི་དོན་གྱིས་དད་པའི་སྟོབས་ཞེས་བྱའོ། །ཅི་ཞིག་གིས་ཆོམས་པར་མི་ནུས་པ་ཡིན་ཞེ་ན། སྨྲས་པ། དད་པ་དེ་ནི་ལྷའམ། བདུད་དམ། ཚངས་པའམ༑ སུས་ཀྱང་འཇིག་རྟེན་ན་ཆོས་དང་མཐུན་པས་མི་འཕྲོགས་པ་དང༌། ཉོན་མོངས་པའི་ཀུན་ནས་དཀྲིས་པས་མི་འཕྲོགས་པ་ན་དེའི་ཕྱིར་དེ་ནི་མི་ཆོམས་པ་ཞེས་བྱའོ། །དེས་ཐོག་དྲངས་ཤིང་མདུན་དུ་བཏང་བའི་བརྩོན་འགྲུས་ལ་སོགས་པ་གང་དག་ཡིན་པ་དེ་དག་ཀྱང་སྟོབས་རྣམས་ཞེས་བྱ་སྟེ། དེ་སྟོབས་དེ་དག་གིས་སྟོབས་དང་ལྡན་པར་གྱུར་བས་བདུད་ཀྱི་སྟོབས་ཐམས་ཅད་ལས་རྣམ་པར་རྒྱལ་བར་བྱས་ཏེ། ཟག་པ་རྣམས་ཟད་པར་བྱ་བའི་ཕྱིར་རབ་ཏུ་བརྩོན་པར་བྱེད་པས་ན་དེའི་ཕྱིར་སྟོབས་རྣམས་ཞེས་བྱའོ། །

snga mas phyi ma'i khyad par rtogs pa shes shing/ de'i rjes su 'brang bas de'i gong du 'jig rten las 'das pa'i chos rtogs par bya ba'i phyir/ mngon par yid ches pa dang/ rab tu dang ba dang/ dad pa gang yin pa de ni mi choms pa'i don gyis dad pa'i stobs zhes bya'o/ /ci zhig gis choms par mi nus pa yin zhe na/ smras pa/ dad pa de ni lha'am/ bdud dam/ tshangs pa'am| sus kyang 'jig rten na chos dang mthun pas mi 'phrogs pa dang/ nyon mongs pa'i kun nas dkris pas mi 'phrogs pa na de'i phyir de ni mi choms pa zhes bya'o/ /des thog drangs shing mdun du btang ba'i brtson 'grus la sogs pa gang dag yin pa de dag kyang stobs rnams zhes bya ste/ de stobs de dag gis stobs dang ldan par gyur bas bdud kyi stobs thams cad las rnam par rgyal bar byas te/ zag pa rnams zad par bya ba'i phyir rab tu brtson par byed pas na de'i phyir stobs rnams zhes bya'o/ /

【L3 總就根力辨餘相即】

དེ་ལ་དད་པའི་དབང་པོ་གང་ཡིན་པ་དང༌། དད་པའི་སྟོབས་གང་ཡིན་པ་དེ་ནི་ཤེས་ནས་དད་པ་བཞི་པོ་དག་ཏུ་བལྟ་བར་བྱའོ། །དེ་ཅིའི་ཕྱིར་ཞེ་ན། ཡང་དག་པ་ཉིད་དུ་སྐྱོན་མེད་པར་ཞུགས་པ་ཤེས་ནས་དད་པ་གང་དག་ཡིན་པ་དེ་དག་ནི། དེའི་རྒྱུ་ལས་བྱུང་བ་དང༌། དེའི་རྐྱེན་ལས་བྱུང་བ་དང༌། དེའི་གཞི་ལས་བྱུང་བ་ཡིན་པས་ན་དེའི་ཕྱིར་རྒྱུ་དང་འབྲས་བུའི་འབྲེལ་པས་དེ་དག་དེའི་བདག་པོའི་འབྲས་བུ་ཡིན་པའི་དབང་དུ་མཛད་ནས། བཅོམ་ལྡན་འདས་ཀྱིས་ཀྱང་དེ་དེ་དག་ཏུ་བལྟ་བར་བྱའོ་ཞེས་གསུངས་ཀྱི། དེ་དག་གི་ལུས་དང་དེ་དག་གི་མཚན་ཉིད་ནི་མ་ཡིན་ནོ། །དེ་ལ་བརྩོན་འགྲུས་ཀྱི་དབང་པོ་ནི་ཡང་དག་པའི་སྤོང་བ་བཞི་པོ་དག་ཏུ་བལྟ་བར་བྱ་སྟེ། ཡང་དག་པའི་སྤོང་བ་དེ་དག་ཀྱང་གང་ཞེ་ན། མཐོང་བས་སྤང་བར་བྱ་བའི་ཉོན་མོངས་པ་སྤང་བའི་ཕྱིར། སྦྱོར་བ་ལས་བྱུང་བའི་ཡང་དག་པའི་སྤོང་བ་གང་དག་ཡིན་པ་དེ་དག་ནི་འདིར། ཡང་དག་པའི་སྤང་བ་རྣམས་ཡིན་པར་དགོངས་ཏེ། འདི་ལྟར་དེ་དག་ནི་སྡིག་པ་མི་དགེ་བའི་ཆོས་རྣམས་གཏན་དུ་སྤོང་བའི་ཕྱིར་འཇུག་པ་ཡིན་པའི་ཕྱིར་རོ། །དེ་ལ་དྲན་པའི་དབང་པོ་ནི་དྲན་པ་ཉེ་བར་གཞག་པ་བཞི་པོ་དག་ཏུ་བལྟ་བར་བྱའོ་ཞེས་གསུངས་པ་ནི་ཕྱིན་ཅི་ལོག་མ་ལུས་པར་སྤང་བའི་ཕྱིར་འཇུག་པར་འགྱུར࿒བ་ནི་དྲན་པ་ཉེ་བར་གཞག་པ་བཞི་པོ་གང་དག་ཡིན་པ་རྣམས་སོ། །དེ་ལ་ཏིང་ངེ་འཛིན་གྱི་དབང་པོ་ནི་བསམ་གཏན་པ་བཞི་པོ་དག་ཏུ་བལྟ་བར་བྱའོ་ཞེས་གསུངས་པ་ནི། ཕྱིར་མི་འོང་བ་ཉིད་དུ་སྦྱོར་བ་ལས་བྱུང་བའི་བསམ་གཏན་གང་དག་ཡིན་པ་རྣམས་སོ། །དེ་ལ་ཤེས་རབ་ཀྱི་དབང་པོ་ནི་བདེན་པ་བཞི་པོ་དག་ཏུ་བལྟ་བར་བྱའོ་ཞེས་གསུངས་པ་ནི་བདེན་པ་ཤེས་པ་སྟེ། འཕགས་པའི་བདེན་པ་བཞི་པོ་དག་མངོན་པར་རྟོགས་པར་བྱ་བ་དང༌། དགེ་སྦྱོང་གི་འབྲས་བུ་ཐོབ་པར་བྱ་བའི་ཕྱིར་འཇུག་པ་གང་ཡིན་པའོ། །དབང་པོ་རྣམས་ཇི་ལྟ་བ་བཞིན་དུ། སྟོབས་རྣམས་ཀྱང་དེ་བཞིན་དུ་རིག་པར་བྱའོ། །

de la dad pa'i dbang po gang yin pa dang/ dad pa'i stobs gang yin pa de ni shes nas dad pa bzhi po dag tu blta bar bya'o/ /de ci'i phyir zhe na/ yang dag pa nyid du skyon med par zhugs pa shes nas dad pa gang dag yin pa de dag ni/ de'i rgyu las byung ba dang/ de'i rkyen las byung ba dang/ de'i gzhi las byung ba yin pas na de'i phyir rgyu dang 'bras bu'i 'brel pas de dag de'i bdag po'i 'bras bu yin pa'i dbang du mdzad nas/ bcom ldan 'das kyis kyang de de dag tu blta bar bya'o zhes gsungs kyi/ de dag gi lus dang de dag gi mtshan nyid ni ma yin no/ /de la brtson 'grus kyi dbang po ni yang dag pa'i spong ba bzhi po dag tu blta bar bya ste/ yang dag pa'i spong ba de dag kyang gang zhe na/ mthong bas spang bar bya ba'i nyon mongs pa spang ba'i phyir/ sbyor ba las byung ba'i yang dag pa'i spong ba gang dag yin pa de dag ni 'dir/ yang dag pa'i spang ba rnams yin par dgongs te/ 'di ltar de dag ni sdig pa mi dge ba'i chos rnams gtan du spong ba'i phyir 'jug pa yin pa'i phyir ro/ /de la dran pa'i dbang po ni dran pa nye bar gzhag pa bzhi po dag tu blta bar bya'o zhes gsungs pa ni phyin ci log ma lus par spang ba'i phyir 'jug par 'gyur ba ni dran pa nye bar gzhag pa bzhi po gang dag yin pa rnams so/ /de la ting nge 'dzin gyi dbang po ni bsam gtan pa bzhi po dag tu blta bar bya'o zhes gsungs pa ni/ phyir mi 'ong ba nyid du sbyor ba las byung ba'i bsam gtan gang dag yin pa rnams so/ /de la shes rab kyi dbang po ni bden pa bzhi po dag tu blta bar bya'o zhes gsungs pa ni bden pa shes pa ste/ 'phags pa'i bden pa bzhi po dag mngon par rtogs par bya ba dang/ dge sbyong gi 'bras bu thob par bya ba'i phyir 'jug pa gang yin pa'o/ /dbang po rnams ji lta ba bzhin du/ stobs rnams kyang de bzhin du rig par bya'o/ /

【L4 總就根力辨四善根】

དེ་དབང་པོ་དེ་དག་དང༌། སྟོབས་དེ་དག་ཀུན་དུ་བསྟེན་ཅིང་གོམས་པར་བྱས། ལན་མང་དུ་བྱས་པའི་རྒྱུས་ངེས་པར་འབྱེད་པའི་ཆ་དང་མཐུན་པའི་དགེ་བའི་རྩ་བ་བཞི་པོ་འདི་ལྟ་སྟེ། དྲོ་བར་གྱུར་པ་དང༌། རྩེ་མོ་དང༌། བདེན་པ་དང་རྗེས་སུ་མཐུན་པའི་བཟོད་པ་དང༌། འཇིག་རྟེན་པའི་ཆོས་ཀྱི་མཆོག་ཆུང་ངུ་དང༌། འབྲིང་དང༌། ཆེན་པོ་དག་སྐྱེད་པར་བྱེད་དེ། འདི་ལྟ་སྟེ་དཔེར་ན། མེས་མེའི་བྱ་བ་བྱེད་པར་འདོད་ཅིང་མེ་དོན་དུ་གཉེར་བའི་མི་ལ་ལ་ཞིག་གིས་གཙུག་གཏན་གྱི་སྟེང་དུ་གཙུབ་ཤིང་གཙུབས་ཏེ། མངོན་པར་གཙུབས་ཤིང་འབད་པར་བྱེད། སྒྲིམ་པར་བྱེད། རྩོལ་བར་བྱེད་ན། དེའི་འབད་པ་དང༌། སྒྲིམ་པ་དང༌། རྩོལ་བའི་སྒོ་ནས་དང་པོ་ཁོ་ནར་གཙུབ་གཏན་ལས་དྲོད་སྐྱེ་བར་འགྱུར་རོ། །དྲོད་དེ་ཉིད་མངོན་པར་འཕེལ་བ་ན་རྩེ་མོར་འབྱུང་ཞིང༌། དུ་བ་འཐུལ་བར་འགྱུར་རོ། །རྒྱ་ཆེར་མངོན་པར་འཕེལ་བར་འགྱུར་བ་ན། མེ་ལྕེ་མེད་པའི་མེ་འབྱུང་བར་འགྱུར་རོ། །མེ་འབྱུང་མ་ཐག་ཁོ་ནར་མེ་ལྕེ་འབྱུང་བར་འགྱུར་ཏེ། མེ་ལྕེ་བྱུང་ཞིང་འབར་བ་དེས་མེའི་བྱ་བ་བྱེད་དོ། །དེ་བཞིན་དུ་ཇི་ལྟར་མངོན་པར་གཙུབས་ཤིང་འབད་པ་དང༌། སྒྲིམ་པ་དང༌། རྩོལ་བར་བྱེད་པ་དེ་ལྟར་ནི། དབང་པོ་ལྔ་པོ་དག་ལ་ཀུན་དུ་བསྟེན་ཅིང་གོམས་པར་བྱེད། ལན་མང་དུ་བྱེད་པ་ལྟ་བར་བྱའོ། །

de dbang po de dag dang/ stobs de dag kun du bsten cing goms par byas/ lan mang du byas pa'i rgyus nges par 'byed pa'i cha dang mthun pa'i dge ba'i rtsa ba bzhi po 'di lta ste/ dro bar gyur pa dang/ rtse mo dang/ bden pa dang rjes su mthun pa'i bzod pa dang/ 'jig rten pa'i chos kyi mchog chung ngu dang/ 'bring dang/ chen po dag skyed par byed de/ 'di lta ste dper na/ mes me'i bya ba byed par 'dod cing me don du gnyer ba'i mi la la zhig gis gtsug gtan gyi steng du gtsub shing gtsubs te/ mngon par gtsubs shing 'bad par byed/ sgrim par byed/ rtsol bar byed na/ de'i 'bad pa dang/ sgrim pa dang/ rtsol ba'i sgo nas dang po kho nar gtsub gtan las drod skye bar 'gyur ro/ /drod de nyid mngon par 'phel ba na rtse mor 'byung zhing/ du ba 'thul bar 'gyur ro/ /rgya cher mngon par 'phel bar 'gyur ba na/ me lce med pa'i me 'byung bar 'gyur ro/ /me 'byung ma thag kho nar me lce 'byung bar 'gyur te/ me lce byung zhing 'bar ba des me'i bya ba byed do/ /de bzhin du ji ltar mngon par gtsubs shing 'bad pa dang/ sgrim pa dang/ rtsol bar byed pa de ltar ni/ dbang po lnga po dag la kun du bsten cing goms par byed/ lan mang du byed pa lta bar bya'o/ /

ཇི་ལྟར་དང་པོ་ཁོ་ནར་གཙུབ་གཏན་ལས་དྲོད་སྐྱེ་བར་འགྱུར་བ་དེ་ལྟར་ནི་མེ་ལྟ་བུའི་ཟག་པ་མེད་པའི་ཆོས་ཉོན་མོངས་པ་ཡོངས་སུ་སྲེག་པར་བྱེད་པ་རྣམས་སྐྱེ་བའི་སྔོན་དུ་འགྲོ་ཞིང་རྒྱུར་གྱུར་པའི་དྲོ་བར་གྱུར་པ་དག་བལྟ་བར་བྱའོ། །ཇི་ལྟར་དྲོད་དེ་ཉིད་མངོན་པར་འཕེལ་བ་ན། རྩེ་མོར་འབྱུང་བར་འགྱུར་བ་དེ་ལྟར་ནི་རྩེ་མོ་དག་བལྟ་བར་བྱའོ། །ཇི་ལྟར་དུ་བ་འཐུལ་བར་འགྱུར་བ་དེ་ལྟར་ནི་བདེན་པ་དང་རྗེས་སུ་མཐུན་པའི་བཟོད་པ་རྣམས་བལྟ་བར་བྱའོ། ། ཇི་ལྟར་རྒྱ་ཆེར་མངོན་པར་འཕེལ་བར་གྱུར་པ་ན་མེ་ལྕེས་མེད་པའི་མེ་འབྱུང་བར་འགྱུར་བ་དེ་ལྟར་ནི་འཇིག་རྟེན་པའི་ཆོས་ཀྱི་མཆོག་རྣམས་བལྟ་བར་བྱའོ། །ཇི་ལྟར་མེ་བྱུང་མ་ཐག་ཁོ་ནར་མེ་ལྕེ་འབྱུང་བར་འགྱུར་ཏེ། མེ་ལྕེ་བྱུང་ཞིང་འབར་བ་དེས་མེའི་བྱ་བ་བྱེད་པ་དེ་ལྟར་ནི་གང་དག་འཇིག་རྟེན་པའི་ཆོས་ཀྱི་མཆོག་གིས་ཡང་དག་པར་ཟིན་པའི་དབང་པོ་ལྔ་པོ་དག་གི་མཇུག་ཐོགས་སུ་བྱུང་བ། འཇིག་རྟེན་ལས་འདས་པའི་ཟག་པ་མེད་པའི་ཆོས་རྣམས་བལྟ་བར་བྱའོ། །

ji ltar dang po kho nar gtsub gtan las drod skye bar 'gyur ba de ltar ni me lta bu'i zag pa med pa'i chos nyon mongs pa yongs su sreg par byed pa rnams skye ba'i sngon du 'gro zhing rgyur gyur pa'i dro bar gyur pa dag blta bar bya'o/ /ji ltar drod de nyid mngon par 'phel ba na/ rtse mor 'byung bar 'gyur ba de ltar ni rtse mo dag blta bar bya'o/ /ji ltar du ba 'thul bar 'gyur ba de ltar ni bden pa dang rjes su mthun pa'i bzod pa rnams blta bar bya'o/ / ji ltar rgya cher mngon par 'phel bar gyur pa na me lces med pa'i me 'byung bar 'gyur ba de ltar ni 'jig rten pa'i chos kyi mchog rnams blta bar bya'o/ /ji ltar me byung ma thag kho nar me lce 'byung bar 'gyur te/ me lce byung zhing 'bar ba des me'i bya ba byed pa de ltar ni gang dag 'jig rten pa'i chos kyi mchog gis yang dag par zin pa'i dbang po lnga po dag gi mjug thogs su byung ba/ 'jig rten las 'das pa'i zag pa med pa'i chos rnams blta bar bya'o/ /

【K5 七覺支】

དེ་དག་ཀྱང་གང་ཞེ་ན༑ སྨྲས་པ། བྱང་ཆུབ་ཀྱི་ཡན་ལག་བདུན་པོ་དག་སྟེ། ཡང་དག་པ་ཉིད་དུ་སྐྱོན་མེད་པར་ཞུགས་པའི་གང་ཟག་གི་ཡང་དག་པ་ཇི་ལྟ་བ་བཞིན་དུ་རྟོགས་པ་གང་ཡིན་པ་དེའི་ཡན་ལག་རྣམས་སོ། །ཡང་དག་པ་ཇི་ལྟ་བ་བཞིན་དུ་རྟོགས་པ་དེ་ཡང་ལན་ལག་བདུན་པོ་ཞི་གནས་ཀྱི་ཕྱོགས་གསུམ་དང༌། ལྷག་མཐོང་གི་ཕྱོགས་གསུམ་དང༌། གཉི་གའི་ཕྱོགས་གཅིག་གིས་ཡོངས་སུ་བསྡུས་པ་ཡིན་ཏེ། དེ་ལ་ཆོས་རྣམ་པར་འབྱེད་པ་གང་ཡིན་པ་དང༌། བརྩོན་འགྲུས་གང་ཡིན་པ་དང༌། དགའ་བ་གང་ཡིན་པ་གསུམ་པོ་དེ་དག་ནི་ལྷག་མཐོང་གི་ཕྱོགས་ཡིན་ནོ། །དེ་ལ་ཤིན་ཏུ་སྦྱངས་པ་གང་ཡིན་པ་དང༌། ཏིང་ངེ་འཛིན་གང་ཡིན་པ་དང༌། བཏང་སྙོམས་གང་ཡིན་པ་གསུམ་པོ་དེ་དག་ནི་ཞི་གནས་ཀྱི་ཕྱོགས་ཡིན་ནོ། །དྲན་པ་ནི་གཉི་གའི་ཕྱོགས་ཡིན་ཏེ། ཀུན་དུ་འགྲོ་བ་ཞེས་བྱའོ། །

de dag kyang gang zhe na| smras pa/ byang chub kyi yan lag bdun po dag ste/ yang dag pa nyid du skyon med par zhugs pa'i gang zag gi yang dag pa ji lta ba bzhin du rtogs pa gang yin pa de'i yan lag rnams so/ /yang dag pa ji lta ba bzhin du rtogs pa de yang lan lag bdun po zhi gnas kyi phyogs gsum dang/ lhag mthong gi phyogs gsum dang/ gnyi ga'i phyogs gcig gis yongs su bsdus pa yin te/ de la chos rnam par 'byed pa gang yin pa dang/ brtson 'grus gang yin pa dang/ dga' ba gang yin pa gsum po de dag ni lhag mthong gi phyogs yin no/ /de la shin tu sbyangs pa gang yin pa dang/ ting nge 'dzin gang yin pa dang/ btang snyoms gang yin pa gsum po de dag ni zhi gnas kyi phyogs yin no/ /dran pa ni gnyi ga'i phyogs yin te/ kun du 'gro ba zhes bya'o/ /

【K6 八正道】【L1 結前生後】

དེ་ལ་བྱང་ཆུབ་ཀྱི་ཡན་ལག་རྣམས་ཐོབ་པའི་ཕྱིར། དེའི་ཚེ་ན་སློབ་པ་བཞི་མཐོང་བ་ཡིན་ཏེ། དེའི་མཐོང་བས་སྤང་བར་བྱ་བའི་ཉོན་མོངས་པ་རྣམས་ནི་སྤངས་ཟིན་གྱི། བསྒོམ་པས་སྤང་བར་བྱ་བའི་ཉོན་མོངས་པ་རྣམས་ལུས་པ་ན། དེ་དག་སྤང་བར་བྱ་བའི་ཕྱིར་ཕུང་པོ་གསུམ་པོ་འཕགས་པའི་ལམ་ཡན་ལག་བརྒྱད་པ་སྒོམ་པར་བྱེད་དོ། །

de la byang chub kyi yan lag rnams thob pa'i phyir/ de'i tshe na slob pa bzhi mthong ba yin te/ de'i mthong bas spang bar bya ba'i nyon mongs pa rnams ni spangs zin gyi/ bsgom pas spang bar bya ba'i nyon mongs pa rnams lus pa na/ de dag spang bar bya ba'i phyir phung po gsum po 'phags pa'i lam yan lag brgyad pa sgom par byed do/ /

【L2 正辨】【M1 辨三蘊攝】

དེ་ལ་ཡང་དག་པའི་ལྟ་བ་གང་ཡིན་པ་དང༌། ཡང་དག་པའི་རྟོག་པ་གང་ཡིན་པ་དང༌། ཡང་པའི་རྩོལ་བ་གང་དག་ཡིན་པ་དེ་ནི་ཤེས་རབ་ཀྱི་ཕུང་པོ་ཡིན་ནོ། །དེ་ལ་ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་གང་དག་ཡིན་པ་དེ་ནི་ཚུལ་ཁྲིམས་ཀྱི་ཕུང་པོ་ཡིན་ནོ། །དེ་ལ་ཡང་དག་པའི་དྲན་པ་གང་ཡིན་པ་དང༌། ཡང་དག་པའི་ཏིང་ངེ་འཛིན་གང་ཡིན་པ་དེ་ནི་ཏིང་ངེ་འཛིན་གྱི་ཕུང་པོ་ཡིན་ནོ། །

de la yang dag pa'i lta ba gang yin pa dang/ yang dag pa'i rtog pa gang yin pa dang/ yang pa'i rtsol ba gang dag yin pa de ni shes rab kyi phung po yin no/ /de la yang dag pa'i ngag dang/ las kyi mtha' dang/ 'tsho ba gang dag yin pa de ni tshul khrims kyi phung po yin no/ /de la yang dag pa'i dran pa gang yin pa dang/ yang dag pa'i ting nge 'dzin gang yin pa de ni ting nge 'dzin gyi phung po yin no/ /

【M2 解道支義】

ཅིའི་ཕྱིར་འཕགས་པའི་ལམ་ཡན་ལག་བརྒྱད་པ་ཞེས་བྱ་ཞེ་ན། སྨྲས་པ། ཡན་ལག་བརྒྱད་ཀྱིས་ཡང་དག་པར་བསྡུས་པ་དེ་ནི་འཕགས་པའི་སློབ་པ་གཞི་མཐོང་བའི་ཉོན་མོངས་པ་ཐམས་ཅད་མ་ལུས་པར་སྤང་བར་བྱ་བ་དང༌།རྣམ་པར་གྲོལ་བ་མངོན་སུམ་དུ་བྱ་བའི་ལམ་ཡིན་ཞིང་དེ་ནི་སྒྲུབ་པ་ཡིན་པས་ན། དའི་ཕྱིར་འཕགས་པའི་ལམ་ཡན་ལག་བརྒྱད་པ་ཞེས་བྱའོ། །

ci'i phyir 'phags pa'i lam yan lag brgyad pa zhes bya zhe na/ smras pa/ yan lag brgyad kyis yang dag par bsdus pa de ni 'phags pa'i slob pa gzhi mthong ba'i nyon mongs pa thams cad ma lus par spang bar bya ba dang/rnam par grol ba mngon sum du bya ba'i lam yin zhing de ni sgrub pa yin pas na/ da'i phyir 'phags pa'i lam yan lag brgyad pa zhes bya'o/ /

【M3 辨道支相】

དེ་ལ་བྱང་ཆུབ་ཀྱི་ཡན་ལག་གི་དུས་ན་དེ་ཁོ་ན་རྟོགས་ཤིང་ཐོབ་པ་གང་ཡིན་པ་དང༌། ཐོབ་ནས་ཇི་ལྟར་རྟོགས་ཤིང་ཁོང་དུ་ཆུད་པ་དེ་ཉིད་ཤེས་རབ་ཀྱིས་རྣམ་པར་འཇོག་པར་བྱེད་པ་གང་ཡིན་པ་དེ་གཉིས་གཅིག་ཏུ་བསྡུས་པ་ནི་ཡང་དག་པའི་ལྟ་བ་ཞེས་བྱའོ། །ཡང་དག་པའི་ལྟ་བ་དེ་ཉིད་ཀྱི་དབང་དུ་བྱས་ནས། ངེས་པར་འབྱུང་བའི་རྟོག་པ་དང༌། གནོད་སེམས་མེད་བའི་རྟོག་པ་དང༌། རྣམ་པར་འཚེ་བ་མེད་པའི་རྟོག་པ་ལ་ཡང་དག་པར་རྟོག་པར་བྱེད་པ་གང་ཡིན་པ་དེ་ནི་ཡང་དག་པའི་རྟོག་པ་ཡིན་ཏེ། གལ་ཏེ་རེ་ཞིག་རྣམ་པར་རྟོག་པ་དག་ལ་སེམས་འཇུག་པར࿒གྱུར་ན་ནི་དེ་ལྟ་བུའི་རྣམ་པར་རྟོག་པ་དག་ལ་རྟོག་པར་བྱེད་དོ། །གལ་ཏེ་གཏམ་ལ་སེམས་འཇུག་པར་འགྱུར་ན། དེ་ལྟ་བ་དེ་ཉིད་ཀྱི་དབང་དུ་བྱས་ཏེ། དགེ་བའི་རྟོག་པ་དེ་དག་ཉིད་ཀྱིས་ཆོས་དང་ལྡན་པའི་གཏམ་ཟེར་བ་དེ་ནི་དེའི་ཡང་དག་པའི་ངག་ཡིན་ནོ། །དེ་གལ་ཏེ་ཆོས་གོས་དང༌། བསོད་སྙོམས་དང༌། མལ་ཆ་དང༌། སྟན་དང༌། ནད་ཀྱི་གསོས་སྨན་དང༌། ཡོ་བྱད་དག་འདོད་ཅིང༌། དེ་དག་ལ་ཡོངས་སུ་ཚོལ་བར་བྱེད་པ་དང༌། དེ་འགྲོ་བ་དང་ལྡོག་པ་དག་ལ་ཤེས་བཞིན་དུ་སྤྱོད་པར་བྱེད་པ་དང༌། ཆུང་ཟད་བལྟས་པ་དང༌། རྣམ་པར་བལྟས་པ་དང༌། བསྐུམ་པ་དང༌། བརྐྱང་བ་དང༌། སྣམ་སྦྱར་དང༌། ཆོས་གོས་དང༌། ལྷུང་བཟེད࿒བཅངས་པ་དང༌། ཟོས་པ་དང༌། འཐུངས་པ་དང༌། འཆོས་པ་དང༌། མྱངས་པ་དང༌། གཙུག་ལག་ཁང་དུ་འགྲོ་བའམ། ཆོས་གོས་ལ་སོགས་པ་ཡོངས་སུ་ཚོལ་བའམ། འགྲོ་བའམ། སྡོད་པ་དང༌། འདུག་པ་དང་ཉལ་བ་དང༌། གཉིད་ཀྱི་སྙོམ་པ་བསང་བའི་བར་དག་ལ་ཡང་ཤེས་བཞིན་དུ་སྤྱོད་པར་བྱེད་པ་གང་ཡིན་པ་དེ་ནི་དེའི་ཡང་དག་པའི་ལས་ཀྱི་མཐའ་ཞེས་བྱའོ། །དེ་ཆོས་གོས་དང༌། ནད་ཀྱི་གསོས་སྨན་དང༌། ཡོ་བྱད་ཀྱི་བར་དག་ཆོས་ཀྱིས་ཡོངས་སུ་ཚོལ་བར་བྱེད་པ་དེ་དང༌། ལོག་པར་འཚོ་བར་བྱེད་པའི་ཆོས་རྣམས་རྣམ་པར་སྤངས་པའི་བར་གང་ཡིན་པ་དེ་ནི་དེའི་ཡང་དག་པའི་འཚོ་བ་ཞེས་བྱའོ། །སྤོང་བས་ཡང་དག་པར་བསྡུས་པ་ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་གང་དག་ཡིན་པ་དེ་ནི། དེས་དང་པོ་ཁོ་ནར་ཟག་པ་མེད་པའི་ཡིད་ལ་བྱེད་པ་ཐོབ་པ་ན། བྱང་ཆུབ་ཀྱི་ཡན་ལག་རྣམས་དང༌། ལྷན་ཅིག་ཁོ་ནར་ཐོབ་པ་ཡིན་ཏེ། དེ་དག་ནི་དེའི་འཕགས་པ་དགྱེས་པའི་ཚུལ་ཁྲིམས་ཞེས་བྱའོ། །དེ་ཅིའི་ཕྱིར་ཞེ་ན། འདི་ལྟར་དེ་ནི་འཕགས་པ་དམ་པ་ཡང་དག་པར་སོང་བ་རྣམས་ཀྱིས་ཅི་ནས་ཀྱང་བདག་གི་དག་གིས་ཉེས་པར་བྱས་པ་དང༌། ལུས་ཀྱིས་ཉེས་པར་སྤྱད་པ་དང༌། ལོག་པའི་འཚོ་བ་དག་མི་བྱ་བས་བསྡམས་པ་དེ་ཐོབ་པར་བྱའོ་ཞེས་ཡུན་རིང་པོ་ནས་དགྱེས པ་དང་། སྡུག་པ་དང༌། ཕངས་པ་དང༌། ཐུགས་སུ་འཐད་པར་མཛད་པ་ཡིན་ཏེ། དེ་དག་གི་ཡུན་རིང་པོ་ནས་དགྱེས་པ་དང༌། སྡུག་པ་དང༌། ཕངས་པ་དང༌། ཐུགས་སུ་འཐད་པར་མཛད་པ་གང་ཡིན་པ་དེས་དེའི་ཚེ་ན་ཐོབ་པས་ན། དེའི་ཕྱིར་འཕགས་པ་དགྱེས་པ་ཞེས་བྱའོ། །འདི་ལྟར་འཕགས་པ་དགྱེས་པའི་ཚུལ་ཁྲིམས་དག་ཐོབ་ན། ཤེས་བཞིན་དུ་བརྫུན་གྱི་ཚིག་སྨྲ་བར་མི་བྱེད། བསམས་བཞིན་དུ་སྲོག་ཆགས་ཀྱི་སྲོག་གཅོད་པར་མི་བྱེད། མ་བྱིན་པར་ལེན་པར་མི་བྱེད། འདོད་པས་ལོག་པར་གཡེམ་པར་མི་བྱེད་ཅིང༌། ཆོས་མ་ཡིན་པས་ཆོས་གོས་ལ་སོགས་པ་ཡོངས་སུ་ཚོལ་བར་ཡང་མི་བྱེད་པས་ན། དེ་ལྟར་འཕགས་པ་དགྱེས་པའི་ཚུལ་ཁྲིམས་དེ་དག་ཉིད་ཀྱི་དབང་དུ་བྱས་ཏེ། ལམ་བསྒོམ་པའི་ཚེ་ན་ངག་འཇུག་པ་གང་ཡིན་པ་དང༌། ལུས་ཀྱི་ལས་གང་ཡིན་པ་དང༌། འཚོ་བ་གང་ཡིན་པ་དེ་དག་ཀྱང་ཡང་དག་པའི་དག་དང༌། ལས་ཀྱི་མཐའ་དང༌། འཚོ་བ་དག་ཅེས་བྱའོ། །ཡང་དག་པའི་ལྟ་བ་དང༌། ཡང་དག་པའི་རྟོག་པ་དང༌། ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་དག་ལ་བརྟེན་ཏེ། བསྒོམ་པ་ལ་ཞུགས་པ་དེའི་འདུན་པ་དང༌། བརྩོན་འགྲུས་དང༌། རྩོལ་བ་དང༌། ངེས་པར་འབྱུང་བར་བྱེད་པ་དང༌། ཕ་རོལ་གནོན་པར་བྱེད་པ་དང༌། མཐུ་དང༌། རྩོལ་བ་དང༌། སེམས་ཡང་དག་པར་རབ་ཏུ་འཛིན་པར་བྱེད་པ་དང༌། རྟག་འགྲུས་གང་ཡིན་པ་དེ་ནི། དེའི་ཡང་དག་པའི་རྩོལ་བ་ཞེས་བྱའོ། །དེ་ལྟར་ཡང་དག་པའི་རྩོལ་བ་དང་ལྡན་པའི་དྲན་པ་ཉེ་བར་གཞག་པ་བཞིའི་དབང་དུ་བྱས་ནས། ཕྱིན་ཅི་མ་ལོག་པས་ཡང་དག་པར་བསྡུས་པའི་དྲན་པ། སེམས་གནས་པ་རྣམ་པ་དགུ་པོ་དག་ཡང་དག་པར་འཛིན་པར་བྱེད་པ་གང་ཡིན་པ་དེ་དག་ནི་དེའི་ཡང་དག་པའི་དྲན་པ་དང༌། ཡང་དག་པའི་ཏིང་ངེ་འཛིན་ཅེས་བྱའོ། །

de la byang chub kyi yan lag gi dus na de kho na rtogs shing thob pa gang yin pa dang/ thob nas ji ltar rtogs shing khong du chud pa de nyid shes rab kyis rnam par 'jog par byed pa gang yin pa de gnyis gcig tu bsdus pa ni yang dag pa'i lta ba zhes bya'o/ /yang dag pa'i lta ba de nyid kyi dbang du byas nas/ nges par 'byung ba'i rtog pa dang/ gnod sems med ba'i rtog pa dang/ rnam par 'tshe ba med pa'i rtog pa la yang dag par rtog par byed pa gang yin pa de ni yang dag pa'i rtog pa yin te/ gal te re zhig rnam par rtog pa dag la sems 'jug par gyur na ni de lta bu'i rnam par rtog pa dag la rtog par byed do/ /gal te gtam la sems 'jug par 'gyur na/ de lta ba de nyid kyi dbang du byas te/ dge ba'i rtog pa de dag nyid kyis chos dang ldan pa'i gtam zer ba de ni de'i yang dag pa'i ngag yin no/ /de gal te chos gos dang/ bsod snyoms dang/ mal cha dang/ stan dang/ nad kyi gsos sman dang/ yo byad dag 'dod cing/ de dag la yongs su tshol bar byed pa dang/ de 'gro ba dang ldog pa dag la shes bzhin du spyod par byed pa dang/ chung zad bltas pa dang/ rnam par bltas pa dang/ bskum pa dang/ brkyang ba dang/ snam sbyar dang/ chos gos dang/ lhung bzed bcangs pa dang/ zos pa dang/ 'thungs pa dang/ 'chos pa dang/ myangs pa dang/ gtsug lag khang du 'gro ba'am/ chos gos la sogs pa yongs su tshol ba'am/ 'gro ba'am/ sdod pa dang/ 'dug pa dang nyal ba dang/ gnyid kyi snyom pa bsang ba'i bar dag la yang shes bzhin du spyod par byed pa gang yin pa de ni de'i yang dag pa'i las kyi mtha' zhes bya'o/ /de chos gos dang/ nad kyi gsos sman dang/ yo byad kyi bar dag chos kyis yongs su tshol bar byed pa de dang/ log par 'tsho bar byed pa'i chos rnams rnam par spangs pa'i bar gang yin pa de ni de'i yang dag pa'i 'tsho ba zhes bya'o/ /spong bas yang dag par bsdus pa yang dag pa'i ngag dang/ las kyi mtha' dang/ 'tsho ba gang dag yin pa de ni/ des dang po kho nar zag pa med pa'i yid la byed pa thob pa na/ byang chub kyi yan lag rnams dang/ lhan cig kho nar thob pa yin te/ de dag ni de'i 'phags pa dgyes pa'i tshul khrims zhes bya'o/ /de ci'i phyir zhe na/ 'di ltar de ni 'phags pa dam pa yang dag par song ba rnams kyis ci nas kyang bdag gi dag gis nyes par byas pa dang/ lus kyis nyes par spyad pa dang/ log pa'i 'tsho ba dag mi bya bas bsdams pa de thob par bya'o zhes yun ring po nas dgyes pa dang / sdug pa dang/ phangs pa dang/ thugs su 'thad par mdzad pa yin te/ de dag gi yun ring po nas dgyes pa dang/ sdug pa dang/ phangs pa dang/ thugs su 'thad par mdzad pa gang yin pa des de'i tshe na thob pas na/ de'i phyir 'phags pa dgyes pa zhes bya'o/ /'di ltar 'phags pa dgyes pa'i tshul khrims dag thob na/ shes bzhin du brdzun gyi tshig smra bar mi byed/ bsams bzhin du srog chags kyi srog gcod par mi byed/ ma byin par len par mi byed/ 'dod pas log par g.yem par mi byed cing/ chos ma yin pas chos gos la sogs pa yongs su tshol bar yang mi byed pas na/ de ltar 'phags pa dgyes pa'i tshul khrims de dag nyid kyi dbang du byas te/ lam bsgom pa'i tshe na ngag 'jug pa gang yin pa dang/ lus kyi las gang yin pa dang/ 'tsho ba gang yin pa de dag kyang yang dag pa'i dag dang/ las kyi mtha' dang/ 'tsho ba dag ces bya'o/ /yang dag pa'i lta ba dang/ yang dag pa'i rtog pa dang/ yang dag pa'i ngag dang/ las kyi mtha' dang/ 'tsho ba dag la brten te/ bsgom pa la zhugs pa de'i 'dun pa dang/ brtson 'grus dang/ rtsol ba dang/ nges par 'byung bar byed pa dang/ pha rol gnon par byed pa dang/ mthu dang/ rtsol ba dang/ sems yang dag par rab tu 'dzin par byed pa dang/ rtag 'grus gang yin pa de ni/ de'i yang dag pa'i rtsol ba zhes bya'o/ /de ltar yang dag pa'i rtsol ba dang ldan pa'i dran pa nye bar gzhag pa bzhi'i dbang du byas nas/ phyin ci ma log pas yang dag par bsdus pa'i dran pa/ sems gnas pa rnam pa dgu po dag yang dag par 'dzin par byed pa gang yin pa de dag ni de'i yang dag pa'i dran pa dang/ yang dag pa'i ting nge 'dzin ces bya'o/ /

【M4 辨總立二種】

འཕགས་པའི་ལམ་ཡན་ལག་བརྒྱད་པོ་དེ་དག་ཐམས་ཅད་ཀྱང་མདོར་བསྡུ་ན། རྒྱུ་བའི་ཚེ་ན་བྱ་བ་དང༌། གནས་པའི་ཚེ་ན་བྱ་བ་དག་ཡིན་ཏེ། དེ་ལ་ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་དག་ནི་རྒྱུ་བའི་ཚེ་ན་བྱ་བ་ཡིན་ནོ། །གནས་པའི་ཚེ་ན་བྱ་བ་ནི་རྣམ་པ་གཉིས་ཏེ༑ ཞི་གནས་དང༌། ལྷག་མཐོང་ངོ༌། །དེ་ལ་ཡང་དག་པའི་ལྟ་བ་གང་ཡིན་པ་དང༌། ཡང་དག་པའི་རྟོག་པ་གང་ཡིན་པ་དང༌། ཡང་དག་པའི་རྩོལ་བ་གང་ཡིན་པ་དེ་ནི་ལྷག་མཐོང་ཡིན་ནོ། །དེ་ལ་ཡང་དག་པའི་དྲན་པ་གང་ཡིན་པ་དང༌། ཡང་དག་པའི་ཏིང་ངེ་འཛིན་གང་ཡིན་པ་དེ་ནི་ཞི་གནས་ཡིན་ནོ། །

'phags pa'i lam yan lag brgyad po de dag thams cad kyang mdor bsdu na/ rgyu ba'i tshe na bya ba dang/ gnas pa'i tshe na bya ba dag yin te/ de la yang dag pa'i ngag dang/ las kyi mtha' dang/ 'tsho ba dag ni rgyu ba'i tshe na bya ba yin no/ /gnas pa'i tshe na bya ba ni rnam pa gnyis te| zhi gnas dang/ lhag mthong ngo/ /de la yang dag pa'i lta ba gang yin pa dang/ yang dag pa'i rtog pa gang yin pa dang/ yang dag pa'i rtsol ba gang yin pa de ni lhag mthong yin no/ /de la yang dag pa'i dran pa gang yin pa dang/ yang dag pa'i ting nge 'dzin gang yin pa de ni zhi gnas yin no/ /

【M5 辨道支位】

དེ་ལྟར་ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་ཡོངས་སུ་དག་པ་ལ་བརྟེན་ནས་དུས་དུས་སུ་ཞི་གནས་དང༌། ལྷག་མཐོང་སྒོམ་པར་བྱེད་པ་ནི༑ ཀུན་དུ་སྦྱོར་བ་མ་ལུས་པར་སྤངས་པ་མངོན་སུམ་དུ་བྱེད་ཅིང་འབྲས་བུའི་མཆོག་དགྲ་བཅོམ་པ་ཉིད་ཀྱང་ཐོབ་པར་འགྱུར་རོ། །བསྒོམ་པའི་ལམ་ནི་དུས་གཞན་ནས་ཀུན་དུ་བསྟེན་ནས་ཉོན་མོངས་པ་རྣམས་སྤོང་བར་བྱེད་པ་ཡིན་པས་ན་ཡུན་རིང་བས་ཡིན་ནོ། །མཐོང་བའི་ལམ་ནི་ཤེས་པ་སྐྱེས་པ་ཙམ་གྱིས་ཉོན་མོངས་པ་རྣམས་སྤོང་བར་བྱེད་པ་ཡིན་པས་ན་ཤེས་པ་ཙམ་ལ་རག་ལས་པ་ཡིན་ཏེ། རྒྱུ་དེས་ན་ཡང་དག་པའི་ངག་དང༌། ལས་ཀྱི་མཐའ་དང༌། འཚོ་བ་ནི་བསྒོམ་པའི་ལམ་དུ་རྣམ་པར་གཞག་པ་ཡིན་ནོ། །

de ltar yang dag pa'i ngag dang/ las kyi mtha' dang/ 'tsho ba yongs su dag pa la brten nas dus dus su zhi gnas dang/ lhag mthong sgom par byed pa ni| kun du sbyor ba ma lus par spangs pa mngon sum du byed cing 'bras bu'i mchog dgra bcom pa nyid kyang thob par 'gyur ro/ /bsgom pa'i lam ni dus gzhan nas kun du bsten nas nyon mongs pa rnams spong bar byed pa yin pas na yun ring bas yin no/ /mthong ba'i lam ni shes pa skyes pa tsam gyis nyon mongs pa rnams spong bar byed pa yin pas na shes pa tsam la rag las pa yin te/ rgyu des na yang dag pa'i ngag dang/ las kyi mtha' dang/ 'tsho ba ni bsgom pa'i lam du rnam par gzhag pa yin no/ /

【J7 總結菩提分修】

དེ་ལྟར་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་པོ་དེ་དག་ལ་རིམ་པ་དེས་གོམས་པ་དང༌། ཡོངས་སུ་བྱང་བར་བྱེད་པ་གང་ཡིན་པ་དེ་ནི་བྱང་ཆུབ་ཀྱི་ཕྱོགས་བསྒོམ་པ་ཞེས་བྱའོ༌། །

de ltar byang chub kyi phyogs kyi chos sum cu rtsa bdun po de dag la rim pa des goms pa dang/ yongs su byang bar byed pa gang yin pa de ni byang chub kyi phyogs bsgom pa zhes bya'o/ /

【G13 bhāvanāphalaṁ修果bsgom(s) pa'i 'bras bu】【H1 明修果】【I1 問】

དེ་ལ་བསྒོམས་པའི་འབྲས་བུ་གང་ཞེ་ན།

de la bsgoms pa'i 'bras bu gang zhe na/

【I2 解】【J1 初列四果名及出果體】

སྨྲས་པ། དགེ་སྦྱོང་གི་འབྲས་བུ་བཞི་སྟེ། རྒྱུན་དུ་ཞུགས་པའི་འབྲས་བུ་དང༌། ལན་ཅིག་ཕྱིར་འོང་བའི་འབྲས་བུ་དང༌། ཕྱིར་མི་འོང་བའི་འབྲས་བུ་དང༌། འབྲས་བུའི་མཆོག་དགྲ་བཅོམ་པ་ཉིད་དོ། །དེ་ལ་དགེ་སྦྱོང་ནི་གང༌། འབྲས་བུ་ནི་གང་ཞེ་ན། སྨྲས་པ། ལམ་ནི་དགེ་སྦྱོང་ཡིན་ནོ། །ཉོན་མོངས་པ་སྤངས་པ་ནི་འབྲས་བུ་ཡིན་ནོ། །གཞན་ཡང་ལམ་སྔར་སྐྱེས་པའི་འོག་ཏུ་ལམ་འབྲིང་དང་ཁྱད་པར་དུ་འཕགས་པ་དང་འདྲ་བ་སྐྱེས་པ་ནི་འབྲས་བུ་ཡིན་ནོ། །

smras pa/ dge sbyong gi 'bras bu bzhi ste/ rgyun du zhugs pa'i 'bras bu dang/ lan cig phyir 'ong ba'i 'bras bu dang/ phyir mi 'ong ba'i 'bras bu dang/ 'bras bu'i mchog dgra bcom pa nyid do/ /de la dge sbyong ni gang/ 'bras bu ni gang zhe na/ smras pa/ lam ni dge sbyong yin no/ /nyon mongs pa spangs pa ni 'bras bu yin no/ /gzhan yang lam sngar skyes pa'i 'og tu lam 'bring dang khyad par du 'phags pa dang 'dra ba skyes pa ni 'bras bu yin no/ /

【J2 問答辨立果因緣】【K1 問】

དེ་ལ་ཅིའི་ཕྱིར་འབྲས་བུ་བཞི་རྣམ་པར་གཞག་ཅེ་ན།

de la ci'i phyir 'bras bu bzhi rnam par gzhag ce na/

【K2 答(建立四果)】【L1 預流果】

སྨྲས་པ། ཉོན་མོངས་པ࿒སྤངས་པའི་གཉེན་པོ་རྣམ་པ་བཞིའི་ཕྱིར་ཏེ། འདི་ལྟ་སྟེ། ཉོན་མོངས་པ་དངོས་པོ་མེད་པ་ངན་སོང་དུ་འགྲོ་བརའགྱུར་ལ། ངན་སོངས་དུ་འགྲོ་བའི་རྒྱུར་གྱུར་པ་རྣམས་སྤངས་པ་དང༌། གཉེན་པོ་བསྐྱེད་པའི་ཕྱིར་རྒྱུན་དུ་ཞུགས་པའི་འབྲས་བུ་རྣམ་པར་གཞག་གོ༑ །བཅོམ་ལྡན་འདས་ཀྱིས་ཀྱང་ཀུན་དུ་སྦྱོར་བ་གསུམ་ནི་ལམ་བསྐྱེད་པའི་བར་དུ་གཅོད་པར་བྱེད་པ་ཡིན་པའི་ཕྱིར། ཕྱོགས་གསུམ་པོ་ཁྱིམ་པའི་ཕྱོགས་དང༌། ཉེས་པར་བཤད་པའི་ཆོས་འདུལ་བའི་ཕྱོགས་དང༌། ལེགས་པར་གསུངས་པའི་ཆོས་འདུལ་བའི་ཕྱོགས་ལ་ཀུན་དུ་སྦྱོར་བ་གསུམ་སྤངས་པའི་ཕྱིར་རྣམ་པར་གཞག་སྟེ། དེ་ལ་ཁྱིམ་པའི་ཕྱོགས་ལ་ནི་འཇིག་ཚོགས་ལ་ལྟ་བ་སྟེ། དེས་དེ་དང་པོ་ཉིད་ནས་བརྩོན་པར་མི་བྱེད་པས་འཇིག་ཆོགས་ལ་ལྟ་བས་ནི་དང་པོ་ཉིད་ནས་སྐྲག་པར༌བྱེད་དོ། །ཉེས་པར་བཤད་པའི་ཆོས་འདུལ་བ་ལ་ནི་ཚུལ་ཁྲིམས་དང་བརྟུལ་ཞུགས་མཆོག་ཏུ་འཛིན་པ་སྟེ། བསྐྱོད་དུ་ཟིན་ཀྱང་ལོག་པར་བསྒྲུབ་པའི་ཕྱིར། དེས་ནི་འཕགས་པའི་ལམ་སྐྱེད་པར་མི་བྱེད་དོ། །ལེགས་པར་གསུངས་པའི་ཆོས་འདུལ་བ་ལ་ནི་ཐེ་ཚོམ་སྟེ། དེ་ལས་གཡོ་བར་ཡང་འགྱུར་ལ༑ ལོག་པར་ཞུགས་པ་མ་ཡིན་དུ་ཟིན་ཀྱང༌། མ་གོམས་པའི་ཕྱིར། དེ་ཇི་སྲིད་དུ་ཤེས་བྱའི་དངོས་པོ་ཡང་དག་པ་ཇི་ལྟ་བ་བཞིན་དུ་མཐོང་བར་མ་གྱུར་པ་དེ་སྲིད་ཀྱི་བར་དུ་ལམ་སྐྱེ་བ་ལ་ནིམ་ནུར་དང་ཡིད་གཉིས་དག་གིས་བར་དུ་གཅོད་པར་བྱེད་པས་ན། རྒྱུ་དེས་རེ་ཞིག་རྒྱུན་དུ་ཞུགས་པའི་འབྲས་བུ་རྣམ་པར་གཞག་གོ༑ །རྒྱུན་དུ་ཞུགས་པ་དེ་ཡང་རེ་ལྟར་ཐོགས་པ་སྲིད་པའི་ལྷག་མ་བདུན་ཡོད་པ་ཡིན࿒ནོ། །དེ་སྐྱེ་བའི་རྒྱུན་

smras pa/ nyon mongs pa spangs pa'i gnyen po rnam pa bzhi'i phyir te/ 'di lta ste/ nyon mongs pa dngos po med pa ngan song du 'gro b.ra'agyur la/ ngan songs du 'gro ba'i rgyur gyur pa rnams spangs pa dang/ gnyen po bskyed pa'i phyir rgyun du zhugs pa'i 'bras bu rnam par gzhag go| /bcom ldan 'das kyis kyang kun du sbyor ba gsum ni lam bskyed pa'i bar du gcod par byed pa yin pa'i phyir/ phyogs gsum po khyim pa'i phyogs dang/ nyes par bshad pa'i chos 'dul ba'i phyogs dang/ legs par gsungs pa'i chos 'dul ba'i phyogs la kun du sbyor ba gsum spangs pa'i phyir rnam par gzhag ste/ de la khyim pa'i phyogs la ni 'jig tshogs la lta ba ste/ des de dang po nyid nas brtson par mi byed pas 'jig chogs la lta bas ni dang po nyid nas skrag parbyed do/ /nyes par bshad pa'i chos 'dul ba la ni tshul khrims dang brtul zhugs mchog tu 'dzin pa ste/ bskyod du zin kyang log par bsgrub pa'i phyir/ des ni 'phags pa'i lam skyed par mi byed do/ /legs par gsungs pa'i chos 'dul ba la ni the tshom ste/ de las g.yo bar yang 'gyur la| log par zhugs pa ma yin du zin kyang/ ma goms pa'i phyir/ de ji srid du shes bya'i dngos po yang dag pa ji lta ba bzhin du mthong bar ma gyur pa de srid kyi bar du lam skye ba la nim nur dang yid gnyis dag gis bar du gcod par byed pas na/ rgyu des re zhig rgyun du zhugs pa'i 'bras bu rnam par gzhag go| /rgyun du zhugs pa de yang re ltar thogs pa srid pa'i lhag ma bdun yod pa yin no/ /de skye ba'i rgyun

【L2 一來果】

ཡང་གང་གི་ཚེ། ལྷའི་སྲེད་པར་བསྡུས་པ་དང༌། མིའི་སྲིད་པར་བསྡུས་པའི་སྐྱེ་བའི་རྒྱུན་གྱི་ཉོན་མོངས་པ་སྤྱོང་བར་བྱེད་ཅིང༌། དེ་དག་སྤངས་པའི་ཕྱིར་ལྷའི་སྲིད་པ་ལན་ཅིག་དང༌། མིའི་སྲིད་པ་ལན་ཅིག་མངོན་པར་སྒྲུབ་པར་བྱེད་པ་དེའི་ཚེ་ནི། ལན་ཅིག་ཕྱིར་འོང་བའི་འབྲས་བུར་རྣམ་པར་གཞག་གོ། །

yang gang gi tshe/ lha'i sred par bsdus pa dang/ mi'i srid par bsdus pa'i skye ba'i rgyun gyi nyon mongs pa spyong bar byed cing/ de dag spangs pa'i phyir lha'i srid pa lan cig dang/ mi'i srid pa lan cig mngon par sgrub par byed pa de'i tshe ni/ lan cig phyir 'ong ba'i 'bras bur rnam par gzhag go/ /

【L3 不還果】

གང་གི་ཚེ་འདིར་སྐྱེ་ཞིང་ཕྱིར་འོང་བའི࿒འབྲས་བུ་ཉོན་མོངས་པ་སྤངས་ནས་ལྷའི་སྲིད་པ་ཉི་ཚེ་ཁོ་ན་མངོན་པར་སྒྲུབ་པར་བྱེད་པ་དེའི་ཚེ་ན། ཕྱིར་མི་འོང་བའི་འབྲས་བུར་རྣམ་པར་གཞག་གོ། །

gang gi tshe 'dir skye zhing phyir 'ong ba'i 'bras bu nyon mongs pa spangs nas lha'i srid pa nyi tshe kho na mngon par sgrub par byed pa de'i tshe na/ phyir mi 'ong ba'i 'bras bur rnam par gzhag go/ /

【L4 最上阿羅漢果】

སྲིད་པར་སྐྱེ་བར་འགྱུར་བའི་ཉོན་མོངས་པ་ཐམས་ཅད་སྤངས་ན་ནི། འབྲས་བུའི་མཆོག་དགྲ་བཅོམ་པ་ཉིད་དུ་རྣམ་པར་གཞག་གོ། །

srid par skye bar 'gyur ba'i nyon mongs pa thams cad spangs na ni/ 'bras bu'i mchog dgra bcom pa nyid du rnam par gzhag go/ /

【I3 結】

བཅོམ་ལྡན་འདས་ཀྱིས་ལན་ཅིག་ཕྱིར་འོང་བའི་འབྲས་བུ་དེ་ཡང་ཀུན་དུ་སྦྱོར་བ་གསུམ་སྤངས་པ་དང༌། འདོད་ཆགས་དང༌། ཞེ་སྡང་དང༌། གཏི་མུག་བསྲབས་པའི་ཕྱིར་རྣམ་པར་གཞག་གོ། །ཕྱིར་མི་འོང་བའི་འབྲས་བུ་ནི་ཐ་མའི་ཆ་དང་མཐུན་པའི་ཀུན་དུ་སྦྱོར་བ་ལྔ་སྤངས་པའི་ཕྱིར་རྣམ་པར་གཞག་གོ། །དགྲ་བཅོམ་པ་ཉིད་ཀྱི་འབྲས་བུ་ནི་ཉོན་མོངས་པ་ཐམས་ཅད་ཡོངས་སུ་གཏུགས་པར་སྤངས་པའི་ཕྱིར་རྣམ་པར་གཞག་སྟེ། དེ་ནི་བསྒོམས་པའི་འབྲས་བུ་ཞེས་བྱའོ། །

bcom ldan 'das kyis lan cig phyir 'ong ba'i 'bras bu de yang kun du sbyor ba gsum spangs pa dang/ 'dod chags dang/ zhe sdang dang/ gti mug bsrabs pa'i phyir rnam par gzhag go/ /phyir mi 'ong ba'i 'bras bu ni tha ma'i cha dang mthun pa'i kun du sbyor ba lnga spangs pa'i phyir rnam par gzhag go/ /dgra bcom pa nyid kyi 'bras bu ni nyon mongs pa thams cad yongs su gtugs par spangs pa'i phyir rnam par gzhag ste/ de ni bsgoms pa'i 'bras bu zhes bya'o/ /

【H2 明修果人有煩惱偏增等分薄塵別】【I1 辨七人行別】【J1 煩惱偏增】

དེ་ལ་གང་དག་འདོད་ཆགས་དང༌། ཞེས་སྡང་དང༌། གཏི་མུག་དང༌། ང་རྒྱལ་དང༌། རྣམ་པར་རྟོག་པ་སྤྱད་པ་དེ་དག་གིས་ནི། རེ་ཞིག་དང་པོ་ཁོ་ནར་སྤྱད་པ་རྣམ་པར་སྦྱོར་བའི་དམིགས་པ་ལ་སྤྱད་པ་རྣམ་པར་སྦྱོང་བར་བྱ་སྟེ། དེའི་འོག་ཏུ་སེམས་གནས་པ་རྟོགས་པར་འགྱུར་ཞིང༌། དེ་དག་གི་དམིགས་པ་དེ་ཡང་སོ་སོར་ངེས་པ་ཁོ་ནར་འགྱུར་བས་ན། དེ་དག་གིས་ནི་གདོན་མི་ཟ་བར་དམིགས་པ་དེས་བརྩོན་པར་བྱའོ། །

de la gang dag 'dod chags dang/ zhes sdang dang/ gti mug dang/ nga rgyal dang/ rnam par rtog pa spyad pa de dag gis ni/ re zhig dang po kho nar spyad pa rnam par sbyor ba'i dmigs pa la spyad pa rnam par sbyong bar bya ste/ de'i 'og tu sems gnas pa rtogs par 'gyur zhing/ de dag gi dmigs pa de yang so sor nges pa kho nar 'gyur bas na/ de dag gis ni gdon mi za bar dmigs pa des brtson par bya'o/ /

【J2 是等分】

ཆ་མཉམ་པར་སྤྱད་པ་དེས་ནི་སེམས་གནས་པ་ཉི་ཚེ་ཙམ་གྱི་ཕྱིར་གང་ལ་དགའ་བར་འགྱུར་བ་དེ་ལ་བརྩོན་པར་བྱའི། སྤྱད་པ་རྣམ་པར࿒སྦྱང་བའི་ཕྱིར་ནི་མ་ཡིན་ནོ། །

cha mnyam par spyad pa des ni sems gnas pa nyi tshe tsam gyi phyir gang la dga' bar 'gyur ba de la brtson par bya'i/ spyad pa rnam par sbyang ba'i phyir ni ma yin no/ /

【J3 是薄塵】

ཆ་མཉམ་པར་སྤྱད་པ་ཇི་ལྟ་བ་བཞིན་དུ་ཉོན་མོངས་པ་ཆུང་བ་ཡང་དེ་བཞིན་དུ་རིག་པར་བྱའོ། །དེ་དག་གི་ཁྱད་པར་ནི་འདི་ཡིན་ཏེ། འདོད་ཆགས་ལ་སོགས་པ་སྤྱད་པ་ནི་རབ་ཏུ་བརྩོན་པར་བྱེད་པ་ན། ཡུན་རིང་པོས་རྟོགས་པར་འགྱུར་རོ། །ཆ་མཉམ་པར་སྤྱད་པས་ནི་ཧ་ཅང་ཡུན་རིང་པོ་མ་ཡིན་པས་སོ། །ཉོན་མོངས་པ་ཆུང་བས་ནི་དུས་ཉེ་བར࿒མྱུར་བ་མྱུར་བར་སེམས་གནས་པ་རྟོགས་པར་འགྱུར་རོ། །

cha mnyam par spyad pa ji lta ba bzhin du nyon mongs pa chung ba yang de bzhin du rig par bya'o/ /de dag gi khyad par ni 'di yin te/ 'dod chags la sogs pa spyad pa ni rab tu brtson par byed pa na/ yun ring pos rtogs par 'gyur ro/ /cha mnyam par spyad pas ni ha cang yun ring po ma yin pas so/ /nyon mongs pa chung bas ni dus nye bar myur ba myur bar sems gnas pa rtogs par 'gyur ro/ /

【I2 問答重辨等分薄塵行相差別】【J1 問】

དེ་ལ་གང་ཟག་འདོད་ཆགས་ལ་སོགས་པ་སྤྱད་པ་དག་གི་རྟགས་རྣམས་ནི་སྔར་བསྟན་ཟིན་ན། གང་ཟག་ཆ་མཉམ་པར་སྤྱད་པ་དང་ཉོན་མོངས་པ་ཆུང་བ་དག་གི་རྟགས་རྣམས་གང་ཞེ་ན།

de la gang zag 'dod chags la sogs pa spyad pa dag gi rtags rnams ni sngar bstan zin na/ gang zag cha mnyam par spyad pa dang nyon mongs pa chung ba dag gi rtags rnams gang zhe na/

【J2 答】【K1 明等分後明薄塵】

སྨྲས་པ། གང་ཟག་ཆ་མཉམ་པར་སྤྱད་པ་ལ་ནི། འདོད་ཆགས་ལ་སོགས་པ་སྤྱད་པ་དག་གི་རྟགས་གང་དག࿒ཡིན་པ་དེ་དག་ཐམས་ཅད་ཀྱང་ཡོད་མོད་ཀྱིས། དེ་དག་ཇི་ལྟར་འདོད་ཆགས་ལ་སོགས་པ་སྤྱད་པ་དག་གི་ལྟར་ཆེ་བ་དང༌། བརྩན་པ་ནི་མ་ཡིན་ཏེ། དེ་དག་ཀྱང་རྐྱེན་དེ་དག་ཡོད་ན་ཆ་མཉམ་པར་གྱུར་པ་ཡིན་པར་མངོན་ནོ། །

smras pa/ gang zag cha mnyam par spyad pa la ni/ 'dod chags la sogs pa spyad pa dag gi rtags gang dag yin pa de dag thams cad kyang yod mod kyis/ de dag ji ltar 'dod chags la sogs pa spyad pa dag gi ltar che ba dang/ brtsan pa ni ma yin te/ de dag kyang rkyen de dag yod na cha mnyam par gyur pa yin par mngon no/ /

【K2 明薄塵行】【L1 列七句】

དེ་ལ་གང་ཟག་ཉོན་མོངས་པ་ཆུང་བའི་རྟགས་རྣམས་ནི་མ་བསྒྲིབས་པ་དང༌། དང་པོ་དག་པ་དང༌། ཚོགས་བསགས་པ་དང༌། དད་པ་ཆེ་བ་དང༌། ཡིད་གཞུངས་པ་དང༌། བསོད་ནམས་བྱས་པ་དང༌། ཡོན་ཏན་དང་ལྡན་པ་ཡིན་ནོ། །

de la gang zag nyon mongs pa chung ba'i rtags rnams ni ma bsgribs pa dang/ dang po dag pa dang/ tshogs bsags pa dang/ dad pa che ba dang/ yid gzhungs pa dang/ bsod nams byas pa dang/ yon tan dang ldan pa yin no/ /

【L2 釋】【M1 解無重障】【N1 總說】

དེ་ལ་མ་བསྒྲིབས་པ་ནི་སྒྲིབ་པ་གསུམ་པོ་དག་ལས࿒ཀྱི་སྒྲིབ་པ་དང༌། །ཉོན་མོངས་པའི་སྒྲིབ་པ་དང༌། རྣམ་པར་སྨིན་པའི་སྒྲིབ་པ་དག་གིས་མ་བསྒྲིབས་པ་སྟེ།

de la ma bsgribs pa ni sgrib pa gsum po dag las kyi sgrib pa dang/ /nyon mongs pa'i sgrib pa dang/ rnam par smin pa'i sgrib pa dag gis ma bsgribs pa ste/

【N2 別釋】【O1 業障】

དེ་ལ་ལས་ཀྱི་སྒྲིབ་པ་ནི་མཚམས་མེད་པ་ལྔའི་ལས་དག་དང༌། གཞན་ཡང་བསམས་བཞིན་དུ་བྱས་པའི་ལས་ལྕི་བ། ལས་ཀྱི་རྣམ་པར་སྨིན་པ་མ་སྐྱེས་པ། ལམ་སྐྱེད་པའི་བར་ཆད་བྱེད་པ་གང་ཡིན་པའོ། །

de la las kyi sgrib pa ni mtshams med pa lnga'i las dag dang/ gzhan yang bsams bzhin du byas pa'i las lci ba/ las kyi rnam par smin pa ma skyes pa/ lam skyed pa'i bar chad byed pa gang yin pa'o/ /

【O2 煩惱障】

དེ་ལ་ཉོན་མོངས་པའི་སྒྲིབ་པ་ནི་ཉོན་མོངས་པ་ཤས་ཆེན་པོ་དང༌། ཉོན་མོངས་པ་ཡུན་རིང་པོ་གང་དག་ཡིན་པ་སྟེ། ཚེ་འདི་ལ་སྤྱད་པ་རྣམ་པར་སྦྱོང་བའི་དམིགས་པས་རྣམ་པར་སྦྱང་བར་མི་ནུས་པ་གང་ཡིན་པའོ། །

de la nyon mongs pa'i sgrib pa ni nyon mongs pa shas chen po dang/ nyon mongs pa yun ring po gang dag yin pa ste/ tshe 'di la spyad pa rnam par sbyong ba'i dmigs pas rnam par sbyang bar mi nus pa gang yin pa'o/ /

【O3 異熟障】

དེ་ལ་རྣམ་པར་སྨིན་པའི་སྒྲིབ་པ་ནི་སྐྱེ་བའི་གནས་གང་དུ་འཕགས་པའི་ལམ་མི་འཇུག་ཅིང་མི་རྒྱུ་བ་དང༌། གང་དུ་འཕགས་པའི་ལམ་འཇུག་ཅིང་རྒྱ་བ་དེར་རྣམ་པར་སྨིན་པ་མངོན་པར་གྲུབ་ན་ཡང༌། དེར་སྐྱེས་པའི་ཚེ་གླེན་པ་དང༌། དིག་པ་དང༌། ལྐུགས་པ་དང༌། ལག་པས་བརྡ་བྱེད་པར་འགྱུར་ཞིང་ལེགས་པར་གསུངས་པ་དང༌། ཉེས་པར་བཤད་པའི་ཆོས་རྣམས་ཀྱི་དོན་ཀུན་དུ་ཤེས་པར་མི་ནུས་པར་འགྱུར་རོ། །

de la rnam par smin pa'i sgrib pa ni skye ba'i gnas gang du 'phags pa'i lam mi 'jug cing mi rgyu ba dang/ gang du 'phags pa'i lam 'jug cing rgya ba der rnam par smin pa mngon par grub na yang/ der skyes pa'i tshe glen pa dang/ dig pa dang/ lkugs pa dang/ lag pas brda byed par 'gyur zhing legs par gsungs pa dang/ nyes par bshad pa'i chos rnams kyi don kun du shes par mi nus par 'gyur ro/ /

【M2 解最初清淨】【N1 總說】

དེ་ལ་དང་པོ་དག་པ་ནི་ཚུལ་ཁྲིམས་ཤིན་ཏུ་རྣམ་པར་དག་པ་དང༌། ལྟ་བ་དྲང་བའོ༑ །

de la dang po dag pa ni tshul khrims shin tu rnam par dag pa dang/ lta ba drang ba'o| /

【N2 別釋】【O1 善淨戒】

དེ་ལ་ཚུལ་ཁྲིམས་ཤིང་ཏུ་རྣམ་པར་དག་པ་ནི། སྔ་མ་བཞིན་དུ་རྣམ་པ་བཅུར་རིག་པར་བྱའོ། །

de la tshul khrims shing tu rnam par dag pa ni/ snga ma bzhin du rnam pa bcur rig par bya'o/ /

【O2 正直見】

དེ་ལ་ལྟ་བ་དྲང་བ་ནི་དད་པ་དང་མཚུངས་པར་ལྡན་པ་དང༌། མོས་པ་དང་མཚུངས་པར་ལྡན་པ་དང༌། སྒྱུ་དང་གཡོ་དང་བྲལ་བ་དང༌། ལེགས་པར་བསམས་པའི་ཆོས་ཀྱི་དོན་ལ་ནེམ་ནུར་མེད་ཅིང་ཐེ་ཚོམ་མེད་པའི་སྦྱོར་བ་དང་ལྡན་པའི་ཕྱིར་ཏེ། ལྟ་བ་དད་པ་དང་མཚུངས་པར་ལྡན་པ་གང་ཡིན་པ་ནི་ཆོས་འདུལ་བ་འདི་ལས་མི་འཕྲོགས་པར་འགྱུར་རོ། །མོས་པ་དང་མཚུངས་པར་ལྡན་པ་ནི། སངས་རྒྱས་དང༌། སངས་རྒྱས་ཀྱི་ཉན་ཐོས་རྣམས་ཀྱི་མཐུ་བསམ་གྱིས་མི་ཁྱབ་པ་དང༌། སྐྱེ་བའི་གནས་བསམ་གྱིས་མི་ཁྱབ་པ་དག་དང༌། ཟབ་མོ་བསྟན་པ་དང༌། ལུས་དུ་མ་བསྟན་པའི་དངོས་པོ་དག་ལ་མོས་ཤིང་མི་སྐྲག་མི་དངང་བར་འགྱུར་རོ། །སྒྱུ་དང་གཡོ་དང་། བྲལ་བའི་ལྟ་བ་ནི་དེས་ན་དྲང་པོ་དང་དྲང་པོའི་རང་བཞིན་ཅན་དང༌། ཇི་ལྟར་རྗེས་སུ་གཏམས་པ་བཞིན་སྒྲུབ་པར་བྱེད་པ་དང༌། བདག་ཉིད་ཇི་ལྟ་བ་བཞིན་དུ་སྟོན་པར་བྱེད་དོ། །ཆོས་རྣམས་ལ་མི་རྟག་པ་དང༌། སྡུག་བསྔལ་བ་དང༌། སྟོང་པ་དང༌། བདག་མེད་པ་ལས་བརྩམས་ཏེ། དོན་ལེགས་པར་བསམས། ལེགས་པར་གཞལ། ལེགས་པར་ཉེ་བར་བརྟགས་པའི་རྒྱུ་དེས་ན། དེ་ནེམ་ནུར་མེད་ཅིང་ཐེ་ཚོམ་མེད་ལ༑ ལམ་གཉིས་དང་བྲལ་ཞིང་ཁྱད་པར་དུ་འགྲོ་བ་ཡིན་ཏེ། ཇི་སྐད་སྨོས་པའི་ལྟ་བ་རྣམ་པ་བཞི་པོ་དེ་དག་ནི་ལྟ་བ་དྲང་བ་ཞེས་བྱའོ། །

de la lta ba drang ba ni dad pa dang mtshungs par ldan pa dang/ mos pa dang mtshungs par ldan pa dang/ sgyu dang g.yo dang bral ba dang/ legs par bsams pa'i chos kyi don la nem nur med cing the tshom med pa'i sbyor ba dang ldan pa'i phyir te/ lta ba dad pa dang mtshungs par ldan pa gang yin pa ni chos 'dul ba 'di las mi 'phrogs par 'gyur ro/ /mos pa dang mtshungs par ldan pa ni/ sangs rgyas dang/ sangs rgyas kyi nyan thos rnams kyi mthu bsam gyis mi khyab pa dang/ skye ba'i gnas bsam gyis mi khyab pa dag dang/ zab mo bstan pa dang/ lus du ma bstan pa'i dngos po dag la mos shing mi skrag mi dngang bar 'gyur ro/ /sgyu dang g.yo dang / bral ba'i lta ba ni des na drang po dang drang po'i rang bzhin can dang/ ji ltar rjes su gtams pa bzhin sgrub par byed pa dang/ bdag nyid ji lta ba bzhin du ston par byed do/ /chos rnams la mi rtag pa dang/ sdug bsngal ba dang/ stong pa dang/ bdag med pa las brtsams te/ don legs par bsams/ legs par gzhal/ legs par nye bar brtags pa'i rgyu des na/ de nem nur med cing the tshom med la| lam gnyis dang bral zhing khyad par du 'gro ba yin te/ ji skad smos pa'i lta ba rnam pa bzhi po de dag ni lta ba drang ba zhes bya'o/ /

【M3 解資糧已具】【N1 總說】

དེ་ལ་ཚོགས་བསགས་པ་ནི་རྒྱས་པར་སྔར་བསྟན་པ་ཁོ་ན་ལྟ་བུའི་ཚོགས་དང་ལྡན་པའོ། །ཡང་དོན་མདོར་བསྡུ་ན། རྣམ་པ་བཞི་སྟེ། བསོད་ནམས་ཀྱི་ཚོགས་དང༌། ཡེ་ཤེས་ཀྱི་ཚོགས་དང༌། སྔོན་གྱི་དང༌། ཚེ་འདིའོ། །

de la tshogs bsags pa ni rgyas par sngar bstan pa kho na lta bu'i tshogs dang ldan pa'o/ /yang don mdor bsdu na/ rnam pa bzhi ste/ bsod nams kyi tshogs dang/ ye shes kyi tshogs dang/ sngon gyi dang/ tshe 'di'o/ /

【N2 別釋】【O1 福德資糧】

དེ་ལ་བསོད་ནམས་ཀྱི་ཚོགས་ནི། གང་གིས་ད་ལྟར་དེ་ལ་ཡོ་བྱད་རྐྱེན་དུ་འབབ་ཅིང་མཐུན་པར་རབ་ཏུ་མང་པོ་དག་བགོས་པ་དང༌། དགེ་བའི་བཤེས་གཉེན་དག་རྙེད་པ་དང༌། རབ་ཏུ་བརྩོན་པ་ན་བར་ཆད་མེད་པ་གང་ཡིན་པའོ། །

de la bsod nams kyi tshogs ni/ gang gis da ltar de la yo byad rkyen du 'bab cing mthun par rab tu mang po dag bgos pa dang/ dge ba'i bshes gnyen dag rnyed pa dang/ rab tu brtson pa na bar chad med pa gang yin pa'o/ /

【O2 智慧資糧】

དེ་ལ་ཡེ་ཤེས་ཀྱི་ཚོགས་ནི་གང་གིས་ཡིད་གཞུངས་པར་འགྱུར་བ་དང༌། ལེགས་པར་གསུངས་པ་དང༌། ཉེས་པར་བཤད་པའི་ཆོས་རྣམས་ཀྱི་དོན་ཀུན་ཤེས་པར་ནུས་པ་དང༌། རྗེས་སུ་མཐུན་པའི་ཆོས་བསྟན་པ་དང༌། དོན་བསྟན་པས་གདམས་ཤིང་རྗེས་སུ་བསྟན་པ་ཐོབ་པར་འགྱུར་བའོ། །

de la ye shes kyi tshogs ni gang gis yid gzhungs par 'gyur ba dang/ legs par gsungs pa dang/ nyes par bshad pa'i chos rnams kyi don kun shes par nus pa dang/ rjes su mthun pa'i chos bstan pa dang/ don bstan pas gdams shing rjes su bstan pa thob par 'gyur ba'o/ /

【O3 先世資糧】

དེ་ལ་སྔོན་གྱི་ནི་སྔོན་དགེ་བའི་རྩ་བ་ཉེ་བར་བསགས་པས་དེས་དེ་ལྟར་དབང་པོ་ཡོངས་སུ་སྨིན་པ་དག་ཐོབ་པའོ༑ །

de la sngon gyi ni sngon dge ba'i rtsa ba nye bar bsags pas des de ltar dbang po yongs su smin pa dag thob pa'o| /

【O4 現法資糧】

དེ་ལ་ཚེ་འདིའི་ནི། འདི་ལྟ་སྟེ། དགེ་བའི་ཆོས་ལ་འདུན་པ་དང༌། དེ་བཞིན་དུ་དབང་པོ་ཡོངས་སུ་སྨིན་པ་དང༌། ཚུལ་ཁྲིམས་ཀྱི་སྡོམ་པ་དང༌། དབང་པོ་སྡོམ་པ་ལ་སོགས་པ་སྟེ། རྒྱས་པར་སྔ་མ་བཞིན་ནོ། །

de la tshe 'di'i ni/ 'di lta ste/ dge ba'i chos la 'dun pa dang/ de bzhin du dbang po yongs su smin pa dang/ tshul khrims kyi sdom pa dang/ dbang po sdom pa la sogs pa ste/ rgyas par snga ma bzhin no/ /

【M4 解多清淨信】

དེ་ལ་དད་པ་ཆེ་བ་ནི་སྟོན་པ་ལ་ནེམ་ནུར་མེད་ཅིང༌། ཐེ་ཆོམ་མེད་ལ། དད་པར་བྱེད་ཅིང་མོས་པར་བྱེད་པ་དང༌། སྟོན་པ་ལ་ཇི་ལྟ་བ་བཞིན་དུ་ཆོས་དང༌། བསླབ་པ་ལ་ཡང࿒དེ་བཞིན་ནོ་ཞེས་བྱ་བ་ལ་སོགས་པ་སྟེ། རྒྱས་པར་སྔ་མ་བཞིན་ནོ། །

de la dad pa che ba ni ston pa la nem nur med cing/ the chom med la/ dad par byed cing mos par byed pa dang/ ston pa la ji lta ba bzhin du chos dang/ bslab pa la yang de bzhin no zhes bya ba la sogs pa ste/ rgyas par snga ma bzhin no/ /

【M5 解成就聰慧】

དེ་ལ་ཡིད་གཞུངས་པ་ནི། གང་གིས་ཆོས་རྣམས་མྱུར་དུ་འཛིན་པར་བྱེད་པ་དང༌། ཆོས་དང་དོན་རྣམས་ཡུན་རིང་པོར་ཡང་མི་བརྗེད་པར་བྱེད་པ་དང༌། ཆོས་དང་དོན་རྣམས་མྱུར་དུ་རྟོགས་པར་བྱེད་པའོ། །

de la yid gzhungs pa ni/ gang gis chos rnams myur du 'dzin par byed pa dang/ chos dang don rnams yun ring por yang mi brjed par byed pa dang/ chos dang don rnams myur du rtogs par byed pa'o/ /

【M6 解具諸福德】

དེ་ལ་བསོད་ནམས་བྱས་པ་ནི། གང་གིས་གཟུགས་བཟང་བ་དང༌། བལྟ་ན་སྡུག་པ་དང༌། མཛེས་པ་དང༌། ཚེར་རིང་བ་དང༌། ཚིག་བཙུན་པ་དང༌། དབང་ཆེ་བར་གྲགས་པ་དང༌། གྲགས་པ་དང་ལྡན་པ་དང༌། བསོད་ནམས་ཆེ་བ་དང༌། ཆོས་གོས་ལ་སོགས་པ་རྙེད་པ་དང༌། རྒྱལ་པོ་ལ་སོགས་པས་བསྙེན་བསྐུར་བྱས། བླ་མར་བྱས་པའོ༑ །

de la bsod nams byas pa ni/ gang gis gzugs bzang ba dang/ blta na sdug pa dang/ mdzes pa dang/ tsher ring ba dang/ tshig btsun pa dang/ dbang che bar grags pa dang/ grags pa dang ldan pa dang/ bsod nams che ba dang/ chos gos la sogs pa rnyed pa dang/ rgyal po la sogs pas bsnyen bskur byas/ bla mar byas pa'o| /

【M7 解具諸功德】

དེ་ལ་ཡོན་ཏན་དང་ལྡན་པ་ཞེས་བྱ་བ་ལ་ཡོན་ཏན་ནི་འདོད་པ་ཆུང་བ་ལ་སོགས་པ་ཡིན་པར་རིག་པར་བྱ་སྟེ།

de la yon tan dang ldan pa zhes bya ba la yon tan ni 'dod pa chung ba la sogs pa yin par rig par bya ste/

【L3 結】

དེ་ནི་རང་བཞིན་གྱིས་དགེ་སྦྱོང་གི་རྒྱན་ཇི་སྐད་བསྟན་པ་དེ་དག་དང་ལྡན་པ་དང་། དེ་ལྟ་བུ་དང་མཐུན་པ་དེ་དག་ནི་གང་ཟག་འདོད་ཆགས་ཆུང་བའི་རྟགས་རྣམས་ཡིན་པར་རིག་པར་བྱའོ། །

de ni rang bzhin gyis dge sbyong gi rgyan ji skad bstan pa de dag dang ldan pa dang / de lta bu dang mthun pa de dag ni gang zag 'dod chags chung ba'i rtags rnams yin par rig par bya'o/ /

【G14 pudgalparyāya補特伽羅異門gaṅ zag gi rnam graṅs】【H1 總說】

དེ་ལ་གང་ཟག་གི་རྣམ་གྲངས་དག་དུ་ཞེ་ན། དེ་ལ་གང་ཟག་གི་རྣམ་གྲངས་ནི་དྲུག་སྟེ། དྲུག་གང་ཞེ་ན། འདི་ལྟ་སྟེ། དགེ་སྦྱོང་དང༌། བྲམ་ཟེ་དང༌། ཚངས་པར་སྤྱོད་པ་དང༌། དགེ་སློང་དང༌། སྡོམ་བརྩོན་དང༌། རབ་ཏུ་བྱང་བའོ། །

de la gang zag gi rnam grangs dag du zhe na/ de la gang zag gi rnam grangs ni drug ste/ drug gang zhe na/ 'di lta ste/ dge sbyong dang/ bram ze dang/ tshangs par spyod pa dang/ dge slong dang/ sdom brtson dang/ rab tu byang ba'o/ /

【H2 標釋六種】【I1 沙門】【J1 列名】

དེ་ལ་དགེ་སྦྱོང་ནི་རྣམ་པ་བཞི་སྟེ།

de la dge sbyong ni rnam pa bzhi ste/

【J2 略屬當】

ལམ་རྒྱལ་བ་དང༌། ལམ་སྟོན་པ་དང༌། ལམ་གྱིས་འཚོ་བ་དང༌། ལམ་སུན་པར་བྱེད་པའོ། །

lam rgyal ba dang/ lam ston pa dang/ lam gyis 'tsho ba dang/ lam sun par byed pa'o/ /

【J3 略解】

དེ་ལ་བདེ་བར་གཤེགས་པ་གང་ཡིན་པ་དེ་ནི། ལམ་རྒྱལ་བའོ། །ཆོས࿒སྨྲས་པ་གང་ཡིན་པ་དེ་ནི་ལམ་སྟོན་པའོ། །ལེགས་པར་ཞུགས་པ་གང་ཡིན་པ་དེ་ནི་ལམ་གྱིས་འཚོ་བའོ། །ལོག་པར་ཞུགས་པ་གང་ཡིན་པ་དེ་ནི་ལམ་སུན་འབྱིན་པར་བྱེད་པའོ། །དེ་ལ་བདེ་བར་གཤེགས་པ་ཞེས་བྱ་བ་ནི། འདོད་ཆགས་དང༌། ཞེ་སྡང་དང༌། གཏི་མུག་མ་ལུས་པར་ཟད་པ་རྗེས་སུ་བརྙེས་པ་གང་ཡིན་པའོ། །ཆོས་སྨྲ་བ་ཞེས་བྱ་བ་ནི། འདོད་ཆགས་དང༌། ཞེས་སྡང་དང༌། གཏི་མུག་འདུལ་བའི་ཕྱིར་ཆོས་སྟོན་པ་གང་ཡིན་པའོ། །ལེགས་པར་ཞུགས་པ་ཞེས་བྱ་བ་ནི་འདོད་ཆགས་དང༌། ཞེས་སྡང་དང༌། གཏི་མུག་གདུལ་བའི་ཕྱིར་ཞུགས་པ་གང་ཡིན་པའོ། །ལོག་པར་ཞུགས་པ་ཞེས་བྱ་བ་ནི་ཚུལ་ཁྲིམས་འཆལ་བ་དང༌། སྡིག་པའི་ཆོས་ཅན་གང་ཡིན་པའོ།

de la bde bar gshegs pa gang yin pa de ni/ lam rgyal ba'o/ /chos smras pa gang yin pa de ni lam ston pa'o/ /legs par zhugs pa gang yin pa de ni lam gyis 'tsho ba'o/ /log par zhugs pa gang yin pa de ni lam sun 'byin par byed pa'o/ /de la bde bar gshegs pa zhes bya ba ni/ 'dod chags dang/ zhe sdang dang/ gti mug ma lus par zad pa rjes su brnyes pa gang yin pa'o/ /chos smra ba zhes bya ba ni/ 'dod chags dang/ zhes sdang dang/ gti mug 'dul ba'i phyir chos ston pa gang yin pa'o/ /legs par zhugs pa zhes bya ba ni 'dod chags dang/ zhes sdang dang/ gti mug gdul ba'i phyir zhugs pa gang yin pa'o/ /log par zhugs pa zhes bya ba ni tshul khrims 'chal ba dang/ sdig pa'i chos can gang yin pa'o/

【J4 重釋】

གཞན་ཡང་སློབ་པ་དང༌། མི་སློབ་པ་དག་ནི་མཐོང་བ་དང༌། བསྒོམ་པས་སྤང་བར་བྱ་བའི་ཉོན་མོངས་པ་དག་ལས་རྣམ་པར་རྒྱལ་བའི་ཕྱིར་ལམ་རྒྱལ་བ་ཞེས་བྱའོ། །དེ་ལ་དེ་བཞིན་གཤེགས་པ་དང༌། བྱང་ཆུབ་སེམས་དཔའ་ཕྱིས་བྱང་ཆུབ་ཀྱི་ཕྱིར་འཇུག་པ་དང༌། ཉན་ཐོས་མདོ་སྡེ་འཛིན་པ་དང༌། འདུལ་བ་འཛིན་པ་དང༌། མ་མོ་འཛིན་པ་རྣམས་དང༌། གང་དག་བརྡར་བཏགས་པའི་ཆོས་འདུལ་བ་འཛིན་ཅིང༌། ཆོས་ཀྱི་ཚུལ་ལ་འཇུག་པ་དེ་དག་ནི་ལམ་སྟོན་པ་ཞེས་བྱའོ། །དེ་ལ་སོ་སོའི་སྐྱེ་བོ་དགེ་བ་བདག་ལ་ཕན་པའི་ཕྱིར། ཞུགས་པ་ངོ་ཚ་དང་ལྡན་པ། འགྱོད་པ་དང་ལྡན་པ། བསླབ་པ་འདོད་པ། མ་ཐོབ་པ་ཐོབ་པར་བྱ་བ་དང༌། མ་རྟོགས་པ་རྟོགས་པར་བྱ་བ་དང༌། མངོན་སུམ་དུ་མ་བྱས་པ་མངོན་སུམ་དུ་བྱ་བའི་ཕྱིར། རབ་ཏུ་བརྩོན་པ་མངོན་སུམ་དུ་མ་བྱས་པ་མངོན་སུམ་དུ་བྱ་བའི་བར་གྱི་སྐལ་བ་དང༌། མཐུ་ཡོད་པ་གང་དག་ཡོད་པ་དེ་དག་ནི་ལམ་གྱིས་འཚོ་བ་ཞེས་བྱ་བ་སྟེ། དེ་དག་ལ་དྲོད་ཡོད་པའི་ཕྱིར་དེས་དེ་དག་འཕགས་པའི་ཤེས་རབ་ཀྱི་དབང་པོ་བསྐྱེད་པའི་ཕྱིར། མ་ཤི་ཞིང་གསོན་པ་ཞེས་བྱ་བ་སྟེ། དེའི་ཕྱིར་ལམ་གྱིས་འཚོ་བ་ཞེས་བྱའོ། །དེ་ལ་གང་ཟག་ཚུལ་ཁྲིམས་འཆལ་པ་སྡིག་པའི་ཆོས་ཅན། ཚངས་པར་སྤྱོད་པ་མ་ཡིན་པར་ཚངས་པར་སྤྱོད་པ་ཁས་འཆེ་བའི་བར་གང་ཡིན་པ་དེ་ནི། ལམ་སུན་པར་བྱེད་པ་ཞེས་བྱ་སྟེ། དེས་ནི་ལམ་བཞི་དང་པོ་ནས་སུན་པར་བྱས་པས༑ དེས་ན་དེ་ལམ་བསྐྱེད་པར་བྱ་བ་དང༌། ལམ་བསྟན་པ་ཡོད་ཅིང་མེད་པ་མ་ཡིན་ལ་རྟོགས་པར་བྱ་བ་ཡོད་ཅིང༌། མེད་པ་མ་ཡིན་ན་ཡང༌། སྐལ་བ་དང༌མཐུ་མེད་ལ། སྣོད་དུ་གྱུར་པ་མ་ཡིན་པས་ན་དེའི་ཕྱིར་ལམ་སུན་པར་བྱེད་པ་ཞེས་བྱའོ། །

gzhan yang slob pa dang/ mi slob pa dag ni mthong ba dang/ bsgom pas spang bar bya ba'i nyon mongs pa dag las rnam par rgyal ba'i phyir lam rgyal ba zhes bya'o/ /de la de bzhin gshegs pa dang/ byang chub sems dpa' phyis byang chub kyi phyir 'jug pa dang/ nyan thos mdo sde 'dzin pa dang/ 'dul ba 'dzin pa dang/ ma mo 'dzin pa rnams dang/ gang dag brdar btags pa'i chos 'dul ba 'dzin cing/ chos kyi tshul la 'jug pa de dag ni lam ston pa zhes bya'o/ /de la so so'i skye bo dge ba bdag la phan pa'i phyir/ zhugs pa ngo tsha dang ldan pa/ 'gyod pa dang ldan pa/ bslab pa 'dod pa/ ma thob pa thob par bya ba dang/ ma rtogs pa rtogs par bya ba dang/ mngon sum du ma byas pa mngon sum du bya ba'i phyir/ rab tu brtson pa mngon sum du ma byas pa mngon sum du bya ba'i bar gyi skal ba dang/ mthu yod pa gang dag yod pa de dag ni lam gyis 'tsho ba zhes bya ba ste/ de dag la drod yod pa'i phyir des de dag 'phags pa'i shes rab kyi dbang po bskyed pa'i phyir/ ma shi zhing gson pa zhes bya ba ste/ de'i phyir lam gyis 'tsho ba zhes bya'o/ /de la gang zag tshul khrims 'chal pa sdig pa'i chos can/ tshangs par spyod pa ma yin par tshangs par spyod pa khas 'che ba'i bar gang yin pa de ni/ lam sun par byed pa zhes bya ste/ des ni lam bzhi dang po nas sun par byas pas| des na de lam bskyed par bya ba dang/ lam bstan pa yod cing med pa ma yin la rtogs par bya ba yod cing/ med pa ma yin na yang/ skal ba dangmthu med la/ snod du gyur pa ma yin pas na de'i phyir lam sun par byed pa zhes bya'o/ /

【J5 引證】

བཅོམ་ལྡན་འདས་ཀྱིས་ཀྱང་དེ་ལས་དགོངས་ནས། འདི་ལ་དགེ་སྦྱོང་གི་དང་པོ་དང་བཞི་པའི་བར་ཡང་ཡོད་ཀྱི། ཕས་ཀྱི་རྒོལ་བ་དག་ལ་ནི། དགེ་སྦྱོང་དང༌། བྲམ་ཟེ་དག་གིས་སྟོང་ངོ༌། །གང་ལ་འཕགས་པའི་ལམ་ཡན་ལག་བརྒྱད་པ་ཡོད་པ་དེ་ལ་ནི་དགེ་སྦྱོང་གི་དང་པོ་ཡང་ཡོད་ལ། དེ་ལ་ནི་བཞི་པའི་བར་ཡང་ཡོད་དོ་ཞེས་གསུངས་སོ། །

bcom ldan 'das kyis kyang de las dgongs nas/ 'di la dge sbyong gi dang po dang bzhi pa'i bar yang yod kyi/ phas kyi rgol ba dag la ni/ dge sbyong dang/ bram ze dag gis stong ngo/ /gang la 'phags pa'i lam yan lag brgyad pa yod pa de la ni dge sbyong gi dang po yang yod la/ de la ni bzhi pa'i bar yang yod do zhes gsungs so/ /

【I2 婆羅門】【J1 總說】

དེ་ལ་བྲམ་ཟེ་ནི་རྣམ་པ་གསུམ་སྟེ། འདི་ལྟ་སྟེ། རིགས་བྲམ་ཟེ་དང༌། མིང་བྲམ་ཟེ་དང༌། སྒྲུབ་པ་བྲམ་ཟེའོ། །

de la bram ze ni rnam pa gsum ste/ 'di lta ste/ rigs bram ze dang/ ming bram ze dang/ sgrub pa bram ze'o/ /

【J2 別釋】【K1 種性婆羅門】

དེ་ལ་རིགས་བྲམ་ཟེ་ཞེས་བྱ་བ་ནི་བྲམ་ཟེའི་རིགས་སུ་སྐྱེས་པ། སྐྱེ་གནས་ནས་སྐྱེས་ཤིང་མ་ལས་བྱུང་ལ་ཕ་མ་དང་ལྡན་པ་གང་ཡིན་པའོ། །

de la rigs bram ze zhes bya ba ni bram ze'i rigs su skyes pa/ skye gnas nas skyes shing ma las byung la pha ma dang ldan pa gang yin pa'o/ /

【K2 名想婆羅門】

དེ་ལ་མིང་བྲམ་ཟེ་ཞེས་བྱ་བ་ནི་འཇིག་རྟེན་ན་བྲམ་ཟེ་ཞེས་མིང་དང་འདུ་ཤེས་དང༌། བརྡར་བཏགས་ཤིང་ཐ་སྙད་དུ་བརྗོད་པ་གང་ཡིན་པའོ༑ །

de la ming bram ze zhes bya ba ni 'jig rten na bram ze zhes ming dang 'du shes dang/ brdar btags shing tha snyad du brjod pa gang yin pa'o| /

【K3 正行婆羅門】

དེ་ལ་སྒྲུབ་པ་བྲམ་ཟེ་ཞེས་བྱ་བ་ནི། ཤིན་ཏུ་མཐར་ཐུག་ཅིང་དོན་བྱས་པ་སྟེ། དེས་སྡིག་པ་མི་དགེ་བའི་ཆོས་རྣམས་བསལ་བ་གང་ཡིན་པ་སྟེ། ཇི་སྐད་དུ། །དོན་བྱས་བྲམ་ཟེར་འདོད་པའི་ཕྱིར། །བྲམ་ཟེ་ལ་ནི་བྱ་བ་མེད། །ཅེས་གསུངས་པ་ལྟ་བུའོ། །

de la sgrub pa bram ze zhes bya ba ni/ shin tu mthar thug cing don byas pa ste/ des sdig pa mi dge ba'i chos rnams bsal ba gang yin pa ste/ ji skad du/ /don byas bram zer 'dod pa'i phyir/ /bram ze la ni bya ba med/ /ces gsungs pa lta bu'o/ /

【I3 梵行】

དེ་ལ་ཚངས་པར་སྤྱོད་པ་ཡང་རྣམ་པ་གསུམ་སྟེ། འདི་ལྟ་སྟེ། སྤངས་ཤིང་ཡང་དག་པར་བླངས་པ་དང༌། དེ་ལ་བར་ཆད་མེད་པས་སྤངས་པ་དང༌། དེ་གཏན་སྤངས་པའོ། །དེ་ལ་སྤངས་ཤིང་ཡང་དག་པར་བླངས་པ་ཞེས་བྱ་བ་ནི། མི་ཚངས་པར་སྤྱོད་པ་འཁྲིག་པའི་ཆོས་སྤངས་ཤིང༌། བསླབ་པ་ཡང་དག་པར་བླངས་པ་གང་ཡིན་པའོ། །དེ་ལ་བར་ཆད་མེད་པར་སྤངས་པ་ཞེས་བྱ་བ་ནི་སོ་སོའི་སྐྱེ་བོའི་འཇིག་རྟེན་པའི་ལམ་གྱིས་འདོད་པའི་འདོད་ཆགས་དང་བྲལ་བ་གང་ཡིན་པའོ། །དེ་ལ་དེ་གཏན་སྤངས་པ་ཞེས་བྱ་བ་ནི་ཕྱིར་མི་འོང་བའམ། དགྲ་བཅོམ་པ་ཉིད་གང་ཡིན་པའོ། །

de la tshangs par spyod pa yang rnam pa gsum ste/ 'di lta ste/ spangs shing yang dag par blangs pa dang/ de la bar chad med pas spangs pa dang/ de gtan spangs pa'o/ /de la spangs shing yang dag par blangs pa zhes bya ba ni/ mi tshangs par spyod pa 'khrig pa'i chos spangs shing/ bslab pa yang dag par blangs pa gang yin pa'o/ /de la bar chad med par spangs pa zhes bya ba ni so so'i skye bo'i 'jig rten pa'i lam gyis 'dod pa'i 'dod chags dang bral ba gang yin pa'o/ /de la de gtan spangs pa zhes bya ba ni phyir mi 'ong ba'am/ dgra bcom pa nyid gang yin pa'o/ /

【I4 苾芻】

དེ་ལ་དགེ་སློང་ནི་རྣམ་པ་ལྔ་སྟེ། འདི་ལྟ་སྟེ། སློང་བའི་ཕྱིར་དགེ་སློང་དང༌། ཁས་འཆེ་བའི་དགེ་སློང་དང༌། མིང་གི་དགེ་སློང་དང༌། ཉོན་མོངས་པ་བཅོམ་པའི་ཕྱིར་དགེ་སློང་དང༌། གསོལ་བ་དང་བཞིའི་ལས་ཀྱིས་བསྙེན་པར་རྫོགས་པའི་དགེ་སློང་ངོ༌། །

de la dge slong ni rnam pa lnga ste/ 'di lta ste/ slong ba'i phyir dge slong dang/ khas 'che ba'i dge slong dang/ ming gi dge slong dang/ nyon mongs pa bcom pa'i phyir dge slong dang/ gsol ba dang bzhi'i las kyis bsnyen par rdzogs pa'i dge slong ngo/ /

【I5 精勤】

དེ་ལ་སྡོམ་བརྩོན་པ་ནི་རྣམ་པ་གསུམ་སྟེ། འདི་ལྟ་སྟེ། ཚུལ་ཁྲིམས་འཆལ་པ་ཡང་དག་པར་སྡོམ་པའི་ཕྱིར་སྡོམ་བརྩོན་པ་ནི། ལུས་དང་དག་གི་ལས་མི་དགེ་བ་སྤངས་པ་གང་ཡིན་པའོ། །ཡུལ་ཡང་དག་པར་སྡོམ་པའི་ཕྱིར་སྡོམ་བརྩོན་པ་ནི། དབང་པོ་རྣམས་ཀྱི་སྒོ་བསྡམས་པ་དང༌། དྲན་པ་ཀུན་དུ་བསྲུངས་པ་དང༌། དྲན་པ་ལ་རྟག་འགྲུས་བྱེད་པ་ཞེས་བྱ་བ་ལ་སོགས་པ་སྟེ། རྒྱས་པར་སྔ་མ་ལྟ་བུ་གང་ཡིན་པའོ། །ཉོན་མོངས་པ་ཡང་དག་པར་སྡོམ་པའི་ཕྱིར་སྡོམ་བརྩོན་པ་ནི། གང་གིས་མཐོང་བ་དང༌། བསྒོམ་པས་སྤང་བར་བྱ་བའི་ཉོན་མོངས་པ་རྣམས་སྤངས་པ་སྟེ། འདོད་པའི་རྣམ་པར་རྟོག་པ་དང༌། གནོད་སེམས་ཀྱི་རྣམ་པར་རྟོག་པ་དང༌། རྣམ་པར་འཚེ་བའི་རྣམ་པར་རྟོག་པ་བྱུང་ངོ་ཅོག་དང༌། བརྣབ་སེམས་དང༌། གནོད་སེམས་དང༌། ལོག་པར་ལྟ་བ་དང་ཁོང་ཁྲོ་བ་དང༌། འཁོན་དུ་འཛིན་པ་དང༌། འཆབ་པ་དང༌། འཚིག་པ་ལ་སོགས་པ་ངན་སོང་དང་མཐུན་པ་སེམས་ཅན་དམྱལ་བར་འགྲོ་བ། ངན་འགྲོར་འགྲོ་བ། དགེ་སྦྱོང་བྱེད་པ་མ་ཡིན་པ་བྱུང་ངོ་ཅོག་དང་དུ་མི་ལེན་ཅིང་སྤོང་བར་བྱེད། སེལ་བར་བྱེད། བྱང་བར་བྱེད་པ་གང་ཡིན་པའོ། །ཉིན་མོངས་པ་ཡང་དག་པར་སྡོམ་པ་དེ་ཡང་རྣམ་པ་གཉིས་ཏེ། ཀུན་ནས་དཀྲིས་པ་ཡང་དག་པར་སྡོམ་པ་དང༌། བག་ལ་ཉལ་ཡང་དག་པར་སྡོམ་པའོ། །

de la sdom brtson pa ni rnam pa gsum ste/ 'di lta ste/ tshul khrims 'chal pa yang dag par sdom pa'i phyir sdom brtson pa ni/ lus dang dag gi las mi dge ba spangs pa gang yin pa'o/ /yul yang dag par sdom pa'i phyir sdom brtson pa ni/ dbang po rnams kyi sgo bsdams pa dang/ dran pa kun du bsrungs pa dang/ dran pa la rtag 'grus byed pa zhes bya ba la sogs pa ste/ rgyas par snga ma lta bu gang yin pa'o/ /nyon mongs pa yang dag par sdom pa'i phyir sdom brtson pa ni/ gang gis mthong ba dang/ bsgom pas spang bar bya ba'i nyon mongs pa rnams spangs pa ste/ 'dod pa'i rnam par rtog pa dang/ gnod sems kyi rnam par rtog pa dang/ rnam par 'tshe ba'i rnam par rtog pa byung ngo cog dang/ brnab sems dang/ gnod sems dang/ log par lta ba dang khong khro ba dang/ 'khon du 'dzin pa dang/ 'chab pa dang/ 'tshig pa la sogs pa ngan song dang mthun pa sems can dmyal bar 'gro ba/ ngan 'gror 'gro ba/ dge sbyong byed pa ma yin pa byung ngo cog dang du mi len cing spong bar byed/ sel bar byed/ byang bar byed pa gang yin pa'o/ /nyin mongs pa yang dag par sdom pa de yang rnam pa gnyis te/ kun nas dkris pa yang dag par sdom pa dang/ bag la nyal yang dag par sdom pa'o/ /

【I6 出家】

དེ་ལ་རབ་ཏུ་བྱང་བ་ནི་རྣམ་པ་གཉིས་ཏེ། ལེགས་པར་གསུངས་པའི་ཆོས་འདུལ་བ་དང་ལྡན་པ་དང༌། ཉེས་པར་བཤད་པའི་ཆོས་འདུལ་བ་དང་ལྡན་པའོ། །དེ་ལ་ལེགས་པར་གསུངས་པའི་ཆོས་འདུལ་བ་དང་ལྡན་པ་ནི། དགེ་སློང་དང༌། དགེ་སློང་མ་དང༌། དགེ་སློབ་མ་དང༌། དགེ་ཚུལ་དང༌། དགེ་ཚུལ་མའོ། །གཞན་ཡང་བདག་ཉིད་སྡིག་པ་མི་དགེ་བའི་ཆོས་རྣམས་ལས་རབ་ཏུ་བྱང་བར་བྱེད་པ་གང་ཡིན་པ་དེ་ནི་དོན་དམ་པའི་སྒོ་ནས་རབ་ཏུ་བྱུང་བ་ཞེས་བྱའོ། །དེ་ལ་ཉེས་པར་བཤད་པའི་ཆོས་འདུལ་བ་དང་ལྡན་པ་ནི། འདི་ལྟ་སྟེ། མུ་སྟེགས་ཅན་གྱི་རབ་ཏུ་བྱུང་བ་གཅེར་བུ་པའམ། ཀུན་དུ་རྒྱུའམ། ཐལ་བ་ཅན་ནམ། དཀའ་ཐུབ་ཆེན་པོའམ། གཞན་ཡང་གང་དག་དེ་ལྟ་བུ་དང་མཐུན་པ་རྣམས་སོ། །དེའི་ཕྱིར་དགེ་སྦྱོང་དང༌། བྲམ་ཟེ་དང༌། ཚངས་པར་སྤྱོད་པ་དང༌། དགེ་སློང་དང་། སྡོམ་བརྩོན་པ་དང༌། རབ་ཏུ་བྱུང་བ་ཞེས་བྱ་བས་གང་ཟག་གི་རྣམ་གྲངས་དག་བསྟན་ཏོ། །

de la rab tu byang ba ni rnam pa gnyis te/ legs par gsungs pa'i chos 'dul ba dang ldan pa dang/ nyes par bshad pa'i chos 'dul ba dang ldan pa'o/ /de la legs par gsungs pa'i chos 'dul ba dang ldan pa ni/ dge slong dang/ dge slong ma dang/ dge slob ma dang/ dge tshul dang/ dge tshul ma'o/ /gzhan yang bdag nyid sdig pa mi dge ba'i chos rnams las rab tu byang bar byed pa gang yin pa de ni don dam pa'i sgo nas rab tu byung ba zhes bya'o/ /de la nyes par bshad pa'i chos 'dul ba dang ldan pa ni/ 'di lta ste/ mu stegs can gyi rab tu byung ba gcer bu pa'am/ kun du rgyu'am/ thal ba can nam/ dka' thub chen po'am/ gzhan yang gang dag de lta bu dang mthun pa rnams so/ /de'i phyir dge sbyong dang/ bram ze dang/ tshangs par spyod pa dang/ dge slong dang / sdom brtson pa dang/ rab tu byung ba zhes bya bas gang zag gi rnam grangs dag bstan to/ /

【G15 aṣṭaudgalāḥ catvari pudgalavyavasthānāni八種補特伽羅、四種建立因緣(補特伽羅種類與建立因緣)gaṅ zag brgyadrnam par gshag pa'i rgyu】【H1 總舉二門】

དེ་ལ་གང་ཟག་བརྒྱད་རྣམ་པར་གཞག་པའི་རྒྱུ་ནི་གང་ཟག་བཞི་རྣམ་པར་གཞག་པ་ཡིན་ཏེ།

de la gang zag brgyad rnam par gzhag pa'i rgyu ni gang zag bzhi rnam par gzhag pa yin te/

【H2 別列其數】

དེ་ལ་གང་ཟག་བརྒྱད་གང་ཞེ་ན། འདི་ལྟ་སྟེ། ནུས་པ་དང༌། མི་ནུས་པ་དང༌། ཐབས་ལ་མཁས་པ་དང༌། ཐབས་ལ་མི་མཁས་པ་དང༌། རྒྱུན་དུ་བྱེད་པ་དང༌། རྒྱུན་དུ་མི་བྱེད࿒པ་དང་ཡོངས་སུ་སྦྱང་བ་བྱས་པ་དང༌། ཡོངས་སུ་སྦྱང་བ་མ་བྱས་པའོ། །

de la gang zag brgyad gang zhe na/ 'di lta ste/ nus pa dang/ mi nus pa dang/ thabs la mkhas pa dang/ thabs la mi mkhas pa dang/ rgyun du byed pa dang/ rgyun du mi byed pa dang yongs su sbyang ba byas pa dang/ yongs su sbyang ba ma byas pa'o/ /

【H3 以因緣建立八人】

དེ་ལ་གང་ཟག་རྣམ་པ་བཞི་རྣམ་པར་གཞག་པ་ནི་གང་ཟག་བརྒྱད་པོ་དེ་དག་ཉིད་རྣམ་པར་གཞག་པའི་རྒྱུ་ཡིན་ཏེ། རབ་ཏུ་དབྱེ་བ་རྣམ་པ་བཞིས་རྒྱུར་འགྱུར་རོ། །འདི་ལྟ་སྟེ། དབང་པོའི་རབ་ཏུ་དབྱེ་བ་ནི་དབང་པོ་ཡོངས་སུ་སྨིན་པ་དང༌། དབང་པོ་ཡོངས་སུ་མ་སྨིན་པའོ། །རྣལ་འབྱོར་གྱི་རབ་ཏུ་དབྱེ་བ་ནི་རྣལ་འབྱོར་ཤེས་པ་དང༌། རྣལ་འབྱོར་མ་ཤེས་པའོ༑ །སྦྱོར་བ་རབ་ཏུ་དབྱེ་བ་ནི་རྟག་ཏུ་བྱེད་པ་དང༌། རྟག་ཏུ་མི་བྱེད་པ་དང༌། གུས་པར་བྱེད་པ་དང༌། གུས་པར་མི་བྱེད་པར་སྦྱོར་བའོ། །དུས་ཀྱི་རབ་ཏུ་དབྱེ་བ་ནི་ཡུན་རིང་པོ་ནས་ལམ་བསྒོམས་པ་དང༌། ཡུན་རིང་པོ་ན༌ལམ་མ་བསྒོམས་པའོ། །རབ་ཏུ་དབྱེ་བ་རྣམ་པ་བཞི་པོ་དེ་དག་ཇི་ལྟར་ན་གང་ཟག་བརྒྱད་རྣམ་པར་གཞག་པའི་རྒྱུར࿒གྱུར་པ་ཡིན་ཞེ་ན། དེ་ལ་དབང་པོ་ཡོངས་སུ་སྨིན་པ་གང་ཡིན་པ་དེ་ནི་ནུས་པ་ཡིན་ནོ། །དབང་པོ་ཡོངས་སུ་མ་སྨིན་པ་ཞི་མི་ནུས་པ་ཡིན་ནོ། །རྣལ་འབྱོར་ཤེས་པ་ནི་ཐབས་ལ་མཁས་པ་ཡིན་ནོ། །རྣལ་འབྱོར་མི་ཤེས་པ་ནི་ཐབས་ལ་མི་མཁས་པ་ཡིན་ནོ། །རྟག་ཏུ་བྱེད་པ་དང་གུས་པར་བྱས་ཏེ་སྦྱོར་བ་ནི་རྒྱུན་དུ་བྱེད་པ་སྟེ། རྟག་འགྲུས་ཞེས་བྱའོ། །རྟག་ཏུ་མི་བྱེད་པ་དང༌། གུས་པར་མི་བྱེད་པར་སྦྱོར་བ་ནི་རྒྱུན་དུ་མི་བྱེད་པ་སྟེ། རྟག་འགྲུས་མེད་པ་ཞེས་བྱའོ། །ཡུན་རིང་པོ་ནས་ལམ་བསྒོམས་པ་ནི་ཡོངས་སུ་སྦྱོང་བ་བྱས་པ་ཡིན་ནོ། །ཡུན་རིང་པོ་ནས་ལམ་མ་བསྒོམས་པ་ནི་ཡོངས་སུ་སྦྱོང་བ་མ་བྱས་པ་ཡིན་ཏེ།

de la gang zag rnam pa bzhi rnam par gzhag pa ni gang zag brgyad po de dag nyid rnam par gzhag pa'i rgyu yin te/ rab tu dbye ba rnam pa bzhis rgyur 'gyur ro/ /'di lta ste/ dbang po'i rab tu dbye ba ni dbang po yongs su smin pa dang/ dbang po yongs su ma smin pa'o/ /rnal 'byor gyi rab tu dbye ba ni rnal 'byor shes pa dang/ rnal 'byor ma shes pa'o| /sbyor ba rab tu dbye ba ni rtag tu byed pa dang/ rtag tu mi byed pa dang/ gus par byed pa dang/ gus par mi byed par sbyor ba'o/ /dus kyi rab tu dbye ba ni yun ring po nas lam bsgoms pa dang/ yun ring po nalam ma bsgoms pa'o/ /rab tu dbye ba rnam pa bzhi po de dag ji ltar na gang zag brgyad rnam par gzhag pa'i rgyur gyur pa yin zhe na/ de la dbang po yongs su smin pa gang yin pa de ni nus pa yin no/ /dbang po yongs su ma smin pa zhi mi nus pa yin no/ /rnal 'byor shes pa ni thabs la mkhas pa yin no/ /rnal 'byor mi shes pa ni thabs la mi mkhas pa yin no/ /rtag tu byed pa dang gus par byas te sbyor ba ni rgyun du byed pa ste/ rtag 'grus zhes bya'o/ /rtag tu mi byed pa dang/ gus par mi byed par sbyor ba ni rgyun du mi byed pa ste/ rtag 'grus med pa zhes bya'o/ /yun ring po nas lam bsgoms pa ni yongs su sbyong ba byas pa yin no/ /yun ring po nas lam ma bsgoms pa ni yongs su sbyong ba ma byas pa yin te/

【H4 建立已結】

དེ་ལྟར་དབང་པོའི་རབ་ཏུ་དབྱེ་བ་དང༌། རྣལ་འབྱོར་དང༌། སྦྱོར་བ་དང༌། དུས་ཀྱི࿒རབ་ཏུ་དབྱེ་བས་གང་ཟག་བརྒྱད་རྣམ་པར་གཞག་པ་ཡིན་ནོ། །

de ltar dbang po'i rab tu dbye ba dang/ rnal 'byor dang/ sbyor ba dang/ dus kyi rab tu dbye bas gang zag brgyad rnam par gzhag pa yin no/ /

【H5 以五句分別成辨多少】

གང་ཟག་གང་ཇི་སྲིད་དུ་དབང་པོ་ཡོངས་སུ་མ་སྨིན་པ་དེ་ནི། དེ་སྲིད་དུ་ཐམས་ལ་མཁས་པ་དང༌། རྒྱུན་དུ་བྱེད་པ་དང༌། ཡོངས་སུ་སྦྱང་བ་བྱས་པ་ཡིན་ཡང་རིགས་པའི་ཆོས་དགེ་བ་ཐོབ་པར་མི་འགྱུར་རོ། །དེ་ལ་དབང་པོ་ཡོངས་སུ་སྨིན་པ་ཡིན་ཡང༌། གལ་ཏེ་ཐབས་ལ་མི་མཁས་ན་ཐོབ་པར་མི་འགྱུར་རོ། དབང་པོ་ཡོངས་སུ་སྨིན་པ་དང༌། ཐམས་ལ་མཁས་པ་ཡིན་ཡང༌། གལ་ཏེ་རྒྱུན་དུ་མི་བྱེད་ན། མངོན་པར་ཤེས་པ་མྱུར་བར་མི་འགྱུར་རོ། །དེ་ལ་དབང་པོ་ཡོངས་སུ་སྨིན་པ་དང༌། དང༌། ཐབས་ལ་མཁས་པ་དང༌། རྒྱུན་དུ་བྱེད་པ་ཡིན་ཡང༌། གལ་ཏེ་ཡོངས་སུ་སྦྱང་བ་མ་བྱས་མ། རང་གི་དོན་བྱས་པ་དང༌། བྱ་བ་བྱས་པ་མ་ཡིན་ནོ། །དེའི་ཕྱིར་དབང་པོ་ཡོངས་སུ་སྨིན་པ་དང༌། ཐབས་ལ་མཁས་པ་དང༌། རྒྱུན་དུ་བྱེད་པ་དང༌། ཡོངས་སུ་སྦྱང་བ་བྱས་པ་ཡིན་ན། དེ་ལྟར་ན་དེ་ནི་ཐོབ་པར་འགྱུར་བ་དང༌། མངོན་པར་ཤེས་པ་མྱུར་བ་དང༌། རང་གི་དོན་བྱས་པ་དང༌། བྱ་བ་བྱས་པ་ཡིན་ནོ༌། །

gang zag gang ji srid du dbang po yongs su ma smin pa de ni/ de srid du thams la mkhas pa dang/ rgyun du byed pa dang/ yongs su sbyang ba byas pa yin yang rigs pa'i chos dge ba thob par mi 'gyur ro/ /de la dbang po yongs su smin pa yin yang/ gal te thabs la mi mkhas na thob par mi 'gyur ro/ dbang po yongs su smin pa dang/ thams la mkhas pa yin yang/ gal te rgyun du mi byed na/ mngon par shes pa myur bar mi 'gyur ro/ /de la dbang po yongs su smin pa dang/ dang/ thabs la mkhas pa dang/ rgyun du byed pa yin yang/ gal te yongs su sbyang ba ma byas ma/ rang gi don byas pa dang/ bya ba byas pa ma yin no/ /de'i phyir dbang po yongs su smin pa dang/ thabs la mkhas pa dang/ rgyun du byed pa dang/ yongs su sbyang ba byas pa yin na/ de ltar na de ni thob par 'gyur ba dang/ mngon par shes pa myur ba dang/ rang gi don byas pa dang/ bya ba byas pa yin no/ /

【G16 catvāromārāḥ四魔bdud bshi】【H1 總舉二門勸知勸離】

དེ་ལ་བདུད་དག་ནི་དུ། བདུད་ཀྱི་ལས་དག་ནི་དུ་ཞེ་ན། རྣལ་འབྱོར་པ་རྣལ་འབྱོར་ལ་བརྩོན࿒པ་ལས་བདུད་བཞི་དང་བདུད་ཀྱི་ལས་རབ་ཏུ་མང་པོ་དག་ཡོད་པར་རིག་པར་བྱ་སྟེ། དེ་དག་ཀྱང་ཡོངས་སུ་ཤེས་ནས་ཡོངས་སུ་སྤང་བར་བྱའོ། །

de la bdud dag ni du/ bdud kyi las dag ni du zhe na/ rnal 'byor pa rnal 'byor la brtson pa las bdud bzhi dang bdud kyi las rab tu mang po dag yod par rig par bya ste/ de dag kyang yongs su shes nas yongs su spang bar bya'o/ /

【H2 別解二門】【I1 解魔】【J1 出體相】【K1 總說】

དེ་ལ་བདུད་བཞི་གང་ཞེ་ན། ཕུང་པོའི་བདུད་དང༌། ཉོན་མོངས་པའི་བདུད་དང༌། འཆི་བའི་བདུད་དང༌། ལྷའི་བུའི་བདུད་དོ། །

de la bdud bzhi gang zhe na/ phung po'i bdud dang/ nyon mongs pa'i bdud dang/ 'chi ba'i bdud dang/ lha'i bu'i bdud do/ /

【K2 別釋】【L1 蘊魔】

དེ་ལ་ཕུང་པོའི་བདུད་ནི་ཉེ་བར་ལེན་པའི་ཕུང་པོ་ལྔའོ། །

de la phung po'i bdud ni nye bar len pa'i phung po lnga'o/ /

【L2 煩惱魔】

ཉོན་མོངས་པའི་བདུད་ནི་ཁམས་གསུམ་ན་སྤྱོད་པའི་ཉོན་མོངས་པ་རྣམས་སོ། །

nyon mongs pa'i bdud ni khams gsum na spyod pa'i nyon mongs pa rnams so/ /

【L3 死魔】

འཆི་བའི་བདུད་ནི་སེམས་ཅན་དེ་དང་དེ་དག་སེམས་ཅན་གྱི་རིས་དེ་དང་དེ་དག་ནས་འཆི་བའི་དུས་བྱེད་པ་གང་ཡིན་པའོ། །

'chi ba'i bdud ni sems can de dang de dag sems can gyi ris de dang de dag nas 'chi ba'i dus byed pa gang yin pa'o/ /

【L4 天魔】

ལྷའི་བུའི་བདུད་ནི་ཕུང་པོ་དང་ཉོན་མོངས་པ་དང་འཆི་བའི་བདུད་ལས་ཡང་དག་པར་འདའ་བར་བྱ་བའི་ཕྱིར་དགེ་བའི་ཕྱོགས་ལ་རབ་ཏུ་བརྩོན་པ་དེ་ལ་བར་ཆད་བྱ་བ་དང༌། རྣམ་པར་གཡེང་བར་བྱ་བའི་ཕྱིར་འདོད་པའི་ཁམས་སུ་སྐྱེས་པའི་ལྷའི་བུ་དབང་ཕྱུག་ཐོབ་པ་དག་ཉེ་བར་འོང་བ་གང་ཡིན་པ་སྟེ། དེ་ནི་ལྷའི་བུའི་བདུད་ཅེས་བྱའོ། །

lha'i bu'i bdud ni phung po dang nyon mongs pa dang 'chi ba'i bdud las yang dag par 'da' bar bya ba'i phyir dge ba'i phyogs la rab tu brtson pa de la bar chad bya ba dang/ rnam par g.yeng bar bya ba'i phyir 'dod pa'i khams su skyes pa'i lha'i bu dbang phyug thob pa dag nye bar 'ong ba gang yin pa ste/ de ni lha'i bu'i bdud ces bya'o/ /

【J2 出其作用】

དེ་ལ་གང་དུ་འཆི་བ་དང༌། གང་གིས་འཆི་བ་དང༌། འཆི་བ་དེ་གང་ཡིན་པ་དང༌། བར་ཆད་ཀྱི་དངོས་པོ་གང་གིས་འཆི་བ་ལས་ཡང་དག་པར་མི་འདའ་བར་བྱེད་པ་དེ་དག་གི་དབང་དུ་བྱས་ནས། བདུད་བཞི་རྣམ་པར་གཞག་པ་ཡིན་ཏེ། དེ་ལ་ཉེ་བར་ལེན་པའི་ཕུང་པོ་ལྔ་སྐྱེས་ཤིང་བྱུང་མ་ཐག་ཏུ་འཆིའོ། །ཉོན་མོངས་པ་དག་གིས་ཕྱི་མར་སྐྱེ་བར་བྱེད་ཅིང་སྐྱེས་ནས་འཆིའོ། །འཆི་ཞིང་འཆི་འཕོ་བ་ན། སེམས་ཅན་རྣམས་ཀྱི་འཚོ་བའི་དབང་པོ་འགག་ཅིང་འཆི་བའི་དུས་བྱེད་པའི་ངོ་བོ་ཉིད་གང་ཡིན་པ་དེ་ནི་འཆི་བ་ཡིན་ནོ། །ལྷའི་བུའི་བདུད་ནི་འཆི་བ་ལས་ཡང་དག་པར་འདའ་བར་བྱ་བའི་ཕྱིར། རབ་ཏུ་བརྩོན་པར་བྱེད་པ་ལ་བར་ཆད་བྱ་བའི་ཕྱིར་ཉེ་བར་འོང་ཞིང་དེས་ནི་འཆི་བའི་ཆོས་ཉིད་ལས་ཡང་དག་པར་འདའ་བར་མི་ནུས་པ་ཁོ་ནའམ། དུས་གཞན་གྱིས་ཡང་དག་པར་འདའ་བར་བྱེད་པ་ཡིན་ནོ། །དེ་ལ་ཅུང་ཟད་བདུད་ཀྱི་དབང་དུ་སོང་བ་ཞེས་བྱ་བ་ནི། སོ་སོའི་སྐྱེ་བོའི་འཇིག་རྟེན་པའི་ལམ་གྱིས་འདོད་ཆགས་དང་བྲལ་བ་འདི་ན་གནས་པའམ། དེར་སྐྱེས་པ་གང་ཡིན་པའོ། །དབང་དུ་སོང་བ་ཞེས་བྱ་བ་ནི། འདོད་ཆགས་དང་མ་བྲལ་བ་གང་ཡིན་པའོ། །དེ་ལ་འདོད་ཆགས་དང་མ་བྲལ་བ་གང་ཡིན་པ་དེ་ནི། ལག་ཏུ་སོང་ཞིང་ཇི་ལྟར་འདོད་པ་བཞིན་དུ་བྱ་བ་ཁོ་ན་ཡིན་ནོ། །འདོད་ཆགས་དང་བྲལ་བ་ནི་བདུད་ཀྱི་འཆིང་བ་དག་གིས་བཅིངས་པ་དང༌། བདུད་ཀྱི་ཞགས་པ་དག་ལས་ཡོངས་སུ་མ་གྲོལ་བ་ཡིན་ཏེ། དེའི་ཕྱིར་དེ་ནི་ཁམས་འདིར་ཡང་ཕྱིར་འོང་བར་འགྱུར་བ་ཡིན་ནོ། །

de la gang du 'chi ba dang/ gang gis 'chi ba dang/ 'chi ba de gang yin pa dang/ bar chad kyi dngos po gang gis 'chi ba las yang dag par mi 'da' bar byed pa de dag gi dbang du byas nas/ bdud bzhi rnam par gzhag pa yin te/ de la nye bar len pa'i phung po lnga skyes shing byung ma thag tu 'chi'o/ /nyon mongs pa dag gis phyi mar skye bar byed cing skyes nas 'chi'o/ /'chi zhing 'chi 'pho ba na/ sems can rnams kyi 'tsho ba'i dbang po 'gag cing 'chi ba'i dus byed pa'i ngo bo nyid gang yin pa de ni 'chi ba yin no/ /lha'i bu'i bdud ni 'chi ba las yang dag par 'da' bar bya ba'i phyir/ rab tu brtson par byed pa la bar chad bya ba'i phyir nye bar 'ong zhing des ni 'chi ba'i chos nyid las yang dag par 'da' bar mi nus pa kho na'am/ dus gzhan gyis yang dag par 'da' bar byed pa yin no/ /de la cung zad bdud kyi dbang du song ba zhes bya ba ni/ so so'i skye bo'i 'jig rten pa'i lam gyis 'dod chags dang bral ba 'di na gnas pa'am/ der skyes pa gang yin pa'o/ /dbang du song ba zhes bya ba ni/ 'dod chags dang ma bral ba gang yin pa'o/ /de la 'dod chags dang ma bral ba gang yin pa de ni/ lag tu song zhing ji ltar 'dod pa bzhin du bya ba kho na yin no/ /'dod chags dang bral ba ni bdud kyi 'ching ba dag gis bcings pa dang/ bdud kyi zhags pa dag las yongs su ma grol ba yin te/ de'i phyir de ni khams 'dir yang phyir 'ong bar 'gyur ba yin no/ /

【I2 魔事】【J1 問】

དེ་ལ་བདུད་ཀྱི་ལས་དག་ནི་

de la bdud kyi las dag ni

【J2 解】【K1 初魔事】

གང་ལ་ལ་ངེས་པར་འབྱུང་བ་དང་ལྡན་པ་དང་དགེ་བའི་ཆོས་ལ་འདུན་པ་སྐྱེས་ནས་འདོད་པ་ལ་ཞེན་པའི་དབང་དུ་བྱས་ནས། ཡང་ཕྱིར་ལྡོག་པར་བྱེད་ན། དེའི་བདུད་ཀྱི་ལས་སུ་རིག་པར་བྱའོ། །

gang la la nges par 'byung ba dang ldan pa dang dge ba'i chos la 'dun pa skyes nas 'dod pa la zhen pa'i dbang du byas nas/ yang phyir ldog par byed na/ de'i bdud kyi las su rig par bya'o/ /

【K2 第二魔事】

དབང་པོའི་སྒོ་བསྡམས་ཏེ་གནས་པ་གང་ཡིན་པ་ཆགས་པར་འགྱུར་བའི་གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱ་དང༌། ཆོས་རྣམས་དང་མཚན་མར་འཛིན་པ་དང༌། མངོན་རྟགས་སུ་འཛིན་པ་དག་ལ་སེམས་འཇུག་པར་བྱེད་ན། དེ་ཡང་བདུད་ཀྱི་ལས་སུ་རིག་པར་བྱའོ༑ །

dbang po'i sgo bsdams te gnas pa gang yin pa chags par 'gyur ba'i gzugs dang/ sgra dang/ dri dang/ ro dang/ reg bya dang/ chos rnams dang mtshan mar 'dzin pa dang/ mngon rtags su 'dzin pa dag la sems 'jug par byed na/ de yang bdud kyi las su rig par bya'o| /

【K3 第三魔事】

དེ་བཞིན་དུ་ཟས་ཀྱི་ཚོད་རིག་པ་ལ་གནས་པ་ཞིག་འདུན་པའི་འདོད་ཆགས་ཀྱི་རྗེས་སུ་ཆགས་པས་རོ་ཞིམ་པོ་མི་མཐུན་པ་དག་ལ་སེམས་འཇུག་པར་བྱེད་ན༑ དེ་ཡང་བདུད་ཀྱི་ལས་སུ་རིག་པར་བྱའོ། །

de bzhin du zas kyi tshod rig pa la gnas pa zhig 'dun pa'i 'dod chags kyi rjes su chags pas ro zhim po mi mthun pa dag la sems 'jug par byed na| de yang bdud kyi las su rig par bya'o/ /

【K4 第四魔事】

དེ་བཞིན་དུ་ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་ལ་གནས་པ་ཞིག་གཉིད་ཀྱི་བདེ་བ་དང༌། ཉལ་བའི་བདེ་བ་དང༌། གློས་འབེབས་པའི་བདེ་བ་ལ་སེམས་འཇུག་པར་བྱེད་ན། དེ་ཡང་བདུད་ཀྱི་ལས་སུ་རིག་པར་བྱའོ། །

de bzhin du nam gyi cha stod dang/ nam gyi cha smad la mi nyal bar sbyor ba'i rjes su brtson pa la gnas pa zhig gnyid kyi bde ba dang/ nyal ba'i bde ba dang/ glos 'bebs pa'i bde ba la sems 'jug par byed na/ de yang bdud kyi las su rig par bya'o/ /

【K5 第五魔事】

དེ་བཞིན་དུ་ཤེས་བཞིན་དུ་སྤྱོད་པ་ལ་གནས་པ་ཞིག་འགྲོ་བ་དང༌། ལྡོག་པ་ལ་སོགས་པ་དག་གི་ཚེ། བུད་མེད་གཞོན་ནུ་ཁ་དོག་བཟང་བ་ཆགས་པར་འགྱུར་བ་དག་མཐོང་ན། ཚུལ་བཞིན་མ་ཡིན་པ་མཚན་མར་འཛིན་པས་སེམས་འཇུག་པར་བྱེད་པ་དང༌། འཇིག་རྟེན་གྱི་སྣ་ཚོགས་དག་མཐོང་ན། སེམས་འཇུག་པར་བྱེད་པ་དང༌། དོན་མང་པོ་དང༌། བྱ་བ་མང་པོ་དག་ལ་སེམས་འཇུག་པར་བྱེད་པ་དང༌། དེ་བཞིན་དུ་ཁྱིམ་ན་གནས་པ་དང༌། རབ་ཏུ་བྱུང་བ་དག་དང་། འདྲེ་བ་ལ་དགའ་བ་དང༌། སྡིག་པའི་གྲོགས་པོ་དག་དང་ལྷན་ཅིག་གནས་ཤིང་ལྟ་བ་མཐུན་པར་བྱ་བའི་ཕྱིར། སེམས་འཇུག་པར་བྱེད་ན། དེ་ཡང་བདུད་ཀྱི་ལས་སུ་རིག་པར་བྱའོ། །

de bzhin du shes bzhin du spyod pa la gnas pa zhig 'gro ba dang/ ldog pa la sogs pa dag gi tshe/ bud med gzhon nu kha dog bzang ba chags par 'gyur ba dag mthong na/ tshul bzhin ma yin pa mtshan mar 'dzin pas sems 'jug par byed pa dang/ 'jig rten gyi sna tshogs dag mthong na/ sems 'jug par byed pa dang/ don mang po dang/ bya ba mang po dag la sems 'jug par byed pa dang/ de bzhin du khyim na gnas pa dang/ rab tu byung ba dag dang / 'dre ba la dga' ba dang/ sdig pa'i grogs po dag dang lhan cig gnas shing lta ba mthun par bya ba'i phyir/ sems 'jug par byed na/ de yang bdud kyi las su rig par bya'o/ /

【K6 第六魔事】

དེ་བཞིན་དུ་སངས་རྒྱས་དང༌། ཆོས་དང༌། དགེ་འདུན་དང༌། སྡུག་བསྔལ་དང༌། ཀུན་འབྱུང་བ་དང༌། འགོག་པ་དང༌། ལམ་དང༌། འཇིག་རྟེན་འདི་དང༌། འཇིག་རྟེན་ཕ་རོལ་ལ་ཡིད་གཉིས་དང་ནེམ་ནུར་དག་སྐྱེད་པར་བྱེད་ན། དེ་ཡང་བདུད་ཀྱི་ལས་སུ་རིག་པར་བྱའོ། །

de bzhin du sangs rgyas dang/ chos dang/ dge 'dun dang/ sdug bsngal dang/ kun 'byung ba dang/ 'gog pa dang/ lam dang/ 'jig rten 'di dang/ 'jig rten pha rol la yid gnyis dang nem nur dag skyed par byed na/ de yang bdud kyi las su rig par bya'o/ /

【K7 第七魔事】

དེ་བཞིན་དུ་དགོན་པ་ན་འདུག་ཀྱང་རུང༌། ཤིང་དྲུང་ན་འདུག་ཀྱང་རུང་སྟེ། ཁང་སྟོང་ན་འདུག་ཀྱང་རུང༌། འཇིགས་པ་དང༌། འཇིགས་སུ་རུང་བ་ཆེན་པོར་སྣང་བ། དངང་བར་བྱེད་པ། སྤུ་ཟིང་ཞེས་བྱེད་པ། བྲམ་ཟེའི་ཆ་ལུགས་སམ། མིའི་ཆ་ལུགས་སམ། མི་མ་ཡིན་པའི་ཆ་ལུགས་ཅན་ལ་ལ་ཞིག་ཉེ་བར་འོངས་ནས་ཚུལ་བཞིན་མ་ཡིན་པས། དཀར་པོའི་ཕྱོགས་ལས་འདུན་པ་བཟློག࿒པར་བྱེད་ཅིང་ནག་པོའི་ཕྱོགས་ཡང་དག་པར་འཛིན་དུ་འཇུག་པར་བྱེད་ན། དེ་ཡང་བདུད་ཀྱི་ལས་སུ་རིག་པར་བྱའོ། །

de bzhin du dgon pa na 'dug kyang rung/ shing drung na 'dug kyang rung ste/ khang stong na 'dug kyang rung/ 'jigs pa dang/ 'jigs su rung ba chen por snang ba/ dngang bar byed pa/ spu zing zhes byed pa/ bram ze'i cha lugs sam/ mi'i cha lugs sam/ mi ma yin pa'i cha lugs can la la zhig nye bar 'ongs nas tshul bzhin ma yin pas/ dkar po'i phyogs las 'dun pa bzlog par byed cing nag po'i phyogs yang dag par 'dzin du 'jug par byed na/ de yang bdud kyi las su rig par bya'o/ /

【K8 第八魔事】

གང་གི་ཚེ་རྙེད་པ་དང༌། བཀུར་སྟི་དག་ལ་སེམས་འཇུག་པར་བྱེད་པ་དང༌། སེར་སྣ་དང༌། འདོད་ཆེན་ཆེ་བ་དང༌། ཆོག་མི་ཤེས་པ་དང༌། ཁྲོ་བ་དང༌། ཁོན་དུ་འཛིན་པ་དང༌། ཚུལ་འཆོས་པ་དང༌། ཁ་གསག་ལ་སོགས་པ་དགེ་སྦྱོང་གི་རྒྱན་གྱི་མི་མཐུན་པའི་ཕྱོགས་ཀྱི་ཆོས་རྣམས་ལ་སེམས་འཇུག་པར་བྱེད་ན། དེ་ཡང་བདུད་ཀྱི་ལས་སུ་རིག་པར་བྱའོ། །

gang gi tshe rnyed pa dang/ bkur sti dag la sems 'jug par byed pa dang/ ser sna dang/ 'dod chen che ba dang/ chog mi shes pa dang/ khro ba dang/ khon du 'dzin pa dang/ tshul 'chos pa dang/ kha gsag la sogs pa dge sbyong gi rgyan gyi mi mthun pa'i phyogs kyi chos rnams la sems 'jug par byed na/ de yang bdud kyi las su rig par bya'o/ /

【H3 釋已總結】

དེ་ལྟར་བུ་དང་མཐུན་པ་དེ་དག་ནི་བདུད་ཀྱི་ལས་སུ་རིག་པར་བྱ་སྟེ། དེ་དག་ཀྱང་བདུད་བཞི་པོ་དག་དང་ཅི་རིགས་སུ་སྦྱར་རོ། །

de ltar bu dang mthun pa de dag ni bdud kyi las su rig par bya ste/ de dag kyang bdud bzhi po dag dang ci rigs su sbyar ro/ /

【G17 viphala無果'bras bu med】【H1 總說】

དེ་ལ་རྩོམ་པ་འབྲས་བུ་ཡོད་པས་ཇི་ལྟ་བུ་ཡིན་ཞེ་ན། རྒྱུ་གསུམ་གྱིས་ན་ཡང་དག་པར་རབ་ཏུ་བརྩོན་པ་ཡང་རྩོམ་པ་འབྲས་བུ་མེད་པར་འགྱུར་ལ། དེ་ལས་བཟློག་པས་ནི࿒འབྲས་བུ་ཡོད་པར་འགྱུར་ལ། འདི་ལྟ་སྟེ། དབང་པོ་ཡང་དག་པར་མི་འགྲུབ་པ་དང༌། རྗེས་སུ་མཐུན་པའི་གདམས་ངག་མེད་པ་དང༌། ཏིང་ངེ་འཛིན་མཐུ་ཆུང་བས་སོ། །

de la rtsom pa 'bras bu yod pas ji lta bu yin zhe na/ rgyu gsum gyis na yang dag par rab tu brtson pa yang rtsom pa 'bras bu med par 'gyur la/ de las bzlog pas ni 'bras bu yod par 'gyur la/ 'di lta ste/ dbang po yang dag par mi 'grub pa dang/ rjes su mthun pa'i gdams ngag med pa dang/ ting nge 'dzin mthu chung bas so/ /

【H2 別釋】【I1 由諸根未積集故】

དེ་ལ་གལ་ཏེ་དབང་པོ་རྣམས་ཡང་དག་པར་མི་འགྲུབ་ན། རྗེས་སུ་མཐུན་པའི་གདམས་ངག་ཡོད་ཅིང་ཏིང་ངེ་འཛིན་མཐུ་དང་ལྡན་དུ་ཟིན་ཀྱང༌། དེ་ལྟ་ན་དེའི་རྩོམ་པ་འབྲས་བུ་མེད་པར་འགྱུར་རོ། །

de la gal te dbang po rnams yang dag par mi 'grub na/ rjes su mthun pa'i gdams ngag yod cing ting nge 'dzin mthu dang ldan du zin kyang/ de lta na de'i rtsom pa 'bras bu med par 'gyur ro/ /

【I2 由教授不隨順故】

གལ་ཏེ་དབང་པོ་རྣམས་ཡང་དག་པར་འགྲུབ་ལ། རྗེས་སུ་མཐུན་པའི་གདམས་ངག་མེད་ན། ཏིང་ངེ་འཛིན་མཐུ་དང་ལྡན་དུ་ཟིན་ཀྱང༌། དེ་ལྟར་ན་དེའི་རྩོམ་པ་འབྲས་བུ་མེད་པར་འགྱུར་རོ། །

gal te dbang po rnams yang dag par 'grub la/ rjes su mthun pa'i gdams ngag med na/ ting nge 'dzin mthu dang ldan du zin kyang/ de ltar na de'i rtsom pa 'bras bu med par 'gyur ro/ /

【I3 由等持力微劣故】

གལ་ཏེ་དབང་པོ་རྣམས་ཡང་དག་པར་འགྲུབ་ཅིང༌། རྗེས་སུ་མཐུན་པའི་གདམས་ངག་ཡོད་དུ་ཟིན་ཀྱང༌། ཏིང་ངེ་འཛིན་མཐུ་ཆུང་བར་གྱུར་ན། དེ་ལྟར་ན་དེའི་རྩོམ་པ་འབྲས་བུ་མེད་པར་འགྱུར་རོ། །

gal te dbang po rnams yang dag par 'grub cing/ rjes su mthun pa'i gdams ngag yod du zin kyang/ ting nge 'dzin mthu chung bar gyur na/ de ltar na de'i rtsom pa 'bras bu med par 'gyur ro/ /

【H3 結】

གལ་ཏེ་དབང་པོ་རྣམས་ཀྱང་ཡང་དག་པར་འགྲུབ་ལ། རྗེས་སུ་མཐུན་པའི་གདམས་ངག་ཀྱང་ཡོད། ཏིང་ངེ་འཛིན་ཀྱང་མཐུ་དང་ལྡན་པར་གྱུར་ན། དེ་ལྟ་ན་དེའི་རྩོམ་པ་འབྲས་བུ་ཡོད་པར་འགྱུར་ཏེ། རྒྱུ་གསུམཔོ་དེ་དག་གིས་ནི་འབྲས་བུ་མེད་པར་འགྱུར་གྱི། རྒྱུ་གསུམ་པོ་ཁོ་ནས་ནི་འབྲས་བུ་ཡོད་པར་འགྱུར་རོ། །

gal te dbang po rnams kyang yang dag par 'grub la/ rjes su mthun pa'i gdams ngag kyang yod/ ting nge 'dzin kyang mthu dang ldan par gyur na/ de lta na de'i rtsom pa 'bras bu yod par 'gyur te/ rgyu gsumapo de dag gis ni 'bras bu med par 'gyur gyi/ rgyu gsum po kho nas ni 'bras bu yod par 'gyur ro/ /

སྡོམ་ནི། །གང་ཟག་རྣམས་དང་དེ་རྣམས་གཞག །དེ་བཞིན་དམིགས་པ་དག་དང་ནི། །གདམས་ངག་དང་ནི་བསླབ་པ་དང༌། །དེ་བཞིན་བསླབ་པའི་རྗེས་མཐུན་དང༌། །རྣལ་འབྱོར་ཉམས་དང་རྣལ་འབྱོར་དང༌། །ཡིད་ལ་བྱེད་དང་བྱ་བ་དང༌། །རྣལ་འབྱོར་པ་དང་བསྒོམ་པ་དང༌། །འབྲས་བུ་གང་ཟག་རྣམ་གྲངས་དང༌། །བདུད་དང་བདུད་ཀྱི་ལས་རྣམས་དང༌། །རྩོམ་པ་འབྲས་བུ་ཡོད་པ་ཡིན། །

sdom ni/ /gang zag rnams dang de rnams gzhag /de bzhin dmigs pa dag dang ni/ /gdams ngag dang ni bslab pa dang/ /de bzhin bslab pa'i rjes mthun dang/ /rnal 'byor nyams dang rnal 'byor dang/ /yid la byed dang bya ba dang/ /rnal 'byor pa dang bsgom pa dang/ /'bras bu gang zag rnam grangs dang/ /bdud dang bdud kyi las rnams dang/ /rtsom pa 'bras bu yod pa yin/ /

རྣལ་འབྱོར་སྤྱོད་པའི་ཉན་ཐོས་ཀྱི་སར་གཏོགས་པ་ལས༑ རྣལ་འབྱོར་གྱི་གནས་གཉིས་པ་རྫོགས་སོ།། །།

rnal 'byor spyod pa'i nyan thos kyi sar gtogs pa las| rnal 'byor gyi gnas gnyis pa rdzogs so// //

【E3 tṛtītyaṁ yogasthānam第三瑜伽處rnal'byor gyignas gsum pa謂安立處】【F1 結前生後】

ཉན་ཐོས་ཀྱི་ས།བམ་པོ་བཅུ་གསུམ་པ།

nyan thos kyi sa/bam po bcu gsum pa/

དེ་ལྟར་གང་ཟག་རྣམ་པར་གཞག་པ་དང༌། དམིགས་པ་རྣམ་པར་གཞག་པ་དང༌། རྩོམ་པའི་འབྲས་བུ་རྣམ་པར་གཞག་པའི་བར་དུ་བྱས་པ་ལ།

de ltar gang zag rnam par gzhag pa dang/ dmigs pa rnam par gzhag pa dang/ rtsom pa'i 'bras bu rnam par gzhag pa'i bar du byas pa la/

【F2 開章解釋】【G1 頌列三門】

〔案：對應的藏譯原來位於下方〕

[〔案：對應的藏譯原來位於下方〕]

【G2 長行別解】【H1 往慶問】【I1 upasaṁkramitavyaḥ往請問'gro bar bya】【J1 為證自利欲往請問應住四處】

གང་ཟག་ལས་དང་པོ་པ་ལས་ཐོག་མ་པ༑ བདག་ལ་ཕན་པར་འདོད་པ། བདག་གི་དོན་རྗེས་སུ་ཐོབ་པར་འདོད་པས༑ གནས་བཞི་པོ་ཀུན་ཤེས་པར་འདོད་ཅིང༌། ཀླན་ཀའི་སེམས་མེད་པ་དང༌། གུས་པ་དང་བཅས་ཤིང་ང་རྒྱལ་གྱི་ཁེངས་པ་མེད་པ་དང༌། དགེ་བ་གང་ཡིན་ཞེས་ཚོལ་ཞིང་བདག་ཉིད་སྒྲོགས་པའི་ཕྱིར་མ་ཡིན་པ་དང༌། བདག་དང་གཞན་དག་དགེ་བའི་རྩ་བ་ལ་ངེས་པར་སྦྱར་བར་བྱ་ཞིང༌། རྙེད་པ་དང་བཀུར་སྟི་དོན་དུ་གཉེར་བ་མེད་པ་དག་ལ་དྲན་པ་ཉེ་བར་གཞག་ནས། མཁན་པོའམ༑ སློབ་དཔོན་ནམ། བླ་མའམ། བླ་མ་ལྟ་བུ་རྣལ་འབྱོར་ཤེས༌པ་གང་ཡིན་པའི་དྲུང་དུ་འགྲོ་བར་བྱའོ། །

gang zag las dang po pa las thog ma pa| bdag la phan par 'dod pa/ bdag gi don rjes su thob par 'dod pas| gnas bzhi po kun shes par 'dod cing/ klan ka'i sems med pa dang/ gus pa dang bcas shing nga rgyal gyi khengs pa med pa dang/ dge ba gang yin zhes tshol zhing bdag nyid sgrogs pa'i phyir ma yin pa dang/ bdag dang gzhan dag dge ba'i rtsa ba la nges par sbyar bar bya zhing/ rnyed pa dang bkur sti don du gnyer ba med pa dag la dran pa nye bar gzhag nas/ mkhan po'am| slob dpon nam/ bla ma'am/ bla ma lta bu rnal 'byor shespa gang yin pa'i drung du 'gro bar bya'o/ /

【J2 求請問時】

དེ་ལྟར་དུས་སུ་སོང་ནས་ཀྱང་སྐབས་སུ་བབ་པར་བྱས་ཏེ།

de ltar dus su song nas kyang skabs su bab par byas te/

【J3 請威儀】

སྟན་ཤིན་ཏུ་དམའ་བ་ལ་འདུག་ནས། བླ་གོས་ཕྲག་པ་གཅིག་ཏུ་གཟར་ཏེ། པུས་མོ་གཡས་པའི་ལྷ་ང་ས་ལ་བཙུགས་ནས། ཞེ་ས་དང་བཅས་པ༑ གུས་པ་དང་བཅས་པས། བཙུན་པ་བདག་ནི་རྣལ་འབྱོར་དོན་དུ་གཉེར་བ་ལགས་ན།

stan shin tu dma' ba la 'dug nas/ bla gos phrag pa gcig tu gzar te/ pus mo g.yas pa'i lha nga sa la btsugs nas/ zhe sa dang bcas pa| gus pa dang bcas pas/ btsun pa bdag ni rnal 'byor don du gnyer ba lags na/

【J4 明請問】

བདག་ལ་རྗེས་སུ་ཐུགས་བརྩེ་བའི་སླད་དུ་རྣལ་འབྱོར་བསྟན་དུ་གསོལ༑ ཞེས་རྣལ་འབྱོར་གསོལ་བར་བྱའོ། །

bdag la rjes su thugs brtse ba'i slad du rnal 'byor bstan du gsol| zhes rnal 'byor gsol bar bya'o/ /

【I2 saṁpraharṣayitavyaḥ慶問yaṅ dag par rab tu dga' bar bya】【J1 佛歎善】

དེ་ལྟར་གསོལ་བ་བཏབ་པའི་རྣལ་འབྱོར་པ། རྣལ་འབྱོར་ཤེས་པ་དེས་ཀྱང་། གང་ཟག་ལས་དང་པོ་པ། ལས་ཐོག་མ་པ། རྣལ་འབྱོར་ཡིད་ལ་བྱ་བ་ལ་རབ་ཏུ་བརྩོན་པར་འདོད་པ་དེ་ལ། བཞིན་བཟངས་

de ltar gsol ba btab pa'i rnal 'byor pa/ rnal 'byor shes pa des kyang / gang zag las dang po pa/ las thog ma pa/ rnal 'byor yid la bya ba la rab tu brtson par 'dod pa de la/ bzhin bzangs

【J2 十二句讚勵慶慰】【K1 初句】

ཁྱོད་སྐྱེ་དགུ་བག་མེད་པ་དང་ལྡན་པ། ཡུལ་ལ་གཞོལ་བ། ཡུལ་ལ་ལྷག་པར་ཞེན་པར་གྱུར་པ། བག་ཡོད་པ་ལ་རབ་ཏུ་སྦྱོར་བར་འདོད་པ་དང༌།

khyod skye dgu bag med pa dang ldan pa/ yul la gzhol ba/ yul la lhag par zhen par gyur pa/ bag yod pa la rab tu sbyor bar 'dod pa dang/

【K2 第二句】

ངན་སོང་གི་བཙོན་ར་ནས་གདོན་པར་འདོད་པ་དང༌།

ngan song gi btson ra nas gdon par 'dod pa dang/

【K3 第三句】

འདོད་ཆགས་དང༌། ཞེ་སྡང་དང༌། གཏི་མུག་གི་ལྕགས་སྒྲོག་གིས་བཅིངས་པའི་འཆིང་བ་དག་གཅོད་པར་འདོད་པ་དང༌།

'dod chags dang/ zhe sdang dang/ gti mug gi lcags sgrog gis bcings pa'i 'ching ba dag gcod par 'dod pa dang/

【K4 第四句】

འཁོར་བའི་འབྲོག་དགོན་པ་ཆེན་པོ་བགྲོད་དཀའ་བའི་ལམ་དུ་ཞུགས་པ། འབྲོག་དགོན་པ་ཆེན་པོ་བགྲོད་དཀའ་བའི་ལམ་ལས་ངེས་པར་བསྒྲལ་བར་འདོད་པ་དང༌།

'khor ba'i 'brog dgon pa chen po bgrod dka' ba'i lam du zhugs pa/ 'brog dgon pa chen po bgrod dka' ba'i lam las nges par bsgral bar 'dod pa dang/

【K5 第五句】

ཉོན་མོངས་པ་དང༌། མི་དགེ་བའི་རྩ་བའི་མུ་གེ་ཆེན་པོ་བྱུང་བ་ལ། དགེ་བའི་རྩ་བའི་ལོ་ལེགས་པར་འབྱུང་བར་འདོད་པ་དང༌།

nyon mongs pa dang/ mi dge ba'i rtsa ba'i mu ge chen po byung ba la/ dge ba'i rtsa ba'i lo legs par 'byung bar 'dod pa dang/

【K6 第六句】

ཉོན་མོངས་པའི་ཆོམ་རྐུན་གྱི་འཇིགས་པ་ཆེན་པོ་དང་ཕྲད་པས། མྱ་ངན་ལས་འདས་པའི་བདེ་བ་རྗེས་སུ་ཐོབ་པར་འདོད་པ་དང༌།

nyon mongs pa'i chom rkun gyi 'jigs pa chen po dang phrad pas/ mya ngan las 'das pa'i bde ba rjes su thob par 'dod pa dang/

【K7 第七句】

ཉོན་མོངས་པའི་ནད་ཆེན་པོས་ཐེབས་པས། ཤིན་ཏུ་ནད་མེད་པའི་མྱ་ངན་ལས་འདས་པ་རྗེས་སུ་ཐོབ་པར་འདོད་པ་དང༌།

nyon mongs pa'i nad chen pos thebs pas/ shin tu nad med pa'i mya ngan las 'das pa rjes su thob par 'dod pa dang/

【K8 第八句】

ཆུ་པོ་བཞིས་རྒྱུན་ཕྱོགས་སུ་བདས་པ་ཆུ་བོ་ལས་བསྒྲལ་བར་འདོད་པ་དང༌།

chu po bzhis rgyun phyogs su bdas pa chu bo las bsgral bar 'dod pa dang/

【K9 第九句】

མ་རིག་པའི་མུན་པ་ཆེན་པོར་ཞུགས་པས། ཡེ་ཤེས་ཀྱི་སྣང་བ་ཆེན་པོ་རྗེས་སུ་ཐོབ་པར་འདོད་པ་ནི་ལེགས་སོ་ལེགས་སོ། །

ma rig pa'i mun pa chen por zhugs pas/ ye shes kyi snang ba chen po rjes su thob par 'dod pa ni legs so legs so/ /

【K10 第十句】

ཚེ་དང་ལྡན་པ་ཁྱོད་དེ་ལྟར་ཡང་དག་པར་རབ་ཏུ་བརྩོན་པར་བྱེད་པ་ན། གདོན་མི་ཟ་བར་ཡུལ་འཁོར་གྱི་བསོད་སྙོམས་འབྲས་བུ་ཡོད་པར་ཟ་བ་དང༌། སྟོན་པའི་བཀའ་ལུང་བཞིན་དུ་བྱེད་པ་དང༌། རྟག་འགྲུས་པའི་བསམ་གཏན་ལ་ལྷག་མཐོང་དང་ལྡན་པ་དང༌། ཁྱིམ་སྟོང་པ་དག་རྒྱས་པར་བྱེད་ཅིང༌། བདག་གི་དོན་གྱི་རྗེས་སུ་བརྩོན་པ་དང༌།

tshe dang ldan pa khyod de ltar yang dag par rab tu brtson par byed pa na/ gdon mi za bar yul 'khor gyi bsod snyoms 'bras bu yod par za ba dang/ ston pa'i bka' lung bzhin du byed pa dang/ rtag 'grus pa'i bsam gtan la lhag mthong dang ldan pa dang/ khyim stong pa dag rgyas par byed cing/ bdag gi don gyi rjes su brtson pa dang/

【K11 第十一句】

ཚངས་པ་མཚུངས་པར་སྤྱོད་པ། མཁས་པ་རྣམས་ཀྱིས་མ་སྨད་པ་དང༌། བདག་ལ་ཕན་པ་དང༌། གཞན་ལ་ཕན་པ་དང༌།

tshangs pa mtshungs par spyod pa/ mkhas pa rnams kyis ma smad pa dang/ bdag la phan pa dang/ gzhan la phan pa dang/

【K12 第十二句】

སྐྱེ་བོ་མང་པོ་ལ་ཕན་པ་དང༌། སྐྱེ་བོ་མང་པོ་ལ་བདེ་བ་དང༌། འཇིག་རྟེན་ལ་རྗེས་སུ་སྙིང་བརྩེ་བ་དང༌། ལྷ་དང་མི་རྣམས་ལ་ཕན་པ་དང་བདེ་བའི་ཕྱིར་ཞུགས་པར་འགྱུར་རོ་ཞེས་ཚིག་གི་ལམ་འཇམ་པོ་འཇམ་པོ་དག་གིས་ཡང་དག་པར་གཟེང་བསྟོད་པར་བྱ། ཡང་དག་པར་རབ་ཏུ་དགའ་བར་བྱ་ཞིང་སྤོང་བའི་ཕན་ཡོན་ཡང་བརྗོད་པར་བྱའོ། །

skye bo mang po la phan pa dang/ skye bo mang po la bde ba dang/ 'jig rten la rjes su snying brtse ba dang/ lha dang mi rnams la phan pa dang bde ba'i phyir zhugs par 'gyur ro zhes tshig gi lam 'jam po 'jam po dag gis yang dag par gzeng bstod par bya/ yang dag par rab tu dga' bar bya zhing spong ba'i phan yon yang brjod par bya'o/ /

【H2 尋求】【I1 以四種paripraṣṭavyaḥ審問yoṅs su dri bar bya審問處法應審問之】

དེ་ལྟར་དེ་ལྟ་བུ་དང་མཐུན་པའི་ཚིག་གི་ལམ་འཇམ་པོ་འཇམ་པོ་དག་གིས་ཡང་དག་པར࿒གཟེང་བསྟོད་པར་བྱ། ཡང་དག་པར་རབ་ཏུ་དགའ་བར་བྱས་ཤིང་སྤོང་བའི་ཕན་ཡོན་ཡང་དག་པར་བསྟན་ནས། ཡོངས་སུ་དྲི་བར་བྱ་བའི་གནས་ཀྱི་ཆོས་བཞི་པོ་དག་ཡོངས་སུ་དྲི་བར་བྱ་སྟེ། ཅི་ཚེ་དང་ལྡན་པ་ཁྱོད་གཅིག་ཏུ་སངས་རྒྱས་དང༌། ཆོས་དང༌། དགེ་འདུན་ལ་སྐྱབས་སུ་སོང་ཞིང༌། འདི་ལས་ཕྱི་རོལ་པའི་སྟོན་པའམ། སྦྱིན་གནས་གཞན་དག་ཡང་དག་པར་མི་འདོད་པ་ཡིན་ནམ། ཅི་ཁྱོད་ཚངས་པར་སྤྱོད་པ་བསྒོམ་པར་བྱ་བའི་ཕྱིར་ཁྱོད་ཀྱིས་དང་པོར་ཡོངས་སུ་སྦྱོང་བ་ཚུལ་ཁྲིམས་ཤིན་ཏུ་རྣམ་པར་དག་པ་དང༌། ལྟ་བ་དྲང་པོ་ཡིན་ནམ། ཅི་ཁྱོད་འཕགས་པའི་བདེན་པ་མདོ་དང་རྣམ་པར་དབྱེ་བ་ལས་བརྩམས་ཏེ། ཆོས་ཉུང་དུའམ། མང་པོ་དག་མཉན་ཅིང་བཟུང་བ་ཡིན་ནམ། ཅི་ཁྱོད་མྱ་ངན་ལས་འདས་པ་ལ་སེམས་མོས་ཤིང་མྱ་ངན་ལས་འདའ་བར་འདོད་པས་རབ་ཏུ་བྱུང་བ་ཡིན་ནམ་ཞེས་ཡོངས་སུ་དྲི་བར་བྱ་བའི་གནས་ཀྱི་ཆོས་བཞི་པོ་དག་ཡོངས་སུ་དྲི་བར་བྱའོ། །

de ltar de lta bu dang mthun pa'i tshig gi lam 'jam po 'jam po dag gis yang dag par gzeng bstod par bya/ yang dag par rab tu dga' bar byas shing spong ba'i phan yon yang dag par bstan nas/ yongs su dri bar bya ba'i gnas kyi chos bzhi po dag yongs su dri bar bya ste/ ci tshe dang ldan pa khyod gcig tu sangs rgyas dang/ chos dang/ dge 'dun la skyabs su song zhing/ 'di las phyi rol pa'i ston pa'am/ sbyin gnas gzhan dag yang dag par mi 'dod pa yin nam/ ci khyod tshangs par spyod pa bsgom par bya ba'i phyir khyod kyis dang por yongs su sbyong ba tshul khrims shin tu rnam par dag pa dang/ lta ba drang po yin nam/ ci khyod 'phags pa'i bden pa mdo dang rnam par dbye ba las brtsams te/ chos nyung du'am/ mang po dag mnyan cing bzung ba yin nam/ ci khyod mya ngan las 'das pa la sems mos shing mya ngan las 'da' bar 'dod pas rab tu byung ba yin nam zhes yongs su dri bar bya ba'i gnas kyi chos bzhi po dag yongs su dri bar bya'o/ /

【I2 於四種處法以四因緣應正samanveṣitavyaḥ尋求legs par rjes su brtag par bya，於願種姓根行處】【J1 總說】

དེ་ལྟར་དྲིས་པར་གལ་ཏེ། དེ་ལྟ་བུ་ལགས་སོ་ཞེས་དམ་བཅའ་བར་བྱེད་ན། དེའི་འོག་ཏུ་གནས་བཞི་པོ་དག་རྒྱུ་རྣམ་པ་བཞི་ལེགས་པར་རྫས་སུ་བརྟག་པར་བྱ་སྟེ།

de ltar dris par gal te/ de lta bu lags so zhes dam bca' bar byed na/ de'i 'og tu gnas bzhi po dag rgyu rnam pa bzhi legs par rdzas su brtag par bya ste/

【J2 別釋】【K1 四種處所】

སྨོན་ལམ་ལེགས་པར་རྗེས་སུ་བརྟག་པར་བྱ། རིགས་དང༌། དབང་པོ་དང༌། སྤྱད་པ་ལེགས་པར་རྗེས་སུ་བརྟག་པར་བྱའོ། །

smon lam legs par rjes su brtag par bya/ rigs dang/ dbang po dang/ spyad pa legs par rjes su brtag par bya'o/ /

【K2 四種因緣】【L1 總說】

དྲི་བས་ལེགས་པར་རྗེས་སུ་བརྟག་པར་བྱ། གཏམ་དང༌། སྤྱོད་པ་དང༌། སེམས་ཀྱི་རྣམ་གྲངས་ཤེས་པས་ལེགས་པར་རྗེས་སུ་བརྟག་པར་བྱའོ། །

dri bas legs par rjes su brtag par bya/ gtam dang/ spyod pa dang/ sems kyi rnam grangs shes pas legs par rjes su brtag par bya'o/ /

【L2 別釋】【M1 pṛcchayā samanveṣitavyaḥ以審問dri bas legs par rjes su brtag par bya】【N1 應以審問尋求其願】

དེ་ལ་ཇི་ལྟར་ན་དྲི་བས་སྨོན་ལམ་ལེགས་པར་རྗེས་སུ་བརྟག་པར་བྱ་ཞེ་ན། འདི་སྐད་ཡོངས་སུ་དྲི་བར་བྱ་སྟེ། ཚེ་དང་ལྡན་པ་ཁྱོད་ཀྱིས་ཉན་ཐོས་ཀྱི་ཐེག་པའམ། རང་སངས་རྒྱས་ཀྱི་ཐེག་པའམ༑ ཐེག་པ་ཆེན་པོའམ། གང་དུ་སྨོན་ལམ་བཏབ་ཅེས࿒ཡོངས་སུ་དྲི་བར་བྱའོ། །དེ་ཡང་གང་དང་གང་དུ་སྨོན་ལམ་བཏབ་པ་དེ་བཞིན་དུ། བདག་ཉིད་ལན་འདེབས་པར་འགྱུར་ཏེ། དེ་ལྟར་དྲི་བས་སྨོན་ལམ་ལེགས་པར་རྗེས་སུ་བཏབ་པར་བྱའོ། །

de la ji ltar na dri bas smon lam legs par rjes su brtag par bya zhe na/ 'di skad yongs su dri bar bya ste/ tshe dang ldan pa khyod kyis nyan thos kyi theg pa'am/ rang sangs rgyas kyi theg pa'am| theg pa chen po'am/ gang du smon lam btab ces yongs su dri bar bya'o/ /de yang gang dang gang du smon lam btab pa de bzhin du/ bdag nyid lan 'debs par 'gyur te/ de ltar dri bas smon lam legs par rjes su btab par bya'o/ /

【N2 應以審問尋求種姓及以根行】【O1 驗行】

ཇི་ལྟར་ན་དྲི་བས་རིགས་དང༌། དབང་པོ་དང༌། སྤྱད་པ་དག་ལེགས་པར་རྗེས་སུ་བརྟག་པར་བྱ་ཞེ་ན། དེས་འདི་སྐད་དྲི་བར་བྱ་སྟེ། ཚེ་དང་ལྡན་པ་ཁྱོད་ཀྱིས་བདག་གི་རིགས་གང་ཡིན་པ་དང༌། བདག་གི་དབང་པོ་རྣམས་རྟུལ་བའམ། འབྲིང་ངམ། རྣོ་བའམ། ཅི་ལྟ་བུ་ཡིན་པ་དང༌། ཅི་བདག་འདོད་ཆགས་སྤྱད་པའམ། འོན་ཏེ་ཞེ་སྡང་སྤྱད་པའམ། དེ་བཞིན་དུ་རྣམ་པར་རྟོག་པ་སྤྱད་པའི་བར་ཞིག་ཡིན་ཞེས་བདག་ཉིད་ཀྱི་རིགས་དང༌། དབང་པོ་དང༌། སྤྱད་པ་དག་ཤེས་སམ་ཞེས་དྲི་བར་བྱའོ། །གལ་ཏེ་དེ་ཤེས་རབ་ཅན་ཞིག་ཡིན་ན་ནི་དེས་རིམ་གྱིས་བདག་ཉིད་ཀྱི་རིགས་དང༌། དབང་པོ་དང་སྤྱད་པ་དག་ཉེ་བར་བརྟགས་ཤིང་མཚན་མར་གཟུང་བ་དེ་བཞིན་དུ་ལན་འདེབས་པར་བྱེད་དོ། །

ji ltar na dri bas rigs dang/ dbang po dang/ spyad pa dag legs par rjes su brtag par bya zhe na/ des 'di skad dri bar bya ste/ tshe dang ldan pa khyod kyis bdag gi rigs gang yin pa dang/ bdag gi dbang po rnams rtul ba'am/ 'bring ngam/ rno ba'am/ ci lta bu yin pa dang/ ci bdag 'dod chags spyad pa'am/ 'on te zhe sdang spyad pa'am/ de bzhin du rnam par rtog pa spyad pa'i bar zhig yin zhes bdag nyid kyi rigs dang/ dbang po dang/ spyad pa dag shes sam zhes dri bar bya'o/ /gal te de shes rab can zhig yin na ni des rim gyis bdag nyid kyi rigs dang/ dbang po dang spyad pa dag nye bar brtags shing mtshan mar gzung ba de bzhin du lan 'debs par byed do/ /

【O2 癡行】

གལ་ཏེ་དམན་པ་ཞིག་ཡིན་ན་ནི་དེས་རིམ་གྱིས་བདག་ཉིད་ཀྱི་རིགས་དང༌། དབང་པོ་དང༌། སྤྱད་པ་དག་ཉེ་བར་མ་རྟོགས་ཤིང་མཚན་མར་མ་ཟིན་པས་དེ་དྲིས་ཀྱང་ལན་འདེབས་པར་མི་བྱེད་པས།

gal te dman pa zhig yin na ni des rim gyis bdag nyid kyi rigs dang/ dbang po dang/ spyad pa dag nye bar ma rtogs shing mtshan mar ma zin pas de dris kyang lan 'debs par mi byed pas/

【M2 kathayā samanveṣitavyaḥ以言論gtam gyis legs par rjes su brtag par bya】【N1 宣說聲聞乘相應言論】

དེ་ལ་དེའི་འོག་ཏུ་རེ་ཞིག་གཏམ་གྱིས་དེ་གསུམ་ལེགས་པར་རྗེས་སུ་བརྟག་པར་བྱ་སྟེ། དེའི་མདུན་དུ་ཚིག་གི་ལམ་གསལ་བ། འབྲེལ་པ། སྣ་ཚོགས་པ། སྙན་པ་གོ་སླ་བ་དག་གིས་ཉན་ཐོས་ཀྱི་ཐེག་པ་དང་ལྡན་པའི་གཏམ་བྱའོ། ། དེ་གལ་ཏེ་ཉན་ཐོས་ཀྱི་རིགས་ཅན་ཞིག་ཡིན་ན་ནི་གཏམ་དེ་བྱས་པ་ན། གཏམ་དེས་ཤིན་ཏུ་དགའ་བ་དང༌། རངས་པ་དང༌། ཀུན་དུ་དགའ་བ་སྐྱེ་བ་དང༌། ཡིད་བདེ་བ་སྐྱེ་བ་དང༌། རབ་ཏུ་དང་བ་དང༌། མོས་པར་འགྱུར་རོ། །

de la de'i 'og tu re zhig gtam gyis de gsum legs par rjes su brtag par bya ste/ de'i mdun du tshig gi lam gsal ba/ 'brel pa/ sna tshogs pa/ snyan pa go sla ba dag gis nyan thos kyi theg pa dang ldan pa'i gtam bya'o/ / de gal te nyan thos kyi rigs can zhig yin na ni gtam de byas pa na/ gtam des shin tu dga' ba dang/ rangs pa dang/ kun du dga' ba skye ba dang/ yid bde ba skye ba dang/ rab tu dang ba dang/ mos par 'gyur ro/ /

【N2 宣說獨覺乘相應言論】

གལ་ཏེ་དེ་རང་སངས་རྒྱས་ཀྱི་རིགས་ཅན་ནམ། ཐེག་པ་ཆེན་པོའི་རིགས་ཅན་ཞིག་ཡིན་ན་ནི། གཏམ་དེས་ཤིན་ཏུ་དགའ་བ་དང༌། རངས་པ་དང༌། ཀུན་ཏུ་དགའ་བ་སྐྱེ་བ་དང༌། ཡིད་བདེ་བ་སྐྱེ་བ་དང༌། རབ་ཏུ་དང་བ་དང༌། མོས་པར་མི་འགྱུར་རོ༑ །

gal te de rang sangs rgyas kyi rigs can nam/ theg pa chen po'i rigs can zhig yin na ni/ gtam des shin tu dga' ba dang/ rangs pa dang/ kun tu dga' ba skye ba dang/ yid bde ba skye ba dang/ rab tu dang ba dang/ mos par mi 'gyur ro| /

【N3 宣說大乘相應言論】

ཐེག་པ་ཆེན་པོའི་རིགས་ཅན་གང་ཡིན་པ་དེ་ནི། ཐེག་པ་ཆེན་པོ་དང་ལྡན་པའི་གཏམ་བྱས་པ་ན། གཏམ་དེས་ཤིན་ཏུ་དགའ་བ་དང༌། རངས་པ་དང༌། ཀུན་དུ་དགའ་བ་སྐྱེ་བ་དང༌། ཡིད་བདེ་བ་སྐྱེ་བ་དང༌། རབ་ཏུ་དང་བ་དང༌། མོས་པར་འགྱུར་རོ། །ཉན་ཐོས་དང༌། རང་སངས་རྒྱས་ཀྱི་རིགས་ཅན་ནི་དེ་ལྟ་མ་ཡིན་ནོ། །གལ་ཏེ་དེ་དབང་པོ་རྟུལ་པོ་ཞིག་ཡིན་ན་ནི། གསལ་བའི་གཏམ་བྱས་ན་ཡང༌། ཆོས་ཀྱི་དོན་ཉེ་བར་བརྟག་པ་དང༌། གཟུང་བ་དང༌། སོ་སོར་རྟོག་པར་བྱ་བ་ལ་ཤིན་ཏུ་མོང་རྟུལ་བར་འགྱུར་རོ། །གལ་ཏེ་དབང་པོ་འབྲིང་ཞིག་ཡིན་ན་ནི་དེ་ལྟ་མ་ཡིན་ནོ། །གལ་ཏེ་དབང་པོ་རྣོན་པོ་ཞིག་ཡིན་ན་ནི། དབང་པོ་རྟུལ་པོ་ལ་གསལ་བའི་གཏམ་བྱས་པ་ལས་བཟློག་པ། ཟབ་མོའི་གཏམ་བྱས་ན་ཡང༌། ཆོས་ཀྱི་དོན་མྱུར་དུ་ཉེ་བར་རྟོགས་པ་དང༌། ࿒གཟུང་བ་དང༌། སོ་སོར་རྟོག་པར་བྱེད་དོ། །གལ་ཏེ་དེ་འདོད་ཆགས་སྤྱད་པ་ཞིག་ཡིན་ན་ནི། དང་བར་འགྱུར་བའི་གཏམ་བྱས་པ་ན། གཏམ་དེས་ཤིན་ཏུ་རབ་ཏུ་དང་བ་དང༌། དགའ་བ་དང༌། དགོངས་པའི་རྗེས་སུ་འཇུག་པ་དང༌། སྤུ་ཟིང་ཞེས་བྱེད་པ་དང༌། མཆི་མ་འཁྲུག་ཅེས་བྱེད་པ་དང༌། སེམས་ཀྱི་རྒྱུད་སྣུམ་པ་དང་སེམས་འཇམ་པ་སྟོན་པར་བྱེད་དོ། །གལ་ཏེ་དེ་ཞེ་སྡང་སྤྱད་པ་ཞིག་ཡིན་ན་ནི། དེ་ལས་བཟློག་པ་ཡིན་པར་རིག་པར་བྱའོ། །གལ་ཏེ་དེ་གཏི་མུག་སྤྱད་པ་ཞིག་ཡིན་ན་ནི། ངེས་པར་འབྱེད་པའི་གཏམ་མྱ་ངན་ལས་འདས་པ་དང་ལྡན་པ། ཟང་ཟིང་མེད་པར་བྱས་པ་ན། སྐྲག་པ་དང་། དངང་བ་དང༌། ཀུན་དུ་སྐྲག་པར་འགྱུར་ཏེ། ཇི་ལྟར་དབང་པོ་རྟུལ་པོ་བསྟན་པ་དེ་བཞིན་དུ་དེ་ཡང་རིག་པར་བྱའོ། །གལ་ཏེ་དེ་ང་རྒྱལ་སྤྱད་པ་ཞིག་ཡིན་ན་ནི། ཤིན་ཏུ་གུས་པས་ཉན་པར་མི་བྱེད་ཅིང་རྣ་གཏོད་པར་ཡང་མི་བྱེད་ལ། དེ་བཞིན་དུ་ཀུན་ཤེས་པར་བྱ་བའི་སེམས་ཉེ་བར་འཇོག་པར་མི་བྱེད་ཅིང༌། དད་པར་གྱུར་ན་ཡང་དེ་བཞིན་དུ་བསྙེན་བཀུར་དང༌། ལེགས་སོ་ཞེས་བྱ་བ་སྦྱིན་པར་མི་བྱེད་དོ། །གལ་ཏེ་དེ་རྣམ་པར་རྟོག་པ་སྤྱད་པ་ཞིག་ཡིན་ན་ནི། ལེགས་པར་རྣ་བླགས་ཏེ། ཉན་པར་བྱེད་ཀྱང་སེམས་རྣམ་པར་གཡེང་བར་འགྱུར་ཞིང་ལོག་པར་བཟུང་སྟེ། འཛིན་པར་ཡང་འགྱུར་ལ། མི་བརྟན་ཞིང་མི་དམ་པར་འཛིན་པར་ཡང་འགྱུར། བཟུང་ན་ཡང་ཆུད་ཟ་བར་འགྱུར་ཞིང༌། ཡང་དང་ཡང་དུ་ཕྱི་ཕྱིར་ཡོངས་སུ་འདྲི་བར་བྱེད་པར་ཡང་འགྱུར་ཏེ། དེ་ལྟར་གཏམ་གྱིས་རིགས་དང༌། དབང་པོ་དང༌། སྤྱད་པ་དག་ལེགས་པར་རྗེས་སུ་བརྟག་པར་བྱའོ། །

theg pa chen po'i rigs can gang yin pa de ni/ theg pa chen po dang ldan pa'i gtam byas pa na/ gtam des shin tu dga' ba dang/ rangs pa dang/ kun du dga' ba skye ba dang/ yid bde ba skye ba dang/ rab tu dang ba dang/ mos par 'gyur ro/ /nyan thos dang/ rang sangs rgyas kyi rigs can ni de lta ma yin no/ /gal te de dbang po rtul po zhig yin na ni/ gsal ba'i gtam byas na yang/ chos kyi don nye bar brtag pa dang/ gzung ba dang/ so sor rtog par bya ba la shin tu mong rtul bar 'gyur ro/ /gal te dbang po 'bring zhig yin na ni de lta ma yin no/ /gal te dbang po rnon po zhig yin na ni/ dbang po rtul po la gsal ba'i gtam byas pa las bzlog pa/ zab mo'i gtam byas na yang/ chos kyi don myur du nye bar rtogs pa dang/ gzung ba dang/ so sor rtog par byed do/ /gal te de 'dod chags spyad pa zhig yin na ni/ dang bar 'gyur ba'i gtam byas pa na/ gtam des shin tu rab tu dang ba dang/ dga' ba dang/ dgongs pa'i rjes su 'jug pa dang/ spu zing zhes byed pa dang/ mchi ma 'khrug ces byed pa dang/ sems kyi rgyud snum pa dang sems 'jam pa ston par byed do/ /gal te de zhe sdang spyad pa zhig yin na ni/ de las bzlog pa yin par rig par bya'o/ /gal te de gti mug spyad pa zhig yin na ni/ nges par 'byed pa'i gtam mya ngan las 'das pa dang ldan pa/ zang zing med par byas pa na/ skrag pa dang / dngang ba dang/ kun du skrag par 'gyur te/ ji ltar dbang po rtul po bstan pa de bzhin du de yang rig par bya'o/ /gal te de nga rgyal spyad pa zhig yin na ni/ shin tu gus pas nyan par mi byed cing rna gtod par yang mi byed la/ de bzhin du kun shes par bya ba'i sems nye bar 'jog par mi byed cing/ dad par gyur na yang de bzhin du bsnyen bkur dang/ legs so zhes bya ba sbyin par mi byed do/ /gal te de rnam par rtog pa spyad pa zhig yin na ni/ legs par rna blags te/ nyan par byed kyang sems rnam par g.yeng bar 'gyur zhing log par bzung ste/ 'dzin par yang 'gyur la/ mi brtan zhing mi dam par 'dzin par yang 'gyur/ bzung na yang chud za bar 'gyur zhing/ yang dang yang du phyi phyir yongs su 'dri bar byed par yang 'gyur te/ de ltar gtam gyis rigs dang/ dbang po dang/ spyad pa dag legs par rjes su brtag par bya'o/ /

【M3 ceṣṭyā samanveṣitavyaḥ以所作sbyod pas legs par rjes su brtag par bya】

ཇི་ལྟར་ན་སྤྱོད་པས་རིགས་དང་དབང་པོ་དང༌། སྤྱད་པ་དག་ལེགས་པར་རྗེས་སུ་བརྟག་པར་བྱ་ཞེ་ན། གང་ཟག་ཉན་ཐོས་ཀྱི་རིགས་ཅན་དང༌། འདོད་ཆགས་ལ་སོགས་པ་དཔྱད་པ་དག་གི་རྟགས་གང་དག་སྔར་བསྟན་པ་དེ་དག་ནི་སྤྱོད་པ་ཞེས་བྱ་སྟེ། སྤྱོད་པ་དེས་རིགས་དང་། དབང་པོ་དང༌། སྤྱད་པ་དག་ཅི་རིགས་པར་ལེགས་པར་རྗེས་སུ་བརྟག་པར་བྱའོ། །

ji ltar na spyod pas rigs dang dbang po dang/ spyad pa dag legs par rjes su brtag par bya zhe na/ gang zag nyan thos kyi rigs can dang/ 'dod chags la sogs pa dpyad pa dag gi rtags gang dag sngar bstan pa de dag ni spyod pa zhes bya ste/ spyod pa des rigs dang / dbang po dang/ spyad pa dag ci rigs par legs par rjes su brtag par bya'o/ /

【M4 cetaḥ paryāyajānena samanveṣitavyaḥ以知他心差別智sems kyi rnam graṅs śes pas legs par rjes su ḍrtag par】

དེ་ལ་ཇི་ལྟར་ན་སེམས་ཀྱི་རྣམ་གྲངས་ཤེས་པས་རིགས་དང༌། དབང་བོ་དང༌། སྤྱད་པ་དག་ལེགས་པར་རྗེས་སུ་བརྟག་པར་བྱ་ཞེ་ན། གལ་ཏེ་རྣལ་འབྱོར་པ་རྣལ་འབྱོར་ཤེས་པ་དེ་སེམས་ཀྱི་རྣམ་གྲངས་ཤེས་པ་ཐོབ་པ་ཞིག་ཡིན་ན། དེས་ཕ་རོལ་གྱི་སེམས་ཤེས་པ་དེས་དེའི་རིགས་དང་། དབང་པོ་དང་། སྤྱད་པ་དག་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པས་ལེགས་པར་རྗེས་སུ་བརྟག་པར་བྱའོ། །

de la ji ltar na sems kyi rnam grangs shes pas rigs dang/ dbang bo dang/ spyad pa dag legs par rjes su brtag par bya zhe na/ gal te rnal 'byor pa rnal 'byor shes pa de sems kyi rnam grangs shes pa thob pa zhig yin na/ des pha rol gyi sems shes pa des de'i rigs dang / dbang po dang / spyad pa dag yang dag pa ji lta ba bzhin du rab tu shes pas legs par rjes su brtag par bya'o/ /

【H3 安立門】【I1 pañcasu sthāneṣu vinayate開五句：五處安立gnas lṅa la ñes par sbyar par bya】

གནས་བཞི་པོ࿒དེ་དག་རྒྱུ་བཞི་པོ་དེ་དག་གིས་ལེགས་པར་རྗེས་སུ་བརྟགས་ན༑ གནས་ལྔ་པོ་འདི་ལྟ་སྟེ། ཏིང་ངེ་འཛིན་གྱི་ཚོགས་བསྲུང་ཞིང་བསགས་པ་དང༌། རབ་ཏུ་དབེན་པ་དང༌། སེམས་རྩེ་གཅིག་པ་ཉིད་དང༌། སྒྲིབ་པ་རྣམ་པར་སྦྱོང་བ་དང༌། ཡིད་ལ་བྱེད་པ་བསྒོམ་པ་དག་ལ་ངེས་པར་སྦྱར༌བར་བྱའོ༑ །

gnas bzhi po de dag rgyu bzhi po de dag gis legs par rjes su brtags na| gnas lnga po 'di lta ste/ ting nge 'dzin gyi tshogs bsrung zhing bsags pa dang/ rab tu dben pa dang/ sems rtse gcig pa nyid dang/ sgrib pa rnam par sbyong ba dang/ yid la byed pa bsgom pa dag la nges par sbyarbar bya'o| /

【I2 隨別釋】【J1 samādhisaMbhārarakṣopacaya護養定資糧tiṅ ṅe 'dsiṅ gyi tshogs bsruṅ shiṅ bsags pa】

དེ་ལ་ཏིང་ངེ་འཛིན་གྱི་ཚོགས་བསྲུང་ཞིང་བསགས་པ་ནི་ཚུལ་ཁྲིམས་ཀྱི་སྡོམ་པ་ཇི་སྙེད་པ་དང་ལྡན་པ་ཡིན་ཏེ། དེ་ལ་ཡང་སངས་རྒྱས་ཀྱིས་རྗེས་སུ་བསྟན་པ་དང༌། སངས་རྒྱས་ཀྱིས་རྗེས་སུ་གནང་བའི་ཚུལ་ཁྲིམས་ཀྱི་ཕུང་པོ་ཡོངས་སུ་རྫོགས་པ། ཡོངས་སུ་མི་ཉམས་པར་བྱ་བའི་ཕྱིར། བག་ཡོད་པར་གནས་ཤིང་བསླབ་པའི་གཞི་བསྒྲུབས་པས་བརྩོན་འགྲུས་མི་གཏོང་བ་ཡིན་ཏེ། དེ࿒ལྟ་ན་ཡང་དེ་ཚུལ་ཁྲིམས་དང་ཡང་དག་པར་ལྡན་པའི་བསླབ་པའི་ལམ་ཐོབ་པ་ལས་ཡོངས་སུ་མི་ཉམས་ཤིང༌། བསླབ་པའི་ལམ་མ་ཐོབ་པ་ཡང་ཐོབ་པར་འགྱུར་བ་དང༌། ཚུལ་ཁྲིམས་ཀྱི་སྡོམ་པ࿒ལ་ཇི་ལྟ་བ་བཞིན་དུ་དབང་པོ་སྡོམ་པ་དང༌། ཟས་ཀྱི་ཚོད་རིག་པ་ཉིད་དང༌། ནམ་གྱི་ཆ་སྟོད་དང༌། ནམ་གྱི་ཆ་སྨད་ལ་མི་ཉལ་བར་སྦྱོར་བའི་རྗེས་སུ་བརྩོན་པ་དང༌། ཤེས་བཞིན་དུ་སྤྱོད་པ་ཉིད་དང༌། དགེ་སྦྱོང་གི་རྒྱན་གྱི་བར་ལ་ཡང་དེ་བཞིན་ཏེ། ཆོགས་ཀྱིས་ཡོངས་སུ་ཟིན་པ་གང་དང་གང་ཡིན་པའི་ཆོས་རབ་ཏུ་རྣམ་པར་དབྱེ་བ་དག་ཐོབ་པ་དང༌། དེ་དག་རྗེས་སུ་སྲུང་བར་བྱེད་པ་དང༌། རབ་ཏུ་རྣམ་པར་དབྱེ་བའི་ཕྱིར་ཞིང་ཡོངས་སུ་རྫོགས་པར་བྱ་བ་དང༌། ཇི་སྐད་གསུངས་པ་བཞིན་ལྷག་ཆད་མེད་པར་སྤྱད་པར་བྱ་བའི་ཕྱིར་འདུན་པ་སྐྱེད། སྤྲོ་བ་སྐྱེད་དེ། བརྩོན་འགྲུས་བརྩམས་ཤིང་གནས་པ་དག་ཡིན་པ་དེ་ནི་ཏིང་ངེ་འཛིན་གྱི་ཚོགས࿒བསྲུངས་ཤིང་སྩོགས་པ་ཞེས་བྱའོ། །

de la ting nge 'dzin gyi tshogs bsrung zhing bsags pa ni tshul khrims kyi sdom pa ji snyed pa dang ldan pa yin te/ de la yang sangs rgyas kyis rjes su bstan pa dang/ sangs rgyas kyis rjes su gnang ba'i tshul khrims kyi phung po yongs su rdzogs pa/ yongs su mi nyams par bya ba'i phyir/ bag yod par gnas shing bslab pa'i gzhi bsgrubs pas brtson 'grus mi gtong ba yin te/ de lta na yang de tshul khrims dang yang dag par ldan pa'i bslab pa'i lam thob pa las yongs su mi nyams shing/ bslab pa'i lam ma thob pa yang thob par 'gyur ba dang/ tshul khrims kyi sdom pa la ji lta ba bzhin du dbang po sdom pa dang/ zas kyi tshod rig pa nyid dang/ nam gyi cha stod dang/ nam gyi cha smad la mi nyal bar sbyor ba'i rjes su brtson pa dang/ shes bzhin du spyod pa nyid dang/ dge sbyong gi rgyan gyi bar la yang de bzhin te/ chogs kyis yongs su zin pa gang dang gang yin pa'i chos rab tu rnam par dbye ba dag thob pa dang/ de dag rjes su srung bar byed pa dang/ rab tu rnam par dbye ba'i phyir zhing yongs su rdzogs par bya ba dang/ ji skad gsungs pa bzhin lhag chad med par spyad par bya ba'i phyir 'dun pa skyed/ spro ba skyed de/ brtson 'grus brtsams shing gnas pa dag yin pa de ni ting nge 'dzin gyi tshogs bsrungs shing stsogs pa zhes bya'o/ /

དེ་དེ་ལྟར་ཉམས་པར་གྱུར་པའི་ཆ་དང་མཐུན་པར་ཆོས་རྣམས་ཡོངས་སུ་སྤོང་ཞིང་ཁྱད་པར་དུ་འགྱུར་བའི་ཆ་དང་མཐུན་པའི་ཆོས་རྣམས་ལ་སོ་སོར་རྟེན་པར་བྱེད་པ་ན། རབ་ཏུ་དབེན་པར་གནས་པ་ཡིན་ནོ། །

de de ltar nyams par gyur pa'i cha dang mthun par chos rnams yongs su spong zhing khyad par du 'gyur ba'i cha dang mthun pa'i chos rnams la so sor rten par byed pa na/ rab tu dben par gnas pa yin no/ /

【J2 prāvivekya遠離rab tu dben pa】【K1 開三句】

རབ་ཏུ་དབེན༌པར་གནས་པ་གང་ཞེ་ན། གནས་ཕུན་སུམ་ཚོགས་པ་དང༌། སྤྱོད་ལམ་ཕུན་སུམ་ཚོགས་པ་དང༌། དབེན་པ་ཕུན་སུམ་ཚོགས་པ་གང་ཡིན་བའོ། །

rab tu dbenpar gnas pa gang zhe na/ gnas phun sum tshogs pa dang/ spyod lam phun sum tshogs pa dang/ dben pa phun sum tshogs pa gang yin ba'o/ /

【K2 解】【L1 sthāna-sampad處所圓滿gnas phun su mtshogs pa】

དེ་ལ་གནས་ཕུན་སུམ་ཚོགས་པ་ནི་འདི་ལྟ་སྟེ། དགོན་པ་དང༌། ཤིང་དྲུང་དང༌། ཁྱིམ་གྱིས་སྟོང་པ་དག་སྟེ། དེ་ལ་གནས་མལ་བླ་གབ་མེད་པ་དང༌། དུར་ཁྲོད་དང༌། བས་མཐའ་ནི་དགོན་པ་ཞེས་བྱའོ། །དེ་ལ་ནགས་འདབ་ནི་ཤིང་དྲུང་ཞེས་བྱའོ། །དེ་ལ་རི་ཁྲོད་དང་རི་ཕུག་དང༌། རྩྭ་ཁང་དག་ནི་ཁྱིམ་གྱིས་སྟོང་པ་ཞེས་བྱ་སྟེ། འདི་ལྟ་སྟེ། དགོན་པ་དང༌། ཤིང་དྲུང་དང༌། ࿒ཁང་སྟོང་གི་གནས་མལ་བླ་གབ་མེད་པ་དང༌། དུར་ཁྲོད་དང༌། བས་མཐའ་དང༌། ནགས་འདབས་དང༌། རི་ཁྲོད་དང༌། རི་ཕུག་དང༌། རྩྭ་ཁང་དེ་དག་གཅིག་ཏུ་བསྡུས་པ་ནི་གནས་ཡིན་པར་རིག་པར་བྱའོ། །གནས་ཕུན་སུམ་ཚོགས་པ་ནི་རྣམ་པ་ལྔ་སྟེ། འདི་ལ་དང་པོ་ཁོ་ནར་གནས࿒ཡིབས་སུ་ཤིས་པ། ལྟ་ན་སྡུག་པ། མཛེས་པ། ཀུན་དགའ་ར་བ་ཕུན་སུམ་ཚོགས་པ། ནགས་ཚལ་ཕུན་སུམ་ཚོགས་པ། རྫིང་བུ་ཕུན་སུམ་ཚོགས་པ། གཙང་བ་ཉམས་དགའ་བ། ཤང་ཤོང་མེད་པ། སྡོང་དུམ་དང༌། ཚེར་མའི་གཞི་མ་ཡིན་པ། རྡོ་བ་དང༌། གསེག་མ་དང༌། གྱོ་མོ་མི་མང་བ། གང་དེས་མཐོང་ན་སྦོང་བ་ལ་བརྩོན་པར་གནས་པའི་ཕྱིར། སེམས་མངོན་པར་རབ་ཏུ་དང་བར་འགྱུར་ཞིང་སེམས་རངས་ཤིང་རབ་ཏུ་དགའ་བས་སྤྱོང་བ་ལ་རབ་ཏུ་སྟོད་པར་བྱེད་པ་གང་ཡིན་པ་སྟེ། དེ་ནི་གནས་ཕུན་སུམ་ཚོགས་པ་དང་པོ་ཡིན་ནོ། །གཞན་ཡང་ཉིན་མོ་མི་སྡུག་པ་ཉུང་ལ། མཚན་མོ་སྒྲ་ཆུང་ཞིང་ཀླག་ཅོར་ཉུང་བ་དང༌། ཤ་སྦྲང་དང༌། སྦྲང་བུ་མཆུ་རིངས་དང༌། རླུང་དང༌། ཉི་མ་དང༌། སྡིག་སྦྲུལ་གྱིས་རེག་པ་ཉུང་བ་གང་ཡིན་པ་དེ་ནི་གནས་ཕུན་སུམ་ཚོགས་པ་གཉིས་པ་ཡིན་ནོ། །གཞན་ཡང་གང་ན། སེང་གེ་དང༌། སྟག་དང༌། གུང་དང༌། ཆོམ་རྐུན་དང༌། ཕ་རོལ་གྱི་དམགས་ཚོགས་དང༌། མི་དང་མི་མ་ཡིན་པའི་འཇིགས་པ་དང༌། འཇིགས་སུ་རུང་བ་མེད་ལ། ཡིད་བརྟན་ཞིང་བག་ཚ་བ་མེད་པ་དང༌། བདེ་བ་ལ་རེག་པར་གནས་པར་འགྱུར་བ་གང་ཡིན་པ་དེ་ནི། གནས་ཕུན་སུམ་ཚོགས་པ་གསུམ་པ་ཡིན་ནོ། །གཞན་ཡང་གང་དུ་ཆོས་གོས་ལ་སོགས་པ་འཚོ་བའི་ཡོ་བྱད་རྐྱེན་དུ་བབས་པ་གང་ཡིན་པ་དེ་དག་ཚེགས་ཆུང་དུས་འགྲུབ་ཅིང་བསོད་སྙོམས་ལ་སོགས་པ་དེ་དག་གིས་ལུས་ངལ་བ་མེད་པར་འཚོ་བར་འགྱུར་བ་གང་ཡིན་པ་དེ་ནི་གནས་ཕུན་སུམ་ཚོགས་པ་བཞི་པ་ཡིན་ནོ། །གཞན་ཡང་གང་དུ་དགེ་བའི་བཤེས་གཉེན་གྱིས་ཡོངས་སུ་ཟིན་པར་འགྱུར་ཞིང་གང་དག་དེ་ལ་མ་ཕྱེ་བའི་གནས་རྣམས་འབྱེད་པར་བྱེད་ཅིང༌། ཕྱེ་བ་རྣམས་ཀྱང་གསལ་བར་བྱེད་པ་དང༌། ཡེ་ཤེས་དང་མཐོང་བ་རྣམ་པར་དག་པར་བྱ་བའི་ཕྱིར་ཟབ་མོའི་དོན་དང་ཚིག་ཤེས་རབ་ཀྱིས་སོ་སོར་བརྟགས་ནས། ལེགས་པར་རབ་ཏུ་སྟོན་པར་བྱེད་པ་དེ་ལྟ་བུའི་ཚངས་པ་མཚུངས་པར་སྤྱོད་པ་མཁས་པ་དག་གནས་པ་གང་ཡིན་པ་དེ་ནི་གནས་ཕུན་སུམ་ཚོགས་པ་ལྔ་པ་ཡིན་ནོ། །

de la gnas phun sum tshogs pa ni 'di lta ste/ dgon pa dang/ shing drung dang/ khyim gyis stong pa dag ste/ de la gnas mal bla gab med pa dang/ dur khrod dang/ bas mtha' ni dgon pa zhes bya'o/ /de la nags 'dab ni shing drung zhes bya'o/ /de la ri khrod dang ri phug dang/ rtswa khang dag ni khyim gyis stong pa zhes bya ste/ 'di lta ste/ dgon pa dang/ shing drung dang/ khang stong gi gnas mal bla gab med pa dang/ dur khrod dang/ bas mtha' dang/ nags 'dabs dang/ ri khrod dang/ ri phug dang/ rtswa khang de dag gcig tu bsdus pa ni gnas yin par rig par bya'o/ /gnas phun sum tshogs pa ni rnam pa lnga ste/ 'di la dang po kho nar gnas yibs su shis pa/ lta na sdug pa/ mdzes pa/ kun dga' ra ba phun sum tshogs pa/ nags tshal phun sum tshogs pa/ rdzing bu phun sum tshogs pa/ gtsang ba nyams dga' ba/ shang shong med pa/ sdong dum dang/ tsher ma'i gzhi ma yin pa/ rdo ba dang/ gseg ma dang/ gyo mo mi mang ba/ gang des mthong na sbong ba la brtson par gnas pa'i phyir/ sems mngon par rab tu dang bar 'gyur zhing sems rangs shing rab tu dga' bas spyong ba la rab tu stod par byed pa gang yin pa ste/ de ni gnas phun sum tshogs pa dang po yin no/ /gzhan yang nyin mo mi sdug pa nyung la/ mtshan mo sgra chung zhing klag cor nyung ba dang/ sha sbrang dang/ sbrang bu mchu rings dang/ rlung dang/ nyi ma dang/ sdig sbrul gyis reg pa nyung ba gang yin pa de ni gnas phun sum tshogs pa gnyis pa yin no/ /gzhan yang gang na/ seng ge dang/ stag dang/ gung dang/ chom rkun dang/ pha rol gyi dmags tshogs dang/ mi dang mi ma yin pa'i 'jigs pa dang/ 'jigs su rung ba med la/ yid brtan zhing bag tsha ba med pa dang/ bde ba la reg par gnas par 'gyur ba gang yin pa de ni/ gnas phun sum tshogs pa gsum pa yin no/ /gzhan yang gang du chos gos la sogs pa 'tsho ba'i yo byad rkyen du babs pa gang yin pa de dag tshegs chung dus 'grub cing bsod snyoms la sogs pa de dag gis lus ngal ba med par 'tsho bar 'gyur ba gang yin pa de ni gnas phun sum tshogs pa bzhi pa yin no/ /gzhan yang gang du dge ba'i bshes gnyen gyis yongs su zin par 'gyur zhing gang dag de la ma phye ba'i gnas rnams 'byed par byed cing/ phye ba rnams kyang gsal bar byed pa dang/ ye shes dang mthong ba rnam par dag par bya ba'i phyir zab mo'i don dang tshig shes rab kyis so sor brtags nas/ legs par rab tu ston par byed pa de lta bu'i tshangs pa mtshungs par spyod pa mkhas pa dag gnas pa gang yin pa de ni gnas phun sum tshogs pa lnga pa yin no/ /

【L2 īryāpatha-sampad威儀圓滿spyod lam phun su mtshogs pa】

དེ་ལ་སྤྱོད་ལམ་ཕུན་སུམ་ཚོགས་པ་གང་ཞེ་ན། ཉིན་མོ་འཆག་པ་དང༌། འདུག་པ་དག་གིས་འདའ་བར་བྱེད་ཅིང༌། མཚན་མོའི་ཐུན་དང་པོ་ལ་ཡང་དེ་བཞིན་བྱེད་པ་དང༌། ཐུན་བར་མ་ལ་གློ་གཡས་པ་ཕབ་སྟེ་ཉལ་བར་བྱེད་པ་དང༌། ཐུན་ཐ་མ་ལ་མྱུར་བ་མྱུར་བ་ཁོ་ནས་ལངས་ཏེ། འཆག་པ་དང༌། འདུག་པ་དག་གིས་འདའ་བར་བྱེད་པ་དང༌། དེ་ལྟར་གནས་མལ་ཕུན་སུམ་ཚོགས་པ་དེ་ཉིད་དུ་སངས་རྒྱས་ཀྱིས་རྗེས་སུ་གནང་བའི་ཁྲིའམ། ཁྲིའུའམ། རྩྭ་བཏིང་བའི་སྟེང་དུ་སྐྱིལ་མོ་ཀྲུང་བཅས་ཏེ་འདུག་པར་བྱེད་པའོ། །ཅིའི་ཕྱིར་ཞེ་ན། རྒྱུ་རྣམ་པ་ལྔ་ཡང་དག་པར་རྗེས་སུ་མཐོང་བའི་ཕྱིར་ཏེ། ལུས་ལེགས་པར་བསྒྲིམས་ན། སྤྱོད་ལམ་དེ་ཤིན་ཏུ་སྦྱངས་པ་སྐྱེ་བ་དང༌། རྗེས་སུ་མཐུན་པ་ཡིན་པའི་ཕྱིར། མྱུར་བ་མྱུར་བ་ཁོ་ནར་ཤིན་ཏུ་སྦྱངས་པ་སྐྱེ་བར་འགྱུར་བ་དང༌། དེ་བཞིན་དུ་འདུག་པས་དུས་ཡུན་རིང་པོ་འདའ་བར་བྱེད་ནུས་ཤིང༌། སྤྱོད་ལམ་དེས་དེའི་ལུས་ཤིན་ཏུ་ངལ་བར་མི་འགྱུར་བ་དང༌། དེ་བཞིན་དུ་སྤྱོད་ལམ་དེ་ནི་གཞན་མུ་སྟེགས་ཅན་དང༌། ཕས་ཀྱི་རྒོལ་བ་དག་དང༌། ཐུན་མོང་མ་ཡིན་པ་དང༌། དེ་བཞིན་དུ་གཞན་དག་གིས་སྤྱོད་ལམ་དེས་འདུག་པ་མཐོང་ན་ཤིན་ཏུ་དང་བ་སྐྱེ་བར་འགྱུར་བ་དང༌། དེ་བཞིན་དུ་སྤྱོད་ལམ་དེ་ནི་སངས་རྒྱས་རྣམས་དང༌། སངས་རྒྱས་ཀྱི་ཉན་ཐོས་རྣམས་ཀྱིས་རྗེས་སུ་གནང་ཞིང་བསྟན་པ་ཡིན་པའི་ཕྱིར་ཏེ། རྒྱུ་དེ་ལྔ་ཡང་དག་པར་རྗེས་སུ་མཐོང་བའི་ཕྱིར། སྐྱིལ་མོ་ཀྲུང་བཅས་ཏེ་ལུས་དྲང་པོར་བསྲངས་ནས་འདུག་གོ། །དེ་ལ་ལུས་དྲང་པོར་གང་ཞེ་ན། ལུས་གསལ་བར་བསང་སྟེ་བཞག་པ་དང༌། སེམས་ལ་གཡོ་མེད་ཅིང་ཚུལ་འཆོས་པ་མེད་པར་དྲང་པོར་བཞག་པའོ། །དེ་ལ་ལུས་དང་པོས་རབ་ཏུ་ཟིན་པས་ནི། རྨུགས་པ་དང༌། གཉིད་ཀྱི་སེམས་ཡང་དག་པར་བླངས་ཏེ་གནས་པར་མི་བྱེད་དོ། །སེམས་ལ་གཡོ་མེད་ཅིང་ཚུལ་འཆོས་པ་མེད་པས་ནི་ཕྱི་རོལ་དུ་རྣམ་པར་གཡེང་བ་ཡང་དག་པར་བླངས་ཏེ་གནས་པར་མི་བྱེད་དོ། །དྲན་པ་ཕྱོགས་པར་གཞག་སྟེ་ཞེས་བྱ་བ་དེ་ལ་དྲན་པ་ཕྱོགས་པར་བཞག་སྟེ། གནས་པར་བྱེད་པ་དེ་གང་ཞེ་ན། ཚུལ་བཞིན་ཡིད་ལ་བྱེད་པ་དང༌། མཚུངས་པར་ལྡན་པའི་དྲན་པ་ནི་ནག་པོའི་ཕྱོགས་ཐམས་ཅད་ལས་ཕྱིར་ཕྱོགས་ཤིང་མི་མཐུན་པ་ཡིན་པའི་ཕྱིར། དྲན་པ་ཕྱོགས་པ་ཞེས་བྱའོ། །གཞན་ཡང་ཏིང་ངེ་འཛིན་གྱི་མཚན་མ་ལ་དམིགས་པ་དང་། གཟུགས་བརྙན་གྱི་མཚན་མ་ལ་དམིགས་པའི་དྲན་པ་ནི་མཉམ་པར་གཞག་པའི་ས་པའི་དམིགས་པ་ཐམས་ཅད་ལ་ཕྱོགས་པ་ཡིན་པའི་ཕྱིར་དྲན་པ་ཕྱོགས་པ་ཞེས་བྱ་སྟེ། དེ་ནི་སྤྱོད་ལམ་ཕུན་སུམ་ཚོགས་པ་ཞེས་བྱའོ། །

de la spyod lam phun sum tshogs pa gang zhe na/ nyin mo 'chag pa dang/ 'dug pa dag gis 'da' bar byed cing/ mtshan mo'i thun dang po la yang de bzhin byed pa dang/ thun bar ma la glo g.yas pa phab ste nyal bar byed pa dang/ thun tha ma la myur ba myur ba kho nas langs te/ 'chag pa dang/ 'dug pa dag gis 'da' bar byed pa dang/ de ltar gnas mal phun sum tshogs pa de nyid du sangs rgyas kyis rjes su gnang ba'i khri'am/ khri'u'am/ rtswa bting ba'i steng du skyil mo krung bcas te 'dug par byed pa'o/ /ci'i phyir zhe na/ rgyu rnam pa lnga yang dag par rjes su mthong ba'i phyir te/ lus legs par bsgrims na/ spyod lam de shin tu sbyangs pa skye ba dang/ rjes su mthun pa yin pa'i phyir/ myur ba myur ba kho nar shin tu sbyangs pa skye bar 'gyur ba dang/ de bzhin du 'dug pas dus yun ring po 'da' bar byed nus shing/ spyod lam des de'i lus shin tu ngal bar mi 'gyur ba dang/ de bzhin du spyod lam de ni gzhan mu stegs can dang/ phas kyi rgol ba dag dang/ thun mong ma yin pa dang/ de bzhin du gzhan dag gis spyod lam des 'dug pa mthong na shin tu dang ba skye bar 'gyur ba dang/ de bzhin du spyod lam de ni sangs rgyas rnams dang/ sangs rgyas kyi nyan thos rnams kyis rjes su gnang zhing bstan pa yin pa'i phyir te/ rgyu de lnga yang dag par rjes su mthong ba'i phyir/ skyil mo krung bcas te lus drang por bsrangs nas 'dug go/ /de la lus drang por gang zhe na/ lus gsal bar bsang ste bzhag pa dang/ sems la g.yo med cing tshul 'chos pa med par drang por bzhag pa'o/ /de la lus dang pos rab tu zin pas ni/ rmugs pa dang/ gnyid kyi sems yang dag par blangs te gnas par mi byed do/ /sems la g.yo med cing tshul 'chos pa med pas ni phyi rol du rnam par g.yeng ba yang dag par blangs te gnas par mi byed do/ /dran pa phyogs par gzhag ste zhes bya ba de la dran pa phyogs par bzhag ste/ gnas par byed pa de gang zhe na/ tshul bzhin yid la byed pa dang/ mtshungs par ldan pa'i dran pa ni nag po'i phyogs thams cad las phyir phyogs shing mi mthun pa yin pa'i phyir/ dran pa phyogs pa zhes bya'o/ /gzhan yang ting nge 'dzin gyi mtshan ma la dmigs pa dang / gzugs brnyan gyi mtshan ma la dmigs pa'i dran pa ni mnyam par gzhag pa'i sa pa'i dmigs pa thams cad la phyogs pa yin pa'i phyir dran pa phyogs pa zhes bya ste/ de ni spyod lam phun sum tshogs pa zhes bya'o/ /

【L3 vyapakarṣa遠離圓滿dben pa phun su mtshogs pa】

དབེན་པ་ཕུན་སུམ་ཚོགས་པ་གང་ཞེ་ན། སྨྲས་པ། རྣམ་པ་གཉིས་ཏེ། ལུས་དབེན་པ་དང༌། སེམས་དབེན་པའོ། །དེ་ལ་ལུས་དབེན་པ་ནི་ཁྱིམ་ན་གནས་པ་དང༌། རབ་ཏུ་བྱུང་བ་རྣམས་དང༌། གཉིས་ལྷན་ཅིག་ན་མི་གནས་པ་གང་ཡིན་པའོ། །དེ་ལ་སེམས་དབེན་པ་ནི་ཉོན་མོངས་པ་ཅན་དང༌། ལུང་དུ་མ་བསྟན་པའི་ཡིད་ལ་བྱེད་པ་སྤངས་ཏེ། མཉམ་པར་གཞག་པའི་ས་པའམ། ཏིང་ངེ་འཛིན་གྱི་ཚོགས་ཀྱི་སྦྱོར་བ་ལས་བྱུང་བའི་ཡིད་ལ་བྱེད་པ་དགའ་བའི་དོན་དང་ལྡན་པ་སྒོམ་པར་བྱེད་པ་གང་ཡིན་པ་སྟེ། དེ་ནི་སེམས་དབེན་པ་ཞེས་བྱའོ། །

dben pa phun sum tshogs pa gang zhe na/ smras pa/ rnam pa gnyis te/ lus dben pa dang/ sems dben pa'o/ /de la lus dben pa ni khyim na gnas pa dang/ rab tu byung ba rnams dang/ gnyis lhan cig na mi gnas pa gang yin pa'o/ /de la sems dben pa ni nyon mongs pa can dang/ lung du ma bstan pa'i yid la byed pa spangs te/ mnyam par gzhag pa'i sa pa'am/ ting nge 'dzin gyi tshogs kyi sbyor ba las byung ba'i yid la byed pa dga' ba'i don dang ldan pa sgom par byed pa gang yin pa ste/ de ni sems dben pa zhes bya'o/ /

【K3 結】

དེ་ལ་གནས་ཕུན་སུམ་ཚོགས་པ་གང་ཡིན་པ་དང༌། སྤྱོད་ལམ་ཕུན་སུམ་ཚོགས་པ་གང་ཡིན་པ་དང༌། ལུས་དབེན་པ་གང་ཡིན་པ་དང༌། སེམས་དབེན་པ་གང་ཡིན་པ་དེ་དག་གཅིག་ཏུ་བསྡུས་པ་ནི་རབ་ཏུ་དབེན་པ་ཞེས་བྱའོ། །

de la gnas phun sum tshogs pa gang yin pa dang/ spyod lam phun sum tshogs pa gang yin pa dang/ lus dben pa gang yin pa dang/ sems dben pa gang yin pa de dag gcig tu bsdus pa ni rab tu dben pa zhes bya'o/ /

【J3-4 [citt]aikāgratā心一境性sems rtse gcig pa ñid與淨障】【K1 解心一境性】【L1 正解心一境性】【M1 總說】

དེ་ལ་སེམས་རྩེ་གཅིག་པ་ཉིད་གང་ཞེ་ན། སྨྲས་པ། ཡང་དང་ཡང་དུ་རྗེས་སུ་དྲན་པ་དང༌། ཆ་མཐུན་པ་ལ་དམིགས་པ་དང༌། རྒྱུན་དང༌། ཁ་ན་མ་ཐོ་བ་མེད་པ་དང༌། དགའ་བ་དང་ལྡན་པའི་སེམས་ཀྱི་རྒྱུན་གང་ཡིན་པ་སྟེ། དེ་ནི་ཏིང་ངེ་འཛིན་ཞེས་ཀྱང་བྱ། དགེ་བའི་སེམས་རྩེ་གཅིག་པ་ཉིད་ཅེས་ཀྱང་བྱའོ༑ །

de la sems rtse gcig pa nyid gang zhe na/ smras pa/ yang dang yang du rjes su dran pa dang/ cha mthun pa la dmigs pa dang/ rgyun dang/ kha na ma tho ba med pa dang/ dga' ba dang ldan pa'i sems kyi rgyun gang yin pa ste/ de ni ting nge 'dzin zhes kyang bya/ dge ba'i sems rtse gcig pa nyid ces kyang bya'o| /

【M2 別釋】

དེ་ལ་ཅི་ཞིག་ཡང་དང་ཡང་དུ་རྗེས་སུ་དྲན་པར་བྱེད་ཅེ་ན། སྨྲས་པ། ཆོས་གང་དག་བཟུང་ཞིང་མཉན་པ་དང་། བླ་མ་དག་ལས་གདམས་ཤིང་རྗེས་སུ་བསྟན་པ་ཐོབ་པ་གང་ཡིན་པ་དེའི་དབང་དུ་བྱས་ནས། མཉམ་པར་གཞག་པའི་ས་པའི་མཚན་མ་མངོན་དུ་བྱས་ཏེ། དམིགས་པ་དེ་ལ་རྒྱུན་དང་ལྡན་པའི་དྲན་པ་རྗེས་སུ་འཇུག་པར་བྱེད་ཅིང༌། ཉེ་བར࿒སྟོད་པར་བྱེད་དོ། །དེ་ལ་ཆ་མཐུན་པ་ལ་དམིགས་པ་གང་ཞེ་ན། མཉམ་པར་གཞག་པའི་ས་པའི་དམིགས་པ་རྣམ་པ་དུ་མ་རྣམ་པ་མང་པོ་སྣ་ཚོགས་གང་ཡིན་པ་སྟེ། གང་གིས་དམིགས་པ་དེ་ལ་སེམས་འཇུག་པར་བྱེད་པ་ནི་མཉམ་པར་གཞག་པ་ཞེས་བྱ་སྟེ། དེ་ནི་ཆ་མཐུན་པ་ལ་དམིགས་པ་ཞེས་བྱའོ། །དེ་གང་དང་ཆ་མཐུན་ཞེ་ན། སྨྲས་པ། དེ་ནི་ཤེས་བྱའི་དངོས་པོའི་གཟུགས་བརྙན་ཡིན་པས་ན་དེའི་ཕྱིར་ཆ་མཐུན་པ་ཞེས་བྱའོ། །དམིགས་པ་དེས་དྲན་པ་རྣམ་པར་གཡེང་བ་མེད་པའི་རྣམ་པ་དང༌། བར་དུ་ཆད་པ་མེད་པ་དང༌། རྒྱུན་ཆགས་པ་དང༌། རྟག་ཏུ་དང༌། གུས་པར་འཇུག་པ་གང་ཡིན་པ་དེ་ནི་རྒྱུན་དང་ལྡན་པ་ཡིན་ནོ། །དམིགས་པ་དེ་ཉིད་ལ་མངོན་པར་དགའ་བ་ཉོན་མོངས་པ་མེད་ཅིང༌། རེག་པར་གནས་པའི་དྲན་པས་ལམ་དུ་ཞུགས་པ་གང་ཡིན་པ་དེ་ནི་ཁ་ན་མ་ཐོ་བ་མེད་པ་དང༌། དགའ་བ་དང་ལྡན་པ་ཡིན་གྱི།

de la ci zhig yang dang yang du rjes su dran par byed ce na/ smras pa/ chos gang dag bzung zhing mnyan pa dang / bla ma dag las gdams shing rjes su bstan pa thob pa gang yin pa de'i dbang du byas nas/ mnyam par gzhag pa'i sa pa'i mtshan ma mngon du byas te/ dmigs pa de la rgyun dang ldan pa'i dran pa rjes su 'jug par byed cing/ nye bar stod par byed do/ /de la cha mthun pa la dmigs pa gang zhe na/ mnyam par gzhag pa'i sa pa'i dmigs pa rnam pa du ma rnam pa mang po sna tshogs gang yin pa ste/ gang gis dmigs pa de la sems 'jug par byed pa ni mnyam par gzhag pa zhes bya ste/ de ni cha mthun pa la dmigs pa zhes bya'o/ /de gang dang cha mthun zhe na/ smras pa/ de ni shes bya'i dngos po'i gzugs brnyan yin pas na de'i phyir cha mthun pa zhes bya'o/ /dmigs pa des dran pa rnam par g.yeng ba med pa'i rnam pa dang/ bar du chad pa med pa dang/ rgyun chags pa dang/ rtag tu dang/ gus par 'jug pa gang yin pa de ni rgyun dang ldan pa yin no/ /dmigs pa de nyid la mngon par dga' ba nyon mongs pa med cing/ reg par gnas pa'i dran pas lam du zhugs pa gang yin pa de ni kha na ma tho ba med pa dang/ dga' ba dang ldan pa yin gyi/

【M3 結】

དེའི་ཕྱིར་ཡང་དང་ཡང་དུ་རྗེས་སུ་དྲན་པ་དང༌། ཆ་མཐུན་པ་ལ་དམིགས་པ་དང་། རྒྱུན་དང༌། ཁ་ན་མ་ཐོ་བ་མེད་པ་དང༌། དགའ་བ་དང་ལྡན་པའི་སེམས་ཀྱི་རྒྱུན་ནི་ཏིང་ངེ་འཛིན་ཞེས་བྱའོ་ཞེས་གསུངས་སོ། །

de'i phyir yang dang yang du rjes su dran pa dang/ cha mthun pa la dmigs pa dang / rgyun dang/ kha na ma tho ba med pa dang/ dga' ba dang ldan pa'i sems kyi rgyun ni ting nge 'dzin zhes bya'o zhes gsungs so/ /

【L2 明心一境性通於止觀】【M1 開二門】

སེམས་རྩེ་གཅིག་པ་ཉིད་དེ་ཡང་ཞི་གནས་ཀྱི་ཕྱོགས་དང༌། ལྷག་མཐོང་གི་ཕྱོགས་ཡོད་དེ།

sems rtse gcig pa nyid de yang zhi gnas kyi phyogs dang/ lhag mthong gi phyogs yod de/

【M2 徵解二門】【N1 解四品navākārā cittasthitiḥ九種心住sems gnas pa rnam pa dgu】【O1 列】

དེ་ལ་སེམས་གནས་པ་རྣམ་པ་དགུ་གང་ཡིན་པ་དེ་ནི་ཞི་གནས་ཀྱི་ཕྱོགས་ཡིན་ནོ། །དེ་ལ་ཤེས་རབ་ཀྱིས་དཔྱོད་པ་རྣམ་པ་བཞི་པོ་གང་ཡིན་པ་དེ་ནི་ལྷག་མཐོང་གི་ཕྱོགས་ཡིན་ནོ། །

de la sems gnas pa rnam pa dgu gang yin pa de ni zhi gnas kyi phyogs yin no/ /de la shes rab kyis dpyod pa rnam pa bzhi po gang yin pa de ni lhag mthong gi phyogs yin no/ /

【O2 釋九種心住】【P1 總說】

དེ་ལ་སེམས་གནས་པ་རྣམ་པ་དགུ་གང་ཞེ་ན། འདི་ལ་དགེ་སློང་སེམས་ནང་ཁོ་ནར་འཇོག་པར་བྱེད་པ་དང༌། ཡང་དག་པར་འཇོག་པར་བྱེད་པ་དང༌། བསྡུས་ཏེ་འཇོག་པར་བྱེད་པ་དང༌། ཉེ་བར་འཇོག་པར་བྱེད་པ་དང༌། དུལ་བར་བྱེད་པ་དང༌། ཞི་བར་བྱེད་པ་དང༌། ཉེ་བར་ཞི་བར་བྱེད་པ་དང༌། རྒྱུད་གཅིག་ཏུ་བྱེད་པ་དང༌། ཏིང་ངེ་འཛིན་དུ་བྱེད་པའོ། །

de la sems gnas pa rnam pa dgu gang zhe na/ 'di la dge slong sems nang kho nar 'jog par byed pa dang/ yang dag par 'jog par byed pa dang/ bsdus te 'jog par byed pa dang/ nye bar 'jog par byed pa dang/ dul bar byed pa dang/ zhi bar byed pa dang/ nye bar zhi bar byed pa dang/ rgyud gcig tu byed pa dang/ ting nge 'dzin du byed pa'o/ /

【P2 別釋】【Q1-2 內住、等住】【R1 sthāpayati內住'jog par byed pa】

དེ་ལ་ཇི་ལྟར་ན་འཇོག་པར་བྱེད་པ་ཡིན་ཞེ་ན། ཕྱི་རོལ་གྱི་དམིགས་པ་ཐམས་ཅད་ལས་ཡང་དག་པར་བསྡུས་ཏེ། རྣམ་པར་མི་གཡེང་བར་བྱ་བའི་ཕྱིར་ནང་དུ་ཉེ་བར་གཏོད་པར་བྱེད་པ་སྟེ། རྣམ་པར་གཡེང་བ་མེད་པར་བྱ་བའི་ཕྱིར་དང་པོར་ཉེ་བར࿒གཏད་པ་གང་ཡིན་པ་དེ་ནི་འཇོག་པར་བྱེད་པ་ཡིན་ནོ། །

de la ji ltar na 'jog par byed pa yin zhe na/ phyi rol gyi dmigs pa thams cad las yang dag par bsdus te/ rnam par mi g.yeng bar bya ba'i phyir nang du nye bar gtod par byed pa ste/ rnam par g.yeng ba med par bya ba'i phyir dang por nye bar gtad pa gang yin pa de ni 'jog par byed pa yin no/ /

【R2 sthāpayati等住yaṅ dag par 'jog par byed pa】

ཇི་ལྟར་ན་ཡང་དག་པར་འཇོག་པར་བྱེད་པ་ཡིན་ཞེ་ན། དང་པོ་ཉེ་བར་གཏོད་པའི་སེམས་གང་ཡིན་པ་དེ། གཡོ་བ་དང༌། རགས་པ་དང༌། ཡང་དག་པར་མི་གནས་པ་དང༌། ཡོངས་སུ་མི་གནས་པར་གྱུར་ན། དེ་དམིགས་པ་དེ་ཉིད་ལ་གཏད་པའི་ཚུལ་དང༌། དང་བར་བྱ་བའི་ཚུལ་གྱིས་མངོན་པར་ཚར་བཅད་པ་དང་བཅས་པས། ཕྲ་བར་བྱེད་ཅིང་མངོན་པར་གཡེང་བར་མི་བྱེད་པ་གང་ཡིན་པ་དེ་ནི་ཡང་དག་པར་འཇོག་པར་བྱེད་པ་ཡིན་ནོ། །

ji ltar na yang dag par 'jog par byed pa yin zhe na/ dang po nye bar gtod pa'i sems gang yin pa de/ g.yo ba dang/ rags pa dang/ yang dag par mi gnas pa dang/ yongs su mi gnas par gyur na/ de dmigs pa de nyid la gtad pa'i tshul dang/ dang bar bya ba'i tshul gyis mngon par tshar bcad pa dang bcas pas/ phra bar byed cing mngon par g.yeng bar mi byed pa gang yin pa de ni yang dag par 'jog par byed pa yin no/ /

【Q3-4 安住、近住】【R3 avasthāpayati安住bsdus te 'jog par byed pa】

ཇི་ལྟར་ན་བསྡུས་ཏེ་འཇོག་པར་བྱེད་པ་ཡིན་ཞེ་ན། དེ་ལྟར་དེའི་སེམས་གཞག་པ་དང་ཡང་དག་པར་གཞག་པ་དེ་གལ་ཏེ་བརྗེད་ངས་པས་ཕྱི་རོལ་དུ་རྣམ་པར་གཡེང་བར་གྱུར་ན། དེས་ཡང་ཕྱིར་དེ་ཉིད་ལ་སྡུད་པར་བྱེད་དེ། དེ་ལྟར་ན་བསྡུས་ཏེ་འཇོག་པར་བྱེད་པ་ཡིན་ནོ། །

ji ltar na bsdus te 'jog par byed pa yin zhe na/ de ltar de'i sems gzhag pa dang yang dag par gzhag pa de gal te brjed ngas pas phyi rol du rnam par g.yeng bar gyur na/ des yang phyir de nyid la sdud par byed de/ de ltar na bsdus te 'jog par byed pa yin no/ /

【R4 upasthāpayati近住ñe bar 'jog par byed pa】

ཇི་ལྟར་ན་ཉེ་བར་འཇོག་པར་བྱེད་པ་ཡིན་ཞེ་ན། དང་པོ་ཁོ་ནར་དེ་ལྟ་དེ་ལྟར་དྲན་པ་ཉེ་བར་གཞག་སྟེ། གནས་ཤིང་སེམས་དེ་ཡང་དག་པར་འཇོག་པར་བྱེད་པ་ན། ཇི་ནས་ཀྱང་དེའི་སེམས་དེའི་ཕྱི་རོལ་དུ་མི་འཕྲོ་བར་བྱེད་དེ། དེ་ལྟར་ན་ཉེ་བར་འཇོག་པར་བྱེད་པ་ཡིན་ནོ། །

ji ltar na nye bar 'jog par byed pa yin zhe na/ dang po kho nar de lta de ltar dran pa nye bar gzhag ste/ gnas shing sems de yang dag par 'jog par byed pa na/ ji nas kyang de'i sems de'i phyi rol du mi 'phro bar byed de/ de ltar na nye bar 'jog par byed pa yin no/ /

【Q5 damayati調順dul bar byed pa】

ཇི་ལྟར་ན་དུལ་བར་བྱེད་པ་ཡིན་ཞེ་ན། །འདི་ལྟ་སྟེ། གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱའི་མཚན་མ་དག་གམ། འདོད་ཆགས་དང༌། ཞེ་སྡང་དང༌། གཏི་མུག་དང༌། བུད་མེད་དང་སྐྱེས་པའི་མཚན་མ་གང་དག་གིས། དེའི་སེམས་རྣམ་པར࿒གཡེངས་པར་གྱུར་ན། དེ་ལ་དེས་དང་པོ་ཉིད་ནས་ཉེས་དམིགས་ཀྱི་འདུ་ཤེས་བཟུང་བ་ཉིད་ཀྱི་དབང་དུ་བྱས་ནས། མཚན་མ་དེ་དག་ལ་དེའི་སེམས་འཕྲོར་མི་སྟེར་བར་བྱེད་དེ། དེ་ལྟར་ན་དུལ་བར་བྱེད་པ་ཡིན་ནོ། །

ji ltar na dul bar byed pa yin zhe na/ /'di lta ste/ gzugs dang/ sgra dang/ dri dang/ ro dang/ reg bya'i mtshan ma dag gam/ 'dod chags dang/ zhe sdang dang/ gti mug dang/ bud med dang skyes pa'i mtshan ma gang dag gis/ de'i sems rnam par g.yengs par gyur na/ de la des dang po nyid nas nyes dmigs kyi 'du shes bzung ba nyid kyi dbang du byas nas/ mtshan ma de dag la de'i sems 'phror mi ster bar byed de/ de ltar na dul bar byed pa yin no/ /

【Q6 śamayati寂靜shi bar byed pa】

ཇི་ལྟར་ན་ཞི་བར་བྱེད་པ་ཡིན་ཞེ་ན། འདོད་པའི་རྣམ་པར་རྟོག་པ་ལ་སོགས་པ་རྣམ་པར་རྟོག་པ་གང་དག་དང༌། འདོད་པ་ལ་འདུན་པའི་སྒྲིབ་པ་ལ་སོགས་པ་ཉེ་བའི་ཉོན་མོངས་པ་གང་གིས་དེའི་སེམས་ཀུན་དུ་འཁྲུགས་པར་གྱུར་ན། དེ་ལ་དེས་དང་པོ་ཉིད་ནས་ཉེས་དམིགས་ཀྱི་འདུ་ཤེས་སུ་གཟུང་བ་དེ་ཉིད་ཀྱི་དབང་དུ་བྱས་ནས་དེའི་སེམས་དེ་རྣམ་པར་རྟོག་པ࿒གང་དག་དང༌། ཉེ་བའི་ཉོན་མོངས་པ་དེ་དག་ལ་འཕྲོར་མི་སྟེར་བར་བྱེད༌དོ། །དེ་ལྟར་ན་ཞི་བར་བྱེད་པ་ཡིན་ནོ། །

ji ltar na zhi bar byed pa yin zhe na/ 'dod pa'i rnam par rtog pa la sogs pa rnam par rtog pa gang dag dang/ 'dod pa la 'dun pa'i sgrib pa la sogs pa nye ba'i nyon mongs pa gang gis de'i sems kun du 'khrugs par gyur na/ de la des dang po nyid nas nyes dmigs kyi 'du shes su gzung ba de nyid kyi dbang du byas nas de'i sems de rnam par rtog pa gang dag dang/ nye ba'i nyon mongs pa de dag la 'phror mi ster bar byeddo/ /de ltar na zhi bar byed pa yin no/ /

【Q7 vyupaśamayati最極寂靜ñe bar shi bar shi bar byed pa】

ཇི་ལྟར་ན་ཉེ་བར་ཞི་བར་བྱེད་པ་ཡིན་ཞེ་ན། དེ་བརྗེད་ངས་པའི་ཕྱིར་རྣམ་པར་རྟོག་པ་དང༌། ཉེ་བའི་ཉོན་མོངས་པ་དེ་གཉི་ག་ཀུན་འབྱུང་བར་གྱུར་ན། བྱུང་ངོ་ཅོག་དང་དུ་མི་ལེན་ཅིང་སྤོང་བར་བྱེད་དེ། དེ་ལྟར་ན་ཉེ་བར་ཞི་བར་བྱེད་པ་ཡིན་ནོ།

ji ltar na nye bar zhi bar byed pa yin zhe na/ de brjed ngas pa'i phyir rnam par rtog pa dang/ nye ba'i nyon mongs pa de gnyi ga kun 'byung bar gyur na/ byung ngo cog dang du mi len cing spong bar byed de/ de ltar na nye bar zhi bar byed pa yin no/

【Q8-9 egotīkaroti, samādhatte專注一趣、等持rgyud gcig tu byed pa, tiṅ ṅe 'dsin du byed pa】【R8 專注一趣】

ཇི࿒ལྟར་ན་རྒྱུདགཅིག་ཏུ་བྱེད་པ་ཡིན་ཞེ་ན། མངོན་པར་འདུ་བྱེད་པ་དང་བཅས་པས་བར་དུ་ཆད་པ་མེད་པ་དང༌། རྒྱུན་ཆགས་པར་ཏིང་ངེ་འཛིན་གྱི་རྒྱུན་ལ་འཇོག་པར་བྱེད་དེ། དེ་ལྟར་ན་རྒྱུད་གཅིག་ཏུ་བྱེད་པ་ཡིན་ནོ། །

ji ltar na rgyudagacig tu byed pa yin zhe na/ mngon par 'du byed pa dang bcas pas bar du chad pa med pa dang/ rgyun chags par ting nge 'dzin gyi rgyun la 'jog par byed de/ de ltar na rgyud gcig tu byed pa yin no/ /

【R9 等持】

ཇི་ལྟར་ན་ཏིང་ངེ་འཛིན་དུ་བྱེད་པ་ཡིན་ཞེ་ན། ཀུན་དུ་བསྟེན་ཅིང་གོམས་པར་བྱས་ལན་མང་དུ་བྱས་པའི་རྒྱུས་ལྷུན་གྱིས་གྲུབ་པར་འཇུག་པ་དང༌། རང་གི་ངང་གིས་འཇུག་པའི་ལམ་ཐོབ་ཅིང་མངོན་པར་འདུ་བྱེད་པ་མེད་པ་དང༌། ལྷུན་གྱིས་གྲུབ་པ་དེ་ཉིད་ཀྱིས། དེའི་སེམས་རྣམ་པར་གཡེང་བ་མེད་པའི་ཏིང་ངེ་འཛིན་གྱི་རྒྱུན་ལ་འཇུག་པར་འགྱུར་ཏེ། དེ་ལྟར་ན་ཏིང་ངེ་འཛིན་དུ་བྱེད་པ་ཡིན་ནོ། །

ji ltar na ting nge 'dzin du byed pa yin zhe na/ kun du bsten cing goms par byas lan mang du byas pa'i rgyus lhun gyis grub par 'jug pa dang/ rang gi ngang gis 'jug pa'i lam thob cing mngon par 'du byed pa med pa dang/ lhun gyis grub pa de nyid kyis/ de'i sems rnam par g.yeng ba med pa'i ting nge 'dzin gyi rgyun la 'jug par 'gyur te/ de ltar na ting nge 'dzin du byed pa yin no/ /

【O3 明ṣaḍavidha-bala六種力stobs rnam pa drug成九住心】

དེ་ལ་སྟོབས་རྣམ་པ་དྲུག་གིས་ནི་སེམས་གནས་པ་རྣམ་པ་དགུ་པོ་དག་འགྲུབ་སྟེ༑ འདི་ལྟ་སྟེ། ཐོས་པའི་སྟོབས་དང༌། བསམ་པའི་སྟོབས་དང༌། དྲན་པའི་སྟོབས་དང༌། ཤེས་བཞིན་གྱི་སྟོབས་དང༌། བརྩོན་འགྲུས་ཀྱི་སྟོབས་དང༌། ཡོངས་སུ་འདྲིས་པའི་སྟོབས་ཀྱིས་སོ། །དེ་ལ་ཐོས་པ་དང་བསམས་པའི་སྟོབས་ཀྱིས࿒ནི་རེ་ཞིག་ཐོས་པ་གང་ཡིན་པ་དང༌། བསམ་པ་གང་ཡིན་པའི་དབང་དུ་བྱས་ནས། དང་པོ་ཁོ་ནར་སེམས་དམིགས་པ་ལ་འཇོག་པར་བྱེད་ཅིང༌། དེ་ཉིད་ལ་གཏོད་པའི་ཚུལ་གྱིས་ཡང་དག་པར་འཇོག་པར་ཡང་བྱེད་དོ། །དེ་ལྟར་སེམས་གཏད་པ་ལ་དྲན་པའི་སྟོབས་ཀྱིས་ཡང་དག་པར་སྡུད་ཅིང་རྣམ་པར་གཡེང་བར་མི་བྱེད་པས་བསྡུས་ཏེ་འཇོག་པར་བྱེད་པ་དང༌། ཉེ་བར་འཇོག་པར་བྱེད་དོ། །དེ་ནས་ཤེས་བཞིན་གྱི་སྟོབས་ཀྱིས་ནི་རྣམ་པར་རྟོག་པ་དང༌། ཉེ་བའི་ཉོན་མོངས་པའི་མཚན་མ་དག་ལ་འཕྲོ་བར་མི་བྱེད་པས་དུལ་བར་བྱེད་པ་དང༌། ཞི་བར་བྱེད་བའོ། །བརྩོན་འགྲུས་ཀྱི་སྟོབས་ཀྱིས་ནི་དེ་གཉི་ག་ཀུན་དུ་འབྱུང་བ་དང་དུ་མི་ལེན་ཅིང༌། རྒྱུད་གཅིག་ཏུ་ཡང་བྱེད་དོ། །ཡོངས་སུ་འདྲིས་པའི་སྟོབས་ཀྱིས་ཏིང་ངེ་འཛིན་དུ་བྱེད་དོ། །

de la stobs rnam pa drug gis ni sems gnas pa rnam pa dgu po dag 'grub ste| 'di lta ste/ thos pa'i stobs dang/ bsam pa'i stobs dang/ dran pa'i stobs dang/ shes bzhin gyi stobs dang/ brtson 'grus kyi stobs dang/ yongs su 'dris pa'i stobs kyis so/ /de la thos pa dang bsams pa'i stobs kyis ni re zhig thos pa gang yin pa dang/ bsam pa gang yin pa'i dbang du byas nas/ dang po kho nar sems dmigs pa la 'jog par byed cing/ de nyid la gtod pa'i tshul gyis yang dag par 'jog par yang byed do/ /de ltar sems gtad pa la dran pa'i stobs kyis yang dag par sdud cing rnam par g.yeng bar mi byed pas bsdus te 'jog par byed pa dang/ nye bar 'jog par byed do/ /de nas shes bzhin gyi stobs kyis ni rnam par rtog pa dang/ nye ba'i nyon mongs pa'i mtshan ma dag la 'phro bar mi byed pas dul bar byed pa dang/ zhi bar byed ba'o/ /brtson 'grus kyi stobs kyis ni de gnyi ga kun du 'byung ba dang du mi len cing/ rgyud gcig tu yang byed do/ /yongs su 'dris pa'i stobs kyis ting nge 'dzin du byed do/ /

【O4 明九種住心有catavāro manaskārāḥ四種作意yid la byed pa bshi通止觀品】

དེ་ལ་སེམས་གནས་པ་དགུ་པོ་དག་ལ་ཡིད་ལ་བྱེད་པ་བཞི་ཡོད་པར་རིག་པར་བྱ་སྟེ། བསྒྲིམས་ཏེ་འཇུག་པ་དང༌། སྐབས་སུ་འཆད་ཅིང་འཇུག་པ་དང༌། སྐབས་སུ་འཆད་པ་མེད་པར་འཇུག་པ་དང༌། རྩོལ་བ་མེད་པར་འཇུག་པའོ། །དེ་ལ་འཇོག་པར་བྱེད་པ་དང༌། ཡང་དག་པར་འཇོག་པར་བྱེད་པ་ལ་ནི་བསྒྲིམས་ཏེ་འཇུག་པའི་ཡིད་ལ་བྱེད་པ་ཡོད་དོ། །བསྡུས་ཏེ་འཇོག་པར་བྱེད་པ་དང༌། ཉེ་བར་འཇོག་པར་བྱེད་པ་དང༌། དུལ་བར་བྱེད་པ་དང༌། ཞི་བར་བྱེད་པ་དང༌། ཉེ་བར་ཞི་བར་བྱེད་པ་ལ་ནི། སྐབས་སུ་འཆད་ཅིང་འཇུག་པའི་ཡིད་ལ་བྱེད་པ་ཡོད་དོ། །རྒྱུད་གཅིག་ཏུ་བྱེད་པ་ལ་ནི་སྐབས་སུ་ཆད་པ་མེད་པར་འཇུག་པ་ཡིད་ལ་བྱེད་པ་ཡོད་དོ། །ཏིང་ངེ་འཛིན་དུ་བྱེད་པ་ལ་ནི་རྩོལ་བ་མེད་པར་འཇུག་པ་ཡིད་ལ་བྱེད་པ་ཡོད་དོ། །དེ་ལྟར་ན་ཡིད་ལ་བྱེད་པ་དེ་དག་ནི་སེམས་གནས་པ་རྣམ་པ་དགུ་པོ་དག་གི་རྒྱུད་ལ་ཞི་གནས་ཀྱི་ཕྱོགས་ཡིན་ནོ། །དེ་ལྟར་ནང་གི་སེམས་ཀྱི་ཞི་གནས་ཐོབ་པ་གང་ཡིན་པ་ལྷག་མཐོང་ལ་རབ་ཏུ་བརྩོན་པར་བྱེད་པ་དེ་ལ་ནི་ཡིད་ལ་བྱེད་པ་བཞི་པོ་དེ་དག་ཉིད་ནི་ལྷག་མཐོང་གི་ཕྱོགས་ཡིན་ནོ། །

de la sems gnas pa dgu po dag la yid la byed pa bzhi yod par rig par bya ste/ bsgrims te 'jug pa dang/ skabs su 'chad cing 'jug pa dang/ skabs su 'chad pa med par 'jug pa dang/ rtsol ba med par 'jug pa'o/ /de la 'jog par byed pa dang/ yang dag par 'jog par byed pa la ni bsgrims te 'jug pa'i yid la byed pa yod do/ /bsdus te 'jog par byed pa dang/ nye bar 'jog par byed pa dang/ dul bar byed pa dang/ zhi bar byed pa dang/ nye bar zhi bar byed pa la ni/ skabs su 'chad cing 'jug pa'i yid la byed pa yod do/ /rgyud gcig tu byed pa la ni skabs su chad pa med par 'jug pa yid la byed pa yod do/ /ting nge 'dzin du byed pa la ni rtsol ba med par 'jug pa yid la byed pa yod do/ /de ltar na yid la byed pa de dag ni sems gnas pa rnam pa dgu po dag gi rgyud la zhi gnas kyi phyogs yin no/ /de ltar nang gi sems kyi zhi gnas thob pa gang yin pa lhag mthong la rab tu brtson par byed pa de la ni yid la byed pa bzhi po de dag nyid ni lhag mthong gi phyogs yin no/ /

【N2 釋caturvidhā vipaśYanā毘鉢舍那lhag mthoṅ rnam pa bshi品四種慧行】【O1 正釋四種毘鉢舍那】【P1 總說】

དེ་ལྷག་མཐོང་རྣམ་པ་བཞི་གང་ཞེ་ན། འདི་ལ་དགེ་སློང་འདི་ལྟ་སྟེ། ནང་གི་སེམས་ཀྱི་ཞི་གནས་ལ་བརྟེན་ནས་ཆོས་རྣམས་རྣམ་པར་འབྱེད་པར་བྱེད་པ་དང༌། རབ་ཏུ་རྣམ་པར་འབྱེད་པར་བྱེད་པ་དང༌། ཡོངས་སུ་རྟོག་པར་བྱེད་པ་དང༌། ཡོངས་སུ་དཔྱོད་པར་བྱེད་པའོ། །

de lhag mthong rnam pa bzhi gang zhe na/ 'di la dge slong 'di lta ste/ nang gi sems kyi zhi gnas la brten nas chos rnams rnam par 'byed par byed pa dang/ rab tu rnam par 'byed par byed pa dang/ yongs su rtog par byed pa dang/ yongs su dpyod par byed pa'o/ /

【P2 別釋】【Q1 vicanoti正思擇rnam par'byed par byed pa】

དེ་ལ་ཇི་ལྟར་རྣམ་པར་འབྱེད་པར་བྱེད་ཅེ་ན། སྤྱད་པ་རྣམ་པར་སྦྱོང་བའི་དམིགས་པ་དང༌། མཁས་པའི་དམིགས་པ་དང༌། ཉོན་མོངས་པ་རྣམ་པར་སྦྱོང་བའི་དམིགས་པ་དག་ལ། ཇི་སྙེད་ཡོད་པ་ཉིད་ཀྱིས་རྣམ་པར་འབྱེད་པར་བྱེད་དོ། །

de la ji ltar rnam par 'byed par byed ce na/ spyad pa rnam par sbyong ba'i dmigs pa dang/ mkhas pa'i dmigs pa dang/ nyon mongs pa rnam par sbyong ba'i dmigs pa dag la/ ji snyed yod pa nyid kyis rnam par 'byed par byed do/ /

【Q2 pravicanoti最極思擇rab tu rnam par 'byed par byed】

ཇི་ལྟ་བ་བཞིན་དུ་ཡོད་པ་ཉིད་ཀྱིས་ནི་རབ་ཏུ་རྣམ་པར་འབྱེད་པར་བྱེད་དོ། །

ji lta ba bzhin du yod pa nyid kyis ni rab tu rnam par 'byed par byed do/ /

【Q3 parivitarkayati周遍尋思yoṅs su rtog par byea pa】

ཤེས་རབ་དང་ལྡན་པའི་ཡིད་ལ་བྱེད་པ་རྣམ་པར་རྟོག་པ་དང་བཅས་པས། མཚན་མར་འཛིན་པར་བྱེད་པའི་ཚེ་ན་ནི་ཡོངས་སུ་རྟོག་པར་བྱེད་དོ། །

shes rab dang ldan pa'i yid la byed pa rnam par rtog pa dang bcas pas/ mtshan mar 'dzin par byed pa'i tshe na ni yongs su rtog par byed do/ /

【Q4 parimīmāṁsām āpadyate周遍伺察yoṅs su dpyod par bye pa】

ཡང་དག་པར་རྟོག་པར་བྱེད་པའི་ཚེ་ན་ནི། ཡོངས་སུ་དཔྱོད་པར་བྱེད་དོ། །

yang dag par rtog par byed pa'i tshe na ni/ yongs su dpyod par byed do/ /

【O2 廣解觀品差別所緣】【P1 總解毘鉢舍那三門六事差別所緣】【Q1 總說】

ལྷག་མཐོང་དེ་ཡང་སྒོ་གསུམ་དང་ལྡན་ཞིང༌། གཞི་རབ་ཏུ་དབྱེ་བ་རྣམ་པ་དྲུག་ལ་དམིགས་པ་ཡིན་པར་རིག་པར་བྱ་སྟེ།

lhag mthong de yang sgo gsum dang ldan zhing/ gzhi rab tu dbye ba rnam pa drug la dmigs pa yin par rig par bya ste/

【Q2 別釋】【R1 trimukhā vipaśyanā三門毘鉢舍那lhag mthoṅ gi sgo gsum】

ལྷག་མཐོང་གི་སྒོ་གསུམ་གང་ཞེ་ན། མཚན་མ་ཙམ་གྱི་རྗེས་སུ་ཞུགས་པའི་ལྷག་མཐོང་དང༌། ཡོངས་སུ་བཙལ་བའི་རྗེས་སུ་ཞུགས་པ་དང༌། ཡོངས་སུ་བཙལ་བ་ལ་སོ་སོར་རྟོག་པའི་རྗེས་སུ་ཞུགས་པའོ༑ །དེ་ལ་མཚན་མ་ཙམ་གྱི་རྗེས་སུ་ཞུགས་པ་ནི་གང་གིས་ཐོས་པ་དང༌། བཟུང་བའི་ཆོས་སམ། གདམས་ངག་ལ་མཉམ་པར་གཞག་པའི་ས་པའི་ཡིད་ལ་བྱེད་པས། ཡིད་ལ་བྱེད་ཅིང་སེམས་པར་མི་བྱེད། རྟོག་པར་མི་བྱེད། འཇལ་བར་མི་བྱེད། ཉེ་བར་རྟོག་པར་མི་བྱེད་པ་སྟེ། དེ་ནི་མཚན་མ་ཙམ་གྱི་རྗེས་སུ་ཞུགས་པ་ཡིན་ནོ། །གང་གི་ཚེ་སེམས་པར་བྱེད། རྟོག་པར་བྱེད། འཇལ་བར་བྱེད། ཉེ་བར་རྟོག་པར་བྱེད་པ་དེའི་ཚེ་ན་ནི། ཡོངས་སུ་བཙལ་བའི་རྗེས་སུ་ཞུགས་པ་ཡིན་ནོ། །གང་གི་ཚེ་བསམས་ཤིང་བརྟགས་ལ། གཞལ་ཞིང་ཉེ་བར་བརྟགས་ནས། ཇི་ལྟར་རྣམ་པར་གཞག་པ་དེ་བཞིན་དུ་སོ་སོར་རྟོག་པར་བྱེད་པ་དེའི་ཚེ་ན་ནི། ཡོངས་སུ་བཙལ་བ་ལ་སོ་སོར་རྟོག་པའི་རྗེས་སུ་ཞུགས་པ་ཡིན་ཏེ། དེ་ནི་ལྷག་མཐོང་གི་སྒོ་གསུམ་ཡིན་ནོ། །

lhag mthong gi sgo gsum gang zhe na/ mtshan ma tsam gyi rjes su zhugs pa'i lhag mthong dang/ yongs su btsal ba'i rjes su zhugs pa dang/ yongs su btsal ba la so sor rtog pa'i rjes su zhugs pa'o| /de la mtshan ma tsam gyi rjes su zhugs pa ni gang gis thos pa dang/ bzung ba'i chos sam/ gdams ngag la mnyam par gzhag pa'i sa pa'i yid la byed pas/ yid la byed cing sems par mi byed/ rtog par mi byed/ 'jal bar mi byed/ nye bar rtog par mi byed pa ste/ de ni mtshan ma tsam gyi rjes su zhugs pa yin no/ /gang gi tshe sems par byed/ rtog par byed/ 'jal bar byed/ nye bar rtog par byed pa de'i tshe na ni/ yongs su btsal ba'i rjes su zhugs pa yin no/ /gang gi tshe bsams shing brtags la/ gzhal zhing nye bar brtags nas/ ji ltar rnam par gzhag pa de bzhin du so sor rtog par byed pa de'i tshe na ni/ yongs su btsal ba la so sor rtog pa'i rjes su zhugs pa yin te/ de ni lhag mthong gi sgo gsum yin no/ /

【R2 ṣaḍvastuprabhālambanā vipaśyanā六事差別毘鉢舍那gshi rab tu dbye ba rnam pa drug la dmigs pa】【S1 總說】

དེ་ལ་གཞི་རབ་ཏུ་དབྱེ་བ་རྣམ་པ་དྲུག་ལ་དམིགས་པ་གང་ཞེ་ན། དེ་ཡོངས་སུ་ཚོལ་བར་བྱེད་པ་ན། གཞི་རྣམ་པ་དྲུག་པོ་ཡོངས་སུ་ཚོལ་བར་བྱེད་དེ། དོན་དང༌། དངོས་པོ་དང༌། མཚན་ཉིད་དང༌། ཕྱོགས་དང༌། དུས་དང༌། རིགས་པ་ཡོངས་སུ་ཚོལ་བར་བྱེད་ཅིང༌། ཡོངས་སུ་བཙལ་ནས་ཀྱང་དེ་དག་ལ་སོ་སོར་རྟོག་པར་བྱེད་དོ། །

de la gzhi rab tu dbye ba rnam pa drug la dmigs pa gang zhe na/ de yongs su tshol bar byed pa na/ gzhi rnam pa drug po yongs su tshol bar byed de/ don dang/ dngos po dang/ mtshan nyid dang/ phyogs dang/ dus dang/ rigs pa yongs su tshol bar byed cing/ yongs su btsal nas kyang de dag la so sor rtog par byed do/ /

【S2 別釋】【T1 arthṁ,義don】

དེ་ལ་ཇི་ལྟར་དོན་ཡོངས་སུ་ཚོལ་བར་བྱེད་ཅེ་ན། སྨྲས་པ་འདིའི་དོན་ནི་འདི་ཡིན་ནོ་ཞེས་དེ་ལྟར་དོན་ཡོངས་སུ་ཚོལ་བར་བྱེད་དོ། །

de la ji ltar don yongs su tshol bar byed ce na/ smras pa 'di'i don ni 'di yin no zhes de ltar don yongs su tshol bar byed do/ /

【T2 vastu事dṅos po】

ཇི་ལྟར་དངོས་པོ་ཡོངས་སུ་ཚོལ་བར་བྱེད་ཅེ་ན། དངོས་པོ་རྣམ་པ་གཉིས་པོ་ནང་གི་དང༌། ཕྱི་རོལ་གྱི་སྟེ། དེ་ལྟར་དངོས་པོ་ཡོངས་སུ་ཚོལ་བར་བྱེད་དོ། །

ji ltar dngos po yongs su tshol bar byed ce na/ dngos po rnam pa gnyis po nang gi dang/ phyi rol gyi ste/ de ltar dngos po yongs su tshol bar byed do/ /

【T3 lakṣaJaṁ相mtshan ñid】

ཇི་ལྟར་མཚན་ཉིད་ཡོངས་སུ་ཚོལ་བར་བྱེད་ཅེ་ན། མཚན་ཉིད་རྣམ་པ་གཉིས་པོ་རང་གི་མཚན་ཉིད་དང༌། སྤྱིའི་མཚན་ཉིད་དེ། དེ་ལྟར་མཚན་ཉིད་ཡོངས་སུ་ཚོལ་བར་བྱེད་དོ། །

ji ltar mtshan nyid yongs su tshol bar byed ce na/ mtshan nyid rnam pa gnyis po rang gi mtshan nyid dang/ spyi'i mtshan nyid de/ de ltar mtshan nyid yongs su tshol bar byed do/ /

【T4 pakṣaṁ品phogs】

ཇི་ལྟར་ཕྱོགས་ཡོངས་སུ་ཚོལ་བར་བྱེད་ཅེ་ན། ཕྱོགས་རྣམ་པ་གཉིས་པོ་ནག་པོའི་ཕྱོགས་དང༌། དཀར་པོའི་ཕྱོགས་ཏེ། ནག་པོའི་ཕྱོགས་ནི་སྐྱོན་དང་ཉེས་དམིགས་ཀྱི་སྒོ་ནས་སོ། །དཀར་པོའི་ཕྱོགས་ནི་ཡོན་ཏན་དང་ཕན་ཡོན་གྱི་སྒོ་ནས་ཏེ། དེ་ལྟར་ཕྱོགས་ཡོངས་སུ་ཚོལ་བར་བྱེད་དོ། །

ji ltar phyogs yongs su tshol bar byed ce na/ phyogs rnam pa gnyis po nag po'i phyogs dang/ dkar po'i phyogs te/ nag po'i phyogs ni skyon dang nyes dmigs kyi sgo nas so/ /dkar po'i phyogs ni yon tan dang phan yon gyi sgo nas te/ de ltar phyogs yongs su tshol bar byed do/ /

【T5 kā時dus yoṅs su tshol bar】

ཇི་ལྟར་དུས་ཡོངས་སུ་ཚོལ་བར་བྱེད་ཅེ་ན། དུས་རྣམ་པ་གསུམ་པོ་འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་སྟེ། འདི་ལྟར་འདས་པའི་དུས་ན་འདི་ལྟ་བུ་ཞིག་བྱུང་བར་གྱུར་ཏོ། །འདི་ལྟར་མ་འོངས་པའི་དུས་ན་འདི་ལྟ་བུ་ཞིག་བྱུང་བར་འགྱུར་རོ། །འདི་ལྟར་ད་ལྟ་བྱུང་བའི་དུས་ན་འདི་ལྟ་བུ་ཞིག་ད་ལྟར་ཡོད་དོ་ཞེས་དེ་ལྟར་དུས་ཡོངས་སུ་ཚོལ་བར་བྱེད་དོ། །

ji ltar dus yongs su tshol bar byed ce na/ dus rnam pa gsum po 'das pa dang/ ma 'ongs pa dang/ da ltar byung ba'i dus ste/ 'di ltar 'das pa'i dus na 'di lta bu zhig byung bar gyur to/ /'di ltar ma 'ongs pa'i dus na 'di lta bu zhig byung bar 'gyur ro/ /'di ltar da lta byung ba'i dus na 'di lta bu zhig da ltar yod do zhes de ltar dus yongs su tshol bar byed do/ /

【T6 yuktiṁ paryeṣate理rigs pa yoṅs su tshol bar byed】

ཇི་ལྟར་རིགས་པ་ཡོངས་སུ་ཚོལ་བར་བྱེད་ཅེ་ན། རིགས་པ་བཞི་པོ་ལྟོས་པའི་རིགས་པ་དང༌། བྱ་བ་བྱེད་པའི་རིགས་པ་དང༌། འཐད་པ་སྒྲུབ་པའི་རིགས་པ་དང༌། ཆོས་ཉིད་ཀྱི་རིགས་པ་སྟེ། དེ་ལ་ལྟོས་པའི་རིགས་པས་ནི་ཀུན་རྫོབ་ཀྱང་ཀུན་རྫོབ་ཀྱི་སྒོ་ནས། དོན་དམ་པ་ཡང་དོན་དམ་པའི་སྒོ་ནས། གཞི་ཡང་གཞིའི་སྒོ་ནས་ཡོངས་སུ་ཚོལ་བར་བྱེད་དོ། །བྱ་བ་བྱེད་པའི་རིགས་པས་ནི། ཆོས་རྣམས་ཀྱི་བྱེད་པ་ཡོངས་སུ་ཚོལ་བར་བྱེད་དེ། འདི་ནི་ཆོས་སོ། །འདི་ནི་བྱེད་པའོ། །འདི་ནི་འདིའི་བྱེད་པའོ་ཞེས་ཡོངས་སུ་ཚོལ་བར་བྱེད་དོ། །འཐད་པ་སྒྲུབ་པའི་རིགས་པས་ནི་ཚད་མ་གསུམ་པོ་ཡིད་ཆེས་པའི་ལུང་དང༌། མངོན་སུམ་དང༌། རྗེས་སུ་དཔག་པ་དག་ཡོངས་སུ་ཚོལ་བར་བྱེད་དེ། ཅི་འདི་ལ་ཡིད་ཆེས་པའི་ལུང་ཡོད་དམ་མེད། ཅི་མངོན་སུམ་དུ་དམིགས་སམ་འོན་ཏེ་མ་ཡིན། ཅི་རྗེས་སུ་དཔག་པས་རིགས་སམ༑ འོན་ཏེ་མ་ཡིན་ཞེས་ཡོངས་སུ་ཚོལ་བར་བྱེད་དོ། །དེ་ལ་ཆོས་ཉིད་ཀྱི་རིགས་པས་ནི། ཆོས་རྣམས་ཀྱི་དེ་ལྟར་གྱུར་པ་ཉིད་དང༌། གྲགས་པའི་ཆོས་ཉིད་དང༌། བསམ་གྱིས་མི་ཁྱབ་པའི་ཆོས་ཉིད་དང༌། གནས་པའི་ཆོས་ཉིད་ལ་མོས་པར་བྱེད་ཅིང༌། སེམས་པར་མི་བྱེད། རྣམ་པར་རྟོག་པར་མི་བྱེད་དེ། དེ་ལྟར་རིགས་པ་ཡོངས་སུ་ཚོལ་བར་བྱེད་དོ། །དེ་ནི་ལྷག་མཐོང་གི་སྒོ་གསུམ་དང༌། གཞི་རབ་ཏུ་དབྱེ་བ་རྣམ་པ་དྲུག་ལ་དམིགས་པ་ཡིན་ཏེ། མདོར་བསྡུས་ན་དེ་ནི་ལྷག་མཐོང་ཐམས་ཅད་ཡང་དག་པར་བསྡུས་པ་ཡིན་ནོ། །

ji ltar rigs pa yongs su tshol bar byed ce na/ rigs pa bzhi po ltos pa'i rigs pa dang/ bya ba byed pa'i rigs pa dang/ 'thad pa sgrub pa'i rigs pa dang/ chos nyid kyi rigs pa ste/ de la ltos pa'i rigs pas ni kun rdzob kyang kun rdzob kyi sgo nas/ don dam pa yang don dam pa'i sgo nas/ gzhi yang gzhi'i sgo nas yongs su tshol bar byed do/ /bya ba byed pa'i rigs pas ni/ chos rnams kyi byed pa yongs su tshol bar byed de/ 'di ni chos so/ /'di ni byed pa'o/ /'di ni 'di'i byed pa'o zhes yongs su tshol bar byed do/ /'thad pa sgrub pa'i rigs pas ni tshad ma gsum po yid ches pa'i lung dang/ mngon sum dang/ rjes su dpag pa dag yongs su tshol bar byed de/ ci 'di la yid ches pa'i lung yod dam med/ ci mngon sum du dmigs sam 'on te ma yin/ ci rjes su dpag pas rigs sam| 'on te ma yin zhes yongs su tshol bar byed do/ /de la chos nyid kyi rigs pas ni/ chos rnams kyi de ltar gyur pa nyid dang/ grags pa'i chos nyid dang/ bsam gyis mi khyab pa'i chos nyid dang/ gnas pa'i chos nyid la mos par byed cing/ sems par mi byed/ rnam par rtog par mi byed de/ de ltar rigs pa yongs su tshol bar byed do/ /de ni lhag mthong gi sgo gsum dang/ gzhi rab tu dbye ba rnam pa drug la dmigs pa yin te/ mdor bsdus na de ni lhag mthong thams cad yang dag par bsdus pa yin no/ /

【R3 trividham avabodham三覺rtogs pa rnam pa gsum】

ཅིའི་ཕྱིར་གཞི་རབ་ཏུ་དབྱེ་བ་རྣམ་པ་དྲུག་རྣམ་པར་གཞག་ཅེ་ན། སྨྲས་པ། རྟོགས་པ་རྣམ་པ་གསུམ་གྱི་དབང་དུ་བྱས་པའི་ཕྱིར་ཏེ། སྨྲས་པའི་དོན་རྟོགས་པ་དང༌། དངོས་པོའི་མཐའ་རྟོགས་པ་དང༌། ཡང་དག་པ་ཇི་ལྟ་བ་བཞིན་དུ་རྟོགས་པའོ། །དེ་ལ་དོན་ཡོངས་སུ་ཚོལ་བས་སྨྲས་པའི་དོན་རྟོགས་པ་ཡིན་ནོ། །དངོས་པོ་ཡོངས་སུ་ཚོལ་བ་དང༌། རང་གི་མཚན་ཉིད་ཡོངས་སུ་ཚོལ་བས་ནི་དངོས་པོའི་མཐའ་རྟོགས་པ་ཡིན་ནོ། །དེ་ལ་སྤྱིའི་མཚན་ཉིད་ཡོངས་སུ་ཚོལ་བ་དང༌། ཕྱོགས་ཡོངས་སུ་ཚོལ་བ་དང༌། དུས་ཡོངས་སུ་ཚོལ་བ་དང༌། རིགས་པ་ཡོངས་སུ་ཚོལ་བས་ནི། ཡང་དག་པ་ཇི་ལྟ་བ་བཞིན་དུ་རྟོགས་པ་ཡིན་ཏེ། རྣལ་འབྱོར་པས་ཤེས་པར་བྱ་བ་ནི། འདི་ལྟ་སྟེ། སྨྲས་པའི་དོན་དང༌། ཤེས་བྱའི་དངོས་པོ་ཇི་སྙེད་ཡོད་པ་ཉིད་དང༌། ཇི་ལྟ་བ་བཞིན་དུ་ཡོད་པ་ཉིད་གང་ཡིན་པ་དེ་ཙམ་དུ་ཟད་པའི་ཕྱིར་རོ། །

ci'i phyir gzhi rab tu dbye ba rnam pa drug rnam par gzhag ce na/ smras pa/ rtogs pa rnam pa gsum gyi dbang du byas pa'i phyir te/ smras pa'i don rtogs pa dang/ dngos po'i mtha' rtogs pa dang/ yang dag pa ji lta ba bzhin du rtogs pa'o/ /de la don yongs su tshol bas smras pa'i don rtogs pa yin no/ /dngos po yongs su tshol ba dang/ rang gi mtshan nyid yongs su tshol bas ni dngos po'i mtha' rtogs pa yin no/ /de la spyi'i mtshan nyid yongs su tshol ba dang/ phyogs yongs su tshol ba dang/ dus yongs su tshol ba dang/ rigs pa yongs su tshol bas ni/ yang dag pa ji lta ba bzhin du rtogs pa yin te/ rnal 'byor pas shes par bya ba ni/ 'di lta ste/ smras pa'i don dang/ shes bya'i dngos po ji snyed yod pa nyid dang/ ji lta ba bzhin du yod pa nyid gang yin pa de tsam du zad pa'i phyir ro/ /

【P2 約五度觀門別辨六事差別所緣】【Q1 aśubhāprayukta不淨觀mi sdug pa la btson pa】【R1 問】

དེ་ལ་མི་སྡུག་པ་ལ་བརྩོན་པའི་རྣལ་འབྱོར་པ་རྣམ་པར་འབྱེད་པར་བྱེད་པ་ན། ཇི་ལྟར་གཞི་རྣམ་པ་དྲུག་ཡོངས་སུ་ཚོལ་བར་བྱེད་ཅེ་ན།

de la mi sdug pa la brtson pa'i rnal 'byor pa rnam par 'byed par byed pa na/ ji ltar gzhi rnam pa drug yongs su tshol bar byed ce na/

【R2 別釋】【S1 於諸不淨尋思其義】

སྨྲས་པ་མི་སྡུག་པའི་དབང་དུ་བྱས་པའི་ཆོས་ཐོས་ཤིང་བཟུང་བའི་དབང་དུ་བྱས་ནས། མཉམ་པར་གཞག་པའི་ས་པའི་ཡིད་ལ་བྱེད་པས། དོན་འདི་ལྟར་སོ་སོར་རྟོག་པར་བྱེད་དེ་མི་སྡུག་པ་འདི་ནི་མི་སྡུག་པ་ཡིན་ནོ། །འདི་ནི་མི་མཐུན་པ་ཡིན་ནོ། །འདི࿒ནི་རུལ་པ་དང༌། དྲི་མི་ཞིམ་པ་དང༌། དྲི་ད་བ་ཡིན་ནོ་ཞེས་དེས་རྣམ་པ་དེ་དག་དང༌། དེ་ལྟ་བུ་དང་མཐུན་པ་གང་དག་གིས་མི་སྡུག་པའི་དབང་དུ་བྱས་པའི་ཆོས་སྔོན་ཐོས་པ་དེ་ཉིད་ཀྱི་དོན་སོ་སོར་རྟོག་པར་བྱེད་དེ། དེ་ལྟར་མི་སྡུག་པ་ཉིད་ཀྱི་དོན་ཡོངས་སུ་ཚོལ་བར་བྱེད༌དོ། །

smras pa mi sdug pa'i dbang du byas pa'i chos thos shing bzung ba'i dbang du byas nas/ mnyam par gzhag pa'i sa pa'i yid la byed pas/ don 'di ltar so sor rtog par byed de mi sdug pa 'di ni mi sdug pa yin no/ /'di ni mi mthun pa yin no/ /'di ni rul pa dang/ dri mi zhim pa dang/ dri da ba yin no zhes des rnam pa de dag dang/ de lta bu dang mthun pa gang dag gis mi sdug pa'i dbang du byas pa'i chos sngon thos pa de nyid kyi don so sor rtog par byed de/ de ltar mi sdug pa nyid kyi don yongs su tshol bar byeddo/ /

【S2 尋思事】

ཇི་ལྟར་དངོས་པོ་ཡོངས་སུ་ཚོལ་བར་བྱེད་ཅེ་ན། དེ་ལྟར་དོན་སོ་སོར་རྟོག་པ་དེ་མི་སྡུག་པ་དེ་ཉིད་ལ་ནང་དང་ཕྱི་རོལ་གྱི་ཆ་གཉིས་སུ་རྣམ་པར་གཞག་པར་ལྟ་བ་ཡིན༌ནོ། །

ji ltar dngos po yongs su tshol bar byed ce na/ de ltar don so sor rtog pa de mi sdug pa de nyid la nang dang phyi rol gyi cha gnyis su rnam par gzhag par lta ba yinno/ /

【S3 尋思自相、共相】

ཇི་ལྟར་རང་གི་མཚན་ཉིད་ཡོངས་སུ་ཚོལ་བར་བྱེད་ཅེ་ན། ནང་ལ་ཡང་རེ་ཞིག་ལུས་འདི་ལ་སྐྲ་དང༌། སྤུ་དག་དང༌། གླད་པ་དང༌། གླད་རྒྱས་དང་། བཤང་བའི་བར་དུ་རྒྱས་པར་ཡོད་དོ་ཞེས་ནང་གི་ལུས་སུ་གཏོགས་པ་ལ། རུལ་པ་དང་མི་སྡུག་པ་ཉིད་དུ་མོས་པར་བྱེད་དོ། །ནང་གི་ལུས་སུ་གཏོགས་པའི་མི་སྡུག་པ་རྣམ་པ་དུ་མ་དེ་དག་ཀྱང༌། ཁམས་གཉིས་པོ་སའི་ཁམས་དང༌། ཆུའི་ཁམས་གཉིས་ཀྱིས་བསྡུས་པ་ཡིན་པར་མོས་པར་བྱེད་དེ། དེ་ལ་སྐྲ་དང༌། སྤུ་དག་ནས་བརྩམས་ཏེ། མཆེར་པ་དང༌། བཤང་བའི་བར་དག་ནི་སའི་ཁམས་ཡིན་པར࿒མོས་པར་བྱེད་དོ། །མཆི་མ་དང༌། རྡུལ་དག་ནས་བརྩམས་ཏེ༑ གཅི་བའི་བར་དག་ནི་ཆུའི་ཁམས་ཡིན་པར་མོས་པར་བྱེད་དོ། །ཕྱི་རོལ་ལ་ཡང་ཕྱི་རོལ་དུ་གཏོགས་པའི་རྣམ་པར་བསྔོས་པ་ལ་སོགས་པའི་རྣམ་པ་དག་གིས་མི་སྡུག་པ་ཉིད་དུ་མོས་པར་བྱེད་དེ། དེ་ལ་རྣམ་པར࿒བསྔོས་པར་མོས་པར་བྱེད་པ་ནི། དེས་བུད་མེད་དམ། སྐྱེས་པའམ། མཛའ་བཤེས་དང༌། ཐ་མལ་པའམ༑ ངན་པའམ། འབྲིང་ངམ། བཟང་པོའམ། བྱིས་པའམ། བར་མའམ། རྒན་པོ་ཤི་བའི་རོ་བདག་ཉིད་ཀྱིས་མཐོང་ངམ། གཞན་ལས་ཐོས་སམ། ཡོངས་སུ་བརྟགས་ཀྱང་རུང་སྟེ། དེའི་མཚན་མ་བཟུང་ནས་ཤི་ནས་ཞག་གཅིག་ལོན་པ་ཁྲག་ཟགས་ལ། རུལ་པར་མ་གྱུར་པ་གང་ཡིན་པ་དེ་ལ་ནི། རྣམ་པར་བསྔོས་པར་མོས་པར་བྱེད་དོ། །ཤི་ནས་ཞག་གཉིས་ལོན་པ་རུལ་པར་གྱུར་ལ། འབུ་མ་ཞུགས་པ་ལ་ནི་རྣམ་པར་རྣགས་པར་མོས་པར་བྱེད་དོ། །ཤི་ནས་ཞག་བདུན་ལོན་པ་འབུ་ཞུགས་ཤིང་བམ་པ་ལ་ནི། རྣམ་པར་འབུས་གཞིག་པ་དང༌། རྣམ་པར་བམ་པར་མོས་པར་བྱེད་དོ། །ཁྭ་དང༌ཆུན་ལག་དང༌། བྱ་རྒོད་དང༌། ཁྱི་དང༌། ཝ་དག་གིས་བཟའ་བ་ལ་ནི། རྣམ་པར་ཟོས་པར་མོས་པར་བྱེད་དོ། །ཟོས་པ་པགས་པ་དང༌། ཤ་དང༌། ཁྲག་མེད་ཅིང་ཆུ་རྒྱུས་ཙམ་གྱིས་འབྲེལ་བ་ལ་ནི། རྣམ་པར་དམར་བར་མོས་པར་བྱེད་དོ། །ཡན་ལག་དང་ཉིད་ལག་ཕྱོགས་ཕྱོགས་སུ་རྣམ་པར་འཐོར་ཞིང་མ་འབྲེལ་ལ། ཤ་དང་བཅས་པའམ། ཤ་མེད་པའམ། ཤའི་ལྷག་རོལ་ཅུང་ཟད་ཡོད་པ་དག་ལ་ནི་རྣམ་པར་འཐོར་བར་མོས་པར་བྱེད་དོ། །ལག་པའི་རུས་པ་དག་ཀྱང་ལོགས་ཤིག། རྐང་པའི་རུས་པ་དག་ཀྱང་ལོགས་ཤིག །པུས་མོའི་རུས་པ་དག་ཀྱང་ལོགས་ཤིག །བརླའི་རུས་པ་དག་དང༌། དཔུང་པའི་རུས་པ་དག་དང༌། ལག་ངར་གྱི་རུས་པ་དག་ཀྱང་ལོགས་ཤིག །སྒལ་ཚིགས་དང༌། འགྲམ་སླང་དང༌། སོ་རྒྱུན་དང༌། མགོ་ཐོད་དག་ཀྱང་ལོགས་ཤིག་ན་འདུག་པ་མཐོང་བ་ལ་ནི། རུས་གོང་དུ་མོས་པར་བྱེད་དོ། །གང་གི་ཚེ་ཁོག་པའི་རུས་པ་འབྲེལ་ཞིང་ཡན་ལག་གི་རུས་པ་མ་གྱེས་པར་ཡིད་ལ་བྱེད་ལ། མཚན་མ་ཉིད་ཚེར་འཛིན་ཅིང༌། ཡན་ལག་དང་ཉིད་ལག་དེ་དག་ལ་མངོན་རྟགས་སུ་འཛིན་པར་མི་བྱེད࿒པ་དེའི་ཚེ་ན་ཀེང་རུས་སུ་མོས་པར་བྱེད་པ་ཡིན་ནོ། །གང་གི་ཚེ་མངོན་རྟགས་སུ་འཛིན་པར་བྱེད་པ་དེའི་ཚེ་ན་ནི། རུས་པའི་ཀེང་རུས་སུ་མོས་པར་བྱེད་པ་ཡིན་ནོ། །གཞན་ཡང་ཀེང་རུས་ནི་རྣམ་པ་གཉིས་ཏེ། ལུས་ཀྱི་ཀེང་རུས་དང༌། ཡན་ལག་གི་ཀེང་རུས་སོ། །དེ་ལ་ལུས་ཀྱི་ཀེང་རུས་ནི་མཇུག་དོའི་སྦུབས་ཡན་ཆད་ནས། སྒལ་ཚིགས་ཀྱི་སྦུབས་དང༌། མགོའི་ཐོད་པའི་བར་དུ་འབྲེལ་པ་ཡིན་ནོ། །ཡན་ལག་གི་ཀེང་རུས་ནི་ལག་ངར་གྱི་རུས་པ་དང་འབྲེལ་བའམ། བརླ་དང་རྗེ་ངར་གྱི་རུས་པ་དག་འབྲེལ་པ་ཡིན་ནོ། །དེ་ལ་ལུས་ཀྱི་ཀེང་རུས་གང་ཡིན་པ་དེ་ནི་ཀེང་རུས་ཞེས་བྱའོ། །ཡན་ལག་གི་ཀེང་རུས་གང་ཡིན་པ་དེ་ནི་རུས་པའི་ཀེང་རུས་ཞེས་བྱའོ། །གཞན་ཡང་ཀེང་རུས་ཀྱི་མཚན་མར་བཟུང་བ་ནི་རྣམ་པ་གཉིས་ཏེ། རི་མོར་བྲིས་པའམ། རྡོ་བའམ། ཤིང་ངམ། འཇིམ་པ་ལས་བྱས་པ་དང༌། ཀེང་རུས་ཡང་དག་པའོ། །དེ་ལ་གང་གི་ཚེ་ཀེང་རུས་ཡང་དག་པ་མ་ཡིན་པའི་མཚན་མ་ཡིད་ལ་བྱེད་པ་དེའི་ཚེ་ན་ནི། ཀེང་རུས་ཁོ་ནར་མོས་པར་བྱེད་པ་ཡིན་ཏེ༑ རུས་པའི་ཀེང་རུས་སུ་ནི་མ་ཡིན་ནོ། །གང་གི་ཚེ་ཀེང་རུས་ཡང་དག་པའི་མཚན་མ་ཡིད་ལ་བྱེད་པ་དེའི་ཚེ་ན་ནི། རུས་པའི་ཀེང་རུས་སུ་མོས་པར་བྱེད་པ་ཡིན་ནོ། །ཕྱི་རོལ་གྱི་ཁ་དོག་ལྟ་བུ་རྒྱུར་བྱས་པའི་གཟུགས་སུ་གཏོགས་པ་དེ་དག་གིས་རྣམ་པར་འགྱུར࿒བ་ནི་རྣམ་པ་གསུམ་སྟེ། རང་གི་ངང་གིས་རྣམ་པར་འགྱུར་བ་དང༌། གཞན་གྱིས་བྱས་པ་དང༌། དེ་གཉི་གའི་ཕྱོགས་སོ། །དེ་ལ་རྣམ་པར་བསྔོས་པ་ནས་བཟུང་སྟེ། རྣམ་པར་བམ་པའི་བར་དག་ནི་རང་གི་ངང་གིས་རྣམ་པར་འགྱུར་བ་ཡིན་ནོ། །དེ་རྣམ་པར་ཟོས་པ་ནས་བཟུང་སྟེ། རྣམ་པར་འཐོར་བའི་བར་དག་ནི་གཞན་གྱིས་བྱས་པས་རྣམ་པར་འགྱུར་བ་ཡིན་ནོ། །དེ་ལ་རུས་གོང་དང༌། ཀེང་རུས་དང༌། རུས་པའི་ཀེང་རུས་དག་ནི་དེ་གཉི་གའི་ཕྱོགས་ཀྱིས་རྣམ་པར་འགྱུར་བ་ཡིན་ཏེ། དེ་ལྟར་ཕྱི་རོལ་གྱི་མི་སྡུག་པ་ཉིད་རྣམ་པ་དེ་ལྟ་བུའི་སྒོ་ནས་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པར་བྱེད་པ་དེ་ནི་ཕྱི་རོལ་གྱི་མི་སྡུག་པའི་རང་གི་མཚན་ཉིད་ཡོངས་སུ་ཚོལ་བར་བྱེད་པ་ཡིན་ནོ། །

ji ltar rang gi mtshan nyid yongs su tshol bar byed ce na/ nang la yang re zhig lus 'di la skra dang/ spu dag dang/ glad pa dang/ glad rgyas dang / bshang ba'i bar du rgyas par yod do zhes nang gi lus su gtogs pa la/ rul pa dang mi sdug pa nyid du mos par byed do/ /nang gi lus su gtogs pa'i mi sdug pa rnam pa du ma de dag kyang/ khams gnyis po sa'i khams dang/ chu'i khams gnyis kyis bsdus pa yin par mos par byed de/ de la skra dang/ spu dag nas brtsams te/ mcher pa dang/ bshang ba'i bar dag ni sa'i khams yin par mos par byed do/ /mchi ma dang/ rdul dag nas brtsams te| gci ba'i bar dag ni chu'i khams yin par mos par byed do/ /phyi rol la yang phyi rol du gtogs pa'i rnam par bsngos pa la sogs pa'i rnam pa dag gis mi sdug pa nyid du mos par byed de/ de la rnam par bsngos par mos par byed pa ni/ des bud med dam/ skyes pa'am/ mdza' bshes dang/ tha mal pa'am| ngan pa'am/ 'bring ngam/ bzang po'am/ byis pa'am/ bar ma'am/ rgan po shi ba'i ro bdag nyid kyis mthong ngam/ gzhan las thos sam/ yongs su brtags kyang rung ste/ de'i mtshan ma bzung nas shi nas zhag gcig lon pa khrag zags la/ rul par ma gyur pa gang yin pa de la ni/ rnam par bsngos par mos par byed do/ /shi nas zhag gnyis lon pa rul par gyur la/ 'bu ma zhugs pa la ni rnam par rnags par mos par byed do/ /shi nas zhag bdun lon pa 'bu zhugs shing bam pa la ni/ rnam par 'bus gzhig pa dang/ rnam par bam par mos par byed do/ /khwa dangchun lag dang/ bya rgod dang/ khyi dang/ wa dag gis bza' ba la ni/ rnam par zos par mos par byed do/ /zos pa pags pa dang/ sha dang/ khrag med cing chu rgyus tsam gyis 'brel ba la ni/ rnam par dmar bar mos par byed do/ /yan lag dang nyid lag phyogs phyogs su rnam par 'thor zhing ma 'brel la/ sha dang bcas pa'am/ sha med pa'am/ sha'i lhag rol cung zad yod pa dag la ni rnam par 'thor bar mos par byed do/ /lag pa'i rus pa dag kyang logs shig/ rkang pa'i rus pa dag kyang logs shig /pus mo'i rus pa dag kyang logs shig /brla'i rus pa dag dang/ dpung pa'i rus pa dag dang/ lag ngar gyi rus pa dag kyang logs shig /sgal tshigs dang/ 'gram slang dang/ so rgyun dang/ mgo thod dag kyang logs shig na 'dug pa mthong ba la ni/ rus gong du mos par byed do/ /gang gi tshe khog pa'i rus pa 'brel zhing yan lag gi rus pa ma gyes par yid la byed la/ mtshan ma nyid tsher 'dzin cing/ yan lag dang nyid lag de dag la mngon rtags su 'dzin par mi byed pa de'i tshe na keng rus su mos par byed pa yin no/ /gang gi tshe mngon rtags su 'dzin par byed pa de'i tshe na ni/ rus pa'i keng rus su mos par byed pa yin no/ /gzhan yang keng rus ni rnam pa gnyis te/ lus kyi keng rus dang/ yan lag gi keng rus so/ /de la lus kyi keng rus ni mjug do'i sbubs yan chad nas/ sgal tshigs kyi sbubs dang/ mgo'i thod pa'i bar du 'brel pa yin no/ /yan lag gi keng rus ni lag ngar gyi rus pa dang 'brel ba'am/ brla dang rje ngar gyi rus pa dag 'brel pa yin no/ /de la lus kyi keng rus gang yin pa de ni keng rus zhes bya'o/ /yan lag gi keng rus gang yin pa de ni rus pa'i keng rus zhes bya'o/ /gzhan yang keng rus kyi mtshan mar bzung ba ni rnam pa gnyis te/ ri mor bris pa'am/ rdo ba'am/ shing ngam/ 'jim pa las byas pa dang/ keng rus yang dag pa'o/ /de la gang gi tshe keng rus yang dag pa ma yin pa'i mtshan ma yid la byed pa de'i tshe na ni/ keng rus kho nar mos par byed pa yin te| rus pa'i keng rus su ni ma yin no/ /gang gi tshe keng rus yang dag pa'i mtshan ma yid la byed pa de'i tshe na ni/ rus pa'i keng rus su mos par byed pa yin no/ /phyi rol gyi kha dog lta bu rgyur byas pa'i gzugs su gtogs pa de dag gis rnam par 'gyur ba ni rnam pa gsum ste/ rang gi ngang gis rnam par 'gyur ba dang/ gzhan gyis byas pa dang/ de gnyi ga'i phyogs so/ /de la rnam par bsngos pa nas bzung ste/ rnam par bam pa'i bar dag ni rang gi ngang gis rnam par 'gyur ba yin no/ /de rnam par zos pa nas bzung ste/ rnam par 'thor ba'i bar dag ni gzhan gyis byas pas rnam par 'gyur ba yin no/ /de la rus gong dang/ keng rus dang/ rus pa'i keng rus dag ni de gnyi ga'i phyogs kyis rnam par 'gyur ba yin te/ de ltar phyi rol gyi mi sdug pa nyid rnam pa de lta bu'i sgo nas yang dag pa ji lta ba bzhin du rab tu shes par byed pa de ni phyi rol gyi mi sdug pa'i rang gi mtshan nyid yongs su tshol bar byed pa yin no/ /

ཇི་ལྟར་མི་སྡུག་པའི་སྤྱིའི་མཚན་ཉིད་ཡོངས་སུ་ཚོལ་བར་བྱེད་ཅེ་ན། ནང་གི་ལུས་ཀྱི་ཕྱི་རོལ་སྡུག་ཅིང༌། ཁ་དོག་ལྟ་བུ་རྣམ་པར་མ་ཉམས་པ་གང་ཡིན་པ་དང༌། ཕྱིའི་ལུས་ཀྱི་ཕྱི་རོལ་མི་སྡུག་ཅིང༌། ཁ་དོག་ལྟ་བུ་རྣམ་པར་གྱུར་པ་གང་ཡིན་པ་དེ་ནི། ནང་གི་སྡུག་པ་ཁ་དོག་ལྟ་བུ་མ་ཉམས་པ་འདི་དང༌། ཆོས་ཉིང་འདྲ་ཞིང་ཆོས་ཉིད་མཚུངས་པ་ཡིན་ཏེ། བདག་གི་སྡུག་པ་དང་ཁ་དོག་ལྟ་བུ་འདི་ཡང་འདི་ལྟ་བུའི་ཆོས་ཅན་ཡིན་ལ། སེམས་ཅན་གང་སུ་དག་སྡུག་པ་དང༌། ཁ་དོག་ལྟ་བུ་འདི་ལྟ་བུ་དང་ལྡན་པ་དེ་དག་ནི་སྡུག་པ་དང༌། ཁ་དོག་ལྟ་བུ་དེ་ཡང་འདི་ལྟ་སྟེ། ཕྱི་རོལ་གྱི་འདིའི་འདི་ལྟ་བུའི་ཆོས་ཅན་ཡིན་ནོ་ཞེས་མོས་པར་བྱེད༌དོ༑ །དེ་ལྟར་སྤྱིའི་མཚན་ཉིད་ཡོངས་སུ་ཚོལ་བར་བྱེད࿒པ་ཡིན་ནོ། །

ji ltar mi sdug pa'i spyi'i mtshan nyid yongs su tshol bar byed ce na/ nang gi lus kyi phyi rol sdug cing/ kha dog lta bu rnam par ma nyams pa gang yin pa dang/ phyi'i lus kyi phyi rol mi sdug cing/ kha dog lta bu rnam par gyur pa gang yin pa de ni/ nang gi sdug pa kha dog lta bu ma nyams pa 'di dang/ chos nying 'dra zhing chos nyid mtshungs pa yin te/ bdag gi sdug pa dang kha dog lta bu 'di yang 'di lta bu'i chos can yin la/ sems can gang su dag sdug pa dang/ kha dog lta bu 'di lta bu dang ldan pa de dag ni sdug pa dang/ kha dog lta bu de yang 'di lta ste/ phyi rol gyi 'di'i 'di lta bu'i chos can yin no zhes mos par byeddo| /de ltar spyi'i mtshan nyid yongs su tshol bar byed pa yin no/ /

【S4 尋思品】

ཇི་ལྟར་ཕྱོགས་ཡོངས་སུ་ཚོལ་བར་བྱེད་ཅེ་ན། དེ་འདི་སྙམ་དུ་སེམས་ཏེ། བདག་གིས་སྡུག་པ་དང༌། ཁ་དོག་ལྟ་བུ་འདིའི་མི་སྡུག་པའི་ཆོས་ཉིད་དེ་དག་ཡང་དག་པ་ཇི་ལྟ་བ་བཞིན་དུ་རབ་ཏུ་མ་ཤེས་པ་ནས། ནང་དང་ཕྱི་རོལ་གྱི་སྡུག་པ་དང་ཁ་དོག་ལྟ་བུ་ལ་ཀུན་དུ་འདོད་ཆགས་སྐྱེད་པར་བྱེད་པ་གང་ཡིན་པ་དེ་ནི༑ ནག་པོའི་ཕྱོགས་སུ་གཏོགས་པ་ཕྱིན་ཅི་ལོག་ཡིན་ཏེ། ཆོས་དེ་ནི་ཉོན་མོངས་པ་དང་བཅས་པ། སྡུག་བསྔལ་བ་དང་བཅས་པ། རྣམ་པར་སྨིན་པ་དང་བཅས་པ། གནོད་པ་དང་བཅས་པ། ཡོངས་སུ་གདུང་བ་དང་བཅས་པ་ཡིན་པས་གཞི་དེ་ལས་ཕྱི་མ་ལ་སྐྱེ་བ་དང༌། རྒ་བ་དང༌། ན་བ་དང༌། འཆི་བ་དང༌། མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པ་རྣམས་འབྱུང་བར་འགྱུར་རོ། །སྡུག་པ་དང་ཁ་དོག་ལྟ་བུ་འདི་ལ་མི་སྡུག་པའི་ཆོས་ཉིད་དང་ལྡན་པར་ཡང་དག་པ་ཇི་ལྟ་བ་བཞིན་དུ་རྗེས་སུ་མཐོང་བ་གང་ཡིན་པ་དེ་ནི་དཀར་པོའི་ཕྱོགས་ཡིན་ཏེ། ཆོས་དེ་ནི་ཉོན་མོངས་པ་མེད་པ། སྡུག་བསྔལ་མེད་པ། རྣམ་པར་སྨིན་པ་མེད་པ། གནོད་པ་མེད་པ། ཡོངས་སུ་གདུང་བ་མེད་པ་ཡིན་པས་གཞི་དེས་ཕྱི་མ་ལ་འཁྲུག་པའི་བར་དག་འགག་པར་འགྱུར་ཏེ། དེ་ལྟ་བས་ན་བདག་གི་ནག་པོའི་ཕྱོགས་གང་ཡིན་པ་དེ་ནི་དང་དུ་བླང་བར་མི་བྱ་ཞིང༌། སྤངས་པར་བྱ། བསྩལ་བར་བྱའི༑ །དཀར་པོའི་ཕྱོགས་ནི་མ་སྐྱེས་པ་ཡང་བསྐྱེད་པར་བྱ། སྐྱེས་པ་ཡང་གནས་པ་དང༌། འཕེལ་བ་དང༌། རྒྱས་པར་བྱའོ་སྙམ་དུ་སེམས་ཏེ། དེ་ལྟར་ཕྱོགས་ཡོངས་སུ་ཚོལ་བར་བྱེད་དོ། །

ji ltar phyogs yongs su tshol bar byed ce na/ de 'di snyam du sems te/ bdag gis sdug pa dang/ kha dog lta bu 'di'i mi sdug pa'i chos nyid de dag yang dag pa ji lta ba bzhin du rab tu ma shes pa nas/ nang dang phyi rol gyi sdug pa dang kha dog lta bu la kun du 'dod chags skyed par byed pa gang yin pa de ni| nag po'i phyogs su gtogs pa phyin ci log yin te/ chos de ni nyon mongs pa dang bcas pa/ sdug bsngal ba dang bcas pa/ rnam par smin pa dang bcas pa/ gnod pa dang bcas pa/ yongs su gdung ba dang bcas pa yin pas gzhi de las phyi ma la skye ba dang/ rga ba dang/ na ba dang/ 'chi ba dang/ mya ngan dang/ smre sngags 'don pa dang/ sdug bsngal ba dang/ yid mi bde ba dang/ 'khrug pa rnams 'byung bar 'gyur ro/ /sdug pa dang kha dog lta bu 'di la mi sdug pa'i chos nyid dang ldan par yang dag pa ji lta ba bzhin du rjes su mthong ba gang yin pa de ni dkar po'i phyogs yin te/ chos de ni nyon mongs pa med pa/ sdug bsngal med pa/ rnam par smin pa med pa/ gnod pa med pa/ yongs su gdung ba med pa yin pas gzhi des phyi ma la 'khrug pa'i bar dag 'gag par 'gyur te/ de lta bas na bdag gi nag po'i phyogs gang yin pa de ni dang du blang bar mi bya zhing/ spangs par bya/ bstsal bar bya'i| /dkar po'i phyogs ni ma skyes pa yang bskyed par bya/ skyes pa yang gnas pa dang/ 'phel ba dang/ rgyas par bya'o snyam du sems te/ de ltar phyogs yongs su tshol bar byed do/ /

【S5 尋思時】

ཇི་ལྟར་དུས་ཡོངས་སུ་ཚོལ་བར་བྱེད་ཅེ་ན། དེ་འདི་སྙམ་དུ་སེམས་ཏེ། ནང་གི་སྡུག་པ་དང༌། ཁ་དོག་ལྟ་བུ་གང་ཡིན་པ་འདི་ཡང་ད་ལྟར་བྱུང་བའི་དུས་ལ་བརྟེན་པ་ཡིན་ལ། ཕྱི་རོལ་གྱི་མི་སྡུག་པ་དང༌། ཁ་དོག་ལྟ་བུ་མ་ཡིན་པ་གང་ཡིན་པ་འདི་ཡང་ད་ལྟར་བྱུང་བའི་དུས་ལ་བརྟེན་པ་ཡིན་ཏེ། འདི་ཡང་འདས་པའི་དུས་ན་སྡུ་གུར་གྱུར་ཅིང༌། འདས་པའི་དུས་ན་སྡུ་གུར་གྱུར་པ་དེ་ཡང༌། འདི་ལྟ་སྟེ། དཔེར་ན། ད་ལྟར་བྱུང་བའི་དུས་ལ་བརྟེན་པའི་བདག་གི་འདི་དང་འདྲ་བ་ཡིན་པ་ལས། དེ་ལྟར་རིམ་གྱིས་ད་ལྟར་བྱུར་བའི་དུས་ལ་བརྟེན་ན་མི་སྡུག་པར་གྱུར་པ་ཡིན་ནོ། །ད་ལྟར་བྱུང་བའི་དུས་ལ་བརྟེན་ན་སྡུག་པའི་བདག་གི་སྡུག་པ་དང༌། ཁ་དོག་ལྟ་བུ་འདི་ཡང་མ་འོངས་པའི་དུས་ན་འདི་ལྟ་སྟེ། དཔེར་ན་ད་ལྟར་བྱུང་བའི་དུས་ལ་བརྟེན་པ་ཕྱི་རོལ་གྱི་དེ་བཞིན་དུ་མི་འགྱུར་བ་དེ་ནི་གནས་མེད་དེ། དེ་ལྟ་བས་ན་བདག་གི་ལུས་འདི་ཡང་འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་རྣམས་སུ་འདི་ལྟར་འབྱུང་ཞིང༌། འདི་ལྟར་གྱུར་པ་ཡིན་ཏེ། འདིའི་ཆོས་ཉིད་ལས་མ་འདས་པ་ཡིན་ནོ་སྙམ་དུ་སེམས་ཏེ། དེ་ལྟར་དུས་ཡོངས་སུ་ཚོལ་བར་བྱེད་དོ། །

ji ltar dus yongs su tshol bar byed ce na/ de 'di snyam du sems te/ nang gi sdug pa dang/ kha dog lta bu gang yin pa 'di yang da ltar byung ba'i dus la brten pa yin la/ phyi rol gyi mi sdug pa dang/ kha dog lta bu ma yin pa gang yin pa 'di yang da ltar byung ba'i dus la brten pa yin te/ 'di yang 'das pa'i dus na sdu gur gyur cing/ 'das pa'i dus na sdu gur gyur pa de yang/ 'di lta ste/ dper na/ da ltar byung ba'i dus la brten pa'i bdag gi 'di dang 'dra ba yin pa las/ de ltar rim gyis da ltar byur ba'i dus la brten na mi sdug par gyur pa yin no/ /da ltar byung ba'i dus la brten na sdug pa'i bdag gi sdug pa dang/ kha dog lta bu 'di yang ma 'ongs pa'i dus na 'di lta ste/ dper na da ltar byung ba'i dus la brten pa phyi rol gyi de bzhin du mi 'gyur ba de ni gnas med de/ de lta bas na bdag gi lus 'di yang 'das pa dang/ ma 'ongs pa dang/ da ltar byung ba'i dus rnams su 'di ltar 'byung zhing/ 'di ltar gyur pa yin te/ 'di'i chos nyid las ma 'das pa yin no snyam du sems te/ de ltar dus yongs su tshol bar byed do/ /

【S6 尋思理】

ཇི་ལྟར་རིགས་པ་ཡོངས་སུ་ཚོལ་བར་བྱེད་ཅེ་ན། འདི་སྙམ་དུ་སེམས་ཏེ། ནང་དང་ཕྱི་རོལ་གྱི་གང་སྡུག་པའམ། མི་སྡུག་པར་འགྱུར་བའི་བདག་གམ། སེམས་ཅན་འགའ་ཡང་མེད་ཀྱི། གང་ལ་སྡུག་པའམ། མི་སྡུག་པ་ཞེས་མིང་དང༌། བརྡ་དང༌། གདགས་པ་དང༌། ཐ་སྙད་དུ་བརྗོད་པ་དེ་ནི་གཟུགས་ཙམ་དུ་ཟད། དེ་ནི་ལུས་ཙམ་དུ་ཟད་དེ། འདི་ལྟར། ཚེ་དང་དྲོད་དང་རྣམ་པར་ཤེས། །དེ་ཡིས་གང་ཚེ་ལུས་བོར་ཏེ། །སྤངས་པ་དེ་ཚེ་ཤིང་འདྲ་བར། །སེམས་པ་མེད་ཅིང་ཉལ་བར་འགྱུར། །ཞེས་གསུངས་པ་ལྟ་བུ་སྟེ། ཤི་བའི་དུས་བྱས་པ་དེ་ལ་རིམ་གྱིས་རྣམ་པར་གྱུར་པའི་གནས་སྐབས་འདི་ལྟ་སྟེ། རྣམ་པར་བསྔོས་པ་དང༌། རུས་པའི་ཀེང་རུས་ཀྱི་བར་དག་ཀྱང་ཡོད་པ་དང༌། བདག་གི་ལུས་འདི་ནི་སྔོན་གྱི་ལས་དང༌། ཉོན་མོངས་པས་འཕགས་པ་དང༌། ཕ་མའི་མི་གཙང་བའི་མེར་མེར་པོ་ལས་བྱུང་བ་དང༌། འབྲས་ཆན་དང༌། ཟན་དྲོན་གྱིས་བརྟས་པ་ཡིན་ཏེ། རྒུ་དེ་དང་གཞི་དེས་ན་སྡུག་པ་དང༌། ཁ་དོག་ལྟ་བུ་ཡོད་པ་འདི་ཡང་བརྙན་མ་ཡིན་ནོ། །ནང་དང་ཕྱི་རོལ་གྱི་ལུས་ཀྱི་ནང༌ན་ཡང་རྟག་པ་རྟག་པའི་དུས་སུ་མི་གཙང་བ་ཁོ་ན་ཡིན་ནོ་སྙམ་དུ་སེམས་ཏེ། དེ་ལྟར་ཀུན་རྫོབ་དང༌། དོན་དམ་པ་དང༌། གཞིའི་སྒོ་ནས་ལྟོས་པའི་རིགས་པ་ཡོངས་སུ་ཚོལ་བར་བྱེད་དོ། །དེ་འདི་སྙམ་དུ་སེམས་ཏེ། མི་སྡུག་པ་འདི་ཉིད་ཀུན་དུ་བསྟེན་ཅིང་གོམས་པར་བྱས། ལན་མང་དུ་བྱས་ན། དེ་འདོད་པའི་འདོད་ཆགས་སྤོང་བར་འགྱུར་ལ། འདོད་པའི་འདོད་ཆགས་ཀྱང་སྤང་བར་བྱ་བ་ཡིན་ནོ་སྙམ་དུ་སེམས་ཏེ། དེ་ལྟར་བྱ་བ་བྱེད་པའི་རིགས་པ་ཡོངས་སུ་ཚོལ་བར་བྱེད་དོ། །དེ་འདི་སྙམ་དུ་སེམས་ཏེ། བཅོམ་ལྡན་འདས་ཀྱིས་ཀྱང་མི་སྡུག་པ་ཀུན་དུ་བསྟེན་ཅིང༌། གོམས་པར་བྱས་ལ། ལན་མང་དུ་བྱས་ན་འདོད་པའི་འདོད་ཆགས་སྤོང་བར་འགྱུར་རོ་ཞེས་གསུངས་ཏེ། དེ་ནི་རེ་ཞིག་བདག་གི་ཡིད་ཆེས་པའི་ལུང་ཡིན་ན། །བདག་ཇི་ལྟ་ཇི་ལྟར་མི་སྡུག་པ࿒གོམས་ཤིང་ཡིད་ལ་བྱེད་པ་དེ་ལྟ་དེ་ལྟར་འདོད་ཆགས་ཀྱི་ཀུན་ནས་དཀྲིས་པ་མ་སྐྱེས་པ། མི་སྐྱེ་ཞིང་སྐྱེས་པ་དང་འབྲལ་བར་འགྱུར་བར࿒བདག་ལ་བདག་ཉིད་ཀྱི་ཡེ་ཤེས་དང༌། མཐོང་བ་དང་འཇུག་པ་ཡང་ཡོད་དོ། །རྗེས་སུ་དཔག་པའི་བྱ་བ་འདི་ལྟ་བུ་ཡོད་དེ། དེ་ལྟར་མི་མཐུན་པའི་ཕྱོགས་ཀྱི་ཆོས་ཡིད་ལ་བྱེད་པའི་མི་མཐུན་པའི་ཕྱོགས་ཀྱི་དམིགས་པ་སྟེ། ཉོན་མོངས་པ་ཇི་ལྟར་སྐྱེ་བར་འགྱུར་སྙམ་དུ་སེམས་ཏེ། དེ་ལྟར་འཐད་པ་སྒྲུབ་པའི་རིགས་པ་ཡོངས་སུ་ཚོལ་བར་བྱེད་དོ། །དེ་འདི་སྙམ་དུ་སེམས་ཏེ། མི་སྡུག་པ་སྒོམ་པ་གང་ཡིན་པ་དེ་ནི་འདོད་ཆགས་སྤོང་བའི་གཉེན་པོར་འགྱུར་བ་དེ་ནི་གྲགས་པའི་ཆོས་ཉིད་དང༌། བསམ་གྱིས་མི་ཁྱབ་པའི་ཆོས་ཉིད་ཡིན་ཏེ། དེ་ནི་བསམ་པར་མི་བྱ། རྣམ་པར་བརྟག་པར་མི་བྱའི་མོས་པར་བྱ་བ་ཡིན་ནོ་སྙམ་དུ་སེམས་ཏེ། དེ་ལྟར་ཆོས་ཉིད་ཀྱི་རིགས་པས་མི་སྡུག་པ་ཉིད་ཡོངས་སུ་ཚོལ་བར་བྱེད་དེ། དེ་ནི་རེ་ཞིག་མི་སྡུག་པ་ལ་རབ་ཏུ་བརྩོན་པའི་ལྷག་མཐོང་སྒོ་གསུམ་དང་ལྡན་པ་དང༌། གཞི་རབ་ཏུ་དབྱེ་བ༌རྣམ་པ་དྲུག་ལ་དམིགས་པ་ཡིན་ནོ།། །།

ji ltar rigs pa yongs su tshol bar byed ce na/ 'di snyam du sems te/ nang dang phyi rol gyi gang sdug pa'am/ mi sdug par 'gyur ba'i bdag gam/ sems can 'ga' yang med kyi/ gang la sdug pa'am/ mi sdug pa zhes ming dang/ brda dang/ gdags pa dang/ tha snyad du brjod pa de ni gzugs tsam du zad/ de ni lus tsam du zad de/ 'di ltar/ tshe dang drod dang rnam par shes/ /de yis gang tshe lus bor te/ /spangs pa de tshe shing 'dra bar/ /sems pa med cing nyal bar 'gyur/ /zhes gsungs pa lta bu ste/ shi ba'i dus byas pa de la rim gyis rnam par gyur pa'i gnas skabs 'di lta ste/ rnam par bsngos pa dang/ rus pa'i keng rus kyi bar dag kyang yod pa dang/ bdag gi lus 'di ni sngon gyi las dang/ nyon mongs pas 'phags pa dang/ pha ma'i mi gtsang ba'i mer mer po las byung ba dang/ 'bras chan dang/ zan dron gyis brtas pa yin te/ rgu de dang gzhi des na sdug pa dang/ kha dog lta bu yod pa 'di yang brnyan ma yin no/ /nang dang phyi rol gyi lus kyi nangna yang rtag pa rtag pa'i dus su mi gtsang ba kho na yin no snyam du sems te/ de ltar kun rdzob dang/ don dam pa dang/ gzhi'i sgo nas ltos pa'i rigs pa yongs su tshol bar byed do/ /de 'di snyam du sems te/ mi sdug pa 'di nyid kun du bsten cing goms par byas/ lan mang du byas na/ de 'dod pa'i 'dod chags spong bar 'gyur la/ 'dod pa'i 'dod chags kyang spang bar bya ba yin no snyam du sems te/ de ltar bya ba byed pa'i rigs pa yongs su tshol bar byed do/ /de 'di snyam du sems te/ bcom ldan 'das kyis kyang mi sdug pa kun du bsten cing/ goms par byas la/ lan mang du byas na 'dod pa'i 'dod chags spong bar 'gyur ro zhes gsungs te/ de ni re zhig bdag gi yid ches pa'i lung yin na/ /bdag ji lta ji ltar mi sdug pa goms shing yid la byed pa de lta de ltar 'dod chags kyi kun nas dkris pa ma skyes pa/ mi skye zhing skyes pa dang 'bral bar 'gyur bar bdag la bdag nyid kyi ye shes dang/ mthong ba dang 'jug pa yang yod do/ /rjes su dpag pa'i bya ba 'di lta bu yod de/ de ltar mi mthun pa'i phyogs kyi chos yid la byed pa'i mi mthun pa'i phyogs kyi dmigs pa ste/ nyon mongs pa ji ltar skye bar 'gyur snyam du sems te/ de ltar 'thad pa sgrub pa'i rigs pa yongs su tshol bar byed do/ /de 'di snyam du sems te/ mi sdug pa sgom pa gang yin pa de ni 'dod chags spong ba'i gnyen por 'gyur ba de ni grags pa'i chos nyid dang/ bsam gyis mi khyab pa'i chos nyid yin te/ de ni bsam par mi bya/ rnam par brtag par mi bya'i mos par bya ba yin no snyam du sems te/ de ltar chos nyid kyi rigs pas mi sdug pa nyid yongs su tshol bar byed de/ de ni re zhig mi sdug pa la rab tu brtson pa'i lhag mthong sgo gsum dang ldan pa dang/ gzhi rab tu dbye barnam pa drug la dmigs pa yin no// //

【Q2 maitrīprayukta慈愍觀byams pa la dmigs pa】

ཉན་ཐོས་ཀྱི་ས།བམ་པོ་བཅུ་བཞི་པ།

nyan thos kyi sa/bam po bcu bzhi pa/

ཇི་ལྟར་ན་བྱམས་པ་ལ་དམིགས་པའི་ལྷག་མཐོང་ལ་རབ་ཏུ་བརྩོན་པ་གཞི་རྣམ་པ་དྲུག་ཡོངས་སུ་ཚོལ་བར་བྱེད་ཅེ་ན། བྱམས་པའི་དབང་དུ་བྱས་པའི་ཆོས་ཐོས་པ་དང༌། བསམས་པའི་དབང་དུ་བྱས་ནས། སེམས་ཅན་རྣམས་ལ་བདེ་བ་ཉེ་བར་སྒྲུབ་པར་མོས་པའི་མཚན་ཉིད་ནི་ཕན་པ་དང༌། བདེ་བའི་ལྷག་པའི་བསམས་པ་དང་ལྡན་པའི་བྱམས་པ་ཡིན་ནོ་ཞེས་དེ་ལྟར་དོན་སོ་སོར་རིག་པར་བྱེད་པ་དེ་ནི། དོན་ཡོངས་སུ་ཚོལ་བར་བྱེད་པ་ཡིན་ནོ། །དེ་ལྟར་དོན་སོ་སོར་རིག་པ་དེ་ཡང་འདི་ནི་མཛའ་བཤེས་ཀྱི་ཕྱོགས་སོ། །འདི་ནི࿒དགྲ་བོའི་ཕྱོགས་སོ། །འདི་ནི་ཐ་མལ་པའི་ཕྱོགས་སོ་ཞེས་རྣམ་པར་འབྱེད་པར་བྱེད༌དོ། །ཕྱོགས་དེ་དག་ཐམས་ཅད་ཀྱང་གཞན་གྱི་རྒྱུད་དུ་གཏོགས་པ་ཡིན་པའི་ཕྱིར་ཕྱི་རོལ་ཡིན་པས། ཕྱི་རོལ་གྱི་དངོས་པོ་ལ་མོས་པ་བྱེད་པ་ཡིན་ནོ། །ཡང་ན་མཛའ་བཤེས་ཀྱི་ཕྱོགས་ནི་ནང་ཡིན་ནོ། །དགྲ་བོའི་ཕྱོགས་དང་ཐ་མལ་པའི་ཕྱོགས་ནི་ཕྱི་རོལ་ཡིན་ཏེ། དེ་ལྟར་དངོས་པོ་ལ་བྱམས་པ་ཡོངས་སུ་ཚོལ་བར་བྱེད་དོ། །དེ་ཡང་ཕྱོགས་གསུམ་པོ་སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པ། བདེ་བ་འདོད་པ་གང་དག་ཡིན་པ་དེ་དག་བདེ་བར་གྱུར་ཅིག་ཅེས་རྣམ་པར་འབྱེད་པར་བྱེད་དེ། དེ་ལ་ཕན་འདོགས་པར་བྱེད་པའི་མཚན་ཉིད་ནི་མཛའ་བཤེས་སོ། །གནོད་པར་བྱེད་པའི་མཚན་ཉིད་ནི་དགྲའོ། །དེ་གཉིས་ལས་བཟློག་པའི་མཚན་ཉིད་ནི་ཐ་མལ་པའི་ཕྱོགས་སོ། །སྡུག་བསྔལ་ཡང་མ་ཡིན། བདེ་བ་ཡང་མ་ཡིན་པའི་ཕྱོགས࿒བདེ་བ་འདོད་པ་གང་དག་ཡིན་པ་དེ་དག་གི་བདེ་བ་འདོད་པ་ཉིད་ཀྱང་རྣམ་པ་གསུམ་ཡོད་དེ། ཁ་ཅིག་ནི་འདོད་པའི་བདེ་བ་འདོད་དོ། །ཁ་ཅིག་ནི་གཟུགས་ན་སྤྱོད་པའི་དགའ་བ་དང་བཅས་པའི་བདེ་བ་འདོད་དོ། །ཁ་ཅིག་ནི་དགའ་བ་མེད་པའི་བདེ་བ་འདོད་དོ། །དེ་ལ་གང་དག་འདོད་པའི་བདེ་བས་ཕོངས་བ་དེ་དག་ནི་ཁ་ན་མ་ཐོ་བ་མེད་པ་དེས་བདེ་བར་གྱུར་ཅིག །དགའ་བ་དང་བཅས་པའི་བདེ་བ་དང༌། དགའ་བ་མེད་པའི་བདེ་བ་ཡང་དེ་བཞིན་དུ་རིག་པར་བྱ་སྟེ། དེ་ལྟར་རང་གི་མཚན་ཉིད་ཀྱི་སྒོ་ནས་བྱམས་པ་ཡོངས་སུ་ཚོལ་བར་བྱེད་དོ། །ཡང་དེ་མཛའ་བཤེས་ཀྱི་ཕྱོགས་གང་ཡིན་པ་དང༌། དགྲ་བོའི་ཕྱོགས་གང་ཡིན་པ་དང༌། ཐ་མལ་པའི་ཕྱོགས་གང་ཡིན་པ་དེ་ལ་བདག་གིས་སེམས་མཉམ་པ་དང༌། སེམས་སྙོམས་པར་བྱའོ་ཞེས་རབ་ཏུ࿒རྣམ་པར་འབྱེད་པར་བྱེད་དོ། །དེ་ཅིའི་ཕྱིར་ཞེ་ན། བདག་གི་མཛའ་བཤེས་ཀྱི་ཕྱོགས་གང་ཡིན་པ་དེ་ལ། བདེ་བ་ཉེ་བར་བསྒྲུབ་པ་ཡང་དཀའ་བ་མེད་ལ། བདག་གི་ཐ་མལ་པའི་ཕྱོགས་གང་ཡིན་པ་དེ་ལ་ཡང་དཀའ་བ་མེད་ཀྱི། དགྲ་བོའི་ཕྱོགས་ཡིན་པ་དེ་ལ་ནི་ཤིན་ཏུ་དཀའ་ཡང༌། བདག་གིས་དེ་ལ་བདེ་བ་ཉེ་བར་བསྒྲུབ་པར་བྱ་དགོས་ན། མཛའ་བཤེས་ཀྱི་ཕྱོགས་དང་ཐ་མལ་པའི་ཕྱོགས་ལ་ལྟ་སྨོས་ཀྱང་ཅི་དགོས་སྙམ་དུ་སེམས་པའི་ཕྱིར་རོ། །དེ་ཅིའི་ཕྱིར་ཞེ་ན། འདི་ལ་གཤེ་བར་བྱེད་པ་དང༌། གཤེ་བར་བྱ་བ་དང༌། ཁྲོ་བར་བྱེད་པ་དང༌། ཁྲོ་བར་བྱ་བ་དང༌། མཚང་འབྲུ་བར་བྱེད་པ་དང༌། མཚང་འབྲུ་བར་བྱ་བ་དང༌། རྡེག་པར་བྱེད་པ་དང༌། བརྡེག་པར་བྱ་བ་འགའ་ཡང་མེད་དེ། དེ་དག་ནི་ཡི་གེ་དེ་དག་གིས་བརྗོད་པར་བྱ་བ་ཁོ་ནར་ཟད་པས། དེ་དག་ནི་སྒྲ་ཙམ་དང༌། སྐད་ཙམ་དུ་ཟད་པའི་ཕྱིར་དང༌། གཞན་ཡང་བདག་གང་ལ་གནས་པའི་ལུས་འདི་ལ། འདི་ལྟ་སྟེ། སྒྲའི་རེག་པ་དང༌། ལག་པ་དང༌། བོང་བ་དང༌། དབྱུང་པ་དང༌། མཚོན་ཆའི་རེག་པའི་རེག་པ་དེ་ལྟ་བུ་དག་འོང་བར་འགྱུར་བའི་ལུས་འདི་ནི། གཟུགས་ཅན་རགས་པ་འབྱུང་བ་ཆེན་པོ་བཞི་ལས་གྱུར་པ་དེ་ལྟ་བུ་ཡིན་ཏེ། བདག་གི་ལུས་འདི་ཡང་མི་རྟག་པ་ཡིན་ལ་རེག་པ་དེ་དག་དང་གནོད་པ་བྱེད་པ་གང་དག་ཡིན་པ་དེ་དག་ཀྱང་མི་རྟག་པ་ཡིན་པའི་ཕྱིར་དང་། གཞན་ཡང་སེམས་ཅན་ཐམས་ཅད་ནི་སྐྱེ་བ་དང༌། རྒ་བ་དང༌། ན་བ་དང༌། འཆི་བའི་ཆོས་ཅན་ཡིན་ཏེ་དེ་དག་ནི་རང་བཞིན་གྱིས་སྡུག་བསྔལ་བར་གྱུར་པ་ཡིན་པས། སེམས་ཅན་དེ་དག་བདག་ཉིད་ཀྱིས་བདག་ཉིད་ལ་བྱེད་པ་ལྟར་ནི། དགྲ་བོ་ཡང་དགྲ་བོ་ལ་ནི་བྱེད་པས། དེའི་ཕྱིར་བདག་གིས་རང་བཞིན་གྱིས་སྡུག་བསྔལ་བར་གྱུར་པའི་སེམས་ཅན་རྣམས་ལ་ཡང་སྡུག་བསྔལ་ཉེ་བར་སྒྲུབ་པར་བྱེད་ཅིང༌། བདེ་བ་ཉེ་བར་སྒྲུབ་པར་མི་བྱེད་པ་ནི་བདག་གི་ཚུལ་དང་མཐུན་པ་མ་ཡིན་གྱིས། བཅོམ་ལྡན་འདས་ཀྱིས་ཀྱང༌། ཡུན་རིང་པོ་འདས་པ་ནས། གང་དག་ཁྱེད་ཀྱི་ཕ་མ་དང་ཕུ་ནུ་དང༌། བུ་སྲིང་དང༌། མཁན་པོ་དང༌། སློབ་དཔོན་དང༌། བླ་མ་དང༌། བླ་མ་ལྟ་བུར་མ་གྱུར་པའི་སེམས་ཅན་དེ་ལྟ་བུ་ནི། འགའ་ཡང་ཡང་དག་པར་རྗེས་སུ་མ་མཐོང་ངོ་ཞེས་གསུངས་པའི་ཕྱིར་ཏེ། དེའི་ཕྱིར་རྣམ་གྲངས་དེས་ཀྱང་མཛའ་བཤེས་ཀྱི་ཕྱོགས་ཉིད་ཀྱང་དགྲ་བོའི་ཕྱོགས་ཡིན་ལ། དགྲ་བོའི་ཕྱོགས་ཉིད་ཀྱང་མཛའ་བཤེས་ཀྱི་ཕྱོགས་ཡིན་པས། འདི་ལ་མཛའ་བཤེས་དང་དགྲ་བོའི་དངོས་པོ་འགའ་ཡང་ཡོངས་སུ་གྲུབ་པ་མེད་དེ། མཛའ་བཤེས་ཀྱང་དུས་ལ་ལར་དགྲ་བོར་འགྱུར་ལ། དགྲ་བོ་ཡང་མཛའ་བཤེས་སུ་འགྱུར་བས། དེའི་ཕྱིར་བདག་གིས་སེམས་ཅན་ཐམས་ཅད་ལ་སེམས་མཉམ་པ་ཉིད་དང༌། ལྟ་བ་མཉམ་པ་ཉིད་དང༌། ཕན་པའི་བསམ་པ་དང༌། བདེ་བའི་བསམ་པ་དང༌། བདེ་བ་ཉེ་བར་སྒྲུབ་པ་དང༌། བདེ་བ་ཉེ་བར་བསྒྲུབ་པར་མོས་པ་མཉམ་པ་ཉིད་དུ་བྱའོ་སྙམ་དུ་སེམས་ཏེ། དེ་ལྟར་སྤྱིའི་མཚན་ཉིད་ཀྱི་བྱམས་པ་ཡོངས་སུ་ཚོལ་བར་བྱེད་དོ། །དེ་ཡང་རྒྱས་པར་སྔ་མ་བཞིན་དུ་གནོད་པ་བྱེད་པའི་སེམས་ཅན་རྣམས་ལ། བདག་གི་གནོད་སེམས་གང་ཡིན་པའི་ཆོས་དེ་ནི་ཉོན་མོངས་པ་དང་བཅས་པ་ཡིན་ནོ། །རྒྱས་པར་སྔ་མ་བཞིན་དུ་དེ་དག་ལ་ད་ལྟར་བདག་གི་གནོད་སེམས་མེད་པ་གང་ཡིན་པའི་ཆོས་དེ་ནི་ཉོན་མོངས་པ་མེད་པ་ཡིན་ནོ་ཞེས་རབ་ཏུ་རྣམ་པར་འབྱེད་࿒པར་བྱེད་དེ་དེ་ལྟར་ན་བྱམས་པའི་ནག་པོའི་ཕྱོགས་དང༌། དཀར་པོའི་ཕྱོགས་ཡོངས་སུ་ཚོལ་བར་བྱེད་དོ། །ཡང་དེ་གང་དག་འདས་པའི་དུས་ལ་བརྟེན་ཏེ། བདེ་བ་འདོད་པའི་སེམས་ཅན་དེ་དག་ནི་འདས་པ་ཡིན་པས། དེ་དག་ལ་ནི་བདེ་བ་ཅི་ཡང࿒ཉེ་བར་བསྒྲུབ་ཏུ་མདེ་ཀྱིས། ད་ལྟར་གྱི་སེམས་ཅན་གང་དག་ཡིན་པ་དེ་དག །ད་ལྟར་གྱི་དུས་ནས་བཟུང་སྟེ། མ་འོངས་པའི་དུས་ཀྱི་བར་དུ་རྟག་པར་བདེ་བར་གྱུར་ཅིག་ཅེས་རབ་ཏུ་རྣམ་པར་འབྱེད་པར་བྱེད་དེ། དེ་ལྟར་བྱམས་པས་དུས་ཡོངས་སུ་འཚོལ་བར་བྱེད་དོ། །ཡང་དེ་བདེ་བ་འདོད་པ་དང༌། བདེ་བ་ཉེ་བར་སྒྲུབ་པར་བྱེད་པ་གང་ཡིན་པ་དེ་ལ། བདག་གམ་སེམས་ཅན་ནི་འགའ་ཡང་མེད་ཀྱི། གང་ལ་མིང་དང༌། བརྡ་དང༌། གདགས་པ་དང༌། ཐ་སྙད་དུ་བརྗོད་པ་དེ་ནི་ཕུང་པོ་ཙམ་དུ་ཟད། དེ་ནི་འདུ་བྱེད་ཙམ་དུ་ཟད་དེ། འདུ་བྱེད་དེ་དག་ཀྱང་ལས་དང་ཉོན་མོངས་པའི་རྒྱུ་ལས་བྱུང་བ་ཡིན་ནོ་ཞེས་རབ་ཏུ་རྣམ་པར་འབྱེད་པར་བྱེད་དེ༑ དེ་ལྟར་ལྟོས་པའི་རིགས་པས་བྱམས་པ་ཡོངས་སུ་ཚོལ་བར་བྱེད་དོ། །བྱམས་པ་ཀུན་དུ་བརྟེན་ཅིང་གོམས་པར་བྱས་ལ། ལན་མང་དུ་བྱས་ན། གནོད་སེམས་སྤོང་བར་འགྱུར་ལ། གནོད་སེམས་ཀྱང་སྤང་བར་བྱ་བ་ཉིད་ཡིན་ནོ་ཞེས། དེ་ལྟར་བྱ་བ་བྱེད་པའི་རིགས་པས་བྱམས་པ་ཡོངས་སུ་ཚོལ་བར་བྱེད་དོ། །ཡིད་ཆེས་པའི་ལུང་ཡང་དེ་ཡིན་ལ་བདག་ལ་བདག་ཉིད་ཀྱི་ཡེ་ཤེས་དང་མཐོང་བ་འཇུག་པ་ཡང་ཡོད་དེ། རྗེས་སུ་དཔག་པར་བྱ་བ་དེ་ལྟ་བུ་ཡང་ཡོད་དོ་ཞེས་དེ་ལྟར་འཐད་པ་བསྒྲུབ་པའི་རིགས་པས་བྱམས་པ་ཡོངས་སུ་འཚོལ་བར་བྱེད་དོ། །བྱམས་པ་བསྒོམ་པ་གང་ཡིན་པས་གནོད་སེམས་སྤོང་བར་འགྱུར་བ་དེ་ནི་གྲགས་པའི་ཆོས་ཉིད་དང༌། བསམ་གྱིས་མི་ཁྱབ་པའི་ཆོས་ཉིད་ཡིན་ནོ་ཞེས་དེ་ལྟར་ཆོས་ཉིད་ཀྱི་རིགས་པས་བྱམས་པ་ཡོངས་སུ་ཚོལ་བར་བྱེད་དོ། །

ji ltar na byams pa la dmigs pa'i lhag mthong la rab tu brtson pa gzhi rnam pa drug yongs su tshol bar byed ce na/ byams pa'i dbang du byas pa'i chos thos pa dang/ bsams pa'i dbang du byas nas/ sems can rnams la bde ba nye bar sgrub par mos pa'i mtshan nyid ni phan pa dang/ bde ba'i lhag pa'i bsams pa dang ldan pa'i byams pa yin no zhes de ltar don so sor rig par byed pa de ni/ don yongs su tshol bar byed pa yin no/ /de ltar don so sor rig pa de yang 'di ni mdza' bshes kyi phyogs so/ /'di ni dgra bo'i phyogs so/ /'di ni tha mal pa'i phyogs so zhes rnam par 'byed par byeddo/ /phyogs de dag thams cad kyang gzhan gyi rgyud du gtogs pa yin pa'i phyir phyi rol yin pas/ phyi rol gyi dngos po la mos pa byed pa yin no/ /yang na mdza' bshes kyi phyogs ni nang yin no/ /dgra bo'i phyogs dang tha mal pa'i phyogs ni phyi rol yin te/ de ltar dngos po la byams pa yongs su tshol bar byed do/ /de yang phyogs gsum po sdug bsngal yang ma yin bde ba yang ma yin pa/ bde ba 'dod pa gang dag yin pa de dag bde bar gyur cig ces rnam par 'byed par byed de/ de la phan 'dogs par byed pa'i mtshan nyid ni mdza' bshes so/ /gnod par byed pa'i mtshan nyid ni dgra'o/ /de gnyis las bzlog pa'i mtshan nyid ni tha mal pa'i phyogs so/ /sdug bsngal yang ma yin/ bde ba yang ma yin pa'i phyogs bde ba 'dod pa gang dag yin pa de dag gi bde ba 'dod pa nyid kyang rnam pa gsum yod de/ kha cig ni 'dod pa'i bde ba 'dod do/ /kha cig ni gzugs na spyod pa'i dga' ba dang bcas pa'i bde ba 'dod do/ /kha cig ni dga' ba med pa'i bde ba 'dod do/ /de la gang dag 'dod pa'i bde bas phongs ba de dag ni kha na ma tho ba med pa des bde bar gyur cig /dga' ba dang bcas pa'i bde ba dang/ dga' ba med pa'i bde ba yang de bzhin du rig par bya ste/ de ltar rang gi mtshan nyid kyi sgo nas byams pa yongs su tshol bar byed do/ /yang de mdza' bshes kyi phyogs gang yin pa dang/ dgra bo'i phyogs gang yin pa dang/ tha mal pa'i phyogs gang yin pa de la bdag gis sems mnyam pa dang/ sems snyoms par bya'o zhes rab tu rnam par 'byed par byed do/ /de ci'i phyir zhe na/ bdag gi mdza' bshes kyi phyogs gang yin pa de la/ bde ba nye bar bsgrub pa yang dka' ba med la/ bdag gi tha mal pa'i phyogs gang yin pa de la yang dka' ba med kyi/ dgra bo'i phyogs yin pa de la ni shin tu dka' yang/ bdag gis de la bde ba nye bar bsgrub par bya dgos na/ mdza' bshes kyi phyogs dang tha mal pa'i phyogs la lta smos kyang ci dgos snyam du sems pa'i phyir ro/ /de ci'i phyir zhe na/ 'di la gshe bar byed pa dang/ gshe bar bya ba dang/ khro bar byed pa dang/ khro bar bya ba dang/ mtshang 'bru bar byed pa dang/ mtshang 'bru bar bya ba dang/ rdeg par byed pa dang/ brdeg par bya ba 'ga' yang med de/ de dag ni yi ge de dag gis brjod par bya ba kho nar zad pas/ de dag ni sgra tsam dang/ skad tsam du zad pa'i phyir dang/ gzhan yang bdag gang la gnas pa'i lus 'di la/ 'di lta ste/ sgra'i reg pa dang/ lag pa dang/ bong ba dang/ dbyung pa dang/ mtshon cha'i reg pa'i reg pa de lta bu dag 'ong bar 'gyur ba'i lus 'di ni/ gzugs can rags pa 'byung ba chen po bzhi las gyur pa de lta bu yin te/ bdag gi lus 'di yang mi rtag pa yin la reg pa de dag dang gnod pa byed pa gang dag yin pa de dag kyang mi rtag pa yin pa'i phyir dang / gzhan yang sems can thams cad ni skye ba dang/ rga ba dang/ na ba dang/ 'chi ba'i chos can yin te de dag ni rang bzhin gyis sdug bsngal bar gyur pa yin pas/ sems can de dag bdag nyid kyis bdag nyid la byed pa ltar ni/ dgra bo yang dgra bo la ni byed pas/ de'i phyir bdag gis rang bzhin gyis sdug bsngal bar gyur pa'i sems can rnams la yang sdug bsngal nye bar sgrub par byed cing/ bde ba nye bar sgrub par mi byed pa ni bdag gi tshul dang mthun pa ma yin gyis/ bcom ldan 'das kyis kyang/ yun ring po 'das pa nas/ gang dag khyed kyi pha ma dang phu nu dang/ bu sring dang/ mkhan po dang/ slob dpon dang/ bla ma dang/ bla ma lta bur ma gyur pa'i sems can de lta bu ni/ 'ga' yang yang dag par rjes su ma mthong ngo zhes gsungs pa'i phyir te/ de'i phyir rnam grangs des kyang mdza' bshes kyi phyogs nyid kyang dgra bo'i phyogs yin la/ dgra bo'i phyogs nyid kyang mdza' bshes kyi phyogs yin pas/ 'di la mdza' bshes dang dgra bo'i dngos po 'ga' yang yongs su grub pa med de/ mdza' bshes kyang dus la lar dgra bor 'gyur la/ dgra bo yang mdza' bshes su 'gyur bas/ de'i phyir bdag gis sems can thams cad la sems mnyam pa nyid dang/ lta ba mnyam pa nyid dang/ phan pa'i bsam pa dang/ bde ba'i bsam pa dang/ bde ba nye bar sgrub pa dang/ bde ba nye bar bsgrub par mos pa mnyam pa nyid du bya'o snyam du sems te/ de ltar spyi'i mtshan nyid kyi byams pa yongs su tshol bar byed do/ /de yang rgyas par snga ma bzhin du gnod pa byed pa'i sems can rnams la/ bdag gi gnod sems gang yin pa'i chos de ni nyon mongs pa dang bcas pa yin no/ /rgyas par snga ma bzhin du de dag la da ltar bdag gi gnod sems med pa gang yin pa'i chos de ni nyon mongs pa med pa yin no zhes rab tu rnam par 'byed par byed de de ltar na byams pa'i nag po'i phyogs dang/ dkar po'i phyogs yongs su tshol bar byed do/ /yang de gang dag 'das pa'i dus la brten te/ bde ba 'dod pa'i sems can de dag ni 'das pa yin pas/ de dag la ni bde ba ci yang nye bar bsgrub tu mde kyis/ da ltar gyi sems can gang dag yin pa de dag /da ltar gyi dus nas bzung ste/ ma 'ongs pa'i dus kyi bar du rtag par bde bar gyur cig ces rab tu rnam par 'byed par byed de/ de ltar byams pas dus yongs su 'tshol bar byed do/ /yang de bde ba 'dod pa dang/ bde ba nye bar sgrub par byed pa gang yin pa de la/ bdag gam sems can ni 'ga' yang med kyi/ gang la ming dang/ brda dang/ gdags pa dang/ tha snyad du brjod pa de ni phung po tsam du zad/ de ni 'du byed tsam du zad de/ 'du byed de dag kyang las dang nyon mongs pa'i rgyu las byung ba yin no zhes rab tu rnam par 'byed par byed de| de ltar ltos pa'i rigs pas byams pa yongs su tshol bar byed do/ /byams pa kun du brten cing goms par byas la/ lan mang du byas na/ gnod sems spong bar 'gyur la/ gnod sems kyang spang bar bya ba nyid yin no zhes/ de ltar bya ba byed pa'i rigs pas byams pa yongs su tshol bar byed do/ /yid ches pa'i lung yang de yin la bdag la bdag nyid kyi ye shes dang mthong ba 'jug pa yang yod de/ rjes su dpag par bya ba de lta bu yang yod do zhes de ltar 'thad pa bsgrub pa'i rigs pas byams pa yongs su 'tshol bar byed do/ /byams pa bsgom pa gang yin pas gnod sems spong bar 'gyur ba de ni grags pa'i chos nyid dang/ bsam gyis mi khyab pa'i chos nyid yin no zhes de ltar chos nyid kyi rigs pas byams pa yongs su tshol bar byed do/ /

【Q3 idaṁ pratyayatā pratītyasamutpāda……rkhyen 'di la ñid rten ciṅ 'brel par 'bvun ba la dmigs緣起觀】

དེ་ལ་རྐྱེན་འདི་པ་ཉིད་ཀྱི་རྟེན་ཅིང་འབྲེལ་པར་འབྱུང་བ་ལ་དམིགས་པའི་ལྷག་མཐོང་ལ་རབ་ཏུ་བརྩོན་པ་ཇི་ལྟར་ཡོངས་སུ་ཚོལ་བར་བྱེད་ཅེ་ན། སྨྲས་པ། དེའི་དབང་དུ་བྱས་པའི་ཆོས་ཐོས་པ་དང༌། བསམ་པའི་དབང་དུ་བྱས་ནས་ཆོས་དེ་དང་དེ་དག་སྐྱེས་པས་ཆོས་དེ་དང་དེ་དག་སྐྱེ་ཞིང༌། ཆོས་དེ་དང་དེ་དག་འགགས་པས། ཆོས་དེ་དང་དེ་དག་འགག་པར་ཟད་ཀྱི། འདི་ལ་ཆོས་རྣམས་ཀྱི་དབང་ཕྱུག་དང༌། བྱེད་པ་པོ་དང༌། འབྱིན་པ་པོ་དང༌། སྤྲུལ་པ་པོ་ཡང་མེད་ལ། ཆོས་རྣམས་འཇུག་པར་བྱེད་པའི་རང་བཞིན་དང༌། སྐྱེས་བུ་གཞན་འགའ་ཡང་མེད་དོ་ཞེས་དེ་ལྟར་དོན་སོ་སོར་རིག་པར་བྱེད་པ་དེ་ནི་དོན་ཡོངས་སུ་ཚོལ་བར་བྱེད་པ་ཡིན་ནོ། །ཡང་དེ་སྲེད་པའི་ཡན་ལག་བཅུ་གཉིས་པོ་དག་ནི་ནང་གི་དང་ཕྱི་རོལ་གྱི་ཡིན་པར་མོས་ཤིང༌། རབ་ཏུ་རྣམ་པར་འབྱེད་པར་བྱེད་དེ། དེ་ལྟར་དངོས་པོ་ཡོངས་སུ་ཚོལ་བར་བྱེད་དོ། །ཡང་དེ་མ་རིག་པ་གང་ཡིན་པ་དེ་ནི་སྔོན་གྱི་མཐའ་མི་ཤེས་པའོ་ཞེས་བྱ་བ་ལ་སོགས་པ་རྒྱས་པར་རྟེན་ཅིང་འབྲེལ་པར་འབྱུང་བ་རྣམ་པར་དབྱེ་བ་ཇི་ལྟ་བ་བཞིན་དུ࿒རབ་ཏུ་རྣམ་པར་འབྱེད་པར་བྱེད་དེ། དེ་ལྟར་རང་གི་མཚན་ཉིད་ཡོངས་སུ་ཚོལ་བར་བྱེད་དོ། །ཡང་དེ་ལྟར་རྟེན་ཅིང་འབྲེལ་པར་འབྱུང་བའི་འདུ་བྱེད་དེ་དག་ཐམས་ཅད་ནི་མ་བྱུང་བ་ལས་འབྱུང་བ་དང༌། བྱུང་ནས་ཀྱང་འཇིག་པར་འགྱུར་བའི་རིམ་གྱིས་མི་རྟག་པ་དང༌། སྐྱེ་བ་དང༌། རྒ་བ་དང༌། ན་བ་དང༌། འཆི་བའི་ཆོས་ཅན་ཡིན་པའི་ཕྱིར་སྡུག་བསྔལ་བ་དང༌། རང་དབང་མེད་པ་དང༌། ནང་ན་སྐྱེས་བུ་དམིགས་པ་མེད་པའི་ཕྱིར་སྟོང་པ་དང༌། བདག་མེད་པ་ཡིན་ནོ་ཞེས་རབ་ཏུ་རྣམ་པར་འབྱེད་པར་བྱེད་དོ། །དེ་ལྟར་སྤྱིའི་མཚན་ཉིད་ཡོངས་སུ་ཚོལ་བར་བྱེད་དོ། །ཡང་དེ་མི་རྟག་པ་དང༌། སྡུག་བསྔལ་བ་དང༌། སྟོང་པ་དང༌། བདག་མེད་པའི་འདུ་བྱེད་འདི་དག་ཡང་དག་པ་ཇི་ལྟ་བ་བཞིན་དུ་ཤེས་པར་བྱ་བ་ལ༑ བདག་ཀུན་དུ་རྨོངས་པ་གང་ཡིན་པའི་ཆོས་དེ་ནི་ཉོན་མོངས་པ་དང་བཅས་པ་སྟེ། ནག་པོའི་ཕྱོགས་ཡིན་ནོ། །རྨོངས་པ་མེད་པ་གང་ཡིན་པ་དེ་ནི་ཉོན་མོངས་པ་མེད་པ་སྟེ། དཀར་པོའི་ཕྱོགས་ཡིན་ནོ་ཞེས་རྒྱས་པར་རབ་ཏུ་རྣམ་པར་འབྱེད་པར་བྱེད་དེ། དེ་ལྟར་ཕྱོགས་ཡོངས་སུ་ཚོལ་བར་བྱེད་དོ། །ཡང་དེ་འདས་པའི་དུས་ལ་བརྟེན་ཏེ། རྟག་པ་དང༌། ཡང་དག་པ་དེ་བཞིན་དུ་གནས་པ་གང་ཡིན་པའི་ལུས་ཐོབ࿒པ་འགལ་ཡང་མེད་ལ། ད་ལྟར་གྱི་དུས་ལ་བརྟེན་ཏེ། མི་གནས་པ་དང༌། མ་འོངས་པའི་དུས་སུ་ཡང་གནས་པར་མི་འགྱུར་བར་རབ་ཏུ་རྣམ་པར་འབྱེད་པར་བྱེད་དེ། དེ་ལྟར་དུས་ཡོངས་སུ་ཚོལ་བར་བྱེད་དོ། །ཡང་དེ་ལས་ཀྱང་ཡོད། རྣམ་པར་སྨིན་པ་ཡང་ཡོད་ལ། ཆོས་ཀྱི་བརྡར་བཏགས་པ་མ་གཏོགས་པར་བྱེད་པ་པོའམ། མྱོང་བ་པོ་གང་ཡིན་པའི་བྱེད་པ་པོ་མི་དམིགས་པ་དང༌། མ་རིག་པའི་རྐྱེན་གྱིས་འདུ་བྱེད་རྣམས་དང༌། སྐྱེ་བའི་རྐྱེན་གྱིས་རྒ་ཤིའི་བར་དེ་དག་ལ་མིང་ནི་འདི་ཞེས་བྱ། རིགས་ནི་འདི་ཞེས་བྱ། རུས་ནི་འདི་ཞེས་བྱ། ཟས་ནི་འདི་ལྟ་བུ་ཞིག་ཟ་ཟ། བདེ་བ་དང་སྡུག་བསྔལ་ནི་འདི་ལྟ་བུ་ཞིག་མྱོང༌། ཚེ་ནི་འདི་ལྟར་རིང་པོར་གྱུར། ཡུན་ནི་དེ་སྲིད་ཅིག་ཏུ་གནས་གནས། ཚེའི་མཐའ་ནི་འདི་ལྟ་བུར་གྱུར་ཏོ་ཞེས་མིང་དང་བརྡར་ཐ་སྙད་གདགས་པ་ཙམ་དུ་ཟད་དོ་ཞེས་བྱ་བ་དང༌། གཞན་ཡང་དེ་ལ་འབྲས་བུ་རྣམ་པ་གཉིས་དང༌། རྒྱུ་རྣམ་པ་གཉིས་ཡོད་དེ། ལུས་ཀྱི་འབྲས་བུ་དང༌། ཡུལ་ལ་ལོངས་སྤྱོད་པའི་འབྲས་བུ་དང༌། འཕེན་པའི་རྒྱུ་དང༌། མངོན་པར་གྲུབ་པའི་རྒྱུའོ། །དེ་ལ་ལུས་ཀྱི་འབྲས་བུ་ནི་རྣམ་པར་སྨིན་པ་ལས་སྐྱེས་པ་དང༌། ད་ལྟར་གྱི་སྐྱེ་མཆེད་དྲུག་པོ་གང་ཡིན་པའོ། །ཡུལ་ལ་ལོངས་སྤྱོད་པའི་འབྲས་བུ་ནི་རེག་པ་དྲུག་ལས་བྱུང་བ་འདོད་པ་དང༌། མི་འདོད་པའི་ལས་ཀྱི་དབང་གིས་ཚོར་བ་གང་ཡིན་པའོ། །དེ་ལ་འཕེན་པའི་རྒྱུ་ནི༌འབྲས་བུརྣམ་པ་གཉིས་ལས། ཀུན་དུ་རྨོངས་པ་དང༌། ཀུན་དུ་རྨོངས་པ་སྔོན་དུ་བཏང་བའི་བསོད་ནམས་དང་བསོད་ནམས་མ་ཡིན་པ་དང༌། མི་གཡོ་བའི་འདུ་བྱེད་རྣམས་དང་འདུ་བྱེད་རྣམས་ཀྱིས་ཡང་སྲིད་པར་རྣམ་པར་ཤེས་པའི་མྱུ་གུ་འབྱུང་བར་འགྱུར་བ་དེའི་ས་བོན་ཡོངས་སུ་ཟིན་པ་དང༌། རྣམ་པར་ཤེས་པ་ཡང་སྲིད་པར་འབྱུང་བའི་མིང་དང་གཟུགས་ཀྱི་ས་བོན་དང༌། སྐྱེ་མཆེད་དྲུག་གི་ས་བོན་དང༌། རེག་པ་དང་ཚོར་བའི་ས་བོན་ཡོངས་སུ་ཟིན་པ་སྟེ། དེ་ལྟར་ཕྱི་མ་ལ་སྐྱེ་བའི་མིང་ཅན་གྱི་རྣམ་པར་ཤེས་པ་དང༌། མིང་དང་གཟུགས་དང༌། སྐྱེ་མཆེད་དྲུག་དང༌། རེག་པ་དང༌། ཚོར་བ་རྣམས࿒སྐྱེད་པར་བྱེད་པའི་ཕྱིར། རིམ་གྱིས་དང་པོ་ཁོ་ནར་ས་བོན་ཡོངས་སུ་ཟིན་པ་གང་ཡིན་པ་དེ་ནི་འཕེན་པའི་རྒྱུ་ཡིན་ནོ། །མངོན་པར་འགྲུབ་པའི་རྒྱུ་ནི་མ་རིག་པའི་འདུས་ཏེ་རེག་པ་ལས་བྱུང་བའི་ཚོར་བ་མྱོང་བར་བྱེད་པ་ན། དེ་ལ་དམིགས་པའི་སྲེད་པས་ཡང་འབྱུང་བའི་སྲེད་པའི࿒སྲིད་པར་སྐྱེད་པར་བྱེད་ཅིང༌། སྲེད་པའི་ཕྱོགས་དང༌། གཏི་མུག་གི་ཕྱོགས་ཀྱི་ཉེ་བར་ལེན་པ་ཡང་ཡོངས་སུ་འཛིན་པར་བྱེད་ལ། དེའི་སྟོབས་དང༌། དེའི་མཐུས་ལས་དེའི་རྣམ་པར་སྨིན་པ་སྐྱེད་པར་ནུས࿒པ་གང་ཡིན་པ་སྟེ༑ དེ་ནི་མངོན་པར་འགྲུབ་པའི་རྒྱུ་ཡིན་ནོ། །རྒྱུ་དེ་གཉིས་ཀྱི་དབང་དུ་བྱས་ནས་སྡུག་བསྔལ་གསུམ་དང་འབྲེལ་བའི་སྡུག་བསྔལ་གྱི་ཕུང་པོ་འབའ་ཞིག་པོ་འདི་འབྱུང་བར་འགྱུར་རོ་ཞེས་རབ་ཏུ་རྣམ་པར་འབྱེད་པར་བྱེད་དེ། དེ་ལྟར་ལྟོས་པའི་རིགས་པ་ཡོངས་སུ་ཚོལ་བར་བྱེད་དོ། །རྐྱེན་འདི་པ་ཉིད་ཀྱིས་རྟེན་ཅིང་འབྲེལ་པར་འབྱུང་བ་ཀུན་དུ་བསྟེན་ཅིང་གོམས་པར་བྱས་ལན་མང་དུ་བྱས་ན། གཏི་མུག་སྤོང་བར་འགྱུར་བ་དང༌། ཡིད་ཆེས་པའི་ལུང་ཡང་དེ་ཡིན་ལ། བདག་ཉིད་ཀྱི་སོ࿒སོ་རང་གི་རིག་པ་དང༌། རྗེས་སུ་དཔག་པའི་བྱ་བ་ཡང་དེ་ཡིན་ལ། གྲགས་པའི་ཆོས་ཉིད་ཀྱང་དེ་ཡིན་ཏེ། དེ་ལྟར་བྱ་བ་བྱེད་པའི་རིགས་པ་དང༌། འཐད་པ་སྒྲུབ་པའི་རིགས་པ་དང༌། ཆོས་ཉིད་ཀྱི་རིགས་པས་ཡོངས་སུ་ཚོལ་བར་བྱེད་དོ། །

de la rkyen 'di pa nyid kyi rten cing 'brel par 'byung ba la dmigs pa'i lhag mthong la rab tu brtson pa ji ltar yongs su tshol bar byed ce na/ smras pa/ de'i dbang du byas pa'i chos thos pa dang/ bsam pa'i dbang du byas nas chos de dang de dag skyes pas chos de dang de dag skye zhing/ chos de dang de dag 'gags pas/ chos de dang de dag 'gag par zad kyi/ 'di la chos rnams kyi dbang phyug dang/ byed pa po dang/ 'byin pa po dang/ sprul pa po yang med la/ chos rnams 'jug par byed pa'i rang bzhin dang/ skyes bu gzhan 'ga' yang med do zhes de ltar don so sor rig par byed pa de ni don yongs su tshol bar byed pa yin no/ /yang de sred pa'i yan lag bcu gnyis po dag ni nang gi dang phyi rol gyi yin par mos shing/ rab tu rnam par 'byed par byed de/ de ltar dngos po yongs su tshol bar byed do/ /yang de ma rig pa gang yin pa de ni sngon gyi mtha' mi shes pa'o zhes bya ba la sogs pa rgyas par rten cing 'brel par 'byung ba rnam par dbye ba ji lta ba bzhin du rab tu rnam par 'byed par byed de/ de ltar rang gi mtshan nyid yongs su tshol bar byed do/ /yang de ltar rten cing 'brel par 'byung ba'i 'du byed de dag thams cad ni ma byung ba las 'byung ba dang/ byung nas kyang 'jig par 'gyur ba'i rim gyis mi rtag pa dang/ skye ba dang/ rga ba dang/ na ba dang/ 'chi ba'i chos can yin pa'i phyir sdug bsngal ba dang/ rang dbang med pa dang/ nang na skyes bu dmigs pa med pa'i phyir stong pa dang/ bdag med pa yin no zhes rab tu rnam par 'byed par byed do/ /de ltar spyi'i mtshan nyid yongs su tshol bar byed do/ /yang de mi rtag pa dang/ sdug bsngal ba dang/ stong pa dang/ bdag med pa'i 'du byed 'di dag yang dag pa ji lta ba bzhin du shes par bya ba la| bdag kun du rmongs pa gang yin pa'i chos de ni nyon mongs pa dang bcas pa ste/ nag po'i phyogs yin no/ /rmongs pa med pa gang yin pa de ni nyon mongs pa med pa ste/ dkar po'i phyogs yin no zhes rgyas par rab tu rnam par 'byed par byed de/ de ltar phyogs yongs su tshol bar byed do/ /yang de 'das pa'i dus la brten te/ rtag pa dang/ yang dag pa de bzhin du gnas pa gang yin pa'i lus thob pa 'gal yang med la/ da ltar gyi dus la brten te/ mi gnas pa dang/ ma 'ongs pa'i dus su yang gnas par mi 'gyur bar rab tu rnam par 'byed par byed de/ de ltar dus yongs su tshol bar byed do/ /yang de las kyang yod/ rnam par smin pa yang yod la/ chos kyi brdar btags pa ma gtogs par byed pa po'am/ myong ba po gang yin pa'i byed pa po mi dmigs pa dang/ ma rig pa'i rkyen gyis 'du byed rnams dang/ skye ba'i rkyen gyis rga shi'i bar de dag la ming ni 'di zhes bya/ rigs ni 'di zhes bya/ rus ni 'di zhes bya/ zas ni 'di lta bu zhig za za/ bde ba dang sdug bsngal ni 'di lta bu zhig myong/ tshe ni 'di ltar ring por gyur/ yun ni de srid cig tu gnas gnas/ tshe'i mtha' ni 'di lta bur gyur to zhes ming dang brdar tha snyad gdags pa tsam du zad do zhes bya ba dang/ gzhan yang de la 'bras bu rnam pa gnyis dang/ rgyu rnam pa gnyis yod de/ lus kyi 'bras bu dang/ yul la longs spyod pa'i 'bras bu dang/ 'phen pa'i rgyu dang/ mngon par grub pa'i rgyu'o/ /de la lus kyi 'bras bu ni rnam par smin pa las skyes pa dang/ da ltar gyi skye mched drug po gang yin pa'o/ /yul la longs spyod pa'i 'bras bu ni reg pa drug las byung ba 'dod pa dang/ mi 'dod pa'i las kyi dbang gis tshor ba gang yin pa'o/ /de la 'phen pa'i rgyu ni'bras burnam pa gnyis las/ kun du rmongs pa dang/ kun du rmongs pa sngon du btang ba'i bsod nams dang bsod nams ma yin pa dang/ mi g.yo ba'i 'du byed rnams dang 'du byed rnams kyis yang srid par rnam par shes pa'i myu gu 'byung bar 'gyur ba de'i sa bon yongs su zin pa dang/ rnam par shes pa yang srid par 'byung ba'i ming dang gzugs kyi sa bon dang/ skye mched drug gi sa bon dang/ reg pa dang tshor ba'i sa bon yongs su zin pa ste/ de ltar phyi ma la skye ba'i ming can gyi rnam par shes pa dang/ ming dang gzugs dang/ skye mched drug dang/ reg pa dang/ tshor ba rnams skyed par byed pa'i phyir/ rim gyis dang po kho nar sa bon yongs su zin pa gang yin pa de ni 'phen pa'i rgyu yin no/ /mngon par 'grub pa'i rgyu ni ma rig pa'i 'dus te reg pa las byung ba'i tshor ba myong bar byed pa na/ de la dmigs pa'i sred pas yang 'byung ba'i sred pa'i srid par skyed par byed cing/ sred pa'i phyogs dang/ gti mug gi phyogs kyi nye bar len pa yang yongs su 'dzin par byed la/ de'i stobs dang/ de'i mthus las de'i rnam par smin pa skyed par nus pa gang yin pa ste| de ni mngon par 'grub pa'i rgyu yin no/ /rgyu de gnyis kyi dbang du byas nas sdug bsngal gsum dang 'brel ba'i sdug bsngal gyi phung po 'ba' zhig po 'di 'byung bar 'gyur ro zhes rab tu rnam par 'byed par byed de/ de ltar ltos pa'i rigs pa yongs su tshol bar byed do/ /rkyen 'di pa nyid kyis rten cing 'brel par 'byung ba kun du bsten cing goms par byas lan mang du byas na/ gti mug spong bar 'gyur ba dang/ yid ches pa'i lung yang de yin la/ bdag nyid kyi so so rang gi rig pa dang/ rjes su dpag pa'i bya ba yang de yin la/ grags pa'i chos nyid kyang de yin te/ de ltar bya ba byed pa'i rigs pa dang/ 'thad pa sgrub pa'i rigs pa dang/ chos nyid kyi rigs pas yongs su tshol bar byed do/ /

【Q4 dhātuprabheda界差別khams rab tu dbye ba la dmigs pa】

དེ་ལ་ཁམས་རབ་ཏུ་དབྱེ་བ་ལ་དམིགས་པ་ལྷག་མཐོང་ལ་རབ་ཏུ་བརྩོན་པ། ཇི་ལྟར་དོན་ཡོངས་སུ་ཚོལ་བར་བྱེད་ཅེ་ན། ཁམས་ཀྱི་དོན་ནི་རིགས་ཀྱི་དོན་དང༌། ས་བོན་གྱི་དོན་དང༌། རྒྱུའི་དོན་དང༌། རང་བཞིན་གྱི་དོན་ཏོ་ཞེས་དོན་སོ་སོར་རྟོག་པར་བྱེད་དེ། དེ་ལྟར་དོན་ཡོངས་སུ་ཚོལ་བར་བྱེད་དོ། །ས་ལ་སོགས་པ་ཁམས་དྲུག་པོ་དག །ནང་གི་དང་ཕྱི་རོལ་གྱི་ཡིན་པར་མོས་པར་བྱེད་པ་ནི་དངོས་པོ་ཡོངས་སུ་ཚོལ་བར་བྱེད་པ་ཡིན་ནོ། །སའི་མཚན་ཉིད་ནི་སྲ་བའོ་ཞེས་བྱ་བ་ནས། རླུང་གི་མཚན་ཉིད་ནི་ཡང་ཞིང་གཡོ་བའོ། །རྣམ་པར་ཤེས་པའི་མཚན་ཉིད་ནི་རྣམ་པར་ཤེས་པར་བྱེད་པའོ། །ནམ་མཁའི་ཁམས་ནི་སྦུབས་ཅན་གྱི་མཚན་ཉིད་དང༌། གཟུགས་ཀྱི་རྣམ་པ་གསལ་བའི་མཚན་ཉིད་དོ་ཞེས་བྱ་བའི་བར་དུ་དེ་ལྟར་རང་གི་མཚན་ཉིད་ཡོངས་སུ་ཚོལ་བར་བྱེད་དོ། །ཁམས་དེ་དག་ཐམས་ཅད་ནི་མི་རྟག་པ་ཉིད་དང༌། བདག་མེད་པ་ཉིད་ཀྱི་བར་གྱིས་མཉམ་ཞིང་མཚུངས་པ࿒ཡིན་ནོ་ཞེས་དེ་ལྟར་སྤྱིའི་མཚན་ཉིད་ཡོངས་སུ་ཚོལ་བར་བྱེད་དོ། །ཁམས་སྣ་ཚོགས་མི་ཤེས་ཤིང་རིལ་པོར་འདུ་ཤེས་པ། ཁམས་སྣ་ཚོགས་ཅན་གྱི་ལུས་འདིས་ཁེངས་ཤིང་རློམ་སེམས་སུ་བྱེད་པ་གང་ཡིན་པའི་ཆོས་དེ་ནི༑ ཉོན་མོངས་པ་དང་བཅས་པ་སྟེ། ནག་པོའི་ཕྱོགས་ཡིན་ནོ། །དེ་ལས་བཟློག་པ་ནི་ཉོན་མོངས་པ་མེད་པ་སྟེ། དཀར་པོའི་ཕྱོགས་ཡིན་ནོ་ཞེས་དེ་ལྟར་ཕྱོགས་ཡོངས་སུ་ཚོལ་བར་བྱེད་དོ། །འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་རྣམས་སུ་ཁམས་དྲུག་པོ་དག་ལ་བརྟེན་ཏེ། མའི་ལྟོ་བར་མངལ་དུ་འཇུག་པར་འགྱུར་རོ་ཞེས་དེ་ལྟར་དུས་ཡོངས་སུ་ཚོལ་བར་བྱེད་དོ། །འདི་ལྟ་སྟེ། དཔེར་ན། རྩྭ་དང༌། ཤིང་གི་རྐྱེན་ལ་བརྟེན་ཏེ། ནམ་མཁའ་ཀུན་ནས་དཀྲིས་ན། ཁང་པ་ཁང་པ་ཞེས་བྱ་བའི་གྲངས་སུ་འགྲོ་བ་དེ་བཞིན་དུ། ཁམས་དྲུག་པོ་དག་ལ་ཡང་བརྟེན། རུས་པ་དང༌། ཆུ་རྒྱུས་དང༌། པགས་པ་དང༌། ཤ་དང༌། ཁྲག་གི་རྐྱེན་ལ་ཡང་བརྟེན་ཏེ། ནམ་མཁའ་ཀུན་ནས་དཀྲིས་པ་སྔོན་གྱི་ལས་དང་ཉོན་མོངས་པའི་ས་བོན་དང་ལྡན་པའི་གཞི་དེ་དག་ལ། ལུས་ལུས་ཞེས་བྱ་བར་མིང་དང༌། བརྡ་དང༌། ཐ་སྙད་དུ་རྗོད་པར་བྱེད་དོ་ཞེས་དེ་ལྟར་ལྟོས་པའི་རིགས་པ་ཡོངས་སུ་ཚོལ་བར་བྱེད་དོ། །ཁམས་རབ་ཏུ་དབྱེ་བ་ཀུན་དུ་བསྟེན་ཅིང་གོམས་པར་བྱས། ལན་མང་དུ་བྱས་ན། ང་རྒྱལ་སྤོང་བར་འགྱུར་ཏེ། ཡིད་ཆེས་པའི་ལུང་ཡང་དེ་ཡིན། བདག་ཉིད་ཀྱིས་སོ་སོ་རང་གི་ཡེ་ཤེས་མཐོང་བ་དང༌། རྗེས་སུ་དཔག་པའི་བྱ་བ་ཡང་དེ་ཡིན། གྲགས་པའི་ཆོས་ཉིད་དང༌། བསམ་གྱིས་མི་ཁྱབ་པའི་ཆོས་ཉིད་ཀྱང་དེ་ཡིན་ནོ་ཞེས་དེ་ལྟར་བྱ་བ་བྱེད་པའི་རིགས་པ་དང༌། འཐད་པ་སྒྲུབ་པའི་རིགས་པ་དང༌། ཆོས་ཉིད་ཀྱི་རིགས་པ་ཡོངས་སུ་ཚོལ་བར་བྱེད་དོ། །

de la khams rab tu dbye ba la dmigs pa lhag mthong la rab tu brtson pa/ ji ltar don yongs su tshol bar byed ce na/ khams kyi don ni rigs kyi don dang/ sa bon gyi don dang/ rgyu'i don dang/ rang bzhin gyi don to zhes don so sor rtog par byed de/ de ltar don yongs su tshol bar byed do/ /sa la sogs pa khams drug po dag /nang gi dang phyi rol gyi yin par mos par byed pa ni dngos po yongs su tshol bar byed pa yin no/ /sa'i mtshan nyid ni sra ba'o zhes bya ba nas/ rlung gi mtshan nyid ni yang zhing g.yo ba'o/ /rnam par shes pa'i mtshan nyid ni rnam par shes par byed pa'o/ /nam mkha'i khams ni sbubs can gyi mtshan nyid dang/ gzugs kyi rnam pa gsal ba'i mtshan nyid do zhes bya ba'i bar du de ltar rang gi mtshan nyid yongs su tshol bar byed do/ /khams de dag thams cad ni mi rtag pa nyid dang/ bdag med pa nyid kyi bar gyis mnyam zhing mtshungs pa yin no zhes de ltar spyi'i mtshan nyid yongs su tshol bar byed do/ /khams sna tshogs mi shes shing ril por 'du shes pa/ khams sna tshogs can gyi lus 'dis khengs shing rlom sems su byed pa gang yin pa'i chos de ni| nyon mongs pa dang bcas pa ste/ nag po'i phyogs yin no/ /de las bzlog pa ni nyon mongs pa med pa ste/ dkar po'i phyogs yin no zhes de ltar phyogs yongs su tshol bar byed do/ /'das pa dang/ ma 'ongs pa dang/ da ltar byung ba'i dus rnams su khams drug po dag la brten te/ ma'i lto bar mngal du 'jug par 'gyur ro zhes de ltar dus yongs su tshol bar byed do/ /'di lta ste/ dper na/ rtswa dang/ shing gi rkyen la brten te/ nam mkha' kun nas dkris na/ khang pa khang pa zhes bya ba'i grangs su 'gro ba de bzhin du/ khams drug po dag la yang brten/ rus pa dang/ chu rgyus dang/ pags pa dang/ sha dang/ khrag gi rkyen la yang brten te/ nam mkha' kun nas dkris pa sngon gyi las dang nyon mongs pa'i sa bon dang ldan pa'i gzhi de dag la/ lus lus zhes bya bar ming dang/ brda dang/ tha snyad du rjod par byed do zhes de ltar ltos pa'i rigs pa yongs su tshol bar byed do/ /khams rab tu dbye ba kun du bsten cing goms par byas/ lan mang du byas na/ nga rgyal spong bar 'gyur te/ yid ches pa'i lung yang de yin/ bdag nyid kyis so so rang gi ye shes mthong ba dang/ rjes su dpag pa'i bya ba yang de yin/ grags pa'i chos nyid dang/ bsam gyis mi khyab pa'i chos nyid kyang de yin no zhes de ltar bya ba byed pa'i rigs pa dang/ 'thad pa sgrub pa'i rigs pa dang/ chos nyid kyi rigs pa yongs su tshol bar byed do/ /

【Q5 ānāpānasmṛti安那波那念dbugs rṅub pa daṅ dbugs dbyuṅ ba dran pa'i dmigs pa】

དེ་ལ་དབུགས་རྔུབ་པ་དང་དབུགས་འབྱུང་བ་དྲན་པའི་དམིགས་པ་རྣམ་པར་དབྱེ་བ་ལ་རབ་ཏུ་བརྩོན་པ། ཇི་ལྟར་དོན་ཡོངས་སུ་ཚོལ་བར་བྱེད་ཅེ་ན། དབུགས་རྔུབ་པ་དང༌། དབུགས་འབྱུང་བ་ནི་དམིགས་པ་ལ་སེམས་ཉེ་བར་གཏད་པས། བརྗེད་པ་མེད་ཅིང་མངོན་པར་བརྗོད་པ་ནི་དབུགས་རྔུབ་པ་དང༌། དབུགས་འབྱུང་བ་དྲན་པ་ཡིན་ནོ་ཞེས་དེ་ལྟར་དོན་ཡོངས་སུ་ཚོལ་བར་བྱེད་དོ། །དབུགས་རྔུབ་པ་དང༌། དབུགས་འབྱུང་བ་དག་ནི་ལུས་དང་འབྲེལ་པའི་ཕྱི་ནང་གི་ཡིན་པ་དང༌། ཕྱི་རོལ་གྱི་སྐྱེ་མཆེད་ཀྱིས་ཟིན་པ་ཡང་ཡིན་པར་དམིགས་པར་བྱེད་དེ། དེ་ལྟར་ན་དངོས་པོ་ཡོངས་སུ་ཚོལ་བར་བྱེད་དོ། །དབུགས་རྔུབ་པ་ནི་གཉིས་སོ། །དབུགས་དབྱུང་བ་ཡང་གཉིས་སོ། །རླུང་ནང་དུ་འཇུག་པ་གང་ཡིན་པ་དེ་ནི་དབུགས་རྔུབ་པའོ། །ཕྱིར་འཐོན་པ་གང་ཡིན་པ་དེ་ནི་དབུགས་འབྱུང་བའོ། །འདི་དག་ནི་དབུགས་རིང་དུ་རྔུབ་པ་དང་འབྱུང་བའོ། །འདི་དག་ནི་ཐུང་བའོ། །འདི࿒ནི་ལུས་ཐམས་ཅད་སོ་སོར་མྱོང་བའོ། །འདི་ནི་མ་ཡིན་ནོ་ཞེས་དེ་ལྟར་རང་གི་མཚན་ཉིད་ཡོངས་སུ་ཚོལ་བར་བྱེད་དོ། །དབུགས་རྔུབ་པ་འགགས་ན་དབུགས་འབྱུང࿒བ་འབྱུང་ངོ༌། །དབུགས་འབྱུང་བ་འགགས་ན་དབུགས་རྔུབ་པ་འབྱུང་ངོ༌། །དབུགས་རྔུབ་པ་དང་འབྱུང་བའི་འཇུག་པ་ནི་སྲོག་གི་དབང་པོ་དང༌། རྣམ་པར་ཤེས་པ་དང་བཅས་པའི་ལུས་འདི་དང་འབྲེལ་བ་ཡིན་ཏེ། དབུགས་རྔུབ་པ་དང༌། དབུགས་འབྱུང་བ་རྟེན་དང་བཅས་པ་ནི་མི་རྟག་པ་ཡིན་ནོ་ཞེས་དེ་ལྟར་སྤྱིའི་མཚན་ཉིད་ཡོངས་སུ་ཚོལ་བར་བྱེད་དོ། །དེ་ལྟར་དབུགས་རྔུབ་པ་དང༌། དབུགས་འབྱུང་བ་དག་ལ་དྲན་པ་ཉེ་བར་མ་བཞག་པའི་རྣམ་པར་རྟོག་པས་བྱས་པའི་སེམས་ཀུན་དུ་གཡེང་བའི་ཆོས་གང་ཡིན་པ་དེ་ནི་ཉོན་མོངས་པ་དང་བཅས་པ་སྟེ། ནག་པོའི་ཕྱོགས༌ཡིན་ནོ། །དེ་ལས་བཟློག་པ་ནི་ཉོན་མོངས་པ࿒མེད་པ་སྟེ། དཀར་པོའི་ཕྱོགས་ཡིན་ནོ་ཞེས་རྒྱ་ཆེར་དེ་ལྟར་ཕྱོགས་ཡོངས་སུ་ཚོལ་བར་བྱེད་དོ། །དབུགས་རྔུབ་པ་དང༌། དབུགས་འབྱུང་བ་དག་ནི་འདས་པ་དང་མ་འོངས་པ་དང༌། ད་ལྟར་བྱུང་བའི་དུས་རྣམས་སུ་ལུས་དང་སེམས་ལ་རག་ལས་པ་ཡིན་ལ། ལུས་དང་སེམས་ཀྱང་དབུགས་རྔུབ་པ་དང༌། དབུགས་འབྱུང་བ་དག་ལ་རག་ལས་པ་ཡིན་ནོ་ཞེས་དེ་ལྟར་དུས་ཡོངས་སུ་ཚོལ་བར་བྱེད་དོ། །འདི་ལ་དབུགས་རྔུབ་པར་བྱེད་པ་དང༌། དབུགས་འབྱུང་བར་བྱེད་པའམ། གང་གི་དབུགས་རྔུབ་པ་དང༌། དབུགས་འབྱུང་བ་དེ་དག་ནི་འགའ་ཡང་མེད་མོད་ཀྱི། འོན་ཀྱང་རྒྱུ་ལས་བྱུང་བའི་འདུ་བྱེད་དང་རྟེན་ཅིང་འབྲེལ་པར་འབྱུང་བ་འདི་དག་ལ། མིང་དང་བརྡ་དང༌། ཐ་སྙད་དུ་བརྗོད་པར་ཟད་དོ་ཞེས་དེ་ལྟར་ལྟོས་པའི་རིགས་པ་ཡོངས་སུ་ཚོལ་བར་བྱེད་དོ། །དབུགས་རྔུབ་པ་དང༌། དབུགས་འབྱུང་བ་དྲན་པ་ཀུན་དུ་བརྟེན་ཅིང་གོམས་པར་བྱས། ལན་མང་དུ་བྱས་ན་རྣམ་པར་རྟོག་པ་རྒྱུན་ཆད་པར་འགྱུར་ཏེ། ཡིད་ཆེས་པའི་ལུང་ཡང་དེ་ཡིན། བདག་ཉིད࿒ཀྱི་སོ་སོ་རང་གི་ཡེ་ཤེས་དང༌། མཐོང་བ་དང༌། རྗེས་སུ་དཔག་པའི་བྱ་བ་དང༌། གྲགས་པའི་ཆོས་ཉིད࿒ཀྱང་དེ་ཡིན། བསམ་གྱིས་མི་ཁྱབ་པའི་ཆོས་ཉིད་ཀྱང་དེ་ཡིན་ནོ་ཞེས་དེ་ལྟར་བྱ་བ་བྱེད་པའི་རིགས་པ་དང༌། འཐད་པ་སྒྲུབ་པའི་རིགས་པ་དང༌། ཆོས་ཉིད་ཀྱི་རིགས་པ་ཡོངས་སུ་ཚོལ་བར་བྱེད་དོ། །

de la dbugs rngub pa dang dbugs 'byung ba dran pa'i dmigs pa rnam par dbye ba la rab tu brtson pa/ ji ltar don yongs su tshol bar byed ce na/ dbugs rngub pa dang/ dbugs 'byung ba ni dmigs pa la sems nye bar gtad pas/ brjed pa med cing mngon par brjod pa ni dbugs rngub pa dang/ dbugs 'byung ba dran pa yin no zhes de ltar don yongs su tshol bar byed do/ /dbugs rngub pa dang/ dbugs 'byung ba dag ni lus dang 'brel pa'i phyi nang gi yin pa dang/ phyi rol gyi skye mched kyis zin pa yang yin par dmigs par byed de/ de ltar na dngos po yongs su tshol bar byed do/ /dbugs rngub pa ni gnyis so/ /dbugs dbyung ba yang gnyis so/ /rlung nang du 'jug pa gang yin pa de ni dbugs rngub pa'o/ /phyir 'thon pa gang yin pa de ni dbugs 'byung ba'o/ /'di dag ni dbugs ring du rngub pa dang 'byung ba'o/ /'di dag ni thung ba'o/ /'di ni lus thams cad so sor myong ba'o/ /'di ni ma yin no zhes de ltar rang gi mtshan nyid yongs su tshol bar byed do/ /dbugs rngub pa 'gags na dbugs 'byung ba 'byung ngo/ /dbugs 'byung ba 'gags na dbugs rngub pa 'byung ngo/ /dbugs rngub pa dang 'byung ba'i 'jug pa ni srog gi dbang po dang/ rnam par shes pa dang bcas pa'i lus 'di dang 'brel ba yin te/ dbugs rngub pa dang/ dbugs 'byung ba rten dang bcas pa ni mi rtag pa yin no zhes de ltar spyi'i mtshan nyid yongs su tshol bar byed do/ /de ltar dbugs rngub pa dang/ dbugs 'byung ba dag la dran pa nye bar ma bzhag pa'i rnam par rtog pas byas pa'i sems kun du g.yeng ba'i chos gang yin pa de ni nyon mongs pa dang bcas pa ste/ nag po'i phyogsyin no/ /de las bzlog pa ni nyon mongs pa med pa ste/ dkar po'i phyogs yin no zhes rgya cher de ltar phyogs yongs su tshol bar byed do/ /dbugs rngub pa dang/ dbugs 'byung ba dag ni 'das pa dang ma 'ongs pa dang/ da ltar byung ba'i dus rnams su lus dang sems la rag las pa yin la/ lus dang sems kyang dbugs rngub pa dang/ dbugs 'byung ba dag la rag las pa yin no zhes de ltar dus yongs su tshol bar byed do/ /'di la dbugs rngub par byed pa dang/ dbugs 'byung bar byed pa'am/ gang gi dbugs rngub pa dang/ dbugs 'byung ba de dag ni 'ga' yang med mod kyi/ 'on kyang rgyu las byung ba'i 'du byed dang rten cing 'brel par 'byung ba 'di dag la/ ming dang brda dang/ tha snyad du brjod par zad do zhes de ltar ltos pa'i rigs pa yongs su tshol bar byed do/ /dbugs rngub pa dang/ dbugs 'byung ba dran pa kun du brten cing goms par byas/ lan mang du byas na rnam par rtog pa rgyun chad par 'gyur te/ yid ches pa'i lung yang de yin/ bdag nyid kyi so so rang gi ye shes dang/ mthong ba dang/ rjes su dpag pa'i bya ba dang/ grags pa'i chos nyid kyang de yin/ bsam gyis mi khyab pa'i chos nyid kyang de yin no zhes de ltar bya ba byed pa'i rigs pa dang/ 'thad pa sgrub pa'i rigs pa dang/ chos nyid kyi rigs pa yongs su tshol bar byed do/ /

【P3 總結】

དེ་ལྟར་དཔྱད་པ་རྣམ་པར་སྦྱོད་བའི࿒དམིགས་པས་གཞི་དྲུག་ཡོངས་སུ་བཙལ་ནས༑ སེམས་ཡང་དང་ཡང་དུ་ནང་དུ་ཞི་བར་བྱེད་ཅིང་ལྷག་མཐོང་གི་རྣམ་པ་དག་གིས་ཇི་ལྟར་བཙལ་བ་དེ་དག་ཉིད་ལ་ཡང་དང་ཡང࿒དུ་སོ་སོར་རྟོག་པར་ཡང་བྱེད་དེ། དེའི་ཞི་གནས་ལ་བརྟེན་ནས་ལྷག་མཐོང་རྣམ་པར་དག་པར་བྱེད་ཅིང༌། ལྷག་མཐོང་ལ་བརྟེན་ནས་ཀྱང་ཞི་གནས་འཕེལ་ཞིང་རྒྱས་པར་འགྱུར་རོ། །མཁས་པའི་དམིགས་པ་དང༌། ཉོན་མོངས་པ་རྣམ་པར་སྦྱོང་བའི་དམིགས་པ་དག་ལ་ལྷག་མཐོང་གིས་དངོས་པོ་དྲུག་ཡོངས་སུ་ཚོལ་བར་བྱེད་པ་གང་ཡིན་པ་དེ་དག་ནི་ཕྱིས་རང་གི་གནས་སྐབས་སུ་བརྗོད་པར་བྱའོ། །

de ltar dpyad pa rnam par sbyod ba'i dmigs pas gzhi drug yongs su btsal nas| sems yang dang yang du nang du zhi bar byed cing lhag mthong gi rnam pa dag gis ji ltar btsal ba de dag nyid la yang dang yang du so sor rtog par yang byed de/ de'i zhi gnas la brten nas lhag mthong rnam par dag par byed cing/ lhag mthong la brten nas kyang zhi gnas 'phel zhing rgyas par 'gyur ro/ /mkhas pa'i dmigs pa dang/ nyon mongs pa rnam par sbyong ba'i dmigs pa dag la lhag mthong gis dngos po drug yongs su tshol bar byed pa gang yin pa de dag ni phyis rang gi gnas skabs su brjod par bya'o/ /

【L3 明navavidhaḥ……prayogatā九種加行sbyor ba rnam pa dgu】【M1 總舉黑白各九別列白品九名相對辨異】

དེ་ལ་རྣལ་འབྱོར་པས་དཀར་པོའི་ཕྱོགས་ཀྱིས་བསྡུས་པའི་སྦྱོར་བ་རྣམ་པ་དགུ་དང༌། དེ་ལས་བཟློག་པ་ནི་ནག་པོའི་ཕྱོགས་ཀྱིས་བསྡུས་པ་རྣམ་པ་དགུ་ཡོད་པར་རིག་པར་བྱ་སྟེ། འདི་ལྟ་སྟེ་མཐུན་པའི་སྦྱོར་བ་དང༌། གོམས་པའི་སྦྱོར་བ་དང༌། ཕྱིན་ཅི་མ་ལོག་པའི་སྦྱོར་བ་དང༌། མི་ལྷོད་པའི་སྦྱོར་བ་དང༌། དུས་ཀྱི་སྦྱོར་བ་དང༌། ཉེ་བར་རྟོག་པའི་སྦྱོར་བ་དང༌། ཆོག་མི་ཤེས་པའི་སྦྱོར་བ་དང༌། མི་འགལ་བའི་སྦྱོར་བ་དང་། ཡང་དག་པའི་སྦྱོར་བའོ། །དཀར་པོའི་ཕྱོགས࿒ཀྱིས་བསྡུས་པ་རྣམ་པ་དགུ་པོ་འདི་དག་གིས་ནི་མྱུར་བ་མྱུར་བར་སེམས་ཏིང་ངེ་འཛིན་དུ་འཇོག་པར་བྱེད་ཅིང༌། ཏིང་ངེ་འཛིན་གྱི་ཁྱད་པར་དུ་ཡང་འགྲོ་བར་འགྱུར་ལ། དེས་བགྲོད་པར་བྱ་ཞིང༌། ཐོབ་པར་བྱ་བའི་ས་ཇི་སྙེད་ཡོད་པ་དེ་དག་ཏུ་ཡང་ཐགས་ཐོགས་མེད་པར་མྱུར་བ་མྱུར་བ་ཁོ་ནར་ཕྱིན་ཅིང་ཐོབ་པར་འགྱུར་རོ། །ནག་པོའི་ཕྱོགས་ཀྱི་སྦྱོར་བ་རྣམས་ཀྱིས་ནི། མྱུར་བ་མྱུར་བར་སེམས་ཏིང་ངེ་འཛིན་དུ་འཇོག་པར་བྱེད་ཅིང༌། ཏིང་ངེ་འཛིན་གྱི་ཁྱད་པར་དུ࿒ཡང་འགྲོ་བར་མི་འགྱུར་ལ། དེས་བགྲོད་པར་བྱ་ཞིང་ཐོབ་པར་བྱ་བའི་ས་ཇི་སྙེད་ཡོད་པ་དེ་དག་ཏུ་ཡང་ཐགས་ཐོགས་མེད་པར་མྱུར་བ་མྱུར࿒བ་ཁོ་ནར་ཕྱིན་ཅིང་ཐོབ་པར་མི་འགྱུར་རོ། །

de la rnal 'byor pas dkar po'i phyogs kyis bsdus pa'i sbyor ba rnam pa dgu dang/ de las bzlog pa ni nag po'i phyogs kyis bsdus pa rnam pa dgu yod par rig par bya ste/ 'di lta ste mthun pa'i sbyor ba dang/ goms pa'i sbyor ba dang/ phyin ci ma log pa'i sbyor ba dang/ mi lhod pa'i sbyor ba dang/ dus kyi sbyor ba dang/ nye bar rtog pa'i sbyor ba dang/ chog mi shes pa'i sbyor ba dang/ mi 'gal ba'i sbyor ba dang / yang dag pa'i sbyor ba'o/ /dkar po'i phyogs kyis bsdus pa rnam pa dgu po 'di dag gis ni myur ba myur bar sems ting nge 'dzin du 'jog par byed cing/ ting nge 'dzin gyi khyad par du yang 'gro bar 'gyur la/ des bgrod par bya zhing/ thob par bya ba'i sa ji snyed yod pa de dag tu yang thags thogs med par myur ba myur ba kho nar phyin cing thob par 'gyur ro/ /nag po'i phyogs kyi sbyor ba rnams kyis ni/ myur ba myur bar sems ting nge 'dzin du 'jog par byed cing/ ting nge 'dzin gyi khyad par du yang 'gro bar mi 'gyur la/ des bgrod par bya zhing thob par bya ba'i sa ji snyed yod pa de dag tu yang thags thogs med par myur ba myur ba kho nar phyin cing thob par mi 'gyur ro/ /

【M2 隨別解釋白品九種】【N1 anurūpa prayogatā相應加行mthun pa'i sbyor ba】

དེ་ལ་མཐུན་པའི་སྦྱོར་བ་གང་ཞེ་ན། གལ་ཏེ་འདོད་ཆགས་སྤྱད་པ་ཞིག་ཡིན་ན་ནི་མི་སྡུག་པ་ལ་སེམས་ཉེ་བར་གཏོད་པར་བྱེད་དོ། །ཞེ་སྡང་སྤྱད་པ་ཞིག་ཡིན་ན་ནི་བྱམས་པ་ལའོ། །རྣམ་པར་རྟོག་པའི་བར་དུ་སྤྱད་པ་ཞིག་ཡིན་ན་ནི། དབུགས་རྔུབ་པ་དང༌། དབུགས་འབྱུང་བ་དྲན་པའི་བར་ལའོ། །ཆ་མཉམ་པར་སྤྱད་པ་དང༌། ཉོན་མོངས་པ་ཆུང་བའི་རང་བཞིན་ཅན་ཞིག་ཡིན་ན་ནི། དམིགས་པ་གང་ལ་དགའ་བ་སྐྱེ་བར་འགྱུར་བ་དེས་རབ་ཏུ་བརྩོན་པར་བྱེད་པ་སྟེ། དེ་ནི་མཐུན་པའི་སྦྱོར་བ་ཡིན་ནོ། །

de la mthun pa'i sbyor ba gang zhe na/ gal te 'dod chags spyad pa zhig yin na ni mi sdug pa la sems nye bar gtod par byed do/ /zhe sdang spyad pa zhig yin na ni byams pa la'o/ /rnam par rtog pa'i bar du spyad pa zhig yin na ni/ dbugs rngub pa dang/ dbugs 'byung ba dran pa'i bar la'o/ /cha mnyam par spyad pa dang/ nyon mongs pa chung ba'i rang bzhin can zhig yin na ni/ dmigs pa gang la dga' ba skye bar 'gyur ba des rab tu brtson par byed pa ste/ de ni mthun pa'i sbyor ba yin no/ /

【N2 abhyastaprayogatā串習加行goms pa'i sbyor ba】

དེ་ལ་གོམས་པའི་སྦྱོར་བ་གང་ཞེ་ན། དེས་ཞི་གནས་དང་ལྷག་མཐོང་ལ་ཐ་ན་ཅུང་ཟད་ཙམ་ཡང་གོམས་པར་བྱས་ཤིང་ཐམས་ཅད་ཀྱི་ཐམས་ཅད་དུ་ལས་དང་པོ་པ་ཉིད་མ་ཡིན་པ་སྟེ། །འདི་ལྟར་ལས་དང་པོ་པ་ནི་མཐུན་པའི་དམིགས་པས་རབ་ཏུ་བརྩོན་པར་བྱེད་ཀྱང༌། སྒྲིབ་པ་རྣམས་དང་ལུས་དང་སེམས་ཀྱི་གནས་ངན་ལེན་དག་ཡང་དང་ཡང་དུ་ཀུན་དུ་འབྱུང་ཞིང་དེས་དེའི་སེམས་མྱུར་བར་ཏིང་ངེ་འཛིན་དུ་འཇོག་པར་མི་འགྱུར་བའི་ཕྱིར་ཏེ། དེ་ནི་གོམས་པའི་སྦྱོར་བ་ཡིན་ནོ། །

de la goms pa'i sbyor ba gang zhe na/ des zhi gnas dang lhag mthong la tha na cung zad tsam yang goms par byas shing thams cad kyi thams cad du las dang po pa nyid ma yin pa ste/ /'di ltar las dang po pa ni mthun pa'i dmigs pas rab tu brtson par byed kyang/ sgrib pa rnams dang lus dang sems kyi gnas ngan len dag yang dang yang du kun du 'byung zhing des de'i sems myur bar ting nge 'dzin du 'jog par mi 'gyur ba'i phyir te/ de ni goms pa'i sbyor ba yin no/ /

【N3 aśithilaprayogatā不緩加行mi lhod pa'i sbyor ba】

དེ་ལ་མི་ལྷོད་པའི་སྦྱོར་བ་གང་ཞེ་ན། རྟག་ཏུ་སྦྱོར་བར་བྱེད་པ་དང༌། གུས་པར་བྱས་ཤིང་སྦྱོར་བར་བྱེད་པ་ཡིན་ཏེ། གལ་ཏེ་བསོད་སྙོམས་ཀྱི་ཕྱིར་རམ། བླ་མ་ལ་རྗེ་ས་དང་བསྙེན་བཀུར་བྱ་བའི་ཕྱིར་རམ། ནད་པའི་ནད་གཡོག་བྱ་བའི་ཕྱིར་རམ། ཕྱག་བྱ་བའི་ལས་ཀྱི་ཕྱིར་རམ། དེ་ལྟ་བུ་དར་མཐུན་པའི་འཕྲལ་གྱི་བྱ་བ་གང་ཡང་རུང་བའི་ཕྱིར་རམ་ཏིང་ངེ་འཛིན་ལས་ལངས་ན་ཡང༌། རྣམ་པར་གཡེང་བ་མེད་ཅིང༌། དེ་ལ་གཞོལ་བ་དང༌། དེ་ལ་འབབ་པ་དང༌། དེ་ལ་བབ་པའི་སེམས་ཀྱིས་ཐམས་ཅད་བྱེད་ཅིང༌། མྱུར་བ་མྱུར་བ་ཁོ་ནར་བྱས་ཤིང་མཇུག་བརྟུལ་ནས་ཀྱང་ཡང་ཕྱིར་འདུག་སྟེ་ནང་དུ་ཡང་དག་པར་འཇོག་པ་ལ་རབ་ཏུ་བརྩོན་པར་བྱེད་པ་དང༌། གལ་ཏེ་དགེ་སློང་དང༌། དགེ་སློང་མ་དང༌། དགེ་བསྙེན་དང༌། དགེ་བསྙེན་མ་དང༌། རྒྱལ་རིགས་དང༌། བྲམ་ཟེའི་འཁོར་དག་ལྷན་ཅིག་ལྷགས་ན་ཡང༌། འདུ་འཛིས་དུས་ཡུན་རིང་དུ་འདའ་བར་མི་བྱེད་པར་དྲོད་རན་པར་སྨྲ་བར་བྱེད་ཅིང༌། གཏམ་མང་པོའི་གླེང་སློང་བར་མི་བྱེད་པར་དབེན་པ་འབའ་ཞིག་ཏུ་བྱེད་པ་དང༌། འདི་ལྟར་བརྩོན་འགྲུས་བརྩམས་པ་ཡང་ཡིན་ཏེ། བདག་གིས་ཐོབ་པར་བྱ་བ་ནི་དེང་ཁོ་ནས་ཐོབ་པར་བྱའོ། །དེ་ཅིའི་ཕྱིར་ཞེ་ན། བདག་ལ་འཆི་བར་འགྱུར་བའི་རྐྱེན་མང་སྟེ། བདག་ལ་རླུང་ངམ། མཁྲིས་པའམ། བད་ཀན་འཁྲུག་པར་འགྱུར་བའམ། ཟས་ཟོས་པ་མི་འཕྲོད་ཅིང༌། དེས་བདག་གི་ལུས་གསུད་པར་འགྱུར་བའམ། བདག་སྦྲུལ་ལམ༑ སྡིག་པའམ། སྲིན་གྱི་མེད་ཀྱིས་ཟིན་པར་འགྱུར་བའམ། བདག་ལ་མི་དང་མི་མ་ཡིན་པའི་འཇིགས་པ་དག་འབྱུང་བར་འགྱུར་བའི་ཕྱིར་རོ་ཞེས་གནས་དེ་དག་རྟག་ཏུ་ཡིད་ལ་བྱེད་ཅིང༌། བག་ཡོད་པར་གནས་པ་དང༌། ཡང་འདི་ལྟར་བག་ཡོད་པར་ཡང་གནས་པར་བྱེད་དེ། ཨེ་མ་ཀྱེ་མའོ། བདག་ཞག་བདུན་ནམ༑ དྲུག་གམ། ལྔའམ། བཞིའམ། གསུམ་མམ། གཉིས་སམ། གཅིག་གམ། མེལ་ཚེ་ཐུན་གཅིག་གམ། ཐུན་ཕྱེད་དམ། ཡུད་ཙམ་གཅིག་གམ། ཡུད་ཙམ་ཕྱེད་ཙམ་ཞིག་གསོན་ན་ཡང་ཙི་མ་རུང༌། ཨེ་མ་ཀྱེ་མའོ། །བདག་ཟན་གཅིག་བཟའ་བའི་བར་ཙམ་མམ། དབུགས་རྔུབས་ནས་དབུགས་འབྱུང་བའི་བར་ཙམ་མམ༑ དབུགས་ཕྱུང་ནས་དབུགས་རྔུབ་པའི་བར་ཙམ་ཞིག་གསོན་ན་ཡང་ཅི་མ་རུང་སྟེ། ཇི་སྲིད་གསོན་པ་དེ་སྲིད་དུ་རྣལ་འབྱོར་ཡིད་ལ་བྱེད་པ་སྟོན་པའི་བསྟན་པ་ལ་རྣལ་འབྱོར་དུ་བྱེད་པར་འགྱུར་བས། དེ་ཙམ་གྱིས་ན་བདག་གིས་འདི་ལྟ་སྟེ། སྟོན་པའི་བསྟན་པ་ལ་བྱ་བ་མང་དུ་བྱས་པར་འགྱུར་རོ་ཞེས་བག་ཡོད་པར་གནས་པར་བྱེད་པ་སྟེ། དེ་ནི་མི་ལྷོད་པའི་སྦྱོར་བ་ཡིན་ནོ། །

de la mi lhod pa'i sbyor ba gang zhe na/ rtag tu sbyor bar byed pa dang/ gus par byas shing sbyor bar byed pa yin te/ gal te bsod snyoms kyi phyir ram/ bla ma la rje sa dang bsnyen bkur bya ba'i phyir ram/ nad pa'i nad g.yog bya ba'i phyir ram/ phyag bya ba'i las kyi phyir ram/ de lta bu dar mthun pa'i 'phral gyi bya ba gang yang rung ba'i phyir ram ting nge 'dzin las langs na yang/ rnam par g.yeng ba med cing/ de la gzhol ba dang/ de la 'bab pa dang/ de la bab pa'i sems kyis thams cad byed cing/ myur ba myur ba kho nar byas shing mjug brtul nas kyang yang phyir 'dug ste nang du yang dag par 'jog pa la rab tu brtson par byed pa dang/ gal te dge slong dang/ dge slong ma dang/ dge bsnyen dang/ dge bsnyen ma dang/ rgyal rigs dang/ bram ze'i 'khor dag lhan cig lhags na yang/ 'du 'dzis dus yun ring du 'da' bar mi byed par drod ran par smra bar byed cing/ gtam mang po'i gleng slong bar mi byed par dben pa 'ba' zhig tu byed pa dang/ 'di ltar brtson 'grus brtsams pa yang yin te/ bdag gis thob par bya ba ni deng kho nas thob par bya'o/ /de ci'i phyir zhe na/ bdag la 'chi bar 'gyur ba'i rkyen mang ste/ bdag la rlung ngam/ mkhris pa'am/ bad kan 'khrug par 'gyur ba'am/ zas zos pa mi 'phrod cing/ des bdag gi lus gsud par 'gyur ba'am/ bdag sbrul lam| sdig pa'am/ srin gyi med kyis zin par 'gyur ba'am/ bdag la mi dang mi ma yin pa'i 'jigs pa dag 'byung bar 'gyur ba'i phyir ro zhes gnas de dag rtag tu yid la byed cing/ bag yod par gnas pa dang/ yang 'di ltar bag yod par yang gnas par byed de/ e ma kye ma'o/ bdag zhag bdun nam| drug gam/ lnga'am/ bzhi'am/ gsum mam/ gnyis sam/ gcig gam/ mel tshe thun gcig gam/ thun phyed dam/ yud tsam gcig gam/ yud tsam phyed tsam zhig gson na yang tsi ma rung/ e ma kye ma'o/ /bdag zan gcig bza' ba'i bar tsam mam/ dbugs rngubs nas dbugs 'byung ba'i bar tsam mam| dbugs phyung nas dbugs rngub pa'i bar tsam zhig gson na yang ci ma rung ste/ ji srid gson pa de srid du rnal 'byor yid la byed pa ston pa'i bstan pa la rnal 'byor du byed par 'gyur bas/ de tsam gyis na bdag gis 'di lta ste/ ston pa'i bstan pa la bya ba mang du byas par 'gyur ro zhes bag yod par gnas par byed pa ste/ de ni mi lhod pa'i sbyor ba yin no/ /

【N4 無倒加行phin ci ma log pa'i sbyor ba】

དེ་ལ་ཕྱིན་ཅི་མ་ལོག་པའི་སྦྱོར་བ་གང་ཞེ་ན། རྣལ་འབྱོར་པ་རྣལ་འབྱོར་ཤེས་པས་ཇི་སྐད་གཏམས་ཤིང་རྗེས་སུ་བསྟན་པ་དེ་ཁོ་ན་བཞིན་དུ་རབ་ཏུ་བརྩོན་པར་བྱེད་ཅིང༌། དོན་དང་ཚིག་འབྲུ་ཕྱིན་ཅི་མ་ལོག་པར་འཛིན་པར་བྱེད་པ་དང༌། བདག་ཉིད་ང་རྒྱལ་མེད་ཅིང༌། རང་གི་ལྟ་བ་མཆོག་ཏུ་འཛིན་པ་ལ་གནས་པ་མ་ཡིན་པ་དང༌། བབ་ཅོལ་དུ་འཛིན་པ་མ་ཡིན་པ་དང༌། བླ་མའི་ལུང་ལ་ཁྱད་དུ་གསོད་པ་མེད་པར་འགྱུར་བ་ཡིན་ཏེ། དེ་ནི་ཕྱིན་ཅི་མ་ལོག་པའི་སྦྱོར་བ་ཡིན་ནོ། །

de la phyin ci ma log pa'i sbyor ba gang zhe na/ rnal 'byor pa rnal 'byor shes pas ji skad gtams shing rjes su bstan pa de kho na bzhin du rab tu brtson par byed cing/ don dang tshig 'bru phyin ci ma log par 'dzin par byed pa dang/ bdag nyid nga rgyal med cing/ rang gi lta ba mchog tu 'dzin pa la gnas pa ma yin pa dang/ bab col du 'dzin pa ma yin pa dang/ bla ma'i lung la khyad du gsod pa med par 'gyur ba yin te/ de ni phyin ci ma log pa'i sbyor ba yin no/ /

【N5 kālaprayogatā應時加行dus kyi sbyor ba】【O1 總說】

དེ་ལ་དུས་ཀྱི་སྦྱོར་བ་གང་ཞེ་ན། དུས་དུས་སུ་ཞི་གནས་ཀྱི་མཚན་མ་དང༌། ལྷག་མཐོང་གི་མཚན་མ་དང༌། རབ་ཏུ་འཛིན་པའི་མཚན་མ་དང༌། བཏང་སྙོམས་ཀྱི་མཚན་མ་སྒོམ་པར་བྱེད་ཅིང༌། ཞི་གནས་དང༌། ཞི་གནས་ཀྱི་མཚན་མ་དང༌། ཞི་གནས་ཀྱི་དུས་དང༌། ལྷག་མཐོང་དང༌། ལྷག་མཐོང་གི་མཚན་མ་དང༌། ལྷག་མཐོང་གི་དུས་དང༌། རབ་ཏུ་འཛིན་པ་དང༌། རབ་ཏུ་འཛིན་པའི་མཚན་མ་དང༌། རབ་ཏུ་འཛིན་པའི་དུས་དང༌། བཏང་སྙོམས་དང༌། བཏང་སྙོམས་ཀྱི་མཚན་མ་དང་། བཏང་སྙོམས་ཀྱི་དུས་ཀྱང་ཤེས་པའོ། །

de la dus kyi sbyor ba gang zhe na/ dus dus su zhi gnas kyi mtshan ma dang/ lhag mthong gi mtshan ma dang/ rab tu 'dzin pa'i mtshan ma dang/ btang snyoms kyi mtshan ma sgom par byed cing/ zhi gnas dang/ zhi gnas kyi mtshan ma dang/ zhi gnas kyi dus dang/ lhag mthong dang/ lhag mthong gi mtshan ma dang/ lhag mthong gi dus dang/ rab tu 'dzin pa dang/ rab tu 'dzin pa'i mtshan ma dang/ rab tu 'dzin pa'i dus dang/ btang snyoms dang/ btang snyoms kyi mtshan ma dang / btang snyoms kyi dus kyang shes pa'o/ /

【O2 別釋】【P1 了知其止、止相、止時】

དེ་ལ་ཞི་གནས་གང་ཞེ་ན། སེམས་གནས་པ་རྣམ་པ་དགུ་སྟེ། དེ་ལ་སེམས་དེ་མཚན་མ་མེད་ཅིང་རྣམ་པར་རྟོག་པ་མེད་པ་དང༌། ཞི་བ་དང༌། རབ་ཏུ་ཞི་བ་དང༌། ཞི་བ་ལ་གནས་ཤིང་ངེས་པར་མ་འདྲེས་པར་གྱུར་པ་ཡིན་པས་ན། དེའི་ཕྱིར་ཞི་གནས་ཞེས་བྱའོ། །དེ་ལ་ཞི་གནས་ཀྱི་མཚན་མ་གང་ཞེ་ན། རྣམ་པ་གཉིས་ཏེ། དམིགས་པའི་མཚན་མ་དང༌། གཞིའི་མཚན་མའོ། །དེ་ལ་དམིགས་པའི་མཚན་མ་ནི། ཞི་གནས་ཀྱི་ཕྱོགས་ཀྱི་ཤེས་བྱའི་དངོས་པོ་དང་ཆ་མཐུན་པ་དང༌། གཟུགས་བརྙན་ལ་དམིགས་པའི་མཚན་མ་སྟེ། དམིགས་པ་དེས་སེམས་དེ་ཞི་བར་བྱེད་དོ། །དེ་ལ་གཞིའི་མཚན་མ་ནི་ཞི་གནས་ཀྱི་སེམས་ཡོངས་སུ་བསྒོམས་ནས་དེའི་འོག་ཏུ་ཞི་གནས་ཡོངས་སུ་དག་པར་བྱ་བའི་ཕྱིར་སེམས་ཀྱི་ལྷག་མཐོང་ལ་སྦྱོར་བ་གང་ཡིན་པ་སྟེ། དེ་ནི་གཞིའི་མཚན་མ་ཡིན་ནོ། །དེ་ལ་ཞི་གནས་ཀྱི་དུས་གང་ཞེ་ན། སྨྲས་པ། སེམས་རྒོད་པར་གྱུར་པའམ། རྒོད་པར་དོགས་པའི་ཚེ་སྟེ། བསྒོམ་པའི་ཕྱིར་ཞི་གནས་ཀྱི་དུས་ཡིན་ནོ། །དེ་བཞིན་དུ་ལྷག་མཐོང་གི་སེམས་ཡོངས་སུ་བསྒོམ་པ་ན་རྣམ་པར་རྟོག་པས་ཉམས་པའམ༑ འཕྲལ་གྱི་བྱ་བའི་རྣམ་པར་གཡེང་བས་ཉམས་པའི་ཚེ་ཡང་ཡིན་ཏེ། བསྒོམ་པའི་ཕྱིར་ཞི་གནས་ཀྱི་དུས་ཡིན་ནོ། །

de la zhi gnas gang zhe na/ sems gnas pa rnam pa dgu ste/ de la sems de mtshan ma med cing rnam par rtog pa med pa dang/ zhi ba dang/ rab tu zhi ba dang/ zhi ba la gnas shing nges par ma 'dres par gyur pa yin pas na/ de'i phyir zhi gnas zhes bya'o/ /de la zhi gnas kyi mtshan ma gang zhe na/ rnam pa gnyis te/ dmigs pa'i mtshan ma dang/ gzhi'i mtshan ma'o/ /de la dmigs pa'i mtshan ma ni/ zhi gnas kyi phyogs kyi shes bya'i dngos po dang cha mthun pa dang/ gzugs brnyan la dmigs pa'i mtshan ma ste/ dmigs pa des sems de zhi bar byed do/ /de la gzhi'i mtshan ma ni zhi gnas kyi sems yongs su bsgoms nas de'i 'og tu zhi gnas yongs su dag par bya ba'i phyir sems kyi lhag mthong la sbyor ba gang yin pa ste/ de ni gzhi'i mtshan ma yin no/ /de la zhi gnas kyi dus gang zhe na/ smras pa/ sems rgod par gyur pa'am/ rgod par dogs pa'i tshe ste/ bsgom pa'i phyir zhi gnas kyi dus yin no/ /de bzhin du lhag mthong gi sems yongs su bsgom pa na rnam par rtog pas nyams pa'am| 'phral gyi bya ba'i rnam par g.yeng bas nyams pa'i tshe yang yin te/ bsgom pa'i phyir zhi gnas kyi dus yin no/ /

【P2 了知其觀、觀相、觀時】

དེ་ལ་ལྷག་མཐོང་གང་ཞེ་ན། ལྷག་མཐོང་ནི་རྣམ་པ་བཞི་དང༌། སྒོ་གསུམ་དང༌། གཞི་རབ་ཏུ་དབྱེ་བ་རྣམ་པ་དྲུག་ལ་དམིགས་ཤིང་རྣམ་པར་དཔྱོད་པར་བྱེད་པ་ཡིན་ནོ། །དེ་ལ་ལྷག་མཐོང་གི་མཚན་མ་གང་ཞེ་ན། རྣམ་པ་གཉིས་ཏེ། དམིགས་པའི་མཚན་མ་དང༌། གཞིའི་མཚན་མའོ། །དེ་ལ་དམིགས་པའི་མཚན་མ་ནི་ལྷག་མཐོང་གི་ཕྱོགས་ཀྱི་ཤེས་བྱའི་དངོས་པོ་དང་ཆ་མཐུན་པ་དང༌། གཟུགས་བརྙན་ལ་དམིགས་པའི་མཚན་མ་སྟེ། དམིགས་པ་དེས་ཤེས་རབ་རྣམ་པར་དཔྱོད་པར་བྱེད་དོ། །དེ་ལ་གཞིའི་མཚན་མ་ནི་ལྷག་མཐོང་གི་སེམས་ཡོངས་སུ་བསྒོམས་ནས། དེའི་འོག་ཏུ་ལྷག་མཐོང་ཡོངས་སུ་དག་པར་བྱ་བའི་ཕྱིར། སེམས་ཀྱི་ཞི་གནས་ལ་སྦྱོར་བ་གང་ཡིན་པ་སྟེ། དེ་ནི་གཞིའི་མཚན་མ་ཡིན་ནོ། །དེ་ལ་ལྷག་མཐོང་གི་དུས་གང་ཞེ་ན༑ ཞི་གནས་ཀྱི་སེམས་ཡོངས་སུ་བསྒོམ་པའི་ཚེའམ། དང་པོ་ཁོ་ནའི་ཚེ་སྟེ། ཤེས་བྱའི་དངོས་པོ་ཡང་དག་པ་ཇི་ལྟ་བ་བཞིན་དུ་རྟོགས་པར་བྱ་བའི་ཕྱིར་ལྷག་མཐོང་བསྒོམ་པའི་དུས་ཡིན་ནོ། །

de la lhag mthong gang zhe na/ lhag mthong ni rnam pa bzhi dang/ sgo gsum dang/ gzhi rab tu dbye ba rnam pa drug la dmigs shing rnam par dpyod par byed pa yin no/ /de la lhag mthong gi mtshan ma gang zhe na/ rnam pa gnyis te/ dmigs pa'i mtshan ma dang/ gzhi'i mtshan ma'o/ /de la dmigs pa'i mtshan ma ni lhag mthong gi phyogs kyi shes bya'i dngos po dang cha mthun pa dang/ gzugs brnyan la dmigs pa'i mtshan ma ste/ dmigs pa des shes rab rnam par dpyod par byed do/ /de la gzhi'i mtshan ma ni lhag mthong gi sems yongs su bsgoms nas/ de'i 'og tu lhag mthong yongs su dag par bya ba'i phyir/ sems kyi zhi gnas la sbyor ba gang yin pa ste/ de ni gzhi'i mtshan ma yin no/ /de la lhag mthong gi dus gang zhe na| zhi gnas kyi sems yongs su bsgom pa'i tshe'am/ dang po kho na'i tshe ste/ shes bya'i dngos po yang dag pa ji lta ba bzhin du rtogs par bya ba'i phyir lhag mthong bsgom pa'i dus yin no/ /

【P3 了知其舉、舉相、舉時】

དེ་ལ་རབ་ཏུ་འཛིན་པ་གང་ཞེ་ན། དང་བར་འགྱུར་བའི་དམིགས་པ་གང་ཡང་རུང་བ་བཟུང་བས། སེམས་ཡང་དག་པར་གཟེངས་སྟོད་པར་བྱེད་པ་དང༌། ཡང་དག་པར་དགའ་བར་བྱེད་པ་དང༌། ཡང་དག་པར་སྟོན་པར་བྱེད་པ་དང༌། ཡང་དག་པར་འཛིན་དུ་འཇུག་པ་གང་ཡིན་པའོ། །དེ་ལ་རབ་ཏུ་འཛིན་པའི་མཚན་མ་གང་ཞེ་ན། དང་བར་འགྱུར་བའི་དམིགས་པ་གང་གིས་སེམས་རབ་ཏུ་འཛིན་པར་བྱེད་པ་དང༌། དེ་དང་རྗེས་སུ་མཐུན་པར་བརྩོན་འགྲུས་རྩོམ་པ་གང་ཡིན་པའོ། །དེ་ལ་རབ་ཏུ་འཛིན་པའི་དུས་གང་ཞེ་ན། སེམས་བྱིང་བར࿒འགྱུར་བའི་ཚེའམ། བྱིང་དུ་དོགས་པའི་ཆེ་སྟེ། བསྒོམ་པའི་ཕྱིར་རབ་ཏུ་འཛིན་པའི་དུས་ཡིན་ནོ། །

de la rab tu 'dzin pa gang zhe na/ dang bar 'gyur ba'i dmigs pa gang yang rung ba bzung bas/ sems yang dag par gzengs stod par byed pa dang/ yang dag par dga' bar byed pa dang/ yang dag par ston par byed pa dang/ yang dag par 'dzin du 'jug pa gang yin pa'o/ /de la rab tu 'dzin pa'i mtshan ma gang zhe na/ dang bar 'gyur ba'i dmigs pa gang gis sems rab tu 'dzin par byed pa dang/ de dang rjes su mthun par brtson 'grus rtsom pa gang yin pa'o/ /de la rab tu 'dzin pa'i dus gang zhe na/ sems bying bar 'gyur ba'i tshe'am/ bying du dogs pa'i che ste/ bsgom pa'i phyir rab tu 'dzin pa'i dus yin no/ /

【P4 了知其捨、捨相、捨時】

དེ་ལ་བཏང་སྙོམས་གང་ཞེ་ན། ཞི་གནས་དང༌། ལྷག་མཐོང་གི་ཕྱོགས་ཀྱི་དམིགས་པ་ལ་སེམས་ཀུན་ནས་ཉོན་མོངས་པ་མེད་པའི་སེམས་མཉམ་པ་ཉིད་དང༌། རྣལ་དུ་བབ་པ་དང༌། རང་གི་ངང་གིས་འཇུག་པ་དང༌། སེམས་ཉམས་བདེ་བ་དང༌། སེམས་ལས་སུ་རུང་བའི་རྗེས་སུ་རྩོལ་བ་མེད་པའི་བྱ་བས་གཏོད་པ་གང་ཡིན་པའོ། །དེ་ལ་བཏང་སྙོམས་ཀྱི་མཚན་མ་གང་ཞེ་ན། དམིགས་པ་གང་གིས་སེམས་བཏང་སྙོམས་སུ་བྱེད་པ་དང༌། དམིགས་པ་དེ་ཉིད་ལ་བརྩོན་འགྲུས་ཧ་ཅང་ལྷག་པར་བརྩོན་པར་མི་བྱེད་པ་གང་ཡིན་པའོ། །དེ་ལ་བཏང་སྙོམས་ཀྱི་དུས་གང་ཞེ་ན། ཞི་གནས་དང་ལྷག་མཐོང་གི་ཕྱོགས་ལ་སེམས་བྱིང་བ་དང༌། རྒོད་བ་མེད་པའི་ཚེ་སྟེ། བསྒོམ་པའི་ཕྱིར་བཏང་སྙོམས་ཀྱི་དུས་ཡིན་ཏེ་དེ་ནི་དུས་ཀྱི་སྦྱོར་བ་ཡིན་ནོ། །

de la btang snyoms gang zhe na/ zhi gnas dang/ lhag mthong gi phyogs kyi dmigs pa la sems kun nas nyon mongs pa med pa'i sems mnyam pa nyid dang/ rnal du bab pa dang/ rang gi ngang gis 'jug pa dang/ sems nyams bde ba dang/ sems las su rung ba'i rjes su rtsol ba med pa'i bya bas gtod pa gang yin pa'o/ /de la btang snyoms kyi mtshan ma gang zhe na/ dmigs pa gang gis sems btang snyoms su byed pa dang/ dmigs pa de nyid la brtson 'grus ha cang lhag par brtson par mi byed pa gang yin pa'o/ /de la btang snyoms kyi dus gang zhe na/ zhi gnas dang lhag mthong gi phyogs la sems bying ba dang/ rgod ba med pa'i tshe ste/ bsgom pa'i phyir btang snyoms kyi dus yin te de ni dus kyi sbyor ba yin no/ /

【N6 upalakṣaṇaprayogatā解了加行ñe bar brtag pa'i sbyor ba】

དེ་ལ་ཉེ་བར་བརྟག་པའི་སྦྱོར་བ་གང་ཞེ་ན། མཚན་མ་དེ་དག་ཉིད་ལེགས་པར་བཟུང་ཞིང་ལེགས་པར་བརྟགས་པ་ཡིན་ཏེ། དེ་ལ་ལེགས་པར་བཟུང་ཞིང་ལེགས་པར་བརྟག་པའི་ཕྱིར་གང་གི་ཚེ་འདོད࿒པ་དེའི་ཚེ་སྙོམས་པར་འཇུག་པ་དང༌། ཇི་སྙེད་འདོད་པ་དེ་སྙེད་ལ་སྙོམས་པར་ཞུགས་ཤིང་གནས་པ་དང༌། གང་གི་ཚེ་ལྡང་བར་འདོད་པ་དེའི་ཚེ། ཏིང་ངེ་འཛིན་གྱི་སྤྱོད་ཡུལ་གྱི་གཟུགས་བརྙན་སྤངས་ཏེ། མཉམ་པར་མ་བཞག་པའི་ས་པའི་རང་བཞིན་གྱི་དམིགས་པ་ཡིད་ལ་བྱེད་པས་ལྡང་བར་བྱེད་པ་སྟེ། དེ་ནི་ཉེ་བར་བརྟག་པའི་སྦྱོར་བ་ཡིན་ནོ། །

de la nye bar brtag pa'i sbyor ba gang zhe na/ mtshan ma de dag nyid legs par bzung zhing legs par brtags pa yin te/ de la legs par bzung zhing legs par brtag pa'i phyir gang gi tshe 'dod pa de'i tshe snyoms par 'jug pa dang/ ji snyed 'dod pa de snyed la snyoms par zhugs shing gnas pa dang/ gang gi tshe ldang bar 'dod pa de'i tshe/ ting nge 'dzin gyi spyod yul gyi gzugs brnyan spangs te/ mnyam par ma bzhag pa'i sa pa'i rang bzhin gyi dmigs pa yid la byed pas ldang bar byed pa ste/ de ni nye bar brtag pa'i sbyor ba yin no/ /

【N7 asaṁtuṣṭṭaprayogatā無厭足加行chog mi śes pa'i sbyor ba】

དེ་ལ་ཆོག་མི་ཤེས་པའི་སྦྱོར་བ་གང་ཞེ་ན། དགེ་བའི་ཆོས་རྣམས་ཀྱིས་ཆོག་མི་ཤེས་ཤིང་སྤོང་བ་ལས་ཀྱང་ཕྱིར་མི་ལྡོག་ལ། གོང་ནས་གོང་དུ་གྱ་ནོམ་པ་ལས་ཀྱང་ཆེས་གྱ་ནོམ་པའི་གནས་དག་མངོན་པར་འདོད་པའི་ཚུལ་གྱིས་ལན་མང་དུ་གནས་པ་དང༌། གོང་དུ་བྱ་བ་ཡོད་ན་ཅུང་ཟད་ཙམ་དང༌། ངན་ངོན་ཙམ་དང༌། ཞི་གནས་ཙམ་གྱིས་བར་མ་དོར་སྒྱིད་ལུག་པར་མི་བྱེད་པ་སྟེ། དེ་ནི་ཆོག་མི་ཤེས་པའི་སྦྱོར་བ་ཡིན་ནོ། །

de la chog mi shes pa'i sbyor ba gang zhe na/ dge ba'i chos rnams kyis chog mi shes shing spong ba las kyang phyir mi ldog la/ gong nas gong du gya nom pa las kyang ches gya nom pa'i gnas dag mngon par 'dod pa'i tshul gyis lan mang du gnas pa dang/ gong du bya ba yod na cung zad tsam dang/ ngan ngon tsam dang/ zhi gnas tsam gyis bar ma dor sgyid lug par mi byed pa ste/ de ni chog mi shes pa'i sbyor ba yin no/ /

【N8 avidhuraprayogatā不捨軛加行mi 'gal ba'i sbyor ba】

དེ་ལ་མི་འགལ་བའི་སྦྱོར་བ་གང་ཞེ་ན། བསླབ་པའི་གཞི་ཡང་དག་པར་བླངས་པ་ཉམས་པར་མི་བྱེད་ཅིང་འདྲལ་བར་མི་བྱེད་པ་དང༌། བུད་མེད་གཞོན་ནུ་མ་ཁ་དོག་བཟང་བ་ཆགས་པར་འགྱུར࿒བར་མཐོང་ན་ཡང་མཚན་མར་མི་འཛིན་ཅིང་མངོན་རྟགས་སུ་མི་འཛིན་པ་དང༌། ཟླས་ལ་རན་པར་བྱེད་པ་དང༌། མི་ཉལ་བའི་རྗེས་སུ་བརྩོན་པ་དང༌། དོན་ཉུང་བ་དང༌། བྱ་བ་ཉུང་བ་དང༌། གཡེང་བ་ཉུང་བ་དང༌། ཡུན་རིང་པོ་ནས་བྱས་པ་དང༌། ཡུན་རིང་པོ་ནས་སྨྲས་པ་རྗེས་སུ་དྲན་ཞིང་དྲན་པར་བྱེད་པ་དང༌། དེ་ལྟ་བུ་དང་མ་མཐུན་པའི་ཆོས་རྣམས་ནི་མི་འགལ་བའི་སྦྱོར་བ་ཞེས་བྱ་སྟེ། ཆོས་དེ་དག་ནི་སེམས་རྩེ་གཅིག་པ་ཉིད་དང༌། རྗེས་སུ་མཐུན་ཞིང་མི་འགལ་ལ། སེམས་རྣམ་པར་གཡེང་བའི་ཕྱིར་འཇུག་པར་ཡང་མི་འགྱུར། ཕྱི་རོལ་དུ་རྣམ་པར་གཡེང་བའི་ཕྱིར་ཡང་མ་ཡིན༑ ནང་གི་སེམས་ལས་སུ་མི་རུང࿒ཞིང་དྲན་པའི་ཕྱིར་ཡང་འཇུག་པར་མི་འགྱུར་བ་ཡིན་ཏེ། དེ་ནི་མི་འགལ་བའི་སྦྱོར་བ་ཞེས་བྱའོ། །

de la mi 'gal ba'i sbyor ba gang zhe na/ bslab pa'i gzhi yang dag par blangs pa nyams par mi byed cing 'dral bar mi byed pa dang/ bud med gzhon nu ma kha dog bzang ba chags par 'gyur bar mthong na yang mtshan mar mi 'dzin cing mngon rtags su mi 'dzin pa dang/ zlas la ran par byed pa dang/ mi nyal ba'i rjes su brtson pa dang/ don nyung ba dang/ bya ba nyung ba dang/ g.yeng ba nyung ba dang/ yun ring po nas byas pa dang/ yun ring po nas smras pa rjes su dran zhing dran par byed pa dang/ de lta bu dang ma mthun pa'i chos rnams ni mi 'gal ba'i sbyor ba zhes bya ste/ chos de dag ni sems rtse gcig pa nyid dang/ rjes su mthun zhing mi 'gal la/ sems rnam par g.yeng ba'i phyir 'jug par yang mi 'gyur/ phyi rol du rnam par g.yeng ba'i phyir yang ma yin| nang gi sems las su mi rung zhing dran pa'i phyir yang 'jug par mi 'gyur ba yin te/ de ni mi 'gal ba'i sbyor ba zhes bya'o/ /

【N9 samyakprayogatā正加行yaṅ dag pa'i sbyor ba】【O1 標略其相】

དེ་ལ་ཡང་དག་པའི་སྦྱོར་བ་གང་ཞེ་ན། མོས་པར་བྱས་ཤིང་མོས་པར་བྱས་ནས༑ དམིགས་པ་རྣམ་པར་བསྒོམ་པ་ནི་ཡང་དག་པའི་སྦྱོར་བ་ཞེས་བྱ་སྟེ། གལ་ཏེ་མི་སྡུག་པ་ལ་རབ་ཏུ་བརྩོན་པར་བྱེད་ན། ཡང་མཚན་མ་ཙམ༌དུ་རྗེས་སུ་འབྲང་བའི་ལྷག་མཐོང་གིས་མི་སྡུག་པའི་རྣམ་པ་དག་གིས། མི་སྡུག་པ་ཡིད་ལ་བྱེད་དེ་དེས་དམིགས་པ་ཡིད་ལ་བྱེད་པ་དེ་མྱུར་བ་མྱུར་བར་རྣམ་པར་བསྒོམ་པར་བྱ་ཞིང༌། མྱུར་བ་མྱུར་བར་མངོན་སུམ་དུ་བྱའོ། །

de la yang dag pa'i sbyor ba gang zhe na/ mos par byas shing mos par byas nas| dmigs pa rnam par bsgom pa ni yang dag pa'i sbyor ba zhes bya ste/ gal te mi sdug pa la rab tu brtson par byed na/ yang mtshan ma tsamdu rjes su 'brang ba'i lhag mthong gis mi sdug pa'i rnam pa dag gis/ mi sdug pa yid la byed de des dmigs pa yid la byed pa de myur ba myur bar rnam par bsgom par bya zhing/ myur ba myur bar mngon sum du bya'o/ /

【O2 釋廣五門】【P1 列】

རྣམ་པར་བསྒོམ་པ་ཡང་རྣམ་པ་ལྔ་སྟེ། སེམས་ནང་དུ་མངོན་པར་སྡུད་པར་བྱེད་པ་དང༌། དྲན་པ་མེད་ཅིང་ཡིད་ལ་བྱེད་པ་མེད་པ་དང༌། དེ་ལས་གཞན་པ་ཡིད་ལ་བྱེད་པ་དང༌། གཉེན་པོ་ཡིད་ལ་བྱེད་པ་དང༌། མཚན་མ་མེད་པའི་དབྱིངས་ཡིད་ལ་བྱེད་པའོ། །

rnam par bsgom pa yang rnam pa lnga ste/ sems nang du mngon par sdud par byed pa dang/ dran pa med cing yid la byed pa med pa dang/ de las gzhan pa yid la byed pa dang/ gnyen po yid la byed pa dang/ mtshan ma med pa'i dbyings yid la byed pa'o/ /

【P2 釋】

དེ་ལ་ལྷག་མཐོང་སྔོན་དུ་བཏང་བའི་སེམས་གནས་པ་རྣམ་པ་དགུས་ནི། སེམས་ནང་དུ་མངོན་པར་སྡུད་པར་བྱེད་དོ། །མཚན་མ་ཐམས་ཅད་ལ་མི་ཕྱོགས་ཤིང་རྣམ་པར་གཡེང་བ་མེད་པར་བྱ་བའི་ཕྱིར་དང་པོ་ནས་ཉེ་བར་གཏོད་པས་ནི། དྲན་པ་མེད་ཅིང་ཡིད་ལ་བྱེད་པ་མེད་པར࿒རིག་པར་བྱེད་དོ། །མཉམ་པར་གཞག་པའི་ས་པའི་དམིགས་པ་ལས་མཉམ་པར་གཞག་པའི་སའི་ཆོས་ཉིད་ཀྱི་དམིགས་པ་གཞན་དག་ཡིད་ལ་བྱེད་པ་ནི། དེ࿒ལས་གཞན་པས་ཡིད་ལ་བྱེད་པ་ཡིན་ནོ། །སྡུག་པའི་གཉེན་པོ་མི་སྡུག་པ་ནས་རྣམ་པར་རྟོག་པའི་གཉེན་པོ་དབུགས་རྔུབ་པ་དང༌། དབུགས་འབྱུང་བ་དྲན་པ་དང༌། གཟུགས་ཀྱི་གཉེན་པོ་ནམ་མཁའི་ཁམས་ཀྱི་བར་དག་ཡིད་ལ་བྱེད་པ་ནི། གཉེན་པོ་ཡིད་ལ་བྱེད་པ་ཡིན་ནོ། །མཚན་མ་ཐམས་ཅད་ཡིད་ལ་མི་བྱེད་པ་དང༌། མཚན་མ་མེད་པའི་དབྱིངས་ཡིད་ལ་བྱེད་པ་ནི། མཚན་མ་མེད་པའི་དབྱིངས་ཡིད་ལ་བྱེད་པ་ཡིན་ནོ། །

de la lhag mthong sngon du btang ba'i sems gnas pa rnam pa dgus ni/ sems nang du mngon par sdud par byed do/ /mtshan ma thams cad la mi phyogs shing rnam par g.yeng ba med par bya ba'i phyir dang po nas nye bar gtod pas ni/ dran pa med cing yid la byed pa med par rig par byed do/ /mnyam par gzhag pa'i sa pa'i dmigs pa las mnyam par gzhag pa'i sa'i chos nyid kyi dmigs pa gzhan dag yid la byed pa ni/ de las gzhan pas yid la byed pa yin no/ /sdug pa'i gnyen po mi sdug pa nas rnam par rtog pa'i gnyen po dbugs rngub pa dang/ dbugs 'byung ba dran pa dang/ gzugs kyi gnyen po nam mkha'i khams kyi bar dag yid la byed pa ni/ gnyen po yid la byed pa yin no/ /mtshan ma thams cad yid la mi byed pa dang/ mtshan ma med pa'i dbyings yid la byed pa ni/ mtshan ma med pa'i dbyings yid la byed pa yin no/ /

【P3 簡取正明】【Q1 總標簡取所明二種】

དམིགས་པ་རྣམ་པར་བསྒོམ་པ་དེ་དག་ནི་ཁྱབ་པའི་དམིགས་པའི་མཚན་ཉིད་དུ་རྣམ་པར་གཞག་པ་ཡིན་མོད་ཀྱི། དོན་གྱི་སྐབས་འདིར་ནི་སེམས་ནང་དུ་མངོན་པར་སྡུད་པར་བྱེད་པ་དང༌། དྲན་པ་མེད་ཅིང་ཡིད་ལ་བྱེད་པ་མེད࿒པ་ཡིན་པར་དགོངས་སོ། །

dmigs pa rnam par bsgom pa de dag ni khyab pa'i dmigs pa'i mtshan nyid du rnam par gzhag pa yin mod kyi/ don gyi skabs 'dir ni sems nang du mngon par sdud par byed pa dang/ dran pa med cing yid la byed pa med pa yin par dgongs so/ /

【Q2 出其相】【R1 解不念作意相】

དེ་ལ་ལས་དང་པོ་པ་ལས་ཐོག་མ་པས་ནི་དང་པོ་ཁོ་ནར་མི་སྡུག་པའམ། དེ་ལས་གཞན་པའི་དམིགས་པ་གང་ལ་ཡང་སེམས་ཉེ་བར་གཏད་པར་མི་བྱ་བར་རྣམ་པར་གཡེང་བ་མེད་པར་བྱ་བའི་ཕྱིར། ཇི་བདག་གི་སེམས་མཚན་མ་མེད་པ་དང༌། རྣམ་པར་རྟོག་པ་མེད་པ་དང༌། ཞི་བ་དང༌། རབ་ཏུ་ཞི་བ་དང༌། འགུལ་བ་མེད་པ་དང༌། གཡོ་བ་མེད་པ་དང༌། འབད་པ་མེད་པ་དང༌། རྩོལ་བ་མེད་པར་ནང་དུ་མངོན་པར་དགའ་བ་ཡིན་ནམ་ཞེས་རབ་ཏུ་བརྩོན་པར་བྱ་སྟེ། དེ་ལྟར་རབ་ཏུ་བརྩོན་པར་བྱེད་པ་ན། ཕྱི་རོལ་གྱི་མཚན་མ་བྱུང་ངོ་ཅོག་ཐམས་ཅད་ལ་དྲན་པ་མེད་པ་དང༌། ཡིད་ལ་བྱེད་པ་མེད་པར་བྱེད་དེ། དེ་ནི་དེའི་དྲན་པ་མེད་པ་དང༌། ཡིད་ལ་བྱེད་པ་མེད་པས་དམིགས་པ་རྣམ་པར་སྒོམ་པར་བྱེད་པ་ཡིན་ནོ། །

de la las dang po pa las thog ma pas ni dang po kho nar mi sdug pa'am/ de las gzhan pa'i dmigs pa gang la yang sems nye bar gtad par mi bya bar rnam par g.yeng ba med par bya ba'i phyir/ ji bdag gi sems mtshan ma med pa dang/ rnam par rtog pa med pa dang/ zhi ba dang/ rab tu zhi ba dang/ 'gul ba med pa dang/ g.yo ba med pa dang/ 'bad pa med pa dang/ rtsol ba med par nang du mngon par dga' ba yin nam zhes rab tu brtson par bya ste/ de ltar rab tu brtson par byed pa na/ phyi rol gyi mtshan ma byung ngo cog thams cad la dran pa med pa dang/ yid la byed pa med par byed de/ de ni de'i dran pa med pa dang/ yid la byed pa med pas dmigs pa rnam par sgom par byed pa yin no/ /

【R2 解內攝其心】【S1 法】

དེ་དེ་ལ་རྣལ་འབྱོར་དུ་བྱེད་པ་ན། དགའ་བ་སྐྱེད་པར་བྱེད་ཅིང༌། མི་སྡུག་པ་ལ་སོགས་པའི་དམིགས་པ་མཚན་མ་དང་བཅས་ཤིང་རྣམ་པར་རྟོག་པ་དང་བཅས་པ་དག་ལ་སྤྱོད་པར་བྱེད་དོ། །ཇི་ལྟར་སྤྱོད་པར་བྱེད་ཅེ་ན། མཚན་མའི་རྗེས་སུ་འཇུག་པ་དང༌། ཡོངས་སུ་ཚོལ་བའི་རྗེས་སུ་འཇུག་པ་དང༌། སོ་སོར་རྟོག་པའི་རྗེས་སུ་འཇུག་པའི་ལྷག་མཐོང་གིས་སྤྱོད་པར་བྱེད་དེ། ལྷག་མཐོང་ལ་གཅིག་ཏུ་བརྩོན་པ་ནི་མ་ཡིན་ཏེ། ཡང་ལྷག་མཐོང་གི་མཚན་མ་ལས་ཕྱིར་བཟློག་ནས། ཞི་གནས་ཀྱི་རྣམ་པས་དམིགས་པ་དེ་ཉིད་ཡིད་ལ་བྱེད་དོ། །དེས་དེའི་ཚེ་ན་དམིགས་པ࿒དེ་མ་བཏང་མ་བཟུང་བ་ཡིན་ཏེ། གང་གི་ཕྱིར་དམིགས་པ་དེ་ལ་ཞི་གནས་སུ་འཇུག་པར་བྱེད་པ་དེའི་ཕྱིར་ནི་མ་བཏང་བ་ཡིན་ནོ། །གང་གི་ཕྱིར་མཚན་མར་མི་བྱེད་ཅིང༌། རྣམ་པར་རྟོག་པར་མི་བྱེད་པ་དེའི་ཕྱིར་ནི་མ་བཟུང་བ་ཡིན་ཏེ། དེ་ལྟར་ན་སེམས࿒ནང་དུ་མངོན་པར་སྡུད་པའི་སྒོ་ནས་དམིགས་པ་རྣམ་པར་སྒོམ་པར་བྱེད་པ་ཡིན་ནོ། །དེ་ལ་ལྷག་མཐོང་གི་མཚན་མ་མ་བཟུང་བ་དང་ལྡན་པའི་དམིགས་པ་ནི་རྣམ་པར་གཡེང་བ་མེད་པ་ཡིན་ནོ། །ཞི་གནས་ཀྱི་མཚན་མ་མ་བཟུང་བ་དང་ལྡན་པའི་དམིགས་པ་ནི་ཤེས་བྱའི་དངོས་པོའི་མཚན་མ་ཡིན་ནོ། །གལ་ཏེ་དེ་གཅིག་ཏུ་དམིགས་པ་ལ་མོས་པར་བྱེད་ལ། ཡང་དང་ཡང་དུ་རྣམ་པར་སྒོམ་པར་མི་བྱེད་ན། དེའི་མོས་པ་ནི་འདི་ལྟ་སྟེ་ཤེས་བྱའི་དངོས་པོ་མངོན་སུམ་དུ་རྟོགས་པར་བྱ་བའི་ཕྱིར་གོང་ནས་གོང་དུ࿒ཡོངས་སུ་དག་པ་དང་ཡོངས་སུ་བྱང་བར་མི་འགྱུར་རོ། །གང་གི་ཕྱིར་མོས་པར་ཡང་བྱེད་ལ། ཡང་དང་ཡང་དུ་རྣམ་པར་སྒོམ་པར་བྱེད་ན་ནི། དེའི་ཕྱིར་དེའི་མོས་པ་འདི་ལྟ་སྟེ། ཤེས་བྱའི་དངོས་པོ་མངོན་སུམ་དུ་རྟོགས་པར་བྱ་བའི་ཕྱིར࿒གོང་ནས་གོང་དུ་ཆེས་ཡོངས་སུ་དག་པ་དང༌། ཆེས་ཡོངས་སུ་བྱང་བར་འགྱུར་རོ། །

de de la rnal 'byor du byed pa na/ dga' ba skyed par byed cing/ mi sdug pa la sogs pa'i dmigs pa mtshan ma dang bcas shing rnam par rtog pa dang bcas pa dag la spyod par byed do/ /ji ltar spyod par byed ce na/ mtshan ma'i rjes su 'jug pa dang/ yongs su tshol ba'i rjes su 'jug pa dang/ so sor rtog pa'i rjes su 'jug pa'i lhag mthong gis spyod par byed de/ lhag mthong la gcig tu brtson pa ni ma yin te/ yang lhag mthong gi mtshan ma las phyir bzlog nas/ zhi gnas kyi rnam pas dmigs pa de nyid yid la byed do/ /des de'i tshe na dmigs pa de ma btang ma bzung ba yin te/ gang gi phyir dmigs pa de la zhi gnas su 'jug par byed pa de'i phyir ni ma btang ba yin no/ /gang gi phyir mtshan mar mi byed cing/ rnam par rtog par mi byed pa de'i phyir ni ma bzung ba yin te/ de ltar na sems nang du mngon par sdud pa'i sgo nas dmigs pa rnam par sgom par byed pa yin no/ /de la lhag mthong gi mtshan ma ma bzung ba dang ldan pa'i dmigs pa ni rnam par g.yeng ba med pa yin no/ /zhi gnas kyi mtshan ma ma bzung ba dang ldan pa'i dmigs pa ni shes bya'i dngos po'i mtshan ma yin no/ /gal te de gcig tu dmigs pa la mos par byed la/ yang dang yang du rnam par sgom par mi byed na/ de'i mos pa ni 'di lta ste shes bya'i dngos po mngon sum du rtogs par bya ba'i phyir gong nas gong du yongs su dag pa dang yongs su byang bar mi 'gyur ro/ /gang gi phyir mos par yang byed la/ yang dang yang du rnam par sgom par byed na ni/ de'i phyir de'i mos pa 'di lta ste/ shes bya'i dngos po mngon sum du rtogs par bya ba'i phyir gong nas gong du ches yongs su dag pa dang/ ches yongs su byang bar 'gyur ro/ /

【S2 喻】

འདི་ལྟ་སྟེ། དཔེར་ན་རི་མོ་མཁན་གྱི་སློབ་མ་ཞིག་དང་པོ་ཁོ་ནར་རི་མོའི་ལས་ལ་བརྩོན་པར་གྱུར་ན། དེ་སློབ་དཔོན་ལས་བསླབ་པ་སྔར་བྱས་ཤིང་དཔེ་བླངས་པ་ལས་བལྟས་ཤིང་བལྟས་ཤིང་རི་མོ་འདྲི་བར་བྱེད་དོ། །བྲིས་ཤིང་བྲིས་ཤིང་རྣམ་པར་དཔྱོད་པར་བྱེད༑ ཕྱིར་འབྱེད་པར་བྱེད་ཅིང་ཡང་འདྲི་བར་བྱེད་དོ། །དེ࿒ཇི་ལྟ་ཇི་ལྟར་ཕྱིས་ཤིང་ཕྱིས་ཤིང་འདྲི་བར་བྱེད་པ་དེ་ལྟ་དེ་ལྟར་གོང་ནས་གོང་དུ་རི་མོ་ཆེས་ཡོངས་སུ་དག་པ་དང༌། ཆེས་ཡོངས་སུ་བྱང་བར་སྣང་སྟེ། དེ་ལྟར་ལེགས་པར་བརྩོན་པར་བྱེད་པ་ནི་དུས་གཞན་ན་ནི། སློབ་དཔོན་དང་འདྲ་བའམ། དེ་བས་ཀྱང་ཁྱད་པར་དུ་འཕགས་པར་འགྱུར་རོ། །གལ་ཏེ་རི་མོ་དེ་མ་ཕྱིས་པར་དེ་ཉིད་ཀྱི་སྟེང་དུ་ཡང་དང་ཡང་དུ་འདྲི་བར་བྱེད་ན་ནི་དེའི་རི་མོ་དེ་ནམ་དུ་ཡང་ཡོངས་སུ་བྱང་བར་མི་འགྱུར་བ་དེ་བཞིན་དུ། འདི་ལ་ཡང་ཚུལ་བཞིན་དེ་དང་འདྲ་བར་རིག་པར་བྱའོ། །

'di lta ste/ dper na ri mo mkhan gyi slob ma zhig dang po kho nar ri mo'i las la brtson par gyur na/ de slob dpon las bslab pa sngar byas shing dpe blangs pa las bltas shing bltas shing ri mo 'dri bar byed do/ /bris shing bris shing rnam par dpyod par byed| phyir 'byed par byed cing yang 'dri bar byed do/ /de ji lta ji ltar phyis shing phyis shing 'dri bar byed pa de lta de ltar gong nas gong du ri mo ches yongs su dag pa dang/ ches yongs su byang bar snang ste/ de ltar legs par brtson par byed pa ni dus gzhan na ni/ slob dpon dang 'dra ba'am/ de bas kyang khyad par du 'phags par 'gyur ro/ /gal te ri mo de ma phyis par de nyid kyi steng du yang dang yang du 'dri bar byed na ni de'i ri mo de nam du yang yongs su byang bar mi 'gyur ba de bzhin du/ 'di la yang tshul bzhin de dang 'dra bar rig par bya'o/ /

【S3 合】

དེ་ལ་དམིགས་པ་ཇི་ཙམ་ལ་མོས་པར་བྱེད་པ་དེ་ཙམ་རྣམ་པར་སྒོམ་པར་བྱེད་ཀྱི་ཇི་ཙམ་རྣམ་པར་སྒོམ་པར་བྱེད་པ་དེ་ཙམ་ལ་མོས་པར་བྱེད་པ་ནི་མ་ཡིན་ཏེ། ཆུང་ངུ་ལ་མོས་པར་བྱེད་པ་ན་ཡང་ཆུང་དུ་ཉིད་རྣམ་པར་སྒོམ་པར་བྱེད་ལ་ཆེན་པོར་གྱུར་པ་དང་ཚད་མེད་པ་ལ་ཡང་དེ་བཞིན་ནོ། །རྣམ་པར་བསྒོམས་ནས་ཀྱང་ལན་འགའ་ནི་ཆུང་ངུ་ཉིད་ལ་མོས་པར་བྱེད་དོ། །ལན་འགའ་ནི་ཆེན་པོར་གྱུར་པ་དང༌། ཚད་མེད་པ་ལ་མོས་པར་བྱེད་དེ། ཆེན་པོར་གྱུར་པ་དང་ཚད་མེད་པ་ལ་ཡང་དེ་བཞིན་དུ་རིག་པར་བྱའོ། །དེ་ལ་གཟུགས་ཅན་གྱི་ཆོས་རྣམས་ཀྱི་མཚན་མ་དང༌། གཟུགས་བརྙན་དང༌། སྣང་བརྙན་གང་ཡིན་པ་དེ་ནི་རགས་པ་སྟེ། སྤྲུལ་པ་ལྟ་བུ་ཡིན་ནོ། །གཟུགས་ཅན་མ་ཡིན་པའི་ཆོས་རྣམས་ཀྱི་ནི་ཇི་ལྟར་ཉམས་སུ་མྱོང་བ་དང༌། སྣང་བའི་དབང་དུ་བྱས་པའི་མིང་དང་བརྡ་སྔོན་དུ་བཏང་བ་ཙམ་དུ་ཟད་དེ་དེ་ནི་ཡང་དག་པའི་སྦྱོར་བ་ཞེས་བྱའོ། །

de la dmigs pa ji tsam la mos par byed pa de tsam rnam par sgom par byed kyi ji tsam rnam par sgom par byed pa de tsam la mos par byed pa ni ma yin te/ chung ngu la mos par byed pa na yang chung du nyid rnam par sgom par byed la chen por gyur pa dang tshad med pa la yang de bzhin no/ /rnam par bsgoms nas kyang lan 'ga' ni chung ngu nyid la mos par byed do/ /lan 'ga' ni chen por gyur pa dang/ tshad med pa la mos par byed de/ chen por gyur pa dang tshad med pa la yang de bzhin du rig par bya'o/ /de la gzugs can gyi chos rnams kyi mtshan ma dang/ gzugs brnyan dang/ snang brnyan gang yin pa de ni rags pa ste/ sprul pa lta bu yin no/ /gzugs can ma yin pa'i chos rnams kyi ni ji ltar nyams su myong ba dang/ snang ba'i dbang du byas pa'i ming dang brda sngon du btang ba tsam du zad de de ni yang dag pa'i sbyor ba zhes bya'o/ /

【M3 結二品辨其順逆總束】

དཀར་པོའི་ཕྱོགས་ཀྱི་སྦྱོར་བ་རྣམ་པ་དགུ་པོ་དེ་དག་ནི་ཞི་གནས་དང༌། ལྷག་མཐོང་དང༌། རྗེས་སུ་མཐུན་པ་ཡིན་པར་རིག་པར་བྱའོ། །དེ་ལས་བཟློག་པ་རྣམ་པ་དགུ་པོ་ནི་མི་མཐུན་པ་ཡིན་ནོ། །དེ་དག་ནི་ནག་པོ་དང་དཀར་པོའི་ཕྱོགས་རྣམ་པར་གཞག་པའི་སྦྱོར་བ་རྣམ་པ་བཅོ་བརྒྱད་ཡིན་ཏེ། དེ་ནི་སེམས་རྩེ་གཅིག་པ་ཉིད་ཅེས་བྱའོ། །

dkar po'i phyogs kyi sbyor ba rnam pa dgu po de dag ni zhi gnas dang/ lhag mthong dang/ rjes su mthun pa yin par rig par bya'o/ /de las bzlog pa rnam pa dgu po ni mi mthun pa yin no/ /de dag ni nag po dang dkar po'i phyogs rnam par gzhag pa'i sbyor ba rnam pa bco brgyad yin te/ de ni sems rtse gcig pa nyid ces bya'o/ /

【K2 āvaraJaviśuddhiḥ淨障sgrib pa rnam par sbyoṅ ba】【L1 解淨障】

དེ་ལ་སྒྲིབ་པ་རྣམ་པར་སྦྱོང་བ་གང་ཞེ་ན། སྨྲས་པ། དེ་ལྟར་ཡང་དག་པར་རབ་ཏུ་བརྩོན་པར་བྱེད་པའི་རྣལ་འབྱོར་པ་ནི།

de la sgrib pa rnam par sbyong ba gang zhe na/ smras pa/ de ltar yang dag par rab tu brtson par byed pa'i rnal 'byor pa ni/

【L2 以四句分別能淨障行】【M1 先總標列】

རྒྱུ་རྣམ་པ་བཞི་པོ་ངོ་བོ་ཉིད་ཡོངས་སུ་ཤེས་པ་དང༌། གཞི་ཡོངས་སུ་ཤེས་པ་དང༌། ཉེས་དམིགས་ཡོངས་སུ་ཤེས་པ་དང༌། གཉེན་པོ་བསྒོམ་པ་དག་གིས་སྒྲིབ་པ་དག་ལས་སེམས་རྣམ་པར་སྦྱོང་བར་བྱེད་དོ། །

rgyu rnam pa bzhi po ngo bo nyid yongs su shes pa dang/ gzhi yongs su shes pa dang/ nyes dmigs yongs su shes pa dang/ gnyen po bsgom pa dag gis sgrib pa dag las sems rnam par sbyong bar byed do/ /

【M2 隨別解釋】【N1 第一番解】【O1 āvaraJasvabhāva遍知諸障自性snrib pa'i ṅo bo ñid】

དེ་ལ་སྒྲིབ་པའི་ངོ་བོ་ཉིད་གང་ཞེ་ན། སྨྲས་པ། སྒྲིབ་པའི་ངོ་བོ་ཉིད་ནི་རྣམ་པ་བཞི་སྟེ། ཡོངས་སུ་གདུང་བ་དང༌། སྒྲིབ་པ་དང༌། རྣམ་པར་རྟོག་པ་དང༌། བདག་ཉིད་རབ་ཏུ་འཛིན་པའོ། །དེ་ལ་ཡོངས་སུ་གདུང་བ་ནི་ངེས་པར་འབྱུང་བ་དང༌། རབ་ཏུ་དབེན་པ་ལ་བརྩོན་པའི་ཉོན་མོངས་པ་ཅན་གྱི་འདོད་པ་དང༌། མི་དགའ་བ་དང༌། སྤྲོ་བ་དང༌། ཡིད་མི་བདེ་བ་དང༌། འཁྲུག་པ་གང་ཡིན་པའོ། །དེ་ལ་སྒྲིབ་པ་ནི་འདོད་པ་ལ་འདུན་པ་ལ་སོགས་པའི་སྒྲིབ་པ་ལྔ་པོ་དག་གོ། །དེ་ལ་རྣམ་པར་རྟོག་པ་ནི་འདོད་པའི་རྣམ་པར་རྟོག་པ་ལ་སོགས་པའི་ཉོན་མོངས་པ་ཅན་གྱི་རྣམ་པར་རྟོག་པ་རྣམས་སོ། །དེ་ལ་བདག་ཉིད་རབ་ཏུ་འཛིན་པ་ནི། ཡེ་ཤེས་དང༌། མཐོང་བ་དང༌། རེག་པར་གནས་པ་ཅུང་ཟད་ཙམ་དང༌། ངན་ངོན་ཙམ་གྱིས་བདག་ནི་ཐོབ་པ་ཡིན་གྱི་གཞན་དག་ནི་དེ་ལྟ་མ་ཡིན་ནོ་ཞེས་རྒྱས་པར་སྔ་མ་བཞིན་དུ་ང་རྒྱལ་བྱེད་པ་ཡིན་པར་རིག་པར་བྱ་སྟེ། དེ་ནི་སྒྲིབ་པའི་ངོ་བོ་ཉིད་ཡིན་ནོ།

de la sgrib pa'i ngo bo nyid gang zhe na/ smras pa/ sgrib pa'i ngo bo nyid ni rnam pa bzhi ste/ yongs su gdung ba dang/ sgrib pa dang/ rnam par rtog pa dang/ bdag nyid rab tu 'dzin pa'o/ /de la yongs su gdung ba ni nges par 'byung ba dang/ rab tu dben pa la brtson pa'i nyon mongs pa can gyi 'dod pa dang/ mi dga' ba dang/ spro ba dang/ yid mi bde ba dang/ 'khrug pa gang yin pa'o/ /de la sgrib pa ni 'dod pa la 'dun pa la sogs pa'i sgrib pa lnga po dag go/ /de la rnam par rtog pa ni 'dod pa'i rnam par rtog pa la sogs pa'i nyon mongs pa can gyi rnam par rtog pa rnams so/ /de la bdag nyid rab tu 'dzin pa ni/ ye shes dang/ mthong ba dang/ reg par gnas pa cung zad tsam dang/ ngan ngon tsam gyis bdag ni thob pa yin gyi gzhan dag ni de lta ma yin no zhes rgyas par snga ma bzhin du nga rgyal byed pa yin par rig par bya ste/ de ni sgrib pa'i ngo bo nyid yin no/

【O2 nidāna遍知諸障因緣gshi】

དེ་ལ་ཡོངས་སུ་གདུང་བའི་གཞི་ནི་རྣམ་པ་དྲུག་སྟེ། འདི་ལྟ་སྟེ། སྔོན་གྱི་ལས་ཀྱི་དབང་དང༌། ནད་ཀྱིས་ཡོངས་སུ་ཉོན་མོངས་པས་ལུས་ཉམ་ཆུང་བ་དང༌། ཧ་ཅང་བརྩོན་པ་དང༌། ངན་པས་བརྩོན་པ་དང༌། དང་པོ་བརྩོན་པ་དང༌། ཉོན་མོངས་པ་མང་བ་དང༌། དབེན་པ་ལ་གོམས་པའོ། །སྒྲིབ་པ་དང་རྣམ་པར་རྟོག་པ་དང༌། བདག་ཉིད་རབ་ཏུ་འཛིན་པའི་གཞི་ནི་སྒྲིབ་པ་དང་མཐུན་པ་དང༌། རྣམ་པར་རྟོག་པ་དང་མཐུན་པ་དང༌། བདག་ཉིད་རབ་ཏུ་འཛིན་པ་དང་མཐུན་པའི་ཆོས་རྣམས་ལ་ཚུལ་བཞིན་མ་ཡིན་པ་ཡིད་ལ་བྱེད་ཅིང་ལན་མང་དུ་བྱེད་པ་སྟེ། དེ་ནི་སྒྲིབ་པ་དང་རྣམ་པར་རྟོག་པ་དང༌། བདག་ཉིད་རབ་ཏུ་འཛིན་པའི་གཞི་ཡིན་ནོ། །འདིར་ཚུལ་བཞིན་མ་ཡིན་པ་ཞེས་བྱ་བ་ནི་མི་སྡུག་པ་ཡིད་ལ་མ་བྱས་པས་སྡུག་པ་ཡིད་ལ་བྱེད་པ་གང་ཡིན༌པའོ། །དེ་བཞིན་དུ་བྱམས་པ་ཡིད་ལ་མ་བྱས་པས་ཁོང་ཁྲོ་བའི་མཚན་མ་དང༌། སྣང་བའི་འདུ་ཤེས་ཡིད་ལ་མ་བྱས་པས་མུན་མའི་མཚན་མ་དང༌། ཞི་གནས་ཡིད་ལ་མ་བྱས་པས་ཉི་དུའི་རྣམ་པར་རྟོག་པ་དང་ལྗོངས་ཀྱི་རྣམ་པར་རྟོག་པ་དང༌། སྔོན་རྩེས་པ་དང་བགད་པ་དང༌། དགའ་བར་བྱས་པ་དང༌། དགའ་མགུར་སྤྱད་པ་དག་ཡིད་ལ་བྱེད་པ་དང༌། རྐྱེན་འདི་པ་ཉིད་ཀྱིས་རྟེན་ཅིང་འབྲེལ་བར་འབྱུང་བའི་དབང་དུ་བྱས་ནས་དུས་གསུམ་གྱི་འདུ་བྱེད་རྣམས་ལ་ངའོ་ཞེའམ་བདག་གོ་ཞེས་རིགས་པ་མ་ཡིན་པས་བསྐྱེད་པའི་འདུ་ཤེས་ཡིད་ལ་བྱེད་པ་དེ་ནི་འདིར་ཚུལ་བཞིན་མ་ཡིན་པ་ཞེས་བྱའོ། །

de la yongs su gdung ba'i gzhi ni rnam pa drug ste/ 'di lta ste/ sngon gyi las kyi dbang dang/ nad kyis yongs su nyon mongs pas lus nyam chung ba dang/ ha cang brtson pa dang/ ngan pas brtson pa dang/ dang po brtson pa dang/ nyon mongs pa mang ba dang/ dben pa la goms pa'o/ /sgrib pa dang rnam par rtog pa dang/ bdag nyid rab tu 'dzin pa'i gzhi ni sgrib pa dang mthun pa dang/ rnam par rtog pa dang mthun pa dang/ bdag nyid rab tu 'dzin pa dang mthun pa'i chos rnams la tshul bzhin ma yin pa yid la byed cing lan mang du byed pa ste/ de ni sgrib pa dang rnam par rtog pa dang/ bdag nyid rab tu 'dzin pa'i gzhi yin no/ /'dir tshul bzhin ma yin pa zhes bya ba ni mi sdug pa yid la ma byas pas sdug pa yid la byed pa gang yinpa'o/ /de bzhin du byams pa yid la ma byas pas khong khro ba'i mtshan ma dang/ snang ba'i 'du shes yid la ma byas pas mun ma'i mtshan ma dang/ zhi gnas yid la ma byas pas nyi du'i rnam par rtog pa dang ljongs kyi rnam par rtog pa dang/ sngon rtses pa dang bgad pa dang/ dga' bar byas pa dang/ dga' mgur spyad pa dag yid la byed pa dang/ rkyen 'di pa nyid kyis rten cing 'brel bar 'byung ba'i dbang du byas nas dus gsum gyi 'du byed rnams la nga'o zhe'am bdag go zhes rigs pa ma yin pas bskyed pa'i 'du shes yid la byed pa de ni 'dir tshul bzhin ma yin pa zhes bya'o/ /

【O3 ādīnava遍知諸障過患ñes dmigs】

དེ་ལ་ཉེས་དམིགས་གང་ཞེ་ན། སྒྲིབ་པ་རྣམ་པ་བཞི་པོ་དེ་དག་ཉིད་ཡོད་ཅིང་མེད་པ་མ་ཡིན་ན། མ་རྟོགས་པ་མི་རྟོགས་པ་དང༌། རྟོགས་པ་ལས་ཉམས་པ་དང༌། རྣལ་འབྱོར་གྱི་སྦྱོར་བ་ཉམས་པ་དང༌། ཀུན་ནས་ཉོན་མོངས་པ་ཅན་དུ་གནས་པ་དང༌། སྡུག་བསྔལ་བར་གནས་པ་དང༌། དེ་བདག་ཉིད་ཀྱིས་སྨད་པ་དང༌། གཞན་གྱིས་སྨད་པ་དང༌། ལུས་ཞིག་སྟེ་ཤི་བའི་འོག་ཏུ་ངན་སོང་རྣམས་སུ་སྐྱེ་བར་འགྱུར་ཏེ། དེ་ནི་ཉེས་དམིགས་ཡིན་ནོ།། །།

de la nyes dmigs gang zhe na/ sgrib pa rnam pa bzhi po de dag nyid yod cing med pa ma yin na/ ma rtogs pa mi rtogs pa dang/ rtogs pa las nyams pa dang/ rnal 'byor gyi sbyor ba nyams pa dang/ kun nas nyon mongs pa can du gnas pa dang/ sdug bsngal bar gnas pa dang/ de bdag nyid kyis smad pa dang/ gzhan gyis smad pa dang/ lus zhig ste shi ba'i 'og tu ngan song rnams su skye bar 'gyur te/ de ni nyes dmigs yin no// //

【O4 pratipakṣa修習對治gñnen ṅo bsgom pa】【P1 明怯弱治】

ཉན་ཐོས་ཀྱི་ས་བམ་པོ་བཅོ་ལྔ་པ།

nyan thos kyi sa bam po bco lnga pa/

དེ་ལ་གཉེན་པོ་བསྒོམ་པ་གང་ཞེ་ན། དེ་ལ་ཡོངས་སུ་གདུང་བའི་གཉེན་པོ་ནི་རྗེས་སུ་དྲན་པ་དག་སྟེ། རྗེས་སུ་དྲན་པ་ཡིད་ལ་བྱེད་པས་དེའི་སེམས་ཡང་དག་པར་རབ་ཏུ་དགའ་བར་བྱས་ནས། ཡོངས་སུ་གདུང་བ་སྐྱེས་པ་ནི་སེལ་བར་བྱེད་ལ། མ་སྐྱེས་པ་ནི་མི࿒སྐྱེ་བར་བྱེད་པའི་ཕྱིར་རོ། །དེ་ལ་ལུས་ཉམ་ཆུང་བ་གང་ཡིན་པ་དང༌། ཧ་ཅང་བརྩོན་པ་གང་ཡིན་པ་དང༌། དང་པོ་བརྩོན་པ་གང་ཡིན་པའི་གཉེན་པོ་ནི་དེ་ལ་བརྩོན་འགྲུས་རན་པར་བརྩོན་པ་ཡིན་ནོ། །ངན་པས་བརྩོན་པ་གང་ཡིན་པའི་གཉེན་པོ་ནི་དེ་ལ་གུས་པར་ཡོངས་སུ་འདྲི་བ་ཡིན་ནོ། །ཉོན་མོངས་པ་མང་བ་གང་ཡིན་པ་དེའི་གཉེན་པོ་ནི་མི་སྡུག་པ་ལ་སོགས་པའི་དམིགས་པ་དག་ལ་ཇི་རིགས་པར་རབ་ཏུ་སྦྱོར་བ་ཡིན་ནོ། །དབེན་པ་ལ་མ་གོམས་པ་གང་ཡིན་པ་དེའི་གཉེན་པོ་ནི་འདི་ལྟར་སོ་སོར་རྟོག་པར་བྱེད་པ་ཡིན་ཏེ། བདག་གིས་སྔོན་ཡང་གོམས་པར་མ་བྱས་པས་དེས་ན། ད་ལྟར࿒བདག་དབེན་པ་ལ་རབ་ཏུ་བརྩོན་པ་ན།ཡོངས་སུ་གདུང་བ་སྐྱེ་བར་འགྱུར་ཏེ། གལ་ཏེ་ད་ལྟར་དབེན་པ་ལ་གོམས་པར་མ་བྱས་ན་དེ་ཕྱི་མ་ལ་ཡང་ཡང་སྲིད་པ་འདི་ལྟ་བུ་འབྱུང་བར་འགྱུར་བས། བདག་གིས་སོ་སོར་བརྟགས་ནས་མི་དགའ་བ་སྤང་བར་བྱ་ཞིང་དགའ་བར་བྱའོ་ཞེས་རྣམ་པ་དེ་ལྟར་སོ་སོར་རྟོག་པ་ཡིན་ནོ། །

de la gnyen po bsgom pa gang zhe na/ de la yongs su gdung ba'i gnyen po ni rjes su dran pa dag ste/ rjes su dran pa yid la byed pas de'i sems yang dag par rab tu dga' bar byas nas/ yongs su gdung ba skyes pa ni sel bar byed la/ ma skyes pa ni mi skye bar byed pa'i phyir ro/ /de la lus nyam chung ba gang yin pa dang/ ha cang brtson pa gang yin pa dang/ dang po brtson pa gang yin pa'i gnyen po ni de la brtson 'grus ran par brtson pa yin no/ /ngan pas brtson pa gang yin pa'i gnyen po ni de la gus par yongs su 'dri ba yin no/ /nyon mongs pa mang ba gang yin pa de'i gnyen po ni mi sdug pa la sogs pa'i dmigs pa dag la ji rigs par rab tu sbyor ba yin no/ /dben pa la ma goms pa gang yin pa de'i gnyen po ni 'di ltar so sor rtog par byed pa yin te/ bdag gis sngon yang goms par ma byas pas des na/ da ltar bdag dben pa la rab tu brtson pa na/yongs su gdung ba skye bar 'gyur te/ gal te da ltar dben pa la goms par ma byas na de phyi ma la yang yang srid pa 'di lta bu 'byung bar 'gyur bas/ bdag gis so sor brtags nas mi dga' ba spang bar bya zhing dga' bar bya'o zhes rnam pa de ltar so sor rtog pa yin no/ /

【P2 明餘蓋覆】

སྒྲིབ་པ་ལྷག་མ་རྣམས་ཀྱི་གཉེན་པོ་ནི། ཚུལ་བཞིན་མ་ཡིན་པ་ཡིད་ལ་བྱེད་པ་ལས་བཟློག་པ། ཚུལ་བཞིན་ཡིད་ལ་བྱེད་པ་སྒོམ་པ་ཡིན་པར་རིག་པར་བྱའོ། །དེ་ལ་ངོ་བོ་ཉིད་ཡོངས་སུ་ཤེས་ནས་སྒྲིབ་པ་དང༌། ཀུན་ནས་ཉོན་མོངས་པ་དང༌། ནག་པོའི་ཕྱོགས་ཀྱི་སྒོ་ནས། འདི་ནི་ཡོངས་སུ་སྤང་བར་བྱ་བ་ཡིན་ནོ་ཞེས་གཞི་ཡོངས་སུ་སྤངས་ནས། དེ་ཡང་ཡོངས་སུ་སྤོང་བར་འགྱུར་རོ་ཞེས་གཞི་ཡོངས་སུ་ཚོལ་བར་བྱེད་དོ། །ཡོངས་སུ་མ་སྤངས་ན། ཡོངས་སུ་སྤང་བར་བྱ་བ་དེ་ལ་ཉེས་པ་ཅི་ཡོད་ཅེས་དེའི་ཕྱིར་ཉེས་དམིགས་ཡོངས་སུ་ཚོལ་བར་བྱེད་དོ། །ཡོངས་སུ་སྤངས་པ་དེ་ལ་ཕྱིས་ཇི་ལྟར་མི་སྐྱེ་བར་འགྱུར་ཞེས་དེའི་ཕྱིར་གཉེན་པོ་སྒོམ་པར་བྱེད་དེ། དེ་ལྟར་ན་དེས་སྒྲིབ་པ་དག་ལས་སེམས་རྣམ་པར࿒སྦྱང་བ་ཡིན་ནོ། །

sgrib pa lhag ma rnams kyi gnyen po ni/ tshul bzhin ma yin pa yid la byed pa las bzlog pa/ tshul bzhin yid la byed pa sgom pa yin par rig par bya'o/ /de la ngo bo nyid yongs su shes nas sgrib pa dang/ kun nas nyon mongs pa dang/ nag po'i phyogs kyi sgo nas/ 'di ni yongs su spang bar bya ba yin no zhes gzhi yongs su spangs nas/ de yang yongs su spong bar 'gyur ro zhes gzhi yongs su tshol bar byed do/ /yongs su ma spangs na/ yongs su spang bar bya ba de la nyes pa ci yod ces de'i phyir nyes dmigs yongs su tshol bar byed do/ /yongs su spangs pa de la phyis ji ltar mi skye bar 'gyur zhes de'i phyir gnyen po sgom par byed de/ de ltar na des sgrib pa dag las sems rnam par sbyang ba yin no/ /

【N2 第二番解】【O1 明bāhulyṁ隨眾多教順觀眾多maṅ ba】

དེ་ལ་དེ་ཇི་ཙམ་དུ་ལྷག་མཐོང་དང་རྗེས་སུ་མཐུན་པའི་བཤད་པ་མང་པོ་དེ་ཙམ་དུ་ནི་ལྷག་མཐོང་མང་བ་ཡིན་ནོ། དེ་ཇི་ཙམ་དུ་ལྷག་མཐོང་མང་བ་དེ་ཙམ་དུ་ནི་ཞི་གནས་ཀྱང་མང་བ་ཡིན་ནོ། །ལྷག་མཐོང་དེ་ཡང་ཤེས་བྱ༌མཐའ་ཡས་པའི་ཕྱིར་མཐའ་ཡས་པར་རིག་པར་བྱ་སྟེ། འདི་ལྟ་སྟེ། སྒོ་གསུམ་དང༌། གཞི་རབ་ཏུ་དབྱེ་བ་དྲུག་པོ་དེ་དག་རེ་རེའི་རྣམ་པ་དང༌། རབ་ཏུ་དབྱེ་བ་དག་ལ་འཇུག་པའི་ཚུལ་གྱིས་སོ། །

de la de ji tsam du lhag mthong dang rjes su mthun pa'i bshad pa mang po de tsam du ni lhag mthong mang ba yin no/ de ji tsam du lhag mthong mang ba de tsam du ni zhi gnas kyang mang ba yin no/ /lhag mthong de yang shes byamtha' yas pa'i phyir mtha' yas par rig par bya ste/ 'di lta ste/ sgo gsum dang/ gzhi rab tu dbye ba drug po de dag re re'i rnam pa dang/ rab tu dbye ba dag la 'jug pa'i tshul gyis so/ /

【O2 明由觀串習增長廣大】

ཇི་ལྟ་ཇི་ལྟར་ཡང་དག་པར་རབ་ཏུ་བརྩོན་པའི་ལྷག་མཐོང་གོམས་པ་དང༌། ཡོངས་སུ་དག་པའི་སྟོབས་ཀྱི་དབང་དུ་བྱས་ཏེ། ཡངས་པ་དང༌། འཕེལ་བ་དང༌། རྒྱས་པར་གྱུར་པ་དེ་ལྟ་དེ་ལྟར་ལུས་དང་སེམས་ཤིན་ཏུ་སྦྱངས་པ་སྐྱེད་པར་བྱེད་པ་ཞི་གནས་ཀྱི་ཕྱོགས་ཀྱང་ཡངས་པ་དང༌། འཕེལ་བ་དང༌། རྒྱས་པར་འབྱུང་བར་རིག་པར་བྱའོ། །ཇི་ལྟ་ཇི་ལྟར་དེའི་ལུས་དང་སེམས་ཤིན་ཏུ་སྦྱངས་པ་དེ་ལྟ་དེ་ལྟར་དམིགས་པ་ལ་སེམས་རྩེ་གཅིག་པ་ཉིད་རྣམ་པར་འཕེལ་བར་འགྱུར་ལ། ཇི་ལྟ་ཇི་ལྟར་སེམས་རྩེ་གཅིག་པ་ཉིད་རྣམ་པར་འཕེལ་བ་དེ་ལྟར་དེ་ལྟར་ལུས་དང་སེམས་ཤིན་ཏུ་སྦྱངས་པ་ཡང་རྣམ་པར་འཕེལ་བར་འགྱུར་ཏེ། ཆོས་གཉིས་པོ་འདི་ལྟ་སྟེ། སེམས་རྩེ་གཅིག་པ་ཉིད་དང༌། ཤིན་ཏུ་སྦྱངས་པ་དེ་དག་ནི་གཅིག་ལ་གཅིག་བརྟེན་པ་དང༌། གཅིག་ལ་གཅིག་རག་ལས་པ་ཡིན་ནོ། །འདི་ལྟ་སྟེ་སེམས་རྩེ་གཅིག་པ་ཉིད་དང༌། ཤིན་ཏུ་སྦྱངས་པའི་ཆོས་དེ་གཉིས་ཀྱི་མཐའ་ནི་འདི་ཡིན་ཏེ། ࿒འདི་ལྟ་སྟེ་གནས་ཡོངས་སུ་གྱུར་པ་ཡིན་ནོ། དེ་ཡོངས་སུ་གྱུར་པ་ན་ཤེས་བྱའི་དངོས་པོ་ལ་མངོན་སུམ་གྱི་ཤེས་པ་སྐྱེའོ། །

ji lta ji ltar yang dag par rab tu brtson pa'i lhag mthong goms pa dang/ yongs su dag pa'i stobs kyi dbang du byas te/ yangs pa dang/ 'phel ba dang/ rgyas par gyur pa de lta de ltar lus dang sems shin tu sbyangs pa skyed par byed pa zhi gnas kyi phyogs kyang yangs pa dang/ 'phel ba dang/ rgyas par 'byung bar rig par bya'o/ /ji lta ji ltar de'i lus dang sems shin tu sbyangs pa de lta de ltar dmigs pa la sems rtse gcig pa nyid rnam par 'phel bar 'gyur la/ ji lta ji ltar sems rtse gcig pa nyid rnam par 'phel ba de ltar de ltar lus dang sems shin tu sbyangs pa yang rnam par 'phel bar 'gyur te/ chos gnyis po 'di lta ste/ sems rtse gcig pa nyid dang/ shin tu sbyangs pa de dag ni gcig la gcig brten pa dang/ gcig la gcig rag las pa yin no/ /'di lta ste sems rtse gcig pa nyid dang/ shin tu sbyangs pa'i chos de gnyis kyi mtha' ni 'di yin te/ 'di lta ste gnas yongs su gyur pa yin no/ de yongs su gyur pa na shes bya'i dngos po la mngon sum gyi shes pa skye'o/ /

【O3 明五停能淨障行滿足分齊】【P1 問】

དེ་ལ་ཇི་ཙམ་གྱིས་ན་མི་སྡུག་པ་ཐོབ་པ་དང༌། དེ་བཞིན་དུ་སྦྱར་ཏེ། ཇི་ཙམ་གྱིས་ན་དབུགས་འབྱུང་བ་དང༌། དབུགས་རྔུབ་པ་དྲན་པའི་བར་དག་ཐོབ་པ་ཡིན་ཞེ་ན།

de la ji tsam gyis na mi sdug pa thob pa dang/ de bzhin du sbyar te/ ji tsam gyis na dbugs 'byung ba dang/ dbugs rngub pa dran pa'i bar dag thob pa yin zhe na/

【P2 答】【Q1 明不淨觀成滿分齊】

འདི་ལྟར་རྣལ་འབྱོར་པ་དེས་མི་སྡུག་པའི་སྦྱོར་བ་ཀུན་དུ་བསྟེན་ཅིང་གོམས་པར་བྱས། ལན་མང་དུ་བྱས་པའི་རྒྱུས་ན། རྒྱུ་ཡང་རུང༌། གནས་ཀྱང་རུང་སྟེ། ཡུལ་མངོན་དུ་གྱུར་ཅིང་མཚན་མར་སོ་སོར་བརྟགས་སུ་ཟིན་ཀྱང༌། མངོན་པར་འདུ་བྱེད་པ་མེད་པར་རང་བཞིན་གྱིས་མི་སྡུག་པ་ཉིད་དུ་ཆེས་མང་དུ་སྣང་སྟེ། འདི་ལྟ་སྟེ། མི་སྡུག་པ་ཤིན་ཏུ་གོམས་པར࿒བྱ་བའི་ཕྱིར། འདོད་པའི་འདོད་ཆགས་དང་མཐུན་པའི་ཆོས་རྣམས་ལ་སེམས་འཇུག་པར་མི་འགྱུར། དགའ་བར་མི་འགྱུར། མོས་པར་མི་འགྱུར་ཞིང་བཏང་སྙོམས་དང༌། ཡིད་འབྱུང་བ་དང་མི་མཐུན་པར་ཀུན་དུ་གནས་ན། རྣལ་འབྱོར་པས་བདག་ནི་མི་སྡུག་པ་ཐོབ་པ་ཡིན་ནོ། །བདག་ནི་བསྒོམས་པའི་འབྲས་བུ་ཐོབ་པ་ཡིན་ནོ་ཞེས་རིག་པར་བྱ་སྟེ། དེ་ཙམ་གྱིས་ན་མི་སྡུག་པ་ཐོབ་པ་ཡིན་ནོ། དེ་ལས་བཟློག་པ࿒ནི་མ་ཐོབ་པ་ཡིན་པར་རིག་པར་བྱའོ༑ །མི་སྡུག་པ་ཇི་ལྟ་བ་བཞིན་དུ། བྱམས་པ་དང་རྐྱེན་འདི་པ་ཉིད་ཀྱི་རྟེན་ཅིང་འབྲེལ་པར་འབྱུང་བ་དང༌། ཁམས་རབ་ཏུ་དབྱེ་བ་དང༌། དབུགས་འབྱུང་བ་དང༌། དབུགས་རྔུབ་པ་དྲན་པ་ཡང་དེ་བཞིན་དུ་རིག་པར་བྱའོ། །

'di ltar rnal 'byor pa des mi sdug pa'i sbyor ba kun du bsten cing goms par byas/ lan mang du byas pa'i rgyus na/ rgyu yang rung/ gnas kyang rung ste/ yul mngon du gyur cing mtshan mar so sor brtags su zin kyang/ mngon par 'du byed pa med par rang bzhin gyis mi sdug pa nyid du ches mang du snang ste/ 'di lta ste/ mi sdug pa shin tu goms par bya ba'i phyir/ 'dod pa'i 'dod chags dang mthun pa'i chos rnams la sems 'jug par mi 'gyur/ dga' bar mi 'gyur/ mos par mi 'gyur zhing btang snyoms dang/ yid 'byung ba dang mi mthun par kun du gnas na/ rnal 'byor pas bdag ni mi sdug pa thob pa yin no/ /bdag ni bsgoms pa'i 'bras bu thob pa yin no zhes rig par bya ste/ de tsam gyis na mi sdug pa thob pa yin no/ de las bzlog pa ni ma thob pa yin par rig par bya'o| /mi sdug pa ji lta ba bzhin du/ byams pa dang rkyen 'di pa nyid kyi rten cing 'brel par 'byung ba dang/ khams rab tu dbye ba dang/ dbugs 'byung ba dang/ dbugs rngub pa dran pa yang de bzhin du rig par bya'o/ /

【Q2 辨差別】

དེ་ལ་བྱེ་བྲག་ནི་འདི་ཡོད་དེ། བྱམས་པའི་སེམས་ཆེས་མང་དུ་སྣང་ལ། ཁོང་ཁྲོ་བའི་སེམས་མེད་པ་དང༌། གནོད་སེམས་དང་ལྡན་པའི་ཆོས་རྣམས་ལ་སེམས་མི་འཇུག་གོ་ཞེས་རྒྱས་པར་བྱ་བ་དང༌། མི་རྟག་པ་དང༌། སྡུག་བསྔལ་བ་དང༌། བདག་མེད࿒པར་ཆོས་མང་དུ་སྣང་ལ། རྟག་པ་དང༌། བདེ་བ་དང༌། འཇིག་ཚོགས་ལ་ལྟ་བ་དང་ལྡན་པ་མེད་པ་དང༌། ཀུན་དུ་རྨོངས་པར་འགྱུར་བའི་མཚན་མ་དང༌། ཀུན་དུ་རྨོངས་པར་འགྱུར་བ་དང་མཐུན་པའི་ཆོས་རྣམས་ལ་སེམས་མི་འཇུག་གོ་ཞེས་རྒྱས་པར་བྱ་བ་དང༌། ཁམས་སྣ་ཚོགས་པ་དང༌། ཁམས་དུ་མ་པའི་ལུས་ལ་རིལ་པོར་རབ་ཏུ་འབྱེད་པའི་འདུ་ཤེས་ཆེས་མང་དུ་སྣང་ལ༑ རིལ་པོའི་འདུ་ཤེས་ཉིད་མེད་པ་དང༌། ང་རྒྱལ་གྱི་ཀུན་ནས་དཀྲིས་པ་དང་མཐུན་པའི་ཆོས་རྣམས་ལ་སེམས་མི་འཇུག་གོ་ཞེས་རྒྱས་པར་བྱ་བ་དང༌། ནང་ཉེ་བར་ཞི་བའི་འདུ་ཤེས་དང༌། ཞི་གནས་ཀྱི་འདུ་ཤེས་ཆེས་མང་དུ་སྣང་ལ། སྤྲོས་པའི་འདུ་ཤེས་མེད་པ་དང༌། རྣམ་པར་རྟོག་པའི་ཀུན་ནས་དཀྲིས་པ་དང་མཐུན་པའི་ཆོས་རྣམས་ལ་སེམས་མི་འཇུག་གོ་ཞེས࿒རྒྱས་པར་བྱ་བའོ། །

de la bye brag ni 'di yod de/ byams pa'i sems ches mang du snang la/ khong khro ba'i sems med pa dang/ gnod sems dang ldan pa'i chos rnams la sems mi 'jug go zhes rgyas par bya ba dang/ mi rtag pa dang/ sdug bsngal ba dang/ bdag med par chos mang du snang la/ rtag pa dang/ bde ba dang/ 'jig tshogs la lta ba dang ldan pa med pa dang/ kun du rmongs par 'gyur ba'i mtshan ma dang/ kun du rmongs par 'gyur ba dang mthun pa'i chos rnams la sems mi 'jug go zhes rgyas par bya ba dang/ khams sna tshogs pa dang/ khams du ma pa'i lus la ril por rab tu 'byed pa'i 'du shes ches mang du snang la| ril po'i 'du shes nyid med pa dang/ nga rgyal gyi kun nas dkris pa dang mthun pa'i chos rnams la sems mi 'jug go zhes rgyas par bya ba dang/ nang nye bar zhi ba'i 'du shes dang/ zhi gnas kyi 'du shes ches mang du snang la/ spros pa'i 'du shes med pa dang/ rnam par rtog pa'i kun nas dkris pa dang mthun pa'i chos rnams la sems mi 'jug go zhes rgyas par bya ba'o/ /

【O4 明止觀二道雙運分齊】【P1 問】

དེ་ལ་ཇི་ཙམ་གྱིས་ན་ཞི་གནས་དང་ལྷག་མཐོང་གཉིས་འདྲེས་པར་གྱུར་ཅིང༌། མཉམ་པར་ཟུང་དུ་འཇུག་པ་དང༌། གང་གིས་ན་ཟུང་དུ་འབྲེལ་པར་འཇུག་པའི་ལམ་ཞེས་བྱ་ཞེ་ན།

de la ji tsam gyis na zhi gnas dang lhag mthong gnyis 'dres par gyur cing/ mnyam par zung du 'jug pa dang/ gang gis na zung du 'brel par 'jug pa'i lam zhes bya zhe na/

【P2 答】

སྨྲས་པ། སེམས་གནས་པ་རྣམ་པ་དགུ་པོ་དག་ལ་འདི་ལྟ་སྟེ། མཉམ་པར་གཞག་པའི་རྣམ་པ་དགུ་པོ་གང་ཡིན་པ་དེ་ཐོབ་པར་གྱུར་ཅིང་དེ་ཏིང་ངེ་འཛིན་ཡོངས་སུ་གྲུབ་པ་དེ་ལ་བརྟེན་ནས་ལྷག་པའི་ཤེས་རབ་ཆོས་རྣམ་པར་འབྱེད࿒པར་བྱེད་པ་ལ་རབ་ཏུ་བརྩོན་པར་བྱེད་དོ། །དེའི་ཚེ་ནི་ཆོས་རྣམ་པར་འབྱེད་པར་བྱེད་པ་དེའི་ལམ་རང་གི་ངང་གིས་འཇུག་པ་དང་རྩོལ་བ་མེད་པར་࿒འཇུག་པར་འགྱུར་ཞིང༌། ཞི་གནས་ཀྱི་ལམ་ཇི་ལྟ་བ་བཞིན་དུ་མངོན་པར་འདུ་བྱེད་པ་མེད་པས། ལྷག་མཐོང་ཡོངས་སུ་དག་པ་དང༌། ཡོངས་སུ་བྱང་བ་དང༌། ཞི་གནས་ཀྱི་རྗེས་སུ་སོང་བ་དང༌། ཉམས་བདེ་བས་ཡོངས་སུ་ཟིན་པར་འགྱུར་ཏེ། དེའི་ཕྱིར་དེའི་ཞི་གནས་དང་ལྷག་མཐོང་གཉིས་འདྲེས་པར་གྱུར་ཅིང་མཉམ་པར་ཟུང་དུ་འཇུག་པ་དང༌། ཞི་གནས་དང་ལྷག་མཐོང་ཟུང་དུ་འབྲེལ་པར་འཇུག་པའི་ལམ་ཞེས་བྱའོ། །

smras pa/ sems gnas pa rnam pa dgu po dag la 'di lta ste/ mnyam par gzhag pa'i rnam pa dgu po gang yin pa de thob par gyur cing de ting nge 'dzin yongs su grub pa de la brten nas lhag pa'i shes rab chos rnam par 'byed par byed pa la rab tu brtson par byed do/ /de'i tshe ni chos rnam par 'byed par byed pa de'i lam rang gi ngang gis 'jug pa dang rtsol ba med par 'jug par 'gyur zhing/ zhi gnas kyi lam ji lta ba bzhin du mngon par 'du byed pa med pas/ lhag mthong yongs su dag pa dang/ yongs su byang ba dang/ zhi gnas kyi rjes su song ba dang/ nyams bde bas yongs su zin par 'gyur te/ de'i phyir de'i zhi gnas dang lhag mthong gnyis 'dres par gyur cing mnyam par zung du 'jug pa dang/ zhi gnas dang lhag mthong zung du 'brel par 'jug pa'i lam zhes bya'o/ /

【K3 以uddānaṁ嗢柁南sdom總收】

བར་གྱི་སྡོམ་ནི། མཚན་མ་ཙམ་དང་ཡོངས་བཙལ་དང༌། །སོ་སོར་རྟོག་པའི་སྒོ་དང་ལྡན། །དོན་དང་དངོས་པོ་མཚན་ཉིད་དང༌། །ཕྱོགས་དང་དུས་དང་རིགས་པ་དང༌། །མཐུན་དང་གོམས་དང་མ་ནོར་དང༌། །མི་ལྷོད་དུས་དང་ཉེར་བརྟགས་དང༌། །ཆོག་མི་ཤེས་དང་མི་འགལ་དང༌། །ཡང་དག་སྦྱོར་བ་ཉིད་རྣམས་ནི། །རྣམ་པ་དགུ་པོ་གཉིས་སུ་འདོད། །ངོ་བོ་ཉིད་དང་གཞི་དང་ནི། །ཉེས་དམིགས་གཉེན་པོ་བསྒོམ་པ་ནི། །སྒྲིབ་པ་རྣམ་པར་སྦྱོང་བ་ཡིན། །

bar gyi sdom ni/ mtshan ma tsam dang yongs btsal dang/ /so sor rtog pa'i sgo dang ldan/ /don dang dngos po mtshan nyid dang/ /phyogs dang dus dang rigs pa dang/ /mthun dang goms dang ma nor dang/ /mi lhod dus dang nyer brtags dang/ /chog mi shes dang mi 'gal dang/ /yang dag sbyor ba nyid rnams ni/ /rnam pa dgu po gnyis su 'dod/ /ngo bo nyid dang gzhi dang ni/ /nyes dmigs gnyen po bsgom pa ni/ /sgrib pa rnam par sbyong ba yin/ /

【J5 manaskārabhāvanā修作意門yid la byed pa bsgom pa】【K1 證初修業者為證心一境性及斷喜樂修四作意】【L1 牒前標列caturbhirmanaskāraiḥ prajyate勤習四種作意yid la byed pa rnam pa bshis rab tu brtson pa byed】

དེ་ལ་ཡིད་ལ་བྱེད་པ་བསྒོམ་པ་གང་ཞེ་ན། སྨྲས་པ། དེ་ལྟར་ཁྱབ་པའི་མཚན་ཉིད་རྣམ་པར་གཞག་པ་ལ། སེམས་རྩེ་གཅིག་པ་ཉིད་དང༌། སྒྲིབ་པ་རྣམ་པར་སྦྱོང་བའི་ལོག་པར་སྦྱོར་བ་སྤོང་བར་བྱེད་ཅིང༌། ཡང་དག་པའི་སྦྱོར་བ་ལ་སློབ་པར་བྱེད་པའི་ལས་དང་པོ་ལས་ཐོག་མ་པ་སྟེ། དང་པོར་སེམས་རྩེ་གཅིག་པ་ཉིད་དང༌། སྤོང་བ་ལ་མངོན་པར་དགའ་བ་ཐོབ་པར་བྱའོ་ཞེས་ཡིད་ལ་བྱེད་པ་རྣམ་པ་བཞིས་རབ་ཏུ་བརྩོན་པར་བྱེད་དོ། །

de la yid la byed pa bsgom pa gang zhe na/ smras pa/ de ltar khyab pa'i mtshan nyid rnam par gzhag pa la/ sems rtse gcig pa nyid dang/ sgrib pa rnam par sbyong ba'i log par sbyor ba spong bar byed cing/ yang dag pa'i sbyor ba la slob par byed pa'i las dang po las thog ma pa ste/ dang por sems rtse gcig pa nyid dang/ spong ba la mngon par dga' ba thob par bya'o zhes yid la byed pa rnam pa bzhis rab tu brtson par byed do/ /

【L2 別解釋】【M1 初番】【N1 總說】

བཞི་གང་ཞེ་ན། སེམས་ཀུན་དུ་གདུང་བར་འགྱུར་བའི་ཡིན་ལ་བྱེད་པ་དང༌། སེམས་མངོན་པར་བརླན་པར་འགྱུར་བའི་ཡིད་ལ་བྱེད་པ་དང༌། ཤིན་ཏུ་སྦྱངས་པ་སྐྱེད་པའི་ཡིད་ལ་བྱེད་པ་དང༌། ཡེ་ཤེས་དང་མཐོང་བ་རྣམ་པར་སྦྱོང་བའི་ཡིད་ལ་བྱེད་པས་སོ། །

bzhi gang zhe na/ sems kun du gdung bar 'gyur ba'i yin la byed pa dang/ sems mngon par brlan par 'gyur ba'i yid la byed pa dang/ shin tu sbyangs pa skyed pa'i yid la byed pa dang/ ye shes dang mthong ba rnam par sbyong ba'i yid la byed pas so/ /

【N2 別釋】【O1 cittasaṁtāpana調練心作意sems kun tu gduṅ bar】

དེ་ལ་སེམས་ཀུན་དུ་གདུང་བར་འགྱུར་བའི་ཡིད་ལ་བྱེད་པ་གང་ཞེ་ན། སྨྲས་པ། ཡིད་ལ་བྱེད་པ་གང་གིས་དེ་ཀུན་དུ་སྐྱོ་བར་འགྱུར་བ་དང་མཐུན་པའི་ཆོས་རྣམས་ལ་སེམས་ཀུན་དུ་སྐྱོ་བར་བྱེད་པ་སྟེ། དེ་ནི་སེམས་ཀུན་དུ་གདུང་བར་འགྱུར་བའི་ཡིད་ལ་བྱེད་པ་ཡིན་ནོ། །

de la sems kun du gdung bar 'gyur ba'i yid la byed pa gang zhe na/ smras pa/ yid la byed pa gang gis de kun du skyo bar 'gyur ba dang mthun pa'i chos rnams la sems kun du skyo bar byed pa ste/ de ni sems kun du gdung bar 'gyur ba'i yid la byed pa yin no/ /

【O2 cittābhiṣyandano滋潤心作意sems mṅon par brlan par 'gyur ba】

དེ་ལ་སེམས་མངོན་པར་བརླན་པར་འགྱུར་བའི་ཡིད་ལ་བྱེད་པ་གང་ཞེ་ན། སྨྲས་པ། ཡིད་ལ་བྱེད་པ་གང་གིས་དེ་མངོན་པར་དགའ་བར་འགྱུར་བ་དང་མཐུན་པའི་ཆོས་རྣམས་ལ་སེམས་མངོན་པར་དགའ་བར་བྱེད་པ་སྟེ། དེ་ནི་སེམས་མངོན་པར་བརླན་པར་འགྱུར་བའི་ཡིད་ལ་བྱེད་པ་ཡིན་ནོ༑ །

de la sems mngon par brlan par 'gyur ba'i yid la byed pa gang zhe na/ smras pa/ yid la byed pa gang gis de mngon par dga' bar 'gyur ba dang mthun pa'i chos rnams la sems mngon par dga' bar byed pa ste/ de ni sems mngon par brlan par 'gyur ba'i yid la byed pa yin no| /

【O3 praśrabdhijanako manaskāra生輕安作意śin tu sbyaṅs pa skyed pa'i yid la byed pa】

དེ་ལ་ཤིན་ཏུ་སྦྱངས་པ་སྐྱེད་པའི་ཡིད་ལ་བྱེད་པ་གང་ཞེ་ན། སྨྲས་པ། ཡིད་ལ་བྱེད་པ་གང་གིས་དེ་དུས་དུས་སུ་ཀུན་དུ་སྐྱོ་བར་འགྱུར་བ་དང་མཐུན་པའི་ཆོས་རྣམས་ལ་སེམས་ཀུན་དུ་སྐྱོ་བར་བྱས་ཤིང༌། དུས་དུས་སུ་མངོན་པར་དགའ་བར་འགྱུར་བ་དང་མཐུན་པའི་ཆོས་རྣམས་ལ་སེམས་མངོན་པར་དགའ་བར་བྱས་ནས༑ སེམས་ནང་དུ་ཞི་བར་བྱེད་ཅིང༌། མཚན་མ་མེད་པ་དང་རྣམ་པར་རྟོག་པ࿒མེད་པ་ལ་ཉེ་བར་འཇོག་པར་ཡང་བྱེད་ལ། དྲན་པ་རྩེ་གཅིག་པ་ལ་ཡང་འཇུག་པར་བྱེད་དེ། རྒྱུ་དེ་དང་རྐྱེན་དེས་དེའི་ལུས་དང་སེམས་ཀྱི་གནས་ངན་ལེན་གྱི་གཉེན་པོ་ལུས་དང་སེམས་རབ་ཏུ་ཚིམ་པར་བྱེད་པ། ལུས་ཤིན་ཏུ་སྦྱངས་པ་དང༌། སེམས་ཤིན་ཏུ་སྦྱངས་པ་སྐྱེད་པར་བྱེད་པ་སྟེ། དེ་ནི་ཤིན་ཏུ་སྦྱངས་པ་སྐྱེད་པའི་ཡིད་ལ་བྱེད་པ་ཞེས་བྱའོ། །

de la shin tu sbyangs pa skyed pa'i yid la byed pa gang zhe na/ smras pa/ yid la byed pa gang gis de dus dus su kun du skyo bar 'gyur ba dang mthun pa'i chos rnams la sems kun du skyo bar byas shing/ dus dus su mngon par dga' bar 'gyur ba dang mthun pa'i chos rnams la sems mngon par dga' bar byas nas| sems nang du zhi bar byed cing/ mtshan ma med pa dang rnam par rtog pa med pa la nye bar 'jog par yang byed la/ dran pa rtse gcig pa la yang 'jug par byed de/ rgyu de dang rkyen des de'i lus dang sems kyi gnas ngan len gyi gnyen po lus dang sems rab tu tshim par byed pa/ lus shin tu sbyangs pa dang/ sems shin tu sbyangs pa skyed par byed pa ste/ de ni shin tu sbyangs pa skyed pa'i yid la byed pa zhes bya'o/ /

【O4 jñānanadarśana-viśodhano manaskāra淨智見作意ye śes daṅ mthoṅ ba rnam par sbyoṅ ba'i yid la byed pa】

དེ་ལ་ཡེ་ཤེས་དང་མཐོང་བ་རྣམ་པར་སྦྱོང་བའི་ཡིད་ལ་བྱེད་པ་གང་ཞེ་ན། སྨྲས་པ། འདི་ལྟ་སྟེ། ནང་གི་སེམས་ཀྱི་ཞི་གནས་དེ་ཉིད་ལ་བརྟེན་ན། དེ་ལྟར་སེམས་ནང་དུ་ཡང་དག་པར་རབ་ཏུ་ཞི་བའི་ཡིད་ལ་བྱེད་པ་དེས། དུས་དུས་སུ་ལྷག་པའི་ཤེས་རབ་ཆོས་རྣམ་པར་འབྱེད࿒པ་ལ་ཡང་དང་ཡང་དུ་ཕྱིར་ཞིང་ཕྱིར་ཞིང་རྣལ་འབྱོར་དུ་བྱེད་པ་སྟེ། དེ་ནི་ཡེ་ཤེས་དང༌། མཐོང་བ་རྣམ་པར་སྦྱོང་བའི་ཡིད་ལ་བྱེད་པ་ཞེས་བྱའོ། །

de la ye shes dang mthong ba rnam par sbyong ba'i yid la byed pa gang zhe na/ smras pa/ 'di lta ste/ nang gi sems kyi zhi gnas de nyid la brten na/ de ltar sems nang du yang dag par rab tu zhi ba'i yid la byed pa des/ dus dus su lhag pa'i shes rab chos rnam par 'byed pa la yang dang yang du phyir zhing phyir zhing rnal 'byor du byed pa ste/ de ni ye shes dang/ mthong ba rnam par sbyong ba'i yid la byed pa zhes bya'o/ /

【M2 第二番】【N1 saṃvejanīyāni Sthānāni可厭患處kun tu skyo bar 'gyur ba daṅ mthun pa'i chos rnams】

དེ་དེ་ལྟར་དུས་དུས་སུ་ཀུན་དུ་སྐྱོ་བར་འགྱུར་བ་དང༌། མཐུན་པའི་ཆོས་རྣམས་ལ་སེམས་ཀུན་དུ་སྐྱོ་བར་བྱེད་པས་ན། དེའི་སེམས་དེ་འདི་ལྟ་སྟེ། ཟག་པ་རྣམས་ཟག་པ་དང་མཐུན་པའི་ཆོས་རྣམས་ལ་གདུང་བ་དང༌། ཀུན་དུ་གདུང་བ་དང༌། སྐྱོ་བ་དང༌། ཀུན་དུ་སྐྱོ་བར་འགྱུར་རོ། །དེ་ལ་ཀུན་དུ་སྐྱོ࿒བར་འགྱུར་བ་དང་མཐུན་པའི་ཆོས་རྣམས་གང་ཞེ་ན། སྨྲས་པ་བཞི་སྟེ། འདི་ལྟ་སྟེ། བདག་གི་རྒུད་པ་སྟེ། གཞན་གྱི་རྒུད་པ་ཉེ་བར་གྱུར་ཅིང་མངོན་སུམ་དུ་གྱུར་པ་ན། ཚུལ་བཞིན་ཡིད་ལ་བྱེད་པའི་རྒྱུས་ཀུན་དུ་སྐྱོ་བར་འགྱུར་བ་དང༌། མཐུན་པའི་གནས་ཡིན་པ་དང༌། བདག་གི་འབྱོར་པ་དང་གཞན་གྱི་འབྱོར་པ་མངོན་པར་འདས་པ་དང༌། ཟག་པ་དང་འགགས་པ་དང་བྲལ་བ་དང་རྣམ་པར་གྱུར་པ་ན། ཚུལ་བཞིན་ཡིད་ལ་བྱེད་པའི་རྒྱུས་ཀུན་དུ་སྐྱོ་བར་འགྱུར་བ་དང༌། མཐུན་པའི་གནས་ཡིན་པའོ། །

de de ltar dus dus su kun du skyo bar 'gyur ba dang/ mthun pa'i chos rnams la sems kun du skyo bar byed pas na/ de'i sems de 'di lta ste/ zag pa rnams zag pa dang mthun pa'i chos rnams la gdung ba dang/ kun du gdung ba dang/ skyo ba dang/ kun du skyo bar 'gyur ro/ /de la kun du skyo bar 'gyur ba dang mthun pa'i chos rnams gang zhe na/ smras pa bzhi ste/ 'di lta ste/ bdag gi rgud pa ste/ gzhan gyi rgud pa nye bar gyur cing mngon sum du gyur pa na/ tshul bzhin yid la byed pa'i rgyus kun du skyo bar 'gyur ba dang/ mthun pa'i gnas yin pa dang/ bdag gi 'byor pa dang gzhan gyi 'byor pa mngon par 'das pa dang/ zag pa dang 'gags pa dang bral ba dang rnam par gyur pa na/ tshul bzhin yid la byed pa'i rgyus kun du skyo bar 'gyur ba dang/ mthun pa'i gnas yin pa'o/ /

【N2 abhipramodamīyāḥ dharmāḥ可欣尚處mṅon par dga' bar 'gyur ba daṅ mthun pa'i chos rnams】

དེ་དེ་ལྟར་དུས་དུས་སུ་མངོན་པར་དགའ་བར་འགྱུར་བ་དང་མཐུན་པའི་ཆོས་རྣམས་ལ་སེམས་མངོན་པར་དགའ་བར་བྱེད་པ་ན། མངོན་པར་དགའ་བར་གྱུར་བ་དེའི་སེམས་དེ་འདི་ལྟ་སྟེ། མངོན་པར་དགའ་བར་འགྱུར་བ་དང་མཐུན་པའི་ཆོས་རྣམས་ལ། འཇམ་པ་དང༌། སྣུམ་པ་དང༌། གཤེར་བ་དང༌། རླན་པ་དང༌། ཤིན་ཏུ་དང་བ་དང༌། རབ་ཏུ་གསལ་བར་འགྱུར་རོ། །དེ་ལ་མངོན་པར་དགའ་བར་འགྱུར་བ་དང་མཐུན་པའི་ཆོས་རྣམས་གང་ཞེ་ན། སྨྲས་པ། མངོན་པར་དགའ་བར་འགྱུར་བ་དང་མཐུན་པའི་གནས་ནི་རྣམ་པ་གསུམ་སྟེ། དཀོན་མཆོག་རྣམས་དང༌། བསླབ་པའི་གཞི་ཡོངས་སུ་དག་པ་དང༌། བདག་ཉིད་ལ་ཁྱད་པར࿒རྟོག་པ་འབྱུང་ཞིང་སྐྱེ་བ་ཡོད་པས་སེམས་ཀུན་དུ་འཁྲུག་པ་མེད་པའོ། །དེ་དཀོན་མཆོག་དག་རྗེས་སུ་དྲན་པ་དང༌། འདི་ལྟར་སེམས་མངོན་པར࿒དགའ་བར་བྱེད་དོ། །བདག་གི་སྟོན་པ་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཡིན་པ་ནི་བདག་གིས་རྙེད་པ་ལེགས་པར་རྙེད་དོ། །བདག་ལེགས་པར་གསུངས་པའི་ཆོས་འདུལ་བ་ལ་རབ་ཏུ་བྱུང་བ་ཡང་བདག་གིས་རྙེད་པ་ལེགས་པར་རྙེད་དོ། །བདག་གིས་ཚངས་པ་མཚུངས་པར་སྤྱོད་པ་དག་ཚུལ་ཁྲིམས་དང་ལྡན་པ། ཡོན་ཏན་དང་ལྡན་པ། དེས་པ། དགེ་བའི་ཆོས་ཅན་ཤ་སྟག་ཡིན་པ་ཡང་བདག་གིས་རྙེད་པ་ལེགས་པར་རྙེད་པ་ཡིན་ཏེ། བདག་གི་འཆི་བ་ནི་བཟང་པོ་ཡིན་ནོ། །འཆི་བའི་དུས་བྱེད་པ་ཡང་བཟང་བ་ཡིན་ནོ། །ཚེ་ཕྱི་མ་ཡང་བཟང་བ་ཡིན་ནོ་ཞེས་དེ་ལྟར་དཀོན་མཆོད་དག་རྗེས་སུ་དྲན་པ་ན། སེམས་མངོན་པར་དགའ་བར་བྱེད་དོ། །བསླབ་པའི་གཞི་ཡོངས་སུ་དག་པ་དང་ཚུལ་ཁྲིམས་ཡོངས་སུ་དག་པ་རྗེས་སུ་དྲན་པ་ན། ཇི་ལྟར་སེམས་མངོན་པར་དགའ་བར་བྱེད་ཅེ་ན། བདག་སྟོན་པ་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་དང༌། དེའི་ལེགས་པར་གསུངས་པའི་ཅོས་འདུལ་བ་དང༌། དེ་ལ་ལེགས་པར་ཞུགས་པ་ཉན་ཐོས་ཀྱི་དགེ་འདུན་ཚངས་པ་མཚུངས་པར་སྤྱོད་པ་དེ་དག་དང༌། ཚུལ་ཁྲིམས་མཚུངས་པར་གྱུར་ཅིང་བསླབ་པའི་གཞི་མཚུངས་པར་གྱུར་པ་དང༌། ལྟ་བ་མཚུངས་པར࿒འགྱུར་བ་དང༌། རྙེད་པ་མཚུངས་ཤིང་རྙེད་པ་ཐུན་མོང་དུ་ལོངས་སྤྱོད་པ་དང༌། བྱམས་པའི་ལུས་ཀྱི་ལས་དང༌། ངག་གི་ལས་དང༌། ཡིད་ཀྱི་ལས་དང་ལྡན་པ་ནི་བདག་གིས་རྙེད་པ་ལེགས་པར་རྙེད་དོ་ཞེས་དེ་ལྟར་བསླབ་པའི་གཞི་ཡོངས་སུ་དག་པ་དང༌། ཚུལ་ཁྲིམས་ཡོངས་སུ་དག་པ་རྗེས་སུ་དྲན་པ་ན། འདི་ལྟ་སྟེ། འགྱོད་པ་མེད་པ་དང་མཆོག་ཏུ་དགའ་བའི་རིམ་གྱིས་སེམས་མངོན་པར་དགའ་བར་བྱེད་དོ། །དེ་ལ་ཇི་ལྟར་ན་བདག་ཉིད་ལ་ཁྱད་པར་རྟོགས་པར་འབྱུང་ཞིང་སྐྱེ་བ་ཡོད་པ་ལ་བརྟེན་ཏེ་སེམས་མངོན་པར་དགའ་བར་བྱེད་ཅེ་ན་བདག་དེ་ལྟར་ཚུལ་ཁྲིམས་ཡོངས་སུ་དག་པ་དང༌། མཐུ་ཡོད་ཅིང་སྣོད་དུ་གྱུར་པ་དང༌། ཚངས་པ་མཚུངས་པར་སྤྱོད་པ་དམ་པ་ཡང་དག་པར་སོང་བ་སྐྱེས་བུ་དམ་པ་དེ་དག་དང་ཚུལ་ཁྲིམས་མཚུངས་པར་གྱུར་པ་དང༌། ལྟ་བ་མཚུངས་པར་གྱུར་པ་དང༌། རྙེད་པ་ཐུན་མོང་དུ་ལོངས་སྤྱོད་པར་གྱུར་པའི་སྐལ་བ་ཡོད་པ་དང༌། བདག་དེ་ལྟར་གྱུར་ཅིང་དེ་ལྟར་ཞུགས་པས་ན། ཚེ་འདི་ཉིད་ལ་མ་ཐོབ་པ་ཐོབ་པར་བྱ་བ་དང༌། མ་རྟོགས་པ་རྟོགས་པར་བྱ་བ་དང༌། མངོན་སུམ་དུ་མ་བྱས་པ་མངོན་སུམ་དུ་བྱ་བའི་སྐལ་བ་ཡོད་པ་ཡིན་ནོ་ཞེས་མཆོག་ཏུ་དགའ་བ་སྐྱེད་པར་བྱེད༌དོ། །དེ་ལྟར་བདག་ཉིད་ལ་ཁྱད་པར་རྟོགས་པར་འབྱུང་ཞིང་སྐྱེ་བ་ཡོད་པ་ལ་བརྟེན་ཏེ། སེམས་མངོན་པར་དགའ་བར་བྱེད་དོ། །གཞན་ཡང་དེས་སྔ་ཕྱིར་བརྩོན་འགྲུས་བརྩམས་ཏེ་གནས་པ་ན་ཁྱད་པར་ཐོབ་པར་བྱས་པ་གང་ཡིན་པ་རྗེས་སུ་དྲན་པ་ན། དེའི࿒གང་དུ་ཡང་ཁྱད་པར་ཐོབ་པར་བྱ་བ་ལ་མངོན་པར་དད་ཅིང༌། སེམས་མངོན་པར་དགའ་བར་བྱེད་པ་སྟེ། དེ་ནི་རྣམ་གྲངས་གཞན་ཡིན་ནོ། །

de de ltar dus dus su mngon par dga' bar 'gyur ba dang mthun pa'i chos rnams la sems mngon par dga' bar byed pa na/ mngon par dga' bar gyur ba de'i sems de 'di lta ste/ mngon par dga' bar 'gyur ba dang mthun pa'i chos rnams la/ 'jam pa dang/ snum pa dang/ gsher ba dang/ rlan pa dang/ shin tu dang ba dang/ rab tu gsal bar 'gyur ro/ /de la mngon par dga' bar 'gyur ba dang mthun pa'i chos rnams gang zhe na/ smras pa/ mngon par dga' bar 'gyur ba dang mthun pa'i gnas ni rnam pa gsum ste/ dkon mchog rnams dang/ bslab pa'i gzhi yongs su dag pa dang/ bdag nyid la khyad par rtog pa 'byung zhing skye ba yod pas sems kun du 'khrug pa med pa'o/ /de dkon mchog dag rjes su dran pa dang/ 'di ltar sems mngon par dga' bar byed do/ /bdag gi ston pa de bzhin gshegs pa dgra bcom pa yang dag par rdzogs pa'i sangs rgyas yin pa ni bdag gis rnyed pa legs par rnyed do/ /bdag legs par gsungs pa'i chos 'dul ba la rab tu byung ba yang bdag gis rnyed pa legs par rnyed do/ /bdag gis tshangs pa mtshungs par spyod pa dag tshul khrims dang ldan pa/ yon tan dang ldan pa/ des pa/ dge ba'i chos can sha stag yin pa yang bdag gis rnyed pa legs par rnyed pa yin te/ bdag gi 'chi ba ni bzang po yin no/ /'chi ba'i dus byed pa yang bzang ba yin no/ /tshe phyi ma yang bzang ba yin no zhes de ltar dkon mchod dag rjes su dran pa na/ sems mngon par dga' bar byed do/ /bslab pa'i gzhi yongs su dag pa dang tshul khrims yongs su dag pa rjes su dran pa na/ ji ltar sems mngon par dga' bar byed ce na/ bdag ston pa de bzhin gshegs pa dgra bcom pa yang dag par rdzogs pa'i sangs rgyas dang/ de'i legs par gsungs pa'i cos 'dul ba dang/ de la legs par zhugs pa nyan thos kyi dge 'dun tshangs pa mtshungs par spyod pa de dag dang/ tshul khrims mtshungs par gyur cing bslab pa'i gzhi mtshungs par gyur pa dang/ lta ba mtshungs par 'gyur ba dang/ rnyed pa mtshungs shing rnyed pa thun mong du longs spyod pa dang/ byams pa'i lus kyi las dang/ ngag gi las dang/ yid kyi las dang ldan pa ni bdag gis rnyed pa legs par rnyed do zhes de ltar bslab pa'i gzhi yongs su dag pa dang/ tshul khrims yongs su dag pa rjes su dran pa na/ 'di lta ste/ 'gyod pa med pa dang mchog tu dga' ba'i rim gyis sems mngon par dga' bar byed do/ /de la ji ltar na bdag nyid la khyad par rtogs par 'byung zhing skye ba yod pa la brten te sems mngon par dga' bar byed ce na bdag de ltar tshul khrims yongs su dag pa dang/ mthu yod cing snod du gyur pa dang/ tshangs pa mtshungs par spyod pa dam pa yang dag par song ba skyes bu dam pa de dag dang tshul khrims mtshungs par gyur pa dang/ lta ba mtshungs par gyur pa dang/ rnyed pa thun mong du longs spyod par gyur pa'i skal ba yod pa dang/ bdag de ltar gyur cing de ltar zhugs pas na/ tshe 'di nyid la ma thob pa thob par bya ba dang/ ma rtogs pa rtogs par bya ba dang/ mngon sum du ma byas pa mngon sum du bya ba'i skal ba yod pa yin no zhes mchog tu dga' ba skyed par byeddo/ /de ltar bdag nyid la khyad par rtogs par 'byung zhing skye ba yod pa la brten te/ sems mngon par dga' bar byed do/ /gzhan yang des snga phyir brtson 'grus brtsams te gnas pa na khyad par thob par byas pa gang yin pa rjes su dran pa na/ de'i gang du yang khyad par thob par bya ba la mngon par dad cing/ sems mngon par dga' bar byed pa ste/ de ni rnam grangs gzhan yin no/ /

【N3 依二處生四作意以障功能】【O1 法】

དེ་དེ་ལྟར་ཀུན་དུ་སྐྱོ་བར་འགྱུར་བ་དང་མཐུན་པའི་ཆོས་རྣམས་ལ་སེམས་མངོན་པར་གདུང་བར་བྱེད་པ་ན། ཟག་པ་རྣམས་དང་ཟག་པ་དང་མཐུན་པར་འགྱུར་བའི་ཆོས་རྣམས་ལ་སེམས་མི་ཕྱོགས་པར་བྱེད་ཅིང༌། མི་མཐུན་པར་བྱེད། ཕྱིར་ཕྱོགས་པར་འཇོག་པར་བྱེད། རྣམ་པར་འབྲལ་བར་བྱེད་དོ། །མངོན་པར་དགའ་བར་འགྱུར་བ་དང་མཐུན་པའི་ཆོས་རྣམས་ལ་མངོན་པར་དགའ་བར་བྱེད་པ་དང་། མངོན་པར་རླན་པར་བྱེད་ན་ནི་ངེས་པར་འབྱུང་བ་དང་རབ་ཏུ་དབེན་པ་ལས་སྐྱེས་པའི་ཆོས་རྣམས་ལ་སེམས་སྣུམ་པ་དང་བཅས་པས་མངོན་སུམ་དུ་བྱེད་ཅིང༌། ཉེ་བར་སྦྱོར་བར་བྱེད་དགའ་བར་བྱེད། ཀུན་དུ་སྦྱོར་བར་བྱེད་དེ༑ དེ་ལྟར་ན་དེའི་སེམས་དེ་ཆོས་གཉིས་པོ་འདི་ལྟ་སྟེ། ཀུན་དུ་སྦྱོར་བར་འགྱུར་བ་དང༌། མངོན་པར་དགའ་བར་འགྱུར་བ་དེ་གཉིས་ཀྱིས་ནག་པོའི་ཕྱོགས་ཐམས་ཅད་ལ་མི་ཕྱོགས་པ་དང༌། དཀར་པོའི་ཕྱོགས་ཐམས་ཅད་ལ་མངོན་དུ་ཕྱོགས་པ་ལ་འཇུག་པར་འགྱུར་རོ། །དེས་དེ་ལྟར་སེམས་དེ་སེམས་ཀུན་དུ་གདུང་བར་འགྱུར་བའི་ཡིད་ལ་བྱེད་པས་ན་ནག་པོའི་ཕྱོགས་ཐམས་ཅད་ལ་མི་ཕྱོགས་པར་བྱས་ཤིང༌། སེམས་མངོན་པར་བརླན་པར་འགྱུར་བའི་ཡིད་ལ་བྱེད་པས་དཀར་པོའི་ཕྱོགས་ཐམས་ཅད་ལ་མངོན་དུ་ཕྱོགས་པར་བྱས་ནས། དུས་དུས་སུ་འདི་ལྟ་སྟེ། ཤིན་ཏུ་སྦྱངས་པས་སྐྱེད་པའི་ཡིད་ལ་བྱེད་པས་ནང་གི་སེམས་ཀྱི་ཞི་གནས་ལ་རབ་ཏུ་འཇོག་པར་བྱེད་ཅིང་དུས་དུས་སུ་འདི་ལྟ་སྟེ། ཡེ་ཤེས་དང་མཐོང་བ་རྣམ་པར་སྦྱོར་བའི་ཡིད་ལ་བྱེད་པས། ཆོས་རྣམས་རྣམ་པར་འབྱེད་པར་བྱེད། རབ་ཏུ་རྣམ་པར་འབྱེད་པར་བྱེད། ཡོངས་སུ་རྟོག་པར་བྱེད། ཡོངས་སུ་དཔྱོད་པར་བྱེད་དེ། དེ་ལྟར་ན་དེའི་སེམས་ཞི་གནས་དང༌། ལྷག་མཐོང་གིས་ཡོངས་སུ་ཟིན་ཅིང་། རྣམ་པ་ཐམས་ཅད་དུ་ཡོན་ཏན་ཐམས་ཅད་ཀྱི་རྒྱུར་ཉེ་བར་སོང་བ་ཡིན་པས། དུས་དུས་སུ་ཉིན་མོ་དང༌། མཚན་མོ་དང༌། སྐད་ཅིག་དང༌། ཐང་ཅིག་དང༌། ཡུད་ཙམ་དེ་དང༌། དེ་དག་འདས་ནས་ཁྱད་པར་དུ་འགྲོ་བར་འགྱུར་རོ། །

de de ltar kun du skyo bar 'gyur ba dang mthun pa'i chos rnams la sems mngon par gdung bar byed pa na/ zag pa rnams dang zag pa dang mthun par 'gyur ba'i chos rnams la sems mi phyogs par byed cing/ mi mthun par byed/ phyir phyogs par 'jog par byed/ rnam par 'bral bar byed do/ /mngon par dga' bar 'gyur ba dang mthun pa'i chos rnams la mngon par dga' bar byed pa dang / mngon par rlan par byed na ni nges par 'byung ba dang rab tu dben pa las skyes pa'i chos rnams la sems snum pa dang bcas pas mngon sum du byed cing/ nye bar sbyor bar byed dga' bar byed/ kun du sbyor bar byed de| de ltar na de'i sems de chos gnyis po 'di lta ste/ kun du sbyor bar 'gyur ba dang/ mngon par dga' bar 'gyur ba de gnyis kyis nag po'i phyogs thams cad la mi phyogs pa dang/ dkar po'i phyogs thams cad la mngon du phyogs pa la 'jug par 'gyur ro/ /des de ltar sems de sems kun du gdung bar 'gyur ba'i yid la byed pas na nag po'i phyogs thams cad la mi phyogs par byas shing/ sems mngon par brlan par 'gyur ba'i yid la byed pas dkar po'i phyogs thams cad la mngon du phyogs par byas nas/ dus dus su 'di lta ste/ shin tu sbyangs pas skyed pa'i yid la byed pas nang gi sems kyi zhi gnas la rab tu 'jog par byed cing dus dus su 'di lta ste/ ye shes dang mthong ba rnam par sbyor ba'i yid la byed pas/ chos rnams rnam par 'byed par byed/ rab tu rnam par 'byed par byed/ yongs su rtog par byed/ yongs su dpyod par byed de/ de ltar na de'i sems zhi gnas dang/ lhag mthong gis yongs su zin cing / rnam pa thams cad du yon tan thams cad kyi rgyur nye bar song ba yin pas/ dus dus su nyin mo dang/ mtshan mo dang/ skad cig dang/ thang cig dang/ yud tsam de dang/ de dag 'das nas khyad par du 'gro bar 'gyur ro/ /

【O2 喻】

འདི་ལྟ་སྟེ། དཔེར་ན་མགར་བའམ། མགར་བའི་སློབ་མ་མཁས་པ་ཞིག་གིས། གང་གི་ཚེ་གསེར་རམ། དངུལ་ཞིག་དྲི་མ་དང་སྙིགས་མ་ཐམས་ཅད࿒སྦྱངས་པའི་ཕྱིར། དུས་དུས་སུ་མེར་བསྲེགས་ཤིང་ཆུས་བཀྲུས་ན། རྒྱན་དེ་དང་དེ་དག་ཏུ་བྱ་བ་ལ་མཉེན་ཞིང་ལས་སུ་རུང་བའི་ཚུལ་གྱིས་མངོན་སུམ་དུ་བྱས་པར་འགྱུར་ཏེ། དེ་ལ་མགར་བའམ་མགར་བའི་སློབ་མ་མཁས་པ་དེ་དང་མཐུན་པའི་བཟོ་ཤེས་པ་དེས་མགར་སྤྱད་ཀྱིས་རྒྱན་གྱི་རྣམ་པ་ཅི་འདོད࿒པ་དེར་སྒྱུར་བར་བྱེད་པ་

'di lta ste/ dper na mgar ba'am/ mgar ba'i slob ma mkhas pa zhig gis/ gang gi tshe gser ram/ dngul zhig dri ma dang snyigs ma thams cad sbyangs pa'i phyir/ dus dus su mer bsregs shing chus bkrus na/ rgyan de dang de dag tu bya ba la mnyen zhing las su rung ba'i tshul gyis mngon sum du byas par 'gyur te/ de la mgar ba'am mgar ba'i slob ma mkhas pa de dang mthun pa'i bzo shes pa des mgar spyad kyis rgyan gyi rnam pa ci 'dod pa der sgyur bar byed pa

【O3 合】

དེ་བཞིན་དུ། རྣལ་འབྱོར་པས་ཀྱང་གང་གི་ཚེ་སེམས་དེ་བརྣབ་སེམས་ལ་སོགས་པའི་དྲི་མ་དང་སྙིགས་མ་ལ་མི་ཕྱོགས་པ་ཉིད་ཀྱིས་སྦྱོར་བར་བྱས་ལ། ཉོན་མོངས་པ་ཅན་གྱི་ཡིད་མི་བདེ་བ་ལ་མི་ཕྱོགས་པ་ཉིད་དང༌། དགེ་བའི་ཕྱོགས་ལ་མངོན་པར་དགའ་བ་ལ་མངོན་དུ་ཕྱོགས་པ་ཉིད་ཀྱིས་མངོན་པར་དགའ་བར་བྱས་ན། རྣལ་འབྱོར་པ་དེས་སེམས་དེ་ཞི་གནས་ཀྱི་ཕྱོགས་སམ༑ ལྷག་མཐོང་གི་ཕྱོགས་གང་དང་གང་དག་ལ་ངེས་པར་སྦྱོར་བར་བྱེད་པ་དེ་དང་དེ་དག་ལ་ཤིན་ཏུ་ཉེ་བར࿒འབྱོར་པ་དང༌། ཤིན་ཏུ་རྣལ་འབྱོར་དུ་འབབ་པ་དང༌། མི་གཡོ་བ་དང༌། མི་འགུལ་བར་འགྱུར་ཞིང༌། ཇི་ལྟར་བསམས་པའི་དོན་ཡང་དག་པར་འགྲུབ་པའི་ཕྱིར་འགྲོ་བར་ཡང་འགྱུར་རོ། །

de bzhin du/ rnal 'byor pas kyang gang gi tshe sems de brnab sems la sogs pa'i dri ma dang snyigs ma la mi phyogs pa nyid kyis sbyor bar byas la/ nyon mongs pa can gyi yid mi bde ba la mi phyogs pa nyid dang/ dge ba'i phyogs la mngon par dga' ba la mngon du phyogs pa nyid kyis mngon par dga' bar byas na/ rnal 'byor pa des sems de zhi gnas kyi phyogs sam| lhag mthong gi phyogs gang dang gang dag la nges par sbyor bar byed pa de dang de dag la shin tu nye bar 'byor pa dang/ shin tu rnal 'byor du 'bab pa dang/ mi g.yo ba dang/ mi 'gul bar 'gyur zhing/ ji ltar bsams pa'i don yang dag par 'grub pa'i phyir 'gro bar yang 'gyur ro/ /

【K2 教初修業者於修作意取五種相】【L1 先教誨始修業者，依五停觀一一教取parikalpaṁ pañcanimittāny udgṛhṇīṣva五相修習mtshan ma lṅa】【M1 總問答標列】【N1 問】

དེ་ལ་ཇི་ལྟར་ན་ལས་དང་པོ་པ་ལས་ཐོག་མ་པ་དེ་ཡིད་ལ་བྱེད་པ་བསྒོམ་པ་ལ་ངེས་པར་སྦྱོར་བར་བྱེད་ཅེ་ན། དེ་དེ་ལྟར࿒ངེས་པར་སྦྱོར་བར་བྱེད་ཅིང་སྒྲུབ་པར་བྱེད་པའི་ཚེ། དང་པོར་སྤོང་བ་ལ་མངོན་པར་དགའ་བ་དང༌། སེམས་རྩེ་གཅིག་པ་ཉིད་ལ་རེག་པར་བྱེད་པ་ན།

de la ji ltar na las dang po pa las thog ma pa de yid la byed pa bsgom pa la nges par sbyor bar byed ce na/ de de ltar nges par sbyor bar byed cing sgrub par byed pa'i tshe/ dang por spong ba la mngon par dga' ba dang/ sems rtse gcig pa nyid la reg par byed pa na/

【N2 答】

རྣལ་འབྱོར་པ་རྣལ་འབྱོར་ཤེས་པ་དེས། ལས་དང་པོ་པ་རྣལ་འབྱོར་ལ་བརྩོན་པ་དེ་ལ་དང་པོར་འདི་སྐད་གདམས་པར་བྱ་སྟེ། བཞིན་བཟངས་ཚུར་ཤོག །ཁྱོད་ཀྱི་མཚན་མར་འཛིན་པའི་རྒྱུ་གསུམ་པོ་འདི་ལྟ་སྟེ། མཐོང་བའམ། ཐོས་པའམ། སེམས་ཀྱི་རྗེས་སུ་དཔག་པའི་དབང་གིས་ཡོངས་སུ་བརྟགས་པ་ལ་བརྟེན་ལ། མཚན་མ་ལྔ་པོ་འདི་ལྟ་སྟེ། ཀུན་ཏུ་སྐྱེ་བར་འགྱུར་བ་དང༌། དང་བར་འགྱུར་བ་དང༌། ཉེས་དམིགས་ཀྱི་མཚན་མ་དང༌། སྣང་བའི་མཚན་མ་དང༌། དངོས་པོ࿒ལ་བརྟག་པའི་མཚན་མ་དག་ཟུང་ཤིག་ཅེས་གདམས་པར་བྱའོ།

rnal 'byor pa rnal 'byor shes pa des/ las dang po pa rnal 'byor la brtson pa de la dang por 'di skad gdams par bya ste/ bzhin bzangs tshur shog /khyod kyi mtshan mar 'dzin pa'i rgyu gsum po 'di lta ste/ mthong ba'am/ thos pa'am/ sems kyi rjes su dpag pa'i dbang gis yongs su brtags pa la brten la/ mtshan ma lnga po 'di lta ste/ kun tu skye bar 'gyur ba dang/ dang bar 'gyur ba dang/ nyes dmigs kyi mtshan ma dang/ snang ba'i mtshan ma dang/ dngos po la brtag pa'i mtshan ma dag zung shig ces gdams par bya'o/

【M2 別解釋】【N1 教多貪行者依五種相修不淨觀】【O1 問】

དེ་ལ་གལ་ཏེ་ལས་དང་པོ་པ་རྣལ་འབྱོར་ལ་བརྩོན་པ་དེ་འདོད་ཆགས་སྤྱད་པ་ཞིག་ཡིན་ཏེ། མི་སྡུག་པས་འདུལ་བ་ཞིག་ཡིན་ན༑ དེས་མཚན་མ་ལྔ་པོ་དག་གཟུང་བའི་ཕྱིར། ཇི་སྐད་གདམས་པར་བྱ་ཞེ་ན༑

de la gal te las dang po pa rnal 'byor la brtson pa de 'dod chags spyad pa zhig yin te/ mi sdug pas 'dul ba zhig yin na| des mtshan ma lnga po dag gzung ba'i phyir/ ji skad gdams par bya zhe na|

【O2 答】【P1 明依五相推求觀察】【Q1-2 saṁevejanīya厭離相kun tu skye bar 'gyur ba與prasadanīya欣樂相daṅ bar 'gyur ba】【R1 明教取厭離相】

དེ་ལ་འདི་སྐད་གདམས་པར་བྱ་སྟེ། བཞིན་བཟངས་ཚུར་ཤོག །ཁྱོད་གྲོང་ངམ། གྲོང་རྡལ་གང་དག་གང་དག་ལ་བརྟེན་ཅིང༌། གནས་པའི་གྲོང་དང༌། གྲོང་རྡལ་གང་ཡང་རུང་བ་གཞན་ཞིག་ཏུ་སྐྱེས་པའམ། བུད་མེད་གང་ཡང་རུང་བ་ཞིག་ནད་ཀྱིས་བཏབ་སྟེ། སྡུག་བསྔལ་ཞིང་ནད་ཚབས་ཆེ་བའམ། ཤི་ཞིང་འཆི་བའི་དུས་ལས་འདས་པར་ཐོས་ཀྱང་རུང་སྐྱེས་པའམ། བུད་མེད་དེ་དེ་ལྟར་མ་གྱུར་ན་ཡང༌། སྐྱེས་པའམ་བུད་མེད་དེའི་མཛའ་བཤེས་སམ། བློན་པོའམ། ཉེ་དུའམ། སྣག་གི་གཉེན་མཚམས་གང་ཡང་རུང་བ་ཞིག་དེ་ལྟར࿒ཐོས་པར་གྱུར་ཀྱང་རུང༌། གྲོང་ངམ། གྲོང་རྡལ་དེར་གཏོགས་པའི་སྐྱེ་བོའི་ཚོགས་ཀྱི་ལོངས་སྤྱོད་ཕ་རོལ་གྱི་དམག་ཚོགས་ཀྱིས་ཕུང་བར་བྱས་སམ། མེས་ཚིག་གམ། ཆུས་ཁྱེར་རམ། གཏེར་ངན་པར་སྦས࿒པས་ཆུད་ཟོས་སམ། ལས་ཀྱི་མཐའ་ལེགས་པར་མ་བྱས་པས་ཉམས་སམ། རིགས་རྒྱུད་སྡང་བ་དག་གི་དབང་དུ་བྱས་སམ། རིགས་ཀྱི་ནང་ན་ཕ་ཚན་གྱི་དཀྲུགས་མ་བྱེད་པས་ཆུད་གསན་ཏེ། ཕུང་བར་བྱས་པ་ཐོས་ཀྱང་རུང༌། གལ་ཏེ་མ་ཐོས་ན་མངོན་སུམ་དུ་མཐོང་ཡང་རུང༌། གལ་ཏེ་གྲོང་ངམ། གྲོང་རྡལ་གཞན་དུ་མ་ཡིན་གྱི། །གྲོང་ངམ། གྲོང་རྡལ་དེ་ཉིད་དུ་དེ་ལྟར་གྱུར་ཀྱང་རུང༌། གལ་ཏེ་གྲོང་ངམ། གྲོང་རྡལ་དེ་ཉིད་དུ་ཡང་མ་བྱུང༌། གཞན་དག་ཏུ་ཡང་མ་བྱུང་མོད་ཀྱི། འོན་ཀྱང་བདག་ཉིད་ལ་རྒྱས་པར་སྔ་མ་བཞིན་དུ་ལུས་ཀྱི་ཚོར་བ་སྡུག་བསྔལ་བ་མི་བཟད་པ་རྩུབ་པ། ཚ་བ་དྲག་པོ་དག་གིས་རེག་པར་གྱུར་ཀྱང་རུང་སྟེ། ཁྱོད་ཀྱིས་དེ་དག་མཐོང་ངམ་ཐོས་ན་འདི་ལྟར་སེམས་ཀུན་དུ་སྐྱོ་བར་གྱིས་ཤིག །ཀྱེ་མ་འཁོར་བ་འདི་ནི་སྡུག་བསྔལ་བ་ཡིན་ནོ། །ལུས་འཐོབ་པ་ཡང་དཀའ་བ་ཡིན་ཏེ། གང་ལ་བདག་དང་གཞན་གྱི་རྒུད་པ་འདི་ལྟ་སྟེ། ནད་མེད་པས་རྒུད་པ་དང༌། ཉེ་དུས་རྒུད་པ་དང༌། ལོངས་སྤྱོད་ཀྱིས་རྒུད་པ་དང༌། ནད་དང་ན་བའི་ཆོས་ཅན་ཉིད་དང༌། འཆི་བ་དང༌། འཆི་བའི་ཆོས་ཅན་ཉིད་དེ། དེ་ལྟ་བུ་དག་ཡོད་པ་དང༌། གཞན་ཡང་ཁ་ཅིག་ཚུལ་ཁྲིམས་ཀྱིས་རྒུད་པ་དང༌། ལྟ་བས་རྒུད་པ་དག་ཀྱང་ཡོད་དེ། གཞི་དེ་དག་གིས་སེམས་ཅན་རྣམས་ཚེ་འདི་ལ་ཡང་སྡུག་བསྔལ་བར་གནས་པར་འགྱུར་ལ། ཚེ་ཕྱི་མ་ལ་ཡང་ངན་འགྲོར་འགྲོ་བར་འགྱུར་བ་དང༌། ཚེ་འདི་ལ་བདེ་བར་གནས་པར་འགྱུར་བ་དང༌། ཚེ་ཕྱི་མ་ལ་ཡང་བདེ་འགྲོར་འགྲོ་བར་འགྱུར་བའི་འབྱོར་པ་གང་དག་ཡིན་པ་དེ་དག་ཀྱང་མི་རྟག་པ་ཡིན་པས། མི་རྟག་པ་དེ་དག་ཡོད་པ་དང༌། གལ་ཏེ་རྒུད་པ་མངོན་སུམ་དུ་གྱུར་ཏམ། བྲལ་བར་གྱུར་ཀྱང༌། དེའི་ཚེ་འབྱོར་པ་མངོན་སུམ་དུ་གྱུར་པ་མ་ཡིན་པས། འབྱོར་པ་དཀོན་པ་དེ་ནི་ཆུད་ཟ་བའི་ཆོས་ཅན་ཡིན་ནོ་ཞེས་དེ་ལྟར་ཀུན་དུ་སྐྱོ་བར་གྱིས་ཤིག །དེ་ལྟར་སེམས་སྐྱོ་བར་བྱས་ནས་ཡང་ཚུལ་བཞིན་ཡིད་ལ་བྱེད་པ་ལ་འདི་ལྟར་སེམས་ལེགས་པར་རབ་ཏུ་གཏད་པར་གྱིས་ཤིག །བདག་འཁོར་བ་ན་འཁོར་ཞིང་ཡོངས་སུ་མྱ་ངན་ལས་མ་འདས་ལ། སེམས་རྣམ་པར་མ་གྲོལ་གྱི་བར་དུ་བདག་རྒུད་པ་དང༌། འབྱོར་བ་དེ་དག་དང་བྲལ་བ་དང༌། མངོན་སུམ་དུ་མི་འགྱུར་བ་དང༌། གཞི་དེས་བདག་ལ་སྡུག་བསྔལ་མི་བཟད་པ་རྩུབ་པ་ཚ་བ་དྲག་པོ་ཡིད་དུ་མི་འོང་བ་སྐྱེ་བར་མི་འགྱུར་བ࿒མི་ཐོབ་པའི་གནས་གང་ཡིན་པའི་གནས་དེ་ནི་ཡིད་བརྟན་ཏུ་མི་རུང་ཞིང་ཡིད་བརྟན་པར་བྱ་བ་མ་ཡིན་ཏེ། དེའི་ཕྱིར་བདག་གིས་དོན་དེ་ཉིད་ཀྱི་དབང་དུ་བྱས་ནས། བག་ཡོད་པས་སྤོང་བའི་དགའ་བ་ལ་དགའ་བར་བྱ་སྟེ། བདག་དེ་ལྟར་ལན་མང་དུ་གནས་ན་གནོད་པ་དེ་ཉིད་མཐར་བྱེད་པར་འགྱུར་རོ་ཞེས་དེ་ལྟར་ཚུལ་བཞིན་ལ་ལེགས་པར་རབ་ཏུ་གཏད་པར་གྱིས་ཤིག །

de la 'di skad gdams par bya ste/ bzhin bzangs tshur shog /khyod grong ngam/ grong rdal gang dag gang dag la brten cing/ gnas pa'i grong dang/ grong rdal gang yang rung ba gzhan zhig tu skyes pa'am/ bud med gang yang rung ba zhig nad kyis btab ste/ sdug bsngal zhing nad tshabs che ba'am/ shi zhing 'chi ba'i dus las 'das par thos kyang rung skyes pa'am/ bud med de de ltar ma gyur na yang/ skyes pa'am bud med de'i mdza' bshes sam/ blon po'am/ nye du'am/ snag gi gnyen mtshams gang yang rung ba zhig de ltar thos par gyur kyang rung/ grong ngam/ grong rdal der gtogs pa'i skye bo'i tshogs kyi longs spyod pha rol gyi dmag tshogs kyis phung bar byas sam/ mes tshig gam/ chus khyer ram/ gter ngan par sbas pas chud zos sam/ las kyi mtha' legs par ma byas pas nyams sam/ rigs rgyud sdang ba dag gi dbang du byas sam/ rigs kyi nang na pha tshan gyi dkrugs ma byed pas chud gsan te/ phung bar byas pa thos kyang rung/ gal te ma thos na mngon sum du mthong yang rung/ gal te grong ngam/ grong rdal gzhan du ma yin gyi/ /grong ngam/ grong rdal de nyid du de ltar gyur kyang rung/ gal te grong ngam/ grong rdal de nyid du yang ma byung/ gzhan dag tu yang ma byung mod kyi/ 'on kyang bdag nyid la rgyas par snga ma bzhin du lus kyi tshor ba sdug bsngal ba mi bzad pa rtsub pa/ tsha ba drag po dag gis reg par gyur kyang rung ste/ khyod kyis de dag mthong ngam thos na 'di ltar sems kun du skyo bar gyis shig /kye ma 'khor ba 'di ni sdug bsngal ba yin no/ /lus 'thob pa yang dka' ba yin te/ gang la bdag dang gzhan gyi rgud pa 'di lta ste/ nad med pas rgud pa dang/ nye dus rgud pa dang/ longs spyod kyis rgud pa dang/ nad dang na ba'i chos can nyid dang/ 'chi ba dang/ 'chi ba'i chos can nyid de/ de lta bu dag yod pa dang/ gzhan yang kha cig tshul khrims kyis rgud pa dang/ lta bas rgud pa dag kyang yod de/ gzhi de dag gis sems can rnams tshe 'di la yang sdug bsngal bar gnas par 'gyur la/ tshe phyi ma la yang ngan 'gror 'gro bar 'gyur ba dang/ tshe 'di la bde bar gnas par 'gyur ba dang/ tshe phyi ma la yang bde 'gror 'gro bar 'gyur ba'i 'byor pa gang dag yin pa de dag kyang mi rtag pa yin pas/ mi rtag pa de dag yod pa dang/ gal te rgud pa mngon sum du gyur tam/ bral bar gyur kyang/ de'i tshe 'byor pa mngon sum du gyur pa ma yin pas/ 'byor pa dkon pa de ni chud za ba'i chos can yin no zhes de ltar kun du skyo bar gyis shig /de ltar sems skyo bar byas nas yang tshul bzhin yid la byed pa la 'di ltar sems legs par rab tu gtad par gyis shig /bdag 'khor ba na 'khor zhing yongs su mya ngan las ma 'das la/ sems rnam par ma grol gyi bar du bdag rgud pa dang/ 'byor ba de dag dang bral ba dang/ mngon sum du mi 'gyur ba dang/ gzhi des bdag la sdug bsngal mi bzad pa rtsub pa tsha ba drag po yid du mi 'ong ba skye bar mi 'gyur ba mi thob pa'i gnas gang yin pa'i gnas de ni yid brtan tu mi rung zhing yid brtan par bya ba ma yin te/ de'i phyir bdag gis don de nyid kyi dbang du byas nas/ bag yod pas spong ba'i dga' ba la dga' bar bya ste/ bdag de ltar lan mang du gnas na gnod pa de nyid mthar byed par 'gyur ro zhes de ltar tshul bzhin la legs par rab tu gtad par gyis shig /

【R2 明教取欣樂相】

དེ་ལྟར་ཁྱོད་ཀྱིས་ཀུན་དུ་སྐྱོ་བར་འགྱུར་བའི་མཚན་མ་བཟུང࿒ནས་ཡང་དང་པོར་འགྱུར་བའི་མཚན་མ་གཟུང་བར་བྱ་སྟེ། ཅི་བདག་གི་ཚུལ་ཁྲིམས་ཡོངས་སུ་དག་པ་ཡིན་ནམ། འོན་ཏེ་ཡོངས་སུ་མ་དག་པ་ཡིན་ནམ། བདག་བརྗེད་ངས་པའམ། མ་གུས་པའམ། ཉོན་མོངས་པ་མང་བའམ། མ་བྱང་བའམ། གཅིག་གིས་བསླབ་པ་ལས་འགལ་བར་གྱུར་པ་ལྟ་མེད་གྲང༌། བསླབ་པ་ལས་འགལ་ན་ཡང་བདག་གིས་ཆོས་བཞིན་དུ་ཕྱིར་བྱས་ཤིང༌། ལྷག་པའི་བསམ་པས་ཡང་མི་བྱ་བར་སེམས་བསྐྱེད་དམ་མ་བསྐྱེད། ཅི་བདག་གིས་བྱ་བ་དག་བྱས་ཤིང་མི་བྱ་བ་དག་མ་བྱས་པ་ཡིན་ནམ་མ་ཡིན། མདོར་ན་བདག་འདི་ལྟ་སྟེ། བསླབ་པའི་གཞི་རྣམས་ལ་ལྷག་པའི་བསམ་པ་ཕུན་སུམ་ཚོགས་པ་དང༌། སྦྱོར་བ་ཕུན་སུམ་ཚོགས་པ་ཡིན་ནམ་མ་ཡིན་ཞེས་བདག་ཉིད་ཀྱི་ཚུལ་ཁྲིམས་ལ་སོ་སོར་རྟོགས་ཤིང༌། ཁྱོད་དེ་ལྟར་སོ་སོར་རྟོགས་པ་ན་གལ་ཏེ་ཚུལ་ཁྲིམས་ཀྱི࿒ཕུང་པོ་ཡོངས་སུ་དག་པ་ཡིན་ན་ཁྱོད་ཀྱིས་ཅི་བདག་ལ་འགྱོད་པ་མེད་བ་སྐྱེ་བར་འགྱུར་རམ་ཞེས་ཡང་བསམ་པར་མི་བྱ་སྟེ། འདི་ལྟར་གང་དེ་ལྟར་ཚུལ་ཁྲིམས་རྣམ་པར་དག་པ་ལ་འགྱོད་པ་མེད་པ་སྐྱེ་བར་འགྱུར་བ་དེ་ནི། ཆོས་ཉིད་ཁོ་ན་ཡིན་པའི་ཕྱིར་རོ། །དེ་ལྟར་འགྱོད་པ་མེད་པར་གྱུར་ན་ཁྱོད་ཀྱིས་བདག་ལ་མཆོག་ཏུ་དགའ་བ་སྐྱེ་བར་འགྱུར་རམ་ཞེས་ཡང་བསམ་པར་མི་བྱ་སྟེ། འདི་ལྟར་གང་དེ་ལྟར་འགྱོད་པ་མེད་ལ་མཆོག་ཏུ་དགའ་བ་སྐྱེ་བར་འགྱུར་བ་དེ་ནི་ཆོས་ཉིད་ཁོ་ན་ཡིན་པའི་ཕྱིར་ཏེ། ཁྱོད་ཀྱིས་རེ་ཞིག་མཆོག་ཏུ་དགའ་བའི་གནས࿒དེ་གཅིག་པུས་འགྱོད་པ་མེད་པ་སྔོན་དུ་བཏང་བའི་མཆོག་ཏུ་དགའ་བ་བསྐྱེད་པར་བྱའོ། །བསྐྱེད་ནས་ཀྱང་ཕྱིས་ཡང་དག་པར་རབ་ཏུ་དགའ་བའི་གནས་ཀྱིས་དགའ་བ་བསྐྱེད་པར༌བྱ་སྟེ། བདག་དེ་ལྟར་བཅོམ་ལྡན་འདས་ཀྱི་བསླབ་པ་དག་ལ་ཚུལ་ཁྲིམས་ཡོངས་སུ་དག་པར་གནས་པས་ནི་ཚེ་འདི་ཉིད་ལ་མ་ཐོབ་པ་ཐོབ་པར་བྱ་བ་དང༌། མ་རྟོགས་པ་རྟོགས་པར་བྱ་བ་དང༌། མངོན་སུམ་དུ་མ་བྱས་པ་མངོན་སུམ་དུ་བྱ་བའི་སྐལ་བ་ཡོད་ཅིང་མཐུ་དང་ལྡན་པ་ཡིན་ནོ་ཞེས་གནས་དེས་ཀྱང་ཡིད་རབ་ཏུ་དགའ་བར་གྱིས་ཤིག །གལ་ཏེ་ཁྱོད་ཀྱིས་རིམ་གྱིས་ཁྱད་པར་རྟོགས་པ་ཆུང་ངུ་ཞིག་ཐོབ་ན་ཡང་དེའི་དབང་དུ་བྱས་ནས་འདི་ལྟ་སྟེ། དེ་བཞིན་གཤེགས་པའམ། དེ་བཞིན་གཤེགས་པའི་ཉན་ཐོས་གཞན་དག་གི་ཁྱད་པར་རྟོགས་པ་ཡོངས་སུ་རྫོགས་པ་དེ་ལ་བདག་གིས་ཀྱང་ཕྱིས་དེ་ལྟ་བུའི་ཁྱད་པར་རྟོགས་པར་འགྱུར་རོ་ཞེས་ཡིད་ཆེས་པ་བསྐྱེད་ཅིང་ཡིད་རབ་ཏུ་དགའ་བར་གྱིས་ཤིག །དེ་ལྟར་རྣམ་པ་དེ་དག་གིས་ཁྱོད་ཀྱི་ཡིད་རབ་ཏུ་དགའ་བ་སྔ་མ་གང་ཡིན་པ་དེ་ནི་རབ་ཏུ་དགའ་བ་ཡིན་ནོ། །ད་ལྟར་གྱིས་ནི་ཡིད་དགའ་བ་ཞེས་བྱའོ་ཞེས་དེ་ལྟར་དང་བར་འགྱུར་བའི་མཚན་མ་འཛིན་དུ་འཇུག་པར་བྱེད་དོ། །

de ltar khyod kyis kun du skyo bar 'gyur ba'i mtshan ma bzung nas yang dang por 'gyur ba'i mtshan ma gzung bar bya ste/ ci bdag gi tshul khrims yongs su dag pa yin nam/ 'on te yongs su ma dag pa yin nam/ bdag brjed ngas pa'am/ ma gus pa'am/ nyon mongs pa mang ba'am/ ma byang ba'am/ gcig gis bslab pa las 'gal bar gyur pa lta med grang/ bslab pa las 'gal na yang bdag gis chos bzhin du phyir byas shing/ lhag pa'i bsam pas yang mi bya bar sems bskyed dam ma bskyed/ ci bdag gis bya ba dag byas shing mi bya ba dag ma byas pa yin nam ma yin/ mdor na bdag 'di lta ste/ bslab pa'i gzhi rnams la lhag pa'i bsam pa phun sum tshogs pa dang/ sbyor ba phun sum tshogs pa yin nam ma yin zhes bdag nyid kyi tshul khrims la so sor rtogs shing/ khyod de ltar so sor rtogs pa na gal te tshul khrims kyi phung po yongs su dag pa yin na khyod kyis ci bdag la 'gyod pa med ba skye bar 'gyur ram zhes yang bsam par mi bya ste/ 'di ltar gang de ltar tshul khrims rnam par dag pa la 'gyod pa med pa skye bar 'gyur ba de ni/ chos nyid kho na yin pa'i phyir ro/ /de ltar 'gyod pa med par gyur na khyod kyis bdag la mchog tu dga' ba skye bar 'gyur ram zhes yang bsam par mi bya ste/ 'di ltar gang de ltar 'gyod pa med la mchog tu dga' ba skye bar 'gyur ba de ni chos nyid kho na yin pa'i phyir te/ khyod kyis re zhig mchog tu dga' ba'i gnas de gcig pus 'gyod pa med pa sngon du btang ba'i mchog tu dga' ba bskyed par bya'o/ /bskyed nas kyang phyis yang dag par rab tu dga' ba'i gnas kyis dga' ba bskyed parbya ste/ bdag de ltar bcom ldan 'das kyi bslab pa dag la tshul khrims yongs su dag par gnas pas ni tshe 'di nyid la ma thob pa thob par bya ba dang/ ma rtogs pa rtogs par bya ba dang/ mngon sum du ma byas pa mngon sum du bya ba'i skal ba yod cing mthu dang ldan pa yin no zhes gnas des kyang yid rab tu dga' bar gyis shig /gal te khyod kyis rim gyis khyad par rtogs pa chung ngu zhig thob na yang de'i dbang du byas nas 'di lta ste/ de bzhin gshegs pa'am/ de bzhin gshegs pa'i nyan thos gzhan dag gi khyad par rtogs pa yongs su rdzogs pa de la bdag gis kyang phyis de lta bu'i khyad par rtogs par 'gyur ro zhes yid ches pa bskyed cing yid rab tu dga' bar gyis shig /de ltar rnam pa de dag gis khyod kyi yid rab tu dga' ba snga ma gang yin pa de ni rab tu dga' ba yin no/ /da ltar gyis ni yid dga' ba zhes bya'o zhes de ltar dang bar 'gyur ba'i mtshan ma 'dzin du 'jug par byed do/ /

【R3 明由厭離欣樂二相當得身心輕安一心境性】

འཛིན་དུ་བཅུག་ནས་ཡང་འདི་ལྟར་རྗེས་སུ་སྟོན་པར་བྱེད་དོ༑ བཞིན་བཟངས་ཚུར་ཤོག །ཁྱོད་ཀྱིས་ཀུན་དུ་སྐྱོ་བར་འགྱུར་བའི་མཚན་མས་སེམས་གདུང་བར་བྱས་ཤིང་དང་བར་འགྱུར་བའི་མཚན་མས་སེམས་མངོན་པར་བརླན་པར་བྱས་ཟིན་པས། འཇིག་རྟེན་པ་བརྣབ་སེམས་དང༌། ཡིད་ལ་མི་བདེ་བ࿒སྤངས་པའི་ཕྱིར་ལན་མང་དུ་གནས་པར་གྱིས་ཤིག་དང་ཞི་གནས་ཀྱི་ཕྱོགས་སམ། ལྷག་མཐོང་གི་ཕྱོགས་ཀྱི་དམིགས་པ་གང་དང་གང་ལ་རབ་ཏུ་སྦྱོར་བར་བྱེད་པའི་དམིགས་པ་དེ་དང་དེ་ལ། ཁྱོད་ཀྱི་སེམས་གནས་པ་དང༌། ནང་དུ་ཡང་དག་པར་གནས་པར་འགྱུར་ཞིང་ལུས་དང་སེམས་ཤིན་ཏུ་སྦྱངས་པ་དང༌། སེམས་རྩེ་གཅིག་པ་ཉིད་ཀྱང་ཐོབ་པར་འགྱུར་རོ། །

'dzin du bcug nas yang 'di ltar rjes su ston par byed do| bzhin bzangs tshur shog /khyod kyis kun du skyo bar 'gyur ba'i mtshan mas sems gdung bar byas shing dang bar 'gyur ba'i mtshan mas sems mngon par brlan par byas zin pas/ 'jig rten pa brnab sems dang/ yid la mi bde ba spangs pa'i phyir lan mang du gnas par gyis shig dang zhi gnas kyi phyogs sam/ lhag mthong gi phyogs kyi dmigs pa gang dang gang la rab tu sbyor bar byed pa'i dmigs pa de dang de la/ khyod kyi sems gnas pa dang/ nang du yang dag par gnas par 'gyur zhing lus dang sems shin tu sbyangs pa dang/ sems rtse gcig pa nyid kyang thob par 'gyur ro/ /

【Q3 ādinava nimitta過患相ñes dmigs kyi mtshan ma】

དེ་ལྟར་འདི་ལྟ་སྟེ། ཀུན་དུ་སྦྱོར་བ་དང༌། མངོན་པར་བརླན་པས་ནག་པོའི་ཕྱོགས་ལ་མི་ཕྱོགས་པར་བྱས་ཤིང༌། དཀར་པོའི་ཕྱོགས་ལ་མངོན་དུ་ཕྱོགས་པར་བྱས་ནས་ཡང་ཁྱོད་ཀྱིས་འདི་ལྟ་སྟེ། མཚན་མ་དང༌། རྣམ་པར་རྟོག་པ་དང༌། ཉེ་བའི་ཉོན་མོངས་པ་དག་ལ་ཉེས་དམིགས་ཀྱི་མཚན་མ་ཉེ་བར་ཟུང་ཤིག །དེ་ལ་མཚན་མ་ནི་གཟུགས་ཀྱི་མཚན་མ་ལ་སོགས་པ་བཅུའོ། །རྣམ་པར་རྟོག་པ་ནི་འདོད་པའི་རྣམ་པར་རྟོག་པ་ལ་སོགས་པ་བརྒྱད་དོ། །ཉེ་བའི་ཉོན་མོངས་པ་ནི་འདོད་པ་ལ࿒རབ་ཏུ་འདུན་པ་ལ་སོགས་པ་ལྔ་སྟེ། དེ་དག་ལ་འདི་ལྟར་མཚན་མ་འདི་དག་ནི་སེམས་གཡེང་བར་བྱེད་པ་ཡིན་ནོ། །རྣམ་པར་རྟོག་པ་འདི་དག་ནི་སེམས࿒སྤྲོ་བ་དང༌། ཀུན་དུ་འཁྲུག་པར་བྱེད་པ་ཡིན་ནོ། །ཉེ་བའི་ཉོན་མོངས་པ་འདི་དག་ནི་སེམས་ཉེ་བར་མ་ཞི་བར་བྱེད་པ་ཡིན་ཏེ། མཚན་མས་སེམས་གཡེང་བར་བྱས་པ་གང་ཡིན་པ་དང༌། རྣམ་པར་རྟོག་པས་སྤྲོ་བ་དང༌། ཀུན་དུ་འཁྲུག་པར་བྱས་པ་གང་ཡིན་པ་དང༌། ཉེ་བའི་ཉོན་མོངས་པས་ཉེ་བར་མ་ཞི་བར་བྱས་པ་གང་ཡིན་པ་དེ་ནི། སེམས་སྡུག་བསྔལ་བར་གནས་པ་ཡིན་པས། དེའི་ཕྱིར་མཚན་མ་དང་རྣམ་པར་རྟོག་པ་དང༌། ཉེ་བའི་ཉོན་མོངས་པ་འདི་དག་ནི༑ སྡུག་བསྔལ་བ་འཕགས་པ་མ་ཡིན་པ་གནོད་པ་དང་ལྡན་པ་སྟེ། སེམས་རྣམ་པར་གཡེང་བ་དང༌། ཀུན་དུ་འཁྲུག་པ་དང༌། ཀུན་ནས་ཉོན་མོངས་པར་བྱེད་པ་ཡིན་ནོ་ཞེས་ཉེས་དམིགས་སུ་ཉེ་བར་ཟུང་ཤིག །དེ་ལྟར་ཉེས་དམིགས་ཀྱི་མཚན་མ་བཟུང་ནས། སེམས་རྩེ་གཅིག་པ་ཉིད་དང༌། སེམས་གནས་པ་དང༌། སེམས་རྣམ་པར་མི་གཡེང་བ་ལ་འདུ་ཤེས་རྣམ་པ་དྲུག་བོ་འདི་ལྟ་སྟེ། མཚན་མ་མེད་པའི་འདུ་ཤེས་དང༌། མཚན་མ་མེད་པ་ལ་གཡེང་བ་མེད་པའི་འདུ་ཤེས་དང་། རྣམ་པར་རྟོག་པ་མེད་པའི་འདུ་ཤེས་དང༌། དེ་ལྟར་རྣམ་པར་རྟོག་པ་མེད་པ་ལ࿒སྤྲོས་པ་མེད་པ་དང༌། ཀུན་དུ་འཁྲུག་པ་མེད་པའི་འདུ་ཤེས་དང༌། ཉེ་བར་ཞི་བའི་འདུ་ཤེས་དང་། ཉེ་བར་ཞི་བ་ལ་ཡོངས་སུ་གདུང་བ་མེད་པ་དང༌། ཡིད་བརྟན་དུ་རུང་བ་དང༌། སྡུག་བའི་འདུ་ཤེས་ཀྱི་མཚན་མར་ཟུང་ཤིག །

de ltar 'di lta ste/ kun du sbyor ba dang/ mngon par brlan pas nag po'i phyogs la mi phyogs par byas shing/ dkar po'i phyogs la mngon du phyogs par byas nas yang khyod kyis 'di lta ste/ mtshan ma dang/ rnam par rtog pa dang/ nye ba'i nyon mongs pa dag la nyes dmigs kyi mtshan ma nye bar zung shig /de la mtshan ma ni gzugs kyi mtshan ma la sogs pa bcu'o/ /rnam par rtog pa ni 'dod pa'i rnam par rtog pa la sogs pa brgyad do/ /nye ba'i nyon mongs pa ni 'dod pa la rab tu 'dun pa la sogs pa lnga ste/ de dag la 'di ltar mtshan ma 'di dag ni sems g.yeng bar byed pa yin no/ /rnam par rtog pa 'di dag ni sems spro ba dang/ kun du 'khrug par byed pa yin no/ /nye ba'i nyon mongs pa 'di dag ni sems nye bar ma zhi bar byed pa yin te/ mtshan mas sems g.yeng bar byas pa gang yin pa dang/ rnam par rtog pas spro ba dang/ kun du 'khrug par byas pa gang yin pa dang/ nye ba'i nyon mongs pas nye bar ma zhi bar byas pa gang yin pa de ni/ sems sdug bsngal bar gnas pa yin pas/ de'i phyir mtshan ma dang rnam par rtog pa dang/ nye ba'i nyon mongs pa 'di dag ni| sdug bsngal ba 'phags pa ma yin pa gnod pa dang ldan pa ste/ sems rnam par g.yeng ba dang/ kun du 'khrug pa dang/ kun nas nyon mongs par byed pa yin no zhes nyes dmigs su nye bar zung shig /de ltar nyes dmigs kyi mtshan ma bzung nas/ sems rtse gcig pa nyid dang/ sems gnas pa dang/ sems rnam par mi g.yeng ba la 'du shes rnam pa drug bo 'di lta ste/ mtshan ma med pa'i 'du shes dang/ mtshan ma med pa la g.yeng ba med pa'i 'du shes dang / rnam par rtog pa med pa'i 'du shes dang/ de ltar rnam par rtog pa med pa la spros pa med pa dang/ kun du 'khrug pa med pa'i 'du shes dang/ nye bar zhi ba'i 'du shes dang / nye bar zhi ba la yongs su gdung ba med pa dang/ yid brtan du rung ba dang/ sdug ba'i 'du shes kyi mtshan mar zung shig /

【Q4 āloka nimitta光明相snaṅ ba'i mtsahan ma】

དེ་ལྟར་མཚན་མར་བཟུང་ནས། གཞན་ཡང་འདི་ལྟ་སྟེ། མར་མེའི་འོད་ལས་སམ། མེའི་ཕུང་པོའི་འོད་ལས་སམ། ཉི་མའི་དཀྱིལ་འཁོར་ལས་སྣང་བའི་མཚན་མ་ཟུང་ཤིག །

de ltar mtshan mar bzung nas/ gzhan yang 'di lta ste/ mar me'i 'od las sam/ me'i phung po'i 'od las sam/ nyi ma'i dkyil 'khor las snang ba'i mtshan ma zung shig /

【Q5 vasturūpaṅnimitta了別事相dṅos po la brtag pa'i mtshab ma】【R1 教詣塚間取青瘀等相】

དེ་ལྟར་སྣང་བའི་མཚན་མ་བཟུང་ནས། དུར་ཁྲོད་དུ་སོང་ལ་ཕྱིན་པ་དང་། འདི་ལྟ་སྟེ། རྣམ་པར་བསྔོས་པ་ལས་སམ། རུས་པའི་ཀེང་རུས་ཀྱི་བར་དག་ལས་མི་སྡུག་པའི་མཚན་མ་ཟུང་ཤིག །གལ་ཏེ་དུར་ཁྲོད་ལས་མ་ཡིན་ན་ཡང་རི་མོར་བྲིས་པ་ལས་སམ། ཤིང་ངམ། འཇིམ་པ་ལས་བྱས་པ་ལས་མི་སྡུག་པའི་མཚན་མ་ཟུང་ཤིག །

de ltar snang ba'i mtshan ma bzung nas/ dur khrod du song la phyin pa dang / 'di lta ste/ rnam par bsngos pa las sam/ rus pa'i keng rus kyi bar dag las mi sdug pa'i mtshan ma zung shig /gal te dur khrod las ma yin na yang ri mor bris pa las sam/ shing ngam/ 'jim pa las byas pa las mi sdug pa'i mtshan ma zung shig /

【R2 教思惟不淨加行】

【S1 明教思惟止品加行】【T1 法】

དེ་ལྟར་མི་སྡུག་པའི་མཚན་མ་བཟུང་ནས་གནས་མལ་དུ་སོང་ལ་ཕྱིན་པ་དང༌། དགོན་པ་ན་འདུག་ཀྱང་རུང༌། ཤིང་དྲུང་ན་འདུག་ཀྱང་རུང༌། ཁྱིམ་གྱིས་སྟོང་པ་ན་འདུག་ཀྱང་རུང་སྟེ། རྐང་པ་བཀྲུས་ལ་ཁྲིའམ། ཁྲིའུའམ། རྩྭ་བཏིང་བའི་སྟེང་དུ་སྐྱིལ་མོ་ཀྲུང་བཅས་ཏེ། ལུས་དྲང་པོར་བསྲངས་ནས་དྲན་པ་ཕྱོགས་པར་གཞག་སྟེ་འདུག་ཤིག །དེ་ལྟར་འདུག་ནས་ཀྱང་དང་པོ་ཁོ་ནར་སེམས་རྩེ་གཅིག་པ་ཉིད་དང༌། སེམས་རྣམ་པར་མི་གཡེང་བ་ཉིད་ལ་དྲན་པ་ཉེ་བར་གཏད་པར་གྱིས་ཤིག །དེར་ཡང་འདུ་ཤེས་རྣམ་པ་དྲུག་པོ་མཚན་མ་མེད་པའི་འདུ་ཤེས་དང༌། རྣམ་པར་རྟོག་པ་མེད་པའི་འདུ་ཤེས་དང༌། ཉེ་བར་ཞི་བའི་འདུ་ཤེས་དང༌། གཡེང་བ་མེད་པའི་འདུ་ཤེས་དང༌། ࿒སྤྲོས་པ་མེད་པ་དང༌། ཀུན་དུ་འཁྲུག་པ་མེད་པའི་འདུ་ཤེས་དང༌། ཡོངས་སུ་གདུང་བ་མེད་པ་དང་། ཡིད་བརྟན་དུ་རུང་བ་དང༌། སྡུག་པའི་འདུ་ཤེས་ཡིད་ལ་གྱིས་ཤིག །དེར་ཁྱོད་ཀྱིས་རྣམ་པར་གཡེང་བ་དང༌། རྣམ་པར་གཡེང་བ་མེད་པ་ཡོངས་སུ་ཤེས་པ་ལ་སེམས་གཏོད་ཅིང་ཉེ་བར་གནས་པར་གྱིས་ཤིག །རྣམ་པར་གཡེང་བ་དང༌། རྣམ་པར་གཡེང་བ་མེད་པ་ཡོངས་སུ་ཤེས་པ་ལ་སེམས་གཏོད་པ་དེས་མཚན་མ་དང༌། རྣམ་པར་རྟོག་པ་དང་། ཉེ་བའི་ཉོན་མོངས་པ་དེ་དང་དེ་དག་ལ་རྣམ་པར་གཡེང་བ་དང༌། སེམས་རྩེ་གཅིག་པ་ཉིད་དང༌། འདུ་ཤེས་དྲུག་པོ་བསྒོམ་པ་དང་ལྡན་པ་ལ་རྣམ་པར་གཡེང་བ་མེད་པ་ཡང་ཡོངས་སུ་ཤེས་པར་གྱིས་ཤིག །རྣམ་པར་གཡེང་བ་དང༌། རྣམ་པར་གཡེང་བ་མེད་པ་ལ་ཁྱོད་ཀྱིས་ཅི་ནས་ཀྱང་རྩེ་གཅིག་པ་ཉིད་ལ་ཉེ་བར་གཏོད་པ་དང་ནང་གི་སེམས་ཀྱི་ཞི་གནས་ལ་ཉེ་བར་གཏོད་པའི་རིམ་གྱིས་སེམས་ཀྱི་རྒྱུད་དང༌། སེམས་ཀྱི་རྣམ་པ་ཐམས་ཅད་མཚན་མ་མེད་པ་དང༌། རྣམ་པར་རྟོག་པ་མེད་པ་དང༌། ཉེ་བར་ཞི་བར་འགྱུར་བ་དེ་ལྟར་དེ་ལྟར་སེམས་གཏད་པར་གྱིས་ཤིག །དེ་ལྟར་ཞི་གནས་ཀྱི་སེམས་ཐོབ་པ་ན། གལ་ཏེ་བརྗེད་ངས་པ་དང༌། མ་གོམས་པའི་ཉེས་པས། མཚན་མ་དང༌། རྣམ་པར་རྟོག་པ་དང༌། ཉེ་བའི་ཉོན་མོངས་པ་དག་གིས་སྣང་བར་འགྱུར། སྒོ་སྟོན་པར་འགྱུར། དམིགས་པར་བྱེད་པར་གྱུར་ན་དེ་དག་བུང་ངོ་ཅོག་ལ་འདི་ལྟ་སྟེ། ཉེས་དམིགས་སྔར་མཐོང་བ་དེ་ཉིད་ཀྱི་དབང་དུ༌བྱས་ཏེ། དྲན་པ་མེད་པ་དང༌། ཡིད་ལ་བྱེད་པ་མེད་པར་བྱ་སྟེ། འདི་ལྟར་དྲན་པ་མེད་པ་དང༌། ཡིད་ལ་བྱེད་པ་མེད་པས་དམིགས་པ་དེ་རྣམ་པར་བཤིག་ཅིང་རྣམ་པར་བཙལ་ན། སྣང་བ་མེད་བ་ཉིད་ལ་ཉེ་བར་གཞག་པར་འགྱུར་རོ། །བཞིན་བཟངས་དམིགས་པ་དེ་ནི་ཕྲ་བ་དང་རྟོགས་པར་དཀའ་བ་ཡིན་པས། ཁྱོད་ཀྱིས་དེ་རྟོགས་པར་བྱ་བའི་ཕྱིར་འདུན་པ་དང༌། འབད་པ་དྲག་ཏུ་བྱའོ། །

de ltar mi sdug pa'i mtshan ma bzung nas gnas mal du song la phyin pa dang/ dgon pa na 'dug kyang rung/ shing drung na 'dug kyang rung/ khyim gyis stong pa na 'dug kyang rung ste/ rkang pa bkrus la khri'am/ khri'u'am/ rtswa bting ba'i steng du skyil mo krung bcas te/ lus drang por bsrangs nas dran pa phyogs par gzhag ste 'dug shig /de ltar 'dug nas kyang dang po kho nar sems rtse gcig pa nyid dang/ sems rnam par mi g.yeng ba nyid la dran pa nye bar gtad par gyis shig /der yang 'du shes rnam pa drug po mtshan ma med pa'i 'du shes dang/ rnam par rtog pa med pa'i 'du shes dang/ nye bar zhi ba'i 'du shes dang/ g.yeng ba med pa'i 'du shes dang/ spros pa med pa dang/ kun du 'khrug pa med pa'i 'du shes dang/ yongs su gdung ba med pa dang / yid brtan du rung ba dang/ sdug pa'i 'du shes yid la gyis shig /der khyod kyis rnam par g.yeng ba dang/ rnam par g.yeng ba med pa yongs su shes pa la sems gtod cing nye bar gnas par gyis shig /rnam par g.yeng ba dang/ rnam par g.yeng ba med pa yongs su shes pa la sems gtod pa des mtshan ma dang/ rnam par rtog pa dang / nye ba'i nyon mongs pa de dang de dag la rnam par g.yeng ba dang/ sems rtse gcig pa nyid dang/ 'du shes drug po bsgom pa dang ldan pa la rnam par g.yeng ba med pa yang yongs su shes par gyis shig /rnam par g.yeng ba dang/ rnam par g.yeng ba med pa la khyod kyis ci nas kyang rtse gcig pa nyid la nye bar gtod pa dang nang gi sems kyi zhi gnas la nye bar gtod pa'i rim gyis sems kyi rgyud dang/ sems kyi rnam pa thams cad mtshan ma med pa dang/ rnam par rtog pa med pa dang/ nye bar zhi bar 'gyur ba de ltar de ltar sems gtad par gyis shig /de ltar zhi gnas kyi sems thob pa na/ gal te brjed ngas pa dang/ ma goms pa'i nyes pas/ mtshan ma dang/ rnam par rtog pa dang/ nye ba'i nyon mongs pa dag gis snang bar 'gyur/ sgo ston par 'gyur/ dmigs par byed par gyur na de dag bung ngo cog la 'di lta ste/ nyes dmigs sngar mthong ba de nyid kyi dbang dubyas te/ dran pa med pa dang/ yid la byed pa med par bya ste/ 'di ltar dran pa med pa dang/ yid la byed pa med pas dmigs pa de rnam par bshig cing rnam par btsal na/ snang ba med ba nyid la nye bar gzhag par 'gyur ro/ /bzhin bzangs dmigs pa de ni phra ba dang rtogs par dka' ba yin pas/ khyod kyis de rtogs par bya ba'i phyir 'dun pa dang/ 'bad pa drag tu bya'o/ /

【T2 喻】

བཅོམ་ལྡན་འདས་ཀྱིས་ཀྱང་དམིགས་པ་དེ་ལ་དགོངས་ནས། དགེ་སློང་དག་ཡུལ་གྱི་བཟང་མོ་ཡུལ་གྱི་བཟང་མོ་ཞེས་བྱ་བ་ནི། སྐྱེ་བོ་མང་པོ་འདུ་བར་འགྱུར་བ་ཡིན༌ནོ། །ཡུལ་གྱི་བཟང་མོ་དེ་ཡང་གར་དང༌། གླུ་དང༌། རོལ་མོ་མཆོག་ཏུ་མཁས་པར་གྱུར་ན། སྐྱེ་བོ་མང་པོ་དག་རྒྱ་ཆེར་འདུ་བར་འགྱུར་རོ། །དེར་སྐྱེས་བུ་བྱིས་པའི་རང་བཞིན་ཅན་མ་ཡིན་པ་ཞིག་འོངས་པར་གྱུར་པ་དེ་ལ་ལ་ལ་ཞིག་གིས། འདི་སྐད་དུ་ཀྱེ་སྐྱེས་བུ་ཁྱོད་སྣོད་འབྲུ་མར་གྱིས་ཁ་ད་ཅན་དུ་གང་བ་འདི་མ་བོར་བར་ཡུལ་གྱི་བཟང་མོའི་བར་དང༌། སྐྱེ་བོ་མང་པོའི་བར་དུ་ཁྱེར་ཅིག །ཁྱོད་ཀྱི་ཕྱི་བཞིན་དུ་གཤེད་མའི་མི་རལ་གྱི་གཟས་པ་ཐོགས་པ་འདེ་ཡང་འབྲང་བར་འགྱུར་ཏེ། གལ་ཏེ་ཁྱོད་ཀྱིས་སྣོད་འབྲུ་མར་གྱིས་གང་བ་འདི་ལས་ཐིགས་པ་གཅིག་ཙམ་ཞིག࿒ས་ལ་བོ་བར་གྱུར་ན། དེའི་ཕྱིར་གཤེད་མའི་མི་རལ་གྲི་གཟས་པ་ཐོགས་པ་འདིས་ཁྱོད་ཀྱི་མགོ་མགྲིན་པ་ནས་གཅོད་པར་འགྱུར་རོ་ཞེས་བསྒོ་ན། དགེ་སློང་དག་འདི་ཇི་སྙམ་དུ་སེམས། སྐྱེས་བུ་དེ་སྣོད་འབྲུ་མར་གྱིས་གང་བ་དེ་ཡིད་ལ་མི་བྱེད་ཅིང༌། གཤེད་མའི༌མི་རལ་གྱི་གཟས་པ་ཐོགས་པ་དེ་ཡང་ཡིད་ལ་མི་བྱེད་པར་ཡུལ་གྱི་བཟང་མོའམ། སྐྱེ་བོ་མང་པོ་དེ་དག་ཡིད་ལ་བྱེད་པར་འགྱུར་སྙམ་མམ། གསོལ་པ་བཙུན་པ་མ་ལགས་སོ། །དེ་ཅིའི་སླད་དུ་ཞེ་ན། འདི་ལྟར་དེས་གཤེད་མའི࿒མི་སུག་པ་ན་རལ་གྲི་གཟས་པ་ཐོགས་པ་འདིས། སླད་བཞིན་དུ་འབྲང་བ་མཐོང་ལགས་པས། དེ་འདི་སྙམ་དུ་སེམས་ཏེ། གལ་ཏེ་བདག་གིས་སྣོད་འབྲུ་མར་གྱིས་གང་བ་འདི་ལས་ཐིགས་པ་གཅིག་ཙམ་ཞིག་ས་ལ་བོ་བར་གྱུར་ན། དེའི་ཕྱིར་གཤེད་མའི་མི་རལ་གྲི་གཟས་པ་ཐོགས་པ་འདིས་བདག་གི་མགོ་བོ་མགྲིན་པ་ནས་གཅོད་པར་འགྱུར་རོ་སྙམ་དུ་སེམས་པའི་སླད་དུ་སྟེ། སྐྱེས་བུ་དེ་ནི་ཡུལ་གྱི་བཟང་མོའམ་སྐྱེ་བོ་མང་པོ་དག་ཡིད་ལ༌བྱེད་ལ་མི་བགྱིད་ཅིང་སྣོད་འབྲུ་མར་གྱིས་བལྟམས་པ་དེ་ཉི་ཚེ་ལ་སེམས་ཐམས་ཅད་ཀྱིས་བསམས་ཏེ། ལེགས་པ་ཁོ་ནར་འཚལ་ཏེ། འཆི་བ་འབའ་ཞིག་ཏུ་བགྱིད་ལགས་སོ། །

bcom ldan 'das kyis kyang dmigs pa de la dgongs nas/ dge slong dag yul gyi bzang mo yul gyi bzang mo zhes bya ba ni/ skye bo mang po 'du bar 'gyur ba yinno/ /yul gyi bzang mo de yang gar dang/ glu dang/ rol mo mchog tu mkhas par gyur na/ skye bo mang po dag rgya cher 'du bar 'gyur ro/ /der skyes bu byis pa'i rang bzhin can ma yin pa zhig 'ongs par gyur pa de la la la zhig gis/ 'di skad du kye skyes bu khyod snod 'bru mar gyis kha da can du gang ba 'di ma bor bar yul gyi bzang mo'i bar dang/ skye bo mang po'i bar du khyer cig /khyod kyi phyi bzhin du gshed ma'i mi ral gyi gzas pa thogs pa 'de yang 'brang bar 'gyur te/ gal te khyod kyis snod 'bru mar gyis gang ba 'di las thigs pa gcig tsam zhig sa la bo bar gyur na/ de'i phyir gshed ma'i mi ral gri gzas pa thogs pa 'dis khyod kyi mgo mgrin pa nas gcod par 'gyur ro zhes bsgo na/ dge slong dag 'di ji snyam du sems/ skyes bu de snod 'bru mar gyis gang ba de yid la mi byed cing/ gshed ma'imi ral gyi gzas pa thogs pa de yang yid la mi byed par yul gyi bzang mo'am/ skye bo mang po de dag yid la byed par 'gyur snyam mam/ gsol pa btsun pa ma lags so/ /de ci'i slad du zhe na/ 'di ltar des gshed ma'i mi sug pa na ral gri gzas pa thogs pa 'dis/ slad bzhin du 'brang ba mthong lags pas/ de 'di snyam du sems te/ gal te bdag gis snod 'bru mar gyis gang ba 'di las thigs pa gcig tsam zhig sa la bo bar gyur na/ de'i phyir gshed ma'i mi ral gri gzas pa thogs pa 'dis bdag gi mgo bo mgrin pa nas gcod par 'gyur ro snyam du sems pa'i slad du ste/ skyes bu de ni yul gyi bzang mo'am skye bo mang po dag yid labyed la mi bgyid cing snod 'bru mar gyis bltams pa de nyi tshe la sems thams cad kyis bsams te/ legs pa kho nar 'tshal te/ 'chi ba 'ba' zhig tu bgyid lags so/ /

【T3 況】

བཀའ་སྩལ་པ། དགེ་སློང་དག་དེ་བཞིན་དུ་གང་ལ་ལ་དག་དྲན་པ་ཉེ་བར་གཞག་པ་བཞི་པོ་དག་ལ་སེམས་ཐམས་ཅད་ཀྱིས་བསམས་ཏེ། བསྟི་སྟང་དུ་བྱས། བླ་མར་བྱས་ནས། སྒོམ་པར་བྱེད་ན། དེ་དག་ནི་ངའི་ཉན་ཐོས་ཡིན་ནོ་ཞེས་གསུངས་སོ། །དེ་ལ་ཡུལ་གྱི་བཟང་མོ་ཞེས་བྱ་བ་དེ་ནི་འདོད་པ་ལ་འདུན་པ་ལ་སོགས་པ࿒ཉེ་བའི་ཉོན་མོངས་པས་ཀུན་ནས་དཀྲིས་པ་དང་མཐུན་པའི་ཆོས་རྣམས་ཀྱི་ཚིག་བླ་དྭགས་ཡིན་ནོ། །གར་དང་གླུ་དང༌། རོལ་མོ་མཆོག་ཏུ་མཁས་པ་ཞེས་བྱ་བ་དེ་ནི་རྣམ་པར་རྟོག་པ་དང༌། སྤྲོས་པ་དང༌། ཀུན་དུ་འཁྲུག་པ་དང༌མཐུན་པའི་ཆོས་རྣམས་ཀྱི་ཚིག་བླ་དྭགས་ཡིན་ནོ། །སྐྱེ་བོ་མང་པོ་དག་ཅེས་བྱ་བ་དེ་ནི་གཟུགས་ཀྱི་མཚན་མ་ལ་སོགས་པ་མཚན་མ་བཅུ་པོ་དག་གི་ཚིག་བླ་དྭགས་ཡིན་ནོ། །སྐྱེས་བུ་བྱིས་པའི་རང་བཞིན་ཅན་མ་ཡིན་པ་ཞེས་བྱ་བ་དེ་ནི། རྣལ་འབྱོར་སྤྱོད་པའི་རྣལ་འབྱོར་པའི་ཚིག་བླ་དྭགས་ཡིན་ནོ། །སྣོད་འབྲུ་མར་གྱིས་ཁ་ད་ཅད་དུ་གང་བ་ཞེས་བྱ་བ་དེ་ནི། ལུས་དང་སེམས་ཤིན་ཏུ་སྦྱངས་པའི་སྣུམ་པའི་དོན་གྱིས་ཞི་གནས་ལ་ཉེ་བར་གཏད་པའི་སེམས་ཀྱི་ཚིག་བླ་དྭགས་ཡིན་ནོ། །གཤེད་མའི་མི་རལ་གྲི་གཟས་པ་ཐོགས་པ་ཞེས་བྱ་བ་དེ་ནི་མཚན་མ་དང༌། རྣམ་པར་རྟོག་པ་དང༌། ཉེ་བའི་ཉོན་མོངས་པ་དག་ལ་སྔོན་ཉེས་དམིགས་ཀྱི་མཚན་མར་བཟུང་བའི་ཚིག་བླ་དྭགས་ཡིན་ནོ། །ཐིགས་པ་གཅིག་ཙམ་ཡང་ས་ལ་མི་བོ་བར་ལེགས་པ་ཁོ་ནར་ཁྱེར་ཏེ་ཞེས་བྱ་བ་དེ་ནི། རྣམ་པར་གཡེང་བ་དང༌། རྣམ་པར་གཡེང་བ་མེད་པ་ཡོངས་སུ་ཤེས་པ་ལ་སེམས་གཏད་པས། ཡོངས་སུ་ཟིན་པའི་ཞི་གནས་ཀྱི་࿒ལམ་གྱི་ཚིག་བླ་དྭགས་ཡིན་ཏེ། དེས་ན་དེའི་སེམས་ཀྱི་རྒྱུད་དང༌། སེམས་ཀྱི་རྒྱུན་ཐམས་ཅད་བརྩོན་འགྲུས་ཀྱི་སྟོབས་ཀྱིས་རིམ་གྱིས་མཐར་ཆགས་སུ་མཚན་མ་མེད་པ་དང༌། རྣམ་པར་རྟོག་པ་མེད་པ་དང༌། ཉེ་བར་ཞི་བར་འགྱུར་ཞིང༌། མཚན་མ་ལ་དམིགས་པའམ། རྣ་པར་རྟོག་པ་ལ་དམིགས་པའམ། ཉེ་བའི་ཉོན་མོངས་པ་ལ་དམིགས་པའི་སེམས་འགའ་ཙམ་ཡང་བསྐྱེད་པར་མི་བྱའོ། །

bka' stsal pa/ dge slong dag de bzhin du gang la la dag dran pa nye bar gzhag pa bzhi po dag la sems thams cad kyis bsams te/ bsti stang du byas/ bla mar byas nas/ sgom par byed na/ de dag ni nga'i nyan thos yin no zhes gsungs so/ /de la yul gyi bzang mo zhes bya ba de ni 'dod pa la 'dun pa la sogs pa nye ba'i nyon mongs pas kun nas dkris pa dang mthun pa'i chos rnams kyi tshig bla dwags yin no/ /gar dang glu dang/ rol mo mchog tu mkhas pa zhes bya ba de ni rnam par rtog pa dang/ spros pa dang/ kun du 'khrug pa dangmthun pa'i chos rnams kyi tshig bla dwags yin no/ /skye bo mang po dag ces bya ba de ni gzugs kyi mtshan ma la sogs pa mtshan ma bcu po dag gi tshig bla dwags yin no/ /skyes bu byis pa'i rang bzhin can ma yin pa zhes bya ba de ni/ rnal 'byor spyod pa'i rnal 'byor pa'i tshig bla dwags yin no/ /snod 'bru mar gyis kha da cad du gang ba zhes bya ba de ni/ lus dang sems shin tu sbyangs pa'i snum pa'i don gyis zhi gnas la nye bar gtad pa'i sems kyi tshig bla dwags yin no/ /gshed ma'i mi ral gri gzas pa thogs pa zhes bya ba de ni mtshan ma dang/ rnam par rtog pa dang/ nye ba'i nyon mongs pa dag la sngon nyes dmigs kyi mtshan mar bzung ba'i tshig bla dwags yin no/ /thigs pa gcig tsam yang sa la mi bo bar legs pa kho nar khyer te zhes bya ba de ni/ rnam par g.yeng ba dang/ rnam par g.yeng ba med pa yongs su shes pa la sems gtad pas/ yongs su zin pa'i zhi gnas kyi lam gyi tshig bla dwags yin te/ des na de'i sems kyi rgyud dang/ sems kyi rgyun thams cad brtson 'grus kyi stobs kyis rim gyis mthar chags su mtshan ma med pa dang/ rnam par rtog pa med pa dang/ nye bar zhi bar 'gyur zhing/ mtshan ma la dmigs pa'am/ rna par rtog pa la dmigs pa'am/ nye ba'i nyon mongs pa la dmigs pa'i sems 'ga' tsam yang bskyed par mi bya'o/ /

【S2 明教思惟觀品加行】【T1 結前止道善不善修】

རྣལ་འབྱོར་པ་དེས་ཞི་གནས་ལ་རབ་ཏུ་བརྩོན་པའི་ལས་དང་པོ་པ་དེ་ལ་འདི་སྐད་རྗེས་སུ་འདོམས་པར་ཡང་བྱེད་དེ། བཞིན࿒བཟངས་ཁྱོད་ནི་ཅི་ཙམ་དུ་དེ་ལྟར་ཐབས་ཀྱིས་ཡོངས་སུ་ཟིན་ཅིང་དྲན་པ་དང་། ཤེས་བཞིན་དང་ལྡན་པའི་ཞི་གནས་ཀྱི་ལམ་ལ་རབ་ཏུ་བརྩོན་པར་བྱེད་ཅིང༌། སེམས་མངོན་པར་དགའ་བ་དང་བཅས་པར་འགྱུར་བ་དེ་ཙམ་དུ། ཁྲོད་ཀྱིས་ཞི་གནས་ཀྱི་ལམ་ཉིད་བསྒོམ་པར་བྱའོ། །གལ་ཏེ་མ་གོམས་པའི་ཉེས་པས་མངོན་པར་མི་དགའ་ཞིང་འཁྲུག་པ་དང་བཅས་པ་ལ་བསྒྲིམས་ཏེ། བྱ་དགོས་པར་སྣང་ན། དེའི་ཚེ་མྱུར་བ་མྱུར་བ་ཁོ་ནར་རྣམ་པར་རྟོག་པ་མེད་པའི་དམིགས་པ་དེ་ལས་ལངས་ཏེ། རྣམ་པར་རྟོག་པ་དང་བཅས་པའི་དམིགས་པ་ལ་དྲན་པ་ཉེ་བར་གཏད་པར་བྱ་སྟེ། ཁྱོད་ཀྱིས་སྔར་མི་སྡུག་པའི་མཚན་མ་

rnal 'byor pa des zhi gnas la rab tu brtson pa'i las dang po pa de la 'di skad rjes su 'doms par yang byed de/ bzhin bzangs khyod ni ci tsam du de ltar thabs kyis yongs su zin cing dran pa dang / shes bzhin dang ldan pa'i zhi gnas kyi lam la rab tu brtson par byed cing/ sems mngon par dga' ba dang bcas par 'gyur ba de tsam du/ khrod kyis zhi gnas kyi lam nyid bsgom par bya'o/ /gal te ma goms pa'i nyes pas mngon par mi dga' zhing 'khrug pa dang bcas pa la bsgrims te/ bya dgos par snang na/ de'i tshe myur ba myur ba kho nar rnam par rtog pa med pa'i dmigs pa de las langs te/ rnam par rtog pa dang bcas pa'i dmigs pa la dran pa nye bar gtad par bya ste/ khyod kyis sngar mi sdug pa'i mtshan ma

【T2 正明觀】【U1 明二種作意修不淨觀】【V1 作假想勝解】

འདི་ལྟ་སྟེ། རྣམ་པར་བསྔོས་པའམ། རྣམ་པར་རྣགས་པ་ནས་རུས་པའི་ཀེང་རུས་ཀྱི་བར་དག་བཟུང་བ་གང་ཡིན་པ་དེ་ཉིད་ལ་དང་པོ་ཁོ་ནར་མཚན་མ་ཙམ་གྱི་རྗེས་སུ་འབྲང་བའི་ལྷག་མཐོང་གིས་ཡིད་ལ་གྱིས་ཤིག །དེ་ལྟར་རབ་ཏུ་བརྩོན་པར་བྱེད་པ་ན། དང་པོ་ཁོ་ནར་རྣམ་པར་བསྔོས་པ་གཅིག་ནས་རུས་པའི་ཀེང་རུས་ཀྱི་བར་གཅིག་ལ་མོས་པར་གྱིས་ཤིག་དང༌། དེས་ན་དེ་ལ་ཁྱོད་ཀྱི་སེམས་ཡོངས་སུ་སྦྱང࿒བ་བྱས་པ་དང༌། འོད་གསལ་བར་འགྱུར་ཞིང་དམིགས་པ་དེ་ལ་མོས་པར་ཡང་འགྱུར་རོ། །དེས་ན་རྣམ་པར་བསྔོས་པ་གཉིས་དང༌། གསུམ་དང༌། བཞི་དང༌། ལྔ་དང༌། བཅུ་དང༌། ཉི་ཤུ་དང༌། སུམ་ཅུ་དང༌། བཞི་བཅུ་དང༌། ལྔ་བཅུ་དང༌། བརྒྱ་དང༌། སྟོང་ནས་རྣམ་པར་བསྔོས་པའི་རྣམ་པ་ཚད་མེད་པས་ཕྱོགས་དང༌། ཕྱོགས་མཚམས་ཐམས་ཅད་འདབ་ཆགས་སུ་ཡོངས་སུ་གང་སྟེ། དེ་དག་གི་བར་སྐབས་ཐ་ན་ཁར་བའི་རྩེ་མོ་གཟུགས་པའི་གཏོས་ཙམ་ཡང་མེད་པར་མོས་པར་གྱིས་ཤིག །རྣམ་པར་བསྔོས་པ་ལ་ཇི་ལྟ་བ་བཞིན་དུ་རུས་པའི་ཀེང་རུས་ཀྱི་བར་དག་ལ་ཡང་དེ་བཞིན་དུ་མོས་པར་གྱིས་ཤིག།། །།

'di lta ste/ rnam par bsngos pa'am/ rnam par rnags pa nas rus pa'i keng rus kyi bar dag bzung ba gang yin pa de nyid la dang po kho nar mtshan ma tsam gyi rjes su 'brang ba'i lhag mthong gis yid la gyis shig /de ltar rab tu brtson par byed pa na/ dang po kho nar rnam par bsngos pa gcig nas rus pa'i keng rus kyi bar gcig la mos par gyis shig dang/ des na de la khyod kyi sems yongs su sbyang ba byas pa dang/ 'od gsal bar 'gyur zhing dmigs pa de la mos par yang 'gyur ro/ /des na rnam par bsngos pa gnyis dang/ gsum dang/ bzhi dang/ lnga dang/ bcu dang/ nyi shu dang/ sum cu dang/ bzhi bcu dang/ lnga bcu dang/ brgya dang/ stong nas rnam par bsngos pa'i rnam pa tshad med pas phyogs dang/ phyogs mtshams thams cad 'dab chags su yongs su gang ste/ de dag gi bar skabs tha na khar ba'i rtse mo gzugs pa'i gtos tsam yang med par mos par gyis shig /rnam par bsngos pa la ji lta ba bzhin du rus pa'i keng rus kyi bar dag la yang de bzhin du mos par gyis shig// //

【V2 當趣入真實作意】

ཉན་ཐོས་ཀྱི་ས་བམ་པོ་བཅུ་དྲུག་པ།

nyan thos kyi sa bam po bcu drug pa/

ཁྱོད་ཀྱིས་མོས་པ་ཡིད་ལ་བྱེད་པ་དེ་ཉིད་ལ་བརྟེན་ལ་ཡང་དག་པ་ཡིད་ལ་བྱེད་པ་ལ་ཡང་འཇུག་པར་བྱ་སྟེ། འདི་ལྟར་ཞུགས་ཤིག །བདག་གིས་རྣམ་པར་བསྔོས་པ་དང་རུས་པའི་ཀེང་རུས་ཀྱི་བར་དག་ཇི་སྙེད་ཅིག་ལ་མོས་པར་བྱེད་པ་དེ་བས་ནི། བདག་གི་སྔོན་གྱི་མཐའ་ལས་བརྩམས་ཏེ། སྲིད་པ་དང༌། འགྲོ་བ་དེ་དང་དེ་དག་ཏུ་བདག་འཆི་འཕོ་ཞིང་སྐྱེ་བ་དག་ན། ཤི་ཞིང་དུས་ལ་འདས་པར་གྱུར་པའི་རྣམ་པར་བསྔོས་པར࿒གྱུར་པ་གང་དག་ཡིན་པ་དང༌། རུས་པའི་ཀེང་རུས་ཀྱི་བར་དུ་གྱུར་པ་གང་ཡིན་པ་དེ་དག་ཆེས་ཚད་མེད་པ་ཡིན་ཏེ། དེ་དག་གི་སྔོན་གྱི་མཐའ་ནི་མི་མངོན་ནོ། །གལ་ཏེ་དེ་ལྟར་གྱུར་པ་དེ་དག་ལ་ལ་ཞིག་གིས࿒བསྡུས་ཤིང་བསྡུས་ནས་ཀྱང་ཞིག་པར་མ་གྱུར། རུལ་བར་མ་གྱུར་དུ་ཟིན་ན། གང་དུ་དེ་དག་ཤོད་བར་འགྱུར་བའི་ས་ཕྱོགས་ཀྱང་མེད་དོ། །བསྐལ་པ་གཅིག་གིས་རྣམ་པར་བསྔོས་པ་ནས་རུས་པའི་ཀེང་རུས་ཀྱི་བར་དེ་དག་ཀྱང་སྡུད་པར་བྱེད་པ་འགའ་ཞིག་ཡོད་པར་གྱུར་ན། དེ་དག་བསྡུས་པའི་ཕུང་པོ་ཡང་རི་ངོས་ཙམ་མོ། །སྔོན་གྱི་མཐའ་ལས་བརྩམས་པ་ཇི་ལྟ་བ་བཞིན་དུ་ཇི་སྲིད་སྡུག་བསྔལ་མཐར་ཕྱིན་པར་མ་གྱུར་གྱི་བར་དུ་ཕྱི་མའི་མཐའི་ཡང་དེ་དང་འདྲ་སྟེ། དེ་ལྟར་ཁྱོད་ཀྱིས་མོས་པ་ཡིད་ལ་བྱེད་པ་ལ་བརྟེན་ནས་ཡང་དག་པ་ཡིད་ལ་བྱེད་པ་ལ་འཇུག་པར་འགྱུར་རོ། །

khyod kyis mos pa yid la byed pa de nyid la brten la yang dag pa yid la byed pa la yang 'jug par bya ste/ 'di ltar zhugs shig /bdag gis rnam par bsngos pa dang rus pa'i keng rus kyi bar dag ji snyed cig la mos par byed pa de bas ni/ bdag gi sngon gyi mtha' las brtsams te/ srid pa dang/ 'gro ba de dang de dag tu bdag 'chi 'pho zhing skye ba dag na/ shi zhing dus la 'das par gyur pa'i rnam par bsngos par gyur pa gang dag yin pa dang/ rus pa'i keng rus kyi bar du gyur pa gang yin pa de dag ches tshad med pa yin te/ de dag gi sngon gyi mtha' ni mi mngon no/ /gal te de ltar gyur pa de dag la la zhig gis bsdus shing bsdus nas kyang zhig par ma gyur/ rul bar ma gyur du zin na/ gang du de dag shod bar 'gyur ba'i sa phyogs kyang med do/ /bskal pa gcig gis rnam par bsngos pa nas rus pa'i keng rus kyi bar de dag kyang sdud par byed pa 'ga' zhig yod par gyur na/ de dag bsdus pa'i phung po yang ri ngos tsam mo/ /sngon gyi mtha' las brtsams pa ji lta ba bzhin du ji srid sdug bsngal mthar phyin par ma gyur gyi bar du phyi ma'i mtha'i yang de dang 'dra ste/ de ltar khyod kyis mos pa yid la byed pa la brten nas yang dag pa yid la byed pa la 'jug par 'gyur ro/ /

【U2 明此觀門非頓觀察】

ལྷག་མཐོང་ལ་རབ་ཏུ་བརྩོན་པས་རྣམ་པར་བསྔོས་པ་དང༌། རུས་པའི་ཀེང་རུས་ཀྱི་བར་དེ་དག་ལ་ལན་ཅིག་རྣམ་པར་བལྟ་བར་བྱ་བ་མ་ཡིན་གྱི། རྣམ་པར་བསྔོས་པ་གཅིག་ཁོ་ན་ལ་མོས་པར་བྱས་ནས། ཡང་སེམས་ཞི་བར་བྱས་ཏེ། ཇི་སྲིད་དུ་དམིགས་པ་དེ་ཉིད་དུ་མངོན་པར་དགའ་བ་དང༌། འོད་གསལ་བ་དང༌། འཁྲུག་པ་མེད་པ་དང༌། ཀུན་ནས་དཀྲིས་པ་མེད་པ་དང༌། བསྒྲིམས་ཏེ་བྱ་མི་དགོས་པ་དེ་སྲིད་དུ་རྣམ་བར་བསྔོས་པ་དེ་ལ་མོས་པར་བྱའོ། །དེ་ནས་ཇི་སྲིད་དུ་དམིགས་པ་དེ་ལ་བསྒྲིམས་ཏེ། བྱ་དགོས་པའི་བར་དུ་སེམས་ནང་དུ་ཡང་དག་པར་ཞི་བར་བྱས་ཏེ། རྣམ་པར་བསྔོས་པ་ལ་ཇི་ལྟ་བ་བཞིན་དུ་རུས་པའི་ཀེང་རུས་ཀྱི་བར་ཅིག་དང༌། ཚད་མེད་པའི་བར་དག་ལ་ཡང་ཚུལ་འདི་ཉིད་ཀྱིས་དེ་བཞིན་དུ་རིག་པར་བྱའོ། །སེམས་ནང་དུ་ཞི་བར་བྱས་ཤིང་ཡང་དག་པར་ཞི་བར་བྱས་ནས་ཡང་མོས་པར་བྱ་སྟེ། དེས་ན་ཐམས་ཅད་ཀྱི་ཐ་མར་སེམས་ནང་དུ་མངོན་པར་བསྡུས་པས་རྣམ་པར་བསྔོས་པ་ཚད་མེད་པ་དང༌། རུས་པའི་ཀེང་རུས་ཚད་མེད་པའི་བར་དག་རྣམ་པར་འཇོག་པར་བྱེད་ཅིང༌། སྣང་བ་མེད་པ་ཉིད་ལ་འཇོག་པར་བྱེད་ལ། རྣམ་པར་རྟོག་པ་དང་བཅས་པའི་མཚན་མ་དེ་དག་ཀྱང་སྤོང་བར་མི་བྱེད་ཅིང་རྣམ་པར་རྟོག་པར་ཡང་མི་བྱེད་ལ། དམིགས་པ་དེ་ཉིད་ལ་སེམས་མཚན་མ་མེད་པ་དང༌། རྣམ་པར་རྟོག་པ་མེད་པ་དང༌། ཉེ་བར་ཞི་བར་འཇོག་པར་བྱེད་དོ། །

lhag mthong la rab tu brtson pas rnam par bsngos pa dang/ rus pa'i keng rus kyi bar de dag la lan cig rnam par blta bar bya ba ma yin gyi/ rnam par bsngos pa gcig kho na la mos par byas nas/ yang sems zhi bar byas te/ ji srid du dmigs pa de nyid du mngon par dga' ba dang/ 'od gsal ba dang/ 'khrug pa med pa dang/ kun nas dkris pa med pa dang/ bsgrims te bya mi dgos pa de srid du rnam bar bsngos pa de la mos par bya'o/ /de nas ji srid du dmigs pa de la bsgrims te/ bya dgos pa'i bar du sems nang du yang dag par zhi bar byas te/ rnam par bsngos pa la ji lta ba bzhin du rus pa'i keng rus kyi bar cig dang/ tshad med pa'i bar dag la yang tshul 'di nyid kyis de bzhin du rig par bya'o/ /sems nang du zhi bar byas shing yang dag par zhi bar byas nas yang mos par bya ste/ des na thams cad kyi tha mar sems nang du mngon par bsdus pas rnam par bsngos pa tshad med pa dang/ rus pa'i keng rus tshad med pa'i bar dag rnam par 'jog par byed cing/ snang ba med pa nyid la 'jog par byed la/ rnam par rtog pa dang bcas pa'i mtshan ma de dag kyang spong bar mi byed cing rnam par rtog par yang mi byed la/ dmigs pa de nyid la sems mtshan ma med pa dang/ rnam par rtog pa med pa dang/ nye bar zhi bar 'jog par byed do/ /

【S3 明總教二品加行】

དེ་ལ་ཡང་ལུང་འབོགས་པར་བྱེད་དོ། །བཞིན࿒བཟངས་ཁྱོད་ཀྱིས་དང་པོ་ཁོ་ནར་སྣང་བའི་མཚན་མ་གཟུང་བ་གང་ཡིན་པ་ལ། ཁྱོད་ཀྱིས་ཞི་གནས་ཀྱི་ཕྱོགས་ཀྱི་སྦྱོར་བ་དང༌། ལྷག་མཐོང་གི་ཕྱོགས་ཀྱི་སྦྱོར་བ་ཡིད་ལ་གྱིས་ཤིག །སྣང་བ་དང་ལྡན་པ་དང༌། འོད་དང་ལྡན་པ་དང༌། འོད་གསལ་བ་དང༌། མུན་པ་མེད་པའི་སེམས་ཀྱིས་ཞི་གནས་དང་ལྷག་མཐོང་ཡང་སྒོམས་ཤིག །ཁྱོད་དེ་ལྟར་ཞི་གནས་དང༌། ལྷག་མཐོང་གི་ལམ་ལ་སྣང་བའི་འདུ་ཤེས་སྒོམ་པ་ན། གལ་ཏེ་དང་པོ་ཉིད་ནས་དམིགས་པ་ལ་མོས་པ་རྣམ་པར་མི་གསལ་ཞིང་སྣང་བ࿒མཚུངས་པར་གྱུར་ན་ཡང༌། བསྒོམ་པ་གོམས་པར་བྱེད་པའི་རྒྱུ་དེ་དང༌། རྐྱེན་དེས་དམིགས་པ࿒ལ་མོས་པ་རྣམ་པར་གསལ་བ་དང༌། སྣང་བ་ཆེན་པོ་ཉིད་དུ་འགྱུར་རོ། །གལ་ཏེ་དང་པོ་ཉིད་ནས་རྣམ་པར་གསལ་བ་དང༌། སྣང་བ་ཆེན་པོར་གྱུར་པ་ཡིན་ན་ནི། དེའི་ཕྱིར་ཞིང་རྒྱ་ཆེར་ཤིན་ཏུ་རྣམ་པར་གསལ་བ་དང༌། ཤིན་ཏུ་སྣང་བ་ཆེན་པོ་ཉིད་དུ་ཡང་འགྱུར་རོ། །ཁྱོད་ཀྱིས་དེ་ལྟར་ཀུན་དུ་སྐྱོ་བར༌འགྱུར་བའི་མཚན་མ་ལེགས་པར་བཟུང་བ་དང༌། རབ་ཏུ་དང་བར་འགྱུར་བའི་མཚན་མ་དང༌། ཞི་གནས་ཀྱི་མཚན་མ་དང༌། ལྷག་མཐོང་གི་མཚན་མ་དང༌། སྣང་བའི་མཚན་མ་ལེགས་པར་བཟུང་བས་

de la yang lung 'bogs par byed do/ /bzhin bzangs khyod kyis dang po kho nar snang ba'i mtshan ma gzung ba gang yin pa la/ khyod kyis zhi gnas kyi phyogs kyi sbyor ba dang/ lhag mthong gi phyogs kyi sbyor ba yid la gyis shig /snang ba dang ldan pa dang/ 'od dang ldan pa dang/ 'od gsal ba dang/ mun pa med pa'i sems kyis zhi gnas dang lhag mthong yang sgoms shig /khyod de ltar zhi gnas dang/ lhag mthong gi lam la snang ba'i 'du shes sgom pa na/ gal te dang po nyid nas dmigs pa la mos pa rnam par mi gsal zhing snang ba mtshungs par gyur na yang/ bsgom pa goms par byed pa'i rgyu de dang/ rkyen des dmigs pa la mos pa rnam par gsal ba dang/ snang ba chen po nyid du 'gyur ro/ /gal te dang po nyid nas rnam par gsal ba dang/ snang ba chen por gyur pa yin na ni/ de'i phyir zhing rgya cher shin tu rnam par gsal ba dang/ shin tu snang ba chen po nyid du yang 'gyur ro/ /khyod kyis de ltar kun du skyo bar'gyur ba'i mtshan ma legs par bzung ba dang/ rab tu dang bar 'gyur ba'i mtshan ma dang/ zhi gnas kyi mtshan ma dang/ lhag mthong gi mtshan ma dang/ snang ba'i mtshan ma legs par bzung bas

【P2 結aśubhāprayukta不淨觀mi sdug pasmṛtyupasthāneṣvavataradran pa ñebar gshag ba dag la yaṅ 'ṇug par bya趣入念處】【Q1 結五相明由趣入】

དུས་དུས་སུ་སེམས་ནང་དུ་ཡང་དག་པར་ཞི་བར་གྱིས་ཤིག །མཚན་མ་ཙམ་གྱིས་རྗེས་སུ་འབྲང་བའི་ལྷག་མཐོང་གི་ཆོས་རྣམས་རབ་ཏུ་རྣམ་པར་དབྱེ་བར་ཡང་གིས་ཤིག །འདི་ལྟ་སྟེ། མི་སྡུག་པའི་སྦྱོར་བ་ཉིད་ཀྱི་དབང་དུ་བྱས་ནས། དྲན་པ་ཉེ་བར་གཞག་པ་དག་ལ་ཡང་འཇུག་པར་བྱ་སྟེ། འདི་ལྟར་འཇུག་པར་གྱིས་ཤིག །ཕྱི་རོལ་གྱི་ལུས་ལ་སྐྲ་ལ་སོགས་པ་ནས་བཤད་བའི་མཐར་ཐུག་པའི་བར་དུ་མི་སྡུག་པའི་རྫས་སུམ་ཅུ་རྩ་དྲུག་གི་མཚན་མ་བཟུང་ནས་རང་གི་ལུས་ལ་ཡང་མི་སྡུག་པའི་རྫས་ཀྱི་མཚན་མ་དེ་དག་ཐམས་ཅད་མོས་པར་གྱིས་ཤིག །མོས་པར་བྱས་ཤིང་མོས་པར་བྱས་ནས་ཀྱང་སེམས་ནང་དུ་ཡང་དག་པར་ཞི་བར་གྱིས་ཤིག་དང༌། དེ་ནི་འདི་ལྟ་སྟེ། བདག་ཉིད་ཀྱི་ནང་གི་ལུས་ལས་བརྩམས་ནས། ཁྱོད་ཀྱི་ནང་གི་ལུས་ལ་ལུས་ཀྱི་རྗེས་སུ་ལྟ་བའི་དྲན་པ་ཉེ་བར་གཞག་པ་ལ་འཇུག་པར་འགྱུར་བ་ཡིན་ནོ། །ཡང་ཁྱོད་ཀྱིས་ཕྱི་རོལ་གྱི་ལུས་ཀྱི་མི་སྡུག་པའི་མཚན་མ་བཟུང་བས། རྣམ་པར་བསྔོས་པ་དང༌། རུས་གོང་དང༌། རུས་པའི་ཀེང་རུས་ཆུང་ངུ་དང༌། ཆེན་པོར་གྱུར་པ་དང༌། ཚད་མེད་པའི་བར་དག་ལ་མོས་པར་གྱིས་ཤིག །མོས་པར་བྱས་ཤིང་མོས་པར་བྱས་ནས་ཀྱང་སེམས་ནང་དུ་ཡང་དག་པར་ཞི་བར་བྱོས་ཤིག་དང༌། དེ་ནི་འདི་ལྟ་སྟེ། གཞན་གྱི་རྒྱུད་དུ་གཏོགས་པའི་ཕྱི་རོལ་གྱི་ལུས་ལས་བརྩམས་ནས། ཁྱོད་ཀྱི་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་བའི་དྲན་པ་ཉེ་བར་གཞག་པ་ལ་འཇུག་པར་འགྱུར་བ་ཡིན་ནོ། །ཡང་ཁྱོད་ཀྱིས་བདག་ཉིད་ཀྱི་ནང་གི་ལུས་ལ་མི་སྡུག་པ་ཉིད་དུ་ཡོངས་སུ་བསྒོམས་པའི་སེམས་དང༌། གཞན་གྱི་ནང་དང་ཕྱི་རོལ་གྱི་ལུས་ལ་མི་སྡུག་པ་ཉིད་དུ་ཡོངས་སུ་བསྒོམས་པའི་སེམས་ཀྱིས་བདག་ཉིད་འཆི་བར་མོས་པར་གྱིས་ཤིག །ཤི་ནས་ཀྱང་དུར་ཁྲོད་དུ་ཁྱེར་བ་དང༌། ཁྱེར་ནས་ཀྱང་དུར་ཁྲོད་དུ་བོར་བ་དང༌། བོར་ནས་ཀྱང་རྣམ་པར་བསྔོས་པའི་གནས་སྐབས་དང༌། རྣམ་པར་རྣགས་པའི་གནས་སྐབས་དང༌། རུས་པའི་ཀེང་རུས་ཀྱི་གནས་སྐབས་ཀྱི་བར་དུ་གྱུར་པར་མོས་པར་གྱིས་ཤིག་དང༌། དེ་ནི་འདི་ལྟ་སྟེ། བདག་དང་གཞན་གྱི་ལུས་ལས་བརྩམས་ནས། ཁྱོད་ཀྱི་ནང་དང་ཕྱི་རོལ་གྱི࿒ལུས་ལ་ལུས་ཀྱི་རྗེས་སུ་ལྟ་བའི་དྲན་པ་ཉེ་བར་གཞག་པ་ལ་འཇུག་པ་ཡིན་ནོ། །ཡང་ཁྱོད་ཀྱིས་ཕུང་པོ་གཟུགས་ཅན་མ་ཡིན་པ་བཞི་པོ་དག་ལ་ཐོས་པ་དང༌། བསམས་པའི་དབང་གིས་བྱུང་བ་ཡོངས་སུ་རྟོག་པའི་མཚན་མར་འཛིན་པས། ཆ་གསུམ་པོ་ཞི་གནས་ཀྱི་ཕྱོགས་དང༌། རྣམ་པར་གཡེང་བའི་ཕྱོགས་དང༌། ལྷག་མཐོང་གི་ཕྱོགས་རྣམས་སུ་མོས་པར་གྱིས་ཤིག །དེ་ལ་ཞི་གནས་ཀྱི་ཕྱོགས་ལ་ནི་གང་གི་ཚེ་སེམས་ནང་དུ་མངོན་པར་སྡུད་པར་བྱེད་པ་ན་དེ་ལ་མཚན་མ་མེད་པ་དང༌། རྣམ་པར་རྟོག་པ་མེད་པ་དང༌། ཉེ་བར་ཞི་བའི་རྣམ་པ་དང༌། གཡེང་བ་མེད་པ་དང༌། སྤྲོ་བ་མེད་པ་དང༌། ཀུན་དུ་འཁྲུག་པ་མེད་པ་དང༌། ཡོངས་སུ་གདུང་བ་མེད་པ་དང༌། ཡིད་བརྟན་དུ་མི་རུང་བ་དང༌། སྡུག་པའི་འདུ་ཤེས་ཀྱི་རྣམ་པ་དང༌། རྣམ་པར་གཡེང་བ་མེད་པ་ལ་དམིགས་པའི་ཚོར་བ་ལ་སོགས་པ་ཕུང་པོ་གཟུགས་ཅན་མ་ཡིན་པ་བཞི་ནི། སྐད་ཅིག་རེ་རེ་དང༌། སྐད་ཅིག་རེ་རེ་ལ་གཞན་དང༌། གཞན་དུ་སར་པ་སར་པ་དང༌། རྙིང་པ་མ་ཡིན་པ་དང༌། རྙིང་པ་མ་ཡིན་པར་འཇུག་པར་འགྱུར་བ་ཡིན་ནོ་ཞེས་མོས་པར་གྱིས་ཤིག་དང༌། དེ་ནི་ཁྱོད་ཀྱི་ནང་གི་ཚོར་བ་རྣམས་དང༌། སེམས་དང་ཆོས་རྣམས་ལ་ཆོས་ཀྱི་རྗེས་སུ་ལྟ་བའི་དྲན་བ་ཉེ་བར་གཞག་པ་ལ་འཇུག་པར་འགྱུར་བ་ཡིན་ནོ། །ཁྱོད་ཀྱིས་སྔོན་ཡུལ་ཉེ་བར་ལེན་པར་བྱེད་པ། ཡུལ་ལ་དམིགས་པར་བྱེད་པ་མཉམ་པར་མ་བཞག་པའི་ས་པར་རྟོགས་པའི་ཚོར་བ་ལ་སོགས་པ་མིང་གི་ཕུང་པོ་གཟུགས་ཅན་མ་ཡིན་པ་བཞི་པོ་མངོན་པར་འདུས་ཤིང་ཟད་པ་གང་དག་ཡིན་པ་རྣམས་དང༌། ད་ལྟར་བརྗེད་ངས་པས་སེམས་རྣམ་པར་གཡེང་བ་ན་མཚན་མ་དང༌། རྣམ་པར་རྟོག་པ་དང་ཉེ་བའི་ཉོན་མོངས་པ་ལ་དམིགས་པའི་དབང་གིས་བྱུང་བའི་ཚོར་བ་ལ་སོགས་པ་ཕུང་པོ་གཟུགས་ཅན་མ་ཡིན་པ་བཞི་པོ་གང་དག་ཡིན་པ་དེ་དག་ནི་བྱུང་ནས། འཇིག་པ་ཉིད་དང༌། དུས་ཡུན་མི་རིང་བ་ཉིད་དང༌། ངན་པར་གནས་པ་ཉིད་དང༌། ཉེས་དམིགས་དང་བཅས་པ་ཉིད་དང་མི་བརྟན་པ་ཉིད་དང༌། ཡིད་བརྟན་དུ་མི་རུང་བ་ཉིད་ཡིན་པར་མོས་བར་གྱིས་ཤིག །དེ་ནི་ཁྱོད་ཀྱི་ཕྱི་རོལ་གྱི་ཚོར་བ་རྣམས་དང༌། སེམས་དང༌། ཆོས་རྣམས་ལ་ཆོས་ཀྱི་རྗེས་སུ་ལྟ་བའི་དྲན་པ་ཉེ་བར་གཞག་པ་ལ་འཇུག་པ་ཡིན་ནོ། །ཡང་ཁྱོད་ཀྱིས་ལྷག་མཐོང་གི་མཚན་མ་བཟུང་ནས། མཚན་མ་དང་བཅས་པ་དང༌། རྣམ་པར་རྟོག་པ་དང་བཅས་པའི་ཡིད་ལ་བྱེད་པ་ལ་གནས་ཏེ། རྣམ་པར་རྟོག་པ་དང་བཅས་པ་དང༌། མཚན་མ་དང་བཅས་པའི་དམིགས་པའི་དབང་གིས་བྱུང་བ་ནང་གི་ཚོར་བ་ལ་སོགས་པ་ཕུང་པོ་གཟུགས་ཅན་མ་ཡིན་པ་བཞི་པོ་གང་དག་ཡིན་པ་དེ་དག་ལ་སྐད་ཅིག་རེ་རེ་དང༌། སྐད་ཅིག་རེ་རེ་ལ࿒གཞན་དང་གཞན་དུ་སར་པ་སར་པ་དང༌། རྙིང་པ་མ་ཡིན་པ་དང༌། རྙིང་པ་མ་ཡིན་པར࿒འཇུག་པར་འགྱུར་བ་ཡིན་ནོ་ཞེས་སྔ་མ་བཞིན་དུ་མོས་པར་གྱིས་ཤིག་དང་དེ་ནི་ཁྱོད་ཀྱི་ནང་དང༌། ཕྱི་རོལ་གྱི་ཚོར་བ་རྣམས་དང༌། སེམས་དང་། ཆོས་རྣམས་ལ་ཆོས་ཀྱི་རྗེས་སུ་ལྟ་བའི་དྲན་པ་ཉེ་བར་གཞག་པ་ལ་རྗེས་སུ་འཇུག་པར་འགྱུར་བ་ཡིན་ཏེ། དེ་ལྟར་ན་ཁྱོད་མི་སྡུག་པའི་སྦྱོར་བའི་དབང་དུ་བྱས་ནས་དྲན་པ་ཉེ་བར་གཞག་པ་བཞི་པོ་དག་ལ་ཞུགས་པར་འགྱུར་རོ། །

dus dus su sems nang du yang dag par zhi bar gyis shig /mtshan ma tsam gyis rjes su 'brang ba'i lhag mthong gi chos rnams rab tu rnam par dbye bar yang gis shig /'di lta ste/ mi sdug pa'i sbyor ba nyid kyi dbang du byas nas/ dran pa nye bar gzhag pa dag la yang 'jug par bya ste/ 'di ltar 'jug par gyis shig /phyi rol gyi lus la skra la sogs pa nas bshad ba'i mthar thug pa'i bar du mi sdug pa'i rdzas sum cu rtsa drug gi mtshan ma bzung nas rang gi lus la yang mi sdug pa'i rdzas kyi mtshan ma de dag thams cad mos par gyis shig /mos par byas shing mos par byas nas kyang sems nang du yang dag par zhi bar gyis shig dang/ de ni 'di lta ste/ bdag nyid kyi nang gi lus las brtsams nas/ khyod kyi nang gi lus la lus kyi rjes su lta ba'i dran pa nye bar gzhag pa la 'jug par 'gyur ba yin no/ /yang khyod kyis phyi rol gyi lus kyi mi sdug pa'i mtshan ma bzung bas/ rnam par bsngos pa dang/ rus gong dang/ rus pa'i keng rus chung ngu dang/ chen por gyur pa dang/ tshad med pa'i bar dag la mos par gyis shig /mos par byas shing mos par byas nas kyang sems nang du yang dag par zhi bar byos shig dang/ de ni 'di lta ste/ gzhan gyi rgyud du gtogs pa'i phyi rol gyi lus las brtsams nas/ khyod kyi phyi rol gyi lus la lus kyi rjes su lta ba'i dran pa nye bar gzhag pa la 'jug par 'gyur ba yin no/ /yang khyod kyis bdag nyid kyi nang gi lus la mi sdug pa nyid du yongs su bsgoms pa'i sems dang/ gzhan gyi nang dang phyi rol gyi lus la mi sdug pa nyid du yongs su bsgoms pa'i sems kyis bdag nyid 'chi bar mos par gyis shig /shi nas kyang dur khrod du khyer ba dang/ khyer nas kyang dur khrod du bor ba dang/ bor nas kyang rnam par bsngos pa'i gnas skabs dang/ rnam par rnags pa'i gnas skabs dang/ rus pa'i keng rus kyi gnas skabs kyi bar du gyur par mos par gyis shig dang/ de ni 'di lta ste/ bdag dang gzhan gyi lus las brtsams nas/ khyod kyi nang dang phyi rol gyi lus la lus kyi rjes su lta ba'i dran pa nye bar gzhag pa la 'jug pa yin no/ /yang khyod kyis phung po gzugs can ma yin pa bzhi po dag la thos pa dang/ bsams pa'i dbang gis byung ba yongs su rtog pa'i mtshan mar 'dzin pas/ cha gsum po zhi gnas kyi phyogs dang/ rnam par g.yeng ba'i phyogs dang/ lhag mthong gi phyogs rnams su mos par gyis shig /de la zhi gnas kyi phyogs la ni gang gi tshe sems nang du mngon par sdud par byed pa na de la mtshan ma med pa dang/ rnam par rtog pa med pa dang/ nye bar zhi ba'i rnam pa dang/ g.yeng ba med pa dang/ spro ba med pa dang/ kun du 'khrug pa med pa dang/ yongs su gdung ba med pa dang/ yid brtan du mi rung ba dang/ sdug pa'i 'du shes kyi rnam pa dang/ rnam par g.yeng ba med pa la dmigs pa'i tshor ba la sogs pa phung po gzugs can ma yin pa bzhi ni/ skad cig re re dang/ skad cig re re la gzhan dang/ gzhan du sar pa sar pa dang/ rnying pa ma yin pa dang/ rnying pa ma yin par 'jug par 'gyur ba yin no zhes mos par gyis shig dang/ de ni khyod kyi nang gi tshor ba rnams dang/ sems dang chos rnams la chos kyi rjes su lta ba'i dran ba nye bar gzhag pa la 'jug par 'gyur ba yin no/ /khyod kyis sngon yul nye bar len par byed pa/ yul la dmigs par byed pa mnyam par ma bzhag pa'i sa par rtogs pa'i tshor ba la sogs pa ming gi phung po gzugs can ma yin pa bzhi po mngon par 'dus shing zad pa gang dag yin pa rnams dang/ da ltar brjed ngas pas sems rnam par g.yeng ba na mtshan ma dang/ rnam par rtog pa dang nye ba'i nyon mongs pa la dmigs pa'i dbang gis byung ba'i tshor ba la sogs pa phung po gzugs can ma yin pa bzhi po gang dag yin pa de dag ni byung nas/ 'jig pa nyid dang/ dus yun mi ring ba nyid dang/ ngan par gnas pa nyid dang/ nyes dmigs dang bcas pa nyid dang mi brtan pa nyid dang/ yid brtan du mi rung ba nyid yin par mos bar gyis shig /de ni khyod kyi phyi rol gyi tshor ba rnams dang/ sems dang/ chos rnams la chos kyi rjes su lta ba'i dran pa nye bar gzhag pa la 'jug pa yin no/ /yang khyod kyis lhag mthong gi mtshan ma bzung nas/ mtshan ma dang bcas pa dang/ rnam par rtog pa dang bcas pa'i yid la byed pa la gnas te/ rnam par rtog pa dang bcas pa dang/ mtshan ma dang bcas pa'i dmigs pa'i dbang gis byung ba nang gi tshor ba la sogs pa phung po gzugs can ma yin pa bzhi po gang dag yin pa de dag la skad cig re re dang/ skad cig re re la gzhan dang gzhan du sar pa sar pa dang/ rnying pa ma yin pa dang/ rnying pa ma yin par 'jug par 'gyur ba yin no zhes snga ma bzhin du mos par gyis shig dang de ni khyod kyi nang dang/ phyi rol gyi tshor ba rnams dang/ sems dang / chos rnams la chos kyi rjes su lta ba'i dran pa nye bar gzhag pa la rjes su 'jug par 'gyur ba yin te/ de ltar na khyod mi sdug pa'i sbyor ba'i dbang du byas nas dran pa nye bar gzhag pa bzhi po dag la zhugs par 'gyur ro/ /

【Q2 明依聚落護身心】

ཁྱོད་དྲན་པ་ཉེ་བར་གཞག་པ་ལ་རབ་ཏུ་སྦྱོར་བར་བྱེད་པ་ན། དུས་དུས་སུ་ཞི་གནས་དང་ལྷག་མཐོང་ལ་ཡང་རབ་ཏུ་བརྩོན་པར་བྱའོ། །ཁྱོད་དེ་ལྟར་དྲན་པ་ཉེ་བར་གཞག་པ་བཞི་པོ་དག་ལ་དྲན་པ་ཉེ་བར་གཞག་པས་གྲོང་ངམ། གྲོང་རྡལ་གང་ཡང་རུང་བ་དག་ལ་བརྟེན་ཅིང་གནས་པ་ན་ཁྱོད་གྲོང་ངམ། གྲོང་རྡལ་དེ་ཉིད་ན་དེ་ལ་གཞོལ་བ་དང༌། དེ་ལ་འབབ་པ་དང༌། དེ་ལ་བབས་པའི་སེམས་ཀྱིས་དམིགས་པ་དང༌། དམིགས་པའི་མཚན་མ་མ་སྤངས་པར་བསོད་སྙོམས་ཀྱི་ཕྱིར་ཞུགས་པའི་ཚེ་ན། གླང་པོ་ཆེ་དམུ་རྒོད་དང༌། རྟ་དམུ་རྒོད་དང༌། བ་ལང་རྡུང་རྒུས་དང༌། ཁྱི་ཟ་བ་དང༌། སྦྲུལ་དང༌། ངམ་གྲོག་དང༌། སྡོང་དུམ་དང༌། ཚེར་མ་དང༌། འདམ་རྫབ་དང༌། གཡང་ས་དང༌། ལྗན་ལྗིན་དང༌། མི་གཙང་བའི་ཁུང་བུ་དང༌། སྤྱོད་ལམ་དང༌། སྤྱོད་པ་དང༌། གནས་མལ་སྡིག་པ་ཅན་དག་ཡོངས་སུ་སྤང་ཞིང་ཁྱོད་ཀྱིས་བདག་ཉིད་ཀྱི་ལུས་ལེགས་པར་བསྲུང་བར་གྱིས་ཤིག །ཁྱོད་ཀྱིས་ཡུལ་གྱི་མཚན་མ་གང་དག་ལ་དབང་པོ་རྣམས་གཏད་པར་མི་བྱ་བ་དེ་དག་ལ་ཡང་བརྩལ་བ་མེད་པས། དབང་པོ་རྣམས་ལེགས་བར་བསྡམ་བར་གྱིས་ཤིག །ཁྱོད་ཀྱི་མཚན་མ་གང་དག་ལ་དབང་པོ་རྣམས་གཏད་པར་བྱ་བ་དེ་དག་ལ་ཡང་འདི་ལྟ་སྟེ། ཉོན་མོངས་པ་ཀུན་དུ་མི་རྒྱུ་བར་བྱ་བའི་ཕྱིར་དྲན་པ་ཤིན་ཏུ་ཉེ་བར་གཞག་པར་གྱིས་ཤིག །ཁྱོད་ཀྱིས་དེ་ལྟར་ལུས་ལེགས་པར࿒བསྲུངས་པ་དང༌། དབང་པོ་རྣམས་ལེགས་པར་བསྡམས་པ་དང༌། དྲན་པ་ཤིན་ཏུ་ཉེ་བར་གཞག་པས་དེ་དང་འབྲེལ་པའི་ཡིད་ཀྱིས་ཟས་ཀྱི࿒ཚོད་རིག་པར་ཟོ་ཤིག །ཁྱིམ་ན་གནས་པ་དང༌། རབ་ཏུ་བྱུང་བ་རྣམས་དང༌། ལྷན་ཅིག་རན་པར་སྨྲ་བ་དང༌། རིགས་པར་སྨྲ་བ་དང༌། དུས་སུ་སྨྲ་བ་དང༌། གནམ་པོར་སྨྲ་བ་དང༌། རབ་ཏུ་ཞི་བར་སྨྲ་བར་གྱིས་ཤིག །ཁྱོད་ཀྱིས་ཆོས་མ་ཡིན་པའི་གཏམ་ནི་རྣམ་པ་ཐམས་ཅད་ཀྱི་ཐམས་ཅད་ཡོངས་སུ་སྤང་བར་བྱའོ། །ཁྱོད་ཀྱིས་ཆོས་ཀྱི་གཏམ་ཟེར་བ་ན་ཡང་རྩོད་པའི་གཏམ་མི༌བྱ་བའོ། །དེ་ཅིའི་ཕྱིར་ཞེ་ན། སྐྱེས་བུ་གང་ཟག་རྩོད་པའི་གཏམ་གྱི་ཚོགས་ཀྱི་རྗེས་སུ་སྦྱོར་བ་ལ་བརྩོན་པར་གནས་པ་ནི་སྨྲ་བ་མང་པོ་ལ་སེམས་ཀུན་དུ་གནས་པར་འགྱུར་བ་དང༌། སྨྲ་བ་མང་ན་རྒོད་པར་འགྱུར་བ་དང༌། རྒོད་ན་ཉེ་བར་མི་ཞི་བར་འགྱུར་བ་དང་ཉེ་བར་མ་ཞི་ན་སེམས་ཏིང་ངེ་འཛིན་ལས་ཐག་རིང་དུ་འགྱུར་བའི་ཕྱིར་རོ། །ཁྱོད་དེ་ལྟར་རྒྱུ་བ་ན་དམིགས་པ་མ་བཏང་བས་མྱུར་བ་མྱུར་བར་འདུག་ལ་ཞི་གནས་དང་ལྷག་མཐོང་ལ་མཚན་མ་ཇི་ལྟ་བཟུང་བ་དེ་ཉིད་ཀྱིས་རྒྱུན་དུ་བྱེད་པ་དང༌། ལེགས་པར་བྱེད་པས་རྣལ་འབྱོར་དུ་གྱིས་ཤིག །གཙུབ་གཏན་ལས་མེ་འབྱུང་བའི་སྦྱོར་བའི་ཚུལ་གྱིས་རྟག་ཏུ་བྱེད་པ་དང༌། གུས་པར་བྱེད་པའི་སྦྱོར་བས་རྒྱུན་དུ་གྱིས་ཤིག །འདི་ལྟར་࿒སེམས་རབ་ཏུ་གཏད་པར་ཡང་གིས་ཤིག །གལ་ཏེ་འཛམ་བུའི་གླིང་ན་འཛམ་བུའི་གླིང་པའི་མི་ཐམས་ཅད་ཀྱི་ཚེ་ཇི་སྲིད་དུ་ཐུབ་པར་གྱུར་པ་དེ་དག་ཐམས་ཅད་གཅིག་ཏུ་བསྡུས་ཏེ་ང་བདག་གཅིག་པུའི་ཚེ་ཚད་དུ་གྱུར་ཀྱང༌། བདག་གིས་འདི་ལྟ་སྟེ། རྣལ་འབྱོར་ལ་རབ་ཏུ་བརྩོན་པ་འདི་ཉིད་ཀྱི་འབྲས་བུ་ཆེ་བ་ཉིད་དང༌། ཕན་ཡོན་ཆེ་བ་ཉིད་རིག་པས་ན་ཚེ་དཔག་ཏུ་མེད་པས་སྤོང་བ་དང༌། རྣལ་འབྱོར་ཡིད་ལ་བྱེད་པ་དང༌། ཞི་གནས་དང༌། ལྷག་མཐོང་ལ་རྣལ་འབྱོར་མི་གཏང་བར་བྱ࿒བ་ན་ཚེ་ཐུང་ཞིང་སྲོག་མྱུར་ན་ཤིན་ཏུ་ཡུན་རིང་དུ་ཟིན་ཀྱང་ལོ་བརྒྱ་ལས་མི་ཐུབ་ཅིང་ཡོངས་སུ་བརྩིས་ན་ཡུད་ཙམ་ཅིག་ལས་མེད་པ་འདིས་ལྟ་སྨོས་ཀྱང་ཅི་དགོས་ཞེས་དེ་ལྟར་སེམས་རབ་ཏུ་གཏད་པར་གྱིས་ཤིག །དེ་ལྟར་ཁྱོད་ཇི་སྐད་རྗེས་སུ་བསྟན་པ་བཞིན་དུ་རྒྱུན་དུ་བྱེད་ཅིང་ལེགས་པར་བྱེད་ན་གང་གི་དོན་དུ་སྤོང་བར་ཁས་བླངས་པའི་དོན་ནི་འགྲུབ་པར་འགྱུར་ཏེ། དང་པོ་ཁོ་ནར་ལུས་ཤིན་ཏུ་སྦྱངས་པ་དང༌། སེམས་ཤིན་ཏུ་སྦྱངས་པ་དང༌། སེམས་རྩེ་གཅིག་པ་ཆུང་ངུ་ལ་རེག་པར་འགྱུར་རོ། །དེའི་འོག་ཏུ་འཇིག་རྟེན་དང་འཇིག་རྟེན་ལས་འདས་པའི་ཕུན་སུམ་ཚོགས་པ་རྒྱ་ཆེན་པོ་དག࿒ཀྱང་ཐོབ་པར་འགྱུར་རོ་ཞེས་འདོམས་པར་བྱེད་དོ། །

khyod dran pa nye bar gzhag pa la rab tu sbyor bar byed pa na/ dus dus su zhi gnas dang lhag mthong la yang rab tu brtson par bya'o/ /khyod de ltar dran pa nye bar gzhag pa bzhi po dag la dran pa nye bar gzhag pas grong ngam/ grong rdal gang yang rung ba dag la brten cing gnas pa na khyod grong ngam/ grong rdal de nyid na de la gzhol ba dang/ de la 'bab pa dang/ de la babs pa'i sems kyis dmigs pa dang/ dmigs pa'i mtshan ma ma spangs par bsod snyoms kyi phyir zhugs pa'i tshe na/ glang po che dmu rgod dang/ rta dmu rgod dang/ ba lang rdung rgus dang/ khyi za ba dang/ sbrul dang/ ngam grog dang/ sdong dum dang/ tsher ma dang/ 'dam rdzab dang/ g.yang sa dang/ ljan ljin dang/ mi gtsang ba'i khung bu dang/ spyod lam dang/ spyod pa dang/ gnas mal sdig pa can dag yongs su spang zhing khyod kyis bdag nyid kyi lus legs par bsrung bar gyis shig /khyod kyis yul gyi mtshan ma gang dag la dbang po rnams gtad par mi bya ba de dag la yang brtsal ba med pas/ dbang po rnams legs bar bsdam bar gyis shig /khyod kyi mtshan ma gang dag la dbang po rnams gtad par bya ba de dag la yang 'di lta ste/ nyon mongs pa kun du mi rgyu bar bya ba'i phyir dran pa shin tu nye bar gzhag par gyis shig /khyod kyis de ltar lus legs par bsrungs pa dang/ dbang po rnams legs par bsdams pa dang/ dran pa shin tu nye bar gzhag pas de dang 'brel pa'i yid kyis zas kyi tshod rig par zo shig /khyim na gnas pa dang/ rab tu byung ba rnams dang/ lhan cig ran par smra ba dang/ rigs par smra ba dang/ dus su smra ba dang/ gnam por smra ba dang/ rab tu zhi bar smra bar gyis shig /khyod kyis chos ma yin pa'i gtam ni rnam pa thams cad kyi thams cad yongs su spang bar bya'o/ /khyod kyis chos kyi gtam zer ba na yang rtsod pa'i gtam mibya ba'o/ /de ci'i phyir zhe na/ skyes bu gang zag rtsod pa'i gtam gyi tshogs kyi rjes su sbyor ba la brtson par gnas pa ni smra ba mang po la sems kun du gnas par 'gyur ba dang/ smra ba mang na rgod par 'gyur ba dang/ rgod na nye bar mi zhi bar 'gyur ba dang nye bar ma zhi na sems ting nge 'dzin las thag ring du 'gyur ba'i phyir ro/ /khyod de ltar rgyu ba na dmigs pa ma btang bas myur ba myur bar 'dug la zhi gnas dang lhag mthong la mtshan ma ji lta bzung ba de nyid kyis rgyun du byed pa dang/ legs par byed pas rnal 'byor du gyis shig /gtsub gtan las me 'byung ba'i sbyor ba'i tshul gyis rtag tu byed pa dang/ gus par byed pa'i sbyor bas rgyun du gyis shig /'di ltar sems rab tu gtad par yang gis shig /gal te 'dzam bu'i gling na 'dzam bu'i gling pa'i mi thams cad kyi tshe ji srid du thub par gyur pa de dag thams cad gcig tu bsdus te nga bdag gcig pu'i tshe tshad du gyur kyang/ bdag gis 'di lta ste/ rnal 'byor la rab tu brtson pa 'di nyid kyi 'bras bu che ba nyid dang/ phan yon che ba nyid rig pas na tshe dpag tu med pas spong ba dang/ rnal 'byor yid la byed pa dang/ zhi gnas dang/ lhag mthong la rnal 'byor mi gtang bar bya ba na tshe thung zhing srog myur na shin tu yun ring du zin kyang lo brgya las mi thub cing yongs su brtsis na yud tsam cig las med pa 'dis lta smos kyang ci dgos zhes de ltar sems rab tu gtad par gyis shig /de ltar khyod ji skad rjes su bstan pa bzhin du rgyun du byed cing legs par byed na gang gi don du spong bar khas blangs pa'i don ni 'grub par 'gyur te/ dang po kho nar lus shin tu sbyangs pa dang/ sems shin tu sbyangs pa dang/ sems rtse gcig pa chung ngu la reg par 'gyur ro/ /de'i 'og tu 'jig rten dang 'jig rten las 'das pa'i phun sum tshogs pa rgya chen po dag kyang thob par 'gyur ro zhes 'doms par byed do/ /

【P3 結教誨正行】

དེ་ལྟར་སློབ་དཔོན་རྣལ་འབྱོར་པ་རྣལ་འབྱོར་ཤེས་པ་དེས་སློབ་མ་ལས་དང་པོ་པ་ལས་ཐོག་མ་པ་མི་སྡུག་པ་ལ་རབ་ཏུ་བརྩོན་པ་དེ་ལས་འདོམས་པ་ན་ཡང་དག་པ་ཁོ་ནར་གཏམས་པ་ཡིན་ལ། དེ་ལྟར་སྒྲུབ་པ་ན་ཡང་ཡང་དག་པར་ཞུགས་པ་ཡིན་ནོ། །

de ltar slob dpon rnal 'byor pa rnal 'byor shes pa des slob ma las dang po pa las thog ma pa mi sdug pa la rab tu brtson pa de las 'doms pa na yang dag pa kho nar gtams pa yin la/ de ltar sgrub pa na yang yang dag par zhugs pa yin no/ /

【N2 類多瞋痴慢尋思者修慈等觀】【O1 總類同】

མི་སྡུག་པས་འདུལ་བ་ལ་མི་སྡུག་པས་གདམས་པ་ཇི་ལྟ་བ་བཞིན་དུ་བྱམས་པས་འདུལ་བ་ལས་དབུགས་རྔུབ་པ་དང༌། དབུགས་འབྱུང་བ་དྲན་པ་ལ་སོགས་པའི་མཐར་ཐུག་པའི་བར་གྱིས་འདུལ་བ་ལ་ཡང་དེ་བཞིན་དུ་ཅི་རིགས་སུ་སྦྱར་བར་རིག་པར་བྱའོ། །དེ་ལས་གཞན་པ་དག་གི་སྒོར་འཇུག་པ་དག་གི་ཁྱད་པར་གང་ཡིན་པ་དེ་ནི་རྣམ་པར་དབྱེ་བར་བྱ་སྟེ།

mi sdug pas 'dul ba la mi sdug pas gdams pa ji lta ba bzhin du byams pas 'dul ba las dbugs rngub pa dang/ dbugs 'byung ba dran pa la sogs pa'i mthar thug pa'i bar gyis 'dul ba la yang de bzhin du ci rigs su sbyar bar rig par bya'o/ /de las gzhan pa dag gi sgor 'jug pa dag gi khyad par gang yin pa de ni rnam par dbye bar bya ste/

【O2 顯差別異不淨觀】【P1 慈愍觀】【Q1 解於三品有情修與樂觀】

དེ་ལས་དང་པོ་པ་བྱམས་པ་བསྒོམ་པ་ལ་བརྩོན་པ་ཕྱི་རོལ་གྱི་མཛའ་བཤེས་ཀྱི་ཕྱོགས་དང༌། ཐ་མལ་པའི་ཕྱོགས་ལ་མཚན་མ་བཟུང་སྟེ། གནས་མལ་ཚུལ་དང་མཐུན་པར་སོང་སྟེ། མཉམ་པར་གཞག་པའི་སའི་ཡིད་ལ་བྱེད་པ་ཕན་པ་དང༌། བདེ་བའི་ལྷག་པའི་བསམ་པ་དང་ལྡན་པས༑ དང་པོ་ཁོ་ནར་མཛའ་བཤེས་ཀྱི་ཕྱོགས་གཅིག་དང༌། དགྲ་བོའི་ཕྱོགས་གཅིག་དང༌། ཐ་མལ་པའི་ཕྱོགས་གཅིག་ལ་མོས་པར༌བྱས་ཏེ། ཕྱོགས་གསུམ་པོ་དེ་དག་ལ་ཕན་པ་དང༌། བདེ་བའི་ལྷག་པའི་བསམ་པ་དང་ལྡན་པའི་ཡིད་ལ་བྱེད་པས། ཀྱེ་མ་སེམས་ཅན་བདེ་བ་འདོད་པ࿒འདི་དག་འདི་ལྟ་སྟེ། འདོད་པའི་བདེ་བ་ཁ་ན་མ་ཐོ་བ་མེད་པ་དང༌། དགའ་བ་དང་བཅས་པའི་བདེ་བ་ཁ་ན་མ་ཐོ་བ་མེད་པ་དང༌། དགའ་བ་མེད་པའི་ཁ་ན་མ་ཐོ་བ་མེད་པས་བདེ་བར་གྱུར་ཅིག་ཅེས་མཚུངས་པར་ཉེ་བར་བསྒྲུབ༌པར་བྱའོ། །དེའི་འོག་ཏུ་མཛའ་བཤེས་ཀྱི་ཕྱོགས་གཅིག་དང་གཉིས་དང༌། གསུམ་དང༌། བཞི་དང༌། ལྔ་དང༌། བཅུ་དང༌། ཉི་ཤུ་དང༌། སུམ་ཅུ་དང༌། བཞི་བཅུ་དང༌། ལྔ་བཅུ་ནས་སྔ་མ་བཞིན་དུ་ཕྱོགས་དང༌། ཕྱོགས་མཚམས་ཐམས་ཅད་ཀྱི་བར་དག་མཛའ་བཤེས་ཀྱིས་འདབ་ཆགས་སུ་གང་སྟེ། གང་དུ་འདབ་ཆགས་སུ་མ་གྱུར་པའི་གོ་སྐབས་སུ་ནི་ཐ་ན་འཁར་བའི་རྩེ་མོ་གཟུགས་པའི་གཏོས་ཙམ་ཡང་མེད་པར་མོས་པར་བྱའོ། །མཛའ་བཤེས་ཀྱི་ཕྱོགས་ལ་ཇི་ལྟ་བཞིན་དུ་དགྲ་བོའི་ཕྱོགས་དང༌། ཐ་མལ་པའི་ཕྱོགས་ལ་ཡང་དེ་བཞིན་དུ་རིག་པར་བྱའོ། །

de las dang po pa byams pa bsgom pa la brtson pa phyi rol gyi mdza' bshes kyi phyogs dang/ tha mal pa'i phyogs la mtshan ma bzung ste/ gnas mal tshul dang mthun par song ste/ mnyam par gzhag pa'i sa'i yid la byed pa phan pa dang/ bde ba'i lhag pa'i bsam pa dang ldan pas| dang po kho nar mdza' bshes kyi phyogs gcig dang/ dgra bo'i phyogs gcig dang/ tha mal pa'i phyogs gcig la mos parbyas te/ phyogs gsum po de dag la phan pa dang/ bde ba'i lhag pa'i bsam pa dang ldan pa'i yid la byed pas/ kye ma sems can bde ba 'dod pa 'di dag 'di lta ste/ 'dod pa'i bde ba kha na ma tho ba med pa dang/ dga' ba dang bcas pa'i bde ba kha na ma tho ba med pa dang/ dga' ba med pa'i kha na ma tho ba med pas bde bar gyur cig ces mtshungs par nye bar bsgrubpar bya'o/ /de'i 'og tu mdza' bshes kyi phyogs gcig dang gnyis dang/ gsum dang/ bzhi dang/ lnga dang/ bcu dang/ nyi shu dang/ sum cu dang/ bzhi bcu dang/ lnga bcu nas snga ma bzhin du phyogs dang/ phyogs mtshams thams cad kyi bar dag mdza' bshes kyis 'dab chags su gang ste/ gang du 'dab chags su ma gyur pa'i go skabs su ni tha na 'khar ba'i rtse mo gzugs pa'i gtos tsam yang med par mos par bya'o/ /mdza' bshes kyi phyogs la ji lta bzhin du dgra bo'i phyogs dang/ tha mal pa'i phyogs la yang de bzhin du rig par bya'o/ /

【Q2 慈行趣入念住】

བྱམས་པའི་སྦྱོར་བ་དེ་ཡང་མི་སྤོང་བར་བྱམས་པ་བསྒོམ་བཞིན་དུ་དྲན་པ་ཉེ་བར་གཞག་པ་དག་ལ་འཇུག་པ་ཁོ་ནར་ཡང་བྱེད་དེ། ཇི་ལྟར་འཇུག་པར་བྱེད་ཅེ་ན། འདི་ལྟར་མོས་པར་བྱེད་པ་ན་འཇུག་པར༌བྱེད་དེ། འདི་ལྟ་སྟེ། བདག་ཀྱང་གཞན་དག་གི་མཛའ་བཤེས་སུ་གྲགས་པ་ཡང་ཡིན། དགྲ་བོར་གྲགས་པ་ཡང་ཡིན། ཐ་མལ་བར་གྲགས་པ་ཡིན་ལ། བདག་ཀྱང་བདེ་བར་འདོད་པ་དང༌། སྡུག་བསྔལ་དང༌། མི་མཐུན་པ་ཡིན་ནོ་ཞེས་དེ་ལྟར་མོས་པར་བྱེད་པ་དེ་ནི་དེའི་ནང་གི་ལུས་ལ་ལུས་ཀྱི་རྗེས་སུ་ལྟ་བའི་བྱམས་པ་བསྒོམ་པ་ཡིན་ནོ། །སེམས་ཅན་འདི་དག་ཀྱང་བདག་ཇི་ལྟ་བ་བཞིན་དུ་གཞན་དག་གི་མཛའ་བཤེས་སུ་གྱུར་པ་ཡང་ཡིན། དགྲ་བོར་གྱུར་པ་ཡང་ཡིན། ཐ་མལ་པར་གྱུར་པ་ཡང་ཡིན་ལ། སེམས་ཅན་འདི་དག་ཀྱང་བདེ་བར་འདོད་པ་དང༌། སྡུག་བསྔལ་དང་མི་མཐུན་པ་ཡིན་ནོ་ཞེས་དེ་ལྟར་མོས་པར་བྱེད་པ་དེ་ནི་དེའི་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་བའི་བྱམས་པ་བསྒོམ་པ་ཡིན་ནོ། །སེམས་ཅན་འདི་དག་ཀྱང་བདག་ཇི་ལྟ་བ་དེ་ལྟ་བུ་ཡིན་པས། ཇི་ལྟར་ཁོ་བོ་བདག་ལ་བདེ་བ་ཚོལ་བ་དེ་བཞིན་དུ་སེམས་ཅན་འདི་དག་ཀྱང་བདག་དང་མཉམ་ཞིང་བདག་དང་མཚུངས་པས་ན། བདག་གིས་སེམས་ཅན་འདི་དག་ལ་ཡང་བདེ་བ་ཉི་བར་བསྒྲུབ་པར་བྱའོ་ཞེས་དེ་ལྟར་མོས་པར་བྱེད་པ་དེ་ནི་དེའི་ནང་དང༌། ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་བའི་བྱམས་པ་བསྒོམ་པ་ཡིན་ནོ། །དྲན་པ་ཉེ་བར་གཞག་པ་བཞི་པོ་དག་ལས་ཆོས་དྲན་པ་ཉེ་བར་གཞག་པ་ནི་ཕུང་པོ་འདྲེན་མ་ལ་དམིགས་པའི་ཕྱིར་འདྲེན་མ་ལ་དམིགས་པའི་དྲན་པ་ཉེ་བར་གཞག་པ་ཡིན་ནོ། །རྣལ་འབྱོར་པས་གཟུགས་ཀྱི་མཚན་མ་ཁ་དོག་དང་དབྱིབས་ཀྱི་མཚན་མ་དང༌། རྣམ་པར་རིག་བྱེད་ཀྱི་མཚན་མ་བཟུང་ནས་མཛའ་བཤེས་དང༌། དགྲ་བོ་དང༌། ཐ་མལ་པའི་ཕྱོགས་ལ་མོས་པར་བྱེད་པས་ན་དེའི་ཕྱིར་དེ་ནི་ལུས་དྲན་པ་ཉེ་བར་གཞག་པ་ཁོ་ན་ཡིན་པར་རྣམ་པར་གཞག་གོ། །དེ་ལ་མོས་པ་ཡིད་ལ་བྱེད་པ་ལ་བརྟེན་ནས། ཡང་དག་པ་ཡིད་ལ་བྱེད་པ་ལ་ཡང་འཇུག་སྟེ། ཇི་ལྟར་འཇུག་ཅེ་ན། འདི་ལྟར་མོས་པར་བྱེད་པ་ན་འཇུག་པར་བྱེད་དེ། བདག་གིས་ཕན་པ་དང་བདེ་བ་དང་ལྡན་པའི་ལྷག་པའི་བསམ་པས་སེམས་ཅན་ཚད་མེད་པའི་བར་དེ་དག་ལ་མོས་པར་བྱས་པ་དེ་བས་ནི། བདག་གིས་སྔོན་གྱི་མཐའ་ལས་བརྩམས་ཏེ་སེམས་ཅན་གང་དག་བདག་གི་མཛའ་བཤེས་སུ་གྱུར་པ་ལས་དགྲ་བོ་དང༌། ཐ་མལ་པར་སོང་བ་དང༌། དགྲ་བོར་གྱུར་པ་ལས་མཛའ་བཤེས་དང༌། ཐ་མལ་པར་སོང་བ་དང༌། ཐ་མལ་པར་གྱུར་པ་ལས་མཛའ་བཤེས་དང༌། དགྲ་བོར་སོང་བའི་མཛའ་བཤེས་དང༌། དགྲ་བོ་དང་ཐ་མལ་པའི་ཕྱོགས་མངོན་པར་འདས་པའི་སེམས་ཅན་དེ་དག་ཆེས་ཚད་མེད་པ་ཡིན་པས་དེའི་ཕྱིར་ན་རྣམ་གྲངས་དེས་ན། སེམས་ཅན་འདི་དག་ཐམས་ཅད་ནི་མཉམ་ཞིང་མཚུངས་པ་ཡིན་ཏེ། འདི་ལ་མཛའ་བཤེས་དང༌། དགྲ་བོ་དང༌། ཐ་མལ࿒པ་ཡིན་ཞེས་བྱ་བར་ཡོངས་སུ་གྲུབ་པ་ནི་འགའ་ཡང་མེད་པས་ན། རྣམ་པ་དེ་ཉིད་ཀྱིས་ཀྱང་ཕྱོགས་གསུམ་པོ་ཐམས་ཅད་ལ་སེམས་མཉམ་པ་ཉིད་དང༌། ཕན་པ་དང༌། བདེ་བ་ཉེ་བར་བསྒྲུབ་པ་ལ་ཡང་མཉམ་པ་ཉིད་དུ་བྱའོ། །སྔོན་གྱི་མཐའ་ལས་བརྩམས་ནས་ཇི་ལྟ་བ་བཞིན་དུ་ཕྱི་མའི་མཐའ་ལས་བརྩམས་ནས་ཀྱང་འཁོར་བ་ན་འཁོར་བ་ཡོད་ཀྱི་བར་དུ་དེ་བཞིན་དུ་རིག་པར་བྱའོ། །བདག་གིས་སྔོན་གྱི་མཐའ་ལས་བརྩམས་ཏེ། སེམས་ཅན་གང་དག་ལ་བྱམས་པའི་སེམས་ཀྱིས་རྗེས་སུ་སྙིང་བརྩེ་བར་མ་བྱས་པར་དེ་དག་མངོན་པར་འདས་སུ་ཟིན་གྱིས་ཀྱང༌། འོན་ཀྱང་དེ་དག་ལ་བདག་གིས་འདི་ལྟ་སྟེ། རང་གི་སེམས࿒ལ་རྟོག་པ་མེད་པ་དང༌། གནོད་སེམས་སུ་གྱུར་པ་མེད་པ་ཉེ་བར་བཟུང་སྟེ། ཀྱེ་མ་འདས་པའི་སེམས་ཅན་འདི་དག་ཀྱང་བདེ་བར་གྱུར་ཅིག་ཅེས་རྗེས་སུ་སྙིང་བརྩེ་བར་བྱའོ། །གང་དག་མ་འོངས་པའི་དུས་ཀྱི་སེམས་ཅན་མ་འདས་པ་དེ་དག་ཀྱང༌། བདེ་བར་གྱུར་ཅིག་ཅེས་དེ་ལྟར་མོས་པར་བྱེད་པ་ན་འཇུག་པར་བྱེད་དོ། །ད་ལྟར་ཡང་དག་པ་ཡིད་ལ་བྱེད་པ་རྗེས་སུ་ཞུགས་པའི་བྱམས་པ་ལ་གནས་པ་དེའི་བསོད་ནམས་ཀྱི་རྒྱུན་དང༌། དགེ་བའི་རྒྱུན་གང་ཡིན་པ་དེའི་གན་ན་མོས་པ་ལས་བྱུང་བའི་བྱམས་པ་ལ་གནས་པ་དེའི་བསོད་ནམས་ཀྱི་ཕུང་པོ་གང་ཡིན་པ་དེ་ནི་བརྒྱའི་ཆར་ཉེ་བར་མི་འགྲོའོ། །སྟོང་གི་ཆ་དང་གྲངས་དང་ཆ་དང་བགྲང་བ་དང༌། དཔེ་དང༌། རྒྱུར་ཡང་ཉེ་བར་མི་འགྲོ་སྟེ། ལྷག་མ་ནི་སྔ་མ་བཞིན་ནོ། །

byams pa'i sbyor ba de yang mi spong bar byams pa bsgom bzhin du dran pa nye bar gzhag pa dag la 'jug pa kho nar yang byed de/ ji ltar 'jug par byed ce na/ 'di ltar mos par byed pa na 'jug parbyed de/ 'di lta ste/ bdag kyang gzhan dag gi mdza' bshes su grags pa yang yin/ dgra bor grags pa yang yin/ tha mal bar grags pa yin la/ bdag kyang bde bar 'dod pa dang/ sdug bsngal dang/ mi mthun pa yin no zhes de ltar mos par byed pa de ni de'i nang gi lus la lus kyi rjes su lta ba'i byams pa bsgom pa yin no/ /sems can 'di dag kyang bdag ji lta ba bzhin du gzhan dag gi mdza' bshes su gyur pa yang yin/ dgra bor gyur pa yang yin/ tha mal par gyur pa yang yin la/ sems can 'di dag kyang bde bar 'dod pa dang/ sdug bsngal dang mi mthun pa yin no zhes de ltar mos par byed pa de ni de'i phyi rol gyi lus la lus kyi rjes su lta ba'i byams pa bsgom pa yin no/ /sems can 'di dag kyang bdag ji lta ba de lta bu yin pas/ ji ltar kho bo bdag la bde ba tshol ba de bzhin du sems can 'di dag kyang bdag dang mnyam zhing bdag dang mtshungs pas na/ bdag gis sems can 'di dag la yang bde ba nyi bar bsgrub par bya'o zhes de ltar mos par byed pa de ni de'i nang dang/ phyi rol gyi lus la lus kyi rjes su lta ba'i byams pa bsgom pa yin no/ /dran pa nye bar gzhag pa bzhi po dag las chos dran pa nye bar gzhag pa ni phung po 'dren ma la dmigs pa'i phyir 'dren ma la dmigs pa'i dran pa nye bar gzhag pa yin no/ /rnal 'byor pas gzugs kyi mtshan ma kha dog dang dbyibs kyi mtshan ma dang/ rnam par rig byed kyi mtshan ma bzung nas mdza' bshes dang/ dgra bo dang/ tha mal pa'i phyogs la mos par byed pas na de'i phyir de ni lus dran pa nye bar gzhag pa kho na yin par rnam par gzhag go/ /de la mos pa yid la byed pa la brten nas/ yang dag pa yid la byed pa la yang 'jug ste/ ji ltar 'jug ce na/ 'di ltar mos par byed pa na 'jug par byed de/ bdag gis phan pa dang bde ba dang ldan pa'i lhag pa'i bsam pas sems can tshad med pa'i bar de dag la mos par byas pa de bas ni/ bdag gis sngon gyi mtha' las brtsams te sems can gang dag bdag gi mdza' bshes su gyur pa las dgra bo dang/ tha mal par song ba dang/ dgra bor gyur pa las mdza' bshes dang/ tha mal par song ba dang/ tha mal par gyur pa las mdza' bshes dang/ dgra bor song ba'i mdza' bshes dang/ dgra bo dang tha mal pa'i phyogs mngon par 'das pa'i sems can de dag ches tshad med pa yin pas de'i phyir na rnam grangs des na/ sems can 'di dag thams cad ni mnyam zhing mtshungs pa yin te/ 'di la mdza' bshes dang/ dgra bo dang/ tha mal pa yin zhes bya bar yongs su grub pa ni 'ga' yang med pas na/ rnam pa de nyid kyis kyang phyogs gsum po thams cad la sems mnyam pa nyid dang/ phan pa dang/ bde ba nye bar bsgrub pa la yang mnyam pa nyid du bya'o/ /sngon gyi mtha' las brtsams nas ji lta ba bzhin du phyi ma'i mtha' las brtsams nas kyang 'khor ba na 'khor ba yod kyi bar du de bzhin du rig par bya'o/ /bdag gis sngon gyi mtha' las brtsams te/ sems can gang dag la byams pa'i sems kyis rjes su snying brtse bar ma byas par de dag mngon par 'das su zin gyis kyang/ 'on kyang de dag la bdag gis 'di lta ste/ rang gi sems la rtog pa med pa dang/ gnod sems su gyur pa med pa nye bar bzung ste/ kye ma 'das pa'i sems can 'di dag kyang bde bar gyur cig ces rjes su snying brtse bar bya'o/ /gang dag ma 'ongs pa'i dus kyi sems can ma 'das pa de dag kyang/ bde bar gyur cig ces de ltar mos par byed pa na 'jug par byed do/ /da ltar yang dag pa yid la byed pa rjes su zhugs pa'i byams pa la gnas pa de'i bsod nams kyi rgyun dang/ dge ba'i rgyun gang yin pa de'i gan na mos pa las byung ba'i byams pa la gnas pa de'i bsod nams kyi phung po gang yin pa de ni brgya'i char nye bar mi 'gro'o/ /stong gi cha dang grangs dang cha dang bgrang ba dang/ dpe dang/ rgyur yang nye bar mi 'gro ste/ lhag ma ni snga ma bzhin no/ /

【P2 idaṃpratyayatītyasamudpāda緣性緣起觀rkyen 'di la ñid dten ciṅ 'brel par 'byuṅ ba la rab tu brtson pa】【Q1 觀緣起】

དེ་ལ་རྐྱེན་འདི་པ་ཉིད་རྟེན་ཅིང་འབྲེལ་པར་འབྱུང་བ་ལ་རབ་ཏུ་བརྩོན་པའི་ལས་དང་པོ་པ་ནི་ཐོས་པ་དང་བསམས་པའི་དབང་གིས་བྱུང་བའི་ཡོངས་སུ་རྟོག་པས་མཚན་མ་འཛིན་པར་བྱེད༌དོ། །སེམས་ཅན་འདི་དག་ལ་ནི་མི་ཤེས་པས་ཀུན་དུ་རྨོངས་པ་ཡོད་དེ། དེས་ནི་འདི་དག་མངོན་སུམ་དུ་མི་རྟག་པ་ལ་ནི་རྟག་པར་རྟོག་པར་བྱེད། མངོན་སུམ་དུ་མི་སྡུག་པ་ལ་ནི་སྡུག་པར། སྡུག་བསྔལ་བ་ནི་བདེ་བར། བདག་མེད་པ་ལ་ནི་བདག་དུ་རྟོག་པར་བྱེད་པས་ན། སེམས་ཅན་འདི་དག་ནི་ཕྱིན་ཅི་ལོག་གིས་བསླད་པ་ཡིན་ཏེ། བསླད་པའི་རྒྱུས་ཚེ་འདི་ལ་ཚོར་བ་རྣམས་དང༌། ཚེ་ཕྱི་མ་ལ་ལུས་མངོན་པར་འགྲུབ་པ་ལ་སྲིད་པ་སྐྱེད་པར་བྱེད་དོ། །སྲེད་པར་གྱུར་པས་སྐྱེ་བའི་རྩ་བའི་ལས་རྣམས་བྱས་པས་ན། དེས་ན་ཕྱི་མ་ལ་ལས་དང༌། ཉོན་མོངས་པའི་རྒྱུ་ལས་བྱུང་བ་སྡུག་བསྔལ་གྱི་ཕུང་པོ་འབའ་ཞིག་པོ་འདི་མངོན་པར་འགྲུབ་པར་བྱེད་དོ་ཞེས་མཚན་མར་འཛིན་པར་བྱེད་དོ། །དེ་ལྟར་མཚན་མ་བཟུང་ནས་ཀྱང༌། བདག་གི་སྡུག་བསྔལ་གྱི་ཕུང་པོ་འབའ་ཞིག་པོ࿒འདི་ཡང་དེ་ཁོ་ན་ལྟ་བུར་གྱུར་པ་ཡིན་ནོ་ཞེས་ནང་ལ་མོས་པར་བྱེད་དོ། །ལུས་གང་དག་མཐའ་ཡས་མུ་མེད་པའི་སྔོན་གྱི་མཐའ་ནས་བརྩམས་པ་དེ་དག་ནི་སྔོན་གྱི་མཐའ་མི་མངོན་ཏེ། དེ་དག་ཀྱང་དེ་ལྟ་བུར་གྱུར་པ་ཡིན་ལ༑ སེམས་ཅན་འདི་དག་གི་འདས་པ་དང༌། མ་འོངས་པ་དང༌། ད་ལྟར་བྱུང་བའི་ལུས་སྡུག་བསྔལ་གྱི་ཕུང་པོས་ཀུན་དུ་ཟིན་པ་དེ་དག་ཐམས་ཅད་ཀྱང་དེ་ལྟ་བུ་ཁོ་ནར་མངོན་པར་གྲུབ་པ་དང༌། ཕྱིས་ཀྱང་སྐྱེ་བར་འགྱུར་བ་ཡིན་ནོ་ཞེས་མོས་པར་བྱེད་དོ། །རྐྱེན་འདི་པ་ཉིད་ཀྱི་རྟེན་ཅིང་འབྲེལ་པར་འབྱུང་བ་ཡིད་ལ་བྱེད་པ་འདི་དག་ཐམས་ཅད་ནི་ཡང་དག་པ་ཉིད་ཡིད་ལ་བྱེད་པ་ལས་བྱུང་བ་ཡིན࿒གྱི་མོས་པ་ལས་བྱུང་བ་ནི་མེད་དོ། །དེ་ལ་ཡང་གང་གི་ཚེ་བདག་ཉིད་ཀྱི་ད་ལྟར་གྱི་ཕུང་པོ་རྟེན་ཅིང་འབྲེལ་པར་འབྱུང་བ་དག་ཡིད་ལ་བྱེད་པ་དེའི་ཚེ་ན་ནི༑ ནང་གི་ལུས་དང་ཆོས་རྣམས་ཀྱི་བར་ལ་ཆོས་ཀྱི་རྗེས་སུ་ལྟ་ཞིང་གནས་པ་ཡིན་ནོ༑ །གང་གི་ཚེ་གཞན་དག་གི་ད་ལྟར་གྱི་ཕུང་པོ་རྟེན་ཅིང་འབྲེལ་པར་འབྱུང་བ་དག་ཡིད་ལ་བྱེད་པ་དེའི་ཚེ་ན་ནི་ཕྱི་རོལ་གྱི་ལུས་དང་ཆོས་རྣམས་ཀྱི་བར་ལ་ཆོས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །

de la rkyen 'di pa nyid rten cing 'brel par 'byung ba la rab tu brtson pa'i las dang po pa ni thos pa dang bsams pa'i dbang gis byung ba'i yongs su rtog pas mtshan ma 'dzin par byeddo/ /sems can 'di dag la ni mi shes pas kun du rmongs pa yod de/ des ni 'di dag mngon sum du mi rtag pa la ni rtag par rtog par byed/ mngon sum du mi sdug pa la ni sdug par/ sdug bsngal ba ni bde bar/ bdag med pa la ni bdag du rtog par byed pas na/ sems can 'di dag ni phyin ci log gis bslad pa yin te/ bslad pa'i rgyus tshe 'di la tshor ba rnams dang/ tshe phyi ma la lus mngon par 'grub pa la srid pa skyed par byed do/ /sred par gyur pas skye ba'i rtsa ba'i las rnams byas pas na/ des na phyi ma la las dang/ nyon mongs pa'i rgyu las byung ba sdug bsngal gyi phung po 'ba' zhig po 'di mngon par 'grub par byed do zhes mtshan mar 'dzin par byed do/ /de ltar mtshan ma bzung nas kyang/ bdag gi sdug bsngal gyi phung po 'ba' zhig po 'di yang de kho na lta bur gyur pa yin no zhes nang la mos par byed do/ /lus gang dag mtha' yas mu med pa'i sngon gyi mtha' nas brtsams pa de dag ni sngon gyi mtha' mi mngon te/ de dag kyang de lta bur gyur pa yin la| sems can 'di dag gi 'das pa dang/ ma 'ongs pa dang/ da ltar byung ba'i lus sdug bsngal gyi phung pos kun du zin pa de dag thams cad kyang de lta bu kho nar mngon par grub pa dang/ phyis kyang skye bar 'gyur ba yin no zhes mos par byed do/ /rkyen 'di pa nyid kyi rten cing 'brel par 'byung ba yid la byed pa 'di dag thams cad ni yang dag pa nyid yid la byed pa las byung ba yin gyi mos pa las byung ba ni med do/ /de la yang gang gi tshe bdag nyid kyi da ltar gyi phung po rten cing 'brel par 'byung ba dag yid la byed pa de'i tshe na ni| nang gi lus dang chos rnams kyi bar la chos kyi rjes su lta zhing gnas pa yin no| /gang gi tshe gzhan dag gi da ltar gyi phung po rten cing 'brel par 'byung ba dag yid la byed pa de'i tshe na ni phyi rol gyi lus dang chos rnams kyi bar la chos kyi rjes su lta zhing gnas pa yin no/ /

【Q2 從緣起趣於念住】

གང་གི་ཚེ་བདག་དང་གཞན་དག་གིས་འདས་པ་དང་མ་འོངས་པའི་ཕུང་པོ་རྟེན་ཅིང་འབྲེལ་པ་འབྱུང་བ་དག་ཡིད་ལ་བྱེད་པ་དེའི་ཚེ་ན་ནི། ནང་དང་ཕྱི་རོལ་གྱི་ལུས་དང༌། ཆོས་རྣམས་ཀྱི་བར་དག་ལ་ཆོས་ཀྱི་རྗེས་སུ་ལྟ་ཞིང་གནས་པ་ཡིན་ཏེ། ལྷག་མ་ནི་སྔ་མ་བཞིན་ནོ། །

gang gi tshe bdag dang gzhan dag gis 'das pa dang ma 'ongs pa'i phung po rten cing 'brel pa 'byung ba dag yid la byed pa de'i tshe na ni/ nang dang phyi rol gyi lus dang/ chos rnams kyi bar dag la chos kyi rjes su lta zhing gnas pa yin te/ lhag ma ni snga ma bzhin no/ /

【P3 dhātuprabhedaprayogaprayukta(六)界差別觀khams rab tu dbye ba la rab tu brtson pa】【Q1 通觀內外諸界】【R1 觀麁六界】

དེ་ལ་ཁམས་རབ་ཏུ་དབྱེ་བ་ལ་རབ་ཏུ་བརྩོན་པའི་ལས་དང་པོ་པ་ནི་ཕྱི་རོལ་གྱི་སའི་ཁམས་འདི་ལྟ་སྟེ། ས་དང༌། རི་དང༌། རྩྭ་དང༌། ནགས་ཚལ་དང༌། གསེག་མ་དང༌། གྱོ་མོ་དང༌། ནོར་བུ་དང༌། མུ་ཏིག་དང༌། བཻ་ཌཱུརྱ་དང༌། རིན་པོ་ཆེ་ཤང་ཀ་ཤི་ལ་དང༌། བྱི་རུ་ལ་སོགས་པ་ཐམས་ཅད་ལ་སྲ་བའི་མཚན་མ་བཟུང་ནས། ནང་གི་སྲ་བ་ཉིད་ལ་མོས་པར་བྱེད་དོ། །ཕྱི་རོལ་གྱི་ཆུའི་ཕུང་པོ་འདི་ལྟ་སྟེ། ཆུ་ཀླུང་དང༌། འབབ་ཆུ་དང༌། མཚོ་དང༌། ལྟེང་ཀ་དང༌། ཁྲོན་པ་ལ་སོགས་པ་དག་ལ་གཤེར་བའི་མཚན་མ་བཟུང་ཞིང་དེ་བཞིན་དུ་ཕྱི་རོལ་གྱི་མེ་འདི་ལྟ་སྟེ། མེའི་ཕུང་པོ་ཆེན་པོ་དང༌། དཔྱིད་ཀའི་ཉི་མའི་འོད་ཟེར་གྱིས་གདུངས་པ་དང༌། སེམས་ཅན་རིམས་ཀྱིས་བཏབ་པ་དང༌། ཁྱིམ་མེ་ཆེན་པོས་ཚེག་པ་ལ་སོགས་པ་དང༌། དེ་བཞིན་དུ་ཕྱི་རོལ་གྱི་རླུང་གི་ཕུང་པོ་འདི་ལྟ་སྟེ། ཤར་དང་ལྷོ་དང༌ནུབ་དང༌། བྱང་གི་རླུང་ལ་སོགས་པ་དང༌། དེ་བཞིན་དུ་ཕྱི་རོལ་གྱི་རླུང་གི་དཀྱིལ་འཁོར་གྱི་བར་དག་དང༌། དེ་བཞིན་དུ་གང་དག་ཡུལ་གྱིས་མ་ཁྱབ་པ་དང༌། གཟུགས་ཀྱི་རྣམ་པས་ཁྱབ་པར་བྱ་བ་མ་ཡིན་པ་དང༌། བུ་གུ་དང་བཅས་པ་དང༌། སྦུབས་ཡོད་པ་དང༌། གོ་སྐབས་ཡོད་པའི་ནམ་མཁའི་ཁམས་དེ་དག་ལས་མཚན་མ་བཟུང་ནས། ནང་གི་ཆུའི་ཁམས་དང༌། མེའི་ཁམས་དང༌། རླུང་གི་ཁམས་དང༌། ནམ་མཁའི་ཁམས་ལ་མོས་པར་བྱེད་དོ། །དེ་བཞིན་དུ་ཐོས་པ་དང་བསམས་པའི་དབང་གིས་བྱུང་བའི་ཡོངས་སུ་རྟོག་པས་འདི་ལྟར་རྣམ་པར་ཤེས་པའི་ཁམས་ཀྱི་མཚན་མ་འཛིན་པར་ཡང་བྱེད་དོ། །གལ་ཏེ་ནང་གི་སྐྱེ་མཆེད་མིག་ཡོངས་སུ་མ་ཉམས་ཤིང་གཟུགས་སྣང་བར་གྱུར་དུ་ཟིན་ཀྱང༌། དེ་དང་འབྱུང་བ་ཡིད་ལ࿒བྱེད་པ་ཉེ་བར་གནས་པར་མ་གྱུར་ན། དེ་དང་འབྱུང་བའི་མིག་གི་རྣམ་པར་ཤེས་པ་འབྱུང་བར་མི་འགྱུར་གྱི། དེ་ལས་བཟློག་ན་འབྱུང་བར་འགྱུར་རོ། །ཡིད་དང་ཆོས་རྣམས་དང༌། ཡིད་ཀྱི་རྣམ་པར་ཤེས་པའི་བར་ལ་ཡང་དེ་བཞིན་དུ་རིག་པར་བྱའོ་ཞེས་དེ་ལྟར་རྣམ་པར་ཤེས་པའི་ཁམས་ཀྱི་མཚན་མ་འཛིན་པར་བྱེད་དོ། །དེས་དེ་ལྟར་མཚན་མ་བཟུང་ནས་ཀྱང་འབྱུང་བ་ཆེན་པོ་བཞི་ལས་གྱུར་པའི་ལུས་འདི་ལ་ནི་རྣམ་པར་ཤེས་པ་དེ་དག་ཐམས་ཅད་ཀྱི་ས་བོན་དང༌། ཁམས་དང༌། རིགས་དང༌། རང་བཞིན་ཡོད་དོ་ཞེས་མོས་པར་བྱེད་དོ། །

de la khams rab tu dbye ba la rab tu brtson pa'i las dang po pa ni phyi rol gyi sa'i khams 'di lta ste/ sa dang/ ri dang/ rtswa dang/ nags tshal dang/ gseg ma dang/ gyo mo dang/ nor bu dang/ mu tig dang/ bai DUr+ya dang/ rin po che shang ka shi la dang/ byi ru la sogs pa thams cad la sra ba'i mtshan ma bzung nas/ nang gi sra ba nyid la mos par byed do/ /phyi rol gyi chu'i phung po 'di lta ste/ chu klung dang/ 'bab chu dang/ mtsho dang/ lteng ka dang/ khron pa la sogs pa dag la gsher ba'i mtshan ma bzung zhing de bzhin du phyi rol gyi me 'di lta ste/ me'i phung po chen po dang/ dpyid ka'i nyi ma'i 'od zer gyis gdungs pa dang/ sems can rims kyis btab pa dang/ khyim me chen pos tsheg pa la sogs pa dang/ de bzhin du phyi rol gyi rlung gi phung po 'di lta ste/ shar dang lho dangnub dang/ byang gi rlung la sogs pa dang/ de bzhin du phyi rol gyi rlung gi dkyil 'khor gyi bar dag dang/ de bzhin du gang dag yul gyis ma khyab pa dang/ gzugs kyi rnam pas khyab par bya ba ma yin pa dang/ bu gu dang bcas pa dang/ sbubs yod pa dang/ go skabs yod pa'i nam mkha'i khams de dag las mtshan ma bzung nas/ nang gi chu'i khams dang/ me'i khams dang/ rlung gi khams dang/ nam mkha'i khams la mos par byed do/ /de bzhin du thos pa dang bsams pa'i dbang gis byung ba'i yongs su rtog pas 'di ltar rnam par shes pa'i khams kyi mtshan ma 'dzin par yang byed do/ /gal te nang gi skye mched mig yongs su ma nyams shing gzugs snang bar gyur du zin kyang/ de dang 'byung ba yid la byed pa nye bar gnas par ma gyur na/ de dang 'byung ba'i mig gi rnam par shes pa 'byung bar mi 'gyur gyi/ de las bzlog na 'byung bar 'gyur ro/ /yid dang chos rnams dang/ yid kyi rnam par shes pa'i bar la yang de bzhin du rig par bya'o zhes de ltar rnam par shes pa'i khams kyi mtshan ma 'dzin par byed do/ /des de ltar mtshan ma bzung nas kyang 'byung ba chen po bzhi las gyur pa'i lus 'di la ni rnam par shes pa de dag thams cad kyi sa bon dang/ khams dang/ rigs dang/ rang bzhin yod do zhes mos par byed do/ /

【R2 假想以細折麁】【S1 折四大】

འབྱུང་བ་ཆེན་པོ་བཞི་པོ་དེ་དག་ཀྱང་དང་པོ་ཁོ་ནར་ཡན་ལག་དང༌། ཉིད་ལག་དག་ལ་རགས་པར་ཡོད་དོ་ཞེས་མོས་པར་བྱེད་དོ། །དེའི་འོག་ཏུ་ཆ་ཤས་ཀྱི་རབ་ཏུ་དབྱེ་བས་ཤིན་ཏུ་ཕྲ་བར་མོས་པར་བྱེད་དོ། །དེ་བཞིན་དུ་ཉི་ཟེར་གྱི་ནང་ན་ཡོད་པའི་རྡུལ་དང་མཉམ་པའི་བར་དང༌། དེ་བཞིན་དུ་ཁད་ཀྱིས་ཁད་ཀྱིས་རྡུལ་ཕྲ་རབ࿒ཀྱི་བར་དུ་མོས་པར་བྱེད་དོ། །དེ་ཡན་ལག་དང༌། ཆ་ཤས་རེ་རེ་ལ་ཡང་རྡུལ་ཕྲ་རབ་ཀྱི་ཚོགས་ཚད་མེད་པ་དག་ཡོད་པར་མོས་པར་བྱེད་ན། ལུས་ཐམས་ཅད་ལྟ་སྨོས་ཀྱང་ཅི་དགོས་ཏེ། དེ་ནི་རེ་ཞིག་ཁམས་རབ་ཏུ་དབྱེ་བ་ལ࿒རབ་ཏུ་བརྩོན་པའི་ཁམས་གཟུགས་ཅན་རྣམས་ཀྱི࿒རབ་ཏུ་དབྱེ་བའི་མཐའ་ཡིན་ནོ། །

'byung ba chen po bzhi po de dag kyang dang po kho nar yan lag dang/ nyid lag dag la rags par yod do zhes mos par byed do/ /de'i 'og tu cha shas kyi rab tu dbye bas shin tu phra bar mos par byed do/ /de bzhin du nyi zer gyi nang na yod pa'i rdul dang mnyam pa'i bar dang/ de bzhin du khad kyis khad kyis rdul phra rab kyi bar du mos par byed do/ /de yan lag dang/ cha shas re re la yang rdul phra rab kyi tshogs tshad med pa dag yod par mos par byed na/ lus thams cad lta smos kyang ci dgos te/ de ni re zhig khams rab tu dbye ba la rab tu brtson pa'i khams gzugs can rnams kyi rab tu dbye ba'i mtha' yin no/ /

【S2 折空界】

ནམ་མཁའི་ཁམས་ལ་ནི་དང་པོ་ཁོ་ནར་མིག་སྦུབས་ཡོད་པ་དང༌། རྣ་བ་དང༌། སྣ་དང༌། མིད་པ་སྦུབས་ཡོད་པ་དང༌། གང་གིས་མིད་པར་བྱེད་པ་དང༌། གང་དུ་མིད་པར་བྱེད་པ་དང༌། གང་གིས་དེའི་མིད་པ་སྨད་ཀྱི་ཆར་འཛག་པར་བྱེད་པ་དེ་ནི། ནམ་མཁའི་ཁམས་རགས་པ་ཡིན་ནོ་ཞེས་མོས་པར་བྱེད་དོ། །དེའི་འོག་ཏུ་ཁད་ཀྱིས་ཁད་ཀྱིས་སྤུའི་ཁུང་བུ་ཐམས་ཅད་ཀྱི་བར་དུ་སྦུབས་དང་ལྡན་པར་མོས་པར་བྱེད་དོ། །

nam mkha'i khams la ni dang po kho nar mig sbubs yod pa dang/ rna ba dang/ sna dang/ mid pa sbubs yod pa dang/ gang gis mid par byed pa dang/ gang du mid par byed pa dang/ gang gis de'i mid pa smad kyi char 'dzag par byed pa de ni/ nam mkha'i khams rags pa yin no zhes mos par byed do/ /de'i 'og tu khad kyis khad kyis spu'i khung bu thams cad kyi bar du sbubs dang ldan par mos par byed do/ /

【S3 折識界】

རྣམ་པར་ཤེས་པའི་ཁམས་ལ་ནི་ཁྱད་ཀྱིས་ཁད་ཀྱིས་གནས་པ་དང༌། དམིགས་པ་དང༌། ཡིད་ལ་བྱེད་པ་དང༌། དུས་དང༌། རྣམ༌པའི་བར་དུ་དབྱེ་བ་ཚད་མེད་པ་ཡོད་པར་མོས་པར་བྱེད་དོ། །

rnam par shes pa'i khams la ni khyad kyis khad kyis gnas pa dang/ dmigs pa dang/ yid la byed pa dang/ dus dang/ rnampa'i bar du dbye ba tshad med pa yod par mos par byed do/ /

【S4 折十色界】

རྣམ་པར་ཤེས་པའི་ཁམས་ཁོ་ན་ལ་མོས་པར་བྱེད་པ་ན། གནས་དངདམིགས་པ་ལ་མོས་པས་རྣམ་པར་ཤེས་པའི་ཁམས་དེ་ཉིད་ཀྱི་རྒྱུར་བྱས་པའི་གཟུགས་རྣམ་པ་བཅུ་པོ་དག་ལ་ཡང་མོས་པར་བྱེད་དེ། །དེ་དག་ཀྱང་ཇི་ལྟར་གྱུར་པ་དེ་ལྟ་བུ་ཁོ་ན་ཡིན་ནོ། །

rnam par shes pa'i khams kho na la mos par byed pa na/ gnas dngadamigs pa la mos pas rnam par shes pa'i khams de nyid kyi rgyur byas pa'i gzugs rnam pa bcu po dag la yang mos par byed de/ /de dag kyang ji ltar gyur pa de lta bu kho na yin no/ /

【R3 明趣入念住】

དེ་གལ་ཏེ་བདག་ཉིད་ཀྱི་ནང་གི་ཁམས་ལ་མོས་པར་བྱེད་པས་ན། དེ་ནང་གི་དྲན་པ་ཉེ་བར་གཞག་པ་རྣམས་ལ་སྤྱོད་པ་ཡིན་ནོ། །གལ་ཏེ་སེམས་ཅན་དུ་བགྲང་བ་མ་ཡིན་པ་གཞན་དག་གི་ཁམས་ལ་མོས་པར་བྱེད་ན་ནི་ཕྱི་རོལ་གྱི་དྲན་པ་ཉེ་བར་གཞག་པ་རྣམས་ལ་སྤྱོད་པ་ཡིན་ནོ། །གལ་ཏེ་སེམས་ཅན་དུ་བགྲང་བ་གཞན་དག་གི་ཁམས་ལ་མོས་པར་བྱེད་ན་ནི། ནང་དང་ཕྱི་རོལ་གྱི་དྲན་པ་ཉེ་བར་གཞག་པ་རྣམས་ལ་སྤྱོད་པ་ཡིན་ནོ། །

de gal te bdag nyid kyi nang gi khams la mos par byed pas na/ de nang gi dran pa nye bar gzhag pa rnams la spyod pa yin no/ /gal te sems can du bgrang ba ma yin pa gzhan dag gi khams la mos par byed na ni phyi rol gyi dran pa nye bar gzhag pa rnams la spyod pa yin no/ /gal te sems can du bgrang ba gzhan dag gi khams la mos par byed na ni/ nang dang phyi rol gyi dran pa nye bar gzhag pa rnams la spyod pa yin no/ /

【Q2 唯觀內身六界】【R1 作勝解觀】【S1 明觀水火地風空】

གཞན་ཡང་བདག་ཉིད་ཀྱི་ལུས་འདི་འཆི་བ་དང༌། སྔ་མ་བཞིན་དུ་རྣམ་པར་རྣངས་པའི་གནས་སྐབས་སུ་གྱུར་པའི་བར་དུ་མོས་པར་བྱེད་དེ། རྣམ་པར་རྣགས་པ་ཡང་རྣག་རབ་ཏུ་འཛག་པར་མོས་པར་བྱེད་ཅིང༌། དེ་ཁད་ཀྱིས་ཁད་ཀྱིས་རྣག་གི་རྒྱུན་དེས་རྒྱ་མཚོའི་མཐར་ཐུག་པའི་བར་གྱི་ས་གཞི་ཆེན་པོ་རྣག་གིས་ཡོངས་སུ་གང་བར་མངོན་པར་སྤེལ་ཞིང་མོས་པར་ཡང་བྱེད་དོ། །ལུས་དེ་རྣམ་པ་མཐའ་ཡས་པར་མོས་པར་བྱས་ནས་མེའི་ཕུང་པོ་ཆེན་པོ་མཐའ་ཡས་མུ་མེད་པའི་མེས་ཚིག་པར་ཡང་མོས་པར་བྱེད་ཅིང༌། མེ་ཞི་ནས་ཀྱང་རུས་པའི་ལྷག་རོལ་དང༌། ཐལ་བའི་ལྷག་རོལ་ཙམ་ཞིག་ལུས་ལ་མོས་པ་མཐའ་ཡས་མུ་མེད་པས་མོས་པར་བྱེད་དོ། །རུས་པ་དེ་དག་ཀྱང་རླུང་གི་ཕུང་པོ་ཚད་མེད་པས་ཕྱེ་མར་ལྷགས་ཏེ། ཕྱོགས་ཕྱོགས་སུ་གཏོར་ཞིང་ཁྱེར་བར་ཡང་མོས་པར་བྱེད་དོ། །ཁྱེར་ནས་ཀྱང་རུས་པ་དེ་དག་དང༌། ཐལ་བ་དེ་དག་དང༌། རླུང་དེ་དག་མི་སྣང་བར࿒ལྷག་མ་ནམ་མཁའི་ཁམས་ཙམ་ཞིག་ལུས་པར་སྣང་བར་མོས་པར་བྱེད་དེ༑

gzhan yang bdag nyid kyi lus 'di 'chi ba dang/ snga ma bzhin du rnam par rnangs pa'i gnas skabs su gyur pa'i bar du mos par byed de/ rnam par rnags pa yang rnag rab tu 'dzag par mos par byed cing/ de khad kyis khad kyis rnag gi rgyun des rgya mtsho'i mthar thug pa'i bar gyi sa gzhi chen po rnag gis yongs su gang bar mngon par spel zhing mos par yang byed do/ /lus de rnam pa mtha' yas par mos par byas nas me'i phung po chen po mtha' yas mu med pa'i mes tshig par yang mos par byed cing/ me zhi nas kyang rus pa'i lhag rol dang/ thal ba'i lhag rol tsam zhig lus la mos pa mtha' yas mu med pas mos par byed do/ /rus pa de dag kyang rlung gi phung po tshad med pas phye mar lhags te/ phyogs phyogs su gtor zhing khyer bar yang mos par byed do/ /khyer nas kyang rus pa de dag dang/ thal ba de dag dang/ rlung de dag mi snang bar lhag ma nam mkha'i khams tsam zhig lus par snang bar mos par byed de|

【S2 總結依不淨加行入界差別住修身觀】

དེ་ལྟར་ན་རེ་ཞིག་ནང་དང༌། ཕྱི་རོལ་གྱི་མི་སྡུག་པའི་སྦྱོར་བ་ལ་བརྟེན་པའི་མོས་པ་ཡིད་ལ་བྱེད་པས་ཁམས་རབ་ཏུ་དབྱེ་བ་ལ་འཇུག་པའི་ཕྱིར་ལུས་ལ་ལུས་ཀྱི་རྗེས་སུ་ལྟ་ཞིང་གནས་པར་བྱེད་དོ། །

de ltar na re zhig nang dang/ phyi rol gyi mi sdug pa'i sbyor ba la brten pa'i mos pa yid la byed pas khams rab tu dbye ba la 'jug pa'i phyir lus la lus kyi rjes su lta zhing gnas par byed do/ /

【R2 作真實觀】

དེ་ལྟར་མོས་པར་བྱེད་པ་ན་ཡང་དག་པའི་ཡིད་ལ་བྱེད་པས་ཀྱང་འདི་ལྟར་ནང་དང༌། ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པར་བྱེད་དེ། བདག་གི་ཆུའི་ཁམས་དང༌། མེའི་ཁམས་དང༌། སའི་ཁམས་དང༌། རླུང་གི་ཁམས་དང་། ནམ་མཁའི་ཁམས་ཀྱི་བར་ཚད་མེད་པ་དེ་དག་ལ་མོས་པར་བྱས་པ་དེ་བས༌ནི། བདག་འཁོར་བ་ན་འཁོར་བའི་ཚེ། མ་ཤི་བ་དང༌། ཕ་ཤི་བ་དག་དང༌། ཕུ་ནུ་དང༌། བུ་སྲིད་དང༌། ཉེ་དུ་ཤི་བ་དག་དང༌། ལོངས་སྤྱོད་ཟད་པ་དང༌། ནོར་ཟད་པ་དག་ན་མཆི་མ་རབ་ཏུ་ཟགས་ཤིང་མཆི་མ་རྒྱུད་བླགས་པ་དང༌། མའི་ནུ་ཞོ་འཐུངས་པ་དང༌། རྐུན་པོ་དང༌། ལམ་འགོག་པ་དང༌། ཁྱིམ་འབུགས་པ་དང༌། མདུད་པ་འགྲོལ་བ་དག་འབྱུང་བས་དེ་ལག་པ་བཅད་པ་དང༌། རྐང་པ་བཅད་པ་དང༌། མགོ་བཅད་པ་དང༌། སྣ་བཅད་པ་དང༌། ཡན་ལག་དང༌། ཉིང་ལག་རྣམ་པ་སྣ་ཚོགས་དཔག་ཏུ་མེད་པ་དག་བཅད་པ་ཉམས་སུ་མྱོང་བར་གྱུར་པ་དེས་ན། ཁྲག་དཔག་ཏུ་མེད་པ་དག་བྱུང་ཞིང་རབ་ཏུ་ཟགས་པར་གྱུར་པ་གང་ཡིན་པ་དེ་དག་ཆེས་དཔག་ཏུ་མེད་དེ། མཆི་མ་དང༌། འོ་མ་དང༌། ཁྲག་གིས་ཡོངས་སུ་ཟིན་པའི་ཆུའི་ཁམས་ཀྱི་ཆུའི་ཕུང་པོ་གང་ཡིན་པ་དེའི་གན་ན། རྒྱ་མཚོ་ཆེན་པོ་བཞི་ཆུས་ཡོངས་སུ་གང་བས་ནི་བརྒྱའི་ཆར་ཡང་ཉེ་བར་མི་འགྲོའོ་ཞེས་བྱ་བ་ནས་རྒྱས་པར་སྔ་མ་བཞིན་ནོ། །སྲིད་པ་དང་འགྲོ་བ་དེ་དང་དེ་དག་ཏུ་འཆི་འཕོ་བ་དང༌། སྐྱེ་བ་དག་ན་ལུས་རྣམས་མེས་བསྲེགས་པར་གྱུར་པའི་མེའི་ཕུང་པོ་གང་ཡིན་པ་དེ་ཡང་ཆེས་ཚད་མེད་དེ། དེ་ལ་ནི་དཔེ་ཡང་ཚད་མེད་དོ། །སའི་ཁམས་ཀྱི་རུས་པ་ཞིགས་པར་གྱུར་པ་དག་ཀྱང་ཆེས་ཚད་མེད་དོ། །གང་གི་ལུས་དེ་དག་རབ་ཏུ་གཡོ་བར་བྱེད་པའི་རླུང་གི་ཁམས་དེ་ཡང་ཆེས་ཚད་མེད་དོ། །ལུས་དེ་དག་གི་མིག་ལ་སོགས་པ་སྦུབས་ཡོད་པའི་ནམ་མཁའི་ཁམས་ཀྱང་ཆེས་ཚད་མེད་དོ། །ད་ལྟར་གྱི࿒ཐ་མའི་ལུས་འདི་ལ་ཐུག་པའི་བར་གྱི་ལུས་སར་པ་སར་པ་དག་ཡང་དང་ཡང་དུ་ལེན་པར་བྱེད་པའི་རྣམ་པར་ཤེས་པའི་རྒྱུན་དེ་ཡང་ཆེས་ཚད་མེད་དེ། དེའི་རྣམ་པར་ཤེས་པའི་རྒྱུན་ལ་གནས་པའི་འགྲོ་བ་དེ་ཡང་ཕྱི་མའི་མཐར་ནི་མ་ངེས་ཏེ། དེ་ལྟར་རྣམ་པར་ཤེས་པའི་ཁམས་ཀྱི་བར་འདི་ནི་ཚད་མེད་པ་ཡིན་ནོ་ཞེས་དེ་ལྟར་མོས་པར་བྱེད་དོ། །

de ltar mos par byed pa na yang dag pa'i yid la byed pas kyang 'di ltar nang dang/ phyi rol gyi lus la lus kyi rjes su lta zhing gnas par byed de/ bdag gi chu'i khams dang/ me'i khams dang/ sa'i khams dang/ rlung gi khams dang / nam mkha'i khams kyi bar tshad med pa de dag la mos par byas pa de basni/ bdag 'khor ba na 'khor ba'i tshe/ ma shi ba dang/ pha shi ba dag dang/ phu nu dang/ bu srid dang/ nye du shi ba dag dang/ longs spyod zad pa dang/ nor zad pa dag na mchi ma rab tu zags shing mchi ma rgyud blags pa dang/ ma'i nu zho 'thungs pa dang/ rkun po dang/ lam 'gog pa dang/ khyim 'bugs pa dang/ mdud pa 'grol ba dag 'byung bas de lag pa bcad pa dang/ rkang pa bcad pa dang/ mgo bcad pa dang/ sna bcad pa dang/ yan lag dang/ nying lag rnam pa sna tshogs dpag tu med pa dag bcad pa nyams su myong bar gyur pa des na/ khrag dpag tu med pa dag byung zhing rab tu zags par gyur pa gang yin pa de dag ches dpag tu med de/ mchi ma dang/ 'o ma dang/ khrag gis yongs su zin pa'i chu'i khams kyi chu'i phung po gang yin pa de'i gan na/ rgya mtsho chen po bzhi chus yongs su gang bas ni brgya'i char yang nye bar mi 'gro'o zhes bya ba nas rgyas par snga ma bzhin no/ /srid pa dang 'gro ba de dang de dag tu 'chi 'pho ba dang/ skye ba dag na lus rnams mes bsregs par gyur pa'i me'i phung po gang yin pa de yang ches tshad med de/ de la ni dpe yang tshad med do/ /sa'i khams kyi rus pa zhigs par gyur pa dag kyang ches tshad med do/ /gang gi lus de dag rab tu g.yo bar byed pa'i rlung gi khams de yang ches tshad med do/ /lus de dag gi mig la sogs pa sbubs yod pa'i nam mkha'i khams kyang ches tshad med do/ /da ltar gyi tha ma'i lus 'di la thug pa'i bar gyi lus sar pa sar pa dag yang dang yang du len par byed pa'i rnam par shes pa'i rgyun de yang ches tshad med de/ de'i rnam par shes pa'i rgyun la gnas pa'i 'gro ba de yang phyi ma'i mthar ni ma nges te/ de ltar rnam par shes pa'i khams kyi bar 'di ni tshad med pa yin no zhes de ltar mos par byed do/ /

【P4 ānāpānasmṛti安那波那念dbugs rṅub pa daṅ dbugs dbyuṅ ba dran pa】【Q1 正觀息風】

དེ་ལ་དབུགས་རྔུབ་པ་དང༌། དབུགས་འབྱུང་བ་དྲན་པའི་རྣལ་འབྱོར་ལ་རབ་ཏུ་བརྩོན་པའི་ལས་དང་པོ་པ་ནི། གནས་ཁང་གཡས་གཡོན་གྱི་སྒོའི་རྣམ་པ་ལས་སམ། ལྕགས་མགར་གྱི་སྦུད་པ་དག་ལས་སམ། གསེར་མགར་གྱི་ཤིང་སྦུད་ལས་སམ། ཕྱི་རོལ་གྱི་རླུང་གི་ཕུང་པོ་དག་ལས་རླུང་ཕྱིར་འབྱུང་བ་དང༌། ནང་དུ་འཇུག་པ་དང༌། འོང་བ་དང༌། འགྲོ་བའི་མཚན་མ་བཟུང་ནས་ནང་གི་དབུགས་རྔུབ་པ་དང༌། དབུགས་འབྱུང་བའི་དམིགས་པ་དྲན་པས། དབུགས་རྔུབ་པ་དང༌། དབུགས་འབྱུང་བ་ལ་མོས་པར་བྱེད་དོ། །དེ་དང་པོ་ཁོ་ནར་ཁ་དང་སྣའི་ཕྱོགས་སུ་སྦུབས་རགས་པ་ནས། འགྲོ་བ་དང་ལྡོག་པའི་རླུང་ཤིན་ཏུ་ཕྲ་ཞིང་ཆུང་བ་ལ་མོས་པར་བྱེད་དོ། །དེ་ནས་ཁྱད་ཀྱིས་ཁད་ཀྱིས་རླུང་དེ་ཆེས་ཆེ་བ་དང༌། ཆེས་མང་བར་མོས་པར་བྱེད་ཅིང་སྤུའི་ཁུང་བུ་ཐམས་ཅད་ཀྱི་བར་དུ་ཞུགས་པར་མོས་པར་བྱེད་དེ། འདི་ལྟར་ལུས་ཐམས་ཅད་རླུང་གི་ཕུང་པོ་དང་འབྲེལ་པ་དང༌། རླུང་གི་ཕུང་པོས་ཡོངས་སུ་བསྐོར་བ་དང༌། རླུང་གི་ཕུང་པོས་ཉེ་བར་དཀྲིས་པ་དང༌། རླུང་གི་ཕུང་པོ་ཚད་མེད་པའི་ནང་ན་འདུག་ཅིང་འདི་ལྟ་སྟེ། དཔེར་ན། ཤིང་བལ࿒གྱི་འདའ་བ་དང༌། རས་བལ࿒གྱི་འདའ་བ་ལྟར་ཡང་བ་ཉིད་དུ་མོས་པར་ཡང་བྱེད་དོ། །

de la dbugs rngub pa dang/ dbugs 'byung ba dran pa'i rnal 'byor la rab tu brtson pa'i las dang po pa ni/ gnas khang g.yas g.yon gyi sgo'i rnam pa las sam/ lcags mgar gyi sbud pa dag las sam/ gser mgar gyi shing sbud las sam/ phyi rol gyi rlung gi phung po dag las rlung phyir 'byung ba dang/ nang du 'jug pa dang/ 'ong ba dang/ 'gro ba'i mtshan ma bzung nas nang gi dbugs rngub pa dang/ dbugs 'byung ba'i dmigs pa dran pas/ dbugs rngub pa dang/ dbugs 'byung ba la mos par byed do/ /de dang po kho nar kha dang sna'i phyogs su sbubs rags pa nas/ 'gro ba dang ldog pa'i rlung shin tu phra zhing chung ba la mos par byed do/ /de nas khyad kyis khad kyis rlung de ches che ba dang/ ches mang bar mos par byed cing spu'i khung bu thams cad kyi bar du zhugs par mos par byed de/ 'di ltar lus thams cad rlung gi phung po dang 'brel pa dang/ rlung gi phung pos yongs su bskor ba dang/ rlung gi phung pos nye bar dkris pa dang/ rlung gi phung po tshad med pa'i nang na 'dug cing 'di lta ste/ dper na/ shing bal gyi 'da' ba dang/ ras bal gyi 'da' ba ltar yang ba nyid du mos par yang byed do/ /

【Q2 明入身念住觀】

དེ་གང་གི་ཚེ་དབུགས་རྔུབ་པ་དང༌། དབུགས་འབྱུང་བའི་རྒྱུན་འཇུག་པ་མ་ཉམས་པ་ཡིད་ལ་བྱེད་པ་དེའི་ཚེ་ན་ནི། ནང་གི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །གང་གི་ཚེ་གཞན་དག་གི་ཤི་བའི་ལུས་རྣམ་པར་བསྔོས་པ་ལ་སོགས་པའི་གནས་སྐབས་སུ་གྱུར་ཅིང་དབུགས་རྔུབ་པ་དང༌། དབུགས་འབྱུང་བའི་རྒྱུན་འཇུག་པ་མ་ཉམས་པ་ཡིད་ལ་བྱེད་པ་དེའི་ཚེ་ན་ནི། ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །གང་གི་ཚེ་བདག་ཉིད་འཆི་བའམ། ཤི་བར་མོས་པར་བྱེད་ཅིང་དབུགས་རྔུབ་པ་དང༌། དབུགས་འབྱུང་བའི་རྒྱུན་འཇུག་པ་དང་བྲལ་བར་མོས་པར་བྱེད་པ་དེའི་ཚེ་ན་ནི། ནང་དང་ཕྱི་རོལ་གྱི་ལུས་ལ་ལུས་ཀྱི་རྗེས་སུ་ལྟ་ཞིང་གནས་པ་ཡིན་ནོ། །

de gang gi tshe dbugs rngub pa dang/ dbugs 'byung ba'i rgyun 'jug pa ma nyams pa yid la byed pa de'i tshe na ni/ nang gi lus la lus kyi rjes su lta zhing gnas pa yin no/ /gang gi tshe gzhan dag gi shi ba'i lus rnam par bsngos pa la sogs pa'i gnas skabs su gyur cing dbugs rngub pa dang/ dbugs 'byung ba'i rgyun 'jug pa ma nyams pa yid la byed pa de'i tshe na ni/ phyi rol gyi lus la lus kyi rjes su lta zhing gnas pa yin no/ /gang gi tshe bdag nyid 'chi ba'am/ shi bar mos par byed cing dbugs rngub pa dang/ dbugs 'byung ba'i rgyun 'jug pa dang bral bar mos par byed pa de'i tshe na ni/ nang dang phyi rol gyi lus la lus kyi rjes su lta zhing gnas pa yin no/ /

【Q3 勸修加行】

སྦྱོར་པ་ཐམས་ཅད་ལ་ཡང་ཞི་གནས་ཀྱི་ཕྱོགས་དང་ལྡན་པ་དང༌། ཞི་གནས་ཀྱི་ཕྱོགས་ཀྱིས་ཡོངས་སུ་ཟིན་པར་མོས་པར་བྱེད་དེ། ལྷག་མ་གཞན་ཐམས་ཅད་ནི་སྔ་མ་བཞིན་དུ་རིག་པར་བྱའོ། །

sbyor pa thams cad la yang zhi gnas kyi phyogs dang ldan pa dang/ zhi gnas kyi phyogs kyis yongs su zin par mos par byed de/ lhag ma gzhan thams cad ni snga ma bzhin du rig par bya'o/ /

【L2 初業者如教修行得色界定】【M1 明正修行】

དེ་ལྟར་ལས་དང་པོ་པ་ཡང་དག་པར་གཏམས་པ་དེ་ཡང་དག་པ་ཉིད་དུ་སྒྲུབ་པར་བྱེད་པ་ན། བརྟུན་པ་དང༌། ཤེས་བཞིན་དང༌། དྲན་པ་དང་ལྡན་ཞིང་འཇིག་རྟེན་ལ་བརྣབ་སེམས་དང་ཡིད་མི་བདེ་བ་རྣམ་པར་བསལ་ཏེ་གནས་པ་ཡིན་ནོ། །དེ་ལ་རེ་ཞིག་སྦྱོར་བ་དེ་ལ་རྒྱུན་དུ་བྱེད་པ་དང༌། ལེགས་པར་བྱེད་ཅིང་ཡིད་ལ་བྱེད་པ་ཡང་དག་པར་ཐོབ་པ࿒བྲེ་མོ་གཏམ་ལ་སོགས་པས་སྤོང་བར་མི་བྱེད་པ་གང་ཡིན་པ་དེ་ནི་དེའི་བརྟུན་པ་ཡིན་ནོ། །དེའི་ཞི་གནས་དང་ལྷག་མཐོང་སྒོམ་པའི་སྦྱོར་བ་དེ་ལ་རྣམ་པར་གཡེང་བ་དང༌། རྣམ་པར་གཡེང་བ་མེད་པ་ཡོངས་སུ་ཤེས་པ་ལ་སེམས་གཏོད་པ་གང་ཡིན་པ་དེ་ནི། དེའི་ཤེས་བཞིན་དང་དྲན་པ་དང་ལྡན་པ་ཡིན་ནོ། །ཀུན་དུ་སྐྱོ་བར་འགྱུར་བའི་མཚན་མ་དང༌། དང་བར་འགྱུར་བའི་མཚན་མ་ལེགས་པར࿒རབ་ཏུ་གཟུང་བ་གང་ཡིན་པ་དེ་ནི་དེའི་འཇིག་རྟེན་ལ་བརྣབ་སེམས་དང༌། ཡིད་མི་བདེ་བ་རྣམ་པར་བསལ་བ་ཡིན་ནོ། །དེ་ལྟར་བརྟུན་པ་དང་འཇིག་རྟེན་ལ་བརྣབ་སེམས་དང་ཡིད་མི་བདེ་བ་རྣམ་པར་བསལ་བའི་བར་ལ་གནས་པ་

de ltar las dang po pa yang dag par gtams pa de yang dag pa nyid du sgrub par byed pa na/ brtun pa dang/ shes bzhin dang/ dran pa dang ldan zhing 'jig rten la brnab sems dang yid mi bde ba rnam par bsal te gnas pa yin no/ /de la re zhig sbyor ba de la rgyun du byed pa dang/ legs par byed cing yid la byed pa yang dag par thob pa bre mo gtam la sogs pas spong bar mi byed pa gang yin pa de ni de'i brtun pa yin no/ /de'i zhi gnas dang lhag mthong sgom pa'i sbyor ba de la rnam par g.yeng ba dang/ rnam par g.yeng ba med pa yongs su shes pa la sems gtod pa gang yin pa de ni/ de'i shes bzhin dang dran pa dang ldan pa yin no/ /kun du skyo bar 'gyur ba'i mtshan ma dang/ dang bar 'gyur ba'i mtshan ma legs par rab tu gzung ba gang yin pa de ni de'i 'jig rten la brnab sems dang/ yid mi bde ba rnam par bsal ba yin no/ /de ltar brtun pa dang 'jig rten la brnab sems dang yid mi bde ba rnam par bsal ba'i bar la gnas pa

【M2 明前能引後：sukṣma→audārika-kāyacittaprasrabdhi微劣→強盛身心輕安phra ba→rags lun daṅ sems śin tu sbyaṅ pa】

དེའི་དང་པོ་ཁོ་ནར་ཡང་དག་པའི་སྦྱོར་བ་ལ་བརྩོན་པའི་ཚེ་སེམས་ཤིན་ཏུ་སྦྱངས་པ་དང་ལུས་ཤིན་ཏུ་སྦྱངས་པ་དང༌། སེམས་དང་ལུས་ལས་སུ་རུང་བ་འབྱུང་བ་ནི་ཕྲ་བ་སྟེ། བརྟག་པར་དཀའ་བ་ཡིན་ནོ། །དེ་ལ་ཞི་གནས་དང་ལྷག་མཐོང་བསྒོམ་པ་ན་སེམས་ཤིན་ཏུ་སྦྱངས་པ་དང༌། ལུས་ཤིན་ཏུ་སྦྱངས་པ་དང༌། སེམས་དང་ལུས་ལས་སུ་རུང་བ་གང་ཡིན་པ་དེ་ནི་ལུས་དང་སེམས་ཤིན་ཏུ་སྦྱངས་པ་ཡིན་ནོ། །࿒དེ་ནི་སེམས་རྩེ་གཅིག་པ་ཉིད་དང༌། སེམས་དང་ལུས་ཤིན་ཏུ་སྦྱངས་པ་དེ་ཉིད་མངོན་པར་འཕེལ་བ་ན། འདི་ལྟ་སྟེ། རྒྱུ་གཅིག་ནས་གཅིག་ཏུ࿒བརྒྱུད་དེ་ལེན་པའི་ཚུལ་གྱིས་རགས་ཤིང་བརྟག་པར་སླ་བའི་སེམས་རྩེ་གཅིག་པ་ཉིད་དང༌། སེམས་དང་ལུས་ཤིན་ཏུ་སྦྱངས་པ་འདྲེན་པར་བྱེད་དེ། ཇི་ཙམ་ན་དེའི་རགས་ཤིང་བརྟག་པར་སླ་བའི་སེམས་རྩེ་གཅིག་པ་ཉིད་དང༌། སེམས་དང་ལུས་ཤིན་ཏུ་སྦྱངས་པ་ཡང་རིང་པོར་མི་ཐོགས་པར་སྐྱེ་བར་འགྱུར་བའི་ལྔ་ལྟས་སུ་དེའི་སྲ་བ་ལྕི་བར་སྣང་བ་སྐྱེ་བར་འགྱུར་ཏེ། དེ་ཡང་གནོད་པའི་མཚན་ཉིད་ནི་མ་ཡིན་ནོ། །

de'i dang po kho nar yang dag pa'i sbyor ba la brtson pa'i tshe sems shin tu sbyangs pa dang lus shin tu sbyangs pa dang/ sems dang lus las su rung ba 'byung ba ni phra ba ste/ brtag par dka' ba yin no/ /de la zhi gnas dang lhag mthong bsgom pa na sems shin tu sbyangs pa dang/ lus shin tu sbyangs pa dang/ sems dang lus las su rung ba gang yin pa de ni lus dang sems shin tu sbyangs pa yin no/ / de ni sems rtse gcig pa nyid dang/ sems dang lus shin tu sbyangs pa de nyid mngon par 'phel ba na/ 'di lta ste/ rgyu gcig nas gcig tu brgyud de len pa'i tshul gyis rags shing brtag par sla ba'i sems rtse gcig pa nyid dang/ sems dang lus shin tu sbyangs pa 'dren par byed de/ ji tsam na de'i rags shing brtag par sla ba'i sems rtse gcig pa nyid dang/ sems dang lus shin tu sbyangs pa yang ring por mi thogs par skye bar 'gyur ba'i lnga ltas su de'i sra ba lci bar snang ba skye bar 'gyur te/ de yang gnod pa'i mtshan nyid ni ma yin no/ /

【M3 明行漸增：cittapraśabdhi→kāyapraśrabdhi心輕安→身輕安sems śin tu sbyaṅs pa→lus śin tu sbyaṅs pa】

དེ་སྐྱེས་མ་ཐག་ཏུ་སྤོང་བ་ལ་དགའ་བའི་བར་ཆད་བྱེད་པ་ཉོན་མོངས་པ་རྣམས་ཀྱི་ཕྱོགས་སུ་གྱུར་པ་སེམས་ཀྱི་གནས་ངན་ལེན་གང་ཡིན་པ་དེ་སྤོང་བར་འགྱུར་ཞིང་དེའི་གཉེན་པོ་སེམས་ལས་སུ་རུང་བ་དང༌། སེམས་ཤིན་ཏུ་སྦྱངས་པ་ཡང་སྐྱེ་བར་འགྱུར་རོ། །དེ་སྐྱེས་པས་ལུས་ཤིན་ཏུ་སྦྱངས་པ་སྐྱེ་བ་དང་མཐུན་པ། འབྱུང་བ་ཆེན་པོའི་རླུང་དག་ལུས་ལ་རྒྱུ་བར་འགྱུར་ཏེ། དེ་དག་ཀྱང་རྒྱུ་བའི་རྒྱུས་ན་སྤོང་བ་ལ་དགའ་བའི་བར་ཆད་བྱེད་པའི་ཉོན་མོངས་པའི་ཕྱོགས་སུ་གྱུར་པ་ལུས་ཀྱི་གནས་ངན་ལེན་གང་ཡིན་པ་དེ་དང་འབྲལ་བར་འགྱུར་ཞིང༌། དེའི་གཉེན་པོ་ལུས་ཤིན་ཏུ་སྦྱངས་པས་ལུས་ཐམས་ཅད་རྒྱས་ཏེ་གང་བ་བཞིན་དུ་སྣང་བར་འགྱུར་རོ། །དང་པོར࿒དེ་སྐྱེས་པར་གྱུར་པ་དེའི་ཚེ་ན་སེམས་དགའ་བ་དང༌། སེམས་ཤིན་ཏུ་ཉམས་བདེ་བ་དང་། སེམས་མཆོག་ཏུ་དགའ་བ་དང་ལྡན་པ་ལ་དམིགས་པ་དང༌། མངོན་པར་དགའ་བ་དང་བཅས་པ་ཡང་སྣང་བར་འགྱུར་རོ། །དེའི་འོག་ཏུ་ཤིན་ཏུ་སྦྱངས་པའི་ཤུགས་དང་པོ་སྐྱེས་པ་གང་ཡིན་པ་དེ་ཁད་ཀྱིས་ཁད་ཀྱིས་ཤིན་ཏུ་ཕྲ་བར་འགྱུར་ཞིང༌། ལུས་ལ་ཤིན་ཏུ་སྦྱངས་པ་གྲིབ་མ་ལྟ་བུ་དང་ལྡན་པར་འགྱུར་རོ། །སེམས་དགའ་བ་གང་ཡིན་པ་དེ་ཡང་སྤོང་བར་འགྱུར་ཞིང༌། སེམས་ཞི་གནས་ཀྱིས་ཉེ་བར་བརྟན་ཞིང་རབ་ཏུ་ཞི་བའི་རྣམ་པས་དམིགས་པ་ལ་འཇུག་པར་འགྱུར་རོ། །

de skyes ma thag tu spong ba la dga' ba'i bar chad byed pa nyon mongs pa rnams kyi phyogs su gyur pa sems kyi gnas ngan len gang yin pa de spong bar 'gyur zhing de'i gnyen po sems las su rung ba dang/ sems shin tu sbyangs pa yang skye bar 'gyur ro/ /de skyes pas lus shin tu sbyangs pa skye ba dang mthun pa/ 'byung ba chen po'i rlung dag lus la rgyu bar 'gyur te/ de dag kyang rgyu ba'i rgyus na spong ba la dga' ba'i bar chad byed pa'i nyon mongs pa'i phyogs su gyur pa lus kyi gnas ngan len gang yin pa de dang 'bral bar 'gyur zhing/ de'i gnyen po lus shin tu sbyangs pas lus thams cad rgyas te gang ba bzhin du snang bar 'gyur ro/ /dang por de skyes par gyur pa de'i tshe na sems dga' ba dang/ sems shin tu nyams bde ba dang / sems mchog tu dga' ba dang ldan pa la dmigs pa dang/ mngon par dga' ba dang bcas pa yang snang bar 'gyur ro/ /de'i 'og tu shin tu sbyangs pa'i shugs dang po skyes pa gang yin pa de khad kyis khad kyis shin tu phra bar 'gyur zhing/ lus la shin tu sbyangs pa grib ma lta bu dang ldan par 'gyur ro/ /sems dga' ba gang yin pa de yang spong bar 'gyur zhing/ sems zhi gnas kyis nye bar brtan zhing rab tu zhi ba'i rnam pas dmigs pa la 'jug par 'gyur ro/ /

【M4 得色界定】【N1 明得定samanaskāra有作意yid la byed pa daṅ】

དེའི་འོག་ཏུ་རྣལ་འབྱོར་པ་ལས་དང་པོ་པ་དེ་ཡིད་ལ་བྱེད་པ་དང་བཅས་པ་ཡིན་ཏེ། ཡིད་ལ་བྱེད་པ་དང་བཅས་པ་ཞེས་བྱ་བའི་གྲངས་སུ་འགྲོའོ། །དེ་ཅིའི་ཕྱིར་ཞེ་ན། དེས་དང་པོར་གཟུགས་ན་སྤྱོད་པ་མཉམ་པར་གཞག་པའི་ས་པའི་ཡིད་ལ་བྱེད་པ་ཆུངངུུ་ཐོབ་པའི་ཕྱིར་ཏེ། དེས་ན་ཡིད་ལ་བྱེད་པ་དང་བཅད་པ་ཞེས་བྱའོ། །

de'i 'og tu rnal 'byor pa las dang po pa de yid la byed pa dang bcas pa yin te/ yid la byed pa dang bcas pa zhes bya ba'i grangs su 'gro'o/ /de ci'i phyir zhe na/ des dang por gzugs na spyod pa mnyam par gzhag pa'i sa pa'i yid la byed pa chungangu+u thob pa'i phyir te/ des na yid la byed pa dang bcad pa zhes bya'o/ /

【N2 明samanaskārasya liṃgāni有作意者相狀yid la byed pa daṅ bcas pa de'i rtags】

ལས་དང་པོ་པ་ཡིད་ལ་བྱེད་པ་དང་བཅས་པ་དེའི་རྟགས་ནི་འདི་དག་ཡིན་ཏེ། དེས་གཟུགས་ན་སྤྱོད་པའི་སེམས་ཆུང་དུ་ཐོབ་པ་དང༌། ལུས་ཤིན་ཏུ་སྦྱངས་པ་དང༌། སེམས་ཤིན་ཏུ་སྦྱངས་པ་དང༌། སེམས་རྩེ་གཅིག་པ་ཆུང་ངུ་ཐོབ་པ་དང༌། ཉོན་མོངས་པ་རྣམ་པར་སྦྱོང་བའི་དམིགས་པ་ལ་སྦྱོར་བའི་སྐལ་བ་ཡོད་ཅིང་ནུས་པ་དང༌། དེའི་སེམས་ཀྱི་རྒྱུད࿒འཇམ་པར་འགྱུར་བ་དང༌། ཞི་གནས་ཀྱིས་ཉེ་བར་དཀྲིས་པ་དང༌། དེས་སྤྱད་པ་རྣམ་པར་སྤྱོང་བ་ཡང་སྤྱད་ཟིན་པ་ཡིན་ཏེ། གལ་ཏེ་ཆགས་པར་འགྱུར་བའི་ཡུལ་ལ་སྤྱོད་པར་གྱུར་ཀྱང༌། འདོད་ཆགས་ཀྱི་ཀུན་ནས་དཀྲིས་པ་དྲག་པོ་སྐྱེ་བར་མི་འགྱུར་ཞིང༌། གཉེན་པོ་ཅུང་ཟད་ཙམ་དང་ངན་ངོན་ཙམ་ལ་བརྟེན་ཅིང་ཅུང་ཟད་བརྩལ་བ་ཙམ་གྱིས་སེལ་ནུས་པར་འགྱུར་བ་དང༌། ཞེ་སྡང་བར་འགྱུར་བ་དང༌། གཏི་མུག་པར་འགྱུར་བ་དང༌། ཁེངས་པར་འགྱུར་བ་དང༌། མཐུན་པ་དང༌། རྣམ་པར་རྟོག་པར་འགྱུར་བ་དང༌། མཐུན་པའི་ཡུལ་རྣམས་ལ་ཡང་དེ་བཞིན་དུ་རིག་པར་བྱའོ། །དེ་ནང་དུ་ཡང་དག་འཇོག་ལ་འདུག་སྟེ། སེམས་གཏོད་པར་བྱེད་པ་ན། མྱུར་བ་མྱུར་བར་སེམས་དང་ལུས་ཤིན་ཏུ་སྦྱངས་པར࿒འགྱུར་བ་དང༌། ལུས་ཀྱི་གནས་ངན་ལེན་དག་གིས་ཤིན་ཏུ་གནོད་པར་མི་འགྱུར་བ་དང༌། སྒྲིབ་པ་རྣམས་ཤས་ཆེར་ཀུན་དུ་མི་རྒྱུ་བ་དང༌། འདོད་པ་དང་དགའ་བ་དང༌། ཡོངས་སུ་གདུང་བ་དང་ལྡན་པའི་འདུ་ཤེས་ཡིད་ལ་བྱེད་པ་ཤས་ཆེར་ཀུན་དུ་མི་འབྱུང་བ་དང༌། ལངས་ཏེ་རྒྱུ་བ་ན་ཡང་ལུས་དང་སེམས་ལ་ཤིན་ཏུ་སྦྱངས་པ་ཁ་ཅིག་དང་ལྡན་པར་འགྱུར་བ་དང༌། དེ་ལྟ་བུ་དང་མཐུན་པ་དག་ནི་ཡིད་ལ་བྱེད་པ་དང་བཅས་པའི་རྟགས་དང༌། མཚན་མ་ཡོངས་སུ་བྱང་བ་དག་ཡིན་པར་རིག་པར་བྱའོ། །

las dang po pa yid la byed pa dang bcas pa de'i rtags ni 'di dag yin te/ des gzugs na spyod pa'i sems chung du thob pa dang/ lus shin tu sbyangs pa dang/ sems shin tu sbyangs pa dang/ sems rtse gcig pa chung ngu thob pa dang/ nyon mongs pa rnam par sbyong ba'i dmigs pa la sbyor ba'i skal ba yod cing nus pa dang/ de'i sems kyi rgyud 'jam par 'gyur ba dang/ zhi gnas kyis nye bar dkris pa dang/ des spyad pa rnam par spyong ba yang spyad zin pa yin te/ gal te chags par 'gyur ba'i yul la spyod par gyur kyang/ 'dod chags kyi kun nas dkris pa drag po skye bar mi 'gyur zhing/ gnyen po cung zad tsam dang ngan ngon tsam la brten cing cung zad brtsal ba tsam gyis sel nus par 'gyur ba dang/ zhe sdang bar 'gyur ba dang/ gti mug par 'gyur ba dang/ khengs par 'gyur ba dang/ mthun pa dang/ rnam par rtog par 'gyur ba dang/ mthun pa'i yul rnams la yang de bzhin du rig par bya'o/ /de nang du yang dag 'jog la 'dug ste/ sems gtod par byed pa na/ myur ba myur bar sems dang lus shin tu sbyangs par 'gyur ba dang/ lus kyi gnas ngan len dag gis shin tu gnod par mi 'gyur ba dang/ sgrib pa rnams shas cher kun du mi rgyu ba dang/ 'dod pa dang dga' ba dang/ yongs su gdung ba dang ldan pa'i 'du shes yid la byed pa shas cher kun du mi 'byung ba dang/ langs te rgyu ba na yang lus dang sems la shin tu sbyangs pa kha cig dang ldan par 'gyur ba dang/ de lta bu dang mthun pa dag ni yid la byed pa dang bcas pa'i rtags dang/ mtshan ma yongs su byang ba dag yin par rig par bya'o/ /

བསྡུས་པའི་སྡོམ་ནི། འགྲོ་བ་དང་ནི་གསོལ་བ་དང༌། །གཟེངས་བསྟོད་དྲི་དང་བརྟག་པ་དང༌། །བསྲུང་ཞིང་བསགས་དང་རབ་དབེན་དང༌། །རྩེ་གཅིག་སྒྲིབ་པ་རྣམ་སྦྱོད་དང༌། །ཡིད་ལ་བྱེད་པ་བསྒོམ་པ་ལ། །ངེས་པར་སྦྱར་བར་བྱ་བ་ཡིན། །〔回上方〕

bsdus pa'i sdom ni/ 'gro ba dang ni gsol ba dang/ /gzengs bstod dri dang brtag pa dang/ /bsrung zhing bsags dang rab dben dang/ /rtse gcig sgrib pa rnam sbyod dang/ /yid la byed pa bsgom pa la/ /nges par sbyar bar bya ba yin/ /[〔回上方〕]

རྣལ་འབྱོར་སྤྱོད་པའི་ས་ཉན་ཐོས་ཀྱི་སར་གཏོགས་པ་ལས། རྣལ་འབྱོར་གྱི་གནས་གསུམ་པ་རྫོགས་སོ།། །།

rnal 'byor spyod pa'i sa nyan thos kyi sar gtogs pa las/ rnal 'byor gyi gnas gsum pa rdzogs so// //

【E4 caturthaṁ yogasthānam第四瑜伽處rnal 'byor gyi gnas bshi pa謂趣世出世處】【F1 有二頌列其二門】

〔案：對應的藏譯原來位於下方〕

[〔案：對應的藏譯原來位於下方〕]

【F2 依門辨】【G1 略解二門】

ཉན་ཐོས་ཀྱི་ས་བམ་པོ་བཅུ་བདུན་པ།

nyan thos kyi sa bam po bcu bdun pa/

དེ་ལྟར་ཡིད་ལ་བྱེད་པ་ཐོབ་པའི་རྣལ་འབྱོར་བ་སྤོང་བའི་དགེ་བ་ཆུང་དུ་ལ་ཞུགས࿒པ་དེའི་གྲོང་དུ་བགྲོད་པར་བྱ་བ་ནི་གཞན་མེད་དེ་གཉིས་པོ་ཁོ་ནར་ཟད་དོ། །གཉིས་གང་ཞེ་ན། འདི་ལྟ་སྟེ༑ འཇིག་རྟེན་པའི་དང༌། འཇིག་རྟེན་ལས་འདས་པའིའོ། །དེ་ལ་ལས་དང࿒པོ་པའི་རྣལ་འབྱོར་པ་ཡིད་ལ་བྱེད་པ་དང་བཅས་པ་དེ་ནི། བདག་འཇིག་རྟེན་པའམ། འཇིག་རྟེན་ལས་འདས་པའི་བགྲོད་པས་འགྲོ་བར་བྱའོ་སྙམ་ནས། ཡིད་ལ་བྱེད་པ་དེ་ཉིད་ལ་ལན་མང་དུ་བྱེད་དོ། །ཇི་ལྟ་ཇི་ལྟར་ལན་མང་དུ་བྱེད་པ་དེ་ལྟ་དེ་ལྟར་ཉིན་མཚན་དེ་དང་དེ་དག་འདས་པས་དེའི་ལུས་ཤིན་ཏུ་སྦྱངས་པ་དང་སེམས་རྩེ་གཅིག་པ་ཉིད་དེ་འཕེལ་ཞིང་རྒྱས་པ་དང༌། ཡངས་པར་འགྱུར་རོ། །གང་གི་ཚེ་དེའི་ཡིད་ལ་བྱེད་པ་དམ་ཞིག་བརྟན་ལ་སྲ་བ་དང༌། དམིགས་པ་ཡོངས་སུ་དག་པ་ལ་མོས་པ་འཇུག་པར་འགྱུར་བ་དང༌། ཞི་གནས་དང༌། ལྷག་མཐོང་གི་ཕྱོགས་ཀྱི་མཚན་མ་རྣམས་ཀྱང་ཡོངས་སུ་ཟིན་པར་གྱུར་པ་དེའི་ཚེ་ན་དེ࿒ལ་འཇིག་རྟེན་པའི་ལམ་མམ། འཇིག་རྟེན་ལས་འདས་པའི་ལམ་གང་གིས་འགྲོ་བར་འདོད་པ་དེ་ལ་སྦྱོར་བ་བརྩོན་པར་བྱེད་དོ། །

de ltar yid la byed pa thob pa'i rnal 'byor ba spong ba'i dge ba chung du la zhugs pa de'i grong du bgrod par bya ba ni gzhan med de gnyis po kho nar zad do/ /gnyis gang zhe na/ 'di lta ste| 'jig rten pa'i dang/ 'jig rten las 'das pa'i'o/ /de la las dang po pa'i rnal 'byor pa yid la byed pa dang bcas pa de ni/ bdag 'jig rten pa'am/ 'jig rten las 'das pa'i bgrod pas 'gro bar bya'o snyam nas/ yid la byed pa de nyid la lan mang du byed do/ /ji lta ji ltar lan mang du byed pa de lta de ltar nyin mtshan de dang de dag 'das pas de'i lus shin tu sbyangs pa dang sems rtse gcig pa nyid de 'phel zhing rgyas pa dang/ yangs par 'gyur ro/ /gang gi tshe de'i yid la byed pa dam zhig brtan la sra ba dang/ dmigs pa yongs su dag pa la mos pa 'jug par 'gyur ba dang/ zhi gnas dang/ lhag mthong gi phyogs kyi mtshan ma rnams kyang yongs su zin par gyur pa de'i tshe na de la 'jig rten pa'i lam mam/ 'jig rten las 'das pa'i lam gang gis 'gro bar 'dod pa de la sbyor ba brtson par byed do/ /

【G2 廣辨】【H1 辨laukika-marga趣世間道'jig rten pa'i lam】【I1 略辨六門】

དེ་ལ་གང་དག་ཚེ་འདི་ལ་འཇིག་རྟེན་པའི་ལམ་ཁོ་ནས་འགྲོ་བར་འགྱུར་ཞིང་། འཇིག་རྟེན་ལས་འདས་པའི་ལམ་གྱིས་མ་ཡིན་པའི་གང་ཟག་དུ་ཡོད་ཅེ་ན། སྨྲས་པ། བཞི་སྟེ། འདི་ལྟ་སྟེ། འདི་ལས་ཕྱི་རོལ་པ་ཐམས་ཅད་དང༌། ཆོས་འདི་པ་ཡིན་ཡང་སྔོན་ཞི་གནས་སྤྱོད་སྤྱོད་པ་དབང་པོ་རྟུལ་བ་དང༌། དེ་བཞིན་དུ་དབང་པོ་རྣོ་ཡང་དགེ་བའི་རྩ་བ་ཡོངས་སུ་མ་སྨིན་པ་དང༌། བྱང་ཆུབ་སེམས་དཔའ་ཕྱི་མ་ལ་བྱང་ཆུབ་ཐོབ་པར་འདོད་ཅིང་ཚེ་འདི་ལ་མ་ཡིན༌པ་སྟེ། གང་ཟག་དེ་བཞི་ནི་ཚེ་འདི་ཉིད་ལ་འཇིག་རྟེན་པའི་ལམ་གྱིས་འགྲོ་བར་འགྱུར་བ་ཡིན་ནོ། །འཇིག་རྟེན་པའི་ལམ་གྱིས་འགྲོ་བ་དེ་ཡང་རྣམ་པ་གཉིས་ཏེ། འཆིང་བ་མཐའ་དག་ཡོད་པ་སོ་སོའི་སྐྱེ་བོ་རྣམས་དང༌། འཆིང་བ་མ་ཚང་བའི་སློབ་མ་རྣམས་སོ། །དེ་དག་ཀྱང་གང་ཞེ་ན། འདོད་པ་རྣམས་ལ་རགས་པར་ལྟ་ཞིང་སྙོམས་པར་འཇུག་པ་དང༌། སྐྱེ་བ་དང་བཅས་པའི་བསམ་གཏན་དང་པོ་ལ་ཞི་བར་ལྟ་བར་འདོད་པའི་འདོད་ཆགས་དང་བྲལ་བར་འགྲོ་བ་གང་ཡིན་པ་དང༌། དེ་བཞིན་དུ་ཅི་ཡང་མེད་པའི་སྐྱེ་མཆེད་ཀྱི་བར་གྱི་འདོད་ཆགས་དང་བྲལ་བར་བྱ་བ་དང༌། དེ་བཞིན་དུ་འདུ་ཤེས་མེད་པ་ལ་སྙོམས་པར་འཇུག་པ་དང༌། བསམ་གཏན་ལ་བརྟེན་ནས་མངོན་པར་ཤེས་པ་ལྔ་མངོན་པར་སྒྲུབ་པར་བྱེད་པ་རྣམས་ཡིན་པར་རིག་པར་བྱའོ། །

de la gang dag tshe 'di la 'jig rten pa'i lam kho nas 'gro bar 'gyur zhing / 'jig rten las 'das pa'i lam gyis ma yin pa'i gang zag du yod ce na/ smras pa/ bzhi ste/ 'di lta ste/ 'di las phyi rol pa thams cad dang/ chos 'di pa yin yang sngon zhi gnas spyod spyod pa dbang po rtul ba dang/ de bzhin du dbang po rno yang dge ba'i rtsa ba yongs su ma smin pa dang/ byang chub sems dpa' phyi ma la byang chub thob par 'dod cing tshe 'di la ma yinpa ste/ gang zag de bzhi ni tshe 'di nyid la 'jig rten pa'i lam gyis 'gro bar 'gyur ba yin no/ /'jig rten pa'i lam gyis 'gro ba de yang rnam pa gnyis te/ 'ching ba mtha' dag yod pa so so'i skye bo rnams dang/ 'ching ba ma tshang ba'i slob ma rnams so/ /de dag kyang gang zhe na/ 'dod pa rnams la rags par lta zhing snyoms par 'jug pa dang/ skye ba dang bcas pa'i bsam gtan dang po la zhi bar lta bar 'dod pa'i 'dod chags dang bral bar 'gro ba gang yin pa dang/ de bzhin du ci yang med pa'i skye mched kyi bar gyi 'dod chags dang bral bar bya ba dang/ de bzhin du 'du shes med pa la snyoms par 'jug pa dang/ bsam gtan la brten nas mngon par shes pa lnga mngon par sgrub par byed pa rnams yin par rig par bya'o/ /

【I2 廣辨六門】【J1 解七作意kāmavairāgya離欲'dod pa'i 'dod chags daṅ bral bar bya ba(缺解2釋非想非非想名)】【K1 明七種作意離欲界欲】【L1 先總標列】

དེ་ལ་འདོད་པའི་འདོད་ཆགས་དང་བྲལ་བར་བྱ་བའི་ཕྱིར་རབ་ཏུ་བརྩོན་པའི་རྣལ་འབྱོར་པ་ནི་ཡིད་ལ་བྱེད་པ་རྣམ་པ་བདུན་གྱིས་འདོད་པའི་འདོད་ཆགས་དང་བྲལ་བ་རྗེས་སུ་འཐོབ་པོ། །བདུན་པོ་དེ་དག་ཀྱང་གང་ཞེ་ན། སྨྲས་པ། མཚན་ཉིད་སོ་སོར་རིག་པ་དང༌། མོས་པ་ལས་བྱུང་བ་དང༌། རབ་ཏུ་དབེན་པ་དང༌། དགའ་བ་སྡུད་པ་དང༌། སྤྱོད་པའི་ཡིད་ལ་བྱེད་པ་དང༌། སྦྱོར་བའི་མཐར་ཐུག་པ་དང་། སྦྱོར་བ་མཐར་ཐུག་པའི་འབྲས་བུ་ཡིད་ལ་བྱེད་པའོ། །

de la 'dod pa'i 'dod chags dang bral bar bya ba'i phyir rab tu brtson pa'i rnal 'byor pa ni yid la byed pa rnam pa bdun gyis 'dod pa'i 'dod chags dang bral ba rjes su 'thob po/ /bdun po de dag kyang gang zhe na/ smras pa/ mtshan nyid so sor rig pa dang/ mos pa las byung ba dang/ rab tu dben pa dang/ dga' ba sdud pa dang/ spyod pa'i yid la byed pa dang/ sbyor ba'i mthar thug pa dang / sbyor ba mthar thug pa'i 'bras bu yid la byed pa'o/ /

【L2 別解釋】【M1 次第別釋七作意】【N1 lakṣaṇapratisaṁvedī manaskāraḥ了相作意mtshan ñid so sor rig pa'i yid la byed pa】【O1 總說】

དེ་ལ་མཚན་ཉིད་དུ་སོ་སོར་རིག་པའི་ཡིད་ལ་བྱེད་པ་གང་ཞེ་ན། སྨྲས་པ། ཡིད་ལ་བྱེད་པ་གང་གིས་འདོད་པ་རྣམས་ལ་རགས་པའི་མཚན་ཉིད་དུ་སོ་སོར་རིག་པར་བྱེད་ཅིང༌། བསམ་གཏན་དང་པོ་ལ་ཞི་བའི་མཚན་ཉིད་དུ་སོ་སོར་རིག་པར་བྱེད་པའོ། །ཇི་ལྟར་ན་འདོད་པ་རྣམས་ལ་རགས་པའི་མཚན་ཉིད་དུ་སོ་སོར་རིག་པར་བྱེད་ཅེ་ན། སྨྲས་པ། འདོད་པ་རྣམས་ཀྱི་གཞི་དྲུག་པོ་དོན་དང༌། དངོས་པོ་དང་། མཚན་ཉིད་དང༌། ཕྱོགས་དང༌། དུས་དང༌། རིགས་པ་ཡོངས་སུ་ཚོལ་བ་ན་རགས་པའི་མཚན་ཉིད་དུ་སོ་སོར་རིག་པར་བྱེད་དེ།

de la mtshan nyid du so sor rig pa'i yid la byed pa gang zhe na/ smras pa/ yid la byed pa gang gis 'dod pa rnams la rags pa'i mtshan nyid du so sor rig par byed cing/ bsam gtan dang po la zhi ba'i mtshan nyid du so sor rig par byed pa'o/ /ji ltar na 'dod pa rnams la rags pa'i mtshan nyid du so sor rig par byed ce na/ smras pa/ 'dod pa rnams kyi gzhi drug po don dang/ dngos po dang / mtshan nyid dang/ phyogs dang/ dus dang/ rigs pa yongs su tshol ba na rags pa'i mtshan nyid du so sor rig par byed de/

【O2 別釋】【P1 義】

དེ་ལ་རེ་ཞིག་རགས་པའི་དོན་ཡོངས་སུ་ཚོལ་བ་ནི། འདི་ལྟར་འདོད་པ་འདི་དག་ནི་ཉེས་དམིགས་དང་བཅས་པའོ། །གནོད་པ་མང་བའོ། །ཡམས་ཀྱི་ནད་ལྟ་བུ་མང་བའོ། །འགོ་བའི་ནད་ལྟ་བུ་མང་བའོ་ཞེས། རགས་པའི་དོན࿒ཡོངས་སུ་ཚོལ་བར་བྱེད་པ་སྟེ། འདོད་པ་དེ་དག་ལ་ཉེས་དམིགས་མང་པོ་དང༌། འགོ་བའི་ནད་ལྟ་བུ་མང་པོའི་བར་དག་ཡོད་པ་གང་ཡིན་པ་དེ་དག་ནི་རགས་པའི་དོན་ཡིན་ནོ། །

de la re zhig rags pa'i don yongs su tshol ba ni/ 'di ltar 'dod pa 'di dag ni nyes dmigs dang bcas pa'o/ /gnod pa mang ba'o/ /yams kyi nad lta bu mang ba'o/ /'go ba'i nad lta bu mang ba'o zhes/ rags pa'i don yongs su tshol bar byed pa ste/ 'dod pa de dag la nyes dmigs mang po dang/ 'go ba'i nad lta bu mang po'i bar dag yod pa gang yin pa de dag ni rags pa'i don yin no/ /

【P2 事】

དེ་ལ་དངོས་པོ་ཡོངས་སུ་ཚོལ་བ་ནི་ནང་གི་འདོད་པ་དག་ལ་འདོད་པ་ལ་འདུན་པ་ཡོད་པ་དང༌། ཕྱི་རོལ་གྱི་འདོད་པ་དག་ལ་ཡང་འདོད་པ་ལ་འདུན་པ་ཡོད་དོ་ཞེས་ཡོངས་སུ་ཚོལ་བར་བྱེད་པའོ། །

de la dngos po yongs su tshol ba ni nang gi 'dod pa dag la 'dod pa la 'dun pa yod pa dang/ phyi rol gyi 'dod pa dag la yang 'dod pa la 'dun pa yod do zhes yongs su tshol bar byed pa'o/ /

【P3 相】【Q1 自相】

དེ་ལ་རང་གི་མཚན་ཉིད་ཡོངས་སུ་ཚོལ་བ་ནི་འདི་དག་ནི་ཉོན་མོངས་པའི་འདོད་པའོ། །འདི་དག་ནི་དངོས་པོའི་འདོད་པའོ། །དེ་དག་ཀྱང་བདེ་བའི་གནས་དང་མཐུན་པ་དག་དང༌། སྡུག་བསྔལ་གྱི་གནས་དང་མཐུན་པ་དག་དང༌། སྡུག་བསྔལ་ཡང་མ་ཡིན། བདེ་བ་ཡང་མ་ཡིན་པའི་གནས་དང་མཐུན་པ་དག་སྟེ། དེ་ལ་བདེ་བའི་གནས་དང་མཐུན་པ་དག་ནི་འདོད་པའི་འདོད་ཆགས་ཀྱི་གནས་དང༌། འདུ་ཤེས་ཕྱིན་ཅི་ལོག་དང༌། སེམས་ཕྱིན་ཅི་ལོག་གི་གནས་དག་ཡིན་ནོ༑ །སྡུག་བསྔལ་གྱི་གནས་དང་མཐུན་པ་དག་ནི། ཞེ་སྡང་གི་གནས་དང༌། ཁྲོ་བ་དང་ཁོན་དུ་འཛིན་པའི་གནས་དག་ཡིན་ནོ། །སྡུག་བསྔལ་ཡང་མ་ཡིན། བདེ་བ་ཡང་མ་ཡིན་པའི་གནས་དང་མཐུན་པ་དག་ནི། འཆབ་པ་དང༌། འཚིག་པ་དང༌། སྒྱུ་དང༌། གཡོ་དང༌། ངོ་ཚ་མེད་པ་དང༌། ཁྲེལ་མེད་པའི་གནས་དང༌། ལྟ་བ་ཕྱིན་ཅི་ལོག་གི་གནས་དག་ཡིན་ཏེ། དེ་ལྟར་ན་འདོད་པ་འདི་དག་ནི་རབ་ཏུ་གནོད་པའི་ཚོར་བ་དང་ལྡན་པ་དང༌། རབ་ཏུ་གནོད་པའི་ཉོན་མོངས་པ་དང་ལྡན་པ་ཡིན་ནོ་ཞེས་དེ་ལྟར་འདོད་པ་རྣམས་ཀྱི་རང་གི་མཚན་ཉིད་ཡོངས་སུ་ཚོལ་བར་བྱེད་དོ། །

de la rang gi mtshan nyid yongs su tshol ba ni 'di dag ni nyon mongs pa'i 'dod pa'o/ /'di dag ni dngos po'i 'dod pa'o/ /de dag kyang bde ba'i gnas dang mthun pa dag dang/ sdug bsngal gyi gnas dang mthun pa dag dang/ sdug bsngal yang ma yin/ bde ba yang ma yin pa'i gnas dang mthun pa dag ste/ de la bde ba'i gnas dang mthun pa dag ni 'dod pa'i 'dod chags kyi gnas dang/ 'du shes phyin ci log dang/ sems phyin ci log gi gnas dag yin no| /sdug bsngal gyi gnas dang mthun pa dag ni/ zhe sdang gi gnas dang/ khro ba dang khon du 'dzin pa'i gnas dag yin no/ /sdug bsngal yang ma yin/ bde ba yang ma yin pa'i gnas dang mthun pa dag ni/ 'chab pa dang/ 'tshig pa dang/ sgyu dang/ g.yo dang/ ngo tsha med pa dang/ khrel med pa'i gnas dang/ lta ba phyin ci log gi gnas dag yin te/ de ltar na 'dod pa 'di dag ni rab tu gnod pa'i tshor ba dang ldan pa dang/ rab tu gnod pa'i nyon mongs pa dang ldan pa yin no zhes de ltar 'dod pa rnams kyi rang gi mtshan nyid yongs su tshol bar byed do/ /

【Q2 共相】

དེ་ལ་ཇི་ལྟར་ན་སྤྱིའི་མཚན་ཉིད་ཡོངས་སུ་ཚོལ་བར་བྱེད་ཅེ་ན། འདོད་པ་འདི་དག་ཐམས་ཅད་ནི་སྐྱེ་བའི་སྡུག་བསྔལ་དང༌། རྒ་བའི་སྡུག་བསྔལ་དང༌། འདོད࿒པས་ཕོངས་པའི་སྡུག་བསྔལ་གྱི་བར་དང༌། མཉམ་ཞིང་མཚུངས་པར་རྗེས་སུ་འབྲེལ་ཞིང་གནས་པ་ཡིན་ཏེ། གང་དག་འདོད་པ་ལ་ལོངས་སྤྱོད་པའི། འདོད་པའི་འབྱོར་པ་ཆེན་པོ་དང་ལྡན་པ་དེ་དག་ཀྱང་སྐྱེ་བ་ལ་སོགས་པའི་ཆོས་ཉིད་ལས་རྣམ་པར་མ་གྲོལ་བས་དེ་དག་གི་འབྱོར་བ་དེ་ཡང་བརྙན་མ་ཡིན་ནོ་ཞེས་དེ་ལྟར་འདོད་པ་རྣམས་ཀྱི་སྤྱིའི་མཚན་ཉིད་ཡོངས་སུ་ཚོལ་བར་བྱེད་དོ། །

de la ji ltar na spyi'i mtshan nyid yongs su tshol bar byed ce na/ 'dod pa 'di dag thams cad ni skye ba'i sdug bsngal dang/ rga ba'i sdug bsngal dang/ 'dod pas phongs pa'i sdug bsngal gyi bar dang/ mnyam zhing mtshungs par rjes su 'brel zhing gnas pa yin te/ gang dag 'dod pa la longs spyod pa'i/ 'dod pa'i 'byor pa chen po dang ldan pa de dag kyang skye ba la sogs pa'i chos nyid las rnam par ma grol bas de dag gi 'byor ba de yang brnyan ma yin no zhes de ltar 'dod pa rnams kyi spyi'i mtshan nyid yongs su tshol bar byed do/ /

【P4 品】

ཇི་ལྟར་ན་ཕྱོགས་ཡོངས་སུ་ཚོལ་བར་བྱེད་ཅེ་ན། འདོད་པ་འདི་དག་ནི་ནག་པོའི་ཕྱོགས་ཁོ་ནར་གཏོགས་པ་ཏེ། རུས་པའི་ཀེང་རུས་ལྟ་བུ་དང༌། ཤའི་ཁམ་ཚད་ལྟ་བུ་དང༌། རྩྭའི་སྒྲོན་མ་ལྟ་བུ་དང༌། མེ་མདག་གི་དོང་ལྟ་བུ་དང༌། ࿒སྦྲུལ་གདུག་པ་ལྟ་བུ་དང༌། རྨི་ལམ་ལྟ་བུ་དང༌། བརྙན་པོའི་རྒྱན་ལྟ་བུ་དང༌། ཤིང་ཀིམ་པ་ཀའི་འབྲས་བུ་ལྟ་བུ་ཡིན་ཏེ། སེམས་ཅན་རྣམས་འདོད་པ་ཡོངས་སུ་ཚོལ་བར་བྱེད་པ་ན་ཡང་འདོད་པ་ཡོངས་སུ་ཚོལ་བ་ལས་བྱུང་བའི་སྡུག་བསྔལ་དུ་མ་ཉམས་སུ་མྱོང་བར་འགྱུར་བ་དང༌། ཀུན་དུ་བསྲུང་བ་ལས་བྱུང་བ་དང༌། མཛའ་བ་ཡོངས་སུ་ཉམས་པ་ལས་བྱུང་བ་དང༌། ངོམས་མི་ཤེས་པ་ལས་བྱུང་བ་དང༌། རང་དབང་མེད་པ་ལས་བྱུང་བ་དང༌། ཉེས་པར་སྤྱད་པ་ལས་བྱུང་བའི་སྡུག་བསྔལ་ཉམས་སུ་མྱོང་བར་འགྱུར་ཏེ། དེ་དག་ཐམས་ཅད་ནི་སྔ་མ་བཞིན་དུ་རིག་པར་བྱའོ། །བཅོམ་ལྡན་འདས་ཀྱིས་ཀྱང་དེ་ལྟར་འདོད་པ་ལ་བརྟེན་པའི་ཉེས་དམིགས་ལྔ་གསུངས་ཏེ། འདོད་པ་རྣམས་ནི་མནོག་ཆུང་ལ་སྡུག་བསྔལ་མང་ཞིང་ཉེས་དམིགས་མང་བ་དང༌། འདོད་པ་རྣམས་ལ་བརྟེན་པ་ན་ངོམས་མི་མྱོང༌། ཆོག་མི་ཤེས་ཤིང་སྙིང་ཚིམ་པའི་མཐའ་མེད་པ་དང༌། དམ་པ་རྣམས་དང༌། ཡང་དག་པར་སོང་བ་རྣམས་དང༌། སྐྱེས་བུ་དམ་པ་རྣམས་ཀྱིས་འདོད་པ་རྣམས་རྣམ་གྲངས་དུ་མས་སྨད་པ་དང༌། འདོད་པ་རྣམས་ལ་བརྟེན་པ་ན་ཀུན་དུ་སྦྱོར་བ་རྣམས་ཉེ་བར་སྩོགས་པར་འགྱུར་བ་དང༌། དེས་སྡིག་པ་མི་དགེ་བའི་ཆོས་མི་བྱ་བ་ཅུང་ཟད་ཀྱང་མེད་དོ་ཞེས་གསུངས་སོ། །དེ་ལྟ་བས་ན་འདོད་པ་དེ་དག་ནི་མི་ངོམས་པར་བྱེད་པ་དང༌། མང་པོ་དང་ཐུ་མོང་ཡིན་པ་དང༌། ཆོས་མ་ཡིན་པ་དང༌། སྤྱོད་པ་ངན་པའི་རྒྱུར་འགྱུར་བ་དང༌། འདོད་པ་དང༌། སྲེད་པ་འཕེལ་བར་བྱེད་པ་དང༌། དམ་པ་རྣམས་ཀྱིས་སྤང་བའི་འོས་སུ་གྱུར་པ་དང༌། མྱུར་དུ་འཇིག་པར་གྱུར་པ་དང༌། རྐྱེན་ལ་བརྟེན་པ་དང༌། བག་མེད་པའི་ས་ཡིན་ཏེ། མི་རྟག་པ་དང༌། གསོག་དང༌། གསོབ་དང༌། བརྫུན་པ་དང༌། སླུ་བའི་ཆོས་ཅན་དང༌། སྒྱུ་མ་ལྟ་བུ་དང༌། བྱིས་པ་འདྲིད་པ་ཡིན་པས་ཚེ་འདིའི་འདོད་པ་གང་དག་ཡིན་པ་དང༌། ཚེ་ཕྱི་མའི་འདོད་པ་གང་དག་ཡིན་པ་དང༌། ལྷའི་འདོད་པ་གང་དག་ཡིན་པ་དང༌། མིའི་འདོད་པ་གང་དག་ཡིན་པ་དེ་དག་ནི་བདུད་ཀྱི་སྤྱོད་ཡུལ་ལོ། །དེ་དག་ནི་བདུད་ཀྱི་གཟན་མ་སྟེ། དེ་དག࿒ལ་ནི་འདི་ལྟ་སྟེ། བརྣབ་སེམས་དང༌། གནོད་སེམས་དང༌། ཉེས་རྩོམ་དང༌། སྡིག་པ་མི་དགེ་བའི༌ལས་རྣམས་རྣམ་པ་དུ་མ་དག་འབྱུང་ཞིང་འཕགས་པ་ཉན་ཐོས་གང་དག་འདི་ལ་སློབ་པ་དེ་དག་གི་བར་ཆད་བྱེད་པ་ཡིན་ཏེ། འདོད་པ་འདི་དག་ནི་ཤས་ཆེར་དེ་ལྟར་རྣམ་གྲངས་དུ་མར་ནག་པོའི་ཕྱོགས་ཁོ་ནར་གཏོགས་པ་ཡིན་ནོ་ཞེས་དེ་ལྟར་ཕྱོགས་སུ་ཡོངས་སུ་ཚོལ་བར་བྱེད་དོ། །

ji ltar na phyogs yongs su tshol bar byed ce na/ 'dod pa 'di dag ni nag po'i phyogs kho nar gtogs pa te/ rus pa'i keng rus lta bu dang/ sha'i kham tshad lta bu dang/ rtswa'i sgron ma lta bu dang/ me mdag gi dong lta bu dang/ sbrul gdug pa lta bu dang/ rmi lam lta bu dang/ brnyan po'i rgyan lta bu dang/ shing kim pa ka'i 'bras bu lta bu yin te/ sems can rnams 'dod pa yongs su tshol bar byed pa na yang 'dod pa yongs su tshol ba las byung ba'i sdug bsngal du ma nyams su myong bar 'gyur ba dang/ kun du bsrung ba las byung ba dang/ mdza' ba yongs su nyams pa las byung ba dang/ ngoms mi shes pa las byung ba dang/ rang dbang med pa las byung ba dang/ nyes par spyad pa las byung ba'i sdug bsngal nyams su myong bar 'gyur te/ de dag thams cad ni snga ma bzhin du rig par bya'o/ /bcom ldan 'das kyis kyang de ltar 'dod pa la brten pa'i nyes dmigs lnga gsungs te/ 'dod pa rnams ni mnog chung la sdug bsngal mang zhing nyes dmigs mang ba dang/ 'dod pa rnams la brten pa na ngoms mi myong/ chog mi shes shing snying tshim pa'i mtha' med pa dang/ dam pa rnams dang/ yang dag par song ba rnams dang/ skyes bu dam pa rnams kyis 'dod pa rnams rnam grangs du mas smad pa dang/ 'dod pa rnams la brten pa na kun du sbyor ba rnams nye bar stsogs par 'gyur ba dang/ des sdig pa mi dge ba'i chos mi bya ba cung zad kyang med do zhes gsungs so/ /de lta bas na 'dod pa de dag ni mi ngoms par byed pa dang/ mang po dang thu mong yin pa dang/ chos ma yin pa dang/ spyod pa ngan pa'i rgyur 'gyur ba dang/ 'dod pa dang/ sred pa 'phel bar byed pa dang/ dam pa rnams kyis spang ba'i 'os su gyur pa dang/ myur du 'jig par gyur pa dang/ rkyen la brten pa dang/ bag med pa'i sa yin te/ mi rtag pa dang/ gsog dang/ gsob dang/ brdzun pa dang/ slu ba'i chos can dang/ sgyu ma lta bu dang/ byis pa 'drid pa yin pas tshe 'di'i 'dod pa gang dag yin pa dang/ tshe phyi ma'i 'dod pa gang dag yin pa dang/ lha'i 'dod pa gang dag yin pa dang/ mi'i 'dod pa gang dag yin pa de dag ni bdud kyi spyod yul lo/ /de dag ni bdud kyi gzan ma ste/ de dag la ni 'di lta ste/ brnab sems dang/ gnod sems dang/ nyes rtsom dang/ sdig pa mi dge ba'ilas rnams rnam pa du ma dag 'byung zhing 'phags pa nyan thos gang dag 'di la slob pa de dag gi bar chad byed pa yin te/ 'dod pa 'di dag ni shas cher de ltar rnam grangs du mar nag po'i phyogs kho nar gtogs pa yin no zhes de ltar phyogs su yongs su tshol bar byed do/ /

【P5 時】

ཇི་ལྟར་ན་དུས་ཡོངས་སུ་ཚོལ་བར་བྱེད་ཅེ་ན། འདོད་པ་དེ་དག་ནི་འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་རྣམས་སུ་ཡང་རྟག་པ་རྟག་པའི་དུས་དང་ཐེར་ཟུག་ཐེར་ཟུག་གི་དུས་སུ་དེ་ལྟར་གནོད་པ་མང་བ་དང༌། འོག་བའི་ནད་ལྟ࿒བུའི་བར་མང་བ་དང༌། ཉེས་དམིགས་མང་བ་ཡིན་ནོ་ཞེས་དེ་ལྟར་དུས་ཡོངས་སུ་ཚོལ་བར་བྱེད་དོ། །

ji ltar na dus yongs su tshol bar byed ce na/ 'dod pa de dag ni 'das pa dang/ ma 'ongs pa dang/ da ltar byung ba'i dus rnams su yang rtag pa rtag pa'i dus dang ther zug ther zug gi dus su de ltar gnod pa mang ba dang/ 'og ba'i nad lta bu'i bar mang ba dang/ nyes dmigs mang ba yin no zhes de ltar dus yongs su tshol bar byed do/ /

【P6 理】

ཇི་ལྟར་ན་རིགས་པ་ཡོངས་སུ་ཚོལ་བར་བྱེད་ཅེ་ན། འདོད་པ་རྣམས་ནི་བརྩལ་བ་ཆེན་པོ་དང༌། ཡོངས་སུ་བརྩལ་བ་ཆེན་པོ་དང༌། ངལ་བ་ཆེན་པོ་དང༌། ལས་དང་བཟོའི་གནས་རྣམ་པ་སྣ་ཚོགས་དག་གིས་སྡུད་པར་བྱེད། སྒྲུབ་པར་བྱེད་ཅིང༌། ཉེ་བར་སྩོགས་པར་བྱེད་པ་དེ་དག་ལེགས་པར་བསྡུས། ལེགས་པར་བསྒྲུབས། ཉེ་བར་བསགས་ནས་ཀྱང་འདི་ལྟ་སྟེ། ཕ་མ་དང༌། བུ་དང༌། ཆུང་མ་དང༌། བྲན་ཕོ་དང༌། ࿒བྲན་མོ་དང༌། ལས་མི་དང༌། ཞོ་ཤས་འཚོ་བ་དང༌། མཛའ་བཤེས་དང༌། བློན་པོ་དང༌། ཉེ་དུ་དང༌། སྣག་གི་གཉེན་མཚམས࿒རྣམས་ཀྱི་ཕྱི་རོལ་གྱི་ཡོངས་སུ་བཟུང་བའི་དངོས་པོ་རྣམས་དང༌། ནང་གི་ལུས་གཟུགས་ཅན་རགས་པ་འབྱུང་བ་ཆེན་པོའི་རྒྱུ་ལས་བྱུང་བ་འབྲས་ཆན་དང༌། ཟན་དྲོན་གྱིས་ཉེ་བར་གསོས་པ་རྟག་ཏུ་བསྐུ་བ་དང༌། བཀྲུ་བ་དང༌། མཉེ་བས་ཉེ་བར་བརྟེན་པ་དང༌། འབྲལ་བ་དང༌། འཐོར་བ་དང༌། འཇིག་པའི་ཆོས་ཅན་འདི་བྱུང་ངོ་ཅོག་ནི་སྡུག་བསྔལ་སེལ་བ་ཙམ་དུ་འགྱུར་བར་ཟད་དེ། བཀྲེས་པའི་སྡུག་བསྔལ་སེལ་བ་ནི་ཁ་ཟས་ཡིན་ནོ། །གྲང་བའི་སྡུག་བསྔལ་སེལ་བ་དང༌། ངོ་ཚ་བའི་གནས་པ࿒ཅར་གྱིས་གཡོགས་པ་ནི་གོས་ཡིན་ནོ། །གཉིད་ཀྱི་སྙོམས་པའི་སྡུག་བསྔལ་སེལ་བ་དང༌། ཆགས་པ་དང༌། སྡོད་པའི་སྡུག་བསྔལ་སེལ་བ་ནི་མལ་ཆ་དང་སྟན་ཡིན་ནོ། །ནད་ཀྱི་སྡུག་བསྔལ་སེལ་བ་ནི་ན་བའི་གསོས་སྨན་ཡིན་ཏེ། དེ་ལྟར་འདོད་པ་འདི་དག་ནི་སྡུག་བསྔལ་སེལ་བར་བྱེད་པ་ཙམ་དུ་ཟད་པས། འདི་དག་ལ་ཆགས་པས་ཡོངས་སུ་ལོངས་སྤྱད་པར་མི་བྱ་ཞིང་ཞེན་པས་ཀྱང་མ་ཡིན་ཏེ། ནད་ཀྱིས་བཏབ་པའི་ནད་པས་ནད་ཞི་བར་བྱ་བ་ཙམ་གྱི་ཕྱིར་སྨན་པ་བསྟེན་པ་ལྟ་བུ་ཡིན་པས། ཡིད་ཆེས་པའི་ལུང་ཡང་དེ་ཉིད་ཡིན་ལ། འདོད་པ་དེ་དག་ཇི་ལྟ་ཇི་ལྟར་རགས་པ་ཡིན་པ་དེ་ལྟ་དེ་ལྟར་བདག་ཉིད་ལ་ཡེ་ཤེས་དང༌། མཐོང་བ་འཇུག་པ་ཡང་ཡོད༑ རྗེས་སུ་དཔག་པའི་བྱ་བ་ཡང་དེ་ཉིད་ཡིན་ཏེ། འདོད་པ་འདི་དག་གི་རང་བཞིན་ནི་ཐོག་མ་མེད་པའི་དུས་ནས་གྲགས་པའི་ཆོས་ཉིད་དང༌། བསམ་གྱིས་མི་ཁྱབ་པའི་ཆོས་ཉིད་ཡིན་པས། དེ་དག་ནི་བསམ་པར་མི་བྱ་ཞིང༌། རྣམ་པར་བརྟག་པར་མི་བྱའོ་ཞེས་དེ་ལྟར་རིགས་པ་ཡོངས་སུ་ཚོལ་བར་བྱེད་དོ། །དེས་འདི་ལྟ་སྟེ། གཞི་དྲུག་པོ་དག་གིས་དེ་ལྟར་འདོད་པ་རྣམས་ལ་རགས་པའི་མཚན་ཉིད་དུ་སོ་སོར་རྟོགས་པ་ནས་བསམ་གཏན་དང་པོ་ལ་ཞི་བའི་མཚན་ཉིད་དུ་སོ་སོར་རྟོག་པར་བྱེད་དེ། བསམ་གཏན་དང་པོ་ལ་ནི་འདོད་པའི་ཁམས་ཀྱི་རགས་པ་གང་ཡིན་པ་དེ་ལྟ་བུ་རྣམ་པ་ཐམས་ཅད་ཀྱི་སྒོ་ནས་མེད་དོ་ཞེས། དེས་བསམ་གཏན་དང་པོ་ནི་རིགས་པ་ཉིད་དང་བྲལ་བའི་ཕྱིར་ཞི་བ་ཡིན་ནོ་ཞེས་དེ་ལྟར་བསམ་གཏན་དང་པོ་ལ་ཞི་བའི་མཚན་ཉིད་དུ་སོ་སོར་རྟོག་པར་བྱེད་དོ། །མཉམ་པར་གཞག་པའི་ས་པའི་ཡིད་ལ་བྱེད་པ་གང་གིས་འདོད་པ་རྣམས་ལ་རགས་པའི་མཚན་ཉིད་དང༌། བསམ་གཏན་དང་པོ་ལ་ནི་ཞི་བའི་མཚན་ཉིད་དུ་སོ་སོར་རྟོག་པར་བྱེད་པ་དེ་ནི། མཚན་ཉིད་སོ་སོར་རིག་པའི་ཡིད་ལ་བྱེད་པ་ཞེས་བྱ་སྟེ། ཡིད་ལ་བྱེད་པ་དེ་ཡང་ཐོས་པ་དང༌། བསམ་པ་དང༌། འདྲེས་པ་ཡིན་པར་རིག་པར་བྱའོ། །

ji ltar na rigs pa yongs su tshol bar byed ce na/ 'dod pa rnams ni brtsal ba chen po dang/ yongs su brtsal ba chen po dang/ ngal ba chen po dang/ las dang bzo'i gnas rnam pa sna tshogs dag gis sdud par byed/ sgrub par byed cing/ nye bar stsogs par byed pa de dag legs par bsdus/ legs par bsgrubs/ nye bar bsags nas kyang 'di lta ste/ pha ma dang/ bu dang/ chung ma dang/ bran pho dang/ bran mo dang/ las mi dang/ zho shas 'tsho ba dang/ mdza' bshes dang/ blon po dang/ nye du dang/ snag gi gnyen mtshams rnams kyi phyi rol gyi yongs su bzung ba'i dngos po rnams dang/ nang gi lus gzugs can rags pa 'byung ba chen po'i rgyu las byung ba 'bras chan dang/ zan dron gyis nye bar gsos pa rtag tu bsku ba dang/ bkru ba dang/ mnye bas nye bar brten pa dang/ 'bral ba dang/ 'thor ba dang/ 'jig pa'i chos can 'di byung ngo cog ni sdug bsngal sel ba tsam du 'gyur bar zad de/ bkres pa'i sdug bsngal sel ba ni kha zas yin no/ /grang ba'i sdug bsngal sel ba dang/ ngo tsha ba'i gnas pa car gyis g.yogs pa ni gos yin no/ /gnyid kyi snyoms pa'i sdug bsngal sel ba dang/ chags pa dang/ sdod pa'i sdug bsngal sel ba ni mal cha dang stan yin no/ /nad kyi sdug bsngal sel ba ni na ba'i gsos sman yin te/ de ltar 'dod pa 'di dag ni sdug bsngal sel bar byed pa tsam du zad pas/ 'di dag la chags pas yongs su longs spyad par mi bya zhing zhen pas kyang ma yin te/ nad kyis btab pa'i nad pas nad zhi bar bya ba tsam gyi phyir sman pa bsten pa lta bu yin pas/ yid ches pa'i lung yang de nyid yin la/ 'dod pa de dag ji lta ji ltar rags pa yin pa de lta de ltar bdag nyid la ye shes dang/ mthong ba 'jug pa yang yod| rjes su dpag pa'i bya ba yang de nyid yin te/ 'dod pa 'di dag gi rang bzhin ni thog ma med pa'i dus nas grags pa'i chos nyid dang/ bsam gyis mi khyab pa'i chos nyid yin pas/ de dag ni bsam par mi bya zhing/ rnam par brtag par mi bya'o zhes de ltar rigs pa yongs su tshol bar byed do/ /des 'di lta ste/ gzhi drug po dag gis de ltar 'dod pa rnams la rags pa'i mtshan nyid du so sor rtogs pa nas bsam gtan dang po la zhi ba'i mtshan nyid du so sor rtog par byed de/ bsam gtan dang po la ni 'dod pa'i khams kyi rags pa gang yin pa de lta bu rnam pa thams cad kyi sgo nas med do zhes/ des bsam gtan dang po ni rigs pa nyid dang bral ba'i phyir zhi ba yin no zhes de ltar bsam gtan dang po la zhi ba'i mtshan nyid du so sor rtog par byed do/ /mnyam par gzhag pa'i sa pa'i yid la byed pa gang gis 'dod pa rnams la rags pa'i mtshan nyid dang/ bsam gtan dang po la ni zhi ba'i mtshan nyid du so sor rtog par byed pa de ni/ mtshan nyid so sor rig pa'i yid la byed pa zhes bya ste/ yid la byed pa de yang thos pa dang/ bsam pa dang/ 'dres pa yin par rig par bya'o/ /

【N2 ādhimokṣiko manaskāraḥ勝解作意mos pa las byuṅ ba'i yid la byed pa】

དེས་དེ་ལྟར་འདོད་པ་རྣམས་ཡོངས་སུ་ཤེས་ནས་བསམ་གཏན་དང་པོ་ལ་ཡོངས་སུ་ཚོལ་བ་དང༌། རགས་པའི་ཞི་བའི་མཚན་ཉིད་ཇི་ལྟ་བ་བཞིན་གྱིས་ཐོས་པ་དང་བསམ་པ་ལས་ཡང་དག་པར་འདས་ནས། གཅིག་ཏུ་བསྒོམ་པའི་རྣམ་པས་མོས་པར་བྱེད་ཅིང༌། མཚན་མ་དེ་ཉིད་ལ་དམིགས་པའི་ཞི་གནས་དང༌། ལྷག་མཐོང་སྒོམ་པར་བྱེད་དོ། །སྒོམ་པར་བྱེད་པ་ལ་ཇི་ལྟར་ཡོངས་སུ་ཚོལ་བ་དང༌། རགས་པ་ཞི་བའི་མཚན་ཉིད་དེ་དག་ལ་ཡང་དང་ཡང་དུ་ཞི་བར་བྱེད་དེ། དེ་ནི་མོས་པ་ལས་བྱུང་བའི་ཡིད་ལ་བྱེད་པ་ཞེས་བྱའོ། །

des de ltar 'dod pa rnams yongs su shes nas bsam gtan dang po la yongs su tshol ba dang/ rags pa'i zhi ba'i mtshan nyid ji lta ba bzhin gyis thos pa dang bsam pa las yang dag par 'das nas/ gcig tu bsgom pa'i rnam pas mos par byed cing/ mtshan ma de nyid la dmigs pa'i zhi gnas dang/ lhag mthong sgom par byed do/ /sgom par byed pa la ji ltar yongs su tshol ba dang/ rags pa zhi ba'i mtshan nyid de dag la yang dang yang du zhi bar byed de/ de ni mos pa las byung ba'i yid la byed pa zhes bya'o/ /

【N3 prāvivekyo manaskāraḥ遠離作意rab tu dben pa'i yid la byed pa】

དེ་ཀུན་དུ་བསྟེན་ཅིང་གོམས་པར་བྱས། ལན་མང་དུ་བྱས་པའི་རྒྱུས་དང་པོ་ཁོ་ནར་ཉོན་མོངས་པ་སྤོང་བའི་ལམ་སྐྱེ་བར་འགྱུར་ཞིང༌། ཉོན་མོངས་པ་སྤོང་བའི་ལམ་ཡང་དག་པར་སྐྱེས་པ་གང་ཡིན་པ་དེ་དང་ལྡན་པའི་ཡིད་ལ་བྱེད་པ་དེ་ནི་རབ་ཏུ་དབེན་པའི་ཡིད་ལ་བྱེད་པ་ཞེས་བྱའོ། །

de kun du bsten cing goms par byas/ lan mang du byas pa'i rgyus dang po kho nar nyon mongs pa spong ba'i lam skye bar 'gyur zhing/ nyon mongs pa spong ba'i lam yang dag par skyes pa gang yin pa de dang ldan pa'i yid la byed pa de ni rab tu dben pa'i yid la byed pa zhes bya'o/ /

【N4 ratisaṁgrāhako manaskāraḥ攝樂作意dga' ba sdud pa'i yid la byed pa】

དེས་དང་པོ་འདོད་པ་ན་སྤྱོད་པའི་ཉོན་མོངས་པ་སྤངས་པ་དང༌། དེའི་ཕྱོགས་ཀྱི་གནས་ངན་ལེན་དང་བྲལ་བའི་ཕྱིར་དེའི་འོག་ཏུ࿒སྤོང་བ་ལ་དགའ་བ་དང༌། རབ་ཏུ་དབེན་པ་ལ་དགའ་བར་འགྱུར་ཞིང༌། སྤོང་བ་དེ་ལ་ཕན་ཡོན་དུ་མཐོང་བ་དང༌། རབ་ཏུ་དབེན་པ་ལས་སྐྱེས་པའི་དགའ་བ་དང༌། བདེ་བ་ཆུང་ངུ་ལ་རེག་ནས་འདི་ལྟ་སྟེ། རྨུགས་པ་དང༌། གཉིད་དང༌། རྒོད་པ࿒སྤང་བའི་ཕྱིར་དང༌། དུས་དུས་སུ་རབ་ཏུ་དང་བར་འགྱུར་བའི་ཡིད་ལ་བྱེད་པས་ཡང་དག་པར་རབ་ཏུ་དགའ་བར་བྱེད་ཅིང༌། ཀུན་དུ་སྐྱོ་བར་འགྱུར་བའི་ཡིད་ལ་བྱེད་པས་ཀུན་དུ་སྦྱོར་བར་བྱེད་པ་དེ་ནི་དགའ་བ་སྡུད་པའི་ཡིད་ལ་བྱེད་པ་ཞེས་བྱའོ། །

des dang po 'dod pa na spyod pa'i nyon mongs pa spangs pa dang/ de'i phyogs kyi gnas ngan len dang bral ba'i phyir de'i 'og tu spong ba la dga' ba dang/ rab tu dben pa la dga' bar 'gyur zhing/ spong ba de la phan yon du mthong ba dang/ rab tu dben pa las skyes pa'i dga' ba dang/ bde ba chung ngu la reg nas 'di lta ste/ rmugs pa dang/ gnyid dang/ rgod pa spang ba'i phyir dang/ dus dus su rab tu dang bar 'gyur ba'i yid la byed pas yang dag par rab tu dga' bar byed cing/ kun du skyo bar 'gyur ba'i yid la byed pas kun du sbyor bar byed pa de ni dga' ba sdud pa'i yid la byed pa zhes bya'o/ /

【N5 mīmānsa manaskāraḥ觀察作意dpyod pa'i yid la byed pa】

དེ་ལྟར་སྤོང་བའི་དགའ་བ་དང༌། སྒོམ་པའི་དགའ་བ་ལ་ཡང࿒དག་པར་རབ་ཏུ་བརྩོན་པ་ན་རྒྱུའམ་གནས་ཀྱང་རུང་སྟེ། དེ་ལ་དགེ་བའི་ཕྱོགས་ལ་སྦྱོར་བ་ལ༑ བགེགས་བྱེད་པར་འདོད་པ་དང་ལྡན་པའི་ཉོན་མོངས་པས་ཀུན་ནས་དཀྲིས་པ་ཀུན་དུ་འབྱུང་བར་མི་འགྱུར་བ་ན། དེ་འདི་སྙམ་དུ་སེམས་ཏེ། ཅི་བདག་ལ་འདོད་པ་རྣམས་ལ་འདོད་པ་ལ་འདུན་པ་ཡོད་བཞིན་དུ་མི་མྱོང་ངམ། འོན་ཏེ་མེད་པས་སོ་སོར་མི་མྱོང་སྙམ་དུ་སེམས་ཤིང་དེ་ཡོངས་སུ་དཔྱོད་པར་འདོད་པས་རབ་ཏུ་དང་བར་འགྱུར་བའི་མཚན་མ་སྟུ་གུ་གང་ཡང་རུང་བ་ཡིད་ལ་བྱེད་དེ། དེའི་བག་ལ་ཉལ་ཐམས་ཅད་ཀྱི་ཐམས་ཅད་དུ་མ་སྤངས་པའི་ཕྱིར་མཚན་མ་དེ་ཡིད་ལ་བྱེད་པ་ན། བསྟེན་པ་ལ་གཞོལ་བ་དང༌། བསྟེན་པ་ལ་འབབ་པ་དང༌། བསྟེན་པ་ལ་བབ་པའི་སེམས་འབྱུང་བར་འགྱུར་ཞིང་། བཏང་སྙོམས་སུ་མི་གནས་ལ་ཡིད་འབྱུང་བ་དང༌། སྨོན་པ་དང༌། ཕྱིར་ལྡོག་པ་དང༌། མི་མཐུན་པ་གནས་ན། དེ་འདི་སྙམ་དུ་སེམས་ཏེ། བདག་གི་སེམས་ནི་འདི་ལྟ་སྟེ། འདོད་པ་རྣམས་ལས་ཡང་དག་པར་འདོད་ཆགས་དང་བྲལ་ཞིང་རྣམ་པར་གྲོལ་བ་མ་ཡིན་ནོ་སྙམ་ནས། དེས་བག་ལ་ཉལ་དེའི་ལྷག་མ་མ་ལུས་པར་རྒྱ་ཆེར࿒སྤངས་པའི་ཕྱིར། བདག་གི་སེམས་མངོན་པར་འདུ་བྱེད་པས། མངོན་པར་ཟིན་པ་དང༌། ཆུ་བཞིན་དུ་བཅུས་པ་དང༌། ཆོས་ཉིད་ཀྱིས་མངོན་པར་ཟིན་པ་དེས་སྤོང་བ་ལ་དགའ་བ་དང༌། བསྒོམ་པ་ལ་དགའ་བ་རྒྱ་ཆེར་གནས་པར་བྱའོ་སྙམ་པ་དེ་ནི་དཔྱོད་པའི་ཡིད་ལ་བྱེད་པ་ཞེས་བྱའོ། །

de ltar spong ba'i dga' ba dang/ sgom pa'i dga' ba la yang dag par rab tu brtson pa na rgyu'am gnas kyang rung ste/ de la dge ba'i phyogs la sbyor ba la| bgegs byed par 'dod pa dang ldan pa'i nyon mongs pas kun nas dkris pa kun du 'byung bar mi 'gyur ba na/ de 'di snyam du sems te/ ci bdag la 'dod pa rnams la 'dod pa la 'dun pa yod bzhin du mi myong ngam/ 'on te med pas so sor mi myong snyam du sems shing de yongs su dpyod par 'dod pas rab tu dang bar 'gyur ba'i mtshan ma stu gu gang yang rung ba yid la byed de/ de'i bag la nyal thams cad kyi thams cad du ma spangs pa'i phyir mtshan ma de yid la byed pa na/ bsten pa la gzhol ba dang/ bsten pa la 'bab pa dang/ bsten pa la bab pa'i sems 'byung bar 'gyur zhing / btang snyoms su mi gnas la yid 'byung ba dang/ smon pa dang/ phyir ldog pa dang/ mi mthun pa gnas na/ de 'di snyam du sems te/ bdag gi sems ni 'di lta ste/ 'dod pa rnams las yang dag par 'dod chags dang bral zhing rnam par grol ba ma yin no snyam nas/ des bag la nyal de'i lhag ma ma lus par rgya cher spangs pa'i phyir/ bdag gi sems mngon par 'du byed pas/ mngon par zin pa dang/ chu bzhin du bcus pa dang/ chos nyid kyis mngon par zin pa des spong ba la dga' ba dang/ bsgom pa la dga' ba rgya cher gnas par bya'o snyam pa de ni dpyod pa'i yid la byed pa zhes bya'o/ /

【N6 prayoganiṣṭho manaskāraḥ加行究意作意sbyor ba mthar thug pa'i yid la byed pa】

དེ་དེ་ལྟར་སྤང་བ་ལ་དགའ་བ་དང༌། སྒོམ་པ་ལ་དགའ་བར་རྒྱ་ཆེར་གནས་ཤིང་ཞི་གནས་དང༌། ལྷག་མཐོང་བསྒོམ་པ་ལ་རབ་ཏུ་བརྩོན་པར་བྱེད་པ་ན། ཡང་དང་ཡང་དུ་དཔྱོད་པར་བྱེད་ཅིང་དེའི་གཉེན་པོ་སྒོམ་པར་བྱེད་དེ། དུས་དུས་སུ༌སྤངས་པ་དང༌། མ་སྤངས་པ་ཉིད་ལ་དཔྱོད་པར་བྱེད་པ་ན། འདོད་པ་ན་སྤྱོད་པའི་ཉོན་མོངས་པ་ཐམས་ཅད་ལས་རེ་ཞིག་ཙམ་གྱི་ཚུལ་གྱིས་སེམས་འབྲལ་བར་བྱེད་ཅིང༌། ས་བོན་གཏན་བཅོམ་པ་ནི་མ་ཡིན་ཏེ། དེའི་ཚེ་ན་བསམ་གཏན་དང་པོ་ལ་སྦྱོར་བའི་ལམ་གྱི་མཐར་ཐུག་པ་ཉོན་མོངས་པ་ཐམས་ཅད་ཀྱི་གཉེན་པོར་གྱུར་པའི་ཡིད་ལ་བྱེད་པ་ཡང་དག་པར་སྐྱེས་པ་དེ་ནི་སྦྱོར་བ་མཐར་ཐུག་པའི་ཡིད་ལ་བྱེད་པ་ཞེས་བྱའོ། །

de de ltar spang ba la dga' ba dang/ sgom pa la dga' bar rgya cher gnas shing zhi gnas dang/ lhag mthong bsgom pa la rab tu brtson par byed pa na/ yang dang yang du dpyod par byed cing de'i gnyen po sgom par byed de/ dus dus suspangs pa dang/ ma spangs pa nyid la dpyod par byed pa na/ 'dod pa na spyod pa'i nyon mongs pa thams cad las re zhig tsam gyi tshul gyis sems 'bral bar byed cing/ sa bon gtan bcom pa ni ma yin te/ de'i tshe na bsam gtan dang po la sbyor ba'i lam gyi mthar thug pa nyon mongs pa thams cad kyi gnyen por gyur pa'i yid la byed pa yang dag par skyes pa de ni sbyor ba mthar thug pa'i yid la byed pa zhes bya'o/ /

【N7 prayoganiṣṭhaphala manaskāraḥ加行究意果作意sbyor ba mthar thug pa'i bral bu yid la byed pa】

དེའི་མཇུག་ཐོགས་ཁོ་ནར་རྒྱུ་དེ་དང་རྐྱེན་དེས་བསམ་གཏན་དང་པོའི་དངོས་གཞི་ལ་སྙོམས་པར་འཇུག་ཅིང་བསམ་གཏན་གྱི་དངོས་གཞི་དང་ལྡན་པའི་ཡིད་ལ་བྱེད་པ་སྐྱེས་པ་དེ་ནི། སྦྱོར་བ་མཐར་ཐུག་པའི་འབྲས་བུ་ཡིད་ལ་བྱེད་པ་ཞེས་བྱའོ། །

de'i mjug thogs kho nar rgyu de dang rkyen des bsam gtan dang po'i dngos gzhi la snyoms par 'jug cing bsam gtan gyi dngos gzhi dang ldan pa'i yid la byed pa skyes pa de ni/ sbyor ba mthar thug pa'i 'bras bu yid la byed pa zhes bya'o/ /

【M2 明四作意轉時喜樂充滿住對治果】

དེ་ལ་རབ་ཏུ་དབེན་པ་ཡིད་ལ་བྱེད་པ་དང༌། དགའ་བ་སྡུད་པ་ཡིད་ལ་བྱེད་པ་སྐྱེས་པར་གྱུར࿒པ་དེའི་ཚེ་ནི་དབེན་པ་ལས་སྐྱེས་པའི་དགའ་བ་དང༌། བདེ་བས་ལུས་ཡོངས་སུ࿒ཚིམ་པར་བྱེད་དོ། །སྦྱོར་བ་མཐར་ཐུག་པའི་ཡིད་ལ་བྱེད་པ་དེའི་ཚེ་ན་ནི། ལན་འགའ་ལན་འགའ་ནི་བདེ་བའི་དངོས་པོ་ཆུང་ངུའི་ཚུལ་གྱིས་ཁྱབ་པར་བྱེད་དོ། །ལན་འགའ་ལན་འགའ་ནི་བདེ་བའི་དངོས་པོ་ཤིན་ཏུ་མང་པོ་དང༌། ཤིན་ཏུ་རྒྱ་ཆེན་པོའི་ཚུལ་གྱིས་ཁྱབ་པར་བྱེད་དོ། །སྦྱོར་བ་མཐར་ཐུག་པའི་འབྲས་བུའི་ཡིད་ལ་བྱེད་པ་སྐྱེས་པའི་ཚེ་ན་ནི། འདི་ལྟ་སྟེ། ལུས་ཐམས་ཅད་དབེན་པ་ལས་སྐྱེས་པའི་དགའ་བ་དང༌། བདེ་བས་མ་ཁྱབ་པ་དང༌། ཁྱབ་པར་བྱ་བ་ཅུང་ཟད་ཀྱང་མེད་དོ། །དེ་དེའི་ཚེ་ན་འདོད་པ་དག་ལས་དབེན་པའི་སྡིག་པ་མི་དགེ་བའི་ཆོས་རྣམས་ལ་དབེན་པ། རྟོག་པ་དང་བཅས་པ༑ དཔྱོད་པ་དང་བཅས་པ། དབེན་པ་ལས་སྐྱེས་པའི་དགའ་བ་དང་བདེ་བ་ཅན། བསམ་གཏན་དང་པོའི་ཡན་ལག་ལྔ་བསྒྲུབས་ཏེ་གནས་པ་དང༌། འདོད་པ་ན་སྤྱོད་པའི་གཉེན་པོའི་ལམ་བསྒོམས་པའི་འབྲས་བུ་ལ་གནས་པ་དང༌། འདོད་པ་རྣམས་ལ་འདོད་ཆགས་དང་བྲལ་བ་ཐོབ་པ་ཞེས་བྱའོ། །

de la rab tu dben pa yid la byed pa dang/ dga' ba sdud pa yid la byed pa skyes par gyur pa de'i tshe ni dben pa las skyes pa'i dga' ba dang/ bde bas lus yongs su tshim par byed do/ /sbyor ba mthar thug pa'i yid la byed pa de'i tshe na ni/ lan 'ga' lan 'ga' ni bde ba'i dngos po chung ngu'i tshul gyis khyab par byed do/ /lan 'ga' lan 'ga' ni bde ba'i dngos po shin tu mang po dang/ shin tu rgya chen po'i tshul gyis khyab par byed do/ /sbyor ba mthar thug pa'i 'bras bu'i yid la byed pa skyes pa'i tshe na ni/ 'di lta ste/ lus thams cad dben pa las skyes pa'i dga' ba dang/ bde bas ma khyab pa dang/ khyab par bya ba cung zad kyang med do/ /de de'i tshe na 'dod pa dag las dben pa'i sdig pa mi dge ba'i chos rnams la dben pa/ rtog pa dang bcas pa| dpyod pa dang bcas pa/ dben pa las skyes pa'i dga' ba dang bde ba can/ bsam gtan dang po'i yan lag lnga bsgrubs te gnas pa dang/ 'dod pa na spyod pa'i gnyen po'i lam bsgoms pa'i 'bras bu la gnas pa dang/ 'dod pa rnams la 'dod chags dang bral ba thob pa zhes bya'o/ /

【M3 重釋作意作用差別】

དེ་ལ་མཚན་ཉིད་སོ་སོར་རིག་པའི་ཡིད་ལ་བྱེད་པས་ནི࿒སྤང་བར་བྱ་བ་གང་ཡིན་པ་དེ་ཡང༌། ཡོངས་སུ་ཤེས་པར་བྱེད། ཐོབ་པར་བྱ་བ་གང་ཡིན་པ་དེ་ཡོངས་སུ་ཤེས་པར་བྱེད་ཅིང༌། སྤང་བར་བྱ་བ་སྤང་བ་དང༌། ཐོབ་པར་བྱ་བ་ཐོབ་པར་བྱ་བའི་ཕྱིར་སེམས་གཏོད་པར་ཡང་བྱེད་དོ། །མོས་པ་ལས་བྱུང་བའི་ཡིད་ལ་བྱེད་པས་ནི་སྤང་བར་བྱ་བ་དང༌། ཐོབ་པར་བྱ་བའི་ཕྱིར་ཡང་དག་པར་སྦྱོར་བ་རྩོམ་པར་བྱེད་དོ། །རབ་ཏུ་དབེན་པའི་ཡིད་ལ་བྱེད་པས་ནི་ཉོན་མོངས་པ་ཆེན་པོ་སྤོང་བར་བྱེད་དོ། །དགའ་བ་སྡུད་བའི་ཡིད་ལ་བྱེད་པས་ནི་ཉོན་མོངས་པའི་རྣམ་པ་འབྲིང་པོ་སྤོང་བར་བྱེད་དོ། །དཔྱོད་པའི་ཡིད་ལ་བྱེད་པས་ནི། ཐོབ་པ་ལ་མངོན་པའི་ང་རྒྱལ་མེད་པ་ལ་སེམས་འཇོག་པར་བྱེད་དོ། །སྦྱོར་བ་མཐར་ཐུག་པའི་ཡིད་ལ་བྱེད་པས་ནི། ཉོན་མོངས་པའི་རྣམ་པ་ཆུང་དུ་སྤོང་བར་བྱེད་དོ། །སྦྱོར་བ་མཐར་ཐུག་པའི་འབྲས་བུ་ཡིད་ལ་བྱེད་པས་ནི། ཡིད་ལ་བྱེད་པའི་རྣམ་པ་དེ་དག་བསྒོམས་པའི་འབྲས་བུ་ཉམས་སུ་མྱོང་བར་བྱེད་དོ། །

de la mtshan nyid so sor rig pa'i yid la byed pas ni spang bar bya ba gang yin pa de yang/ yongs su shes par byed/ thob par bya ba gang yin pa de yongs su shes par byed cing/ spang bar bya ba spang ba dang/ thob par bya ba thob par bya ba'i phyir sems gtod par yang byed do/ /mos pa las byung ba'i yid la byed pas ni spang bar bya ba dang/ thob par bya ba'i phyir yang dag par sbyor ba rtsom par byed do/ /rab tu dben pa'i yid la byed pas ni nyon mongs pa chen po spong bar byed do/ /dga' ba sdud ba'i yid la byed pas ni nyon mongs pa'i rnam pa 'bring po spong bar byed do/ /dpyod pa'i yid la byed pas ni/ thob pa la mngon pa'i nga rgyal med pa la sems 'jog par byed do/ /sbyor ba mthar thug pa'i yid la byed pas ni/ nyon mongs pa'i rnam pa chung du spong bar byed do/ /sbyor ba mthar thug pa'i 'bras bu yid la byed pas ni/ yid la byed pa'i rnam pa de dag bsgoms pa'i 'bras bu nyams su myong bar byed do/ /

【M4 將六作意與四作意及厭斷二治相攝】

གཞན་ཡང་མཚན་ཉིད་སོ་སོར་རིག་པ་ཡིད་ལ་བྱེད་པ་གང་ཡིན་པ་དང༌། མོས་པ་ལས་བྱུང་བའི་ཡིད་ལ་བྱེད་པ་གང་ཡིན་པ་དེ་ནི་སུན་འབྱིན་པའི་གཉེན་པོ་དང་ལྡན་པ་སྟེ། རྗེས་སུ་མཐུན་པའི་ཡིད་ལ་བྱེད་པ་ཡིན་ནོ། །རབ་ཏུ་དབེན་པའི་ཡིད་ལ་བྱེད་པ་གང་ཡིན་པ་དང༌། སྦྱོར་བ་མཐར་ཐུག་པའི་ཡིད་ལ་བྱེད་པ་གང་ཡིན་པ་དེ་ནི་སྤོང་བའི་གཉེན་པོ་དང་ལྡན་པ་སྟེ། གཉེན་པོ་ཡིད་ལ་བྱེད་པ་ཡིན་ནོ། །དེ་ལ་དགའ་བ་སྡུད་པའི་ཡིད་ལ་བྱེད་པ་གང་ཡིན་པ་དེ་ནི། གཉེན་པོ་ཡིད་ལ་བྱེད་པ་དང༌། དང་བར་འགྱུར་བའི་ཡིད་ལ་བྱེད་པ་ཡིན་ནོ། །དེ་ལ་སྤྱོད་པའི་ཡིད་ལ་བྱེད་པ་གང་ཡིན་པ་དེ་ནི། སོ་སོར་རྟོག་པའི་ཡིད་ལ་བྱེད་པ་ཞེས་བྱ་སྟེ། དེ་ལྟར་ན་ཡིད་ལ་བྱེད་པ་དྲུག་པོ་དེ་དག་དུ་ནི། ཡིད་ལ་བྱེད་པ་བཞི་པོ་འདི་ལྟ་སྟེ། རྗེས་སུ་མཐུན་པ་དང༌། གཉེན་པོ་དང༌། དང་བར་འགྱུར་བ་དང༌། སོ་སོར་རྟོག་པ་དག་འདུས་པར་རིག་པར་བྱའོ། །

gzhan yang mtshan nyid so sor rig pa yid la byed pa gang yin pa dang/ mos pa las byung ba'i yid la byed pa gang yin pa de ni sun 'byin pa'i gnyen po dang ldan pa ste/ rjes su mthun pa'i yid la byed pa yin no/ /rab tu dben pa'i yid la byed pa gang yin pa dang/ sbyor ba mthar thug pa'i yid la byed pa gang yin pa de ni spong ba'i gnyen po dang ldan pa ste/ gnyen po yid la byed pa yin no/ /de la dga' ba sdud pa'i yid la byed pa gang yin pa de ni/ gnyen po yid la byed pa dang/ dang bar 'gyur ba'i yid la byed pa yin no/ /de la spyod pa'i yid la byed pa gang yin pa de ni/ so sor rtog pa'i yid la byed pa zhes bya ste/ de ltar na yid la byed pa drug po de dag du ni/ yid la byed pa bzhi po 'di lta ste/ rjes su mthun pa dang/ gnyen po dang/ dang bar 'gyur ba dang/ so sor rtog pa dag 'dus par rig par bya'o/ /

【K2 明七作意離初靜慮已上乃至無所有處欲】【L1 舉初定總類上地皆有七作意】

ཇི་ལྟར་ཡིད་ལ་བྱེད་པ་བདུན་གྱིས་བསམ་གཏན་དང་པོ་ལ་སྙོམས་པར་འཇུག་པ་དེ་བཞིན་དུ། བསམ་གཏན་གཉིས་པ་དང༌། གསུམ་པ་དང༌། བཞི་པ་ལ་སྙོམས་པར་འཇུག་པ་དང༌། ནམ་མཁའ་དང༌། རྣམ་ཤེས་དང༌། ཅི་ཡང་མེད་པ་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལ་སྙོམས་པར་འཇུག་པ་ཡང་ཡིད་ལ་བྱེད་པ་བདུན་གྱིས་ཡིན་པར་རིག་པར་བྱའོ། །

ji ltar yid la byed pa bdun gyis bsam gtan dang po la snyoms par 'jug pa de bzhin du/ bsam gtan gnyis pa dang/ gsum pa dang/ bzhi pa la snyoms par 'jug pa dang/ nam mkha' dang/ rnam shes dang/ ci yang med pa dang/ 'du shes med 'du shes med min skye mched la snyoms par 'jug pa yang yid la byed pa bdun gyis yin par rig par bya'o/ /

【L2 別解依上離下有七作意】

དེ་ལ་བསམ་གཏན་གཉིས་པ་ལ་སྙོམས་པར་འཇུག་པའི་ཕྱིར། གང་གིས་རྟོག་པ་དག་ལ་རགས་པའི་མཚན་ཉིད་དུ་སོ་སོར་རྟོག་པར་བྱེད་ཅིང༌། རྟོག་པ་མེད་པ་བསམ་གཏན་གཉིས་པ་ལ་ཞི࿒བའི་མཚན་ཉིད་དུ་སོ་སོར་རྟོག་པར་བྱེད་པ་དེ་ནི། མཚན་ཉིད࿒དུ་སོ་སོར་རྟོག་པའི་ཡིད་ལ་བྱེད་པ་ཞེས་བྱའོ། །དེ་ལ་བསམ་གཏན་དང་པོ་ལ་སྙོམས་པར་ཞུགས་པ། བསམ་གཏན་དང་པོ་ཐོབ་པ། རྟོག་པ་དག་ལ་རགས་པར་ལྟ་ཞིང་མཉམ་པར་གཞག་པའི་ས་པའི་དམིགས་པ་ལ་མི་བརྟན་པར་སྤྱོད་པ་དང་པོ་སྐྱེས་པས། དམིགས་པ་ཡིད་ལ་རྗོད་པ་རགས་པ་སྐྱེ་བ་གང་ཡིན་པ་དེ་ནི་རྟོག་པ་ཞེས་བྱའོ། །དམིགས་པ་ལ་མི་བརྟན་པར་སྤྱོད་པ་དེ་དང་འབྲེལ་པའི་རྗེས་སུ་སྤྱོད་པའི་ཡིད་ལ་རྗོད་པ་ཤིན་ཏུ་ཕྲ་བ་གང་ཡིན་པ་དེ་ནི་དཔྱོད་པ་ཞེས་བྱ་སྟེ། རྟོག་པ་དང༌། དཔྱོད་པ་དེ་དག་ཀྱང་སེམས་ལས་བྱུང་བ་སྟེ། སེམས་སྐྱེས་ན་སྐྱེ་བར་འགྱུར་ཞིང་ལྷན་ཅིག་འབྱུང་བ་ན་མཚུངས་པར་ལྡན་པ་དུས་གཅིག་ཏུ་འཇུག་པ་ཡིན་ནོ། །དེ་ལྟར་ན་དེ་དག་ནི་ནང་ནས་སྐྱེས་པ་དང༌། ཕྱི་རོལ་གྱི་སྐྱེ་མཆེད་དུ་རྟོགས་པ་ཡིན་ཏེ། དེ་དག་ཐམས་ཅད་ནི་འདས་པ་དང༌། མ་འོངས་པ་དང༌། ད་ལྟར་བྱུང་བའི་དུས་རྣམས་སུ་ཡང༌། རྒྱུ་ལས་བྱུང་བ་རྟེན་ཅིང་འབྲེལ་པར་འབྱུང་བ་བྱུང་ནས་འཇིག་པ་ཀུན་མི་རིང་བ། ཡུན་རིང་དུ་མི་གནས་པ། སེམས་ཀུན་དུ་འཁྲུག་པར་བྱེད་པ། གཡོ་བར་བྱེད་པ། རབ་ཏུ་མ་ཞི་བའི་རྣམ་པས་འཇུག་པ་ཡིན་ནོ། །ས་དེའི་རང་བཞིན་ནི་ས་གོང་མ་ལ་ལྟོས་ན། སྡུག་བསྔལ་བར་གནས་པའི་ཕྱིར་ནག་པོའི་ཕྱོགས་ཡིན་ལ། འདོད་པ་དག་ལས་དབེན་པ་ལས་སྐྱེས་པའི་བདེ་བའི་ཕན་ཡོན་ཆུང་ཟད་དང་ལྡན་པ་ཡང་ཡིན་ཏེ། དེ་ལ་གནས་པ་ལ་རྟག་པ་རྟག་པའི་དུས་དང༌། ཐེར་ཟུག་ཐེར་ཟུག་གི་དུས་སུ་སེམས་ཀྱི་སྤྱོད་པ་རྟོག་པ་དང་བཅས་པ་དང༌། དཔྱོད་པ་དང་བཅས་པ་འབྱུང་བར་འགྱུར་བས་ཞི་བ་བས་རབ་ཏུ་ཞི་བ་ལྟ་བུ་མ་ཡིན་ཏེ། དེ་ལྟར་རྣམ་པ་དེ་དག་གིས་རྟོག་པ་དག་ལ་རགས་པའི་མཚན་ཉིད་དུ་སོ་སོར་རྟོག་པར་བྱེད་དོ། །རྟོག་པ་མེད་པའི་བསམ་གཏན་གཉིས་པ་ལ་ནི་རྣམ་པ་ཐམས་ཅད་དུ་རགས་པའི་མཚན་ཉིད་དེ་ལྟ་བུ་མེད་དེ། དེའི་ཕྱིར་བསམ་གཏན་གཉིས་པ་ནི་རགས་པ་དེ་ཉིད་དང་བྲལ་བའི་ཕྱིར་ཞི་བ་ཡིན་ནོ༑ །བསམ་གཏན་གཉིས་པ་ལ་སྙོམས་པར་འཇུག་པ་ཡིད་ལ་བྱེད་པ་ལྷག་མ་རྣམས་ནི་སྔ་མ་བཞིན་དུ་ཅི་རིགས་པར་རིག་པར་བྱ་སྟེ། ཡོད་མིན་མེད་མིན་སྐྱེ་མཆེད་ཀྱི་བར་གྱི་ས་དང་ས་དག་ལ་སྙོམས་པར་འཇུག་པའི་ཡིད་ལ་བྱེད་པ་བདུན་པོ་དག་ཀྱང་དེ་བཞིན་དུ་ཅི་རིགས་པར་བྱའོ། །

de la bsam gtan gnyis pa la snyoms par 'jug pa'i phyir/ gang gis rtog pa dag la rags pa'i mtshan nyid du so sor rtog par byed cing/ rtog pa med pa bsam gtan gnyis pa la zhi ba'i mtshan nyid du so sor rtog par byed pa de ni/ mtshan nyid du so sor rtog pa'i yid la byed pa zhes bya'o/ /de la bsam gtan dang po la snyoms par zhugs pa/ bsam gtan dang po thob pa/ rtog pa dag la rags par lta zhing mnyam par gzhag pa'i sa pa'i dmigs pa la mi brtan par spyod pa dang po skyes pas/ dmigs pa yid la rjod pa rags pa skye ba gang yin pa de ni rtog pa zhes bya'o/ /dmigs pa la mi brtan par spyod pa de dang 'brel pa'i rjes su spyod pa'i yid la rjod pa shin tu phra ba gang yin pa de ni dpyod pa zhes bya ste/ rtog pa dang/ dpyod pa de dag kyang sems las byung ba ste/ sems skyes na skye bar 'gyur zhing lhan cig 'byung ba na mtshungs par ldan pa dus gcig tu 'jug pa yin no/ /de ltar na de dag ni nang nas skyes pa dang/ phyi rol gyi skye mched du rtogs pa yin te/ de dag thams cad ni 'das pa dang/ ma 'ongs pa dang/ da ltar byung ba'i dus rnams su yang/ rgyu las byung ba rten cing 'brel par 'byung ba byung nas 'jig pa kun mi ring ba/ yun ring du mi gnas pa/ sems kun du 'khrug par byed pa/ g.yo bar byed pa/ rab tu ma zhi ba'i rnam pas 'jug pa yin no/ /sa de'i rang bzhin ni sa gong ma la ltos na/ sdug bsngal bar gnas pa'i phyir nag po'i phyogs yin la/ 'dod pa dag las dben pa las skyes pa'i bde ba'i phan yon chung zad dang ldan pa yang yin te/ de la gnas pa la rtag pa rtag pa'i dus dang/ ther zug ther zug gi dus su sems kyi spyod pa rtog pa dang bcas pa dang/ dpyod pa dang bcas pa 'byung bar 'gyur bas zhi ba bas rab tu zhi ba lta bu ma yin te/ de ltar rnam pa de dag gis rtog pa dag la rags pa'i mtshan nyid du so sor rtog par byed do/ /rtog pa med pa'i bsam gtan gnyis pa la ni rnam pa thams cad du rags pa'i mtshan nyid de lta bu med de/ de'i phyir bsam gtan gnyis pa ni rags pa de nyid dang bral ba'i phyir zhi ba yin no| /bsam gtan gnyis pa la snyoms par 'jug pa yid la byed pa lhag ma rnams ni snga ma bzhin du ci rigs par rig par bya ste/ yod min med min skye mched kyi bar gyi sa dang sa dag la snyoms par 'jug pa'i yid la byed pa bdun po dag kyang de bzhin du ci rigs par bya'o/ /

【L3 以六事尋思二種麁相】

ཅི་ཡང་མེད་པའི་སྐྱེ་མཆེད་མན་ཆད་ཀྱི་ས་འོག་མ་ཐམས་ཅད་ལ་རགས་པའི་མཚན་ཉིད་ནི་མདོར་བསྡུ་ན་རྣམ་པ་གཉིས་སུ་རིག་པར་བྱ་སྟེ། ས་འོག་མ་རྣམས་ནི་ཆེས་སྡུག་བསྔལ་བར་གནས་ཤིང་ཆེས་རབ་ཏུ་མ་ཞི་བར་གནས་པ་དང༌། ཆེས་ཚེ་ཐུང་བར་གནས་པ་སྟེ། དེ་ལྟར་རགས་པའི་མཚན་ཉིད་གཉིས་པོ་དེ་དག་གཞི་དྲུག་པོ་དེ་དག་གིས་ཅི་རིགས་པར་ཡོངས་སུ་ཚོལ་བར་བྱེད་དོ། །སྦྱོར་བ་མཐར་ཐུག་པའི་འབྲས་བུའི་ཡིད་ལ་བྱེད་པ་མན་ཆད་ཀྱི་ས་གང་དང་གང་དག་ལས་འདོད་ཆགས་དང་བྲལ་བར་འདོད་པའི་ས་གོང་མ་རྣམས་ལ་ནི་ཅི་རིགས་པར་ཞི་བའི་མཚན་ཉིད་དུ་སོ་སོར་རྟོག་པར་བྱེད་དོ། །

ci yang med pa'i skye mched man chad kyi sa 'og ma thams cad la rags pa'i mtshan nyid ni mdor bsdu na rnam pa gnyis su rig par bya ste/ sa 'og ma rnams ni ches sdug bsngal bar gnas shing ches rab tu ma zhi bar gnas pa dang/ ches tshe thung bar gnas pa ste/ de ltar rags pa'i mtshan nyid gnyis po de dag gzhi drug po de dag gis ci rigs par yongs su tshol bar byed do/ /sbyor ba mthar thug pa'i 'bras bu'i yid la byed pa man chad kyi sa gang dang gang dag las 'dod chags dang bral bar 'dod pa'i sa gong ma rnams la ni ci rigs par zhi ba'i mtshan nyid du so sor rtog par byed do/ /

【J2 廣辨八定】【K1 八定】【L1 prathamaṁ dhyanamupasaṁpadya viharati初靜慮具足安住bsam gtan daṅ po bsgrubs te gnas】

འདོད་པ་དག་ལས༌དབེན་པ་སྡིག་པ་མི་དགེ་བའི་ཆོས་རྣམས་ལས་དབེན་པ་རྟོག་པ་དང་བཅས་པ། དཔྱོད་པ་དང་བཅས་པ་དབེན་པ་ལས་སྐྱེས་པའི་དགའ་བ་དང་བདེ་བ་ཅན་བསམ་གཏན་དང་པོ་བསྒྲུབས་ཏེ་གནས་སོ་ཞེས་གསུངས་པ་དེ་ལ། འདོད་པ་དག་ཅེས་བྱ་བ་ནི་རྣམ་པ་གཉིས་ཏེ། ཉོན་མོངས་པའི་འདོད་པ་དང༌། དངོས་པོའི་འདོད་པའོ། །འདོད་པ་དག་ལས་དབེན་པ་ཞེས་བྱ་བ་ཡང་རྣམ་པ་གཉིས་ཏེ། མཚུངས་པར་ལྡན་པ་ལས་དབེན་པ་དང༌། དམིགས་པ་ལས་དབེན་པའོ། །སྡིག་པ་མི་དགེ་བའི་ཆོས་རྣམས་ལས་དབེན་པ་ཞེས་བྱ་བ་ནི་འདོད་པའི་རྒྱུ་ལས་བྱུང་བ་སྟེ། ཉེ་བའི་ཉོན་མོངས་པ་མི་དགེ་བའི་ཆོས་འདི་ལྟ་སྟེ། ལུས་ཀྱིས་ཉེས་པར་སྤྱད་པ་དང༌། ངག་གིས་ཉེས་པར་སྤྱད་པ་དང༌། ཡིད་ཀྱིས་ཉེས་པར་སྤྱད་པ་དང༌། མཚོན་འབྱིན་པ་དང༌། དབྱིག་པ་འབྱིན་པ་དང༌། འཐབ་མོ་དང༌། མཚང་འདྲུ་བ་དང༌། རྩོད་པ་དང༌། འགྱེད་པ་དང༌། གཡོ་བྱེད་པ་དང༌། སླུ་བ་དང༌། སྙིང་རྗེ་མེད་པ་དང༌། བརྫུན་དུ་སྨྲ་བ་ཀུན་དུ་འབྱུང་བ་གང་དག་ཡིན་པ་དེ་དག་སྟེ། དེ་དག་སྤངས་པའི་ཕྱིར་སྡིག་པ་མི་དགེ་བའི་ཆོས་རྣམས་ལས་དབེན་པ་ཞེས་བྱའོ། །རྟོག་པ་དང་བཅས་པ། དཔྱོད་པ་དང་བཅས་པ་ཞེས་བྱ་བ་ནི་རྟོག་པ་དང་དཔྱོད་པ་དག་ལ་སྐྱོན་དུ་མི་ལྟ་བའི་ཕྱིར་འདོད་པའི་གཉེན་པོ་རང་གི་ས་པའི་རྟོག་པ་དང༌། དཔྱོད་པ་དགེ་བ་དག་དང་ལྡན་པས་ན། རྟོག་པ་དང་བཅས་པ་དཔྱོད་པ་དང་བཅས་པ་ཞེས་བྱའོ། །དབེན་པ་ལས་ཞེས་བྱ࿒བ་ནི་འདོད་པ་གང་དག་ལས་དབེན་པ་སྦྱོར་བ་མཐར་ཐུག་པའི་ཡིད་ལ་བྱེད་པ་ལས་སོ། །སྐྱེས་པ་ཞེས་བྱ་བ་ནི། རྒྱུ་དེ་དང་རྐྱེན་དེས་དེའི་མཇུག་ཐོགས་ཁོ་ནར་ཡང་དག་པར་སྐྱེས་པ་ལ་བྱ་སྟེ། དེའི་ཕྱིར་དབེན་པ་ལས་སྐྱེས་པ་ཞེས་བྱ་བ་གསུངས་སོ། །དགའ་བ་དང་བདེ་བ་ཅན་ཞེས་བྱ་བ་དེ་ནི་འདོད་པ་དང་རེ་བའི་དོན་ཐོབ་ཅིང་དགའ་བ་ལ་སྐྱོན་དུ་མི་ལྟ་བའི་ཕྱིར་དང༌། གནས་ངན་ལེན་ཐམས་ཅད་དང་བྲལ་ཞིང༌། སེམས་དང་ལུས་ལས་སུ་རུང་བ་རྒྱ་ཆེན་པོ་དང་ལྡན་པས་ན། དགའ་བ་དང་བདེ་བ་ཅན་ཞེས་བྱའོ། །བསམ་གཏན་ཞེས་བྱ་བ་ནི་དམིགས་པ་ལ་ཡང་དག་པར་ཉེ་བར་གཏོད་པ་དང༌། དྲན་པ་རྩེ་གཅིག་ཏུ་ཉེ་བར་གཏོད་པའི་ཕྱིར་བསམ་གཏན་ཞེས་བྱའོ༑ །དང་པོ་ཞེས་བྱ་བ་ནི་དང་པོར་འདོད་པའི་ཁམས་ནས་བསྐྱོད་པའི་གོ་རིམས་བཞིན་དུ་བགྲངས་པའི་ཕྱིར་དང་པོ་ཞེས་བྱའོ། །བསྒྲུབས་ཏེ་ཞེས་བྱ་བ་ནི་སྦྱོར་བ་མཐར་ཐུག་པའི་འབྲས་བུ་ཡིན་པའི་ཕྱིར་བསྒྲུབས་ཏེ་ཞེས་བྱའོ། །གནས་སོ་ཞེས་བྱ་བ་ནི་ཕྱིས་བསྒོམ་པ་ལན་མང་དུ་བསྒྲུབས་པས་ཅི་འདོད་པ་བཞིན་ཐོབ་པ་དང༌། དཀའ་བ་མེད་པར་ཐོབ་པ་དང༌། ཚེགས་མེད་པར་ཐོབ་པའི་ཕྱིར། བསམ་གཏན་གྱི་སྙོམས་པར་འཇུག་པ་དེས་མཚན་མོ་དང༌། ཉིན་མོ་དང༌། ཉིན་མཚན་དང༌། ཉིན་མཚན་བདུན་གྱི་བར་རམ། ཇི་སྲིད་འདོད་པའི་བར་དུ་འདའ་བར་བྱེད་པས་ན་གནས་སོ་ཞེས་བྱའོ། །

'dod pa dag lasdben pa sdig pa mi dge ba'i chos rnams las dben pa rtog pa dang bcas pa/ dpyod pa dang bcas pa dben pa las skyes pa'i dga' ba dang bde ba can bsam gtan dang po bsgrubs te gnas so zhes gsungs pa de la/ 'dod pa dag ces bya ba ni rnam pa gnyis te/ nyon mongs pa'i 'dod pa dang/ dngos po'i 'dod pa'o/ /'dod pa dag las dben pa zhes bya ba yang rnam pa gnyis te/ mtshungs par ldan pa las dben pa dang/ dmigs pa las dben pa'o/ /sdig pa mi dge ba'i chos rnams las dben pa zhes bya ba ni 'dod pa'i rgyu las byung ba ste/ nye ba'i nyon mongs pa mi dge ba'i chos 'di lta ste/ lus kyis nyes par spyad pa dang/ ngag gis nyes par spyad pa dang/ yid kyis nyes par spyad pa dang/ mtshon 'byin pa dang/ dbyig pa 'byin pa dang/ 'thab mo dang/ mtshang 'dru ba dang/ rtsod pa dang/ 'gyed pa dang/ g.yo byed pa dang/ slu ba dang/ snying rje med pa dang/ brdzun du smra ba kun du 'byung ba gang dag yin pa de dag ste/ de dag spangs pa'i phyir sdig pa mi dge ba'i chos rnams las dben pa zhes bya'o/ /rtog pa dang bcas pa/ dpyod pa dang bcas pa zhes bya ba ni rtog pa dang dpyod pa dag la skyon du mi lta ba'i phyir 'dod pa'i gnyen po rang gi sa pa'i rtog pa dang/ dpyod pa dge ba dag dang ldan pas na/ rtog pa dang bcas pa dpyod pa dang bcas pa zhes bya'o/ /dben pa las zhes bya ba ni 'dod pa gang dag las dben pa sbyor ba mthar thug pa'i yid la byed pa las so/ /skyes pa zhes bya ba ni/ rgyu de dang rkyen des de'i mjug thogs kho nar yang dag par skyes pa la bya ste/ de'i phyir dben pa las skyes pa zhes bya ba gsungs so/ /dga' ba dang bde ba can zhes bya ba de ni 'dod pa dang re ba'i don thob cing dga' ba la skyon du mi lta ba'i phyir dang/ gnas ngan len thams cad dang bral zhing/ sems dang lus las su rung ba rgya chen po dang ldan pas na/ dga' ba dang bde ba can zhes bya'o/ /bsam gtan zhes bya ba ni dmigs pa la yang dag par nye bar gtod pa dang/ dran pa rtse gcig tu nye bar gtod pa'i phyir bsam gtan zhes bya'o| /dang po zhes bya ba ni dang por 'dod pa'i khams nas bskyod pa'i go rims bzhin du bgrangs pa'i phyir dang po zhes bya'o/ /bsgrubs te zhes bya ba ni sbyor ba mthar thug pa'i 'bras bu yin pa'i phyir bsgrubs te zhes bya'o/ /gnas so zhes bya ba ni phyis bsgom pa lan mang du bsgrubs pas ci 'dod pa bzhin thob pa dang/ dka' ba med par thob pa dang/ tshegs med par thob pa'i phyir/ bsam gtan gyi snyoms par 'jug pa des mtshan mo dang/ nyin mo dang/ nyin mtshan dang/ nyin mtshan bdun gyi bar ram/ ji srid 'dod pa'i bar du 'da' bar byed pas na gnas so zhes bya'o/ /

【L2 dvitīyaṁ dhyanamupasaṁpadya viharati第二靜慮具足安住bsam gtan gñis pa bsgrubs te gnas】

དེ་རྟོག་པ་དང་དཔྱོད་པ་དང་བྲལ་ཞིང་ནང་ཡོངས་སུ་དང་སྟེ། སེམས་ཀྱི་རྒྱུད་གཅིག་ཏུ་གྱུར་པས། རྟོག་པ་མེད་པ། དཔྱོད་པ་མེད་པ། ཏིང་ངེ་འཛིན་ལས་སྐྱེས་པའི་དགའ་བ་དང་བདེ་བ་ཅན་བསམ་གཏན་གཉིས་པ་བསྒྲུབས་ཏེ་གནས་སོ་ཞེས་གསུངས་པ་དེ་ལ་རྟོག་པ་དང༌། དཔྱོད་པ་དང་བྲལ་ཞིང࿒ནང་ཡོངས་སུ་དང་སྟེ་ཞེས་བྱ་བ་ནི་རྟོག་པ་དང་བཅས་པ། དཔྱོད་པ་དང་བཅས་པའི་ཏིང་ངེ་འཛིན་གྱི་མཚན་མ་དག་ལས་སེམས་རྣམ་པར་བཟློག་ནས། རྟོག་པ་མེད་པ་དང༌། དཔྱོད་པ་མེད་པའི་ཏིང་ངེ་འཛིན་གྱི་མཚན་མ་དག་ལ་ལེགས་པར་གཏོད་ཅིང༌། དམིགས་པ་ལ་མི་བརྟན་པར་སྤྱོད་པ་ལས་རྣམ་པར་ཕྲལ་ཏེ། དམིགས་པ་ལ་བརྟན་པར་སྤྱོད་པ་ལ་དང་གཅིག་གིས་སེམས་ཞི་བ་དང་དང་བར་འཇུག་པར་བྱེད་ཅིང་རྣམ་པར་འཇོག་པར་བྱེད་པས་ན། དེའི་ཕྱིར་དེ་རྟོག་པ་དང་དཔྱོད་པ་དང་བྲལ་ཞིང་ནང་ཡོངས་སུ་དང་སྟེ་ཞེས་བྱ་བ་གསུངས་སོ། །སེམས་ཀྱི་རྒྱུད་གཅིག་ཏུ་གྱུར་པས་ཞེས་བྱ་བ་ནི། དེས་བསྒོམ་པ་ཡོངས་སུ་གོམས་པར་བྱ་བའི་ཕྱིར། རྟོག་པ་དང་དཔྱོད་པ་མེད་པའི་ཏིང་ངེ་འཛིན་དེ་ཉིད་ལ་རྟོག་པ་དང་དཔྱོད་པས༌བར་དུ་གཅོད་ཅིང་སྐབས་སུ་འཆད་པའི་གནས་སྐབས་ལས་ཡང་དག་པར་འདས་ཏེ་བར་དུ་གཅོད་པ་མེད་པ་དང༌། སྐབས་སུ་འཆད་པ་མེད་པའི་གནས་སྐབས་ཐོབ་པས་ན༑ དེའི་ཕྱིར་སེམས་ཀྱི་རྒྱུད་གཅིག་ཏུ་གྱུར་པས་ཞེས་བྱ་བ་གསུངས་སོ། །རྟོག་པ་མེད་པ་དཔྱོད་པ་མེད་པ་ཞེས་བྱ་བ་ནི། རྟོག་པ་དང་དཔྱོད་པ་དག་རྣམ་པ་ཐམས་ཅད་ཀྱི་ཐམས་ཅད་དུ་སྤངས་པའི་ཕྱིར་རྟོག་པ་མེད་པ་དང༌། དཔྱོད་པ་མེད་པ་ཞེས་བྱའོ། །ཏིང་ངེ་འཛིན་ལས་ཞེས་བྱ་བ་ནི་སྦྱོར་བ་མཐར་ཐུག་པ་ཡིད་ལ་བྱེད་པའི་ཏིང་ངེ་འཛིན་ལས་སོ། །སྐྱེས་པ་ཞེས་བྱ་བ་ནི་རྒྱུ་དེ་དང་རྐྱེན་དེས་དེའི་མཇུག་ཐོགས་ཁོ་ནར་ཡང་དག་པར་སྐྱེས་པ་ལ་བྱ་སྟེ། དེའི་ཕྱིར་ཏིང་ངེ་འཛིན་ལས་སྐྱེས་པ་ཞེས་བྱ་བ་གསུངས་སོ། །དགའ་བ་དང༌། བདེ་བ་ཅན་ཞེས་བྱ་བ་ནི་འདོད་པ་དང་རེ་བའི་དོན་ཐོབ་ཅིང་དགའ་བ་ལ་སྐྱོན་དུ་མི་ལྟ་བས། ཡང་དག་པར་རབ་ཏུ་དགའ་བ་དང་ལྡན་ཞིང༌། ཡིད་བདེ་བ་དང་ལྡན་པའི་ཕྱིར་དང་བསམ་གཏན་དང་པོའི་རྟོག་པ་དང༌། དཔྱོད་པ་དང༌། ཉོན་མོངས་པའི་ཕྱོགས་གནས་ངན་ལེན་ཐམས་ཅད་དང་བྲལ་བས་དེའི་གཉེན࿒པོ་སེམས་དང་ལུས་ཤིན་ཏུ་སྦྱངས་ཤིང་ལས་སུ་རུང་བའི་བདེ་བ་དང་ལྡན་པའི་ཕྱིར། དགའ་བ་དང་བདེ་བ་ཅན་ཞེས་བྱའོ། །བསམ་གཏན་གཉིས་པ་བསྒྲུབས་ཏེ་གནས་སོ་ཞེས་བྱ་བ་ལ་གཉིས་པ་ཞེས་བྱ་བ་ནི་གོ་རིམས་བཞིན་དུ࿒བགྲང་བའི་ཕྱིར་རོ། །ལྷག་མ་ཐམས་ཅད་ནི་སྔ་མ་བཞིན་དུ་རིག་པར་བྱའོ། །

de rtog pa dang dpyod pa dang bral zhing nang yongs su dang ste/ sems kyi rgyud gcig tu gyur pas/ rtog pa med pa/ dpyod pa med pa/ ting nge 'dzin las skyes pa'i dga' ba dang bde ba can bsam gtan gnyis pa bsgrubs te gnas so zhes gsungs pa de la rtog pa dang/ dpyod pa dang bral zhing nang yongs su dang ste zhes bya ba ni rtog pa dang bcas pa/ dpyod pa dang bcas pa'i ting nge 'dzin gyi mtshan ma dag las sems rnam par bzlog nas/ rtog pa med pa dang/ dpyod pa med pa'i ting nge 'dzin gyi mtshan ma dag la legs par gtod cing/ dmigs pa la mi brtan par spyod pa las rnam par phral te/ dmigs pa la brtan par spyod pa la dang gcig gis sems zhi ba dang dang bar 'jug par byed cing rnam par 'jog par byed pas na/ de'i phyir de rtog pa dang dpyod pa dang bral zhing nang yongs su dang ste zhes bya ba gsungs so/ /sems kyi rgyud gcig tu gyur pas zhes bya ba ni/ des bsgom pa yongs su goms par bya ba'i phyir/ rtog pa dang dpyod pa med pa'i ting nge 'dzin de nyid la rtog pa dang dpyod pasbar du gcod cing skabs su 'chad pa'i gnas skabs las yang dag par 'das te bar du gcod pa med pa dang/ skabs su 'chad pa med pa'i gnas skabs thob pas na| de'i phyir sems kyi rgyud gcig tu gyur pas zhes bya ba gsungs so/ /rtog pa med pa dpyod pa med pa zhes bya ba ni/ rtog pa dang dpyod pa dag rnam pa thams cad kyi thams cad du spangs pa'i phyir rtog pa med pa dang/ dpyod pa med pa zhes bya'o/ /ting nge 'dzin las zhes bya ba ni sbyor ba mthar thug pa yid la byed pa'i ting nge 'dzin las so/ /skyes pa zhes bya ba ni rgyu de dang rkyen des de'i mjug thogs kho nar yang dag par skyes pa la bya ste/ de'i phyir ting nge 'dzin las skyes pa zhes bya ba gsungs so/ /dga' ba dang/ bde ba can zhes bya ba ni 'dod pa dang re ba'i don thob cing dga' ba la skyon du mi lta bas/ yang dag par rab tu dga' ba dang ldan zhing/ yid bde ba dang ldan pa'i phyir dang bsam gtan dang po'i rtog pa dang/ dpyod pa dang/ nyon mongs pa'i phyogs gnas ngan len thams cad dang bral bas de'i gnyen po sems dang lus shin tu sbyangs shing las su rung ba'i bde ba dang ldan pa'i phyir/ dga' ba dang bde ba can zhes bya'o/ /bsam gtan gnyis pa bsgrubs te gnas so zhes bya ba la gnyis pa zhes bya ba ni go rims bzhin du bgrang ba'i phyir ro/ /lhag ma thams cad ni snga ma bzhin du rig par bya'o/ /

【L3 tṛtīyaṁ dhyanamupasaṁpadya viharati第三靜慮具足安住bsam gtan gsum pa bsgrubs te gnas】

དེ་དགའ་བའི་འདོད་ཆགས་དང་བྲལ་བས་བཏང་སྙོམས་ལ་གནས་ཤིང་དྲན་པ་དང་ཤེས་བཞིན་ཅན་ཡིན་ཏེ། བདེ་བ་ལུས་ཀྱིས་མྱོང་ལ། འཕགས་པ་རྣམས་ཀྱིས་གང་དེ་ལ་དྲན་པ་དང་ལྡན་པ་བདེ་བ་ལ་གནས་པ། བཏང་སྙོམས་པའོ་ཞེས་བརྗོད་པ་སྟེ། དགའ་བ་མེད་པ་བསམ་གཏན་གསུམ་པ་བསྒྲུབས་ཏེ་གནས་སོ་ཞེས་གསུངས་པ་དེ་ལ། དེ་དགའ་བའི་འདོད་ཆགས་དང་བྲལ་བས་ཞེས་བྱ་བ་ནི། དགའ་བའི་མཚན་མ་དག་ལ་སྐྱོན་དུ་ལྟ་བའི་ཕྱིར། དེའི་ཕྱིར་དེ་དགའ་བའི་འདོད་ཆགས་དང་བྲལ་བས་ཞེས࿒བྱ་བ་གསུངས་སོ། །བཏང་སྙོམས་ལ་གནས་ཤིང་ཞེས་བྱ་བ་ནི་དགའ་བ་མེད་པ་བསམ་གཏན་གསུམ་པ་ལ་སེམས་གཏོད་པར་བྱེད་པ་དེའི་ཚེ་ན། དེའི་སེམས་ཀུན་དུ་འཁྲུག་པར་བྱེད་པའི་སྐྱོན࿒རྣམ་པ་གཉིས་པོ་བསམ་གཏན་གཉིས་པ་ལ་རྟོག་པ་དང༌། དཔྱོད་པ་དང༌། ད་ལྟར࿒གྱི་དགའ་བ་དག་དང་བྲལ་བས་ན། དེའི་ཕྱིར་བཏང་སྙོམས་ལ་གནས་ཤིང་ཞེས་བྱ་བ་གསུངས་ཏེ། སེམས་ཀུན་དུ་འཁྲུག་པར་བྱེད་པའི་ཆོས་དེ་གཉིས་ནི། སེམས་རྒྱུན་དུ་བཏང་སྙོམས་སུ་གཞག་པ་ལ་གེགས་བྱེད་པ་ཡིན་པས་ན། སེམས་ཀུན་དུ་འཁྲུག་པར་བྱེད་པ་ཞེས་བྱའོ། །࿒དེ་ལ་བསམ་གཏན་དང་པོ་ལ་ནི་རྟོག་པ་དང༌། དཔྱོད་པ་ཡོད་པས་དེས་ན་རྒྱུན་དུ་བཏང་སྙོམས་ལ་འཇུག་པར་མི་འགྱུར་རོ། །བསམ་གཏན་གཉིས་པ་ལ་ནི་དགའ་བ་ཡོད་པས། དེས་ན་དེར་ཡང་རྒྱུན་དུ་བཏང་སྙོམས་ལ་འཇུག་པར་མི་འགྱུར་ཏེ། དེ་ལྟ་བས་ན་བསམ་གཏན་དང་པོ་དང༌། བསམ་གཏན་གཉིས་པ་དེ་དག་ལ་བཏང་སྙོམས་ཤས་ཆེར་མེད་པས་དེའི་ཕྱིར་བསམ་གཏན་གསུམ་པ་ལ་སྙོམས་པར་ཞུགས་པའི་བསམ་གཏན་པ་དེ་ནི་བཏང་སྙོམས་ལ་གནས་པ་ཞེས་བྱའོ། །དྲན་པ་དང་ཤེས་བཞིན་ཅན་ཡིན་ཏེ་ཞེས་བྱ་བ་ནི་དེ་བཏང་སྙོམས་ལ་གནས་པ་ན་ཇི་ལྟ་ཇི་ལྟར་དགའ་བ་དང་ལྡན་པའི་འདུ་ཤེས་ཡིད་ལ་བྱེད་པ་དེ་དག་ཀུན་དུ་འབྱུང་བར་མི་འགྱུར་བ་དེ་ལྟ་དེ་ལྟར་དྲན་པ་ཉེ་བར་བཞག་སྟེ་གནས་པར་བྱེད་དོ། །གལ་ཏེ་བསམ་གཏན་གསུམ་པ་ལེགས་པར་གོམས་པར་མ་བྱས་པས་བརྗེད་ངས་པའི་ཕྱིར། བརྒྱ་ལ་བརྒྱ་ལམ་ན། དགའ་བད་དང་ལྡན་པའི་འདུ་ཤེས་ཡིད་ལ་བྱེད་པ་དེ་དག་ཀུན་དུ་འབྱུང་བར་གྱུར་ན། མྱུར་བ་མྱུར་བ་ཁོ་ནར་དེ་དག་ལ་ཤེས་རབ་ཀྱིས་སོ་སོར་རྟོག་པར་བྱེད། ལེགས་པ་ཁོ་ནར་རབ་ཏུ་ཤེས་པར་བྱེད་ཅིང་བྱུང་ངོ་ཅོག་དང་དུ་མི་ལེན་པར་སྤོང་བར་བྱེད༑ སེལ་བར་བྱེད། བྱང་བར་བྱེད་ཅིང་སེམས་བཏང་སྙོམས་སུ་བྱེད་པས་ན༑ དེའི་ཕྱིར་དྲན་པ་དང་ཤེས་བཞིན་ཅན་ཡིན་ཏེ་ཞེས࿒བྱ་བ་གསུངས་སོ། །བདེ་བ་ལུས་ཀྱིས་མྱོང་བ་ཞེས་བྱ་བ་ནི། དེ་དེའི་ཚེ་ན་གཟུགས་ཀྱི་ལུས་དང༌། ཡིད་ཀྱི་ལུས་ཀྱིས་ཚོར་བའི་བདེ་བ་དང༌། ཤིན་ཏུ་སྦྱངས་པའི་བདེ་བ་སོ་སོར་མྱོང་བར་བྱེད་པས་ན། དེའི་ཕྱིར་བདེ་བ་ལུས་ཀྱིས་མྱོང་བ་ཞེས་བྱ་བ་གསུངས་སོ༑ །འཕགས་པ་རྣམས་ཀྱིས་གང་དེ་ལ་དྲན་པ་དང་ལྡན་པ་བདེ་བ་ལ་གནས་པ་བཏང་སྙོམས་པའོ་ཞེས་བརྗོད་པ་སྟེ་ཞེས་བྱ་ནི་བསམ་གཏན་གསུམ་པ་མན་ཆད་ལ་ནི། བདེ་བ་དེ་ལྟ་བུ་ཡང་མེད་ལ་རྒྱུན་དུ་བཏང་སྙོམས་ལ་གནས་པ་ཡང་མེད་དོ། །བསམ་གཏན་གསུམ་པའི་གོང་མ࿒དག་ལ་ནི་བཏང་སྙོམས་ཡོད་ཀྱང་བདེ་བ་དེ་ལྟ་བུ་མེད་དེ། དེ་ལྟར་འོག་མ་དག་ལ་བདེ་བ་དང་བཏང་སྙོམས་མེད་པ་དང༌། གོང་མ་དག་ལ་བདེ་བ་མེད་པའི་ཕྱིར་འདི་ལྟ་སྟེ། བསམ་གཏན་གསུམ་པ་འདི་ནི་དེ་དག་གི་གནས་ཡིན་པས་ན། འཕགས་པས་ཀྱང་དེ་ལ་དམིགས་ཏེ་གནས་པའི་གང་ཟག་གང་ཡིན་པ་དེའི་དབང་དུ་མཛད་ནས། གང་དེ་དྲན་པ་དང་ལྡན་པ་བདེ་བ་ལ་གནས་པ་བཏང་སྙོམས་པའོ་ཞེས་བརྗོད་དེ། འཕགས་པ་ཞེས་བྱ་བ་ནི་སངས་རྒྱས་དང་སངས་རྒྱས་ཀྱི་ཉན་ཐོས་རྣམས་སོ། །

de dga' ba'i 'dod chags dang bral bas btang snyoms la gnas shing dran pa dang shes bzhin can yin te/ bde ba lus kyis myong la/ 'phags pa rnams kyis gang de la dran pa dang ldan pa bde ba la gnas pa/ btang snyoms pa'o zhes brjod pa ste/ dga' ba med pa bsam gtan gsum pa bsgrubs te gnas so zhes gsungs pa de la/ de dga' ba'i 'dod chags dang bral bas zhes bya ba ni/ dga' ba'i mtshan ma dag la skyon du lta ba'i phyir/ de'i phyir de dga' ba'i 'dod chags dang bral bas zhes bya ba gsungs so/ /btang snyoms la gnas shing zhes bya ba ni dga' ba med pa bsam gtan gsum pa la sems gtod par byed pa de'i tshe na/ de'i sems kun du 'khrug par byed pa'i skyon rnam pa gnyis po bsam gtan gnyis pa la rtog pa dang/ dpyod pa dang/ da ltar gyi dga' ba dag dang bral bas na/ de'i phyir btang snyoms la gnas shing zhes bya ba gsungs te/ sems kun du 'khrug par byed pa'i chos de gnyis ni/ sems rgyun du btang snyoms su gzhag pa la gegs byed pa yin pas na/ sems kun du 'khrug par byed pa zhes bya'o/ / de la bsam gtan dang po la ni rtog pa dang/ dpyod pa yod pas des na rgyun du btang snyoms la 'jug par mi 'gyur ro/ /bsam gtan gnyis pa la ni dga' ba yod pas/ des na der yang rgyun du btang snyoms la 'jug par mi 'gyur te/ de lta bas na bsam gtan dang po dang/ bsam gtan gnyis pa de dag la btang snyoms shas cher med pas de'i phyir bsam gtan gsum pa la snyoms par zhugs pa'i bsam gtan pa de ni btang snyoms la gnas pa zhes bya'o/ /dran pa dang shes bzhin can yin te zhes bya ba ni de btang snyoms la gnas pa na ji lta ji ltar dga' ba dang ldan pa'i 'du shes yid la byed pa de dag kun du 'byung bar mi 'gyur ba de lta de ltar dran pa nye bar bzhag ste gnas par byed do/ /gal te bsam gtan gsum pa legs par goms par ma byas pas brjed ngas pa'i phyir/ brgya la brgya lam na/ dga' bad dang ldan pa'i 'du shes yid la byed pa de dag kun du 'byung bar gyur na/ myur ba myur ba kho nar de dag la shes rab kyis so sor rtog par byed/ legs pa kho nar rab tu shes par byed cing byung ngo cog dang du mi len par spong bar byed| sel bar byed/ byang bar byed cing sems btang snyoms su byed pas na| de'i phyir dran pa dang shes bzhin can yin te zhes bya ba gsungs so/ /bde ba lus kyis myong ba zhes bya ba ni/ de de'i tshe na gzugs kyi lus dang/ yid kyi lus kyis tshor ba'i bde ba dang/ shin tu sbyangs pa'i bde ba so sor myong bar byed pas na/ de'i phyir bde ba lus kyis myong ba zhes bya ba gsungs so| /'phags pa rnams kyis gang de la dran pa dang ldan pa bde ba la gnas pa btang snyoms pa'o zhes brjod pa ste zhes bya ni bsam gtan gsum pa man chad la ni/ bde ba de lta bu yang med la rgyun du btang snyoms la gnas pa yang med do/ /bsam gtan gsum pa'i gong ma dag la ni btang snyoms yod kyang bde ba de lta bu med de/ de ltar 'og ma dag la bde ba dang btang snyoms med pa dang/ gong ma dag la bde ba med pa'i phyir 'di lta ste/ bsam gtan gsum pa 'di ni de dag gi gnas yin pas na/ 'phags pas kyang de la dmigs te gnas pa'i gang zag gang yin pa de'i dbang du mdzad nas/ gang de dran pa dang ldan pa bde ba la gnas pa btang snyoms pa'o zhes brjod de/ 'phags pa zhes bya ba ni sangs rgyas dang sangs rgyas kyi nyan thos rnams so/ /

【L4 caturthaṁ dhyanamupasaṁpadya viharati第四靜慮具足安住bsam gtan bshi pa bsgrubs te gnas】

དགའ་བ་མེད་པ་ཞེས་བྱ་བ་ནི་དེ་ལྟར་བཏང་སྙོམས་ལ་གནས་པ་དེས་དེའི་ཆེ་དྲན་པ་དང་ཤེས་བཞིན་ཀུན་དུ་བསྟེན་ཅིང་གོམས་པར་བྱས། ལན་མང་དུ་བྱས་པའི་རྒྱུས༑ དགའ་བ་དང་ལྡན་པའི་ཚོར་བས་སེམས་དགའ་བར་བྱེད་པ་དེ་སྤོང་བར་བྱེད་ཅིང༌། དགའ་བའི་གཉེན་པོ་དགའ་བ་མེད་པ་ཞི་བ་དང༌། རབ་ཏུ་ཞི་བའི་ཚོར་བའི་སེམས་ལས࿒སྐྱེས་པར་འགྱུར་བས་ན། དེའི་ཕྱིར་དགའ་བ་མེད་པ་ཞེས་བྱ་བ་གསུངས་སོ། །བསམ་གཏན་གསུམ་པ་བསྒྲུབས་ཏེ་གནས་སོ་ཞེས་བྱ་བ་ནི་སྔ་མ་བཞིན་དུ་རིག་པར་བྱའོ། །དེ་བདེ་བ་ཡང་སྤངས་ཏེ། སྔ་ནས་སྡུག་བསྔལ་ཡང་སྤངས་ཤིང་ཡིད་བདེ་བ་དང༌། ཡིད་མི་བདེ་བ་ཡང་ནུབ་པས་བདེ་བ་ཡང་མ་ཡིན། སྡུག་བསྔལ་ཡང་མ་ཡིན། བཏང་སྙོམས་དང༌། དྲན་པ་ཡོངས་སུ་དག་པ་བསམ་གཏན་བཞི་པ་བསྒྲུབས་ཏེ་གནས་སོ་ཞེས་གསུངས་པ་དེ་ལ། དེ་བདེ་བ་ཡང་སྤངས་ཏེ་ཞེས་བྱ་བ་ནི། བདེ་བའི་གཉེན་པོ་ནི་རིགས་འདྲ་བའི་ཕྱིར། ࿒སྤོང་བའི་གཉེན་པོ་མ་བསྟན་པར་དེའི་གཉེན་པོས་བྱས་པ་བདེ་བ་སྤངས་པ་གང་ཡིན་པ་དེ་ཉིད་བརྟེན་ཏེ། དེའི་གཉེན་པོ་ཡང་གང་ཞེ་ན། འདི་ལྟ་སྟེ། བཏང་སྙོམས་དང༌། དྲན་པ་དང༌། ཤེས་བཞིན་ཡིན་ནོ། །དེ་དག་ལ་བརྟེན་ཅིང་གོམས་པར་བྱས་པས། བསམ་གཏན་གསུམ་པ་ལས་བསྐྱེད་ཅིང༌། བསམ་གཏན་གསུམ་པའི་ས་པའི་བདེ་བ་གང་ཡིན་པ་དེ་࿒སྤོང་བར་བྱེད་པས་ན། དེའི་ཕྱིར་དེ་བདེ་བ་ཡང་སྤངས་ཏེ་ཞེས་བྱ་བ་གསུངས་སོ། །སྔ་ནས་སྡུག་བསྔལ་ཡང་སྤངས་ཤིང་ཡིད་བདེ་བ་དང༌། ཡིད་མི་བདེ་བ་ཡང་ནུབ་པས་ཞེས་བྱ་བ་ནི། དེའི་ཚེ་ན་བསམ་གཏན་པ་དེས་བདེ་བ་དང༌། སྡུག་བསྔལ་ལས་ཡང་དག་པར་འདས་པའི་རྗེས་སུ་ཐོབ་ཅིང༌། དེས་སྔོན་སྤངས་པ་གང་ཡིན་པ་དང༌། ད་ལྟར་སྤོང་བར་བྱེད་པ་གང་ཡིན་པ་དེ་དག་གཅིག་ཏུ་བསྡུས༌པས་ན། དེའི་ཕྱིར་སྔ་ནས་སྡུག་བསྔལ་ཡང་སྤངས་ཤིང་ཡིད་བདེ་བ་དང༌། ཡིད་མི་བདེ་བ་ཡང་ནུབ་པས་ཞེས་བྱ་བ་གསུངས་སོ། །དེ་ལ་བསམ་གཏན་བཞི་པ་ལ་སྙོམས་པར་འཇུག་པའི་ཚེ་ན་ནི་བདེ་བ་སྤངས་སོ། །བསམ་གཏན་གཉིས་པ་ལ་སྙོམས་པར་འཇུག་པའི་ཚེ་ན་ནི་སྡུག་བསྔལ་སྤངས་སོ། །བསམ་གཏན་གསུམ་པ་ལ་སྙོམས་པར་འཇུག་པའི་ཚེ་ན་ནི་ཡིད་བདེ་བ་ནུབ་པོ། །བསམ་གཏན་དང་པོ་ལ་སྙོམས་པར་འཇུག་པའི་ཚེ་ན་ནི་ཡིད་མི་བདེ་བ་ནུབ་པོ། །བདེ་བ་ཡང་མ་ཡིན་སྡུག་བསྔལ་ཡང་མ་ཡིན་པ་ཞེས་བྱ་བ་ནི། དེས་རེ་ཞིག་བདེ་བ་དང་སྡུག་བསྔལ་སྤངས་པའི་ཕྱིར་དེ་ལ་ཚོར་བའི་ལྷག་མ་བདེ་བ་ཡང་མ་ཡིན། སྡུག་བསྔལ་ཡང་མ་ཡིན་པ་ཉི་ཚེ་ཡོད་པས་ན། དེའི་ཕྱིར་བདེ་བ་ཡང་མ་ཡིན། སྡུག་བསྔལ་ཡང་མ་ཡིན་པ་ཞེས་བྱ་བ་གསུངས་སོ། །བཏང་སྙོམས་དང་དྲན་པ་ཡོངས་སུ་དག་པ་ཞེས་བྱ་བ་ནི། དེས་དེའི་ཚེ་ན་བསམ་གཏན་དང་པོ་ཡན་ཆད་ཀྱི་ས་འོག་མའི་སྐྱོན་འདི་ལྟ་སྟེ། རྟོག་པ་དང༌། དཔྱོད་པ་དང༌། དགའ་བ་དང༌། དབུགས་རྔུབ་པ་དང༌། དབུགས་འབྱུང་བ་ཐམས་ཅད་སྤངས་པར་གྱུར་ཅིང༌། དེ་དག་སྤངས་པའི་ཕྱིར་དེ་ལ་བཏང་སྙོམས་དང་དྲན་པ་གང་ཡོད་པ་དེ་ཡོངས་སུ་དག་པ་དང༌། ཡོངས་སུ་བྱང་བར་འགྱུར་ཏེ། དེས་ན་བསམ་གཏན་བཞི་པ་ལ་སྙོམས་པར་ཞུགས་པ་དེའི་སེམས་དེ་མི་གཡོ་བར་གནས་ཤིང༌། གཡོ་བ་ཐམས་ཅད་དང་བྲལ་བས་ན། དེའི་ཕྱིར་བཏང་སྙོམས་དང་དྲན་པ་ཡོངས་སུ་དག་པ་ཞེས་བྱ་བ་གསུངས་སོ། །དེ་ལ་བསམ་གཏན་བཞི་པ་བསྒྲུབས་ཏེ་གནས་སོ་ཞེས་བྱ་བ་ནི། བསམ་གཏན་དང་པོ་ལ་སོགས་པ་སྔ་མ་དག་ལ་ཇི་ལྟ་བ་བཞིན་དུ་རིག་པར་བྱའོ།། །།

dga' ba med pa zhes bya ba ni de ltar btang snyoms la gnas pa des de'i che dran pa dang shes bzhin kun du bsten cing goms par byas/ lan mang du byas pa'i rgyus| dga' ba dang ldan pa'i tshor bas sems dga' bar byed pa de spong bar byed cing/ dga' ba'i gnyen po dga' ba med pa zhi ba dang/ rab tu zhi ba'i tshor ba'i sems las skyes par 'gyur bas na/ de'i phyir dga' ba med pa zhes bya ba gsungs so/ /bsam gtan gsum pa bsgrubs te gnas so zhes bya ba ni snga ma bzhin du rig par bya'o/ /de bde ba yang spangs te/ snga nas sdug bsngal yang spangs shing yid bde ba dang/ yid mi bde ba yang nub pas bde ba yang ma yin/ sdug bsngal yang ma yin/ btang snyoms dang/ dran pa yongs su dag pa bsam gtan bzhi pa bsgrubs te gnas so zhes gsungs pa de la/ de bde ba yang spangs te zhes bya ba ni/ bde ba'i gnyen po ni rigs 'dra ba'i phyir/ spong ba'i gnyen po ma bstan par de'i gnyen pos byas pa bde ba spangs pa gang yin pa de nyid brten te/ de'i gnyen po yang gang zhe na/ 'di lta ste/ btang snyoms dang/ dran pa dang/ shes bzhin yin no/ /de dag la brten cing goms par byas pas/ bsam gtan gsum pa las bskyed cing/ bsam gtan gsum pa'i sa pa'i bde ba gang yin pa de spong bar byed pas na/ de'i phyir de bde ba yang spangs te zhes bya ba gsungs so/ /snga nas sdug bsngal yang spangs shing yid bde ba dang/ yid mi bde ba yang nub pas zhes bya ba ni/ de'i tshe na bsam gtan pa des bde ba dang/ sdug bsngal las yang dag par 'das pa'i rjes su thob cing/ des sngon spangs pa gang yin pa dang/ da ltar spong bar byed pa gang yin pa de dag gcig tu bsduspas na/ de'i phyir snga nas sdug bsngal yang spangs shing yid bde ba dang/ yid mi bde ba yang nub pas zhes bya ba gsungs so/ /de la bsam gtan bzhi pa la snyoms par 'jug pa'i tshe na ni bde ba spangs so/ /bsam gtan gnyis pa la snyoms par 'jug pa'i tshe na ni sdug bsngal spangs so/ /bsam gtan gsum pa la snyoms par 'jug pa'i tshe na ni yid bde ba nub po/ /bsam gtan dang po la snyoms par 'jug pa'i tshe na ni yid mi bde ba nub po/ /bde ba yang ma yin sdug bsngal yang ma yin pa zhes bya ba ni/ des re zhig bde ba dang sdug bsngal spangs pa'i phyir de la tshor ba'i lhag ma bde ba yang ma yin/ sdug bsngal yang ma yin pa nyi tshe yod pas na/ de'i phyir bde ba yang ma yin/ sdug bsngal yang ma yin pa zhes bya ba gsungs so/ /btang snyoms dang dran pa yongs su dag pa zhes bya ba ni/ des de'i tshe na bsam gtan dang po yan chad kyi sa 'og ma'i skyon 'di lta ste/ rtog pa dang/ dpyod pa dang/ dga' ba dang/ dbugs rngub pa dang/ dbugs 'byung ba thams cad spangs par gyur cing/ de dag spangs pa'i phyir de la btang snyoms dang dran pa gang yod pa de yongs su dag pa dang/ yongs su byang bar 'gyur te/ des na bsam gtan bzhi pa la snyoms par zhugs pa de'i sems de mi g.yo bar gnas shing/ g.yo ba thams cad dang bral bas na/ de'i phyir btang snyoms dang dran pa yongs su dag pa zhes bya ba gsungs so/ /de la bsam gtan bzhi pa bsgrubs te gnas so zhes bya ba ni/ bsam gtan dang po la sogs pa snga ma dag la ji lta ba bzhin du rig par bya'o// //

【L5 ākāśanantyāyatanamupasaṁpadya viharati空無邊處具足安住nam mkha' mtha' yas skye mched bsgrubs te gnas】

ཉན་ཐོས་ཀྱི་ས་བམ་པོ་བཅོ་བརྒྱད་པ།

nyan thos kyi sa bam po bco brgyad pa/

དེ་རྣམ་པ་ཐམས་ཅད་དུ་གཟུགས་ཀྱི་འདུ་ཤེས་རྣམས་ལས་ཡང་དག་པར་འདས་ཏེ། ཐོགས་པའི་འདུ་ཤེས་རྣམས་ནུབ་པར་གྱུར་ཅིང་། སྣ་ཚོགས་ཀྱི་འདུ་ཤེས་རྣམས་ཡིད་ལ་མི་བྱེད་པས། ནམ་མཁའ་མཐའ་ཡས་སོ་སྙམ་ནས། ནམ་མཁའ་མཐའ་ཡས་སྐྱེ་མཆེད་བསྒྲུབས་ཏེ་གནས་སོ་ཞེས་གསུངས་པ་དེ་ལ། དེ་རྣམ་པ་ཐམས་ཅད་དུ་གཟུགས་ཀྱི་འདུ་ཤེས་རྣམས་ལས་ཡང་དག་པར་འདས་ཏེ་ཞེས་བྱ་བ་ནི་ནམ་མཁའ་མོས་པར་བྱེད་པའི་ཕྱིར། །ཁ་དོག་སྔོན་པོ་དང༌། སེར་པོ་དང༌། དམར་པོ་དང༌། དཀར་པོ་དང་ལྡན་པའི་འདུ་ཤེས་དེ་དག་ནི་མི་སྣང་ཞིང་སྐྱོ་ལ་འདོད་ཆགས་དང་བྲལ་བས་ཡང་དག་པར་འདས་པས་ན། དེའི་ཕྱིར་དེ་རྣམ་པ་ཐམས་ཅད་དུ་གཟུགས་ཀྱི་འདུ་ཤེས་རྣམས་ལས་ཡང་དག་པར་འདས་ཏེ་ཞེས་བྱ་བ་གསུངས་སོ། །ཐོགས་པའི་འདུ་ཤེས་རྣམས་ནུབ་པར་གྱུར་ཅིང་ཞེས་བྱ་བ་ནི། དེ་དེ་དག་ལས་ཡང་དག་པར་འདས་ཤིང་མི་སྣང་བར࿒གྱུར་པའི་རྒྱུས་ཁ་དོག་བསགས་པའི་རྒྱུར་གྱུར་པའི་སྒྲིབ་པའི་འདུ་ཤེས་རྣམ་པ་དུ་མ་རྣམ་པ་སྣ་ཚོགས་མང་པོ་དག་དང་བྲལ་བས་ན༑ དེའི་ཕྱིར་ཐོགས་པའི་འདུ་ཤེས་ནུབ་པར་གྱུར་ཅིང་ཞེས་བྱ་བ་གསུངས་སོ། །སྣ་ཚོགས་ཀྱི་འདུ་ཤེས་རྣམས་ཡིད་ལ་མི་བྱེད་པས་ཞེས་བྱ་བ་ནི། དེ་དེ་དག་དང་བྲལ་བས་ཐོགས་པ་ཁྱད་པར་ཅན་རྣམ་པ་སྣ་ཚོགས་པ་དེ་དག་ཉིད་ལ་འདི་ལྟ་སྟེ། ཟས་དང༌། སྐོམ་དང༌། བཞོན་པ་དང༌། གོས་དང༌། རྒྱན་དང་། གནས་དང༌། སྐྱེད་མོས་ཚལ་དང༌། ནགས་ཚལ་དང༌། དམག་དང༌། རི་ལ་སོགས་པར་ཉེ་བར་འདོགས་པའི་འདུ་ཤེས་འཇུག་པ་གང་ཡིན་པའི་འདུ་ཤེས་དེ་དག་དེ་རྣམས་ལ་གཏད་ཀྱང་རྣམ་པ࿒ཐམས་ཅད་ཀྱི་ཐམས་ཅད་དུ་དེ་ལ་འབྱུང་བར་མི་འགྱུར་བས་ན། དེའི་ཕྱིར་སྣ་ཚོགས་ཀྱི་འདུ་ཤེས་རྣམས་ཡིད་ལ་མི་བྱེད་པ་ཞེས་བྱ་བ་གསུངས་སོ། །ནམ་མཁའ་མཐའ་ཡས་སོ་སྙམ་ནས་ཞེས་བྱ་བ་ནི་དེས་དེ་ལྟར་གཟུགས་དང༌། ཐོགས་པ་དང་སྣ་ཚོགས་ཀྱི་འདུ་ཤེས་དག་རྣམ་པར་བཤིག་ནས། ནམ་མཁའ་མཐའ་ཡས་པའི་རྣམ་པས་མོས་པར་བྱེད་པས་ན། དེའི་ཕྱིར་ནམ་མཁའ་མཐའ་ཡས་སོ་སྙམ་ནས་ཞེས་བྱ་བ་གསུངས་སོ། །ནམ་མཁའ་མཐའ་ཡས་སྐྱེ་མཆེད་བསྒྲུབས་ཏེ། གནས་སོ་ཞེས་བྱ་བ་ནི། དེ་ཉེར་བསྡོགས་ལས་ཡང་དག་པར་འདས་ཤིང༌། ࿒སྦྱོར་བ་མཐར་ཐུག་པའི་ཡིད་ལ་བྱེད་པས་གོང་མ་སྦྱོར་བ་མཐར་ཐུག་པའི་འབྲས་བུའི་དངོས་གཞི་ལ་སྙོམས་པར་འཇུག་པར་བྱེད་པས་ན། དེའི་ཕྱིར་ནམ་མཁའ་མཐའ་ཡས་སྐྱེ་མཆེད་བསྒྲུབས་ཏེ་གནས་སོ་ཞེས་བྱ་བ་གསུངས་སོ། །དེ་ཇི་སྲིད་དུ་དངོས་གཞི་ལ་སྙོམས་པར་མི་འཇུག་པའི་བར་དུ་ནི། དེ་ནམ་མཁའ་ཁོ་ན་ལ་དམིགས་པར་བྱེད་དོ། །སྙོམས་པར་ཞུགས་ནས་ཀྱང་ནམ་མཁའ་དེ་ཉིད་དང་དེ་ལས་གཞན་པ་རང་གི་ས་པའི་ཕུང་པོ་རྣམས་ལ་དམིགས་པར་བྱེད་དོ། །ཉེར་བསྡོགས་ཀྱི་ཚེ་ན་ནི་ས་འོག་མའི་ཕུང་པོ་རྣམས་ལ་ཡང་དམིགས་པར་བྱེད་དོ། །

de rnam pa thams cad du gzugs kyi 'du shes rnams las yang dag par 'das te/ thogs pa'i 'du shes rnams nub par gyur cing / sna tshogs kyi 'du shes rnams yid la mi byed pas/ nam mkha' mtha' yas so snyam nas/ nam mkha' mtha' yas skye mched bsgrubs te gnas so zhes gsungs pa de la/ de rnam pa thams cad du gzugs kyi 'du shes rnams las yang dag par 'das te zhes bya ba ni nam mkha' mos par byed pa'i phyir/ /kha dog sngon po dang/ ser po dang/ dmar po dang/ dkar po dang ldan pa'i 'du shes de dag ni mi snang zhing skyo la 'dod chags dang bral bas yang dag par 'das pas na/ de'i phyir de rnam pa thams cad du gzugs kyi 'du shes rnams las yang dag par 'das te zhes bya ba gsungs so/ /thogs pa'i 'du shes rnams nub par gyur cing zhes bya ba ni/ de de dag las yang dag par 'das shing mi snang bar gyur pa'i rgyus kha dog bsags pa'i rgyur gyur pa'i sgrib pa'i 'du shes rnam pa du ma rnam pa sna tshogs mang po dag dang bral bas na| de'i phyir thogs pa'i 'du shes nub par gyur cing zhes bya ba gsungs so/ /sna tshogs kyi 'du shes rnams yid la mi byed pas zhes bya ba ni/ de de dag dang bral bas thogs pa khyad par can rnam pa sna tshogs pa de dag nyid la 'di lta ste/ zas dang/ skom dang/ bzhon pa dang/ gos dang/ rgyan dang / gnas dang/ skyed mos tshal dang/ nags tshal dang/ dmag dang/ ri la sogs par nye bar 'dogs pa'i 'du shes 'jug pa gang yin pa'i 'du shes de dag de rnams la gtad kyang rnam pa thams cad kyi thams cad du de la 'byung bar mi 'gyur bas na/ de'i phyir sna tshogs kyi 'du shes rnams yid la mi byed pa zhes bya ba gsungs so/ /nam mkha' mtha' yas so snyam nas zhes bya ba ni des de ltar gzugs dang/ thogs pa dang sna tshogs kyi 'du shes dag rnam par bshig nas/ nam mkha' mtha' yas pa'i rnam pas mos par byed pas na/ de'i phyir nam mkha' mtha' yas so snyam nas zhes bya ba gsungs so/ /nam mkha' mtha' yas skye mched bsgrubs te/ gnas so zhes bya ba ni/ de nyer bsdogs las yang dag par 'das shing/ sbyor ba mthar thug pa'i yid la byed pas gong ma sbyor ba mthar thug pa'i 'bras bu'i dngos gzhi la snyoms par 'jug par byed pas na/ de'i phyir nam mkha' mtha' yas skye mched bsgrubs te gnas so zhes bya ba gsungs so/ /de ji srid du dngos gzhi la snyoms par mi 'jug pa'i bar du ni/ de nam mkha' kho na la dmigs par byed do/ /snyoms par zhugs nas kyang nam mkha' de nyid dang de las gzhan pa rang gi sa pa'i phung po rnams la dmigs par byed do/ /nyer bsdogs kyi tshe na ni sa 'og ma'i phung po rnams la yang dmigs par byed do/ /

【L6 vijñānantyāyatanamupasaṁpadya viharati識無邊具足安住rnam śes mtha' yas skye mched bsgrubs te gnas】

དེ་རྣམ་པ་ཐམས་ཅད་དུ་ནམ་མཁའ་མཐའ་ཡས་སྐྱེ་མཆེད་ལས་ཡང་དག་པར་འདས་ཏེ། རྣམ་པར་ཤེས་པ་མཐའ་ཡས་སོ་སྙམ་ནས༑ རྣམ་ཤེས་མཐའ་ཡས་སྐྱེ་མཆེད་བསྒྲུབས་ཏེ་གནས་སོ་ཞེས་གསུངས་པ་དེ་ལ༑ དེ་རྣམ་པ་ཐམས་ཅད་དུ་ནམ་མཁའ་མཐའ་ཡས་སྐྱེ་མཆེད་ལས་ཡང་དག་པར་འདས་ཏེ། རྣམ་པར་ཤེས་པ་མཐའ་ཡས་སོ་ཞེས་བྱ་བ་ནི། དེ་རྣམ་པར་ཤེས་པ་དག་གིས་ནམ་མཁའ་མཐའ་ཡས་པར་མོས་པར་བྱེད་པ། ནམ་མཁའ་ལ་མཐའ་ཡས་པའི་རྣམ་པར་མོས་པར་བྱེད་པའི་རྣམ་པར་ཤེས་པ་དེ་ཉིད་ཀྱིས་རྣམ་ཤེས་མཐའ་ཡས་སྐྱེ་མཆེད་ལ་སྙོམས་པར་འཇུག་པར་འདོད་པས། ནམ་མཁའ་མཐའ་ཡས་སྐྱེ་མཆེད་ཀྱི་འདུ་ཤེས་ལས་བཟློག་སྟེ། རྣམ་པར་ཤེས་པ་དེ་ཉིད་ལ་མཐའ་ཡས་པའི་རྣམ་པས་མོས་པར་བྱེད་ཅིང་། ནམ་མཁའ་མཐའ་ཡས་སྐྱེ་མཆེད་ཀྱི་དངོས་གཞི་ཉེར་བསྡོགས་དང་བཅས་པ་ལས་ཡང་དག་པར་འདས་པས་ན། དེའི་ཕྱིར་དེ་རྣམ་པ་ཐམས་ཅད་དུ་ནམ་མཁའ་མཐའ་ཡས་སྐྱེ་མཆེད་ལས་ཡང་དག་པར་འདས་ཏེ། རྣམ་པར་ཤེས་པ་མཐའ་ཡས་སོ་སྙམ་ནས་ཞེས་བྱ་བ་གསུངས་སོ། །རྣམ་པར་ཤེས་པ་མཐའ་ཡས་སོ་སྙམ་ནས་རྣམ་ཤེས་མཐའ་ཡས་སྐྱེ་མཆེད་བསྒྲུབས་ཏེ་གནས་སོ་ཞེས་བྱ་བ་ནི། རྣམ་ཤེས་མཐའ་ཡས་སྐྱེ་མཆེད་ཀྱི་ཉེར་བསྡོགས་ལས་ཡང་དག་པར་འདས་ཤིང༌། སྦྱོར་བ་མཐར་ཐུག་པའི་བར་དུ་ཡིད་ལ་བྱེད་པས། སྦྱོར་བ་མཐར་ཐུག་པའི་འབྲས་བུའི་དངོས་གཞི་ལ་སྙོམས་པར་འཇུག་པར་བྱེད་པ་ན་དེའི་ཕྱིར་རྣམ་ཤེས་མཐའ་ཡས་སྐྱེ་མཆེད་བསྒྲུབས་ཏེ་གནས་སོ་ཞེས་བྱ་བ་གསུངས་སོ། །

de rnam pa thams cad du nam mkha' mtha' yas skye mched las yang dag par 'das te/ rnam par shes pa mtha' yas so snyam nas| rnam shes mtha' yas skye mched bsgrubs te gnas so zhes gsungs pa de la| de rnam pa thams cad du nam mkha' mtha' yas skye mched las yang dag par 'das te/ rnam par shes pa mtha' yas so zhes bya ba ni/ de rnam par shes pa dag gis nam mkha' mtha' yas par mos par byed pa/ nam mkha' la mtha' yas pa'i rnam par mos par byed pa'i rnam par shes pa de nyid kyis rnam shes mtha' yas skye mched la snyoms par 'jug par 'dod pas/ nam mkha' mtha' yas skye mched kyi 'du shes las bzlog ste/ rnam par shes pa de nyid la mtha' yas pa'i rnam pas mos par byed cing / nam mkha' mtha' yas skye mched kyi dngos gzhi nyer bsdogs dang bcas pa las yang dag par 'das pas na/ de'i phyir de rnam pa thams cad du nam mkha' mtha' yas skye mched las yang dag par 'das te/ rnam par shes pa mtha' yas so snyam nas zhes bya ba gsungs so/ /rnam par shes pa mtha' yas so snyam nas rnam shes mtha' yas skye mched bsgrubs te gnas so zhes bya ba ni/ rnam shes mtha' yas skye mched kyi nyer bsdogs las yang dag par 'das shing/ sbyor ba mthar thug pa'i bar du yid la byed pas/ sbyor ba mthar thug pa'i 'bras bu'i dngos gzhi la snyoms par 'jug par byed pa na de'i phyir rnam shes mtha' yas skye mched bsgrubs te gnas so zhes bya ba gsungs so/ /

【L7 ākiṁcanta-āyatanamupasaṁpadya viharati無所有處具足安住ci yaṅ med pa'i skye mched bsgrubs te gnas】

དེ་རྣམ་པ་ཐམས་ཅད་དུ་རྣམ་ཤེས་མཐའ་ཡས་སྐྱེ་མཆེད་ལས་ཡང་དག་པར་འདས་ཏེ། ཅི་ཡང་མེད་དོ་སྙམ་ནས་ཅི་ཡང་མེད་པའི་སྐྱེ་མཆེད་བསྒྲུབས་ཏེ་གནས་སོ་ཞེས་བྱ་བ་གསུངས་པ་ནི། དེ་རྣམ་ཤེས་མཐའ་ཡས་སྐྱེ་མཆེད་ལས་བསྐྱོད་ཅིང་རྣམ་པར་ཤེས་པ་ལས་གཞན་པའི་དམིགས་པ་ཅི་དང་ཡང་ལྡན་པ། གཟུགས་ཅན་ནམ། གཟུགས་ཅན་མ་ཡིན་པ་ཡོངས་སུ་ཚོལ་བར་བྱེད་པ་ན་མ་རྙེད་དེ། དེས་དམིགས་པ་དེ་མ་རྙེད་པ་ན། རྣམ་ཤེས་མཐའ་ཡས་སྐྱེ་མཆེད་ཀྱི་དངོས་གཞི་ཉེར་བསྔོགས་དང་བཅས་པ་ལས་ཡང་དག་པར་འདས་ཏེ། དམིགས་པ་གཞན་ཅི་ཡང་མེད་དོ་ཞེས་མོས་པར་བྱེད་ཅིང༌། དེ་ཅི་ཡང་མེད་པའི་འདུ་ཤེས་ཁོ་ན་ལ་མོས་པར་འགྱུར་ཏེ། དེས་འདུ་ཤེས་ལ་མོས་པ་དེ་ལན་མང་དུ་བྱས་པའི་རྒྱུས་ཅི་ཡང་མེད་པའི་སྐྱེ་མཆེད་ཀྱི་ཉེར་བསྡོགས་ལས་ཡང་དག་པར་འདས་ཏེ། སྦྱོར་བ་མཐར་ཐུག་པའི་བར་དུ་ཡིད་ལ་བྱས་པས། སྦྱོར་བ་མཐར་ཐུག་པའི་འབྲས་བུའི་དངོས་གཞི་ལ་སྙོམས་པར࿒འཇུག་པར་བྱེད་པས་ན། དེའི་ཕྱིར་དེ་རྣམ་པ་ཐམས་ཅད་དུ་རྣམ་ཤེས་མཐའ་ཡས་སྐྱེ་མཆེད་ལས་ཡང་དག་པར་འདས་ཏེ་ཅི་ཡང་མེད་དོ་སྙམ་ནས། ཅི་ཡང་མེད་པའི་སྐྱེ་མཆེད་བསྒྲུབས་ཏེ་གནས་སོ་ཞེས་བྱ་བ་གསུངས་སོ། །

de rnam pa thams cad du rnam shes mtha' yas skye mched las yang dag par 'das te/ ci yang med do snyam nas ci yang med pa'i skye mched bsgrubs te gnas so zhes bya ba gsungs pa ni/ de rnam shes mtha' yas skye mched las bskyod cing rnam par shes pa las gzhan pa'i dmigs pa ci dang yang ldan pa/ gzugs can nam/ gzugs can ma yin pa yongs su tshol bar byed pa na ma rnyed de/ des dmigs pa de ma rnyed pa na/ rnam shes mtha' yas skye mched kyi dngos gzhi nyer bsngogs dang bcas pa las yang dag par 'das te/ dmigs pa gzhan ci yang med do zhes mos par byed cing/ de ci yang med pa'i 'du shes kho na la mos par 'gyur te/ des 'du shes la mos pa de lan mang du byas pa'i rgyus ci yang med pa'i skye mched kyi nyer bsdogs las yang dag par 'das te/ sbyor ba mthar thug pa'i bar du yid la byas pas/ sbyor ba mthar thug pa'i 'bras bu'i dngos gzhi la snyoms par 'jug par byed pas na/ de'i phyir de rnam pa thams cad du rnam shes mtha' yas skye mched las yang dag par 'das te ci yang med do snyam nas/ ci yang med pa'i skye mched bsgrubs te gnas so zhes bya ba gsungs so/ /

【L8 naiva saṁjñā-nāsaṁjñā-āyatanamupasaṁpadya viharati非想非非相處具足安住'du śes med 'du śes med min skye mched bsgrubs te gnas】

དེ་རྣམ་པ་ཐམས་ཅད་དུ་ཅི་ཡང་མེད་པའི་སྐྱེ་མཆེད་ལས་ཡང་དག་པར་འདས་ནས། འདུ་ཤེས་མེད་འདུ་ཤེས་མེད་མིན་སྐྱེ་མཆེད་བསྒྲུབས་ཏེ་གནས་སོ་ཞེས་བྱ་བ་གསུངས་པ་དེ་ལ། དེ་རྣམ་པ་ཐམས་ཅད་དུ་ཅི་ཡང་མེད་པའི་སྐྱེ་མཆེད་ལས་ཡང་དག་པར་འདས་ནས་ཞེས་བྱ་བ་ནི། དེ་ཅི་ཡང་མེད་པའི་སྐྱེ་མཆེད་ལས་བསྐྱོད་ཅིང༌། ཅི་ཡང་མེད་པའི་སྐྱེ་མཆེད་ཀྱི་འདུ་ཤེས་ལ་རགས་པར་འདུ་ཤེས་ཤིང༌། ཉེས་དམིགས་སུ་འདུ་ཤེས་པས་ཅི་ཡང་མེད་པའི་སྐྱེ་མཆེད་ཀྱི་འདུ་ཤེས་ལས་ཟློག་པར་བྱེད་པས་ན། དེའི་ཕྱིར་དེ་རྣམ་པ་ཐམས་ཅད་དུ་ཅི་ཡང་མེད་པའི་སྐྱེ་མཆེད་ལས་ཡང་དག་པར་འདས་ནས་ཞེས་བྱ་བ་གསུངས་སོ། །འདུ་ཤེས་མེད་ཅེས་བྱ་བ་ནི། དེ་སྔོན་ཅི་ཡང་མེད་པའི་སྐྱེ་མཆེད་ལ་སྙོམས་པར་འཇུག་པའི་ཚེ་ན་ནི་ཅི་ཡང་གི་འདུ་ཤེས་ལས་ཡང་དག་པར་འདས་ལ། ད་ལྟར་ནི་ཅི་ཡང་མེད་པའི་འདུ་ཤེས་ལས་ཡང་དག་པར་འདས་པས་ན༑ དེའི་ཕྱིར་འདུ་ཤེས་མེད་ཅེས་བྱ་བ་གསུངས་ཏེ། འདི་ལྟ་སྟེ། ཅི་ཡང་གི་འདུ་ཤེས་དང༌། ཅི་ཡང་མེད་པའི་འདུ་ཤེས་མེད་པ་ལ་བྱའོ། །འདུ་ཤེས་མེད་མིན་ཞེས་བྱ་བ་ནི། དེའི་འདུ་ཤེས་འདི་ལྟ་ལྟེ། དཔེར་ན་འདུ་ཤེས་མེད་པའམ༑ འགོག་པའི་སྙོམས་པར་འཇུག་པ་དག་གི་ལྟར་རྣམ་པ་ཐམས་ཅད་ཀྱི་ཐམས་ཅད་དུ་འགགས་པ་མ་ཡིན་ཏེ། འདུ་ཤེས་དེ་ཕྲ་ཞིང་དམིགས་པ་ལ་མཚན་མ་མེད་པར་འཇུག་པ་ཁོ་ན་ཡིན་པས་ན། དེའི་ཕྱིར་འདུ་ཤེས་མེད་མིན་ཞེས༌བྱ་བ་གསུངས་སོ། །སྐྱེ་མཆེད་བསྒྲུབས་ཏེ་གནས་སོ་ཞེས་བྱ་བ་ནི། དེ་དེ་ལྟར་སྐྱེ་མཆེད࿒དེ་ལ་མོས་པར་བྱེད་པ་ན། ཅི་ཡང་མེད་པའི་སྐྱེ་མཆེད་ཀྱི་དངོས་གཞི་ཉེར་བསྡོགས་དང་བཅས་པ་ལས་ཡང་དག་པར་འདས་ཤིང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཉེར་བསྡོགས་དང་བཅས་པས་སྦྱོར་བ་མཐར་ཐུག་པའི་བར་དུ་ཡིད་ལ་བྱས་པས། སྦྱོར་བ་མཐར་ཐུག་པའི་འབྲས་བུའི་དངོས་གཞི་ལ་སྙོམས་པར་འཇུག་པར་བྱེད་པས་ན། དེའི་ཕྱིར་དེ་རྣམ་པ་ཐམས་ཅད་དུ་ཅི་ཡང་མེད་པའི་སྐྱེ་མཆེད་ལ་ཡང་དག་པར་འདས་ནས། འདུ་ཤེས་མེད་འདུ་ཤེས་མེད་མིན་སྐྱེ་མཆེད་བསྒྲུབས་ཏེ་གནས་སོ་ཞེས་བྱ་བ་གསུངས་སོ། །

de rnam pa thams cad du ci yang med pa'i skye mched las yang dag par 'das nas/ 'du shes med 'du shes med min skye mched bsgrubs te gnas so zhes bya ba gsungs pa de la/ de rnam pa thams cad du ci yang med pa'i skye mched las yang dag par 'das nas zhes bya ba ni/ de ci yang med pa'i skye mched las bskyod cing/ ci yang med pa'i skye mched kyi 'du shes la rags par 'du shes shing/ nyes dmigs su 'du shes pas ci yang med pa'i skye mched kyi 'du shes las zlog par byed pas na/ de'i phyir de rnam pa thams cad du ci yang med pa'i skye mched las yang dag par 'das nas zhes bya ba gsungs so/ /'du shes med ces bya ba ni/ de sngon ci yang med pa'i skye mched la snyoms par 'jug pa'i tshe na ni ci yang gi 'du shes las yang dag par 'das la/ da ltar ni ci yang med pa'i 'du shes las yang dag par 'das pas na| de'i phyir 'du shes med ces bya ba gsungs te/ 'di lta ste/ ci yang gi 'du shes dang/ ci yang med pa'i 'du shes med pa la bya'o/ /'du shes med min zhes bya ba ni/ de'i 'du shes 'di lta lte/ dper na 'du shes med pa'am| 'gog pa'i snyoms par 'jug pa dag gi ltar rnam pa thams cad kyi thams cad du 'gags pa ma yin te/ 'du shes de phra zhing dmigs pa la mtshan ma med par 'jug pa kho na yin pas na/ de'i phyir 'du shes med min zhesbya ba gsungs so/ /skye mched bsgrubs te gnas so zhes bya ba ni/ de de ltar skye mched de la mos par byed pa na/ ci yang med pa'i skye mched kyi dngos gzhi nyer bsdogs dang bcas pa las yang dag par 'das shing/ 'du shes med 'du shes med min skye mched nyer bsdogs dang bcas pas sbyor ba mthar thug pa'i bar du yid la byas pas/ sbyor ba mthar thug pa'i 'bras bu'i dngos gzhi la snyoms par 'jug par byed pas na/ de'i phyir de rnam pa thams cad du ci yang med pa'i skye mched la yang dag par 'das nas/ 'du shes med 'du shes med min skye mched bsgrubs te gnas so zhes bya ba gsungs so/ /

【K2 約靜慮及與無色相對辨異】

དེ་ལ་བསམ་གཏན་རྣམས་ལ་སྙོམས་པར་འཇུག་པའི་ཚེ་ན་ནི། ལུས་སའི་འོག་ཏུ་འབྱིང་བར་སྣང་བ་ལྟ་བུའི་རྟགས་འབྱུང་ངོ༌། །གཟུགས་མེད་པ་དག་ལ་སྙོམས་པར་འཇུག་པའི་ཚེ་ན་ནི། ལུས་ནམ་མཁའ་ལ་འཕར་བ་ལྟར་སྣང་བའི་རྟགས་འབྱུང་ཏེ། དེ་དག་ལ་ཞི་གནས་ཀྱི་རྣམ་པས་བཏང་སྙོམས་སུ་གཞག་ན་ཡང་དག་པའི་རབ་ཏུ་སྦྱོར་བ་ཡིན་ནོ། །

de la bsam gtan rnams la snyoms par 'jug pa'i tshe na ni/ lus sa'i 'og tu 'bying bar snang ba lta bu'i rtags 'byung ngo/ /gzugs med pa dag la snyoms par 'jug pa'i tshe na ni/ lus nam mkha' la 'phar ba ltar snang ba'i rtags 'byung te/ de dag la zhi gnas kyi rnam pas btang snyoms su gzhag na yang dag pa'i rab tu sbyor ba yin no/ /

【J3 dve acittike samāpatti二無心定sems med pa'i sñoms par 'jug pa ni rnam pa gñis】

དེ་ལ་སེམས་མེད་པའི་སྙོམས་པར་འཇུག་པ་ནི་རྣམ་པ་གཉིས་ཏེ། འདུ་ཤེས་མེད་པའི་སྙོམས་པར་འཇུག་པ་དང་། འགོག་པའི་སྙོམས་པར་འཇུག་པའོ། །དེ་ལ་འདུ་ཤེས་མེད་པའི་སྙོམས་པར་འཇུག་པ་ལ་ནི་སོ་སོའི་སྐྱེ་བོ་ཁོ་ན་སྙོམས་པར་འཇུག་པར་བྱེད་དོ། །འགོག་པའི་སྙོམས་པར་འཇུག་པ་ལ་ནི། འཕགས་པ་ཁོ་ན་སྙོམས་པར་འཇུག་པར་མཛད་དོ། །དེ་ལ་ཡིད་ལ་བྱེད་པ་རྣམ་པ་གཉིས༌ཀྱི་ནི། སྙོམས་པར་འཇུག་པ་དེ་གཉིས་ལ་སྙོམས་པར་འཇུག་པར་འགྱུར་ཏེ། འདི་ལྟ་སྟེ། འདུ་ཤེས་ལ་མི་ཕྱོགས་པའི་ཡིད་ལ་བྱེད་པས་ནི། འདུ་ཤེས་མེད་པའི࿒སྙོམས་པར་འཇུག་པ་ལ་སྙོམས་པར་འཇུག་པར་བྱེད་དོ། །འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལས་བསྐྱོད་ཅིང་དམིགས་པ་ཡང་དག་པར་འགགས་པའི་ཡིད་ལ་བྱེད་པས་ནི་འགོག་པའི་སྙོམས་པར་འཇུག་པ་ལ࿒སྙོམས་པར་འཇུག་པར་བྱེད་དོ། །དེ་ལ་འདུ་ཤེས་ནི་ནད་དོ། །འདུ་ཤེས་ནི་འབྲས་སོ། །འདུ་ཤེས་ནི་ཟུག་རྔུའོ། །འདི་ལྟ་སྟེ། འདུ་ཤེས་མེད་པ་འདི་ནི་ཞི་བའོ། །འདི་ནི་གྱ་ནོམ་པའོ་ཞེས་བྱ་བ་ནི། འདུ་ཤེས་ལ་མི་ཕྱོགས་པའི་ཡིད་ལ་བྱེད་པ་ཡོངས་སུ་བཟུང་ནས། འདུ་ཤེས་བྱུང་ངོ་ཅོག་ལ་དྲན་པ་མེད་པ་དང༌། ཡིད་ལ་བྱེད་པ་མེད་པར་བྱེད་པ་སྟེ། དེས་དེ་བསྒོམས་པའི་རྒྱུས་ན། སྦྱོར་བའི་ལམ་ལ་ནི་སེམས་དང་བཅས་པའི་གནས་སྐབས་སུ་འགྱུར་ལ། སྙོམས་པར་ཞུགས་མ་ཐག་ཏུ་ནི་སེམས་འབྱུང་བར་མི་འགྱུར་བས། དེ་ལྟར་ངེས་པར་འབྱུང་བའི་འདུ་ཤེས་སྔོན་དུ་བཏང་བ་ཡིད་ལ་བྱེད་པས། དགེ་རྒྱས་ཀྱི་འདོད་ཆགས་དང་བྲལ་ལ། འབྲས་བུ་ཆེ་བ་དག་གི་འདོད་ཆགས་དང་མ་བྲལ་བའི་སེམས་དང༌། སེམས་ལས་བྱུང་བའི་ཆོས་རྣམས་སུ་འགོག་པ་གང་ཡིན་པ་དེ་ན། འདུ་ཤེས་མེད་པའི་སྙོམས་པར་འཇུག་པ་ཞེས་བྱ་སྟེ། དེ་ནི་དེ་ལྟར་འཐོབ་པར་འགྱུར་རོ། །དེ་ལ་འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཐོབ་པའི་འཕགས་པ་མཆོག་ཏུ་ཞི་བའི་གནས་པས་གནས་པར་འདོད་པ། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ལས་སེམས་བསྐྱོད་པར་བྱེད་ཅིང་། དེའི་སེམས་དེ་དེ་ལས་བསྐྱོད་པ་ན་དམིགས་པ་མི་རྙེད་དེ། མ་རྙེད་ན་འགག་ཅིང་འབྱུང་བར་མི་འགྱུར་རོ་སྙམ་ནས། དེ་ལྟར་ཅི་ཡང་མེད་པའི་སྐྱེ་མཆེད་ཀྱི་འདོད་ཆགས་དང་བྲལ་བའི་སློབ་པའམ་དགྲ་བཅོམ་པ་ཡང་རུང་སྟེ། གནས་པའི་འདུ་ཤེས་སྔོན་དུ་བཏང་བའི་ཡིད་ལ་བྱེད་པས་སེམས་དང་སེམས་ལས་བྱུང་བའི་ཆོས་རྣམས་འགོག་པ་གང་ཡིན་པ་དེ་ནི་འགོག་པའི་སྙོམས་པར་འཇུག་པ་ཞེས་བྱ་སྟེ། དེ་ནི་འདི་ལྟར་ཐོབ་པར་འགྱུར་རོ། །

de la sems med pa'i snyoms par 'jug pa ni rnam pa gnyis te/ 'du shes med pa'i snyoms par 'jug pa dang / 'gog pa'i snyoms par 'jug pa'o/ /de la 'du shes med pa'i snyoms par 'jug pa la ni so so'i skye bo kho na snyoms par 'jug par byed do/ /'gog pa'i snyoms par 'jug pa la ni/ 'phags pa kho na snyoms par 'jug par mdzad do/ /de la yid la byed pa rnam pa gnyiskyi ni/ snyoms par 'jug pa de gnyis la snyoms par 'jug par 'gyur te/ 'di lta ste/ 'du shes la mi phyogs pa'i yid la byed pas ni/ 'du shes med pa'i snyoms par 'jug pa la snyoms par 'jug par byed do/ /'du shes med 'du shes med min skye mched las bskyod cing dmigs pa yang dag par 'gags pa'i yid la byed pas ni 'gog pa'i snyoms par 'jug pa la snyoms par 'jug par byed do/ /de la 'du shes ni nad do/ /'du shes ni 'bras so/ /'du shes ni zug rngu'o/ /'di lta ste/ 'du shes med pa 'di ni zhi ba'o/ /'di ni gya nom pa'o zhes bya ba ni/ 'du shes la mi phyogs pa'i yid la byed pa yongs su bzung nas/ 'du shes byung ngo cog la dran pa med pa dang/ yid la byed pa med par byed pa ste/ des de bsgoms pa'i rgyus na/ sbyor ba'i lam la ni sems dang bcas pa'i gnas skabs su 'gyur la/ snyoms par zhugs ma thag tu ni sems 'byung bar mi 'gyur bas/ de ltar nges par 'byung ba'i 'du shes sngon du btang ba yid la byed pas/ dge rgyas kyi 'dod chags dang bral la/ 'bras bu che ba dag gi 'dod chags dang ma bral ba'i sems dang/ sems las byung ba'i chos rnams su 'gog pa gang yin pa de na/ 'du shes med pa'i snyoms par 'jug pa zhes bya ste/ de ni de ltar 'thob par 'gyur ro/ /de la 'du shes med 'du shes med min skye mched thob pa'i 'phags pa mchog tu zhi ba'i gnas pas gnas par 'dod pa/ 'du shes med 'du shes med min skye mched las sems bskyod par byed cing / de'i sems de de las bskyod pa na dmigs pa mi rnyed de/ ma rnyed na 'gag cing 'byung bar mi 'gyur ro snyam nas/ de ltar ci yang med pa'i skye mched kyi 'dod chags dang bral ba'i slob pa'am dgra bcom pa yang rung ste/ gnas pa'i 'du shes sngon du btang ba'i yid la byed pas sems dang sems las byung ba'i chos rnams 'gog pa gang yin pa de ni 'gog pa'i snyoms par 'jug pa zhes bya ste/ de ni 'di ltar thob par 'gyur ro/ /

【J4 辨pañcānāmabhijñānāmabhinirhāra五通mṅon par śes pa lṅa】【K1 略辨要】【L1 已得根本靜慮】

དེ་ལ་བསམ་གཏན་ལ་བརྟེན་ནས་མངོན་པར་ཤེས་པ་ལྔ་མངོན་པར་འགྲུབ་པར་འགྲུབ་ཏེ། ཇི་ལྟར་འགྲུབ་ཅེ་ན། འདི་ལྟ་སྟེ། བསམ་གཏན་པ་བསམ་གཏན་ཡོངས་སུ་དག་པ་ཐོབ࿒པ་དེ་

de la bsam gtan la brten nas mngon par shes pa lnga mngon par 'grub par 'grub te/ ji ltar 'grub ce na/ 'di lta ste/ bsam gtan pa bsam gtan yongs su dag pa thob pa de

【L2 依修通正法聽聞受持】【M1 依聞思作意思惟】

བསམ་གཏན་ཡོངས་སུ་དག་པ་དེ་ལ་བརྟེན་ནས་དེས་འདི་ལྟ་སྟེ། རྫུ་འཕྲུལ་གྱི་ཡུལ་ལམ། སྔོན་གྱི་གནས་རྗེས་སུ་དྲན་པའམ༑ ལྷའི་རྣ་བའམ། འཆི་འཕོ་དང་སྐྱེ་བ་ཤེས་པའམ། སེམས་ཀྱི་རྣམ་གྲངས་ཤེས་པ་ལས་བརྩམས་ཏེ། མངོན་པར་ཤེས་པའི་དབང་དུ་བྱས་པའི་ཆོས་ཐོས་པ་དང༌། བཟུང་བ་དང༌། ཀུན་ཆུབ་པར་བྱས་པ་གང་ཡིན་པ་

bsam gtan yongs su dag pa de la brten nas des 'di lta ste/ rdzu 'phrul gyi yul lam/ sngon gyi gnas rjes su dran pa'am| lha'i rna ba'am/ 'chi 'pho dang skye ba shes pa'am/ sems kyi rnam grangs shes pa las brtsams te/ mngon par shes pa'i dbang du byas pa'i chos thos pa dang/ bzung ba dang/ kun chub par byas pa gang yin pa

【M2 依定地作意了知義法】

དེ་ཉིད་མཉམ་པར་གཞག་པའི་ས་པའི་ཡིད་ལ་བྱེད་པས་ཡིད་ལ་བྱེད་པ་ན། དོན་སོ་སོ་ཡང་དག་པར་རིག་པ་དང༌། ཆོས་སོ་སོ་ཡང་དག་པར་རིག་པར་འགྱུར་ཏེ། དོན་སོ་སོ་ཡང་དག་པར་རིག་པ་དང༌། ཆོས་སོ་སོ་ཡང་དག་པར་རིག་པར་གྱུར་པ་དེས། དེ་ལྟར་དེ་ལྟར་སེམས་མངོན་པར་འདུས་བྱས་ཤིང་ལན་མང་དུ་བྱས་པའི་རྒྱུས་ན། དེའི་བསྒོམས་པའི་འབྲས་བུ་མངོན་པར་ཤེས་པ་ལྔ་འབྱུང་བར་འགྱུར་བའི་དུས་ཀྱང་ཡོད་སྐབས་ཀྱང་ཡོད་པར་འགྱུར་རོ། །

de nyid mnyam par gzhag pa'i sa pa'i yid la byed pas yid la byed pa na/ don so so yang dag par rig pa dang/ chos so so yang dag par rig par 'gyur te/ don so so yang dag par rig pa dang/ chos so so yang dag par rig par gyur pa des/ de ltar de ltar sems mngon par 'dus byas shing lan mang du byas pa'i rgyus na/ de'i bsgoms pa'i 'bras bu mngon par shes pa lnga 'byung bar 'gyur ba'i dus kyang yod skabs kyang yod par 'gyur ro/ /

【K2 廣釋】【L1 總舉十二想】

གཞན་ཡང་དེ་ལྟར་དོན་སོ་སོ་ཡང་དག་པར་རིག་པ་དང༌། ཆོས་སོ་སོ་ཡང་དག་པར་རིག་པར་གྱུར་པ་དེ། མངོན་པར་ཤེས་པ་ཐམས་ཅད་མངོན་པར་བསྒྲུབ་པའི་ཕྱིར་འདུ་ཤེས་རྣམ་པ་བཅུ་གཉིས་སྒོམ་པར་བྱེད་དེ། འདི་ལྟ་སྟེ། ཡང་བའི་འདུ་ཤེས་དང༌། འཇམ་པའི་འདུ་ཤེས་དང༌། ནམ་མཁའི་ཁམས་ཀྱི་འདུ་ཤེས་དང༌། སེམས་དང་ལུས་ཕྲད་པའི་འདུ་ཤེས་དང༌། མོས་པའི་འདུ་ཤེས་དང༌། སྔོན་སྤྱད་པ་ཉམས་སུ་མྱོང་བའི་གོ་རིམས་རྗེས་སུ་དྲན་པའི་འདུ་ཤེས་དང༌། རྣམ་པ་སྣ་ཚོགས་འདུས་པའི་སྒྲ་སྐད་ཀྱི་འདུ་ཤེས་དང༌། སྣང་བའི་གཟུགས་ཀྱི་མཚན་མའི་འདུ་ཤེས་དང༌། ཉོན་མོངས་པས་བྱས་པའི་གཟུགས་རྣམ་པར་འགྱུར་བའི་འདུ་ཤེས་དང༌། རྣམ་པར་ཐར་པའི་འདུ་ཤེས་དང༌། ཟིལ་གྱིས་གནོན་པའི་སྐྱེ་མཆེད་ཀྱི་འདུ་ཤེས་དང༌། ཟད་པར་གྱི་སྐྱེ་མཆེད་ཀྱི་འདུ་ཤེས་སོ། །

gzhan yang de ltar don so so yang dag par rig pa dang/ chos so so yang dag par rig par gyur pa de/ mngon par shes pa thams cad mngon par bsgrub pa'i phyir 'du shes rnam pa bcu gnyis sgom par byed de/ 'di lta ste/ yang ba'i 'du shes dang/ 'jam pa'i 'du shes dang/ nam mkha'i khams kyi 'du shes dang/ sems dang lus phrad pa'i 'du shes dang/ mos pa'i 'du shes dang/ sngon spyad pa nyams su myong ba'i go rims rjes su dran pa'i 'du shes dang/ rnam pa sna tshogs 'dus pa'i sgra skad kyi 'du shes dang/ snang ba'i gzugs kyi mtshan ma'i 'du shes dang/ nyon mongs pas byas pa'i gzugs rnam par 'gyur ba'i 'du shes dang/ rnam par thar pa'i 'du shes dang/ zil gyis gnon pa'i skye mched kyi 'du shes dang/ zad par gyi skye mched kyi 'du shes so/ /

【L2 別釋】【M1 依五想修神境通】【N1 輕舉想】

དེ་ལ་ཡང་བའི་འདུ་ཤེས་ནི་འདུ་ཤེས་གང་གིས་བདག་ཉིད་ཀྱི་ལུས་འདི་ལྟ་སྟེ་དཔེར་ན་ཤིང་བལ་གྱི༌འདའ་བའམ། རས་བལ་གྱི༌འདའ་བའམ། རླུང་གི་དཀྱིལ་འཁོར་ལྟར་ཡང་བར་མོས་པར་བྱེད་པ་སྟེ། དེ་དེ་ལྟར་མོས་པར་བྱེད་པ་ན། མོས་པ་ལས་བྱུང་བ་ཁོ་ནའི་ཡིད་ལ་བྱེད་པས་བདག་ཉིད་ཀྱི་ལུས་འདི་ལྟ་སྟེ། ཁྲིའི་སྟེང་ནས་ཁྲིའུའི་སྟེང་དུའམ། ཁྲིའུའི་སྟེང་ནས་ཁྲིའི་སྟེང་དུའམ། དེ་བཞིན་དུ་ཁྲིའི་སྟེང་ནས་རྩྭ་བཏིང་བའི་སྟེང་དུའམ། རྩྭ་བཏིང་བའི་སྟེང་ནས་ཁྲིའི་སྟེང་དེ་དང་དེ་དག་ཏུ་འདོང་བར་བྱེད་དོ། །

de la yang ba'i 'du shes ni 'du shes gang gis bdag nyid kyi lus 'di lta ste dper na shing bal gyi'da' ba'am/ ras bal gyi'da' ba'am/ rlung gi dkyil 'khor ltar yang bar mos par byed pa ste/ de de ltar mos par byed pa na/ mos pa las byung ba kho na'i yid la byed pas bdag nyid kyi lus 'di lta ste/ khri'i steng nas khri'u'i steng du'am/ khri'u'i steng nas khri'i steng du'am/ de bzhin du khri'i steng nas rtswa bting ba'i steng du'am/ rtswa bting ba'i steng nas khri'i steng de dang de dag tu 'dong bar byed do/ /

【N2 柔軟想】

དེ་ལ་འཇམ་པའི་འདུ་ཤེས་ནི། འདུ་ཤེས་གང་གིས་བདག་ཉིད་ཀྱི་ལུས་འདི་ལྟ་སྟེ། དཔེར་ན། ཤིང་བལ་ལམ། སྲིན་བལ་ལམ། དར་ལྟར་འཇམ་པར་མོས་པར་བྱེད་པ་སྟེ། དེ་ལྟར་ན་འཛམ་པའི་འདུ་ཤེས་འདི་ནི་ཡང་བའི་འདུ་ཤེས་གསོ་བར་བྱེད་པ་དང༌། རྗེས་སུ་འཛིན་པར་བྱེད་པ་ཡིན་པས་དེས་རྗེས་སུ་ཟིན་ན་ཡང་བའི་འདུ་ཤེས་ཀྱང་འཕེལ་ཞིང་རྒྱས་པ་དང་ཡངས་པར་འགྱུར་རོ། །

de la 'jam pa'i 'du shes ni/ 'du shes gang gis bdag nyid kyi lus 'di lta ste/ dper na/ shing bal lam/ srin bal lam/ dar ltar 'jam par mos par byed pa ste/ de ltar na 'dzam pa'i 'du shes 'di ni yang ba'i 'du shes gso bar byed pa dang/ rjes su 'dzin par byed pa yin pas des rjes su zin na yang ba'i 'du shes kyang 'phel zhing rgyas pa dang yangs par 'gyur ro/ /

【N3 空界想】

དེ་ལ་ནམ་མཁའི་ཁམས་ཀྱི་འདུ་ཤེས་ནི།འདུ་ཤེས་གང་གིས་བདག་ཉིད་ཀྱི་ལུས་ཡང་བ་ཉིད་དང༌། འཇམ་པ་ཉིད་དུ་མོས་པར་བྱས་ནས། ࿒གལ་ཏེ་གང་དུ་འགྲོ་འདོད་པའི་བར་དེ་ན་འགྲོ་བ་ལ་བར་ཆད་བྱེད་པའི་གཟུགས་ཀྱི་རྣམ་པས་ཆོད་པ་དེ་ལ་མོས་པ་ལས་བྱུང་བ་ཁོ་ནའི་ཡིད་ལ་བྱེད་པས་ནམ་མཁར་མོས་པར་བྱེད་པའོ། །

de la nam mkha'i khams kyi 'du shes ni/'du shes gang gis bdag nyid kyi lus yang ba nyid dang/ 'jam pa nyid du mos par byas nas/ gal te gang du 'gro 'dod pa'i bar de na 'gro ba la bar chad byed pa'i gzugs kyi rnam pas chod pa de la mos pa las byung ba kho na'i yid la byed pas nam mkhar mos par byed pa'o/ /

【N4 身心符順想】

དེ་ལ་སེམས་དང་ལུས་ཕྲད་པའི་འདུ་ཤེས་ནི། འདུ་ཤེས་གང་གིས་སེམས་ལ་ལུས་གནས་པར་གཏོད་པ་དང༌། ལུས་ལ་སེམས་གནས་པར་གཏོད་པར་བྱེད་པ་སྟེ། དེས་ནི་དེའི་ལུས་ཤིན་ཏུ་ཡང་བ་དང༌། ཤིན་ཏུ་འཇམ་པ་དང༌། ཤིན་ཏུ་ལས་སུ་རུང་བ་དང༌། ཤིན་ཏུ་འོད་གསལ་བ་དང༌། སེམས་ཀྱི་རྗེས་སུ་འགྲོ་བ་དང༌། སེམས་དང་འབྲེལ་བ་དང༌། སེམས་ལ་རྟེན་ཅིང་འཇུག་པར་འགྱུར་རོ། །

de la sems dang lus phrad pa'i 'du shes ni/ 'du shes gang gis sems la lus gnas par gtod pa dang/ lus la sems gnas par gtod par byed pa ste/ des ni de'i lus shin tu yang ba dang/ shin tu 'jam pa dang/ shin tu las su rung ba dang/ shin tu 'od gsal ba dang/ sems kyi rjes su 'gro ba dang/ sems dang 'brel ba dang/ sems la rten cing 'jug par 'gyur ro/ /

【N5 勝解想】

དེ་ལ་མོས་པའི་འདུ་ཤེས་ནི། འདུ་ཤེས་གང་གིས་རྒྱང་རིང་པོ་ལ་ཐག་ཉེ་བ་དང༌། ཐག་ཉེ་བ་ལ་རྒྱང་རིང་པོ་དང༌། ཕྲ་མོ་ལ་རགས་པ་དང༌། རགས་པ་ལ་ཕྲ་མོ་དང༌། ས་ལ་ཆུ་དང༌། ཆུ་ལ་ས་དང༌། དེ་བཞིན་དུ་འབྱུང་བ་ཆེན་པོ་རེ་རེ་ཡང་གཅིག་ལ་གཅིག་འཁྲུལ་བར་རྒྱ་ཆེར་མོས་པར་བྱེད་པ་དང༌། དེ་བཞིན་དུ་སྤྲུལ་པ་གཟུགས་སྤྲུལ་པ་དང༌། སྒྲ་སྤྲུལ་པ་དང༌། སྤྲུལ་པའི་སྒྲ་ལ་མོས་པར་བྱེད་པ་སྟེ། འདུ་ཤེས་རྣམ་པ་ལྔ་པོ་དེ་དག་བསྒོམས་ཤིང་ཡོངས་སུ་གྲུབ་པ་དག་གིས་རྫུ་འཕྲུལ་གྱི་ཡུལ་རྣམ་པ་དུ་མ་ཉམས་སུ་མྱོང་བར་འགྱུར་ཏེ། འདི་ལྟ་སྟེ། སྤྲུལ་པ་ལ་མོས་པའི་འདུ་ཤེས࿒ཀྱིས་ནི་བདག་ཉིད་གཅིག་ཏུ་གྱུར་ནས་མང་པོར་འགྱུར་བར་སྟོན་པར་བྱེད་དོ། །འདི་ལྟ་སྟེ། སྤྲུལ་པ་སྡུད་པ་ལ་མོས་པར་བྱེད་པའི་འདུ་ཤེས་ཀྱིས་ནི་བདག་ཉིད་མང་པོར་བསྟེན་ནས་གཅིག་ཏུ་འགྱུར་བར་སྟོན་པར་བྱེད་དོ༑ །འདི་ལྟ་སྟེ། ࿒ཡང་བ་དང༌། འཇམ་པ་དང༌། ནམ་མཁའི་ཁམས་དང༌། སེམས་དང་ལུས་ཕྲད་པའི་འདི་ཤེས་ཀྱིས་ཡོངས་སུ་ཟིན་པར་མོས་པའི་འདུ་ཤེས་ཀྱིས་ནི། ལུས་ཀྱིས་ཐོགས་པ་མེད་པར་རྩིག་པ་ལ་ཡང་ཐད་ཀར་འགྲོ༌བ་དང༌། ར་བ་ལ་ཡང་ཐད་ཀར་འགྲོ་བ་དང༌། རི་ལ་ཡང་ཐད་ཀར་འགྲོ་བ་དང༌། ས་ལ་ཡང་འདི་ལྟ་སྟེ། དཔེར་ན་ཆུ་ལ་བྱ་བ་བཞིན་དུ་སྟེང་དུ་འབྱུང་བ་དང༌། བྱེའུ་ཟུལ་བྱེད་པ་དང༌། ཆུ་ལ་ཡང་འདི་ལྟ་སྟེ། དཔེར་ན་ས་ལ་བྱ་བ་བཞིན་དུ་མི་ནུབ་པར་རྒྱུན་ཕྱོགས་སུ་འགྲོ་བ་དང༌། ནམ་མཁའ་ལ་འདི་ལྟ་སྟེ། དཔེར་ན་འདབ་ཆགས་བྱ་བཞིན་དུ་སྐྱིལ་མོ་ཀྲུང་གིས་འགྲོ་བ་དང༌། ཉི་མ་དང་ཟླ་བ་འདི་ལྟར་རྫུ་འཕྲུལ་ཆེ་བ། འདི་ལྟར་མཐུ་ཆེ་བ། འདི་ལྟར་གཟི་བརྗིད་ཆེ་བ་འདི་གཉིས་ལ་ཡང་ལག་པས་འཛིན་ཅིང༌། ཀུན་དུ་ཉུག་པར་བྱེད་པ་དང༌། ཚངས་པའི་འཇིག་རྟེན་གྱི་བར་དུ་ལུས་ཀྱིས་དབང་སྒྱུར་བར་བྱེད་པ་དེ་དག་ཐམས་ཅད་ཅི་རིགས་པར་བྱེད་པར་རིག་པར་བྱའོ། །དེ་ལ་ཚངས་པའི་འཇིག་རྟེན་གྱི་བར་དུ་ལུས࿒ཀྱིས་དབང་སྒྱུར་བ་ནི་རྣམ་པ་གཉིས་ཏེ། འགྲོ་བས་དབང་སྒྱུར་བར་བྱེད་པ་དང༌། ཚངས་པའི་འཇིག་རྟེན་མན་ཆད་ཀྱི་འབྱུང་བ་ཆེན་པོ་བཞི་དང༌། རྒྱུར་བྱས་པའི་གཟུགས་རྣམས་པ་ཇི་ལྟར་འདོད་པ་བཞིན་དུ་མོས་པས་དབང་སྒྱུར་བར་བྱེད་པའོ། །

de la mos pa'i 'du shes ni/ 'du shes gang gis rgyang ring po la thag nye ba dang/ thag nye ba la rgyang ring po dang/ phra mo la rags pa dang/ rags pa la phra mo dang/ sa la chu dang/ chu la sa dang/ de bzhin du 'byung ba chen po re re yang gcig la gcig 'khrul bar rgya cher mos par byed pa dang/ de bzhin du sprul pa gzugs sprul pa dang/ sgra sprul pa dang/ sprul pa'i sgra la mos par byed pa ste/ 'du shes rnam pa lnga po de dag bsgoms shing yongs su grub pa dag gis rdzu 'phrul gyi yul rnam pa du ma nyams su myong bar 'gyur te/ 'di lta ste/ sprul pa la mos pa'i 'du shes kyis ni bdag nyid gcig tu gyur nas mang por 'gyur bar ston par byed do/ /'di lta ste/ sprul pa sdud pa la mos par byed pa'i 'du shes kyis ni bdag nyid mang por bsten nas gcig tu 'gyur bar ston par byed do| /'di lta ste/ yang ba dang/ 'jam pa dang/ nam mkha'i khams dang/ sems dang lus phrad pa'i 'di shes kyis yongs su zin par mos pa'i 'du shes kyis ni/ lus kyis thogs pa med par rtsig pa la yang thad kar 'groba dang/ ra ba la yang thad kar 'gro ba dang/ ri la yang thad kar 'gro ba dang/ sa la yang 'di lta ste/ dper na chu la bya ba bzhin du steng du 'byung ba dang/ bye'u zul byed pa dang/ chu la yang 'di lta ste/ dper na sa la bya ba bzhin du mi nub par rgyun phyogs su 'gro ba dang/ nam mkha' la 'di lta ste/ dper na 'dab chags bya bzhin du skyil mo krung gis 'gro ba dang/ nyi ma dang zla ba 'di ltar rdzu 'phrul che ba/ 'di ltar mthu che ba/ 'di ltar gzi brjid che ba 'di gnyis la yang lag pas 'dzin cing/ kun du nyug par byed pa dang/ tshangs pa'i 'jig rten gyi bar du lus kyis dbang sgyur bar byed pa de dag thams cad ci rigs par byed par rig par bya'o/ /de la tshangs pa'i 'jig rten gyi bar du lus kyis dbang sgyur ba ni rnam pa gnyis te/ 'gro bas dbang sgyur bar byed pa dang/ tshangs pa'i 'jig rten man chad kyi 'byung ba chen po bzhi dang/ rgyur byas pa'i gzugs rnams pa ji ltar 'dod pa bzhin du mos pas dbang sgyur bar byed pa'o/ /

【M2 依第六想修宿住通】【N6 先所受行，次第隨念想(承前排序)】

དེ་ལ་སྔོན་སྤྱད་པ་ཉམས་སུ་མྱོང་བའི་གོ་རིམས་རྗེས་སུ་དྲན་པའི་འདུ་ཤེས་ནི། འདུ་ཤེས་གང་གིས་གཞོན་ནུའི་གནས་སྐབས་ནས་བཟུང་སྟེ། དེ་ལ་དེའི་དྲན་པས་འཇུག་ཅིང་མི་བརྗེད་པར་བྱེད་པ་དང༌། གང་དུ་དེ་སོང་བ་དང༌། འགྲེང་བ་དང༌། འདུག་པ་དང༌། ཉལ་བ་དང༌། སྔོན་ཉམས་སུ་མྱོང་བའི་སྤྱོད་པ་རགས་པ་རགས་པ་གོ་རིམས་མ་འཁྲུགས་ཤིང་ཐོད་རྒལ་དུ་མ་གྱུར་པ་ཐམས་ཅད་རྒྱ་ཆེར་ཡང་དག་པར་རྗེས་སུ་དྲན་ཞིང་ཡང་དག་པར་རབ་ཏུ་ཤེས་པ་སྟེ། དེ་གོམས་པར་བྱས་པའི་རྒྱུས་བསྒོམས་པའི་འབྲས་བུ་སྔོན་གྱི་གནས་རྣམ་པ་དུ་མ་རྣམ་པ་དང་བཅས་ཡུལ་ཕྱོགས་དང་བཅས་པའི་བར་དུ་རྒྱ་ཆེར་ཡང་དག་པར་རྗེས་སུ་དྲན་ནོ། །

de la sngon spyad pa nyams su myong ba'i go rims rjes su dran pa'i 'du shes ni/ 'du shes gang gis gzhon nu'i gnas skabs nas bzung ste/ de la de'i dran pas 'jug cing mi brjed par byed pa dang/ gang du de song ba dang/ 'greng ba dang/ 'dug pa dang/ nyal ba dang/ sngon nyams su myong ba'i spyod pa rags pa rags pa go rims ma 'khrugs shing thod rgal du ma gyur pa thams cad rgya cher yang dag par rjes su dran zhing yang dag par rab tu shes pa ste/ de goms par byas pa'i rgyus bsgoms pa'i 'bras bu sngon gyi gnas rnam pa du ma rnam pa dang bcas yul phyogs dang bcas pa'i bar du rgya cher yang dag par rjes su dran no/ /

【M3 依第七想修天耳通】【N7 種種品類集會音聲想(承前排序)】

དེ་ལ་རྣམ་པ་སྣ་ཚོགས་འདུས་པའི་སྒྲ་སྐད་ཀྱི་འདུ་ཤེས་ནི་གྲོང་ངམ། གྲོང་རྡལ་ལམ། བཟོ་སྦྱངས་ཀྱི་གནས་སམ། འདྲེན་མའི་ནང་ངམ། འཁོར་གྱི་ནང་ངམ། ཁང་ཁྱིམ་ཆུ་ཞེང་གབ་པའམ། གནས་ཁང་གང་དུ་སྐྱེ་བོའི་ཚོགས་རྣམ་པ་སྣ་ཚོགས་འདུས་ཏེ་འཁོད་པ་དེ་དག་གི་སྒྲ་སྐད་འདྲེན་མ་སྣ་ཚོགས་འབྱུང་བ་གང་ཡིན་པ་སྟེ༑ དེ་ནི࿒ཀླག་ཅོར་གྱི་སྒྲ་ཞེས་ཀྱང་བྱའོ། །ཡང་ན་ཆུ་ཀླུང་ཆེན་པོ་འབབ་པའི་སྒྲ་ཡང་རུང་སྟེ། དེ་ལ་འདུ་ཤེས་བསྒོམ་པ་གང་ཡིན་པའི་མཚན་མ་བཟུང་ནས༑ མཉམ་པར་གཞག་པའི་ས་པའི་ཡིད་ལ་བྱེད་པ་དེས་དབུས་དང༌། མཐའ་འཁོབ་པ་དང༌། ལྷ་དང༌། མིའི་སྒྲ་རྒྱང་རིང་པོ་དག་དང༌། ཐག་ཉེ་བ་དག་ལ་སེམས་གཏོད་པར་བྱེད༌དོ། །དེ་ལན་མང་དུ་བྱས་པའི་རྒྱུས་བསྒོམས་པའི་འབྲས་བུ་ལྷའི་རྣ་བ་ཐོབ་པར་འགྱུར་ཏེ། དེས་ནི་ལྷ་དང་མིའི་སྒྲ་རྒྱང་རིང་པོ་གང་དག་ཡིན་པ་དང༌། ཐག་ཉེ་བ་གང་དག་ཡིན་པ་རྣམས་ཀྱང་ཐོས་པར་འགྱུར་རོ༑ །

de la rnam pa sna tshogs 'dus pa'i sgra skad kyi 'du shes ni grong ngam/ grong rdal lam/ bzo sbyangs kyi gnas sam/ 'dren ma'i nang ngam/ 'khor gyi nang ngam/ khang khyim chu zheng gab pa'am/ gnas khang gang du skye bo'i tshogs rnam pa sna tshogs 'dus te 'khod pa de dag gi sgra skad 'dren ma sna tshogs 'byung ba gang yin pa ste| de ni klag cor gyi sgra zhes kyang bya'o/ /yang na chu klung chen po 'bab pa'i sgra yang rung ste/ de la 'du shes bsgom pa gang yin pa'i mtshan ma bzung nas| mnyam par gzhag pa'i sa pa'i yid la byed pa des dbus dang/ mtha' 'khob pa dang/ lha dang/ mi'i sgra rgyang ring po dag dang/ thag nye ba dag la sems gtod par byeddo/ /de lan mang du byas pa'i rgyus bsgoms pa'i 'bras bu lha'i rna ba thob par 'gyur te/ des ni lha dang mi'i sgra rgyang ring po gang dag yin pa dang/ thag nye ba gang dag yin pa rnams kyang thos par 'gyur ro| /

【M4 依第八光明想修死生智通】【N8 光明色相想(承前排序)】

དེ་ལ་སྣང་བའི་གཟུགས་ཀྱི་མཚན་མའི་འདུ་ཤེས་ནི། སྔ་མ་བཞིན་དུ་སྣང་བའི་མཚན་མ་བཟུང་ནས། མཚན་མ་དེ་ཉིད་ཡིད་ལ་བྱེད་པ་དང༌། དགེ་བ་དང་མི་དགེ་བའི་ལས་བྱེད་པ་ལ་སོགས་པ་བྱེ་བྲག་གི་སེམས་ཅན་སྣ་ཚོགས་སུ་གྱུར་པ་དག་ལས་མཆན་མ་བཟུང་ནས། མཚན་མ་དེ་ཉིད་ཡིད་ལ་བྱེད་པ་གང་ཡིན་པ་དེ་ནི་སྣང་བའི་གཟུགས་ཀྱི་མཚན་མའི་འདུ་ཤེས་ཞེས་བྱ་སྟེ། ࿒དེ་གོམས་པར་བྱས་པའི་རྒྱུས་བསྒོམས་པའི་འབྲས་བུ་འཆི་འཕོ་དང་སྐྱེ་བ་ཤེས་པ་ཐོབ་པར་འགྱུར་ཏེ། ལྷའི་མིག་རྣམ་པར་དག་པ་དེས་ནི་ལུས་ཞིག་སྟེ་ཤི་བའི་འོག་ཏུ་བདེ་འགྲོ་མཐོ་རིས་ཀྱི་འཇིག་རྟེན་དུ་ལྷ་རྣམས་ཀྱི་ནང་དུ་སྐྱེ་བར་འགྱུར་རོ་ཞེས་བྱ་བའི་བར་དུ་རྒྱ་ཆེར་མཐོང་བར་འགྱུར་རོ། །

de la snang ba'i gzugs kyi mtshan ma'i 'du shes ni/ snga ma bzhin du snang ba'i mtshan ma bzung nas/ mtshan ma de nyid yid la byed pa dang/ dge ba dang mi dge ba'i las byed pa la sogs pa bye brag gi sems can sna tshogs su gyur pa dag las mchan ma bzung nas/ mtshan ma de nyid yid la byed pa gang yin pa de ni snang ba'i gzugs kyi mtshan ma'i 'du shes zhes bya ste/ de goms par byas pa'i rgyus bsgoms pa'i 'bras bu 'chi 'pho dang skye ba shes pa thob par 'gyur te/ lha'i mig rnam par dag pa des ni lus zhig ste shi ba'i 'og tu bde 'gro mtho ris kyi 'jig rten du lha rnams kyi nang du skye bar 'gyur ro zhes bya ba'i bar du rgya cher mthong bar 'gyur ro/ /

【M5 依第九想修心差別通】【N9 煩惱所作色變異想(承前排序)】

དེ་ལ་ཉོན་མོངས་པས་བྱས་པའི་གཟུགས་རྣམ་པར་འགྱུར་བའི་འདུ་ཤེས་ནི། འདུ་ཤེས་གང་གིས་ཆགས་པ་དང༌། ཞེ་སྡང་དང༌། རྨོངས་པ་དང༌། ཁྲོ་བ་དང༌། ཁོན་དུ་འཛིན་པ་དང༌། འཆབ་པ་དང༌། ཡོངས་སུ་གདུང་བ་དང༌། སྒྱུ་དང༌། གཡོ་དང༌། ངོ་ཚ་མེད་པ་དང༌། ཁྲེལ་མེད་པ་ལ་སོགས་པ་ཉོན་མོངས་པ་དང༌། ཉེ་བའི་ཉོན་མོངས་པ་ཀུན་ནས་དཀྲིས་པའི་སེམས་དང་ལྡན་པའི་སེམས་ཅན་རྣམས་ཀྱི་གཟུགས་ཀྱི་གནས་སྐབས་ལ་ཉེ་བར་རྟོག་པར་བྱེད་ཅིང་ཡོངས་སུ་གཅོད་པར་བྱེད་པ་སྟེ། ཆགས་པར࿒བྱེད་པའི་གཟུགས་རྣམ་པར་གྱུར་པའི་གཟུགས་ཀྱི་གནས་སྐབས་ནི་འདི་ལྟ་བུ་ཡིན་ཏེ། འདི་ལྟ་སྟེ། དབང་པོ་རྒོད་པ་དང༌། དབང་པོ་འདམ་བུ་ལྟར་མཐོང་བ་དང༌། བཞིན་འཛུམ་པར་བྱེད་པ་ཡིན་ནོ། །ཞེ་སྡང་བར་གྱུར་པའི་གཟུགས་རྣམ་པར་གྱུར་པའི་གཟུགས་ཀྱི་གནས་སྐབས་ནི་འདི་ལྟ་བུ་ཡིན་ཏེ༑ འདི་ལྟ་སྟེ། བཞིན་གྱི་མདོག་གྱུར་པ་དང༌། སྐད་འདར་འདར་པོར་གྱུར་པ་དང༌། ཁྲོ་གཉེར་འདུས་པར་གྱུར་པ་ཡིན་ནོ། །རྨོངས་པར༌གྱུར་པའི་གཟུགས་རྣམ་པར࿒གྱུར་པའི་གཟུགས་ཀྱི་གནས་སྐབས་ནི་འདི་ལྟ་བུ་ཡིན་ཏེ། འདི་ལྟ་སྟེ། ལྐུགས་པ་དང༌། དོན་ངེས་པར࿒བརྟགས་པ་བརྡ་མི་ཕྲད་པ་དང༌། ཕལ་པའི་ཚིག་རྗོད་པར་བྱེད་པ་ཡིན་ནོ་ཞེས་དེ་ལྟར་དེ་ལྟ་བུ་དང་མཐུན་པའི་རྣམ་པ་དག་དང༌། ངོ་ཚ་མེད་པ་དང་། ཁྲེལ་མེད་པའི་བར་གྱིས་ཀུན་ནས་དཀྲིས་པར་གྱུར་པའི་གཟུགས་རྣམ་པར་གྱུར་པ། གཟུགས་ཀྱི་གནས་སྐབས་གང་དག་ཡིན་པ་དེ་དག་ལས་མཚན་མ་བཟུང་ནས། མཚན་མ་དེ་ཉིད་ཡིད་ལ་བྱེད་ཅིང༌། དེ་ལ་ལན་མང་དུ་བྱས་པའི་རྒྱུས་བསྒོམས་པའི་འབྲས་བུ་སེམས་ཀྱི་རྣམ་གྲངས་ཤེས་པ་འབྱུང་བ་འགྱུར་ཏེ། དེས་ནི་སེམས་ཅན་ཕ་རོལ་དང་གང་ཟག་ཕ་རོལ་རྣམས་ཀྱི་རྣམ་པར་རྟོག་པ་དང༌། རྣམ་པར་དཔྱོད་པའི་ཡིད་ཀྱིས་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །

de la nyon mongs pas byas pa'i gzugs rnam par 'gyur ba'i 'du shes ni/ 'du shes gang gis chags pa dang/ zhe sdang dang/ rmongs pa dang/ khro ba dang/ khon du 'dzin pa dang/ 'chab pa dang/ yongs su gdung ba dang/ sgyu dang/ g.yo dang/ ngo tsha med pa dang/ khrel med pa la sogs pa nyon mongs pa dang/ nye ba'i nyon mongs pa kun nas dkris pa'i sems dang ldan pa'i sems can rnams kyi gzugs kyi gnas skabs la nye bar rtog par byed cing yongs su gcod par byed pa ste/ chags par byed pa'i gzugs rnam par gyur pa'i gzugs kyi gnas skabs ni 'di lta bu yin te/ 'di lta ste/ dbang po rgod pa dang/ dbang po 'dam bu ltar mthong ba dang/ bzhin 'dzum par byed pa yin no/ /zhe sdang bar gyur pa'i gzugs rnam par gyur pa'i gzugs kyi gnas skabs ni 'di lta bu yin te| 'di lta ste/ bzhin gyi mdog gyur pa dang/ skad 'dar 'dar por gyur pa dang/ khro gnyer 'dus par gyur pa yin no/ /rmongs pargyur pa'i gzugs rnam par gyur pa'i gzugs kyi gnas skabs ni 'di lta bu yin te/ 'di lta ste/ lkugs pa dang/ don nges par brtags pa brda mi phrad pa dang/ phal pa'i tshig rjod par byed pa yin no zhes de ltar de lta bu dang mthun pa'i rnam pa dag dang/ ngo tsha med pa dang / khrel med pa'i bar gyis kun nas dkris par gyur pa'i gzugs rnam par gyur pa/ gzugs kyi gnas skabs gang dag yin pa de dag las mtshan ma bzung nas/ mtshan ma de nyid yid la byed cing/ de la lan mang du byas pa'i rgyus bsgoms pa'i 'bras bu sems kyi rnam grangs shes pa 'byung ba 'gyur te/ des ni sems can pha rol dang gang zag pha rol rnams kyi rnam par rtog pa dang/ rnam par dpyod pa'i yid kyis yang dag pa ji lta ba bzhin du rab tu shes so/ /

【M6 依後解脫、勝處、遍處三想修能引諸聖神通及能引發無諍、願智、四無礙解種種功德】【N10-12 解脫想、勝處想、遍處想(承前排序)】【O1 辨修三想故引聖神通等】

དེ་ལ་རྣམ་པར་ཐར་པ་དང༌། ཟིལ་གྱིས་གནོན་པའི་སྐྱེ་མཆེད་དང༌། ཟད་པར་གྱི་སྐྱེ་མཆེད་ཀྱི་འདུ་ཤེས་བསྒོམ་པ་ནི། འདི་ལྟ་སྟེ། སྔར་མཉམ་པར་བཞག་པའི࿒ས་པའི་སྐབས་སུ་བསྟན་པ་བཞིན་དུ་རིག་པར་བྱ་སྟེ་དེ་དག་བསྒོམས་པས་ནི། འཕགས་པའི་རྫུ་འཕྲུལ་དངོས་པོ་སྒྱུར་བ་དང༌། སྤྲུལ་པ་དང༌། མོས་པ་དང༌། འདི་ལྟ་སྟེ། ཉོན་མོངས་པ་མེད་པ་དང༌། སྨོན་ནས་ཤེས་པ་དང༌། སོ་སོ་ཡང་དག་པར་རིག་པ་བཞི་པོ་འདི་ལྟ་སྟེ། ཆོས་སོ་སོ་ཡང་དག་པར་རིག་པ་དང༌། དོན་སོ་སོ་ཡང་དག་པར་རིག་པ་དང༌། ངེས་པའི་ཚིག་སོ་སོ་ཡང་དག་པར་རིག་པ་དང༌། སྤོབས་པ་སོ་སོ་ཡང་དག་པར་རིག་པ་དག་མངོན་པར་འགྲུབ་པར་འགྱུར་རོ། །

de la rnam par thar pa dang/ zil gyis gnon pa'i skye mched dang/ zad par gyi skye mched kyi 'du shes bsgom pa ni/ 'di lta ste/ sngar mnyam par bzhag pa'i sa pa'i skabs su bstan pa bzhin du rig par bya ste de dag bsgoms pas ni/ 'phags pa'i rdzu 'phrul dngos po sgyur ba dang/ sprul pa dang/ mos pa dang/ 'di lta ste/ nyon mongs pa med pa dang/ smon nas shes pa dang/ so so yang dag par rig pa bzhi po 'di lta ste/ chos so so yang dag par rig pa dang/ don so so yang dag par rig pa dang/ nges pa'i tshig so so yang dag par rig pa dang/ spobs pa so so yang dag par rig pa dag mngon par 'grub par 'gyur ro/ /

【O2 辨聖非聖通相對有異】

དེ་ལ་འཕགས་པ་དང༌། འཕགས་པ་མ་ཡིན་པའི་རྫུ་འཕྲུལ་ལ་བྱེ་བྲག་ནི་འདི་ཡོད་དོ། །འཕགས་པའི་རྫུ་འཕྲུལ་ནི་འདི་ལྟ་སྟེ། དངོས་པོ་གང་དང་གང་སྒྱུར་བར་མཛད་པ་དང༌། སྤྲུལ་པ་གང་དང༌། གང་སྤྲུལ་པར་མཛད་པ་དང༌། གང་དག་གང་ལ་མོས་པར་མཛད་པ࿒དེ་དང་དེ་དག་ཐམས་ཅད་གཞན་དུ་མི་འགྱུར་ཞིང་དེ་ལྟ་བུ་ཁོ་ན་ཡིན་ཏེ། དེ་དག་གིས་བྱ་བ་བྱེད་ནུས་པ་ཡིན་ནོ། །འཕགས་པ་མ་ཡིན་པའི་རྫུ་འཕྲུལ་ནི་དེ་ལྟ་མ་ཡིན་ཏེ། སྒྱུ་མ་མཁན་གྱིས་སྤྲུལ་པ་བཞིན་དུ་སྣང་བ་ཙམ་དུ་སྟོན་པར་ཟད་དོ། །

de la 'phags pa dang/ 'phags pa ma yin pa'i rdzu 'phrul la bye brag ni 'di yod do/ /'phags pa'i rdzu 'phrul ni 'di lta ste/ dngos po gang dang gang sgyur bar mdzad pa dang/ sprul pa gang dang/ gang sprul par mdzad pa dang/ gang dag gang la mos par mdzad pa de dang de dag thams cad gzhan du mi 'gyur zhing de lta bu kho na yin te/ de dag gis bya ba byed nus pa yin no/ /'phags pa ma yin pa'i rdzu 'phrul ni de lta ma yin te/ sgyu ma mkhan gyis sprul pa bzhin du snang ba tsam du ston par zad do/ /

【L3 總結】

དེ་ལྟར་འདུ་ཤེས་བཅུ་གཉིས་པོ་དེ་དག་ཀུན་དུ་བརྟེན་ཅིང་གོམས་པར་བྱས། ལན་མང་དུ་བྱས་ན། འདི་ལྟ་སྟེ་མངོན་པར་ཤེས་པ་ལྔ་པོ་དག་ཅི་རིགས་པར་འཐོབ་པ་དང༌། འཕགས་པ་རྣམས་ཀྱི་ཡོན་ཏན་སོ་སོ་སྐྱེ་བོ་དང་ཐུན་མོང་མ་ཡིན་པ་དག་ཀྱང་ཅི་རིགས་པ་མངོན་པར་འགྲུབ་པར་རིག་པར་བྱའོ། །

de ltar 'du shes bcu gnyis po de dag kun du brten cing goms par byas/ lan mang du byas na/ 'di lta ste mngon par shes pa lnga po dag ci rigs par 'thob pa dang/ 'phags pa rnams kyi yon tan so so skye bo dang thun mong ma yin pa dag kyang ci rigs pa mngon par 'grub par rig par bya'o/ /

【J5 upasaṁpadyate修世淨定生處差別skal pa mñam par skye】

དེ་ལ་བསམ་གཏན་དང་པོ་དང་ཆུང་ངུ་དང༌། འབྲིང་དང༌། ཆེན་པོར་བསྒོམས་ན། ཚངས་རིགས་དང༌། ཚངས་པའི་མདུན་ན་འདོན་དང༌། ཚངས་ཆེན་གྱི་ལྷ་རྣམས་དང་ཅི་རིགས་པར་སྐལ་བ་མཉམ་པར་སྐྱེའོ། །བསམ་གཏན་གཉིས་པ་ཆུང་ངུ་དང༌། འབྲིང་དང་ཆེན་པོར་བསྒོམས་ན། འོད་ཆུང་དང༌། ཚད་མེད་འོད་དང༌། འོད་གསལ་གྱི་ལྷ་རྣམས་དང་ཅི་རིགས་པར་སྐལ་བ་མཉམ་པར་སྐྱེའོ། །བསམ་གཏན་གསུམ་པ་ཆུང་ངུ་དང༌། འབྲིང་དང༌། ཆེན་པོར་བསྒོམས་ན། དགེ་ཆུང་དང༌། ཚད་མེད་དགེ་དང༌། དགེ་རྒྱས་ཀྱི་ལྷ་རྣམས་དང་ཅི་རིགས་པར་སྐལ་བ་མཉམ་པར་སྐྱེའོ། །བསམ་གཏན་བཞི་པ་ཆུང་ངུ་དང༌།འབྲིང་དང༌། ཆེན་པོར་བསྒོམས་ན། སྤྲིན་མེད་དང༌། བསོད་ནམས་སྐྱེས་དང༌། འབྲས་བུ་ཆེ་བའི་ལྷ་རྣམས་དང་ཅི་རིགས་པར་སྐལ་བ་མཉམ་པར་སྐྱེའོ། །གལ་ཏེ་འཕགས་པའི་ཕྱིར་མི་འོང་བས་ཟག་པ་མེད་པའི་བསམ་གཏན་བཞི་དང༌། ཟག་པ་དང་བཅས་པ་སྤེལ་མར་བསྒོམ་ཞིང་དེ་ལ་ཡང༌། ཆུང་ངུ་དང༌། འབྲིང་དང༌། ཆེན་པོ་དང༌། ཆེས་ཆེ་བ་དང༌། ཤིན་ཏུ་ཆེ་བར་བསྒོམས་ན། འདི་ལྟ་སྟེ་གནས་གཙང་མ་ལྔ་པོ་མི་ཆེ་བ་དང༌། མི་གདུང་བ་དང༌། ཤིན་ཏུ་མཐོང་དང༌། གྱ་ནོམ་སྣང་དང༌། འོག་མིན་གྱི་ལྷ་རྣམས་དང་ཅི་རིགས་པར་སྐལ་བ་མཉམ་པར་སྐྱེའོ། །ནམ་མཁའ་དང༌། རྣམ་ཤེས་དང༌། ཅི་ཡང་མེད་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་ཆུང་ངུ་དང༌། འབྲིང་དང༌། ཆེན་པོར་བསྒོམས་ན་ཡང་ནམ་མཁའ་དང༌། རྣམ་ཤེས་དང༌། ཅི་ཡང་མེད་དང༌། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དུ་ཉེ་བར་འགྲོ་བའི་ལྷ་རྣམས་དང་སྐལ་བ་མཉམ་པར་སྐྱེ་སྟེ། ལྷ་དེ་དག་ནི་གཟུགས་མེད་པས་ན་དེའི་ཕྱིར་དེ་དག་ལ་གནས་གཞན་བྱེ་བྲག་ཏུ་དབྱེ་བ་ནི་མེད་ཀྱི། གནས་པའི་བྱེ་བྲག་ནི་ཡོད༌དོ། །འདུ་ཤེས་མེད་པའི་སྙོམས་པར་འཇུག་པ་བསྒོམས་ན་ནི། འདུ་ཤེས་མེད་པའི་སེམས་ཅན་ལྷ་རྣམས་དང་སྐལ་བ་མཉམ་པར་སྐྱེའོ། །

de la bsam gtan dang po dang chung ngu dang/ 'bring dang/ chen por bsgoms na/ tshangs rigs dang/ tshangs pa'i mdun na 'don dang/ tshangs chen gyi lha rnams dang ci rigs par skal ba mnyam par skye'o/ /bsam gtan gnyis pa chung ngu dang/ 'bring dang chen por bsgoms na/ 'od chung dang/ tshad med 'od dang/ 'od gsal gyi lha rnams dang ci rigs par skal ba mnyam par skye'o/ /bsam gtan gsum pa chung ngu dang/ 'bring dang/ chen por bsgoms na/ dge chung dang/ tshad med dge dang/ dge rgyas kyi lha rnams dang ci rigs par skal ba mnyam par skye'o/ /bsam gtan bzhi pa chung ngu dang/'bring dang/ chen por bsgoms na/ sprin med dang/ bsod nams skyes dang/ 'bras bu che ba'i lha rnams dang ci rigs par skal ba mnyam par skye'o/ /gal te 'phags pa'i phyir mi 'ong bas zag pa med pa'i bsam gtan bzhi dang/ zag pa dang bcas pa spel mar bsgom zhing de la yang/ chung ngu dang/ 'bring dang/ chen po dang/ ches che ba dang/ shin tu che bar bsgoms na/ 'di lta ste gnas gtsang ma lnga po mi che ba dang/ mi gdung ba dang/ shin tu mthong dang/ gya nom snang dang/ 'og min gyi lha rnams dang ci rigs par skal ba mnyam par skye'o/ /nam mkha' dang/ rnam shes dang/ ci yang med dang/ 'du shes med 'du shes med min skye mched chung ngu dang/ 'bring dang/ chen por bsgoms na yang nam mkha' dang/ rnam shes dang/ ci yang med dang/ 'du shes med 'du shes med min skye mched du nye bar 'gro ba'i lha rnams dang skal ba mnyam par skye ste/ lha de dag ni gzugs med pas na de'i phyir de dag la gnas gzhan bye brag tu dbye ba ni med kyi/ gnas pa'i bye brag ni yoddo/ /'du shes med pa'i snyoms par 'jug pa bsgoms na ni/ 'du shes med pa'i sems can lha rnams dang skal ba mnyam par skye'o/ /

【J6 vītarāgasya liṁgāni離欲者相'dod chags dan bral ba'i rtags】

དེ་ལ་འདོད་ཆགས་དང་བྲལ་བའི་རྟགས་གང་ཞེ་ན་སྨྲས་པ། ལུས་ཀྱི་ལས་ཀྱི་མཐའ་བརྟན་པ་དང༌། དབང་པོ་མི་གཡོ་བ་དང༌། དེའི་སྤྱོད་ལམ་མྱུར་དུ་མི་འཇིག་པ་དང༌། སྤྱོད་ལམ་གཅིག་གིས་ཀྱང་ཡོངས་སུ་སྐྱོ་བ་མེད་ཅིང༌། དུས་ཡུན་རིང་དུ་འདའ་བར་བྱེད་པ་དང༌། སྤྱོད་ལམ་གཞན་ལ་མྱུར་དུ་དགའ་བར་མི་བྱེད་པ་དང༌། ཚིག་ཉུང་ངུ࿒སྨྲ་བ་དང༌། རབ་ཏུ་ཞི་བར་སྨྲ་བ་དང༌། བྲེ་མོ་གཏམ་ལ་མི་དགའ་བ་དང༌། འདུ་འཛི་ལ་མི་དགའ་བ་དང༌། དེའི་ཚིག་བརྟན་པར་འབྱུང་བ་དང༌། མིག་གིས་གཟུགས་རྣམས་མཐོང་ནས་གཟུགས་སོ་སོར་ཡང་དག་པར་རིག་པར་བྱེད་ཅིང་གཟུགས་ལ་འདོད་ཆགས་ཀུན་དུ་མི་འབྱུང་བ་དང༌། དེ་བཞིན་དུ་སྒྲ་དང༌། དྲི་དང༌། རོ་དང༌། རེག་བྱ་སོ་སོར་ཡང་དག་པར་རིག་པར་བྱེད་ཅིང༌། རེག་བྱའི་བར་ལ་འདོད་ཆགས་ཀུན་དུ་མི་འབྱུང་བ་དང༌། འཇིགས་པ་མེད་པ་དང༌། བློ་ཟབ་པ་དང༌། ཤིན་ཏུ་སྦྱངས་པ་ཆེན་པོས་ལུས་དང་སེམས་ཉེ་བར་བསྐོར་བ་དང༌། བརྣབ་སེམས་མེད་པ་དང༌། འཁྲུག་པ་མེད་པ་དང༌། བཟོད་པ་དང་ལྡན་པ་དང༌། དེའི་སེམས་ལ་འདོད་པའི་རྣམ་པར་རྟོག་པ་ལ་སོགས་པས་ཀུན་ནས་འཁྲུག་པ་མེད་པ་དང༌། དེ་ལྟ་བུ་དང་མཐུན་པ་དག་ནི་འདོད་ཆགས་དང་བྲལ་བའི་རྟགས་རྣམས་ཡིན་པར་རིག་པར་བྱ་སྟེ།

de la 'dod chags dang bral ba'i rtags gang zhe na smras pa/ lus kyi las kyi mtha' brtan pa dang/ dbang po mi g.yo ba dang/ de'i spyod lam myur du mi 'jig pa dang/ spyod lam gcig gis kyang yongs su skyo ba med cing/ dus yun ring du 'da' bar byed pa dang/ spyod lam gzhan la myur du dga' bar mi byed pa dang/ tshig nyung ngu smra ba dang/ rab tu zhi bar smra ba dang/ bre mo gtam la mi dga' ba dang/ 'du 'dzi la mi dga' ba dang/ de'i tshig brtan par 'byung ba dang/ mig gis gzugs rnams mthong nas gzugs so sor yang dag par rig par byed cing gzugs la 'dod chags kun du mi 'byung ba dang/ de bzhin du sgra dang/ dri dang/ ro dang/ reg bya so sor yang dag par rig par byed cing/ reg bya'i bar la 'dod chags kun du mi 'byung ba dang/ 'jigs pa med pa dang/ blo zab pa dang/ shin tu sbyangs pa chen pos lus dang sems nye bar bskor ba dang/ brnab sems med pa dang/ 'khrug pa med pa dang/ bzod pa dang ldan pa dang/ de'i sems la 'dod pa'i rnam par rtog pa la sogs pas kun nas 'khrug pa med pa dang/ de lta bu dang mthun pa dag ni 'dod chags dang bral ba'i rtags rnams yin par rig par bya ste/

【H2 明lokottara-marga趣出世間道'jig rten las 'das pa'i lam】【I1 結前生後】

དེ་ནི་རེ་ཞིག་འཇིག་རྟེན་པའི་ལམ༌གྱིས་འགྲོ་བའི་རྣམ་པ་དབྱེ་བ་ཡིན་ནོ། །

de ni re zhig 'jig rten pa'i lamgyis 'gro ba'i rnam pa dbye ba yin no/ /

【I2 辨七作意】【J1 總說】

གལ་ཏེ་དེ་འཇིག་རྟེན་ལས་འདས་པའི་ལམ་གྱིས་འགྲོ་བར་འདོད་ན་ནི། འཕགས་པའི་བདེན་པ་བཞི་པོ་དག་ལས་བརྩམས་ནས་དགྲ་བཅོམ་པ་ཉིད་ཐོབ་ཀྱི་བར་དུ་དེ་ལ་མཚན་ཉིད་སོ་སོར་རིག་པའི་ཡིད་ལ་བྱེད་པ་ལ་སོགས་པ་ནས་སྦྱོར་བ་མཐར་ཐུག་པའི་འབྲས་བུ་ཡིད་ལ་བྱེད་པའི་བར་གྱི་ཡིད་ལ་བྱེད་པ་བདུན་པོ་དག་རིམ་གྱིས་འབྱུང་བར་འགྱུར་ཏེ།

gal te de 'jig rten las 'das pa'i lam gyis 'gro bar 'dod na ni/ 'phags pa'i bden pa bzhi po dag las brtsams nas dgra bcom pa nyid thob kyi bar du de la mtshan nyid so sor rig pa'i yid la byed pa la sogs pa nas sbyor ba mthar thug pa'i 'bras bu yid la byed pa'i bar gyi yid la byed pa bdun po dag rim gyis 'byung bar 'gyur te/

【J2 別釋】【K1 lakṣaṇapratisaṁvedī manaskāraḥ了相作意mtshan ñid so sor rig pa yid la byed pa】【L1 略辨依教修習以十六行了四諦相名為了相】

དེ་ལ་འཕགས་པའི་བདེན་པ་བཞི་པོ་མདོར་བསྟན་པ་དང༌། རྒྱས་པར་བཤད་པ་དང་བཅས་པ་ཐོས་ཤིང་བཟུང་ལ་ལེགས་པར་བསྒོམས་ཤིང་ཡིད་ལ་བྱེད་པའམ། བསམ་གཏན་དང་གཟུགས་མེད་པའི་དངོས་གཞི་ཐོབ་པའི་རྣལ་འབྱོར་སྤྱོད་པ་ལ་ནི་རྣམ་པ་བཞི་པོ་འདི་ལྟ་སྟེ། མི་རྟག་པའི་རྣམ་པ་དང༌། སྡུག་བསྔལ་བའི་རྣམ་པ་དང༌། སྟོང་པའི་རྣམ་པ་དང༌། བདག་མེད་པའི་རྣམ་པས་བདེན་པ་སྡུག་བསྔལ་གྱི་མཚན་ཉིད་སོ་སོར་རིག་པར་བྱེད་དོ། །རྣམ་པ་བཞི་པོ་འདི་ལྟ་སྟེ། རྒྱུའི་རྣམ་པ་དང༌། ཀུན་འབྱུང་བའི་རྣམ་པ་དང༌། རབ་ཏུ་སྐྱེ་བའི་རྣམ་པ་དང༌། རྐྱེན་གྱི་རྣམ་པས་བདེན་པ་ཀུན་འབྱུང་བའི་མཚན་ཉིད་སོ་སོར་རིག་པར་བྱེད་དོ། །རྣམ་པ་བཞི་པོ་འདི་ལྟ་སྟེ། འགོག་པའི་རྣམ་པ་དང༌། ཞི་བའི་རྣམ་པ་དང༌། གྱ་ནོམ་པའི་རྣམ་པ་དང༌། ངེས་པར་འབྱུང་བའི་རྣམ་པས་བདེན་པ་འགོག་པའི་མཚན་ཉིད་སོ་སོར་རིག་པར་བྱེད་དོ། །རྣམ་པ་བཞི་པོ་འདི་ལྟ་སྟེ། ལམ་གྱི་རྣམ་པ་དང༌། རིགས་པའི་རྣམ་པ་དང༌། སྒྲུབ་པའི་རྣམ་པ་དང༌། ངེས་པར་འབྱིན་པའི་རྣམ་པས་བདེན་པ་ལམ་གྱི་མཚན་ཉིད་སོ་སོར་རིག་པར་བྱེད་པ་སྟེ། དེ་ནི་དེའི་མཚན་ཉིད་སོ་སོར་རིག་པའི་ཡིད་ལ་བྱེད་པ་ཡིན་ནོ། །

de la 'phags pa'i bden pa bzhi po mdor bstan pa dang/ rgyas par bshad pa dang bcas pa thos shing bzung la legs par bsgoms shing yid la byed pa'am/ bsam gtan dang gzugs med pa'i dngos gzhi thob pa'i rnal 'byor spyod pa la ni rnam pa bzhi po 'di lta ste/ mi rtag pa'i rnam pa dang/ sdug bsngal ba'i rnam pa dang/ stong pa'i rnam pa dang/ bdag med pa'i rnam pas bden pa sdug bsngal gyi mtshan nyid so sor rig par byed do/ /rnam pa bzhi po 'di lta ste/ rgyu'i rnam pa dang/ kun 'byung ba'i rnam pa dang/ rab tu skye ba'i rnam pa dang/ rkyen gyi rnam pas bden pa kun 'byung ba'i mtshan nyid so sor rig par byed do/ /rnam pa bzhi po 'di lta ste/ 'gog pa'i rnam pa dang/ zhi ba'i rnam pa dang/ gya nom pa'i rnam pa dang/ nges par 'byung ba'i rnam pas bden pa 'gog pa'i mtshan nyid so sor rig par byed do/ /rnam pa bzhi po 'di lta ste/ lam gyi rnam pa dang/ rigs pa'i rnam pa dang/ sgrub pa'i rnam pa dang/ nges par 'byin pa'i rnam pas bden pa lam gyi mtshan nyid so sor rig par byed pa ste/ de ni de'i mtshan nyid so sor rig pa'i yid la byed pa yin no/ /

【L2 廣辨十六行了四諦相】【M1 別解十六行了四諦相】【N1 解欲界四諦】【O1 別解】【P1 欲界苦諦四行相】【Q1 標十行悟入四行】

དེ་ལ་རྣམ་པ་བཅུས་བདེན་པ་སྡུག་བསྔལ་ལ་ཡོངས་སུ་རྟོག་པར་བྱེད་པ་ན། རྣམ་པ་བཞི་པོ་དག་གིས་རྗེས་སུ་འཇུག་པར་འགྱུར་ཏེ།

de la rnam pa bcus bden pa sdug bsngal la yongs su rtog par byed pa na/ rnam pa bzhi po dag gis rjes su 'jug par 'gyur te/

【Q2 別釋十行入四行】【R1 總結十行依三量觀】

བཅུ་གང་ཞེ་ན། འདི་ལྟ་སྟེ། འགྱུར་བའི་རྣམ་པ་དང༌། འཇིག་པའི་རྣམ་པ་དང༌། བྲལ་བའི་རྣམ་པ་དང༌། ཆོས་ཉིད་ཀྱི་རྣམ་པ་དང༌། ཉེ་བའི་རྣམ་པ་དང༌། ཀུན་དུ་སྦྱོར་བ་དང་འཆིང་བའི་རྣམ་པ་དང༌། མི་སྡུག་པའི་རྣམ་པ་དང༌། གྲུབ་པ་དང་བདེ་བ་མེད་པའི་རྣམ་པ་དང༌། དམིགས་སུ་མེད་པའི་རྣམ་པ་དང༌། རང་དབང་མེད་པའི་རྣམ་པས་སོ། །རྣམ་བ་བཅུ་པོ་དེ་དག་ཀྱང་འཐད་པ༌སྒྲུབ་པའི་རིགས་པས་ཉེ་བར་བརྟག་པར་བྱ་སྟེ། དེ་ལ་རེ་ཞིག་ཡིད་ཆེས་པའི་ལུང་ནི། བཅོམ་ལྡན་འདས་ཀྱིས་འདུ་བྱེད་ཐམས་ཅད་ནི་མི་རྟག་པའོ་ཞེས་ཇི་སྐད་གསུངས་པ་སྟེ།

bcu gang zhe na/ 'di lta ste/ 'gyur ba'i rnam pa dang/ 'jig pa'i rnam pa dang/ bral ba'i rnam pa dang/ chos nyid kyi rnam pa dang/ nye ba'i rnam pa dang/ kun du sbyor ba dang 'ching ba'i rnam pa dang/ mi sdug pa'i rnam pa dang/ grub pa dang bde ba med pa'i rnam pa dang/ dmigs su med pa'i rnam pa dang/ rang dbang med pa'i rnam pas so/ /rnam ba bcu po de dag kyang 'thad pasgrub pa'i rigs pas nye bar brtag par bya ste/ de la re zhig yid ches pa'i lung ni/ bcom ldan 'das kyis 'du byed thams cad ni mi rtag pa'o zhes ji skad gsungs pa ste/

【R2 別釋】【S1 初五行悟入無常行】【T1 合變異、滅壞二行以三量觀無常相】【U1 至教量觀無常相】

འདུ་བྱེད་དེ་དག་ཀྱང་མདོར་བསྡུ་ན། རྣམ་པ་གཉིས་ཏེ། སེམས་ཅན་གྱི་འཇིག་རྟེན་དང༌། སྣོད་ཀྱི་འཇིག་རྟེན་ནོ། །དེ་ལ་བཅོམ་ལྡན་འདས་ཀྱིས་སེམས་ཅན་གྱི་འཇིག་རྟེན་གྱི་དབང་དུ་མཛད་ནས། དགེ་སློང་དག་ངས་ལྷའི་སྤྱན་རྣམ་པར་དག་པ་མིའི་ལས་ཤིན་ཏུ་འདས་པས་སེམས་ཅན་འཆི་འཕོ་བ་དང༌། སྐྱེ་བ་དག་ནས་ལུས་ཞིག་སྟེ་ཤི་བའི་འོག་ཏུ་བདེ་འགྲོ་མཐོ་རིས་ཀྱི་འཇིག་རྟེན་ལྷ་རྣམས་ཀྱི་ནང་དུ་སྐྱེ་བའི་བར་དག་ཀྱང་གཟིགས་སོ་ཞེས་གསུངས་པའི་རྣམ་གྲངས་དེས་ནི། བཅོམ་ལྡན་འདས་སྤྱན་དང་ལྡན་པ་མངོན་སུམ་གྱིས་གཟིགས་པ་མངའ་བས་རེ་ཞིག་སེམས་ཅན་གྱི་འཇིག་རྟེན་ལ་མི་རྟག་པ་ཉིད་བསྟན་པ་ཡིན་ནོ། །བཅོམ་ལྡན་འདས་ཀྱིས་སྣོད་ཀྱི་འཇིག་རྟེན་གྱི་དབང་དུ་མཛད་ནས། འདི་ལྟ་སྟེ་ཉི་མ་བདུན་ལྟ་བུ་ཞེས་བྱ་བའི་མདོ་ལས། དགེ་སློང་དག་དུས་ཡུན་རིང་པོ་འདས་པའི་འོག་ཏུ་འཇིག་རྟེན་དུ་རིམ་གྱིས་ཉི་མ་བདུན་འཆར࿒བའི་བར་དག་འབྱུང་བ་དང༌། ས་ཆེན་པོ་འདི་དང༌། རིའི་རྒྱལ་པོ་རི་རབ་དང༌། ཚངས་པའི་འཇིག་རྟེན་གྱི་བར་གྱི་སྣོད་ཀྱི་འཇིག་རྟེན་ཐམས་ཅད་བསྲེགས་ཤིང་གཞོབ་ཏུ་བརླགས་ནས། དུ་བ་ཡང་མེད། ཐལ་བའི་ལྷག་མ་ཡང་མེད་པར་འགྱུར་བའི་དུས་ཀྱང་ཡོད། སྐབས་ཀྱང་ཡོད་པར་འགྱུར་རོ་ཞེས་གསུངས་པའི་རྣམ་གྲངས་དེས་ནི། བཅོམ་ལྡན་འདས་སྤྱན་དང་ལྡན་པ་མངོན་སུམ་དུ་གཟིགས་པ་མངའ་བས། སྣོད་ཀྱི་འཇིག་རྟེན་གྱི་མི་རྟག་པ་ཉིད་བསྟན་པ་ཡིན་པས་ན་རྣལ་འབྱོར་པ་དེས་རེ་ཞིག་ཡིད་ཆེས་པའི་ལུང་དེ་ལ་བརྟེན་ནས་དད་པའི་དབང་དུ་བྱས་ཏེ། འདུ་བྱེད་ཐམས་ཅད་ཀྱི་མི་རྟག་པ་ཉིད་ལ་ངེས་པ་ཐོབ་པར་འགྱུར་རོ༑ །

'du byed de dag kyang mdor bsdu na/ rnam pa gnyis te/ sems can gyi 'jig rten dang/ snod kyi 'jig rten no/ /de la bcom ldan 'das kyis sems can gyi 'jig rten gyi dbang du mdzad nas/ dge slong dag ngas lha'i spyan rnam par dag pa mi'i las shin tu 'das pas sems can 'chi 'pho ba dang/ skye ba dag nas lus zhig ste shi ba'i 'og tu bde 'gro mtho ris kyi 'jig rten lha rnams kyi nang du skye ba'i bar dag kyang gzigs so zhes gsungs pa'i rnam grangs des ni/ bcom ldan 'das spyan dang ldan pa mngon sum gyis gzigs pa mnga' bas re zhig sems can gyi 'jig rten la mi rtag pa nyid bstan pa yin no/ /bcom ldan 'das kyis snod kyi 'jig rten gyi dbang du mdzad nas/ 'di lta ste nyi ma bdun lta bu zhes bya ba'i mdo las/ dge slong dag dus yun ring po 'das pa'i 'og tu 'jig rten du rim gyis nyi ma bdun 'char ba'i bar dag 'byung ba dang/ sa chen po 'di dang/ ri'i rgyal po ri rab dang/ tshangs pa'i 'jig rten gyi bar gyi snod kyi 'jig rten thams cad bsregs shing gzhob tu brlags nas/ du ba yang med/ thal ba'i lhag ma yang med par 'gyur ba'i dus kyang yod/ skabs kyang yod par 'gyur ro zhes gsungs pa'i rnam grangs des ni/ bcom ldan 'das spyan dang ldan pa mngon sum du gzigs pa mnga' bas/ snod kyi 'jig rten gyi mi rtag pa nyid bstan pa yin pas na rnal 'byor pa des re zhig yid ches pa'i lung de la brten nas dad pa'i dbang du byas te/ 'du byed thams cad kyi mi rtag pa nyid la nges pa thob par 'gyur ro| /

【U2 以現量觀無常相】【V1 總說】

དེས་དེ་ལྟར་ངེས་པ་ཐོབ་ནས་དད་པའི་དབང་དུ་བྱས་ཏེ། མི་རྟག་པ་ཉིད་ལ་མངོན་སུམ་ཉིད་དང་ལྐོག་ཏུ་མ་གྱུར་བ་ཉིད་དང༌། གཞན་གྱི་དྲིང་མི་འཇོག་པ་ཉིད་ཡང་དང་ཡང་དུ࿒ཡོངས་སུ་ཚོལ་བར་བྱེད་དོ། །ཇི་ལྟར་ཡོངས་སུ་ཚོལ་བར་བྱེད་ཅེ་ན། སྨྲས་པ་དངོས་པོ་གཉིས་རྣམ་པར་འཇོག་པར་བྱེད་དེ། གཉིས་གང་ཞེ་ན། ནང་གི་དངོས་པོ་དང་། ཕྱི་རོལ་གྱི་དངོས་པོའོ། །དེ་ལ་ནང་གི་དངོས་པོ་ནི་སྐྱེ་མཆེད་དྲུག་པོ་གང་ཡིན་པ་དག་གོ། །ཕྱི་རོལ་གྱི་དངོས་པོ་ནི࿒དངོས་པོ་རྣམ་པ་བཅུ་དྲུག་སྟེ། བཅུ་དྲུག་གང་ཞེ་ན། ས་གཞིའི་དངོས་པོ་འདི་ལྟ་སྟེ། གྲོང་དང༌། གྲོང་རྡལ་དང༌། ཁང་ཁྱིམ་དང༌། ཚོང་ཁང་ལ་སོགས་པ་དང༌། ཀུན་དགའ་ར་བའི་དངོས་པོ་འདི་ལྟ་སྟེ། ཤིང་ལྗོན་པ་དང༌། རྩྭ་དང༌། སྨན་དང༌། ནགས་ཚལ་ལ་སོགས་པ་དང༌། རིའི་དངོས་པོ་འདི་ལྟ་སྟེ། རི་རྣམ་པ་སྣ་ཚོགས་སུ་གནས་པ་རྣམས་དང༌། ཆུའི་དངོས་པོ་འདི་ལྟ་སྟེ། ཆུ་མིག་དང༌། མཚོ་དང༌། མཚེའུ་དང༌། ཆུ་ཀླུང་ལ་སོགས་པ་དང་། ལས་ཀྱི་མཐའི་དངོས་པོ་འདི་ལྟ་སྟེ། ཞིང་ལ་སོགས་པ་དང༌། སོག་འཇོག་གི་དངོས་པོ་མཛོད་ལ་སོགས་པ་དང༌། ཟས་ཀྱི་དངོས་པོ་དང༌། སྐོམ་གྱི་དངོས་པོ་དང༌། བཞོན་པའི་དངོས་པོ་དང༌། གོས་ཀྱི་དངོས་པོ་དང༌། རྒྱན་གྱི་དངོས་པོ་དང༌། བཞད་གད་དང༌། གླུ་བྲོ་དང༌། རོལ་མོའི་སྒྲའི་དངོས་པོ་དང༌། སྤོས་དང༌། མེ་ཏོག་ཕྲེང་དང༌། ཕྱུག་པའི་དངོས་པོ་དང༌། སྣོད་སྤྱད་ཀྱི་དངོས་པོ་དང༌། སྣང་བ་དང༌མུན་པའི་དངོས་པོ་དང༌། ཕོ་མོས་དགའ་དགུར་སྤྱོད་པའི་དངོས་པོ་སྟེ། དེ་དག་ནི་ཕྱི་རོལ་གྱི་དངོས་པོ་བཅུ་དྲུག་ཡིན་ནོ། །དེས་དེ་ལྟར་ནང་དང་ཕྱི་རོལ་གྱི་དངོས་པོ་རྣམ་པར་བཞག་ནས། རེ་ཞིག་མངོན་སུམ་གྱི་དབང་དུ་བྱས་པའི་ཡིད་ལ་བྱེད་པས་ནང་གི་དངོས་པོའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ།

des de ltar nges pa thob nas dad pa'i dbang du byas te/ mi rtag pa nyid la mngon sum nyid dang lkog tu ma gyur ba nyid dang/ gzhan gyi dring mi 'jog pa nyid yang dang yang du yongs su tshol bar byed do/ /ji ltar yongs su tshol bar byed ce na/ smras pa dngos po gnyis rnam par 'jog par byed de/ gnyis gang zhe na/ nang gi dngos po dang / phyi rol gyi dngos po'o/ /de la nang gi dngos po ni skye mched drug po gang yin pa dag go/ /phyi rol gyi dngos po ni dngos po rnam pa bcu drug ste/ bcu drug gang zhe na/ sa gzhi'i dngos po 'di lta ste/ grong dang/ grong rdal dang/ khang khyim dang/ tshong khang la sogs pa dang/ kun dga' ra ba'i dngos po 'di lta ste/ shing ljon pa dang/ rtswa dang/ sman dang/ nags tshal la sogs pa dang/ ri'i dngos po 'di lta ste/ ri rnam pa sna tshogs su gnas pa rnams dang/ chu'i dngos po 'di lta ste/ chu mig dang/ mtsho dang/ mtshe'u dang/ chu klung la sogs pa dang / las kyi mtha'i dngos po 'di lta ste/ zhing la sogs pa dang/ sog 'jog gi dngos po mdzod la sogs pa dang/ zas kyi dngos po dang/ skom gyi dngos po dang/ bzhon pa'i dngos po dang/ gos kyi dngos po dang/ rgyan gyi dngos po dang/ bzhad gad dang/ glu bro dang/ rol mo'i sgra'i dngos po dang/ spos dang/ me tog phreng dang/ phyug pa'i dngos po dang/ snod spyad kyi dngos po dang/ snang ba dangmun pa'i dngos po dang/ pho mos dga' dgur spyod pa'i dngos po ste/ de dag ni phyi rol gyi dngos po bcu drug yin no/ /des de ltar nang dang phyi rol gyi dngos po rnam par bzhag nas/ re zhig mngon sum gyi dbang du byas pa'i yid la byed pas nang gi dngos po'i 'gyur ba'i mi rtag pa nyid yongs su tshol bar byed do/

【V2 別釋】【W1 內事】【X1 總說】

དེ་ལ་ནང་གི་དངོས་པོའི་འགྱུར་༌࿒བ་ནི་རྣམ་པ་བཅོ་ལྔ་དང༌། འགྱུར་བའི་རྒྱུ་རྣམ་པ་བརྒྱད་ཡོད་དོ། དེ་ལ་ནང་གི་དངོས་པོའི་འགྱུར་བ་རྣམ་པ་བཅོ་ལྔ་གང་ཞེ་ན། འདི་ལྟ་སྟེ། གནས་སྐབས་ལས་གྱུར་པ་དང༌། ཁ་དོག་ལས་གྱུར་པ་དང༌། དབྱིབས་ལས་གྱུར་པ་དང༌། འབྱོར་པ་དང་རྒུད་པ་ལས་གྱུར་པ་དང༌། ཡན་ལག་དང་ཉིང་ལག་ཚང་བ་དང་མ་ཚང་བ་ལས་གྱུར་པ་དང༌། ཡོངས་སུ་ངལ་བ་ལས་གྱུར་པ་དང༌། གཞན་གྱི་གནོད་པ་བྱས་པ་ལས་གྱུར་པ་དང༌། གྲང་བ་དང་དྲོ་བ་ལས་གྱུར་པ་དང༌། སྤྱོད་ལམ་ལས་གྱུར་པ་དང༌། རེག་པ་ལས་གྱུར་པ་དང༌། ཀུན་ནས་ཉོན་མོངས་པ་ལས་གྱུར་པ་དང༌། ན་བ་ལས་གྱུར་པ་དང༌། འཆི་བ་ལས་གྱུར་པ་དང༌། རྣམ་པར་བསྔོས་པ་ལ་སོགས་པ་ལས་གྱུར་པ་དང༌། རྣམ་པ་ཐམས་ཅད་ཀྱི་ཐམས་ཅད་དུ་མི་སྣང་ཞིང་ཡོངས་སུ་ཟད་པ་ལས་གྱུར་པའི་འགྱུར་བའོ། །

de la nang gi dngos po'i 'gyur ba ni rnam pa bco lnga dang/ 'gyur ba'i rgyu rnam pa brgyad yod do/ de la nang gi dngos po'i 'gyur ba rnam pa bco lnga gang zhe na/ 'di lta ste/ gnas skabs las gyur pa dang/ kha dog las gyur pa dang/ dbyibs las gyur pa dang/ 'byor pa dang rgud pa las gyur pa dang/ yan lag dang nying lag tshang ba dang ma tshang ba las gyur pa dang/ yongs su ngal ba las gyur pa dang/ gzhan gyi gnod pa byas pa las gyur pa dang/ grang ba dang dro ba las gyur pa dang/ spyod lam las gyur pa dang/ reg pa las gyur pa dang/ kun nas nyon mongs pa las gyur pa dang/ na ba las gyur pa dang/ 'chi ba las gyur pa dang/ rnam par bsngos pa la sogs pa las gyur pa dang/ rnam pa thams cad kyi thams cad du mi snang zhing yongs su zad pa las gyur pa'i 'gyur ba'o/ /

【X2 別釋】【Y1 八種變異因緣】【Z1 總說】

དེ་ལ་འགྱུར་བའི་རྒྱུ་རྣམ་པ་བརྒྱད་གང་ཞེ་ན། སྨྲས་པ་འདི་ལྟ་སྟེ། དུས་ཀྱིས་ཡོངས་སུ་འགྱུར་བ་དང༌། གཞན་གྱིས་གནོད་པ་བྱས་པ་དང༌། ལོངས་སྤྱད་པ་དང༌། དུས་ཚིགས་འགྱུར་བ་དང༌། མེས་ཚིག་པ་དང༌། ཆུས་ཁྱེར་བ་དང༌། རླུང་གིས་བསྐམས་པ་དང༌། རྐྱེན་གཞན་དང་ཕྲད་པའོ། །

de la 'gyur ba'i rgyu rnam pa brgyad gang zhe na/ smras pa 'di lta ste/ dus kyis yongs su 'gyur ba dang/ gzhan gyis gnod pa byas pa dang/ longs spyad pa dang/ dus tshigs 'gyur ba dang/ mes tshig pa dang/ chus khyer ba dang/ rlung gis bskams pa dang/ rkyen gzhan dang phrad pa'o/ /

【Z2 別釋】【a1 積時貯畜】

དེ་ལ་དུས་ཀྱིས་ཡོངས་སུ་འགྱུར་བ་ཞེས་བྱ་བ་ནི། འདི་ལྟ་སྟེ། དངོས་པོ་གཟུགས་ཅན་གང་དག་གནས་བཟང་པོར་བཞག་ཀྱང་དུས་གཞན༌ན་རྙིངས་པ་དང༌། གཟུགས་གྱུར་པར་སྣང་བ་ལྟ་བུའོ། །

de la dus kyis yongs su 'gyur ba zhes bya ba ni/ 'di lta ste/ dngos po gzugs can gang dag gnas bzang por bzhag kyang dus gzhanna rnyings pa dang/ gzugs gyur par snang ba lta bu'o/ /

【a2 他所損害】

དེ་ལ་གཞན་གྱིས་གནོད་པ་བྱས་པ་ཞེས་བྱ་བ་ནི། འདི་ལྟ་སྟེ། གཞན་གྱི་གཟུགས་སྣ་ཚོགས་དག་དང༌། མཚོན་ཆ་སྣ་ཚོགས་དག་དང༌། གནོད་པ་བྱ་བའི་ཁྱད་པར་སྣ་ཚོགས་དག་གིས་འགྱུར་བ་སྣ་ཚོགས་སྐྱེད་པར་བྱེད་པ་ལྟ་བུའོ། །

de la gzhan gyis gnod pa byas pa zhes bya ba ni/ 'di lta ste/ gzhan gyi gzugs sna tshogs dag dang/ mtshon cha sna tshogs dag dang/ gnod pa bya ba'i khyad par sna tshogs dag gis 'gyur ba sna tshogs skyed par byed pa lta bu'o/ /

【a3 受用虧損】

དེ་ལ་ལོངས་སྤྱོད་པ་ཞེས་བྱ་བ་ནི་འདི་ལྟ་སྟེ། སོ་སོའི་བདག་པོ་གཟུགས་སྣ་ཚོགས་ལ་ལོངས་སྤྱོད་པར་བྱེད་པ་དག་གིས་ལོངས་སྤྱོད་པའི་དབང་གིས་འགྱུར་བ་སྐྱེད་པར་བྱེད་པ་ལྟ་བུའོ། །

de la longs spyod pa zhes bya ba ni 'di lta ste/ so so'i bdag po gzugs sna tshogs la longs spyod par byed pa dag gis longs spyod pa'i dbang gis 'gyur ba skyed par byed pa lta bu'o/ /

【a4 時節變異】

དེ࿒ལ་དུས་ཚིགས་འགྱུར་བ་ཞེས་བྱ་བ་ནི་འདི་ལྟ་སྟེ། དགུན་ནི་རྩྭ་དང༌། སྨན་དང༌། ནགས་ཚལ་ལ་སོགས་པ་སྐྱེ་བ་དང༌། ལྷགས་པར་འགྱུར་ལ། དཔྱིད་དང༌། དབྱར་དག་ནི་སྔོ་ཞིང་རྒྱས་པ་དང༌། དེ་བཞིན་དུ་འབྲས་བུ་རྒྱས་པ་དང༌། མེ་ཏོག་རྒྱས་པར་འགྱུར་བ་ལྟ་བུ་སྟེ། དེ་ལ་དེ་དག་གི་འབྱོར་པ་དང་རྒུད་པར་གྱུར་པ་ཡང་དེ་ཉིད་ཡིན་ནོ། །

de la dus tshigs 'gyur ba zhes bya ba ni 'di lta ste/ dgun ni rtswa dang/ sman dang/ nags tshal la sogs pa skye ba dang/ lhags par 'gyur la/ dpyid dang/ dbyar dag ni sngo zhing rgyas pa dang/ de bzhin du 'bras bu rgyas pa dang/ me tog rgyas par 'gyur ba lta bu ste/ de la de dag gi 'byor pa dang rgud par gyur pa yang de nyid yin no/ /

【a5 火所焚燒】

དེ་ལ་མེས་ཚིག་པ་ཞེས་བྱ་བ་ནི་འདི་ལྟ་སྟེ། མེ་ཤོར་ན་གྲོང་དང༌། གྲོང་རྡལ་དང༌། རྒྱལ་པོའི་ཕོ་བྲང་དང༌། ཡུལ་འཁོར་གྱི་གནས་དག་ཚེག་པར་འགྱུར་བ་ལྟ་བུའོ། །

de la mes tshig pa zhes bya ba ni 'di lta ste/ me shor na grong dang/ grong rdal dang/ rgyal po'i pho brang dang/ yul 'khor gyi gnas dag tsheg par 'gyur ba lta bu'o/ /

【a6 水所漂爛】

དེ་ལ་ཆུས་ཁྱེར་བ་ཞེས་བྱ་བ་ནི། འདི་ལྟ་སྟེ། ཆུའི་འཇིགས་པ་ཆེན་པོ་བྱུང་ན། གྲོང་དང༌། གྲོང་རྡལ་དང༌། རྒྱལ་པོའི་ཕོ་བྲང་དང༌། ཡུལ་འཁོར་གྱི་གནས་དག་ཁྱེར་བར་འགྱུར་བ་ལྟ་བུའོ། །

de la chus khyer ba zhes bya ba ni/ 'di lta ste/ chu'i 'jigs pa chen po byung na/ grong dang/ grong rdal dang/ rgyal po'i pho brang dang/ yul 'khor gyi gnas dag khyer bar 'gyur ba lta bu'o/ /

【a7 風所鼓燥】

དེ་ལ་རླུང་གིས་བསྐམས་པ་ཞེས་བྱ་བ་ནི། འདི་ལྟ་སྟེ། རླུང་གི་ཕུང་པོ་ཆེན་པོས་ས་ཕྱོགས་གཤེར་བ་དག་དང༌། དེ་བཞིན་དུ་གོས་གཤེར་བ་དག་དང༌། འབྲུའི་རྣམ་པ་གཤེར་བ་དག་མྱུར་བ་མྱུར་བ་ཁོ་ནར་བསྐམས་པར་འགྱུར་བ་ལྟ་བུའོ། །

de la rlung gis bskams pa zhes bya ba ni/ 'di lta ste/ rlung gi phung po chen pos sa phyogs gsher ba dag dang/ de bzhin du gos gsher ba dag dang/ 'bru'i rnam pa gsher ba dag myur ba myur ba kho nar bskams par 'gyur ba lta bu'o/ /

【a8 異緣會遇】

དེ་ལ་རྐྱེན་གཞན་དང་ཕྲད་པ་ཞེས་བྱ་བ་ནི། འདི་ལྟ་སྟེ། བདེ་བའི་ཚོར་བ་མྱོང་བར་འགྱུར་བའི་རེག་པ་ལ་བརྟེན་ཏེ། བདེ་བའི་ཚོར་བ་མྱོང་བ་ན་སྡུག་བསྔལ་གྱི་ཚོར་བ་མྱོང་བར་འགྱུར་བའི་རེག་པ་དང་ཕྲད་པ་དང༌། དེ་བཞིན་དུ་སྡུག་བསྔལ་གྱི་ཚོར་བ་མྱོང་བར་འགྱུར་བའི་རེག་པ་ལ་བརྟེན་ཏེ། སྡུག་བསྔལ་གྱི་ཚོར་བ་མྱོང་བ་ན། བདེ་བའི་ཚོར་བ་མྱོང་བར་འགྱུར་བའི་རེག་པ་དང༌ཕྲད་པ་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་མྱོང་བར་འགྱུར་བའི་རེག་པ་ལ་བརྟེན་ཏེ། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་མྱོང་བ་ན། བདེ་བའི་ཚོར་བའམ། སྡུག་བསྔལ་གྱི་ཚོར་བ་མྱོང་བར་འགྱུར་བའི་རེག་པ་དང་ཕྲད་པ་དང༌། དེ་བཞིན་དུ་ཆགས་པར་འགྱུར་བ་ན། ཁོང་ཁྲོ་བའི་རྒྱུ་མཚན་དང་ཕྲད་ན། དེ་དང་ཕྲད་པའི་ཕྱིར་འདོད་ཆགས་ཀྱིས་ཀུན་ནས་དཀྲིས་པ་དང༌འབྲལ་ཞིང༌། ཁོང་ཁྲོ་བའི་ཀུན་ནས་དཀྲིས་པ་སྐྱེ་བར་འགྱུར་བ་དང༌། ཞེ་སྡང་བར࿒འགྱུར་བ་དང༌། རྨོངས་པར࿒འགྱུར་བ་ན་མི་འདྲ་བའི་ཉོན་མོངས་པ་སྐྱེ་བའི་རྒྱུ་མཚན་དང་ཕྲད་པ་ཡང་དེ་བཞིན་དུ་རིག་པར་བྱའོ། །གཞན་ཡང་འདི་ལྟ་སྟེ། མིག་གི་རྣམ་པར་ཤེས་པ་མངོན་སུམ་དུ་གྱུར་པ་ན། ཡུལ་སྒྲ་དང་ཕྲད་པ་དང༌། དྲི་དང༌། རོ་དང༌། རེག་བྱ་དང༌། ཆོས་ཀྱི་མཚན་མ་དང་ཕྲད་དང༌། ཡུལ་གཞན་གྱི་རྐྱེན་དེ་དག་གིས་རྣམ་པར་ཤེས་པ་མི་འདྲ་བ་དག་སྐྱེ་བར་འགྱུར་བ་ལྟ་བུའོ། །

de la rkyen gzhan dang phrad pa zhes bya ba ni/ 'di lta ste/ bde ba'i tshor ba myong bar 'gyur ba'i reg pa la brten te/ bde ba'i tshor ba myong ba na sdug bsngal gyi tshor ba myong bar 'gyur ba'i reg pa dang phrad pa dang/ de bzhin du sdug bsngal gyi tshor ba myong bar 'gyur ba'i reg pa la brten te/ sdug bsngal gyi tshor ba myong ba na/ bde ba'i tshor ba myong bar 'gyur ba'i reg pa dangphrad pa dang/ sdug bsngal yang ma yin bde ba yang ma yin pa'i tshor ba myong bar 'gyur ba'i reg pa la brten te/ sdug bsngal yang ma yin bde ba yang ma yin pa'i tshor ba myong ba na/ bde ba'i tshor ba'am/ sdug bsngal gyi tshor ba myong bar 'gyur ba'i reg pa dang phrad pa dang/ de bzhin du chags par 'gyur ba na/ khong khro ba'i rgyu mtshan dang phrad na/ de dang phrad pa'i phyir 'dod chags kyis kun nas dkris pa dang'bral zhing/ khong khro ba'i kun nas dkris pa skye bar 'gyur ba dang/ zhe sdang bar 'gyur ba dang/ rmongs par 'gyur ba na mi 'dra ba'i nyon mongs pa skye ba'i rgyu mtshan dang phrad pa yang de bzhin du rig par bya'o/ /gzhan yang 'di lta ste/ mig gi rnam par shes pa mngon sum du gyur pa na/ yul sgra dang phrad pa dang/ dri dang/ ro dang/ reg bya dang/ chos kyi mtshan ma dang phrad dang/ yul gzhan gyi rkyen de dag gis rnam par shes pa mi 'dra ba dag skye bar 'gyur ba lta bu'o/ /

【Z3 結】

བརྒྱད་པོ་དེ་དག་ནི་འགྱུར་བའི་རྒྱུ་ཡིན་ཏེ། གཟུགས་ཅན་ནམ་གཟུགས་ཅན་མ་ཡིན་པའི་ཆོས་ཅན་གང་དག་འགྱུར་བ་དེ་དག་ཐམས་ཅད་ཀྱི་རྒྱ་ནི་བརྒྱད་པོ་དེ་དག་ཡིན་ཏེ༑ དེ་ལས་གོང་ན་ཡང་མེད་ལ་དེ་ལས་ལྷག་པ་ཡང་མེད་དོ།། །།

brgyad po de dag ni 'gyur ba'i rgyu yin te/ gzugs can nam gzugs can ma yin pa'i chos can gang dag 'gyur ba de dag thams cad kyi rgya ni brgyad po de dag yin te| de las gong na yang med la de las lhag pa yang med do// //

【Y2 十五種所作變異】【Z1 分位】

࿒ཉན་ཐོས་ཀྱི་ས་བམ་པོ་བཅུ་དགུ་པ།

nyan thos kyi sa bam po bcu dgu pa/

དེ་ལ་ཇི་ལྟར་ན་ནང་གི་དངོས་པོའི་གནས་སྐབས་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ནི་དེས་བདག་ཉིད་དམ། གཞན་དག་གིས་གཞོན་ནུའི་གནས་སྐབས་ནས་བཟུང་སྟེ། རྒས་པའི་བར་གྱི་གནས་སྐབས་དག་མཐོང་བར་གྱུར་ཅིང༌། འདུ་བྱེད་ཀྱི་རྒྱུན་སྔ་ཕྱི་མི་འདྲ་བ་དང༌། ཤིན་ཏུ་ཐ་དད་པ་དང༌། རྣམ་པར་འགྱུར་བ་དེ་དག་མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་གནས་སྐབས་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། ࿒དེ་ལྟར་ན་ནང་གི་དངོས་པོའི་གནས་སྐབས་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i gnas skabs las gyur pa'i 'gyur ba'i mi rtag pa nyid yongs su tshol bar byed ce na/ 'di ni des bdag nyid dam/ gzhan dag gis gzhon nu'i gnas skabs nas bzung ste/ rgas pa'i bar gyi gnas skabs dag mthong bar gyur cing/ 'du byed kyi rgyun snga phyi mi 'dra ba dang/ shin tu tha dad pa dang/ rnam par 'gyur ba de dag mthong nas kyang de 'di snyam du sems te/ 'di ltar nang gi 'du byed 'di dag gi gnas skabs las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar na nang gi dngos po'i gnas skabs las gyur pa'i 'gyur ba'i mi rtag pa nyid yongs su tshol bar byed do/ /

【Z2 顯色】

དེ་ལ་ཇི་ལྟར་ན་ནང་གི་དངོས་པོའི་ཁ་དོག་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས་བདག་ཉིད་དམ། གཞན࿒དག་གི་ཤ་མདོག་སྔོན་ཁ་དོག་བཟང་བ་ཉིད་དང༌། མདངས་བཟང་བ་ཉིད་དང༌། མདོག་ཡོངས་སུ་དག་པ་ཉིད་དུ་མཐོང་ལ། ཕྱིས་ཁ་དོག་ངན་པ་ཉིད་དང༌། མདངས་ངན་པ་ཉིད་དང༌། མདོག་རྩུབ་པ་ཉིད་དུ་མཐོང་སྟེ། མཐོང་ནས་ཀྱང་ཡང་ཕྱིར་བཟློག་སྟེ། དུས་གཞན་གྱི་ཚེ་ན་ཤ་མདོག་དེ་ཉིད་ཁ་དོག་བཟང་བ་ཉིད་དང༌། མདངས་བཟང་བ་ཉིད་དང༌། མདོག་ཡོངས་སུ་དག་པ་ཉིད་དུ་མཐོང་ནས། དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་ཁ་དོག་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ན་ནང་གི་དངོས་པོའི་ཁ་དོག་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i kha dog las gyur pa'i 'gyur ba'i mi rtag pa nyid yongs su tshol bar byed ce na/ 'di na des bdag nyid dam/ gzhan dag gi sha mdog sngon kha dog bzang ba nyid dang/ mdangs bzang ba nyid dang/ mdog yongs su dag pa nyid du mthong la/ phyis kha dog ngan pa nyid dang/ mdangs ngan pa nyid dang/ mdog rtsub pa nyid du mthong ste/ mthong nas kyang yang phyir bzlog ste/ dus gzhan gyi tshe na sha mdog de nyid kha dog bzang ba nyid dang/ mdangs bzang ba nyid dang/ mdog yongs su dag pa nyid du mthong nas/ de 'di snyam du sems te/ 'di ltar nang gi 'du byed 'di dag gi kha dog las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar na nang gi dngos po'i kha dog las gyur pa'i 'gyur ba'i mi rtag pa nyid yongs su tshol bar byed do/ /

【Z3 形色】

དེ་ལ་ཇི་ལྟར་ན་ནང་གི་དངོས་པོའི་དབྱིབས་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། ཁ་དོག་ཇི་སྐད་བསྟན་པ་དེ་བཞིན་དུ་དབྱིབས་ཀྱང་ཆུང་ངུ་དང༌། ཆེན࿒པོ་བ་འགྱུར་བའི་མི་རྟག་པ་ཉིད་དུ་རིག་པར་བྱ་སྟེ། འདི་ན་དེས་བདག་ཉིད་དམ། གཞན་དག་གི་དབྱིབས་ཆེན་པོ་དང༌། ཆུང་ངུ་དེ་ལྟ་བུ་དག་མཐོང་ནས། དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་དབྱིབས་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོའི་དབྱིབས་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i dbyibs las gyur pa'i 'gyur ba'i mi rtag pa nyid yongs su tshol bar byed ce na/ kha dog ji skad bstan pa de bzhin du dbyibs kyang chung ngu dang/ chen po ba 'gyur ba'i mi rtag pa nyid du rig par bya ste/ 'di na des bdag nyid dam/ gzhan dag gi dbyibs chen po dang/ chung ngu de lta bu dag mthong nas/ de 'di snyam du sems te/ 'di ltar nang gi 'du byed 'di dag gi dbyibs las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po'i dbyibs las gyur pa'i 'gyur ba'i mi rtag pa nyid yongs su tshol bar byed do/ /

【Z4 興衰】

དེ་ལ་ཇི་ལྟར་ན་ནང་གི་དངོས་པོའི་འབྱོར་པ་དང༌། རྒུད་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འབྱོར་པ་ཞེས་བྱ་བ་ནི་འདི་ལྟ་སྟེ། ཉེ་དུའི་འབྱོར་པ་དང༌། ལོངས་སྤྱོད་ཀྱི་འབྱོར་པ་དང༌། ཚུལ་ཁྲིམས་དང་ལྟ་བའི་འབྱོར་པའོ། །དེ་ལས་བཟློག་པ་ནི་རྒུད་པ་སྟེ། འདི་ནི་དེས་བདག་ཉིད་དམ། གཞན་དག་གི་འབྱོར་པ་དང༌། རྒུད་པ་འདི་ལྟ་བུ་དག་མཐོང་ནས། དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་འབྱོར་པ་དང་རྒུད་པ་ལས་གྱུར་པའི་འགྱུར࿒བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཉིད་ཡིན་ནོ་སྙམ་དུ་སེམས་ཏེ། དེ་དེ་ལྟར་ནང་གི་དངོས་པོའི་འབྱོར་པ་དང༌། རྒུད་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i 'byor pa dang/ rgud pa las gyur pa'i 'gyur ba'i mi rtag pa nyid yongs su tshol bar byed ce na/ 'byor pa zhes bya ba ni 'di lta ste/ nye du'i 'byor pa dang/ longs spyod kyi 'byor pa dang/ tshul khrims dang lta ba'i 'byor pa'o/ /de las bzlog pa ni rgud pa ste/ 'di ni des bdag nyid dam/ gzhan dag gi 'byor pa dang/ rgud pa 'di lta bu dag mthong nas/ de 'di snyam du sems te/ 'di ltar nang gi 'du byed 'di dag gi 'byor pa dang rgud pa las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa nyid yin no snyam du sems te/ de de ltar nang gi dngos po'i 'byor pa dang/ rgud pa las gyur pa'i 'gyur ba'i mi rtag pa nyid yongs su tshol bar byed do/ /

【Z5 支節具不具】

དེ་ལ་ཇི་ལྟར་ན་ནང་གི་དངོས་པོའི་ཡན་ལག་དང་ཉིད་ལག་ཚང་བ་དང༌། མ་ཚང་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས་བདག་ཉིད་དམ། གཞན་དག་གི་ཡན་ལག་དང༌། ཉིང་ལག་སྔོན་ཚང་བར་མཐོང་ལ་ཕྱིས་དུས་གཞན་གྱི་ཚེ་ན། རྒྱལ་པོའམ། རྐུན་པོའམ། མིའམ་མི་མ་ཡིན་པ་དག་གིས་མ་ཚང་བར་བྱས་པ་ཡང་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་ཡན་ལག་དང་ཉིང་ལག་ཚང་བ་དང༌། མ་ཚང་བ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོའི་ཡན་ལག་དང༌། ཉིད་ལག་ཚང་བ་དང༌། མ་ཚང་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i yan lag dang nyid lag tshang ba dang/ ma tshang ba las gyur pa'i 'gyur ba'i mi rtag pa nyid yongs su tshol bar byed ce na/ 'di na des bdag nyid dam/ gzhan dag gi yan lag dang/ nying lag sngon tshang bar mthong la phyis dus gzhan gyi tshe na/ rgyal po'am/ rkun po'am/ mi'am mi ma yin pa dag gis ma tshang bar byas pa yang mthong ste/ mthong nas kyang de 'di snyam du sems te/ 'di ltar nang gi 'du byed 'di dag gi yan lag dang nying lag tshang ba dang/ ma tshang ba las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po'i yan lag dang/ nyid lag tshang ba dang/ ma tshang ba las gyur pa'i 'gyur ba'i mi rtag pa nyid yongs su tshol bar byed do/ /

【Z6 劬勞】

དེ་ལ་ཇི་ལྟར་ན་ནང་གི་དངོས་པོ་ཡོངས་སུ་ངལ་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས་བདག་ཉིད་དམ་གཞན་དག་གི་ལུས་སྔོན་བརྒྱུགས་པའམ། རྒྱལ་བའམ། མཆོངས་པའམ། འཛེགས་པའམ། ལས་སྣ་ཚོགས་རིངས་པར་བྱས་པས་ཡོངས་སུ་ངལ་བ་དང་ལུས་ཡོངས་སུ་དུབ་པར་མཐོང་ལ། དེས་དུས་གཞན་གྱི་ཚེ་ན། ཡོངས་སུ་ངལ་བ་དང༌། ཡོངས་སུ་དུབ་པ་མེད་པར་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་ཡོངས་སུ་ངལ་བ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོ་ཡོངས་སུ་ངལ་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po yongs su ngal ba las gyur pa'i 'gyur ba'i mi rtag pa nyid yongs su tshol bar byed ce na/ 'di na des bdag nyid dam gzhan dag gi lus sngon brgyugs pa'am/ rgyal ba'am/ mchongs pa'am/ 'dzegs pa'am/ las sna tshogs rings par byas pas yongs su ngal ba dang lus yongs su dub par mthong la/ des dus gzhan gyi tshe na/ yongs su ngal ba dang/ yongs su dub pa med par mthong ste/ mthong nas kyang de 'di snyam du sems te/ 'di ltar nang gi 'du byed 'di dag gi yongs su ngal ba las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po yongs su ngal ba las gyur pa'i 'gyur ba'i mi rtag pa nyid yongs su tshol bar byed do/ /

【Z7 他所損害】

དེ་ལ་ཇི་ལྟར་ན་ནང་གི་དངོས་པོ་གཞན་གྱིས་གནོད་པ་བྱས་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ནི་དེས་བདག་ཉིད་དམ། གཞན་དག་གི་ལུས་ལ་གཞན་གྱིས་གནོད་པ་བྱས་པ་འདི་ལྟ་སྟེ༑ ལྕུག་ལྕག་གམ། རྟ་ལྕག་གམ། སྦ་ལྕག་གམ། འབྲེང་ལྕག་དག་གིས་གཞུས་པའམ། དེ་བཞིན་དུ་ཤ་སྦྲང་དང་སྦྲང་བུ་མཆུ་རིངས་དང༌། སྡིག་སྦྲུལ་ལ་སོགས་པའི་རེག་པ་སྣ་ཚོགས་དག་གིས་རྣམ་པར་གྱུར་པར་མཐོང་ལ། དེ་དུས་གཞན་གྱི་ཚེ་ན་རྣམ་པར་གྱུར་པ་དེ་དག་མེད་པ་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་གཞན་གྱིས་གནོད་པ་བྱས་པ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོ་གཞན་གྱིས་གནོད་པ་བྱས་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po gzhan gyis gnod pa byas pa las gyur pa'i 'gyur ba'i mi rtag pa nyid yongs su tshol bar byed ce na/ 'di ni des bdag nyid dam/ gzhan dag gi lus la gzhan gyis gnod pa byas pa 'di lta ste| lcug lcag gam/ rta lcag gam/ sba lcag gam/ 'breng lcag dag gis gzhus pa'am/ de bzhin du sha sbrang dang sbrang bu mchu rings dang/ sdig sbrul la sogs pa'i reg pa sna tshogs dag gis rnam par gyur par mthong la/ de dus gzhan gyi tshe na rnam par gyur pa de dag med pa mthong ste/ mthong nas kyang de 'di snyam du sems te/ 'di ltar nang gi 'du byed 'di dag gi gzhan gyis gnod pa byas pa las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po gzhan gyis gnod pa byas pa las gyur pa'i 'gyur ba'i mi rtag pa nyid yongs su tshol bar byed do/ /

【Z8 寒熱】

དེ་ལ་ཇི་ལྟར་ན་ནང་གི་དངོས་པོ་གྲང་བ་དང༌། དྲོ་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས༌གྲང་བའི་དུས་ལ་བབ་པའི་ཚེ་ན། བདག་ཉིད་དམ་གཞན་དག་གི་ལུས་སྦྲེབས་པ་དང༌། ལུས་ཞུམ་པ་དང༌། གྲང་བའི་ཀུན་ནས་དཀྲིས་པས་ཉེན་པས་དྲོ་བ་འདོད་པར་མཐོང་ན། དྲོ་བའི་དུས་ལ་བབ་པའི་ཚེ་ན་ནི་ལུས་སྦྲེབས་པ་མེད་པ་དང༌། ལུས་ཞུམ་པ་མེད་པ་དང༌། ལུས་རྔུལ་བ་དང༌། ལུས་གདུང་བ་དང༌། ཁ་སྐམས་པ་དང༌། སྐོམ་གྱིས་གདུངས་ཤིང་བསིལ་བའི་རེག་པ་འདོད་པར་མཐོང་སྟེ། མཐོང་ནས་ཀྱང་ཡང་ཕྱིར་བཟློག་སྟེ། གྲང་བའི་དུས་ལ་བབ་པའི་ཚེ་ན་སྔར་བཤད་པའི་རྣམ་པ་ཁོ་ན་ལྟ་བུ་དག་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་གྲང་བ་དང༌། དྲོ་བ་ལས་གྱུར་པ་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོའི་གྲང་བ་དང༌། དྲོ་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po grang ba dang/ dro ba las gyur pa'i 'gyur ba'i mi rtag pa nyid yongs su tshol bar byed ce na/ 'di na desgrang ba'i dus la bab pa'i tshe na/ bdag nyid dam gzhan dag gi lus sbrebs pa dang/ lus zhum pa dang/ grang ba'i kun nas dkris pas nyen pas dro ba 'dod par mthong na/ dro ba'i dus la bab pa'i tshe na ni lus sbrebs pa med pa dang/ lus zhum pa med pa dang/ lus rngul ba dang/ lus gdung ba dang/ kha skams pa dang/ skom gyis gdungs shing bsil ba'i reg pa 'dod par mthong ste/ mthong nas kyang yang phyir bzlog ste/ grang ba'i dus la bab pa'i tshe na sngar bshad pa'i rnam pa kho na lta bu dag mthong ste/ mthong nas kyang de 'di snyam du sems te/ 'di ltar nang gi 'du byed 'di dag gi grang ba dang/ dro ba las gyur pa 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po'i grang ba dang/ dro ba las gyur pa'i 'gyur ba'i mi rtag pa nyid yongs su tshol bar byed do/ /

【Z9 威儀】

དེ་ལ་ཇི་ལྟར་ན་ནང་གི་དངོས་པོའི་སྤྱོད་ལམ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས་བདག་ཉིད་དམ། གཞན་དག་གིས་འཆག་པ་དང༌། འདུག་པ་དང༌། འགྲེང་བ་དང༌། ཉལ་བའི་སྤྱོད་ལམ་དག་ལས་ལན་འགའ་ནི་བདག་ཉིད་དམ་གཞན་དག་ལ་སྤྱོད་ལམ་གང་ཡང་རུང་བ་བདག་གིས་གནོད་པ་མཐོང་ལ། ལན་འགའ་ནི་དེ་དག་ཉིད་ཀྱིས་ཕན་པར་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་སྤྱོད་ལམ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོའི་སྤྱོད་ལམ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i spyod lam las gyur pa'i 'gyur ba'i mi rtag pa nyid yongs su tshol bar byed ce na/ 'di na des bdag nyid dam/ gzhan dag gis 'chag pa dang/ 'dug pa dang/ 'greng ba dang/ nyal ba'i spyod lam dag las lan 'ga' ni bdag nyid dam gzhan dag la spyod lam gang yang rung ba bdag gis gnod pa mthong la/ lan 'ga' ni de dag nyid kyis phan par mthong ste/ mthong nas kyang de 'di snyam du sems te/ 'di ltar nang gi 'du byed 'di dag gi spyod lam las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po'i spyod lam las gyur pa'i 'gyur ba'i mi rtag pa nyid yongs su tshol bar byed do/ /

【Z10 觸對】

དེ་ལ་ཇི་ལྟར་ན་ནང་གི་དངོས་པོའི་རེག་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས་བདེ་བའི་ཚོར་བ་མྱོང་བར་འགྱུར་བའི་རེག་པས་རེག་པའི་ཚེ་བདེ་བའི་ཚོར་བ་མྱོང་བར་འགྱུར་བའི་རེག་པ་ལ་བརྟེན་ཏེ་སྐྱེས་པའི་བདེ་བའི་ཚོར་བ་མྱོང་བ་ན། བདག་ཉིད་ཀྱིས་བདེ་བར་ཚོར་བའི་གནས་སྐབས་ཡོངས་སུ་གཅོད་པར་བྱེད་པ་དང༌། བདེ་བར་ཚོར་བའི་གནས་སྐབས་ལ་ཇི་ལྟ་བ་བཞིན་དུ་སྡུག་བསྔལ་དང༌། སྡུག་བསྔལ་ཡང་མ་ཡིན༑ བདེ་བ་ཡང་མ་ཡིན་པར་ཚོར་བའི་གནས་སྐབས་ཀྱང་དེ་དང་འདྲ་དེ། ཚོར་བ་དེ་དག་ཀྱང་སྔ་ཕྱིར་སར་པ་སར་པ་དང༌། རྙིང་པ་མ་ཡིན་པ་རྙིང་པ་མ་ཡིན་པ་དང༌། བྱུང་ནས་འཇིག་པ་དང༌། རེ་ཞིག་པ་དང༌། ཡུན་རིང་དུ་མི་གནས་པ་དང༌། གཞན་དུ་འགྱུར་བ་མཐོང་ངོ༌། །མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་རེག་པ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། འདི་ལྟར་ནང་གི་དངོས་པོའི་རེག་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i reg pa las gyur pa'i 'gyur ba'i mi rtag pa nyid yongs su tshol bar byed ce na/ 'di na des bde ba'i tshor ba myong bar 'gyur ba'i reg pas reg pa'i tshe bde ba'i tshor ba myong bar 'gyur ba'i reg pa la brten te skyes pa'i bde ba'i tshor ba myong ba na/ bdag nyid kyis bde bar tshor ba'i gnas skabs yongs su gcod par byed pa dang/ bde bar tshor ba'i gnas skabs la ji lta ba bzhin du sdug bsngal dang/ sdug bsngal yang ma yin| bde ba yang ma yin par tshor ba'i gnas skabs kyang de dang 'dra de/ tshor ba de dag kyang snga phyir sar pa sar pa dang/ rnying pa ma yin pa rnying pa ma yin pa dang/ byung nas 'jig pa dang/ re zhig pa dang/ yun ring du mi gnas pa dang/ gzhan du 'gyur ba mthong ngo/ /mthong nas kyang de 'di snyam du sems te/ 'di ltar nang gi 'du byed 'di dag gi reg pa las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ 'di ltar nang gi dngos po'i reg pa las gyur pa'i 'gyur ba'i mi rtag pa nyid yongs su tshol bar byed do/ /

【Z11 雜染】

དེ་ལ་ཇི་ལྟར་ན་ནང་གི་དངོས་པོའི་ཀུན་ནས་ཉོན་མོངས་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས་བདག་ཉིད་དམ། གཞན་དག་གི་སེམས་འདོད་ཆགས་དང་བཅས་པ་དང༌། འདོད་ཆགས་དང་བྲལ་བ་དང༌། ཞེ་སྡང་དང་བཅས་པ་དང༌། ཞེ་སྡང་དང་བྲལ་བ་དང༌། གཏི་མུག་དང་བཅས་པ་དང༌། གཏི་མུག་དང་བྲལ་བ་བྱུང་ངོ་ཅོག་ཡོངས་སུ་ཤེས་ཤིང་སེམས་ཉེ་བའི་ཉོན་མོངས་པ་གང་ཡང་རུང་བ་དག་གིས་ཉེ་བར་ཉོན་མོངས࿒པར་གྱུར་ན་ཡང་ཉེ་བར་ཉོན་མོངས་སོ་ཞེས་བྱ་བར་ཡོངས་སུ་ཤེས་ལ་ཉེ་བར་ཉོན་མོངས་པ་མེད་པ་ན་ཡང༌། ཉེ་བར་ཉོན་མོངས་པ་མེད་དོ་ཞེས་བྱ་བར་ཡོངས་སུ་ཤེས་ཏེ། ཉོན་མོངས་པ་དང༌། ཉེ་བའི་ཉོན་མོངས་པ་དེ་དག་གིས་སྔ་ཕྱིར་སེམས་ཀྱི་རྒྱུད་ཉོན་མོངས་ཤིང་རྣམ་པར་གྱུར་པ་དང་། རྣམ་པར་མ་གྱུར་པ་དེ་དག་མཐོང་ནས་ཀྱང༌། དེ་འདི་སྙམ་དུ་སེམས་ཏེ། དེ་ལྟར་ན་ནང་གི་འདུ་བྱེད་འདི་དག་གིས་ཀུན་ནས་ཉོན་མོངས་པ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོའི་ཀུན་ནས་ཉོན་མོངས་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i kun nas nyon mongs pa las gyur pa'i 'gyur ba'i mi rtag pa nyid yongs su tshol bar byed ce na/ 'di na des bdag nyid dam/ gzhan dag gi sems 'dod chags dang bcas pa dang/ 'dod chags dang bral ba dang/ zhe sdang dang bcas pa dang/ zhe sdang dang bral ba dang/ gti mug dang bcas pa dang/ gti mug dang bral ba byung ngo cog yongs su shes shing sems nye ba'i nyon mongs pa gang yang rung ba dag gis nye bar nyon mongs par gyur na yang nye bar nyon mongs so zhes bya bar yongs su shes la nye bar nyon mongs pa med pa na yang/ nye bar nyon mongs pa med do zhes bya bar yongs su shes te/ nyon mongs pa dang/ nye ba'i nyon mongs pa de dag gis snga phyir sems kyi rgyud nyon mongs shing rnam par gyur pa dang / rnam par ma gyur pa de dag mthong nas kyang/ de 'di snyam du sems te/ de ltar na nang gi 'du byed 'di dag gis kun nas nyon mongs pa las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po'i kun nas nyon mongs pa las gyur pa'i 'gyur ba'i mi rtag pa nyid yongs su tshol bar byed do/ /

【Z12 疾病】

དེ་ལ་ཇི་ལྟར་ན་ནང་གི་དངོས་པོའི་ན་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས་ལན་འགའ་ནི་བདག་ཉིད་དམ། གཞན་དག་ནད་མེད་པ་དང༌། བདེ་བ་དང༌། སྟོབས་དང་ལྡན་པར་མཐོང་ལ། དེས་དུས་གཞན་གྱི་ཚེ་ན་ནི། བདག་ཉིད་དམ། གཞན་དག་ན་བ་དང༌། སྡུག་བསྔལ་བ་དང༌། ནད་ཚབས་ཆེ་བ་དང༌། ལུས་ཀྱི་ཚོར་བ་སྡུག་བསྔལ་མི་བཟད་པ། རྩུབ་པ་ཚ་བ་ཡིད་དུ་མི་འོང་བ་དག་གིས་རྒྱས་པར་སྔ་མ་བཞིན་དུ་རེག་པར་ཡང་མཐོང་ངོ༌། །དེས་ཡང་དུས་གཞན་གྱི་ཚེ་ན། ནད་མེད་པ་དང༌། བདེ་བ་དང༌། སྟོབས་དང་ལྡན་པར་ཡང་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་ན་བ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོའི་ན་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i na ba las gyur pa'i 'gyur ba'i mi rtag pa nyid yongs su tshol bar byed ce na/ 'di na des lan 'ga' ni bdag nyid dam/ gzhan dag nad med pa dang/ bde ba dang/ stobs dang ldan par mthong la/ des dus gzhan gyi tshe na ni/ bdag nyid dam/ gzhan dag na ba dang/ sdug bsngal ba dang/ nad tshabs che ba dang/ lus kyi tshor ba sdug bsngal mi bzad pa/ rtsub pa tsha ba yid du mi 'ong ba dag gis rgyas par snga ma bzhin du reg par yang mthong ngo/ /des yang dus gzhan gyi tshe na/ nad med pa dang/ bde ba dang/ stobs dang ldan par yang mthong ste/ mthong nas kyang de 'di snyam du sems te/ 'di ltar nang gi 'du byed 'di dag gi na ba las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po'i na ba las gyur pa'i 'gyur ba'i mi rtag pa nyid yongs su tshol bar byed do/ /

【Z13 終沒】

དེ་ལ་ཇི་ལྟར་ན་ནང་གི་དངོས་པོའི་འཆི་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། འདི་ན་དེས་སྔོན་གསོན་ཞིང་འཚོ་ལ། འདུག་ཅིང་སྡོད་པ་གང་ཡིན་པ་དེ་ཡང་མཐོང་ལ། དེ་དུས་གཞན་གྱི་ཚེ་ན། ཤི་ཞིང་དུས་ལས་འདས་ལ་རྣམ་པར་ཤེས་པས་སྟོང་པའི་ལུས་གང་ཡིན་པ་ཡང་མཐོང་ངོ༌། །མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་འཆི་བ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ནང་གི་དངོས་པོའི་འཆི་བ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i 'chi ba las gyur pa'i 'gyur ba'i mi rtag pa nyid yongs su tshol bar byed ce na/ 'di na des sngon gson zhing 'tsho la/ 'dug cing sdod pa gang yin pa de yang mthong la/ de dus gzhan gyi tshe na/ shi zhing dus las 'das la rnam par shes pas stong pa'i lus gang yin pa yang mthong ngo/ /mthong nas kyang de 'di snyam du sems te/ 'di ltar nang gi 'du byed 'di dag gi 'chi ba las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar nang gi dngos po'i 'chi ba las gyur pa'i 'gyur ba'i mi rtag pa nyid yongs su tshol bar byed do/ /

【Z14 青瘀等】

དེ་ལ་ཇི་ལྟར་ན་ནང་གི་དངོས་པོའི་རྣམ་པར࿒བསྔོས་པ་ལ་སོགས་པ་ལས་གྱུར་པས་འགྱུར་བའི་མི་རྟག་པ་ཉིདཡོངས་སུ་ཚོལ་བར་བྱེད་ཅེ་ན། དེས་ཤི་བའི་རོ་དེ་ཉིད་ལན་འགའ་ནི་རྣམ་པར་བསྔོས་པའི་གནས་སྐབས་སུ་མཐོང་ལ་ལན་འགའ་ནི་རྣམ་པར་རྣགས་པའི་གནས་སྐབས་སུ་མཐོང་ངོ༌། །དེ་བཞིན་དུ་ལན་འགའ་ནི་རུས་པའི་ཀེང་རུས་ཀྱི་གནས་སྐབས་ཀྱི་བར་དུ་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་རྣམ་པར་བསྔོས་པ་ལ་སོགས་པ་ལས་གྱུར་པའི་འགྱུར་བ་འདི་ལྟ་བུ་དག་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ན་ནང་གི་དངོས་པོའི་རྣམ་པར་བསྔོས་པ་ལ་སོགས་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i rnam par bsngos pa la sogs pa las gyur pas 'gyur ba'i mi rtag pa nyidayongs su tshol bar byed ce na/ des shi ba'i ro de nyid lan 'ga' ni rnam par bsngos pa'i gnas skabs su mthong la lan 'ga' ni rnam par rnags pa'i gnas skabs su mthong ngo/ /de bzhin du lan 'ga' ni rus pa'i keng rus kyi gnas skabs kyi bar du mthong ste/ mthong nas kyang de 'di snyam du sems te/ 'di ltar nang gi 'du byed 'di dag gi rnam par bsngos pa la sogs pa las gyur pa'i 'gyur ba 'di lta bu dag mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar na nang gi dngos po'i rnam par bsngos pa la sogs pa las gyur pa'i 'gyur ba'i mi rtag pa nyid yongs su tshol bar byed do/ /

【Z15 一切不現盡滅】

དེ་ལ་ཇི་ལྟར་ན་ནང་གི་དངོས་པོའི་ཐམས་ཅད་ཀྱི་ཐམས་ཅད་དུ་མི་སྣང་ཞིང་ཡོངས་སུ་ཟད་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་ཅེ་ན། དེས་དུས་གཞན་གྱི་ཚེ་ན། རུས་པའི་ཀེང་རུས་ཀྱི་གནས་སྐབས་དེ་ཉིད་ཀྱང་ཐམས་ཅད་ཀྱི་ཐམས་ཅད་དུ་ཞིགས་ཤིང་ཞུ་སྟེ། མི་སྣང་བ་ཐམས་ཅད་ཀྱི་ཐམས་ཅད་དུ་མིག་སྔར་མི་སྣང་བར་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ནང་གི་འདུ་བྱེད་འདི་དག་གི་ཐམས་ཅད་ཀྱི་ཐམས་ཅད་དུ་མི་སྣང་ཞིང་ཡོངས་སུ་ཟད་པ་ལས་གྱུར་པའི་འགྱུར་བ་དང༌། རྣམ་པར་འགྱུར་བ་འདི་ལྟ་བུ་དག་སྔ་ཕྱིར་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། འདི་ལྟར་ནང་གི་དངོས་པོའི་ཐམས་ཅད་ཀྱི་ཐམས་ཅད་དུ་མི་སྣང་ཞིང་ཡོངས་སུ་ཟད་པ་ལས་གྱུར་པའི་འགྱུར་བའི་མི་རྟག་པ་ཉིད་ཡོངས་སུ་ཚོལ་བར་བྱེད་དོ། །

de la ji ltar na nang gi dngos po'i thams cad kyi thams cad du mi snang zhing yongs su zad pa las gyur pa'i 'gyur ba'i mi rtag pa nyid yongs su tshol bar byed ce na/ des dus gzhan gyi tshe na/ rus pa'i keng rus kyi gnas skabs de nyid kyang thams cad kyi thams cad du zhigs shing zhu ste/ mi snang ba thams cad kyi thams cad du mig sngar mi snang bar mthong ste/ mthong nas kyang de 'di snyam du sems te/ 'di ltar nang gi 'du byed 'di dag gi thams cad kyi thams cad du mi snang zhing yongs su zad pa las gyur pa'i 'gyur ba dang/ rnam par 'gyur ba 'di lta bu dag snga phyir mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ 'di ltar nang gi dngos po'i thams cad kyi thams cad du mi snang zhing yongs su zad pa las gyur pa'i 'gyur ba'i mi rtag pa nyid yongs su tshol bar byed do/ /

【Y3 結】

དེ་རེ་ཞིག་དེ་ལྟར་མངོན་སུམ་གྱི་དབང་དུ་བྱས་པའི་ཡིད་ལ་བྱེད་པས། འགྱུར་བ་རྣམ་པ་བཅོ་ལྔས་ནང་གི་དངོས་པོའི་འགྱུར་བའི་མི་རྟག་པ་ཉིད་རྣམ་པར་དཔྱོད་པར་བྱེད་དོ། །

de re zhig de ltar mngon sum gyi dbang du byas pa'i yid la byed pas/ 'gyur ba rnam pa bco lngas nang gi dngos po'i 'gyur ba'i mi rtag pa nyid rnam par dpyod par byed do/ /

【W2 外事十六】【X1 總說】

དེས་དེ་ལྟར་ཡོངས་སུ་དཔྱོད་ནས་ཕྱི་རོལ་གྱི་དངོས་པོའི་འགྱུར་བའི་རྣམ་པ་བཅུ་དྲུག་པོ་དག་གི་མི་རྟག་པ་ཉིད་ལ་རྣམ་པར་དཔྱོད་པར་བྱེད་དེ།

des de ltar yongs su dpyod nas phyi rol gyi dngos po'i 'gyur ba'i rnam pa bcu drug po dag gi mi rtag pa nyid la rnam par dpyod par byed de/

【X2 別釋】【Y1 地事】

དེས་ས་གཞིའི་དངོས་པོའི་སའི་ཕྱོགས་གང་དག་ཏུ་སྔོན་ཁང་ཁྱིམ་གྱི་དངོས་པོ་དང༌། ཚོང་ཁང་གི་དངོས་པོ་དང༌། བསོད་ནམས་བྱས་པའི་གནས་དང༌། གནས་ཁང་དང༌། ལྷ་ཁང་དང༌། གཙུག་ལག་ཁང་གི་དངོས་པོའི་རྣམ་པ་དག་མངོན་པར་འདུས་བྱས་པ་མ་མཐོང་ལ། ཕྱིས་མངོན་པར་འདུས་བྱས་ཤིང་མངོན་པར་གསར་པ་དང༌། ལེགས་པར་བྱས་པ་དང༌། ལེགས་པ་བྱུགས་པ་ཡང་མཐོང༌། དེས་དུས་གཞན་གྱི་ཚེ་ནི་དེ་དག་རྙིངས་པ་དང༌། གས་པ་དང༌། རལ་བ་དང༌། ཞིགས་པ་དང༌། རུལ་བ་དང༌། རྡིབ་པ་དང༌། ࿒སེར་ག་དང༌། རྔ་རྔོ་དང༌། མེས་ཚིག་པའམ། ཆུས་ཁྱེར་བར་ཡང་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ། འདི་ལྟར་ཕྱི་རོལ་གྱི་དངོས་པོ་འདི་དག་གི་འགྱུར་བ་དང༌། རྣམ་པར་འགྱུར་བ་འདི་ལྟ་བུ་དག་སྔ་ཕྱིར་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། དེ་ལྟར་ཕྱི་རོལ་གྱི་ས་གཞིའི་དངོས་པོའི་འགྱུར་བའི་མི་རྟག་པ་ཉིད་རྣམ་པར་དཔྱོད་པར་བྱེད་དོ། །

des sa gzhi'i dngos po'i sa'i phyogs gang dag tu sngon khang khyim gyi dngos po dang/ tshong khang gi dngos po dang/ bsod nams byas pa'i gnas dang/ gnas khang dang/ lha khang dang/ gtsug lag khang gi dngos po'i rnam pa dag mngon par 'dus byas pa ma mthong la/ phyis mngon par 'dus byas shing mngon par gsar pa dang/ legs par byas pa dang/ legs pa byugs pa yang mthong/ des dus gzhan gyi tshe ni de dag rnyings pa dang/ gas pa dang/ ral ba dang/ zhigs pa dang/ rul ba dang/ rdib pa dang/ ser ga dang/ rnga rngo dang/ mes tshig pa'am/ chus khyer bar yang mthong ste/ mthong nas kyang de 'di snyam du sems te/ 'di ltar phyi rol gyi dngos po 'di dag gi 'gyur ba dang/ rnam par 'gyur ba 'di lta bu dag snga phyir mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ de ltar phyi rol gyi sa gzhi'i dngos po'i 'gyur ba'i mi rtag pa nyid rnam par dpyod par byed do/ /

【Y2 園事】

དེ་བཞིན་དུ་དེས་ཀུན་དགའི་ར་བའི་དངོས་པོ་ཤིང་ལྗོན་པ་དང༌། རྩྭ་དང༌། སྨན་དང༌། ནགས་ཚལ་དང༌། སྐྱེད་མོས་ཚལ་ལ་སོགས་པ་དག་ཀྱང་ལན་འགའ་ནི་མེ་ཏོག་དང་འབྲས་བུ་རྒྱས་ཤིང་སྔོ་བདང༌། མཛེས་པ་དང༌། མངོན་པར་དགའ་བར་སྣང་ལ། དུས་གཞན་གྱི་ཚེ་ན་ནི། སྐམས་ཤིང་མེ་ཏོག་དང་འབྲས་བུ་ཡལ་བ་དང༌། མེས་ཚིག་པའམ། ཆུ་ཁྱེར་བ་ལ་སོགས་པར་སྣང་བ་དང༌།

de bzhin du des kun dga'i ra ba'i dngos po shing ljon pa dang/ rtswa dang/ sman dang/ nags tshal dang/ skyed mos tshal la sogs pa dag kyang lan 'ga' ni me tog dang 'bras bu rgyas shing sngo bdang/ mdzes pa dang/ mngon par dga' bar snang la/ dus gzhan gyi tshe na ni/ skams shing me tog dang 'bras bu yal ba dang/ mes tshig pa'am/ chu khyer ba la sogs par snang ba dang/

【Y3 山事】

དེ་བཞིན་དུ་རིའི་དངོས་པོ་རི་རྣམ་པ་སྣ་ཚོགས་སུ་གནས་པ་རྣམས་ཀྱང་ལན་འགའ་ནིརྡོ་ལ་སོགས་པ་ཕུན་སུམ་ཚོགས་པར་སྣང་ལ། ལན་འགའ་ནི་རྡོ་མེད་པ་དང༌། རྩེ་མོ་བསྙིལ་བ་དང༌། ངོས་ཆད་པ་དང༌། མེས་ཚིག་པའམ། ཆུས་བརླན་པ་ལ་སོགས་པར་སྣང་བ་དང༌།

de bzhin du ri'i dngos po ri rnam pa sna tshogs su gnas pa rnams kyang lan 'ga' nirdo la sogs pa phun sum tshogs par snang la/ lan 'ga' ni rdo med pa dang/ rtse mo bsnyil ba dang/ ngos chad pa dang/ mes tshig pa'am/ chus brlan pa la sogs par snang ba dang/

【Y4 水事】

དེ་བཞིན་དུ་ཆུའི་དངོས་པོ་ཆུ་མིག་དང༌། མཚོ་དང༌། མཚེའུ་དང༌། ཆུ་ཀླུང་དང༌། ཁྲོན་པ་ལ་སོགས་པ་དག་ཀྱང་ལན་འགའ་ནི་ཆུས་རྒྱས་པར་སྣང་ལ། ལན་འགའ་ནི་ཆུ་ཡོངས་སུ་ཟད་པ་དང༌། ཐམས་ཅད་ཀྱི་ཐམས་ཅད་དུ་སྐམས་པ་དང་། ཐལ་བར་གྱུར་པ་དང༌། སྟོང་པ་ལ་སོགས་པར་སྣང་བ་དང༌།

de bzhin du chu'i dngos po chu mig dang/ mtsho dang/ mtshe'u dang/ chu klung dang/ khron pa la sogs pa dag kyang lan 'ga' ni chus rgyas par snang la/ lan 'ga' ni chu yongs su zad pa dang/ thams cad kyi thams cad du skams pa dang / thal bar gyur pa dang/ stong pa la sogs par snang ba dang/

【Y5 業事】

དེ་བཞིན་དུ་ལས་ཀྱི་མཐའི་དངོས་པོ་འདི་ལྟ་སྟེ། ཞིང་ལས་དང༌། གྲུའི་ལས་དང༌། ཉོ་ཚོང་གི་ལས་དང༌། བཟོའི་ལས་ཀྱི་གནས་སྣ་ཚོགས་དག་ཀྱང་ལན་འགའ་ནི་འབྱོར་པར་སྣང་ལ། ལན་འགའ་ནི་རྒུད་པར་སྣང་བ་དང༌།

de bzhin du las kyi mtha'i dngos po 'di lta ste/ zhing las dang/ gru'i las dang/ nyo tshong gi las dang/ bzo'i las kyi gnas sna tshogs dag kyang lan 'ga' ni 'byor par snang la/ lan 'ga' ni rgud par snang ba dang/

【Y6 庫藏】

དེ་བཞིན་དུ་གསོག་འཇོག་གི་དངོས་པོ་མཛོད་ལ་སོགས་པ་རྣམ་པ་སྣ་ཚོགས་རྣམ་པ་མང་པོ་དག་ཀྱང་ལན་འགའ་ནི་འཕེལ་བར་སྣང་ལ། ལན་འགའ་ནི་འགྲིབ་པར་སྣང་བ་དང༌།

de bzhin du gsog 'jog gi dngos po mdzod la sogs pa rnam pa sna tshogs rnam pa mang po dag kyang lan 'ga' ni 'phel bar snang la/ lan 'ga' ni 'grib par snang ba dang/

【Y7-8 飲、食】

དེ་བཞིན་དུ་ཟས་ཀྱི་དངོས་པོ་དང༌། སྐོམ་གྱི་དངོས་པོ་དག་ཀྱང་ལན་འགའ་ནི་ལེགས་པར་སྦྱར་བའི་གནས་སྐབས་སུ་སྣང་ལ། ལན་འགའ་ནི་ལེགས་པར༌མ་སྦྱར་བའི་གནས་སྐབས་སུ་སྣང་བ་དང༌། དེ་བཞིན་དུ་ལན་འགའ་ནི་ཁ་ཆུའི་ཚོགས་ཀྱིས་བརླན་པ་དང༌། ལན་འགའ་ནི་བཤང་བ་དང༌། གཅི་བའི་གནས་སྐབས་སུ་གྱུར་པའི་བར་དུ་སྣང་བ་དང༌།

de bzhin du zas kyi dngos po dang/ skom gyi dngos po dag kyang lan 'ga' ni legs par sbyar ba'i gnas skabs su snang la/ lan 'ga' ni legs parma sbyar ba'i gnas skabs su snang ba dang/ de bzhin du lan 'ga' ni kha chu'i tshogs kyis brlan pa dang/ lan 'ga' ni bshang ba dang/ gci ba'i gnas skabs su gyur pa'i bar du snang ba dang/

【Y9 乘事】

དེ་བཞིན་བཞོན་དུ་པའི་དངོས་པོ་རྣམ་པ་སྣ་ཚོགས་དག་ཀྱང་ལན་འགའ་ནི་ལེགས་པར་མཛེས་པར་བྱས་པ་དང༌། ལེགས་པར་བརྒྱན་པ་དང༌། སར་བ་དག་ཏུ་སྣང་ལ། ལན་འགའ་ནི་མཛེས་པ་མེད་པ་དང༌། རྒྱན་མེད་པ་དང༌། རྙིངས་པ་དག་ཏུ་སྣང་བ་དང༌།

de bzhin bzhon du pa'i dngos po rnam pa sna tshogs dag kyang lan 'ga' ni legs par mdzes par byas pa dang/ legs par brgyan pa dang/ sar ba dag tu snang la/ lan 'ga' ni mdzes pa med pa dang/ rgyan med pa dang/ rnyings pa dag tu snang ba dang/

【Y10 衣事】

དེ་བཞིན་དུ་གོས་ཀྱི་དངོས་པོ་རྣམ་པ་སྣ་ཚོགས་དག་ཀྱང་ལན་འགའ་ནི་སར་པ་སར་པར་སྣང་ལ། ལན་འགའ་ནི་རྙིངས་པ་དང༌། དེངས་པར་སྣང་བ་དང༌། ལན་འགའ་ནི་གཙང་བར་སྣང་ལ། ལན་འགའ་ནི་དྲི་མ་ཅན་དུ་སྣང་བ་དང༌།

de bzhin du gos kyi dngos po rnam pa sna tshogs dag kyang lan 'ga' ni sar pa sar par snang la/ lan 'ga' ni rnyings pa dang/ dengs par snang ba dang/ lan 'ga' ni gtsang bar snang la/ lan 'ga' ni dri ma can du snang ba dang/

【Y11 嚴具】

དེ་བཞིན་དུ་རྒྱན་གྱི་དངོས་པོ་རྣམ་པ་སྣ་ཚོགས་དག་ཀྱང་ལན་འགའ་ནི་ལེགས་པར་མཛེས་པར་སྣང་ལ། ལན་འགའ་ནི་མི་མཛེས་པར་སྣང་བ་དང༌། ལན་འགའ་ནི་བརླིང་པོར་སྣང་བ་དང༌། ལན་འགའ་ནི࿒ཆག་པ་དང༌། གྲུགས་པ་དང༌། ཡོངས་སུ་ཟད་པར་སྣང་བ་དང༌།

de bzhin du rgyan gyi dngos po rnam pa sna tshogs dag kyang lan 'ga' ni legs par mdzes par snang la/ lan 'ga' ni mi mdzes par snang ba dang/ lan 'ga' ni brling por snang ba dang/ lan 'ga' ni chag pa dang/ grugs pa dang/ yongs su zad par snang ba dang/

【Y12 園事】

དེ་བཞིན་དུ་བཞད་གད་དང༌། གླུ་བྲོ་དང༌། རོལ་མོའི་སྒྲའི་དངོས་པོའི་སིལ་སྙན་གྱི་འབྱོར་པ་སྣ་ཚོགས་འདུས་པ་ལས་བྱུང་བ་དག་ཀྱང་ལན་འགའ་ནི་འབྱོར་པར་སྣང་ལ། ལན་འགའ་ནི་འཇིག་པར་སྣང་བ་དང༌།

de bzhin du bzhad gad dang/ glu bro dang/ rol mo'i sgra'i dngos po'i sil snyan gyi 'byor pa sna tshogs 'dus pa las byung ba dag kyang lan 'ga' ni 'byor par snang la/ lan 'ga' ni 'jig par snang ba dang/

【Y13 香鬘塗飾所有】

དེ་བཞིན་དུ་སྤོས་དང༌། མེ་ཏོག་ཕྲེང་བ་དང༌། བྱུག་པའི་དངོས་པོ་དག་ཀྱང་ལན་འགའ་ནི་གསར་པ་དང་དྲི་ཞིམ་པར་སྣང་ལ། ལན་འགའ་ནི་རྙིངས་པ་དང༌། དྲི་ང་བར་སྣང་བ་དང༌། ལན་འགའ་ནི་ཧ་ཅང་དྲི་ཞིམ་པ་དང༌། དྲི་ང་བ་དང༌། བརླན་པ་དང༌། སྐམས་པ་མ་ཡིན་པར་སྣང་བ་དང༌།

de bzhin du spos dang/ me tog phreng ba dang/ byug pa'i dngos po dag kyang lan 'ga' ni gsar pa dang dri zhim par snang la/ lan 'ga' ni rnyings pa dang/ dri nga bar snang ba dang/ lan 'ga' ni ha cang dri zhim pa dang/ dri nga ba dang/ brlan pa dang/ skams pa ma yin par snang ba dang/

【Y14 資具】

དེ་བཞིན་དུ་སྣོད་སྤྱད་ཀྱི་དངོས་པོ་རྣམ་ཀྱང་ལན་འགའ་ནི་བྱི་དོར་མ་བྱས་པར་སྣང་ལ། ལན་འགའ་ནི་བྱི་དོར་བྱས་པར་སྣང་བ་དང༌། ལན་འགའ་ནི་བརླིང་བང་སྣང་ལ། ལན་འགའ་ནི་ཆག་པར་སྣང༌བ་དང༌།

de bzhin du snod spyad kyi dngos po rnam kyang lan 'ga' ni byi dor ma byas par snang la/ lan 'ga' ni byi dor byas par snang ba dang/ lan 'ga' ni brling bang snang la/ lan 'ga' ni chag par snangba dang/

【Y15 光明】

དེ་བཞིན་དུ་སྣང་བ་དང༌། མུན་པའི་དངོས་པོ་ཡང་ལན་འགའ་འབྱུང་བ་དང༌། ལན་འགའ་འཇིག་པར་སྣང་བ་དང༌།

de bzhin du snang ba dang/ mun pa'i dngos po yang lan 'ga' 'byung ba dang/ lan 'ga' 'jig par snang ba dang/

【Y16 男女承奉所有】

དེ་བཞིན་དུ་ཕོ་མོས་དགའ་མགུར་སྤྱོད་པའི་དངོས་པོ་ཡང་མི་བརྟན་ཞིང་ལན་འགའ་འབྱུང་བ་དང༌། ལན་འགའ་འཇིག་པར་སྣང་བར་མཐོང་སྟེ། མཐོང་ནས་ཀྱང་དེ་འདི་སྙམ་དུ་སེམས་ཏེ།

de bzhin du pho mos dga' mgur spyod pa'i dngos po yang mi brtan zhing lan 'ga' 'byung ba dang/ lan 'ga' 'jig par snang bar mthong ste/ mthong nas kyang de 'di snyam du sems te/

【X3 結】

འདི་ལྟར་ཕྱི་རོལ་གྱི་འདུ་བྱེད་ཡོངས་སུ་བཟུང་བའི་དངོས་པོ་དྲུག་དང༌། ལུས་ཀྱི་ཡོ་བྱད་བཅུ་པོ་དེ་དག་གི་འགྱུར་བ་དང༌། རྣམ་པར་འགྱུར་བ་འདི་ལྟ་བུ་དག་སྔ་ཕྱིར་མངོན་སུམ་ཁོ་ནར་སྣང་བ་ལས་ན། ཀྱེ་མ་འདུ་བྱེད་འདི་དག་ནི་མི་རྟག་པ་ཡིན་ནོ་སྙམ་དུ་སེམས་ཏེ། མངོན་སུམ་གྱི་དབང་དུ་བྱས་པའི་ཡིད་ལ་བྱེད་པས། ནང་དང་ཕྱི་རོལ་གྱི་དངོས་པོའི་འགྱུར་བའི་རྒྱུ་རྣམ་པ་བརྒྱད་པོ་སྔར་བསྟན་པ་དེ་དག་གིས་ཐམས་ཅད་ལ་ཡང་ཅི་རིགས་པར་དེ་བཞིན་དུ་སྦྱར་བར་རིག་པར་བྱ་སྟེ། དེ་ལྟར་ན་འགྱུར་བའི་རྣམ་པས་མི་རྟག་པ་ཉིད་རྣམ་པར་དཔྱོད་པར་བྱེད་པ་ཡིན་ནོ། །།དེས་ཇི་ལྟར་འགྱུར་བའི་མི་རྟག་པ་ཉིད་གང་ཡིན་པ་དེ་མངོན་སུམ་དུ་མཐོང་ཞིང་ཉམས་སུ་མྱོང་ལ་གཞན་གྱི་དྲིང་མི་འཇོག་པར་གྱུར་ཅིང༌། གཞན་གྱིས་བཀྲིར་མི་ཟུག་པར་གྱུར་པ་དེ་ལ་དེ་ལྟར་རྣམ་པར་དཔྱོད་ཅིང་རྗེས་སུ་དྲན་པར་བྱེད་པས་ན༑ ཤིན་ཏུ་རྣམ་པར་ངེས་པ་སྐྱེ་བར་འགྱུར་བས་ན། དེའི་ཕྱིར་མངོན་སུམ་གྱི་དབང་དུ་བྱས་པའི་ཡིད་ལ་བྱེད་པ་ཞེས་བྱའོ། །

'di ltar phyi rol gyi 'du byed yongs su bzung ba'i dngos po drug dang/ lus kyi yo byad bcu po de dag gi 'gyur ba dang/ rnam par 'gyur ba 'di lta bu dag snga phyir mngon sum kho nar snang ba las na/ kye ma 'du byed 'di dag ni mi rtag pa yin no snyam du sems te/ mngon sum gyi dbang du byas pa'i yid la byed pas/ nang dang phyi rol gyi dngos po'i 'gyur ba'i rgyu rnam pa brgyad po sngar bstan pa de dag gis thams cad la yang ci rigs par de bzhin du sbyar bar rig par bya ste/ de ltar na 'gyur ba'i rnam pas mi rtag pa nyid rnam par dpyod par byed pa yin no/ //des ji ltar 'gyur ba'i mi rtag pa nyid gang yin pa de mngon sum du mthong zhing nyams su myong la gzhan gyi dring mi 'jog par gyur cing/ gzhan gyis bkrir mi zug par gyur pa de la de ltar rnam par dpyod cing rjes su dran par byed pas na| shin tu rnam par nges pa skye bar 'gyur bas na/ de'i phyir mngon sum gyi dbang du byas pa'i yid la byed pa zhes bya'o/ /

【U3 以比量觀無常相】【V1 牒結前】

དེས་དེ་ལྟར་མངོན་སུམ་གྱི་དབང་དུ་བྱས་པའི་ཡིད་ལ་བྱེད་པས་འགྱུར་བའི་མི་རྟག་པ་ཉིད་རྣམ་པར་དཔྱད་ནས།

des de ltar mngon sum gyi dbang du byas pa'i yid la byed pas 'gyur ba'i mi rtag pa nyid rnam par dpyad nas/

【V2 辨先發論端】

འདུ་བྱེད་གཟུགས་ཅན་གང་དག་གི་སྐད་ཅིག་ལ་འབྱུང་ཞིང༌། འཇིག་པ་དང་མེད་པར་འགྱུར་བ་ཡོད་ཅིང་མེད་པ་མ་ཡིན་པ་བཞིན་དུ་མི་མཐོང་བ་དེ་ལ་མངོན་སུམ་གྱི་དབང་དུ་བྱས་པའི་ཡིད་ལ་བྱེད་པ་ལ་བརྟེན་ནས་རྗེས་སུ་དཔོག་པར་བྱེད་དེ།

'du byed gzugs can gang dag gi skad cig la 'byung zhing/ 'jig pa dang med par 'gyur ba yod cing med pa ma yin pa bzhin du mi mthong ba de la mngon sum gyi dbang du byas pa'i yid la byed pa la brten nas rjes su dpog par byed de/

【V3 正辨細無常】【W1 以麁比細】

འདི་ལྟར་རྗེས་སུ་དཔོག་པར་བྱེད་དོ། །འདི་ལྟར་སྔ་ཕྱིར་གྱུར་པ་དེ་ལྟ་བུ་དག་ནི་འདུ་བྱེད་སྐད་ཅིག་ལ་འབྱུང་ཞིང་འཇིག་པ་དང༌། མེད་པར་འགྱུར་བ་འདི་དག་ལ་རིགས་ཀྱི། དེ་ཁོ་ན་བཞིན་དུ་གནས་པ་དག་ལ་ནི་མི་རིགས་པས་དེ་ཕྱིར་འདུ་བྱེད་རྣམས་ནི་སྐད་ཅིག་པ་སྟེ། རྐྱེན་དེ་དང་དེ་དག་ཡོད་ན་དེ་ལྟ་དེ་ལྟར་འབྱུང་བར་འགྱུར་ལ། བྱུང་ནས་ཀྱང་འཇིག་པའི་རྐྱེན་ལ་མི་ལྟོས་པར་རང་གི་ངང་གིས་འཇིག་པར་འགྱུར་རོ། །འགྱུར་བའི་རྒྱུ་རྣམ་པ་བརྒྱད་པོ་གང་དག་ཡིན་པ་དེ་དག་ནི་གཞན་དུ་འགྱུར་བ་དང༌། རྣམ་པར་འགྱུར་བ་སྐྱེ་བའི་རྒྱུར་འགྱུར་བ་ཡིན་གྱི་འཇིག་པའི་རྒྱུ་ནི་མ་ཡིན་ནོ། །དེ་ཅིའི་ཕྱིར་ཞེ་ན། འཇིག་པའི་རྒྱུ་དེ་དང་འདུ་བྱེད་ཞིགས་པ་རྣམས་ནི་ལྷན་ཅིག་པ་ཉིད་ཡིན་པས། དེའི་ཕྱིར་མི་འདྲ་བར་འབྱུང་བར་སྣང་བ་ཡིན་གྱི། ཐམས་ཅད་ཀྱི་ཐམས་ཅད་དུ་མི་འབྱུང་བ་ཉིད་ནི་མ་ཡིན་ནོ། །འདུ་བྱེད་གང་དག་ཐམས་ཅད་ཀྱི་ཐམས་ཅད་དུ་མི་འབྱུང་བར་སྣང་བ་ཡང་ཡོད་དེ། འདི་ལྟ་སྟེ། དཔེར་ན། ཆུ་བསྐོལ་ན་མཇུག་ཏུ་ཐམས་ཅད་ཀྱི་ཐམས་ཅད་དུ་ཡོངས་སུ་ཟད་པར་འགྱུར་བ་ལྟ་བུ་དང་སྣོད་ཀྱི་འཇིག་རྟེན་བསྐལ་པའི་མེས་བསྲེགས་པ་ན་མཇུག་ཏུ་དུ་བ་ཡང་མེད། ཐལ་བའི་ལྷག་མ་ཡང་མེད་པར་འགྱུར་བ་ལྟ་བུའོ་ཞེ་ན། དེ་དག་ནི་རྒྱུ་ཕྱི་མ་ཕྱི་མ་དག་ཡོངས་སུ་ཟད་ནས། མཇུག་ཏུ་ཐམས་ཅད་ཀྱི་ཐམས་ཅད་དུ་མེད་པར་འགྱུར་བ་ཡིན་གྱི། མེ་ནི་དེ་ལྟར་མི་བྱེད་པས་དེའི་ཕྱིར་བརྒྱད་པོ་ཇི་སྐད་སྨོས་པ་དེ་དག་ནི་འགྱུར་བའི་རྒྱུ་ཡིན་གྱི༑ འཇིག་པ་ནི་རང་གི་ངང་ཁོ་ནས་འཇིག་པ་ཡིན་ནོ། །དེས་དེ་ལྟར་རྗེས་སུ་དཔག་པ་ལས་བྱུང་བའི་ཡིད་ལ་བྱེད་པས། འདུ་བྱེད་སྐད་ཅིག་ལ་བྱུང་ཞིང་འཇིག་པ་དང༌། མེད་པར་འགྱུར་བ་དེ་ཉིད་ལ་ངེས་པ་ཐོབ་པར་འགྱུར་རོ། །ངེས་པ་ཐོབ་ནས་ཀྱང་མངོན་སུམ་མ་ཡིན་པའི་འཇིག་རྟེན་ཕ་རོལ་དུ་འདུ་བྱེད་འཇུག་པར་རྗེས་སུ་དཔོག་པར་བྱེད་དེ།

'di ltar rjes su dpog par byed do/ /'di ltar snga phyir gyur pa de lta bu dag ni 'du byed skad cig la 'byung zhing 'jig pa dang/ med par 'gyur ba 'di dag la rigs kyi/ de kho na bzhin du gnas pa dag la ni mi rigs pas de phyir 'du byed rnams ni skad cig pa ste/ rkyen de dang de dag yod na de lta de ltar 'byung bar 'gyur la/ byung nas kyang 'jig pa'i rkyen la mi ltos par rang gi ngang gis 'jig par 'gyur ro/ /'gyur ba'i rgyu rnam pa brgyad po gang dag yin pa de dag ni gzhan du 'gyur ba dang/ rnam par 'gyur ba skye ba'i rgyur 'gyur ba yin gyi 'jig pa'i rgyu ni ma yin no/ /de ci'i phyir zhe na/ 'jig pa'i rgyu de dang 'du byed zhigs pa rnams ni lhan cig pa nyid yin pas/ de'i phyir mi 'dra bar 'byung bar snang ba yin gyi/ thams cad kyi thams cad du mi 'byung ba nyid ni ma yin no/ /'du byed gang dag thams cad kyi thams cad du mi 'byung bar snang ba yang yod de/ 'di lta ste/ dper na/ chu bskol na mjug tu thams cad kyi thams cad du yongs su zad par 'gyur ba lta bu dang snod kyi 'jig rten bskal pa'i mes bsregs pa na mjug tu du ba yang med/ thal ba'i lhag ma yang med par 'gyur ba lta bu'o zhe na/ de dag ni rgyu phyi ma phyi ma dag yongs su zad nas/ mjug tu thams cad kyi thams cad du med par 'gyur ba yin gyi/ me ni de ltar mi byed pas de'i phyir brgyad po ji skad smos pa de dag ni 'gyur ba'i rgyu yin gyi| 'jig pa ni rang gi ngang kho nas 'jig pa yin no/ /des de ltar rjes su dpag pa las byung ba'i yid la byed pas/ 'du byed skad cig la byung zhing 'jig pa dang/ med par 'gyur ba de nyid la nges pa thob par 'gyur ro/ /nges pa thob nas kyang mngon sum ma yin pa'i 'jig rten pha rol du 'du byed 'jug par rjes su dpog par byed de/

【W2 以現所受果比知過去不現見因】

འདི་ལྟར་རྗེས་སུ་དཔོག་པར་བྱེད་དོ། །སེམས་ཅན་གང་དག་ཁ་དོག་བཟང་བ་དང༌། ཁ་དོག་ངན་པ་དང༌། རིགས་མཐོ་བ་དང༌། རིགས་དམའ་བ་དང༌། ཕྱུག་པོའི་ཁྱིམ་དུ་སྐྱེས་པ་དང༌། དབུལ་པོའི་ཁྱིམ་དུ་སྐྱེས་པ་དང༌། དབང་ཆུང་བར་གྲགས་པ་དང༌། དབང་ཆེ་བར་གྲགས་པ་དང༌། ཚེ་རིང་བ་དང༌། ཚེ་ཐུང་བ་དང༌། ཚིག་གཟུང་བར་འོས་པ་དང༌། ཚིག་གཟུང་བར་འོས་པ་མ་ཡིན་པ་དང༌། དབང་པོ་རྣོ་བ་དང༌། དབང་པོ་རྟུལ་བ་དག་ཀྱང་ཡོད་དེ། སེམས་ཅན་སྣ་ཚོགས་དེ་དག་ལ་ནི། ལས་སྣ་ཚོགས་ཀྱང་ཡོད་པར་རིགས་ལ། མེད་པར་མི་རིགས་པས། སེམས་ཅན་དེ་ལྟ་བུ་དག་གིས་ནི། སྔོན་དགེ་བ་དང༌། མི་དགེ་བའི་ལས་དེ་ལྟ་བུ་སྣ་ཚོགས་དག་གདོན་མི་ཟ་བར་བྱས་ཤིང་བསགས་པ་ཡིན་ཏེ། རྒྱུ་དེ་དང་རྐྱེན་དེས་ན་དེ་དག་གི་ལུས་དེ་ལྟ་བུ་སྣ་ཚོགས་དག་མངོན་པར་གྲུབ་པ་ཡིན་ནོ། །དེ་ནི་དབང་ཕྱུག་གིས་སྤྲུལ་པའི་རྒྱུ་ལས་བྱུང་བ་ཡིན་པར་ཡང་མི་རིགས་ཏེ། གལ་ཏེ་དབང་ཕྱུག་གིས་སྤྲུལ་པའི་རྒྱུ་ལས་བྱུང་བ་ཞིག་ཡིན་པར་གྱུར་ན། དེ་དབང་ཕྱུག་གི་རྐྱེན་ཁོ་ན་ལས་བྱུང་བ་ཞིག་གམ། འོན་ཏེ་དབང་ཕྱུག་གིས་སྤྲུལ་པའི་རྐྱེན་གཞན་ཞིག་ལས་བྱུང་བ་ཡིན་གྲང་ན། གལ་ཏེ་དབང་ཕྱུག་གི་རྐྱེན་ཁོ་ན་ལས་བྱུང་བ་ཡིན་ན་ནི། ࿒དེ་ན་དབང་ཕྱུག་དང་འདུ་བྱེད་དེ་དག་གོ་མཉམ་དུ་འབྱུང་བར་འགྱུར་བས་མི་རུང་ངོ༌། །ཇི་སྟེ་དབང་ཕྱུག་སྔ་ལ་འདུ་བྱེད་རྣམས་࿒ཕྱིས་འབྱུང་ན་ནི། དེས་ན་དབང་ཕྱུག་འདུ་བྱེད་རྣམས་ཀྱི་རྐྱེན་མ་ཡིན་པས་མི་རུང་ངོ༌། །ཇི་སྟེ་དབང་ཕྱུག་གི་འདོད་པ་དང༌། རྩོལ་བ་དང༌། སྨོན་ལམ་དང༌།སྤྲུལ་པའི་རྒྱུ་ལས་བྱུང་བ་ཡིན་ན་ནི་དེས་ན་དབང་ཕྱུག་ཁོ་ན་ལས་བྱུང་བ་མ་ཡིན་པས་མི་རུང་ངོ༌། །འདོད་པ་ལ་སོགས་པ་དེ་དག་ཀྱང་རྒྱུ་དང་བཅས་པ་ཡིན་ནམ་འོན་ཏེ་རྒྱུ་མེད་པ་ཞིག་ཡིན། གལ་ཏེ་རྒྱུ་དང་བཅས་པ་ཞིག་ཡིན་ན་ནི། རྒྱུ་དབང་ཕྱུག་ཁོ་ན་ཡིན་པས་དེས་ན་སྐྱོན་སྔ་མ་དང་འདྲ་བས་མི་རུང་ངོ༌། །ཇི་སྟེ་རྒྱུ་གཞན་ཞིག་ཡིན་ན་ནི། དེས་ན་ཇི་ལྟར་འདོད་པ་དང༌། རྩོལ་བ་དང༌། སྨོན་ལམ་དང༌། སྤྲུལ་པ་དག་གི་རྒྱུ་དབང་ཕྱུག་མ་ཡིན་པ་ཆོས་གཞན་ཞིག་ཡོད་པ་དེ་བཞིན་དུ་འདུ་བྱེད་ཐམས་ཅད་ཀྱང་ཆོས་གཞན་གྱི་རྒྱུ་ལས་བྱུང་བ་ཡིན་པ་ཁོ་ནར་འགྱུར་བས། དབང་ཕྱུག་ཡིན་པར་བརྟགས་པ་དོན་མེད་པ་དེས་ཅི་ཞིག་བྱ། དེ་ལྟར་རྗེས་སུ་དཔག་པ་ལས་བྱུང་བའི་ཡིད་ལ་བྱེད་པ་དེ་དག་ལ་སོགས་པ་དེ་ལྟ་བུ་དང་མཐུན་པ་དག་གིས་འཇིག་རྟེན་ཕ་རོལ་དུ་འདུ་བྱེད་རྣམས་ལ་འཇུག་པར་འགྱུར་བ་ལ་ངེས་པར་འཐོབ་པར་འགྱུར་ཏེ། དེ་དེ་ལྟར་ཡིད་ལ་བྱེད་པ་རྣམ་པ་གསུམ་པོ་དད་པའི་དབང་དུ་བྱས་པ་དང༌། མངོན་སུམ་གྱི་དབང་དུ་བྱས་པ་དང༌། རྗེས་སུ་དཔག་པའི་དབང་དུ་བྱས་པའི་དབང་གིས་མི་རྟག་པ་ཉིད་ལ་རྣམ་པར་དཔྱོད་པར་བྱེད་དོ། །

'di ltar rjes su dpog par byed do/ /sems can gang dag kha dog bzang ba dang/ kha dog ngan pa dang/ rigs mtho ba dang/ rigs dma' ba dang/ phyug po'i khyim du skyes pa dang/ dbul po'i khyim du skyes pa dang/ dbang chung bar grags pa dang/ dbang che bar grags pa dang/ tshe ring ba dang/ tshe thung ba dang/ tshig gzung bar 'os pa dang/ tshig gzung bar 'os pa ma yin pa dang/ dbang po rno ba dang/ dbang po rtul ba dag kyang yod de/ sems can sna tshogs de dag la ni/ las sna tshogs kyang yod par rigs la/ med par mi rigs pas/ sems can de lta bu dag gis ni/ sngon dge ba dang/ mi dge ba'i las de lta bu sna tshogs dag gdon mi za bar byas shing bsags pa yin te/ rgyu de dang rkyen des na de dag gi lus de lta bu sna tshogs dag mngon par grub pa yin no/ /de ni dbang phyug gis sprul pa'i rgyu las byung ba yin par yang mi rigs te/ gal te dbang phyug gis sprul pa'i rgyu las byung ba zhig yin par gyur na/ de dbang phyug gi rkyen kho na las byung ba zhig gam/ 'on te dbang phyug gis sprul pa'i rkyen gzhan zhig las byung ba yin grang na/ gal te dbang phyug gi rkyen kho na las byung ba yin na ni/ de na dbang phyug dang 'du byed de dag go mnyam du 'byung bar 'gyur bas mi rung ngo/ /ji ste dbang phyug snga la 'du byed rnams phyis 'byung na ni/ des na dbang phyug 'du byed rnams kyi rkyen ma yin pas mi rung ngo/ /ji ste dbang phyug gi 'dod pa dang/ rtsol ba dang/ smon lam dang/sprul pa'i rgyu las byung ba yin na ni des na dbang phyug kho na las byung ba ma yin pas mi rung ngo/ /'dod pa la sogs pa de dag kyang rgyu dang bcas pa yin nam 'on te rgyu med pa zhig yin/ gal te rgyu dang bcas pa zhig yin na ni/ rgyu dbang phyug kho na yin pas des na skyon snga ma dang 'dra bas mi rung ngo/ /ji ste rgyu gzhan zhig yin na ni/ des na ji ltar 'dod pa dang/ rtsol ba dang/ smon lam dang/ sprul pa dag gi rgyu dbang phyug ma yin pa chos gzhan zhig yod pa de bzhin du 'du byed thams cad kyang chos gzhan gyi rgyu las byung ba yin pa kho nar 'gyur bas/ dbang phyug yin par brtags pa don med pa des ci zhig bya/ de ltar rjes su dpag pa las byung ba'i yid la byed pa de dag la sogs pa de lta bu dang mthun pa dag gis 'jig rten pha rol du 'du byed rnams la 'jug par 'gyur ba la nges par 'thob par 'gyur te/ de de ltar yid la byed pa rnam pa gsum po dad pa'i dbang du byas pa dang/ mngon sum gyi dbang du byas pa dang/ rjes su dpag pa'i dbang du byas pa'i dbang gis mi rtag pa nyid la rnam par dpyod par byed do/ /

【T2 以別離行觀無常相】【U1 牒前起後】

དེ་ལ་སྔར་བསྒོམས་པ་རྣམ་པ་ལྔ་དང་ལྡན་པའི་མི་རྟག་པ࿒རྣམ་པ་ལྔ་བསྟན་པ་གང་ཡིན་པ་དེ་ལ་འགྱུར་བའི་རྣམ་པ་དང༌། འཇིག་པའི་རྣམ་པ་ནི་བསྟན་ཟིན་ན།

de la sngar bsgoms pa rnam pa lnga dang ldan pa'i mi rtag pa rnam pa lnga bstan pa gang yin pa de la 'gyur ba'i rnam pa dang/ 'jig pa'i rnam pa ni bstan zin na/

【U2 釋】

བྲལ་བའི་རྣམ་པའི་མི་རྟག་པ་གང་ཞེ་ན། དེ་ཡང་ནང་དང་ཕྱི་རོལ་ལ་བརྟེན་པ་ཡིན་པར་རིག་པར་བྱ་སྟེ། དེ་ལ་ནང་ལ་བརྟེན་པ་གང་ཞེ་ན༑ འདི་ལྟ་སྟེ་ལ་ལ་ཞིག་སྔོན་གཞན་དག་གི་རྗེ་བོར་གྱུར་ཅིང་བྲན་མ་ཡིན་པ་དང༌། མངག་གཞུག་མ་ཡིན་པ་དང༌། རང་དབང་ཅན་དང༌། ལས་མི་མ་ཡིན་པར་གྱུར་པ་ལས། དེ་དུས་གཞན་གྱི་ཚེ་ན། རྗེ་བོའི་དངོས་པོ་དང༌། བྲན་མ་ཡིན་པའི་དངོས་པོ་དང་བྲལ་ཞིང་གཞན་དག་གི་བྲན་ཉིད་དུ་གྱུར་ནས། རྗེ་བོའི་དངོས་པོ་དང་བྲལ་བ་ལྟ་བུ་དང༌། དེ་བཞིན་དུ་ལོངས་སྤྱོད་ཡོད་ཅིང་བདོག་པ་མ་ཉམས་ཤིང་ཆུད࿒མ་ཟོས་པ་ལས། རྒྱལ་པོའམ། ཆོམ་རྐུན་ནམ། རིགས་རྒྱུད་སྡང་བ་དག་གིས་ཕྲོགས་པའམ། གཏེར་ངན་པར་སྦས་པ་ལས་ཆུད་ཟོས་པའམ། བརྩལ་བ་ལས་མ་རྙེད་པའམ།

bral ba'i rnam pa'i mi rtag pa gang zhe na/ de yang nang dang phyi rol la brten pa yin par rig par bya ste/ de la nang la brten pa gang zhe na| 'di lta ste la la zhig sngon gzhan dag gi rje bor gyur cing bran ma yin pa dang/ mngag gzhug ma yin pa dang/ rang dbang can dang/ las mi ma yin par gyur pa las/ de dus gzhan gyi tshe na/ rje bo'i dngos po dang/ bran ma yin pa'i dngos po dang bral zhing gzhan dag gi bran nyid du gyur nas/ rje bo'i dngos po dang bral ba lta bu dang/ de bzhin du longs spyod yod cing bdog pa ma nyams shing chud ma zos pa las/ rgyal po'am/ chom rkun nam/ rigs rgyud sdang ba dag gis phrogs pa'am/ gter ngan par sbas pa las chud zos pa'am/ brtsal ba las ma rnyed pa'am/

【U3 結】

དེ་ལྟ་བུ་དང་མཐུན་པ་དག་ནི་བྲལ་བའི་རྣམ་པར་མི་རྟག་པ་ཉིད་ཡིན་པར࿒རིག་པར་བྱའོ། །

de lta bu dang mthun pa dag ni bral ba'i rnam par mi rtag pa nyid yin par rig par bya'o/ /

【T3 以法性行觀無常相】

དེ་ལ་ཆོས་ཉིད་ཀྱི་རྣམ་པའི་མི་རྟག་པ་ཉིད་གང་ཞེ་ན། འདི་ལྟ་སྟེ། འགྱུར་བའི་མི་རྟག་པ་ཉིད་དང༌། འཇིག་པའི་མི་རྟག་པ་ཉིད་དང་བྲལ་བའི་མི་རྟག་པ་ཉིད་གང་ཡིན་པ་དེ་དག་ཉིད་ད་ལྟར་བྱུང་བའི་དུས་སུ་ཉེ་བར་མ་གྱུར་དུ་ཟིན་ཀྱང་འདུ་བྱེད་འདི་དག་ནི་མ་འོངས་པའི་དུས་སུ་དེ་ལྟ་བུའི་ཆོས་ཉིད་དང༌། དེ་ལྟ་བུ་དང་མཐུན་པར་འགྱུར་བ་ཡིན་ནོ་ཞེས་མ་འོངས་པའི་དུས་ན་རྣམ་པར་འཇིག་པར་འགྱུར་བའི་ཆོས་ཉིདཡིན་པར་སོ་སོར་རྟོག་པར་བྱེད་དོ། །

de la chos nyid kyi rnam pa'i mi rtag pa nyid gang zhe na/ 'di lta ste/ 'gyur ba'i mi rtag pa nyid dang/ 'jig pa'i mi rtag pa nyid dang bral ba'i mi rtag pa nyid gang yin pa de dag nyid da ltar byung ba'i dus su nye bar ma gyur du zin kyang 'du byed 'di dag ni ma 'ongs pa'i dus su de lta bu'i chos nyid dang/ de lta bu dang mthun par 'gyur ba yin no zhes ma 'ongs pa'i dus na rnam par 'jig par 'gyur ba'i chos nyidayin par so sor rtog par byed do/ /

【T4 以合會行觀無常相】

དེ་ལ་ཉེ་བའི་རྣམ་པའི་མི་རྟག་པ་ཉིད་གང་ཞེ་ན། འགྱུར་བའི་མི་རྟག་པ་ཉིད་དང༌། འཇིག་པའི་མི་རྟག་པ་ཉིད་དང༌། བྲལ་བའི་མི་རྟག་པ་ཉིད་གང་ཡིན་པ་དེ་དག་ཉིད་མངོན་སུམ་དུ་གྱུར་པ་ལ་ཀུན་དུ་རྟོག་པར་བྱེད་པའོ། །དེས་དེ་ལྟར་ནང་དང་ཕྱི་རོལ་གྱི࿒འདུ་བྱེད་རྣམས་ཀྱི་མི་རྟག་པ་ཉིད་རྣམ་པ་ལྔ་པོ་དག་ལ༑ རྣམ་པ་ལྔ་པོ་དེ་དག་གིས་ཅི་རིགས་པར་ཡིད་ལ་བྱས་ཤིང་ལན་མང་དུ་བྱས་པ་དང་།

de la nye ba'i rnam pa'i mi rtag pa nyid gang zhe na/ 'gyur ba'i mi rtag pa nyid dang/ 'jig pa'i mi rtag pa nyid dang/ bral ba'i mi rtag pa nyid gang yin pa de dag nyid mngon sum du gyur pa la kun du rtog par byed pa'o/ /des de ltar nang dang phyi rol gyi 'du byed rnams kyi mi rtag pa nyid rnam pa lnga po dag la| rnam pa lnga po de dag gis ci rigs par yid la byas shing lan mang du byas pa dang /

【S2 次三行悟入苦行】【T1 結前起後】

འཐད་པ་བསྒྲུབ་པའི་རིགས་པའི་དབང་དུ་བྱས་པས་ངེས་པ་ཐོབ་ནས་དེའི་འོག་ཏུ་སྡུག་བསྔལ་གྱི་རྣམ་པ་ལ་འཇུག་པར་བྱེད་དེ།

'thad pa bsgrub pa'i rigs pa'i dbang du byas pas nges pa thob nas de'i 'og tu sdug bsngal gyi rnam pa la 'jug par byed de/

【T2 釋】【U1 不可愛行】

དེ་འདི་སྙམ་དུ་སེམས་ཏེ། འདུ་བྱེད་མི་རྟག་པ་གང་ཡིན་པ་དེ་དག་གི་མི་རྟག་པ་ཉིད་ནི་སྐྱེ་བའི་ཆོས་ཉིད་ཡིན་པར་རིགས་ཏེ། དེ་ལྟར་ན་འདུ་བྱེད་འདི་དག་ནི་སྐྱེ་བའི་ཆོས་ཅན་ཡིན་ལ། སྐྱེ་བ་ནི་སྡུག་བསྔལ་བ་ཡིན་པ་དང༌། སྐྱེ࿒བ་ཇི་ལྟ་བ་བཞིན་དུ་རྒ་བ་དང༌། ན་བ་དང༌།འཆི་བ་དང༌། མི་སྡུག་པ་དང་ཕྲད་པ་དང༌། སྡུག་པ་དང་བྲལ་བ་དང༌། འདོད་པས་ཕོངས་པ་དག་ཀྱང་དེ་བཞིན་དུ་རིག་པར་བྱའོ་སྙམ་དུ་སེམས་ཏེ། དེ་ལྟར་རེ་ཞིག་མི་རྟག་པའི་རྣམ་པས། སྡུག་བསྔལ་གྱི་རྣམ་པ་ལ་འཇུག་པར་བྱེད་དོ། །

de 'di snyam du sems te/ 'du byed mi rtag pa gang yin pa de dag gi mi rtag pa nyid ni skye ba'i chos nyid yin par rigs te/ de ltar na 'du byed 'di dag ni skye ba'i chos can yin la/ skye ba ni sdug bsngal ba yin pa dang/ skye ba ji lta ba bzhin du rga ba dang/ na ba dang/'chi ba dang/ mi sdug pa dang phrad pa dang/ sdug pa dang bral ba dang/ 'dod pas phongs pa dag kyang de bzhin du rig par bya'o snyam du sems te/ de ltar re zhig mi rtag pa'i rnam pas/ sdug bsngal gyi rnam pa la 'jug par byed do/ /

【U2 結縛行】

དེ་ཀུན་དུ་སྦྱོར་བ་དང༌། འཆིང་བའི་རྣམ་པས་ནི་བདེ་བའི་ཚོར་བ་དང༌། མཐུན་པའི་ཕུང་པོ་ཟག་པ་དང་བཅས་པ་དང༌། ཉེ་བར་ལེན་པ་དང་བཅས་པ་གང་ཡིན་པ་དེ་དག་ལ་སྡུག་བསྔལ་གྱི་རྣམ་པར་འཇུག་པར་བྱེད༌དེ། འདི་ལྟར་དེ་དག་ནི་སྲེད་པའི་ཀུན་དུ་སྦྱོར་བའི་གནས་ཡིན་ལ། སྲེད་པའི་ཀུན་དུ་སྦྱོར་བ་ཡང་སྐྱེ་བ་དང༌། རྒ་བ་དང༌། ན་བ་དང་། འཆི་བ་དང༌། མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པའི་འཆིང་བ་དང༌། འདོད་ཆགས་དང༌། ཞེ་སྡང་དང༌། གཏི་མུག་གི་འཆིང་བའི་གནས་ཡིན་པའི་ཕྱིར་རོ། །

de kun du sbyor ba dang/ 'ching ba'i rnam pas ni bde ba'i tshor ba dang/ mthun pa'i phung po zag pa dang bcas pa dang/ nye bar len pa dang bcas pa gang yin pa de dag la sdug bsngal gyi rnam par 'jug par byedde/ 'di ltar de dag ni sred pa'i kun du sbyor ba'i gnas yin la/ sred pa'i kun du sbyor ba yang skye ba dang/ rga ba dang/ na ba dang / 'chi ba dang/ mya ngan dang/ smre sngags 'don pa dang/ sdug bsngal ba dang/ yid mi bde ba dang/ 'khrug pa'i 'ching ba dang/ 'dod chags dang/ zhe sdang dang/ gti mug gi 'ching ba'i gnas yin pa'i phyir ro/ /

【U3 不安隱行】

མི་སྡུག་པའི་རྣམ་པས་ནི་སྡུག་བསྔལ་བ་དང་མཐུན་པའི་ཕུང་པོ་རྣམས་ལ་སྡུག་བསྔལ་གྱི་རྣམ་པར་འཇུག་པར་བྱེད༌དོ། །འདི་ལྟར་སྡུག་བསྔལ་དང་མཐུན་པའི་ཆོས་རྣམས་ནི་ཟག་པ་དང་བཅས་པ་དང༌། ཉེ་བར་ལེན་པ་དང་བཅས་པ་དང༌། ཡིད་མི་བདེ་བ་དང་ལྡན་པ་དང༌། གནས་ངན་ལེན་དང་ལྡན་པ་དང༌། སྡུག་བསྔལ་བ་ཉིད་ལས་རྣམ་པར་མ་གྲོལ་བ་དང༌། མི་རྟག་པ་དང༌། འགོག་པའི་ཆོས་ཅན་ཡིན་པའི་ཕྱིར་རོ། །དེ་ལ་གྲུབ་པ་དང༌། བདེ་བ་མེད་པའི་རྣམ་པས་ནི་སྡུག་བསྔལ་ཡང་མ་ཡིན། བདེ་བ་ཡང་མ་ཡིན་པ་དང༌། མཐུན་པའི་ཕུང་པོ་རྣམས་ལ་སྡུག་བསྔལ་གྱི་རྣམ་པར་འཇོག་པར་བྱེད་དེ་འདི་ལྟར་སྡུག་བསྔལ་ཡང་མ་ཡིན། བདེ་བ་ཡང་མ་ཡིན་པ་དང༌། མཐུན་པའི་ཕུང་པོ་རྣམས་ནི་ཟག་པ་དང་བཅས་པ་དང༌། ཉེ་བར་ལེན་པ་དང་བཅས་པ་དང༌། གནས་ངན་ལེན་དང་ལྡན་པ་དང༌། བདེ་བ་དང་སྡུག་བསྔལ་གྱི་ས་བོན་དང་ལྡན་པ་དང༌། ࿒སྡུག་བསྔལ་དང་ལྡན་པ་དང༌། སྡུག་བསྔལ་གྱི་སྡུག་བསྔལ་དང༌། འགྱུར་བའི་སྡུག་བསྔལ་ལས་རྣམ་པར་མ་གྲོལ་བ་དང༌། མི་རྟག་པ་དང༌། འགོག་པའི་ཆོས་ཅན་ཡིན་པའི་ཕྱིར་རོ། །དེ་ལྟར་ན་རྣལ་འབྱོར་པ་དེ་འདི་ལྟ་སྟེ། ཀུན་དུ་སྦྱོར་བ་དང༌། འཆིང་བའི་རྣམ་པས་བདེ་བ་དང་མཐུན་པའི་འདུ་བྱེད་རྣམས་དང༌། བདེ་བའི་ཚོར་བ་ལས་འགྱུར་བའི་སྡུག་བསྔལ་ཉིད་དུ་ཞུགས་པ་དང༌། འདི་ལྟ་སྟེ། མི་སྡུག་པའི་རྣམ་པས་སྡུག་བསྔལ་དང་མཐུན་པའི་འདུ་བྱེད་རྣམས་དང༌། སྡུག་བསྔལ་གྱི་ཚོར་བ་ལ་སྡུག་བསྔལ་ཉིད་དུ་ཞུགས་པ་དང་། འདི་ལྟ་སྟེ། གྲུབ་པ་དང་བདེ་བ་མེད་པའི་རྣམ་པས་སྡུག་བསྔལ་ཡང་མ་ཡིན། བདེ་བ་ཡང་མ་ཡིན་པ་དང་མཐུན་པའི་འདུ་བྱེད་རྣམས་དང༌། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་ལ། འདུ་བྱེད་ཀྱི་སྡུག་བསྔལ་ཉིད་དུ་ཞུགས་པ་ཡིན་ནོ། །

mi sdug pa'i rnam pas ni sdug bsngal ba dang mthun pa'i phung po rnams la sdug bsngal gyi rnam par 'jug par byeddo/ /'di ltar sdug bsngal dang mthun pa'i chos rnams ni zag pa dang bcas pa dang/ nye bar len pa dang bcas pa dang/ yid mi bde ba dang ldan pa dang/ gnas ngan len dang ldan pa dang/ sdug bsngal ba nyid las rnam par ma grol ba dang/ mi rtag pa dang/ 'gog pa'i chos can yin pa'i phyir ro/ /de la grub pa dang/ bde ba med pa'i rnam pas ni sdug bsngal yang ma yin/ bde ba yang ma yin pa dang/ mthun pa'i phung po rnams la sdug bsngal gyi rnam par 'jog par byed de 'di ltar sdug bsngal yang ma yin/ bde ba yang ma yin pa dang/ mthun pa'i phung po rnams ni zag pa dang bcas pa dang/ nye bar len pa dang bcas pa dang/ gnas ngan len dang ldan pa dang/ bde ba dang sdug bsngal gyi sa bon dang ldan pa dang/ sdug bsngal dang ldan pa dang/ sdug bsngal gyi sdug bsngal dang/ 'gyur ba'i sdug bsngal las rnam par ma grol ba dang/ mi rtag pa dang/ 'gog pa'i chos can yin pa'i phyir ro/ /de ltar na rnal 'byor pa de 'di lta ste/ kun du sbyor ba dang/ 'ching ba'i rnam pas bde ba dang mthun pa'i 'du byed rnams dang/ bde ba'i tshor ba las 'gyur ba'i sdug bsngal nyid du zhugs pa dang/ 'di lta ste/ mi sdug pa'i rnam pas sdug bsngal dang mthun pa'i 'du byed rnams dang/ sdug bsngal gyi tshor ba la sdug bsngal nyid du zhugs pa dang / 'di lta ste/ grub pa dang bde ba med pa'i rnam pas sdug bsngal yang ma yin/ bde ba yang ma yin pa dang mthun pa'i 'du byed rnams dang/ sdug bsngal yang ma yin bde ba yang ma yin pa'i tshor ba la/ 'du byed kyi sdug bsngal nyid du zhugs pa yin no/ /

【T3 結】

དེ་འདི་སྙམ་དུ་སེམས་ཏེ། ཀུན་དུ་སྦྱོར་བ་དང༌། འཆིང་བའི་རྣམ་པ་དང༌། མི་སྡུག་པའི་རྣམ་པ་དང༌། གྲུབ་པ་དང་བདེ་བ་མེད་པའི་རྣམ་པའི་དབང་དུ་བྱས་ནས། ཚོར་བ་གསུམ་པོ་གང་ཅུང་ཟད་ཅི་ཆོར་ཡང་རུང་སྟེ། དེ་དག་ནི་འདིར་སྡུག་བསྔལ་བ་ཡིན་ནོ་སྙམ་དུ་སེམས་ཏེ། དེ་ལྟར་ན་དེ་མི་རྟག་པའི་རྣམ་པ་སྔོན་དུ་བཏང་བའི་ཡིད་ལ་བྱེད་པས། སྡུག་བསྔལ་གྱི་རྣམ་པ་ལ་ཞུགས་པ་ཡིན་ནོ། །

de 'di snyam du sems te/ kun du sbyor ba dang/ 'ching ba'i rnam pa dang/ mi sdug pa'i rnam pa dang/ grub pa dang bde ba med pa'i rnam pa'i dbang du byas nas/ tshor ba gsum po gang cung zad ci chor yang rung ste/ de dag ni 'dir sdug bsngal ba yin no snyam du sems te/ de ltar na de mi rtag pa'i rnam pa sngon du btang ba'i yid la byed pas/ sdug bsngal gyi rnam pa la zhugs pa yin no/ /

【S3 無所得行悟入空行】

དེ་འདི་སྙམ་དུ་སེམས་ཏེ༑ བདག་གིས་དབང་པོ་ཙམ་དང༌། ཡུད་ཙམ་དང༌། དེ་ལས་བྱུང་བའི་ཚོར་བ་ཙམ་དང༌། སེམས་ཙམ་ཞིག་མཐོང་བར་ཟད་ཀྱི། བདག་དང་བདག་གི་ཞེས་བྱ་བ་ནི་མིང་ཙམ་དང༌། སྣང་བ་ཙམ་དང༌། ཉེ་བར་བཏགས་པ་ཙམ་དུ་ཟད་དེ། དེ་ལས་གོང་ན་ཡང་མེད་ལ། དེ་ལས་ལྷག་པ་ཡང་མེད་དོ། །དེ་ལྟར་ཡོད་པ་དེ་ཡང་ཕུང་པོ་ཙམ་དུ་ཟད་དེ། ཕུང་པོ་དེ་དག་ལ་ནི་གང་སྐྱེ་བར་འགྱུར་བའམ། རྒ་བར་འགྱུར་བའམ། ࿒ན་བར་འགྱུར་བའམ། འཆི་བར་འགྱུར་བའི་བདག་གམ། སེམས་ཅན་རྟག་པ་དང་བརྟན་པ་དང༌། ཐེར་ཟུག་དང༌། བདག་པོར་གྱུར་པ་དེ་དང༌། དེ་དག་ཏུ་ལས་བྱས་ཤིང༌། བྱས་པའི་རྣམ་པར་སྨིན་པའི་འབྲས་བུ་སོ་སོར་མྱོང་བར་འགྱུར་བ་ནི་འགའ་ཡང་མེད་པས་དེའི་ཕྱིར་འདུ་བྱེད་འདི་དག་ནི་སྟོང་པ་དང༌། བདག་མེད་པ་ཡིན་ནོ་སྙམ་དུ་སེམས་ཏེ། དེ་ལྟར་དམིགས་སུ་མེད་པའི་རྣམ་པས་སྟོང་པའི་རྣམ་པ་ལ་འཇུག་པར་བྱེད་དོ། །

de 'di snyam du sems te| bdag gis dbang po tsam dang/ yud tsam dang/ de las byung ba'i tshor ba tsam dang/ sems tsam zhig mthong bar zad kyi/ bdag dang bdag gi zhes bya ba ni ming tsam dang/ snang ba tsam dang/ nye bar btags pa tsam du zad de/ de las gong na yang med la/ de las lhag pa yang med do/ /de ltar yod pa de yang phung po tsam du zad de/ phung po de dag la ni gang skye bar 'gyur ba'am/ rga bar 'gyur ba'am/ na bar 'gyur ba'am/ 'chi bar 'gyur ba'i bdag gam/ sems can rtag pa dang brtan pa dang/ ther zug dang/ bdag por gyur pa de dang/ de dag tu las byas shing/ byas pa'i rnam par smin pa'i 'bras bu so sor myong bar 'gyur ba ni 'ga' yang med pas de'i phyir 'du byed 'di dag ni stong pa dang/ bdag med pa yin no snyam du sems te/ de ltar dmigs su med pa'i rnam pas stong pa'i rnam pa la 'jug par byed do/ /

【S4 不自在悟入無我行】

དེ་འདི་སྙམ་དུ་སེམས་ཏེ། རང་གི་མཚན་ཉིད་དང༌། སྤྱིའི་མཚན་ཉིད་དང༌། སྡུག་བསྔལ་གྱི་མཚན་ཉིད་དང་ལྡན་པའི་འདུ་བྱེད་གང་དག་ཡིན་པ་དེ་དག་ཀྱང་རྟེན་ཅིང་འབྲེལ་པར་འབྱུང་བ་ཡིན་པའི་ཕྱིར་རང་དབང་མེད་པ་ཡིན་ནོ། །རང་དབང་མེད་པ་གང་དག་ཡིན་པ་དེ་དག་ནི་བདག་མེད་པ་ཡིན་ནོ་སྙམ་དུ་སེམས་ཏེ། དེ་ལྟར་རང་དབང་མེད་པའི་རྣམ་པས་བདག་མེད་པའི་རྣམ་པ་ལ་འཇུག་པར་བྱེད་དོ། །

de 'di snyam du sems te/ rang gi mtshan nyid dang/ spyi'i mtshan nyid dang/ sdug bsngal gyi mtshan nyid dang ldan pa'i 'du byed gang dag yin pa de dag kyang rten cing 'brel par 'byung ba yin pa'i phyir rang dbang med pa yin no/ /rang dbang med pa gang dag yin pa de dag ni bdag med pa yin no snyam du sems te/ de ltar rang dbang med pa'i rnam pas bdag med pa'i rnam pa la 'jug par byed do/ /

【Q3 總結十行攝於四行】

དེ་ལྟར་ན་རྣལ་འབྱོར་པ་དེས་རྣམ་པ་བཅུས་ཡང་དག་པར་བསྡུས་པའི་རྣམ་པ་བཞི་པོ་དག་གིས་བདེན་པ་སྡུག་བསྔལ་གྱི་མཚན་ཉིད་སོ་སོར་རིག་པར་གྱུར་པ་ཡིན་ནོ། །དེ་ལ་མི་རྟག་པའི་རྣམ་པ་ནི་རྣམ་པ་ལྔས་ཡང་དག་པར་བསྡུས་པ་ཡིན་ཏེ། འདི་ལྟ་སྟེ། འགྱུར་བའི་རྣམ་པ་དང༌། འཇིག་པའི་རྣམ་པ་དང༌། བྲལ་བའི་རྣམ་པ་དང༌། ཆོས་ཉིད་ཀྱི་རྣམ་པ་དང༌། ཉེ་བའི་རྣམ་པ་དག་གིས་སོ། །སྡུག་བསྔལ་གྱི་རྣམ་པ་ནི་རྣམ་པ་གསུམ་གྱིས་ཡང་དག་པར་བསྡུས་པ་ཡིན་ཏེ། འདི་ལྟ་སྟེ། ཀུན་དུ་སྦྱོར་བ་དང་འཆིང་བའི་རྣམ་པ་དང༌། མི་སྡུག་པའི་རྣམ་པ་དང༌། གྲུབ་པ་དང༌། བདེ་བ་མེད་པ་དག་གི་རྣམ་པས་སོ། །སྟོང་པའི་རྣམ་པ་ནི་རྣམ་པ་གཅིག་གིས་ཡང་དག་པར་བསྡུས་པ་ཡིན་ཏེ། འདི་ལྟ་སྟེ། དམིགས་སུ་མེད་པའི་རྣམ་པས་སོ། །བདག་མེད་པའི་རྣམ་པ་ཡང་རྣམ་པ་གཅིག་གིས་ཡང་དག་པར་བསྡུས་པ་ཡིན་ཏེ། འདི་ལྟ་སྟེ། རང་དབང་མེད་པའི་རྣམ་པས་སོ། །

de ltar na rnal 'byor pa des rnam pa bcus yang dag par bsdus pa'i rnam pa bzhi po dag gis bden pa sdug bsngal gyi mtshan nyid so sor rig par gyur pa yin no/ /de la mi rtag pa'i rnam pa ni rnam pa lngas yang dag par bsdus pa yin te/ 'di lta ste/ 'gyur ba'i rnam pa dang/ 'jig pa'i rnam pa dang/ bral ba'i rnam pa dang/ chos nyid kyi rnam pa dang/ nye ba'i rnam pa dag gis so/ /sdug bsngal gyi rnam pa ni rnam pa gsum gyis yang dag par bsdus pa yin te/ 'di lta ste/ kun du sbyor ba dang 'ching ba'i rnam pa dang/ mi sdug pa'i rnam pa dang/ grub pa dang/ bde ba med pa dag gi rnam pas so/ /stong pa'i rnam pa ni rnam pa gcig gis yang dag par bsdus pa yin te/ 'di lta ste/ dmigs su med pa'i rnam pas so/ /bdag med pa'i rnam pa yang rnam pa gcig gis yang dag par bsdus pa yin te/ 'di lta ste/ rang dbang med pa'i rnam pas so/ /

【P2 欲界集諦四行相】【Q1 初復次】

དེ་དེ་ལྟར་རྣམ་པ་བཞིའི་རྗེས་སུ་ཞུགས་པའི་རྣམ་པ་བཅུ་པོ་དག་གིས་སྡུག་བསྔལ་གྱི་མཚན་ཉིད་སོ་སོར་རིག་ནས་གང་ཞིག་སྤངས་ན་སྡུག་བསྔལ་འདི་སྤོང་བར་འགྱུར་བར། སྡུག་བསྔལ་གྱི་རྒྱུ་དང༌། ཀུན་འབྱུང་བ་དང༌། རབ་ཏུ་སྐྱེ་བ་དང༌། རྐྱེན་གང་ཡིན་ཞེས་རྣམ་པ་བཞིས་བདེན་པ་ཀུན་འབྱུང་བའི་མཚན་ཉིད་སོ་སོར་རིག་པར་བྱེད་དོ། །དེ་ལ་རྒྱུ་ནི་སྲིད་པ་སྟེ། སྡུག་བསྔལ་འཕེན་པར་བྱེད་པ་ཡིན་པའི་ཕྱིར་རོ། །ཀུན་འབྱུང་བ་ནི་འཕངས་ནས་མངོན་པར་འགྲུབ་པར་བྱེད་ཅིང་ཀུན་འབྱུང་བར་བྱེད་པའི་ཕྱིར་རོ། །རབ་ཏུ་སྐྱེ་བ་ནི་སྡུག་བསྔལ་མངོན་པར་གྲུབ་པ་དེ་དེ་ལས་རབ་ཏུ་སྐྱེས་པའི་ཕྱིརརོ། །རྐྱེན་ནི་མ་འོངས་པའི་སྡུག་བསྔལ་གྱི་ས་བོན་ཡོངས་སུ་འཛིན་པ་དང༌། རིམ་གྱིས་སྡུག་བསྔལ་ཡང་དག་པར་འགྱུར་བར་བྱེད་པའི་ཕྱིར་རོ། །

de de ltar rnam pa bzhi'i rjes su zhugs pa'i rnam pa bcu po dag gis sdug bsngal gyi mtshan nyid so sor rig nas gang zhig spangs na sdug bsngal 'di spong bar 'gyur bar/ sdug bsngal gyi rgyu dang/ kun 'byung ba dang/ rab tu skye ba dang/ rkyen gang yin zhes rnam pa bzhis bden pa kun 'byung ba'i mtshan nyid so sor rig par byed do/ /de la rgyu ni srid pa ste/ sdug bsngal 'phen par byed pa yin pa'i phyir ro/ /kun 'byung ba ni 'phangs nas mngon par 'grub par byed cing kun 'byung bar byed pa'i phyir ro/ /rab tu skye ba ni sdug bsngal mngon par grub pa de de las rab tu skyes pa'i phyiraro/ /rkyen ni ma 'ongs pa'i sdug bsngal gyi sa bon yongs su 'dzin pa dang/ rim gyis sdug bsngal yang dag par 'gyur bar byed pa'i phyir ro/ /

【Q2 第二復次】

རྣམ་གྲངས་གཞན་ཡང་སྲེད་པ་ནི་ལེན་པའི་རྒྱུར་གྱུར་པ་ཡིན་པ་དང༌། ལེན་པ་དང་ལེན་པའི་རྒྱུ་ལས་བྱུང་བའི་སྲིད་པ་ཡང་དག་པར་འགྲུབ་པར་བྱེད་པ་ཡིན་པ་དང༌། སྲིད་པ་སྔོན་དུ་བཏང་བའི་སྐྱེ་བ་རབ་ཏུ་སྐྱེ་བར་བྱེད་པ་ཡིན་པ་དང༌། སྐྱེ་བའི་རྐྱེན་གྱིས་རྒ་བ་དང༌། ན་བ་དང༌། འཆི་བ་དང༌། མྱ་ངན་ལ་སོགས་པ་མངོན་པར་འགྲུབ་པར་བྱེད་པའི་ཕྱིར་རྒྱུ་དང༌། ཀུན་འབྱུང་བ་དང༌། རབ་ཏུ་སྐྱེ་བ་དང༌། རྐྱེན་ཡིན་ཏེ་གོ་རིམས་བཞིན་དུ་སྦྱར་བར་རིག་པར་བྱའོ། །

rnam grangs gzhan yang sred pa ni len pa'i rgyur gyur pa yin pa dang/ len pa dang len pa'i rgyu las byung ba'i srid pa yang dag par 'grub par byed pa yin pa dang/ srid pa sngon du btang ba'i skye ba rab tu skye bar byed pa yin pa dang/ skye ba'i rkyen gyis rga ba dang/ na ba dang/ 'chi ba dang/ mya ngan la sogs pa mngon par 'grub par byed pa'i phyir rgyu dang/ kun 'byung ba dang/ rab tu skye ba dang/ rkyen yin te go rims bzhin du sbyar bar rig par bya'o/ /

【Q3 第三復次】

རྣམ་གྲངས་གཞན་ཡང་སྲེད་པའི་བག་ལ་ཉལ་བ་ལ་སོགས་པ་ཉོན་མོངས་པའི་བག་ལ་ཉལ་ལུས་ལ་ཞེན་པ་གང་ཡིན་པ་དེ་ནི་ཕྱི་མ་ལ། ཡང་སྲིད་པ་མངོན་པར་འགྲུབ་པའི་རྒྱུ་ཡིན་ནོ། །དེ་ལས་སྐྱེས་པའི་ཀུན་ནས་དཀྲིས་པ་ནི་ཀུན་འབྱུང་བ་དང༌། རབ་ཏུ་སྐྱེ་བ་དང༌། རྐྱེན་ཡིན་པར་ཅི་རིགས་པར་སྦྱར་ཏེ། དེ་ལ་ཡང་འབྱུང་བའི་སྲིད་པའི་སྲེད་པ་ཡང་དག་པར་འགྲུབ་པར་བྱེད་པའི་ཕྱིར་ཀུན་འབྱུང་བ་ཡིན་ནོ། །ཡང་འབྱུང་བ་སྲིད་པའི་སྲེད་པ་དེ་དག་དགའ་བའི་འདོད་ཆགས་དང་ལྡན་པའི་སྲེད་པ་རབ་ཏུ་སྐྱེད་པར་བྱེད་པ་ཡིན་ནོ། །དགའ་བའི་འདོད་ཆགས་དང་ལྡན་པའི་སྲེད་པ་སྐྱེས་པ་དེ་ནི། དེ་དང་དེ་དག་ཏུ་མངོན་པར་དགའ་བའི་སྲེད་པའི་རྐྱེན་ཡིན་ཏེ། དེ་ལྟར་དེའི་བག་ལ་ཉལ་གྱི་རྣམ་པ་དང༌། ཀུན་ནས་དཀྲིས་པའི་སྲེད་པ་རྣམ་པ་གསུམ་ལ་བརྟེན་ནས། ཕྱི་མ་ལ་ཡང་འབྱུང་བའི་སྲིད་པ་མངོན་པར་གྲུབ་ཅིང་འབྱུང་བར་འགྱུར་བས་ན། དེའི་ཕྱིར་རྒྱུ་དང༌། ཀུན་འབྱུང་བ་དང༌། རབ་ཏུ་སྐྱེ་བ་དང༌། རྐྱེན་ཅེས་བྱ་བ་གསུངས་ཏེ། དེ་ལྟར་རྣལ་འབྱོར་པ་དེ་རྣམ་པ་བཞི་པོ་དེ་དག་གིས་བདེན་པ་ཀུན་འབྱུང་བའི་མཚནཉིད་སོ་སོར་རིག་པར་བྱེད་དོ།། །།

rnam grangs gzhan yang sred pa'i bag la nyal ba la sogs pa nyon mongs pa'i bag la nyal lus la zhen pa gang yin pa de ni phyi ma la/ yang srid pa mngon par 'grub pa'i rgyu yin no/ /de las skyes pa'i kun nas dkris pa ni kun 'byung ba dang/ rab tu skye ba dang/ rkyen yin par ci rigs par sbyar te/ de la yang 'byung ba'i srid pa'i sred pa yang dag par 'grub par byed pa'i phyir kun 'byung ba yin no/ /yang 'byung ba srid pa'i sred pa de dag dga' ba'i 'dod chags dang ldan pa'i sred pa rab tu skyed par byed pa yin no/ /dga' ba'i 'dod chags dang ldan pa'i sred pa skyes pa de ni/ de dang de dag tu mngon par dga' ba'i sred pa'i rkyen yin te/ de ltar de'i bag la nyal gyi rnam pa dang/ kun nas dkris pa'i sred pa rnam pa gsum la brten nas/ phyi ma la yang 'byung ba'i srid pa mngon par grub cing 'byung bar 'gyur bas na/ de'i phyir rgyu dang/ kun 'byung ba dang/ rab tu skye ba dang/ rkyen ces bya ba gsungs te/ de ltar rnal 'byor pa de rnam pa bzhi po de dag gis bden pa kun 'byung ba'i mtshananyid so sor rig par byed do// //

【P3 欲界滅諦四行相】

࿒ཉན་ཐོས་ཀྱི་ས་བམ་པོ་ཉི་ཤུ་པ་

nyan thos kyi sa bam po nyi shu pa

སྟེ་ཐ࿒མ། དེ་ལྟར་དེས་བདེན་པ་ཀུན་འབྱུང་བའི་མཚན་ཉིད་སོ་སོར་རིག་ནས། བདེན་པ་ཀུན་འབྱུང་བ་དེ་མ་ལུས་པར་ཟད་པའི་ཕྱིར། འགོག་པ་ལ་འགོག་པ་དང༌། བདེན་པ་དང༌། སྡུག་བསྔལ་མ་ལུས་པར་ཟད་པའི་ཕྱིར་ཞི་བ་དང༌། མཆོག་དང་གཙོ་བོ་དང༌། བླ་ན་མེད་པ་ཡིན་པའི་ཕྱིར་གྱ་ནོམ་པ་དང༌། རྟག་པའི་ཕྱིར་ངེས་པར་འབྱུང་བའི་སྒོ་ནས་ཀུན་དུ་རྟོག་པར་བྱེད་དོ། །དེ་ལྟར་རྣལ་འབྱོར་པ་དེ་རྣམ་པ་བཞི་པོ་དེ་དག་གིས་བདེན་པ་འགོག་པའི་མཚན་ཉིད་སོ་སོར་རིག་པར་བྱེད་དོ། །

ste tha ma/ de ltar des bden pa kun 'byung ba'i mtshan nyid so sor rig nas/ bden pa kun 'byung ba de ma lus par zad pa'i phyir/ 'gog pa la 'gog pa dang/ bden pa dang/ sdug bsngal ma lus par zad pa'i phyir zhi ba dang/ mchog dang gtso bo dang/ bla na med pa yin pa'i phyir gya nom pa dang/ rtag pa'i phyir nges par 'byung ba'i sgo nas kun du rtog par byed do/ /de ltar rnal 'byor pa de rnam pa bzhi po de dag gis bden pa 'gog pa'i mtshan nyid so sor rig par byed do/ /

【P4 欲界道諦四行相】

དེ་ལྟར་བདེན་པ་འགོག་པའི་མཚན་ཉིད་སོ་སོར་རིག་ནས་ཤེས་བྱ་ཡོངས་སུ་ཚོལ་བའི་དོན་དང༌། ཡང་དག་པ་ཡོངས་སུ་ཚོལ་བའི་དོན་དང༌། སྒོ་བཞིས་རྗེས་སུ་འཇུག་པའི་དོན་དང༌། མྱ་ངན་ལས࿒འདའ་བར་འགྲོ་བའི་ཕྱིར་བགྲོད་པ་གཅིག་པའི་དོན་གྱིས་ལམ་ལ་ལམ་དང༌། རིགས་པ་དང༌། སྒྲུབ་པ་དང༌། ངེས་པར་འབྱིན་པའི་སྒོ་ནས་ཀུན་དུ་རྟོག་པར་བྱེད་དེ། དེ་དེ་ལྟར་རྣམ་པ་བཞི་པོ་དེ་དག་གིས་བདེན་པ་ལམ་གྱི་མཚན་ཉིད་སོ་སོར་རིག་པར་བྱེད་དེ།

de ltar bden pa 'gog pa'i mtshan nyid so sor rig nas shes bya yongs su tshol ba'i don dang/ yang dag pa yongs su tshol ba'i don dang/ sgo bzhis rjes su 'jug pa'i don dang/ mya ngan las 'da' bar 'gro ba'i phyir bgrod pa gcig pa'i don gyis lam la lam dang/ rigs pa dang/ sgrub pa dang/ nges par 'byin pa'i sgo nas kun du rtog par byed de/ de de ltar rnam pa bzhi po de dag gis bden pa lam gyi mtshan nyid so sor rig par byed de/

【O2 總結】

དེ་ནི་དེའི་ནང་གི་སོ་སོ་རང་གི་འཕགས་པའི་བདེན་པ་བཞི་པོ་དག་ལ་མཚན་ཉིད་སོ་སོར་རིག་པའི་ཡིད་ལ་བྱེད་པ་ཞེས་བྱའོ། །

de ni de'i nang gi so so rang gi 'phags pa'i bden pa bzhi po dag la mtshan nyid so sor rig pa'i yid la byed pa zhes bya'o/ /

【N2 解上界四諦】【O1 結前生後】

དེས་དེ་ལྟར་བདག་ཉིད་ཀྱི་ཕུང་པོ་རྣམས་ལ་བདེན་པའི་ཚུལ་གྱིས་ཉེ་བར་བརྟགས་ཤིང་རྣམ་པར་དཔྱད་ནས།

des de ltar bdag nyid kyi phung po rnams la bden pa'i tshul gyis nye bar brtags shing rnam par dpyad nas/

【O2 正釋】

ཁམས་མི་འདྲ་བའི་ཕུང་པོ་ལྐོག་ཏུ་གྱུར་པ་རྣམས་ལ་རྗེས་སུ་དཔག་པའི་སྒོ་ནས་དེ་དག་ཀྱང་འདི་ལྟ་བུའི་ཆོས་ཉིད་དང༌། འདི་ལྟ་བུའི་ཚུལ་དུ་རྟོགས་པ་ཡིན་ནོ་ཞེས་རྟོགས་པར་བྱེད་དེ། འདུས་བྱས་གང་ཡིན་པ་ཅི་ཡང་རུང་སྟེ། དེ་དག་ཐམས་ཅད་ནི་ཐམས་ཅད་དུ་རྣམ་པ་ཐམས་ཅད་ཀྱི་སྒོ་ནས་དེ་ལྟ་བུའི་རང་བཞིན་ཅནཡིན་པས་དེ་དག་འགོག་པ་ནི་ཞི་བ་ཡིན་ལ༑ དེ་སྤོང་བའི་ལམ་ནི་ངེས་པར་འབྱིན་པ་ཡིན་པར་སོ་སོར་རྟོག་པར་བྱེད་དོ། །

khams mi 'dra ba'i phung po lkog tu gyur pa rnams la rjes su dpag pa'i sgo nas de dag kyang 'di lta bu'i chos nyid dang/ 'di lta bu'i tshul du rtogs pa yin no zhes rtogs par byed de/ 'dus byas gang yin pa ci yang rung ste/ de dag thams cad ni thams cad du rnam pa thams cad kyi sgo nas de lta bu'i rang bzhin canayin pas de dag 'gog pa ni zhi ba yin la| de spong ba'i lam ni nges par 'byin pa yin par so sor rtog par byed do/ /

【N3 總結二智】

དེ་ལ་བདག་ཉིད་ཀྱི་ཕུང་པོ་ལྐོག་ཏུ་མ་གྱུར་པ་རྣམས་ལ་བདེན་པར་ཤིས་པ་གང་ཡིན་པ་དང༌། ཁམས་མི་འདྲ་བའི་ཕུང་པོ་ལྐོག་ཏུ་གྱུར་པ་རྣམས་ལ་རྗེས་སུ་དཔག་པའི་སྒོ་ནས་ཤེས་པ་གང་ཡིན་པ་དེ་ནི། ཆོས་ཤེས་པ་དང༌། རྗེས་སུ་ཤེས་པ་དག་སྐྱེ་བའི་ས་བོན་ལྟ་བུ་ཡིན་ཏེ།

de la bdag nyid kyi phung po lkog tu ma gyur pa rnams la bden par shis pa gang yin pa dang/ khams mi 'dra ba'i phung po lkog tu gyur pa rnams la rjes su dpag pa'i sgo nas shes pa gang yin pa de ni/ chos shes pa dang/ rjes su shes pa dag skye ba'i sa bon lta bu yin te/

【M2 顯位地】

མཚན་ཉིད་སོ་སོར་རིག་པའི་ཡིད་ལ་བྱེད་པ་དེ་ཡང་ཐོས་པ་དང༌། བསམ་པ་དང༌། འདྲེས་པ་ཡིན་པར་རིག་པར་བྱའོ༑ །

mtshan nyid so sor rig pa'i yid la byed pa de yang thos pa dang/ bsam pa dang/ 'dres pa yin par rig par bya'o| /

【K2 ādhimokṣiko manaskāraḥ勝解作意mos pa las byuṅ ba yid la byed pa】【L1 結前略標】

རྣལ་འབྱོར་པ་དེས་དེ་ལྟར་ལེགས་པར་དཔྱད་པའི་རྒྱུས། གང་གི་ཚེ་འདི་ལྟ་སྟེ། འཐད་པ་བསྒྲུབ་པའི་རིགས་པས་འདི་ལྟ་སྟེ། བདེན་པ་ཇི་སྙེད་ཡོད་པ་ཉིད་དང༌། ཇི་ལྟ་བ་བཞིན་དུ་ཡོད་པ་ཉིད་ལས་བརྩམས་ཏེ། རྣམ་པ་བཅུ་དྲུག་པོ་དེ་དག་གིས་འཕགས་པའི་བདེན་པ་བཞི་པོ་དག་ལ་ངེས࿒པ་འཐོབ་པར་འགྱུར་བ་དེའི་ཚེ་ན་ནི། ཐོས་པ་དང་བསམས་པ་ལས་བྱུང࿒བ་དང་འདྲེས་པའི་ཡིད་ལ་བྱེད་པ་ལས་ཡང་དག་པར་འདས་ནས། གཅིག་ཏུ་བསྒོམ་པའི་རྣམ་པས་མོས་པར་བྱེད་དོ། །དེ་ནི་དེའི་མོས་པ་ལས་བྱུང་བའི་ཡིད་ལ་བྱེད་པ་ཡིན་ཏེ།

rnal 'byor pa des de ltar legs par dpyad pa'i rgyus/ gang gi tshe 'di lta ste/ 'thad pa bsgrub pa'i rigs pas 'di lta ste/ bden pa ji snyed yod pa nyid dang/ ji lta ba bzhin du yod pa nyid las brtsams te/ rnam pa bcu drug po de dag gis 'phags pa'i bden pa bzhi po dag la nges pa 'thob par 'gyur ba de'i tshe na ni/ thos pa dang bsams pa las byung ba dang 'dres pa'i yid la byed pa las yang dag par 'das nas/ gcig tu bsgom pa'i rnam pas mos par byed do/ /de ni de'i mos pa las byung ba'i yid la byed pa yin te/

【L2 廣解四善根】【M1 煖法】【N1 辨緣諦盡所有性修作意相】

བདེན་པ་ལ་དམིགས་པ་དང༌། གཅིག་ཏུ་མཉམ་པར་གཞག་པ་ཡིན་ནོ། །དེས་དེ་ཀུན་དུ་བསྟེན་པའི་རྒྱུས་བདེན་པ་སྡུག་བསྔལ་བ་དང༌། བདེན་པ་ཀུན་འབྱུང་བའི་བདེན་པ་གཉིས་ཀྱི་དབང་དུ་བྱས་ནས་ཤེས་པ་མཐའ་ཡས་པ་ཐོབ་པར་འགྱུར་ཏེ། དེས་མི་རྟག་པ་ལ་མི་རྟག་པ་ཡིན་ནོ་ཞེས་མི་རྟག་པ་མཐའ་ཡས་པ་ཉིད་དུ་མོས་པར་བྱེད་དེ། །དེ་བཞིན་དུ་སྡུག་བསྔལ་མཐའ་ཡས་པ་ཉིད་དང༌། སྟོང་པ་མཐའ་ཡས་པ་ཉིད་དང༌། བདག་མེད་པ་མཐའ་ཡས་པ་ཉིད་དང༌། ཀུན་ནས་ཉོན་མོངས་པ་མཐའ་ཡས་པ་ཉིད་དང༌། ཉེས་པར་སྤྱད་པ་མཐའ་ཡས་པ་ཉིད་དང༌། ངན་སོང་དུ་འགྲོ་བ་མཐའ་ཡས་པ་ཉིད་དང༌། འབྱོར་པ་རྣམས་ཀྱི་རྒུད་པ་མཐའ་ཡས་པ་ཉིད་དང༌། སྐྱེ་བ་མཐའ་ཡས་པ་ཉིད་དང༌། རྒ་བ་དང༌། ན་བ་དང༌། འཆི་བ་དང༌། མྱ་ངན་དང༌། སྨྲེ་སྔགས་འདོན་པ་དང༌། སྡུག་བསྔལ་བ་དང༌། ཡིད་མི་བདེ་བ་དང༌། འཁྲུག་པ་མཐའ་ཡས་བ་ཉིད་དུ་མོས་པར་བྱེད་དོ། །དེ་ལ་མཐའ་ཡས་པ་ཞེས་བྱ་བ་ནི། འཁོར་བ་ན་འཁོར་བའི་ཆོས་དེ་དག་ལ་མཐའ་མེད་པ་དང༌། མུ་མེད་པ་ཡིན་ཏེ༑ འཁོར་བ་ཇི་སྲིད་ཡོད་ཀྱི་བར་དུ་ཆོས་དེ་དག་ཀྱང་འབྱུང་བར་འགྱུར་ལ། འཁོར་བ་མ་ལུས་པར་ཟད་པར་གྱུར་ན། དེ་དག་ཀྱང་ཟད་པར་འགྱུར་གྱི། གཞན་དུ་ན་ཟད་པར་འགྱུར་བ་མེད་དོ་ཞེས་དེ་ལྟར་སྲིད་པ་དང༌། འགྲོ་བ་དང༌། འཆི་འཕོ་བ་དང༌། སྐྱེ་བ་ཐམས་ཅད་ལ། སྨོན་པ་མེད་པའི་རྣམ་པ་དང༌། རྟེན་པ་མེད་པའི་རྣམ་པ་དང༌། མི་མཐུན་པའི་རྣམ་པས་མོས་པར་བྱེད་པ་ན། མོས་པ་ལས་བྱུང་བའི་ཡིད་ལ་བྱེད་པ་སྒོམ་པར་བྱེད་དོ། །དེས་དེ་ལྟར་སྲིད་པ་དང༌། འགྲོ་བ་དང༌། འཆི་འཕོ་དང༌། སྐྱེ་བ་ཐམས་ཅད་ལས་སེམས་སྐྱོ་བར་བྱས་ཤིང་སྐྲག་པར་བྱས་ནས། ལྷག་པའི་བསམ་པས་མྱ་ངན་ལས་འདས་པ་ལ་རྣམ་པ་གང་ཡང་རུང་བས་སེམས་གཏོད་པར་བྱེད་པ་ན། དེའི་སེམས་དེ་ཡུན་རིང་པོ་ནས་གཟུགས་ལ་དགའ་བ་དང༌། སྒྲ་དང༌། དྲི་དང༌། རོ་དང༌། རེག་བྱ་ལ་དགའ་ཞིང༌། གཟུགས་དང༌། སྒྲ་དང༌། དྲི་དང༌། རོ་དང༌། རེག་བྱ་དག་གིས་ཀུན་དུ་བསགས་ཤིང་ཉེ་བར་བསགས་པར་གྱུར་པས༑ དེས་ན་ལྷག་པའི་བསམ་པས་མྱ་ངན་ལས་འདས་པ་ལ་སེམས་གཏད་དུ་ཟིན་ཀྱང་ཞི་བའི་དབྱིངས་ཉིད་མི་འདོད་ཅིང་ཡོངས་སུ་གདུང་བར་བྱེད་པའི་ཕྱིར་སེམས་འཇུག་པར་མི་འགྱུར། དང་བར་མི་འགྱུར། གནས་པར་མི་འགྱུར། མོས་པར་མི་འགྱུར་ཞིང༌། ཡིད་ཕྱིར་ལྡོག་པར་གྱུར་ན། དེས་སེམས་དེ་བདེན་པ་སྡུག་བསྔལ་དང༌། བདེན་པ་ཀུན་འབྱུང་བ་དག་ལ་ཡང་དང་ཡང་དུ་སྐྱོ་བར་བྱེད་ཅིང་སྐྲག་པར་བྱེད་དེ། སྐྱོ་བར་བྱས་ཤིང་སྐྲག་པར་བྱས་ནས་ཀྱང་། ལྷག་པའི་བསམ་པས་ཡང་དང་ཡང་དུ་མྱ་ངན་ལས་འདས་པ་ལ། སེམས་གཏོད་པར་བྱེད་མོད་ཀྱི། འོན་ཀྱང་འཇུག་པར་མི་འགྱུར་རོ། །དེ་ཅིའི་ཕྱིར་ཞེ་ན། འདི་ལྟ་སྟེ། དེ་ལ་མངོན་པར་རྟོགས་པའི་བར་དུ་གཅོད་པར་བྱེད་པས་བདག་འཁོར་བར་འཁོར་བར་འགྱུར་རོ། །བདག་ཡོངས་སུ་མྱ་ངན་ལས་འདའ་བར་འགྱུར་རོ། །བདག་གིས་ཡོངས་སུ་མྱ་ངན་ལས་འདའ་བར་བྱ་བའི་ཕྱིར་དགེ་བའི་ཆོས་རྣམས་བསྒོམ་པར་བྱའོ། །བདག་གིས་སྡུག་བསྔལ་སྡུག་བསྔལ་གྱི་སྒོ་ནས་མཐོང་བར་བྱའོ། །ཀུན་འབྱུང་བ་ཀུན་འབྱུང་བའི་སྒོ་དང༌། འགོག་པ་འགོག་པའི་སྒོ་དང༌། ལམ་ལམ་གྱི་སྒོ་ནས་མཐོང་བར་བྱའོ། །བདག་གིས་སྟོང་པ་ཉིད་སྟོང་པ་ཉིད་ཀྱི་སྒོ་དང༌། སྨོན་པ་མེད་པ་སྨོན་པ་མེད་པའི་སྒོ་དང༌། མཚན་མ་མེད་པ་མཚན་མ་མེད་པའི་སྒོ་ནས་མཐོང་བར་བྱ་སྟེ། ཆོས་དེ་དག་ནི་བདག་གི་ཡིན་ནོ་སྙམ་དུ་སེམས་པའི་ང་རྒྱལ་རགས་པ་ཡོད་པ་དེ་ཡིད་ལ་བྱེད་པའི་རྗེས་སུ་ཞུགས་པས་ན། བར་དུ་གཅོད་ཅིང་སྒྲིབ་པ་དང་བཅས་བཞིན་དུ་འཇུག་པའི་ཕྱིར་ཏེ། རྒྱུ་དེ་དང་རྐྱེན་དེས་ན་ལྷག་པའི་བསམ་པས་མྱ་ངན་ལས་འདས་པ་ལ་སེམས་གཏད་དུ་ཟིན་ཀྱང༌། དེའི་སེམས་འཇུག་པར་མི་འགྱུར་རོ། །དེས་བར་དུ་གཅོད་པར་བྱེད࿒པ་ངའོ་སྙམ་པའི་ང་རྒྱལ་དེ་ཉིད་བར་དུ་གཅོད༌པར་བྱེད་པ་ཡིན་ནོ་ཞེས་ཤེས་རབ་ཀྱིས་མྱུར་བ་མྱུར་བ་ཁོ࿒ནར་རྟོགས་པར་བྱས་ནས། རང་གི་ངང་གིས་འཇུག་པའི་ཡིད་ལ་བྱེད་པ་སྤངས་ཤིང༌། ཕྱི་རོལ་གྱི་ཤེས་བྱའི་དམིགས་པ་ལས་རྣམ་པར་བཟློག་ནས་ཡིད་ལ་བྱེད་པ་ལ་ཞུགས་པ་དང་ཡིད་ལ་བྱེད་པ་དང་ལྡན་པའི་བདེན་པ་རྣམ་པར་གཅོད་པ་ལ་རྩོམ་པར་བྱེད་དེ་དེས་སེམས་བྱུང་ཞིང་འགགས་པ་ན་མཇུག་ཐོགས་སུ་སྐྱེ་བའི་སེམས་ཀྱིས་རྒྱུན་དང་རྗེས་སུ་འབྲེལ་པའི་ཚུལ་གྱིས་འཇིག་པར་མཐོང་ཞིང༌། དེ་ཅི་ནས་ཀྱང་བར་དུ་གཅོད་པར་བྱེད་པ་ངའོ་སྙམ་པའི་ང་རྒྱལ་ཡིད་ལ་བྱེད་པའི་རྗེས་སུ་འཇུག་པ་གང་ཡིན་པ་དེ་སྐྱེ་བའི་སྐབས་མེད་པར་བྱ་བའི་ཕྱིར་དེ་ལྟར་སེམས་ཀྱིས་སེམས་ལ་དམིགས་པར་བྱེད་ཅིང་ངེས་པར་འཛིན་པར་བྱེད་དོ། །

bden pa la dmigs pa dang/ gcig tu mnyam par gzhag pa yin no/ /des de kun du bsten pa'i rgyus bden pa sdug bsngal ba dang/ bden pa kun 'byung ba'i bden pa gnyis kyi dbang du byas nas shes pa mtha' yas pa thob par 'gyur te/ des mi rtag pa la mi rtag pa yin no zhes mi rtag pa mtha' yas pa nyid du mos par byed de/ /de bzhin du sdug bsngal mtha' yas pa nyid dang/ stong pa mtha' yas pa nyid dang/ bdag med pa mtha' yas pa nyid dang/ kun nas nyon mongs pa mtha' yas pa nyid dang/ nyes par spyad pa mtha' yas pa nyid dang/ ngan song du 'gro ba mtha' yas pa nyid dang/ 'byor pa rnams kyi rgud pa mtha' yas pa nyid dang/ skye ba mtha' yas pa nyid dang/ rga ba dang/ na ba dang/ 'chi ba dang/ mya ngan dang/ smre sngags 'don pa dang/ sdug bsngal ba dang/ yid mi bde ba dang/ 'khrug pa mtha' yas ba nyid du mos par byed do/ /de la mtha' yas pa zhes bya ba ni/ 'khor ba na 'khor ba'i chos de dag la mtha' med pa dang/ mu med pa yin te| 'khor ba ji srid yod kyi bar du chos de dag kyang 'byung bar 'gyur la/ 'khor ba ma lus par zad par gyur na/ de dag kyang zad par 'gyur gyi/ gzhan du na zad par 'gyur ba med do zhes de ltar srid pa dang/ 'gro ba dang/ 'chi 'pho ba dang/ skye ba thams cad la/ smon pa med pa'i rnam pa dang/ rten pa med pa'i rnam pa dang/ mi mthun pa'i rnam pas mos par byed pa na/ mos pa las byung ba'i yid la byed pa sgom par byed do/ /des de ltar srid pa dang/ 'gro ba dang/ 'chi 'pho dang/ skye ba thams cad las sems skyo bar byas shing skrag par byas nas/ lhag pa'i bsam pas mya ngan las 'das pa la rnam pa gang yang rung bas sems gtod par byed pa na/ de'i sems de yun ring po nas gzugs la dga' ba dang/ sgra dang/ dri dang/ ro dang/ reg bya la dga' zhing/ gzugs dang/ sgra dang/ dri dang/ ro dang/ reg bya dag gis kun du bsags shing nye bar bsags par gyur pas| des na lhag pa'i bsam pas mya ngan las 'das pa la sems gtad du zin kyang zhi ba'i dbyings nyid mi 'dod cing yongs su gdung bar byed pa'i phyir sems 'jug par mi 'gyur/ dang bar mi 'gyur/ gnas par mi 'gyur/ mos par mi 'gyur zhing/ yid phyir ldog par gyur na/ des sems de bden pa sdug bsngal dang/ bden pa kun 'byung ba dag la yang dang yang du skyo bar byed cing skrag par byed de/ skyo bar byas shing skrag par byas nas kyang / lhag pa'i bsam pas yang dang yang du mya ngan las 'das pa la/ sems gtod par byed mod kyi/ 'on kyang 'jug par mi 'gyur ro/ /de ci'i phyir zhe na/ 'di lta ste/ de la mngon par rtogs pa'i bar du gcod par byed pas bdag 'khor bar 'khor bar 'gyur ro/ /bdag yongs su mya ngan las 'da' bar 'gyur ro/ /bdag gis yongs su mya ngan las 'da' bar bya ba'i phyir dge ba'i chos rnams bsgom par bya'o/ /bdag gis sdug bsngal sdug bsngal gyi sgo nas mthong bar bya'o/ /kun 'byung ba kun 'byung ba'i sgo dang/ 'gog pa 'gog pa'i sgo dang/ lam lam gyi sgo nas mthong bar bya'o/ /bdag gis stong pa nyid stong pa nyid kyi sgo dang/ smon pa med pa smon pa med pa'i sgo dang/ mtshan ma med pa mtshan ma med pa'i sgo nas mthong bar bya ste/ chos de dag ni bdag gi yin no snyam du sems pa'i nga rgyal rags pa yod pa de yid la byed pa'i rjes su zhugs pas na/ bar du gcod cing sgrib pa dang bcas bzhin du 'jug pa'i phyir te/ rgyu de dang rkyen des na lhag pa'i bsam pas mya ngan las 'das pa la sems gtad du zin kyang/ de'i sems 'jug par mi 'gyur ro/ /des bar du gcod par byed pa nga'o snyam pa'i nga rgyal de nyid bar du gcodpar byed pa yin no zhes shes rab kyis myur ba myur ba kho nar rtogs par byas nas/ rang gi ngang gis 'jug pa'i yid la byed pa spangs shing/ phyi rol gyi shes bya'i dmigs pa las rnam par bzlog nas yid la byed pa la zhugs pa dang yid la byed pa dang ldan pa'i bden pa rnam par gcod pa la rtsom par byed de des sems byung zhing 'gags pa na mjug thogs su skye ba'i sems kyis rgyun dang rjes su 'brel pa'i tshul gyis 'jig par mthong zhing/ de ci nas kyang bar du gcod par byed pa nga'o snyam pa'i nga rgyal yid la byed pa'i rjes su 'jug pa gang yin pa de skye ba'i skabs med par bya ba'i phyir de ltar sems kyis sems la dmigs par byed cing nges par 'dzin par byed do/ /

【N2 緣如所有性作四諦現觀】

རྣལ་འབྱོར་པ་དེ་དེ་ལྟར་བརྩོན་པར་བྱེད་པ་ན། རིམ་གྱིས་དེའི་སེམས་ཀྱི་རྒྱུད་དེ་དག་གཞན་དང་གཞན་དུ་སར་པ་སར་པ་དང༌། རྙིང་པ་མ་ཡིན་པ་རྙིང་པ་མ་ཡིན་པ་དང༌། བྱུང་ནས་འཇིག་པ་དང༌། རེ་ཞིག་པ་དང༌། ཡུན་རིང་དུ་མི་གནས་པ་ཉིད་དུ་མཐོང་བར་འགྱུར་ཏེ༑ དེ་ནི་དེའི་མི་རྟག་པ་ཉིད་ཀྱིས་ཡིད་ལ་བྱེད་པ་ཡིན་ནོ། །སེམས་ཀྱི་རྒྱུད་དེ་ཉེ་བར་ལེན་པའི་ཕུང་པོ་རྣམས་ཀྱི་རྗེས་སུ་ཞུགས་པར་མཐོང་བ་གང་ཡིན་པ་དེ་ནི་དེའི་སྡུག་བསྔལ་བ་ཡིད་ལ་བྱེད་པ་ཡིན་ནོ། །དེ་ལ་སེམས་ལས་གཞན་པའི་ཆོས་གཉིས་པ་མི་དམིགས་པ་གང་ཡིན་པ་དེ་ནི་དེའི་སྟོང་པ་ཉིད་ཀྱི་ཡིད་ལ་བྱེད་པ་ཡིན་ནོ། །དེ་ལ་སེམས་ཀྱི་རྒྱུད་དེ་ཉིད་རྟེན་ཅིང་འབྲེལ་བར་འབྱུང་བ་ཉིད་དང༌། རང་དབང་མེད་པ་ཉིད་མཐོང་བ་གང་ཡིན་པ་དེ་ནི་དེའི་བདག་མེད་པའི་ཡིད་ལ་བྱེད་པ་ཡིན་ཏེ། དེ་ལྟར་ན་རེ་ཞིག་བདེན་པ་སྡུག་བསྔལ་ལ་ཞུགས་པ་ཡིན་ནོ། །འདི་སྙམ་དུ་སེམས་ཏེ། སེམས་ཀྱི་རྒྱུད་འདི་ཡང་སྲེད་པའི་རྒྱུ་ལས་བྱུང་བ་དང༌། སྲེད་པ་ལས་ཀུན་དུ་འབྱུང༌བ་དང་། སྲེད་པ་ལས་རབ་ཏུ་སྐྱེས་པ་དང༌། སྲེད་པའི་རྐྱེན་ལས་བྱུང་བ་ཡིན་ཏེ། སེམས་ཀྱི་རྒྱུད་དེའི་འགོག་པ་གང་ཡིན་པ་དེ་ནི་ཞི་བ་ཡིན་ནོ། །དེའི་འགོག་པར་འགྲོ་བའི་ལམ་གང་ཡིན་པ་དེ་ནི་ངེས་པར་འབྱིན་པ་ཡིན་ནོ་སྙམ་དུ་སེམས་ཏེ། དེ་ལྟར་ན་ཤེས་རབ་ཕྲ༌བས་མ་བརྟགས་པའི་ཡིད་ལ་བྱེད་པ་ལ་རྟོག་པའི་ཚུལ་གྱིས་འཕགས་པའི་བདེན་པ་བཞི་པོ་དག་ལ་ཞུགས་པ་ཡིན་ནོ། །དེས་ཤེས་རབ་དེ་ཀུན་དུ་བསྟེན་ཅིང་གོམས་པར་བྱས་ལན་མང་དུ་བྱས་པའི་རྒྱུས་དམིགས་པར་བྱ་བ་དང༌། དམིགས་པར་བྱེད་པ་མཉམ་ཞིང་མཚུངས་པའི་ཡེ་ཤེས་སྐྱེ་བར་འགྱུར་ཏེ། དེས་དེའི་མྱ་ངན་ལས་འདས་པ་ལ་མངོན་པར་དགའ་བའི་བར་དུ་གཅོད་པར་བྱེད་པ་ངའོ་སྙམ་པའི་ང་རྒྱལ་རགས་པ་གང་ཡིན་པ་དེ་ཀུན་དུ་སྤྱོད་པའི་སྒོ་ནས࿒སྤོང་བར་འགྱུར་ཞིང༌། མྱ་ངན་ལས་འདས་པ་ལ་ལྷག་པའི་བསམ་པས་སེམས࿒གཏད་པ་འཇུག་པར་འགྱུར་ཞིང༌། ཡོངས་སུ࿒གདུང་བས་ཡིད་ཕྱིར་ལྡོག་པ་ཡང་མེད་པར་འགྱུར་ལ་ལྷག་པའི་བསམ་པས་མངོན་པར་དགའ་བ་ཡང་ཡིད་ལ་འཛིན་པར་བྱེད་དོ། །དེའི་དམིགས་པར་བྱ་བ་དང༌། དམིགས་པར་བྱེད་པ་མཉམ་ཞིང་མཚུངས་པའི་ཡེ་ཤེས་བཟོད་པ་ཆུང་ངུ་དང་ལྡན་པ་དེ་ལྟ་བུར་གྱུར་པ་གང་ཡིན་པ་དེ་ནི་དྲོ་བར་གྱུར་པ་ཞེས་བྱའོ། །

rnal 'byor pa de de ltar brtson par byed pa na/ rim gyis de'i sems kyi rgyud de dag gzhan dang gzhan du sar pa sar pa dang/ rnying pa ma yin pa rnying pa ma yin pa dang/ byung nas 'jig pa dang/ re zhig pa dang/ yun ring du mi gnas pa nyid du mthong bar 'gyur te| de ni de'i mi rtag pa nyid kyis yid la byed pa yin no/ /sems kyi rgyud de nye bar len pa'i phung po rnams kyi rjes su zhugs par mthong ba gang yin pa de ni de'i sdug bsngal ba yid la byed pa yin no/ /de la sems las gzhan pa'i chos gnyis pa mi dmigs pa gang yin pa de ni de'i stong pa nyid kyi yid la byed pa yin no/ /de la sems kyi rgyud de nyid rten cing 'brel bar 'byung ba nyid dang/ rang dbang med pa nyid mthong ba gang yin pa de ni de'i bdag med pa'i yid la byed pa yin te/ de ltar na re zhig bden pa sdug bsngal la zhugs pa yin no/ /'di snyam du sems te/ sems kyi rgyud 'di yang sred pa'i rgyu las byung ba dang/ sred pa las kun du 'byungba dang / sred pa las rab tu skyes pa dang/ sred pa'i rkyen las byung ba yin te/ sems kyi rgyud de'i 'gog pa gang yin pa de ni zhi ba yin no/ /de'i 'gog par 'gro ba'i lam gang yin pa de ni nges par 'byin pa yin no snyam du sems te/ de ltar na shes rab phrabas ma brtags pa'i yid la byed pa la rtog pa'i tshul gyis 'phags pa'i bden pa bzhi po dag la zhugs pa yin no/ /des shes rab de kun du bsten cing goms par byas lan mang du byas pa'i rgyus dmigs par bya ba dang/ dmigs par byed pa mnyam zhing mtshungs pa'i ye shes skye bar 'gyur te/ des de'i mya ngan las 'das pa la mngon par dga' ba'i bar du gcod par byed pa nga'o snyam pa'i nga rgyal rags pa gang yin pa de kun du spyod pa'i sgo nas spong bar 'gyur zhing/ mya ngan las 'das pa la lhag pa'i bsam pas sems gtad pa 'jug par 'gyur zhing/ yongs su gdung bas yid phyir ldog pa yang med par 'gyur la lhag pa'i bsam pas mngon par dga' ba yang yid la 'dzin par byed do/ /de'i dmigs par bya ba dang/ dmigs par byed pa mnyam zhing mtshungs pa'i ye shes bzod pa chung ngu dang ldan pa de lta bur gyur pa gang yin pa de ni dro bar gyur pa zhes bya'o/ /

【M2 頂法】

བཟོད་པ་འབྲིང་གིས་ཡང་དག་པར་བསྡུས་པ་གང་ཡིན་པ་དེ་ནི་རྩེ་མོ་ཞེས་བྱའོ། །

bzod pa 'bring gis yang dag par bsdus pa gang yin pa de ni rtse mo zhes bya'o/ /

【M3 忍法】

བཟོད་པ་ཆེན་པོས་ཡང་དག་པར་བསྡུས་པ་གང་ཡིན་པ་དེ་ནི་བདེན་པ་དང་རྗེས་སུ་མཐུན་པའི་བཟོད་པ་ཞེས་བྱའོ། །

bzod pa chen pos yang dag par bsdus pa gang yin pa de ni bden pa dang rjes su mthun pa'i bzod pa zhes bya'o/ /

【M4 世第一法】

དེས་དེ་ལྟར་བར་དུ་གཅོད་པར་བྱེད་པའི་ངའོ་སྙམ་པའི་ང་རྒྱལ་སྤངས་ཤིང་ལྷག་པའི་བསམ་པས་མྱ་ངན་ལས་འདས་པ་ལ་མངོན་པར་དགའ་བ་ཡོངས་སུ་བཟུང་ནས་གོང་ནས་གོང་དུ་སེམས་བརྟག་པར་བྱ་བ་ལ་མངོན་པར་འདུ་བྱེད་པ་གང་ཡིན་པའི་མངོན་པར་འདུ་བྱེད་པ་དེ་སྤངས་ཏེ། མངོན་པར་འདུ་བྱེད་པ་མེད་པ་ལ་རྣམ་པར་རྟོག་པ་མེད་པའི་སེམས་འཇོག་པར་བྱེད་དོ། །དེའི་ཚེ་ན་དེའི་སེམས་དེ་འགགས་པ་ལྟ་བུར་ཡང་སྣང་མོད་ཀྱི། དེ་འགགས་པ་ནི་མ་ཡིན་ནོ། །དེ་དམིགས་པ་མེད་པ་ལྟ་བུར་ཡང་སྣང་མོད་ཀྱི། དེ་དམིགས་པ་མེད་པ་ཡང་མ་ཡིན་ནོ། །དེའི་སེམས་དེ་རབ་ཏུ་ཞི་ཞིང་མེད་པ་ལྟ་བུར་ཡང་སྣང་མོད་ཀྱི་དེ་མེད་པ་ཡང་མ་ཡིན་ནོ། །དེའི་ཚེ་ན་སྦྲང་རྩི་བྱེད་པའི་སྦྲང་བུ་གཉིད་ཀྱིས་ལོག་པར་འགྱུར་བ་ལྟ་བུ་ཡང་མ་ཡིན་ཏེ། རྣམ་པར་གསལ་ཞིང་ཞི་གནས་ཀྱི་རྣམ་པ་ལས་མི་མཐོ་མི་དམའ་བ་ཁོ་ན་ཡིན་ནོ། །ཤེས་རབ࿒ཞེན་པ་མོང་རྟུལ་བར་མངོན་བར་རྟོགས་པས་མངོན་པའི་ང་རྒྱལ་བྱེད་པ་གང་ཡིན་པ་ལ་ལའི་སེམས་ནི་སྦྲང་རྩི་བྱེད་པའི་སྦྲང་བུ་གཉིད་ཀྱིས་ལོག་པ་བཞིན་དུ་འགགས་པར་སྣང་བ་ལྟ་བུ་ཡང་ཡོད་མོད་ཀྱི་དེ་ཡང་འགགས་པ་ནི་མ་ཡིན་ནོ། །སེམས་དེ་ནི་མངོན་པར་རྟོགས་པ་ཁོ་ན་ཡིན་ཏེ། སེམས་ཀྱི་གནས་སྐབས་འདི་ལྟ་བུར་གྱུར་པ་གང་ཡིན་པ་དེ་ནི་དེ་རིང་པོ་མི་ཐོགས་པར་ཡང་དག་པ་ཉིད་དུ་ངེས་པ་ལ་འཇུག་པར་འགྱུར་རོ། །དེའི་ཐམས་ཅད་ཀྱི་ཐ་མ་རྣམ་པར་མི་རྟོག་པའི་སེམས་དེའི་མཇུག་ཐོགས་སུ་སྔར་དཔྱད་པའི་བདེན་པ་དག་ལ་བདག་ཉིད་རྩོལ་བར་བྱེད་པ་གང་ཡིན་པ་དེ་དག་ནི་འཇིག་རྟེན་པའི་ཆོས་ཀྱི་མཆོག་རྣམས་ཡིན་ཏེ། དེ་ཡན་ཆད་འཇིག་རྟེན་ལས་འདས་པའི་སེམས་ཁོ་ན་སྐྱེ་བར་འགྱུར་གྱི་འཇིག་རྟེན་པའི་སེམས་མི་སྐྱེ་བ་དང༌། དེ་དག་ནི་འཇིག་རྟེན་པའི་འདུ་བྱེད་རྣམས་ཀྱི་མཚམས་དང་མཐར་ཐུག་པ་ཁོ་ན་ཡིན་པས་ན། དེའི་ཕྱིར་འཇིག་རྟེན་པའི་ཆོས་ཀྱི་མཆོག་རྣམས་ཞེས་བྱའོ། །

des de ltar bar du gcod par byed pa'i nga'o snyam pa'i nga rgyal spangs shing lhag pa'i bsam pas mya ngan las 'das pa la mngon par dga' ba yongs su bzung nas gong nas gong du sems brtag par bya ba la mngon par 'du byed pa gang yin pa'i mngon par 'du byed pa de spangs te/ mngon par 'du byed pa med pa la rnam par rtog pa med pa'i sems 'jog par byed do/ /de'i tshe na de'i sems de 'gags pa lta bur yang snang mod kyi/ de 'gags pa ni ma yin no/ /de dmigs pa med pa lta bur yang snang mod kyi/ de dmigs pa med pa yang ma yin no/ /de'i sems de rab tu zhi zhing med pa lta bur yang snang mod kyi de med pa yang ma yin no/ /de'i tshe na sbrang rtsi byed pa'i sbrang bu gnyid kyis log par 'gyur ba lta bu yang ma yin te/ rnam par gsal zhing zhi gnas kyi rnam pa las mi mtho mi dma' ba kho na yin no/ /shes rab zhen pa mong rtul bar mngon bar rtogs pas mngon pa'i nga rgyal byed pa gang yin pa la la'i sems ni sbrang rtsi byed pa'i sbrang bu gnyid kyis log pa bzhin du 'gags par snang ba lta bu yang yod mod kyi de yang 'gags pa ni ma yin no/ /sems de ni mngon par rtogs pa kho na yin te/ sems kyi gnas skabs 'di lta bur gyur pa gang yin pa de ni de ring po mi thogs par yang dag pa nyid du nges pa la 'jug par 'gyur ro/ /de'i thams cad kyi tha ma rnam par mi rtog pa'i sems de'i mjug thogs su sngar dpyad pa'i bden pa dag la bdag nyid rtsol bar byed pa gang yin pa de dag ni 'jig rten pa'i chos kyi mchog rnams yin te/ de yan chad 'jig rten las 'das pa'i sems kho na skye bar 'gyur gyi 'jig rten pa'i sems mi skye ba dang/ de dag ni 'jig rten pa'i 'du byed rnams kyi mtshams dang mthar thug pa kho na yin pas na/ de'i phyir 'jig rten pa'i chos kyi mchog rnams zhes bya'o/ /

【K3 prāvivekyo manaskārah遠離作意rab tu dben pa yid la byed pa】

དེ་དག་གི་རྗེས་ལ་སྔར་དཔྱད་པའི་བདེན་པ་དག་ལ་རྩོལ་བར་བྱེད་དེ། བརྩལ་མ་ཐག་ཏུ་ཇི་ལྟར་སྔར་གོ་རིམས་བཞིན་དུ་དཔྱད་པའི་བདེན་པ་མངོན་སུམ་དང་ལྐོག་ཏུ་གྱུར་པ་དག་ལ་རིམ་གྱིས་རྣམ་པར་མི་རྟོག་པ་ཤིན་ཏུ་ངེས་པའི་ཡེ་ཤེས་དང༌། མངོན་སུམ་གྱི་ཡེ་ཤེས་སྐྱེ་བར་འགྱུར་རོ། །དེ་སྐྱེས་པས་ཁམས་གསུམ་ན་སྤྱོད་པ་མཐོང་བས་སྤང་བར་བྱ་བའི་ཉོན་མོངས࿒པ་རྣམས་ཀྱི་ཕྱོགས་སུ་གྱུར་པའི་གནས་ངན་ལེན་ལུས་ལ་གནས་ཤིང༌། ཞེན་པ་གང་ཡིན་པ་དེ་སྤོང་བར་བྱེད་དོ། །གལ་ཏེ་དང་པོ་ཉིད་ནས་འདོད་པ་རྣམས་ལས་འདོད་ཆགས་དང་བྲལ་བ་ཞིག་ཡིན་ན་ནི། དེ་སྤངས་ནས་བདེན་པ་མངོན་པར་རྟོགས་མ་ཐག་ཏུ་དེའི་ཚེ་ཕྱིར་མི་འོང་བ་ཞེས༌བྱ་སྟེ༑ དེའི་རྟགས་ནི་འདོད་ཆགས་དང་བྲལ་བའི་རྟགས་སྔར་བསྟན་པ་དག་ཉིད་ཡིན་པར་རིག་པར་བྱའོ། །དེ་ལ་བྱེ་བྲག་ནི་འདི་ཡོད་དེ། དེའི་དེར་རྫུས་ཏེ་སྐྱེས་ནས་ཕྱིས་འཇིག་རྟེན་འདིར་ཕྱིར་མི་འོང་བར་ཡོངས་སུ་མྱ་ལས་འདའ་བར་འགྱུར་རོ། །གལ་ཏེ་དེ་ཤས་ཆེར་འདོད་ཆགས་དང་བྲལ་བ་ཞིག་ཡིན་ན་ནི། བདེན་པ་མངོན་བར་རྟོགས་མ་ཐག་ཏུ། ལན་ཅིག་ཕྱིར་འོང་བར་འགྱུར་ཏེ། འཇིག་རྟེན་འདིར་ལན་ཅིག་ཕྱིར་འོངས་ནས། སྡུག་བསྔལ་མཐར་ཕྱིན་པར་བྱེད་དོ༑ །གལ་ཏེ་འདོད་ཆགས་དང་མ་བྲལ་བ་ཞིག་ཡིན་ན་ནི། གནས་ངན་ལེན་ཤིན་ཏུ་སྦྱངས་ནས་རྒྱུན་དུ་ཞུགས་པར་འགྱུར་རོ། །དེ་ལ་མངོན་པར་རྟོགས་པས་ཞེས་བྱ་བ་ནི་མངོན་སུམ་དུ་ཤེས་བྱ་དང་ཡེ་ཤེས་དང་ཕྲད་པར་གྱུར་པས་ན། དེའི་ཕྱིར་མངོན་པར་རྟོགས་པ་ཞེས་བྱ་སྟེ། འདི་ལྟ་སྟེ་དཔེར་ན། རྒྱལ་རིགས་དང་རྒྱལ་རིགས་ལྷན་ཅིག་མངོན་དུ་གྱུར་པ་ལ་ཕྲད་པ་ཞེས་བྱ་བ་དང༌། བྲམ་ཟེ་ལ་སོགས་པ་ལ་ཡང་དེ་བཞིན་དུ་རིག་པར་བྱ་བ་ལྟ་བུའོ། །དེའི་རྟགས་ནི་འདི་དག་ཡིན་ཏེ། དེས་ཤེས་པ་བཞི་པོ་རྒྱུ་བ་དང༌། གནས་པ་དང་ཡིད་ལ་བྱེད་པ་ཐམས་ཅད་ལ་ངེས་པར་རྟོགས་པའི་སྒོ་ནས་ཆོས་ཙམ་དུ་ཤེས་པ་དང༌། ཆད་པ་མ་ཡིན་པར་ཤེས་པ་དང༌། རྟག་པ་མ་ཡིན་པར་ཤེས་པ་དང༌། རྟེན་ཅིང་འབྲེལ་པར་འབྱུང་བའི་འདུ་བྱེད་སྒྱུ་མ་ལྟ་བུར་ཤེས་པ་དེ་དག་ཐོབ་པ་དང༌། དེ་ཡུལ་རྣམས་ལ་སྤྱོད་པ་ན་གལ་ཏེ་བརྗེད་ངས་པས་ཉོན་མོངས་པའི་ཀུན་ནས་དཀྲིས་པ་ཤིན་ཏུ་ཆེན་པོ་དག་བྱུང་བར་གྱུར་ན་ཡང་དེས་བརྩལ་བ་ཙམ་གྱིས་དེ་དག་མྱུར་བ་མྱུར་བ་ཁོ་ནར་མེད་པར་འགྱུར་བ་དང༌། དེ་བཞིན་དུ་ངན་སོང་རྣམས་སུ་འགྲོ་བར་མི་འགྱུར་བ་དང༌། བསམས་བཞིན་དུ་བསླབ་པ་རྣམས་ལས་འདའ་བར་མི་བྱེད་པ་དང༌། དུད་འགྲོའི་སྐྱེ་གནས་སུ་སྐྱེས་པའི་སྲོག་ཆགས་རྣམས་ཀྱི་སྲོག་གཅོད་པར་མི་བྱེད་པ་དང༌། བསླབ་པ་རྣམས༌ཕུལ་ནས་སྤངས་པ་ལ་འཇུག་པར་མི་བྱེད་པ་དང༌། མཚམས་མེད་པ་ལྔའི་ལས་བྱེད་པར་འགྱུར་མི་སྲིད་པ་དང༌། བདེ་བ་དང༌། སྡུག་བསྔལ་རང་གིས་བྱས་པར་ཁས་མ་ལེན་པ་དང༌། གཞན་གྱིས་བྱས་པར་ཁས་མི་ལེན་པ་དང༌། རང་གིས་བྱས་པ་དང༌། གཞན་གྱིས་བྱས་པར་ཁས་མི་ལེན་པ་དང༌། རང་གིས་བྱས་པ་དང༌། གཞན་གྱིས་བྱས་པ་ཡང་མ་ཡིན་ལ། རྒྱུ་མེད་པ་ལས་བྱུང་བར་ཡང་ཁས་མི་ལེན་པ་དང༌། འདི་ལས་ཕྱི་རོལ་པའི་སྟོན་པ་གཞན་ཡོངས་སུ་མི་ཚོལ་བ་དང༌། སྦྱིན་གནས་གཞན་ཡོངས་སུ་མི་ཚོལ་བ་དང༌། དགེ་སྦྱོད་དང༌། བྲམ་ཟེ་གཞན་དག་གི་ངོར་མི་ལྟ་ཞིང་ངོར་ཡོངས་སུ་མི་རྟོག་པ་དང༌། ཆོས་མཐོང་བ་དང༌། ཆོས་ཐོབ་པ་དང༌། ཆོས་རིག་པ་དང༌། ཆོས་ཀྱི་གཏིང་རྙེད་པ་དང༌། ནེམ་ནུར་ལས་རྒལ་བ་དང༌། ཐེ་ཚོམ་ལས་རྒལ་བ་དང༌། གཞན་གྱི་དྲིང་ལ་མི་འཇོག་པ་དང༌། གཞན་གྱིས་བཀྲིར་མི་ཟུག་པ་དང༌། སྟོན་པའི་བསྟན་པའི་ཆོས་རྣམས་ལ་མི་འཇིགས་པ་ཐོབ་པ་ཁོ་ན་ཡིན་ཏེ། དེ་ནི࿒དག་པའི་མཚན་དང༌། བཀྲ་ཤིས་དག་གིས་དག་པར་མི་འདོད་པ་དང༌། སྲིད་པ་བརྒྱད་པ་མངོན་པར་སྒྲུབ་པར་མི་བྱེད་པ་དང༌། ཤེས་ནས་དད་པ་བཞི་པོ་དག་དང་ལྡན་པ་ཡིན་ནོ། །࿒དེ་ལ་འཇིག་རྟེན་པའི་ཆོས་ཀྱི་མཆོག་རྣམས་ཀྱི་བར་དུ་ནི་དེའི་མོས་པ་ལས་བྱུང་བའི་ཡིད་ལ་བྱེད་པ་ཡིན་ནོ། །བདེན་པ་རྣམས་མངོན་པར་རྟོགས་ནས་མཐོང་བས་སྤང་བར་བྱ་བའི་ཉོན་མོངས་པ་རྣམས་སྤངས་པ་དག་ལ་ནི། རབ་ཏུ་དབེན་པའི་ཡིད་ལ་བྱེད་པ་ཡིན་ནོ། །

de dag gi rjes la sngar dpyad pa'i bden pa dag la rtsol bar byed de/ brtsal ma thag tu ji ltar sngar go rims bzhin du dpyad pa'i bden pa mngon sum dang lkog tu gyur pa dag la rim gyis rnam par mi rtog pa shin tu nges pa'i ye shes dang/ mngon sum gyi ye shes skye bar 'gyur ro/ /de skyes pas khams gsum na spyod pa mthong bas spang bar bya ba'i nyon mongs pa rnams kyi phyogs su gyur pa'i gnas ngan len lus la gnas shing/ zhen pa gang yin pa de spong bar byed do/ /gal te dang po nyid nas 'dod pa rnams las 'dod chags dang bral ba zhig yin na ni/ de spangs nas bden pa mngon par rtogs ma thag tu de'i tshe phyir mi 'ong ba zhesbya ste| de'i rtags ni 'dod chags dang bral ba'i rtags sngar bstan pa dag nyid yin par rig par bya'o/ /de la bye brag ni 'di yod de/ de'i der rdzus te skyes nas phyis 'jig rten 'dir phyir mi 'ong bar yongs su mya las 'da' bar 'gyur ro/ /gal te de shas cher 'dod chags dang bral ba zhig yin na ni/ bden pa mngon bar rtogs ma thag tu/ lan cig phyir 'ong bar 'gyur te/ 'jig rten 'dir lan cig phyir 'ongs nas/ sdug bsngal mthar phyin par byed do| /gal te 'dod chags dang ma bral ba zhig yin na ni/ gnas ngan len shin tu sbyangs nas rgyun du zhugs par 'gyur ro/ /de la mngon par rtogs pas zhes bya ba ni mngon sum du shes bya dang ye shes dang phrad par gyur pas na/ de'i phyir mngon par rtogs pa zhes bya ste/ 'di lta ste dper na/ rgyal rigs dang rgyal rigs lhan cig mngon du gyur pa la phrad pa zhes bya ba dang/ bram ze la sogs pa la yang de bzhin du rig par bya ba lta bu'o/ /de'i rtags ni 'di dag yin te/ des shes pa bzhi po rgyu ba dang/ gnas pa dang yid la byed pa thams cad la nges par rtogs pa'i sgo nas chos tsam du shes pa dang/ chad pa ma yin par shes pa dang/ rtag pa ma yin par shes pa dang/ rten cing 'brel par 'byung ba'i 'du byed sgyu ma lta bur shes pa de dag thob pa dang/ de yul rnams la spyod pa na gal te brjed ngas pas nyon mongs pa'i kun nas dkris pa shin tu chen po dag byung bar gyur na yang des brtsal ba tsam gyis de dag myur ba myur ba kho nar med par 'gyur ba dang/ de bzhin du ngan song rnams su 'gro bar mi 'gyur ba dang/ bsams bzhin du bslab pa rnams las 'da' bar mi byed pa dang/ dud 'gro'i skye gnas su skyes pa'i srog chags rnams kyi srog gcod par mi byed pa dang/ bslab pa rnamsphul nas spangs pa la 'jug par mi byed pa dang/ mtshams med pa lnga'i las byed par 'gyur mi srid pa dang/ bde ba dang/ sdug bsngal rang gis byas par khas ma len pa dang/ gzhan gyis byas par khas mi len pa dang/ rang gis byas pa dang/ gzhan gyis byas par khas mi len pa dang/ rang gis byas pa dang/ gzhan gyis byas pa yang ma yin la/ rgyu med pa las byung bar yang khas mi len pa dang/ 'di las phyi rol pa'i ston pa gzhan yongs su mi tshol ba dang/ sbyin gnas gzhan yongs su mi tshol ba dang/ dge sbyod dang/ bram ze gzhan dag gi ngor mi lta zhing ngor yongs su mi rtog pa dang/ chos mthong ba dang/ chos thob pa dang/ chos rig pa dang/ chos kyi gting rnyed pa dang/ nem nur las rgal ba dang/ the tshom las rgal ba dang/ gzhan gyi dring la mi 'jog pa dang/ gzhan gyis bkrir mi zug pa dang/ ston pa'i bstan pa'i chos rnams la mi 'jigs pa thob pa kho na yin te/ de ni dag pa'i mtshan dang/ bkra shis dag gis dag par mi 'dod pa dang/ srid pa brgyad pa mngon par sgrub par mi byed pa dang/ shes nas dad pa bzhi po dag dang ldan pa yin no/ / de la 'jig rten pa'i chos kyi mchog rnams kyi bar du ni de'i mos pa las byung ba'i yid la byed pa yin no/ /bden pa rnams mngon par rtogs nas mthong bas spang bar bya ba'i nyon mongs pa rnams spangs pa dag la ni/ rab tu dben pa'i yid la byed pa yin no/ /

【K4 mīmānsā manaskāraḥ觀察作意dpyod pa'i yid la byed pa】【L1 略辨】【M1 明斷修惑得二果相】

དེའི་གོང་དུ་ཉོན་མོངས་པ་སྤང་བའི་ཕྱིར་ལམ་ཇི་ལྟར་ཐོབ་པ་གོམས་ཤིང་བྱང་བར་བྱས་པའི་སྒོ་ནས། འདོད་པ་ན་སྤྱོད་པའི་ཉོན་མོངས་པ་ཆེན་པོ་དང་འབྲིང་པོ་རྣམས࿒སྤང་བའི་ཕྱིར། ལན་ཅིག་ཕྱིར་འོང་བར་འགྱུར་ཏེ། །དེའི་རྟགས་རྣམས་ཀྱང༌། རྒྱུན་དུ་ཞུགས་པའི་རྟགས་རྣམས་གང་དག་ཡིན་པ་དེ་དག་ཐམས་ཅད་ཡིན་པར་རིག་པར་བྱའོ། །དེ་ལ་བྱེ་བྲག་ནི་འདི་ཡོད་དེ། ཉོན་མོངས་པའི་ཀུན་ནས་དཀྲིས་པ་ཆེན་པོ་དང་མཐུན་པའི་ཡུལ་རྣམས་ལ་སྤྱོད་པར་བྱེད་ཀྱང་ཉོན་མོངས་པའི་ཀུན་ནས་དཀྲིས་པ་དལ་བུས་སྐྱེ་ཞིང་མྱུར་དུ་སྤོང་བར་བྱེད་པ་དང༌། འཇིག་རྟེན་འདིར་ལན་ཅིག་འོངས་ནས་སྡུག་བསྔལ་མཐར་ཕྱིན་པར་བྱེད་པ་ཡིན་ནོ། །ཕྱིར་མི་འོང་བ་དང་ཕྱིར་འོང་བའི་རྟགས་རྣམས་ནི་སྔར་བསྟན་པ་དག་ཁོ་ན་ཡིན་ནོ། །

de'i gong du nyon mongs pa spang ba'i phyir lam ji ltar thob pa goms shing byang bar byas pa'i sgo nas/ 'dod pa na spyod pa'i nyon mongs pa chen po dang 'bring po rnams spang ba'i phyir/ lan cig phyir 'ong bar 'gyur te/ /de'i rtags rnams kyang/ rgyun du zhugs pa'i rtags rnams gang dag yin pa de dag thams cad yin par rig par bya'o/ /de la bye brag ni 'di yod de/ nyon mongs pa'i kun nas dkris pa chen po dang mthun pa'i yul rnams la spyod par byed kyang nyon mongs pa'i kun nas dkris pa dal bus skye zhing myur du spong bar byed pa dang/ 'jig rten 'dir lan cig 'ongs nas sdug bsngal mthar phyin par byed pa yin no/ /phyir mi 'ong ba dang phyir 'ong ba'i rtags rnams ni sngar bstan pa dag kho na yin no/ /

【M2 明捨中觀察】

དེ་ལ་བསྒོམ་པའི་ལམ་ཐམས་ཅད་ལ་ནི་དཔྱོད་པའི་ཡིད་ལ་བྱེད་པས་སྤངས་པ་དང༌། མ་སྤངས་བ་ལ་སོ་སོར་བརྟགས་ཤིང་སོ་སོར་བརྟགས་ནས་ལམ་ཇི་ལྟར་ཐོབ་པ་གོམས་པར་བྱས་པས་རབ་ཏུ་ཕྱེ་བ་ཡིན་ནོ། །

de la bsgom pa'i lam thams cad la ni dpyod pa'i yid la byed pas spangs pa dang/ ma spangs ba la so sor brtags shing so sor brtags nas lam ji ltar thob pa goms par byas pas rab tu phye ba yin no/ /

【L2 廣釋】【M1 初問答廣辨修道體用品類差別】

དེ་ལ་བསྒོམ་པའི་རང་བཞིན་ནི་གང༌། ལས་ནི་གང༌། རྣམ་པར་དབྱེ་བ་ནི་གང་ཞེ་ན། འཇིག་རྟེན་པ་དང༌། འཇིག་རྟེན་ལས་འདས་པའི་མཉམ་པར་གཞག་པའི࿒ས་པའི་ཡིད་ལ་བྱེད་པས་འདུས་བྱས་ཀྱི་དགེ་བའི་ཆོས་གོམས་པར་བྱས་པ་དང༌། ཡོངས་སུ་འདྲིས་པར་བྱས་པ་དང༌། རྟག་ཏུ་བྱས་པ་དང༌། གུས་པར་བྱས་པ་དེ་དག࿒ལས་བྱུང་བའི་བསྒོམ་པ་སེམས་ཀྱི་རྒྱུད་ལ་འཇོག་པར་བྱེད་པ་གང་ཡིན་པ་དེ་དག་ནི་བསྒོམ་པའི་རང་བཞིན་ཞེས་བྱའོ། །

de la bsgom pa'i rang bzhin ni gang/ las ni gang/ rnam par dbye ba ni gang zhe na/ 'jig rten pa dang/ 'jig rten las 'das pa'i mnyam par gzhag pa'i sa pa'i yid la byed pas 'dus byas kyi dge ba'i chos goms par byas pa dang/ yongs su 'dris par byas pa dang/ rtag tu byas pa dang/ gus par byas pa de dag las byung ba'i bsgom pa sems kyi rgyud la 'jog par byed pa gang yin pa de dag ni bsgom pa'i rang bzhin zhes bya'o/ /

【M2 明於中觀察】【N1 八種修】

དེ་ལ་བསྒོམ་པའི་ལས་ནི་རྣམ་པ་བརྒྱད་དེ། བསྒོམ་པས་ཆོས་ཁ་ཅིག་ཐོབ་པར་བྱེད་པ་དང༌། བསྒོམ་པས་ཆོས་ཁ་ཅིག་རྟེན་པར་བྱེད་པ་དང༌། ཆོས་ཁ་ཅིག་རྣམ་པར་སྦྱོང་བར་བྱེད་པ་དང༌། ཆོས་ཁ་ཅིག་སེལ་བར་བྱེད་པ་དང༌། ཆོས་ཁ་ཅིག་ཡོངས་སུ་ཤེས་པར་བྱེད་པ་དང༌། ཆོས་ཁ་ཅིག་སྤོང་བར་བྱེད་པ་དང༌། ཆོས་ཁ་ཅིག་མངོན་སུམ་དུ་བྱེད་པ་དང༌། ཆོས་ཁ་ཅིག་ཐག་རིང་དུ་བྱེད་པའོ། །དེ་ལ་རེ་ཞིག་དགེ་བའི་ཆོས་ཁྱད་པར་ཅན་མ་ཐོབ་པ་གང་དག་ཡིན་པ་དེ་དག་ནི་ཐོབ་པར་བྱེད་དོ། །ཐོབ་ཅིང་མངོན་སུམ་དུ་གྱུར་པ་གང་དག་ཡིན་པ་དེ་དག་ནི་སྟེན་པར་བྱེད་དོ། །དེ་ལ་ཐོབ་པ་མངོན་དུ་གྱུར་པ་མ་ཡིན་པ་གང་དག་ཡིན་པ་དེ་དག་ནི་དེ་དང་རིགས་མཐུན་པའི་ཆོས་རྣམས་བསྟན་པ་དག་གིས་ཕྱིས་མངོན་སུམ་དུ་བྱེད་པ་ན་ཤིན་ཏུ་ཡོངས་སུ་དག་པ་དང༌། ཤིན་ཏུ་ཡོངས་སུ་བྱང་བ་སྐྱེ་བར་བྱེད་དོ༑ །དེ་ལ་བརྗེད་ངས་པས་ཉོན་མོངས་པ་ཅན་གྱི་ཆོས་ཀུན་དུ་འབྱུང་བ་࿒གང་དག་ཡིན་པ་དེ་དག་ནི་དགེ་བའི་ཆོས་ལ་གོམས་པར་བྱས་པའི་སྟོབས་ཀྱིས་དང་དུ་མི་ལེན་ཅིང་སྤོང་བར་བྱེད། སེལ་བར་བྱེད། བྱང་བར་བྱེད་དོ། །དེ་ལ་སྤང་བར་བྱ་བའི་ཆོས་མ་སྐྱེས་པ་གང་དག་ཡིན་པ་དེ་དག་ལ་ནི་ནད་ལྟ་བུར་ཡོངས་སུ་ཤེས་པར་བྱེད་ཅིང་སུན་འབྱིན་པར་བྱེད་པ་དང༌། འབྲས་ལྟ་བུ་དང༌། ཟུག་རྔུ་ལྟ་བུ་དང༌། སྡིག་པ་དང༌། མི་རྟག་པ་དང༌། སྡུག་བསྔལ་བ་དང༌། སྟོང་པ་དང༌། བདག་མེད་པར་ཡོངས་སུ་ཤེས་པར་བྱེད་ཅིང་སུན་འབྱིན་པར་བྱེད་དོ། །དེ་ཡོངས་སུ་ཤེས་ཤིང་གོམས་པར་བྱས་པས་ཉོན་མོངས་པ་རྣམས་࿒སྤང་བའི་ཕྱིར། བར་ཆད་མེད་པའི་ལམ་སྐྱེ་བར་བྱེད་ཅིང་དེས་སྤོང་བར་བྱེད་དོ། །སྤངས་པས་ན་རྣམ་པར་གྲོལ་བ་མངོན་སུམ་དུ་བྱེད་དོ། །ཇི་ལྟ་ཇི་ལྟར་ས་གོང་མ་དག་གནོན་པར་བྱེད་པ་དེ་ལྟ་དེ་ལྟར་མཐར་ཐུག་གྱི་བར་དུ་ས་འོག་མ་པའི་ཆོས་སྤངས་པ་རྣམས་ཐག་རིང་དུ་བྱེད་པ་སྟེ། དེ་ནི་བསྒོམ་པའི་ལས་རྣམ་པ་བརྒྱད་ཡིན་པར་རིག་པར་བྱའོ། །

de la bsgom pa'i las ni rnam pa brgyad de/ bsgom pas chos kha cig thob par byed pa dang/ bsgom pas chos kha cig rten par byed pa dang/ chos kha cig rnam par sbyong bar byed pa dang/ chos kha cig sel bar byed pa dang/ chos kha cig yongs su shes par byed pa dang/ chos kha cig spong bar byed pa dang/ chos kha cig mngon sum du byed pa dang/ chos kha cig thag ring du byed pa'o/ /de la re zhig dge ba'i chos khyad par can ma thob pa gang dag yin pa de dag ni thob par byed do/ /thob cing mngon sum du gyur pa gang dag yin pa de dag ni sten par byed do/ /de la thob pa mngon du gyur pa ma yin pa gang dag yin pa de dag ni de dang rigs mthun pa'i chos rnams bstan pa dag gis phyis mngon sum du byed pa na shin tu yongs su dag pa dang/ shin tu yongs su byang ba skye bar byed do| /de la brjed ngas pas nyon mongs pa can gyi chos kun du 'byung ba gang dag yin pa de dag ni dge ba'i chos la goms par byas pa'i stobs kyis dang du mi len cing spong bar byed/ sel bar byed/ byang bar byed do/ /de la spang bar bya ba'i chos ma skyes pa gang dag yin pa de dag la ni nad lta bur yongs su shes par byed cing sun 'byin par byed pa dang/ 'bras lta bu dang/ zug rngu lta bu dang/ sdig pa dang/ mi rtag pa dang/ sdug bsngal ba dang/ stong pa dang/ bdag med par yongs su shes par byed cing sun 'byin par byed do/ /de yongs su shes shing goms par byas pas nyon mongs pa rnams spang ba'i phyir/ bar chad med pa'i lam skye bar byed cing des spong bar byed do/ /spangs pas na rnam par grol ba mngon sum du byed do/ /ji lta ji ltar sa gong ma dag gnon par byed pa de lta de ltar mthar thug gyi bar du sa 'og ma pa'i chos spangs pa rnams thag ring du byed pa ste/ de ni bsgom pa'i las rnam pa brgyad yin par rig par bya'o/ /

【N2 十一種品類差別】

དེ་ལ་བསྒོམ་པའི་རྣམ་པར་དབྱེ་བ་ནི་རྣམ་པ་བཅུ་གཅིག་ཡོད་པར་རིག་པར་བྱ་སྟེ། འདི་ལྟ་སྟེ། ཞི་གནས་བསྒོམ་པ་དང༌། ལྷག་མཐོང་བསྒོམ་པ་དང༌། འཇིག་རྟེན་པའི་ལམ་བསྒོམ་པ་དང༌། འཇིག་རྟེན་ལས་འདས་པའི་ལམ་བསྒོམ་པ་དང༌། ལམ་ཆུང་ངུ་བསྒོམ་པ་དང༌། ལམ་འབྲིང་པོ་བསྒོམ་པ་དང༌། ལམ་ཆེན་པོ་བསྒོམ་པ་དང༌། སྦྱོར་བའི་ལམ་བསྒོམ་པ་དང༌། བར་ཆད་མེད་པའི་ལམ་བསྒོམ་པ་དང༌། རྣམ་པར་གྲོལ་བའི་ལམ་བསྒོམ་པ་དང༌། ཁྱད་པར་གྱི་ལམ་བསྒོམ་པའོ། །དེ་ལ་ཞི་གནས་བསྒོམ་པ་ནི། སེམས་གནས་པ་རྣམ་པ་དགུ་སྟེ་སྔ་མ་བཞིན་ནོ། །ལྷག་མཐོང་བསྒོམ་པ་ཡང་སྔ་མ་ཁོ་ན་བཞིན་ནོ། །དེ་ལ་འཇིག་རྟེན་པའི་ལམ་བསྒོམ་པ་ནི་ས་འོག་མ་པ་རྣམས་ལ་རགས་པར་ལྟ་བ་དང༌། ས་གོང་མ་པ་རྣམས་ལ་ཞི་བར་ལྟ་བ་ཉིད་ཀྱིས་ཅི་ཡང་མེད་པའི་སྐྱེ་མཆེད་ཀྱི་བར་གྱི་འདོད་ཆགས་དང་བྲལ་བར་གྱུར་པ་གང་ཡིན་པའོ། །དེ་ལ་འཇིག་རྟེན་ལས་འདས་པའི་ལམ་བསྒོམ་པ་ནི་སྡུག་བསྔལ་ལ་སྡུག་བསྔལ་གྱི་སྒོ་ནས་ཡིད་ལ་བྱེད་པ་དང༌། ལམ་གྱི་བར་ལ་ལམ་གྱི་སྒོ་ནས་ཡིད་ལ་བྱེད་པའི་ཡང་དག་པའི་ལྟ་བ་ལ་སོགས་པ་ཟག་པ་མེད་པའི་ལམ་གྱིས་ཡོད་མིན་མེད་མིན་སྐྱེ་མཆེད་ཀྱི་བར་གྱི་འདོད་ཆགས་དང་བྲལ་བར་འགྱུར་བ་གང་ཡིན་པའོ། །དེ་ལ་ལམ་ཆུང་ངུ་བསྒོམ་པ་ནི་གང་གིས་ཉོན་མོངས་པ་རགས་པ་དང་ཆེན་པོ་སྤོང་བར་བྱེད་པའོ། །དེ་ལ་ལམ་འབྲིང་པོ་བསྒོམ་པ་ནི་གང་གིས་ཉོན་མོངས་པ་འབྲིང࿒པོ་སྤོང་བར་བྱེད་པའོ། །དེ་ལ་ལམ་ཆེན་པོ་བསྒོམ་པ་ནི་གང་གིས་ཐམས་ཅད་ཀྱི་ཐ་མར་སྤང་བར་བྱ་བའི་ཉོན་མོངས་པའི་རྣམ་པ་ཆུང་ངུ་སྤོང་བར་བྱེད་པའོ། །དེ་ལ་སྦྱོར་བའི་ལམ་བསྒོམ་པ་ནི། གང་གིས་ཉོན་མོངས་པ་སྤང་བའི་ཕྱིར་སྦྱོར་བ་རྩོམ་པར་བྱེད་པའོ། །དེ་ལ་བར་ཆད་མེད་པའི་ལམ་བསྒོམ་པ་ནི་གང་གིས་ཉོན་མོངས་པ་སྤོང་བར་བྱེད་པའོ༑ །དེ་ལ་རྣམ་པར་གྲོལ་བའི་ལམ་བསྒོམ་པ་ནི་གང་གིས་ཉོན་མོངས་པ་སྤངས་མ་ཐག་ཏུ་རྣམ་པར་གྲོལ་བ་མངོན་སུམ་དུ་བྱེད་པའོ། །དེ་ལ་ཁྱད་པར་གྱི་ལམ་བསྒོམ་པ་ནི་གང་གིས་དེའི་གོང་དུ་ས་གཞན་གྱི་སྦྱོར་བ་བརྩམ་པར་བྱ་བའི་བར་ལ་རྩོམ་པར་མི་བྱེད་པ་དང༌། མཐར་ཐུག་པ་ལ་རྩོམ་པར་མི་བྱེད་པ་སྟེ། དེ་ནི་བསྒོམ་པའི་རྣམ་པར་དབྱེ་བ་རྣམ་པ་བཅུ་གཅིག་ཡིན་པར་རིག་པར་བྱའོ། །

de la bsgom pa'i rnam par dbye ba ni rnam pa bcu gcig yod par rig par bya ste/ 'di lta ste/ zhi gnas bsgom pa dang/ lhag mthong bsgom pa dang/ 'jig rten pa'i lam bsgom pa dang/ 'jig rten las 'das pa'i lam bsgom pa dang/ lam chung ngu bsgom pa dang/ lam 'bring po bsgom pa dang/ lam chen po bsgom pa dang/ sbyor ba'i lam bsgom pa dang/ bar chad med pa'i lam bsgom pa dang/ rnam par grol ba'i lam bsgom pa dang/ khyad par gyi lam bsgom pa'o/ /de la zhi gnas bsgom pa ni/ sems gnas pa rnam pa dgu ste snga ma bzhin no/ /lhag mthong bsgom pa yang snga ma kho na bzhin no/ /de la 'jig rten pa'i lam bsgom pa ni sa 'og ma pa rnams la rags par lta ba dang/ sa gong ma pa rnams la zhi bar lta ba nyid kyis ci yang med pa'i skye mched kyi bar gyi 'dod chags dang bral bar gyur pa gang yin pa'o/ /de la 'jig rten las 'das pa'i lam bsgom pa ni sdug bsngal la sdug bsngal gyi sgo nas yid la byed pa dang/ lam gyi bar la lam gyi sgo nas yid la byed pa'i yang dag pa'i lta ba la sogs pa zag pa med pa'i lam gyis yod min med min skye mched kyi bar gyi 'dod chags dang bral bar 'gyur ba gang yin pa'o/ /de la lam chung ngu bsgom pa ni gang gis nyon mongs pa rags pa dang chen po spong bar byed pa'o/ /de la lam 'bring po bsgom pa ni gang gis nyon mongs pa 'bring po spong bar byed pa'o/ /de la lam chen po bsgom pa ni gang gis thams cad kyi tha mar spang bar bya ba'i nyon mongs pa'i rnam pa chung ngu spong bar byed pa'o/ /de la sbyor ba'i lam bsgom pa ni/ gang gis nyon mongs pa spang ba'i phyir sbyor ba rtsom par byed pa'o/ /de la bar chad med pa'i lam bsgom pa ni gang gis nyon mongs pa spong bar byed pa'o| /de la rnam par grol ba'i lam bsgom pa ni gang gis nyon mongs pa spangs ma thag tu rnam par grol ba mngon sum du byed pa'o/ /de la khyad par gyi lam bsgom pa ni gang gis de'i gong du sa gzhan gyi sbyor ba brtsam par bya ba'i bar la rtsom par mi byed pa dang/ mthar thug pa la rtsom par mi byed pa ste/ de ni bsgom pa'i rnam par dbye ba rnam pa bcu gcig yin par rig par bya'o/ /

【K5 ratisaṁgrāhako manaskārah攝樂作意dga' ba sdud pa yid la byed pa】

དེ་ལྟར་བསྒོམ་པ་ལ་བརྩོན་པའི་དུས་དུས་སུ་ཉོན་མོངས་པ་སྤངས་པ་དང༌། མ་སྤངས་པ་རྣམས་ལ་ཡོངས་སུ་དཔྱོད་པར་བྱེད་པ་དང༌། དུས་དུས་སུ་ཀུན་དུ་སྐྱོ་བར་འགྱུར་བའི་ཆོས་རྣམས་ལ་སེམས་ཀུན་དུ་སྐྱོ་བར་བྱེད་པ་དང༌། དུས་དུས་སུ་མངོན་པར་དགའ་བར་འགྱུར་བའི་ཆོས་རྣམས་ལ་སེམས་མངོན་པར་དགའ་བར་བྱེད་པ་དེ་ནི་དེའི་དགའ་བ་སྡུད་པའི་ཡིད་ལ་བྱེད་པ་ཡིན་ནོ། །

de ltar bsgom pa la brtson pa'i dus dus su nyon mongs pa spangs pa dang/ ma spangs pa rnams la yongs su dpyod par byed pa dang/ dus dus su kun du skyo bar 'gyur ba'i chos rnams la sems kun du skyo bar byed pa dang/ dus dus su mngon par dga' bar 'gyur ba'i chos rnams la sems mngon par dga' bar byed pa de ni de'i dga' ba sdud pa'i yid la byed pa yin no/ /

【K6 prayoganiṣṭho manaskārah加行究竟作意sbyor ba mthar thug pa yid la byed pa】

དེས་དགའ་བ་བསྡུས་པའི་ཡིད་ལ་བྱེད་པ་དེ་ཀུན་དུ་བསྟེན་ཅིང་གོམས་པར་བྱས་ལ་ལན་མང་དུ་བྱས་པའི་རྒྱུས་བསྒོམ་པས࿒སྤང་བར་བྱ་བའི་ཉོན་མོངས་པ་མ་ལུས་པ་སྤང་བར་བྱ་བའི་ཕྱིར། ཐམས་ཅད་ཀྱི་ཐ་མར་སློབ་པའི་རྡོ་རྗེ་ལྟ་བུའི་ཏིང་ངེ་འཛིན་སྐྱེ་བར་འགྱུར་ཏེ། དེ་སྐྱེས་པས་བསྒོམ་པས་སྤང་བར་བྱ་བའི་ཉོན་མོངས་པ་ཐམས་ཅད་སྤོང་བར་བྱེད་དོ། །ཅིའི་ཕྱིར་རྡོ་རྗེ་ལྟ་བུའི་ཏིང་ངེ་འཛིན་ཅེས་བྱ་ཞེ་ན། འདི་ལྟ་སྟེ། དཔེར་ན་རྡོ་རྗེ་ནི་དེ་ལས་གཞན་པའི་ནོར་བུ་དང༌། མུ་ཏིག་དང༌། བཻ་ཌཱུརྱ་དང༌། རིན་པོ་ཆེ་ཤང་ཀ་ཤི་ལ་དང༌། བྱི་རུ་ལ་སོགས་པ་ནོར་བུ་ཐམས་ཅད་ཀྱི་ནང་ན་མཆོག་དང་གཙོ་བོ་ཡིན་ཏེ། ཐམས་ཅད་པས་སྲ་བ་དང༌། ཐམས་ཅད་པས་བརྟན་པ་ཡིན་ལ། དེ་ལས་གཞན་པ་ཐམས་ཅད་འབིགས་པར་བྱེད་ཅིང༌། དེ་ལས་གཞན་པའི་ནོར་བུ་དག་གིས་མི་ཕིགས་པ་དེ་བཞིན་དུ་ཏིང་ངེ་འཛིན་དེ་ཡང༌། སློབ་པའི་ཏིང་ངེ་འཛིན་ཐམས་ཅད࿒ཀྱི་ནང་ན་མཆོག་དང་གཙོ་བོ་ཡིན་ཏེ། ཐམས་ཅད་པས་སྲ་བ་དང༌། ཐམས་ཅད་པས་བརྟན་པ་ཡིན་ལ་ཉོན་མོངས་པ་ཐམས་ཅད་ཟིལ་གྱིས་གནོན་པར་བྱེད་ཅིང༌། ཉོན་མོངས་པ་གཞན་དག་གིས་ཟིལ་གྱིས་གནོན་པར་མི་ནུས་པས་ན། དེའི་ཕྱིར་རྡོ་རྗེ་ལྟ་བུའི་ཏིང་ངེ་འཛིན་ཅེས་བྱའོ། །

des dga' ba bsdus pa'i yid la byed pa de kun du bsten cing goms par byas la lan mang du byas pa'i rgyus bsgom pas spang bar bya ba'i nyon mongs pa ma lus pa spang bar bya ba'i phyir/ thams cad kyi tha mar slob pa'i rdo rje lta bu'i ting nge 'dzin skye bar 'gyur te/ de skyes pas bsgom pas spang bar bya ba'i nyon mongs pa thams cad spong bar byed do/ /ci'i phyir rdo rje lta bu'i ting nge 'dzin ces bya zhe na/ 'di lta ste/ dper na rdo rje ni de las gzhan pa'i nor bu dang/ mu tig dang/ bai DUr+ya dang/ rin po che shang ka shi la dang/ byi ru la sogs pa nor bu thams cad kyi nang na mchog dang gtso bo yin te/ thams cad pas sra ba dang/ thams cad pas brtan pa yin la/ de las gzhan pa thams cad 'bigs par byed cing/ de las gzhan pa'i nor bu dag gis mi phigs pa de bzhin du ting nge 'dzin de yang/ slob pa'i ting nge 'dzin thams cad kyi nang na mchog dang gtso bo yin te/ thams cad pas sra ba dang/ thams cad pas brtan pa yin la nyon mongs pa thams cad zil gyis gnon par byed cing/ nyon mongs pa gzhan dag gis zil gyis gnon par mi nus pas na/ de'i phyir rdo rje lta bu'i ting nge 'dzin ces bya'o/ /

【K7 prayoganiṣṭhaphala manaskārah加行究竟果作意sbyor ba mthar thug pa'i bras bu yid la byed pa】【L1 辨有為無為果體，以其標位】

རྡོ་རྗེ་ལྟ་བུའི་ཏིང་ངེ་འཛིན་དེ་སྐྱེས་མ་ཐག་ཏུ་ཉོན་མོངས་པའི་ཕྱོགས་སུ་གྱུར་པ་གནས་ངན་ལེན་གྱི་ས་བོན་ཐམས་ཅད་ཡང་དག་པར་བཅོམ་པའི་ཕྱིར་སེམས་ཤིན་ཏུ་རྣམ་པར་གྲོལ་བ་དང༌། རིགས་ཡོངས་སུ་དག་པ་ཐོབ་པ་དང༌། ཉོན་མོངས་པ་ཟད་པ་རྣམས་ལ་ཟད་པ་ཤེས་པ࿒སྐྱེ་བ་དང༌། རྒྱུ་ཟད་པའི་ཕྱིར་ཕྱིས་ཐམས་ཅད་ཀྱི་ཐམས་ཅད་དུ་སྡུག་བསྔལ་སྐྱེ་བར་མི་འགྱུར་བས༑ མི་སྐྱེ་བར་ཤེས་པ་ཡང་སྐྱེ་བར་འགྱུར་ཏེ། དེ་དེའི་ཚེ་ན་དགྲ་བཅོམ་པ། ཟག་པ་ཟད་པ། བྱ་བ་བྱས་པ། བྱེད་པ་བྱས་པ། ཁུར་བོར་བ། བདག་གི་དོན་རྗེས་སུ་ཐོབ་པ། སྲིད་པ་ཀུན་དུ་སྦྱོར་བ་ཡོངས་སུ་ཟད་པ། ཡང་དག་པའི་ཤེས་པས་སེམས་ཤིན་ཏུ་རྣམ་པར་གྲོལ་བ་མི་སློབ་པའི་ཆོས་བཅུ་པོ། མི་སློབ་པའི་ཡང་དག་པའི་ལྟ་བ་དང༌། ཡང་དག་པའི་རྟོག་པ་དང་། ཡང་དག་པའི་ངག་དང༌། ཡང་དག་པའི་ལས་ཀྱི་མཐའ་དང༌། ཡང་དག་པའི་འཚོ་བ་དང༌། ཡང་དག་པའི་རྩོལ་བ་དང༌། ཡང་དག་པའི་དྲན་པ་དང༌། ཡང་དག་པའི་ཏིང་ངེ་འཛིན་དང༌། མི་སློབ་པའི་ཡང་དག་པའི་རྣམ་པར་གྲོལ་བ་དང༌། ཡང་དག་པའི་ཡེ་ཤེས་དང་ལྡན་པ་དང༌། འདི་ལྟ་སྟེ། གནས་པ་དང༌། ཡིད་ལ་བྱེད་པ་དག་ལ་རང་གི་སེམས࿒ཀྱིས་དབང་སྒྱུར་བར་བྱེད་ཅིང༌། དེ་འཕགས་པའམ་ལྷའམ། ཚངས་པའི་གནས་པ་གང་དང་གང་དག་གིས་གནས་པར་འདོད་པ་དེ་དང་དེ་དག་གིས་གནས་པར་བྱེད་པ་དང༌། འཇིག་རྟེན་པ་དང༌། འཇིག་རྟེན་ལས་འདས་པའི་ཆོས་དགེ་བ་དོན་དང་ལྡན་པ་གང་དང་གང་དག་ཡིད་ལ་བྱེད་པར་འདོད་པ་དེ་དང་དེ་དག་ཡིད་ལ་བྱེད་པར་འགྱུར་ཏེ། དེ་ལ་འཕགས་པའི་གནས་པ་ཞེས་བྱ་བ་ནི་སྟོང་པ་ཉིད་དང༌། མཚན་མ་མེད࿒པ་ལ་གནས་པ་དང༌། སྨོན་པ་མེད་པ་ལ་གནས་པ་དང༌། འགོག་པའི་སྙོམས་པར་འཇུག་པ་ལ་གནས་པའོ༑ །ལྷའི་གནས་པ་ཞེས་བྱ་བ་ནི་བསམ་གཏན་དང༌། གཟུགས་མེད་པའི་སྙོམས་པར་འཇུག་པ་ལ་གནས་པའོ། །ཚངས་པའི་གནས་པ་ཞེས་བྱ་བ་ནི་བྱམས་པ་དང༌། སྙིང་རྗེ་དང༌། དགའ་བ་དང༌། བཏང་སྙོམས་ལ་གནས་པའོ། །

rdo rje lta bu'i ting nge 'dzin de skyes ma thag tu nyon mongs pa'i phyogs su gyur pa gnas ngan len gyi sa bon thams cad yang dag par bcom pa'i phyir sems shin tu rnam par grol ba dang/ rigs yongs su dag pa thob pa dang/ nyon mongs pa zad pa rnams la zad pa shes pa skye ba dang/ rgyu zad pa'i phyir phyis thams cad kyi thams cad du sdug bsngal skye bar mi 'gyur bas| mi skye bar shes pa yang skye bar 'gyur te/ de de'i tshe na dgra bcom pa/ zag pa zad pa/ bya ba byas pa/ byed pa byas pa/ khur bor ba/ bdag gi don rjes su thob pa/ srid pa kun du sbyor ba yongs su zad pa/ yang dag pa'i shes pas sems shin tu rnam par grol ba mi slob pa'i chos bcu po/ mi slob pa'i yang dag pa'i lta ba dang/ yang dag pa'i rtog pa dang / yang dag pa'i ngag dang/ yang dag pa'i las kyi mtha' dang/ yang dag pa'i 'tsho ba dang/ yang dag pa'i rtsol ba dang/ yang dag pa'i dran pa dang/ yang dag pa'i ting nge 'dzin dang/ mi slob pa'i yang dag pa'i rnam par grol ba dang/ yang dag pa'i ye shes dang ldan pa dang/ 'di lta ste/ gnas pa dang/ yid la byed pa dag la rang gi sems kyis dbang sgyur bar byed cing/ de 'phags pa'am lha'am/ tshangs pa'i gnas pa gang dang gang dag gis gnas par 'dod pa de dang de dag gis gnas par byed pa dang/ 'jig rten pa dang/ 'jig rten las 'das pa'i chos dge ba don dang ldan pa gang dang gang dag yid la byed par 'dod pa de dang de dag yid la byed par 'gyur te/ de la 'phags pa'i gnas pa zhes bya ba ni stong pa nyid dang/ mtshan ma med pa la gnas pa dang/ smon pa med pa la gnas pa dang/ 'gog pa'i snyoms par 'jug pa la gnas pa'o| /lha'i gnas pa zhes bya ba ni bsam gtan dang/ gzugs med pa'i snyoms par 'jug pa la gnas pa'o/ /tshangs pa'i gnas pa zhes bya ba ni byams pa dang/ snying rje dang/ dga' ba dang/ btang snyoms la gnas pa'o/ /

【L2 重明羅漢勝德】

ཤིན་ཏུ་མཐར་ཐུག་པ་དང༌། ཤིན་ཏུ་དྲི་མ་མེད་པ་དང༌། ཚངས་པར་སྤྱོད་པ་ཤིན་ཏུ་མཐར་ཕྱིན་པ་དང༌། གཏན་པ་མེད་པ་དང༌། འོབས་དྲལ་བ་དང༌། འོབས་ལས་རྒལ་བ་དང༌། ཤིང་ཐགས་བཅོམ་པ་དང༌། འཕགས་པ་དང༌། རྒྱལ་མཚན་བསྙལ་བ་དང༌། ཡན་ལག་ལྔ་སྤངས་པ་དང༌། ཡན་ལག་དྲུག་དང་ལྡན་པ࿒དང༌། རྟེན་གཞི་ལ་གནས་པ་དང༌། སོ་སོའི་བདེན་པ་བསྩལ་བ་དང༌། ཚོལ་བ་སྤངས་པ་དང་། ཡང་དག་པའི࿒རྟོག་པ་དྲི་མ་མེད་པ་དང༌། ལུས་ཀྱི་འདུ་བྱེད་ཤིན་ཏུ་སྦྱངས་པ་དང༌། སེམས་ཤིན་ཏུ་རྣམ་པར་གྲོལ་བ་དང༌། ཤེས་རབ་ཤིན་ཏུ་རྣམ་པར་གྲོལ་བ་དང༌། མ་འདྲེས་པ་དང༌། བསྙེན་པ་དང་ལྡན་པ་དང༌། གང་ཟག་བླ་ན་མེད་པ་ཞེས་བྱ་སྟེ། ࿒བདེ་བར་གནས་པ་རྣམ་པ་དྲུག་པོ་འདི་ལྟ་སྟེ། མིག་གིས་གཟུགས་རྣམས་མཐོང་ན་ཡིད་བདེ་བར་མི་འགྱུར༑ ཡིད་མི་བདེ་བར࿒ཡང་མི་འགྱུར། བཏང་སྙོམས་དང་དྲན་པ་དང༌། ཤེས་བཞིན་དུ་གནས་པ་དང༌། དེ་བཞིན་དུ་རྣ་བས་སྒྲ་རྣམས་དང་། སྣས་དྲི་རྣམས་དང༌། ལྕེས་རོ་རྣམས་དང༌། ལུས་ཀྱིས་རེག་བྱ་རྣམས་དང༌། ཡིད་ཀྱིས་ཆོས་རྣམས་རྣམ་པར་ཤེས་ན་ཡིད་བདེ་བར་མི་འགྱུར། ཡིད་མི་བདེ་བར་མི་འགྱུར་བར་བཏང་སྙོམས་དང་དྲན་པ་དང༌། ཤེས་བཞིན་དུ་གནས་པ་དང་ལྡན་པ་ཡིན་ནོ། །དེས་དེའི་ཚེ་ན་འདོད་ཆགས་མ་ལུས་པར་ཟད་པ་ཡང་དག་པར་མྱོང་ཞིང༌། ཞེ་སྡང་མ་ལུས་པར་ཟད་པ་དང༌། གཏི་མུག་མ་ལུས་པར་ཟད་པ་ཡང་དག་པར་མྱོང་བར་འགྱུར་ཏེ། དེའི་འདོད་ཆགས་དང༌། ཞེ་སྡང་དང༌། གཏི་མུག་མ་ལུས་པར་ཟད་པའི་ཕྱིར་སྡིག་པ་གང་ཡིན་པ་དེ་དག་མི་བྱེད་ཅིང༌། དགེ་བ་རྣམས་ལ་རྟེན་པར་བྱེད་པ་དང༌། ནམ་མཁའ་དང་ལག་མཐིལ་དུ་མཉམ་པ་དང༌། ཙན་དན་དང་སྟེའུ་མཚུངས་པའི་སེམས་དང་ལྡན་པ་དང༌། དབང་པོ་དང༌། ཉེ་དབང་དང་བཅས་པའི་ལྷ་རྣམས་ཀྱིས་ཕྱག་བྱ་བར་འོས་ཤིང་མཆོད་པར་འོས་པ་དང༌། ཕུང་པོའི་ལྷག་མ་དང་བཅས་པའི་མྱ་ངན་ལས་འདས་པའི་དབྱིངས་ལ་གནས་པ་ཡིན་ཏེ། རྒལ་བ་དང༌། ཕ་རོལ་ཏུ་ཕྱིན་པ་དང༌། ལུས་ཐ་མར་འཛིན་པ་ཞེས་ཀྱང་བྱའོ། །སྔོན་གྱི་ལས་དང་ཉོན་མོངས་པས་འཕངས་པའི་ཕུང་པོ་རྣམས་རང་གི་ངང་གིས་འགགས་པ་དང༌། དེ་ལས་གཞན་པའི་ཉེ་བར་ལེན་པ་མེད་པ་དང༌། ཉིང་མཚམས་སྦྱོར་བ་མེད་པའི་ཕྱིར་ཕུང་པོ་ལྷག་མ་མེད་པའི་ཕྱིར་མྱ་ངན་ལས་འདས་པའི་དབྱིངས་སུ་ཡོངས་སུ་མྱ་ངན་ལས་འདའ་བར་ཡང་འགྱུར་ཏེ། དེ་ལ་ནི་ཡོངས་སུ་མྱ་ངན་ལས་འདས་པ་ཡང་འགའ་ཡང་མེད་ལ་འཁོར་བར་འཁོར་བ་ཡང་འགའ་ཡང་མེད་དེ། སྡུག་བསྔལ་གང་ཡིན་པ་དེ་འགགས་པ་དང༌། ཉེ་བར་ཞི་བ་དང༌། དེ་བསིལ་བར་གྱུར་པ་དང༌། དེ་ནུབ་པར་གྱུར་པ་ཁོ་ནར་ཟད་དོ། །འདི་ལྟ་སྟེ། ཕུང་པོ་ཀུན་སྤངས་པ། སྲེད་པ་ཟད་པ། འདོད་ཆགས་དང་བྲལ་བ། འགོག་པ། མྱ་ངན་ལས་འདས་པའི་གོ་འཕང་དེ་ནི་ཞི་བ་ཡིན་ནོ། །དེའི་རྟགས་ནི་འདི་ལྟ་བུ་དག་ཡིན་པར་རིག་པར་བྱ་སྟེ། དགེ་སློང་དགྲ་བཅོམ་པ་ཟག་པ་ཟད་པ་ནི་གནས་ལྔ་ལ་བརྟེན་པར་མི་སྲིད་པ་ཡིན་ཏེ། བསམས་བཞིན་དུ་སྲོག་ཆགས་རྣམས་ཀྱི་སྲོག་གཅོད་པ་དང༌། མ་བྱིན་པ་ལེན་པ་དང༌། མི་ཆངས་པར་སྤྱོད་པ་འཁྲིག་པའི་ཆོས་ལ་བརྟེན་པ་དང༌། ཤེས་བཞིན་དུ་བརྫུན་གྱི་ཚིག་སྨྲ་བར་མི་སྲིད་པ་དང༌། འདོད་པ་རྣམས་སྩོགས་ཤིང་ལོངས་སྤྱོད་པར་མི་སྲིད་པའོ། །དེ་བཞིན་དུ་བདེ་བ་དང༌། སྡུག་བསྔལ་རང་གིས་བྱས་པར་ཁས་ལེན་པར་མི་སྲིད་པས་ན། སྔ་མ་བཞིན་དུ་རང་གིས་ཀྱང་མ་བྱས། གཞན་གྱིས་ཀྱང་མ་བྱས་ལ་རྒྱུ་མེད་པ་ལས་བྱུང་བའི་བར་དུ་ཡང་ཁས་ལེན་པར་མི་སྲིད་པ་དང༌། ལུང་དུ་མ་བསྟན་པའི་དངོས་པོ་རྣམས་ཀྱིས་འཇིག་པ་སྐྱེ་བར་མི་སྲིད་པ་དང༌། འབྲུག་སྒྲ་དྲག་པོ་དང༌། གནམ་ལྕགས་དྲག་པོ࿒འབབ་པ་དང༌། འཇིགས་པ་དང༌། འཇིགས་སུ་རུང་བ་གང་ཡང་རུང་བ་དག་མཐོང་ཡང་སྐྲག་པར་མི་འགྱུར་བ་དང༌། དེ་ལྟ་བུ་དང་མཐུན་པ་དག་ཡིན་པར་རིག་པར་བྱའོ། །

shin tu mthar thug pa dang/ shin tu dri ma med pa dang/ tshangs par spyod pa shin tu mthar phyin pa dang/ gtan pa med pa dang/ 'obs dral ba dang/ 'obs las rgal ba dang/ shing thags bcom pa dang/ 'phags pa dang/ rgyal mtshan bsnyal ba dang/ yan lag lnga spangs pa dang/ yan lag drug dang ldan pa dang/ rten gzhi la gnas pa dang/ so so'i bden pa bstsal ba dang/ tshol ba spangs pa dang / yang dag pa'i rtog pa dri ma med pa dang/ lus kyi 'du byed shin tu sbyangs pa dang/ sems shin tu rnam par grol ba dang/ shes rab shin tu rnam par grol ba dang/ ma 'dres pa dang/ bsnyen pa dang ldan pa dang/ gang zag bla na med pa zhes bya ste/ bde bar gnas pa rnam pa drug po 'di lta ste/ mig gis gzugs rnams mthong na yid bde bar mi 'gyur| yid mi bde bar yang mi 'gyur/ btang snyoms dang dran pa dang/ shes bzhin du gnas pa dang/ de bzhin du rna bas sgra rnams dang / snas dri rnams dang/ lces ro rnams dang/ lus kyis reg bya rnams dang/ yid kyis chos rnams rnam par shes na yid bde bar mi 'gyur/ yid mi bde bar mi 'gyur bar btang snyoms dang dran pa dang/ shes bzhin du gnas pa dang ldan pa yin no/ /des de'i tshe na 'dod chags ma lus par zad pa yang dag par myong zhing/ zhe sdang ma lus par zad pa dang/ gti mug ma lus par zad pa yang dag par myong bar 'gyur te/ de'i 'dod chags dang/ zhe sdang dang/ gti mug ma lus par zad pa'i phyir sdig pa gang yin pa de dag mi byed cing/ dge ba rnams la rten par byed pa dang/ nam mkha' dang lag mthil du mnyam pa dang/ tsan dan dang ste'u mtshungs pa'i sems dang ldan pa dang/ dbang po dang/ nye dbang dang bcas pa'i lha rnams kyis phyag bya bar 'os shing mchod par 'os pa dang/ phung po'i lhag ma dang bcas pa'i mya ngan las 'das pa'i dbyings la gnas pa yin te/ rgal ba dang/ pha rol tu phyin pa dang/ lus tha mar 'dzin pa zhes kyang bya'o/ /sngon gyi las dang nyon mongs pas 'phangs pa'i phung po rnams rang gi ngang gis 'gags pa dang/ de las gzhan pa'i nye bar len pa med pa dang/ nying mtshams sbyor ba med pa'i phyir phung po lhag ma med pa'i phyir mya ngan las 'das pa'i dbyings su yongs su mya ngan las 'da' bar yang 'gyur te/ de la ni yongs su mya ngan las 'das pa yang 'ga' yang med la 'khor bar 'khor ba yang 'ga' yang med de/ sdug bsngal gang yin pa de 'gags pa dang/ nye bar zhi ba dang/ de bsil bar gyur pa dang/ de nub par gyur pa kho nar zad do/ /'di lta ste/ phung po kun spangs pa/ sred pa zad pa/ 'dod chags dang bral ba/ 'gog pa/ mya ngan las 'das pa'i go 'phang de ni zhi ba yin no/ /de'i rtags ni 'di lta bu dag yin par rig par bya ste/ dge slong dgra bcom pa zag pa zad pa ni gnas lnga la brten par mi srid pa yin te/ bsams bzhin du srog chags rnams kyi srog gcod pa dang/ ma byin pa len pa dang/ mi changs par spyod pa 'khrig pa'i chos la brten pa dang/ shes bzhin du brdzun gyi tshig smra bar mi srid pa dang/ 'dod pa rnams stsogs shing longs spyod par mi srid pa'o/ /de bzhin du bde ba dang/ sdug bsngal rang gis byas par khas len par mi srid pas na/ snga ma bzhin du rang gis kyang ma byas/ gzhan gyis kyang ma byas la rgyu med pa las byung ba'i bar du yang khas len par mi srid pa dang/ lung du ma bstan pa'i dngos po rnams kyis 'jig pa skye bar mi srid pa dang/ 'brug sgra drag po dang/ gnam lcags drag po 'bab pa dang/ 'jigs pa dang/ 'jigs su rung ba gang yang rung ba dag mthong yang skrag par mi 'gyur ba dang/ de lta bu dang mthun pa dag yin par rig par bya'o/ /

【L3 對因立果】

དེ་ལ་རྡོ་རྗེ་ལྟ་བུའི་ཏིང་ངེ་འཛིན་གང་ཡིན་པ་དེ་ནི་སྦྱོར་བ་མཐར་ཐུག་པའི་ཡིད་ལ་བྱེད་པ་ཡིན་ནོ། །འབྲས་བུའི་མཆོག་དགྲ་བཅོམ་པ་ཉིད་ཀྱིས་ཡང་དག་པར་བསྡུས་པའི་ཡིད་ལ་བྱེད་པ་གང་ཡིན་པ་དེ་ནི་སྦྱོར་བ་མཐར་ཐུག་པའི་འབྲས་བུ་ཡིད་ལ་བྱེད་པ་ཡིན་ཏེ།

de la rdo rje lta bu'i ting nge 'dzin gang yin pa de ni sbyor ba mthar thug pa'i yid la byed pa yin no/ /'bras bu'i mchog dgra bcom pa nyid kyis yang dag par bsdus pa'i yid la byed pa gang yin pa de ni sbyor ba mthar thug pa'i 'bras bu yid la byed pa yin te/

【I3 總結】

དེ་ལྟར་འཇིག་རྟེན་ལས་འདས་པའི་ལམ་གྱིས་ཡང་དག་པར་བསྡུས་པའི་ཡིད་ལ་བྱེད་པ་བདུན་པོ་དེ་དག་གིས་ནི་ཤིན་ཏུ་མཐར་ཐུག་པ་ཉིད་ཐོབ་པར་འགྱུར་རོ། །

de ltar 'jig rten las 'das pa'i lam gyis yang dag par bsdus pa'i yid la byed pa bdun po de dag gis ni shin tu mthar thug pa nyid thob par 'gyur ro/ /

【D3 聲聞地總結】

དེ་ནི་ཉན་ཐོས་ཀྱི་ས་ཞེས་བྱ་སྟེ། འདི་ལྟ་སྟེ་དཔེར་ན། མིང་གི་ཚོགས་དང༌། ཚིག་གི་ཚོགས་དང༌། ཡི་གའི་ཚོགས་དང༌། རང་བཟོ་དང་། གསང་ཚིག་གི་བསྟན་བཅོས་ཐམས་ཅད་ཀྱི་མ་མོ་ཡི་གེའི་ཕྱི་མོ་ཡིན་པ་དང་འདྲ་བར་ཡང་དག་པར་རྫོགས་པའི་སངས་རྒྱས་ཐམས་ཅད་ཀྱི་ཉན་ཐོས་ཀྱི་ཐེག་པ་དང་ལྡན་པ་མཐའ་དག་གི་མ་ལྟ་བུ་ཡིན་ནོ། །

de ni nyan thos kyi sa zhes bya ste/ 'di lta ste dper na/ ming gi tshogs dang/ tshig gi tshogs dang/ yi ga'i tshogs dang/ rang bzo dang / gsang tshig gi bstan bcos thams cad kyi ma mo yi ge'i phyi mo yin pa dang 'dra bar yang dag par rdzogs pa'i sangs rgyas thams cad kyi nyan thos kyi theg pa dang ldan pa mtha' dag gi ma lta bu yin no/ /

སྡོམ་ནི། མཚན་ཉིད་སོ་སོར་རིག་པ་དང༌། །དེ་བཞིན་མོས་པ་ལས་བྱུང་དང༌། །རབ་ཏུ་དབེན་དང་དགའ་སྡུད་དང༌། །དེ་བཞིན་དཔྱོད་པའི་ཡིད་བྱེད་དང༌། །གཞན་ཡང་སྦྱོར་བ་མཐར་ཐུག་དང༌། །དེ་ཡི་འབྲས་བུ་ཐ་མ་ཡིན། །བསམ་གཏན་གཟུགས་མེད་རྣམས་དབྱེ་དང༌། །སྙོམས་པར་འཇུག་དང་མངོན་ཤེས་དང༌། །࿒སྐྱེ་བ་དང་ནི་རྟགས་རྣམས་དང༌། །བདེན་པ་དཔྱད་དང་རྟོགས་པ་དང༌། །དེ་བཞིན་བསྒོམ་པའི་རྣམ་དབྱེ་དང༌། །མཐར་ཐུག་གྱུར་པ་ཐ་མ་ཡིན། །〔回上方〕

sdom ni/ mtshan nyid so sor rig pa dang/ /de bzhin mos pa las byung dang/ /rab tu dben dang dga' sdud dang/ /de bzhin dpyod pa'i yid byed dang/ /gzhan yang sbyor ba mthar thug dang/ /de yi 'bras bu tha ma yin/ /bsam gtan gzugs med rnams dbye dang/ /snyoms par 'jug dang mngon shes dang/ / skye ba dang ni rtags rnams dang/ /bden pa dpyad dang rtogs pa dang/ /de bzhin bsgom pa'i rnam dbye dang/ /mthar thug gyur pa tha ma yin/ /[〔回上方〕]

࿒རྣལ་འབྱོར་སྤྱོད་པའི་ས་ཉན་ཐོས་ཀྱི་སར་གཏོགས་པ་ལས། རྣལ་འབྱོར་གྱི་གནས་བཞི་པ་རྫོགས་ཏེ། ཉན་ཐོས་ཀྱི་ས་རྫོགས་སྷོ།། །།

rnal 'byor spyod pa'i sa nyan thos kyi sar gtogs pa las/ rnal 'byor gyi gnas bzhi pa rdzogs te/ nyan thos kyi sa rdzogs s+ho// //

【【跋】】

རྒྱ་གར་གྱི་མཁན་པོ་ཛི་ན་མི་ཏྲ་དང༌། ཞུ་ཆེན་གྱི་ལོ་ཙཱ་བ་བན་དེ་ཡེ་ཤེས་སྡེ་ལ་སོགས་པས་བསྒྱུར་ཅིང་ཞུས་ཏེ་གཏན་ལ་ཕབ་པ།། །།འདི་ལ་ཤློ་ཀ་དྲུག་སྟོང་ཡོད་དོ།། །།

rgya gar gyi mkhan po dzi na mi tra dang/ zhu chen gyi lo tsA ba ban de ye shes sde la sogs pas bsgyur cing zhus te gtan la phab pa// //'di la sh+lo ka drug stong yod do// //

【【校勘注釋】】

བསྡུར་མཆན།

bsdur mchan/

༣ [༡]མཚན་བྱང་འདི་ཆོས་ཚན་འདིའི་དབུ་ལས་བླངས་ཏེ་བཀོད། [༢]«པེ་»«སྣར་»-བམ་པོ་དང་པོ། [༣]«པེ་»«སྣར་»བ། [༤]«པེ་»«སྣར་»བཞག (ཆོས་ཚན་འདིའི་ནང་དུ་གཞག་ཅེས་པ་རྣམས་«པེ་»«སྣར་»ལ་བཞག་…ཅེས་འཁོད་ཀྱང་བསྡུར་མཆན་དུ་བཀོད་མེད།) [༥]«པེ་»«སྣར་»-དག

3 [1]mtshan byang 'di chos tshan 'di'i dbu las blangs te bkod/ [2]«pe»«snar»-bam po dang po/ [3]«pe»«snar»ba/ [4]«pe»«snar»bzhag (chos tshan 'di'i nang du gzhag ces pa rnams «pe»«snar»la bzhag […]ces 'khod kyang bsdur mchan du bkod med/) [5]«pe»«snar»-dag

༤ [༡]«པེ་»«སྣར་»འཐོབ། [༢]«པེ་»«སྣར་»-ན། [༣]«པེ་»«སྣར་»-ཏུ་གཏོགས། [༤]«པེ་»སོར།

4 [1]«pe»«snar»'thob/ [2]«pe»«snar»-na/ [3]«pe»«snar»-tu gtogs/ [4]«pe»sor/

༥ [༡]«པེ་»«སྣར་»རྒྱུད། [༢]«པེ་»«སྣར་»ལྟར། [༣]«པེ་»«སྣར་»-ནི། [༤]«པེ་»«སྣར་»བལྟ། [༥]«པེ་»«སྣར་»ནི་མི་ཁོམ་པ། [༦]«པེ་»«སྣར་»བའི་དབུས། [༧]«པེ་»«སྣར་»པར་གྱུར།

5 [1]«pe»«snar»rgyud/ [2]«pe»«snar»ltar/ [3]«pe»«snar»-ni/ [4]«pe»«snar»blta/ [5]«pe»«snar»ni mi khom pa/ [6]«pe»«snar»ba'i dbus/ [7]«pe»«snar»par gyur/

༦ [༡]«པེ་»«སྣར་»-རྒྱས་པར། [༢]«པེ་»«སྣར་»གྱུར་ཅིང་།

6 [1]«pe»«snar»-rgyas par/ [2]«pe»«snar»gyur cing /

༧ [༡]«པེ་»«སྣར་»-མི། [༢]«པེ་»«སྣར་»དང་། [༣]«པེ་»«སྣར་»-པ་རྣམ། [༤]«པེ་»«སྣར་»-སྐྱེས་པ། [༥]«པེ་»«སྣར་»གང་།

7 [1]«pe»«snar»-mi/ [2]«pe»«snar»dang / [3]«pe»«snar»-pa rnam/ [4]«pe»«snar»-skyes pa/ [5]«pe»«snar»gang /

༨ [༡]«ཅོ་»མི། [༢]«པེ་»«སྣར་»སྒྲུབ། [༣]«པེ་»-པ། [༤]«པེ་»«སྣར་»མངོན།

8 [1]«co»mi/ [2]«pe»«snar»sgrub/ [3]«pe»-pa/ [4]«pe»«snar»mngon/

༩ [༡]«པེ་»«སྣར་»དེས་ལུས་དེ། [༢]«པེ་»«སྣར་»གིས། [༣]«པེ་»«སྣར་»དེ། [༤]«པེ་»«སྣར་»-ཡང་། [༥]«པེ་»«སྣར་»ཀྱི། [༦]«པེ་»«སྣར་»+བ། [༧]«པེ་»«སྣར་»མདོ་སྡེའི། [༨]«པེ་»«སྣར་»+དུ།

9 [1]«pe»«snar»des lus de/ [2]«pe»«snar»gis/ [3]«pe»«snar»de/ [4]«pe»«snar»-yang / [5]«pe»«snar»kyi/ [6]«pe»«snar»+ba/ [7]«pe»«snar»mdo sde'i/ [8]«pe»«snar»+du/

༡༠ [༡]«པེ་»«སྣར་»རྟོགས། [༢]«པེ་»«སྣར་»པ། [༣]«པེ་»«སྣར་»-ཆོས་ཀྱི། [༤]«པེ་»«སྣར་»པ། [༥]«པེ་»«སྣར་»དེས། [༦]«པེ་»«སྣར་»པའི། [༧]«པེ་»«སྣར་»གྱིས། [༨]«པེ་»«སྣར་»-སྙིང་། [༩]«པེ་»«སྣར་»འབབ།

10 [1]«pe»«snar»rtogs/ [2]«pe»«snar»pa/ [3]«pe»«snar»-chos kyi/ [4]«pe»«snar»pa/ [5]«pe»«snar»des/ [6]«pe»«snar»pa'i/ [7]«pe»«snar»gyis/ [8]«pe»«snar»-snying / [9]«pe»«snar»'bab/

༡༡ [༡]«པེ་»«སྣར་»གིས། [༢]«པེ་»«སྣར་»-སྙིང་། [༣][༤]«པེ་»«སྣར་»གྱིས། [༥]«པེ་»«སྣར་»བྱ་བའོ། [༦]«པེ་»«སྣར་»བརྡོམ། [༧]«པེ་»«སྣར་»སློབ།

11 [1]«pe»«snar»gis/ [2]«pe»«snar»-snying / [3][4]«pe»«snar»gyis/ [5]«pe»«snar»bya ba'o/ [6]«pe»«snar»brdom/ [7]«pe»«snar»slob/

༡༢ [༡]«པེ་»«སྣར་»-དེ། [༢]«པེ་»«སྣར་»གི། [༣]«པེ་»«སྣར་»ནས། [༤]«པེ་»འགྱུར་བ། «སྣར་»འབྱུང་བ། [༥]«པེ་»«སྣར་»-སེམས་ཀྱི། [༦]«པེ་»«སྣར་»བསྲུང་། [༧]«པེ་»«སྣར་»-གྱི། [༨]«པེ་»«སྣར་»ན།

12 [1]«pe»«snar»-de/ [2]«pe»«snar»gi/ [3]«pe»«snar»nas/ [4]«pe»'gyur ba/ «snar»'byung ba/ [5]«pe»«snar»-sems kyi/ [6]«pe»«snar»bsrung / [7]«pe»«snar»-gyi/ [8]«pe»«snar»na/

༡༣ [༡]«པེ་»«སྣར་»-ཡང་། [༢]«པེ་»«སྣར་»-དེ། [༣]«པེ་»«སྣར་»-སེམས།

13 [1]«pe»«snar»-yang / [2]«pe»«snar»-de/ [3]«pe»«snar»-sems/

༡༤ [༡]«པེ་»«སྣར་»ཀྱི། [༢]«པེ་»«སྣར་»སྦྱང་། [༣]«པེ་»«སྣར་»-སྟེ། [༤]«པེ་»«སྣར་»ནས། [༥]«པེ་»«སྣར་»པོ། [༦]«པེ་»«སྣར་»ལས།

14 [1]«pe»«snar»kyi/ [2]«pe»«snar»sbyang / [3]«pe»«snar»-ste/ [4]«pe»«snar»nas/ [5]«pe»«snar»po/ [6]«pe»«snar»las/

༡༥ [༡]«པེ་»«སྣར་»སྤྱོད། [༢]«པེ་»«སྣར་»བའི། [༣]«པེ་»«སྣར་»+བ། [༤]«པེ་»«སྣར་»-མཐར་ཐུག་…པའི༑ [༥]«པེ་»«སྣར་»-དག་པར།

15 [1]«pe»«snar»spyod/ [2]«pe»«snar»ba'i/ [3]«pe»«snar»+ba/ [4]«pe»«snar»-mthar thug […]pa'i| [5]«pe»«snar»-dag par/

༡༦ [༡]«པེ་»«སྣར་»ན། [༢]«པེ་»«སྣར་»བར། [༣]«པེ་»«སྣར་»པོ། [༤]«པེ་»«སྣར་»དབྱིངས། [༥]«པེ་»«སྣར་»-ཡང་། [༦]«པེ་»«སྣར་»གཟུངས་ཏེ། [༧]«པེ་»«སྣར་»-ལ། [༨]«པེ་»«སྣར་»-འཕགས་པའི། [༩]«པེ་»སྒྲིབ་པ། [༡༠]«པེ་»པའི་འགྲུབ། «སྣར་»པའི་གྲུབ། [༡༡]«པེ་»«སྣར་»+དག

16 [1]«pe»«snar»na/ [2]«pe»«snar»bar/ [3]«pe»«snar»po/ [4]«pe»«snar»dbyings/ [5]«pe»«snar»-yang / [6]«pe»«snar»gzungs te/ [7]«pe»«snar»-la/ [8]«pe»«snar»-'phags pa'i/ [9]«pe»sgrib pa/ [10]«pe»pa'i 'grub/ «snar»pa'i grub/ [11]«pe»«snar»+dag

༡༧ [༡]«པེ་»«སྣར་»དེ། [༢]«པེ་»«སྣར་»ལས། [༣]«པེ་»«སྣར་»བསྐྱེད། [༤]«པེ་»«སྣར་»-དང་། [༥]«པེ་»«སྣར་»སྐྱེད། [༦]«པེ་»«སྣར་»བསྐྱེད། [༧]«པེ་»«སྣར་»རྟགས།

17 [1]«pe»«snar»de/ [2]«pe»«snar»las/ [3]«pe»«snar»bskyed/ [4]«pe»«snar»-dang / [5]«pe»«snar»skyed/ [6]«pe»«snar»bskyed/ [7]«pe»«snar»rtags/

༡༨ [༡]«སྣར་»-ལ། [༢]«པེ་»«སྣར་»བ། [༣]«པེ་»«སྣར་»བཀྲུག [༤]«པེ་»«སྣར་»དེ། [༥]«པེ་»«སྣར་»-ནོ།།

18 [1]«snar»-la/ [2]«pe»«snar»ba/ [3]«pe»«snar»bkrug [4]«pe»«snar»de/ [5]«pe»«snar»-no//

༡༩ [༡]«པེ་»«སྣར་»གིས། [༢]«པེ་»«སྣར་»ཏེ། [༣]«པེ་»«སྣར་»ནོ།། [༤]«པེ་»«སྣར་»-མ། [༥]«པེ་»«སྣར་»-དུ། [༦]«པེ་»«སྣར་»-དག

19 [1]«pe»«snar»gis/ [2]«pe»«snar»te/ [3]«pe»«snar»no// [4]«pe»«snar»-ma/ [5]«pe»«snar»-du/ [6]«pe»«snar»-dag

༢༠ [༡]«པེ་»«སྣར་»བྱུང་། [༢][༣]«པེ་»«སྣར་»ལ། [༤]«པེ་»«སྣར་»སྦྱོང་། [༥]«པེ་»«སྣར་»གྲུབ་པ།

20 [1]«pe»«snar»byung / [2][3]«pe»«snar»la/ [4]«pe»«snar»sbyong / [5]«pe»«snar»grub pa/

༢༡ [༡]«པེ་»«སྣར་»ནི། [༢]«པེ་»«སྣར་»+དེ། [༣]«པེ་»«སྣར་»ཉིད། [༤]«པེ་»«སྣར་»ཤེས་བྱའི། [༥][༦]«པེ་»«སྣར་»བསྒོམ།

21 [1]«pe»«snar»ni/ [2]«pe»«snar»+de/ [3]«pe»«snar»nyid/ [4]«pe»«snar»shes bya'i/ [5][6]«pe»«snar»bsgom/

༢༢ [༡]«པེ་»«སྣར་»པོ། [༢]«པེ་»«སྣར་»-དང་། [༣]«པེ་»«སྣར་»-དག [༤]«པེ་»«སྣར་»+ཡུན། [༥]«པེ་»«སྣར་»གདོད།

22 [1]«pe»«snar»po/ [2]«pe»«snar»-dang / [3]«pe»«snar»-dag [4]«pe»«snar»+yun/ [5]«pe»«snar»gdod/

༢༣ [༡]«པེ་»«སྣར་»གྱིས། [༢]«པེ་»«སྣར་»-ཐག [༣]«པེ་»+ཡང་། [༤]«པེ་»«སྣར་»མ། [༥]«པེ་»པའི། [༦]«པེ་»«སྣར་»+དུས། [༧]«སྣར་»+ཡིན། [༨]«པེ་»«སྣར་»ལས། [༩]«པེ་»«སྣར་»-མ།

23 [1]«pe»«snar»gyis/ [2]«pe»«snar»-thag [3]«pe»+yang / [4]«pe»«snar»ma/ [5]«pe»pa'i/ [6]«pe»«snar»+dus/ [7]«snar»+yin/ [8]«pe»«snar»las/ [9]«pe»«snar»-ma/

༢༤ [༡]«པེ་»«སྣར་»བྱུང་། [༢]«པེ་»«སྣར་»རྣམ། [༣]«པེ་»«སྣར་»-དག [༤]«པེ་»«སྣར་»འདས་པའི།

24 [1]«pe»«snar»byung / [2]«pe»«snar»rnam/ [3]«pe»«snar»-dag [4]«pe»«snar»'das pa'i/

༢༥ [༡]«པེ་»«སྣར་»བལྟ། [༢]«པེ་»«སྣར་»འཐོབ། [༣]«པེ་»«སྣར་»དག

25 [1]«pe»«snar»blta/ [2]«pe»«snar»'thob/ [3]«pe»«snar»dag

༢༦ [༡]«སྣར་»ཡིན། [༢]«པེ་»«སྣར་»འདའ་བ། [༣]«པེ་»«སྣར་»-ལུས།

26 [1]«snar»yin/ [2]«pe»«snar»'da' ba/ [3]«pe»«snar»-lus/

༢༧ [༡]«པེ་»«སྣར་»-པར་བྱེད། [༢]«པེ་»«སྣར་»+ཀྱི། [༣]«པེ་»«སྣར་»-ལ། [༤]«པེ་»«སྣར་»བསྒྲུབ། [༥]«པེ་»«སྣར་»པོར། [༦]«པེ་»«སྣར་»ཡང་། [༧]«པེ་»«སྣར་»-ནི།

27 [1]«pe»«snar»-par byed/ [2]«pe»«snar»+kyi/ [3]«pe»«snar»-la/ [4]«pe»«snar»bsgrub/ [5]«pe»«snar»por/ [6]«pe»«snar»yang / [7]«pe»«snar»-ni/

༢༨ [༡]«པེ་»«སྣར་»-ཞེ་ན། [༢]«པེ་»«སྣར་»+ཀྱི། [༣]«པེ་»«སྣར་»+མ། [༤]«པེ་»«སྣར་»-གང་། [༥]«པེ་»«སྣར་»ན། [༦]«པེ་»«སྣར་»ཡོད་པ་ལྟ། [༧]«པེ་»«སྣར་»+རྣལ་འབྱོར་སྤྱོད་པའི་ས་ལས།

28 [1]«pe»«snar»-zhe na/ [2]«pe»«snar»+kyi/ [3]«pe»«snar»+ma/ [4]«pe»«snar»-gang / [5]«pe»«snar»na/ [6]«pe»«snar»yod pa lta/ [7]«pe»«snar»+rnal 'byor spyod pa'i sa las/

༢༩ [༡]«པེ་»«སྣར་»-དང་། [༢]«པེ་»«སྣར་»-དེས། [༣]«པེ་»«སྣར་»-འཇུག་པར། [༤]«པེ་»«སྣར་»+དེ། [༥]«པེ་»«སྣར་»འགྱུར་བ། [༦]«པེ་»«སྣར་»-གང་ཟག

29 [1]«pe»«snar»-dang / [2]«pe»«snar»-des/ [3]«pe»«snar»-'jug par/ [4]«pe»«snar»+de/ [5]«pe»«snar»'gyur ba/ [6]«pe»«snar»-gang zag

༣༠ [༡]«པེ་»«སྣར་»ཉན། [༢]«པེ་»«སྣར་»-ལ།

30 [1]«pe»«snar»nyan/ [2]«pe»«snar»-la/

༣༡ «པེ་»«སྣར་»ཐ་མ་དེ། [༢]«པེ་»«སྣར་»མཐར། [༣]«པེ་»«སྣར་»འདའ་བ། [༤]«པེ་»«སྣར་»-པ། [༥]«པེ་»«སྣར་»རིགས། [༦]«པེ་»«སྣར་»-ནི། [༧]«པེ་»«སྣར་»ལས།

31 «pe»«snar»tha ma de/ [2]«pe»«snar»mthar/ [3]«pe»«snar»'da' ba/ [4]«pe»«snar»-pa/ [5]«pe»«snar»rigs/ [6]«pe»«snar»-ni/ [7]«pe»«snar»las/

༣༢ «པེ་»«སྣར་»པ། [༢]«པེ་»«སྣར་»+ནི། [༣]«པེ་»«སྣར་»པ་གང་། [༤]«པེ་»«སྣར་»+སུ། [༥]«པེ་»«སྣར་»ལ།

32 «pe»«snar»pa/ [2]«pe»«snar»+ni/ [3]«pe»«snar»pa gang / [4]«pe»«snar»+su/ [5]«pe»«snar»la/

༣༤ [༡]«པེ་»«སྣར་»-གི་རྟགས། [༢]«པེ་»«སྣར་»སྒྲུབ་པའི། [༣]«པེ་»«སྣར་»བླང་བ། [༤]«པེ་»«སྣར་»+དག [༥]«པེ་»«སྣར་»སྤ་བགོང་། [༦]«པེ་»«སྣར་»-རྣམས། [༧]«པེ་»«སྣར་»གི།

34 [1]«pe»«snar»-gi rtags/ [2]«pe»«snar»sgrub pa'i/ [3]«pe»«snar»blang ba/ [4]«pe»«snar»+dag [5]«pe»«snar»spa bgong / [6]«pe»«snar»-rnams/ [7]«pe»«snar»gi/

༣༥ [༡]«པེ་»«སྣར་»+གི། [༢]«པེ་»«སྣར་»-ནི། [༣]«པེ་»«སྣར་»སྟེ། [༤]«པེ་»«སྣར་»ཏེ། [༥]«པེ་»«སྣར་»སོ། [༦]«སྣར་»པར། [༧][༨]«པེ་»«སྣར་»བྱུང་། [༩]«པེ་»«སྣར་»+ཡང་། [༡༠]«པེ་»«སྣར་»བྱུང་། [༡༡]«པེ་»«སྣར་»བརྟུལ།

35 [1]«pe»«snar»+gi/ [2]«pe»«snar»-ni/ [3]«pe»«snar»ste/ [4]«pe»«snar»te/ [5]«pe»«snar»so/ [6]«snar»par/ [7][8]«pe»«snar»byung / [9]«pe»«snar»+yang / [10]«pe»«snar»byung / [11]«pe»«snar»brtul/

༣༦ [༡]«པེ་»«སྣར་»-གང་། [༢]«པེ་»«སྣར་»དང་ནི་དེ་རྣམ། [༣]«པེ་»«སྣར་»པའི། [༤]«པེ་»«སྣར་»ལ། [༥]«པེ་»«སྣར་»པར་འགྱུར་རོ། [༦]«པེ་»«སྣར་»-ཀྱང་། [༧]«པེ་»«སྣར་»-ནི། [༨]«པེ་»«སྣར་»ནི། [༩]«པེ་»«སྣར་»འཐོབ། [༡༠]«སྣར་»-འདུ་ཤེས་མེད། [༡༡]«པེ་»«སྣར་»ཞུགས།

36 [1]«pe»«snar»-gang / [2]«pe»«snar»dang ni de rnam/ [3]«pe»«snar»pa'i/ [4]«pe»«snar»la/ [5]«pe»«snar»par 'gyur ro/ [6]«pe»«snar»-kyang / [7]«pe»«snar»-ni/ [8]«pe»«snar»ni/ [9]«pe»«snar»'thob/ [10]«snar»-'du shes med/ [11]«pe»«snar»zhugs/

༣༧ [༡]«པེ་»«སྣར་»བྱ་སྟེ། [༢]«པེ་»«སྣར་»གྱི། [༣]«པེ་»«སྣར་»-ལ། [༤]«པེ་»«སྣར་»ལས། [༥]«པེ་»«སྣར་»ཀྱིས། [༦]«པེ་»«སྣར་»པོའི། [༧]«པེ་»«སྣར་»+ཉིད། [༨]«པེ་»«སྣར་»སྤྱོད་པ།

37 [1]«pe»«snar»bya ste/ [2]«pe»«snar»gyi/ [3]«pe»«snar»-la/ [4]«pe»«snar»las/ [5]«pe»«snar»kyis/ [6]«pe»«snar»po'i/ [7]«pe»«snar»+nyid/ [8]«pe»«snar»spyod pa/

༣༨ [༡]«པེ་»«སྣར་»-པ། [༢]«པེ་»«སྣར་»དམན། [༣]«པེ་»«སྣར་»སུ། [༤]«པེ་»«སྣར་»པར། [༥]«པེ་»«སྣར་»ཏེ།

38 [1]«pe»«snar»-pa/ [2]«pe»«snar»dman/ [3]«pe»«snar»su/ [4]«pe»«snar»par/ [5]«pe»«snar»te/

༣༩ [༡]«པེ་»«སྣར་»ལས། [༢]«པེ་»«སྣར་»-དམ་པ། [༣]«པེ་»«སྣར་»བསླབ། [༤]«པེ་»«སྣར་»ལས། [༥]«པེ་»«སྣར་»བཤམ། [༦]«པེ་»«སྣར་»ཅུང་། [༧]«པེ་»«སྣར་»-བ། [༨]«པེ་»«སྣར་»རིག [༩]«པེ་»«སྣར་»དང་།

39 [1]«pe»«snar»las/ [2]«pe»«snar»-dam pa/ [3]«pe»«snar»bslab/ [4]«pe»«snar»las/ [5]«pe»«snar»bsham/ [6]«pe»«snar»cung / [7]«pe»«snar»-ba/ [8]«pe»«snar»rig [9]«pe»«snar»dang /

༤༠ [༡]«པེ་»«སྣར་»ན། [༢][༣]«པེ་»«སྣར་»ལས། [༤]«པེ་»«སྣར་»-དུ། [༥]«པེ་»«སྣར་»ཞུ་བ། [༦]«པེ་»«སྣར་»སྟེ། དེ་དག [༧]«པེ་»«སྣར་»བསླབས། [༨]«སྣར་»-བ།

40 [1]«pe»«snar»na/ [2][3]«pe»«snar»las/ [4]«pe»«snar»-du/ [5]«pe»«snar»zhu ba/ [6]«pe»«snar»ste/ de dag [7]«pe»«snar»bslabs/ [8]«snar»-ba/

༤༡ [༡]«པེ་»«སྣར་»སློང་། [༢]«པེ་»«སྣར་»འཚོང་། [༣]«པེ་»«སྣར་»པ། [༤]«པེ་»«སྣར་»དེར། [༥]«པེ་»«སྣར་»བྱུང་། [༦]«པེ་»«སྣར་»-བར་བྱ། [༧]«པེ་»«སྣར་»+མཁས་པ།

41 [1]«pe»«snar»slong / [2]«pe»«snar»'tshong / [3]«pe»«snar»pa/ [4]«pe»«snar»der/ [5]«pe»«snar»byung / [6]«pe»«snar»-bar bya/ [7]«pe»«snar»+mkhas pa/

༤༢ [༡]«པེ་»«སྣར་»-གི། [༢]«པེ་»«སྣར་»+མི། [༣]«སྣར་»ངེས། [༤]«པེ་»«སྣར་»བྱུང་། [༥]«པེ་»«སྣར་»འམ། [༦]«པེ་»«སྣར་»+བྱུང་།

42 [1]«pe»«snar»-gi/ [2]«pe»«snar»+mi/ [3]«snar»nges/ [4]«pe»«snar»byung / [5]«pe»«snar»'am/ [6]«pe»«snar»+byung /

༤༣ [༡]«པེ་»«སྣར་»-སྔར། [༢]«པེ་»«སྣར་»+དག [༣]«སྣར་»-དང་། [༤]«པེ་»«སྣར་»-བསླབ་པའི། [༥]«པེ་»«སྣར་»+དང་། [༦]«པེ་»«སྣར་»གསུངས་པའི། [༧]«པེ་»«སྣར་»གྱིས། [༨]«པེ་»«སྣར་»གསུངས་པའི། [༩]«པེ་»ལས་བསྟེན། «སྣར་»ལས་བརྟེན། [༡༠]«པེ་»«སྣར་»གྱི།

43 [1]«pe»«snar»-sngar/ [2]«pe»«snar»+dag [3]«snar»-dang / [4]«pe»«snar»-bslab pa'i/ [5]«pe»«snar»+dang / [6]«pe»«snar»gsungs pa'i/ [7]«pe»«snar»gyis/ [8]«pe»«snar»gsungs pa'i/ [9]«pe»las bsten/ «snar»las brten/ [10]«pe»«snar»gyi/

༤༤ [༡]«པེ་»«སྣར་»གིས། [༢]«པེ་»«སྣར་»ན། [༣]«པེ་»«སྣར་»-ཐོབ་པ། [༤]«པེ་»«སྣར་»+སུ།

44 [1]«pe»«snar»gis/ [2]«pe»«snar»na/ [3]«pe»«snar»-thob pa/ [4]«pe»«snar»+su/

༤༥ [༡]«པེ་»«སྣར་»བྱ་སྟེ། [༢]«པེ་»«སྣར་»ཤིང་། [༣]«པེ་»«སྣར་»པ། [༤]«པེ་»«སྣར་»-དག [༥]«པེ་»«སྣར་»རོ།། [༦]«སྣར་»བཅུ་པ། [༧]«པེ་»«སྣར་»+སུམ།

45 [1]«pe»«snar»bya ste/ [2]«pe»«snar»shing / [3]«pe»«snar»pa/ [4]«pe»«snar»-dag [5]«pe»«snar»ro// [6]«snar»bcu pa/ [7]«pe»«snar»+sum/

༤༦ [༡]«པེ་»«སྣར་»པས་གཙེས་པའམ། [༢]«པེ་»«སྣར་»གྱི། [༣]«པེ་»«སྣར་»འཇིགས། [༤]«པེ་»«སྣར་»དུལ༑ [༥]«པེ་»«སྣར་»ཉེ་བར། [༦]«པེ་»«སྣར་»ཧ་ཅང་ཞུམ་པ། [༧]«པེ་»«སྣར་»བཟུང་། [༨]«པེ་»«སྣར་»+ལ། [༩]«པེ་»«སྣར་»བསྐྱེད། [༡༠]«པེ་»«སྣར་»-དེ། [༡༡]«པེ་»«སྣར་»ལས། [༡༢]«པེ་»«སྣར་»+དེ།

46 [1]«pe»«snar»pas gtses pa'am/ [2]«pe»«snar»gyi/ [3]«pe»«snar»'jigs/ [4]«pe»«snar»dul| [5]«pe»«snar»nye bar/ [6]«pe»«snar»ha cang zhum pa/ [7]«pe»«snar»bzung / [8]«pe»«snar»+la/ [9]«pe»«snar»bskyed/ [10]«pe»«snar»-de/ [11]«pe»«snar»las/ [12]«pe»«snar»+de/

༤༧ [༡]«པེ་»«སྣར་»-ཀྱང་། [༢]«པེ་»«སྣར་»དེ། [༣]«པེ་»«སྣར་»ནོ།། [༤]«པེ་»«སྣར་»པོ། [༥]«པེ་»«སྣར་»སམ། [༦]«པེ་»«སྣར་»བམ། [༧]«པེ་»«སྣར་»སྤྱད། [༨]«པེ་»«སྣར་»བཀུར། [༩]«པེ་»«སྣར་»«ཅོ་»བཀུར།

47 [1]«pe»«snar»-kyang / [2]«pe»«snar»de/ [3]«pe»«snar»no// [4]«pe»«snar»po/ [5]«pe»«snar»sam/ [6]«pe»«snar»bam/ [7]«pe»«snar»spyad/ [8]«pe»«snar»bkur/ [9]«pe»«snar»«co»bkur/

༤༨ [༡][༢]«པེ་»«སྣར་»ཀྱིས། [༣]«པེ་»«སྣར་»-ཀྱང་། [༤]«པེ་»«སྣར་»སྒྲོགས། [༥][༦]«པེ་»«སྣར་»བརྗོད།

48 [1][2]«pe»«snar»kyis/ [3]«pe»«snar»-kyang / [4]«pe»«snar»sgrogs/ [5][6]«pe»«snar»brjod/

༤༩ [༡]«པེ་»«སྣར་»འམ། [༢]«པེ་»«སྣར་»འཕོངས། [༣]«པེ་»«སྣར་»རྣམས་ཀྱིས། [༤]«པེ་»«སྣར་»བསྟོད༑ [༥]«པེ་»«སྣར་»བའི། [༦]«སྣར་»-པ། [༧]«པེ་»«སྣར་»པ་དང་། གཞོག་སློངས།

49 [1]«pe»«snar»'am/ [2]«pe»«snar»'phongs/ [3]«pe»«snar»rnams kyis/ [4]«pe»«snar»bstod| [5]«pe»«snar»ba'i/ [6]«snar»-pa/ [7]«pe»«snar»pa dang / gzhog slongs/

༥༠ [༡]«པེ་»«སྣར་»པ། [༢]«པེ་»«སྣར་»གྱི། ཆོས་ཀྱི། [༣]«པེ་»«སྣར་»པས། [༤]«པེ་»«སྣར་»གཉེས། [༥]«པེ་»«སྣར་»སྟེང་ན། [༦]«པེ་»«སྣར་»བ་ན། [༧]«པེ་»«སྣར་»-ཡོངས་སུ། [༨]«པེ་»«སྣར་»-ལ།

50 [1]«pe»«snar»pa/ [2]«pe»«snar»gyi/ chos kyi/ [3]«pe»«snar»pas/ [4]«pe»«snar»gnyes/ [5]«pe»«snar»steng na/ [6]«pe»«snar»ba na/ [7]«pe»«snar»-yongs su/ [8]«pe»«snar»-la/

༥༡ [༡]«པེ་»«སྣར་»-པ། [༢]«པེ་»«སྣར་»ཀྱི། [༣]«པེ་»«སྣར་»-ཡིན་པ་གང་། [༤]«པེ་»«སྣར་»པ།

51 [1]«pe»«snar»-pa/ [2]«pe»«snar»kyi/ [3]«pe»«snar»-yin pa gang / [4]«pe»«snar»pa/

༥༢ [༡]«པེ་»«སྣར་»ཀྱིས། [༢]«པེ་»-ཡང་། [༣]«པེ་»«སྣར་»+ཚེ།

52 [1]«pe»«snar»kyis/ [2]«pe»-yang / [3]«pe»«snar»+tshe/

༥༣ [༡]«སྣར་»པར། [༢]«པེ་»«སྣར་»-ནི། [༣]«སྣར་»བྱས་སོ། [༤]«སྣར་»པའི། [༥]«པེ་»«སྣར་»+དང་། [༦]«པེ་»«སྣར་»རྙིངས། [༧]«པེ་»«སྣར་»-ལ། [༨]«པེ་»«སྣར་»-ཡང་། [༩]«པེ་»«སྣར་»མོད་པས། [༡༠]«པེ་»«སྣར་»+ཐམས་ཅད་ལ་ཡང་དུས། [༡༡]«པེ་»«སྣར་»བརྒྱན། [༡༢]«པེ་»པར་བླངས་ན། «སྣར་»པ་བླངས་ནས།

53 [1]«snar»par/ [2]«pe»«snar»-ni/ [3]«snar»byas so/ [4]«snar»pa'i/ [5]«pe»«snar»+dang / [6]«pe»«snar»rnyings/ [7]«pe»«snar»-la/ [8]«pe»«snar»-yang / [9]«pe»«snar»mod pas/ [10]«pe»«snar»+thams cad la yang dus/ [11]«pe»«snar»brgyan/ [12]«pe»par blangs na/ «snar»pa blangs nas/

༥༤ [༡]«པེ་»«སྣར་»བྱུགས། [༢]«པེ་»«སྣར་»-ཡིན་པ། [༣]«པེ་»«སྣར་»-ཉན་ཐོས་ཀྱི་ས། [༤]«པེ་»«སྣར་»དེ། [༥]«པེ་»«སྣར་»བསམ།

54 [1]«pe»«snar»byugs/ [2]«pe»«snar»-yin pa/ [3]«pe»«snar»-nyan thos kyi sa/ [4]«pe»«snar»de/ [5]«pe»«snar»bsam/

༥༥ [༡]«པེ་»«སྣར་»བ། [༢]«པེ་»«སྣར་»སྨིན། [༣]«པེ་»«སྣར་»གིས། [༤]«སྣར་»དེ། [༥]«པེ་»«སྣར་»ཀྱི༑ [༦]«པེ་»«སྣར་»གི། [༧]«པེ་»«སྣར་»ཀྱིས། [༨]«པེ་»«སྣར་»གྱུར་པ། [༩]«པེ་»«སྣར་»པར། [༡༠]«སྣར་»དེ། [༡༡]«པེ་»«སྣར་»མཚན། [༡༢]«པེ་»«སྣར་»+དེ་ལས།

55 [1]«pe»«snar»ba/ [2]«pe»«snar»smin/ [3]«pe»«snar»gis/ [4]«snar»de/ [5]«pe»«snar»kyi| [6]«pe»«snar»gi/ [7]«pe»«snar»kyis/ [8]«pe»«snar»gyur pa/ [9]«pe»«snar»par/ [10]«snar»de/ [11]«pe»«snar»mtshan/ [12]«pe»«snar»+de las/

༥༦ [༡]«པེ་»«སྣར་»བུ། [༢][༣]«པེ་»«སྣར་»ལས། [༤]«པེ་»«སྣར་»-དུ། [༥]«པེ་»«སྣར་»སྐྱེ་བར། [༦]«པེ་»«སྣར་»-མི། [༧]«པེ་»«སྣར་»སྐྱེ་བར། [༨]«སྣར་»སྦྱང་། [༩]«པེ་»«སྣར་»བཙམས། [༡༠]«པེ་»«སྣར་»གྱི། [༡༡]«པེ་»«སྣར་»སློབ།

56 [1]«pe»«snar»bu/ [2][3]«pe»«snar»las/ [4]«pe»«snar»-du/ [5]«pe»«snar»skye bar/ [6]«pe»«snar»-mi/ [7]«pe»«snar»skye bar/ [8]«snar»sbyang / [9]«pe»«snar»btsams/ [10]«pe»«snar»gyi/ [11]«pe»«snar»slob/

༥༧ [༡]«པེ་»«སྣར་»ཀྱི། [༢]«པེ་»«སྣར་»-བར་འགྱུར་རོ། །སེམས་མཆོག་ཏུ་དགའ། [༣]«པེ་»«སྣར་»བྱེད། [༤]«པེ་»«སྣར་»-དུ། [༥]«པེ་»«སྣར་»-དུ། [༦]«པེ་»«སྣར་»+དུ། [༧]«པེ་»«སྣར་»བ། [༨]«པེ་»«སྣར་»འདས་པར།

57 [1]«pe»«snar»kyi/ [2]«pe»«snar»-bar 'gyur ro/ /sems mchog tu dga'/ [3]«pe»«snar»byed/ [4]«pe»«snar»-du/ [5]«pe»«snar»-du/ [6]«pe»«snar»+du/ [7]«pe»«snar»ba/ [8]«pe»«snar»'das par/

༥༨ [༡]«པེ་»«སྣར་»འགྱུར་བ། [༢]«པེ་»«སྣར་»ནི། [༣][༤][༥]«པེ་»«སྣར་»ཀྱི། [༦]«པེ་»«སྣར་»བ་འགྱུར། [༧]«པེ་»«སྣར་»ཏེ། [༨]«པེ་»«སྣར་»གྱུར་པའི། [༩]«པེ་»«སྣར་»-ཏེ། [༡༠]«པེ་»«སྣར་»ཀྱི། [༡༡]«པེ་»«སྣར་»-ཀྱི་ཕན་ཡོན། [༡༢]«པེ་»«སྣར་»བསྲུང་། [༡༣]«པེ་»«སྣར་»-དང་། [༡༤]«པེ་»«སྣར་»དང་།

58 [1]«pe»«snar»'gyur ba/ [2]«pe»«snar»ni/ [3][4][5]«pe»«snar»kyi/ [6]«pe»«snar»ba 'gyur/ [7]«pe»«snar»te/ [8]«pe»«snar»gyur pa'i/ [9]«pe»«snar»-te/ [10]«pe»«snar»kyi/ [11]«pe»«snar»-kyi phan yon/ [12]«pe»«snar»bsrung / [13]«pe»«snar»-dang / [14]«pe»«snar»dang /

༥༩ [༡]«པེ་»«སྣར་»བསྲུང་བ། [༢]«པེ་»«སྣར་»སྟི། [༣]«པེ་»«སྣར་»ནི།

59 [1]«pe»«snar»bsrung ba/ [2]«pe»«snar»sti/ [3]«pe»«snar»ni/

༦༠ [༡]«པེ་»«སྣར་»-པ། [༢]«པེ་»«སྣར་»མའོ། [༣]«པེ་»«སྣར་»-བདག [༤]«པེ་»«སྣར་»དེ་སྒྲུབས་ཏེ། [༥]«པེ་»«སྣར་»བའི་ཕྱིར་ཏེ། [༦]«པེ་»«སྣར་»རྣམ། [༧]«པེ་»«སྣར་»རྟོགས།

60 [1]«pe»«snar»-pa/ [2]«pe»«snar»ma'o/ [3]«pe»«snar»-bdag [4]«pe»«snar»de sgrubs te/ [5]«pe»«snar»ba'i phyir te/ [6]«pe»«snar»rnam/ [7]«pe»«snar»rtogs/

༦༡ [༡]«པེ་»«སྣར་»ཀྱི། [༢]«པེ་»-གྱི། [༣]«པེ་»«སྣར་»-ལ། [༤]«པེ་»«སྣར་»བསྲུང་། [༥]«པེ་»«སྣར་»བསྲུངས་པ། [༦]«པེ་»«སྣར་»བསམ། [༧]«པེ་»«སྣར་»བསྒོམ། [༨]«པེ་»«སྣར་»བསམ། [༩]«པེ་»«སྣར་»གི། [༡༠]«པེ་»-དུས། [༡༡]«པེ་»«སྣར་»གོམ།

61 [1]«pe»«snar»kyi/ [2]«pe»-gyi/ [3]«pe»«snar»-la/ [4]«pe»«snar»bsrung / [5]«pe»«snar»bsrungs pa/ [6]«pe»«snar»bsam/ [7]«pe»«snar»bsgom/ [8]«pe»«snar»bsam/ [9]«pe»«snar»gi/ [10]«pe»-dus/ [11]«pe»«snar»gom/

༦༢ [༡]«པེ་»«སྣར་»བསམ། [༢]«པེ་»«སྣར་»བསྒྲུབས། [༣]«པེ་»«སྣར་»དེ། [༤]«པེ་»«སྣར་»བསམ། [༥]«པེ་»«སྣར་»པའི། [༦]«པེ་»«སྣར་»གུས། [༧]«པེ་»«སྣར་»བསྐྱེད། [༨]«པེ་»«སྣར་»པ།

62 [1]«pe»«snar»bsam/ [2]«pe»«snar»bsgrubs/ [3]«pe»«snar»de/ [4]«pe»«snar»bsam/ [5]«pe»«snar»pa'i/ [6]«pe»«snar»gus/ [7]«pe»«snar»bskyed/ [8]«pe»«snar»pa/

༦༣ [༡]«པེ་»«སྣར་»-ན། [༢]«པེ་»«སྣར་»-ཀྱང་། [༣]«པེ་»«སྣར་»+དེ། [༤]«པེ་»«སྣར་»བསྲུང་། [༥]«པེ་»«སྣར་»-སྟེ། [༦]«པེ་»«སྣར་»-ན། [༧]«པེ་»«སྣར་»བསྲུང་།

63 [1]«pe»«snar»-na/ [2]«pe»«snar»-kyang / [3]«pe»«snar»+de/ [4]«pe»«snar»bsrung / [5]«pe»«snar»-ste/ [6]«pe»«snar»-na/ [7]«pe»«snar»bsrung /

༦༤ [༡]«པེ་»«སྣར་»བསྲུང་། [༢]«པེ་»«སྣར་»གཞི། [༣]«པེ་»«སྣར་»ཟད། [༤]«པེ་»«སྣར་»གྱུར། [༥]«པེ་»«སྣར་»བསྡམ། [༦]«པེ་»«སྣར་»ཀྱི། [༧]«པེ་»«སྣར་»བསྲུང་། [༨]«པེ་»«སྣར་»ཀྱི་ཀུན་ཏུ་སྲུང་། [༩]«པེ་»«སྣར་»ཞེ་ན། [༡༠]«པེ་»«སྣར་»ཀྱི།

64 [1]«pe»«snar»bsrung / [2]«pe»«snar»gzhi/ [3]«pe»«snar»zad/ [4]«pe»«snar»gyur/ [5]«pe»«snar»bsdam/ [6]«pe»«snar»kyi/ [7]«pe»«snar»bsrung / [8]«pe»«snar»kyi kun tu srung / [9]«pe»«snar»zhe na/ [10]«pe»«snar»kyi/

༦༥ [༡]«པེ་»«སྣར་»ཏེ། [༢]«པེ་»«སྣར་»གཟུགས་རྣམས། [༣]«པེ་»«སྣར་»ཡིན་ཞེ་ན། [༤]«པེ་»«སྣར་»འམ༑ [༥]«པེ་»«སྣར་»པ། [༦]«པེ་»«སྣར་»ཀྱི། [༧]«པེ་»«སྣར་»དེ།

65 [1]«pe»«snar»te/ [2]«pe»«snar»gzugs rnams/ [3]«pe»«snar»yin zhe na/ [4]«pe»«snar»'am| [5]«pe»«snar»pa/ [6]«pe»«snar»kyi/ [7]«pe»«snar»de/

༦༦ [༡]«པེ་»«སྣར་»གི། [༢]«པེ་»«སྣར་»མཉན། [༣]«པེ་»«སྣར་»བ། [༤]«པེ་»«སྣར་»-གང་དང་། [༥]«པེ་»«སྣར་»རྟེན། [༦]«པེ་»«སྣར་»གི། [༧]«པེ་»«སྣར་»ལྟར། [༨]«པེ་»«སྣར་»གི། [༩]«པེ་»«སྣར་»ཀྱི། [༡༠]«པེ་»«སྣར་»དེ། [༡༡]«པེ་»«སྣར་»ཁྲིམས། [༡༢]«པེ་»«སྣར་»དོ།།

66 [1]«pe»«snar»gi/ [2]«pe»«snar»mnyan/ [3]«pe»«snar»ba/ [4]«pe»«snar»-gang dang / [5]«pe»«snar»rten/ [6]«pe»«snar»gi/ [7]«pe»«snar»ltar/ [8]«pe»«snar»gi/ [9]«pe»«snar»kyi/ [10]«pe»«snar»de/ [11]«pe»«snar»khrims/ [12]«pe»«snar»do//

༦༧ [༡]«པེ་»«སྣར་»བླང་། [༢]«པེ་»«སྣར་»གི། [༣]«པེ་»«སྣར་»-བ། [༤]«པེ་»«སྣར་»-པ། [༥]«པེ་»«སྣར་»གི། [༦]«པེ་»«སྣར་»ལ། [༧]«པེ་»«སྣར་»བ། [༨]«པེ་»«སྣར་»གི། [༩]«པེ་»«སྣར་»ཀྱི། [༡༠]«པེ་»«སྣར་»ཀྱིས། [༡༡]«པེ་»«སྣར་»གི།

67 [1]«pe»«snar»blang / [2]«pe»«snar»gi/ [3]«pe»«snar»-ba/ [4]«pe»«snar»-pa/ [5]«pe»«snar»gi/ [6]«pe»«snar»la/ [7]«pe»«snar»ba/ [8]«pe»«snar»gi/ [9]«pe»«snar»kyi/ [10]«pe»«snar»kyis/ [11]«pe»«snar»gi/

༦༨ [༡]«པེ་»«སྣར་»བསྡམས། [༢]«པེ་»«སྣར་»གི། [༣]«པེ་»«སྣར་»བསྟད། [༤]«པེ་»«སྣར་»ཀྱི། [༥]«པེ་»«སྣར་»བསྟད། [༦]«པེ་»«སྣར་»-སྲུང་བར་བྱེད་ལ་ཡིད་ཀྱི་དབང་པོའི་བར་དུ། [༧]«པེ་»«སྣར་»གི༑ [༨]«པེ་»«སྣར་»བསྟད། [༩]«པེ་»«སྣར་»ཀྱི། [༡༠]«པེ་»«སྣར་»བསྟད།

68 [1]«pe»«snar»bsdams/ [2]«pe»«snar»gi/ [3]«pe»«snar»bstad/ [4]«pe»«snar»kyi/ [5]«pe»«snar»bstad/ [6]«pe»«snar»-srung bar byed la yid kyi dbang po'i bar du/ [7]«pe»«snar»gi| [8]«pe»«snar»bstad/ [9]«pe»«snar»kyi/ [10]«pe»«snar»bstad/

༦༩ [༡]«པེ་»བསྒོམ། [༢]«པེ་»«སྣར་»+དྲི་དང་། རོ་དང་། རེག་བྱ་དང་། [༣]«པེ་»«སྣར་»ལ། [༤]«པེ་»«སྣར་»-ཡིན། [༥]«པེ་»«སྣར་»བསྡུ་བ། [༦]«པེ་»«སྣར་»གི། [༧]«པེ་»«སྣར་»དང་། [༨]«པེ་»«སྣར་»ཀྱི།

69 [1]«pe»bsgom/ [2]«pe»«snar»+dri dang / ro dang / reg bya dang / [3]«pe»«snar»la/ [4]«pe»«snar»-yin/ [5]«pe»«snar»bsdu ba/ [6]«pe»«snar»gi/ [7]«pe»«snar»dang / [8]«pe»«snar»kyi/

༧༠ [༡]«པེ་»«སྣར་»བསྒོམ། [༢]«པེ་»«སྣར་»ལ། [༣]«པེ་»«སྣར་»-ཡང་། [༤]«པེ་»«སྣར་»སྒོམ། [༥]«པེ་»«སྣར་»གིས། [༦]«པེ་»«སྣར་»སྤོང་བར་བྱེད་པའོ།། [༧]«པེ་»«སྣར་»ཀྱི། [༨]«པེ་»«སྣར་»པ། [༩]«པེ་»«སྣར་»ཡུལ། [༡༠]«པེ་»«སྣར་»བསྒོམ། [༡༡]«པེ་»«སྣར་»པའི། [༡༢]«པེ་»«སྣར་»བསྒོམ།

70 [1]«pe»«snar»bsgom/ [2]«pe»«snar»la/ [3]«pe»«snar»-yang / [4]«pe»«snar»sgom/ [5]«pe»«snar»gis/ [6]«pe»«snar»spong bar byed pa'o// [7]«pe»«snar»kyi/ [8]«pe»«snar»pa/ [9]«pe»«snar»yul/ [10]«pe»«snar»bsgom/ [11]«pe»«snar»pa'i/ [12]«pe»«snar»bsgom/

༧༡ [༡]«པེ་»«སྣར་»ཀྱི། [༢]«པེ་»«སྣར་»དེ་ནི། [༣]«པེ་»«སྣར་»བསྒོམ། [༤]«པེ་»«སྣར་»རྣམ། [༥]«པེ་»«སྣར་»-བ་དང་། [༦]«པེ་»«སྣར་»པ། [༧]«པེ་»«སྣར་»དེས། [༨]«སྣར་»སྦྱད།

71 [1]«pe»«snar»kyi/ [2]«pe»«snar»de ni/ [3]«pe»«snar»bsgom/ [4]«pe»«snar»rnam/ [5]«pe»«snar»-ba dang / [6]«pe»«snar»pa/ [7]«pe»«snar»des/ [8]«snar»sbyad/

༧༢ [༡]«པེ་»«སྣར་»+འདི། [༢]«པེ་»«སྣར་»ཡིན་པ་སྟེ། [༣]«པེ་»«སྣར་»གྱུར། [༤]«པེ་»«སྣར་»པ་དེའི། [༥]«པེ་»«སྣར་»+དེ། [༦]«པེ་»«སྣར་»ལ། [༧]«པེ་»«སྣར་»པའམ།

72 [1]«pe»«snar»+'di/ [2]«pe»«snar»yin pa ste/ [3]«pe»«snar»gyur/ [4]«pe»«snar»pa de'i/ [5]«pe»«snar»+de/ [6]«pe»«snar»la/ [7]«pe»«snar»pa'am/

༧༣ [༡]«པེ་»«སྣར་»ལྟ། [༢]«པེ་»«སྣར་»-འོས་པར། [༣]«པེ་»«སྣར་»རྐང་། [༤]«པེ་»«སྣར་»སྐྲངས་པ་དང་། སྐེམས། [༥]«པེ་»«སྣར་»བློང་། [༦]«པེ་»«སྣར་»རྔབ། [༧]«པེ་»«སྣར་»-བྱུང་བའི། [༨]«པེ་»«སྣར་»སྒྲུབ། [༩]«པེ་»«སྣར་»སྲུང་བ། [༡༠]«པེ་»«སྣར་»ངོ་། [༡༡]«པེ་»སྒྲུབ། «སྣར་»བསྒྲུབ།

73 [1]«pe»«snar»lta/ [2]«pe»«snar»-'os par/ [3]«pe»«snar»rkang / [4]«pe»«snar»skrangs pa dang / skems/ [5]«pe»«snar»blong / [6]«pe»«snar»rngab/ [7]«pe»«snar»-byung ba'i/ [8]«pe»«snar»sgrub/ [9]«pe»«snar»srung ba/ [10]«pe»«snar»ngo / [11]«pe»sgrub/ «snar»bsgrub/

༧༤ [༡]«པེ་»«སྣར་»ལས། [༢]«པེ་»ཤིན་ཏུ། «སྣར་»ཤིན་དུ། [༣]«པེ་»«སྣར་»བཙའ། [༤]«པེ་»«སྣར་»རྩིས༑ [༥]«པེ་»«སྣར་»བཟོའི། [༦]«པེ་»+རྣམས། [༧]«པེ་»«སྣར་»-དེ་དང་། [༨]«པེ་»«སྣར་»བསག [༩]«པེ་»«སྣར་»+པ། [༡༠]«པེ་»«སྣར་»རྒྱུད། [༡༡]«པེ་»«སྣར་»བརྡུང་། [༡༢]«པེ་»«སྣར་»-བ་ཡིན། [༡༣]«པེ་»«སྣར་»ཟའམ། [༡༤]«པེ་»«སྣར་»རྒྱུད། [༡༥][༡༦]«པེ་»«སྣར་»གི། [༡༧]«པེ་»«སྣར་»+ཏུ།

74 [1]«pe»«snar»las/ [2]«pe»shin tu/ «snar»shin du/ [3]«pe»«snar»btsa'/ [4]«pe»«snar»rtsis| [5]«pe»«snar»bzo'i/ [6]«pe»+rnams/ [7]«pe»«snar»-de dang / [8]«pe»«snar»bsag [9]«pe»«snar»+pa/ [10]«pe»«snar»rgyud/ [11]«pe»«snar»brdung / [12]«pe»«snar»-ba yin/ [13]«pe»«snar»za'am/ [14]«pe»«snar»rgyud/ [15][16]«pe»«snar»gi/ [17]«pe»«snar»+tu/

༧༥ [༡]«པེ་»«སྣར་»པ་བརྗོད། [༢]«པེ་»«སྣར་»ཕྱི། [༣]«པེ་»«སྣར་»+དེ། [༤]«པེ་»«སྣར་»བརྡེག [༥]«པེ་»«སྣར་»-དེ་ནི་འདི་ལྟ་སྟེ། [༦]«པེ་»«སྣར་»ཞེས། [༧]«པེ་»«སྣར་»-གྲོང་དང་། [༨]«པེ་»«སྣར་»ན། [༩]«པེ་»«སྣར་»-དང་། [༡༠]«པེ་»«སྣར་»ཀྱི་ལུས་དག་བཙགས། [༡༡]«པེ་»«སྣར་»ཐོབ། [༡༢]«པེ་»«སྣར་»པ་ལས་བྱུང་བའི།

75 [1]«pe»«snar»pa brjod/ [2]«pe»«snar»phyi/ [3]«pe»«snar»+de/ [4]«pe»«snar»brdeg [5]«pe»«snar»-de ni 'di lta ste/ [6]«pe»«snar»zhes/ [7]«pe»«snar»-grong dang / [8]«pe»«snar»na/ [9]«pe»«snar»-dang / [10]«pe»«snar»kyi lus dag btsags/ [11]«pe»«snar»thob/ [12]«pe»«snar»pa las byung ba'i/

༧༦ [༡]«པེ་»«སྣར་»བསྲུང་བ། [༢]«པེ་»«སྣར་»སྐོལ་བའམ། [༣][༤][༥]«པེ་»«སྣར་»སྐོལ། [༦]«པེ་»«སྣར་»+དག [༧]«པེ་»«སྣར་»ཐོབ། [༨]«པེ་»«སྣར་»གལ་ཏེ། [༩]«པེ་»«སྣར་»+དེ། [༡༠]«པེ་»«སྣར་»ཀྱི། [༡༡]«པེ་»«སྣར་»ཏེ། [༡༢][༡༣][༡༤]«པེ་»«སྣར་»ཀྱི། [༡༥]«པེ་»«སྣར་»ཕྱེ་འབྲེད། [༡༦]«པེ་»«སྣར་»གི། [༡༧]«པེ་»«སྣར་»ཀྱིས།

76 [1]«pe»«snar»bsrung ba/ [2]«pe»«snar»skol ba'am/ [3][4][5]«pe»«snar»skol/ [6]«pe»«snar»+dag [7]«pe»«snar»thob/ [8]«pe»«snar»gal te/ [9]«pe»«snar»+de/ [10]«pe»«snar»kyi/ [11]«pe»«snar»te/ [12][13][14]«pe»«snar»kyi/ [15]«pe»«snar»phye 'bred/ [16]«pe»«snar»gi/ [17]«pe»«snar»kyis/

༧༧ [༡]«པེ་»«སྣར་»-ཏེ། ཡོངས་སུ་སྤྱོད་པ་ན་ཡང་ཉེས་དམིགས་དང་བཅས་པ་ཡིན། [༢]«པེ་»«སྣར་»སྤྱོད། [༣]«པེ་»«སྣར་»-པ། [༤]«པེ་»«སྣར་»ཀྱི། [༥]«པེ་»«སྣར་»+འདིའི། [༦]«པེ་»«སྣར་»ཀྱི། [༧]«པེ་»«སྣར་»ན། [༨]«པེ་»«སྣར་»བསྲུངས། [༩]«པེ་»«སྣར་»+དེ། [༡༠]«པེ་»«སྣར་»གིས། [༡༡]«པེ་»«སྣར་»ཏེ། [༡༢]«པེ་»«སྣར་»ཀྱིས། [༡༣]«པེ་»«སྣར་»གྱི།

77 [1]«pe»«snar»-te/ yongs su spyod pa na yang nyes dmigs dang bcas pa yin/ [2]«pe»«snar»spyod/ [3]«pe»«snar»-pa/ [4]«pe»«snar»kyi/ [5]«pe»«snar»+'di'i/ [6]«pe»«snar»kyi/ [7]«pe»«snar»na/ [8]«pe»«snar»bsrungs/ [9]«pe»«snar»+de/ [10]«pe»«snar»gis/ [11]«pe»«snar»te/ [12]«pe»«snar»kyis/ [13]«pe»«snar»gyi/

༧༨ [༡]«པེ་»«སྣར་»+ཡོངས་སུ། [༢]«པེ་»«སྣར་»-ཡང་། [༣]«པེ་»«སྣར་»-དག [༤]«པེ་»«སྣར་»སྙོམས་དེ་ལ། [༥]«པེ་»«སྣར་»+བ། [༦]«པེ་»«སྣར་»རྟོལ། [༧]«པེ་»«སྣར་»བསྟོད།

78 [1]«pe»«snar»+yongs su/ [2]«pe»«snar»-yang / [3]«pe»«snar»-dag [4]«pe»«snar»snyoms de la/ [5]«pe»«snar»+ba/ [6]«pe»«snar»rtol/ [7]«pe»«snar»bstod/

༧༩ [༡][༢]«པེ་»«སྣར་»ཀྱི། [༣]«པེ་»«སྣར་»གྱུར། [༤]«པེ་»«སྣར་»-རྒྱས་པར། [༥]«པེ་»«སྣར་»ཀྱི། [༦]«པེ་»«སྣར་»-ལོངས། [༧]«པེ་»«སྣར་»གི། [༨]«པེ་»«སྣར་»ཀྱི། [༩]«པེ་»«སྣར་»གི། [༡༠]«པེ་»«སྣར་»སྒྲུབ་པ་བྱས་ཏེ། [༡༡]«པེ་»«སྣར་»+དང་། [༡༢]«པེ་»«སྣར་»གི། [༡༣]«པེ་»«སྣར་»སྤྱད། [༡༤]«པེ་»«སྣར་»གི། [༡༥]«པེ་»«སྣར་»-ཉན་ཐོས་ཀྱི་ས།

79 [1][2]«pe»«snar»kyi/ [3]«pe»«snar»gyur/ [4]«pe»«snar»-rgyas par/ [5]«pe»«snar»kyi/ [6]«pe»«snar»-longs/ [7]«pe»«snar»gi/ [8]«pe»«snar»kyi/ [9]«pe»«snar»gi/ [10]«pe»«snar»sgrub pa byas te/ [11]«pe»«snar»+dang / [12]«pe»«snar»gi/ [13]«pe»«snar»spyad/ [14]«pe»«snar»gi/ [15]«pe»«snar»-nyan thos kyi sa/

༨༠ [༡]«པེ་»«སྣར་»ཉ་ཤ་དང་། ཤ་སྐམ་དང་། [༢]«པེ་»«སྣར་»པ། [༣]«པེ་»«སྣར་»བརྟེན། [༤]«པེ་»«སྣར་»བལྡད། [༥]«པེ་»«སྣར་»མྱང་། [༦]«པེ་»«སྣར་»བ། [༧]«པེ་»«སྣར་»ལ།

80 [1]«pe»«snar»nya sha dang / sha skam dang / [2]«pe»«snar»pa/ [3]«pe»«snar»brten/ [4]«pe»«snar»bldad/ [5]«pe»«snar»myang / [6]«pe»«snar»ba/ [7]«pe»«snar»la/

༨༡ [༡]«པེ་»«སྣར་»འདམ་བུ་ལྟར་མཐོང་། [༢]«སྣར་»སྤྱད། [༣]«པེ་»«སྣར་»ལྟར། [༤]«པེ་»«སྣར་»-ནི། [༥]«པེ་»«སྣར་»པ། [༦]«པེ་»«སྣར་»འདི་ཉིད་འདི། [༧]«པེ་»«སྣར་»ཡོག་དྲོད་ཀྱི། [༨]«པེ་»«སྣར་»བརྡེག [༩]«པེ་»«སྣར་»རྐོ། [༡༠]«པེ་»«སྣར་»ཁྱོགས། [༡༡][༡༢]«པེ་»«སྣར་»རྩོལ།

81 [1]«pe»«snar»'dam bu ltar mthong / [2]«snar»spyad/ [3]«pe»«snar»ltar/ [4]«pe»«snar»-ni/ [5]«pe»«snar»pa/ [6]«pe»«snar»'di nyid 'di/ [7]«pe»«snar»yog drod kyi/ [8]«pe»«snar»brdeg [9]«pe»«snar»rko/ [10]«pe»«snar»khyogs/ [11][12]«pe»«snar»rtsol/

༨༢ [༡]«པེ་»«སྣར་»རྩོལ་བ། [༢]«པེ་»«སྣར་»-ལག་པ། [༣]«པེ་»«སྣར་»བཙས། [༤]«པེ་»སྒེགས། [༥]«པེ་»«སྣར་»ནོ།། [༦]«པེ་»«སྣར་»བརྒྱགས། [༧]«པེ་»«སྣར་»གའི། [༨]«པེ་»«སྣར་»རྒོངས། [༩]«པེ་»«སྣར་»+དང་། [༡༠]«པེ་»«སྣར་»རྟོག

82 [1]«pe»«snar»rtsol ba/ [2]«pe»«snar»-lag pa/ [3]«pe»«snar»btsas/ [4]«pe»sgegs/ [5]«pe»«snar»no// [6]«pe»«snar»brgyags/ [7]«pe»«snar»ga'i/ [8]«pe»«snar»rgongs/ [9]«pe»«snar»+dang / [10]«pe»«snar»rtog

༨༣ [༡]«པེ་»«སྣར་»+པར་བྱེད། [༢]«པེ་»«སྣར་»ལྟར། [༣]«པེ་»«སྣར་»བརྟེན་པས་སྤངས་པར། [༤]«པེ་»«སྣར་»-དེའི། [༥]«པེ་»«སྣར་»-ན། [༦]«པེ་»«སྣར་»ཇི། [༧]«པེ་»«སྣར་»ཀྱི། [༨][༩]«པེ་»«སྣར་»པ་དང་། [༡༠]«པེ་»«སྣར་»རྒྱལ། [༡༡]«པེ་»«སྣར་»«ཅོ་»པོས། [༡༢]«པེ་»«སྣར་»བ་དང་། [༡༣]«པེ་»«སྣར་»ཀྱི།

83 [1]«pe»«snar»+par byed/ [2]«pe»«snar»ltar/ [3]«pe»«snar»brten pas spangs par/ [4]«pe»«snar»-de'i/ [5]«pe»«snar»-na/ [6]«pe»«snar»ji/ [7]«pe»«snar»kyi/ [8][9]«pe»«snar»pa dang / [10]«pe»«snar»rgyal/ [11]«pe»«snar»«co»pos/ [12]«pe»«snar»ba dang / [13]«pe»«snar»kyi/

༨༤ [༡]«པེ་»ཟོས་ནས། «སྣར་»ཟས་ནས། [༢]«པེ་»«སྣར་»འམ། ཆོས་ཀྱི། [༣]«པེ་»«སྣར་»རྒྱལ། [༤]«པེ་»«སྣར་»དབྱུང་། [༥]«པེ་»«སྣར་»དགའ། [༦]«པེ་»«སྣར་»དེ། [༧]«པེ་»«སྣར་»གྱི། [༨]«པེ་»«སྣར་»རྟེན།

84 [1]«pe»zos nas/ «snar»zas nas/ [2]«pe»«snar»'am/ chos kyi/ [3]«pe»«snar»rgyal/ [4]«pe»«snar»dbyung / [5]«pe»«snar»dga'/ [6]«pe»«snar»de/ [7]«pe»«snar»gyi/ [8]«pe»«snar»rten/

༨༥ [༡]«པེ་»«སྣར་»སྤྱད། [༢]«པེ་»«སྣར་»-ཡང་། [༣]«པེ་»«སྣར་»རྟེན། [༤]«པེ་»«སྣར་»སྟེ། [༥]«པེ་»«སྣར་»-པ་དེ། [༦]«པེ་»«སྣར་»-ན། [༧]«པེ་»«སྣར་»རྔུབས། [༨]«པེ་»«སྣར་»འབྱུང་།

85 [1]«pe»«snar»spyad/ [2]«pe»«snar»-yang / [3]«pe»«snar»rten/ [4]«pe»«snar»ste/ [5]«pe»«snar»-pa de/ [6]«pe»«snar»-na/ [7]«pe»«snar»rngubs/ [8]«pe»«snar»'byung /

༨༦ [༡]«པེ་»«སྣར་»-དུ། [༢]«པེ་»«སྣར་»རིག [༣]«པེ་»«སྣར་»-དག [༤]«པེ་»«སྣར་»བརྟེན། [༥]«པེ་»«སྣར་»-ན། [༦]«པེ་»«སྣར་»སྤོང་།

86 [1]«pe»«snar»-du/ [2]«pe»«snar»rig [3]«pe»«snar»-dag [4]«pe»«snar»brten/ [5]«pe»«snar»-na/ [6]«pe»«snar»spong /

༨༧ [༡]«པེ་»«སྣར་»-ལུས། [༢]«པེ་»«སྣར་»-གཞན། [༣]«པེ་»«སྣར་»«ཅོ་»བྱེད། [༤]«པེ་»«སྣར་»ཀྱི་བསོད་ནམས། [༥]«པེ་»-མེད་པ། [༦]«པེ་»«སྣར་»+ཉིད།

87 [1]«pe»«snar»-lus/ [2]«pe»«snar»-gzhan/ [3]«pe»«snar»«co»byed/ [4]«pe»«snar»kyi bsod nams/ [5]«pe»-med pa/ [6]«pe»«snar»+nyid/

༨༨ [༡]«པེ་»«སྣར་»ཉམས། [༢]«པེ་»«སྣར་»དེ་ལ། [༣]«པེ་»«སྣར་»པ། [༤]«པེ་»ཉམས། «སྣར་»ནམས། [༥]«པེ་»«སྣར་»པ་བསལ། [༦]«པེ་»«སྣར་»+གང་།

88 [1]«pe»«snar»nyams/ [2]«pe»«snar»de la/ [3]«pe»«snar»pa/ [4]«pe»nyams/ «snar»nams/ [5]«pe»«snar»pa bsal/ [6]«pe»«snar»+gang /

༨༩ [༡]«པེ་»«སྣར་»བསྐྱེད། [༢]«པེ་»«སྣར་»དོ། [༣]«པེ་»ཞེས། [༤]«པེ་»«སྣར་»-དེའི།

89 [1]«pe»«snar»bskyed/ [2]«pe»«snar»do/ [3]«pe»zhes/ [4]«pe»«snar»-de'i/

༩༠ [༡]«པེ་»«སྣར་»ཟས་མི། [༢]«པེ་»«སྣར་»གྱི། [༣]«པེ་»«སྣར་»ཆུམས། [༤]«པེ་»«སྣར་»-ལ། [༥]«པེ་»«སྣར་»པར། [༦]«པེ་»«སྣར་»པས། [༧]«པེ་»«སྣར་»+གང་། [༨]«པེ་»«སྣར་»དེ། [༩]«པེ་»«སྣར་»བསལ། [༡༠]«པེ་»«སྣར་»ཏེ། [༡༡]«པེ་»«སྣར་»དེ། [༡༢]«པེ་»«སྣར་»དོ།།

90 [1]«pe»«snar»zas mi/ [2]«pe»«snar»gyi/ [3]«pe»«snar»chums/ [4]«pe»«snar»-la/ [5]«pe»«snar»par/ [6]«pe»«snar»pas/ [7]«pe»«snar»+gang / [8]«pe»«snar»de/ [9]«pe»«snar»bsal/ [10]«pe»«snar»te/ [11]«pe»«snar»de/ [12]«pe»«snar»do//

༩༡ [༡]«པེ་»«སྣར་»གསལ། [༢][༣]«པེ་»«སྣར་»-གང་། [༤]«སྣར་»སྤང་། [༥]«པེ་»«སྣར་»-གང་། [༦]«པེ་»«སྣར་»-ཡོངས་སུ། [༧]«པེ་»«སྣར་»ཀྱི། [༨]«པེ་»«སྣར་»-དེ། [༩]«པེ་»«སྣར་»བབ་པའི།

91 [1]«pe»«snar»gsal/ [2][3]«pe»«snar»-gang / [4]«snar»spang / [5]«pe»«snar»-gang / [6]«pe»«snar»-yongs su/ [7]«pe»«snar»kyi/ [8]«pe»«snar»-de/ [9]«pe»«snar»bab pa'i/

༩༢ [༡]«པེ་»«སྣར་»དེ། [༢]«པེ་»«སྣར་»སྤང་བའི། [༣]«པེ་»«སྣར་»མྱང་། [༤]«པེ་»«སྣར་»ཏེ། [༥]«པེ་»ཀྱིས། «སྣར་»ཀྱི། [༦]«པེ་»«སྣར་»-ནི། [༧]«པེ་»+ཐུན།

92 [1]«pe»«snar»de/ [2]«pe»«snar»spang ba'i/ [3]«pe»«snar»myang / [4]«pe»«snar»te/ [5]«pe»kyis/ «snar»kyi/ [6]«pe»«snar»-ni/ [7]«pe»+thun/

༩༣ [༡]«པེ་»«སྣར་»ཀྱི། [༢]«པེ་»«སྣར་»བསྐྱེད།

93 [1]«pe»«snar»kyi/ [2]«pe»«snar»bskyed/

༩༤ [༡]«པེ་»«སྣར་»+དག [༢]«པེ་»«སྣར་»བརྩེས། [༣]«པེ་»«སྣར་»འཆག [༤]«པེ་»«སྣར་»-སེམས་ཡོངས་སུ་སྦྱོང་བར་བྱེད་ཅིང་། ཇི་སྙེད་ཅིག་ལས། [༥]«པེ་»«སྣར་»བརྟེན། [༦]«པེ་»«སྣར་»འཆག [༧]«པེ་»«སྣར་»འགྱུར་བའམ།

94 [1]«pe»«snar»+dag [2]«pe»«snar»brtses/ [3]«pe»«snar»'chag [4]«pe»«snar»-sems yongs su sbyong bar byed cing / ji snyed cig las/ [5]«pe»«snar»brten/ [6]«pe»«snar»'chag [7]«pe»«snar»'gyur ba'am/

༩༥ [༡]«པེ་»«སྣར་»-དུ། [༢]«པེ་»«སྣར་»-པ། [༣]«པེ་»«སྣར་»ཀྱི། [༤]«པེ་»«སྣར་»-ལྟ་བ། [༥]«པེ་»«སྣར་»ཀྱི། [༦]«པེ་»«སྣར་»+སེམས། [༧]«པེ་»«སྣར་»འདུག་པས་སྒྲིབ་པས། [༨]«པེ་»«སྣར་»+དང་།

95 [1]«pe»«snar»-du/ [2]«pe»«snar»-pa/ [3]«pe»«snar»kyi/ [4]«pe»«snar»-lta ba/ [5]«pe»«snar»kyi/ [6]«pe»«snar»+sems/ [7]«pe»«snar»'dug pas sgrib pas/ [8]«pe»«snar»+dang /

༩༦ [༡]«པེ་»«སྣར་»བསལ། [༢]«པེ་»«སྣར་»བརྣགས། [༣]«པེ་»«སྣར་»-དུ། [༤]«པེ་»«སྣར་»བརྟན། [༥]«པེ་»«སྣར་»ཆུམས། [༦]«པེ་»«སྣར་»-ལ། [༧]«པེ་»«སྣར་»-ན། [༨]«པེ་»«སྣར་»གནས།

96 [1]«pe»«snar»bsal/ [2]«pe»«snar»brnags/ [3]«pe»«snar»-du/ [4]«pe»«snar»brtan/ [5]«pe»«snar»chums/ [6]«pe»«snar»-la/ [7]«pe»«snar»-na/ [8]«pe»«snar»gnas/

༩༧ [༡]«པེ་»«སྣར་»པ། [༢]«པེ་»«སྣར་»ཁྱད་པར་བྱས་ཏེ། [༣]«པེ་»«སྣར་»ཁྱད། [༤]«པེ་»«སྣར་»-དང་། [༥]«པེ་»«སྣར་»དོ།། [༦]«པེ་»«སྣར་»-ལ། [༧]«པེ་»«སྣར་»གྱུར།

97 [1]«pe»«snar»pa/ [2]«pe»«snar»khyad par byas te/ [3]«pe»«snar»khyad/ [4]«pe»«snar»-dang / [5]«pe»«snar»do// [6]«pe»«snar»-la/ [7]«pe»«snar»gyur/

༩༨ [༡]«པེ་»«སྣར་»+བསྐྱེད་པའི་ཆོས། [༢]«པེ་»«སྣར་»པར། [༣]«པེ་»«སྣར་»-རྒྱས་པར། [༤]«པེ་»«སྣར་»འཆག

98 [1]«pe»«snar»+bskyed pa'i chos/ [2]«pe»«snar»par/ [3]«pe»«snar»-rgyas par/ [4]«pe»«snar»'chag

༩༩ [༡]«པེ་»«སྣར་»གི། [༢]«པེ་»«སྣར་»བསྐྱེད། [༣]«པེ་»«སྣར་»ཀྱི། [༤]«པེ་»«སྣར་»+དེ། [༥]«པེ་»«སྣར་»བསྐྱེད། [༦]«པེ་»«སྣར་»ལས།

99 [1]«pe»«snar»gi/ [2]«pe»«snar»bskyed/ [3]«pe»«snar»kyi/ [4]«pe»«snar»+de/ [5]«pe»«snar»bskyed/ [6]«pe»«snar»las/

༡༠༠ [༡]«པེ་»«སྣར་»འཆག [༢]«པེ་»«སྣར་»+དང་། [༣][༤]«པེ་»«སྣར་»བལྟ། [༥]«སྣར་»བལྟས། [༦]«པེ་»«སྣར་»བྱ་བ། [༧]«པེ་»«སྣར་»ཏེ། [༨]«པེ་»«སྣར་»-མ།

100 [1]«pe»«snar»'chag [2]«pe»«snar»+dang / [3][4]«pe»«snar»blta/ [5]«snar»bltas/ [6]«pe»«snar»bya ba/ [7]«pe»«snar»te/ [8]«pe»«snar»-ma/

༡༠༡ «པེ་»«སྣར་»ན། [༢]«པེ་»«སྣར་»+ནི། [༣]«པེ་»«སྣར་»-རྐང་པ། [༤]«པེ་»«སྣར་»ཀྱི། [༥]«པེ་»བརྟེན༑ «སྣར་»བརྟན། [༦]«པེ་»«སྣར་»ཀྱི། [༧]«པེ་»«སྣར་»-ལ། [༨]«པེ་»«སྣར་»འབྱུང་། [༩]«པེ་»«སྣར་»པ། [༡༠]«པེ་»«སྣར་»བསྒོམ། [༡༡]«པེ་»«སྣར་»དེ་གཉིད། [༡༢]«པེ་»«སྣར་»བརྗོད། [༡༣]«པེ་»«སྣར་»-ན། [༡༤]«པེ་»«སྣར་»དེ།

101 «pe»«snar»na/ [2]«pe»«snar»+ni/ [3]«pe»«snar»-rkang pa/ [4]«pe»«snar»kyi/ [5]«pe»brten| «snar»brtan/ [6]«pe»«snar»kyi/ [7]«pe»«snar»-la/ [8]«pe»«snar»'byung / [9]«pe»«snar»pa/ [10]«pe»«snar»bsgom/ [11]«pe»«snar»de gnyid/ [12]«pe»«snar»brjod/ [13]«pe»«snar»-na/ [14]«pe»«snar»de/

༡༠༢ [༡]«པེ་»«སྣར་»དང་དུ་མི་ལེན་པར་སྤོང་བར་བྱེད། རྟོགས། [༢]«པེ་»«སྣར་»-ན། [༣]«པེ་»«སྣར་»བྱེད་ཅེ་ན། [༤]«པེ་»«སྣར་»ཀྱི། [༥]«པེ་»«སྣར་»བར་ཐུམ་ཕྲས་ཀྱི། [༦]«པེ་»«སྣར་»བབ། [༧]«པེ་»«སྣར་»མའོ། [༨]«པེ་»«སྣར་»གི། [༩]«པེ་»«སྣར་»ཀྱི། [༡༠]«པེ་»«སྣར་»བ་མཐུན་པ་བསྐྱེད། [༡༡]«པེ་»«སྣར་»གི། [༡༢]«པེ་»«སྣར་»+པ། [༡༣]«པེ་»«སྣར་»-ཡང་། [༡༤]«པེ་»«སྣར་»-དེ།

102 [1]«pe»«snar»dang du mi len par spong bar byed/ rtogs/ [2]«pe»«snar»-na/ [3]«pe»«snar»byed ce na/ [4]«pe»«snar»kyi/ [5]«pe»«snar»bar thum phras kyi/ [6]«pe»«snar»bab/ [7]«pe»«snar»ma'o/ [8]«pe»«snar»gi/ [9]«pe»«snar»kyi/ [10]«pe»«snar»ba mthun pa bskyed/ [11]«pe»«snar»gi/ [12]«pe»«snar»+pa/ [13]«pe»«snar»-yang / [14]«pe»«snar»-de/

༡༠༣ [༡]«པེ་»«སྣར་»འཆད་པར་བྱེད་དེ། [༢]«པེ་»«སྣར་»དེ། [༣]«པེ་»«སྣར་»+ལ། [༤]«པེ་»«སྣར་»ལྡང་། [༥]«པེ་»«སྣར་»-ལྷག [༦]«པེ་»«སྣར་»གཙང་བ། [༧]«པེ་»«སྣར་»+ཚེ། [༨]«པེ་»«སྣར་»ཀྱིས་ཀུན་ནས་དཀྲིས། [༩]«པེ་»«སྣར་»+དེ། [༡༠]«པེ་»«སྣར་»-ལུས། [༡༡]«པེ་»«སྣར་»བཙལ༑

103 [1]«pe»«snar»'chad par byed de/ [2]«pe»«snar»de/ [3]«pe»«snar»+la/ [4]«pe»«snar»ldang / [5]«pe»«snar»-lhag [6]«pe»«snar»gtsang ba/ [7]«pe»«snar»+tshe/ [8]«pe»«snar»kyis kun nas dkris/ [9]«pe»«snar»+de/ [10]«pe»«snar»-lus/ [11]«pe»«snar»btsal|

༡༠༤ [༡]«པེ་»«སྣར་»-དགེ་བའི་ཕྱོགས་མི་སྤོང་ཞིང་། [༢]«པེ་»«སྣར་»སྒོམ། [༣]«པེ་»«སྣར་»-ན། [༤]«པེ་»«སྣར་»-པ། [༥]«པེ་»-གང་།

104 [1]«pe»«snar»-dge ba'i phyogs mi spong zhing / [2]«pe»«snar»sgom/ [3]«pe»«snar»-na/ [4]«pe»«snar»-pa/ [5]«pe»-gang /

༡༠༥ [༡]«པེ་»«སྣར་»-སུ། [༢]«པེ་»«སྣར་»ཀྱི། [༣]«པེ་»«སྣར་»པ་ཁོ་ནའི་འདུ་ཤེས། [༤]«པེ་»«སྣར་»ལྟར༑ [༥]«པེ་»«སྣར་»ཀྱི།

105 [1]«pe»«snar»-su/ [2]«pe»«snar»kyi/ [3]«pe»«snar»pa kho na'i 'du shes/ [4]«pe»«snar»ltar| [5]«pe»«snar»kyi/

༡༠༦ [༡]«པེ་»«སྣར་»ཏེ། དེ་ལྟར་ན། [༢]«པེ་»«སྣར་»-ཉན་ཐོས་ཀྱི་ས། [༣]«པེ་»«སྣར་»ཅུང་། [༤]«པེ་»«སྣར་»ཀྱི། [༥]«པེ་»«སྣར་»+ནི།

106 [1]«pe»«snar»te/ de ltar na/ [2]«pe»«snar»-nyan thos kyi sa/ [3]«pe»«snar»cung / [4]«pe»«snar»kyi/ [5]«pe»«snar»+ni/

༡༠༧ [༡]«པེ་»«སྣར་»-ལྡོག་པ་ན་ཡང་ལྡོག་གོ་……རབ་ཏུ་ཤེས་པ་དང་། [༢]«པེ་»«སྣར་»-འགྲོ་བར་བྱ་བའི་དུས། [༣][༤]«པེ་»«སྣར་»འདིར། [༥]«པེ་»«སྣར་»ཚུལ། [༦]«པེ་»«སྣར་»པ། [༧]«པེ་»«སྣར་»ན། [༨]«པེ་»«སྣར་»རྩོལ། [༩]«པེ་»«སྣར་»རྩོལ། [༡༠]«པེ་»«སྣར་»གི།

107 [1]«pe»«snar»-ldog pa na yang ldog go [……]rab tu shes pa dang / [2]«pe»«snar»-'gro bar bya ba'i dus/ [3][4]«pe»«snar»'dir/ [5]«pe»«snar»tshul/ [6]«pe»«snar»pa/ [7]«pe»«snar»na/ [8]«pe»«snar»rtsol/ [9]«pe»«snar»rtsol/ [10]«pe»«snar»gi/

༡༠༨ [༡]«པེ་»«སྣར་»ཐོག [༢]«པེ་»«སྣར་»བཟང་། [༣]«པེ་»«སྣར་»-དག་གམ། [༤]«པེ་»«སྣར་»ཁམས་ཀྱི། [༥]«པེ་»«སྣར་»པ་དང་། [༦]«པེ་»«སྣར་»གིས། [༧]«སྣར་»+ཡང་། [༨]«པེ་»«སྣར་»བལྟ༑ [༩]«པེ་»«སྣར་»རྣམ་པར་ལྟ། [༡༠]«པེ་»«སྣར་»ལྟ།

108 [1]«pe»«snar»thog [2]«pe»«snar»bzang / [3]«pe»«snar»-dag gam/ [4]«pe»«snar»khams kyi/ [5]«pe»«snar»pa dang / [6]«pe»«snar»gis/ [7]«snar»+yang / [8]«pe»«snar»blta| [9]«pe»«snar»rnam par lta/ [10]«pe»«snar»lta/

༡༠༩ [༡]«པེ་»«སྣར་»པ་དང་། [༢]«པེ་»«སྣར་»པར། [༣]«པེ་»«སྣར་»བསྐུམ།

109 [1]«pe»«snar»pa dang / [2]«pe»«snar»par/ [3]«pe»«snar»bskum/

༡༡༠ [༡]«པེ་»«སྣར་»-ལ། [༢]«པེ་»«སྣར་»-དེའི། [༣]«པེ་»གཉིས། [༤]«པེ་»«སྣར་»འགོ། [༥]«པེ་»«སྣར་»སྤྱད། [༦]«པེ་»«སྣར་»བརྟག [༧]«པེ་»«སྣར་»འགོ། [༨]«པེ་»«སྣར་»ནའི། [༩]«པེ་»«སྣར་»སྤྱད། [༡༠]«པེ་»«སྣར་»ནར། [༡༡]«པེ་»«སྣར་»-གང་ཡིན་པ། [༡༢]«པེ་»«སྣར་»བྱེད་པ།

110 [1]«pe»«snar»-la/ [2]«pe»«snar»-de'i/ [3]«pe»gnyis/ [4]«pe»«snar»'go/ [5]«pe»«snar»spyad/ [6]«pe»«snar»brtag [7]«pe»«snar»'go/ [8]«pe»«snar»na'i/ [9]«pe»«snar»spyad/ [10]«pe»«snar»nar/ [11]«pe»«snar»-gang yin pa/ [12]«pe»«snar»byed pa/

༡༡༡ [༡]«པེ་»«སྣར་»-དེ། [༢]«པེ་»«སྣར་»+ལ།

111 [1]«pe»«snar»-de/ [2]«pe»«snar»+la/

༡༡༢ [༡]«པེ་»«སྣར་»+བཟའ་བར་བྱ་བ་དང་། བཏུང་བར་བྱ་བ་དང་། བཅའ་བར་བྱ་བ་དང་། མྱང་བར་བྱ་བ་གང་ཡིན་པ་དེ་ནི། ཡང་དག་པ་ཁོ་ནར་རབ་ཏུ་ཤེས་པ་དང་། གང་གི་ཚེ་བཟའ་བར་བྱ་བ་དང་། བཏུང་བར་བྱ་བ་དང་། བཅའ་བར་བྱ་བ་དང་། མྱང་བར་བྱ་བ་དེ་ཡང་ཡང་དག་པ་ཁོ་ནར་རབ་ཏུ་ཤེས་པ་དང་། [༢]«པེ་»«སྣར་»-གང་ཡིན་པ། [༣]«པེ་»«སྣར་»དེ། [༤][༥]«པེ་»«སྣར་»མྱང་། [༦]«པེ་»«སྣར་»དེ། [༧]«པེ་»-ཚེ༑ [༨]«པེ་»«སྣར་»+བར་བྱ། [༩]«པེ་»«སྣར་»མྱང་། [༡༠]«པེ་»«སྣར་»ཀྱི།

112 [1]«pe»«snar»+bza' bar bya ba dang / btung bar bya ba dang / bca' bar bya ba dang / myang bar bya ba gang yin pa de ni/ yang dag pa kho nar rab tu shes pa dang / gang gi tshe bza' bar bya ba dang / btung bar bya ba dang / bca' bar bya ba dang / myang bar bya ba de yang yang dag pa kho nar rab tu shes pa dang / [2]«pe»«snar»-gang yin pa/ [3]«pe»«snar»de/ [4][5]«pe»«snar»myang / [6]«pe»«snar»de/ [7]«pe»-tshe| [8]«pe»«snar»+bar bya/ [9]«pe»«snar»myang / [10]«pe»«snar»kyi/

༡༡༣ [༡]«པེ་»«སྣར་»ཀྱི [༢]«པེ་»«སྣར་»གམ། [༣]«པེ་»«སྣར་»ཁང་། [༤]«པེ་»«སྣར་»པས། [༥]«པེ་»«སྣར་»གི། [༦]«པེ་»«སྣར་»-མི། [༧]«པེ་»«སྣར་»གི། [༨]«པེ་»«སྣར་»+ལུང་མནོས་པའི་ཆོས་རྣམས་ལ་འདི་ལྟ་སྟེ། [༩]«པེ་»བ། [༡༠]«པེ་»«སྣར་»བྱ།

113 [1]«pe»«snar»kyi [2]«pe»«snar»gam/ [3]«pe»«snar»khang / [4]«pe»«snar»pas/ [5]«pe»«snar»gi/ [6]«pe»«snar»-mi/ [7]«pe»«snar»gi/ [8]«pe»«snar»+lung mnos pa'i chos rnams la 'di lta ste/ [9]«pe»ba/ [10]«pe»«snar»bya/

༡༡༤ [༡]«པེ་»བྱ། [༢]«པེ་»«སྣར་»ཀྱིས། [༣]«པེ་»«སྣར་»ན། [༤]«པེ་»«སྣར་»+ཡང་དག་པར་འཇོག་པར་བྱེད། [༥]«པེ་»«སྣར་»-ཡང་དག་པར་འཇོག་པར་བྱེད། ངེས་པར་འཇོག་པར་བྱེད། [༦]«པེ་»«སྣར་»པའོ། [༧]«པེ་»«སྣར་»བསྐྱེད་ཅིང་། [༨][༩][༡༠][༡༡][༡༢][༡༣]«པེ་»«སྣར་»ཀྱི།

114 [1]«pe»bya/ [2]«pe»«snar»kyis/ [3]«pe»«snar»na/ [4]«pe»«snar»+yang dag par 'jog par byed/ [5]«pe»«snar»-yang dag par 'jog par byed/ nges par 'jog par byed/ [6]«pe»«snar»pa'o/ [7]«pe»«snar»bskyed cing / [8][9][10][11][12][13]«pe»«snar»kyi/

༡༡༥ [༡][༢]«པེ་»«སྣར་»ཀྱི། [༣]«པེ་»«སྣར་»ནའི། [༤]«པེ་»«སྣར་»ཀྱི། [༥]«པེ་»«སྣར་»-དུ། [༦]«པེ་»«སྣར་»ཀྱི། [༧]«པེ་»«སྣར་»+བར་བྱ། [༨]«པེ་»«སྣར་»ཀྱི། [༩]«པེ་»«སྣར་»གཉིད་ཀྱི། [༡༠][༡༡][༡༢]«པེ་»«སྣར་»ཀྱི།

115 [1][2]«pe»«snar»kyi/ [3]«pe»«snar»na'i/ [4]«pe»«snar»kyi/ [5]«pe»«snar»-du/ [6]«pe»«snar»kyi/ [7]«pe»«snar»+bar bya/ [8]«pe»«snar»kyi/ [9]«pe»«snar»gnyid kyi/ [10][11][12]«pe»«snar»kyi/

༡༡༦ [༡]«པེ་»«སྣར་»མའི། [༢]«པེ་»«སྣར་»-མི། [༣]«པེ་»«སྣར་»-གང་ཡིན་པ། [༤]«པེ་»«སྣར་»ཀྱིས།[༥]«པེ་»«སྣར་»དག་གི། [༦]«པེ་»«སྣར་»ནི། [༧]«པེ་»«སྣར་»འཁྲུལ་པ་དང་། [༨]«པེ་»བརྡུང་གྲུས། «སྣར་»བརྡུང་ཀྲུས། [༩]«སྣར་»+བ། [༡༠]«པེ་»«སྣར་»ཕྱི་རྡོལ།

116 [1]«pe»«snar»ma'i/ [2]«pe»«snar»-mi/ [3]«pe»«snar»-gang yin pa/ [4]«pe»«snar»kyis/[5]«pe»«snar»dag gi/ [6]«pe»«snar»ni/ [7]«pe»«snar»'khrul pa dang / [8]«pe»brdung grus/ «snar»brdung krus/ [9]«snar»+ba/ [10]«pe»«snar»phyi rdol/

༡༡༧ [༡]«པེ་»«སྣར་»གི་ཐོས། [༢]«པེ་»«སྣར་»ཐོས། [༣]«པེ་»«སྣར་»གི། [༤]«པེ་»«སྣར་»གཞོགས། [༥]«པེ་»«སྣར་»ཆུམས། [༦]«པེ་»«སྣར་»རྒྱལ། [༧]«པེ་»«སྣར་»ལྟ། [༨]«པེ་»«སྣར་»བྱའོ། [༩]«པེ་»«སྣར་»བ་བདག [༡༠]«པེ་»«སྣར་»ཏེ།

117 [1]«pe»«snar»gi thos/ [2]«pe»«snar»thos/ [3]«pe»«snar»gi/ [4]«pe»«snar»gzhogs/ [5]«pe»«snar»chums/ [6]«pe»«snar»rgyal/ [7]«pe»«snar»lta/ [8]«pe»«snar»bya'o/ [9]«pe»«snar»ba bdag [10]«pe»«snar»te/

༡༡༨ [༡]«པེ་»«སྣར་»+དག [༢]«པེ་»«སྣར་»+གང་། [༣]«པེ་»«སྣར་»རྙིངས། [༤]«པེ་»«སྣར་»དགུ་པ་དང་། ལུས་མཁར་བ་ལ་བརྟེན། [༥]«པེ་»«སྣར་»སྔོ། [༦]«པེ་»«སྣར་»-ཤི་ནས་ཞག་བདུན་ལོན་པ་དང་། [༧]«པེ་»«སྣར་»གཏོགས། [༨]«པེ་»«སྣར་»བྲེ། [༩]«པེ་»«སྣར་»སྟོར།

118 [1]«pe»«snar»+dag [2]«pe»«snar»+gang / [3]«pe»«snar»rnyings/ [4]«pe»«snar»dgu pa dang / lus mkhar ba la brten/ [5]«pe»«snar»sngo/ [6]«pe»«snar»-shi nas zhag bdun lon pa dang / [7]«pe»«snar»gtogs/ [8]«pe»«snar»bre/ [9]«pe»«snar»stor/

༡༡༩ [༡]«པེ་»«སྣར་»འཁྲུགས། [༢]«པེ་»«སྣར་»འགྱུར་བ། [༣]«པེ་»«སྣར་»གི། [༤]«པེ་»«སྣར་»གད། [༥]«པེ་»«སྣར་»གདང་བར། [༦]«པེ་»«སྣར་»གཡོག [༧]«པེ་»«སྣར་»བལྟབ་བ། [༨]«པེ་»«སྣར་»བཟུང་བར་མི་བྱ།

119 [1]«pe»«snar»'khrugs/ [2]«pe»«snar»'gyur ba/ [3]«pe»«snar»gi/ [4]«pe»«snar»gad/ [5]«pe»«snar»gdang bar/ [6]«pe»«snar»g.yog [7]«pe»«snar»bltab ba/ [8]«pe»«snar»bzung bar mi bya/

༡༢༠ [༡]«པེ་»«སྣར་»སྤྱད། [༢]«པེ་»«སྣར་»+སྦྱོར་བའི། [༣]«པེ་»«སྣར་»བལྡག [༤]«པེ་»«སྣར་»སྐྱོམ། [༥]«པེ་»«སྣར་»ཁ་འཕྲོ། [༦]«པེ་»«སྣར་»+ཕྱིར། [༧]«པེ་»«སྣར་»པའི། [༨]«པེ་»«སྣར་»རིངས་པ། [༩]«པེ་»«སྣར་»མ་ཡིན་པ་དང་། [༡༠]«པེ་»«སྣར་»-དེ་བཞིན་དུ། [༡༡]«པེ་»«སྣར་»གི་མ་ཡིན་པ་དང་། [༡༢]«པེ་»«སྣར་»སབ།

120 [1]«pe»«snar»spyad/ [2]«pe»«snar»+sbyor ba'i/ [3]«pe»«snar»bldag [4]«pe»«snar»skyom/ [5]«pe»«snar»kha 'phro/ [6]«pe»«snar»+phyir/ [7]«pe»«snar»pa'i/ [8]«pe»«snar»rings pa/ [9]«pe»«snar»ma yin pa dang / [10]«pe»«snar»-de bzhin du/ [11]«pe»«snar»gi ma yin pa dang / [12]«pe»«snar»sab/

༡༢༡ [༡]«པེ་»«སྣར་»ལྡན་པ། [༢]«པེ་»«སྣར་»-པར། [༣]«པེ་»«སྣར་»འདས་པའི། [༤]«པེ་»«སྣར་»-དང་། [༥]«པེ་»«སྣར་»སྔགས། [༦]«པེ་»«སྣར་»-དང་། [༧]«པེ་»«སྣར་»སྟེ། [༨]«པེ་»«སྣར་»-འདུལ་བ། [༩]«པེ་»«སྣར་»-དང་། [༡༠]«པེ་»«སྣར་»འདིའི། [༡༡]«པེ་»«སྣར་»བསྒྲུབ། [༡༢]«པེ་»«སྣར་»-དུས།

121 [1]«pe»«snar»ldan pa/ [2]«pe»«snar»-par/ [3]«pe»«snar»'das pa'i/ [4]«pe»«snar»-dang / [5]«pe»«snar»sngags/ [6]«pe»«snar»-dang / [7]«pe»«snar»ste/ [8]«pe»«snar»-'dul ba/ [9]«pe»«snar»-dang / [10]«pe»«snar»'di'i/ [11]«pe»«snar»bsgrub/ [12]«pe»«snar»-dus/

༡༢༢ [༡]«པེ་»«སྣར་»གནམ་པོར། [༢]«པེ་»«སྣར་»དང་། [༣]«པེ་»«སྣར་»བར། [༤]«པེ་»«སྣར་»+ནི། [༥]«པེ་»«སྣར་»མི་རྟག། [༦]«པེ་»«སྣར་»སྦྱོར་བར་མི། [༧]«པེ་»«སྣར་»རྟོག [༨]«པེ་»«སྣར་»གྱི། [༩]«སྣར་»པ། [༡༠]«པེ་»«སྣར་»པའམ། [༡༡]«པེ་»«སྣར་»ཀྱི། [༡༢]«པེ་»«སྣར་»འགྱུར། [༡༣]«པེ་»«སྣར་»+རོ།། [༡༤]«པེ་»«སྣར་»གི།

122 [1]«pe»«snar»gnam por/ [2]«pe»«snar»dang / [3]«pe»«snar»bar/ [4]«pe»«snar»+ni/ [5]«pe»«snar»mi rtag/ [6]«pe»«snar»sbyor bar mi/ [7]«pe»«snar»rtog [8]«pe»«snar»gyi/ [9]«snar»pa/ [10]«pe»«snar»pa'am/ [11]«pe»«snar»kyi/ [12]«pe»«snar»'gyur/ [13]«pe»«snar»+ro// [14]«pe»«snar»gi/

༡༢༣ [༡]«པེ་»«སྣར་»ཀྱི། [༢]«པེ་»«སྣར་»དེ། [༣]«པེ་»«སྣར་»པ། [༤]«པེ་»«སྣར་»ཀྱི། [༥]«པེ་»«སྣར་»-སྤྱོད་པ་དང་ལྡན་པའི་ལས་རྣམ་པ་ལྔ་དང་།

123 [1]«pe»«snar»kyi/ [2]«pe»«snar»de/ [3]«pe»«snar»pa/ [4]«pe»«snar»kyi/ [5]«pe»«snar»-spyod pa dang ldan pa'i las rnam pa lnga dang /

༡༢༤ [༡]«པེ་»«སྣར་»དེ། [༢]«པེ་»«སྣར་»ཏེ། [༣]«པེ་»«སྣར་»དང་། [༤]«པེ་»«སྣར་»ཀྱི།

124 [1]«pe»«snar»de/ [2]«pe»«snar»te/ [3]«pe»«snar»dang / [4]«pe»«snar»kyi/

༡༢༥ [༡]«པེ་»«སྣར་»དེ། [༢]«པེ་»«སྣར་»ལུས། [༣]«པེ་»«སྣར་»ནར། [༤]«པེ་»«སྣར་»ལྷུང་། [༥]«པེ་»«སྣར་»དེ། [༦]«པེ་»«སྣར་»-གང་ཡིན་པ།

125 [1]«pe»«snar»de/ [2]«pe»«snar»lus/ [3]«pe»«snar»nar/ [4]«pe»«snar»lhung / [5]«pe»«snar»de/ [6]«pe»«snar»-gang yin pa/

༡༢༦ [༡]«པེ་»«སྣར་»+ན། [༢]«པེ་»«སྣར་»ན། [༣]«པེ་»«སྣར་»-ཡིན་པ། [༤]«པེ་»«སྣར་»+ལ། [༥]«པེ་»«སྣར་»བརྟན། [༦]«པེ་»«སྣར་»བྱང་བ། [༧]«པེ་»«སྣར་»རྟོགས།

126 [1]«pe»«snar»+na/ [2]«pe»«snar»na/ [3]«pe»«snar»-yin pa/ [4]«pe»«snar»+la/ [5]«pe»«snar»brtan/ [6]«pe»«snar»byang ba/ [7]«pe»«snar»rtogs/

༡༢༧ [༡]«པེ་»«སྣར་»བརྣགས། [༢]«པེ་»«སྣར་»གཞིགས། [༣]«པེ་»«སྣར་»ཀྱི། [༤]«པེ་»«སྣར་»-ཡང་།

127 [1]«pe»«snar»brnags/ [2]«pe»«snar»gzhigs/ [3]«pe»«snar»kyi/ [4]«pe»«snar»-yang /

༡༢༨ «པེ་»«སྣར་»-བ། [༢]«པེ་»«སྣར་»-སྙིང་། [༣]«པེ་»གཟངས་བསྟོད། «སྣར་»གཟེང་བསྟོད། [༤]«པེ་»«སྣར་»+དེ། [༥]«པེ་»«སྣར་»པ། [༦]«པེ་»«སྣར་»-དང་། [༧]«པེ་»«སྣར་»བཅུགས། [༨]«པེ་»«སྣར་»བརྩོགས། [༩]«པེ་»«སྣར་»ལུས།

128 «pe»«snar»-ba/ [2]«pe»«snar»-snying / [3]«pe»gzangs bstod/ «snar»gzeng bstod/ [4]«pe»«snar»+de/ [5]«pe»«snar»pa/ [6]«pe»«snar»-dang / [7]«pe»«snar»bcugs/ [8]«pe»«snar»brtsogs/ [9]«pe»«snar»lus/

༡༢༩ [༡]«པེ་»«སྣར་»ལ་ཡང་། [༢]«པེ་»«སྣར་»-མ། [༣]«པེ་»«སྣར་»གཞིས། [༤]«སྣར་»ཐོས། [༥]«པེ་»«སྣར་»བརྟེན། [༦]«པེ་»ཟློག «སྣར་»ལྡོག

129 [1]«pe»«snar»la yang / [2]«pe»«snar»-ma/ [3]«pe»«snar»gzhis/ [4]«snar»thos/ [5]«pe»«snar»brten/ [6]«pe»zlog «snar»ldog

༡༣༠ [༡]«པེ་»«སྣར་»པ། [༢]«པེ་»«སྣར་»-སུ། [༣]«པེ་»«སྣར་»པོས། [༤]«པེ་»«སྣར་»ཀྱི། [༥]«པེ་»«སྣར་»ཏེ། [༦]«པེ་»«སྣར་»-ན། [༧]«པེ་»«སྣར་»མཉན། [༨]«པེ་»«སྣར་»བརྗོད།

130 [1]«pe»«snar»pa/ [2]«pe»«snar»-su/ [3]«pe»«snar»pos/ [4]«pe»«snar»kyi/ [5]«pe»«snar»te/ [6]«pe»«snar»-na/ [7]«pe»«snar»mnyan/ [8]«pe»«snar»brjod/

༡༣༡ [༡]«པེ་»«སྣར་»-དང་། [༢]«པེ་»«སྣར་»+རྣམས་པར་གྲོལ་བ། [༣]«པེ་»«སྣར་»+མི། [༤]«པེ་»«སྣར་»ཉིད་འདིའི། [༥]«པེ་»«སྣར་»བའི། [༦]«པེ་»«སྣར་»འཐུན་པའམ། [༧]«པེ་»«སྣར་»+དང་།

131 [1]«pe»«snar»-dang / [2]«pe»«snar»+rnams par grol ba/ [3]«pe»«snar»+mi/ [4]«pe»«snar»nyid 'di'i/ [5]«pe»«snar»ba'i/ [6]«pe»«snar»'thun pa'am/ [7]«pe»«snar»+dang /

༡༣༢ [༡]«པེ་»«སྣར་»-ཅན། [༢]«པེ་»-ཇེས་སུ་མཐུན་པ་དང་། [༣]«པེ་»«སྣར་»བབ། [༤]«པེ་»«སྣར་»འབྱོར་པ། [༥]«པེ་»-སྤྲོ་བར་འགྱུར་བ་དང་། [༦]«པེ་»«སྣར་»བསྟི། [༧]«པེ་»«སྣར་»པར་རིག

132 [1]«pe»«snar»-can/ [2]«pe»-jes su mthun pa dang / [3]«pe»«snar»bab/ [4]«pe»«snar»'byor pa/ [5]«pe»-spro bar 'gyur ba dang / [6]«pe»«snar»bsti/ [7]«pe»«snar»par rig

༡༣༣ [༡]«པེ་»«སྣར་»-པ་ཡིན། [༢]«པེ་»«སྣར་»པས། [༣]«པེ་»«སྣར་»-དེ། [༤]«པེ་»«སྣར་»+དེ། [༥]«པེ་»«སྣར་»བསྡུ་བ། [༦]«པེ་»«སྣར་»-ཉན་ཐོས་ཀྱི་ས།

133 [1]«pe»«snar»-pa yin/ [2]«pe»«snar»pas/ [3]«pe»«snar»-de/ [4]«pe»«snar»+de/ [5]«pe»«snar»bsdu ba/ [6]«pe»«snar»-nyan thos kyi sa/

༡༣༤ [༡]«པེ་»«སྣར་»བྱ་བ། [༢]«པེ་»«སྣར་»-ཆོས་ཀྱི། [༣]«པེ་»«སྣར་»+ནི། [༤]«པེ་»-གདུལ་བ་དེ་དང་དེ་དག་དང་། «སྣར་»གདུལ་བ་དེ་དང་དག [༥]«པེ་»«སྣར་»དབྱུང་། [༦]«པེ་»«སྣར་»བརླབ། [༧]«པེ་»«སྣར་»བསྡུད།

134 [1]«pe»«snar»bya ba/ [2]«pe»«snar»-chos kyi/ [3]«pe»«snar»+ni/ [4]«pe»-gdul ba de dang de dag dang / «snar»gdul ba de dang dag [5]«pe»«snar»dbyung / [6]«pe»«snar»brlab/ [7]«pe»«snar»bsdud/

༡༣༥ [༡]«པེ་»«སྣར་»ཚོགས། [༢]«པེ་»«སྣར་»ཚིགས། [༣]«པེ་»«སྣར་»གཅོད། [༤]«པེ་»«སྣར་»སྦྱར། [༥]«པེ་»«སྣར་»ཀྱི། [༦]«པེ་»«སྣར་»ལྔའམ། [༧]«པེ་»«སྣར་»རིགས། [༨]«པེ་»«སྣར་»-ཕྱིས། [༩]«པེ་»«སྣར་»-བྱུང་བའི་སྡེ།

135 [1]«pe»«snar»tshogs/ [2]«pe»«snar»tshigs/ [3]«pe»«snar»gcod/ [4]«pe»«snar»sbyar/ [5]«pe»«snar»kyi/ [6]«pe»«snar»lnga'am/ [7]«pe»«snar»rigs/ [8]«pe»«snar»-phyis/ [9]«pe»«snar»-byung ba'i sde/

༡༣༦ [༡]«པེ་»«སྣར་»ཀྱི། [༢]«པེ་»«སྣར་»སྡེ། [༣]«པེ་»«སྣར་»པ། [༤]«པེ་»«སྣར་»སྒྲུབ། [༥]«པེ་»«སྣར་»ལས། [༦]«པེ་»«སྣར་»འདྲེན། [༧]«པེ་»«སྣར་»བབ། [༨]«པེ་»«སྣར་»མདོ། [༩]«པེ་»«སྣར་»ཀྱི། [༡༠]«པེ་»«སྣར་»-དུ། [༡༡]«པེ་»«སྣར་»རྗོད།

136 [1]«pe»«snar»kyi/ [2]«pe»«snar»sde/ [3]«pe»«snar»pa/ [4]«pe»«snar»sgrub/ [5]«pe»«snar»las/ [6]«pe»«snar»'dren/ [7]«pe»«snar»bab/ [8]«pe»«snar»mdo/ [9]«pe»«snar»kyi/ [10]«pe»«snar»-du/ [11]«pe»«snar»rjod/

༡༣༧ [༡]«པེ་»«སྣར་»-ཞེས། [༢]«པེ་»«སྣར་»བབ། [༣]«པེ་»«སྣར་»-གང་། [༤]«པེ་»«སྣར་»གྱི། [༥]«པེ་»«སྣར་»-མདོ་སྡེ་དང་མ་མོ་འཛིན་པའམ། [༦]«པེ་»«སྣར་»-པ། [༧]«པེ་»«སྣར་»ཀྱིས། [༨]«པེ་»«སྣར་»རིགས།

137 [1]«pe»«snar»-zhes/ [2]«pe»«snar»bab/ [3]«pe»«snar»-gang / [4]«pe»«snar»gyi/ [5]«pe»«snar»-mdo sde dang ma mo 'dzin pa'am/ [6]«pe»«snar»-pa/ [7]«pe»«snar»kyis/ [8]«pe»«snar»rigs/

༡༣༨ [༡]«པེ་»«སྣར་»ཀྱི། [༢]«པེ་»«སྣར་»ལྟ། [༣]«པེ་»«སྣར་»གསུམ། [༤]«པེ་»«སྣར་»-ནོ། ། [༥]«པེ་»«སྣར་»སེམས་པའི། [༦]«པེ་»«སྣར་»པས། [༧]«པེ་»«སྣར་»བརྟག [༨]«པེ་»«སྣར་»བལྟོས༑ (ཆོས་ཚན་འདིའི་ནང་དུ་ལྟོས་ཞེས་པ་རྣམས་«པེ་»«སྣར་»ལ་བལྟོས་ཞེས་འཁོད་ཀྱང་བསྡུར་མཆན་དུ་བཀོད་མེད།) [༩]«པེ་»«སྣར་»ལ། [༡༠]«པེ་»«སྣར་»གིས།

138 [1]«pe»«snar»kyi/ [2]«pe»«snar»lta/ [3]«pe»«snar»gsum/ [4]«pe»«snar»-no/ / [5]«pe»«snar»sems pa'i/ [6]«pe»«snar»pas/ [7]«pe»«snar»brtag [8]«pe»«snar»bltos| (chos tshan 'di'i nang du ltos zhes pa rnams «pe»«snar»la bltos zhes 'khod kyang bsdur mchan du bkod med/) [9]«pe»«snar»la/ [10]«pe»«snar»gis/

༡༣༩ [༡]«པེ་»«སྣར་»པོ། [༢]«པེ་»«སྣར་»གི། [༣]«པེ་»«སྣར་»ཀྱི། [༤]«པེ་»«སྣར་»-དག [༥]«པེ་»«སྣར་»+དང་། [༦]«པེ་»«སྣར་»གྱུར་པ། [༧]«པེ་»«སྣར་»དང་། [༨]«པེ་»«སྣར་»ཉིད་ཀྱིས།

139 [1]«pe»«snar»po/ [2]«pe»«snar»gi/ [3]«pe»«snar»kyi/ [4]«pe»«snar»-dag [5]«pe»«snar»+dang / [6]«pe»«snar»gyur pa/ [7]«pe»«snar»dang / [8]«pe»«snar»nyid kyis/

༡༤༠ [༡][༢]«པེ་»«སྣར་»དང་། [༣]«པེ་»«སྣར་»པ་ཞེས་བྱ་བའི་རིགས་པའོ། [༤]«པེ་»«སྣར་»རྟོག [༥]«པེ་»«སྣར་»+ན། [༦]«པེ་»«སྣར་»གི་བསྟན་པ།

140 [1][2]«pe»«snar»dang / [3]«pe»«snar»pa zhes bya ba'i rigs pa'o/ [4]«pe»«snar»rtog [5]«pe»«snar»+na/ [6]«pe»«snar»gi bstan pa/

༡༤༡ [༡][༢]«པེ་»«སྣར་»ལས། [༣]«པེ་»«སྣར་»ལས། [༤]«པེ་»«སྣར་»རྟེན། [༥]«པེ་»«སྣར་»པར། [༦]«པེ་»«སྣར་»ལས། [༧]«པེ་»«སྣར་»འབབ། [༨]«པེ་»«སྣར་»གྱུར་པ། [༩]«པེ་»«སྣར་»ན།

141 [1][2]«pe»«snar»las/ [3]«pe»«snar»las/ [4]«pe»«snar»rten/ [5]«pe»«snar»par/ [6]«pe»«snar»las/ [7]«pe»«snar»'bab/ [8]«pe»«snar»gyur pa/ [9]«pe»«snar»na/

༡༤༢ [༡]«པེ་»«སྣར་»འཐུན། (ཆོས་ཚན་འདིའི་ནང་དུ་མཐུན་ཞེས་པ་རྣམས་«པེ་»«སྣར་»ལ་འཐུན་ཞེས་འཁོད་ཀྱང་བསྡུར་མཆན་དུ་བཀོད་མེད།) [༢][༣][༤]«པེ་»«སྣར་»ལས། [༥]«པེ་»«སྣར་»ལས། [༦]«པེ་»«སྣར་»ཚབ། [༧]«པེ་»«སྣར་»ལ་རྙེད་པ་དང་།

142 [1]«pe»«snar»'thun/ (chos tshan 'di'i nang du mthun zhes pa rnams «pe»«snar»la 'thun zhes 'khod kyang bsdur mchan du bkod med/) [2][3][4]«pe»«snar»las/ [5]«pe»«snar»las/ [6]«pe»«snar»tshab/ [7]«pe»«snar»la rnyed pa dang /

༡༤༣ [༡]«པེ་»«སྣར་»-ལ་དགའ། [༢]«པེ་»«སྣར་»-བ། [༣]«པེ་»«སྣར་»-བ། [༤]«པེ་»«སྣར་»གློས། [༥]«པེ་»«སྣར་»གི། [༦]«པེ་»«སྣར་»ཆབ། [༧]«པེ་»«སྣར་»དང་། [༨]«པེ་»«སྣར་»པར། [༩]«པེ་»«སྣར་»གྱུར་པ།

143 [1]«pe»«snar»-la dga'/ [2]«pe»«snar»-ba/ [3]«pe»«snar»-ba/ [4]«pe»«snar»glos/ [5]«pe»«snar»gi/ [6]«pe»«snar»chab/ [7]«pe»«snar»dang / [8]«pe»«snar»par/ [9]«pe»«snar»gyur pa/

༡༤༤ [༡]«པེ་»«སྣར་»ན། [༢]«པེ་»-ལྷག་མཐོང་གི་བར་ཆད་ཀྱང་ཡོད་དོ།། [༣]«པེ་»«སྣར་»ཀྱི། [༤]«པེ་»«སྣར་»-ཕྱིར། [༥]«པེ་»གཡེངས་པར། [༦]«པེ་»«སྣར་»སྟེ། [༧]«པེ་»«སྣར་»བསྟོད། [༨]«པེ་»«སྣར་»པ།

144 [1]«pe»«snar»na/ [2]«pe»-lhag mthong gi bar chad kyang yod do// [3]«pe»«snar»kyi/ [4]«pe»«snar»-phyir/ [5]«pe»g.yengs par/ [6]«pe»«snar»ste/ [7]«pe»«snar»bstod/ [8]«pe»«snar»pa/

༡༤༥ [༡]«པེ་»«སྣར་»བསྟོད། [༢]«པེ་»«སྣར་»ཚབ། [༣]«པེ་»«སྣར་»མོ་དེའི། [༤]«པེ་»«སྣར་»རྟོག [༥]«པེ་»«སྣར་»པ། [༦]«པེ་»«སྣར་»-དེ། [༧]«པེ་»«སྣར་»-པར་གནས། [༨]«པེ་»«སྣར་»བསྟོད།

145 [1]«pe»«snar»bstod/ [2]«pe»«snar»tshab/ [3]«pe»«snar»mo de'i/ [4]«pe»«snar»rtog [5]«pe»«snar»pa/ [6]«pe»«snar»-de/ [7]«pe»«snar»-par gnas/ [8]«pe»«snar»bstod/

༡༤༦ [༡]«པེ་»«སྣར་»རྫོགས། [༢]«པེ་»«སྣར་»འདི། [༣]«པེ་»«སྣར་»+དེ། [༤]«པེ་»«སྣར་»བྱིན། [༥]«སྣར་»དེའི་ཕྱིར་མིན།

146 [1]«pe»«snar»rdzogs/ [2]«pe»«snar»'di/ [3]«pe»«snar»+de/ [4]«pe»«snar»byin/ [5]«snar»de'i phyir min/

༡༤༧ [༡]«པེ་»«སྣར་»པས། [༢]«པེ་»«སྣར་»བྱིན། [༣]«པེ་»«སྣར་»གི་རང་གི། [༤]«པེ་»«སྣར་»བཞི། [༥]«པེ་»«སྣར་»སློངས་མོ། [༦]«པེ་»«སྣར་»སམ།

147 [1]«pe»«snar»pas/ [2]«pe»«snar»byin/ [3]«pe»«snar»gi rang gi/ [4]«pe»«snar»bzhi/ [5]«pe»«snar»slongs mo/ [6]«pe»«snar»sam/

༡༤༨ [༡]«པེ་»«སྣར་»སློང་། [༢]«པེ་»ཅིག [༣]«པེ་»«སྣར་»ལས།

148 [1]«pe»«snar»slong / [2]«pe»cig [3]«pe»«snar»las/

༡༤༩ [༡]«པེ་»«སྣར་»-ནི། [༢]«པེ་»-དག [༣]«པེ་»«སྣར་»པོའི། [༤]«པེ་»«སྣར་»ཅུང་། [༥]«པེ་»«སྣར་»འམ། གཞན།

149 [1]«pe»«snar»-ni/ [2]«pe»-dag [3]«pe»«snar»po'i/ [4]«pe»«snar»cung / [5]«pe»«snar»'am/ gzhan/

༡༥༠ [༡]«པེ་»«སྣར་»བཏང་། [༢]«པེ་»«སྣར་»དེ། [༣]«པེ་»«སྣར་»+ན། [༤]«པེ་»-པར་བྲེད། [༥]«པེ་»«སྣར་»ལུམ། [༦]«པེ་»«སྣར་»གིས། [༧]«པེ་»«སྣར་»བསལ། [༨]«པེ་»«སྣར་»བྱིན། [༩]«པེ་»«སྣར་»-ཡིད།

150 [1]«pe»«snar»btang / [2]«pe»«snar»de/ [3]«pe»«snar»+na/ [4]«pe»-par bred/ [5]«pe»«snar»lum/ [6]«pe»«snar»gis/ [7]«pe»«snar»bsal/ [8]«pe»«snar»byin/ [9]«pe»«snar»-yid/

༡༥༡ [༡]«པེ་»«སྣར་»རྗེ་བའི། [༢]«པེ་»«སྣར་»ན། [༣]«སྣར་»རིག [༤]«པེ་»དང་བ། «སྣར་»དང་བ་བ།

151 [1]«pe»«snar»rje ba'i/ [2]«pe»«snar»na/ [3]«snar»rig [4]«pe»dang ba/ «snar»dang ba ba/

༡༥༢ [༡]«པེ་»«སྣར་»རྟོག [༢]«པེ་»-སྟི། «སྣར་»བསྟི། [༣]«པེ་»«སྣར་»རིམ་གྲོར། [༤]«པེ་»«སྣར་»བཀུར། [༥]«པེ་»«སྣར་»རྟེན། [༦]«པེ་»«སྣར་»+རྣམས། [༧]«པེ་»«སྣར་»པོ། [༨]«པེ་»«སྣར་»དེའི།

152 [1]«pe»«snar»rtog [2]«pe»-sti/ «snar»bsti/ [3]«pe»«snar»rim gror/ [4]«pe»«snar»bkur/ [5]«pe»«snar»rten/ [6]«pe»«snar»+rnams/ [7]«pe»«snar»po/ [8]«pe»«snar»de'i/

༡༥༣ [༡]«པེ་»«སྣར་»གཏང་། [༢]«པེ་»«སྣར་»ལྡོབ། [༣]«པེ་»«སྣར་»ལན། [༤]«པེ་»«སྣར་»-ན། [༥]«པེ་»«སྣར་»+དེ། [༦]«པེ་»«སྣར་»པ། [༧]«པེ་»«སྣར་»མ་ཞེན།

153 [1]«pe»«snar»gtang / [2]«pe»«snar»ldob/ [3]«pe»«snar»lan/ [4]«pe»«snar»-na/ [5]«pe»«snar»+de/ [6]«pe»«snar»pa/ [7]«pe»«snar»ma zhen/

༡༥༤ [༡]«པེ་»«སྣར་»-ན། [༢]«པེ་»«སྣར་»-གང་། [༣]«པེ་»«སྣར་»ཉིད་ལས་དབྱེ་བ། [༤]«པེ་»«སྣར་»-པ། [༥]«པེ་»«སྣར་»+པ། [༦]«པེ་»«སྣར་»བརྒྱངས། [༧]«པེ་»«སྣར་»ཅི། [༨]«པེ་»«སྣར་»ཅི་རྙེད།

154 [1]«pe»«snar»-na/ [2]«pe»«snar»-gang / [3]«pe»«snar»nyid las dbye ba/ [4]«pe»«snar»-pa/ [5]«pe»«snar»+pa/ [6]«pe»«snar»brgyangs/ [7]«pe»«snar»ci/ [8]«pe»«snar»ci rnyed/

༡༥༥ [༡]«པེ་»«སྣར་»ན། [༢]«པེ་»«སྣར་»ཞེས། [༣]«པེ་»«སྣར་»གྱི། [༤]«པེ་»«སྣར་»མེད་དོ། [༥]«པེ་»«སྣར་»གྱུར་པ། [༦]«པེ་»«སྣར་»བརྩོམ། [༧]«པེ་»«སྣར་»+ཆོས། [༨]«པེ་»«སྣར་»ཅིག [༩]«པེ་»«སྣར་»བཞི། [༡༠]«པེ་»«སྣར་»བ་དང་།

155 [1]«pe»«snar»na/ [2]«pe»«snar»zhes/ [3]«pe»«snar»gyi/ [4]«pe»«snar»med do/ [5]«pe»«snar»gyur pa/ [6]«pe»«snar»brtsom/ [7]«pe»«snar»+chos/ [8]«pe»«snar»cig [9]«pe»«snar»bzhi/ [10]«pe»«snar»ba dang /

༡༥༦ [༡]«པེ་»«སྣར་»+བ། [༢]«པེ་»«སྣར་»གནས་འཆང་། [༣]«པེ་»«སྣར་»རྟེན། [༤]«པེ་»«སྣར་»-པ། [༥]«པེ་»«སྣར་»+ཡང་། [༦]«པེ་»«སྣར་»བསལ། [༧]«པེ་»«སྣར་»བའི།

156 [1]«pe»«snar»+ba/ [2]«pe»«snar»gnas 'chang / [3]«pe»«snar»rten/ [4]«pe»«snar»-pa/ [5]«pe»«snar»+yang / [6]«pe»«snar»bsal/ [7]«pe»«snar»ba'i/

༡༥༧ [༡]«པེ་»«སྣར་»འཇལ། [༢]«པེ་»«སྣར་»ཤིང་། [༣]«པེ་»«སྣར་»-སེམས། [༤]«པེ་»«སྣར་»གི། [༥]«པེ་»«སྣར་»གདུབ་པར་བྱེད། རུང་བར། [༦]«པེ་»«སྣར་»སྤོང་། [༧]«པེ་»«སྣར་»+པ། [༨]«པེ་»«སྣར་»+མལ།

157 [1]«pe»«snar»'jal/ [2]«pe»«snar»shing / [3]«pe»«snar»-sems/ [4]«pe»«snar»gi/ [5]«pe»«snar»gdub par byed/ rung bar/ [6]«pe»«snar»spong / [7]«pe»«snar»+pa/ [8]«pe»«snar»+mal/

༡༥༨ [༡]«པེ་»«སྣར་»-པ། [༢]«པེ་»«སྣར་»དྲོད་རིག [༣]«པེ་»«སྣར་»འགྲོན། [༤]«པེ་»«སྣར་»བསླང་བའི་ཚོད། [༥]«པེ་»«སྣར་»པའི། [༦]«པེ་»«སྣར་»པའམ། [༧]«པེ་»«སྣར་»-གང་ཡང་རུང་བ།

158 [1]«pe»«snar»-pa/ [2]«pe»«snar»drod rig [3]«pe»«snar»'gron/ [4]«pe»«snar»bslang ba'i tshod/ [5]«pe»«snar»pa'i/ [6]«pe»«snar»pa'am/ [7]«pe»«snar»-gang yang rung ba/

༡༥༩ [༡]«པེ་»«སྣར་»-པ་ཡིན། [༢]«སྣར་»བསྟོད། [༣]«པེ་»«སྣར་»སྒྲུབ། [༤]«པེ་»«སྣར་»བདེ་བར། [༥][༦]«པེ་»«སྣར་»བསམས། [༧]«པེ་»«སྣར་»རྗོད། [༨]«པེ་»«སྣར་»བརྡེགས། [༩]«སྣར་»-མཚང་། [༡༠]«པེ་»«སྣར་»ཕྲོག

159 [1]«pe»«snar»-pa yin/ [2]«snar»bstod/ [3]«pe»«snar»sgrub/ [4]«pe»«snar»bde bar/ [5][6]«pe»«snar»bsams/ [7]«pe»«snar»rjod/ [8]«pe»«snar»brdegs/ [9]«snar»-mtshang / [10]«pe»«snar»phrog

༡༦༠ [༡]«པེ་»«སྣར་»ཀྱི། [༢]«པེ་»«སྣར་»པ་མེད་པར། [༣]«པེ་»«སྣར་»-པ།

160 [1]«pe»«snar»kyi/ [2]«pe»«snar»pa med par/ [3]«pe»«snar»-pa/

༡༦༡ [༡]«པེ་»«སྣར་»དེ། [༢]«པེ་»«སྣར་»+པར་འགྱུར་བར་བྲེད། [༣]«པེ་»«སྣར་»གཞི་ལས་འཁྲུགས། [༤]«པེ་»«སྣར་»+ཚེ། [༥]«པེ་»«སྣར་»-ཡང་། [༦]«པེ་»«སྣར་»ཀྱི།

161 [1]«pe»«snar»de/ [2]«pe»«snar»+par 'gyur bar bred/ [3]«pe»«snar»gzhi las 'khrugs/ [4]«pe»«snar»+tshe/ [5]«pe»«snar»-yang / [6]«pe»«snar»kyi/

༡༦༢ [༡]«སྣར་»མི། [༢]«པེ་»«སྣར་»སྤྱད། [༣]«པེ་»«སྣར་»ཆོལ་དུ་མི། [༤]«པེ་»«སྣར་»དེ་ལྟར་སློབ་པ་དང་། [༥]«པེ་»«སྣར་»པ། [༦]«པེ་»«སྣར་»སོར་གདུབ་རྒྱ། [༧]«པེ་»«སྣར་»༎ [༨]«པེ་»«སྣར་»དགང་། [༩]«པེ་»«སྣར་»གྱིས། [༡༠]«པེ་»«སྣར་»འདུན།

162 [1]«snar»mi/ [2]«pe»«snar»spyad/ [3]«pe»«snar»chol du mi/ [4]«pe»«snar»de ltar slob pa dang / [5]«pe»«snar»pa/ [6]«pe»«snar»sor gdub rgya/ [7]«pe»«snar»// [8]«pe»«snar»dgang / [9]«pe»«snar»gyis/ [10]«pe»«snar»'dun/

༡༦༣ [༡]«པེ་»«སྣར་»རྟོགས། [༢]«པེ་»«སྣར་»སྒོམ། [༣]«པེ་»«སྣར་»བསྒོམ། [༤]«པེ་»«སྣར་»རྣམ།

163 [1]«pe»«snar»rtogs/ [2]«pe»«snar»sgom/ [3]«pe»«snar»bsgom/ [4]«pe»«snar»rnam/

༡༦༤ [༡]«པེ་»-པ། [༢][༣]«པེ་»«སྣར་»ཀྱི། [༤]«པེ་»«སྣར་»-རྟུལ་པོ་རྣམས། [༥]«པེ་»«སྣར་»བོའི། [༦]«པེ་»«སྣར་»བསྒོམ། [༧]«པེ་»«སྣར་»+དེ། [༨]«པེ་»«སྣར་»-ལ།

164 [1]«pe»-pa/ [2][3]«pe»«snar»kyi/ [4]«pe»«snar»-rtul po rnams/ [5]«pe»«snar»bo'i/ [6]«pe»«snar»bsgom/ [7]«pe»«snar»+de/ [8]«pe»«snar»-la/

༡༦༥ [༡]«པེ་»«སྣར་»གི། [༢]«པེ་»«སྣར་»དེ། [༣]«པེ་»«སྣར་»བརྟེན། [༤]«པེ་»«སྣར་»-ཤས། [༥]«པེ་»«སྣར་»པོ། [༦]«པེ་»«སྣར་»-སྔོན། [༧]«པེ་»«སྣར་»དེ། [༨]«པེ་»«སྣར་»-གང་།

165 [1]«pe»«snar»gi/ [2]«pe»«snar»de/ [3]«pe»«snar»brten/ [4]«pe»«snar»-shas/ [5]«pe»«snar»po/ [6]«pe»«snar»-sngon/ [7]«pe»«snar»de/ [8]«pe»«snar»-gang /

༡༦༦ [༡]«པེ་»«སྣར་»-མ། [༢]«པེ་»«སྣར་»-དང་། འདོད་ཆགས། [༣]«པེ་»«སྣར་»ཡང་། [༤]«པེ་»«སྣར་»བརྟེན། [༥]«པེ་»«སྣར་»-ཡང་།

166 [1]«pe»«snar»-ma/ [2]«pe»«snar»-dang / 'dod chags/ [3]«pe»«snar»yang / [4]«pe»«snar»brten/ [5]«pe»«snar»-yang /

༡༦༧ [༡]«པེ་»«སྣར་»-འབྲས་བུའི། [༢]«པེ་»«སྣར་»པ་སྟེ། [༣]«པེ་»«སྣར་»བརྟག [༤]«པེ་»«སྣར་»-ལ༑ [༥]«པེ་»བསྒོམས། [༦]«པེ་»«སྣར་»ཀྱི། [༧]«པེ་»«སྣར་»-ཆོས།

167 [1]«pe»«snar»-'bras bu'i/ [2]«pe»«snar»pa ste/ [3]«pe»«snar»brtag [4]«pe»«snar»-la| [5]«pe»bsgoms/ [6]«pe»«snar»kyi/ [7]«pe»«snar»-chos/

༡༦༨ [༡]«པེ་»«སྣར་»ལས། [༢]«པེ་»«སྣར་»-སྨྲས་པ། [༣]«པེ་»«སྣར་»-རྗེས་སུ། [༤]«པེ་»«སྣར་»བརྟེན༑ [༥]«པེ་»«སྣར་»ཀྱི། [༦]«པེ་»«སྣར་»དེ། [༧]«པེ་»«སྣར་»-གང་། [༨]«པེ་»«སྣར་»ལ། དེ།

168 [1]«pe»«snar»las/ [2]«pe»«snar»-smras pa/ [3]«pe»«snar»-rjes su/ [4]«pe»«snar»brten| [5]«pe»«snar»kyi/ [6]«pe»«snar»de/ [7]«pe»«snar»-gang / [8]«pe»«snar»la/ de/

༡༦༩ [༡]«པེ་»«སྣར་»-སྨྲས་པ། [༢]«པེ་»«སྣར་»-པ། [༣]«པེ་»«སྣར་»+པས། [༤]«པེ་»«སྣར་»-མི། [༥]«པེ་»«སྣར་»དོའི།

169 [1]«pe»«snar»-smras pa/ [2]«pe»«snar»-pa/ [3]«pe»«snar»+pas/ [4]«pe»«snar»-mi/ [5]«pe»«snar»do'i/

༡༧༠ [༡]«པེ་»«སྣར་»དང་། [༢]«པེ་»«སྣར་»གླེབས། [༣]«པེ་»«སྣར་»བུའོ།། [༤]«པེ་»«སྣར་»ལ། [༥]«པེ་»«སྣར་»-མེད་པ། [༦]«པེ་»«སྣར་»པ་དང་།

170 [1]«pe»«snar»dang / [2]«pe»«snar»glebs/ [3]«pe»«snar»bu'o// [4]«pe»«snar»la/ [5]«pe»«snar»-med pa/ [6]«pe»«snar»pa dang /

༡༧༡ [༡]«པེ་»«སྣར་»དང་བཅས་པས། [༢]«པེ་»-མེད། [༣]«པེ་»«སྣར་»+གོང་ནས། [༤]«པེ་»«སྣར་»ཀྱི། [༥]«པེ་»«སྣར་»དག [༦]«པེ་»«སྣར་»-དེ། [༧]«པེ་»«སྣར་»ཀྱི།

171 [1]«pe»«snar»dang bcas pas/ [2]«pe»-med/ [3]«pe»«snar»+gong nas/ [4]«pe»«snar»kyi/ [5]«pe»«snar»dag [6]«pe»«snar»-de/ [7]«pe»«snar»kyi/

༡༧༢ [༡]«པེ་»«སྣར་»ནི། [༢]«པེ་»«སྣར་»ལ། [༣]«པེ་»«སྣར་»-ཀྱང་། [༤]«པེ་»«སྣར་»ལ། [༥]«པེ་»«སྣར་»ཀྱིས། [༦]«པེ་»«སྣར་»ཐར། [༧]«པེ་»«སྣར་»ཀྱིས། [༨]«པེ་»«སྣར་»བདེ། [༩]«པེ་»«སྣར་»པོའི།

172 [1]«pe»«snar»ni/ [2]«pe»«snar»la/ [3]«pe»«snar»-kyang / [4]«pe»«snar»la/ [5]«pe»«snar»kyis/ [6]«pe»«snar»thar/ [7]«pe»«snar»kyis/ [8]«pe»«snar»bde/ [9]«pe»«snar»po'i/

༡༧༣ [༡]«པེ་»«སྣར་»སྤྱད། [༢]«པེ་»«སྣར་»ཀྱིས། [༣]«པེ་»«སྣར་»ཡང་། [༤]«པེ་»«སྣར་»ནུས། [༥]«པེ་»«སྣར་»-མི། [༦]«པེ་»«སྣར་»གི། [༧]«པེ་»«སྣར་»མཐོ་མཚམས།

173 [1]«pe»«snar»spyad/ [2]«pe»«snar»kyis/ [3]«pe»«snar»yang / [4]«pe»«snar»nus/ [5]«pe»«snar»-mi/ [6]«pe»«snar»gi/ [7]«pe»«snar»mtho mtshams/

༡༧༤ [༡]«པེ་»«སྣར་»+གང་། [༢]«པེ་»«སྣར་»ན། [༣]«པེ་»«སྣར་»པའི། [༤]«པེ་»«སྣར་»པོར། [༥]«པེ་»«སྣར་»གི། [༦]«པེ་»«སྣར་»+རྒྱུ། [༧]«པེ་»«སྣར་»གནོན། [༨]«པེ་»«སྣར་»མཚམས།

174 [1]«pe»«snar»+gang / [2]«pe»«snar»na/ [3]«pe»«snar»pa'i/ [4]«pe»«snar»por/ [5]«pe»«snar»gi/ [6]«pe»«snar»+rgyu/ [7]«pe»«snar»gnon/ [8]«pe»«snar»mtshams/

༡༧༥ [༡]«པེ་»«སྣར་»ཅུང་། [༢]«པེ་»«སྣར་»ནང་། [༣]«པེ་»«སྣར་»བསྐྱེད། [༤]«པེ་»«སྣར་»གྱིས། [༥]«པེ་»«སྣར་»-ཞིང་། [༦]«པེ་»«སྣར་»-རྣམས། [༧]«པེ་»«སྣར་»ཡང་།

175 [1]«pe»«snar»cung / [2]«pe»«snar»nang / [3]«pe»«snar»bskyed/ [4]«pe»«snar»gyis/ [5]«pe»«snar»-zhing / [6]«pe»«snar»-rnams/ [7]«pe»«snar»yang /

༡༧༦ [༡]«པེ་»«སྣར་»པར། [༢]«པེ་»«སྣར་»གྱིས། [༣]«པེ་»«སྣར་»ནི། [༤]«པེ་»«སྣར་»གྱིས། [༥]«པེ་»«སྣར་»-ཁེངས་པར་འགྱུར་བ་དང་མཐུན་པའི་ཆོས་རྣམས་ཀྱིས་ཟིལ་གྱིས་ནོན་པར་འགྱུར་ཞིང་། [༦]«པེ་»«སྣར་»བརྩན་དག

176 [1]«pe»«snar»par/ [2]«pe»«snar»gyis/ [3]«pe»«snar»ni/ [4]«pe»«snar»gyis/ [5]«pe»«snar»-khengs par 'gyur ba dang mthun pa'i chos rnams kyis zil gyis non par 'gyur zhing / [6]«pe»«snar»brtsan dag

༡༧༧ [༡]«པེ་»«སྣར་»བསྟོད། [༢]«པེ་»«སྣར་»སྒྲ། [༣]«པེ་»«སྣར་»མཐུན། [༤]«པེ་»«སྣར་»ཡང་། [༥]«པེ་»«སྣར་»གནོན། [༦]«པེ་»«སྣར་»བརྟན།

177 [1]«pe»«snar»bstod/ [2]«pe»«snar»sgra/ [3]«pe»«snar»mthun/ [4]«pe»«snar»yang / [5]«pe»«snar»gnon/ [6]«pe»«snar»brtan/

༡༧༨ [༡]«པེ་»«སྣར་»བརྟན། [༢]«པེ་»«སྣར་»-པ། [༣]«པེ་»«སྣར་»མང་བའི། [༤]«པེ་»«སྣར་»པོའི། [༥][༦]«པེ་»«སྣར་»-གང་།

178 [1]«pe»«snar»brtan/ [2]«pe»«snar»-pa/ [3]«pe»«snar»mang ba'i/ [4]«pe»«snar»po'i/ [5][6]«pe»«snar»-gang /

༡༧༩ [༡][༢]«པེ་»«སྣར་»-དེ། [༣]«པེ་»«སྣར་»གྱུར་ཀྱང་། [༤]«པེ་»«སྣར་»བར། [༥]«པེ་»«སྣར་»ལྔ། [༦]«པེ་»«སྣར་»བ།

179 [1][2]«pe»«snar»-de/ [3]«pe»«snar»gyur kyang / [4]«pe»«snar»bar/ [5]«pe»«snar»lnga/ [6]«pe»«snar»ba/

༡༨༠ [༡]«པེ་»-ལ། [༢]«པེ་»«སྣར་»གྱིས། [༣]«པེ་»«སྣར་»-དག [༤]«པེ་»«སྣར་»བུས། [༥]«པེ་»«སྣར་»+དང་།

180 [1]«pe»-la/ [2]«pe»«snar»gyis/ [3]«pe»«snar»-dag [4]«pe»«snar»bus/ [5]«pe»«snar»+dang /

༡༨༡ [༡]«པེ་»«སྣར་»-དེ། [༢]«པེ་»«སྣར་»བ། [༣]«པེ་»«སྣར་»ཀྱི། [༤]«པེ་»«སྣར་»དོ།། [༥]«པེ་»«སྣར་»-གཟུགས། [༦]«པེ་»«སྣར་»བལྟ། [༧]«པེ་»«སྣར་»ཀྱི། [༨]«པེ་»«སྣར་»པར་ཤེས་པ། [༩]«པེ་»«སྣར་»ནི། [༡༠]«པེ་»«སྣར་»-ནོ། །དེ་ལ་ཇི་ལྟར་སྐྱེ་བའི་རབ་ཏུ་དབྱེ་བས་གང་ཟག་རྣམ་པར་གཞག་པ་ཡིན། [༡༡]«པེ་»«སྣར་»དེ།

181 [1]«pe»«snar»-de/ [2]«pe»«snar»ba/ [3]«pe»«snar»kyi/ [4]«pe»«snar»do// [5]«pe»«snar»-gzugs/ [6]«pe»«snar»blta/ [7]«pe»«snar»kyi/ [8]«pe»«snar»par shes pa/ [9]«pe»«snar»ni/ [10]«pe»«snar»-no/ /de la ji ltar skye ba'i rab tu dbye bas gang zag rnam par gzhag pa yin/ [11]«pe»«snar»de/

༡༨༢ [༡]«པེ་»«སྣར་»ཀྱི། [༢]«པེ་»«སྣར་»པའི། [༣][༤]«པེ་»«སྣར་»ཀྱི། [༥]«པེ་»«སྣར་»+དེ། [༦]«པེ་»«སྣར་»བ། [༧]«ཅོ་»ནི། [༨]«པེ་»«སྣར་»གི།

182 [1]«pe»«snar»kyi/ [2]«pe»«snar»pa'i/ [3][4]«pe»«snar»kyi/ [5]«pe»«snar»+de/ [6]«pe»«snar»ba/ [7]«co»ni/ [8]«pe»«snar»gi/

༡༨༣ [༡]«པེ་»«སྣར་»-དང་། [༢]«པེ་»«སྣར་»བསྟན། [༣]«པེ་»«སྣར་»-པའི། [༤]«པེ་»«སྣར་»ཀྱི། [༥]«པེ་»«སྣར་»པ་དང་། [༦]«པེ་»«སྣར་»འོག

183 [1]«pe»«snar»-dang / [2]«pe»«snar»bstan/ [3]«pe»«snar»-pa'i/ [4]«pe»«snar»kyi/ [5]«pe»«snar»pa dang / [6]«pe»«snar»'og

༡༨༤ [༡]«པེ་»«སྣར་»-དག [༢]«པེ་»«སྣར་»+དེའི། [༣]«པེ་»«སྣར་»གཟུང་།

184 [1]«pe»«snar»-dag [2]«pe»«snar»+de'i/ [3]«pe»«snar»gzung /

༡༨༥ [༡]«པེ་»«སྣར་»-མི། [༢]«པེ་»«སྣར་»+ཡུལ་གྱི། [༣]«པེ་»«སྣར་»+པ། [༤]«པེ་»«སྣར་»ལས།

185 [1]«pe»«snar»-mi/ [2]«pe»«snar»+yul gyi/ [3]«pe»«snar»+pa/ [4]«pe»«snar»las/

༡༨༦ [༡]«སྣར་»རིག [༢]«པེ་»«སྣར་»བསྒྲུབ། [༣]«པེ་»«སྣར་»-ཉག [༤]«པེ་»«སྣར་»དགོས།

186 [1]«snar»rig [2]«pe»«snar»bsgrub/ [3]«pe»«snar»-nyag [4]«pe»«snar»dgos/

༡༨༧ [༡]«པེ་»«སྣར་»ལྷག་མཐོང་། [༢]«པེ་»རྟོགས། [༣]«པེ་»«སྣར་»-ཉན་ཐོས་ཀྱི་ས། [༤]«པེ་»«སྣར་»གྲགས་ཏེ། [༥]«པེ་»«སྣར་»བསྟད།

187 [1]«pe»«snar»lhag mthong / [2]«pe»rtogs/ [3]«pe»«snar»-nyan thos kyi sa/ [4]«pe»«snar»grags te/ [5]«pe»«snar»bstad/

༡༨༨ [༡]«པེ་»«སྣར་»དྲི། [༢]«པེ་»«སྣར་»ཟུང་ཞིག [༣]«པེ་»«སྣར་»-རྣལ་འབྱོར་པ། [༤]«པེ་»«སྣར་»སྦྱང་། [༥]«པེ་»«སྣར་»བར། [༦]«པེ་»«སྣར་»ལས། [༧]«པེ་»«སྣར་»-རྣལ་འབྱོར་པ། [༨]«པེ་»«སྣར་»དེ། [༩]«པེ་»«སྣར་»སྤྱོད། [༡༠]«པེ་»«སྣར་»-སེམས།

188 [1]«pe»«snar»dri/ [2]«pe»«snar»zung zhig [3]«pe»«snar»-rnal 'byor pa/ [4]«pe»«snar»sbyang / [5]«pe»«snar»bar/ [6]«pe»«snar»las/ [7]«pe»«snar»-rnal 'byor pa/ [8]«pe»«snar»de/ [9]«pe»«snar»spyod/ [10]«pe»«snar»-sems/

༡༨༩ [༡]«པེ་»«སྣར་»སྐྱེ་བར། [༢]«པེ་»«སྣར་»-རྣལ་འབྱོར་པ། [༣]«པེ་»«སྣར་»རྟོགས། [༤]«པེ་»«སྣར་»སྤྱོད། [༥]«པེ་»«སྣར་»-ལ།

189 [1]«pe»«snar»skye bar/ [2]«pe»«snar»-rnal 'byor pa/ [3]«pe»«snar»rtogs/ [4]«pe»«snar»spyod/ [5]«pe»«snar»-la/

༡༩༠ [༡]«པེ་»«སྣར་»-པས་ཡིད་ལ་བྱེད། [༢]«པེ་»«སྣར་»དེ་ཤེས་བྱའི་དབང་། [༣]«པེ་»«སྣར་»+ལ། [༤]«པེ་»«སྣར་»-པ། [༥]«པེ་»«སྣར་»སྐད། [༦]«པེ་»«སྣར་»+མ། [༧]«པེ་»«སྣར་»-དེ་ལྟར་ན། [༨]«པེ་»«སྣར་»-དེ།

190 [1]«pe»«snar»-pas yid la byed/ [2]«pe»«snar»de shes bya'i dbang / [3]«pe»«snar»+la/ [4]«pe»«snar»-pa/ [5]«pe»«snar»skad/ [6]«pe»«snar»+ma/ [7]«pe»«snar»-de ltar na/ [8]«pe»«snar»-de/

༡༩༡ [༡]«པེ་»«སྣར་»བརྟེན། [༢]«པེ་»«སྣར་»པར། [༣]«པེ་»«སྣར་»+བྱེད། [༤]«པེ་»«སྣར་»རྟོགས། [༥]«པེ་»«སྣར་»-པ། [༦]«པེ་»«སྣར་»-དེ། [༧]«པེ་»«སྣར་»རྟོགས། [༨]«པེ་»«སྣར་»-དེ།

191 [1]«pe»«snar»brten/ [2]«pe»«snar»par/ [3]«pe»«snar»+byed/ [4]«pe»«snar»rtogs/ [5]«pe»«snar»-pa/ [6]«pe»«snar»-de/ [7]«pe»«snar»rtogs/ [8]«pe»«snar»-de/

༡༩༢ [༡]«པེ་»«སྣར་»དེ། [༢]«པེ་»«སྣར་»དབྱེ་བའི། [༣]«པེ་»«སྣར་»-བསྟན། [༤]«པེ་»«སྣར་»དབྱེ་བའི༑ [༥]«པེ་»«སྣར་»སྤྱོད་པའི་སྤོབས་པ། [༦]«པེ་»«སྣར་»-གང་། [༧]«པེ་»«སྣར་»རིག

192 [1]«pe»«snar»de/ [2]«pe»«snar»dbye ba'i/ [3]«pe»«snar»-bstan/ [4]«pe»«snar»dbye ba'i| [5]«pe»«snar»spyod pa'i spobs pa/ [6]«pe»«snar»-gang / [7]«pe»«snar»rig

༡༩༣ [༡]«པེ་»«སྣར་»འཇིགས། [༢][༣]«པེ་»«སྣར་»ལས། [༤]«པེ་»«སྣར་»ལས་རྟེན། [༥]«པེ་»«སྣར་»པྲི་དང་། ཀླད། [༦][༧]«པེ་»«སྣར་»ལས། [༨]«པེ་»«སྣར་»བརྣགས།

193 [1]«pe»«snar»'jigs/ [2][3]«pe»«snar»las/ [4]«pe»«snar»las rten/ [5]«pe»«snar»pri dang / klad/ [6][7]«pe»«snar»las/ [8]«pe»«snar»brnags/

༡༩༤ [༡]«པེ་»«སྣར་»ཁུངས། [༢][༣][༤]«པེ་»«སྣར་»ལས། [༥]«སྣར་»པར། [༦]«པེ་»«སྣར་»བ། [༧]«པེ་»«སྣར་»ལས། [༨]«པེ་»«སྣར་»-དག [༩]«པེ་»«སྣར་»ལས།

194 [1]«pe»«snar»khungs/ [2][3][4]«pe»«snar»las/ [5]«snar»par/ [6]«pe»«snar»ba/ [7]«pe»«snar»las/ [8]«pe»«snar»-dag [9]«pe»«snar»las/

༡༩༥ [༡]«པེ་»«སྣར་»-དག [༢]«པེ་»«སྣར་»འཇིག [༣]«པེ་»«སྣར་»-ལྔ། [༤]«པེ་»«སྣར་»སྦྱོང་། [༥]«པེ་»«སྣར་»ཀྱི། [༦]«པེ་»«སྣར་»-པ་འདོད། [༧]«པེ་»«སྣར་»ལ། [༨]«པེ་»«སྣར་»ལས། [༩]«པེ་»«སྣར་»པ། [༡༠]«པེ་»«སྣར་»ལས། [༡༡]«པེ་»«སྣར་»ཀྱི།

195 [1]«pe»«snar»-dag [2]«pe»«snar»'jig [3]«pe»«snar»-lnga/ [4]«pe»«snar»sbyong / [5]«pe»«snar»kyi/ [6]«pe»«snar»-pa 'dod/ [7]«pe»«snar»la/ [8]«pe»«snar»las/ [9]«pe»«snar»pa/ [10]«pe»«snar»las/ [11]«pe»«snar»kyi/

༡༩༦ [༡]«པེ་»«སྣར་»སྔོས། [༢]«པེ་»«སྣར་»ལ། [༣]«པེ་»«སྣར་»+དེ། [༤]«པེ་»«སྣར་»ལས། [༥]«པེ་»«སྣར་»སྟེ། [༦]«པེ་»«སྣར་»སྦྱོང་། [༧]«པེ་»«སྣར་»དེས། [༨]«པེ་»«སྣར་»+ཀྱི་རུས་པ།

196 [1]«pe»«snar»sngos/ [2]«pe»«snar»la/ [3]«pe»«snar»+de/ [4]«pe»«snar»las/ [5]«pe»«snar»ste/ [6]«pe»«snar»sbyong / [7]«pe»«snar»des/ [8]«pe»«snar»+kyi rus pa/

༡༩༧ [༡]«པེ་»དང་། རྒལ་ཚིག «སྣར་»དང་། རྒལ་ཚིགས། [༢]«པེ་»«སྣར་»+གྱི་བར། [༣]«པེ་»«སྣར་»རོལ་ལས། [༤]«པེ་»«སྣར་»ལུས། [༥]«པེ་»«སྣར་»ལ། [༦]«པེ་»-པར། [༧]«པེ་»«སྣར་»ལས་འདུན་པ།

197 [1]«pe»dang / rgal tshig «snar»dang / rgal tshigs/ [2]«pe»«snar»+gyi bar/ [3]«pe»«snar»rol las/ [4]«pe»«snar»lus/ [5]«pe»«snar»la/ [6]«pe»-par/ [7]«pe»«snar»las 'dun pa/

༡༩༨ [༡]«པེ་»«སྣར་»+དང་། [༢]«པེ་»«སྣར་»-ཡང་། [༣]«པེ་»-དེ། [༤]«པེ་»«སྣར་»པ་དེ་ནི། [༥]«པེ་»«སྣར་»ནི། [༦]«པེ་»«སྣར་»-ལྷག་པའི། [༧]«པེ་»«སྣར་»-ལ།

198 [1]«pe»«snar»+dang / [2]«pe»«snar»-yang / [3]«pe»-de/ [4]«pe»«snar»pa de ni/ [5]«pe»«snar»ni/ [6]«pe»«snar»-lhag pa'i/ [7]«pe»«snar»-la/

༡༩༩ [༡]«པེ་»«སྣར་»-རྒྱ། [༢]«པེ་»-གང་། [༣]«པེ་»«སྣར་»-པ། [༤]«ཅོ་»འགྱུར་བའི། [༥]«ཅོ་»བསམ༑ [༦]«པེ་»«སྣར་»ལ། [༧]«པེ་»«སྣར་»པས། [༨]«པེ་»«སྣར་»པ་ཡིན་ནོ།

199 [1]«pe»«snar»-rgya/ [2]«pe»-gang / [3]«pe»«snar»-pa/ [4]«co»'gyur ba'i/ [5]«co»bsam| [6]«pe»«snar»la/ [7]«pe»«snar»pas/ [8]«pe»«snar»pa yin no/

༢༠༠ [༡]«པེ་»«སྣར་»བསྒྲུབ། [༢]«པེ་»«སྣར་»པའི།

200 [1]«pe»«snar»bsgrub/ [2]«pe»«snar»pa'i/

༢༠༡ [༡]«པེ་»«སྣར་»ནི། [༢][༣]«པེ་»«སྣར་»བརླན། [༤]«པེ་»«སྣར་»ཀླད་བྲི་དང་། ཀླད་རྒྱ། [༥][༦]«པེ་»«སྣར་»བརླན། [༧]«པེ་»«སྣར་»-ལ།

201 [1]«pe»«snar»ni/ [2][3]«pe»«snar»brlan/ [4]«pe»«snar»klad bri dang / klad rgya/ [5][6]«pe»«snar»brlan/ [7]«pe»«snar»-la/

༢༠༢ [༡]«པེ་»«སྣར་»གི། [༢]«པེ་»«སྣར་»གིས། [༣]«པེ་»«སྣར་»གཙུབས། [༤]«པེ་»«སྣར་»མས། [༥]«པེ་»«སྣར་»+གང་དག [༦]«པེ་»«སྣར་»པིཔྤ།

202 [1]«pe»«snar»gi/ [2]«pe»«snar»gis/ [3]«pe»«snar»gtsubs/ [4]«pe»«snar»mas/ [5]«pe»«snar»+gang dag [6]«pe»«snar»pip+pa/

༢༠༣ [༡]«པེ་»«སྣར་»འབྱུང་བའི། [༢]«པེ་»«སྣར་»-རོལ། [༣]«པེ་»«སྣར་»དུ། [༤]«པེ་»«སྣར་»-རླུང་། [༥]«པེ་»«སྣར་»-བའི། [༦]«པེ་»«སྣར་»ན། [༧]«པེ་»«སྣར་»དག [༨]«པེ་»«སྣར་»བ།

203 [1]«pe»«snar»'byung ba'i/ [2]«pe»«snar»-rol/ [3]«pe»«snar»du/ [4]«pe»«snar»-rlung / [5]«pe»«snar»-ba'i/ [6]«pe»«snar»na/ [7]«pe»«snar»dag [8]«pe»«snar»ba/

༢༠༤ [༡]«པེ་»«སྣར་»དབྱེ། [༢]«པེ་»«སྣར་»-འཇིག་པར། [༣]«པེ་»«སྣར་»-དེ། [༤]«པེ་»«སྣར་»+དྲན་པ། [༥]«པེ་»«སྣར་»ན། [༦]«པེ་»+བར་དུ། [༧]«པེ་»«སྣར་»ཕྱུང་བའི་མཇུག

204 [1]«pe»«snar»dbye/ [2]«pe»«snar»-'jig par/ [3]«pe»«snar»-de/ [4]«pe»«snar»+dran pa/ [5]«pe»«snar»na/ [6]«pe»+bar du/ [7]«pe»«snar»phyung ba'i mjug

༢༠༥ [༡]«པེ་»«སྣར་»-དེ་ནི་དབུགས་རྔུབ་པ་ཞེས་བྱའོ། ། [༢]«པེ་»«སྣར་»བས། [༣]«པེ་»«སྣར་»དེ། [༤]«པེ་»-གཉིས་གང་ཞེ་ན། [༥]«པེ་»«སྣར་»ཏེ། [༦]«པེ་»«སྣར་»-ཅན། [༧]«པེ་»«སྣར་»པས། [༨]«པེ་»«སྣར་»+རྣམས། [༩]«པེ་»«སྣར་»ལྡར་ལྡར།

205 [1]«pe»«snar»-de ni dbugs rngub pa zhes bya'o/ / [2]«pe»«snar»bas/ [3]«pe»«snar»de/ [4]«pe»-gnyis gang zhe na/ [5]«pe»«snar»te/ [6]«pe»«snar»-can/ [7]«pe»«snar»pas/ [8]«pe»«snar»+rnams/ [9]«pe»«snar»ldar ldar/

༢༠༦ [༡]«ཅོ་»བྱུང་། [༢]«པེ་»«སྣར་»ལ། [༣][༤]«པེ་»«སྣར་»གིས། [༥]«པེ་»«སྣར་»གིས་ནི། [༦]«སྣར་»མན༑ [༧]«པེ་»«སྣར་»-རགས་པ། [༨]«པེ་»«སྣར་»གིས། [༩]«པེ་»«སྣར་»-འདི། [༡༠]«པེ་»«སྣར་»ནི།

206 [1]«co»byung / [2]«pe»«snar»la/ [3][4]«pe»«snar»gis/ [5]«pe»«snar»gis ni/ [6]«snar»man| [7]«pe»«snar»-rags pa/ [8]«pe»«snar»gis/ [9]«pe»«snar»-'di/ [10]«pe»«snar»ni/

༢༠༧ [༡]«པེ་»«སྣར་»གྱུར་པའི། [༢]«པེ་»«སྣར་»-བྱེད། [༣]«པེ་»«སྣར་»ལ། [༤]«པེ་»«སྣར་»དེ། [༥]«པེ་»«སྣར་»དམ་པོ་དག་གི། [༦]«པེ་»«སྣར་»-རྣམ་པ་བཞི་སྟེ། [༧]«པེ་»«སྣར་»སྟེ།

207 [1]«pe»«snar»gyur pa'i/ [2]«pe»«snar»-byed/ [3]«pe»«snar»la/ [4]«pe»«snar»de/ [5]«pe»«snar»dam po dag gi/ [6]«pe»«snar»-rnam pa bzhi ste/ [7]«pe»«snar»ste/

༢༠༨ [༡]«པེ་»«སྣར་»+ཚེ། [༢]«པེ་»«སྣར་»-ན། [༣]«པེ་»«སྣར་»པས་ན། [༤]«པེ་»«སྣར་»-དུ། [༥]«པེ་»«སྣར་»བྱང་། [༦]«པེ་»«སྣར་»གཡེངས་པ།

208 [1]«pe»«snar»+tshe/ [2]«pe»«snar»-na/ [3]«pe»«snar»pas na/ [4]«pe»«snar»-du/ [5]«pe»«snar»byang / [6]«pe»«snar»g.yengs pa/

༢༠༩ [༡]«པེ་»«སྣར་»དེ་ན། [༢]«པེ་»«སྣར་»ན། [༣]«པེ་»«སྣར་»བུ། [༤]«པེ་»«སྣར་»དེས། [༥]«པེ་»«སྣར་»གཡེང་བར། [༦]«པེ་»བསླང་སྟེ། «སྣར་»སླང་སྟེ། [༧]«པེ་»«སྣར་»འཇུག་པ་ན། [༨]«པེ་»«སྣར་»དབྱུང་།

209 [1]«pe»«snar»de na/ [2]«pe»«snar»na/ [3]«pe»«snar»bu/ [4]«pe»«snar»des/ [5]«pe»«snar»g.yeng bar/ [6]«pe»bslang ste/ «snar»slang ste/ [7]«pe»«snar»'jug pa na/ [8]«pe»«snar»dbyung /

༢༡༠ [༡]«པེ་»«སྣར་»འགྱུར། [༢]«པེ་»«སྣར་»ཤིག་བྱེད་དེ། [༣]«པེ་»«སྣར་»བརྟུལ། [༤]«པེ་»«སྣར་»+ལ༑ [༥]«པེ་»«སྣར་»བསྟད། [༦]«པེ་»«སྣར་»-དུ།

210 [1]«pe»«snar»'gyur/ [2]«pe»«snar»shig byed de/ [3]«pe»«snar»brtul/ [4]«pe»«snar»+la| [5]«pe»«snar»bstad/ [6]«pe»«snar»-du/

༢༡༡ [༡]«པེ་»«སྣར་»-དྲན་པ། [༢]«པེ་»«སྣར་»པའི། [༣]«པེ་»«སྣར་»དེ། [༤]«པེ་»«སྣར་»-དེ། [༥]«པེ་»«སྣར་»པའི།

211 [1]«pe»«snar»-dran pa/ [2]«pe»«snar»pa'i/ [3]«pe»«snar»de/ [4]«pe»«snar»-de/ [5]«pe»«snar»pa'i/

༢༡༢ [༡]«པེ་»«སྣར་»ལས་བརྟེན་ཅིང་། [༢]«པེ་»«སྣར་»ལས་རྟེན་ཅིང་། [༣]«པེ་»«སྣར་»-དུ་བྱས། [༤]«པེ་»«སྣར་»པོ། [༥][༦][༧][༨]«པེ་»«སྣར་»འགག [༩]«པེ་»«སྣར་»པ། [༡༠]«པེ་»«སྣར་»པ་ལ། [༡༡]«པེ་»«སྣར་»སྦྱང་། [༡༢]«པེ་»«སྣར་»-ཉན་ཐོས་ཀྱི་ས།

212 [1]«pe»«snar»las brten cing / [2]«pe»«snar»las rten cing / [3]«pe»«snar»-du byas/ [4]«pe»«snar»po/ [5][6][7][8]«pe»«snar»'gag [9]«pe»«snar»pa/ [10]«pe»«snar»pa la/ [11]«pe»«snar»sbyang / [12]«pe»«snar»-nyan thos kyi sa/

༢༡༣ [༡]«པེ་»«སྣར་»ནི། [༢]«པེ་»«སྣར་»གི། [༣]«པེ་»«སྣར་»བུ། [༤]«པེ་»«སྣར་»སྲེད། [༥]«པེ་»«སྣར་»པ། [༦]«པེ་»«སྣར་»ནས།

213 [1]«pe»«snar»ni/ [2]«pe»«snar»gi/ [3]«pe»«snar»bu/ [4]«pe»«snar»sred/ [5]«pe»«snar»pa/ [6]«pe»«snar»nas/

༢༡༤ [༡]«པེ་»«སྣར་»-མ། [༢]«པེ་»«སྣར་»རྔུབ། (ཆོས་ཚན་འདིའི་ནང་དུ་བརྔུབས་ཞེས་པ་རྣམས་«པེ་»«སྣར་»ལ་རྔུབ་ཅེས་འཁོད་ཀྱང་བསྡུར་མཆན་དུ་བཀོད་མེད།) [༣]«པེ་»«སྣར་»-པ། [༤]«པེ་»«སྣར་»-དབུགས༑

214 [1]«pe»«snar»-ma/ [2]«pe»«snar»rngub/ (chos tshan 'di'i nang du brngubs zhes pa rnams «pe»«snar»la rngub ces 'khod kyang bsdur mchan du bkod med/) [3]«pe»«snar»-pa/ [4]«pe»«snar»-dbugs|

༢༡༥ [༡]«པེ་»«སྣར་»སྤོང་། [༢]«པེ་»«སྣར་»ན།

215 [1]«pe»«snar»spong / [2]«pe»«snar»na/

༢༡༦ [༡]«པེ་»«སྣར་»-ནི། [༢]«པེ་»«སྣར་»བྱུང་། [༣]«པེ་»«སྣར་»ཏེ། [༤][༥]«པེ་»«སྣར་»+དབུགས། [༦]«པེ་»«སྣར་»རྔུབ་པ། [༧]«པེ་»«སྣར་»གི། [༨]«པེ་»«སྣར་»ལ།

216 [1]«pe»«snar»-ni/ [2]«pe»«snar»byung / [3]«pe»«snar»te/ [4][5]«pe»«snar»+dbugs/ [6]«pe»«snar»rngub pa/ [7]«pe»«snar»gi/ [8]«pe»«snar»la/

༢༡༧ [༡]«པེ་»«སྣར་»ན། [༢]«པེ་»«སྣར་»པར་བྱེད་པ། «ཅོ་»པར། [༣]«པེ་»«སྣར་»རྟེན། [༤]«པེ་»«སྣར་»ནི། [༥]«པེ་»«སྣར་»པ།

217 [1]«pe»«snar»na/ [2]«pe»«snar»par byed pa/ «co»par/ [3]«pe»«snar»rten/ [4]«pe»«snar»ni/ [5]«pe»«snar»pa/

༢༡༨ [༡]«པེ་»«སྣར་»ནས། [༢]«པེ་»«སྣར་»མན། [༣]«པེ་»«སྣར་»རྒྱ་ལམ་ན། [༤]«ཅོ་»པར། [༥]«པེ་»«སྣར་»བསམ།

218 [1]«pe»«snar»nas/ [2]«pe»«snar»man/ [3]«pe»«snar»rgya lam na/ [4]«co»par/ [5]«pe»«snar»bsam/

༢༡༩ [༡]«པེ་»«སྣར་»གི། [༢]«པེ་»«སྣར་»དེས། [༣]«པེ་»«སྣར་»གཡེངས་པའམ། [༤]«པེ་»«སྣར་»དག [༥]«པེ་»«སྣར་»ཀྱིས། [༦]«པེ་»«སྣར་»བསྒྲིབ། [༧]«པེ་»«སྣར་»འགྱུར་བའི། [༨]«པེ་»«སྣར་»གཟེང་བསྟོད།

219 [1]«pe»«snar»gi/ [2]«pe»«snar»des/ [3]«pe»«snar»g.yengs pa'am/ [4]«pe»«snar»dag [5]«pe»«snar»kyis/ [6]«pe»«snar»bsgrib/ [7]«pe»«snar»'gyur ba'i/ [8]«pe»«snar»gzeng bstod/

༢༢༠ [༡]«པེ་»«སྣར་»པ། [༢]«པེ་»«སྣར་»བརྟེན། [༣]«པེ་»«སྣར་»-སེམས། [༤]«པེ་»«སྣར་»བསྒོམ། [༥]«སྣར་»པ།

220 [1]«pe»«snar»pa/ [2]«pe»«snar»brten/ [3]«pe»«snar»-sems/ [4]«pe»«snar»bsgom/ [5]«snar»pa/

༢༢༡ [༡]«པེ་»«སྣར་»བལྟ། [༢]«པེ་»«སྣར་»+བ། [༣]«པེ་»«སྣར་»འགགས། [༤]«པེ་»«སྣར་»པ།[༥]«པེ་»«སྣར་»བསྒོམ། [༦]«པེ་»«སྣར་»བརྟེན། [༧]«པེ་»«སྣར་»སློང་།

221 [1]«pe»«snar»blta/ [2]«pe»«snar»+ba/ [3]«pe»«snar»'gags/ [4]«pe»«snar»pa/[5]«pe»«snar»bsgom/ [6]«pe»«snar»brten/ [7]«pe»«snar»slong /

༢༢༢ [༡]«པེ་»«སྣར་»+འགོག་པར་རྗེས་སུ་ལྟ་ཞིང་དཔུགས་ཕྱུང་ན། [༢]«པེ་»«སྣར་»ལྟ། [༣]«པེ་»«སྣར་»-དེ༑ [༤]«པེ་»«སྣར་»པ། [༥]«པེ་»«སྣར་»ཀྱིས།

222 [1]«pe»«snar»+'gog par rjes su lta zhing dpugs phyung na/ [2]«pe»«snar»lta/ [3]«pe»«snar»-de| [4]«pe»«snar»pa/ [5]«pe»«snar»kyis/

༢༢༣ [༡]«པེ་»«སྣར་»ཏེ། [༢]«པེ་»«སྣར་»+བ། [༣]«པེ་»«སྣར་»ལས། [༤]«པེ་»«སྣར་»བྱུང་། [༥]«པེ་»«སྣར་»དང་། [༦]«པེ་»«སྣར་»-དག [༧]«པེ་»-དང་། [༨]«པེ་»«སྣར་»+པ།

223 [1]«pe»«snar»te/ [2]«pe»«snar»+ba/ [3]«pe»«snar»las/ [4]«pe»«snar»byung / [5]«pe»«snar»dang / [6]«pe»«snar»-dag [7]«pe»-dang / [8]«pe»«snar»+pa/

༢༢༤ [༡]«པེ་»«སྣར་»པ་སྟེ། [༢]«པེ་»«སྣར་»པ། [༣]«པེ་»«སྣར་»-དང་། [༤]«པེ་»«སྣར་»བས། [༥]«པེ་»«སྣར་»-ཕུང་པོའི། [༦]«པེ་»«སྣར་»བཅོམ།

224 [1]«pe»«snar»pa ste/ [2]«pe»«snar»pa/ [3]«pe»«snar»-dang / [4]«pe»«snar»bas/ [5]«pe»«snar»-phung po'i/ [6]«pe»«snar»bcom/

༢༢༥ [༡]«པེ་»«སྣར་»བཅོམ། [༢]«སྣར་»པར།

225 [1]«pe»«snar»bcom/ [2]«snar»par/

༢༢༦ [༡]«པེ་»«སྣར་»གྱི།

226 [1]«pe»«snar»gyi/

༢༢༧ [༡]«པེ་»-སྐྱེ་མཆེད་དྲུག [༢]«པེ་»«སྣར་»རྣམས། [༣]«པེ་»«སྣར་»པར། [༤]«པེ་»«སྣར་»-ནི། [༥]«པེ་»«སྣར་»རྗེས་སུ་ལྟ་བ།

227 [1]«pe»-skye mched drug [2]«pe»«snar»rnams/ [3]«pe»«snar»par/ [4]«pe»«snar»-ni/ [5]«pe»«snar»rjes su lta ba/

༢༢༨ [༡]«པེ་»«སྣར་»-རྣམས། [༢]«པེ་»«སྣར་»-ཉིད།

228 [1]«pe»«snar»-rnams/ [2]«pe»«snar»-nyid/

༢༢༩ [༡]«པེ་»«སྣར་»-རིག་པར། [༢]«པེ་»«སྣར་»གང་། [༣]«པེ་»«སྣར་»ལ། [༤]«པེ་»«སྣར་»གྱི། [༥]«པེ་»-པ།

229 [1]«pe»«snar»-rig par/ [2]«pe»«snar»gang / [3]«pe»«snar»la/ [4]«pe»«snar»gyi/ [5]«pe»-pa/

༢༣༠ [༡]«པེ་»«སྣར་»འོག་མ། [༢]«པེ་»«སྣར་»ནི་ངག [༣]«པེ་»«སྣར་»+བ། [༤]«པེ་»«སྣར་»-འདོད་པས་ཕོངས་པའི་སྡུག་བསྔལ་དང་། [༥]«པེ་»+ཀུན། [༦]«པེ་»«སྣར་»སྲིད།

230 [1]«pe»«snar»'og ma/ [2]«pe»«snar»ni ngag [3]«pe»«snar»+ba/ [4]«pe»«snar»-'dod pas phongs pa'i sdug bsngal dang / [5]«pe»+kun/ [6]«pe»«snar»srid/

༢༣༡ [༡]«པེ་»«སྣར་»+བ། [༢]«པེ་»«སྣར་»-སྐབས། [༣]«ཅོ་»པར། [༤]«པེ་»«སྣར་»ནི། [༥]«པེ་»«སྣར་»བསླུ། [༦]«པེ་»«སྣར་»ཀྱིས། [༧]«པེ་»«སྣར་»«ཅོ་»པར། [༨]«པེ་»«སྣར་»ཀྱི་བདེན་མོས། [༩]«པེ་»«སྣར་»ག [༡༠]«པེ་»«སྣར་»ཚེས། [༡༡]«པེ་»«སྣར་»-གྱི།

231 [1]«pe»«snar»+ba/ [2]«pe»«snar»-skabs/ [3]«co»par/ [4]«pe»«snar»ni/ [5]«pe»«snar»bslu/ [6]«pe»«snar»kyis/ [7]«pe»«snar»«co»par/ [8]«pe»«snar»kyi bden mos/ [9]«pe»«snar»ga [10]«pe»«snar»tshes/ [11]«pe»«snar»-gyi/

༢༣༢ [༡]«པེ་»«སྣར་»-ལ། [༢]«པེ་»«སྣར་»གི།

232 [1]«pe»«snar»-la/ [2]«pe»«snar»gi/

༢༣༣ [༡]«པེ་»«སྣར་»དེ་དག་གི། [༢]«པེ་»«སྣར་»པ། [༣]«པེ་»«སྣར་»-མི། [༤]«པེ་»«སྣར་»-ན། [༥]«པེ་»«སྣར་»ཀྱིས།

233 [1]«pe»«snar»de dag gi/ [2]«pe»«snar»pa/ [3]«pe»«snar»-mi/ [4]«pe»«snar»-na/ [5]«pe»«snar»kyis/

༢༣༤ [༡]«པེ་»«སྣར་»གྱི། [༢]«པེ་»«སྣར་»རྣམས་ནི་འགྱུར་བའི་སྡུག་བསྔལ་ཡིན་པས། [༣]«པེ་»«སྣར་»-དེ། [༤]«པེ་»«སྣར་»-ནི། [༥]«པེ་»«སྣར་»-མ། [༦]«པེ་»«སྣར་»གི། [༧]«པེ་»«སྣར་»-དེ། [༨]«པེ་»«སྣར་»གྱི།

234 [1]«pe»«snar»gyi/ [2]«pe»«snar»rnams ni 'gyur ba'i sdug bsngal yin pas/ [3]«pe»«snar»-de/ [4]«pe»«snar»-ni/ [5]«pe»«snar»-ma/ [6]«pe»«snar»gi/ [7]«pe»«snar»-de/ [8]«pe»«snar»gyi/

༢༣༥ [༡]«ཅོ་»པར། [༢]«པེ་»«སྣར་»-དེ་དང་། [༣]«པེ་»«སྣར་»-ལམ།

235 [1]«co»par/ [2]«pe»«snar»-de dang / [3]«pe»«snar»-lam/

༢༣༦ [༡]«པེ་»«སྣར་»གང་ཡིན་པར་རིག་པར། [༢]«སྣར་»-གང་། [༣]«པེ་»«སྣར་»རྟོགས། [༤]«པེ་»«སྣར་»ཐོབ།

236 [1]«pe»«snar»gang yin par rig par/ [2]«snar»-gang / [3]«pe»«snar»rtogs/ [4]«pe»«snar»thob/

༢༣༧ [༡]«པེ་»«སྣར་»པར་སྐྱེ་བར། [༢]«པེ་»«སྣར་»བརྩལ། [༣]«པེ་»«སྣར་»-ཅིང་སྒྲུབ་པ་ལ་རྗེས་སུ་སྟོན་པར་བྱེད། [༤]«པེ་»«སྣར་»-ཉན་ཐོས་ཀྱི་ས། [༥]«པེ་»«སྣར་»-རྟོག་པ།

237 [1]«pe»«snar»par skye bar/ [2]«pe»«snar»brtsal/ [3]«pe»«snar»-cing sgrub pa la rjes su ston par byed/ [4]«pe»«snar»-nyan thos kyi sa/ [5]«pe»«snar»-rtog pa/

༢༣༨ [༡]«ཅོ་»-རབ།

238 [1]«co»-rab/

༢༣༩ [༡]«པེ་»«སྣར་»འདའ་སྟེ། [༢]«པེ་»«སྣར་»འཐོབ།

239 [1]«pe»«snar»'da' ste/ [2]«pe»«snar»'thob/

༢༤༠ [༡]«པེ་»«སྣར་»+ནོ། [༢]«པེ་»«སྣར་»ལས། [༣]«པེ་»«སྣར་»དེ། [༤]«པེ་»«སྣར་»བསླབ། [༥]«པེ་»«སྣར་»བསྒོམ། [༦]«པེ་»«སྣར་»-དེ། [༧]«པེ་»«སྣར་»+ཀྱི། [༨]«པེ་»«སྣར་»ནི།

240 [1]«pe»«snar»+no/ [2]«pe»«snar»las/ [3]«pe»«snar»de/ [4]«pe»«snar»bslab/ [5]«pe»«snar»bsgom/ [6]«pe»«snar»-de/ [7]«pe»«snar»+kyi/ [8]«pe»«snar»ni/

༢༤༡ [༡]«པེ་»«སྣར་»+རྣམས། [༢]«པེ་»«སྣར་»-མ་རྟོགས་པ་མངོན་པར། [༣]«པེ་»«སྣར་»-ལ།

241 [1]«pe»«snar»+rnams/ [2]«pe»«snar»-ma rtogs pa mngon par/ [3]«pe»«snar»-la/

༢༤༢ [༡]«པེ་»«སྣར་»བའི། [༢]«པེ་»«སྣར་»པའི། [༣]«པེ་»-མ། [༤]«པེ་»«སྣར་»-སྨོན་པ་མེད་པ་ཡང་མེད༑ [༥]«པེ་»«སྣར་»-ཁོ་ནར། [༦]«པེ་»«སྣར་»དོ།། [༧]«པེ་»«སྣར་»-རྗེས་སུ།

242 [1]«pe»«snar»ba'i/ [2]«pe»«snar»pa'i/ [3]«pe»-ma/ [4]«pe»«snar»-smon pa med pa yang med| [5]«pe»«snar»-kho nar/ [6]«pe»«snar»do// [7]«pe»«snar»-rjes su/

༢༤༣ [༡]«པེ་»སྙོམས། [༢]«པེ་»«སྣར་»ཁམ་གྱི་ཟས་ལས། [༣]«པེ་»«སྣར་»བཀྲ་བ། [༤]«པེ་»«སྣར་»ཀྱིས། [༥]«པེ་»«སྣར་»-པ། [༦]«པེ་»«སྣར་»དགེ་བའི། [༧]«པེ་»«སྣར་»གྱི། [༨]«པེ་»«སྣར་»དྲིང་མི་འཛིན་ཅིང་། [༩]«པེ་»«སྣར་»བརྩོད།

243 [1]«pe»snyoms/ [2]«pe»«snar»kham gyi zas las/ [3]«pe»«snar»bkra ba/ [4]«pe»«snar»kyis/ [5]«pe»«snar»-pa/ [6]«pe»«snar»dge ba'i/ [7]«pe»«snar»gyi/ [8]«pe»«snar»dring mi 'dzin cing / [9]«pe»«snar»brtsod/

༢༤༤ [༡]«པེ་»«སྣར་»མྱང་། [༢]«པེ་»«སྣར་»གྱུར་པ། [༣]«པེ་»«སྣར་»རེག [༤]«པེ་»«སྣར་»གིས། [༥]«པེ་»«སྣར་»དང་། [༦]«པེ་»«སྣར་»བརྟེན།

244 [1]«pe»«snar»myang / [2]«pe»«snar»gyur pa/ [3]«pe»«snar»reg [4]«pe»«snar»gis/ [5]«pe»«snar»dang / [6]«pe»«snar»brten/

༢༤༥ [༡]«པེ་»«སྣར་»བསྐྱེད། [༢]«པེ་»«སྣར་»འབབ། [༣]«པེ་»«སྣར་»-འབྲས་བུ། [༤]«པེ་»«སྣར་»གི། [༥]«པེ་»«སྣར་»འཐོབ། [༦]«པེ་»«སྣར་»གྱི། [༧]«པེ་»བྱ་བར་བྱས། «སྣར་»བྱང་བར་བྱས།

245 [1]«pe»«snar»bskyed/ [2]«pe»«snar»'bab/ [3]«pe»«snar»-'bras bu/ [4]«pe»«snar»gi/ [5]«pe»«snar»'thob/ [6]«pe»«snar»gyi/ [7]«pe»bya bar byas/ «snar»byang bar byas/

༢༤༦ [༡]«པེ་»«སྣར་»-ལུས། [༢]«པེ་»«སྣར་»བརྟག [༣]«པེ་»«སྣར་»བྱེད་པས་ཡིད་ལས། [༤]«པེ་»«སྣར་»བསྒོམ། [༥]«པེ་»«སྣར་»-པ་དེ། [༦]«པེ་»«སྣར་»ན།

246 [1]«pe»«snar»-lus/ [2]«pe»«snar»brtag [3]«pe»«snar»byed pas yid las/ [4]«pe»«snar»bsgom/ [5]«pe»«snar»-pa de/ [6]«pe»«snar»na/

༢༤༧ [༡]«པེ་»«སྣར་»བསྒོམ། [༢]«པེ་»རྟོག [༣]«པེ་»«སྣར་»ལས། [༤]«པེ་»-དང་། [༥]«པེ་»«སྣར་»པ།

247 [1]«pe»«snar»bsgom/ [2]«pe»rtog [3]«pe»«snar»las/ [4]«pe»-dang / [5]«pe»«snar»pa/

༢༤༨ [༡]«པེ་»རྟོག [༢]«པེ་»«སྣར་»-པ། [༣]«པེ་»«སྣར་»+ཏུ།

248 [1]«pe»rtog [2]«pe»«snar»-pa/ [3]«pe»«snar»+tu/

༢༤༩ [༡]«པེ་»«སྣར་»སྟི། [༢]«པེ་»«སྣར་»ལྷག [༣]«པེ་»«སྣར་»-ཀྱི། [༤]«པེ་»«སྣར་»བའི་དྲི། [༥]«པེ་»«སྣར་»ཏུ། [༦]«པེ་»«སྣར་»དོ།། [༧]«པེ་»«སྣར་»བསྒོ།

249 [1]«pe»«snar»sti/ [2]«pe»«snar»lhag [3]«pe»«snar»-kyi/ [4]«pe»«snar»ba'i dri/ [5]«pe»«snar»tu/ [6]«pe»«snar»do// [7]«pe»«snar»bsgo/

༢༥༠ [༡]«པེ་»«སྣར་»-དེ། [༢]«པེ་»«སྣར་»-ཡང་། [༣]«པེ་»«སྣར་»གྱུར་པ། [༤]«པེ་»«སྣར་»རྟོག

250 [1]«pe»«snar»-de/ [2]«pe»«snar»-yang / [3]«pe»«snar»gyur pa/ [4]«pe»«snar»rtog

༢༥༡ [༡]«པེ་»«སྣར་»སྤོང་། [༢]«པེ་»«སྣར་»-རྒྱས་པར། [༣]«པེ་»«སྣར་»-ཚངས་པ། [༤]«པེ་»«སྣར་»སྒོམ༑

251 [1]«pe»«snar»spong / [2]«pe»«snar»-rgyas par/ [3]«pe»«snar»-tshangs pa/ [4]«pe»«snar»sgom|

༢༥༢ [༡]«པེ་»«སྣར་»པའི། [༢]«པེ་»«སྣར་»བཏོང་། [༣]«པེ་»«སྣར་»-དེ། [༤]«པེ་»«སྣར་»པོ།

252 [1]«pe»«snar»pa'i/ [2]«pe»«snar»btong / [3]«pe»«snar»-de/ [4]«pe»«snar»po/

༢༥༣ [༡]«པེ་»«སྣར་»ཀྱིས། [༢]«པེ་»«སྣར་»+པར། [༣]«པེ་»«སྣར་»ཀྱི། [༤]«པེ་»«སྣར་»བས། [༥]«སྣར་»།། །། [༦]«པེ་»«སྣར་»པ། [༧]«པེ་»«སྣར་»དེས། [༨]«པེ་»«སྣར་»-དེ། [༩]«པེ་»«སྣར་»བསྒྲིམ་པ་ལས།

253 [1]«pe»«snar»kyis/ [2]«pe»«snar»+par/ [3]«pe»«snar»kyi/ [4]«pe»«snar»bas/ [5]«snar»// // [6]«pe»«snar»pa/ [7]«pe»«snar»des/ [8]«pe»«snar»-de/ [9]«pe»«snar»bsgrim pa las/

༢༥༤ [༡]«ཅོ་»པར། [༢]«པེ་»«སྣར་»+བྱ་བར། [༣]«པེ་»«སྣར་»བ། [༤]«པེ་»«སྣར་»-དེ།

254 [1]«co»par/ [2]«pe»«snar»+bya bar/ [3]«pe»«snar»ba/ [4]«pe»«snar»-de/

༢༥༥ [༡]«པེ་»«སྣར་»བརྟེན། [༢]«པེ་»«སྣར་»གསོགས། [༣]«པེ་»«སྣར་»བསྒོམ། [༤]«པེ་»«སྣར་»རྩོལ། [༥]«པེ་»«སྣར་»གྱུར་པའི།

255 [1]«pe»«snar»brten/ [2]«pe»«snar»gsogs/ [3]«pe»«snar»bsgom/ [4]«pe»«snar»rtsol/ [5]«pe»«snar»gyur pa'i/

༢༥༦ [༡]«པེ་»«སྣར་»-མཚན་མ་ནི་དམིགས་པའི། [༢]«པེ་»«སྣར་»+མ། [༣]«པེ་»«སྣར་»སྨོས། [༤]«པེ་»«སྣར་»པོ། [༥]«པེ་»«སྣར་»བ།

256 [1]«pe»«snar»-mtshan ma ni dmigs pa'i/ [2]«pe»«snar»+ma/ [3]«pe»«snar»smos/ [4]«pe»«snar»po/ [5]«pe»«snar»ba/

༢༥༧ [༡]«པེ་»«སྣར་»བསྒོམ། [༢]«པེ་»«སྣར་»བསྒོམས། [༣]«པེ་»«སྣར་»-ནི། [༤]«པེ་»«སྣར་»-ལ། [༥]«པེ་»«སྣར་»-ཤེས་པ། [༦]«པེ་»«སྣར་»-དང་།

257 [1]«pe»«snar»bsgom/ [2]«pe»«snar»bsgoms/ [3]«pe»«snar»-ni/ [4]«pe»«snar»-la/ [5]«pe»«snar»-shes pa/ [6]«pe»«snar»-dang /

༢༥༨ [༡]«པེ་»«སྣར་»-གཞི། [༢]«པེ་»«སྣར་»།། །། [༣]«པེ་»«སྣར་»རྣམས། [༤]«པེ་»«སྣར་»-ཐོབ་པ༑ [༥]«པེ་»«སྣར་»པ། [༦]«པེ་»«སྣར་»སྦྱངས་པ། [༧]«པེ་»«སྣར་»+དེ། [༨]«པེ་»«སྣར་»བསྒོམ༑ [༩]«པེ་»འདི།

258 [1]«pe»«snar»-gzhi/ [2]«pe»«snar»// // [3]«pe»«snar»rnams/ [4]«pe»«snar»-thob pa| [5]«pe»«snar»pa/ [6]«pe»«snar»sbyangs pa/ [7]«pe»«snar»+de/ [8]«pe»«snar»bsgom| [9]«pe»'di/

༢༥༩ [༡]«པེ་»«སྣར་»ནམ། [༢]«པེ་»«སྣར་»བསྐྱེད། [༣]«པེ་»«སྣར་»-མི། [༤]«པེ་»«སྣར་»པ། [༥]«པེ་»«སྣར་»།། །། [༦]«པེ་»«སྣར་»བསྒོམ། [༧]«པེ་»«སྣར་»སྤོང་། [༨]«པེ་»«སྣར་»བསྒོམ།

259 [1]«pe»«snar»nam/ [2]«pe»«snar»bskyed/ [3]«pe»«snar»-mi/ [4]«pe»«snar»pa/ [5]«pe»«snar»// // [6]«pe»«snar»bsgom/ [7]«pe»«snar»spong / [8]«pe»«snar»bsgom/

༢༦༠ [༡]«པེ་»«སྣར་»+མ། [༢]«པེ་»«སྣར་»བརྟེན། [༣]«པེ་»«སྣར་»དེས། [༤]«པེ་»«སྣར་»སྔོན།

260 [1]«pe»«snar»+ma/ [2]«pe»«snar»brten/ [3]«pe»«snar»des/ [4]«pe»«snar»sngon/

༢༦༡ [༡]«པེ་»«སྣར་»པ། [༢]«པེ་»«སྣར་»པས་ད་ལྟར་བྱུང་བའི་ཡིད་ལ་བྱེད་པ་འགགས། [༣]«པེ་»«སྣར་»ཏེ། [༤]«པེ་»«སྣར་»འགགས་མ་ཐག [༥]«པེ་»«སྣར་»བ་བསྒོམ། [༦]«པེ་»«སྣར་»བསྒོམ། [༧]«པེ་»«སྣར་»-ཉན་ཐོས་ཀྱི་ས། [༨]«པེ་»«སྣར་»བ། [༩]«པེ་»«སྣར་»བསྐྱེད། (ཆོས་ཚན་འདིའི་ནང་དུ་སྐྱེད་ཅེས་པ་རྣམས་«པེ་»«སྣར་»ལ་བསྐྱེད་ཅེས་འཁོད་ཀྱང་བསྡུར་མཆན་དུ་བཀོད་མེད།)

261 [1]«pe»«snar»pa/ [2]«pe»«snar»pas da ltar byung ba'i yid la byed pa 'gags/ [3]«pe»«snar»te/ [4]«pe»«snar»'gags ma thag [5]«pe»«snar»ba bsgom/ [6]«pe»«snar»bsgom/ [7]«pe»«snar»-nyan thos kyi sa/ [8]«pe»«snar»ba/ [9]«pe»«snar»bskyed/ (chos tshan 'di'i nang du skyed ces pa rnams «pe»«snar»la bskyed ces 'khod kyang bsdur mchan du bkod med/)

༢༦༢ [༡]«པེ་»«སྣར་»བརྟེན།

262 [1]«pe»«snar»brten/

༢༦༣ [༡]«པེ་»«སྣར་»ལུས། [༢]«པེ་»«སྣར་»འཚོའི། [༣]«པེ་»«སྣར་»བསྒོམ། [༤]«པེ་»«སྣར་»བཟུང་། [༥]«སྣར་»བསྒོམ།

263 [1]«pe»«snar»lus/ [2]«pe»«snar»'tsho'i/ [3]«pe»«snar»bsgom/ [4]«pe»«snar»bzung / [5]«snar»bsgom/

༢༦༤ [༡]«སྣར་»རྟགས། [༢]«པེ་»«སྣར་»རྟགས་གྲུས། [༣]«པེ་»«སྣར་»ལ་རྣམ་པ་བཞིའོ། [༤]«པེ་»«སྣར་»-བ།

264 [1]«snar»rtags/ [2]«pe»«snar»rtags grus/ [3]«pe»«snar»la rnam pa bzhi'o/ [4]«pe»«snar»-ba/

༢༦༥ [༡]«པེ་»«སྣར་»-བ། [༢]«པེ་»«སྣར་»བུ།

265 [1]«pe»«snar»-ba/ [2]«pe»«snar»bu/

༢༦༦ [༡]«པེ་»«སྣར་»ལས། [༢]«པེ་»«སྣར་»-ནོ།། [༣]«པེ་»འཐུན།

266 [1]«pe»«snar»las/ [2]«pe»«snar»-no// [3]«pe»'thun/

༢༦༧ [༡]«པེ་»«སྣར་»-པ་ནི། [༢]«པེ་»«སྣར་»གི། [༣]«པེ་»«སྣར་»གཡེངས་པ། [༤]«པེ་»«སྣར་»གི། [༥]«པེ་»«སྣར་»པས།

267 [1]«pe»«snar»-pa ni/ [2]«pe»«snar»gi/ [3]«pe»«snar»g.yengs pa/ [4]«pe»«snar»gi/ [5]«pe»«snar»pas/

༢༦༨ [༡]«པེ་»«སྣར་»བཟུང་། [༢]«པེ་»«སྣར་»-མ། [༣]«པེ་»«སྣར་»ལ། [༤]«པེ་»«སྣར་»-དང་། [༥]«པེ་»«སྣར་»རྟོགས། [༦]«པེ་»«སྣར་»སྟེ།

268 [1]«pe»«snar»bzung / [2]«pe»«snar»-ma/ [3]«pe»«snar»la/ [4]«pe»«snar»-dang / [5]«pe»«snar»rtogs/ [6]«pe»«snar»ste/

༢༦༩ [༡]«པེ་»«སྣར་»དག [༢]«པེ་»«སྣར་»«ཅོ་»བསྒོམས། [༣]«པེ་»«སྣར་»-ཀྱི།

269 [1]«pe»«snar»dag [2]«pe»«snar»«co»bsgoms/ [3]«pe»«snar»-kyi/

༢༧༠ [༡]«པེ་»དུ། [༢]«པེ་»«སྣར་»པ། [༣]«པེ་»«སྣར་»ཕྱི་རོལ་གྱི། [༤][༥]«པེ་»«སྣར་»ལས། [༦]«པེ་»«སྣར་»-སེམས་དང་།

270 [1]«pe»du/ [2]«pe»«snar»pa/ [3]«pe»«snar»phyi rol gyi/ [4][5]«pe»«snar»las/ [6]«pe»«snar»-sems dang /

༢༧༡ [༡]«པེ་»«སྣར་»+མ། [༢]«པེ་»«སྣར་»སའི། [༣]«པེ་»«སྣར་»-ལྟ་ཞིང་། [༤]«པེ་»«སྣར་»-ཡང་།

271 [1]«pe»«snar»+ma/ [2]«pe»«snar»sa'i/ [3]«pe»«snar»-lta zhing / [4]«pe»«snar»-yang /

༢༧༢ [༡]«པེ་»«སྣར་»ལས། [༢]«པེ་»«སྣར་»སྔོས། [༣]«པེ་»«སྣར་»སུ། [༤]«པེ་»«སྣར་»སོ།

272 [1]«pe»«snar»las/ [2]«pe»«snar»sngos/ [3]«pe»«snar»su/ [4]«pe»«snar»so/

༢༧༣ [༡]«ཅོ་»པར། [༢]«པེ་»«སྣར་»-དག་གི་ཕྱི་རོལ། [༣]«པེ་»པའི། [༤]«པེ་»«སྣར་»ལས། [༥]«པེ་»«སྣར་»པ། བསྟན་པས། [༦]«པེ་»«སྣར་»+ལ།

273 [1]«co»par/ [2]«pe»«snar»-dag gi phyi rol/ [3]«pe»pa'i/ [4]«pe»«snar»las/ [5]«pe»«snar»pa/ bstan pas/ [6]«pe»«snar»+la/

༢༧༤ [༡]«པེ་»«སྣར་»+པ། [༢]«པེ་»«སྣར་»-ཏེ། [༣]«པེ་»«སྣར་»དག [༤]«པེ་»«སྣར་»-ཆོས་ལ། [༥]«པེ་»«སྣར་»ནས། [༦]«པེ་»«སྣར་»+དེ།

274 [1]«pe»«snar»+pa/ [2]«pe»«snar»-te/ [3]«pe»«snar»dag [4]«pe»«snar»-chos la/ [5]«pe»«snar»nas/ [6]«pe»«snar»+de/

༢༧༥ [༡]«པེ་»«སྣར་»གྱུར་པའི། [༢]«པེ་»«སྣར་»ཤེས།

275 [1]«pe»«snar»gyur pa'i/ [2]«pe»«snar»shes/

༢༧༦ [༡]«པེ་»«སྣར་»བསྒོམ། [༢]«པེ་»«སྣར་»སྦྱང་། [༣]«པེ་»«སྣར་»དག

276 [1]«pe»«snar»bsgom/ [2]«pe»«snar»sbyang / [3]«pe»«snar»dag

༢༧༧ [༡]«ཅོ་»སྤྱོད། [༢]«པེ་»«སྣར་»བསལ། [༣]«པེ་»བར། [༤]«པེ་»«སྣར་»-དེ། [༥]«པེ་»«སྣར་»+ནི༑ [༦]«པེ་»«སྣར་»སྤྲོ།

277 [1]«co»spyod/ [2]«pe»«snar»bsal/ [3]«pe»bar/ [4]«pe»«snar»-de/ [5]«pe»«snar»+ni| [6]«pe»«snar»spro/

༢༧༨ [༡]«པེ་»«སྣར་»བརྩམ།

278 [1]«pe»«snar»brtsam/

༢༧༩ [༡]«སྣར་»སྐྱེ། [༢]«པེ་»«སྣར་»-སྐྱེས་པ་དེ། [༣]«པེ་»«སྣར་»-པར་བྱེད། [༤]«པེ་»«སྣར་»སྐྱེ་བ། [༥]«ཅོ་»དང་།

279 [1]«snar»skye/ [2]«pe»«snar»-skyes pa de/ [3]«pe»«snar»-par byed/ [4]«pe»«snar»skye ba/ [5]«co»dang /

༢༨༠ [༡]«པེ་»«སྣར་»-དག [༢]«པེ་»«སྣར་»བྱང་། [༣]«པེ་»«སྣར་»ཐོས། [༤]«པེ་»«སྣར་»-དེ། [༥]«པེ་»«སྣར་»བརྟེན། [༦]«པེ་»«སྣར་»ཏེ། དེ་ལ། [༧]«པེ་»«སྣར་»རོ།།

280 [1]«pe»«snar»-dag [2]«pe»«snar»byang / [3]«pe»«snar»thos/ [4]«pe»«snar»-de/ [5]«pe»«snar»brten/ [6]«pe»«snar»te/ de la/ [7]«pe»«snar»ro//

༢༨༡ [༡]«པེ་»«སྣར་»-ཚེ། [༢]«པེ་»«སྣར་»པོར། [༣]«པེ་»«སྣར་»ཅེས། [༤]«པེ་»«སྣར་»པ་དང་། [༥]«པེ་»«སྣར་»བསྡུད།

281 [1]«pe»«snar»-tshe/ [2]«pe»«snar»por/ [3]«pe»«snar»ces/ [4]«pe»«snar»pa dang / [5]«pe»«snar»bsdud/

༢༨༢ [༡]«པེ་»«སྣར་»པའི། [༢]«པེ་»«སྣར་»ཀྱི། [༣]«པེ་»«སྣར་»བལྡམ། [༤]«པེ་»«སྣར་»-སྤང་ཞིང་དེ་ནི་མངོན་དུ་མི་བྱ་བའི་སྒོ་ནས། [༥]«པེ་»«སྣར་»བསྒོམ། [༦]«པེ་»«སྣར་»-གང་།

282 [1]«pe»«snar»pa'i/ [2]«pe»«snar»kyi/ [3]«pe»«snar»bldam/ [4]«pe»«snar»-spang zhing de ni mngon du mi bya ba'i sgo nas/ [5]«pe»«snar»bsgom/ [6]«pe»«snar»-gang /

༢༨༣ [༡]«པེ་»«སྣར་»བསྲུངས་པ། [༢]«པེ་»«སྣར་»པར། [༣]«པེ་»«སྣར་»-དུས། [༤]«པེ་»«སྣར་»-དང་། [༥]«པེ་»«སྣར་»+དག [༦]«པེ་»«སྣར་»+ལ། [༧]«པེ་»«སྣར་»-བ། [༨]«སྣར་»+དེ།

283 [1]«pe»«snar»bsrungs pa/ [2]«pe»«snar»par/ [3]«pe»«snar»-dus/ [4]«pe»«snar»-dang / [5]«pe»«snar»+dag [6]«pe»«snar»+la/ [7]«pe»«snar»-ba/ [8]«snar»+de/

༢༨༤ [༡]«པེ་»«སྣར་»སྤྱོད། [༢]«པེ་»«སྣར་»+ཡིན། [༣]«པེ་»«སྣར་»པའི།

284 [1]«pe»«snar»spyod/ [2]«pe»«snar»+yin/ [3]«pe»«snar»pa'i/

༢༨༥ [༡]«པེ་»«སྣར་»འཇོག་པར་ནི་མི་བྱེད། [༢]«པེ་»གཟུང་། [༣]«པེ་»«སྣར་»+མི། [༤]«པེ་»«སྣར་»-ཉིད།

285 [1]«pe»«snar»'jog par ni mi byed/ [2]«pe»gzung / [3]«pe»«snar»+mi/ [4]«pe»«snar»-nyid/

༢༨༦ [༡]«པེ་»«སྣར་»-པ། [༢]«པེ་»«སྣར་»དཔྱོད། [༣]«སྣར་»པར། [༤]«པེ་»«སྣར་»གིས། [༥]«པེ་»«སྣར་»བསྒོམས། [༦]«པེ་»«སྣར་»-ཉན་ཐོས་ཀྱི་ས། [༧]«པེ་»«སྣར་»-གིས།

286 [1]«pe»«snar»-pa/ [2]«pe»«snar»dpyod/ [3]«snar»par/ [4]«pe»«snar»gis/ [5]«pe»«snar»bsgoms/ [6]«pe»«snar»-nyan thos kyi sa/ [7]«pe»«snar»-gis/

༢༨༧ [༡]«པེ་»«སྣར་»-ལ། [༢]«པེ་»«སྣར་»གྱུར་པའི། [༣]«པེ་»«སྣར་»-སེམས་པ་ནི།

287 [1]«pe»«snar»-la/ [2]«pe»«snar»gyur pa'i/ [3]«pe»«snar»-sems pa ni/

༢༨༨ [༡]«པེ་»«སྣར་»-དེ། [༢]«པེ་»+དག [༣]«པེ་»«སྣར་»-པའི། [༤]«པེ་»«སྣར་»+མེད་པ། [༥]«པེ་»«སྣར་»རེག

288 [1]«pe»«snar»-de/ [2]«pe»+dag [3]«pe»«snar»-pa'i/ [4]«pe»«snar»+med pa/ [5]«pe»«snar»reg

༢༨༩ [༡]«པེ་»«སྣར་»+དེའི་ཕྱིར་དད་པ་ལ་སོགས་པ་དེ་དག་ནི། [༢]«སྣར་»པ། [༣]«པེ་»«སྣར་»-དེ།

289 [1]«pe»«snar»+de'i phyir dad pa la sogs pa de dag ni/ [2]«snar»pa/ [3]«pe»«snar»-de/

༢༩༠ [༡]«པེ་»«སྣར་»ནི། [༢]«པེ་»«སྣར་»+དེ། [༣]«པེ་»«སྣར་»པའི། [༤]«སྣར་»-དེ། [༥]«པེ་»«སྣར་»-པ། [༦]«པེ་»«སྣར་»-དག [༧]«པེ་»«སྣར་»སྤོང་།

290 [1]«pe»«snar»ni/ [2]«pe»«snar»+de/ [3]«pe»«snar»pa'i/ [4]«snar»-de/ [5]«pe»«snar»-pa/ [6]«pe»«snar»-dag [7]«pe»«snar»spong /

༢༩༡ [༡]«པེ་»«སྣར་»སྤོང་། [༢]«པེ་»«སྣར་»བའི། [༣]«པེ་»«སྣར་»-བའི། [༤][༥][༦]«པེ་»«སྣར་»གཙུབས།[༧]«པེ་»«སྣར་»ནི། [༨]«པེ་»«སྣར་»བྱུང་། [༩]«པེ་»«སྣར་»+དྲོད་དེ་ཉིད་མངོན་པར་འཕེལ་བ་ན་རྩེ་མོར་འབྱུང་ཞིང་། དུ་བ་འཐུལ་བར་འགྱུར་རོ།། [༡༠]«པེ་»«སྣར་»བྱུང་།

291 [1]«pe»«snar»spong / [2]«pe»«snar»ba'i/ [3]«pe»«snar»-ba'i/ [4][5][6]«pe»«snar»gtsubs/[7]«pe»«snar»ni/ [8]«pe»«snar»byung / [9]«pe»«snar»+drod de nyid mngon par 'phel ba na rtse mor 'byung zhing / du ba 'thul bar 'gyur ro// [10]«pe»«snar»byung /

༢༩༢ [༡]«པེ་»«སྣར་»བལྟ། [༢]«པེ་»«སྣར་»«ཅོ་»གཙུབས། [༣]«པེ་»«སྣར་»དེ། [༤]«པེ་»«སྣར་»པ།

292 [1]«pe»«snar»blta/ [2]«pe»«snar»«co»gtsubs/ [3]«pe»«snar»de/ [4]«pe»«snar»pa/

༢༩༣ [༡]«པེ་»«སྣར་»+དེ། [༢]«པེ་»«སྣར་»-ལ། [༣]«པེ་»«སྣར་»བསྒོམ། [༤]«པེ་»«སྣར་»+དག

293 [1]«pe»«snar»+de/ [2]«pe»«snar»-la/ [3]«pe»«snar»bsgom/ [4]«pe»«snar»+dag

༢༩༤ [༡]«པེ་»«སྣར་»ན། [༢]«པེ་»«སྣར་»འགྱིར་ན་ནི་དེ། [༣]«པེ་»«སྣར་»བཅང་བ། [༤]«པེ་»«སྣར་»དང་། [༥]«པེ་»«སྣར་»ཀྱི། [༦]«པེ་»«སྣར་»པས།

294 [1]«pe»«snar»na/ [2]«pe»«snar»'gyir na ni de/ [3]«pe»«snar»bcang ba/ [4]«pe»«snar»dang / [5]«pe»«snar»kyi/ [6]«pe»«snar»pas/

༢༩༥ [༡]«པེ་»«སྣར་»+རྣམས། [༢]«པེ་»«སྣར་»སྤྱད། [༣]«པེ་»«སྣར་»བསྡམ། [༤]«པེ་»«སྣར་»པ་དག་ལ༑ [༥]«པེ་»«སྣར་»-ཡང་། [༦]«པེ་»«སྣར་»-དེ།

295 [1]«pe»«snar»+rnams/ [2]«pe»«snar»spyad/ [3]«pe»«snar»bsdam/ [4]«pe»«snar»pa dag la| [5]«pe»«snar»-yang / [6]«pe»«snar»-de/

༢༩༦ [༡]«པེ་»«སྣར་»ལས། [༢]«པེ་»«སྣར་»+དག [༣]«པེ་»«སྣར་»ཚོར། [༤]«པེ་»«སྣར་»བསྟེན། [༥]«པེ་»«སྣར་»བསྒོམ།

296 [1]«pe»«snar»las/ [2]«pe»«snar»+dag [3]«pe»«snar»tshor/ [4]«pe»«snar»bsten/ [5]«pe»«snar»bsgom/

༢༩༧ [༡]«པེ་»«སྣར་»པས། [༢]«པེ་»«སྣར་»བ། [༣]«པེ་»«སྣར་»-ན། [༤]«པེ་»།། །། [༥]«པེ་»«སྣར་»བསྒོམ། [༦]«པེ་»«སྣར་»སྤང་བའི། [༧]«པེ་»«སྣར་»བ།

297 [1]«pe»«snar»pas/ [2]«pe»«snar»ba/ [3]«pe»«snar»-na/ [4]«pe»// // [5]«pe»«snar»bsgom/ [6]«pe»«snar»spang ba'i/ [7]«pe»«snar»ba/

༢༩༨ [༡]«པེ་»«སྣར་»པར། [༢]«པེ་»«སྣར་»-བྱེད་དོ།། [༣]«པེ་»«སྣར་»ན། [༤]«པེ་»«སྣར་»ཏེ། དེའི་སྐྱེ་བའི་རྒྱུན་དེ། [༥]«པེ་»«སྣར་»-འབྲས་བུ། [༦]«པེ་»«སྣར་»བུའི།

298 [1]«pe»«snar»par/ [2]«pe»«snar»-byed do// [3]«pe»«snar»na/ [4]«pe»«snar»te/ de'i skye ba'i rgyun de/ [5]«pe»«snar»-'bras bu/ [6]«pe»«snar»bu'i/

༢༩༩ [༡]«པེ་»«སྣར་»-ཕྱིར། [༢]«པེ་»«སྣར་»བསྒོམ། [༣]«པེ་»«སྣར་»སྦྱོང་། [༤]«པེ་»«སྣར་»པར། [༥]«པེ་»སྦྱངས་པའི། [༦]«པེ་»«སྣར་»-མྱུར་བ།

299 [1]«pe»«snar»-phyir/ [2]«pe»«snar»bsgom/ [3]«pe»«snar»sbyong / [4]«pe»«snar»par/ [5]«pe»sbyangs pa'i/ [6]«pe»«snar»-myur ba/

༣༠༠ [༡]«པེ་»«སྣར་»-ཡིན་པ་དེ་དག [༢]«པེ་»«སྣར་»-དེ། [༣]«པེ་»«སྣར་»-དག [༤]«པེ་»«སྣར་»-ཀྱི་སྒྲིབ་པ་དང་། ཉོན་མོངས་པའི། [༥]«ཅོ་»+དང་། [༦]«པེ་»«སྣར་»བསྐྱེད། [༧]«པེ་»«སྣར་»བའོ།

300 [1]«pe»«snar»-yin pa de dag [2]«pe»«snar»-de/ [3]«pe»«snar»-dag [4]«pe»«snar»-kyi sgrib pa dang / nyon mongs pa'i/ [5]«co»+dang / [6]«pe»«snar»bskyed/ [7]«pe»«snar»ba'o/

༣༠༡ [༡]«པེ་»«སྣར་»-པ། [༢]«པེ་»«སྣར་»+དང་། [༣]«པེ་»«སྣར་»འཕྲོག [༤]«པེ་»«སྣར་»བ་འདི [༥]«པེ་»«སྣར་»པའི། [༦]«པེ་»«སྣར་»འདིའིའོ།

301 [1]«pe»«snar»-pa/ [2]«pe»«snar»+dang / [3]«pe»«snar»'phrog [4]«pe»«snar»ba 'di [5]«pe»«snar»pa'i/ [6]«pe»«snar»'di'i'o/

༣༠༢ [༡]«པེ་»«སྣར་»བདག [༢]«པེ་»«སྣར་»བདོག [༣]«པེ་»«སྣར་»-ཡིད། [༤]«པེ་»«སྣར་»པའི། [༥]«པེ་»«སྣར་»ཡིན། [༦]«པེ་»«སྣར་»དང་། [༧]«པེ་»«སྣར་»བཀུར།

302 [1]«pe»«snar»bdag [2]«pe»«snar»bdog [3]«pe»«snar»-yid/ [4]«pe»«snar»pa'i/ [5]«pe»«snar»yin/ [6]«pe»«snar»dang / [7]«pe»«snar»bkur/

༣༠༣ [༡]«པེ་»«སྣར་»-རྣམས། [༢]«པེ་»«སྣར་»སློང་། [༣]«པེ་»«སྣར་»-ལ། [༤]«པེ་»«སྣར་»སྨྲ་བ། [༥]«པེ་»«སྣར་»གྱི། [༦]«པེ་»«སྣར་»གདུལ། [༧]«པེ་»«སྣར་»-པ། [༨]«པེ་»«སྣར་»-བ། [༩]«པེ་»«སྣར་»པ།

303 [1]«pe»«snar»-rnams/ [2]«pe»«snar»slong / [3]«pe»«snar»-la/ [4]«pe»«snar»smra ba/ [5]«pe»«snar»gyi/ [6]«pe»«snar»gdul/ [7]«pe»«snar»-pa/ [8]«pe»«snar»-ba/ [9]«pe»«snar»pa/

༣༠༤ [༡]«པེ་»«སྣར་»ཡིན། [༢]«པེ་»«སྣར་»གྱི། [༣]«པེ་»«སྣར་»-བ། [༤]«པེ་»«སྣར་»+དང་། [༥]«སྣར་»པ།

304 [1]«pe»«snar»yin/ [2]«pe»«snar»gyi/ [3]«pe»«snar»-ba/ [4]«pe»«snar»+dang / [5]«snar»pa/

༣༠༥ [༡]«སྣར་»-ལག [༢]«པེ་»«སྣར་»སྒྲུབས། [༣]«པེ་»«སྣར་»པས། [༤]«པེ་»«སྣར་»བོ། [༥]«པེ་»«སྣར་»-ཕྱིར།

305 [1]«snar»-lag [2]«pe»«snar»sgrubs/ [3]«pe»«snar»pas/ [4]«pe»«snar»bo/ [5]«pe»«snar»-phyir/

༣༠༦ [༡]«པེ་»«སྣར་»-པ། [༢]«ཅོ་»པའི། [༣]«པེ་»«སྣར་»-ཆོས།

306 [1]«pe»«snar»-pa/ [2]«co»pa'i/ [3]«pe»«snar»-chos/

༣༠༧ [༡]«པེ་»«སྣར་»པ། [༢]«པེ་»«སྣར་»རྒྱུ་བའམ། [༣]«པེ་»«སྣར་»པོ་པའམ། [༤]«པེ་»«སྣར་»སློང་། [༥]«པེ་»«སྣར་»-པ་དང་། [༦]«པེ་»«སྣར་»བསྒོམ།

307 [1]«pe»«snar»pa/ [2]«pe»«snar»rgyu ba'am/ [3]«pe»«snar»po pa'am/ [4]«pe»«snar»slong / [5]«pe»«snar»-pa dang / [6]«pe»«snar»bsgom/

༣༠༨ [༡]«པེ་»མ་བསྒོམ། «སྣར་»མ་བསྒོམས། [༢]«པེ་»«སྣར་»-ན། [༣]«པེ་»«སྣར་»འགྱུར་བ། [༤]«པེ་»«སྣར་»མ། [༥][༦]«པེ་»«སྣར་»སྦྱང་། [༧]«པེ་»«སྣར་»+ན། [༨]«པེ་»«སྣར་»-རབ་ཏུ།

308 [1]«pe»ma bsgom/ «snar»ma bsgoms/ [2]«pe»«snar»-na/ [3]«pe»«snar»'gyur ba/ [4]«pe»«snar»ma/ [5][6]«pe»«snar»sbyang / [7]«pe»«snar»+na/ [8]«pe»«snar»-rab tu/

༣༠༩ [༡]«པེ་»«སྣར་»འཐོབ། [༢]«པེ་»«སྣར་»།། །། [༣]«པེ་»«སྣར་»པས། [༤]«པེ་»«སྣར་»-ལ། [༥]«པེ་»«སྣར་»བ་དག

309 [1]«pe»«snar»'thob/ [2]«pe»«snar»// // [3]«pe»«snar»pas/ [4]«pe»«snar»-la/ [5]«pe»«snar»ba dag

༣༡༠ [༡]«པེ་»«སྣར་»-པ། [༢]«པེ་»«སྣར་»བོ། [༣]«པེ་»«སྣར་»གྱི། [༤]«པེ་»«སྣར་»པའི། [༥]«སྣར་»ལོག [༦]«པེ་»«སྣར་»ན། [༧]«པེ་»«སྣར་»དེ་ནི། [༨]«པེ་»-དང་།

310 [1]«pe»«snar»-pa/ [2]«pe»«snar»bo/ [3]«pe»«snar»gyi/ [4]«pe»«snar»pa'i/ [5]«snar»log [6]«pe»«snar»na/ [7]«pe»«snar»de ni/ [8]«pe»-dang /

༣༡༡ [༡]«པེ་»«སྣར་»བྱེད་དོ། [༢]«པེ་»«སྣར་»-སྟེ། [༣]«པེ་»«སྣར་»+སྟེ།

311 [1]«pe»«snar»byed do/ [2]«pe»«snar»-ste/ [3]«pe»«snar»+ste/

༣༡༢ [༡]«པེ་»«སྣར་»-པར་བྱེད། [༢]«པེ་»«སྣར་»-ཚེ། [༣]«པེ་»«སྣར་»+པ། [༤]«སྣར་»རྩོན། [༥]«པེ་»པ། [༦]«པེ་»«སྣར་»-འབྲས་བུ། [༧]«པེ་»«སྣར་»ཏེ། [༨]«པེ་»«སྣར་»པའི།

312 [1]«pe»«snar»-par byed/ [2]«pe»«snar»-tshe/ [3]«pe»«snar»+pa/ [4]«snar»rtson/ [5]«pe»pa/ [6]«pe»«snar»-'bras bu/ [7]«pe»«snar»te/ [8]«pe»«snar»pa'i/

༣༡༣ [༡]«པེ་»«སྣར་»-ཀྱང་། [༢]«སྣར་»ལྟར། [༣]«པེ་»«སྣར་»པའི། [༤]«པེ་»«སྣར་»-དེ། [༥]«པེ་»«སྣར་»རྣམ། [༦]«པེ་»«སྣར་»+ས། [༧]«པེ་»«སྣར་»-ཉན་ཐོས་ཀྱི་ས། [༨]«པེ་»«སྣར་»བསྒོམ། [༩]«པེ་»«སྣར་»-པ།

313 [1]«pe»«snar»-kyang / [2]«snar»ltar/ [3]«pe»«snar»pa'i/ [4]«pe»«snar»-de/ [5]«pe»«snar»rnam/ [6]«pe»«snar»+sa/ [7]«pe»«snar»-nyan thos kyi sa/ [8]«pe»«snar»bsgom/ [9]«pe»«snar»-pa/

༣༡༤ [༡]«པེ་»«སྣར་»-པ་གང་ཡིན། [༢]«པེ་»«སྣར་»རྗེས། [༣]«པེ་»«སྣར་»བདག [༤]«པེ་»«སྣར་»+ངན་སོང་གི་བཙོན་རར་ཞུགས་པ།

314 [1]«pe»«snar»-pa gang yin/ [2]«pe»«snar»rjes/ [3]«pe»«snar»bdag [4]«pe»«snar»+ngan song gi btson rar zhugs pa/

༣༡༥ [༡]«པེ་»«སྣར་»+གྱིས། [༢]«པེ་»«སྣར་»གིས། [༣]«པེ་»«སྣར་»གཟེངས། [༤]«པེ་»«སྣར་»+དག་པར༑ [༥]«པེ་»«སྣར་»གཟེངས་བསྟོད།

315 [1]«pe»«snar»+gyis/ [2]«pe»«snar»gis/ [3]«pe»«snar»gzengs/ [4]«pe»«snar»+dag par| [5]«pe»«snar»gzengs bstod/

༣༡༦ [༡]«པེ་»«སྣར་»ཀྱི། [༢]«པེ་»«སྣར་»+དེ། [༣]«པེ་»«སྣར་»པ་ན། [༤]«པེ་»«སྣར་»བཞིས། [༥]«པེ་»«སྣར་»རྗེས། [༦]«པེ་»«སྣར་»-ཡོངས་སུ། [༧]«པེ་»«སྣར་»བརྟག [༨]«སྣར་»བུར།

316 [1]«pe»«snar»kyi/ [2]«pe»«snar»+de/ [3]«pe»«snar»pa na/ [4]«pe»«snar»bzhis/ [5]«pe»«snar»rjes/ [6]«pe»«snar»-yongs su/ [7]«pe»«snar»brtag [8]«snar»bur/

༣༡༧ [༡]«པེ་»«སྣར་»བཟུང་། [༢]«པེ་»«སྣར་»-ཀྱི། [༣]«པེ་»«སྣར་»དང་། [༤]«པེ་»«སྣར་»+ལ། [༥]«པེ་»«སྣར་»དང་།

317 [1]«pe»«snar»bzung / [2]«pe»«snar»-kyi/ [3]«pe»«snar»dang / [4]«pe»«snar»+la/ [5]«pe»«snar»dang /

༣༡༨ [༡]«པེ་»«སྣར་»བཟུང་། [༢]«པེ་»«སྣར་»རྟོགས། [༣]«སྣར་»དབང་པོ། [༤]«པེ་»«སྣར་»ཟིན་པ། [༥]«པེ་»«སྣར་»རྟོགས། [༦]«པེ་»«སྣར་»-དང་། [༧]«པེ་»«སྣར་»བྱེད། [༨]«པེ་»«སྣར་»པ། [༩][༡༠]«པེ་»«སྣར་»+ལ། [༡༡]«པེ་»«སྣར་»པར། [༡༢]«པེ་»«སྣར་»གླགས།

318 [1]«pe»«snar»bzung / [2]«pe»«snar»rtogs/ [3]«snar»dbang po/ [4]«pe»«snar»zin pa/ [5]«pe»«snar»rtogs/ [6]«pe»«snar»-dang / [7]«pe»«snar»byed/ [8]«pe»«snar»pa/ [9][10]«pe»«snar»+la/ [11]«pe»«snar»par/ [12]«pe»«snar»glags/

༣༡༩ [༡]«པེ་»«སྣར་»པ། [༢]«པེ་»«སྣར་»སྤྱད། [༣]«པེ་»«སྣར་»དེ། [༤]«པེ་»«སྣར་»+ནི། [༥]«པེ་»«སྣར་»པར། [༦]«པེ་»«སྣར་»པ། [༧]«པེ་»«སྣར་»-དེ་དག་རྒྱུ་བཞི་པོ། [༨]«པེ་»«སྣར་»ནས། [༩]«པེ་»«སྣར་»བའོ། [༡༠]«པེ་»«སྣར་»-པ། [༡༡]«པེ་»«སྣར་»ཀྱི།

319 [1]«pe»«snar»pa/ [2]«pe»«snar»spyad/ [3]«pe»«snar»de/ [4]«pe»«snar»+ni/ [5]«pe»«snar»par/ [6]«pe»«snar»pa/ [7]«pe»«snar»-de dag rgyu bzhi po/ [8]«pe»«snar»nas/ [9]«pe»«snar»ba'o/ [10]«pe»«snar»-pa/ [11]«pe»«snar»kyi/

༣༢༠ [༡]«པེ་»«སྣར་»བསྒྲུ། [༢]«པེ་»ལྟ་ན། «སྣར་»ལྟར་ན། [༣]«པེ་»«སྣར་»-མ། [༤]«པེ་»«སྣར་»ཇི་ལྟ་བ་ཡང་། [༥]«པེ་»«སྣར་»+དེ། [༦]«པེ་»«སྣར་»བསྲུང་ཞིང་གསོག [༧]«པེ་»«སྣར་»-དུ།[༨]«པེ་»«སྣར་»-པར་གནས།

320 [1]«pe»«snar»bsgru/ [2]«pe»lta na/ «snar»ltar na/ [3]«pe»«snar»-ma/ [4]«pe»«snar»ji lta ba yang / [5]«pe»«snar»+de/ [6]«pe»«snar»bsrung zhing gsog [7]«pe»«snar»-du/[8]«pe»«snar»-par gnas/

༣༢༡ [༡]«པེ་»«སྣར་»+གནས། [༢]«པེ་»«སྣར་»ཁྱིམ་གྱིས་སྟོང་པའི། [༣]«པེ་»«སྣར་»འདབ། [༤]«པེ་»ཡིབས་ས་ཤེས། «སྣར་»དབྱིབས་སུ་ཤེས། [༥]«པེ་»«སྣར་»དགའི། [༦]«པེ་»«སྣར་»གཏོད། [༧]«སྣར་»+པ༑ [༨]«པེ་»«སྣར་»གྱི།

321 [1]«pe»«snar»+gnas/ [2]«pe»«snar»khyim gyis stong pa'i/ [3]«pe»«snar»'dab/ [4]«pe»yibs sa shes/ «snar»dbyibs su shes/ [5]«pe»«snar»dga'i/ [6]«pe»«snar»gtod/ [7]«snar»+pa| [8]«pe»«snar»gyi/

༣༢༢ [༡]«པེ་»«སྣར་»འབབ། [༢]«པེ་»«སྣར་»ཀྱི། [༣]«པེ་»«སྣར་»+དག [༤]«པེ་»«སྣར་»འཆགས། [༥]«པེ་»«སྣར་»མོ། [༦]«པེ་»«སྣར་»ན། [༧]«པེ་»«སྣར་»ཀྱི།

322 [1]«pe»«snar»'bab/ [2]«pe»«snar»kyi/ [3]«pe»«snar»+dag [4]«pe»«snar»'chags/ [5]«pe»«snar»mo/ [6]«pe»«snar»na/ [7]«pe»«snar»kyi/

༣༢༣ [༡]«པེ་»«སྣར་»+བ། [༢]«པེ་»«སྣར་»གི། [༣]«པེ་»«སྣར་»བསྲང་། [༤]«པེ་»«སྣར་»པོ། [༥]«པེ་»«སྣར་»བསྲང་། [༦]«པེ་»«སྣར་»-དེ།

323 [1]«pe»«snar»+ba/ [2]«pe»«snar»gi/ [3]«pe»«snar»bsrang / [4]«pe»«snar»po/ [5]«pe»«snar»bsrang / [6]«pe»«snar»-de/

༣༢༤ [༡]«པེ་»«སྣར་»པ། [༢]«པེ་»«སྣར་»དགེ། [༣]«སྣར་»པ། [༤]«པེ་»«སྣར་»-ནི། [༥]«པེ་»«སྣར་»པས། [༦]«པེ་»«སྣར་»གཏོད་པར་བྱེད་པའོ།

324 [1]«pe»«snar»pa/ [2]«pe»«snar»dge/ [3]«snar»pa/ [4]«pe»«snar»-ni/ [5]«pe»«snar»pas/ [6]«pe»«snar»gtod par byed pa'o/

༣༢༥ [༡][༢]«པེ་»«སྣར་»པའི། [༣]«པེ་»«སྣར་»-གང་། [༤]«པེ་»«སྣར་»ཏེ། [༥]«པེ་»«སྣར་»+ལ། [༦]«པེ་»«སྣར་»+པོ། [༧]«པེ་»«སྣར་»ཀྱི།

325 [1][2]«pe»«snar»pa'i/ [3]«pe»«snar»-gang / [4]«pe»«snar»te/ [5]«pe»«snar»+la/ [6]«pe»«snar»+po/ [7]«pe»«snar»kyi/

༣༢༦ [༡]«ཅོ་»བར། [༢]«པེ་»«སྣར་»བསྟད་པ་གང་ཡང་། [༣]«པེ་»«སྣར་»ལྟ། [༤]«སྣར་»+ཡང་། [༥]«པེ་»«སྣར་»པོར། [༦]«པེ་»«སྣར་»བསྟད། [༧]«པེ་»«སྣར་»སྟེ། [༨]«པེ་»«སྣར་»-ན། [༩]«པེ་»«སྣར་»-དེའི། [༡༠]«པེ་»«སྣར་»གཡེང་བར། [༡༡]«པེ་»«སྣར་»+དེ།

326 [1]«co»bar/ [2]«pe»«snar»bstad pa gang yang / [3]«pe»«snar»lta/ [4]«snar»+yang / [5]«pe»«snar»por/ [6]«pe»«snar»bstad/ [7]«pe»«snar»ste/ [8]«pe»«snar»-na/ [9]«pe»«snar»-de'i/ [10]«pe»«snar»g.yeng bar/ [11]«pe»«snar»+de/

༣༢༧ [༡]«པེ་»«སྣར་»+དག [༢]«པེ་»«སྣར་»འཁྲུག [༣]«པེ་»«སྣར་»བཟུང་། [༤]«པེ་»«སྣར་»-གང་དག [༥]«པེ་»«སྣར་»དེ། [༦]«པེ་»«སྣར་»ལྟ་ན་རྒྱུ། [༧]«པེ་»«སྣར་»པར། [༨]«པེ་»«སྣར་»བསམས༑

327 [1]«pe»«snar»+dag [2]«pe»«snar»'khrug [3]«pe»«snar»bzung / [4]«pe»«snar»-gang dag [5]«pe»«snar»de/ [6]«pe»«snar»lta na rgyu/ [7]«pe»«snar»par/ [8]«pe»«snar»bsams|

༣༢༨ [༡]«པེ་»«སྣར་»བསམ། [༢]«སྣར་»བར། [༣]«པེ་»«སྣར་»བསམས། [༤]«པེ་»«སྣར་»བསྟད། [༥]«པེ་»«སྣར་»རྟོགས། [༦]«པེ་»«སྣར་»+ནི། [༧]«པེ་»«སྣར་»འཇུག [༨]«པེ་»«སྣར་»འཆད།

328 [1]«pe»«snar»bsam/ [2]«snar»bar/ [3]«pe»«snar»bsams/ [4]«pe»«snar»bstad/ [5]«pe»«snar»rtogs/ [6]«pe»«snar»+ni/ [7]«pe»«snar»'jug [8]«pe»«snar»'chad/

༣༢༩ [༡]«པེ་»«སྣར་»+ལ།

329 [1]«pe»«snar»+la/

༣༣༠ [༡]«པེ་»«སྣར་»-པ།

330 [1]«pe»«snar»-pa/

༣༣༡ [༡]«པེ་»«སྣར་»ཏེ། [༢]«པེ་»«སྣར་»འབྱུང་།

331 [1]«pe»«snar»te/ [2]«pe»«snar»'byung /

༣༣༢ [༡]«པེ་»«སྣར་»བསྡུ། [༢]«པེ་»«སྣར་»-དོན། [༣]«པེ་»«སྣར་»+ནི། [༤]«པེ་»«སྣར་»པས། [༥]«པེ་»«སྣར་»པར། [༦]«པེ་»«སྣར་»དུལ་བ། [༧]«པེ་»«སྣར་»ཀྱིས། [༨]«པེ་»«སྣར་»དེ།

332 [1]«pe»«snar»bsdu/ [2]«pe»«snar»-don/ [3]«pe»«snar»+ni/ [4]«pe»«snar»pas/ [5]«pe»«snar»par/ [6]«pe»«snar»dul ba/ [7]«pe»«snar»kyis/ [8]«pe»«snar»de/

༣༣༣ [༡]«པེ་»«སྣར་»རྟོགས། [༢]«པེ་»«སྣར་»-ནོ།། [༣]«པེ་»«སྣར་»-ལ། [༤][༥]«པེ་»«སྣར་»ཀླད། [༦]«པེ་»«སྣར་»-གཉིས། [༧]«པེ་»མྱོས་པ། [༨]«པེ་»«སྣར་»-བསྔོས་པར། [༩]«པེ་»«སྣར་»སམ། [༡༠]«པེ་»«སྣར་»བརྣག

333 [1]«pe»«snar»rtogs/ [2]«pe»«snar»-no// [3]«pe»«snar»-la/ [4][5]«pe»«snar»klad/ [6]«pe»«snar»-gnyis/ [7]«pe»myos pa/ [8]«pe»«snar»-bsngos par/ [9]«pe»«snar»sam/ [10]«pe»«snar»brnag

༣༣༤ [༡]«པེ་»«སྣར་»གཞིགས། [༢]«པེ་»«སྣར་»པ། [༣]«པེ་»«སྣར་»པའི། [༤]«པེ་»«སྣར་»དག

334 [1]«pe»«snar»gzhigs/ [2]«pe»«snar»pa/ [3]«pe»«snar»pa'i/ [4]«pe»«snar»dag

༣༣༥ [༡]«པེ་»«སྣར་»གྱི། [༢]«པེ་»«སྣར་»གི། [༣]«པེ་»«སྣར་»བའི། [༤]«པེ་»«སྣར་»+ལ།

335 [1]«pe»«snar»gyi/ [2]«pe»«snar»gi/ [3]«pe»«snar»ba'i/ [4]«pe»«snar»+la/

༣༣༦ [༡]«པེ་»«སྣར་»-དེ། [༢]«པེ་»«སྣར་»གི། [༣]«པེ་»«སྣར་»དེ། [༤]«པེ་»«སྣར་»དོ། [༥]«པེ་»«སྣར་»ན། [༦]«པེ་»«སྣར་»«ཅོ་»པར། [༧]«པེ་»«སྣར་»ནོ།། [༨]«པེ་»«སྣར་»དང་། [༩]«པེ་»«སྣར་»གིས།

336 [1]«pe»«snar»-de/ [2]«pe»«snar»gi/ [3]«pe»«snar»de/ [4]«pe»«snar»do/ [5]«pe»«snar»na/ [6]«pe»«snar»«co»par/ [7]«pe»«snar»no// [8]«pe»«snar»dang / [9]«pe»«snar»gis/

༣༣༧ [༡]«པེ་»«སྣར་»བསལ། [༢]«པེ་»«སྣར་»+ལ། [༣][༤]«པེ་»«སྣར་»ལས། [༥]«པེ་»«སྣར་»སྡུག [༦]«པེ་»«སྣར་»སྡུག [༧]«པེ་»«སྣར་»-དཔེར་ན། [༨]«སྣར་»དེ། [༩]«པེ་»«སྣར་»འགྱུར། [༡༠]«པེ་»«སྣར་»+མ་འདས། [༡༡]«པེ་»«སྣར་»ལ། [༡༢]«པེ་»«སྣར་»+ནི།

337 [1]«pe»«snar»bsal/ [2]«pe»«snar»+la/ [3][4]«pe»«snar»las/ [5]«pe»«snar»sdug [6]«pe»«snar»sdug [7]«pe»«snar»-dper na/ [8]«snar»de/ [9]«pe»«snar»'gyur/ [10]«pe»«snar»+ma 'das/ [11]«pe»«snar»la/ [12]«pe»«snar»+ni/

༣༣༨ [༡]«པེ་»«སྣར་»+པ། [༢]«པེ་»«སྣར་»དེ། [༣]«པེ་»«སྣར་»རྟས། [༤]«པེ་»«སྣར་»པ། [༥]«པེ་»ཡང་བརྟག་བརྟག་པའི་དུས་དུ། «སྣར་»ཡང་བརྟག་པ་བརྟག་པའི་དུས་སུ། [༦]«པེ་»«སྣར་»-ནོ། [༧]«པེ་»«སྣར་»-ན། [༨]«པེ་»«སྣར་»-དེ། [༩]«པེ་»«སྣར་»-ལ། [༡༠]«པེ་»«སྣར་»ནོ།། [༡༡]«པེ་»«སྣར་»བསྒོམ་ཞིང་། [༡༢]«པེ་»«སྣར་»ཀྱིས།

338 [1]«pe»«snar»+pa/ [2]«pe»«snar»de/ [3]«pe»«snar»rtas/ [4]«pe»«snar»pa/ [5]«pe»yang brtag brtag pa'i dus du/ «snar»yang brtag pa brtag pa'i dus su/ [6]«pe»«snar»-no/ [7]«pe»«snar»-na/ [8]«pe»«snar»-de/ [9]«pe»«snar»-la/ [10]«pe»«snar»no// [11]«pe»«snar»bsgom zhing / [12]«pe»«snar»kyis/

༣༣༩ [༡]«པེ་»«སྣར་»-བདག་ལ། [༢]«པེ་»«སྣར་»-དང་། [༣]«པེ་»«སྣར་»དོ།། [༤]«པེ་»«སྣར་»ཉིད། [༥]«པེ་»«སྣར་»དེས། [༦]«པེ་»«སྣར་»བསྒྲུབ། [༧]«པེ་»«སྣར་»བསྒོམ། [༨]«པེ་»«སྣར་»དོ།། [༩]«པེ་»«སྣར་»-རྣམ་པ། [༡༠]«པེ་»«སྣར་»-ཉན་ཐོས་ཀྱི་ས།

339 [1]«pe»«snar»-bdag la/ [2]«pe»«snar»-dang / [3]«pe»«snar»do// [4]«pe»«snar»nyid/ [5]«pe»«snar»des/ [6]«pe»«snar»bsgrub/ [7]«pe»«snar»bsgom/ [8]«pe»«snar»do// [9]«pe»«snar»-rnam pa/ [10]«pe»«snar»-nyan thos kyi sa/

༣༤༠ [༡]«པེ་»«སྣར་»དགྲའི། [༢]«པེ་»«སྣར་»དེ། [༣]«པེ་»«སྣར་»-ཕྱིར། [༤]«པེ་»«སྣར་»-དག [༥]«པེ་»«སྣར་»དོ།། [༦]«པེ་»«སྣར་»དགྲ་བོའོ། [༧]«པེ་»«སྣར་»-བདེ་བ་འདོད་པ། [༨]«པེ་»«སྣར་»-པ། [༩]«པེ་»«སྣར་»པ། [༡༠]«པེ་»«སྣར་»ཞེ་ན། [༡༡]«པེ་»«སྣར་»-དེ། [༡༢]«པེ་»«སྣར་»-རྣམ་པར།

340 [1]«pe»«snar»dgra'i/ [2]«pe»«snar»de/ [3]«pe»«snar»-phyir/ [4]«pe»«snar»-dag [5]«pe»«snar»do// [6]«pe»«snar»dgra bo'o/ [7]«pe»«snar»-bde ba 'dod pa/ [8]«pe»«snar»-pa/ [9]«pe»«snar»pa/ [10]«pe»«snar»zhe na/ [11]«pe»«snar»-de/ [12]«pe»«snar»-rnam par/

༣༤༡ [༡]«པེ་»«སྣར་»སྒྲུབ། [༢]«པེ་»«སྣར་»བརྡེག [༣]«པེ་»«སྣར་»-དེ། [༤]«པེ་»«སྣར་»བྱའི། [༥]«པེ་»«སྣར་»ནི། [༦]«པེ་»«སྣར་»མི། [༧][༨]«པེ་»«སྣར་»བསྒྲུབ།

341 [1]«pe»«snar»sgrub/ [2]«pe»«snar»brdeg [3]«pe»«snar»-de/ [4]«pe»«snar»bya'i/ [5]«pe»«snar»ni/ [6]«pe»«snar»mi/ [7][8]«pe»«snar»bsgrub/

༣༤༢ [༡]«པེ་»«སྣར་»ཏེ། [༢]«པེ་»«སྣར་»ཀྱིས། [༣]«པེ་»«སྣར་»བསྒྲུབ། [༤]«པེ་»«སྣར་»ཀྱིས། [༥]«པེ་»«སྣར་»-ཅན། [༦]«པེ་»«སྣར་»པའི། [༧]«པེ་»«སྣར་»-པར་བྱེད། [༨]«པེ་»«སྣར་»-དག [༩]«པེ་»«སྣར་»ལས། [༡༠]«པེ་»«སྣར་»-ཉེ་བར།

342 [1]«pe»«snar»te/ [2]«pe»«snar»kyis/ [3]«pe»«snar»bsgrub/ [4]«pe»«snar»kyis/ [5]«pe»«snar»-can/ [6]«pe»«snar»pa'i/ [7]«pe»«snar»-par byed/ [8]«pe»«snar»-dag [9]«pe»«snar»las/ [10]«pe»«snar»-nye bar/

༣༤༣ [༡]«པེ་»«སྣར་»དོ།། [༢]«པེ་»«སྣར་»པའི། [༣]«པེ་»«སྣར་»ཚོལ། [༤]«པེ་»«སྣར་»བསྟེན། [༥]«པེ་»«སྣར་»-ལ། [༦]«པེ་»«སྣར་»-དེ། [༧]«པེ་»«སྣར་»པའི། [༨]«པེ་»«སྣར་»ཚོལ།

343 [1]«pe»«snar»do// [2]«pe»«snar»pa'i/ [3]«pe»«snar»tshol/ [4]«pe»«snar»bsten/ [5]«pe»«snar»-la/ [6]«pe»«snar»-de/ [7]«pe»«snar»pa'i/ [8]«pe»«snar»tshol/

༣༤༤ [༡]«པེ་»«སྣར་»པར། [༢]«པེ་»«སྣར་»སྲིད། [༣]«པེ་»«སྣར་»བྱུང་། [༤]«པེ་»«སྣར་»-རབ་ཏུ། [༥]«པེ་»«སྣར་»སུ། [༦]«པེ་»«སྣར་»པའི།

344 [1]«pe»«snar»par/ [2]«pe»«snar»srid/ [3]«pe»«snar»byung / [4]«pe»«snar»-rab tu/ [5]«pe»«snar»su/ [6]«pe»«snar»pa'i/

༣༤༥ [༡]«པེ་»«སྣར་»-ཡོངས། [༢]«པེ་»«སྣར་»ལས། [༣]«པེ་»པ་འགའ། «སྣར་»པར་འགའ། [༤]«པེ་»«སྣར་»ལས། [༥]«པེ་»«སྣར་»པར། [༦]«པེ་»«སྣར་»གདགས། [༧]«པེ་»«སྣར་»+བ། [༨]«པེ་»«སྣར་»+དག [༩]«པེ་»«སྣར་»འགྲུབ། [༡༠]«སྣར་»-ནི། [༡༡]«པེ་»«སྣར་»-དང་།

345 [1]«pe»«snar»-yongs/ [2]«pe»«snar»las/ [3]«pe»pa 'ga'/ «snar»par 'ga'/ [4]«pe»«snar»las/ [5]«pe»«snar»par/ [6]«pe»«snar»gdags/ [7]«pe»«snar»+ba/ [8]«pe»«snar»+dag [9]«pe»«snar»'grub/ [10]«snar»-ni/ [11]«pe»«snar»-dang /

༣༤༦ [༡]«པེ་»«སྣར་»གི། [༢]«པེ་»«སྣར་»-འབྲས་བུ། [༣]«པེ་»«སྣར་»མངོན། [༤]«པེ་»«སྣར་»པ།[༥]«པེ་»«སྣར་»སྐྱེ་བར། [༦]«པེ་»«སྣར་»སྲེད་པ་སྐྱོད། [༧]«པེ་»«སྣར་»-ཀྱི། [༨]«པེ་»«སྣར་»མཐུ། [༩]«པེ་»«སྣར་»པའང་། [༡༠]«པེ་»«སྣར་»དོ།།

346 [1]«pe»«snar»gi/ [2]«pe»«snar»-'bras bu/ [3]«pe»«snar»mngon/ [4]«pe»«snar»pa/[5]«pe»«snar»skye bar/ [6]«pe»«snar»sred pa skyod/ [7]«pe»«snar»-kyi/ [8]«pe»«snar»mthu/ [9]«pe»«snar»pa'ang / [10]«pe»«snar»do//

༣༤༧ [༡]«པེ་»«སྣར་»སོར་རང་གིས། [༢]«པེ་»«སྣར་»བསྒྲུབ། [༣]«པེ་»«སྣར་»པ། [༤]«པེ་»«སྣར་»པའི། [༥]«པེ་»«སྣར་»རྟོགས། [༦]«པེ་»«སྣར་»«ཅོ་»པར། [༧]«པེ་»«སྣར་»-ཡིན་ནོ། [༨]«པེ་»«སྣར་»-ནི།

347 [1]«pe»«snar»sor rang gis/ [2]«pe»«snar»bsgrub/ [3]«pe»«snar»pa/ [4]«pe»«snar»pa'i/ [5]«pe»«snar»rtogs/ [6]«pe»«snar»«co»par/ [7]«pe»«snar»-yin no/ [8]«pe»«snar»-ni/

༣༤༨ [༡]«པེ་»«སྣར་»ལས། [༢]«པེ་»«སྣར་»-དེ། [༣]«པེ་»«སྣར་»བརྗོད། [༤]«པེ་»«སྣར་»བརྟེན། [༥]«པེ་»«སྣར་»ཀྱི། [༦]«པེ་»རིག [༧]«པེ་»«སྣར་»བསྒྲུབ། [༨]«པེ་»«སྣར་»-ལ། [༩]«པེ་»«སྣར་»བསྟད།

348 [1]«pe»«snar»las/ [2]«pe»«snar»-de/ [3]«pe»«snar»brjod/ [4]«pe»«snar»brten/ [5]«pe»«snar»kyi/ [6]«pe»rig [7]«pe»«snar»bsgrub/ [8]«pe»«snar»-la/ [9]«pe»«snar»bstad/

༣༤༩ [༡]«པེ་»«སྣར་»-ནོ། [༢]«པེ་»«སྣར་»ཕྱིར། [༣]«པེ་»«སྣར་»«ཅོ་»འབྱུང་། [༤]«པེ་»«སྣར་»དག་ནི༑ [༥]«པེ་»«སྣར་»+དག [༦]«པེ་»«སྣར་»བར་འགྱུར་རོ། [༧]«པེ་»«སྣར་»དབྱུང་། [༨]«པེ་»«སྣར་»སོ། [༩]«པེ་»«སྣར་»-མེད་པ། [༡༠]«པེ་»«སྣར་»-སུ།

349 [1]«pe»«snar»-no/ [2]«pe»«snar»phyir/ [3]«pe»«snar»«co»'byung / [4]«pe»«snar»dag ni| [5]«pe»«snar»+dag [6]«pe»«snar»bar 'gyur ro/ [7]«pe»«snar»dbyung / [8]«pe»«snar»so/ [9]«pe»«snar»-med pa/ [10]«pe»«snar»-su/

༣༥༠ [༡]«པེ་»«སྣར་»བར། [༢]«པེ་»«སྣར་»བསྟེན། [༣]«པེ་»«སྣར་»སོ་སོ། «ཅོ་»ཀྱི་སོ་སོར། [༤]«པེ་»«སྣར་»དང་། [༥]«པེ་»«སྣར་»བསྒྲུབ། [༦]«པེ་»«སྣར་»རིགས་ལས། [༧]«པེ་»«སྣར་»+ཚོལ། [༨]«པེ་»«སྣར་»སོ་སོར་རྟོགས་པར།

350 [1]«pe»«snar»bar/ [2]«pe»«snar»bsten/ [3]«pe»«snar»so so/ «co»kyi so sor/ [4]«pe»«snar»dang / [5]«pe»«snar»bsgrub/ [6]«pe»«snar»rigs las/ [7]«pe»«snar»+tshol/ [8]«pe»«snar»so sor rtogs par/

༣༥༡ [༡]«པེ་»«སྣར་»ཀྱི་བསྡུས་པའི། [༢]«པེ་»«སྣར་»-ནི། [༣]«པེ་»«སྣར་»ཐག [༤]«པེ་»«སྣར་»འགྲོ་བར་ཡང་། [༥]«པེ་»«སྣར་»སའི། [༦]«པེ་»«སྣར་»ཐག [༧]«པེ་»«སྣར་»བར།

351 [1]«pe»«snar»kyi bsdus pa'i/ [2]«pe»«snar»-ni/ [3]«pe»«snar»thag [4]«pe»«snar»'gro bar yang / [5]«pe»«snar»sa'i/ [6]«pe»«snar»thag [7]«pe»«snar»bar/

༣༥༢ [༡]«པེ་»«སྣར་»པ། [༢]«པེ་»«སྣར་»བ། [༣]«པེ་»«སྣར་»-རམ། [༤]«པེ་»«སྣར་»བར། [༥]«པེ་»«སྣར་»-མི།

352 [1]«pe»«snar»pa/ [2]«pe»«snar»ba/ [3]«pe»«snar»-ram/ [4]«pe»«snar»bar/ [5]«pe»«snar»-mi/

༣༥༣ [༡]«པེ་»«སྣར་»གི། [༢]«པེ་»«སྣར་»ནར། [༣]«པེ་»«སྣར་»+པ། [༤]«པེ་»«སྣར་»-ཡང་། [༥]«པེ་»«སྣར་»པས།

353 [1]«pe»«snar»gi/ [2]«pe»«snar»nar/ [3]«pe»«snar»+pa/ [4]«pe»«snar»-yang / [5]«pe»«snar»pas/

༣༥༤ [༡]«སྣར་»ལུས། [༢]«པེ་»«སྣར་»-ནི། [༣]«པེ་»«སྣར་»«ཅོ་»-གནས།

354 [1]«snar»lus/ [2]«pe»«snar»-ni/ [3]«pe»«snar»«co»-gnas/

༣༥༥ [༡]«པེ་»«སྣར་»བསྒོམས། [༢]«པེ་»«སྣར་»བཞི། [༣]«པེ་»«སྣར་»བསྒོམས། [༤]«པེ་»«སྣར་»བསྟོད།

355 [1]«pe»«snar»bsgoms/ [2]«pe»«snar»bzhi/ [3]«pe»«snar»bsgoms/ [4]«pe»«snar»bstod/

༣༥༦ [༡]«པེ་»«སྣར་»གྱུར་པའི། [༢]«པེ་»«སྣར་»འཛིན། [༣]«པེ་»བཏགས། «སྣར་»བརྟགས། [༤]«པེ་»«སྣར་»དག [༥]«པེ་»«སྣར་»བརྟགས། [༦]«པེ་»«སྣར་»པའི། [༧]«པེ་»«སྣར་»དེ། [༨]«པེ་»«སྣར་»བརྟགས།

356 [1]«pe»«snar»gyur pa'i/ [2]«pe»«snar»'dzin/ [3]«pe»btags/ «snar»brtags/ [4]«pe»«snar»dag [5]«pe»«snar»brtags/ [6]«pe»«snar»pa'i/ [7]«pe»«snar»de/ [8]«pe»«snar»brtags/

༣༥༧ [༡]«པེ་»«སྣར་»གྱི། [༢]«པེ་»«སྣར་»-མི། [༣]«པེ་»«སྣར་»བ་མཐོང་བ། [༤]«པེ་»«སྣར་»བའི། [༥]«པེ་»«སྣར་»སྒོམ། [༦]«པེ་»«སྣར་»གྱི་རྗེས་སུ་འབྲལ། [༧]«པེ་»«སྣར་»གི།

357 [1]«pe»«snar»gyi/ [2]«pe»«snar»-mi/ [3]«pe»«snar»ba mthong ba/ [4]«pe»«snar»ba'i/ [5]«pe»«snar»sgom/ [6]«pe»«snar»gyi rjes su 'bral/ [7]«pe»«snar»gi/

༣༥༨ [༡]«པེ་»«སྣར་»-རིག་པར། [༢]«པེ་»«སྣར་»ས་པའི། [༣]«པེ་»«སྣར་»ལ་གཞན་པ། [༤]«པེ་»«སྣར་»རྟོགས། [༥]«པེ་»«སྣར་»-ནི། [༦]«པེ་»«སྣར་»-པ་ཡིན། [༧]«པེ་»«སྣར་»བསྟད།

358 [1]«pe»«snar»-rig par/ [2]«pe»«snar»sa pa'i/ [3]«pe»«snar»la gzhan pa/ [4]«pe»«snar»rtogs/ [5]«pe»«snar»-ni/ [6]«pe»«snar»-pa yin/ [7]«pe»«snar»bstad/

༣༥༩ [༡]«པེ་»«སྣར་»ནི། [༢]«པེ་»«སྣར་»བསྒོམ། [༣]«པེ་»«སྣར་»གི། [༤]«པེ་»«སྣར་»ཀྱི། [༥]«པེ་»«སྣར་»མ་གཏང་། [༦]«པེ་»«སྣར་»གིས། [༧]«པེ་»«སྣར་»གཏང་། [༨]«པེ་»«སྣར་»མངོན་པར་བསྡུད༑ [༩]«པེ་»«སྣར་»བསྒོམ། [༡༠]«པེ་»«སྣར་»-མ། [༡༡]«པེ་»«སྣར་»པོས།

359 [1]«pe»«snar»ni/ [2]«pe»«snar»bsgom/ [3]«pe»«snar»gi/ [4]«pe»«snar»kyi/ [5]«pe»«snar»ma gtang / [6]«pe»«snar»gis/ [7]«pe»«snar»gtang / [8]«pe»«snar»mngon par bsdud| [9]«pe»«snar»bsgom/ [10]«pe»«snar»-ma/ [11]«pe»«snar»pos/

༣༦༠ [༡]«པེ་»«སྣར་»བསྒོམ། [༢]«པེ་»«སྣར་»-ཡོངས་སུ་དག་པ་དང་། [༣]«པེ་»«སྣར་»བསྒོམ། [༤]«པེ་»«སྣར་»-གོང་ནས། [༥]«པེ་»«སྣར་»པར། [༦]«པེ་»«སྣར་»ལ། [༧]«པེ་»«སྣར་»འདྲ། [༨]«པེ་»«སྣར་»-ཇི་ལྟ། [༩][༡༠]«པེ་»«སྣར་»བསྒོམ། [༡༡]«སྣར་»-ཡང་།

360 [1]«pe»«snar»bsgom/ [2]«pe»«snar»-yongs su dag pa dang / [3]«pe»«snar»bsgom/ [4]«pe»«snar»-gong nas/ [5]«pe»«snar»par/ [6]«pe»«snar»la/ [7]«pe»«snar»'dra/ [8]«pe»«snar»-ji lta/ [9][10]«pe»«snar»bsgom/ [11]«snar»-yang /

༣༦༡ [༡]«པེ་»«སྣར་»-ཉིད། [༢]«པེ་»«སྣར་»-ནི། [༣]«ཅོ་»པར།

361 [1]«pe»«snar»-nyid/ [2]«pe»«snar»-ni/ [3]«co»par/

༣༦༢ [༡]«པེ་»«སྣར་»པ། [༢]«པེ་»«སྣར་»པ་དང་། [༣]«པེ་»«སྣར་»-དང་།

362 [1]«pe»«snar»pa/ [2]«pe»«snar»pa dang / [3]«pe»«snar»-dang /

༣༦༣ [༡]«པེ་»«སྣར་»ཀྱི། [༢]«པེ་»«སྣར་»-ཉན་ཐོས་ཀྱི་ས། [༣]«པེ་»«སྣར་»པ། [༤]«པེ་»«སྣར་»ན། [༥]«པེ་»«སྣར་»སྐྱེད་པར། [༦]«པེ་»«སྣར་»+པ་དམིགས།

363 [1]«pe»«snar»kyi/ [2]«pe»«snar»-nyan thos kyi sa/ [3]«pe»«snar»pa/ [4]«pe»«snar»na/ [5]«pe»«snar»skyed par/ [6]«pe»«snar»+pa dmigs/

༣༦༤ [༡]«པེ་»«སྣར་»བདེན། [༢]«པེ་»«སྣར་»དེས། [༣]«པེ་»«སྣར་»-ཡང་། [༤]«ཅོ་»པར། [༥]«པེ་»«སྣར་»སྦྱངས་པ། [༦][༧]«པེ་»«སྣར་»-དེ། [༨]«པེ་»«སྣར་»པོ། [༩]«པེ་»«སྣར་»-མཐའ་ཡས་པའི་ཕྱིར།

364 [1]«pe»«snar»bden/ [2]«pe»«snar»des/ [3]«pe»«snar»-yang / [4]«co»par/ [5]«pe»«snar»sbyangs pa/ [6][7]«pe»«snar»-de/ [8]«pe»«snar»po/ [9]«pe»«snar»-mtha' yas pa'i phyir/

༣༦༥ [༡]«པེ་»«སྣར་»སྦྱོངས། [༢]«པེ་»«སྣར་»ཡིད། [༣]«པེ་»«སྣར་»བ་སྟེ། [༤]«པེ་»«སྣར་»-འདི་ལྟ་སྟེ། [༥]«པེ་»«སྣར་»-མི། [༦]«པེ་»«སྣར་»ཡིད། [༧]«པེ་»«སྣར་»བྱས་པའི།

365 [1]«pe»«snar»sbyongs/ [2]«pe»«snar»yid/ [3]«pe»«snar»ba ste/ [4]«pe»«snar»-'di lta ste/ [5]«pe»«snar»-mi/ [6]«pe»«snar»yid/ [7]«pe»«snar»byas pa'i/

༣༦༦ [༡]«པེ་»«སྣར་»+སུ། [༢]«པེ་»«སྣར་»བྱུང་། [༣]«པེ་»«སྣར་»སྒོམ། [༤]«པེ་»«སྣར་»མ། [༥]«པེ་»«སྣར་»མཐུན། [༦]«པེ་»«སྣར་»པ་ཆེས། [༧]«པེ་»«སྣར་»པོ། [༨]«པེ་»«སྣར་»བྱའི།

366 [1]«pe»«snar»+su/ [2]«pe»«snar»byung / [3]«pe»«snar»sgom/ [4]«pe»«snar»ma/ [5]«pe»«snar»mthun/ [6]«pe»«snar»pa ches/ [7]«pe»«snar»po/ [8]«pe»«snar»bya'i/

༣༦༧ [༡]«པེ་»«སྣར་»པ། [༢]«པེ་»«སྣར་»-དེ། [༣]«པེ་»«སྣར་»-པར་བྱེད། [༤]«པེ་»«སྣར་»བཅོལ་བ། [༥]«པེ་»«སྣར་»-འཇུག་པར། [༦]«པེ་»«སྣར་»དྲིས། [༧]«པེ་»«སྣར་»བས། [༨]«པེ་»«སྣར་»བ། [༩]«པེ་»«སྣར་»སྒོམ།

367 [1]«pe»«snar»pa/ [2]«pe»«snar»-de/ [3]«pe»«snar»-par byed/ [4]«pe»«snar»bcol ba/ [5]«pe»«snar»-'jug par/ [6]«pe»«snar»dris/ [7]«pe»«snar»bas/ [8]«pe»«snar»ba/ [9]«pe»«snar»sgom/

༣༦༨ [༡]«པེ་»«སྣར་»+པ། [༢]«པེ་»«སྣར་»བར། [༣]«པེ་»«སྣར་»-དེ། [༤]«པེ་»«སྣར་»-སེམས། [༥]«ཅོ་»གི། [༦]«པེ་»«སྣར་»-མེད་པ། [༧]«པེ་»«སྣར་»-ཡང་།

368 [1]«pe»«snar»+pa/ [2]«pe»«snar»bar/ [3]«pe»«snar»-de/ [4]«pe»«snar»-sems/ [5]«co»gi/ [6]«pe»«snar»-med pa/ [7]«pe»«snar»-yang /

༣༦༩ [༡]«པེ་»«སྣར་»-ལེན། [༢]«པེ་»«སྣར་»ནས། [༣]«པེ་»«སྣར་»བར། [༤]«པེ་»«སྣར་»པར། [༥]«པེ་»«སྣར་»-དེ། [༦]«པེ་»«སྣར་»པ། [༧]«པེ་»«སྣར་»+དང་། [༨]«པེ་»«སྣར་»-བར་འགྱུར། [༩]«པེ་»«སྣར་»དང་། [༡༠]«པེ་»«སྣར་»འགག

369 [1]«pe»«snar»-len/ [2]«pe»«snar»nas/ [3]«pe»«snar»bar/ [4]«pe»«snar»par/ [5]«pe»«snar»-de/ [6]«pe»«snar»pa/ [7]«pe»«snar»+dang / [8]«pe»«snar»-bar 'gyur/ [9]«pe»«snar»dang / [10]«pe»«snar»'gag

༣༧༠ [༡]«པེ་»«སྣར་»འཇལ་བ་དང་། སྦུམ། [༢]«པེ་»«སྣར་»རྟོགས་པ། «ཅོ་»རྟོག་པར། [༣]«པེ་»«སྣར་»-དགའ་བར། [༤]«པེ་»«སྣར་»ན། [༥]«པེ་»«སྣར་»གི། [༦]«པེ་»«སྣར་»བ།

370 [1]«pe»«snar»'jal ba dang / sbum/ [2]«pe»«snar»rtogs pa/ «co»rtog par/ [3]«pe»«snar»-dga' bar/ [4]«pe»«snar»na/ [5]«pe»«snar»gi/ [6]«pe»«snar»ba/

༣༧༡ [༡]«པེ་»«སྣར་»གྱུར་པ། [༢]«པེ་»«སྣར་»རྟོག [༣]«པེ་»«སྣར་»ལས། [༤]«པེ་»«སྣར་»དེ། [༥]«པེ་»«སྣར་»གོང་དུ།

371 [1]«pe»«snar»gyur pa/ [2]«pe»«snar»rtog [3]«pe»«snar»las/ [4]«pe»«snar»de/ [5]«pe»«snar»gong du/

༣༧༢ [༡]«པེ་»«སྣར་»བརླན། [༢]«པེ་»«སྣར་»སྐྱོ། [༣]«པེ་»«སྣར་»ནི། [༤]«པེ་»-ན། [༥]«པེ་»«སྣར་»པ། [༦]«པེ་»«སྣར་»-ལ། [༧]«སྣར་»དམ། [༨]«པེ་»«སྣར་»རྟོགས།

372 [1]«pe»«snar»brlan/ [2]«pe»«snar»skyo/ [3]«pe»«snar»ni/ [4]«pe»-na/ [5]«pe»«snar»pa/ [6]«pe»«snar»-la/ [7]«snar»dam/ [8]«pe»«snar»rtogs/

༣༧༣ [༡]«པེ་»«སྣར་»སྦྱང་བའི། [༢]«པེ་»«སྣར་»གཟོ། [༣]«པེ་»«སྣར་»དཔྱད། [༤]«ཅོ་»པར། [༥]«པེ་»«སྣར་»པར་དེར་བསྒྱུར། [༦]«པེ་»«སྣར་»སྐྱོ། [༧]«པེ་»«སྣར་»-གྱི། [༨]«པེ་»ཀྱི། [༩]«པེ་»«སྣར་»སྦྱོར་བ། [༡༠]«པེ་»«སྣར་»-འབྱོར། [༡༡]«པེ་»«སྣར་»-པ། [༡༢]«པེ་»«སྣར་»-ངེས་པར།

373 [1]«pe»«snar»sbyang ba'i/ [2]«pe»«snar»gzo/ [3]«pe»«snar»dpyad/ [4]«co»par/ [5]«pe»«snar»par der bsgyur/ [6]«pe»«snar»skyo/ [7]«pe»«snar»-gyi/ [8]«pe»kyi/ [9]«pe»«snar»sbyor ba/ [10]«pe»«snar»-'byor/ [11]«pe»«snar»-pa/ [12]«pe»«snar»-nges par/

༣༧༤ [༡]«པེ་»«སྣར་»བཟང་། [༢]«པེ་»«སྣར་»ཀྱིས། [༣]«པེ་»«སྣར་»བརྟགས། [༤]«སྣར་»ཟུངས། [༥]«པེ་»«སྣར་»པ། [༦]«པེ་»«སྣར་»བཟུང་། [༧]«པེ་»«སྣར་»+ཅེས། [༨]«པེ་»«སྣར་»བཟང་ཁྱོད། [༩]«པེ་»«སྣར་»-དག [༡༠]«པེ་»«སྣར་»-དེ། [༡༡]«པེ་»«སྣར་»གྱུར་པར་ཐོས་ཀྱང་རུང་སྟེ། [༡༢]«པེ་»པར་ཆུས། «སྣར་»པར་ཆུད། [༡༣]«པེ་»«སྣར་»ཆུས་ཟོས། [༡༤]«པེ་»«སྣར་»གིས། [༡༥]«པེ་»«སྣར་»གྱིས།

374 [1]«pe»«snar»bzang / [2]«pe»«snar»kyis/ [3]«pe»«snar»brtags/ [4]«snar»zungs/ [5]«pe»«snar»pa/ [6]«pe»«snar»bzung / [7]«pe»«snar»+ces/ [8]«pe»«snar»bzang khyod/ [9]«pe»«snar»-dag [10]«pe»«snar»-de/ [11]«pe»«snar»gyur par thos kyang rung ste/ [12]«pe»par chus/ «snar»par chud/ [13]«pe»«snar»chus zos/ [14]«pe»«snar»gis/ [15]«pe»«snar»gyis/

༣༧༥ [༡]«པེ་»«སྣར་»གཟན། [༢]«པེ་»«སྣར་»+ཡང་། [༣]«པེ་»«སྣར་»-ཡང་། [༤]«པེ་»«སྣར་»བསྟད།

375 [1]«pe»«snar»gzan/ [2]«pe»«snar»+yang / [3]«pe»«snar»-yang / [4]«pe»«snar»bstad/

༣༧༦ [༡]«པེ་»«སྣར་»འབྲལ། [༢]«པེ་»«སྣར་»མ་འཐོབ། [༣]«པེ་»«སྣར་»དུ། [༤]«ཅོ་»ནི། [༥]«པེ་»«སྣར་»བསྟད། [༦]«པེ་»«སྣར་»-ནས་ཡང་དང་པོར་འགྱུར་བའི་མཚན་མ་གཟུང་། [༧]«པེ་»«སྣར་»གིས༑ [༨]«པེ་»«སྣར་»-མ། [༩]«པེ་»«སྣར་»-ནམ། [༡༠]«ཅོ་»ངེས། [༡༡]«པེ་»«སྣར་»བསམས། [༡༢]«པེ་»«སྣར་»སྐྱེད། [༡༣]«པེ་»«སྣར་»ཤིག [༡༤]«པེ་»«སྣར་»རྟོག [༡༥]«པེ་»«སྣར་»-ཕུང་པོ།

376 [1]«pe»«snar»'bral/ [2]«pe»«snar»ma 'thob/ [3]«pe»«snar»du/ [4]«co»ni/ [5]«pe»«snar»bstad/ [6]«pe»«snar»-nas yang dang por 'gyur ba'i mtshan ma gzung / [7]«pe»«snar»gis| [8]«pe»«snar»-ma/ [9]«pe»«snar»-nam/ [10]«co»nges/ [11]«pe»«snar»bsams/ [12]«pe»«snar»skyed/ [13]«pe»«snar»shig [14]«pe»«snar»rtog [15]«pe»«snar»-phung po/

༣༧༧ [༡]«པེ་»«སྣར་»+འགྱོད་པ། [༢]«པེ་»«སྣར་»+ཅི། [༣]«པེ་»«སྣར་»+པ། [༤]«པེ་»«སྣར་»ཀྱི། [༥]«པེ་»«སྣར་»ཏེ་གཅིག་པུ་པ། [༦]«པེ་»«སྣར་»མངོན། [༧]«པེ་»«སྣར་»བྱའོ།། [༨]«ཅོ་»པར། [༩]«པེ་»«སྣར་»གིས། [༡༠][༡༡][༡༢]«ཅོ་»པར། [༡༣]«པེ་»«སྣར་»གྱི། [༡༤]«པེ་»«སྣར་»བཟང་། [༡༥]«པེ་»«སྣར་»ཀྱི།

377 [1]«pe»«snar»+'gyod pa/ [2]«pe»«snar»+ci/ [3]«pe»«snar»+pa/ [4]«pe»«snar»kyi/ [5]«pe»«snar»te gcig pu pa/ [6]«pe»«snar»mngon/ [7]«pe»«snar»bya'o// [8]«co»par/ [9]«pe»«snar»gis/ [10][11][12]«co»par/ [13]«pe»«snar»gyi/ [14]«pe»«snar»bzang / [15]«pe»«snar»kyi/

༣༧༨ [༡]«པེ་»«སྣར་»ལ། [༢]«པེ་»«སྣར་»སྤང་བའི། [༣]«པེ་»«སྣར་»སྐྱོ། [༤]«པེ་»«སྣར་»+ན། [༥]«པེ་»«སྣར་»ཀྱིས། [༦]«སྣར་»ཟུངས། [༧]«པེ་»«སྣར་»-རབ་ཏུ། [༨]«པེ་»«སྣར་»བར།

378 [1]«pe»«snar»la/ [2]«pe»«snar»spang ba'i/ [3]«pe»«snar»skyo/ [4]«pe»«snar»+na/ [5]«pe»«snar»kyis/ [6]«snar»zungs/ [7]«pe»«snar»-rab tu/ [8]«pe»«snar»bar/

༣༧༩ [༡]«སྣར་»ཟུངས། [༢]«པེ་»«སྣར་»-རྣམ། [༣]«པེ་»«སྣར་»སྤྲོ་བ། [༤]«པེ་»«སྣར་»སྔོས། [༥]«པེ་»«སྣར་»འཇི། [༦]«པེ་»«སྣར་»བསྲང་།

379 [1]«snar»zungs/ [2]«pe»«snar»-rnam/ [3]«pe»«snar»spro ba/ [4]«pe»«snar»sngos/ [5]«pe»«snar»'ji/ [6]«pe»«snar»bsrang /

༣༨༠ [༡]«པེ་»«སྣར་»བསྟད། [༢]«པེ་»«སྣར་»སྤྲོ་བ། [༣]«པེ་»«སྣར་»-ཡང་། [༤]«པེ་»«སྣར་»འགྱུར།

380 [1]«pe»«snar»bstad/ [2]«pe»«snar»spro ba/ [3]«pe»«snar»-yang / [4]«pe»«snar»'gyur/

༣༨༡ [༡]«པེ་»«སྣར་»བྱ་སྟེ། [༢]«པེ་»«སྣར་»བཟང་། [༣]«པེ་»«སྣར་»ལས། [༤]«པེ་»«སྣར་»ཏེ། [༥]«པེ་»«སྣར་»དེས། [༦]«པེ་»«སྣར་»བཅད། [༧]«པེ་»«སྣར་»གྲིས། [༨]«པེ་»«སྣར་»-གྱིས། [༩]«པེ་»«སྣར་»-ས་ལ། [༡༠]«པེ་»«སྣར་»-ཇི། [༡༡]«པེ་»«སྣར་»རལ་གྲིས། [༡༢]«པེ་»«སྣར་»-པ། [༡༣]«པེ་»«སྣར་»སུག་པ།

381 [1]«pe»«snar»bya ste/ [2]«pe»«snar»bzang / [3]«pe»«snar»las/ [4]«pe»«snar»te/ [5]«pe»«snar»des/ [6]«pe»«snar»bcad/ [7]«pe»«snar»gris/ [8]«pe»«snar»-gyis/ [9]«pe»«snar»-sa la/ [10]«pe»«snar»-ji/ [11]«pe»«snar»ral gris/ [12]«pe»«snar»-pa/ [13]«pe»«snar»sug pa/

༣༨༢ [༡]«པེ་»«སྣར་»འདི། [༢]«པེ་»«སྣར་»-བྱེད་ལ། [༣]«པེ་»«སྣར་»-དེ། [༤]«པེ་»«སྣར་»+པ། [༥]«ཅོ་»+ཅན། [༦]«པེ་»«སྣར་»བསྒོམ། [༧]«པེ་»«སྣར་»-ཉེ་བའི། [༨]«པེ་»«སྣར་»-སྣོད། [༩]«པེ་»«སྣར་»བཅད། [༡༠]«པེ་»«སྣར་»བསྟད།

382 [1]«pe»«snar»'di/ [2]«pe»«snar»-byed la/ [3]«pe»«snar»-de/ [4]«pe»«snar»+pa/ [5]«co»+can/ [6]«pe»«snar»bsgom/ [7]«pe»«snar»-nye ba'i/ [8]«pe»«snar»-snod/ [9]«pe»«snar»bcad/ [10]«pe»«snar»bstad/

༣༨༣ [༡]«པེ་»«སྣར་»འབོ། [༢]«པེ་»«སྣར་»བསྟད། [༣]«པེ་»«སྣར་»-ལམ་གྱི། [༤]«པེ་»«སྣར་»བྱེད་དོ།[༥]«པེ་»«སྣར་»བཟང་ཁྱོད་ཇི། [༦]«པེ་»«སྣར་»ཀྱི། [༧]«པེ་»«སྣར་»པ། [༨]«པེ་»«སྣར་»བརྣགས།

383 [1]«pe»«snar»'bo/ [2]«pe»«snar»bstad/ [3]«pe»«snar»-lam gyi/ [4]«pe»«snar»byed do/[5]«pe»«snar»bzang khyod ji/ [6]«pe»«snar»kyi/ [7]«pe»«snar»pa/ [8]«pe»«snar»brnags/

༣༨༤ [༡]«པེ་»«སྣར་»བར་བྱ་བ། [༢]«པེ་»«སྣར་»+དང་། [༣]«པེ་»«སྣར་»འཁར། [༤]«པེ་»«སྣར་»-དག [༥]«པེ་»«སྣར་»-ཉན་ཐོས་ཀྱི་ས། [༦]«པེ་»«སྣར་»-དག [༧]«པེ་»«སྣར་»དང་། [༨]«པེ་»«སྣར་»ལས། [༩]«པེ་»«སྣར་»འགྱུར་བ། [༡༠]«པེ་»«སྣར་»+དག [༡༡]«པེ་»«སྣར་»མཐའི། [༡༢]«པེ་»«སྣར་»-བསྡུས་ཤིང་།

384 [1]«pe»«snar»bar bya ba/ [2]«pe»«snar»+dang / [3]«pe»«snar»'khar/ [4]«pe»«snar»-dag [5]«pe»«snar»-nyan thos kyi sa/ [6]«pe»«snar»-dag [7]«pe»«snar»dang / [8]«pe»«snar»las/ [9]«pe»«snar»'gyur ba/ [10]«pe»«snar»+dag [11]«pe»«snar»mtha'i/ [12]«pe»«snar»-bsdus shing /

༣༨༥ [༡]«པེ་»«སྣར་»གི། [༢]«པེ་»«སྣར་»+ཡངས། [༣]«པེ་»«སྣར་»ན། [༤]«པེ་»«སྣར་»ལྟ། [༥]«པེ་»«སྣར་»+མ།

385 [1]«pe»«snar»gi/ [2]«pe»«snar»+yangs/ [3]«pe»«snar»na/ [4]«pe»«snar»lta/ [5]«pe»«snar»+ma/

༣༨༦ [༡]«པེ་»«སྣར་»-ཅིང་། [༢]«པེ་»«སྣར་»འབོག [༣]«པེ་»«སྣར་»བཟང་ཁྱོད་ཀྱི། [༤]«པེ་»«སྣར་»བཟུང་། [༥]«པེ་»«སྣར་»ཀྱི། [༦]«པེ་»«སྣར་»འདོད་པ། [༧]«པེ་»«སྣར་»ཀྱི། [༨]«པེ་»«སྣར་»བསྒོམ༑ [༩]«པེ་»«སྣར་»ཆུང་བར། [༡༠]«པེ་»«སྣར་»ལས་མོས་པར། [༡༡]«པེ་»«སྣར་»-ཡང་། [༡༢]«སྣར་»མ་གྱུར་པའི། [༡༣]«པེ་»«སྣར་»གྱི།

386 [1]«pe»«snar»-cing / [2]«pe»«snar»'bog [3]«pe»«snar»bzang khyod kyi/ [4]«pe»«snar»bzung / [5]«pe»«snar»kyi/ [6]«pe»«snar»'dod pa/ [7]«pe»«snar»kyi/ [8]«pe»«snar»bsgom| [9]«pe»«snar»chung bar/ [10]«pe»«snar»las mos par/ [11]«pe»«snar»-yang / [12]«snar»ma gyur pa'i/ [13]«pe»«snar»gyi/

༣༨༧ [༡]«པེ་»«སྣར་»+སུ། [༢]«པེ་»«སྣར་»+ཡོད་པར། [༣]«པེ་»«སྣར་»-མཚན། [༤]«པེ་»ཀྱིས། [༥]«སྣར་»ཀྱིས། [༦]«པེ་»«སྣར་»རྣག [༧]«པེ་»«སྣར་»-ལུས། [༨]«པེ་»«སྣར་»-ལུས་ལ།

387 [1]«pe»«snar»+su/ [2]«pe»«snar»+yod par/ [3]«pe»«snar»-mtshan/ [4]«pe»kyis/ [5]«snar»kyis/ [6]«pe»«snar»rnag [7]«pe»«snar»-lus/ [8]«pe»«snar»-lus la/

༣༨༨ [༡]«སྣར་»ལས། [༢]«པེ་»«སྣར་»བསམ། [༣]«པེ་»«སྣར་»པ། [༤]«པེ་»«སྣར་»ཐང་། [༥]«པེ་»«སྣར་»གི།

388 [1]«snar»las/ [2]«pe»«snar»bsam/ [3]«pe»«snar»pa/ [4]«pe»«snar»thang / [5]«pe»«snar»gi/

༣༨༩ [༡]«པེ་»«སྣར་»པར། [༢]«ཅོ་»པོས། [༣]«པེ་»«སྣར་»-གཞན་དང་། [༤]«པེ་»«སྣར་»-འཇུག་པར། [༥]«པེ་»«སྣར་»+ཀྱི། [༦]«པེ་»«སྣར་»-ཁྱོད། [༧]«པེ་»«སྣར་»འབབ།

389 [1]«pe»«snar»par/ [2]«co»pos/ [3]«pe»«snar»-gzhan dang / [4]«pe»«snar»-'jug par/ [5]«pe»«snar»+kyi/ [6]«pe»«snar»-khyod/ [7]«pe»«snar»'bab/

༣༩༠ [༡]«པེ་»«སྣར་»-ན། [༢][༣]«པེ་»«སྣར་»མུ། [༤]«པེ་»«སྣར་»གྲུས། [༥][༦]«པེ་»«སྣར་»ཀྱི། [༧]«པེ་»«སྣར་»བསྟད། [༨]«པེ་»«སྣར་»རྩོལ། [༩]«པེ་»«སྣར་»ཀྱིས། [༡༠]«པེ་»«སྣར་»བསྟད། [༡༡]«པེ་»«སྣར་»བསྲང་བ། [༡༢]«པེ་»«སྣར་»དྲོད་རིག་པར་ཟོས། [༡༣]«པེ་»«སྣར་»ཀྱི། [༡༤]«པེ་»«སྣར་»+དུ། [༡༥]«པེ་»«སྣར་»བྱའོ། [༡༦]«པེ་»«སྣར་»མ།

390 [1]«pe»«snar»-na/ [2][3]«pe»«snar»mu/ [4]«pe»«snar»grus/ [5][6]«pe»«snar»kyi/ [7]«pe»«snar»bstad/ [8]«pe»«snar»rtsol/ [9]«pe»«snar»kyis/ [10]«pe»«snar»bstad/ [11]«pe»«snar»bsrang ba/ [12]«pe»«snar»drod rig par zos/ [13]«pe»«snar»kyi/ [14]«pe»«snar»+du/ [15]«pe»«snar»bya'o/ [16]«pe»«snar»ma/

༣༩༡ [༡]«པེ་»«སྣར་»གཏང་། [༢]«པེ་»«སྣར་»ལྟར། [༣]«པེ་»«སྣར་»གཙུབས། [༤]«པེ་»«སྣར་»རབ་ཏུ་བསྟད༑ [༥]«པེ་»«སྣར་»བུ། [༦]«པེ་»«སྣར་»-དུ། [༧]«པེ་»«སྣར་»-ང་། [༨]«པེ་»«སྣར་»ཚེའི༑ [༩]«པེ་»ན་ཚེ་ཐུང་། «སྣར་»ན་ཚེ་ཐུང་ཞིང་། [༡༠]«པེ་»«སྣར་»བསྟད། [༡༡]«པེ་»«སྣར་»དེ། [༡༢]«པེ་»«སྣར་»འཐོབ།

391 [1]«pe»«snar»gtang / [2]«pe»«snar»ltar/ [3]«pe»«snar»gtsubs/ [4]«pe»«snar»rab tu bstad| [5]«pe»«snar»bu/ [6]«pe»«snar»-du/ [7]«pe»«snar»-nga / [8]«pe»«snar»tshe'i| [9]«pe»na tshe thung / «snar»na tshe thung zhing / [10]«pe»«snar»bstad/ [11]«pe»«snar»de/ [12]«pe»«snar»'thob/

༣༩༢ [༡]«པེ་»བསྒོམས། [༢]«པེ་»«སྣར་»ལས། [༣]«པེ་»«སྣར་»ནས། [༤]«པེ་»«སྣར་»བྱ་སྟེ། [༥]«པེ་»«སྣར་»-འདི་དག [༦]«པེ་»«སྣར་»+བདེ་བ། [༧]«པེ་»«སྣར་»-པར་བྱའོ།། [༨]«པེ་»«སྣར་»ཀྱི།

392 [1]«pe»bsgoms/ [2]«pe»«snar»las/ [3]«pe»«snar»nas/ [4]«pe»«snar»bya ste/ [5]«pe»«snar»-'di dag [6]«pe»«snar»+bde ba/ [7]«pe»«snar»-par bya'o// [8]«pe»«snar»kyi/

༣༩༣ [༡]«པེ་»«སྣར་»+བ། [༢]«པེ་»«སྣར་»སྒོམ། [༣]«ཅོ་»བྱིན་ནོ།། [༤]«པེ་»«སྣར་»སྒོམ། [༥]«པེ་»«སྣར་»+ཐམས་ཅད། [༦]«པེ་»«སྣར་»བ། [༧]«པེ་»«སྣར་»སྒྲུབ། [༨]«པེ་»«སྣར་»པས།

393 [1]«pe»«snar»+ba/ [2]«pe»«snar»sgom/ [3]«co»byin no// [4]«pe»«snar»sgom/ [5]«pe»«snar»+thams cad/ [6]«pe»«snar»ba/ [7]«pe»«snar»sgrub/ [8]«pe»«snar»pas/

༣༩༤ [༡]«པེ་»«སྣར་»པར། [༢]«པེ་»«སྣར་»-ལ། [༣]«པེ་»«སྣར་»གི། [༤]«པེ་»«སྣར་»ཆོས། [༥]«པེ་»«སྣར་»སམ། [༦]«པེ་»«སྣར་»འམ། [༧]«པེ་»པ། «སྣར་»པར། [༨]«པེ་»«སྣར་»པ། [༩]«པེ་»«སྣར་»-ལ། [༡༠]«པེ་»«སྣར་»-ཀྱང་།

394 [1]«pe»«snar»par/ [2]«pe»«snar»-la/ [3]«pe»«snar»gi/ [4]«pe»«snar»chos/ [5]«pe»«snar»sam/ [6]«pe»«snar»'am/ [7]«pe»pa/ «snar»par/ [8]«pe»«snar»pa/ [9]«pe»«snar»-la/ [10]«pe»«snar»-kyang /

༣༩༥ [༡]«པེ་»«སྣར་»གྱི། [༢]«པེ་»«སྣར་»+ད། [༣]«པེ་»«སྣར་»ཀྱིས་རྙོག [༤]«པེ་»«ཅོ་»དེ། [༥]«པེ་»«སྣར་»པའི། [༦]«པེ་»«སྣར་»དེ། [༧]«པེ་»«སྣར་»-ནི། [༨]«པེ་»«སྣར་»+ཡང་། [༩]«པེ་»«སྣར་»ལ། [༡༠]«པེ་»«སྣར་»-མ། [༡༡]«པེ་»«སྣར་»དེ། [༡༢]«པེ་»«སྣར་»ན། [༡༣]«པེ་»«སྣར་»ལ།

395 [1]«pe»«snar»gyi/ [2]«pe»«snar»+da/ [3]«pe»«snar»kyis rnyog [4]«pe»«co»de/ [5]«pe»«snar»pa'i/ [6]«pe»«snar»de/ [7]«pe»«snar»-ni/ [8]«pe»«snar»+yang / [9]«pe»«snar»la/ [10]«pe»«snar»-ma/ [11]«pe»«snar»de/ [12]«pe»«snar»na/ [13]«pe»«snar»la/

༣༩༦ [༡]«པེ་»-ཀྱང་། [༢]«པེ་»«སྣར་»-འདི་ཡང་། [༣]«པེ་»མངོན། [༤]«པེ་»«སྣར་»+ལ། [༥]«སྣར་»དེ། [༦]«སྣར་»-ལུས། [༧]«པེ་»«སྣར་»ལ། [༨]«པེ་»«སྣར་»གྱིས་མོས་པ་བྱུང་བ། [༩]«པེ་»«སྣར་»-ཡང་། [༡༠]«པེ་»«སྣར་»གི། [༡༡]«པེ་»«སྣར་»པར། [༡༢]«པེ་»«སྣར་»-བ།

396 [1]«pe»-kyang / [2]«pe»«snar»-'di yang / [3]«pe»mngon/ [4]«pe»«snar»+la/ [5]«snar»de/ [6]«snar»-lus/ [7]«pe»«snar»la/ [8]«pe»«snar»gyis mos pa byung ba/ [9]«pe»«snar»-yang / [10]«pe»«snar»gi/ [11]«pe»«snar»par/ [12]«pe»«snar»-ba/

༣༩༧ [༡]«པེ་»«སྣར་»གྱིས། [༢]«པེ་»«སྣར་»ལས། [༣]«པེ་»«སྣར་»ཀྱིས། [༤]«པེ་»«སྣར་»-བྱེད་པ།

397 [1]«pe»«snar»gyis/ [2]«pe»«snar»las/ [3]«pe»«snar»kyis/ [4]«pe»«snar»-byed pa/

༣༩༨ [༡]«པེ་»«སྣར་»-ནི། [༢]«པེ་»«སྣར་»ཀྱི། [༣]«པེ་»«སྣར་»ཏུ། [༤]«པེ་»«སྣར་»-རབ་ཏུ། [༥]«པེ་»«སྣར་»བར་དུ། [༦]«པེ་»«སྣར་»ཀྱི། [༧]«པེ་»«སྣར་»-པ། [༨]«པེ་»«སྣར་»པར་རབ་ཏུ།

398 [1]«pe»«snar»-ni/ [2]«pe»«snar»kyi/ [3]«pe»«snar»tu/ [4]«pe»«snar»-rab tu/ [5]«pe»«snar»bar du/ [6]«pe»«snar»kyi/ [7]«pe»«snar»-pa/ [8]«pe»«snar»par rab tu/

༣༩༩ [༡]«པེ་»«སྣར་»ཀྱི། [༢]«པེ་»«སྣར་»པ། [༣]«པེ་»«སྣར་»+གལ་ཏེ་སེམས་ཅན་དུ་བགྲང་བ་གཞན་དག་གི་ཁམས་ལ་མོས་པར་བྱེད་ན་ནི། ནང་དང་ཕྱི་རོལ་གྱི་དྲན་པ་ཉེ་བར་གཞག་པ་རྣམས་ལ་སྤྱོད་པ་ཡིན་ནོ། ། [༤][༥]«པེ་»«སྣར་»བརྣགས། [༦]«པེ་»«སྣར་»+པ། [༧]«པེ་»«སྣར་»པར། [༨]«པེ་»«སྣར་»-དག [༩]«པེ་»«སྣར་»ལྷགས་ལ།

399 [1]«pe»«snar»kyi/ [2]«pe»«snar»pa/ [3]«pe»«snar»+gal te sems can du bgrang ba gzhan dag gi khams la mos par byed na ni/ nang dang phyi rol gyi dran pa nye bar gzhag pa rnams la spyod pa yin no/ / [4][5]«pe»«snar»brnags/ [6]«pe»«snar»+pa/ [7]«pe»«snar»par/ [8]«pe»«snar»-dag [9]«pe»«snar»lhags la/

༤༠༠ [༡]«པེ་»«སྣར་»ན། བདག་གི། [༢]«པེ་»«སྣར་»+དག [༣]«པེ་»«སྣར་»ནི། [༤]«པེ་»«སྣར་»-དེ། [༥]«པེ་»«སྣར་»-དག [༦]«པེ་»«སྣར་»དེ། [༧]«པེ་»«སྣར་»-བ། [༨]«པེ་»«སྣར་»བསྲེག [༩]«པེ་»«སྣར་»-ཚད། [༡༠]«པེ་»«སྣར་»ཞིག [༡༡]«པེ་»«སྣར་»གིས།

400 [1]«pe»«snar»na/ bdag gi/ [2]«pe»«snar»+dag [3]«pe»«snar»ni/ [4]«pe»«snar»-de/ [5]«pe»«snar»-dag [6]«pe»«snar»de/ [7]«pe»«snar»-ba/ [8]«pe»«snar»bsreg [9]«pe»«snar»-tshad/ [10]«pe»«snar»zhig [11]«pe»«snar»gis/

༤༠༡ [༡]«པེ་»«སྣར་»མཐའི། [༢]«པེ་»«སྣར་»མཐའ། [༣]«པེ་»«སྣར་»-སུ། [༤]«པེ་»«སྣར་»པོས། [༥]«པེ་»«སྣར་»གྱིས་འདབ་མ།

401 [1]«pe»«snar»mtha'i/ [2]«pe»«snar»mtha'/ [3]«pe»«snar»-su/ [4]«pe»«snar»pos/ [5]«pe»«snar»gyis 'dab ma/

༤༠༢ [༡]«པེ་»གྱི་འདབ་མ། «སྣར་»གྱི་འདབ་མ། [༢]«པེ་»«སྣར་»-མ། [༣]«པེ་»«སྣར་»ཀྱི། [༤]«པེ་»«སྣར་»གཏམ༑ [༥]«པེ་»«སྣར་»བསྒྲུབ། [༦]«པེ་»བྲེལ་མོ་གཏམ། «སྣར་»བྲེལ་མོ་གཏམས། [༧]«པེ་»«སྣར་»བརྫུན། [༨]«པེ་»«སྣར་»བསྒོམ།

402 [1]«pe»gyi 'dab ma/ «snar»gyi 'dab ma/ [2]«pe»«snar»-ma/ [3]«pe»«snar»kyi/ [4]«pe»«snar»gtam| [5]«pe»«snar»bsgrub/ [6]«pe»brel mo gtam/ «snar»brel mo gtams/ [7]«pe»«snar»brdzun/ [8]«pe»«snar»bsgom/

༤༠༣ [༡]«པེ་»«སྣར་»-རབ་ཏུ། [༢]«པེ་»«སྣར་»+དེའི། [༣]«པེ་»«སྣར་»དེའི། [༤]«པེ་»«སྣར་»+པ། [༥]«པེ་»«སྣར་»-དེ། [༦]«པེ་»«སྣར་»རྒྱུད་དོ།། [༧]«པེ་»བརྟགས། [༨]«པེ་»«སྣར་»-ཉིད།

403 [1]«pe»«snar»-rab tu/ [2]«pe»«snar»+de'i/ [3]«pe»«snar»de'i/ [4]«pe»«snar»+pa/ [5]«pe»«snar»-de/ [6]«pe»«snar»rgyud do// [7]«pe»brtags/ [8]«pe»«snar»-nyid/

༤༠༤ [༡]«པེ་»«སྣར་»པ། [༢]«པེ་»«སྣར་»སྐྱེས་པར་འགྱུར་བ། [༣]«པེ་»«སྣར་»ཀྱི། [༤]«པེ་»«སྣར་»ཡོད། [༥]«པེ་»«སྣར་»འཇལ་བར།

404 [1]«pe»«snar»pa/ [2]«pe»«snar»skyes par 'gyur ba/ [3]«pe»«snar»kyi/ [4]«pe»«snar»yod/ [5]«pe»«snar»'jal bar/

༤༠༥ [༡]«པེ་»«སྣར་»བསལ། [༢]«པེ་»«སྣར་»གྱུར་པ། [༣]«པེ་»«སྣར་»པའི། [༤]«པེ་»«སྣར་»གཟེང་། [༥]«པེ་»«སྣར་»བསག [༦]«པེ་»«སྣར་»-སྤྱོད། [༧]«པེ་»«སྣར་»-ཉན་ཐོས་ཀྱི་ས། [༨]«པེ་»«སྣར་»པའི་དེའི་གོང་།

405 [1]«pe»«snar»bsal/ [2]«pe»«snar»gyur pa/ [3]«pe»«snar»pa'i/ [4]«pe»«snar»gzeng / [5]«pe»«snar»bsag [6]«pe»«snar»-spyod/ [7]«pe»«snar»-nyan thos kyi sa/ [8]«pe»«snar»pa'i de'i gong /

༤༠༦ [༡]«པེ་»«སྣར་»པོའི། [༢]«པེ་»འཇིག «སྣར་»འཇིག་རྟེན། [༣]«པེ་»«སྣར་»+བ། [༤]«པེ་»«སྣར་»ཏེ། [༥]«པེ་»«སྣར་»པ།

406 [1]«pe»«snar»po'i/ [2]«pe»'jig «snar»'jig rten/ [3]«pe»«snar»+ba/ [4]«pe»«snar»te/ [5]«pe»«snar»pa/

༤༠༧ [༡]«པེ་»«སྣར་»བསྒྲུབ། [༢]«པེ་»«སྣར་»ཐོབ། [༣]«པེ་»«སྣར་»བ། [༤]«པེ་»«སྣར་»-དུ།

407 [1]«pe»«snar»bsgrub/ [2]«pe»«snar»thob/ [3]«pe»«snar»ba/ [4]«pe»«snar»-du/

༤༠༨ [༡]«པེ་»«སྣར་»དུ་ཚོལ་བའི། [༢]«པེ་»«སྣར་»+པ།

408 [1]«pe»«snar»du tshol ba'i/ [2]«pe»«snar»+pa/

༤༠༩ [༡]«པེ་»«སྣར་»པ་འཕོངས། [༢]«པེ་»«སྣར་»ལ། [༣]«པེ་»«སྣར་»བ། [༤]«སྣར་»སྟེ། [༥]«པེ་»«སྣར་»རྩའི། [༦]«པེ་»«སྣར་»མེད། [༧]«པེ་»«སྣར་»-སྦྲུལ་གདུག་པ་ལྟ་བུ་དང་། [༨]«པེ་»«སྣར་»ཉེ་བར།

409 [1]«pe»«snar»pa 'phongs/ [2]«pe»«snar»la/ [3]«pe»«snar»ba/ [4]«snar»ste/ [5]«pe»«snar»rtsa'i/ [6]«pe»«snar»med/ [7]«pe»«snar»-sbrul gdug pa lta bu dang / [8]«pe»«snar»nye bar/

༤༡༠ [༡]«པེ་»«སྣར་»འདི། [༢]«པེ་»«སྣར་»ཀྱི། [༣]«པེ་»«སྣར་»གིས། [༤]«པེ་»«སྣར་»སྩོལ། [༥]«པེ་»«སྣར་»སེམས། [༦]«པེ་»«སྣར་»གིས། [༧]«པེ་»«སྣར་»མས། [༨]«པེ་»«སྣར་»-སུ། [༩]«པེ་»«སྣར་»-ན། [༡༠]«སྣར་»-ན།

410 [1]«pe»«snar»'di/ [2]«pe»«snar»kyi/ [3]«pe»«snar»gis/ [4]«pe»«snar»stsol/ [5]«pe»«snar»sems/ [6]«pe»«snar»gis/ [7]«pe»«snar»mas/ [8]«pe»«snar»-su/ [9]«pe»«snar»-na/ [10]«snar»-na/

༤༡༡ [༡]«པེ་»«སྣར་»བུ། [༢][༣]«པེ་»«སྣར་»རྩོལ། [༤]«པེ་»«སྣར་»+པ། [༥]«པེ་»«སྣར་»གསོགས། [༦]«པེ་»«སྣར་»-ཕོ། [༧]«པེ་»«སྣར་»-བྲན་མོ་དང་། [༨]«པེ་»ཀྱིས། «སྣར་»རྣམས་ཀྱིས། [༩]«པེ་»«སྣར་»འབྱུང་། [༡༠]«པེ་»«སྣར་»ཆར་གྱི་གཡོག [༡༡]«པེ་»«སྣར་»-སེལ། [༡༢]«པེ་»«སྣར་»འཆག

411 [1]«pe»«snar»bu/ [2][3]«pe»«snar»rtsol/ [4]«pe»«snar»+pa/ [5]«pe»«snar»gsogs/ [6]«pe»«snar»-pho/ [7]«pe»«snar»-bran mo dang / [8]«pe»kyis/ «snar»rnams kyis/ [9]«pe»«snar»'byung / [10]«pe»«snar»char gyi g.yog [11]«pe»«snar»-sel/ [12]«pe»«snar»'chag

༤༡༢ [༡]«པེ་»«སྣར་»-པ། [༢]«པེ་»«སྣར་»གི། [༣]«པེ་»«སྣར་»-པ། [༤]«པེ་»«སྣར་»རྟོགས། [༥]«པེ་»«སྣར་»པ། [༦]«པེ་»«སྣར་»རགས། [༧]«པེ་»«སྣར་»དེ། [༨]«པེ་»«སྣར་»-ནི། [༩]«པེ་»«སྣར་»-དེ། [༡༠]«ཅོ་»རིགས།

412 [1]«pe»«snar»-pa/ [2]«pe»«snar»gi/ [3]«pe»«snar»-pa/ [4]«pe»«snar»rtogs/ [5]«pe»«snar»pa/ [6]«pe»«snar»rags/ [7]«pe»«snar»de/ [8]«pe»«snar»-ni/ [9]«pe»«snar»-de/ [10]«co»rigs/

༤༡༣ [༡]«པེ་»«སྣར་»བསམས། [༢]«པེ་»«སྣར་»བསྒོམ། [༣]«པེ་»«སྣར་»ན། [༤]«པེ་»«སྣར་»པོར། [༥]«པེ་»«སྣར་»-ཀྱི། [༦]«པེ་»«སྣར་»སྤྱོད་པ། [༧]«པེ་»«སྣར་»སྤངས་པའི། [༨]«པེ་»«སྣར་»བསྒོམ༑ [༩]«པེ་»«སྣར་»-དག་པར།

413 [1]«pe»«snar»bsams/ [2]«pe»«snar»bsgom/ [3]«pe»«snar»na/ [4]«pe»«snar»por/ [5]«pe»«snar»-kyi/ [6]«pe»«snar»spyod pa/ [7]«pe»«snar»spangs pa'i/ [8]«pe»«snar»bsgom| [9]«pe»«snar»-dag par/

༤༡༤ [༡]«པེ་»«སྣར་»གེགས། [༢]«པེ་»«སྣར་»-མི། [༣]«པེ་»«སྣར་»སྡུག [༤]«པེ་»«སྣར་»སྨོད། [༥]«པེ་»«སྣར་»བཟློག [༦]«པེ་»«སྣར་»+མི། [༧]«པེ་»«སྣར་»སྤང་བའི། [༨]«པེ་»«སྣར་»+ལ། [༩]«པེ་»«སྣར་»སྤོང་། [༡༠]«པེ་»«སྣར་»བསྒོམ། [༡༡]«པེ་»«སྣར་»བ་ལ། [༡༢]«པེ་»«སྣར་»སྒོམ།

414 [1]«pe»«snar»gegs/ [2]«pe»«snar»-mi/ [3]«pe»«snar»sdug [4]«pe»«snar»smod/ [5]«pe»«snar»bzlog [6]«pe»«snar»+mi/ [7]«pe»«snar»spang ba'i/ [8]«pe»«snar»+la/ [9]«pe»«snar»spong / [10]«pe»«snar»bsgom/ [11]«pe»«snar»ba la/ [12]«pe»«snar»sgom/

༤༡༥ [༡]«པེ་»«སྣར་»སྤང་བ། [༢]«པེ་»«སྣར་»གྱི། [༣]«པེ་»«སྣར་»-ན། [༤][༥]«པེ་»«སྣར་»-དེ། [༦]«པེ་»«སྣར་»པའི། [༧]«པེ་»«སྣར་»ཚོལ་བར། [༨]«པེ་»«སྣར་»+དགའ་བའི། [༩]«པེ་»«སྣར་»+ནི།

415 [1]«pe»«snar»spang ba/ [2]«pe»«snar»gyi/ [3]«pe»«snar»-na/ [4][5]«pe»«snar»-de/ [6]«pe»«snar»pa'i/ [7]«pe»«snar»tshol bar/ [8]«pe»«snar»+dga' ba'i/ [9]«pe»«snar»+ni/

༤༡༦ [༡]«པེ་»«སྣར་»བསྒོམ། [༢]«པེ་»«སྣར་»སྤངས་པར། [༣]«པེ་»«སྣར་»+ཡང་། [༤]«པེ་»«སྣར་»པ།

416 [1]«pe»«snar»bsgom/ [2]«pe»«snar»spangs par/ [3]«pe»«snar»+yang / [4]«pe»«snar»pa/

༤༡༧ [༡]«པེ་»«སྣར་»+དག [༢]«པེ་»«སྣར་»དཔྱོད། [༣]«པེ་»«སྣར་»-པ། [༤]«པེ་»བཞི་པའི་མཚན། «སྣར་»བའི་མཚན། [༥]«པེ་»«སྣར་»སོ་སོར་རིག

417 [1]«pe»«snar»+dag [2]«pe»«snar»dpyod/ [3]«pe»«snar»-pa/ [4]«pe»bzhi pa'i mtshan/ «snar»ba'i mtshan/ [5]«pe»«snar»so sor rig

༤༡༨ [༡]«པེ་»«སྣར་»-ན། [༢]«པེ་»«སྣར་»གཏོགས། [༣]«པེ་»«སྣར་»ཡུན། [༤]«པེ་»«སྣར་»-རིང་། [༥]«པེ་»«སྣར་»ལས། [༦]«པེ་»«སྣར་»-དག [༧]«སྣར་»བརྟག [༨]«པེ་»«སྣར་»-བ། [༩]«པེ་»«སྣར་»-མ། [༡༠]«པེ་»«སྣར་»རིགས། [༡༡]«པེ་»«སྣར་»+རིག་པར།

418 [1]«pe»«snar»-na/ [2]«pe»«snar»gtogs/ [3]«pe»«snar»yun/ [4]«pe»«snar»-ring / [5]«pe»«snar»las/ [6]«pe»«snar»-dag [7]«snar»brtag [8]«pe»«snar»-ba/ [9]«pe»«snar»-ma/ [10]«pe»«snar»rigs/ [11]«pe»«snar»+rig par/

༤༡༩ [༡]«པེ་»«སྣར་»རིགས། [༢]«པེ་»«སྣར་»-དབེན་པ་སྡིག་པ་མི་དགེ་བའི་ཆོས་རྣམས་ལས། [༣]«པེ་»«སྣར་»-ལས། [༤]«པེ་»«སྣར་»འབྲུ། [༥]«པེ་»«སྣར་»བསླུ།

419 [1]«pe»«snar»rigs/ [2]«pe»«snar»-dben pa sdig pa mi dge ba'i chos rnams las/ [3]«pe»«snar»-las/ [4]«pe»«snar»'bru/ [5]«pe»«snar»bslu/

༤༢༠ [༡]«སྣར་»བའི། [༢]«པེ་»«སྣར་»ཐོག [༣]«པེ་»«སྣར་»-ན། [༤]«པེ་»«སྣར་»བསྒོམས། [༥]«པེ་»«སྣར་»+བཅས། [༦]«པེ་»«སྣར་»+དང་།

420 [1]«snar»ba'i/ [2]«pe»«snar»thog [3]«pe»«snar»-na/ [4]«pe»«snar»bsgoms/ [5]«pe»«snar»+bcas/ [6]«pe»«snar»+dang /

༤༢༡ [༡]«པེ་»«སྣར་»-ནང་ཡོངས་སུ་ད་ང་སྟེ། [༢][༣]«པེ་»«སྣར་»པ། [༤]«པེ་»«སྣར་»-དེ། [༥]«པེ་»«སྣར་»བསྒོམས། [༦]«པེ་»«སྣར་»རབ་ཏུ་དཔྱོད། [༧]«པེ་»«སྣར་»-དག [༨]«པེ་»«སྣར་»-དེས།

421 [1]«pe»«snar»-nang yongs su da nga ste/ [2][3]«pe»«snar»pa/ [4]«pe»«snar»-de/ [5]«pe»«snar»bsgoms/ [6]«pe»«snar»rab tu dpyod/ [7]«pe»«snar»-dag [8]«pe»«snar»-des/

༤༢༢ [༡]«པེ་»«སྣར་»པོའི་སེམས་ཅན། [༢]«པེ་»«སྣར་»བགྲངས་པའི། [༣]«པེ་»«སྣར་»-ལ། [༤]«པེ་»«སྣར་»-ཞེས། [༥]«པེ་»«སྣར་»+ཏེ། [༦]«པེ་»«སྣར་»-བྱ་བ། [༧]«པེ་»«སྣར་»+ནི། [༨]«པེ་»«སྣར་»རྣམས། [༩]«པེ་»«སྣར་»གྱིས་དགའ་བ། [༡༠]«པེ་»«སྣར་»ཏེ། [༡༡]«པེ་»«སྣར་»-དེ་ལ།

422 [1]«pe»«snar»po'i sems can/ [2]«pe»«snar»bgrangs pa'i/ [3]«pe»«snar»-la/ [4]«pe»«snar»-zhes/ [5]«pe»«snar»+te/ [6]«pe»«snar»-bya ba/ [7]«pe»«snar»+ni/ [8]«pe»«snar»rnams/ [9]«pe»«snar»gyis dga' ba/ [10]«pe»«snar»te/ [11]«pe»«snar»-de la/

༤༢༣ [༡]«པེ་»«སྣར་»-ལྟ། [༢]«པེ་»«སྣར་»-ཅན། [༣]«སྣར་»ནི། [༤]«པེ་»«སྣར་»-བྱ་བ། [༥]«པེ་»«སྣར་»ལ། [༦]«པེ་»«སྣར་»-ལ། [༧]«པེ་»«སྣར་»-བྱ།

423 [1]«pe»«snar»-lta/ [2]«pe»«snar»-can/ [3]«snar»ni/ [4]«pe»«snar»-bya ba/ [5]«pe»«snar»la/ [6]«pe»«snar»-la/ [7]«pe»«snar»-bya/

༤༢༤ [༡]«པེ་»«སྣར་»-དག་ལ། [༢]«པེ་»«སྣར་»-ཡོད། [༣]«པེ་»«སྣར་»གིས། [༤]«པེ་»«སྣར་»པའི། [༥]«པེ་»«སྣར་»སོང་། [༦]«པེ་»«སྣར་»བ། [༧]«པེ་»«སྣར་»སྐྱེ་བར། [༨]«པེ་»«སྣར་»རིགས། [༩]«པེ་»«སྣར་»སྤོངས་པའི། [༡༠]«པེ་»«སྣར་»བསྟན།

424 [1]«pe»«snar»-dag la/ [2]«pe»«snar»-yod/ [3]«pe»«snar»gis/ [4]«pe»«snar»pa'i/ [5]«pe»«snar»song / [6]«pe»«snar»ba/ [7]«pe»«snar»skye bar/ [8]«pe»«snar»rigs/ [9]«pe»«snar»spongs pa'i/ [10]«pe»«snar»bstan/

༤༢༥ [༡]«པེ་»«སྣར་»སྤངས་པར། [༢]«པེ་»«སྣར་»-དེ། [༣]«པེ་»«སྣར་»-ན། [༤]«པེ་»«སྣར་»པ་ནས། [༥]«པེ་»«སྣར་»+ཡང་། [༦]«པེ་»«སྣར་»བ།

425 [1]«pe»«snar»spangs par/ [2]«pe»«snar»-de/ [3]«pe»«snar»-na/ [4]«pe»«snar»pa nas/ [5]«pe»«snar»+yang / [6]«pe»«snar»ba/

༤༢༦ [༡]«པེ་»«སྣར་»-དེ། [༢]«པེ་»«སྣར་»+དེ། [༣]«པེ་»«སྣར་»-ཉན་ཐོས་ཀྱི་ས། [༤]«པེ་»«སྣར་»མཁར༑ [༥]«པེ་»«སྣར་»-དེ། [༦]«པེ་»«སྣར་»འགྱུར་བའི། [༧]«པེ་»«སྣར་»རྒྱུས།

426 [1]«pe»«snar»-de/ [2]«pe»«snar»+de/ [3]«pe»«snar»-nyan thos kyi sa/ [4]«pe»«snar»mkhar| [5]«pe»«snar»-de/ [6]«pe»«snar»'gyur ba'i/ [7]«pe»«snar»rgyus/

༤༢༧ [༡]«སྣར་»རིགས། [༢]«ཅོ་»པ། [༣]«པེ་»«སྣར་»བསྟད། [༤]«པེ་»«སྣར་»-ཐམས་ཅད་ཀྱི། [༥]«པེ་»«སྣར་»-མི། [༦]«པེ་»«སྣར་»གཤིག [༧]«པེ་»«སྣར་»སྙམས། [༨]«པེ་»«སྣར་»ཉེ་བར། [༩]«པེ་»«སྣར་»-སྦྱོར་བ་མཐར་ཐུག་པའི་ཡིད་ལ་བྱེད་པས།

427 [1]«snar»rigs/ [2]«co»pa/ [3]«pe»«snar»bstad/ [4]«pe»«snar»-thams cad kyi/ [5]«pe»«snar»-mi/ [6]«pe»«snar»gshig [7]«pe»«snar»snyams/ [8]«pe»«snar»nye bar/ [9]«pe»«snar»-sbyor ba mthar thug pa'i yid la byed pas/

༤༢༨ [༡]«པེ་»«སྣར་»པས།

428 [1]«pe»«snar»pas/

༤༢༩ [༡]«པེ་»«སྣར་»-པ། [༢]«པེ་»«སྣར་»ལས། [༣]«པེ་»«སྣར་»-འཇུག་པར། [༤]«པེ་»«སྣར་»-པའི༑ [༥]«པེ་»«སྣར་»བཟློག

429 [1]«pe»«snar»-pa/ [2]«pe»«snar»las/ [3]«pe»«snar»-'jug par/ [4]«pe»«snar»-pa'i| [5]«pe»«snar»bzlog

༤༣༠ [༡]«པེ་»«སྣར་»-བྱ་བ། [༢]«པེ་»«སྣར་»ལས། [༣]«པེ་»«སྣར་»ཀྱིས། [༤][༥]«པེ་»«སྣར་»+པ། [༦]«པེ་»«སྣར་»པ། [༧]«པེ་»«སྣར་»ལས། [༨]«པེ་»«སྣར་»-རྣམས། [༩]«ཅོ་»ཕར།

430 [1]«pe»«snar»-bya ba/ [2]«pe»«snar»las/ [3]«pe»«snar»kyis/ [4][5]«pe»«snar»+pa/ [6]«pe»«snar»pa/ [7]«pe»«snar»las/ [8]«pe»«snar»-rnams/ [9]«co»phar/

༤༣༡ [༡]«པེ་»«སྣར་»ཀྱིས་ན། [༢]«པེ་»«སྣར་»-སྙོམས་པར་འཇུག་པ་ལ། [༣]«པེ་»«སྣར་»-སྙོམས་པར། [༤]«པེ་»«སྣར་»བས། [༥]«པེ་»«སྣར་»-སུ། [༦]«པེ་»«སྣར་»འཐོབ།

431 [1]«pe»«snar»kyis na/ [2]«pe»«snar»-snyoms par 'jug pa la/ [3]«pe»«snar»-snyoms par/ [4]«pe»«snar»bas/ [5]«pe»«snar»-su/ [6]«pe»«snar»'thob/

༤༣༢ [༡]«པེ་»«སྣར་»དོ།། [༢]«པེ་»«སྣར་»སྟེ། [༣]«པེ་»«སྣར་»སྣང་། [༤]«པེ་»«སྣར་»ཐོབ། [༥]«སྣར་»པ།[༦]«པེ་»«སྣར་»པས། [༧]«སྣར་»སོར། [༨]«པེ་»«སྣར་»བསྒོམ།

432 [1]«pe»«snar»do// [2]«pe»«snar»ste/ [3]«pe»«snar»snang / [4]«pe»«snar»thob/ [5]«snar»pa/[6]«pe»«snar»pas/ [7]«snar»sor/ [8]«pe»«snar»bsgom/

༤༣༣ [༡]«པེ་»«སྣར་»བསྒྲུབས། [༢]«པེ་»«སྣར་»བསྒོམ། [༣]«པེ་»«སྣར་»+གང་། [༤][༥]«པེ་»«སྣར་»འདབ་བམ། [༦]«པེ་»«སྣར་»ཁྲིའུ། [༧]«པེ་»ཁྲིའིའུ། «སྣར་»ཁྲིའུ། [༨]«པེ་»«སྣར་»གཏོང་། [༩]«པེ་»«སྣར་»དང་། [༡༠]«པེ་»«སྣར་»ད། [༡༡]«པེ་»«སྣར་»-ན།

433 [1]«pe»«snar»bsgrubs/ [2]«pe»«snar»bsgom/ [3]«pe»«snar»+gang / [4][5]«pe»«snar»'dab bam/ [6]«pe»«snar»khri'u/ [7]«pe»khri'i'u/ «snar»khri'u/ [8]«pe»«snar»gtong / [9]«pe»«snar»dang / [10]«pe»«snar»da/ [11]«pe»«snar»-na/

༤༣༤ [༡]«པེ་»«སྣར་»གང་སྟེ། [༢]«པེ་»«སྣར་»ནི། [༣]«པེ་»«སྣར་»-བྱེད། [༤]«པེ་»«སྣར་»མཆོད། [༥]«པེ་»«སྣར་»གི། [༦]«པེ་»«སྣར་»བརྟེན། [༧]«པེ་»«སྣར་»ཞིང་། [༨]«པེ་»«སྣར་»ཀྱི། [༩]«སྣར་»བ། [༡༠]«པེ་»«སྣར་»+ལ། [༡༡]«པེ་»«སྣར་»བསྟན། [༡༢]«པེ་»«སྣར་»-ཡང་བ་དང་།

434 [1]«pe»«snar»gang ste/ [2]«pe»«snar»ni/ [3]«pe»«snar»-byed/ [4]«pe»«snar»mchod/ [5]«pe»«snar»gi/ [6]«pe»«snar»brten/ [7]«pe»«snar»zhing / [8]«pe»«snar»kyi/ [9]«snar»ba/ [10]«pe»«snar»+la/ [11]«pe»«snar»bstan/ [12]«pe»«snar»-yang ba dang /

༤༣༥ [༡]«པེ་»«སྣར་»-བ་དང་། [༢]«པེ་»«སྣར་»བྱུང་། [༣]«པེ་»«སྣར་»-བྱ། [༤]«པེ་»«སྣར་»དུ། [༥]«པེ་»«སྣར་»བས། [༦]«པེ་»«སྣར་»ཀྱི་དབང་བསྐུར། [༧]«པེ་»«སྣར་»གྱིས། [༨]«པེ་»ཀྱི་དབང་བུ་སྐུར། «སྣར་»ཀྱི་དབང་བསྐུར། [༩]«པེ་»«སྣར་»བསྐུར། [༡༠]«པེ་»«སྣར་»ལ། [༡༡]«པེ་»«སྣར་»+དེ༑ [༡༢]«པེ་»«སྣར་»པ། [༡༣]«པེ་»«སྣར་»བསྒོམ།

435 [1]«pe»«snar»-ba dang / [2]«pe»«snar»byung / [3]«pe»«snar»-bya/ [4]«pe»«snar»du/ [5]«pe»«snar»bas/ [6]«pe»«snar»kyi dbang bskur/ [7]«pe»«snar»gyis/ [8]«pe»kyi dbang bu skur/ «snar»kyi dbang bskur/ [9]«pe»«snar»bskur/ [10]«pe»«snar»la/ [11]«pe»«snar»+de| [12]«pe»«snar»pa/ [13]«pe»«snar»bsgom/

༤༣༦ [༡]«པེ་»«སྣར་»པའི། [༢]«པེ་»«སྣར་»-གི། [༣]«པེ་»«སྣར་»པ། [༤]«པེ་»«སྣར་»བླག་ཆོར། [༥]«པེ་»«སྣར་»-དག [༦]«པེ་»«སྣར་»དེ། དེ་ལ། [༧]«པེ་»«སྣར་»བསྒོམ། [༨]«པེ་»«སྣར་»གྱུར༑ [༩]«པེ་»«སྣར་»གིས། [༡༠]«པེ་»«སྣར་»བསྒོམས། [༡༡]«པེ་»«སྣར་»བསྒོམ།

436 [1]«pe»«snar»pa'i/ [2]«pe»«snar»-gi/ [3]«pe»«snar»pa/ [4]«pe»«snar»blag chor/ [5]«pe»«snar»-dag [6]«pe»«snar»de/ de la/ [7]«pe»«snar»bsgom/ [8]«pe»«snar»gyur| [9]«pe»«snar»gis/ [10]«pe»«snar»bsgoms/ [11]«pe»«snar»bsgom/

༤༣༧ [༡]«པེ་»«སྣར་»འགྱུར་བའི། [༢]«པེ་»«སྣར་»+འདི། [༣]«པེ་»«སྣར་»མཐོ། [༤]«པེ་»«སྣར་»ནོ།། [༥]«པེ་»«སྣར་»+ངར་ཟེར། [༦][༧]«པེ་»«སྣར་»འགྱུར་བའི། [༨]«པེ་»«སྣར་»རྟག [༩]«པེ་»«སྣར་»བརྗོད། [༡༠]«པེ་»«སྣར་»+བར། [༡༡]«པེ་»«སྣར་»བསྒོམ། [༡༢]«པེ་»«སྣར་»བར།

437 [1]«pe»«snar»'gyur ba'i/ [2]«pe»«snar»+'di/ [3]«pe»«snar»mtho/ [4]«pe»«snar»no// [5]«pe»«snar»+ngar zer/ [6][7]«pe»«snar»'gyur ba'i/ [8]«pe»«snar»rtag [9]«pe»«snar»brjod/ [10]«pe»«snar»+bar/ [11]«pe»«snar»bsgom/ [12]«pe»«snar»bar/

༤༣༨ [༡]«པེ་»«སྣར་»སའི། [༢]«པེ་»«སྣར་»བསྒོམ། [༣][༤]«པེ་»«སྣར་»སོར། [༥]«པེ་»«སྣར་»བསྒྱུར། [༦]«པེ་»«སྣར་»-དེ་དང་། [༧]«པེ་»«སྣར་»གི། [༨]«པེ་»«སྣར་»གྱི།

438 [1]«pe»«snar»sa'i/ [2]«pe»«snar»bsgom/ [3][4]«pe»«snar»sor/ [5]«pe»«snar»bsgyur/ [6]«pe»«snar»-de dang / [7]«pe»«snar»gi/ [8]«pe»«snar»gyi/

༤༣༩ [༡]«པེ་»«སྣར་»+ཆེན་པོ་དང་། [༢]«པེ་»«སྣར་»+ངུ། [༣]«པེ་»«སྣར་»པོར། [༤]«པེ་»མཉམས། [༥]«པེ་»-མཆེད། [༦]«པེ་»«སྣར་»བར།

439 [1]«pe»«snar»+chen po dang / [2]«pe»«snar»+ngu/ [3]«pe»«snar»por/ [4]«pe»mnyams/ [5]«pe»-mched/ [6]«pe»«snar»bar/

༤༤༠ [༡]«པེ་»«སྣར་»-དོ།། [༢]«པེ་»«སྣར་»བ། [༣]«པེ་»«སྣར་»སྨྲས་པ། [༤]«པེ་»«སྣར་»གི། [༥]«པེ་»«སྣར་»ན། [༦]«པེ་»«སྣར་»-ལ། [༧]«པེ་»«སྣར་»གྱི་འགྲོ་བ་རྣམ་པར།

440 [1]«pe»«snar»-do// [2]«pe»«snar»ba/ [3]«pe»«snar»smras pa/ [4]«pe»«snar»gi/ [5]«pe»«snar»na/ [6]«pe»«snar»-la/ [7]«pe»«snar»gyi 'gro ba rnam par/

༤༤༡ [༡]«པེ་»«སྣར་»གྱིས།

441 [1]«pe»«snar»gyis/

༤༤༢ [༡]«པེ་»«སྣར་»གི། [༢]«པེ་»«སྣར་»བསྒྲུབ་པའི། [༣]«པེ་»«སྣར་»-ནི། [༤]«པེ་»«སྣར་»+དུ། [༥]«པེ་»«སྣར་»-ལ། [༦]«པེ་»«སྣར་»གྱི། [༧]«པེ་»«སྣར་»བ།

442 [1]«pe»«snar»gi/ [2]«pe»«snar»bsgrub pa'i/ [3]«pe»«snar»-ni/ [4]«pe»«snar»+du/ [5]«pe»«snar»-la/ [6]«pe»«snar»gyi/ [7]«pe»«snar»ba/

༤༤༣ [༡]«པེ་»«སྣར་»-ན། [༢]«པེ་»«སྣར་»-དེ། [༣]«པེ་»«སྣར་»འཐོབ། [༤]«པེ་»«སྣར་»-དང་། [༥]«པེ་»«སྣར་»འཇོག་པར། [༦]«པེ་»«སྣར་»-དངོས་པོ། [༧]«པེ་»«སྣར་»-སུ། [༨]«པེ་»གསོག «སྣར་»བསོག

443 [1]«pe»«snar»-na/ [2]«pe»«snar»-de/ [3]«pe»«snar»'thob/ [4]«pe»«snar»-dang / [5]«pe»«snar»'jog par/ [6]«pe»«snar»-dngos po/ [7]«pe»«snar»-su/ [8]«pe»gsog «snar»bsog

༤༤༤ [༡]«པེ་»«སྣར་»གྱིས། [༢]«པེ་»«སྣར་»བའི། [༣]«ཅོ་»པར། [༤]«པེ་»«སྣར་»-རྒྱུ།

444 [1]«pe»«snar»gyis/ [2]«pe»«snar»ba'i/ [3]«co»par/ [4]«pe»«snar»-rgyu/

༤༤༥ [༡]«པེ་»ཆེར། [༢]«པེ་»«སྣར་»སྐམས། [༣]«པེ་»«སྣར་»ནི་བརྙིངས་པ་དང་། རྙིས་པ་དང་། གཟུགས་འགྱུར་བར། [༤]«པེ་»«སྣར་»གྱིས། [༥]«པེ་»«སྣར་»སྤྱད། [༦]«ཅོ་»བདག [༧]«པེ་»ལམ་དུས་ཚིག [༨]«པེ་»«སྣར་»རྟག [༩]«པེ་»«སྣར་»པ་ལས། [༡༠]«པེ་»«སྣར་»སྐམས། [༡༡]«པེ་»«སྣར་»གིས།

445 [1]«pe»cher/ [2]«pe»«snar»skams/ [3]«pe»«snar»ni brnyings pa dang / rnyis pa dang / gzugs 'gyur bar/ [4]«pe»«snar»gyis/ [5]«pe»«snar»spyad/ [6]«co»bdag [7]«pe»lam dus tshig [8]«pe»«snar»rtag [9]«pe»«snar»pa las/ [10]«pe»«snar»skams/ [11]«pe»«snar»gis/

༤༤༦ [༡]«པེ་»«སྣར་»སྐམས། [༢][༣]«པེ་»«སྣར་»ལས། [༤]«པེ་»«སྣར་»ལས། [༥]«པེ་»«སྣར་»+བ། [༦]«པེ་»«སྣར་»ཀྱི། [༧][༨]«པེ་»«སྣར་»གྱུར་པ། [༩]«པེ་»«སྣར་»བ། [༡༠]«པེ་»«སྣར་»+པ། [༡༡]«པེ་»«སྣར་»-ཏེ། [༡༢]«པེ་»«སྣར་»-ནམ། [༡༣]«པེ་»«སྣར་»-ཅན། [༡༤]«པེ་»«སྣར་»ནི།

446 [1]«pe»«snar»skams/ [2][3]«pe»«snar»las/ [4]«pe»«snar»las/ [5]«pe»«snar»+ba/ [6]«pe»«snar»kyi/ [7][8]«pe»«snar»gyur pa/ [9]«pe»«snar»ba/ [10]«pe»«snar»+pa/ [11]«pe»«snar»-te/ [12]«pe»«snar»-nam/ [13]«pe»«snar»-can/ [14]«pe»«snar»ni/

༤༤༧ [༡]«པེ་»«སྣར་»-ཉན་ཐོས་ཀྱི་ས། [༢]«པེ་»«སྣར་»ན། [༣]«པེ་»«སྣར་»-ན། [༤]«པེ་»«སྣར་»གྱི། [༥]«པེ་»«སྣར་»-ན།

447 [1]«pe»«snar»-nyan thos kyi sa/ [2]«pe»«snar»na/ [3]«pe»«snar»-na/ [4]«pe»«snar»gyi/ [5]«pe»«snar»-na/

༤༤༨ [༡]«པེ་»«སྣར་»པོར། [༢]«པེ་»«སྣར་»བའི་དེ།

448 [1]«pe»«snar»por/ [2]«pe»«snar»ba'i de/

༤༤༩ [༡]«པེ་»«སྣར་»-སྔོན། [༢]«པེ་»«སྣར་»གི། [༣]«པེ་»«སྣར་»འཛེག [༤]«པེ་»«སྣར་»དེ། [༥]«པེ་»«སྣར་»ན། [༦]«པེ་»«སྣར་»+ཉིད།

449 [1]«pe»«snar»-sngon/ [2]«pe»«snar»gi/ [3]«pe»«snar»'dzeg [4]«pe»«snar»de/ [5]«pe»«snar»na/ [6]«pe»«snar»+nyid/

༤༥༠ [༡]«པེ་»«སྣར་»ན། [༢]«པེ་»«སྣར་»གིས། [༣]«པེ་»«སྣར་»+མ། [༤]«པེ་»«སྣར་»-དག [༥]«པེ་»«སྣར་»མངོན། [༦]«པེ་»«སྣར་»དེས། [༧][༨]«པེ་»«སྣར་»-ན། [༩]«པེ་»«སྣར་»ད། [༡༠]«པེ་»«སྣར་»-ན། [༡༡]«པེ་»«སྣར་»གྲངས་པའི། [༡༢]«པེ་»«སྣར་»གིས། [༡༣]«པེ་»«སྣར་»-བ། [༡༤]«པེ་»«སྣར་»ལ། [༡༥]«པེ་»«སྣར་»སྐམ། [༡༦]«པེ་»«སྣར་»-ན།

450 [1]«pe»«snar»na/ [2]«pe»«snar»gis/ [3]«pe»«snar»+ma/ [4]«pe»«snar»-dag [5]«pe»«snar»mngon/ [6]«pe»«snar»des/ [7][8]«pe»«snar»-na/ [9]«pe»«snar»da/ [10]«pe»«snar»-na/ [11]«pe»«snar»grangs pa'i/ [12]«pe»«snar»gis/ [13]«pe»«snar»-ba/ [14]«pe»«snar»la/ [15]«pe»«snar»skam/ [16]«pe»«snar»-na/

༤༥༡ [༡]«པེ་»«སྣར་»གི། [༢]«པེ་»«སྣར་»དག [༣]«པེ་»«སྣར་»པར། [༤]«པེ་»«སྣར་»+ཚོར་བའི། [༥]«པེ་»«སྣར་»ལས། [༦]«པེ་»«སྣར་»ཀྱི། [༧]«པེ་»«སྣར་»སྟེ།

451 [1]«pe»«snar»gi/ [2]«pe»«snar»dag [3]«pe»«snar»par/ [4]«pe»«snar»+tshor ba'i/ [5]«pe»«snar»las/ [6]«pe»«snar»kyi/ [7]«pe»«snar»ste/

༤༥༢ [༡]«སྣར་»+རྟེན། [༢]«པེ་»«སྣར་»བར། [༣]«པེ་»«སྣར་»ནི། [༤]«པེ་»«སྣར་»བ། [༥]«པེ་»«སྣར་»གི། [༦]«པེ་»«སྣར་»པ་བྱུང་། [༧]«པེ་»«སྣར་»-ན། [༨]«པེ་»«སྣར་»གི།

452 [1]«snar»+rten/ [2]«pe»«snar»bar/ [3]«pe»«snar»ni/ [4]«pe»«snar»ba/ [5]«pe»«snar»gi/ [6]«pe»«snar»pa byung / [7]«pe»«snar»-na/ [8]«pe»«snar»gi/

༤༥༣ [༡]«པེ་»«སྣར་»-ལས། [༢]«པེ་»«སྣར་»དེས།

453 [1]«pe»«snar»-las/ [2]«pe»«snar»des/

༤༥༤ [༡]«པེ་»«སྣར་»དངོས་པོ། [༢]«པེ་»«སྣར་»པའི། [༣]«པེ་»«སྣར་»ནི། [༤]«པེ་»«སྣར་»སྔོས། [༥]«པེ་»«སྣར་»ཀྱིས།

454 [1]«pe»«snar»dngos po/ [2]«pe»«snar»pa'i/ [3]«pe»«snar»ni/ [4]«pe»«snar»sngos/ [5]«pe»«snar»kyis/

༤༥༥ [༡]«པེ་»«སྣར་»དཔྱད། [༢]«པེ་»«སྣར་»པོ། [༣]«པེ་»«སྣར་»བརྙིངས། [༤]«པེ་»«སྣར་»རྡིག [༥]«པེ་»«སྣར་»སྲེགས་པ། [༦]«པེ་»«སྣར་»ཕྱི། [༧]«པེ་»«སྣར་»-ས།

455 [1]«pe»«snar»dpyad/ [2]«pe»«snar»po/ [3]«pe»«snar»brnyings/ [4]«pe»«snar»rdig [5]«pe»«snar»sregs pa/ [6]«pe»«snar»phyi/ [7]«pe»«snar»-sa/

༤༥༦ [༡]«པེ་»«སྣར་»-ན། [༢]«པེ་»«སྣར་»ག [༣]«པེ་»«སྣར་»ཆུས། [༤]«པེ་»«སྣར་»-དང་། [༥]«པེ་»«སྣར་»ཆུས། [༦]«སྣར་»+ནང་། [༧]«པེ་»«སྣར་»ཐ། [༨]«པེ་»«སྣར་»སྟོངས། [༩]«པེ་»«སྣར་»དང་། [༡༠]«པེ་»བས། [༡༡]«པེ་»«སྣར་»སྦྱར་བ་མ་ཡིན་པའི། [༡༢]«པེ་»«སྣར་»གཞོན།

456 [1]«pe»«snar»-na/ [2]«pe»«snar»ga [3]«pe»«snar»chus/ [4]«pe»«snar»-dang / [5]«pe»«snar»chus/ [6]«snar»+nang / [7]«pe»«snar»tha/ [8]«pe»«snar»stongs/ [9]«pe»«snar»dang / [10]«pe»bas/ [11]«pe»«snar»sbyar ba ma yin pa'i/ [12]«pe»«snar»gzhon/

༤༥༧ [༡]«པེ་»«སྣར་»རྙིང་། [༢]«པེ་»«སྣར་»པ། [༣]«པེ་»«སྣར་»རྙིང་། [༤]«པེ་»«སྣར་»ཆགས། [༥]«པེ་»«སྣར་»པོ། [༦]«པེ་»«སྣར་»-བ། [༧]«པེ་»«སྣར་»པོར། [༨]«པེ་»«སྣར་»བརྙིངས། [༩]«པེ་»«སྣར་»རྣམས། [༡༠]«པེ་»ཆགས། [༡༡]«ཅོ་»ལ། [༡༢]«པེ་»«སྣར་»དགུར། [༡༣]«པེ་»«སྣར་»བརྟེན།

457 [1]«pe»«snar»rnying / [2]«pe»«snar»pa/ [3]«pe»«snar»rnying / [4]«pe»«snar»chags/ [5]«pe»«snar»po/ [6]«pe»«snar»-ba/ [7]«pe»«snar»por/ [8]«pe»«snar»brnyings/ [9]«pe»«snar»rnams/ [10]«pe»chags/ [11]«co»la/ [12]«pe»«snar»dgur/ [13]«pe»«snar»brten/

༤༥༨ [༡][༢]«པེ་»«སྣར་»-དེ། [༣]«པེ་»+དེས་ཇི་ལྟར་འགྱུར་བའི་མི་རྟག་པ་ཉིད་རྣམ་པར་དཔྱོད་པར་བྱེད་པ་ཡིན་ནོ༑ ། [༤]«པེ་»«སྣར་»དཀྲི། [༥]«པེ་»«སྣར་»པ། [༦]«པེ་»«སྣར་»པར། [༧]«པེ་»«སྣར་»+དེ།

458 [1][2]«pe»«snar»-de/ [3]«pe»+des ji ltar 'gyur ba'i mi rtag pa nyid rnam par dpyod par byed pa yin no| / [4]«pe»«snar»dkri/ [5]«pe»«snar»pa/ [6]«pe»«snar»par/ [7]«pe»«snar»+de/

༤༥༩ [༡]«པེ་»«སྣར་»གིས། [༢]«པེ་»«སྣར་»ཞིག [༣]«པེ་»«སྣར་»-ཏུ། [༤]«པེ་»«སྣར་»གྱིས།

459 [1]«pe»«snar»gis/ [2]«pe»«snar»zhig [3]«pe»«snar»-tu/ [4]«pe»«snar»gyis/

༤༦༠ [༡][༢]«པེ་»«སྣར་»བཟུང་། [༣]«པེ་»«སྣར་»+དག [༤]«པེ་»«སྣར་»-དག [༥]«པེ་»«སྣར་»འོན། [༦]«པེ་»«སྣར་»དེས་ནི། [༧]«པེ་»«སྣར་»མགོ། [༨]«པེ་»«སྣར་»འཕྱི། [༩]«པེ་»«སྣར་»-ཀྱང་། [༡༠]«པེ་»«སྣར་»+ཞིག

460 [1][2]«pe»«snar»bzung / [3]«pe»«snar»+dag [4]«pe»«snar»-dag [5]«pe»«snar»'on/ [6]«pe»«snar»des ni/ [7]«pe»«snar»mgo/ [8]«pe»«snar»'phyi/ [9]«pe»«snar»-kyang / [10]«pe»«snar»+zhig

༤༦༡ [༡]«པེ་»«སྣར་»རྟག [༢]«པེ་»«སྣར་»+དེ། [༣]«པེ་»«སྣར་»-ལ། [༤]«པེ་»«སྣར་»གི། [༥]«པེ་»«སྣར་»བསྒོམ། [༦]«པེ་»«སྣར་»-རྣམ་པ། [༧]«པེ་»«སྣར་»པར། [༨]«པེ་»«སྣར་»ལས། [༩]«སྣར་»པ༑ [༡༠]«པེ་»«སྣར་»དེས། [༡༡]«པེ་»«སྣར་»-ཉིད། [༡༢]«པེ་»«སྣར་»-ཡོད། [༡༣]«པེ་»མི་ཟོས། «སྣར་»མི་ཟོད།

461 [1]«pe»«snar»rtag [2]«pe»«snar»+de/ [3]«pe»«snar»-la/ [4]«pe»«snar»gi/ [5]«pe»«snar»bsgom/ [6]«pe»«snar»-rnam pa/ [7]«pe»«snar»par/ [8]«pe»«snar»las/ [9]«snar»pa| [10]«pe»«snar»des/ [11]«pe»«snar»-nyid/ [12]«pe»«snar»-yod/ [13]«pe»mi zos/ «snar»mi zod/

༤༦༢ [༡]«ཅོ་»འཕྲོགས། [༢]«པེ་»«སྣར་»བཙལ། [༣]«པེ་»«སྣར་»-རིག་པར། [༤]«པེ་»«སྣར་»-ཉིད། [༥]«སྣར་»ངེས། [༦]«པེ་»«སྣར་»བུའི། [༧]«པེ་»«སྣར་»དངོས་པོ། [༨]«པེ་»«སྣར་»དོ།། [༩]«པེ་»བའི་ཇི་ལྟ་བ། «སྣར་»བའི་ཇི་ལྟར།

462 [1]«co»'phrogs/ [2]«pe»«snar»btsal/ [3]«pe»«snar»-rig par/ [4]«pe»«snar»-nyid/ [5]«snar»nges/ [6]«pe»«snar»bu'i/ [7]«pe»«snar»dngos po/ [8]«pe»«snar»do// [9]«pe»ba'i ji lta ba/ «snar»ba'i ji ltar/

༤༦༣ [༡]«པེ་»«སྣར་»འཕོངས། [༢]«པེ་»«སྣར་»དོ། །དེ། [༣]«པེ་»«སྣར་»གིས། [༤]«པེ་»«སྣར་»དེ། [༥]«པེ་»«སྣར་»-དང་།

463 [1]«pe»«snar»'phongs/ [2]«pe»«snar»do/ /de/ [3]«pe»«snar»gis/ [4]«pe»«snar»de/ [5]«pe»«snar»-dang /

༤༦༤ [༡]«པེ་»«སྣར་»+བ། [༢]«པེ་»«སྣར་»-སྡུག་བསྔལ་དང་ལྡན་པ་དང་། [༣]«པེ་»«སྣར་»ལ། [༤]«པེ་»«སྣར་»+དེ། [༥]«པེ་»«སྣར་»-དེ། [༦]«པེ་»མངོན།

464 [1]«pe»«snar»+ba/ [2]«pe»«snar»-sdug bsngal dang ldan pa dang / [3]«pe»«snar»la/ [4]«pe»«snar»+de/ [5]«pe»«snar»-de/ [6]«pe»mngon/

༤༦༥ [༡]«པེ་»«སྣར་»«ཅོ་»བརྟགས། [༢]«པེ་»«སྣར་»-དེ། [༣]«པེ་»«སྣར་»-ན་བར་འགྱུར་བའམ། [༤]«པེ་»«སྣར་»པ།

465 [1]«pe»«snar»«co»brtags/ [2]«pe»«snar»-de/ [3]«pe»«snar»-na bar 'gyur ba'am/ [4]«pe»«snar»pa/

༤༦༦ [༡]«པེ་»«སྣར་»ལྟ། [༢]«པེ་»«སྣར་»སྡུས། [༣]«པེ་»«སྣར་»སྐྱོང་། [༤]«པེ་»«སྣར་»གི། [༥]«པེ་»«སྣར་»བ། [༦]«པེ་»«སྣར་»དང་། [༧]«པེ་»«སྣར་»ཅེ་ན། [༨]«པེ་»«སྣར་»+མ།

466 [1]«pe»«snar»lta/ [2]«pe»«snar»sdus/ [3]«pe»«snar»skyong / [4]«pe»«snar»gi/ [5]«pe»«snar»ba/ [6]«pe»«snar»dang / [7]«pe»«snar»ce na/ [8]«pe»«snar»+ma/

༤༦༧ [༡]«པེ་»«སྣར་»སྲེད། [༢]«པེ་»«སྣར་»དང་། [༣]«པེ་»«སྣར་»སྐྱེས།

467 [1]«pe»«snar»sred/ [2]«pe»«snar»dang / [3]«pe»«snar»skyes/

༤༦༨ [༡]«པེ་»«སྣར་»-ཉན་ཐོས་ཀྱི་ས། [༢]«པེ་»«སྣར་»མའོ། །དེས་དེ་ལྟར། [༣]«པེ་»«སྣར་»འདས་པར། [༤]«པེ་»«སྣར་»«ཅོ་»སོར། [༥]«པེ་»«སྣར་»གཏོགས། [༦]«པེ་»«སྣར་»རྟོག

468 [1]«pe»«snar»-nyan thos kyi sa/ [2]«pe»«snar»ma'o/ /des de ltar/ [3]«pe»«snar»'das par/ [4]«pe»«snar»«co»sor/ [5]«pe»«snar»gtogs/ [6]«pe»«snar»rtog

༤༦༩ [༡]«པེ་»«སྣར་»བསམས། [༢]«པེ་»«སྣར་»སྤྱད། [༣]«པེ་»«སྣར་»སྒྲུབ། [༤]«པེ་»«སྣར་»པར་འཐོབ༑ «ཅོ་»པར་ཐོབ། [༥]«པེ་»«སྣར་»བའི། [༦]«པེ་»«སྣར་»བསྒོམས། [༧]«པེ་»«སྣར་»-བ། [༨]«པེ་»«སྣར་»ཀྱིས། [༩]«པེ་»དོ།།

469 [1]«pe»«snar»bsams/ [2]«pe»«snar»spyad/ [3]«pe»«snar»sgrub/ [4]«pe»«snar»par 'thob| «co»par thob/ [5]«pe»«snar»ba'i/ [6]«pe»«snar»bsgoms/ [7]«pe»«snar»-ba/ [8]«pe»«snar»kyis/ [9]«pe»do//

༤༧༠ [༡]«པེ་»«སྣར་»-ཡོད། [༢]«པེ་»«སྣར་»-ཀྱང་། [༣]«པེ་»«སྣར་»-ན། [༤]«པེ་»«སྣར་»དང་། [༥]«པེ་»«སྣར་»-ལ། [༦]«པེ་»«སྣར་»-དུ། [༧]«པེ་»«སྣར་»བསྟད།

470 [1]«pe»«snar»-yod/ [2]«pe»«snar»-kyang / [3]«pe»«snar»-na/ [4]«pe»«snar»dang / [5]«pe»«snar»-la/ [6]«pe»«snar»-du/ [7]«pe»«snar»bstad/

༤༧༡ [༡]«པེ་»«སྣར་»-དེ། [༢][༣]«པེ་»«སྣར་»སྐྱེ། [༤]«པེ་»«སྣར་»པ། [༥]«པེ་»«སྣར་»གི། [༦]«པེ་»«སྣར་»བསྟད། [༧]«པེ་»«སྣར་»པའོ། [༨]«པེ་»«སྣར་»-པར་བྱེད། [༩]«པེ་»«སྣར་»ནས་རྟོགས་པས༑ [༡༠]«པེ་»«སྣར་»བྱའོ།

471 [1]«pe»«snar»-de/ [2][3]«pe»«snar»skye/ [4]«pe»«snar»pa/ [5]«pe»«snar»gi/ [6]«pe»«snar»bstad/ [7]«pe»«snar»pa'o/ [8]«pe»«snar»-par byed/ [9]«pe»«snar»nas rtogs pas| [10]«pe»«snar»bya'o/

༤༧༢ [༡]«པེ་»«སྣར་»བརྩོན། [༢]«པེ་»«སྣར་»-དག [༣]«པེ་»«སྣར་»«ཅོ་»ཀྱི། [༤]«པེ་»«སྣར་»-དེའི། [༥]«པེ་»«སྣར་»ལ། [༦]«པེ་»«སྣར་»-བ་དང་།

472 [1]«pe»«snar»brtson/ [2]«pe»«snar»-dag [3]«pe»«snar»«co»kyi/ [4]«pe»«snar»-de'i/ [5]«pe»«snar»la/ [6]«pe»«snar»-ba dang /

༤༧༣ [༡]«པེ་»«སྣར་»མོ་བརྟག་པའི་ཡིད། [༢]«པེ་»«སྣར་»སྤོངས་པར། [༣]«པེ་»«སྣར་»བསྟད་ལ། [༤]«པེ་»«སྣར་»བསྟད་པས། [༥]«པེ་»«སྣར་»-དེ། [༦]«པེ་»«སྣར་»-ནི།

473 [1]«pe»«snar»mo brtag pa'i yid/ [2]«pe»«snar»spongs par/ [3]«pe»«snar»bstad la/ [4]«pe»«snar»bstad pas/ [5]«pe»«snar»-de/ [6]«pe»«snar»-ni/

༤༧༤ [༡]«པེ་»«སྣར་»དགའ། [༢]«པེ་»གཞན་པ་མོང་། «སྣར་»ཞེན་པ་དབང་པོ། [༣]«པེ་»«སྣར་»པ་ལ། [༤]«སྣར་»-ཡང་། [༥]«པེ་»«སྣར་»-དེ། [༦]«སྣར་»-པ། [༧]«པེ་»«སྣར་»གྱིས། [༨]«པེ་»«སྣར་»པའི། [༩]«པེ་»«སྣར་»ཡང་།

474 [1]«pe»«snar»dga'/ [2]«pe»gzhan pa mong / «snar»zhen pa dbang po/ [3]«pe»«snar»pa la/ [4]«snar»-yang / [5]«pe»«snar»-de/ [6]«snar»-pa/ [7]«pe»«snar»gyis/ [8]«pe»«snar»pa'i/ [9]«pe»«snar»yang /

༤༧༥ [༡]«པེ་»«སྣར་»«ཅོ་»བྱའོ། [༢]«སྣར་»-མི། [༣]«པེ་»«སྣར་»+ངན། [༤]«པེ་»«སྣར་»+དེ། [༥]«པེ་»«སྣར་»པ། [༦]«པེ་»«སྣར་»-དུ། [༧]«པེ་»«སྣར་»-དང་། [༨]«པེ་»«སྣར་»-བ། [༩]«པེ་»«སྣར་»རིགས། [༡༠]«པེ་»«སྣར་»རྟོག [༡༡]«པེ་»«སྣར་»བཙལ།

475 [1]«pe»«snar»«co»bya'o/ [2]«snar»-mi/ [3]«pe»«snar»+ngan/ [4]«pe»«snar»+de/ [5]«pe»«snar»pa/ [6]«pe»«snar»-du/ [7]«pe»«snar»-dang / [8]«pe»«snar»-ba/ [9]«pe»«snar»rigs/ [10]«pe»«snar»rtog [11]«pe»«snar»btsal/

༤༧༦ [༡]«པེ་»«སྣར་»འབུལ་ཞིང་། [༢]«པེ་»«སྣར་»ལས། [༣]«པེ་»«སྣར་»-པ། [༤]«པེ་»«སྣར་»དགེ་བའི༑ [༥]«པེ་»«སྣར་»པོ། [༦]«པེ་»«སྣར་»-དང་། [༧]«པེ་»«སྣར་»-དེ་ལ། [༨]«པེ་»«སྣར་»ཀྱིས༑ [༩]«པེ་»«སྣར་»-ལ།

476 [1]«pe»«snar»'bul zhing / [2]«pe»«snar»las/ [3]«pe»«snar»-pa/ [4]«pe»«snar»dge ba'i| [5]«pe»«snar»po/ [6]«pe»«snar»-dang / [7]«pe»«snar»-de la/ [8]«pe»«snar»kyis| [9]«pe»«snar»-la/

༤༧༧ [༡]«པེ་»«སྣར་»སྤོངས་པའི། [༢]«པེ་»«སྣར་»སྤྱོད། [༣]«པེ་»«སྣར་»ཐོས། [༤]«པེ་»«སྣར་»-ས་པའི༑ [༥]«པེ་»«སྣར་»འབྱུང་། [༦]«པེ་»«སྣར་»-དག [༧]«པེ་»«སྣར་»བསྟེན།

477 [1]«pe»«snar»spongs pa'i/ [2]«pe»«snar»spyod/ [3]«pe»«snar»thos/ [4]«pe»«snar»-sa pa'i| [5]«pe»«snar»'byung / [6]«pe»«snar»-dag [7]«pe»«snar»bsten/

༤༧༨ [༡][༢]«པེ་»«སྣར་»བསྟེན། [༣]«པེ་»«སྣར་»-ཕྱིས། [༤]«པེ་»«སྣར་»པ། [༥]«པེ་»«སྣར་»གྱིས། [༦]«པེ་»«སྣར་»-གང་དག་ཡིན་པ། [༧]«པེ་»«སྣར་»-ཅིང་། [༨]«པེ་»«སྣར་»+བུ། [༩]«པེ་»«སྣར་»-པས། [༡༠]«པེ་»«སྣར་»སྤངས་པའི། [༡༡]«སྣར་»དེར། [༡༢]«པེ་»«སྣར་»+པར་གྱུར།

478 [1][2]«pe»«snar»bsten/ [3]«pe»«snar»-phyis/ [4]«pe»«snar»pa/ [5]«pe»«snar»gyis/ [6]«pe»«snar»-gang dag yin pa/ [7]«pe»«snar»-cing / [8]«pe»«snar»+bu/ [9]«pe»«snar»-pas/ [10]«pe»«snar»spangs pa'i/ [11]«snar»der/ [12]«pe»«snar»+par gyur/

༤༧༩ [༡][༢]«པེ་»«སྣར་»-པ། [༣]«པེ་»«སྣར་»+གྱི། [༤]«པེ་»«སྣར་»གི། [༥]«པེ་»«སྣར་»སྤོང་བའོ།

479 [1][2]«pe»«snar»-pa/ [3]«pe»«snar»+gyi/ [4]«pe»«snar»gi/ [5]«pe»«snar»spong ba'o/

༤༨༠ [༡]«པེ་»«སྣར་»བའི། [༢]«པེ་»«སྣར་»བརྩམས། [༣]«པེ་»«སྣར་»སྡུད། [༤]«པེ་»«སྣར་»-ལ། [༥]«པེ་»«སྣར་»སྤངས་པར། [༦]«པེ་»«སྣར་»ནང་ནས།

480 [1]«pe»«snar»ba'i/ [2]«pe»«snar»brtsams/ [3]«pe»«snar»sdud/ [4]«pe»«snar»-la/ [5]«pe»«snar»spangs par/ [6]«pe»«snar»nang nas/

༤༨༡ [༡]«པེ་»«སྣར་»སྐྱེས་པ། [༢]«པེ་»«སྣར་»པར། [༣]«པེ་»«སྣར་»ཀྱི་དབང་བསྐུར།

481 [1]«pe»«snar»skyes pa/ [2]«pe»«snar»par/ [3]«pe»«snar»kyi dbang bskur/

༤༨༢ [༡]«པེ་»«སྣར་»པར། [༢]«པེ་»«སྣར་»བརྒལ། [༣]«པེ་»«སྣར་»རྟེན་བཞི། [༤]«པེ་»«སྣར་»བསལ། [༥]«པེ་»«སྣར་»རྟོགས་པའི། [༦]«པེ་»«སྣར་»བསྟེན། [༧]«པེ་»«སྣར་»བདེན་པར། [༨]«པེ་»«སྣར་»མི་འགྱུར་བར། [༩]«པེ་»«སྣར་»ཡང་།

482 [1]«pe»«snar»par/ [2]«pe»«snar»brgal/ [3]«pe»«snar»rten bzhi/ [4]«pe»«snar»bsal/ [5]«pe»«snar»rtogs pa'i/ [6]«pe»«snar»bsten/ [7]«pe»«snar»bden par/ [8]«pe»«snar»mi 'gyur bar/ [9]«pe»«snar»yang /

༤༨༣ [༡]«པེ་»«སྣར་»མ། [༢]«པེ་»«སྣར་»-ཕྱིར། [༣]«པེ་»«སྣར་»-ཡང་། [༤]«པེ་»«སྣར་»དོ།། [༥]«པེ་»«སྣར་»+དེ། [༦]«སྣར་»འགོགས། [༧]«པེ་»«སྣར་»-དག

483 [1]«pe»«snar»ma/ [2]«pe»«snar»-phyir/ [3]«pe»«snar»-yang / [4]«pe»«snar»do// [5]«pe»«snar»+de/ [6]«snar»'gogs/ [7]«pe»«snar»-dag

༤༨༤ [༡]«པེ་»«སྣར་»པར། [༢]«པེ་»«སྣར་»+ཀྱི། [༣]«པེ་»«སྣར་»བྱེད། [༤]«པེ་»«སྣར་»ཀྱི། [༥]«པེ་»«སྣར་»བྱེད། [༦]«པེ་»«སྣར་»འབར་བ། [༧]«པེ་»«སྣར་»+བསྟན་པ།

484 [1]«pe»«snar»par/ [2]«pe»«snar»+kyi/ [3]«pe»«snar»byed/ [4]«pe»«snar»kyi/ [5]«pe»«snar»byed/ [6]«pe»«snar»'bar ba/ [7]«pe»«snar»+bstan pa/

༤༨༥ [༡]«པེ་»«སྣར་»བྱེད། [༢]«པེ་»«སྣར་»སྐྱེས་པ། [༣]«པེ་»«སྣར་»-རྣལ་འབྱོར་སྤྱོད་པའི་ས། [༤]«པེ་»«སྣར་»-རྒྱ་གར་གྱི་མཁན་པོ་……གཏན་ལ་ཕབ་པ།། །།

485 [1]«pe»«snar»byed/ [2]«pe»«snar»skyes pa/ [3]«pe»«snar»-rnal 'byor spyod pa'i sa/ [4]«pe»«snar»-rgya gar gyi mkhan po [……]gtan la phab pa// //

【B14 獨覺地】【C1 結前生後】

རང་སངས་རྒྱས་ཀྱི་ས་གང་ཞེ་ན། དེ་ནི་རྣམ་པ་ལྔར་རིག་པར༌བྱའོ། །རིགས་དང༌། ལམ་དང༌། ཡང་དག་པར་འགྲུབ་པ་དང༌། གནས་པ་དང༌། རྒྱུ་བའོ། །

rang sangs rgyas kyi sa gang zhe na/ de ni rnam pa lngar rig parbya'o/ /rigs dang/ lam dang/ yang dag par 'grub pa dang/ gnas pa dang/ rgyu ba'o/ /

【C2 五門正解釋】【D1 獨覺種姓】

རང་སངས་རྒྱས་ཀྱི་རིགས་གང་ཞེ་ན། དེ་ནི་མཚན་ཉིད་གསུམ་དུ་རིག་པར་བྱ་སྟེ། རང་སངས་རྒྱས་རྣམས་ནི་མངོན་པར་བྱང་ཆུབ་པའི་སྔ་རོལ་ཉིད་ནས༑ རང་བཞིན་གྱིས་ཉོན་མོངས་པ་ཆུང་བའི་རིགས་ཡིན་ཏེ། དེས་ན་དེ་དག་གི་སེམས་འདུ་འཛི་ལ་མི་འཇུག་གི །གཅིག་པུ་དགའ་བ་ལ་འཇུག་གོ། །རང་སངས་རྒྱས་རྣམས་ནི་མངོན་པར་རྫོགས་པར་བྱང་ཆུབ་པའི་སྔ་རོལ་ཉིད་ནས། རང་བཞིན་གྱིས་སྙིང་རྗེ་ཆུང་བ་ཡིན་ཏེ། དེས་ན་དེ་དག་གི་སེམས་ཆོས་སྟོན་པ་དང༌། སེམས་ཅན་གྱི་དོན་བྱ་བ་ལ་སེམས་མི་འཇུག་གི །སེམས་ལས་ཆུང་ངུར་གནས་པ་ལ་སེམས་འཇུག་གོ། །རང་སངས་རྒྱས་རྣམས་ནི་མངོན་པར་རྫོགས་པར་བྱང་ཆུབ་པའི་སྔ་རོལ་ཉིད་ནས། རང་བཞིན་གྱིས་དབང་པོ་འབྲིང་དང༌། ང་རྒྱལ་སྤྱད་པའི་རང་བཞིན་ཅན་ཡིན་ཏེ། དེས་ན་སློབ་དཔོན་མེད་པ་དང༌། འགྲན་ཟླ་མེད་པར་མངོན་པར་རྫོགས་པར་བྱང་ཆུབ་པར་འདོད་དོ། །

rang sangs rgyas kyi rigs gang zhe na/ de ni mtshan nyid gsum du rig par bya ste/ rang sangs rgyas rnams ni mngon par byang chub pa'i snga rol nyid nas| rang bzhin gyis nyon mongs pa chung ba'i rigs yin te/ des na de dag gi sems 'du 'dzi la mi 'jug gi /gcig pu dga' ba la 'jug go/ /rang sangs rgyas rnams ni mngon par rdzogs par byang chub pa'i snga rol nyid nas/ rang bzhin gyis snying rje chung ba yin te/ des na de dag gi sems chos ston pa dang/ sems can gyi don bya ba la sems mi 'jug gi /sems las chung ngur gnas pa la sems 'jug go/ /rang sangs rgyas rnams ni mngon par rdzogs par byang chub pa'i snga rol nyid nas/ rang bzhin gyis dbang po 'bring dang/ nga rgyal spyad pa'i rang bzhin can yin te/ des na slob dpon med pa dang/ 'gran zla med par mngon par rdzogs par byang chub par 'dod do/ /

【D2 獨覺道】

དེ་ལྟར་རང་སངས་རྒྱས་ཀྱི་ལམ་ཡང་མཚན་ཉིད་གསུམ་དུ་རིག་པར་བྱ་སྟེ། འདི་ལྟར་འདི་ན་ལ་ལ་རང་སངས་རྒྱས་ཀྱི་རིགས་ལ་གནས་ལ། བསྐལ་པ་བརྒྱར་སངས་རྒྱས་འབྱུང་བ་མཉེས་པར་བྱེད་དེ།དེར་ཡང་འདི་ལྟ་སྟེ། རང་བྱང་ཆུབ་ཏུ་རྒྱུད་ཡོངས་སུ་སྨིན་པར་བྱེད་ཅིང༌། འདི་ལྟར་ཕྱིས་རང་བྱང་ཆུབ་པར་བྱ་བའི་ཕྱིར། ཕུང་པོ་ལ་མཁས་པ་དང༌། སྐྱེ་མཆེད་ལ་མཁས་པ་དང༌། ཁམས་ལ་མཁས་པ་དང༌། རྟེན་ཅིང་འབྲེལ་པར་འབྱུང་བ་ལ་མཁས་པ་དང༌། གནས་དང་གནས་མ་ཡིན་པ་ལ་མཁས་པ་དང༌། བདེན་པ་ལ་མཁས་པར་བྱེད་དེ། དེ་ནི་རང་སངས་རྒྱས་ཀྱི་ལམ་དང་པོའོ། །གཞན་ཡང་འདི་ན་ལ་ལ་སངས་རྒྱས་འབྱུང་བ་མཉེས་པར་བྱས་ནས། སྐྱེས་བུ་དམ་པ་ལ་ཡང་དག་པར་བརྟེན་པ་དང༌། དམ་པའི་ཆོས་ཉན་པ་དང༌།ཚུལ་བཞིན་ཡིད་ལ་བྱེད་པ་ལ་བརྟེན་ནས་ངེས་པར་འབྱེད་པའི་ཆ་དང་མཐུན་པའི་དགེ་བའི་རྩ་བ་སྔོན་མ་བསྐྱེད་པ་འདི་ལྟ་སྟེ། དྲོ་བར་གྱུར་པ་དང་རྩེ་མོ་དང་བཟོད་པ་རྣམས་བསྐྱེད་ཅིང་མངོན་པར་བསྒྲུབ་ལ་ཚེ་དེ་ཉིད་ལ་ཆོས་མངོན་པར་རྟོགས་པར་བྱས་པའམ། དགེ་སྦྱོང་གི་འབྲས་བུ་ཐོབ་པར་བྱེད་ནི་མི་ནུས་ཏེ། འདི་ལྟར་ཕྱིས་མངོན་པར་རྟོགས་པར་བྱ་བ་དང༌། དགེ་སྦྱོང་གི་འབྲས་བུ་ཐོབ་པར་བྱ་བའི་ཕྱིར་ཕུང་པོ་ལ་མཁས་པ་དང་སྐྱེ་མཆེད་ལ་མཁས་པ་དང༌། ཁམས་ལ་མཁས་པ་དང༌། རྟེན་ཅིང་འབྲེལ་པར་འབྱུང་བ་ལ་མཁས་པ་དང༌། གནས་དང་གནས་མ་ཡིན་པ་ལ་མཁས་པ་དང༌། བདེན་པ་ལ་མཁས་པ་ཡིན་ཏེ། དེ་ནི་རང་སངས་རྒྱས་ཀྱི་ལམ་གཉིས་པའོ། །གཞན་ཡང་འདི་ན་ལ་ལ་སངས་རྒྱས་འབྱུང་བ་མཉེས་པར་བྱས་ནས་སྐྱེས་བུ་དམ་པ་ལ་ཡང་དག་པར་བརྟེན་པ་དང༌། དམ་པའི་ཆོས་ཉན་པ་དང༌། ཚུལ་བཞིན་དུ་ཡིད་ལ་བྱེད་པ་ལ་བརྟེན་ནས་ཆོས་མངོན་པར་རྟོགས་པར་བྱེད་ཅིང་དགེ་སྦྱོང་གི་འབྲས་བུ་འཐོབ་པར་འགྱུར་ལ་ཐམས་ཅད་ཀྱི་ཐམས་ཅད་དུ་ཤིན་ཏུ་མཐར་ཕྱིན་པ་དང༌། ཤིན་ཏུ་དྲི་མ་མེད་པ་དང་ཤིན་ཏུ་ཚངས་པར་སྤྱོད་པའི་མཐར་གྱུར་པའི་དགྲ་བཅོམ་པ་ཉིད་ཐོབ་པར་ནི་མི་ནུས་ཏེ། འདི་ལྟ་སྟེ། འཇིག་རྟེན་ལས་འདས་པའི་ལམ་གྱིས་ཕྱིས་ཤིན་ཏུ་མཐར་ཕྱིན་པ་དང༌། ཤིན་ཏུ་དྲི་མ་མེད་པ་དང་ཤིན་ཏུ་ཚངས་པར་སྤྱོད་པའི་མཐར་གྱུར་པའི་དགྲ་བཅོམ་པའི་འབྲས་བུ་ཐོབ་པར་བྱ་བའི་ཕྱིར་ཕུང་པོ་ལ་མཁས་པ་དང༌། སྐྱེ་མཆེད་ལ་མཁས་པ་དང༌། ཁམས་ལ་མཁས་པ་དང༌། རྟེན་ཅིང་འབྲེལ་པར་འབྱུང་བ་ལ་མཁས་པ་དང༌། གནས་དང་གནས་མ་ཡིན་པ་ལ་མཁས་པ་དང༌། བདེན་པ་ལ་མཁས་པ་ཡིན་ཏེ། དེ་ནི་རང་སངས་རྒྱས་ཀྱི་ལམ་གསུམ་པའོ། །

de ltar rang sangs rgyas kyi lam yang mtshan nyid gsum du rig par bya ste/ 'di ltar 'di na la la rang sangs rgyas kyi rigs la gnas la/ bskal pa brgyar sangs rgyas 'byung ba mnyes par byed de/der yang 'di lta ste/ rang byang chub tu rgyud yongs su smin par byed cing/ 'di ltar phyis rang byang chub par bya ba'i phyir/ phung po la mkhas pa dang/ skye mched la mkhas pa dang/ khams la mkhas pa dang/ rten cing 'brel par 'byung ba la mkhas pa dang/ gnas dang gnas ma yin pa la mkhas pa dang/ bden pa la mkhas par byed de/ de ni rang sangs rgyas kyi lam dang po'o/ /gzhan yang 'di na la la sangs rgyas 'byung ba mnyes par byas nas/ skyes bu dam pa la yang dag par brten pa dang/ dam pa'i chos nyan pa dang/tshul bzhin yid la byed pa la brten nas nges par 'byed pa'i cha dang mthun pa'i dge ba'i rtsa ba sngon ma bskyed pa 'di lta ste/ dro bar gyur pa dang rtse mo dang bzod pa rnams bskyed cing mngon par bsgrub la tshe de nyid la chos mngon par rtogs par byas pa'am/ dge sbyong gi 'bras bu thob par byed ni mi nus te/ 'di ltar phyis mngon par rtogs par bya ba dang/ dge sbyong gi 'bras bu thob par bya ba'i phyir phung po la mkhas pa dang skye mched la mkhas pa dang/ khams la mkhas pa dang/ rten cing 'brel par 'byung ba la mkhas pa dang/ gnas dang gnas ma yin pa la mkhas pa dang/ bden pa la mkhas pa yin te/ de ni rang sangs rgyas kyi lam gnyis pa'o/ /gzhan yang 'di na la la sangs rgyas 'byung ba mnyes par byas nas skyes bu dam pa la yang dag par brten pa dang/ dam pa'i chos nyan pa dang/ tshul bzhin du yid la byed pa la brten nas chos mngon par rtogs par byed cing dge sbyong gi 'bras bu 'thob par 'gyur la thams cad kyi thams cad du shin tu mthar phyin pa dang/ shin tu dri ma med pa dang shin tu tshangs par spyod pa'i mthar gyur pa'i dgra bcom pa nyid thob par ni mi nus te/ 'di lta ste/ 'jig rten las 'das pa'i lam gyis phyis shin tu mthar phyin pa dang/ shin tu dri ma med pa dang shin tu tshangs par spyod pa'i mthar gyur pa'i dgra bcom pa'i 'bras bu thob par bya ba'i phyir phung po la mkhas pa dang/ skye mched la mkhas pa dang/ khams la mkhas pa dang/ rten cing 'brel par 'byung ba la mkhas pa dang/ gnas dang gnas ma yin pa la mkhas pa dang/ bden pa la mkhas pa yin te/ de ni rang sangs rgyas kyi lam gsum pa'o/ /

【D3 獨覺習】

དེ་ལ་ཡང་དག་པར་འགྲུབ་པ་ནི་འདི་ལྟར་འདི་ན་ལ་ལ་རང་སངས་རྒྱས་ཀྱི་ལམ་དང་པོས་བསྐལ་པ་བརྒྱ་ཚང་བར་ཚོགས་བསགས་ནས་བསྐལ་པ་བརྒྱ་འདས་པའི་འོག་ཏུ་སངས་རྒྱས་རྣམས་འབྱུང་བ་མེད་པ་ན་སློབ་དཔོན་མེད་པར་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བསྒོམས་ནས་རང་བྱང་ཆུབ་མངོན་པར་རྫོགས་པར་སངས་རྒྱས་ཏེ་ཉོན་མོངས་པ་ཐམས་ཅད་སྤོང་བའི་དགྲ་བཅོམ་པ་ཉིད་མངོན་སུམ་དུ་བྱེད་དོ། །འདི་ལྟར་འདི་ན་ལ་ལ་རང་སངས་རྒྱས་ཀྱི་ལམ་གཉིས་པ་དང༌།གསུམ་པས་རྒྱུ་དེ་དང་རྐྱེན་དེས་སངས་རྒྱས་རྣམས་འབྱུང་བ་མེད་པ་ཁོ་ནའི་ཚེ་སློབ་དཔོན་མེད་པར་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བསྒོམས་ནས་ཆོས་མངོན་པར་རྟོགས་པར་བྱེད་ཅིང་དགྲ་བཅོམ་པའི་འབྲས་བུའི་བར་དུ་ཡང་ཐོབ་པར་འགྱུར་རོ། །ཡང་ན་ནི་དགེ་སྦྱོང་གི་འབྲས་བུ་ཐོབ་ནས་ཤིན་ཏུ་མཐར་ཕྱིན་པ་དང༌། ཤིན་ཏུ་དྲི་མ་མེད་པ་དང་ཤིན་ཏུ་ཚངས་པར་སྤྱོད་པའི་མཐར་གྱུར་པའི་འབྲས་བུའི་མཆོག་དགྲ་བཅོམ་པ་ཉིད་ཐོབ་པར་འགྱུར་རོ། །དེ་ལ་ཡང་དགེ་བར་འགྲུབ་པ་དང་པོས་ནི་བསེ་རུ་ལྟར་སྤྱོད་པའི་རང་སངས་རྒྱས་སུ་འགྱུར་རོ། །ཡང་དག་པར་འགྲུབ་པ་གཉིས་པ་དང་གསུམ་པས་ནི་ཚོགས་དང་སྤྱོད་པའི་རང་རྒྱལ་བར་འགྱུར་ཏེ། བསེ་རུ࿒ལྟ་བུ་སྤྱོད་པར་མི་འགྱུར་རོ། །

de la yang dag par 'grub pa ni 'di ltar 'di na la la rang sangs rgyas kyi lam dang pos bskal pa brgya tshang bar tshogs bsags nas bskal pa brgya 'das pa'i 'og tu sangs rgyas rnams 'byung ba med pa na slob dpon med par byang chub kyi phyogs kyi chos sum cu rtsa bdun bsgoms nas rang byang chub mngon par rdzogs par sangs rgyas te nyon mongs pa thams cad spong ba'i dgra bcom pa nyid mngon sum du byed do/ /'di ltar 'di na la la rang sangs rgyas kyi lam gnyis pa dang/gsum pas rgyu de dang rkyen des sangs rgyas rnams 'byung ba med pa kho na'i tshe slob dpon med par byang chub kyi phyogs kyi chos sum cu rtsa bdun bsgoms nas chos mngon par rtogs par byed cing dgra bcom pa'i 'bras bu'i bar du yang thob par 'gyur ro/ /yang na ni dge sbyong gi 'bras bu thob nas shin tu mthar phyin pa dang/ shin tu dri ma med pa dang shin tu tshangs par spyod pa'i mthar gyur pa'i 'bras bu'i mchog dgra bcom pa nyid thob par 'gyur ro/ /de la yang dge bar 'grub pa dang pos ni bse ru ltar spyod pa'i rang sangs rgyas su 'gyur ro/ /yang dag par 'grub pa gnyis pa dang gsum pas ni tshogs dang spyod pa'i rang rgyal bar 'gyur te/ bse ru lta bu spyod par mi 'gyur ro/ /

【D4 獨覺住】

དེ་ལ་ཡང་གནས་པ་ནི་བསེ་རུ་ལྟར་སྤྱོད་པའི་རང་སངས་རྒྱས་གང་ཡིན་པ་དེ་ནི་གཅིག་པུ་འདུག་པ་དགའ་ཞིང་གཅིག་པུ་གནས་ལ་ཟབ་མོ་ལ་མོས་པ་དང༌། རྟེན་ཅིང་འབྲེལ་པར་འབྱུང་བ་ཟབ་མོ་ལ་སོ་སོར་རྟོག་པ་ལྷུར་ལེན་པ་དང༌། སྟོང་པ་ཉིད་དང༌། མཚན་མ་མེད་པ་དང༌། སྨོན་པ་མེད་པ་ཡིད་ལ་བྱེད་ཅིང་གནས་པར་འགྱུར་རོ། །དེ་ལ་ཡང་དག་པར་འགྲུབ་པ་གཉིས་པ་དང་གསུམ་པས་ནི་གཅིག་པུ་ངེས་པར་གཅིག་པུ་འདུག་པ་ལ་དགའ་ཞིང་གཅིག་པུ་གནས་པའི་རང་རྒྱལ་བར་འགྱུར་བ་མ་ཡིན་གྱི་ཚོགས་དང་གནས་པར་འགྱུར་རོ། །གནས་པ་ལྷག་མ་ནི་དེ་ཡང་བསེ་རུ་ལྟར་སྤྱད་པ་ཇི་ལྟ་བ་བཞིན་ནོ། །

de la yang gnas pa ni bse ru ltar spyod pa'i rang sangs rgyas gang yin pa de ni gcig pu 'dug pa dga' zhing gcig pu gnas la zab mo la mos pa dang/ rten cing 'brel par 'byung ba zab mo la so sor rtog pa lhur len pa dang/ stong pa nyid dang/ mtshan ma med pa dang/ smon pa med pa yid la byed cing gnas par 'gyur ro/ /de la yang dag par 'grub pa gnyis pa dang gsum pas ni gcig pu nges par gcig pu 'dug pa la dga' zhing gcig pu gnas pa'i rang rgyal bar 'gyur ba ma yin gyi tshogs dang gnas par 'gyur ro/ /gnas pa lhag ma ni de yang bse ru ltar spyad pa ji lta ba bzhin no/ /

【D5 獨覺行】

དེ་ལ་རྒྱུ་བ་ནི་དེ་དག་ཐམས་ཅད་གྲོང་ངམ་གྲོང་རྡལ་གང་དུ་རྟེན་ཅིང་གནས་ཀྱང་སྟེ་དེ་དག་ལུས་ཤིན་ཏུ་བསྲུངས་པ་དང་དབང་པོ་རྣམས་ཤིན་ཏུ་བསྡམས་པ་དང༌། དྲན་པ་ལ་ཤིན་ཏུ་གནས་པས་གྲོང་ངམ་གྲོང་རྡལ་དེ་ཉིད་དུ་བསོད་སྙོམས་ལ་འཇུག་སྟེ། ཕ་རོལ་དམའ་བ་དང་སྨན་པ་རྣམས་ལ་སྙིང་བརྩེ་བར་བྱེད་པས་ཡང་ལུས་ཀྱིས་སྙིང་བརྩེ་བར་བྱེད་ཀྱི་ངག་གིས་ནི་མ་ཡིན་ཏེ། འདི་ལྟར་དེ་དག་ནི་ལུས་ཀྱིས་ཆོས་སྟོན་པ་ཡིན་གྱི་ངག་གིས་ནི་མ་ཡིན་པའི་ཕྱིར་ཏེ། འདི་ལྟ་སྟེ། ཞེ་འགྲས་པ་རྣམས་བཟློག་པའི་ཕྱིར་རྫུ་འཕྲུལ་གྱི་ཡུལ་རྣམ་པ་དུ་མ་སྟོན་པར་བྱེད་དོ། །དེ་དག་ཐམས་ཅད་ནི་ཉོན་མོངས་པ་ཞི་བར་བྱེད་པའི་བགྲོད་པ་གཅིག་པུ་པ་ཡིན་པར་རིག་པར་བྱའོ། རྣལ་འབྱོར་སྤྱོད་པའི་ས་ལས་རང་སངས་རྒྱས་ཀྱི་ས་རྫོགས་སོ།། །།

de la rgyu ba ni de dag thams cad grong ngam grong rdal gang du rten cing gnas kyang ste de dag lus shin tu bsrungs pa dang dbang po rnams shin tu bsdams pa dang/ dran pa la shin tu gnas pas grong ngam grong rdal de nyid du bsod snyoms la 'jug ste/ pha rol dma' ba dang sman pa rnams la snying brtse bar byed pas yang lus kyis snying brtse bar byed kyi ngag gis ni ma yin te/ 'di ltar de dag ni lus kyis chos ston pa yin gyi ngag gis ni ma yin pa'i phyir te/ 'di lta ste/ zhe 'gras pa rnams bzlog pa'i phyir rdzu 'phrul gyi yul rnam pa du ma ston par byed do/ /de dag thams cad ni nyon mongs pa zhi bar byed pa'i bgrod pa gcig pu pa yin par rig par bya'o/ rnal 'byor spyod pa'i sa las rang sangs rgyas kyi sa rdzogs so// //

དེའི་འོག་མ་བྱང་ཆུབ་སེམས་དཔའི་ས་ནི་གླེགས་བམ་ལོགས་ཤིག་ན་ཡོད་དོ། །

de'i 'og ma byang chub sems dpa'i sa ni glegs bam logs shig na yod do/ /

【B15 菩薩地】【C1 結前生後】

༄༅། །རྣལ་འབྱོར་སྤྱོད་པའི་ས་ལས་བྱང་ཆུབ་སེམས་དཔའི་ས།

rnal 'byor spyod pa'i sa las byang chub sems dpa'i sa/

༄༅༅། །རྣལ་འབྱོར་སྤྱོད་པའི་ས་ལས་བྱང་ཆུབ་སེམས་དཔའི་ས།

rnal 'byor spyod pa'i sa las byang chub sems dpa'i sa/

བམ་པོ་དང་པོ།

bam po dang po/

སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ༑ །འཕགས་པ་བྱམས་པ་ལ་ཕྱག་འཚལ་ལོ། །

sangs rgyas dang byang chub sems dpa' thams cad la phyag 'tshal lo| /'phags pa byams pa la phyag 'tshal lo/ /

【C2 正解釋】【D1-3 第一至第三瑜伽處二十七品】【E1 舉十法略標綱要】【F1 先舉一頌列十法名】

〔案：對應的藏譯原來位於下方〕

[〔案：對應的藏譯原來位於下方〕]

【F2 長行屬當】【G1 標十法】

ཆོས་བཅུ་པོ་འདི་དག་ནི། ཐེག་པ་ཆེན་པོ་བྱང་ཆུབ་སེམས་དཔའི་ལམ་འབྲས་བུ་དང་བཅས་པ་སྡུད་པར་བྱེད་པ་ཡིན་ནོ། །

chos bcu po 'di dag ni/ theg pa chen po byang chub sems dpa'i lam 'bras bu dang bcas pa sdud par byed pa yin no/ /

【G2 列十法】

བཅུ་གང་ཞེ་ན། གཞི་དང་། རྟགས་དང་། ཕྱོགས་དང་། ལྷག་པའི་བསམ་པ་དང་། གནས་པ་དང་། སྐྱེ་བ་དང་། ཡོངས་སུ་འཛིན་པ་དང་། ས་དང་། སྤྱོད་པ་དང་། རབ་ཏུ་གནས་པའོ། །

bcu gang zhe na/ gzhi dang / rtags dang / phyogs dang / lhag pa'i bsam pa dang / gnas pa dang / skye ba dang / yongs su 'dzin pa dang / sa dang / spyod pa dang / rab tu gnas pa'o/ /

སྡོམ་ལ། གཞི་དང་རྟགས་དང་ཕྱོགས་རྣམས་དང་། །ལྷག་པའི་བསམ་དང་གནས་པ་དང་། །སྐྱེ་དང་ཡོངས་སུ་འཛིན་དང་ས། །སྤྱོད་དང་རབ་གནས་ཐ་མ་ཡིན། །〔回上方〕

sdom la/ gzhi dang rtags dang phyogs rnams dang / /lhag pa'i bsam dang gnas pa dang / /skye dang yongs su 'dzin dang sa/ /spyod dang rab gnas tha ma yin/ /[〔回上方〕]

【E2 依門廣辨三瑜伽處】【F1 第一持瑜伽處(十八品)】【G1 明三持】【H1 略問答出三持體】【I1 問】

དེ་ལ་གཞི་གང་ཞེ་ན།

de la gzhi gang zhe na/

【I2 答】【J1 第一種姓持】

འདི་ལ་བྱང་ཆུབ་སེམས་དཔའི་རང་གི་རིགས་དང་།

'di la byang chub sems dpa'i rang gi rigs dang /

【J2 第二發心持】

དང་པོ་སེམས་བསྐྱེད་པ་དང་།

dang po sems bskyed pa dang /

【J3 第三行方便持】

བྱང་ཆུབ་ཀྱི་ཕྱོགས་ཀྱི་ཆོས་ཐམས་ཅད་ནི་གཞི་ཞེས་བྱའོ། །

byang chub kyi phyogs kyi chos thams cad ni gzhi zhes bya'o/ /

【H2 辨其持義】

དེ་ཅིའི་ཕྱིར་ཞེ་ན། འདི་ལ་བྱང་ཆུབ་སེམས་དཔའ་ནི་རིགས་ལ་བརྟེན་ཅིང་གནས་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བའི་སྐལ་བ་ཅན་དུ་འགྱུར་ཞིང་། མཐུ་ཡོད་པར་འགྱུར་བའི་ཕྱིར་ཏེ། དེ་ལྟ་བས་ན་རིགས་ནི་སྐལ་བ་དང་ལྡན་པའི་གཞི་ཞེས་བྱའོ༑ །དེ་ལ་བྱང་ཆུབ་སེམས་དཔའ་ནི་དང་པོ་སེམས་བསྐྱེད་པ་ལ་བརྟེན་ཅིང་གནས་ནས། སྦྱིན་པ་ལ་ཡང་སྦྱོར་བར་བྱེད། ཚུལ་ཁྲིམས་དང་། བཟོད་པ་དང་། བརྩོན་འགྲུས་དང་། བསམ་གཏན་དང་། ཤེས་རབ་ཀྱི་ཕ་རོལ་ཏུ་ཕྱིན་པ་ལ་ཡང་སྦྱོར་བར་བྱེད་དོ། །དེ་ལྟར་ཕ་རོལ་ཏུ་ཕྱིན་པ་དྲུག་པོ་བསོད་ནམས་ཀྱི་ཚོགས་དང་། ཡེ་ཤེས་ཀྱི་ཚོགས་དང་། བྱང་ཆུབ་ཀྱི་ཕྱོགས་ཀྱི་ཆོས་ཐམས་ཅད་ལ་སྦྱོར་བར་བྱེད་པའི་ཕྱིར་ཏེ། དེ་ལྟ་བས་ན་དང་པོ་སེམས་བསྐྱེད་པ་ནི་བྱང་ཆུབ་སེམས་དཔའི་སྤྱོད་པ་ལ་སྦྱོར་བ་དེ་ནི་གཞི་ཞེས་བྱའོ། །འདི་ལ་བྱང་ཆུབ་སེམས་དཔའ་ནི་བྱང་ཆུབ་སེམས་དཔའི་སྤྱོད་པ་ལ་སྦྱོར་བ་དེ་ཉིད་ལ་བརྟེན་ཅིང་གནས་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཡོངས་སུ་རྫོགས་པར་འགྱུར་བའི་ཕྱིར་ཏེ། དེ་ལྟ་བས་ན་བྱང་ཆུབ་སེམས་དཔའི་སྤྱོད་པ་ལ་སྦྱོར་བ་དེ་ནི། བྱང་ཆུབ་ཆེན་པོ་ཡོངས་སུ་རྫོགས་པ་དེའི་གཞི་ཞེས་བྱའོ། །གང་ཟག་རིགས་ལ་གནས་པ་མ་ཡིན་པ་རིགས་མེད་པ་ནི་སེམས་ཀྱང་སྐྱེད་ཅིང་འབད་པ་ལ་ཡང་དག་པར་གནས་པ་ཡོད་དུ་ཟིན་ཀྱང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཡོངས་སུ་རྫོགས་པར་འགྱུར་བའི་སྐལ་བ་མེད་དོ། །དེ་ལྟ་བས་ན་རྣམ་གྲངས་འདིས་ནི་བྱང་ཆུབ་སེམས་དཔའ་བྱང་ཆུབ་ཀྱི་སེམས་ཀྱང་མ་བསྐྱེད་ལ། བྱང་ཆུབ་སེམས་དཔའི་སྤྱོད་པ་ལ་སྦྱོར་བ་མ་བྱས་ཀྱང་། རིགས་ནི་གཞི་ཡིན་པར་རིག་པར་བྱའོ། །གལ་ཏེ་རིགས་ལ་གནས་ཀྱང་སེམས་སྐྱེད་པར་མི་བྱེད་ལ། བྱང་ཆུབ་སེམས་དཔའི་སྤྱོད་པ་དག་ལ་ཡང་སྦྱོར་བར་མི་བྱེད་ན་ནི་སྐལ་བ་ཡོད་ཀྱང་བྱང་ཆུབ་མྱུར་དུ་འགྲུབ་པར་མི་འགྱུར་རོ། །དེ་ལས་བཟློག་པ་ནི་མྱུར་དུ་འགྲུབ་པར་རིག་པར་བྱའོ། །རིགས་དེ་ནི་གཞི་ཞེས་ཀྱང་བྱ། རྟོན་པ་དང་། རྒྱུ་དང་། རྟེན་པ་དང་། ཉེར་གནས་དང་། སྔོན་དུ་འགྲོ་བ་དང་། གནས་ཞེས་ཀྱང་བྱའོ། །རིགས་ཇི་ལྟ་བ་བཞིན་དུ་དང་པོ་སེམས་བསྐྱེད་པ་དང་། བྱང་ཆུབ་ཀྱི་ཕྱོགས་ཀྱི་ཆོས་ཐམས་ཅད་ཀྱང་དེ་དང་འདྲའོ། །

de ci'i phyir zhe na/ 'di la byang chub sems dpa' ni rigs la brten cing gnas nas/ bla na med pa yang dag par rdzogs pa'i byang chub mngon par rdzogs par 'tshang rgya ba'i skal ba can du 'gyur zhing / mthu yod par 'gyur ba'i phyir te/ de lta bas na rigs ni skal ba dang ldan pa'i gzhi zhes bya'o| /de la byang chub sems dpa' ni dang po sems bskyed pa la brten cing gnas nas/ sbyin pa la yang sbyor bar byed/ tshul khrims dang / bzod pa dang / brtson 'grus dang / bsam gtan dang / shes rab kyi pha rol tu phyin pa la yang sbyor bar byed do/ /de ltar pha rol tu phyin pa drug po bsod nams kyi tshogs dang / ye shes kyi tshogs dang / byang chub kyi phyogs kyi chos thams cad la sbyor bar byed pa'i phyir te/ de lta bas na dang po sems bskyed pa ni byang chub sems dpa'i spyod pa la sbyor ba de ni gzhi zhes bya'o/ /'di la byang chub sems dpa' ni byang chub sems dpa'i spyod pa la sbyor ba de nyid la brten cing gnas nas/ bla na med pa yang dag par rdzogs pa'i byang chub yongs su rdzogs par 'gyur ba'i phyir te/ de lta bas na byang chub sems dpa'i spyod pa la sbyor ba de ni/ byang chub chen po yongs su rdzogs pa de'i gzhi zhes bya'o/ /gang zag rigs la gnas pa ma yin pa rigs med pa ni sems kyang skyed cing 'bad pa la yang dag par gnas pa yod du zin kyang / bla na med pa yang dag par rdzogs pa'i byang chub yongs su rdzogs par 'gyur ba'i skal ba med do/ /de lta bas na rnam grangs 'dis ni byang chub sems dpa' byang chub kyi sems kyang ma bskyed la/ byang chub sems dpa'i spyod pa la sbyor ba ma byas kyang / rigs ni gzhi yin par rig par bya'o/ /gal te rigs la gnas kyang sems skyed par mi byed la/ byang chub sems dpa'i spyod pa dag la yang sbyor bar mi byed na ni skal ba yod kyang byang chub myur du 'grub par mi 'gyur ro/ /de las bzlog pa ni myur du 'grub par rig par bya'o/ /rigs de ni gzhi zhes kyang bya/ rton pa dang / rgyu dang / rten pa dang / nyer gnas dang / sngon du 'gro ba dang / gnas zhes kyang bya'o/ /rigs ji lta ba bzhin du dang po sems bskyed pa dang / byang chub kyi phyogs kyi chos thams cad kyang de dang 'dra'o/ /

【G2 廣辨】【H1 解種姓持】【I1 種姓品】【J1 正辨種姓相】【K1 明種姓體】【L1 明二種種姓】

དེ་ལ་རིགས་གང་ཞེ་ན། མདོར་ན་རྣམ་པ་གཉིས་ཏེ། རང་བཞིན་གྱིས་གནས་པ་དང་། ཡང་དག་པར་བསྒྲུབས་པའོ། །དེ་ལ་རང་བཞིན་གྱིས་གནས་པའི་རིགས་ནི་བྱང་ཆུབ་སེམས་དཔའ་རྣམས་ཀྱི་སྐྱེ་མཆེད་དྲུག་གི་ཁྱད་པར་གང་ཡིན་པ་སྟེ༑ དེ་ནི་གཅིག་ནས་གཅིག་ཏུ་བརྒྱུད་དེ་འོངས་པ་ཐོག་མ་མེད་པའི་དུས་ཅན་ཆོས་ཉིད་ཀྱིས་ཐོབ་པ་དེ་ལྟ་བུ་ཡིན་ནོ། །དེ་ལ་ཡང་དག་པར་བསྒྲུབས་པའི་རིགས་ནི་སྔོན་དགེ་བའི་རྩ་བ་གོམས་པར་བྱས་པ་ལས་ཐོབ་པ་གང་ཡིན་པ་སྟེ། དོན་གྱི་སྐབས་འདིར་ནི་རྣམ་པ་གཉི་ག་ཡང་འདོད་དོ། །

de la rigs gang zhe na/ mdor na rnam pa gnyis te/ rang bzhin gyis gnas pa dang / yang dag par bsgrubs pa'o/ /de la rang bzhin gyis gnas pa'i rigs ni byang chub sems dpa' rnams kyi skye mched drug gi khyad par gang yin pa ste| de ni gcig nas gcig tu brgyud de 'ongs pa thog ma med pa'i dus can chos nyid kyis thob pa de lta bu yin no/ /de la yang dag par bsgrubs pa'i rigs ni sngon dge ba'i rtsa ba goms par byas pa las thob pa gang yin pa ste/ don gyi skabs 'dir ni rnam pa gnyi ga yang 'dod do/ /

【L2 釋其名】

རིགས་དེ་ནི་ས་བོན་ཞེས་ཀྱང་བྱ། ཁམས་དེ་ནི་རང་བཞིན་ཞེས་ཀྱང་བྱའོ། །

rigs de ni sa bon zhes kyang bya/ khams de ni rang bzhin zhes kyang bya'o/ /

【L3 約位前後】

དེ་ཡང་འབྲས་བུ་ཡང་དག་པར་མ་གྲུབ་པ་ནི་འབྲས་བུ་མེད་པས་ཆ་ཕྲ་བ་ཡིན་ནོ། །འབྲས་བུ་ཡང་དག་པར་གྲུབ་པ་ནི་འབྲས་བུ་དང་བཅས་པར་རགས་པ་ཡིན་ནོ། །

de yang 'bras bu yang dag par ma grub pa ni 'bras bu med pas cha phra ba yin no/ /'bras bu yang dag par grub pa ni 'bras bu dang bcas par rags pa yin no/ /

【L4 辨勝過劣】【M1 略解】

བྱང་ཆུབ་སེམས་དཔའི་རིགས་དེ་དང་ལྡན་པ་རྣམས་ནི་ཉན་ཐོས་དང་། རང་སངས་རྒྱས་ཐམས་ཅད་ལས་ཀྱང་འདས་པ་ཡིན་ན། སེམས་ཅན་གཞན་ཐམས་ཅད་ལྟ་ལས་ཅི་སྨོས་ཏེ༑ བླ་ན་མེད་པའི་ཁྱད་པར་ཅན་ཡིན་པར་རིག་པར་བྱའོ། །

byang chub sems dpa'i rigs de dang ldan pa rnams ni nyan thos dang / rang sangs rgyas thams cad las kyang 'das pa yin na/ sems can gzhan thams cad lta las ci smos te| bla na med pa'i khyad par can yin par rig par bya'o/ /

【M2 問答廣辨】

དེ་ཅིའི་ཕྱིར་ཞེ་ན༑ མདོར་ན་རྣམ་པར་དག་པ་ནི་འདི་གཉིས་ཏེ། ཉོན་མོངས་པའི་སྒྲིབ་པ་རྣམ་པར་དག་པ་དང་། ཤེས་བྱའི་སྒྲིབ་པ་རྣམ་པར་དག་པ་ཡིན་ནོ། །དེ་ལ་ཉན་ཐོས་དང་རང་སངས་རྒྱས་རྣམས་ཀྱི་རིགས་དེ་ནི་ཉོན་མོངས་པའི་སྒྲིབ་པ་རྣམ་པར་དག་པས་རྣམ་པར་དག་པར་འགྱུར་གྱི། ཤེས་བྱའི་སྒྲིབ་པ་རྣམ་པར་དག་པས་ནི་མ་ཡིན་ནོ། །བྱང་ཆུབ་སེམས་དཔའི་རིགས་ནི་ཉོན་མོངས་པའི་སྒྲིབ་པ་རྣམ་པར་དག་པ་དང་། ཤེས་བྱའི་སྒྲིབ་པ་རྣམ་པར་དག་པས་ཀྱང་། རྣམ་པར་དག་པར་འགྱུར་བའི་ཕྱིར་ཏེ། དེ་ལྟ་བས་ན་ཐམས་ཅད་ལས་ཁྱད་པར་དུ་འཕགས་པ་བླ་ན་མེད་པ་ཞེས་བྱའོ། །གཞན་ཡང་བྱང་ཆུབ་སེམས་དཔའ་ནི་རྣམ་པ་བཞིས་ན་ཉན་ཐོས་དང་རང་སངས་རྒྱས་རྣམས་ལས་ཁྱད་པར་དུ་འཕགས་པར་རིག་པར་བྱ་སྟེ། བཞི་གང་ཞེ་ན། དབང་པོ་ལས་གྱུར་པ་དང་། སྒྲུབ་པ་ལས་གྱུར་པ་དང་། མཁས་པ་ལས་གྱུར་པ་དང་། འབྲས་བུ་ལས་གྱུར་པའོ། །དེ་ལ་དབང་པོ་ལས་གྱུར་པའི་ཁྱད་པར་ནི་འདི་ཡིན་ཏེ། བྱང་ཆུབ་སེམས་དཔའ་ནི་རང་བཞིན་གྱིས་དབང་པོ་རྣོ་བ་ཡིན་ལ། རང་སངས་རྒྱས་ནི་དབང་པོ་འབྲིང་ཡིན༑ ཉན་ཐོས་ནི་དབང་པོ་རྟུལ་བ་ཡིན་ནོ། །དེ་ལ་སྒྲུབ་པ་ལས་གྱུར་པའི་ཁྱད་པར་ནི་འདི་ཡིན་ཏེ། ཉན་ཐོས་དང་རང་སངས་རྒྱས་ནི་བདག་ལ་ཕན་པའི་ཕྱིར་ཞུགས་པ་ཡིན་ལ། བྱང་ཆུབ་སེམས་དཔའ་ནི་བདག་ལ་ཡང་ཕན་པ་དང༌། གཞན་ལ་ཡང་ཕན་པ་དང་། སྐྱེ་བོ་མང་པོ་ལ་ཕན་པ་དང་། སྐྱེ་བོ་མང་པོ་ལ་བདེ་བ་དང་། འཇིག་རྟེན་ལ་སྙིང་བརྩེ་བ་དང་། ལྷ་དང་མི་རྣམས་ཀྱི་སྐྱེ་བོ་ཕལ་པོ་ཆེའི་དོན་དང་། ཕན་པ་དང་བདེ་བའི་ཕྱིར་ཞུགས་པ་ཡིན་ནོ། །དེ་ལ་མཁས་པ་ལས་གྱུར་པའི་ཁྱད་པར་ནི་འདི་ཡིན་ཏེ། ཉན་ཐོས་དང་རང་སངས་རྒྱས་ནི་ཕུང་པོ་དང་། ཁམས་དང་། སྐྱེ་མཆེད་དང་། རྟེན་ཅིང་འབྲེལ་པར་འབྱུང་བ་དང་། གནས་དང་གནས་མ་ཡིན་པ་དང་། བདེན་པ་ལ་མཁས་པར་བྱེད་ཅིང་བྱང་ཆུབ་སེམས་དཔའ་ནི་དེ་དག་དང་། རིག་པའི་གནས་གཞན་ཐམས་ཅད་ལ་ཡང་མཁས་པར་བྱེད་དོ། །དེ་ལ་འབྲས་བུ་ལས་གྱུར་པའི་ཁྱད་པར་ནི་འདི་ཡིན་ཏེ། ཉན་ཐོས་ནི་ཉན་ཐོས་ཀྱི་བྱང་ཆུབ་ཀྱི་འབྲས་བུ་ཐོབ་པར་བྱེད་དོ། །རང་སངས་རྒྱས་ནི་རང་བྱང་ཆུབ་ཀྱི་འབྲས་བུ་ཐོབ་པར་བྱེད་དོ། །བྱང་ཆུབ་སེམས་དཔའ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་འབྲས་བུ་ཐོབ་པར་བྱེད་དོ། །

de ci'i phyir zhe na| mdor na rnam par dag pa ni 'di gnyis te/ nyon mongs pa'i sgrib pa rnam par dag pa dang / shes bya'i sgrib pa rnam par dag pa yin no/ /de la nyan thos dang rang sangs rgyas rnams kyi rigs de ni nyon mongs pa'i sgrib pa rnam par dag pas rnam par dag par 'gyur gyi/ shes bya'i sgrib pa rnam par dag pas ni ma yin no/ /byang chub sems dpa'i rigs ni nyon mongs pa'i sgrib pa rnam par dag pa dang / shes bya'i sgrib pa rnam par dag pas kyang / rnam par dag par 'gyur ba'i phyir te/ de lta bas na thams cad las khyad par du 'phags pa bla na med pa zhes bya'o/ /gzhan yang byang chub sems dpa' ni rnam pa bzhis na nyan thos dang rang sangs rgyas rnams las khyad par du 'phags par rig par bya ste/ bzhi gang zhe na/ dbang po las gyur pa dang / sgrub pa las gyur pa dang / mkhas pa las gyur pa dang / 'bras bu las gyur pa'o/ /de la dbang po las gyur pa'i khyad par ni 'di yin te/ byang chub sems dpa' ni rang bzhin gyis dbang po rno ba yin la/ rang sangs rgyas ni dbang po 'bring yin| nyan thos ni dbang po rtul ba yin no/ /de la sgrub pa las gyur pa'i khyad par ni 'di yin te/ nyan thos dang rang sangs rgyas ni bdag la phan pa'i phyir zhugs pa yin la/ byang chub sems dpa' ni bdag la yang phan pa dang/ gzhan la yang phan pa dang / skye bo mang po la phan pa dang / skye bo mang po la bde ba dang / 'jig rten la snying brtse ba dang / lha dang mi rnams kyi skye bo phal po che'i don dang / phan pa dang bde ba'i phyir zhugs pa yin no/ /de la mkhas pa las gyur pa'i khyad par ni 'di yin te/ nyan thos dang rang sangs rgyas ni phung po dang / khams dang / skye mched dang / rten cing 'brel par 'byung ba dang / gnas dang gnas ma yin pa dang / bden pa la mkhas par byed cing byang chub sems dpa' ni de dag dang / rig pa'i gnas gzhan thams cad la yang mkhas par byed do/ /de la 'bras bu las gyur pa'i khyad par ni 'di yin te/ nyan thos ni nyan thos kyi byang chub kyi 'bras bu thob par byed do/ /rang sangs rgyas ni rang byang chub kyi 'bras bu thob par byed do/ /byang chub sems dpa' ni bla na med pa yang dag par rdzogs pa'i byang chub kyi 'bras bu thob par byed do/ /

【K2 明種性相】【L1 略標綱要】

གང་དག་གིས་ན་འདི་ནི་བྱང་ཆུབ་སེམས་དཔའ་ཡིན་ནོ་ཞེས་གཞན་དག་གིས་དེ་ལྟར་ཤེས་པར་འགྱུར་བ་བྱང་ཆུབ་སེམས་དཔའི་ཕ་རོལ་ཏུ་ཕྱིན་པ་རྣམས་ཀྱི་རིགས་ཀྱི་རྟགས་ཡོད་པ་ནི་དྲུག་པོ་འདི་དག་ཡིན་ཏེ། སྦྱིན་པའི་ཕ་རོལ་ཏུ་ཕྱིན་པའི་རིགས་ཀྱི་རྟགས་དང་། ཚུལ་ཁྲིམས་དང་། བཟོད་པ་དང་། བརྩོན་འགྲུས་དང་། བསམ་གཏན་དང་། ཤེས་རབ་ཀྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་སོ། །

gang dag gis na 'di ni byang chub sems dpa' yin no zhes gzhan dag gis de ltar shes par 'gyur ba byang chub sems dpa'i pha rol tu phyin pa rnams kyi rigs kyi rtags yod pa ni drug po 'di dag yin te/ sbyin pa'i pha rol tu phyin pa'i rigs kyi rtags dang / tshul khrims dang / bzod pa dang / brtson 'grus dang / bsam gtan dang / shes rab kyi pha rol tu phyin pa'i rigs kyi rtags so/ /

【L2 隨別解釋】【M1 施波羅蜜相】【N1 徵問發起】

དེ་ལ་བྱང་ཆུབ་སེམས་དཔའི་སྦྱིན་པའི་ཕ་རོལ་ཏུ་ཕྱིན་པའི་རིགས་ཀྱི་རྟགས་ནི་

de la byang chub sems dpa'i sbyin pa'i pha rol tu phyin pa'i rigs kyi rtags ni

【N2 正解釋】【O1 辨三施】【P1 明菩薩本性樂施】

འདི་ཡིན་ཏེ། འདི་ལ་བྱང་ཆུབ་སེམས་དཔའ་ནི་རང་བཞིན་གྱིས་སྦྱིན་པ་ལ་དགའ་བ་ཡིན་ཏེ། སྦྱིན་པར་བྱ་བའི་ཆོས་རྣམས་ཡོད་དེ་བདོག་ན་རྟག་ཏུ་རྒྱུན་མི་འཆད་པར་གཞན་དག་ལ་བགོ་བཤའ་བྱེད་པའི་ངང་ཚུལ་ཅན་ཡིན་ཏེ༑ རབ་ཏུ་དགའ་བའི་སེམས་ཀྱིས་སྦྱིན་པར་བྱེད་ཀྱི། ཡིད་མི་དགའ་བས་ནི་མ་ཡིན་ནོ། །

'di yin te/ 'di la byang chub sems dpa' ni rang bzhin gyis sbyin pa la dga' ba yin te/ sbyin par bya ba'i chos rnams yod de bdog na rtag tu rgyun mi 'chad par gzhan dag la bgo bsha' byed pa'i ngang tshul can yin te| rab tu dga' ba'i sems kyis sbyin par byed kyi/ yid mi dga' bas ni ma yin no/ /

【P2 對境能行】【Q1 明財施】

ཉུང་དུ་ལས་ཀྱང་བགོ་བཤའ་བྱེད་པ་ཡིན་ཏེ། བཟང་པོ་སྦྱིན་པར་བྱེད་ཀྱི། ངན་པ་ནི་མ་ཡིན་ནོ། །སྦྱིན་པ་མི་བྱེད་མ་བྱིན་པར་ལེན་པ་ལ་ཡང་འཛེམ་པར་བྱེད་དོ་ཟེར་རོ། །གཞན་དག་ལ་ཡང་སྦྱིན་པའི་བསྔགས་པ་རྗོད་པར་བྱེད་དོ། །དེ་དག་ཀྱང་སྦྱིན་པ་ལ་འདུན་པ་སྐྱེད་དུ་འཇུག་པར་བྱེད་དོ།། སྦྱིན་ཕོད་པ་མཐོང་ན་ཡང་ཡི་རངས་པ་དང་། ཡིད་བདེ་པར་འགྱུར་རོ། །བླ་མ་རྣམས་དང་། རྒན་རབས་རྣམས་དང་། ཡོན་གནས་རྣམས་དང་། བཀུར་སྟི་བྱ་བར་འོས་པ་རྣམས་ལ་ཡང་ལངས་ནས་སྟན་སྟོབས་པར་བྱེད་དོ། །

nyung du las kyang bgo bsha' byed pa yin te/ bzang po sbyin par byed kyi/ ngan pa ni ma yin no/ /sbyin pa mi byed ma byin par len pa la yang 'dzem par byed do zer ro/ /gzhan dag la yang sbyin pa'i bsngags pa rjod par byed do/ /de dag kyang sbyin pa la 'dun pa skyed du 'jug par byed do// sbyin phod pa mthong na yang yi rangs pa dang / yid bde par 'gyur ro/ /bla ma rnams dang / rgan rabs rnams dang / yon gnas rnams dang / bkur sti bya bar 'os pa rnams la yang langs nas stan stobs par byed do/ /

【Q2 辨法施】

སེམས་ཅན་གྱི་བྱ་བ་དག་ལ་དྲིས་ཀྱང་རུང་། མ་དྲིས་ཀྱང་རུང་སྟེ། དེ་དང་དེ་དག་ལ་འཇིག་རྟེན་འདི་དང་འཇིག་རྟེན་ཕ་རོལ་ཏུ་བདེ་བར་འགྱུར་བའི་རིགས་པའི་མན་ངག་སྦྱིན་པར་བྱེད་དོ། །

sems can gyi bya ba dag la dris kyang rung / ma dris kyang rung ste/ de dang de dag la 'jig rten 'di dang 'jig rten pha rol tu bde bar 'gyur ba'i rigs pa'i man ngag sbyin par byed do/ /

【Q3 無畏施】

རྒྱལ་པོ་དང་། དགྲ་དང་། ཆོམ་རྐུན་དང་། མེ་དང་། ཆུ་ལ་སོགས་པས་འཇིགས་སྐྲག་པའི་སེམས་ཅན་རྣམས་ལ་མི་འཇིགས་པ་སྦྱིན་པར་བྱེད་ཅིང་། དེ་དག་ལ་འཇིགས་པ་སྣ་ཚོགས་མང་པོ་དྲག་པོ་དེ་ལས་ཀྱང་ཅི་ནུས་ཀྱིས་ཡོངས་སུ་སྐྱོབ་པར་བྱེད་དོ། །

rgyal po dang / dgra dang / chom rkun dang / me dang / chu la sogs pas 'jigs skrag pa'i sems can rnams la mi 'jigs pa sbyin par byed cing / de dag la 'jigs pa sna tshogs mang po drag po de las kyang ci nus kyis yongs su skyob par byed do/ /

【O2 六句分別】

དེའི་ལག་ཏུ་གཞན་གྱི་ནོར་གཏམས་ན་ཡང་དོར་མི་བྱེད་དོ། །གཞན་གྱི་བུ་ལོན་ཆགས་ན་ཡང་སླུ་བར་མི་བྱེད་ཅིང་དོར་མི་བྱེད་དོ། །རང་གི་རིགས་བརྒྱུད་ལ་ཡང་གཡོ་མི་བྱེད་ཅིང་། ཀླན་ཀ་མི་ཚོལ་ལོ། །ནོར་བུ་དང་། མུ་ཏིག་དང་། བཻ་ཌཱུ་ཪྻ་དང་། དུང་དང་། མན་ཤེལ་དང་། བྱི་རུ་དང་། གསེར་དང་། དངུལ་དང་། རྡོའི་སྙིང་པོ་དང་། སྤུག་དང་། རིན་པོ་ཆེ་དམར་པོ་དང་། གཡས་སུ་འཁྱིལ་པ་ལ་སོགས་པ་ཡོ་བྱད་ཀྱི་རྣམ་པ་དག་ལ་རྨོངས་ཤིང་སེམས་ཕྱིན་ཅི་ལོག་ཏུ་གྱུར་པ་ལ་ཡང་། དེ་ཅི་ནས་གཞན་གྱིས་ཀྱང་སླུ་བར་མི་འགྱུར་བར་ཡང་དག་པར་ཁོང་དུ་ཆུད་པར་བྱེད་ན། དེ་ལ་བདག་ཉིད་ཀྱིས་སླུ་བར་ལྟ་ག་ལ་བྱེད། རང་བཞིན་གྱིས་ལོངས་སྤྱོད་རྒྱ་ཆེན་པོ་ལ་མོས་པ་ཡིན་ལ། དེ་ལ་ལོངས་སྤྱོད་དང་ཡོངས་སུ་སྤྱོད་པ་རྒྱ་ཆེན་པོ་ཐམས་ཅད་ལ་ཡང་སེམས་འཇུག་པར་བྱེད་དོ། །ལས་ཀྱི་མཐའ་རྒྱ་ཆེན་པོ་དག་ལ་མོས་པ་ཡིན་གྱི་འདུ་བའི་སྒོ་ཆུང་དུ་དག་ལ་མ་ཡིན་ནོ། །འཇིག་རྟེན་ན་ཞུགས་པ་ནི་འདི་དག་ཡིན་ཏེ། འདི་ལྟ་སྟེ། བུད་མེད་ལ་ཞུགས་པ་དང་། ཆང་ལ་ཞུགས་པ་དང་། རྒྱན་པོ་ལ་ཞུགས་པ་དང་། ཟློས་གར་མཁན་དང་། བྲོ་གར་མཁན་དང་། བཞད་གད་བྱེད་པ་དང་། འཇོ་སྒེག་བྱེད་པ་ལ་སོགས་པ་ལ་ལྟ་བ་ལ་ཞུགས་པ་དང་། དེ་ལྟ་བུ་དག་ལ་ཞུགས་པ་ལས་མྱུར་བ་མྱུར་བར་འདོད་ཆགས་དང་བྲལ་བ་ཐོབ་པར་འགྱུར་ཏེ། ངོ་ཚ་ཤེས་པ་དང་། ཁྲེལ་ཡོད་པ་སྟོན་ཏོ། །ལོངས་སྤྱོད་རྒྱ་ཆེན་པོ་དག་རྙེད་ན་ཡང་ཤས་ཆེར་བརྐམ་པར་མི་འགྱུར་ན། ཆུང་ངུ་ལ་ལྟ་ཅི་སྨོས་ཏེ།

de'i lag tu gzhan gyi nor gtams na yang dor mi byed do/ /gzhan gyi bu lon chags na yang slu bar mi byed cing dor mi byed do/ /rang gi rigs brgyud la yang g.yo mi byed cing / klan ka mi tshol lo/ /nor bu dang / mu tig dang / bai DU R+Ya dang / dung dang / man shel dang / byi ru dang / gser dang / dngul dang / rdo'i snying po dang / spug dang / rin po che dmar po dang / g.yas su 'khyil pa la sogs pa yo byad kyi rnam pa dag la rmongs shing sems phyin ci log tu gyur pa la yang / de ci nas gzhan gyis kyang slu bar mi 'gyur bar yang dag par khong du chud par byed na/ de la bdag nyid kyis slu bar lta ga la byed/ rang bzhin gyis longs spyod rgya chen po la mos pa yin la/ de la longs spyod dang yongs su spyod pa rgya chen po thams cad la yang sems 'jug par byed do/ /las kyi mtha' rgya chen po dag la mos pa yin gyi 'du ba'i sgo chung du dag la ma yin no/ /'jig rten na zhugs pa ni 'di dag yin te/ 'di lta ste/ bud med la zhugs pa dang / chang la zhugs pa dang / rgyan po la zhugs pa dang / zlos gar mkhan dang / bro gar mkhan dang / bzhad gad byed pa dang / 'jo sgeg byed pa la sogs pa la lta ba la zhugs pa dang / de lta bu dag la zhugs pa las myur ba myur bar 'dod chags dang bral ba thob par 'gyur te/ ngo tsha shes pa dang / khrel yod pa ston to/ /longs spyod rgya chen po dag rnyed na yang shas cher brkam par mi 'gyur na/ chung ngu la lta ci smos te/

【N3 總結】

དེ་ལྟར་འདི་ལྟ་བུ་དག་དང་མཐུན་པ་འདི་དག་ནི། བྱང་ཆུབ་སེམས་དཔའི་སྦྱིན་པའི་ཕ་རོལ་ཏུ་ཕྱིན་པའི་རིགས་ཀྱི་རྟགས་ཡིན་པར་རིག་པར་བྱའོ། །

de ltar 'di lta bu dag dang mthun pa 'di dag ni/ byang chub sems dpa'i sbyin pa'i pha rol tu phyin pa'i rigs kyi rtags yin par rig par bya'o/ /

【M2 戒波羅蜜相】【N1 問】

དེ་ལ་བྱང་ཆུབ་སེམས་དཔའི་ཚུལ་ཁྲིམས་ཀྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་ནི་

de la byang chub sems dpa'i tshul khrims kyi pha rol tu phyin pa'i rigs kyi rtags ni

【N2 解】

འདི་དག་ཡིན་ཏེ། འདི་ལ་བྱང་ཆུབ་སེམས་དཔའ་ནི་རང་བཞིན་གྱིས་ལུས་དང་ངག་གི་ལས་མི་དགེ་བ་ཆུང་ངུ་དང་ལྡན་པ་ཡིན་གྱི། ཤིན་ཏུ་དྲག་པོ་དང་། སེམས་ཅན་ལ་ཤིན་ཏུ་གནོད་པ་དང་ལྡན་པ་མ་ཡིན་ཏེ། སྡིག་པའི་ལས་ཤིག་བྱས་སུ་ཟིན་ཀྱང་མྱུར་བ་མྱུར་བར་འགྱོད་པར་འགྱུར་ལ། དེ་ལ་ཡང་འཛེམ་བཞིན་དུ་སྤྱོད་ཀྱི་དགའ་བཞིན་བས་མ་ཡིན་ནོ། །སེམས་ཅན་རྣམས་ལ་ལག་པ་དང་། བོང་བ་དང་། དབྱིག་པ་དང་། མཚོན་ཆ་ལ་སོགས་པས་རྣམ་པར་མི་འཚེ་བའི་རང་བཞིན་ཅན་ནོ། །རང་བཞིན་གྱིས་མཉེས་གཤིན་པ་དང་། སེམས་ཅན་རྣམས་ལ་དགའ་བ་ཡིན་ནོ། །བཀུར་སྟི་བྱ་བར་འོས་པ་རྣམས་ལ་ཡང་དུས་སུ་གུས་པར་སྨྲ་བ་དང་། ཕྱག་བྱ་བ་དང་། ལྡང་བ་དང་། ཐལ་མོ་སྦྱོར་བ་དང་། འདུད་པའི་ལས་ཀྱིས་བསྙེན་བཀུར་བྱེད་པ་ཡིན། མཐུན་པར་འཛིན་པ་དང་། ࿒ཤེས་ཉེན་ཅན་དང་། ཕ་རོལ་གྱི་སེམས་དང་མཐུན་པར་འཇུག་པ་ཡིན། འཛུམ་པ་སྔོན་དུ་གཏོང་བ་དང་། བཞིན་གྱི་མདངས་འབྱིན་པ་དང་། ཁྲོ་གཉེར་མེད་པ་དང་། གསོང་པོར་སྨྲ་བ་ཡིན་ནོ། །སེམས་ཅན་རྣམས་ལ་ཕན་འདོགས་པ་རྣམས་ལ་བྱས་པ་གཟོ་ཞིང་བྱས་པ་ཤེས་པ་ཡིན། སེམས་ཅན་སློང་བ་རྣམས་ལ་དྲང་པོར་བྱེད་ཀྱི། དེ་དག་ལ་གཡོ་དང་སྒྱུས་སླུ་བར་མི་བྱེད་དོ། །ཆོས་ཀྱིས་བབ་ཆོལ་མ་ཡིན་པར་ལོངས་སྤྱོད་སྒྲུབ་པར་བྱེད་ཀྱི་ཆོས་མ་ཡིན་པས་ནི་མ་ཡིན་ནོ། །རང་བཞིན་གྱིས་ཀྱང་བསོད་ནམས་ལ་དགའ་བ་ཡིན་ཏེ། གཞན་བསོད་ནམས་བྱེད་པ་དག་ལ་ཡང་སྟོད་པར་བྱེད་ན། བདག་ཉིད་བྱེད་པ་ལྟ་ཅི་སྨོས༑ འདི་ལྟ་སྟེ་གཞན་དག་ལ་གསོད་པ་དང་། འཆིང་བ་དང་། གཅོད་པ་དང་། རྡེག་པ་དང་། སྨོད་པ་དང་། བསྡིགས་པ་ལ་སོགས་པ་བྱེད་པ་མཐོང་ཡང་རུང་། ཐོས་ཀྱང་རུང་སྟེ། གཞན་ལ་གནོད་པས་ཤིན་ཏུ་གནོད་པར་འགྱུར་རོ། །ཆོས་ཡང་དག་པར་བླང་བ་ཆེད་ཆེར་འཛིན་པ་དང་། ཚེ་ཕྱི་མ་ཆེད་ཆེར་འཛིན་པ་ཡིན་ཏེ། ཁ་ན་མ་ཐོ་བ་ཕྲ་རབ་ཙམ་དག་ལ་ཡང་འཇིགས་པར་ལྟ་ན་མང་པོ་ལྟ་ལ་ཅི་སྨོས། གཞན་གྱི་ལས་དང་གཞན་གྱི་བྱ་བ་དག་ལ་གྲོགས་བྱེད་དུ་འགྲོ་སྟེ། འདི་ལྟ་སྟེ་ཞིང་ལས་དང་། ཚོང་བྱ་བ་དང་།བ་ལང་འཚོ་བ་དང་། རྒྱལ་པོའི་ཞ་འབྲིང་བྱ་བ་དང་། ཡི་གེ་བྲི་བ་དང་། རྩིས་བྱ་བ་དང་། ཤོད་དགོད་པ་དང་། གྲངས་བཟུང་བ་དང་། ལག་རྩིས་བྱ་བ་དང་། རྗེ་བོ་དང་བསྡུམས་པ་དང་། ཁྱིམ་མི་དང་བསྡུམས་པ་དང་། མཛའ་བཤེས་དང་མི་མཛའ་བ་བསྡུམས་པ་དང་། རྒྱལ་པོ་དང་བསྡུམས་པ་དང་། ལོངས་སྤྱོད་རྣམས་སྒྲུབ་པ་དང་། བསྲུང་བ་དང་། བསྡུ་བ་དང་། ཕྱིར་འགྱེད་པ་དང་། གཏོང་བ་དང་། བག་མ་གཏོང་བ་དང་། བག་མ་ལེན་པ་དང་། ལྷག་པར་ཟ་བ་དང་། འདུས་ཤིང་ཟ་བ་རྣམས་དང་། དེ་ལྟ་བུ་དང་མཐུན་པ་དག་ལ་གྲོགས་བྱེད་དུ་འགྲོ་བར་བྱེད་ཀྱི། བདག་དང་གཞན་དག་ལ་གནོད་པ་དང་། སྡུག་བསྔལ་བ་དང་། ཕན་པར་མི་འགྱུར་བ་གང་དག་ཡིན་པའི་འཐབ་མོ་དང་། མཚང་འདྲུ་བ་དང་། འགྱེད་པ་དང་། རྩོད་པ་རྣམས་དང་། ཕ་རོལ་ལ་རྣམ་པར་འཚེ་བའི་ལས་གཞན་དག་ལ་ནི་མ་ཡིན་ནོ། །བྱ་བ་མ་ཡིན་པ་འདི་ལྟ་སྟེ། སྡིག་པ་མི་དགེ་བ་བཅུའི་ལས་ཀྱི་ལམ་དག་ལས་ཀྱང་དེ་དག་ཟློག་པར་བྱེད་དོ། །གཞན་གྱི་དབང་དུ་བྱེད་ཅིང་། གཞན་ལ་རག་ལས་པར་བྱེད་དེ། བཟོད་པ་དང་། ཚུལ་ཁྲིམས་མཚུངས་པའི་ཕྱིར༑ གཞན་དག་གིས་བདག་གི་དོན་འདོར་དུ་བཅུག་ནས། རང་གི་དོན་ལ་ཅི་དགའ་མགུར་བསྐོ་བར་བྱེད་དོ། །སེམས་མཉེན་ཞིང་སེམས་དེས་པ་ཡིན་ལ། ཀུན་ནས་མནར་སེམས་དང་། ཁོང་ཁྲོ་བའི་སེམས་ཡུན་རིང་དུ་འཛིན་པར་མི་བྱེད་དེ། གཞན་དུ་ན་དེའི་མོད་ལ་དེའི་སེམས་བཟང་པོར་འགྱུར་རོ། །བདེན་པ་ཆེད་ཆེར་འཛིན་པ་ཡིན་ཏེ། ཡང་དག་པ་མ་ཡིན་པའི་ཚིག་གིས་གཞན་ལ་སླུ་བར་མི་བྱེད་དོ། །གཞན་དག་གི་མཛའ་བཤེས་ལ་དབྱེན་བྱ་བར་མི་དགའ་ཞིང་མི་བྱེད་དོ། །མ་གཙིགས་པ་དང་། མི་དགོས་པ་དང་། དོན་མེད་པ་དང་། བབ་ཆོལ་དུ་ཡང་སྨྲ་བར་མི་བྱེད་དོ། །བདག་གི་བྲན་ལ་སོགས་པ་གཡོག་འཁོར་རྣམས་ལ་ཡང་སྙན་པར་སྨྲ་ཞིང་ཕ་རོལ་གྱི་ཞེ་གཅོད་པ་མི་སྨྲ་ན་གཞན་དག་ལྟ་ལ་ཅི་སྨོས་ཡོན་ཏན་ལ་དགའ་བ་ཡིན་ཏེ། གཞན་དག་གི་ཡང་དག་པའི་བསྔགས་པ་རྗོད་པར་བྱེད་དེ།

'di dag yin te/ 'di la byang chub sems dpa' ni rang bzhin gyis lus dang ngag gi las mi dge ba chung ngu dang ldan pa yin gyi/ shin tu drag po dang / sems can la shin tu gnod pa dang ldan pa ma yin te/ sdig pa'i las shig byas su zin kyang myur ba myur bar 'gyod par 'gyur la/ de la yang 'dzem bzhin du spyod kyi dga' bzhin bas ma yin no/ /sems can rnams la lag pa dang / bong ba dang / dbyig pa dang / mtshon cha la sogs pas rnam par mi 'tshe ba'i rang bzhin can no/ /rang bzhin gyis mnyes gshin pa dang / sems can rnams la dga' ba yin no/ /bkur sti bya bar 'os pa rnams la yang dus su gus par smra ba dang / phyag bya ba dang / ldang ba dang / thal mo sbyor ba dang / 'dud pa'i las kyis bsnyen bkur byed pa yin/ mthun par 'dzin pa dang / shes nyen can dang / pha rol gyi sems dang mthun par 'jug pa yin/ 'dzum pa sngon du gtong ba dang / bzhin gyi mdangs 'byin pa dang / khro gnyer med pa dang / gsong por smra ba yin no/ /sems can rnams la phan 'dogs pa rnams la byas pa gzo zhing byas pa shes pa yin/ sems can slong ba rnams la drang por byed kyi/ de dag la g.yo dang sgyus slu bar mi byed do/ /chos kyis bab chol ma yin par longs spyod sgrub par byed kyi chos ma yin pas ni ma yin no/ /rang bzhin gyis kyang bsod nams la dga' ba yin te/ gzhan bsod nams byed pa dag la yang stod par byed na/ bdag nyid byed pa lta ci smos| 'di lta ste gzhan dag la gsod pa dang / 'ching ba dang / gcod pa dang / rdeg pa dang / smod pa dang / bsdigs pa la sogs pa byed pa mthong yang rung / thos kyang rung ste/ gzhan la gnod pas shin tu gnod par 'gyur ro/ /chos yang dag par blang ba ched cher 'dzin pa dang / tshe phyi ma ched cher 'dzin pa yin te/ kha na ma tho ba phra rab tsam dag la yang 'jigs par lta na mang po lta la ci smos/ gzhan gyi las dang gzhan gyi bya ba dag la grogs byed du 'gro ste/ 'di lta ste zhing las dang / tshong bya ba dang /ba lang 'tsho ba dang / rgyal po'i zha 'bring bya ba dang / yi ge bri ba dang / rtsis bya ba dang / shod dgod pa dang / grangs bzung ba dang / lag rtsis bya ba dang / rje bo dang bsdums pa dang / khyim mi dang bsdums pa dang / mdza' bshes dang mi mdza' ba bsdums pa dang / rgyal po dang bsdums pa dang / longs spyod rnams sgrub pa dang / bsrung ba dang / bsdu ba dang / phyir 'gyed pa dang / gtong ba dang / bag ma gtong ba dang / bag ma len pa dang / lhag par za ba dang / 'dus shing za ba rnams dang / de lta bu dang mthun pa dag la grogs byed du 'gro bar byed kyi/ bdag dang gzhan dag la gnod pa dang / sdug bsngal ba dang / phan par mi 'gyur ba gang dag yin pa'i 'thab mo dang / mtshang 'dru ba dang / 'gyed pa dang / rtsod pa rnams dang / pha rol la rnam par 'tshe ba'i las gzhan dag la ni ma yin no/ /bya ba ma yin pa 'di lta ste/ sdig pa mi dge ba bcu'i las kyi lam dag las kyang de dag zlog par byed do/ /gzhan gyi dbang du byed cing / gzhan la rag las par byed de/ bzod pa dang / tshul khrims mtshungs pa'i phyir| gzhan dag gis bdag gi don 'dor du bcug nas/ rang gi don la ci dga' mgur bsko bar byed do/ /sems mnyen zhing sems des pa yin la/ kun nas mnar sems dang / khong khro ba'i sems yun ring du 'dzin par mi byed de/ gzhan du na de'i mod la de'i sems bzang por 'gyur ro/ /bden pa ched cher 'dzin pa yin te/ yang dag pa ma yin pa'i tshig gis gzhan la slu bar mi byed do/ /gzhan dag gi mdza' bshes la dbyen bya bar mi dga' zhing mi byed do/ /ma gtsigs pa dang / mi dgos pa dang / don med pa dang / bab chol du yang smra bar mi byed do/ /bdag gi bran la sogs pa g.yog 'khor rnams la yang snyan par smra zhing pha rol gyi zhe gcod pa mi smra na gzhan dag lta la ci smos yon tan la dga' ba yin te/ gzhan dag gi yang dag pa'i bsngags pa rjod par byed de/

【N3 結】

དེ་ལྟར་འདི་ལྟ་བུ་དང་མཐུན་པ་རྣམས་ནི་བྱང་ཆུབ་སེམས་དཔའི་ཚུལ་ཁྲིམས་ཀྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་ཡིན་པར་རིག་པར་བྱའོ། །

de ltar 'di lta bu dang mthun pa rnams ni byang chub sems dpa'i tshul khrims kyi pha rol tu phyin pa'i rigs kyi rtags yin par rig par bya'o/ /

【M3 忍波羅蜜多相】【N1 問】

དེ་ལ་བྱང་ཆུབ་སེམས་དཔའི་བཟོད་པའི་ཕ་རོལ་ཏུ་ཕྱིན་པའི་རིགས་ཀྱི་རྟགས་ནི་

de la byang chub sems dpa'i bzod pa'i pha rol tu phyin pa'i rigs kyi rtags ni

【N2 解】

འདི་དག་ཡིན་ཏེ། འདི་ལ་བྱང་ཆུབ་སེམས་དཔའ་ནི་གཞན་དག་གིས་གནོད་པ་བྱས་ཀྱང་རང་བཞིན་གྱིས་ཀུན་ནས་མནར་སེམས་སུ་མི་བྱེད་ལ་གནོད་པར་ཡང་མི་བྱེད་དོ། །གྲོས་བཏབ་ན་ཡང་མྱུར་དུ་ཉན་པར་བྱེད་ལ་ཞེ་ལ་མི་འཛིན་ཅིང་། ཡུན་རིང་དུ་འཁོན་དུ་འཛིན་པར་མི་བྱེད་དེ།

'di dag yin te/ 'di la byang chub sems dpa' ni gzhan dag gis gnod pa byas kyang rang bzhin gyis kun nas mnar sems su mi byed la gnod par yang mi byed do/ /gros btab na yang myur du nyan par byed la zhe la mi 'dzin cing / yun ring du 'khon du 'dzin par mi byed de/

【N3 結】

དེ་ལྟར་འདི་ལྟ་བུ་དང་མཐུན་པ་རྣམས་ནི་བྱང་ཆུབ་སེམས་དཔའི་བཟོད་པའི་ཕ་རོལ་ཏུ་ཕྱིན་པའི་རིགས་ཀྱི་རྟགས་ཡིན་པར་རིག་པར་བྱའོ། །

de ltar 'di lta bu dang mthun pa rnams ni byang chub sems dpa'i bzod pa'i pha rol tu phyin pa'i rigs kyi rtags yin par rig par bya'o/ /

【M4 精進波羅蜜多相】【N1 問】

དེ་ལ་བྱང་ཆུབ་སེམས་དཔའི་བརྩོན་འགྲུས་ཀྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་ནི་

de la byang chub sems dpa'i brtson 'grus kyi pha rol tu phyin pa'i rigs kyi rtags ni

【N2 解】

འདི་དག་ཡིན་ཏེ། འདི་ལ་བྱང་ཆུབ་སེམས་དཔའ་ནི་རང་བཞིན་གྱིས་འབད་པ་དང་ལྡན་པ་ཡིན་ཏེ། ནང་པར་སྔར་ལྡང་ཞིང་དགོངས་ཀར་ཉལ་བར་བྱེད་པ་དང་། གཉིད་ཀྱི་བདེ་བ་དང་། ཉལ་བའི་བདེ་བ་དང་། ࿒གློས་དབབ་པའི་བདེ་བ་ཧ་ཅང་ཉམས་སུ་ལེན་པར་མི་བྱེད་པ་དང་། བྱ་བ་ཞིག་བྱུང་ན་དོན་དེ་འགྲུབ་པར་བྱ་བའི་ཕྱིར་བྱེད་མི་འདོད་པ་ཟིལ་གྱིས་མནན་ཏེ། ལེ་ལོ་ལ་སོ་སོར་བརྟགས་ནས། རྩོམ་པར་བྱེད་པ་དང་། བྱ་བ་ཐམས་ཅད་རྩོལ་བ་ལ་ཡང་ངེས་པར་བརྟན་པ་ཡིན་ཏེ། མ་བྱས་སམ་མ་ཟིན་གྱི་བར་དུ། ཐམས་ཅད་ཀྱི་ཐམས་ཅད་དུ་བརྩོན་པ་མི་འདོར་ཞིང་། བར་མ་དོར་ཡང་སྒྱིད་ལུག་པར་མི་བྱེད་པ་དང་། དོན་གྱི་མཆོག་རྒྱ་ཆེན་པོ་དག་ལ་ཡང་སེམས་ཞུམ་པར་མི་བྱེད་ཅིང་། བདག་ལ་ཁྱད་དུ་གསོད་པར་མི་བྱེད་པ་དང་། བདག་གིས་ནི་འདི་དག་རྟོགས་པར་ནུས་ཏེ། ཞོ་ཤ་དང་ལྡན་ནོ་སྙམ་དུ་སྤྲོ་བ་བསྐྱེད་པ་དང་། ཚོགས་པ་ཆེན་པོའི་ནང་དུ་འགྲོ་བའམ། གཞན་དག་དང་འགྱེད་པར་རམ། ཕྱིར་བརྒལ་བའམ། དེ་ལས་གཞན་པའི་ལས་དཀའ་བ་དག་ལ་ཡང་བརྟེན་པ་ཡིན་ཞིང་། དོན་དང་ལྡན་པའི་བརྩལ་བ་ཆེན་པོ་དག་ལ་ཡང་ཤས་ཆེར་སྐྱོ་བར་མི་བྱེད་ན། ཆུང་ངུ་དག་ལྟ་ལ་ཅི་སྨོས་ཏེ།

'di dag yin te/ 'di la byang chub sems dpa' ni rang bzhin gyis 'bad pa dang ldan pa yin te/ nang par sngar ldang zhing dgongs kar nyal bar byed pa dang / gnyid kyi bde ba dang / nyal ba'i bde ba dang / glos dbab pa'i bde ba ha cang nyams su len par mi byed pa dang / bya ba zhig byung na don de 'grub par bya ba'i phyir byed mi 'dod pa zil gyis mnan te/ le lo la so sor brtags nas/ rtsom par byed pa dang / bya ba thams cad rtsol ba la yang nges par brtan pa yin te/ ma byas sam ma zin gyi bar du/ thams cad kyi thams cad du brtson pa mi 'dor zhing / bar ma dor yang sgyid lug par mi byed pa dang / don gyi mchog rgya chen po dag la yang sems zhum par mi byed cing / bdag la khyad du gsod par mi byed pa dang / bdag gis ni 'di dag rtogs par nus te/ zho sha dang ldan no snyam du spro ba bskyed pa dang / tshogs pa chen po'i nang du 'gro ba'am/ gzhan dag dang 'gyed par ram/ phyir brgal ba'am/ de las gzhan pa'i las dka' ba dag la yang brten pa yin zhing / don dang ldan pa'i brtsal ba chen po dag la yang shas cher skyo bar mi byed na/ chung ngu dag lta la ci smos te/

【N3 結】

དེ་ལྟར་འདི་ལྟ་བུ་དང་མཐུན་པ་རྣམས་ནི་བྱང་ཆུབ་སེམས་དཔའི་བརྩོན་འགྲུས་ཀྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་ཡིན་པར་རིག་པར་བྱའོ། །

de ltar 'di lta bu dang mthun pa rnams ni byang chub sems dpa'i brtson 'grus kyi pha rol tu phyin pa'i rigs kyi rtags yin par rig par bya'o/ /

【M5 靜慮波羅蜜多相】【N1 問】

དེ་ལ་བྱང་ཆུབ་སེམས་དཔའི་བསམ་གཏན་གྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་ནི་

de la byang chub sems dpa'i bsam gtan gyi pha rol tu phyin pa'i rigs kyi rtags ni

【N2 解】

འདི་དག་ཡིན་ཏེ། འདི་ལ་བྱང་ཆུབ་སེམས་དཔའ་ནི་ཆོས་ཀྱི་དོན་ལ་ངེས་པར་སེམས་པ་ན་རང་བཞིན་གྱིས་གཡེང་བ་མི་མང་བ་དང་། དགོན་པ་ནགས་ཚལ་གྱི་གནས།བས་མཐའི་གནས་མལ་མི་རྣམས་ཀྱིས་དབེན་པར་གྱུར་པ་སྡིག་པའི་སྐྱེ་བོ་མེད་པ། ནང་དུ་ཡང་དག་འཇོག་དང་འཚམ་པ་དག་མཐོང་ངམ་ཐོས་པ་ན། ཀྱེ་མ་མངོན་པར་འབྱུང་བ་དང་། རབ་ཏུ་དབེན་པ་ནི་བདེའོ་ཞེས་མངོན་པར་འབྱུང་བ་དང་། རབ་ཏུ་དབེན་པ་ལ་ཤིན་ཏུ་སྤྲོ་བ་སྐྱེད་དོ། །རང་བཞིན་གྱིས་ཀྱང་ཉོན་མོངས་པ་ཤས་ཆུང་ཞིང་སྒྲིབ་པ་ཤས་ཆུང་བ་ལ་གནས་ངན་ལེན་ཤས་ཆུང་བ་ཡིན་ནོ། །དེ་རབ་ཏུ་དབེན་པ་ན་གནས་ཤིང་། རང་གི་དོན་ལ་ཡོངས་སུ་རྟོག་པ་ན། སྡིག་པ་ཅན་གྱི་རྟོག་པ་རུང་བ་མ་ཡིན་པ་དག་གིས་ཤིན་ཏུ་སེམས་འཁྲུག་པར་མི་འགྱུར་ཞིང་ཡོངས་སུ་བཟུང་ནས་མི་གནས་སོ། །མི་མཛའ་བའི་ཕྱོགས་ལ་ཡང་མྱུར་བ་མྱུར་བར་བྱམས་པའི་སེམས་ཉེ་བར་འཇོག་པར་བྱེད་ན། མཛའ་བོ་དང་ཐ་མལ་པའི་ཕྱོགས་ལྟ་ལ་ཅི་སྨོས། སེམས་ཅན་སྡུག་བསྔལ་རྣམ་པ་སྣ་ཚོགས་ཀྱིས་སྡུག་བསྔལ་བ་དག་མཐོང་ངམ་ཐོས་ན་སྙིང་རྗེ་ཆེན་པོའི་སེམས་བསྐྱེད་དེ། སེམས་ཅན་དེ་དག་གི་སྡུག་བསྔལ་བསལ་བའི་ཕྱིར། ཅི་ནུས་ཅི་ལྕོགས་ཀྱིས་ཉམས་སུ་ལེན་པར་བྱེད་དོ། །རང་བཞིན་གྱིས་ཀྱང་སེམས་ཅན་རྣམས་ལ་ཕན་པར་འདོད་པ་དང་། བདེ་བར་འདོད་པ་ཡིན་ནོ། །རྒུད་པར་གྱུར་པ་ཉེ་དུས་སྡུག་བསྔལ་བའམ། ལོངས་སྤྱོད་ཀྱིས་སྡུག་བསྔལ་བའམ། བསད་པའམ། བཅིངས་པའམ༑ སྤྱུགས་པའམ། དེ་ལྟ་བུ་དང་མཐུན་པའི་རྒུད་པ་དག་ལ་ཡང་མི་དགའ་བ་མེད་པ་ཡིན་ནོ། །ཡིད་ཀྱང་གཞུངས་ཏེ། ཆོས་རྣམས་བླངས་པ་དང་། གཟུང་བ་དང་། ཤིན་ཏུ་འཛིན་པར་ནུས་སོ། །དྲན་པའི་སྟོབས་དང་ཡང་ལྡན་པ་ཡིན་ཏེ། དེས་བྱས་ནས་ཡུན་རིང་དུ་ལོན་པ་དང་། བཤད་ནས་ཡུན་རིང་དུ་ལོན་པ་ཡང་རྗེས་སུ་དྲན་ལ། གཞན་དག་ལ་ཡང་རྗེས་སུ་དྲན་པར་བྱེད་དོ། །

'di dag yin te/ 'di la byang chub sems dpa' ni chos kyi don la nges par sems pa na rang bzhin gyis g.yeng ba mi mang ba dang / dgon pa nags tshal gyi gnas/bas mtha'i gnas mal mi rnams kyis dben par gyur pa sdig pa'i skye bo med pa/ nang du yang dag 'jog dang 'tsham pa dag mthong ngam thos pa na/ kye ma mngon par 'byung ba dang / rab tu dben pa ni bde'o zhes mngon par 'byung ba dang / rab tu dben pa la shin tu spro ba skyed do/ /rang bzhin gyis kyang nyon mongs pa shas chung zhing sgrib pa shas chung ba la gnas ngan len shas chung ba yin no/ /de rab tu dben pa na gnas shing / rang gi don la yongs su rtog pa na/ sdig pa can gyi rtog pa rung ba ma yin pa dag gis shin tu sems 'khrug par mi 'gyur zhing yongs su bzung nas mi gnas so/ /mi mdza' ba'i phyogs la yang myur ba myur bar byams pa'i sems nye bar 'jog par byed na/ mdza' bo dang tha mal pa'i phyogs lta la ci smos/ sems can sdug bsngal rnam pa sna tshogs kyis sdug bsngal ba dag mthong ngam thos na snying rje chen po'i sems bskyed de/ sems can de dag gi sdug bsngal bsal ba'i phyir/ ci nus ci lcogs kyis nyams su len par byed do/ /rang bzhin gyis kyang sems can rnams la phan par 'dod pa dang / bde bar 'dod pa yin no/ /rgud par gyur pa nye dus sdug bsngal ba'am/ longs spyod kyis sdug bsngal ba'am/ bsad pa'am/ bcings pa'am| spyugs pa'am/ de lta bu dang mthun pa'i rgud pa dag la yang mi dga' ba med pa yin no/ /yid kyang gzhungs te/ chos rnams blangs pa dang / gzung ba dang / shin tu 'dzin par nus so/ /dran pa'i stobs dang yang ldan pa yin te/ des byas nas yun ring du lon pa dang / bshad nas yun ring du lon pa yang rjes su dran la/ gzhan dag la yang rjes su dran par byed do/ /

【N3 結】

དེ་ལྟར་འདི་ལྟ་བུ་དང་མཐུན་པ་རྣམས་ནི་བྱང་ཆུབ་སེམས་དཔའི་བསམ་གཏན་གྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་ཡིན་པར་རིག་པར་བྱའོ༑ །

de ltar 'di lta bu dang mthun pa rnams ni byang chub sems dpa'i bsam gtan gyi pha rol tu phyin pa'i rigs kyi rtags yin par rig par bya'o| /

【M6 慧波羅蜜多相】【N1 問】

དེ་ལ་བྱང་ཆུབ་སེམས་དཔའི་ཤེས་རབ་ཀྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་ནི་

de la byang chub sems dpa'i shes rab kyi pha rol tu phyin pa'i rigs kyi rtags ni

【N2 解】

འདི་དག་ཡིན་ཏེ། འདི་ལ་བྱང་ཆུབ་སེམས་དཔའ་ནི་རིག་པའི་གནས་ཤེས་བྱ་ཐམས་ཅད་ལ་འཇུག་པར་བྱ་བའི་ཕྱིར་ལྷན་ཅིག་སྐྱེས་པའི་ཤེས་རབ་དང་ལྡན་པ་ཡིན། ཡིད་མི་རྟུལ་བ་ཡིན། བློ་མི་ཞན་པ་ཡིན། རྨོངས་པའི་རང་བཞིན་ཅན་མ་ཡིན་ནོ། །བག་མེད་པའི་གནས་དེ་དང་དེ་དག་སྤོང་བ་ལ་སོ་སོར་རྟོག་པའི་མཐུ་དང་ལྡན་པ་ཡིན་ཏེ།

'di dag yin te/ 'di la byang chub sems dpa' ni rig pa'i gnas shes bya thams cad la 'jug par bya ba'i phyir lhan cig skyes pa'i shes rab dang ldan pa yin/ yid mi rtul ba yin/ blo mi zhan pa yin/ rmongs pa'i rang bzhin can ma yin no/ /bag med pa'i gnas de dang de dag spong ba la so sor rtog pa'i mthu dang ldan pa yin te/

【N3 結】

དེ་ལྟར་འདི་ལྟ་བུ་དང་མཐུན་པ་རྣམས་ནི་བྱང་ཆུབ་སེམས་དཔའི་ཤེས་རབ་ཀྱི་ཕ་རོལ་ཏུ་ཕྱིན་པའི་རིགས་ཀྱི་རྟགས་ཡིན་པར་རིག་པར་བྱ་སྟེ།

de ltar 'di lta bu dang mthun pa rnams ni byang chub sems dpa'i shes rab kyi pha rol tu phyin pa'i rigs kyi rtags yin par rig par bya ste/

【L3 總結姓相】

དེ་དག་ནི་བྱང་ཆུབ་སེམས་དཔའི་རིགས་ཀྱི་རྟགས་རགས་པ་དང་། རྗེས་སུ་དཔག་ཏུ་རུང་བ་ཡིན་པར་རིག་པར་བྱའོ། །ཡང་དག་པའི་དོན་དུ་ངེས་པར་བྱ་བ་ནི་སངས་རྒྱས་བཅོམ་ལྡན་འདས་རྣམས་ཉིད་ཀྱིས་མངོན་སུམ་དུ་གཟིགས་པར་ཟད་དོ། །གང་གི་ཕྱིར་བྱང་ཆུབ་སེམས་དཔའ་རྣམས་ཀྱི་རིགས་དེ་ནི་རང་བཞིན་གྱིས་དེ་ལྟར་ཡོན་ཏན་དང་ལྡན་ཞིང་བཟང་ལ། དགེ་བ་དང་། དཀར་པོའི་ཆོས་དང་ལྡན་པ་དེའི་ཕྱིར་དེ་བཞིན་གཤེགས་པའི་གོ་འཕང་དེ་ཙམ་དུ་བསྐྱེད་པར་དཀའ་བ། གཙོ་བོར་གྱུར་པ། བསམ་གྱིས་མི་ཁྱབ་པ། མི་གཡོ་བ། བླ་ན་མེད་པ་དེ་འཐོབ་པའི་རྒྱུར་རུང་གི། དེ་མ་ཡིན་དུ་ཟིན་ན་ནི་མི་རུང་ངོ་། །

de dag ni byang chub sems dpa'i rigs kyi rtags rags pa dang / rjes su dpag tu rung ba yin par rig par bya'o/ /yang dag pa'i don du nges par bya ba ni sangs rgyas bcom ldan 'das rnams nyid kyis mngon sum du gzigs par zad do/ /gang gi phyir byang chub sems dpa' rnams kyi rigs de ni rang bzhin gyis de ltar yon tan dang ldan zhing bzang la/ dge ba dang / dkar po'i chos dang ldan pa de'i phyir de bzhin gshegs pa'i go 'phang de tsam du bskyed par dka' ba/ gtso bor gyur pa/ bsam gyis mi khyab pa/ mi g.yo ba/ bla na med pa de 'thob pa'i rgyur rung gi/ de ma yin du zin na ni mi rung ngo / /

【J2 隨義分別】【K1 明種姓處相所有白法起時不定】

བྱང་ཆུབ་སེམས་དཔའ་ནི་ཇི་སྲིད་དུ་དཀར་པོའི་ཆོས་དང་མི་མཐུན་པ་ཉེ་བའི་ཉོན་མོངས་པ་བཞི་ལས། ཟད་པར་རམ། ཁ་ཅིག་གིས་ཉེ་བའི་ཉོན་མོངས་པ་ཅན་དུ་མ་གྱུར་པ་དེ་སྲིད་དུ། རང་བཞིན་གྱིས་འདི་ལྟར་དགེ་བའི་ཆོས་དེ་དག་དང་ལྡན་པར་འགྱུར་རོ། །

byang chub sems dpa' ni ji srid du dkar po'i chos dang mi mthun pa nye ba'i nyon mongs pa bzhi las/ zad par ram/ kha cig gis nye ba'i nyon mongs pa can du ma gyur pa de srid du/ rang bzhin gyis 'di ltar dge ba'i chos de dag dang ldan par 'gyur ro/ /

【K2 明種姓菩薩受生不定】

གང་གི་ཚེ་ཉེ་བའི་ཉོན་མོངས་པ་ཅན་དུ་གྱུར་པ་དེའི་ཚེ། དེ་དཀར་པོའི་ཆོས་འདི་དག་ལ་ཡང་མི་སྣང་ལ།ངན་སོང་དག་ཏུ་ཡང་སྐབས་འགའ་སྐྱེ་བར་འགྱུར་ཏེ། བྱང་ཆུབ་སེམས་དཔའ་ནི་ངན་སོང་དུ་སྐྱེས་ན་ཡང་། རིགས་ཀྱིས་བསྒྱུར་བས་དེ་ལས་གཞན་པའི་སེམས་ཅན་ངན་སོང་དུ་སྐྱེས་པ་རྣམས་ལས་ཤས་ཆེར་ཁྱད་པར་དུ་འཕགས་པར་རིག་པར་བྱའོ། །འདི་ལ་བྱང་ཆུབ་སེམས་དཔའ་ནི་ཡུན་རིང་མོ་ཞིག་ནས་བརྒྱ་ལམ་བརྒྱ་ལམ་ན་ངན་སོང་དུ་སྐྱེ་བར་ཟད་དེ། སྐྱེས་པར་གྱུར་ན་ཡང་ངན་སོང་དག་ནས་མྱུར་དུ་ཡོངས་སུ་ཐར་བར་འགྱུར་ལ། ཇི་ལྟར་སེམས་ཅན་གཞན་དག་ངན་སོང་དུ་སྐྱེས་པ་དེ་བཞིན་དུ་ངན་སོང་དུ་སྡུག་བསྔལ་དྲག་པོ་ཚོར་བ་མྱོང་བར་མི་འགྱུར་ཏེ། སྡུག་བསྔལ་གྱི་ཚོར་བ་ཤིན་ཏུ་ཆུང་ངུ་དེས་རེག་ན་ཡང་ཤས་ཆེར་སྐྱོ་བ་སྐྱེད་པར་འགྱུར་རོ། །དེར་སྐྱེས་པའི་སེམས་ཅན་སྡུག་བསྔལ་བ་དེ་དག་ལ་ཡང་འདི་ལྟར་སངས་རྒྱས་ཀྱི་སྙིང་རྗེ་ཆེན་པོའི་རྒྱུའི་རིགས་དེ་ཉིད་ཀྱིས་བསྐུལ་བས། སྙིང་རྗེའི་སེམས་སྐྱེ་བར་འགྱུར་ཏེ། འདི་ལྟ་བུ་དང་མཐུན་པ་དག་གིས་ན། བྱང་ཆུབ་སེམས་དཔའ་ངན་སོང་དུ་སྐྱེས་པ་ནི་དེ་ལས་གཞན་པའི་སེམས་ཅན་ངན་སོང་དུ་སྐྱེས་པ་རྣམས་ལས་ཁྱད་པར་དུ་འཕགས་པར་རིག་པར་བྱའོ། །

gang gi tshe nye ba'i nyon mongs pa can du gyur pa de'i tshe/ de dkar po'i chos 'di dag la yang mi snang la/ngan song dag tu yang skabs 'ga' skye bar 'gyur te/ byang chub sems dpa' ni ngan song du skyes na yang / rigs kyis bsgyur bas de las gzhan pa'i sems can ngan song du skyes pa rnams las shas cher khyad par du 'phags par rig par bya'o/ /'di la byang chub sems dpa' ni yun ring mo zhig nas brgya lam brgya lam na ngan song du skye bar zad de/ skyes par gyur na yang ngan song dag nas myur du yongs su thar bar 'gyur la/ ji ltar sems can gzhan dag ngan song du skyes pa de bzhin du ngan song du sdug bsngal drag po tshor ba myong bar mi 'gyur te/ sdug bsngal gyi tshor ba shin tu chung ngu des reg na yang shas cher skyo ba skyed par 'gyur ro/ /der skyes pa'i sems can sdug bsngal ba de dag la yang 'di ltar sangs rgyas kyi snying rje chen po'i rgyu'i rigs de nyid kyis bskul bas/ snying rje'i sems skye bar 'gyur te/ 'di lta bu dang mthun pa dag gis na/ byang chub sems dpa' ngan song du skyes pa ni de las gzhan pa'i sems can ngan song du skyes pa rnams las khyad par du 'phags par rig par bya'o/ /

【K3 辨白法相違四隨煩惱】

དེ་ལ་བྱང་ཆུབ་སེམས་དཔའི་དཀར་པོའི་ཆོས་དང་མི་མཐུན་པའི་ཉེ་བའི་ཉོན་མོངས་པ་བཞི་པོ་དེ་དག་གང་ཞེ་ན། སྔོན་བག་མེད་པར་གྱུར་ཅིང་ཉོན་མོངས་པ་ལ་གོམས་པས་ཉོན་མོངས་པ་དྲག་པོ་དང་། ཉོན་མོངས་པ་ཡུན་རིང་བ་འདི་ནི་ཉེ་བའི་ཉོན་མོངས་པ་དང་པོའོ། །བླུན་ཞིང་མི་མཁས་ལ་སྡིག་པའི་གྲོགས་པོ་ལ་བརྟེན་པ་འདི་ནི་ཉེ་བའི་ཉོན་མོངས་པ་གཉིས་པའོ། །བླ་མ་དང་། རྗེ་བོ་དང་། རྒྱལ་པོ་དང་། ཆོམ་རྐུན་དང་། ཕྱིར་རྒོལ་བ་ལ་སོགས་པས་ནན་གྱིས་མནན་ཏེ། བདག་ལ་དབང་མེད་པ་དང་། སེམས་ཀྱི་འཁྲུལ་པ་འདི་ནི་ཉེ་བའི་ཉོན་མོངས་པ་གསུམ་པའོ། །ཡོ་བྱད་མེད་ཅིང་འཚོ་བ་ལ་ལྟ་བ་འདི་ནི་ཉེ་བའི་ཉོན་མོངས་པ་བཞི་པའོ། །

de la byang chub sems dpa'i dkar po'i chos dang mi mthun pa'i nye ba'i nyon mongs pa bzhi po de dag gang zhe na/ sngon bag med par gyur cing nyon mongs pa la goms pas nyon mongs pa drag po dang / nyon mongs pa yun ring ba 'di ni nye ba'i nyon mongs pa dang po'o/ /blun zhing mi mkhas la sdig pa'i grogs po la brten pa 'di ni nye ba'i nyon mongs pa gnyis pa'o/ /bla ma dang / rje bo dang / rgyal po dang / chom rkun dang / phyir rgol ba la sogs pas nan gyis mnan te/ bdag la dbang med pa dang / sems kyi 'khrul pa 'di ni nye ba'i nyon mongs pa gsum pa'o/ /yo byad med cing 'tsho ba la lta ba 'di ni nye ba'i nyon mongs pa bzhi pa'o/ /

【K4 明證菩提有其遲速】【L1 明種姓人證有遲速】

བྱང་ཆུབ་སེམས་དཔའི་རིགས་དང་ལྡན་པ་ཡང་རྒྱུ་བཞིས་ན་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་མི་ནུས་སོ། །བཞི་གང་ཞེ་ན། འདི་ལ་བྱང་ཆུབ་སེམས་དཔའ་དང་པོ་ཉིད་ནས་ཀྱང་དགེ་བའི་བཤེས་གཉེན་སངས་རྒྱས་སམ་བྱང་ཆུབ་སེམས་དཔའ་བྱང་ཆུབ་ཀྱི་ལམ་ཕྱིན་ཅི་མ་ལོག་པར་སྟོན་པ་དང་མ་ཕྲད་པ་འདི་ནི་རྒྱུ་དང་པོའོ། །གཞན་ཡང་བྱང་ཆུབ་སེམས་དཔའ་དགེ་བའི་བཤེས་གཉེན་དང་ཕྲད་དུ་ཟིན་ཀྱང་བྱང་ཆུབ་སེམས་དཔའི་བསླབ་པ་དག་ལ་ཕྱིན་ཅི་ལོག་ཏུ་འཛིན་ཅིང་། ཕྱིན་ཅི་ལོག་ཏུ་སློབ་པ་འདི་ནི་རྒྱུ་གཉིས་པའོ། །གཞན་ཡང་བྱང་ཆུབ་སེམས་དཔའ་དགེ་བའི་བཤེས་གཉེན་དང་ཡང་ཕྲད་ལ། བྱང་ཆུབ་སེམས་དཔའི་བསླབ་པ་དག་ལ་ཕྱིན་ཅི་ལོག་ཏུ་མི་སློབ་ཏུ་ཟིན་ཀྱང་། སྦྱོར་བ་དེ་ལ་སྦྱོར་བ་གཡེལ་ཞིང་ལེ་ལོ་བྱེད་པ་ཡིན་ཏེ། ཤས་ཆེར་རྒྱུན་དུ་བརྩོན་པ་དང་མི་ལྡན་པ་འདི་ནི་རྒྱུ་གསུམ་པའོ། །གཞན་ཡང་བྱང་ཆུབ་སེམས་དཔའ་དགེ་བའི་བཤེས་གཉེན་དང་ཡང་ཕྲད་ལ་བྱང་ཆུབ་སེམས་དཔའི་བསླབ་པ་དག་ལ་ཡང་ཕྱིན་ཅི་མ་ལོག་པར་སློབ་ཅིང་། སྦྱོར་བ་དེ་ལ་བརྩོན་འགྲུས་བརྩམས་སུ་ཟིན་ཀྱང་། བྱང་ཆུབ་ཀྱི་ཕྱོགས་ཀྱི་ཆོས་རྣམས་ཡུན་རིང་དུ་ཉམས་འོག་ཏུ་ཆུད་པར་མ་བྱས་པས་དབང་པོ་ཡོངས་སུ་མ་སྨིན་པ་དང་བྱང་ཆུབ་ཀྱི་ཕྱོགས་ཡོངས་སུ་མ་རྫོགས་པ་འདི་ནི་རྒྱུ་བཞི་པ་སྟེ། རིགས་ཡོད་དུ་ཟིན་ཀྱང་རྒྱུ་འདི་དག་དང་ལྡན་པའི་ཕྱིར་བྱང་ཆུབ་མི་ཐོབ་ལ། མི་ལྡན་ན་ནི་ཐོབ་པར་འགྱུར་རོ། །

byang chub sems dpa'i rigs dang ldan pa yang rgyu bzhis na bla na med pa yang dag par rdzogs pa'i byang chub mngon par rdzogs par 'tshang rgya bar mi nus so/ /bzhi gang zhe na/ 'di la byang chub sems dpa' dang po nyid nas kyang dge ba'i bshes gnyen sangs rgyas sam byang chub sems dpa' byang chub kyi lam phyin ci ma log par ston pa dang ma phrad pa 'di ni rgyu dang po'o/ /gzhan yang byang chub sems dpa' dge ba'i bshes gnyen dang phrad du zin kyang byang chub sems dpa'i bslab pa dag la phyin ci log tu 'dzin cing / phyin ci log tu slob pa 'di ni rgyu gnyis pa'o/ /gzhan yang byang chub sems dpa' dge ba'i bshes gnyen dang yang phrad la/ byang chub sems dpa'i bslab pa dag la phyin ci log tu mi slob tu zin kyang / sbyor ba de la sbyor ba g.yel zhing le lo byed pa yin te/ shas cher rgyun du brtson pa dang mi ldan pa 'di ni rgyu gsum pa'o/ /gzhan yang byang chub sems dpa' dge ba'i bshes gnyen dang yang phrad la byang chub sems dpa'i bslab pa dag la yang phyin ci ma log par slob cing / sbyor ba de la brtson 'grus brtsams su zin kyang / byang chub kyi phyogs kyi chos rnams yun ring du nyams 'og tu chud par ma byas pas dbang po yongs su ma smin pa dang byang chub kyi phyogs yongs su ma rdzogs pa 'di ni rgyu bzhi pa ste/ rigs yod du zin kyang rgyu 'di dag dang ldan pa'i phyir byang chub mi thob la/ mi ldan na ni thob par 'gyur ro/ /

【L2 明無種姓人決定不證】

རིགས་མེད་ན་ནི་ཐམས་ཅད་ཀྱི་ཐམས་ཅད་རྣམ་པ་ཐམས་ཅད་དུ་བྱང་ཆུབ་ཐོབ་པར་མི་འགྱུར་བ་ཁོ་ནར་རིག་པར་བྱའོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས། རིགས་ཀྱི་ལེའུ་སྟེ་དང་པོའོ།། །།

rigs med na ni thams cad kyi thams cad rnam pa thams cad du byang chub thob par mi 'gyur ba kho nar rig par bya'o/ /byang chub sems dpa'i sa'i gzhi'i rnal 'byor gyi gnas las/ rigs kyi le'u ste dang po'o// //

【H2 解發心持】【I2 發心品】【J1 有五句釋發心體】【K1 別解】【L1 辨自性】

འདི་ལ་བྱང་ཆུབ་སེམས་དཔའི་དང་པོའི་སེམས་བསྐྱེད་པ་ནི་བྱང་ཆུབ་སེམས་དཔའི་ཡང་དག་པའི་སྨོན་ལམ་ཐམས་ཅད་ཀྱི་ནང་ན་ཡང་དག་པའི་སྨོན་ལམ་གྱི་དང་པོ་ཡིན་ཏེ། དེ་ལས་གཞན་པའི་ཡང་དག་པའི་སྨོན་ལམ་རྣམས་སྡུད་པ་ཡིན་ནོ། །དེ་ལྟ་བས་ན་དེ་ནི་ཡང་དག་པའི་སྨོན་ལམ་དང་པོའི་ངོ་བོ་ཉིད་ཡིན་ནོ། །

'di la byang chub sems dpa'i dang po'i sems bskyed pa ni byang chub sems dpa'i yang dag pa'i smon lam thams cad kyi nang na yang dag pa'i smon lam gyi dang po yin te/ de las gzhan pa'i yang dag pa'i smon lam rnams sdud pa yin no/ /de lta bas na de ni yang dag pa'i smon lam dang po'i ngo bo nyid yin no/ /

【L2 明行相】

བྱང་ཆུབ་སེམས་དཔའ་དེ་བྱང་ཆུབ་ཏུ་སེམས་ཀྱིས་སྨོན་ལམ་འདེབས་པ་ན། འདི་ལྟར་སེམས་མངོན་པར་འདུ་བྱེད་ཅིང་། ཚིག་འདི་སྐད་ཅེས་ཀྱང་སྨྲས་ཏེ། ཀྱེ་མ་བདག་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་གྱུར་ཅིག །སེམས་ཅན་ཐམས་ཅད་ཀྱི་དོན་ཡང་བྱེད་ཅིང་ཤིན་ཏུ་མཐར་ཐུག་པའི་མྱ་ངན་ལས་འདས་པ་དང་། དེ་བཞིན་གཤེགས་པའི་ཡེ་ཤེས་ལ་འགོད་པར་གྱུར་ཅིག་ཅེས་དེ་དེ་ལྟར་བདག་གི་བྱང་ཆུབ་དང་སེམས་ཅན་གྱི་དོན་སྒྲུབ་པ་ན། སེམས་སྐྱེད་པར་བྱེད་དོ། །དེ་ལྟ་བས་ན་སེམས་བསྐྱེད་པ་ནི་སྒྲུབ་པའི་རྣམ་པ་ཡིན་ནོ། །

byang chub sems dpa' de byang chub tu sems kyis smon lam 'debs pa na/ 'di ltar sems mngon par 'du byed cing / tshig 'di skad ces kyang smras te/ kye ma bdag bla na med pa yang dag par rdzogs pa'i byang chub mngon par rdzogs par 'tshang rgya bar gyur cig /sems can thams cad kyi don yang byed cing shin tu mthar thug pa'i mya ngan las 'das pa dang / de bzhin gshegs pa'i ye shes la 'god par gyur cig ces de de ltar bdag gi byang chub dang sems can gyi don sgrub pa na/ sems skyed par byed do/ /de lta bas na sems bskyed pa ni sgrub pa'i rnam pa yin no/ /

【L3 明所緣】

སེམས་བསྐྱེད་པ་དེ་ཡང་བྱང་ཆུབ་དེ་དང་། སེམས་ཅན་གྱི་དོན་ལ་དམིགས་ནས་སྒྲུབ་པར་བྱེད་ཀྱི། དམིགས་པ་མེད་པར་ནི་མ་ཡིན་ཏེ། དེ་ལྟ་བས་ན་སེམས་བསྐྱེད་པ་དེ་ནི་བྱང་ཆུབ་ལ་དམིགས་པ་དང་། སེམས་ཅན་གྱི་དོན་ལ་དམིགས་པ་ཡིན་ནོ། །

sems bskyed pa de yang byang chub de dang / sems can gyi don la dmigs nas sgrub par byed kyi/ dmigs pa med par ni ma yin te/ de lta bas na sems bskyed pa de ni byang chub la dmigs pa dang / sems can gyi don la dmigs pa yin no/ /

【L4 明功德】

སེམས་བསྐྱེད་པ་དེ་ཡང་བྱང་ཆུབ་ཀྱི་ཕྱོགས་ཀྱི་དགེ་བའི་རྩ་བ་ཐམས་ཅད་སྡུད་པའི་ཐོག་མར་འགྲོ་བའི་ཕྱིར། དགེ་བ་དང་། མཆོག་ཏུ་དགེ་བ་དང་། བཟང་བ་དང་། མཆོག་ཏུ་བཟང་བ་དང་། ལེགས་པ་དང་། མཆོག་ཏུ་ལེགས་པའི་ཡོན་ཏན་དང་ལྡན་པ་དང་། སེམས་ཅན་ཐམས་ཅད་ལ་བརྟེན་པའི་ལུས་དང་ངག་དང་ཡིད་ཀྱི་ཉེས་པ་སྤྱོད་པ་དང་མི་མཐུན་པ་ཡིན་ནོ། །

sems bskyed pa de yang byang chub kyi phyogs kyi dge ba'i rtsa ba thams cad sdud pa'i thog mar 'gro ba'i phyir/ dge ba dang / mchog tu dge ba dang / bzang ba dang / mchog tu bzang ba dang / legs pa dang / mchog tu legs pa'i yon tan dang ldan pa dang / sems can thams cad la brten pa'i lus dang ngag dang yid kyi nyes pa spyod pa dang mi mthun pa yin no/ /

【L5 明最勝菩薩】

འདི་ལྟ་སྟེ། བྱང་ཆུབ་སེམས་དཔའི་དང་པོ་སེམས་བསྐྱེད་པ་དེ་ནི་དེ་ལས་གཞན་པ་འཇིག་རྟེན་པ་དང་།འཇིག་རྟེན་ལས་འདས་པའི་དོན་དག་ལ་ཡང་དག་པའི་སྨོན་ལམ་དགེ་བ་དེ་དག་ཐམས་ཅད་ཀྱི་ནང་ན་ཡང་དག་པའི་སྨོན་ལམ་གྱི་མཆོག་བླ་ན་མེད་པ་ཡིན་ནོ། །

'di lta ste/ byang chub sems dpa'i dang po sems bskyed pa de ni de las gzhan pa 'jig rten pa dang /'jig rten las 'das pa'i don dag la yang dag pa'i smon lam dge ba de dag thams cad kyi nang na yang dag pa'i smon lam gyi mchog bla na med pa yin no/ /

【K2 總結】

དེ་ལྟར་ན་དང་པོ་སེམས་བསྐྱེད་པ་དེ་ནི་ངོ་བོ་ཉིད་ལས་ཀྱང་རིག་པར་བྱ། རྣམ་པ་དང་། དམིགས་པ་དང་། ཡོན་ཏན་དང་། ཁྱད་པར་དུ་འཕགས་པ་ལས་ཀྱང་མཚན་ཉིད་ལྔར་རིག་པར་བྱའོ། །

de ltar na dang po sems bskyed pa de ni ngo bo nyid las kyang rig par bya/ rnam pa dang / dmigs pa dang / yon tan dang / khyad par du 'phags pa las kyang mtshan nyid lngar rig par bya'o/ /

【J2 有四句釋發心異名】【K1 別解】【L1 趣入】

བྱང་ཆུབ་སེམས་དཔའ་ནི་སེམས་དེ་བསྐྱེད་མ་ཐག་ཏུ་བླ་ན་མེད་པའི་བྱང་ཆུབ་ཐེག་པ་ཆེན་པོ་ལ་ཞུགས་པ་དང་། འདི་ལྟ་སྟེ། བརྡ་དང་། ཐ་སྙད་ཀྱི་ཚུལ་གྱིས་བྱང་ཆུབ་སེམས་དཔའ་ཞེས་བྱ་བའི་གྲངས་སུ་འགྲོ་བ་ཡང་ཡིན་ཏེ། དེ་ལྟ་བས་ན་སེམས་བསྐྱེད་པ་དེ་ནི་འཇུག་པར་བསྡུས་པ་ཡིན་ནོ། །

byang chub sems dpa' ni sems de bskyed ma thag tu bla na med pa'i byang chub theg pa chen po la zhugs pa dang / 'di lta ste/ brda dang / tha snyad kyi tshul gyis byang chub sems dpa' zhes bya ba'i grangs su 'gro ba yang yin te/ de lta bas na sems bskyed pa de ni 'jug par bsdus pa yin no/ /

【L2 菩提根本】

བྱང་ཆུབ་སེམས་དཔའ་སེམས་དེ་བསྐྱེད་ནས་རིམ་གྱིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་གྱི། མ་བསྐྱེད་པར་ནི་མ་ཡིན་ཏེ། དེ་ལྟ་བས་ན་སེམས་བསྐྱེད་པ་དེ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་རྩ་བ་ཡིན་ནོ། །

byang chub sems dpa' sems de bskyed nas rim gyis bla na med pa yang dag par rdzogs pa'i byang chub mngon par rdzogs par 'tshang rgya bar 'gyur gyi/ ma bskyed par ni ma yin te/ de lta bas na sems bskyed pa de ni bla na med pa yang dag par rdzogs pa'i byang chub kyi rtsa ba yin no/ /

【L3 大悲等流】

བྱང་ཆུབ་སེམས་དཔའ་སེམས་ཅན་སྡུག་བསྔལ་བ་རྣམས་ལ་སྙིང་རྗེ་དང་ལྡན་ཞིང་། ཡོངས་སུ་བསྐྱབ་པར་སེམས་པ་ཡང་སེམས་དེ་སྐྱེད་པར་བྱེད་དེ། དེ་ལྟ་བས་ན་སེམས་བསྐྱེད་པ་དེ་ནི་སྙིང་རྗེའི་རྒྱུ་མཐུན་པ་ཡིན་ནོ། །

byang chub sems dpa' sems can sdug bsngal ba rnams la snying rje dang ldan zhing / yongs su bskyab par sems pa yang sems de skyed par byed de/ de lta bas na sems bskyed pa de ni snying rje'i rgyu mthun pa yin no/ /

【L4 學所依止】

བྱང་ཆུབ་སེམས་དཔའ་ནི་སེམས་བསྐྱེད་པ་དེ་ལ་བརྟེན་ཅིང་གནས་ནས། བྱང་ཆུབ་སེམས་དཔའི་བསླབ་པ་བྱང་ཆུབ་ཀྱི་ཕྱོགས་ཀྱི་ཆོས་རྣམས་དང་། སེམས་ཅན་གྱི་དོན་བྱ་བ་དག་ལ་སྦྱོར་བར་བྱེད་དེ། དེ་ལྟ་བས་ན་སེམས་བསྐྱེད་པ་དེ་ནི་བྱང་ཆུབ་སེམས་དཔའི་བསླབ་པ་རྣམས་ཀྱི་རྟེན་ཡིན་ཏེ།

byang chub sems dpa' ni sems bskyed pa de la brten cing gnas nas/ byang chub sems dpa'i bslab pa byang chub kyi phyogs kyi chos rnams dang / sems can gyi don bya ba dag la sbyor bar byed de/ de lta bas na sems bskyed pa de ni byang chub sems dpa'i bslab pa rnams kyi rten yin te/

【K2 總結】

དེ་ལྟར་དང་པོ་སེམས་བསྐྱེད་པ་དེ་ནི་བསྡུ་བ་དང་། རྩ་བ་དང་། རྒྱུ་མཐུན་པ་དང་། རྟེན་དུ་གྱུར་པ་ལས་རིག་པར་བྱའོ། །

de ltar dang po sems bskyed pa de ni bsdu ba dang / rtsa ba dang / rgyu mthun pa dang / rten du gyur pa las rig par bya'o/ /

【J3 隨義分別】【K1 發心退與不退】【L1 辨退不退】

བྱང་ཆུབ་སེམས་དཔའི་དང་པོ་སེམས་བསྐྱེད་པ་དེ་ཡང་མདོར་ན་རྣམ་པ་གཉིས་ཏེ།ངེས་པར་འབྱིན་པ་དང་། ངེས་པར་འབྱིན་པ་མ་ཡིན་པའོ། །དེ་ལ་ངེས་པར་འབྱིན་པ་ནི་གང་སྐྱེས་ནས་གཏན་དུ་འཇུག་ལ་ཕྱིར་ལྡོག་པར་མི་འགྱུར་བའོ། །ངེས་པར་འབྱིན་པ་མ་ཡིན་པ་དེ་ནི་གང་སྐྱེས་ནས་གཏན་དུ་མི་འཇུག་ལ་ཕྱིར་ལྡོག་པར་འགྱུར་བའོ། །

byang chub sems dpa'i dang po sems bskyed pa de yang mdor na rnam pa gnyis te/nges par 'byin pa dang / nges par 'byin pa ma yin pa'o/ /de la nges par 'byin pa ni gang skyes nas gtan du 'jug la phyir ldog par mi 'gyur ba'o/ /nges par 'byin pa ma yin pa de ni gang skyes nas gtan du mi 'jug la phyir ldog par 'gyur ba'o/ /

【L2 辨究竟不究竟】

སེམས་བསྐྱེད་པ་དེའི་ལྡོག་པ་ལ་ཡང་རྣམ་པ་གཉིས་ཏེ། གཏན་དུ་བ་དང་། གཏན་དུ་བ་མ་ཡིན་པའོ། །དེ་ལ་གཏན་དུ་བ་ནི་འདི་ལྟར་སེམས་ལན་ཅིག་ལོག་ནས་ཕྱིས་བྱང་ཆུབ་ཀྱི་ཕྱིར་མི་སྐྱེ་བའོ། །གཏན་དུ་བ་མ་ཡིན་པ་ནི་འདི་ལྟར་སེམས་ལོག་ཀྱང་བྱང་ཆུབ་ཀྱི་ཕྱིར་ཡང་དང་ཡང་སྐྱེ་བར་འགྱུར་བའོ། །

sems bskyed pa de'i ldog pa la yang rnam pa gnyis te/ gtan du ba dang / gtan du ba ma yin pa'o/ /de la gtan du ba ni 'di ltar sems lan cig log nas phyis byang chub kyi phyir mi skye ba'o/ /gtan du ba ma yin pa ni 'di ltar sems log kyang byang chub kyi phyir yang dang yang skye bar 'gyur ba'o/ /

【K2 發心因緣】【L1 總釋】

སེམས་སྐྱེ་བ་དེ་ཡང་རྐྱེན་བཞི་དང་། རྒྱུ་བཞི་དང་། སྟོབས་བཞིས་སྐྱེ་བར་རིག་པར་བྱའོ། །

sems skye ba de yang rkyen bzhi dang / rgyu bzhi dang / stobs bzhis skye bar rig par bya'o/ /

【L2 隨別釋】【M1 四緣】【N1 由見佛僧神變增盛所以發心】

དེ་ལ་རྐྱེན་བཞི་གང་ཞེ་ན། འདི་ལ་རིགས་ཀྱི་བུའམ། རིགས་ཀྱི་བུ་མོས་དེ་བཞིན་གཤེགས་པའམ། བྱང་ཆུབ་སེམས་དཔའི་ཆོ་འཕྲུལ་དང་། མཐུ་བསམ་གྱིས་མི་ཁྱབ་པ་དང་། རྨད་དུ་བྱུང་བ་མཐོང་ངམ། ཡིད་བརྟན་པ་ལས་ཐོས་ཀྱང་རུང་སྟེ། དེས་མཐོང་ངམ་ཐོས་ནས་འདི་སྙམ་དུ་སེམས་ཏེ༑ ཀྱེ་མ་གང་ལ་གནས་པར་འགྱུར་བའམ། ཞུགས་པར་གྱུར་པའི་མཐུ་འདི་ལྟ་བུ་དེ་དང་། ཆོ་འཕྲུལ་དེ་ལྟ་བུ་དེ་མཐོང་བ་དང་། ཐོས་པའི་བྱང་ཆུབ་དེ་ནི་མཐུ་ཆེ་བ་ཡིན་ནོ་སྙམ་ནས་དེ་མཐུ་མཐོང་བ་དང་ཐོས་པ་དེ་ཉིད་ཀྱི་དབང་དུ་བྱས་ཏེ། བྱང་ཆུབ་ཆེན་པོར་མོས་ཤིང་བྱང་ཆུབ་ཆེན་པོར་སེམས་སྐྱེད་པར་བྱེད་པ་འདི་ནི་སེམས་སྐྱེ་བའི་རྐྱེན་དང་པོའོ། །

de la rkyen bzhi gang zhe na/ 'di la rigs kyi bu'am/ rigs kyi bu mos de bzhin gshegs pa'am/ byang chub sems dpa'i cho 'phrul dang / mthu bsam gyis mi khyab pa dang / rmad du byung ba mthong ngam/ yid brtan pa las thos kyang rung ste/ des mthong ngam thos nas 'di snyam du sems te| kye ma gang la gnas par 'gyur ba'am/ zhugs par gyur pa'i mthu 'di lta bu de dang / cho 'phrul de lta bu de mthong ba dang / thos pa'i byang chub de ni mthu che ba yin no snyam nas de mthu mthong ba dang thos pa de nyid kyi dbang du byas te/ byang chub chen por mos shing byang chub chen por sems skyed par byed pa 'di ni sems skye ba'i rkyen dang po'o/ /

【N2 聞依菩提故所說正法深信發心】

࿒དེས་མཐུ་མཐོང་བའམ་ཐོས་པ་མེད་དུ་ཟིན་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་བརྩམས་ཏེ། བྱང་ཆུབ་ཀྱི་སྡེ་སྣོད་སྟོན་པ་ན་དམ་པའི་ཆོས་ཉན་པར་བྱེད་དོ། །མཉན་ནས་ཀྱང་མངོན་པར་དད་པར་བྱེད་དོ། །མངོན་པར་དད་ནས་ཀྱང་དམ་པའི་ཆོས་ཐོས་པའི་དབང་དུ་བྱས་ནས། དེ་བཞིན་གཤེགས་པའི་ཡེ་ཤེས་ལ་མོས་ཤིང་། དེ་བཞིན་གཤེགས་པའི་ཡེ་ཤེས་ཐོབ་པར་བྱ་བའི་ཕྱིར། སེམས་སྐྱེད་པར་བྱེད་པ་འདི་ནི་སེམས་སྐྱེ་བའི་རྐྱེན་གཉིས་པའོ། །

des mthu mthong ba'am thos pa med du zin kyang bla na med pa yang dag par rdzogs pa'i byang chub las brtsams te/ byang chub kyi sde snod ston pa na dam pa'i chos nyan par byed do/ /mnyan nas kyang mngon par dad par byed do/ /mngon par dad nas kyang dam pa'i chos thos pa'i dbang du byas nas/ de bzhin gshegs pa'i ye shes la mos shing / de bzhin gshegs pa'i ye shes thob par bya ba'i phyir/ sems skyed par byed pa 'di ni sems skye ba'i rkyen gnyis pa'o/ /

【N3 由見正法將滅所以發心】

དེས་ཆོས་མ་ཐོས་སུ་ཟིན་ཀྱང་བྱངཆུབ་སེམས་དཔའི་དམ་པའི་ཆོས་ནུབ་ཏུ་ཆ་བར་ཉེ་བར་གྱུར་པ་དག་མཐོང་ངོ་། །མཐོང་ནས་ཀྱང་ཡང་དེ་འདི་སྙམ་དུ་སེམས་ཏེ། ཀྱེ་མ་བྱང་ཆུབ་སེམས་དཔའི་དམ་པའི་ཆོས་གནས་པ་ནི་སེམས་ཅན་དཔག་ཏུ་མེད་པ་དག་གི་སྡུག་བསྔལ་སེལ་བར་བྱེད་པ་ཡིན་གྱིས། བདག་གིས་འདི་ལྟ་སྟེ། སེམས་ཅན་འདི་དག་ཉིད་ཀྱི་སྡུག་བསྔལ་བསལ་བའི་ཕྱིར། བྱང་ཆུབ་སེམས་དཔའི་དམ་པའི་ཆོས་ཡུན་རིང་དུ་གནས་པར་བྱ་བའི་དོན་དུ་སེམས་བསྐྱེད་པར་བྱ་གོར་མ་ཆག་སྙམ་ནས། དེ་དམ་པའི་ཆོས་གཟུང་བ་ཉིད་ཀྱི་དབང་དུ་བྱས་ཏེ། དེ་བཞིན་གཤེགས་པའི་ཡེ་ཤེས་ལ་མོས་ཤིང་། དེ་བཞིན་གཤེགས་པའི་ཡེ་ཤེས་ཐོབ་པར་བྱ་བའི་ཕྱིར། སེམས་སྐྱེད་པར་བྱེད་པ་འདི་ནི་སེམས་སྐྱེ་བའི་རྐྱེན་གསུམ་པའོ། །

des chos ma thos su zin kyang byangachub sems dpa'i dam pa'i chos nub tu cha bar nye bar gyur pa dag mthong ngo / /mthong nas kyang yang de 'di snyam du sems te/ kye ma byang chub sems dpa'i dam pa'i chos gnas pa ni sems can dpag tu med pa dag gi sdug bsngal sel bar byed pa yin gyis/ bdag gis 'di lta ste/ sems can 'di dag nyid kyi sdug bsngal bsal ba'i phyir/ byang chub sems dpa'i dam pa'i chos yun ring du gnas par bya ba'i don du sems bskyed par bya gor ma chag snyam nas/ de dam pa'i chos gzung ba nyid kyi dbang du byas te/ de bzhin gshegs pa'i ye shes la mos shing / de bzhin gshegs pa'i ye shes thob par bya ba'i phyir/ sems skyed par byed pa 'di ni sems skye ba'i rkyen gsum pa'o/ /

【N4 眾生為五濁所逼導引令他學故發心】

དེས་དམ་པའི་ཆོས་ནུབ་ཏུ་ཉེ་བར་གྱུར་པ་མ་མཐོང་དུ་ཟིན་ཀྱང་། དུས་ཀྱི་ཐ་མ་དུས་ཀྱི་མཇུག་ཏུ་བབ་པའི་ཚེ། དུས་ངན་པའི་སེམས་ཅན་རྣམས་ཀྱི་ལུས་འདི་ལྟར་ཉེ་བའི་ཉོན་མོངས་པ་བཅུ་པོ་འདི་ལྟ་སྟེ། གཏི་མུག་ཤས་ཆེ་བ་དང་། ངོ་ཚ་མེད་ཅིང་ཁྲེལ་མེད་པ་ཤས་ཆེ་བ་དང་། ཕྲག་དོག་དང་སེར་སྣ་ཤས་ཆེ་བ་དང་། སྡུག་བསྔལ་ཤས་ཆེ་བ་དང་། གནས་ངན་ལེན་ཤས་ཆེ་བ་དང་། ཉོན་མོངས་པ་ཤས་ཆེ་བ་དང་། ཉེས་པར་སྤྱོད་པ་ཤས་ཆེ་བ་དང་། བག་མེད་པ་ཤས་ཆེ་བ་དང་། ལེ་ལོ་ཤས་ཆེ་བ་དང་། མ་དད་པ་ཤས་ཆེ་བ་རྣམས་ཀྱིས་ཉེ་བར་ཉོན་མོངས་པ་མཐོང་ངོ་། །མཐོང་ནས་ཀྱང་ཡང་འདི་སྙམ་དུ་སེམས་ཏེ། ཀྱེ་མ་སྙིགས་མའི་དུས་ཆེན་པོ་དེ་ནི་བྱུང་གིས་མེད་དོ། །ཉེ་བའི་ཉོན་མོངས་པ་ཅན་གྱི་དུས་འདིའི་སྐབས་སུ་ནི་ཉན་ཐོས་དང་། རང་སངས་རྒྱས་ཀྱི་བྱང་ཆུབ་དམན་པ་ལ་སེམས་བསྐྱེད་པ་ཡང་རྙེད་པར་སླ་བ་མ་ཡིན་ན། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ལྟ་ཅི་སྨོས་ཏེ། རེ་ཞིག་བདག་གིས་སེམས་བསྐྱེད་པ་དང་། དེ་དག་ཀྱང་འདི་ལྟར་བདག་གི་རྗེས་སུ་སློབ་ཅིང་། གཞན་དག་གིས་ཀྱང་སེམས་བསྐྱེད་པར་འགྱུར་རོ་སྙམ་ནས། དེ་དུས་ཀྱི་ཐ་མའི་ཚེ། སེམས་བསྐྱེད་པ་རྙེད་པར་དཀའ་བའི་དབང་དུ་བྱས་ཏེ། བྱང་ཆུབ་ཆེན་པོ་ལ་མོས་ཤིང་བྱང་ཆུབ་ཆེན་པོར་སེམས་སྐྱེད་པར་བྱེད་པ་འདི་ནི་སེམས࿒སྐྱེ་བའི་རྐྱེན་བཞི་པའོ། །

des dam pa'i chos nub tu nye bar gyur pa ma mthong du zin kyang / dus kyi tha ma dus kyi mjug tu bab pa'i tshe/ dus ngan pa'i sems can rnams kyi lus 'di ltar nye ba'i nyon mongs pa bcu po 'di lta ste/ gti mug shas che ba dang / ngo tsha med cing khrel med pa shas che ba dang / phrag dog dang ser sna shas che ba dang / sdug bsngal shas che ba dang / gnas ngan len shas che ba dang / nyon mongs pa shas che ba dang / nyes par spyod pa shas che ba dang / bag med pa shas che ba dang / le lo shas che ba dang / ma dad pa shas che ba rnams kyis nye bar nyon mongs pa mthong ngo / /mthong nas kyang yang 'di snyam du sems te/ kye ma snyigs ma'i dus chen po de ni byung gis med do/ /nye ba'i nyon mongs pa can gyi dus 'di'i skabs su ni nyan thos dang / rang sangs rgyas kyi byang chub dman pa la sems bskyed pa yang rnyed par sla ba ma yin na/ bla na med pa yang dag par rdzogs pa'i byang chub tu lta ci smos te/ re zhig bdag gis sems bskyed pa dang / de dag kyang 'di ltar bdag gi rjes su slob cing / gzhan dag gis kyang sems bskyed par 'gyur ro snyam nas/ de dus kyi tha ma'i tshe/ sems bskyed pa rnyed par dka' ba'i dbang du byas te/ byang chub chen po la mos shing byang chub chen por sems skyed par byed pa 'di ni sems skye ba'i rkyen bzhi pa'o/ /

【M2 四因】【N1 問】

དེ་ལ་རྒྱུ་བཞི་གང་ཞེ་ན།

de la rgyu bzhi gang zhe na/

【N2 答】【O1 標列】

རིགས་ཕུན་སུམ་ཚོགས་པ་ནི་བྱང་ཆུབ་སེམས་࿒དཔའི་སེམས་སྐྱེ་བའི་རྒྱུ་དང་པོའོ། །སངས་རྒྱས་དང་། བྱང་ཆུབ་སེམས་དཔའ་དང་། དགེ་བའི་བཤེས་གཉེན་གྱིས་ཡོངས་སུ་ཟིན་པ་ནི་བྱང་ཆུབ་སེམས་དཔའི་སེམས་སྐྱེ་བའི་རྒྱུ་གཉིས་པའོ། །སེམས་ཅན་རྣམས་ལ་སྙིང་རྗེ་བ་ནི་བྱང་ཆུབ་སེམས་དཔའི་སེམས་སྐྱེ་བའི་རྒྱུ་གསུམ་པའོ། །འཁོར་བའི་སྡུག་བསྔལ་དང་། དཀའ་བ་སྤྱད་པའི་སྡུག་བསྔལ་ཡུན་རིང་པོ་རྣམ་པ་སྣ་ཚོགས་པ་དྲག་པོ་བར་ཆད་མེད་པས་ཀྱང་མི་འཇིགས་པ་འདི་ནི་བྱང་ཆུབ་སེམས་དཔའི་སེམས་སྐྱེ་བའི་རྒྱུ་བཞི་པའོ། །

rigs phun sum tshogs pa ni byang chub sems dpa'i sems skye ba'i rgyu dang po'o/ /sangs rgyas dang / byang chub sems dpa' dang / dge ba'i bshes gnyen gyis yongs su zin pa ni byang chub sems dpa'i sems skye ba'i rgyu gnyis pa'o/ /sems can rnams la snying rje ba ni byang chub sems dpa'i sems skye ba'i rgyu gsum pa'o/ /'khor ba'i sdug bsngal dang / dka' ba spyad pa'i sdug bsngal yun ring po rnam pa sna tshogs pa drag po bar chad med pas kyang mi 'jigs pa 'di ni byang chub sems dpa'i sems skye ba'i rgyu bzhi pa'o/ /

【O2 別解】【P1 種姓具足】

དེ་ལ་བྱང་ཆུབ་སེམས་དཔའི་རིགས་ཕུན་སུམ་ཚོགས་པ་ནི། ཆོས་ཉིད་ཀྱིས་ཐོབ་པ་ཉིད་ཡིན་པར་རིག་པར་བྱའོ། །

de la byang chub sems dpa'i rigs phun sum tshogs pa ni/ chos nyid kyis thob pa nyid yin par rig par bya'o/ /

【P2 善友攝受】

བྱང་ཆུབ་སེམས་དཔའི་བཤེས་གཉེན་ཕུན་སུམ་ཚོགས་པ་ནི་རྣམ་པ་བཞིར་རིག་པར་བྱ་སྟེ། འདི་ལ་བྱང་ཆུབ་སེམས་དཔའི་བཤེས་གཉེན་ནི་ཐོག་མ་ནས་ཀྱང་། བླུན་པོ་མ་ཡིན་ཞིང་། ཡིད་རྟུལ་བའི་རང་བཞིན་ཅན་མ་ཡིན་ཏེ། མཁས་ཤིང་མཛངས་ལ་ལྟ་བ་ངན་པ་ལ་ཞུགས་པ་ཡང་མ་ཡིན་པ་འདི་ནི་བཤེས་གཉེན་ཕུན་སུམ་ཚོགས་པ་དང་པོའོ། །བག་མེད་པ་ལ་ཡང་དེ་འཇུག་པར་མི་བྱེད་ལ། བག་མེད་པའི་གནས་ཀྱང་དེ་ལ་སྒྲུབ་པར་མི་བྱེད་པ་འདི་ནི་བཤེས་གཉེན་ཕུན་སུམ་ཚོགས་པ་གཉིས་པའོ། །ཉེས་པར་སྤྱོད་པ་ལ་ཡང་དེ་འཇུག་པར་མི་བྱེད་ལ་ཉེས་པར་སྤྱོད་པའི་གནས་ཀྱང་དེ་ལ་སྒྲུབ་པར་མི་བྱེད་པ་འདི་ནི་བཤེས་གཉེན་ཕུན་སུམ་ཚོགས་པ་གསུམ་པའོ། །དེ་དད་པ་དང་། འདུན་པ་དང་། ཡང་དག་པར་བླང་བ་དང་། བརྩོན་འགྲུས་དང་། ཐབས་ཀྱི་ཡོན་ཏན་ཆེས་ཁྱད་པར་དུ་འཕགས་པ་དག་ལས་འདུན་པ་བཟློག་ལ། དད་པ་དང་། འདུན་པ་དང་། ཡང་དག་པར་བླང་བ་དང་། བརྩོན་འགྲུས་དང་། ཐབས་ཀྱི་ཡོན་ཏན་ཆེས་དམན་པ་དག་ལ་འཇུག་པར་མི་བྱེད་དེ། འདི་ལྟ་སྟེ། ཐེག་པ་ཆེན་པོ་ལས་འདུན་པ་བཟློག་ལ། ཉན་ཐོས་ཀྱི་ཐེག་པའམ། རང་སངས་རྒྱས་ཀྱི་ཐེག་པ་ལ་འཇུག་པར་མི་བྱེད་པ་དང་། བསྒོམས་པ་ལས་བྱུང་བ་ལས་འདུན་པ་བཟློག་ལ། བསམས་པ་ལས་བྱུང་བ་ལ་འཇུག་པའམ། བསམས་པ་ལས་བྱུང་བ་ལས་འདུན་པ་བཟློག་ལ། ཐོས་པ་ལས་བྱུང་བ་ལ་འཇུག་པའམ། ཐོས་པ་ལས་བྱུང་བ་ལས་འདུན་པ་བཟློག་ལ། ཞལ་ཏ་བྱེད་པ་ལ་འཇུག་པར࿒མི་བྱེད་པ་དང༌། ཚུལ་ཁྲིམས་ལས་བྱུང་བ་ལས་འདུན་པ་བཟློག་ལ། སྦྱིན་པ་ལས་བྱུང་བ་ལ་འཇུག་པའམ། དེ་ལྟར་འདི་ལྟ་བུ་དང་མཐུན་པའི་ཡོན་ཏན་ཆེས་ཁྱད་པར་དུ་འཕགས་པ་དག་ལས་འདུན་པ་བཟློག་ལ༑ འདི་ལྟ་བུ་དང་མཐུན་པའི་ཡོན་ཏན་ཆེས་དམན་པ་དག་འཛིན་དུ་འཇུག་པར་མི་བྱེད་པ་འདི་ནི་བཤེས་གཉེན་ཕུན་སུམ་ཚོགས་པ་བཞི་པའོ། །

byang chub sems dpa'i bshes gnyen phun sum tshogs pa ni rnam pa bzhir rig par bya ste/ 'di la byang chub sems dpa'i bshes gnyen ni thog ma nas kyang / blun po ma yin zhing / yid rtul ba'i rang bzhin can ma yin te/ mkhas shing mdzangs la lta ba ngan pa la zhugs pa yang ma yin pa 'di ni bshes gnyen phun sum tshogs pa dang po'o/ /bag med pa la yang de 'jug par mi byed la/ bag med pa'i gnas kyang de la sgrub par mi byed pa 'di ni bshes gnyen phun sum tshogs pa gnyis pa'o/ /nyes par spyod pa la yang de 'jug par mi byed la nyes par spyod pa'i gnas kyang de la sgrub par mi byed pa 'di ni bshes gnyen phun sum tshogs pa gsum pa'o/ /de dad pa dang / 'dun pa dang / yang dag par blang ba dang / brtson 'grus dang / thabs kyi yon tan ches khyad par du 'phags pa dag las 'dun pa bzlog la/ dad pa dang / 'dun pa dang / yang dag par blang ba dang / brtson 'grus dang / thabs kyi yon tan ches dman pa dag la 'jug par mi byed de/ 'di lta ste/ theg pa chen po las 'dun pa bzlog la/ nyan thos kyi theg pa'am/ rang sangs rgyas kyi theg pa la 'jug par mi byed pa dang / bsgoms pa las byung ba las 'dun pa bzlog la/ bsams pa las byung ba la 'jug pa'am/ bsams pa las byung ba las 'dun pa bzlog la/ thos pa las byung ba la 'jug pa'am/ thos pa las byung ba las 'dun pa bzlog la/ zhal ta byed pa la 'jug par mi byed pa dang/ tshul khrims las byung ba las 'dun pa bzlog la/ sbyin pa las byung ba la 'jug pa'am/ de ltar 'di lta bu dang mthun pa'i yon tan ches khyad par du 'phags pa dag las 'dun pa bzlog la| 'di lta bu dang mthun pa'i yon tan ches dman pa dag 'dzin du 'jug par mi byed pa 'di ni bshes gnyen phun sum tshogs pa bzhi pa'o/ /

【P3 多悲心】

བྱང་ཆུབ་སེམས་དཔའ་ནི་རྒྱུ་རྣམ་པ་བཞིས་ན། སེམས་ཅན་རྣམས་ལ་སྙིང་རྗེ་བའི་ཤས་ཆེ་བ་ཡིན་ཏེ། ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་མེད་པ་དག་ན་འཇིག་རྟེན་གྱི་ཁམས་གང་ན་སྡུག་བསྔལ་མེད་པ་དེ་ལྟ་བུ་དག་ཀྱང་ཡོད་ན། བྱང་ཆུབ་སེམས་དཔའ་དེ་ནི་གང་ན་སྡུག་བསྔལ་ཡོད་ཅིང་། སྡུག་བསྔལ་དང་བཅས་པའི་ཁམས་སུ་སྐྱེ་བར་བྱེད་ཀྱི། སྡུག་བསྔལ་མེད་པར་ནི་མ་ཡིན་ཏེ། གཞན་སྡུག་བསྔལ་ཅི་ཡང་རུང་བས་ཐེབས་ཤིང་གནོད་པར་གྱུར་ཏེ། ནོན་པ་མཐོང་བ་དང་། བདག་ཀྱང་སྡུག་བསྔལ་ཅི་ཡང་རུང་བས་ཐེབས་ཤིང་གནོད་པར་གྱུར་ཏེ་ནོན་པ་མཐོང་བ་དང་། གཞན་ནམ་བདག་གམ་གཉིས་ཀ་ཡང་རུང་སྟེ། སྡུག་བསྔལ་ཡུན་རིང་བ་རྣམ་པ་སྣ་ཚོགས་པ་དྲག་པོ་བར་ཆད་མེད་པས་ཐེབས་ཤིང་གནོད་པར་གྱུར་ཏེ་ནོན་པ་མཐོང་ན་འདི་ལྟར་བྱང་ཆུབ་སེམས་དཔའ་དེ་ནི་རང་གི་རིགས་ལ་བརྟེན་ཅིང་། རང་བཞིན་གྱིས་དགེ་བས་ན་གོམས་པ་མེད་པར་ཡང་དམིགས་པ་རྟེན་བཞི་པོ་འདི་དག་གིས་སྙིང་རྗེ་ཆུང་ངུ་དང་། འབྲིང་པོ་དང་། ཆེན་པོ་སྐྱེ་བར་འགྱུར་རོ། །

byang chub sems dpa' ni rgyu rnam pa bzhis na/ sems can rnams la snying rje ba'i shas che ba yin te/ phyogs bcu'i 'jig rten gyi khams mtha' yas mu med pa dag na 'jig rten gyi khams gang na sdug bsngal med pa de lta bu dag kyang yod na/ byang chub sems dpa' de ni gang na sdug bsngal yod cing / sdug bsngal dang bcas pa'i khams su skye bar byed kyi/ sdug bsngal med par ni ma yin te/ gzhan sdug bsngal ci yang rung bas thebs shing gnod par gyur te/ non pa mthong ba dang / bdag kyang sdug bsngal ci yang rung bas thebs shing gnod par gyur te non pa mthong ba dang / gzhan nam bdag gam gnyis ka yang rung ste/ sdug bsngal yun ring ba rnam pa sna tshogs pa drag po bar chad med pas thebs shing gnod par gyur te non pa mthong na 'di ltar byang chub sems dpa' de ni rang gi rigs la brten cing / rang bzhin gyis dge bas na goms pa med par yang dmigs pa rten bzhi po 'di dag gis snying rje chung ngu dang / 'bring po dang / chen po skye bar 'gyur ro/ /

【P4 於苦無怯】

བྱང་ཆུབ་སེམས་དཔའ་ནི་སེམས་ཅན་རྣམས་ལ་སྙིང་རྗེ་ཡང་དག་པར་སྔོན་དུ་བཏང་ནས། རྒྱུ་བཞི་པོ་འདི་དག་གིས་འཁོར་བའི་སྡུག་བསྔལ་ཡུན་རིང་བ་རྣམ་པ་སྣ་ཚོགས་པ་དྲག་པོ་བར་ཆད་མེད་པས་ཀྱང་མི་འཇིགས་ཤིང་མི་སྐྲག་ན་ཆུང་ངུས་ལྟ་ཅི་སྨོས་ཏེ། རང་བཞིན་གྱིས་སྙིང་སྟོབས་ཆེ་ཞིང་བརྟན་པ་དང་ལྡན་སྟོབས་དང་ལྡན་པ་ཡིན་ཏེ། འདི་ནི་རྒྱུ་དང་པོའོ། །མཁས་པ་དང་། ཡང་དག་པར་སེམས་པའི་ངང་ཚུལ་ཅན་དང་། སོ་སོར་རྟོག་པའི་སྟོབས་དང་ལྡན་པ་ཡིན་ཏེ། འདི་ནི་རྒྱུ་གཉིས་པའོ། །བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལ་མོས་པ་ཆེན་པོ་དང་ལྡན་པ་ཡིན་ཏེ། འདི་ནི་རྒྱུ་གསུམ་པའོ། །སེམས་ཅན་རྣམས་ལ་ཡང་ཆེར་སྙིང་རྗེ་བ་དང་ལྡན་པ་ཡིན་ཏེ། འདི་ནི་རྒྱུ་བཞི་པའོ། །

byang chub sems dpa' ni sems can rnams la snying rje yang dag par sngon du btang nas/ rgyu bzhi po 'di dag gis 'khor ba'i sdug bsngal yun ring ba rnam pa sna tshogs pa drag po bar chad med pas kyang mi 'jigs shing mi skrag na chung ngus lta ci smos te/ rang bzhin gyis snying stobs che zhing brtan pa dang ldan stobs dang ldan pa yin te/ 'di ni rgyu dang po'o/ /mkhas pa dang / yang dag par sems pa'i ngang tshul can dang / so sor rtog pa'i stobs dang ldan pa yin te/ 'di ni rgyu gnyis pa'o/ /bla na med pa yang dag par rdzogs pa'i byang chub la mos pa chen po dang ldan pa yin te/ 'di ni rgyu gsum pa'o/ /sems can rnams la yang cher snying rje ba dang ldan pa yin te/ 'di ni rgyu bzhi pa'o/ /

【M3 四力】【N1 總釋】

སྟོབས་བཞི་གང་ཞེ་ན། ནང་གི་སྟོབས་དང་། གཞན་གྱི་སྟོབས་དང་། རྒྱུའི་སྟོབས་དང་། སྦྱོར་བའི་སྟོབས་སོ། །

stobs bzhi gang zhe na/ nang gi stobs dang / gzhan gyi stobs dang / rgyu'i stobs dang / sbyor ba'i stobs so/ /

【N2 隨別釋】【O1 自力】

དེ་ལ་རང་གི་མཐུས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་འདོད་པར་གྱུར་པ་གང་ཡིན་པ་དེ་ནི་བྱང་ཆུབ་སེམས་དཔའི་བྱང་ཆུབ་ཏུ་སེམས་སྐྱེ་བའི་ནང་གི་སྟོབས་ཞེས་བྱའོ། །

de la rang gi mthus bla na med pa yang dag par rdzogs pa'i byang chub 'dod par gyur pa gang yin pa de ni byang chub sems dpa'i byang chub tu sems skye ba'i nang gi stobs zhes bya'o/ /

【O2 他力】

གཞན་གྱི་མཐུས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལ་འདོད་པ་སྐྱེད་པ་གང་ཡིན་པ་དེ་ནི་བྱང་ཆུབ་སེམས་དཔའི་སེམས་སྐྱེ་བའི་གཞན་གྱི་སྟོབས་ཞེས་བྱའོ། །

gzhan gyi mthus bla na med pa yang dag par rdzogs pa'i byang chub la 'dod pa skyed pa gang yin pa de ni byang chub sems dpa'i sems skye ba'i gzhan gyi stobs zhes bya'o/ /

【O3 因力】

སྔོན་ཐེག་པ་ཆེན་པོ་དང་ལྡན་པའི་དགེ་བའི་ཆོས་ལ་གོམས་པས་ད་ལྟར་སངས་རྒྱས་དང་བྱང་ཆུབ་སེམས་དཔའ་མཐོང་བ་ཙམ་མམ། དེ་དག་གི་བསྔགས་པ་ཐོས་པ་ཙམ་གྱིས་ཀྱང་མྱུར་དུ་སེམས་སྐྱེ་བར་འགྱུར་ན། དམ་པའི་ཆོས་ཐོས་པའམ། མཐུ་མཐོང་བས་ལྟ་ཅི་སྨོས་ཏེ། དེ་ནི་བྱང་ཆུབ་སེམས་དཔའི་སེམས་སྐྱེ་བའི་རྒྱུའི་སྟོབས་ཞེས་བྱའོ། །

sngon theg pa chen po dang ldan pa'i dge ba'i chos la goms pas da ltar sangs rgyas dang byang chub sems dpa' mthong ba tsam mam/ de dag gi bsngags pa thos pa tsam gyis kyang myur du sems skye bar 'gyur na/ dam pa'i chos thos pa'am/ mthu mthong bas lta ci smos te/ de ni byang chub sems dpa'i sems skye ba'i rgyu'i stobs zhes bya'o/ /

【O4 加行力】

ཚེ་འདི་ཉིད་ལ་སྐྱེས་བུ་དམ་པ་ལ་བརྟེན་པ་དང་། དམ་པའི་ཆོས་མཉན་པ་དང་། སེམས་པ་ལ་སོགས་པ་དགེ་བའི་ཆོས་ཡུན་རིང་དུ་གོམས་པར་བྱས་པ་གང་ཡིན་པ་དེ་ནི་བྱང་ཆུབ་སེམས་དཔའི་སེམས་སྐྱེ་བའི་སྦྱོར་བའི་སྟོབས་ཞེས་བྱའོ། །

tshe 'di nyid la skyes bu dam pa la brten pa dang / dam pa'i chos mnyan pa dang / sems pa la sogs pa dge ba'i chos yun ring du goms par byas pa gang yin pa de ni byang chub sems dpa'i sems skye ba'i sbyor ba'i stobs zhes bya'o/ /

【K3 就前緣因力等辨退不退】【L1 就緣因力辨退不退】

དེ་ལ་བྱང་ཆུབ་སེམས་དཔའི་རྐྱེན་བཞི་དང་། རྒྱུ་བཞི་པོ་དག་ཚོགས་པ་འམ། སོ་སོ་ལ་བརྟེན་ནས། གལ་ཏེ་སྟོབས་གཉིས་པོ་ནང་གི་སྟོབས་དང་། རྒྱུའི་སྟོབས་འདི་གཉིས་ཚོགས་པ་འམ། སོ་སོ་ལས࿒ངེས་པར་སེམས་དེ་སྐྱེས་ན་ནི་དེས་ན་དེ་བརྟན་པ་དང་། སྙིང་པོར་གྱུར་པ་དང་། མི་གཡོ་བར་འགྱུར་རོ། །གཞན་གྱི་སྟོབས་དང་། སྦྱོར་བའི་སྟོབས་གཉིས་ལས་སྐྱེས་པའི་སེམས་དེ་མི་བརྟན་པར་རིག་པར་བྱའོ། །

de la byang chub sems dpa'i rkyen bzhi dang / rgyu bzhi po dag tshogs pa 'am/ so so la brten nas/ gal te stobs gnyis po nang gi stobs dang / rgyu'i stobs 'di gnyis tshogs pa 'am/ so so las nges par sems de skyes na ni des na de brtan pa dang / snying por gyur pa dang / mi g.yo bar 'gyur ro/ /gzhan gyi stobs dang / sbyor ba'i stobs gnyis las skyes pa'i sems de mi brtan par rig par bya'o/ /

བྱང་ཆུབ་སེམས་དཔའ་སེམས་ལྡོག་པའི་རྒྱུ་ནི་རྣམ་པ་བཞི་སྟེ། བཞི་གང་ཞེ་ན། རིགས་དང་མི་ལྡན་པ་ཡིན། སྡིག་པའི་གྲོགས་པོས་ཡོངས་སུ་ཟིན་པ་ཡིན༑ སེམས་ཅན་རྣམས་ལ་སྙིང་རྗེ་ཆུང་བ་ཡིན། འཁོར་བའི་སྡུག་བསྔལ་ཡུན་རིང་པོ་རྣམ་པ་སྣ་ཚོགས་པ་དྲག་པོ་བར་ཆད་མེད་པས་འཇིགས་ཏེ། ཤིན་ཏུ་འཇིགས་ཤིང་སྐྲག་ལ་དངངས་པར་འགྱུར་བ་ཡིན་ཏེ།

byang chub sems dpa' sems ldog pa'i rgyu ni rnam pa bzhi ste/ bzhi gang zhe na/ rigs dang mi ldan pa yin/ sdig pa'i grogs pos yongs su zin pa yin| sems can rnams la snying rje chung ba yin/ 'khor ba'i sdug bsngal yun ring po rnam pa sna tshogs pa drag po bar chad med pas 'jigs te/ shin tu 'jigs shing skrag la dngangs par 'gyur ba yin te/

【L2 就四因令退】

སེམས་ལྡོག་པར་འགྱུར་བའི་རྒྱུ་བཞི་པོ་འདི་དག་ནི་སེམས་སྐྱེ་བའི་རྒྱུ་བཞི་པོ་འདི་དག་བཟློག་པ་ལས་སྔ་མ་བཞིན་དུ་རྒྱས་པར་རིག་པར་བྱའོ། །

sems ldog par 'gyur ba'i rgyu bzhi po 'di dag ni sems skye ba'i rgyu bzhi po 'di dag bzlog pa las snga ma bzhin du rgyas par rig par bya'o/ /

【K4 明不退菩薩勝利】【L1 第一雙二種不共世間甚希奇法】

འདི་གཉིས་ནི་བྱང་ཆུབ་སེམས་དཔའ་དང་པོ་སེམས་བསྐྱེད་པ་བརྟན་པའི་ངོ་མཚར་རྨད་དུ་བྱུང་བའི་ཆོས་འཇིག་རྟེན་དང་ཐུན་མོང་མ་ཡིན་པ་སྟེ། གཉིས་གང་ཞེ་ན། སེམས་ཅན་ཐམས་ཅད་ཆུང་མའི་ཚུལ་དུ་ཡོངས་སུ་འཛིན་པ་དང་། ཆུང་མ་ཡོངས་སུ་འཛིན་པའི་ཉེས་པས་ཀྱང་གོས࿒པར་མི་འགྱུར་བ་ཡིན་ནོ། །དེ་ལ་ཆུང་མ་ཡོངས་སུ་འཛིན་པའི་ཉེས་པ་ནི་འདི་ཡིན་ཏེ། ཆུང་མ་ལ་ཕན་འདོགས་པ་དང་། གནོད་པ་བྱེད་པ་ལས་མཐུན་པ་དང་མི་མཐུན་པས་ཉོན་མོངས་པ་ཅན་དུ་འགྱུར་བ་སྟེ། དེ་གཉིས་ནི་བྱང་ཆུབ་སེམས་དཔའ་ལ་མེད་དོ། །

'di gnyis ni byang chub sems dpa' dang po sems bskyed pa brtan pa'i ngo mtshar rmad du byung ba'i chos 'jig rten dang thun mong ma yin pa ste/ gnyis gang zhe na/ sems can thams cad chung ma'i tshul du yongs su 'dzin pa dang / chung ma yongs su 'dzin pa'i nyes pas kyang gos par mi 'gyur ba yin no/ /de la chung ma yongs su 'dzin pa'i nyes pa ni 'di yin te/ chung ma la phan 'dogs pa dang / gnod pa byed pa las mthun pa dang mi mthun pas nyon mongs pa can du 'gyur ba ste/ de gnyis ni byang chub sems dpa' la med do/ /

【L2 第二雙二種善勝意樂】

འདི་གཉིས་ནི་བྱང་ཆུབ་སེམས་དཔའ་དང་པོ་སེམས་བསྐྱེད་པ་བརྟན་པའི་སེམས་ཅན་རྣམས་ལ་ལྷག་པའི་བསམ་པ་བཟང་པོ་འཇུག་པར་འགྱུར་བ་ཡིན་ཏེ། གཉིས་གང་ཞེ་ན། ཕན་པ་བྱ་བའི་ལྷག་པའི་བསམ་པ་དང་བདེ་བ་བྱ་བའི་ལྷག་པའི་བསམ་པའོ།། དེ་ལ་ཕན་པ་བྱ་བའི་ལྷག་པའི་བསམ་པ་ནི་མི་དགེ་བའི་གནས་ནས་བཏོན་ནས། དགེ་བའི་གནས་སུ་འགོད་པར་འདོད་པ་གང་ཡིན་པའོ། །བདེ་བ་བྱ་བའི་ལྷག་པའི་བསམ་པ་ནི་སེམས་ཅན་ཕོངས་པ་དང་། མགོན་མེད་པ་དང་། རྟེན་མེད་པ་རྣམས་ལ་ཉོན་མོངས་པ་ཅན་སྤངས་ཏེ། ཕན་པའི་དངོས་པོ་སྒྲུབ་པར་འདོད་པ་གང་ཡིན་པའོ། །

'di gnyis ni byang chub sems dpa' dang po sems bskyed pa brtan pa'i sems can rnams la lhag pa'i bsam pa bzang po 'jug par 'gyur ba yin te/ gnyis gang zhe na/ phan pa bya ba'i lhag pa'i bsam pa dang bde ba bya ba'i lhag pa'i bsam pa'o// de la phan pa bya ba'i lhag pa'i bsam pa ni mi dge ba'i gnas nas bton nas/ dge ba'i gnas su 'god par 'dod pa gang yin pa'o/ /bde ba bya ba'i lhag pa'i bsam pa ni sems can phongs pa dang / mgon med pa dang / rten med pa rnams la nyon mongs pa can spangs te/ phan pa'i dngos po sgrub par 'dod pa gang yin pa'o/ /

【L3 第三雙二加行】

འདི་གཉིས་ནི་བྱང་ཆུབ་སེམས་དཔའ་དང་པོ་སེམས་བསྐྱེད་པ་བརྟན་པའི་སྦྱོར་བ་ཡིན་ཏེ། ལྷག་པའི་བསམ་པའི་སྦྱོར་བ་དང་། སྒྲུབ་པའི་སྦྱོར་བའོ། །དེ་ལ་ལྷག་པའི࿒བསམ་པའི་སྦྱོར་བ་ནི་ཕན་པ་བྱ་བ་དང་། བདེ་བ་བྱ་བའི་ལྷག་པའི་བསམ་པ་དེ་ཉིད་ཉིན་གཅིག་བཞིན་དུ་ཡང་དག་པར་སྤེལ་བའོ། །སྒྲུབ་པའི་སྦྱོར་བ་ནི་ཉིན་གཅིག་བཞིན་དུ་བདག་གིས་སངས་རྒྱས་ཀྱི་ཆོས་ཡོངས་སུ་སྨིན་པར་བྱེད་པའི་སྦྱོར་བ་དང་། ལྷག་པའི་བསམ་པའི་སྦྱོར་བ་ཉིད་ལ་བརྟེན་ནས་ཅི་ནུས་ཅི་ལྕོགས་ཀྱིས་སེམས་ཅན་རྣམས་ལ་ཡང་ཕན་པ་དང་། བདེ་བ་སྒྲུབ་པའི་སྦྱོར་པའོ། །

'di gnyis ni byang chub sems dpa' dang po sems bskyed pa brtan pa'i sbyor ba yin te/ lhag pa'i bsam pa'i sbyor ba dang / sgrub pa'i sbyor ba'o/ /de la lhag pa'i bsam pa'i sbyor ba ni phan pa bya ba dang / bde ba bya ba'i lhag pa'i bsam pa de nyid nyin gcig bzhin du yang dag par spel ba'o/ /sgrub pa'i sbyor ba ni nyin gcig bzhin du bdag gis sangs rgyas kyi chos yongs su smin par byed pa'i sbyor ba dang / lhag pa'i bsam pa'i sbyor ba nyid la brten nas ci nus ci lcogs kyis sems can rnams la yang phan pa dang / bde ba sgrub pa'i sbyor pa'o/ /

【L4 第四雙二增長大善法門】

འདི་གཉིས་ནི་བྱང་ཆུབ་སེམས་དཔའ་དང་པོ་སེམས་བསྐྱེད་པ་བརྟན་པའི་དགེ་བའི་ཆོས་ཆེན་པོ་འདུ་བའི་སྒོ་ཡིན་ཏེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཡང་དག་པར་བསྒྲུབ་པའི་ཕྱིར་བདག་གི་དོན་ལ་སྦྱོར་པ་དང་། སེམས་ཅན་ཐམས་ཅད་ཀྱི་སྡུག་བསྔལ་ཐམས་ཅད་བསལ་བའི་ཕྱིར་གཞན་གྱི་དོན་ལ་སྦྱོར་བའོ། །འདུ་བའི་སྒོ་གཉིས་ཇི་ལྟ་བ་བཞིན་དུ་དགེ་བའི་ཆོས་ཀྱི་ཚོགས་ཆེན་པོ་གཉིས་དང་། དགེ་བའི་ཆོས་ཀྱི་ཕུང་པོ་དཔག་ཏུ་མེད་པ་གཉིས་ཀྱང་དེ་བཞིན་དུ་སྦྱར་རོ། །

'di gnyis ni byang chub sems dpa' dang po sems bskyed pa brtan pa'i dge ba'i chos chen po 'du ba'i sgo yin te/ bla na med pa yang dag par rdzogs pa'i byang chub yang dag par bsgrub pa'i phyir bdag gi don la sbyor pa dang / sems can thams cad kyi sdug bsngal thams cad bsal ba'i phyir gzhan gyi don la sbyor ba'o/ /'du ba'i sgo gnyis ji lta ba bzhin du dge ba'i chos kyi tshogs chen po gnyis dang / dge ba'i chos kyi phung po dpag tu med pa gnyis kyang de bzhin du sbyar ro/ /

【L5 第五雙二種勝】

འདི་གཉིས་ནི་བྱང་ཆུབ་སེམས་དཔའ་དང་པོ་སེམས་བསྐྱེད་པ་བརྟན་པའི་སེམས་བསྐྱེད་པ་ནས་བཟུང་སྟེ། བྱང་ཆུབ་ཀྱི་ཕྱིར་དགེ་བ་ཡོངས་སུ་འཛིན་པ་ནི་དེ་ལས་གཞན་པའི་དགེ་བ་ཡོངས་སུ་འཛིན་པ་ལས་ཁྱད་པར་དུ་འཕགས་པ་ཡིན་ཏེ། རྒྱུ་ཁྱད་པར་དུ་འཕགས་པ་དང་། འབྲས་བུ་ཁྱད་པར་དུ་འཕགས་པའོ། །བྱང་ཆུབ་སེམས་དཔའི་དགེ་བ་ཡོངས་སུ་འཛིན་པ་དེ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་རྒྱུ་ཡིན་ཏེ། དེ་ཡང་དེའི་འབྲས་བུ་ཡིན་ནོ། །དེ་ལས་གཞན་པ་ཉན་ཐོས་དང་རང་སངས་རྒྱས་ཐམས་ཅད་ཀྱི་དགེ་བ་ཡོངས་སུ་འཛིན་པ་ཡང་དེ་ལྟ་མ་ཡིན་ན། དེ་ལས་གཞན་པའི་སེམས་ཅན་རྣམས་ཀྱིས་ལྟ་ཅི་སྨོས། དེ་ལྟ་བས་ན་བྱང་ཆུབ་སེམས་དཔའ་རྣམས་ཀྱི་དགེ་བ་ཡོངས་སུ་འཛིན་པ་ནི་དེ་ལས་གཞན་པའི་དགེ་བ་ཡོངས་སུ་འཛིན་པ་ཐམས་ཅད་ལས་རྒྱུ་དང་འབྲས་བུའི་ངོ་བོས་ཁྱད་པར་དུ་འཕགས་པ་ཡིན་ནོ། །

'di gnyis ni byang chub sems dpa' dang po sems bskyed pa brtan pa'i sems bskyed pa nas bzung ste/ byang chub kyi phyir dge ba yongs su 'dzin pa ni de las gzhan pa'i dge ba yongs su 'dzin pa las khyad par du 'phags pa yin te/ rgyu khyad par du 'phags pa dang / 'bras bu khyad par du 'phags pa'o/ /byang chub sems dpa'i dge ba yongs su 'dzin pa de ni bla na med pa yang dag par rdzogs pa'i byang chub kyi rgyu yin te/ de yang de'i 'bras bu yin no/ /de las gzhan pa nyan thos dang rang sangs rgyas thams cad kyi dge ba yongs su 'dzin pa yang de lta ma yin na/ de las gzhan pa'i sems can rnams kyis lta ci smos/ de lta bas na byang chub sems dpa' rnams kyi dge ba yongs su 'dzin pa ni de las gzhan pa'i dge ba yongs su 'dzin pa thams cad las rgyu dang 'bras bu'i ngo bos khyad par du 'phags pa yin no/ /

【L6 第八雙二種發心勝利《論記》載為「第八雙」，於《瑜伽》順序實為「第六雙」。】【M1 總說】

འདི་གཉིས་ནི་བྱང་ཆུབ་སེམས་དཔའ་དང་པོའི་སེམས་བསྐྱེད་པ་བརྟན་པའི་སེམས་བསྐྱེད་པའི་ཕན་ཡོན་ཡིན་ཏེ།

'di gnyis ni byang chub sems dpa' dang po'i sems bskyed pa brtan pa'i sems bskyed pa'i phan yon yin te/

【M2 別釋】【N1 世間尊重福田】

སེམས་བསྐྱེད་མ་ཐག་གིས་ཀྱང་སེམས་ཅན་ཐམས་ཅད་ཀྱི་ཡོན་གནས་སུ་གྱུར་པ་དང་། བླ་མར་གྱུར་པ་དང་། བསོད་ནམས་ཀྱི་ཞིང་དང་། སྐྱེ་དགུ་རྣམས་ཀྱི་ཕ་དང་འདྲ་བར་གྱུར་པ་དང་།

sems bskyed ma thag gis kyang sems can thams cad kyi yon gnas su gyur pa dang / bla mar gyur pa dang / bsod nams kyi zhing dang / skye dgu rnams kyi pha dang 'dra bar gyur pa dang /

【N2 無害利】

གནོད་པ་མེད་པའི་བསོད་ནམས་ཡོངས་སུ་འཛིན་པར་བྱེད་དོ། །

gnod pa med pa'i bsod nams yongs su 'dzin par byed do/ /

【O1 解九句】【P1 明現身得護非他所嬈】

དེ་ལས་གནོད་པ་མེད་པའི་བསོད་ནམས་ནི་གང་དང་ལྡན་ན་བྱང་ཆུབ་སེམས་དཔའ་འཁོར་ལོས་སྒྱུར་བ་ཀུན་ནས་བསྲུང་བའི་ཉིས་འགྱུར་གྱིས་བསྲུང་བ་ཡིན་ཏེ། ཀུན་ནས་བསྲུང་བ་དེ་དག་དེ་ལ་རྟག་ཏུ་ཉེ་བར་གནས་པས། གཉིད་ལོག་གམ། མྱོས་པར་གྱུར་པའམ། བག་མེད་པར་གྱུར་པ་ན་ཡང་། གདུག་པའམ་གནོད་སྦྱིན་ནམ༑ མི་མ་ཡིན་པ་གཉུག་མར་གནས་པ་རྣམས་ཀྱིས་གཙེ་བར་མི་ནུས་པའོ། །

de las gnod pa med pa'i bsod nams ni gang dang ldan na byang chub sems dpa' 'khor los sgyur ba kun nas bsrung ba'i nyis 'gyur gyis bsrung ba yin te/ kun nas bsrung ba de dag de la rtag tu nye bar gnas pas/ gnyid log gam/ myos par gyur pa'am/ bag med par gyur pa na yang / gdug pa'am gnod sbyin nam| mi ma yin pa gnyug mar gnas pa rnams kyis gtse bar mi nus pa'o/ /

【P2 轉受餘生身無重病】

࿒ཚེ་བརྗེས་པའི་འོག་ཏུ་ཡང་བྱང་ཆུབ་སེམས་དཔའ་དེ་ནི་བསོད་ནམས་ཡོངས་སུ་བཟུང་བ་དེས་ན། གནོད་པ་ཉུང་ཞིང་རང་བཞིན་གྱིས࿒གནོད་པ་མེད་པ་ཡིན་ཏེ༑ གནོད་པ་ཡུན་རིང་བ་དང་། དྲག་པོས་འདེབས་པར་མི་འགྱུར་རོ། །

tshe brjes pa'i 'og tu yang byang chub sems dpa' de ni bsod nams yongs su bzung ba des na/ gnod pa nyung zhing rang bzhin gyis gnod pa med pa yin te| gnod pa yun ring ba dang / drag pos 'debs par mi 'gyur ro/ /

【P3 利他無倦】

དེ་ལུས་དང་ངག་གིས་སེམས་ཅན࿒རྣམས་ཀྱི་དོན་དང་། སེམས་ཅན་གྱི་བྱ་བ་དག་ལ་རྩོལ་བ་དང་ཆོས་སྟོན་པ་ན་ཤས་ཆེར་ལུས་ངལ་བར་མི་འགྱུར་ཞིང་། བརྗེད་ངས་པར་མི་འགྱུར་ལ། སེམས་ཉམས་པར་མི་འགྱུར་རོ། །

de lus dang ngag gis sems can rnams kyi don dang / sems can gyi bya ba dag la rtsol ba dang chos ston pa na shas cher lus ngal bar mi 'gyur zhing / brjed ngas par mi 'gyur la/ sems nyams par mi 'gyur ro/ /

【P4 身心麁重轉復輕微】

བྱང་ཆུབ་སེམས་དཔའི་རིགས་ལ་གནས་པ་ནི་རང་བཞིན་གྱིས་ཀྱང་གནས་ངན་ལེན་ཤས་ཆུང་བ་ཡིན་ལ་སེམས་བསྐྱེད་ན་ནི་འདི་ལྟ་སྟེ། ལུས་ཀྱི་གནས་ངན་ལེན་དང་། སེམས་ཀྱི་གནས་ངན་ལེན་གྱི་གནས་ངན་ལེན་ཤིན་ཏུ་ཆུང་བར་འགྱུར་རོ། །

byang chub sems dpa'i rigs la gnas pa ni rang bzhin gyis kyang gnas ngan len shas chung ba yin la sems bskyed na ni 'di lta ste/ lus kyi gnas ngan len dang / sems kyi gnas ngan len gyi gnas ngan len shin tu chung bar 'gyur ro/ /

【P5 所用明呪皆有神驗】

གསང་སྔགས་ཀྱི་ཚིག་དང་། རིག་སྔགས་ཀྱི་ཚིག་སེམས་ཅན་རྣམས་ཀྱི་ཡམས་ཀྱི་ནད་དང་། གནོད་པ་དང་། ནད་འགོ་བ་ཞི་བར་བྱེད་པ་དག་དེ་ལས་གཞན་པའི་སེམས་ཅན་གྱི་ལག་ན་འདུག་པ་མ་གྲུབ་པ་རྣམས་ཀྱང་དེའི་ལག་ཏུ་འོངས་ན་འགྲུབ་པར་འགྱུར་ན།

gsang sngags kyi tshig dang / rig sngags kyi tshig sems can rnams kyi yams kyi nad dang / gnod pa dang / nad 'go ba zhi bar byed pa dag de las gzhan pa'i sems can gyi lag na 'dug pa ma grub pa rnams kyang de'i lag tu 'ongs na 'grub par 'gyur na/

【P6 柔和忍辱】

གྲུབ་པ་དག་ལྟ་ཅི་སྨོས། ལྷག་པར་ཡང་བཟོད་པ་དང་། དེས་པ་དང་ལྡན་ཏེ། ཕ་རོལ་གྱི་གནོད་པ་བྱས་པ་བཟོད་པ་ཡིན་ནོ། །གཞན་ལ་ཡང་གནོད་པ་མི་བྱེད་ལ། གཞན་གྱིས་གཞན་ལ་གནོད་པ་བྱེད་པ་མཐོང་ངམ་ཐོས་ན་ཡང་ཤིན་ཏུ་མི་དགའ་བར་འགྱུར་རོ། །

grub pa dag lta ci smos/ lhag par yang bzod pa dang / des pa dang ldan te/ pha rol gyi gnod pa byas pa bzod pa yin no/ /gzhan la yang gnod pa mi byed la/ gzhan gyis gzhan la gnod pa byed pa mthong ngam thos na yang shin tu mi dga' bar 'gyur ro/ /

【P7 摧諸煩惱】

དེའི་ཉེ་བའི་ཉོན་མོངས་པ་ཁོང་ཁྲོ་བ་དང་། ཕྲག་དོག་དང་། གཡོ་དང་འཆབ་པ་ལ་སོགས་པ་རྣམས་ཀྱང་བཅོམ་སྟེ། ཉམས་སྨད་པས་བརྒྱ་ལ་སྤྱོད་པར་གྱུར་ན་ཡང་མྱུར་དུ་འབྲལ་བར་འགྱུར་རོ།

de'i nye ba'i nyon mongs pa khong khro ba dang / phrag dog dang / g.yo dang 'chab pa la sogs pa rnams kyang bcom ste/ nyams smad pas brgya la spyod par gyur na yang myur du 'bral bar 'gyur ro/

【P8 隨所居處災橫不起】

དེ་གྲོང་གི་གནས࿒གང་ན་གནས་པ་དེ་ཡང་འཇིགས་པ་དང་། འཇིགས་པར་འགྱུར་བ་དང་། མུ་གེའི་ཉེས་པ་རྣམས་དང་། མི་མ་ཡིན་པས་བྱས་པའི་གནོད་པ་མ་བྱུང་བ་རྣམས་ནི་འབྱུང་བར་མི་འགྱུར་ལ། བྱུང་བ་རྣམས་ནི་རྣམ་པར་ཞི་བར་འགྱུར་རོ། །

de grong gi gnas gang na gnas pa de yang 'jigs pa dang / 'jigs par 'gyur ba dang / mu ge'i nyes pa rnams dang / mi ma yin pas byas pa'i gnod pa ma byung ba rnams ni 'byung bar mi 'gyur la/ byung ba rnams ni rnam par zhi bar 'gyur ro/ /

【P9 或生惡趣速脫愍他】

གལ་ཏེ་བྱང་ཆུབ་སེམས་དཔའ་དང་པོ་སེམས་བསྐྱེད་པ་དེ་ལན་འགའ་ཞིག་ངན་སོང་གི་སེམས་ཅན་དམྱལ་བ་རྣམས་སུ་སྐྱེས་སུ་ཟིན་ཀྱང་དེ་ནི་གནོད་པ་མེད་པའི་བསོད་ནམས་ཡོངས་སུ་འཛིན་པའི་རྒྱུས་ཤས་ཆེར་ཤིན་ཏུ་མྱུར་བར་ཐར་བར་འགྱུར་ལ། སྡུག་བསྔལ་གྱི་ཚོར་བ࿒མྱོང་བ་ཡང་ཤིན་ཏུ་ཚབས་ཆུང་བ་མྱོང་བར་འགྱུར་ཏེ། སྐྱེ་བ་ཡང་ཤིན་ཏུ་སྐྱེ་བར་འགྱུར་རོ༑ །སེམས་ཅན་དེ་དག་ལ་ཡང་སྙིང་རྗེའི་སེམས་བསྐྱེད་པར་འགྱུར་རོ། །

gal te byang chub sems dpa' dang po sems bskyed pa de lan 'ga' zhig ngan song gi sems can dmyal ba rnams su skyes su zin kyang de ni gnod pa med pa'i bsod nams yongs su 'dzin pa'i rgyus shas cher shin tu myur bar thar bar 'gyur la/ sdug bsngal gyi tshor ba myong ba yang shin tu tshabs chung ba myong bar 'gyur te/ skye ba yang shin tu skye bar 'gyur ro| /sems can de dag la yang snying rje'i sems bskyed par 'gyur ro/ /

【O2 總結】

དེ་ལྟར་བྱང་ཆུབ་སེམས་དཔའ་དང་པོ་སེམས་བསྐྱེད་པས་ནི་གནོད་པ་མེད་པའི་བསོད་ནམས་ཡོངས་སུ་འཛིན་པ་ལས་འདི་ལྟ་བུ་དང་། མཐུན་པའི་ཕན་ཡོན་མང་པོ་ཉམས་སུ་མྱོང་བར་འགྱུར་རོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས། སེམས་བསྐྱེད་པའི་ལེའུ་སྟེ་གཉིས་པའོ།། །།

de ltar byang chub sems dpa' dang po sems bskyed pas ni gnod pa med pa'i bsod nams yongs su 'dzin pa las 'di lta bu dang / mthun pa'i phan yon mang po nyams su myong bar 'gyur ro/ /byang chub sems dpa'i sa'i gzhi'i rnal 'byor gyi gnas las/ sems bskyed pa'i le'u ste gnyis pa'o// //

【H3 解行方便持(下十六品解行方便持)】【I1 結前問後】

བམ་པོ་གཉིས་པ།

bam po gnyis pa/

འདི་ལྟར་སེམས་བསྐྱེད་པའི་བྱང་ཆུབ་སེམས་དཔའ་རྣམས་ཀྱི་

'di ltar sems bskyed pa'i byang chub sems dpa' rnams kyi

【I2 對問解釋】【J1 開三章】

བྱང་ཆུབ་སེམས་དཔའི་སྤྱོད་པ་གང་ཞེ་ན། དེ་ལ་རྣམ་པ་གསུམ་དུ་རིག་པར་བྱའོ་ཞེས་སྟོན་པ། མདོར་བསྡུ་ན་བྱང་ཆུབ་སེམས་དཔའ་རྣམས་གང་ལ་སློབ་པ་དང་། ཇི་ལྟར་སློབ་པ་དང་། གང་དག་སློབ་པ་དེ་དག་ཐམས་ཅད་གཅིག་ཏུ་བསྡུས་པ་ནི་བྱང་ཆུབ་སེམས་དཔའི་སྤྱོད་པ་ཞེས་བྱའོ། །

byang chub sems dpa'i spyod pa gang zhe na/ de la rnam pa gsum du rig par bya'o zhes ston pa/ mdor bsdu na byang chub sems dpa' rnams gang la slob pa dang / ji ltar slob pa dang / gang dag slob pa de dag thams cad gcig tu bsdus pa ni byang chub sems dpa'i spyod pa zhes bya'o/ /

【J2 依章廣辨】【K1 五品(3-7)七法以為所學】【L1 總開列五品七法】【M1 問答發起】

བྱང་ཆུབ་སེམས་དཔའ་རྣམས་གང་ལ་སློབ་ཅེ་ན། གནས་བདུན་ལ་སློབ་སྟེ། གནས་བདུན་པོ་དག་གང་ཞེ་ན།

byang chub sems dpa' rnams gang la slob ce na/ gnas bdun la slob ste/ gnas bdun po dag gang zhe na/

【M2 舉偈頌】

〔案：對應的藏譯原來位於下方〕

[〔案：對應的藏譯原來位於下方〕]

【M3 長行屬當】

བདག་གི་དོན་དང་། གཞན་གྱི་དོན་དང་། དེ་ཁོ་ནའི་དོན་དང་། མཐུ་དང་། སེམས་ཅན་ཡོངས་སུ་སྨིན་པར་བྱ་བ་དང་། རང་གི་སངས་རྒྱས་ཀྱི་ཆོས་ཡོངས་སུ་སྨིན་པར་བྱ་བ་དང་། གནས་བདུན་པ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་བོ། །

bdag gi don dang / gzhan gyi don dang / de kho na'i don dang / mthu dang / sems can yongs su smin par bya ba dang / rang gi sangs rgyas kyi chos yongs su smin par bya ba dang / gnas bdun pa ni bla na med pa yang dag par rdzogs pa'i byang chub bo/ /

སྡོམ་ནི། བདག་དང་གཞན་དོན་དེ་ཉིད་དོན། །མཐུ་དང་སེམས་ཅན་སྨིན་བྱེད་དང་། །རང་གི་སངས་རྒྱས་ཆོས་རྣམས་སྨིན། །བྱང་ཆུབ་མཆོག་ནི་བདུན་པ་ཡིན། །〔回上方〕

sdom ni/ bdag dang gzhan don de nyid don/ /mthu dang sems can smin byed dang / /rang gi sangs rgyas chos rnams smin/ /byang chub mchog ni bdun pa yin/ /[〔回上方〕]

【L2 隨別解釋】【M3 自他利品】【N1 開列十門】

བདག་དང་གཞན་གྱི་དོན་གང་ཞེ་ན། མདོར་བསྡུ་ན་བདག་དང་གཞན་གྱི་དོན་ནི་རྣམ་པ་བཅུར་རིག་པར་བྱའོ། །འབའ་ཞིག་དང་གཞན་དང་འབྲེལ་བ་དང་། ཕན་པའི་རྒྱུ་དང་། བདེ་བའི་རྒྱུ་དང་། རྒྱུར་བསྡུས་པ་དང་། འབྲས་བུར་བསྡུས་པ་དང་། ཚེ་འདི་པ་དང་། ཚེ་རབས་གཞན་པ་དང་། གཏན་དུ་བ་དང་། གཏན་དུ་བ་མ་ཡིན་པའོ། །

bdag dang gzhan gyi don gang zhe na/ mdor bsdu na bdag dang gzhan gyi don ni rnam pa bcur rig par bya'o/ /'ba' zhig dang gzhan dang 'brel ba dang / phan pa'i rgyu dang / bde ba'i rgyu dang / rgyur bsdus pa dang / 'bras bur bsdus pa dang / tshe 'di pa dang / tshe rabs gzhan pa dang / gtan du ba dang / gtan du ba ma yin pa'o/ /

【N2 依門辨】【O1 解純共】【P1 總問】

དེ་ལ་བདག་གི་དོན་དང་གཞན་གྱི་དོན་འབའ་ཞིག་པ་གང་ཡིན་པ་

de la bdag gi don dang gzhan gyi don 'ba' zhig pa gang yin pa

【P2 別解】【Q1 開二章】

དེ་ནི་བྱང་ཆུབ་སེམས་དཔའི་བྱ་བ་ལས་ཐལ་ཞིང་འཚམ་པ་མ་ཡིན་པའི་ཕྱིར། བྱང་ཆུབ་སེམས་དཔས་ཡོངས་སུ་ཤེས་པར་བྱས་ལ་སྤང་བར་བྱའོ། །ལྷག་མ་རྣམས་ནི་བསླབ་པར་བྱའོ། །

de ni byang chub sems dpa'i bya ba las thal zhing 'tsham pa ma yin pa'i phyir/ byang chub sems dpas yongs su shes par byas la spang bar bya'o/ /lhag ma rnams ni bslab par bya'o/ /

【Q2 解】【R1 辨純自利】

དེ་ལ་དེས་ཡོངས་སུ་ཤེས་ནས་སྤང་བར་བྱ་བ་གང་ཡིན་པའི࿒བྱང་ཆུབ་སེམས་དཔའི་བདག་གི་དོན་ནི་འདི་ཡིན་ཏེ། བདག་ཉིད་བདེ་བར་འདོད་པ་ལོངས་སྤྱོད་པ་དང་། ཉེ་བར་སྤྱད་པ་རྣམས་ཡོངས་སུ་ཚོལ་བ་དང་། ཆོས་ལ་སེར་སྣ་བྱེད་པ་དང་། སངས་རྒྱས་དང་བྱང་ཆུབ་སེམས་དཔས་བཤད་པ་རྣམས་ཡོངས་སུ་ཚོལ་ཞིང་འཛིན་པར་བྱེད་པ་དང་། མཐོ་རིས་འདོད་པ་མཐོ་རིས་ཀྱི་དོན་དུ་ཚུལ་ཁྲིམས་དང་། བརྩོན་འགྲུས་རྩོམ་ཞིང་།བསམ་གཏན་དང་། ཤེས་རབ་ཡང་དག་པར་བླངས་ནས་འདུག་པ་དང་། འཇིག་རྟེན་གྱི་ཟང་ཟིང་གི་འབྲས་བུ་འདོད་པ། འཇིག་རྟེན་གྱི་ཟང་ཟིང་འཐོབ་པའི་རྒྱུར་དེ་བཞིན་གཤེགས་པའི་མཆོད་རྟེན་ལ་མཆོད་པ་བྱེད་པ་དང་རྙེད་པ་འདོད་པ་རྙེད་པའི་རྒྱུ་དང་། རྙེད་པ་འགྲུབ་པའི་ཡང་དག་པ་མ་ཡིན་པའི་ཡོན་ཏན་སྣ་ཚོགས་དོན་མེད་པ་གཞན་དག་གི་སྤྲོ་བ་སྐྱེད་པ་དག་སྟོན་པ་དང་། བདག་ལ་བསྙེན་བཀུར་བྱ་བ་བདག་གིར་བྱ་བར་འདོད࿒པས་བསྙེན་བཀུར་བྱ་བ་བདག་གིར་བྱ་བའི་དོན་དུ་ཆོས་མ་ཡིན་པས་ཚོགས་སྡུད་པར་བྱེད་ཀྱི། ཆོས་ཀྱིས་མ་ཡིན་པ་དང་། གཞན་གྱི་བྲན་དུ་གྱུར་པའི་སེམས་ཅན་རྣམས་བདག་གི་བྲན་དུ་བྱ་བའི་ཆེད་ཀ་ཙམ་གྱི་ཕྱིར་བྲན་བྱེད་པ་ལས་ཐར་བར་བྱེད་པ་དང་། སེམས་ཅན་བཅིང་བས་བཅིངས་པ་རྣམས་བདག་གི་བྱ་བ་སྒྲུབ་པའི་ཆེད་ཙམ་གྱི་ཕྱིར་བཅིངས་པ་ལས་ཐར་བར་བྱས་ཏེ། བདག་ཉིད་ཀྱིས་འཆིང་བར་བྱེད་པ་དང་། སེམས་ཅན་ཆད་པ་ལ་སོགས་པའི་འཇིགས་པས་སྐྲག་པ་རྣམས་བདག་ཉིད་ཀྱིས་འཇིགས་པར࿒བྱས་པའི་ཆེད་ཙམ་གྱི་ཕྱིར། གཞན་གྱི་ཆད་པ་ལ་སོགས་པའི་འཇིགས་པ་ལས་ཐར་བར་བྱེད་པ་དང་། ཚེ་འདིའི་བདེ་བ་ལ་གནས་ཤིང་། སེམས་ཅན་གྱི་དོན་ལ་ངེས་པར་སེམས་པ་དང་བྲལ་བ་ནི། བྱང་ཆུབ་སེམས་དཔའི་བདག་གི་དོན་འབའ་ཞིག་ཡིན་པར་རིག་པར་བྱ་སྟེ། དེ་ལྟར་འདི་ལྟ་བུ་དང་མཐུན་པ་རྣམས་ནི་བྱང་ཆུབ་སེམས་དཔའ་ཡོངས་སུ་ཤེས་པར་བྱས་ནས་སྤང་བར་བྱ་བ་གང་ཡིན་པ། བྱང་ཆུབ་སེམས་དཔའི་བདག་གི་དོན་འབའ་ཞིག་ཡིན་པར་རིག་པར་བྱའོ། །

de la des yongs su shes nas spang bar bya ba gang yin pa'i byang chub sems dpa'i bdag gi don ni 'di yin te/ bdag nyid bde bar 'dod pa longs spyod pa dang / nye bar spyad pa rnams yongs su tshol ba dang / chos la ser sna byed pa dang / sangs rgyas dang byang chub sems dpas bshad pa rnams yongs su tshol zhing 'dzin par byed pa dang / mtho ris 'dod pa mtho ris kyi don du tshul khrims dang / brtson 'grus rtsom zhing /bsam gtan dang / shes rab yang dag par blangs nas 'dug pa dang / 'jig rten gyi zang zing gi 'bras bu 'dod pa/ 'jig rten gyi zang zing 'thob pa'i rgyur de bzhin gshegs pa'i mchod rten la mchod pa byed pa dang rnyed pa 'dod pa rnyed pa'i rgyu dang / rnyed pa 'grub pa'i yang dag pa ma yin pa'i yon tan sna tshogs don med pa gzhan dag gi spro ba skyed pa dag ston pa dang / bdag la bsnyen bkur bya ba bdag gir bya bar 'dod pas bsnyen bkur bya ba bdag gir bya ba'i don du chos ma yin pas tshogs sdud par byed kyi/ chos kyis ma yin pa dang / gzhan gyi bran du gyur pa'i sems can rnams bdag gi bran du bya ba'i ched ka tsam gyi phyir bran byed pa las thar bar byed pa dang / sems can bcing bas bcings pa rnams bdag gi bya ba sgrub pa'i ched tsam gyi phyir bcings pa las thar bar byas te/ bdag nyid kyis 'ching bar byed pa dang / sems can chad pa la sogs pa'i 'jigs pas skrag pa rnams bdag nyid kyis 'jigs par byas pa'i ched tsam gyi phyir/ gzhan gyi chad pa la sogs pa'i 'jigs pa las thar bar byed pa dang / tshe 'di'i bde ba la gnas shing / sems can gyi don la nges par sems pa dang bral ba ni/ byang chub sems dpa'i bdag gi don 'ba' zhig yin par rig par bya ste/ de ltar 'di lta bu dang mthun pa rnams ni byang chub sems dpa' yongs su shes par byas nas spang bar bya ba gang yin pa/ byang chub sems dpa'i bdag gi don 'ba' zhig yin par rig par bya'o/ /

【R2 明自利共他】

བྱང་ཆུབ་སེམས་དཔའི་སྦྱིན་པ་དང་། བཟོད་པ་དང་། སྙིང་རྗེ་སྔོན་དུ་འགྲོ་བའམ། བྱང་ཆུབ་ཏུ་ཡོངས་སུ་བསྔོས་པའམ། མཐོ་རིས་ཀྱི་ཕྱིར་བསྔོས་པ་ནི་དུས་ཐམས་ཅད་དུ་བདག་གི་དོན་གཞན་དང་འབྲེལ་བ་ཁོ་ན་ཡིན་པར་རིག་པར་བྱའོ། །དེ་ལྟར་ཇི་སྐད་བསྟན་པའི་རྣམ་པ་དེ་དག་ལ་མ་གཏོགས་པར་དེ་མ་ཡིན་པར་དེ་ལས་བཟློག་པ་བྱང་ཆུབ་སེམས་དཔའ་རྣམས་ཀྱི་བདག་གི་དོན་ཐམས་ཅད་ནི་གཞན་གྱི་དོན་དང་འབྲེལ་པ་ཡིན་པར་རིག་པར་བྱའོ། །

byang chub sems dpa'i sbyin pa dang / bzod pa dang / snying rje sngon du 'gro ba'am/ byang chub tu yongs su bsngos pa'am/ mtho ris kyi phyir bsngos pa ni dus thams cad du bdag gi don gzhan dang 'brel ba kho na yin par rig par bya'o/ /de ltar ji skad bstan pa'i rnam pa de dag la ma gtogs par de ma yin par de las bzlog pa byang chub sems dpa' rnams kyi bdag gi don thams cad ni gzhan gyi don dang 'brel pa yin par rig par bya'o/ /

【R3 明純利他】

དེ་ལ་བྱང་ཆུབ་སེམས་དཔའི་གཞན་གྱི་དོན་འབའ་ཞིག་ཡིན་པས། བྱང་ཆུབ་སེམས་དཔས་ཡོངས་སུ་ཤེས་པར་བྱས་ནས་སྤང་བར་བྱ་བ་ནི་འདི་ཡིན་ཏེ། ལྟ་བ་ལོག་པར་ཞུགས་པ་དང་། འོང་བ་མ་མཐོང་བ་དང་། འབྲས་བུ་མ་མཐོང་བའི་སྦྱིན་པ་དང་། ཚུལ་ཁྲིམས་ཉམས་པ་དང་། སྒྲུབ་པ་མེད་པ་གཞན་དག་ལ་ཆོས་སྟོན་པ་དང་། ས་འོག་མ་ལས་ཡང་དག་པར་འདས་པ། ས་འོག་མའི་དགེ་བའི་ཆོས་སྒྲུབ་པ་དང་། བསམ་གཏན་བསྒྱུར་བ་ལ་མཁས་པའི་བྱང་ཆུབ་སེམས་དཔའ་དེ་འདི་ལྟར་བསམ་གཏན་དག་གིས་གནས་ནས࿒བསམ་གཏན་བསྒྱུར་ཏེ། སྨོན་ལམ་བཏབ་ན་འདོད་པའི་ཁམས་གང་དུ་འདོད་པ་དེར་སྐྱེ་བར་འགྱུར་བ་དང་། བྱང་ཆུབ་སེམས་དཔའ་དབང་ཐོབ་པ་ཕྱོགས་བཅུ་དག་ཏུ་སྤྲུལ་པ་སྣ་ཚོགས་པ་དག་གིས་སེམས་ཅན་སྣ་ཚོགས་དག་གི་དོན་བྱེད་པ་དང་། ཐུབ་པ་དེ་དེ་བཞིན་གཤེགས་པ་རང་གི་དོན་མཛད་ཟིན་པ་སྟོབས་དང་། མི་འཇིགས་པ་ལ་སོགས་པ་དང་། སངས་རྒྱས་ཀྱི་ཆོས་མ་འདྲེས་པ་ཐམས་ཅད་ལ་བརྟེན་ནས། སེམས་ཅན་ཚད་མེད་པ་དག་ལ་དོན་ཚད་མེད་པ་མཛད་པ་དེ་ཡང་གཞན་གྱི་དོན་འབའ་ཞིག་ཡིན་པར་རིག་པར་བྱའོ། །དེ་ལ་གཞན་གྱི་དོན་འབའ་ཞིག་ཡིན་པ་ཇི་སྐད་བསྟན་པ་སྔ་མ་གཉིས་ནི་བྱང་ཆུབ་སེམས་དཔས་ཡོངས་སུ་ཤེས་པར་བྱས་ནས་སྤང་བར་བྱ་བ་ཡིན་ནོ། །དེ་མ་ཡིན་པའི་གཞན་གྱི་དོན་འབའ་ཞིག་པ་ལ་ནི་ལྷུར་བསླབ་པར་བྱའོ། །

de la byang chub sems dpa'i gzhan gyi don 'ba' zhig yin pas/ byang chub sems dpas yongs su shes par byas nas spang bar bya ba ni 'di yin te/ lta ba log par zhugs pa dang / 'ong ba ma mthong ba dang / 'bras bu ma mthong ba'i sbyin pa dang / tshul khrims nyams pa dang / sgrub pa med pa gzhan dag la chos ston pa dang / sa 'og ma las yang dag par 'das pa/ sa 'og ma'i dge ba'i chos sgrub pa dang / bsam gtan bsgyur ba la mkhas pa'i byang chub sems dpa' de 'di ltar bsam gtan dag gis gnas nas bsam gtan bsgyur te/ smon lam btab na 'dod pa'i khams gang du 'dod pa der skye bar 'gyur ba dang / byang chub sems dpa' dbang thob pa phyogs bcu dag tu sprul pa sna tshogs pa dag gis sems can sna tshogs dag gi don byed pa dang / thub pa de de bzhin gshegs pa rang gi don mdzad zin pa stobs dang / mi 'jigs pa la sogs pa dang / sangs rgyas kyi chos ma 'dres pa thams cad la brten nas/ sems can tshad med pa dag la don tshad med pa mdzad pa de yang gzhan gyi don 'ba' zhig yin par rig par bya'o/ /de la gzhan gyi don 'ba' zhig yin pa ji skad bstan pa snga ma gnyis ni byang chub sems dpas yongs su shes par byas nas spang bar bya ba yin no/ /de ma yin pa'i gzhan gyi don 'ba' zhig pa la ni lhur bslab par bya'o/ /

【R4 利他共自】

རྣམ་པ་དེ་དག་ལས་མ་གཏོགས་པ་དང་། དེ་དག་ལས་བཟློག་པ་བྱང་ཆུབ་སེམས་དཔའ་རྣམས་ཀྱི་གཞན་གྱི་དོན་ཐམས་ཅད་ནི་བདག་གི་དོན་དང་འབྲེལ་པ་ཡིན་ཏེ། དེ་ལ་ཡང་བྱང་ཆུབ་སེམས་དཔས་བསླབ་པར་བྱའོ། །

rnam pa de dag las ma gtogs pa dang / de dag las bzlog pa byang chub sems dpa' rnams kyi gzhan gyi don thams cad ni bdag gi don dang 'brel pa yin te/ de la yang byang chub sems dpas bslab par bya'o/ /

【O2 解利益安樂】【P1 別解利樂二相】【Q1 解利益相】

བྱང་ཆུབ་སེམས་དཔའི་བདག་དང་གཞན་གྱི་དོན་ཕན་པའི་རྒྱུ་གང་ཞེ་ན། མདོར་བསྡུ་ན࿒རྣམ་པ་ལྔ་ཡོད་པར་རིག་པར་བྱ་སྟེ། ཁ་ན་མ་ཐོ་བ་མེད་པའི་མཚན་ཉིད་དང་། ཕན་འདོགས་པའི་མཚན་ཉིད་དང་། ཚེ་འདི་པ་དང་། ཚེ་གཞན་པ་དང་། ཞི་བར་བྱེད་པའོ། །དེ་ལ་བྱང་ཆུབ་སེམས་དཔའ་ནི་བདག་ཀྱང་དགེ་བ་ཡོངས་སུ་བཟུང་བ་དང་། དགེ་བ་སོགས་པ་ཆེ་ཡང་རུང་ཆུང་ཡང་རུང་སྟེ། གང་ཅི་ཡང་རུང་བྱེད་པ་དང་། གཞན་ཡང་དགེ་བ་ཡོངས་སུ་བཟུང་བ་དང་། དགེ་བ་སོགས་པ་ཆེ་ཡང་རུང་ཆུང་ཡང་རུང་བ་ཡང་དག་པར་འཛིན་དུ་འཇུག འདུལ་བར་བྱེད། འཛུད་པར་བྱེད། འཇོག་པར་བྱེད་པ་དེ་དག་ནི་བྱང་ཆུབ་སེམས་དཔའི་བདག་དང་གཞན་གྱི་དོན་ཕན་པའི་རྒྱུ་ཁ་ན་མ་ཐོ་བ་མེད་པའི་མཚན་ཉིད་ཡིན་པར་རིག་པར་བྱའོ། །བྱང་ཆུབ་སེམས་དཔའ་བདག་གམ་གཞན་ལ་ཡོ་བྱད་ཀྱི་བདེ་བའམ། བསམ་གཏན་ལ་གནས་པའི་བདེ་བ་ཡང་རུང་སྟེ། ཉོན་མོངས་པ་ཅན་སྤངས་པའི་བདེ་བ་གང་ཅི་ཡང་རུང་། ཉེ་བར་སྒྲུབ་པ་དེ་ནི་བྱང་ཆུབ་སེམས་དཔའི་བདག་དང་གཞན་གྱི་དོན་ཕན་པའི་རྒྱུ་ཕན་འདོགས་པའི་མཚན་ཉིད་ཡིན་པར་རིག་པར་བྱའོ། །བྱང་ཆུབ་སེམས་དཔའི་བདག་དང་གཞན་གྱི་དོན་ཚེ་འདི་ལ་ཕན་པ་ལ། ཚེ་གཞན་ན་དེ་ལྟ་བུ་མ་ཡིན་པ་ཡང་ཡོད། ཚེ་གཞན་ན་ཕན་ལ་ཚེ་འདི་ལ་དེ་ལྟ་མ་ཡིན་པ་ཡང་ཡོད། ཚེ་གཞན་ལ་ཡང་ཕན་ལ་ཚེ་འདི་ལ་ཡང་ཕན་པ་ཡང་ཡོད། ཚེ་གཞན་ན་ཡང་གནོད་ལ༑ ཚེ་འདི་ལ་ཡང་གནོད་པ་ཡང་ཡོད་དེ། བདག་དང་གཞན་གྱི་དོན་རྣམ་པ་བཞི་པོ་དེ་ཡང་ཆོས་ཡང་དག་པར་བླང་བ་བཞི་པོ་དག་ཏུ་གོ་རིམས་བཞིན་དུ་ཅི་རིགས་སུ་བལྟ་བར་བྱའོ། །ཆོས་ཡང་དག་པར་བླང་བ་བཞི་པོ་དག་གང་ཞེ་ན།ཆོས་ཡང་དག་པར་བླང་བ་ད་ལྟར་བྱུང་བ་ན་བདེ་ལ་ཕྱི་མ་ལ་རྣམ་པར་སྨིན་པ་སྡུག་བསྔལ་བར་འགྱུར་བ་ཡང་ཡོད། ཆོས་ཡང་དག་པར་བླང་བ་ད་ལྟར་བྱུང་བ་ན་སྡུག་བསྔལ་ལ། ཕྱི་མ࿒ལ་ཡང་རྣམ་པར་སྨིན་པ་བདེ་བ་ཡང་ཡོད། ད་ལྟར་བྱུང་བ་ན་ཡང་བདེ་ལ། ཕྱི་མ་ལ་ཡང་རྣམ་པར་སྨིན་པ་བདེ་བ་ཡང་ཡོད། ད་ལྟར་བྱུང་བ་ན་ཡང་སྡུག་བསྔལ་ལ། ཕྱི་མ་ལ་ཡང་རྣམ་པར་སྨིན་པ་སྡུག་བསྔལ་བ་ཡང་ཡོད་དེ། དེ་དག་གི་རྣམ་པར་དབྱེ་བ་ནི་མདོ་ལས་ཇི་སྐད་འབྱུང་བ་ཁོ་ན་བཞིན་དུ་བལྟ་བར་བྱའོ། །དེ་ལ་མྱ་ངན་ལས་འདས་པ་དང་། མྱ་ངན་ལས་འདས་པ་ཡང་དག་པར་ཐོབ་པར་བྱེད་པ་དག་དང་། མྱ་ངན་ལས་འདས་པའི་ཕྱོགས་འཇིག་རྟེན་པ་དང་། འཇིག་རྟེན་ལས་འདས་པའི་ཆོས་དེ་དག་ནི་མདོར་བསྡུ་ན་བྱང་ཆུབ་སེམས་དཔའི་བདག་དང་གཞན་གྱི་དོན་ཕན་པའི་རྒྱུ་ཞི་བར་བྱེད࿒པ་ཞེས་བྱ་བ་ཡིན་ཏེ། ཐམས་ཅད་ལས་ཁྱད་པར་དུ་འཕགས་པ་བླ་ན་མེད་པ་ཡིན་པར་རིག་པར་བྱའོ། །

byang chub sems dpa'i bdag dang gzhan gyi don phan pa'i rgyu gang zhe na/ mdor bsdu na rnam pa lnga yod par rig par bya ste/ kha na ma tho ba med pa'i mtshan nyid dang / phan 'dogs pa'i mtshan nyid dang / tshe 'di pa dang / tshe gzhan pa dang / zhi bar byed pa'o/ /de la byang chub sems dpa' ni bdag kyang dge ba yongs su bzung ba dang / dge ba sogs pa che yang rung chung yang rung ste/ gang ci yang rung byed pa dang / gzhan yang dge ba yongs su bzung ba dang / dge ba sogs pa che yang rung chung yang rung ba yang dag par 'dzin du 'jug 'dul bar byed/ 'dzud par byed/ 'jog par byed pa de dag ni byang chub sems dpa'i bdag dang gzhan gyi don phan pa'i rgyu kha na ma tho ba med pa'i mtshan nyid yin par rig par bya'o/ /byang chub sems dpa' bdag gam gzhan la yo byad kyi bde ba'am/ bsam gtan la gnas pa'i bde ba yang rung ste/ nyon mongs pa can spangs pa'i bde ba gang ci yang rung / nye bar sgrub pa de ni byang chub sems dpa'i bdag dang gzhan gyi don phan pa'i rgyu phan 'dogs pa'i mtshan nyid yin par rig par bya'o/ /byang chub sems dpa'i bdag dang gzhan gyi don tshe 'di la phan pa la/ tshe gzhan na de lta bu ma yin pa yang yod/ tshe gzhan na phan la tshe 'di la de lta ma yin pa yang yod/ tshe gzhan la yang phan la tshe 'di la yang phan pa yang yod/ tshe gzhan na yang gnod la| tshe 'di la yang gnod pa yang yod de/ bdag dang gzhan gyi don rnam pa bzhi po de yang chos yang dag par blang ba bzhi po dag tu go rims bzhin du ci rigs su blta bar bya'o/ /chos yang dag par blang ba bzhi po dag gang zhe na/chos yang dag par blang ba da ltar byung ba na bde la phyi ma la rnam par smin pa sdug bsngal bar 'gyur ba yang yod/ chos yang dag par blang ba da ltar byung ba na sdug bsngal la/ phyi ma la yang rnam par smin pa bde ba yang yod/ da ltar byung ba na yang bde la/ phyi ma la yang rnam par smin pa bde ba yang yod/ da ltar byung ba na yang sdug bsngal la/ phyi ma la yang rnam par smin pa sdug bsngal ba yang yod de/ de dag gi rnam par dbye ba ni mdo las ji skad 'byung ba kho na bzhin du blta bar bya'o/ /de la mya ngan las 'das pa dang / mya ngan las 'das pa yang dag par thob par byed pa dag dang / mya ngan las 'das pa'i phyogs 'jig rten pa dang / 'jig rten las 'das pa'i chos de dag ni mdor bsdu na byang chub sems dpa'i bdag dang gzhan gyi don phan pa'i rgyu zhi bar byed pa zhes bya ba yin te/ thams cad las khyad par du 'phags pa bla na med pa yin par rig par bya'o/ /

【Q2 解安樂相】【R1 總釋】

བྱང་ཆུབ་སེམས་དཔའི་བདག་དང་གཞན་གྱི་དོན་བདེ་བའི་རྒྱུ་གང་ཞེ་ན། མདོར་བསྡུ་ན་བདེ་བ་རྣམ་པ་ལྔར་བསྡུ་བར་རིག་པར་བྱ་སྟེ། དེ་ལ་བདེ་བ་རྣམ་པ་ལྔ་པོ་ནི་འདི་དག་ཡིན་ཏེ། རྒྱུ་བདེ་བ་དང་། ཚོར་བ་བདེ་བ་དང་། སྡུག་བསྔལ་གྱི་གཉེན་པོའི་བདེ་བ་དང་། ཚོར་བའི་རྒྱུན་ཆད་པའི་བདེ་བ་དང་། གནོད་པ་མེད་པའི་བདེ་བ་དང་ལྔའོ། །

byang chub sems dpa'i bdag dang gzhan gyi don bde ba'i rgyu gang zhe na/ mdor bsdu na bde ba rnam pa lngar bsdu bar rig par bya ste/ de la bde ba rnam pa lnga po ni 'di dag yin te/ rgyu bde ba dang / tshor ba bde ba dang / sdug bsngal gyi gnyen po'i bde ba dang / tshor ba'i rgyun chad pa'i bde ba dang / gnod pa med pa'i bde ba dang lnga'o/ /

【R2 隨別釋】【S1 因樂】

དེ་ལ་བདེ་བའི་ཕྱོགས་ཀྱི་དབང་པོ་དང་། ཡུལ་གཉིས་དང་། རྒྱུ་དེ་ལས་བྱུང་བའི་བདེ་བའི་ཚོར་བར་འགྱུར་བའི་རེག་པ་གང་ཡིན་པ་དང་། ཚེ་འདིའམ་ཚེ་རབས་གཞན་དུ་འདོད་པའི་འབྲས་བུ་འབྱུང་བའི་ལས་གང་ཡིན་པ་ཅི་ཡང་རུང་། དེ་ཐམས་ཅད་གཅིག་ཏུ་བསྡུས་པ་ནི་རྒྱུ་བདེ་བ་ཞེས་བྱ་སྟེ། འདི་ལས་གོང་ན་ཡང་མེད། འདི་ལས་ལྷག་པ་ཡང་མེད་དོ། །

de la bde ba'i phyogs kyi dbang po dang / yul gnyis dang / rgyu de las byung ba'i bde ba'i tshor bar 'gyur ba'i reg pa gang yin pa dang / tshe 'di'am tshe rabs gzhan du 'dod pa'i 'bras bu 'byung ba'i las gang yin pa ci yang rung / de thams cad gcig tu bsdus pa ni rgyu bde ba zhes bya ste/ 'di las gong na yang med/ 'di las lhag pa yang med do/ /

【S2 受樂】

སྡུག་བསྔལ་རབ་ཏུ་ཞི་བ་ལ་མི་ལྟོས་པར་རྒྱུ་བདེ་བར་བསྡུས་པའི་རྒྱུ་གསུམ་པོ་དེ་དག་ཉིད་ལས་བྱུང་བ་ལུས་དང་སེམས་ལ་ཕན་འདོགས་པའི་མྱོང་བ་ནི་ཚོར་བ་བདེ་བ་ཞེས་བྱ་སྟེ། དེ་ཡང་མདོར་བསྡུ་ན་རྣམ་པ་གཉིས་ཏེ། ཟག་པ་དང་བཅས་པ་དང་། ཟག་པ་མེད་པའོ། །དེ་ལ་ཟག་པ་མེད་པ་གང་ཡིན་པ་དེ་ནི་སློབ་པ་དང་། མི་སློབ་པའི་ཟག་པ་དང་བཅས་པ་ནི་ཁམས་གསུམ་པའི་སྟེ། འདོད་པ་དང་། གཟུགས་དང་། གཟུགས་མེད་པ་དང་ལྡན་པའོ། །དེ་ཡང་ཅི་རིགས་པར་ཁམས་གསུམ་པ་ཐམས་ཅད་ཀྱི་སྐྱེ་མཆེད་རྣམ་པ་དྲུག་གི་བྱེ་བྲག་ལས་མིག་གི་འདུས་ཏེ་རེག་པ་ལས་བྱུང་བ་ནས། ཡིད་ཀྱི་འདུས་ཏེ་རེག་པ་ལས་བྱུང་བའི་བར་དག་གོ། །རྣམ་པ་དྲུག་པོ་དེ་དག་ཀྱང་རྣམ་པ་གཉིས་སུ་འགྱུར་ཏེ། ལུས་ཀྱི་དང་སེམས་ཀྱིའོ། །དེ་ལ་རྣམ་པར་ཤེས་པའི་ཚོགས་ལྔ་དང་མཚུངས་པར་ལྡན་པའི་ལུས་ཀྱིའོ། །ཡིད་ཀྱི་རྣམ་པར་ཤེས་པ་དང་མཚུངས་པར་ལྡན་པ་ནི་སེམས་ཀྱིའོ༑ །

sdug bsngal rab tu zhi ba la mi ltos par rgyu bde bar bsdus pa'i rgyu gsum po de dag nyid las byung ba lus dang sems la phan 'dogs pa'i myong ba ni tshor ba bde ba zhes bya ste/ de yang mdor bsdu na rnam pa gnyis te/ zag pa dang bcas pa dang / zag pa med pa'o/ /de la zag pa med pa gang yin pa de ni slob pa dang / mi slob pa'i zag pa dang bcas pa ni khams gsum pa'i ste/ 'dod pa dang / gzugs dang / gzugs med pa dang ldan pa'o/ /de yang ci rigs par khams gsum pa thams cad kyi skye mched rnam pa drug gi bye brag las mig gi 'dus te reg pa las byung ba nas/ yid kyi 'dus te reg pa las byung ba'i bar dag go/ /rnam pa drug po de dag kyang rnam pa gnyis su 'gyur te/ lus kyi dang sems kyi'o/ /de la rnam par shes pa'i tshogs lnga dang mtshungs par ldan pa'i lus kyi'o/ /yid kyi rnam par shes pa dang mtshungs par ldan pa ni sems kyi'o| /

【S3 苦對治樂】

གྲང་བ་དང་ཚ་བ་དང་། བཀྲེས་པ་དང་། སྐོམ་པ་ལ་སོགས་པའི་སྡུག་བསྔལ་རྣམ་པ་དུ་མ་དང་། སྣ་ཚོགས་པ་མང་པོ་འབྱུང་ངོ་ཅོག་ལ། གྲང་བ་དང་། ཚ་བ་དང་། བཀྲེས་པ་དང་། སྐོམ་པ་ལ་སོགས་པ་སྡུག་བསྔལ་གཉེན་པོས་ཞི་བར་བྱས་ཏེ། སྡུག་བསྔལ་ཞི་བར་གྱུར་པ་ཙམ་པོ་དེ་ཉིད་ལ་བདེ་བའི་བློ་སྐྱེ་བ་གང་ཡིན་པ་དེ་ནི་སྡུག་བསྔལ་གྱི་གཉེན་པོའི་བདེ་བ་ཞེས་བྱའོ། །

grang ba dang tsha ba dang / bkres pa dang / skom pa la sogs pa'i sdug bsngal rnam pa du ma dang / sna tshogs pa mang po 'byung ngo cog la/ grang ba dang / tsha ba dang / bkres pa dang / skom pa la sogs pa sdug bsngal gnyen pos zhi bar byas te/ sdug bsngal zhi bar gyur pa tsam po de nyid la bde ba'i blo skye ba gang yin pa de ni sdug bsngal gyi gnyen po'i bde ba zhes bya'o/ /

【S4 受斷樂】

འདུ་ཤེས་དང་ཚོར་བ་འགོག་པ་ལ་སྙོམས་པར་འཇུག་པ་ནི་ཚོར་བའི་རྒྱུན་ཆད་པའི་བདེ་བ་ཞེས་བྱའོ། །

'du shes dang tshor ba 'gog pa la snyoms par 'jug pa ni tshor ba'i rgyun chad pa'i bde ba zhes bya'o/ /

【S5 無惱害樂】【T1 總說】

གནོད་པ་མེད་པའི་བདེ་བ་ནི་མདོར་བསྡུ་ན་རྣམ་པ་བཞིར་རིག་པར་བྱ་སྟེ། མངོན་པར་འབྱུང་བའི་བདེ་བ་དང་། རབ་ཏུ་དབེན་པའི་བདེ་བ་དང་། ཉེ་བར་ཞི་བའི་བདེ་བ་དང་། རྫོགས་པར་བྱང་ཆུབ་པའི་བདེ་བའོ༑ །

gnod pa med pa'i bde ba ni mdor bsdu na rnam pa bzhir rig par bya ste/ mngon par 'byung ba'i bde ba dang / rab tu dben pa'i bde ba dang / nye bar zhi ba'i bde ba dang / rdzogs par byang chub pa'i bde ba'o| /

【T2 略解】【U1 出離樂】

དེ་ལ་དད་པས་ཁྱིམ་ནས་ཁྱིམ་མེད་པར་ལེགས་པ་ཁོ་ནར་རབ་ཏུ་བྱུང་སྟེ།ཁྱིམ་སོའི་སྡུག་བསྔལ་རྣམ་པ་སྣ་ཚོགས་ལས་ངེས་པར་ཐར་པ་ནི་མངོན་པར་བྱུང་བའི་བདེ་བ་ཞེས་བྱའོ། །

de la dad pas khyim nas khyim med par legs pa kho nar rab tu byung ste/khyim so'i sdug bsngal rnam pa sna tshogs las nges par thar pa ni mngon par byung ba'i bde ba zhes bya'o/ /

【U2 遠離樂】

འདོད་པ་དང་། སྡིག་པ་མི་དགེ་བའི་ཆོས་སྤངས་ཏེ་དབེན་པས་བསམ་གཏན་དང་པོ་ལ་དབེན་པ་ལས་སྐྱེས་པའི་དགའ་བ་དང་། བདེ་བ་ནི་རབ་ཏུ་དབེན་པའི་བདེ་བ་ཞེས་བྱའོ། །

'dod pa dang / sdig pa mi dge ba'i chos spangs te dben pas bsam gtan dang po la dben pa las skyes pa'i dga' ba dang / bde ba ni rab tu dben pa'i bde ba zhes bya'o/ /

【U3 寂靜樂】

བསམ་གཏན་གཉིས་པ་ལ་སོགས་པ་ལ་རྟོག་པ་དང་། དཔྱོད་པ་ཉེ་བར་ཞི་བ་ནི་ཉེ་བར་ཞི་བའི་བདེ་བ་ཞེས་བྱའོ། །

bsam gtan gnyis pa la sogs pa la rtog pa dang / dpyod pa nye bar zhi ba ni nye bar zhi ba'i bde ba zhes bya'o/ /

【U4 三菩提樂】

ཉོན་མོངས་པ་ཐམས་ཅད་དང་གཏན་བྲལ་བ་དང་། ཤེས་བྱའི་དངོས་པོ་ཡང་དག་པར་ཇི་ལྟ་བ་བཞིན་དུ་མངོན་པར་རྫོགས་པར་བྱང་ཆུབ་པས་བདེ་བ་གང་ཡིན་པ་དེ་ནི་རྫོགས་པར་བྱང་ཆུབ་པའི་བདེ་བ་ཞེས་བྱའོ། །

nyon mongs pa thams cad dang gtan bral ba dang / shes bya'i dngos po yang dag par ji lta ba bzhin du mngon par rdzogs par byang chub pas bde ba gang yin pa de ni rdzogs par byang chub pa'i bde ba zhes bya'o/ /

【T3 廣解】

དེ་ལ་རྒྱུ་བདེ་བ་ནི་བདེ་བའི་རྒྱུར་གྱུར་པའི་ཕྱིར་བདེ་བ་ཡིན་གྱི། ངོ་བོ་ཉིད་ཀྱིས་ནི་མ་ཡིན་ནོ། ཚོར་བའི་བདེ་བ་ནི་རྒྱུའི་དངོས་པོས་ནི་མ་ཡིན་གྱི་ངོ་བོ་ཉིད་ཁོ་ནས་སོ།། སྡུག་བསྔལ་གྱི་གཉེན་པོའི་བདེ་བ་ནི་རྒྱུའི་དངོས་པོས་ཀྱང་མ་ཡིན་ལ། ངོ་བོ་ཉིད་ཀྱིས་ཀྱང་མ་ཡིན་ཏེ། སྡུག་བསྔལ་ཞི་བར་གྱུར་པ་ཙམ་དང་། སྡུག་བསྔལ་བ་བསལ་བས་བདེ་བ་ཡིན་ནོ། །ཚོར་བའི་རྒྱུན་ཆད་མེད་པའི་བདེ་བ་ནི། རྒྱུའི་དངོས་པོས་ཀྱང་མ་ཡིན། ངོ་བོ་ཉིད་ཀྱིས་ཀྱང་མ་ཡིན། སྡུག་བསྔལ་བསལ་བས་ཀྱང་མ་ཡིན་གྱི། འདི་ལ་ཚོར་བ་གང་ཅི་ཡང་རུང་བ་དེ་ནི་སྡུག་བསྔལ་བ་ཡིན་ལ། ཡང་དག་པར་སྡུག་བསྔལ་བ། དུས་དེ་ཙམ་ཞིག་གནས་པས་ཞི་བར་གྱུར་པ་ནི་བདེ་བ་སྟེ། གནོད་པ་མེད་པའི་བདེ་བར་གཏོགས་སོ། །ཐ་མ་རྫོགས་པར་བྱང་ཆུབ་ཀྱི་བདེ་བ་ནི་ཕྱི་མ࿒ལ་ཡང་ཡང་དག་པར་སྡུག་བསྔལ་བ་དེ་ནི་གཏན་དུ་ཞི་བར་གྱུར་ལ་ཚེ་འདི་ལ་ཡང་ཉོན་མོངས་པའི་ཕྱོགས་ཀྱི་གནས་ངན་ལེན་རྟེན་ལ་ཡོད་པ་ཐམས་ཅད་གཏན་མེད་པར་གྱུར་པའི་ཕྱིར་བདེ་བ་ཡིན་ནོ། །གནོད་པ་མེད་པ་དེའི་ལྷག་མ་རྣམས་ཀྱང་ཐ་མ་དེ་དང་མཐུན་པ་དང་། དེའི་ཕྱོགས་ཡིན་པ་དང་། དེ་འདྲེན་པ་ཡིན་པའི་ཕྱིར་གནོད་པ་མེད་པའི་བདེ་བ་ཡིན་པར་རིག་པར་བྱའོ། །

de la rgyu bde ba ni bde ba'i rgyur gyur pa'i phyir bde ba yin gyi/ ngo bo nyid kyis ni ma yin no/ tshor ba'i bde ba ni rgyu'i dngos pos ni ma yin gyi ngo bo nyid kho nas so// sdug bsngal gyi gnyen po'i bde ba ni rgyu'i dngos pos kyang ma yin la/ ngo bo nyid kyis kyang ma yin te/ sdug bsngal zhi bar gyur pa tsam dang / sdug bsngal ba bsal bas bde ba yin no/ /tshor ba'i rgyun chad med pa'i bde ba ni/ rgyu'i dngos pos kyang ma yin/ ngo bo nyid kyis kyang ma yin/ sdug bsngal bsal bas kyang ma yin gyi/ 'di la tshor ba gang ci yang rung ba de ni sdug bsngal ba yin la/ yang dag par sdug bsngal ba/ dus de tsam zhig gnas pas zhi bar gyur pa ni bde ba ste/ gnod pa med pa'i bde bar gtogs so/ /tha ma rdzogs par byang chub kyi bde ba ni phyi ma la yang yang dag par sdug bsngal ba de ni gtan du zhi bar gyur la tshe 'di la yang nyon mongs pa'i phyogs kyi gnas ngan len rten la yod pa thams cad gtan med par gyur pa'i phyir bde ba yin no/ /gnod pa med pa de'i lhag ma rnams kyang tha ma de dang mthun pa dang / de'i phyogs yin pa dang / de 'dren pa yin pa'i phyir gnod pa med pa'i bde ba yin par rig par bya'o/ /

【P2 總約二種明與不與】【Q1 明念與眾生有利益樂不與眾生無利益樂】【R1 總說】

དེ་ལ་བྱང་ཆུབ་སེམས་དཔའ་ནི་ཕན་པའི་ཕྱོགས་ཀྱི་བདེ་བ་གང་ཡིན་པ་དེ་ཉིད་སེམས་ཅན་རྣམས་ལ་སྒྲུབ་པར་བྱེད་ཀྱི། གནོད་པའི་ཕྱོགས་ནི་མ་ཡིན་ནོ། །

de la byang chub sems dpa' ni phan pa'i phyogs kyi bde ba gang yin pa de nyid sems can rnams la sgrub par byed kyi/ gnod pa'i phyogs ni ma yin no/ /

【R2 別釋】【S1 明苦樂隨益授與不隨樂欲】【T1 明菩薩以慧了知勸彼眾生捨無益樂】

གནོད་པའི་ཕྱོགས་ཀྱི་བདེ་བ་ནི་ཡང་དག་པ་ཇི་ལྟ་བ་བཞིན་དུ་ཡང་དག་པའི་ཤེས་རབ་ཀྱིས་ཡོངས་སུ་ཤེས་པར་བྱས་ཤིང་།

gnod pa'i phyogs kyi bde ba ni yang dag pa ji lta ba bzhin du yang dag pa'i shes rab kyis yongs su shes par byas shing /

【T2 明有共利益雖無樂欲應捨與之】

ཡོངས་སུ་ཤེས་པར་བྱས་ལ། དེ་ལ་སེམས་ཅན་རྣམས་འདུན་པ་བཟློག་པར་བྱ་སྟེ། ཅི་ནུས་ཀྱིས་དེ་ལས་བཟློག་ཅིང་བསལ་བའི་ཕྱིར་འབད་པར་བྱའོ། །

yongs su shes par byas la/ de la sems can rnams 'dun pa bzlog par bya ste/ ci nus kyis de las bzlog cing bsal ba'i phyir 'bad par bya'o/ /

【T3 明有樂無益應削奪之】

ཕན་པར་འགྱུར་བ་གང་ཡིན་པ་དེ་ནི་སྡུག་བསྔལ་དང་འབྲེལ་དུ་ཟིན་ཀྱང་བྱང་ཆུབ་སེམས་དཔའ་ཐབས་མཁས་པ་ལ་བརྟེན་ནས་སྡུག་བསྔལ་དང་བཅས་པ་དང་། ཡིད་མི་བདེ་བ་དང་བཅས་པར་སེམས་ཅན་རྣམས་ལ་མི་འདོད་བཞིན་དུ་བསྒྲུབ་པར་བྱའོ། །མི་ཕན་པར་འགྱུར་བ་གང་ཡིན་པ་དེ་ནི་བདེ་བ་དང་འབྲེལ་དུ་ཟིན་ཀྱང་ཐབས་མཁས་པ་ལ་བརྟེན་ནས། བདེ་བ་དང་བཅས་པ་དང་ཡིད་བདེ་བ་དང་བཅས་པར་སེམས་ཅན་རྣམས་མི་དགའ་བཞིན་དུ་བཟློག་པར་བྱ་ཞིང་དྲང་བར་བྱའོ། །དེ་ཅིའི་ཕྱིར་ཞེ་ན། སྡུག་བསྔལ་དང་བཅས་པའི་བདེ་བ་སྒྲུབ་པ་གང་ཡིན་པ་དེ་དང་བདེ་བ་དང་བཅས་པའི་མི་ཕན་པ་ལས་བཟློག་པ་དེ་ནི་སེམས་ཅན་རྣམས་ལ་ཕྱིས་བདེ་བ་ཁོ་ན་ཡིན་པར་ངེས་པར་རིག་པར་བྱ་བའི་ཕྱིར་རོ། །དེ་བས་ན་བྱང་ཆུབ་སེམས་དཔའ་སེམས་ཅན་རྣམས་ལ་ཕན་པར་འདོད་པ་གང་ཡིན་པ་དེ་ནི་དོན་གྱིས་ན་བདེ་བ་འདོད་པ་ཡིན་པར་ཤེས་པར་བྱའོ། །ཕན་པའི་སྦྱིན་པ་གང་ཡིན་པ་དེ་ནི་བདེ་བ་སྦྱིན་པ་ཡིན་པར་ཤེས་པར་བྱ་སྟེ། འདི་ལྟར་ཕན་པ་ནི་རྒྱུ་ལྟ་བུ་ཡིན་ལ། བདེ་བ་ནི་འབྲས་བུ་ལྟ་བུ་ཡིན་པའི་ཕྱིར་རོ། །དེ་ལྟ་བས་ན་གང་ལ་ལ་སེམས་ཅན་རྣམས་ལ་ཕན་པ་དང་ལྡན་པ་དེ་ནི་བདེ་བ་དང་ལྡན་པ་ཉིད་ཡིན་པར་རིག་པར་བྱའོ། །

phan par 'gyur ba gang yin pa de ni sdug bsngal dang 'brel du zin kyang byang chub sems dpa' thabs mkhas pa la brten nas sdug bsngal dang bcas pa dang / yid mi bde ba dang bcas par sems can rnams la mi 'dod bzhin du bsgrub par bya'o/ /mi phan par 'gyur ba gang yin pa de ni bde ba dang 'brel du zin kyang thabs mkhas pa la brten nas/ bde ba dang bcas pa dang yid bde ba dang bcas par sems can rnams mi dga' bzhin du bzlog par bya zhing drang bar bya'o/ /de ci'i phyir zhe na/ sdug bsngal dang bcas pa'i bde ba sgrub pa gang yin pa de dang bde ba dang bcas pa'i mi phan pa las bzlog pa de ni sems can rnams la phyis bde ba kho na yin par nges par rig par bya ba'i phyir ro/ /de bas na byang chub sems dpa' sems can rnams la phan par 'dod pa gang yin pa de ni don gyis na bde ba 'dod pa yin par shes par bya'o/ /phan pa'i sbyin pa gang yin pa de ni bde ba sbyin pa yin par shes par bya ste/ 'di ltar phan pa ni rgyu lta bu yin la/ bde ba ni 'bras bu lta bu yin pa'i phyir ro/ /de lta bas na gang la la sems can rnams la phan pa dang ldan pa de ni bde ba dang ldan pa nyid yin par rig par bya'o/ /

【S2 就五樂明與不與】

དེ་ལ་ཚེ་འདི་དང་ཚེ་རབས་གཞན་དུ་འདོད་པའི་འབྲས་བུར་འགྱུར་བའི་ལས་རྒྱུ་བདེ་བར་གཏོགས་པ་གང་ཡིན་པ་དང་། སྡུག་བསྔལ་གྱི་གཉེན་པོའི་བདེ་བ་གང་ཡིན་པ་དང་། ཚོར་བའི་རྒྱུན་ཆད་པའི་བདེ་བ་གང་ཡིན་པ་དང་། གནོད་པ་མེད་པའི་བདེ་བ་གང་ཡིན་པ་དེ་དག་ནི་ཕན་འདོགས་པ་དང་། ཁ་ན་མ་ཐོ་བ་མེད་པ་ཡིན་པས་དེ་དག་བྱང་ཆུབ་སེམས་དཔས་སེམས་ཅན་རྣམས་ལ་སྤྱད࿒པའི་ཕྱིར་དགོས་པར་ངེས་པར་བསྒྲུབ་པར་བྱའོ། །ཚོར་བའི་བདེ་བ་དང་། རྒྱུ་བདེ་བ་དབང་པོ་དང་། ཡུལ་དང་རེག་པས་བསྡུས་པ་ཀུན་ནས་ཉོན་མོངས་པར་འགྱུར་བ་དང་། ཉོན་མོངས་པ་ཅན་དང་། ཁ་ན་མ་ཐོ་བ་དང་བཅས་པ་མི་ཕན་པ་དང་མི་འཕྲོད་པ་གང་ཡིན་པ་ད་ནི་བསྒྲུབ་པར་མི་བྱའོ༑ །ཀུན་ནས་ཉོན་མོངས་པར་མི་འགྱུར་བ་དང་། ཀུན་ནས་ཉོན་མོངས་པ་ཅན་མ་ཡིན་པ་དང་། ཁ་ན་མ་ཐོ་བ་མེད་པ་ཕན་པ་དང་།

de la tshe 'di dang tshe rabs gzhan du 'dod pa'i 'bras bur 'gyur ba'i las rgyu bde bar gtogs pa gang yin pa dang / sdug bsngal gyi gnyen po'i bde ba gang yin pa dang / tshor ba'i rgyun chad pa'i bde ba gang yin pa dang / gnod pa med pa'i bde ba gang yin pa de dag ni phan 'dogs pa dang / kha na ma tho ba med pa yin pas de dag byang chub sems dpas sems can rnams la spyad pa'i phyir dgos par nges par bsgrub par bya'o/ /tshor ba'i bde ba dang / rgyu bde ba dbang po dang / yul dang reg pas bsdus pa kun nas nyon mongs par 'gyur ba dang / nyon mongs pa can dang / kha na ma tho ba dang bcas pa mi phan pa dang mi 'phrod pa gang yin pa da ni bsgrub par mi bya'o| /kun nas nyon mongs par mi 'gyur ba dang / kun nas nyon mongs pa can ma yin pa dang / kha na ma tho ba med pa phan pa dang /

【Q2 明菩薩亦自隨力受學修行】

འཕྲོད་པ་གང་ཡིན་པ་དེ་ནི་བྱང་ཆུབ་སེམས་དཔས་སེམས་ཅན་རྣམས་ལ་ཅི་ནུས་ཅི་ལྕོགས་པ་བཞིན་དུ་བསྒྲུབ་པར་བྱའོ། །བདག་ཉིད་ཀྱིས་ཀྱང་དེ་བཞིན་དུ་ཡང་དག་པར་སྤྱད་པར་བྱའོ། །བསླབ་པར་བྱ། ཉམས་སུ་མྱོང་བར་བྱའོ། །

'phrod pa gang yin pa de ni byang chub sems dpas sems can rnams la ci nus ci lcogs pa bzhin du bsgrub par bya'o/ /bdag nyid kyis kyang de bzhin du yang dag par spyad par bya'o/ /bslab par bya/ nyams su myong bar bya'o/ /

【P3 總結】

འདི་ནི་བྱང་ཆུབ་སེམས་དཔའ་རྣམས་ཀྱི་བདག་དང་གཞན་གྱི་དོན་ཕན་པ་དང་བདེ་བའི་རྒྱུ་ཡིན་པར་རིག་པར་བྱ་སྟེ། འདི་ལས་གོང་ན་ཡང་མེད་འདི་ལས་ལྷག་པ་ཡང་མེད་དོ། །

'di ni byang chub sems dpa' rnams kyi bdag dang gzhan gyi don phan pa dang bde ba'i rgyu yin par rig par bya ste/ 'di las gong na yang med 'di las lhag pa yang med do/ /

【O3 因攝果攝自利利他(三因三果)】【P1 先徵問發起開列三門】

དེ་ལ་བྱང་ཆུབ་སེམས་དཔའི་བདག་དང་གཞན་གྱི་དོན་རྒྱུ་དང་འབྲས་བུར་བསྡུས་པ་གང་ཞེ་ན། མདོར་བསྡུ་ན་རྒྱུ་ཡང་རྣམ་པ་གསུམ་ཡོད་ལ། འབྲས་བུ་ཡང་རྣམ་པ་གསུམ་ཡོད་པར་རིག་པར་བྱ་སྟེ། རྣམ་པར་སྨིན་པའི་རྒྱུ་དང་། རྣམ་པར་སྨིན་པའི་འབྲས་བུ་དང་། བསོད་ནམས་ཀྱི་རྒྱུ་དང་། བསོད་ནམས་ཀྱི་འབྲས་བུ་དང་། ཡེ་ཤེས་ཀྱི་རྒྱུ་དང་། ཡེ་ཤེས་ཀྱི་འབྲས་བུའོ། །

de la byang chub sems dpa'i bdag dang gzhan gyi don rgyu dang 'bras bur bsdus pa gang zhe na/ mdor bsdu na rgyu yang rnam pa gsum yod la/ 'bras bu yang rnam pa gsum yod par rig par bya ste/ rnam par smin pa'i rgyu dang / rnam par smin pa'i 'bras bu dang / bsod nams kyi rgyu dang / bsod nams kyi 'bras bu dang / ye shes kyi rgyu dang / ye shes kyi 'bras bu'o/ /

【P2 依門解釋】【Q1 明三種因果】【R1 別明異熟因果】【S1 正明八種異熟體】【T1 問】

དེ་ལ་རྣམ་པར་སྨིན་པ་གང་ཞེ་ན།

de la rnam par smin pa gang zhe na/

【T2 標列】

མདོར་བསྡུ་ན་རྣམ་པར་སྨིན་པ་ནི་བརྒྱད་དེ། ཚེ་ཕུན་སུམ་ཚོགས་པ་དང་། ཁ་དོག་ཕུན་སུམ་ཚོགས་པ་དང་། རིགས་ཕུན་སུམ་ཚོགས་པ་དང་། དབང་ཕྱུག་ཕུན་སུམ་ཚོགས་པ་དང་། ཚིག་བཙུན་པ་དང་། དབང་ཆེ་བར་གྲགས་པ་ཉིད་དང་། སྐྱེས་བུ་ཉིད་དང་། བརྒྱད་པ་སྟོབས་ཕུན་སུམ་ཚོགས་པ་ཉིད་དོ། །

mdor bsdu na rnam par smin pa ni brgyad de/ tshe phun sum tshogs pa dang / kha dog phun sum tshogs pa dang / rigs phun sum tshogs pa dang / dbang phyug phun sum tshogs pa dang / tshig btsun pa dang / dbang che bar grags pa nyid dang / skyes bu nyid dang / brgyad pa stobs phun sum tshogs pa nyid do/ /

【T3 別解】【U1 壽量具足】

དེ་ལ་བྱང་ཆུབ་པའི་ཚེ་ཕུན་སུམ་ཚོགས་པ་ནི་ཚེ་རིང་ཞིང་ཡུན་རིང་དུ་གནས་པ་ཉིད་དོ། །

de la byang chub pa'i tshe phun sum tshogs pa ni tshe ring zhing yun ring du gnas pa nyid do/ /

【U2 形色具足】

ཁ་དོག་ཕུན་སུམ་ཚོགས་པ་ནི་གཟུགས་བཟང་ཞིང་བལྟ་ན་སྡུག་ལ་མཛེས་པ་ཉིད་དོ། །

kha dog phun sum tshogs pa ni gzugs bzang zhing blta na sdug la mdzes pa nyid do/ /

【U3 族姓具足】

རིགས་ཕུན་སུམ་ཚོགས་པ་ནི་རིགས་མཐོན་པོ་རྣམས་སུ་སྐྱེ་བའོ། །

rigs phun sum tshogs pa ni rigs mthon po rnams su skye ba'o/ /

【U4 自在具足】

དབང་ཕྱུག་ཕུན་སུམ་ཚོགས་པ་ནི་ལོངས་སྤྱོད་ཆེ་བ་དང་། རྩ་འཇིང་ཆེ་བ་དང་། འཁོར་ཕལ་ཆེ་བ་ཡིན་ནོ། །

dbang phyug phun sum tshogs pa ni longs spyod che ba dang / rtsa 'jing che ba dang / 'khor phal che ba yin no/ /

【U5 信言具足】

ཚིག་བཙུན་པ་ནི་ཡིད་བརྟན་དུ་རུང་ཞིང་ཡིད࿒ཆེས་པ་ཡིན་ཏེ། སེམས་ཅན་རྣམས་ཀྱི་རྩོད་པ་བྱུང་ངོ་ཅོག་དུ་ཚད་མར་གཞོག་པར་འོས་ལ། གཞལ་བླུགས་ལ་གཡོ་བྱེད་པ་དང་། འཇལ་བ་ལ་གཡོ་བྱེད་པ་ལ་སོགས་པ་དང་། གཡོ་སྒྱུ་དང་ནོར་གཏམས་པ་ལ་གཡོ་མི་བྱེད་ཅིང་སླུ་བར་མི་བྱེད་དེ། གཞི་དེས་སེམས་ཅན་རྣམས་ཀྱིས་ཚིག་འཛིན་པར་འགྱུར་བ་དེ་ནི་ཚིག་བཙུན་པ་ཞེས་བྱའོ། །

tshig btsun pa ni yid brtan du rung zhing yid ches pa yin te/ sems can rnams kyi rtsod pa byung ngo cog du tshad mar gzhog par 'os la/ gzhal blugs la g.yo byed pa dang / 'jal ba la g.yo byed pa la sogs pa dang / g.yo sgyu dang nor gtams pa la g.yo mi byed cing slu bar mi byed de/ gzhi des sems can rnams kyis tshig 'dzin par 'gyur ba de ni tshig btsun pa zhes bya'o/ /

【U6 大勢具足】

དབང་ཆེ་བར་གྲགས་པ་ནི་དེའི་གྲགས་པ་ཆེན་པོ་དང་སྙན་པ་འདི་ལྟ་སྟེ། དཔའ་བའམ༑ བརྩོན་པའམ། བརྟན་པའམ། མཁས་པའམ། ࿒ཤེས་ཉེན་ཆེ་བའམ། ངང་ཚུལ་བཟང་བའམ། བཟོ་དང་ལས་ཀྱི་གནས་རྣམ་པ་སྣ་ཚོགས་དག་ལ་ལྷག་པར་རབ་དང་ཕུལ་དུ་མཁས་པ་ཡན་ཆད་ཀྱིས་འཇིག་རྟེན་དུ་གྲགས་པ་ཡིན་ཏེ། གཞི་དེས་སྐྱེ་བོའི་ཚོགས་ཆེན་པོའི་བླ་མར་གྱུར་ཞིང་། བཀུར་སྟིར་བྱ་བ་དང་། བཙུན་པར་བྱ་བ་དང་། རི་མོར་བྱ་བ་དང་། མཆོད་པར་བྱ་བའི་གནས་སུ་གྱུར་པ་དེ་ནི་དབང་ཆེ་བར་གྲགས་པ་ཞེས་བྱའོ། །

dbang che bar grags pa ni de'i grags pa chen po dang snyan pa 'di lta ste/ dpa' ba'am| brtson pa'am/ brtan pa'am/ mkhas pa'am/ shes nyen che ba'am/ ngang tshul bzang ba'am/ bzo dang las kyi gnas rnam pa sna tshogs dag la lhag par rab dang phul du mkhas pa yan chad kyis 'jig rten du grags pa yin te/ gzhi des skye bo'i tshogs chen po'i bla mar gyur zhing / bkur stir bya ba dang / btsun par bya ba dang / ri mor bya ba dang / mchod par bya ba'i gnas su gyur pa de ni dbang che bar grags pa zhes bya'o/ /

【U7 人性具足】

སྐྱེས་པ་ཉིད་ནི་ཕོའི་དངོས་པོ་དང་། ཕོའི་དབང་པོ་དང་ལྡན་པ་ཡིན་ནོ། །

skyes pa nyid ni pho'i dngos po dang / pho'i dbang po dang ldan pa yin no/ /

【U8 大力具足】

རང་བཞིན་གྱིས་སྟོབས་ཕུན་སུམ་ཚོགས་པ་ནི་གནོད་པ་ཆུང་བ་དང་། ནད་མེད་པའི་རང་བཞིན་ཅན་དང་། སྤྲོ་བ་ཆེ་བ་ཡིན་ནོ། །

rang bzhin gyis stobs phun sum tshogs pa ni gnod pa chung ba dang / nad med pa'i rang bzhin can dang / spro ba che ba yin no/ /

【S2 辨八種感異熟因】【T1 正辨八因】【U1 問】

རྣམ་པར་སྨིན་པའི་རྒྱུ་གང་ཞེ་ན།

rnam par smin pa'i rgyu gang zhe na/

【U2 隨別釋】【V1 壽量具足因】

སེམས་ཅན་རྣམས་ལ་མི་འཚེ་བ་དང་། མི་འཚེ་བའི་བསམ་པ་ནི་ཚེ་ཕུན་སུམ་ཚོགས་པའི་རྒྱུ་ཡིན་ནོ། །

sems can rnams la mi 'tshe ba dang / mi 'tshe ba'i bsam pa ni tshe phun sum tshogs pa'i rgyu yin no/ /

【V2 形色具足因】

སྣང་བ་དང་གོས་སར་པ་སྦྱིན་པ་ནི་ཁ་དོག་ཕུན་སུམ་ཚོགས་པའི་རྒྱུ་ཡིན་ནོ། །

snang ba dang gos sar pa sbyin pa ni kha dog phun sum tshogs pa'i rgyu yin no/ /

【V3 族姓具足因】

སེམས་ཅན་རྣམས་ལ་ང་རྒྱལ་ལེགས་པར་བཅོམ་པ་ནི་རིགས་ཕུན་སུམ་ཚོགས་པའི་རྒྱུ་ཡིན་ནོ། །

sems can rnams la nga rgyal legs par bcom pa ni rigs phun sum tshogs pa'i rgyu yin no/ /

【V4 自在具足因】

སློང་བ་རྣམས་དང་ཡོ་བྱད་མི་བདོག་པ་རྣམས་ལ་སྦྱིན་པ་ནི་དབང་ཕྱུག་ཕུན་སུམ་ཚོགས་པའི་རྒྱུ་ཡིན་ནོ། །

slong ba rnams dang yo byad mi bdog pa rnams la sbyin pa ni dbang phyug phun sum tshogs pa'i rgyu yin no/ /

【V5 信言具足因】

བདེན་པའི་ཚིག་དང་ལྡན་ཞིང་ཕྲ་མ་མེད་པ་དང་། ཚིག་རྩུབ་པོ་མེད་པ་དང་། ཚིག་ཀྱལ་པ་མེད་པ་ལ་གོམས་པ་ནི་ཚིག་བཙུན་པའི་རྒྱུ་ཡིན་ནོ། །

bden pa'i tshig dang ldan zhing phra ma med pa dang / tshig rtsub po med pa dang / tshig kyal pa med pa la goms pa ni tshig btsun pa'i rgyu yin no/ /

【V6 大勢具足因】

ཚེ་ཕྱི་མ་ལ་བདག་ཉིད་ལ་ཡོན་ཏན་རྣམ་པ་སྣ་ཚོགས་སྒྲུབ་པར་སྨོན་ལམ་འདེབས་ཤིང་། དཀོན་མཆོག་གསུམ་ལ་མཆོད་པ་བྱེད་པ་དང་། བླ་མ་ལ་མཆོད་པ་བྱེད་པ་ནི་དབང་ཆེ་བར་གྲགས་པ་ཉིད་ཀྱི་རྒྱུ་ཡིན་ནོ། །

tshe phyi ma la bdag nyid la yon tan rnam pa sna tshogs sgrub par smon lam 'debs shing / dkon mchog gsum la mchod pa byed pa dang / bla ma la mchod pa byed pa ni dbang che bar grags pa nyid kyi rgyu yin no/ /

【V7 人性具足因】

སྐྱེས་པའི་དངོས་པོ་ལ་མངོན་པར་དགའ་ཞིང་བུད་མེད་ཀྱི་དངོས་པོ་ལ་མི་དགའ་སྟེ། དེ་ལ་ཉེས་དམིགས་སུ་ལྟ་བ་དང་། བུད་མེད་རྣམས་ཀྱི་བུད་མེད་ཀྱི་དངོས་པོ་ལ་མངོན་པར་དགའ་བ་རྣམས་ཀྱང་བུད་མེད་ཀྱི་དངོས་པོ་ལས་འདུན་པ་བཟློག་པ་དང་། ཕོའི་དབང་པོ་བཅད་པའི་ཕྱིར་བཟུང་སྟེ། ཁྲིད་པའི་མི་རྣམས་ཆོས་དང་མཐུན་པས་ངེས་པར་རྣམ་པར་ཐར་པར་བྱེད་པའི་རྒྱུ་གཉིས་ཀྱིས་གཞན་དག་ལ་སྐྱེས་པ་ཉིད་སྒྲུབ་པ་ནི་སྐྱེས་པ་ཉིད་ཀྱི་རྒྱུ་ཡིན་ནོ། །

skyes pa'i dngos po la mngon par dga' zhing bud med kyi dngos po la mi dga' ste/ de la nyes dmigs su lta ba dang / bud med rnams kyi bud med kyi dngos po la mngon par dga' ba rnams kyang bud med kyi dngos po las 'dun pa bzlog pa dang / pho'i dbang po bcad pa'i phyir bzung ste/ khrid pa'i mi rnams chos dang mthun pas nges par rnam par thar par byed pa'i rgyu gnyis kyis gzhan dag la skyes pa nyid sgrub pa ni skyes pa nyid kyi rgyu yin no/ /

【V8 大力具足因】

ལུས་ཀྱིས་སེམས་ཅན་རྣམས་ཀྱི་བྱ་བ་བྱུང་ངོ་ཅོག་ལ་ཆོས་དང་མཐུན་པ་དང་། གཟུ་ལུམས་མེད་པར་ཅི་ནུས་ཅི་ལྕོགས་པ་བཞིན་དུ་ཞལ་ཏ་བྱེད་པ་དང་། གྲོགས་བྱེད་པ་དང་།འབྲས་ཆན་དང་། སྐྱོ་མ་དང་། ཐུག་པ་བཏུང་བ་དང་། ࿒བརྟ་བར་འགྱུར་བ་དང་། སྤྲོ་བ་སྐྱེད་པར་བྱེད་པའི་ཟས་དང་། སྐོམ་དག་སེམས་ཅན་རྣམས་ལ་སྒྲུབ་པ་ནི་སྟོབས་ཕུན་སུམ་ཚོགས་པའི་རྒྱུ་ཡིན་ཏེ།

lus kyis sems can rnams kyi bya ba byung ngo cog la chos dang mthun pa dang / gzu lums med par ci nus ci lcogs pa bzhin du zhal ta byed pa dang / grogs byed pa dang /'bras chan dang / skyo ma dang / thug pa btung ba dang / brta bar 'gyur ba dang / spro ba skyed par byed pa'i zas dang / skom dag sems can rnams la sgrub pa ni stobs phun sum tshogs pa'i rgyu yin te/

【T2 明八因】

དེ་ལྟར་དེ་དག་གི་རྣམ་པར་སྨིན་པ་རྣམ་པ་བརྒྱད་ཀྱི་རྒྱུ་རྣམ་པ་བརྒྱད་ཡིན་པར་རིག་པར་བྱའོ། །རྒྱུ་དེ་དག་ཀྱང་མདོར་བསྡུ་ན་རྒྱུ་གསུམ་གྱིས་རྣམ་པར་སྨིན་པ་ཡོངས་སུ་རྫོགས་པ་དང་། བརྟས་པ་དང་། རྒྱ་ཆེ་བ་མངོན་པར་འགྲུབ་པར་འགྱུར་བའི་ཕྱིར་རྒྱས་པར་འགྱུར་ཏེ། རྒྱུ་གསུམ་པོ་དག་གང་ཞེ་ན། སེམས་རྣམ་པར་དག་པ་དང་། སྦྱོར་བ་རྣམ་པར་དག་པ་དང་། ཞིང་རྣམ་པར་དག་པའོ། །དེ་ལ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་དགེ་བའི་རྩ་བ་དེ་དག་ཡོངས་སུ་བསྔོས་པས་བསམ་པ་དག་པར་གྱུར་པ་གང་ཡིན་པ་དང་། སྙིང་ཐག་པ་ནས་ལྷག་པའི་བསམ་པ་རྒྱ་ཆེ་ཞིང་དང་བས་སྤྱོད་པའི་ཕྱིར། བསམ་པ་དྲག་པོར་གྱུར་པ་གང་ཡིན་པ་དང་། དེ་དང་ཆོས་མཐུན་པར་སྤྱོད་པ་མཐོང་ན། མངོན་པར་དགའ་བ་གང་ཡིན་པ་དང་། ཉིན་གཅིག་བཞིན་དུ་སྐད་ཅིག་རེ་རེ་ལ་དེ་དང་མཐུན་པའི་ཆོས་ཁོ་ན་ལ་ལན་མང་དུ་རྟོག་ཅིང་དཔྱོད་པ་གང་ཡིན་པ་དེ་ནི་སེམས་རྣམ་པར་དག་པ་ཞེས་བྱའོ། །དེ་ལ་ཡུན་རིང་པོར་གོམས་པར་བྱེད་ཅིང་རྒྱུན་དུ་བྱེད་ལ་གྲིམས་པར་བྱེད་པ་དང་། དགེ་བ་དེ་ཡང་དག་པར་མ་བླངས་པ་གཞན་དག་ལ་ཡང་ཡང་དག་པར་ལེན་དུ་གཞུག་པའི་ཕྱིར་བསྔགས་པ་བརྗོད་པ་དང་། ཡང་དག་པར་བླངས་པ་རྣམས་ལ་ཡང་ཡང་དག་པར་དགའ་བ་བསྐྱེད་པའི་ཕྱིར་བསྔགས་པ་བརྗོད་པ་དང་། དེ་དག་ཉིད་དགེ་བའི་རྩ་བ་དེ་ལ་འཛུད་པ་དང་། འགོད་པར་བྱེད་པ་གང་ཡིན་པ་དེ་ནི་སྦྱོར་བ་རྣམ་པར་དག་པ་ཞེས་བྱའོ། །དེ་ལ་མདོར་བསྡུ་ན་སྦྱོར་བ་ཡང་དག་པར་བསྒྲུབ་པ་དང་། ཡང་དག་པར་སྦྱོར་བ་དེ་ཉིད་ཀྱི་འབྲས་བུ་ལ་གནས་པའི་ཕྱིར། ཞིང་རྣམ་པར་དག་པ་ཡིན་པར་རིག་པར་བྱའོ། །

de ltar de dag gi rnam par smin pa rnam pa brgyad kyi rgyu rnam pa brgyad yin par rig par bya'o/ /rgyu de dag kyang mdor bsdu na rgyu gsum gyis rnam par smin pa yongs su rdzogs pa dang / brtas pa dang / rgya che ba mngon par 'grub par 'gyur ba'i phyir rgyas par 'gyur te/ rgyu gsum po dag gang zhe na/ sems rnam par dag pa dang / sbyor ba rnam par dag pa dang / zhing rnam par dag pa'o/ /de la bla na med pa yang dag par rdzogs pa'i byang chub tu dge ba'i rtsa ba de dag yongs su bsngos pas bsam pa dag par gyur pa gang yin pa dang / snying thag pa nas lhag pa'i bsam pa rgya che zhing dang bas spyod pa'i phyir/ bsam pa drag por gyur pa gang yin pa dang / de dang chos mthun par spyod pa mthong na/ mngon par dga' ba gang yin pa dang / nyin gcig bzhin du skad cig re re la de dang mthun pa'i chos kho na la lan mang du rtog cing dpyod pa gang yin pa de ni sems rnam par dag pa zhes bya'o/ /de la yun ring por goms par byed cing rgyun du byed la grims par byed pa dang / dge ba de yang dag par ma blangs pa gzhan dag la yang yang dag par len du gzhug pa'i phyir bsngags pa brjod pa dang / yang dag par blangs pa rnams la yang yang dag par dga' ba bskyed pa'i phyir bsngags pa brjod pa dang / de dag nyid dge ba'i rtsa ba de la 'dzud pa dang / 'god par byed pa gang yin pa de ni sbyor ba rnam par dag pa zhes bya'o/ /de la mdor bsdu na sbyor ba yang dag par bsgrub pa dang / yang dag par sbyor ba de nyid kyi 'bras bu la gnas pa'i phyir/ zhing rnam par dag pa yin par rig par bya'o/ /

【S3 辯八種異熟果】【T1 正辨八果】【U1 問】

དེ་ལ་རྣམ་པར་སྨིན་པའི་འབྲས་བུ་གང་ཞེ་ན།

de la rnam par smin pa'i 'bras bu gang zhe na/

【U2 別解】【V1 壽量具足果】

བྱང་ཆུབ་སེམས་དཔའ་ཚེ་ཕུན་སུམ་ཚོགས་པར་གྱུར་ན། བདག་གི་དོན་དང་། གཞན་གྱི་དོན་ལས་བརྩམས་ནས་ཡུན་རིང་པོར་དགེ་བའི་ཕྱོགས་ལ་སྦྱོར་བ་དང་། དགེ་བའི་རྩ་བ་མང་པོ་སོགས་པར་བྱེད་པ་འདི་ནི་ཚེ་ཕུན་སུམ་ཚོགས་པའི་འབྲས་བུ་ཡིན་ནོ། །

byang chub sems dpa' tshe phun sum tshogs par gyur na/ bdag gi don dang / gzhan gyi don las brtsams nas yun ring por dge ba'i phyogs la sbyor ba dang / dge ba'i rtsa ba mang po sogs par byed pa 'di ni tshe phun sum tshogs pa'i 'bras bu yin no/ /

【V2 形色具足果】

བྱང་ཆུབ་སེམས་དཔའ་ཁ་དོག་ཕུན་སུམ་ཚོགས་པར་གྱུར་ན། སྐྱེ་བོའི་ཚོགས་ཆེན་པོའི་སྙིང་དུ་སྡུག་པར་འགྱུར་ཏེ། སྙིང་དུ་སྡུག་ན་དྲུང་དུ་འདུ་བར་འགྱུར་ལ། གཟུགས་ཡིད་དུ་འོང་བ་དང་། མངོན་དུ་ཕྲད་པར་གྱུར་པས་སྐྱེ་བོའི་ཚོགས་ཆེན་པོ་དག་དེའི་ཚིག་མཉན་པ་དང་། བྱ་བར་སེམས་ཏེ། དེ་ནི་བྱང་ཆུབ་སེམས་དཔའི་ཁ་དོག་ཕུན་སུམ་ཚོགས་པའི་འབྲས་བུ་ཡིན་པར་རིག་པར་བྱའོ། །

byang chub sems dpa' kha dog phun sum tshogs par gyur na/ skye bo'i tshogs chen po'i snying du sdug par 'gyur te/ snying du sdug na drung du 'du bar 'gyur la/ gzugs yid du 'ong ba dang / mngon du phrad par gyur pas skye bo'i tshogs chen po dag de'i tshig mnyan pa dang / bya bar sems te/ de ni byang chub sems dpa'i kha dog phun sum tshogs pa'i 'bras bu yin par rig par bya'o/ /

【V3 族姓具足果】

བྱང་ཆུབ་སེམས་དཔའི་རིགས་ཕུན་སུམ་ཚོགས་པར་གྱུར་ན། སྐྱེ་བོའི་ཚོགས་ཆེན་པོས་བཀུར་བ་དང་། མཆོད་པ་དང་བསྔགས་པར་འགྱུར་རོ། །བཀུར་ཞིང་མཆོད་ལ་བསྔགས་ན། སེམས་ཅན་རྣམས་དོན་གང་དང་གང་ལ་འཛུད་པ་དེ་དང་དེ་ལ་དེ་དག་གཟི་བྱིན་གྱིས་ནོན་པས་མྱུར་དུ་འཇུག་པར་འགྱུར་ཏེ། མི་བྱའོ་ཞེས་ཟློག་པར་མི་བྱེད། ལོག་པར་མི་བྱེད་པ་དེ་ནི་བྱང་ཆུབ་སེམས་དཔའི་རིགས་ཕུན་སུམ་ཚོགས་པའི་འབྲས་བུ་ཡིན་པར་རིག་པར་བྱའོ། །

byang chub sems dpa'i rigs phun sum tshogs par gyur na/ skye bo'i tshogs chen pos bkur ba dang / mchod pa dang bsngags par 'gyur ro/ /bkur zhing mchod la bsngags na/ sems can rnams don gang dang gang la 'dzud pa de dang de la de dag gzi byin gyis non pas myur du 'jug par 'gyur te/ mi bya'o zhes zlog par mi byed/ log par mi byed pa de ni byang chub sems dpa'i rigs phun sum tshogs pa'i 'bras bu yin par rig par bya'o/ /

【V4 自在具足果】

བྱང་ཆུབ་སེམས་དཔའ་དབང་ཕྱུག་ཕུན་སུམ་ཚོགས་པར་གྱུར་ན། སྦྱིན་པས་སེམས་ཅན་རྣམས་སྡུད་ཅིང་ཡོངས་སུ་སྨིན་པར་བྱེད་དེ། དེ་ནི་བྱང་ཆུབ་སེམས་དཔའི་དབང་ཕྱུག་ཕུན་སུམ་ཚོགས་པའི་འབྲས་བུ་ཡིན་པར་རིག་པར་བྱའོ། །

byang chub sems dpa' dbang phyug phun sum tshogs par gyur na/ sbyin pas sems can rnams sdud cing yongs su smin par byed de/ de ni byang chub sems dpa'i dbang phyug phun sum tshogs pa'i 'bras bu yin par rig par bya'o/ /

【V5 信言具足果】

བྱང་ཆུབ་སེམས་དཔའི་ཚིག་བཙུན་པར་གྱུར་ན་སྙན་པར་སྨྲ་བ་དང་། དོན་སྤྱོད་པ་དང་། དོན་མཐུན་པས་སེམས་ཅན་རྣམས་སྡུད་ཅིང་ཡོངས་སུ་སྨིན་པར་བྱེད་དེ། དེ་ནི་བྱང་ཆུབ་སེམས་དཔའི་ཚིག་བཙུན་པའི་འབྲས་བུ་ཡིན་པར་རིག་པར་བྱའོ། །

byang chub sems dpa'i tshig btsun par gyur na snyan par smra ba dang / don spyod pa dang / don mthun pas sems can rnams sdud cing yongs su smin par byed de/ de ni byang chub sems dpa'i tshig btsun pa'i 'bras bu yin par rig par bya'o/ /

【V6 大勢具足果】

བྱང་ཆུབ་སེམས་དཔའ་དབང་ཆེ་བར་གྲགས་པར་གྱུར་ན། བྱ་བ་བྱེད་པ་རྣམ་པ་སྣ་ཚོགས་དག་གིས་སེམས་ཅན་གྱི་གྲོགས་བྱེད་དུ་འགྲོ་ཞིང་ཕན་འདོགས་པར་བྱེད་དོ༑ །ཕན་བཏགས་པ་དེས་ན། སེམས་ཅན་རྣམས་ཀྱི་སེམས་དང་འབྲེལ་པར་འགྱུར་བས་དེ་ལ་གུས་པ་དང་། བྱས་པ་གཟོ་བར་གྱུར་ནས། བཀུར་སྟི་དང་། གུས་པ་དང་བཅས་པས་མྱུར་བ་མྱུར་བར་བསྒོ་བ་བཞིན་དུ་ཉན་པར་བྱེད་དེ༑ དེ་ནི་བྱང་ཆུབ་སེམས་དཔའི་དབང་ཆེ་བར་གྲགས་པའི་འབྲས་བུ་ཡིན་པར་རིག་པར་བྱའོ། །

byang chub sems dpa' dbang che bar grags par gyur na/ bya ba byed pa rnam pa sna tshogs dag gis sems can gyi grogs byed du 'gro zhing phan 'dogs par byed do| /phan btags pa des na/ sems can rnams kyi sems dang 'brel par 'gyur bas de la gus pa dang / byas pa gzo bar gyur nas/ bkur sti dang / gus pa dang bcas pas myur ba myur bar bsgo ba bzhin du nyan par byed de| de ni byang chub sems dpa'i dbang che bar grags pa'i 'bras bu yin par rig par bya'o/ /

【V7 人性具足果】

བྱང་ཆུབ་སེམས་དཔའ་སྐྱེས་པ་ཉིད་དུ་གྱུར་ན། ཕོའི་དབང་པོ་དང་ལྡན་པས། ཡོན་ཏན་ཐམས་ཅད་དང་བཙལ་བ་ཐམས་ཅད་དང་། ཤེས་བྱ་ཐམས་ཅད་རབ་ཏུ་རྣམ་པར་འབྱེད་པ་དག་གི་སྣོད་དུ་གྱུར་པ་ཡིན་ཏེ། འཇིགས་པ་མེད་པར་གྱུར་ལ། དུས་ཐམས་ཅད་དུ་སེམས་ཅན་ཐམས་ཅད་དང་འགྲོ་བའམ༑ སྨྲ་བའམ། འགྲོགས་པའམ། ལོངས་སྤྱོད་པའམ། དབེན་པ་དབེན་པར་གནས་པ་རྣམས་ལ་འཇུག་པ། སྒྲིབ་པ་མེད་པ་དེ་ནི་བྱང་ཆུབ་སེམས་དཔའི་སྐྱེས་པ་ཉིད་ཀྱི་འབྲས་བུ་ཡིན་པར་རིག་པར་བྱའོ། །

byang chub sems dpa' skyes pa nyid du gyur na/ pho'i dbang po dang ldan pas/ yon tan thams cad dang btsal ba thams cad dang / shes bya thams cad rab tu rnam par 'byed pa dag gi snod du gyur pa yin te/ 'jigs pa med par gyur la/ dus thams cad du sems can thams cad dang 'gro ba'am| smra ba'am/ 'grogs pa'am/ longs spyod pa'am/ dben pa dben par gnas pa rnams la 'jug pa/ sgrib pa med pa de ni byang chub sems dpa'i skyes pa nyid kyi 'bras bu yin par rig par bya'o/ /

【V8 大力具足果】

བྱང་ཆུབ་སེམས་དཔའ་སྟོབས་ཕུན་སུམ་ཚོགས་པར་གྱུར་ན། དགེ་བའི་ཆོས་སྒྲུབ་པའི་སྦྱོར་བ་དང་སེམས་ཅན་ལ་ཕན་གདགས་པའི་སྦྱོར་བས་མི་སྐྱོ་བར་འགྱུར་ལ། བརྩོན་འགྲུས་རྩོམ་པར་འགྱུར་ཞིང་། བརྩོན་འགྲུས་བརྟན་པ་དང་། མངོན་པར་ཤེས་པ་མྱུར་བར་འགྱུར་ཏེ། དེ་ནི་བྱང་ཆུབ་སེམས་དཔའི་སྟོབས་ཕུན་སུམ་ཚོགས་པའི་འབྲས་བུ་ཡིན་པར་རིག་པར་བྱའོ། །

byang chub sems dpa' stobs phun sum tshogs par gyur na/ dge ba'i chos sgrub pa'i sbyor ba dang sems can la phan gdags pa'i sbyor bas mi skyo bar 'gyur la/ brtson 'grus rtsom par 'gyur zhing / brtson 'grus brtan pa dang / mngon par shes pa myur bar 'gyur te/ de ni byang chub sems dpa'i stobs phun sum tshogs pa'i 'bras bu yin par rig par bya'o/ /

【U3 結】

དེ་ལྟར་འདི་ནི་བྱང་ཆུབ་སེམས་དཔའ་རྣམས་ཀྱི་རྣམ་པར་སྨིན་པ་རྣམ་པ་བརྒྱད་ཀྱི་འབྲས་བུ་རྣམ་པ་བརྒྱད་ཡིན་ཏེ༑ དེ་ཡོད་ན་སེམས་ཅན་རྣམས་ལ་ཡང་ཕན་པ་དང་། སངས་རྒྱས་ཀྱི་ཆོས་རྣམས་སྐྱེ་བ་ལ་ཡང࿒མཐུན་ཅིང་འཕྲོད་པ་ཡིན་ཏེ།

de ltar 'di ni byang chub sems dpa' rnams kyi rnam par smin pa rnam pa brgyad kyi 'bras bu rnam pa brgyad yin te| de yod na sems can rnams la yang phan pa dang / sangs rgyas kyi chos rnams skye ba la yang mthun cing 'phrod pa yin te/

【T2 明諸菩薩要具二事方利眾生】

བྱང་ཆུབ་སེམས་དཔའ་རྣམ་པར་སྨིན་པའི་འབྲས་བུ་འདི་ལ་གནས་ན། བདག་ཉིད་ཀྱང་སེམས་ཅན་རྣམས་ཀྱི་དོན་སྣ་ཚོགས་མང་པོ་བྱ་བ་ལ་ནུས་ཤིང་ལྕོགས་པར་འགྱུར་ལ། དེས་གདུལ་བར་བྱ་བ་དེ་དག་ཀྱང་འདི་ལྟ་སྟེ། རང་གི་དོན་བྱ་བ་ཡན་ཆད་ལ་ཇི་ལྟར་འདོད་པ་བཞིན་དུ་བྱ་བ་དག་ལ་བསྒོ་བ་བཞིན་དུ་ཉན་པར་འགྱུར་རོ། །གལ་ཏེ་བྱང་ཆུབ་སེམས་དཔའ་དེ་བདག་ཉིད་ཀྱིས་ལྕོགས་སུ་ཟིན་ཀྱང་གདུལ་བྱར་བྱ་བ་དེས་བསྒོ་བ་བཞིན་དུ་མི་ཉན་པར་གྱུར་ན། དེ་ལྟ་ན་ཡང་དེའི་གཞན་གྱི་དོན་བྱ་བ་ལས་དོན་ཆེ་བ་མ་ཡིན་མཐུན་པ་མ་ཡིན་ཏེ། དེས་ན་དེས་གཞན་གྱི་དོན་བྱེད་མི་ནུས་སོ། །གལ་ཏེ་བྱང་ཆུབ་སེམས་དཔའ་དེ་བདག་ཉིད་ཀྱིས་ནི་མི་ནུས་མི་ལྕོགས་ལ། དེས་གདུལ་བར་བྱ་བ་རྣམས་ནི་རང་གི་དོན་བྱ་བ་ཡན་ཆད་ལ་བསྒོ་བ་བཞིན་དུ་ཉན་པར་གྱུར་ན། དེ་ལྟ་ན་ཡང་བྱང་ཆུབ་སེམས་དཔའི་གཞན་གྱི་དོན་བྱ་བ་ལས་དོན་ཆེ་བ་མ་ཡིན་མཐུན་པ་མ་ཡིན་ཏེ། དེས་ན་དེས་གཞན་གྱི་དོན་བྱེད་མི་ནུས་སོ། །དེ་ལྟ་བས་ན་དེ་གཉི་ག་ཚོགས་ལ་གཉི་ག་འབྱོར་པར་གྱུར་ན༑ བྱང་ཆུབ་སེམས་དཔའི་སེམས་ཅན་གྱི་དོན་བྱ་བ་ལ་ལས་དོན་ཆེ་ཞིང་མཐུན་པར་འགྱུར་ཏེ། དེས་ན་གཞན་གྱི་དོན་བྱེད་ནུས་པར་འགྱུར་རོ། །དེ་ལྟར་གྱུར་ན་བྱང་ཆུབ་སེམས་དཔའ་དེས་བདག་ཉིད་ཀྱང་སངས་རྒྱས་ཀྱི་ཆོས་རྣམས་དང་། སེམས་ཅན་རྣམས་ཀྱང་ཐེག་པ་གསུམ་ལ་མྱུར་བ་ཉིད་དུ་ཡོངས་སུ་སྨིན་པར་བྱེད་ལ། བདག་ཉིད་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་ཞིང་། སེམས་ཅན་ཡོངས་སུ་སྨིན་པ་རྣམས་ཀྱང་རྣམ་པར་གྲོལ་བར་བྱེད་དོ། །དེ་བས་ན་རྣམ་གྲངས་དེས་གང་གི་ཕྱིར་བྱང་ཆུབ་སེམས་དཔའ་རྣམས་ཀྱི་རྣམ་པར་སྨིན་པའི་འབྲས་བུ་རྣམ་པ་བརྒྱད་པོ་དག་སེམས་ཅན་རྣམས་ལ་ཕན་པ་དང་། བདེ་བར་འགྱུར་བ་དེའི་ཕྱིར་སེམས་ཅན་ཐམས་ཅད་ཀྱི་འཁོར་བའི་ཚེ་འབྲས་བུ་མེད་ཅིང་དོན་མེད་པ་དེ་ཡང་དེ་དག་ལ་འབྲས་བུ་ཡོད་པ་དང་དོན་ཆེ་བར་འགྱུར་རོ། །

byang chub sems dpa' rnam par smin pa'i 'bras bu 'di la gnas na/ bdag nyid kyang sems can rnams kyi don sna tshogs mang po bya ba la nus shing lcogs par 'gyur la/ des gdul bar bya ba de dag kyang 'di lta ste/ rang gi don bya ba yan chad la ji ltar 'dod pa bzhin du bya ba dag la bsgo ba bzhin du nyan par 'gyur ro/ /gal te byang chub sems dpa' de bdag nyid kyis lcogs su zin kyang gdul byar bya ba des bsgo ba bzhin du mi nyan par gyur na/ de lta na yang de'i gzhan gyi don bya ba las don che ba ma yin mthun pa ma yin te/ des na des gzhan gyi don byed mi nus so/ /gal te byang chub sems dpa' de bdag nyid kyis ni mi nus mi lcogs la/ des gdul bar bya ba rnams ni rang gi don bya ba yan chad la bsgo ba bzhin du nyan par gyur na/ de lta na yang byang chub sems dpa'i gzhan gyi don bya ba las don che ba ma yin mthun pa ma yin te/ des na des gzhan gyi don byed mi nus so/ /de lta bas na de gnyi ga tshogs la gnyi ga 'byor par gyur na| byang chub sems dpa'i sems can gyi don bya ba la las don che zhing mthun par 'gyur te/ des na gzhan gyi don byed nus par 'gyur ro/ /de ltar gyur na byang chub sems dpa' des bdag nyid kyang sangs rgyas kyi chos rnams dang / sems can rnams kyang theg pa gsum la myur ba nyid du yongs su smin par byed la/ bdag nyid kyang bla na med pa yang dag par rdzogs pa'i byang chub mngon par rdzogs par 'tshang rgya bar 'gyur zhing / sems can yongs su smin pa rnams kyang rnam par grol bar byed do/ /de bas na rnam grangs des gang gi phyir byang chub sems dpa' rnams kyi rnam par smin pa'i 'bras bu rnam pa brgyad po dag sems can rnams la phan pa dang / bde bar 'gyur ba de'i phyir sems can thams cad kyi 'khor ba'i tshe 'bras bu med cing don med pa de yang de dag la 'bras bu yod pa dang don che bar 'gyur ro/ /

【R2 合明福智因果】【S1 約六度出福智體】

དེ་ལ་བསོད་ནམས་ནི་གང་ཡིན། ཡེ་ཤེས་ནི་གང་ཡིན་ཞེ་ན། བསོད་ནམས་ཞེས་བྱ་བ་ནི་མདོར་བསྡུ་ན་ཕ་རོལ་ཏུ་ཕྱིན་པ་གསུམ་སྟེ། སྦྱིན་པའི་ཕ་རོལ་ཏུ་ཕྱིན་པ་དང་། ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་དང་། བཟོད་པའི་ཕ་རོལ་ཏུ་ཕྱིན་པའོ། །ཡེ་ཤེས་ནི་ཕ་རོལ་ཏུ་ཕྱིན་པ་གཅིག་པུ་སྟེ། འདི་ལྟ་སྟེ། ཤེས་རབ་ཀྱི་ཕ་རོལ་ཏུ་ཕྱིན་པའོ། །བརྩོན་འགྲུས་ཀྱི་ཕ་རོལ་ཏུ་ཕྱིན་པ་དང་། བསམ་གཏན་གྱི་ཕ་རོལ་ཏུ་ཕྱིན་པ་ནི་བསོད་ནམས་ཀྱི་ཕྱོགས་དང་། ཡེ་ཤེས་ཀྱི་ཕྱོགས་སུ་རིག་པར་བྱ་སྟེ། བརྩོན་འགྲུས་ལ་བརྟེན་ནས་སྦྱིན་པ་སྦྱིན་པ་དང་། ཚུལ་ཁྲིམས་ཡང་དག་པར་ལེན་ཅིང་བསྲུང་བ་དང་། བྱམས་པ་ལ་སོགས་པ་ཚད་མེད་པ་རྣམས་བསྒོམ་པ་འམ། དེ་ལྟ་བུ་དང་མཐུན་པ་གང་ཡིན་པ་དེ་ནི་བསོད་ནམས་ཀྱི་ཕྱོགས་ཀྱི་བརྩོན་འགྲུས་སོ། །བརྩོན་འགྲུས་ལ་བརྟེན་ནས་ཐོས་པ་དང་། བསམ་པ་དང་། བསྒོམ་པའི་ཤེས་རབ་ལ་སྦྱོར་བར་བྱེད་ཅིང་ཕུང་པོ་ལ་མཁས་པ་དང་། ཁམས་ལ་མཁས་པ་དང་། སྐྱེ་མཆེད་ལ་མཁས་པ་དང་། རྟེན་ཅིང་འབྲེལ་པར་འབྱུང་བ་ལ་མཁས་པ་དང་། གནས་དང་གནས་མ་ཡིན་པ་ལ་མཁས་པར་བྱེད་པ་དང་། སྡུག་བསྔལ࿒བ་ལ་ནི་སྡུག་བསྔལ་བར། ཀུན་འབྱུང་བ་ལ་ནི་ཀུན་འབྱུང་བར། འགོག་པ་ལ་ནི་འགོག་པར། ལམ་ལ་ནི་ལམ་དུ་སོ་སོར་རྟོག་པའམ། དགེ་བ་དང་མི་དགེ་བའི་ཆོས་རྣམས་དང་། ཁ་ན་མ་ཐོ་བ་དང་བཅས་པ་དང་། ཁ་ན་མ་ཐོ་བ་མེད་པ་དང་། བསྟེན་པར་བྱ་བ་དང་། བསྟེན་པར་བྱ་བ་མ་ཡིན་པ་དང་། ངན་པ་དང་། བཟང་པོ་དང་། ནག་པོ་དང་། དཀར࿒པོའི་ཆོས་རྣམས་དང་། རྟེན་ཅིང་འབྲེལ་པར་འབྱུང་བ་རབ་ཏུ་རྣམ་པར་དབྱེ་བ་དང་བཅས་པའི་ཆོས་རྣམས་ཡང་དག་པ་ཇི་ལྟ་བ་བཞིན་དུ་རབ་ཏུ་རྣམ་པར་འབྱེད་ཅིང་། སོ་སོར་རྟོག་པ་འདི་ནི་ཡེ་ཤེས་ཀྱི་ཕྱོགས་ཀྱི་བརྩོན་འགྲུས་ཞེས་བྱའོ། །བསམ་གཏན་ལ་བརྟེན་ནས་སྦྱིན་པ࿒སྦྱིན་པ་དང༌། ཚུལ་ཁྲིམས་ཡང་དག་པར་ལེན་ཅིང་བསྲུང་བའམ། བྱམས་པ་ལ་སོགས་པ་ཚད་མེད་པ་རྣམས་བསྒོམ་པའམ། དེ་ལྟ་བུ་དང་མཐུན་པ་གང་ཡིན་པ་དེ་ནི་བསོད་ནམས་ཀྱི་ཕྱོགས་ཀྱི་བསམ་གཏན་ཡིན་ནོ། །བསམ་གཏན་ལ་བརྟེན་ནས་ཐོས་པ་དང་། བསམ་པ་དང་། བསྒོམ་པའི་ཤེས་རབ་ལ་སྦྱོར་བར་བྱེད་ཅིང་། ཕུང་པོ་ལ་མཁས་པ་ནས། སྔར་བརྩོན་འགྲུས་ཀྱི་སྐབས་སུ་ཇི་སྐད་བསྟན་པ་དེ་བཞིན་དུ་ཐམས་ཅད་བརྗོད་པར་བྱ་སྟེ། འདི་ནི་ཡེ་ཤེས་ཀྱི་ཕྱོགས་ཀྱི་བསམ་གཏན་ཡིན་ནོ། །བསོད་ནམས་དང་། ཡེ་ཤེས་དེ་ཡང་མདོར་བསྡུ་ན་རྣམ་པ་དྲུག་ཡོད་དོ། །དེ་རེ་རེའི་རྣམ་པར་དབྱེ་བ་ནི། ཚད་མེད་པར་རིག་པར་བྱའོ། །

de la bsod nams ni gang yin/ ye shes ni gang yin zhe na/ bsod nams zhes bya ba ni mdor bsdu na pha rol tu phyin pa gsum ste/ sbyin pa'i pha rol tu phyin pa dang / tshul khrims kyi pha rol tu phyin pa dang / bzod pa'i pha rol tu phyin pa'o/ /ye shes ni pha rol tu phyin pa gcig pu ste/ 'di lta ste/ shes rab kyi pha rol tu phyin pa'o/ /brtson 'grus kyi pha rol tu phyin pa dang / bsam gtan gyi pha rol tu phyin pa ni bsod nams kyi phyogs dang / ye shes kyi phyogs su rig par bya ste/ brtson 'grus la brten nas sbyin pa sbyin pa dang / tshul khrims yang dag par len cing bsrung ba dang / byams pa la sogs pa tshad med pa rnams bsgom pa 'am/ de lta bu dang mthun pa gang yin pa de ni bsod nams kyi phyogs kyi brtson 'grus so/ /brtson 'grus la brten nas thos pa dang / bsam pa dang / bsgom pa'i shes rab la sbyor bar byed cing phung po la mkhas pa dang / khams la mkhas pa dang / skye mched la mkhas pa dang / rten cing 'brel par 'byung ba la mkhas pa dang / gnas dang gnas ma yin pa la mkhas par byed pa dang / sdug bsngal ba la ni sdug bsngal bar/ kun 'byung ba la ni kun 'byung bar/ 'gog pa la ni 'gog par/ lam la ni lam du so sor rtog pa'am/ dge ba dang mi dge ba'i chos rnams dang / kha na ma tho ba dang bcas pa dang / kha na ma tho ba med pa dang / bsten par bya ba dang / bsten par bya ba ma yin pa dang / ngan pa dang / bzang po dang / nag po dang / dkar po'i chos rnams dang / rten cing 'brel par 'byung ba rab tu rnam par dbye ba dang bcas pa'i chos rnams yang dag pa ji lta ba bzhin du rab tu rnam par 'byed cing / so sor rtog pa 'di ni ye shes kyi phyogs kyi brtson 'grus zhes bya'o/ /bsam gtan la brten nas sbyin pa sbyin pa dang/ tshul khrims yang dag par len cing bsrung ba'am/ byams pa la sogs pa tshad med pa rnams bsgom pa'am/ de lta bu dang mthun pa gang yin pa de ni bsod nams kyi phyogs kyi bsam gtan yin no/ /bsam gtan la brten nas thos pa dang / bsam pa dang / bsgom pa'i shes rab la sbyor bar byed cing / phung po la mkhas pa nas/ sngar brtson 'grus kyi skabs su ji skad bstan pa de bzhin du thams cad brjod par bya ste/ 'di ni ye shes kyi phyogs kyi bsam gtan yin no/ /bsod nams dang / ye shes de yang mdor bsdu na rnam pa drug yod do/ /de re re'i rnam par dbye ba ni/ tshad med par rig par bya'o/ /

【S2 解福智因】

བསོད་ནམས་དང་ཡེ་ཤེས་ཀྱི་རྒྱུ་གང་ཞེ་ན། བསོད་ནམས་དང་ཡེ་ཤེས་ཀྱི་རྒྱུ་ནི་མདོར་བསྡུ་ན་རྣམ་པ་གསུམ་ཡོད་པར་རིག་པར་བྱ་སྟེ། བསོད་ནམས་དང་། ཡེ་ཤེས་ཐོབ་པ་དང་། གནས་པ་དང་འཕེལ་བར་འགྱུར་བ་ལ་འདུན་པ་གང་ཡིན་པ་དང་། མཐུན་ལ་མི་མཐུན་པ་མེད་པའི་རྐྱེན་དང་། སྔོན་ཡང་བསོད་ནམས་དང་ཡེ་ཤེས་ལ་གོམས་པའོ། །དེ་ལ་མི་མཐུན་པ་མེད་པའི་རྐྱེན་ནི་འདི་ཡིན་ཏེ། ཕྱིན་ཅི་ལོག་གི་རྐྱེན་ནི་ཉེ་བར་མི་གནས་ཤིང་། ཉེ་བར་མ་གྱུར་ལ། ཕྱིན་ཅི་མ་ལོག་པའི་རྐྱེན་ནི་ཉེ་བར་གནས་ཤིང་། ཉེ་བར་གྱུར་པ་གང་ཡིན་པའོ། །དེ་ལ་སྡིག་པའི་གྲོགས་པོ་དང་ཕྲད་ནས་བསོད་ནམས་དང་ཡེ་ཤེས་ཕྱིན་ཅི་ལོག་ཏུ་བསྟན་པ་འམ། ཕྱིན་ཅི་ལོག་གི་ཡིད་ལ་བྱེད་པས། ཕྱིན་ཅི་ལོག་ཏུ་བཟུང་བ་དེ་ནི་ཕྱིན་ཅི་ལོག་གི་རྐྱེན་ཉེ་བར་གྱུར་པ་ཞེས་བྱའོ། །དེ་ལས་བཟློག་པ་དཀར་པོའི་ཕྱོགས་ནི་ཕྱིན་ཅི་མ་ལོག་པའི་རྐྱེན་ཉེ་བར་གྱུར་པ་མ་ཡིན་པར་རིག་པར་བྱའོ། ། བསོད་ནམས་དང་། ཡེ་ཤེས་འཐོབ་པ་དང་། གནས་པ་དང་འཕེལ་བར་བྱ་བའི་ཕྱིར་སྦྱོར་བ་ལ་བར་དུ་གཅོད་པ་གང་ཡིན་པ་དེ་དག་སྤོང་ཞིང་མི་སྐྱེད་པ་འདི་ཡང་བྱང་ཆུབ་སེམས་དཔའི་བསོད་ནམས་དང་ཡེ་ཤེས་ཀྱི་མི་མཐུན་པ་མེད་པའི་རྐྱེན་ཞེས་བྱའོ། །རྒྱུ་གསུམ་པོ་འདི་དག་ལས་གང་ཡང་རུང་བ་ཅིག་མ་ཚང་ན་ཡང་བསོད་ནམས་ཀྱང་སྐྱེ་བར་མི་འགྱུར་ལ། ཡེ་ཤེས་ཀྱང་སྐྱེ་བར་མི་འགྱུར་བར་རིག་པར་བྱའོ། །

bsod nams dang ye shes kyi rgyu gang zhe na/ bsod nams dang ye shes kyi rgyu ni mdor bsdu na rnam pa gsum yod par rig par bya ste/ bsod nams dang / ye shes thob pa dang / gnas pa dang 'phel bar 'gyur ba la 'dun pa gang yin pa dang / mthun la mi mthun pa med pa'i rkyen dang / sngon yang bsod nams dang ye shes la goms pa'o/ /de la mi mthun pa med pa'i rkyen ni 'di yin te/ phyin ci log gi rkyen ni nye bar mi gnas shing / nye bar ma gyur la/ phyin ci ma log pa'i rkyen ni nye bar gnas shing / nye bar gyur pa gang yin pa'o/ /de la sdig pa'i grogs po dang phrad nas bsod nams dang ye shes phyin ci log tu bstan pa 'am/ phyin ci log gi yid la byed pas/ phyin ci log tu bzung ba de ni phyin ci log gi rkyen nye bar gyur pa zhes bya'o/ /de las bzlog pa dkar po'i phyogs ni phyin ci ma log pa'i rkyen nye bar gyur pa ma yin par rig par bya'o/ / bsod nams dang / ye shes 'thob pa dang / gnas pa dang 'phel bar bya ba'i phyir sbyor ba la bar du gcod pa gang yin pa de dag spong zhing mi skyed pa 'di yang byang chub sems dpa'i bsod nams dang ye shes kyi mi mthun pa med pa'i rkyen zhes bya'o/ /rgyu gsum po 'di dag las gang yang rung ba cig ma tshang na yang bsod nams kyang skye bar mi 'gyur la/ ye shes kyang skye bar mi 'gyur bar rig par bya'o/ /

【S3 解福智果】

བསོད་ནམས་དང་ཡེ་ཤེས་ཀྱི་འབྲས་བུ་གང་ཞེ་ན། བསོད་ནམས་ལ་བརྟེན་ནས་བྱང་ཆུབ་སེམས་དཔའ་གནོད་པ་མེད་པར་འཁོར་བ་ན་འཁོར་ཞིང་སྡུག་བསྔལ་དག་གིས་ཤིན་ཏུ་གཟིར་བ་མེད་པ་དང་། ཅི་དགའ་མགུར་སེམས་ཅན་གྱི་དོན་དང་། སེམས་ཅན་ལ་ཕན་འདོགས་ནུས་པར་འགྱུར་རོ། །ཡེ་ཤེས་ལ་བརྟེན་ནས་བྱང་ཆུབ་སེམས་དཔའ་ཡང་དག་པར་བསོད་ནམས་ཡོངས་སུ་འཛིན་པར་བྱེད་ཀྱི། ལོག་པས་མ་ཡིན་པ་དང་མཁས་པར་བྱ་བ་རྣམ་པ་སྣ་ཚོགས་དཔག་ཏུ་མེད་པ་དག་གིས་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བའི་བར་དུ་འགྱུར་རོ། །དེ་ལྟར་བསོད་ནམས་དང་ཡེ་ཤེས་ཀྱི་འབྲས་བུ་ནི་མདོར་བསྡུ་ན་ཅི་རིགས་པར་རྣམ་པ་བཞིར་རིག་པར་བྱའོ༑ །དེ་དག་གི་རྣམ་པ་རབ་ཏུ་དབྱེ་བ་ནི་ཚད་མེད་དོ། །

bsod nams dang ye shes kyi 'bras bu gang zhe na/ bsod nams la brten nas byang chub sems dpa' gnod pa med par 'khor ba na 'khor zhing sdug bsngal dag gis shin tu gzir ba med pa dang / ci dga' mgur sems can gyi don dang / sems can la phan 'dogs nus par 'gyur ro/ /ye shes la brten nas byang chub sems dpa' yang dag par bsod nams yongs su 'dzin par byed kyi/ log pas ma yin pa dang mkhas par bya ba rnam pa sna tshogs dpag tu med pa dag gis kyang bla na med pa yang dag par rdzogs pa'i byang chub mngon par rdzogs par 'tshang rgya ba'i bar du 'gyur ro/ /de ltar bsod nams dang ye shes kyi 'bras bu ni mdor bsdu na ci rigs par rnam pa bzhir rig par bya'o| /de dag gi rnam pa rab tu dbye ba ni tshad med do/ /

【Q2 辨勝劣】

དེ་ལ་རྣམ་པར་སྨིན་པ་གང་ཡིན་པ་དང་། རྣམ་པར་སྨིན་པའི་རྒྱུ་གང་ཡིན་པ་དང་། རྣམ་པར་སྨིན་པའི་འབྲས་བུ་གང་ཡིན་པ་དེ་དག་ཐམས་ཅད་ནི་བསོད་ནམས་ལ་བརྟེན་ཅིང་། བསོད་ནམས་ལས་བྱུང་བ་ཡིན་ནོ། །བསོད་ནམས་ཀྱང་ཡེ་ཤེས་ལ་བརྟེན་ཅིང་ཡེ་ཤེས་ལས་བྱུང་བ་ཡིན་ནོ། །དེ་བས་ན་འདི࿒གཉི་ག་ཡང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་འཐོབ་པར་འགྱུར་བའི་གཙོ་བོ་ཡིན་ཏེ། བསོད་ནམས་ནི་གཙོ་བོ་ཡིན་ལ་ཡེ་ཤེས་ནི་བླ་ན་མེད་པ་ཡིན་ནོ། །བསོད་ནམས་དང་ཡེ་ཤེས་ལས་གང་ཡང་རུང་བ་ཅིག་མེད་ན་བྱང་ཆུབ་སེམས་དཔའ་དེ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མི་འཐོབ་སྟེ། དེ་ལྟར་ན་འདི་ནི་བྱང་ཆུབ་སེམས་དཔའི་བདག་དང་གཞན་གྱི་དོན་རྒྱུ་དང་འབྲས་བུར་བསྡུས་པ་ཡིན་པར་རིག་པར་བྱའོ། །

de la rnam par smin pa gang yin pa dang / rnam par smin pa'i rgyu gang yin pa dang / rnam par smin pa'i 'bras bu gang yin pa de dag thams cad ni bsod nams la brten cing / bsod nams las byung ba yin no/ /bsod nams kyang ye shes la brten cing ye shes las byung ba yin no/ /de bas na 'di gnyi ga yang bla na med pa yang dag par rdzogs pa'i byang chub 'thob par 'gyur ba'i gtso bo yin te/ bsod nams ni gtso bo yin la ye shes ni bla na med pa yin no/ /bsod nams dang ye shes las gang yang rung ba cig med na byang chub sems dpa' de bla na med pa yang dag par rdzogs pa'i byang chub mi 'thob ste/ de ltar na 'di ni byang chub sems dpa'i bdag dang gzhan gyi don rgyu dang 'bras bur bsdus pa yin par rig par bya'o/ /

【O4 現法後法自利利他】【P1 問】

དེ་ལ་བྱང་ཆུབ་སེམས་དཔའི་ཚེ་འདིའི་བདག་དང་གཞན་གྱི་དོན་ནི་གང་ཡིན༑

de la byang chub sems dpa'i tshe 'di'i bdag dang gzhan gyi don ni gang yin|

【P2 解】【Q1 現法自利】

ཚེ་རབས་གཞན་གྱི་བདག་དང་གཞན་གྱི་དོན་ནི་གང་ཡིན་ཞེ་ན། སྐྱེས་བུའི་བྱེད་པ་རིག་པའི་བཟོའི་གནས་དང་། ལས་ཀྱི་གནས་ཀྱིས་ལོངས་སྤྱོད་བསྒྲུབ་པ་གང་ཡིན་པ་དང་། བསྒྲུབས་པ་དེ་དག་ཀྱང་ཚོད་ཟིན་པར་ལོངས་སྤྱོད་པ་དང་། འདོད་པའི་འབྲས་བུ་རྣམ་པར་སྨིན་པར་འགྱུར་བའི་སྔོན་གྱི་ལས་ཀྱི་རྣམ་པར་སྨིན་པའི་འབྲས་བུ་ཚེ་འདི་ལ་ལོངས་སྤྱོད་པར་འགྱུར་བ་གང་ཡིན་པ་དང་། བྱང་ཆུབ་སེམས་དཔའ་བསམ་གཏན་སྒྱུར་བ་ལ་མཁས་པས་ཚེ་འདི་ཉིད་ལ་བདེ་བའི་དོན་དུ་བྱ་བ་དང་། དེ་ལ་བརྟེན་ནས་ཚེ་འདི་ཉིད་ལ་གཞན་གྱི་དོན་བསྒྲུབ་པའི་ཕྱིར། བསམ་གཏན་ལ་བརྟེན་པ་དང་། ཚེ་འདི་ཉིད་ལ་དེ་བཞིན་གཤེགས་པར་གྱུར་པའི་མྱ་ངན་ལས་འདས་པ་གང་ཡིན་པ་དང་། ཚེ་འདི་ཉིད་ལ་མྱ་ངན་ལས་འདས་པ་ཐོབ་པར་བྱེད་པའི་ཆོས་འདུས་བྱས་དང་འདུས་མ་བྱས་འཇིག་རྟེན་པ་དང་། འཇིག་རྟེན་ལས་འདས་པ་གང་ཡིན་པ་དེ་ནི་བྱང་ཆུབ་སེམས་དཔའི་ཚེ་འདི་ཉིད་ལ་བདག་གི་དོན་དུ་འགྱུར་བ་ཞེས་བྱ་སྟེ།

tshe rabs gzhan gyi bdag dang gzhan gyi don ni gang yin zhe na/ skyes bu'i byed pa rig pa'i bzo'i gnas dang / las kyi gnas kyis longs spyod bsgrub pa gang yin pa dang / bsgrubs pa de dag kyang tshod zin par longs spyod pa dang / 'dod pa'i 'bras bu rnam par smin par 'gyur ba'i sngon gyi las kyi rnam par smin pa'i 'bras bu tshe 'di la longs spyod par 'gyur ba gang yin pa dang / byang chub sems dpa' bsam gtan sgyur ba la mkhas pas tshe 'di nyid la bde ba'i don du bya ba dang / de la brten nas tshe 'di nyid la gzhan gyi don bsgrub pa'i phyir/ bsam gtan la brten pa dang / tshe 'di nyid la de bzhin gshegs par gyur pa'i mya ngan las 'das pa gang yin pa dang / tshe 'di nyid la mya ngan las 'das pa thob par byed pa'i chos 'dus byas dang 'dus ma byas 'jig rten pa dang / 'jig rten las 'das pa gang yin pa de ni byang chub sems dpa'i tshe 'di nyid la bdag gi don du 'gyur ba zhes bya ste/

【Q2 現法利他】

བྱང་ཆུབ་སེམས་དཔའ་ཇི་ལྟ་བ་བཞིན་དུ། སེམས་ཅན་གཞན་གང་དག་བྱང་ཆུབ་སེམས་དཔས་བཏུལ་བ་རྣམས་ཀྱི་གཞན་གྱི་དོན་ཡང་ཡིན་པར་རིག་པར་བྱའོ། །

byang chub sems dpa' ji lta ba bzhin du/ sems can gzhan gang dag byang chub sems dpas btul ba rnams kyi gzhan gyi don yang yin par rig par bya'o/ /

【Q3 總明後法自利利他(有四句)】

དེ་ལ་ཕྱི་མ་ལ་འདོད་པའི་ཁམས་སུ་ལོངས་སྤྱོད་ཕུན་སུམ་ཚོགས་པར་འགྱུར་བ་གང་ཡིན་པ་དང་། ཕྱི་མ་ལ་ལུས་ཕུན་སུམ་ཚོགས་པར་འགྱུར་བ་གང་ཡིན་པ་དང་། ཕྱི་མ་ལ་བསམ་གཏན་དང་། གཟུགས་མེད་པར་སྐྱེ་བ་གང་ཡིན་པ་དང་། ཚེ་འདི་ལ་སྡུག་བསྔལ་དང་བཅས། ཡིད་མི་བདེ་བ་དང་བཅས་པས། སོ་སོར་བརྟགས་ཤིང་ཕྱི་མ་ལ་ལོངས་སྤྱོད་དང་། ལུས་ཕུན་སུམ་ཚོགས་པར་འགྱུར་བ་དང་། བསམ་གཏན་དང་། གཟུགས་མེད་པར་སྐྱེ་བ་དེའི་རྒྱུ་ལ་བརྟེན་པ་གང་ཡིན་པ་དེ་ནི་བྱང་ཆུབ་སེམས་དཔའི་ཚེ་རབས་གཞན་གྱི་བདག་དང་གཞན་གྱི་དོན་ཁོ་ན་ཡིན་པར་རིག་པར་བྱའོ། །ཚེ་འདི་ལ་བདེ་བ་དང་བཅས་པ་དང་། ཡིད་བདེ་བ་དང་བཅས་པས་ལོངས་སྤྱོད་དང་། ལུས་ཕུན་སུམ་ཚོགས་པར་འགྱུར་བའི་རྒྱུ་ལ་བརྟེན་པ་གང་ཡིན་པ་དང་། ཚེ་འདིར་ཉམས་པར་འགྱུར་བའི་ཆ་དང་མཐུན་པ་མ་ཡིན་པའི་བསམ་གཏན་དང་། གཟུགས་མེད་པའི་སྙོམས་པར་འཇུག་པ་གང་ཡིན་པ་

de la phyi ma la 'dod pa'i khams su longs spyod phun sum tshogs par 'gyur ba gang yin pa dang / phyi ma la lus phun sum tshogs par 'gyur ba gang yin pa dang / phyi ma la bsam gtan dang / gzugs med par skye ba gang yin pa dang / tshe 'di la sdug bsngal dang bcas/ yid mi bde ba dang bcas pas/ so sor brtags shing phyi ma la longs spyod dang / lus phun sum tshogs par 'gyur ba dang / bsam gtan dang / gzugs med par skye ba de'i rgyu la brten pa gang yin pa de ni byang chub sems dpa'i tshe rabs gzhan gyi bdag dang gzhan gyi don kho na yin par rig par bya'o/ /tshe 'di la bde ba dang bcas pa dang / yid bde ba dang bcas pas longs spyod dang / lus phun sum tshogs par 'gyur ba'i rgyu la brten pa gang yin pa dang / tshe 'dir nyams par 'gyur ba'i cha dang mthun pa ma yin pa'i bsam gtan dang / gzugs med pa'i snyoms par 'jug pa gang yin pa

【P3 結】

དེ་ནི་ཚེ་འདི་ཉིད་དང་། ཚེ་རབས་གཞན་གྱི་བདག་དང་གཞན་གྱི་དོན་ཡིན་པར་རིག་པར་བྱའོ། །

de ni tshe 'di nyid dang / tshe rabs gzhan gyi bdag dang gzhan gyi don yin par rig par bya'o/ /

【O5 畢竟及不畢竟自利利他】【P1 略解】

བདག་དང་གཞན་གྱི་དོན་གཏན་དུ་བ་ནི་གང་། གཏན་དུ་བ་མ་ཡིན་པ་དེ་ནི་གང་ཞེ་ན། འདོད་པའི་ཁམས་སུ་ལོངས་སྤྱོད་དང་། ལུས་ཕུན་སུམ་ཚོགས་པར་འགྱུར་བ་རྒྱུ་དང་འབྲས་བུར་བཅས་པ་དང་། སོ་སོའི་སྐྱེ་བོ་རྣམས་ཀྱི་འཇིག་རྟེན་པའི་དག་པ་རྒྱུ་དང་འབྲས་བུར་བཅས་པ་ནི་བདག་དང་གཞན་གྱི་དོན་གཏན་དུ་བ་མ་ཡིན་ནོ། །ཉོན་མོངས་པ་ཐམས་ཅད་གཏན་སྤངས་པ་དང་། འཕགས་པའི་ལམ་ཡན་ལག་བརྒྱད་པ་དང་། དེ་ལ་བརྟེན་ནས་འཇིག་རྟེན་ལས་འདས་པའི་དགེ་བའི་ཆོས་རྣམས་ཐོབ་པ་གང་ཡིན་པ་དེ་ནི་བདག་དང་གཞན་གྱི་དོན་གཏན་དུ་བ་ཡིན་ནོ། །

bdag dang gzhan gyi don gtan du ba ni gang / gtan du ba ma yin pa de ni gang zhe na/ 'dod pa'i khams su longs spyod dang / lus phun sum tshogs par 'gyur ba rgyu dang 'bras bur bcas pa dang / so so'i skye bo rnams kyi 'jig rten pa'i dag pa rgyu dang 'bras bur bcas pa ni bdag dang gzhan gyi don gtan du ba ma yin no/ /nyon mongs pa thams cad gtan spangs pa dang / 'phags pa'i lam yan lag brgyad pa dang / de la brten nas 'jig rten las 'das pa'i dge ba'i chos rnams thob pa gang yin pa de ni bdag dang gzhan gyi don gtan du ba yin no/ /

【P2 重辯】

དེ་ལ་ངོ་བོ་ཉིད་དང་། ཡོངས་སུ་ཉམས་པ་དང་། འབྲས་བུ་ལོངས་སྤྱོད་པས་ཡོངས་སུ་ཟད་པ། རྒྱུ་རྣམ་པ་གསུམ་གྱིས་ན་གཏན་དུ་བ་དང་། གཏན་དུ་བ་མ་ཡིན་པར་རིག་པར་བྱའོ། །དེ་ལ་མྱ་ངན་ལས་འདས་པ་ནི་ངོ་བོ་ཉིད་ཀྱིས་གཏན་དུ་བ་ཡིན་ནོ། །འདུས་བྱས་ནི་ཐམས་ཅད་ཀྱང་གཏན་དུ་བ་མ་ཡིན་ནོ། །འཕགས་པའི་ལམ་ཡན་ལག་བརྒྱད་པ་ནི་ཡོངས་སུ་ཉམས་པ་མ་ཡིན་པ་དང་། འབྲས་བུ་ལོངས་སྤྱོད་པས་ཡོངས་སུ་ཟད་པར་མི་འགྱུར་བའི་ཕྱིར་གཏན་དུ་བ་ཡིན་ནོ། །དེ་ལས་གཞན་པ་དགེ་བའི་ཟག་པ་དང་བཅས་པའི་ཆོས་རྣམས་ནི་ཡོངས་སུ་ཉམས་པ་དང་།འབྲས་བུ་ལོངས་སྤྱད་ནས་ཡོངས་སུ་ཟད་པར་འགྱུར་བའི་ཕྱིར་གཏན་དུ་བ་མ་ཡིན་ཏེ།

de la ngo bo nyid dang / yongs su nyams pa dang / 'bras bu longs spyod pas yongs su zad pa/ rgyu rnam pa gsum gyis na gtan du ba dang / gtan du ba ma yin par rig par bya'o/ /de la mya ngan las 'das pa ni ngo bo nyid kyis gtan du ba yin no/ /'dus byas ni thams cad kyang gtan du ba ma yin no/ /'phags pa'i lam yan lag brgyad pa ni yongs su nyams pa ma yin pa dang / 'bras bu longs spyod pas yongs su zad par mi 'gyur ba'i phyir gtan du ba yin no/ /de las gzhan pa dge ba'i zag pa dang bcas pa'i chos rnams ni yongs su nyams pa dang /'bras bu longs spyad nas yongs su zad par 'gyur ba'i phyir gtan du ba ma yin te/

【N3 結勸修學】

དེ་ལྟར་བྱང་ཆུབ་སེམས་དཔའ་རྣམས་ཀྱི་བདག་དང་གཞན་གྱི་དོན་བསྡུས་པ་དང་། རྒྱས་པ་རྣམ་པ་བཅུ་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱིས་ཅི་ནུས་ཅི་ལྕོགས་ཀྱིས་གང་ལ་བསླབ་པར་བྱ་བ་ཡིན་ཏེ། འདི་ལས་གོང་ན་ཡང་མེད། འདི་ལས་ལྷག་པ་ཡང་མེད་དོ། །འདས་པ་དང་མ་འོངས་པའི་དུས་ན་བདག་དང་གཞན་གྱི་དོན་ལ་བསླབས་པ་དང་། སློབ་པར་འགྱུར་བ་གང་ཡིན་པ་དེ་དག་ཐམས་ཅད་ཀྱང་བདག་དང་གཞན་གྱི་དོན་རྣམ་པ་བཅུ་པོ་འདི་ཉིད་ལ་སློབ་སྟེ། འདི་ལས་གོང་ན་ཡང་མེད༑ འདི་ལས་ལྷག་པ་ཡང་མེད་དོ། །བྱང་ཆུབ་སེམས་དཔའ་སའི་གཞིའི་རྣལ་འབྱོར་གྱི་གནས་ལས་བདག་དང་གཞན་གྱི་དོན་གྱི་ལེའུ་སྟེ་གསུམ་པའོ།། །།

de ltar byang chub sems dpa' rnams kyi bdag dang gzhan gyi don bsdus pa dang / rgyas pa rnam pa bcu po 'di dag ni byang chub sems dpa' rnams kyis ci nus ci lcogs kyis gang la bslab par bya ba yin te/ 'di las gong na yang med/ 'di las lhag pa yang med do/ /'das pa dang ma 'ongs pa'i dus na bdag dang gzhan gyi don la bslabs pa dang / slob par 'gyur ba gang yin pa de dag thams cad kyang bdag dang gzhan gyi don rnam pa bcu po 'di nyid la slob ste/ 'di las gong na yang med| 'di las lhag pa yang med do/ /byang chub sems dpa' sa'i gzhi'i rnal 'byor gyi gnas las bdag dang gzhan gyi don gyi le'u ste gsum pa'o// //

【M4 真實義品】【N1 辨體：標列二種、四種真實】

དེ་ཁོ་ནའི་དོན་གང་ཞེ་ན། མདོར་བསྡུ་ན་རྣམ་པ་གཉིས་ཏེ། ཇི་ལྟར་ཡོད་པ་ལས་བརྩམས་ཏེ། ཆོས་རྣམས་ཀྱི་ཡང་དག་པ་ཉིད་གང་ཡིན་པ་དང་། ཇི་སྙེད་ཡོད་པ་ལས་བརྩམས་ཏེ་ཆོས་རྣམས་ཀྱི་ཐམས་ཅད་ཉིད་གང་ཡིན་པ་སྟེ།དེ་ལྟར་ཡང་དག་པ་ཉིད་དང་། ཐམས་ཅད་ཉིད་ནི་ཆོས་རྣམས་ཀྱི་དེ་ཁོ་ནའི་དོན་མཐའ་དག་ཡིན་པར་རིག་པར་བྱའོ། །དེ་ཁོ་ནའི་དོན་དེ་ཡང་རབ་ཏུ་དབྱེ་ན་རྣམ་པ་བཞི་སྟེ། འཇིག་རྟེན་གྱི་གྲགས་པ་དང་། རིགས་པས་གྲགས་པ་དང༌། ཉོན་མོངས་པའི་སྒྲིབ་པ་རྣམ་པར་དག་པའི་ཤེས་པའི་སྤྱོད་ཡུལ་དང་། ཤེས་བྱའི་སྒྲིབ་པ་རྣམ་པར་དག་པའི་ཤེས་པའི་སྤྱོད་ཡུལ་ལོ། །

de kho na'i don gang zhe na/ mdor bsdu na rnam pa gnyis te/ ji ltar yod pa las brtsams te/ chos rnams kyi yang dag pa nyid gang yin pa dang / ji snyed yod pa las brtsams te chos rnams kyi thams cad nyid gang yin pa ste/de ltar yang dag pa nyid dang / thams cad nyid ni chos rnams kyi de kho na'i don mtha' dag yin par rig par bya'o/ /de kho na'i don de yang rab tu dbye na rnam pa bzhi ste/ 'jig rten gyi grags pa dang / rigs pas grags pa dang/ nyon mongs pa'i sgrib pa rnam par dag pa'i shes pa'i spyod yul dang / shes bya'i sgrib pa rnam par dag pa'i shes pa'i spyod yul lo/ /

【N2 廣辨】【O1 正解釋四種真實】【P1 世間極成真實】

དེ་ལ་བརྡ་དང་། ཀུན་རྫོབ་ལ་འདྲིས་པའི་རྗེས་སུ་འགྲོ་བས་ཞུགས་པའི་བློས་དངོས་པོ་གང་ལ་འཇིག་རྟེན་པ་ཐམས་ཅད་ཀྱི་ལྟ་བ་མཚུངས་པར་གྱུར་པ་འདི་ལྟ་སྟེ། ས་ལ་འདི་ནི་ས་ཁོ་ན་ཡིན་གྱི་མེ་མ་ཡིན་ནོ་ཞེས་བྱ་བ་དང་། ས་ལ་ཇི་ལྟ་བ་བཞིན་དུ་མེ་དང་། ཆུ་དང་། རླུང་དང་། གཟུགས་རྣམས་དང་། སྒྲ་རྣམས་དང་། དྲི་རྣམས་དང་། རོ་རྣམས་དང་། རེག་བྱ་རྣམས་དང་། ཟས་དང་། སྐོམ་དང་། བཞོན་པ་དང་། གོས་དང་། རྒྱན་དུ་བྱ་བ་དང་། སྣོད་སྤྱད་དང་། སྤོས་དང་། མེ་ཏོག་ཕྲེང་དང་། བྱུག་པ་དང་། བྲོ་གར་དང་། གླུ་དང་། རོལ་མོ་དང་། སྣང་བ་དང་། སྐྱེས་པ་དང་། བུད་མེད་ཀྱི་དགའ་མགུར་སྤྱོད་པ་དང་། ཞིང་དང་། ཚོང་ཁང་དང་། ཁྱིམ་གྱི་དངོས་པོ་དང་། བདེ་བ་དང་། སྡུག་བསྔལ་བ་ཡང་དེ་བཞིན་ཏེ། འདི་ནི་སྡུག་བསྔལ་བ་ཡིན་གྱི་བདེ་བ་མ་ཡིན་ནོ། །འདི་ནི་བདེ་བ་ཡིན་གྱི་སྡུག་བསྔལ་བ་མ་ཡིན་ནོ་ཞེས་བྱ་བ་ལྟ་བུ་སྟེ། མདོར་བསྡུ་ན་འདི་ནི་འདི་ཡིན་གྱི། འདི་མ་ཡིན་ནོ། །འདི་ནི་འདི་ལྟ་བུ་ཡིན་གྱི་གཞན་དུ་མ་ཡིན་ནོ་ཞེས་འཇིག་རྟེན་པ་ཐམས་ཅད་ཀྱི་ངེས་པར་མོས་པའི་སྤྱོད་ཡུལ་གཅིག་ནས་གཅིག་ཏུ་འོངས་པའི་མིང་གིས་རང་གི་རྣམ་པར་རྟོག་པ་ལས་གྲགས་པ། མ་བསམས་མ་དཔྱད་མ་བརྟགས་པར་བཟུང་བའི་དངོས་པོ་གང་ཡིན་པ་དེ་ནི་འཇིག་རྟེན་གྱི་གྲགས་པའི་དེ་ཁོ་ན་ཞེས་བྱའོ། །

de la brda dang / kun rdzob la 'dris pa'i rjes su 'gro bas zhugs pa'i blos dngos po gang la 'jig rten pa thams cad kyi lta ba mtshungs par gyur pa 'di lta ste/ sa la 'di ni sa kho na yin gyi me ma yin no zhes bya ba dang / sa la ji lta ba bzhin du me dang / chu dang / rlung dang / gzugs rnams dang / sgra rnams dang / dri rnams dang / ro rnams dang / reg bya rnams dang / zas dang / skom dang / bzhon pa dang / gos dang / rgyan du bya ba dang / snod spyad dang / spos dang / me tog phreng dang / byug pa dang / bro gar dang / glu dang / rol mo dang / snang ba dang / skyes pa dang / bud med kyi dga' mgur spyod pa dang / zhing dang / tshong khang dang / khyim gyi dngos po dang / bde ba dang / sdug bsngal ba yang de bzhin te/ 'di ni sdug bsngal ba yin gyi bde ba ma yin no/ /'di ni bde ba yin gyi sdug bsngal ba ma yin no zhes bya ba lta bu ste/ mdor bsdu na 'di ni 'di yin gyi/ 'di ma yin no/ /'di ni 'di lta bu yin gyi gzhan du ma yin no zhes 'jig rten pa thams cad kyi nges par mos pa'i spyod yul gcig nas gcig tu 'ongs pa'i ming gis rang gi rnam par rtog pa las grags pa/ ma bsams ma dpyad ma brtags par bzung ba'i dngos po gang yin pa de ni 'jig rten gyi grags pa'i de kho na zhes bya'o/ /

【P2 道理極成真實】

རིགས་པས་གྲགས་པའི་དེ་ཁོ་ན་གང་ཞེ་ན། དམ་པའི་རིགས་པའི་དོན་ལ་མཁས་པ། མཛངས་པ། རྟོག་གེ་པ། དཔྱོད་པ་དང་ལྡན་པ། རྟོག་གེར་རྟོགས་པའི་ས། རང་གི་སྤོབས་པ་ལས་བྱུང་བ། སོ་སོའི་སྐྱེ་བོ་པ། དཔྱོད་པའི་རྗེས་སུ་དཔྱོད་པ་ལ་གནས་པ་རྣམས་ཀྱི་ཤེས་པ་ཤིན་ཏུ་རྣམ་པར་ཕྱེ་བ་ངེས་པའི་སྤྱོད་ཡུལ་ཤེས་བྱའི་དངོས་པོ་མངོན་སུམ་དང་། རྗེས་སུ་དཔག་པ་དང་། ཡིད་ཆེས་པའི་ལུང་གི་ཚད་མ་ལ་བརྟེན་ནས། འཐད་པས་བསྒྲུབས་པའི་རིགས་པས་རབ་ཏུ་བསྒྲུབས་ཤིང་རྣམ་པར་གཞག་པ࿒གང་ཡིན་པ་དེ་ནི་རིགས་པས་གྲགས་པའི་དེ་ཁོ་ན་ཞེས་བྱའོ། །

rigs pas grags pa'i de kho na gang zhe na/ dam pa'i rigs pa'i don la mkhas pa/ mdzangs pa/ rtog ge pa/ dpyod pa dang ldan pa/ rtog ger rtogs pa'i sa/ rang gi spobs pa las byung ba/ so so'i skye bo pa/ dpyod pa'i rjes su dpyod pa la gnas pa rnams kyi shes pa shin tu rnam par phye ba nges pa'i spyod yul shes bya'i dngos po mngon sum dang / rjes su dpag pa dang / yid ches pa'i lung gi tshad ma la brten nas/ 'thad pas bsgrubs pa'i rigs pas rab tu bsgrubs shing rnam par gzhag pa gang yin pa de ni rigs pas grags pa'i de kho na zhes bya'o/ /

【P3 煩惱障淨智所行真實】

ཉོན་མོངས་པའི་སྒྲིབ་པ་རྣམ་པར་དག་པའི་ཤེས་པའི་སྤྱོད་ཡུལ་གྱི་དེ་ཁོ་ན་གང་ཞེ་ན། ཉན་ཐོས་དང་རང་སངས་རྒྱས་ཐམས་ཅད་ཀྱི་ཟག་པ་མེད་པ་དང་། ཟག་པ་མེད་པ་ཐོབ་པར་བྱེད་པ་དང་། ཟག་པ་མེད་པའི་རྗེས་ལས་ཐོབ་པ་འཇིག་རྟེན་པའི་ཤེས་པས་སྤྱོད་ཡུལ་དུ་བྱ་བའི་ཡུལ་དེ་ནི་ཉོན་མོངས་པའི་སྒྲིབ་པ་རྣམ་པར་དག་པའི་ཤེས་པའི་སྤྱོད་ཡུལ་གྱི་དེ་ཁོ་ན་ཞེས་བྱ་སྟེ། དེ་ལ་དམིགས་པས་ཉོན་མོངས་པའི་སྒྲིབ་པ་ལས་ཤེས་པ་རྣམ་པར་དག་པར་འགྱུར་ཞིང་། ཕྱིས་སྒྲིབ་པ་མེད་པ་ཉིད་དུ་ཡང་དག་པར་གནས་པར་འགྱུར་ཏེ། དེ་བས་ན་ཉོན་མོངས་པའི་སྒྲིབ་པ་རྣམ་པར་དག་པའི་ཤེས་པའི་སྤྱོད་ཡུལ་གྱི་དེ་ཁོ་ན་ཞེས་བྱའོ། །དེ་ཁོ་ན་དེ་ཡང་གང་ཞེ་ན། འཕགས་པའི་བདེན་པ་བཞི་སྟེ། སྡུག་བསྔལ་བ་དང་། ཀུན་འབྱུང་བ་དང་། འགོག་པ་དང་། ལམ་མོ། །ཤེས་པ་དེ་ནི་འཕགས་པའི་བདེན་པ་བཞི་པོ་དེ་དག་ལ་རབ་ཏུ་རྣམ་པར་འབྱེད་པ་དང་། མངོན་པར་རྟོགས་པ་དང་། མངོན་པར་རྟོགས་པར་གྱུར་པ་ན་སྐྱེ་བར་འགྱུར་རོ། །བདེན་པ་མངོན་པར་རྟོགས་པ་དེ་ཡང་ཉན་ཐོས་དང་། རང་སངས་རྒྱས་ཕུང་པོ་ཙམ་དུ་དམིགས་ཤིང་། ཕུང་པོ་རྣམས་ལས་གུད་ན་དོན་གཞན་དུ་གྱུར་པའི་བདག་མི་དམིགས་པ་རྣམས་སུ་གྱུར་པ་ན། རྟེན་ཅིང་འབྲེལ་པར་འབྱུང་བའི་འདུ་བྱེད་སྐྱེ་བ་དང་། འཇིག་པ་དང་ལྡན་པའི་ཤེས་རབ་ཀྱི་ཕུང་པོ་ལ་མ་གཏོགས་པའི་གང་ཟག་མེད་པར་ལྟ་བ་གོམས་པར་བྱས་པ་ལས་འབྱུང་ངོ་། །

nyon mongs pa'i sgrib pa rnam par dag pa'i shes pa'i spyod yul gyi de kho na gang zhe na/ nyan thos dang rang sangs rgyas thams cad kyi zag pa med pa dang / zag pa med pa thob par byed pa dang / zag pa med pa'i rjes las thob pa 'jig rten pa'i shes pas spyod yul du bya ba'i yul de ni nyon mongs pa'i sgrib pa rnam par dag pa'i shes pa'i spyod yul gyi de kho na zhes bya ste/ de la dmigs pas nyon mongs pa'i sgrib pa las shes pa rnam par dag par 'gyur zhing / phyis sgrib pa med pa nyid du yang dag par gnas par 'gyur te/ de bas na nyon mongs pa'i sgrib pa rnam par dag pa'i shes pa'i spyod yul gyi de kho na zhes bya'o/ /de kho na de yang gang zhe na/ 'phags pa'i bden pa bzhi ste/ sdug bsngal ba dang / kun 'byung ba dang / 'gog pa dang / lam mo/ /shes pa de ni 'phags pa'i bden pa bzhi po de dag la rab tu rnam par 'byed pa dang / mngon par rtogs pa dang / mngon par rtogs par gyur pa na skye bar 'gyur ro/ /bden pa mngon par rtogs pa de yang nyan thos dang / rang sangs rgyas phung po tsam du dmigs shing / phung po rnams las gud na don gzhan du gyur pa'i bdag mi dmigs pa rnams su gyur pa na/ rten cing 'brel par 'byung ba'i 'du byed skye ba dang / 'jig pa dang ldan pa'i shes rab kyi phung po la ma gtogs pa'i gang zag med par lta ba goms par byas pa las 'byung ngo / /

【P4 所知障淨智所行真實】

ཤེས་བྱའི་སྒྲིབ་པ་རྣམ་པར་དག་པའི་སྤྱོད་ཡུལ་གྱི་དེ་ཁོ་ན་གང་ཞེ་ན། ཤེས་བྱ་ལ་ཤེས་པའི་བགེགས་བྱེད་པ་ནི་སྒྲིབ་པ་ཞེས་བྱ་སྟེ། ཤེས་བྱའི་སྒྲིབ་པ་དེ་ལས་རྣམ་པར་གྲོལ་བའི་ཤེས་པའི་སྤྱོད་ཡུལ་གྱི་ཡུལ་གང་ཡིན་པ་དེ་ནི་ཤེས་བྱའི་སྒྲིབ་པ་རྣམ་པར་དག་པའི་ཤེས་པའི་སྤྱོད་ཡུལ་གྱི་དེ་ཁོ་ན་ཡིན་པར་རིག་པར་བྱའོ། །དེའང་གང་ཞེ་ན། ཆོས་ཐམས་ཅད་བརྗོད་དུ་མེད་པའི་ངོ་བོ་ཉིད་ལས་བརྩམས་ཏེ། བྱང་ཆུབ་སེམས་དཔའ་རྣམས་དང་། སངས་རྒྱས་བཅོམ་ལྡན་འདས་རྣམས་ཀྱི་ཡེ་ཤེས་ཆོས་བདག་མེད་པ་ལ་འཇུག་པ་དང་། ཞུགས་པར་གྱུར་པ་ཤིན་ཏུ་རྣམ་པར་དག་པ་འདོགས་པའི་ཚིག་གི་ངོ་བོ་ཉིད་རྣམ་པར་མི་རྟོག་པ་དང་། མཚུངས་པས་སྤྱོད་ཡུལ་གྱི་ཡུལ་དུ་བྱ་བ་གང་ཡིན་པ་དེ་ནི་དེ་བཞིན་ཉིད་མཆོག་བླ་ན་མེད་པ། ཤེས་བྱའི་མཐར་ཐུག་པ་ཡིན་ལ། དེ་ལས་ཡང་དག་པར་ཆོས་ཐམས་ཅད་རབ་ཏུ་རྣམ་པར་འབྱེད་པ་འགྲུབ་པར་འགྱུར་ཏེ། འདའ་བར་མི་འགྱུར་རོ། །

shes bya'i sgrib pa rnam par dag pa'i spyod yul gyi de kho na gang zhe na/ shes bya la shes pa'i bgegs byed pa ni sgrib pa zhes bya ste/ shes bya'i sgrib pa de las rnam par grol ba'i shes pa'i spyod yul gyi yul gang yin pa de ni shes bya'i sgrib pa rnam par dag pa'i shes pa'i spyod yul gyi de kho na yin par rig par bya'o/ /de'ang gang zhe na/ chos thams cad brjod du med pa'i ngo bo nyid las brtsams te/ byang chub sems dpa' rnams dang / sangs rgyas bcom ldan 'das rnams kyi ye shes chos bdag med pa la 'jug pa dang / zhugs par gyur pa shin tu rnam par dag pa 'dogs pa'i tshig gi ngo bo nyid rnam par mi rtog pa dang / mtshungs pas spyod yul gyi yul du bya ba gang yin pa de ni de bzhin nyid mchog bla na med pa/ shes bya'i mthar thug pa yin la/ de las yang dag par chos thams cad rab tu rnam par 'byed pa 'grub par 'gyur te/ 'da' bar mi 'gyur ro/ /

【O2 隨義分別】【P1 所證真實理體無二】

དེ་ཁོ་ནའི་མཚན་ཉིད་དེ་ཡང་རྣམ་པར་གཞག་པས་ནི་གཉིས་སུ་མེད་པས་རབ་ཏུ་ཕྱེ་བ་ཡིན་པར་རིག་པར་བྱའོ། །གཉིས་ཞེས་བྱ་བ་ནི་དངོས་པོ་དང་དངོས་པོ་མེད་པའོ། །དེ་ལ་དངོས་པོ་ནི་འདོགས་པའི་ཚིག་གི་ངོ་བོ་ཉིད་དུ་རྣམ་པར་གཞག་པ་གང་ཡིན་པ་སྟེ། དེ་ཁོ་ན་བཞིན་དུ་ཡུན་རིང་པོ་ནས་འཇིག་རྟེན་གྱིས་མངོན་པར་ཞེན་པར་བྱས་པ་དང་། འཇིག་རྟེན་གྱི་རྣམ་པར་རྟོག་པ་དང་། སྤྲོས་པ་ཐམས་ཅད་ཀྱི་རྩ་བར་གྱུར་པ་སྟེ། འདི་ལྟ་སྟེ། གཟུགས་ཞེས་བྱ་བའམ།ཚོར་བ་དང་། འདུ་ཤེས་དང་། འདུ་བྱེད་རྣམས་དང་། རྣམ་པར་ཤེས་པ་ཞེས་བྱ་བའམ། མིག་ཅེས་བྱ་བའམ། རྣ་བ་དང་། སྣ་དང་། ལྕེ་དང་། ལུས་དང་། ཡིད་ཅེས་བྱ་བའམ། ས་ཞེས་བྱ་བའམ། ཆུ་དང་། མེ་དང་། རླུང་ཞེས་བྱ་བ་འམ། གཟུགས་ཞེས་བྱ་བའམ། སྒྲ་དང་། དྲི་དང་། རོ་དང་། རེག་བྱ་ཞེས་བྱ་བའམ། དགེ་བ་ཞེས་བྱ་བའམ། མི་དགེ་བ་ཞེས་བྱ་བའམ༑ ལུང་དུ་མ་བསྟན་པ་ཞེས་བྱ་བའམ། སྐྱེ་བ་ཞེས་བྱ་བའམ། འཇིག་པ་ཞེས་བྱ་བའམ། རྟེན་ཅིང་འབྲེལ་པར་འབྱུང་བ་ཞེས་བྱ་བའམ། འདས་པ་ཞེས་བྱ་བའམ། མ་འོངས་པ་ཞེས་བྱ་བའམ། ད་ལྟར་བྱུང་བ་ཞེས་བྱ་བའམ། འདུས་བྱས་ཞེས་བྱ་བའམ། འདུས་མ་བྱས་ཞེས་བྱ་བའམ། འཇིག་རྟེན་འདི་དང་། འཇིག་རྟེན་ཕ་རོལ་དང་། ཉི་མ་དང་། ཟླ་བ་འདི་གཉིས་དང་། མཐོང་བ་དང་། ཐོས་པ་དང་། བྱེ་བྲག་ཕྱེད་པ་དང་། རྣམ་པར་ཤེས་པ་གང་ཡིན་པ་དང་། ཐོབ་པ་དང་། ཡོངས་སུ་ཚོལ་བ་དང་། ཡིད་ཀྱིས་རྗེས་སུ་རྟོག་པ་དང་། རྗེས་སུ་དཔྱོད་པ་ཞེས་བྱ་བའམ། ཐ་ན་མྱ་ངན་ལས་འདས་པ་ཞེས་བྱ་བའི་བར་དུ་སྟེ། དེ་ལྟ་བུ་དང་མཐུན་པ་འདོགས་པའི་ཚིག་གི་གྲགས་པའི་ངོ་བོ་ཉིད་ཀྱི་ཆོས་རྣམས་ནི་འཇིག་རྟེན་གྱི་དངོས་པོ་ཞེས་བྱའོ། །དེ་ལ་དངོས་པོ་མེད་པ་ནི་གཟུགས་ཞེས་བྱ་བར་འདོགས་པའི་ཚིག་ནས། ཐ་ན་མྱ་ངན་ལས་འདའ་བ་ཞེས་བྱ་བའི་བར་དུ་འདོགས་པའི་ཚིག་དེ་ཉིད་དངོས་པོ་མེད་པ་ཉིད་དང་། མཚན་མ་མེད་པ་ཉིད་དེ་གང་ལ་བརྟེན་ནས་འདོགས་པའི་ཚིག་འཇུག་པར་འགྱུར་བའི་འདོགས་པའི་ཚིག་གི་རྟེན་ཐམས་ཅད་ཀྱི་ཐམས་ཅད་དུ་མེད་པ་དང་། ཡོད་པ་མ་ཡིན་པ་ཉིད་དེ་ནི་དངོས་པོ་མེད་པ་ཞེས་བྱའོ། །དངོས་པོ་སྔ་མ་གང་ཡིན་པ་དེ་དང་། དངོས་པོ་མེད་པ་འདི་གཉིས་ཀྱི་ཡོད་པ་དང་། མེད་པ་ལས་རྣམ་པར་གྲོལ་བའི་ཆོས་ཀྱི་མཚན་ཉིད་ཀྱིས་བསྡུས་པའི་དངོས་པོ་དེ་ནི་གཉིས་སུ་མེད་པ་ཡིན་ནོ༑ །གཉིས་སུ་མེད་པ་གང་ཡིན་པ་དེ་ནི་དབུ་མའི་ལམ་མཐའ་གཉིས་སྤངས་པ། བླ་ན་མེད་པ་ཞེས་བྱ་སྟེ། དེ་ཁོ་ན་དེ་ལ་སངས་རྒྱས་བཅོམ་ལྡན་འདས་རྣམས་ཀྱི་ཡེ་ཤེས་ནི་ཤིན་ཏུ་རྣམ་པར་དག་པར་རིག་པར་བྱའོ། །དེ་ལ་བྱང་ཆུབ་སེམས་དཔའ་རྣམས་ཀྱི་ཤེས་པ་ནི་སློབ་པའི་ལམ་གྱིས་རབ་ཏུ་ཕྱེ་བ་ཡིན་པར་རིག་པར་བྱས་ཏེ། ཤེས་རབ་དེ་ཡང་བྱང་ཆུབ་སེམས་དཔའི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་བྱ་བའི་ཐབས་ཆེན་པོ་ཡིན་ནོ། །དེ་ཅིའི་ཕྱིར་ཞེ་ན། འདི་ལྟར་བྱང་ཆུབ་སེམས་དཔའ་ནི་སྟོང་པ་ཉིད་ལ་མོས་པ་དེས་ན། ࿒སྐྱེ་བ་དེ་དང་དེ་དག་ཏུ་སྦྱོར་བ་ན་སེམས་ཅན་དང་། རང་གི་སངས་རྒྱས་ཀྱི་ཆོས་རྣམས་ཡོངས་སུ་སྨིན་པར་བྱ་བའི་ཕྱིར་འཁོར་བ་ན་འཁོར་ཏེ། འཁོར་བ་དེ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ལ། འཁོར་བ་དེ་ལས་ཀྱང་མི་རྟག་པ་ལ་སོགས་པའི་རྣམ་པ་དག་གིས་ཡིད་སྐྱོ་བར་མི་བྱེད་དོ༑ །གལ་ཏེ་འཁོར་བ་ལ་ཡང་དག་པ་ཇི་ལྟ་བ་བཞིན་དུ་ཡོངས་སུ་མ་ཤེས་ན་ནི༑ །འདོད་ཆགས་དང་། ཞེ་སྡང་དང་། གཏི་མུག་ལ་སོགས་པ་ཀུན་ནས་ཉོན་མོངས་པ་ཐམས་ཅད་ལ་སེམས་ལྷག་པར་བཏང་སྙོམས་སུ་འཇོག་པར་མི་ནུས་སོ༑ །ལྷག་པར་བཏང་སྙོམས་སུ་མ་བྱས་ན་ནི། སེམས་ཀུན་ནས་ཉོན་མོངས་པ་ཅན་དུ་གྱུར་ལ། འཁོར་བ་ན་འཁོར་བར་འགྱུར་རོ། །ཀུན་ནས་ཉོན་མོངས་པ་ཅན་གྱི་སེམས་ཀྱིས་འཁོར་བ་ནི། སངས་རྒྱས་ཀྱི་ཆོས་རྣམས་དང་། སེམས་ཅན་རྣམས་ཡོངས་སུ་སྨིན་པར་བྱེད་པར་མི་ནུས་སོ། །གལ་ཏེ་མི་རྟག་པ་ལ་སོགས་པའི་རྣམ་པ་དག་གིས་འཁོར་བ་ལས་སེམས་སྐྱོ་བར་གྱུར་ན། དེ་ལྟ་ན་ནི་བྱང་ཆུབ་སེམས་དཔའ་མྱུར་བ་མྱུར་བར་ཡོངས་སུ་མྱ་ངན་ལས་འདའ་བར་འགྱུར་རོ། །བྱང་ཆུབ་སེམས་དཔའ་མྱུར་བ་མྱུར་བར་ཡོངས་སུ་མྱ་ངན་ལས་འདས་ན། དེ་ལྟ་ན་ཡང་སངས་རྒྱས་ཀྱི་ཆོས་རྣམས་དང་། སེམས་ཅན་རྣམས་ཀྱང་ཡོངས་སུ་སྨིན་པར་བྱེད་མི་ནུས་ན། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་ལྟ་ག་ལ་འགྱུར།། །།

de kho na'i mtshan nyid de yang rnam par gzhag pas ni gnyis su med pas rab tu phye ba yin par rig par bya'o/ /gnyis zhes bya ba ni dngos po dang dngos po med pa'o/ /de la dngos po ni 'dogs pa'i tshig gi ngo bo nyid du rnam par gzhag pa gang yin pa ste/ de kho na bzhin du yun ring po nas 'jig rten gyis mngon par zhen par byas pa dang / 'jig rten gyi rnam par rtog pa dang / spros pa thams cad kyi rtsa bar gyur pa ste/ 'di lta ste/ gzugs zhes bya ba'am/tshor ba dang / 'du shes dang / 'du byed rnams dang / rnam par shes pa zhes bya ba'am/ mig ces bya ba'am/ rna ba dang / sna dang / lce dang / lus dang / yid ces bya ba'am/ sa zhes bya ba'am/ chu dang / me dang / rlung zhes bya ba 'am/ gzugs zhes bya ba'am/ sgra dang / dri dang / ro dang / reg bya zhes bya ba'am/ dge ba zhes bya ba'am/ mi dge ba zhes bya ba'am| lung du ma bstan pa zhes bya ba'am/ skye ba zhes bya ba'am/ 'jig pa zhes bya ba'am/ rten cing 'brel par 'byung ba zhes bya ba'am/ 'das pa zhes bya ba'am/ ma 'ongs pa zhes bya ba'am/ da ltar byung ba zhes bya ba'am/ 'dus byas zhes bya ba'am/ 'dus ma byas zhes bya ba'am/ 'jig rten 'di dang / 'jig rten pha rol dang / nyi ma dang / zla ba 'di gnyis dang / mthong ba dang / thos pa dang / bye brag phyed pa dang / rnam par shes pa gang yin pa dang / thob pa dang / yongs su tshol ba dang / yid kyis rjes su rtog pa dang / rjes su dpyod pa zhes bya ba'am/ tha na mya ngan las 'das pa zhes bya ba'i bar du ste/ de lta bu dang mthun pa 'dogs pa'i tshig gi grags pa'i ngo bo nyid kyi chos rnams ni 'jig rten gyi dngos po zhes bya'o/ /de la dngos po med pa ni gzugs zhes bya bar 'dogs pa'i tshig nas/ tha na mya ngan las 'da' ba zhes bya ba'i bar du 'dogs pa'i tshig de nyid dngos po med pa nyid dang / mtshan ma med pa nyid de gang la brten nas 'dogs pa'i tshig 'jug par 'gyur ba'i 'dogs pa'i tshig gi rten thams cad kyi thams cad du med pa dang / yod pa ma yin pa nyid de ni dngos po med pa zhes bya'o/ /dngos po snga ma gang yin pa de dang / dngos po med pa 'di gnyis kyi yod pa dang / med pa las rnam par grol ba'i chos kyi mtshan nyid kyis bsdus pa'i dngos po de ni gnyis su med pa yin no| /gnyis su med pa gang yin pa de ni dbu ma'i lam mtha' gnyis spangs pa/ bla na med pa zhes bya ste/ de kho na de la sangs rgyas bcom ldan 'das rnams kyi ye shes ni shin tu rnam par dag par rig par bya'o/ /de la byang chub sems dpa' rnams kyi shes pa ni slob pa'i lam gyis rab tu phye ba yin par rig par byas te/ shes rab de yang byang chub sems dpa'i bla na med pa yang dag par rdzogs pa'i byang chub thob par bya ba'i thabs chen po yin no/ /de ci'i phyir zhe na/ 'di ltar byang chub sems dpa' ni stong pa nyid la mos pa des na/ skye ba de dang de dag tu sbyor ba na sems can dang / rang gi sangs rgyas kyi chos rnams yongs su smin par bya ba'i phyir 'khor ba na 'khor te/ 'khor ba de yang dag pa ji lta ba bzhin du rab tu shes la/ 'khor ba de las kyang mi rtag pa la sogs pa'i rnam pa dag gis yid skyo bar mi byed do| /gal te 'khor ba la yang dag pa ji lta ba bzhin du yongs su ma shes na ni| /'dod chags dang / zhe sdang dang / gti mug la sogs pa kun nas nyon mongs pa thams cad la sems lhag par btang snyoms su 'jog par mi nus so| /lhag par btang snyoms su ma byas na ni/ sems kun nas nyon mongs pa can du gyur la/ 'khor ba na 'khor bar 'gyur ro/ /kun nas nyon mongs pa can gyi sems kyis 'khor ba ni/ sangs rgyas kyi chos rnams dang / sems can rnams yongs su smin par byed par mi nus so/ /gal te mi rtag pa la sogs pa'i rnam pa dag gis 'khor ba las sems skyo bar gyur na/ de lta na ni byang chub sems dpa' myur ba myur bar yongs su mya ngan las 'da' bar 'gyur ro/ /byang chub sems dpa' myur ba myur bar yongs su mya ngan las 'das na/ de lta na yang sangs rgyas kyi chos rnams dang / sems can rnams kyang yongs su smin par byed mi nus na/ bla na med pa yang dag par rdzogs pa'i byang chub mngon par rdzogs par 'tshang rgya bar lta ga la 'gyur// //

【P2 修空勝解成大方便】

བམ་པོ་གསུམ་པ།

bam po gsum pa/

བྱང་ཆུབ་སེམས་དཔའ་སྟོང་པ་ཉིད་དུ་མོས་པ་དེས་སྦྱོར་བ་ན། མྱ་ངན་ལས་འདས་པས་སྐྲག་པར་ཡང་མི་འགྱུར་ལ། མྱ་ངན་ལས་འདས་པ་དོན་དུ་གཉེར་བར་ཡང་མི་བྱེད་དོ། །གལ་ཏེ་བྱང་ཆུབ་སེམས་དཔའ་མྱ་ངན་ལས་འདས་པས་སྐྲག་པར་གྱུར་ན་ནི། འདི་ལྟར་ཡིད་སྐྲག་པས་མྱ་ངན་ལས་འདས་པའི་ཕན་ཡོན་མ་མཐོང་བ་དང་། དེ་ལ་ཡོད་པའི་ཡོན་ཏན་མཐོང་བའི་དད་པ་དང་། མོས་པ་སྤངས་པའི་བྱང་ཆུབ་སེམས་དཔའ་དེ་གོང་དུ་མྱ་ངན་ལས་འདས་པའི་ཚོགས་ཡོངས་སུ་རྫོགས་པར་མི་འགྱུར་རོ། །གལ་ཏེ་བྱང་ཆུབ་སེམས་དཔའ་མྱ་ངན་ལས་འདས་པ་དོན་དུ་གཉེར་བ་ལས་ཤས་ཆེར་གནས་པར་གྱུར་ན་ནི༑ མྱུར་བ་ཉིད་དུ་ཡོངས་སུ་མྱ་ངན་ལས་འདའ་བར་འགྱུར་རོ། །མྱུར་དུ་ཡོངས་སུ་མྱ་ངན་ལས་འདས་ན་སངས་རྒྱས་ཀྱི་ཆོས་རྣམས་དང་། སེམས་ཅན་རྣམས་ཡོངས་སུ་སྨིན་པར་བྱེད་པར་མི་འགྱུར་རོ། །དེ་ལ་འཁོར་བ་ཡང་དག་པ་ཇི་ལྟ་བ་བཞིན་དུ་ཡོངས་སུ་མ་ཤེས་ཏེ། ཀུན་ནས་ཉོན་མོངས་པ་ཅན་གྱི་སེམས་ཀྱིས་འཁོར་བ་ན་འཁོར་བ་གང་ཡིན་པ་དང་། འཁོར་བ་ལ་ཡིད་སྐྱོ་སྟེ། མྱུར་དུ་མྱ་ངན་ལས࿒འདའ་བ་གང་ཡིན་པ་དང་། མྱ་ངན་ལས་འདས་པས་ཡིད་སྐྲག་སྟེ༑ དེའི་ཚོགས་ཡོངས་སུ་རྫོགས་པར་མི་འགྱུར་བ་གང་ཡིན་པ་དང་། མྱ་ངན་ལས་འདས་པ་དོན་དུ་གཉེར་བ་ལ་ཤས་ཆེར་གནས་ཏེ། མྱུར་དུ་ཡོངས་སུ་མྱ་ངན་ལས་འདའ་བ་གང་ཡིན་པ་དེ་ནི་བྱང་ཆུབ་སེམས་དཔའི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་བྱ་བ་ལ་ཐབས་མི་མཁས་པ་ཡིན་པར་རིག་པར་བྱའོ། །འཁོར་བ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་ཏེ། ཀུན་ནས་ཉོན་མོངས་པ་ཅན་མ་ཡིན་པའི་སེམས་ཀྱིས་འཁོར་བ་ན་འཁོར་བ་གང་ཡིན་པ་དང་། འཁོར་བ་ལ་མི་རྟག་པ་ལ་སོགས་པའི་རྣམ་པ་གང་གིས་ཡིད་མི་སྐྱོ་སྟེ། མྱུར་དུ་ཡོངས་སུ་མྱ་ངན་ལས་མི་འདའ་བ་གང་ཡི་པ་དང་། མྱ་ངན་ལས་འདས་པས་ཡིད་མི་སྐྲག་སྟེ། དེའི་ཚོགས་ཡོངས་སུ་རྫོགས་པར་འགྱུར་བ་གང་ཡིན་པ་དང་། མྱ་ངན་ལས་འདས་པའི་ཡོན་ཏན་དང་། ཕན་ཡོན་མཐོང་སྟེ། ཧ་ཅང་སྤྲོ་བར་གྱུར་ཅིང་མྱུར་དུ་མྱ་ངན་ལས་འདའ་བ་མ་ཡིན་པ་དེ་ནི་བྱང་ཆུབ་སེམས་དཔའི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་བྱ་བའི་ཐབས་ཆེན་པོ་ཡིན་ནོ། །ཐབས་དེ་ཡང་སྟོང་པ་ཉིད་ཀྱི་མཆོག་ལ་མོས་པ་འདི་ལ་བརྟེན་པ་ཡིན་ཏེ། དེ་བས་ན་སྟོང་པ་ཉིད་ཀྱི་མཆོག་ལ་མོས࿒པར་སྒོམ་པ། བྱང་ཆུབ་སེམས་དཔའི་སློབ་པའི་ལམ་གྱིས་བསྡུས་པ་ནི་འདི་ལྟ་སྟེ། དེ་བཞིན་གཤེགས་པའི་ཡེ་ཤེས་ཐོབ་པར་བྱ་བའི་ཐབས་ཆེན་པོ་ཞེས་བྱའོ། །

byang chub sems dpa' stong pa nyid du mos pa des sbyor ba na/ mya ngan las 'das pas skrag par yang mi 'gyur la/ mya ngan las 'das pa don du gnyer bar yang mi byed do/ /gal te byang chub sems dpa' mya ngan las 'das pas skrag par gyur na ni/ 'di ltar yid skrag pas mya ngan las 'das pa'i phan yon ma mthong ba dang / de la yod pa'i yon tan mthong ba'i dad pa dang / mos pa spangs pa'i byang chub sems dpa' de gong du mya ngan las 'das pa'i tshogs yongs su rdzogs par mi 'gyur ro/ /gal te byang chub sems dpa' mya ngan las 'das pa don du gnyer ba las shas cher gnas par gyur na ni| myur ba nyid du yongs su mya ngan las 'da' bar 'gyur ro/ /myur du yongs su mya ngan las 'das na sangs rgyas kyi chos rnams dang / sems can rnams yongs su smin par byed par mi 'gyur ro/ /de la 'khor ba yang dag pa ji lta ba bzhin du yongs su ma shes te/ kun nas nyon mongs pa can gyi sems kyis 'khor ba na 'khor ba gang yin pa dang / 'khor ba la yid skyo ste/ myur du mya ngan las 'da' ba gang yin pa dang / mya ngan las 'das pas yid skrag ste| de'i tshogs yongs su rdzogs par mi 'gyur ba gang yin pa dang / mya ngan las 'das pa don du gnyer ba la shas cher gnas te/ myur du yongs su mya ngan las 'da' ba gang yin pa de ni byang chub sems dpa'i bla na med pa yang dag par rdzogs pa'i byang chub thob par bya ba la thabs mi mkhas pa yin par rig par bya'o/ /'khor ba yang dag pa ji lta ba bzhin du yongs su shes te/ kun nas nyon mongs pa can ma yin pa'i sems kyis 'khor ba na 'khor ba gang yin pa dang / 'khor ba la mi rtag pa la sogs pa'i rnam pa gang gis yid mi skyo ste/ myur du yongs su mya ngan las mi 'da' ba gang yi pa dang / mya ngan las 'das pas yid mi skrag ste/ de'i tshogs yongs su rdzogs par 'gyur ba gang yin pa dang / mya ngan las 'das pa'i yon tan dang / phan yon mthong ste/ ha cang spro bar gyur cing myur du mya ngan las 'da' ba ma yin pa de ni byang chub sems dpa'i bla na med pa yang dag par rdzogs pa'i byang chub thob par bya ba'i thabs chen po yin no/ /thabs de yang stong pa nyid kyi mchog la mos pa 'di la brten pa yin te/ de bas na stong pa nyid kyi mchog la mos par sgom pa/ byang chub sems dpa'i slob pa'i lam gyis bsdus pa ni 'di lta ste/ de bzhin gshegs pa'i ye shes thob par bya ba'i thabs chen po zhes bya'o/ /

【P3 明入法無我知離言自性證二智行】【Q1 略】

བྱང་ཆུབ་སེམས་དཔའ་དེ་ནི་ཆོས་བདག་མེད་པའི་ཡེ་ཤེས་རིང་དུ་ཞུགས་པ་དེས་ཆོས་ཐམས་ཅད་ཀྱི་བརྗོད་དུ་མེད་པའི་ངོ་བོ་ཉིད་ཡང་དག་པ་ཇི་ལྟ་བ་བཞིན་དུ་རྟོགས་པས་དངོས་པོ་ཙམ་མམ། དེ་བཞིན་ཉིད་ཙམ་དུ་འཛིན་པ་མ་གཏོགས་པར་ཆོས་གང་ཡང་རུང་སྟེ། ཇི་ལྟ་བུར་ཡང་རྣམ་པར་རྟོག་པར་མི་བྱེད་དོ། །འོན་ཀྱང་འདི་སྙམ་དུ་འདི་ནི་དངོས་པོ་ཙམ་མོ། །འདི་ནི་དེ་བཞིན་ཉིད་ཙམ་མོ་སྙམ་དུ་ཡང་དེ་མི་སེམས་ལ། བྱང་ཆུབ་སེམས་དཔའ་དེ་དོན་ནི་སྤྱོད་པར་བྱེད་དོ། །

byang chub sems dpa' de ni chos bdag med pa'i ye shes ring du zhugs pa des chos thams cad kyi brjod du med pa'i ngo bo nyid yang dag pa ji lta ba bzhin du rtogs pas dngos po tsam mam/ de bzhin nyid tsam du 'dzin pa ma gtogs par chos gang yang rung ste/ ji lta bur yang rnam par rtog par mi byed do/ /'on kyang 'di snyam du 'di ni dngos po tsam mo/ /'di ni de bzhin nyid tsam mo snyam du yang de mi sems la/ byang chub sems dpa' de don ni spyod par byed do/ /

【Q2 廣辨二智行相】【R1 明正智行相】

དོན་གྱི་དམ་པ་ལ་སྤྱོད་ན། ཆོས་ཐམས་ཅད་དེ་བཞིན་ཉིད་དེ་དང་མཚུངས་པར་མཉམ་པར་ཡང་དག་པ་ཇི་ལྟ་བ་བཞིན་དུ་ཤེས་རབ་ཀྱིས་མཐོང་སྟེ། ཐམས་ཅད་ལ་མཉམ་པར་ལྟ་ཞིང་སེམས་སྙོམས་པས་བཏང་སྙོམས་ཀྱི་མཆོག་ཐོབ་པར་འགྱུར་རོ། །དེ་ལ་བརྟེན་ན་བྱང་ཆུབ་སེམས་དཔའ་རིག་པའི་གནས་ཐམས་ཅད་ལ་མཁས་པར་བྱ་བ་ལ་སྦྱོར་བ་ན། ཡོངས་སུ་ངལ་བ་ཐམས་ཅད་དང་། སྡུག་བསྔལ་གྱིས་ཐེབས་པ་ཐམས་ཅད་ཀྱི་སྒྱིད་ལུག་པར་མི་འགྱུར་ལ། ལུས་ངལ་བ་མེད་པ་དང་སེམས་ངལ་བ་མེད་པས་དེ་ལ་མཁས་པ་མྱུར་དུ་ཡང་དག་པར་སྒྲུབ་པར་བྱེད་དེ། དྲན་པའི་སྟོབས་བསྐྱེད་པ་ཆེན་པོ་ཡང་ཐོབ་པར་འགྱུར་རོ། །མཁས་པར་གྱུར་པ་དེས་ཀྱང་ཁེངས་པར་མི་འགྱུར་ལ། གཞན་དག་ལ་ཡང་སློབ་དཔོན་གྱི་དཔེ་མཁྱུད་མི་བྱེད་དོ། །མཁས་པར་བྱ་བ་ཐམས་ཅད་ལ་ཡང་སེམས་ཞུམ་པར་མི་འགྱུར་ཞིང་། སྤྲོ་བ་དང་ལྡན་ཏེ། འཇུག་པ་ཡང་ཐོགས་པ་མེད་པར་འགྱུར་རོ། །གོ་ཆའི་སྦྱོར་བ་ཡང་བརྟན་པར་འགྱུར་ཏེ། ཇི་ལྟ་ཇི་ལྟར་འཁོར་བ་ན་འཁོར་བའི་ཚེ༑ སྡུག་བསྔལ་བའི་ཁྱད་པར་རྙེད་པ་དེ་ལྟ་དེ་ལྟར་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལ་སྤྲོ་བ་སྐྱེ་བར་འགྱུར་རོ། །ཇི་ལྟ་ཇི་ལྟར་ལུས་ཀྱི་ཁྱད་པར་ཐོབ་པར་གྱུར་པ་དེ་ལྟ་དེ་ལྟར་སེམས་ཅན་རྣམས་ལ་ཤིན་ཏུ་ང་རྒྱལ་མེད་པར་འགྱུར་རོ། །

don gyi dam pa la spyod na/ chos thams cad de bzhin nyid de dang mtshungs par mnyam par yang dag pa ji lta ba bzhin du shes rab kyis mthong ste/ thams cad la mnyam par lta zhing sems snyoms pas btang snyoms kyi mchog thob par 'gyur ro/ /de la brten na byang chub sems dpa' rig pa'i gnas thams cad la mkhas par bya ba la sbyor ba na/ yongs su ngal ba thams cad dang / sdug bsngal gyis thebs pa thams cad kyi sgyid lug par mi 'gyur la/ lus ngal ba med pa dang sems ngal ba med pas de la mkhas pa myur du yang dag par sgrub par byed de/ dran pa'i stobs bskyed pa chen po yang thob par 'gyur ro/ /mkhas par gyur pa des kyang khengs par mi 'gyur la/ gzhan dag la yang slob dpon gyi dpe mkhyud mi byed do/ /mkhas par bya ba thams cad la yang sems zhum par mi 'gyur zhing / spro ba dang ldan te/ 'jug pa yang thogs pa med par 'gyur ro/ /go cha'i sbyor ba yang brtan par 'gyur te/ ji lta ji ltar 'khor ba na 'khor ba'i tshe| sdug bsngal ba'i khyad par rnyed pa de lta de ltar bla na med pa yang dag par rdzogs pa'i byang chub la spro ba skye bar 'gyur ro/ /ji lta ji ltar lus kyi khyad par thob par gyur pa de lta de ltar sems can rnams la shin tu nga rgyal med par 'gyur ro/ /

【R2 明後智行相】

ཇི་ལྟ་ཇི་ལྟར་ཤེས་པའི་ཁྱད་པར་ཐོབ་པ་དེ་ལྟ་དེ་ལྟར་གཞན་ལ་ཀླན་ཀ་ཚོལ་བ་དང་། རྩོད་པ་དང་། སྨྲ་བ་མང་བ་དང་། ཉོན་མོངས་པ་དང་། ཉེ་བའི་ཉོན་མོངས་པ་རྣམས་དང་། ཚུལ་འཁྲུལ་པ་ཀུན་ཏུ་སྤྱོད་པ་རྣམས་ཡོངས་སུ་ཤེས་པར་བྱས་ཤིང་ཡོངས་སུ་ཤེས་པར་བྱས་ནས། ཤས་ཆེར་སེམས་ཀྱིས་ལྷག་པར་བཏང་སྙོམས་སུ་བྱེད་དེ། ཇི་ལྟ་ཇི་ལྟར་ཡོན་ཏན་དག་གིས་སྐྱེ་བ་དེ་ལྟ་དེ་ལྟར་དགེ་བ་མི་སྤྱོམས་པར་འགྱུར་ཞིང་། གཞན་ལས་ཤེས་ཀྱི་ཁེ་དང་། རྙེད་པ་དང་། བཀུར་སྟི་མི་ཚོལ་ཏེ། བྱང་ཆུབ་སེམས་དཔའ་ཡེ་ཤེས་དེ་ལ་བརྟེན་པ་ལ་ནི་དེ་ལྟ་བུ་འདི་དག་དང་མཐུན་པའི་ཕན་ཡོན་མང་པོ་བྱང་ཆུབ་ཀྱི་ཕྱོགས་དང་། བྱང་ཆུབ་དང་མཐུན་པ་དག་འབྱུང་བར་འགྱུར་རོ། །

ji lta ji ltar shes pa'i khyad par thob pa de lta de ltar gzhan la klan ka tshol ba dang / rtsod pa dang / smra ba mang ba dang / nyon mongs pa dang / nye ba'i nyon mongs pa rnams dang / tshul 'khrul pa kun tu spyod pa rnams yongs su shes par byas shing yongs su shes par byas nas/ shas cher sems kyis lhag par btang snyoms su byed de/ ji lta ji ltar yon tan dag gis skye ba de lta de ltar dge ba mi spyoms par 'gyur zhing / gzhan las shes kyi khe dang / rnyed pa dang / bkur sti mi tshol te/ byang chub sems dpa' ye shes de la brten pa la ni de lta bu 'di dag dang mthun pa'i phan yon mang po byang chub kyi phyogs dang / byang chub dang mthun pa dag 'byung bar 'gyur ro/ /

【R3 結菩薩二智勝利皆依方便法無我智而得成就】

དེ་བས་ན་གང་ལ་ལ་དག་བྱང་ཆུབ་ཐོབ་པར་གྱུར་པ་དང་། གང་ལ་ལ་དག་ཐོབ་པར་འགྱུར་བ་དང་། གང་དག་ཐོབ་པ་དེ་དག་ཐམས་ཅད་ནི་ཡེ་ཤེས་དེ་ཉིད་ལ་བརྟེན་ནས

de bas na gang la la dag byang chub thob par gyur pa dang / gang la la dag thob par 'gyur ba dang / gang dag thob pa de dag thams cad ni ye shes de nyid la brten nas

【Q3 結】

། དམའ་བ་དང༌། ཁྱད་པར་ཅན་གཞན་ལས་མ་ཡིན་ནོ། །

/ dma' ba dang/ khyad par can gzhan las ma yin no/ /

【P4 乘御無戲論理能修正行】【Q1 總】

བྱང་ཆུབ་སེམས་དཔའ་དེ་ལྟར་སྤྲོས་པ་མེད་པའི་ཚུལ་ལ་ཞུགས་ཤིང་། དེ་ལྟར་པན་ཡོན་མང་པོ་དང་ལྡན་པ་ནི། བདག་ཉིད་ཀྱང་སངས་རྒྱས་ཀྱི་ཆོས་ཡོངས་སུ་སྨིན་པར་བྱ་བ་དང་། གཞན་དག་ཀྱང་ཐེག་པ་གསུམ་གྱི་ཆོས་ཡོངས་སུ་སྨིན་པར་བྱ་བའི་ཕྱིར་ཡང་དག་པར་ཞུགས་པ་ཡིན་ནོ། །

byang chub sems dpa' de ltar spros pa med pa'i tshul la zhugs shing / de ltar pan yon mang po dang ldan pa ni/ bdag nyid kyang sangs rgyas kyi chos yongs su smin par bya ba dang / gzhan dag kyang theg pa gsum gyi chos yongs su smin par bya ba'i phyir yang dag par zhugs pa yin no/ /

【Q2 別】【R1 施】

འདི་ལྟར་ཡང་དག་པར་ཞུགས་པ་ཡིན་ཏེ། ལོངས་སྤྱོད་རྣམས་དང་། ལུས་ལ་ཡང་སྲེད་པ་མེད་ལ། སེམས་ཅན་རྣམས་ལ་ལོངས་སྤྱོད་དང་། ལུས་ཡོངས་སུ་གཏོང་བའི་ཕྱིར་ཡང་སྲེད་པ་མེད་པར་སློབ་བོ།།

'di ltar yang dag par zhugs pa yin te/ longs spyod rnams dang / lus la yang sred pa med la/ sems can rnams la longs spyod dang / lus yongs su gtong ba'i phyir yang sred pa med par slob bo//

【R2 戒】

སེམས་ཅན་རྣམས་ཀྱི་དོན་གྱི་ཕྱིར་ལུས་དང་ངག་བསྡམས་ཤིང་། ཤིན་ཏུ་བསྡམས་པ་ཡང་ཡིན་ལ། རང་བཞིན་གྱིས་སྡིག་པ་ལ་མི་དགའ་བ་དང་། རང་བཞིན་གྱིས་བཟང་ཞིང་དགེ་བའི་ཕྱིར་སྡོམ་པ་ལ་ཡང་སློབ་པའོ། །

sems can rnams kyi don gyi phyir lus dang ngag bsdams shing / shin tu bsdams pa yang yin la/ rang bzhin gyis sdig pa la mi dga' ba dang / rang bzhin gyis bzang zhing dge ba'i phyir sdom pa la yang slob pa'o/ /

【R3 忍】

གཞན་ལ་གནོད་པ་དང་། ལོག་པར་སྒྲུབ་པ་བྱུང་བ་ཐམས་ཅད་ལ་ཡང་བཟོད་པ་ཡིན་ལ། ཁྲོ་བ་ཆུང་བར་བྱ་བ་དང་། གཞན་ལ་གནོད་པ་མི་བྱ་བའི་ཕྱིར་བཟོད་པ་ལ་ཡང་སློབ་བོ། །

gzhan la gnod pa dang / log par sgrub pa byung ba thams cad la yang bzod pa yin la/ khro ba chung bar bya ba dang / gzhan la gnod pa mi bya ba'i phyir bzod pa la yang slob bo/ /

【R4 勤】

སེམས་ཅན་རྣམས་ཀྱི་ཐེ་ཚོམ་བསལ་བ་དང་། ཕན་གདགས་པ་སྒྲུབ་པ་དང་། བདག་ཉིད་ཐམས་ཅད་མཁྱེན་པ་ཉིད་ཀྱི་རྒྱུ་ཡོངས་སུ་གཟུང་བའི་ཕྱིར་རིག་པའི་གནས་ཐམས་ཅད་ལ་ཡང་བརྩོན་པའམ་མཁས་པ་ཡིན་ནོ། །

sems can rnams kyi the tshom bsal ba dang / phan gdags pa sgrub pa dang / bdag nyid thams cad mkhyen pa nyid kyi rgyu yongs su gzung ba'i phyir rig pa'i gnas thams cad la yang brtson pa'am mkhas pa yin no/ /

【R5 定】

སེམས་ནང་ན་གནས་ཤིང་སེམས་ཤིན་ཏུ་མཉམ་པར་གཞག་པ་ཡང་ཡིན་ལ། སེམས་གནས་པར་བྱ་བ་དང་། ཚངས་པའི་གནས་པ་བཞི་ཡོངས་སུ་དག་པར་བྱ་བ་དང་། མངོན་པར་ཤེས་པ་ལྔས་རྣམ་པར་རྩེ་བས་སེམས་ཅན་གྱི་བྱ་བ་སྒྲུབ་པ་དང་། མཁས་པར་བྱ་བ་ཐམས་ཅད་ལ་མངོན་པར་བརྩོན་པ་ལས་བྱུང་བའི་ངལ་བ་བསལ་བའི་ཕྱིར་ཡང་སློབ་བོ། །

sems nang na gnas shing sems shin tu mnyam par gzhag pa yang yin la/ sems gnas par bya ba dang / tshangs pa'i gnas pa bzhi yongs su dag par bya ba dang / mngon par shes pa lngas rnam par rtse bas sems can gyi bya ba sgrub pa dang / mkhas par bya ba thams cad la mngon par brtson pa las byung ba'i ngal ba bsal ba'i phyir yang slob bo/ /

【R6 慧】【S1 明無分別智】

མཛངས་ཤིང་དེ་ཁོ་ན་མཆོག་ཤེས་པ་ཡང་ཡིན་ལ། ཕྱི་མ་ལ་བདག་ཉིད་ཐེག་པ་ཆེན་པོས་ཡོངས་སུ་མྱ་ངན་ལས་འདའ་བར་བྱ་བའི་ཕྱིར། དེ་ཁོ་ན་མཆོག་ཤེས་པ་ལ་ཡང་སློབ་བོ། །

mdzangs shing de kho na mchog shes pa yang yin la/ phyi ma la bdag nyid theg pa chen pos yongs su mya ngan las 'da' bar bya ba'i phyir/ de kho na mchog shes pa la yang slob bo/ /

【S2 明後智】【T1 敬有功德】

བྱང་ཆུབ་སེམས་དཔའ་དེ་ལྟར་ཡང་དག་པའི་སྦྱོར་བ་བྱེད་བྱེད་པ་དེ་ནི་སེམས་ཅན་ཡོན་ཏན་དང་ལྡན་པ་རྣམས་ལ་ནི་མཆོད་པ་དང་། རྙེད་པ་དང་། བཀུར་སྟི་བྱེད་པར་ཉེ་བར་གནས་པ་ཡིན་ནོ། །

byang chub sems dpa' de ltar yang dag pa'i sbyor ba byed byed pa de ni sems can yon tan dang ldan pa rnams la ni mchod pa dang / rnyed pa dang / bkur sti byed par nye bar gnas pa yin no/ /

【T2 愍有過】

སེམས་ཅན་སྐྱོན་ཅན་རྣམས་ལ་ནི། མཆོག་ཏུ་སྙིང་རྗེའི་སེམས་དང་། སྙིང་བརྩེ་བའི་སེམས་ཀྱིས་ཉེ་བར་གནས་པ་ཡིན་ཏེ། ཅི་ནུས་ཅི་ལྕོགས་སུ་དེ་དག་གི་སྐྱོན་བསྩལ་བའི་ཕྱིར་ཡང་སྦྱོར་བར་བྱེད་དོ། །

sems can skyon can rnams la ni/ mchog tu snying rje'i sems dang / snying brtse ba'i sems kyis nye bar gnas pa yin te/ ci nus ci lcogs su de dag gi skyon bstsal ba'i phyir yang sbyor bar byed do/ /

【T3 慈有怨】

སེམས་ཅན་གནོད་པ་བྱེད་པ་རྣམས་ལ་ནི་བྱམས་པའི་སེམས་ཀྱིས་ཉེ་བར་གནས་པ་ཡིན་ཏེ། གནོད་པ་བྱེད་པ་དེ་དག་གི་རང་གི་བསམ་པ་དང་། སྦྱོར་བའི་ཉེས་པས་འཁོན་གྱི་སེམས་སུ་གྱུར་པ་སྤང་བའི་ཕྱིར། གཡོ་དང་སྒྱུ་མེད་པར་ཅི་ནུས་ཅི་ལྕོགས་སུ་ཕན་པ་དང་། བདེ་བ་ཉེ་བར་སྒྲུབ་པོ། །

sems can gnod pa byed pa rnams la ni byams pa'i sems kyis nye bar gnas pa yin te/ gnod pa byed pa de dag gi rang gi bsam pa dang / sbyor ba'i nyes pas 'khon gyi sems su gyur pa spang ba'i phyir/ g.yo dang sgyu med par ci nus ci lcogs su phan pa dang / bde ba nye bar sgrub po/ /

【T4 能報恩】

སེམས་ཅན་ཕན་འདོགས་པ་རྣམས་ལ་ནི་བྱས་པ་གཟོ་བས་ལན་དུ་ཕན་གདགས་པ་དེ་དང་མཉམ་པའམ༑ ལྷག་པར་ཉེ་བར་གནས་པ་ཡིན་ཏེ། དེ་དག་གི་ཆོས་དང་མཐུན་པའི་བསམ་པ་ཡང་ཅི་ནུས་ཅི་ལྕོགས་སུ་ཡོངས་སུ་རྫོགས་པར་བྱེད་དོ། །མཐུ་མེད་ན་ཡང་མ་བཅོལ་བར་དོན་དུ་བྱ་བ་དེ་དང་དེ་དག་ལ་གུས་པར་རྩོལ་བ་སྟོན་པར་བྱེད་དེ། ལན་འགའ་བྱས་པ་ཙམ་གྱིས་མི་གཏོང་ཞིང་ཅི་ནས་བདག་གིས་མ་ནུས་པ་ཡིན་གྱི། བྱེད་མི་འདོད་པ་ནི་མ་ཡིན་ནོ་སྙམ་དུ་དེས་ཤེས་པར་བྱེད་དེ་

sems can phan 'dogs pa rnams la ni byas pa gzo bas lan du phan gdags pa de dang mnyam pa'am| lhag par nye bar gnas pa yin te/ de dag gi chos dang mthun pa'i bsam pa yang ci nus ci lcogs su yongs su rdzogs par byed do/ /mthu med na yang ma bcol bar don du bya ba de dang de dag la gus par rtsol ba ston par byed de/ lan 'ga' byas pa tsam gyis mi gtong zhing ci nas bdag gis ma nus pa yin gyi/ byed mi 'dod pa ni ma yin no snyam du des shes par byed de

【Q3 結】

དེ་ལྟ་བུ་དང་མཐུན་པ་དེ་དག་ནི་བྱང་ཆུབ་སེམས་དཔའ་སྤྲོས་པ་མེད་པའི་ཚུལ་ལ་ཞུགས་ཤིང་དེ་ཁོ་ན་མཆོག་ཤེས་པ་ལ་བརྟེན་པའི་ཡང་དག་པའི་སྦྱོར་བ་ཡིན་པར་རིག་པར་བྱའོ། །

de lta bu dang mthun pa de dag ni byang chub sems dpa' spros pa med pa'i tshul la zhugs shing de kho na mchog shes pa la brten pa'i yang dag pa'i sbyor ba yin par rig par bya'o/ /

【P5 廣明離言自性】【Q1 正辨離言自性】【R1 問】

དེ་ལ་རིགས་པ་གང་གིས་ཆོས་ཐམས་ཅད་བརྗོད་དུ་མེད་པའི་ངོ་བོ་ཉིད་ཡིན་པར་རིག་པར་ཇི་ལྟར་ཁོང་དུ་ཆུད་པར་བྱ་ཞེ་ན།

de la rigs pa gang gis chos thams cad brjod du med pa'i ngo bo nyid yin par rig par ji ltar khong du chud par bya zhe na/

【R2 答】【S1 立正宗】

ཆོས་རྣམས་ཀྱི་རང་གི་མཚན་ཉིད་དུ་འདོགས་པ་འདི་ལྟ་སྟེ། གཟུགས་ཞེས་བྱ་བའམ། ཚོར་བ་ཞེས་བྱ་བའམ། འདུ་ཤེས་ཞེས་བྱ་བའམ། འདུ་བྱེད་རྣམས་ཞེས་བྱ་བའམ། རྣམ་པར་ཤེས་པ་ཞེས་བྱ་བ་ནས། སྔ་མ་བཞིན་དུ་ཐ་ན་མྱ་ངན་ལས་འདས་པ་ཞེས་བྱ་བའི་བར་གང་ཡིན་པ་དེ་ནི་བཏགས་པ་ཙམ་དུ་ཟད་པར་རིག་པར་བྱ་སྟེ། ངོ་བོ་ཉིད་ཀྱང་མ་ཡིན་ལ། དེ་ལས་མ་གཏོགས་པ་དང་དེ་ལས་གུད་ན་ཡང་ངག་གི་སྤྱོད་ཡུལ་དང་ངག་གི་ཡུལ་མེད་དོ། །དེ་ལྟར་ན་ཆོས་ཐམས་ཅད་ཀྱི་ངོ་བོ་ཉིད་ནི་ཇི་ལྟར་བརྗོད་པ་དེ་བཞིན་དུ་ཡོད་པར་མི་འགྱུར་ལ། ཐམས་ཅད་ཀྱི་ཐམས་ཅད་དུ་མེད་པ་ཡང་མ་ཡིན་ནོ། །དེ་དེ་ལྟར་ཡོད་པ་ཡང་མ་ཡིན་ལ། ཐམས་ཅད་ཀྱི་ཐམས་ཅད་དུ་མེད་པ་ཡང་མ་ཡིན་ན། ཇི་ལྟར་ཡོད་ཅེ་ན། རང་གི་མཚན་ཉིད་ཀྱིས་ཡོད་པ་མ་ཡིན་པ་ལ་སྒྲོ་བཏགས་པའི་ལེགས་པར་མ་ཟིན་པ་སྤངས་པ་དང་། ཡང་དག་པ་ལ་སྐུར་པ་བཏབ་པའི་ལེགས་པར་མ་ཟིན་པ་སྤངས་པ་ཡོད་དོ། །ཆོས་ཐམས་ཅད་ཀྱི་དོན་དམ་པའི་ངོ་བོ་ཉིད་དེ་ཡང་རྣམ་པར་མི་རྟོག་པའི་ཡེ་ཤེས་ཁོ་ནའི་སྤྱོད་ཡུལ་མ་ཡིན་པར་རིག་པར་བྱའོ། །

chos rnams kyi rang gi mtshan nyid du 'dogs pa 'di lta ste/ gzugs zhes bya ba'am/ tshor ba zhes bya ba'am/ 'du shes zhes bya ba'am/ 'du byed rnams zhes bya ba'am/ rnam par shes pa zhes bya ba nas/ snga ma bzhin du tha na mya ngan las 'das pa zhes bya ba'i bar gang yin pa de ni btags pa tsam du zad par rig par bya ste/ ngo bo nyid kyang ma yin la/ de las ma gtogs pa dang de las gud na yang ngag gi spyod yul dang ngag gi yul med do/ /de ltar na chos thams cad kyi ngo bo nyid ni ji ltar brjod pa de bzhin du yod par mi 'gyur la/ thams cad kyi thams cad du med pa yang ma yin no/ /de de ltar yod pa yang ma yin la/ thams cad kyi thams cad du med pa yang ma yin na/ ji ltar yod ce na/ rang gi mtshan nyid kyis yod pa ma yin pa la sgro btags pa'i legs par ma zin pa spangs pa dang / yang dag pa la skur pa btab pa'i legs par ma zin pa spangs pa yod do/ /chos thams cad kyi don dam pa'i ngo bo nyid de yang rnam par mi rtog pa'i ye shes kho na'i spyod yul ma yin par rig par bya'o/ /

【S2 破邪執】【T1 破小乘執有遍計隨言說法】【U1 有三復次以理廣破】【V1 初復次正破立宗】

གལ་ཏེ་ཆོས་གང་དག་དང་། དངོས་པོ་གང་ལ་ཇི་ལྟར་བརྗོད་པ་འཇུག་པ་བཞིན་དུ་ཆོས་དེ་དག་དང་དངོས་པོ་དེ་དེའི་བདག་ཉིད་དུ་འགྱུར་ན་ནི། དེ་ལྟར་ན་ཆོས་གཅིག་པུ་དང་། དངོས་པོ࿒གཅིག་པུའི་ངོ་བོ་ཉིད་རྣམ་པ་སྣ་ཚོགས་མང་པོར་འགྱུར་བར་རིགས་སོ། །དེ་ཅིའི་ཕྱིར་ཞེ་ན། འདི་ལྟར་ཆོས་གཅིག་པུ་དང་། དངོས་པོ་གཅིག་པུ་ལ་མང་པོ་དག་གིས་རྣམ་པ་སྣ་ཚོགས་མང་པོར་བརྗོད་ཅིང་འདོགས་ཏེ་ཉེ་བར་འདོགས་པར་བྱེད་ལ། འདོགས་པའི་ཚིག་རྣམ་པ་སྣ་ཚོགས་མང་པོ་དག་པས་འདོགས་པའི་ཚིག་གང་ཡང་རུང་བ་གཅིག་ཅིག་ཆོས་དེ་དང་དངོས་པོ་དེ་ལ་དེའི་བདག་ཉིད་དང་དེའི་རང་བཞིན་གྱི་ངོ་བོ་ཉིད་དུ་འགྱུར་ལ། འདོགས་པའི་ཚིག་ལྷག་མ་གཞན་དག་ནི་མ་ཡིན་ཞེས་བྱ་བའི་ངེས་པ་ཅི་ཡང་མི་དམིགས་ཏེ། དེ་བས་ན་འདོགས་པའི་ཚིག་ཐམས་ཅད་ནི་མཐའ་དག་གམ། ཁ་ཅིག་ཀྱང་རུང་སྟེ། ཆོས་ཐམས་ཅད་དང་དངོས་པོ་ཐམས་ཅད་ཀྱི་དེའི་བདག་ཉིད་དུ་འགྱུར་པ་ཡང་མེད་ལ། དེའི་རང་བཞིན་གྱི་ངོ་བོ་ཉིད་དུ་འགྱུར་བ་ཡང་མེད་དོ། །

gal te chos gang dag dang / dngos po gang la ji ltar brjod pa 'jug pa bzhin du chos de dag dang dngos po de de'i bdag nyid du 'gyur na ni/ de ltar na chos gcig pu dang / dngos po gcig pu'i ngo bo nyid rnam pa sna tshogs mang por 'gyur bar rigs so/ /de ci'i phyir zhe na/ 'di ltar chos gcig pu dang / dngos po gcig pu la mang po dag gis rnam pa sna tshogs mang por brjod cing 'dogs te nye bar 'dogs par byed la/ 'dogs pa'i tshig rnam pa sna tshogs mang po dag pas 'dogs pa'i tshig gang yang rung ba gcig cig chos de dang dngos po de la de'i bdag nyid dang de'i rang bzhin gyi ngo bo nyid du 'gyur la/ 'dogs pa'i tshig lhag ma gzhan dag ni ma yin zhes bya ba'i nges pa ci yang mi dmigs te/ de bas na 'dogs pa'i tshig thams cad ni mtha' dag gam/ kha cig kyang rung ste/ chos thams cad dang dngos po thams cad kyi de'i bdag nyid du 'gyur pa yang med la/ de'i rang bzhin gyi ngo bo nyid du 'gyur ba yang med do/ /

【V2 二復次破其救義】【W1 破隨說即有法體】

གཞན་ཡང་གལ་ཏེ་གཟུགས་ལ་སོགས་པའི་ཆོས་སྔར་ཇི་སྐད་བསྟན་པ་རྣམས་འདོགས་པའི་ཚིག་གི་ངོ་བོ་ཉིད་ཡིན་དུ་ཟིན་ན། དེ་ལྟ་ན་ཇེ་དངོས་པོ་སྔར་བྱུང་ལ། ཕྱིས་དེ་ལ་དགའ་མགུར་འདོགས་པའི་ཚིག་ཉེ་བར་འདོགས་ན་ནི། འདོགས་པའི་ཚིག་གིས་ཉེ་བར་འདོགས་པའི་སྔ་རོལ་འདོགས་པའི་ཚིག་གིས་ཉེ་བར་མ་བཏགས་པའི་ཚེ། ཆོས་དེ་དང་དངོས་པོ་དེ་ངོ་བོ་ཉིད་མེད་པ་ཁོ་ནར་འགྱུར་རོ། །

gzhan yang gal te gzugs la sogs pa'i chos sngar ji skad bstan pa rnams 'dogs pa'i tshig gi ngo bo nyid yin du zin na/ de lta na je dngos po sngar byung la/ phyis de la dga' mgur 'dogs pa'i tshig nye bar 'dogs na ni/ 'dogs pa'i tshig gis nye bar 'dogs pa'i snga rol 'dogs pa'i tshig gis nye bar ma btags pa'i tshe/ chos de dang dngos po de ngo bo nyid med pa kho nar 'gyur ro/ /

【W2 破前有色等後以名詮】

ངོ་བོ་ཉིད་མེད་པར་གྱུར་ན་ཡང་དངོས་པོ་མེད་པ་ལ་ནི་འདོགས་པའི་ཚིག་གིས་ཉེ་བར་གདགས་སུ་མི་རུང་ངོ་། །འདོགས་པའི་ཚིག་གིས་ཉེ་བར་འདོགས་པ་མེད་ན་ཡང་། ཆོས་དང་དངོས་པོར་འདོགས་པའི་ཚིག་གིས་ངོ་བོ་ཉིད་དུ་ཡོད་པར་མི་རུང་ངོ་། །

ngo bo nyid med par gyur na yang dngos po med pa la ni 'dogs pa'i tshig gis nye bar gdags su mi rung ngo / /'dogs pa'i tshig gis nye bar 'dogs pa med na yang / chos dang dngos por 'dogs pa'i tshig gis ngo bo nyid du yod par mi rung ngo / /

【V3 三復次即顯三失】

གལ་ཏེ་འདོགས་པའི་ཚིག་ཉེ་བར་འདོགས་པའི་སྔ་རོལ་ནས། གཟུགས་དེ་གཟུགས་ཀྱི་བདག་ཉིད་ཡིན་ཏེ། ཕྱིས་ཀྱང་གཟུགས་ཀྱི་བདག་ཉིད་ལ་གདགས་པའི་ཚིག་གིས་བསྡུས་པའི་གཟུགས་སུ་ཉེ་བར་འདོགས་པར་བྱེད་ན་ཡང་། དེ་ལྟ་ན་ནི་གཟུགས་ཞེས་འདོགས་པའི་ཚིག་ཉེ་བར་འདོགས་པ་དེ་མེད་བཞིན་དུ་ཡང་གཟུགས་ཞེས་བྱ་བར་འགྱུར་བའི་ཆོས་དང་། གཟུགས་ཞེས་བྱ་བར་འགྱུར་བའི་དངོས་པོ་དེ་ལ་གཟུགས་ཀྱི་བློ་འཇུག་པར་འགྱུར་བའི་རིགས་ན་མི་འཇུག་སྟེ།

gal te 'dogs pa'i tshig nye bar 'dogs pa'i snga rol nas/ gzugs de gzugs kyi bdag nyid yin te/ phyis kyang gzugs kyi bdag nyid la gdags pa'i tshig gis bsdus pa'i gzugs su nye bar 'dogs par byed na yang / de lta na ni gzugs zhes 'dogs pa'i tshig nye bar 'dogs pa de med bzhin du yang gzugs zhes bya bar 'gyur ba'i chos dang / gzugs zhes bya bar 'gyur ba'i dngos po de la gzugs kyi blo 'jug par 'gyur ba'i rigs na mi 'jug ste/

【U2 結破類通】

དེ་བས་ན་གཏན་ཚིགས་འདི་དང་། རིགས་པ་འདིས་ཆོས་ཐམས་ཅད་བརྗོད་དུ་མེད་པའི་ངོ་བོ་ཉིད་དུ་ཁོང་དུ་ཆུད་པར་བྱའོ། །གཟུགས་ལ་ཇི་ལྟ་བ་བཞིན་དུ་ཚོར་བ་ལ་སོགས་པ་ནས། ཐ་ན་མྱ་ངན་ལས་འདས་པའི་བར་དུ་ཇི་སྐད་བསྟན་པའི་ཆོས་རྣམས་ལ་ཡང་དེ་བཞིན་དུ་རིག་པར་བྱའོ༑ །

de bas na gtan tshigs 'di dang / rigs pa 'dis chos thams cad brjod du med pa'i ngo bo nyid du khong du chud par bya'o/ /gzugs la ji lta ba bzhin du tshor ba la sogs pa nas/ tha na mya ngan las 'das pa'i bar du ji skad bstan pa'i chos rnams la yang de bzhin du rig par bya'o| /

【T2 破初學大乘惡取空謗無一切離言說法】【U1 開二人於佛法中俱為壞失】

གཟུགས་ལ་སོགས་པའི་ཆོས་རྣམས་ལ་གཟུགས་ལ་སོགས་པའི་དངོས་པོ་ལ་འདོགས་པའི་ཚིག་གི་ངོ་བོ་ཉིད་ཀྱི་རང་གི་མཚན་ཉིད་ཡོད་པ་མ་ཡིན་པ་ལ་སྒྲོ་བཏགས་ནས་མངོན་པར་ཞེན་པ་གང་ཡིན་པ་དང་། འདོགས་པའི་ཚིག་གི་མཚན་མའི་གཞི་འདོགས་པའི་ཚིག་གི་མཚན་མའི་རྟེན་དུ་གྱུར་པ། བརྗོད་དུ་མེད་པའི་བདག་ཉིད་ཀྱིས་དོན་དམ་པར་ཡོད་པ་ཡང་དག་པའི་དངོས་པོ་ལ་ཐམས་ཅད་ཀྱི་ཐམས་ཅད་དུ་མེད་དོ་ཞེས་སྐུར་པ་འདེབས་ཤིང་ཆུད་གཟོན་པར་བྱེད་པ་གང་ཡིན་པ་འདི་གཉིས་ནི་ཆོས་འདུལ་བ་འདི་ལས་རབ་ཏུ་ཉམས་པ་ཡིན་པར་རིག་པར་བྱའོ། །ཡོད་པ་མ་ཡིན་པ་ལ་སྒྲོ་འདོགས་པའི་ཉེས་པ་གང་ཡིན་པ་དེ་དག་ནི་ཐོག་མ་ཉིད་དུ་དཔྱད་ཅིང་བསལ་བར་བྱས་ལ། བཀྲོལ་ཞིང་བསྟན་ཟིན་ཏེ་ཉེས་པ་དེ་དག་གིས་གཟུགས་ལ་སོགས་པའི་དངོས་པོ་ཡོད་པ་མ་ཡིན་པ་ལ་སྒྲོ་བཏགས་པས་ཆོས་འདུལ་བ་འདི་ལས་རབ་ཏུ་ཉམས་པ་ཡིན་པར་རིག་པར་བྱའོ། །

gzugs la sogs pa'i chos rnams la gzugs la sogs pa'i dngos po la 'dogs pa'i tshig gi ngo bo nyid kyi rang gi mtshan nyid yod pa ma yin pa la sgro btags nas mngon par zhen pa gang yin pa dang / 'dogs pa'i tshig gi mtshan ma'i gzhi 'dogs pa'i tshig gi mtshan ma'i rten du gyur pa/ brjod du med pa'i bdag nyid kyis don dam par yod pa yang dag pa'i dngos po la thams cad kyi thams cad du med do zhes skur pa 'debs shing chud gzon par byed pa gang yin pa 'di gnyis ni chos 'dul ba 'di las rab tu nyams pa yin par rig par bya'o/ /yod pa ma yin pa la sgro 'dogs pa'i nyes pa gang yin pa de dag ni thog ma nyid du dpyad cing bsal bar byas la/ bkrol zhing bstan zin te nyes pa de dag gis gzugs la sogs pa'i dngos po yod pa ma yin pa la sgro btags pas chos 'dul ba 'di las rab tu nyams pa yin par rig par bya'o/ /

【U2 別解二人壞失之相】【V1 正破執】【W1 牒執略非】

གཟུགས་ལ་སོགས་པའི་ཆོས་རྣམས་ཀྱི་དངོས་པོ་ཙམ་ལ་ཡང་སྐུར་པ་འདེབས་ཤིང་། ཐམས་ཅད་ཆུད་གཟོན་པ་དེ་དག་ཆོས་འདུལ་བ་འདི་ལས་ཇི་ལྟར་རབ་ཏུ་ཉམས་པར་འགྱུར་བ་དེ་ལྟར་བཤད་པར་བྱ་སྟེ།

gzugs la sogs pa'i chos rnams kyi dngos po tsam la yang skur pa 'debs shing / thams cad chud gzon pa de dag chos 'dul ba 'di las ji ltar rab tu nyams par 'gyur ba de ltar bshad par bya ste/

【W2 正破】【X1 法喻合據理懸破】

གཟུགས་ལ་སོགས་པའི་ཆོས་རྣམས་ཀྱི་དངོས་པོ་ཙམ་ལ་སྐུར་པ་འདེབས་པ་ལ་ནི་དེ་ཁོ་ན་ཡང་མེད་པ་ལ་འདོགས་པ་ཡང་མེད་དེ། དེ࿒གཉི་ག་ཡང་མི་རིགས་སོ། །འདི་ལྟ་སྟེ་དཔེར་ན། གཟུགས་ལ་སོགས་པའི་ཕུང་པོ་རྣམས་ཡོད་ན། གང་ཟག་གདགས་སུ་རུང་གི། མེད་དུ་ཟིན་ན་ནི་དངོས་པོ་མེད་པ་ལ་གང་ཟག་གདགས་སུ་མེད་དོ། །དེ་བཞིན་དུ་གཟུགས་ལ་སོགས་པའི་ཆོས་རྣམས་ཀྱི་དངོས་པོ་ཙམ་ཡོད་ན། གཟུགས་ལ་སོགས་པའི་ཆོས་འདོགས་པའི་ཚིག་ཉེ་བར་གདགས་སུ་རུང་གི། མེད་དུ་ཟིན་ན་དངོས་པོ་མེད་པ་ལ་གདགས་པའི་ཚིག་གིས་ཉེ་བར་འདོགས་པ་མེད་དོ། །དེ་ལ་འདོགས་པའི་གཞི་མེད་དུ་ཟིན་ན་ནི། གཞི་མེད་པར་གྱུར་པས་འདོགས་པའང་མེད་པར་འགྱུར་རོ། །

gzugs la sogs pa'i chos rnams kyi dngos po tsam la skur pa 'debs pa la ni de kho na yang med pa la 'dogs pa yang med de/ de gnyi ga yang mi rigs so/ /'di lta ste dper na/ gzugs la sogs pa'i phung po rnams yod na/ gang zag gdags su rung gi/ med du zin na ni dngos po med pa la gang zag gdags su med do/ /de bzhin du gzugs la sogs pa'i chos rnams kyi dngos po tsam yod na/ gzugs la sogs pa'i chos 'dogs pa'i tshig nye bar gdags su rung gi/ med du zin na dngos po med pa la gdags pa'i tshig gis nye bar 'dogs pa med do/ /de la 'dogs pa'i gzhi med du zin na ni/ gzhi med par gyur pas 'dogs pa'ang med par 'gyur ro/ /

【X2 就人指行】

དེ་བས་ན་གང་དག་ཁ་ཅིག་ཤེས་པར་དཀའ་བའི་མདོ་སྡེ་ཐེག་པ་ཆེན་པོ་དང་ལྡན་པ་ཟབ་མོ་སྟོང་པ་ཉིད་དང་ལྡན་པ། དགོངས་པའི་དོན་བསྟན་པ་དག་ཐོས་ན་བཤད་པའི་དོན་ཡང་དག་པ་ཇི་ལྟ་བ་བཞིན་དུ་མ་ཤེས་ན། ཚུལ་བཞིན་མ་ཡིན་པ་རྣམ་པར་བརྟགས་ཏེ། རིགས་པ་མ་ཡིན་པས་བསྐྱེད་པའི࿒རྟོག་གེ་ཙམ་གྱིས་འདི་ཐམས་ཅད་ནི་བཏགས་པ་ཙམ་དུ་ཟད་དེ། འདི་ནི་དེ་ཁོ་ན་ཡིན་ནོ། །སུ་འདི་ལྟར་ལྟ་བ་དེ་ནི་ཡང་དག་པར་ལྟ་བ་ཡིན་ནོ་ཞེས་དེ་ལྟར་ལྟ་ཞིང་དེ་སྐད་སྨྲའོ། །དེ་དག་གི་ལྟར་ན་འདོགས་པའི་གཞིའི་དངོས་པོ་ཙམ་ཡང་མེད་པས། འདོགས་པ་དེ་ཉིད་ཀྱང་ཐམས་ཅད་ཀྱི་ཐམས་ཅད་དུ་མེད་པར་འགྱུར་ན། བཏགས་པ་ཙམ་གྱི་དེ་ཁོ་ན་ལྟ་ཡོད་པར་ག་ལ་འགྱུར་ཏེ། དེ་བས་ན་རྣམ་གྲངས་དེས་ན་དེ་དག་གིས་ནི་དེ་ཁོ་ན་དང་བཏགས་པ་དེ་གཉི་ག་ལ་ཡང་སྐུར་པ་བཏབ་པར་འགྱུར་ཏེ། བཏགས་པ་དང་། དེ་ཁོ་ན་ལ་སྐུར་པ་བཏབ་པས་ན། མེད་པར་ལྟ་བའི་གཙོ་བོ་ཡིན་པར་རིག་པར་བྱའོ། །དེ་ལྟར་མེད࿒པར་ལྟ་བ་དེ་ནི་ཚངས་པ་མཚུངས་པར་སྤྱོད་པ་མཛངས་པ་རྣམས་ཀྱིས་སྨོས་པའི་འོས་མ་ཡིན་པ་དང་། འགྲོགས་པར་མི་བྱ་བ་ཡིན་ཏེ། དེ་ནི་བདག་ཉིད་ཀྱང་ཕུང་བར་བྱེད་ལ། འཇིག་རྟེན་གང་དེའི་ལྟ་བ་ལ་ཕྱོགས་པ་ཡང་ཕུང་བར་བྱེད་དོ། །

de bas na gang dag kha cig shes par dka' ba'i mdo sde theg pa chen po dang ldan pa zab mo stong pa nyid dang ldan pa/ dgongs pa'i don bstan pa dag thos na bshad pa'i don yang dag pa ji lta ba bzhin du ma shes na/ tshul bzhin ma yin pa rnam par brtags te/ rigs pa ma yin pas bskyed pa'i rtog ge tsam gyis 'di thams cad ni btags pa tsam du zad de/ 'di ni de kho na yin no/ /su 'di ltar lta ba de ni yang dag par lta ba yin no zhes de ltar lta zhing de skad smra'o/ /de dag gi ltar na 'dogs pa'i gzhi'i dngos po tsam yang med pas/ 'dogs pa de nyid kyang thams cad kyi thams cad du med par 'gyur na/ btags pa tsam gyi de kho na lta yod par ga la 'gyur te/ de bas na rnam grangs des na de dag gis ni de kho na dang btags pa de gnyi ga la yang skur pa btab par 'gyur te/ btags pa dang / de kho na la skur pa btab pas na/ med par lta ba'i gtso bo yin par rig par bya'o/ /de ltar med par lta ba de ni tshangs pa mtshungs par spyod pa mdzangs pa rnams kyis smos pa'i 'os ma yin pa dang / 'grogs par mi bya ba yin te/ de ni bdag nyid kyang phung bar byed la/ 'jig rten gang de'i lta ba la phyogs pa yang phung bar byed do/ /

【V2 引說證成】【W1 引經解釋】

བཅོམ་ལྡན་འདས་ཀྱིས་འདི་ལ་དགོངས་ནས། འདི་ན་ལ་ལ་གང་ཟག་ཏུ་ལྟ་བ་ནི་བླའི། ལ་ལ་སྟོང་པ་ཉིད་ལ་ལོག་པར་ཟིན་པ་ནི་དེ་ལྟ་མ་ཡིན་ནོ་ཞེས་བཀའ་སྩལ་ཏེ། དེ་ཅིའི་ཕྱིར་ཞེ་ན། གང་ཟག་ཏུ་ལྟ་བ་ཅན་གྱི་སྐྱེ་བོ་ནི་ཤེས་བྱ་ལ་རྨོངས་པ་འབའ་ཞིག་ཏུ་ཟད་དོ། །ཤེས་བྱ་ཐམས་ཅད་ལ་སྐུར་པ་འདེབས་པ་མ་ཡིན་ཏེ། གཞི་དེས་སེམས་ཅན་དམྱལ་བ་རྣམས་སུ་སྐྱེ་བར་མི་འགྱུར་ལ། གཞན་ཆོས་འདོད་པ་དང་། སྡུག་བསྔལ་ལས་རྣམ་པར་ཐར་པར་འདོད་པ་དག་ཀྱང་ཕུང་བར་མི་བྱེད་ཅིང་སླུ་བར་མི་བྱེད་ལ། ཆོས་དང་བདེན་པ་ལ་ཡང་འགོད་པར་བྱེད་དོ། །བསླབ་པའི་གཞི་དག་ལ་ཡང་གཡེལ་བར་མི་འགྱུར་རོ། །སྟོང་པ་ཉིད་ལ་ལོག་པར་ཟིན་པ་ནི་ཤེས་བྱའི་དངོས་པོ་ལ་ཡང་རྨོངས་ལ། ཤེས་བྱ་ཐམས་ཅད་ལ་སྐུར་པ་འདེབས་ཏེ། གཞི་དེས་སེམས་ཅན་དམྱལ་བ་རྣམས་སུ་ཡང་སྐྱེ་བར་འགྱུར་ལ། གཞན་ཆོས་འདོད་པ་དང་། སྡུག་བསྔལ་ལས་རྣམ་པར་ཐར་པར་འདོད་པ་རྣམས་ཀྱང་ཕུང་བར་བྱེད་དོ། །བསླབ་པའི་གཞི་དག་ལ་ཡང་གཡེལ་བར་འགྱུར་ཏེ། དེ་ལྟར་ཡང་དག་པ་ཇི་ལྟ་བ་བཞིན་གྱིས་དངོས་པོ་ལ་སྐུར་པ་འདེབས་པ་ནི་ཆོས་འདུལ་བ་འདི་ལས་རབ་ཏུ་ཉམས་པ་ཡིན་ནོ། །

bcom ldan 'das kyis 'di la dgongs nas/ 'di na la la gang zag tu lta ba ni bla'i/ la la stong pa nyid la log par zin pa ni de lta ma yin no zhes bka' stsal te/ de ci'i phyir zhe na/ gang zag tu lta ba can gyi skye bo ni shes bya la rmongs pa 'ba' zhig tu zad do/ /shes bya thams cad la skur pa 'debs pa ma yin te/ gzhi des sems can dmyal ba rnams su skye bar mi 'gyur la/ gzhan chos 'dod pa dang / sdug bsngal las rnam par thar par 'dod pa dag kyang phung bar mi byed cing slu bar mi byed la/ chos dang bden pa la yang 'god par byed do/ /bslab pa'i gzhi dag la yang g.yel bar mi 'gyur ro/ /stong pa nyid la log par zin pa ni shes bya'i dngos po la yang rmongs la/ shes bya thams cad la skur pa 'debs te/ gzhi des sems can dmyal ba rnams su yang skye bar 'gyur la/ gzhan chos 'dod pa dang / sdug bsngal las rnam par thar par 'dod pa rnams kyang phung bar byed do/ /bslab pa'i gzhi dag la yang g.yel bar 'gyur te/ de ltar yang dag pa ji lta ba bzhin gyis dngos po la skur pa 'debs pa ni chos 'dul ba 'di las rab tu nyams pa yin no/ /

【W2 重分別惡善取空人】【X1 解惡取空者】

ཇི་ལྟར་ན་སྟོང་པ་ཉིད་ལ་ལོག་པར་འཛིན་པ་ཡིན་ཞེ་ན། དགེ་སྦྱོང་ངམ༑ བྲམ་ཟེ་གང་ལ་ལ་གང་གིས་སྟོང་པ་དེ་ཡང་མི་འདོད་ལ་གང་གིས་གང་སྟོང་པ་དེ་ཡང་མི་འདོད་པ་འདི་ལྟ་བུ་འདི་ནི་སྟོང་པ་ཉིད་ལ་ལོག་པར་ཟིན་པ་ཞེས་བྱའོ༑ །དེ་ཅིའི་ཕྱིར་ཞེ་ན། གང་གིས་སྟོང་པ་དེ་མེད་པ་དང་། གང་སྟོང་པ་དེ་ཡོད་པའི་སྟོང་པ་ཉིད་ནི་རིགས་པའི་ཕྱིར་རོ། །ཐམས་ཅད་མེད་ན་ནི་གང་དུ་ཅི་ཞིག་གང་གིས་སྟོང་པར་འགྱུར་ཏེ། དེས་ན་དེ་ཉིད་སྟོང་པ་ཉིད་དུ་འགྱུར་དུ་ནི་མི་རུང་ངོ་། །དེ་བས་ན་དེ་ལྟ་བུ་ནི་སྟོང་པ་ཉིད་ལ་ལོག་པར་ཟིན་པ་ཡིན་ནོ། །

ji ltar na stong pa nyid la log par 'dzin pa yin zhe na/ dge sbyong ngam| bram ze gang la la gang gis stong pa de yang mi 'dod la gang gis gang stong pa de yang mi 'dod pa 'di lta bu 'di ni stong pa nyid la log par zin pa zhes bya'o| /de ci'i phyir zhe na/ gang gis stong pa de med pa dang / gang stong pa de yod pa'i stong pa nyid ni rigs pa'i phyir ro/ /thams cad med na ni gang du ci zhig gang gis stong par 'gyur te/ des na de nyid stong pa nyid du 'gyur du ni mi rung ngo / /de bas na de lta bu ni stong pa nyid la log par zin pa yin no/ /

【X2 善取空者】

ཇི་ལྟར་ན་སྟོང་པ་ཉིད་ལ་ལོག་པར་ཟིན་པ་ཡིན་ཞེ་ན། གང་གི་ཕྱིར་གང་ལ་གང་མེད་པ་དེ་ནི་དེས་སྟོང་པར་ཡང་དག་པར་མཐོང་ལ། འདི་ལ་ལྷག་མ་གང་ཡིན་པ་དེ་ནི་འདི་ནི་ཡང་དག་པར་ཡོད་དོ་ཞེས་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དེ་ནི་སྟོང་པ་ཉིད་ལ་ཡང་དག་པ་ཇི་ལྟ་བ་བཞིན་དུ་ཕྱིན་ཅི་མ་ལོག་པར་ཞུགས་པ་ཞེས་བྱ་སྟེ། འདི་ལྟ་སྟེ་གཟུགས་ཞེས་བྱ་བ་ལ་སོགས་པ་ཇི་སྐད་བསྟན་པའི་དངོས་པོ་རྣམས་ལ་གཟུགས་ཞེས་བྱ་བ་ལ་སོགས་པར་འདོགས་པའི་ཚིག་གི་བདག་ཉིད་ཀྱི་ཆོས་མེད་དེ࿒དེ་ལྟ་བས་ན་གཟུགས་ཞེས་བྱ་བ་ལ་སོགས་པའི་དངོས་པོ་དེ་གཟུགས་ཞེས་བྱ་བ་ལ་སོགས་པར་འདོགས་པའི་ཚིག་གི་བདག་ཉིད་དེས་སྟོང་ངོ་། །གཟུགས་ཞེས་བྱ་བ་ལ་སོགས་པའི་དངོས་པོ་དེའི་ལྷག་མ་གང་ཞེ་ན། འདི་ལྟ་སྟེ། གཟུགས་ཞེས࿒བྱ་བ་ལ་སོགས་པར་འདོགས་པའི་ཚིག་ཙམ་པོ་འདི་ཡིན་ཏེ། དེ་གཉི་ག་ཡང་འདི་ལྟ་སྟེ། དངོས་པོ་ཙམ་ཡོད་པ་དང་། དངོས་པོ་ཙམ་དུ་འདོགས་པར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། ཡོད་པ་མ་ཡིན་པ་ལ་ཡང་སྒྲོ་མི་འདོགས་ལ། ཡང་དག་པ་ལ་ཡང་སྐུར་པ་མི་འདེབས་སོ༑ །ལྷག་པར་ཡང་མི་བྱེད་ལ་ཉུང་ངུར་ཡང་མི་བྱེད་དོ། །འདོར་བར་ཡང་མི་བྱེད་ལ། སྣོན་པར་ཡང་མི་བྱེད་དེ། ཡང་དག་པ་ཇི་ལྟ་བ་དེ་བཞིན་ཉིད་བརྗོད་དུ་མེད་པའི་ངོ་བོ་ཉིད་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དེ་ནི་སྟོང་པ་ཉིད་ལེགས་པར་ཟིན་པ་ཞེས་བྱ་སྟེ། ཡང་དག་པའི་ཤེས་རབ་ཀྱིས་ཤིན་ཏུ་རྟོགས་པ་ཞེས་བྱའོ། །

ji ltar na stong pa nyid la log par zin pa yin zhe na/ gang gi phyir gang la gang med pa de ni des stong par yang dag par mthong la/ 'di la lhag ma gang yin pa de ni 'di ni yang dag par yod do zhes yang dag pa ji lta ba bzhin du rab tu shes pa de ni stong pa nyid la yang dag pa ji lta ba bzhin du phyin ci ma log par zhugs pa zhes bya ste/ 'di lta ste gzugs zhes bya ba la sogs pa ji skad bstan pa'i dngos po rnams la gzugs zhes bya ba la sogs par 'dogs pa'i tshig gi bdag nyid kyi chos med de de lta bas na gzugs zhes bya ba la sogs pa'i dngos po de gzugs zhes bya ba la sogs par 'dogs pa'i tshig gi bdag nyid des stong ngo / /gzugs zhes bya ba la sogs pa'i dngos po de'i lhag ma gang zhe na/ 'di lta ste/ gzugs zhes bya ba la sogs par 'dogs pa'i tshig tsam po 'di yin te/ de gnyi ga yang 'di lta ste/ dngos po tsam yod pa dang / dngos po tsam du 'dogs par yang dag pa ji lta ba bzhin du rab tu shes te/ yod pa ma yin pa la yang sgro mi 'dogs la/ yang dag pa la yang skur pa mi 'debs so| /lhag par yang mi byed la nyung ngur yang mi byed do/ /'dor bar yang mi byed la/ snon par yang mi byed de/ yang dag pa ji lta ba de bzhin nyid brjod du med pa'i ngo bo nyid du yang dag pa ji lta ba bzhin du rab tu shes pa de ni stong pa nyid legs par zin pa zhes bya ste/ yang dag pa'i shes rab kyis shin tu rtogs pa zhes bya'o/ /

【Q2 引說證成】【R1 總舉】

འདི་ནི་རེ་ཞིག་འཐད་པས་སྒྲུབ་པའི་རིགས་པ་དང་རྗེས་སུ་མཐུན་པ་ཡིན་ཏེ། འདིས་ཆོས་ཐམས་ཅད་བརྗོད་དུ་མེད་པའི་ངོ་བོ་ཉིད་དུ་རིག་པར་བྱའོ། །ཡིད་ཆེས་པའི་ལུང་གིས་ཀྱང་ཆོས་ཐམས་ཅད་བརྗོད་དུ་མེད་པའི་ངོ་བོ་ཉིད་དུ་རིག་པར་བྱ་སྟེ།

'di ni re zhig 'thad pas sgrub pa'i rigs pa dang rjes su mthun pa yin te/ 'dis chos thams cad brjod du med pa'i ngo bo nyid du rig par bya'o/ /yid ches pa'i lung gis kyang chos thams cad brjod du med pa'i ngo bo nyid du rig par bya ste/

【R2 引經釋】【S1 引轉有經】

བཅོམ་ལྡན་འདས་ཀྱིས་ཀྱང་སྲིད་པ་འཕོ་བའི་མདོ་ལས། དོན་འདི་ཉིད་ཚིགས་སུ་བཅད་པའི་དབྱངས་ཀྱིས་འདི་སྐད་དུ། མིང་ནི་གང་དང་གང་གིས་སུ། །ཆོས་རྣམས་གང་དང་གང་བརྗོད་པ། །དེ་ལ་དེ་ནི་ཡོད་མ་ཡིན། །འདི་ནི་ཆོས་རྣམས་ཆོས་ཉིད་དོ། །ཞེས་གསུངས་ཏེ། ཚིགས་སུ་བཅད་པ་འདིས་དོན་ཇི་ལྟར་བསྟན་ཅེ་ན། གཟུགས་ལ་སོགས་པར་མིང་བཏགས་པའི་ཆོས་ཀྱི་གཟུགས་ཞེས་བྱ་བ་ལ་སོགས་པའི་མིང་གང་ཡིན་པ་གཟུགས་ཞེས་བྱ་བ་ལ་སོགས་པའི་མིང་དེས་གཟུགས་ལ་སོགས་པར་མིང་བཏགས་པའི་ཆོས་དེ་དག་ལ་གཟུགས་ཞེས་བྱ་བའམ། ཚོར་བ་ཞེས་བྱ་བ་ནས་རྒྱས་པར་མྱ་ངན་ལས་འདས་པ་ཞེས་བྱ་བའི་བར་དུ་བརྗོད་ཅིང་བསྙད་པ་དེ་ལ་གཟུགས་ཞེས་བྱ་བ་ལ་སོགས་པའི་ཆོས་རྣམས་བདག་ཉིད་ཀྱིས་ཀྱང་གཟུགས་ཀྱི་བདག་ཉིད་མ་ཡིན་ལ༑ དེ་དག་ལ་ཡང་དེ་ལས་གཞན་པ་གཟུགས་ལ་སོགས་པའི་བདག་ཉིད་ཀྱི་ཆོས་མེད་དེ། གཟུགས་ལ་སོགས་པར་མིང་བཏགས་པའི་ཆོས་དེ་དག་གིས་བརྗོད་དུ་མེད་པའི་དོན་དུ་ཡོད་པ་ཉིད་གང་ཡིན་པ་དེ་ནི། ཡང་དག་པར་ངོ་བོ་ཉིད་ཀྱི་ཆོས་ཉིད་ཡིན་པར་རིག་པར་བྱའོ། །

bcom ldan 'das kyis kyang srid pa 'pho ba'i mdo las/ don 'di nyid tshigs su bcad pa'i dbyangs kyis 'di skad du/ ming ni gang dang gang gis su/ /chos rnams gang dang gang brjod pa/ /de la de ni yod ma yin/ /'di ni chos rnams chos nyid do/ /zhes gsungs te/ tshigs su bcad pa 'dis don ji ltar bstan ce na/ gzugs la sogs par ming btags pa'i chos kyi gzugs zhes bya ba la sogs pa'i ming gang yin pa gzugs zhes bya ba la sogs pa'i ming des gzugs la sogs par ming btags pa'i chos de dag la gzugs zhes bya ba'am/ tshor ba zhes bya ba nas rgyas par mya ngan las 'das pa zhes bya ba'i bar du brjod cing bsnyad pa de la gzugs zhes bya ba la sogs pa'i chos rnams bdag nyid kyis kyang gzugs kyi bdag nyid ma yin la| de dag la yang de las gzhan pa gzugs la sogs pa'i bdag nyid kyi chos med de/ gzugs la sogs par ming btags pa'i chos de dag gis brjod du med pa'i don du yod pa nyid gang yin pa de ni/ yang dag par ngo bo nyid kyi chos nyid yin par rig par bya'o/ /

【S2 引義品】

བཅོམ་ལྡན་འདས་ཀྱིས་དོན་གྱི་སྡེ་ཚན་དག་ལས་ཀྱང་། འཇིག་རྟེན་དག་ན་ཀུན་རྫོབ་གང་ཅི་ཡོད། །དེ་ཀུན་ཐུབ་པས་ཞལ་གྱིས་མི་བཞེས་ཏེ། །གཟིགས་དང་གསན་ལ་བཞེད་པར་མི་མཛད་པས། །དེ་ནི་ཞལ་གྱིས་མི་བཞེས་གང་གིས་འཛིན། །ཞེས་གསུངས་ཏེ། ཚིགས་སུ་བཅད་པ་འདིས་དེའི་དོན་ཇི་ལྟར་བསྟན་ཅེ་ན། གཟུགས་ལ་སོགས་པར་མིང་བཏགས་པའི་དངོས་པོ་ལ་གཟུགས་ཞེས་བྱ་བ་ལ་སོགས་པར་བཏགས་པ་གང་ཡིན་པ་དེ་དག་ནི་ཀུན་རྫོབ་ཅེས་བྱ་སྟེ། བཏགས་པ་དེ་དག་ནི་དངོས་པོ་དེ་དེའི་བདག་ཉིད་ཡིན་ནོ་ཞེས་བྱ་བར་དེ་ལྟར་མི་བཞེད་དེ། དེ་དག་ཀུན་རྫོབ་ཡིན་པའི་ཕྱིར་རོ། །དེ་ཅིའི་ཕྱིར་ཞེ་ན། དེ་ལ་ནི་བསྐྱེད་པ་དང་སྐུར་བའི་ལྟ་བ་མི་མངའ་སྟེ། དེ་བས་ན་དེ་ལ་ཕྱིན་ཅི་ལོག་ཉེ་བར་འཇོག་པའི་ལྟ་བ་དེ་མི་མངའ་བའི་ཕྱིར། ཞལ་གྱིས་མི་བཞེས་ཞེས་བྱའོ། །དེ་དེ་ལྟར་ཞལ་གྱིས་མི་བཞེས་པས་ལྟ་བ་དེ་མེད་པར་དངོས་པོ་དེ་ལ་སྒྲོ་འདོགས་པའམ། སྐུར་པ་འདེབས་པར་གང་གིས་འཛིན། འཛིན་པ་མི་མངའ་ན་ཤེས་བྱ་ཡང་དག་པར་གཟིགས་པ་ཡིན་ཏེ། དེ་ནི་དེའི་གཟིགས་པ་ཡིན་ནོ། །ཤེས་བྱ་དེ་ཉིད་ཀྱིས་བརྗོད་པ་གསན་པ་གང་ཡིན་པ་དེ་ནི་དེའི་གསན་པ་ཡིན་ཏེ། གཟིགས་པ་དང་གསན་པ་དེ་ལ་སྲེད་པ་སྐྱེད་པར་མི་མཛད་འཕེལ་བར་མི་མཛད་ཀྱི། དམིགས་པ་དེ་སྤོང་ཞིང་བཏང་སྙོམས་ཅན་དུ་གནས་ཏེ། དེ་ལྟར་ན་བཞེད་པར་མི་མཛད་དོ། །

bcom ldan 'das kyis don gyi sde tshan dag las kyang / 'jig rten dag na kun rdzob gang ci yod/ /de kun thub pas zhal gyis mi bzhes te/ /gzigs dang gsan la bzhed par mi mdzad pas/ /de ni zhal gyis mi bzhes gang gis 'dzin/ /zhes gsungs te/ tshigs su bcad pa 'dis de'i don ji ltar bstan ce na/ gzugs la sogs par ming btags pa'i dngos po la gzugs zhes bya ba la sogs par btags pa gang yin pa de dag ni kun rdzob ces bya ste/ btags pa de dag ni dngos po de de'i bdag nyid yin no zhes bya bar de ltar mi bzhed de/ de dag kun rdzob yin pa'i phyir ro/ /de ci'i phyir zhe na/ de la ni bskyed pa dang skur ba'i lta ba mi mnga' ste/ de bas na de la phyin ci log nye bar 'jog pa'i lta ba de mi mnga' ba'i phyir/ zhal gyis mi bzhes zhes bya'o/ /de de ltar zhal gyis mi bzhes pas lta ba de med par dngos po de la sgro 'dogs pa'am/ skur pa 'debs par gang gis 'dzin/ 'dzin pa mi mnga' na shes bya yang dag par gzigs pa yin te/ de ni de'i gzigs pa yin no/ /shes bya de nyid kyis brjod pa gsan pa gang yin pa de ni de'i gsan pa yin te/ gzigs pa dang gsan pa de la sred pa skyed par mi mdzad 'phel bar mi mdzad kyi/ dmigs pa de spong zhing btang snyoms can du gnas te/ de ltar na bzhed par mi mdzad do/ /

【S3 引散他迦多衍那經】【T1 引經言】【U1 略辨】

ཡང་བཅོམ་ལྡན་འདས་ཀྱིས་སྡུམས་བྱེད་ཀ་ཏའི་བུ་ལས་བརྩམས་ཏེ། བཀའ་སྩལ་པ། འདི་ན་དགེ་སློང་སྡུམས་བྱེད་ནི་ས་ལ་བརྟེན་ཅིང་བསམ་གཏན་མི་བྱེད་དོ། །ཆུ་དང་། མེ་དང་། རླུང་དང་། ནམ་མཁའ་དང་། ࿒རྣམ་ཤེས་དང༌། ཅི་ཡང་མེད་པའི་སྐྱེ་མཆེད་དང་། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དང་། འཇིག་རྟེན་འདི་དང་། འཇིག་རྟེན་ཕ་རོལ་དང་། ཉི་མ་དང་། ཟླ་བ་འདི་གཉིས་དང་། མཐོང་བ་དང་། ཐོས་པ་དང་། བྱེ་བྲག་ཕྱེད་པ་དང་། རྣམ་པར་ཤེས་པ་དང་། རྙེད་པ་དང་། བཙལ་བ་དང་། ཡིད་࿒ཀྱིས་རྗེས་སུ་བརྟགས་པ་དང་། རྗེས་སུ་དཔྱད་པ་དེ་དག་ཐམས་ཅད་ལ་བརྟེན་ཅིང་བསམ་གཏན་མི་བྱེད་དོ། །བསམ་གཏན་པ་ཇི་ལྟར་ས་ལ་བརྟེན་ཅིང་བསམ་གཏན་མི་བྱེད་ལ། རྒྱས་པར་ཐམས་ཅད་ཀྱི་བར་ལ་བརྟེན་ཅིང་བསམ་གཏན་མི་བྱེད་ཅེ་ན།

yang bcom ldan 'das kyis sdums byed ka ta'i bu las brtsams te/ bka' stsal pa/ 'di na dge slong sdums byed ni sa la brten cing bsam gtan mi byed do/ /chu dang / me dang / rlung dang / nam mkha' dang / rnam shes dang/ ci yang med pa'i skye mched dang / 'du shes med 'du shes med min skye mched dang / 'jig rten 'di dang / 'jig rten pha rol dang / nyi ma dang / zla ba 'di gnyis dang / mthong ba dang / thos pa dang / bye brag phyed pa dang / rnam par shes pa dang / rnyed pa dang / btsal ba dang / yid kyis rjes su brtags pa dang / rjes su dpyad pa de dag thams cad la brten cing bsam gtan mi byed do/ /bsam gtan pa ji ltar sa la brten cing bsam gtan mi byed la/ rgyas par thams cad kyi bar la brten cing bsam gtan mi byed ce na/

【U2 重釋】

འདི་ན་དགེ་སློང་སྡུམས་བྱེད་ནི་ས་ལ་སར་འདུ་ཤེས་པ་གང་ཡིན་པ་དེ་བསལ་བ་ཡིན་ནོ། །ཆུ་ལ་ཆུར་འདུ་ཤེས་པ་ནས་རྒྱས་པར་ཐམས་ཅད་ལ་ཐམས་ཅད་དུ་འདུ་ཤེས་པ་གང་ཡིན་པ་དེ་བསལ་བ་ཡིན་ཏེ། དེ་ལྟར་དགེ་སློང་བསམ་གཏན་པ་ནི་ས་ལ་བརྟེན་ཅིང་བསམ་གཏན་མི་བྱེད་ལ། རྒྱས་པར་ཐམས་ཅད་ལ་ཐམས་ཅད་ཅེས་བྱ་བའི་བར་དུ་བརྟེན་ཅིང་བསམ་གཏན་མི་བྱེད་དོ། །

'di na dge slong sdums byed ni sa la sar 'du shes pa gang yin pa de bsal ba yin no/ /chu la chur 'du shes pa nas rgyas par thams cad la thams cad du 'du shes pa gang yin pa de bsal ba yin te/ de ltar dge slong bsam gtan pa ni sa la brten cing bsam gtan mi byed la/ rgyas par thams cad la thams cad ces bya ba'i bar du brten cing bsam gtan mi byed do/ /

【U3 明觀利】

དགེ་སློང་བསམ་གཏན་པ་དེ་ལྟ་བུ་ལ་ནི་དབང་པོ་དང་བཅས་པའི་ལྷ་རྣམས་དང་། དབང་བདག་དང་བཅས་པ་རྣམས་དང་། སྐྱེ་དགུའི་བདག་པོ་དང་བཅས་པ་རྣམས༑ སྐྱེས་བུ་ཅང་ཤེས་ཁྱོད་ལ་ཕྱག་འཚལ་ལོ། །སྐྱེས་བུ་དམ་པ་ཁྱོད་ལ་ཕྱག་འཚལ་ལོ། །ཅི་ལ་ཁྱོད་རྟེན་བསམ་གཏན་མཛད་པ་ཡི། །ཁྱོད་ཀྱི་དེ་ནི་བདག་ཅག་མ་འཚལ་ཏོ། །ཞེས་རྒྱང་མ་ནས་ཕྱག་འཚལ་བར་བྱེད་དོ། །

dge slong bsam gtan pa de lta bu la ni dbang po dang bcas pa'i lha rnams dang / dbang bdag dang bcas pa rnams dang / skye dgu'i bdag po dang bcas pa rnams| skyes bu cang shes khyod la phyag 'tshal lo/ /skyes bu dam pa khyod la phyag 'tshal lo/ /ci la khyod rten bsam gtan mdzad pa yi/ /khyod kyi de ni bdag cag ma 'tshal to/ /zhes rgyang ma nas phyag 'tshal bar byed do/ /

【T2 釋經意】

མདོའི་ཚིག་དེར་དོན་འདི་ཇི་ལྟར་སྟོན་ཅེ་ན། ས་ལ་སོགས་པར་མིང་བཏགས་པའི་དངོས་པོ་ལས་ཞེས་བྱ་བ་ལ་སོགས་པའི་མིང་དུ་བརྡར་བཏགས་པ་གང་ཡིན་པ་དེ་ནི་ས་ལ་སོགས་པའི་འདུ་ཤེས་ཞེས་བྱའོ། །འདུ་ཤེས་དེ་ཡང་ས་ལ་སོགས་པར་མིང་བཏགས་པའི་དངོས་པོ་ལ་སྒྲོ་འདོགས་པ་དང་སྐུར་པ་འདེབས་པ་ཡིན་ཏེ། དེའི་ངོ་བོ་ཉིད་ཀྱིས་དངོས་པོར་འཛིན་པ་ནི་སྒྲོ་འདོགས་པ་ཡིན་ནོ། །དངོས་པོ་ཙམ་གྱི་ཡང་དག་པ་འཇིག་པར་འཛིན་པ་ནི་སྐུར་པ་འདེབས་པའི་འདུ་ཤེས་ཞེས་བྱ་སྟེ། དེའི་འདུ་ཤེས་དེ་བསལ་བ་ཡིན་ནོ། །བསལ་ཞེས་བྱ་བ་ནི་སྤངས་པ་དང་བཏང་བའོ། །

mdo'i tshig der don 'di ji ltar ston ce na/ sa la sogs par ming btags pa'i dngos po las zhes bya ba la sogs pa'i ming du brdar btags pa gang yin pa de ni sa la sogs pa'i 'du shes zhes bya'o/ /'du shes de yang sa la sogs par ming btags pa'i dngos po la sgro 'dogs pa dang skur pa 'debs pa yin te/ de'i ngo bo nyid kyis dngos por 'dzin pa ni sgro 'dogs pa yin no/ /dngos po tsam gyi yang dag pa 'jig par 'dzin pa ni skur pa 'debs pa'i 'du shes zhes bya ste/ de'i 'du shes de bsal ba yin no/ /bsal zhes bya ba ni spangs pa dang btang ba'o/ /

【R3 總結】

དེ་བས་ན࿒ལུང་གིས་ཀྱང་དེ་བཞིན་གཤེགས་པ་མཆོག་ཏུ་ཡིད་ཆེས་པའི་ལུང་ལས་ཆོས་ཐམས་ཅད་བརྗོད་དུ་མེད་པའི་ངོ་བོ་ཉིད་ཡིན་པར་རིག་པར་བྱའོ། །

de bas na lung gis kyang de bzhin gshegs pa mchog tu yid ches pa'i lung las chos thams cad brjod du med pa'i ngo bo nyid yin par rig par bya'o/ /

【Q3 明諸佛起言說意】

དེ་ལྟར་ཆོས་ཐམས་ཅད་བརྗོད་དུ་མེད་པའི་ངོ་བོ་ཉིད་ཡིན་ན། ཅིའི་ཕྱིར་བརྗོད་པ་སྦྱོར་བར་བྱེད་ཅེ་ན། འདི་ལྟར་བརྗོད་པ་མེད་ན་ཡང་བརྗོད་དུ་མེད་པའི་ཆོས་ཉིད་དེ་གཞན་དག་ལ་བསྙད་པ་དང་། ཐོས་པར་བྱེད་ཀྱང་མི་ནུས་ལ། ཚིག་དང་ཐོས་པ་མེད་ན་ཡང་བརྗོད་དུ་མེད་པའི་ངོ་བོ་ཉིད་དེ་ཤེས་པར་མི་ནུས་སོ། །དེ་བས་ན་ཐོས་པ་དང་ཤེས་པར་བྱ་བའི་ཕྱིར་བརྗོད་པར་ཡང་སྦྱོར་བར་བྱེད་དོ། །

de ltar chos thams cad brjod du med pa'i ngo bo nyid yin na/ ci'i phyir brjod pa sbyor bar byed ce na/ 'di ltar brjod pa med na yang brjod du med pa'i chos nyid de gzhan dag la bsnyad pa dang / thos par byed kyang mi nus la/ tshig dang thos pa med na yang brjod du med pa'i ngo bo nyid de shes par mi nus so/ /de bas na thos pa dang shes par bya ba'i phyir brjod par yang sbyor bar byed do/ /

【Q4 明諸愚夫不了離言說法起八分別】【R1 明不了起八分別】【S1 明不了離言諸法起八分別而生三事能起二世間】【T1 總標舉】

དེ་བཞིན་ཉིད་དེ་དེ་ལྟར་ཡོངས་སུ་མ་ཤེས་པས། གཞི་དེ་ལས་བྱིས་པ་རྣམས་ཀྱི་རྣམ་པར་རྟོག་པ࿒དངོས་པོ་གསུམ་སྐྱེད་པ་དང་། སེམས་ཅན་དང་།སྣོད་ཀྱི་འཇིག་རྟེན་ཐམས་ཅད་སྒྲུབ་པ་རྣམ་པ་བརྒྱད་འབྱུང་བར་འགྱུར་ཏེ།

de bzhin nyid de de ltar yongs su ma shes pas/ gzhi de las byis pa rnams kyi rnam par rtog pa dngos po gsum skyed pa dang / sems can dang /snod kyi 'jig rten thams cad sgrub pa rnam pa brgyad 'byung bar 'gyur te/

【T2 別釋】【U1 列分別名】

འདི་ལྟ་སྟེ། ངོ་བོ་ཉིད་དུ་རྣམ་པར་རྟོག་པ་དང་། བྱེ་བྲག་ཏུ་རྣམ་པར་རྟོག་པ་དང་། རིལ་པོར་འཛིན་པའི་རྣམ་པར་རྟོག་པ་དང་། བདག་གོ་སྙམ་པའི་རྣམ་པར་རྟོག་པ་དང་། བདག་གི་སྙམ་པའི་རྣམ་པར་རྟོག་པ་དང་། སྡུག་པར་རྣམ་པར་རྟོག་པ་དང་། མི་སྡུག་པར་རྣམ་པར་རྟོག་པ་དང་། དེ་གཉི་ག་ལས་བཟློག་པའི་རྣམ་པར་རྟོག་པའོ། །

'di lta ste/ ngo bo nyid du rnam par rtog pa dang / bye brag tu rnam par rtog pa dang / ril por 'dzin pa'i rnam par rtog pa dang / bdag go snyam pa'i rnam par rtog pa dang / bdag gi snyam pa'i rnam par rtog pa dang / sdug par rnam par rtog pa dang / mi sdug par rnam par rtog pa dang / de gnyi ga las bzlog pa'i rnam par rtog pa'o/ /

【U2 辨能生三事】

རྣམ་པར་རྟོག་པ་རྣམ་པ་བརྒྱད་པོ་དེ་དངོས་པོ་གསུམ་པོ་གང་དག་གིས་སྐྱེད་པ་ཡིན་ཞེ་ན། ངོ་བོ་ཉིད་དུ་རྣམ་པར་རྟོག་པ་གང་ཡིན་པ་དང་། བྱེ་བྲག་ཏུ་རྣམ་པར་རྟོག་པ་གང་ཡིན་པ་དང་། རིལ་པོར་འཛིན་པའི་རྣམ་པར་རྟོག་པ་གང་ཡིན་པའི་རྣམ་པར་རྟོག་པ་གསུམ་པོ་འདི་དག་ནི་རྣམ་པར་རྟོག་པ་སྤྲོས་པའི་གནས་དང་། རྣམ་པར་རྟོག་པ་སྤྲོས་པའི་དམིགས་པའི་དངོས་པོ་གཟུགས་ལ་སོགས་པའི་མིང་བཏགས་པར་སྐྱེད་དོ། །དངོས་པོ་དེ་ལ་བརྟེན་ནས་སྤྲོས་པར་བྱེད་ན། མིང་གི་འདུ་ཤེས་ཀྱི་བརྗོད་པ་ཡོངས་སུ་བཟུང་བ། མིང་གི་འདུ་ཤེས་ཀྱི་བརྗོད་པས་ཡོངས་སུ་བསྒོམས་པའི་རྣམ་པར་རྟོག་པ་སྣ་ཚོགས་མང་པོ་རྣམ་པ་དུ་མ་དངོས་པོ་དེ་ཉིད་ལས་འབྱུང་བར་འགྱུར་རོ། ། དེ་ལ་བདག་གོ་སྙམ་པའི་རྣམ་པ་གང་ཡིན་པ་དང་། བདག་གི་སྙམ་པའི་རྣམ་པར་རྟོག་པ་འདི་གཉིས་ནི་འཇིག་ཚོགས་ལ་ལྟ་བ་དེ་ལས་གཞན་པའི་ལྟ་བ་ཐམས་ཅད་ཀྱི་རྩ་བར་གྱུར་པ་དང་། ང་རྒྱལ་གྱི་རྩ་བ་ངའོ་སྙམ་པའི་ང་རྒྱལ་དེ་ལས་གཞན་པའི་ང་རྒྱལ་ཐམས་ཅད་ཀྱི་རྩ་བར་གྱུར་པ་སྐྱེད་དོ། །དེ་ལ་སྡུག་པར་རྣམ་པར་རྟོག་པ་དང་། མི་སྡུག་པར་རྣམ་པར་རྟོག་པ་དང་། དེ་གཉི་ག་ལས་བཟློག་པའི་རྣམ་པར་རྟོག་པ་ནི་ཅི་རིགས་པར་འདོད་ཆགས་དང་། ཞེ་སྡང་དང་། གཏི་མུག་རྣམས་སྐྱེད་དོ། །

rnam par rtog pa rnam pa brgyad po de dngos po gsum po gang dag gis skyed pa yin zhe na/ ngo bo nyid du rnam par rtog pa gang yin pa dang / bye brag tu rnam par rtog pa gang yin pa dang / ril por 'dzin pa'i rnam par rtog pa gang yin pa'i rnam par rtog pa gsum po 'di dag ni rnam par rtog pa spros pa'i gnas dang / rnam par rtog pa spros pa'i dmigs pa'i dngos po gzugs la sogs pa'i ming btags par skyed do/ /dngos po de la brten nas spros par byed na/ ming gi 'du shes kyi brjod pa yongs su bzung ba/ ming gi 'du shes kyi brjod pas yongs su bsgoms pa'i rnam par rtog pa sna tshogs mang po rnam pa du ma dngos po de nyid las 'byung bar 'gyur ro/ / de la bdag go snyam pa'i rnam pa gang yin pa dang / bdag gi snyam pa'i rnam par rtog pa 'di gnyis ni 'jig tshogs la lta ba de las gzhan pa'i lta ba thams cad kyi rtsa bar gyur pa dang / nga rgyal gyi rtsa ba nga'o snyam pa'i nga rgyal de las gzhan pa'i nga rgyal thams cad kyi rtsa bar gyur pa skyed do/ /de la sdug par rnam par rtog pa dang / mi sdug par rnam par rtog pa dang / de gnyi ga las bzlog pa'i rnam par rtog pa ni ci rigs par 'dod chags dang / zhe sdang dang / gti mug rnams skyed do/ /

【U3 結成三事略述三門辨八分別】

དེ་ལྟར་ན་རྣམ་པར་རྟོག་པ་རྣམ་པ་བརྒྱད་པོ་འདི་ནི་འདི་ལྟ་སྟེ། རྣམ་པར་རྟོག་པའི་གནས་སྤྲོས་པའི࿒དངོས་པོ་དང༌། ལྟ་བ་དང་ངའོ་སྙམ་པའི་ང་རྒྱལ་དང་། འདོད་ཆགས་དང་། ཞེ་སྡང་དང་། གཏི་མུག་རྣམས་དང་། ࿒དངོས་པོ་འདི་གསུམ་སྐྱེད་པར་འཇུག་པ་ཡིན་ནོ། །

de ltar na rnam par rtog pa rnam pa brgyad po 'di ni 'di lta ste/ rnam par rtog pa'i gnas spros pa'i dngos po dang/ lta ba dang nga'o snyam pa'i nga rgyal dang / 'dod chags dang / zhe sdang dang / gti mug rnams dang / dngos po 'di gsum skyed par 'jug pa yin no/ /

【T3 辨所生事本末相生攝法周盡】

དེ་ལ་རྣམ་པར་རྟོག་པའི་སྤྲོས་པའི་དངོས་པོ་ལ་ནི་འཇིག་ཚོགས་ལ་ལྟ་བ་དང་། ངའོ་སྙམ་པའི་ང་རྒྱལ་བརྟེན་ནོ། །འཇིག་ཚོགས་ལ་ལྟ་བ་དང་། ངའོ་སྙམ་པའི་ང་རྒྱལ་ལ་ནི་འདོད་ཆགས་དང་། ཞེ་སྡང་དང་། གཏི་མུག་རྣམས་བརྟེན་ཏེ༑ གཞི་གསུམ་པོ་འདི་དག་གིས་འཇིག་རྟེན་ཐམས་ཅད་ཀྱི་འཇུག་པའི་ཕྱོགས་མ་ལུས་པར་བསྟན་པ་ཡིན་ནོ། །

de la rnam par rtog pa'i spros pa'i dngos po la ni 'jig tshogs la lta ba dang / nga'o snyam pa'i nga rgyal brten no/ /'jig tshogs la lta ba dang / nga'o snyam pa'i nga rgyal la ni 'dod chags dang / zhe sdang dang / gti mug rnams brten te| gzhi gsum po 'di dag gis 'jig rten thams cad kyi 'jug pa'i phyogs ma lus par bstan pa yin no/ /

【S2 解八種分別】【T1 自性分別】

དེ་ལ་ངོ་བོ་ཉིད་དུ་རྣམ་པར་རྟོག་པ་གང་ཞེ་ན། གཟུགས་ལ་སོགས་པའི་མིང་བཏགས་པའི་དངོས་པོ་ལ་གཟུགས་ཞེས་བྱ་བ་ལ་སོགས་པར་རྣམ་པར་རྟོག་པ་གང་ཡིན་པ་དེ་ནི་ངོ་བོ་ཉིད་དུ་རྣམ་པར་རྟོག་པ་ཞེས་བྱའོ༑ །

de la ngo bo nyid du rnam par rtog pa gang zhe na/ gzugs la sogs pa'i ming btags pa'i dngos po la gzugs zhes bya ba la sogs par rnam par rtog pa gang yin pa de ni ngo bo nyid du rnam par rtog pa zhes bya'o| /

【T2 差別分別】

བྱེ་བྲག་ཏུ་རྣམ་པར་རྟོག་པ་གང་ཞེ་ན། གཟུགས་ལ་སོགས་པར་མིང་བཏགས་པའི་དངོས་པོ་དེ་ཉིད་ལ་འདི་ནི་གཟུགས་ཅན་ནོ། །འདི་ནི་གཟུགས་ཅན་མ་ཡིན་ནོ། །འདི་ནི་བསྟན་དུ་ཡོད་པའོ། །འདི་ནི་བསྟན་དུ་མེད་པའོ། །དེ་བཞིན་དུ་ཐོགས་པ་དང་བཅས་པ་དང་། ཐོགས་པ་མེད་པ་དང࿒ཟག་པ་དང་བཅས་པ་དང་། ཟག་པ་མེད་པ་དང་། འདུས་བྱས་དང་། འདུས་མ་བྱས་དང་། དགེ་བ་དང་། མི་དགེ་བ་དང་། ལུང་དུ་མ་བསྟན་པ་དང་། འདས་པ་དང་། མ་འོངས་པ་དང་། ད་ལྟར་བྱུང་བ་དང་། དེ་ལྟ་བུ་དང་མཐུན་པའི་ཚུལ་གྱི་དབྱེ་བ་ཚད་མེད་པས་ངོ་བོ་ཉིད་དུ་རྣམ་པར་རྟོག་པ་ལ་བརྟེན་པ་དེ་བྱེ་བྲག་ཏུ་བྱ་བའི་ཕྱིར་རྣམ་པར་རྟོག་པ་གང་ཡིན་པ་དེ་ནི་བྱེ་བྲག་ཏུ་རྣམ་པར་རྟོག་པ་ཞེས་བྱའོ། །

bye brag tu rnam par rtog pa gang zhe na/ gzugs la sogs par ming btags pa'i dngos po de nyid la 'di ni gzugs can no/ /'di ni gzugs can ma yin no/ /'di ni bstan du yod pa'o/ /'di ni bstan du med pa'o/ /de bzhin du thogs pa dang bcas pa dang / thogs pa med pa dang zag pa dang bcas pa dang / zag pa med pa dang / 'dus byas dang / 'dus ma byas dang / dge ba dang / mi dge ba dang / lung du ma bstan pa dang / 'das pa dang / ma 'ongs pa dang / da ltar byung ba dang / de lta bu dang mthun pa'i tshul gyi dbye ba tshad med pas ngo bo nyid du rnam par rtog pa la brten pa de bye brag tu bya ba'i phyir rnam par rtog pa gang yin pa de ni bye brag tu rnam par rtog pa zhes bya'o/ /

【T3 總執分別】

རིལ་པོར་འཛིན་པའི་རྣམ་པར་རྟོག་པ་གང་ཞེ་ན། གཟུགས་ལ་སོགས་པར་མིང་དུ་བཏགས་པའི་དངོས་པོ་དེ་ཉིད་ལ་བདག་དང་སེམས་ཅན་དང་། སྲོག་དང་། སྐྱེ་བ་པོའི་མིང་གི་བརྡ་དང་ལྡན་པ། ཁྱིམ་དང་། དམག་དང་། ནགས་ལ་སོགས་པ་དང་། ཟས་དང་། སྐོམ་དང་། བཞོན་པ་དང་། གོས་ལ་སོགས་པ་དེ་དག་ལ་དེ་དག་གི་མིང་གི་བརྡ་དང་ལྡན་ལ། ཆོས་མང་པོ་བསྡུས་པ་དག་ལ་རིལ་པོར་འཛིན་པའི་རྒྱུ་ལས་བྱུང་བ་འཇུག་པ་གང་ཡིན་པ་དེ་ནི་རིལ་པོར་འཛིན་པའི་རྣམ་པར་རྟོག་པ་ཞེས་བྱའོ། །

ril por 'dzin pa'i rnam par rtog pa gang zhe na/ gzugs la sogs par ming du btags pa'i dngos po de nyid la bdag dang sems can dang / srog dang / skye ba po'i ming gi brda dang ldan pa/ khyim dang / dmag dang / nags la sogs pa dang / zas dang / skom dang / bzhon pa dang / gos la sogs pa de dag la de dag gi ming gi brda dang ldan la/ chos mang po bsdus pa dag la ril por 'dzin pa'i rgyu las byung ba 'jug pa gang yin pa de ni ril por 'dzin pa'i rnam par rtog pa zhes bya'o/ /

【T4-5 我、我所分別】

བདག་གོ་སྙམ་པ་དང་། བདག་གི་སྙམ་པའི་རྣམ་པར་རྟོག་པ་གང་ཞེ་ན། དངོས་པོ་གང་ཟག་པ་དང་བཅས་པ་ཉེ་བར་ལེན་པ་དང་མཐུན་པར་བཅས་པ་གང་ལ་ཡུན་རིང་པོ་ནས་བདག་ཏུའམ། བདག་གིར་འདྲིས་ཤིང་མངོན་པར་ཞེན་པ་ལ་གོམས་པས། ལོག་པར་འཛིན་ཅིང་འདྲིས་པ་དེ་ལས་རང་གི་ལྟ་བའི་གནས་དང་མཐུན་པའི་དངོས་པོ་ལ་བརྟེན་ནས། འབྱུང་བ་ལོག་པའི་རྣམ་པར་རྟོག་པ་གང་ཡིན་པ་དེ་ནི་བདག་གོ་སྙམ་པ་དང་། བདག་གི་སྙམ་པའི་རྣམ་པར་རྟོག་པ་ཞེས་བྱའོ། །

bdag go snyam pa dang / bdag gi snyam pa'i rnam par rtog pa gang zhe na/ dngos po gang zag pa dang bcas pa nye bar len pa dang mthun par bcas pa gang la yun ring po nas bdag tu'am/ bdag gir 'dris shing mngon par zhen pa la goms pas/ log par 'dzin cing 'dris pa de las rang gi lta ba'i gnas dang mthun pa'i dngos po la brten nas/ 'byung ba log pa'i rnam par rtog pa gang yin pa de ni bdag go snyam pa dang / bdag gi snyam pa'i rnam par rtog pa zhes bya'o/ /

【T6 愛分別】

སྡུག་པར་རྣམ་པར་རྟོག་པ་གང་ཞེ་ན། མཛེས་པ་ཡིད་དུ་འོང་བའི་དངོས་པོ་ལ་དམིགས་པའི་རྣམ་པར་རྟོག་པ་གང་ཡིན་པའོ། །

sdug par rnam par rtog pa gang zhe na/ mdzes pa yid du 'ong ba'i dngos po la dmigs pa'i rnam par rtog pa gang yin pa'o/ /

【T7 非愛分別】

མི་སྡུག་པར་རྣམ་པར་རྟོག་པ་གང་ཞེ་ན། མི་མཛེས་པ་ཡིད་དུ་མི་འོང་བའི་དངོས་པོ་ལ་དམིགས་པའི་རྣམ་པར་རྟོག་པ་གང་ཡིན་པའོ། །

mi sdug par rnam par rtog pa gang zhe na/ mi mdzes pa yid du mi 'ong ba'i dngos po la dmigs pa'i rnam par rtog pa gang yin pa'o/ /

【T8 彼俱相違分別】

སྡུག་པ་དང་མི་སྡུག་པ་གཉི་ག་ལས་བཟློག་པའི་རྣམ་པར་རྟོག་པ་གང་ཞེ་ན། མཛེས་པ་དང་། མི་མཛེས་པ་ཡིད་དུ་འོང་བ་དང་ཡིད་དུ་མི་འོང་བ་དེ་གཉིས་ལ་མ་གཏོགས་པའི་དངོས་པོ་ལ་དམིགས་པའི་རྣམ་པར་རྟོག་པ་གང་ཡིན་པ་སྟེ།

sdug pa dang mi sdug pa gnyi ga las bzlog pa'i rnam par rtog pa gang zhe na/ mdzes pa dang / mi mdzes pa yid du 'ong ba dang yid du mi 'ong ba de gnyis la ma gtogs pa'i dngos po la dmigs pa'i rnam par rtog pa gang yin pa ste/

【S3 辨八中前三分別與所依緣展轉相生】

དེ་ཡང་མདོར་བསྡུ་ན་རྣམ་པ་གཉིས་སུ་འགྱུར་ཏེ། རྣམ་པར་རྟོག་པ་དང་རྣམ་པར་རྟོག་པའི་རྟེན་རྣམ་པར་རྟོག་པའི་དམིགས་པའི་དངོས་པོའོ། །དེ་གཉི་ག་ཡང་ཐོག་མ་མེད་པ་དང་། གཅིག་གི་རྒྱུ་ལས་གཅིག་བྱུང་བ་ཡིན་པར་རིག་པར་བྱ་སྟེ། རྣམ་པར་རྟོག་པ་སྔ་མ་ནི་ད་ལྟར་བྱུང་བའི་རྣམ་པར་རྟོག་པའི་དམིགས་པའི་དངོས་པོ་འབྱུང་བའི་རྒྱུ་ཡིན་ནོ། །ད་ལྟར་བྱུང་བའི་རྣམ་པར་རྟོག་པའི་དམིགས་པའི་དངོས་པོ་བྱུང་བ་ནི། ད་ལྟར་བྱུང་བ་དེ་ལ་དམིགས་པའི་རྣམ་པར་རྟོག་པ་འབྱུང་བའི་རྒྱུ་ཡིན་ནོ། །དེ་ལ་ད་ལྟར་གྱི་རྣམ་པར་རྟོག་པ་ཡོངས་སུ་མ་ཤེས་པ་ནི། ཕྱི་མ་ལ་དེའི་དམིགས་པའི་དངོས་པོ་འབྱུང་བའི་རྒྱུའོ། །དེ་བྱུང་ན་དེ་ལ་གནས་པ་དེ་ལ་བརྟེན་པའི་རྣམ་པར་རྟོག་པ་ཡང་ངེས་པར་འབྱུང་བར་འགྱུར་རོ། །

de yang mdor bsdu na rnam pa gnyis su 'gyur te/ rnam par rtog pa dang rnam par rtog pa'i rten rnam par rtog pa'i dmigs pa'i dngos po'o/ /de gnyi ga yang thog ma med pa dang / gcig gi rgyu las gcig byung ba yin par rig par bya ste/ rnam par rtog pa snga ma ni da ltar byung ba'i rnam par rtog pa'i dmigs pa'i dngos po 'byung ba'i rgyu yin no/ /da ltar byung ba'i rnam par rtog pa'i dmigs pa'i dngos po byung ba ni/ da ltar byung ba de la dmigs pa'i rnam par rtog pa 'byung ba'i rgyu yin no/ /de la da ltar gyi rnam par rtog pa yongs su ma shes pa ni/ phyi ma la de'i dmigs pa'i dngos po 'byung ba'i rgyu'o/ /de byung na de la gnas pa de la brten pa'i rnam par rtog pa yang nges par 'byung bar 'gyur ro/ /

【R2 明為了知分別過修四尋思四如實智】【S1 問答總標】

རྣམ་པར་རྟོག་པ་དེ་ཇི་ལྟར་ཤེས་པར་འགྱུར་ཞེ་ན༑ ཡོངས་སུ་ཚོལ་བ་རྣམ་པ་བཞི་དང་། ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་རྣམ་པ་བཞིས་འགྱུར་ཏེ།

rnam par rtog pa de ji ltar shes par 'gyur zhe na| yongs su tshol ba rnam pa bzhi dang / yang dag pa ji lta ba bzhin du yongs su shes pa rnam pa bzhis 'gyur te/

【S2 別解】【T1 解四尋思】【U1 標列】

ཡོངས་སུ་ཚོལ་བ་རྣམ་པ་བཞི་གང་ཞེ་ན༑ མིང་ཡོངས་སུ་ཚོལ་བ་དང་། དངོས་པོ་ཡོངས་སུ་ཚོལ་བ་དང་། ངོ་བོ་ཉིད་དུ་བཏགས་པ་ཡོངས་སུ་ཚོལ་བ་དང་། བྱེ་བྲག་ཏུ་བཏགས་པ་ཡོངས་སུ་ཚོལ་བའོ༑ །

yongs su tshol ba rnam pa bzhi gang zhe na| ming yongs su tshol ba dang / dngos po yongs su tshol ba dang / ngo bo nyid du btags pa yongs su tshol ba dang / bye brag tu btags pa yongs su tshol ba'o| /

【U2 別釋】【V1 名尋思】

དེ་ལ་མིང་ཡོངས་སུ་ཚོལ་བ་ནི་བྱང་ཆུབ་སེམས་དཔའ་གང་མིང་ལ་མིང་ཙམ་དུ་ལྟ࿒བ་གང་ཡིན་པའོ། །

de la ming yongs su tshol ba ni byang chub sems dpa' gang ming la ming tsam du lta ba gang yin pa'o/ /

【V2 事尋思】

དེ་བཞིན་དུ་དངོས་པོ་ལ་དངོས་པོ་ཙམ་དུ་ལྟ་བ་ནི༑ དངོས་པོ་ཡོངས་སུ་ཚོལ་བའོ། །

de bzhin du dngos po la dngos po tsam du lta ba ni| dngos po yongs su tshol ba'o/ /

【V3 自性假立尋思】

ངོ་བོ་ཉིད་དུ་བཏགས་པ་ལ་ངོ་བོ་ཉིད་དུ་བཏགས་པ་ཙམ་དུ་ལྟ་བ་ནི་ངོ་བོ་ཉིད་དུ་བཏགས་པ་ཡོངས་སུ་ཚོལ་བའོ། །

ngo bo nyid du btags pa la ngo bo nyid du btags pa tsam du lta ba ni ngo bo nyid du btags pa yongs su tshol ba'o/ /

【V4 差別假立尋思】

བྱེ་བྲག་ཏུ་བཏགས་པ་ལ་བྱེ་བྲག་ཏུ་བཏགས་པ་ཙམ་དུ་ལྟ་བ་ནི་བྱེ་བྲག་ཏུ་བཏགས་པ་ཡོངས་སུ་ཚོལ་བ་སྟེ། དེས་མིང་དང་དངོས་པོའི་མཚན་ཉིད་ཐ་དད་པ་དང་། འབྲེལ་པར་ཡང་མཐོང་ལ། མིང་དང་དངོས་པོ་འབྲེལ་པ་ལ་བརྟེན་པ་ངོ་བོ་ཉིད་དུ་བཏགས་པ་དང་བྱེ་བྲག་ཏུ་བཏགས་པ་ཡང་ཁོང་དུ་ཆུད་དོ། །

bye brag tu btags pa la bye brag tu btags pa tsam du lta ba ni bye brag tu btags pa yongs su tshol ba ste/ des ming dang dngos po'i mtshan nyid tha dad pa dang / 'brel par yang mthong la/ ming dang dngos po 'brel pa la brten pa ngo bo nyid du btags pa dang bye brag tu btags pa yang khong du chud do/ /

【T2 解四如實智】【U1 總說】

ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་བཞི་པོ་དེ་དག་གང་ཞེ་ན། མིང་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་དང་། དངོས་པོ་ཚོལ་བར་གྱུར་པ་དང་། ངོ་བོ་ཉིད་དུ་བཏགས་པ་ཚོལ་བར་གྱུར་པ་དང་། བྱེ་བྲག་ཏུ་བཏགས་པ་ཚོལ་བར་ྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པའོ། །

yang dag pa ji lta ba bzhin du yongs su shes pa bzhi po de dag gang zhe na/ ming tshol bar gyur pa yang dag pa ji lta ba bzhin du yongs su shes pa dang / dngos po tshol bar gyur pa dang / ngo bo nyid du btags pa tshol bar gyur pa dang / bye brag tu btags pa tshol bar \u0fb1\u0f74ra pa yang dag pa ji lta ba bzhin du yongs su shes pa'o/ /

【U2 別釋】【V1 名尋思所引如實智】

མིང་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་གང་ཞེ་ན། བྱང་ཆུབ་སེམས་དཔའ་དེས་མིང་ལ་མིང་ཙམ་དུ་ཡོངས་སུ་བཙལ་ནས། མིང་དེ་ལ་འདི་ལྟར་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་ཏེ། འདི་ལྟར་མིང་འདི་ནི་འདི་ལྟ་བུའི་དོན་དུ་དངོས་པོ་ལ་རྣམ་པར་འཇོག་སྟེ། འདི་ལྟར་འདུ་བྱེད་ཀྱི་དོན་དང་། ལྟ་བའི་དོན་དང་། ཉེ་བར་འདོགས་པའི་དོན་དུའོ། །གལ་ཏེ་གཟུགས་ལ་སོགས་པར་མིང་དུ་བཏགས་པའི་དངོས་པོ་ལ་གཟུགས་ཞེས་བྱ་བའི་མིང་རྣམ་པར་མི་འཇོག་ན་ནི། སུས་ཀྱང་དངོས་པོ་དེ་ལ་གཟུགས་ཞེས་བྱ་བར་དེ་ལྟར་ཤེས་པར་མི་འགྱུར་རོ། །མི་ཤེས་ན་ནི་སྒྲོ་འདོགས་ཤིང་མངོན་པར་ཞེན་པར་མི་འགྱུར་རོ། །མངོན་པར་ཞེན་པ་མེད་ན་བརྗོད་པར་མི་འགྱུར་ཏེ། གང་གིས་དེ་ལྟར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དེ་ནི་མིང་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་ཞེས་བྱའོ། །

ming tshol bar gyur pa yang dag pa ji lta ba bzhin du yongs su shes pa gang zhe na/ byang chub sems dpa' des ming la ming tsam du yongs su btsal nas/ ming de la 'di ltar yang dag pa ji lta ba bzhin du yongs su shes te/ 'di ltar ming 'di ni 'di lta bu'i don du dngos po la rnam par 'jog ste/ 'di ltar 'du byed kyi don dang / lta ba'i don dang / nye bar 'dogs pa'i don du'o/ /gal te gzugs la sogs par ming du btags pa'i dngos po la gzugs zhes bya ba'i ming rnam par mi 'jog na ni/ sus kyang dngos po de la gzugs zhes bya bar de ltar shes par mi 'gyur ro/ /mi shes na ni sgro 'dogs shing mngon par zhen par mi 'gyur ro/ /mngon par zhen pa med na brjod par mi 'gyur te/ gang gis de ltar yang dag pa ji lta ba bzhin du rab tu shes pa de ni ming tshol bar gyur pa yang dag pa ji lta ba bzhin du yongs su shes pa zhes bya'o/ /

【V2 事尋思所引如實智】

དངོས་པོ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་གང་ཞེ་ན། འདི་ལྟར་བྱང་ཆུབ་སེམས་དཔས་དངོས་པོ་ལ་དངོས་པོ་ཙམ་དུ་ཡོངས་སུ་བཙལ་ནས། གཟུགས་ལ་སོགས་པར་མིང་བཏགས་པའི་དངོས་པོ་དེ་བརྗོད་པ་ཐམས་ཅད་དང་མ་འདྲེས་ཤིང་བརྗོད࿒དུ་མེད་པར་མཐོང་སྟེ། འདི་ནི་དངོས་པོ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་གཉིས་པའོ། །

dngos po tshol bar gyur pa yang dag pa ji lta ba bzhin du yongs su shes pa gang zhe na/ 'di ltar byang chub sems dpas dngos po la dngos po tsam du yongs su btsal nas/ gzugs la sogs par ming btags pa'i dngos po de brjod pa thams cad dang ma 'dres shing brjod du med par mthong ste/ 'di ni dngos po tshol bar gyur pa yang dag pa ji lta ba bzhin du yongs su shes pa gnyis pa'o/ /

【V3 自性假立尋思所引如實智】

ངོ་བོ་ཉིད་དུ་བཏགས་པ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་གང་ཞེ་ན། འདི་ལྟར་བྱང་ཆུབ་སེམས་དཔའ་གཟུགས་ལ་སོགས་པར་མིང་བཏགས་པའི་དངོས་པོ་ལ་ངོ་བོ་ཉིད་དུ་བཏགས་པ་ལ་བཏགས་པ་ཙམ་དུ་ཡོངས་སུ་བཙལ་ནས། ངོ་བོ་ཉིད་དུ་བཏགས་པ་དེས་དེའི་ངོ་བོ་ཉིད་མ་ཡིན་པའི་དངོས་པོ་ལ་དེའི་ངོ་བོ་ཉིད་དུ་སྣང་བར་ཡང་དག་པ་ཇི་ལྟ་བ་བཞིན་དུ་ཁོང་དུ་ཆུད་ཅིང་རབ་ཏུ་ཤེས་ཏེ། དེས་དེའི་ངོ་བོ་ཉིད་དུ་སྤྲུལ་པ་དང་། གཟུགས་བརྙན་དང་། བྲག་ཅ་དང་། མིག་ཡོར་དང་། ཆུ་ཟླ་དང་། རྨི་ལམ་དང་། སྒྱུ་མ་ལྟ་བུར་མཐོང་སྟེ། དེར་སྣང་བ་ནི་དེའི་བདག་ཉིད་མ་ཡིན་པར་མཐོང་ན་དེ་ནི་ཤིན་ཏུ་ཟབ་པའི་དོན་སྤྱོད་ཡུལ་དུ་གྱུར་པ་ངོ་བོ་ཉིད་དུ་བཏགས་པ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་གསུམ་པའོ། །

ngo bo nyid du btags pa tshol bar gyur pa yang dag pa ji lta ba bzhin du yongs su shes pa gang zhe na/ 'di ltar byang chub sems dpa' gzugs la sogs par ming btags pa'i dngos po la ngo bo nyid du btags pa la btags pa tsam du yongs su btsal nas/ ngo bo nyid du btags pa des de'i ngo bo nyid ma yin pa'i dngos po la de'i ngo bo nyid du snang bar yang dag pa ji lta ba bzhin du khong du chud cing rab tu shes te/ des de'i ngo bo nyid du sprul pa dang / gzugs brnyan dang / brag ca dang / mig yor dang / chu zla dang / rmi lam dang / sgyu ma lta bur mthong ste/ der snang ba ni de'i bdag nyid ma yin par mthong na de ni shin tu zab pa'i don spyod yul du gyur pa ngo bo nyid du btags pa tshol bar gyur pa yang dag pa ji lta ba bzhin du yongs su shes pa gsum pa'o/ /

【V4 差別假立尋思所引如實智】

བྱེ་བྲག་ཏུ་བཏགས་པ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་གང་ཞེ་ན། འདི་ལྟར་བྱང་ཆུབ་སེམས་དཔའ་བྱེ་བྲག་ཏུ་བཏགས་པ་ལ་བཏགས་པ་ཙམ་དུ་བཙལ་ནས། གཟུགས་ལ་སོགས་པར་མིང་བཏགས་པའི་དངོས་པོ་དེ་ལ་བྱེ་བྲག་ཏུ་བཏགས་པ་རྣམས་ལ་གཉིས་སུ་མེད་པའི་དོན་དུ་མཐོང་ལ། དངོས་པོ་དེ་ཡང་ཡོད་པ་ཡང་མ་ཡིན། མེད་པ་ཡང་མ་ཡིན་ཏེ། བརྗོད་པའི་བདག་ཉིད་ཀྱིས་ཡོངས་སུ་གྲུབ་པ་མ་ཡིན་པའི་ཕྱིར། ཡོད་པ་མ་ཡིན་ལ་བརྗོད་དུ་མེད་པའི་བདག་ཉིད་དུ་རྣམ་པར་གནས་པའི་ཕྱིར་མེད་པ་ཡང་མ་ཡིན་ནོ། །དེ་བཞིན་དུ་དོན་དམ་པའི་བདེན་པས་ནི། གཟུགས་ཅན་མ་ཡིན་ལ། ཀུན་རྫོབ་ཀྱི་བདེན་པས་ནི། དེ་ལ་གཟུགས་སུ་ཉེ་བར་འདོགས་པས་གཟུགས་ཅན་མ࿒ཡིན་པ་ཡང་མ་ཡིན་ནོ། །དངོས་པོ་ཡོད་པ་དང་། དངོས་པོ་མེད་པ་དང་། གཟུགས་ཅན་དང་། གཟུགས་ཅན་མ་ཡིན་པ་ཇི་ལྟ་བ་དེ་བཞིན་དུ་བསྟན་དུ་ཡོད་པ་དང་། བསྟན་དུ་མེད་པ་ལ་སོགས་པར་བྱེ་བྲག་ཏུ་བཏགས་པའི་རྣམ་གྲངས་ཐམས་ཅད་ལ་ཡང་ཚུལ་དུ་འདིས་དེ་ལྟར་རིག་པར་བྱ་སྟེ། དེ་ལྟར་གང་གིས་བྱེ་བྲག་ཏུ་བཏགས་པ་སྟེ་གཉིས་སུ་མེད་པའི་དོན་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་འདི་ནི་བྱེ་བྲག་ཏུ་བཏགས་པ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་ཞེས་བྱའོ། །

bye brag tu btags pa tshol bar gyur pa yang dag pa ji lta ba bzhin du yongs su shes pa gang zhe na/ 'di ltar byang chub sems dpa' bye brag tu btags pa la btags pa tsam du btsal nas/ gzugs la sogs par ming btags pa'i dngos po de la bye brag tu btags pa rnams la gnyis su med pa'i don du mthong la/ dngos po de yang yod pa yang ma yin/ med pa yang ma yin te/ brjod pa'i bdag nyid kyis yongs su grub pa ma yin pa'i phyir/ yod pa ma yin la brjod du med pa'i bdag nyid du rnam par gnas pa'i phyir med pa yang ma yin no/ /de bzhin du don dam pa'i bden pas ni/ gzugs can ma yin la/ kun rdzob kyi bden pas ni/ de la gzugs su nye bar 'dogs pas gzugs can ma yin pa yang ma yin no/ /dngos po yod pa dang / dngos po med pa dang / gzugs can dang / gzugs can ma yin pa ji lta ba de bzhin du bstan du yod pa dang / bstan du med pa la sogs par bye brag tu btags pa'i rnam grangs thams cad la yang tshul du 'dis de ltar rig par bya ste/ de ltar gang gis bye brag tu btags pa ste gnyis su med pa'i don du yang dag pa ji lta ba bzhin du rab tu shes pa 'di ni bye brag tu btags pa tshol bar gyur pa yang dag pa ji lta ba bzhin du yongs su shes pa zhes bya'o/ /

【R3 愚夫闇故起分別流轉不息】

དེ་ལ་བྱིས་པ་རྣམས་ཀྱི་ལོག་པར་རྟོག་པ་རྣམ་པ་བརྒྱད་པོ་གཞི་གསུམ་སྐྱེད་པ་འཇིག་རྟེན་འགྲུབ་པར་བྱེད་པ་གང་ཡིན་པ་དེ་ནི་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་རྣམ་པ་བཞི་པོ་དེ་མེད་ཅིང་། མི་གནས་ན་འབྱུང་བར་འགྱུར་རོ། །ལོག་པའི་རྣམ་པར་རྟོག་པ་དེ་ལས་ནི་ཀུན་ནས་ཉོན་མོངས་པ་འབྱུང་བར་འགྱུར་རོ། །ཀུན་ནས་ཉོན་མོངས་པ་ལས་ནི་འཁོར་བ་ན་འཁོར་བར་འགྱུར་རོ། །འཁོར་བ་ན་འཁོར་བ་ལས་ནི་འཁོར་བའི་རྗེས་སུ་སོང་བ་སྐྱེ་བ་དང་། རྒ་བ་དང་། །ན་བ་དང་། འཆི་བ་ལ་སོགས་པའི་སྡུག་བསྔལ་འབྱུང་བར་འགྱུར་རོ། །

de la byis pa rnams kyi log par rtog pa rnam pa brgyad po gzhi gsum skyed pa 'jig rten 'grub par byed pa gang yin pa de ni yang dag pa ji lta ba bzhin du yongs su shes pa rnam pa bzhi po de med cing / mi gnas na 'byung bar 'gyur ro/ /log pa'i rnam par rtog pa de las ni kun nas nyon mongs pa 'byung bar 'gyur ro/ /kun nas nyon mongs pa las ni 'khor ba na 'khor bar 'gyur ro/ /'khor ba na 'khor ba las ni 'khor ba'i rjes su song ba skye ba dang / rga ba dang / /na ba dang / 'chi ba la sogs pa'i sdug bsngal 'byung bar 'gyur ro/ /

【R4 明菩薩依智了分別故能證大果】【S1 明菩薩能滅戲論得大涅槃】

གང་གི་ཚེ་བྱང་ཆུབ་སེམས་དཔས་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་རྣམ་པ་བཞི་པོ་ལ་བརྟེན་ནས། རྣམ་པར་རྟོག་པ་རྣམ་པ་བརྒྱད་པོ་དེ་ཡོངས་སུ་ཤེས་པར་གྱུར་པ་ན། ཚེ་འདི་ཉིད་ལ་དེ་ཡོངས་སུ་ཤེས་པར་གྱུར་པས་ཕྱི་མ་ལ་དེའི་རྟེན་དང་དེའི་དམིགས་པ་སྤྲོས་པར་གཏོགས་པའི་དངོས་པོ་འབྱུང་བར་མི་འགྱུར་རོ། །དེ་མ་སྐྱེས་ཤིང་མ་བྱུང་བས་དེ་ལ་དམིགས་པའི་རྣམ་པར་རྟོག་པ་ཡང་ཕྱི་མ་ལ་འབྱུང་བར་མི་འགྱུར་རོ། །དེ་ལྟར་ན་དངོས་པོ་དང་བཅས་པའི་རྣམ་པར་རྟོག་པ་དེའི་འགོག་པ་གང་ཡིན་པ་དེ་ནི་སྤྲོས་པ་ཐམས་ཅད་འགོག་པ་ཡིན་པར་རིག་པར་བྱའོ༑ །

gang gi tshe byang chub sems dpas yang dag pa ji lta ba bzhin du yongs su shes pa rnam pa bzhi po la brten nas/ rnam par rtog pa rnam pa brgyad po de yongs su shes par gyur pa na/ tshe 'di nyid la de yongs su shes par gyur pas phyi ma la de'i rten dang de'i dmigs pa spros par gtogs pa'i dngos po 'byung bar mi 'gyur ro/ /de ma skyes shing ma byung bas de la dmigs pa'i rnam par rtog pa yang phyi ma la 'byung bar mi 'gyur ro/ /de ltar na dngos po dang bcas pa'i rnam par rtog pa de'i 'gog pa gang yin pa de ni spros pa thams cad 'gog pa yin par rig par bya'o| /

【S2 明得諸自在】

སྤྲོས་པ་འགོག་པ་དེ་ལྟ་བུ་ནི་བྱང་ཆུབ་སེམས་དཔའི་ཐེག་པ་ཆེན་པོ་ཡོངས་སུ་མྱ་ངན་ལས་འདས་པ་ཡིན་པར་རིག་པར་བྱའོ། །ཚེ་འདི་ཉིད་ལ་དེ་ཁོ་ནའི་དོན་གྱི་མཆོག་སྤྱོད་ཡུལ་བའི་ཡེ་ཤེས་དེ་རྣམ་པར་དག་པས་བྱང་ཆུབ་སེམས་དཔའ་དེས་ཐམས་ཅད་ལ་དབང་ཐོབ་པ་རྙེད་པར་འགྱུར་ཏེ། འདི་ལྟ་སྟེ། སྤྲུལ་པ་སྣ་ཚོགས་ལ་ཡང་སྤྲུལ་པའི་རྫུ་འཕྲུལ་གྱིས་སོ། །ཡོངས་སུ་བསྒྱུར་བ་སྣ་ཚོགས་ལ་ཡང་ཡོངས་སུ་བསྒྱུར་བའི་རྫུ་འཕྲུལ་གྱིས་སོ། །ཤེས་བྱ་ཐམས་ཅད་ཤེས་པ་ཡང་ངོ་། །ཇི་སྲིད་དུ་འདོད་པ་དེ་སྲིད་དུ་གནས་པ་དང་། གནོད་པ་མེད་པར་དགའ་མགུར་འཆི་འཕོ་བ་ལ་ཡང་ངོ་། །དེ་དེ་ལྟར་དབང་ཐོབ་པས་ན། སེམས་ཅན་ཐམས་ཅད་ཀྱི་གཙོ་བོ་བླ་ན་མེད་པ་ཡིན་ནོ། །

spros pa 'gog pa de lta bu ni byang chub sems dpa'i theg pa chen po yongs su mya ngan las 'das pa yin par rig par bya'o/ /tshe 'di nyid la de kho na'i don gyi mchog spyod yul ba'i ye shes de rnam par dag pas byang chub sems dpa' des thams cad la dbang thob pa rnyed par 'gyur te/ 'di lta ste/ sprul pa sna tshogs la yang sprul pa'i rdzu 'phrul gyis so/ /yongs su bsgyur ba sna tshogs la yang yongs su bsgyur ba'i rdzu 'phrul gyis so/ /shes bya thams cad shes pa yang ngo / /ji srid du 'dod pa de srid du gnas pa dang / gnod pa med par dga' mgur 'chi 'pho ba la yang ngo / /de de ltar dbang thob pas na/ sems can thams cad kyi gtso bo bla na med pa yin no/ /

【S3 明能得五利五業】

དེ་ལྟར་ཐམས་ཅད་ལ་དབང་བའི་བྱང་ཆུབ་སེམས་དཔའ་དེ་ལ་ཕན་ཡོན་གྱི་མཆོག་རྣམ་པ་ལྔ་ཡོད་པར་རིག་པར་བྱ་སྟེ། གནས་པ་རབ་ཏུ་ཞི་བས࿒སེམས་ཞི་བའི་མཆོག་ཐོབ་པར་འགྱུར་ཏེ། ཉོན་མོངས་པ་རབ་ཏུ་ཞི་བས་ནི་མ་ཡིན་པ་དང་། རིག་པའི་གནས་ཐམས་ཅད་ལ་དེའི་ཡེ་ཤེས་མཐོང་བ་ཐོགས་པ་མེད་པ་ཡོངས་སུ་དག་པ། ཡོངས་སུ་བྱང་བ་འཇུག་པ་དང་། སེམས་ཅན་རྣམས་ཀྱི་དོན་དུ་འཁོར་བ་ན་འཁོར་བས་མི་སྐྱོ་བར་འགྱུར་བ་དང་། དེ་བཞིན་གཤེགས་པ་རྣམས་ཀྱི་ལྡེམ་པོའི་ངག་ཐམས་ཅད་ལ་འཇུག་པ་དང་། གཞན་གྱི་དྲིང་མི་འཇོག་པའི་ཕྱིར་ཐེག་པ་ཆེན་པོ་ལ་མོས་པ་མི་བཟློག་པ་ཡིན་ནོ། །ཕན་ཡོན་རྣམ་པ་ལྔ་པོ་དེ་དག་གི་ལས་ཀྱང་རྣམ་པ་ལྔ་ཁོ་ནར་རིག་པར་བྱ་སྟེ། བྱང་ཆུབ་སེམས་དཔའ་བྱང་ཆུབ་ཀྱི་ཕྱིར་སྦྱོར་བ་ཚར་ཕྱིན་པའི་ལུས་དང་སེམས་ཀྱིས་འབད་པ་དང་ངལ་བ་མེད་པར་བྱ་བའི་ཕྱིར་ཚེ་འདི་ལ་བདེ་བར་གནས་པའི་མཆོག་དེ་ནི་སེམས་ཞི་བའི་ཕན་ཡོན་གྱི་ལས་ཡིན་པར་རིག་པར་བྱའོ། །བྱང་ཆུབ་སེམས་དཔའི་སངས་རྒྱས་ཀྱི་ཆོས་ཐམས་ཅད་ཡོངས་སུ་སྨིན་པར་བྱེད་པ་དེ་ནི་རིག་པའི་གནས་ཐམས་ཅད་ལ་ཤེས་པ་ཐོགས་པ་མེད་པའི་ཕན་ཡོན་གྱི་ལས་ཡིན་པར་རིག་པར་བྱའོ། །བྱང་ཆུབ་སེམས་དཔའི་སེམས་ཅན་ཡོངས་སུ་སྨིན་པར་བྱེད་པ་དེ་ནི་འཁོར་བས་མི་སྐྱོ་བའི་ཕན་ཡོན་གྱི་ལས་ཡིན་པར་རིག་པར་བྱའོ། །གདུལ་བ་རྣམས་ཀྱི་ཐེ་ཚོམ་སྐྱེས་སོ་ཅོག་སེལ་བ་དང་། བསྟན་པ་ནུབ་པར་བྱེད་པ་དམ་པའི་ཆོས་ལྟར་བཅོས་པ་རྣམས་ཡོངས་སུ་ཤེས་པ་དང་། བསྟན་པ་དང་བསལ་བས་ཆོས་ཀྱི་ཚུལ་ཡུན་རིང་པོར་ཡོངས་སུ་སྡུད་ཅིང་། ཡང་དག་པར་འཛིན་པ་དེ་ནི་ལྡེམ་པོ་ངག་ཐམས་ཅད་ལ་འཇུག་པའི་ཕན་ཡོན་གྱི་ལས་ཡིན་པར་རིག་པར་བྱའོ། །ཕས་ཀྱི་རྒོལ་བ་ཐམས་ཅད་ཚར་གཅོད་པ་དང་། བརྩོན་འགྲུས་བརྟན་པ་དང་། སྨོན་ལམ་ལས་མི་ཉམས་པ་དེ་ནི་གཞན་གྱི་དྲིང་མི་འཇོག་པས་མི་འཕྲོགས་པའི་ཕན་ཡོན་གྱི་ལས་ཡིན་པར་རིག་པར་བྱའོ། །

de ltar thams cad la dbang ba'i byang chub sems dpa' de la phan yon gyi mchog rnam pa lnga yod par rig par bya ste/ gnas pa rab tu zhi bas sems zhi ba'i mchog thob par 'gyur te/ nyon mongs pa rab tu zhi bas ni ma yin pa dang / rig pa'i gnas thams cad la de'i ye shes mthong ba thogs pa med pa yongs su dag pa/ yongs su byang ba 'jug pa dang / sems can rnams kyi don du 'khor ba na 'khor bas mi skyo bar 'gyur ba dang / de bzhin gshegs pa rnams kyi ldem po'i ngag thams cad la 'jug pa dang / gzhan gyi dring mi 'jog pa'i phyir theg pa chen po la mos pa mi bzlog pa yin no/ /phan yon rnam pa lnga po de dag gi las kyang rnam pa lnga kho nar rig par bya ste/ byang chub sems dpa' byang chub kyi phyir sbyor ba tshar phyin pa'i lus dang sems kyis 'bad pa dang ngal ba med par bya ba'i phyir tshe 'di la bde bar gnas pa'i mchog de ni sems zhi ba'i phan yon gyi las yin par rig par bya'o/ /byang chub sems dpa'i sangs rgyas kyi chos thams cad yongs su smin par byed pa de ni rig pa'i gnas thams cad la shes pa thogs pa med pa'i phan yon gyi las yin par rig par bya'o/ /byang chub sems dpa'i sems can yongs su smin par byed pa de ni 'khor bas mi skyo ba'i phan yon gyi las yin par rig par bya'o/ /gdul ba rnams kyi the tshom skyes so cog sel ba dang / bstan pa nub par byed pa dam pa'i chos ltar bcos pa rnams yongs su shes pa dang / bstan pa dang bsal bas chos kyi tshul yun ring por yongs su sdud cing / yang dag par 'dzin pa de ni ldem po ngag thams cad la 'jug pa'i phan yon gyi las yin par rig par bya'o/ /phas kyi rgol ba thams cad tshar gcod pa dang / brtson 'grus brtan pa dang / smon lam las mi nyams pa de ni gzhan gyi dring mi 'jog pas mi 'phrogs pa'i phan yon gyi las yin par rig par bya'o/ /

【S4 明五種勝利攝所作盡】

དེ་ལྟར་ན་བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་བྱ་བ་གང་ཅི་ཡང་རུང་བ་དེ་དག་ཐམས་ཅད་ནི་ཕན་ཡོན་གྱི་ལས་རྣམ་པ་ལྔ་པོ་འདི་དག་གིས་ཡོངས་སུ་བསྡུས་པ་ཡིན་ནོ། །བྱ་བ་དེ་དག་ཀྱང་གང་ཞེ་ན། བདག་གི་བདེ་བ་ལ་ཀུན་ནས་ཉོན་མོངས་པ་མེད་པ་དང་། སངས་རྒྱས་གྱི་ཆོས་ཡོངས་སུ་སྨིན་པར་བྱ་བ་དང་། སེམས་ཅན་ཡོངས་སུ་སྨིན་པར་བྱ་བ་དང་། དམ་པའི་ཆོས་གཟུང་བ་དང་། སྨོན་ལམ་མི་འགྱུར་ཞིང་བརྩོན་འགྲུས་དྲག་པོས་ཕས་ཀྱི་རྒོལ་བ་རྣམ་པར་ཚར་གཅད་པའོ། །

de ltar na byang chub sems dpa' rnams kyi byang chub sems dpa'i bya ba gang ci yang rung ba de dag thams cad ni phan yon gyi las rnam pa lnga po 'di dag gis yongs su bsdus pa yin no/ /bya ba de dag kyang gang zhe na/ bdag gi bde ba la kun nas nyon mongs pa med pa dang / sangs rgyas gyi chos yongs su smin par bya ba dang / sems can yongs su smin par bya ba dang / dam pa'i chos gzung ba dang / smon lam mi 'gyur zhing brtson 'grus drag pos phas kyi rgol ba rnam par tshar gcad pa'o/ /

【O3 第三結成三品】

དེ་ལ་དེ་ཁོ་ནའི་དོན་རྣམ་པ་བཞི་ལ་དང་པོ་གཉིས་ནི་ཐ་མའོ། །གསུམ་པ་ནི་འབྲིང་། བཞི་པ་ནི་མཆོག་ཡིན་པར་རིག་པར་བྱའོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་དེ་ཁོ་ནའི་ལེའུ་སྟེ་བཞི་པའོ།། །།

de la de kho na'i don rnam pa bzhi la dang po gnyis ni tha ma'o/ /gsum pa ni 'bring / bzhi pa ni mchog yin par rig par bya'o/ /byang chub sems dpa'i sa'i gzhi'i rnal 'byor gyi gnas las de kho na'i le'u ste bzhi pa'o// //

【M5 威力品】【N1 略辨三種威力】

བམ་པོ་བཞི་པ།

bam po bzhi pa/

དེ་ནས་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་མཐུ་གང་ཞེ་ན། མདོར་བསྡུ་ན་སེམས་ལས་སུ་རུང་བ། སེམས་ཤིན་ཏུ་ཡོངས་སུ་བསྒོམས་པ། ཏིང་ངེ་འཛིན་ལ་དབང་ཐོབ་པ། ཏིང་ངེ་འཛིན་ལ་བརྟེན་ནས་འདོད་པ་ཙམ་གྱིས་དོན་ཐམས་ཅད་འགྲུབ་པ་ནི་འཕགས་པའི་མཐུ་ཞེས་བྱའོ། །ཆོས་རྣམས་ཀྱི་འབྲས་བུ་ཆེན་པོ་དང་། ཕན་ཡོན་ཆེན་པོ་གང་ཡིན་པ་ཡང་དེ་དག་གི་མཐུ་ཞེས་བྱའོ། །སངས་རྒྱས་རྣམས་དང་། བྱང་ཆུབ་སེམས་དཔའ་རྣམས་ཀྱི་བསོད་ནམས་ཀྱི་ཚོགས་ཆེན་པོ་སྔོན་བསགས་པ་ལས་ལྷན་ཅིག་སྐྱེས་པའི་ངོ་མཚར་རྨད་དུ་བྱུང་བའི་ཆོས་དེ་ཡང་དེ་དག་གི་ལྷན་ཅིག་སྐྱེས་པའི་མཐུ་གཞན་ཡིན་པར་རིག་པར་བྱའོ། །

de nas sangs rgyas dang byang chub sems dpa' rnams kyi mthu gang zhe na/ mdor bsdu na sems las su rung ba/ sems shin tu yongs su bsgoms pa/ ting nge 'dzin la dbang thob pa/ ting nge 'dzin la brten nas 'dod pa tsam gyis don thams cad 'grub pa ni 'phags pa'i mthu zhes bya'o/ /chos rnams kyi 'bras bu chen po dang / phan yon chen po gang yin pa yang de dag gi mthu zhes bya'o/ /sangs rgyas rnams dang / byang chub sems dpa' rnams kyi bsod nams kyi tshogs chen po sngon bsags pa las lhan cig skyes pa'i ngo mtshar rmad du byung ba'i chos de yang de dag gi lhan cig skyes pa'i mthu gzhan yin par rig par bya'o/ /

【N2 廣明五種威力】

【O1 開五章】

སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་མཐུ་དེ་ཡང་རྣམ་པའི་རབ་ཏུ་དབྱེ་བས་རྣམ་པ་ལྔར་འགྱུར་ཏེ། མངོན་པར་ཤེས་པའི་མཐུ་དང་། ཆོས་ཀྱི་མཐུ་དང་། ལྷན་ཅིག་སྐྱེས་པའི་མཐུ་དང་། ཉན་ཐོས་དང་། རང་སངས་རྒྱས་རྣམས་དང་། ཐུན་མོང་བ་དང་། ཐུན་མོང་མ་ཡིན་པའོ། །

sangs rgyas dang byang chub sems dpa' rnams kyi mthu de yang rnam pa'i rab tu dbye bas rnam pa lngar 'gyur te/ mngon par shes pa'i mthu dang / chos kyi mthu dang / lhan cig skyes pa'i mthu dang / nyan thos dang / rang sangs rgyas rnams dang / thun mong ba dang / thun mong ma yin pa'o/ /

【O2 次第釋】【P1 神通威力】【Q1 總說】

དེ་ལ་མངོན་པར་ཤེས་པ་དྲུག་པོ་རྫུ་འཕྲུལ་གྱི་ཡུལ་དང་། ལྷའི་རྣ་བ་དང་། སེམས་ཀྱི་རྣམ་གྲངས་དང་། སྔོན་གྱི་གནས་རྗེས་སུ་དྲན་པ་དང་། འཆི་འཕོ་དང་། སྐྱེ་བ་མཐོང་བ་དང་། ཟག་པ་ཟད་པ་ཞེས་པ་མངོན་སུམ་དུ་བྱ་བ་ནི་མངོན་པར་ཤེས་པའི་མཐུ་ཞེས་བྱའོ། །

de la mngon par shes pa drug po rdzu 'phrul gyi yul dang / lha'i rna ba dang / sems kyi rnam grangs dang / sngon gyi gnas rjes su dran pa dang / 'chi 'pho dang / skye ba mthong ba dang / zag pa zad pa zhes pa mngon sum du bya ba ni mngon par shes pa'i mthu zhes bya'o/ /

【Q2 隨別釋】【R1 神境智作證通】【S1 開二章】

དེ་ལ་ཕ་རོལ་ཏུ་ཕྱིན་པ་དྲུག་པོ་སྦྱིན་པ་དང་། ཚུལ་ཁྲིམས་དང་། བཟོད་པ་དང་། བརྩོན་འགྲུས་དང་། བསམ་གཏན་དང་། ཤེས་རབ་ནི་ཆོས་རྣམས་ཞེས་བྱ་སྟེ། ཆོས་དེ་དག་གི་མཐུ་གང་ཡིན་པ་དེ་ནི་ཆོས་ཀྱི་མཐུ་ཞེས་བྱའོ། །དེ་ལ་རྫུ་འཕྲུལ་གང་ཞེ་ན། མདོར་བསྡུ་ན་རྣམ་པ་གཉིས་ཏེ། ཡོངས་སུ་བསྒྱུར་བ་དང་། སྤྲུལ་པའོ། །རྣམ་པ་དེ་གཉིས་ལ་ཡང་རྣམ་པའི་རབ་ཏུ་དབྱེ་བས་ནི་རྣམ་པ་དུ་མ་ཡོད་དོ། །

de la pha rol tu phyin pa drug po sbyin pa dang / tshul khrims dang / bzod pa dang / brtson 'grus dang / bsam gtan dang / shes rab ni chos rnams zhes bya ste/ chos de dag gi mthu gang yin pa de ni chos kyi mthu zhes bya'o/ /de la rdzu 'phrul gang zhe na/ mdor bsdu na rnam pa gnyis te/ yongs su bsgyur ba dang / sprul pa'o/ /rnam pa de gnyis la yang rnam pa'i rab tu dbye bas ni rnam pa du ma yod do/ /

【S2 別解】【T1 能變通】【U1 總說】

དེ་ལ་ཡོངས་སུ་བསྒྱུར་བའི་རྫུ་འཕྲུལ་གྱི་རྣམ་པའི་རབ་ཏུ་དབྱེ་བ་གང་ཞེ་ན། འདི་ལྟ་སྟེ། གཡོ་བར་བྱེད་པ་དང་། འབར་བར་བྱེད་པ་དང་། ཁྱབ་པར་བྱེད་པ་དང་། རྣམ་པར་སྟོན་པ་དང་། གཞན་དུ་འགྱུར་བར་བྱེད་པ་དང་། འགྲོ་བ་དང་། འོང་བ་དང་། སྡུད་པ་དང་། རྒྱས་པར་བྱེད་པ་དང་། གཟུགས་ཐམས་ཅད་ལུས་སུ་འཇུག་པར་བྱེད་པ་དང་། སྐལ་བ་མཉམ་པའི་གན་དུ་འགྲོ་བ་དང་། སྣང་བར་བྱེད་ཅིང་མི་སྣང་བར་ཡང་བྱེད་པ་དང་། དབང་བྱེད་པ་དང་།གཞན་གྱི་རྫུ་འཕྲུལ་ཟིལ་གྱིས་གནོན་པ་དང་། སྤོབས་པ་སྦྱིན་པ་དང་། དྲན་པ་སྦྱིན་པ་དང་། བདེ་བ་སྦྱིན་པ་དང་། འོད་ཟེར་འབྱིན་པ་དང་། དེ་ལྟ་བུ་དང་མཐུན་པའི་རྫུ་འཕྲུལ་ནི་ཡོངས་སུ་བསྒྱུར་བ་ཞེས་བྱའོ། །

de la yongs su bsgyur ba'i rdzu 'phrul gyi rnam pa'i rab tu dbye ba gang zhe na/ 'di lta ste/ g.yo bar byed pa dang / 'bar bar byed pa dang / khyab par byed pa dang / rnam par ston pa dang / gzhan du 'gyur bar byed pa dang / 'gro ba dang / 'ong ba dang / sdud pa dang / rgyas par byed pa dang / gzugs thams cad lus su 'jug par byed pa dang / skal ba mnyam pa'i gan du 'gro ba dang / snang bar byed cing mi snang bar yang byed pa dang / dbang byed pa dang /gzhan gyi rdzu 'phrul zil gyis gnon pa dang / spobs pa sbyin pa dang / dran pa sbyin pa dang / bde ba sbyin pa dang / 'od zer 'byin pa dang / de lta bu dang mthun pa'i rdzu 'phrul ni yongs su bsgyur ba zhes bya'o/ /

【U2 別釋】【V1 振動】

དེ་ལ་གཡོ་བར་བྱེད་པ་ནི་འདི་ལ་དེ་བཞིན་གཤེགས་པའམ། ཏིང་ངེ་འཛིན་ལ་དབང་ཐོབ་པ་སེམས་ལས་སུ་རུང་བའི་བྱང་ཆུབ་སེམས་དཔས་གཙུག་ལག་ཁང་ཡང་གཡོ་བར་བྱེད༑ ཁྱིམ་དང་། གྲོང་དང་། གྲོང་ཁྱེར་དང་། ཞིང་དང་། སེམས་ཅན་དམྱལ་བའི་འཇིག་རྟེན་དང་། དུད་འགྲོའི་འཇིག་རྟེན་དང་། ཡི་དྭགས་ཀྱི་འཇིག་རྟེན་དང་། མིའི་འཇིག་རྟེན་དང་། ལྷའི་འཇིག་རྟེན་དང་། གླིང་བཞི་པ་དང་། སྟོང་གི་འཇིག་རྟེན་དང་། སྟོང་གཉིས་ཀྱི་འཇིག་རྟེན་གྱི་ཁམས་དང་། སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་དང་། སྟོང་གསུམ་པ་བརྒྱ་དང་། སྟོང་གསུམ་པ་སྟོང་དང་། སྟོང་གསུམ་པའི་འཇིག་རྟེན་གྱི་ཁམས་འབུམ་ནས། སྟོང་གསུམ་པའི་འཇིག་རྟེན་གྱི་ཁམས་དཔག་ཏུ་མེད་པ་གྲངས་མེད་པའི་བར་དུ་ཡང་གཡོ་བར་བྱེད་དོ། །

de la g.yo bar byed pa ni 'di la de bzhin gshegs pa'am/ ting nge 'dzin la dbang thob pa sems las su rung ba'i byang chub sems dpas gtsug lag khang yang g.yo bar byed| khyim dang / grong dang / grong khyer dang / zhing dang / sems can dmyal ba'i 'jig rten dang / dud 'gro'i 'jig rten dang / yi dwags kyi 'jig rten dang / mi'i 'jig rten dang / lha'i 'jig rten dang / gling bzhi pa dang / stong gi 'jig rten dang / stong gnyis kyi 'jig rten gyi khams dang / stong gsum gyi stong chen po'i 'jig rten gyi khams dang / stong gsum pa brgya dang / stong gsum pa stong dang / stong gsum pa'i 'jig rten gyi khams 'bum nas/ stong gsum pa'i 'jig rten gyi khams dpag tu med pa grangs med pa'i bar du yang g.yo bar byed do/ /

【V2 熾然】

དེ་ལ་འབར་བར་བྱེད་པ་ནི་རོ་སྟོད་ནས་མེ་འབར་བར་བྱེད་ལ། རོ་སྨད་ནས་ཆུ་གྲང་མོའི་རྒྱུན་འབྱིན་པ་དང་། རོ་སྨད་ནས་མེ་འབར་བར་བྱེད་ལ། རོ་སྟོད་ནས་ཆུ་གྲང་མོའི་རྒྱུན་འབྱིན་པ་དང་། མེའི་ཁམས་ལ་ཡང་སྙོམས་པར་འཇུག་ཅིང་ལུས་ཐམས་ཅད་ནས་མེ་འབར་བར་བྱེད་དོ། །ལུས་ཐམས་ཅད་ནས་མེ་འབར་བས་ན། ལུས་ལས་འོད་ཟེར་སྣ་ཚོགས་སྔོན་པོ་དང་། སེར་པོ་དང་། དམར་པོ་དང་། དཀར་པོ་དང་། བཙོད་ཀ་དང་། ཤེལ་གྱི་ཁ་དོག་ལྟ་བུ་འབྱུང་བའོ། །

de la 'bar bar byed pa ni ro stod nas me 'bar bar byed la/ ro smad nas chu grang mo'i rgyun 'byin pa dang / ro smad nas me 'bar bar byed la/ ro stod nas chu grang mo'i rgyun 'byin pa dang / me'i khams la yang snyoms par 'jug cing lus thams cad nas me 'bar bar byed do/ /lus thams cad nas me 'bar bas na/ lus las 'od zer sna tshogs sngon po dang / ser po dang / dmar po dang / dkar po dang / btsod ka dang / shel gyi kha dog lta bu 'byung ba'o/ /

【V3 流布】

དེ་ལ་ཁྱབ་པར་བྱེད་པ་ནི་འདི་ལྟ་སྟེ། ཁྱིམ་ཡང་འོད་ཀྱིས་ཁྱབ་པར་བྱེད། གཙུག་ལག་ཁང་ནས་སྔ་མ་བཞིན་དུ་འཇིག་རྟེན་གྱི་ཁམས་དཔག་ཏུ་མེད་གྲངས་མེད་པའི་བར་དུ་ཡང་ཁྱབ་པར་བྱེད་པ་དེ་ལྟ་བུ་སྟེ། སྔ་མ་བཞིན་དུ་འདི་ལྟ་སྟེ། གཡོ་བར་བྱེད་པ་དང་འདྲའོ། །

de la khyab par byed pa ni 'di lta ste/ khyim yang 'od kyis khyab par byed/ gtsug lag khang nas snga ma bzhin du 'jig rten gyi khams dpag tu med grangs med pa'i bar du yang khyab par byed pa de lta bu ste/ snga ma bzhin du 'di lta ste/ g.yo bar byed pa dang 'dra'o/ /

【V4 示現】

དེ་ལ་རྣམ་པར་སྟོན་པ་ནི་འདི་ལྟ་སྟེ། དགེ་སྦྱོང་དང་། བྲམ་ཟེ་དང་། ཉན་ཐོས་དང་། བྱང་ཆུབ་སེམས་དཔའ་དང་། ལྷ་དང་། ཀླུ་དང་། གནོད་སྦྱིན་དང་། ལྷ་མ་ཡིན་དང་། ནམ་མཁའ་ལྡིང་དང་། མིའམ་ཅི་དང་། ལྟོ་འཕྱེ་ཆེན་པོ་ལྷགས་ཤིང་བདེ་བར་འཁོད་པའི་འཁོར་དུ་དེ་བཞིན་གཤེགས་པའམ། བྱང་ཆུབ་སེམས་དཔའ་འོག་ཏུ་ནི་ངན་སོང་དག་ཀྱང་རྣམ་པར་སྟོན། སྟེང་དུ་ནི་ལྷ་དང་མི་རྣམས་ཀྱང་རྣམ་པར་སྟོན་པ་དང་། དེ་མ་ཡིན་པ་སངས་རྒྱས་ཀྱི་ཞིང་དག་ཀྱང་རྣམ་པར་སྟོན་པ་དང་། དེ་དག་ཏུ་ཡང་སངས་རྒྱས་དང་། བྱང་ཆུབ་སེམས་དཔའ་རྣམས་སྟོན་ཏེ། སངས་རྒྱས་ཀྱི་ཞིང་གང་གཱའི་ཀླུང་གི་བྱེ་མ་སྙེད་དག་ལས་ཀྱང་འདའ་ཞིང་། སངས་རྒྱས་ཀྱི་ཞིང་མིང་ཇི་སྐད་གྲགས་པ་དང་། སངས་རྒྱས་ཀྱི་ཞིང་དེ་ན་དེ་བཞིན་གཤེགས་པའི་མཚན་གང་ཡིན་པའི་སངས་རྒྱས་ཀྱི་ཞིང་དེ་དང་། དེ་བཞིན་གཤེགས་པ་དེ་ཡང་སྟོན་ལ། སངས་རྒྱས་ཀྱི་ཞིང་དེའི་མིང་དེ་དང་། དེ་བཞིན་གཤེགས་པའི་མཚན་དེ་ཡང་སྟོན་པ་དང་། དེའི་ཚུ་རོལ་དང་། དེའི་ཕ་རོལ་དག་ཀྱང་གང་འདོད་པ་དང་། ཇི་སྲིད་དུ་འདོད་པར་རྣམ་པར་སྟོན་ཅིང་རྗོད་པར་བྱེད་པའོ། །

de la rnam par ston pa ni 'di lta ste/ dge sbyong dang / bram ze dang / nyan thos dang / byang chub sems dpa' dang / lha dang / klu dang / gnod sbyin dang / lha ma yin dang / nam mkha' lding dang / mi'am ci dang / lto 'phye chen po lhags shing bde bar 'khod pa'i 'khor du de bzhin gshegs pa'am/ byang chub sems dpa' 'og tu ni ngan song dag kyang rnam par ston/ steng du ni lha dang mi rnams kyang rnam par ston pa dang / de ma yin pa sangs rgyas kyi zhing dag kyang rnam par ston pa dang / de dag tu yang sangs rgyas dang / byang chub sems dpa' rnams ston te/ sangs rgyas kyi zhing gang gA'i klung gi bye ma snyed dag las kyang 'da' zhing / sangs rgyas kyi zhing ming ji skad grags pa dang / sangs rgyas kyi zhing de na de bzhin gshegs pa'i mtshan gang yin pa'i sangs rgyas kyi zhing de dang / de bzhin gshegs pa de yang ston la/ sangs rgyas kyi zhing de'i ming de dang / de bzhin gshegs pa'i mtshan de yang ston pa dang / de'i tshu rol dang / de'i pha rol dag kyang gang 'dod pa dang / ji srid du 'dod par rnam par ston cing rjod par byed pa'o/ /

【V5 轉變】

དེ་ལ་གཞན་དུ་འགྱུར་བར་བྱེད་པ་ནི་གལ་ཏེ་ས་ལ་ཆུར་མོས་ན་ཡང་དེ་དེ་ཁོ་ན་བཞིན་དུ་འགྱུར་གྱི་གཞན་དུ་མི་འགྱུར་བ་དང་། མེ་དང་རླུང་དུ་མོས་ན་ཡང་དེ་དེ་ཁོ་ན་བཞིན་དུ་འགྱུར་གྱི་གཞན་དུ་མི་འགྱུར་བ་དང་། གལ་ཏེ་ཆུ་ལ་སར་མོས་སམ། མེ་དང་རླུང་དུ་མོས་ན་ཡང་དེ་དེ་ཁོ་ན་བཞིན་དུ་འགྱུར་གྱི་གཞན་དུ་མི་འགྱུར་བ་དང་། གལ་ཏེ་མེ་ལ་སར་མོས་སམ། ཆུའམ་རླུང་དུ་མོས་སམ།གལ་ཏེ་རླུང་ལ་སར་མོས་སམ། ཆུ་དང་མེར་མོས་ན་ཡང་དེ་དེ་ཁོ་ན་བཞིན་དུ་འགྱུར་གྱི། གཞན་དུ་མི་འགྱུར་བ་དང་། ཇི་ལྟར་འབྱུང་བ་ཆེན་པོ་རྣམས་ཕན་ཚུན་དུ་བསྒྱུར་ཞིང་གཞན་དུ་འགྱུར་བར་བྱེད་པ་བཞིན་དུ་གཟུགས་དང་། སྒྲ་དང་། དྲི་དང་། རོ་དང་། རེག་བྱ་རྣམས་ལ་ཡང་དེ་བཞིན་དུ་རིག་པར་བྱའོ༑ །གལ་ཏེ་རྩྭ་དང་། ལོ་མ་དང་། བ་ལང་གི་ལྕི་བ་དང་། ས་ལ་སོགས་པའི་ལྷ་རྫས་རྣམས་ལས་ཟས་དང་། སྐོམ་དང་། བཞོན་པ་དང་། གོས་དང་། རྒྱན་དང་། སྣོད་སྤྱད་དང་། སྤོས་དང་། མེ་ཏོག་ཕྲེང་བ་དང་། བྱུག་པར་མོས་སམ། རྡོ་དང་། གསེག་མ་དང་། གྱོ་དུམ་དང་། གྱོ་མོ་ལ་སོགས་པ་ལ་ནོར་བུ་དང་། མུ་ཏིག་དང་། བཻཌཱུ་རྱ་དང་། དུང་དང་། མན་ཤེལ་དང་། བྱི་རུར་མོས་སམ། རིའི་རྒྱལ་པོ་གངས་ལ་སོགས་པ་རི་ཐམས་ཅད་ལ་གསེར་དུ་མོས་ན་ཡང་དེ་དག་ཐམས་ཅད་དེ་ཁོ་ན་བཞིན་དུ་འགྱུར་གྱི།གཞན་དུ་མི་འགྱུར་བ་དང་། དེ་བཞིན་དུ་སེམས་ཅན་མདོག་བཟང་པོ་རྣམས་ལ་མདོག་ངན་པ་དག་ཏུ་མོས་སམ། མདོག་ངན་པ་རྣམས་ལ་མདོག་བཟང་པོ་དག་ཏུའམ༑ དེ་གཉི་ག་ལ་མ་གཏོགས་པ་རྣམས་ལ་མདོག་བཟང་པོ་དག་ཏུའམ། མདོག་ངན་པ་དག་ཏུའམ། དེ་གཉི་གར་རམ། མདོག་བཟང་པོ་དང་། མདོག་ངན་པ་རྣམས་ལ་ཇི་ལྟ་བ་དེ་བཞིན་དུ། ཡན་ལག་མ་ཚང་བ་དང་། ཡན་ལག་ཚང་བ་དང་། རིད་པ་དང་། ཚོ་བ་ལ་སོགས་པ་རང་གི་མཚན་ཉིད་དུ་ཡོད་པ་ལས་གཞན་དུ་བསྒྱུར་བ་ཅི་ཡང་རུང་བ་དང་། ནུས་པའི་ངོ་བོ་ལ་གཞན་དུ་མོས་པ་དེ་དག་ཐམས་ཅད་ཇི་ལྟར་མོས་པ་དེ་བཞིན་དུ་འགྱུར་བ་ཡིན་ནོ། །

de la gzhan du 'gyur bar byed pa ni gal te sa la chur mos na yang de de kho na bzhin du 'gyur gyi gzhan du mi 'gyur ba dang / me dang rlung du mos na yang de de kho na bzhin du 'gyur gyi gzhan du mi 'gyur ba dang / gal te chu la sar mos sam/ me dang rlung du mos na yang de de kho na bzhin du 'gyur gyi gzhan du mi 'gyur ba dang / gal te me la sar mos sam/ chu'am rlung du mos sam/gal te rlung la sar mos sam/ chu dang mer mos na yang de de kho na bzhin du 'gyur gyi/ gzhan du mi 'gyur ba dang / ji ltar 'byung ba chen po rnams phan tshun du bsgyur zhing gzhan du 'gyur bar byed pa bzhin du gzugs dang / sgra dang / dri dang / ro dang / reg bya rnams la yang de bzhin du rig par bya'o| /gal te rtswa dang / lo ma dang / ba lang gi lci ba dang / sa la sogs pa'i lha rdzas rnams las zas dang / skom dang / bzhon pa dang / gos dang / rgyan dang / snod spyad dang / spos dang / me tog phreng ba dang / byug par mos sam/ rdo dang / gseg ma dang / gyo dum dang / gyo mo la sogs pa la nor bu dang / mu tig dang / baiDU r+ya dang / dung dang / man shel dang / byi rur mos sam/ ri'i rgyal po gangs la sogs pa ri thams cad la gser du mos na yang de dag thams cad de kho na bzhin du 'gyur gyi/gzhan du mi 'gyur ba dang / de bzhin du sems can mdog bzang po rnams la mdog ngan pa dag tu mos sam/ mdog ngan pa rnams la mdog bzang po dag tu'am| de gnyi ga la ma gtogs pa rnams la mdog bzang po dag tu'am/ mdog ngan pa dag tu'am/ de gnyi gar ram/ mdog bzang po dang / mdog ngan pa rnams la ji lta ba de bzhin du/ yan lag ma tshang ba dang / yan lag tshang ba dang / rid pa dang / tsho ba la sogs pa rang gi mtshan nyid du yod pa las gzhan du bsgyur ba ci yang rung ba dang / nus pa'i ngo bo la gzhan du mos pa de dag thams cad ji ltar mos pa de bzhin du 'gyur ba yin no/ /

【V6 往來】

དེ་ལ་འགྲོ་བ་དང་འོང་བ་ནི་རྩིག་པ་ལ་ཡང་ཐད་ཀར། རི་བྲགས་ལ་ཡང་ཐད་ཀར། ར་བ་ལ་ཡང་ཐད་ཀར་ལུས་ཀྱིས་ཐོགས་པ་མེད་པར་འགྲོ་སྟེ།རྒྱས་པར་ཚངས་པའི་འཇིག་རྟེན་དུ་ཡང་འགྲོ་ཞིང་ཕྱིར་ཡང་འོང་བ་ནས། གོང་དུ་འོག་མིན་ལ་ཐུག་པ་དང་། ཐད་ཀར་ཡང་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་དཔག་ཏུ་མེད་གྲངས་མེད་པའི་བར་དུ་ཡང་འབྱུང་བ་ཆེན་པོ་བཞི་ལས་བྱུང་བའི་ལུས་རགས་པས་འགྲོ་ཞིང་ཕྱིར་ཡང་འོང་པ་དང་། རྒྱང་རིང་པོ་ལ་ཉེ་བར་མོས་ན་ཡིད་དང་འདྲ་བར་མགྱོགས་པར་འགྲོ་བ་དང་འོང་བ་ཡིན་ནོ། །

de la 'gro ba dang 'ong ba ni rtsig pa la yang thad kar/ ri brags la yang thad kar/ ra ba la yang thad kar lus kyis thogs pa med par 'gro ste/rgyas par tshangs pa'i 'jig rten du yang 'gro zhing phyir yang 'ong ba nas/ gong du 'og min la thug pa dang / thad kar yang stong gsum gyi stong chen po'i 'jig rten gyi khams dpag tu med grangs med pa'i bar du yang 'byung ba chen po bzhi las byung ba'i lus rags pas 'gro zhing phyir yang 'ong pa dang / rgyang ring po la nye bar mos na yid dang 'dra bar mgyogs par 'gro ba dang 'ong ba yin no/ /

【V7-8 卷舒】

དེ་ལ་སྡུད་པ་དང་རྒྱས་པར་བྱེད་པ་ནི་རིའི་རྒྱལ་པོ་གངས་ཀྱང་རྡུལ་ཕྲ་རབ་ཙམ་དུ་སྡུད་ལ། རྡུལ་ཕྲ་རབ་ཀྱང་རིའི་རྒྱལ་པོ་གངས་ཙམ་དུ་སྐྱེད་པ་ཡིན་ནོ། །

de la sdud pa dang rgyas par byed pa ni ri'i rgyal po gangs kyang rdul phra rab tsam du sdud la/ rdul phra rab kyang ri'i rgyal po gangs tsam du skyed pa yin no/ /

【V9 眾像入身】

དེ་ལ་གཟུགས་ཐམས་ཅད་ལུས་སུ་འཇུག་པར་བྱེད་པ་ནི། འཁོར་ཆེན་པོ་སྣ་ཚོགས་ཀྱི་མདུན་དུ། གྲོང་དང་། གྲོང་ཁྱེར་དང་། གྲོང་རྡལ་དང་། རྩྭ་དང་། ནགས་ཚལ་དང་། ས་གཞི་དང་། རིའི་གཟུགས་ཀྱི་ཚོགས་བདག་གི་ལུས་སུ་འཇུག་པར་བྱེད་དོ། །འཁོར་དེ་ཐམས་ཅད་ཀྱིས་ཀྱང་བདག་ཅག་ལུས་དེ་ཉིད་ཀྱི་ནང་དུ་སོང་བར་ཤེས་པ་ཡིན་ནོ། །

de la gzugs thams cad lus su 'jug par byed pa ni/ 'khor chen po sna tshogs kyi mdun du/ grong dang / grong khyer dang / grong rdal dang / rtswa dang / nags tshal dang / sa gzhi dang / ri'i gzugs kyi tshogs bdag gi lus su 'jug par byed do/ /'khor de thams cad kyis kyang bdag cag lus de nyid kyi nang du song bar shes pa yin no/ /

【V10 同類往趣】

དེ་ལ་སྐལ་བ་མཉམ་པའི་གན་དུ་འགྲོ་བ་ནི་རྒྱལ་རིགས་ཀྱི་འཁོར་གྱི་ནང་དུ་སོང་སྟེ། ཕྱིན་ནས་དེ་དག་གི་ཁ་དོག་རྒྱས་པ་ཇི་ལྟ་བུར་འདུག་པ་དེ་བཞིན་དུ། དེའི་ཡང་དེ་དང་འདྲ་བ་དང་། དེ་དག་གི་ཆུ་ཞེང་ཇི་ལྟ་བ་དང་། སྨྲ་བའི་སྟངས་ཇི་ལྟ་བ་བཞིན་དུ་དེའི་ཡང་དེ་དང་འདྲ་བ་དང་། དེ་དག་དོན་གང་སྨྲ་བར་བྱེད་པ་དེ་ནི་དེ་ཡང་སྨྲ་བར་བྱེད་པ་དང་། དེ་དག་དོན་གང་སྨྲ་བར་མི་བྱེད་པ་དེ་ནི་དེ་ཡང་སྨྲ་བར་མི་བྱེད་པ་དང་། མཇུག་ཏུ་དེ་དག་ལ་ཆོས་དང་མཐུན་པའི་གཏམ་གྱིས་ཡང་དག་པར་བསྟན། ཡང་དག་པར་འཛིན་དུ་བཅུག། ཡང་དག་པར་གཟེངས་བསྟོད། ཡང་དག་པར་རབ་ཏུ་དགའ་བར་བྱས་ནས་མི་སྣང་བར་བྱེད་ལ། དེ་མི་སྣང་བར་གྱུར་པ་ལ་མི་སྣང་བར་གྱུར་པ་འདི་ལྷའམ། མིའམ་སུ་ཞིག་སྙམ་དུ་སེམས་སོ། །རྒྱལ་རིགས་ཀྱི་འཁོར་ལ་ཇི་ལྟ་བ་བཞིན་དུ་བྲམ་ཟེ་དང་། ཁྱིམ་བདག་དང་། དགེ་སྦྱོང་གི་འཁོར་དང་། རྒྱལ་ཆེན་བཞིའི་རིས་ཀྱི་ལྷ་རྣམས་དང་། སུམ་ཅུ་རྩ་གསུམ་དང་། འཐབ་བྲལ་དང་། དགའ་ལྡན་དང་། འཕྲུལ་དགའ་དང་། གཞན་འཕྲུལ་དབང་བྱེད་ཀྱི་ལྷ་རྣམས་དང་། དེ་བཞིན་དུ་ཚངས་རིས་དང་། ཚངས་པ་མདུན་ན་འདོན་དང་། ཚངས་ཆེན་དང་། འོད་ཆུང་དང་། ཚད་མེད་འོད་དང་། འོད་གསལ་དང་། དགེ་ཆུང་དང་། ཚད་མེད་དགེ་དང་། དགེ་རྒྱས་དང་། སྤྲིན་མེད་དང་། བསོད་ནམས་སྐྱེས་དང་། འབྲས་བུ་ཆེ་བ་དང་། མི་ཆེ་བ་དང་། མི་གདུང་བ་དང་། ཤིན་ཏུ་མཐོང་དང་། གྱ་ནོམ་སྣང་བ་དང་། འོག་མིན་དུ་ཡང་དེ་བཞིན་ནོ། །

de la skal ba mnyam pa'i gan du 'gro ba ni rgyal rigs kyi 'khor gyi nang du song ste/ phyin nas de dag gi kha dog rgyas pa ji lta bur 'dug pa de bzhin du/ de'i yang de dang 'dra ba dang / de dag gi chu zheng ji lta ba dang / smra ba'i stangs ji lta ba bzhin du de'i yang de dang 'dra ba dang / de dag don gang smra bar byed pa de ni de yang smra bar byed pa dang / de dag don gang smra bar mi byed pa de ni de yang smra bar mi byed pa dang / mjug tu de dag la chos dang mthun pa'i gtam gyis yang dag par bstan/ yang dag par 'dzin du bcug/ yang dag par gzengs bstod/ yang dag par rab tu dga' bar byas nas mi snang bar byed la/ de mi snang bar gyur pa la mi snang bar gyur pa 'di lha'am/ mi'am su zhig snyam du sems so/ /rgyal rigs kyi 'khor la ji lta ba bzhin du bram ze dang / khyim bdag dang / dge sbyong gi 'khor dang / rgyal chen bzhi'i ris kyi lha rnams dang / sum cu rtsa gsum dang / 'thab bral dang / dga' ldan dang / 'phrul dga' dang / gzhan 'phrul dbang byed kyi lha rnams dang / de bzhin du tshangs ris dang / tshangs pa mdun na 'don dang / tshangs chen dang / 'od chung dang / tshad med 'od dang / 'od gsal dang / dge chung dang / tshad med dge dang / dge rgyas dang / sprin med dang / bsod nams skyes dang / 'bras bu che ba dang / mi che ba dang / mi gdung ba dang / shin tu mthong dang / gya nom snang ba dang / 'og min du yang de bzhin no/ /

【V11-12 隱顯】

དེ་ལ་སྣང་བར་ཡང་མི་བྱེད་མི་སྣང་བར་ཡང་མི་བྱེད་པ་ནི་འཁོར་ཆེན་པོའི་མདུན་དུ་ལན་བརྒྱའམ། ལན་སྟོང་ངམ། དེ་བས་ལྷག་པར་ཡང་མི་སྣང་བར་བྱེད་ལ༑ ཕྱིར་ཡང་དེ་བཞིན་དུ་བདག་ཉིད་སྟོན་ཅིང་སྣང་བར་བྱེད་པ་ཡིན་ནོ། །

de la snang bar yang mi byed mi snang bar yang mi byed pa ni 'khor chen po'i mdun du lan brgya'am/ lan stong ngam/ de bas lhag par yang mi snang bar byed la| phyir yang de bzhin du bdag nyid ston cing snang bar byed pa yin no/ /

【V13 所作自在】

དེ་ལ་དབང་བྱེད་པ་ནི་སེམས་ཅན་གྱི་ཁམས་གང་ཇི་སྙེད་ཡོད་པ་དེ་ཐམས་ཅད་འགྲོ་བ་དང་། འོང་བ་དང་། གནས་པ་ལ་སོགས་པའི་བྱ་བ་རྣམས་ལ་ཡང་དབང་བྱེད་པ་སྟེ། གལ་ཏེ་དེས་འདི་སྙམ་དུ་སོང་ཞིག་སྙམ་ན་ནི་འགྲོ་བར་འགྱུར༑ སྡོད་ཅིག་སྙམ་ན་ནི་སྡོད་པར་འགྱུར། འོངས་ཤིག་སྙམ་ན་ནི་འོངས་པར་འགྱུར། སྨྲོས་ཤིག་སྙམ་ན་ནི་སྨྲ་བར་འགྱུར་བ་ཡིན་ནོ། །

de la dbang byed pa ni sems can gyi khams gang ji snyed yod pa de thams cad 'gro ba dang / 'ong ba dang / gnas pa la sogs pa'i bya ba rnams la yang dbang byed pa ste/ gal te des 'di snyam du song zhig snyam na ni 'gro bar 'gyur| sdod cig snyam na ni sdod par 'gyur/ 'ongs shig snyam na ni 'ongs par 'gyur/ smros shig snyam na ni smra bar 'gyur ba yin no/ /

【V14 制他神通】

དེ་ལ་གཞན་གྱི་རྫུ་འཕྲུལ་ཟིལ་གྱིས་གནོན་པ་ནི་དེ་བཞིན་གཤེགས་པ་ནི་དེ་ལས་གཞན་པ་རྫུ་འཕྲུལ་དང་ལྡན་པ་ཐམས་ཅད་ཀྱི་རྫུ་འཕྲུལ་མངོན་པར་འདུ་བྱེད་པ་ཟིལ་གྱིས་མནན་ནས། ཅི་དགྱེས་པར་དོན་སྒྲུབ་པར་མཛད་པ་དང་། མཐར་ཕྱིན་པའི་བྱང་ཆུབ་སེམས་དཔའ་སྐྱེ་བ་གཅིག་གིས་ཐོགས་པ་དང་། སྲིད་པ་ཐ་མ་པ་ནི་དེ་བཞིན་གཤེགས་པ་དང་མཚུངས་པར་གྱུར་པའི་བྱང་ཆུབ་སེམས་དཔའ་མ་གཏོགས་པར་དེ་ལས་གཞན་པ་ཐམས་ཅད་ཀྱི་རྫུ་འཕྲུལ་མངོན་པར་འདུ་བྱེད་པ་ཟིལ་གྱིས་གནོན་པ་དང་། དེ་ལས་གཞན་པའི་བྱང་ཆུབ་སེམས་དཔའ་རྣམས་ནི་ཆེས་མཆོག་ཏུ་གྱུར་པའི་ས་ལ་ཞུགས་པ་རྣམས་དང་མཚུངས་པར་གྱུར་པའི་བྱང་ཆུབ་སེམས་དཔའ་རྣམས་མ་གཏོགས་པར་དེ་ལས་གཞན་པ་རྫུ་འཕྲུལ་དང་ལྡན་པ་ཐམས་ཅད་ཀྱི་རྫུ་འཕྲུལ་མངོན་པར་འདུ་བྱེད་པ་ཟིལ་གྱིས་གནོན་པ་ཡིན་ནོ། །

de la gzhan gyi rdzu 'phrul zil gyis gnon pa ni de bzhin gshegs pa ni de las gzhan pa rdzu 'phrul dang ldan pa thams cad kyi rdzu 'phrul mngon par 'du byed pa zil gyis mnan nas/ ci dgyes par don sgrub par mdzad pa dang / mthar phyin pa'i byang chub sems dpa' skye ba gcig gis thogs pa dang / srid pa tha ma pa ni de bzhin gshegs pa dang mtshungs par gyur pa'i byang chub sems dpa' ma gtogs par de las gzhan pa thams cad kyi rdzu 'phrul mngon par 'du byed pa zil gyis gnon pa dang / de las gzhan pa'i byang chub sems dpa' rnams ni ches mchog tu gyur pa'i sa la zhugs pa rnams dang mtshungs par gyur pa'i byang chub sems dpa' rnams ma gtogs par de las gzhan pa rdzu 'phrul dang ldan pa thams cad kyi rdzu 'phrul mngon par 'du byed pa zil gyis gnon pa yin no/ /

【V15 能施辯才】

དེ་ལ་སྤོབས་པ་སྦྱིན་པ་ནི་སྤོབས་པ་ཡོངས་སུ་གཏུགས་པ་ལ། སྤོབས་པ་ཉེ་བར་སྒྲུབ་པ་ཡིན་ནོ། །

de la spobs pa sbyin pa ni spobs pa yongs su gtugs pa la/ spobs pa nye bar sgrub pa yin no/ /

【V16 能施憶念】

དེ་ལ་དྲན་པ་སྦྱིན་པ་ནི་ཆོས་རྣམས་ལ་དྲན་པ་བརྗེད་པ་ལ་དྲན་པ་ཉེ་བར་སྒྲུབ་པ་ཡིན་ནོ། །

de la dran pa sbyin pa ni chos rnams la dran pa brjed pa la dran pa nye bar sgrub pa yin no/ /

【V17 能施安樂】

དེ་ལ་བདེ་བ་སྦྱིན་པ་ནི་དེ་སྟོན་པ་ན། གང་དག་ཆོས་ཉན་པ་དེ་དག་ལ་ཤིན་ཏུ་སྦྱངས་པའི་བདེ་བ་གང་གིས་དེ་དག་སྒྲིབ་པ་མེད་པར་ཆོས་ཉན་པར་འགྱུར་བ་དེ་ལྟ་བུའི་ལུས་དང་སེམས་ལ་ཕན་འདོགས་པ་ཉེ་བར་སྒྲུབ་པར་བྱེད་དོ། །དེ་ཡང་དེ་ཙམ་གྱི་ཚུལ་གྱིས་བྱེད་ཀྱི་གཏམ་དུ་ནི་མ་ཡིན་ནོ། །ཁམས་མ་སྙོམས་པ་དང་། གནོད་པ་ལས་བྱུང་བ་དང་། མི་མ་ཡིན་པས་བཏང་བའི་ནད་འགོ་བ་ཡང་ཞི་བར་བྱེད་པ་ཡིན་ནོ། །

de la bde ba sbyin pa ni de ston pa na/ gang dag chos nyan pa de dag la shin tu sbyangs pa'i bde ba gang gis de dag sgrib pa med par chos nyan par 'gyur ba de lta bu'i lus dang sems la phan 'dogs pa nye bar sgrub par byed do/ /de yang de tsam gyi tshul gyis byed kyi gtam du ni ma yin no/ /khams ma snyoms pa dang / gnod pa las byung ba dang / mi ma yin pas btang ba'i nad 'go ba yang zhi bar byed pa yin no/ /

【V18 放大光明】

དེ་ལ་འོད་ཟེར་འབྱིན་པ་ནི་བྱང་ཆུབ་སེམས་དཔའ་འམ། དེ་བཞིན་གཤེགས་པས་རྫུ་འཕྲུལ་གྱི་འོད་ཟེར་འདི་ལྟ་བུ་ལུས་ལས་འབྱིན་ཏེ། གང་དག་ཁ་ཅིག་ཕྱོགས་བཅུའི་འཇིག་རྟེན་གྱི་ཁམས་དཔག་ཏུ་མེད་གྲངས་མེད་པ་དག་ཏུ་དོང་ནས༑ སེམས་ཅན་དམྱལ་བའི་སེམས་ཅན་རྣམས་ཀྱི་སེམས་ཅན་དམྱལ་བའི་སྡུག་བསྔལ་རྒྱུན་གཅོད་པར་བྱེད་པ་དང་། ཁ་ཅིག་ནི་ལྷའི་འཇིག་རྟེན་ན་གནས་པའི་ལྷ་དང་། ཀླུ་དང་། གནོད་སྦྱིན་དང་། ལྷ་མ་ཡིན་དང་། ནམ་མཁའ་ལྡིང་དང༌། མི་འམ་ཅི་དང་། ལྟོ་འཕྱེ་ཆེན་པོ་རྒྱ་ཆེན་པོ་རྣམས་ཀྱི་རང་རང་གི་གནས་སུ་དོང་ནས་འདིར་འོང་བར་བྱ་བའི་ཕྱིར་སྐུལ་བར་བྱེད་དོ། །དེ་བཞིན་དུ་ཕྱོགས་བཅུའི་འཇིག་རྟེན་གྱི་ཁམས་དཔག་ཏུ་མེད་གྲངས་མེད་པ་དག་ན༑ འཇིག་རྟེན་གྱི་ཁམས་གཞན་དག་ན་གནས་པའི་བྱང་ཆུབ་སེམས་དཔའ་དག་འདིར࿒འོང་བར་བྱ་བའི་ཕྱིར་སྐུལ་བར་བྱེད་དོ། །མདོར་བསྡུ་ན་དེ་བཞིན་གཤེགས་པས་འོད་ཟེར་སྣ་ཚོགས་དཔག་ཏུ་མེད࿒གྲངས་མེད་པ་དག་གིས་སེམས་ཅན་ཚད་མེད་པ་དག་གི་དོན་དཔག་ཏུ་མེད࿒གྲངས་མེད་པ་དག་མཛད་པའོ། །ཡོངས་སུ་བསྒྱུར་བའི་རྫུ་འཕྲུལ་དེ་དག་ཐམས་ཅད་ཀྱི་རྣམ་པ་ནི་རེ་རེ་ནས་དབྱེ་ན་དཔག་ཏུ་མེད་གྲངས་མེད་པར་རིག་པར་བྱ་སྟེ། རང་བཞིན་དེ་མ་ཡིན་པའི་དངོས་པོ་དེ་ལས་གཞན་དུ་བསྒྱུར་ཞིང་བསྒྲུབ་པ་ལ་ནི་ཡོངས་སུ་བསྒྱུར་བ་ཞེས་བྱ་སྟེ། དེ་ལྟ་བས་ན་འདི་ནི་ཡོངས་སུ་བསྒྱུར་བའི་རྫུ་འཕྲུལ་ཞེས་བྱའོ། །

de la 'od zer 'byin pa ni byang chub sems dpa' 'am/ de bzhin gshegs pas rdzu 'phrul gyi 'od zer 'di lta bu lus las 'byin te/ gang dag kha cig phyogs bcu'i 'jig rten gyi khams dpag tu med grangs med pa dag tu dong nas| sems can dmyal ba'i sems can rnams kyi sems can dmyal ba'i sdug bsngal rgyun gcod par byed pa dang / kha cig ni lha'i 'jig rten na gnas pa'i lha dang / klu dang / gnod sbyin dang / lha ma yin dang / nam mkha' lding dang/ mi 'am ci dang / lto 'phye chen po rgya chen po rnams kyi rang rang gi gnas su dong nas 'dir 'ong bar bya ba'i phyir skul bar byed do/ /de bzhin du phyogs bcu'i 'jig rten gyi khams dpag tu med grangs med pa dag na| 'jig rten gyi khams gzhan dag na gnas pa'i byang chub sems dpa' dag 'dir 'ong bar bya ba'i phyir skul bar byed do/ /mdor bsdu na de bzhin gshegs pas 'od zer sna tshogs dpag tu med grangs med pa dag gis sems can tshad med pa dag gi don dpag tu med grangs med pa dag mdzad pa'o/ /yongs su bsgyur ba'i rdzu 'phrul de dag thams cad kyi rnam pa ni re re nas dbye na dpag tu med grangs med par rig par bya ste/ rang bzhin de ma yin pa'i dngos po de las gzhan du bsgyur zhing bsgrub pa la ni yongs su bsgyur ba zhes bya ste/ de lta bas na 'di ni yongs su bsgyur ba'i rdzu 'phrul zhes bya'o/ /

【T2 能化通】【U1 問】

དེ་ལ་སྤྲུལ་པའི་རྫུ་འཕྲུལ་གང་ཞེ་ན།

de la sprul pa'i rdzu 'phrul gang zhe na/

【U2 解】【V1 解化義】

མདོར་བསྡུ་ན། དངོས་པོ་མེད་པ་ལས་སྤྲུལ་པ་སྟེ། སྤྲུལ་པའི་སེམས་ཀྱིས་ཇི་ལྟར་འདོད་པ་བཞིན་དུ་མངོན་པར་འདུས་བྱས་ནས་འགྲུབ་པར་འགྱུར་བ་དེ་ནི་སྤྲུལ་པའི་རྫུ་འཕྲུལ་ཞེས་བྱའོ། །

mdor bsdu na/ dngos po med pa las sprul pa ste/ sprul pa'i sems kyis ji ltar 'dod pa bzhin du mngon par 'dus byas nas 'grub par 'gyur ba de ni sprul pa'i rdzu 'phrul zhes bya'o/ /

【V2 開三章解釋】【W1 問三章】

དེ་ཡང་ལུས་སྤྲུལ་པ་དང་། ངག་སྤྲུལ་པ་དང་། ཡུལ་སྤྲུལ་པ་རྣམ་པ་དུ་མ་ཡོད་དེ།

de yang lus sprul pa dang / ngag sprul pa dang / yul sprul pa rnam pa du ma yod de/

【W2 牒解釋後】【X1 解身境】【Y1 牒】

ལུས་སྤྲུལ་པ་དེ་ཡང་དེ་བདག་དང་འདྲ་བའམ། མི་འདྲ་བའམ། གཞན་དང་འདྲ་བའམ། མི་འདྲ་བར་སྤྲུལ་པ་སྟེ།

lus sprul pa de yang de bdag dang 'dra ba'am/ mi 'dra ba'am/ gzhan dang 'dra ba'am/ mi 'dra bar sprul pa ste/

【Y2 解】【Z1 略解】【a1 解化身】

ལུས་སྤྲུལ་པ་བདག་དང་། གཞན་དང་འདྲ་བ་དང་། མི་འདྲ་བ་དེ་ཡང་དབང་པོ་འདྲ་བ་དང་། དབང་པོའི་རྟེན་སྤྲུལ་པར་བྱེད་ཀྱི་དབང་པོ་ཉིད་ནི་མ་ཡིན་ནོ། །

lus sprul pa bdag dang / gzhan dang 'dra ba dang / mi 'dra ba de yang dbang po 'dra ba dang / dbang po'i rten sprul par byed kyi dbang po nyid ni ma yin no/ /

【a2 明化境】

ཡུལ་དང་འདྲ་བའི་སྤྲུལ་པ་སྤྲུལ་བར་བྱེད་པ་ནི། འདི་ལྟ་སྟེ་ཟས་དང་སྐོམ་ལ་སོགས་པ་དང་། ནོར་བུ་དང་། མུ་ཏིག་དང་། བཻ་ཌཱུ་རྱ་ལ་སོགས་པ་དང་། གཟུགས་དང་། སྒྲ་དང་། དྲི་དང་། རོ་དང་། རེག་བྱར་གཏོགས་པའི་ཕྱི་རོལ་གྱི་ཡོ་བྱད་གང་ཅི་ཡང་རུང་བ་དེ་དང་འདྲ་བ་དེ་མ་ཡིན་པ་ཐམས་ཅད་ཇི་ལྟར་འདོད་པ་བཞིན་དུ་སྤྲུལ་བར་བྱེད་དོ། །

yul dang 'dra ba'i sprul pa sprul bar byed pa ni/ 'di lta ste zas dang skom la sogs pa dang / nor bu dang / mu tig dang / bai DU r+ya la sogs pa dang / gzugs dang / sgra dang / dri dang / ro dang / reg byar gtogs pa'i phyi rol gyi yo byad gang ci yang rung ba de dang 'dra ba de ma yin pa thams cad ji ltar 'dod pa bzhin du sprul bar byed do/ /

【Z2 重辨】【a1 解化身】

བདག་དང་འདྲ་བ་དེ་ཡང་རྣམ་པ་དུ་མ་མང་པོ་སྣ་ཚོགས་ཡོད་དེ། ལྷ་དང་། ཀླུ་དང་། གནོད་སྦྱིན་དང་། ལྷ་མ་ཡིན་དང་། ནམ་མཁའ་ལྡིང་དང་། མིའམ་ཅི་དང་། ལྟོ་འཕྱེ་ཆེན་པོའི་བྱད་གཟུགས་དང་། མིའི་བྱད་གཟུགས་དང་། དུད་འགྲོ་དང་། ཡི་དྭགས་དང་། སེམས་ཅན་དམྱལ་བའི་བྱད་གཟུགས་དང་། ཉན་ཐོས་ཀྱི་བྱད་གཟུགས་དང་། རང་སངས་རྒྱས་ཀྱི་བྱད་གཟུགས་དང་། བྱང་ཆུབ་སེམས་དཔའི་བྱད་གཟུགས་དང་། དེ་བཞིན་གཤེགས་པའི་སྐུ་བྱད་རྣམས་སོ། །དེ་གལ་ཏེ་བྱང་ཆུབ་སེམས་དཔའ་ཉིད་ཅི་འདྲ་བ། དེ་འདྲ་བ་ཉིད་དུ་སྤྲུལ་པ་སྤྲུལ་པ་ན། དེའི་སྤྲུལ་པ་འདི་ནི་བདག་དང་འདྲ་བ་ཡིན་ནོ། །དེ་ལྟ་མ་ཡིན་པ་ནི་སྤྲུལ་པ་བདག་དང་མི་འདྲ་བར་འགྱུར་རོ། །གལ་ཏེ་གཞན་དག་ལྷར་གྱུར་པ་དེ་དང་འདྲ་བར་སྤྲུལ་ན་ནི། དེའི་གཞན་དང་འདྲ་བའི་སྤྲུལ་པ་ཡིན་ནོ། །གལ་ཏེ་མི་འདྲ་བར་སྤྲུལ་ན་ནི། གཞན་དང་མི་འདྲ་བ་ཡིན་ནོ། །ལྷར་གྱུར་པ་ཇི་ལྟ་བ་བཞིན་དུ་དེ་བཞིན་གཤེགས་པར་གྱུར་པའི་བར་དུ་ཡང་དེ་བཞིན་དུ་རིག་པར་བྱའོ། །དེ་ལ་ལུས་ཀྱི་སྤྲུལ་པ་མང་པོ་གང་ཞེ་ན། འདི་ལ་དེ་བཞིན་གཤེགས་པའམ། བྱང་ཆུབ་སེམས་དཔས་ཕྱོགས་བཅུའི་འཇིག་རྟེན་གྱི་ཁམས་དཔག་ཏུ་མེད་གྲངས་མེད་པ་དག་ཏུ་སེམས་ཅན་དཔག་ཏུ་མེད་གྲངས་མེད་པ་དག་གི་དོན་སྤྲུལ་པ་བྱད་གཟུགས་སྣ་ཚོགས་དེ་དག་གིས་ཅིག་ཅར་མཛད་པ་དང་། བྱང་ཆུབ་སེམས་དཔའ་འམ། དེ་བཞིན་གཤེགས་པ་འདས་པའི་འོག་ཏུ་ཡང་སྤྲུལ་པ་ལ་ལ་གནས་པ་ཁོ་ནར་བྱིན་གྱིས་རློབ་པ་དང་།

bdag dang 'dra ba de yang rnam pa du ma mang po sna tshogs yod de/ lha dang / klu dang / gnod sbyin dang / lha ma yin dang / nam mkha' lding dang / mi'am ci dang / lto 'phye chen po'i byad gzugs dang / mi'i byad gzugs dang / dud 'gro dang / yi dwags dang / sems can dmyal ba'i byad gzugs dang / nyan thos kyi byad gzugs dang / rang sangs rgyas kyi byad gzugs dang / byang chub sems dpa'i byad gzugs dang / de bzhin gshegs pa'i sku byad rnams so/ /de gal te byang chub sems dpa' nyid ci 'dra ba/ de 'dra ba nyid du sprul pa sprul pa na/ de'i sprul pa 'di ni bdag dang 'dra ba yin no/ /de lta ma yin pa ni sprul pa bdag dang mi 'dra bar 'gyur ro/ /gal te gzhan dag lhar gyur pa de dang 'dra bar sprul na ni/ de'i gzhan dang 'dra ba'i sprul pa yin no/ /gal te mi 'dra bar sprul na ni/ gzhan dang mi 'dra ba yin no/ /lhar gyur pa ji lta ba bzhin du de bzhin gshegs par gyur pa'i bar du yang de bzhin du rig par bya'o/ /de la lus kyi sprul pa mang po gang zhe na/ 'di la de bzhin gshegs pa'am/ byang chub sems dpas phyogs bcu'i 'jig rten gyi khams dpag tu med grangs med pa dag tu sems can dpag tu med grangs med pa dag gi don sprul pa byad gzugs sna tshogs de dag gis cig car mdzad pa dang / byang chub sems dpa' 'am/ de bzhin gshegs pa 'das pa'i 'og tu yang sprul pa la la gnas pa kho nar byin gyis rlob pa dang /

【a2 重辨化境】

སངས་རྒྱས་དང་། བྱང་ཆུབ་སེམས་དཔའ་རྣམས་ཀྱི་སྤྲུལ་པ་ལ་ལ་ནི་སེམས་ཅན་རྣམས་ལ་རྣམ་པར་བསྟན་པ་ཙམ་དུ་ཟད་དེ། སྒྱུ་མ་ལྟ་བུ་ཡིན་པ་དང་། ལ་ལ་ནི་ནོར་རྫས་གང་གིས་ནོར་རྫས་ཀྱི་བྱ་བ࿒བྱེད་པ་ཡང་དག་པའི་ཟས་དང་། སྐོམ་དང་། བཞོན་པ་དང་། གོས་ལ་སོགས་པ་དང་། ནོར་བུ་དང་། མུ་ཏིག་དང་། བཻ་ཌཱུ་རྱ་དང་། དུང་དང་། མན་ཤེལ་དང་། བྱི་རུ་ལ་སོགས་པར་སྤྲུལ་པ་དེ་ཁོ་ན་བཞིན་དུ་འབྱུང་བ་ཡིན་ཏེ།

sangs rgyas dang / byang chub sems dpa' rnams kyi sprul pa la la ni sems can rnams la rnam par bstan pa tsam du zad de/ sgyu ma lta bu yin pa dang / la la ni nor rdzas gang gis nor rdzas kyi bya ba byed pa yang dag pa'i zas dang / skom dang / bzhon pa dang / gos la sogs pa dang / nor bu dang / mu tig dang / bai DU r+ya dang / dung dang / man shel dang / byi ru la sogs par sprul pa de kho na bzhin du 'byung ba yin te/

【Y3 結】

གཞན་དུ་མི་འགྱུར་བ་འདི་ནི་རེ་ཞིག་ལུས་ཀྱི་སྤྲུལ་པ་ཡིན་ནོ། །

gzhan du mi 'gyur ba 'di ni re zhig lus kyi sprul pa yin no/ /

【X2 解化語】【Y1 開七句】

ངག་གི་སྤྲུལ་པ་ནི་གདངས་སྙན་པ་དང་ལྡན་པ་ཡང་ཡོད། སྐད་གསལ་བ་དང་ལྡན་པ་དང་། བདག་དང་འབྲེལ་པ་དང་། གཞན་དང་འབྲེལ་པ་དང་། འབྲེལ་པ་མ་ཡིན་པ་དང་། ཆོས་སྟོན་པར་གཏོགས་པ་དང་། བག་མེད་པ་ལས་བསྐུལ་བར་གཏོགས་པ་ཡང་ཡོད་དོ། །

ngag gi sprul pa ni gdangs snyan pa dang ldan pa yang yod/ skad gsal ba dang ldan pa dang / bdag dang 'brel pa dang / gzhan dang 'brel pa dang / 'brel pa ma yin pa dang / chos ston par gtogs pa dang / bag med pa las bskul bar gtogs pa yang yod do/ /

【Y2 次第解】【Z1 妙音相應】

དེ་ལ་གདངས་སྙན་པ་ནི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ཚིག་བརྗོད་པའི་སྤྲུལ་པ་ཟབ་པ་ཡིན་ཏེ༑ འབྲུག་སྒྲ་ལྟ་བུ་དང་། ཀ་ལ་པིང་ཀའི་སྐད་ཡིད་དུ་འོང་བ་འདྲ་བ་དང་། དགའ་བར་བྱེད་པས་སྙིང་དུ་འཐད་པ་དང་། ངག་སྤྲུལ་པ་དེ་གྲོང་ཁྱེར་དུ་འགྲོ་བ་ཡིན་པ་དང་། སྙན་ཅིང་འཇེབས་པ་དང་། རྣར་སྙན་པ་དང་། ཟུར་ཕྱིན་པ་དང་། བརྡ་ཕྲད་པ་དང་། སྙན་པ་དང་། མི་མཐུན་པ་མེད་པ་དང་། མི་བརྟེན་པ་དང་། མི་ཟད་པ་ཡིན་ནོ། །

de la gdangs snyan pa ni sangs rgyas dang byang chub sems dpa' rnams kyi tshig brjod pa'i sprul pa zab pa yin te| 'brug sgra lta bu dang / ka la ping ka'i skad yid du 'ong ba 'dra ba dang / dga' bar byed pas snying du 'thad pa dang / ngag sprul pa de grong khyer du 'gro ba yin pa dang / snyan cing 'jebs pa dang / rnar snyan pa dang / zur phyin pa dang / brda phrad pa dang / snyan pa dang / mi mthun pa med pa dang / mi brten pa dang / mi zad pa yin no/ /

【Z2 廣音具足】

དེ་ལ་སྐད་གསལ་བ་ནི་དེ་བཞིན་གཤེགས་པའམ། བྱང་ཆུབ་སེམས་དཔའ་བཞེད་ན། ལྷ་དང་། ཀླུ་དང་། གནོད་སྦྱིན་དང་། ལྷ་མ་ཡིན་དང་། ནམ་མཁའ་ལྡིང་དང་། མིའམ་ཅི་དང་། ལྟོ་འཕྱེ་ཆེན་པོ་དང་། ཉན་ཐོས་དང་། །བྱང་ཆུབ་སེམས་དཔའི་འཁོར་སྣ་ཚོགས་འདུས་ཤིང་འཁོད་པའི་འཁོར་གྱི་དཀྱིལ་འཁོར་དཔག་ཚད་གཅིག་གི་བར་གྱི་མཐར་ཐུག་པར་གང་དག་ཐག་རིང་པོ་ན་འདུག་པའམ། གང་དག་དྲུང་ན་འདུག་པ་ཡང་རུང་སྟེ། ཐམས་ཅད་ལ་ཡང་གསུང་བ་ཤིན་ཏུ་ཡོངས་སུ་རྫོགས་པས་གོ་བར་མཛད་པ་དང་། བཞེད་ན་སྟོང་ཆུང་ངུའི་འཇིག་རྟེན་གྱི་ཁམས་སུ་གསུང་གིས་གོ་བར་མཛད་པ་དང་། སྟོང་གཉིས་པའམ། སྟོང་གསུམ་པའམ། ཕྱོགས་བཅུའི་འཇིག་རྟེན་གྱི་ཁམས་དཔག་ཏུ་མེད་གྲངས་མེད་པ་དག་ཏུ་གསུང་གིས་གོ་བར་མཛད་དེ། སྒྲ་དེ་ལས་ཀྱང་སེམས་ཅན་རྣམས་ལ་ཆོས་སྟོན་པ། སེམས་ཅན་རྣམས་ཀྱི་དོན་དུ་འགྱུར་བ་གང་ཡིན་པ་རྣམ་པ་དུ་མ་འབྱུང་བར་འགྱུར་བ་ཡིན་ནོ། །

de la skad gsal ba ni de bzhin gshegs pa'am/ byang chub sems dpa' bzhed na/ lha dang / klu dang / gnod sbyin dang / lha ma yin dang / nam mkha' lding dang / mi'am ci dang / lto 'phye chen po dang / nyan thos dang / /byang chub sems dpa'i 'khor sna tshogs 'dus shing 'khod pa'i 'khor gyi dkyil 'khor dpag tshad gcig gi bar gyi mthar thug par gang dag thag ring po na 'dug pa'am/ gang dag drung na 'dug pa yang rung ste/ thams cad la yang gsung ba shin tu yongs su rdzogs pas go bar mdzad pa dang / bzhed na stong chung ngu'i 'jig rten gyi khams su gsung gis go bar mdzad pa dang / stong gnyis pa'am/ stong gsum pa'am/ phyogs bcu'i 'jig rten gyi khams dpag tu med grangs med pa dag tu gsung gis go bar mdzad de/ sgra de las kyang sems can rnams la chos ston pa/ sems can rnams kyi don du 'gyur ba gang yin pa rnam pa du ma 'byung bar 'gyur ba yin no/ /

【Z3 繫屬於自】

དེ་ལ་བདག་དང་འབྲེལ་བའི་ངག་གི་སྤྲུལ་པ་ལ་ནི་བདག་ཉིད་ཀྱིས་སྤྲུལ་པའི་ཚིག་གིས་ཆོས་སྟོན་པའམ། བག་མེད་པ་ལས་བསྐུལ་བ་གང་ཡིན་པའོ། །

de la bdag dang 'brel ba'i ngag gi sprul pa la ni bdag nyid kyis sprul pa'i tshig gis chos ston pa'am/ bag med pa las bskul ba gang yin pa'o/ /

【Z4 繫屬於他】

གཞན་དང་འབྲེལ་པ་ནི་གཞན་སྤྲུལ་པའི་ཚིག་གིས་ཆོས་སྟོན་པའམ། བག་མེད་པ་ལས་བསྐུལ་བ་གང་ཡིན་པའོ། །

gzhan dang 'brel pa ni gzhan sprul pa'i tshig gis chos ston pa'am/ bag med pa las bskul ba gang yin pa'o/ /

【Z5 無所繫屬】

དེ་ལ་འབྲེལ་པ་མ་ཡིན་པའི་ངག་གི་སྤྲུལ་པ་ནི་ནམ་མཁའ་དང་། སྤྲུལ་པ་སེམས་ཅན་གྱི་སེམས་ཀྱི་རྒྱུད་མ་ཡིན་པ་ལས་ཚིག་འབྱུང་བ་གང་ཡིན་པའོ། །

de la 'brel pa ma yin pa'i ngag gi sprul pa ni nam mkha' dang / sprul pa sems can gyi sems kyi rgyud ma yin pa las tshig 'byung ba gang yin pa'o/ /

【Z6 宣說正法言詞所攝】

དེ་ལ་ཆོས་སྟོན་པའི་སྤྲུལ་པ་ནི་དེ་དང་དེར་རྨོངས་པ་རྣམས་ལ་རིགས་པས་ཡང་དག་པར་སྟོན་པའི་ཆེད་གང་ཡིན་པའོ། །

de la chos ston pa'i sprul pa ni de dang der rmongs pa rnams la rigs pas yang dag par ston pa'i ched gang yin pa'o/ /

【Z7 誨責放逸言詞所攝】

དེ་ལ་སྤྲུལ་པའི་སྤྲུལ་པ་ནི་རྨོངས་པ་མེད་ཅིང་དད་པ་རྙེད་པ་བག་མེད་པར་གྱུར་པ་རྣམས་བག་མེད་པ་ལ་ངོ་ཚ་བ་སྐྱེད་པ་དང་། བག་ཡོད་པ་ཡང་དག་པར་འཛིན་དུ་འཇུག་པའི་ཆེད་གང་ཡིན་པའོ། །

de la sprul pa'i sprul pa ni rmongs pa med cing dad pa rnyed pa bag med par gyur pa rnams bag med pa la ngo tsha ba skyed pa dang / bag yod pa yang dag par 'dzin du 'jug pa'i ched gang yin pa'o/ /

【U3 結】

སྤྲུལ་པ་རྣམ་པ་དུ་མ་དེ་ཡང་མདོར་བསྡུ་ན་ལུས་ཀྱི་སྤྲུལ་པ་དང་། དག་གི་སྤྲུལ་པ་དང་། ཡུལ་གྱི་སྤྲུལ་པ་ཡིན་པར་རིག་པར་བྱའོ། །དེ་ལྟར་ན་སྤྲུལ་པའི་རྫུ་འཕྲུལ་དེ་དག་ཀྱང་རེ་རེ་ནས་རྣམ་པར་དབྱེ་ན་དཔག་ཏུ་མེད་གྲངས་མེད་པར་རིག་པར་བྱ་སྟེ།

sprul pa rnam pa du ma de yang mdor bsdu na lus kyi sprul pa dang / dag gi sprul pa dang / yul gyi sprul pa yin par rig par bya'o/ /de ltar na sprul pa'i rdzu 'phrul de dag kyang re re nas rnam par dbye na dpag tu med grangs med par rig par bya ste/

【S3 總明二業】

སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་རྫུ་འཕྲུལ་རྣམ་པ་དེ་གཉིས་ཀྱང་མངོན་པར་མདོར་བསྡུ་ན་དོན་རྣམ་པ་གཉིས་བསྒྲུབ་པ་ཡིན་ཏེ། སེམས་ཅན་རྣམས་རྫུ་འཕྲུལ་གྱི་ཆོ་འཕྲུལ་གྱིས་འདུན་པར་བྱས་ནས་སངས་རྒྱས་ཀྱི་བསྟན་པ་ལ་འཇུག་པར་བྱེད་པ་དང་། སེམས་ཅན་སྡུག་བསྔལ་བ་རྣམས་ལ་ཕན་གདགས་པ་རྣམ་པ་དུ་མ་མང་པོ་སྣ་ཚོགས་ཉེ་བར་སྒྲུབ་པ་ཡིན་ནོ། །

sangs rgyas dang byang chub sems dpa' rnams kyi rdzu 'phrul rnam pa de gnyis kyang mngon par mdor bsdu na don rnam pa gnyis bsgrub pa yin te/ sems can rnams rdzu 'phrul gyi cho 'phrul gyis 'dun par byas nas sangs rgyas kyi bstan pa la 'jug par byed pa dang / sems can sdug bsngal ba rnams la phan gdags pa rnam pa du ma mang po sna tshogs nye bar sgrub pa yin no/ /

【R2 隨念宿住智作證通】【S1 辨憶念境事】【T1 牒問】

དེ་ལ་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་སྔོན་གྱི་གནས་མཁྱེན་པ་གང་ཞེ་ན།

de la sangs rgyas dang byang chub sems dpa' rnams kyi sngon gyi gnas mkhyen pa gang zhe na/

【T2 解釋】【U1 廣明隨念境事】【V1 知過去多身久遠之事】

འདི་ལ་དེ་བཞིན་གཤེགས་པའམ། བྱང་ཆུབ་སེམས་དཔའ་བདག་ཉིད་ཀྱིས་བདག་ཉིད་ཀྱི་སྔོན་གྱི་གནས་ཡང་དག་པར་དགོངས་ཏེ། གང་དུ་སེམས་ཅན་ཆེ་གེ་མོ་ཞེས་བྱ་བ་དེ་དག་གི་ནང་དུ་བདག་བྱུང་བ་ན་མིང་འདི་ཞེས་བྱ་བའོ་ཞེས་རྒྱ་ཆེར་མདོ་ལས་འབྱུང་བ་བཞིན་དུ་སེམས་ཅན་གྱི་ལུས་ཚོགས་ལ་སོགས་པ་ཐམས་ཅད་ཀྱང་རྗེས་སུ་དགོངས་སོ། །ཇི་ལྟར་བདག་ཉིད་ཀྱིས་བདག་ཉིད་ཡང་དག་པར་རྗེས་སུ་དགོངས་པ་དེ་བཞིན་དུ། གཞན་དག་ལ་ཡང་དྲན་པར་མཛད་དེ། བདག་ཉིད་ཀྱིས་གཞན་དག་གི་ཡང་དགོངས་སོ། །སྔོན་གྱི་མཐའི་སེམས་ཅན་གྱི་ཚོགས་གང་ཡིན་པ་དེ་དག་གི་བདག་ཉིད་ཀྱིས་དགོངས་ཤིང་། གཞན་དག་ལ་ཡང་དྲན་པར་མཛད་དེ། གང་དུ་སེམས་ཅན་ཆེ་གེ་མོ་ཞེས་བྱ་བ་དེ་དག་གི་ནང་དུ་བདག་བྱུང་བ་ནི་མིང་འདི་ཞེས་བྱའོ་ཞེས་རྒྱ་ཆེར་སྦྱར་བར་བྱའོ། །སེམས་ཅན་དེ་དག་གི་སྔོན་གྱི་གནས་ཐམས་ཅད་ཀྱང་བདག་གི་ཚེ་འདི་ཉིད་ལ་ཇི་ལྟ་བ་དེ་ཁོ་ན་བཞིན་དུ་ཡང་དག་པར་དགོངས་སོ། །ཆ་ཕྲ་བ་ཡང་ཡང་དག་པར་རྗེས་སུ་དགོངས་སོ། །སྔོན་གྱི་སྤྱོད་པ་ཉུང་དུའམ། མང་པོ་སྔོན་དྲན་པ་ལས་བརྗེད་པ་གང་ཅི་ཡང་རུང་བ་ཡང་ངོ་། །སྐད་ཅིག་བར་ཆད་མེད་པའི་ཚུལ་གྱིས་གོ་རིམས་གང་གིས་རྒྱུན་མ་ཆད་པར་བྱས་པར་རྒྱུན་ཆགས་པ་ཡང་ཡང་དག་པར་རྗེས་སུ་དགོངས་སོ། །

'di la de bzhin gshegs pa'am/ byang chub sems dpa' bdag nyid kyis bdag nyid kyi sngon gyi gnas yang dag par dgongs te/ gang du sems can che ge mo zhes bya ba de dag gi nang du bdag byung ba na ming 'di zhes bya ba'o zhes rgya cher mdo las 'byung ba bzhin du sems can gyi lus tshogs la sogs pa thams cad kyang rjes su dgongs so/ /ji ltar bdag nyid kyis bdag nyid yang dag par rjes su dgongs pa de bzhin du/ gzhan dag la yang dran par mdzad de/ bdag nyid kyis gzhan dag gi yang dgongs so/ /sngon gyi mtha'i sems can gyi tshogs gang yin pa de dag gi bdag nyid kyis dgongs shing / gzhan dag la yang dran par mdzad de/ gang du sems can che ge mo zhes bya ba de dag gi nang du bdag byung ba ni ming 'di zhes bya'o zhes rgya cher sbyar bar bya'o/ /sems can de dag gi sngon gyi gnas thams cad kyang bdag gi tshe 'di nyid la ji lta ba de kho na bzhin du yang dag par dgongs so/ /cha phra ba yang yang dag par rjes su dgongs so/ /sngon gyi spyod pa nyung du'am/ mang po sngon dran pa las brjed pa gang ci yang rung ba yang ngo / /skad cig bar chad med pa'i tshul gyis go rims gang gis rgyun ma chad par byas par rgyun chags pa yang yang dag par rjes su dgongs so/ /

【V2 知此身前滅之事】

གང་བསྐལ་པ་བགྲང་བའི་ཚུལ་གྱིས་གྲངས་སུ་བྱར་ནུས་པའི་ཚད་ཀྱང་རྗེས་སུ་དགོངས་སོ། །

gang bskal pa bgrang ba'i tshul gyis grangs su byar nus pa'i tshad kyang rjes su dgongs so/ /

【V3 憶劫遠近前】

གང་བསྐལ་པ་བགྲང་བའི་ཚུལ་གྱིས་གྲངས་སུ་བྱར་མི་ནུས་པ་དཔག་ཏུ་མེད་གྲངས་མེད་པ་ཡང་རྗེས་སུ་དགོངས་སོ། །

gang bskal pa bgrang ba'i tshul gyis grangs su byar mi nus pa dpag tu med grangs med pa yang rjes su dgongs so/ /

【U2 總明所知過去無礙】

དེའི་སྔོན་གྱི་གནས་མཁྱེན་པ་ནི་མདོར་བསྡུ་ན་གང་བཞེད་པ་དང་། ཇི་ལྟར་བཞེད་པ་དང་། ཇི་ཙམ་བཞེད་པ་ཐོགས་པ་མེད་པར་འཇུག་སྟེ༑

de'i sngon gyi gnas mkhyen pa ni mdor bsdu na gang bzhed pa dang / ji ltar bzhed pa dang / ji tsam bzhed pa thogs pa med par 'jug ste|

【T3 結】

བྱང་ཆུབ་སེམས་དཔའ་དང་། དེ་བཞིན་གཤེགས་པའི་སྔོན་གྱི་གནས་སུ་གཏོགས་པའི་མཐུ་ནི་དེ་ལྟ་བུ་ཡིན་ནོ། །

byang chub sems dpa' dang / de bzhin gshegs pa'i sngon gyi gnas su gtogs pa'i mthu ni de lta bu yin no/ /

【S2 明其業用】

དེ་སྔོན་གྱི་གནས་རྗེས་སུ་དྲན་པ་མཁྱེན་པ་དེས་སེམས་ཅན་རྣམས་སངས་རྒྱས་བཅོམ་ལྡན་འདས་རྣམས་ལ་དད་པ་བསྐྱེད་པ་དང་། གུས་པ་བསྐྱེད་པ་དང་། སྐྱོ་བ་བསྐྱེད་པའི་ཕྱིར་བྱང་ཆུབ་སེམས་དཔའི་སྔོན་གྱི་སྤྱོད་པའི་མཆོག་ཏུ་རྨད་དུ་བྱུང་བའི་སྤྱོད་པའི་སྐྱེས་པའི་རབས་སྣ་ཚོགས་རྣམ་པ་དུ་མ་སྟོན་ཏོ། །སེམས་ཅན་རྣམས་ཀྱི་ལས་ཀྱི་འབྲས་བུ་རྣམ་པར་སྨིན་པ་ལས་བརྩམས་ཏེ། སྔོན་གྱི་ཚུལ་དང་ལྡན་པའི་དེ་ལྟ་བུ་བྱུང་བ་དག་ཀྱང་སྟོན་ཏོ། །འདི་ལྟ་སྟེ། སྔོན་གྱི་མཐར་རྟོགས་པའི་རྟག་པར་སྨྲ་བ་རྣམས་དང་། ཁ་ཅིག་རྟག་པར་འཛིན་པའི་སེམས་ཅན་རྟག་པར་ལྟ་བ་རྣམས་ཀྱི་རྟག་པར་ལྟ་བ་ཡང་སེལ་བར་མཛད་དོ། །

de sngon gyi gnas rjes su dran pa mkhyen pa des sems can rnams sangs rgyas bcom ldan 'das rnams la dad pa bskyed pa dang / gus pa bskyed pa dang / skyo ba bskyed pa'i phyir byang chub sems dpa'i sngon gyi spyod pa'i mchog tu rmad du byung ba'i spyod pa'i skyes pa'i rabs sna tshogs rnam pa du ma ston to/ /sems can rnams kyi las kyi 'bras bu rnam par smin pa las brtsams te/ sngon gyi tshul dang ldan pa'i de lta bu byung ba dag kyang ston to/ /'di lta ste/ sngon gyi mthar rtogs pa'i rtag par smra ba rnams dang / kha cig rtag par 'dzin pa'i sems can rtag par lta ba rnams kyi rtag par lta ba yang sel bar mdzad do/ /

【R3-4 天耳、天眼智作證通】【S1 明(2)天耳智作證通(天耳通)】【T1 所列所聞六對之聲】

སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ལྷའི་རྣ་བ་མཁྱེན་པ་གང་ཞེ་ན། འདི་ལ་དེ་བཞིན་གཤེགས་པའམ། བྱང་ཆུབ་སེམས་དཔས་ལྷའི་རྣ་བས་ལྷ་དང་མིའི་སྒྲ་དང་། འཕགས་པ་རྣམས་དང་། འཕགས་པ་མ་ཡིན་པ་རྣམས་དང་། སྒྲ་ཆེན་པོ་རྣམས་དང་། སྒྲ་ཆུང་དུ་རྣམས་དང་། གསལ་བ་རྣམས་དང་། མི་གསལ་བ་རྣམས་དང་། སྤྲུལ་པ་རྣམས་དང་། སྤྲུལ་པ་མ་ཡིན་པ་རྣམས་དང་། རྒྱང་རིང་པོ་དང་། དྲུང་ན་འདུག་པ་རྣམས་ཐོས་པ་ཡིན་ཏེ།

sangs rgyas dang byang chub sems dpa' rnams kyi lha'i rna ba mkhyen pa gang zhe na/ 'di la de bzhin gshegs pa'am/ byang chub sems dpas lha'i rna bas lha dang mi'i sgra dang / 'phags pa rnams dang / 'phags pa ma yin pa rnams dang / sgra chen po rnams dang / sgra chung du rnams dang / gsal ba rnams dang / mi gsal ba rnams dang / sprul pa rnams dang / sprul pa ma yin pa rnams dang / rgyang ring po dang / drung na 'dug pa rnams thos pa yin te/

【T2 次第解】【U1 聞天聲、人聲】【V1 聞天聲】

དེ་ལ་ལྷ་རྣམས་ཀྱི་སྒྲ་ནི་གལ་ཏེ་ཡན་ཆད་དུ་འཇུག་པར་མི་མཛད་ན།གོང་དུ་འོག་མིན་གྱི་གནས་མན་ཆད་དུ་སེམས་ཅན་སྐྱེས་པ་རྣམས་ཀྱིའོ། །ཇི་སྟེ་འཇུག་པ་མཛད་ན་ནི་གྱེན་དུ་དེ་ལས་འདས་པའི་འཇིག་རྟེན་གྱི་ཁམས་གཞན་གྱི་ཡང་གསན་ཏོ། །

de la lha rnams kyi sgra ni gal te yan chad du 'jug par mi mdzad na/gong du 'og min gyi gnas man chad du sems can skyes pa rnams kyi'o/ /ji ste 'jug pa mdzad na ni gyen du de las 'das pa'i 'jig rten gyi khams gzhan gyi yang gsan to/ /

【V2 聞人聲】

དེ་ལ་མི་རྣམས་ཀྱི་སྒྲ་ནི་ཐད་ཀར་གླིང་བཞི་པ་ཐམས་ཅད་དུ་སེམས་ཅན་སྐྱེས་པ་རྣམས་ཀྱིའོ། །

de la mi rnams kyi sgra ni thad kar gling bzhi pa thams cad du sems can skyes pa rnams kyi'o/ /

【U2 聞聖聲、非聖聲】【V1 聞聖聲】

དེ་ལ་སྒྲ་འཕགས་པ་རྣམས་ཀྱི་སངས་རྒྱས་རྣམས་དང་། སངས་རྒྱས་ཀྱི་ཉན་ཐོས་རྣམས་དང་། བྱང་ཆུབ་སེམས་དཔའ་རྣམས་དང་། རང་སངས་རྒྱས་རྣམས་ཀྱི་སྒྲ་དང་། དེ་ལས་གཞན་པའི་སེམས་ཅན་རྣམས་ཀྱིས་དེ་དག་ཐོས་ནས་རྗེས་སུ་སྒྲོགས་པར་བྱེད་དེ། འདི་ལྟ་སྟེ། དགེ་བ་ཡང་དག་པར་བླང་བ་དང་། མི་དགེ་བ་སྤང་བ་ལས་བརྩམས་ནས་ཡང་དག་པར་སྟོན་པ་དང་། ཡང་དག་པར་ལེན་དུ་འཇུག་པ་དང་། ཡང་དག་པར་གཟེངས་བསྟོད་པ་དང་། ཡང་དག་པར་དགའ་བར་བྱེད་པ་རྣམས་ཀྱི་གང་དག་ཡིན་པའོ། །དེ་བཞིན་དུ་ཀུན་ནས་ཉོན་མོངས་པ་ཅན་མ་ཡིན་པའི་སེམས་ཀྱིས་ལུང་ནོད་པ་དང་། ཁ་ཏོན་བྱེད་པ་དང་། གཏན་ལ་འབེབས་པ་དང་། ལེགས་པར་བསྐུལ་བ་དང་། དྲན་པར་བྱེད་པ་དང་། འདོམས་པ་དང་། རྗེས་སུ་སྟོན་པ་ཡང་ངོ་། །གཞན་ཡང་ལེགས་པར་སྨྲས་པ་དང་། ལེགས་པར་བརྗོད་པ་དང་། དོན་དང་ལྡན་པ་གཞན་གང་ཅི་ཡང་རུང་བ་དེ་དག་ནི་སྒྲ་འཕགས་པ་རྣམས་ཞེས་བྱའོ། །

de la sgra 'phags pa rnams kyi sangs rgyas rnams dang / sangs rgyas kyi nyan thos rnams dang / byang chub sems dpa' rnams dang / rang sangs rgyas rnams kyi sgra dang / de las gzhan pa'i sems can rnams kyis de dag thos nas rjes su sgrogs par byed de/ 'di lta ste/ dge ba yang dag par blang ba dang / mi dge ba spang ba las brtsams nas yang dag par ston pa dang / yang dag par len du 'jug pa dang / yang dag par gzengs bstod pa dang / yang dag par dga' bar byed pa rnams kyi gang dag yin pa'o/ /de bzhin du kun nas nyon mongs pa can ma yin pa'i sems kyis lung nod pa dang / kha ton byed pa dang / gtan la 'bebs pa dang / legs par bskul ba dang / dran par byed pa dang / 'doms pa dang / rjes su ston pa yang ngo / /gzhan yang legs par smras pa dang / legs par brjod pa dang / don dang ldan pa gzhan gang ci yang rung ba de dag ni sgra 'phags pa rnams zhes bya'o/ /

【V2 聞非聖聲】

སྒྲ་འཕགས་པ་མ་ཡིན་པ་རྣམས་ནི་སེམས་ཅན་རྣམས་ཀྱི་བརྫུན་དུ་སྨྲ་བ་དང་། ཕྲ་མ་དང་། ངག་རྩུབ་པོ་དང་། ཚིག་ཀྱལ་པའི་སྒྲ་གང་ཡིན་པ་རྣམས་དང་། འོག་ཏུ་ངན་སོང་དུ་སྐྱེས་པ་རྣམས་དང་། གོང་དུ་ལྷའི་ནང་དུ་སྐྱེས་པ་རྣམས་དང་། ཐད་ཀར་མིའི་ནང་དུ་སྐྱེས་པ་རྣམས་ཀྱིའོ༑ །

sgra 'phags pa ma yin pa rnams ni sems can rnams kyi brdzun du smra ba dang / phra ma dang / ngag rtsub po dang / tshig kyal pa'i sgra gang yin pa rnams dang / 'og tu ngan song du skyes pa rnams dang / gong du lha'i nang du skyes pa rnams dang / thad kar mi'i nang du skyes pa rnams kyi'o| /

【U3 聞大聲、小聲】【V1 聞大聲】

དེ་ལ་སྒྲ་ཆེན་པོ་རྣམས་ནི་སེམས་ཅན་གྱི་ཚོགས་ཆེན་པོའི་སྒྲ་རྣམས་སམ། གནོད་པ་རྣམ་པ་སྣ་ཚོགས་ཀྱིས་གནོད་པར་གྱུར་ནས། ཉམ་ཐག་པའི་སྐད་ཀྱིས་ངུ་ཞིང་། ཀུ་ཅོ་འདོན་པ་རྣམས་ཀྱིའམ། འབྲུག་སྒྲ་གྲག་པའམ། དུང་དང་། རྔ་བོ་ཆེ་དང་། རྔ་པ་ཊ་ཧའི་སྒྲ་རྣམས་ཡིན་ནོ། །

de la sgra chen po rnams ni sems can gyi tshogs chen po'i sgra rnams sam/ gnod pa rnam pa sna tshogs kyis gnod par gyur nas/ nyam thag pa'i skad kyis ngu zhing / ku co 'don pa rnams kyi'am/ 'brug sgra grag pa'am/ dung dang / rnga bo che dang / rnga pa Ta ha'i sgra rnams yin no/ /

【V2 聞小聲】

སྒྲ་ཆུང་ངུ་རྣམས་ནི་ཐ་ན་རྣ་བར་གཤུག་པའི་སྒྲ་ཡན་ཆད་དོ། །

sgra chung ngu rnams ni tha na rna bar gshug pa'i sgra yan chad do/ /

【U4 聞辯聲、非辯聲】【V1 聞辯聲】

སྒྲ་གསལ་བ་རྣམས་ནི་གང་དག་གིས་དོན་གོ་བ་ཡིན་ནོ། །

sgra gsal ba rnams ni gang dag gis don go ba yin no/ /

【V2 聞非辯聲】

སྒྲ་མི་གསལ་བ་རྣམས་ནི་གང་དག་གིས་དོན་གོ་བར་མི་འགྱུར་བ་སྟེ། འདི་ལྟ་སྟེ་འགྲོ་ལྡིང་བའི་གསང་སྔགས་རྣམས་སམ། རླུང་དང་། ནགས་ཚལ་དང་། ནེ་ཙོ་དང་། རི་སྐེགས་དང་། ཁུ་བྱུག་དང་། ཤང་ཤང་ཏེའུ་ལ་སོགས་པ་རྣམས་ཀྱི་སྒྲ་ཡིན་ནོ། །

sgra mi gsal ba rnams ni gang dag gis don go bar mi 'gyur ba ste/ 'di lta ste 'gro lding ba'i gsang sngags rnams sam/ rlung dang / nags tshal dang / ne tso dang / ri skegs dang / khu byug dang / shang shang te'u la sogs pa rnams kyi sgra yin no/ /

【U5 聞化聲、非化聲】【V1 聞化聲】

དེ་ལ་སྒྲ་སྤྲུལ་པ་རྣམས་ནི་རྫུ་འཕྲུལ་དང་ལྡན་པ་སེམས་ལ་དབང་ཐོབ་པ་རྣམས་ཀྱིས་རྫུ་འཕྲུལ་མངོན་པར་འདུས་བྱས་པ་གང་ཡིན་པ་རྣམས་སོ༑ །

de la sgra sprul pa rnams ni rdzu 'phrul dang ldan pa sems la dbang thob pa rnams kyis rdzu 'phrul mngon par 'dus byas pa gang yin pa rnams so| /

【V2 聞非化聲】

〔藏譯無〕

[〔藏譯無〕]

【U6 聞遠聲、近聲】【V1 聞遠聲】

རྒྱང་རིང་པོའི་སྒྲ་རྣམས་ནི་གྲོང་གི་གནས་སམ། གཙུག་ལག་ཁང་གང་ནི་དེ་བཞིན་གཤེགས་པའམ། བྱང་ཆུབ་སེམས་དཔའ་བཞུགས་པ་དེར་སྒྲ་བྱུང་བ་གང་ཡིན་པ་དེ་དག་མ་གཏོགས་པར་དེ་ལས་གཞན་པ་འཇིག་རྟེན་གྱི་ཁམས་གྲངས་མེད་དཔག་ཏུ་མེད་པ་དག་རབ་ཏུ་བྱུང་བ་ཡིན་ནོ། །

rgyang ring po'i sgra rnams ni grong gi gnas sam/ gtsug lag khang gang ni de bzhin gshegs pa'am/ byang chub sems dpa' bzhugs pa der sgra byung ba gang yin pa de dag ma gtogs par de las gzhan pa 'jig rten gyi khams grangs med dpag tu med pa dag rab tu byung ba yin no/ /

【V2 聞近聲】

〔藏譯無〕

[〔藏譯無〕]

【S2 明(4)見死生智作證通(天眼通)】

སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་འཆི་འཕོ་བ་དང་། སྐྱེ་བ་མཁྱེན་པ་གང་ཞེ་ན། འདི་ལ་དེ་བཞིན་གཤེགས་པའམ། བྱང་ཆུབ་སེམས་དཔས་ལྷའི་མིག་རྣམ་པར་དག་པ་མིའི་ལས་འདས་པས་སེམས་ཅན་རྣམས་འཆི་འཕོའི་ཚེ་དང་། ཤི་འཕོས་པ་ན་ཡང་གཟིགས་ཏེ། མདོག་སྡུག་པ་དང་མདོག་མི་སྡུག་པ་དང་། ངན་པ་དང་། བཟང་པོ་དང་། ཕྱི་མའི་མཐར་སྐྱེས་ཤིང་རྒས་པའི་རྒྱུས་དབང་པོ་རྣམས་ཡོངས་སུ་སྨིན་པས་ལུས་ཀྱི་སྤྱོད་པ་སྣ་ཚོགས་དགེ་བ་དང་། མི་དགེ་བ་དང་། ལུང་དུ་མ་བསྟན་པ་ལ་འཇུག་པ་རྣམས་དང་། དེ་བཞིན་དུ་སྣང་བ་ཡང་གཟིགས་ཤིང་མཁྱེན་ཏོ། །ཆ་ཕྲ་བ་ཡང་གཟིགས་ཤིང་མཁྱེན་ཏོ། །གཟུགས་སྤྲུལ་པ་གང་ཡིན་པ་དང་། ལྷའི་གཟུགས་དང་བ་གང་ཡིན་པ་གཟིགས་སོ། །གལ་ཏེ་འོག་དང་སྟེང་གི་འཇིག་རྟེན་གྱི་ཁམས་དག་ཏུ་གཟུགས་གཟིགས་པ་དག་ལས་བརྩམས་ཏེ། འཇུག་པ་མི་མཛད་ན་ནི་འོག་ཏུ་མནར་མེད་པ་ལ་ཐུག་པ་ཡན་ཆད་གོང་དུ་འོག་མིན་གྱི་གནས་ལ་ཐུག་པ་མན་ཆད་གཟིགས་སོ། །ཇི་སྟེ་ཆེད་དུ་གཟིགས་ན་ནི་དེ་ལས་འདས་པའི་འོག་ཏུ་སྟེང་དང་ཐད་ཀར་འཇིག་རྟེན་གྱི་ཁམས་དཔག་ཏུ་མེད་གྲངས་མེད་པ་དག་ན་གཟུགས་ཡོད་པ་ཐམས་ཅད་ཀྱང་གཟིགས་ཏེ། ཆེར་ན་སངས་རྒྱས་ཀྱི་ཞིང་དེ་དང་དེ་དག་ན་དེ་བཞིན་གཤེགས་པ་འཁོར་སྣ་ཚོགས་ཀྱི་དཀྱིལ་འཁོར་ཆེན་པོའི་ནང་ན་ཆོས་སྟོན་ཅིང་བཞུགས་པ་དེ་དང་དེ་དག་ཀྱང་གཟིགས་སོ། །

sangs rgyas dang byang chub sems dpa' rnams kyi 'chi 'pho ba dang / skye ba mkhyen pa gang zhe na/ 'di la de bzhin gshegs pa'am/ byang chub sems dpas lha'i mig rnam par dag pa mi'i las 'das pas sems can rnams 'chi 'pho'i tshe dang / shi 'phos pa na yang gzigs te/ mdog sdug pa dang mdog mi sdug pa dang / ngan pa dang / bzang po dang / phyi ma'i mthar skyes shing rgas pa'i rgyus dbang po rnams yongs su smin pas lus kyi spyod pa sna tshogs dge ba dang / mi dge ba dang / lung du ma bstan pa la 'jug pa rnams dang / de bzhin du snang ba yang gzigs shing mkhyen to/ /cha phra ba yang gzigs shing mkhyen to/ /gzugs sprul pa gang yin pa dang / lha'i gzugs dang ba gang yin pa gzigs so/ /gal te 'og dang steng gi 'jig rten gyi khams dag tu gzugs gzigs pa dag las brtsams te/ 'jug pa mi mdzad na ni 'og tu mnar med pa la thug pa yan chad gong du 'og min gyi gnas la thug pa man chad gzigs so/ /ji ste ched du gzigs na ni de las 'das pa'i 'og tu steng dang thad kar 'jig rten gyi khams dpag tu med grangs med pa dag na gzugs yod pa thams cad kyang gzigs te/ cher na sangs rgyas kyi zhing de dang de dag na de bzhin gshegs pa 'khor sna tshogs kyi dkyil 'khor chen po'i nang na chos ston cing bzhugs pa de dang de dag kyang gzigs so/ /

【S3 辨二通作業】

དེ་ལ་དེ་བཞིན་གཤེགས་པའམ། བྱང་ཆུབ་སེམས་དཔས་ལྷའི་མིག་གིས་ཕྱོགས་བཅུའི་སེམས་ཅན་རྣམས࿒ཀྱི་ལས་ཀྱི་སྤྱོད་པ་དགེ་བ་དང་། མི་དགེ་བ་དག་གཟིགས་ནས་ཅི་རིགས་ཅི་འོས་པར་དེ་དག་ལ་ནན་ཏན་མཛད་དོ། །ལྷའི་རྣ་བས་ཀྱང་ངག་གི་སྤྱོད་པ་དག་དགེ་བ་དང་། མི་དགེ་བ་དག་གསན་ནས་སེམས་ཅན་དེ་དག་ལ་ཅི་རིགས་ཅི་འོས་པར་ནན་ཏན་མཛད་དོ། །མདོར་བསྡུ་ན་བྱང་ཆུབ་སེམས་དཔའ་དང་། དེ་བཞིན་གཤེགས་པ་རྣམས་ནི་ལྷའི་མིག་དང་། ལྷའི་རྣ་བ་འདིས་ཕྲིན་ལས་མཛད་དོ། །

de la de bzhin gshegs pa'am/ byang chub sems dpas lha'i mig gis phyogs bcu'i sems can rnams kyi las kyi spyod pa dge ba dang / mi dge ba dag gzigs nas ci rigs ci 'os par de dag la nan tan mdzad do/ /lha'i rna bas kyang ngag gi spyod pa dag dge ba dang / mi dge ba dag gsan nas sems can de dag la ci rigs ci 'os par nan tan mdzad do/ /mdor bsdu na byang chub sems dpa' dang / de bzhin gshegs pa rnams ni lha'i mig dang / lha'i rna ba 'dis phrin las mdzad do/ /

【R5 知心差別智作證通】【S1 明知心差別】

དེ་ལ་སངས་རྒྱས་དང་། བྱང་ཆུབ་སེམས་དཔའ་རྣམས་ཀྱིས་སེམས་ཀྱི་རྣམ་གྲངས་མཁྱེན་པ་གང་ཡིན་ཞེ་ན། འདི་ལ་བྱང་ཆུབ་སེམས་དཔའ་འམ། དེ་བཞིན་གཤེགས་པ་ནི་ཕྱོགས་བཅུའི་འཇིག་རྟེན་གྱི་ཁམས་དཔག་ཏུ་མེད་གྲངས་མེད་པ་དག་ན་སེམས་ཅན་འཁོད་པ་གཞན་དག་གི་སེམས་ཉོན་མོངས་པས་ཀུན་ནས་དཀྲིས་པ་དང་བྲལ་བ་དང་། ཉོན་མོངས་པ་དང་འབྲེལ་པར་བཅས་ཤིང་བག་ལ་ཉལ་བ་དང་བཅས་པ་དང་། ཉོན་མོངས་པ་དང་འབྲེལ་པ་མ་ཡིན་ཞིང་བག་ལ་ཉལ་བ་མེད་པ་ཡང་མཁྱེན་ཏོ། །སྨོན་ལམ་ལོག་པར་བཏབ་པའི་སེམས་འདི་ལྟ་སྟེ། མུ་སྟེགས་ཅན་གྱི་སེམས་དང་། ཟང་ཟིང་དང་བཅས་པའི་བསམ་པ་ཅན་གྱི་ཉོན་མོངས་པ་མ་ཡིན་པའི་སེམས་གང་ཡང་རུང་བ་ཡང་མཁྱེན་ཏོ། །དེ་ལས་བཟློག་པ་སྨོན་ལམ་ལེགས་པར་བཏབ་པའི་སེམས་ཀྱང་མཁྱེན་ཏོ། །སྨོན་པའི་སེམས་འདི་ལྟ་སྟེ། འདོད་པའི་ཁམས་སུ་སྐྱེས་པའི་སེམས་ཅན་ཐ་ན་རི་དྭགས་དང་བྱ་ཡན་ཆད་ཐམས་ཅད་ཀྱི་སེམས་ཀྱང་མཁྱེན་ཏོ། །བར་མའི་སེམས་འདི་ལྟ་སྟེ། གཟུགས་ཀྱི་ཁམས་སུ་སྐྱེས་པའི་སེམས་ཅན་ཐམས་ཅད་ཀྱི་ཡང་མཁྱེན་ཏོ། །གྱ་ནོམ་པའི་སེམས་ཅན་འདི་ལྟ་སྟེ། གཟུགས་མེད་པར་སྐྱེས་པའི་སེམས་ཅན་ཐམས་ཅད་ཀྱི་ཡང་མཁྱེན་ཏོ། །བདེ་བ་དང་ལྡན་པ་དང་། སྡུག་བསྔལ་དང་ལྡན་པ་དང་། སྡུག་བསྔལ་ཡང་མ་ཡིན་བདེ་བ་ཡང་མ་ཡིན་པའི་ཚོར་བ་དང་ལྡན་པའི་སེམས་ཀྱང་མཁྱེན་ཏོ། །ཕ་རོལ་གྱི་སེམས་མཁྱེན་པ་གཅིག࿒གིས་སེམས་ཅན་གཅིག་གང་གི་སེམས་གང་ཡིན་པ་དང་། ཇི་ལྟ་བུ་དང་། ཅི་འདྲ་བ་དང་། ཇི་སྙེད་པ་ཉེ་བར་གནས་པ་དེ་ཡང་ཅིག་ཅར་ཡང་དག་པ་ཇི་ལྟ་བ་བཞིན་དུ་མཁྱེན་ཏོ། །ཕ་རོལ་གྱི་སེམས་མཁྱེན་པ་གཅིག་ཁོ་ནས་སེམས་ཅན་མང་པོ་གང་དག་གི་སེམས་གང་ཡིན་པ་དང་། ཇི་ལྟ་བུ་དང་། ཅི་འདྲ་པ་དང་། ཇི་སྙེད་ཉེ་བར་གནས་པ་དེ་ཡང་ཅིག་ཅར་ཡང་དག་པ་ཇི་ལྟ་བ་བཞིན་དུ་མཁྱེན་ཏོ། །

de la sangs rgyas dang / byang chub sems dpa' rnams kyis sems kyi rnam grangs mkhyen pa gang yin zhe na/ 'di la byang chub sems dpa' 'am/ de bzhin gshegs pa ni phyogs bcu'i 'jig rten gyi khams dpag tu med grangs med pa dag na sems can 'khod pa gzhan dag gi sems nyon mongs pas kun nas dkris pa dang bral ba dang / nyon mongs pa dang 'brel par bcas shing bag la nyal ba dang bcas pa dang / nyon mongs pa dang 'brel pa ma yin zhing bag la nyal ba med pa yang mkhyen to/ /smon lam log par btab pa'i sems 'di lta ste/ mu stegs can gyi sems dang / zang zing dang bcas pa'i bsam pa can gyi nyon mongs pa ma yin pa'i sems gang yang rung ba yang mkhyen to/ /de las bzlog pa smon lam legs par btab pa'i sems kyang mkhyen to/ /smon pa'i sems 'di lta ste/ 'dod pa'i khams su skyes pa'i sems can tha na ri dwags dang bya yan chad thams cad kyi sems kyang mkhyen to/ /bar ma'i sems 'di lta ste/ gzugs kyi khams su skyes pa'i sems can thams cad kyi yang mkhyen to/ /gya nom pa'i sems can 'di lta ste/ gzugs med par skyes pa'i sems can thams cad kyi yang mkhyen to/ /bde ba dang ldan pa dang / sdug bsngal dang ldan pa dang / sdug bsngal yang ma yin bde ba yang ma yin pa'i tshor ba dang ldan pa'i sems kyang mkhyen to/ /pha rol gyi sems mkhyen pa gcig gis sems can gcig gang gi sems gang yin pa dang / ji lta bu dang / ci 'dra ba dang / ji snyed pa nye bar gnas pa de yang cig car yang dag pa ji lta ba bzhin du mkhyen to/ /pha rol gyi sems mkhyen pa gcig kho nas sems can mang po gang dag gi sems gang yin pa dang / ji lta bu dang / ci 'dra pa dang / ji snyed nye bar gnas pa de yang cig car yang dag pa ji lta ba bzhin du mkhyen to/ /

【S2 辯利他作業】

སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་མངོན་པར་ཤེས་པ་དེ་ཡང་སེམས་ཅན་རྣམས་ཀྱི་དབང་པོ་མཆོག་དང་མཆོག་མ་ཡིན་པ་མཁྱེན་པ་དང་། མོས་པ་སྣ་ཚོགས་མཁྱེན་པ་དང་། ཁམས་དང་། སྤྱོད་པ་སྣ་ཚོགས་མཁྱེན་པ་དང་། མྱ་ངན་ལས་འདས་པར་འགྲོ་བའི་ལམ་སྣ་ཚོགས་དག་ཏུ་ཅི་རིགས་པར་ཡང་དག་པར་སྦྱོར་བར་བྱེད་པ་སྟེ། དེ་ནི་དེའི་ལས་ཡིན་པར་རིག་པར་བྱའོ། །

sangs rgyas dang byang chub sems dpa' rnams kyi mngon par shes pa de yang sems can rnams kyi dbang po mchog dang mchog ma yin pa mkhyen pa dang / mos pa sna tshogs mkhyen pa dang / khams dang / spyod pa sna tshogs mkhyen pa dang / mya ngan las 'das par 'gro ba'i lam sna tshogs dag tu ci rigs par yang dag par sbyor bar byed pa ste/ de ni de'i las yin par rig par bya'o/ /

【R6 漏盡智作證通】【S1 明智境】

དེ་ལ་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ཟག་པ་ཟད་པ་མཁྱེན་པ་གང་ཞེ་ན། འདི་ལ་དེ་བཞིན་གཤེགས་པའམ། བྱང་ཆུབ་སེམས་དཔས་ཉོན་མོངས་པ་རྣམས་ཟད་པ་ཐོབ་པ་ཟག་པ་ཟད་པ་བདག་གིས་སམ་གཞན་དག་གིས་ཐོབ་པའམ། མ་ཐོབ་པ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏོ། །བདག་དང་གཞན་དག་གི་ཟག་པ་ཟད་པ་འཐོབ་པའི་ཐབས་ཀྱང་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏོ། །ཐབས་ཇི་ལྟ་བ་བཞིན་དུ་ཐབས་མ་ཡིན་པ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏོ། །གཞན་དག་གི་ཟག་པ་ཟད་པ་ཐོབ་པའི་མངོན་པའི་ང་རྒྱལ་ཡར་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏོ། །མངོན་པའི་ང་རྒྱལ་མེད་པ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏོ། །བྱང་ཆུབ་སེམས་དཔའ་ནི་དེ་དག་ཐམས་ཅད་ནི་མཁྱེན་ཀྱང་ཟག་པ་ཟད་པ་ཡང་བདག་ཉིད་ཀྱིས་མངོན་སུམ་དུ་མི་མཛད་དོ། །དེ་བས་ན་བྱང་ཆུབ་སེམས་དཔའ་ནི་ཟག་པ་དང་བཅས་པའི་དངོས་པོ་ཟག་པ་རྣམས་དང་ལྷན་ཅིག་ཏུ་མི་འདོར་རོ། །ཟག་པ་དང་བཅས་པའི་དངོས་པོ་དེ་ལ་ཡང་སྤྱོད་ལ་ཀུན་ནས་ཉོན་མོངས་པ་ཅན་དུ་ཡང་མི་འགྱུར་ཏེ། །དེ་ནི་དེའི་མཐུ་ཐམས་ཅད་ཀྱི་ནང་ན་ཆེས་མཐུ་ཆེ་བ་ཡིན་པར་རིག་པར་བྱ་སྟེ།

de la sangs rgyas dang byang chub sems dpa' rnams kyi zag pa zad pa mkhyen pa gang zhe na/ 'di la de bzhin gshegs pa'am/ byang chub sems dpas nyon mongs pa rnams zad pa thob pa zag pa zad pa bdag gis sam gzhan dag gis thob pa'am/ ma thob pa yang yang dag pa ji lta ba bzhin du rab tu mkhyen to/ /bdag dang gzhan dag gi zag pa zad pa 'thob pa'i thabs kyang yang dag pa ji lta ba bzhin du rab tu mkhyen to/ /thabs ji lta ba bzhin du thabs ma yin pa yang yang dag pa ji lta ba bzhin du rab tu mkhyen to/ /gzhan dag gi zag pa zad pa thob pa'i mngon pa'i nga rgyal yar yang dag pa ji lta ba bzhin du rab tu mkhyen to/ /mngon pa'i nga rgyal med pa yang yang dag pa ji lta ba bzhin du rab tu mkhyen to/ /byang chub sems dpa' ni de dag thams cad ni mkhyen kyang zag pa zad pa yang bdag nyid kyis mngon sum du mi mdzad do/ /de bas na byang chub sems dpa' ni zag pa dang bcas pa'i dngos po zag pa rnams dang lhan cig tu mi 'dor ro/ /zag pa dang bcas pa'i dngos po de la yang spyod la kun nas nyon mongs pa can du yang mi 'gyur te/ /de ni de'i mthu thams cad kyi nang na ches mthu che ba yin par rig par bya ste/

【S2 辨業用】

ཟག་པ་ཟད་པ་མཁྱེན་པ་དེས་སངས་རྒྱས་དང་བྱང་ཆུབ་སེམས་དཔའ་རྣམས་བདག་ཉིད་ཀྱང་ཀུན་ནས་ཉོན་མོངས་པ་ཅན་དུ་མི་འགྱུར་ལ། གཞན་དག་ལ་ཡང་སྟོན་ཅིང་མངོན་པའི་ང་རྒྱལ་ཡང་སེལ་བར་མཛད་པ་འདི་ནི་དེའི་ལས་ཡིན་པར་རིག་པར་བྱའོ། །

zag pa zad pa mkhyen pa des sangs rgyas dang byang chub sems dpa' rnams bdag nyid kyang kun nas nyon mongs pa can du mi 'gyur la/ gzhan dag la yang ston cing mngon pa'i nga rgyal yang sel bar mdzad pa 'di ni de'i las yin par rig par bya'o/ /

【P2 法威力】【Q1 問】

དེ་ལ་ཆོས་ཀྱི་མཐུ་གང་ཞེ་ན།

de la chos kyi mthu gang zhe na/

【Q2 解】【R1 總明施等六度各有四相】【S1 先舉六度】

སྦྱིན་པའི་མཐུ་དང་། ཚུལ་ཁྲིམས་དང་། བཟོད་པ་དང་། བརྩོན་འགྲུས་དང་། བསམ་གཏན་དང་། ཤེས་རབ་ཀྱི་མཐུའོ༑ །

sbyin pa'i mthu dang / tshul khrims dang / bzod pa dang / brtson 'grus dang / bsam gtan dang / shes rab kyi mthu'o| /

【S2 明施等一一略有四相】

སྦྱིན་པ་ལ་སོགས་པའི་ཆོས་འདི་དག་གི་མཐུ་དེ་ཡང་མདོར་བསྡུ་ན་རྣམ་པ་བཞིར་རིག་པར་བྱ་སྟེ། མི་མཐུན་པའི་ཕྱོགས་སྤོང་བ་དང་། ཚོགས་ཡོངས་སུ་སྨིན་པར་བྱེད་པ་དང་། བདག་དང་གཞན་ལ་ཕན་འདོགས་པ་དང་། ཕྱི་མ་ལ་འབྲས་བུ་འབྱིན་པར་བྱེད་པའོ། །

sbyin pa la sogs pa'i chos 'di dag gi mthu de yang mdor bsdu na rnam pa bzhir rig par bya ste/ mi mthun pa'i phyogs spong ba dang / tshogs yongs su smin par byed pa dang / bdag dang gzhan la phan 'dogs pa dang / phyi ma la 'bras bu 'byin par byed pa'o/ /

【R2 別解六度度列四相】【S1 布施四相】

བྱང་ཆུབ་སེམས་དཔའ་སྦྱིན་པ་སྦྱིན་པ་ན་སྦྱིན་པའི་མི་མཐུན་པའི་ཕྱོགས་སེར་སྣ་ཡང་སྤོང་ངོ་། །དེའི་སྦྱིན་པ་དེ་བདག་ཉིད་ཀྱི་བྱང་ཆུབ་ཀྱི་ཚོགས་སུ་གྱུར་པ་ཡང་ཡིན་ལ་བསྡུ་བའི་དངོས་པོ་སྦྱིན་པས་ཀྱང་སེམས་ཅན་རྣམས་ཡོངས་སུ་སྨིན་པར་བྱེད་དོ། །སྦྱིན་པའི་སྔ་རོལ་དུ་ཡང་ཡིད་དགའ་ལ། སྦྱིན་པའི་ཚེ་ཡང་སེམས་དང་བར་བྱེད་ཅིང་བྱིན་པའི་འོག་ཏུ་ཡང་འགྱོད་པ་མེད་དེ། དུས་གསུམ་དུ་རབ་ཏུ་དགའ་བའི་སེམས་ཀྱིས་བདག་ཉིད་ལ་ཕན་འདོགས་པ་དང་། གཞན་དག་བཀྲེས་པ་དང་། སྐོམ་པ་དང་། གྲང་བ་དང་། ཚ་བ་དང་། ན་བ་དང་། འདོད་པས་ཕོངས་པ་དང་། འཇིགས་པའི་སྡུག་བསྔལ་སེལ་བས་གཞན་ལ་ཕན་འདོགས་པ་དང་། ཕ་རོལ་ཏུ་ཡང་གང་དང་གང་དུ་སྐྱེས་པར་ཕྱུག་པ་དང་། ལོངས་སྤྱོད་ཆེ་བ་དང་། ࿒བཙན་འགྱིང་ཆེ་བ་དང་། གཡོག་འཁོར་མང་བར་འགྱུར་ལ། སྦྱིན་པ་ལ་ཡང་མོས་པར་འགྱུར་ཏེ། དེ་ལྟར་ན་རྣམ་པ་བཞི་པོ་འདི་དག་ནི་སྦྱིན་པའི་མཐུ་ཡིན་ཏེ། འདི་ལས࿒གང་ན་ཡང་མེད་དོ། །࿒འདི་ལས་ལྷག་པ་ཡང་མད་དོ། །

byang chub sems dpa' sbyin pa sbyin pa na sbyin pa'i mi mthun pa'i phyogs ser sna yang spong ngo / /de'i sbyin pa de bdag nyid kyi byang chub kyi tshogs su gyur pa yang yin la bsdu ba'i dngos po sbyin pas kyang sems can rnams yongs su smin par byed do/ /sbyin pa'i snga rol du yang yid dga' la/ sbyin pa'i tshe yang sems dang bar byed cing byin pa'i 'og tu yang 'gyod pa med de/ dus gsum du rab tu dga' ba'i sems kyis bdag nyid la phan 'dogs pa dang / gzhan dag bkres pa dang / skom pa dang / grang ba dang / tsha ba dang / na ba dang / 'dod pas phongs pa dang / 'jigs pa'i sdug bsngal sel bas gzhan la phan 'dogs pa dang / pha rol tu yang gang dang gang du skyes par phyug pa dang / longs spyod che ba dang / btsan 'gying che ba dang / g.yog 'khor mang bar 'gyur la/ sbyin pa la yang mos par 'gyur te/ de ltar na rnam pa bzhi po 'di dag ni sbyin pa'i mthu yin te/ 'di las gang na yang med do/ / 'di las lhag pa yang mad do/ /

【S2 持戒四相】

བྱང་ཆུབ་སེམས་དཔའ་ལུས་དང་ངག་གི་སྡོམ་པའི་ཚུལ་ཁྲིམས་ཡང་དག་པར་ལེན་པ་ན་ཚུལ་ཁྲིམས་ཀྱི་མི་མཐུན་པའི་ཕྱོགས་འཆལ་པའི་ཚུལ་ཁྲིམས་ཀྱང་སྤོང་ངོ་།།དེའི་ཚུལ་ཁྲིམས་ཡང་དག་པར་བླངས་པ་དེ་བྱང་ཆུབ་ཀྱི་ཚོགས་སུ་འགྱུར་བ་ཡང་ཡིན་ལ། དོན་མཐུན་པའི་བསྡུ་བའི་དངོས་པོས་ཀྱང་སེམས་ཅན་རྣམས་ཡོངས་སུ་སྨིན་པར་བྱེད་དོ། །འཆལ་པའི་ཚུལ་ཁྲིམས་ཀྱི་རྐྱེན་གྱིས་འཇིགས་པ་དང་། ཁ་ན་མ་ཐོ་བ་དང་། འཁོན་དུ་འཛིན་པ་སྤོང་བ་ན་བདག་ཉིད་ལ་ཕན་འདོགས་ཏེ། བདེ་བར་གཉིད་ཀྱིས་ལོག་ཅིང་བདེ་བར་སད་པར་འགྱུར་ལ།དེ་བཞིན་དུ་ཚུལ་ཁྲིམས་དང་ལྡན་པ་ལ་ནི་འགྱོད་པ་མེད་ཅིང་མཆོག་ཏུ་དགའ་བ་ནས། སེམས་ཀྱི་ཏིང་ངེ་འཛིན་པའི་བར་དུ་འགྱུར་ཏེ། དེ་ལྟར་བདག་ཉིད་ལ་ཕན་འདོགས་སོ། །སེམས་ཅན་ཐམས་ཅད་ལ་ཡང་རྣམ་པ་ཐམས་ཅད་ཀྱིས་རྣམ་པར་ཐོ་མི་འཚམས་པས་མི་འཇིགས࿒པའི་སྦྱིན་པ་བྱེད་དེ། དེ་ལྟར་གཞན་ལ་ཕན་འདོགས་སོ། །ལུས་ཞིག་ནས་ཀྱང་གཞི་དེས་བདེ་འགྲོ་མཐོ་རིས་ཀྱི་འཇིག་རྟེན་དུ་ལྷ་རྣམས་ཀྱི་ནང་དུ་སྐྱེ་བར་འགྱུར་ཞིང་། ཚུལ་ཁྲིམས་ལ་ཡང་མོས་པར་འགྱུར་ཏེ། དེ་ལྟར་ན་རྣམ་པ་བཞི་པོ་འདི་དག་ནི་ཚུལ་ཁྲིམས་ཀྱི་མཐུ་ཡིན་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

byang chub sems dpa' lus dang ngag gi sdom pa'i tshul khrims yang dag par len pa na tshul khrims kyi mi mthun pa'i phyogs 'chal pa'i tshul khrims kyang spong ngo //de'i tshul khrims yang dag par blangs pa de byang chub kyi tshogs su 'gyur ba yang yin la/ don mthun pa'i bsdu ba'i dngos pos kyang sems can rnams yongs su smin par byed do/ /'chal pa'i tshul khrims kyi rkyen gyis 'jigs pa dang / kha na ma tho ba dang / 'khon du 'dzin pa spong ba na bdag nyid la phan 'dogs te/ bde bar gnyid kyis log cing bde bar sad par 'gyur la/de bzhin du tshul khrims dang ldan pa la ni 'gyod pa med cing mchog tu dga' ba nas/ sems kyi ting nge 'dzin pa'i bar du 'gyur te/ de ltar bdag nyid la phan 'dogs so/ /sems can thams cad la yang rnam pa thams cad kyis rnam par tho mi 'tshams pas mi 'jigs pa'i sbyin pa byed de/ de ltar gzhan la phan 'dogs so/ /lus zhig nas kyang gzhi des bde 'gro mtho ris kyi 'jig rten du lha rnams kyi nang du skye bar 'gyur zhing / tshul khrims la yang mos par 'gyur te/ de ltar na rnam pa bzhi po 'di dag ni tshul khrims kyi mthu yin te/ 'di las gong na yang med do/ /'di las lhag pa yang med do/ /

【S3 忍辱四相】

བྱང་ཆུབ་སེམས་དཔའ་བཟོད་པ་དང་ལྡན་པ་ནི་བཟོད་པའི་མི་མཐུན་པའི་ཕྱོགས་མི་བཟོད་པ་ཡང་སྤོང་ངོ་། །དེའི་བཟོད་པ་དེ་བྱང་ཆུབ་ཀྱི་ཕྱོགས་སུ་གྱུར་པ་ཡང་ཡིན་ལ། དོན་མཐུན་པས་ཀྱང་སེམས་ཅན་རྣམས་ཡོངས་སུ་སྨིན་པར་བྱེད་དོ། །བདག་དང་གཞན་ཡང་འཇིགས་པ་ཆེན་པོ་ལས་ཡོངས་སུ་སྐྱོབ་པར་བྱེད་པས་ན། བཟོད་པ་དེས་བདག་དང་གཞན་ལ་ཡང་ཕན་འདོགས་སོ། །གཞི་དེས་བྱང་ཆུབ་སེམས་དཔའ་ཕྱི་མ་ལ་འཁོན་པ་མང་བར་མི་འགྱུར་ཞིང་། འབྱེད་པ་མི་མང་ལ་སྡུག་བསྔལ་བ་དང་། ཡིད་མི་བདེ་བ་མང་བར་མི་འགྱུར་ཏེ། ཚེ་འདི་ཉིད་ལ་ཡང་འགྱོད་པ་མེད་པར་འཆི་བའི་དུས་བྱེད་པར་འགྱུར་ཞིང༌། ལུས་ཞིག་ནས་ཀྱང་བདེ་འགྲོ་མཐོ་རིས་ཀྱི་འཇིག་རྟེན་དུ་ལྷ་རྣམས་ཀྱི་ནང་དུ་སྐྱེ་བར་འགྱུར་ཞིང་། བཟོད་པ་ལ་མོས་པར་འགྱུར་ཏེ། དེ་ལྟར་ན་རྣམ་པ་བཞི་པོ་འདི་དག་ནི་བཟོད་པའི་མཐུ་ཡིན་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

byang chub sems dpa' bzod pa dang ldan pa ni bzod pa'i mi mthun pa'i phyogs mi bzod pa yang spong ngo / /de'i bzod pa de byang chub kyi phyogs su gyur pa yang yin la/ don mthun pas kyang sems can rnams yongs su smin par byed do/ /bdag dang gzhan yang 'jigs pa chen po las yongs su skyob par byed pas na/ bzod pa des bdag dang gzhan la yang phan 'dogs so/ /gzhi des byang chub sems dpa' phyi ma la 'khon pa mang bar mi 'gyur zhing / 'byed pa mi mang la sdug bsngal ba dang / yid mi bde ba mang bar mi 'gyur te/ tshe 'di nyid la yang 'gyod pa med par 'chi ba'i dus byed par 'gyur zhing/ lus zhig nas kyang bde 'gro mtho ris kyi 'jig rten du lha rnams kyi nang du skye bar 'gyur zhing / bzod pa la mos par 'gyur te/ de ltar na rnam pa bzhi po 'di dag ni bzod pa'i mthu yin te/ 'di las gong na yang med do/ /'di las lhag pa yang med do/ /

【S4 精進四相】

བྱང་ཆུབ་སེམས་དཔའ་བརྩོན་འགྲུས་བརྩམས་ཏེ། གནས་པ་ནི་བརྩོན་འགྲུས་ཀྱི་མི་མཐུན་པའི་ཕྱོགས་ལེ་ལོ་ཡང་སྤོང་ངོ་། །བརྩོན་འགྲུས་དེ་ནི་བྱང་ཆུབ་ཀྱི་ཚོགས་སུ་གྱུར་པ་དང་། རྟེན་ཀྱང་ཡིན་ལ་དོན་མཐུན་པས་ཀྱང་སེམས་ཅན་རྣམས་ཡོངས་སུ་སྨིན་པར་བྱེད་དོ། །བརྩོན་འགྲུས་བརྩམས་པ་སྡིག་པ་མི་དགེ་བའི་ཆོས་རྣམས་དང་མ་འདྲེས་པར་བདེ་བ་ལ་རེག་པར་གནས་པ་ན། སྔོན་ལས་གོང་དུ་བོགས་པར་གྱུར་པ་མཐོང་ནས། དགའ་ཞིང་མཆོག་ཏུ་དགའ་བས་བདག་ཉིད་ལ་ཡང་ཕན་འདོགས་སོ། །དགེ་བའི་ཕྱོགས་ལ་བརྩོན་པས་གཞན་ལ་ལུས་དང་ངག་གིས་རྣམ་པར་མི་འཚེ་བ་དང་། གཞན་དག་ཀྱང་བརྩོན་འགྲུས་རྩོམ་པ་ལ་འདུན་པ་སྐྱེད་དེ། དེ་ལྟར་གཞན་ལ་ཡང་ཕན་འདོགས་སོ། །ཕྱི་མ་ལ་ཡང་རྒྱུའི་སྟོབས་དང་ལྡན་ཞིང་སྐྱེས་བུའི་རྩལ་ལ་མངོན་པར་དགའ་བར་འགྱུར་ཏེ༑ དེ་ལྟར་ན་རྣམ་པ་བཞི་པོ་འདི་དག་ནི་བརྩོན་འགྲུས་ཀྱི་མཐུ་ཡིན་ཏེ། །འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ།།

byang chub sems dpa' brtson 'grus brtsams te/ gnas pa ni brtson 'grus kyi mi mthun pa'i phyogs le lo yang spong ngo / /brtson 'grus de ni byang chub kyi tshogs su gyur pa dang / rten kyang yin la don mthun pas kyang sems can rnams yongs su smin par byed do/ /brtson 'grus brtsams pa sdig pa mi dge ba'i chos rnams dang ma 'dres par bde ba la reg par gnas pa na/ sngon las gong du bogs par gyur pa mthong nas/ dga' zhing mchog tu dga' bas bdag nyid la yang phan 'dogs so/ /dge ba'i phyogs la brtson pas gzhan la lus dang ngag gis rnam par mi 'tshe ba dang / gzhan dag kyang brtson 'grus rtsom pa la 'dun pa skyed de/ de ltar gzhan la yang phan 'dogs so/ /phyi ma la yang rgyu'i stobs dang ldan zhing skyes bu'i rtsal la mngon par dga' bar 'gyur te| de ltar na rnam pa bzhi po 'di dag ni brtson 'grus kyi mthu yin te/ /'di las gong na yang med do/ /'di las lhag pa yang med do//

【S5 靜慮四相】

བྱང་ཆུབ་སེམས་དཔས་བསམ་གཏན་ལ་སྙོམས་པར་འཇུག་པ་ན། བསམ་གཏན་གྱི་མི་མཐུན་པའི་ཕྱོགས་ཀྱི་ཉོན་མོངས་པའི་ཚིག་གི་རྟོག་པ་དང་། དགའ་བ་དང་། བདེ་བ་དང་། གཟུགས་ཀྱི་འདུ་ཤེས་ལ་སོགས་པའི་ཉེ་བའི་ཉོན་མོངས་པ་རྣམས་ཀྱང་སྤོང་ངོ་། །དེའི་བསམ་གཏན་དེ་བྱང་ཆུབ་ཀྱི་ཚོགས་སུ་འགྱུར་བའི་རྟེན་དུ࿒འགྱུར་བ་ཡང་ཡིན་ལ་དོན་མཐུན་པས་ཀྱང་སེམས་ཅན་རྣམས་ཡོངས་སུ་སྨིན་པར་བྱེད་དོ། །ཚེ་འདི་ཉིད་ལ་བདེ་བར་གནས་པས་བདག་ལ་ཕན་འདོགས་སོ། །ཞི་ཞིང་རབ་ཏུ་ཞི་ལ་སེམས་འདོད་ཆགས་དང་བྲལ་བས་སེམས་ཅན་རྣམས་ཀྱི་ནང་ན་གནོད་པ་མེད་ཅིང་རྣམ་པར་མི་འཁྲུགས་པས་གཞན་ལ་ཕན་འདོགས་སོ། །བསམ་གཏན་གྱི་འབྲས་བུ་ཕྱི་མ་ལ་ཡེ་ཤེས་རྣམ་པར་དག་པ་དང་། མངོན་པར་ཤེས་པ་མངོན་པར་སྒྲུབ་པ་དང་། རྣམ་པར་དག་པའི་ལྷར་སྐྱེ་བར་འགྱུར་ཏེ། དེ་ལྟར་ན་རྣམ་པ་བཞི་པོ་འདི་དག་ནི་བསམ་གཏན་གྱི་མཐུ་ཡིན་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

byang chub sems dpas bsam gtan la snyoms par 'jug pa na/ bsam gtan gyi mi mthun pa'i phyogs kyi nyon mongs pa'i tshig gi rtog pa dang / dga' ba dang / bde ba dang / gzugs kyi 'du shes la sogs pa'i nye ba'i nyon mongs pa rnams kyang spong ngo / /de'i bsam gtan de byang chub kyi tshogs su 'gyur ba'i rten du 'gyur ba yang yin la don mthun pas kyang sems can rnams yongs su smin par byed do/ /tshe 'di nyid la bde bar gnas pas bdag la phan 'dogs so/ /zhi zhing rab tu zhi la sems 'dod chags dang bral bas sems can rnams kyi nang na gnod pa med cing rnam par mi 'khrugs pas gzhan la phan 'dogs so/ /bsam gtan gyi 'bras bu phyi ma la ye shes rnam par dag pa dang / mngon par shes pa mngon par sgrub pa dang / rnam par dag pa'i lhar skye bar 'gyur te/ de ltar na rnam pa bzhi po 'di dag ni bsam gtan gyi mthu yin te/ 'di las gong na yang med do/ /'di las lhag pa yang med do/ /

【S6 般若四相】

བྱང་ཆུབ་སེམས་དཔའ་ཤེས་རབ་དང་ལྡན་པ་ནི་ཤེས་རབ་ཀྱི་མི་མཐུན་པའི་ཕྱོགས་མ་རིག་པ་ཡང་སྤོང་ངོ་། །དེའི་ཤེས་རབ་དེ་བྱང་ཆུབ་ཀྱི་ཚོགས་སུ་གྱུར་པ་ཡང་ཡིན་ལ་སྦྱིན་པ་དང་། སྙན་པར་སྨྲ་བ་དང་། དོན་མཐུན་པ་དང་། དོན་སྤྱོད་པས་ཀྱང་སེམས་ཅན་རྣམས་ཡོངས་སུ་སྨིན་པར་བྱེད་དོ། །ཤེས་བྱའི་དངོས་པོ་དོན་ཇི་ལྟ་བ་བཞིན་དུ། སོ་སོར་རྟོགས་པ་དང་ལྡན་པའི་དགའ་བ་དང་། མཆོག་ཏུ་དགའ་བ་རྒྱ་ཆེན་པོས་བདག་ཉིད་ལ་ཕན་འདོགས་སོ། །ཐམས་ཅད་དུ་རིགས࿒པར་ལུང་འབོགས་པས་ཚེ་འདི་དང་ཚེ་ཕྱི་མ་ལ་ཕན་པ་དང་། བདེ་བས་སེམས་ཅན་རྣམས་ལ་ཡང་ཕན་འདོགས་སོ། །ཕྱི་མ་ལ་ཡང་དེས་དགེ་བའི་རྩ་བ་ཐམས་ཅད་ཀྱང་ཡང་དག་པར་སྡུད་པར་བྱེད་ཅིང་། སྒྲིབ་པ་རྣམ་པ་གཉིས་དང་བྲལ་བ། ཉོན་མོངས་པའི་སྒྲིབ་པ་དང་བྲལ་བ་དང་། ཤེས་བྱའི་སྒྲིབ་པ་དང་བྲལ་བ་མངོན་སུམ་དུ་བྱེད་པར་འགྱུར་ཏེ། རྣམ་པ་བཞི་པོ་འདི་དག་ནི་ཤེས་རབ་ཀྱི་མཐུ་ཡིན་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དེ།

byang chub sems dpa' shes rab dang ldan pa ni shes rab kyi mi mthun pa'i phyogs ma rig pa yang spong ngo / /de'i shes rab de byang chub kyi tshogs su gyur pa yang yin la sbyin pa dang / snyan par smra ba dang / don mthun pa dang / don spyod pas kyang sems can rnams yongs su smin par byed do/ /shes bya'i dngos po don ji lta ba bzhin du/ so sor rtogs pa dang ldan pa'i dga' ba dang / mchog tu dga' ba rgya chen pos bdag nyid la phan 'dogs so/ /thams cad du rigs par lung 'bogs pas tshe 'di dang tshe phyi ma la phan pa dang / bde bas sems can rnams la yang phan 'dogs so/ /phyi ma la yang des dge ba'i rtsa ba thams cad kyang yang dag par sdud par byed cing / sgrib pa rnam pa gnyis dang bral ba/ nyon mongs pa'i sgrib pa dang bral ba dang / shes bya'i sgrib pa dang bral ba mngon sum du byed par 'gyur te/ rnam pa bzhi po 'di dag ni shes rab kyi mthu yin te/ 'di las gong na yang med do/ /'di las lhag pa yang med de/

【Q3 結】

འདི་ནི་ཆོས་ཀྱི་མཐུ་ཞེས་བྱའོ། །

'di ni chos kyi mthu zhes bya'o/ /

【P3 俱生威力】【Q1 問】

སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ལྷན་ཅིག་སྐྱེས་པའི་མཐུ་གང་ཞེ་ན།

sangs rgyas dang byang chub sems dpa' rnams kyi lhan cig skyes pa'i mthu gang zhe na/

【Q2 解】【R1 明憶念本生】【S1 憶念本生】

རང་བཞིན་གྱིས་ཚེ་རབས་དགོངས་པ་དང་།

rang bzhin gyis tshe rabs dgongs pa dang /

【S2 堪忍大苦】

སེམས་ཅན་རྣམས་ཀྱི་དོན་གྱི་ཕྱིར་སོ་སོར་བརྟགས་ནས་སྡུག་བསྔལ་ཡུན་རིང་བ་རྣམ་པ་སྣ་ཚོགས་མི་བཟད་པ་རྒྱུན་མི་འཆད་པས་མི་མཇེད་པ་དང་།

sems can rnams kyi don gyi phyir so sor brtags nas sdug bsngal yun ring ba rnam pa sna tshogs mi bzad pa rgyun mi 'chad pas mi mjed pa dang /

【S3 明其大悲】

སེམས་ཅན་རྣམས་ཀྱི་དོན་ཁོ་ནའི་ཕྱིར་སེམས་ཅན་གྱི་དོན་སྒྲུབ་པའི་སྡུག་བསྔལ་བས་དགའ་བ་དང་།

sems can rnams kyi don kho na'i phyir sems can gyi don sgrub pa'i sdug bsngal bas dga' ba dang /

【R2 明八相成道】

དགའ་ལྡན་དུ་སྐྱེས་ནས་ཚེའི་ཚད་ཇི་སྲིད་པར་དགའ་ལྡན་ན་གནས་པ་དང་། དགའ་ལྡན་དུ་སྐྱེས་པའི་ལྷའི་བུ་གཞན་རྣམས་གནས་གསུམ་པོ་ལྷའི་ཚེ་དང་། ལྷའི་མདོག་དང་། ལྷའི་གྲགས་པས་ཟིལ་གྱིས་གནོན་པ་དང་། ཡུམ་གྱི་ལྷུམས་སུ་གཤེགས་པ་ན་སྣང་བ་ཆེན་པོས་འཇིག་རྟེན་གྱི་ཁམས་ཁྱབ་པར་མཛད་པ་དང་། ཡང་དག་པར་མཁྱེན་བཞིན་དུ་ཡུམ་གྱི་ལྷུམས་སུ་གཤེགས་པ་དང་། གནས་པ་དང་། བལྟམ་ཁ་དང་། བལྟམས་པ་དང་། བལྟམས་མ་ཐག་ཏུ་ཡང་སུས་ཀྱང་མ་བརྟེན་པར་ས་ལ་གོམ་པ་བདུན་འདོར་ཞིང་ཚིག་ཀྱང་གསུང་བ་དང་། བལྟམས་པ་ན་ལྷ་དང་། ཀླུ་དང་། གནོད་སྦྱིན་དང་། ལྷ་མ་ཡིན་དང་། ནམ་མཁའ་ལྡིང་དང་། མིའམ་ཅི་དང་། ལྟོ་འཕྱེ་ཆེན་པོ་དང་ཆེ་བ་དག་གིས་ལྷའི་མེ་ཏོག་ཕྲེང་དང་། རོལ་མོའི་སྒྲ་དང་། བདུག་པ་དང་། ན་བཟའ་འབུལ་བ་དང་། གདུགས་དང་། རྒྱལ་མཚན་དང་། བ་དན་ལ་སོགས་པ་དམ་པ་རབ་མཆོག་དག་གིས་མཆོད་པའི་ལས་བྱེད་པ་དང་། སྐྱེས་བུ་ཆེན་པོའི་མཚན་བླ་ན་མེད་པ་སུམ་ཅུ་རྩ་གཉིས་ཀྱིས་སྐུ་ལ་མཚན་ལེགས་པར་བརྒྱན་པ་དང་། སྲིད་པ་ཐ་མ་སྐུ་ཚེ་ཐ་མ་ལ་ཕྱིར་རྒོལ་བ་དང་། བདུད་ཀྱི་སྡེ་ཐམས་ཅད་དང་། གནོད་པ་ཐམས་ཅད་ཀྱིས་མི་བརྫི་བ་དང་། བྱང་ཆུབ་ཀྱི་སྙིང་པོ་ལ་ཞུགས་ནས། བདུད་ཀྱི་དཔུང་ཐམས་ཅད་བྱམས་པས་ཕམ་པར་མཛད་པ་དང་། སྐུའི་ཚིགས་ཐམས་ཅད་ཀྱི་ཚིགས་རེ་རེ་ལ་ཡང་སྲེད་མེད་ཀྱི་བུའི་སྟོབས་མངའ་བ་དང་། སྐུ་ནས་གཞོན་ཏེ་བདག་ཉིད་ཀྱིས་མཁས་པ་ལ་བྱང་བར་སྦྱངས་པ་མ་མཛད་བཞིན་དུ་འཇིག་རྟེན་གྱི་བཟོ་དང་། ལས་ཀྱི་གནས་ཐམས་ཅད་མྱུར་བ་མྱུར་བར་ཐུགས་སུ་ཆུད་པ་དང་། གཅིག་པུ་སློབ་དཔོན་མེད་པར་བདག་ཉིད་ཀྱིས་སྟོང་གསུམ་གྱི་སྟོང་ཆེན་པོར་བྱང་ཆུབ་ཆེན་པོ་མངོན་པར་རྫོགས་པར་བྱང་ཆུབ་པ་དང་། མི་མཇེད་ཀྱི་བདག་པོ་ཚངས་པ་ཡང་རང་འོངས་ན། འཇིག་རྟེན་དུ་དམ་པའི་ཆོས་བཤད་པར་བསྐུལ་བ་དང་། འབྲུག་སྒྲ་ཆེན་པོ་ཡང་མི་གསན་ཅིང་མི་བཞེངས་པས་སྙོམས་པར་འཇུག་པ་ཞི་བ་དང་། བྱང་ཆུབ་སེམས་དཔའ་ལ་རི་དྭགས་དང་། བྱ་དང་། ࿒ཐ་ན་རི་དྭགས་ཕྲ་མོ་རྣམས་ཀྱང་མཆོག་ཏུ་ཡིད་རྟོན་ཏེ། རྟག་ཏུ་འོང་ཞིང་དེའི་དྲུང་དུ་ཅི་དགའ་བར་འཁོད་པ་དང་། དེ་བཞིན་གཤེགས་པ་ལ་ནི་ཐ་ན་དུད་འགྲོ་རྣམས་ཀྱང་མཆོད་པ་བྱེད་དེ། འདི་ལྟ་སྟེ། དེ་བཞིན་གཤེགས་པ་ལ་སྤྲེའུས་སྦྲང་རྩི་མ་བསྐོལ་བ་ཕུལ་ཏེ། བཅོམ་ལྡན་འདས་ཀྱིས་དེ་བཞེས་ནས། སྤྲེའུ་དེ་ཡིད་དགའ་བར་གྱུར་ཏེ། གར་བྱེད་ཅིང་ཕྱིར་ནུར་དུ་སོང་བ་ལྟ་བུ་དང་། སྤྲིན་ཡང་དེ་བཞིན་གཤེགས་པ་ཁྲུས་མཛད་ཀྱིས་འདི་ལ་ཁྲུས་གསོལ་ལོ་སྙམ་སྟེ། བཅོམ་ལྡན་འདས་འབའ་ཞིག་གི་ཕྱིར་སྡོད་པ་དང་། བྱང་ཆུབ་སེམས་དཔའ་འམ། དེ་བཞིན་གཤེགས་པ་ཤིང་དྲུང་ན་བཞུགས་ན། ཤིང་ཐམས་ཅད་ཀྱི་གྲིབ་མ་ཤར་ཕྱོགས་སུ་སོང་ཡང་ཤིང་དེའི་གྲིབ་མ་སྐུ་ལས་མི་ཡོལ་བ་དང་། བྱང་ཆུབ་མངོན་པར་རྫོགས་པར་སངས་རྒྱས་པའི་དེ་བཞིན་གཤེགས་པ་ལ་བདུད་ཀྱིས་གླགས་བཙལ་ཀྱང་ལོ་དྲུག་གི་བར་དུ་གླགས་མ་རྙེད་པ་དང་། རྟག་ཏུ་དྲན་པ་དང་ལྡན་པས་རྟག་པར་རྒྱུན་དུ་ཉེ་བར་གནས་པ་དང་། དྲན་པ་དང་ལྡན་པས་ཚོར་བ་རྣམས་དང་། འདུ་ཤེས་རྣམས་དང་། རྟོགས་པ་རྣམས་སོ་སོར་ཡང་དག་པར་མཁྱེན་བཞིན་དུ་འབྱུང་བ་དང་། གནས་པ་དང་། འགག་པར་འགྱུར་བ་དང་། དེ་བཞིན་དུ་སངས་རྒྱས་རྣམས་ཀྱི་ལྷན་ཅིག་སྐྱེས་པའི་མཐུ་ནི་མཐོང་བ་དང་། འཕགས་པའི་སྤྱོད་པ་དང་། གནས་པས་བསྡུས་པས་ཀྱང་ཕན་འདོགས་པར་མཛད་དེ། དེ་ལ་མཐོང་བས་ཕན་འདོགས་པར་མཛད་པ་ནི་འདི་ལྟ་སྟེ། ࿒མྱོས་པ་དང༌། སེམས་འཁྲུགས་པ་རྣམས་ཀྱིས་དེ་བཞིན་གཤེགས་པ་མཐོང་ན་རང་གི་སེམས་ཐོབ་པར་འགྱུར་བ་དང་། བུད་མེད་མངལ་མི་མཐུན་པར་གནས་པ་རྣམས་མངལ་མཐུན་པར་གནས་པར་འགྱུར་བ་དང་། ལོང་བ་རྣམས་མིག་ཐོབ་པར་འགྱུར་བ་དང་། འོན་པ་རྣམས་རྣ་བས་ཐོས་པར་འགྱུར་བ་དང་། ཆགས་པ་རྣམས་འདོད་ཆགས་ཀྱི་ཀུན་ནས་དཀྲིས་པ་དང་བྲལ་བར་འགྱུར་བ་དང་། ཞེ་སྡང་བ་རྣམས་ཞེ་སྡང་གི་ཀུན་ནས་དཀྲིས་པ་དང་བྲལ་བར་འགྱུར་བ་དང་། རྨོངས་པ་རྣམས་གཏི་མུག་གི་ཀུན་ནས་དཀྲིས་པ་དང་བྲལ་བར་འགྱུར་བ་དང་། དེ་ལྟ་བུ་དང་མཐུན་པ་རྣམས་ནི་མཐོང་བས་ཕན་འདོགས་པར་མཛད་པའི་ལྷན་ཅིག་སྐྱེས་པའི་མཐུ་ཡིན་པར་རིག་པར་བྱའོ། །དེ་ལ་འཕགས་པའི་སྤྱོད་པ་དང་། གནས་པས་བསྡུས་པ་ལྷན་ཅིག་སྐྱེས་པའི་མཐུ་ནི་འདི་ལྟ་སྟེ། གློ་གཡས་ཕྱོགས་ཀྱིས་སེང་གེའི་ཉལ་སྟབས་ཀྱིས་གཟིམས་ཏེ། དེའི་རྩྭ་དང་ལོ་མ་བཏིང་བ་དེ་ཡང་ཕྱོགས་གཅིག་ཏུ་འདུག་པ་ཡིན་ཏེ། དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཀྱི་གཟིམས་མལ་མི་འཁྲུགས་པ་དང་། དེའི་ཆོས་གོས་ལུས་ལས་རླུང་གིས་མི་བསྐྱོད་པ་དང་། སེང་གེའི་སྟབས་སུ་གཤེགས་པ་དང་། ཁྱུ་མཆོག་གི་སྟབས་སུ་གཤེགས་པ་དང་། ཐོག་མར་ཞབས་གཡས་པ་འདེགས་ལ། དེའི་འོག་ཏུ་ཞབས་གཡོན་པ་དེའི་ཕྱི་བཞིན࿒གཏོང་བ་དང་། དེ་གཤེགས་པ་ནས་ཕྱོགས་མཐོན་པོ་ནི་དམའ་བར་འགྱུར་ལ། དམའ་བ་ནི་མཐོན་པོར་འགྱུར་ཏེ༑ ལག་མཐིལ་ལྟར་མཉམ་པར་གྱུར་པ་དང་། རྡོ་དང་། གསེག་མ་དང་། གྱོ་མོ་མེད་པ་དང་། དབེན་པ་ལ་གཞོལ་བའི་སེམས་ཀྱིས་གྲོང་དུ࿒འགྲོ་བ་དང་། གཤེགས་པའི་ཚེ་ཡང་སྒོ་དམའ་བ་རྣམས་མཐོན་པོར་འགྱུར་བ་དང་། ཞལ་ཟས་གསོལ་བ་ན་འབྲས་ཆན་འབྲུམ་བུ་གཅིག་ཀྱང་ལེགས་པར་མ་བཅས་པར་མི་གསོལ་བ་དང་། ཞལ་ཁམ་ཕྱི་མ་གསོལ་བ་ཙམ་ན་ལྷག་མ་མི་ལུས་པ་དང་། དེ་ལྟ་བུ་དང་མཐུན་པ་རྣམས་ནི་འཕགས་པའི་སྤྱོད་པ་དང་གནས་པས་བསྡུས་པའི་མཐུ་ཡིན་པར་རིག་པར་བྱའོ། །

dga' ldan du skyes nas tshe'i tshad ji srid par dga' ldan na gnas pa dang / dga' ldan du skyes pa'i lha'i bu gzhan rnams gnas gsum po lha'i tshe dang / lha'i mdog dang / lha'i grags pas zil gyis gnon pa dang / yum gyi lhums su gshegs pa na snang ba chen pos 'jig rten gyi khams khyab par mdzad pa dang / yang dag par mkhyen bzhin du yum gyi lhums su gshegs pa dang / gnas pa dang / bltam kha dang / bltams pa dang / bltams ma thag tu yang sus kyang ma brten par sa la gom pa bdun 'dor zhing tshig kyang gsung ba dang / bltams pa na lha dang / klu dang / gnod sbyin dang / lha ma yin dang / nam mkha' lding dang / mi'am ci dang / lto 'phye chen po dang che ba dag gis lha'i me tog phreng dang / rol mo'i sgra dang / bdug pa dang / na bza' 'bul ba dang / gdugs dang / rgyal mtshan dang / ba dan la sogs pa dam pa rab mchog dag gis mchod pa'i las byed pa dang / skyes bu chen po'i mtshan bla na med pa sum cu rtsa gnyis kyis sku la mtshan legs par brgyan pa dang / srid pa tha ma sku tshe tha ma la phyir rgol ba dang / bdud kyi sde thams cad dang / gnod pa thams cad kyis mi brdzi ba dang / byang chub kyi snying po la zhugs nas/ bdud kyi dpung thams cad byams pas pham par mdzad pa dang / sku'i tshigs thams cad kyi tshigs re re la yang sred med kyi bu'i stobs mnga' ba dang / sku nas gzhon te bdag nyid kyis mkhas pa la byang bar sbyangs pa ma mdzad bzhin du 'jig rten gyi bzo dang / las kyi gnas thams cad myur ba myur bar thugs su chud pa dang / gcig pu slob dpon med par bdag nyid kyis stong gsum gyi stong chen por byang chub chen po mngon par rdzogs par byang chub pa dang / mi mjed kyi bdag po tshangs pa yang rang 'ongs na/ 'jig rten du dam pa'i chos bshad par bskul ba dang / 'brug sgra chen po yang mi gsan cing mi bzhengs pas snyoms par 'jug pa zhi ba dang / byang chub sems dpa' la ri dwags dang / bya dang / tha na ri dwags phra mo rnams kyang mchog tu yid rton te/ rtag tu 'ong zhing de'i drung du ci dga' bar 'khod pa dang / de bzhin gshegs pa la ni tha na dud 'gro rnams kyang mchod pa byed de/ 'di lta ste/ de bzhin gshegs pa la spre'us sbrang rtsi ma bskol ba phul te/ bcom ldan 'das kyis de bzhes nas/ spre'u de yid dga' bar gyur te/ gar byed cing phyir nur du song ba lta bu dang / sprin yang de bzhin gshegs pa khrus mdzad kyis 'di la khrus gsol lo snyam ste/ bcom ldan 'das 'ba' zhig gi phyir sdod pa dang / byang chub sems dpa' 'am/ de bzhin gshegs pa shing drung na bzhugs na/ shing thams cad kyi grib ma shar phyogs su song yang shing de'i grib ma sku las mi yol ba dang / byang chub mngon par rdzogs par sangs rgyas pa'i de bzhin gshegs pa la bdud kyis glags btsal kyang lo drug gi bar du glags ma rnyed pa dang / rtag tu dran pa dang ldan pas rtag par rgyun du nye bar gnas pa dang / dran pa dang ldan pas tshor ba rnams dang / 'du shes rnams dang / rtogs pa rnams so sor yang dag par mkhyen bzhin du 'byung ba dang / gnas pa dang / 'gag par 'gyur ba dang / de bzhin du sangs rgyas rnams kyi lhan cig skyes pa'i mthu ni mthong ba dang / 'phags pa'i spyod pa dang / gnas pas bsdus pas kyang phan 'dogs par mdzad de/ de la mthong bas phan 'dogs par mdzad pa ni 'di lta ste/ myos pa dang/ sems 'khrugs pa rnams kyis de bzhin gshegs pa mthong na rang gi sems thob par 'gyur ba dang / bud med mngal mi mthun par gnas pa rnams mngal mthun par gnas par 'gyur ba dang / long ba rnams mig thob par 'gyur ba dang / 'on pa rnams rna bas thos par 'gyur ba dang / chags pa rnams 'dod chags kyi kun nas dkris pa dang bral bar 'gyur ba dang / zhe sdang ba rnams zhe sdang gi kun nas dkris pa dang bral bar 'gyur ba dang / rmongs pa rnams gti mug gi kun nas dkris pa dang bral bar 'gyur ba dang / de lta bu dang mthun pa rnams ni mthong bas phan 'dogs par mdzad pa'i lhan cig skyes pa'i mthu yin par rig par bya'o/ /de la 'phags pa'i spyod pa dang / gnas pas bsdus pa lhan cig skyes pa'i mthu ni 'di lta ste/ glo g.yas phyogs kyis seng ge'i nyal stabs kyis gzims te/ de'i rtswa dang lo ma bting ba de yang phyogs gcig tu 'dug pa yin te/ de bzhin gshegs pa dgra bcom pa yang dag par rdzogs pa'i sangs rgyas kyi gzims mal mi 'khrugs pa dang / de'i chos gos lus las rlung gis mi bskyod pa dang / seng ge'i stabs su gshegs pa dang / khyu mchog gi stabs su gshegs pa dang / thog mar zhabs g.yas pa 'degs la/ de'i 'og tu zhabs g.yon pa de'i phyi bzhin gtong ba dang / de gshegs pa nas phyogs mthon po ni dma' bar 'gyur la/ dma' ba ni mthon por 'gyur te| lag mthil ltar mnyam par gyur pa dang / rdo dang / gseg ma dang / gyo mo med pa dang / dben pa la gzhol ba'i sems kyis grong du 'gro ba dang / gshegs pa'i tshe yang sgo dma' ba rnams mthon por 'gyur ba dang / zhal zas gsol ba na 'bras chan 'brum bu gcig kyang legs par ma bcas par mi gsol ba dang / zhal kham phyi ma gsol ba tsam na lhag ma mi lus pa dang / de lta bu dang mthun pa rnams ni 'phags pa'i spyod pa dang gnas pas bsdus pa'i mthu yin par rig par bya'o/ /

【R3 辨差別】

ཡོངས་སུ་མྱ་ངན་ལས࿒འདས་པའི་ཚེ་ཡང་ས་ཆེན་པོ་གཡོ་བ་དང་། སྐར་མདའ་ལྟུང་བ་དང་། ཕྱོགས་མེ་འབར་བ་ལྟ་བུ་དང་། བར་སྣང་ལས་ལྷའི་རྔ་སྒྲ་དག་སྒྲོགས་ཏེ།

yongs su mya ngan las 'das pa'i tshe yang sa chen po g.yo ba dang / skar mda' ltung ba dang / phyogs me 'bar ba lta bu dang / bar snang las lha'i rnga sgra dag sgrogs te/

【Q3 結】

དེ་ཡང་དེ་བཞིན་གཤེགས་པ་རྣམས་ཀྱི་ལྷན་ཅིག་སྐྱེས་པའི་མཐུ་ཁོ་ན་ཡིན་གྱི། མངོན་པར་ཤེས་པས་མངོན་པར་འདུ་བྱས་པ་ནི་མ་ཡིན་ཏེ། དེ་ནི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ལྷན་ཅིག་སྐྱེས་པའི་མཐུ་ཞེས་བྱའོ། །

de yang de bzhin gshegs pa rnams kyi lhan cig skyes pa'i mthu kho na yin gyi/ mngon par shes pas mngon par 'du byas pa ni ma yin te/ de ni sangs rgyas dang byang chub sems dpa' rnams kyi lhan cig skyes pa'i mthu zhes bya'o/ /

【P4-5 共與不共聲聞獨覺威力】

དེ་ལ་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་མཐུ་ཉན་ཐོས་དང་། རང་སངས་རྒྱས་རྣམས་དང་། ཐུན་མོང་མ་ཡིན་པ་ནི་གང་། ཐུན་མོང་བ་ནི་གང་ཞེ་ན། ཐུན་མོང་མ་ཡིན་པ་ནི་མདོར་བསྡུ་ན་རྣམ་པ་གསུམ་དུ་རིག་པར་བྱ་སྟེ༑ ཆ་ཕྲ་བ་དང་། རྣམ་པ་དང་། ཁམས་སོ། །འདི་ལ་དེ་བཞིན་གཤེགས་པའམ་བྱང་ཆུབ་སེམས་དཔའ་ནི་མཐུའི་ཐབས་དཔག་ཏུ་མེད། གྲངས་མེད་པས་ཇི་ལྟར་སེམས་ཅན་དཔག་ཏུ་མེད་གྲངས་མེད་པ་རྣམས་ཀྱི་དོན་མཛད་པ་དེ་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏེ། དེ་ལྟ་བུ་ནི་ཆ་ཕྲ་བའོ། །མངོན་པར་ཤེས་པའི་མཐུ་དང་། ཆོས་ཀྱི་མཐུ་དང་། ལྷན་ཅིག་སྐྱེས་པའི་མཐུ་རྣམ་པ་ཐམས་ཅད་དང་ལྡན་པ་ཡིན་ཏེ། དེ་ལྟ་བུ་ནི་རྣམ་པའོ། །འཇིག་རྟེན་གྱི་ཁམས་ཐམས་ཅད་དང་། སེམས་ཅན་གྱི་ཁམས་ཐམས་ཅད་དེའི་མཐུའི་ཡུལ་ཡིན་ཏེ། དེ་ལྟ་བུ་ནི་ཁམས་སོ། །ཉན་ཐོས་ཀྱི་མངོན་པར་ཤེས་པའི་ཡུལ་ནི་སྟོང་གཉིས་པའི་འཇིག་རྟེན་གྱི་ཁམས་སེམས་ཅན་གྱི་ཁམས་དང་བཅས་པ་ཡིན་ནོ། །རང་སངས་རྒྱས་ཀྱི་མངོན་པར་ཤེས་པའི་ཡུལ་ནི་སྟོང་གསུམ་པ་ཐམས་ཅད་ཁོ་ནའོ། །དེ་ཅིའི་ཕྱིར་ཞེ་ན། འདི་ལྟར་དེ་དག་ནི་བདག་གཅིག་པུ་འདུལ་བའི་ཕྱིར་ཞུགས་པ་ཡིན་གྱི། སེམས་ཅན་ཐམས་ཅད་ཀྱི་ཕྱིར་མ་ཡིན་ཏེ། དེ་བས་ན་དེ་དག་གི་མཐུའི་ཡུལ་ནི་འཇིག་རྟེན་གྱི་ཁམས་གཅིག་པུར་ཟད་དོ། །རྣམ་པ་འདི་དག་ལ་མ་གཏོགས་པ་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་མཐུ་དེ་ལས་གཞན་པ་ནི་ཉན་ཐོས་དང་། རང་སངས་རྒྱས་རྣམས་དང་ཐུན་མོང་མ་ཡིན་པར་རིག་པར་བྱའོ། །དེའི་ཕྱིར་དེ་ལྟར་ཉན་ཐོས་དང་། རང་སངས་རྒྱས་རྣམས་ཀྱང་སངས་རྒྱས་དང་བྱང་ཆུབ་སེམས་དཔའ་རྣམས་དང་། མངོན་པར་ཤེས་པ་མཉམ་པ་མ་ཡིན་ན། ལྷ་དང་མི་དང་། མུ་སྟེགས་ཅན་སོ་སོའི་སྐྱེ་བོ་ཐམས་ཅད་དང་ལྟ་མཚུངས་རེ་སྐན།

de la sangs rgyas dang byang chub sems dpa' rnams kyi mthu nyan thos dang / rang sangs rgyas rnams dang / thun mong ma yin pa ni gang / thun mong ba ni gang zhe na/ thun mong ma yin pa ni mdor bsdu na rnam pa gsum du rig par bya ste| cha phra ba dang / rnam pa dang / khams so/ /'di la de bzhin gshegs pa'am byang chub sems dpa' ni mthu'i thabs dpag tu med/ grangs med pas ji ltar sems can dpag tu med grangs med pa rnams kyi don mdzad pa de yang dag pa ji lta ba bzhin du rab tu mkhyen te/ de lta bu ni cha phra ba'o/ /mngon par shes pa'i mthu dang / chos kyi mthu dang / lhan cig skyes pa'i mthu rnam pa thams cad dang ldan pa yin te/ de lta bu ni rnam pa'o/ /'jig rten gyi khams thams cad dang / sems can gyi khams thams cad de'i mthu'i yul yin te/ de lta bu ni khams so/ /nyan thos kyi mngon par shes pa'i yul ni stong gnyis pa'i 'jig rten gyi khams sems can gyi khams dang bcas pa yin no/ /rang sangs rgyas kyi mngon par shes pa'i yul ni stong gsum pa thams cad kho na'o/ /de ci'i phyir zhe na/ 'di ltar de dag ni bdag gcig pu 'dul ba'i phyir zhugs pa yin gyi/ sems can thams cad kyi phyir ma yin te/ de bas na de dag gi mthu'i yul ni 'jig rten gyi khams gcig pur zad do/ /rnam pa 'di dag la ma gtogs pa sangs rgyas dang byang chub sems dpa' rnams kyi mthu de las gzhan pa ni nyan thos dang / rang sangs rgyas rnams dang thun mong ma yin par rig par bya'o/ /de'i phyir de ltar nyan thos dang / rang sangs rgyas rnams kyang sangs rgyas dang byang chub sems dpa' rnams dang / mngon par shes pa mnyam pa ma yin na/ lha dang mi dang / mu stegs can so so'i skye bo thams cad dang lta mtshungs re skan/

【N3 示現攝入三種神通】

བྱང་ཆུབ་སེམས་དཔའ་རྣམས་ཀྱི་རྫུ་འཕྲུལ་དང་། ཀུན་བརྗོད་པ་དང་། རྗེས་སུ་བསྟན་པར་གཏོགས་པའི་ཆོ་འཕྲུལ་གྱི་མཐུ་གང་ཡིན་པ་དེ་ཡང་མངོན་པར་ཤེས་པའི་མཐུ་རྫུ་འཕྲུལ་གྱི་ཡུལ་དང་། སེམས་ཀྱི་རྣམ་གྲངས་དང་། ཟག་པ་ཟད་པ་ཤེས་པའི་མངོན་པར་ཤེས་པའི་མཐུ་རྣམས་སུ་ཅི་རིགས་པར་འདུས་པ་ཁོ་ནར་རིག་པར་བྱའོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་མཐུའི་ལེའུ་སྟེ་ལྔ་པའོ།། །།

byang chub sems dpa' rnams kyi rdzu 'phrul dang / kun brjod pa dang / rjes su bstan par gtogs pa'i cho 'phrul gyi mthu gang yin pa de yang mngon par shes pa'i mthu rdzu 'phrul gyi yul dang / sems kyi rnam grangs dang / zag pa zad pa shes pa'i mngon par shes pa'i mthu rnams su ci rigs par 'dus pa kho nar rig par bya'o/ /byang chub sems dpa'i sa'i gzhi'i rnal 'byor gyi gnas las mthu'i le'u ste lnga pa'o// //

【M6 成熟品】【N1 開六門】

བམ་པོ་ལྔ་པ།

bam po lnga pa/

དེ་ལ་ཡོངས་སུ་སྨིན་པ་གང་ཞེ་ན། ཡོངས་སུ་སྨིན་པ་ནི་མདོར་བསྡུ་ན་རྣམ་པ་དྲུག་ཏུ་རིག་པར་བྱ་སྟེ། ངོ་བོ་ཉིད་དང་ཡོངས་སུ་སྨིན་པར་བྱ་བའི་གང་ཟག་དང་། ཡོངས་སུ་སྨིན་པའི་རྣམ་པའི་དབྱེ་བ་དང་། ཡོངས་སུ་སྨིན་པར་བྱ་བའི་ཐབས་དང་། ཡོངས་སུ་སྨིན་པར་བྱེད་པའི་གང་ཟག་དང་། ཡོངས་སུ་སྨིན་པའི་གང་ཟག་གི་མཚན་ཉིད་དོ། །

de la yongs su smin pa gang zhe na/ yongs su smin pa ni mdor bsdu na rnam pa drug tu rig par bya ste/ ngo bo nyid dang yongs su smin par bya ba'i gang zag dang / yongs su smin pa'i rnam pa'i dbye ba dang / yongs su smin par bya ba'i thabs dang / yongs su smin par byed pa'i gang zag dang / yongs su smin pa'i gang zag gi mtshan nyid do/ /

【N2 依門辨】【O1 成熟自性】

དེ་ལ་ཡོངས་སུ་སྨིན་པའི་ངོ་བོ་ཉིད་ནི་འདི་ཡིན་ཏེ། དགེ་བའི་ཆོས་ཀྱི་ས་བོན་ཡོད་ན། དགེ་བའི་ཆོས་རྣམས་ལ་ཀུན་ཏུ་བསྟེན་པའི་རྒྱུས་ཉོན་མོངས་པ་དང་། ཤེས་བྱའི་སྒྲིབ་པ་སྤང་བ་རྣམ་པར་དག་པ་དང་མཐུན་པའི་ལུས་དང་སེམས་ལས་སུ་རུང་བ་དང་། ཉམས་བདེ་བ་ཡང་དག་པའི་སྦྱོར་བ་མཐར་ཕྱིན་པ་དེ་ལ་གནས་ན་སྟོན་པ་དང་ཕྲད་ཀྱང་རུང་། སྟོན་པ་དང་མ་ཕྲད་ཀྱང་རུང་སྟེ། དེའི་མོད་ལ་ཉོན་མོངས་པའི་སྒྲིབ་པ་སྤང་བའམ། ཤེས་བྱའི་སྒྲིབ་པ་སྤང་བ་མངོན་སུམ་དུ་བྱ་བའི་སྐལ་བ་དང་ལྡན་ཞིང་མཐུ་ཡོད་པར་འགྱུར་རོ། །འདི་ལྟ་སྟེ། རྨ་ནི་གང་གི་ཚེ་བརྟོལ་ལ་རག་པར་མཐར་ཐུག་པར་གྱུར་པ་ན། དེའི་མོད་ལ་བརྟོལ་བའི་འོས་ཡིན་ཏེ། དེ་ནི་ཡོངས་སུ་སྨིན་པ་ཞེས་བྱའོ། །བུམ་པ་དང་། རྫེའུ་དང་། ཁམ་ཕོར་ལ་སོགས་པ་ཁམ་པའི་སྣོད་ནི་གང་གི་ཚེ་སྤྱད་ལ་རག་པར་སྦྱོར་བ་མཐར་ཐུག་པར་གྱུར་པ་ན་དེའི་མོད་ལ࿒ཡོངས་སུ་སྤྱད་པའི་འོས་ཡིན་ཏེ། དེའི་ཚེ་ཚོས་པ་ཞེས་བྱའོ། །ཤིང་ཐོག་ཨ་མྲའམ། པ་ན་ས་ལ་སོགས་པ་ནི་གང་གི་ཚེ་ཡོངས་སུ་ལོངས་སྤྱོད་ལ་རག་པར་མཐར་ཐུག་པར་གྱུར་པ་ན། དེའི་མོད་ལ་ཡོངས་སུ་ལོངས་སྤྱོད་པར་འོས་པ་ཡིན་ཏེ། དེའི་ཚེ་ཡོངས་སུ་སྨིན་པ་ཞེས་བྱའོ། ། དེ་བཞིན་དུ་དགེ་བའི་ཆོས་རྣམས་ལ་ཀུན་ཏུ་བསྟེན་པའི་རྒྱུས་ཡང་དག་པའི་སྦྱོར་བ་གང་ཡིན་པའི་མཐར་ཐུག་པ་ན། དེའི་མོད་ལ་རྣམ་པར་དག་པར་འགྱུར་ཏེ། དེ་ནི་ཡོངས་སུ་སྨིན་པའི་ངོ་བོ་ཉིད་ཡིན་ནོ། །

de la yongs su smin pa'i ngo bo nyid ni 'di yin te/ dge ba'i chos kyi sa bon yod na/ dge ba'i chos rnams la kun tu bsten pa'i rgyus nyon mongs pa dang / shes bya'i sgrib pa spang ba rnam par dag pa dang mthun pa'i lus dang sems las su rung ba dang / nyams bde ba yang dag pa'i sbyor ba mthar phyin pa de la gnas na ston pa dang phrad kyang rung / ston pa dang ma phrad kyang rung ste/ de'i mod la nyon mongs pa'i sgrib pa spang ba'am/ shes bya'i sgrib pa spang ba mngon sum du bya ba'i skal ba dang ldan zhing mthu yod par 'gyur ro/ /'di lta ste/ rma ni gang gi tshe brtol la rag par mthar thug par gyur pa na/ de'i mod la brtol ba'i 'os yin te/ de ni yongs su smin pa zhes bya'o/ /bum pa dang / rdze'u dang / kham phor la sogs pa kham pa'i snod ni gang gi tshe spyad la rag par sbyor ba mthar thug par gyur pa na de'i mod la yongs su spyad pa'i 'os yin te/ de'i tshe tshos pa zhes bya'o/ /shing thog a mra'am/ pa na sa la sogs pa ni gang gi tshe yongs su longs spyod la rag par mthar thug par gyur pa na/ de'i mod la yongs su longs spyod par 'os pa yin te/ de'i tshe yongs su smin pa zhes bya'o/ / de bzhin du dge ba'i chos rnams la kun tu bsten pa'i rgyus yang dag pa'i sbyor ba gang yin pa'i mthar thug pa na/ de'i mod la rnam par dag par 'gyur te/ de ni yongs su smin pa'i ngo bo nyid yin no/ /

【O2 所成熟補特伽羅】

དེ་ལ་ཡོངས་སུ་སྨིན་པར་བྱ་བའི་གང་ཟག་རྣམས་ནི་སྒྲུབ་པ་དང་འབྲས་བུའི་དབྱེ་བས་མདོར་བསྡུ་ན་རྣམ་པ་བཞི་སྟེ། བྱང་ཆུབ་སེམས་དཔའ་རྣམས་དང་། སངས་རྒྱས་བཅོམ་ལྡན་འདས་རྣམས་ཀྱིས་ཉན་ཐོས་ཀྱི་རིགས་ནི་ཉན་ཐོས་ཀྱི་ཐེག་པ་ལ། རང་སངས་རྒྱས་ཀྱི་རིགས་ནི་རང་སངས་རྒྱས་ཀྱི་ཐེག་པ་ལ། སངས་རྒྱས་ཀྱི་རིགས་ནི་ཐེག་པ་ཆེན་པོ་ལ་ཡོངས་སུ་སྨིན་པར་མཛད་པ་དང་། གང་ཟག་རིགས་མེད་པ་ཡང་བདེ་འགྲོར་འགྲོ་བར་བྱ་བའི་ཕྱིར་ཡོངས་སུ་སྨིན་པར་མཛད་པ་ཡིན་ཏེ། གང་ཟག་རྣམ་པ་བཞི་པོ་དེ་དག་ནི་གཞི་རྣམ་པ་བཞི་པོ་འདི་དག་ཏུ་ཡོངས་སུ་སྨིན་པར་བྱ་བ་ཡིན་ནོ། །དེ་ལྟར་ན་ཡོངས་སུ་སྨིན་པར་བྱ་བའི་གང་ཟག་ལས་ཡོངས་སུ་སྨིན་པར་རིག་པར་བྱའོ། །

de la yongs su smin par bya ba'i gang zag rnams ni sgrub pa dang 'bras bu'i dbye bas mdor bsdu na rnam pa bzhi ste/ byang chub sems dpa' rnams dang / sangs rgyas bcom ldan 'das rnams kyis nyan thos kyi rigs ni nyan thos kyi theg pa la/ rang sangs rgyas kyi rigs ni rang sangs rgyas kyi theg pa la/ sangs rgyas kyi rigs ni theg pa chen po la yongs su smin par mdzad pa dang / gang zag rigs med pa yang bde 'gror 'gro bar bya ba'i phyir yongs su smin par mdzad pa yin te/ gang zag rnam pa bzhi po de dag ni gzhi rnam pa bzhi po 'di dag tu yongs su smin par bya ba yin no/ /de ltar na yongs su smin par bya ba'i gang zag las yongs su smin par rig par bya'o/ /

【O3 成熟差別】【P1 舉數列名】

དེ་ལ་ཡོངས་སུ་སྨིན་པའི་རྣམ་པའི་དབྱེ་བ་གང་ཞེ་ན། མདོར་བསྡུ་ན་རྣམ་པ་དྲུག་སྟེ། དབང་པོ་ཡོངས་སུ་སྨིན་པ་དང་། དགེ་བའི་རྩ་བ་ཡོངས་སུ་སྨིན་པ་དང་། ཤེས་པ་ཡོངས་སུ་སྨིན་པ་དང་། ཡོངས་སུ་སྨིན་པ་ཆུང་ངུ་དང་། འབྲིང་དང་། ཆེན་པོའོ། །

de la yongs su smin pa'i rnam pa'i dbye ba gang zhe na/ mdor bsdu na rnam pa drug ste/ dbang po yongs su smin pa dang / dge ba'i rtsa ba yongs su smin pa dang / shes pa yongs su smin pa dang / yongs su smin pa chung ngu dang / 'bring dang / chen po'o/ /

【P2 依章別釋】【Q1 諸根成熟】

དེ་ལ་དབང་པོ་ཡོངས་སུ་སྨིན་པ་ནི་ཚེ་དང་མདོག་དང་། རིགས་དང་། དབང་ཕྱུག་ཕུན་སུམ་ཚོགས་པ་དང་། ཚིག་བཙུན་པ་དང་། དབང་ཆེ་བར་གྲགས་པ་དང་། སྐྱེས་པ་ཉིད་དང་། སྤྲོ་བ་ཆེན་པོ་གང་ཡིན་པ་སྟེ། རྣམ་པར་སྨིན་པའི་འབྲས་བུ་ཕུན་སུམ་ཚོགས་པའི་ལུས་དེ་ལ་བརྟེན་ནས་བརྟུལ་བ་དང་། རྗེས་སུ་སྦྱོར་བའི་སྐལ་བ་ཅན་དུ་འགྱུར་ཏེ། རིག་པའི་གནས་ཐམས་ཅད་ལ་ཡང་དག་པར་བསྒྲུབ་པར་བརྩོན་པར་བྱ་བ་རྣམས་ལ་ཡིད་ཡོངས་སུ་སྐྱོ་བར་མི་འགྱུར་བ་ཡང་ཡིན་ནོ། །

de la dbang po yongs su smin pa ni tshe dang mdog dang / rigs dang / dbang phyug phun sum tshogs pa dang / tshig btsun pa dang / dbang che bar grags pa dang / skyes pa nyid dang / spro ba chen po gang yin pa ste/ rnam par smin pa'i 'bras bu phun sum tshogs pa'i lus de la brten nas brtul ba dang / rjes su sbyor ba'i skal ba can du 'gyur te/ rig pa'i gnas thams cad la yang dag par bsgrub par brtson par bya ba rnams la yid yongs su skyo bar mi 'gyur ba yang yin no/ /

【Q2 善根成熟】

དགེ་བའི་རྩ་བ་ཡོངས་སུ་སྨིན་པ་གང་ཞེ་ན། རང་བཞིན་གྱིས་ཉོན་མོངས་པ་ཆུང་བ་དེ་ལ་གནས་ན་དེ་རང་བཞིན་གྱིས་སྡིག་པ་མི་དགེ་བའི་ཆོས་རྣམས་ལ་སེམས་མི་འཇུག་ཅིང་། སྒྲིབ་པ་ཆུང་བ་དང་། རྟོག་པ་ཉུང་བ་དང་། དྲང་ཞིང་མཐུན་པར་འཛིན་པ་ཡིན་ནོ། །

dge ba'i rtsa ba yongs su smin pa gang zhe na/ rang bzhin gyis nyon mongs pa chung ba de la gnas na de rang bzhin gyis sdig pa mi dge ba'i chos rnams la sems mi 'jug cing / sgrib pa chung ba dang / rtog pa nyung ba dang / drang zhing mthun par 'dzin pa yin no/ /

【Q3 智慧成熟】

ཤེས་པ་ཡོངས་སུ་སྨིན་པ་གང་ཞེ་ན། དྲན་པ་དང་ལྡན་པ་དང་། ཡིད་གཞུངས་པ་དང་། ལེགས་པར་གསུངས་པ་དང་། ཉེས་པར་བཤད་པའི་ཆོས་རྣམས་ཀྱི་དོན་ཀུན་ཏུ་ཤེས་པར་བྱ་བ་དང་། བླང་བར་བྱ་བ་དང་། གཟུང་བར་བྱ་བ་དང་། རབ་ཏུ་རྟོགས་པར་བྱ་བར་ནུས་པ་ལྷན་ཅིག་སྐྱེས་པའི་ཤེས་རབ་དང་ལྡན་པ་ཡིན་ཏེ། ཤེས་རབ་དེ་ལ་བརྟེན་ན་ཐམས་ཅད་ནས་ཉོན་མོངས་པ་ཐམས་ཅད་ལས་སེམས་གཏན་དུ་རྣམ་པར་གྲོལ་བར་བྱེད་པའི་སྐལ་བ་དང་ལྡན་ཞིང་ནུས་པ་ཡིན་ནོ། །དེ་ལ་དབང་པོ་ཡོངས་སུ་སྨིན་པས་ནི་རྣམ་པར་སྨིན་པའི་སྒྲིབ་པ་ལས་རྣམ་པར་གྲོལ་བར་འགྱུར་རོ། །དགེ་བའི་རྩ་བ་ཡོངས་སུ་སྨིན་པས་ནི་ལས་ཀྱི་སྒྲིབ་པ་ལས་རྣམ་པར་གྲོལ་བར་འགྱུར་རོ། ། ཤེས་པ་ཡོངས་སུ་སྨིན་པས་ནི་ཉོན་མོངས་པའི་སྒྲིབ་པ་ལས་རྣམ་པར་གྲོལ་བར་འགྱུར་རོ། །

shes pa yongs su smin pa gang zhe na/ dran pa dang ldan pa dang / yid gzhungs pa dang / legs par gsungs pa dang / nyes par bshad pa'i chos rnams kyi don kun tu shes par bya ba dang / blang bar bya ba dang / gzung bar bya ba dang / rab tu rtogs par bya bar nus pa lhan cig skyes pa'i shes rab dang ldan pa yin te/ shes rab de la brten na thams cad nas nyon mongs pa thams cad las sems gtan du rnam par grol bar byed pa'i skal ba dang ldan zhing nus pa yin no/ /de la dbang po yongs su smin pas ni rnam par smin pa'i sgrib pa las rnam par grol bar 'gyur ro/ /dge ba'i rtsa ba yongs su smin pas ni las kyi sgrib pa las rnam par grol bar 'gyur ro/ / shes pa yongs su smin pas ni nyon mongs pa'i sgrib pa las rnam par grol bar 'gyur ro/ /

【Q4 下品成熟】

ཡོངས་སུ་སྨིན་པ་ཆུང་ངུ་གང་ཞེ་ན། རྒྱུ་རྣམ་པ་གཉིས་ཀྱིས་ཡོངས་སུ་སྨིན་པ་ཆུང་ངུར་འགྱུར་ཏེ། དབང་པོ་དང་། དགེ་བའི་རྩ་བ་དང་། ཤེས་པ་ཡོངས་སུ་སྨིན་པའི་རྒྱུ་ལ་ཡུན་རིང་པོ་ནས་མ་གོམས་པ་དང་། རྒྱུ་ཡོངས་སུ࿒མ་བརྟས་པ་དང་། ཆུང་ངུ་ལ་གོམས་པའོ། །

yongs su smin pa chung ngu gang zhe na/ rgyu rnam pa gnyis kyis yongs su smin pa chung ngur 'gyur te/ dbang po dang / dge ba'i rtsa ba dang / shes pa yongs su smin pa'i rgyu la yun ring po nas ma goms pa dang / rgyu yongs su ma brtas pa dang / chung ngu la goms pa'o/ /

【Q5 中品成熟】

ཡོངས་སུ་སྨིན་པ་འབྲིང་ནི་རྒྱུ་དེ་གཉིས་ལས་གང་ཡང་རུང་བ་ཞིག་མེད་ལ། གང་ཡང་རུང་བ་ཞིག་ཡོད་པ་ཡིན་པར་རིག་པར་བྱའོ། །

yongs su smin pa 'bring ni rgyu de gnyis las gang yang rung ba zhig med la/ gang yang rung ba zhig yod pa yin par rig par bya'o/ /

【Q6 上品成熟】

ཡོངས་སུ་སྨིན་པ་ཆེན་པོ་ནི་རྒྱུ་དེ་གཉིས་ཀ་ཡོད་པ་ཡིན་པར་རིག་པར་བྱའོ། །

yongs su smin pa chen po ni rgyu de gnyis ka yod pa yin par rig par bya'o/ /

【O4 成熟方便】【P1 舉數列名】

དེ་ལ་ཡོངས་སུ་སྨིན་པར་བྱ་བའི་ཐབས་གང་ཞེ་ན། རྣམ་པ་ཉི་ཤུ་རྩ་བདུན་དུ་རིག་པར་བྱ་སྟེ། ཁམས་བརྟས་པ་དང་། ད་ལྟར་གྱི་རྐྱེན་ཉེ་བར་སྒྲུབ་པ་དང་། འཇུག་པ་དང་། དགའ་བར་འཛིན་པ་དང་། དང་པོ་འཇུག་པ་དང་། དང་པོ་འཇུག་པ་མ་ཡིན་པ་དང་། རྣམ་པར་དག་པ་ཐག་རིང་བ་དང་། རྣམ་པར་དག་པ་ཐག་ཉེ་བ་དང་། སྦྱོར་བ་དང་། བསམ་པ་དང་། ཟང་ཟིང་ཉེ་བར་སྒྲུབ་པ་དང་། ཆོས་ཉེ་བར་སྒྲུབ་པ་དང་། རྫུ་འཕྲུལ་གྱིས་འདུན་པར་བྱེད་པ་དང་། ཆོས་སྟོན་པ་དང་། གསང་སྟེ་ཆོས་བརྗོད་པ་དང་། རྣམ་པར་ཕྱེ་སྟེ་ཆོས་བརྗོད་པ་དང་། སྦྱོར་བ་ཆུང་ངུ་དང་། སྦྱོར་བ་འབྲིང་དང་། སྦྱོར་བ་ཆེན་པོ་དང་། ཐོས་པ་དང་། སེམས་པ་དང་། བསྒོམ་པ་དང་། སྡུད་པ་དང་། ཚར་གཅོད་པ་དང་བདག་ཉིད་ཀྱིས་བྱེད་པ་དང་། གཞན་ལ་བཅོལ་བ་དང་། དེ་གཉི་གའོ། །

de la yongs su smin par bya ba'i thabs gang zhe na/ rnam pa nyi shu rtsa bdun du rig par bya ste/ khams brtas pa dang / da ltar gyi rkyen nye bar sgrub pa dang / 'jug pa dang / dga' bar 'dzin pa dang / dang po 'jug pa dang / dang po 'jug pa ma yin pa dang / rnam par dag pa thag ring ba dang / rnam par dag pa thag nye ba dang / sbyor ba dang / bsam pa dang / zang zing nye bar sgrub pa dang / chos nye bar sgrub pa dang / rdzu 'phrul gyis 'dun par byed pa dang / chos ston pa dang / gsang ste chos brjod pa dang / rnam par phye ste chos brjod pa dang / sbyor ba chung ngu dang / sbyor ba 'bring dang / sbyor ba chen po dang / thos pa dang / sems pa dang / bsgom pa dang / sdud pa dang / tshar gcod pa dang bdag nyid kyis byed pa dang / gzhan la bcol ba dang / de gnyi ga'o/ /

【P2 依章別釋】【Q1 增長】

དེ་ལ་ཁམས་བརྟས་པ་གང་ཞེ་ན། རང་བཞིན་གྱིས་དགེ་བའི་ཆོས་ཀྱི་ས་བོན་ཕུན་སུམ་ཚོགས་པ་ལ་བརྟེན་ནས། སྔོན་དགེ་བའི་ཆོས་ལ་གོམས་པ་ལས་དགེ་བའི་ཆོས་ཀྱི་ས་བོན་རྣམས་ཕྱིར་ཞིང་ཕྱིར་ཞིང་རབ་ཏུ་བརྟས་ལ། ཕུལ་དུ་བརྟས་པ་སྐྱེ་ཞིང་གནས་པ་འདི་ནི་ཁམས་བརྟས་པ་ཞེས་བྱའོ། །

de la khams brtas pa gang zhe na/ rang bzhin gyis dge ba'i chos kyi sa bon phun sum tshogs pa la brten nas/ sngon dge ba'i chos la goms pa las dge ba'i chos kyi sa bon rnams phyir zhing phyir zhing rab tu brtas la/ phul du brtas pa skye zhing gnas pa 'di ni khams brtas pa zhes bya'o/ /

【Q2 現緣攝受】

དེ་ལ་ད་ལྟར་གྱི་རྐྱེན་ཉེ་བར་བསྒྲུབ་པ་གང་ཞེ་ན། ཚེ་འདི་ཉིད་ལ་ཕྱིན་ཅི་མ་ལོག་པའི་ཆོས་སྟོན་ལ། དེ་ལ་ཡང་ཕྱིན་ཅི་མ་ལོག་པར་འཛིན་པ་དང་། ཇི་ལྟ་བ་བཞིན་དུ་ཆོས་ཀྱི་རྗེས་སུ་མཐུན་པའི་ཆོས་བསྒྲུབ་པའོ། ། དེ་ལ་ཁམས་བརྟས་པ་ནི་སྔོན་གྱི་རྒྱུས་ད་ལྟར་གྱི་ཡོངས་སུ་སྨིན་པ་འགྲུབ་པ་ཡིན་ནོ། ། ད་ལྟར་གྱི་རྐྱེན་ཉེ་བར་སྒྲུབ་པ་ནི་རྒྱུ་ཡང་ད་ལྟར་གྱི་ཉིད་ཡིན་ལ། ཡོངས་སུ་སྨིན་པ་ཡང་ད་ལྟར་གྱི་ཉིད་ཡིན་པར་རིག་པར་བྱའོ། །

de la da ltar gyi rkyen nye bar bsgrub pa gang zhe na/ tshe 'di nyid la phyin ci ma log pa'i chos ston la/ de la yang phyin ci ma log par 'dzin pa dang / ji lta ba bzhin du chos kyi rjes su mthun pa'i chos bsgrub pa'o/ / de la khams brtas pa ni sngon gyi rgyus da ltar gyi yongs su smin pa 'grub pa yin no/ / da ltar gyi rkyen nye bar sgrub pa ni rgyu yang da ltar gyi nyid yin la/ yongs su smin pa yang da ltar gyi nyid yin par rig par bya'o/ /

【Q3 趣入】

འཇུག་པ་གང་ཞེ་ན། དད་པ་ཐོབ་པའི་དབང་དུ་བྱས་ནས། ཁྱིམ་ན་གནས་ན་ཉེས་པར་སྤྱོད་པ་ལས་དབེན་པའི་བསླབ་པའི་གཞི་ཡང་དག་པར་ལེན་པ་དང་། ཁྱིམ་ན་གནས་པ་མ་ཡིན་ཏེ། རབ་ཏུ་བྱུང་ན་འདོད་པ་ལས་དབེན་པའི་བསླབ་པའི་གཞི་ཡང་དག་པར་ལེན་པ་ཡིན་ནོ། །

'jug pa gang zhe na/ dad pa thob pa'i dbang du byas nas/ khyim na gnas na nyes par spyod pa las dben pa'i bslab pa'i gzhi yang dag par len pa dang / khyim na gnas pa ma yin te/ rab tu byung na 'dod pa las dben pa'i bslab pa'i gzhi yang dag par len pa yin no/ /

【Q4 攝樂】

དགའ་བར་འཛིན་པ་གང་ཞེ་ན། སྡུག་བསྔལ་ཐམས་ཅད་ལས་ངེས་པར་འབྱིན་པའི་ལམ་དང་། འདོད་པའི་བདེ་བ་དང་། བདག་ཉིད་དུབ་པར་བྱེད་པའི་མཐའ་སྤངས་པ་བདེ་བའི་ལམ་ལ་བརྟེན་ན། ལེགས་པར་གསུངས་པའི་ཆོས་འདུལ་བ་བསྟན་པ་ལ་མངོན་པར་དགའ་བ་གང་ཡིན་པའོ༑ །

dga' bar 'dzin pa gang zhe na/ sdug bsngal thams cad las nges par 'byin pa'i lam dang / 'dod pa'i bde ba dang / bdag nyid dub par byed pa'i mtha' spangs pa bde ba'i lam la brten na/ legs par gsungs pa'i chos 'dul ba bstan pa la mngon par dga' ba gang yin pa'o| /

【Q5 初發處】

དེ་ལ་དང་པོར་འཇུག་པ་གང་ཞེ་ན། ཐོག་མ་ཁོ་ནར་སྐྱོ་བར་བྱ་བའི་ཆོས་རྣམས་ལ་ཡིད་བྱུང་བ་ལ་བརྟེན་ནས། རིགས་པས་དོན་བསྒྲུབ་པའི་ཕན་ཡོན་ཡང་ཁོང་དུ་ཆུད་ནས། འཇུག་པ་གང་ཡིན་པ་དེ་ནི་དང་པོ་འཇུག་པ་ཞེས་བྱའོ། །

de la dang por 'jug pa gang zhe na/ thog ma kho nar skyo bar bya ba'i chos rnams la yid byung ba la brten nas/ rigs pas don bsgrub pa'i phan yon yang khong du chud nas/ 'jug pa gang yin pa de ni dang po 'jug pa zhes bya'o/ /

【Q6 非初發處】

དང་པོ་འཇུག་པ་མ་ཡིན་པ་གང་ཞེ་ན། གང་ཟག་ཞུགས་ཟིན་པ་ཡོངས་སུ་སྨིན་པར་བྱ་བ་ལ་རག་ལས་པར་གྱུར་པ། བྱང་ཆུབ་སེམས་དཔའ་རྣམས་དང་། སངས་རྒྱས་རྣམས་ཀྱི་བཏང་སྙོམས་མི་མཛད་པར་གྱུར་པ་ལ་བརྟེན་ཅིང་བཀྲོལ་བའི་གནས་རྣམས་ཡང་དང་ཡང་དུ་གསལ་བར་བྱེད་པ་ལ་ཡང་བརྟེན་ནས། ཕྱིར་ཞིང་ཡོངས་སུ་སྨིན་པར࿒གྱུར་པ་གང་ཡིན་པའོ། །

dang po 'jug pa ma yin pa gang zhe na/ gang zag zhugs zin pa yongs su smin par bya ba la rag las par gyur pa/ byang chub sems dpa' rnams dang / sangs rgyas rnams kyi btang snyoms mi mdzad par gyur pa la brten cing bkrol ba'i gnas rnams yang dang yang du gsal bar byed pa la yang brten nas/ phyir zhing yongs su smin par gyur pa gang yin pa'o/ /

【Q7 遠清淨】

དེ་ལ་རྣམ་པར་དག་པ་ཐག་རིང་བ་གང་ཞེ་ན། ལེ་ལོའམ་རྐྱེན་དང་མི་ལྡན་པ་ལ་བརྟེན࿒ནས་དུས་ཡུན་རིང་པོ་འགྱངས་པ་ཚེ་རབས་བརྗེས་པའམ། བསྐལ་པ་བརྗེས་པ་མང་པོ་ཞིག་གི་རྣམ་པར་དག་པ་འགྱུར་བའི་སྐལ་བ་ཅན་དུ་འགྱུར་བ་གང་ཡིན་པའོ། །

de la rnam par dag pa thag ring ba gang zhe na/ le lo'am rkyen dang mi ldan pa la brten nas dus yun ring po 'gyangs pa tshe rabs brjes pa'am/ bskal pa brjes pa mang po zhig gi rnam par dag pa 'gyur ba'i skal ba can du 'gyur ba gang yin pa'o/ /

【Q8 近清淨】

དེ་ལས་བཟློག་པ་ནི་རྣམ་པར་དག་པ་ཐག་ཉེ་བ་ཡིན་པར་རིག་པར་བྱའོ། །

de las bzlog pa ni rnam par dag pa thag nye ba yin par rig par bya'o/ /

【Q9 加行】

དེ་ལ་སྦྱོར་བ་གང་ཞེ་ན། རང་གི་དོན་ཐོབ་པར་བྱ་བ་ལ་འདུན་པ་དྲག་པོ་ལ་ཡང་བརྟེན། ཕྱི་མ་ལ་ཡང་ལོག་པར་ལྟུང་བའི་འཇིགས་པ࿒ལ་བརྟེན་ཏེ། ཚེ་འདི་ཉིད་ལ་གཞན་པ་ལ་མི་སྙན་པར་གྲགས་པའི་འཇིགས་པ་ལ་ཡང་བརྟེན་ནས། བསླབ་པའི་གཞི་དག་ལ་རྟག་ཏུ་བྱེད་པ་དང་། གུས་པར་བྱེད་པར࿒བསྲུངས་པ་གང་ཡིན་པའོ། །

de la sbyor ba gang zhe na/ rang gi don thob par bya ba la 'dun pa drag po la yang brten/ phyi ma la yang log par ltung ba'i 'jigs pa la brten te/ tshe 'di nyid la gzhan pa la mi snyan par grags pa'i 'jigs pa la yang brten nas/ bslab pa'i gzhi dag la rtag tu byed pa dang / gus par byed par bsrungs pa gang yin pa'o/ /

【Q10 意樂】

དེ་ལ་བསམ་པ་གང་ཞེ་ན། ཆོས་འདུལ་བ་འདི་ལས་མི་འཕྲོགས་པར་བྱ་བའི་ཕྱིར། ཆོས་རྣམས་ལ་ཡང་དག་པར་རྟོག་པའི་བཟོད་པ་ལ་ཡང་བརྟེན་ཅིང་། ཡོན་ཏན་སྲིད་པ་ལ་ཡང་བརྟེན་ནས༑ གཞན་དག་གི་ཐོབ་པ་ལ་ཡིད་ཆེས་ཞིང༌། དཀོན་མཆོག་གསུམ་དང་བདག་གི་དོན་ཐོབ་པར་བྱ་བ་ལ་དད་པ་མི་གཡོ་བ་གང་ཡིན་པའོ། །

de la bsam pa gang zhe na/ chos 'dul ba 'di las mi 'phrogs par bya ba'i phyir/ chos rnams la yang dag par rtog pa'i bzod pa la yang brten cing / yon tan srid pa la yang brten nas| gzhan dag gi thob pa la yid ches zhing/ dkon mchog gsum dang bdag gi don thob par bya ba la dad pa mi g.yo ba gang yin pa'o/ /

【Q11 財攝受】

ཟང་ཟིང་ཉེ་བར་སྒྲུབ་པ་གང་ཞེ་ན། ཟས་དང་། སྐོམ་ལ་སོགས་པ་ཐམས་ཅད་ཀྱི་ཐམས་ཅད་དུ་མེད་པ་རྣམས་ལ། ཟས་དང་སྐོམ་ལ་སོགས་པ་ཉེ་བར་སྒྲུབ་པ་དང་། མཐུན་པའི་ཟས་དང་སྐོམ་ལ་སོགས་པ་མེད་པ་རྣམས་ལ་ཡང་། མཐུན་པའི་ཟས་དང་སྐོམ་ལ་སོགས་པ་ཉེ་བར་སྒྲུབ་པ་གང་ཡིན་པའོ། །

zang zing nye bar sgrub pa gang zhe na/ zas dang / skom la sogs pa thams cad kyi thams cad du med pa rnams la/ zas dang skom la sogs pa nye bar sgrub pa dang / mthun pa'i zas dang skom la sogs pa med pa rnams la yang / mthun pa'i zas dang skom la sogs pa nye bar sgrub pa gang yin pa'o/ /

【Q12 法攝受】

དེ་ལ་ཆོས་ཉེ་བར་སྒྲུབ་པ་གང་ཞེ་ན། ལུང་འབོགས་པས་སམ། དོན་ཡང་དག་པར་འགྲེལ་པས་ཆོས་རྣམས་སྦྱིན་པར་བྱེད་པ་གང་ཡིན་པའོ། །

de la chos nye bar sgrub pa gang zhe na/ lung 'bogs pas sam/ don yang dag par 'grel pas chos rnams sbyin par byed pa gang yin pa'o/ /

【Q13 神通引攝】

དེ་ལ་རྫུ་འཕྲུལ་གྱིས་འདུན་པར་བྱེད་པ་གང་ཞེ་ན། རྫུ་འཕྲུལ་དང་ལྡན་པས་སེམས་ཅན་འདི་དག་ནི་རྫུ་འཕྲུལ་མཐོང་ངམ༑ ཐོས་ན་བསྟན་པ་ལ་བསམ་པ་དག་པ་ཐོབ་པར་འགྱུར་ཞིང་། ཡང་དག་པར་སྦྱོར་བར་འགྱུར་རོ་སྙམ་སྟེ། སེམས་ཅན་རྣམས་ཀྱི་བསམ་པ་དག་པ་འམ༑ སྦྱོར་བ་དག་པའི་དབང་དུ་བྱས་ནས། སེམས་ཅན་རྣམས་ལ་སྙིང་བརྩེ་བས་རྫུ་འཕྲུལ་གྱི་ཆོ་འཕྲུལ་རྣམ་པར་སྟོན་ཏེ། དེ་དག་ཀྱང་ཆོ་འཕྲུལ་དེས་འདུན་པར་བྱས་པའི་ཡིད་ཀྱིས་བསམ་པ་དག་པ་ཐོབ་པའམ། ཡང་དག་པར་སྦྱོར་བར་འགྱུར་བ་གང་ཡིན་པའོ། །

de la rdzu 'phrul gyis 'dun par byed pa gang zhe na/ rdzu 'phrul dang ldan pas sems can 'di dag ni rdzu 'phrul mthong ngam| thos na bstan pa la bsam pa dag pa thob par 'gyur zhing / yang dag par sbyor bar 'gyur ro snyam ste/ sems can rnams kyi bsam pa dag pa 'am| sbyor ba dag pa'i dbang du byas nas/ sems can rnams la snying brtse bas rdzu 'phrul gyi cho 'phrul rnam par ston te/ de dag kyang cho 'phrul des 'dun par byas pa'i yid kyis bsam pa dag pa thob pa'am/ yang dag par sbyor bar 'gyur ba gang yin pa'o/ /

【Q14 宣說正法】

དེ་ལ་ཆོས་སྟོན་པ་གང་ཞེ་ན། བདག་ཉིད་ཀྱིས་རང་གི་དོན་འཐོབ་པར་མི་ནུས་པ་ལ་ཡང་དག་པར་སྒྲུབ་པའི་གྲོགས་སུ་གྱུར་པའི་དམ་པའི་ཆོས་སྟོན་པ་དང་། ནུས་པ་ལ་ཡང་མྱུར་དུ་མངོན་པར་ཤེས་པར་འགྱུར་བ་དང་། མཐུན་པའི་དམ་པའི་ཆོས་སྟོན་པའོ། །

de la chos ston pa gang zhe na/ bdag nyid kyis rang gi don 'thob par mi nus pa la yang dag par sgrub pa'i grogs su gyur pa'i dam pa'i chos ston pa dang / nus pa la yang myur du mngon par shes par 'gyur ba dang / mthun pa'i dam pa'i chos ston pa'o/ /

【Q15 隱密說法】

དེ་ལ་གསང་སྟེ་ཆོས་བརྗོད་པ་གང་ཞེ་ན། སེམས་ཅན་བྱིས་པ་ཤེས་རབ་ཅན་རྣམས་ལ། ཤིན་ཏུ་རྒྱ་ཆེ་ཞིང་ཟབ་པའི࿒ཆོས་བཅབས་ཏེ། གསལ་ཞིང་འཇུག་པར་སླ་ལ། ཐབས་སླ་བས་འཇུག་པའི་ཆོས་སྟོན་པ་གང་ཡིན་པའོ། །

de la gsang ste chos brjod pa gang zhe na/ sems can byis pa shes rab can rnams la/ shin tu rgya che zhing zab pa'i chos bcabs te/ gsal zhing 'jug par sla la/ thabs sla bas 'jug pa'i chos ston pa gang yin pa'o/ /

【Q16 顯了說法】

རྣམ་པར་ཕྱེ་སྟེ་ཆོས་བརྗོད་པ་གང་ཞེ་ན། སེམས་ཅན་ཤེས་རབ་རྒྱ་ཆེ་ཞིང་སངས་རྒྱས་ཀྱི་བསྟན་པའི་ཚུལ་ལ་ལེགས་པར་ཞུགས་པ་རྣམས་ལ། ཤིན་ཏུ་རྒྱ་ཆེ་ཞིང་ཟབ་པའི་གནས་རྣམ་པར་འགྲེལ་པ་གང་ཡིན་པའོ། །

rnam par phye ste chos brjod pa gang zhe na/ sems can shes rab rgya che zhing sangs rgyas kyi bstan pa'i tshul la legs par zhugs pa rnams la/ shin tu rgya che zhing zab pa'i gnas rnam par 'grel pa gang yin pa'o/ /

【Q17 下品加行】

དེ་ལ་སྦྱོར་བ་ཆུང་ངུ་གང་ཞེ་ན། རྟག་ཏུ་སྦྱོར་བ་མེད་པ་དང་། གུས་པར་སྦྱོར་བ་མེད་པ་གང་ཡིན་པའོ། །

de la sbyor ba chung ngu gang zhe na/ rtag tu sbyor ba med pa dang / gus par sbyor ba med pa gang yin pa'o/ /

【Q18 中品加行】

࿒དེ་ལ་སྦྱོར་བ་འབྲིང་གང་ཞེ་ན། རྟག་ཏུ་སྦྱོར་བ་མེད་པ་དང་། གུས་པར་སྦྱོར་བ་མེད་པའི་སྦྱོར་བ་འདི་གཉིས་ལས་གང་ཡང་རུང་བ་མེད་པ་གང་ཡིན་པའོ། །

de la sbyor ba 'bring gang zhe na/ rtag tu sbyor ba med pa dang / gus par sbyor ba med pa'i sbyor ba 'di gnyis las gang yang rung ba med pa gang yin pa'o/ /

【Q19 上品加行】

࿒དེ་ལ་སྦྱོར་བ་ཆེན་པོ་གང་ཞེ་ན། སྦྱོར་བ་དེ་གཉིས་ཀ་དང་ལྡན་པ་སྟེ། རྟག་ཏུ་སྦྱོར་བ་དང་ལྡན་པ་དང་། གུས་པས་སྦྱོར་བ་དང་ལྡན་པ་གང་ཡིན་པའོ། །

de la sbyor ba chen po gang zhe na/ sbyor ba de gnyis ka dang ldan pa ste/ rtag tu sbyor ba dang ldan pa dang / gus pas sbyor ba dang ldan pa gang yin pa'o/ /

【Q20 聽聞】

དེ་ལ་ཐོབ་པ་གང་ཞེ་ན། སངས་རྒྱས་ཀྱི་གསུང་རབ་ལ་མོས་པས་མདོ་ལ་སོགས་པའི་ཆོས་རྣམས་ལེན་པ་དང་། འཛིན་པ་དང་། ཁ་ཏོན་བྱེད་པ་ལ་མངོན་པར་བརྩོན་པ་གང་ཡིན་པའོ། །

de la thob pa gang zhe na/ sangs rgyas kyi gsung rab la mos pas mdo la sogs pa'i chos rnams len pa dang / 'dzin pa dang / kha ton byed pa la mngon par brtson pa gang yin pa'o/ /

【Q21 思惟】

࿒དེ་ལ་སེམས་པ་གང་ཞེ་ན། རབ་ཏུ་དབེན་པར་ཆོས་ངེས་པར་སེམས་པ་ལ་མངོན་པར་དགའ་བས་དོན་ལ་མངོན་པར་རྟོག་པ་དང་། ཀུན་ཏུ་དཔྱོད་པ་དང་། གཏན་ལ་འབེབས་པ་གང་ཡིན་པའོ། །

de la sems pa gang zhe na/ rab tu dben par chos nges par sems pa la mngon par dga' bas don la mngon par rtog pa dang / kun tu dpyod pa dang / gtan la 'bebs pa gang yin pa'o/ /

【Q22 修習】

བསྒོམ་པ་གང་ཞེ་ན། ཞི་གནས་དང་། རབ་ཏུ་འཛིན་པ་དང་། བཏང་སྙོམས་ཀྱི་རྒྱུ་རྣམས་ཡང་དག་པར་རྟོགས་པ་སྔོན་དུ࿒བཏང་བས་ཞི་གནས་དང༌། ལྷག་མཐོང་དང་། བཏང་སྙོམས་ལ་གོམས་པར་བྱེད་པར་དགའ་བའོ། །

bsgom pa gang zhe na/ zhi gnas dang / rab tu 'dzin pa dang / btang snyoms kyi rgyu rnams yang dag par rtogs pa sngon du btang bas zhi gnas dang/ lhag mthong dang / btang snyoms la goms par byed par dga' ba'o/ /

【Q23 攝受】

࿒དེ་ལ་སྡུད་པ་གང་ཞེ་ན། ཡང་དག་པར་ཟང་ཟིང་མེད་པའི་སེམས་ཀྱིས་སློབ་དཔོན་དང་། མཁན་པོའི་ཚུལ་དུ་རྟེན་སྦྱིན་པར་བྱེད་པ་དང་། བསྙེན་བཀུར་རྣམ་པ་སྣ་ཚོགས་ཀྱང་བྱེད་དེ། འདི་ལྟ་སྟེ། ནད་པ་ལ་རིམ་གྲོས་བསྙེན་བཀུར་བྱེད་པ་དང་། ཆོས་དང་མཐུན་པར་གོས་དང་། ཟས་དང་། མལ་ཆ་དང་། སྟན་དང་། ན་བའི་གསོས་སྨན་གྱིས་བསྙེན་བཀུར་བྱེད་པ་དང་། མྱ་ངན་དང་འགྱོད་པ་བསལ་བས་བསྙེན་བཀུར་བྱེད་པ་དང་། ཉོན་མོངས་པ་བསལ་བས་བསྙེན་བཀུར་བྱེད་པ་དང་། དེ་ལྟ་བུ་དང་མཐུན་པ་དག་ནི་བསྙེན་བཀུར་རྣམ་པ་སྣ་ཚོགས་བྱེད་པ་ཡིན་པར་རིག་པར་བྱའོ། །

de la sdud pa gang zhe na/ yang dag par zang zing med pa'i sems kyis slob dpon dang / mkhan po'i tshul du rten sbyin par byed pa dang / bsnyen bkur rnam pa sna tshogs kyang byed de/ 'di lta ste/ nad pa la rim gros bsnyen bkur byed pa dang / chos dang mthun par gos dang / zas dang / mal cha dang / stan dang / na ba'i gsos sman gyis bsnyen bkur byed pa dang / mya ngan dang 'gyod pa bsal bas bsnyen bkur byed pa dang / nyon mongs pa bsal bas bsnyen bkur byed pa dang / de lta bu dang mthun pa dag ni bsnyen bkur rnam pa sna tshogs byed pa yin par rig par bya'o/ /

【Q24 降伏】

ཚར་གཅོད་པ་གང་ཞེ་ན། བདག་ལ་ཡོད་པའི་ཀུན་ནས་ཉོན་མོངས་པ་རྣམས་ཀུན་ཏུ་བསྲུངས་ནས། ཉེས་པ་ཆུང་ངུ་བྱེད་པ་ལ་ནི་འཁྲུལ་པ་གླེང་བར་བྱེད། ཉེས་པ་འབྲིང་བྱེད་པ་ལ་ནི་སྤྲོ་བར་བྱེད༑ ཉེས་པ་ཆེན་པོ་བྱེད་པ་ལ་ནི་སྐྲོད་པར་བྱེད་དེ། དེ་ལ་གླེང་པ་གང་ཡིན་པ་དང་། སྤྱོ་བ་གང་ཡིན་པ་དེ་ནི་དེ་དག་ཉིད་དང་། དེ་ལས་གཞན་པ་དག་ལ་ཡང་ཕན་པ་དང་། བདེ་བའི་དོན་དུ་འགྱུར་བ་ཡིན་ནོ། །སླར་དགུག་པའི་ཕྱིར་བསྐྲད་པ་གང་ཡིན་པ་དེ་ཡང་དེ་དག་ཉིད་དང་། གཞན་དག་ལ་ཕན་པ་དང་བདེ་བར་འགྱུར་རོ། །སླར་མི་དགུག་པར་བསྐྲད་པ་གང་ཡིན་པ་དེ་ནི་གཞན་དག་ཁོ་ན་ལ་ཕན་པ་དང་བདེ་བར࿒འགྱུར་བ་ཡིན་ཏེ། འདི་ལྟར་གཞན་དག་གིས་ཉེས་པར་བྱས་པའི་གཞིས་བསྐྲད་པ་དེ། གཞན་དག་ལ་མཐོང་ནས་ཉེས་པ་མི་བྱ་བར་སེམས་པའི་ཕྱིར་རོ། །

tshar gcod pa gang zhe na/ bdag la yod pa'i kun nas nyon mongs pa rnams kun tu bsrungs nas/ nyes pa chung ngu byed pa la ni 'khrul pa gleng bar byed/ nyes pa 'bring byed pa la ni spro bar byed| nyes pa chen po byed pa la ni skrod par byed de/ de la gleng pa gang yin pa dang / spyo ba gang yin pa de ni de dag nyid dang / de las gzhan pa dag la yang phan pa dang / bde ba'i don du 'gyur ba yin no/ /slar dgug pa'i phyir bskrad pa gang yin pa de yang de dag nyid dang / gzhan dag la phan pa dang bde bar 'gyur ro/ /slar mi dgug par bskrad pa gang yin pa de ni gzhan dag kho na la phan pa dang bde bar 'gyur ba yin te/ 'di ltar gzhan dag gis nyes par byas pa'i gzhis bskrad pa de/ gzhan dag la mthong nas nyes pa mi bya bar sems pa'i phyir ro/ /

【Q25 自成熟】

ཇི་ལྟར་ན་བདག་ཉིད་ཀྱིས་ཡོངས་སུ་སྨིན་པར་བྱེད་ཅེ་ན། མི་དགེ་བའི་གནས་ནས་བསླངས་ཏེ། དགེ་བའི་གནས་སུ་བཞག་པའི་ཕྱིར་མཐུན་པའི་ཆོས་ཀྱང་སྟོན་ཏོ། །ཇི་སྐད་དུ་སྨྲས་པ་དེ་བཞིན་དུ་བྱེད་པ་ཡང་ཡིན་ཏེ། རང་གི་ཚིག་དང་མཐུན་པར་རྗེས་སུ་ཞུགས་པ་ནི་ཆོས་ཀྱི࿒རང་ཉིད་རྗེས་སུ་མཐུན་པའི་ཆོས་ལ་ཞུགས་ནས། དེ་དང་མཐུན་པར་འཇུག་པ་སྟེ། ཇི་ནས་གཞན་དག་འདི་སྐད་དུ་ཁྱོད་བདག་ཉིད་ཀྱང་ད་དུང་མི་དགེ་བའི་གནས་ནས་མ་ལངས་ཤིང་། དགེ་བའི་གནས་ལ་ཡང་གནས་པར་མ་གྱུར་ན། ཅིའི་ཕྱིར་ཁྱོད་ཀྱིས་གཞན་དག་དེ་ལ་ཡང་དག་པར་ལེན་དུ་འཇུག་ཅིང་བསྐུལ་བ་དང་། དྲན་པར་བྱ་པར་སེམས། ཁྱོད་བདག་ཉིད་ཀྱང་ད་དུང་གཞན་དག་གིས་བསྐུལ་བ་དང་། དྲན་པར་བྱ་བ་དང་། ཡང་དག་པར་ལེན་དུ་གཞུག་དགོས་སོ་ཞེས་ཟེར་བར་མི་འགྱུར་བར་བྱ་བ་ཡིན་ནོ། །

ji ltar na bdag nyid kyis yongs su smin par byed ce na/ mi dge ba'i gnas nas bslangs te/ dge ba'i gnas su bzhag pa'i phyir mthun pa'i chos kyang ston to/ /ji skad du smras pa de bzhin du byed pa yang yin te/ rang gi tshig dang mthun par rjes su zhugs pa ni chos kyi rang nyid rjes su mthun pa'i chos la zhugs nas/ de dang mthun par 'jug pa ste/ ji nas gzhan dag 'di skad du khyod bdag nyid kyang da dung mi dge ba'i gnas nas ma langs shing / dge ba'i gnas la yang gnas par ma gyur na/ ci'i phyir khyod kyis gzhan dag de la yang dag par len du 'jug cing bskul ba dang / dran par bya par sems/ khyod bdag nyid kyang da dung gzhan dag gis bskul ba dang / dran par bya ba dang / yang dag par len du gzhug dgos so zhes zer bar mi 'gyur bar bya ba yin no/ /

【Q26 請他成熟】

ཇི་ལྟར་ན་གཞན་དག་ལ་བཅོལ་བ་ཡིན་ཞེ་ན། སེམས་ཅན་རྣམས་གང་ལ་ཤས་ཆེར་དགའ་ཞིང་གུས་པ་ཡོད་པར་གྱུར་ལ། དེ་ཡང་ཆོས་བསྟན་པའི་ཐབས་ཤེས་ཤིང་ལེགས་པར་བསླབ་པར་གྱུར་པ་དེ་ལ་བཅོལ་ཞིང་ཡོངས་སུ་སྨིན་པར་བྱ་བའི་ཕྱིར་བྱེད་དུ་འཇུག་པ་ཡིན་ནོ། །

ji ltar na gzhan dag la bcol ba yin zhe na/ sems can rnams gang la shas cher dga' zhing gus pa yod par gyur la/ de yang chos bstan pa'i thabs shes shing legs par bslab par gyur pa de la bcol zhing yongs su smin par bya ba'i phyir byed du 'jug pa yin no/ /

【Q27 俱成熟】

གཉི་གས་བྱ་བ་ནི་དེ་གཉིས་འདུས་པ་སྟེ། བདག་ཀྱང་བྱེད་ཅིང་གཞན་དག་ལ་ཡང་བཅོལ་ནས་ཡོངས་སུ་སྨིན་པར་བྱེད་པ་ཡིན་པར་རིག་པར་བྱ་སྟེ།

gnyi gas bya ba ni de gnyis 'dus pa ste/ bdag kyang byed cing gzhan dag la yang bcol nas yongs su smin par byed pa yin par rig par bya ste/

【P3 將因對釋成方便】

དེ་ལྟར་ན་ཡོངས་སུ་སྨིན་པར་བྱ་བའི་ཐབས་ཀྱི་ཚུལ་རྣམ་པ་ཉི་ཤུ་རྩ་བདུན་པོ་འདིས་ཡོངས་སུ་སྨིན་པའི་རབ་ཏུ་དབྱེ་བ་རྣམ་པ་དྲུག་པོ་དབང་པོ་ཡོངས་སུ་སྨིན་པ་དང་། དགེ་བའི་རྩ་བ་ཡོངས་སུ་སྨིན་པ་དང་། ཤེས་པ་ཡོངས་སུ་སྨིན་པ་དང་། ཡོངས་སུ་སྨིན་པ་ཆུང་ངུ་དང་། འབྲིང་དང་ཆེན་པོ་དེ་ཕུན་སུམ་ཚོགས་པ་ཡིན་པར་རིག་པར་བྱའོ། །

de ltar na yongs su smin par bya ba'i thabs kyi tshul rnam pa nyi shu rtsa bdun po 'dis yongs su smin pa'i rab tu dbye ba rnam pa drug po dbang po yongs su smin pa dang / dge ba'i rtsa ba yongs su smin pa dang / shes pa yongs su smin pa dang / yongs su smin pa chung ngu dang / 'bring dang chen po de phun sum tshogs pa yin par rig par bya'o/ /

【O5 能成熟補特伽羅】

དེ་ལ་ཡོངས་སུ་སྨིན་པར་བྱེད་པའི་གང་ཟག་རྣམས་གང་ཞེ་ན། མདོར་བསྡུ་ན་བྱང་ཆུབ་སེམས་དཔའ་ས་དྲུག་ལ་གནས་པའི་བྱང་ཆུབ་སེམས་དཔའ་རྣམ་པ་དྲུག་པོ་དག་སེམས་ཅན་རྣམས་ཡོངས་སུ་སྨིན་པར་བྱེད་དེ། མོས་པས་སྤྱོད་པའི་ས་ལ་གནས་པའི་བྱང་ཆུབ་སེམས་དཔའ་མོས་པས་སྤྱོད་པ་དང་ལྷག་པའི་བསམ་པ་དག་པའི་ས་ལ་གནས་པའི་བྱང་ཆུབ་སེམས་དཔའ་ལྷག་པའི་བསམ་པ་དག་པ་དང་། སྤྱོད་པ་ལ་འཇུག་པའི་ས་ལ་གནས་པའི་བྱང་ཆུབ་སེམས་དཔའ་སྤྱོད་པ་ལ་ཞུགས་པ་དང་། ངེས་པའི་ས་ལ་གནས་པའི་བྱང་ཆུབ་སེམས་དཔའ་ངེས་པར་གྱུར་པ་དང་། ངེས་པའི་སྤྱོད་པ་དྲུག་པའི་ས་ལ་གནས་པའི་བྱང་ཆུབ་སེམས་དཔའ་ངེས་པའི་སྤྱོད་པའི་ས་ལ་ཞུགས་པ་དང་། མཐར་ཐུག་པར་འགྱུར་བའི་ས་ལ་གནས་པའི་བྱང་ཆུབ་སེམས་དཔའ་མཐར་ཐུག་པར་འགྱུར་བ་ཡིན་ནོ། །དེ་ལ་རིགས་མེད་པར་གནས་པའི་གང་ཟག་རྣམས་ཀྱི་བདེ་འགྲོར་འགྲོ་བའི་ཡོངས་སུ་སྨིན་པ་ནི་ཡང་དང་ཡང་དུ་ཕྱིར་ལྡོག་ཅིང་ཡང་དང་ཡང་དུ་བྱ་དགོས་པ་ཡིན་ནོ། །རིགས་ལ་གནས་པ་རྣམས་ཀྱི་ཡོངས་སུ་སྨིན་པ་ནི་ཕྱིར་མི་ལྡོག་ཅིང་ཡང་དང་ཡང་དུ་བྱ་མི་དགོས་པ་ཡིན་ནོ། །

de la yongs su smin par byed pa'i gang zag rnams gang zhe na/ mdor bsdu na byang chub sems dpa' sa drug la gnas pa'i byang chub sems dpa' rnam pa drug po dag sems can rnams yongs su smin par byed de/ mos pas spyod pa'i sa la gnas pa'i byang chub sems dpa' mos pas spyod pa dang lhag pa'i bsam pa dag pa'i sa la gnas pa'i byang chub sems dpa' lhag pa'i bsam pa dag pa dang / spyod pa la 'jug pa'i sa la gnas pa'i byang chub sems dpa' spyod pa la zhugs pa dang / nges pa'i sa la gnas pa'i byang chub sems dpa' nges par gyur pa dang / nges pa'i spyod pa drug pa'i sa la gnas pa'i byang chub sems dpa' nges pa'i spyod pa'i sa la zhugs pa dang / mthar thug par 'gyur ba'i sa la gnas pa'i byang chub sems dpa' mthar thug par 'gyur ba yin no/ /de la rigs med par gnas pa'i gang zag rnams kyi bde 'gror 'gro ba'i yongs su smin pa ni yang dang yang du phyir ldog cing yang dang yang du bya dgos pa yin no/ /rigs la gnas pa rnams kyi yongs su smin pa ni phyir mi ldog cing yang dang yang du bya mi dgos pa yin no/ /

【O6 已成熟補特伽羅相】【P1 聲聞人】

དེ་ལ་ཡོངས་སུ་སྨིན་པའི་གང་ཟག་གི་མཚན་ཉིད་མཚན་མ་དང་རྟགས་གང་གིས་སེམས་ཅན་རྣམས་ཀྱི་ཡོངས་སུ་སྨིན་པའི་བྱེ་བྲག་གཅོད་ཅིང་ཉེ་བར་མཚོན་པར་བྱེད་པ་ནི་སྨིན་པའི་མཚན་ཉིད་དེ་བརྗོད་དོ། །མདོར་བསྡུ་ན་རྒྱུ་དང་འབྲས་བུའི་བྱེ་བྲག་གིས་རྣམ་པ་གཉིས་སོ། །རྒྱུར་གཏོགས་པའི་མཚན་ཉིད་ཀྱང་གཉིས་ཏེ། བསམ་པ་དང་ལས་ཀྱི་བྱེ་བྲག་གིས་སོ། །དེས་ན་སྨྲས་པ། མཚན་ཉིད་གང་ཞེ་ན། ཉན་ཐོས་ནི་སྔོན་དགེ་བ་ལ་གོམས་པས་གང་གི་ཚེ་སྨིན་པ་ཆུང་ངུ་ལ་གནས་པར་གྱུར་པ་དེ་ནི་འདུན་པ་ཆུང་བ་དང་། སྦྱོར་བ་ཆུང་བ་ཡིན་ཏེ། ངན་སོང་རྣམས་སུ་ཡང་འགྲོ་ལ་ཚེ་དེ་ཉིད་ལ་དགེ་སྦྱོང་གི་འབྲས་བུ་ཡང་མི་ཐོབ་ཅིང་ཚེ་འདི་ཉིད་ལ་མྱ་ངན་ལས་འདས་པ་ཡང་མི་འཐོབ་བོ། །གང་གི་ཚེ་སྨིན་པ་འབྲིང་ལ་གནས་པར་གྱུར་པ་དེ་ནི་འདུན་པ་འབྲིང་དང་སྦྱོར་བ་འབྲིང་ཡིན་ཏེ། ངན་སོང་རྣམས་སུ་ཡང་མི་འགྲོ་ལ་ཚེ་དེ་ཉིད་ལ་ཡང་དགེ་སྦྱོང་གི་འབྲས་བུ་འཐོབ་པར་འགྱུར་ཏེ། ཚེ་དེ་ཉིད་ལ་ཡོངས་སུ་མྱ་ངན་ལས་འདའ་བར་མི་འགྱུར་རོ། །ཡོངས་སུ་སྨིན་པ་ཆེན་པོ་ལ་གནས་པ་འདི་ནི་འདུན་པ་ཆེ་བ་དང་། སྦྱོར་བ་ཆེ་བ་ཡིན་ཏེ། ངན་སོང་རྣམས་སུ་ཡང་མི་འགྲོ་ལ་ཚེ་འདི་ཉིད་ལ་ཡང་དགེ་སྦྱོང་གི་འབྲས་བུ་འཐོབ་པར་འགྱུར་ཞིང་། ཚེ་དེ་ཉིད་ལ་ཡོངས་སུ་མྱ་ངན་ལས࿒འདའ་བར་ཡང་འགྱུར་རོ། །

de la yongs su smin pa'i gang zag gi mtshan nyid mtshan ma dang rtags gang gis sems can rnams kyi yongs su smin pa'i bye brag gcod cing nye bar mtshon par byed pa ni smin pa'i mtshan nyid de brjod do/ /mdor bsdu na rgyu dang 'bras bu'i bye brag gis rnam pa gnyis so/ /rgyur gtogs pa'i mtshan nyid kyang gnyis te/ bsam pa dang las kyi bye brag gis so/ /des na smras pa/ mtshan nyid gang zhe na/ nyan thos ni sngon dge ba la goms pas gang gi tshe smin pa chung ngu la gnas par gyur pa de ni 'dun pa chung ba dang / sbyor ba chung ba yin te/ ngan song rnams su yang 'gro la tshe de nyid la dge sbyong gi 'bras bu yang mi thob cing tshe 'di nyid la mya ngan las 'das pa yang mi 'thob bo/ /gang gi tshe smin pa 'bring la gnas par gyur pa de ni 'dun pa 'bring dang sbyor ba 'bring yin te/ ngan song rnams su yang mi 'gro la tshe de nyid la yang dge sbyong gi 'bras bu 'thob par 'gyur te/ tshe de nyid la yongs su mya ngan las 'da' bar mi 'gyur ro/ /yongs su smin pa chen po la gnas pa 'di ni 'dun pa che ba dang / sbyor ba che ba yin te/ ngan song rnams su yang mi 'gro la tshe 'di nyid la yang dge sbyong gi 'bras bu 'thob par 'gyur zhing / tshe de nyid la yongs su mya ngan las 'da' bar yang 'gyur ro/ /

【P2 獨覺人】

རང་སངས་རྒྱས་ནི་ཉན་ཐོས་ཇི་ལྟ་བ་དེ་ཁོ་ན་བཞིན་དུ་རིག་པར་བྱའོ། །དེ་ཅིའི་ཕྱིར་ཞེ་ན། དེ་ནི་ཉན་ཐོས་རྣམས་དང་། ལམ་གྱི་རང་བཞིན་མཚུངས་པའི་ཕྱིར་རོ། །ཉན་ཐོས་རྣམས་ལས་རང་སངས་རྒྱས་རྣམས་ཀྱི་བྱེ་བྲག་ནི་འདི་ཡིན་ཏེ། སྲིད་པ་ཐ་མ་ལ་ལུས་ཐ་མ་ཐོབ་པར་འགྱུར་བ་ནི་སློབ་དཔོན་མེད་པར་སྔོན་གོམས་པའི་དབང་གིས་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་པོ་རྣམས་བསྒོམས་ནས། ཉོན་མོངས་པ་ཐམས་ཅད་སྤངས་པའི་དགྲ་བཅོམ་པ་ཉིད་མངོན་སུམ་དུ་བྱེད་དེ། དེ་ལྟ་བས་ན་རང་སངས་རྒྱས་ཞེས་བྱའོ། །

rang sangs rgyas ni nyan thos ji lta ba de kho na bzhin du rig par bya'o/ /de ci'i phyir zhe na/ de ni nyan thos rnams dang / lam gyi rang bzhin mtshungs pa'i phyir ro/ /nyan thos rnams las rang sangs rgyas rnams kyi bye brag ni 'di yin te/ srid pa tha ma la lus tha ma thob par 'gyur ba ni slob dpon med par sngon goms pa'i dbang gis byang chub kyi phyogs kyi chos sum cu rtsa bdun po rnams bsgoms nas/ nyon mongs pa thams cad spangs pa'i dgra bcom pa nyid mngon sum du byed de/ de lta bas na rang sangs rgyas zhes bya'o/ /

【P3 菩薩人】【Q1 約位分三品】

བྱང་ཆུབ་སེམས་དཔའ་མོས་པས་སྤྱོད་པའི་ས་ལ་གནས་པ་ནི་ཡོངས་སུ་སྨིན་པ་ཆུང་ངུ་ཡིན་པར་རིག་པར་བྱའོ། །ལྷག་པའི་བསམ་པ་དག་པ་ནི་སྨིན་པ་འབྲིང་པོ་ཡིན་ནོ། །ངེས་པ་དང་མཐར་ཐུག་པར་གྱུར་པ་ནི་སྨིན་པ་ཆེན་པོ་ཡིན་ནོ། །

byang chub sems dpa' mos pas spyod pa'i sa la gnas pa ni yongs su smin pa chung ngu yin par rig par bya'o/ /lhag pa'i bsam pa dag pa ni smin pa 'bring po yin no/ /nges pa dang mthar thug par gyur pa ni smin pa chen po yin no/ /

【Q2 約八義釋三品差別】

དེ་ལ་སྨིན་པ་ཆུང་ངུ་ལ་གནས་པའི་བྱང་ཆུབ་སེམས་དཔའ་ནི་འདུན་པ་ཆུང་ངུ་དང་། སྦྱོར་བ་ཆུང་ངུ་ཡིན་ཏེ། ངན་སོང་རྣམས་སུ་ཡང་འགྲོ་ལ། བསྐལ་པ་གྲངས་མེད་པ་དང་པོར་གཏོགས་པར་རིག་པར་བྱ་སྟེ། དགེ་བའི་ཆོས་བྱང་ཆུབ་ཀྱི་ཕྱོགས་སྦྱངས་པ་དང་། མི་གཡོ་བ་དང་། ཤིན་ཏུ་རྣམ་པར་དག་པ་ཐམས་ཅད་དང་མི་ལྡན་པ་ཁོ་ན་ཡིན་ནོ། །སྨིན་པ་འབྲིང་གི་བྱང་ཆུབ་སེམས་དཔའ་ནི་འདུན་པ་འབྲིང་དང་སྦྱོར་བ་འབྲིང་ཡིན་ཏེ། ངན་སོང་རྣམས་སུ་ཡང་མི་འགྲོ་ལ། བསྐལ་པ་གྲངས་མེད་པ་གཉིས་པར་གཏོགས་ཏེ། དགེ་བའི་ཆོས་བྱང་ཆུབ་ཀྱི་ཕྱོགས་སྦྱངས་པ་དང་། མི་གཡོ་བ་རྣམས་དང་ནི་ལྡན་ལ་ཤིན་ཏུ་རྣམ་པར་དག་པ་རྣམས་དང་ནི་མི་ལྡན་པ་ཡིན་ནོ། །ཡོངས་སུ་སྨིན་པ་ཆེན་པོ་ལ་གནས་པའི་བྱང་ཆུབ་སེམས་དཔའ་ནི་འདུན་པ་ཆེ་བ་དང་སྦྱོར་བ་ཆེ་བ་ཡིན་ཏེ། ངན་སོང་རྣམས་སུ་ཡང་མི་འགྲོ་ལ། བསྐལ་པ་གྲངས་མེད་པ་གསུམ་པར་གཏོགས་ཏེ། དགེ་བའི་ཆོས་བྱང་ཆུབ་ཀྱི་ཕྱོགས་སྦྱངས་པ་དང་། མི་གཡོ་བ་དང་། ཤིན་ཏུ་རྣམ་པར་དག་པ་རྣམས་དང་ལྡན་པ་ཡིན་ནོ། །

de la smin pa chung ngu la gnas pa'i byang chub sems dpa' ni 'dun pa chung ngu dang / sbyor ba chung ngu yin te/ ngan song rnams su yang 'gro la/ bskal pa grangs med pa dang por gtogs par rig par bya ste/ dge ba'i chos byang chub kyi phyogs sbyangs pa dang / mi g.yo ba dang / shin tu rnam par dag pa thams cad dang mi ldan pa kho na yin no/ /smin pa 'bring gi byang chub sems dpa' ni 'dun pa 'bring dang sbyor ba 'bring yin te/ ngan song rnams su yang mi 'gro la/ bskal pa grangs med pa gnyis par gtogs te/ dge ba'i chos byang chub kyi phyogs sbyangs pa dang / mi g.yo ba rnams dang ni ldan la shin tu rnam par dag pa rnams dang ni mi ldan pa yin no/ /yongs su smin pa chen po la gnas pa'i byang chub sems dpa' ni 'dun pa che ba dang sbyor ba che ba yin te/ ngan song rnams su yang mi 'gro la/ bskal pa grangs med pa gsum par gtogs te/ dge ba'i chos byang chub kyi phyogs sbyangs pa dang / mi g.yo ba dang / shin tu rnam par dag pa rnams dang ldan pa yin no/ /

【Q3 解熾然等義】

དེ་ལ་རང་བཞིན་གྱིས་བརླིང་བ་དང་། གསལ་བ་དང་འབྲས་བུ་ཤིན་ཏུ་ཆེ་བ་དང་ཕན་ཡོན་ཤིན་ཏུ་ཆེ་བའི་ཕྱིར་སྦྱངས་པ་ཞེས་བྱའོ། །ཕྱིར་མི་ལྡོག་པ་དང་། ཡོངས་སུ་མི་ཉམས་པ་དང་། ཁྱད་པར་དུ་འགྲོ་བའི་ཕྱིར་མི་གཡོ་བ་ཞེས་བྱའོ། །བྱང་ཆུབ་སེམས་དཔའི་སའི་ནང་ན࿒གོང་ན་མེད་པའི་ཕྱིར་ཤིན་ཏུ་རྣམ་པར་དག་པ་ཞེས་བྱའོ། །

de la rang bzhin gyis brling ba dang / gsal ba dang 'bras bu shin tu che ba dang phan yon shin tu che ba'i phyir sbyangs pa zhes bya'o/ /phyir mi ldog pa dang / yongs su mi nyams pa dang / khyad par du 'gro ba'i phyir mi g.yo ba zhes bya'o/ /byang chub sems dpa'i sa'i nang na gong na med pa'i phyir shin tu rnam par dag pa zhes bya'o/ /

【N3 逐難重釋】【O1 釋成熟方便品數不同】【P1 前五唯是下品，餘二十二麁有三品】

དེ་ལ་ཟང་ཟིང་ལས་གྱུར་པའི་ཡོངས་སུ་སྨིན་པ་གང་ཡིན་པ་དང་། རྫུ་འཕྲུལ་གྱིས་འདུན་པར་བྱས་པ་ལས་བྱུང་བ་གང་ཡིན་པ་དང་། གསང་སྟེ་ཆོས་བརྗོད་པ་ལས࿒གྱུར་པ་གང་ཡིན་པ་དང་། སྦྱོར་བ་ཆུང་ངུ་ལས࿒གྱུར་པ་གང་ཡིན་པ་དང་། ཐོས་པ་ཙམ་ལས࿒གྱུར་པའི་ཡོངས་སུ་སྨིན་པ་གང་ཡིན་པ་དང་། ཡོངས་སུ་སྨིན་པ་རྣམ་པ་ལྔ་པོ་འདི་དག་ནི་དགེ་བའི་ཆོས་དེ་དག་ཡུན་རིང་པོར་གོམས་པར་བྱས་ཀྱང་ཆུང་ངུ་ཁོ་ན་ཡིན་ལ་ཡུན་ཐུང་ངུར་གོམས་པར་བྱས་པ་ལྟ་ཅི་སྨོས༑ཡོངས་སུ་སྨིན་པའི་རྒྱུ་དེ་ལས་གཞན་པ་ཐམས་ཅད་ནི་ཡོངས་སུ་སྨིན་པ་རྣམ་པ་གསུམ་གྱི་ཚུལ་དུ་རིག་པར་བྱ་སྟེ། ཆུང་དུ་གོམས་པས་ནི་ཆུང་ངུར་འགྱུར་རོ༑ །འབྲིང་དུ་གོམས་པས་ནི་འབྲིང་། ཆེར་གོམས་པས་ནི་ཡོངས་སུ་སྨིན་པ་ཆེ་བར་རིག་པར་བྱའོ། །

de la zang zing las gyur pa'i yongs su smin pa gang yin pa dang / rdzu 'phrul gyis 'dun par byas pa las byung ba gang yin pa dang / gsang ste chos brjod pa las gyur pa gang yin pa dang / sbyor ba chung ngu las gyur pa gang yin pa dang / thos pa tsam las gyur pa'i yongs su smin pa gang yin pa dang / yongs su smin pa rnam pa lnga po 'di dag ni dge ba'i chos de dag yun ring por goms par byas kyang chung ngu kho na yin la yun thung ngur goms par byas pa lta ci smos|yongs su smin pa'i rgyu de las gzhan pa thams cad ni yongs su smin pa rnam pa gsum gyi tshul du rig par bya ste/ chung du goms pas ni chung ngur 'gyur ro| /'bring du goms pas ni 'bring / cher goms pas ni yongs su smin pa che bar rig par bya'o/ /

【P2 分九品】

ཡོངས་སུ་སྨིན་པ་ཆུང་ངུ་དང་འབྲིང་དང་། ࿒ཆེན་པོ་དེ་དག་རེ་རེ་ལ་ཡང་རྣམ་པ་གསུམ་གསུམ་གྱི་ཚུལ་དུ་རིག་པར་བྱ་སྟེ། ཆུང་ངུ་ལ་ཡང་ཆུང་ངུའི་ཆུང་ངུ་དང་། ཆུང་ངུའི་འབྲིང་པོ་དང་། ཆུང་ངུའི་ཆེན་པོ་དང་། འབྲིང་པོ་ལ་ཡང་འབྲིང་པོའི་ཆུང་ངུ་དང་། འབྲིང་པོའི་འབྲིང་པོ་དང་། འབྲིང་པོའི་ཆེན་པོ་དང་། ཆེན་པོ་ལ་ཡང་ཆེན་པོའི་ཆུང་ངུ་དང་། ཆེན་པོའི་འབྲིང་པོ་དང་། ཆེན་པོའི་ཆེན་པོའོ། །

yongs su smin pa chung ngu dang 'bring dang / chen po de dag re re la yang rnam pa gsum gsum gyi tshul du rig par bya ste/ chung ngu la yang chung ngu'i chung ngu dang / chung ngu'i 'bring po dang / chung ngu'i chen po dang / 'bring po la yang 'bring po'i chung ngu dang / 'bring po'i 'bring po dang / 'bring po'i chen po dang / chen po la yang chen po'i chung ngu dang / chen po'i 'bring po dang / chen po'i chen po'o/ /

【P3 就差別，有無量品】

དེ་ལྟ་བུ་དང་མཐུན་པར་སངས་རྒྱས་དང་བྱང་ཆུབ་སེམས་དཔའ་གོང་ནས་གོང་དུ་རབ་ཏུ་དབྱེ་བའི་ཚུལ་གྱིས་སེམས་ཅན་རྣམས་ཀྱི་ཡོངས་སུ་སྨིན་པའི་རབ་ཏུ་དབྱེ་བ་ཚད་མེད་པར་མཛད་པར་རིག་པར་བྱའོ། །

de lta bu dang mthun par sangs rgyas dang byang chub sems dpa' gong nas gong du rab tu dbye ba'i tshul gyis sems can rnams kyi yongs su smin pa'i rab tu dbye ba tshad med par mdzad par rig par bya'o/ /

【O2 明修習成熟差別之意】【P1 為成熟自佛法故修習成熟六種差別】

ཇི་སྐད་བསྟན་པའི་ཐབས་དེ་དག་གིས་གཞན་གསོལ་བ་འདེབས་པ་མ་གཏོགས་པའི་བདེ་བ་གཉིས་ལ་རྒྱུད་ལ་དབང་པོ་ཡོངས་སུ་སྨིན་པ་ནས་ཉེས་པ་སྨིན་པའི་བར་དང་། སྨིན་པ་ཆུང་ངུ་ནས་ཆེན་པོའི་བར་གྱིས་བུད་དྷའི་ཆོས་རྣམས་རྒྱུ་འབྲས་སྨིན་པ་ནི་གང་སྨིན་པའི་བདག་ཅེས࿒བྱ་བ་དང་། སེམས་ཅན་གཞན་རྣམས་ཐམས་ཅད་ཅེས་པ་དང་། གང་ཟག་གཞན་རྣམས་ཞེས་པ་གསུམ་མོ། །དེ་བཞིན་དུསེམས་ཅན་གཞན་དང་གང་ཟག་གཞན་ཡང་དབང་པོ་ལ་སོགས་པ་ཐོབ་པའོ། །དེ་ལ་བྱང་ཆུབ་སེམས་དཔའ་ནི་ཡོངས་སུ་སྨིན་པའི་རྒྱུ་ཇི་སྐད་བསྟན་པ་འདི་དག་གི࿒བདག་གི་སངས་རྒྱས་ཀྱི་ཆོས་ཡོངས་སུ་སྨིན་པར་བྱ་བ་དང་།

ji skad bstan pa'i thabs de dag gis gzhan gsol ba 'debs pa ma gtogs pa'i bde ba gnyis la rgyud la dbang po yongs su smin pa nas nyes pa smin pa'i bar dang / smin pa chung ngu nas chen po'i bar gyis bud d+ha'i chos rnams rgyu 'bras smin pa ni gang smin pa'i bdag ces bya ba dang / sems can gzhan rnams thams cad ces pa dang / gang zag gzhan rnams zhes pa gsum mo/ /de bzhin dusems can gzhan dang gang zag gzhan yang dbang po la sogs pa thob pa'o/ /de la byang chub sems dpa' ni yongs su smin pa'i rgyu ji skad bstan pa 'di dag gi bdag gi sangs rgyas kyi chos yongs su smin par bya ba dang /

【P2 為令他得出離修集六種成熟差別】

སེམས་ཅན་གཞན་རྣམས་དང་། གང་ཟག་གཞན་རྣམས་ཐེག་པ་གསུམ་གྱིས་ངེས་པར་འབྱུང་བར་བྱ་བའི་ཕྱིར་དབང་པོ་ཡོངས་སུ་སྨིན་པ་དང་། དགེ་བའི་རྩ་བ་ཡོངས་སུ་སྨིན་པ་དང་། ཤེས་པ་ཡོངས་སུ་སྨིན་པ་དང་། ཡོངས་སུ་སྨིན་པ་ཆུང་ངུ་དང་། འབྲིང་དང་། ཆེན་པོ་ཡང་དག་པར་སྒྲུབ་པར་བྱེད་དོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་ཡོངས་སུ་སྨིན་པའི་ལེའུ་སྟེ་དྲུག་པའོ།། །།

sems can gzhan rnams dang / gang zag gzhan rnams theg pa gsum gyis nges par 'byung bar bya ba'i phyir dbang po yongs su smin pa dang / dge ba'i rtsa ba yongs su smin pa dang / shes pa yongs su smin pa dang / yongs su smin pa chung ngu dang / 'bring dang / chen po yang dag par sgrub par byed do/ /byang chub sems dpa'i sa'i gzhi'i rnal 'byor gyi gnas las yongs su smin pa'i le'u ste drug pa'o// //

【M7 菩提品】【N1 約五門出菩提體】【O1 約智斷出菩提體】【P1 約二智二斷】

དེ་ལ་བྱང་ཆུབ་གང་ཞེ་ན། མདོར་བསྡུ་ན་སྤངས་པ་རྣམ་པ་གཉིས་དང་། ཡེ་ཤེས་རྣམ་པ་གཉིས་ལ་ནི་བྱང་ཆུབ་ཅེས་བྱ་སྟེ། དེ་ལ་སྤངས་པ་རྣམ་པ་གཉིས་ནི་ཉོན་མོངས་པའི་སྒྲིབ་པ་སྤངས་པ་དང་། ཤེས་བྱའི་སྒྲིབ་པ་སྤངས་པའོ། །ཡེ་ཤེས་རྣམ་པ་གཉིས་ནི་ཉོན་མོངས་པའི་སྒྲིབ་པ་སྤངས་ནས་དྲི་མ་མེད་ཅིང་ཉོན་མོངས་པ་ཐམས་ཅད་དང་རྗེས་སུ࿒འབྲེལ་པ་མེད་པའི་ཡེ་ཤེས་གང་ཡིན་པ་དང་། ཤེས་བྱའི་སྒྲིབ་པ་སྤངས་ནས་ཤེས་བྱ་ཐམས་ཅད་ལ་ཐོགས་པ་མེད་ཅིང་སྒྲིབ་པ་མེད་པའི་ཡེ་ཤེས་གང་ཡིན་པའོ། །

de la byang chub gang zhe na/ mdor bsdu na spangs pa rnam pa gnyis dang / ye shes rnam pa gnyis la ni byang chub ces bya ste/ de la spangs pa rnam pa gnyis ni nyon mongs pa'i sgrib pa spangs pa dang / shes bya'i sgrib pa spangs pa'o/ /ye shes rnam pa gnyis ni nyon mongs pa'i sgrib pa spangs nas dri ma med cing nyon mongs pa thams cad dang rjes su 'brel pa med pa'i ye shes gang yin pa dang / shes bya'i sgrib pa spangs nas shes bya thams cad la thogs pa med cing sgrib pa med pa'i ye shes gang yin pa'o/ /

【P2 約三智二斷】【Q1 列三智二斷之名】

རྣམ་གྲངས་གཞན་ཡང་ཡང་དག་པའི་ཡེ་ཤེས་དང་།ཐམས་ཅད་མཁྱེན་པ་དང་། ཆགས་པ་མེད་པའི་ཡེ་ཤེས་དང་། ཉོན་མོངས་པའི་བག་ཆགས་ཐམས་ཅད་ཡང་དག་པར་བཅོམ་པ་དང་། ཉོན་མོངས་པ་ཅན་མ་ཡིན་པའི་མ་རིག་པ་མ་ལུས་པར་སྤངས་པ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཅེས་བྱའོ། །

rnam grangs gzhan yang yang dag pa'i ye shes dang /thams cad mkhyen pa dang / chags pa med pa'i ye shes dang / nyon mongs pa'i bag chags thams cad yang dag par bcom pa dang / nyon mongs pa can ma yin pa'i ma rig pa ma lus par spangs pa ni bla na med pa yang dag par rdzogs pa'i byang chub ces bya'o/ /

【Q2 次第解】

དེ་ལ་ཉོན་མོངས་པའི་བག་ཆགས་དང་བཅས་པ་ཐམས་ཅད་རྣམ་པ་ཐམས་ཅད་དུ་གཏན་སྤངས་པའི་ཡེ་ཤེས་གང་ཡིན་པ་དེ་ནི་དག་པ་ཞེས་བྱའོ། །ཁམས་ཐམས་ཅད་དང་། དངོས་པོ་ཐམས་ཅད་དང་། རྣམ་པ་ཐམས་ཅད་དང་། དུས་ཐམས་ཅད་དུ་མཁྱེན་པ་ཐོགས་པ་མེད་པར་འཇུག་པ་གང་ཡིན་པ་དེ་ནི་ཐམས་ཅད་མཁྱེན་པ་ཞེས་བྱའོ། །དེ་ལ་ཁམས་ནི་རྣམ་པ་གཉིས་ཏེ། འཇིག་རྟེན་གྱི་ཁམས་དང་། སེམས་ཅན་གྱི་ཁམས་སོ། །དེ་ལ་དངོས་པོ་ནི་རྣམ་པ་གཉིས་ཏེ། བྱས་དང་། འདུས་མ་བྱས་སོ། །འདུས་བྱས་དང་འདུས་མ་བྱས་ཀྱི་དངོས་པོ་དེ་གཉིས་ལ་ཡང་རང་གི་མཚན་ཉིད་ཀྱིས་ཕྱི་མ་ཕྱི་མའི་རྣམ་པའི་རབ་ཏུ་དབྱེ་བ་དང་། སྤྱིའི་མཚན་ཉིད་ཀྱིས་རབ་ཏུ་དབྱེ་བ་དང་། རྒྱུ་དང་འབྲས་བུའི་རབ་ཏུ་དབྱེ་བ་དང་། ཁམས་དང་། འགྲོ་བ་དང་། དགེ་བ་དང་། མི་དགེ་བ་དང་། ལུང་དུ་མ་བསྟན་པ་ལ་སོགས་པའི་རབ་ཏུ་དབྱེ་བས་རྣམ་པའི་རབ་ཏུ་དབྱེ་བ་ཚད་མེད་དོ། །དེ་ལ་དུས་ནི་རྣམ་པ་གསུམ་སྟེེ།འདས་པ་དང་། མ་འོངས་པ་དང་། ད་ལྟར་བྱུང་བའོ། །དེ་ལྟར་ན་ཁམས་ཐམས་ཅད་དང་། དངོས་པོ་ཐམས་ཅད་དང་། རྣམ་པ་ཐམས་ཅད་དང་། དུས་ཐམས་ཅད་མཁྱེན་པ࿒དེ་ནི་ཐམས་ཅད་མཁྱེན་པ་ཞེས་བྱའོ། །དེ་ལ་ཆགས་པ་མེད་པའི་ཡེ་ཤེས་ནི་དགོངས་པ་ཙམ་ཁོ་ནས་ཐམས་ཅད་དུ་ཐོགས་པ་མེད་ཅིང་མྱུར་བར་ཡེ་ཤེས་ཆགས་པ་མེད་པར་འཇུག་པ་གང་ཡིན་པ་སྟེ།ཡེ་ཤེས་དེ་ཡང་དང་ཡང་དུ་དགོངས་པར་མཛད་པ་ནི་མ་ཡིན་གྱི། ལན་ཅིག་དགོངས་པ་དང་འབྲེལ་པ་ཁོ་ན་ཡིན་ནོ། །

de la nyon mongs pa'i bag chags dang bcas pa thams cad rnam pa thams cad du gtan spangs pa'i ye shes gang yin pa de ni dag pa zhes bya'o/ /khams thams cad dang / dngos po thams cad dang / rnam pa thams cad dang / dus thams cad du mkhyen pa thogs pa med par 'jug pa gang yin pa de ni thams cad mkhyen pa zhes bya'o/ /de la khams ni rnam pa gnyis te/ 'jig rten gyi khams dang / sems can gyi khams so/ /de la dngos po ni rnam pa gnyis te/ byas dang / 'dus ma byas so/ /'dus byas dang 'dus ma byas kyi dngos po de gnyis la yang rang gi mtshan nyid kyis phyi ma phyi ma'i rnam pa'i rab tu dbye ba dang / spyi'i mtshan nyid kyis rab tu dbye ba dang / rgyu dang 'bras bu'i rab tu dbye ba dang / khams dang / 'gro ba dang / dge ba dang / mi dge ba dang / lung du ma bstan pa la sogs pa'i rab tu dbye bas rnam pa'i rab tu dbye ba tshad med do/ /de la dus ni rnam pa gsum ste+e/'das pa dang / ma 'ongs pa dang / da ltar byung ba'o/ /de ltar na khams thams cad dang / dngos po thams cad dang / rnam pa thams cad dang / dus thams cad mkhyen pa de ni thams cad mkhyen pa zhes bya'o/ /de la chags pa med pa'i ye shes ni dgongs pa tsam kho nas thams cad du thogs pa med cing myur bar ye shes chags pa med par 'jug pa gang yin pa ste/ye shes de yang dang yang du dgongs par mdzad pa ni ma yin gyi/ lan cig dgongs pa dang 'brel pa kho na yin no/ /

【P3 約共不共德】

རྣམ་གྲངས་གཞན་ཡང་སངས་རྒྱས་ཀྱི་ཆོས་མ་འདྲེས་པ་བརྒྱ་བཞི་བཅུ་དང་། དེ་བཞིན་གཤེགས་པའི་ཉོན་མོངས་པ་མེད་པ་དང་། སྨོན་ནས་མཁྱེན་པ་དང་། སོ་སོ་ཡང་དག་པར་རིག་པ་གང་ཡིན་པ་དེ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཅེས་བྱའོ། །དེ་ལ་སངས་རྒྱས་ཀྱི་ཆོས་བརྒྱ་བཞི་བཅུ་ནི་འདི་དག་ཡིན་ཏེ། སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་དང་། དཔེ་བྱད་བཟང་པོ་བརྒྱད་ཅུ་དང་། རྣམ་པ་ཐམས་ཅད་ཡོངས་སུ་དག་པ་བཞི་དང་། སྟོབས་བཅུ་དང་། མི་འཇིགས་པ་བཞི་དང་། དྲན་པ་ཉེ་བར་གཞག་པ་གསུམ་དང་། བསྲུང་བ་མེད་པ་གསུམ་དང་། སྙིང་རྗེ་ཆེན་པོ་དང་། བསྙེལ་བ་མི་མངའ་བའི་ཆོས་ཉིད་དང་། བག་ཆགས་ཡང་དག་པར་བཅོམ་པ་དང་། རྣམ་པ་ཐམས་ཅད࿒ཀྱི་མཆོག་གི་ཡེ་ཤེས་སོ། །སངས་རྒྱས་ཀྱི་ཆོས་དེ་དག་གི་རྣམ་པར་དབྱེ་བ་ནི་རྣམ་པར་རབ་ཏུ་གནས་པའི་ལེའུ་ལས་བྱུང་བའོ། །

rnam grangs gzhan yang sangs rgyas kyi chos ma 'dres pa brgya bzhi bcu dang / de bzhin gshegs pa'i nyon mongs pa med pa dang / smon nas mkhyen pa dang / so so yang dag par rig pa gang yin pa de ni bla na med pa yang dag par rdzogs pa'i byang chub ces bya'o/ /de la sangs rgyas kyi chos brgya bzhi bcu ni 'di dag yin te/ skyes bu chen po'i mtshan sum cu rtsa gnyis dang / dpe byad bzang po brgyad cu dang / rnam pa thams cad yongs su dag pa bzhi dang / stobs bcu dang / mi 'jigs pa bzhi dang / dran pa nye bar gzhag pa gsum dang / bsrung ba med pa gsum dang / snying rje chen po dang / bsnyel ba mi mnga' ba'i chos nyid dang / bag chags yang dag par bcom pa dang / rnam pa thams cad kyi mchog gi ye shes so/ /sangs rgyas kyi chos de dag gi rnam par dbye ba ni rnam par rab tu gnas pa'i le'u las byung ba'o/ /

【O2 約最勝以辨菩提】【P1 舉數嘆勝】

དེ་ལ་བྱང་ཆུབ་དམ་པ་འདི་ནི་དམ་པ་བདུན་དང་ལྡན་པ་ཡིན་ཏེ། དེས་ན་འདི་ནི་བྱང་ཆུབ་ཐམས་ཅད་ཀྱི་དམ་པ་ཞེས་བྱའོ། །

de la byang chub dam pa 'di ni dam pa bdun dang ldan pa yin te/ des na 'di ni byang chub thams cad kyi dam pa zhes bya'o/ /

【P2 列七名】

དམ་པ་བདུན་གང་ཞེ་ན། སྐུ་དམ་པ་དང་། སྒྲུབ་པ་དམ་པ་དང་། ཕུན་སུམ་ཚོགས་པ་དམ་པ་དང་། ཡེ་ཤེས་དམ་པ་དང་། མཐུ་དམ་པ་དང་། སྤངས་པ་དམ་པ་དང་། གནས་པ་དམ་པའོ། །

dam pa bdun gang zhe na/ sku dam pa dang / sgrub pa dam pa dang / phun sum tshogs pa dam pa dang / ye shes dam pa dang / mthu dam pa dang / spangs pa dam pa dang / gnas pa dam pa'o/ /

【P3 依名解】【Q1 所依最勝】

གང་དེ་བཞིན་གཤེགས་པ་སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་ཀྱིས་ལེགས་པར་བརྒྱན་པའི་སྐུ་དང་ལྡན་པ་དེ་ནི་དེའི་སྐུ་དམ་པ་ཞེས་བྱའོ། །

gang de bzhin gshegs pa skyes bu chen po'i mtshan sum cu rtsa gnyis kyis legs par brgyan pa'i sku dang ldan pa de ni de'i sku dam pa zhes bya'o/ /

【Q2 正行最勝】

གང་དེ་བཞིན་གཤེགས་པ་བདག་ལ་ཕན་པ་དང་། གཞན་ལ་ཕན་པ་དང་། སྐྱེ་བོ་མང་པོ་ལ་ཕན་པ་དང་། སྐྱེ་བོ་མང་པོ་ལ་བདེ་བ་དང་། འཇིག་རྟེན་ལ་ཐུགས་བརྩེ་བ་དང་། ལྷ་རྣམས་དང་མི་རྣམས་ཀྱི་དོན་དང་། ཕན་པ་དང་། བདེ་བའི་ཕྱིར་ཞུགས་པ་དེ་ནི་དེའི་སྒྲུབ་པ་དམ་པ་ཞེས་བྱའོ། །

gang de bzhin gshegs pa bdag la phan pa dang / gzhan la phan pa dang / skye bo mang po la phan pa dang / skye bo mang po la bde ba dang / 'jig rten la thugs brtse ba dang / lha rnams dang mi rnams kyi don dang / phan pa dang / bde ba'i phyir zhugs pa de ni de'i sgrub pa dam pa zhes bya'o/ /

【Q3 圓滿最勝】

གང་དེ་བཞིན་གཤེགས་པ་ཕུན་སུམ་ཚོགས་པ་གོང་ན་མེད་པ། ཟླ་མེད་པ་བཞི་པོ་ཚུལ་ཁྲིམས་ཕུན་སུམ་ཚོགས་པ་དང་། ལྟ་བ་ཕུན་སུམ་ཚོགས་པ་དང་། ཆོ་ག་ཕུན་སུམ་ཚོགས་པ་དང་། འཚོ་བ་ཕུན་སུམ་ཚོགས་པ་དང་ལྡན་པ་ནི་དེའི་ཕུན་སུམ་ཚོགས་པ་དམ་པ་ཞེས་བྱའོ། །

gang de bzhin gshegs pa phun sum tshogs pa gong na med pa/ zla med pa bzhi po tshul khrims phun sum tshogs pa dang / lta ba phun sum tshogs pa dang / cho ga phun sum tshogs pa dang / 'tsho ba phun sum tshogs pa dang ldan pa ni de'i phun sum tshogs pa dam pa zhes bya'o/ /

【Q4 智最勝】

གང་དེ་བཞིན་གཤེགས་པ་སོ་སོ་ཡང་དག་པར་རིག་པ་གོང་ན་མེད་པ་ཟླ་མེད་པ་བཞི་པོ་ཆོས་སོ་སོ་ཡང་དག་པར་རིག་པ་དང་། དོན་སོ་སོ་ཡང་དག་པར་རིག་པ་དང་། ངེས་པའི་ཚིག་སོ་སོ་ཡང་དག་པར་རིག་པ་དང་། སྤོབས་པ་སོ་སོ་ཡང་དག་པར་རིག་པ་དང་ལྡན་པ་དེ་ནི་ཡེ་ཤེས་དམ་པ་ཞེས་བྱའོ། །

gang de bzhin gshegs pa so so yang dag par rig pa gong na med pa zla med pa bzhi po chos so so yang dag par rig pa dang / don so so yang dag par rig pa dang / nges pa'i tshig so so yang dag par rig pa dang / spobs pa so so yang dag par rig pa dang ldan pa de ni ye shes dam pa zhes bya'o/ /

【Q5 威力最勝】

གང་དེ་བཞིན་གཤེགས་པ་མངོན་པར་ཤེས་པ་གོང་ན་མེད་པ་ཟླ་མེད་པ་དྲུག་པོ་སྔར་ཇི་སྐད་བསྟན་པ་རྣམས་དང་ལྡན་པ་དེ་ནི་དེ་བཞིན་གཤེགས་པའི་མཐུ་དམ་པ་ཞེས་བྱའོ། །

gang de bzhin gshegs pa mngon par shes pa gong na med pa zla med pa drug po sngar ji skad bstan pa rnams dang ldan pa de ni de bzhin gshegs pa'i mthu dam pa zhes bya'o/ /

【Q6 斷最勝】

གང་དེ་བཞིན་གཤེགས་པ་ཉོན་མོངས་པ་བག་ཆགས་དང་བཅས་པ་ཐམས་ཅད་སྤངས་པ་དང་། ཤེས་བྱའི་སྒྲིབ་པ་སྤངས་པ་གོང་ན་མེད་པ་ཟླ་མེད་པ་དང་ལྡན་པ་དེ་ནི་དེའི་སྤངས་པ་དམ་པ་ཞེས་བྱའོ། །

gang de bzhin gshegs pa nyon mongs pa bag chags dang bcas pa thams cad spangs pa dang / shes bya'i sgrib pa spangs pa gong na med pa zla med pa dang ldan pa de ni de'i spangs pa dam pa zhes bya'o/ /

【Q7 住最勝】

གང་དེ་བཞིན་གཤེགས་པའི་གནས་ལ་གོང་ན་མེད་པ་ཟླ་མེད་པ་གསུམ་པོ་འཕགས་པའི་གནས་པ་དང་། ལྷ་དང་ཚངས་པའི་གནས་པས་མང་དུ་གནས་པ་དེ་ནི་དེའི་གནས་པ་དམ་པ་ཞེས་བྱའོ། །

gang de bzhin gshegs pa'i gnas la gong na med pa zla med pa gsum po 'phags pa'i gnas pa dang / lha dang tshangs pa'i gnas pas mang du gnas pa de ni de'i gnas pa dam pa zhes bya'o/ /

【P4 轉名異釋】

དེ་ལ་སྟོང་པ་ཉིད་དང་། མཚན་མ་མེད་པ་དང་། སྨོན་པ་མེད་པས་གནས་པ་དང་། འགོག་པའི་སྙོམས་པར་འཇུག་པས་གནས་པ་ནི་འཕགས་པའི་གནས་པ་ཞེས་བྱའོ། །བསམ་གཏན་བཞི་དང་། གཟུགས་མེད་པའི་སྙོམས་པར་འཇུག་པ་རྣམས་ནི་ལྷའི་གནས་པ་ཞེས་བྱའོ། །ཚད་མེད་པ་བཞི་ནི་ཚངས་པའི་གནས་པ་ཞེས་བྱའོ། །གནས་པ་གསུམ་པོ་དེ་དག࿒ལས་ཀྱང་བཞི་ནི་གནས་པ་དམ་པ་ཡིན་ཏེ། གནས་པ་དེ་དག་གིས་དེ་བཞིན་གཤེགས་པ་མང་དུ་གནས་པར་མཛད་དེ། འཕགས་པའི་གནས་པ་ལས་སྟོང་པ་ཉིད་ཀྱིས་གནས་པ་དང་། འགོག་པའི་སྙོམས་པར་འཇུག་པས་གནས་པ་དང་། ལྷའི་གནས་པ་ལས་བསམ་གཏན་བཞི་པ་མི་གཡོ་བས་གནས་པ་དང་། ཚངས་པའི་གནས་པ࿒ལས་སྙིང་རྗེས་གནས་པ་སྟེ། དེས་དེ་བཞིན་གཤེགས་པ་རྣམས་སངས་རྒྱས་ཀྱི་སྤྱན་གྱིས། སུ་འཕེལ༑ སུ་འགྲིབ། སུའི་དགེ་བའི་རྩ་བ་མ་བསྐྱེད་པ་རྣམས་བསྐྱེད་པར་བྱ་ཞེས་བྱ་བ་ནས་རྒྱས་པར་བྱ་སྟེ། སུ་ཞིག་འབྲས་བུའི་མཆོག་དགྲ་བཅོམ་པ་ཉིད་ལ་གཞག་པར་བྱ་ཞེས་བྱ་བའི་བར་དུ་ཉིན་ལན་གསུམ་མཚན་ལན་གསུམ་སྟེ། ཉིན་མཚན་ལན་དྲུག་འཇིག་རྟེན་ལ་རྣམ་པར་གཟིགས་པར་མཛད་དོ། །དེ་ལ་སྐུ་དམ་པས་ནི་དེ་བཞིན་གཤེགས་པ་རྣམས་སྐྱེས་བུ་ཆེན་པོ་ཞེས་བྱའོ། །གྲུབ་པ་དམ་པས་ནི་ཐུགས་རྗེ་ཆེན་པོ་དང་ལྡན་པ་ཞེས་བྱའོ། །ཕུན་སུམ་ཚོགས་པ་དམ་པས་ནི་ཚུལ་ཁྲིམས་ཆེན་པོ་དང་། ཆོས་ཆེན་པོ་ཞེས་བྱའོ། །ཡེ་ཤེས་དམ་པས་ནི་ཤེས་རབ་ཆེན་པོ་ཞེས་བྱའོ། །མཐུ་དམ་པས་ནི་མངོན་པར་ཤེས་པ་ཆེན་པོ་ཞེས་བྱའོ༑ །སྤངས་པ་དམ་པས་ནི་རྣམ་པར་གྲོལ་བ་ཆེན་པོ་ཞེས་བྱའོ། །གནས་པ་དམ་པས་ནི་གནས་པ་ཆེན་པོས་མང་དུ་གནས་པ་ཞེས་བྱའོ། །

de la stong pa nyid dang / mtshan ma med pa dang / smon pa med pas gnas pa dang / 'gog pa'i snyoms par 'jug pas gnas pa ni 'phags pa'i gnas pa zhes bya'o/ /bsam gtan bzhi dang / gzugs med pa'i snyoms par 'jug pa rnams ni lha'i gnas pa zhes bya'o/ /tshad med pa bzhi ni tshangs pa'i gnas pa zhes bya'o/ /gnas pa gsum po de dag las kyang bzhi ni gnas pa dam pa yin te/ gnas pa de dag gis de bzhin gshegs pa mang du gnas par mdzad de/ 'phags pa'i gnas pa las stong pa nyid kyis gnas pa dang / 'gog pa'i snyoms par 'jug pas gnas pa dang / lha'i gnas pa las bsam gtan bzhi pa mi g.yo bas gnas pa dang / tshangs pa'i gnas pa las snying rjes gnas pa ste/ des de bzhin gshegs pa rnams sangs rgyas kyi spyan gyis/ su 'phel| su 'grib/ su'i dge ba'i rtsa ba ma bskyed pa rnams bskyed par bya zhes bya ba nas rgyas par bya ste/ su zhig 'bras bu'i mchog dgra bcom pa nyid la gzhag par bya zhes bya ba'i bar du nyin lan gsum mtshan lan gsum ste/ nyin mtshan lan drug 'jig rten la rnam par gzigs par mdzad do/ /de la sku dam pas ni de bzhin gshegs pa rnams skyes bu chen po zhes bya'o/ /grub pa dam pas ni thugs rje chen po dang ldan pa zhes bya'o/ /phun sum tshogs pa dam pas ni tshul khrims chen po dang / chos chen po zhes bya'o/ /ye shes dam pas ni shes rab chen po zhes bya'o/ /mthu dam pas ni mngon par shes pa chen po zhes bya'o| /spangs pa dam pas ni rnam par grol ba chen po zhes bya'o/ /gnas pa dam pas ni gnas pa chen pos mang du gnas pa zhes bya'o/ /

【O3 約十號隨念功德以辨菩提】

རྣམ་པ་བཅུས་དེ་བཞིན་གཤེགས་པ་དེ་དག་གི་ཡོན་ཏན་བརྗོད་པ་དང་། ཡོན་ཏན་རྗེས་སུ་དྲན་པ་ཡིན་ཏེ། བཅུ་པོ་དག་གང་དག་ཞེ་ན། འདི་ལྟར་བཅོམ་ལྡན་འདས་དེ་ནི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རིག་པ་དང་ཞབས་སུ་ལྡན་པ། བདེ་བར་གཤེགས་པ་འཇིག་རྟེན་མཁྱེན་པ། སྐྱེས་བུ་འདུལ་བའི་ཁ་ལོ་སྒྱུར་བ། བླ་ན་མེད་པ། ལྷ་དང་མི་རྣམས་ཀྱི་སྟོན་པ། སངས་རྒྱས་བཅོམ་ལྡན་འདས་ཞེས་བྱ་སྟེ། དེ་ལ་ཕྱིན་ཅི་མ་ལོག་པར࿒གསུང་བས་ན། དེ་བཞིན་གཤེགས་པ་ཞེས་བྱའོ། །ཐོབ་པར་བྱ་བའི་དོན་ཐམས་ཅད་བརྙེས࿒པར་བྱ་བ་དང་། བསོད་ནམས་ཀྱི་ཞིང་བླ་ན་མེད་པ་ཡིན་པའི་ཕྱིརམཆོད་པར་འོས་པ་ཡང་ཡིན་པས་ན་དགྲ་བཅོམ་པ་ཞེས་བྱའོ། །ཆོས་རྣམས་ཇི་ལྟ་བ་བཞིན་དུ་དོན་དམ་པར་ཐུགས་སུ་ཆུད་པས་ན་ཡང་དག་པར་རྫོགས་པའི་སངས་རྒྱས་ཞེས་བྱའོ། །རིག་པ་གསུམ་དང་། མདོ་ལས་ཇི་སྐད་གསུངས་པའི་ཞབས་ལྷག་མཐོང་དང་། ཞི་གནས་དང་། དེ་གཉིས་ཀའི་ཕྱོགས་དང་ཤིན་ཏུ་ལྡན་པས་ན་རིག་པ་དང་ཞབས་སུ་ལྡན་པ་ཞེས་བྱའོ། །མཆོག་ཏུ་ཁྱད་ཞུགས་པར་གཤེགས་པ་དང་། ཡང་ཕྱིར་མི་ལྡོག་པར་གཤེགས་པ་ན། བདེ་བར་གཤེགས་པ་ཞེས་བྱའོ། །སེམས་ཅན་གྱི་ཁམས་དང་། འཇིག་རྟེན་གྱི་ཁམས་ཀྱི་ཀུན་ནས་ཉོན་མོངས་པ་དང་། རྣམ་པར་བྱང་བའི་རྣམ་པ་ཐམས་ཅད་མཁྱེན་པས་ན། འཇིག་རྟེན་མཁྱེན་པ་ཞེས་བྱའོ། །སེམས་ཅན་འདུལ་བའི་ཐབས་དམ་པ་མཁྱེན་པ་དང་། འཇིག་རྟེན་དུ་སྐྱེས་བུར་གྱུར་པ་གཅིག་པུ་བྱུང་བས་ན། སྐྱེས་བུ་འདུལ་བའི་ཁ་ལོ་སྒྱུར་བ་བླ་ན་མེད་པ་ཞེས་བྱའོ། །མིག་ལྟར་གྱུར་པའི་ཕྱིར་དང་། ཡེ་ཤེས་དང་དོན་དང་ཆོས་སུ་གྱུར་པའི་ཕྱིར། དོན་གསལ་བ་གཏན་ལ་འབེབས་པའི་ཕྱིར་དང་། དོན་ཐམས་ཅད་སྟོན་པ་དང་། མི་རྟོག་པའི་དོན་རྟོགས་པར་མཛད࿒པའི་ཕྱིར་དང་ཐེ་ཚོམ་སྐྱེས་པ་གཅོད་པར་མཛད་པ་དང་། ཟབ་མོའི་གནས་རྣམ་པར་འགྲེལ་པ་དང་། ཡོངས་སུ་བྱང་བར་མཛད་པ་དང་། དེ་ཆོས་ཐམས་ཅད་ཀྱི་རྩ་བ་ཡིན་པ་དང་། དེ་འདྲེན་པ་ཡིན་པ་དང་། དེ་སྟོན་པ་ཡིན་པས་ན་ལྷ་དང་མི་རྣམས་ལ་སྡུག་བསྔལ་ཐམས་ཅད་ལས་བྱུང་བ་ཡང་དག་པར་སྟོན་ཅིང་། རྣམ་པར་བརྗོད་པས་ན་དེའི་ཕྱིར་ལྷ་དང་མི་རྣམས་ཀྱི་སྟོན་པ་ཞེས་བྱའོ། །དོན་དང་ལྡན་པའི་ཆོས་ཀྱི་ཚོགས་དང་།དོན་དང་མི་ལྡན་པའི་ཆོས་ཀྱི་ཚོགས་དང་། དོན་དང་ལྡན་པ་ཡང་མ་ཡིན། དོན་དང་མི་ལྡན་པ་ཡང་མ་ཡིན་པའི་ཆོས་ཀྱི་ཚོགས་མཐའ་དག་རྣམ་པ་ཐམས་ཅད་དུ་མངོན་པར་རྫོགས་པར་ཐུགས་སུ་ཆུད་པས་ན་སངས་རྒྱས་ཞེས་བྱའོ། །བདུད་དཔུང་དང་བཅས་པ་ཐམས་ཅད་ཀྱི་གཡུལ་ཆེན་པོ་བཅོམ་པས་ན། བཅོམ་ལྡན་འདས་ཞེས་བྱའོ། །

rnam pa bcus de bzhin gshegs pa de dag gi yon tan brjod pa dang / yon tan rjes su dran pa yin te/ bcu po dag gang dag zhe na/ 'di ltar bcom ldan 'das de ni de bzhin gshegs pa dgra bcom pa yang dag par rdzogs pa'i sangs rgyas rig pa dang zhabs su ldan pa/ bde bar gshegs pa 'jig rten mkhyen pa/ skyes bu 'dul ba'i kha lo sgyur ba/ bla na med pa/ lha dang mi rnams kyi ston pa/ sangs rgyas bcom ldan 'das zhes bya ste/ de la phyin ci ma log par gsung bas na/ de bzhin gshegs pa zhes bya'o/ /thob par bya ba'i don thams cad brnyes par bya ba dang / bsod nams kyi zhing bla na med pa yin pa'i phyiramachod par 'os pa yang yin pas na dgra bcom pa zhes bya'o/ /chos rnams ji lta ba bzhin du don dam par thugs su chud pas na yang dag par rdzogs pa'i sangs rgyas zhes bya'o/ /rig pa gsum dang / mdo las ji skad gsungs pa'i zhabs lhag mthong dang / zhi gnas dang / de gnyis ka'i phyogs dang shin tu ldan pas na rig pa dang zhabs su ldan pa zhes bya'o/ /mchog tu khyad zhugs par gshegs pa dang / yang phyir mi ldog par gshegs pa na/ bde bar gshegs pa zhes bya'o/ /sems can gyi khams dang / 'jig rten gyi khams kyi kun nas nyon mongs pa dang / rnam par byang ba'i rnam pa thams cad mkhyen pas na/ 'jig rten mkhyen pa zhes bya'o/ /sems can 'dul ba'i thabs dam pa mkhyen pa dang / 'jig rten du skyes bur gyur pa gcig pu byung bas na/ skyes bu 'dul ba'i kha lo sgyur ba bla na med pa zhes bya'o/ /mig ltar gyur pa'i phyir dang / ye shes dang don dang chos su gyur pa'i phyir/ don gsal ba gtan la 'bebs pa'i phyir dang / don thams cad ston pa dang / mi rtog pa'i don rtogs par mdzad pa'i phyir dang the tshom skyes pa gcod par mdzad pa dang / zab mo'i gnas rnam par 'grel pa dang / yongs su byang bar mdzad pa dang / de chos thams cad kyi rtsa ba yin pa dang / de 'dren pa yin pa dang / de ston pa yin pas na lha dang mi rnams la sdug bsngal thams cad las byung ba yang dag par ston cing / rnam par brjod pas na de'i phyir lha dang mi rnams kyi ston pa zhes bya'o/ /don dang ldan pa'i chos kyi tshogs dang /don dang mi ldan pa'i chos kyi tshogs dang / don dang ldan pa yang ma yin/ don dang mi ldan pa yang ma yin pa'i chos kyi tshogs mtha' dag rnam pa thams cad du mngon par rdzogs par thugs su chud pas na sangs rgyas zhes bya'o/ /bdud dpung dang bcas pa thams cad kyi g.yul chen po bcom pas na/ bcom ldan 'das zhes bya'o/ /

【O4 辨出現】【P1 一世界多劫無佛一劫多佛】

དེ་ལ་བསྐལ་པ་དུ་མར་ཡང་སངས་རྒྱས་གཅིག་ཀྱང་མི་འབྱུང་ལ། བསྐལ་པ་གཅིག་ལ་ཡང་སངས་རྒྱས་མང་པོ་འབྱུང་བར་འགྱུར་ཏེ།

de la bskal pa du mar yang sangs rgyas gcig kyang mi 'byung la/ bskal pa gcig la yang sangs rgyas mang po 'byung bar 'gyur te/

【P2 十方世界有無量佛】

ཕྱོགས་བཅུའི་འཇིག་རྟེན་གྱི་ཁམས་དཔག་ཏུ་མེད་པ་གྲངས་མེད་པ་དེ་དང་དེ་དག་ཏུ་སངས་རྒྱས་དཔག་ཏུ་མེད་གྲངས་མེད་པ་དག་འབྱུང་བར་རིག་པར་བྱའོ། །དེ་ཅིའི་ཕྱིར་ཞེ་ན། ཕྱོགས་བཅུ་དག་ན་བྱང་ཆུབ་སེམས་དཔའ་དཔག་ཏུ་མེད་པ་གྲངས་མེད་པ་གང་དག་དུས་གཅིག་ཏུ་སྨོན་ལམ་བཏབ་པ་དང་། ཚོགས་ཡང་དག་པར་སྒྲུབ་པ་མཚུངས་པ་དག་ཡོད་པའི་ཕྱིར་ཏེ། ཞག་དང་ཟླ་བ་ཕྱེད་པ་དང་། ཟླ་བ་དང་ལོ་གང་ཁོ་ན་ལ་བྱང་ཆུབ་སེམས་དཔའ་གཅིག་གིས་བྱང་ཆུབ་སེམས་ཀྱིས་སྨོན་ལམ་བཏབ་པ་དེའི་ཉིན་མོ་དང་། ཟླ་བ་ཕྱེད་དང་། ཟླ་བ་དང་། ལོ་དེ་ཁོ་ན་ལ་ཐམས་ཅད་ཀྱིས་སྨོན་ལམ་བཏབ་སྟེ། གཅིག་གིས་ཇི་ལྟར་སྤྲོ་བ་བསྐྱེད་པ་དང་། བསྒྲུབ་པ་དང་། བརྩལ་བ་དེ་བཞིན་དུ་ཀུན་གྱིས་ཀྱང་བཙལ་ཏེ། འདི་ལྟར་འཇིག་རྟེན་གྱི་ཁམས་འདི་ཉིད་ན་ཡང་བྱང་ཆུབ་སེམས་དཔའ་བརྒྱ་ཕྲག་དུ་མ་གང་དག་དུས་གཅིག་ཏུ་སྨོན་ལམ་འདེབས་པ་དང་། སྟོང་པ་མཚུངས་པ་དང་། ཚུལ་ཁྲིམས་མཚུངས་པ་དང་། བཟོད་པ་མཚུངས་པ་དང་། བརྩོན་འགྲུས་མཚུངས་པ་དང་། ཏིང་ངེ་འཛིན་མཚུངས་པ་དང་། ཤེས་རབ་མཚུངས་པ་དག་སྣང་ན་ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་མེད་པ་དག་ན་ལྟ་ཅི་སྨོས། སངས་རྒྱས་ཀྱི་ཞིང་སྟོང་གསུམ་གྱི་སྟོང་ཆེན་པོ་ཡང་ཕྱོགས་བཅུ་དག་ན་དཔག་ཏུ་མེད་གྲངས་མེད་པ་དག་ཡོད་དོ། །བྱང་ཆུབ་སེམས་དཔའ་ཚོགས་ཡང་དག་པར་སྒྲུབ་པ་མཚུངས་པ་གཉིས་འཇིག་རྟེན་གྱི་ཁམས་སངས་རྒྱས་ཀྱི་ཞིང࿒གཅིག་ཏུ་ཅིག་ཅར་བྱུང་བའི་སྐབས་ཀྱང་མེད་ན་དཔག་ཏུ་མེད་གྲངས་མེད་པ་དག་ན་ལྟ་ཅི་སྨོས། ཚོགས་མཚུངས་པ་རྣམས་རིམ་གྱིས་གོ་རིམས་སུ་བྱུང་བ་ཡང་མི་རིགས་ལ། ཐམས་ཅད་ཀྱི་ཐམས་ཅད་དུ་འབྱུང་བར་མི་འགྱུར་བར་ཡང་མི་རིགས་ཏེ། དེ་ལྟ་བས་ན་ཕྱོགས་བཅུ་དཔག་ཏུ་མེད་གྲངས་མེད་པ་ཇི་ལྟར་ཡོངས་སུ་དག་པར་བྱས་པ། དེ་བཞིན་གཤེགས་པ་སྟོང་པ་དེ་དག་ཏུ་བྱང་ཆུབ་སེམས་དཔའ་ཚོགས་མཚུངས་པ་རྣམས་སངས་རྒྱས་ཀྱི་ཞིང་ཐ་དད་པར་འབྱུང་བར་རིག་པར་བྱའོ། །

phyogs bcu'i 'jig rten gyi khams dpag tu med pa grangs med pa de dang de dag tu sangs rgyas dpag tu med grangs med pa dag 'byung bar rig par bya'o/ /de ci'i phyir zhe na/ phyogs bcu dag na byang chub sems dpa' dpag tu med pa grangs med pa gang dag dus gcig tu smon lam btab pa dang / tshogs yang dag par sgrub pa mtshungs pa dag yod pa'i phyir te/ zhag dang zla ba phyed pa dang / zla ba dang lo gang kho na la byang chub sems dpa' gcig gis byang chub sems kyis smon lam btab pa de'i nyin mo dang / zla ba phyed dang / zla ba dang / lo de kho na la thams cad kyis smon lam btab ste/ gcig gis ji ltar spro ba bskyed pa dang / bsgrub pa dang / brtsal ba de bzhin du kun gyis kyang btsal te/ 'di ltar 'jig rten gyi khams 'di nyid na yang byang chub sems dpa' brgya phrag du ma gang dag dus gcig tu smon lam 'debs pa dang / stong pa mtshungs pa dang / tshul khrims mtshungs pa dang / bzod pa mtshungs pa dang / brtson 'grus mtshungs pa dang / ting nge 'dzin mtshungs pa dang / shes rab mtshungs pa dag snang na phyogs bcu'i 'jig rten gyi khams mtha' yas mu med pa dag na lta ci smos/ sangs rgyas kyi zhing stong gsum gyi stong chen po yang phyogs bcu dag na dpag tu med grangs med pa dag yod do/ /byang chub sems dpa' tshogs yang dag par sgrub pa mtshungs pa gnyis 'jig rten gyi khams sangs rgyas kyi zhing gcig tu cig car byung ba'i skabs kyang med na dpag tu med grangs med pa dag na lta ci smos/ tshogs mtshungs pa rnams rim gyis go rims su byung ba yang mi rigs la/ thams cad kyi thams cad du 'byung bar mi 'gyur bar yang mi rigs te/ de lta bas na phyogs bcu dpag tu med grangs med pa ji ltar yongs su dag par byas pa/ de bzhin gshegs pa stong pa de dag tu byang chub sems dpa' tshogs mtshungs pa rnams sangs rgyas kyi zhing tha dad par 'byung bar rig par bya'o/ /

【P3 在一世界同時無有二佛出現】

དེའི་ཕྱིར་རྣམ་གྲངས་འདིས་འཇིག་རྟེན་གྱི་ཁམས་མང་པོ་དག་ཏུ་སངས་རྒྱས་མང་པོ་འབྱུང་བ་དག་རིགས་ཀྱི། སངས་རྒྱས་ཀྱི་ཞིང་གཅིག་ཏུ་དེ་བཞིན་གཤེགས་པ་གཉིས་ཅིག་ཅར་འབྱུང་བར་ནི་མི་འགྱུར་རོ། །དེ་ཅིའི་ཕྱིར་ཞེ་ན། བྱང་ཆུབ་སེམས་དཔའ་ནི་ཡུན་རིང་པོ་ནས་འདི་སྐད་དུ་ཇི་ནས་བདག་ཡོངས་སུ་འདྲེན་པ་མེད་པའི་འཇིག་རྟེན་དུ་ཡོངས་སུ་འདྲེན་པར་གྱུར་ནས་སེམས་ཅན་རྣམས་འདུལ་ཞིང་སྡུག་བསྔལ་ཐམས་ཅད་ལས་རྣམ་པར་གྲོལ་བར་བྱས་ཏེ། ཡོངས་སུ་མྱ་ངན་ལས་ཟློ་བར་གྱུར་ཅིག་ཅེས་སྨོན་ལམ་བསྐྱེད་པའི་ཕྱིར་ཏེ༑ དེ་ལྟར་ཡུན་རིང་པོ་ནས་སྨོན་ལམ་བསྐྱེད་པ་ཡང་དག་པར་བསྒྲུབ་པའི་ཡོངས་སུ་བཟུང་བ་དེ་འགྲུབ་པ་ཉིད་དུ་འགྱུར་རོ། །ཡང་དེ་བཞིན་གཤེགས་པ་གཅིག་གིས་ཀྱང་སྟོང་གསུམ་གྱི་སྟོང་ཆེན་པོ་སངས་རྒྱས་ཀྱི་ཞིང་གཅིག་ཏུ་སངས་རྒྱས་ཀྱི་ཕྲིན་ལས་ཐམས་ཅད་མཛད་པར་སྤྱོད་དོ། །དེའི་ཕྱིར་དེ་བཞིན་གཤེགས་པ་གཉིས་པ་འབྱུང་བ་འདི་ནི་དོན་མེད་པ་ཉིད་དུ་འགྱུར་རོ། །ཡང་དེ་བཞིན་གཤེགས་པ་གཅིག་འཇིག་རྟེན་དུ་བྱུང་ན་སེམས་ཅན་རྣམས་ཀྱི་རང་གི་དོན་གྱི་བྱ་བ་འགྲུབ་པ་ཆེས་མང་བར་འགྱུར་ཞིང་ཆེས་མཐུན་པར་འགྱུར་རོ། །དེ་ཅིའི་ཕྱིར་ཞེ་ན། དེ་དག་འདི་སྙམ་དུ་སེམས་ཏེ། དེ་བཞིན་གཤེགས་པ་ནི་འགྲོ་བ་མ་ལུས་པ་ལ་འདི་གཅིག་པུར་ཟད་དེ། གཉིས་སུ་མེད་ན་འདི་ལྗོངས་རྒྱུ་ཞིང་གཤེགས་སམ། ཡོངས་སུ་མྱ་ངན་ལས་འདས་པར་གྱུར་ན་ནི། གཞན་གང་གིས་ཐད་དུ་བདག་ཅག་གིས་ཚངས་པར་སྤྱོད་པ་སྤྱད་པར་བྱ་བའམ། ཆོས་མཉན་པར་བྱ་བ་གཉིས་སུ་ཡང་མེད་དོ་སྙམ་དུ་རིག་ནས་ཚངས་པར་སྤྱོད་པ་ལ་གནས་པར་བྱ་བ་དང་། དམ་པའི་ཆོས་མཉན་པའི་ཕྱིར་འདུན་པ་དང་། རྩོལ་བ་ཤིན་ཏུ་དྲག་པོ་མྱུར་དུ་བྱེད་པར་འགྱུར་གྱིས། དེ་དག་གིས་སངས་རྒྱས་མང་པོ་མཐོང་དུ་ཟིན་ན་སྐྱེན་པར་མི་བྱེད་དེ། དེ་ལྟར་ན་སངས་རྒྱས་གཅིག་བྱུང་ན་དེ་དག་ནི་རང་གི་དོན་གྱི་བྱ་བ་འགྲུབ་པ་ཆེས་མང་བར་འགྱུར་ཞིང་ཆེས་མཐུན་པར་འགྱུར་རོ། །

de'i phyir rnam grangs 'dis 'jig rten gyi khams mang po dag tu sangs rgyas mang po 'byung ba dag rigs kyi/ sangs rgyas kyi zhing gcig tu de bzhin gshegs pa gnyis cig car 'byung bar ni mi 'gyur ro/ /de ci'i phyir zhe na/ byang chub sems dpa' ni yun ring po nas 'di skad du ji nas bdag yongs su 'dren pa med pa'i 'jig rten du yongs su 'dren par gyur nas sems can rnams 'dul zhing sdug bsngal thams cad las rnam par grol bar byas te/ yongs su mya ngan las zlo bar gyur cig ces smon lam bskyed pa'i phyir te| de ltar yun ring po nas smon lam bskyed pa yang dag par bsgrub pa'i yongs su bzung ba de 'grub pa nyid du 'gyur ro/ /yang de bzhin gshegs pa gcig gis kyang stong gsum gyi stong chen po sangs rgyas kyi zhing gcig tu sangs rgyas kyi phrin las thams cad mdzad par spyod do/ /de'i phyir de bzhin gshegs pa gnyis pa 'byung ba 'di ni don med pa nyid du 'gyur ro/ /yang de bzhin gshegs pa gcig 'jig rten du byung na sems can rnams kyi rang gi don gyi bya ba 'grub pa ches mang bar 'gyur zhing ches mthun par 'gyur ro/ /de ci'i phyir zhe na/ de dag 'di snyam du sems te/ de bzhin gshegs pa ni 'gro ba ma lus pa la 'di gcig pur zad de/ gnyis su med na 'di ljongs rgyu zhing gshegs sam/ yongs su mya ngan las 'das par gyur na ni/ gzhan gang gis thad du bdag cag gis tshangs par spyod pa spyad par bya ba'am/ chos mnyan par bya ba gnyis su yang med do snyam du rig nas tshangs par spyod pa la gnas par bya ba dang / dam pa'i chos mnyan pa'i phyir 'dun pa dang / rtsol ba shin tu drag po myur du byed par 'gyur gyis/ de dag gis sangs rgyas mang po mthong du zin na skyen par mi byed de/ de ltar na sangs rgyas gcig byung na de dag ni rang gi don gyi bya ba 'grub pa ches mang bar 'gyur zhing ches mthun par 'gyur ro/ /

【O5 約差別等德以辨菩提】

དེ་ལ་སངས་རྒྱས་ཐམས་ཅད་ནི་གནས་བཞི་པོ་སྐུ་ཚེ་དང་། མཚན་དང་། གདུང་དང་། སྐུ་མ་གཏོགས་པར་ཐམས་ཅད་མཚུངས་ཤིང་མཉམ་སྟེ། ཁྱད་པར་མེད་དོ། །སངས་རྒྱས་རྣམས་ནི་ཆོས་བཞི་པོ་འདི་དག་གིས་སྐྱེད་འབྲིར་འགྱུར་ཞིང་མི་མཐུན་པར་ཟད་ཀྱི་གཞན་གང་གིས་ཀྱང་མ་ཡིན་ནོ། །བུད་མེད་ཀྱིས་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་མི་རྒྱ་སྟེ། དེ་ཅིའི་ཕྱིར་ཞེ་ན། འདི་ལྟར་བྱང་ཆུབ་སེམས་དཔའ་ནི་བསྐལ་པ་གྲངས་མེད་པ་དང་པོ་འདས་པ་ཉིད་ནས་བུད་མེད་ཀྱི་དངོས་པོ་སྤངས་པས་ན། ནམ་བྱང་ཆུབ་ཀྱི་སྙིང་པོ་ལ་གནས་ཀྱི་བར་དུ་ནམས་ཀྱང་བུད་མེད་དུ་མི་འགྱུར་བ་དང་། བུད་མེད་ཐམས་ཅད་ནི་རང་བཞིན་གྱིས་ཉོན་མོངས་པ་མང་བ་དང་། ཤེས་རབ་འཆལ་པ་ཡིན་ལ་རང་བཞིན་གྱིས་ཉོན་མོངས་པ་མང་བའི་རྒྱུད་དང་། ཤེས་རབ་འཆལ་པའི་རྒྱུད་ཀྱིས་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་མི་ནུས་པའི་ཕྱིར་རོ། །

de la sangs rgyas thams cad ni gnas bzhi po sku tshe dang / mtshan dang / gdung dang / sku ma gtogs par thams cad mtshungs shing mnyam ste/ khyad par med do/ /sangs rgyas rnams ni chos bzhi po 'di dag gis skyed 'brir 'gyur zhing mi mthun par zad kyi gzhan gang gis kyang ma yin no/ /bud med kyis kyang bla na med pa yang dag par rdzogs pa'i byang chub mngon par rdzogs par 'tshang mi rgya ste/ de ci'i phyir zhe na/ 'di ltar byang chub sems dpa' ni bskal pa grangs med pa dang po 'das pa nyid nas bud med kyi dngos po spangs pas na/ nam byang chub kyi snying po la gnas kyi bar du nams kyang bud med du mi 'gyur ba dang / bud med thams cad ni rang bzhin gyis nyon mongs pa mang ba dang / shes rab 'chal pa yin la rang bzhin gyis nyon mongs pa mang ba'i rgyud dang / shes rab 'chal pa'i rgyud kyis kyang bla na med pa yang dag par rdzogs pa'i byang chub tu mngon par rdzogs par 'tshang rgya bar mi nus pa'i phyir ro/ /

【N2 結說勸知】

དེ་ལྟར་ན་བླ་ན་མེད་པ་ཡང་དག་པར་རྫོགས་པའི་བྱང་ཆུབ་འདི་ནི་ངོ་བོ་ཉིད་ཀྱིས་ཀྱང་ཇི་སྐད་བསྟན་པ་བཞིན་ཡང་དག་པ་ཇི་ལྟ་བ་བཞིན་དུ་རིག་པར་བྱའོ། །དམ་པར་གྱུར་པ་དང་། ཡོན་ཏན་བརྗོད་པ་དང་། རྗེས་སུ་དྲན་པ་དང་། འབྱུང་བ་དང་། ཁྱད་པར་གྱིས་ཀྱང་དེ་སྐད་བསྟན་པ་བཞིན་ཡང་དག་པ་ཇི་ལྟ་བ་བཞིན་དུ་རིག་པར་བྱའོ། །

de ltar na bla na med pa yang dag par rdzogs pa'i byang chub 'di ni ngo bo nyid kyis kyang ji skad bstan pa bzhin yang dag pa ji lta ba bzhin du rig par bya'o/ /dam par gyur pa dang / yon tan brjod pa dang / rjes su dran pa dang / 'byung ba dang / khyad par gyis kyang de skad bstan pa bzhin yang dag pa ji lta ba bzhin du rig par bya'o/ /

【N3 讚歎菩薩】

ཡང་རྟོགས་པའི་ལམ་ཐམས་ཅད་ལས་ཡང་དག་པར་འདས་པའི་ཕྱིར་བསམ་གྱིས་མི་ཁྱབ་པ་ཉིད་དོ། །ཡོན་ཏན་དཔག་ཏུ་མེད་པ་དང་ལྡན་པའི་ཕྱིར་དཔག་ཏུ་མེད་པ་སྟེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ནི་ཉན་ཐོས་དང་། རང་སངས་རྒྱས་དང་། དེ་བཞིན་གཤེགས་པ་རྣམས་མངོན་པར་འགྲུབ་པར་བྱེད་པ་ཡིན་ནོ། །དེ་ལྟ་བས་ན་བྱང་ཆུབ་འདི་ནི་མཆོག་དང་། གཙོ་བོ་དང་། ࿒དམ་པ་དང༌། གྱ་ནོམ་པ་ཡིན་ནོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་བྱང་ཆུབ་ཀྱི་ལེའུ་སྟེ་བདུན་པའོ།། །།

yang rtogs pa'i lam thams cad las yang dag par 'das pa'i phyir bsam gyis mi khyab pa nyid do/ /yon tan dpag tu med pa dang ldan pa'i phyir dpag tu med pa ste/ bla na med pa yang dag par rdzogs pa'i byang chub ni nyan thos dang / rang sangs rgyas dang / de bzhin gshegs pa rnams mngon par 'grub par byed pa yin no/ /de lta bas na byang chub 'di ni mchog dang / gtso bo dang / dam pa dang/ gya nom pa yin no/ /byang chub sems dpa'i sa'i gzhi'i rnal 'byor gyi gnas las byang chub kyi le'u ste bdun pa'o// //

【K2 一品(8)學方法】

【L8 力種姓品】【M1 結前生後】

རེ་ཞིག་བྱང་ཆུབ་སེམས་དཔའ་གང་ལ་བསླབ་པར་བྱ་བ་ནི་བསྟན་ཟིན་ཏེ།

re zhig byang chub sems dpa' gang la bslab par bya ba ni bstan zin te/

【M2 開列章門】【N1 標列七門】

ཇི་ལྟར་བསླབ་པར་བྱ་བ་དེ་བསྟན་པར་བྱའོ། །སྡོམ་ནི། མོས་པ་མང་བ་ཉིད་དང་ནི། །ཆོས་འཚོལ་བ་དང་སྟོན་པ་དང་། །སྒྲུབ་པ་དང་ནི་དེ་བཞིན་དུ། །ལེགས་པར་གདམས་དང་རྗེས་བསྟན་དང་། །ལུས་དང་ངག་དང་ཡིད་ཀྱི་ལས། །ཐབས་དང་བཅས་པ་ཕྱི་མ་ཡིན། །འདི་ལ་བྱང་ཆུབ་སེམས་དཔའ་བྱང་ཆུབ་སེམས་དཔའི་བསླབ་པ་དག་ལ་བསླབ་པར་འདོད་པས་ཐོག་མ་ཁོ་ནར་མོས་པ་མང་བར་བྱའོ༑ །ཆོས་ཡོངས་སུ་ཚོལ་བ་དང་། ཆོས་སྟོན་པ་དང་། ཆོས་ཀྱི་རྗེས་སུ་མཐུན་པའི་ཆོས་བསྒྲུབ་པ་དང་། ལེགས་པར་གདམས་པ་དང་། རྗེས་སུ་བསྟན་པ་དང་། ལེགས་པར་གདམས་པ་དང༌། རྗེས་སུ་བསྟན་པ་ལ་གནས་པ་དང་། ཐབས་ཀྱིས་ཡོངས་སུ་ཟིན་པའི་ལུས་དང་། ངག་དང་ཡིད་ཀྱི་ལས་ཅན་དུ་བྱའོ། །

ji ltar bslab par bya ba de bstan par bya'o/ /sdom ni/ mos pa mang ba nyid dang ni/ /chos 'tshol ba dang ston pa dang / /sgrub pa dang ni de bzhin du/ /legs par gdams dang rjes bstan dang / /lus dang ngag dang yid kyi las/ /thabs dang bcas pa phyi ma yin/ /'di la byang chub sems dpa' byang chub sems dpa'i bslab pa dag la bslab par 'dod pas thog ma kho nar mos pa mang bar bya'o| /chos yongs su tshol ba dang / chos ston pa dang / chos kyi rjes su mthun pa'i chos bsgrub pa dang / legs par gdams pa dang / rjes su bstan pa dang / legs par gdams pa dang/ rjes su bstan pa la gnas pa dang / thabs kyis yongs su zin pa'i lus dang / ngag dang yid kyi las can du bya'o/ /

【N2 依門隨解】【O1 勝解】

ཇི་ལྟར་ན་བྱང་ཆུབ་སེམས་དཔའ་མོས་པ་མང་བ་ཡིན་ཞེ་ན། འདི་ལ་བྱང་ཆུབ་སེམས་དཔའ་མོས་པའི་གནས་བརྒྱད་པོ་སངས་རྒྱས་དང་། ཆོས་དང་། དགེ་འདུན་གྱི་ཡོན་ཏན་དཀོན་མཆོག་གསུམ་གྱི་ཡོན་ཏན་རྣམས་དང་། སངས་རྒྱས་དང་། བྱང་ཆུབ་སེམས་དཔའི་མཐུ་ཇི་སྐད་བསྟན་པ་དང་། དེ་ཁོ་ནའི་དོན་ཇི་སྐད་བསྟན་པ་དང་། རྒྱུ་དང་འབྲས་བུ་སྣ་ཚོགས་ཅི་རིགས་པར་གྱུར་པ་དང་། ཐོབ་པར་བྱ་བའི་དོན་ཕྱིན་ཅི་མ་ལོག་པ་ལ་བདག་གིས་འཐོབ་པར་ནུས་སོ་ཞེས་བྱ་བ་དང་། ཐོབ་པར་བྱ་བའི་དོན་ལ་ཇི་ལྟ་བར་འཐོབ་པའི་ཐབས་ལ་ཡང་དེ་བཞིན་ཏེ། ཐོབ་པར་བྱ་བའི་དོན་གྱི་འཐོབ་པའི་ཐབས་དེ་ནི་ཡོད་དོ་ཞེས࿒བྱ་བ་སྟེ༑ དེ་ལ་ཐོབ་པར་བྱ་བའི་དོན་ནི་བླ་ན་མེད་པའི་བྱང་ཆུབ་བོ། །འཐོབ་པའི་ཐབས་ནི་བྱང་ཆུབ་སེམས་དཔའི་སློབ་པའི་ལམ་ཐམས་ཅད་དོ། །དེ་བཞིན་དུ་ལེགས་པར་གསུངས་པ། ལེགས་པར་བསྙད་པ། ལེགས་པར་བརྗོད་པ་འདི་ལྟ་སྟེ། མདོའི་སྡེ་དང་། དབྱངས་ཀྱིས་བསྙད་པའི་སྡེ་དང་། ལུང་དུ་བསྟན་པའི་སྡེ་ལ་སོགས་པའི་ཆོས་རྣམས་ལ་དད་པ་དང་དང་བ་སྔོན་དུ་འགྲོ་བའི་ངེས་པ་དང་འདོད་པ་དང་ལྡན་པ་ཡིན་ནོ། །དེ་ལ་མོས་པའི་གནས་རྣམ་པ་བརྒྱད་པོ་འདི་ལ་རྒྱུ་གཉིས་ཀྱིས་བྱང་ཆུབ་སེམས་དཔའི་མོས་པ་མང་བར་འགྱུར་བར་རིག་པར་བྱ་སྟེ། མོས་པ་ལ་གོམས་པ་ལན་མང་དུ་བྱེད་པ་དང་། བཟོད་པ་དྲག་པོ་ཡོད་པའོ། །

ji ltar na byang chub sems dpa' mos pa mang ba yin zhe na/ 'di la byang chub sems dpa' mos pa'i gnas brgyad po sangs rgyas dang / chos dang / dge 'dun gyi yon tan dkon mchog gsum gyi yon tan rnams dang / sangs rgyas dang / byang chub sems dpa'i mthu ji skad bstan pa dang / de kho na'i don ji skad bstan pa dang / rgyu dang 'bras bu sna tshogs ci rigs par gyur pa dang / thob par bya ba'i don phyin ci ma log pa la bdag gis 'thob par nus so zhes bya ba dang / thob par bya ba'i don la ji lta bar 'thob pa'i thabs la yang de bzhin te/ thob par bya ba'i don gyi 'thob pa'i thabs de ni yod do zhes bya ba ste| de la thob par bya ba'i don ni bla na med pa'i byang chub bo/ /'thob pa'i thabs ni byang chub sems dpa'i slob pa'i lam thams cad do/ /de bzhin du legs par gsungs pa/ legs par bsnyad pa/ legs par brjod pa 'di lta ste/ mdo'i sde dang / dbyangs kyis bsnyad pa'i sde dang / lung du bstan pa'i sde la sogs pa'i chos rnams la dad pa dang dang ba sngon du 'gro ba'i nges pa dang 'dod pa dang ldan pa yin no/ /de la mos pa'i gnas rnam pa brgyad po 'di la rgyu gnyis kyis byang chub sems dpa'i mos pa mang bar 'gyur bar rig par bya ste/ mos pa la goms pa lan mang du byed pa dang / bzod pa drag po yod pa'o/ /

【O2 求法】【P1 答第一問所求法】【Q1 開合五明求四法】

དེ་ལ་བྱང་ཆུབ་སེམས་དཔའ་ཆོས་ཚོལ་བས་ཅི་ཞིག་ཚོལ། ཇི་ལྟར་ཚོལ་ཅིའི་ཕྱིར་ཚོལ་ཞེ་ན། མདོར་བསྡུ་ན་བྱང་ཆུབ་སེམས་དཔའ་ནི་བྱང་ཆུབ་སེམས་དཔའི་སྡེ་སྣོད་ཚོལ་བའོ། །ཉན་ཐོས་ཀྱི་སྡེ་སྣོད་དང་། ཕྱི་རོལ་གྱི་བསྟན་བཅོས་རྣམས་དང་། འཇིག་རྟེན་པའི་བཟོ་དང་། ལས་ཀྱི་གནས࿒ཤེས་པ་རྣམས་ཚོལ་ལོ། །དེ་ལ་གསུང་རབ་ཏུ་གཏོགས་པ་ཡན་ལག་བཅུ་གཉིས་ལས་ཤིན་ཏུ་རྒྱས་པའི་སྡེ་སྣོད་གང་ཡིན་པ་དེ་ནི་བྱང་ཆུབ་སེམས་དཔའི་སྡེ་སྣོད་ཡིན་ནོ།། ལྷག་མ་ནི་ཉན་ཐོས་ཀྱི་སྡེ་སྣོད་ཡིན་པར་རིག་པར་བྱའོ། །ཕྱི་རོལ་གྱི་བསྟན་བཅོས་རྣམས་ནི་མདོར་བསྡུ་ན་རྣམ་པ་གསུམ་སྟེ། གཏན་ཚིགས་ཀྱི་བསྟན་བཅོས་དང་། སྒྲའི་བསྟན་བཅོས་དང་། གསོ་བའི་བསྟན་བཅོས་སོ། །དེ་ལ་འཇིག་རྟེན་པའི་བཟོ་དང་། ལས་ཀྱི་གནས་ནི་རྣམ་པ་དུ་མ་རྣམ་པ་སྣ་ཚོགས་མང་པོ་ཡོད་དེ། གསེར་མགར་དང་། ལྕགས་མགར་དང་། ནོར་བུ་མཁན་གྱི་ལས་ཤེས་པ་ལ་སོགས་པ་སྟེ།

de la byang chub sems dpa' chos tshol bas ci zhig tshol/ ji ltar tshol ci'i phyir tshol zhe na/ mdor bsdu na byang chub sems dpa' ni byang chub sems dpa'i sde snod tshol ba'o/ /nyan thos kyi sde snod dang / phyi rol gyi bstan bcos rnams dang / 'jig rten pa'i bzo dang / las kyi gnas shes pa rnams tshol lo/ /de la gsung rab tu gtogs pa yan lag bcu gnyis las shin tu rgyas pa'i sde snod gang yin pa de ni byang chub sems dpa'i sde snod yin no// lhag ma ni nyan thos kyi sde snod yin par rig par bya'o/ /phyi rol gyi bstan bcos rnams ni mdor bsdu na rnam pa gsum ste/ gtan tshigs kyi bstan bcos dang / sgra'i bstan bcos dang / gso ba'i bstan bcos so/ /de la 'jig rten pa'i bzo dang / las kyi gnas ni rnam pa du ma rnam pa sna tshogs mang po yod de/ gser mgar dang / lcags mgar dang / nor bu mkhan gyi las shes pa la sogs pa ste/

【Q2 離合四法辨求五明】【R1 列五明】

རིག་པའི་གནས་ཀྱིས་ཡོངས་སུ་བསྡུས་པ་དེ་དག་ཐམས་ཅད་ནི་རིག་པའི་གནས་ལྔ་པོ་དག་ཡིན་ཏེ། ནང་གི་རིག་པ་དང་། གཏན་ཚིགས་ཀྱི་རིག་པ་དང་། སྒྲའི་རིག་པ་དང་། ནད་གསོ་བའི་རིག་པ་དང་། བཟོ་དང་ལས་ཀྱི་གནས་ཀྱི་རིག་པའོ། །

rig pa'i gnas kyis yongs su bsdus pa de dag thams cad ni rig pa'i gnas lnga po dag yin te/ nang gi rig pa dang / gtan tshigs kyi rig pa dang / sgra'i rig pa dang / nad gso ba'i rig pa dang / bzo dang las kyi gnas kyi rig pa'o/ /

【R2 問答分別】【S1 問答辨五明詮法多少】

བྱང་ཆུབ་སེམས་དཔས་བཙལ་བ་གང་ཡིན་པ་དེ་ནི་རིག་པའི་གནས་ལྔ་པོ་འདི་དག་ཡིན་ཏེ། དེ་ལྟར་ན་དེས་རིག་པའི་གནས་ཐམས་ཅད་བཙལ་བ་ཡིན་ནོ། །དེ་ལ་སངས་རྒྱས་ཀྱི་གསུང་རབ་ནི་ནང་གི་བསྟན་བཅོས་ཞེས་བྱ་སྟེ། དེ་ཡང་རྣམ་པ་དུས་འཇུག །དེ་བཞིན་དུ་འཇིག་རྟེན་པའི་བཟོ་དང་། ལས་ཀྱི་གནས࿒ཤེས་པའི་བར་དུ་རྣམ་པ་དུས་འཇུག་ཅེ་ན། སངས་རྒྱས་ཀྱི་གསུང་རབ་ནི་མདོར་བསྡུ་ན་རྣམ་པ་གཉིས་ཀྱིས་འཇུག་སྟེ། རྒྱུ་དང་འབྲས་བུ་ཡང་དག་པར་སྟོན་པའི་རྣམ་པ་དང་། བྱས་པ་ཆུད་མི་ཟ་ཞིང་མ་བྱས་པ་དང་འཕྲད་པར་མི་འགྱུར་བར་སྟོན་པའི་རྣམ་པའོ། །གཏན་ཚིགས་ཀྱི་བསྟན་བཅོས་ཀྱང་རྣམ་པ་གཉིས་ཏེ། ཕ་རོལ་ཀླན་ཀ་ཚོལ་བ་བརྗོད་པའི་ཕན་ཡོན་སྟོན་པའི་རྣམ་པ་དང་། གཞན་ལས་བྱུང་བ་དེ་ལྟ་བུ་སྨྲ་བ་ལས་ཐར་པའི་ཕན་ཡོན་སྟོན་པའི་རྣམ་པའོ། །སྒྲའི་བསྟན་བཅོས་ཀྱང་རྣམ་པ་གཉིས་ཏེ། སྐད་ཀྱི་བྱིངས་ཀྱི་ངོ་བོ་བསྒྲུབ་པ་རྣམ་པར་གཞག་པ་སྟོན་པའི་རྣམ་པ་དང་། ཚིག་ལེགས་པར་སྦྱོར་བའི་ཕན་ཡོན་སྟོན་པའི་རྣམ་པའོ། །གསོ་བའི་བསྟན་བཅོས་ནི་རྣམ་པ་བཞིས་འཇུག་སྟེ། ནད་ལ་མཁས࿒པ་སྟོན་པའི་རྣམ་པ་དང་། ནད་ཅི་ལས་བྱུང་བ་ལ་མཁས་པ་སྟོན་པའི་རྣམ་པ་དང་། ནད་བྱུང་བ་བསལ་བ་ལ་མཁས་པ་སྟོན་པའི་རྣམ་པ་དང་། ནད་བསལ་ནས་ཕྱིས་མི་འབྱུང་བར་བྱ་བ་ལ་མཁས་པ་སྟོན་པའི་རྣམ་པའོ། །འཇིག་རྟེན་པའི་བཟོ་དང་། ལས་ཀྱི་གནས་ཤེས་པ་རྣམས་ནི་རང་རང་གི་བཟོ་དང་། ལས་ཀྱི་གནས་སྒྲུབ་པའི་འབྲས་བུ་ཡོངས་སུ་གྲུབ་པ་སྟོན་པའི་རྣམ་པའོ། །

byang chub sems dpas btsal ba gang yin pa de ni rig pa'i gnas lnga po 'di dag yin te/ de ltar na des rig pa'i gnas thams cad btsal ba yin no/ /de la sangs rgyas kyi gsung rab ni nang gi bstan bcos zhes bya ste/ de yang rnam pa dus 'jug /de bzhin du 'jig rten pa'i bzo dang / las kyi gnas shes pa'i bar du rnam pa dus 'jug ce na/ sangs rgyas kyi gsung rab ni mdor bsdu na rnam pa gnyis kyis 'jug ste/ rgyu dang 'bras bu yang dag par ston pa'i rnam pa dang / byas pa chud mi za zhing ma byas pa dang 'phrad par mi 'gyur bar ston pa'i rnam pa'o/ /gtan tshigs kyi bstan bcos kyang rnam pa gnyis te/ pha rol klan ka tshol ba brjod pa'i phan yon ston pa'i rnam pa dang / gzhan las byung ba de lta bu smra ba las thar pa'i phan yon ston pa'i rnam pa'o/ /sgra'i bstan bcos kyang rnam pa gnyis te/ skad kyi byings kyi ngo bo bsgrub pa rnam par gzhag pa ston pa'i rnam pa dang / tshig legs par sbyor ba'i phan yon ston pa'i rnam pa'o/ /gso ba'i bstan bcos ni rnam pa bzhis 'jug ste/ nad la mkhas pa ston pa'i rnam pa dang / nad ci las byung ba la mkhas pa ston pa'i rnam pa dang / nad byung ba bsal ba la mkhas pa ston pa'i rnam pa dang / nad bsal nas phyis mi 'byung bar bya ba la mkhas pa ston pa'i rnam pa'o/ /'jig rten pa'i bzo dang / las kyi gnas shes pa rnams ni rang rang gi bzo dang / las kyi gnas sgrub pa'i 'bras bu yongs su grub pa ston pa'i rnam pa'o/ /

【S2 問答廣辨因明所詮之義】【T1 解正因果相】【U1 解因相即是十因】【V1 總舉數】

ཇི་ལྟར་ན་སངས་རྒྱས་ཀྱི་གསུང་རབ་རྒྱུ་དང་འབྲས་བུ་ཕྱིན་ཅི་མ་ལོག་པ་སྟོན་ཅེ་ན།

ji ltar na sangs rgyas kyi gsung rab rgyu dang 'bras bu phyin ci ma log pa ston ce na/

【V2 列三章】

ཀུན་ནས་ཉོན་མོངས་པ་དང་། རྣམ་པར་བྱང་བ་དང་། འཇིག་རྟེན་པ་རྣམས་ཀྱི་ལོག་རྟོག་ལ་སོགས་པ་ལུང་དུ་མ་བསྟན་པ་དེ་དང་། དེ་དག་འབྱུང་བའི་རྒྱུ་བཅུ་པོ་འདི་དག་ནི་ཕྱིན་ཅི་མ་ལོག་པའི་རྒྱུ་རྣམ་པར་གཞག་པ་དང་རྒྱུ་ཐམས་ཅད་བསྡུས་པ་ཡིན་པར་རིག་པར་བྱའོ། །

kun nas nyon mongs pa dang / rnam par byang ba dang / 'jig rten pa rnams kyi log rtog la sogs pa lung du ma bstan pa de dang / de dag 'byung ba'i rgyu bcu po 'di dag ni phyin ci ma log pa'i rgyu rnam par gzhag pa dang rgyu thams cad bsdus pa yin par rig par bya'o/ /

【V3 釋】【W1 解舉數】【X1 列十名】

རྒྱུ་བཅུ་པོ་དག་གང་ཞེ་ན། རྗེས་སུ་ཐ་སྙད་འདོགས་པའི་རྒྱུ་དང་། ལྟོས་པའི་རྒྱུ་དང་། འཕེན་པའི་རྒྱུ་དང་། ཡོངས་སུ་འཛིན་པའི་རྒྱུ་དང་། མངོན་པར་འགྲུབ་པའི་རྒྱུ་དང་། འདྲེན་པའི་རྒྱུ་དང་། སོ་སོར་ངེས་པའི་རྒྱུ་དང་། ལྷན་ཅིག་བྱེད་པའི་རྒྱུ་དང་། མི་མཐུན་པའི་རྒྱུ་དང་། མི་མཐུན་པ་མེད་པའི་རྒྱུའོ། །

rgyu bcu po dag gang zhe na/ rjes su tha snyad 'dogs pa'i rgyu dang / ltos pa'i rgyu dang / 'phen pa'i rgyu dang / yongs su 'dzin pa'i rgyu dang / mngon par 'grub pa'i rgyu dang / 'dren pa'i rgyu dang / so sor nges pa'i rgyu dang / lhan cig byed pa'i rgyu dang / mi mthun pa'i rgyu dang / mi mthun pa med pa'i rgyu'o/ /

【X2 解十因】

དེ་ལ་ཆོས་ཐམས་ཅད་ཀྱི་མིང་དང་། མིང་སྔོན་དུ་འགྲོ་བའི་འདུ་ཤེས་དང་། འདུ་ཤེས་སྔོན་དུ་འགྲོ་བའི་བརྗོད་པ་གང་ཡིན་པ་དེ་ནི་ཆོས་དེ་དང་དེ་དག་གི་རྗེས་སུ་ཐ་སྙད་འདོགས་པའི་རྒྱུ་ཡིན་ནོ། །དེ་ལ་གང་ལ་ལྟོས་ཤིང་རྒྱུ་གང་ལས་བྱུང་བ་དངོས་པོ་གང་ལ་འདོད་པ་དང་ལེན་པར་གྱུར་པ་དེ་ནི་དེའི་ལྟོས་པའི་རྒྱུ་ཞེས་བྱ་སྟེ། འདི་ལྟ་སྟེ། ལག་པ་ལ་ལྟོས་ཤིང་ལག་པའི་རྒྱུ་ལས་བྱུང་བ་ནི་ལེན་པའི་ལས་སོ། །རྐང་པ་ལ་ལྟོས་ཤིང་རྐང་པའི་རྒྱུ་ལས་བྱུང་བ་ནི་འགྲོ་བ་དང་འོང་བའི་ལས་སོ། །ཚིགས་ལ་ལྟོས་ཤིང་ཚིགས་ཀྱི་རྒྱུ་ལས་བྱུང་བ་ནི་བསྐུམ་པ་དང་བརྐྱང་བའི་ལས་སོ། །བཀྲེས་པ་དང་སྐོམ་པ་ལ་ལྟོས་ཤིང་བཀྲེས་པ་དང་སྐོམ་པའི་རྒྱུ་ལས་བྱུང་བ་ནི་ཟས་དང་སྐོམ་ལེན་པ་དང་ཚོལ་བ་ཡིན་ཏེ། དེ་ལྟ་བུ་དང་མཐུན་པ་ཚད་མེད་པའི་ཡུལ་དང་ལྡན་པ་ནི་ལྟོས་པའི་རྒྱུ་ཡིན་པར་རིག་པར་བྱའོ། །དེ་ལ་ས་བོན་ནི་རང་གི་འབྲས་བུ་ཐ་མའི་བར་གྱི་འཕེན་པའི་རྒྱུ་ཡིན་ནོ། །ས་བོན་མ་གཏོགས་པར་དེ་ལས་གཞན་པའི་རྐྱེན་ནི་ཡོངས་སུ་འཛིན་པའི་རྒྱུ་ཡིན་ནོ། །ས་བོན་དེ་ཉིད་ནི་རང་གི་འབྲས་བུ་མངོན་པར་འགྲུབ་པའི་རྒྱུ་ཡིན་ནོ། །ས་བོན་ལས་གྲུབ་པའི་འབྲས་བུ་དེ་ནི་ས་བོན་གྱིས་འཕངས་པའི་འབྲས་བུ་ཕྱི་མའི་འདྲེན་པའི་རྒྱུ་ཡིན་ནོ། །རྣམ་པ་སྣ་ཚོགས་རྣམ་པ་ཐ་དད་པའི་རྒྱུ་ཉིད࿒ནི་སོ་སོར་ངེས་པའི་རྒྱུ་ཡིན་ནོ། །ལྟོས་པའི་རྒྱུ་གང་ཡིན་པ་དང་། ࿒འཕེན་པའི་རྒྱུ་གང་ཡིན་པ་དང༌། ཡོངས་སུ་འཛིན་པའི་རྒྱུ་གང་ཡིན་པ་དང་། མངོན་པར་འགྲུབ་པའི་རྒྱུ་གང་ཡིན་པ་དང་། འདྲེན་པའི་རྒྱུ་གང་ཡིན་པ་དང་། སོ་སོར་ངེས་པའི་རྒྱུ་གང་ཡིན་པའི་རྒྱུ་དེ་དག་ཐམས་ཅད་གཅིག་ཏུ་བསྡུས་པ་ནི་ལྷན་ཅིག་བྱེད་པའི་རྒྱུ་ཞེས་བྱའོ། །སྐྱེ་བ་ལ་བར་དུ་གཅོད་པའི་རྒྱུ་ནི་མི་མཐུན་པའི་རྒྱུ་ཡིན་ནོ། །བར་དུ་གཅོད་པ་མེད་པ་ནི་མི་མཐུན་པ་མེད་པའི་རྒྱུ་ཡིན་ནོ། །

de la chos thams cad kyi ming dang / ming sngon du 'gro ba'i 'du shes dang / 'du shes sngon du 'gro ba'i brjod pa gang yin pa de ni chos de dang de dag gi rjes su tha snyad 'dogs pa'i rgyu yin no/ /de la gang la ltos shing rgyu gang las byung ba dngos po gang la 'dod pa dang len par gyur pa de ni de'i ltos pa'i rgyu zhes bya ste/ 'di lta ste/ lag pa la ltos shing lag pa'i rgyu las byung ba ni len pa'i las so/ /rkang pa la ltos shing rkang pa'i rgyu las byung ba ni 'gro ba dang 'ong ba'i las so/ /tshigs la ltos shing tshigs kyi rgyu las byung ba ni bskum pa dang brkyang ba'i las so/ /bkres pa dang skom pa la ltos shing bkres pa dang skom pa'i rgyu las byung ba ni zas dang skom len pa dang tshol ba yin te/ de lta bu dang mthun pa tshad med pa'i yul dang ldan pa ni ltos pa'i rgyu yin par rig par bya'o/ /de la sa bon ni rang gi 'bras bu tha ma'i bar gyi 'phen pa'i rgyu yin no/ /sa bon ma gtogs par de las gzhan pa'i rkyen ni yongs su 'dzin pa'i rgyu yin no/ /sa bon de nyid ni rang gi 'bras bu mngon par 'grub pa'i rgyu yin no/ /sa bon las grub pa'i 'bras bu de ni sa bon gyis 'phangs pa'i 'bras bu phyi ma'i 'dren pa'i rgyu yin no/ /rnam pa sna tshogs rnam pa tha dad pa'i rgyu nyid ni so sor nges pa'i rgyu yin no/ /ltos pa'i rgyu gang yin pa dang / 'phen pa'i rgyu gang yin pa dang/ yongs su 'dzin pa'i rgyu gang yin pa dang / mngon par 'grub pa'i rgyu gang yin pa dang / 'dren pa'i rgyu gang yin pa dang / so sor nges pa'i rgyu gang yin pa'i rgyu de dag thams cad gcig tu bsdus pa ni lhan cig byed pa'i rgyu zhes bya'o/ /skye ba la bar du gcod pa'i rgyu ni mi mthun pa'i rgyu yin no/ /bar du gcod pa med pa ni mi mthun pa med pa'i rgyu yin no/ /

【X3 對二因四緣相攝通塞】【Y1 對二因】

དེ་ལ་མི་མཐུན་པའི་རྒྱུ་ནི་མདོར་བསྡུ་ན་རྣམ་པ་དྲུག་སྟེ། ཚིག་མི་མཐུན་པ་ནི་འདི་ལྟ་སྟེ། དགེ་སྦྱོང་དང་། བྲམ་ཟེ་ཁ་ཅིག་གི་བསྟན་བཅོས་སྔ་ཕྱི་མི་མཐུན་པ་རྣམས་ལྟ་བུ་ཡིན་ནོ། །རིགས་པ࿒དང་འགལ་བ་ནི་སྒྲུབ་པར་བྱེད་པ་ཤེས་པར་བྱ་བའི་དོན་སྒྲུབ་པ་ལ་འཐད་པར་སྒྲུབ་པའི་རིགས་པ་མི་རུང་བ་ཡིན་ནོ། །སྐྱེ་བ་དང་མི་མཐུན་པ་ནི་འདི་ལྟ་སྟེ། སྐྱེ་བའི་རྐྱེན་མེད་པ་དང་། སྐྱེ་བ་ལ་བར་དུ་གཅོད་པའི་ཆོས་ཡོད་ན། སྐྱེ་བར་མི་འགྱུར་བ་ལྟ་བུ་ཡིན་ནོ། །ལྷན་ཅིག་གནས་པ་མི་མཐུན་པ་ནི་འདི་ལྟ་སྟེ། སྣང་བ་དང་མུན་པ་གཉིས་དང་། འདོད་ཆགས་དང་ཞེ་སྡང་གཉིས་དང་། བདེ་བ་དང་སྡུག་བསྔལ་གཉིས་ལྟ་བུ་ཡིན་ནོ། །མི་འཕྲོད་པའི་མི་མཐུན་པ་ནི་འདི་ལྟ་སྟེ། སྦྲུལ་དང་སྲེ་མོང་གཉིས་དང་། བྱི་ལ་དང་། བྱི་བ་གཉིས་དང་། གཅིག་ལ་གཅིག་ཕྱིར་རྒོལ་ཞིང་དགྲར་གྱུར་པ་གཉིས་ལྟ་བུ་ཡིན་ནོ། །མི་མཐུན་པའི་ཕྱོགས་དང་གཉེན་པོའི་ཕྱོགས་ཀྱི་མི་མཐུན་པ་ནི་འདི་ལྟ་སྟེ། མི་སྡུག་པ་བསྒོམ་པ་དང࿒འདོད་པའི་འདོད་ཆགས་གཉིས་དང་། བྱམས་པ་བསྒོམ་པ་དང་གནོད་སེམས་གཉིས་དང་། སྙིང་རྗེ་བསྒོམ་པ་དང་རྣམ་པར་འཚེ་བ་གཉིས་དང་། བྱང་ཆུབ་ཀྱི་ཡན་ལག་དང་ལམ་ཡན་ལག་བརྒྱད་པ་བསྒོམ་པ་དང་། ཁམས་གསུམ་ན་སྤྱོད་པའི་ཉོན་མོངས་པ་ཐམས་ཅད་ལྟ་བུ་ཡིན་ནོ། །དོན་གྱི་སྐབས་འདིར་ནི་སྐྱེ་བ་དང་མི་མཐུན་པ་ཉིད་དུ་འདོད་དོ། །ཡང་རྒྱུ་འདི་དག་ཐམས་ཅད་ནི་རྒྱུ་གཉིས་ཀྱིས་བསྡུས་ཏེ་བསྐྱེད་པའི་རྒྱུ་དང་། ཐབས་ཀྱི་རྒྱུ་ཡིན་ནོ། །དེ་ལ་འཕེན་པ་དང་མངོན་པར་འགྲུབ་པར་བྱེད་པའི་ས་བོན་གང་ཡིན་པ་དེ་ནི་བསྐྱེད་པའི་རྒྱུ་ཡིན་ནོ། །རྒྱུ་ལྷག་མ་རྣམས་ནི་ཐབས་ཀྱི་རྒྱུ་ཡིན་པར་རིག་པར་བྱའོ།། །།

de la mi mthun pa'i rgyu ni mdor bsdu na rnam pa drug ste/ tshig mi mthun pa ni 'di lta ste/ dge sbyong dang / bram ze kha cig gi bstan bcos snga phyi mi mthun pa rnams lta bu yin no/ /rigs pa dang 'gal ba ni sgrub par byed pa shes par bya ba'i don sgrub pa la 'thad par sgrub pa'i rigs pa mi rung ba yin no/ /skye ba dang mi mthun pa ni 'di lta ste/ skye ba'i rkyen med pa dang / skye ba la bar du gcod pa'i chos yod na/ skye bar mi 'gyur ba lta bu yin no/ /lhan cig gnas pa mi mthun pa ni 'di lta ste/ snang ba dang mun pa gnyis dang / 'dod chags dang zhe sdang gnyis dang / bde ba dang sdug bsngal gnyis lta bu yin no/ /mi 'phrod pa'i mi mthun pa ni 'di lta ste/ sbrul dang sre mong gnyis dang / byi la dang / byi ba gnyis dang / gcig la gcig phyir rgol zhing dgrar gyur pa gnyis lta bu yin no/ /mi mthun pa'i phyogs dang gnyen po'i phyogs kyi mi mthun pa ni 'di lta ste/ mi sdug pa bsgom pa dang 'dod pa'i 'dod chags gnyis dang / byams pa bsgom pa dang gnod sems gnyis dang / snying rje bsgom pa dang rnam par 'tshe ba gnyis dang / byang chub kyi yan lag dang lam yan lag brgyad pa bsgom pa dang / khams gsum na spyod pa'i nyon mongs pa thams cad lta bu yin no/ /don gyi skabs 'dir ni skye ba dang mi mthun pa nyid du 'dod do/ /yang rgyu 'di dag thams cad ni rgyu gnyis kyis bsdus te bskyed pa'i rgyu dang / thabs kyi rgyu yin no/ /de la 'phen pa dang mngon par 'grub par byed pa'i sa bon gang yin pa de ni bskyed pa'i rgyu yin no/ /rgyu lhag ma rnams ni thabs kyi rgyu yin par rig par bya'o// //

【Y2 將四緣共二因相攝】

བམ་པོ་དྲུག་པ།

bam po drug pa/

རྐྱེན་ནི་བཞི་སྟེ། རྒྱུའི་རྐྱེན་དང་། མཚུངས་པ་དེ་མ་ཐག་པའི་རྐྱེན་དང་། དམིགས་པའི་རྐྱེན་དང་། བདག་པོའི་རྐྱེན་ཏོ། །དེ་ལ་བསྐྱེད་པའི་རྒྱུ་གང་ཡིན་པ་དེ་ནི་རྒྱུའི་རྐྱེན་ཏོ། །ཐབས་ཀྱི་རྒྱུ་གང་ཡིན་པ་དེ་ནི། བདག་པོའི་རྐྱེན་ཡིན་པར་རིག་པར་བྱའོ། །མཚུངས་པ་དེ་མ་ཐག་པའི་རྐྱེན་དང་།དམིགས་པའི་རྐྱེན་ནི། སེམས་དང་སེམས་ལས་བྱུང࿒བ་པའི་ཆོས་རྣམས་ཀྱི་ཡིན་ཏེ༑ འདི་ལྟར་སེམས་དང་སེམས་ལས་བྱུང་བའི་ཆོས་སྔ་མ་སྐྱེས་པ་རྣམས་སྐབས་འབྱེད་པས་ཡོངས་སུ་ཟིན་པ་དང་། དམིགས་པས་ཡོངས་སུ་ཟིན་པ་ལ་འབྱུང་ཞིང་འཇུག་པར་འགྱུར་རོ། །དེ་ལྟ་བས་ན་དེ་མ་ཐག་པའི་རྐྱེན་དང་། དམིགས་པའི་རྐྱེན་ནི་ཡོངས་སུ་འཛིན་པའི་རྒྱུས་བསྡུས་པར་རིག་པར་བྱའོ། །

rkyen ni bzhi ste/ rgyu'i rkyen dang / mtshungs pa de ma thag pa'i rkyen dang / dmigs pa'i rkyen dang / bdag po'i rkyen to/ /de la bskyed pa'i rgyu gang yin pa de ni rgyu'i rkyen to/ /thabs kyi rgyu gang yin pa de ni/ bdag po'i rkyen yin par rig par bya'o/ /mtshungs pa de ma thag pa'i rkyen dang /dmigs pa'i rkyen ni/ sems dang sems las byung ba pa'i chos rnams kyi yin te| 'di ltar sems dang sems las byung ba'i chos snga ma skyes pa rnams skabs 'byed pas yongs su zin pa dang / dmigs pas yongs su zin pa la 'byung zhing 'jug par 'gyur ro/ /de lta bas na de ma thag pa'i rkyen dang / dmigs pa'i rkyen ni yongs su 'dzin pa'i rgyus bsdus par rig par bya'o/ /

【W2 解三章】【X1 解世間十因】

དེ་ལ་རྒྱུ་བཅུ་པོ་འདི་དག་གིས་འཇིག་རྟེན་པའི་དངོས་པོ་ཐམས་ཅད་ནི་ཇི་ལྟར་འབྱུང་བར་འགྱུར༑ ཀུན་ནས་ཉོན་མོངས་པ་ནི་ཇི་ལྟར་འགྱུར་རྣམ་པར་བྱང་བར་ནི་ཇི་ལྟར་འགྱུར་ཞེ་ན། འདི་ལྟར་འཇིག་རྟེན་ན࿒འབྲས་བུའི་གྲངས་སུ་གཏོགས་པའི་ལོ་ཏོག་གང་དག་གིས་འཇིག་རྟེན་འདི་འཚོ་བར་བྱེད་པ་གང་ཡིན་པ་དེ་དག་གི་མིང་དང་། འདུ་ཤེས་དང་། ཚིག་ཏུ་བརྗོད་པ་རྣམ་པ་སྣ་ཚོགས་འདི་ལྟ་སྟེ། ནས་དང་། འབྲས་སཱ་ལུ་དང་། གྲོ་དང་། ཏིལ་དང་། མོན་སྲན་སྡེའུ་དང་། མོན་སྲན་གྲེའུ་དང་། རྒྱ་སྲན་ཞེས་བྱ་བ་ལ་སོགས་པ་འདི་ནི་དེ་དག་གི་ཐ་སྙད་ནས་ཁྱེར་ཏེ་ཤོག །ཁྱེར་ཅིག་ཐོགས་ཤིག་ཞོགས་ཤིག་ཅེས་བྱ་བ་ལ་སོགས་པའི་རྗེས་སུ་ཐ་སྙད་འདོགས་པའི་རྒྱུ་ཡིན་ནོ། །ནས་ལ་ཇི་ལྟ་བ་བཞིན་དུ་ལྷག་མ་རྣམས་ལ་ཡང་དེ་བཞིན་དུ་རིག་པར་བྱའོ། །བཀྲེས་པ་དང་། སྐོམ་པ་དང་། ཉམ་ཆུང་བ་དང་། ལུས་གནས་པར་བྱ་བ་ལ་ལྟོས་པ་དང་། ཁམ་གྱི་ཟས་མྱོང་བར་བྱེད་པ་ལ་ལྟོས་ནས། དེ་དག་འདོད་པ་དང་། ཚོལ་བ་དང་། ལེན་པ་དང༌། ལོངས་སྤྱོད་པར་བྱེད་པ་འདི་ནི་དེ་དག་གི་ལྟོས་པའི་རྒྱུ་ཡིན་ནོ། །རང་གི་ས་བོན་གང་དང་གང࿒ལས་ལོ་ཏོག་གང་དང་གང་འབྱུང་བའི་ས་བོན་དེ་ནི་དེའི་འཕེན་པའི་རྒྱུ་ཡིན་ནོ། །ས་དང་ཆར་པ་ལ་སོགས་པའི་རྐྱེན་ལས་མྱུ་གུ་འབྱུང་བར་གྱུར་པ་དེ་ནི་ཡོངས་སུ་འཛིན་པའི་རྒྱུ་ཡིན་ནོ། །ས་བོན་དེ་ནི་མྱུ་གུ་དེའི་མངོན་པར་འགྲུབ་པའི་རྒྱུ་ཡིན་ནོ། །མྱུ་གུ་དང་སྡོང་པོ་དང་ལོ་མ་གཅིག་ནས་གཅིག་ཏུ་བརྒྱུད་པའི་རྒྱུན་དེ་ནི་ལོ་ཏོག་དེ࿒འགྲུབ་པ་དང་ལོ་ཏོག་དེ་ཡོངས་སུ་སྨིན་པའི་འདྲེན་པའི་རྒྱུ་ཡིན་ནོ། །ནས་ཀྱི་ས་བོན་ལས་ཀྱང་ནས་ཀྱི་མྱུ་གུ་དང་། ནས་ཀྱི་ལོ་ཏོག་འབྱུང་བར་འགྱུར་གྱི་གཞན་ནི་མ་ཡིན་ནོ། །དེ་བཞིན་དུ་ལྷག་མ་རྣམས་ལ་ཡང་རིག་པར་བྱ་སྟེ། འདི་ནི་དེ་དག་གི་སོ་སོར་ངེས་པའི་རྒྱུ་ཡིན་ནོ།།ལྟོས་པའི་རྒྱུ་ནས་བཟུང་སྟེ། སོ་སོར་ངེས་པའི࿒རྒྱུ་ལ་ཐུག་པའི་རྒྱུ་དེ་དག་ཐམས་ཅད་ནི་ལོ་ཏོག་འགྲུབ་པའི་ལྷན་ཅིག་བྱེད་པའི་རྒྱུ་ཡིན་ནོ། །འབྲུ་དེ་རྒྱུ་གང་ཡང་རུང་བ་མ་ཚང་ན་འགྲུབ་པར་མི་འགྱུར་ཏེ། དེ་ལྟ་བས་ན་དེ་དག་ཐམས་ཅད་ཚོགས་པ་ནི་ལྷན་ཅིག་བྱེད་པའི་རྒྱུ་ཞེས་བྱའོ། །སེར་བ་དང་ལོ་ཏོག་ལ་གནོད་པ་བྱུང་བ་ལ་སོགས་པ་བར་དུ་གཅོད་པ་རྣམས་ནི་མི་མཐུན་པའི་རྒྱུ་ཡིན་ནོ། །དེ་དག་མེད་དེ་བར་དུ་གཅོད་པ་མེད་པ་ནི་མི་མཐུན་པ་མེད་པའི་རྒྱུ་ཡིན་ནོ། །དེ་ལྟར་རྒྱུ་བཅུ་པོ་དེ་དག་ནི་འབྲུ་བསྡུས་པ་རྣམས་ལ་ཇི་ལྟ་བ་བཞིན་དུ་དེ་ལས་གཞན་པའི་འཇིག་རྟེན་པའི་དངོས་པོ་དག་ལ་ཡང་ཅི་རིགས་པར་སྦྱར་བར་རིག་པར་བྱའོ། །

de la rgyu bcu po 'di dag gis 'jig rten pa'i dngos po thams cad ni ji ltar 'byung bar 'gyur| kun nas nyon mongs pa ni ji ltar 'gyur rnam par byang bar ni ji ltar 'gyur zhe na/ 'di ltar 'jig rten na 'bras bu'i grangs su gtogs pa'i lo tog gang dag gis 'jig rten 'di 'tsho bar byed pa gang yin pa de dag gi ming dang / 'du shes dang / tshig tu brjod pa rnam pa sna tshogs 'di lta ste/ nas dang / 'bras sA lu dang / gro dang / til dang / mon sran sde'u dang / mon sran gre'u dang / rgya sran zhes bya ba la sogs pa 'di ni de dag gi tha snyad nas khyer te shog /khyer cig thogs shig zhogs shig ces bya ba la sogs pa'i rjes su tha snyad 'dogs pa'i rgyu yin no/ /nas la ji lta ba bzhin du lhag ma rnams la yang de bzhin du rig par bya'o/ /bkres pa dang / skom pa dang / nyam chung ba dang / lus gnas par bya ba la ltos pa dang / kham gyi zas myong bar byed pa la ltos nas/ de dag 'dod pa dang / tshol ba dang / len pa dang/ longs spyod par byed pa 'di ni de dag gi ltos pa'i rgyu yin no/ /rang gi sa bon gang dang gang las lo tog gang dang gang 'byung ba'i sa bon de ni de'i 'phen pa'i rgyu yin no/ /sa dang char pa la sogs pa'i rkyen las myu gu 'byung bar gyur pa de ni yongs su 'dzin pa'i rgyu yin no/ /sa bon de ni myu gu de'i mngon par 'grub pa'i rgyu yin no/ /myu gu dang sdong po dang lo ma gcig nas gcig tu brgyud pa'i rgyun de ni lo tog de 'grub pa dang lo tog de yongs su smin pa'i 'dren pa'i rgyu yin no/ /nas kyi sa bon las kyang nas kyi myu gu dang / nas kyi lo tog 'byung bar 'gyur gyi gzhan ni ma yin no/ /de bzhin du lhag ma rnams la yang rig par bya ste/ 'di ni de dag gi so sor nges pa'i rgyu yin no//ltos pa'i rgyu nas bzung ste/ so sor nges pa'i rgyu la thug pa'i rgyu de dag thams cad ni lo tog 'grub pa'i lhan cig byed pa'i rgyu yin no/ /'bru de rgyu gang yang rung ba ma tshang na 'grub par mi 'gyur te/ de lta bas na de dag thams cad tshogs pa ni lhan cig byed pa'i rgyu zhes bya'o/ /ser ba dang lo tog la gnod pa byung ba la sogs pa bar du gcod pa rnams ni mi mthun pa'i rgyu yin no/ /de dag med de bar du gcod pa med pa ni mi mthun pa med pa'i rgyu yin no/ /de ltar rgyu bcu po de dag ni 'bru bsdus pa rnams la ji lta ba bzhin du de las gzhan pa'i 'jig rten pa'i dngos po dag la yang ci rigs par sbyar bar rig par bya'o/ /

【X2 解雜染十因 】

དེ་ལ་འདི་ལྟར་རྟེན་ཅིང་འབྲེལ་པར་འབྱུང་བ་ཐམས་ཅད་ཀྱི་མིང་དང་། འདུ་ཤེས་དང་ཚིག་ཏུ་བརྗོད་པ་འདི་ལྟ་སྟེ། མ་རིག་པ་དང་། འདུ་བྱེད་རྣམས་དང་། རྣམ་པར་ཤེས་པ་དང་། མིང་དང་གཟུགས་ནས་རྒྱས་པར་རྒ་ཤི་དང་། མྱ་ངན་དང་། སྨྲེ་སྔགས་འདོན་པ་དང་། སྡུག་བསྔལ་བ་དང་། ཡིད་མི་བདེ་བ་དང་། འཁྲུག་པ་ཞེས་བྱ་བ་འདི་ནི་རེ་ཞིག་ཀུན་ནས་ཉོན་མོངས་པའི་ཐ་སྙད་མ་རིག་པའི་རྐྱེན་གྱིས་འདུ་བྱེད་རྣམས་ཞེས་བྱ་བ་ནས་སྐྱེ་བའི་རྐྱེན་གྱིས་རྒ་ཤི་ཞེས་བྱ་བ་ལ་སོགས་པའི་རྗེས་སུ་ཐ་སྙད་འདོགས་པའི་རྒྱུ་ཡིན་ནོ། །ཡུལ་མྱོང་བ་ལ་ལྟོས་ནས་སྲིད་པའི་ཡན་ལག་འདི་དག་འཇུག་པ་དེ་དག་ནི་དེའི་ཀུན་ནས་ཉོན་མོངས་པའི་རྒྱུ་ཡིན་ནོ། །ཚེ་འདི་ལ་སྐྱེས་ཤིང་བྱུང་བའི་མ་རིག་པ་ལ་སོགས་པའི་ཆོས་རྣམས་ཀྱི་ས་བོན་གང་དག་ཡིན་པ་དེ་དག་ནི࿒སྐྱེ་བ་གཞན་གྱི་སྐྱེ་བ་དང་། རྒ་ཤིའི་འཕེན་པའི་རྒྱུ་ཡིན་ནོ། །སྐྱེས་བུ་དམ་པ་མ་ཡིན་པ་ལ་བརྟེན་པ་དང་། དམ་པའི་ཆོས་མ་ཡིན་པ་ཐོས་པ་དང་། ཚུལ་བཞིན་མ་ཡིན་པ་ཡིད་ལ་བྱེད་པ་དང་། སྔོན་གོམས་པའི་འཕེན་པ་ནི་མ་རིག་པ་ལ་སོགས་པ་དག་འབྱུང་བའི་ཡོངས་སུ་འཛིན་པའི་རྒྱུ་ཡིན་ནོ། །མ་རིག་པ་ལ་སོགས་པའི་རང་རང་གི་ས་བོན་ནི་མངོན་པར་འགྲུབ་པའི་རྒྱུ་ཡིན་ནོ། །མ་རིག་པ་ལ་སོགས་པ་སྲིད་པ་ལ་ཐུག་པ་དེ་དག་ནི་ཕྱི་མ་ཕྱི་མ་འདྲེན་ཅིང་གཅིག་ནས་གཅིག་ཏུ་བརྒྱུད་པས་ཚེ་གཞན་གྱི་སྐྱེ་བ་དང་། རྒ་ཤི་དེའི་འདྲེན་པའི་རྒྱུ་ཡིན་ནོ། །མ་རིག་པ་ལ་སོགས་པ་སྲིད་པའི་མཐར་ཐུག་པ་རང་གི་ས་བོན་རྣམས་དང་བཅས་པ་གཞན་དག་སེམས་ཅན་དམྱལ་བར་སྐྱེ་བར་འགྱུར་བ་དང་། གཞན་དག་དུད་འགྲོ་དང་། ཡི་དྭགས་དང་། ལྷ་དང་མིར་འགྱུར་བ་དེ་ནི་ཀུན་ནས་ཉོན་མོངས་པའི་སོ་སོར་ངེས་པའི་རྒྱུ་ཡིན་ནོ།། ལྟོས་པའི་རྒྱུ་ལ་སོགས་པ་སོ་སོར་ངེས་པའི་རྒྱུ་ལ་ཐུག་པ་ཡན་ཆད་རྒྱུ་དེ་དག་ཐམས་ཅད་ལྷན་ཅིག་བྱེད་པའི་རྒྱུ་ཞེས་བྱའོ། །ཀུན་ནས་ཉོན་མོངས་པ་དེའི་མི་མཐུན་པའི་རྒྱུ་ནི་རིགས་དང་ལྡན་པ་དང་། སངས་རྒྱས་རྣམས་འབྱུང་བ་དང་། དམ་པའི་ཆོས་བསྟན་པ་དང་། སྐྱེས་བུ་དམ་པ་ལ་བརྟེན་པ་དང་། དམ་པའི་ཆོས་མཉན་པ་དང་། ཚུལ་བཞིན་ཡིད་ལ་བྱེད་པ་དང་། ཆོས་ཀྱི་རྗེས་སུ་མཐུན་པའི་ཆོས་སྒྲུབ་པ་དང་། བྱང་ཆུབ་ཀྱི་ཕྱོགས་ཀྱི་ཆོས་ཐམས་ཅད་དོ། །མི་མཐུན་པ་མེད་པའི་རྒྱུ་ནི་ཇི་སྐད་བསྟན་པའི་ཆོས་འདི་དག་ཉིད་མེད་པ་དང་བྲལ་བ་ཉིད་དོ། །དེ་ལྟར་རྒྱུ་བཅུ་པོ་འདི་དག་གིས་སེམས་ཅན་ཐམས་ཅད་ཀྱི་ཀུན་ནས་ཉོན་མོངས་པ་ཐམས་ཅད་རིག་པར་བྱའོ། །

de la 'di ltar rten cing 'brel par 'byung ba thams cad kyi ming dang / 'du shes dang tshig tu brjod pa 'di lta ste/ ma rig pa dang / 'du byed rnams dang / rnam par shes pa dang / ming dang gzugs nas rgyas par rga shi dang / mya ngan dang / smre sngags 'don pa dang / sdug bsngal ba dang / yid mi bde ba dang / 'khrug pa zhes bya ba 'di ni re zhig kun nas nyon mongs pa'i tha snyad ma rig pa'i rkyen gyis 'du byed rnams zhes bya ba nas skye ba'i rkyen gyis rga shi zhes bya ba la sogs pa'i rjes su tha snyad 'dogs pa'i rgyu yin no/ /yul myong ba la ltos nas srid pa'i yan lag 'di dag 'jug pa de dag ni de'i kun nas nyon mongs pa'i rgyu yin no/ /tshe 'di la skyes shing byung ba'i ma rig pa la sogs pa'i chos rnams kyi sa bon gang dag yin pa de dag ni skye ba gzhan gyi skye ba dang / rga shi'i 'phen pa'i rgyu yin no/ /skyes bu dam pa ma yin pa la brten pa dang / dam pa'i chos ma yin pa thos pa dang / tshul bzhin ma yin pa yid la byed pa dang / sngon goms pa'i 'phen pa ni ma rig pa la sogs pa dag 'byung ba'i yongs su 'dzin pa'i rgyu yin no/ /ma rig pa la sogs pa'i rang rang gi sa bon ni mngon par 'grub pa'i rgyu yin no/ /ma rig pa la sogs pa srid pa la thug pa de dag ni phyi ma phyi ma 'dren cing gcig nas gcig tu brgyud pas tshe gzhan gyi skye ba dang / rga shi de'i 'dren pa'i rgyu yin no/ /ma rig pa la sogs pa srid pa'i mthar thug pa rang gi sa bon rnams dang bcas pa gzhan dag sems can dmyal bar skye bar 'gyur ba dang / gzhan dag dud 'gro dang / yi dwags dang / lha dang mir 'gyur ba de ni kun nas nyon mongs pa'i so sor nges pa'i rgyu yin no// ltos pa'i rgyu la sogs pa so sor nges pa'i rgyu la thug pa yan chad rgyu de dag thams cad lhan cig byed pa'i rgyu zhes bya'o/ /kun nas nyon mongs pa de'i mi mthun pa'i rgyu ni rigs dang ldan pa dang / sangs rgyas rnams 'byung ba dang / dam pa'i chos bstan pa dang / skyes bu dam pa la brten pa dang / dam pa'i chos mnyan pa dang / tshul bzhin yid la byed pa dang / chos kyi rjes su mthun pa'i chos sgrub pa dang / byang chub kyi phyogs kyi chos thams cad do/ /mi mthun pa med pa'i rgyu ni ji skad bstan pa'i chos 'di dag nyid med pa dang bral ba nyid do/ /de ltar rgyu bcu po 'di dag gis sems can thams cad kyi kun nas nyon mongs pa thams cad rig par bya'o/ /

【W3 解清淨十因】

དེ་ལ་རྣམ་པར་བྱང་བའི་ཕྱོགས་ཀྱི་ཆོས་ཐམས་ཅད་དང་། འགོག་པ་མྱ་ངན་ལས་འདས་པ་ལ་མྱ་ངན་ལས་འདས་པའི་མིང་དང་། འདུ་ཤེས་དང་། ཚིག་ཏུ་བརྗོད་པ་གང་ཡིན་པ་དེ་ནི་རྣམ་པར་བྱང་བའི་རྗེས་སུ་ཐ་སྙད་འདོགས་པའི་རྒྱུ་ཡིན་ཏེ། དྲན་པ་ཉེ་བར་གཞག་པ་རྣམས་དང་། ཡང་དག་པར་སྤོང་བ་རྣམས་ནས། འཕགས་པའི་ལམ་ཡན་ལག་བརྒྱད་པའི་བར་དང་། མ་རིག་པ་འགགས་པས་འདུ་བྱེད࿒འགག་པ་ནས་རྒྱས་པར་སྐྱེ་བ་འགགས་པས་རྒ་ཤི་འགག་པའི་བར་དེ་དག་དང་། དེ་ལྟ་བུ་དང་མཐུན་པ་རྣམས་ནི་རྗེས་སུ་ཐ་སྙད་འདོགས་པའི་རྒྱུ་ཡིན་ནོ། །དེ་ལ་འདུ་བྱེད་ཀྱི་ཉེས་དམིགས་ལ་ལྟོས་ནས་རྣམ་པར་བྱང་བ་ཚོལ་བ་དང་། རྣམ་པར་བྱང་བ་ཡོངས་སུ་འཛིན་པ་དང་། རྣམ་པར་བྱང་བ་ཡོངས་སུ་གྲུབ་པ་གང་ཡིན་པ་དེ་ནི་དེའི་ལྟོས་པའི་རྒྱུ་ཡིན་ནོ། །གང་ཟག་རིགས་ལ་གནས་པའི་རིགས་དང་ལྡན་པ། ཕུང་པོ་ལྷག་མ་དང་བཅས་པ་དང་། ཕུང་པོ་ལྷག་མ་མེད་པ་འཐོབ་པའི་སྔོན་དུ་འགྲོ་བ་གང་ཡིན་པ་དེ་ནི་རྣམ་པར་བྱང་བ་འཕེན་པའི་རྒྱུ་ཡིན་ནོ། །སྐྱེས་བུ་དམ་པ་ལ་བརྟེན་པ་དང་དམ་པའི་ཆོས་མཉན་པ་དང་། ཚུལ་བཞིན་ཡིད་ལ་བྱ་བ་དང་། སྔོན་དབང་པོ་ཡོངས་སུ་སྨིན་པར་བྱས་པ་ནི་ཡོངས་སུ་འཛིན་པའི་རྒྱུ་ཡིན་ནོ༑ །རིགས་ཀྱིས་བསྡུས་པ་ནི་ཟག་པ་མེད་པ་བྱང་ཆུབ་ཀྱི་ཕྱོགས་ཀྱི་ཆོས་ཀྱི་ས་བོན་དེ་དག་ནི་བྱང་ཆུབ་ཀྱི་ཕྱོགས་ཀྱི་ཆོས་དེ་དག་གི་མངོན་པར་འགྲུབ་པའི་རྒྱུ་ཡིན་ནོ། །བྱང་ཆུབ་ཀྱི་ཕྱོགས་ཀྱི་ཆོས་དང་རང་གི་ས་བོན་ལས་མངོན་པར་འགྲུབ་པ་དེ་དག་ནི་ཕུང་པོའི་ལྷག་མ་དང་བཅས་པ་དང་། ཕུང་པོ་ལྷག་མ་མེད་པའི་མྱ་ངན་ལས་འདས་པའི་དབྱིངས་ཀྱི་རིམ་གྱིས་འདྲེན་པའི་རྒྱུ་ཡིན་ནོ། །དེ་ལ་ཉན་ཐོས་ཀྱི་རིགས་གང་ཡིན་པ་དེ་ནི་ཉན་ཐོས་ཀྱི་ཐེག་པས་ཡོངས་སུ་མྱ་ངན་ལས་འདའ་བར་འགྱུར་བ་དང་། རང་སངས་རྒྱས་ཀྱི་རིགས་ནི་རང་སངས་རྒྱས་ཀྱི་ཐེག་པས་ཡོངས་སུ་མྱ་ངན་ལས་འདའ་བར་འགྱུར་བ་དང་། ཐེག་པ་ཆེན་པོའི་རིགས་ནི་ཐེག་པ་ཆེན་པོས་ཡོངས་སུ་མྱ་ངན་ལས་འདའ་བར་འགྱུར་བ་དེ་ནི་རྣམ་པར་བྱང་བའི་སོ་སོར་ངེས་པའི་རྒྱུ་ཡིན་ནོ། །ལྟོས་པའི་རྒྱུ་རྣམ་པར་བྱང་བའི་ཕྱོགས་གང་ཡིན་པ་ནས། སོ་སོར་ངེས་པའི་རྒྱུ་གང་ཡིན་པའི་བར་དེ་ནི་དེའི་ལྷན་ཅིག་བྱེད་པའི་རྒྱུ་ཞེས་བྱའོ། །རིགས་དང་མི་ལྡན་པ་དང་། སངས་རྒྱས་མི་འབྱུང་བ་དང་། མི་ཁོམ་པར་སྐྱེས་པ་དང་། སྐྱེས་བུ་དམ་པ་མ་ཡིན་པ་ལ་བརྟེན་པ་དང་། དམ་པའི་ཆོས་མ་ཡིན་པ་མཉན་པ་དང་། ཚུལ་བཞིན་མ་ཡིན་པ་ཡིད་ལ་བྱེད་པ་དང་། ལོག་པར་སྒྲུབ་པ་ནི་མི་མཐུན་པའི་རྒྱུ་ཡིན་ནོ། །མི་མཐུན་པའི་རྒྱུ་དེ་ཉིད་མེད་པ་དང་བྲལ་བ་ཉིད་གང་ཡིན་པ་དེ་ནི་མི་མཐུན་པ་མེད་པའི་རྒྱུ་ཞེས་བྱའོ། །དེ་ལ་ཀུན་ནས་ཉོན་མོངས་པའི་ཕྱོགས་ལ་མི་མཐུན་པའི་རྒྱུ་གང་ཡིན་པ་དེ་ནི་རྣམ་པར་བྱང་བའི་རྒྱུ་ཡིན་པར་བལྟ་བར་བྱའོ། །རྣམ་པར་བྱང་བའི་ཕྱོགས་ལ་མི་མཐུན་པའི་རྒྱུ་གང་ཡིན་པ་དེ་ནི་ཀུན་ནས་ཉོན་མོངས་པའི་རྒྱུ་ཡིན་པར་བལྟ་བར་བྱའོ། །

de la rnam par byang ba'i phyogs kyi chos thams cad dang / 'gog pa mya ngan las 'das pa la mya ngan las 'das pa'i ming dang / 'du shes dang / tshig tu brjod pa gang yin pa de ni rnam par byang ba'i rjes su tha snyad 'dogs pa'i rgyu yin te/ dran pa nye bar gzhag pa rnams dang / yang dag par spong ba rnams nas/ 'phags pa'i lam yan lag brgyad pa'i bar dang / ma rig pa 'gags pas 'du byed 'gag pa nas rgyas par skye ba 'gags pas rga shi 'gag pa'i bar de dag dang / de lta bu dang mthun pa rnams ni rjes su tha snyad 'dogs pa'i rgyu yin no/ /de la 'du byed kyi nyes dmigs la ltos nas rnam par byang ba tshol ba dang / rnam par byang ba yongs su 'dzin pa dang / rnam par byang ba yongs su grub pa gang yin pa de ni de'i ltos pa'i rgyu yin no/ /gang zag rigs la gnas pa'i rigs dang ldan pa/ phung po lhag ma dang bcas pa dang / phung po lhag ma med pa 'thob pa'i sngon du 'gro ba gang yin pa de ni rnam par byang ba 'phen pa'i rgyu yin no/ /skyes bu dam pa la brten pa dang dam pa'i chos mnyan pa dang / tshul bzhin yid la bya ba dang / sngon dbang po yongs su smin par byas pa ni yongs su 'dzin pa'i rgyu yin no| /rigs kyis bsdus pa ni zag pa med pa byang chub kyi phyogs kyi chos kyi sa bon de dag ni byang chub kyi phyogs kyi chos de dag gi mngon par 'grub pa'i rgyu yin no/ /byang chub kyi phyogs kyi chos dang rang gi sa bon las mngon par 'grub pa de dag ni phung po'i lhag ma dang bcas pa dang / phung po lhag ma med pa'i mya ngan las 'das pa'i dbyings kyi rim gyis 'dren pa'i rgyu yin no/ /de la nyan thos kyi rigs gang yin pa de ni nyan thos kyi theg pas yongs su mya ngan las 'da' bar 'gyur ba dang / rang sangs rgyas kyi rigs ni rang sangs rgyas kyi theg pas yongs su mya ngan las 'da' bar 'gyur ba dang / theg pa chen po'i rigs ni theg pa chen pos yongs su mya ngan las 'da' bar 'gyur ba de ni rnam par byang ba'i so sor nges pa'i rgyu yin no/ /ltos pa'i rgyu rnam par byang ba'i phyogs gang yin pa nas/ so sor nges pa'i rgyu gang yin pa'i bar de ni de'i lhan cig byed pa'i rgyu zhes bya'o/ /rigs dang mi ldan pa dang / sangs rgyas mi 'byung ba dang / mi khom par skyes pa dang / skyes bu dam pa ma yin pa la brten pa dang / dam pa'i chos ma yin pa mnyan pa dang / tshul bzhin ma yin pa yid la byed pa dang / log par sgrub pa ni mi mthun pa'i rgyu yin no/ /mi mthun pa'i rgyu de nyid med pa dang bral ba nyid gang yin pa de ni mi mthun pa med pa'i rgyu zhes bya'o/ /de la kun nas nyon mongs pa'i phyogs la mi mthun pa'i rgyu gang yin pa de ni rnam par byang ba'i rgyu yin par blta bar bya'o/ /rnam par byang ba'i phyogs la mi mthun pa'i rgyu gang yin pa de ni kun nas nyon mongs pa'i rgyu yin par blta bar bya'o/ /

【V4 解已總結無有過增】

དེ་ལྟར་ན་རྒྱུ་བཅུ་པོ་དེ་དག་གིས་ཀུན་ནས་ཉོན་མོངས་པར་འགྱུར་ལ། བཅུ་པོ་དེ་དག་ཉིད་ཀྱིས་རྣམ་པར་བྱང་བར་འགྱུར་ཏེ༑ འདས་པའི་དུས་ན་བྱུང་བ་དང་། མ་འོངས་པའི་དུས་ན་འབྱུང་བར་འགྱུར་བའི་ཀུན་ནས་ཉོན་མོངས་པའམ། རྣམ་པར་བྱང་བའི་རྒྱུ་གཞན་ནི་འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

de ltar na rgyu bcu po de dag gis kun nas nyon mongs par 'gyur la/ bcu po de dag nyid kyis rnam par byang bar 'gyur te| 'das pa'i dus na byung ba dang / ma 'ongs pa'i dus na 'byung bar 'gyur ba'i kun nas nyon mongs pa'am/ rnam par byang ba'i rgyu gzhan ni 'di las gong na yang med do/ /'di las lhag pa yang med do/ /

【U2 解果相即是五果】

དེ་ལ་འབྲས་བུ་གང་ཞེ་ན། མདོར་བསྡུ་ན། འབྲས་བུ་ནི་ལྔ་སྟེ། རྣམ་པར་སྨིན་པའི་འབྲས་བུ་དང་། རྒྱུ་མཐུན་པའི་འབྲས་བུ་དང་། བྲལ་བའི་འབྲས་བུ་དང་། སྐྱེས་བུ་བྱེད་པའི་འབྲས་བུ་དང་། བདག་པོའི་འབྲས་བུའོ། །མི་དགེ་བའི་ཆོས་རྣམས་ཀྱི་རྣམ་པར་སྨིན་པ་ངན་སོང་དག་ཏུ་རྣམ་པར་སྨིན་པར་འགྱུར་བ་དང་།དགེ་བ་ཟག་པ་དང་བཅས་པ་རྣམས་ཀྱི་བདེ་འགྲོར་རྣམ་པར་སྨིན་པར་འགྱུར་བ་དེ་ནི་རྣམ་པར་སྨིན་པའི་འབྲས་བུའོ། །མི་དགེ་བ་ལ་གོམས་པས་མི་དགེ་བ་ལ་དགའ་ཞིང་མི་དགེ་བ་མང་བར་གནས་པ་དང་། དགེ་བ་ལ་གོམས་པས་དགེ་བ་ལ་དགའ་ཞིང་དགེ་བ་མང་བ་དང་། སྔོན་གྱི་ལས་དང་མཐུན་པས་ཕྱིས་འབྲས་བུ་རྗེས་སུ་མཐུན་པ་གང་ཡིན་པ་དེ་ནི་རྒྱུ་མཐུན་པའི་འབྲས་བུ་ཡིན་ནོ། །འཕགས་པའི་ལམ་ཡན་ལག་བརྒྱད་པས་ཉོན་མོངས་པ་འགོག་པ་ནི་བྲལ་བའི་འབྲས་བུའོ། །སོ་སོའི་སྐྱེ་བོ་རྣམས་ཀྱི་འཇིག་རྟེན་པའི་ལམ་གྱིས་ཉོན་མོངས་པ་འགོག་པ་གང་ཡིན་པ་དེ་ནི་གཏན་དུ་རྗེས་སུ་འཇུག་པ་མ་ཡིན་ཏེ། དེ་ལྟ་བས་ན་དེ་ནི་བྲལ་བའི་འབྲས་བུ་མ་ཡིན་ནོ། །ཚེ་འདི་ཉིད་ལ་ལ་ལ་བཟོ་དང་ལས་ཀྱི་གནས་གང་ཡང་རུང་བ་ལ་བརྟེན་ནས། སྐྱེས་བུ་བྱེད་པས་ཡང་ན་ཞིང་རྨེད་པ། ཡང་ན་ཚོང་བྱེད་དམ། ཡང་ན་རྒྱལ་པོའི་ཞ་འབྲིང་བྱེད་དམ། ཡི་གེ་དང་རྩིས་དང་། ཤོད་དགོད་པ་དང་། བགྲང་བ་དང་། ལག་རྩིས་ཀྱི་ལོ་ཏོག་ལ་སོགས་པ་དང་། རྙེད་པ་ལ་སོགས་པའི་འབྲས་བུ་མངོན་པར་འགྲུབ་པ་གང་ཡིན་པ་དེ་ནི་སྐྱེས་བུའི་བྱེད་པའི་འབྲས་བུ་ཞེས་བྱའོ། །མིག་གི་རྣམ་པར་ཤེས་པ་ནི་མིག་གི་དབང་པོའི་བདག་པོའི་འབྲས་བུའོ། །དེ་བཞིན་དུ་ཡིད་ཀྱི་རྣམ་པར་ཤེས་པ་ནི་ཡིད་ཀྱི་དབང་པོ་ཡིན་ནོ། །དེ་བཞིན་དུ་སྲོག་དང་མ་བྲལ་བ་ནི་སྲོག་གི་དབང་པོ་ཡིན་ནོ། །དེ་ལྟར་ན་དབང་པོ་ཉི་ཤུ་རྩ་གཉིས་པོ་ཐམས་ཅད་ཀྱི་སོ་སོའི་དབང་གིས་འབྲས་བུ་གང་གྲུབ་པ་དེ་ནི། བདག་པོའི་འབྲས་བུ་ཡིན་པར་རིག་པར་བྱའོ། །དབང་པོ་ཉི་ཤུ་རྩ་གཉིས་པོ་རྣམས་ཀྱི་དབང་པོ་དེ་ནི་འདི་ལྟ་སྟེ། གཞི་བསྡུ་བ་ལས་རིག་པར་བྱའོ། །

de la 'bras bu gang zhe na/ mdor bsdu na/ 'bras bu ni lnga ste/ rnam par smin pa'i 'bras bu dang / rgyu mthun pa'i 'bras bu dang / bral ba'i 'bras bu dang / skyes bu byed pa'i 'bras bu dang / bdag po'i 'bras bu'o/ /mi dge ba'i chos rnams kyi rnam par smin pa ngan song dag tu rnam par smin par 'gyur ba dang /dge ba zag pa dang bcas pa rnams kyi bde 'gror rnam par smin par 'gyur ba de ni rnam par smin pa'i 'bras bu'o/ /mi dge ba la goms pas mi dge ba la dga' zhing mi dge ba mang bar gnas pa dang / dge ba la goms pas dge ba la dga' zhing dge ba mang ba dang / sngon gyi las dang mthun pas phyis 'bras bu rjes su mthun pa gang yin pa de ni rgyu mthun pa'i 'bras bu yin no/ /'phags pa'i lam yan lag brgyad pas nyon mongs pa 'gog pa ni bral ba'i 'bras bu'o/ /so so'i skye bo rnams kyi 'jig rten pa'i lam gyis nyon mongs pa 'gog pa gang yin pa de ni gtan du rjes su 'jug pa ma yin te/ de lta bas na de ni bral ba'i 'bras bu ma yin no/ /tshe 'di nyid la la la bzo dang las kyi gnas gang yang rung ba la brten nas/ skyes bu byed pas yang na zhing rmed pa/ yang na tshong byed dam/ yang na rgyal po'i zha 'bring byed dam/ yi ge dang rtsis dang / shod dgod pa dang / bgrang ba dang / lag rtsis kyi lo tog la sogs pa dang / rnyed pa la sogs pa'i 'bras bu mngon par 'grub pa gang yin pa de ni skyes bu'i byed pa'i 'bras bu zhes bya'o/ /mig gi rnam par shes pa ni mig gi dbang po'i bdag po'i 'bras bu'o/ /de bzhin du yid kyi rnam par shes pa ni yid kyi dbang po yin no/ /de bzhin du srog dang ma bral ba ni srog gi dbang po yin no/ /de ltar na dbang po nyi shu rtsa gnyis po thams cad kyi so so'i dbang gis 'bras bu gang grub pa de ni/ bdag po'i 'bras bu yin par rig par bya'o/ /dbang po nyi shu rtsa gnyis po rnams kyi dbang po de ni 'di lta ste/ gzhi bsdu ba las rig par bya'o/ /

【U3 總結】

དེ་ལྟར་ན་བྱང་ཆུབ་སེམས་དཔས་སངས་རྒྱས་ཀྱི་གསུང་རབ་རྒྱུ་དང་འབྲས་བུ་ཡང་དག་པར་སྟོན་པའི་རྣམ་པ་རྟོགས་ནས་གནས་དང་གནས་མ་ཡིན་པ་ཤེས་པའི་སྟོབས་ཀྱིས་རིགས་ཀུན་ཏུ་བསྟན་པའི་རྒྱུས་རིམ་གྱིས་རྣམ་པར་དག་པར་བྱེད་ཅིང་རྣམ་པར་འཕེལ་བར་བྱེད་དོ། །

de ltar na byang chub sems dpas sangs rgyas kyi gsung rab rgyu dang 'bras bu yang dag par ston pa'i rnam pa rtogs nas gnas dang gnas ma yin pa shes pa'i stobs kyis rigs kun tu bstan pa'i rgyus rim gyis rnam par dag par byed cing rnam par 'phel bar byed do/ /

【T2 辨已作未作得失之相】

མ་བྱས་པ་དང་གཞན་གྱིས་བྱས་པ་ནི་སུ་ལ་ཡང་རྣམ་པར་སྨིན་པར་མི་འགྱུར་ལ། བྱས་པ་དང་བདག་གིས་བྱས་པའི་ལས་རྣམས་ནི་འབྲས་བུ་འབྱིན་ཅིང་བསྐལ་པ་བརྒྱར་ཡང་ཆུད་ཟ་བར་མི་འགྱུར་རོ། །དེ་བཞིན་དུ་མ་བྱས་པ་དང་ཕྲད་པར་མི་འགྱུར་བ་དང་། བྱས་པ་ཆུད་མི་ཟ་བ་སངས་རྒྱས་ཀྱི་གསུང་རབ་བསྟན་པ་ཡང་བྱང་ཆུབ་སེམས་དཔས་ཡང་དག་པ་ཇི་ལྟ་བ་བཞིན་དུ་རྟོགས་ནས། ལས་བདག་གིར་བྱ་བ་ཤེས་པའི་སྟོབས་ཀྱིས་རིགས་རིམ་གྱིས་རྣམ་པར་དག་པར་བྱེད་ཅིང་རྣམ་པར་འཕེལ་བར་བྱེད་དོ། །

ma byas pa dang gzhan gyis byas pa ni su la yang rnam par smin par mi 'gyur la/ byas pa dang bdag gis byas pa'i las rnams ni 'bras bu 'byin cing bskal pa brgyar yang chud za bar mi 'gyur ro/ /de bzhin du ma byas pa dang phrad par mi 'gyur ba dang / byas pa chud mi za ba sangs rgyas kyi gsung rab bstan pa yang byang chub sems dpas yang dag pa ji lta ba bzhin du rtogs nas/ las bdag gir bya ba shes pa'i stobs kyis rigs rim gyis rnam par dag par byed cing rnam par 'phel bar byed do/ /

【P2 答第二問求聞正法】【Q1 問】

དེ་ལ་ཇི་ལྟར་བྱང་ཆུབ་སེམས་དཔའ་ཐོས་པ་ཚོལ་ཞེ་ན།

de la ji ltar byang chub sems dpa' thos pa tshol zhe na/

【Q2 解】【R1 聞法慇重】

འདི་ལ་བྱང་ཆུབ་སེམས་དཔའ་ནི་གུས་པ་ཆེན་པོ་ཉེ་བར་བཞག་ནས་ལེགས་པར་གསུངས་པ་ལེགས་པར་བསྙད་པའི་ཆོས་ཚོལ་ཏེ། དེ་ནི་མདོར࿒བསྡུ་ན་འདི་ལྟ་བུའི་ཚུལ་གྱིས་ཀྱང་ལེགས་པར་གསུངས་པ་ལ་གུས་པ་ཉེ་བར་གནས་པ་ཡིན་ཏེ། བྱང་ཆུབ་སེམས་དཔའ་དེ་ནི་ལེགས་པར་གསུངས་པ་གཅིག་མཉན་པའི་ཕྱིར་ཡང་གལ་ཏེ་དེ་ལྟར་མ་བྱས་ན་ལེགས་པར་གསུངས་པ་ཐོས་པར་མི་འགྱུར་བ་ལྟ་ན་ལྕགས་ཀྱིས་གཞི་ཚ་ཞིང་འབར་བ་ལ་ཡང་མཆོག་ཏུ་དགའ་བ་དང་། གུས་པའི་མཆོག་གིས་འགྲོ་བར་བྱེད་ན༑ ལེགས་པར་གསུངས་པ་མང་པོའི་ཕྱིར་ལྟ་ཅི་སྨོས།

'di la byang chub sems dpa' ni gus pa chen po nye bar bzhag nas legs par gsungs pa legs par bsnyad pa'i chos tshol te/ de ni mdor bsdu na 'di lta bu'i tshul gyis kyang legs par gsungs pa la gus pa nye bar gnas pa yin te/ byang chub sems dpa' de ni legs par gsungs pa gcig mnyan pa'i phyir yang gal te de ltar ma byas na legs par gsungs pa thos par mi 'gyur ba lta na lcags kyis gzhi tsha zhing 'bar ba la yang mchog tu dga' ba dang / gus pa'i mchog gis 'gro bar byed na| legs par gsungs pa mang po'i phyir lta ci smos/

【R2 顯校量勝】

བྱང་ཆུབ་སེམས་དཔའི་ལུས་ཀྱི་ཡོ་བྱད་ཟས་དང་། སྐོམ་ལ་སོགས་པ་གཞན་དག་ལ་ལྟ་ཅི་སྨོས་ཀྱི༑ བདག་གི་ལུས་ཀྱི་ཁོག་པ་ལ་དགའ་བ་དང་། གུས་པ་གང་ཡིན་པ་དང་། ལེགས་པར་གསུངས་པ་མཉན་པ་ལ་དགའ་བ་དང་། གུས་པ་གང་ཡིན་པ་ལས་དགའ་བ་དང་། གུས་པ་སྔ་མ་ནི་དགའ་བ་དང་གུས་པ་ཕྱི་མ་དང་སྦྱར་ན་བརྒྱའི་ཆར་ཡང་མི་ཕོད་དོ། །སྟོང་གི་ཆ་དང་། གྲངས་དང་། ཆ་དང་། བགྲང་བ་དང་། རྒྱུར་ཡང་མི་ཕོད་དོ། །

byang chub sems dpa'i lus kyi yo byad zas dang / skom la sogs pa gzhan dag la lta ci smos kyi| bdag gi lus kyi khog pa la dga' ba dang / gus pa gang yin pa dang / legs par gsungs pa mnyan pa la dga' ba dang / gus pa gang yin pa las dga' ba dang / gus pa snga ma ni dga' ba dang gus pa phyi ma dang sbyar na brgya'i char yang mi phod do/ /stong gi cha dang / grangs dang / cha dang / bgrang ba dang / rgyur yang mi phod do/ /

【R3 辯重聽法慇重】

དེ་དེ་ལྟར་ལེགས་པར་གསུངས་པ་ལ་གུས་པར་གྱུར་ནས། ལེགས་པར་གསུངས་པ་ཉན་པ་ན་སྐྱོ་བར་ཡང་མི་འགྱུར་ཆོག་ཤེས་པར་ཡང་མི་འགྱུར་ཏེ། དད་པ་དང་ལྡན་ཞིང་དད་པ་མང་བ་དང་། རྒྱུད་མཉེན་ཅིང་དྲང་བ་དང་། ལྟ་བ་དྲང་པོ་ཡིན་ནོ། །དེ་ཡོན་ཏན་འདོད་པས་ཆོས་སྨྲ་བའི་ཐད་དུ་འགྲོ་བར་བྱེད་ཀྱི། ཀླན་ཀ་ཚོལ་བའི་སེམས་ཀྱིས་ནི་མ་ཡིན་ནོ། །གུས་པ་དང་བཅས་པས་འགྲོའི་ང་རྒྱལ་གྱི་ཁེངས་པས་ནི་མ་ཡིན་ནོ། །དགེ་བ་ཇི་ལྟ་བུ་ཞིག་བཙལ་སྙམ་པས་འགྲོའི་བདག་ཉིད་བསྒྲགས་པའི་ཕྱིར་ནི་མ་ཡིན་ནོ། །བདག་དང་གཞན་དག་དགེ་བའི་རྩ་བ་ལ་ཡང་དག་པར་སྦྱོར་བར་བྱའོ་སྙམ་གྱི་རྙེད་པ་དང་བཀུར་སྟིའི་ཕྱིར་མ་ཡིན་ནོ། །དེ་དེ་ལྟར་འགྲོ་བ་དང་ལྡན་པས་ཀུན་ནས་ཉོན་མོངས་པ་མེད་པ་དང་། རྣམ་པར་གཡེང་བ་མེད་པར་ཆོས་ཉན་ཏོ། །ཇི་ལྟར་ཀུན་ནས་ཉོན་མོངས་པ་མེད་པར་ཉན་ཅེ་ན། ཁེངས་པའི་ཀུན་ནས་ཉོན་མོངས་པ་དང་བྲལ་བ་དང་། ཁྱད་དུ་གསོད་པའི་ཀུན་ནས་ཉོན་མོངས་པ་དང་བྲལ་བ་དང་། ཞུམ་པའི་ཀུན་ནས་ཉོན་མོངས་པ་དང་བྲལ་བས་སོ། །དེ་ལ་རྣམ་པ་དྲུག་གིས་ནི་ཁེངས་པའི་ཀུན་ནས་ཉོན་མོངས་པ་དང་བྲལ་བར་འགྱུར། རྣམ་པ་བཞིས་ནི་ཁྱད་དུ་གསོད་པའི་ཀུན་ནས་ཉོན་མོངས་པ་དང་བྲལ་བར་འགྱུར། རྣམ་པ་གཅིག་གིས་ནི་ཞུམ་པའི་ཀུན་ནས་ཉོན་མོངས་པ་དང་བྲལ་བར་འགྱུར་ཏེ། དུས་སུ་ཉན་པ་དང་། བཀུར་སྟི་བྱེད་པ་དང་། སྲིད་ཞུ་བྱེད་པ་དང་། མི་ཁྲོ་བ་དང་། རྗེས་སུ་སྒྲུབ་པ་དང་། ཀླན་ཀ་མི་ཚོལ་བ་དང་། རྣམ་པ་དྲུག་པོ་འདི་དག་གིས་ནི་ཁེངས་པའི་ཀུན་ནས་ཉོན་མོངས་པ་དང་བྲལ་བར་འགྱུར་རོ། །ཆོས་ལ་གུས་པ་ཉེ་བར་གཞག་པ་དང་། ཆོས་སྨྲ་བའི་གང་ཟག་ལ་གུས་པ་ཉེ་བར་གཞག་པ་དང་། ཆོས་ལ་ཁྱད་དུ་མི་གསོད་པ་དང་། ཆོས་སྨྲ་བའི་གང་ཟག་ལ་ཁྱད་དུ་མི་གསོད་པ་དང་། རྣམ་པ་བཞི་པོ་དེ་དག་གིས་ནི་ཁྱད་དུ་གསོད་པའི་ཀུན་ནས་ཉོན་མོངས་པ་དང་བྲལ་བར་ཉན་ནོ། །བདག་ཉིད་ལ་ཁྱད་དུ་མི་གསོད་པར་ཉན་པར་བྱེད་དོ། །རྣམ་པ་གཅིག་པོ་འདིས་ཞུམ་པའི་ཀུན་ནས་ཉོན་མོངས་པ་དང་བྲལ࿒བས་ཉན་པར་བྱེད་དེ། དེ་ལྟར་ན་བྱང་ཆུབ་སེམས་དཔའ་ཀུན་ནས་ཉོན་མོངས་པ་མེད་པར་ཆོས་ཉན་པ་ཡིན་ནོ། །དེ་ལ་ཇི་ལྟར་ན་བྱང་ཆུབ་སེམས་དཔའ་རྣམ་པར་མི་གཡེང་བར་ཆོས་ཉན་ཅེ་ན། རྣམ་པ་ལྔ་སྟེ། ཀུན་ཤེས་པར་བྱ་བའི་སེམས་དང་ལྡན་པ་དང་། སེམས་རྩེ་གཅིག་པ་དང་། རྣ་བླགས་པ་དང་། ཡིད་བཏུད་པ་དང་། སེམས་ཀུན་གྱིས་བསམས་ནས་ཆོས་ཉན་པ་ཉན་ནུས་ཏེ། བྱང་ཆུབ་སེམས་དཔའ་ནི་

de de ltar legs par gsungs pa la gus par gyur nas/ legs par gsungs pa nyan pa na skyo bar yang mi 'gyur chog shes par yang mi 'gyur te/ dad pa dang ldan zhing dad pa mang ba dang / rgyud mnyen cing drang ba dang / lta ba drang po yin no/ /de yon tan 'dod pas chos smra ba'i thad du 'gro bar byed kyi/ klan ka tshol ba'i sems kyis ni ma yin no/ /gus pa dang bcas pas 'gro'i nga rgyal gyi khengs pas ni ma yin no/ /dge ba ji lta bu zhig btsal snyam pas 'gro'i bdag nyid bsgrags pa'i phyir ni ma yin no/ /bdag dang gzhan dag dge ba'i rtsa ba la yang dag par sbyor bar bya'o snyam gyi rnyed pa dang bkur sti'i phyir ma yin no/ /de de ltar 'gro ba dang ldan pas kun nas nyon mongs pa med pa dang / rnam par g.yeng ba med par chos nyan to/ /ji ltar kun nas nyon mongs pa med par nyan ce na/ khengs pa'i kun nas nyon mongs pa dang bral ba dang / khyad du gsod pa'i kun nas nyon mongs pa dang bral ba dang / zhum pa'i kun nas nyon mongs pa dang bral bas so/ /de la rnam pa drug gis ni khengs pa'i kun nas nyon mongs pa dang bral bar 'gyur/ rnam pa bzhis ni khyad du gsod pa'i kun nas nyon mongs pa dang bral bar 'gyur/ rnam pa gcig gis ni zhum pa'i kun nas nyon mongs pa dang bral bar 'gyur te/ dus su nyan pa dang / bkur sti byed pa dang / srid zhu byed pa dang / mi khro ba dang / rjes su sgrub pa dang / klan ka mi tshol ba dang / rnam pa drug po 'di dag gis ni khengs pa'i kun nas nyon mongs pa dang bral bar 'gyur ro/ /chos la gus pa nye bar gzhag pa dang / chos smra ba'i gang zag la gus pa nye bar gzhag pa dang / chos la khyad du mi gsod pa dang / chos smra ba'i gang zag la khyad du mi gsod pa dang / rnam pa bzhi po de dag gis ni khyad du gsod pa'i kun nas nyon mongs pa dang bral bar nyan no/ /bdag nyid la khyad du mi gsod par nyan par byed do/ /rnam pa gcig po 'dis zhum pa'i kun nas nyon mongs pa dang bral bas nyan par byed de/ de ltar na byang chub sems dpa' kun nas nyon mongs pa med par chos nyan pa yin no/ /de la ji ltar na byang chub sems dpa' rnam par mi g.yeng bar chos nyan ce na/ rnam pa lnga ste/ kun shes par bya ba'i sems dang ldan pa dang / sems rtse gcig pa dang / rna blags pa dang / yid btud pa dang / sems kun gyis bsams nas chos nyan pa nyan nus te/ byang chub sems dpa' ni

【Q3 結】

དེ་ལྟར་ཐོས་པ་ཚོལ་བར་བྱེད་དོ། །

de ltar thos pa tshol bar byed do/ /

【P3 答第三問求意】

དེ་ལ་བྱང་ཆུབ་སེམས་དཔའ་ཅིའི་ཕྱིར་ཐོས་པ་ཚོལ་བར་བྱེད་ཅེ་ན། བྱང་ཆུབ་སེམས་དཔའ་ནི་ཆོས་ཀྱི་རྗེས་སུ་མཐུན་པའི་ཆོས་ཀྱི་ནན་ཏན་གྱིས་ཡང་དག་པར་བསྒྲུབ་པར་བྱ་བའི་ཕྱིར་དང་། གཞན་དག་ལ་ཡང་རྒྱ་ཆར་ཡང་དག་པར་བསྟན་པར་བྱ་བའི་ཕྱིར་སངས་རྒྱས་ཀྱི་བཀའ་ཡོངས་སུ་ཚོལ་བར་བྱེད་དོ། །བྱང་ཆུབ་སེམས་དཔའ་ནི་གཏན་ཚིགས་ཀྱི་རིག་པ་ཚོལ་བར་བྱེད་དེ། བསྟན་བཅོས་དེ་ཉིད་ལ་ཉེས་པར་བཤད་པ་དང་། ཉེས་པར་བརྗོད་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པར་བྱ་བའི་ཕྱིར་དང་། ཕས་ཀྱི་རྒོལ་བ་ཚར་གཅད་པའི་ཕྱིར་དང་། བསྟན་པ་འདི་ལ་མ་དད་པ་རྣམས་དད་པར་བྱ་བའི་ཕྱིར་དང་། དད་པ་རྣམས་ཀྱང་ཕྱིར་ཞིང་འཕེལ་བར་བྱ་བའི་ཕྱིར་རོ། །བྱང་ཆུབ་སེམས་དཔའ་ནི་སྒྲའི་རིག་པ་ཚོལ་བར་བྱེད་དེ། ཚིག་དང་ཡི་གེ་ངེས་པའི་ཚིག་བཟང་པོ་དཔྱོད་པས་ལེགས་པར་སྦྱར་ཏེ། བརྗོད་པ་ལ་མོས་པ་རྣམས་བདག་ལ་ཡིད་ཆེས་པ་བསྐྱེད་པའི་ཕྱིར་དང་། དོན་གཅིག་ལ་ཡང་ངེས་པའི་ཚིག་རྣམ་པ་སྣ་ཚོགས་ཀྱིས་རྗེས་སུ་ཐ་སྙད་གདགས་པ་ལ་འཇུག་པར་བྱ་བའི་ཕྱིར་རོ། །བྱང་ཆུབ་སེམས་དཔའ་ནི་གསོ་བའི་བསྟན࿒བཅོས་ཚོལ་བར་བྱེད་དེ། སེམས་ཅན་རྣམས་ཀྱི་ནད་རྣམ་པ་སྣ་ཚོགས་རྣམ་པར་ཞི་བར་བྱ་བའི་ཕྱིར་དང་། སྐྱེ་བོའི་ཚོགས་ཆེན་པོ་ལ་ཕན་གདགས་པར་བྱ་བའི་ཕྱིར་རོ། །བྱང་ཆུབ་སེམས་དཔའ་ནི་འཇིག་རྟེན་པའི་བཟོ་དང་ལས་ཀྱི་གནས་ཤེས་པ་རྣམས་ཚོལ་བར་བྱེད་དོ། །སེམས་ཅན་རྣམས་ཀྱི་དོན་དུ་ཚེགས་ཆུང་ངུས་ལོངས་སྤྱོད་བསྒྲུབ་པའི་ཕྱིར་དང་། སེམས་ཅན་རྣམས་ཀྱིས་གཅེས་པར་བྱ་བ་བསྐྱེད་པའི་ཕྱིར་དང་། བཟོ་དང་ལས་ཀྱི་གནས་ཤེས་པ་སྦྱིན་པའི་ཕན་འདོགས་པས་བསྡུས་པའི་ཕྱིར་རོ། །བྱང་ཆུབ་སེམས་དཔའི་རིག་པའི་གནས་ལྔ་པོ་འདི་དག་ཐམས་ཅད་ཚོལ་ཡང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཡེ་ཤེས་ཀྱི་ཚོགས་ཆེན་པོ་ཡོངས་སུ་རྫོགས་པར་བྱ་བའི་ཕྱིར་ཏེ། ཐམས་ཅད་ལ་དེ་ལྟར་མ་བསླབས་ན་རིམ་གྱིས་ཐམས་ཅད་མཁྱེན་པའི་ཡེ་ཤེས་སྒྲིབ་པ་མེད་པ་ཐོབ་པར་མི་འགྱུར་རོ། །

de la byang chub sems dpa' ci'i phyir thos pa tshol bar byed ce na/ byang chub sems dpa' ni chos kyi rjes su mthun pa'i chos kyi nan tan gyis yang dag par bsgrub par bya ba'i phyir dang / gzhan dag la yang rgya char yang dag par bstan par bya ba'i phyir sangs rgyas kyi bka' yongs su tshol bar byed do/ /byang chub sems dpa' ni gtan tshigs kyi rig pa tshol bar byed de/ bstan bcos de nyid la nyes par bshad pa dang / nyes par brjod pa yang dag pa ji lta ba bzhin du yongs su shes par bya ba'i phyir dang / phas kyi rgol ba tshar gcad pa'i phyir dang / bstan pa 'di la ma dad pa rnams dad par bya ba'i phyir dang / dad pa rnams kyang phyir zhing 'phel bar bya ba'i phyir ro/ /byang chub sems dpa' ni sgra'i rig pa tshol bar byed de/ tshig dang yi ge nges pa'i tshig bzang po dpyod pas legs par sbyar te/ brjod pa la mos pa rnams bdag la yid ches pa bskyed pa'i phyir dang / don gcig la yang nges pa'i tshig rnam pa sna tshogs kyis rjes su tha snyad gdags pa la 'jug par bya ba'i phyir ro/ /byang chub sems dpa' ni gso ba'i bstan bcos tshol bar byed de/ sems can rnams kyi nad rnam pa sna tshogs rnam par zhi bar bya ba'i phyir dang / skye bo'i tshogs chen po la phan gdags par bya ba'i phyir ro/ /byang chub sems dpa' ni 'jig rten pa'i bzo dang las kyi gnas shes pa rnams tshol bar byed do/ /sems can rnams kyi don du tshegs chung ngus longs spyod bsgrub pa'i phyir dang / sems can rnams kyis gces par bya ba bskyed pa'i phyir dang / bzo dang las kyi gnas shes pa sbyin pa'i phan 'dogs pas bsdus pa'i phyir ro/ /byang chub sems dpa'i rig pa'i gnas lnga po 'di dag thams cad tshol yang bla na med pa yang dag par rdzogs pa'i byang chub kyi ye shes kyi tshogs chen po yongs su rdzogs par bya ba'i phyir te/ thams cad la de ltar ma bslabs na rim gyis thams cad mkhyen pa'i ye shes sgrib pa med pa thob par mi 'gyur ro/ /

【O3 應說正法】【P1 結前生後】

བྱང་ཆུབ་སེམས་དཔའ་གང་ཚོལ་བ་དང་། ཇི་ལྟར་ཚོལ་བ་དང་། གང་གི་ཕྱིར་ཚོལ་བ་དེ་ནི་བཤད་ཟིན་ཏོ། །དེ་ལ་བྱང་ཆུབ་སེམས་དཔས་གཞན་དག་ལ་ཅི་ཞིག་སྟོན་ཅི་ལྟར་སྟོན། ཅིའི་ཕྱིར་སྟོན་ཅེ་ན།

byang chub sems dpa' gang tshol ba dang / ji ltar tshol ba dang / gang gi phyir tshol ba de ni bshad zin to/ /de la byang chub sems dpas gzhan dag la ci zhig ston ci ltar ston/ ci'i phyir ston ce na/

【P2 答】【Q1 答第一問：問所說法】

དེ་ལ་གང་བཙལ་བ་དེ་ཉིད་སྟོན་ཏོ། །གང་གི་ཕྱིར་བཙལ་བ་དེ་ཉིད་ཀྱི་ཕྱིར་གཞན་དག་ལ་སྟོན་ཏོ། །

de la gang btsal ba de nyid ston to/ /gang gi phyir btsal ba de nyid kyi phyir gzhan dag la ston to/ /

【Q2 答第二問：問說方法】【R1 開二門】

རྣམ་པ་གཉིས་ཀྱིས་སྟོན་ཏེ། མཐུན་པའི་ཕྱིར་གཏམ་བརྗོད་པ་དང་། ཡོངས་སུ་དག་པས་སོ། །

rnam pa gnyis kyis ston te/ mthun pa'i phyir gtam brjod pa dang / yongs su dag pas so/ /

【R2 次第解】

དེ་ལ་ཇི་ལྟར་ན་མཐུན་པའི་གཏམ་བརྗོད་ཅེ་ན། སྤྱོད་ལམ་གྱི་ཚུལ་དང་མཐུན་པའི་གནས་པ་ལ་སྟོན་གྱིས། ཚུལ་དང་མི་མཐུན་པ་ལ་མ་ཡིན་ཏེ། མི་ན་བར་སྟན་ཆེས་མཐོ་བ་ལ་འདུག་པ་ལ་མ་ཡིན། མགོ་གཡོགས་པ་ལ་མ་ཡིན། མདུན་དུ་འགྲོ་བ་ལ་མ་ཡིན་ཏེ། རྒྱས་པར་མདོ་ལས་ཇི་སྐད་བྱུང་བ་བཞིན་དུ་རིག་པར་བྱའོ། །དེ་ཅིའི་ཕྱིར་ཞེ་ན། ཆོས་ནི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་བླ་མ་ཡིན་པའི་ཕྱིར་ཏེ། ཆོས་ལ་བཀུར་སྟི་བྱས་ན་གཞན་དག་ཀྱང་ཤས་ཆེར་ཆོས་ལ་གུས་པ་བསྐྱེད་པར་འགྱུར་ལ། ཉན་པའི་ཚེ་ཡང་གུས་པར་བྱེད་ཅིང་ཁྱད་དུ་གསོད་པར་མི་བྱེད་དོ། །ཆོས་ལ་སེར་སྣ་མི་བྱེད་པ་དང་། ཆོས་རྣམས་ལ་སློབ་དཔོན་གྱིས་དཔེ་མཁྱུད࿒མི་བྱེད་པར་ཐམས་ཅད་ལ་སྟོན་ཅིང་རྒྱུན་མི་འཆད་པར་ཐམས་ཅད་ལ་སྟོན་ཏོ། །ཚིག་དང་ཡི་གེ་གོ་རིམས་བཞིན་དུ་སྟོན་ཅིང་། ཚིག་དང་ཡི་གེ་གོ་རིམས་བཞིན་དུ་བསྟན་ནས་ཀྱང་། གོ་རིམས་ཁོ་ན་བཞིན་དུ་དོན་རྣམ་པར་འབྱེད་དོ། །ཆོས་ཀྱང་དོན་དང་ལྡན་པ་དང་། དོན་ཡང་ཆོས་དང་ལྡན་པར་སྟོན་ཅིང་འཆད་ཀྱི། དོན་དང་མི་ལྡན་པ་ནི་མ་ཡིན་ནོ། །ཡང་དག་པར་བསྟན་པར་འོས་པ་རྣམས་ལ་ནི་ཡང་དག་པར་སྟོན། ཡང་དག་པར་འཛིན་དུ་གཞུག་པར་འོས་པ་རྣམས་ལ་ནི་ཡང་དག་པར་འཛིན་དུ་འཇུག །ཡང་དག་པར་གཟེངས་བསྟོད་པར་འོས་པ་རྣམས་ལ་ནི་ཡང་དག་པར་གཟེངས་བསྟོད། ཡང་དག་པར་དགའ་བར་བྱ་བར་འོས་པ་རྣམས་ལ་ནི་ཡང་དག་པར་དགའ་བར་བྱེད་དོ། །མངོན་སུམ་དང་། རྗེས་སུ་དཔག་པ་དང་། ཡིད་ཆེས་པའི་ལུང་དང་ལྡན་པའི་གཏམ་བྱེད་ཀྱི། ཚད་མ་དང་མི་ལྡན་པ་ནི་མ་ཡིན་ནོ། །བདེ་འགྲོར་འགྲོ་བ་དང་། མཐུན་པ་དང་། འཇུག་སླ་ཞིང་གླགས࿒གླགས་པ་མ་ཡིན་པས་རྣམ་པར་མ་འཁྲུགས་པ་དང་། འཕགས་པའི་བདེན་པ་བཞི་དང་ལྡན་པ་ལ་ཡང་ངོ་། །འཁོར་ཐམས་ཅད་དུ་ཡང་འཁོར་གང་ལ་གཏམ་གང་བྱ་བར་འོས་པ་དེ་ཉིད་ལ་གཏམ་དེ་བྱེད་དེ། བྱང་ཆུབ་སེམས་དཔའ་རྣམས་ཀྱི་གཏམ་ནི་རེ་ཞིག་རྣམ་པ་བཅྭ་ལྔ་པོ་དེ་དག་གིས་སེམས་ཅན་རྣམས་ལ་གཞན་གྱི་དོན་ཐམས་ཅད་ལ་མཐུན་པ་ཡིན་པར࿒རིག་པར་བྱའོ། །ཡང་བྱང་ཆུབ་སེམས་དཔའ་ནི་སེམས་ཅན་གནོད་པ་བྱེད་པ་དག་ལ་ནི་བྱམས་པའི་སེམས་ཉེ་བར་གཞག་སྟེ་གཏམ་བྱེད་དོ། །སེམས་ཅན་ཉེས་པར࿒སྤྱད་པ་སྤྱོད་པ་རྣམས་ལ་ནི་ཕན་པའི་སེམས་ཉེ་བར་གཞག་སྟེ་གཏམ་བྱེད་དོ། །སེམས་ཅན་སྐྱིད་པ་དང་སྡུག་བསྔལ་བ་དང་། བག་མེད་པ་རྣམས་དང་། ཞུམ་པ་རྣམས་ལ་ཕན་པ་དང་། བདེ་བ་དང་སྙིང་བརྩེ་བའི་སེམས་ཉེ་བར་གཞག་སྟེ་གཏམ་བྱེད་དོ། །ཕྲག་དོག་གིས་ཀུན་ནས་དཀྲིས་པའི་དབང་དུ་བྱས་ཏེ། བདག་ལ་སྟོད་པར་མི་བྱེད། གཞན་ལ་སྨོད་པར་མི་བྱེད་དོ། །ཟང་ཟིང་མེད་པའི་སེམས་ཀྱིས་རྙེད་པ་དང་། བཀུར་སྟི་དང་། ཚིགས་སུ་བཅད་པ་ལ་མི་རེ་བར་གཞན་དག་ལ་ཆོས་སྟོན་ཏེ།

de la ji ltar na mthun pa'i gtam brjod ce na/ spyod lam gyi tshul dang mthun pa'i gnas pa la ston gyis/ tshul dang mi mthun pa la ma yin te/ mi na bar stan ches mtho ba la 'dug pa la ma yin/ mgo g.yogs pa la ma yin/ mdun du 'gro ba la ma yin te/ rgyas par mdo las ji skad byung ba bzhin du rig par bya'o/ /de ci'i phyir zhe na/ chos ni sangs rgyas dang byang chub sems dpa' rnams kyi bla ma yin pa'i phyir te/ chos la bkur sti byas na gzhan dag kyang shas cher chos la gus pa bskyed par 'gyur la/ nyan pa'i tshe yang gus par byed cing khyad du gsod par mi byed do/ /chos la ser sna mi byed pa dang / chos rnams la slob dpon gyis dpe mkhyud mi byed par thams cad la ston cing rgyun mi 'chad par thams cad la ston to/ /tshig dang yi ge go rims bzhin du ston cing / tshig dang yi ge go rims bzhin du bstan nas kyang / go rims kho na bzhin du don rnam par 'byed do/ /chos kyang don dang ldan pa dang / don yang chos dang ldan par ston cing 'chad kyi/ don dang mi ldan pa ni ma yin no/ /yang dag par bstan par 'os pa rnams la ni yang dag par ston/ yang dag par 'dzin du gzhug par 'os pa rnams la ni yang dag par 'dzin du 'jug /yang dag par gzengs bstod par 'os pa rnams la ni yang dag par gzengs bstod/ yang dag par dga' bar bya bar 'os pa rnams la ni yang dag par dga' bar byed do/ /mngon sum dang / rjes su dpag pa dang / yid ches pa'i lung dang ldan pa'i gtam byed kyi/ tshad ma dang mi ldan pa ni ma yin no/ /bde 'gror 'gro ba dang / mthun pa dang / 'jug sla zhing glags glags pa ma yin pas rnam par ma 'khrugs pa dang / 'phags pa'i bden pa bzhi dang ldan pa la yang ngo / /'khor thams cad du yang 'khor gang la gtam gang bya bar 'os pa de nyid la gtam de byed de/ byang chub sems dpa' rnams kyi gtam ni re zhig rnam pa bcwa lnga po de dag gis sems can rnams la gzhan gyi don thams cad la mthun pa yin par rig par bya'o/ /yang byang chub sems dpa' ni sems can gnod pa byed pa dag la ni byams pa'i sems nye bar gzhag ste gtam byed do/ /sems can nyes par spyad pa spyod pa rnams la ni phan pa'i sems nye bar gzhag ste gtam byed do/ /sems can skyid pa dang sdug bsngal ba dang / bag med pa rnams dang / zhum pa rnams la phan pa dang / bde ba dang snying brtse ba'i sems nye bar gzhag ste gtam byed do/ /phrag dog gis kun nas dkris pa'i dbang du byas te/ bdag la stod par mi byed/ gzhan la smod par mi byed do/ /zang zing med pa'i sems kyis rnyed pa dang / bkur sti dang / tshigs su bcad pa la mi re bar gzhan dag la chos ston te/

【R3 總結】

བྱང་ཆུབ་སེམས་དཔའ་ནི་རྣམ་པ་ལྔ་པོ་དེ་དག་གིས་ཡོངས་སུ་དག་པའི་གཏམ་བྱེད་དོ། །

byang chub sems dpa' ni rnam pa lnga po de dag gis yongs su dag pa'i gtam byed do/ /

【Q3 答第三問：問說法意】

དེ་དག་ཀྱང་མདོར་བསྡུ་ན་རྣམ་པ་ཉི་ཤུར་འགྱུར་ཏེ། དུས་དང་བཀུར་སྟི་དང་། གོ་རིམས་དང་། མཚམས་སྦྱོར་བ་དང་། རྗེས་སུ་མཐུན་པ་དང་། དགའ་བར་བྱེད་པ་དང་། འདོད་པར་བྱེད་པ་དང་། མགུ་བར་བྱེད་པ་དང་། སྤྲོ་བར་བྱེད་པ་དང་། སྨ་མི་འབེབས་པ་དང་། རིག་པ་དང་འཚམ་པ་དང་། མ་འདྲེས་པ་དང་། ཆོས་དང་ལྡན་པ་དང་། འཁོར་ཇི་ལྟ་བ་དང་བྱམས་པའི་སེམས་དང་། ཕན་པའི་སེམས་དང་། སྙིང་བརྩེ་བའི་སེམས་དང་། རྙེད་པ་དང་བཀུར་སྟི་དང་ཚིགས་སུ་བཅད་པ་ལ་མི་གནས་པ་དང་། བདག་ལ་མི་࿒བསྟོད་ཅིང་གཞན་ལ་མི་སྨོད་པ་སྟེ། བྱང་ཆུབ་སེམས་དཔའ་ནི་དེ་ལྟར་གཞན་དག་ལ་ཆོས་སྟོན་པར་བྱེད་དོ། །

de dag kyang mdor bsdu na rnam pa nyi shur 'gyur te/ dus dang bkur sti dang / go rims dang / mtshams sbyor ba dang / rjes su mthun pa dang / dga' bar byed pa dang / 'dod par byed pa dang / mgu bar byed pa dang / spro bar byed pa dang / sma mi 'bebs pa dang / rig pa dang 'tsham pa dang / ma 'dres pa dang / chos dang ldan pa dang / 'khor ji lta ba dang byams pa'i sems dang / phan pa'i sems dang / snying brtse ba'i sems dang / rnyed pa dang bkur sti dang tshigs su bcad pa la mi gnas pa dang / bdag la mi bstod cing gzhan la mi smod pa ste/ byang chub sems dpa' ni de ltar gzhan dag la chos ston par byed do/ /

【O4 法隨法行】【P1 開五門】

དེ་ལ་བྱང་ཆུབ་སེམས་དཔའི་ཆོས་ཀྱི་རྗེས་སུ་མཐུན་པའི་ཆོས་སྒྲུབ་པ་གང་ཞེ་ན། མདོར་བསྡུ་ན་རྣམ་པ་ལྔར་རིག་པར་བྱ་སྟེ། ཇི་ལྟར་ཡོངས་སུ་བཙལ་བ་དང་། ཇི་ལྟར་བཟུང་བའི་ཆོས་དེ་དག་ཉིད་ལུས་དང་ངག་དང་ཡིད་ཀྱིས་རྗེས་སུ་བསྒྲུབ་པ་དང་། ལེགས་པར་སེམས་པ་དང་། སྒོམ་པར་བྱེད་པ་དང་།

de la byang chub sems dpa'i chos kyi rjes su mthun pa'i chos sgrub pa gang zhe na/ mdor bsdu na rnam pa lngar rig par bya ste/ ji ltar yongs su btsal ba dang / ji ltar bzung ba'i chos de dag nyid lus dang ngag dang yid kyis rjes su bsgrub pa dang / legs par sems pa dang / sgom par byed pa dang /

【P2 次第解】【Q1 解三業】

བཅོམ་ལྡན་འདས་ཀྱིས་ཆོས་གང་དག་ལུས་དང་། ངག་དང་ཡིད་ཀྱིས་བྱེད་དུ་མ་གནང་བ་དག་དང་། གང་དག་ལུས་དང་ངག་དང་ཡིད་ཀྱིས་བྱེད་དུ་མ་གནང་བ་ལུས་དང་ངག་དང་ཡིད་ཀྱི་ལས་དེ་དེ་ཁོ་ན་བཞིན་དུ་ཡོངས་སུ་སྤོང་བ་དང་། སོ་སོར་བསྟེན་ཅིང་ཡང་དག་པར་སྡུད་ལ། ལུས་དང་ངག་དང་ཡིད་ཀྱིས་རྗེས་སུ་སྒྲུབ་པ་ནི་ཆོས་ཀྱི་རྗེས་སུ་མཐུན་པའི་ཆོས་སྒྲུབ་པ་ཞེས་བྱའོ། །

bcom ldan 'das kyis chos gang dag lus dang / ngag dang yid kyis byed du ma gnang ba dag dang / gang dag lus dang ngag dang yid kyis byed du ma gnang ba lus dang ngag dang yid kyi las de de kho na bzhin du yongs su spong ba dang / so sor bsten cing yang dag par sdud la/ lus dang ngag dang yid kyis rjes su sgrub pa ni chos kyi rjes su mthun pa'i chos sgrub pa zhes bya'o/ /

【Q2 解正思】

དེ་ལ་བྱང་ཆུབ་སེམས་དཔའི་ལེགས་པར་སེམས་པ་གང་ཞེ་ན། འདི་ལ་བྱང་ཆུབ་སེམས་དཔའ་ཇི་སྐད་ཐོས་པའི་ཆོས་རྣམས་བསམ་པར་འདོད་པ་དང་། གཞལ་བར་འདོད་པ་དང་། ཉེ་བར་བརྟག་པར་འདོད་པ་ནི་གཅིག་པུ་དབེན་པར་སོང་སྟེ༑ ཐོག་མ་ཁོ་ནར་བསམ་པར་བྱ་བ་མ་ཡིན་པའི་གནས་རྣམས་སྤངས་ནས། ཆོས་རྣམས་བསམ་པ་བརྩོན་པར་བྱེད་དོ། །རྟག་ཏུ་གུས་པར་བྱེད་པའི་སྦྱོར་བས་རྒྱུན་དུ་སེམས་པར་བྱེད་དོ། །ལྷོད་པར་མི་བྱེད་དོ། །བྱང་ཆུབ་སེམས་དཔའ་སེམས་པ་ལ་ཞུགས་པ་ནི་ལ་ལ་ལ་ནི་རིགས་པས་དཔྱད་ཅིང་རྗེས་སུ་འཇུག་པར་བྱེད་དོ། །ལ་ལ་ལ་ནི་མོས་པ་ཁོ་ནར་བྱེདདོ། །སེམས་པ་ན་ཡང་དོན་ལ་རྟོན་པར་བྱེད་ཀྱི། ཚིག་འབྲུ་ལ་རྟོན࿒པར་མི་བྱེད་དོ། །ནག་པོ་བསྟན་པ་དང་། ཆེན་པོ་བསྟན་པ་རྣམས་ཀྱང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས࿒པར་བྱེད་དོ། །ཐོག་མ་འཇུག་པ་ནས་ཀྱང་སེམས་པ་ལ་འཇུག་གོ། །ཞུགས་ནས་ཀྱང་ཡང་དང་ཡང་དུ་ཡིད་ལ་བྱེད་པས་སྙིང་པོ་ཉིད་ཐོབ་པར་བྱེད་དོ། །བྱང་ཆུབ་སེམས་དཔའ་བསམ་པར་བྱ་བ་མ་ཡིན་པ་སྤོང་བ་ན་རྨོངས་པ་དང་སེམས་གཡེངས་པར་མི་འགྱུར་རོ། །རྟག་ཏུ་གུས་པར་བྱེད་པའི་སྦྱོར་བས་རྒྱུན་དུ་སེམས་པར་བྱེད་ན་སྔོན་མ་རྟོགས་པའི་དོན࿒ཁོང་དུ་ཆུད་ཅིང་ཐོབ་པར་འགྱུར་ལ།རྟོགས་ཤིང་ཐོབ་པར་འགྱུར་བའི་དོན་ཡང་ཆུད་ཟ་བར་མི་འགྱུར་ཏེ་བརྗེད་པར་མི་འགྱུར་རོ། །ལ་ལ་ནི་རིགས་པས་རྣམ་པར་དབྱེ་ཞིང་བརྟགས་ན་རིགས་པས་བརྟགས་པའི་ཆོས་དེ་དག་ལ་གཞན་གྱི་དྲིང་མི་འཇོག་པར་འགྱུར་རོ། །ལ་ལ་ཞིག་མོས་པའི་ཚེ་ཆོས་ཟབ་མོ་གང་དག་ལ་དེའི་བློ་འཇུག་པར་མ་གྱུར་ན་ཡང་ཆོས་དེ་དག་ནི་དེ་བཞིན་གཤེགས་པའི་སྤྱོད་ཡུལ་ཡིན་གྱི། བདག་གི་བློའི་སྤྱོད་ཡུལ་མ་ཡིན་ནོ་ཞེས་དེ་ལྟར་ཆོས་དེ་དག་མི་སྤོངས་ན་བདག་ཉིད་མ་སྨྲས་མ་ཉམས་པར་བསྲུང་ཞིང་ཁ་ན་མ་ཐོ་བ་མེད་པར་འགྱུར་རོ། །བྱང་ཆུབ་སེམས་དཔའ་དོན་ལ་རྟོན་གྱི་ཚིག་འབྲུ་ལ་མི་རྟོན་ན་ནི་སངས་རྒྱས་བཅོམ་ལྡན་འདས་རྣམས་ཀྱིས་དགོངས་ཏེ་གསུངས་པ་ཐམས་ཅད་ཀྱི་རྗེས་སུ་འཇུག་པར་འགྱུར་རོ། །བྱང་ཆུབ་སེམས་དཔའ་ནག་པོ་བསྟན་པ་དང་། ཆེན་པོ་བསྟན་པ་ལ་མཁས་པ་ནི་དེ་ཁོ་ནའི་དོན་ལ་སུས་ཀྱང་རྣམ་པར་བསྐྱོད་པ་འམ། རྣམ་པར་བསྐུལ་བར་ཇི་ལྟར་ཡང་མི་ནུས་སོ། །བྱང་ཆུབ་སེམས་དཔའ་ཐོག་མ་ནས་སེམས་དཔའ་ལ་འཇུག་པ་ནི་བཟོད་པ་སྔོན་མ་ཐོབ་པ་ཐོབ་པར་འགྱུར་ཏེ། བྱང་ཆུབ་སེམས་དཔའི་བཟོད་པ་ཐོབ་པ་དེ་ཉིད་སྙིང་པོར་བྱེད་པ་ནི་བསྒོམ་པ་ལ་རྗེས་སུ་འཇུག་པ་སྟེ། བསམ་པར་བསྡུས་པ་རྣམ་པ་བརྒྱད་པོ་འདི་དག་གིས་བྱང་ཆུབ་སེམས་དཔའི་ཆོས་ཀྱི་རྗེས་སུ་མཐུན་པའི་ཆོས་བསྒྲུབ་པ་ལ་ཞུགས་པ་ཡིན་ནོ། །

de la byang chub sems dpa'i legs par sems pa gang zhe na/ 'di la byang chub sems dpa' ji skad thos pa'i chos rnams bsam par 'dod pa dang / gzhal bar 'dod pa dang / nye bar brtag par 'dod pa ni gcig pu dben par song ste| thog ma kho nar bsam par bya ba ma yin pa'i gnas rnams spangs nas/ chos rnams bsam pa brtson par byed do/ /rtag tu gus par byed pa'i sbyor bas rgyun du sems par byed do/ /lhod par mi byed do/ /byang chub sems dpa' sems pa la zhugs pa ni la la la ni rigs pas dpyad cing rjes su 'jug par byed do/ /la la la ni mos pa kho nar byedado/ /sems pa na yang don la rton par byed kyi/ tshig 'bru la rton par mi byed do/ /nag po bstan pa dang / chen po bstan pa rnams kyang yang dag pa ji lta ba bzhin du rab tu shes par byed do/ /thog ma 'jug pa nas kyang sems pa la 'jug go/ /zhugs nas kyang yang dang yang du yid la byed pas snying po nyid thob par byed do/ /byang chub sems dpa' bsam par bya ba ma yin pa spong ba na rmongs pa dang sems g.yengs par mi 'gyur ro/ /rtag tu gus par byed pa'i sbyor bas rgyun du sems par byed na sngon ma rtogs pa'i don khong du chud cing thob par 'gyur la/rtogs shing thob par 'gyur ba'i don yang chud za bar mi 'gyur te brjed par mi 'gyur ro/ /la la ni rigs pas rnam par dbye zhing brtags na rigs pas brtags pa'i chos de dag la gzhan gyi dring mi 'jog par 'gyur ro/ /la la zhig mos pa'i tshe chos zab mo gang dag la de'i blo 'jug par ma gyur na yang chos de dag ni de bzhin gshegs pa'i spyod yul yin gyi/ bdag gi blo'i spyod yul ma yin no zhes de ltar chos de dag mi spongs na bdag nyid ma smras ma nyams par bsrung zhing kha na ma tho ba med par 'gyur ro/ /byang chub sems dpa' don la rton gyi tshig 'bru la mi rton na ni sangs rgyas bcom ldan 'das rnams kyis dgongs te gsungs pa thams cad kyi rjes su 'jug par 'gyur ro/ /byang chub sems dpa' nag po bstan pa dang / chen po bstan pa la mkhas pa ni de kho na'i don la sus kyang rnam par bskyod pa 'am/ rnam par bskul bar ji ltar yang mi nus so/ /byang chub sems dpa' thog ma nas sems dpa' la 'jug pa ni bzod pa sngon ma thob pa thob par 'gyur te/ byang chub sems dpa'i bzod pa thob pa de nyid snying por byed pa ni bsgom pa la rjes su 'jug pa ste/ bsam par bsdus pa rnam pa brgyad po 'di dag gis byang chub sems dpa'i chos kyi rjes su mthun pa'i chos bsgrub pa la zhugs pa yin no/ /

【Q3 解正修】

བསྒོམ་པ་གང་ཞེ་ན༑ མདོར་བསྡུ་ན་རྣམ་པ་བཞིར་རིག་པར་བྱ་སྟེ། ཞི་གནས་དང་། ལྷག་མཐོང་དང་། ཞི་གནས་དང་ལྷག་མཐོང་ལ་གོམས་པ་དང་། ཞི་གནས་དང་࿒ལྷག་མཐོང་ལ་མངོན་པར་དགའ་བའོ། །དེ་ལ་ཞི་གནས་གང་ཞེ་ན། འདི་ལྟ་སྟེ། བྱང་ཆུབ་སེམས་དཔའ་བསམ་པ་རྣམ་པ་བརྒྱད་པོ་དག་ཤིན་ཏུ་རྫོགས་པའི་ཕྱིར་བརྗོད་དུ་མེད་པའི་དངོས་པོ་ཙམ་དང་། དོན་ཙམ་གྱི་དམིགས་པ་ལ་སེམས་ངེས་པར་བཏགས་ནས། སྤྲོས་པ་ཐམས་ཅད་དང་བྲལ་བ་དང་། སེམས་ཡོངས་སུ་གཡེང་བ་ཐམས་ཅད་དང་བྲལ་བའི་འདུ་ཤེས་ཡིད་ལ་བྱེད་པས་དམིགས་པ་ཐམས་ཅད་ལ་མོས་པས་ན། ནང་གི་ཏིང་ངེ་འཛིན་གྱི་མཚན་མ་རྣམས་ལ་སེམས་འཇོག་པར་བྱེད་པ་དང་། ཡང་དག་པར་འཇོག་པར་བྱེད་པ་ན། རྒྱས་པར་རྒྱུད་གཅིག་ཏུ་བྱེད་པ་དང་། ཏིང་ངེ་འཛིན་དུ་བྱེད་རྩེ་གཅིག་ཏུ་བྱེད་ཅིང་མཉམ་པར་འཇོག་པ་འདི་ནི་ཞི་གནས་ཞེས་བྱའོ། །ལྷག་མཐོང་གང་ཞེ་ན། ཞི་གནས་ཡོངས་སུ་བསྒོམ་པའི་ཡིད་ལ་བྱེད་པ་དེ་ཉིད་ཀྱིས་ཇི་ལྟར་བསམ་པའི་ཆོས་དེ་དག་ཉིད་ཀྱི་མཚན་མ་ཡིད་ལ་བྱེད་ཅིང་འབྱེད་པ་དང་། རབ་ཏུ་རྣམ་པར་འབྱེད་པ་དང་། ཆོས་རབ་ཏུ་རྣམ་པར་འབྱེད་པ་ནས། རྒྱས་པར་མཁས་པ་དང་། ཤེས་རབ་ཀྱི་འཇུག་པའི་བར་གང་ཡིན་པ་འདི་ནི་ལྷག་མཐོང་ཞེས་བྱའོ། །ཞི་གནས་དང་། ལྷག་མཐོང་ལ་གོམས་པ་གང་ཞེ་ན། ཞི་གནས་དང་ལྷག་མཐོང་ལ་རྟག་ཏུ་སྦྱོར་ཞིང་གུས་པར་སྦྱོར་བ་གང་ཡིན་པའོ། །ཞི་གནས་དང་ལྷག་མཐོང་ལ་མངོན་པར་དགའ་བ་གང་ཞེ་ན། ཞི་གནས་དང་ལྷག་མཐོང་གི་མཚན་མ་དེ་དག་གཉིས་ལས་སེམས་མི་གཡོ་ལ་རང་གི་ངང་གིས་མངོན་པར་འདུ་ཤེས་མེད་པར་འཇུག་ཅིང་གནས་པ་དང་། སྡུད་ཅིང་མི་འཕྲོ་བ་གང་ཡིན་པ་འདི་ནི་ཞི་གནས་དང་། ལྷག་མཐོང་ལ་མངོན་པར་དགའ་བ་ཞེས་བྱའོ། །དེ་ལ་བྱང་ཆུབ་སེམས་དཔའ་ནི་ཇི་ལྟ་ཇི་ལྟར་ཞི་གནས་དང་ལྷག་མཐོང་ལ་གོམས་པར་བྱེད་པ་དེ་ལྟ་དེ་ལྟར་ཞི་གནས་དང་ལྷག་མཐོང་ལ་མངོན་པར་དགའ་བར་གནས་པར་འགྱུར་རོ། །ཇི་ལྟ་ཇི་ལྟར་ཞི་གནས་དང་ལྷག་མཐོང་ལ་མངོན་པར་དགའ་བར་གནས་པ་དེ་ལྟ་དེ་ལྟར་ཞི་གནས་དང་ལྷག་མཐོང་ཡོངས་སུ་དག་པར་འགྱུར་རོ། །ཇི་ལྟ་ཇི་ལྟར་ཞི་གནས་རྣམ་པར་དག་པ་དེ་ལྟ་དེ་ལྟར་ལུས་ཤིན་ཏུ་སྦྱངས་པ་དང་།སེམས་ཤིན་ཏུ་སྦྱངས་པ་ཆེ་བ་དང་། འཕེལ་བ་དང་རྒྱས་པར་འགྱུར་རོ། །ཇི་ལྟ་ཇི་ལྟར་ལྷག་མཐོང་རྣམ་པར་དག་པ་དེ་ལྟ་དེ་ལྟར་ཡེ་ཤེས་མཐོང་བ་ཆེ་བ་དང་འཕེལ་བ་དང་རྒྱས་པར་འགྱུར་རོ། །བསྒོམ་པའི་བྱ་བ་ནི་འདིར་ཟད་དེ། འདི་ལྟ་སྟེ། རྟེན་ལ་ཡོད་པའི་གནས་ངན་ལེན་བསལ་བར་བྱ་བ་དང་། ཤེས་བྱ་ཐམས་ཅད་ལ་ཡང་ཡེ་ཤེས་མཐོང་བ་རྣམ་པར་དག་པར་བྱ་བ་སྟེ། བྱང་ཆུབ་སེམས་དཔའི་བསྒོམ་པའི་ལས་དེ་དག་ཐམས་ཅད་ཀྱང་བསྒོམ་པ་རྣམ་པ་བཞི་པོ་འདིས་འགྲུབ་པར་འགྱུར་རོ། །

bsgom pa gang zhe na| mdor bsdu na rnam pa bzhir rig par bya ste/ zhi gnas dang / lhag mthong dang / zhi gnas dang lhag mthong la goms pa dang / zhi gnas dang lhag mthong la mngon par dga' ba'o/ /de la zhi gnas gang zhe na/ 'di lta ste/ byang chub sems dpa' bsam pa rnam pa brgyad po dag shin tu rdzogs pa'i phyir brjod du med pa'i dngos po tsam dang / don tsam gyi dmigs pa la sems nges par btags nas/ spros pa thams cad dang bral ba dang / sems yongs su g.yeng ba thams cad dang bral ba'i 'du shes yid la byed pas dmigs pa thams cad la mos pas na/ nang gi ting nge 'dzin gyi mtshan ma rnams la sems 'jog par byed pa dang / yang dag par 'jog par byed pa na/ rgyas par rgyud gcig tu byed pa dang / ting nge 'dzin du byed rtse gcig tu byed cing mnyam par 'jog pa 'di ni zhi gnas zhes bya'o/ /lhag mthong gang zhe na/ zhi gnas yongs su bsgom pa'i yid la byed pa de nyid kyis ji ltar bsam pa'i chos de dag nyid kyi mtshan ma yid la byed cing 'byed pa dang / rab tu rnam par 'byed pa dang / chos rab tu rnam par 'byed pa nas/ rgyas par mkhas pa dang / shes rab kyi 'jug pa'i bar gang yin pa 'di ni lhag mthong zhes bya'o/ /zhi gnas dang / lhag mthong la goms pa gang zhe na/ zhi gnas dang lhag mthong la rtag tu sbyor zhing gus par sbyor ba gang yin pa'o/ /zhi gnas dang lhag mthong la mngon par dga' ba gang zhe na/ zhi gnas dang lhag mthong gi mtshan ma de dag gnyis las sems mi g.yo la rang gi ngang gis mngon par 'du shes med par 'jug cing gnas pa dang / sdud cing mi 'phro ba gang yin pa 'di ni zhi gnas dang / lhag mthong la mngon par dga' ba zhes bya'o/ /de la byang chub sems dpa' ni ji lta ji ltar zhi gnas dang lhag mthong la goms par byed pa de lta de ltar zhi gnas dang lhag mthong la mngon par dga' bar gnas par 'gyur ro/ /ji lta ji ltar zhi gnas dang lhag mthong la mngon par dga' bar gnas pa de lta de ltar zhi gnas dang lhag mthong yongs su dag par 'gyur ro/ /ji lta ji ltar zhi gnas rnam par dag pa de lta de ltar lus shin tu sbyangs pa dang /sems shin tu sbyangs pa che ba dang / 'phel ba dang rgyas par 'gyur ro/ /ji lta ji ltar lhag mthong rnam par dag pa de lta de ltar ye shes mthong ba che ba dang 'phel ba dang rgyas par 'gyur ro/ /bsgom pa'i bya ba ni 'dir zad de/ 'di lta ste/ rten la yod pa'i gnas ngan len bsal bar bya ba dang / shes bya thams cad la yang ye shes mthong ba rnam par dag par bya ba ste/ byang chub sems dpa'i bsgom pa'i las de dag thams cad kyang bsgom pa rnam pa bzhi po 'dis 'grub par 'gyur ro/ /

【O5 教授】

གདམས་ངག་གང་ཞེ་ན། མདོར་བསྡུ་ན་རྣམ་པ་བརྒྱད་དུ་རིག་པར་བྱ་སྟེ། འདི་ལྟ་སྟེ། བྱང་ཆུབ་སེམས་དཔའ་ནི་གང་དག་ལ་འདོམས་པར་འདོད་པའམ། བྱང་ཆུབ་སེམས་དཔའ་གཞན་ནམ། དེ་བཞིན་གཤེགས་པ་དེ་ལ་འདོམས་པར་མཛད་པ་གང་ཡང་རུང་སྟེ། དེས་ཐོག་མ་ཉིད་དུ་ཏིང་ངེ་འཛིན་ལ་བརྟེན་ཏམ། འགྲོགས་པའི་རྒྱུས་སེམས་བཙལ་ནས་མཁྱེན་ཏོ། །སེམས་བཙལ་ནས་དབང་པོ་བཙལ་ཏེ་མཁྱེན་ཏོ། །དབང་པོ་བཙལ་ནས་བསམ་པ་བཙལ་ཏེ་མཁྱེན་ཏོ། །བསམ་པ་བཙལ་ནས་བག་ལ་ཉལ་བཙལ་ཏེ་མཁྱེན་ཏོ། །བག་ལ་ཉལ་བཙལ་ནས་ཅི་རིགས་ཅི་འོས་པར་འཇུག་པའི་སྒོ་སྣ་ཚོགས་དག་ཏུ་ཡང་ན་ནི་མི་སྡུག་པའམ། ཡང་ན་ནི་བྱམས་པའམ། ཡང་ན་ནི་རྐྱེན་འདི་པ་ཉིད་ཀྱིས་རྟེན་ཅིང་འབྲེལ་པར་འབྱུང་བའམ། ཡང་ན་ནི་ཁམས་རབ་ཏུ་དབྱེ་བའམ། ཡང་ན་ནི་དབུགས་འབྱུང་བ་དང་རྔུབ་པ་དྲན་པས་འཛུད་པར་མཛད་དོ། །ཅི་རིགས་ཅི་འོས་པར་འཇུག་པའི་སྒོ་དག་ལ་བཙུད་ནས་ལེགས་པར་བཟུང་བ་མ་ཡིན་པའི་རྟག་པའི་མཐའི་གཉེན་པོར་དབུ་མའི་ལམ་སྟོན་པ་དང་། ལེགས་པར་བཟུང་བ་མ་ཡིན་པའི་ཆད་པའི་མཐའི་གཉེན་པོར་དབུ་མའི་ལམ་སྟོན་པ་དང་། མ་བྱས་པ་ལ་བྱས་སོ་སྙམ་པའི་མངོན་པའི་ང་རྒྱལ་འདོར་དུ་གཞུག་པ་དང་། མ་ཐོབ་པ་དང་། མ་རེག་པ་དང་། མངོན་སུམ་དུ་མ་བྱས་པ་ལ་མངོན་སུམ་དུ་བྱས་སོ་སྙམ་པའི࿒མངོན་པའི་ང་རྒྱལ་འདོར་དུ་འཇུག་པའོ། །གདམས་ངག་རྣམ་པ་བརྒྱད་པོ་དེ་དག་ཀྱང་མདོར་བསྡུ་ན་གནས་གསུམ་གྱིས་བསྡུས་པར་རིག་པར་བྱའོ། །གནས་གསུམ་པོ་དག་གང་ཞེ་ན། སེམས་མི་གནས་པ་གནས་པར་བྱ་བའི་ཕྱིར་ཐོག་མ་དམིགས་པ་ལ་ལེགས་པར་གཏོད་པ་དང་། སེམས་གནས་པ་ལ་རང་གི་དོན་ཐོབ་པར་བྱ་བའི་ཕྱིར་ཐབས་ཀྱི་ལམ་ཡང་དག་པར་སྟོན་པ་དང་། རང་གི་དོན་དགོས་པ་མཐར་མ་ཕྱིན་པ་ལ་བར་མ་དོའི་གནས࿒འདོར་དུ་འཇུག་པའོ། །དེ་ལ་སེམས་དང་དབང་པོ་དང་། བསམ་པ་དང་། བག་ལ་ཉལ་ཤེས་པ་དང་། ཅི་རིགས་པ་ཤེས་པ་སྒོར་འཛུད་པས་ནི་སེམས་གནས་པར་བྱ་བའི་ཕྱིར་དམིགས་པ་ལ་སེམས་ལེགས་པར་གཏོད་པར་རིག་པར་བྱའོ། །དེ་ལ་ལེགས་པར་བཟུང་བ་མ་ཡིན་པའི་རྟག་པ་དང་ཆད་པའི་མཐའི་གཉེན་པོར་དབུ་མའི་ལམ་གྱིས་ནི་སེམས་གནས་པའི་རང་གི་དོན་ཐོབ་པར་བྱ་བའི་ཕྱིར་ཐབས་ཀྱི་ལམ་ཡང་དག་པར་སྟོན་པ་ཡིན་པར་རིག་པར་བྱའོ། །དེ་ལ་མ་བྱས་པ་ནས་མངོན་སུམ་དུ་མ་བྱས་པའི་བར་དག་ལ་མངོན་སུམ་དུ་བྱས་སོ་སྙམ་པའི་མངོན་པའི་ང་རྒྱལ་འདོར་དུ་བཅུག་པས་ནི་རང་གི་དགོས་པ་མཐར་མ་ཕྱིན་པའི་བར་མ་དོའི་གནས་ཡོངས་སུ་སྤོང་བར་རིག་པར་བྱ་སྟེ། དེ་ལྟར་ན་གནས་གསུམ་པོ་འདི་དག་གིས་གདམས་ངག་རྣམ་པ་བརྒྱད་པོ་བསྡུས་པ་ཡིན་པར་རིག་པར་བྱའོ། །དེ་ལྟར་ན་བྱང་ཆུབ་སེམས་དཔའ་གདམས་ངག་གཞན་ལས་ཐོས་པའམ། གཞན་དག་ལ་སྦྱིན་པས་སྟོབས་བརྒྱད་པོ་བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་དང་། སྙོམས་པར་འཇུག་པ་མཁྱེན་པའི་སྟོབས་དང་། དབང་པོ་མཆོག་དང་མཆོག་མ་ཡིན་པ་མཁྱེན་པའི་སྟོབས་དང་། མོས་པ་སྣ་ཚོགས་མཁྱེན་པའི་སྟོབས་དང་། ཁམས་སྣ་ཚོགས་མཁྱེན་པའི་སྟོབས་དང་། ཐམས་ཅད་དུ་འགྲོ་བའི་ལམ་མཁྱེན་པའི་སྟོབས་དང་། སྔོན་གྱི་གནས࿒རྗེས་སུ་དྲན་པའི་མཁྱེན་པའི་སྟོབས་དང་། འཆི་འཕོ་དང་སྐྱེ་བ་མཁྱེན་པའི་སྟོབས་དང་། ཟག་པ་ཟད་པ་མཁྱེན་པའི་སྟོབས་ཀྱི་རིགས་རིམ་གྱིས་རྣམ་པར་སྦྱོང་ཞིང་རྣམ་པར་འཕེལ་བར་བྱེད་དོ། །

gdams ngag gang zhe na/ mdor bsdu na rnam pa brgyad du rig par bya ste/ 'di lta ste/ byang chub sems dpa' ni gang dag la 'doms par 'dod pa'am/ byang chub sems dpa' gzhan nam/ de bzhin gshegs pa de la 'doms par mdzad pa gang yang rung ste/ des thog ma nyid du ting nge 'dzin la brten tam/ 'grogs pa'i rgyus sems btsal nas mkhyen to/ /sems btsal nas dbang po btsal te mkhyen to/ /dbang po btsal nas bsam pa btsal te mkhyen to/ /bsam pa btsal nas bag la nyal btsal te mkhyen to/ /bag la nyal btsal nas ci rigs ci 'os par 'jug pa'i sgo sna tshogs dag tu yang na ni mi sdug pa'am/ yang na ni byams pa'am/ yang na ni rkyen 'di pa nyid kyis rten cing 'brel par 'byung ba'am/ yang na ni khams rab tu dbye ba'am/ yang na ni dbugs 'byung ba dang rngub pa dran pas 'dzud par mdzad do/ /ci rigs ci 'os par 'jug pa'i sgo dag la btsud nas legs par bzung ba ma yin pa'i rtag pa'i mtha'i gnyen por dbu ma'i lam ston pa dang / legs par bzung ba ma yin pa'i chad pa'i mtha'i gnyen por dbu ma'i lam ston pa dang / ma byas pa la byas so snyam pa'i mngon pa'i nga rgyal 'dor du gzhug pa dang / ma thob pa dang / ma reg pa dang / mngon sum du ma byas pa la mngon sum du byas so snyam pa'i mngon pa'i nga rgyal 'dor du 'jug pa'o/ /gdams ngag rnam pa brgyad po de dag kyang mdor bsdu na gnas gsum gyis bsdus par rig par bya'o/ /gnas gsum po dag gang zhe na/ sems mi gnas pa gnas par bya ba'i phyir thog ma dmigs pa la legs par gtod pa dang / sems gnas pa la rang gi don thob par bya ba'i phyir thabs kyi lam yang dag par ston pa dang / rang gi don dgos pa mthar ma phyin pa la bar ma do'i gnas 'dor du 'jug pa'o/ /de la sems dang dbang po dang / bsam pa dang / bag la nyal shes pa dang / ci rigs pa shes pa sgor 'dzud pas ni sems gnas par bya ba'i phyir dmigs pa la sems legs par gtod par rig par bya'o/ /de la legs par bzung ba ma yin pa'i rtag pa dang chad pa'i mtha'i gnyen por dbu ma'i lam gyis ni sems gnas pa'i rang gi don thob par bya ba'i phyir thabs kyi lam yang dag par ston pa yin par rig par bya'o/ /de la ma byas pa nas mngon sum du ma byas pa'i bar dag la mngon sum du byas so snyam pa'i mngon pa'i nga rgyal 'dor du bcug pas ni rang gi dgos pa mthar ma phyin pa'i bar ma do'i gnas yongs su spong bar rig par bya ste/ de ltar na gnas gsum po 'di dag gis gdams ngag rnam pa brgyad po bsdus pa yin par rig par bya'o/ /de ltar na byang chub sems dpa' gdams ngag gzhan las thos pa'am/ gzhan dag la sbyin pas stobs brgyad po bsam gtan dang / rnam par thar pa dang / ting nge 'dzin dang / snyoms par 'jug pa mkhyen pa'i stobs dang / dbang po mchog dang mchog ma yin pa mkhyen pa'i stobs dang / mos pa sna tshogs mkhyen pa'i stobs dang / khams sna tshogs mkhyen pa'i stobs dang / thams cad du 'gro ba'i lam mkhyen pa'i stobs dang / sngon gyi gnas rjes su dran pa'i mkhyen pa'i stobs dang / 'chi 'pho dang skye ba mkhyen pa'i stobs dang / zag pa zad pa mkhyen pa'i stobs kyi rigs rim gyis rnam par sbyong zhing rnam par 'phel bar byed do/ /

【O6 教誡】

དེ་ལ་རྗེས་སུ་བསྟན་པ་གང་ཞེ་ན། དེ་ནི་རྣམ་པ་ལྔར་རིག་པར་བྱ་སྟེ། ཁ་ན་མ་ཐོ་བ་དང་བཅས་པ་ཀུན་ཏུ་སྤྱོད་པ་དགག་པ་དང་། ཁ་ན་མ་ཐོ་བ་མེད་པ་ཀུན་ཏུ་སྤྱོད་པ་གནང་བ་དང་། དགག་པ་དང་། གནང་བའི་ཆོས་རྣམས་ལ་འཁྲུལ་པར་ཀུན་ཏུ་སྤྱོད་པ་བསྐུལ་བ་དང་། ཡང་དང་ཡང་དུ་མ་གུས་པར་འགྱུར་ཏེ། འཁྲུལ་པ་ལ་རྙོག་པ་མེད་པ་དང་། མི་མཐུན་པ་མེད་པ་དང་། སྣུམ་པའི་བསམ་པས་སྨ་དབབ་པས་དྲན་པར་བྱེད་དུ་གཞུག་པ་དང་། ཡང་དག་པར་ཞུགས་པ་ལ་དགག་པ་དང་། གནང་བའི་ཆོས་རྣམས་ལས་ཡོན་ཏན་ཡང་དག་པ་དང་དགའ་བ་བསྙད་པས་ཡང་དག་པར་དགའ་བར་བྱའོ། །བྱང་ཆུབ་སེམས་དཔའི་རྗེས་སུ་བསྟན་པ་འདི་ནི་མདོར་བསྡུ་ན་རྣམ་པ་ལྔར་རིག་པར་བྱ་སྟེ། འདི་ལྟ་སྟེ། དགག་པ་དང་། གནང་བ་དང་། བསྐུལ་བ་དང་། སྨ་དབབ་པ་དང་། ཡང་དག་པར་དགའ་བར་བྱ་བའོ། །

de la rjes su bstan pa gang zhe na/ de ni rnam pa lngar rig par bya ste/ kha na ma tho ba dang bcas pa kun tu spyod pa dgag pa dang / kha na ma tho ba med pa kun tu spyod pa gnang ba dang / dgag pa dang / gnang ba'i chos rnams la 'khrul par kun tu spyod pa bskul ba dang / yang dang yang du ma gus par 'gyur te/ 'khrul pa la rnyog pa med pa dang / mi mthun pa med pa dang / snum pa'i bsam pas sma dbab pas dran par byed du gzhug pa dang / yang dag par zhugs pa la dgag pa dang / gnang ba'i chos rnams las yon tan yang dag pa dang dga' ba bsnyad pas yang dag par dga' bar bya'o/ /byang chub sems dpa'i rjes su bstan pa 'di ni mdor bsdu na rnam pa lngar rig par bya ste/ 'di lta ste/ dgag pa dang / gnang ba dang / bskul ba dang / sma dbab pa dang / yang dag par dga' bar bya ba'o/ /

【O7 方便所攝身語意業】

དེ་ལ་བྱང་ཆུབ་སེམས་དཔའ་རྣམས་ཀྱི་ལུས་དང་ངག་དང་ཡིད་ཀྱི་ལས་ཐབས་ཀྱིས་ཟིན་པ་གང་ཞེ་ན། མདོར་བསྡུ་ན་བྱང་ཆུབ་སེམས་དཔའ་རྣམས་ཀྱི་བསྡུ་བའི་དངོས་པོ་བཞི་ནི་ཐབས་ཞེས་བྱ་སྟེ། བཅོམ་ལྡན་འདས་ཀྱིས་ཀྱང་བྱང་ཆུབ་སེམས་དཔའ་བསྡུ་བའི་དངོས་པོ་བཞིས་བསྡུས་པའི་ཐབས་དང་ལྡན་པ་ནི་བྱང་ཆུབ་སེམས་དཔའ་ཞེས་བྱའོ་ཞེས་ཇི་སྐད་གསུངས་པ་ལྟ་བུའོ། །ཅིའི་ཕྱིར་བསྡུ་བའི་དངོས་པོ་བཞི་ལ་ཐབས་ཞེས་བྱ་ཞེ་ན། མདོར་བསྡུ་ན་སེམས་ཅན་རྣམས་གདུལ་བ་དང་། བསྡུ་བའི་ཐབས་ནི་རྣམ་པ་བཞི་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །འདི་ལྟ་སྟེ། ཕན་འདོགས་པ་དང་། འཛིན་དུ་འཇུག་པ་དང་། འཇུག་པར་བྱེད་པ་དང་། མཐུན་པར་བསྒྲུབ་པའོ། །དེ་ལ་སྦྱིན་པ་ནི་བྱང་ཆུབ་སེམས་དཔའི་ཕན་འདོགས་པའི་ཐབས་ཡིན་ཏེ། འདི་ལྟར་ཟང་ཟིང་གི་སྦྱིན་པ་སྣ་ཚོགས་ཀྱིས་ཕན་བཏགས་ན། སེམས་ཅན་རྣམས་ཚིག་ཉན་པ་དང་བྱེད་པར་སེམས་སོ། །དེའི་འོག་ཏུ་བྱང་ཆུབ་སེམས་དཔས་སྙན་པར་སྨྲ་བས་དེ་དང་དེར་ཀུན་ཏུ་རྨོངས་པ་རྣམས་ཀྱི་ཀུན་ཏུ་རྨོངས་པ་མ་ལུས་པ་བསལ་བའི་ཕྱིར་རིགས་པ་འཛིན་དུ་འཇུག་ཅིང་ཡང་དག་པར་སྟོན་པར་བྱེད་དེ། དེ་ལྟར་ན་དེའི་སྙན་པར་སྨྲ་བ་ནི་འཛིན་དུ་འཇུག་པའི་ཐབས་ཡིན་ནོ། །དེ་ལྟར་རིགས་པས་འཛིན་དུ་འཇུག་ཅིང་ཡང་དག་པར་བསྟན་པའི་སེམས་ཅན་རྣམས་མི་དགེ་བའི་གནས་ནས་བསླངས་ནས་དག་པའི་གནས་ཡང་དག་པར་འཛིན་དུ་འཇུག་ཅིང་འདུལ་བ་དང་། འཇོག་པ་དང་། འགོད་པ་དེ་ནི་དེའི་དོན་སྤྱོད་པ་སྟེ་འཇུག་པར་བྱེད་པའི་ཐབས་ཡིན་ནོ། །དེ་ལྟར་བྱང་ཆུབ་སེམས་དཔའ་སེམས་ཅན་དེ་དག་བཙུད་ནས་དེ་དག་དང་མཐུན་པའི་ཚུལ་ཀུན་ཏུ་སྤྱོད་པས་མཐུན་པར་བསྒྲུབ་སྟེ། གང་གིས་ན་དེ་ལ་ད་དུང་ཁྱེད་བདག་ཉིད་དད་པ་དང་ལྡན་པ་མ་ཡིན། ཚུལ་ཁྲིམས་དང་ལྡན་པ་མ་ཡིན། གཏོང་བ་དང་ལྡན་པ་མ་ཡིན། ཤེས་རབ་དང་ལྡན་པ་མ་ཡིན་ན། ཅིའི་ཕྱིར་ཁྱོད་ཀྱིས་གཞན་དག་དེ་ལ་ཡང་དག་པར་འཛིན་དུ་འཇུག་པར་བྱེད་ལ། དེས་སྐུལ་བར་བྱེད་ཅིང་དྲན་པར་བྱས་ནས། འདུལ་བ་རྣམས་སྨྲ་བར་མི་འགྱུར་བར་བྱེད་དོ། །དེ་ལྟ་བས་ན་དོན་མཐུན་པ་ནི་བྱང་ཆུབ་སེམས་དཔའ་མཐུན་པར་བསྒྲུབ་པའི་ཐབས་ཏེ། བཞི་པ་ཡིན་པར་རིག་པར་བྱའོ། །དེ་ལྟར་བྱང་ཆུབ་སེམས་དཔའི་ལུས་ཀྱི་ལས་དང་། ངག་གི་ལས་དང་། ཡིད་ཀྱི་ལས་ཐབས་བཞི་པོ་དེ་དག་བསྡུས་པའམ༑ སོ་སོ་བས་ཡོངས་སུ་ཟིན་པ་གང་ཡིན་པ་དེ་ནི་སེམས་ཅན་རྣམས་ཡང་དག་པར་བསྡུ་བ་དང་། གདུལ་བ་དང་། ཡོངས་སུ་སྨིན་པར་བྱ་བ་ལ་ཐབས་ཀྱིས་ཡོངས་སུ་ཟིན་པ་ཞེས་བྱའོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་སྟོབས་ཀྱི་རིགས་ཀྱི་ལེའུ་སྟེ་བརྒྱད་པའོ།། །།

de la byang chub sems dpa' rnams kyi lus dang ngag dang yid kyi las thabs kyis zin pa gang zhe na/ mdor bsdu na byang chub sems dpa' rnams kyi bsdu ba'i dngos po bzhi ni thabs zhes bya ste/ bcom ldan 'das kyis kyang byang chub sems dpa' bsdu ba'i dngos po bzhis bsdus pa'i thabs dang ldan pa ni byang chub sems dpa' zhes bya'o zhes ji skad gsungs pa lta bu'o/ /ci'i phyir bsdu ba'i dngos po bzhi la thabs zhes bya zhe na/ mdor bsdu na sems can rnams gdul ba dang / bsdu ba'i thabs ni rnam pa bzhi ste/ 'di las gong na yang med do/ /'di las lhag pa yang med do/ /'di lta ste/ phan 'dogs pa dang / 'dzin du 'jug pa dang / 'jug par byed pa dang / mthun par bsgrub pa'o/ /de la sbyin pa ni byang chub sems dpa'i phan 'dogs pa'i thabs yin te/ 'di ltar zang zing gi sbyin pa sna tshogs kyis phan btags na/ sems can rnams tshig nyan pa dang byed par sems so/ /de'i 'og tu byang chub sems dpas snyan par smra bas de dang der kun tu rmongs pa rnams kyi kun tu rmongs pa ma lus pa bsal ba'i phyir rigs pa 'dzin du 'jug cing yang dag par ston par byed de/ de ltar na de'i snyan par smra ba ni 'dzin du 'jug pa'i thabs yin no/ /de ltar rigs pas 'dzin du 'jug cing yang dag par bstan pa'i sems can rnams mi dge ba'i gnas nas bslangs nas dag pa'i gnas yang dag par 'dzin du 'jug cing 'dul ba dang / 'jog pa dang / 'god pa de ni de'i don spyod pa ste 'jug par byed pa'i thabs yin no/ /de ltar byang chub sems dpa' sems can de dag btsud nas de dag dang mthun pa'i tshul kun tu spyod pas mthun par bsgrub ste/ gang gis na de la da dung khyed bdag nyid dad pa dang ldan pa ma yin/ tshul khrims dang ldan pa ma yin/ gtong ba dang ldan pa ma yin/ shes rab dang ldan pa ma yin na/ ci'i phyir khyod kyis gzhan dag de la yang dag par 'dzin du 'jug par byed la/ des skul bar byed cing dran par byas nas/ 'dul ba rnams smra bar mi 'gyur bar byed do/ /de lta bas na don mthun pa ni byang chub sems dpa' mthun par bsgrub pa'i thabs te/ bzhi pa yin par rig par bya'o/ /de ltar byang chub sems dpa'i lus kyi las dang / ngag gi las dang / yid kyi las thabs bzhi po de dag bsdus pa'am| so so bas yongs su zin pa gang yin pa de ni sems can rnams yang dag par bsdu ba dang / gdul ba dang / yongs su smin par bya ba la thabs kyis yongs su zin pa zhes bya'o/ /byang chub sems dpa'i sa'i gzhi'i rnal 'byor gyi gnas las stobs kyi rigs kyi le'u ste brgyad pa'o// //

【K3 十品(9-18)能學行兼有所學】【L1 明其自分】【M1 明自利行】【N1 總舉數列六度名】

སྡོམ་ནི། ངོ་བོ་ཉིད་དང་ཐམས་ཅད་དང་། །དཀའ་བ་དང་ནི་སྒོ་ཀུན་དང་། །སྐྱེས་བུ་དམ་པ་ལྡན་པ་དང་། །དེ་བཞིན་རྣམ་པ་ཐམས་ཅད་དང་། །ཕོངས་ཤིང་འདོད་དང་ལྡན་པ་དང་། །འདི་དང་གཞན་དུ་བདེ་འགྱུར་དང་། །དེ་བཞིན་རྣམ་དག་དེ་མདོར་ན། །བྱང་ཆུབ་སེམས་དཔའི་སྦྱིན་པ་ཡིན། །〔回下方〕

sdom ni/ ngo bo nyid dang thams cad dang / /dka' ba dang ni sgo kun dang / /skyes bu dam pa ldan pa dang / /de bzhin rnam pa thams cad dang / /phongs shing 'dod dang ldan pa dang / /'di dang gzhan du bde 'gyur dang / /de bzhin rnam dag de mdor na/ /byang chub sems dpa'i sbyin pa yin/ /[〔回下方〕]

འདི་ལ་བྱང་ཆུབ་སེམས་དཔའ་ནི་ཕ་རོལ་ཏུ་ཕྱིན་པ་དྲུག་རིམ་གྱིས་ཡོངས་སུ་རྫོགས་པར་བྱས་ནས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་སྟེ། སྦྱིན་པའི་ཕ་རོལ་ཏུ་ཕྱིན་པ་དང་། ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་དང་། བཟོད་པའི་ཕ་རོལ་ཏུ་ཕྱིན་པ་དང་། བརྩོན་འགྲུས་ཀྱི་ཕ་རོལ་ཏུ་ཕྱིན་པ་དང་། བསམ་གཏན་གྱི་ཕ་རོལ་ཏུ་ཕྱིན་པ་དང་། ཤེས་རབ་ཀྱི་ཕ་རོལ་ཏུ་ཕྱིན་པའོ། །

'di la byang chub sems dpa' ni pha rol tu phyin pa drug rim gyis yongs su rdzogs par byas nas bla na med pa yang dag par rdzogs pa'i byang chub mngon par rdzogs par 'tshang rgya ste/ sbyin pa'i pha rol tu phyin pa dang / tshul khrims kyi pha rol tu phyin pa dang / bzod pa'i pha rol tu phyin pa dang / brtson 'grus kyi pha rol tu phyin pa dang / bsam gtan gyi pha rol tu phyin pa dang / shes rab kyi pha rol tu phyin pa'o/ /

【N2 次第別解】【O9 施品】【P1 問】

དེ་ལ་བྱང་ཆུབ་སེམས་དཔའི་སྦྱིན་པའི་ཕ་རོལ་ཏུ་ཕྱིན་པ་གང་ཞེ་ན།

de la byang chub sems dpa'i sbyin pa'i pha rol tu phyin pa gang zhe na/

【P2 解】【Q1 頌及長行總說綱要開九章門】

〔案：對應的藏譯原來位於上方〕

[〔案：對應的藏譯原來位於上方〕]

སྦྱིན་པ་རྣམ་པ་དགུ་ནི་བྱང་ཆུབ་སེམས་དཔའི་སྦྱིན་པའི་ཕ་རོལ་ཏུ་ཕྱིན་པ་ཞེས་བྱ་བ་སྟེ། སྦྱིན་པའི་ངོ་བོ་ཉིད་དང་། ཐམས་ཅད་སྦྱིན་པ་དང་། དཀའ་བའི་སྦྱིན་པ་དང་། ཐམས་ཅད་ཀྱི་སྒོ་ནས་སྦྱིན་པ་དང་། སྐྱེས་བུ་དམ་པའི་སྦྱིན་པ་དང་། རྣམ་པ་ཐམས་ཅད་ཀྱི་སྦྱིན་པ་དང་། ཕོངས་ཤིང་འདོད་པ་ལ་སྦྱིན་པ་དང་།འདི་དང་གཞན་དུ་བདེ་བར་འགྱུར་བའི་སྦྱིན་པ་དང་། རྣམ་པར་དག་པའི་སྦྱིན་པའོ༑ །

sbyin pa rnam pa dgu ni byang chub sems dpa'i sbyin pa'i pha rol tu phyin pa zhes bya ba ste/ sbyin pa'i ngo bo nyid dang / thams cad sbyin pa dang / dka' ba'i sbyin pa dang / thams cad kyi sgo nas sbyin pa dang / skyes bu dam pa'i sbyin pa dang / rnam pa thams cad kyi sbyin pa dang / phongs shing 'dod pa la sbyin pa dang /'di dang gzhan du bde bar 'gyur ba'i sbyin pa dang / rnam par dag pa'i sbyin pa'o| /

【Q2 依章廣辨】【R1 自性施】

སྦྱིན་པའི་ངོ་བོ་ཉིད་གང་ཞེ་ན། ཡོ་བྱད་ཐམས་ཅད་དང་། རང་གི་ལུས་ལ་མི་ལྟ་བའི་བྱང་ཆུབ་སེམས་དཔའ་མ་ཆགས་པ་དང་ལྷན་ཅིག་སྐྱེས་པའི་སེམས་པ་གང་ཡིན་པ་དང་། དེས་ཀུན་ནས་བསླང་བའི་སྦྱིན་པར་བྱ་བའི་དངོས་པོ་ཡོངས་སུ་གཏོང་བའི་ལུས་དང་། ངག་གི་ལས་དང་། སྦྱིན་པར་བྱ་བའི་དངོས་པོ་ཁ་ན་མ་ཐོ་བ་མེད་པ་ཐམས་ཅད་ཡོངས་སུ་གཏོང་བ་དང་། སྡོམ་པ་ལ་གནས་པ་དང་། འོང་བ་མཐོང་ཞིང་འབྲས་བུ་ལ་ལྟ་བ་དང་། སུ་གང་འདོད་པ་དེ་ལ་དངོས་པོ་དེ་སོ་སོར་སྦྱིན་པར་བྱེད་པ་ནི་བྱང་ཆུབ་སེམས་དཔའི་སྦྱིན་པའི་ངོ་བོ་ཉིད་ཡིན་པར་རིག་པར་བྱའོ། །

sbyin pa'i ngo bo nyid gang zhe na/ yo byad thams cad dang / rang gi lus la mi lta ba'i byang chub sems dpa' ma chags pa dang lhan cig skyes pa'i sems pa gang yin pa dang / des kun nas bslang ba'i sbyin par bya ba'i dngos po yongs su gtong ba'i lus dang / ngag gi las dang / sbyin par bya ba'i dngos po kha na ma tho ba med pa thams cad yongs su gtong ba dang / sdom pa la gnas pa dang / 'ong ba mthong zhing 'bras bu la lta ba dang / su gang 'dod pa de la dngos po de so sor sbyin par byed pa ni byang chub sems dpa'i sbyin pa'i ngo bo nyid yin par rig par bya'o/ /

【R2 一切施】【S1 問】

དེ་ལ་ཐམས་ཅད་སྦྱིན་པ་གང་ཞེ་ན།

de la thams cad sbyin pa gang zhe na/

【S2 釋】【T1 廣六施】【U1 明有財無財施】【V1 明有財施】【W1 明內外施】【X1 總明內外施】【Y1 舉數列名以彰內外】

ཐམས་ཅད་ཅེས་བྱ་བ་ནི་མདོར་བསྡུ་ན་སྦྱིན་པར་བྱ་བའི་དངོས་པོ་རྣམ་པ་གཉིས་ཏེ། ནང་གི་དང་ཕྱི་རོལ་གྱིའོ། །

thams cad ces bya ba ni mdor bsdu na sbyin par bya ba'i dngos po rnam pa gnyis te/ nang gi dang phyi rol gyi'o/ /

【Y2 開釋】【Z1 內施】

དེ་ལ་རྐང་ཡན་ཆད་རང་གི་ལུས་ཡོངས་སུ་གཏོང་བ་ནི་བྱང་ཆུབ་སེམས་དཔའི་ནང་གི་དངོས་པོ་ཡོངས་སུ་གཏོང་བ་འབའ་ཞིག་པ་ཞེས་བྱའོ། །

de la rkang yan chad rang gi lus yongs su gtong ba ni byang chub sems dpa'i nang gi dngos po yongs su gtong ba 'ba' zhig pa zhes bya'o/ /

【Z2 釋內外施】

སེམས་ཅན་སྐྱུགས་པ་ཟ་བས་འཚོ་བ་རྣམས་ཀྱི་ཕྱིར་བྱང་ཆུབ་སེམས་དཔའ་ཟས་སྐོམ་ཟོས་འཐུངས་ཤིང་སྐྱུག་པར་བྱེད་པ་གང་ཡིན་པ་དེ་ནི་བྱང་ཆུབ་སེམས་དཔའི་ནང་དང་ཕྱི་རོལ་གྱི་དངོས་པོ་འདྲེས་པའི་སྦྱིན་པ་ཞེས་བྱའོ། །

sems can skyugs pa za bas 'tsho ba rnams kyi phyir byang chub sems dpa' zas skom zos 'thungs shing skyug par byed pa gang yin pa de ni byang chub sems dpa'i nang dang phyi rol gyi dngos po 'dres pa'i sbyin pa zhes bya'o/ /

【Z3 釋外施】

ཇི་སྐད་སྨོས་པ་འདི་ལ་མ་གཏོགས་པའི་ལྷག་མའི་སྦྱིན་པ་བྱ་བའི་དངོས་པོ་ཡོངས་སུ་གཏོང་བ་ནི་ཕྱི་རོལ་གྱི་སྦྱིན་པར་བྱ་བའི་དངོས་པོ་ཡོངས་སུ་གཏོང་བ་ཁོ་ན་ཞེས་བྱའོ། །

ji skad smos pa 'di la ma gtogs pa'i lhag ma'i sbyin pa bya ba'i dngos po yongs su gtong ba ni phyi rol gyi sbyin par bya ba'i dngos po yongs su gtong ba kho na zhes bya'o/ /

【X2 內外分為四】【Y1 開內為二】【Z1 合施身】

དེ་ལ་བྱང་ཆུབ་སེམས་དཔའ་ནི་ཕ་རོལ་འདོད་པ་དག་ལ་མདོར་ན་རྣམ་པ་གཉིས་ཀྱིས་རང་གི་ལུས་སྦྱིན་པར་བྱེད་དེ། ཅི་དགའ་མགུར་བྱེད་དུ་འཇུག་པས་གཞན་ལ་དབང་ཡོད་པ་དང་། གཞན་ལ་རག་ལས་པར་བྱེད་ཅིང་བདག་ཉིད་གཞན་དག་ལ་སྦྱིན་པར་བྱེད་དོ། །དཔེར་ན་ལ་ལ་ཞིག་ཟས་དང་སྐོམ་གྱི་ཕྱིར་གཞན་དག་ལ་བྲན་གྱི་དངོས་པོར་ཁས་ལེན་པ་དེ་བཞིན་དུ། བྱང་ཆུབ་སེམས་དཔའ་ཟང་ཟིང་མེད་པའི་སེམས་དང་ལྡན་པ་ཡང་བྱང་ཆུབ་དམ་པ་འདོད་དོ། །ཕ་རོལ་ལ་ཕན་པ་དང་། བདེ་བར་བྱ་བར་འདོད། སྦྱིན་པའི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱེད་པར་འདོད་དེ། ཅི་དགའ་མགུར་བྱེད་དུ་འཇུག་པས་གཞན་དག་ལ་དབང་ཡོད་པ་དང་། རག་ལུས་པར་བྱེད་ཅིང་། བདག་ཉིད་སྦྱིན་པར་བྱེད་པ་དང་།

de la byang chub sems dpa' ni pha rol 'dod pa dag la mdor na rnam pa gnyis kyis rang gi lus sbyin par byed de/ ci dga' mgur byed du 'jug pas gzhan la dbang yod pa dang / gzhan la rag las par byed cing bdag nyid gzhan dag la sbyin par byed do/ /dper na la la zhig zas dang skom gyi phyir gzhan dag la bran gyi dngos por khas len pa de bzhin du/ byang chub sems dpa' zang zing med pa'i sems dang ldan pa yang byang chub dam pa 'dod do/ /pha rol la phan pa dang / bde bar bya bar 'dod/ sbyin pa'i pha rol tu phyin pa yongs su rdzogs par byed par 'dod de/ ci dga' mgur byed du 'jug pas gzhan dag la dbang yod pa dang / rag lus par byed cing / bdag nyid sbyin par byed pa dang /

【Z2 分施支節】

ལག་པ་དང་། རྐང་པ་དང་། མིག་དང་། མགོ་བོ་དང་། ཡན་ལག་དང་། ཉིང་ལག་རྣམས་འདོད་པ་དག་དང་། ཤ་དང་། ཁྲག་དང་། རྒྱུས་པ་འདོད་པ་དང་། རྐང་གི་བར་དུ་འདོད་པ་དག་ལ་རྐང་གི་བར་དུ་སྦྱིན་པར་བྱེད་དོ། །

lag pa dang / rkang pa dang / mig dang / mgo bo dang / yan lag dang / nying lag rnams 'dod pa dag dang / sha dang / khrag dang / rgyus pa 'dod pa dang / rkang gi bar du 'dod pa dag la rkang gi bar du sbyin par byed do/ /

【Y2 開外為二】

བྱང་ཆུབ་སེམས་དཔའ་ནི་རྣམ་པ་གཉིས་ཀྱིས་ཕྱི་རོལ་གྱི་དངོས་པོ་སེམས་ཅན་ལ་ཡོངས་སུ་གཏོང་སྟེ། ཅི་བདེར་ལོངས་སྤྱོད་དུ་གཞུག་པའི་ཕྱིར་བརྙན་པོར་སྦྱིན་པ་དང་། དེ་དབང་བར་བྱ་བའི་ཕྱིར་ཐམས་ཅད་ཀྱི་ཐམས་ཅད་དུ་གཏོང་པའི་སེམས་ཀྱིས་སྦྱིན་པར་བྱེད་དོ། །

byang chub sems dpa' ni rnam pa gnyis kyis phyi rol gyi dngos po sems can la yongs su gtong ste/ ci bder longs spyod du gzhug pa'i phyir brnyan por sbyin pa dang / de dbang bar bya ba'i phyir thams cad kyi thams cad du gtong pa'i sems kyis sbyin par byed do/ /

【W2 明對機應施不應施】【X1 略】

འོན་ཀྱང་བྱང་ཆུབ་སེམས་དཔའ་ནི་ནང་དང་ཕྱི་རོལ་གྱི་དངོས་པོ་ཐམས་ཅད་བྱེ་བྲག་མེད་པར་རྣམ་པ་ཐམས་ཅད་དུ་སེམས་ཅན་རྣམས་ལ་སྦྱིན་པར་ནི་མི་བྱེད་དོ། །འོ་ན་བྱང་ཆུབ་སེམས་དཔའ་ནི་ནང་དང་ཕྱི་རོལ་གྱི་དངོས་པོ་རྣམ་པ་གཉིས་ལས་ཅི་ཞིག་ན་སེམས་ཅན་རྣམས་ལ་སྦྱིན་པར་བྱེད༑ ཅི་ཞིག་ནི་ྦྱིན་པར་མི་བྱེད། ཇི་ལྟར་ན་སྦྱིན་པར་བྱེད། ཇི་ལྟར་ན་སྦྱིན་པར་མི་བྱེད་ཅེ་ན། ནང་དང་ཕྱི་རོལ་གྱི་དངོས་པོ་དེ་ལས་སྦྱིན་པ་གང་སེམས་ཅན་རྣམས་ལ་བདེ་བ་ཁོ་ནར་འགྱུར་གྱི། ཕན་པར་མི་འགྱུར་བ་འམ། ཡང་ན་བདེ་བར་མི་འགྱུར་ལ། ཕན་པར་ཡང་མི་འགྱུར་བ་དེ་ནི་བྱང་ཆུབ་སེམས་དཔས་གཞན་དག་ལ་སྦྱིན་པར་མི་བྱེད་དོ། །སྦྱིན་པ་གང་ཕན་པར་མི་འགྱུར་ལ།བདེ་བར࿒འགྱུར་བ་ནི་མ་ངེས་པའམ། ཡང་ན་བདེ་བར་ཡང་འགྱུར་ལ་ཕན་པར་ཡང་འགྱུར་བ་དེ་ནི་བྱང་ཆུབ་སེམས་དཔས་གཞན་དག་ལ་སྦྱིན་པར་བྱེད་དོ། །

'on kyang byang chub sems dpa' ni nang dang phyi rol gyi dngos po thams cad bye brag med par rnam pa thams cad du sems can rnams la sbyin par ni mi byed do/ /'o na byang chub sems dpa' ni nang dang phyi rol gyi dngos po rnam pa gnyis las ci zhig na sems can rnams la sbyin par byed| ci zhig ni \u0fa6\u0fb1\u0f72na par mi byed/ ji ltar na sbyin par byed/ ji ltar na sbyin par mi byed ce na/ nang dang phyi rol gyi dngos po de las sbyin pa gang sems can rnams la bde ba kho nar 'gyur gyi/ phan par mi 'gyur ba 'am/ yang na bde bar mi 'gyur la/ phan par yang mi 'gyur ba de ni byang chub sems dpas gzhan dag la sbyin par mi byed do/ /sbyin pa gang phan par mi 'gyur la/bde bar 'gyur ba ni ma nges pa'am/ yang na bde bar yang 'gyur la phan par yang 'gyur ba de ni byang chub sems dpas gzhan dag la sbyin par byed do/ /

【X2 廣】【Y1 就內身辨施不施】

དེ་ལྟར་འདི་ནི་སྦྱིན་པ་དང་། མི་སྦྱིན་པའི་མདོར་བསྟན་པ་ཡིན་ནོ། །འདི་མན་ཆད་ནི་རྒྱས་པར་རྣམ་པར་དབྱེ་བ་ཡིན་པར་རིག་པར་བྱ་སྟེ། འདི་ལ་བྱང་ཆུབ་སེམས་དཔའ་ནི་ཕ་རོལ་ལ་གནོད་པར་བྱ་བ་དང་། ཕ་རོལ་བྲིད་པ་དང་། མི་རིགས་པས་བསྐྱེད་པས་བྱེད་དུ་བཅུག་ན་ཕ་རོལ་དབང་ཡོད་པ་དང་། ཕ་རོལ་ལ་རག་ལས་པར་བྱེད་པར་བདག་ཉིད་སྦྱིན་པར་མི་བྱེད་དེ། བྱང་ཆུབ་སེམས་དཔའ་ནི་གཞན་དག་ལ་བདག་ཉིད་ཀྱི་སྲོག་ལན་བརྒྱའམ། ལན་སྟོང་ངམ། ལན་འབུམ་དུ་ཡོངས་སུ࿒གཏོང་བར་ཡང་ཁས་ལེན་མོད་ཀྱི། འོན་ཀྱང་ཕ་རོལ་གྱིས་བསྒོ་བ་དང་། ཕ་རོལ་དགའ་བར་བྱ་བའི་ཕྱིར་ཕ་རོལ་ལ་གནོད་པའམ། ཕ་རོལ་གསོད་པའམ། ཕ་རོལ་འདྲིད་པར་མི་བྱེད་དོ། །གལ་ཏེ་བྱང་ཆུབ་སེམས་དཔའ་སྦྱིན་པ་ལས་བརྩམས་ཏེ། བསམ་པ་དག་པ་ཡིན་དུ་ཟིན་ཀྱང་། དེ་ཡང་སེམས་ཅན་གྱི་དོན་མང་པོ་བྱ་བ་ཉེ་བར་གནས་པར་གྱུར་ན་རང་གི་ལུས་དང་། ཡན་ལག་དང་ཉིད་ལག་སློང་བ་བྱུང་ཡང་། རང་གི་ལུས་དང་ཡན་ལག་དང་ཉིང་ལག་རྣམས་སྦྱིན་པར་མི་བྱེད་དེ། དེ་ཅིའི་ཕྱིར་ཞེ་ན། བྱང་ཆུབ་སེམས་དཔའ་སྦྱིན་པ་ལས་བརྩམས་ཏེ་བསམ་པ་དག་པ་དེ་ནི་རྣམ་གྲངས་གང་གིས་ཀྱང་འདི་ནི་སྦྱིན་ནོ། །འདི་ནི་མི་སྦྱིན་ནོ་སྙམ་དུ་སེམས་ཞུམ་པ་མེད་པའི་ཕྱིར་ཏེ། དེ་ལྟ་བས་ན་བྱང་ཆུབ་སེམས་དཔའ࿒དེ་ནི་གང་གི་ཚེ་བསམ་པ་དག་པར་བྱ་བའི་ཕྱིར་རོ། །སེམས་ཅན་གྱི་དགོས་པ་འབྱུང་བ་བཏང་སྙོམས་སུ་བྱས་ཏེ་སྦྱིན་པར་མི་བྱེད་ན། དེ་ནི་དེའི་བསམ་པ་དག་པ་ཡིན་པའི་ཕྱིར་སེམས་ཅན་གྱི་དགོས་པ་བྱུང་བ་བཏང་སྙོམས་སུ་བྱས་ཏེ་སྦྱིན་པར་མི་བྱེད་དོ། །བདུད་ཀྱི་རིས་ཀྱི་ལྷ་རྣམས࿒ལ་ཇི་ལྟར་ཐོ་འཚམས་པའི་བསམ་པས་སློང་དུ࿒འོང་བ་རྣམས་ལ་ཡང་དེ་དག་ཉིད་ལ་གནོད་པ་དང་། ཕུང་བ་ཆེན་པོར་མི་འགྱུར་བར་བྱ་བའི་ཕྱིར། རང་གི་ལུས་དང་ཡན་ལག་གསེ་ཞིང་སྦྱིན་པར་མི་བྱེད་དོ། །བདུད་ཀྱི་རིགས་ཀྱི་ལྷ་རྣམས་ལ་ཇི་ལྟ་བ་བཞིན་དུ་དེས་བྱིན་གྱིས་རློབས་པའི་སེམས་ཅན་རྣམས་ལ་ཡང་དེ་དང་འདྲ་བར་རིག་པར་བྱའོ། །བྱང་ཆུབ་སེམས་དཔའ་ནི་སྨྱོས་པ་དང་། སེམས་འཁྲུག་པ་རྣམས་ལ་ཡང་རང་གི་ལུས་དང་ཡན་ལག་གསེ་ཞིང་སྦྱིན་པར་མི་བྱེད་དོ། །དེ་དག་ནི་རང་གི་སེམས་ལ་གནས་པ་ཡང་མ་ཡིན་ལ། འདོད་པའི་ཕྱིར་སློང་བ་ཡང་མ་ཡིན་ཏེ། དེ་ནི་དེ་དག་གི་སེམས་ལ་རང་དབང་མེད་པའི་ཕྱིར། བླ་རྡོལ་ཙམ་དུ་ཟད་པས་དེའི་ཕྱིར་སྦྱིན་པར་མི་བྱེད་དོ། །རྣམ་པ་དེ་དག་ལ་མ་གཏོགས་པར་དེ་ལས་བཟློག་པའི་འདོད་པ་རྣམས་ལ་ནི་བྱང་ཆུབ་སེམས་དཔས་རང་གི་ལུས་ཕ་རོལ་དབང་བར་བྱས་པ་ཙམ་གྱི་ཕྱིར་རམ། ཡན་ལག་དང་ཉིང་ལག་གསེ་ཞིང་ཡོངས་སུ་གཏོང་བར་ཡང་བྱེད་དོ། །བྱང་ཆུབ་སེམས་དཔའི་ནང་གི་དངོས་པོ་སྦྱིན་པ་དང་། མི་སྦྱིན་པ་ནི་དེ་ལྟ་བུ་ཡིན་པར་རིག་པར་བྱའོ། །

de ltar 'di ni sbyin pa dang / mi sbyin pa'i mdor bstan pa yin no/ /'di man chad ni rgyas par rnam par dbye ba yin par rig par bya ste/ 'di la byang chub sems dpa' ni pha rol la gnod par bya ba dang / pha rol brid pa dang / mi rigs pas bskyed pas byed du bcug na pha rol dbang yod pa dang / pha rol la rag las par byed par bdag nyid sbyin par mi byed de/ byang chub sems dpa' ni gzhan dag la bdag nyid kyi srog lan brgya'am/ lan stong ngam/ lan 'bum du yongs su gtong bar yang khas len mod kyi/ 'on kyang pha rol gyis bsgo ba dang / pha rol dga' bar bya ba'i phyir pha rol la gnod pa'am/ pha rol gsod pa'am/ pha rol 'drid par mi byed do/ /gal te byang chub sems dpa' sbyin pa las brtsams te/ bsam pa dag pa yin du zin kyang / de yang sems can gyi don mang po bya ba nye bar gnas par gyur na rang gi lus dang / yan lag dang nyid lag slong ba byung yang / rang gi lus dang yan lag dang nying lag rnams sbyin par mi byed de/ de ci'i phyir zhe na/ byang chub sems dpa' sbyin pa las brtsams te bsam pa dag pa de ni rnam grangs gang gis kyang 'di ni sbyin no/ /'di ni mi sbyin no snyam du sems zhum pa med pa'i phyir te/ de lta bas na byang chub sems dpa' de ni gang gi tshe bsam pa dag par bya ba'i phyir ro/ /sems can gyi dgos pa 'byung ba btang snyoms su byas te sbyin par mi byed na/ de ni de'i bsam pa dag pa yin pa'i phyir sems can gyi dgos pa byung ba btang snyoms su byas te sbyin par mi byed do/ /bdud kyi ris kyi lha rnams la ji ltar tho 'tshams pa'i bsam pas slong du 'ong ba rnams la yang de dag nyid la gnod pa dang / phung ba chen por mi 'gyur bar bya ba'i phyir/ rang gi lus dang yan lag gse zhing sbyin par mi byed do/ /bdud kyi rigs kyi lha rnams la ji lta ba bzhin du des byin gyis rlobs pa'i sems can rnams la yang de dang 'dra bar rig par bya'o/ /byang chub sems dpa' ni smyos pa dang / sems 'khrug pa rnams la yang rang gi lus dang yan lag gse zhing sbyin par mi byed do/ /de dag ni rang gi sems la gnas pa yang ma yin la/ 'dod pa'i phyir slong ba yang ma yin te/ de ni de dag gi sems la rang dbang med pa'i phyir/ bla rdol tsam du zad pas de'i phyir sbyin par mi byed do/ /rnam pa de dag la ma gtogs par de las bzlog pa'i 'dod pa rnams la ni byang chub sems dpas rang gi lus pha rol dbang bar byas pa tsam gyi phyir ram/ yan lag dang nying lag gse zhing yongs su gtong bar yang byed do/ /byang chub sems dpa'i nang gi dngos po sbyin pa dang / mi sbyin pa ni de lta bu yin par rig par bya'o/ /

【Y2 約外物辨施不施】【Z1 第一】

ཕྱི་རོལ་གྱི་དངོས་པོ་ལས་ནི་བྱང་ཆུབ་སེམས་དཔས་དུག་དང་། མེ་དང་། མཚོན་ཆ་དང་། ཆང་སེམས་ཅན་རྣམས་ལ་གནོད་པར་འགྱུར་བ་གང་ཡིན་པ་དེ་དག་ལ་གནོད་པར་བྱ་བའམ། ཕ་རོལ་ལ་གནོད་པར་བྱ་བའི་ཕྱིར་འདོད་དེ་སློང་ན། སློང་བ་རྣམས་ལ་སྦྱིན་པར་མི་བྱེད་དོ། །དུག་དང་། མེ་དང་། མཚོན་ཆ་དང་། ཆང་སེམས་ཅན་རྣམས་ལ་ཕན་པར་འགྱུར་བ་གང་ཡིན་པ་དེ་དག་ནི་བྱང་ཆུབ་སེམས་དཔས་བདག་ལ་ཕན་པར་བྱ་བའམ། ཕ་རོལ་ལ་ཕན་པར་བྱ་བའི་ཕྱིར་འདོད་དེ། སློང་ན་སློང་བ་རྣམས་ལ་སྦྱིན་པར་བྱེད་དོ། །

phyi rol gyi dngos po las ni byang chub sems dpas dug dang / me dang / mtshon cha dang / chang sems can rnams la gnod par 'gyur ba gang yin pa de dag la gnod par bya ba'am/ pha rol la gnod par bya ba'i phyir 'dod de slong na/ slong ba rnams la sbyin par mi byed do/ /dug dang / me dang / mtshon cha dang / chang sems can rnams la phan par 'gyur ba gang yin pa de dag ni byang chub sems dpas bdag la phan par bya ba'am/ pha rol la phan par bya ba'i phyir 'dod de/ slong na slong ba rnams la sbyin par byed do/ /

【Z2 第二】

བྱང་ཆུབ་སེམས་དཔའ་ནི་ཕ་རོལ་ཡིད་བརྟན་པ་མ་ཡིན་པའི་རྫས་ཀྱང་གཞན་དག་ལ་སྦྱིན་པར་མི་བྱེད་དོ། །

byang chub sems dpa' ni pha rol yid brtan pa ma yin pa'i rdzas kyang gzhan dag la sbyin par mi byed do/ /

【Z3 第三】

བྱང་ཆུབ་སེམས་དཔའ་ནི་སྨྱན་བྱེད་ཅིང་ཕ་རོལ་གྱི་ཆུང་མ་བཀུག་སྟེ། གཞན་དག་ལ་ཡང་སྦྱིན་པར་མི་བྱེད་དོ། །

byang chub sems dpa' ni smyan byed cing pha rol gyi chung ma bkug ste/ gzhan dag la yang sbyin par mi byed do/ /

【Z4 第四】

བཟའ་བ་དང་བཏུང་བ་སྲོག་ཆགས་དང་བཅས་པ་ཡང་སྦྱིན་པར་མི་བྱེད་དོ། །

bza' ba dang btung ba srog chags dang bcas pa yang sbyin par mi byed do/ /

【Z5 第五不與戲樂等物】【a1 總標其義】

བྱང་ཆུབ་སེམས་དཔའི་སྦྱིན་པར་བྱ་བའི་དངོས་པོགང་དགའ་བ་དང་། རྩེ་བ་དང་ལྡན་པ་སེམས་ཅན་རྣམས་ལ་གནོད་པ་དང་ལྡན་པ་དེ་ཡང་བྱང་ཆུབ་སེམས་དཔས་སློང་བ་རྣམས་ལ་སྦྱིན་པར་མི་བྱེད་དོ། །དེ་ཅིའི་ཕྱིར་ཞེ་ན། དེ་བྱིན་ན་དེ་དག་བྱང་ཆུབ་སེམས་དཔའ་ལ་སེམས་དགའ་བ་ཙམ་སྐྱེ་བར་འགྱུར་མོད་ཀྱི། འོན་ཀྱང་སྦྱིན་པ་དེ་ནི་དེ་ལ་གནོད་པ་ཆེས་ཆེ་བར་བྱེད་པ་ཡིན་ཏེ། དེའི་རྒྱུས་དེ་དག་རྒྱགས་པ་དང་། བག་མེད་པ་དང་། ཉེས་པ་སྤྱོད་པ་ལ་ཞུགས་པས་ལུས་ཞིག་ནས་ངན་སོང་དག་ཏུ་སྐྱེ་བར་འགྱུར་བའི་ཕྱིར་རོ། །གལ་ཏེ་དགའ་བ་དང་། རྩེད་མོ་ལ་སོགས་པའི་དངོས་པོ་ཡིན་ལ། ངན་སོང࿒དག་ཏུ་འགྲོ་བར་བྱེད་པ་ཡང་མ་ཡིན་མི་དགེ་བའི་རྩ་བ་ལ་སོགས་པར་འགྱུར་བ་ཡང་མ་ཡིན་ན་ནི། དེ་ལྟ་བུའི་དགའ࿒བ་དང་རྩེད་མོ་ལ་སོགས་པའི་དངོས་པོ་དེ་སེམས་དགའ་བར་བྱ་བའི་ཕྱིར་སློང་བ་རྣམས་ལ་སྦྱིན་པར་བྱེད་དེ། དངོས་པོ་དེས་ཀྱང་སྡུད་པ་དང་། ཡོངས་སུ་སྨིན་པར་བྱེད་པའི་ཕྱིར་རོ། །

byang chub sems dpa'i sbyin par bya ba'i dngos pogang dga' ba dang / rtse ba dang ldan pa sems can rnams la gnod pa dang ldan pa de yang byang chub sems dpas slong ba rnams la sbyin par mi byed do/ /de ci'i phyir zhe na/ de byin na de dag byang chub sems dpa' la sems dga' ba tsam skye bar 'gyur mod kyi/ 'on kyang sbyin pa de ni de la gnod pa ches che bar byed pa yin te/ de'i rgyus de dag rgyags pa dang / bag med pa dang / nyes pa spyod pa la zhugs pas lus zhig nas ngan song dag tu skye bar 'gyur ba'i phyir ro/ /gal te dga' ba dang / rtsed mo la sogs pa'i dngos po yin la/ ngan song dag tu 'gro bar byed pa yang ma yin mi dge ba'i rtsa ba la sogs par 'gyur ba yang ma yin na ni/ de lta bu'i dga' ba dang rtsed mo la sogs pa'i dngos po de sems dga' bar bya ba'i phyir slong ba rnams la sbyin par byed de/ dngos po des kyang sdud pa dang / yongs su smin par byed pa'i phyir ro/ /

【a2 別釋五句】

བྱང་ཆུབ་སེམས་དཔའ་སློང་བ་རྣམས་ལ་དགའ་བ་དང་། རྩེད་མོའི་དངོས་པོ་ཇི་ལྟ་བུ་ནི་སྦྱིན་པར་མི་བྱེད། ཇི་ལྟ་བུ་ནི་སྦྱིན་པར་བྱེད་ཅེ་ན། འདི་ལྟ་སྟེ། བྱང་ཆུབ་སེམས་དཔའ་ནི་རི་དྭགས་བསད་པའི་ཐབས་བསླབ་པ་སྦྱིན་པར་མི་བྱེད་དོ༑ །མཆོད་སྦྱིན་ངན་པ་ཡོ་ལང་ཆེན་པོར་གང་དུ་སྲོག་ཆགས་མང࿒པོ་བསགས་ནས་གསོད་པར་འགྱུར་བ་དེ་ལྟ་བུའི་མཆོད་སྦྱིན་དག་བདག་ཉིད་ཀྱང་མི་བྱེད་ལ། གཞན་དག་ཀྱང་མཆོད་སྦྱིན་བྱེད་དུ་མི་འཇུག་གོ། །ལྷ་རྟེན་རྣམས་སུ་ཕྱུགས་གསོད་པ་སྦྱིན་པར་ཡང་མི་བྱེད་དོ། །སྲོག་ཆགས་མང་པོ་གནས་པའི་ས་ཕྱོགས་སྲོག་ཆགས་ཆུ་ནས་སྐྱེས་པའམ། སྐོམ་ལས་སྐྱེས་པ་རྣམས་གནས་པ་ལྟ་བུ་སྲོག་ཆགས་དེ་དག་ལ་གནོད་པར་བྱ་བའི་ཕྱིར་སློང་ན་སྦྱིན་པར་མི་བྱེད་དོ། །་རྒྱ་དང་རྔོན་གྱི་འཁྲུལ་འཁོར་དང་།རྒྱ་དང་རྔོན་གྱི་འཁྲུལ་འཁོར་བསླབ་པ་ཡང་སྲོག་ཆགས་རྣམས་ལ་གནོད་པར་བྱ་བའི་ཕྱིར་སློང་ན་སྦྱིན་པར་མི་བྱེད་དོ། །སྤྱོ་བ་དང་། གསོད་པ་དང་། བཅིང་བ་དང་། ཆད་པས་བཅད་པ་དང་། གནོད་པ་བྱེད་དུ་གཞུག་པའི་ཕྱིར་ཡང་དགྲ་རྣམས་ཀྱི་དགྲ་སྦྱིན་པར་མི་བྱེད་དེ།

byang chub sems dpa' slong ba rnams la dga' ba dang / rtsed mo'i dngos po ji lta bu ni sbyin par mi byed/ ji lta bu ni sbyin par byed ce na/ 'di lta ste/ byang chub sems dpa' ni ri dwags bsad pa'i thabs bslab pa sbyin par mi byed do| /mchod sbyin ngan pa yo lang chen por gang du srog chags mang po bsags nas gsod par 'gyur ba de lta bu'i mchod sbyin dag bdag nyid kyang mi byed la/ gzhan dag kyang mchod sbyin byed du mi 'jug go/ /lha rten rnams su phyugs gsod pa sbyin par yang mi byed do/ /srog chags mang po gnas pa'i sa phyogs srog chags chu nas skyes pa'am/ skom las skyes pa rnams gnas pa lta bu srog chags de dag la gnod par bya ba'i phyir slong na sbyin par mi byed do/ / rgya dang rngon gyi 'khrul 'khor dang /rgya dang rngon gyi 'khrul 'khor bslab pa yang srog chags rnams la gnod par bya ba'i phyir slong na sbyin par mi byed do/ /spyo ba dang / gsod pa dang / bcing ba dang / chad pas bcad pa dang / gnod pa byed du gzhug pa'i phyir yang dgra rnams kyi dgra sbyin par mi byed de/

【a3 總結宗要】

མདོར་བསྡུ་ན་བྱང་ཆུབ་སེམས་དཔའ་ནི་སེམས་ཅན་རྣམས་ཀྱི་དགའ་བ་དང་། རྩེད་མོའི་དངོས་པོ་སེམས་ཅན་ཕ་རོལ་ལ་གནོད་པར་འགྱུར་བ་དང་། སེམས་ཅན་ཕ་རོལ་ལ་སྡུག་བསྔལ་བར་འགྱུར་བ་གང་ཅི་ཡང་རུང་བ་དེ་ཐམས་ཅད་སློང་བ་རྣམས་ལ་སྦྱིན་པར་མི་བྱེད་དོ། །གླང་པོ་ཆེ་དང་། རྟ་དང་། ཤིང་རྟ་དང་། འདེག་པ་དང་། བཞོན་པ་རྣམས་དང་། གོས་དང་རྒྱན་རྣམས་དང་། བཟའ་བ་དང་། བཏུང་བ་དང་། བསོད་པ་རྣམས་དང་། གར་དང་། གླུ་དང་། རོལ་མོའི་སྒྲ་བསླབ་པ་རྣམས་དང་། གར་དང་། གླུ་དང་། རོལ་མོའི་སྒྲའི་ཆ་བྱད་རྣམས་དང་། སྤོས་དང་། མེ་ཏོག་ཕྲེང་བ་དང་། བྱུག་པ་སྣ་ཚོགས་དང་། སྣོད་སྤྱད་སྣ་ཚོགས་དང་། སྐྱེད་མོས་ཚལ་དང་། ཁང་ཁྱིམ་དང་། དགའ་མགུར་སྤྱོད་པའི་བུད་མེད་རྣམས་དང་། བཟོ་དང་ལས་ཀྱི་གནས་རྣམ་པ་སྣ་ཚོགས་བསླབ་པ་གང་ཡིན་པ་དེ་དག་དང་། དེ་ལྟ་བུའི་དགའ་བ་དང་། རྩེད་མོའི་དངོས་པོ་གང་ཡིན་པ་རྣམས་ནི་བྱང་ཆུབ་སེམས་དཔས་སེམས་དགའ་བར་བྱ་བའི་ཕྱིར་སློང་བ་རྣམས་ལ་སྦྱིན་པར་བྱེད་དོ། །

mdor bsdu na byang chub sems dpa' ni sems can rnams kyi dga' ba dang / rtsed mo'i dngos po sems can pha rol la gnod par 'gyur ba dang / sems can pha rol la sdug bsngal bar 'gyur ba gang ci yang rung ba de thams cad slong ba rnams la sbyin par mi byed do/ /glang po che dang / rta dang / shing rta dang / 'deg pa dang / bzhon pa rnams dang / gos dang rgyan rnams dang / bza' ba dang / btung ba dang / bsod pa rnams dang / gar dang / glu dang / rol mo'i sgra bslab pa rnams dang / gar dang / glu dang / rol mo'i sgra'i cha byad rnams dang / spos dang / me tog phreng ba dang / byug pa sna tshogs dang / snod spyad sna tshogs dang / skyed mos tshal dang / khang khyim dang / dga' mgur spyod pa'i bud med rnams dang / bzo dang las kyi gnas rnam pa sna tshogs bslab pa gang yin pa de dag dang / de lta bu'i dga' ba dang / rtsed mo'i dngos po gang yin pa rnams ni byang chub sems dpas sems dga' bar bya ba'i phyir slong ba rnams la sbyin par byed do/ /

【Z6 第六】

བྱང་ཆུབ་སེམས་དཔའ་ནི་ནད་པ་སློང་དུ་ཟིན་ཀྱང་ཁ་ཟས་དང་བཏུང་བ་ཚོད་མ་ཟིན་པའམ་གནོད་པར་འགྱུར་བ་སྦྱིན་པར་ཡང་མི་བྱེད་དོ། །སེམས་ཅན་བརྐམ་པའི་རང་བཞིན་ཅན་འདྲངས་པ་རྣམས་ལ་བཟའ་བ་དང་བཏུང་བ་བསོད་པ་སྦྱིན་པར་ཡང་མི་བྱེད་དོ། །སེམས་ཅན་མྱ་ངན་གྱིས࿒གདུང་བ་རྣམས་རང་འགེག་པར་བྱེད་པའམ། རྡེག་པར་བྱེད་པའམ་དུག་འཐུང་བའམ། གཡང་དུ་མཆོང་བ་ལ་ཡང་དགའ་མགུར་བྱེད་དུ་མི་འཇུག་གོ། །།

byang chub sems dpa' ni nad pa slong du zin kyang kha zas dang btung ba tshod ma zin pa'am gnod par 'gyur ba sbyin par yang mi byed do/ /sems can brkam pa'i rang bzhin can 'drangs pa rnams la bza' ba dang btung ba bsod pa sbyin par yang mi byed do/ /sems can mya ngan gyis gdung ba rnams rang 'geg par byed pa'am/ rdeg par byed pa'am dug 'thung ba'am/ g.yang du mchong ba la yang dga' mgur byed du mi 'jug go/ //

【Z7 第七不合父母師長】

བམ་པོ་བདུན་པ།

bam po bdun pa/

བྱང་ཆུབ་སེམས་དཔའ་ནི་སློང་བ་རྣམས་ལ་ཕ་མ་ཐམས་ཅད་ཀྱི་ཐམས་ཅད་དུ་སྦྱིན་པར་ཡང་མི་བྱེད་དེ། འདི་ལྟར་བྱང་ཆུབ་སེམས་དཔའི་ཕ་མ་ནི་བླ་མ་ལྟ་བུ་མཆོག་ཡིན་ཏེ། ནུ་མ་སྣུན་པ་དང་། གསོ་བ་དང་། སྐྱེད་པ་ཡིན་པས་དེའི་ཕྱིར་བྱང་ཆུབ་སེམས་དཔས་ཡུན་རིང་པོར་སྤྱི་བོ་ལ་ཁྱེར་ན་ཡང་སྐྱོ་བར་མི་བྱ་སྟེ། སྤུ་གཏའ་དང་། གཏར་གཞུག་པ་དང་། བཙོང་པའི་ཚུལ་གྱིས་བདག་ཉིད་དེ་གཉིས་ལ་སྦྱིན་ཞིང་དབང་བ་དང་། རག་ལུས་པར་བྱ་བ་ཡིན་ན། བྱང་ཆུབ་སེམས་དཔས་གཞན་དག་ལ་སྦྱིན་པར་ཇི་ལྟར་སེམས་ཏེ། སྦྱིན་པར་ལྟ་ག་ལ་བྱེད།

byang chub sems dpa' ni slong ba rnams la pha ma thams cad kyi thams cad du sbyin par yang mi byed de/ 'di ltar byang chub sems dpa'i pha ma ni bla ma lta bu mchog yin te/ nu ma snun pa dang / gso ba dang / skyed pa yin pas de'i phyir byang chub sems dpas yun ring por spyi bo la khyer na yang skyo bar mi bya ste/ spu gta' dang / gtar gzhug pa dang / btsong pa'i tshul gyis bdag nyid de gnyis la sbyin zhing dbang ba dang / rag lus par bya ba yin na/ byang chub sems dpas gzhan dag la sbyin par ji ltar sems te/ sbyin par lta ga la byed/

【Z8 第八不合以諸百姓等妻子眷屬奪別取布施】

བྱང་ཆུབ་སེམས་དཔའ་ནི་རྒྱལ་པོ་སྤྱི་བོ་ནས་དབང་བསྐུར་བའི་བདག་པོར་གྱུར་ན་ཡང་བདག་གིས་རིས་སུ་གཏོགས་པའི་སེམས་ཅན་ཡོངས་སུ་འཛིན་པ་དང་བཅས་པ་རྣམས་ཀྱི་གཞན་གྱི་བུ་དང་ཆུང་མ་གཞན་དག་ལས་ཕྲོགས་ཏེ། གཞན་དག་ལ་སྦྱིན་པར་མི་བྱེད་ཀྱི། ང་ལ་ཇི་ལྟར་གྱུར་པ་ལྟར་དེ་དག་ལའང་དེ་བཞིན་དུ་གྱུར་ཅིག་སྙམ་ནས་གྲོང་རིལ་པོའམ། གྲོང་གི་ཕྱོགས་འགའ་འམ། ལྗོངས་རིལ་པོའམ། ལྗོངས་ཀྱི་ཕྱོགས་འགའ་ལོངས་སྤྱོད་དུ་བྱ་བར་སྦྱིན་པར་ཟད་དོ། །

byang chub sems dpa' ni rgyal po spyi bo nas dbang bskur ba'i bdag por gyur na yang bdag gis ris su gtogs pa'i sems can yongs su 'dzin pa dang bcas pa rnams kyi gzhan gyi bu dang chung ma gzhan dag las phrogs te/ gzhan dag la sbyin par mi byed kyi/ nga la ji ltar gyur pa ltar de dag la'ang de bzhin du gyur cig snyam nas grong ril po'am/ grong gi phyogs 'ga' 'am/ ljongs ril po'am/ ljongs kyi phyogs 'ga' longs spyod du bya bar sbyin par zad do/ /

【Z9 第九】

བྱང་ཆུབ་སེམས་དཔའ་ནི་བདག་གི་བུའམ། ཆུང་མ་དང་། བྲན་དང་། བྲན་མོ་དང་། ལས་བྱེད་པ་དང་། ཞོ་ཤས་འཚོ་བ་དང་། ཡོངས་སུ་ཟིན་པ་རྣམས་ལེགས་པར་བརྡ་མ་སྤྲད་པའམ། མི་འདོད࿒པ་སྦྱིན་པ་དང་ཡིད་མི་དགའ་བ་བཞིན་དུ་གཞན་འདོད་པ་རྣམས་ལ་སྦྱིན་པར་ཡང་མི་བྱེད་དོ། །

byang chub sems dpa' ni bdag gi bu'am/ chung ma dang / bran dang / bran mo dang / las byed pa dang / zho shas 'tsho ba dang / yongs su zin pa rnams legs par brda ma sprad pa'am/ mi 'dod pa sbyin pa dang yid mi dga' ba bzhin du gzhan 'dod pa rnams la sbyin par yang mi byed do/ /

【Z10 第十】

ལེགས་པར་བརྡ་སྤྲད་དེ་ཡིད་དགའ་ཞིང་འདུན་པར࿒གྱུར་དུ་ཟིན་ཀྱང་མི་མཛའ་བ་རྣམས་དང་། གནོད་སྦྱིན་དང་། སྲིན་པོ་རྣམས་དང་། བརྗེད་ངས་པ་སྦྱིན་པར་མི་བྱེད་དེ། བུ་དང་ཆུང་མ་སྐྱིད་དེ་བར་འདུག་པ་རིགས་ཀྱི་མི་ནི་བྲན་དུ་སྦྱིན་པར་ཡང་མི་བྱེད་དོ། །

legs par brda sprad de yid dga' zhing 'dun par gyur du zin kyang mi mdza' ba rnams dang / gnod sbyin dang / srin po rnams dang / brjed ngas pa sbyin par mi byed de/ bu dang chung ma skyid de bar 'dug pa rigs kyi mi ni bran du sbyin par yang mi byed do/ /

【Z11 第十一】

བྱང་ཆུབ་སེམས་དཔའ་ནི་སློང་བ་པོ་ཤས་ཆེར་གཞན་ལ་གནོད་པ་བྱེད་པར་ཞུགས་ཤིང་བརྗེད་ངས་པ་རྣམས་ལ་རྒྱལ་སྲིད་སྦྱིན་པར་ཡང་མི་བྱེད་དོ། །གལ་ཏེ་དབྱུང་བའི་མཐུ་ཡོད་ན་དེ་འདྲ་བའི་གང་ཟག་ནི་རྒྱལ་སྲིད་ལས་ཀྱང་འབྱིན་པར་བྱེད་དོ། །

byang chub sems dpa' ni slong ba po shas cher gzhan la gnod pa byed par zhugs shing brjed ngas pa rnams la rgyal srid sbyin par yang mi byed do/ /gal te dbyung ba'i mthu yod na de 'dra ba'i gang zag ni rgyal srid las kyang 'byin par byed do/ /

【Z12 第十二】

བྱང་ཆུབ་སེམས་དཔའ་ནི་ཕ་མའི་ལོངས་སྤྱོད་ཕྲོགས་ཏེ། སློང་བ་རྣམས་ལ་སྦྱིན་པར་ཡང་མི་བྱེད་དོ། །ཕ་མ་ཇི་ལྟ་བ་བཞིན་དུ་བུ་དང་ཆུང་མ་དང་། བྲན་དང་། བྲན་མོ་དང་། ལས་བྱེད་པ་དང་། ཞོ་ཤས་འཚོ་བ་རྣམས་ཀྱི་ཡང་དེ་དང་འདྲའོ། །

byang chub sems dpa' ni pha ma'i longs spyod phrogs te/ slong ba rnams la sbyin par yang mi byed do/ /pha ma ji lta ba bzhin du bu dang chung ma dang / bran dang / bran mo dang / las byed pa dang / zho shas 'tsho ba rnams kyi yang de dang 'dra'o/ /

【Z13 第十三】

ཕ་མ་ལ་གནོད་པ་བྱས་པ་ནས་རྒྱས་པར་ལས་བྱེད་པ་དང་ཞོ་ཤས་འཚོ་བའི་བར་དག་ལ་གནོད་པ་བྱས་ནས་ཕ་རོལ་སློང་བ་རྣམས་ལ་སྦྱིན་པར་བྱ་བའི་དངོས་པོ་ཡོངས་སུ་གཏོང་བར་ཡང་མི་བྱེད་དོ། །

pha ma la gnod pa byas pa nas rgyas par las byed pa dang zho shas 'tsho ba'i bar dag la gnod pa byas nas pha rol slong ba rnams la sbyin par bya ba'i dngos po yongs su gtong bar yang mi byed do/ /

【Z14 第十四】

བྱང་ཆུབ་སེམས་དཔའ་ནི་ཆོས་ཀྱིས་བབ་ཆོལ་མ་ཡིན་པར་ལོངས་སྤྱོད་རྣམས་བསྒྲུབས་ནས་སྦྱིན་པ་སྦྱིན་པར་བྱེད་ཀྱི། ཆོས་མ་ཡིན་པས་མ་ཡིན། བབ་ཆོལ་དུ་མ་ཡིན། ཕ་རོལ་ལ་གནོད་པ་བྱས་ཤིང་ཉམ་ང་བར་བྱས་པས་ཀྱང་མ་ཡིན་ནོ། །

byang chub sems dpa' ni chos kyis bab chol ma yin par longs spyod rnams bsgrubs nas sbyin pa sbyin par byed kyi/ chos ma yin pas ma yin/ bab chol du ma yin/ pha rol la gnod pa byas shing nyam nga bar byas pas kyang ma yin no/ /

【Z15 第十五不越學處而行惠施】

སངས་རྒྱས་བཅོམ་ལྡན་འདས་རྣམས་ཀྱི་བསྟན་པ་ལ་གནས་པའི་བྱང་ཆུབ་སེམས་དཔའ་ནི་ཇི་ལྟ་བུར་ཡང་བསླབ་པ་ལས་འགལ་བར་བྱས་ཏེ། སྦྱིན་པ་སྦྱིན་པར་མི་བྱེད་དོ། །

sangs rgyas bcom ldan 'das rnams kyi bstan pa la gnas pa'i byang chub sems dpa' ni ji lta bur yang bslab pa las 'gal bar byas te/ sbyin pa sbyin par mi byed do/ /

【Y3 明施方軌】【Z1 第一句】

བྱང་ཆུབ་སེམས་དཔའ་ནི་སྦྱིན་པ་བྱིན་ན་ཡང་མཛའ་བཤེས་དང་། དགྲ་དང་ཐ་མལ་པ་རྣམས་དང་། ཡོན་ཏན་ཅན་རྣམས་དང་། སྐྱོན་ཅན་རྣམས་དང་། དམའ་བ་རྣམས་དང་། མཚུངས་པ་རྣམས་དང་། ཁྱད་པར་དུ་འཕགས་པ་རྣམས་དང་། སྐྱིད་པ་རྣམས་དང་། སྡུག་པ་རྣམས་ལ་ཡོན་གནས་ཡིན་པའི་བློ་ཉེ་བར་གཞག་སྟེ། སེམས་ཅན་ཐམས་ཅད་ལ་སྙོམས་པའི་སེམས་ཀྱིས་སྦྱིན་པ་སྦྱིན་པར་བྱེད་དོ། །

byang chub sems dpa' ni sbyin pa byin na yang mdza' bshes dang / dgra dang tha mal pa rnams dang / yon tan can rnams dang / skyon can rnams dang / dma' ba rnams dang / mtshungs pa rnams dang / khyad par du 'phags pa rnams dang / skyid pa rnams dang / sdug pa rnams la yon gnas yin pa'i blo nye bar gzhag ste/ sems can thams cad la snyoms pa'i sems kyis sbyin pa sbyin par byed do/ /

【Z2 第二句】

བྱང་ཆུབ་སེམས་དཔའ་ནི་ཇི་སྐད་སྨྲས་པ་དང་། ཇི་ལྟར་དམ་བཅས་པ་ལས་བསྙུངས་ཏེ། སློང་བ་ལ་སྦྱིན་པ་སྦྱིན་པར་ཡང་མི་བྱེད་ཀྱི། མཚུངས་པའམ་ལྷག་པ་ཁོ་ནར་བྱེད་དོ། །

byang chub sems dpa' ni ji skad smras pa dang / ji ltar dam bcas pa las bsnyungs te/ slong ba la sbyin pa sbyin par yang mi byed kyi/ mtshungs pa'am lhag pa kho nar byed do/ /

【Z3 第三句】

བྱང་ཆུབ་སེམས་དཔའ་ནི་དངོས་པོ࿒བཟང་པོ་སྦྱིན་པར་དམ་བཅས་ན། ངན་པ་དང་ཐ་ཆད་སྦྱིན་པར་མི་བྱེད་དེ༑ ངན་པ་དང་། ཐ་ཆད་སྦྱིན་པར་དེས་དམ་བཅས་སུ་ཟིན་ཀྱང་། བཟང་པོ་ཡོད་ན་བཟང་པོ་འབའ་ཞིག་སྦྱིན་པར་བྱེད་དོ། །

byang chub sems dpa' ni dngos po bzang po sbyin par dam bcas na/ ngan pa dang tha chad sbyin par mi byed de| ngan pa dang / tha chad sbyin par des dam bcas su zin kyang / bzang po yod na bzang po 'ba' zhig sbyin par byed do/ /

【Z4 第四句】

བྱང་ཆུབ་སེམས་དཔའ་ནི་ཡིད་མི་དགའ་བ་དང་། ཁྲོས་པ་དང་། ཡིད་འཁྲུགས་པས་སྦྱིན་པ་སྦྱིན་པར་ཡང་མི་བྱེད་དོ། །

byang chub sems dpa' ni yid mi dga' ba dang / khros pa dang / yid 'khrugs pas sbyin pa sbyin par yang mi byed do/ /

【Z5 第五句】

སྦྱིན་པ་བྱིན་ནས་ཀྱང་ཡང་དང་ཡང་དུ་བརྗོད་ཅིང་ཁྱོད་ནི་འདི་དང་འདི་ལྟ་བུར་ངས་སྦྱིན་པས་ཕན་བཏགས་སོ་ཞེའམ། བསྐྱེད་དོ་ཞེའམ༑ དྲངས་སོ་ཞེས་སྨོད་པར་ཡང་མི་བྱེད་དོ། །

sbyin pa byin nas kyang yang dang yang du brjod cing khyod ni 'di dang 'di lta bur ngas sbyin pas phan btags so zhe'am/ bskyed do zhe'am| drangs so zhes smod par yang mi byed do/ /

【Z6 第六句】

བྱང་ཆུབ་སེམས་དཔའ་ནི་མི་ངན་པ་ལ་སྦྱིན་པ་བྱིན་ན་ཡང་བརྙས་ཤིང་མ་གུས་པར་སྦྱིན་པ࿒སྦྱིན་པར་ཡང་མི་བྱེད་ན་ཡོན་ཏན་ཅན࿒ལ་ལྟ་ཅི་སྨོས།

byang chub sems dpa' ni mi ngan pa la sbyin pa byin na yang brnyas shing ma gus par sbyin pa sbyin par yang mi byed na yon tan can la lta ci smos/

【Z7 第七句】

བྱང་ཆུབ་སེམས་དཔའ་ནི་སློང་བ་པོ་ལོག་པར࿒བསྒྲུབ་པ་རྣམ་པ་སྣ་ཚོགས་དག་ལ་གནས་པ། རྒོད་པ་བདག་ཉིད་མ་བསྡམས་པ། གཤེ་བ། ཁྲོ་བ་སྤྱོད་འདེམས་བྱེད་པ་རྣམས་ཀྱི་ལོག་པར་སྒྲུབ་པས་སྐྱོ་བའི་ཡིད་ཀྱིས་སྦྱིན་པ་སྦྱིན་པར་ཡང་མི་བྱེད་ཀྱི། བྱང་ཆུབ་སེམས་དཔའ་ནི་དེ་དག་ཉིད་ལ་ཤས་ཆེར་ཉོན་མོངས་པས་བརླམས་པའི་རང་བཞིན་ཅན་ཡིན་པར་རྟོགས་ནས། སྙིང་བརྩེ་བའི་སེམས་ཁོ་ན་ཉེ་བར་གཞག་སྟེ། སྦྱིན་པ་སྦྱིན་པར་བྱེད་དོ། །

byang chub sems dpa' ni slong ba po log par bsgrub pa rnam pa sna tshogs dag la gnas pa/ rgod pa bdag nyid ma bsdams pa/ gshe ba/ khro ba spyod 'dems byed pa rnams kyi log par sgrub pas skyo ba'i yid kyis sbyin pa sbyin par yang mi byed kyi/ byang chub sems dpa' ni de dag nyid la shas cher nyon mongs pas brlams pa'i rang bzhin can yin par rtogs nas/ snying brtse ba'i sems kho na nye bar gzhag ste/ sbyin pa sbyin par byed do/ /

【Z8 第八句】

ལྟ་བ་ངན་པ་མཆོག་ཏུ་འཛིན་ཅིང་སྦྱིན་པ་སྦྱིན་པར་ཡང་མི་བྱེད་དོ། །འདི་ལྟ་སྟེ། གནོད་པ་ཆེན་པོའི་མཆོད་སྦྱིན་རྣམས་དང་། འཚེ་བའི་སྦྱིན་པས་ཆོས་སུ་འགྱུར་བར་མི་འཛིན་པ་དང་། དགེ་མཚན་དང་བཀྲ་ཤིས་དང་སྦྱར་ཏེ། སྦྱིན་པ་སྦྱིན་པར་ཡང་མི་བྱེད་དོ། །

lta ba ngan pa mchog tu 'dzin cing sbyin pa sbyin par yang mi byed do/ /'di lta ste/ gnod pa chen po'i mchod sbyin rnams dang / 'tshe ba'i sbyin pas chos su 'gyur bar mi 'dzin pa dang / dge mtshan dang bkra shis dang sbyar te/ sbyin pa sbyin par yang mi byed do/ /

【Z9 第九句】

རྣམ་པ་ཐམས་ཅད་ཀྱི་སྦྱིན་པ་ཙམ་ཤིན་ཏུ་རྣམ་པར་དག་པས་ཀྱང་འཇིག་རྟེན་པ་དང་། འཇིག་རྟེན་ལས་འདས་པའི་འདོད་ཆགས་དང་བྲལ་བ་རྣམ་པར་དག་པར་འགྱུར་བར་ཡང་མི་འཛིན་ཏེ། སྦྱིན་པ་ནི་རྣམ་པར་དག་པར་འགྱུར་བའི་ཚོགས་ཙམ་འབའ་ཞིག་ཡིན་པར་འཛིན་ཏོ། །

rnam pa thams cad kyi sbyin pa tsam shin tu rnam par dag pas kyang 'jig rten pa dang / 'jig rten las 'das pa'i 'dod chags dang bral ba rnam par dag par 'gyur bar yang mi 'dzin te/ sbyin pa ni rnam par dag par 'gyur ba'i tshogs tsam 'ba' zhig yin par 'dzin to/ /

【Z10 第十句】

འབྲས་བུ་ལ་ལྟ་ཞིང་སྦྱིན་པར་ཡང་མི་བྱེད་དོ། །སྦྱིན་པ་ཐམས་ཅད་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་སྔོ་བར་བྱེད་དོ། །

'bras bu la lta zhing sbyin par yang mi byed do/ /sbyin pa thams cad kyang bla na med pa yang dag par rdzogs pa'i byang chub tu yongs su sngo bar byed do/ /

【Z11 第十一句】

སྦྱིན་པ་རྣམ་པ་ཐམས་ཅད་ཀྱི་འབྲས་བུ་རྣམ་པ་ཐམས་ཅད་རྣམ་པར་སྨིན་པ་ཡང་དག་པ་ཇི་ལྟ་བ་བཞིན་དུ་མཐོང་ཞིང་མངོན་པར་ཡིད་ཆེས་པ་སྐྱེས་པའི་བྱང་ཆུབ་སེམས་དཔའ་ནི་གཞན་གྱི་དྲིང་མི་འཇོག་ཅིང་། གཞན་གྱིས་བཀྲི་བ་མེད་པར་སྦྱིན་པ་སྦྱིན་པར་བྱེད་དོ། །དཔེར་ན། ཟས་བྱིན་པས་ནི་སྟོབས་ཅན་འགྱུར། །གོས་བྱིན་པས་ནི་ཁ་དོག་ལྡན། །བཞོན་པ་བྱིན་པས་བདེ་འགྱུར་བསྟན། །མར་མེ་བྱིན་པས་མིག་དང་ལྡན། །ཞེས་བྱ་བ་ལ་སོགས་པ་རྒྱས་པར་རིག་པར་བྱའོ། །

sbyin pa rnam pa thams cad kyi 'bras bu rnam pa thams cad rnam par smin pa yang dag pa ji lta ba bzhin du mthong zhing mngon par yid ches pa skyes pa'i byang chub sems dpa' ni gzhan gyi dring mi 'jog cing / gzhan gyis bkri ba med par sbyin pa sbyin par byed do/ /dper na/ zas byin pas ni stobs can 'gyur/ /gos byin pas ni kha dog ldan/ /bzhon pa byin pas bde 'gyur bstan/ /mar me byin pas mig dang ldan/ /zhes bya ba la sogs pa rgyas par rig par bya'o/ /

【Z12 第十二句】

བྱང་ཆུབ་སེམས་དཔའ་ནི་དབུལ་པོར་འགྱུར་དུ་དོགས་པའི་འཇིགས་པས་སྦྱིན་པ་སྦྱིན་པར་ཡང་མི་བྱེད་དོ། །སྙིང་རྗེའི་བསམ་པ་འབའ་ཞིག་གིས་བྱེད་དོ། །

byang chub sems dpa' ni dbul por 'gyur du dogs pa'i 'jigs pas sbyin pa sbyin par yang mi byed do/ /snying rje'i bsam pa 'ba' zhig gis byed do/ /

【Z13 第十三句】

བྱང་ཆུབ་སེམས་དཔའ་ནི་སློང་བ་རྣམས་དང་མི་མཐུན་པའི་སྦྱིན་པ་སྦྱིན་པར་ཡང་མི་བྱེད་དོ། །འདི་ལྟ་སྟེ། སྡོམ་པ་ལ་བརྩོན་པ་རྣམས་ལ་ཟས་དང་། སྐོམ་ལྷག་མར་གྱུར་པའམ། ཕྱི་ས་དང་། གཅིན་དང་། མཆིལ་མ་དང་། སྣབས་དང་། སྐྱུགས་པ་དང་། དམྱང་བུ་དང་། རྣག་དང་། ཁྲག་གིས་འབགས་པ་དང་། ཞག་ལོན་པའི་ཁེངས་བུ་མ་བསྙད་མ་སྦྲན་པ། འབྲས་ཆན་དང་། ࿒ནས་ཆན་དང༌། ཟན་དྲོན་དོར་བར་འོས་པ་རྣམས། དེ་བཞིན་དུ་སྒོག་བཙོང་མི་ཟ་བ་དག་ལ་སྒོག་བཙོང་གིས་འབགས་པའམ། དེ་བཞིན་དུ་ཤ་མི་ཟ་བ་དང་། ཆང་མི་འཐུང་བ་དག་ལ་ཆང་དང་འདྲེས་ཤིང་ཆང་དང་འབགས་པའམ། དེ་བཞིན་དུ་མི་མཐུན་པའི་ལས་བྱེད་དུ་མི་འཇུག་ཅིང་། བྱང་ཆུབ་སེམས་དཔའ་གཞན་དག་ལ་སྦྱིན་པ་སྦྱིན་པར་མི་བྱེད་དེ། འདི་ལྟ་བུ་དང་མཐུན་པ་རྐྱེན་དུ་མི་འབབ་པའི་སྦྱིན་པ་སྦྱིན་པར་མི་བྱེད་དོ། །

byang chub sems dpa' ni slong ba rnams dang mi mthun pa'i sbyin pa sbyin par yang mi byed do/ /'di lta ste/ sdom pa la brtson pa rnams la zas dang / skom lhag mar gyur pa'am/ phyi sa dang / gcin dang / mchil ma dang / snabs dang / skyugs pa dang / dmyang bu dang / rnag dang / khrag gis 'bags pa dang / zhag lon pa'i khengs bu ma bsnyad ma sbran pa/ 'bras chan dang / nas chan dang/ zan dron dor bar 'os pa rnams/ de bzhin du sgog btsong mi za ba dag la sgog btsong gis 'bags pa'am/ de bzhin du sha mi za ba dang / chang mi 'thung ba dag la chang dang 'dres shing chang dang 'bags pa'am/ de bzhin du mi mthun pa'i las byed du mi 'jug cing / byang chub sems dpa' gzhan dag la sbyin pa sbyin par mi byed de/ 'di lta bu dang mthun pa rkyen du mi 'bab pa'i sbyin pa sbyin par mi byed do/ /

【Z14 第十四句】

བྱང་ཆུབ་སེམས་དཔའ་ནི་སློང་བ་པོ་ཡང་དང་ཡང་བསླང་དགོས་པ་དང་། སོང་ཞིང་ཕྱིར་འོང་དུ་གཞུག་པ་དང་། བསྙེན་པས་འཚོ་བའི་ཚུལ་གྱིས࿒ཉོན་མོངས་ཤིང་སྦྱིན་པ་སྦྱིན་པར་ཡང་མི་བྱེད་དོ། བསླངས་མ་ཐག་ཁོ་ནར་སྦྱིན་པར་བྱེད་དོ། །

byang chub sems dpa' ni slong ba po yang dang yang bslang dgos pa dang / song zhing phyir 'ong du gzhug pa dang / bsnyen pas 'tsho ba'i tshul gyis nyon mongs shing sbyin pa sbyin par yang mi byed do/ bslangs ma thag kho nar sbyin par byed do/ /

【Z15 第十五句】

བྱང་ཆུབ་སེམས་དཔའ་ནི་གྲགས་པ་དང་། སྒྲ་དང་། ཚིགས་སུ་བཅད་པ་ལ་བརྟན་ཅིང་སྦྱིན་པ་སྦྱིན་པར་ཡང་མི་བྱེད་དོ། །ཕ་རོལ་ལ་ལན་འོང་བ་ལ་བརྟེན་པ་དང་། བརྒྱ་བྱིན་ཉིད་དང་། བདུད་ཉིད་དང་། འཁོར་ལོས་སྒྱུར་བ་ཉིད་དང་། དབང་ཕྱུག་ལ་བརྟེན་ཅིང་སྦྱིན་པ་སྦྱིན་པར་ཡང་མི་བྱེད་དེ། ཕ་རོལ་རྒྱལ་པོ་དང་། ཞང་བློན་ཆེན་པོ་དང་། གྲོང་རྡལ་གྱི་མིའམ༑ ལྗོངས་ཀྱི་མི་རྣམས་དང་། བྲམ་ཟེ་རྣམས་དང་། ཁྱིམ་བདག་རྣམས་དང་། ཕྱུག་པོ་རྣམས་དང་། ཚོང་དཔོན་རྣམས་དང་། དེད་དཔོན་རྣམས་ཀྱིས་གཏོང་ཕོད་པ་དང་། སྦྱིན་བདག་ཡིན་པར་ཤེས་ནས་བཀུར་སྟིར་བྱེད་བླ་མར་བྱེད། རི་མོར་བྱེད། མཆོད་པར་བྱེད་པར་འགྱུར་ཡང་ཅི་མ་རུང་སྙམ་སྟེ། གཞན་དག་ལ་ཚུལ་འཆོས་པའི་ཕྱིར་ཡང་སྦྱིན་པར་མི་བྱེད་པའི་ཕྱིར་རོ། །

byang chub sems dpa' ni grags pa dang / sgra dang / tshigs su bcad pa la brtan cing sbyin pa sbyin par yang mi byed do/ /pha rol la lan 'ong ba la brten pa dang / brgya byin nyid dang / bdud nyid dang / 'khor los sgyur ba nyid dang / dbang phyug la brten cing sbyin pa sbyin par yang mi byed de/ pha rol rgyal po dang / zhang blon chen po dang / grong rdal gyi mi'am| ljongs kyi mi rnams dang / bram ze rnams dang / khyim bdag rnams dang / phyug po rnams dang / tshong dpon rnams dang / ded dpon rnams kyis gtong phod pa dang / sbyin bdag yin par shes nas bkur stir byed bla mar byed/ ri mor byed/ mchod par byed par 'gyur yang ci ma rung snyam ste/ gzhan dag la tshul 'chos pa'i phyir yang sbyin par mi byed pa'i phyir ro/ /

【Z16 第十六句】

བཀྲེན་པའི་ཚུལ་དུ་སྦྱིན་པ་སྦྱིན་པར་ཡང་མི་བྱེད་དེ། ཉུང་ངུ་ལས་ཀྱང་ཕལ་ཆེར་སྦྱིན་པར་བྱེད་ན། མང་པོ་ལྟ་ཅི་སྨོས་

bkren pa'i tshul du sbyin pa sbyin par yang mi byed de/ nyung ngu las kyang phal cher sbyin par byed na/ mang po lta ci smos

【Z17 第十七句】

འདི་སྦྱིན་པ་དེས་བྲིད་དེ།ཡིད་ཆེས་པར་བྱས་ལ། དེའི་འོག་ཏུ་བསླུ་བར་བྱའོ་སྙམ་སྟེ། གཞན་དག་ལ་གླགས་བཙལ་བའི་ཕྱིར་སྦྱིན་པ་སྦྱིན་པར་ཡང་མི་བྱེད་དོ། །

'di sbyin pa des brid de/yid ches par byas la/ de'i 'og tu bslu bar bya'o snyam ste/ gzhan dag la glags btsal ba'i phyir sbyin pa sbyin par yang mi byed do/ /

【Z18 第十八句】

འདི་ལྟ་སྟེ། སྦྱིན་པས་གྲོང་ངམ། གྲོང་གི་ཕྱོགས་གཅིག་གམ། ལྗོངས་སམ། ལྗོངས་ཀྱི་ཕྱོགས་གཅིག་གི་དབྱེན་བྱས་ཏེ། བདག་པོ་དག་ལས་ཕྲོགས་ལ་བཀུར་བར་བྱའོ་སྙམ་དུ་གཞན་དག་དང་དབྱེ་བའི་ཕྱིར། གཞན་དག་ལ་དབྱེ་བ་སྦྱིན་པ་སྦྱིན་པར་མི་བྱེད་དོ༑ །

'di lta ste/ sbyin pas grong ngam/ grong gi phyogs gcig gam/ ljongs sam/ ljongs kyi phyogs gcig gi dbyen byas te/ bdag po dag las phrogs la bkur bar bya'o snyam du gzhan dag dang dbye ba'i phyir/ gzhan dag la dbye ba sbyin pa sbyin par mi byed do| /

【Z19 第十九句】

བྱང་ཆུབ་སེམས་དཔའ་ནི་མཁས་པ་དང་། ལེ་ལོ་མེད་པ་དང་། སྒྲུབ་ཕོད࿒པ་དང་བདག་ཉིད་ཀྱིས་སྟ་གོན་དུ་བསྡོགས་པ་ཡིན་ཏེ། སྦྱིན་པར་བྱ་བའི་དངོས་པོ་ཡོངས་སུ་གཏོང་བའི་སྔོན་དུ་འགྲོ་བས། རང་གིས་ཀྱང་སྦྱིན་པར་བྱེད་ལ། གཞན་དག་ཀྱང་སྦྱིན་དུ་འཇུག་ཅིང་། བདག་ཉིད་སྙོམ་ལས་མེད་པར་བསྟེན། གཞན་དག་སྦྱིན་དུ་འཇུག་ཅིང་མངག་པར་མི་བྱེད་དོ། །

byang chub sems dpa' ni mkhas pa dang / le lo med pa dang / sgrub phod pa dang bdag nyid kyis sta gon du bsdogs pa yin te/ sbyin par bya ba'i dngos po yongs su gtong ba'i sngon du 'gro bas/ rang gis kyang sbyin par byed la/ gzhan dag kyang sbyin du 'jug cing / bdag nyid snyom las med par bsten/ gzhan dag sbyin du 'jug cing mngag par mi byed do/ /

【Z20 第二十句】

སློང་བའི་ཚོགས་ཆེན་པོ་འདུས་པ། ཚུལ་ཁྲིམས་དང་ལྡན་པ་དང་ཚུལ་ཁྲིམས་འཆལ་པ་རྣམས་འདུས་ཤིང་འཁོད་པར་ཤེས་ནས། རྒན་རིམས་ནས་གཞོན་࿒རིམས་ཀྱི་བར་དུ་གྲལ་རིམ་བཞིན་དུ་ཡང་དང་ཡང་དུ་འགྲོ་ཞིང་འོང་སྟེ། སྦྱིན་པར་བྱ་བའི་དངོས་པོ་ཐམས་ཅད་སྦྱིན་པར་བྱེད་དོ། །

slong ba'i tshogs chen po 'dus pa/ tshul khrims dang ldan pa dang tshul khrims 'chal pa rnams 'dus shing 'khod par shes nas/ rgan rims nas gzhon rims kyi bar du gral rim bzhin du yang dang yang du 'gro zhing 'ong ste/ sbyin par bya ba'i dngos po thams cad sbyin par byed do/ /

【Z21 第二十一句】

བྱང་ཆུབ་སེམས་དཔའ་ནི་ལོངས་སྤྱོད་མང་པོ་རྒྱ་ཆེ་ཞིང་རྒྱས་པ་ཡོད་བཞིན་དུ་སྦྱིན་པ་ཉུང་དུ་སྦྱིན་པར་མི་བྱེད་དོ། །

byang chub sems dpa' ni longs spyod mang po rgya che zhing rgyas pa yod bzhin du sbyin pa nyung du sbyin par mi byed do/ /

【Z22 第二十二句】

གཞན་པ་དག་ལ་གཙེ་བའི་ཕྱིར་གཞན་དག་ལ་སྦྱིན་པ་སྦྱིན་པར་མི་བྱེད་དོ། །གཤེ་བའམ། ཁྲོ་བའམ། བརྡེག་པའམ། བསྡིགས་པ་འམ། སྨད་པའམ། གསད་པའམ། བཅིང་བའམ། ࿒ཆད་པས་གཅད་པའམ། གོ་རར་གཞུག་པའམ། བསྐྲད་པའི་ཕྱིར་སྦྱིན་པ་སྦྱིན་པར་མི་བྱེད་དོ། །

gzhan pa dag la gtse ba'i phyir gzhan dag la sbyin pa sbyin par mi byed do/ /gshe ba'am/ khro ba'am/ brdeg pa'am/ bsdigs pa 'am/ smad pa'am/ gsad pa'am/ bcing ba'am/ chad pas gcad pa'am/ go rar gzhug pa'am/ bskrad pa'i phyir sbyin pa sbyin par mi byed do/ /

【Z23 第二十三句】

བྱང་ཆུབ་སེམས་དཔའ་ནི་སྦྱིན་པའི་སྔ་རོལ་ཉིད་ནས་ཀྱང་ཡིད་དགའ་ལ་སྦྱིན་པའི་ཚེ་ཡང་སེམས་དགའ་བར་བྱེད་ཅིང་བྱིན་ནས་ཀྱང་འགྱོད་པ་མེད་དོ། །

byang chub sems dpa' ni sbyin pa'i snga rol nyid nas kyang yid dga' la sbyin pa'i tshe yang sems dga' bar byed cing byin nas kyang 'gyod pa med do/ /

【Z24 第二十四句】

ནོར་བུ་དང་། མུ་ཏིག་དང་། བཻ་ཌཱུརྱ་དང་། དུང་དང་། མན་ཤེལ་དང་། བྱི་རུ་ལ་སོགས་པ་འདྲ་བར་བཅོས་པ་རྣམས་ཀྱང་དེ་འདོད་པའི་སེམས་ཅན་རྣམས་ལ་གཡོ་སྒྱུའི་སྦྱིན་པ་སྦྱིན་པར་མི་བྱེད་དོ། །

nor bu dang / mu tig dang / bai DUr+ya dang / dung dang / man shel dang / byi ru la sogs pa 'dra bar bcos pa rnams kyang de 'dod pa'i sems can rnams la g.yo sgyu'i sbyin pa sbyin par mi byed do/ /

【Z25 第二十五句】

བྱང་ཆུབ་སེམས་དཔའ་ནི་སྦྱིན་པར་བྱ་བའི་དངོས་པོ་ཉུང་ངུའམ། མང་པོ་ཅི་ཡང་རུང་སྟེ། སྔ་ནས་སེམས་ཀྱིས་སེམས་ཅན་ཐམས་ཅད་ལ་མ་བཏང་བ་མེད་དེ། ཕྱིས་སློང་བ་པོས་བདག་གི་ནོར་བརྙན་པོར་བཏང་བ། བྱང་ཆུབ་སེམས་དཔའ་ལས་ཕྱིར་འགུགས་པ་བཞིན་ནོ། །

byang chub sems dpa' ni sbyin par bya ba'i dngos po nyung ngu'am/ mang po ci yang rung ste/ snga nas sems kyis sems can thams cad la ma btang ba med de/ phyis slong ba pos bdag gi nor brnyan por btang ba/ byang chub sems dpa' las phyir 'gugs pa bzhin no/ /

【Z26 第二十六句】

བྱང་ཆུབ་སེམས་དཔའ་ནི་དུས་དུས་སུ࿒སྦྱིན་པ་སྦྱིན་པར་བྱེད་ཀྱི་དུས་མ་ཡིན་པར་ནི་མ་ཡིན་ནོ། །བདག་དང་ཕ་རོལ་ལ་རུང་བ་སྦྱིན་པར་བྱེད་ཀྱི་མི་རུང་བ་ནི་མ་ཡིན་ནོ། །ཚུལ་བཞིན་དུ་ཡིད་ལ་བྱེད་ཀྱི་ཚུལ་བཞིན་མ་ཡིན་པར་མི་བྱེད་དོ། །སེམས་མ་གཡེངས་པས་སྦྱིན་པར་བྱེད་ཀྱི་སེམས་གཡེངས་པས་ནི་མ་ཡིན་ནོ། །

byang chub sems dpa' ni dus dus su sbyin pa sbyin par byed kyi dus ma yin par ni ma yin no/ /bdag dang pha rol la rung ba sbyin par byed kyi mi rung ba ni ma yin no/ /tshul bzhin du yid la byed kyi tshul bzhin ma yin par mi byed do/ /sems ma g.yengs pas sbyin par byed kyi sems g.yengs pas ni ma yin no/ /

【Z27 第二十七句】

བྱང་ཆུབ་སེམས་དཔའ་ནི་སློང་བ་ལ་འཕྱ་བར་མི་བྱེད་ཀྱི་བསྟིང་བར་མི་བྱེད་ཅིང་། དེ་སྤ་གོང་བར་ཡང་མི་བྱེད་དོ། །ཁྲོ་གཉེར་ཅན་དུ་ཡང་མི་བྱེད་དོ། །བཞིན་གྱི་མདངས་གསལ་ཞིང་སྔར་འཛུམ་ལ་གསོང་པོར་སྨྲ་བར་བྱེད་དོ། །སྦྱིན་པ་བརྒྱངས་ཏེ་སྦྱིན་པར་མི་བྱེད་ཀྱི་ལ་གོར࿒དུ་མྱུར་དུ་སྦྱིན་པར་བྱེད་དོ། །བྱང་ཆུབ་སེམས་དཔའ་ནི་མ་བསླངས་པར་བདག་ཉིད་ཀྱིས་སྐབས་ཕྱེ་ཞིང་གཞན་དག་ལ་སུ་ཅི་འདོད་པ་དེ་ལ་དེ་སྦྱིན་པར་བྱེད་དོ། །རང་རང་གིས་བླངས་པ་དེ་དག་ལ་ཡང་རྗེས་སུ་གནང་བར་བྱེད་དོ། །

byang chub sems dpa' ni slong ba la 'phya bar mi byed kyi bsting bar mi byed cing / de spa gong bar yang mi byed do/ /khro gnyer can du yang mi byed do/ /bzhin gyi mdangs gsal zhing sngar 'dzum la gsong por smra bar byed do/ /sbyin pa brgyangs te sbyin par mi byed kyi la gor du myur du sbyin par byed do/ /byang chub sems dpa' ni ma bslangs par bdag nyid kyis skabs phye zhing gzhan dag la su ci 'dod pa de la de sbyin par byed do/ /rang rang gis blangs pa de dag la yang rjes su gnang bar byed do/ /

【Z28 第二十八句】

བྱང་ཆུབ་སེམས་དཔའ་ནི་འཆལ་པའི་ཤེས་རབ་ཀྱིས་སྦྱིན་པར་ཡང་མི་བྱེད་དོ། །སྦྱིན་པ་ནི་ཤེས་རབ་ཅན་གྱི་སྦྱིན་པ་ཁོ་ན་སྦྱིན་པར་བྱེད་དོ། །བྱང་ཆུབ་སེམས࿒དཔའ་ནི་ཤེས་རབ་ཅན་གྱི་སྦྱིན་པ་གང་ཞེ་ན། འདི་ལ་བྱང་ཆུབ་སེམས་དཔའ་ནི་སྦྱིན་པར་བྱ་བའི་ཆོས་དག་ཡོད་དེ། བདོག་ན་སློང་བ་མ་འོངས་པའི་སྔ་རོལ་ཉིད་ནས་སེམས་འདི་སྙམ་དུ་མངོན་པར་འདུ་བྱེད་དེ། སྦྱིན་པར་བྱ་བའི་ཆོས་བདོག་ཀྱང་རུང་། མི་བདོག་ཀྱང་རུང་། ཟང་ཟིང་གི་སྦྱིན་པ་ཁྱིམ་པ་དབང་དུ་བྱས་པ། གལ་ཏེ་སྐྱིད་ཅིང་བཀྲིན་པ་མ་ཡིན་ལ། ཕོངས་པ་མ་ཡིན་པ། མགོན་དང་བཅས། རྟེན་དང་བཅས་པ་དང་། སྡུག་ཅིང་བཀྲེན་ལ࿒ཕོངས་པ་མགོན་མེད་པ། རྟེན་མེད་པ་རྣམ་པ་གཉིས་ཤིག་བདག་ལ་སློང་དུ་འོངས་ན་དེ་ལ་བདག་གིས་གལ་ཏེ་གཉི་ག་ཡང་ཡིད་ཚིམ་པར་ཡང་བྱ་བ་དང་། འདོད་པ་བཞིན་དུ་ཡོངས་སུ་བསྐང་བའི་ལོངས་སྤྱོད་འབྱོར་ན་ནི་དེའི་ཚེ་བདག་གིས་གཉི་ག་ཡང་ཚིམ་པར་བྱ་ཞིང་གཉི་གའི་འདོད་པ་ཡོངས་སུ་བསྐང་བར་བྱའོ། །གལ་ཏེ་བདག་གིས་གཉི་ག་ཚིམ་པར་བྱ་བའམ། འདོད་པ་བཞིན་དུ་ཡོངས་སུ་བསྐང་བར་བྱ་བའི་ལོངས་སྤྱོད་མ་འབྱོར་ན་ནི་སྐྱིད་པ་ཤོས་བཏང་སྟེ། སྡུག་པ་ཤོས་ལ་སྦྱིན་པ་སྦྱིན་ནོ། །བཀྲེན་པ་མ་ཡིན་ཞིང་ཕོངས་པ་མ་ཡིན་ལ་མགོན་དང་བཅས། རྟེན་དང་བཅས་པ་བཏང་སྟེ། བཀྲེན་ཞིང་ཕོངས་པ་མགོན་མེད་པ་དང་། རྟེན་མེད་པ་ལ་སྦྱིན་པ་སྦྱིན་པར་བྱའོ་སྙམ་མོ། །དེ་ལྟར་ན་སེམས་མངོན་པར་འདུ་བྱས་ནས། ཇི་ལྟར་མངོན་པར་འདུ་བྱས་པ་ཁོ་ན་བཞིན་དུ་ལས་སུ་གྲུབ་པར་བྱེད་དོ། །གལ་ཏེ་སློང་བ་སྐྱིད་པ་ཤོས་ཀྱི་འདོད་པ་བཞིན་དུ་ཡོངས་སུ་བསྐང་བ་མ་ནུས་ན་ཡང་། དེས་བདག་གི࿒སེམས་ཀྱི་མངོན་པར་འདུ་བྱེད་པའི་རྟོག་པ་སྔ་མ་དེ་ཉིད་ལ་བརྟེན་ཏེ༑ སློང་བ་དེ་ལ་འདི་སྐད་དུ་སྡུག་པ་ཉིད་ལ་སྦྱིན་པར་བྱ་བའི་དངོས་པོ་འདི་ངས࿒སྔ་ནས་བཏང་ཟིན་ཏེ། སྔ་ནས་ཡི་དམ་དུ་བཅས་པའི་ཕྱིར་རམ། ངས་འདི་ལ་བྱིན་པ་ཡིན་གྱི། ཁྱོད་ལ་སྦྱིན་མི་འདོད་པ་ནི་མ་ཡིན་ནོ། །དེ་བས་ན་བཞིན་བཟངས་ཁྱོད་ངོ་བཟློག་གོ་སྙམ་དུ་ང་ལ་མ་སེམས་ཤིག་ཅེས་ཤད་ཀྱིས་བྱང་བར་བྱས་ཏེ་གཏོང་བར་བྱེད་དོ། །

byang chub sems dpa' ni 'chal pa'i shes rab kyis sbyin par yang mi byed do/ /sbyin pa ni shes rab can gyi sbyin pa kho na sbyin par byed do/ /byang chub sems dpa' ni shes rab can gyi sbyin pa gang zhe na/ 'di la byang chub sems dpa' ni sbyin par bya ba'i chos dag yod de/ bdog na slong ba ma 'ongs pa'i snga rol nyid nas sems 'di snyam du mngon par 'du byed de/ sbyin par bya ba'i chos bdog kyang rung / mi bdog kyang rung / zang zing gi sbyin pa khyim pa dbang du byas pa/ gal te skyid cing bkrin pa ma yin la/ phongs pa ma yin pa/ mgon dang bcas/ rten dang bcas pa dang / sdug cing bkren la phongs pa mgon med pa/ rten med pa rnam pa gnyis shig bdag la slong du 'ongs na de la bdag gis gal te gnyi ga yang yid tshim par yang bya ba dang / 'dod pa bzhin du yongs su bskang ba'i longs spyod 'byor na ni de'i tshe bdag gis gnyi ga yang tshim par bya zhing gnyi ga'i 'dod pa yongs su bskang bar bya'o/ /gal te bdag gis gnyi ga tshim par bya ba'am/ 'dod pa bzhin du yongs su bskang bar bya ba'i longs spyod ma 'byor na ni skyid pa shos btang ste/ sdug pa shos la sbyin pa sbyin no/ /bkren pa ma yin zhing phongs pa ma yin la mgon dang bcas/ rten dang bcas pa btang ste/ bkren zhing phongs pa mgon med pa dang / rten med pa la sbyin pa sbyin par bya'o snyam mo/ /de ltar na sems mngon par 'du byas nas/ ji ltar mngon par 'du byas pa kho na bzhin du las su grub par byed do/ /gal te slong ba skyid pa shos kyi 'dod pa bzhin du yongs su bskang ba ma nus na yang / des bdag gi sems kyi mngon par 'du byed pa'i rtog pa snga ma de nyid la brten te| slong ba de la 'di skad du sdug pa nyid la sbyin par bya ba'i dngos po 'di ngas snga nas btang zin te/ snga nas yi dam du bcas pa'i phyir ram/ ngas 'di la byin pa yin gyi/ khyod la sbyin mi 'dod pa ni ma yin no/ /de bas na bzhin bzangs khyod ngo bzlog go snyam du nga la ma sems shig ces shad kyis byang bar byas te gtong bar byed do/ /

【Z29 第二十九句】【a1 總標句】

གཞན་ཡང་བྱང་ཆུབ་སེམས་དཔའ་སྦྱིན་པ་སྦྱིན་པར་བྱ་བའི་ཆོས་དག་ཡོད་དེ། བདོག་ན་སེར་སྣ་ཅན་གྱི་ཁྱིམ་དང་། མཆོག་ཏུ་སེར་སྣ་ཅན་གྱི་ཁྱིམ་ཡོ་བྱད་རྣམས་ཀུན་ཏུ་འཛིན་ཅིང་འཇུངས་ལ། ལན་འགའ་ཡང་དགེ་སྦྱོང་དང་། བྲམ་ཟེ་རྣམས་ལ་སྦྱིན་པར་བྱ་བའི་ཆོས་རྣམས་གཏོང་མ་མྱོང་བའི་

gzhan yang byang chub sems dpa' sbyin pa sbyin par bya ba'i chos dag yod de/ bdog na ser sna can gyi khyim dang / mchog tu ser sna can gyi khyim yo byad rnams kun tu 'dzin cing 'jungs la/ lan 'ga' yang dge sbyong dang / bram ze rnams la sbyin par bya ba'i chos rnams gtong ma myong ba'i

【a2 問答廣釋】【b1 第一番】

ཁྱིམ་དེ་དག་ཏུ་བྱང་ཆུབ་སེམས་དཔའ་སོང་ནས། ཡང་དག་པར་མགུ་བར་བྱས་ཤིང་བག་ཕེབས་པར་བྱས་ཏེ། འདི་སྐད་དུ་ཀྱེ་ཚུར་ཤོག། ཁྱོད་ནོར་འགོད་པ་མེད་པར་ང་ལ་ཕན་གདགས་པ་ཆེན་པོས་ཉེ་བར་གནས་པར་གྱིས་ཤིག །ངའི་ཁྱིམ་ན་ལོངས་སྤྱོད་རྒྱ་ཆེན་པོ་དང་། སྦྱིན་པར་བྱ་བའི་ཆོས་རྒྱ་ཆེན་པོ་དག་ཡོད་དེ། ངའི་སྦྱིན་པའི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱ་བའི་ཕྱིར་སློང་བ་པོ་འདོད་ཀྱིས་གལ་ཏེ་ཁྱོད་སློང་བ་དང་ཕྲད་ན་བཟློག་སྟེ་མ་བཏང་བར་ཡང་ན་ནི་ངའི་ནོར་སྦྱིན་པར་བྱ་བའི་ཆོས་ལས་ལོང་ལ་དེ་དག་ལ་ཅི་བདེར་བྱིན་ཅིག །ཡང་ན་ནི་སློང་བ་དེ་དག་ངའི་ཐད་དུ་ཁྲིད་དེ་ཤོག་ཤིག །ངས་སྦྱིན་པ་སྦྱིན་པ་ལ་རྗེས་སུ་ཡི་རང་བར་ཡང་གྱིས་ཤིག་ཅེས་བསྒོའོ། །

khyim de dag tu byang chub sems dpa' song nas/ yang dag par mgu bar byas shing bag phebs par byas te/ 'di skad du kye tshur shog/ khyod nor 'god pa med par nga la phan gdags pa chen pos nye bar gnas par gyis shig /nga'i khyim na longs spyod rgya chen po dang / sbyin par bya ba'i chos rgya chen po dag yod de/ nga'i sbyin pa'i pha rol tu phyin pa yongs su rdzogs par bya ba'i phyir slong ba po 'dod kyis gal te khyod slong ba dang phrad na bzlog ste ma btang bar yang na ni nga'i nor sbyin par bya ba'i chos las long la de dag la ci bder byin cig /yang na ni slong ba de dag nga'i thad du khrid de shog shig /ngas sbyin pa sbyin pa la rjes su yi rang bar yang gyis shig ces bsgo'o/ /

【b2 第二番】

དེ་དག་གིས་ཀྱང་དེ་ལས་ཐོས་ནས། ནོར་མི་འགོད་ཅིང་དགའ་བར་བྱ་བས་རིགས་ཀྱི་བུ་འདི࿒བདག་ཅག་ལ་སེམས་དགའ་བར་འགྱུར་སྙམ་སྟེ་དེ་བཞིན་དུ་བྱེད་པར་འགྱུར་རོ། །དེ་ལྟར་བྱང་ཆུབ་སེམས་དཔའ་དེས་དེ་དག་ལ་ཕྱི་མ་ལ་སེར་སྣའི་དྲི་མ་བསལ་བའི་ས་བོན་བཏབ་པ་ཡིན་ཏེ། རིམ་གྱིས་གོམས་པར་བྱས་པ་དེ་དག་ཤེས་རབ་སྔོན་དུ་འགྲོ་བའི་ཐབས་ལ་མཁས་པ་དེས་ན་རང་རང་གིས་ཀྱང་ནོར་ཉུང་དུ་སྦྱིན་པ་བྱེད་ཅིང་མ་ཆགས་པ་ཉུང་ངུ་ལ་བརྟེན་ནས་འབྲིང་པོ་ཐོབ་པར་འགྱུར་ལ༑ འབྲིང་ལ་བརྟེན་ནས་ཆེན་པོ་ཐོབ་པར་འགྱུར་རོ། །

de dag gis kyang de las thos nas/ nor mi 'god cing dga' bar bya bas rigs kyi bu 'di bdag cag la sems dga' bar 'gyur snyam ste de bzhin du byed par 'gyur ro/ /de ltar byang chub sems dpa' des de dag la phyi ma la ser sna'i dri ma bsal ba'i sa bon btab pa yin te/ rim gyis goms par byas pa de dag shes rab sngon du 'gro ba'i thabs la mkhas pa des na rang rang gis kyang nor nyung du sbyin pa byed cing ma chags pa nyung ngu la brten nas 'bring po thob par 'gyur la| 'bring la brten nas chen po thob par 'gyur ro/ /

【b3 第三番】

གཞན་ཡང་བྱང་ཆུབ་སེམས་དཔའ་དེའི་མཁན་པོ་དང་། སློབ་དཔོན་དང་། ལྷན་ཅིག་གནས་པའི་སློབ་མ་དང་། ཚངས་པ་མཚུངས་པར་སྤྱོད་པ་གང་དག་ཆགས་པའི་རང་བཞིན་ཅན་དང་། བརྐམ་པའི་རང་བཞིན་ཅན་ཡིན་ནམ། གང་དག་བརྐམ་པའི་རང་བཞིན་ཅན་མ་ཡིན་ཡང་སྦྱིན་པར་བྱ་བའི་ཆོས་མེད་དེ། འདོད་པས་ཕོངས་པར་གྱུར་ན། དེ་ལ་བྱང་ཆུབ་སེམས་དཔའ་སངས་རྒྱས་ལ་བརྟེན་པའམ། ཆོས་དང་དགེ་འདུན་ལ་བརྟེན་ཏེ། སྦྱིན་པ་ལས་བྱུང་བའི་བསོད་ནམས་བྱ་བའི་དངོས་པོ་བྱེད་པར་འདོད་པས་སྦྱིན་པར་བྱ་བའི་ཆོས་དེ་རྣམས་དེ་དག་ཉིད་ལ་སྦྱིན་ཞིང་དེ་དག་བྱེད་དུ་འཇུག་སྟེ་བདག་ཉིད་མི་བྱེད་དོ། །དེ་ལྟར་བྱས་པས་བྱང་ཆུབ་སེམས་དཔའ་དེས་བདག་ཉིད་ཀྱིས་ཀྱང་བསོད་ནམས་ཤིན་ཏུ་མང་དུ་བསྐྱེད་པ་ཡིན། ཚངས་པ་མཚུངས་པར་སྤྱོད་པ་དེ་ཁ་ཅིག་གི་ཉོན་མོངས་པ་ཡང་བཏུལ་བ་ཡིན། ཁ་ཅིག་གི་ཆོས་འདོད་པ་ཡང་ཡོངས་སུ་རྫོགས་པར་བྱ་བ་ཡིན་ཏེ༑ སེམས་ཅན་བསྡུས་པ་དང་། སེམས་ཅན་ཡོངས་སུ་སྨིན་པར་བྱས་པར་ཡང་འགྱུར་རོ། །

gzhan yang byang chub sems dpa' de'i mkhan po dang / slob dpon dang / lhan cig gnas pa'i slob ma dang / tshangs pa mtshungs par spyod pa gang dag chags pa'i rang bzhin can dang / brkam pa'i rang bzhin can yin nam/ gang dag brkam pa'i rang bzhin can ma yin yang sbyin par bya ba'i chos med de/ 'dod pas phongs par gyur na/ de la byang chub sems dpa' sangs rgyas la brten pa'am/ chos dang dge 'dun la brten te/ sbyin pa las byung ba'i bsod nams bya ba'i dngos po byed par 'dod pas sbyin par bya ba'i chos de rnams de dag nyid la sbyin zhing de dag byed du 'jug ste bdag nyid mi byed do/ /de ltar byas pas byang chub sems dpa' des bdag nyid kyis kyang bsod nams shin tu mang du bskyed pa yin/ tshangs pa mtshungs par spyod pa de kha cig gi nyon mongs pa yang btul ba yin/ kha cig gi chos 'dod pa yang yongs su rdzogs par bya ba yin te| sems can bsdus pa dang / sems can yongs su smin par byas par yang 'gyur ro/ /

【b4 第四番】

གཞན་ཡང་བྱང་ཆུབ་སེམས་དཔའ་ནི་སྦྱིན་པར་བྱ་བའི་ཆོས་དག་ཡོད་དེ། བདོག་ན་སློང་བ་པོའི་བསམ་པ་མཚན་མ་ཙམ་གྱིས་རྟོགས་ན་ཡང་ཅི་འདོད་པ་སྦྱིན་པར་བྱ་བའི་ཆོས་རྣམས་སྦྱིན་པར་བྱེད་དོ། །གང་ཞིག་འདི་སྒྱུ་ཚོང་གིས་བྲིད་པར་བྱའི་སྙམ་སྟེ། དེའི་ཐད་དུ་འོངས་ན་ཡང་དེའི་བསམ་པ་རྟོགས་ནས་དེའི་ཉེས་པར་སྤྱོད་པ་གཞན་དག་ལ་ཡང་འཆབ་པར་བྱེད་ན་དེ་ཉིད་ལྟ་ལ་ཅི་སྨོས། དེའི་འདོད་པ་ཡོངས་སུ་རྫོགས་པར་བྱེད་ལ། ཅི་ནས་ཀྱང་དེ་སྐྱེད་པར་མི་འགྱུར་བ་དང་། མགུ་ཞིང་འཇིགས་པ་མེད་པ་དང་། ཡིད་དགའ་བར་འགྱུར་བས་ཕྱིར་འགྲོ་བར་བྱེད་དོ། །གང་གིས་བྱང་ཆུབ་སེམས་དཔའ་གཡོ་སྒྱུས་བྲིད་པར་གྱུར་ལ། བྲིད་པ་དེ་ཡང་དེས་སྔར་མ་རྟོགས་ཏེ། ཕྱིས་རྟོགས་པར་གྱུར་ན་ཡང་འདྲིད་པའི་གང་ཟག་དེ་ལ་གཞི་དེས་གླེང་པའམ། དྲན་པར་མི་བྱེད་ལ། དེའི་སྒྱུ་ཐབས་ཀྱིས་མ་བྱིན་པར་ལེན་པ་དེ་དག་ཐམས་ཅད་ལ་ཡང་བསམ་པས་རྗེས་སུ་དགའ་བར་བྱེད་དེ།

gzhan yang byang chub sems dpa' ni sbyin par bya ba'i chos dag yod de/ bdog na slong ba po'i bsam pa mtshan ma tsam gyis rtogs na yang ci 'dod pa sbyin par bya ba'i chos rnams sbyin par byed do/ /gang zhig 'di sgyu tshong gis brid par bya'i snyam ste/ de'i thad du 'ongs na yang de'i bsam pa rtogs nas de'i nyes par spyod pa gzhan dag la yang 'chab par byed na de nyid lta la ci smos/ de'i 'dod pa yongs su rdzogs par byed la/ ci nas kyang de skyed par mi 'gyur ba dang / mgu zhing 'jigs pa med pa dang / yid dga' bar 'gyur bas phyir 'gro bar byed do/ /gang gis byang chub sems dpa' g.yo sgyus brid par gyur la/ brid pa de yang des sngar ma rtogs te/ phyis rtogs par gyur na yang 'drid pa'i gang zag de la gzhi des gleng pa'am/ dran par mi byed la/ de'i sgyu thabs kyis ma byin par len pa de dag thams cad la yang bsam pas rjes su dga' bar byed de/

【a3 結】

དེ་ལྟ་བུ་དང་མཐུན་པ་ཡང་བྱང་ཆུབ་སེམས་དཔའ་སྦྱིན་པར་བྱ་བའི་ཆོས་ཡོད་དེ། བདོག་པ་རྣམས་ཤེས་རབ་ཅན་གྱི་སྦྱིན་པ་ཡིན་པར་རིག་པར་བྱའོ། །

de lta bu dang mthun pa yang byang chub sems dpa' sbyin par bya ba'i chos yod de/ bdog pa rnams shes rab can gyi sbyin pa yin par rig par bya'o/ /

【V2 明無財施】【W1 正辨現無財寶增慧行施】

གཞན་ཡང་བྱང་ཆུབ་སེམས་དཔའ་ནི་སྦྱིན་པར་བྱ་བའི་ཆོས་དག་མེད་དེ། མི་བདོག་ན་ཡང་བྱང་ཆུབ་སེམས་དཔའ་བཟོ་དང་ལས་ཀྱི་གནས་དེ་དང་དེ་དག་ལ་སྦྱངས་པ་དེ་བཟོ་དང་ལས་ཀྱི་གནས་དེ་ལྟ་བུ་མངོན་དུ་བྱེད་ཅིང་། དེས་ཚིགས་ཆུང་ངུས་ནོར་གྱི་ཕུང་པོ་ཆེན་པོ་བསྒྲུབས་ཏེ་གནས་སོ། །ཡང་ན་བྱང་ཆུབ་སེམས་དཔའ་གཏམ་སྣ་ཚོགས་དང་། སྙན་པའི་གཏམ་དང་། སྤོབས་པ་དགེ་བ་དང་ལྡན་པ་ཅི་ནས་སེམས་ཅན་དབུལ་པོ་རྣམས་ཀྱང་སྦྱིན་པར་བྱེད་འདོད་པར་གྱུར་ན། ཕྱུག་པོ་རྣམས་ལྟ་སྨོས་ཀྱང་ཅི་འཚལ་བ་དང་། སེར་སྣ་ཅན་རྣམས་ཀྱང་སྦྱིན་པ་བྱེད་པར་འདོད་པར་གྱུར་ན། སྟོང་པའི་རང་བཞིན་ཅན་རྣམས་ལྟ་སྨོས་ཀྱང་ཅི་དགོས་པ་དེ་ལྟ་བུར་གཞན་དག་ལ་ཆོས་སྟོན་པར་བྱེད་དོ། །ཡང་ན་སློང་བ་པོ་ལྷགས་ཤིང་ལྷགས་པ་རྣམས་དད་པ་དང་ལྡན་པའི་ཁྱིམ་གང་དག་ན་ལོངས་སྤྱོད་རྒྱ་ཆེན་པོ་དང་ལྡན་པས་ཉིན་གཅིག་བཞིན་དུ་སྦྱིན་པར་བྱ་བའི་ཆོས་ཁོ་ན་ལ་འཇུག་པའི་ཁྱིམ་དེ་དག་ཏུ་གཏོང་བར་བྱེད་དོ། །བདག་ཉིད་ཀྱང་སྦྱིན་པ་སྦྱིན་ཞིང་བསོད་ནམས་བྱེད་པ་དག་ཏུ་སོང་ནས་མཁས་པ་དང་། ལེ་ལོ་མེད་པ་དང་། སྒྲུབ་ཕོད་པས་སེམས་མངོན་པར་དགའ་བར་བྱས་ནས། ལུས་དང་ངག་གིས་ཅི་ནུས་ཅི་ལྕོགས་ཀྱིས་ཉམས་སུ་ལེན་པར་བྱེད་ན། སྦྱིན་པ་དེ་ཡང་སློང་བ་རྣམས་ལ་ལེགས་པར་སྦྱིན་པར་བྱེད་དོ། །དེ་ལྟར་ན་ངོ་མ་སྙོམས་པ་དང་། ཚུལ་མ་ཡིན་པའམ། བརྗེད་ངས་པས་ཞལ་ཏ་བྱེད་པ་དང་། མི་མཐུན་པའི་ཕྱིར་སྦྱིན་པ་དེ་ཉེས་པར་བྱིན་པར་འགྱུར་བ་གང་ཡིན་པ་དེ་མེད་པར་འགྱུར་རོ། །

gzhan yang byang chub sems dpa' ni sbyin par bya ba'i chos dag med de/ mi bdog na yang byang chub sems dpa' bzo dang las kyi gnas de dang de dag la sbyangs pa de bzo dang las kyi gnas de lta bu mngon du byed cing / des tshigs chung ngus nor gyi phung po chen po bsgrubs te gnas so/ /yang na byang chub sems dpa' gtam sna tshogs dang / snyan pa'i gtam dang / spobs pa dge ba dang ldan pa ci nas sems can dbul po rnams kyang sbyin par byed 'dod par gyur na/ phyug po rnams lta smos kyang ci 'tshal ba dang / ser sna can rnams kyang sbyin pa byed par 'dod par gyur na/ stong pa'i rang bzhin can rnams lta smos kyang ci dgos pa de lta bur gzhan dag la chos ston par byed do/ /yang na slong ba po lhags shing lhags pa rnams dad pa dang ldan pa'i khyim gang dag na longs spyod rgya chen po dang ldan pas nyin gcig bzhin du sbyin par bya ba'i chos kho na la 'jug pa'i khyim de dag tu gtong bar byed do/ /bdag nyid kyang sbyin pa sbyin zhing bsod nams byed pa dag tu song nas mkhas pa dang / le lo med pa dang / sgrub phod pas sems mngon par dga' bar byas nas/ lus dang ngag gis ci nus ci lcogs kyis nyams su len par byed na/ sbyin pa de yang slong ba rnams la legs par sbyin par byed do/ /de ltar na ngo ma snyoms pa dang / tshul ma yin pa'am/ brjed ngas pas zhal ta byed pa dang / mi mthun pa'i phyir sbyin pa de nyes par byin par 'gyur ba gang yin pa de med par 'gyur ro/ /

【W2 判位】

དེ་ལྟར་ན་བྱང་ཆུབ་སེམས་དཔའ་ནི་ཇི་སྲིད་དུ་བསམ་པ་རྣམ་པར་དག་པ་མ་ཐོབ་ཀྱི་བར་དུ་ལོངས་སྤྱོད་དག་མེད་དེ། མི་བདོག་བཞིན་དུ་ཤེས་རབ་ཅན་གྱི་སྦྱིན་པ་སྦྱིན་པར་བྱེད་པ་ཡིན་ནོ། །བྱང་ཆུབ་སེམས་དཔའ་ལྷག་པའི་བསམ་པ་དག་པ་ནི་ཇི་ལྟ་བུར་ངན་སོང་ལས་ཡང་དག་པར་འདས་པ་ཐོབ་པར་འགྱུར་བ་དེ་ལྟ་བུར་ཚེ་རབས་ཐམས་ཅད་དུ་ལོངས་སྤྱོད་ཟད་མི་ཤེས་པ་ཐོབ་པར་འགྱུར་རོ། །

de ltar na byang chub sems dpa' ni ji srid du bsam pa rnam par dag pa ma thob kyi bar du longs spyod dag med de/ mi bdog bzhin du shes rab can gyi sbyin pa sbyin par byed pa yin no/ /byang chub sems dpa' lhag pa'i bsam pa dag pa ni ji lta bur ngan song las yang dag par 'das pa thob par 'gyur ba de lta bur tshe rabs thams cad du longs spyod zad mi shes pa thob par 'gyur ro/ /

【U2 明法施】【V1 約經卷等辨施不施】【W1 辨用經卷施及不施】

གཞན་ཡང་བྱང་ཆུབ་སེམས་དཔའ་ནི་མུ་སྟེགས་ཅན࿒གླགས་ཚོལ་བ་ལ་ཆོས་ཁས་འཆད་པའམ། གླེགས་བམ་དུ་བྱས་པ་ལ་ཡང་སྦྱིན་པར་མི་བྱེད་དོ། །ཆགས་པའི་རང་བཞིན་ཅན་གླེགས་བམ་འཚོང་བར་འདོད་པའམ། སྦེད་པར་འདོད་པའམ། དེ་ཤེས་པས་དོན་དུ་གཉེར་བ་མ་ཡིན་པ་ལ་ཡང་སྦྱིན་པར་མི་བྱེད་དོ། །ཤེས་པར་འདོད་པ་ལ་ནི་གལ་ཏེ་གླེགས་བམ་བདག་ལ་དགོས་པའི་དོན་བྱས་ཟིན་ན། དེ་ལ་ཅི་བདེར་སྦྱིན་པར་བྱེད་དོ། །གལ་ཏེ་དེས་རང་གི་དོན་དུ་གླེགས་བམ་དེ་བསྒྲུབ་པའི་དོན་མ་གྲུབ་ན་ནི། འདི་ལྟར་བྱང་ཆུབ་སེམས་དཔའ་དེས་དཔེ་གཞན་མཐོང་ན་སྦྱིན་པར་བྱེད་དོ། །ཡང་ན་ནི་གཞན་བྲིས་ཏེ་སྦྱིན་པར་བྱེད་དོ། །གལ་ཏེ་དཔེ་གཞན་ཡང་མ་མཐོང་ངམ། འདྲི་ཡང་མ་ནུས་ན་ནི་དེས་ཐོག་མ་ཁོ་ནར་བདག་གི་སེམས་ལ་བརྟག་པར་བྱ་སྟེ། བདག་གི་སེམས་ཆོས་ལ་སེར་སྣ་བྱེད་པའི་དྲི་མས་ཀུན་ནས་དཀྲིས་པར་མ་གྱུར་གྲང་། བདག་ཆོས་བྲིས་པ་སྙིང་ནས་སྦྱིན་པར་མི་འདོད་པ་ཁོ་ན་མ་ཡིན་གྲང་སྙམ་དུ་བརྟག་པར་བྱའོ། །

gzhan yang byang chub sems dpa' ni mu stegs can glags tshol ba la chos khas 'chad pa'am/ glegs bam du byas pa la yang sbyin par mi byed do/ /chags pa'i rang bzhin can glegs bam 'tshong bar 'dod pa'am/ sbed par 'dod pa'am/ de shes pas don du gnyer ba ma yin pa la yang sbyin par mi byed do/ /shes par 'dod pa la ni gal te glegs bam bdag la dgos pa'i don byas zin na/ de la ci bder sbyin par byed do/ /gal te des rang gi don du glegs bam de bsgrub pa'i don ma grub na ni/ 'di ltar byang chub sems dpa' des dpe gzhan mthong na sbyin par byed do/ /yang na ni gzhan bris te sbyin par byed do/ /gal te dpe gzhan yang ma mthong ngam/ 'dri yang ma nus na ni des thog ma kho nar bdag gi sems la brtag par bya ste/ bdag gi sems chos la ser sna byed pa'i dri mas kun nas dkris par ma gyur grang / bdag chos bris pa snying nas sbyin par mi 'dod pa kho na ma yin grang snyam du brtag par bya'o/ /

【W2 明無經卷等】

གལ་ཏེ་དེས་དེ་ལྟར་བརྟགས་པ་ན་བདག་ལ་ཆོས་ལ་སེར་སྣ་བྱེད࿒པའི་དྲི་མ་ཅུང་ཟད་ཀུན་ཏུ་སྤྱོད་པ་ཡང་ཡོད་དོ་སྙམ་དུ་ཤེས་ན་ནི། བྱང་ཆུབ་སེམས་དཔའ་དེས་འདི་སྙམ་དུ་གལ་ཏེ་བདག་ཆོས་ཀྱི་སྦྱིན་པ་འདིས་ཚེ་འདི་ལ་ལྐུགས་པ་ཁོ་ནར་འགྱུར་ན་ཡང་བདག་གིས་ཉོན་མོངས་པ་དང་དུ་བླང་བར་མི་བྱ་སྟེ། ཆོས་ཀྱི་སྦྱིན་པ་ངེས་པར་སྦྱིན་དགོས་ན། ཡེ་ཤེས་ཀྱི་ཚོགས་མེད་པར་འགྱུར་བ་ལྟ་ཅི་སྨོས་སྙམ་དུ་སེམས་མངོན་པར་འདུ་བྱས་ཏེ། ཆོས་ཀྱི་སྦྱིན་པ་དེས་ངེས་པ་ཁོ་ནར་སྦྱིན་པར་བྱའོ། །གལ་ཏེ་དེ་ལྟར་རྟོག་པ་ན་བདག་ལ་ནི་ཆོས་ལ་སེར་སྣ་བྱེད་པའི་དྲི་མ་ཅུང་ཟད་ཙམ་དུ་ཀུན་ཏུ་སྤྱོད་པ་ཡང་མེད་དོ་སྙམ་དུ་ཤེས་ན་ནི་བྱང་ཆུབ་སེམས་དཔའ་དེས་འདི་ལྟར་བསླབ་པར་བྱ་སྟེ། བདག་གིས་ནི་ཉོན་མོངས་པ་གཞོམ་པའི་ཕྱིར་རམ། ཡེ་ཤེས་ཀྱི་ཚོགས་ཡོངས་སུ་རྫོགས་པར་བྱ་བའི་ཕྱིར་རམ། སེམས་ཅན་དགའ་བར་བྱ་བའི་ཕྱིར་ཆོས་ཀྱི་སྦྱིན་པ་འདི་སྦྱིན་པར་བྱ་བ་ཡིན་ན། ངས་ཉོན་མོངས་པ་ཡང་མ་མཐོང་ལ། མ་བྱིན་ན་ཚེ་འདི་དང་ཕྱི་མ་ལ་ཡེ་ཤེས་ཀྱི་ཚོགས་ཆེས་མང་དུ་མཐོང་ལ།བྱིན་ན་ནི་རྟོགས་པ་ཆེན་པོར་མི་འགྱུར་ཞིང་ཚེ་ཕྱི་མ་ལ་ཆོས་ཀྱི་རྙེད་པ་ཆེན་པོར་འགྱུར་གྱི་ཆུང་བ་མ་ཡིན་ལ། མ་བྱིན་ན་ནི་ངས་སེམས་ཅན་ཐམས་ཅད་ལ་ཕན་པ་དང་། བདེ་བར་བྱ་བའི་ཕྱིར་ཡེ་ཤེས་བསྒྲུབས་པས་སེམས་ཅན࿒འདི་དང་སེམས་ཅན་གཞན་ཐམས་ཅད་དགའ་བར་བྱེད་པར་འགྱུར་གྱི། བྱིན་དུ་ཟིན་ན་ནི་སེམས་ཅན་འདི་གཅིག་པུ་དགའ་བར་འགྱུར་རོ་སྙམ་སྟེ། དེ་ལྟར་ཡང་དག་པ་ཇི་ལྟ་བ་བཞིན་དུ་ཤེས་ནས་གལ་ཏེ་བྱང་ཆུབ་སེམས་དཔའ་མ་བྱིན་ན་ནི། ཁ་ན་མ་ཐོ་བར་ཡང་མི་འགྱུར། འགྱོད་པར་ཡང་མི་འགྱུར། བྱང་ཆུབ་སེམས་དཔའི་ཚུལ་ལས་ཀྱང་འགལ་བར་ཡང་མི་འགྱུར་རོ། །

gal te des de ltar brtags pa na bdag la chos la ser sna byed pa'i dri ma cung zad kun tu spyod pa yang yod do snyam du shes na ni/ byang chub sems dpa' des 'di snyam du gal te bdag chos kyi sbyin pa 'dis tshe 'di la lkugs pa kho nar 'gyur na yang bdag gis nyon mongs pa dang du blang bar mi bya ste/ chos kyi sbyin pa nges par sbyin dgos na/ ye shes kyi tshogs med par 'gyur ba lta ci smos snyam du sems mngon par 'du byas te/ chos kyi sbyin pa des nges pa kho nar sbyin par bya'o/ /gal te de ltar rtog pa na bdag la ni chos la ser sna byed pa'i dri ma cung zad tsam du kun tu spyod pa yang med do snyam du shes na ni byang chub sems dpa' des 'di ltar bslab par bya ste/ bdag gis ni nyon mongs pa gzhom pa'i phyir ram/ ye shes kyi tshogs yongs su rdzogs par bya ba'i phyir ram/ sems can dga' bar bya ba'i phyir chos kyi sbyin pa 'di sbyin par bya ba yin na/ ngas nyon mongs pa yang ma mthong la/ ma byin na tshe 'di dang phyi ma la ye shes kyi tshogs ches mang du mthong la/byin na ni rtogs pa chen por mi 'gyur zhing tshe phyi ma la chos kyi rnyed pa chen por 'gyur gyi chung ba ma yin la/ ma byin na ni ngas sems can thams cad la phan pa dang / bde bar bya ba'i phyir ye shes bsgrubs pas sems can 'di dang sems can gzhan thams cad dga' bar byed par 'gyur gyi/ byin du zin na ni sems can 'di gcig pu dga' bar 'gyur ro snyam ste/ de ltar yang dag pa ji lta ba bzhin du shes nas gal te byang chub sems dpa' ma byin na ni/ kha na ma tho bar yang mi 'gyur/ 'gyod par yang mi 'gyur/ byang chub sems dpa'i tshul las kyang 'gal bar yang mi 'gyur ro/ /

【V2 問答重釋行施方便】

ཇི་ལྟར་མི་སྦྱིན་ཅེ་ན། བྱང་ཆུབ་སེམས་དཔའ་ནི་སློང་བ་ལ་ཁྱོད་ལ་མི་སྦྱིན་ནོ་ཞེས་ཚིག་བརླང་པོས་ཕྱིར་ཟློག་པར་མི་བྱེད་མོད་ཀྱི། འོན་ཀྱང་ཐབས་མཁས་པས་དེ་བརྡ་སྤྲད་དེ་གཏོང་བར་བྱེད་དོ། །དེ་ལ་ཐབས་མཁས་པ་ནི་འདི་ཡིན་ཏེ། བྱང་ཆུབ་སེམས་དཔས་ནི་ཡོ་བྱད་ཐམས་ཅད་དང་། སྦྱིན་པར་བྱ་བའི་ཆོས་ཐམས་ཅད་ཐོག་མ་ཉིད་ནས་ཕྱོགས་བཅུའི་སངས་རྒྱས་དང་། བྱང་ཆུབ་སེམས་དཔའ་རྣམས་ལ་བསམ་པ་རྣམ་པར་དག་པས་ཕུལ་ཞིང་བསྔོས་ཟིན་ཏེ། དཔེར་ན་དགེ་སློང་གིས་སློབ་དཔོན་ནམ། མཁན་པོ་ལ་ཆོས་གོས་བསྔོས་པ་བཞིན་ནོ། །དེས་དེ་ལྟར་བསྔོས་པའི་ཕྱིར་ཡོ་བྱད་དང་། སྦྱིན་པར་བྱ་བའི་ཆོས་སྣ་ཚོགས་རྒྱ་ཆེན་པོ་ཐམས་ཅད་བསགས་པར་གྱུར་དུ་ཟིན་ཀྱང་འཕགས་པའི་རིགས་ལ་གནས་པའི་བྱང་ཆུབ་སེམས་དཔའ་ཞེས་བྱའོ། །བསོད་ནམས་དཔག་ཏུ་མེད་པ་ཡང་འཕེལ་བར་འགྱུར་རོ། །དེའི་བསོད་ནམས་དེ་ཡང་རྟག་ཏུ་དེ་ལན་མང་དུ་ཡིད་ལ་བྱེད་པས། དུས་ཐམས་ཅད་དུ་ལྡན་པར་མངོན་པར་འཕེལ་བར་འགྱུར་རོ། །དེས་སྦྱིན་པར࿒བྱ་བའི་ཆོས་དེ་དག་ཀྱང་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་གཏམས་ཏེ་གཞག་པ་དང་འདྲ་བར་འཆང་བར་བྱེད་དོ། །གལ་ཏེ་སློང་བ་པོ་མཐོང་ལ་དེ་ལ་སྦྱིན࿒པར་བྱ་བའི་ཆོས་ཅི་འདོད་པ་སྦྱིན་པར་འོས་པ་ཞིག་མཐོང་ན་ནི། དེ་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་སེམས་ཅན་རྣམས་ཡོངས་སུ་མ་བཏང་བ་དེ་གང་ཡང་མེད་དོ་སྙམ་དུ་ཤེས་པར་བྱས་ནས། སློང་བ་པོའི་འདོད་པ་ཡོངས་སུ་རྫོགས་པར་བྱེད་དོ། །གལ་ཏེ་འོས་མ་ཡིན་པར་མཐོང་ན་ནི་དེས་རྟོག་པ་དེ་ཉིད་ལ་བརྟེན་ནས། བཞིན་བཟངས་དག་འདི་ནི་གཞན་གྱི་ཡིན་ཏེ། ཁྱེད་ལ་སྦྱིན་པ་གནང་བ་མེད་དོ་ཞེས་དེ་ལ་ཚིག་འཇམ་པོས་གོ་བར་བྱས་ཏེ་གཏོང་བར་བྱེད་དོ། །ཡང་ན་དེ་གཞན་དེའི་ཉིས་འགྱུར་རམ། སུམ་འགྱུར་སྦྱིན་ཞིང་རིམ་གྲོ་དང་། བཀུར་སྟི་བྱས་ནས་གཏོང་བར་བྱེད་དོ། །ཅི་ནས་དེ་བྱང་ཆུབ་སེམས་དཔའ་འདི་ནི་ཆགས་པའི་རང་བཞིན་ཅན་དུ་གྱུར་ཏེ། བདག་ཅག་ལ་སྦྱིན་པར་མི་འདོད་པ་མ་ཡིན་གྱི། འདི་ནི་གླེགས་བམ་གྱི་ཆོས་འདི་ནི་སྦྱིན་པའི་དབང་མེད་པ་ཞིག་ཡིན་གོར་མ࿒ཆག་སྟེ་དེའི་ཕྱིར་སྦྱིན་པར་མི་བྱེད་དོ་སྙམ་དུ་ཤེས་པར་བྱེད་དེ། འདི་ཡང་བྱང་ཆུབ་སེམས་དཔའི་ཆོས་ཀྱི་སྦྱིན࿒པ་ལས་བརྩམས་ཏེ། ཤེས་རབ་ཅན་གྱི་སྦྱིན་པ་ཡིན་པར་རིག་པར་བྱའོ། །

ji ltar mi sbyin ce na/ byang chub sems dpa' ni slong ba la khyod la mi sbyin no zhes tshig brlang pos phyir zlog par mi byed mod kyi/ 'on kyang thabs mkhas pas de brda sprad de gtong bar byed do/ /de la thabs mkhas pa ni 'di yin te/ byang chub sems dpas ni yo byad thams cad dang / sbyin par bya ba'i chos thams cad thog ma nyid nas phyogs bcu'i sangs rgyas dang / byang chub sems dpa' rnams la bsam pa rnam par dag pas phul zhing bsngos zin te/ dper na dge slong gis slob dpon nam/ mkhan po la chos gos bsngos pa bzhin no/ /des de ltar bsngos pa'i phyir yo byad dang / sbyin par bya ba'i chos sna tshogs rgya chen po thams cad bsags par gyur du zin kyang 'phags pa'i rigs la gnas pa'i byang chub sems dpa' zhes bya'o/ /bsod nams dpag tu med pa yang 'phel bar 'gyur ro/ /de'i bsod nams de yang rtag tu de lan mang du yid la byed pas/ dus thams cad du ldan par mngon par 'phel bar 'gyur ro/ /des sbyin par bya ba'i chos de dag kyang sangs rgyas dang byang chub sems dpa' rnams kyis gtams te gzhag pa dang 'dra bar 'chang bar byed do/ /gal te slong ba po mthong la de la sbyin par bya ba'i chos ci 'dod pa sbyin par 'os pa zhig mthong na ni/ de sangs rgyas dang byang chub sems dpa' rnams kyis sems can rnams yongs su ma btang ba de gang yang med do snyam du shes par byas nas/ slong ba po'i 'dod pa yongs su rdzogs par byed do/ /gal te 'os ma yin par mthong na ni des rtog pa de nyid la brten nas/ bzhin bzangs dag 'di ni gzhan gyi yin te/ khyed la sbyin pa gnang ba med do zhes de la tshig 'jam pos go bar byas te gtong bar byed do/ /yang na de gzhan de'i nyis 'gyur ram/ sum 'gyur sbyin zhing rim gro dang / bkur sti byas nas gtong bar byed do/ /ci nas de byang chub sems dpa' 'di ni chags pa'i rang bzhin can du gyur te/ bdag cag la sbyin par mi 'dod pa ma yin gyi/ 'di ni glegs bam gyi chos 'di ni sbyin pa'i dbang med pa zhig yin gor ma chag ste de'i phyir sbyin par mi byed do snyam du shes par byed de/ 'di yang byang chub sems dpa'i chos kyi sbyin pa las brtsams te/ shes rab can gyi sbyin pa yin par rig par bya'o/ /

【U3 明無礙解施】

གཞན་ཡང་བྱང་ཆུབ་སེམས་དཔའ་ནི་ཆོས་དང་ཟང་ཟིང་གི་རང་བཞིན་གྱི་སྦྱིན་པ་ཐམས་ཅད་རྣམ་གྲངས་དང་། མཚན་ཉིད་དང་། ངེས་པའི་ཚིག་དང་། རྒྱུ་དང་འབྲས་བུ་དང་། རབ་ཏུ་དབྱེ་བ་ལས་ཀྱང་ཡང་དག་པ་ཇི་ལྟ་བ་བཞིན་དུ࿒རབ་ཏུ་ཤེས་ནས་སྦྱིན་པར་བྱེད་དེ། འདི་ཡང་བྱང་ཆུབ་སེམས་དཔའི་ཤེས་རབ་ཅན་གྱི་སྦྱིན་པ་ཡིན་པར་རིག་པར་བྱའོ། །

gzhan yang byang chub sems dpa' ni chos dang zang zing gi rang bzhin gyi sbyin pa thams cad rnam grangs dang / mtshan nyid dang / nges pa'i tshig dang / rgyu dang 'bras bu dang / rab tu dbye ba las kyang yang dag pa ji lta ba bzhin du rab tu shes nas sbyin par byed de/ 'di yang byang chub sems dpa'i shes rab can gyi sbyin pa yin par rig par bya'o/ /

【U4 明勝意樂施】

གཞན་ཡང་བྱང་ཆུབ་སེམས་དཔའ་ནི་སེམས་ཅན་ལ་གནོད་པ་བྱེད་པ་རྣམས་ལ་བྱམས་པའི་བསམ་པས་སྦྱིན་པ་སྦྱིན་པར་བྱེད་དོ། །སྡུག་བསྔལ་བ་རྣམས་ལ་ནི་སྙིང་རྗེའི་བསམ་པ་དང་། ཡོན་ཏན་ཅན་རྣམས་ལ་དགའ་བའི་བསམ་པ་དང་། ཕན་འདོགས་པ་རྣམས་དང་། མཛའ་བཤེས་རྣམས་དང་། སྙིང་དུ་སྡུག་པ་རྣམས་ལ་ནི་བཏང་སྙོམས་ཀྱི་བསམ་པས་སྦྱིན་པ་སྦྱིན་པར་བྱེད་དེ། འདི་ཡང་བྱང་ཆུབ་སེམས་དཔའི་ཤེས་རབ་ཅན་གྱི་སྦྱིན་པ་ཡིན་པར་རིག་པར་བྱའོ། །

gzhan yang byang chub sems dpa' ni sems can la gnod pa byed pa rnams la byams pa'i bsam pas sbyin pa sbyin par byed do/ /sdug bsngal ba rnams la ni snying rje'i bsam pa dang / yon tan can rnams la dga' ba'i bsam pa dang / phan 'dogs pa rnams dang / mdza' bshes rnams dang / snying du sdug pa rnams la ni btang snyoms kyi bsam pas sbyin pa sbyin par byed de/ 'di yang byang chub sems dpa'i shes rab can gyi sbyin pa yin par rig par bya'o/ /

【U5 明障對治智施】【V1 總舉】

གཞན་ཡང་བྱང་ཆུབ་སེམས་དཔའ་ནི་སྦྱིན་པའི་གེགས་བྱེད་པ་དང་། སྦྱིན་པའི་གེགས་བྱེད་པའི་གཉེན་པོ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །

gzhan yang byang chub sems dpa' ni sbyin pa'i gegs byed pa dang / sbyin pa'i gegs byed pa'i gnyen po yang yang dag pa ji lta ba bzhin du rab tu shes so/ /

【V2 別釋】【W1 明所治四障】

དེ་ལ་སྦྱིན་པའི་གེགས་བྱེད་པ་ནི་བཞི་སྟེ།སྔོན་མ་གོམས་པ་དང་། སྦྱིན་པར་བྱ་བའི་ཆོས࿒ཉུང་སྟེ་མི་ལྡན་པ་དང་། དངོས་པོ་མཆོག་དང་ཡིད་དུ་འོང་བ་ལ་ཞེན་པ་དང་། ཕྱི་མ་ལ་ལོངས་སྤྱོད་ཕུན་སུམ་ཚོགས་པའི་འབྲས་བུ་ལ་ལྟ་ཞིང་མངོན་པར་དགའ་བའོ། །

de la sbyin pa'i gegs byed pa ni bzhi ste/sngon ma goms pa dang / sbyin par bya ba'i chos nyung ste mi ldan pa dang / dngos po mchog dang yid du 'ong ba la zhen pa dang / phyi ma la longs spyod phun sum tshogs pa'i 'bras bu la lta zhing mngon par dga' ba'o/ /

【W2 明能治四智】【X1 先未串習】

གང་གི་ཕྱིར་བྱང་ཆུབ་སེམས་དཔའ་སྦྱིན་པར་བྱ་བའི་ཆོས་དག་ཡོད་བཞིན་དུ་སློང་བ་པོ་ལེགས་པར་འོངས་པ་ནི་སྦྱིན་པ་ལ་སེམས་མི་འཇུག་ན་དེ་ཉེས་པ་འདི་ནི་བདག་མ་གོམས་པས་ལན་ནོ་སྙམ་དུ་མྱུར་བ་མྱུར་བར་ཤེས་རབ་ཀྱིས་རྟོགས་པར་འགྱུར་ཞིང་འདི་ལྟར་ཡང་བདག་གིས་ནི་སྔོན་སྦྱིན་པ་མ་བྱིན་པ་གོར་མ་ཆག་སྟེ། དེས་ན་བདག་ད་ལྟར་ལོངས་སྤྱོད་རྣམས་ཀྱང་ཡོད་ལ། སློང་བ་པོ࿒ལེགས་པར་འོངས་བཞིན་དུ་སྦྱིན་པ་ལ་སེམས་མི་འཇུག་གོ། །གལ་ཏེ་དེ་ལྟར་སོ་སོར་བརྟགས་ནས་སྦྱིན་པ་མ་བྱས་ན་ཕྱི་མ་ལ་ཡང་བདག་སྦྱིན་པ་ལ་ཞེ་སྡང་བར་འགྱུར་རོ་སྙམ་དུ་རྟོགས་པར་བྱེད་དེ། དེས་དེ་ལྟར་རྟོགས་པ་ནས་ཀྱང་སྦྱིན་པའི་གེགས་བྱེད་པའི་གཉེན་པོ་ལ་བརྟེན་ནས་སོ་སོར་བརྟགས་ཏེ་སྦྱིན་པར་བྱེད་ཀྱི། མ་གོམས་པ་ལས་གྱུར་པའི་ཉེས་པའི་རྗེས་སུ་འབྲང་ཞིང་དེའི་དབང་དུ་འགྲོ་བ་མ་ཡིན་ནོ། །

gang gi phyir byang chub sems dpa' sbyin par bya ba'i chos dag yod bzhin du slong ba po legs par 'ongs pa ni sbyin pa la sems mi 'jug na de nyes pa 'di ni bdag ma goms pas lan no snyam du myur ba myur bar shes rab kyis rtogs par 'gyur zhing 'di ltar yang bdag gis ni sngon sbyin pa ma byin pa gor ma chag ste/ des na bdag da ltar longs spyod rnams kyang yod la/ slong ba po legs par 'ongs bzhin du sbyin pa la sems mi 'jug go/ /gal te de ltar so sor brtags nas sbyin pa ma byas na phyi ma la yang bdag sbyin pa la zhe sdang bar 'gyur ro snyam du rtogs par byed de/ des de ltar rtogs pa nas kyang sbyin pa'i gegs byed pa'i gnyen po la brten nas so sor brtags te sbyin par byed kyi/ ma goms pa las gyur pa'i nyes pa'i rjes su 'brang zhing de'i dbang du 'gro ba ma yin no/ /

【X2 施物尠闕】

གཞན་ཡང་གལ་ཏེ་སློང་བ་པོ་ལེགས་པར་འོངས་པ་ན་ལོངས་སྤྱོད་ཆུང་བས་སྦྱིན་པ་ལ་བྱང་ཆུབ་སེམས་དཔའ་སེམས་མི་འཇུག་ན་དེས་སྦྱིན་པའི་གེགས་བྱེད་པའི་རྒྱུ་ཕོངས་པ་ལས་གྱུར་པ་དེ་མྱུར་བ་མྱུར་བར་ཤེས་རབ་ཀྱིས་རྟོགས་ནས། ཕོངས་པ་ལས་གྱུར་པའི་སྡུག་བསྔལ་དེ་དང་དུ་བླངས་ཏེ། སོ་སོར་བརྟགས་ནས་སྙིང་རྗེས་སྦྱིན་པ་སྦྱིན་པར་བྱེད་དེ། དེ་འདི་སྙམ་དུ་འཁོར་བ་ན་ཕ་རོལ་ལ་ཕན་བཏགས་པ་སྔོན་གྱི་ལས་ཀྱི་ཉེས་པའམ། གཞན་གྱི་དབང་དུ་བྱས་པས་བདག་གིས་བཀྲེས་པ་དང་། སྐོམ་པ་ལ་སོགས་པའི་སྡུག་བསྔལ་བཟོད་བླགས་མེད་པ་མང་དུ་མྱོང་བར་འགྱུར་གྱིས། གལ་ཏེ་ཚེ་འདིའི་སྡུག་བསྔལ་གཞན་ལ་ཕན་འདོགས་པའི་རྒྱུ་ལས་བྱུང་བའི་སྦྱིན་པ་དེས་བདག་འཆི་ཞིང་དུས་བྱེད་པར་འགྱུར་དུ་ཟིན་ནས་ཀྱང་བདག་ལ་ནི་སྦྱིན་པ་ཁོ་ན་ལེགས་པར་འགྱུར་གྱི། སློང་བ་པོ་ཕྱིར་བཟློག་པ་ནི་དེ་ལྟ་མ་ཡིན་གྱི། དེ་མེད་དུ་ཟིན་ཀྱང་ཁ་ཅིག་སྔོ་རྔད་ཅི་ཡང་རུང་བ་ཙམ་གྱིས་འཚོའོ་སྙམ་དུ་སེམས་ཏེ། དེ་ལྟར་བྱང་ཆུབ་སེམས་དཔས་ཕོངས་པ་ལས་གྱུར་པའི་སྡུག་བསྔལ་དེ་དང་དུ་བླངས་ནས་སྦྱིན་པ་སྦྱིན་པར་བྱེད་དོ། །

gzhan yang gal te slong ba po legs par 'ongs pa na longs spyod chung bas sbyin pa la byang chub sems dpa' sems mi 'jug na des sbyin pa'i gegs byed pa'i rgyu phongs pa las gyur pa de myur ba myur bar shes rab kyis rtogs nas/ phongs pa las gyur pa'i sdug bsngal de dang du blangs te/ so sor brtags nas snying rjes sbyin pa sbyin par byed de/ de 'di snyam du 'khor ba na pha rol la phan btags pa sngon gyi las kyi nyes pa'am/ gzhan gyi dbang du byas pas bdag gis bkres pa dang / skom pa la sogs pa'i sdug bsngal bzod blags med pa mang du myong bar 'gyur gyis/ gal te tshe 'di'i sdug bsngal gzhan la phan 'dogs pa'i rgyu las byung ba'i sbyin pa des bdag 'chi zhing dus byed par 'gyur du zin nas kyang bdag la ni sbyin pa kho na legs par 'gyur gyi/ slong ba po phyir bzlog pa ni de lta ma yin gyi/ de med du zin kyang kha cig sngo rngad ci yang rung ba tsam gyis 'tsho'o snyam du sems te/ de ltar byang chub sems dpas phongs pa las gyur pa'i sdug bsngal de dang du blangs nas sbyin pa sbyin par byed do/ /

【X3 耽著上妙悅意財物】

གཞན་ཡང་སློང་བ་པོ་ལེགས་པར་འོངས་པ་ན། གལ་ཏེ་སྦྱིན་པར་བྱ་བའི་དངོས་པོ་ཤས་ཆེར་ཡིད་དུ་འོང་ཞིང་མཆོག་ཏུ་གྱུར་པའི་ཕྱིར་སྦྱིན་པ་ལ་བྱང་ཆུབ་སེམས་དཔའི་སེམས་མི་འཇུག་ན། བྱང་ཆུབ་སེམས་དཔས་ཞེན་པ་ལས་གྱུར་པའི་ཉེས་པ་དེ་མྱུར་བ་མྱུར་བར་ཤེས་རབ་ཀྱིས་རྟོགས་ནས་བདག་སྡུག་བསྔལ་ལ་བདེའོ་སྙམ་དུ་བདག་གི་འདུ་ཤེས་ཕྱིན་ཅི་ལོག་པ་འདི་ནི་ཕྱི་མ་ལ་སྡུག་བསྔལ་བསྐྱེད་པ་ཡིན་ནོ་སྙམ་དུ་ཕྱིན་ཅི་ལོག་ཏུ་ཡོངས་སུ་ཤེས་ནས། དེ་སྤངས་ཏེ་ཡོངས་སུ་སོ་སོར་བརྟགས་ནས་དངོས་པོ་དེ་སྦྱིན་པར་བྱེད་དོ། །

gzhan yang slong ba po legs par 'ongs pa na/ gal te sbyin par bya ba'i dngos po shas cher yid du 'ong zhing mchog tu gyur pa'i phyir sbyin pa la byang chub sems dpa'i sems mi 'jug na/ byang chub sems dpas zhen pa las gyur pa'i nyes pa de myur ba myur bar shes rab kyis rtogs nas bdag sdug bsngal la bde'o snyam du bdag gi 'du shes phyin ci log pa 'di ni phyi ma la sdug bsngal bskyed pa yin no snyam du phyin ci log tu yongs su shes nas/ de spangs te yongs su so sor brtags nas dngos po de sbyin par byed do/ /

【X4 觀見當來具足財果而深欣樂】

གཞན་ཡང་བྱང་ཆུབ་སེམས་དཔའ་གལ་ཏེ་སྦྱིན་པ་བྱིན་ནས་སྦྱིན་པའི་འབྲས་བུ་ལོངས་སྤྱོད་ཆེན་པོའི་ཕན་ཡོན་ལ་ལྟ་བར་གྱུར་ཏེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཕན་ཡོན་ལ་མི་ལྟ་བར་གྱུར་ན། བྱང་ཆུབ་སེམས་དཔའ་ལོག་པའི་འབྲས་བུ་ལ་ལྟ་བ་ལས་གྱུར་པའི་ཉེས་པ་དེ་མྱུར་བ་མྱུར་བར་ཤེས་རབ་ཀྱིས་རྟོགས་ནས༑ འདུ་བྱེད་ཐམས་ཅད་སྙིང་པོ་མེད་པ་ཉིད་དུ་ཡང་དག་པ་ཇི་ལྟ་བ་བཞིན་དུ་སོ་སོར་རྟོགས་ཏེ། འདུ་བྱེད་ཐམས་ཅད་ནི་སྐད་ཅིག་ལ་འཇིག་པའི་ངང་ཅན་དང་། འབྲས་བུ་ལོངས་སྤྱོད་པ་རྣམས་ནི་ཡོངས་སུ་ཟད་ནས། འཇིག་པའི་ངང་ཅན་དང་བྲལ་བས་འཇིག་པའི་ངང་ཅན་ནོ་སྙམ་སྟེ། དེ་དེ་ལྟར་སོ་སོར་རྟོག་པ་ན་འབྲས་བུ་ལ་ལྟ་བ་སྤངས་ནས་སྦྱིན་པ་གང་ཅི་ཡང་རུང་སྟེ། དེ་ཐམས་ཅད་བྱང་ཆུབ་ཆེན་པོར་ཡོངས་སུ་བསྔོས་པ་ཁོ་ནས་སྦྱིན་པར་བྱེད་དེ།

gzhan yang byang chub sems dpa' gal te sbyin pa byin nas sbyin pa'i 'bras bu longs spyod chen po'i phan yon la lta bar gyur te/ bla na med pa yang dag par rdzogs pa'i byang chub kyi phan yon la mi lta bar gyur na/ byang chub sems dpa' log pa'i 'bras bu la lta ba las gyur pa'i nyes pa de myur ba myur bar shes rab kyis rtogs nas| 'du byed thams cad snying po med pa nyid du yang dag pa ji lta ba bzhin du so sor rtogs te/ 'du byed thams cad ni skad cig la 'jig pa'i ngang can dang / 'bras bu longs spyod pa rnams ni yongs su zad nas/ 'jig pa'i ngang can dang bral bas 'jig pa'i ngang can no snyam ste/ de de ltar so sor rtog pa na 'bras bu la lta ba spangs nas sbyin pa gang ci yang rung ste/ de thams cad byang chub chen por yongs su bsngos pa kho nas sbyin par byed de/

【W3 明四智用有差別】

འདི་ནི་བྱང་ཆུབ་སེམས་དཔའི་སྦྱིན་པ་ལ་གེགས་བྱེད་པ་རྣམ་པ་བཞི་དང་། སྦྱིན་པ་ལ་གེགས་བྱེད་པའི་གཉེན་པོ་རྣམ་པ་བཞི་ཤེས་པ་ཡིན་པར་རིག་པར་བྱ་སྟེ། རྟོགས་པ་དང་། སྡུག་བསྔལ་དང་དུ་ལེན་པ་དང་། ཕྱིན་ཅི་ལོག་ཡོངས་སུ་ཤེས་པ་དང་། འདུ་བྱེད་ལ་སྙིང་པོ་མེད་པ་ཉིད་དུ་ལྟ་བའོ། །དེ་ལ་གཉེན་པོ་ཤེས་པ་སྔ་མ་རྣམ་པ་གསུམ་གྱིས་ནི་བྱང་ཆུབ་སེམས་དཔའ་ངེས་པ་དང་། ལེགས་པར་སྦྱིན་པ་སྦྱིན་པར་བྱེད་དོ། །གཉེན་པོ་ཤེས་པ་ཐ་མ་གཅིག་གིས་ནི་ཡང་དག་པའི་བསོད་ནམས་ཀྱི་འབྲས་བུ་ཡོངས་སུ་འཛིན་པར་བྱེད་དེ། འདི་ཡང་བྱང་ཆུབ་སེམས་དཔའི་ཤེས་རབ་ཅན་གྱི་སྦྱིན་པ་ཡིན་པར་རིག་པར་བྱའོ། །

'di ni byang chub sems dpa'i sbyin pa la gegs byed pa rnam pa bzhi dang / sbyin pa la gegs byed pa'i gnyen po rnam pa bzhi shes pa yin par rig par bya ste/ rtogs pa dang / sdug bsngal dang du len pa dang / phyin ci log yongs su shes pa dang / 'du byed la snying po med pa nyid du lta ba'o/ /de la gnyen po shes pa snga ma rnam pa gsum gyis ni byang chub sems dpa' nges pa dang / legs par sbyin pa sbyin par byed do/ /gnyen po shes pa tha ma gcig gis ni yang dag pa'i bsod nams kyi 'bras bu yongs su 'dzin par byed de/ 'di yang byang chub sems dpa'i shes rab can gyi sbyin pa yin par rig par bya'o/ /

【U6 明增上意樂勝解施】

གཞན་ཡང་བྱང་ཆུབ་སེམས་དཔའ་དབེན་པར་སོང་སྟེ། ནང་དུ་བསྡུས་ནས་བསམ་པ་དག་ཅིང་སྙིང་ཐག་པ་ནས་དང་བས་ཀུན་ཏུ་རྟོག་པ་དག་གིས་སྦྱིན་པར་བྱ་བའི་ཆོས་རྣམ་པ་སྣ་ཚོགས་པ་རྒྱ་ཆེན་པོ་དཔག་ཏུ་མེད་པ་དག་མོས་ཤིང་སེམས་ཅན་རྣམས་སྦྱིན་པ་སྟོབས་པར་འདོད་དོ། །དེས་བྱང་ཆུབ་སེམས་དཔའ་ཚེགས་ཆུང་དུས་བསོད་ནམས་དཔག་ཏུ་མེད་པ་འཕེལ་བར་འགྱུར་རོ། །འདི་ཡང་བྱང་ཆུབ་སེམས་དཔའ་ཤེས་རབ་ཅན་གྱི་སྦྱིན་པ་ཡིན་པར་རིག་པར་བྱའོ། །

gzhan yang byang chub sems dpa' dben par song ste/ nang du bsdus nas bsam pa dag cing snying thag pa nas dang bas kun tu rtog pa dag gis sbyin par bya ba'i chos rnam pa sna tshogs pa rgya chen po dpag tu med pa dag mos shing sems can rnams sbyin pa stobs par 'dod do/ /des byang chub sems dpa' tshegs chung dus bsod nams dpag tu med pa 'phel bar 'gyur ro/ /'di yang byang chub sems dpa' shes rab can gyi sbyin pa yin par rig par bya'o/ /

【T2 結略義】

འདི་ནི་བྱང་ཆུབ་སེམས་དཔའི་ཤེས་རབ་ཆེན་པོ་དང་ལྡན་པའི་ཤེས་རབ་ཅན་གྱི་སྦྱིན་པ་ཡིན་ནོ། །དེ་ལྟར་མདོར་བསྡུ་ན་ཟང་ཟིང་གི་སྦྱིན་པར་གཏོགས་པའི་སྦྱིན་པར་བྱ་བའི་ཆོས་བདོག་པ་རྣམས་དང་། མི་བདོག་པ་རྣམས་དང་། དེ་བཞིན་དུ་ཆོས་ཀྱི་སྦྱིན་པ་ལ་བརྟེན་ནས། སོ་སོ་ཡང་དག་པར་རིག་པ་ལ་བརྟེན་པ་དང་། ལྷག་པའི་བསམ་པའི་སྦྱིན་པ་ལ་བརྟེན་པ་དང་། སྦྱིན་པ་ལ་གེགས་བྱེད་པའི་གཉེན་པོའི་ཤེས་པ་ལ་བརྟེན་པ་དང་། ལྷག་པའི་བསམ་པས་མོས་པའི་སྦྱིན་པ་ལ་བརྟེན་པ་ན། བྱང་ཆུབ་སེམས་དཔའ་ཁོ་ནའི་མ་འདྲེས་པ་ཡིན་པར་རིག་པར་བྱ་སྟེ། བྱང་ཆུབ་སེམས་དཔའ་ནི་ནང་དང་ཕྱི་རོལ་གྱི་དངོས་པོ་ཐམས་ཅད་སྦྱིན་པའི་རབ་ཏུ་དབྱེ་བ་རྒྱས་པ་ནི་དེ་ལྟ་བུ་ཡིན་པར་རིག་པར་བྱའོ། །

'di ni byang chub sems dpa'i shes rab chen po dang ldan pa'i shes rab can gyi sbyin pa yin no/ /de ltar mdor bsdu na zang zing gi sbyin par gtogs pa'i sbyin par bya ba'i chos bdog pa rnams dang / mi bdog pa rnams dang / de bzhin du chos kyi sbyin pa la brten nas/ so so yang dag par rig pa la brten pa dang / lhag pa'i bsam pa'i sbyin pa la brten pa dang / sbyin pa la gegs byed pa'i gnyen po'i shes pa la brten pa dang / lhag pa'i bsam pas mos pa'i sbyin pa la brten pa na/ byang chub sems dpa' kho na'i ma 'dres pa yin par rig par bya ste/ byang chub sems dpa' ni nang dang phyi rol gyi dngos po thams cad sbyin pa'i rab tu dbye ba rgyas pa ni de lta bu yin par rig par bya'o/ /

【S3 結前生後】

འདི་མན་ཆད་དཀའ་བའི་སྦྱིན་པ་ལ་སོགས་པ་གཞན་ཐམས་ཅད་ནི་སྦྱིན་པ་འདི་ཉིད་ཀྱིས་རབ་ཏུ་དབྱེ་བར་བྱ་བ་ཡིན་པར་རིག་པར་བྱའོ། །

'di man chad dka' ba'i sbyin pa la sogs pa gzhan thams cad ni sbyin pa 'di nyid kyis rab tu dbye bar bya ba yin par rig par bya'o/ /

【R3 難行施】

དེ་ལ་བྱང་ཆུབ་སེམས་དཔའི་དཀའ་བའི་སྦྱིན་པ་གང་ཞེ་ན། བྱང་ཆུབ་སེམས་དཔའ་སྦྱིན་པར་བྱེད་པའི་དངོས་པོ་ཆུང་ངུ་བདོག་ན་བདག་ཉིད་ལ་གནོད་པར་བྱས་ཏེ། སྡུག་བསྔལ་དང་དུ་བླང་ནས་གཞན་དག་ལ་སྦྱིན་པར་བྱེད་པ་གང་ཡིན་པ་དེ་ནི་བྱང་ཆུབ་སེམས་དཔའི་དཀའ་བའི་སྦྱིན་པ་དང་པོའོ། །བྱང་ཆུབ་སེམས་དཔའི་སྡུག་པའི་དངོས་པོ་རང་བཞིན་གྱིས་བྱམས་པའམ། ཡུན་རིང་པོ་ནས་འདྲིས་པར་རམ། ཤས་ཆེར་ཕན་པའམ། སྦྱིན་པར་བྱ་བའི་དངོས་པོ་མཆོག་དང་རབ་མཆོག་ཏུ་གྱུར་པ་ལ་ཞེན་པ་བསལ་ནས། གཞན་དག་ལ་སྦྱིན་པར་བྱེད་པ་གང་ཡིན་པ་དེ་ནི་བྱང་ཆུབ་སེམས་དཔའི་དཀའ་བའི་སྦྱིན་པ་གཉིས་པའོ། །བྱང་ཆུབ་སེམས་དཔའི་སྦྱིན་པར་བྱ་བའི་ཆོས་ཚེགས་ཆེན་པོས་བསྒྲུབས་པ་རྣམས། གཞན་དེ་དག་ལ་སྦྱིན་པར་བྱེད་པ࿒གང་ཡིན་པ་འདི་ནི་བྱང་ཆུབ་སེམས་དཔའི་དཀའ་བའི་སྦྱིན་པ་གསུམ་པའོ། །

de la byang chub sems dpa'i dka' ba'i sbyin pa gang zhe na/ byang chub sems dpa' sbyin par byed pa'i dngos po chung ngu bdog na bdag nyid la gnod par byas te/ sdug bsngal dang du blang nas gzhan dag la sbyin par byed pa gang yin pa de ni byang chub sems dpa'i dka' ba'i sbyin pa dang po'o/ /byang chub sems dpa'i sdug pa'i dngos po rang bzhin gyis byams pa'am/ yun ring po nas 'dris par ram/ shas cher phan pa'am/ sbyin par bya ba'i dngos po mchog dang rab mchog tu gyur pa la zhen pa bsal nas/ gzhan dag la sbyin par byed pa gang yin pa de ni byang chub sems dpa'i dka' ba'i sbyin pa gnyis pa'o/ /byang chub sems dpa'i sbyin par bya ba'i chos tshegs chen pos bsgrubs pa rnams/ gzhan de dag la sbyin par byed pa gang yin pa 'di ni byang chub sems dpa'i dka' ba'i sbyin pa gsum pa'o/ /

【R4 一切門施】

དེ་ལ་བྱང་ཆུབ་སེམས་དཔའི་ཐམས་ཅད་ཀྱི་སྒོ་ནས་སྦྱིན་པ་གང་ཞེ་ན། བྱང་ཆུབ་སེམས་དཔའ་བདག་ཉིད་ཀྱིའམ། ཡང་ན་གཞན་དག་ལས་བསླངས་ནས་སྦྱིན་པར་བྱ་བའི་དངོས་པོ་བདག་གི་ཚལ་ཟ་དང་། ཕ་མ་དང་། བུ་དང་། ཆུང་མ་དང་། བྲན་ཕོ་དང་། བྲན་མོ་དང་། ལས་བྱེད་པ་དང་། ཞོ་ཤས་འཚོ་བ་དང་། མཛའ་བཤེས་དང་། གྲོས་གྲོགས་དང་། ཉེ་དུ་དང་། རྒན་རབས་རྣམས་སམ། ཡང་ན་གཞན་འདོད་པ་རྣམས་ལ་སྦྱིན་པར་བྱེད་པ་གང་ཡིན་པ་རྣམ་པ་བཞི་པོ་འདི་ནི་མདོར་བསྡུ་ན། བྱང་ཆུབ་སེམས་དཔའི་ཐམས་ཅད་ཀྱི་སྒོ་ནས་སྦྱིན་པ་ཞེས་བྱའོ། །

de la byang chub sems dpa'i thams cad kyi sgo nas sbyin pa gang zhe na/ byang chub sems dpa' bdag nyid kyi'am/ yang na gzhan dag las bslangs nas sbyin par bya ba'i dngos po bdag gi tshal za dang / pha ma dang / bu dang / chung ma dang / bran pho dang / bran mo dang / las byed pa dang / zho shas 'tsho ba dang / mdza' bshes dang / gros grogs dang / nye du dang / rgan rabs rnams sam/ yang na gzhan 'dod pa rnams la sbyin par byed pa gang yin pa rnam pa bzhi po 'di ni mdor bsdu na/ byang chub sems dpa'i thams cad kyi sgo nas sbyin pa zhes bya'o/ /

【R5 善士施】

དེ་ལ་བྱང་ཆུབ་སེམས་དཔའི་སྐྱེས་བུ་དམ་པ་རྣམས་ཀྱི་སྐྱེས་བུ་དམ་པའི་སྦྱིན་པ་གང་ཞེ་ན། བྱང་ཆུབ་སེམས་དཔའ་ནི་དད་པ་དང་། བཀུར་སྟི་དང་། རང་གི་ལག་པ་དང་། དུས་ལ་བབ་པ་དང་། གཞན་ལ་མི་གནོད་པ་སྦྱིན་པ་སྦྱིན་པར་བྱེད་པ་གང་ཡིན་པ་འདི་ནི་བྱང་ཆུབ་སེམས་དཔའི་སྐྱེས་བུ་དམ་པ་རྣམས་ཀྱི་སྐྱེས་བུ་དམ་པའི་སྦྱིན་པ་ཞེས་བྱའོ། །

de la byang chub sems dpa'i skyes bu dam pa rnams kyi skyes bu dam pa'i sbyin pa gang zhe na/ byang chub sems dpa' ni dad pa dang / bkur sti dang / rang gi lag pa dang / dus la bab pa dang / gzhan la mi gnod pa sbyin pa sbyin par byed pa gang yin pa 'di ni byang chub sems dpa'i skyes bu dam pa rnams kyi skyes bu dam pa'i sbyin pa zhes bya'o/ /

【R6 一切種施】

དེ་ལ་བྱང་ཆུབ་སེམས་དཔའི་རྣམ་པ་ཐམས་ཅད་ཀྱི་སྦྱིན་པ་གང་ཞེ་ན། མི་བརྟེན་པར་སྦྱིན་པ་དང་། མི་བསྲི་བར་སྦྱིན་པ་དང་། དགའ་བས་སྦྱིན་པ་དང་། རྒྱུན་མི་འཆད་པར་སྦྱིན་པ་དང་། སྣོད་ལ་སྦྱིན་པ་དང་། སྣོད་མ་ཡིན་པ་ལ་སྦྱིན་པ་དང་། ཐམས་ཅད་སྦྱིན་པ་དང་། ཀུན་ལ་སྦྱིན་པ་དང་། དུས་ཐམས་ཅད་དུ་སྦྱིན་པ་དང་། ཁ་ན་མ་ཐོ་བ་མེད་པའི་སྦྱིན་པ་དང་། སེམས་ཅན་གྱི་དངོས་པོ་སྦྱིན་པ་དང་། ཡུལ་གྱི་དངོས་པོ་སྦྱིན་པ་དང་། ནོར་དང་འབྲུའི་དངོས་པོ་སྦྱིན་པ་དང་། སྦྱིན་པ་རྣམ་པ་བཅུ་གསུམ་པོ་ནི་བྱང་ཆུབ་སེམས་དཔའི་རྣམ་པ་ཐམས་ཅད་ཀྱི་སྦྱིན་པ་ཞེས་བྱའོ། །

de la byang chub sems dpa'i rnam pa thams cad kyi sbyin pa gang zhe na/ mi brten par sbyin pa dang / mi bsri bar sbyin pa dang / dga' bas sbyin pa dang / rgyun mi 'chad par sbyin pa dang / snod la sbyin pa dang / snod ma yin pa la sbyin pa dang / thams cad sbyin pa dang / kun la sbyin pa dang / dus thams cad du sbyin pa dang / kha na ma tho ba med pa'i sbyin pa dang / sems can gyi dngos po sbyin pa dang / yul gyi dngos po sbyin pa dang / nor dang 'bru'i dngos po sbyin pa dang / sbyin pa rnam pa bcu gsum po ni byang chub sems dpa'i rnam pa thams cad kyi sbyin pa zhes bya'o/ /

【R7 遂求施】

དེ་ལ་བྱང་ཆུབ་སེམས་དཔའི་ཕོངས་ཤིང་འདོད་པ་ལ་སྦྱིན་པ་གང་ཞེ་ན། འདི་ལ་བྱང་ཆུབ་སེམས་དཔའ་ཟས་དང་སྐོམ་གྱིས་ཕོངས་ཤིང་འདོད་པ་རྣམས་ལ་ཟས་དང་སྐོམ་སྦྱིན་པར་བྱེད་པ་དང་། བཞོན་པ་འདོད་པ་རྣམས་ལ་བཞོན་པ་དང་། གོས་འདོད་པ་རྣམས་ལ་གོས་དང་། རྒྱན་འདོད་པ་རྣམས་ལ་རྒྱན་དང་། སྣོད་སྤྱད་རྣམ་པ་སྣ་ཚོགས་འདོད་པ་རྣམས་ལ་སྣོད་སྤྱད་རྣམ་པ་སྣ་ཚོགས་སྦྱིན་པར་བྱེད་པ་དང་། སྤོས་དང་མེ་ཏོག་ཕྲེང་དང་། བྱུག་པ་འདོད་པ་རྣམས་ལ࿒སྤོས་དང་མེ་ཏོག་ཕྲེང་དང་། བྱུག་པ་དང་། གནས་འདོད་པ་རྣམས་ལ་གནས་དང་། སྣང་བས་ཕོངས་ཤིང་འདོད་པ་རྣམས་ལ་སྣང་བ་སྦྱིན་པར་བྱེད་པ་དང་། རྣམ་པ་བརྒྱད་པོ་འདི་དག་ནི་བྱང་ཆུབ་སེམས་དཔའི་ཕོངས་ཤིང་འདོད་པ་རྣམས་ལ་སྦྱིན་པ་ཡིན་པར་རིག་པར་བྱའོ། །

de la byang chub sems dpa'i phongs shing 'dod pa la sbyin pa gang zhe na/ 'di la byang chub sems dpa' zas dang skom gyis phongs shing 'dod pa rnams la zas dang skom sbyin par byed pa dang / bzhon pa 'dod pa rnams la bzhon pa dang / gos 'dod pa rnams la gos dang / rgyan 'dod pa rnams la rgyan dang / snod spyad rnam pa sna tshogs 'dod pa rnams la snod spyad rnam pa sna tshogs sbyin par byed pa dang / spos dang me tog phreng dang / byug pa 'dod pa rnams la spos dang me tog phreng dang / byug pa dang / gnas 'dod pa rnams la gnas dang / snang bas phongs shing 'dod pa rnams la snang ba sbyin par byed pa dang / rnam pa brgyad po 'di dag ni byang chub sems dpa'i phongs shing 'dod pa rnams la sbyin pa yin par rig par bya'o/ /

【R8 此世他世樂施】

དེ་ལ་བྱང་ཆུབ་སེམས་དཔའ་འདི་དང་གཞན་དུ་བདེ་བར་འགྱུར་བའི་སྦྱིན་པ་གང་ཞེ་ན། ཟང་ཟིང་གི་སྦྱིན་པ་དང་། ཆོས་ཀྱི་སྦྱིན་པ་དང་། མི་འཇིགས་པའི་སྦྱིན་པ་ནི་མདོར་བསྡུ་ན་སེམས་ཅན་རྣམས་ཀྱི་འདི་དང་གཞན་དག་ཏུ་བདེ་བར་འགྱུར་བའི་སྦྱིན་པ་ཡིན་པར་རིག་པར་བྱའོ། །ཟང་ཟིང་གི་སྦྱིན་པ་དེ་ནི་སེར་སྣའི་དྲི་མ་དང་། སོག་འཇོག་གི་དྲི་མ་བསལ་ནས་བཟང་པོ་དང་། གཙང་བ་དང་། རུང་བ་སྦྱིན་པར་བྱེད་པའོ། །དེ་ལ་སེར་སྣའི་དྲི་མ་བསལ་བ་ནི༑ སེམས་ཀྱི་ཀུན་ཏུ་འཛིན་པ་ཡོངས་སུ་བཏང་བའི་ཕྱིར་རོ། །སོག་འཇོག་གི་དྲི་མ་བསལ་བ་ནི་ལོངས་སྤྱོད་ཀུན་འཛིན་པ་ཡོངས་སུ་བཏང་བ་ཡིན་པར་རིག་པར་བྱའོ། །མི་འཇིགས་པའི་སྦྱིན་པ་ནི་སེང་གེ་དང་། སྟག་དང་། ཆུ་སྲིན་འཛིན་ཁྲི་དང་། རྒྱལ་པོ་དང་། ཆོམ་རྐུན་དང་། ཆུ་ལ་སོགས་པའི་འཇིགས་པ་ལས་ཡོངས་སུ་སྐྱོབ་པ་ཡིན་པར་རིག་པར་བྱའོ། །ཆོས་ཀྱི་སྦྱིན་པ་ནི་ཕྱིན་ཅི་མ་ལོག་པར་ཆོས་སྟོན་པ་དང་། རིགས་པར་ཆོས་སྟོན་པ་དང་། བསླབ་པའི་གཞི་ཡང་དག་པར་འཛིན་དུ་འཇུག་པ་སྟེ། བྱང་ཆུབ་སེམས་དཔའི་སྦྱིན་པའི་རྣམ་པ་དགུ་པོ་དེ་དག་ཐམས་ཅད་གཅིག་ཏུ་བསྡུས་པ་ནི། སེམས་ཅན་རྣམས་ཀྱི་འདི་དང་གཞན་དུ་བདེ་བར་འགྱུར་བའོ། །དེ་ལ་ཟང་ཟིང་དང་། མི་འཇིགས་པའི་སྦྱིན་པ་རབ་ཏུ་དབྱེ་བ་དང་བཅས་པ་ནི་ཚེ་འདིའི་བདེ་བའོ། །ཆོས་ཀྱི་སྦྱིན་པ་གང་རབ་ཏུ་དབྱེ་བ་དང་བཅས་པ་ནི་གཞན་ན་བདེ་བའོ། །

de la byang chub sems dpa' 'di dang gzhan du bde bar 'gyur ba'i sbyin pa gang zhe na/ zang zing gi sbyin pa dang / chos kyi sbyin pa dang / mi 'jigs pa'i sbyin pa ni mdor bsdu na sems can rnams kyi 'di dang gzhan dag tu bde bar 'gyur ba'i sbyin pa yin par rig par bya'o/ /zang zing gi sbyin pa de ni ser sna'i dri ma dang / sog 'jog gi dri ma bsal nas bzang po dang / gtsang ba dang / rung ba sbyin par byed pa'o/ /de la ser sna'i dri ma bsal ba ni| sems kyi kun tu 'dzin pa yongs su btang ba'i phyir ro/ /sog 'jog gi dri ma bsal ba ni longs spyod kun 'dzin pa yongs su btang ba yin par rig par bya'o/ /mi 'jigs pa'i sbyin pa ni seng ge dang / stag dang / chu srin 'dzin khri dang / rgyal po dang / chom rkun dang / chu la sogs pa'i 'jigs pa las yongs su skyob pa yin par rig par bya'o/ /chos kyi sbyin pa ni phyin ci ma log par chos ston pa dang / rigs par chos ston pa dang / bslab pa'i gzhi yang dag par 'dzin du 'jug pa ste/ byang chub sems dpa'i sbyin pa'i rnam pa dgu po de dag thams cad gcig tu bsdus pa ni/ sems can rnams kyi 'di dang gzhan du bde bar 'gyur ba'o/ /de la zang zing dang / mi 'jigs pa'i sbyin pa rab tu dbye ba dang bcas pa ni tshe 'di'i bde ba'o/ /chos kyi sbyin pa gang rab tu dbye ba dang bcas pa ni gzhan na bde ba'o/ /

【R9 清淨施】

དེ་ལ་བྱང་ཆུབ་སེམས་དཔའི་རྣམ་པར་དག་པའི་སྦྱིན་པ་གང་ཞེ་ན། དེ་ནི་རྣམ་པ་བཅུར་རིག་པར་བྱ་སྟེ། ཐོགས་པ་མེད་པ་དང་། མཆོག་ཏུ་འཛིན་པ་མེད་པ་དང་། བསགས་པ་མེད་པ་དང་། ཁེངས་པ་མེད་པ་དང་། མི་བརྟེན་པ་དང་། ཞུམ་པ་མེད་པ་དང་། ངན་པ་མ་ཡིན་པ་དང་། རྒྱབ་ཀྱིས་ཕྱོགས་པ་མེད་པ་དང་། ལན་ལ་མི་ལྟ་བ་དང་། རྣམ་པར་སྨིན་པ་ལ་མི་ལྟ་བའོ། །དེ་ལ་ཐོགས་པ་མེད་པའི་སྦྱིན་པ་གང་ཞེ་ན། འདི་ལ་བྱང་ཆུབ་སེམས་དཔའ་ནི་སློང་བ་པོ་ལེགས་པར་འོངས་ནས་མི࿒སྐྱོ་བར་ལ་གོར་དུ་སྐྱེན་པར་སྦྱིན་པར་བྱེད་དེ། བྱང་ཆུབ་སེམས་དཔའ་ནི་འདི་ལྟར་སྦྱིན་པ་ལས་བརྩམས་ཏེ། སྐྱེན་དུ་བྱེད་པ་ལྟ་བུར་ནི་སློང་བ་པོས་རྙེད་པ་ལས་བརྩམས་ཏེ། དེ་ལྟར་སྐྱེན་པར་མི་བྱེད་དོ། །མཆོག་ཏུ་འཛིན་པ་མེད་པའི་སྦྱིན་པ་གང་ཞེ་ན། བྱང་ཆུབ་སེམས་དཔའ་ནི་འདི་ལྟར་སྦྱིན་པ་འདིའི་འབྲས་བུ་མེད་དོ་ཞེའམ། འཚེ་བའི་སྦྱིན་པས་ཆོས་སུ་འགྱུར་རོ་ཞེའམ། སྦྱིན་པ་ཤིན་ཏུ་རྫོགས་པ་ཙམ་གྱིས་འཇིག་རྟེན་པ་དང་། འཇིག་རྟེན་ལས་འདས་པའི་རྣམ་པར་དག་པར་འགྱུར་རོ་ཞེས་ལྟ་བས་མཆོག་ཏུ་འཛིན་པར་མི་བྱེད་དོ། །བསགས་པ་མེད་པའི་སྦྱིན་པ་གང་ཞེ་ན། བྱང་ཆུབ་སེམས࿒དཔའ་ནི་སྦྱིན་པར་བྱ་བའི་ཆོས་ཡུན་རིང་པོར་བསགས་ཤིང་ཚོགས་བྱས་ནས། ཕྱིས་ཅིག་ཅར་སྦྱིན་པ་སྦྱིན་པར་མི་བྱེད་དོ། །དེ་ཅིའི་ཕྱིར་ཞེ་ན། བྱང་ཆུབ་སེམས་དཔའ་ནི་སྦྱིན་པར࿒བྱེད་པའི་ཆོས་གང་དག་ཡོད་བཞིན་དུ་སློང་བ་པོ་ལེགས་པར་འོངས་པ་ཕྱིར་བཟློག་པར་མི་བྱེད་ལ། གང་གིས་ཕྱིར་བཟློག་པར་བྱ་བའི་འོས་ཀྱང་མི་མཐོང་ན࿒སོགས་པར་ལྟ་ག་ལ་བྱེད༑ བྱང་ཆུབ་སེམས་དཔས་ནི་བསགས་པའི་སྦྱིན་པ་ལས་བསོད་ནམས་འདུ་བའི་སྒོ་ལྷག་པར་འགྱུར་བར་མ་མཐོང་སྟེ། སྦྱིན་པར་བྱ་བའི་དངོས་པོ་ཡང་མཚུངས་ལ། སློང་བ་པོ་སྔ་ཕྱི་དང་མགོ་མཉམ་དུ་འོངས་པ་དང་མཚུངས་པ་རྣམས་ལ་མཐར་གྱིས་སྦྱིན་པ་དང་། ཅིག་ཅར་སྦྱིན་པ་ན། ཅིའི་ཕྱིར་བསོད་ནམས་ཁྱད་པར་ཡོད་པར་ཡོངས་སུ་འཛིན་པར་འགྱུར་སྙམ་དུ་མཐོང་བའི་ཕྱིར་རོ། །གཞན་ཡང་བྱང་ཆུབ་སེམས་དཔའི་བསགས་པའི་སྦྱིན་པ་ནི་ཁ་ན་མ་ཐོ་བ་དང་བཅས་པ་ཡིན་གྱི་ལོངས་སྤྱོད་ཇི་ལྟར་བྱུང་བ་བཞིན་དུ་སྦྱིན་པ་ནི་ཁ་ན་མ་ཐོ་བ་མེད་པར་མཐོང་ངོ་། །དེ་ཅིའི་ཕྱིར་ཞེ་ན། འདི་ལྟར་བསགས་པའི་སྦྱིན་པ་སྦྱིན་པས་ནི། སློང་བ་པོ་རྣམས་ཀྱིས་བསླངས་ན་སྔར་སློང་བ་བརྒྱ་ཕྱིར་བཟློག་ནས་དེ་དག་གིས་ཀུན་ནས་མནར་སེམས་དང་། མི་བཟོད་པ་དང་། ཡིད་མི་ཆེས་པ་བསྐྱེད་པའི་འོག་ཏུ་མ་བསླངས་པར་ཡང་ཁ་ཅིག་ལ་བསགས་པའི་སྦྱིན་པ་སྦྱིན་པར་བྱེད་པའི་ཕྱིར་ཏེ། དེ་ལྟ་བས་ན་བྱང་ཆུབ་སེམས་དཔའ་ནི་བསགས་ཏེ་སྦྱིན་པ་སྦྱིན་པར་མི་བྱེད་དོ། །ཁེངས་པ་མེད་པའི་སྦྱིན་པ་གང་ཞེ་ན། བྱང་ཆུབ་སེམས་དཔའ་ནི་སློང་བ་པོ་ལ་དམའ་བའི་སེམས་ཀྱིས་སྦྱིན་པ་སྦྱིན་པར་མི་བྱེད་དོ། །གཞན་ལ་འགྲན་པའི་ཕྱིར་ཡང་སྦྱིན་པར་མི་བྱེད་དོ། །སྦྱིན་པ་བྱིན་ནས་ཀྱང་བདག་ཉིད་ནི་གཏོང་ཕོད་ཅིང་སྦྱིན་པའི་བདག་པོ་ཡིན་གྱི། གཞན་དག࿒དེ་ནི་ལྟ་མ་ཡིན་ནོ་སྙམ་དུ་སྦྱིན་པ་དེས་རློམ་སེམས་སུ་མི་བྱེད་དོ། །མི་བརྟེན་པའི་སྦྱིན་པ་གང་ཞེ་ན། བྱང་ཆུབ་སེམས་དཔའ་ནི་གྲགས་པ་དང་། སྒྲ་དང་། ཚིགས་སུ་བཅད་པ་ལ་བརྟེན་ཅིང་སྦྱིན་པ་སྦྱིན་པར་མི་བྱེད་དེ། གྲགས་པ་ནི་རྣམ་པར་རྟོག་པའི་ཡི་གེ་ལས་བྱུང་བ་དང་། སྒྲ་ཙམ་དང་འབྲེལ་པ་དང་། ལོ་མ་སྐམ་པོ་ལྟ་བུ་ཡིན་པར་འཛིན་པའི་ཕྱིར་རོ། །ཞུམ་པ་མེད་པའི་སྦྱིན་པ་གང་ཞེ་ན༑ འདི་ལ་བྱང་ཆུབ་སེམས་དཔའ་ནི་སྦྱིན་པའི་སྔ་རོལ་ནས་ཡིད་དགའ་ཞིང་སྦྱིན་པའི་ཚེ་སེམས་དང་བར་བྱེད་ལ་བྱིན་ནས་ཀྱང་འགྱོད་པ་མེད་པ་ཡིན་ནོ། །བྱང་ཆུབ་སེམས་དཔའ་རྣམས་ཀྱི་སྦྱིན་པ་ཡངས་ཤིང་མཆོག་ཏུ་རྒྱ་ཆེ་བ་དག་ཐོས་ན་ཡང་བདག་ཉིད་ལ་ཁྱད་དུ་གསོད་ཅིང་ཞུམ་པར་མི་བྱེད་དོ། །ངན་པ་མ་ཡིན་པ་སྦྱིན་པ་གང་ཞེ་ན། བྱང་ཆུབ་སེམས་དཔའ་ནི་སྦྱིན་པར་བྱ་བའི་ཆོས་དག་ལས་ནན་ཏན་དུ་གདམས་ཤིང་གདམས་ཤིང་ཟས་དང་། སྐོམ་དང་། བཞོན་པ་དང་། གོས་ལ་སོགས་པ་མཆོག་དང་། རབ་མཆོག་གང་ཡིན་པ་དེ་དག་སྦྱིན་པར་བྱེད་དོ། །རྒྱབ་ཀྱིས་ཕྱོགས་པ་མེད་པའི་སྦྱིན་པ་གང་ཞེ་ན། བྱང་ཆུབ་སེམས་དཔའ་ནི་སྙོམས་པའི་སེམས་ཀྱིས་མཛའ་བོ་དང་། དགྲ་དང་། ཐ་མལ་པ་རྣམས་ལ་ཕྱོགས་སུ་འབྱེད་པ་མེད་པར་སྙོམས་པའི་སྙིང་རྗེས་སྦྱིན་པ་སྦྱིན་པར་བྱེད་དོ། །ལན་ལ་མི་ལྟ་བའི་སྦྱིན་པ་གང་ཞེ་ན། བྱང་ཆུབ་སེམས་དཔའ་སྙིང་རྗེའི་སེམས་དང་། སྙིང་བརྩེ་བའི་སེམས་དང་ལྡན་པར་སྦྱིན་པ་སྦྱིན་པར་ནི་ཕ་རོལ་ལས་ལན་དུ་ཕན་འདོགས་སུ་རེ་བ་མེད་དོ། །སྐྱེ་བོ་བདེ་བར་འདོད་པ་དང་། སྲེད་པའི་མེས་ཚིག་པ་དང་། མཐུ་མེད་པ་དང་། རང་བཞིན་གྱིས་སྡུག་བསྔལ་བ་དག་མཐོང་བའི་ཕྱིར་རོ། །རྣམ་པར་སྨིན་པ་ལ་མི་ལྟ་བའི་སྦྱིན་པ་གང་ཞེ་ན། བྱང་ཆུབ་སེམས་དཔའ་ནི་སྦྱིན་པ་བྱིན་ནས། ཕྱི་མ་ལ་ལོངས་སྤྱོད་ཕུན་སུམ་ཚོགས་པའམ། ལུས་ཕུན་སུམ་ཚོགས་པར་གྱུར་པར་སྦྱིན་པའི་འབྲས་བུ་རྣམ་པར་སྨིན་པ་ལ་རེ་བ་མེད་དོ། །འདུ་བྱེད་ཐམས་ཅད་ནི་སྙིང་པོ་མེད་པར་ལྟ་ལ༑ བྱང་ཆུབ་མཆོག་ལ་ནི་ཕན་ཡོན་དུ་ལྟ་བའི་ཕྱིར་རོ། །རྣམ་པ་བཅུ་པོ་འདི་དག་གིས་བྱང་ཆུབ་སེམས་དཔའ་རྣམས་ཀྱི་སྦྱིན་པ་རྣམ་པར་དག་ཅིང་ཤིན་ཏུ་རྣམ་པར་དག་པར་འགྱུར་རོ། །

de la byang chub sems dpa'i rnam par dag pa'i sbyin pa gang zhe na/ de ni rnam pa bcur rig par bya ste/ thogs pa med pa dang / mchog tu 'dzin pa med pa dang / bsags pa med pa dang / khengs pa med pa dang / mi brten pa dang / zhum pa med pa dang / ngan pa ma yin pa dang / rgyab kyis phyogs pa med pa dang / lan la mi lta ba dang / rnam par smin pa la mi lta ba'o/ /de la thogs pa med pa'i sbyin pa gang zhe na/ 'di la byang chub sems dpa' ni slong ba po legs par 'ongs nas mi skyo bar la gor du skyen par sbyin par byed de/ byang chub sems dpa' ni 'di ltar sbyin pa las brtsams te/ skyen du byed pa lta bur ni slong ba pos rnyed pa las brtsams te/ de ltar skyen par mi byed do/ /mchog tu 'dzin pa med pa'i sbyin pa gang zhe na/ byang chub sems dpa' ni 'di ltar sbyin pa 'di'i 'bras bu med do zhe'am/ 'tshe ba'i sbyin pas chos su 'gyur ro zhe'am/ sbyin pa shin tu rdzogs pa tsam gyis 'jig rten pa dang / 'jig rten las 'das pa'i rnam par dag par 'gyur ro zhes lta bas mchog tu 'dzin par mi byed do/ /bsags pa med pa'i sbyin pa gang zhe na/ byang chub sems dpa' ni sbyin par bya ba'i chos yun ring por bsags shing tshogs byas nas/ phyis cig car sbyin pa sbyin par mi byed do/ /de ci'i phyir zhe na/ byang chub sems dpa' ni sbyin par byed pa'i chos gang dag yod bzhin du slong ba po legs par 'ongs pa phyir bzlog par mi byed la/ gang gis phyir bzlog par bya ba'i 'os kyang mi mthong na sogs par lta ga la byed| byang chub sems dpas ni bsags pa'i sbyin pa las bsod nams 'du ba'i sgo lhag par 'gyur bar ma mthong ste/ sbyin par bya ba'i dngos po yang mtshungs la/ slong ba po snga phyi dang mgo mnyam du 'ongs pa dang mtshungs pa rnams la mthar gyis sbyin pa dang / cig car sbyin pa na/ ci'i phyir bsod nams khyad par yod par yongs su 'dzin par 'gyur snyam du mthong ba'i phyir ro/ /gzhan yang byang chub sems dpa'i bsags pa'i sbyin pa ni kha na ma tho ba dang bcas pa yin gyi longs spyod ji ltar byung ba bzhin du sbyin pa ni kha na ma tho ba med par mthong ngo / /de ci'i phyir zhe na/ 'di ltar bsags pa'i sbyin pa sbyin pas ni/ slong ba po rnams kyis bslangs na sngar slong ba brgya phyir bzlog nas de dag gis kun nas mnar sems dang / mi bzod pa dang / yid mi ches pa bskyed pa'i 'og tu ma bslangs par yang kha cig la bsags pa'i sbyin pa sbyin par byed pa'i phyir te/ de lta bas na byang chub sems dpa' ni bsags te sbyin pa sbyin par mi byed do/ /khengs pa med pa'i sbyin pa gang zhe na/ byang chub sems dpa' ni slong ba po la dma' ba'i sems kyis sbyin pa sbyin par mi byed do/ /gzhan la 'gran pa'i phyir yang sbyin par mi byed do/ /sbyin pa byin nas kyang bdag nyid ni gtong phod cing sbyin pa'i bdag po yin gyi/ gzhan dag de ni lta ma yin no snyam du sbyin pa des rlom sems su mi byed do/ /mi brten pa'i sbyin pa gang zhe na/ byang chub sems dpa' ni grags pa dang / sgra dang / tshigs su bcad pa la brten cing sbyin pa sbyin par mi byed de/ grags pa ni rnam par rtog pa'i yi ge las byung ba dang / sgra tsam dang 'brel pa dang / lo ma skam po lta bu yin par 'dzin pa'i phyir ro/ /zhum pa med pa'i sbyin pa gang zhe na| 'di la byang chub sems dpa' ni sbyin pa'i snga rol nas yid dga' zhing sbyin pa'i tshe sems dang bar byed la byin nas kyang 'gyod pa med pa yin no/ /byang chub sems dpa' rnams kyi sbyin pa yangs shing mchog tu rgya che ba dag thos na yang bdag nyid la khyad du gsod cing zhum par mi byed do/ /ngan pa ma yin pa sbyin pa gang zhe na/ byang chub sems dpa' ni sbyin par bya ba'i chos dag las nan tan du gdams shing gdams shing zas dang / skom dang / bzhon pa dang / gos la sogs pa mchog dang / rab mchog gang yin pa de dag sbyin par byed do/ /rgyab kyis phyogs pa med pa'i sbyin pa gang zhe na/ byang chub sems dpa' ni snyoms pa'i sems kyis mdza' bo dang / dgra dang / tha mal pa rnams la phyogs su 'byed pa med par snyoms pa'i snying rjes sbyin pa sbyin par byed do/ /lan la mi lta ba'i sbyin pa gang zhe na/ byang chub sems dpa' snying rje'i sems dang / snying brtse ba'i sems dang ldan par sbyin pa sbyin par ni pha rol las lan du phan 'dogs su re ba med do/ /skye bo bde bar 'dod pa dang / sred pa'i mes tshig pa dang / mthu med pa dang / rang bzhin gyis sdug bsngal ba dag mthong ba'i phyir ro/ /rnam par smin pa la mi lta ba'i sbyin pa gang zhe na/ byang chub sems dpa' ni sbyin pa byin nas/ phyi ma la longs spyod phun sum tshogs pa'am/ lus phun sum tshogs par gyur par sbyin pa'i 'bras bu rnam par smin pa la re ba med do/ /'du byed thams cad ni snying po med par lta la| byang chub mchog la ni phan yon du lta ba'i phyir ro/ /rnam pa bcu po 'di dag gis byang chub sems dpa' rnams kyi sbyin pa rnam par dag cing shin tu rnam par dag par 'gyur ro/ /

【P3 結】

དེ་ལྟར་བྱང་ཆུབ་སེམས་དཔའ་རྣམས་སྦྱིན་པ་རྣམ་པ་དགུ་པོ་འདི་དག་ལ་བརྟེན་ཏེ། སྦྱིན་པའི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱས་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་རོ། །བྱང་ཆུབ་སེམས་དཔའ་སའི་གཞིའི་རྣལ་འབྱོར་གྱི་གནས་ལས་སྦྱིན་པའི་ལེའུ་སྟེ་དགུ་པའོ།། །།

de ltar byang chub sems dpa' rnams sbyin pa rnam pa dgu po 'di dag la brten te/ sbyin pa'i pha rol tu phyin pa yongs su rdzogs par byas nas/ bla na med pa yang dag par rdzogs pa'i byang chub mngon par rdzogs par 'tshang rgya bar 'gyur ro/ /byang chub sems dpa' sa'i gzhi'i rnal 'byor gyi gnas las sbyin pa'i le'u ste dgu pa'o// //

【O10 戒品】【P1 問】

བམ་པོ་བརྒྱད་པ།

bam po brgyad pa/

【P2 解】【Q1 頌及長行總說綱要開九章門】

སྡོམ་ནི། ངོ་བོ་ཉིད་དང་ཐམས་ཅད་དང་། །དཀའ་བ་དང་ནི་སྒོ་ཀུན་དང་། །སྐྱེས་བུ࿒དམ་པ་ལྡན་པ་དང་། །དེ་བཞིན་རྣམ་པ་ཐམས་ཅད་དང་། །ཕོངས་ཤིང་འདོད་པ་ལྡན་པ་དང་། །འདི་དང་གཞན་དུ་བདེ་འགྱུར་དང་། །རྣམ་པར་དག་དང་རྣམ་དགུ་སྟེ། །མདོར་ན་ཚུལ་ཁྲིམས་དེ་ཡིན་ནོ། །〔案：如下六品之攝頌皆同：10戒品、11忍品、12精進品、13靜慮品、14慧品、15攝事品。〕

sdom ni/ ngo bo nyid dang thams cad dang / /dka' ba dang ni sgo kun dang / /skyes bu dam pa ldan pa dang / /de bzhin rnam pa thams cad dang / /phongs shing 'dod pa ldan pa dang / /'di dang gzhan du bde 'gyur dang / /rnam par dag dang rnam dgu ste/ /mdor na tshul khrims de yin no/ /[〔案：如下六品之攝頌皆同：10戒品、11忍品、12精進品、13靜慮品、14慧品、15攝事品。〕]

དེ་ལ་བྱང་ཆུབ་སེམས་དཔའ་རྣམས་ཀྱི་ཚུལ་ཁྲིམས་གང་ཞེ་ན། དེ་ནི་རྣམ་པ་དགུར་རིག་པར་བྱ་སྟེ། ཚུལ་ཁྲིམས་ཀྱི་ངོ་བོ་ཉིད་དང་། ཚུལ་ཁྲིམས་ཐམས་ཅད་དང་། དཀའ་བའི་ཚུལ་ཁྲིམས་དང་། ཐམས་ཅད་ཀྱི་སྒོ་ནས་ཚུལ་ཁྲིམས་དང་། སྐྱེས་བུ་དམ་པའི་ཚུལ་ཁྲིམས་དང་། རྣམ་པ་ཐམས་ཅད་ཀྱི་ཚུལ་ཁྲིམས་དང་། ཕོངས་ཤིང་འདོད་པ་ལ་ཚུལ་ཁྲིམས་དང་། འདི་དང་གཞན་དུ་བདེ་བར་འགྱུར་བའི་ཚུལ་ཁྲིམས་དང་། རྣམ་པར་དག་པའི་ཚུལ་ཁྲིམས་སོ། །

de la byang chub sems dpa' rnams kyi tshul khrims gang zhe na/ de ni rnam pa dgur rig par bya ste/ tshul khrims kyi ngo bo nyid dang / tshul khrims thams cad dang / dka' ba'i tshul khrims dang / thams cad kyi sgo nas tshul khrims dang / skyes bu dam pa'i tshul khrims dang / rnam pa thams cad kyi tshul khrims dang / phongs shing 'dod pa la tshul khrims dang / 'di dang gzhan du bde bar 'gyur ba'i tshul khrims dang / rnam par dag pa'i tshul khrims so/ /

【Q2 依章廣辨】【R1 九門淨戒】【S1 自性戒】【T1 問】

དེ་ལ་ཚུལ་ཁྲིམས་ཀྱི་ངོ་བོ་ཉིད་གང་ཞེ་ན།

de la tshul khrims kyi ngo bo nyid gang zhe na/

【T2 解】【U1 舉數列名】

མདོར་བསྡུ་ན་ཡོན་ཏན་རྣམ་པ་བཞི་དང་ལྡན་པ་ནི་བྱང་ཆུབ་སེམས་དཔའ་རྣམས་ཀྱི་ཚུལ་ཁྲིམས་ཀྱི་ངོ་བོ་ཉིད་ཡིན་པར་རིག་པར་བྱ་སྟེ། བཞི་གང་ཞེ་ན། ཕ་རོལ་ལས་ལེགས་པར་ཡང་དག་པར་བླངས་པ་དང་། བསམ་པ་ཤིན་ཏུ་རྣམ་པར་དག་པ་དང་། ཉམས་པར་གྱུར་ན་ཕྱིར་གསོ་བར་བྱེད་པ་དང་། མི་ཉམས་པར་བྱ་བའི་ཕྱིར་གུས་པ་བསྐྱེད་ནས་དྲན་པ་ཉེ་བར་གནས་པའོ། །

mdor bsdu na yon tan rnam pa bzhi dang ldan pa ni byang chub sems dpa' rnams kyi tshul khrims kyi ngo bo nyid yin par rig par bya ste/ bzhi gang zhe na/ pha rol las legs par yang dag par blangs pa dang / bsam pa shin tu rnam par dag pa dang / nyams par gyur na phyir gso bar byed pa dang / mi nyams par bya ba'i phyir gus pa bskyed nas dran pa nye bar gnas pa'o/ /

【U2 次第列釋】【V1 從他正受】

དེ་ལ་ཕ་རོལ་ལས་ཚུལ་ཁྲིམས་ཡང་དག་པར་བླངས་པས་ནི། བྱང་ཆུབ་སེམས་དཔའ་བསླབ་པ་ལས་ཉམས་པར་བྱེད་པ་ན་ཕ་རོལ་ལ་བརྟེན་ཏེ་ཁྲེལ་ཡོད་པ་སྐྱེ་བར་འགྱུར་རོ། །

de la pha rol las tshul khrims yang dag par blangs pas ni/ byang chub sems dpa' bslab pa las nyams par byed pa na pha rol la brten te khrel yod pa skye bar 'gyur ro/ /

【V2 善淨意樂】

བསམ་པ་ཤིན་ཏུ་རྣམ་པར་དག་པས་ནི་བྱང་ཆུབ་སེམས་དཔའ་ཚུལ་ཁྲིམས࿒རྣམས་ལ་བསླབ་པ་ཉམས་པར་བྱེད་པ་ན་བདག་ཉིད་ལ་བརྟེན་ནས་ངོ་ཚ་ཤེས་པ་སྐྱེ་བར་འགྱུར་རོ། །

bsam pa shin tu rnam par dag pas ni byang chub sems dpa' tshul khrims rnams la bslab pa nyams par byed pa na bdag nyid la brten nas ngo tsha shes pa skye bar 'gyur ro/ /

【V3 犯已還淨】

བསླབ་པའི་གཞི་ཉམས་པ་རྣམས࿒སོར་ཆུད་ནས་ཐོག་མ་ཉིད་ནས་ཉམས་པར་མི་འགྱུར་བར་གུས་པ་སྐྱེས་པའི་རྒྱུ་འདི་གཉིས་ཀྱིས་ནི་བྱང་ཆུབ་སེམས་དཔའ་འགྱོད་པ་མེད་པར་འགྱུར་ཏེ། དེ་ལྟར་བྱང་ཆུབ་སེམས་དཔའ་དེ་ཡང་དག་པར་བླངས་པ་དང་། བསམ་པ་རྣམ་པར་དག་པ་ལ་བརྟེན་ནས། ངོ་ཚ་ཤེས་པ་དང་ཁྲེལ་ཡོད་པ་སྐྱེད་དོ། །ངོ་ཚ་ཤེས་པ་དང་། ཁྲེལ་ཡོད་པར་གྱུར་ན། ཚུལ་ཁྲིམས་ཡང་དག་པར་བླངས་པ་བསྲུང་བར་འགྱུར་རོ། །བསྲུངས་ནས་འགྱོད་པ་མེད་པར་འགྱུར་རོ། །

bslab pa'i gzhi nyams pa rnams sor chud nas thog ma nyid nas nyams par mi 'gyur bar gus pa skyes pa'i rgyu 'di gnyis kyis ni byang chub sems dpa' 'gyod pa med par 'gyur te/ de ltar byang chub sems dpa' de yang dag par blangs pa dang / bsam pa rnam par dag pa la brten nas/ ngo tsha shes pa dang khrel yod pa skyed do/ /ngo tsha shes pa dang / khrel yod par gyur na/ tshul khrims yang dag par blangs pa bsrung bar 'gyur ro/ /bsrungs nas 'gyod pa med par 'gyur ro/ /

【V4 深敬專念無有違犯】

དེ་ལ་ཕ་རོལ་ལས་ཡང་དག་པར་བླངས་པ་གང་ཡིན་པ་དང་། ལྷག་པའི་བསམ་པ་རྣམ་པར་དག་པའི་ཆོས་གང་ཡིན་པ་འདི་གཉིས་མི་ཉམས་པ་ལས་ཕྱིར་གསོ་བ་གང་ཡིན་པ་དང་། ཉམས་པར་མི་འགྱུར་བར་གུས་པར་བྱེད་པ་གང་ཡིན་པའི་ཆོས་འདི་གཉིས་འདྲེན་པ་ཡིན་ནོ། །དེ་ལ་ཕ་རོལ་ལས་ཡང་དག་པར་བླངས་པ་གང་ཡིན་པ་དང་། ལྷག་པའི་བསམ་པ་ཤིན་ཏུ་རྣམ་པར་དག་པ་གང་ཡིན་པ་དང་། ཉམས་པར་མི་འགྱུར་བར་གུས་པར་བྱེད་པ་གང་ཡིན་པའི་ཆོས་འདི་གསུམ་གྱིས་ནི་བྱང་ཆུབ་སེམས་དཔའི་ཚུལ་ཁྲིམས་ཉམས་པར་མི་འགྱུར་བར་རིག་པར་བྱའོ། །ཉམས་པ་ལས་ཕྱིར་གསོ་བར་བྱེད་པས་ནི་ཞིག་པ་ལས་ཕྱིར་འཆོས་ཤིང་སློང་བར་རིག་པར་བྱའོ། །

de la pha rol las yang dag par blangs pa gang yin pa dang / lhag pa'i bsam pa rnam par dag pa'i chos gang yin pa 'di gnyis mi nyams pa las phyir gso ba gang yin pa dang / nyams par mi 'gyur bar gus par byed pa gang yin pa'i chos 'di gnyis 'dren pa yin no/ /de la pha rol las yang dag par blangs pa gang yin pa dang / lhag pa'i bsam pa shin tu rnam par dag pa gang yin pa dang / nyams par mi 'gyur bar gus par byed pa gang yin pa'i chos 'di gsum gyis ni byang chub sems dpa'i tshul khrims nyams par mi 'gyur bar rig par bya'o/ /nyams pa las phyir gso bar byed pas ni zhig pa las phyir 'chos shing slong bar rig par bya'o/ /

【U3 結歎勝利】

བྱང་ཆུབ་སེམས་དཔའ་རྣམས་ཀྱི་ཚུལ་ཁྲིམས་ཀྱི་ངོ་བོ་ཉིད་ཡོན་ཏན་བཞི་དང་ལྡན་པ་དེ་ནི་ཡང་དག་པར་བླངས་པ་དང་། རྗེས་སུ་སློབ་པས་བདག་ལ་ཕན་པ་དང་། གཞན་ལ་ཕན་པ་དང་། སྐྱེ་བོ་མང་པོ་ལ་ཕན་པ་དང་། སྐྱེ་བོ་མང་པོ་ལ་བདེ་བ་དང་། འཇིག་རྟེན་ལ་སྙིང་བརྩེ་བ་དང་། ལྷ་དང་མི་རྣམས་ཀྱི་དོན་དང་། ཕན་པ་དང་བདེ་བར་འགྱུར་བའི་ཕྱིར་དགེ࿒བ་ཡིན་པར་རིག་པར་བྱའོ། །བྱང་ཆུབ་སེམས་དཔའི་བསླབ་པའི་གཞི་དཔག་ཏུ་མེད་པ་ཡོངས་སུ་བསྡུས་པས་དཔག་ཏུ་མེད་པར་རིག་པར་བྱའོ། །སེམས་ཅན་ཐམས་ཅད་ལ་ཕན་པ་དང་། བདེ་བའི་ཕྱིར་ཉེ་བར་གནས་པས་སེམས་ཅན࿒ཐམས་ཅད་ལ་ཕན་འདོགས་པ་ཡིན་པར་རིག་པར་བྱའོ། །བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་འབྲས་བུ་ཡོངས་སུ་འཛིན་ཅིང་སྦྱིན་པར་བྱེད་པས་འབྲས་བུ་དང་ཕན་ཡོན་ཆེ་བར་རིག་པར་བྱའོ། །

byang chub sems dpa' rnams kyi tshul khrims kyi ngo bo nyid yon tan bzhi dang ldan pa de ni yang dag par blangs pa dang / rjes su slob pas bdag la phan pa dang / gzhan la phan pa dang / skye bo mang po la phan pa dang / skye bo mang po la bde ba dang / 'jig rten la snying brtse ba dang / lha dang mi rnams kyi don dang / phan pa dang bde bar 'gyur ba'i phyir dge ba yin par rig par bya'o/ /byang chub sems dpa'i bslab pa'i gzhi dpag tu med pa yongs su bsdus pas dpag tu med par rig par bya'o/ /sems can thams cad la phan pa dang / bde ba'i phyir nye bar gnas pas sems can thams cad la phan 'dogs pa yin par rig par bya'o/ /bla na med pa yang dag par rdzogs pa'i byang chub kyi 'bras bu yongs su 'dzin cing sbyin par byed pas 'bras bu dang phan yon che bar rig par bya'o/ /

【T3 結】

〔藏譯無〕

[〔藏譯無〕]

【S2 一切戒】【T1 問】

དེ་ལ་བྱང་ཆུབ་སེམས་དཔའི་ཚུལ་ཁྲིམས་ཐམས་ཅད་གང་ཞེ་ན།

de la byang chub sems dpa'i tshul khrims thams cad gang zhe na/

【T2 釋】【U1 約在家出家略明一切戒】

མདོར་བསྡུ་ན་བྱང་ཆུབ་སེམས་དཔའི་ཚུལ་ཁྲིམས་ཁྱིམ་པའི་ཕྱོགས་སུ་གཏོགས་པ་དང་། རབ་ཏུ་བྱུང་བའི་ཕྱོགས་སུ་གཏོགས་པ་ནི་ཚུལ་ཁྲིམས་ཐམས་ཅད་ཅེས་བྱའོ། །

mdor bsdu na byang chub sems dpa'i tshul khrims khyim pa'i phyogs su gtogs pa dang / rab tu byung ba'i phyogs su gtogs pa ni tshul khrims thams cad ces bya'o/ /

【U2 廣明一切戒】【V1 明三聚戒體即是所學】【W1 略明受中三聚戒體】【X1 總牒開】

ཁྱིམ་པའི་ཕྱོགས་ལ་བརྟེན་པ་དང་། རབ་ཏུ་བྱུང་བའི་ཕྱོགས་ལ་བརྟེན་པའི་ཚུལ་ཁྲིམས་དེ་ཡང་མདོར་བསྡུ་ན་རྣམ་པ་གསུམ་སྟེ། སྡོམ་པའི་ཚུལ་ཁྲིམས་དང་། དགེ་བའི་ཆོས་སྡུད་པའི་ཚུལ་ཁྲིམས་དང་། སེམས་ཅན་ལ་ཕན་འདོགས་པའི་ཚུལ་ཁྲིམས་སོ། །

khyim pa'i phyogs la brten pa dang / rab tu byung ba'i phyogs la brten pa'i tshul khrims de yang mdor bsdu na rnam pa gsum ste/ sdom pa'i tshul khrims dang / dge ba'i chos sdud pa'i tshul khrims dang / sems can la phan 'dogs pa'i tshul khrims so/ /

【X2 依章別釋】【Y1 律儀戒】

དེ་ལ་བྱང་ཆུབ་སེམས་དཔའི་སྡོམ་པའི་ཚུལ་ཁྲིམས་ནི་སོ་སོར་ཐར་པའི་སྡོམ་པ་ཡང་དག་པར་བླངས་པ་རིས་བདུན་པོ་དགེ་སློང་དང་། དགེ་སློང་མ་དང་། དགེ་ཚུལ་དང་། དགེ་ཚུལ་མ་དང་། དགེ་བསྙེན་དང་། དགེ་བསྙེན་མའི་ཚུལ་ཁྲིམས་གང་ཡིན་པ་སྟེ། དེ་ཡང་ཁྱིམ་པ་དང་། རབ་ཏུ་བྱུང་བའི་ཕྱོགས་ལ་ཅི་རིགས་པར་རིག་པར་བྱའོ། །

de la byang chub sems dpa'i sdom pa'i tshul khrims ni so sor thar pa'i sdom pa yang dag par blangs pa ris bdun po dge slong dang / dge slong ma dang / dge tshul dang / dge tshul ma dang / dge bsnyen dang / dge bsnyen ma'i tshul khrims gang yin pa ste/ de yang khyim pa dang / rab tu byung ba'i phyogs la ci rigs par rig par bya'o/ /

【Y2 攝善法戒】【Z1 略標】

དེ་ལ་དགེ་བའི་ཆོས་སྡུད་པའི་ཚུལ་ཁྲིམས་ནི་བྱང་ཆུབ་སེམས་དཔས་སྡོམ་པའི་ཚུལ་ཁྲིམས་ཡང་དག་པར་བླངས་པའི་འོག་ཏུ་བྱང་ཆུབ་ཆེན་པོའི་ཕྱིར་ལུས་དང་ངག་གིས་དགེ་བ་བསགས་པ་གང་ཅི་ཡང་རུང་བ་དེ་དག་ཐམས་ཅད་ནི་མདོར་བསྡུ་ན། དགེ་བའི་ཆོས་སྡུད་པའི་ཚུལ་ཁྲིམས་ཞེས་བྱའོ། །

de la dge ba'i chos sdud pa'i tshul khrims ni byang chub sems dpas sdom pa'i tshul khrims yang dag par blangs pa'i 'og tu byang chub chen po'i phyir lus dang ngag gis dge ba bsags pa gang ci yang rung ba de dag thams cad ni mdor bsdu na/ dge ba'i chos sdud pa'i tshul khrims zhes bya'o/ /

【Z2 廣明】【a1 約三慧明攝善】

དེ་ཡང་གང་ཞེ་ན། འདི་ལ་བྱང་ཆུབ་སེམས་དཔའ་ནི་ཚུལ་ཁྲིམས་ལ࿒བརྟེན་ཅིང་ཚུལ་ཁྲིམས་ལ་གནས་ནས། ཐོས་པ་དང་། བསམ་པ་དང་། ཞི་གནས་དང་། ལྷ་མཐོང་བསྒོམ་པ་དང་། གཅིག་ཏུ་དགའ་བ་ལ་བརྩོན་པར་བྱེད་དོ། །

de yang gang zhe na/ 'di la byang chub sems dpa' ni tshul khrims la brten cing tshul khrims la gnas nas/ thos pa dang / bsam pa dang / zhi gnas dang / lha mthong bsgom pa dang / gcig tu dga' ba la brtson par byed do/ /

【a2 約三業明】【b1 明身業】

དེ་བཞིན་དུ་བླ་མ་རྣམས་ལ་དུས་དུས་སུ་གུས་པར་སྨྲ་བ་དང་། ཕྱག་འཚལ་བ་དང་། མྱུར་དུ་ལྡང་བ་དང་། ཐལ་མོ་སྦྱོར་བར་བྱེད་པ་ཡིན་ནོ། །དེ་བཞིན་དུ་དུས་དུས་སུ་བླ་མ་དེ་དག་ཉིད་ལ་གུས་པར་རིམ་གྲོ་བྱེད་པ་ཡིན་ནོ། །ནད་པ་རྣམས་ལ་རིམ་གྲོ་བྱས་ཏེ། སྙིང་རྗེས་ནད་གཡོག་བྱེད་པ་ཡིན་ནོ། །

de bzhin du bla ma rnams la dus dus su gus par smra ba dang / phyag 'tshal ba dang / myur du ldang ba dang / thal mo sbyor bar byed pa yin no/ /de bzhin du dus dus su bla ma de dag nyid la gus par rim gro byed pa yin no/ /nad pa rnams la rim gro byas te/ snying rjes nad g.yog byed pa yin no/ /

【b2 明語業】

དེ་བཞིན་དུ་ལེགས་པར་སྨྲས་པ་ལ་ལེགས་སོ་ཞེས་བྱ་བ་སྦྱིན་པར་བྱེད་པ་ཡིན་ནོ། །གང་ཟག་ཡོན་ཏན་དང་ལྡན་པ་རྣམས་ཀྱི་ཡང་དག་པའི་བསྔགས་པ་ཀུན་རྗོད་པར་བྱེད་པ་ཡིན་ནོ། །

de bzhin du legs par smras pa la legs so zhes bya ba sbyin par byed pa yin no/ /gang zag yon tan dang ldan pa rnams kyi yang dag pa'i bsngags pa kun rjod par byed pa yin no/ /

【b3 明意業】

དེ་བཞིན་དུ་ཕྱོགས་བཅུའི་སེམས་ཅན་ཐམས་ཅད་ཀྱི་བསོད་ནམས་ཐམས་ཅད་ལ་བསམ་པ་ཐག་པ་ནས་དགའ་བའི་སེམས་བསྐྱེད་ནས་ཚིག་ཏུ་བརྗོད་ཅིང་རྗེས་སུ་ཡི་རང་བར་བྱེད་པ་ཡིན་ནོ། །དེ་བཞིན་དུ་གཞན་དག་གིས་ཉེས་པ་བྱས་པ་ཐམས་ཅད་ལ་སོ་སོར་བརྟགས་ཏེ་བཟོད་པར་བྱེད་པ་ཡིན་ནོ། །

de bzhin du phyogs bcu'i sems can thams cad kyi bsod nams thams cad la bsam pa thag pa nas dga' ba'i sems bskyed nas tshig tu brjod cing rjes su yi rang bar byed pa yin no/ /de bzhin du gzhan dag gis nyes pa byas pa thams cad la so sor brtags te bzod par byed pa yin no/ /

【b4 總約三業明迴向發願及供養行而無放逸身業】

དེ་བཞིན་དུ་ལུས་དང་ངག་དང་ཡིད་ཀྱིས་དགེ་བ་བྱས་པ་དང་། མ་བྱས་པ་ཐམས་ཅད་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་སྔོ་བར་བྱེད་པ་ཡིན་ནོ། །དུས་དུས་སུ་ཡང་དག་པར་སྨོན་ལམ་རྣམ་པ་སྣ་ཚོགས་འདེབས་པ་དང་། དཀོན་མཆོག་གསུམ་ལ་མཆོད་པ་རྒྱ་ཆེན་པོ་རྣམ་པ་ཐམས་ཅད་བྱེད་པ་ཡིན་ནོ། །རྟག་ཏུ་རྒྱུན་མི་འཆད་པར་དགེ་བའི་ཕྱོགས་རྣམས་ལ་བརྩོན་ཞིང་བརྩོན་འགྲུས་རྩོམ་པར་བྱེད་དེ། བག་ཡོད་པར་གནས་པ་ཡིན་ནོ། །

de bzhin du lus dang ngag dang yid kyis dge ba byas pa dang / ma byas pa thams cad bla na med pa yang dag par rdzogs pa'i byang chub tu yongs su sngo bar byed pa yin no/ /dus dus su yang dag par smon lam rnam pa sna tshogs 'debs pa dang / dkon mchog gsum la mchod pa rgya chen po rnam pa thams cad byed pa yin no/ /rtag tu rgyun mi 'chad par dge ba'i phyogs rnams la brtson zhing brtson 'grus rtsom par byed de/ bag yod par gnas pa yin no/ /

【a3 明七善】

ལུས་དང་ངག་གིས་བསླབ་པའི་གཞི་རྣམས་ལ་དྲན་པ་དང་ཤེས་བཞིན་དུ་སྤྱོད་པས་ཀུན་ནས་སྲུང་བར་བྱེད་པ་ཡིན་ནོ། །དབང་པོ་རྣམས་ཀྱི་སྒོ་བསྲུངས་ཤིང་ཟས་ཀྱི་ཚོད་རིག་པ་ཡིན་ནོ། །ནམ་གྱི་ཆ་སྟོད་དང་ནམ་གྱི་ཆ་སྨད་ལ་མི་ཉལ་བར་སྦྱོར་བ་ལ་བརྩོན་པ་ཡིན་ནོ། །སྐྱེས་བུ་དམ་པ་ལ་བརྟེན་པ་དང་། དགེ་བའི་བཤེས་གཉེན་ལ་བརྟེན་པ་ཡིན་ནོ། །བདག་གི་འཁྲུལ་པ་རྣམས་ཀྱང་ཡོངས་སུ་ཤེས་ཤིང་ཉེས་པར་ལྟ་བ་ཡིན་ཏེ། ཤེས་ཤིང་ཉེས་པར་མཐོང་ནས་ཀྱང་གཏོང་བར་བྱེད་པ་ཡིན་ནོ། །འཁྲུལ་པ་ཡང་སངས་རྒྱས་དང་། བྱང་ཆུབ་སེམས་དཔའ་རྣམས་དང་། ཆོས་མཐུན་པ་རྣམས་ལ་ཉེས་པ་འཆགས་པར་བྱེད་དེ།

lus dang ngag gis bslab pa'i gzhi rnams la dran pa dang shes bzhin du spyod pas kun nas srung bar byed pa yin no/ /dbang po rnams kyi sgo bsrungs shing zas kyi tshod rig pa yin no/ /nam gyi cha stod dang nam gyi cha smad la mi nyal bar sbyor ba la brtson pa yin no/ /skyes bu dam pa la brten pa dang / dge ba'i bshes gnyen la brten pa yin no/ /bdag gi 'khrul pa rnams kyang yongs su shes shing nyes par lta ba yin te/ shes shing nyes par mthong nas kyang gtong bar byed pa yin no/ /'khrul pa yang sangs rgyas dang / byang chub sems dpa' rnams dang / chos mthun pa rnams la nyes pa 'chags par byed de/

【Z3 結】

དེ་ལྟ་བུ་དང་མཐུན་པའི་དགེ་བའི་ཆོས་རྣམས་སྒྲུབ་པ་དང་།སྲུང་བ་དང་། རྣམ་པར་འཕེལ་བར་བྱེད་པའི་ཚུལ་ཁྲིམས་གང་ཡིན་པ་དེ་ནི་བྱང་ཆུབ་སེམས་དཔའི་དགེ་བའི་ཆོས་སྡུད་པའི་ཚུལ་ཁྲིམས་ཞེས་བྱའོ། །

de lta bu dang mthun pa'i dge ba'i chos rnams sgrub pa dang /srung ba dang / rnam par 'phel bar byed pa'i tshul khrims gang yin pa de ni byang chub sems dpa'i dge ba'i chos sdud pa'i tshul khrims zhes bya'o/ /

【Y3 饒益有情戒】【Z1 問】

དེ་ལ་བྱང་ཆུབ་སེམས་དཔའི་སེམས་ཅན་ལ་ཕན་འདོགས་པའི་ཚུལ་ཁྲིམས་གང་ཞེ་ན། དེ་ནི་མདོར་བསྡུ་ན་རྣམ་པ་བཅུ་གཅིག་ཏུ་རིག་པར་བྱ་སྟེ། རྣམ་པ་བཅུ་གཅིག་གང་ཞེ་ན།

de la byang chub sems dpa'i sems can la phan 'dogs pa'i tshul khrims gang zhe na/ de ni mdor bsdu na rnam pa bcu gcig tu rig par bya ste/ rnam pa bcu gcig gang zhe na/

【Z2 解】【a1 同事】

སེམས་ཅན་གྱི་བྱ་བ་དོན་དང་ལྡན་པ་རྣམ་པ་སྣ་ཚོགས་ལ་གྲོགས་བྱེད་ཅིང་། སེམས་ཅན་རྣམས་ལ་ནད་ལ་སོགས་པའི་སྡུག་བསྔལ་བྱུང་ངོ་ཅོག་ལ་ནད་གཡོག་ལ་སོགས་པས་གྲོགས་བྱེད་པ་དང་།

sems can gyi bya ba don dang ldan pa rnam pa sna tshogs la grogs byed cing / sems can rnams la nad la sogs pa'i sdug bsngal byung ngo cog la nad g.yog la sogs pas grogs byed pa dang /

【a2 愛語】

དེ་བཞིན་དུ་འཇིག་རྟེན་པ་དང་འཇིག་རྟེན་ལས་འདས་པའི་དོན་རྣམས་ལ་ཆོས་བསྟན་པ་སྔོན་དུ་གཏོང་བ་དང་། ཐབས་བསྟན་པ་སྔོན་དུ་གཏོང་བའི་རིགས་པ་སྟོན་པ་དང་།

de bzhin du 'jig rten pa dang 'jig rten las 'das pa'i don rnams la chos bstan pa sngon du gtong ba dang / thabs bstan pa sngon du gtong ba'i rigs pa ston pa dang /

【a3-7 布施】【b1 報恩施】

ཕན་འདོགས་པའི་སེམས་ཅན་རྣམས་ལ་བྱས་པ་གཟོ་བ་རྗེས་སུ་བསྲུང་ཞིང་འཚམ་པར་ལན་དུ་ཕན་འདོགས་པས་ཉེ་བར་གནས་པ་དང་།

phan 'dogs pa'i sems can rnams la byas pa gzo ba rjes su bsrung zhing 'tsham par lan du phan 'dogs pas nye bar gnas pa dang /

【b2 無畏施】【c1 故苦無畏施】

སེང་གེ་དང་། སྟག་དང་། རྒྱལ་པོ་དང་། ཆོམ་རྐུན་དང་། ཆུ་དང་མེ་ལ་སོགས་པའི་འཇིགས་པའི་གནས་རྣམ་པ་སྣ་ཚོགས་ལས་སེམས་ཅན་རྣམས་ཀུན་ནས་བསྲུང་བ་དང་།

seng ge dang / stag dang / rgyal po dang / chom rkun dang / chu dang me la sogs pa'i 'jigs pa'i gnas rnam pa sna tshogs las sems can rnams kun nas bsrung ba dang /

【c2 除愛無畏施】

ལོངས་སྤྱོད་དང་། གཉེན་གྱི་སྡུག་བསྔལ་བར་གནས་པ་རྣམས་ལ་མྱ་ངམ་སེལ་བ་དང་།

longs spyod dang / gnyen gyi sdug bsngal bar gnas pa rnams la mya ngam sel ba dang /

【b3 財施】

སེམས་ཅན་ཡོ་བྱད་ཀྱིས་ཕོངས་པ་རྣམས་ལ་རིགས་པས་ཡོ་བྱད་ཐམས་ཅད་ཉེ་བར་སྒྲུབ་པ་དང་།

sems can yo byad kyis phongs pa rnams la rigs pas yo byad thams cad nye bar sgrub pa dang /

【b4 法施御眾】

ཡང་དག་པའི་རྟེན་སྦྱིན་པས་ཆོས་ཀྱི་ཚོགས་ཡོངས་སུ་སྡུད་པ་དང་།

yang dag pa'i rten sbyin pas chos kyi tshogs yongs su sdud pa dang /

【a8-11 利行】【b1 於無德善人隨順心轉】

སྨྲ་བ་དང་། ཀུན་ཏུ་སྨྲ་བ་དང་། སོ་སོར་ཡང་དག་པར་དགའ་བར་བྱ་བས་དུས་དུས་སུ་ཐད་དུ་འགྲོ་བ་དང་། གཞན་ལས་ཟས་དང་། སྐོམ་ལ་སོགས་པ་ལེན་པ་དང་། འཇིག་རྟེན་པའི་དོན་དང་མཐུན་པར་སྤྱོད་པ་དང་། བོས་ན་འོང་ཞིང་འགྲོ་བ་དང་། མདོར་བསྡུ་ན་དོན་དང་ལྡན་པ་མ་ཡིན་པ་ཡིད་དུ་མི་འོང་བ་ཀུན་ཏུ་སྤྱོད་པ་ཐམས་ཅད་མ་གཏོགས་པ་ལ་སེམས་དང་མཐུན་པར་བྱེད་པ་དང་།

smra ba dang / kun tu smra ba dang / so sor yang dag par dga' bar bya bas dus dus su thad du 'gro ba dang / gzhan las zas dang / skom la sogs pa len pa dang / 'jig rten pa'i don dang mthun par spyod pa dang / bos na 'ong zhing 'gro ba dang / mdor bsdu na don dang ldan pa ma yin pa yid du mi 'ong ba kun tu spyod pa thams cad ma gtogs pa la sems dang mthun par byed pa dang /

【b2 於有德善人讚揚實德】

དེ་ཉིད་ཀྱི་ཡང་དག་པའི་ཡོན་ཏན་རྣམས་ལྐོག་གམ། མིང་སྔར་བསྒྲགས་པས་ཡང་དག་པར་དགའ་བར་བྱ་བ་དང་།

de nyid kyi yang dag pa'i yon tan rnams lkog gam/ ming sngar bsgrags pas yang dag par dga' bar bya ba dang /

【b3 於有過軟性有情調伏驅擯】

འདི་ལྟ་སྟེ། མི་དགེ་བའི་གནས་ནས་བསླང་སྟེ། དགེ་བའི་གནས་ལ་ཡང་དག་པར་གཟུད་པའི་ཕྱིར་ནང་གི་སེམས་འཇམ་ཞིང་ཕན་པ་དང་། ལྷག་པའི་བསམ་པ་དང་ལྡན་པས་ཚར་གཅད་པར་བྱ་བ་སྨ་དབབ་པ་དང་། ཆད་པའི་ལས་བྱེད་དུ་གཞུག་པའམ། བསྐྲད་པ་དང་།

'di lta ste/ mi dge ba'i gnas nas bslang ste/ dge ba'i gnas la yang dag par gzud pa'i phyir nang gi sems 'jam zhing phan pa dang / lhag pa'i bsam pa dang ldan pas tshar gcad par bya ba sma dbab pa dang / chad pa'i las byed du gzhug pa'am/ bskrad pa dang /

【b4 於有情過剛強惡人神力制伏】

རྫུ་འཕྲུལ་གྱི་སྟོབས་ཀྱིས་སེམས་ཅན་དམྱལ་བ་ལ་སོགས་པའི་འགྲོ་བ་མངོན་སུམ་དུ་བསྟན་པས་མི་དགེ་བ་ལས་སྐྱོ་བར་བྱེད་ཅིང་སངས་རྒྱས་ཀྱི་བསྟན་པ་ལ་འཇུག་པར་བྱ་བའི་ཕྱིར་འདུན་པར་བྱེད་མགུ་བར་བྱེད་ཡ་མཚན་དུ་འཛིན་པར་བྱེད་པའོ། །

rdzu 'phrul gyi stobs kyis sems can dmyal ba la sogs pa'i 'gro ba mngon sum du bstan pas mi dge ba las skyo bar byed cing sangs rgyas kyi bstan pa la 'jug par bya ba'i phyir 'dun par byed mgu bar byed ya mtshan du 'dzin par byed pa'o/ /

【W2 廣明持中三聚戒相】【X1 三問】

བྱང་ཆུབ་སེམས་དཔའ་སྡོམ་པའི་ཚུལ་ཁྲིམས་ལ་གནས་པ་དང་། དགེ་བ་ཆོས་སྡུད་པའི་ཚུལ་ཁྲིམས་ལ་གནས་པ་དང་། སེམས་ཅན་གྱི་དོན་བྱེད་པའི་ཚུལ་ཁྲིམས་ལ་གནས་པ་ཇི་ལྟར་ན་ལེགས་པར་གདམས་པའི་ཚུལ་ཁྲིམས་ཅན་དང་། དགེ་བ་ལེགས་པར་བསྡུས་པའི་ཚུལ་ཁྲིམས་ཅན་དང༌། སེམས་ཅན་གྱི་དོན་གྱི་རྣམ་པ་ཐམས་ཅད་བྱ་བའི་ཚུལ་ཁྲིམས་ཅན་དུ་འགྱུར་ཞེ་ན།

byang chub sems dpa' sdom pa'i tshul khrims la gnas pa dang / dge ba chos sdud pa'i tshul khrims la gnas pa dang / sems can gyi don byed pa'i tshul khrims la gnas pa ji ltar na legs par gdams pa'i tshul khrims can dang / dge ba legs par bsdus pa'i tshul khrims can dang/ sems can gyi don gyi rnam pa thams cad bya ba'i tshul khrims can du 'gyur zhe na/

【X2 次第答】【Y1 答第一問律儀戒】【Z1 有十句解釋】【a1 不顧戀過去諸欲】

འདི་ལ་བྱང་ཆུབ་སེམས་དཔའ་སོ་སོར་ཐར་པའི་སྡོམ་པ་ལ་གནས་པ། གལ་ཏེ་འཁོར་ལོས་སྒྱུར་བའི་རྒྱལ་སྲིད་ཀྱང་བོར་ཏེ་རབ་ཏུ་བྱུང་བར་གྱུར་ན། དེ་འཁོར་ལོས་སྒྱུར་བའི་རྒྱལ་སྲིད་དེ་ལ་འདི་ལྟར་མི་ལྟ་བ་ཡིན་ཏེ། དཔེར་ན་རྩྭའམ། མི་གཙང་བ་ལ་ཅི་ལྟ་བ་བཞིན་ནོ། །ཇི་ལྟར་བྱང་ཆུབ་སེམས་དཔའ་བསམ་པ་རྣམ་པར་དག་པ་ལ་བརྟེན་ཏེ། རབ་ཏུ་བྱུང་བ࿒མི་འདོད་པ་ཐམས་ཅད་ཀྱི་མཆོག་འཁོར་ལོས་སྒྱུར་བའི་འདོད་པ་རྣམས་ལ་མི་ལྟ་བ་དེ་ལྟར་ནི་མི་ངན་པ་འཚོ་བའི་བསམ་པ་ཅན་འདོད་པ࿒ཐམས་ཅད་རྣམ་པར་སྤངས་ཏེ། རབ་ཏུ་བྱུང་བ་འདོད་པ་ཐ་ཆད་དེ་དག་ལ་མི་ལྟ་བར་མི་འགྱུར་རོ། །

'di la byang chub sems dpa' so sor thar pa'i sdom pa la gnas pa/ gal te 'khor los sgyur ba'i rgyal srid kyang bor te rab tu byung bar gyur na/ de 'khor los sgyur ba'i rgyal srid de la 'di ltar mi lta ba yin te/ dper na rtswa'am/ mi gtsang ba la ci lta ba bzhin no/ /ji ltar byang chub sems dpa' bsam pa rnam par dag pa la brten te/ rab tu byung ba mi 'dod pa thams cad kyi mchog 'khor los sgyur ba'i 'dod pa rnams la mi lta ba de ltar ni mi ngan pa 'tsho ba'i bsam pa can 'dod pa thams cad rnam par spangs te/ rab tu byung ba 'dod pa tha chad de dag la mi lta bar mi 'gyur ro/ /

【a2 不希求未來諸欲】

བྱང་ཆུབ་སེམས་དཔའ་ནི་འདོད་པ་དེ་དག་འཇིགས་པ་ཆེན་པོ་སྣ་ཚོགས་གཟིང་གཟིང་བར་འཇུག་པ་ལྟ་བུར་ཡང་དག་པ་ཇི་ལྟ་བ་བཞིན་དུ་མཐོང་བའི་ཕྱིར། མ་འོངས་པ་དག་ན་ཡང་བདུད་ཀྱི་གནས་སུ་གཏོགས་པའི་འདོད་པ་རྣམས་ལ་ཡང་མངོན་པར་དགའ་བ་མ་ཡིན་ཏེ། དེ་དག་གི་དོན་དུ་སྨོན་ལམ་བཏབ་ནས་ཚངས་པར་སྤྱད་པར་སྤྱོད་པར་མི་བྱེད་ན། དེ་ལས་གཞན་པའི་ལྷ་རྫས་རྣམས་ལྟ་ལ་ཅི་སྨོས།

byang chub sems dpa' ni 'dod pa de dag 'jigs pa chen po sna tshogs gzing gzing bar 'jug pa lta bur yang dag pa ji lta ba bzhin du mthong ba'i phyir/ ma 'ongs pa dag na yang bdud kyi gnas su gtogs pa'i 'dod pa rnams la yang mngon par dga' ba ma yin te/ de dag gi don du smon lam btab nas tshangs par spyad par spyod par mi byed na/ de las gzhan pa'i lha rdzas rnams lta la ci smos/

【a3 不耽著現在諸欲】

བྱང་ཆུབ་སེམས་དཔའ་རབ་ཏུ་བྱུང་བ་ནི་ད་ལྟར་གྱི་དུས་ན་ཡང་སེམས་ཅན་རྒྱ་ཆེན་པོ་དག་གི་རྙེད་པ་དང་བཀུར་སྟི་རྒྱ་ཆེན་པོ་ཡང་ཁ་ཟས་ཀྱི་སྐྱུགས་པ་དང་འདྲ་བར་ཡང་དག་པའི་ཤེས་རབ་ཀྱིས་མཐོང་སྟེ། རོ་མྱོང་བར་མི་བྱེད་ན། སེམས་ཅན་ཐམས་ཅད་བདག་གི་རྙེད་པ་དང་བཀུར་སྟི་ཐ་ཆད་ལྟ་ལ་ཅི་སྨོས།

byang chub sems dpa' rab tu byung ba ni da ltar gyi dus na yang sems can rgya chen po dag gi rnyed pa dang bkur sti rgya chen po yang kha zas kyi skyugs pa dang 'dra bar yang dag pa'i shes rab kyis mthong ste/ ro myong bar mi byed na/ sems can thams cad bdag gi rnyed pa dang bkur sti tha chad lta la ci smos/

【a4 樂遠離不生喜足】

གཅིག་པུ་རབ་ཏུ་དབེན་པར་མངོན་པར་དགའ་བ་ཡིན་ལ། དགེ་འདུན་ཚོགས་ཀྱི་ནང་ན་འདུག་ཀྱང་དུས་ཐམས་ཅད་དུ་སེམས་དབེན་པར་གནས་ཏེ། དེ་ཚུལ་ཁྲིམས་ཀྱི་སྡོམ་པ་ཙམ་གྱིས་ཆོག་པར་མི་འཛིན་གྱི། ཚུལ་ཁྲིམས་ལ་བརྟེན་ཅིང་གནས་ནས་བྱང་ཆུབ་སེམས་དཔའི་ཏིང་ངེ་འཛིན་དཔག་ཏུ་མེད་པ་གང་ཡིན་པ་དེ་དག་མངོན་པར་སྒྲུབ་པ་དང་། དབང་ཐོབ࿒པར་བྱ་བའི་ཕྱིར་འབད་པར་བྱེད་དོ། །

gcig pu rab tu dben par mngon par dga' ba yin la/ dge 'dun tshogs kyi nang na 'dug kyang dus thams cad du sems dben par gnas te/ de tshul khrims kyi sdom pa tsam gyis chog par mi 'dzin gyi/ tshul khrims la brten cing gnas nas byang chub sems dpa'i ting nge 'dzin dpag tu med pa gang yin pa de dag mngon par sgrub pa dang / dbang thob par bya ba'i phyir 'bad par byed do/ /

【a5 能掃滌不正言論諸惡尋思】

འདུ་འཛིའི་ནང་ན་འདུག་ཀྱང་ངན་པའི་གཏམ་དང་། ངན་པའི་ཚིག་ཅུང་ཟད་ཀྱང་དང་དུ་ལེན་པར་མི་བྱེད་ལ། རབ་ཏུ་དབེན་པ་ན་འདུག་ཀྱང་རྟོག་པ་ངན་པ་ཅུང་ཟད་ཀྱང་མི་སེམས་སོ། །བརྗེད་ངས་པས་དེ་ཀུན་ཏུ་སྤྱོད་པའི་ཕྱིར་དུས་དུས་སུ་འགྱོད་པ་དྲག་པོ་དང་ཉེས་དམིགས་སུ་ལྟ་བ་སྐྱེད་པར་བྱེད་དེ། རྒྱུན་མི་འཆད་པར་འགྱོད་པ་དང་ཉེས་དམིགས་སུ་ལྟ་བ་དེ་ལ་བརྟེན་ནས་ངན་པའི་གཏམ་དང་། རྟོགས་པ་ངན་པ་བྱུང་མ་ཐག་ཏུ་མྱུར་བ་མྱུར་བར་དྲན་པ་ཉེ་བར་གནས་ཤིང་མི་བྱ་བའི་སེམས་ཀྱང་ཐོབ་པར་འགྱུར་ཏེ། དེས་ན་འདོར་བར་འགྱུར་རོ། །འདོར་བ་ལ་གོམས་ན་རིམ་གྱིས་སྔོན་ཇི་ལྟར་དེ་ཀུན་ཏུ་སྤྱོད་པ་ལ་དགའ་བར་གྱུར་པ་དེ་ལྟར་དེ་ཀུན་ཏུ་མི་སྤྱོད་པ་ལ་དགའ་བ་དང་། ཀུན་ཏུ་སྤྱོད་པ་དང་མི་མཐུན་པར་ཡང་གནས་སོ། །

'du 'dzi'i nang na 'dug kyang ngan pa'i gtam dang / ngan pa'i tshig cung zad kyang dang du len par mi byed la/ rab tu dben pa na 'dug kyang rtog pa ngan pa cung zad kyang mi sems so/ /brjed ngas pas de kun tu spyod pa'i phyir dus dus su 'gyod pa drag po dang nyes dmigs su lta ba skyed par byed de/ rgyun mi 'chad par 'gyod pa dang nyes dmigs su lta ba de la brten nas ngan pa'i gtam dang / rtogs pa ngan pa byung ma thag tu myur ba myur bar dran pa nye bar gnas shing mi bya ba'i sems kyang thob par 'gyur te/ des na 'dor bar 'gyur ro/ /'dor ba la goms na rim gyis sngon ji ltar de kun tu spyod pa la dga' bar gyur pa de ltar de kun tu mi spyod pa la dga' ba dang / kun tu spyod pa dang mi mthun par yang gnas so/ /

【a6 能於己不自輕蔑】

དེ་ལ་བྱང་ཆུབ་སེམས་དཔའ་ས་ཆེན་པོར་ཆུད་པ་རྣམས་ཀྱི་བྱང་ཆུབ་སེམས་དཔའ་བསླབ་པའི་གཞི་རྒྱ་ཆེ་ཞིང་དཔག་ཏུ་མེད་ལ་བསམ་གྱིས་མི་ཁྱབ་ཅིང་། ད་ལྟ་རིང་དུ་ལོན་པ་དང་། མཆོག་ཏུ་དགའ་བ་ཐམས་ཅད་ཐོས་ན་ཡང་སེམས་སྐྲག་པའམ། ཞུམ་ཞིང་འགོང་བར་མི་འགྱུར་ཏེ། དེ་འདི་སྙམ་དུ་དེ་དག་ཀྱང་མིར་གྱུར་པ་ཡིན་ལ། བྱང་ཆུབ་སེམས་དཔའི་བསླབ་པ་དག་ལ་རིམ་གྱིས་བསླབས་པས་ལུས་དང་ངག་གི་སྡོམ་པ་དཔག་ཏུ་མེད་ཅིང་བསམ་གྱིས་མི་ཁྱབ་པ་དག་དང་ལྡན་པར་གྱུར་པར་ཟད་པས། བདག་ཀྱང་མིར་གྱུར་པ་ཡིན་ཏེ། རིམ་གྱིས་བསླབས་ན་ལུས་དང་ངག་གི་སྡོམ་པ་ཕུན་སུམ་ཚོགས་པ་དེ་དག་གདོན་མི་ཟ་བར་ཐོབ་པར་འགྱུར་རོ་སྙམ་དུ་སེམས་སོ། །

de la byang chub sems dpa' sa chen por chud pa rnams kyi byang chub sems dpa' bslab pa'i gzhi rgya che zhing dpag tu med la bsam gyis mi khyab cing / da lta ring du lon pa dang / mchog tu dga' ba thams cad thos na yang sems skrag pa'am/ zhum zhing 'gong bar mi 'gyur te/ de 'di snyam du de dag kyang mir gyur pa yin la/ byang chub sems dpa'i bslab pa dag la rim gyis bslabs pas lus dang ngag gi sdom pa dpag tu med cing bsam gyis mi khyab pa dag dang ldan par gyur par zad pas/ bdag kyang mir gyur pa yin te/ rim gyis bslabs na lus dang ngag gi sdom pa phun sum tshogs pa de dag gdon mi za bar thob par 'gyur ro snyam du sems so/ /

【a7 性柔和】

བྱང་ཆུབ་སེམས་དཔའ་ཚུལ་ཁྲིམས་ཀྱི་སྡོམ་པ་ལ་གནས་པ་ནི་བདག་གི་ཉེས་པ་དང་འཁྲུལ་པ་ལ་རྟོག་པར་བྱེད་ཀྱི། གཞན་གྱི་ཉེས་པ་དང་འཁྲུལ་པ་ལ་རྟོག་པར་མི་བྱེད་དོ། །ཆོས་བཞིན་གྱིས་སྙིང་རྗེ་ཆེན་པོ་ལ་བརྟེན་ནས་སེམས་ཅན་མ་རུངས་པ་དང་། ཚུལ་ཁྲིམས་འཆལ་པ་ཐམས་ཅད་ལ་ཡང་ཀུན་ནས་མནར་སེམས་ཀྱི་སེམས་དང་། ཁོང་ཁྲོ་བའི་སེམས་མེད་དེ། དེ་དག་ལ་བྱང་ཆུབ་སེམས་དཔའ་ཤས་ཆེར་སྙིང་བརྩེ་བའི་སེམས་དང་། བྱེད་འདོད་པའི་སེམས་ཉེ་བར་གནས་པ་ཡིན་ནོ། །

byang chub sems dpa' tshul khrims kyi sdom pa la gnas pa ni bdag gi nyes pa dang 'khrul pa la rtog par byed kyi/ gzhan gyi nyes pa dang 'khrul pa la rtog par mi byed do/ /chos bzhin gyis snying rje chen po la brten nas sems can ma rungs pa dang / tshul khrims 'chal pa thams cad la yang kun nas mnar sems kyi sems dang / khong khro ba'i sems med de/ de dag la byang chub sems dpa' shas cher snying brtse ba'i sems dang / byed 'dod pa'i sems nye bar gnas pa yin no/ /

【a8 能堪忍】

བྱང་ཆུབ་སེམས་དཔའ་སྡོམ་པའི་ཚུལ་ཁྲིམས་ལ་གནས་པ་ནི་ལག་པ་དང་། བོང་བ་དང་། དབྱུག་པ་དང་། མཚོན་ཆས་བསྣུན་ཀྱང་གཞན་དག་ལ་སེམས་ཀྱིས་ཀྱང་སྡང་བར་མི་བྱེད་ན། སྡིག་པའི་ཚིག་འབྱིན་པའམ། ཕྱིར་རྡེག་པར་ལྟ་ག་ལ་བྱེད་དེ། སྤྱོ་བའམ། ཁྲོ་བའམ། བརྒྱད་བཀག་པ་དག་གིས་སྡུག་བསྔལ་བར་འགྱུར་བའི་གནོད་པ་ཆུང་ངུ་དག་གིས་ལྟ་ཅི་སྨོས།

byang chub sems dpa' sdom pa'i tshul khrims la gnas pa ni lag pa dang / bong ba dang / dbyug pa dang / mtshon chas bsnun kyang gzhan dag la sems kyis kyang sdang bar mi byed na/ sdig pa'i tshig 'byin pa'am/ phyir rdeg par lta ga la byed de/ spyo ba'am/ khro ba'am/ brgyad bkag pa dag gis sdug bsngal bar 'gyur ba'i gnod pa chung ngu dag gis lta ci smos/

【a9 不放逸】

བྱང་ཆུབ་སེམས་དཔའི་སྡོམ་པའི་ཚུལ་ཁྲིམས་ལ་གནས་པ་ནི་ཡན་ལག་ལྔས་བསྡུས་པའི་བག་ཡོད་པ་དང་ལྡན་པ་ཡིན་ཏེ། སྔོན་གྱི་མཐའ་དང་ལྡན་པ་དང་། ཕྱི་མའི་མཐའ་དང་ལྡན་པ་དང་། དབུས་ཀྱི་མཐའ་དང་ལྡན་པ་དང་། སྔ་ནས་བྱ་བ་དང་། ལྷན་ཅིག་རྗེས་སུ་སྤྱོད་པའོ། །བྱང་ཆུབ་སེམས་དཔའ་བྱང་ཆུབ་སེམས་དཔའི་བསླབ་པ་དག་ལ་སློབ་པ་ནི་འདས་པའི་དུས་ལ་བརྟེན་ནས་ཉེས་པ་བྱུང་བ་གང་ཡིན་པ་དེ་དེས་ཆོས་བཞིན་དུ་ཕྱིར་བཅོས་པ་དེ་ནི་དེའི་སྔོན་གྱི་མཐའ་དང་ལྡན་པའི་བག་ཡོད་པའོ། །མ་འོངས་པའི་དུས་ལ་བརྟེན་ནས་ཉེས་པ་འབྱུང་བར་འགྱུར་བ་གང་ཡིན་པ་དེ་ཡང་ཆོས་བཞིན་དུ་ཕྱིར་འཆོས་པར་འགྱུར་བ་དེ་ནི་དེའི་ཕྱི་མའི་མཐའ་དང་ལྡན་པའི་བག་ཡོད་པའོ། །ད་ལྟར་བྱུང་བའི་དུས་ལ་བརྟེན་ནས༑ ཉེས་པ་བྱུང་བ་གང་ཡིན་པ་དེ་ཡང་ཆོས་བཞིན་དུ་ཕྱིར་འཆོས་པ་དེ་ནི་དེའི་དབུས་ཀྱི་མཐའ་དང་ལྡན་པའི་བག་ཡོད་པའོ། །ཉེས་པ་མ་བྱུང་བ་ནི་སྔ་རོལ་ནས་བྱང་ཆུབ་སེམས་དཔའ་བདག་ཇི་ལྟ་ཇི་ལྟར་སྤྱོད་ཅིང་ཇི་ལྟ་ཇི་ལྟར་གནས་ན་ཉེས་པ་འབྱུང་བར་མི་འགྱུར་བ࿒དེ་ལྟ་དེ་ལྟར་སྤྱོད་ཅིང་དེ་ལྟ་དེ་ལྟར་གནས་ཀྱང་ཅི་མ་རུང་སྙམ་དུ་རབ་ཏུ་སྒྲིམ་པར་བྱེད་པ་དེ་ནི་བྱང་ཆུབ་སེམས་དཔའི་སྔ་ནས་བྱ་བའི་བག་ཡོད་པའོ། །དེ་སྔ་ནས࿒བྱ་བའི་བག་ཡོད་པ་དེ་ཉིད་ལ་བརྟེན་ནས་ཇི་ལྟ་ཇི་ལྟར་སྤྱོད་ཅིང་ཇི་ལྟ་ཇི་ལྟར་གནས་ན་ཉེས་པ་འབྱུང་བར་མི་འགྱུར་བ་དེ་ལྟ་དེ་ལྟར་སྤྱོད་ཅིང་དེ་ལྟ་དེ་ལྟར་གནས་པ་དེ་ནི་དེའི་ལྷན་ཅིག་རྗེས་སུ་སྤྱོད་པའི་བག་ཡོད་པའོ། །

byang chub sems dpa'i sdom pa'i tshul khrims la gnas pa ni yan lag lngas bsdus pa'i bag yod pa dang ldan pa yin te/ sngon gyi mtha' dang ldan pa dang / phyi ma'i mtha' dang ldan pa dang / dbus kyi mtha' dang ldan pa dang / snga nas bya ba dang / lhan cig rjes su spyod pa'o/ /byang chub sems dpa' byang chub sems dpa'i bslab pa dag la slob pa ni 'das pa'i dus la brten nas nyes pa byung ba gang yin pa de des chos bzhin du phyir bcos pa de ni de'i sngon gyi mtha' dang ldan pa'i bag yod pa'o/ /ma 'ongs pa'i dus la brten nas nyes pa 'byung bar 'gyur ba gang yin pa de yang chos bzhin du phyir 'chos par 'gyur ba de ni de'i phyi ma'i mtha' dang ldan pa'i bag yod pa'o/ /da ltar byung ba'i dus la brten nas| nyes pa byung ba gang yin pa de yang chos bzhin du phyir 'chos pa de ni de'i dbus kyi mtha' dang ldan pa'i bag yod pa'o/ /nyes pa ma byung ba ni snga rol nas byang chub sems dpa' bdag ji lta ji ltar spyod cing ji lta ji ltar gnas na nyes pa 'byung bar mi 'gyur ba de lta de ltar spyod cing de lta de ltar gnas kyang ci ma rung snyam du rab tu sgrim par byed pa de ni byang chub sems dpa'i snga nas bya ba'i bag yod pa'o/ /de snga nas bya ba'i bag yod pa de nyid la brten nas ji lta ji ltar spyod cing ji lta ji ltar gnas na nyes pa 'byung bar mi 'gyur ba de lta de ltar spyod cing de lta de ltar gnas pa de ni de'i lhan cig rjes su spyod pa'i bag yod pa'o/ /

【a10 能具足軌則淨命】

བྱང་ཆུབ་སེམས་དཔའ་སྡོམ་པའི་ཚུལ་ཁྲིམས་ལ་གནས་པ་ནི་དགེ་བ་མི་སྤྱོམས་ཤིང་སྡིག་པ་རྣམ་པར་འབྱེད་པ་དང་། འདོད་པ་ཆུང་བ་དང་། ཆོག་ཤེས་པ་དང་། སྡུག་བསྔལ་ལ་ཇི་མི་སྙམ་པ་དང་།ཡོངས་སུ་གདུང་བ་མེད་པའི་རང་བཞིན་ཅན་དང་། རྒོད་པ་མེད་པ་དང་། ཡེང་ཡེང་པོ་མ་ཡིན་པ་དང་། སྤྱོད་ལམ་རབ་ཏུ་ཞི་བ་དང་། ཚུལ་འཆོས་པ་ལ་སོགས་པ་ལོག་པར་འཚོ་བར་བྱེད་པའི་ཆོས་ཐམས་ཅད་རྣམ་པར་སྤངས་པ་སྟེ།

byang chub sems dpa' sdom pa'i tshul khrims la gnas pa ni dge ba mi spyoms shing sdig pa rnam par 'byed pa dang / 'dod pa chung ba dang / chog shes pa dang / sdug bsngal la ji mi snyam pa dang /yongs su gdung ba med pa'i rang bzhin can dang / rgod pa med pa dang / yeng yeng po ma yin pa dang / spyod lam rab tu zhi ba dang / tshul 'chos pa la sogs pa log par 'tsho bar byed pa'i chos thams cad rnam par spangs pa ste/

【Z2 牒十句結之】

ཡན་ལག་བཅུ་པོ་དེ་དག་དང་ལྡན་པའི་བྱང་ཆུབ་སེམས་དཔའ་སྡོམ་པའི་ཚུལ་ཁྲིམས་ལ་གནས་པ་འདི་ལྟ་སྟེ། འདས་པའི་འདོད་པ་རྣམས་ལ་མི་ལྟ་བ་དང་། མ་འོངས་པ་རྣམས་ལ་མངོན་པར་དགའ་བ་མེད་པ་དང་། ད་ལྟར་བྱུང་བ་རྣམས་ལ་ལྷག་པར་ཞེན་པ་མེད་པ་དང་། རབ་ཏུ་དབེན་པ་ན་གནས་པར་མངོན་པར་དགའ་བ་དང་། ངག་དང་རྟོགས་པ་ཡོངས་སུ་དག་པར་བྱེད་པ་དང་། བདག་ཉིད་ལ་ཁྱད་དུ་མི་གསོད་པ་དང་། དེས་པ་དང་། བཟོད་པ་དང་། བག་ཡོད་པ་དང་། ཆོ་ག་དང་། འཚོ་བ་རྣམ་པར་དག་པའི་ཕྱིར་ལེགས་པར་གདམས་པའི་ཚུལ་ཁྲིམས་ཅན་ཡིན་ནོ། །

yan lag bcu po de dag dang ldan pa'i byang chub sems dpa' sdom pa'i tshul khrims la gnas pa 'di lta ste/ 'das pa'i 'dod pa rnams la mi lta ba dang / ma 'ongs pa rnams la mngon par dga' ba med pa dang / da ltar byung ba rnams la lhag par zhen pa med pa dang / rab tu dben pa na gnas par mngon par dga' ba dang / ngag dang rtogs pa yongs su dag par byed pa dang / bdag nyid la khyad du mi gsod pa dang / des pa dang / bzod pa dang / bag yod pa dang / cho ga dang / 'tsho ba rnam par dag pa'i phyir legs par gdams pa'i tshul khrims can yin no/ /

【Y2 答第二問攝善法戒】【Z1 約六度開為十相】【a1 施漸次】

ཡང་བྱང་ཆུབ་སེམས་དཔའ་དགེ་བ་ཆོས་སྡུད་པའི་ཚུལ་ཁྲིམས་ལ་གནས་པ་ནི་ལུས་དང་ལོངས་སྤྱོད་ལ་ལྟ་བ་བྱུང་བ་ཆུང་ངུ་ཡང་དང་དུ་ལེན་པར་མི་བྱེད་ན་མང་པོ་ལྟ་ཅི་སྨོས།

yang byang chub sems dpa' dge ba chos sdud pa'i tshul khrims la gnas pa ni lus dang longs spyod la lta ba byung ba chung ngu yang dang du len par mi byed na mang po lta ci smos/

【a2 戒漸次】

འཆལ་པའི་ཚུལ་ཁྲིམས་ཀྱི་གཞིར་གྱུར་པ་ཉོན་མོངས་པ་དང་། ཉེ་བའི་ཉོན་མོངས་པ་ཁྲོ་བ་དང་། ཁོན་དུ་འཛིན་པ་ལ་སོགས་པ་བྱུང་བ་ཐམས་ཅད་དང་དུ་ལེན་པར་མི་བྱེད་དོ། །

'chal pa'i tshul khrims kyi gzhir gyur pa nyon mongs pa dang / nye ba'i nyon mongs pa khro ba dang / khon du 'dzin pa la sogs pa byung ba thams cad dang du len par mi byed do/ /

【a3 忍漸次】

གཞན་དག་ལ་ཀུན་ནས་མནར་སེམས་དང་། ཁོང་ཁྲོ་བ་དང་། འཁོན་པའི་སེམས་བྱུང་བ་དང་དུ་ལེན་པར་མི་བྱེད་དོ། །

gzhan dag la kun nas mnar sems dang / khong khro ba dang / 'khon pa'i sems byung ba dang du len par mi byed do/ /

【a4 精進漸次】

སྙོམ་ལས་དང་ལེ་ལོ་སྐྱེས་པ་དང་དུ་ལེན་པར་མི་བྱེད་དོ། །

snyom las dang le lo skyes pa dang du len par mi byed do/ /

【a5 靜慮漸次】

སྙོམས་པར་འཇུག་པའི་རོ་མྱོང་བ་དང་། སྙོམས་པར་འཇུག་པའི་ཉོན་མོངས་པ་བྱུང་བ་དང་དུ་ལེན་པར་མི་བྱེད་དོ། །

snyoms par 'jug pa'i ro myong ba dang / snyoms par 'jug pa'i nyon mongs pa byung ba dang du len par mi byed do/ /

【a6 五種慧】【b1 列五名】

གནས་ལྔ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། དགེ་བའི་འབྲས་བུའི་ཕན་ཡོན་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །དགེ་བའི་རྒྱུ་དང་། དགེ་བའི་རྒྱུའི་འབྲས་བུ་ལ་ཕྱིན་ཅི་ལོག་པ་དང་། ཕྱིན་ཅི་མ་ལོག་པ་དང་། དགེ་བ་སྡུད་པ་ལ་བར་དུ་གཅོད་པ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །

gnas lnga yang dag pa ji lta ba bzhin du rab tu shes te/ dge ba'i 'bras bu'i phan yon yang dag pa ji lta ba bzhin du rab tu shes so/ /dge ba'i rgyu dang / dge ba'i rgyu'i 'bras bu la phyin ci log pa dang / phyin ci ma log pa dang / dge ba sdud pa la bar du gcod pa yang yang dag pa ji lta ba bzhin du rab tu shes so/ /

【b2 別釋】

བྱང་ཆུབ་སེམས་དཔའ་ནི་དགེ་བའི་འབྲས་བུ་ལ་ཕན་ཡོན་དུ་མཐོང་ནས། དགེ་བ་སྡུད་པའི་ཕྱིར་དགེ་བའི་རྒྱུ་ཡོངས་སུ་ཚོལ་ལོ། །བྱང་ཆུབ་སེམས་དཔས་ཕྱིན་ཅི་ལོག་པ་དང་། ཕྱིན་ཅི་མ་ལོག་པ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། དགེ་བའི་འབྲས་བུ་ཐོབ་ནས་མི་རྟག་པ་ལ་རྟག་པར་ལྟ་བར་མི་འགྱུར། སྡུག་བསྔལ་བ་ལ་བདེ་བར࿒ལྟ་བར་མི་འགྱུར་མི་གཙང་བ་ལ་གཙང་བར་ལྟ་བར་མི་འགྱུར༑ བདག་མེད་པ་ལ་བདག་ཏུ་ལྟ་བར་མི་འགྱུར་རོ། །དགེ་བ་སྡུད་པའི་བར་དུ་གཅོད་པ་ཡང་རབ་ཏུ་ཤེས་ནས་ཡོངས་སུ་སྤོང་བར་བྱེད་དོ། །

byang chub sems dpa' ni dge ba'i 'bras bu la phan yon du mthong nas/ dge ba sdud pa'i phyir dge ba'i rgyu yongs su tshol lo/ /byang chub sems dpas phyin ci log pa dang / phyin ci ma log pa yang dag pa ji lta ba bzhin du rab tu shes te/ dge ba'i 'bras bu thob nas mi rtag pa la rtag par lta bar mi 'gyur/ sdug bsngal ba la bde bar lta bar mi 'gyur mi gtsang ba la gtsang bar lta bar mi 'gyur| bdag med pa la bdag tu lta bar mi 'gyur ro/ /dge ba sdud pa'i bar du gcod pa yang rab tu shes nas yongs su spong bar byed do/ /

【Z2 結】

རྣམ་པ་བཅུ་གཉིས་པོ་འདི་དག་གིས་དགེ་བ་སྡུད་པའི་ཚུལ་ཁྲིམས་ལ་གནས་པ་དེ་མྱུར་བ་ཁོ་ནར་དགེ་བ་སྡུད་པར་འགྱུར་ཞིང་། རྣམ་པ་ཐམས་ཅད་ཀྱང་སྡུད་པར་འགྱུར་ཏེ༑ འདི་ལྟ་སྟེ། སྦྱིན་པའི་ཉེར་གནས་དང་། ཚུལ་ཁྲིམས་ཀྱི་ཉེར་གནས་དང་། བཟོད་པའི་ཉེར་གནས་དང་། བརྩོན་འགྲུས་ཀྱི་ཉེར་གནས་དང་། བསམ་གཏན་གྱི་ཉེར་གནས་དང་། ཤེས་རབ་ཀྱི་རྣམ་པ་ལྔས་སྡུད་དོ། །

rnam pa bcu gnyis po 'di dag gis dge ba sdud pa'i tshul khrims la gnas pa de myur ba kho nar dge ba sdud par 'gyur zhing / rnam pa thams cad kyang sdud par 'gyur te| 'di lta ste/ sbyin pa'i nyer gnas dang / tshul khrims kyi nyer gnas dang / bzod pa'i nyer gnas dang / brtson 'grus kyi nyer gnas dang / bsam gtan gyi nyer gnas dang / shes rab kyi rnam pa lngas sdud do/ /

【Y3 答第三問饒益有情戒】【Z1 舉數略標】

ཡང་བྱང་ཆུབ་སེམས་དཔའ་རྣམ་པ་བཅུ་གཅིག་གིས་སེམས་ཅན་གྱི་དོན་བྱ་བའི་ཚུལ་ཁྲིམས་རྣམ་པ་ཐམས་ཅད་ལ་གནས་པ་ནི࿒རྣམ་པ་རེ་རེ་ཡང་རྣམ་པ་ཐམས་ཅད་࿒ཀྱི་རྣམ་པ་དང་ལྡན་པ་ཡིན་ཏེ།

yang byang chub sems dpa' rnam pa bcu gcig gis sems can gyi don bya ba'i tshul khrims rnam pa thams cad la gnas pa ni rnam pa re re yang rnam pa thams cad kyi rnam pa dang ldan pa yin te/

【Z2 廣釋】【a1 同事一】

འདི་ལ་བྱང་ཆུབ་སེམས་དཔའ་ནི་སེམས་ཅན་རྣམས་ཀྱི་བྱ་བ་དེ་དང་དེ་དག་ལ་གྲོགས་སུ་འགྲོ་བ་ན། བྱ་བ་སེམས་པ་དང་། བྱ་བ་གཏན་ལ་འབེབས་པ་དང་། ལམ་དུ་འགྲོ་ཞིང་འོང་བ་དང་། ཡང་དག་པའི་ལས་ཀྱི་མཐའ་ལ་སྦྱོར་བ་དང་། ལོངས་སྤྱོད་རྣམས་བསྲུང་བ་དང་། བྱ་བ་རྣམས་ཕན་ཚུན་སྡུམ་པ་དང་། དགའ་སྟོན་དང་བསོད་ནམས་བྱ་བ་ལ་གྲོགས་སུ་འགྲོ་བའོ། །ཡང་བྱང་ཆུབ་སེམས་དཔའ་ནི་སྡུག་བསྔལ་བ་རྣམས་ཀྱི་གྲོགས་སུ་འགྲོ་བར་བྱེད་དོ། །སེམས་ཅན་ནད་ཀྱིས་ཐེབས་པ་རྣམས་ཀྱི་ནད་གཡོག་བྱེད་དོ། །ལོང་བ་རྣམས་ཁྲིད་ཅིང་ལམ་སྟོན་པར་བྱེད་དོ། །འོན་པ་རྣམས་ལ་མིང་གི་མཚན་མ་སྟོན་པའི་སྒོ་ནས་ལག་བརྡས་དོན་གོ་བར་བྱེད་དོ། །རྐང་ལག་མེད་པ་རྣམས་ལ་མགོ་བོའམ། ࿒བཞོན་པས་བཏེག་སྟེ་ཁྱེར་བར་བྱེད་དོ༑ །སེམས་ཅན་འདོད་པའི་འདུན་པས་ཀུན་ནས་དཀྲིས་པས་སྡུག་བསྔལ་བ་རྣམས་ཀྱི་འདོད་པའི་འདུན་པས་ཀུན་ནས་དཀྲིས་པའི་སྡུག་བསྔལ་སེལ་བར་བྱེད་དོ། །སེམས་ཅན་གནོད་སེམས་དང་། རྨུགས་པ་དང་། གཉིད་དང་། རྒོད་པ་དང་། འགྱོད་པ་དང་། ཐེ་ཚོམ་གྱི་ཀུན་ནས་དཀྲིས་པས་སྡུག་བསྔལ་བ་རྣམས་ཀྱི་ཐེ་ཚོམ་གྱི་ཀུན་ནས་དཀྲིས་པ་སེལ་བར་བྱེད་དོ། །སེམས་ཅན་འདོད་པའི་རྟོག་པས་ཀུན་ནས་དཀྲིས་པས་སྡུག་བསྔལ་བ་རྣམས་ཀྱི་འདོད་པའི་རྟོག་པ་སེལ་བར་བྱེད་དོ། །འདོད་པའི་རྟོག་པ་ཅི་ལྟ་བ་བཞིན་དུ་གནོད་སེམས་དང་། རྣམ་པར་འཚེ་བ་དང་། ཉེ་དུ་དང་། ཡུལ་གྱི་མི་དང་། མི་འཆི་བའི་རྟོག་པ་དང་། ཁྱད་དུ་གསོད་པ་དང་ལྡན་པ་དང་། ཁྱིམ་གྱི་འབྱོར་པ་དང་ལྡན་པའི་རྟོག་པ་ཡང་དེ་དང་འདྲ་བར་རིག་པར་བྱའོ། །སེམས་ཅན་གཞན་གྱིས་སྨ་ཕབ་ཅིང་ཕམ་པར་བྱས་པའི་སྡུག་བསྔལ་གྱིས་སྡུག་བསྔལ་བ་རྣམས་ཀྱི་གཞན་གྱིས་སྨ་ཕབ་ཅིང་ཕམ་པར་བྱས་པའི་སྡུག་བསྔལ་སེལ་བར་བྱེད་དོ། །ལམ་གྱིས་ངལ་བར་གྱུར་པ་རྣམས་ལ་གནས་དང་སྟན་སྦྱིན་པ་དང་། ལུས་མཉེ་བས་ངལ་དུབ་པའི་སྡུག་བསྔལ་སེལ་བར་བྱེད་དོ། །

'di la byang chub sems dpa' ni sems can rnams kyi bya ba de dang de dag la grogs su 'gro ba na/ bya ba sems pa dang / bya ba gtan la 'bebs pa dang / lam du 'gro zhing 'ong ba dang / yang dag pa'i las kyi mtha' la sbyor ba dang / longs spyod rnams bsrung ba dang / bya ba rnams phan tshun sdum pa dang / dga' ston dang bsod nams bya ba la grogs su 'gro ba'o/ /yang byang chub sems dpa' ni sdug bsngal ba rnams kyi grogs su 'gro bar byed do/ /sems can nad kyis thebs pa rnams kyi nad g.yog byed do/ /long ba rnams khrid cing lam ston par byed do/ /'on pa rnams la ming gi mtshan ma ston pa'i sgo nas lag brdas don go bar byed do/ /rkang lag med pa rnams la mgo bo'am/ bzhon pas bteg ste khyer bar byed do| /sems can 'dod pa'i 'dun pas kun nas dkris pas sdug bsngal ba rnams kyi 'dod pa'i 'dun pas kun nas dkris pa'i sdug bsngal sel bar byed do/ /sems can gnod sems dang / rmugs pa dang / gnyid dang / rgod pa dang / 'gyod pa dang / the tshom gyi kun nas dkris pas sdug bsngal ba rnams kyi the tshom gyi kun nas dkris pa sel bar byed do/ /sems can 'dod pa'i rtog pas kun nas dkris pas sdug bsngal ba rnams kyi 'dod pa'i rtog pa sel bar byed do/ /'dod pa'i rtog pa ci lta ba bzhin du gnod sems dang / rnam par 'tshe ba dang / nye du dang / yul gyi mi dang / mi 'chi ba'i rtog pa dang / khyad du gsod pa dang ldan pa dang / khyim gyi 'byor pa dang ldan pa'i rtog pa yang de dang 'dra bar rig par bya'o/ /sems can gzhan gyis sma phab cing pham par byas pa'i sdug bsngal gyis sdug bsngal ba rnams kyi gzhan gyis sma phab cing pham par byas pa'i sdug bsngal sel bar byed do/ /lam gyis ngal bar gyur pa rnams la gnas dang stan sbyin pa dang / lus mnye bas ngal dub pa'i sdug bsngal sel bar byed do/ /

【a2 愛語一】

ཡང་བྱང་ཆུབ་སེམས་དཔའ་ནི་སེམས་ཅན་རྣམས་ལ་རིགས་པས་སྟོན་པར་བྱེད་དོ། །སེམས་ཅན་ཉེས་པར་སྤྱད་པ་སྤྱོད་པ་རྣམས་ཀྱི་ཉེས་པར་སྤྱད་པ་སྤང་བའི་ཕྱིར་ཚིག་འབྲུ་འབྱོར་པ་རྣམས་དང་།འབྲེལ་པ་རྣམས་དང་། རྗེས་སུ་མཐུན་པ་རྣམས་དང་། རྗེས་སུ་འཕྲོད་པ་རྣམས་དང་། ཐབས་དང་ལྡན་པ་རྣམས་དང་། འཚམ་པ་རྣམས་དང་། མཐུན་པ་རྣམས་དང་། འགྲུས་སྐྱོང་གི་ཡན་ལག་གི་ཚོགས་རྣམས་ཀྱིས་ཆོས་སྟོན་ཏོ། །ཡང་ན་ཐབས་མཁས་པས་ཀྱང་སྟོན་པར་བྱེད་དོ། །སེམས་ཅན་ཉེས་པར་སྤྱད་པ་སྤྱོད་པ་རྣམས་ཀྱི་ཉེས་པར་སྤྱོད་པ་སྤང་བའི་ཕྱིར། ཇི་ལྟ་བ་བཞིན་དུ་སེར་སྣ་ཅན་རྣམས་ཀྱི་སེར་སྣ་སྤང་བ་དང་། ཚེ་འདི་ལ་ཡང་དག་པ་དང་། ཚེགས་ཆུང་ངུས་ལོངས་སྤྱོད་རྣམས་བསྒྲུབ་པ་དང་། བསྲུང་བ་དང་། བསྟན་པ་འདི་ལ་ལྟ་བ་རྣམས་དད་པ་ཐོབ་པར་བྱ་བ་དང་། ལྟ་བ་རྣམ་པར་དག་པས་ངན་སོང་ལས་ཡང་དག་པར་འདའ་བར་བྱ་བ་དང་། ཀུན་ཏུ་སྦྱོར་བ་ཐམས་ཅད་མཐར་ཐུག་པས་སྡུག་བསྔལ་ཐམས་ཅད་ལས་ཡང་དག་པར་འདའ་བར་བྱ་བ་ཡང་དེ་དང་འདྲའོ། །

yang byang chub sems dpa' ni sems can rnams la rigs pas ston par byed do/ /sems can nyes par spyad pa spyod pa rnams kyi nyes par spyad pa spang ba'i phyir tshig 'bru 'byor pa rnams dang /'brel pa rnams dang / rjes su mthun pa rnams dang / rjes su 'phrod pa rnams dang / thabs dang ldan pa rnams dang / 'tsham pa rnams dang / mthun pa rnams dang / 'grus skyong gi yan lag gi tshogs rnams kyis chos ston to/ /yang na thabs mkhas pas kyang ston par byed do/ /sems can nyes par spyad pa spyod pa rnams kyi nyes par spyod pa spang ba'i phyir/ ji lta ba bzhin du ser sna can rnams kyi ser sna spang ba dang / tshe 'di la yang dag pa dang / tshegs chung ngus longs spyod rnams bsgrub pa dang / bsrung ba dang / bstan pa 'di la lta ba rnams dad pa thob par bya ba dang / lta ba rnam par dag pas ngan song las yang dag par 'da' bar bya ba dang / kun tu sbyor ba thams cad mthar thug pas sdug bsngal thams cad las yang dag par 'da' bar bya ba yang de dang 'dra'o/ /

【a3 布施五】【b1 報恩施】

ཡང་བྱང་ཆུབ་སེམས་དཔའ་ནི་ཕན་འདོགས་པའི་སེམས་ཅན་རྣམས་ལ་བྱས་པ་གཟོ་བ་སྟོན་པའི་ཚེ་མཐོང་ན་གུས་པར་བྱས་ཏེ། ཚུར་སྤྱོན་ལེགས་པར་བྱོན་ཏོ་ཞེས་བརྗོད་པས་སྨྲ་ཞིང་ཀུན་ཏུ་སྨྲ་ལ། ཡང་དག་པར་དགའ་བར་བྱེད། སྟན་དང་གནས་སྦྱིན་པས་ཀྱང་བསུ་བར་བྱེད་དོ། །དེའི་རྙེད་པ་དང་། བཀུར་སྟིའི་ལན་དེ་དང་མཉམ་པ࿒དང་། ལྷག་པར་ཉེ་བར་གནས་པར་བྱེད་ཀྱི། ཆུང་ངུས་ནི་མ་ཡིན་ནོ། །དེ་བྱ་བ་རྣམས་ལ་ནི་མ་བཅོལ་བར་གྲོགས་སུ་འགྲོ་ལ་བཅོལ་ན་ལྟ་ཅི་སྨོས། བྱ་བ་རྣམས་ལ་ཇི་ལྟ་བ་བཞིན་དུ་སྡུག་བསྔལ་བ་རྣམས་དང་། ཚུལ་བཞིན་དུ་བསྟན་པ་དང་། འཇིགས་པའི་སྐྱབས་བྱ་བ་དང་། སྡུག་བསྔལ་བར་གནས་པ་མྱ་ངན་བསལ་བ་དང་། ཡོ་བྱད་ཉེ་བར་སྒྲུབ་པ་དང་། གནས་སྦྱིན་པ་དང་། སེམས་དང་མཐུན་པར་བྱ་བ་དང་། ཡང་དག་པའི་ཡོན་ཏན་གྱིས་དགའ་བར་བྱ་བ་དང་། ནང་གི་སེམས་འཇམ་པོས་ཚར་གཅད་པ་དང་། རྫུ་འཕྲུལ་གྱིས་སྐྲག་པར་བྱ་བ་དང་། འདུན་པར་བྱ་བ་ལ་ཡང་དེ་དང་འདྲ་བར་སྦྱར་བར་བྱའོ། །

yang byang chub sems dpa' ni phan 'dogs pa'i sems can rnams la byas pa gzo ba ston pa'i tshe mthong na gus par byas te/ tshur spyon legs par byon to zhes brjod pas smra zhing kun tu smra la/ yang dag par dga' bar byed/ stan dang gnas sbyin pas kyang bsu bar byed do/ /de'i rnyed pa dang / bkur sti'i lan de dang mnyam pa dang / lhag par nye bar gnas par byed kyi/ chung ngus ni ma yin no/ /de bya ba rnams la ni ma bcol bar grogs su 'gro la bcol na lta ci smos/ bya ba rnams la ji lta ba bzhin du sdug bsngal ba rnams dang / tshul bzhin du bstan pa dang / 'jigs pa'i skyabs bya ba dang / sdug bsngal bar gnas pa mya ngan bsal ba dang / yo byad nye bar sgrub pa dang / gnas sbyin pa dang / sems dang mthun par bya ba dang / yang dag pa'i yon tan gyis dga' bar bya ba dang / nang gi sems 'jam pos tshar gcad pa dang / rdzu 'phrul gyis skrag par bya ba dang / 'dun par bya ba la yang de dang 'dra bar sbyar bar bya'o/ /

【b2 故苦無畏施】

ཡང་བྱང་ཆུབ་སེམས་དཔའ་ནི་སེམས་ཅན་འཇིགས་པ་རྣམས་འཇིགས་པ་དག་ལས་སྲུང་བར་བྱེད་དོ། །གཅན་གཟན་གྱི་གནོད་པའི་འཇིགས་པ་ལས་ཀྱང་སེམས་ཅན་རྣམས་སྲུང་ངོ་། །ཀློང་དང་ཆུ་སྲིན་འཛིན་ཁྲིའི་འཇིགས་པ་དང་། རྒྱལ་པོའི་འཇིགས་པ་དང་། ཆོམ་རྐུན་གྱི་འཇིགས་པ་དང་། ཕྱིར་རྒོལ་བས་འཇིགས་པ་དང་། རྗེ་བོ་དང་བདག་པོའི་འཇིགས་པ་དང་། འཚོ་བ་མེད་པའི་འཇིགས་པ་དང་། མི་སྙན་པའི་འཇིགས་པ་དང་། འཁོར་དུ་བག་ཚ་བའི་འཇིགས་པ་དང་། མི་མ་ཡིན࿒པའི་འཇིགས་པ་དང་། རོ་ལངས་ཀྱི་འཇིགས་པ་ལས་ཀྱང་སྲུང་བར་བྱེད་དོ། །

yang byang chub sems dpa' ni sems can 'jigs pa rnams 'jigs pa dag las srung bar byed do/ /gcan gzan gyi gnod pa'i 'jigs pa las kyang sems can rnams srung ngo / /klong dang chu srin 'dzin khri'i 'jigs pa dang / rgyal po'i 'jigs pa dang / chom rkun gyi 'jigs pa dang / phyir rgol bas 'jigs pa dang / rje bo dang bdag po'i 'jigs pa dang / 'tsho ba med pa'i 'jigs pa dang / mi snyan pa'i 'jigs pa dang / 'khor du bag tsha ba'i 'jigs pa dang / mi ma yin pa'i 'jigs pa dang / ro langs kyi 'jigs pa las kyang srung bar byed do/ /

【b3 除愛無畏施】

ཡང་བྱང་ཆུབ་སེམས་དཔའ་ནི་སེམས་ཅན་སྡུག་བསྔལ་ཞིང་འདུག་པ་རྣམས་ཀྱི་མྱ་ངན་སེལ་བར་བྱེད་དེ། གཉེན་བཤེས་ཀྱི་སྡུག་བསྔལ་ལས་བརྩམས་ཏེ་ཕ་མ་ཤི་ན་ཡང་མྱ་ངན་སེལ་བར་བྱེད་དོ། །བུ་དང་ཆུང་མ་ཤི་བ་དང་། བྲན་དང་བྲན་མོ་དང་། ལས་བྱེད་པ་དང་། ཞོ་ཤས་འཚོ་བ་ཤི་བ་དང་། མཛའ་བཤེས་དང་། གྲོས་གྲོགས་དང་། ཉེ་དུ་དང་། རྒན་རབས་ཤི་བ་དང་། སློབ་དཔོན་དང་། མཁན་པོ་དང་། བླ་མ་ལྟ་བུ་ཤི་ན་ཡང་མྱ་ངན་སེལ་བར་བྱེད་དོ། །ཡང་ལོངས་སྤྱོད་ཀྱི་སྡུག་བསྔལ་ལས་བརྩམས་ཏེ། གལ་ཏེ་གཞན་དག་གི་ལོངས་སྤྱོད་རྒྱལ་པོས་ཕྲོགས་ན་ཡང་དེ་ལ་མྱ་ངན་སེལ་བར་བྱེད་དོ། །ཆོམ་རྐུན་གྱིས་ཕྲོགས་པར་གྱུར་པའམ། མེས་ཚིག་གམ། ཆུས་ཁྱེར་རམ། གཏེར་དག་ཏུ་ལེགས་པར་མ་སྦས་པས་ཆུད་ཟོས་པའམ། ལས་རྣམས་ནན་ཏན་དུ་མ་བྱས་པས་མ་རུངས་པས་གྱུར་པའམ། བགོ་སྐལ་ལ་སྤྱོད་པ་མི་འཛའ་བ་རྣམས་ཀྱིས་ཁྱེར་བར་གྱུར་པའམ། ཁྱིམ་དུ་ཁྱིམ་གྱི་ཕུང་ཁྲོལ་བྱུང་བར་གྱུར་པའམ། གང་གིས་ལོངས་སྤྱོད་དེ་དག་ལ་ཚུལ་མ་ཡིན་པས་སྡུག་བསྔལ་བྱས་པར་གྱུར་ཏེ། གཞི་དེ་ལས་སེམས་ཅན་རྣམས་ཀྱི་མྱ་ངན་ཆུང་ངུ་དང་། འབྲིང་དང་། ཆེན་པོ་རྣམས་སྐྱེས་པ་ཡང་བྱང་ཆུབ་སེམས་དཔས་ཡང་དག་པར་སེལ་བར་བྱེད་དོ། །

yang byang chub sems dpa' ni sems can sdug bsngal zhing 'dug pa rnams kyi mya ngan sel bar byed de/ gnyen bshes kyi sdug bsngal las brtsams te pha ma shi na yang mya ngan sel bar byed do/ /bu dang chung ma shi ba dang / bran dang bran mo dang / las byed pa dang / zho shas 'tsho ba shi ba dang / mdza' bshes dang / gros grogs dang / nye du dang / rgan rabs shi ba dang / slob dpon dang / mkhan po dang / bla ma lta bu shi na yang mya ngan sel bar byed do/ /yang longs spyod kyi sdug bsngal las brtsams te/ gal te gzhan dag gi longs spyod rgyal pos phrogs na yang de la mya ngan sel bar byed do/ /chom rkun gyis phrogs par gyur pa'am/ mes tshig gam/ chus khyer ram/ gter dag tu legs par ma sbas pas chud zos pa'am/ las rnams nan tan du ma byas pas ma rungs pas gyur pa'am/ bgo skal la spyod pa mi 'dza' ba rnams kyis khyer bar gyur pa'am/ khyim du khyim gyi phung khrol byung bar gyur pa'am/ gang gis longs spyod de dag la tshul ma yin pas sdug bsngal byas par gyur te/ gzhi de las sems can rnams kyi mya ngan chung ngu dang / 'bring dang / chen po rnams skyes pa yang byang chub sems dpas yang dag par sel bar byed do/ /

【b4 財施】

ཡང་བྱང་ཆུབ་སེམས་དཔའ་ནི་ཡོ་བྱད་འདོད་པ་རྣམས་ལ་ཡོ་བྱད་སྒྲུབ་པར་བྱེད་དེ། ཟས་འདོད་པ་རྣམས་ལ་ཟས་སྦྱིན་པར་བྱེད་དོ། །སྐོམ་འདོད་པ་རྣམས་ལ་སྐོམ་དང་། བཞོན་པ་འདོད་པ་རྣམས་ལ་བཞོན་པ་དང་། གོས་འདོད་པ་རྣམས་ལ་གོས་དང་། རྒྱན་འདོད་པ་རྣམས་ལ་རྒྱན་དང་། སྣོད་སྤྱད་འདོད་པ་རྣམས་ལ་སྣོད་སྤྱད་དང་། སྤོས་དང་མེ་ཏོག་ཕྲེང་དང་། བྱུག་པ་འདོད་པ་རྣམས་ལ་སྤོས་དང་། མེ་ཏོག་ཕྲེང་དང་། བྱུག་པ་དང་། གནས་འདོད་པ་རྣམས་ལ་གནས་དང་། སྣང་བ་འདོད་པ་རྣམས་ལ་སྣང་བ་སྦྱིན་པར་བྱེད་དོ། །

yang byang chub sems dpa' ni yo byad 'dod pa rnams la yo byad sgrub par byed de/ zas 'dod pa rnams la zas sbyin par byed do/ /skom 'dod pa rnams la skom dang / bzhon pa 'dod pa rnams la bzhon pa dang / gos 'dod pa rnams la gos dang / rgyan 'dod pa rnams la rgyan dang / snod spyad 'dod pa rnams la snod spyad dang / spos dang me tog phreng dang / byug pa 'dod pa rnams la spos dang / me tog phreng dang / byug pa dang / gnas 'dod pa rnams la gnas dang / snang ba 'dod pa rnams la snang ba sbyin par byed do/ /

【b5 法施御眾施】

ཡང་བྱང་ཆུབ་སེམས་དཔའ་ནི་ཡོངས་སུ་སྡུད་པའི་ཚུལ་ཁྲིམས་ཀྱིས་སེམས་ཅན་རྣམས་ཚོགས་ཡོངས་སུ་བསྡུ་བའི་ཚུལ་གྱིས་ཡོངས་སུ་སྡུད་པར་བྱེད་དེ། སྙིང་བརྩེ་བའི་སེམས་ཁོ་ན་སྔོན་དུ་བཏང་སྟེ༑ ཟང་ཟིང་མེད་པའི་སེམས་ཀྱིས་ཐོག་མར་ཇེ་གནས་སྦྱིན་པར་བྱེད་དོ། །དེའི་འོག་ཏུ་དེ་དག་གི་དོན་གྱི་ཕྱིར་བྲམ་ཟེ་དང་། ཁྱིམ་བདག་དད་པ་ཅན་རྣམས་ལས་ཆོས་བཞིན་དུ་གོས་དང་། ཟས་དང་། མལ་ཆ་དང་། སྟན་དང་། ན་བའི་གསོས་སྨན་དང་། ཡོ་བྱད་རྣམས་ཚོལ་བར་བྱེད་དོ། །རང་གི་གོས་དང་། ཟས་དང་མལ་ཆ་དང་། སྟན་དང་། ན་བའི་གསོས་སྨན་དང་། ཡོ་བྱད་ཆོས་དང་མཐུན་ཞིང་ཆོས་བཞིན་དུ་རྙེད་པ་རྣམས་ཀྱང་ཐུན་མོང་དུ་ལོངས་སྤྱོད་པར་བྱེད་དེ། སྦེད་ཅིང་སྤྱོད་པ་མ་ཡིན་ནོ། །དུས་དུས་སུ་མཐུན་པའི་གདམས་ངག་རྣམ་པ་བརྒྱད་ཀྱང་སྦྱིན་པར་བྱེད་ལ། རྗེས་སུ་བསྟན་པ་རྣམ་པ་ལྔ་ཡང་རྗེས་སུ་སྟོན་པར་བྱེད་དོ། །གདམས་ངག་དང་རྗེས་སུ་བསྟན་པ་ནི་སྟོབས་ཀྱི་རིགས་ཀྱི་ལེའུ་ལས་ཇི་སྐད་བསྟན་པ་ཡིན་ཏེ། འདིར་ཡང་དེ་བཞིན་དུ་རིག་པར་བྱའོ། །

yang byang chub sems dpa' ni yongs su sdud pa'i tshul khrims kyis sems can rnams tshogs yongs su bsdu ba'i tshul gyis yongs su sdud par byed de/ snying brtse ba'i sems kho na sngon du btang ste| zang zing med pa'i sems kyis thog mar je gnas sbyin par byed do/ /de'i 'og tu de dag gi don gyi phyir bram ze dang / khyim bdag dad pa can rnams las chos bzhin du gos dang / zas dang / mal cha dang / stan dang / na ba'i gsos sman dang / yo byad rnams tshol bar byed do/ /rang gi gos dang / zas dang mal cha dang / stan dang / na ba'i gsos sman dang / yo byad chos dang mthun zhing chos bzhin du rnyed pa rnams kyang thun mong du longs spyod par byed de/ sbed cing spyod pa ma yin no/ /dus dus su mthun pa'i gdams ngag rnam pa brgyad kyang sbyin par byed la/ rjes su bstan pa rnam pa lnga yang rjes su ston par byed do/ /gdams ngag dang rjes su bstan pa ni stobs kyi rigs kyi le'u las ji skad bstan pa yin te/ 'dir yang de bzhin du rig par bya'o/ /

【a4 利行四】【b1 於無德善人，性好隨轉】【c1 總】

ཡང་བྱང་ཆུབ་སེམས་དཔའ་ནི་སེམས་དང་མཐུན་པར་བྱེད་པའི་ཚུལ་ཁྲིམས࿒ཀྱིས་སེམས་ཅན་རྣམས་ཀྱི་སེམས་དང་མཐུན་པར་བྱེད་པ་ན། ཐོག་མ་ཁོ་ནར་སེམས་ཅན་རྣམས་ཀྱི་བསམ་པ་དང་། རང་བཞིན་དང་། ཁམས་ཤེས་སོ། །བསམ་པ་དང་། རང་བཞིན་དང་། ཁམས་ཤེས་ནས་སེམས་ཅན་གང་དག་དང་ཇི་ལྟར་ལྷན་ཅིག་གནས་པར་བྱ་བ་དེ་ལྟར་དེ་དག་དང་གནས་སོ། །སེམས་ཅན་གང་དག་ལ་ཇི་ལྟར་བསྒྲུབ་པར་བྱ་བ་དེ་ལྟར་དེ་དག་ལ་སྒྲུབ་པར་བྱེད་དོ༑ །

yang byang chub sems dpa' ni sems dang mthun par byed pa'i tshul khrims kyis sems can rnams kyi sems dang mthun par byed pa na/ thog ma kho nar sems can rnams kyi bsam pa dang / rang bzhin dang / khams shes so/ /bsam pa dang / rang bzhin dang / khams shes nas sems can gang dag dang ji ltar lhan cig gnas par bya ba de ltar de dag dang gnas so/ /sems can gang dag la ji ltar bsgrub par bya ba de ltar de dag la sgrub par byed do| /

【c2 別】【d1 第一句生他苦樂有隨不隨】【e1 明菩薩所現身語生他憂苦無益即止，有益則行】

བྱང་ཆུབ་སེམས་དཔའ་སེམས་ཅན་གང་གི་སེམས་དང་མཐུན་པར་བྱེད་འདོད་པར་གྱུར་པ་དེ་ལ་གལ་ཏེ་ལུས་དང་ངག་གི་དངོས་པོ་ཀུན་ཏུ་སྤྱོད་པ་དེ་ལྟ་བུ་དེ་འདྲ་བས་དེའི་སྡུག་བསྔལ་དང་། ཡིད་མི་བདེ་བ་སྐྱེ་བར་མཐོང་ལ། སྡུག་བསྔལ་བ་དང་ཡིད་མི་བདེ་བ་དེས་ཀྱང་དེ་མི་དགེ་བའི་གནས་ནས་བསླངས་ཏེ། དགེ་བའི་གནས་སུ་འཇོག་པར་མི་འགྱུར་ན་ནི་བྱང་ཆུབ་སེམས་དཔས་སོ་སོར་བརྟགས་ནས་ལུས་དང་ངག་གིས་ཀུན་ཏུ་སྤྱོད་པ་དེ་བསྒྲིམས་ཏེ་ཡོངས་སུ་སྤོང་ཞིང་ཀུན་ཏུ་སྤྱོད་པར་མི་བྱེད་དོ། །གལ་ཏེ་སྡུག་བསྔལ་བ་དང་། ཡིད་མི་བདེ་བ་དེས་ཀྱང་དེ་མི་དགེ་བའི་གནས་ནས་བསླངས་ཏེ་དགེ་བའི་གནས་སུ་འཇོག་པར་མཐོང་ན་ནི། བྱང་ཆུབ་སེམས་དཔའ་འདི་ལྟ་སྟེ། གཞན་ལ་སྙིང་བརྩེ་བ་ཁོ་ན་ཉེ་བར་བཟུང་ནས་སོ་སོར་བརྟགས་ཏེ། གཞན་གྱི་སེམས་དང་མཐུན་པར་མི་བྱེད་དོ། །

byang chub sems dpa' sems can gang gi sems dang mthun par byed 'dod par gyur pa de la gal te lus dang ngag gi dngos po kun tu spyod pa de lta bu de 'dra bas de'i sdug bsngal dang / yid mi bde ba skye bar mthong la/ sdug bsngal ba dang yid mi bde ba des kyang de mi dge ba'i gnas nas bslangs te/ dge ba'i gnas su 'jog par mi 'gyur na ni byang chub sems dpas so sor brtags nas lus dang ngag gis kun tu spyod pa de bsgrims te yongs su spong zhing kun tu spyod par mi byed do/ /gal te sdug bsngal ba dang / yid mi bde ba des kyang de mi dge ba'i gnas nas bslangs te dge ba'i gnas su 'jog par mthong na ni/ byang chub sems dpa' 'di lta ste/ gzhan la snying brtse ba kho na nye bar bzung nas so sor brtags te/ gzhan gyi sems dang mthun par mi byed do/ /

【e2 明菩薩於他事中現行身語生餘有情憂苦無益則止，有益則行】

གཞན་དག་ལ་ལུས་དང་། ངག་གི་དངོས་པོ་ཀུན་ཏུ་སྤྱོད་པ་གང་གིས་གཞན་དག་གི་སྡུག་བསྔལ་བ་དང་། ཡིད་མི་བདེ་བ་སྐྱེ་བར་འགྱུར་ལ་དེ་ཡང་གཞན་དག་དང་། དེ་ལས་གཞན་པ་རྣམས་མི་དགེ་བའི་གནས་ནས་བསླངས་ཏེ། དགེ་བའི་གནས་སུ་འཇོག་པར་མི་འགྱུར་ན་ཡང་། བྱང་ཆུབ་སེམས་དཔས་སོ་སོར་བརྟགས་ཏེ། དེ་ལས་གཞན་པ་རྣམས་ཀྱི་སེམས་དང་མཐུན་པར་མི་བྱ་བའི་ཕྱིར། ལུས་དང་ངག་གི་ཀུན་ཏུ་སྤྱོད་པ་དེ་གཏོང་བར་བྱེད་དོ༑ །གལ་ཏེ་གཞན་དག་དང་དེ་ལས་གཞན་པ་རྣམས་སམ། དེ࿒གཉི་ག་མི་དགེ་བའི་གནས་ནས་བསླངས་ཏེ། དགེ་བའི་གནས་སུ་འཇོག་པར་མཐོང་ན་ནི་བྱང་ཆུབ་སེམས་དཔས་སྙིང་བརྩེ་བའི་སེམས་ཁོ་ན་ཉེ་བར་བཞག་སྟེ། སོ་སོར་བརྟགས་ནས་ལུས་དང་ངག་གི་ཀུན་ཏུ་སྤྱོད་པར་བྱེད་དེ། སེམས་ཅན་དེ་དག་གི་སེམས་དང་མཐུན་པར་མི་བྱེད་དོ། །

gzhan dag la lus dang / ngag gi dngos po kun tu spyod pa gang gis gzhan dag gi sdug bsngal ba dang / yid mi bde ba skye bar 'gyur la de yang gzhan dag dang / de las gzhan pa rnams mi dge ba'i gnas nas bslangs te/ dge ba'i gnas su 'jog par mi 'gyur na yang / byang chub sems dpas so sor brtags te/ de las gzhan pa rnams kyi sems dang mthun par mi bya ba'i phyir/ lus dang ngag gi kun tu spyod pa de gtong bar byed do| /gal te gzhan dag dang de las gzhan pa rnams sam/ de gnyi ga mi dge ba'i gnas nas bslangs te/ dge ba'i gnas su 'jog par mthong na ni byang chub sems dpas snying brtse ba'i sems kho na nye bar bzhag ste/ so sor brtags nas lus dang ngag gi kun tu spyod par byed de/ sems can de dag gi sems dang mthun par mi byed do/ /

【e3 明菩薩於自事中現行身語生他憂苦非學處攝不順福智則止】

བྱང་ཆུབ་སེམས་དཔའ་ནི་བདག་ཉིད་ཀྱི་ལུས་དང་ངག་གིས་དངོས་པོ་ཀུན་ཏུ་སྤྱོད་པ་གང་གིས་ཕ་རོལ་དག་གི་སྡུག་བསྔལ་བ་དང་། ཡིད་མི་བདེ་བ་སྐྱེ་བར་ཡང་དག་པར་མཐོང་ལ། ལུས་དང་ངག་གི་ཀུན་ཏུ་སྤྱོད་པ་དེ་ཡང་བསླབ་པའི་གཞིར་གཏོགས་པ་ཡང་མ་ཡིན། བསོད་ནམས་དང་ཡེ་ཤེས་ཀྱི་ཚོགས་དང་ལྡན་པ་ཡང་མ་ཡིན་ལ། སྡུག་བསྔལ་བ་དང་། ཡིད་མི་བདེ་བ་དེས་ཀྱང་གཞན་དག་མི་དགེ་བའི་གནས་ནས་ཞེས་བྱ་བ་ལ་སོགས་པ་ནི་སྔ་མ་བཞིན་དུ་རིག་པར་བྱ་སྟེ། གཞན་གྱི་སེམས་བསྲུང་བའི་ཕྱིར་བྱང་ཆུབ་སེམས་དཔས་ལུས་དང་ངག་གི་ཀུན་ཏུ་སྤྱོད་པ་དེ་གཏོང་བར་བྱེད་དོ། །དེ་ལས་བཟློག་པའི་ཀུན་ཏུ་སྤྱོད་པ་ཡང་སྔ་མ་བཞིན་དུ་རིགས་པར་བྱའོ། །སྡུག་བསྔལ་བ་དང་ཡིད་མི་བདེ་བ་ཇི་ལྟ་བ་བཞིན་དུ་བདེ་བ་དང་ཡིད་བདེ་བ་ཡང་དེ་དང་འདྲ་སྟེ། ཅི་རིགས་པར་རྒྱས་པར་རིགས་པར་བྱའོ། །

byang chub sems dpa' ni bdag nyid kyi lus dang ngag gis dngos po kun tu spyod pa gang gis pha rol dag gi sdug bsngal ba dang / yid mi bde ba skye bar yang dag par mthong la/ lus dang ngag gi kun tu spyod pa de yang bslab pa'i gzhir gtogs pa yang ma yin/ bsod nams dang ye shes kyi tshogs dang ldan pa yang ma yin la/ sdug bsngal ba dang / yid mi bde ba des kyang gzhan dag mi dge ba'i gnas nas zhes bya ba la sogs pa ni snga ma bzhin du rig par bya ste/ gzhan gyi sems bsrung ba'i phyir byang chub sems dpas lus dang ngag gi kun tu spyod pa de gtong bar byed do/ /de las bzlog pa'i kun tu spyod pa yang snga ma bzhin du rigs par bya'o/ /sdug bsngal ba dang yid mi bde ba ji lta ba bzhin du bde ba dang yid bde ba yang de dang 'dra ste/ ci rigs par rgyas par rigs par bya'o/ /

【d2 第二句知他忿纏可捨不捨有隨不隨】

བྱང་ཆུབ་སེམས་དཔའ་གཞན་གྱི་སེམས་དང་མཐུན་པར་བྱེད་པ་ནི་གཞན་ཁྲོ་བའི་ཀུན་ནས་དཀྲིས་པས་ཀུན་ནས་དཀྲིས་པ་ལ་ཁྲོ་བའི་ཀུན་ནས་དཀྲིས་པ་མེད་པར་མ་གྱུར་གྱི་བར་དུ་མངོན་སུམ་དུ་བསྔགས་པ་ཡང་མི་བརྗོད་ན་བསྔགས་པ་མ་ཡིན་པ་ལྟ་ཅི་སྨོས་ཏེ་ཤད་ཀྱིས་སྦྱང་བར་མི་བྱེད་དོ། །

byang chub sems dpa' gzhan gyi sems dang mthun par byed pa ni gzhan khro ba'i kun nas dkris pas kun nas dkris pa la khro ba'i kun nas dkris pa med par ma gyur gyi bar du mngon sum du bsngags pa yang mi brjod na bsngags pa ma yin pa lta ci smos te shad kyis sbyang bar mi byed do/ /

【d3 第三句明他來須共談論】

ཡང་བྱང་ཆུབ་སེམས་དཔའ་གཞན་གྱི་སེམས་དང་མཐུན་པར་བྱེད་པ་ནི། གཞན་མི་སྨྲ་བ་ལ་ཡང་སྨྲ་ཞིང་ཡང་དག་པར་དགའ་བར་བྱེད་ན། སྨྲ་བ་དང་ཡང་དག་པར་དགའ་བར་བྱེད་པ་ལྟ་ལ་ཅི་སྨོས།

yang byang chub sems dpa' gzhan gyi sems dang mthun par byed pa ni/ gzhan mi smra ba la yang smra zhing yang dag par dga' bar byed na/ smra ba dang yang dag par dga' bar byed pa lta la ci smos/

【d4 第四句不故意惱觸】

བྱང་ཆུབ་སེམས་དཔའ་གཞན་གྱི་སེམས་དང་མཐུན་པར་བྱེད་པ་ནི་གཞན་དག་ལ་འཁྲུག་པར་མི་བྱེད་དེ། དེ་དག་ཉིད་ལ་སྙིང་བརྩེ་བའི་ཕྱིར་སྨ་དབབ་པར་འདོད་པར་ཟད་དེ། དབང་པོ་རྣམས་རབ་ཏུ་ཞི࿒བས་སྨ་འབེབས་པར་བྱེད་དོ། །

byang chub sems dpa' gzhan gyi sems dang mthun par byed pa ni gzhan dag la 'khrug par mi byed de/ de dag nyid la snying brtse ba'i phyir sma dbab par 'dod par zad de/ dbang po rnams rab tu zhi bas sma 'bebs par byed do/ /

【d5 第五句不嗤誚輕弄】

བྱང་ཆུབ་སེམས་དཔའ་གཞན་གྱི་སེམས་དང་མཐུན་པར་བྱེད་པ་ནི་གཞན་དག་ལ་འཕྱ་བར་ཡང་མི་བྱེད། བསྟིང་བར་ཡང་མི་བྱེད་ལ། དེ་བག་འཁུམས་པར་མི་བྱེད་དོ། །བདེ་བ་ལ་རེག་པར་མི་གནས་པར་བྱ་བའི་ཕྱིར་ཐེ་ཚོམ་སློང་བར་ཡང་མི་བྱེད་དོ། །ཆད་པས་བཅད་ཅིང་སྨ་བབ་ཟིན་པ་ལ་ཡང་ཆད་པའི་གནས་ཀྱིས་གླེང་བར་མི་བྱེད་དོ༑ །དགའ་བའི་ཤས་ཆུང་བ་ལ་ཡང་བདག་ཉིད་མཐོ་བར་མི་སྟོན་ཏོ། །

byang chub sems dpa' gzhan gyi sems dang mthun par byed pa ni gzhan dag la 'phya bar yang mi byed/ bsting bar yang mi byed la/ de bag 'khums par mi byed do/ /bde ba la reg par mi gnas par bya ba'i phyir the tshom slong bar yang mi byed do/ /chad pas bcad cing sma bab zin pa la yang chad pa'i gnas kyis gleng bar mi byed do| /dga' ba'i shas chung ba la yang bdag nyid mtho bar mi ston to/ /

【d6 第六句非時不非時親近】

བྱང་ཆུབ་སེམས་དཔའ་གཞན་གྱི་སེམས་དང་མཐུན་པར་བྱེད་པ་ནི་གཞན་དག་ལ་མི་བསྟེན་པར་ཡང་མི་བྱེད། ཧ་ཅང་བསྟེན་པར་ཡང་མི་བྱེད། དུས་མ་ཡིན་པར་ཡང་བསྟེན་པར་ཡང་མི་བྱེད།

byang chub sems dpa' gzhan gyi sems dang mthun par byed pa ni gzhan dag la mi bsten par yang mi byed/ ha cang bsten par yang mi byed/ dus ma yin par yang bsten par yang mi byed/

【d7 第七句不現前毀他所愛讚他非愛】

དེ་དག་གི་མདུན་དུ་མཛའ་བོ་ལ་སྨོད་པར་ཡང་མི་བྱེད། མི་མཛའ་བའི་བསྔགས་པ་ཡང་མི་བརྗོད། མ་འདྲིས་པ་ལ་ཡིད་རྟོན་པར་ཡང་མི་བྱེད། རྒྱུན་དུ་སློང་བར་ཡང་མི་བྱེད། བླང་བ་ལ་ཡང་ཚོད་ཤེས་པ་ཡིན། ཟས་དང་སྐོམ་ལ་སོགས་པ་ལ་བོས་ན་ཡང་སྤོང་བར་མི་བྱེད་དོ། །ཡང་ན་ཆོས་དང་མཐུན་པར་ཤད་ཀྱིས་བྱང་བར་བྱེད་དོ། །

de dag gi mdun du mdza' bo la smod par yang mi byed/ mi mdza' ba'i bsngags pa yang mi brjod/ ma 'dris pa la yid rton par yang mi byed/ rgyun du slong bar yang mi byed/ blang ba la yang tshod shes pa yin/ zas dang skom la sogs pa la bos na yang spong bar mi byed do/ /yang na chos dang mthun par shad kyis byang bar byed do/ /

【b2 明讚有德】

ཡང་བྱང་ཆུབ་སེམས་དཔའ་ནི་ཡང་དག་པའི་ཡོན་ཏན་གྱིས་ཡང་དག་པར་དགའ་བར་བྱ་བའི་ཚུལ་ཁྲིམས་ཀྱིས་སེམས་ཅན་རྣམས་ཡང་དག་པར་དགའ་བར་བྱེད་པ་ན། དད་པའི་ཡོན་ཏན་དང་ལྡན་པ་རྣམས་ལ་ནི་དད་པའི་ཡོན་ཏན་གྱི་འབྲེལ་པའི་གཏམ་གྱིས་ཡང་དག་པར་དགའ་བར་བྱེད་དོ། །ཚུལ་ཁྲིམས་ཀྱི་ཡོན་ཏན་དང་ལྡན་པ་རྣམས་ལ་ནི་ཚུལ་ཁྲིམས་ཀྱི་ཡོན་ཏན་གྱི་འབྲེལ་པའི་གཏམ་གྱིས་ཡང་དག་པར་དགའ་བར་བྱེད་དོ། །ཐོས་པའི་ཡོན་ཏན་དང་ལྡན་པ་རྣམས་ལ་ནི་ཐོས་པའི་ཡོན་ཏན་གྱི་འབྲེལ་པའི་གཏམ་གྱིས་ཡང་དག་པར་དགའ་བར་བྱེད་དོ། །གཏང་བའི་ཡོན་ཏན་དང་ལྡན་པ་རྣམས་ལ་ནི་གཏོང་བའི་ཡོན་ཏན་གྱི་འབྲེལ་པའི་གཏམ་གྱིས་ཡང་དག་པར་དགའ་བར་བྱེད་དོ། །ཤེས་རབ་ཀྱི་ཡོན་ཏན་དང་ལྡན་པ་རྣམས་ལ་ནི་ཤེས་རབ་ཀྱི་ཡོན་ཏན་གྱི་འབྲེལ་པའི་གཏམ་གྱིས་ཡང་དག་པར་དགའ་བར་བྱེད་དོ། །

yang byang chub sems dpa' ni yang dag pa'i yon tan gyis yang dag par dga' bar bya ba'i tshul khrims kyis sems can rnams yang dag par dga' bar byed pa na/ dad pa'i yon tan dang ldan pa rnams la ni dad pa'i yon tan gyi 'brel pa'i gtam gyis yang dag par dga' bar byed do/ /tshul khrims kyi yon tan dang ldan pa rnams la ni tshul khrims kyi yon tan gyi 'brel pa'i gtam gyis yang dag par dga' bar byed do/ /thos pa'i yon tan dang ldan pa rnams la ni thos pa'i yon tan gyi 'brel pa'i gtam gyis yang dag par dga' bar byed do/ /gtang ba'i yon tan dang ldan pa rnams la ni gtong ba'i yon tan gyi 'brel pa'i gtam gyis yang dag par dga' bar byed do/ /shes rab kyi yon tan dang ldan pa rnams la ni shes rab kyi yon tan gyi 'brel pa'i gtam gyis yang dag par dga' bar byed do/ /

【b3 明有過易調治罰驅擯】

ཡང་བྱང་ཆུབ་སེམས་དཔའ་ནི་ཚར་གཅད་པའི་ཚུལ་ཁྲིམས་ཀྱིས་སེམས་ཅན་རྣམས་ཚར་གཅོད་པར་བྱེད་དེ། ཉེས་པ་ཆུང་ངུ་དང་། འགལ་བ་ཆུང་ངུ་ལ་ནི་བསམ་པ་འཇམ་པོ་དང་སྡང་བ་མེད་པས་སྨ་དབབ་པ་ཆུང་ངུས་སྨ་འབེབས་པར་བྱེད་དོ། །ཉེས་པ་འབྲིང་དང་། འགལ་བ་འབྲིང་ལ་ནི་སྨ་དབབ་པ་འབྲིང་གིས་སྨ་འབེབས་པར་བྱེད་དོ། །ཉེས་པ་ཆེན་པོ་དང་འགལ་བ་ཆེན་པོ་ལ་སྨ་དབབ་པ་ཆེན་པོས་སྨ་འབེབས་པར་བྱེད་དོ། །སྨ་དབབ་པ་ཇི་ལྟ་བ་བཞིན་དུ་ཆད་པས་བཅད་པ་ཡང་དེ་དང་འདྲ་བར་རིག་པར་བྱའོ། །ཉེས་པ་ཆུང་ངུ་དང་། འབྲིང་དང་། འགལ་བ་ཆུང་ངུ་དང་། འབྲིང་ལ་ནི་བྱང་ཆུབ་སེམས་དཔས་དེ་དག་ཉིད་དང་གཞན་དག་ལ་ལེགས་པར་རྗེས་སུ་བསྟན་པའི་ཕྱིར་སྙིང་བརྩེ་བའི་སེམས་དང་ཕན་པའི་སེམས་ཀྱིས་ཕྱིར་དགུག་པའི་ཕྱིར། རེ་ཞིག་པའི་ཚུལ་གྱིས་སྐྲོད་པར་བྱེད་དོ། །ཉེས་པ་ཆེན་པོ་དང་འགའ་བ་ཆེན་པོ་ལ་ནི་དེ་དག་ཉིད་ལ་སྙིང་བརྩེ་བས་དེ་དག་བསྟན་པ་འདི་ལ་བསོད་ནམས་མ་ཡིན་པ་ཆེས་མང་དུ་ཡོངས་སུ་འཛིན་པར་མི་འགྱུར་བར་བྱ་བའི་ཕྱིར་དང་། གཞན་དག་ལ་ཡང་ཕན་པར་འདོད་པས་ལེགས་པར་རྗེས་སུ་བསྟན་པའི་ཕྱིར་ཕྱིན་ཆད་འགྲོགས་པར་མི་བྱ་བ་དང་། ལོངས་སྤྱད་པར་མི་བྱ་བ་དང་། ཇི་སྲིད་འཚོའི་བར་དུ་ཡང་ཕྱིར་མི་དགུག་པའི་ཚུལ་གྱིས་སྐྲོད་པར་བྱེད་དོ། །

yang byang chub sems dpa' ni tshar gcad pa'i tshul khrims kyis sems can rnams tshar gcod par byed de/ nyes pa chung ngu dang / 'gal ba chung ngu la ni bsam pa 'jam po dang sdang ba med pas sma dbab pa chung ngus sma 'bebs par byed do/ /nyes pa 'bring dang / 'gal ba 'bring la ni sma dbab pa 'bring gis sma 'bebs par byed do/ /nyes pa chen po dang 'gal ba chen po la sma dbab pa chen pos sma 'bebs par byed do/ /sma dbab pa ji lta ba bzhin du chad pas bcad pa yang de dang 'dra bar rig par bya'o/ /nyes pa chung ngu dang / 'bring dang / 'gal ba chung ngu dang / 'bring la ni byang chub sems dpas de dag nyid dang gzhan dag la legs par rjes su bstan pa'i phyir snying brtse ba'i sems dang phan pa'i sems kyis phyir dgug pa'i phyir/ re zhig pa'i tshul gyis skrod par byed do/ /nyes pa chen po dang 'ga' ba chen po la ni de dag nyid la snying brtse bas de dag bstan pa 'di la bsod nams ma yin pa ches mang du yongs su 'dzin par mi 'gyur bar bya ba'i phyir dang / gzhan dag la yang phan par 'dod pas legs par rjes su bstan pa'i phyir phyin chad 'grogs par mi bya ba dang / longs spyad par mi bya ba dang / ji srid 'tsho'i bar du yang phyir mi dgug pa'i tshul gyis skrod par byed do/ /

【b4 明有過難調現通折伏或為恐怖或為引攝】

ཡང་བྱང་ཆུབ་སེམས་དཔའ་རྫུ་འཕྲུལ་གྱི་སྟོབས་ཀྱིས་སེམས་ཅན་རྣམས་སྐྲག་པར་བྱེད࿒འདོད་པ་དང་། འདུན་པར་བྱེད་འདོད་པ་ནི་སེམས་ཅན་ཉེས་པར་སྤྱད་པར་སྤྱོད་པ་རྣམས་ལ་ཉེས་པར་སྤྱད་པར་སྤྱོད་པའི་རྣམ་པར་སྨིན་པའི་འབྲས་བུ་ངན་སོང་སེམས་ཅན་དམྱལ་བ་རྣམས་དང་། སེམས་ཅན་དམྱལ་བ་ཆེན་པོ་རྣམས་དང་། གྲང་བའི་སེམས་ཅན་དམྱལ་བ་རྣམས་དང་། ཉི་ཚེ་བའི་སེམས་ཅན་དམྱལ་བ་རྣམས་བསྙེན་ཅིང་སྟོན་པར་བྱེད་དེ། མིར་གྱུར་པ་དག་གིས་ཉེས་པར་སྤྱོད་པ་བྱས་ཤིང་བསགས་པའི་མི་སྡུག་པའི་འབྲས་བུ་རྣམ་པར་སྨིན་པ་མི་བཟད་ཅིང་། མཆོག་ཏུ་ཚ་བ་སོ་སོར་ཉམས་སུ་མྱོང་བ་འདི་ལྟ་བུ་འདི་དག་ལ་ཁྱེད་ལྟོས་ཞེས་བསྒོ་ནས། དེ་དག་གིས་ཀྱང་དེ་མཐོང་སྟེ། སྐྲག་ཅིང་སྐྱོ་བར་གྱུར་ནས་ཉེས་པར་སྤྱོད་པ་སྤོང་བར་བྱེད་དོ། །སེམས་ཅན་ཁ་ཅིག་བྱང་ཆུབ་སེམས་དཔའ་འཁོར་ཆེན་པོའི་ནང་ན་འདུག་པ་ལ་དྲི་བས་སྨ་དབབ་པས་ཚིག་མི་བཙུན་པར་བྱ་བར་འདོད་པ་དག་ལ་བྱང་ཆུབ་སེམས་དཔའ་ལག་ན་རྡོ་རྗེའམ། གནོད་སྦྱིན་ཁ་དོག་སྤ་ཞིང་ལུས་ཆེ་ལ་སྟོབས་ཆེ་བ་གང་ཡང་རུང་བ་ཞིག་ཏུ་མངོན་པར་སྤྲུལ་ནས་འཇིགས་པར་བྱེད། སྐྲག་པར་བྱེད་དེ། རྒྱུ་དེས་ཡིད་ཆེས་པ་སྐྱེས་ཤིང་གཅེས་པར་འཛིན་པར་འགྱུར་ལ༑ གུས་པ་བྱེད་པར་གྱུར་པ་ལ་དྲི་བ་ལེགས་པ་ཁོ་ནར་ལུང་བསྟན་པར་བྱ་བ་དང་། སྐྱེ་བོ་ཕལ་པོ་ཆེ་དེ་དག་སོ་སོར་དྲིས་པ࿒ལན་བཏབ་པ་དེས་གདུལ་བའི་ཕྱིར་རོ། །ཡང་ན་རྫུ་འཕྲུལ་མངོན་པར་འདུ་བྱེད་པ་རྣམ་པ་སྣ་ཚོགས་འདི་ལྟ་སྟེ། གཅིག་ཏུ་གྱུར་ནས་མང་པོར་འགྱུར་བ་དང་། མང་པོར་གྱུར་ནས་གཅིག་ཏུ་འགྱུར་བ་དང་། རྩིག་པ་ལ་ཡང་ཐད་ཀར་འགྲོ་བ་དང་། རི་བྲགས་ལ་ཡང་ཐད་ཀར་འགྲོ་བ་དང་། ར་བ་ལ་ཡང་ཐད་ཀར་འགྲོ་བ་ལ་ལུས་ཀྱིས་ཐོགས་པ་མེད་པར་འགྲོ་བ་ནས། རྒྱས་པར་ཚངས་པའི་འཇིག་རྟེན་གྱི་བར་དུ་ལུས་ཀྱིས་དབང་བྱེད་པ་དང་། མེའི་ཁམས་ལ་ཡང་སྙོམས་པར་འཇུག་ཅིང་ཆོ་འཕྲུལ་ཕྲུགས་སུ་སྟོན་པ་དང་། ཡང་ན་ཉན་ཐོས་དང་ཐུན་མོང་པའི་རྫུ་འཕྲུལ་བསྟན་པས་འདུན་པར་བྱས། མགུ་བར་བྱས། ཡང་དག་པར་དགའ་བར་བྱས་ནས། མ་དད་པ་ནི་དད་པ་ཕུན་སུམ་ཚོགས་པ་ལ་འགོད་པར་བྱེད། ཚུལ་ཁྲིམས་འཆལ་པ་ནི་ཚུལ་ཁྲིམས་ཕུན་སུམ་ཚོགས་པ་ལ་འགོད་པར་བྱེད། ཐོས་པ་ཉུང་ངུ་ནི་ཐོས་པ་ཕུན་སུམ་ཚོགས་པ་ལ་འགོད་པར་བྱེད། སེར་སྣ་ཅན་ནི་གཏོང་བ་ཕུན་སུམ་ཚོགས་པ་ལ་འགོད་པར་བྱེད། ཤེས་རབ་འཆལ་པ་ནི་ཤེས་རབ་ཕུན་སུམ་ཚོགས་པ་ལ་འགོད་པར་བྱེད་དོ། །

yang byang chub sems dpa' rdzu 'phrul gyi stobs kyis sems can rnams skrag par byed 'dod pa dang / 'dun par byed 'dod pa ni sems can nyes par spyad par spyod pa rnams la nyes par spyad par spyod pa'i rnam par smin pa'i 'bras bu ngan song sems can dmyal ba rnams dang / sems can dmyal ba chen po rnams dang / grang ba'i sems can dmyal ba rnams dang / nyi tshe ba'i sems can dmyal ba rnams bsnyen cing ston par byed de/ mir gyur pa dag gis nyes par spyod pa byas shing bsags pa'i mi sdug pa'i 'bras bu rnam par smin pa mi bzad cing / mchog tu tsha ba so sor nyams su myong ba 'di lta bu 'di dag la khyed ltos zhes bsgo nas/ de dag gis kyang de mthong ste/ skrag cing skyo bar gyur nas nyes par spyod pa spong bar byed do/ /sems can kha cig byang chub sems dpa' 'khor chen po'i nang na 'dug pa la dri bas sma dbab pas tshig mi btsun par bya bar 'dod pa dag la byang chub sems dpa' lag na rdo rje'am/ gnod sbyin kha dog spa zhing lus che la stobs che ba gang yang rung ba zhig tu mngon par sprul nas 'jigs par byed/ skrag par byed de/ rgyu des yid ches pa skyes shing gces par 'dzin par 'gyur la| gus pa byed par gyur pa la dri ba legs pa kho nar lung bstan par bya ba dang / skye bo phal po che de dag so sor dris pa lan btab pa des gdul ba'i phyir ro/ /yang na rdzu 'phrul mngon par 'du byed pa rnam pa sna tshogs 'di lta ste/ gcig tu gyur nas mang por 'gyur ba dang / mang por gyur nas gcig tu 'gyur ba dang / rtsig pa la yang thad kar 'gro ba dang / ri brags la yang thad kar 'gro ba dang / ra ba la yang thad kar 'gro ba la lus kyis thogs pa med par 'gro ba nas/ rgyas par tshangs pa'i 'jig rten gyi bar du lus kyis dbang byed pa dang / me'i khams la yang snyoms par 'jug cing cho 'phrul phrugs su ston pa dang / yang na nyan thos dang thun mong pa'i rdzu 'phrul bstan pas 'dun par byas/ mgu bar byas/ yang dag par dga' bar byas nas/ ma dad pa ni dad pa phun sum tshogs pa la 'god par byed/ tshul khrims 'chal pa ni tshul khrims phun sum tshogs pa la 'god par byed/ thos pa nyung ngu ni thos pa phun sum tshogs pa la 'god par byed/ ser sna can ni gtong ba phun sum tshogs pa la 'god par byed/ shes rab 'chal pa ni shes rab phun sum tshogs pa la 'god par byed do/ /

【Z3 結】

དེ་ལྟར་ན་བྱང་ཆུབ་སེམས་དཔའ་རྣམ་པ་ཐམས་ཅད་ཀྱིས་སེམས་ཅན་གྱི་དོན་བྱ་བའི་ཚུལ་ཁྲིམས་དང་ལྡན་པ་ཡིན་ཏེ།

de ltar na byang chub sems dpa' rnam pa thams cad kyis sems can gyi don bya ba'i tshul khrims dang ldan pa yin te/

【X3 結】

བྱང་ཆུབ་སེམས་དཔའི་ཚུལ་ཁྲིམས་ཀྱི་ཕུང་པོ་གསུམ་པོ་སྡོམ་པའི་ཚུལ་ཁྲིམས་སུ་གཏོགས་པ་དང་། དགེ་བ་སྡུད་པའི་ཚུལ་ཁྲིམས་སུ་གཏོགས་པ་དང་། སེམས་ཅན་གྱི་དོན་བྱ་བའི་ཚུལ་ཁྲིམས་སུ་གཏོགས་པའི་ཚུལ་ཁྲིམས་ཀྱི་ཕུང་པོ་དེ་དག་ནི་བསོད་ནམས་ཀྱི་ཕུང་པོ་དཔག་ཏུ་མེད་པ་ཡིན་ནོ། །

byang chub sems dpa'i tshul khrims kyi phung po gsum po sdom pa'i tshul khrims su gtogs pa dang / dge ba sdud pa'i tshul khrims su gtogs pa dang / sems can gyi don bya ba'i tshul khrims su gtogs pa'i tshul khrims kyi phung po de dag ni bsod nams kyi phung po dpag tu med pa yin no/ /

【V2 明依戒修學即能學】【W1 明依戒修學】【X1 廣明修學】【Y1 明從他正受】【Z1 明從他正受】【a1 明受戒】【b1 正明受戒】【c1 明前方便】【d1 先發願】

དེ་ལ་བྱང་ཆུབ་སེམས་དཔའ་ཁྱིམ་པའམ་རབ་ཏུ་བྱུང་བ་རྣམས་བྱང་ཆུབ་སེམས་དཔའི་བསླབ་པ་ཚུལ་ཁྲིམས་ཀྱི་ཕུང་པོ་རྣམ་པ་གསུམ་པོ་འདི་དག་ལ་སློབ་པར་འདོད་ཅིང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སྨོན་ལམ་བཏབ་པས། བྱང་ཆུབ་སེམས་དཔའ་སྨོན་ལམ་བཏབ་པའི་ཆོས་མཐུན་པ་བ། སྡོམ་པ་བླངས་པ་མཁས་པ། ངག་གི་རྣམ་པར་རིག་བྱེད་ཀྱི་དོན་འཛིན་པ་དང་།

de la byang chub sems dpa' khyim pa'am rab tu byung ba rnams byang chub sems dpa'i bslab pa tshul khrims kyi phung po rnam pa gsum po 'di dag la slob par 'dod cing / bla na med pa yang dag par rdzogs pa'i byang chub tu smon lam btab pas/ byang chub sems dpa' smon lam btab pa'i chos mthun pa ba/ sdom pa blangs pa mkhas pa/ ngag gi rnam par rig byed kyi don 'dzin pa dang /

【d2 請師求戒】

གོ་བར་ནུས་པ་དེ་ལྟ་བུའི་བྱང་ཆུབ་སེམས་དཔའི་རྐང་པ་གཉིས་ལ་ཐོག་མར་ཕྱག་བྱས་ནས་གསོལ་བ་གདབ་པར་བྱ་སྟེ། འདི࿒སྐད་ཅེས་བདག་རིགས་ཀྱི་བུ་ཁྱོད་ལས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར࿒བླང་བ་མནོད་པར་འཚལ་གྱིས། དེ་ལས་གནོད་པ་མ་མཆིས་ན་བདག་ལ་ཐུགས་བརྩེ་བའི་སླད་དུ་ཅུང་ཟད་ཅིག་གསན་ཅིང་སྩལ་བའི་རིགས་སོ་ཞེས་བརྗོད་པར་བྱའོ། །

go bar nus pa de lta bu'i byang chub sems dpa'i rkang pa gnyis la thog mar phyag byas nas gsol ba gdab par bya ste/ 'di skad ces bdag rigs kyi bu khyod las byang chub sems dpa'i tshul khrims kyi sdom pa yang dag par blang ba mnod par 'tshal gyis/ de las gnod pa ma mchis na bdag la thugs brtse ba'i slad du cung zad cig gsan cing stsal ba'i rigs so zhes brjod par bya'o/ /

དེ་ནས་བྱང་ཆུབ་སེམས་དཔའ་ནུས་པ་དེས། བྱང་ཆུབ་སེམས་དཔའ་འདོད་པ་དེ་ལ་བྱང་ཆུབ་སེམས་དཔའི་སྡོམ་པའི་ཕན་ཡོན་རྒྱ་ཆེར་བརྗོད་ནས། སྡོམ་པ་འདོད་པ་དེ་ལ་བསླབ་པའི་གཞི་ལྕི་ཡང་དག་ཀྱང་བརྗོད་ཅིང་སྤྲོ་བ་བསྐྱེད་པར་ཡང་བྱ་སྟེ། འདི་སྐད་ཅེས་བརྗོད་པར་བྱའོ། །རིགས་ཀྱི་བུ་ཁྱོད་ཉོན་ཅིག །ཁྱོད་འདི་ལྟར་སེམས་ཅན་མ་རྒལ་བ་རྣམས་བསྒྲལ་བ་དང་། མ་གྲོལ་བ་རྣམས་དགྲོལ་བ་དང་། དབུགས་མ་ཕྱིན་པ་རྣམས་དབུགས་དབྱུང་བ་དང་། ཡོངས་སུ་མྱ་ངན་ལས་མ་འདས་པ་རྣམས་ཡོངས་སུ་མྱ་ངན་ལས་འདའ་བ་དང་། སངས་རྒྱས་ཀྱི་གདུང་རྒྱུན་མི་འཆད་པར་འདོད་དམ། དེ་ལ་ཁྱོད་ཀྱིས་སེམས་བསྐྱེད་པ་བརྟན་པ་དང་། ཡི་དམ་བརྟན་པར་ཡང་བྱའོ་ཞེས་དེ་ལྟར་མི་ཤེས་པའི་རིགས་མཐོང་ནས། སྤྲོ་བ་བསྐྱེད་པའི་ཕྱིར་བརྗོད་པར་བྱའོ༑ །

de nas byang chub sems dpa' nus pa des/ byang chub sems dpa' 'dod pa de la byang chub sems dpa'i sdom pa'i phan yon rgya cher brjod nas/ sdom pa 'dod pa de la bslab pa'i gzhi lci yang dag kyang brjod cing spro ba bskyed par yang bya ste/ 'di skad ces brjod par bya'o/ /rigs kyi bu khyod nyon cig /khyod 'di ltar sems can ma rgal ba rnams bsgral ba dang / ma grol ba rnams dgrol ba dang / dbugs ma phyin pa rnams dbugs dbyung ba dang / yongs su mya ngan las ma 'das pa rnams yongs su mya ngan las 'da' ba dang / sangs rgyas kyi gdung rgyun mi 'chad par 'dod dam/ de la khyod kyis sems bskyed pa brtan pa dang / yi dam brtan par yang bya'o zhes de ltar mi shes pa'i rigs mthong nas/ spro ba bskyed pa'i phyir brjod par bya'o| /

【d3 念佛菩薩功德運心供養】

དེ་ནས་འདོད་པ་དེས་ལེགས་པར་གསོལ་བ་བཏབ་ནས་བླ་གོས་ཕྲག་པ་གཅིག་ཏུ་གཟར་ཏེ། འདས་པ་དང་། མ་བྱོན་པ་དང་། ད་ལྟར་བྱུང་བའི་སངས་རྒྱས་བཅོམ་ལྡན་འདས་རྣམས་དང་། བྱང་ཆུབ་སེམས་དཔའ་ས་ཆེན་པོ་ལ་བཞུགས་པ་ཡེ་ཤེས་དང་། མཐུ་ཆེན་པོ་ཐོབ་པ་ཕྱོགས་བཅུ་ན་བཞུགས་པ་རྣམས་ལ་མཆོད་པ་བྱས་ནས། དེ་དག་གི་ཡོན་ཏན་རྣམས་ཀྱང་མངོན་སུམ་དུ་བྱས་ལ་བསམ་པ་ཐག་པ་ནས་དང་བའི་སེམས་སམ། ཡང་ན་དེས་ཅི་ནུས་པ་དང་། རྒྱུའི་སྟོབས་ཅི་ཡོད་པས་ཆུང་ངུ་ཡང་བསྐྱེད་ལ། དེ་བཞིན་གཤེགས་པའི་སྐུ་གཟུགས་མདུན་དུ་བཞག་སྟེ། ལེགས་པར་མཆོད་པར་བྱས་ནས࿒གདུང་བའི་ཚུལ་གྱིས་པུས་མོའི་ལྷ་ང་ས་ལ་བཙུགས་པའམ། ཅོག་ཙོག་པོར་འདུག་ཀྱང་རུང་སྟེ། བྱང་ཆུབ་སེམས་དཔའ་མཁས་པ་དེ་ལ་འདི་སྐད་ཅེས་བརྗོད་པར་བྱ་སྟེ། རིགས་ཀྱི་བུའམ། ཚེ་དང་ལྡན་པའམ། བཙུན་པས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་བདག་ལ་སྩལ་དུ་གསོལ་ཞེས་སྨྲས་ནས༑ དྲན་པ་རྩེ་གཅིག་ཏུ་བཞག་སྟེ། སེམས་དང་པོ་ཁོ་ན་བསྐྱེད་ནས། ང་ནི་བདག་གིས་རིང་པོར་མི་ཐོགས་པར་བསོད་ནམས་ཀྱི་གཏེར་ཆེན་པོ་བླ་ན་མེད་པ་ཟད་མི་ཤེས་ཤིང་། དཔག་ཏུ་མེད་པ་ཐོབ་པར་འགྱུར་རོ་སྙམ་དུ་དོན་དེ་ཉིད་རྗེས་སུ་བསམ་ཞིང་ཅང་མི་སྨྲ་བར་བྱའོ། །དེ་ལྟར་ཞུགས་པའི་བྱང་ཆུབ་སེམས་དཔའ་དེ་ལ་བྱང་ཆུབ་སེམས་དཔའ་མཁས་པས་འགྲེང་ཡང་རུང་། སྟན་ལ་འདུག་ཀྱང་རུང་སྟེ། དེས་སེམས་མ་ཡེངས་པར་འདི་སྐད་ཅེས་བརྗོད་པར་བྱ་སྟེ། རིགས་ཀྱི་བུའམ་ཆོས་ཀྱི་སྤུན་མིང་འདི་ཞེས་བྱ་བ་ཁྱོད་བྱང་ཆུབ་སེམས་དཔའ་ཡིན་ནམ༑ བྱང་ཆུབ་ཏུ་སྨོན་ལམ་བཏབ་བམ་ཞེས་སྨྲོས་ཤིག །དེས་ཀྱང་ལགས་སོ་ཞེས་ཁས་ལོང་ཤིག །

de nas 'dod pa des legs par gsol ba btab nas bla gos phrag pa gcig tu gzar te/ 'das pa dang / ma byon pa dang / da ltar byung ba'i sangs rgyas bcom ldan 'das rnams dang / byang chub sems dpa' sa chen po la bzhugs pa ye shes dang / mthu chen po thob pa phyogs bcu na bzhugs pa rnams la mchod pa byas nas/ de dag gi yon tan rnams kyang mngon sum du byas la bsam pa thag pa nas dang ba'i sems sam/ yang na des ci nus pa dang / rgyu'i stobs ci yod pas chung ngu yang bskyed la/ de bzhin gshegs pa'i sku gzugs mdun du bzhag ste/ legs par mchod par byas nas gdung ba'i tshul gyis pus mo'i lha nga sa la btsugs pa'am/ cog tsog por 'dug kyang rung ste/ byang chub sems dpa' mkhas pa de la 'di skad ces brjod par bya ste/ rigs kyi bu'am/ tshe dang ldan pa'am/ btsun pas byang chub sems dpa'i tshul khrims kyi sdom pa yang dag par blangs pa bdag la stsal du gsol zhes smras nas| dran pa rtse gcig tu bzhag ste/ sems dang po kho na bskyed nas/ nga ni bdag gis ring por mi thogs par bsod nams kyi gter chen po bla na med pa zad mi shes shing / dpag tu med pa thob par 'gyur ro snyam du don de nyid rjes su bsam zhing cang mi smra bar bya'o/ /de ltar zhugs pa'i byang chub sems dpa' de la byang chub sems dpa' mkhas pas 'greng yang rung / stan la 'dug kyang rung ste/ des sems ma yengs par 'di skad ces brjod par bya ste/ rigs kyi bu'am chos kyi spun ming 'di zhes bya ba khyod byang chub sems dpa' yin nam| byang chub tu smon lam btab bam zhes smros shig /des kyang lags so zhes khas long shig /

【c2 明正受戒】

དེའི་འོག་ཏུ་དེ་ལ་ཡང་འདི་སྐད་ཅེས་བརྗོད་པར་བྱ་སྟེ། རིགས་ཀྱི་བུ་མིང་འདི་ཞེས་བྱ་བ་ཁྱོད་འདས་པའི་བྱང་ཆུབ་སེམས་དཔའ་ཐམས་ཅད་ཀྱི་བསླབ་པའི་གཞིར་གྱུར་པ་གང་ཡིན་པ་རྣམས་དང་། ཚུལ་ཁྲིམས་སུ་གྱུར་པ་གང་ཡིན་པ་དང་། མ་འོངས་པའི་བྱང་ཆུབ་སེམས་དཔའ་ཐམས་ཅད་ཀྱི་བསླབ་པའི་གཞིར་གྱུར་པ་གང་ཡིན་པ་རྣམས་དང་། ཚུལ་ཁྲིམས་སུ་གྱུར་པ་གང་ཡིན་པ་དང་། ད་ལྟར་ན་ཕྱོགས་བཅུ་དག་ན་ད་ལྟར་བྱུང་བའི་བྱང་ཆུབ་སེམས་དཔའ་ཐམས་ཅད་ཀྱི་བསླབ་པའི་གཞི་གང་ཡིན་པ་རྣམས་དང་། ཚུལ་ཁྲིམས་གང་ཡིན་པ་བསླབ་པའི་གཞི་གང་དག་དང་། ཚུལ་ཁྲིམས་གང་དག་ལ་འདས་པའི་བྱང་ཆུབ་སེམས་དཔའ་ཐམས་ཅད་ཀྱིས་བསླབ་པར་གྱུར་པ་དང་། མ་འོངས་པའི་བྱང་ཆུབ་སེམས་དཔའ་ཐམས་ཅད་སློབ་པར་འགྱུར་བ་དང་། ཕྱོགས་བཅུ་དག་ན་ད་ལྟར་བྱུང་བའི་བྱང་ཆུབ་སེམས་དཔའ་ཐམས་ཅད་ད་ལྟར་ན་སློབ་པ་བྱང་ཆུབ་སེམས་དཔའི་བསླབ་པའི་གཞི་ཐམས་ཅད་དང་། བྱང་ཆུབ་སེམས་དཔའི་ཚུལ་ཁྲིམས་ཐམས་ཅད་དེ། སྡོམ་པའི་ཚུལ་ཁྲིམས་དང་། དགེ་བའི་ཆོས་སྡུད་པའི་ཚུལ་ཁྲིམས་དང་། སེམས་ཅན་གྱི་དོན་བྱ་བའི་ཚུལ་ཁྲིམས་ང་ལས་ནོད་དམ་ཞེས་སྨྲོས་ཤིག །དེས་ཀྱང་ནོད་ལགས་སོ་ཞེས་ཁས་ལོང་ཤིག །བྱང་ཆུབ་སེམས་དཔའ་མཁས་པ་དེས་ཀྱང་དེ་ལྟར་ལན་གཉིས་ལན་གསུམ་དུ་བརྗོད་པར་བྱའོ། །

de'i 'og tu de la yang 'di skad ces brjod par bya ste/ rigs kyi bu ming 'di zhes bya ba khyod 'das pa'i byang chub sems dpa' thams cad kyi bslab pa'i gzhir gyur pa gang yin pa rnams dang / tshul khrims su gyur pa gang yin pa dang / ma 'ongs pa'i byang chub sems dpa' thams cad kyi bslab pa'i gzhir gyur pa gang yin pa rnams dang / tshul khrims su gyur pa gang yin pa dang / da ltar na phyogs bcu dag na da ltar byung ba'i byang chub sems dpa' thams cad kyi bslab pa'i gzhi gang yin pa rnams dang / tshul khrims gang yin pa bslab pa'i gzhi gang dag dang / tshul khrims gang dag la 'das pa'i byang chub sems dpa' thams cad kyis bslab par gyur pa dang / ma 'ongs pa'i byang chub sems dpa' thams cad slob par 'gyur ba dang / phyogs bcu dag na da ltar byung ba'i byang chub sems dpa' thams cad da ltar na slob pa byang chub sems dpa'i bslab pa'i gzhi thams cad dang / byang chub sems dpa'i tshul khrims thams cad de/ sdom pa'i tshul khrims dang / dge ba'i chos sdud pa'i tshul khrims dang / sems can gyi don bya ba'i tshul khrims nga las nod dam zhes smros shig /des kyang nod lags so zhes khas long shig /byang chub sems dpa' mkhas pa des kyang de ltar lan gnyis lan gsum du brjod par bya'o/ /

【c3 明受戒後方便】【d1 明戒師啟請作證十方眾前法爾相現】

དྲིས་ན་ནོད་པའི་བྱང་ཆུབ་སེམས་དཔའ་དེས་ཀྱང་ལན་གསུམ་གྱི་བར་དུ་ཁས࿒བླང་བར་བྱའོ། །དེ་ལྟར་བྱང་ཆུབ་སེམས་དཔའ་མཁས་པ་དེས་ནོད་པའི་བྱང་ཆུབ་སེམས་དཔའ་དེ་ལ། བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་ལན་གསུམ་གྱི་བར་དུ་ཕོག་སྟེ། ཁས་ལེན་དུ་ཡང་བཅུག་ནས་ནོད་པའི་བྱང་ཆུབ་སེམས་དཔའ་དེ་མ་ལངས་པར་དེ་བཞིན་གཤེགས་པའི་སྐུ་གཟུགས་དེ་ཉིད་ཀྱི་སྤྱན་སྔར་ཕྱོགས་བཅུའི་སངས་རྒྱས་དང་། བྱང་ཆུབ་སེམས་དཔའ་བཞུགས་ཤིང་འཚོ་བ་ཐམས་ཅད་ཀྱི་ཞབས་ལ་གཏུགས་ཏེ་ཐལ་མོ་སྦྱར་ནས་འདི་ལྟར་མཁྱེན་པར་མཛད་དུ་གསོལ་བ་བྱ་སྟེ། བྱང་ཆུབ་སེམས་དཔའ་མིང་འདི་ཞེས་བགྱི་བ་འདིས། བདག་བྱང་ཆུབ་སེམས་དཔའ་མིང་འདི་ཞེས་བགྱི་བ་ལས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་ལན་གསུམ་གྱི་བར་དུ་མནོས་ལགས་ཏེ། བདག་མིང་འདི་ཞེས་བགྱི་བ་བྱང་ཆུབ་སེམས་དཔའ་མིང་འདི་ཞེས་བགྱི་བ་འདིའི་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་ལ་བདག་དཔང་དུ་གྱུར་པ་ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་མེད་པ་ན་བཞུགས་པའི་འཕགས་པའི་མཆོག་ལྐོག་ཏུ་གྱུར་ཀྱང་ཐམས་ཅད་དུ་སེམས་ཅན་ཐམས་ཅད་ལ་ལྐོག་ཏུ་མ་གྱུར་པའི་ཐུགས་མངའ་བ་རྣམས་ལ་མཁྱེན་པར་གསོལ་ལོ་ཞེས་དེ་སྐད་ལན་གཉིས་ལན་གསུམ་གྱི་བར་དུ་བརྗོད་པར་བྱའོ།། །

dris na nod pa'i byang chub sems dpa' des kyang lan gsum gyi bar du khas blang bar bya'o/ /de ltar byang chub sems dpa' mkhas pa des nod pa'i byang chub sems dpa' de la/ byang chub sems dpa'i tshul khrims kyi sdom pa yang dag par blang ba lan gsum gyi bar du phog ste/ khas len du yang bcug nas nod pa'i byang chub sems dpa' de ma langs par de bzhin gshegs pa'i sku gzugs de nyid kyi spyan sngar phyogs bcu'i sangs rgyas dang / byang chub sems dpa' bzhugs shing 'tsho ba thams cad kyi zhabs la gtugs te thal mo sbyar nas 'di ltar mkhyen par mdzad du gsol ba bya ste/ byang chub sems dpa' ming 'di zhes bgyi ba 'dis/ bdag byang chub sems dpa' ming 'di zhes bgyi ba las byang chub sems dpa'i tshul khrims kyi sdom pa yang dag par blang ba lan gsum gyi bar du mnos lags te/ bdag ming 'di zhes bgyi ba byang chub sems dpa' ming 'di zhes bgyi ba 'di'i byang chub sems dpa'i tshul khrims kyi sdom pa yang dag par blangs pa la bdag dpang du gyur pa phyogs bcu'i 'jig rten gyi khams mtha' yas mu med pa na bzhugs pa'i 'phags pa'i mchog lkog tu gyur kyang thams cad du sems can thams cad la lkog tu ma gyur pa'i thugs mnga' ba rnams la mkhyen par gsol lo zhes de skad lan gnyis lan gsum gyi bar du brjod par bya'o// /

བམ་པོ་དགུ་པ།

bam po dgu pa/

འདི་ནི་ཆོས་ཉིད་ཡིན་ཏེ། དེ་ལྟར་ཚུལ་ཁྲིམས་ཀྱི་སྡོམ་པ་ཡང་དག་པར࿒བླངས་པའི་ལས་ཡོངས་སུ་རྫོགས་མ་ཐག་ཏུ་ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་མེད་པ་དག་ན། དེ་བཞིན་གཤེགས་པ་རྣམས་དང་། ས་ཆེན࿒པོ་ལ་བཞུགས་པའི་བྱང་ཆུབ་སེམས་དཔའ་བཞུགས་ཏེ། འཚོ་བ་རྣམས་ལ་གང་གིས་དེ་དག་འདི་སྙམ་དུ་བྱང་ཆུབ་སེམས་དཔའ་དེས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་ཡང་དག་པར་མནོས་སོ་སྙམ་དུ་དགོངས་པར་འགྱུར་བ་དེ་ལྟ་བུའི་ལྟས་འབྱུང་བར་འགྱུར་རོ། །དེའི་རྗེས་ལ་དེ་དག་ཀྱང་བྱང་ཆུབ་སེམས་དཔའ་དེ་ལ་དགོངས་པར་འགྱུར་ཏེ། དགོངས་པར་གྱུར་ན་ཡེ་ཤེས་གཟིགས་པ་འཇུག་གོ། །དེ་དག་གི་ཡེ་ཤེས་གཟིགས་པ་དེས་འདི་ལྟར་བྱང་ཆུབ་སེམས་དཔའ་མིང་འདི་ཞེས་བྱ་བས་འཇིག་རྟེན་གྱི་ཁམས་ག་གེ་མོ་ཞིག་ཏུ་བྱང་ཆུབ་སེམས་དཔའ་མིང་འདི་ཞེས་བྱ་བ་ལས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་ལེགས་པར་མནོས་སོ་ཞེས་བྱ་བར་དེ་ལྟར་ཡང་དག་པ་ཇི་ལྟ་བ་བཞིན་ཐུགས་སུ་ཆུད་པར་འགྱུར་ཏེ། དེ་དག་ཐམས་ཅད་ཀྱང་དེ་ལ་བུ་དང་འདྲ་བ་དང་། སྤུན་དང་འདྲ་བར་དགོངས་པ་བཟང་པོས་སོ་སོ་ནས་ཐུགས་བརྩེ་བར་མཛད་དོ། །དེ་ལྟར་དགོངས་པ་བཟང་པོས་སོ་སོ་ནས་ཐུགས་བརྩེ་བར་མཛད་པའི་བྱང་ཆུབ་སེམས་དཔའ་དེའི་དགེ་བའི་ཆོས་རྣམས་ནི་རྒྱ་ཆེར་འཕེལ་བར་འགྱུར་ཏེ། ཉམས་པར་མི་འགྱུར་བར་ཤེས་པར་བྱའོ། །ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་མཁྱེན་པར་གསོལ་བ་དེ་ཡང་དེ་དག་གིས་ཐུགས་སུ་ཆུད་པར་རིག་པར་བྱའོ། །

'di ni chos nyid yin te/ de ltar tshul khrims kyi sdom pa yang dag par blangs pa'i las yongs su rdzogs ma thag tu phyogs bcu'i 'jig rten gyi khams mtha' yas mu med pa dag na/ de bzhin gshegs pa rnams dang / sa chen po la bzhugs pa'i byang chub sems dpa' bzhugs te/ 'tsho ba rnams la gang gis de dag 'di snyam du byang chub sems dpa' des byang chub sems dpa'i tshul khrims kyi sdom pa yang dag par blang ba yang dag par mnos so snyam du dgongs par 'gyur ba de lta bu'i ltas 'byung bar 'gyur ro/ /de'i rjes la de dag kyang byang chub sems dpa' de la dgongs par 'gyur te/ dgongs par gyur na ye shes gzigs pa 'jug go/ /de dag gi ye shes gzigs pa des 'di ltar byang chub sems dpa' ming 'di zhes bya bas 'jig rten gyi khams ga ge mo zhig tu byang chub sems dpa' ming 'di zhes bya ba las byang chub sems dpa'i tshul khrims kyi sdom pa yang dag par blangs pa legs par mnos so zhes bya bar de ltar yang dag pa ji lta ba bzhin thugs su chud par 'gyur te/ de dag thams cad kyang de la bu dang 'dra ba dang / spun dang 'dra bar dgongs pa bzang pos so so nas thugs brtse bar mdzad do/ /de ltar dgongs pa bzang pos so so nas thugs brtse bar mdzad pa'i byang chub sems dpa' de'i dge ba'i chos rnams ni rgya cher 'phel bar 'gyur te/ nyams par mi 'gyur bar shes par bya'o/ /tshul khrims kyi sdom pa yang dag par blangs pa mkhyen par gsol ba de yang de dag gis thugs su chud par rig par bya'o/ /

【d2 明受已敬禮而退】

བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བའི་ལས་དེ་ཡོངས་སུ་རྫོགས་ནས། བྱང་ཆུབ་སེམས་དཔའ་དེ་གཉིས་ཀས་ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་མེད་པ་དག་ན་བཞུགས་པའི་སངས་རྒྱས་དང་། བྱང་ཆུབ་སེམས་དཔའ་དེ་དག་ལ་མཆོད་པ་བྱས་ལ་ཞབས་ལ་གཏུགས་ཏེ་ལྡང་བར་བྱའོ༑ །

byang chub sems dpa'i tshul khrims kyi sdom pa yang dag par blang ba'i las de yongs su rdzogs nas/ byang chub sems dpa' de gnyis kas phyogs bcu'i 'jig rten gyi khams mtha' yas mu med pa dag na bzhugs pa'i sangs rgyas dang / byang chub sems dpa' de dag la mchod pa byas la zhabs la gtugs te ldang bar bya'o| /

【b2 歎戒利益挍量顯勝】

བྱང་ཆུབ་སེམས་དཔའ་དེའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་འདི་ནི་ཚུལ་ཁྲིམས་ཀྱི་སྡོམ་པ་ཡང་དག་པར࿒བླངས་པ་ཐམས་ཅད་ལས་ཁྱད་པར་དུ་འཕགས་པ་ཡིན་ཏེ། བླ་ན་མེད་པ་དང་། བསོད་ནམས་ཀྱི་ཕུང་པོ་དཔག་ཏུ་མེད་པ་དང་ལྡན་པ་དང་། སེམས་ཀྱི་བསམ་པ་མཆོག་ཏུ་དགེ་བས་བསྐྱེད་པ་དང་། སེམས་ཅན་ཐམས་ཅད་ལ་ཉེས་པར་སྤྱོད་པ་རྣམ་པ་ཐམས་ཅད་ཀྱི་གཉེན་པོར་གྱུར་པ་ཡིན་ནོ། །སོ་སོར་ཐར་པའི་སྡོམ་པ་ཡང་དག་པར་བླངས་པ་ཐམས་ཅད་ནི་འདི་ལྟ་སྟེ། བསོད་ནམས་ཡོངས་སུ་བཟུང་བ་ལ་བརྟེན་ནས། ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་དེ་ནི། བརྒྱའི་ཆར་ཡང་ཉེ་བར་མི་འགྲོའོ༑ །སྟོང་གི་ཆ་དང་། གྲངས་དང་། ཆ་དང་། བགྲང་བ་དང་། དཔེ་དང་། རྒྱུར་ཡང་ཉེ་བར་མི་འགྲོའོ། །

byang chub sems dpa' de'i tshul khrims kyi sdom pa yang dag par blang ba 'di ni tshul khrims kyi sdom pa yang dag par blangs pa thams cad las khyad par du 'phags pa yin te/ bla na med pa dang / bsod nams kyi phung po dpag tu med pa dang ldan pa dang / sems kyi bsam pa mchog tu dge bas bskyed pa dang / sems can thams cad la nyes par spyod pa rnam pa thams cad kyi gnyen por gyur pa yin no/ /so sor thar pa'i sdom pa yang dag par blangs pa thams cad ni 'di lta ste/ bsod nams yongs su bzung ba la brten nas/ tshul khrims kyi sdom pa yang dag par blang ba de ni/ brgya'i char yang nye bar mi 'gro'o| /stong gi cha dang / grangs dang / cha dang / bgrang ba dang / dpe dang / rgyur yang nye bar mi 'gro'o/ /

【a2 明持戒】【b1 數諦思】

བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་ལ་གནས་པའི་བྱང་ཆུབ་སེམས་དཔའ་དེས་འདི་ལྟར་བདག་ཉིད་ཀྱིས་ཀྱང་བརྟག་ཅིང་བརྟག་ཅིང་འདི་ནི་བྱང་ཆུབ་སེམས་དཔས་བྱ་བའི་ཆ་ཡིན་ནོ། །འདི་ནི་བྱ་བའི་ཆ་མ་ཡིན་ནོ་སྙམ་ནས། དེ་ཕྱིན་ཆད་དེ་ཁོ་ན་བཞིན་དུ་ལས་སུ་བསྒྲུབ་པར་བྱ་ཞིང་བསྲུང་བར་བྱའོ། །

byang chub sems dpa'i tshul khrims kyi sdom pa yang dag par blang ba la gnas pa'i byang chub sems dpa' des 'di ltar bdag nyid kyis kyang brtag cing brtag cing 'di ni byang chub sems dpas bya ba'i cha yin no/ /'di ni bya ba'i cha ma yin no snyam nas/ de phyin chad de kho na bzhin du las su bsgrub par bya zhing bsrung bar bya'o/ /

【b2 專心聞法】

བྱང་ཆུབ་སེམས་དཔའི་མདོ་སྡེའི་སྡེ་སྣོད་ལས་ཀྱང་བསྒྲིམས་ཏེ། མཉམ་པའམ། ཡང་ན་བྱང་ཆུབ་སེམས་དཔའི་མདོ་སྡེའི་སྡེ་སྣོད་ཀྱི་མ་མོ་བསྡུས་པ་འདི་ལས་ཀྱང་མཉན་ཏེ། འདི་ལྟར་བཅོམ་ལྡན་འདས་ཀྱིས་མདོ་སྡེ་དེ་དང་དེ་དག་ཏུ་བྱང་ཆུབ་སེམས་དཔའ་རྣམས་ཀྱི་བསླབ་པའི་གཞི་སྟོང་ཕྲག་དུ་མ་གསུངས་པ་དག་བསྒྲུབ་པའི་ཕྱིར་དེ་ཁོ་ན་བཞིན་དུ་བསླབ་པར་བྱའོ། །

byang chub sems dpa'i mdo sde'i sde snod las kyang bsgrims te/ mnyam pa'am/ yang na byang chub sems dpa'i mdo sde'i sde snod kyi ma mo bsdus pa 'di las kyang mnyan te/ 'di ltar bcom ldan 'das kyis mdo sde de dang de dag tu byang chub sems dpa' rnams kyi bslab pa'i gzhi stong phrag du ma gsungs pa dag bsgrub pa'i phyir de kho na bzhin du bslab par bya'o/ /

【a3 重明受戒】【b1 明簡擇戒師】【c1 明戒師有慧無信不應從受】

མཁས་པ་ཡིན་དུ་ཟིན་ཀྱང་བྱང་ཆུབ་སེམས་དཔའ་ཐམས་ཅད་ལས་བྱང་ཆུབ་སེམས་དཔས་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་དེ་མནོད་པར་མི་བྱ་སྟེ། དད་པ་མེད་པ་གང་ཐོག་མར་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་འདི་ལ་མ་མོས་ཤིང་མི་འཇུག་ལ་མི་རྟོག་པ་ལས་ཀྱང་མནོད་པར་མི་བྱའོ། །

mkhas pa yin du zin kyang byang chub sems dpa' thams cad las byang chub sems dpas tshul khrims kyi sdom pa yang dag par blang ba de mnod par mi bya ste/ dad pa med pa gang thog mar tshul khrims kyi sdom pa yang dag par blang ba 'di la ma mos shing mi 'jug la mi rtog pa las kyang mnod par mi bya'o/ /

【c2 明戒師有其六蔽不修六度不應從受】

བརྐམ་ཆགས་ཅན་དང་། ཆགས་པས་ཟིལ་གྱིས་ནོན་པ་དང་། འདོད་པ་ཆེ་བ་དང་། ཆོག་མི་ཤེས་པ་ལས་ཀྱང་མནོད་པར་མི་བྱའོ༑ །ཚུལ་ཁྲིམས་ཉམས་པ་དང་། བསླབ་པ་དག་ལ་གུས་པར་མི་བྱེད་དེ། ལྷོད་པ་ལས་ཀྱང་མནོད་པར་མི་བྱའོ། །ཁྲོ་བ་དང་། ཁོན་དུ་འཛིན་པ་དང་། མི་བཟོད་པའི་ཤས་ཆེ་བ་དང་། ཕ་རོལ་གྱི་ཉེས་པ་མི་བཟོད་པ་ལས་མནོད་པར་མི་བྱའོ། །སྙོམ་ལས་ཅན་དང་། ལེ་ལོ་ཅན་དང་། ཤས་ཆེར་ཉིན་མཚན་དུ་གཉིད་ཀྱི་བདེ་བ་དང་། གློས་འབེབས་པའི་བདེ་བ་དང་། ཉལ་བའི་བདེ་བ་ཉམས་སུ་ལེན་པ་དང་། འདུ་འཛིའི་གཏམ་གྱིས་དུས་ཡོལ་བར་བྱེད་པ་ལས་ཀྱང་མནོད་པར་མི་བྱའོ། །སེམས་རྣམ་པར་གཡེངས་ཏེ། ཐ་ན་བ་འཇོས་ཙམ་གྱི་བར་དུ་ཡང་དགེ་བ་ལ་སེམས་རྩེ་གཅིག་ཏུ་བསྒོམ་མི་ནུས་པ་ལས་ཀྱང་མནོད་པར་མི་བྱའོ། །ཡིད་རྟུལ་བ་དང་། རྨོངས་པའི་རང་བཞིན་ཅན་དང་། ཧ་ཅང་སེམས་ཞུམ་པ་དང་། བྱང་ཆུབ་སེམས་དཔའི་མདོ་སྡེའི་སྡེ་སྣོད་དང་། བྱང་ཆུབ་སེམས་དཔའི་སྡེ་སྣོད་ཀྱི་མ་མོ་ལ་སྐུར་པ་འདེབས་པ་ལས་ཀྱང་མནོད་པར་མི་བྱའོ༑ །

brkam chags can dang / chags pas zil gyis non pa dang / 'dod pa che ba dang / chog mi shes pa las kyang mnod par mi bya'o| /tshul khrims nyams pa dang / bslab pa dag la gus par mi byed de/ lhod pa las kyang mnod par mi bya'o/ /khro ba dang / khon du 'dzin pa dang / mi bzod pa'i shas che ba dang / pha rol gyi nyes pa mi bzod pa las mnod par mi bya'o/ /snyom las can dang / le lo can dang / shas cher nyin mtshan du gnyid kyi bde ba dang / glos 'bebs pa'i bde ba dang / nyal ba'i bde ba nyams su len pa dang / 'du 'dzi'i gtam gyis dus yol bar byed pa las kyang mnod par mi bya'o/ /sems rnam par g.yengs te/ tha na ba 'jos tsam gyi bar du yang dge ba la sems rtse gcig tu bsgom mi nus pa las kyang mnod par mi bya'o/ /yid rtul ba dang / rmongs pa'i rang bzhin can dang / ha cang sems zhum pa dang / byang chub sems dpa'i mdo sde'i sde snod dang / byang chub sems dpa'i sde snod kyi ma mo la skur pa 'debs pa las kyang mnod par mi bya'o| /

【b2 明住戒人量機授法】

བྱང་ཆུབ་སེམས་དཔས་སྡོམ་པ་ཡང་དག་པར་བླང་བའི་ཆོ་ག་འདི་བཟུང་ཞིང་ཀུན་ཆུབ་པར་བྱས་ཀྱང་། བྱང་ཆུབ་སེམས་དཔའི་སྡེ་སྣོད་ལ་སྡང་ཞིང་མ་དད་པའི་སེམས་ཅན་རྣམས་ལ་གྱ་ཚོམ་དུ་བསྒྲག་པར་མི་བྱ་ཞིང་ཤེས་པར་མི་བྱའོ། །དེ་ཅིའི་ཕྱིར་ཞེ་ན། འདི་ལྟར་དེ་དག་གིས་ཐོས་ན་མ་མོས་ཤིང་མི་ཤེས་པའི་སྒྲིབ་པ་ཆེན་པོས࿒བསྒྲིབས་པས་སྐུར་པ་འདེབས་པར་འགྱུར་བའི་ཕྱིར་ཏེ། དེ་ལ་སྐུར་པ་འདེབས་པ་དེ་ནི་སྡོམ་པ་ལ་གནས་པའི་བྱང་ཆུབ་སེམས་དཔའ་བསོད་ནམས་ཀྱི་ཕུང་པོ་དཔག་ཏུ་མེད་པ་ཇི་ཙམ་དང་ལྡན་པར་འགྱུར་བ་དེ་ཙམ་དུ། དེ་ནི་སྡིག་པའི་ཚིག་དང་། སྡིག་པའི་ལྟ་བ་དང་། སྡིག་པའི་ཀུན་ཏུ་རྟོག་པ་དེ་དག་ཇི་སྲིད་དུ་ཐམས་ཅད་ཀྱི་ཐམས་ཅད་དུ་མ་སྤངས་པའི་བར་དུ་བསོད་ནམས་མ་ཡིན་པའི་ཕུང་པོ་དཔག་ཏུ་མེད་པ་དེ་ཙམ་ཁོ་ན་དང་ལྡན་པར་འགྱུར་རོ། །

byang chub sems dpas sdom pa yang dag par blang ba'i cho ga 'di bzung zhing kun chub par byas kyang / byang chub sems dpa'i sde snod la sdang zhing ma dad pa'i sems can rnams la gya tshom du bsgrag par mi bya zhing shes par mi bya'o/ /de ci'i phyir zhe na/ 'di ltar de dag gis thos na ma mos shing mi shes pa'i sgrib pa chen pos bsgribs pas skur pa 'debs par 'gyur ba'i phyir te/ de la skur pa 'debs pa de ni sdom pa la gnas pa'i byang chub sems dpa' bsod nams kyi phung po dpag tu med pa ji tsam dang ldan par 'gyur ba de tsam du/ de ni sdig pa'i tshig dang / sdig pa'i lta ba dang / sdig pa'i kun tu rtog pa de dag ji srid du thams cad kyi thams cad du ma spangs pa'i bar du bsod nams ma yin pa'i phung po dpag tu med pa de tsam kho na dang ldan par 'gyur ro/ /

【b3 明師簡弟子】

བྱང་ཆུབ་སེམས་དཔའ་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བར་འདོད་པ་ལ་སྔ་ནས་བྱང་ཆུབ་སེམས་དཔའི་མདོ་སྡེའི་སྡེ་སྣོད་ཀྱི་མ་མོ་འདི་ལས་བྱང་ཆུབ་སེམས་དཔའི་བསླབ་པའི་གཞི་དང་། ཉེས་པའི་གནས་གང་དག་བསྟན་པ་དེ་དག་བསྒྲག་པར་བྱ་སྟེ། གལ་ཏེ་སྙིང་ནས་བརྟགས་ཤིང་ཤེས་རབ་ཀྱིས་སོ་སོར་བརྟགས་ནས། སྤྲོས་པར་གྱུར་ལ་ཕ་རོལ་གྱིས་ཡང་དག་པར་འཛིན་དུ་བཅུག་པའི་ཕྱིར་ཡང་མ་ཡིན། ཕ་རོལ་དང་འགྲན་པའི་ཕྱིར་ཡང་མ་ཡིན་ན། བྱང་ཆུབ་སེམས་དཔའ་བརྟན་པོ་ཡིན་པར་རིག་པར་བྱ་སྟེ། ཚུལ་ཁྲིམས་ཀྱི་སྡོམ་པ་ཡང་དག་པར་བླང་བ་འདི་ཆོ་ག་འདི་བཞིན་དུ་དེས་ཀྱང་མནོད་པར་བྱ་ཞིང་དེ་ལ་དབོག་པར་ཡང་བྱའོ། །

byang chub sems dpa' tshul khrims kyi sdom pa yang dag par blang bar 'dod pa la snga nas byang chub sems dpa'i mdo sde'i sde snod kyi ma mo 'di las byang chub sems dpa'i bslab pa'i gzhi dang / nyes pa'i gnas gang dag bstan pa de dag bsgrag par bya ste/ gal te snying nas brtags shing shes rab kyis so sor brtags nas/ spros par gyur la pha rol gyis yang dag par 'dzin du bcug pa'i phyir yang ma yin/ pha rol dang 'gran pa'i phyir yang ma yin na/ byang chub sems dpa' brtan po yin par rig par bya ste/ tshul khrims kyi sdom pa yang dag par blang ba 'di cho ga 'di bzhin du des kyang mnod par bya zhing de la dbog par yang bya'o/ /

【a4 廣辨戒相】【b1 明四重】【c1 辨四重相】【d1 第一重戒】

དེ་ལྟར་བྱང་ཆུབ་སེམས་དཔའ་ཚུལ་ཁྲིམས་ཀྱི་སྡོམ་པ་ལ་གནས་པའི་ཕས་ཕམ་པའི་གནས་ལྟ་བུའི་ཆོས་བཞི་ཡོད་དེ། རྙེད་པ་དང་བཀུར་སྟི་ལ་ལྷག་པར་ཞེན་ཏེ། བདག་ལ་བསྟོད་པ་དང་། གཞན་ལ་སྨོད་པ་བྱང་ཆུབ་སེམས࿒དཔའི་ཕས་ཕམ་པའི་གནས་ལྟ་བུའི་ཆོས་དང་།

de ltar byang chub sems dpa' tshul khrims kyi sdom pa la gnas pa'i phas pham pa'i gnas lta bu'i chos bzhi yod de/ rnyed pa dang bkur sti la lhag par zhen te/ bdag la bstod pa dang / gzhan la smod pa byang chub sems dpa'i phas pham pa'i gnas lta bu'i chos dang /

【d2 第二重戒】

ལོངས་སྤྱོད་དག་ཡོད་དེ། བདོག་བཞིན་དུ་ཆགས་པའི་རང་བཞིན་གྱི་སྡུག་བསྔལ་བ་དང་། བཀྲེན་པ་དང་། མགོན་མེད་པ་དང་། རྟེན་མེད་པའི་སློང་བ་པོ་ལེགས་པར་འོངས་པ་རྣམས་ལ་སྙིང་སྲ་བས་ཟང་ཟིང་མི་གཏོང་བ་དང་། ཆོས་ལ་སེར་སྣ་བྱེད་པའི་ཕྱིར་དོན་དུ་གཉེར་བ་ལེགས་པར་འོངས་པ་རྣམས་ལ་ཆོས་ཀྱི་བགོ་བཤའ་མི་བྱེད་པ་ནི་བྱང་ཆུབ་སེམས་དཔའི་ཕམ་པའི་གནས་ལྟ་བུའི་ཆོས་དང་།

longs spyod dag yod de/ bdog bzhin du chags pa'i rang bzhin gyi sdug bsngal ba dang / bkren pa dang / mgon med pa dang / rten med pa'i slong ba po legs par 'ongs pa rnams la snying sra bas zang zing mi gtong ba dang / chos la ser sna byed pa'i phyir don du gnyer ba legs par 'ongs pa rnams la chos kyi bgo bsha' mi byed pa ni byang chub sems dpa'i pham pa'i gnas lta bu'i chos dang /

【d3 第三重戒】

གང་གིས་བྱང་ཆུབ་སེམས་དཔའི་ཚིག་རྩུབ་པོས་སྨྲས་པ་ཙམ་གྱིས་གཏོང་བར་མི་བྱེད་དེ། ཁྲོ་བོའི་ཀུན་ནས་དཀྲིས་པ་དེ་ལྟ་བུ་འཕེལ་བར་བྱེད་ལ། ཁྲོ་བས་ཟིལ་གྱིས་ནོན་ནས། ལག་པའམ། བོང་བའམ། དབྱུག་པས་སེམས་ཅན་རྣམས་ལ་རྡེག་པར་བྱེད། རྣམ་པར་འཚེ་བར་བྱེད། རྣམ་པར་ཐོ་འཚམས་པར་བྱེད་པ་ལ། གཞན་དག་གིས་འགལ་བ་ཤད་ཀྱིས་སྦྱངས་ཀྱང་ཁྲོ་བའི་བསམ࿒པས་བསྡོ་བའི་ཁོ་ན་ཞེ་ལ་བཟུང་སྟེ། མི་ཉན་ཅིང་མི་བཟོད་ལ་བསམ་པས་མི་གཏོང་བ་འདི་ཡང་བྱང་ཆུབ་སེམས་དཔའི་ཕམ་པའི་གནས་ལྟ་བུའི་ཆོས་དང་།

gang gis byang chub sems dpa'i tshig rtsub pos smras pa tsam gyis gtong bar mi byed de/ khro bo'i kun nas dkris pa de lta bu 'phel bar byed la/ khro bas zil gyis non nas/ lag pa'am/ bong ba'am/ dbyug pas sems can rnams la rdeg par byed/ rnam par 'tshe bar byed/ rnam par tho 'tshams par byed pa la/ gzhan dag gis 'gal ba shad kyis sbyangs kyang khro ba'i bsam pas bsdo ba'i kho na zhe la bzung ste/ mi nyan cing mi bzod la bsam pas mi gtong ba 'di yang byang chub sems dpa'i pham pa'i gnas lta bu'i chos dang /

【d4 第四重戒】

བྱང་ཆུབ་སེམས་དཔའི་སྡེ་སྣོད་ལ་སྐུར་པ࿒བཏབ་པས་འདེབས་པ་དང་། བདག་ཉིད་དམ། གཞན་དག་གིས་གཡམ་ལ་དམ་པའི་ཆོས་ལྟར་བཅོས་པ་ལ་མོས་ནས་དམ་པའི་ཆོས་ལྟར་བཅོས་པ་རྣམས་ལ་དགའ་བ་དང་། སྟོན་པ་དང་། འཇོག་པ་ནི་བྱང་ཆུབ་སེམས་དཔའི་ཕམ་པའི་གནས་ལྟ་བུའི་ཆོས་སོ། །

byang chub sems dpa'i sde snod la skur pa btab pas 'debs pa dang / bdag nyid dam/ gzhan dag gis g.yam la dam pa'i chos ltar bcos pa la mos nas dam pa'i chos ltar bcos pa rnams la dga' ba dang / ston pa dang / 'jog pa ni byang chub sems dpa'i pham pa'i gnas lta bu'i chos so/ /

【c2 隨義分別】【d1 明他勝所以】

བཞི་པོ་དེ་དག་ནི་ཕམ་པའི་གནས་ལྟ་བུའི་ཆོས་རྣམས་ཡིན་ཏེ། དེ་དག་ལས་བྱང་ཆུབ་སེམས࿒དཔས་ཆོས་གང་ཡང་རུང་བ་བྱས་ན་ཡང་ཚེ་འདི་ལ་བྱང་ཆུབ་ཀྱི་ཚོགས་རྒྱ་ཆེན་པོ་སོགས་པ་དང་། ཡོངས་སུ་འཛིན་པའི་སྐལ་བ་མེད་པར་འགྱུར་ན་ཐམས་ཅད་ལ་བྱས་ན་ལྟ་ཅི་སྨོས། ཚེ་འདི་ཉིད་ལ་བསམ་པ་རྣམ་པར་དག་པར་འགྱུར་བའི་སྐལ་བ་ཡང་མེད་དེ། དེ་ནི་བྱང་ཆུབ་སེམས་དཔའ་ལྟར་བཅོས་པ་ཡིན་གྱི་ཡང་དག་པའི་བྱང་ཆུབ་སེམས་དཔའ་མ་ཡིན་ནོ། །

bzhi po de dag ni pham pa'i gnas lta bu'i chos rnams yin te/ de dag las byang chub sems dpas chos gang yang rung ba byas na yang tshe 'di la byang chub kyi tshogs rgya chen po sogs pa dang / yongs su 'dzin pa'i skal ba med par 'gyur na thams cad la byas na lta ci smos/ tshe 'di nyid la bsam pa rnam par dag par 'gyur ba'i skal ba yang med de/ de ni byang chub sems dpa' ltar bcos pa yin gyi yang dag pa'i byang chub sems dpa' ma yin no/ /

【d2 明起下中纏犯戒不捨上纏即捨】

ཕམ་པའི་གནས་ལྟ་བུ་བཞི་པོ་འདི་དག་གིས་ཀུན་ནས་དཀྲིས་པ་ཆུང་ངུ་དང་། འབྲིང་གིས་ནི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་དེ་བྱང་ཆུབ་སེམས་དཔས་གཏང་བར་མི་འགྱུར་རོ། །ཀུན་ནས་དཀྲིས་པ་ཆེན་པོས་ནི་གཏང་བར་འགྱུར་ཏེ། གང་གི་ཕྱིར་བྱང་ཆུབ་སེམས་དཔས་ཕམ་པའི་གནས་ལྟ་བུའི་ཆོས་བཞི་པོ་འདི་དག་རྒྱུན་མི་འཆད་པར་ཀུན་ཏུ་སྤྱོད་པ་དང་། ངོ་ཚ་ཤེས་པ་དང་། ཁྲེལ་ཡོད་པ་ཆུང་ངུ་ཙམ་ཡང་མི་བསྐྱེད་པ་དང་། དེས་མགུ་བར་བྱེད་ཅིང་དེ་ལ་དགའ་བ་དང་། དེ་ཉིད་ལ་ཡོན་ཏན་དུ་ལྟ་བ་ཅན་དུ་གྱུར་པ་འདི་ནི་ཀུན་ནས་དཀྲིས་པ་ཆེན་པོ་ཡིན་པར་རིག་པར་བྱའོ། །འདི་ལྟ་སྟེ། ཕམ་པའི་ཆོས་རྣམས་བྱས་པའི་དགེ་སློང་གིས་སོ་སོར་ཐར་པའི་སྡོམ་པ་བཏང་བར་འགྱུར་པ་བཞིན་དུ། བྱང་ཆུབ་སེམས་དཔའི་ཕམ་པའི་གནས་ལྟ་བུའི་ཆོས་ཅན་ལན་ཅིག་ཙམ་ཀུན་ཏུ་སྤྱད་པས་ནི་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་བཏང་བར་མི་འགྱུར་རོ། །

pham pa'i gnas lta bu bzhi po 'di dag gis kun nas dkris pa chung ngu dang / 'bring gis ni tshul khrims kyi sdom pa yang dag par blangs pa de byang chub sems dpas gtang bar mi 'gyur ro/ /kun nas dkris pa chen pos ni gtang bar 'gyur te/ gang gi phyir byang chub sems dpas pham pa'i gnas lta bu'i chos bzhi po 'di dag rgyun mi 'chad par kun tu spyod pa dang / ngo tsha shes pa dang / khrel yod pa chung ngu tsam yang mi bskyed pa dang / des mgu bar byed cing de la dga' ba dang / de nyid la yon tan du lta ba can du gyur pa 'di ni kun nas dkris pa chen po yin par rig par bya'o/ /'di lta ste/ pham pa'i chos rnams byas pa'i dge slong gis so sor thar pa'i sdom pa btang bar 'gyur pa bzhin du/ byang chub sems dpa'i pham pa'i gnas lta bu'i chos can lan cig tsam kun tu spyad pas ni byang chub sems dpa'i tshul khrims kyi sdom pa yang dag par blangs pa btang bar mi 'gyur ro/ /

【d3 明重受】

བྱང་ཆུབ་སེམས་དཔའ་ནི་ཡང་དག་པར་བླངས་པ་ཡོངས་སུ་བཏང་དུ་ཟིན་ཀྱང་ཚེ་འདི་ལ་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་ཕྱིར་མནོད་པའི་སྐལ་བ་ཡོད་དེ། འདི་ལྟ་སྟེ། དགེ་སློང་སོ་སོར་ཐར་པའི་སྡོམ་པ་ལ་གནས་པ་ཕམ་པ་བྱུང་བཞིན་དུ་སྐལ་བ་མེད་པ་ཁོ་ནར་འགྱུར་བ་མ་ཡིན་ནོ། །

byang chub sems dpa' ni yang dag par blangs pa yongs su btang du zin kyang tshe 'di la byang chub sems dpa'i tshul khrims kyi sdom pa yang dag par blangs pa phyir mnod pa'i skal ba yod de/ 'di lta ste/ dge slong so sor thar pa'i sdom pa la gnas pa pham pa byung bzhin du skal ba med pa kho nar 'gyur ba ma yin no/ /

【d4 明二緣捨菩薩戒】

མདོར་བསྡུ་ན་རྒྱུ་གཉིས་ཁོ་ནས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་གཏང་བར་འགྱུར་ཏེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སྨོན་པ་ཡོངས་སུ་བཏང་བ་དང་། ཕམ་པའི་གནས་ལྟ་བུའི་ཆོས་ཀྱི་ཀུན་ནས་དཀྲིས་པ་ཆེན་པོས་ཀུན་ཏུ་སྤྱོད་པའོ། །བྱང་ཆུབ་སེམས་དཔའ་གང་གིས་སྨོན་ལམ་ཡང་མ་བཏང་ལ། ཕམ་པའི་གནས་ལྟ་བུའི་ཆོས་རྣམས་ཀྱི་ཀུན་ནས་དཀྲིས་པ་ཆེན་པོ་ཡང་ཀུན་ཏུ་མ་སྤྱད་ན། ཚེ་བརྗེས་སུ་ཟིན་ཀྱང་འོག་དང་སྟེང་དང་ཐད་ཀ་ཐམས་ཅད་དུ་སྐྱེས་པ་ནས། བྱང་ཆུབ་སེམས་དཔས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་སྤོང་བར་མི་འགྱུར་རོ། །

mdor bsdu na rgyu gnyis kho nas byang chub sems dpa'i tshul khrims kyi sdom pa yang dag par blangs pa gtang bar 'gyur te/ bla na med pa yang dag par rdzogs pa'i byang chub tu smon pa yongs su btang ba dang / pham pa'i gnas lta bu'i chos kyi kun nas dkris pa chen pos kun tu spyod pa'o/ /byang chub sems dpa' gang gis smon lam yang ma btang la/ pham pa'i gnas lta bu'i chos rnams kyi kun nas dkris pa chen po yang kun tu ma spyad na/ tshe brjes su zin kyang 'og dang steng dang thad ka thams cad du skyes pa nas/ byang chub sems dpas byang chub sems dpa'i tshul khrims kyi sdom pa yang dag par blangs pa spong bar mi 'gyur ro/ /

【d5 明淨戒經生不失】

བྱང་ཆུབ་སེམས་དཔའ་ཚེ་བརྗེས་ཏེ་བརྗེད་ན་ཡང་དགེ་བའི་བཤེས་གཉེན་བསྟེན་པ་ལ་བརྟེན་ནས། དྲན་པ་གསོ་པའི་ཕྱིར་ཡང་དང་ཡང་ནོད་པར་བྱེད་པར་ཟད་ཀྱི། གསར་དུ་ཡང་དག་པར་ལེན་པ་ནི་མ་ཡིན་ནོ། །

byang chub sems dpa' tshe brjes te brjed na yang dge ba'i bshes gnyen bsten pa la brten nas/ dran pa gso pa'i phyir yang dang yang nod par byed par zad kyi/ gsar du yang dag par len pa ni ma yin no/ /

【b2 明四十三輕】【c1 總勸知犯非犯相】

དེ་ལྟར་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ལ་གནས་པའི་ཉེས་པའམ། ཉེས་པ་མ་ཡིན་པ་དང་། ཉོན་མོངས་པ་ཅན་དང་། ཉོན་མོངས་པ་ཅན་མ་ཡིན་པ་དང་། ཆུང་ངུ་དང་། འབྲིང་དང་། ཆེན་པོར་ཡང་རིག་པར་བྱ་སྟེ།

de ltar byang chub sems dpa'i tshul khrims kyi sdom pa la gnas pa'i nyes pa'am/ nyes pa ma yin pa dang / nyon mongs pa can dang / nyon mongs pa can ma yin pa dang / chung ngu dang / 'bring dang / chen por yang rig par bya ste/

【c2 別解】【d1 犯三十二輕障於六度攝善法戒】【e1 犯七輕障施】【f1 五障財施】【g1 第一、不供三寶戒】

དེ་ལྟར་བྱང་ཆུབ་སེམས་དཔའ་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ལ་གནས་པས་ཉིན་གཅིག་བཞིན་དུ་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ནམ། ཆོས་སམ། ཆོས་ཀྱི་གླེགས་བམ་དུ་བྱས་པ། བྱང་ཆུབ་སེམས་དཔའི་མདོ་སྡེའི་སྡེ་སྣོད་དམ། བྱང་ཆུབ་སེམས་དཔའི་མདོ་སྡེའི་སྡེ་སྣོད་ཀྱི་མ་མོའམ། དགེ་འདུན་ལ་ཡང་རུང་སྟེ༑ ཕྱོགས་བཅུ་དག་ན་ས་ཆེན་པོར་ཆུད་པའི་བྱང་ཆུབ་སེམས་དཔའ་རྣམས་ཀྱི་དགེ་འདུན་གང་ཡིན་པ་ལ་མཆོད་པའི་བྱ་བ་ཆུང་ངུའམ། ཆེན་པོ་ཅི་ཡང་རུང་སྟེ། ཐ་ན་ལུས་ཀྱིས་ཕྱག་གཅིག་ཙམ་འཚལ་བ་དང་། ཐ་ན་སངས་རྒྱས་དང་། ཆོས་དང་། དགེ་འདུན་རྣམས་ཀྱི་ཡོན་ཏན་རྣམས་ལས་བརྩམས་ཏེ་ཚིག་བཞི་པའི་ཚིགས་སུ་བཅད་པ་གཅིག་ཙམ་ཅིག་ཚིག་ཏུ་བརྗོད་པ་དང་། ཐ་ན་སེམས་ཀྱིས་སངས་རྒྱས་དང་། ཆོས་དང་། དགེ་འདུན་གྱི་ཡོན་ཏན་རྗེས་སུ་དྲན་པ་སྔོན་དུ་འགྲོ་བའི་དང་བ་གཅིག་ཙམ་ཡང་མ་བྱས་པར་ཉིན་མཚན་འདའ་བར་བྱེད་ན༑ ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། གལ་ཏེ་མ་གུས་པ་དང་། སྙོམ་ལས་དང་། ལེ་ལོས་ཉེས་པ་བྱུང་ན་ནི། ཉོན་མོངས་པ་ཅན་གྱི་ཉེས་པར་འགྱུར་རོ། །གལ་ཏེ་བརྗེད་པས་ཉེས་པ་བྱུང་ན་ནི་ཉོན་མོངས་པ་ཅན་མ་ཡིན་པའི་ཉེས་པ་འབྱུང་བར་འགྱུར་རོ། །སེམས་འཁྲུགས་པ་ལ་ནི་ཉེས་པ་མེད་དོ། །བསམ་པ་དག་པའི་སར་ཆུད་པ་ལ་ཉེས་པ་མེད་དེ། འདི་ལྟར་བྱང་ཆུབ་སེམས་དཔའ་ནི་བསམ་པ་དག་པའི་ཕྱིར་ཏེ། དཔེར་ན་དགེ་སློང་གིས་ཤེས་ནས་དད་པ་ཐོབ་པ་ནི་དུས་ཐམས་ཅད་དུ་ཡང་ཆོས་ཉིད་ཀྱིས་སྟོན་པ་དང་། ཆོས་དང་དགེ་འདུན་ལ་བསྙེན་བཀུར་བྱེད་ཅིང་མཆོད་པ་དམ་པས་མཆོད་པ་བྱེད་པ་ལྟ་བུའོ། །

de ltar byang chub sems dpa' byang chub sems dpa'i tshul khrims kyi sdom pa la gnas pas nyin gcig bzhin du de bzhin gshegs pa'am/ de bzhin gshegs pa'i mchod rten nam/ chos sam/ chos kyi glegs bam du byas pa/ byang chub sems dpa'i mdo sde'i sde snod dam/ byang chub sems dpa'i mdo sde'i sde snod kyi ma mo'am/ dge 'dun la yang rung ste| phyogs bcu dag na sa chen por chud pa'i byang chub sems dpa' rnams kyi dge 'dun gang yin pa la mchod pa'i bya ba chung ngu'am/ chen po ci yang rung ste/ tha na lus kyis phyag gcig tsam 'tshal ba dang / tha na sangs rgyas dang / chos dang / dge 'dun rnams kyi yon tan rnams las brtsams te tshig bzhi pa'i tshigs su bcad pa gcig tsam cig tshig tu brjod pa dang / tha na sems kyis sangs rgyas dang / chos dang / dge 'dun gyi yon tan rjes su dran pa sngon du 'gro ba'i dang ba gcig tsam yang ma byas par nyin mtshan 'da' bar byed na| nyes pa dang bcas shing 'gal ba dang bcas par 'gyur te/ gal te ma gus pa dang / snyom las dang / le los nyes pa byung na ni/ nyon mongs pa can gyi nyes par 'gyur ro/ /gal te brjed pas nyes pa byung na ni nyon mongs pa can ma yin pa'i nyes pa 'byung bar 'gyur ro/ /sems 'khrugs pa la ni nyes pa med do/ /bsam pa dag pa'i sar chud pa la nyes pa med de/ 'di ltar byang chub sems dpa' ni bsam pa dag pa'i phyir te/ dper na dge slong gis shes nas dad pa thob pa ni dus thams cad du yang chos nyid kyis ston pa dang / chos dang dge 'dun la bsnyen bkur byed cing mchod pa dam pas mchod pa byed pa lta bu'o/ /

【g2 第二、貪求名利戒】

བྱང་ཆུབ་སེམས་དཔའ་འདོད་པ་ཆེ་བ་དང་། ཆོག་མི་ཤེས་པ་དང་། རྙེད་པ་དང་། བཀུར་སྟི་ལ་ཆགས་པ་བྱུང་བ་དང་དུ་ལེན་པར་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །དེ་སྤང་བའི་ཕྱིར་འདུན་པ་སྐྱེས་ཤིང་བརྩོན་འགྲུས་རྩོམ་ལ་དེའི་གཉེན་པོ་ཡོངས་སུ་འཛིན་པས་དེའི་གགས་ལ་གནས་པ་རང་བཞིན་གྱིས་ཉོན་མོངས་པ་ཤས་ཆེ་བའི་ཕྱིར་ཟིལ་གྱིས་མནན་ནས་ཡང་དང་ཡང་དུ་ཀུན་ཏུ་སྤྱོད་པ་ལ་ཉེས་པ་མེད་དོ། །

byang chub sems dpa' 'dod pa che ba dang / chog mi shes pa dang / rnyed pa dang / bkur sti la chags pa byung ba dang du len par byed na/ nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /de spang ba'i phyir 'dun pa skyes shing brtson 'grus rtsom la de'i gnyen po yongs su 'dzin pas de'i gags la gnas pa rang bzhin gyis nyon mongs pa shas che ba'i phyir zil gyis mnan nas yang dang yang du kun tu spyod pa la nyes pa med do/ /

【g3 第三、不敬有德法戒】

བྱང་ཆུབ་སེམས་དཔའ་ཆེས་རྒན་ཞིང་ཡོན་ཏན་དང་ལྡན་ལ། བཀུར་སྟི་བྱ་བར་འོས་པ་ཆོས་མཐུན་པ་མཐོང་བ་ན། ང་རྒྱལ་གྱིས་ནོན་ཏམ། ཀུན་ནས་མནར་སེམས་ཀྱི་སེམས་དང་ལྡན་ནམ། ཁོང་ཁྲོ་བའི་སེམས་དང་ལྡན་ཡང་རུང་སྟེ། ལངས་ཤིང་སྟན་མི་སྟོབས་པ་དང་། གཞན་དག་ལ་སྨྲ་ཞིང་ཀུན་ཏུ་སྨྲ་ལ། ཡང་དག་པར་དགའ་བར་བྱེད་ཅིང་འདྲི་བ་ལ་ང་རྒྱལ་ཁོ་ནས་ནོན་ཏམ། ཀུན་ནས་མནར་སེམས་ཀྱི་སེམས་དང་ལྡན་ནམ། ཁོང་ཁྲོ་བའི་སེམས་དང་ལྡན་ཡང་རུང་སྟེ། རིགས་པའི་ཚུལ་གྱིས་ཚིག་སླར་བརྗོད་པར་མི་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །གལ་ཏེ་ང་རྒྱལ་གྱིས་ནོན་པ་མ་ཡིན། ཀུན་ནས་མནར་སེམས་ཀྱི་སེམས་དང་ལྡན་པ་མ་ཡིན། ཁོང་ཁྲོ་བའི་སེམས་དང་ལྡན་པ་མ་ཡིན་ཡང་རུང་སྟེ། སྙོམ་ལས་དང་། ལེ་ལོའམ། ལུང་དུ་མ་བསྟན་པའི་སེམས་སམ། བརྗེད࿒པར་བྱས་ན། ཉེས་པ་དང་བཅས་ཤིང་འགལ་བ་དང་བཅས་པ་ཁོ་ནར་འགྱུར་གྱི། ཉོན་མོངས་པ་ཅན་གྱི་ཉེས་པར་ནི་མི་འགྱུར་རོ། །ནད་ཚབས་ཆེ་བའམ། སེམས་འཁྲུགས་པ་ལ་ཉེས་པ་མེད་དོ། །དེ་གཉིད་ཀྱིས་ལོག་པ་ལས་སད་པའི་འདུ་ཤེས་ཀྱིས་འཁྱུད་པར་བྱེད་པ་དང་། སྨྲ་བ་དང་། ཀུན་ཏུ་སྨྲ་བ་དང་། ཡང་དག་པར་དགའ་བར་བྱེད་པ་དང་། འདྲི་བ་ལ་ཉེས་པ་མེད་དོ། །གཞན་དག་ལ་ཆོས་སྟོན་པའམ། འབྲེལ་པའི་གཏམ་རྣམ་པར་གཏན་ལ་འབེབས་པ་ལ་བརྩོན་པ་ལ་ཉེས་པ་མེད་དོ། །དེ་མ་ཡིན་པ་གཞན་དག་ཡང་དག་པར་དགའ་བར་བྱེད་ན་ཉེས་པ་མེད་དོ། །གཞན་དག་ཆོས་སྟོན་པའམ། འབྲེལ་པའི་གཏམ་རྣམ་པར་གཏན་ལ་འབེབས་པ་ལ་རྣ་བླགས་ཏེ་ཉན་ན་ཉེས་པ་མེད་དོ། །ཆོས་ཀྱི་གཏམ་ལ་མི་དགའ་བར་འགྱུར་བ་དང་། ཆོས་སྨྲ་བའི་སེམས་བསྲུང་ན་ཉེས་པ་མེད་དོ། །ཐབས་དེས་སེམས་ཅན་དེ་དག་དུལ་བར་བྱེད་ཅིང་འདུལ་ལ་མི་དགེ་བའི་གནས་ནས་བསླང་སྟེ། དགེ་བའི་གནས་ལ་འགོད་ན་ཉེས་པ་མེད་དོ། །དགེ་འདུན་གྱི་ནང་ཁྲིམས་བསྲུང་ན་ཉེས་པ་མེད་དོ། །གཞན་ཆེས་མང་བ་རྣམས་ཀྱི་སེམས་བསྲུང་ན་ཉེས་པ་མེད་དོ། །

byang chub sems dpa' ches rgan zhing yon tan dang ldan la/ bkur sti bya bar 'os pa chos mthun pa mthong ba na/ nga rgyal gyis non tam/ kun nas mnar sems kyi sems dang ldan nam/ khong khro ba'i sems dang ldan yang rung ste/ langs shing stan mi stobs pa dang / gzhan dag la smra zhing kun tu smra la/ yang dag par dga' bar byed cing 'dri ba la nga rgyal kho nas non tam/ kun nas mnar sems kyi sems dang ldan nam/ khong khro ba'i sems dang ldan yang rung ste/ rigs pa'i tshul gyis tshig slar brjod par mi byed na/ nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /gal te nga rgyal gyis non pa ma yin/ kun nas mnar sems kyi sems dang ldan pa ma yin/ khong khro ba'i sems dang ldan pa ma yin yang rung ste/ snyom las dang / le lo'am/ lung du ma bstan pa'i sems sam/ brjed par byas na/ nyes pa dang bcas shing 'gal ba dang bcas pa kho nar 'gyur gyi/ nyon mongs pa can gyi nyes par ni mi 'gyur ro/ /nad tshabs che ba'am/ sems 'khrugs pa la nyes pa med do/ /de gnyid kyis log pa las sad pa'i 'du shes kyis 'khyud par byed pa dang / smra ba dang / kun tu smra ba dang / yang dag par dga' bar byed pa dang / 'dri ba la nyes pa med do/ /gzhan dag la chos ston pa'am/ 'brel pa'i gtam rnam par gtan la 'bebs pa la brtson pa la nyes pa med do/ /de ma yin pa gzhan dag yang dag par dga' bar byed na nyes pa med do/ /gzhan dag chos ston pa'am/ 'brel pa'i gtam rnam par gtan la 'bebs pa la rna blags te nyan na nyes pa med do/ /chos kyi gtam la mi dga' bar 'gyur ba dang / chos smra ba'i sems bsrung na nyes pa med do/ /thabs des sems can de dag dul bar byed cing 'dul la mi dge ba'i gnas nas bslang ste/ dge ba'i gnas la 'god na nyes pa med do/ /dge 'dun gyi nang khrims bsrung na nyes pa med do/ /gzhan ches mang ba rnams kyi sems bsrung na nyes pa med do/ /

【g4 第四、不應供受襯戒】

བྱང་ཆུབ་སེམས་དཔའ་གཞན་དག་གིས་ཁྱིམ་མམ། གཙུག་ལག་ཁང་གཞན་ནམ། ཁྱིམ་གཞན་དུ་ངས་དང་སྐོམ་དང་། གོས་ལ་སོགས་པ་ཡོ་བྱད་རྣམས་ལ་བོས་པ་ལས་ང་རྒྱལ་གྱིས་ནོན་ཏམ། ཀུན་ནས་མནར་སེམས་ཀྱི་སེམས་དང་ལྡན་ནམ། ཁོང་ཁྲོ་བའི་སེམས་དང་ལྡན་ཡང་རུང་སྟེ། ࿒མི་འགྲོ་ཞིང་བོས་པ་བདག་གིར་མི་བྱེད་ན། ཉེས་པ་དང་བཅས་ཤིང་འགལ࿒བ་དང་བཅས་པར་འགྱུར་ཏེ།ཉོན་མོངས་པ་ཅན་གྱི་ཉེས་པར་འགྱུར་རོ། །࿒སྙོམ་ལས་དང་ལེ་ལོའི་དབང་གིས་མ་སོང་ན་ནི། ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །ན་སྟེ་མི་ནུས་པའམ། སེམས་འཁྲུགས་པ་ལ་ཉེས་པ་མེད་དོ། །ཡུལ་འཛང་མ་རིང་དུ་གྱུར་པའམ། ལམ་ན་འཇིགས་པ་ཡོད་ན་ཉེས་པ་མེད་དོ། །ཐབས་དེས་དེ་དུལ་བར་བྱེད་འདོད་ཅིང་འདུལ་བར་འདོད་ལ་མི་དགེ་བའི་གནས་ནས་བསླང་སྟེ༑ དགེ་བའི་གནས་སུ་འཇོག་པར་འདོད་ན་ཉེས་པ་མེད་དོ། །ཚེ་སྔར་གཞན་ལ་ཁས་བླངས་ན་ཉེས་པ་མེད་དོ། །རྒྱུན་དུ་དགེ་བའི་ཕྱོགས་ཀྱི་བར་ཆད་དུ་འགྱུར་བ་བསྲུང་བའི་ཕྱིར་མ་སོང་ན་ཉེས་པ་མེད་དོ། །ཆོས་ཀྱི་དོན་དང་ལྡན་པ་སྔོན་མ་ཐོས་པ་ཉན་པ་ལས་ཉམས་པར་འགྱུར་དུ་དོགས་པའི་ཕྱིར་མ་སོང་ན་ཉེས་པ་མེད་དོ། །ཆོས་ཀྱི་དོན་མཉན་པ་ཇི་ལྟ་བ་བཞིན་དུ་འབྲེལ་པའི་གཏམ་རྣམ་པར࿒གཏན་ལ་འབེབས་པ་ལ་ཡང་དེ་དང་འདྲ་བར་རིག་པར་བྱའོ། །ཐོ་࿒འཚམས་པའི་བསམ་པས་བོས་ན་ཉེས་པ་མེད་དོ། །གཞན་ཆེས་མང་བ་དག་གི་ཀུན་ནས་མནར་སེམས་ཀྱི་སེམས་བསྲུང་ན་ཉེས་པ་མེད་དོ། །དགེ་འདུན་གྱི་ནང་ཁྲིམས་བསྲུང་ན་ཉེས་པ་མེད་དོ། །

byang chub sems dpa' gzhan dag gis khyim mam/ gtsug lag khang gzhan nam/ khyim gzhan du ngas dang skom dang / gos la sogs pa yo byad rnams la bos pa las nga rgyal gyis non tam/ kun nas mnar sems kyi sems dang ldan nam/ khong khro ba'i sems dang ldan yang rung ste/ mi 'gro zhing bos pa bdag gir mi byed na/ nyes pa dang bcas shing 'gal ba dang bcas par 'gyur te/nyon mongs pa can gyi nyes par 'gyur ro/ / snyom las dang le lo'i dbang gis ma song na ni/ nyon mongs pa can ma yin pa'i nyes par 'gyur ro/ /na ste mi nus pa'am/ sems 'khrugs pa la nyes pa med do/ /yul 'dzang ma ring du gyur pa'am/ lam na 'jigs pa yod na nyes pa med do/ /thabs des de dul bar byed 'dod cing 'dul bar 'dod la mi dge ba'i gnas nas bslang ste| dge ba'i gnas su 'jog par 'dod na nyes pa med do/ /tshe sngar gzhan la khas blangs na nyes pa med do/ /rgyun du dge ba'i phyogs kyi bar chad du 'gyur ba bsrung ba'i phyir ma song na nyes pa med do/ /chos kyi don dang ldan pa sngon ma thos pa nyan pa las nyams par 'gyur du dogs pa'i phyir ma song na nyes pa med do/ /chos kyi don mnyan pa ji lta ba bzhin du 'brel pa'i gtam rnam par gtan la 'bebs pa la yang de dang 'dra bar rig par bya'o/ /tho 'tshams pa'i bsam pas bos na nyes pa med do/ /gzhan ches mang ba dag gi kun nas mnar sems kyi sems bsrung na nyes pa med do/ /dge 'dun gyi nang khrims bsrung na nyes pa med do/ /

【g5 第五、不受重寶施戒】

བྱང་ཆུབ་སེམས་དཔའ་གཞན་དག་ལ་གསེར་དང་། དངུལ་དང་། ནོར་བུ་དང་། མུ་ཏིག་དང་། བཻ་ཌཱུ་རྱ་ལ་སོགས་པ་ནོར་གྱི་སྣ་གྲངས་རྣམ་པ་སྣ་ཚོགས་མང་པོ་མཆོག་རྣམས་ཐོབ་ཅིང་། དུས་ཀྱིས་བསྟབས་པ་ལས་ཀུན་ནས་མནར་སེམས་ཀྱི་སེམས་དང་ལྡན་ནམ། ཁོང་ཁྲོ་བའི་སེམས་དང་ལྡན་པས་ལེན་དུ་མི་བཏུབ་ཅིང་སྤོང་བར་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། སེམས་ཅན་ཡལ་བར་འདོར་བའི་ཕྱིར་ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་ལེན་པར་མི་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་ནི་འགྱུར་ལ་ཉོན་མོངས་པ་ཅན་གྱི་ཉེས་པར་ནི་མི་འགྱུར་རོ། །སེམས་འཁྲུགས་པ་ལ་ཉེས་པ་མེད་དོ། །དེ་བླངས་པས་སེམས་ཆགས་པར་འགྱུར་བར་མཐོང་ན་ཉེས་པ་མེད་དོ།། དེ་ཕྱིས་འགྱོད་པར་འགྱུར་དུ་དོགས་ན་ཉེས་པ་མེད་དོ། །དེས་སྦྱིན་པ་འཁྲུལ་དུ་དོགས་ན་ཉེས་པ་མེད་དོ། །ཀུན་ཏུ་འཛིན་པ་བཏང་བ་དེའི་རྒྱུས་སྦྱིན་བདག་དབུལ་ཞིང་ཕོངས་པར་འགྱུར་དུ་དོགས་ན་ཉེས་པ་མེད་དོ། །དགེ་འདུན་གྱིའམ། མཆོད་རྟེན་གྱི་ཡིན་དུ་དོགས་ན་ཉེས་པ་མེད་དོ། །གཞན་ལས་མི་རིགས་པར་ཕྲོགས་པ་ཡིན་དུ་དོགས་ཏེ། རྒྱུ་དེས་བསད་པའམ། བཅིང་བའམ། ཆད་པས་བཅད་པའམ། གནོད་པར་འགྱུར་བའམ། སྨད་པར་འགྱུར་བ་ཞིག་ཡིན་ན་ཉེས་པ་མེད་དོ། །

byang chub sems dpa' gzhan dag la gser dang / dngul dang / nor bu dang / mu tig dang / bai DU r+ya la sogs pa nor gyi sna grangs rnam pa sna tshogs mang po mchog rnams thob cing / dus kyis bstabs pa las kun nas mnar sems kyi sems dang ldan nam/ khong khro ba'i sems dang ldan pas len du mi btub cing spong bar byed na/ nyes pa dang bcas shing 'gal ba dang bcas par 'gyur te/ sems can yal bar 'dor ba'i phyir nyon mongs pa can gyi nyes par 'gyur ro/ /snyom las dang le los len par mi byed na/ nyes pa dang bcas shing 'gal ba dang bcas par ni 'gyur la nyon mongs pa can gyi nyes par ni mi 'gyur ro/ /sems 'khrugs pa la nyes pa med do/ /de blangs pas sems chags par 'gyur bar mthong na nyes pa med do// de phyis 'gyod par 'gyur du dogs na nyes pa med do/ /des sbyin pa 'khrul du dogs na nyes pa med do/ /kun tu 'dzin pa btang ba de'i rgyus sbyin bdag dbul zhing phongs par 'gyur du dogs na nyes pa med do/ /dge 'dun gyi'am/ mchod rten gyi yin du dogs na nyes pa med do/ /gzhan las mi rigs par phrogs pa yin du dogs te/ rgyu des bsad pa'am/ bcing ba'am/ chad pas bcad pa'am/ gnod par 'gyur ba'am/ smad par 'gyur ba zhig yin na nyes pa med do/ /

【f2 一障法施】【g6 第六、不施其法戒】

བྱང་ཆུབ་སེམས་དཔའ་གཞན་ཆོས་འདོད་པ་རྣམས་ལ་ཀུན་ནས་མནར་སེམས་ཀྱི་སེམས་དང་ལྡན་ནམ། ཁོང་ཁྲོ་བའི་སེམས་དང་ལྡན་ནམ། རང་བཞིན་གྱིས་ཕྲག་དོག་ཅན་ཡིན་ཡང་རུང་སྟེ། ཆོས་སྦྱིན་པར་མི་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་སྦྱིན་པར་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་ནི་འགྱུར་ལ། ཉོན་མོངས་པ་ཅན་གྱི་ཉེས་པར་ནི་མི་འགྱུར་རོ། །མུ་སྟེགས་ཅན་གླགས་ཚོལ་བ་ལ་མ་བྱིན་ན་ཡང་ཉེས་པ་མེད་དོ། །ནད་ཚབས་ཆེ་བ་དང་། སེམས་འཁྲུགས་པ་ལ་ཉེས་པ་མེད་དོ༑ །ཐབས་དེས་འདུལ་བར་བྱེད་འདོད་ཅིང་འདུལ་བར་འདོད་ལ། མི་དགེ་བའི་གནས་ནས་བསླང་སྟེ། དགེ་བའི་གནས་སུ་འགོད་པར་འདོད་ན་ཉེས་པ་མེད་དོ། །࿒ཆོས་མི་ཤེས་ན་ཉེས་པ་མེད་དོ། །གལ་ཏེ་མ་གུས་ཤིང་ཞེ་ས་མེད་ལ་སྤྱོད་ལམ་ངན་པས་ནོད་པ་ལ་མ་བྱིན་ན་ཉེས་པ་མེད་དོ། །དབང་པོ་རྟུལ་པོ་ཆོས་རྒྱ་ཆེན་པོ་བསྟན་པས། ཆོས་ཐོས་པས་སྐྲག་ཅིང་ལོག་པར་ལྟ་བ་དང་། ལོག་པར་མངོན་པར་ཞེན་པ་དང་། གནོད་པ་དང་། ཉམས་པར་འགྱུར་དུ་དོགས་ན་ཉེས་པ་མེད་དོ། །དེའི་ལག་ཏུ་སོང་ན་གཞན་སྣོད་དུ་མ་གྱུར་པ་རྣམས་ལ་ཆོས་འཕེལ་དུ་དོགས་ན་ཉེས་པ་མེད་དོ། །

byang chub sems dpa' gzhan chos 'dod pa rnams la kun nas mnar sems kyi sems dang ldan nam/ khong khro ba'i sems dang ldan nam/ rang bzhin gyis phrag dog can yin yang rung ste/ chos sbyin par mi byed na/ nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los sbyin par mi byed na nyes pa dang bcas shing 'gal ba dang bcas par ni 'gyur la/ nyon mongs pa can gyi nyes par ni mi 'gyur ro/ /mu stegs can glags tshol ba la ma byin na yang nyes pa med do/ /nad tshabs che ba dang / sems 'khrugs pa la nyes pa med do| /thabs des 'dul bar byed 'dod cing 'dul bar 'dod la/ mi dge ba'i gnas nas bslang ste/ dge ba'i gnas su 'god par 'dod na nyes pa med do/ / chos mi shes na nyes pa med do/ /gal te ma gus shing zhe sa med la spyod lam ngan pas nod pa la ma byin na nyes pa med do/ /dbang po rtul po chos rgya chen po bstan pas/ chos thos pas skrag cing log par lta ba dang / log par mngon par zhen pa dang / gnod pa dang / nyams par 'gyur du dogs na nyes pa med do/ /de'i lag tu song na gzhan snod du ma gyur pa rnams la chos 'phel du dogs na nyes pa med do/ /

【f3 一障無畏施】【g7 第七、棄捨惡人戒】

བྱང་ཆུབ་སེམས་དཔའ་སེམས་ཅན་མ་རུངས་པ་རྣམས་དང་། ཚུལ་ཁྲིམས་འཆལ་པ་རྣམས་མ࿒རུངས་པ་ཡིན་པ་དང་། ཚུལ་ཁྲིམས་འཆལ་པ་ཡིན་པའི་རྐྱེན་གྱིས་ཀུན་ནས་མནར་སེམས་ཀྱི་སེམས་དང་ལྡན་ནམ། ཁོང་ཁྲོ་བའི་སེམས་དང་ལྡན་པས་ཡལ་བར་འདོར་བའམ། ཁྱད་དུ་གསོད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་ཡལ་བར་འདོར་བ་དང་། བརྗོད་པས་ཁྱད་དུ་བསད་ན་ཉེས་པ་དང་བཅས་ཤིང་འགལ་བ་དང་བཅས་པར་ནི་འགྱུར་ལ། ཉོན་མོངས་པ་ཅན་གྱི་ཉེས་པར་ནི་མི་འགྱུར་རོ། །དེ་ཅིའི་ཕྱིར་ཞེ་ན། བྱང་ཆུབ་སེམས་དཔའ་ནི་སེམས་ཅན་མ་རུངས་པ་རྣམས་དང་། ཚུལ་ཁྲིམས་འཆལ་པ་རྣམས་དང་། སྡུག་བསྔལ་གྱི་རྒྱུ་ལ་གནས་པ་རྣམས་ལ་ཇི་ལྟར་སྙིང་བརྩེ་བའི་སེམས་བྱེད་འདོད་པས་ཉེ་བར་གནས་པ་ལྟ་བུར་ཚུལ་ཁྲིམས་དང་ལྡན་ཞིང་། ལུས་དང་ངག་དང་ཡིད་ཀྱི་ལས་ཀྱི་སྤྱོད་པ་ཞི་བ་ལ་ནི་དེ་ལྟར་མ་ཡིན་པའི་ཕྱིར་རོ། །སེམས་འཁྲུགས་པ་ལ་ནི་ཉེས་པ་མེད་དོ། །ཐབས་དེས་དེ་འདུལ་བར་བྱེད་འདོད་པ་ལས་སྔ་མ་བཞིན་ཏེ་ཉེས་པ་མེད་དོ། །གཞན་མང་པོ་དག་གི་སེམས་བསྲུང་ན་ཉེས་པ་མེད་དོ། །དགེ་འདུན་གྱི་ནང་ཁྲིམས་བསྲུང་ན་ཉེས་པ་མེད་དོ། །

byang chub sems dpa' sems can ma rungs pa rnams dang / tshul khrims 'chal pa rnams ma rungs pa yin pa dang / tshul khrims 'chal pa yin pa'i rkyen gyis kun nas mnar sems kyi sems dang ldan nam/ khong khro ba'i sems dang ldan pas yal bar 'dor ba'am/ khyad du gsod na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los yal bar 'dor ba dang / brjod pas khyad du bsad na nyes pa dang bcas shing 'gal ba dang bcas par ni 'gyur la/ nyon mongs pa can gyi nyes par ni mi 'gyur ro/ /de ci'i phyir zhe na/ byang chub sems dpa' ni sems can ma rungs pa rnams dang / tshul khrims 'chal pa rnams dang / sdug bsngal gyi rgyu la gnas pa rnams la ji ltar snying brtse ba'i sems byed 'dod pas nye bar gnas pa lta bur tshul khrims dang ldan zhing / lus dang ngag dang yid kyi las kyi spyod pa zhi ba la ni de ltar ma yin pa'i phyir ro/ /sems 'khrugs pa la ni nyes pa med do/ /thabs des de 'dul bar byed 'dod pa las snga ma bzhin te nyes pa med do/ /gzhan mang po dag gi sems bsrung na nyes pa med do/ /dge 'dun gyi nang khrims bsrung na nyes pa med do/ /

【e2 犯七輕障戒】【f8 第八、遮罪共不共戒】

བྱང་ཆུབ་སེམས་དཔའ་ནི་བཅོམ་ལྡན་འདས་ཀྱིས་གཞན་དག་གི་སེམས་བསྲུང་བའི་ཕྱིར་མ་དད་པ་རྣམས་དད་པར་བྱ་བ་དང་། དད་པ་རྣམས་ཕྱིར་ཞིང་དབྱུང་བར་བྱ་བའི་ཕྱིར། སོ་སོ་ཐར་པའི་འདུལ་བ་ལས་བཅས་པའི་ཁ་ན་མ་ཐོ་བ་དང་བཅས་པ་རྣམ་པར་གཞག་པ་གང་ཡིན་པ་དེ་ལ་ཉན་ཐོས་རྣམས་དང་མཚུངས་པར་སློབ་སྟེ། ཐ་དད་པར་མི་བྱེད་དོ། །དེ་ཅིའི་ཕྱིར་ཞེ་ན། ཉན་ཐོས་རྣམས་ནི་བདག་གི་དོན་ལྷུར་ལེན་པ་ཙམ་དུ་ཟད་ན། དེ་དག་ཀྱང་མ་དད་པ་རྣམས་དད་པར་བྱ་བ་དང་། དད་པ་རྣམས་ཕྱིར་ཞིང་འབྱུང་བར་བྱ་བའི་ཕྱིར་གཞན་གྱི་ཡིད་མི་སྲུང་བར་མི་བྱེད་དེ། བསླབ་པ་རྣམས་ལ་སློབ་ན། བྱང་ཆུབ་སེམས་དཔའ་གཞན་གྱི་དོན་ལྷུར་ལེན་པ་རྣམས་ལྟ་ཅི་སྨོས༑ བཅོམ་ལྡན་འདས་ཀྱིས་ཉན་ཐོས་རྣམས་ཀྱི་དོན་ཉུང་བ་དང་། བྱ་བ་ཉུང་བ་དང་། སྙིང་ལས་ཆུང་ངུར་གནས་པར་བྱ་བ་ལས་བརྩམས་ཏེ། བཅས་པའི་ཁ་ན་མ་ཐོ་བ་དང་བཅས་པ་དེ་ལ་ནི། བྱང་ཆུབ་སེམས་དཔས་ཉན་ཐོས་རྣམས་དང་མཚུངས་པར་སློབ་པར་མི་བྱེད་དོ། །དེ་ཅིའི་ཕྱིར་ཞེ་ན། ཉན་ཐོས་བདག་གི་དོན་ལྷུར་བྱེད་ཅིང་གཞན་གྱི་དོན་ལ་མི་ལྟ་བས། གཞན་གྱི་དོན་ལས་བརྩམས་ཏེ། དོན་ཉུང་ཞིང་བྱ་བ་ཉུང་ལ། སྙིང་ལས་ཆུང་ངུར་གནས་པ་ནི་མཛེས་ཀྱི། བྱང་ཆུབ་སེམས་དཔའ་གཞན་གྱི་དོན་ལྷུར་ལེན་པས། གཞན་གྱི་དོན་ལས་བརྩམས་ཏེ། དོན་ཉུང་ཞིང࿒བྱ་བ་ཉུང་ལ་སྙིང་ལས་ཆུང་ངུར་གནས་པ་ནི་མཛེས་པ་མ་ཡིན་ཏེ། འདི་ལྟར་བྱང་ཆུབ་སེམས་དཔས་གཞན་དག་གི་དོན་དུ་གོས་བརྒྱ་སྙེད་དང་། གོས་སྟོང་སྙེད་ཉེ་དུར་མི་འོང་བའི་བྲམ་ཟེ་དང་ཁྱིམ་བདག་རྣམས་ལས་བཙལ་བར་བྱ་སྟེ། སྐབས་འབྱེད་པ་ཞིག་ཡོད་ན་ཡང་སེམས་ཅན་དེ་དག་གི་ཆོག་གམ་མི་ཆོག་བརྟགས་ནས། ཅི་ཙམ་དགོས་པ་བླང་བར་བྱའོ། །གོས་རྣམས་ཇི་ལྟ་བ་བཞིན་དུ་ལྷུང་བཟེད་རྣམས་ཀྱང་དེ་དང་འདྲའོ།། ཇི་ལྟར་བཙལ་བར་བྱ་བ་དེ་བཞིན་དུ་བདག་ཉིད་ཀྱི་རྒྱུ་སྐུད་པ་བླངས་པ་ཉེ་དུར་མི་འོང་བའི་ཐག་པ་ལ་འཐག་ཏུ་འཇུག་པ་ཡང་དེ་དང་འདྲའོ། །གཞན་དག་གི་དོན་དུ་མོན་དར་གྱི་མལ་སྟན་བརྒྱ་སྙེད་དང་། སྟན་དུ་གདེང་བ་བརྒྱ་སྙེད་ཀྱང་བསྟབ་པར་བྱའོ། །གསེར་དངུལ་སྲང་བྱེ་བ་ཕྲག་འབུམ་བས་ལྷག་པ་ཡང་བདག་གིར་བྱའོ༑ །བྱང་ཆུབ་སེམས་དཔའ་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ལ་གནས་པ་དེ་ལ་སོགས་པ་ཉན་ཐོས་རྣམས་ཀྱི་དོན་ཉུང་ཞིང་བྱ་བ་ཉུང་ལ་སྙིང་ལས་ཆུང་ངུར་གནས་པ་ལས་བརྩམས་ཏེ། བཅས་པའི་ཁ་ན་མ་ཐོ་བ་དང་བཅས་པ་ལ་མཚུངས་པར་སློབ་ཅིང་སེམས་ཅན་གྱི་དོན་ལས་བརྩམས་ཏེ། ཀུན་ནས་མནར་སེམས་ཀྱི་སེམས་དང་ལྡན་པ་དང་། ཁོང་ཁྲོ་བའི་སེམས་དང་ལྡན་པས་དོན་ཉུང་ཞིང་བྱ་བ་ཉུང་ལ། སྙིང་ལས་ཆུང་ངུར་གནས་པར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་དོན་ཉུང་ཞིང་བྱ་བ་ཉུང་ལ་སྙིང་ལས་ཆུང་ངུར་གནས་པར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་ནི་འགྱུར་ལ་ཉོན་མོངས་པ་ཅན་གྱི་ཉེས་པར་ནི་མི་འགྱུར་རོ། །

byang chub sems dpa' ni bcom ldan 'das kyis gzhan dag gi sems bsrung ba'i phyir ma dad pa rnams dad par bya ba dang / dad pa rnams phyir zhing dbyung bar bya ba'i phyir/ so so thar pa'i 'dul ba las bcas pa'i kha na ma tho ba dang bcas pa rnam par gzhag pa gang yin pa de la nyan thos rnams dang mtshungs par slob ste/ tha dad par mi byed do/ /de ci'i phyir zhe na/ nyan thos rnams ni bdag gi don lhur len pa tsam du zad na/ de dag kyang ma dad pa rnams dad par bya ba dang / dad pa rnams phyir zhing 'byung bar bya ba'i phyir gzhan gyi yid mi srung bar mi byed de/ bslab pa rnams la slob na/ byang chub sems dpa' gzhan gyi don lhur len pa rnams lta ci smos| bcom ldan 'das kyis nyan thos rnams kyi don nyung ba dang / bya ba nyung ba dang / snying las chung ngur gnas par bya ba las brtsams te/ bcas pa'i kha na ma tho ba dang bcas pa de la ni/ byang chub sems dpas nyan thos rnams dang mtshungs par slob par mi byed do/ /de ci'i phyir zhe na/ nyan thos bdag gi don lhur byed cing gzhan gyi don la mi lta bas/ gzhan gyi don las brtsams te/ don nyung zhing bya ba nyung la/ snying las chung ngur gnas pa ni mdzes kyi/ byang chub sems dpa' gzhan gyi don lhur len pas/ gzhan gyi don las brtsams te/ don nyung zhing bya ba nyung la snying las chung ngur gnas pa ni mdzes pa ma yin te/ 'di ltar byang chub sems dpas gzhan dag gi don du gos brgya snyed dang / gos stong snyed nye dur mi 'ong ba'i bram ze dang khyim bdag rnams las btsal bar bya ste/ skabs 'byed pa zhig yod na yang sems can de dag gi chog gam mi chog brtags nas/ ci tsam dgos pa blang bar bya'o/ /gos rnams ji lta ba bzhin du lhung bzed rnams kyang de dang 'dra'o// ji ltar btsal bar bya ba de bzhin du bdag nyid kyi rgyu skud pa blangs pa nye dur mi 'ong ba'i thag pa la 'thag tu 'jug pa yang de dang 'dra'o/ /gzhan dag gi don du mon dar gyi mal stan brgya snyed dang / stan du gdeng ba brgya snyed kyang bstab par bya'o/ /gser dngul srang bye ba phrag 'bum bas lhag pa yang bdag gir bya'o| /byang chub sems dpa' byang chub sems dpa'i tshul khrims kyi sdom pa la gnas pa de la sogs pa nyan thos rnams kyi don nyung zhing bya ba nyung la snying las chung ngur gnas pa las brtsams te/ bcas pa'i kha na ma tho ba dang bcas pa la mtshungs par slob cing sems can gyi don las brtsams te/ kun nas mnar sems kyi sems dang ldan pa dang / khong khro ba'i sems dang ldan pas don nyung zhing bya ba nyung la/ snying las chung ngur gnas par byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los don nyung zhing bya ba nyung la snying las chung ngur gnas par byed na nyes pa dang bcas shing 'gal ba dang bcas par ni 'gyur la nyon mongs pa can gyi nyes par ni mi 'gyur ro/ /

【f9 第九、性罪不共戒】

རང་བཞིན་གྱིས་ཁ་ན་མ་ཐོ་བ་དང་བཅས་པ་ལ་ལ་བྱང་ཆུབ་སེམས་དཔའ་ཐབས་མཁས་པ་དེ་ལྟ་བུས་ཀུན་ཏུ་སྤྱད་ན་དེས་ཉེས་པར་ཡང་མི་འགྱུར་ལ། བསོད་ནམས་མང་པོ་ཡང་འཕེལ་བར་འགྱུར་བ་ཡང་ཡོད་དེ། འདི་ལྟར་ཆོམ་པོ་དང་རྐུན་པོས་སྲོག་ཆགས་ཆེ་བའི་བདག་ཉིད་ཅན་ཉན་ཐོས་དང་རང་སངས་རྒྱས་དང་། བྱང་ཆུབ་སེམས་དཔའ་བརྒྱ་ཕྲག་མང་པོ་དག་ཟང་ཟིང་ཅུང་ཟད་ཀྱི་ཕྱིར་གསད་པར་ཆད་དེ། མཚམས་མེད་པའི་ལས་མང་པོ་བྱེད་པ་ལ་ཞུགས་པ། བྱང་ཆུབ་སེམས་དཔས་མཐོང་ལ། མཐོང་ནས་ཀྱང་འདི་སྙམ་དུ་སེམས་ཀྱིས་སེམས་མངོན་པར་འདུ་བྱེད་དེ༑ སྲོག་ཆགས་འདི་བསད་ན་བདག་སེམས་ཅན་དམྱལ་བ་རྣམས་སུ་སྐྱེ་བར་འགྱུར་མོད་ཀྱི་བདག་སེམས་ཅན་དམྱལ་བར་སྐྱེ་བར་འགྱུར་བ་ནི࿒མདོ་མེད་དེ། སེམས་ཅན་འདིས་མཚམས་མེད་པའི་ལས་བྱས་ནས། སེམས་ཅན་དམྱལ་བར་འགྲོ་ན་མི་རུང་ངོ་སྙམ་སྟེ། དེ་ལྟ་བུའི་བསམ་པས་བྱང་ཆུབ་སེམས་དཔས་དགེ་བའི་སེམས་སམ་ལུང་དུ་མ་བསྟན་པའི་སེམས་སུ་རིག་ནས་འཛེམ་བཞིན་དུ་ཕྱི་མ་ལ་སྙིང་བརྩེ་བའི་སེམས་ཁོ་ནས་སྲོག་ཆགས་དེ་བསད་ན། ཉེས་པར་ཡང་མི་འགྱུར་ལ་བསོད་ནམས་མང་པོ་ཡང་འཕེལ་བར་འགྱུར་རོ། །འདི་ལྟར་བྱང་ཆུབ་སེམས་དཔའ་ནི་ནུས་ན། སེམས་ཅན་རྒྱལ་པོའམ། བློན་པོ་ཆེན་པོ་གང་དག་ཤས་ཆེར་བརླང་ཞིང་སེམས་ཅན་རྣམས་ལ་སྙིང་རྗེ་མེད་ལ། གཅིག་ཏུ་ངེས་པར་ཕ་རོལ་ལ་གནོད་པ་བྱེད་པ་ལ་ཞུགས་པ་དག །གང་ལ་གནས་ན་གཞི་དེས་བསོད་ནམས་མ་ཡིན་པ་མང་དུ་འཕེལ་བར་འགྱུར་བ་དེ་དག་སྙིང་བརྩེ་བའི་སེམས་དང་ཕན་པའི་བསམ་པས་རྒྱལ་སྲིད་ཀྱི་དབང་ཕྱུག་ལ་དབང་བ་དེ་ལས་འབྱིན་པར་བྱེད་དོ༑ །ཆོམ་པོ་དང་རྐུན་པོ་གཞན་གྱི་ནོར་འཕྲོགས་པ་གང་དག་གིས་དགེ་འདུན་དང་མཆོད་རྟེན་གྱི་ནོར་མང་པོ་ཕྲོགས་ནས་བདག་གིར་བྱས་ཏེ། ལོངས་སྤྱོད་པར་འདོད་པ་དེ་དག་ལས་བྱང་ཆུབ་སེམས་དཔས་ནོར་ཕྱིར་ཕྲོགས་ཏེ། ནོར་ལོངས་སྤྱོད࿒པས་དེས་དེ་དག་ལ་ཡུན་རིང་པོར་གནོད་པ་དང་། ཕན་པ་མ་ཡིན་པ་ཁོ་ནར་འགྱུར་ན་མི་རུང་ངོ་སྙམ་ནས། རྐྱེན་དེ་ཁོ་ནའི་ཕྱིར་སླར་ཕྲོགས་ཏེ། དགེ་འདུན་གྱི་ནི་དགེ་འདུན་ལ་འབུལ་བར་བྱེད། མཆོད་སྦྱིན་གྱི་ནི་མཆོད་རྟེན་ལ་འབུལ་བར་བྱེད་དོ། །ཞལ་ཏ་བྱེད་པའམ། སྐྱེད་མོས་ཚལ་བསྲུང་བ་གང་དག་གིས་དགེ་འདུན་ནམ། མཆོད་རྟེན་གྱི་ནོར་མི་རིགས་པར་ཆུད་གསོན་པ་དང་། གང་ཟག་བདག་ཉིད་ཀྱིས་སྤྱད་པར་བྱེད་པ་དེ་དག་ལ་བྱང་ཆུབ་སེམས་དཔས་སོ་སོར་བརྟགས་ནས་ལས་དེ་དང་ལོག་པར་ལོངས་སྤྱད་པ་དེས་དེ་དག་ལ་ཡུན་རིང་པོར་གནོད་པ་དང་། ཕན་པ་མ་ཡིན་པར་གྱུར་ན་མི་རུང་ངོ་སྙམ་ནས་དབང་བྱེད་པ་དེ་ལས་འབྱིན་པར་བྱེད་དེ། དེ་ལྟར་རྣམ་གྲངས་དེས་བྱང་ཆུབ་སེམས་དཔའ་མ་བྱིན་པར་ལེན་བཞིན་དུ་ཉེས་པར་ཡང་མི་འགྱུར་ལ། བསོད་ནམས་ཀྱང་མང་དུ་འཕེལ་བར་འགྱུར་རོ། །འདི་ལྟར་བྱང་ཆུབ་སེམས་དཔའ་ཁྱིམ་པས་བུད་མེད་མགོ་གཙང་མི་ཚངས་པར་སྤྱད་པར་འདོད་པས་གཟིར་བ་དང་། འབྲེལ་པའི་སེམས་དང་ལྡན་པ་ཞིག་ལ་ཀུན་ནས་མནར་སེམས་ཀྱི་སེམས་དང་ལྡན་པར་གྱུར་ནས། བསོད་ནམས་མ་ཡིན་པ་མང་དུ་འཕེལ་བར་འགྱུར་ན་མི་རུང་ངོ་སྙམ་ནས། ཅི་དགའ་དགུར་དགེ་བའི་རྩ་བ་ལ་གཟུད་པ་དང་། མི་དགེ་བའི་རྩ་བ་ཡོངས་སུ་གཏོང་དུ་གཞུག་པ་ལ་དབང་དུ་འགྱུར་རོ་སྙམ་སྟེ། སྙིང་བརྩེ་བའི་སེམས་ཁོ་ན་ཉེ་བར࿒བཞག་སྟེ་འཁྲིག་པའི་ཆོས་བསྟེན་ན་མི་ཚངས་པར་སྤྱོད་པ་འཁྲིག་པའི་ཆོས་བསྟེན་ཀྱང་ཉེས་པར་ཡང་མི་འགྱུར་ལ་བསོད་ནམས་ཀྱང་མང་དུ་འཕེལ་བར་འགྱུར་རོ། །བྱང་ཆུབ་སེམས་དཔའ་རབ་ཏུ་བྱུང་བ་ཉན་ཐོས་ཀྱི་བསྟན་པ་མི་འཇིག་པར་རྗེས་སུ་བསྲུང་བས་ནི་མི་ཚངས་པར་སྤྱོད་པ་བསྟེན་པ་རྣམ་པ་ཐམས་ཅད་དུ་མི་བྱའོ། །འདི་ལྟར་བྱང་ཆུབ་སེམས་དཔས་སེམས་ཅན་མང་པོ་སྲོག་ཐར་བར་བྱ་བ་དང་། བཅིངས་པ་ལས་ཐར་བར་བྱ་བ་དང་། ལག་པ་དང་། རྐང་པ་དང་། སྣ་དང་རྣ་བ་བཅད་པ་ལས་ཐར་བར་བྱ་བ་དང་། མིག་དབྱུང་བ་ལས་བསྐྱབ་པའི་ཕྱིར། བྱང་ཆུབ་སེམས་དཔས་བདག་གི་སྲོག་གི་ཕྱིར་ཡང་ཤེས་བཞིན་དུ་བརྫུན་གྱི་ཚིག་མི་སྨྲ་བ་གང་ཡིན་པ་དེ་སེམས་ཅན་དེ་དག་གི་དོན་གྱི་ཕྱིར་སོ་སོར་བརྟགས་ནས་སྨྲ་བར་བྱེད་དེ། དེ་ལྟར་མདོར་བསྡུ་ན་བྱང་ཆུབ་སེམས་དཔའ་ནི་ཅི་དང་ཅིས་ཀྱང་སེམས་ཅན་རྣམས་ཀྱི་དོན་ཁོ་ན་མཐོང་བའི་དོན་མ་ཡིན་པ་ནི་མ་ཡིན་ཏེ། བདག་ཉིད་ཀྱང་ཟང་ཟིང་མེད་པའི་སེམས་དང་ལྡན་ལ། སེམས་ཅན་ལ་ཕན་པར་འདོད་པའི་གཞི་འབའ་ཞིག་གིས་འདུ་ཤེས་བསྒྱུར་ཏེ། ཤེས་བཞིན་དུ་ཚིག་གཞན་ལ་སྨྲ་ལ། སྨྲ་བཞིན་དུ་ཉེས་པར་ཡང་མི་འགྱུར་ཏེ། བསོད་ནམས་མང་པོ་ཡང་འཕེལ་བར་འགྱུར་རོ། །འདི་ལྟར་བྱང་ཆུབ་སེམས་དཔའ་ནི་སེམས་ཅན་གང་དག་མི་དགེ་བའི་བཤེས་གཉེན་གྱིས་ཡོངས་སུ་ཟིན་པ་དེ་དག་ལ་སྙིང་བརྩེ་བའི་སེམས་ཁོ་ན་ལ་བརྟེན་ནས་སེམས་ཅན་འདི་དག་སྡིག་པའི་གྲོགས་པོ་དང་བསྟེན་པས་ཡུན་རིང་པོར་གནོད་པ་དང་། ཕན་པ་མ་ཡིན་པར་གྱུར་ན་མི་རུང་ངོ་སྙམ་སྟེ། ཅི་ནུས་ཅི་ལྕོགས་ཀྱིས་མི་དགེ་བའི་བཤེས་གཉེན་དེ࿒དག་དང་བྲལ་བའི་ཚིག་སྨྲ་བར་བྱེད་དེ། དེས་དགའ་ཞིང་དབྲལ་བར་ཀུན་ཏུ་དགའོ། །བྱང་ཆུབ་སེམས་དཔས་རྣམ་གྲངས་དེས་མཛའ་བའི་དབྱེན་བྱས་ཀྱང་ཉེས་པར་མི་འགྱུར་ལ། བསོད་ནམས་མང་པོ་ཡང་འཕེལ་བར་འགྱུར་རོ། །འདི་ལྟར་བྱང་ཆུབ་སེམས་དཔའ་ནི་སེམས་ཅན་ལམ་ལོག་པར་ཞུགས་ཤིང་མི་རིགས་པ་རྣམས་བྱེད་པ་དག་ལ་ཐབས་དེས་ཅི་ཙམ་དུ་མི་དགེ་བའི་གནས་ནས་བསླང་སྟེ། དགེ་བའི་གནས་སུ་འགོད་པའི་ཕྱིར་རྟག་ཏུ་ཚིག་རྩུབ་མོ་དྲག་པོས་སྨ་འབེབས་པར་བྱེད་དེ། དེ་ལྟར་བྱང་ཆུབ་སེམས་དཔའ་ཚིག་རྩུབ་པོ་སྨྲས་ཀྱང་ཉེས་པར་མི་འགྱུར་ལ། བསོད་ནམས་ཀྱང་མང་དུ་འཕེལ་བར་འགྱུར་རོ། །འདི་ལྟར་བྱང་ཆུབ་སེམས་དཔའ་ནི་སེམས་ཅན་གར་དང་གླུ་དང་རོལ་མོའི་སྒྲ་ལ་མོས་པ་རྣམས་དང་། སེམས་ཅན་རྒྱལ་པོ་དང་། ཆོམ་རྐུན་དང་། ཟས་དང་། སྐོམ་དང་། སྨད་འཚོང་མ་དང་། ལམ་སྲང་གི་གཏམ་ལ་སོགས་པ་ལ་མོས་པ་རྣམས་ལ་གར་དང་། གླུ་དང་། རོལ་མོའི་སྒྲ་དང་། གཏམ་སྣ་ཚོགས་ལ་མཁས་ཏེ། སྙིང་བརྩེ་བའི་བསམ་པས་གར་དང་། གླུ་དང་། རོལ་མོའི་སྒྲ་དང་། ཚིག་ཀྱལ་པ་དང་ལྡན་པའི་གཏམ་རྣམ་པ་སྣ་ཚོགས་ཀྱིས་མགུ་བར་བྱས་ཤིང་འདུན་པར་བྱས་ཏེ། དབང་དུ་བྱེད་ཅིང་ངག་ཉན་དུ་བཅུག་ནས༑ མི་དགེ་བའི་གནས་ནས་བསླང་སྟེ། དགེ་བའི་གནས་སུ་འགོད་པར་བྱེད་དེ། དེ་ལྟར་ན་བྱང་ཆུབ་སེམས་དཔའ་ཚིག་ཀྱལ་པ་སྨྲ་ཡང་ཉེས་པར་མི་འགྱུར་ལ། བསོད་ནམས་ཀྱང་མང་དུ་འཕེལ་བར་འགྱུར་རོ། །

rang bzhin gyis kha na ma tho ba dang bcas pa la la byang chub sems dpa' thabs mkhas pa de lta bus kun tu spyad na des nyes par yang mi 'gyur la/ bsod nams mang po yang 'phel bar 'gyur ba yang yod de/ 'di ltar chom po dang rkun pos srog chags che ba'i bdag nyid can nyan thos dang rang sangs rgyas dang / byang chub sems dpa' brgya phrag mang po dag zang zing cung zad kyi phyir gsad par chad de/ mtshams med pa'i las mang po byed pa la zhugs pa/ byang chub sems dpas mthong la/ mthong nas kyang 'di snyam du sems kyis sems mngon par 'du byed de| srog chags 'di bsad na bdag sems can dmyal ba rnams su skye bar 'gyur mod kyi bdag sems can dmyal bar skye bar 'gyur ba ni mdo med de/ sems can 'dis mtshams med pa'i las byas nas/ sems can dmyal bar 'gro na mi rung ngo snyam ste/ de lta bu'i bsam pas byang chub sems dpas dge ba'i sems sam lung du ma bstan pa'i sems su rig nas 'dzem bzhin du phyi ma la snying brtse ba'i sems kho nas srog chags de bsad na/ nyes par yang mi 'gyur la bsod nams mang po yang 'phel bar 'gyur ro/ /'di ltar byang chub sems dpa' ni nus na/ sems can rgyal po'am/ blon po chen po gang dag shas cher brlang zhing sems can rnams la snying rje med la/ gcig tu nges par pha rol la gnod pa byed pa la zhugs pa dag /gang la gnas na gzhi des bsod nams ma yin pa mang du 'phel bar 'gyur ba de dag snying brtse ba'i sems dang phan pa'i bsam pas rgyal srid kyi dbang phyug la dbang ba de las 'byin par byed do| /chom po dang rkun po gzhan gyi nor 'phrogs pa gang dag gis dge 'dun dang mchod rten gyi nor mang po phrogs nas bdag gir byas te/ longs spyod par 'dod pa de dag las byang chub sems dpas nor phyir phrogs te/ nor longs spyod pas des de dag la yun ring por gnod pa dang / phan pa ma yin pa kho nar 'gyur na mi rung ngo snyam nas/ rkyen de kho na'i phyir slar phrogs te/ dge 'dun gyi ni dge 'dun la 'bul bar byed/ mchod sbyin gyi ni mchod rten la 'bul bar byed do/ /zhal ta byed pa'am/ skyed mos tshal bsrung ba gang dag gis dge 'dun nam/ mchod rten gyi nor mi rigs par chud gson pa dang / gang zag bdag nyid kyis spyad par byed pa de dag la byang chub sems dpas so sor brtags nas las de dang log par longs spyad pa des de dag la yun ring por gnod pa dang / phan pa ma yin par gyur na mi rung ngo snyam nas dbang byed pa de las 'byin par byed de/ de ltar rnam grangs des byang chub sems dpa' ma byin par len bzhin du nyes par yang mi 'gyur la/ bsod nams kyang mang du 'phel bar 'gyur ro/ /'di ltar byang chub sems dpa' khyim pas bud med mgo gtsang mi tshangs par spyad par 'dod pas gzir ba dang / 'brel pa'i sems dang ldan pa zhig la kun nas mnar sems kyi sems dang ldan par gyur nas/ bsod nams ma yin pa mang du 'phel bar 'gyur na mi rung ngo snyam nas/ ci dga' dgur dge ba'i rtsa ba la gzud pa dang / mi dge ba'i rtsa ba yongs su gtong du gzhug pa la dbang du 'gyur ro snyam ste/ snying brtse ba'i sems kho na nye bar bzhag ste 'khrig pa'i chos bsten na mi tshangs par spyod pa 'khrig pa'i chos bsten kyang nyes par yang mi 'gyur la bsod nams kyang mang du 'phel bar 'gyur ro/ /byang chub sems dpa' rab tu byung ba nyan thos kyi bstan pa mi 'jig par rjes su bsrung bas ni mi tshangs par spyod pa bsten pa rnam pa thams cad du mi bya'o/ /'di ltar byang chub sems dpas sems can mang po srog thar bar bya ba dang / bcings pa las thar bar bya ba dang / lag pa dang / rkang pa dang / sna dang rna ba bcad pa las thar bar bya ba dang / mig dbyung ba las bskyab pa'i phyir/ byang chub sems dpas bdag gi srog gi phyir yang shes bzhin du brdzun gyi tshig mi smra ba gang yin pa de sems can de dag gi don gyi phyir so sor brtags nas smra bar byed de/ de ltar mdor bsdu na byang chub sems dpa' ni ci dang cis kyang sems can rnams kyi don kho na mthong ba'i don ma yin pa ni ma yin te/ bdag nyid kyang zang zing med pa'i sems dang ldan la/ sems can la phan par 'dod pa'i gzhi 'ba' zhig gis 'du shes bsgyur te/ shes bzhin du tshig gzhan la smra la/ smra bzhin du nyes par yang mi 'gyur te/ bsod nams mang po yang 'phel bar 'gyur ro/ /'di ltar byang chub sems dpa' ni sems can gang dag mi dge ba'i bshes gnyen gyis yongs su zin pa de dag la snying brtse ba'i sems kho na la brten nas sems can 'di dag sdig pa'i grogs po dang bsten pas yun ring por gnod pa dang / phan pa ma yin par gyur na mi rung ngo snyam ste/ ci nus ci lcogs kyis mi dge ba'i bshes gnyen de dag dang bral ba'i tshig smra bar byed de/ des dga' zhing dbral bar kun tu dga'o/ /byang chub sems dpas rnam grangs des mdza' ba'i dbyen byas kyang nyes par mi 'gyur la/ bsod nams mang po yang 'phel bar 'gyur ro/ /'di ltar byang chub sems dpa' ni sems can lam log par zhugs shing mi rigs pa rnams byed pa dag la thabs des ci tsam du mi dge ba'i gnas nas bslang ste/ dge ba'i gnas su 'god pa'i phyir rtag tu tshig rtsub mo drag pos sma 'bebs par byed de/ de ltar byang chub sems dpa' tshig rtsub po smras kyang nyes par mi 'gyur la/ bsod nams kyang mang du 'phel bar 'gyur ro/ /'di ltar byang chub sems dpa' ni sems can gar dang glu dang rol mo'i sgra la mos pa rnams dang / sems can rgyal po dang / chom rkun dang / zas dang / skom dang / smad 'tshong ma dang / lam srang gi gtam la sogs pa la mos pa rnams la gar dang / glu dang / rol mo'i sgra dang / gtam sna tshogs la mkhas te/ snying brtse ba'i bsam pas gar dang / glu dang / rol mo'i sgra dang / tshig kyal pa dang ldan pa'i gtam rnam pa sna tshogs kyis mgu bar byas shing 'dun par byas te/ dbang du byed cing ngag nyan du bcug nas| mi dge ba'i gnas nas bslang ste/ dge ba'i gnas su 'god par byed de/ de ltar na byang chub sems dpa' tshig kyal pa smra yang nyes par mi 'gyur la/ bsod nams kyang mang du 'phel bar 'gyur ro/ /

【f10 第十、住邪命法戒】

བྱང་ཆུབ་སེམས་དཔའ་ཚུལ་འཆོས་པ་དང་། ཁ་གསག་དང་། ࿒གཞོགས་སློང་དང་། ཐོབ་ཀྱིས་འཇལ་བ་དང་། རྙེད་པས་རྙེད་པར་བྱེད་འདོད་པ་ལོག་པར་འཚོ་བར་བྱེད་པའི་ཆོས་བྱུང་བ་རྣམས་དང་དུ་ལེན་པར་བྱེད་ཅིང་། དེ་དག་གིས་མི་འཛེམ་ལ་སེལ་བར་མི་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །དེ་བསྩལ་བའི་ཕྱིར་འདུན་པ࿒སྐྱེ་ཞིང་འབད་པ་རྩོམ་ལ། ཉོན་མོངས་པ་ཤས་ཆེ་བའི་ཕྱིར་སེམས་ཟིལ་གྱིས་མནན་ཏེ། ཀུན་ཏུ་སྤྱོད་ན་ནི་ཉེས་པ་མེད་དོ། །

byang chub sems dpa' tshul 'chos pa dang / kha gsag dang / gzhogs slong dang / thob kyis 'jal ba dang / rnyed pas rnyed par byed 'dod pa log par 'tsho bar byed pa'i chos byung ba rnams dang du len par byed cing / de dag gis mi 'dzem la sel bar mi byed na/ nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /de bstsal ba'i phyir 'dun pa skye zhing 'bad pa rtsom la/ nyon mongs pa shas che ba'i phyir sems zil gyis mnan te/ kun tu spyod na ni nyes pa med do/ /

【f11 第十一、掉動嬉戲戒】

བྱང་ཆུབ་སེམས་དཔའ་རྒོད་པས་ཡོངས་སུ་ཟིན་པའི་སེམས་ཀྱིས་རྣམ་པར་མ་ཞི་ཞིང་། རྣམ་པར་མ་ཞི་བ་ལ་དགའ་བ་རྟ་གད་དུ་དགོད་པ་དང་། ཀུན་ཏུ་རྩེ་ཞིང་། ཀུན་ཏུ་ཅ་ཅོ་འདོན་ལ། དགོད་ཅིང་གཡེང་བ་སྟོན་པ་དང་། གཞན་ལ་ལ་དག་དགོད་དུ་གཞུག་པར་འདོད་ཅིང་དགའ་བར་བྱ་བར་འདོད་ན། རྐྱེན་དེ་ཉིད་ཀྱིས་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །བརྗེད་པས་བྱས་ན་ནི་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །དེ་བསྩལ་བའི་ཕྱིར་འདུན་པ་སྐྱེས་པ་ནི་ཉེས་པ་མེད་དེ་སྔ་མ་བཞིན་ནོ། །གཞན་དག་གི་ཀུན་ནས་མནར་སེམས་སྐྱེས་པ་ཐབས་དེས་ཕྱིར་བསྩལ་བར་འདོད་ན་ཉེས་པ་མེད་དོ། །གཞན་དག་གི་མྱ་ངན་སྐྱེས་པ་བསལ་བར་འདོད་ན་ཉེས་པ་མེད་དོ། །གཞན་དེའི་རང་བཞིན་ཅན་དེ་ལ་དགའ་བ་རྣམས་བསྡུ་བའམ། གཙུགས་པ་བསྲུང་བའམ། དེ་དང་མཐུན་པར་བྱ་བའི་ཕྱིར་བྱེད་ན་ཉེས་པ་མེད་དོ། །གཞན་དག་བྱང་ཆུབ་སེམས་དཔའ་ལ་མི་དགའ་བར་གྱུར་དུ་དོགས་པ་དང་། ཀུན་ནས་མནར་སེམས་དང་། རྒྱབ་ཀྱིས་ཕྱོགས་པར་གྱུར་དུ་དོགས་པ་རྣམས་ལ་དགའ་བའི་བཞིན་གྱིས་ནང་གི་བསམ་པ་དག་པར་བསྟན་པའི་ཕྱིར་བྱས་ན་ཉེས་པ་མེད་དོ། །

byang chub sems dpa' rgod pas yongs su zin pa'i sems kyis rnam par ma zhi zhing / rnam par ma zhi ba la dga' ba rta gad du dgod pa dang / kun tu rtse zhing / kun tu ca co 'don la/ dgod cing g.yeng ba ston pa dang / gzhan la la dag dgod du gzhug par 'dod cing dga' bar bya bar 'dod na/ rkyen de nyid kyis nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /brjed pas byas na ni nyon mongs pa can ma yin pa'i nyes par 'gyur ro/ /de bstsal ba'i phyir 'dun pa skyes pa ni nyes pa med de snga ma bzhin no/ /gzhan dag gi kun nas mnar sems skyes pa thabs des phyir bstsal bar 'dod na nyes pa med do/ /gzhan dag gi mya ngan skyes pa bsal bar 'dod na nyes pa med do/ /gzhan de'i rang bzhin can de la dga' ba rnams bsdu ba'am/ gtsugs pa bsrung ba'am/ de dang mthun par bya ba'i phyir byed na nyes pa med do/ /gzhan dag byang chub sems dpa' la mi dga' bar gyur du dogs pa dang / kun nas mnar sems dang / rgyab kyis phyogs par gyur du dogs pa rnams la dga' ba'i bzhin gyis nang gi bsam pa dag par bstan pa'i phyir byas na nyes pa med do/ /

【f12 第十二、倒說菩薩法戒】

བྱང་ཆུབ་སེམས་དཔའ་གང་བྱང་ཆུབ་སེམས་དཔའ་ནི་མྱ་ངན་ལས་འདས་པ་ལ་མངོན་པར་དགའ་བས་གནས་པར་མི་བྱའི། མྱ་ངན་ལས་འདས་པ་ལ་རྒྱབ་ཀྱིས་ཕྱོགས་ཏེ་གནས་པར་བྱའོ། །ཉོན་མོངས་པ་དང་ཉེ་བའི་ཉོན་མོངས་པ་རྣམས་ཀྱིས་ཀྱང་འཇིགས་པར་མི་བྱའོ། །དེ་དག་ལས་སེམས་ཀྱང་ཤིན་ཏུ་དབེན་པར་མི་བྱ་སྟེ། འདི་ལྟར་བྱང་ཆུབ་སེམས་དཔའ་ནི་བསྐལ་པ་གྲངས་མེད་པ་གསུམ་དུ་འཁོར་བ་ན་འཁོར་ཞིང་། བྱང་ཆུབ་ཡང་དག་པར་བསྒྲུབ་པར་བྱ་དགོས་སོ་སྙམ་དུ་དེ་ལྟར་ལྟ་ཞིང་དེ་སྐད་སྨྲ་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ༑ ཉོན་མོངས་པ་ཅན་གྱི་ཉེས་པར་འགྱུར་རོ། །དེ་ཅིའི་ཕྱིར་ཞེ་ན། བྱང་ཆུབ་སེམས་དཔའ་ནི་ཉན་ཐོས་ཀྱི་ཇི་ལྟར་མྱ་ངན་ལས་འདས་པ་ལ་མངོན་པར་དགའ་བ་ཀུན་ཏུ་བསྟེན་པར་བྱ་ཞིང་། ཉོན་མོངས་པ་དང་ཉེ་བའི་ཉོན་མོངས་པ་རྣམས་ལ་སེམས་སྐྱོ་བར་བྱ་བ་དེ་ལས་བྱེ་བ་ཕྲག་འབུམ་འགྱུར་དུ་མྱ་ངན་ལས་འདས་པ་ལ་མངོན་པར་དགའ་བ་ཀུན་ཏུ་བསྟེན་པར་བྱ་ཞིང་ཉོན་མོངས་པ་དང་། ཉེ་བའི་ཉོན་མོངས་པ་རྣམས་ལས་སེམས་སྐྱོ་བ་བསྒོམ་པར་བྱ་དགོས་ཏེ། འདི་ལྟར་ཉན་ཐོས་ནི་བདག་གཅིག་པུའི་དོན་ལ་བརྩོན་གྱི། བྱང་ཆུབ་སེམས་དཔའ་ནི་སེམས་ཅན་ཐམས་ཅད་ཀྱི་དོན་ལ་བརྩོན་པ་ཡིན་ལ། དེས་དེ་ལྟར་སེམས་ཀུན་ནས་ཉོན་མོངས་པ་མེད་པ་ལ་གོམས་པར་བྱ་བ་ཡང་དག་པར་བསྒྲུབ་དགོས་ཏེ། དེ་ནི་འདི་ལྟར་དགྲ་བཅོམ་པ་མ་ཡིན་དུ་ཟིན་ཀྱང་དེ་ལས་ཁྱད་པར་དུ་འཕགས་པ་ཀུན་ནས་ཉོན་མོངས་པ་མེད་པ་དང་ལྡན་པས་ཟག་པ་ཟད་པ་དང་བཅས་པའི་དངོས་པོ་ལ་སྤྱོད་པའི་ཕྱིར་རོ། །

byang chub sems dpa' gang byang chub sems dpa' ni mya ngan las 'das pa la mngon par dga' bas gnas par mi bya'i/ mya ngan las 'das pa la rgyab kyis phyogs te gnas par bya'o/ /nyon mongs pa dang nye ba'i nyon mongs pa rnams kyis kyang 'jigs par mi bya'o/ /de dag las sems kyang shin tu dben par mi bya ste/ 'di ltar byang chub sems dpa' ni bskal pa grangs med pa gsum du 'khor ba na 'khor zhing / byang chub yang dag par bsgrub par bya dgos so snyam du de ltar lta zhing de skad smra na nyes pa dang bcas shing 'gal ba dang bcas par 'gyur te| nyon mongs pa can gyi nyes par 'gyur ro/ /de ci'i phyir zhe na/ byang chub sems dpa' ni nyan thos kyi ji ltar mya ngan las 'das pa la mngon par dga' ba kun tu bsten par bya zhing / nyon mongs pa dang nye ba'i nyon mongs pa rnams la sems skyo bar bya ba de las bye ba phrag 'bum 'gyur du mya ngan las 'das pa la mngon par dga' ba kun tu bsten par bya zhing nyon mongs pa dang / nye ba'i nyon mongs pa rnams las sems skyo ba bsgom par bya dgos te/ 'di ltar nyan thos ni bdag gcig pu'i don la brtson gyi/ byang chub sems dpa' ni sems can thams cad kyi don la brtson pa yin la/ des de ltar sems kun nas nyon mongs pa med pa la goms par bya ba yang dag par bsgrub dgos te/ de ni 'di ltar dgra bcom pa ma yin du zin kyang de las khyad par du 'phags pa kun nas nyon mongs pa med pa dang ldan pas zag pa zad pa dang bcas pa'i dngos po la spyod pa'i phyir ro/ /

【f13 第十三、不護雪譏謗戒】

བྱང་ཆུབ་སེམས་དཔའ་བདག་གི་ཚིག་མི་བཙན་པར་འགྱུར་བའི་དྲི་ངས་དང་། མི་སྙན་པ་དང་། གཏམ་ངན་པར་འགྱུར་བ་བདེན་པའི་དངོས་པོ་མི་སྲུང་ཞིང་སྤེལ་བར་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །བདེན་པའི་དངོས་པོ་མ་ཡིན་པ་མི་སྲུང་ཞིང་སེལ་བར་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་མི་འགྱུར་ལ། ཉོན་མོངས་པ་ཅན་གྱི་ཉེས་པར་ནི་མི་འགྱུར་རོ། །ཕ་རོལ་མུ་སྟེགས་ཅན་ཡིན་ནམ། གཞན་གང་ཡང་རུང་བ་མངོན་པར་ཞེན་པ་ཞིག་ཡིན་ན་ཉེས་པ་མེད་དོ། །རབ་ཏུ་བྱུང་བ་དང་། སློང་མོ་སྤྱོད་པ་དང་། དགེ་བ་སྤྱོད་པའི་གཞིས་མི་སྙན་པར་བརྗོད་ན་ཉེས་པ་མེད་དོ། །ཁྲོ་བས་ཟིལ་གྱིས་ནོན་ཅིང་སེམས་ཕྱིན་ཅི་ལོག་ཏུ་གྱུར་པས་བརྗོད་ན་ཉེས་པ་མེད་དོ། །

byang chub sems dpa' bdag gi tshig mi btsan par 'gyur ba'i dri ngas dang / mi snyan pa dang / gtam ngan par 'gyur ba bden pa'i dngos po mi srung zhing spel bar mi byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /bden pa'i dngos po ma yin pa mi srung zhing sel bar mi byed na nyes pa dang bcas shing 'gal ba dang bcas par mi 'gyur la/ nyon mongs pa can gyi nyes par ni mi 'gyur ro/ /pha rol mu stegs can yin nam/ gzhan gang yang rung ba mngon par zhen pa zhig yin na nyes pa med do/ /rab tu byung ba dang / slong mo spyod pa dang / dge ba spyod pa'i gzhis mi snyan par brjod na nyes pa med do/ /khro bas zil gyis non cing sems phyin ci log tu gyur pas brjod na nyes pa med do/ /

【f14 第十四、不折伏眾生戒】

བྱང་ཆུབ་སེམས་དཔས་གནོད་པའི་ཐབས་དང་ཐབས་དྲག་པོ་གང་གིས་སེམས་ཅན་གྱི་དོན་དུ་འགྱུར་བ་མཐོང་བཞིན་དུ་ཡིད་མི་དགའ་བར་འགྱུར་བ་བསྲུང་བའི་ཕྱིར་ཐབས་དེ་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །ཚེ་འདིའི་དོན་ཆུང་ངུ་ཞིག་ཏུ་འགྱུར་ལ། གཞི་དེས་ཡིད་མི་བདེ་བ་ཆེན་པོར་འགྱུར་ན་ཉེས་པ་མེད་དོ། །

byang chub sems dpas gnod pa'i thabs dang thabs drag po gang gis sems can gyi don du 'gyur ba mthong bzhin du yid mi dga' bar 'gyur ba bsrung ba'i phyir thabs de mi byed na nyes pa dang bcas shing 'gal ba dang bcas par 'gyur te/ nyon mongs pa can ma yin pa'i nyes par 'gyur ro/ /tshe 'di'i don chung ngu zhig tu 'gyur la/ gzhi des yid mi bde ba chen por 'gyur na nyes pa med do/ /

【e3 犯四輕障忍】【f15 第十五、瞋打報復戒】

བྱང་ཆུབ་སེམས་དཔའ་གཞན་དག་གཤེ་བ་ལ་ཕྱིར་གཤེ་བ་དང་། ཁྲོ་བ་ལ་ཕྱིར་ཁྲོ་བ་དང་། རྡེག་པ་ལ་ཕྱིར་རྡེག་པ་དང་། མཚང་འབྲུ་བ་ལ་ཕྱིར་མཚང་འབྲུ་བར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །

byang chub sems dpa' gzhan dag gshe ba la phyir gshe ba dang / khro ba la phyir khro ba dang / rdeg pa la phyir rdeg pa dang / mtshang 'bru ba la phyir mtshang 'bru bar byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /

【f16 第十六、不行悔謝戒】

བྱང་ཆུབ་སེམས་དཔས་གཞན་དག་ལ་ཉེས་པར་བྱས་སམ། ཉེས་པ་བྱས་སུ་དོགས་ཀྱང་རུང་སྟེ། ཀུན་ནས་མནར་སེམས་ཀྱི་སེམས་དང་ལྡན་པ་དང་། ང་རྒྱལ་གྱིས་ནོན་པས་མཐུན་པར་ཤད་ཀྱིས་བྱང་བར་མི་བྱེད་དེ། ཡལ་བར་འདོར་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་སམ། ལེ་ལོའམ། བག་མེད་པས་ཤད་ཀྱིས་བྱང་བར་མ་བྱས་ན་ཉེས་པ་དང་བཅས་ཤིང་འགལ་བ་དང་བཅས་པར་ནི་འགྱུར་ལ། ཉོན་མོངས་པ་ཅན་གྱི་ཉེས་པར་ནི་མི་འགྱུར་རོ། །ཐབས་དེས་དུལ་བར་བྱ་བར་འདོད་ཅིང་། འདུལ་བར་འདོད་ལ་མི་དགེ་བའི་གནས་ནས་བསླང་སྟེ། དགེ་བའི་གནས་སུ་འགོད་པར་འདོད་པ་ན་ཉེས་པ་མེད་དོ། །མུ་སྟེགས་ཅན་ཡིན་ན་ཉེས་པ་མེད་དོ། །རུང་བ་མ་ཡིན་པ་ཁ་ན་མ་ཐོ་བ་དང་བཅས་པ་ཀུན་ཏུ་སྤྱོད་པས་ཤད་ཀྱིས་བྱང་བ་བྱེད་དུ་འཇུག་པར་འདོད་པ་ཞིག་ན་ཉེས་པ་མེད་དོ། །གལ་ཏེ་རང་བཞིན་གྱིས་འཐབ་ཀྲོལ་བ་ཅན་ཞིག་ཡིན་ཏེ། རྩོད་པ་བྱེད་ལ། ཤད་ཀྱིས་བྱང་བར་བྱས་ན་ཤས་ཆེར་འཁྲུགས་ཏེ། ཤེད་སྐྱེ་བར་འགྱུར་ན་ཉེས་པ་མེད་དོ། །ཕ་རོལ་བཟོད་པའི་ངང་ཚུལ་ཅན་ཡིན་ཞིང་ཀུན་ནས་མནར་སེམས་མེད་པའི་ངང་ཚུལ་ཅན་ཡིན་དུ་རེ་ལ་གཞན་ལ་ཉེས་པ་བྱས་པ་ལས་བརྩམས་ཏེ། ཤད་ཀྱིས་སྦྱང་བ་བྱེད་པས་ཤིན་ཏུ་ངོ་ཚ་བར་བྱེད་པ་ཞིག་ཡིན་ན་ཉེས་པ་མེད་དོ། །

byang chub sems dpas gzhan dag la nyes par byas sam/ nyes pa byas su dogs kyang rung ste/ kun nas mnar sems kyi sems dang ldan pa dang / nga rgyal gyis non pas mthun par shad kyis byang bar mi byed de/ yal bar 'dor na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las sam/ le lo'am/ bag med pas shad kyis byang bar ma byas na nyes pa dang bcas shing 'gal ba dang bcas par ni 'gyur la/ nyon mongs pa can gyi nyes par ni mi 'gyur ro/ /thabs des dul bar bya bar 'dod cing / 'dul bar 'dod la mi dge ba'i gnas nas bslang ste/ dge ba'i gnas su 'god par 'dod pa na nyes pa med do/ /mu stegs can yin na nyes pa med do/ /rung ba ma yin pa kha na ma tho ba dang bcas pa kun tu spyod pas shad kyis byang ba byed du 'jug par 'dod pa zhig na nyes pa med do/ /gal te rang bzhin gyis 'thab krol ba can zhig yin te/ rtsod pa byed la/ shad kyis byang bar byas na shas cher 'khrugs te/ shed skye bar 'gyur na nyes pa med do/ /pha rol bzod pa'i ngang tshul can yin zhing kun nas mnar sems med pa'i ngang tshul can yin du re la gzhan la nyes pa byas pa las brtsams te/ shad kyis sbyang ba byed pas shin tu ngo tsha bar byed pa zhig yin na nyes pa med do/ /

【f17 第十七、不受悔謝戒】

བྱང་ཆུབ་སེམས་དཔའ་རྩོད་པ་གང་ལ་གཞན་ཉེས་པ་བྱུང་བ་དག་ཆོས་བཞིན་དུ་མཐུན་པར་ཤད་ཀྱིས་བྱང་བར་བྱེད་ཀྱང་། ཀུན་ནས་མནར་སེམས་ཀྱི་སེམས་དང་ལྡན་ཞིང་གཞན་ལ་ཐོ་འཚམས་པའི་བསམ་པས་ཤད་ཀྱིས་སྦྱངས་པ་མི་ཉན་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །གལ་ཏེ་ཀུན་ནས་མནར་སེམས་ཀྱི་སེམས་དང་མི་ལྡན་གྱི། མི་བཟོད་པའི་ངང་ཚུལ་ཅན་ཡིན་པས་མི་ཉན་ན། ཉོན་མོངས་པ་ཅན་གྱི་ཉེས་པ་ཉིད་དུ་འགྱུར་རོ། །ཐབས་དེས་ཕ་རོལ་གདུལ་བར་འདོད་ན་ཉེས་པ་མེད་དོ། །སྔ་མ་བཞིན་དུ་ཐམས་ཅད་རིག་པར་བྱའོ། །ཆོས་བཞིན་མ་ཡིན་པ་དང་། མཐུན་པ་མ་ཡིན་པར་ཤད་ཀྱིས་སྦྱོང་བར་བྱེད་ན་ཉེས་པ་མེད་དོ། །

byang chub sems dpa' rtsod pa gang la gzhan nyes pa byung ba dag chos bzhin du mthun par shad kyis byang bar byed kyang / kun nas mnar sems kyi sems dang ldan zhing gzhan la tho 'tshams pa'i bsam pas shad kyis sbyangs pa mi nyan na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /gal te kun nas mnar sems kyi sems dang mi ldan gyi/ mi bzod pa'i ngang tshul can yin pas mi nyan na/ nyon mongs pa can gyi nyes pa nyid du 'gyur ro/ /thabs des pha rol gdul bar 'dod na nyes pa med do/ /snga ma bzhin du thams cad rig par bya'o/ /chos bzhin ma yin pa dang / mthun pa ma yin par shad kyis sbyong bar byed na nyes pa med do/ /

【f18 第十八、懷忿不捨戒】

བྱང་ཆུབ་སེམས་དཔའ་གཞན་དག་ལ་ཁྲོ་བའི་བསམ་པ་འབྱུང་ཞིང་འཛིན་ལ་བྱུང་བ་དང་དུ་ལེན་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །དེ་སྤང་བའི་ཕྱིར་འདུན་པ་སྐྱེས་ན། ཉེས་པ་མེད་དེ་སྔ་མ་བཞིན་ནོ།། །།

byang chub sems dpa' gzhan dag la khro ba'i bsam pa 'byung zhing 'dzin la byung ba dang du len na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /de spang ba'i phyir 'dun pa skyes na/ nyes pa med de snga ma bzhin no// //

【e4 三障精進】【f19 第十九、染心御眾戒】

བམ་པོ་བཅུ་པ།

bam po bcu pa/

བྱང་ཆུབ་སེམས་དཔའ་རིམ་གྲོ་བྱ་བ་དང་། བསྙེན་བཀུར་བྱ་བ་ལ་ཡོངས་སུ་ཞེན་པའི་དབང་དུ་བྱས་ཏེ། ཟང་ཟིང་དང་བཅས་པའི་སེམས་ཀྱིས་འཁོར་སྡུད་པར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །ཟང་ཟིང་མེད་པའི་བསམ་པས་རིམ་གྲོ࿒བྱ་བ་དང་། བསྙེན་བཀུར་བྱ་བ་བདག་གིར་བྱེད་ན་ཉེས་པ་མེད་དོ། །

byang chub sems dpa' rim gro bya ba dang / bsnyen bkur bya ba la yongs su zhen pa'i dbang du byas te/ zang zing dang bcas pa'i sems kyis 'khor sdud par byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /zang zing med pa'i bsam pas rim gro bya ba dang / bsnyen bkur bya ba bdag gir byed na nyes pa med do/ /

【f20 第二十、耽著睡眠戒】

བྱང་ཆུབ་སེམས་དཔའ་སྙོམ་ལས་དང་ལེ་ལོ་སྐྱེས་ཏེ། གཉིད་ཀྱི་བདེ་བ་དང་། ཉལ་བའི་བདེ་བ་དང་། གློས་འབེབས་པའི་བདེ་བ་དུས་མ་ཡིན་པ་དང་། ཚོད་མ་ཡིན་པར་བདག་གིར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །ན་སྟེ་མི་ནུས་ན་ཉེས་པ་མེད་དོ། །ལམ་གྱིས་དུབ་ན་ཉེས་པ་མེད་དོ། །དེ་སྤང་བའི་ཕྱིར་འདུན་པ་སྐྱེས་པ་ལ་ཉེས་པ་མེད་དོ། །སྔ་མ་བཞིན་དུ་རིག་པར་བྱའོ། །

byang chub sems dpa' snyom las dang le lo skyes te/ gnyid kyi bde ba dang / nyal ba'i bde ba dang / glos 'bebs pa'i bde ba dus ma yin pa dang / tshod ma yin par bdag gir byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /na ste mi nus na nyes pa med do/ /lam gyis dub na nyes pa med do/ /de spang ba'i phyir 'dun pa skyes pa la nyes pa med do/ /snga ma bzhin du rig par bya'o/ /

【f21 第二十一、虛談棄時戒】

བྱང་ཆུབ་སེམས་དཔའ་འདུ་འཛིའི་གཏམ་ལ་ཀུན་ཏུ་ཆགས་པའི་སེམས་ཀྱིས་དུས་ཡོལ་བར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །བརྗེད་པས་ཡོལ་བར་བྱས་ན་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །ཕ་རོལ་སྨྲ་ཞིང་འདུག་ལ་དེ་ཡང་དྲན་པ་ལ་གནས་བཞིན་དུ་ཕ་རོལ་གྱི་ངོར་སྐད་ཅིག་གཅིག་ཙམ་ཉན་པ་ལ་ནི་ཉེས་པ་མེད་དོ། །ཡ་མཚན་དུ་འཛིན་ཏེ། འདྲི་བ་ཙམ་དང་། དྲིས་པའི་ལམ་འདེབས་པ་ཙམ་བྱེད་པ་ལ་ཉེས་པ་མེད་དོ། །

byang chub sems dpa' 'du 'dzi'i gtam la kun tu chags pa'i sems kyis dus yol bar byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /brjed pas yol bar byas na nyon mongs pa can ma yin pa'i nyes par 'gyur ro/ /pha rol smra zhing 'dug la de yang dran pa la gnas bzhin du pha rol gyi ngor skad cig gcig tsam nyan pa la ni nyes pa med do/ /ya mtshan du 'dzin te/ 'dri ba tsam dang / dris pa'i lam 'debs pa tsam byed pa la nyes pa med do/ /

【e5 三障定】【f22 第二十二、不求禪法戒】

བྱང་ཆུབ་སེམས་དཔའ་སེམས་གནས་པར་བྱ་བ་ལས་བརྩམས་ཏེ། སེམས་མཉམ་པར་གཞག་པར་འདོད་ལ། ཀུན་ནས་མནར་སེམས་ཀྱི་སེམས་དང་ལྡན་པ་དང་། ང་རྒྱལ་གྱིས་ནོན་ཏེ། གདམས་ངག་ནོད་དུ་མི་འགྲོ་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ༑ ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་བྱས་ན༑ ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །ན་སྟེ་མི་ནུས་ན་ཉེས་པ་མེད་དོ། །གདམས་ངག་ལོག་པར་འབྱུང་དུ་དོགས་ན་ཉེས་པ་མེད་དོ། །བདག་ཉིད་མང་དུ་ཐོས་པ་ཡིན་ཏེ། སེམས་མཉམ་པར་འཇོག་ནུས་སམ། དེས་གདམས་ངག་གིས་གདམས་པའི་བྱ་བ་བྱས་ཟིན་ན་ཉེས་པ་མེད་དོ། །

byang chub sems dpa' sems gnas par bya ba las brtsams te/ sems mnyam par gzhag par 'dod la/ kun nas mnar sems kyi sems dang ldan pa dang / nga rgyal gyis non te/ gdams ngag nod du mi 'gro na nyes pa dang bcas shing 'gal ba dang bcas par 'gyur te| nyon mongs pa can gyi nyes par 'gyur ro/ /snyom las dang le los byas na| nyon mongs pa can ma yin pa'i nyes par 'gyur ro/ /na ste mi nus na nyes pa med do/ /gdams ngag log par 'byung du dogs na nyes pa med do/ /bdag nyid mang du thos pa yin te/ sems mnyam par 'jog nus sam/ des gdams ngag gis gdams pa'i bya ba byas zin na nyes pa med do/ /

【f23 第二十三、不除五蓋戒】

བྱང་ཆུབ་སེམས་དཔའ་འདོད་པ་ལ་འདུན་པའི་སྒྲིབ་པ་བྱུང་བ་དང་དུ་ལེན་ཅིང་སེལ་བར་མི་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །དེ་སྤང་བའི་ཕྱིར་འདུན་པ་སྐྱེས་ཤིང་འབད་ཀྱང་ཉོན་མོངས་པ་དྲག་པོས་སེམས་ཟིལ་གྱིས་ནོན་ཏེ། ཀུན་ཏུ་སྤྱོད་ན་ཉེས་པ་མེད་དོ། །འདོད་པ་ལ་འདུན་པ་ཇི་ལྟ་བ་བཞིན་དུ། གནོད་སེམས་དང་། རྨུགས་པ་དང་། གཉིད་དང་། རྒོད་པ་དང་། འགྱོད་པ་དང་། ཐེ་ཚོམ་ཡང་དེ་དང་འདྲ་བར་རིག་པར་བྱའོ། །

byang chub sems dpa' 'dod pa la 'dun pa'i sgrib pa byung ba dang du len cing sel bar mi byed na/ nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /de spang ba'i phyir 'dun pa skyes shing 'bad kyang nyon mongs pa drag pos sems zil gyis non te/ kun tu spyod na nyes pa med do/ /'dod pa la 'dun pa ji lta ba bzhin du/ gnod sems dang / rmugs pa dang / gnyid dang / rgod pa dang / 'gyod pa dang / the tshom yang de dang 'dra bar rig par bya'o/ /

【f24 第二十四、貪味靜慮戒】

བྱང་ཆུབ་སེམས་དཔའ་བསམ་གཏན་གྱི་རོ་མྱོང་བར་བྱེད་ཅིང་བསམ་གཏན་གྱི་རོ་མྱོང་བ་ལ་ཡང་ཡོན་ཏན་དུ་ལྟ་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །དེ་སྤང་བའི་ཕྱིར་འདུན་པ་སྐྱེས་པ་ལ་ནི་ཉེས་པ་མེད་དེ་སྔ་མ་བཞིན་ནོ། །

byang chub sems dpa' bsam gtan gyi ro myong bar byed cing bsam gtan gyi ro myong ba la yang yon tan du lta na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /de spang ba'i phyir 'dun pa skyes pa la ni nyes pa med de snga ma bzhin no/ /

【e6 八障慧】【f1 五約法】【g25 第二十五、不學小法戒】

བྱང་ཆུབ་སེམས་དཔའ་གང་བྱང་ཆུབ་སེམས་དཔས་ཉན་ཐོས་ཀྱི་ཐེག་པ་དང་ལྡན་པའི་ཆོས་མཉན་པར་མི་བྱའོ། །གཟུང་བར་མི་བྱའོ།། དེ་ལ་བསླབ་པར་ཡང་མི་བྱའོ། །བྱང་ཆུབ་སེམས་དཔས་ཉན་ཐོས་ཀྱི་ཐེག་པ་དང་ལྡན་པའི་ཆོས་མཉན་པ་དང་། བཟུང་བས་ཅི་ཞིག་བྱ་སྟེ། དེ་ལ་བསླབ་མི་དགོས་སོ་ཞེས་དེ་ལྟར་ལྟ་ཞིང་། དེ་སྐད་སྨྲ་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ལ་ཉོན་མོངས་པ་ཅན་གྱི་ཉེས་པར་འགྱུར་ཏེ། འདི་ལྟར་བྱང་ཆུབ་སེམས་དཔས་ནི་མུ་སྟེགས་ཅན་གྱི་བསྟན་བཅོས་རྣམས་ལ་ཡང་བརྩོན་པར་བྱ་དགོས་ན། སངས་རྒྱས་ཀྱི་གསུང་རབ་ལྟ་ལ་ཅི་སྨོས། གཅིག་ཏུ་ངེས་པ་དེ་ལྷུར་ལེན་པའི་འདུན་པ་བཟློག་པའི་ཕྱིར་ན་ཉེས་པ་མེད་དོ། །

byang chub sems dpa' gang byang chub sems dpas nyan thos kyi theg pa dang ldan pa'i chos mnyan par mi bya'o/ /gzung bar mi bya'o// de la bslab par yang mi bya'o/ /byang chub sems dpas nyan thos kyi theg pa dang ldan pa'i chos mnyan pa dang / bzung bas ci zhig bya ste/ de la bslab mi dgos so zhes de ltar lta zhing / de skad smra na nyes pa dang bcas shing 'gal ba dang bcas par 'gyur la nyon mongs pa can gyi nyes par 'gyur te/ 'di ltar byang chub sems dpas ni mu stegs can gyi bstan bcos rnams la yang brtson par bya dgos na/ sangs rgyas kyi gsung rab lta la ci smos/ gcig tu nges pa de lhur len pa'i 'dun pa bzlog pa'i phyir na nyes pa med do/ /

【g26 第二十六、背大向小戒】

བྱང་ཆུབ་སེམས་དཔའ་བྱང་ཆུབ་སེམས་དཔའི་སྡེ་སྣོད་ཡོད་ལ། བྱང་ཆུབ་སེམས་དཔའི་སྡེ་སྣོད་ལ་བརྩོན་པར་མ་བྱས་པར་བྱང་ཆུབ་སེམས་དཔའི་སྡེ་སྣོད་ཐམས་ཅད་ཀྱི་ཐམས་ཅད་དུ་ཡང་ཡལ་བར་བོར་ནས། ཉན་ཐོས་ཀྱི་སྡེ་སྣོད་ལ་བརྩོན་པར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །

byang chub sems dpa' byang chub sems dpa'i sde snod yod la/ byang chub sems dpa'i sde snod la brtson par ma byas par byang chub sems dpa'i sde snod thams cad kyi thams cad du yang yal bar bor nas/ nyan thos kyi sde snod la brtson par byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /

【g27 第二十七、捨內學外戒】

བྱང་ཆུབ་སེམས་དཔའ་སངས་རྒྱས་ཀྱི་གསུང་རབ་ཡོད་ལ། སངས་རྒྱས་ཀྱི་གསུང་རབ་ལ་བརྩོན་པ་མ་བྱས་པར་མུ་སྟེགས་ཅན་གྱི་བསྟན་བཅོས། ཕྱི་རོལ་གྱི་བསྟན་བཅོས་དག་ལ་བརྩོན་པར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །ཤིན་ཏུ་ཡིད་གཞུངས་པ་དང་། ལོབས་སྐྱེན་པ་དང་། ཡུན་རིང་དུ་མི་བརྗེད་པར་ནུས་པ་དང་། དོན་སེམས࿒པ་དང་། རྟོགས་པར་བྱེད་ནུས་པ་དང་། སངས་རྒྱས་ཀྱི་གསུང་རབ་ལ་རིག་པས་རྟོགས་པ་དང་ལྡན་པས་བློ་མི་འགྱུར་བ་དང་ལྡན་ཏེ། དེ་ལས་ཉིས་འགྱུར་དུ་ཉིན་གཅིག་བཞིན་དུ་སངས་རྒྱས་ཀྱི་གསུང་རབ་ལ་བརྩོན་པར་བྱེད་ན་ཉེས་པ་མེད་དོ། །

byang chub sems dpa' sangs rgyas kyi gsung rab yod la/ sangs rgyas kyi gsung rab la brtson pa ma byas par mu stegs can gyi bstan bcos/ phyi rol gyi bstan bcos dag la brtson par byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /shin tu yid gzhungs pa dang / lobs skyen pa dang / yun ring du mi brjed par nus pa dang / don sems pa dang / rtogs par byed nus pa dang / sangs rgyas kyi gsung rab la rig pas rtogs pa dang ldan pas blo mi 'gyur ba dang ldan te/ de las nyis 'gyur du nyin gcig bzhin du sangs rgyas kyi gsung rab la brtson par byed na nyes pa med do/ /

【g28 第二十八、專習異論戒】

བྱང་ཆུབ་སེམས་དཔས་དེ་ལྟ་བུའི་ཚུལ་དང་ཡང་མ་འགལ་བར་མུ་སྟེགས་ཅན་གྱི་བསྟན་བཅོས་ཕྱི་རོལ་གྱི་བསྟན་བཅོས་དག་ལ་མཁས་པར་བྱེད་པ་ན། དེར་མངོན་པར་དགའ་བའི་ཚུལ་གྱིས་བྱེད་ཅིང་དེས་དགའ་བར་འཛིན་ལ་དེས་རངས་པར་བྱེད་དེ། སྨན་ཚ་བ་བསྟེན་པ་བཞིན་དུ་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །

byang chub sems dpas de lta bu'i tshul dang yang ma 'gal bar mu stegs can gyi bstan bcos phyi rol gyi bstan bcos dag la mkhas par byed pa na/ der mngon par dga' ba'i tshul gyis byed cing des dga' bar 'dzin la des rangs par byed de/ sman tsha ba bsten pa bzhin du mi byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /

【g29 第二十九、不信深法戒】

བྱང་ཆུབ་སེམས་དཔའ་བྱང་ཆུབ་སེམས་དཔའི་སྡེ་སྣོད་ལས་དེ་ཁོ་ནའི་དོན་ནམ། སངས་རྒྱས་དང་བྱང་ཆུབ་སེམས་དཔའི་མཐུ་ལས་བརྩམས་ཏེ། ཟབ་པ་མཆོག་ཏུ་ཟབ་པའི་གནས་དག་ཐོས་ནས། མ་མོས་ཤིང་སྐུར་པ་འདེབས་ཏེ། འདི་དག་ནི་དོན་དང་ལྡན་པ་མ་ཡིན། ཆོས་དང་ལྡན་པ་མ་ཡིན། དེ་བཞིན་གཤེགས་པས་གསུངས་པ་མ་ཡིན། སེམས་ཅན་རྣམས་ལ་ཕན་པ་དང་བདེ་བར་འགྱུར་བ་མ་ཡིན་ནོ་ཞེས་ཟེར་ན། བདག་ཉིད་ཀྱིས་ཚུལ་བཞིན་མ་ཡིན་པ་ཡིད་ལ་བྱེད་པ་འམ༑ གཞན་གྱི་རྗེས་སུ་ཞུགས་པས་སྐུར་བ་འདེབས་ཀྱང་རུང་སྟེ། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །བྱང་ཆུབ་སེམས་དཔའ་ཟབ་ཅིང་མཆོག་ཏུ་ཟབ་པའི་གནས་དག་ཐོས་ནས། སེམས་མོས་པར་གྱུར་ན། དེ་ལ་བྱང་ཆུབ་སེམས་དཔས་དད་པ་དང་གཡོ་མེད་པས་འདི་ལྟར་བདག་ནི་ལོང་བར་གྱུར་ཏེ། མིག་མེད་ལ་དེ་བཞིན་གཤེགས་པའི་སྤྱན་གྱིས་རྗེས་སུ་སྤྱོད་པར་ཟད་པས། དེ་བཞིན་གཤེགས་པས་དགོངས་ཏེ་གསུངས་པ་སྤངས་པ་ནི་བདག་གི་ཆ་མ་ཡིན་ནོ་ཞེས་ཡང་དག་པར་བསླབ་པར་བྱའོ། །དེ་ལྟར་བྱང་ཆུབ་སེམས་དཔའ་དེས་བདག་ཉིད་མི་ཤེས་པར་བརྩིས་ལ་དེ་བཞིན་གཤེགས་པ་ཉིད་ཆོས་དེ་དག་ལ་ལྐོག་ཏུ་མ་གྱུར་པར་ཡང་དག་པར་ལྟ་ན། དེ་ལྟར་ན་ཡང་དག་པར་ཞུགས་པ་ཡིན་ནོ། །མོས་པ་མེད་དུ་ཟིན་ཀྱང་སྐུར་པ་མི་འདེབས་ན་ཉེས་པ་མེད་དོ། །

byang chub sems dpa' byang chub sems dpa'i sde snod las de kho na'i don nam/ sangs rgyas dang byang chub sems dpa'i mthu las brtsams te/ zab pa mchog tu zab pa'i gnas dag thos nas/ ma mos shing skur pa 'debs te/ 'di dag ni don dang ldan pa ma yin/ chos dang ldan pa ma yin/ de bzhin gshegs pas gsungs pa ma yin/ sems can rnams la phan pa dang bde bar 'gyur ba ma yin no zhes zer na/ bdag nyid kyis tshul bzhin ma yin pa yid la byed pa 'am| gzhan gyi rjes su zhugs pas skur ba 'debs kyang rung ste/ nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /byang chub sems dpa' zab cing mchog tu zab pa'i gnas dag thos nas/ sems mos par gyur na/ de la byang chub sems dpas dad pa dang g.yo med pas 'di ltar bdag ni long bar gyur te/ mig med la de bzhin gshegs pa'i spyan gyis rjes su spyod par zad pas/ de bzhin gshegs pas dgongs te gsungs pa spangs pa ni bdag gi cha ma yin no zhes yang dag par bslab par bya'o/ /de ltar byang chub sems dpa' des bdag nyid mi shes par brtsis la de bzhin gshegs pa nyid chos de dag la lkog tu ma gyur par yang dag par lta na/ de ltar na yang dag par zhugs pa yin no/ /mos pa med du zin kyang skur pa mi 'debs na nyes pa med do/ /

【f2 三就人】【g30 第三十、愛恚讚毀戒】

བྱང་ཆུབ་སེམས་དཔའ་ཟང་ཟིང་དང་བཅས་པའི་སེམས་དང་། ཁོང་ཁྲོ་བའི་སེམས་ཀྱིས་གཞན་དག་ལ་བདག་ལ་བསྟོད་ཅིང་གཞན་དག་ལ་སྨོད་པར་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །བསྟན་པ་གནས་པར་བྱ་བར་འདོད་པའི་ཕྱིར་མུ་སྟེགས་ཅན་རྣམས་ཟིལ་གྱིས་མནན་པར་འདོད་པ་ལ་ཉེས་པ་མེད་དོ། །ཐབས་དེས་གང་ཟག་དེ་ཉིད་འདུལ་བར་འདོད་པ་ལ་ཉེས་པ་མེད་དོ། །རྒྱས་པར་སྔ་མ་བཞིན་ནོ། །མ་དད་པ་རྣམས་དད་པར་བྱ་བ་དང་། དད་པ་རྣམས་ཕྱིར་ཞིང་འབྱུང་བར་བྱ་བའི་ཕྱིར་བྱེད་ན་ཉེས་པ་མེད་དོ། །

byang chub sems dpa' zang zing dang bcas pa'i sems dang / khong khro ba'i sems kyis gzhan dag la bdag la bstod cing gzhan dag la smod par byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /bstan pa gnas par bya bar 'dod pa'i phyir mu stegs can rnams zil gyis mnan par 'dod pa la nyes pa med do/ /thabs des gang zag de nyid 'dul bar 'dod pa la nyes pa med do/ /rgyas par snga ma bzhin no/ /ma dad pa rnams dad par bya ba dang / dad pa rnams phyir zhing 'byung bar bya ba'i phyir byed na nyes pa med do/ /

【g31 第三十一、不聽正法戒】

བྱང་ཆུབ་སེམས་དཔའ་ཆོས་སྒྲོགས་པ་དང་། དམ་པའི་ཆོས་ཀྱིས་འབེལ་བའི་གཏམ་རྣམ་པར་གཏན་ལ་འབེབས་པ་ན། ང་རྒྱལ་གྱིས་ནོན་པ་དང་། ཀུན་ནས་མནར་སེམས་ཀྱི་སེམས་དང་ལྡན་པ་དང་། ཁོང་ཁྲོ་བའི་སེམས་དང་ལྡན་པས་མི་འགྲོ་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་མི་འགྲོ་ན་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །མ་ཚོར་ན་ཉེས་པ་མེད་དོ། །ན་སྟེ་མི་ནུས་ན་ཉེས་པ་མེད་དོ། །ལོག་པར་སྟོན་དུ་དོགས་ན་ཉེས་པ་མེད་དོ། །ཆོས་སྨྲ་བའི་སེམས་བསྲུང་ན་ཉེས་པ་མེད་དོ། །ཡང་དང་ཡང་དུ་ཐོས་ཤིང་བཟུང་ལ་ཤེས་ཟིན་པའི་དོན་གྱི་གཏམ་ཡིན་པར་ཤེས་ན་ཉེས་པ་མེད་དོ། །མང་དུ་ཐོས་པ་དང་། ཐོས་པ་འཛིན་པ་དང་། ཐོས་པ་བསགས་པ་ཡིན་ན་ཉེས་པ་མེད་དོ། །རྟག་ཏུ་དམིགས་པ་ལ་སེམས་གནས་ཏེ། བྱང་ཆུབ་སེམས་དཔའི་ཏིང་ངེ་འཛིན་མངོན་པར་བསྒྲུབ་པ་ལ་བརྩོན་ན་ཉེས་པ་མེད་དོ། །ཤིན་ཏུ་ཤེས་རབ་རྟུལ་ཏེ་ཆོས་ལེན་པ་ལ་ཞན། འཛིན་པ་ལ་ཞན་ཅིང་དམིགས་པ་ལ་སེམས་མཉམ་པར་འཇོག་པ་ལ་ཞན་པ་ཞིག་ཡིན་ན་ཉེས་པ་མེད་དོ༑ །

byang chub sems dpa' chos sgrogs pa dang / dam pa'i chos kyis 'bel ba'i gtam rnam par gtan la 'bebs pa na/ nga rgyal gyis non pa dang / kun nas mnar sems kyi sems dang ldan pa dang / khong khro ba'i sems dang ldan pas mi 'gro na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los mi 'gro na nyon mongs pa can ma yin pa'i nyes par 'gyur ro/ /ma tshor na nyes pa med do/ /na ste mi nus na nyes pa med do/ /log par ston du dogs na nyes pa med do/ /chos smra ba'i sems bsrung na nyes pa med do/ /yang dang yang du thos shing bzung la shes zin pa'i don gyi gtam yin par shes na nyes pa med do/ /mang du thos pa dang / thos pa 'dzin pa dang / thos pa bsags pa yin na nyes pa med do/ /rtag tu dmigs pa la sems gnas te/ byang chub sems dpa'i ting nge 'dzin mngon par bsgrub pa la brtson na nyes pa med do/ /shin tu shes rab rtul te chos len pa la zhan/ 'dzin pa la zhan cing dmigs pa la sems mnyam par 'jog pa la zhan pa zhig yin na nyes pa med do| /

【g32 第三十二、輕毀法師戒】

བྱང་ཆུབ་སེམས་དཔའ་ཆོས་སྨྲ་བའི་གང་ཟག་ལ་བསམས་བཞིན་དུ་ཁྱད་དུ་གསོད་ཅིང་བཀུར་སྟི་མི་བྱེད་ལ། འཕྱ་ཞིང་སྟིང་བར་བྱེད་པ་དང་། ཚིག་འབྲུ་ལ་རྟོན་གྱི་དོན་ལ་རྟོན་པར་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །

byang chub sems dpa' chos smra ba'i gang zag la bsams bzhin du khyad du gsod cing bkur sti mi byed la/ 'phya zhing sting bar byed pa dang / tshig 'bru la rton gyi don la rton par mi byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /

【d2 犯十一種輕障於四攝利眾生戒】【e1 一障同事】【f33 第三十三、不為助伴戒】

བྱང་ཆུབ་སེམས་དཔའ་སྡོམ་པ་ལ་གནས་པའི་སེམས་ཅན་གྱི་བྱ་བ་འདི་ལྟ་སྟེ། བྱ་བ་གཏན་ལ་འབེབས་པའམ། ལམ་དུ་འགྲོ་ཞིང་འོང་བའམ། ཡང་དག་པའི་ཐ་སྙད་དང་། ལས་ཀྱི་མཐའ་ལ་སྦྱོར་བའམ། ལོངས་སྤྱོད་བསྲུང་བའམ། བྱེ་བ་བསྡུམ་པའམ། དགའ་སྟོན་ནམ། བསོད་ནམས་བྱེད་པ་ལ་ཀུན་ནས་མནར་སེམས་ཀྱི་སེམས་དང་ལྡན་པ་དང་། ཁོང་ཁྲོ་བའི་སེམས་དང་ལྡན་པས་གྲོགས་བྱེད་དུ་མི་འགྲོ་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་གྲོགས་བྱེད་དུ་མི་འགྲོ་ན། ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །ན་སྟེ་མི་ནུས་ན་ཉེས་པ་མེད་དོ། །རང་བྱེད་ནུས་པ་དང་། རྟེན་ཡོད་དེ་མི་འཆོལ་ན་ཉེས་པ་མེད་དོ། །གནོད་པ་དང་ལྡན་པ་དང་། ཆོས་དང་ལྡན་པ་མ་ཡིན་པའི་བྱ་བ་ལ་མ་སོང་ན་ཉེས་པ་མེད་དོ། །ཐབས་དེས་འདུལ་བར་འདོད་ན་ཉེས་པ་མེད་དེ་རྒྱས་པར་སྔ་མ་བཞིན་ནོ། །གཞན་ལ་ཆེས་སྔར་ཁས་བླངས་ཟིན་ན་ཉེས་པ་མེད་དོ། །ནུས་པ་གཞན་ལ་བཅོལ་ན་ཉེས་པ་མེད་དོ། །་རྟག་ཏུ་དགེ་བའི་ཕྱོགས་ལ་ཡང་དག་པར་བརྩོན་ན་ཉེས་པ་མེད་དོ། །རང་བཞིན་གྱིས་ཡིད་རྟུལ་ཞིང་ལུང་འབོགས་མི་མཁས་ན་ཉེས་པ་མེད་དེ་སྔ་མ་བཞིན་ནོ། །གཞན་ཆེས་མང་བ་དག་གི་སེམས་བསྲུང་བར་འདོད་ན་ཉེས་པ་མེད་དོ། །དགེ་འདུན་གྱི་ནང་ཁྲིམས་བསྲུང་བར་འདོད་ན་ཉེས་པ་མེད་དོ། །

byang chub sems dpa' sdom pa la gnas pa'i sems can gyi bya ba 'di lta ste/ bya ba gtan la 'bebs pa'am/ lam du 'gro zhing 'ong ba'am/ yang dag pa'i tha snyad dang / las kyi mtha' la sbyor ba'am/ longs spyod bsrung ba'am/ bye ba bsdum pa'am/ dga' ston nam/ bsod nams byed pa la kun nas mnar sems kyi sems dang ldan pa dang / khong khro ba'i sems dang ldan pas grogs byed du mi 'gro na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los grogs byed du mi 'gro na/ nyon mongs pa can ma yin pa'i nyes par 'gyur ro/ /na ste mi nus na nyes pa med do/ /rang byed nus pa dang / rten yod de mi 'chol na nyes pa med do/ /gnod pa dang ldan pa dang / chos dang ldan pa ma yin pa'i bya ba la ma song na nyes pa med do/ /thabs des 'dul bar 'dod na nyes pa med de rgyas par snga ma bzhin no/ /gzhan la ches sngar khas blangs zin na nyes pa med do/ /nus pa gzhan la bcol na nyes pa med do/ / rtag tu dge ba'i phyogs la yang dag par brtson na nyes pa med do/ /rang bzhin gyis yid rtul zhing lung 'bogs mi mkhas na nyes pa med de snga ma bzhin no/ /gzhan ches mang ba dag gi sems bsrung bar 'dod na nyes pa med do/ /dge 'dun gyi nang khrims bsrung bar 'dod na nyes pa med do/ /

【e2 一障愛語】【f34 第三十四、不往事病戒】

བྱང་ཆུབ་སེམས་དཔའ་ནད་པ་ནད་ཀྱིས་ཐེབས་པ་དང་ཕྲད་པ་ན་ཀུན་ནས་མནར་སེམས་ཀྱི་སེམས་དང་ལྡན་པ་དང་། ཁོང་ཁྲོ་བའི་སེམས་དང་ལྡན་པས་རིམ་གྲོ་དང་བསྙེན་བཀུར་མི་བྱེད་ན་ཉེས་པ࿒དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་མི་བྱེད་ན། ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །བདག་ཉིད་ན་སྟེ་མི་ནུས་ན་ཉེས་པ་མེད་དོ། །ཕ་རོལ་ནུས་ཤིང་མཐུན་པ་ལ་བཅོལ་ན་ཉེས་པ་མེད་དོ། །ནད་པ་མགོན་ཡོད་ཅིང་རྟེན་ཡོད་ན་ཉེས་པ་མེད་དོ། །བདག་ཉིད་ཀྱིས་བདག་གི་རིམ་གྲོ་དང་བསྙེན་བཀུར་བྱེད་ནུས་ན་ཉེས་པ་མེད་དོ། །ནད་རྒྱུན་རིངས་ཀྱིས་ཐེབས་ཏེ་སོ་ཙམ་དུ་འདུག་ན་ཉེས་པ་མེད་དོ། །དགེ་བའི་ཕྱོགས་རྒྱ་ཆེན་པོ་ལ་རྟག་ཏུ་བརྩོན་ཏེ་དགེ་བའི་ཕྱོགས་ཀྱི་བར་ཆད་དུ་འགྱུར་བ་བསྲུང་བའི་ཕྱིར་མི་བྱེད་ན་ཉེས་པ་མེད་དོ། །ཤིན་ཏུ་ཤེས་རབ་རྟུལ་ཞིང་ལེགས་པར་ཆོས་སྟོན་མི་ནུས་ལ། ལེགས་པར་འཛིན་མི་ནུས་ཤིང་དམིགས་པ་ལ་སེམས་མཉམ་པར་འཇོག་མི་ནུས་ན་ཉེས་པ་མེད་དོ། །གཞན་ལ་ཆེས་སྔར་ཁས་བླངས་ན་ཉེས་པ་མེད་དོ། །ནད་གཡོག་ལ་ཇི་ལྟ་བ་བཞིན་དུ་སྡུག་བསྔལ་བའི་སྡུག་བསྔལ་བསལ་བའི་གྲོགས་བྱ་བ་ཡང་དེ་དང་འདྲ་བར་རིག་པར་བྱའོ། །

byang chub sems dpa' nad pa nad kyis thebs pa dang phrad pa na kun nas mnar sems kyi sems dang ldan pa dang / khong khro ba'i sems dang ldan pas rim gro dang bsnyen bkur mi byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los mi byed na/ nyon mongs pa can ma yin pa'i nyes par 'gyur ro/ /bdag nyid na ste mi nus na nyes pa med do/ /pha rol nus shing mthun pa la bcol na nyes pa med do/ /nad pa mgon yod cing rten yod na nyes pa med do/ /bdag nyid kyis bdag gi rim gro dang bsnyen bkur byed nus na nyes pa med do/ /nad rgyun rings kyis thebs te so tsam du 'dug na nyes pa med do/ /dge ba'i phyogs rgya chen po la rtag tu brtson te dge ba'i phyogs kyi bar chad du 'gyur ba bsrung ba'i phyir mi byed na nyes pa med do/ /shin tu shes rab rtul zhing legs par chos ston mi nus la/ legs par 'dzin mi nus shing dmigs pa la sems mnyam par 'jog mi nus na nyes pa med do/ /gzhan la ches sngar khas blangs na nyes pa med do/ /nad g.yog la ji lta ba bzhin du sdug bsngal ba'i sdug bsngal bsal ba'i grogs bya ba yang de dang 'dra bar rig par bya'o/ /

【e3 四障布施】【f35 第三十五、非理不為說法戒】

བྱང་ཆུབ་སེམས་དཔའ་ཚེ་འདི་དང་ཚེ་ཕྱི་མའི་དོན་ལ་ཚུལ་མ་ཡིན་པར་ཞུགས་པ་དག་མཐོང་ན། ཀུན་ནས་མནར་སེམས་ཀྱི་སེམས་དང་ལྡན་པ་དང་། ཁོང་ཁྲོ་བའི་སེམས་དང་ལྡན་པས་རིགས་པ་དང་ཚུལ་བཞིན་སྟོན་པར་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་སྟོན་པར་མི་བྱེད་ན་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །བདག་གིས་མི་ཤེས་ཏེ་མི་ནུས་ན་ཉེས་པ་མེད་དོ། །གཞན་ནུས་པ་ལ་བཅོལ་ན་ཉེས་པ་མེད་དོ། །དེ་ཉིད་ཀྱིས་ནུས་ན་ཉེས་པ་མེད་དོ། །དགེ་བའི་བཤེས་གཉེན་གཞན་གྱིས་ཟིན་ན་ཉེས་པ་མེད་དོ། །ཐབས་དེས་གདུལ་བར་འདོད་ན་ཉེས་པ་མེད་དོ། །རྒྱས་པར་སྔ་མ་བཞིན་ནོ། །གང་ལ་རིགས་པས་བསྟན་པར་བྱ་བ་དེ་ཀུན་ནས་མནར་སེམས་ཀྱི་སེམས་དང་ལྡན་ཞིང་བཀའ་བློ་མི་བདེ་བས་ལོག་པར་འཛིན་པ་དང་། དགའ་ཞིང་གུས་པ་མེད་པས་དམུ་རྒོད་ཀྱི་རང་བཞིན་ཅན་ཞིག་ཡིན་ན་ཉེས་པ་མེད་དོ། །

byang chub sems dpa' tshe 'di dang tshe phyi ma'i don la tshul ma yin par zhugs pa dag mthong na/ kun nas mnar sems kyi sems dang ldan pa dang / khong khro ba'i sems dang ldan pas rigs pa dang tshul bzhin ston par mi byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los ston par mi byed na nyon mongs pa can ma yin pa'i nyes par 'gyur ro/ /bdag gis mi shes te mi nus na nyes pa med do/ /gzhan nus pa la bcol na nyes pa med do/ /de nyid kyis nus na nyes pa med do/ /dge ba'i bshes gnyen gzhan gyis zin na nyes pa med do/ /thabs des gdul bar 'dod na nyes pa med do/ /rgyas par snga ma bzhin no/ /gang la rigs pas bstan par bya ba de kun nas mnar sems kyi sems dang ldan zhing bka' blo mi bde bas log par 'dzin pa dang / dga' zhing gus pa med pas dmu rgod kyi rang bzhin can zhig yin na nyes pa med do/ /

【f36 第三十六、有恩不報戒】

བྱང་ཆུབ་སེམས་དཔའ་སེམས་ཅན་ཕན་འདོགས་པ་རྣམས་ལ་བྱས་པ་མི་གཟོ་ཤིང་བྱས་པ་མི་ཚོར་ཏེ། ཀུན་ནས་མནར་སེམས་ཀྱི་སེམས་དང་ལྡན་པས་མཐུན་པའི་ཕན་གདགས་པས་ལན་དུ་ཕན་མི་འདོགས་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་མི་བྱེད་ན་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །བསྒྲིམས་བཞིན་དུ་མ་ནུས་ཤིང་མ་ལྕོགས་ན་ཉེས་པ་མེད་དོ། །ཐབས་དེས་འདུལ་བར་འདོད་ན་ཉེས་པ་མེད་དེ། སྔ་མ་བཞིན་ནོ། །དེ་ཉིད་ལན་དུ་ཕན་འདོགས་པར་མི་འདོད་ན་ཉེས་པ་མེད་དོ། །

byang chub sems dpa' sems can phan 'dogs pa rnams la byas pa mi gzo shing byas pa mi tshor te/ kun nas mnar sems kyi sems dang ldan pas mthun pa'i phan gdags pas lan du phan mi 'dogs na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los mi byed na nyon mongs pa can ma yin pa'i nyes par 'gyur ro/ /bsgrims bzhin du ma nus shing ma lcogs na nyes pa med do/ /thabs des 'dul bar 'dod na nyes pa med de/ snga ma bzhin no/ /de nyid lan du phan 'dogs par mi 'dod na nyes pa med do/ /

【f37 第三十七、患難不慰戒】

བྱང་ཆུབ་སེམས་དཔའ་སེམས་ཅན་ཉེ་དུ་དང་ལོངས་སྤྱོད་ལས་གྱུར་པའི་སྡུག་བསྔལ་ལ་གནས་པ་རྣམས་ཀྱི་མྱ་ངན་བྱུང་བ་ཀུན་ནས་མནར་སེམས་ཀྱི་སེམས་དང་ལྡན་པས་སེལ་བར་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོས་སེལ་བར་མི་བྱེད་ན། ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །ཉེས་པར་མི་འགྱུར་བ་ནི་འདི་ལྟ་སྟེ། བྱ་བ་དག་ལ་གྲོགས་མི་བྱེད་པ་ལས་བརྩམས་ཏེ་སྔ་མ་བཞིན་དུ་རིག་པར་བྱའོ། །

byang chub sems dpa' sems can nye du dang longs spyod las gyur pa'i sdug bsngal la gnas pa rnams kyi mya ngan byung ba kun nas mnar sems kyi sems dang ldan pas sel bar mi byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le los sel bar mi byed na/ nyon mongs pa can ma yin pa'i nyes par 'gyur ro/ /nyes par mi 'gyur ba ni 'di lta ste/ bya ba dag la grogs mi byed pa las brtsams te snga ma bzhin du rig par bya'o/ /

【f38 第三十八、希求不給戒】

བྱང་ཆུབ་སེམས་དཔའ་ཟས་དང་སྐོམ་ལ་སོགས་པ་འདོད་པ་རྣམས་ཡང་དག་པར࿒སློང་བ་ལ་ཟས་དང་སྐོམ་ལ་སོགས་པ་ཡོ་བྱད་རྣམས་ཀུན་ནས་མནར་སེམས་ཀྱི་སེམས་དང་ལྡན་པ་དང་། ཁོང་ཁྲོ་བའི་སེམས་དང་ལྡན་པས་མ་བྱིན་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ࿒ལོ་དང་བག་མེད་པས་མ་བྱིན་ན་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །ལོངས་སྤྱོད་དག་མེད་དེ་མི་བདོག་ན་ཉེས་པ་མེད་དོ། །རུང་བ་མ་ཡིན་པ་དང་། མི་འཕྲོད་པ་སློང་བ་ན་ཉེས་པ་མེད་དོ། །ཐབས་དེས་གདུལ་བར་བྱ་བར་འདོད་ཅིང་འདུལ་བར་འདོད་ན་ཉེས་པ་མེད་དོ། སྔ་མ་བཞིན་ནོ། །རྒྱལ་པོ་ལ་གནོད་པ་བསྲུང་ན་ཉེས་པ་མེད་དོ། །དགེ་འདུན་གྱི་ནང་ཁྲིམས་བསྲུང་ན་ཉེས་པ་མེད་དོ། །

byang chub sems dpa' zas dang skom la sogs pa 'dod pa rnams yang dag par slong ba la zas dang skom la sogs pa yo byad rnams kun nas mnar sems kyi sems dang ldan pa dang / khong khro ba'i sems dang ldan pas ma byin na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le lo dang bag med pas ma byin na nyon mongs pa can ma yin pa'i nyes par 'gyur ro/ /longs spyod dag med de mi bdog na nyes pa med do/ /rung ba ma yin pa dang / mi 'phrod pa slong ba na nyes pa med do/ /thabs des gdul bar bya bar 'dod cing 'dul bar 'dod na nyes pa med do/ snga ma bzhin no/ /rgyal po la gnod pa bsrung na nyes pa med do/ /dge 'dun gyi nang khrims bsrung na nyes pa med do/ /

【f39 第三十九、不如法攝眾戒】

བྱང་ཆུབ་སེམས་དཔའ་འཁོར་བསྡུས་ལ་ཀུན་ནས་མནར་སེམས་ཀྱི་སེམས་དང་ལྡན་པས་དུས་དུས་སུ་ལེགས་པར་མི་འདོམས་ཤིང་ལེགས་པར་རྗེས་སུ་མི་སྟོན་པ་དང་། ཕོངས་པ་དེ་དག་གི་ཕྱིར་བྲམ་ཟེ་དང་ཁྱིམ་བདག་དད་པ་རྣམས་ལས་གོས་དང་། ཟས་དང་མལ་ཆ་དང་། སྟན་དང་ན་བའི་གསོས་སྨན་དང་། ཡོ་བྱད་རྣམས་ཆོས་བཞིན་དུ་ཡོངས་སུ་ཚོལ་བར་མི་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་སམ་ལེ་ལོའམ། བག་མེད་པས་མི་འདོམས་ཤིང་རྗེས་སུ་མི་སྟོན་ལ་ཡོངས་སུ་ཚོལ་བར་མི་བྱེད་ན། ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །ཐབས་དེས་དུལ་བར་བྱ་བར་འདོད་ཅིང་དུལ་བར་འདོད་ན་ཉེས་པ་མེད་དེ་སྔ་མ་བཞིན་ནོ། །དགེ་འདུན་གྱི་ནང་ཁྲིམས་བསྲུང་ན་ཉེས་པ་མེད་དོ། །ན་སྟེ་སྦྱོར་མི་བཟོད་ན་ཉེས་པ་མེད་དོ། །ནུས་པ་གཞན་དག་ལ་བཅོལ་ན་ཉེས་པ་མེད་དོ། །འཁོར་བསོད་ནམས་ཆེན་པོ་དང་ལྡན་པའམ། ཡང་ན་བདག་ཉིད་ཆོས་གོས་ལ་སོགས་པ་ཡོངས་སུ་ཚོལ་ནུས་པར་ཤེས་པ་དང་། དེ་དག་གིས་གདམས་ངག་རྗེས་སུ་བསྟན་པས་གདམས་ངག་དང་རྗེས་སུ་བསྟན་པའི་བྱ་བ་བྱས་ཟིན་ན་ཉེས་པ་མེད་དོ། །སྔོན་མུ་སྟེགས་ཅན་ཡིན་པ་ལས་ཆོས་རྐུར་འོངས་པ་དེར་ཡང་འདུལ་བའི་སྐལ་བ་མེད་པའི་རང་བཞིན་ཅན་ཞིག་ཡིན་ན་ཉེས་པ་མེད་དོ། །

byang chub sems dpa' 'khor bsdus la kun nas mnar sems kyi sems dang ldan pas dus dus su legs par mi 'doms shing legs par rjes su mi ston pa dang / phongs pa de dag gi phyir bram ze dang khyim bdag dad pa rnams las gos dang / zas dang mal cha dang / stan dang na ba'i gsos sman dang / yo byad rnams chos bzhin du yongs su tshol bar mi byed na/ nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las sam le lo'am/ bag med pas mi 'doms shing rjes su mi ston la yongs su tshol bar mi byed na/ nyon mongs pa can ma yin pa'i nyes par 'gyur ro/ /thabs des dul bar bya bar 'dod cing dul bar 'dod na nyes pa med de snga ma bzhin no/ /dge 'dun gyi nang khrims bsrung na nyes pa med do/ /na ste sbyor mi bzod na nyes pa med do/ /nus pa gzhan dag la bcol na nyes pa med do/ /'khor bsod nams chen po dang ldan pa'am/ yang na bdag nyid chos gos la sogs pa yongs su tshol nus par shes pa dang / de dag gis gdams ngag rjes su bstan pas gdams ngag dang rjes su bstan pa'i bya ba byas zin na nyes pa med do/ /sngon mu stegs can yin pa las chos rkur 'ongs pa der yang 'dul ba'i skal ba med pa'i rang bzhin can zhig yin na nyes pa med do/ /

【e4 四障利行】【f40 第四十、不隨順眾生戒】

བྱང་ཆུབ་སེམས་དཔའ་ཀུན་ནས་མནར་སེམས་ཀྱི་སེམས་དང་ལྡན་པས་གཞན་དག་གི་སེམས་དང་མཐུན་པར་མི་བྱེད་ན། ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོ་དང་། བག་མེད་པས་མཐུན་པར་མི་བྱེད་ན་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །གཞན་དག་གི་འདོད་པ་གང་ཡིན་པ་དེ་མི་འཕྲོད་པར་འགྱུར་བ་ཡིན་ན་ཉེས་པ་མེད་དོ། །ན་སྟེ་སྦྱོར་མི་བཟོད་ན་ཉེས་པ་མེད་དོ། །དགེ་འདུན་གྱི་ནང་ཁྲིམས་བསྲུང་ན་ཉེས་པ་མེད་དོ། །དེའི་འདོད་པ་འཕྲོད་པ་ཡིན་དུ་ཟིན་ཀྱང་། གཞན་ཆེས་མང་བ་དག་གི་འདོད་པ་མ་ཡིན་ཞིང་མི་འཕྲོད་ན་ཉེས་པ་མེད་དོ། །མུ་སྟེགས་ཅན་ཚར་གཅད་པའི་ཕྱིར་ན་ཉེས་པ་མེད་དོ། །ཐབས་དེས་དུལ་བར་བྱ་བར࿒འདོད་ཅིང་དུལ་བར་འདོད་ན་ཉེས་པ་མེད་དེ་སྔ་མ་བཞིན་ནོ། །

byang chub sems dpa' kun nas mnar sems kyi sems dang ldan pas gzhan dag gi sems dang mthun par mi byed na/ nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le lo dang / bag med pas mthun par mi byed na nyon mongs pa can ma yin pa'i nyes par 'gyur ro/ /gzhan dag gi 'dod pa gang yin pa de mi 'phrod par 'gyur ba yin na nyes pa med do/ /na ste sbyor mi bzod na nyes pa med do/ /dge 'dun gyi nang khrims bsrung na nyes pa med do/ /de'i 'dod pa 'phrod pa yin du zin kyang / gzhan ches mang ba dag gi 'dod pa ma yin zhing mi 'phrod na nyes pa med do/ /mu stegs can tshar gcad pa'i phyir na nyes pa med do/ /thabs des dul bar bya bar 'dod cing dul bar 'dod na nyes pa med de snga ma bzhin no/ /

【f41 第四十一、不隨喜讚揚戒】

བྱང་ཆུབ་སེམས་དཔའ་ཀུན་ནས་མནར་སེམས་ཀྱི་སེམས་དང་ལྡན་པས་གཞན་དག་གི་ཡང་དག་པའི་ཡོན་ཏན་རྗོད་པར་མི་བྱེད་ཅིང་། ཡང་དག་པའི་བསྔགས་པ་མི་བརྗོད་པ་དང་། ལེགས་པར࿒སྨྲས་པ་ལ་ལེགས་སོ་ཞེས་བྱ་བ་མ་བྱིན་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོ་དང་། བག་མེད་པས་མ་སྨྲས་ན་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །རང་བཞིན་གྱིས་འདོད་པ་ཆུང་ངུ་ཡིན་པར་དཔགས་ཏེ། དེ་དང་མཐུན་པར་བྱེད་ན་ཉེས་པ་མེད་དོ། །ན་སྟེ་མི་ནུས་ན་ཉེས་པ་མེད་དོ། །ཐབས་དེས་འདུལ་བར་བྱ་བར་འདོད་ཅིང་འདུལ་བར་འདོད་ན་ཉེས་པ་མེད་དེ་སྔ་མ་བཞིན་ནོ། །དགེ་འདུན་གྱི་ནང་ཁྲིམས་བསྲུང་ན་ཉེས་པ་མེད་དོ། །གཞི་དེས་ཀུན་ནས་ཉོན་མོངས་པ་དང་། རྒྱགས་པ་དང་། ཁེངས་པ་དང་། གནོད་པར་འགྱུར་དུ་དོགས་ཏེ། དེ་བསལ་བའི་ཕྱིར་ན་ཉེས་པ་མེད་དོ། །ཡོན་ཏན་རྣམས་ཡོན་ཏན་ལྟར་བཅོས་པ་ཡིན་ཏེ། ཡང་དག་པ་མ་ཡིན་པ་དང་། ལེགས་པར་སྨྲས་པ་ཡང་ལེགས་པར་སྨྲས་པ་ལྟར་བཅོས་པ་ཡིན་ཏེ། ཡང་དག་པ་མ་ཡིན་ན་ཉེས་པ་མེད་དོ། །མུ་སྟེགས་ཅན་ཚར་གཅད་པའི་ཕྱིར་ན་ཉེས་པ་མེད་དོ། །གཏམ་རྫོགས་རྫོགས་སུ་སྡོད་ན་ཉེས་པ་མེད་དོ། །

byang chub sems dpa' kun nas mnar sems kyi sems dang ldan pas gzhan dag gi yang dag pa'i yon tan rjod par mi byed cing / yang dag pa'i bsngags pa mi brjod pa dang / legs par smras pa la legs so zhes bya ba ma byin na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le lo dang / bag med pas ma smras na nyon mongs pa can ma yin pa'i nyes par 'gyur ro/ /rang bzhin gyis 'dod pa chung ngu yin par dpags te/ de dang mthun par byed na nyes pa med do/ /na ste mi nus na nyes pa med do/ /thabs des 'dul bar bya bar 'dod cing 'dul bar 'dod na nyes pa med de snga ma bzhin no/ /dge 'dun gyi nang khrims bsrung na nyes pa med do/ /gzhi des kun nas nyon mongs pa dang / rgyags pa dang / khengs pa dang / gnod par 'gyur du dogs te/ de bsal ba'i phyir na nyes pa med do/ /yon tan rnams yon tan ltar bcos pa yin te/ yang dag pa ma yin pa dang / legs par smras pa yang legs par smras pa ltar bcos pa yin te/ yang dag pa ma yin na nyes pa med do/ /mu stegs can tshar gcad pa'i phyir na nyes pa med do/ /gtam rdzogs rdzogs su sdod na nyes pa med do/ /

【f42 第四十二、不行威折戒】

བྱང་ཆུབ་སེམས་དཔའ་སེམས་ཅན་སྨ་དབབ་པའི་རིགས་པ་དང་། ཆད་པས་གཅད་པའི་རིགས་པ་དང་། བསྐྲད་པའི་རིགས་པ་རྣམས་ཉོན་མོངས་པ་ཅན་གྱི་སེམས་ཀྱིས་སྨ་མི་འབེབས་སམ། སྨ་འབེབས་སུ་ཟིན་ཀྱང་ཆད་པས་བཅད་པས་མི་འཆོས་སམ། འཆོས་སུ་ཟིན་ཀྱང་སྐྲོད་པར་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་གྱི་ཉེས་པར་འགྱུར་རོ། །སྙོམ་ལས་དང་ལེ་ལོ་དང་། བག་མེད་པས་སྨ་འབེབས་པར་མི་བྱེད་པ་ནས། སྐྲོད་པའི་བར་དུ་མི་བྱེད་ན་ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ། །བཅོས་སུ་མི་རུང་བའི་རང་བཞིན་ཅན་ཞིག་སྟེ། གཏམ་བྱར་མི་རུང་བ་དང་། བཀའ་བློ་མི་བདེ་ཞིང་ཀུན་ནས་མནར་སེམས་ཀྱི་ཤས་ཆེ་བ་ལ་ཡལ་བར་བོར་ན་ཉེས་པ་མེད་དོ། །དུས་ལས་སྡོད་ན་ཉེས་པ་མེད་དོ། །གཞི་དེ་ལས་འཐབ་པ་དང་། མཚང་འབྲུ་བ་དང་། འགྱེད་པ་དང་། རྩོད་པར་འགྱུར་བར་མཐོང་ན་ཉེས་པ་མེད་དོ། །དགེ་འདུན་འཁྲུག་ཅིང་འབྱེ་བར་མཐོང་ན་ཉེས་པ་མེད་དོ། །སེམས་ཅན་དེ་དག་གཡོ་མེད་དེ། ཤས་ཆེར་ངོ་ཚ་ཤེས་པ་དང་། ཁྲེལ་ཡོད་པ་དང་ལྡན་པས་མྱུར་བ་མྱུར་བར་མཐུན་པར་བྱེད་པ་ཞིག་ན་ཉེས་པ་མེད་དོ། །

byang chub sems dpa' sems can sma dbab pa'i rigs pa dang / chad pas gcad pa'i rigs pa dang / bskrad pa'i rigs pa rnams nyon mongs pa can gyi sems kyis sma mi 'bebs sam/ sma 'bebs su zin kyang chad pas bcad pas mi 'chos sam/ 'chos su zin kyang skrod par mi byed na nyes pa dang bcas shing 'gal ba dang bcas par 'gyur te/ nyon mongs pa can gyi nyes par 'gyur ro/ /snyom las dang le lo dang / bag med pas sma 'bebs par mi byed pa nas/ skrod pa'i bar du mi byed na nyon mongs pa can ma yin pa'i nyes par 'gyur ro/ /bcos su mi rung ba'i rang bzhin can zhig ste/ gtam byar mi rung ba dang / bka' blo mi bde zhing kun nas mnar sems kyi shas che ba la yal bar bor na nyes pa med do/ /dus las sdod na nyes pa med do/ /gzhi de las 'thab pa dang / mtshang 'bru ba dang / 'gyed pa dang / rtsod par 'gyur bar mthong na nyes pa med do/ /dge 'dun 'khrug cing 'bye bar mthong na nyes pa med do/ /sems can de dag g.yo med de/ shas cher ngo tsha shes pa dang / khrel yod pa dang ldan pas myur ba myur bar mthun par byed pa zhig na nyes pa med do/ /

【f43 第四十三、不神力折攝戒】

བྱང་ཆུབ་སེམས་དཔའ་རྫུ་འཕྲུལ་དང་རྣམ་པར་འཕྲུལ་པ་དང་། མཐུ་རྣམ་པ་སྣ་ཚོགས་དང་ལྡན་ལ། སེམས་ཅན་སྐྲག་པར་བྱ་བའི་རིགས་པ་རྣམས་སྐྲག་པར་བྱ་བ་དང་། སེམས་ཅན་འདུན་པར་བྱ་བའི་རིགས་པ་རྣམས་འདུན་པར་བྱ་བ་དང་། དད་པས་བྱིན་པ་སྤོང་དུ་གཞུག་པའི་ཕྱིར་རྫུ་འཕྲུལ་གྱིས་སྐྲག་པར་མི་བྱེད་འདུན་པར་མི་བྱེད་ན་ཉེས་པ་དང་བཅས་ཤིང་འགལ་བ་དང་བཅས་པར་འགྱུར་ཏེ། ཉོན་མོངས་པ་ཅན་མ་ཡིན་པའི་ཉེས་པར་འགྱུར་རོ༑ །སེམས་ཅན་རྣམས་གང་དུ་ཤས་ཆེར་མངོན་པར་ཞེན་པ་མུ་སྟེགས་ཅན་འཕགས་པ་ལ་སྐུར་བ་འདེབས་པ། ལོག་པར་ལྟ་བ་དང་ལྡན་པ་དག་ཅིག་ན་མ་བསྟན་ཀྱང་ཉེས་པ་མེད་དོ། །

byang chub sems dpa' rdzu 'phrul dang rnam par 'phrul pa dang / mthu rnam pa sna tshogs dang ldan la/ sems can skrag par bya ba'i rigs pa rnams skrag par bya ba dang / sems can 'dun par bya ba'i rigs pa rnams 'dun par bya ba dang / dad pas byin pa spong du gzhug pa'i phyir rdzu 'phrul gyis skrag par mi byed 'dun par mi byed na nyes pa dang bcas shing 'gal ba dang bcas par 'gyur te/ nyon mongs pa can ma yin pa'i nyes par 'gyur ro| /sems can rnams gang du shas cher mngon par zhen pa mu stegs can 'phags pa la skur ba 'debs pa/ log par lta ba dang ldan pa dag cig na ma bstan kyang nyes pa med do/ /

【c3 總結無犯】

ཐམས་ཅད་ལ་ཡང་སེམས་འཁྲུགས་པ་དང་། སྡུག་བསྔལ་གྱི་ཚོར་བས་ཉེན་པ་དང་། སྡོམ་པ་མ་མནོས་པ་ལ་ནི་ཤིན་ཏུ་ཉེས་པ་མེད་པར་རིག་པར་བྱའོ། །

thams cad la yang sems 'khrugs pa dang / sdug bsngal gyi tshor bas nyen pa dang / sdom pa ma mnos pa la ni shin tu nyes pa med par rig par bya'o/ /

【Z2 明專精守護】

བྱང་ཆུབ་སེམས་དཔའ་རྣམས་ཀྱི་བསླབ་པའི་གཞི་འདི་དག་ནི་དངོས་སུ་བྱུང་བ་ཤ་སྟག་སྟེ། སྡོམ་པའི་ཚུལ་ཁྲིམས་དང་། དགེ་བའི་ཆོས་སྡུད་པའི་ཚུལ་ཁྲིམས་དང་། སེམས་ཅན་གྱི་དོན་བྱ་བའི་ཚུལ་ཁྲིམས་ལས་བརྩམས་ནས་བཅོམ་ལྡན་འདས་ཀྱིས་མདོ་སྡེ་གཞན་དེ་དང་དེ་དག་ཏུ་ཐོར་བུ་ཐོར་བུར་གསུངས་པ་དེ་བྱང་ཆུབ་སེམས་དཔའི་སྡེ་སྣོད་ཀྱི་མ་མོ་འདིར་ཚང་བར་བཤད་དེ། བྱང་ཆུབ་སེམས་དཔའ་གུས་པ་སྐྱེས་པས་དེ་དག་ལ་སློབ་པར་འདོད་པའི་བསམ་པ་རྣམ་པར་དག་པ་དང་། བྱང་ཆུབ་འདོད་པའི་བསམ་པ་དང་། སེམས་ཅན་གྱི་དོན་བྱ་བའི་བསམ་པས་གཞན་ལས་སྡོམ་པ་ཡང་དག་པར་བླང་བར་བྱས་ནས་མཆོག་ཏུ་གུས་པར་བྱ་སྟེ། བསླབ་པར་བྱའོ། །ཐོག་མ་ཉིད་ནས་ཀྱང་ཉེས་པ་མི་འབྱུང་བར་གུས་པ་བསྐྱེད་པར་བྱའོ། །

byang chub sems dpa' rnams kyi bslab pa'i gzhi 'di dag ni dngos su byung ba sha stag ste/ sdom pa'i tshul khrims dang / dge ba'i chos sdud pa'i tshul khrims dang / sems can gyi don bya ba'i tshul khrims las brtsams nas bcom ldan 'das kyis mdo sde gzhan de dang de dag tu thor bu thor bur gsungs pa de byang chub sems dpa'i sde snod kyi ma mo 'dir tshang bar bshad de/ byang chub sems dpa' gus pa skyes pas de dag la slob par 'dod pa'i bsam pa rnam par dag pa dang / byang chub 'dod pa'i bsam pa dang / sems can gyi don bya ba'i bsam pas gzhan las sdom pa yang dag par blang bar byas nas mchog tu gus par bya ste/ bslab par bya'o/ /thog ma nyid nas kyang nyes pa mi 'byung bar gus pa bskyed par bya'o/ /

【Z3 明犯已能悔】

ཉེས་པ་བྱུང་ན་ཡང་ཆོས་བཞིན་དུ་གསོ་བས་ཉེས་པ་ལས་གསོ་བར་བྱའོ། །བྱང་ཆུབ་སེམས་དཔའི་ཉེས་པ་འདི་དག་ཐམས་ཅད་ནི་ཉེས་བྱས་སུ་བསྡུ་བར་རིག་པར་བྱའོ། །ཉན་ཐོས་ཀྱི་ཐེག་པའམ༑ ཐེག་པ་ཆེན་པོ་པ་གང་ཡང་རུང་སྟེ། གང་དག་གི་རྣམ་པར་རིག་བྱེད་དེ་དག་ཁོང་དུ་ཆུད་ཅིང་འཛིན་ནུས་པ་ལ་བཤགས་པར་བྱའོ། །གལ་ཏེ་ཀུན་ནས་དཀྲིས་པ་ཆེན་པོས་བྱང་ཆུབ་སེམས་དཔའ་ལ་ཕམ་པའི་གནས་ལྟ་བུའི་ཆོས་བྱུང་བར་གྱུར་ན་དེས་སྡོམ་པ་བཏང་བ་ལན་གཉིས་སུ་སླར་ཡང་མནོད་པར་བྱའོ།། གལ་ཏེ་ཀུན་ནས་དཀྲིས་པ་འབྲིང་གིས་ཉེས་པ་བྱུང་བ་ན་ནི་དེས་གང་ཟག་གསུམ་མམ། དེ་ཡན་ཆད་ལ་ཉེས་བྱས་བཤགས་པར་བྱ་སྟེ། མདུན་དུ་འདུག་ནས་ཐོག་མར་དངོས་པོ་བརྗོད་དེ། འདི་སྐད་ཅེས་ཚེ་དང་ལྡན་པ་དགོངས་སུ་གསོལ༑ བདག་མིང་འདི་ཞེས་བགྱི་བ་ལ་ཇི་སྐད་ཡོངས་སུ་བརྗོད་པའི་གཞི་ལས་བྱང་ཆུབ་སེམས་དཔའི་འདུལ་བ་དང་འགལ་བ་ཉེས་བྱས་ཀྱི་ནོངས་པ་བྱུང་སྟེ་ཞེས་བརྗོད་ལ། ལྷག་མ་ནི་དགེ་སློང་ཉེས་བྱས་འཆགས་པ་ཇི་ལྟ་བ་དེ་བཞིན་དུ་བརྗོད་པར་བྱའོ། །ཀུན་ནས་དཀྲིས་པ་ཆུང་ངུས་ཕམ་པའི་གནས་ལྟ་བུའི་ཆོས་བྱུང་བ་དང་། དེ་ལས་གཞན་པའི་ཉེས་པ་རྣམས་ནི་གཅིག་གི་མདུན་དུ་བཤགས་པར་བྱ་བར་རིག་པར་བྱའོ། །གང་གི་མདུན་དུ་བཤགས་པར་བྱ་བའི་གང་ཟག་མཐུན་པ་མེད་ན། བྱང་ཆུབ་སེམས་དཔས་བསམ་པ་ཐག་པ་ནས་ཕྱིན་ཆད་མི་བྱ་བར་སེམས་བསྐྱེད་པར་བྱ་ཞིང་ཕྱིན་ཆད་ཀྱང་བསྡམ་པར་བྱའོ། །དེ་ལྟར་བྱས་ན་ཉེས་པ་དེ་ལས་བྱུང་ཞེས་བྱའོ། །

nyes pa byung na yang chos bzhin du gso bas nyes pa las gso bar bya'o/ /byang chub sems dpa'i nyes pa 'di dag thams cad ni nyes byas su bsdu bar rig par bya'o/ /nyan thos kyi theg pa'am| theg pa chen po pa gang yang rung ste/ gang dag gi rnam par rig byed de dag khong du chud cing 'dzin nus pa la bshags par bya'o/ /gal te kun nas dkris pa chen pos byang chub sems dpa' la pham pa'i gnas lta bu'i chos byung bar gyur na des sdom pa btang ba lan gnyis su slar yang mnod par bya'o// gal te kun nas dkris pa 'bring gis nyes pa byung ba na ni des gang zag gsum mam/ de yan chad la nyes byas bshags par bya ste/ mdun du 'dug nas thog mar dngos po brjod de/ 'di skad ces tshe dang ldan pa dgongs su gsol| bdag ming 'di zhes bgyi ba la ji skad yongs su brjod pa'i gzhi las byang chub sems dpa'i 'dul ba dang 'gal ba nyes byas kyi nongs pa byung ste zhes brjod la/ lhag ma ni dge slong nyes byas 'chags pa ji lta ba de bzhin du brjod par bya'o/ /kun nas dkris pa chung ngus pham pa'i gnas lta bu'i chos byung ba dang / de las gzhan pa'i nyes pa rnams ni gcig gi mdun du bshags par bya bar rig par bya'o/ /gang gi mdun du bshags par bya ba'i gang zag mthun pa med na/ byang chub sems dpas bsam pa thag pa nas phyin chad mi bya bar sems bskyed par bya zhing phyin chad kyang bsdam par bya'o/ /de ltar byas na nyes pa de las byung zhes bya'o/ /

【Y2 明自淨心受】

བྱང་ཆུབ་སེམས་དཔའི་སྡོམ་པ་ཡང་དག་པར་བླང་བ་དེ་ཡང་གལ་ཏེ་ཡོན་ཏན་དེ་དག་དང་ལྡན་པའི་གང་ཟག་མེད་པར་གྱུར་ན།བྱང་ཆུབ་སེམས་དཔས་དེ་བཞིན་གཤེགས་པའི་སྐུ་གཟུགས་ཀྱི་སྤྱན་སྔར་བདག་ཉིད་ཀྱིས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླང་བར་བྱ་སྟེ། འདི་ལྟར་སྤྱན་སྔར་བླ་གོས་ཕྲག་པ་གཅིག་ལ་གཟར་ནས་པུས་མོ་གཡས་པའི་ལྷ་ང་ས་ལ་བཙུགས་ནས་སམ། ཙོག་ཙོག་པོར་འདུག་ཀྱང་རུང་སྟེ། འདི་སྐད་དུ་བདག་མིང་འདི་ཞེས་བགྱི་བ་ཕྱོགས་བཅུའི་དེ་བཞིན་གཤེགས་པ་དང་ས་ཆེན་པོ་ལ་ཞུགས་པའི་བྱང་ཆུབ་སེམས་དཔའ་ཐམས་ཅད་ལ་གསོལ་བ་འཚལ་ཏེ། དེ་དག་གི་སྤྱན་སྔར་བྱང་ཆུབ་སེམས་དཔའི་བསླབ་པའི་གཞི་ཐམས་ཅད་དང་། བྱང་ཆུབ་སེམས་དཔའི་ཚུལ་ཁྲིམས་ཐམས་ཅད་དེ། སྡོམ་པའི་ཚུལ་ཁྲིམས་དང་། དགེ་བའི་ཆོས་སྡུད་པའི་ཚུལ་ཁྲིམས་དང་། སེམས་ཅན་གྱི་དོན་བྱ་བའི་ཚུལ་ཁྲིམས་གང་ལ་འདས་པའི་བྱང་ཆུབ་སེམས་དཔའ་ཐམས་ཅད་ཀྱི་བསླབས་པ་དང་། མ་འོངས་པའི་བྱང་ཆུབ་སེམས་དཔའ་ཐམས་ཅད་སློབ་པར་འགྱུར་བ་དང་། ཕྱོགས་བཅུ་ན་ད་ལྟར་བྱུང་བའི་བྱང་ཆུབ་སེམས་དཔའ་ཐམས་ཅད་ད་ལྟར་སློབ་པ་རྣམས་བདག་གིས་ཡང་དག་པར་བླང་ངོ་ཞེས་བརྗོད་པར་བྱ་སྟེ། ལན་གཉིས་ལན་གསུམ་དུ་བརྗོད་ནས་ལྡང་བར་བྱའོ། །ལྷག་མ་ཐམས་ཅད་ནི་སྔ་མ་བཞིན་དུ་རིག་པར་བྱའོ། །

byang chub sems dpa'i sdom pa yang dag par blang ba de yang gal te yon tan de dag dang ldan pa'i gang zag med par gyur na/byang chub sems dpas de bzhin gshegs pa'i sku gzugs kyi spyan sngar bdag nyid kyis byang chub sems dpa'i tshul khrims kyi sdom pa yang dag par blang bar bya ste/ 'di ltar spyan sngar bla gos phrag pa gcig la gzar nas pus mo g.yas pa'i lha nga sa la btsugs nas sam/ tsog tsog por 'dug kyang rung ste/ 'di skad du bdag ming 'di zhes bgyi ba phyogs bcu'i de bzhin gshegs pa dang sa chen po la zhugs pa'i byang chub sems dpa' thams cad la gsol ba 'tshal te/ de dag gi spyan sngar byang chub sems dpa'i bslab pa'i gzhi thams cad dang / byang chub sems dpa'i tshul khrims thams cad de/ sdom pa'i tshul khrims dang / dge ba'i chos sdud pa'i tshul khrims dang / sems can gyi don bya ba'i tshul khrims gang la 'das pa'i byang chub sems dpa' thams cad kyi bslabs pa dang / ma 'ongs pa'i byang chub sems dpa' thams cad slob par 'gyur ba dang / phyogs bcu na da ltar byung ba'i byang chub sems dpa' thams cad da ltar slob pa rnams bdag gis yang dag par blang ngo zhes brjod par bya ste/ lan gnyis lan gsum du brjod nas ldang bar bya'o/ /lhag ma thams cad ni snga ma bzhin du rig par bya'o/ /

【X2 逐難重解】

བྱང་ཆུབ་སེམས་དཔའི་ཉེས་པའི་ལམ་ལ་ཡང་ཉེས་པ་ལྷག་མ་ཡང་མེད་པ་ནི་མེད་དེ། བཅོམ་ལྡན་འདས་ཀྱིས་བྱང་ཆུབ་སེམས་དཔའི་ཉེས་པ་ནི་ཕལ་ཆེར་ཞེ་སྡང་ལས་འབྱུང་གི། འདོད་ཆགས་ལས་བྱུང་བ་ནི་མ་ཡིན་པར་ཤེས་པར་བྱའོ་ཞེས་གང་གསུངས་པ་དེ་ལ་དགོངས་པ་ནི་འདི་ཡིན་པར་བལྟ་བར་བྱ་སྟེ། བྱང་ཆུབ་སེམས་དཔའ་སེམས་ཅན་ལ་རྗེས་སུ་ཆགས་ཤིང་སེམས་ཅན་ལ་བྱམས་པའི་དབང་དུ་བྱས་ནས་གང་ཅི་སྤྱོད་ཀྱང་རུང་དེ་དག་ཐམས་ཅད་ནི་བྱང་ཆུབ་སེམས་དཔས་བྱ་བ་ཡིན་ཏེ། མི་བྱ་བ་མ་ཡིན་པ་ལ་བྱ་བའི་རིགས་པ་བྱེད་པ་ནི་ཉེས་པར་འགྱུར་བ་མི་རིགས་སོ། །བྱང་ཆུབ་སེམས་དཔའ་སེམས་ཅན་རྣམས་ལ་སྡང་བ་ནི་བདག་དང་གཞན་རྣམས་ལ་ཕན་པར་སྤྱོད་པ་མ་ཡིན་ལ། དེ་ཡང་བྱང་ཆུབ་སེམས་དཔའི་བྱ་བ་མ་ཡིན་ཏེ། དེ་ལྟར་བྱ་བ་མ་ཡིན་པ་བྱེད་པ་ནི་ཉེས་པར་འགྱུར་བར་རིགས་སོ། །བྱང་ཆུབ་སེམས་དཔའི་ཉེས་པ་རྣམས་ནི་ཆུང་ངུ་དང་། འབྲིང་དང་། ཆེན་པོར་རིག་པར་བྱ་སྟེ། འདི་ལྟ་སྟེ། གཞི་བསྡུ་བ་ལས་འབྱུང་བ་བཞིན་ནོ། །

byang chub sems dpa'i nyes pa'i lam la yang nyes pa lhag ma yang med pa ni med de/ bcom ldan 'das kyis byang chub sems dpa'i nyes pa ni phal cher zhe sdang las 'byung gi/ 'dod chags las byung ba ni ma yin par shes par bya'o zhes gang gsungs pa de la dgongs pa ni 'di yin par blta bar bya ste/ byang chub sems dpa' sems can la rjes su chags shing sems can la byams pa'i dbang du byas nas gang ci spyod kyang rung de dag thams cad ni byang chub sems dpas bya ba yin te/ mi bya ba ma yin pa la bya ba'i rigs pa byed pa ni nyes par 'gyur ba mi rigs so/ /byang chub sems dpa' sems can rnams la sdang ba ni bdag dang gzhan rnams la phan par spyod pa ma yin la/ de yang byang chub sems dpa'i bya ba ma yin te/ de ltar bya ba ma yin pa byed pa ni nyes par 'gyur bar rigs so/ /byang chub sems dpa'i nyes pa rnams ni chung ngu dang / 'bring dang / chen por rig par bya ste/ 'di lta ste/ gzhi bsdu ba las 'byung ba bzhin no/ /

【W2 明學戒勝利】

དེ་ལྟར་བྱང་ཆུབ་སེམས་དཔའ་རང་གི་འདུལ་བ་ལ་བསླབ་པ་ལ་བརྩོན་པ་ནི་ཕུན་སུམ་ཚོགས་པ་གསུམ་པོ་སྦྱོར་བ་ཕུན་སུམ་ཚོགས་པ་དང་། བསམ་པ་ཕུན་སུམ་ཚོགས་པ་དང་། སྔོན་གྱི་རྒྱུ་ཕུན་སུམ་ཚོགས་པ་དང་ལྡན་པས་བདེ་བ་ལ་རེག་པར་གནས་སོ། །དེ་ལ་སྦྱོར་བ་ཕུན་སུམ་ཚོགས་པ་གང་ཞེ་ན། འདི་ལྟར་བྱང་ཆུབ་སེམས་དཔའ་ནི་ཚུལ་ཁྲིམས་དག་འདྲལ་བར་མི་བྱེད་ཅིང་ལུས་དང་ངག་དང་ཡིད་ཀྱིས་ཀུན་ཏུ་སྤྱོད་པ་ཡོངས་སུ་དག་པ་དང་། ཉེས་པ་རྒྱུན་དུ་མི་བྱེད་པ་དང་། སྡིག་པ་འཆགས་པ་ཡིན་ཏེ། འདི་ནི་སྦྱོར་བ་ཕུན་སུམ་ཚོགས་པ་ཞེས་བྱའོ། །བསམ་པ་ཕུན་སུམ་ཚོགས་པ་གང་ཞེ་ན། ཆོས་ཀྱི་བསམ་པས་རབ་ཏུ་བྱུང་བ་ཡིན་གྱི། འཚོ་བའི་བསམ་པས་མ་ཡིན། བྱང་ཆུབ་སེམས་ཆེན་པོ་དོན་དུ་གཉེར་བ་ཡིན་གྱི། དོན་དུ་མི་གཉེར་བ་མ་ཡིན། དགེ་སྦྱོང་གི་ཚུལ་དང་མྱ་ངན་ལས࿒འདས་པ་དོན་དུ་གཉེར་བ་ཡིན་གྱི། དོན་དུ་མི་གཉེར་བ་མ་ཡིན་པ་དང་། དེ་དེ་ལྟར་དོན་དུ་གཉེར་བས་ལེ་ལོས་གནས་པ་མ་ཡིན་ཞིང་། བརྩོན་འགྲུས་མི་ཞན་པ་དང་། ཀུན་ནས་ཉོན་མོངས་པ་དང་། ཡང་འབྱུང་བ་པ་དང་། རིམས་ནད་དང་བཅས་པ་དང་། རྣམ་པར་སྨིན་པ་སྡུག་བསྔལ་བ་དང་། ཕྱི་མ་ལ་སྐྱེ་བ་དང་། རྒ་ཤིར་འགྱུར་བའི་སྡིག་པ་མི་དགེ་བའི་ཆོས་རྣམས་དང་མ་འདྲེས་པ་སྟེ། དེ་ནི་བསམ་པ་ཕུན་སུམ་ཚོགས་པ་ཞེས་བྱའོ། །སྔོན་གྱི་རྒྱུ་ཕུན་སུམ་ཚོགས་པ་གང་ཞེ་ན། འདི་ལྟ་སྟེ། བྱང་ཆུབ་སེམས་དཔས་སྔོན་ཚེ་རབས་གཞན་དག་ཏུ་བསོད་ནམས་བྱས་ཤིང་དགེ་བ་བྱས་ཏེ། དེས་ད་ལྟར་བདག་ཉིད་ཀྱང་གོས་དང་། ཟས་དང་། མལ་ཆ་དང་། སྟན་དང་། ན་བའི་གསོས་སྨན་དང་། ཡོ་བྱད་རྣམས་ཀྱིས་ཕོངས་པར་མི་འགྱུར་ལ། གཞན་དག་ལ་ཡང་བགོ་བཤའ་བྱེད་ནུས་པ་སྟེ། འདི་ནི་བྱང་ཆུབ་སེམས་དཔའི་སྔོན་གྱི་རྒྱུ་ཕུན་སུམ་ཚོགས་པ་ཡིན་པར་རིག་པར་བྱ་སྟེ། བྱང་ཆུབ་སེམས་དཔའ་འདུལ་བ་ལ་བསླབ་པ་བརྩོན་པ། ཕུན་སུམ་ཚོགས་པ་གསུམ་པོ་འདི་དག་དང་ལྡན་པ་ནི་བདེ་བ་ལ་རེག་པར་གནས་སོ། །དེ་ལས་བཟློག་པའི་ཕོངས་པ་གསུམ་དང་ལྡན་པ་ནི་སྡུག་བསྔལ་ལ་རེག་པར་གནས་པར་རིག་པར་བྱ་སྟེ།

de ltar byang chub sems dpa' rang gi 'dul ba la bslab pa la brtson pa ni phun sum tshogs pa gsum po sbyor ba phun sum tshogs pa dang / bsam pa phun sum tshogs pa dang / sngon gyi rgyu phun sum tshogs pa dang ldan pas bde ba la reg par gnas so/ /de la sbyor ba phun sum tshogs pa gang zhe na/ 'di ltar byang chub sems dpa' ni tshul khrims dag 'dral bar mi byed cing lus dang ngag dang yid kyis kun tu spyod pa yongs su dag pa dang / nyes pa rgyun du mi byed pa dang / sdig pa 'chags pa yin te/ 'di ni sbyor ba phun sum tshogs pa zhes bya'o/ /bsam pa phun sum tshogs pa gang zhe na/ chos kyi bsam pas rab tu byung ba yin gyi/ 'tsho ba'i bsam pas ma yin/ byang chub sems chen po don du gnyer ba yin gyi/ don du mi gnyer ba ma yin/ dge sbyong gi tshul dang mya ngan las 'das pa don du gnyer ba yin gyi/ don du mi gnyer ba ma yin pa dang / de de ltar don du gnyer bas le los gnas pa ma yin zhing / brtson 'grus mi zhan pa dang / kun nas nyon mongs pa dang / yang 'byung ba pa dang / rims nad dang bcas pa dang / rnam par smin pa sdug bsngal ba dang / phyi ma la skye ba dang / rga shir 'gyur ba'i sdig pa mi dge ba'i chos rnams dang ma 'dres pa ste/ de ni bsam pa phun sum tshogs pa zhes bya'o/ /sngon gyi rgyu phun sum tshogs pa gang zhe na/ 'di lta ste/ byang chub sems dpas sngon tshe rabs gzhan dag tu bsod nams byas shing dge ba byas te/ des da ltar bdag nyid kyang gos dang / zas dang / mal cha dang / stan dang / na ba'i gsos sman dang / yo byad rnams kyis phongs par mi 'gyur la/ gzhan dag la yang bgo bsha' byed nus pa ste/ 'di ni byang chub sems dpa'i sngon gyi rgyu phun sum tshogs pa yin par rig par bya ste/ byang chub sems dpa' 'dul ba la bslab pa brtson pa/ phun sum tshogs pa gsum po 'di dag dang ldan pa ni bde ba la reg par gnas so/ /de las bzlog pa'i phongs pa gsum dang ldan pa ni sdug bsngal la reg par gnas par rig par bya ste/

【T3 結】

འདི་ནི་བྱང་ཆུབ་སེམས་དཔའ་ཁྱིམ་པའི་ཕྱོགས་སུ་གཏོགས་པ་དང་། རབ་ཏུ་བྱུང་བའི་ཕྱོགས་སུ་གཏོགས་པ་ཐམས་ཅད་ཀྱི་ཚུལ་ཁྲིམས་ཀྱི་མདོ་དང་རྒྱས་པ་ཞེས་བྱའོ། །དེ་ལས་གཞན་པ་དཀའ་བའི་ཚུལ་ཁྲིམས་ལ་སོགས་པ་ནི་ཚུལ་ཁྲིམས་ཐམས་ཅད་འདིའི་རབ་ཏུ་དབྱེ་བ་ཡིན་པར་རིག་པར་བྱའོ། །

'di ni byang chub sems dpa' khyim pa'i phyogs su gtogs pa dang / rab tu byung ba'i phyogs su gtogs pa thams cad kyi tshul khrims kyi mdo dang rgyas pa zhes bya'o/ /de las gzhan pa dka' ba'i tshul khrims la sogs pa ni tshul khrims thams cad 'di'i rab tu dbye ba yin par rig par bya'o/ /

【S3 難行戒】

དེ་ལ་བྱང་ཆུབ་སེམས་དཔའི་དཀའ་བའི་ཚུལ་ཁྲིམས་གང་ཞེ་ན། འདི་ནི་རྣམ་པ་གསུམ་དུ་བལྟ་བར་བྱ་སྟེ། བྱང་ཆུབ་སེམས་དཔའ་ལོངས་སྤྱོད་ཆེ་ལ་དབང་ཕྱུག་ཆེན་པོ་ལ་དབང་བྱེད་ཅིང་འདུག་པ་ལས་ལོངས་སྤྱོད་སྤངས་ཤིང་། དབང་ཕྱུག་ཆེན་པོ་ལ་དབང་བྱེད་པ་སྤངས་ནས། ཚུལ་ཁྲིམས་ཀྱི་སྡོམ་པ་ཡང་དག་པར་ལེན་པ་ནི་བྱང་ཆུབ་སེམས་དཔའི་དཀའ་བའི་ཚུལ་ཁྲིམས་ཞེས་བྱའོ། །བྱང་ཆུབ་སེམས་དཔའ་ཚུལ་ཁྲིམས་བླངས་ནས་ཉམ་ཐག་སྟེ། སྲོག་ལ་ཐུག་ཀྱང་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་དེ་ཉམས་པར་ཡང་མི་བྱེད་ན་མེད་པར་ལྟ་ག་ལ་བྱེད་དེ། འདི་ནི་བྱང་ཆུབ་སེམས་དཔའི་དཀའ་བའི་ཚུལ་ཁྲིམས་ཞེས་བྱ་སྟེ་གཉིས་པའོ། །ཇི་སྲིད་འཚོའི་བར་དུ་ཅི་ནས་ཉེས་པ་ཕྲ་རབ་ཀྱང་མི་འབྱུང་ཞིང་། ཚུལ་ཁྲིམས་ལ་འཁྲུལ་པ་ཡང་མི་འབྱུང་ན་ལྕི་བ་ལྟ་འབྱུང་བར་ག་ལ་འགྱུར་བ་དེ་ལྟ་དེ་ལྟར་བྱང་ཆུབ་སེམས་དཔའ་སྤྱོད་པ་དང་གནས་པ་ཐམས་ཅད་ཡིད་ལ་བྱེད་པ་དག་ལ་དྲན་པ་ཉེ་བར་གནས་ཤིང་བག་ཡོད་པ་ཡིན་ཏེ། འདི་ནི་བྱང་ཆུབ་སེམས་དཔའི་དཀའ་བའི་ཚུལ་ཁྲིམས་ཞེས་བྱ་སྟེ་གསུམ་པའོ། །

de la byang chub sems dpa'i dka' ba'i tshul khrims gang zhe na/ 'di ni rnam pa gsum du blta bar bya ste/ byang chub sems dpa' longs spyod che la dbang phyug chen po la dbang byed cing 'dug pa las longs spyod spangs shing / dbang phyug chen po la dbang byed pa spangs nas/ tshul khrims kyi sdom pa yang dag par len pa ni byang chub sems dpa'i dka' ba'i tshul khrims zhes bya'o/ /byang chub sems dpa' tshul khrims blangs nas nyam thag ste/ srog la thug kyang tshul khrims kyi sdom pa yang dag par blangs pa de nyams par yang mi byed na med par lta ga la byed de/ 'di ni byang chub sems dpa'i dka' ba'i tshul khrims zhes bya ste gnyis pa'o/ /ji srid 'tsho'i bar du ci nas nyes pa phra rab kyang mi 'byung zhing / tshul khrims la 'khrul pa yang mi 'byung na lci ba lta 'byung bar ga la 'gyur ba de lta de ltar byang chub sems dpa' spyod pa dang gnas pa thams cad yid la byed pa dag la dran pa nye bar gnas shing bag yod pa yin te/ 'di ni byang chub sems dpa'i dka' ba'i tshul khrims zhes bya ste gsum pa'o/ /

【S4 一切門戒】

དེ་ལ་བྱང་ཆུབ་སེམས་དཔའ་ཐམས་ཅད་ཀྱི་སྒོ་ནས་ཚུལ་ཁྲིམས་གང་ཞེ་ན། འདི་ནི་རྣམ་པ་བཞིར་བལྟ་བར་བྱ་སྟེ། ཡང་དག་པར་བླངས་པ་དང་། རང་བཞིན་གྱི་ཚུལ་ཁྲིམས་དང་། གོམས་པ་དང་། ཐབས་དང་ལྡན་པའོ། །དེ་ལ་ཡང་དག་པར་བླངས་པའི་ཚུལ་ཁྲིམས་ནི་གང་གིས་བྱང་ཆུབ་སེམས་དཔའི་ཚུལ་ཁྲིམས་རྣམ་པ་གསུམ་པོ་སྡོམ་པའི་ཚུལ་ཁྲིམས་དང་། དགེ་བ་ཆོས་སྡུད་པའི་ཚུལ་ཁྲིམས་དང་། སེམས་ཅན་གྱི་དོན་བྱེད་པའི་ཚུལ་ཁྲིམས་ཡང་དག་པར་བླང་བར་བྱས་པ་ཡིན་ནོ། །དེ་ལ་རང་བཞིན་གྱི་ཚུལ་ཁྲིམས་ནི་བྱང་ཆུབ་སེམས་དཔའི་རིགས་ལ་གནས་པ་ཉིད་ཀྱི་སེམས་ཀྱི་རྒྱུད་རང་བཞིན་གྱིས་དགེ་བ་ཁོ་ན་ཡིན་པས༑ ལུས་དང་ངག་གི་ལས་ཡོངས་སུ་དག་པར་འཇུག་པ་གང་ཡིན་པའོ། །དེ་ལ་གོམས་པའི་ཚུལ་ཁྲིམས་ནི་བྱང་ཆུབ་སེམས་དཔའ་གང་གིས་སྔོན་གྱི་ཚེ་རབས་གཞན་དག་ཏུ་ཇི་སྐད་བསྟན་པའི་ཚུལ་ཁྲིམས་རྣམ་པ་གསུམ་ཆར་ལ་གོམས་པར་བྱས་པ་ཡིན་ཏེ། དེ་སྔོན་གྱི་རྒྱུའི་སྟོབས་བསྐྱེད་པ་དེས་སྡིག་པ་ཀུན་ཏུ་སྤྱོད་པ་ལ། ཐམས་ཅད་ཀྱི་ཐམས་ཅད་དུ་མི་དགའ་ཞིང་སྡིག་པ་ལས་ཡིད་བྱུང་ལ། དགེ་བ་ཀུན་ཏུ་སྤྱོད་པ་ལ་དགའ་ཞིང་། དགེ་བ་ཀུན་ཏུ་སྤྱོད་པ་ཁོ་ན་འདོད་པའོ། །དེ་ལ་ཐབས་དང་ལྡན་པའི་ཚུལ་ཁྲིམས་ནི་འདི་ཡིན་ཏེ། བྱང་ཆུབ་སེམས་དཔའ་བསྡུ་བའི་དངོས་པོ་བཞི་ལ་བརྟེན་ནས། སེམས་ཅན་རྣམས་ལ་ལུས་དང་ངག་གི་ལས་དགེ་བ་ལ་འཇུག་པ་གང་ཡིན་པའོ། །

de la byang chub sems dpa' thams cad kyi sgo nas tshul khrims gang zhe na/ 'di ni rnam pa bzhir blta bar bya ste/ yang dag par blangs pa dang / rang bzhin gyi tshul khrims dang / goms pa dang / thabs dang ldan pa'o/ /de la yang dag par blangs pa'i tshul khrims ni gang gis byang chub sems dpa'i tshul khrims rnam pa gsum po sdom pa'i tshul khrims dang / dge ba chos sdud pa'i tshul khrims dang / sems can gyi don byed pa'i tshul khrims yang dag par blang bar byas pa yin no/ /de la rang bzhin gyi tshul khrims ni byang chub sems dpa'i rigs la gnas pa nyid kyi sems kyi rgyud rang bzhin gyis dge ba kho na yin pas| lus dang ngag gi las yongs su dag par 'jug pa gang yin pa'o/ /de la goms pa'i tshul khrims ni byang chub sems dpa' gang gis sngon gyi tshe rabs gzhan dag tu ji skad bstan pa'i tshul khrims rnam pa gsum char la goms par byas pa yin te/ de sngon gyi rgyu'i stobs bskyed pa des sdig pa kun tu spyod pa la/ thams cad kyi thams cad du mi dga' zhing sdig pa las yid byung la/ dge ba kun tu spyod pa la dga' zhing / dge ba kun tu spyod pa kho na 'dod pa'o/ /de la thabs dang ldan pa'i tshul khrims ni 'di yin te/ byang chub sems dpa' bsdu ba'i dngos po bzhi la brten nas/ sems can rnams la lus dang ngag gi las dge ba la 'jug pa gang yin pa'o/ /

【S5 善士戒】

དེ་ལ་བྱང་ཆུབ་སེམས་དཔའི་སྐྱེས་བུ་དམ་པའི་ཚུལ་ཁྲིམས་གང་ཞེ་ན། དེ་ནི་རྣམ་པ་ལྔར་རིག་པར་བྱ་སྟེ། འདི་ལ་བྱང་ཆུབ་སེམས་དཔའ་བདག་ཉིད་ཀྱང་ཚུལ་ཁྲིམས་དང་ལྡན་པ་དང་། གཞན་དག་ཀྱང་ཚུལ་ཁྲིམས་ཡང་དག་པར་ལེན་དུ་འཇུག་པ་དང་། ཚུལ་ཁྲིམས་ཀྱི་བསྔགས་པ་ཡང་བརྗོད་པ་དང་། ཆོས་དང་མཐུན་པ་མཐོང་ན་ཡིད་དགའ་བར་འགྱུར་བ་དང་། ཉེས་པ་བྱུང་ན་ཆོས་བཞིན་དུ་ཕྱིར་འཆོས་པའོ། །

de la byang chub sems dpa'i skyes bu dam pa'i tshul khrims gang zhe na/ de ni rnam pa lngar rig par bya ste/ 'di la byang chub sems dpa' bdag nyid kyang tshul khrims dang ldan pa dang / gzhan dag kyang tshul khrims yang dag par len du 'jug pa dang / tshul khrims kyi bsngags pa yang brjod pa dang / chos dang mthun pa mthong na yid dga' bar 'gyur ba dang / nyes pa byung na chos bzhin du phyir 'chos pa'o/ /

【S6 一切種戒】

དེ་ལ་བྱང་ཆུབ་སེམས་དཔའི་རྣམ་པ་ཐམས་ཅད་ཀྱི་ཚུལ་ཁྲིམས་གང་ཞེ་ན། དེ་ནི་རྣམ་པ་དྲུག་དང་། རྣམ་པ་བདུན་ཏེ། གཅིག་ཏུ་བསྡོམས་ན་རྣམ་པ་བཅུ་གསུམ་དུ་རིག་པར་བྱ་སྟེ། བསླབ་པའི་གཞི་རྒྱ་ཆེན་པོ་ཡོངས་སུ་བཟུང་བའི་ཕྱིར༑ བྱང་ཆུབ་ཆེན་པོར་ཡོངས་སུ་བསྔོས་པའི་ཕྱིར་རྒྱ་ཆེ་བ་དང་། འདོད་པའི་བསོད་ནམས་དང་། བདག་ཉིད་དུབ་པར་བྱེད་པའི་མཐའ་གཉིས་སྤངས་པའི་ཕྱིར་ཁ་ན་མ་ཐོ་བ་མེད་པ་དང་། རབ་ཏུ་དགའ་བའི་གནས་དང་མཐུན་པ་དང་། ཇི་སྲིད་འཚོའི་བར་དུ་ཡང་བསླབ་པ་འབུལ་བར་མི་བྱེད་པའི་ཕྱིར་རྟག་ཏུ་བྱེད་པ་དང་། རྙེད་པ་དང་། བཀུར་སྟི་དང་། ཕས་ཀྱི་རྒོལ་བ་དང་། ཉོན་མོངས་པ་དང་། ཉེ་བའི་ཉོན་མོངས་པ་རྣམས་ཀྱིས་ཟིལ་གྱིས་མི་ནོན་ཅིང་མི་འཕྲོགས་པའི་ཕྱིར་བརྟན་པ་དང་། ཚུལ་ཁྲིམས་ཀྱི་རྒྱན་དང་ལྡན་པ་སྟེ། ཚུལ་ཁྲིམས་ཀྱི་རྒྱན་ནི་འདི་ལྟ་སྟེ། ཉན་ཐོས་ཀྱི་ས་ལས་བྱུང་བ་བཞིན་དུ་རིག་པར་བྱའོ། །སྲོག་གཅོད་པ་ལ་སོགས་པ་སྤངས་པའི་ཕྱིར་ལྡོག་པའི་ཚུལ་ཁྲིམས་དང་། དགེ་བ་སྡུད་པ་དང་། སེམས་ཅན་གྱི་དོན࿒བྱ་བའི་ཕྱིར་འཇུག་པའི་ཚུལ་ཁྲིམས་དང་། འཇུག་པ་དང་། ལྡོག་པའི་ཚུལ་ཁྲིམས་རྗེས་སུ་བསྲུང་བའི་ཕྱིར་ཀུན་ནས་བསྲུང་བའི་ཚུལ་ཁྲིམས་དང་། སྐྱེས་བུ་ཆེན་པོའི་མཚན་རྣམ་པར་སྨིན་པར་བྱེད་པའི་ཚུལ་ཁྲིམས་དང་། ལྷག་པའི་སེམས་རྣམ་པར་སྨིན་པར་བྱེད་པའི་ཚུལ་ཁྲིམས་དང་། སྡུག་པའི་འགྲོ་བ་རྣམ་པར་སྨིན་པར་བྱེད་པའི་ཚུལ་ཁྲིམས་དང་། སེམས་ཅན་གྱི་དོན་རྣམ་པར་སྨིན་པར་བྱེད་པའི་ཚུལ་ཁྲིམས་སོ། །

de la byang chub sems dpa'i rnam pa thams cad kyi tshul khrims gang zhe na/ de ni rnam pa drug dang / rnam pa bdun te/ gcig tu bsdoms na rnam pa bcu gsum du rig par bya ste/ bslab pa'i gzhi rgya chen po yongs su bzung ba'i phyir| byang chub chen por yongs su bsngos pa'i phyir rgya che ba dang / 'dod pa'i bsod nams dang / bdag nyid dub par byed pa'i mtha' gnyis spangs pa'i phyir kha na ma tho ba med pa dang / rab tu dga' ba'i gnas dang mthun pa dang / ji srid 'tsho'i bar du yang bslab pa 'bul bar mi byed pa'i phyir rtag tu byed pa dang / rnyed pa dang / bkur sti dang / phas kyi rgol ba dang / nyon mongs pa dang / nye ba'i nyon mongs pa rnams kyis zil gyis mi non cing mi 'phrogs pa'i phyir brtan pa dang / tshul khrims kyi rgyan dang ldan pa ste/ tshul khrims kyi rgyan ni 'di lta ste/ nyan thos kyi sa las byung ba bzhin du rig par bya'o/ /srog gcod pa la sogs pa spangs pa'i phyir ldog pa'i tshul khrims dang / dge ba sdud pa dang / sems can gyi don bya ba'i phyir 'jug pa'i tshul khrims dang / 'jug pa dang / ldog pa'i tshul khrims rjes su bsrung ba'i phyir kun nas bsrung ba'i tshul khrims dang / skyes bu chen po'i mtshan rnam par smin par byed pa'i tshul khrims dang / lhag pa'i sems rnam par smin par byed pa'i tshul khrims dang / sdug pa'i 'gro ba rnam par smin par byed pa'i tshul khrims dang / sems can gyi don rnam par smin par byed pa'i tshul khrims so/ /

【S7 遂求戒】

དེ་ལ་བྱང་ཆུབ་སེམས་དཔའི་ཕོངས་ཤིང་འདོད་པའི་ཚུལ་ཁྲིམས་གང་ཞེ་ན། དེ་ནི་རྣམ་པ་བརྒྱད་དུ་རིག་པར་བྱ་སྟེ། འདི་ལ་བྱང་ཆུབ་སེམས་དཔའ་བདག་ཉིད་འདི་སྙམ་དུ་རྗེས་སུ་སེམས་ཏེ། འདི་ལྟར་བདག་ནི་བདག་ལ་སུ་ཡང་གསོད་པ་དང་། མ་བྱིན་པར་ལེན་པ་དང་། འདོད་པ་རྣམས་ལ་ལོག་པར་གཡེམ་པ་དང་། བརྫུན་གྱི་ཚིག་སྨྲ་བ་དང་། ཕྲ་མ་དང་། ངག་རྩུབ་པོ་དང་། ཚིག་འཁྱལ་པ་བྱེད་པ་དང་། ལག་པ་དང་། བོང་བ་དང་། ལྕག་གིས་བསྣུན་ཅིང་རྣམ་པར་འཚེ་བའི་རེག་པ་མི་འདོད་པ་དག་ཀུན་ཏུ་སྤྱོད་པར་བྱེད་པར་མ་གྱུར་ཅིག་སྙམ་དུ་འདོད་ལ་བདག་དེ་ལྟ་བུ་འདོད་བཞིན་དུ། གལ་ཏེ་གཞན་གྱིས་ལོག་པ་བྱས་པར་གྱུར་ན། དེས་བདག་ཕོངས་པར་འགྱུར་ཞིང་དེ་བདག་གི་ཡིད་དུ་མི་འོང་བར་འགྱུར་བས་ན་གཞན་ཡང་བདག་ཅི་ལྟ་བ་བཞིན་དུ་གཞན་གྱིས་གསད་པར་མ་གྱུར་ཅིག་ཅེས་བྱ་བ་ནས་རྒྱས་པར་རྣམ་པར་འཚེ་བའི་རེག་པ་དག་བྱེད་པར་མ་གྱུར་ཅིག་སྙམ་དུ་འདོད་དེ། དེ་དག་ཀྱང་དེ་ལྟར་འདོད་བཞིན་དུ་གལ་ཏེ་བདག་གིས་ལོག་པར་ཀུན་ཏུ་སྤྱད་པར་གྱུར་ན། དེས་དེ་དག་ཕོངས་པར་འགྱུར་ཞིང་དེ་དེ་དག་གི་ཡིད་དུ་མི་འོང་བར་འགྱུར་ན། དེ་ལྟར་བདག་དང་གཞན་དག་གི་ཡིད་དུ་མི་འོང་བ་གང་ཡིན་པ་དེ་དག་གིས་གཞན་དག་ལ་ཅིའི་ཕྱིར་ཀུན་ཏུ་སྤྱད་པར་བྱ་སྙམ་དུ་སེམས་ཏེ། བྱང་ཆུབ་སེམས་དཔས་དེ་ལྟར་སོ་སོར་བརྟགས་ནས་སྲོག་གི་ཕྱིར་ཡང་གཞན་དག་ལ་ཡིད་དུ་མི་འོང་བ་རྣམ་པ་བརྒྱད་པོ་ཀུན་ཏུ་སྤྱོད་པར་མི་བྱེད་པ་སྟེ། འདི་ནི་བྱང་ཆུབ་སེམས་དཔའི་ཕོངས་ཤིང་འདོད་པའི་ཚུལ་ཁྲིམས་རྣམ་པ་བརྒྱད་ཅེས་བྱའོ། །

de la byang chub sems dpa'i phongs shing 'dod pa'i tshul khrims gang zhe na/ de ni rnam pa brgyad du rig par bya ste/ 'di la byang chub sems dpa' bdag nyid 'di snyam du rjes su sems te/ 'di ltar bdag ni bdag la su yang gsod pa dang / ma byin par len pa dang / 'dod pa rnams la log par g.yem pa dang / brdzun gyi tshig smra ba dang / phra ma dang / ngag rtsub po dang / tshig 'khyal pa byed pa dang / lag pa dang / bong ba dang / lcag gis bsnun cing rnam par 'tshe ba'i reg pa mi 'dod pa dag kun tu spyod par byed par ma gyur cig snyam du 'dod la bdag de lta bu 'dod bzhin du/ gal te gzhan gyis log pa byas par gyur na/ des bdag phongs par 'gyur zhing de bdag gi yid du mi 'ong bar 'gyur bas na gzhan yang bdag ci lta ba bzhin du gzhan gyis gsad par ma gyur cig ces bya ba nas rgyas par rnam par 'tshe ba'i reg pa dag byed par ma gyur cig snyam du 'dod de/ de dag kyang de ltar 'dod bzhin du gal te bdag gis log par kun tu spyad par gyur na/ des de dag phongs par 'gyur zhing de de dag gi yid du mi 'ong bar 'gyur na/ de ltar bdag dang gzhan dag gi yid du mi 'ong ba gang yin pa de dag gis gzhan dag la ci'i phyir kun tu spyad par bya snyam du sems te/ byang chub sems dpas de ltar so sor brtags nas srog gi phyir yang gzhan dag la yid du mi 'ong ba rnam pa brgyad po kun tu spyod par mi byed pa ste/ 'di ni byang chub sems dpa'i phongs shing 'dod pa'i tshul khrims rnam pa brgyad ces bya'o/ /

【S8 此世他世樂戒】

དེ་ལ་བྱང་ཆུབ་སེམས་དཔའི་འདི་དང་གཞན་དུ་བདེ་བར་འགྱུར་བའི་ཚུལ་ཁྲིམས་གང་ཞེ་ན། དེ་ནི་རྣམ་པ་དགུར་རིག་པར་བྱ་སྟེ། འདི་ལ་བྱང་ཆུབ་སེམས་དཔའ་སེམས་ཅན་དགག་པར་བྱ་བའི་གནས་སུ་གྱུར་པ་རྣམས་ནི་འགོག་པར་བྱེད། གནང་བར་བྱ་བའི་གནས་སུ་གྱུར་པ་རྣམས་ནི་གནང་བར་བྱེད། སེམས་ཅན་བསྡུ་བར་བྱ་བ་རྣམས་ནི་སྡུད་པར་བྱེད། སེམས་ཅན་ཚར་གཅད་པར་བྱ་བ་རྣམས་ནི་ཚར་གཅོད་པར་བྱེད་ཅིང་། དེ་ལ་བྱང་ཆུབ་སེམས་དཔའི་ལུས་དང་ངག་གི་ལས་ཡོངས་སུ་དག་པར་འཇུག་སྟེ། འདི་ནི་རེ་ཞིག་ཚུལ་ཁྲིམས་རྣམ་པ་བཞིའོ། །གཞན་ཡང་སྦྱིན་པ་དང་ལྡན་པའི་ཚུལ་ཁྲིམས་དང་། བཟོད་པ་དང་ལྡན་པ་དང་། བརྩོན་འགྲུས་དང་ལྡན་པ་དང་། བསམ་གཏན་དང་ལྡན་པ་དང་། ཤེས་རབ་དང་ལྡན་པ་དང་རྣམ་པ་ལྔའོ། །དེ་གཉིས་གཅིག་ཏུ་བསྡུས་ན་ཚུལ་ཁྲིམས་རྣམ་པ་དགུར་འགྱུར་ཏེ། བྱང་ཆུབ་སེམས་དཔའ་དེ་དང་གཞན་དག་ལ་ཚེ་འདི་དང་ཚེ་ཕྱི་མ་ལ་བདེ་བར་འགྱུར་བས་ན་དེའི་ཕྱིར་འདི་དང་གཞན་དུ་བདེ་བར་འགྱུར་བ་ཞེས་བྱའོ། །

de la byang chub sems dpa'i 'di dang gzhan du bde bar 'gyur ba'i tshul khrims gang zhe na/ de ni rnam pa dgur rig par bya ste/ 'di la byang chub sems dpa' sems can dgag par bya ba'i gnas su gyur pa rnams ni 'gog par byed/ gnang bar bya ba'i gnas su gyur pa rnams ni gnang bar byed/ sems can bsdu bar bya ba rnams ni sdud par byed/ sems can tshar gcad par bya ba rnams ni tshar gcod par byed cing / de la byang chub sems dpa'i lus dang ngag gi las yongs su dag par 'jug ste/ 'di ni re zhig tshul khrims rnam pa bzhi'o/ /gzhan yang sbyin pa dang ldan pa'i tshul khrims dang / bzod pa dang ldan pa dang / brtson 'grus dang ldan pa dang / bsam gtan dang ldan pa dang / shes rab dang ldan pa dang rnam pa lnga'o/ /de gnyis gcig tu bsdus na tshul khrims rnam pa dgur 'gyur te/ byang chub sems dpa' de dang gzhan dag la tshe 'di dang tshe phyi ma la bde bar 'gyur bas na de'i phyir 'di dang gzhan du bde bar 'gyur ba zhes bya'o/ /

【S9 清淨戒】

དེ་ལ་བྱང་ཆུབ་སེམས་དཔའི་རྣམ་པར་དག་པའི་ཚུལ་ཁྲིམས་གང་ཞེ་ན། དེ་ནི་རྣམ་པ་བཅུར་རིག་པར་བྱ་སྟེ། དགེ་སྦྱོང་གི་ཚུལ་དང་། རྫོགས་པའི་བྱང་ཆུབ་འདོད་པའི་ཕྱིར་ཡིན་གྱི། འཚོ་བ་འདོད་པའི་ཕྱིར་མ་ཡིན་པས་དང་པོ་ཉིད་ནས་ལེགས་པར་བླངས་པ་དང་འགལ་བ་བྱས་པ་ལ་ཆུང་ངུ་འགྱོད་པ་མེད་པའི་ཕྱིར་ཧ་ཅང་ཞུམ་པ་མ་ཡིན་པ་དང་། གནས་མ་ཡིན་པར་འགྱོད་པ་མེད་པའི་ཕྱིར་ཧ་ཅང་ཐལ་བ་མ་ཡིན་པ་དང་། གཉིད་ཀྱི་བདེ་བ་དང་། གློས་འབེབས་པའི་བདེ་བ་དང་། ཉལ་བའི་བདེ་བ་ཉམས་སུ་མི་ལེན་པ་དང་། ཉིན་མཚན་དུ་དགེ་བའི་ཕྱོགས་ལ་མངོན་པར་བརྩོན་པའི་ཕྱིར་ལེ་ལོ་མེད་པ་དང་། སྔ་མ་བཞིན་དུ་ཡན་ལག་ལྔའི་བག་ཡོད་པ་ལ་བརྟེན་པས་བག་ཡོད་པས་ཡོངས་སུ་ཟིན་པ་དང་། རྙེད་པ་དང་། བཀུར་སྟི་ལ་ཞེན་པ་མེད་པ་དང་། ལྷ་ཉིད་དུ་སྨོན་ནས་ཚངས་པར་སྤྱོད་པ་ལ་གནས་པར་ཁས་བླངས་པ་མ་ཡིན་པའི་ཕྱིར་སྨོན་ལམ་ལེགས་པར་བཏབ་པ་དང་། སྤྱོད་ལམ་དང་། འཕྲལ་གྱི་བྱ་བ་དང་། དགེ་བའི་ཕྱོགས་ལ་སྦྱོར་བ་རྣམས་ལ་ལུས་དང་ངག་གི་ཀུན་ཏུ་སྤྱོད་པ་ཤིན་ཏུ་ཕུན་སུམ࿒ཚོགས་ཤིང་འཚམ་པའི་ཕྱིར་ཆོ་ག་ཕུན་སུམ་ཚོགས་པས་ཡོངས་སུ་ཟིན་པ་དང་། ཚུལ་འཆོས་པ་ལ་སོགས་པ་ལོག་པར་འཚོ་བར་བྱེད་པའི་ཉེས་པ་ཐམས་ཅད་རྣམ་པར࿒སྤངས་པའི་ཕྱིར་འཚོ་བ་ཕུན་སུམ་ཚོགས་པས་ཡོངས་སུ་ཟིན་པ་དང་། འདོད་པའི་བསོད་སྙོམས་དང་། བདག་ཉིད་དུབ་པར་བྱེད་པའི་རྗེས་སུ་སྦྱོར་བ་རྣམ་པར་སྤངས་པའི་ཕྱིར་མཐའ་གཉིས་རྣམ་པར་སྤངས་པ་དང་། མུ་སྟེགས་ཅན་ཐམས་ཅད་ཀྱི་ལྟ་བ་རྣམ་པར་སྤངས་པའི་ཕྱིར་ངེས་པར་འབྱིན་པ་དང་། ཉམས་པར་མི་བྱེད་ཅིང་མེད་པར་མི་བྱེད་པའི་ཕྱིར་བྱང་ཆུབ་སེམས་དཔའ་རྣམས་ཀྱི་ཚུལ་ཁྲིམས་ཡང་དག་པར་བླངས་པ་ཡོངས་སུ་མ་ཉམས་པ་སྟེ། བྱང་ཆུབ་སེམས་དཔའ་རྣམས་ཀྱི་ཚུལ་ཁྲིམས་རྣམ་པ་བཅུ་པོ་འདི་དག་ནི་རྣམ་པར་དག་པ་ཞེས་བྱའོ། །

de la byang chub sems dpa'i rnam par dag pa'i tshul khrims gang zhe na/ de ni rnam pa bcur rig par bya ste/ dge sbyong gi tshul dang / rdzogs pa'i byang chub 'dod pa'i phyir yin gyi/ 'tsho ba 'dod pa'i phyir ma yin pas dang po nyid nas legs par blangs pa dang 'gal ba byas pa la chung ngu 'gyod pa med pa'i phyir ha cang zhum pa ma yin pa dang / gnas ma yin par 'gyod pa med pa'i phyir ha cang thal ba ma yin pa dang / gnyid kyi bde ba dang / glos 'bebs pa'i bde ba dang / nyal ba'i bde ba nyams su mi len pa dang / nyin mtshan du dge ba'i phyogs la mngon par brtson pa'i phyir le lo med pa dang / snga ma bzhin du yan lag lnga'i bag yod pa la brten pas bag yod pas yongs su zin pa dang / rnyed pa dang / bkur sti la zhen pa med pa dang / lha nyid du smon nas tshangs par spyod pa la gnas par khas blangs pa ma yin pa'i phyir smon lam legs par btab pa dang / spyod lam dang / 'phral gyi bya ba dang / dge ba'i phyogs la sbyor ba rnams la lus dang ngag gi kun tu spyod pa shin tu phun sum tshogs shing 'tsham pa'i phyir cho ga phun sum tshogs pas yongs su zin pa dang / tshul 'chos pa la sogs pa log par 'tsho bar byed pa'i nyes pa thams cad rnam par spangs pa'i phyir 'tsho ba phun sum tshogs pas yongs su zin pa dang / 'dod pa'i bsod snyoms dang / bdag nyid dub par byed pa'i rjes su sbyor ba rnam par spangs pa'i phyir mtha' gnyis rnam par spangs pa dang / mu stegs can thams cad kyi lta ba rnam par spangs pa'i phyir nges par 'byin pa dang / nyams par mi byed cing med par mi byed pa'i phyir byang chub sems dpa' rnams kyi tshul khrims yang dag par blangs pa yongs su ma nyams pa ste/ byang chub sems dpa' rnams kyi tshul khrims rnam pa bcu po 'di dag ni rnam par dag pa zhes bya'o/ /

【R2 明戒勝利】

དེ་ལྟར་ན་བྱང་ཆུབ་སེམས་དཔའི་ཚུལ་ཁྲིམས་ཀྱི་ཕུང་པོ་ཆེན་པོ་འདི་ནི་བྱང་ཆུབ་ཆེན་པོའི་འབྲས་བུ་བསྐྱེད་པ་སྟེ། འདི་ལ་བརྟེན་ན་བྱང་ཆུབ་སེམས་དཔའ་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ཡོངས་སུ་རྫོགས་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་འགྱུར་རོ། །ཇི་སྲིད་དུ་མངོན་པར་རྫོགས་པར་སངས་མ་རྒྱས་པ་དེ་སྲིད་དུ། བྱང་ཆུབ་སེམས་དཔའི་ཚུལ་ཁྲིམས་ཀྱི་ཕུང་པོ་དཔག་ཏུ་མེད་པ་འདི་ལ་སློབ་པ་ན་ཕན་ཡོན་རྣམ་པ་ལྔ་འཐོབ་པར་འགྱུར་ཏེ། སངས་རྒྱས་རྣམས་ཀྱིས་དགོངས་པར་འགྱུར་བ་དང་། མཆོག་ཏུ་དགའ་བ་ཆེན་པོ་ལ་གནས་བཞིན་དུ་འཆི་བའི་དུས་བྱེད་པར་འགྱུར་བ་དང་། ལུས་ཞིག་ནས་ཀྱང་གང་ན་དེ་དང་ཚུལ་ཁྲིམས་མཚུངས་པའམ། ལྷག་པའི་བྱང་ཆུབ་སེམས་དཔའ་སྐལ་བ་འདྲ་ཞིང་ཆོས་མཐུན་པ་པ་དགེ་བའི་བཤེས་གཉེན་དུ་གྱུར་པ་དག་གནས་པ་དེར་སྐྱེ་བར་འགྱུར་བ་དང་། ཚེ་འདི་ལ་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱེད་པའི་བསོད་ནམས་ཀྱི་ཕུང་པོ་ཚད་མེད་པ་དང་ལྡན་པར་འགྱུར་བ་དང་། ཚེ་ཕྱི་མ་ལ་ཡང་རང་འཁྲུངས་ཀྱི་ཚུལ་ཁྲིམས་ཉིད་དེ། ཚུལ་ཁྲིམས་དེའི་བདག་ཉིད་འཐོབ་པར་འགྱུར་རོ། །

de ltar na byang chub sems dpa'i tshul khrims kyi phung po chen po 'di ni byang chub chen po'i 'bras bu bskyed pa ste/ 'di la brten na byang chub sems dpa' tshul khrims kyi pha rol tu phyin pa yongs su rdzogs nas/ bla na med pa yang dag par rdzogs pa'i byang chub tu mngon par rdzogs par 'tshang rgya bar 'gyur ro/ /ji srid du mngon par rdzogs par sangs ma rgyas pa de srid du/ byang chub sems dpa'i tshul khrims kyi phung po dpag tu med pa 'di la slob pa na phan yon rnam pa lnga 'thob par 'gyur te/ sangs rgyas rnams kyis dgongs par 'gyur ba dang / mchog tu dga' ba chen po la gnas bzhin du 'chi ba'i dus byed par 'gyur ba dang / lus zhig nas kyang gang na de dang tshul khrims mtshungs pa'am/ lhag pa'i byang chub sems dpa' skal ba 'dra zhing chos mthun pa pa dge ba'i bshes gnyen du gyur pa dag gnas pa der skye bar 'gyur ba dang / tshe 'di la tshul khrims kyi pha rol tu phyin pa yongs su rdzogs par byed pa'i bsod nams kyi phung po tshad med pa dang ldan par 'gyur ba dang / tshe phyi ma la yang rang 'khrungs kyi tshul khrims nyid de/ tshul khrims de'i bdag nyid 'thob par 'gyur ro/ /

【R3 明戒所作】【S1 攝九為三】

ཚུལ་ཁྲིམས་ཀྱི་ངོ་བོ་ཉིད་ལ་སོགས་པ་རྣམ་པ་དགུ་པོ་ཇི་སྐད་བསྟན་པའི་ཚུལ་ཁྲིམས་དེ་ཐམས་ཅད་ནི་སྡོམ་པའི་ཚུལ་ཁྲིམས་དང་དགེ་བའི་ཆོས་སྡུད་པའི་ཚུལ་ཁྲིམས་དང་། སེམས་ཅན་གྱི་དོན་བྱེད་པའི་ཚུལ་ཁྲིམས་དང་། ཚུལ་ཁྲིམས་རྣམ་པ་གསུམ་གྱིས་བསྡུས་པར་རིག་པར་བྱའོ། །

tshul khrims kyi ngo bo nyid la sogs pa rnam pa dgu po ji skad bstan pa'i tshul khrims de thams cad ni sdom pa'i tshul khrims dang dge ba'i chos sdud pa'i tshul khrims dang / sems can gyi don byed pa'i tshul khrims dang / tshul khrims rnam pa gsum gyis bsdus par rig par bya'o/ /

【S2 明三聚各有所作】

ཚུལ་ཁྲིམས་རྣམ་པ་གསུམ་པོ་དེ་དག་ཀྱང་མདོར་བསྡུ་ན་བྱང་ཆུབ་སེམས་དཔའི་བྱ་བ་རྣམ་པ་གསུམ་བྱེད་དེ། སྡོམ་པའི་ཚུལ་ཁྲིམས་ནི་སེམས་གནས་པར་བྱེད་དོ། །དགེ་བའི་ཆོས་སྡུད་པ་ནི་བདག་གི་སངས་རྒྱས་ཀྱི་ཆོས་ཡོངས་སུ་སྨིན་པར་བྱེད་དོ། །སེམས་ཅན་གྱི་དོན་བྱེད་པའི་ཚུལ་ཁྲིམས་ནི་སེམས་ཅན་ཡོངས་སུ་སྨིན་པར་བྱེད་དོ། །

tshul khrims rnam pa gsum po de dag kyang mdor bsdu na byang chub sems dpa'i bya ba rnam pa gsum byed de/ sdom pa'i tshul khrims ni sems gnas par byed do/ /dge ba'i chos sdud pa ni bdag gi sangs rgyas kyi chos yongs su smin par byed do/ /sems can gyi don byed pa'i tshul khrims ni sems can yongs su smin par byed do/ /

【S3 明攝所作盡】

བྱང་ཆུབ་སེམས་དཔའི་བྱ་བ་ཐམས་ཅད་ནི་འདི་དག་ཏུ་ཟད་དེ། འདི་ལྟ་སྟེ། ཚེ་འདི་ལ་བདེ་བར་གནས་པར་བྱ་བའི་ཕྱིར། སེམས་གནས་པ་དང་། ལུས་དང་སེམས་དུབ་པ་མེད་པར་སངས་རྒྱས་ཀྱི་ཆོས་ཡོངས་སུ་སྨིན་པར་བྱ་བ་དང་། སེམས་ཅན་ཡོངས་སུ་སྨིན་པར་བྱ་བ་ཡིན་ཏེ།

byang chub sems dpa'i bya ba thams cad ni 'di dag tu zad de/ 'di lta ste/ tshe 'di la bde bar gnas par bya ba'i phyir/ sems gnas pa dang / lus dang sems dub pa med par sangs rgyas kyi chos yongs su smin par bya ba dang / sems can yongs su smin par bya ba yin te/

【P3 結】

བྱང་ཆུབ་སེམས་དཔའི་ཚུལ་ཁྲིམས་ནི་དེ་དག་ཏུ་ཟད་དོ། །བྱང་ཆུབ་སེམས་དཔའི་ཚུལ་ཁྲིམས་ཀྱི་ཕན་ཡོན་ཀྱང་དེ་དག་ཏུ་ཟད་དོ། །བྱང་ཆུབ་སེམས་དཔའི་ཚུལ་ཁྲིམས་ཀྱི་བྱ་བ་ཡང་དེ་དག་ཏུ་ཟད་དོ། །དེ་ལས་གོང་ན་ཡང་མེད་དོ། །དེ་ལས་ལྷག་པ་ཡང་མེད་དོ། །

byang chub sems dpa'i tshul khrims ni de dag tu zad do/ /byang chub sems dpa'i tshul khrims kyi phan yon kyang de dag tu zad do/ /byang chub sems dpa'i tshul khrims kyi bya ba yang de dag tu zad do/ /de las gong na yang med do/ /de las lhag pa yang med do/ /

དེ་ལ་ནི་འདས་པའི་བྱང་ཆུབ་སེམས་དཔའ་བྱང་ཆུབ་ཆེན་པོ་འདོད་པ་རྣམས་ཀྱིས་ཀྱང་བསླབས་སོ། །མ་འོངས་པ་རྣམས་ཀྱང་བསླབ་པར་འགྱུར་རོ། །ད་ལྟར་ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་མེད་པ་ན་གནས་པ་དག་ཀྱང་བསླབ་པོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་ཚུལ་ཁྲིམས་ཀྱི་ལེའུ་སྟེ་བཅུ་པའོ།། །།

de la ni 'das pa'i byang chub sems dpa' byang chub chen po 'dod pa rnams kyis kyang bslabs so/ /ma 'ongs pa rnams kyang bslab par 'gyur ro/ /da ltar phyogs bcu'i 'jig rten gyi khams mtha' yas mu med pa na gnas pa dag kyang bslab po/ /byang chub sems dpa'i sa'i gzhi'i rnal 'byor gyi gnas las tshul khrims kyi le'u ste bcu pa'o// //

【O11 忍品】【P1 問】

བམ་པོ་བཅུ་གཅིག་པ།

bam po bcu gcig pa/

【P2 解】【Q1 頌及長行總說綱要開九章門】

སྡོམ་ནི་འདི་ལྟ་སྟེ། སྔ་མ་ཚུལ་ཁྲིམས་ཀྱི་ལེའུ་བཞིན་དུ་རིག་པར་བྱའོ། །

sdom ni 'di lta ste/ snga ma tshul khrims kyi le'u bzhin du rig par bya'o/ /

〔案：嗢拖南，如前「戒品」所說。〕

[〔案：嗢拖南，如前「戒品」所說。〕]

【Q2 依章廣辨】【R1 自性忍】

དེ་ལ་བྱང་ཆུབ་སེམས་དཔའི་བཟོད་པའི་ངོ་བོ་ཉིད་གང་ཞེ་ན། སོ་སོར་བརྟགས་པའི་སྟོབས་ལ་བརྟེན་ནས་སམ། ཡང་ན་རང་བཞིན་གྱིས་གཞན་གནོད་པར་བྱེད་པ་ལ་ཇི་མི་སྙམ་པ་དང་། ཐམས་ཅད་ཀྱི་ཇི་མི་སྙམ་པ་དང་། ཐམས་ཅད་ལ་ཇི་མི་སྙམ་པ་དང༌། ཟང་ཟིང་མེད་པའི་སེམས་དང་། སྙིང་རྗེ་འབའ་ཞིག་གིས་ཇི་མི་སྙམ་པ་གང་ཡིན་པ་འདི་ནི་མདོར་བསྡུ་ན་བྱང་ཆུབ་སེམས་དཔའི་བཟོད་པའི་ངོ་བོ་ཉིད་ཡིན་པར་རིག་པར་བྱའོ། །

de la byang chub sems dpa'i bzod pa'i ngo bo nyid gang zhe na/ so sor brtags pa'i stobs la brten nas sam/ yang na rang bzhin gyis gzhan gnod par byed pa la ji mi snyam pa dang / thams cad kyi ji mi snyam pa dang / thams cad la ji mi snyam pa dang/ zang zing med pa'i sems dang / snying rje 'ba' zhig gis ji mi snyam pa gang yin pa 'di ni mdor bsdu na byang chub sems dpa'i bzod pa'i ngo bo nyid yin par rig par bya'o/ /

【R2 一切忍】【S1 徵】

དེ་ལ་བྱང་ཆུབ་སེམས་དཔའི་བཟོད་པ་ཐམས་ཅད་གང་ཞེ་ན།

de la byang chub sems dpa'i bzod pa thams cad gang zhe na/

【S2 釋】【T1 約人分二】

དེ་ནི་རྣམ་པ་གཉིས་སུ་བལྟ་བར་བྱ་སྟེ། ཁྱིམ་པའི་ཕྱོགས་ལ་བརྟེན་པ་དང་། རབ་ཏུ་བྱུང་བའི་ཕྱོགས་ལ་བརྟེན་པའོ། །

de ni rnam pa gnyis su blta bar bya ste/ khyim pa'i phyogs la brten pa dang / rab tu byung ba'i phyogs la brten pa'o/ /

【T2 約境開三】【U1 約二開三】

ཕྱོགས་དེ་གཉིས་ལ་བརྟེན་པ་དེ་ཡང་རྣམ་པ་གསུམ་དུ་རིག་པར་བྱ་སྟེ། གཞན་གནོད་པ་བྱེད་པ་ལ་ཇི་མི་སྙམ་པའི་བཟོད་པ་དང་། སྡུག་བསྔལ་དང་དུ་ལེན་པའི་བཟོད་པ་དང་། ཆོས་ལ་ངེས་པར་སེམས་པ་ལ་མོས་པའི་བཟོད་པའོ། །

phyogs de gnyis la brten pa de yang rnam pa gsum du rig par bya ste/ gzhan gnod pa byed pa la ji mi snyam pa'i bzod pa dang / sdug bsngal dang du len pa'i bzod pa dang / chos la nges par sems pa la mos pa'i bzod pa'o/ /

【U2 依章列釋】【V1 耐他怨害】【W1 問】

དེ་ལ་ཇི་ལྟར་ན་བྱང་ཆུབ་སེམས་དཔའ་གཞན་གནོད་པ་བྱེད་པ་ལ་ཇི་མི་སྙམ་པར་བཟོད་པར་བྱེད་ཅེ་ན།

de la ji ltar na byang chub sems dpa' gzhan gnod pa byed pa la ji mi snyam par bzod par byed ce na/

【W2 解】【X1 舉忍境】

འདི་ལ་བྱང་ཆུབ་སེམས་དཔའ་ནི་གཞན་གནོད་པ་བྱེད་པ་ལས་བྱུང་བའི་སྡུག་བསྔལ་དྲག་པ་རྒྱུན་མི་འཆད་པ་སྣ་ཚོགས་ཡུན་རིང་བ་མངོན་དུ་བྱུང་ན་འདི་ལྟར་ཡང་དག་པར་སློབ་སྟེ།

'di la byang chub sems dpa' ni gzhan gnod pa byed pa las byung ba'i sdug bsngal drag pa rgyun mi 'chad pa sna tshogs yun ring ba mngon du byung na 'di ltar yang dag par slob ste/

【X2 對境修忍】【Y1 修三觀】【Z1 自惟往業觀】

འདི་ནི་རང་གི࿒ལས་ཀྱི་ལེ་ལན་ཡིན་ཏེ། དེས་ན་བདག་རང་གིས་བྱས་པའི་མི་དགེ་བའི་ལས་ཀྱི་སྡུག་བསྔལ་གྱི་འབྲས་བུ་འདི་འདྲ་བ་ཉམས་སུ་མྱོང་ལ། བདག་ནི་སྡུག་བསྔལ་མི་བཟོད་དེ། མི་བཟོད་པ་འདི་ནི་ཕྱི་མ་ལ་ཡང་སྡུག་བསྔལ་གྱི་རྒྱུའི་གནས་སུ་འགྱུར་ལ། བདག་གི་སྡུག་བསྔལ་གྱི་རྒྱུར་གྱུར་པའི་ཆོས་དེ་ཡང་དག་པར་བླངས་ཏེ། འདུག་ན་ནི་བདག་ཉིད་ལ་མི་སྡུག་པ་གང་ཡིན་པ་དེ་ལ་བདག་ཉིད་ཀྱིས་བདག་ཉིད་སྦྱོར་བར་བྱེད་པར་ངེས་སོ། །དེའི་ཕྱིར་བདག་ཉིད་ཀྱིས་བདག་ཉིད་ལ་གནོད་པ་བྱས་པར་འགྱུར་ཏེ། གཞན་དག་ལ་ནི་དེ་ལྟ་མ་ཡིན་ནོ། །

'di ni rang gi las kyi le lan yin te/ des na bdag rang gis byas pa'i mi dge ba'i las kyi sdug bsngal gyi 'bras bu 'di 'dra ba nyams su myong la/ bdag ni sdug bsngal mi bzod de/ mi bzod pa 'di ni phyi ma la yang sdug bsngal gyi rgyu'i gnas su 'gyur la/ bdag gi sdug bsngal gyi rgyur gyur pa'i chos de yang dag par blangs te/ 'dug na ni bdag nyid la mi sdug pa gang yin pa de la bdag nyid kyis bdag nyid sbyor bar byed par nges so/ /de'i phyir bdag nyid kyis bdag nyid la gnod pa byas par 'gyur te/ gzhan dag la ni de lta ma yin no/ /

【Z2 諸行性苦觀】

བདག་དང་གཞན་གྱི་སེམས་ཀྱི་རྒྱུད་ལ་ཡོད་པའི་འདུ་བྱེད་འདི་དག་ཐམས་ཅད་ནི་ངོ་བོ་ཉིད་ཀྱིས་ཀྱང་སྡུག་བསྔལ་བའི་རང་བཞིན་ཡིན་ཏེ། གཞན་དག་གིས་ནི་དེ་མ་ཤེས་པས་བདག་རང་བཞིན་གྱིས་སྡུག་བསྔལ་བ་ལ་ཡང་སྡུག་བསྔལ་བསྐྱེད་ན་བདག་ཤེས་བཞིན་དུ་བདག་གིས་ཀྱང་གཞན་རང་བཞིན་གྱིས་སྡུག་བསྔལ་བ་རྣམས་ལ་ཡང་སྡུག་བསྔལ་བསྐྱེད་པ་ནི་ཆ་མ་ཡིན་ནོ། །

bdag dang gzhan gyi sems kyi rgyud la yod pa'i 'du byed 'di dag thams cad ni ngo bo nyid kyis kyang sdug bsngal ba'i rang bzhin yin te/ gzhan dag gis ni de ma shes pas bdag rang bzhin gyis sdug bsngal ba la yang sdug bsngal bskyed na bdag shes bzhin du bdag gis kyang gzhan rang bzhin gyis sdug bsngal ba rnams la yang sdug bsngal bskyed pa ni cha ma yin no/ /

【Z3 以小呪大觀】

གཅིག་ཏུ་ན་ཉན་ཐོས་བདག་ཉིད་ཀྱི་དོན་ལ་ཞུགས་པ་རྣམས་ལ་ཡང་བདག་དང་གཞན་དག་གི་སྡུག་བསྔལ་བསྐྱེད་པ་མི་བཟོད་པ་རིགས་པའི་ཚུལ་མ་ཡིན་ན། གཞན་གྱི་དོན་ལ་ཞུགས་པ་བདག་ལ་ལྟ་ཅི་སྨོས་སྙམ་དུ་དེ་ལྟར་སོ་སོར་བརྟགས་ནས།

gcig tu na nyan thos bdag nyid kyi don la zhugs pa rnams la yang bdag dang gzhan dag gi sdug bsngal bskyed pa mi bzod pa rigs pa'i tshul ma yin na/ gzhan gyi don la zhugs pa bdag la lta ci smos snyam du de ltar so sor brtags nas/

【Y2 修五想】【Z1 結前略標】

བྱང་ཆུབ་སེམས་དཔའ་དེ་འདུ་ཤེས་རྣམ་པ་ལྔ་སྒོམ་ཞིང་སེམས་ཅན࿒མཛའ་བོ་དང་། མི་མཛའ་བ་དང་། ཐ་མལ་པ་རྣམས་དང་། དམའ་བ་དང་མཚུངས་པ་དང་།ཁྱད་པར་དུ་འཕགས་པ་རྣམས་དང་། སྐྱིད་པ་དང་། སྡུག་པ་རྣམས་དང་། ཡོན་ཏན་དང་། སྐྱོན་དང་ལྡན་པ་རྣམས་ལ་གནོད་པ་ཐམས་ཅད་བཟོད་པར་བྱེད་དོ། །འདུ་ཤེས་ལྔ་གང་ཞེ་ན། སྔོན་གྱི་ཚེ་རབས་སུ་སྙིང་དུ་སྡུག་པར་གྱུར་པའི་འདུ་ཤེས་དང་། ཆོས་ཙམ་གྱི་རྗེས་སུ་འབྲང་བའི་འདུ་ཤེས་དང་། མི་རྟག་པའི་འདུ་ཤེས་དང་། སྡུག་བསྔལ་བའི་འདུ་ཤེས་དང་། ཡོངས་སུ་བཟུང་བའི་འདུ་ཤེས་སོ། །

byang chub sems dpa' de 'du shes rnam pa lnga sgom zhing sems can mdza' bo dang / mi mdza' ba dang / tha mal pa rnams dang / dma' ba dang mtshungs pa dang /khyad par du 'phags pa rnams dang / skyid pa dang / sdug pa rnams dang / yon tan dang / skyon dang ldan pa rnams la gnod pa thams cad bzod par byed do/ /'du shes lnga gang zhe na/ sngon gyi tshe rabs su snying du sdug par gyur pa'i 'du shes dang / chos tsam gyi rjes su 'brang ba'i 'du shes dang / mi rtag pa'i 'du shes dang / sdug bsngal ba'i 'du shes dang / yongs su bzung ba'i 'du shes so/ /

【Z2 廣釋】【a1 宿生親善想】

བྱང་ཆུབ་སེམས་དཔའ་སེམས་ཅན་གནོད་པ་བྱེད་པ་རྣམས་ལ་སྙིང་དུ་སྡུག་པའི་འདུ་ཤེས་ཇི་ལྟར་སྒོམ་ཞེ་ན། འདི་ལ་བྱང་ཆུབ་སེམས་དཔའ་ནི་འདི་ལྟར་ཡང་དག་པར་བསླབ་སྟེ། དུས་རིང་པོ་འདས་པ་སྔོན་གྱི་ཚེ་རབས་གཞན་དག་ཏུ་སེམས་ཅན་གང་བདག་གི་ཕའམ་མའམ་སྤུན་ནམ། སྲིང་མོའམ། སློབ་དཔོན་ནམ། མཁན་པོ་འམ། བླ་མའམ། བླ་མ་ལྟ་བུར་མ་གྱུར་པ་ནི་ཚུལ་གྱིས་རྙེད་པར་དཀའོ་སྙམ་དུ་དེ་དེ་ལྟར་ཚུལ་བཞིན་ཡིད་ལ་བྱེད་པས་སེམས་ཅན་གནོད་པ་བྱེད་པ་རྣམས་ལ་དགྲའི་འདུ་ཤེས་ནི་མེད་པར་འགྱུར་ལ་སྙིང་དུ་སྡུག་པའི་འདུ་ཤེས་ནི་གནས་པར་འགྱུར་ཏེ། དེ་སྙིང་དུ་སྡུག་པའི་འདུ་ཤེས་དེ་ལ་བརྟེན་ནས། གནོད་པ་ལ་ཇི་མི་སྙམ་པར་བྱེད། བཟོད་པར་བྱེད་དོ། །

byang chub sems dpa' sems can gnod pa byed pa rnams la snying du sdug pa'i 'du shes ji ltar sgom zhe na/ 'di la byang chub sems dpa' ni 'di ltar yang dag par bslab ste/ dus ring po 'das pa sngon gyi tshe rabs gzhan dag tu sems can gang bdag gi pha'am ma'am spun nam/ sring mo'am/ slob dpon nam/ mkhan po 'am/ bla ma'am/ bla ma lta bur ma gyur pa ni tshul gyis rnyed par dka'o snyam du de de ltar tshul bzhin yid la byed pas sems can gnod pa byed pa rnams la dgra'i 'du shes ni med par 'gyur la snying du sdug pa'i 'du shes ni gnas par 'gyur te/ de snying du sdug pa'i 'du shes de la brten nas/ gnod pa la ji mi snyam par byed/ bzod par byed do/ /

【a2 隨順唯法想】

བྱང་ཆུབ་སེམས་དཔའ་སེམས་ཅན་གནོད་པར་བྱེད་པ་རྣམས་ལ་ཆོས་ཙམ་དུ་རྗེས་སུ་འབྲང་བའི་འདུ་ཤེས་ཇི་ལྟར་སྒོམ་ཞེ་ན། འདི་ལ་བྱང་ཆུབ་སེམས་དཔའ་ནི་འདི་ལྟར་ཡང་དག་པར་སློབ་སྟེ། འདི་ནི་རྐྱེན་ལ་རག་ལས་པ་དང་། འདུ་བྱེད་ཙམ་དང་། ཆོས་ཙམ་དུ་ཟད་དེ། འདི་ལ་ནི་གཤེ་བར་བྱེད་པའམ། ཁྲོ་བར་བྱེད་པའམ། རྡེག་པར་བྱེད་པའམ། མཚང་འདྲུ་བར་བྱེད་པའམ། བརྒྱད་བཀག་བྱེད་པ་གང་ཡིན་པ་དེ་དང་། གཤེ་བར་བྱ་བའམ། ཁྲོ་བར་བྱ་བའམ། བརྡེག་པར་བྱ་བའམ། མཚང་འདྲུ་བར་བྱ་བའམ། བརྒྱད་བཀག་བྱ་བ་གང་ཡིན་པའི་བདག་གམ། སེམས་ཅན་ནམ། སྲོག་གམ། སྐྱེ་བ་པོ་ཅི་ཡང་མེད་དོ་སྙམ་དུ་དེ་ལྟར་ཚུལ་བཞིན་ཡིད་ལ་བྱེད་པས་སེམས་ཅན་དུ་འདུ་ཤེས་པ་ནི་མེད་པར་འགྱུར་ལ་ཆོས་ཙམ་དུ་འདུ་ཤེས་པ་ནི་གནས་པར་འགྱུར་ཏེ༑ དེ་ཆོས་ཙམ་དུ་འདུ་ཤེས་པ་དེ་ལ་བརྟེན་ཅིང་གནས་ནས། གཞན་གྱི་གནོད་པ་ཐམས་ཅད་ལ་ཇི་མི་སྙམ་པར་བྱེད། བཟོད་པར་བྱེད་དོ། །

byang chub sems dpa' sems can gnod par byed pa rnams la chos tsam du rjes su 'brang ba'i 'du shes ji ltar sgom zhe na/ 'di la byang chub sems dpa' ni 'di ltar yang dag par slob ste/ 'di ni rkyen la rag las pa dang / 'du byed tsam dang / chos tsam du zad de/ 'di la ni gshe bar byed pa'am/ khro bar byed pa'am/ rdeg par byed pa'am/ mtshang 'dru bar byed pa'am/ brgyad bkag byed pa gang yin pa de dang / gshe bar bya ba'am/ khro bar bya ba'am/ brdeg par bya ba'am/ mtshang 'dru bar bya ba'am/ brgyad bkag bya ba gang yin pa'i bdag gam/ sems can nam/ srog gam/ skye ba po ci yang med do snyam du de ltar tshul bzhin yid la byed pas sems can du 'du shes pa ni med par 'gyur la chos tsam du 'du shes pa ni gnas par 'gyur te| de chos tsam du 'du shes pa de la brten cing gnas nas/ gzhan gyi gnod pa thams cad la ji mi snyam par byed/ bzod par byed do/ /

【a3 無常想】

བྱང་ཆུབ་སེམས་དཔའ་སེམས་ཅན་གནོད་པ་བྱེད་པ་རྣམས་ལ་མི་རྟག་པའི་འདུ་ཤེས་ཇི་ལྟར་སྒོམ་ཞེ་ན། འདི་ལ་བྱང་ཆུབ་སེམས་དཔའ་ནི་འདི་ལྟར་ཡང་དག་པར་སློབ་སྟེ། སེམས་ཅན་སྐྱེ་ཞིང་འབྱུང་བ་གང་དག་སུ་ཡང་རུང་བ་དེ་དག་ཐམས་ཅད་ནི་མི་རྟག་པ་དང་འཆི་བའི་ཆོས་ཅན་ཡིན་ལ་གནོད་པའི་མཆོག་ནི་འདི་ལྟ་སྟེ། སྲོག་དང་བྲལ་བར་བྱེད་པ་འདི་ཡིན་པས་ན། དེ་ལྟར་སེམས་ཅན་རང་བཞིན་གྱིས་འཆི་བའི་ཆོས་ཅན་མི་རྟག་པ་རྣམས་ལ་སྐྱེས་བུ་མཁས་པ་རྙོག་པའི་སེམས་བསྐྱེད་པ་ཡང་མ་ཡིན་ན། ལག་པའམ། བོང་བའམ། དབྱུག་པས་བསྣུན་པ་ལྟ་ཅི་སྨོས་ཏེ། གཏན་དུ་གསད་པ་ལྟ་ཅི་ཞིག་སྨོས་སྙམ་ནས་དེ་དེ་ལྟར་ཚུལ་བཞིན་ཡིད་ལ་བྱེད་པས་རྟག་པ་དང་སྙིང་པོར་འདུ་ཤེས་པ་ནི་སྤོང་ལ། མི་རྟག་པ་དང་སྙིང་པོ་མེད་པའི་འདུ་ཤེས་ནི་གནས་པར་འགྱུར་ཏེ། དེ་མི་རྟག་པའི་འདུ་ཤེས་དེ་ལ་བརྟེན་ནས། གནོད་པ་ཐམས་ཅད་ལ་ཇི་མི་སྙམ་པར་བྱེད་བཟོད་པར་བྱེད་དོ། །

byang chub sems dpa' sems can gnod pa byed pa rnams la mi rtag pa'i 'du shes ji ltar sgom zhe na/ 'di la byang chub sems dpa' ni 'di ltar yang dag par slob ste/ sems can skye zhing 'byung ba gang dag su yang rung ba de dag thams cad ni mi rtag pa dang 'chi ba'i chos can yin la gnod pa'i mchog ni 'di lta ste/ srog dang bral bar byed pa 'di yin pas na/ de ltar sems can rang bzhin gyis 'chi ba'i chos can mi rtag pa rnams la skyes bu mkhas pa rnyog pa'i sems bskyed pa yang ma yin na/ lag pa'am/ bong ba'am/ dbyug pas bsnun pa lta ci smos te/ gtan du gsad pa lta ci zhig smos snyam nas de de ltar tshul bzhin yid la byed pas rtag pa dang snying por 'du shes pa ni spong la/ mi rtag pa dang snying po med pa'i 'du shes ni gnas par 'gyur te/ de mi rtag pa'i 'du shes de la brten nas/ gnod pa thams cad la ji mi snyam par byed bzod par byed do/ /

【a4 苦想】

བྱང་ཆུབ་སེམས་དཔའ་སེམས་ཅན་གནོད་པར་བྱེད་པ་རྣམས་ལ་སྡུག་བསྔལ་བའི་འདུ་ཤེས་ཇི་ལྟར་སྒོམ་ཞེ་ན། འདི་ལ་བྱང་ཆུབ་སེམས་དཔས་ནི་སེམས་ཅན་གང་དག་ཕུན་སུམ་ཚོགས་པ་ཆེན་པོ་ལ་གནས་པ་དེ་དག་ཀྱང་སྡུག་བསྔལ་གསུམ་པོ་འདུ་བྱེད་ཀྱི་སྡུག་བསྔལ་དང་། འགྱུར་བའི་སྡུག་བསྔལ་དང་། སྡུག་བསྔལ་གྱི་སྡུག་བསྔལ་དང་འབྲེལ་པར་མཐོང་ན་རྒུད་པ་ལ་གནས་པ་རྣམས་ལྟ་ཅི་སྨོས་ཏེ། དེས་དེ་ལྟར་མཐོང་བ་ན་འདི་ལྟར་ཡང་དག་པར་སློབ་སྟེ། དེ་ལྟར་རྟག་ཏུ་སེམས་ཅན་སྡུག་བསྔལ་བ་དང་ལྡན་པ་རྣམས་ཀྱི་སྡུག་བསྔལ་བསལ་བའི་ཕྱིར། བདག་གིས࿒བཙལ་བར་བྱའི་སྡུག་བསྔལ་བསྒྲུབ་པའི་ཕྱིར་ནི་མི་བྱའོ་སྙམ་སྟེ། དེ་དེ་ལྟར་ཚུལ་བཞིན་ཡིད་ལ་བྱེད་པས་བདེ་བའི་འདུ་ཤེས་ནི་མེད་པར་འགྱུར་ཞིང་། སྡུག་བསྔལ་གྱི་འདུ་ཤེས་འབྱུང་བར་འགྱུར་ཏེ། དེ་སྡུག་བསྔལ་བའི་འདུ་ཤེས་དེ་ལ་བརྟེན་ནས། གཞན་གནོད་པ་བྱེད་པ་ཐམས་ཅད་ལ་ཇི་མི་སྙམ་པར་བྱེད། བཟོད་པར་བྱེད་དོ། །

byang chub sems dpa' sems can gnod par byed pa rnams la sdug bsngal ba'i 'du shes ji ltar sgom zhe na/ 'di la byang chub sems dpas ni sems can gang dag phun sum tshogs pa chen po la gnas pa de dag kyang sdug bsngal gsum po 'du byed kyi sdug bsngal dang / 'gyur ba'i sdug bsngal dang / sdug bsngal gyi sdug bsngal dang 'brel par mthong na rgud pa la gnas pa rnams lta ci smos te/ des de ltar mthong ba na 'di ltar yang dag par slob ste/ de ltar rtag tu sems can sdug bsngal ba dang ldan pa rnams kyi sdug bsngal bsal ba'i phyir/ bdag gis btsal bar bya'i sdug bsngal bsgrub pa'i phyir ni mi bya'o snyam ste/ de de ltar tshul bzhin yid la byed pas bde ba'i 'du shes ni med par 'gyur zhing / sdug bsngal gyi 'du shes 'byung bar 'gyur te/ de sdug bsngal ba'i 'du shes de la brten nas/ gzhan gnod pa byed pa thams cad la ji mi snyam par byed/ bzod par byed do/ /

【a5 攝受想】

བྱང་ཆུབ་སེམས་དཔའ་སེམས་ཅན་གནོད་པ་བྱེད་པ་རྣམས་ལ་ཡོངས་སུ་བཟུང་བའི་འདུ་ཤེས་ཇི་ལྟར་སྒོམ་ཞེ་ན། འདི་ལ་བྱང་ཆུབ་སེམས་དཔའ་ནི་འདི་ལྟར་ཡང་དག་པར་སློབ་སྟེ། བདག་གིས་བྱང་ཆུབ་ཏུ་སེམས་བསྐྱེད་པ་ན། སེམས་ཅན་ཐམས་ཅད་ཀྱི་དོན་བདག་གིས་བྱའོ་ཞེས་སེམས་ཅན་ཐམས་ཅད་ཆུང་མའི་ཚུལ་དུ་བཟུང་སྟེ། བདག་གིས་འདི་ལྟར་སེམས་ཅན་ཐམས་ཅད་ཉེ་བར་བཟུང་ནས། དེ་དག་གི་དོན་བྱའོ་ཞེས་བྱས་པ་ལས་གནོད་པ་བྱེད་ཅིང་། གནོད་པ་བྱེད་པ་ལས་ཇི་མི་སྙམ་པར་མི་བྱེད་པ་འདི་ནི་བདག་གི་ཆ་མ་ཡིན་ནོ་སྙམ་སྟེ། དེ་དེ་ལྟར་ཚུལ་བཞིན་ཡིད་ལ་བྱེད་པས། སེམས་ཅན་གནོད་པ་བྱེད་པ་རྣམས་ལ་གཞན་ཡིན་ནོ་སྙམ་པའི་འདུ་ཤེས་ནི་མེད་པར་འགྱུར་ཞིང་། ཡོངས་སུ་བཟུང་བའི་འདུ་ཤེས་ནི་གནས་པར་འགྱུར་ཏེ། དེ་ཡོངས་སུ་བཟུང་བའི་འདུ་ཤེས་དེ་ལ་བརྟེན་ནས་གཞན་གནོད་པར་བྱེད་པ་ཐམས་ཅད་ལ། ཇི་མི་སྙམ་པར་བྱེད་བཟོད་པར་བྱེད་དོ། །

byang chub sems dpa' sems can gnod pa byed pa rnams la yongs su bzung ba'i 'du shes ji ltar sgom zhe na/ 'di la byang chub sems dpa' ni 'di ltar yang dag par slob ste/ bdag gis byang chub tu sems bskyed pa na/ sems can thams cad kyi don bdag gis bya'o zhes sems can thams cad chung ma'i tshul du bzung ste/ bdag gis 'di ltar sems can thams cad nye bar bzung nas/ de dag gi don bya'o zhes byas pa las gnod pa byed cing / gnod pa byed pa las ji mi snyam par mi byed pa 'di ni bdag gi cha ma yin no snyam ste/ de de ltar tshul bzhin yid la byed pas/ sems can gnod pa byed pa rnams la gzhan yin no snyam pa'i 'du shes ni med par 'gyur zhing / yongs su bzung ba'i 'du shes ni gnas par 'gyur te/ de yongs su bzung ba'i 'du shes de la brten nas gzhan gnod par byed pa thams cad la/ ji mi snyam par byed bzod par byed do/ /

【X3 釋忍者義】

དེ་ལ་བཟོད་པ་གང་ཞེ་ན། མི་འཁྲུགས་པ་དང་། ཕྱིར་གནོད་པ་མི་བྱེད་པ་དང་། སེམས་ལ་ཡང་ཁོན་དུ་མི་འཛིན་པ་གང་ཡིན་པ་དེ་ནི་བཟོད་པ་ཞེས་བྱའོ། །

de la bzod pa gang zhe na/ mi 'khrugs pa dang / phyir gnod pa mi byed pa dang / sems la yang khon du mi 'dzin pa gang yin pa de ni bzod pa zhes bya'o/ /

【W3 結】

〔藏譯無〕

[〔藏譯無〕]

【V2 安受眾苦忍】【W1 問】

དེ་ལ་བྱང་ཆུབ་སེམས་དཔའི་སྡུག་བསྔལ་དང་དུ་ལེན་པའི་བཟོད་པ་གང་ཞེ་ན།

de la byang chub sems dpa'i sdug bsngal dang du len pa'i bzod pa gang zhe na/

【W2 解】【X1 舉昔況今總標能忍】

འདི་ལ་བྱང་ཆུབ་སེམས་དཔའ་ནི་འདི་ལྟར་ཡང་དག་པར་སློབ་སྟེ། བདག་སྔོན་འདོད་པ་སྤྱོད་པ་དག་ལ་གནས་ཤིང་འདོད་པ་རྣམས་ཡོངས་སུ་ཚོལ་བ་ན། སྡུག་བསྔལ་གྱི་རྒྱུ་ཡིན་པར་ཚོར་བཞིན་དུ། འདོད་པ་སྡུག་བསྔལ་གྱི་རང་བཞིན་ཅན་རྣམས་ཀྱི་ཕྱིར། ཞིང་ལས་དང་། ཚོང་དང་། རྒྱལ་པོ་ལ་ཞོ་ཤས་འཚོ་བ་ལ་ཞུགས་ནས། སྡུག་བསྔལ་མང་པོ་དྲག་པོ་དག་ཉམས་སུ་བླངས་ཤིང་དང་དུ་བླངས་ལ་ཉམས་སུ་མྱོང་བ་དེ་དེ་ལྟར་དོན་མེད་དེ། སྡུག་བསྔལ་ཁོ་ནའི་ཕྱིར་ཚོར་བཞིན་དུ་མི་ཤེས་པའི་ཉེས་པས་བདག་གིས་སྡུག་བསྔལ་ཆེན་པོ་ཉམས་སུ་བླངས་ནས༑ ད་ནི་བདག་བདེ་བ་སྒྲུབ་པའི་དགེ་བ་ལ་ཞུགས་པར་ཚོར་བཞིན་དུ་དེ་ལས་བྱེ་བ་ཕྲག་འབུམ་འགྱུར་དུ་སྡུག་བསྔལ་དང་དུ࿒བླང་ཞིང་ཉམས་སུ་བླངས་པ་ནི་ཆ་ཡིན་ན། དེ་བས་ཆུང་དུ་ལྟ་ལ་ཅི་སྨོས་སྙམ་སྟེ། བྱང་ཆུབ་སེམས་དཔའ་བྱང་ཆུབ་ལ་ཞུགས་པ་དེ་ལྟར་ཚུལ་བཞིན་ཡིད་ལ་བྱེད་ཅིང་། གཞི་ཐམས་ཅད་ལས་བྱུང་བའི་སྡུག་བསྔལ་དང་དུ་ལེན་པར་བྱེད་དོ། །

'di la byang chub sems dpa' ni 'di ltar yang dag par slob ste/ bdag sngon 'dod pa spyod pa dag la gnas shing 'dod pa rnams yongs su tshol ba na/ sdug bsngal gyi rgyu yin par tshor bzhin du/ 'dod pa sdug bsngal gyi rang bzhin can rnams kyi phyir/ zhing las dang / tshong dang / rgyal po la zho shas 'tsho ba la zhugs nas/ sdug bsngal mang po drag po dag nyams su blangs shing dang du blangs la nyams su myong ba de de ltar don med de/ sdug bsngal kho na'i phyir tshor bzhin du mi shes pa'i nyes pas bdag gis sdug bsngal chen po nyams su blangs nas| da ni bdag bde ba sgrub pa'i dge ba la zhugs par tshor bzhin du de las bye ba phrag 'bum 'gyur du sdug bsngal dang du blang zhing nyams su blangs pa ni cha yin na/ de bas chung du lta la ci smos snyam ste/ byang chub sems dpa' byang chub la zhugs pa de ltar tshul bzhin yid la byed cing / gzhi thams cad las byung ba'i sdug bsngal dang du len par byed do/ /

【X2 廣釋一切事苦】【Y1 列八苦】

གཞི་ཐམས་ཅད་ལས་བྱུང་བའི་སྡུག་བསྔལ་གང་ཞེ་ན། དེ་ནི་མདོར་བསྡུ་ན་རྣམ་པ་བརྒྱད་དུ་རིག་པར࿒བྱ་སྟེ། གནས་ལ་བརྟེན་པ་དང་། འཇིག་རྟེན་གྱི་ཆོས་ལ་བརྟེན་པ་དང་། སྤྱོད་ལམ་ལ་བརྟེན་པ་དང་། ཆོས་ཡོངས་སུ་འཛིན་པ་ལ་བརྟེན་པ་དང་། སློང་མོས་ཡོངས་སུ་འཚོ་བ་ལ་བརྟེན་པ་དང་། མངོན་པར་བརྩོན་པས་དུབ་པ་ལ་བརྟེན་པ་དང་། སེམས་ཅན་གྱི་དོན་བྱེད་པ་ལ་བརྟེན་པ་དང་། འཕྲལ་གྱི་བྱ་བ་ལ་བརྟེན་པའོ། །

gzhi thams cad las byung ba'i sdug bsngal gang zhe na/ de ni mdor bsdu na rnam pa brgyad du rig par bya ste/ gnas la brten pa dang / 'jig rten gyi chos la brten pa dang / spyod lam la brten pa dang / chos yongs su 'dzin pa la brten pa dang / slong mos yongs su 'tsho ba la brten pa dang / mngon par brtson pas dub pa la brten pa dang / sems can gyi don byed pa la brten pa dang / 'phral gyi bya ba la brten pa'o/ /

【Y2 次第釋】【Z1 依止處苦】

གནས་ནི་གཞི་སྟེ། གང་ལ་བརྟེན་ནས་ལེགས་པར་གསུངས་པའི་ཆོས་འདུལ་བ་ལས་རབ་ཏུ་བྱུང་ཞིང་བསྙེན་པར་རྫོགས་ཏེ། དགེ་སློང་གི་དངོས་པོར་འགྱུར་བ་འདི་ལྟ་སྟེ། ཆོས་གོས་དང་། བསོད་སྙོམས་དང་། མལ་ཆ་དང་། སྟན་དང་། ན་བའི་གསོས་སྨན་དང་ཡོ་བྱད་རྣམས་ཏེ། དེ་དག་ངན་པ་དང་། ཉུང་བ་དང་། མ་གུས་པ་དང་། བརྒྱངས་པས་ཐོབ་པར་བྱང་ཆུབ་སེམས་དཔའ་མི་དགའ་བར་མི་འགྱུར། ཡོངས་སུ་ཡི་ཆད་པར་མི་འགྱུར་ལ། གཞི་དེས࿒བརྩོན་འགྲུས་ཀྱང་གཏོང་བར་མི་བྱེད་པ་སྟེ། དེ་ལྟར་གནས་ཀྱི་རྟེན་གྱི་སྡུག་བསྔལ་དང་དུ་ལེན་པར་བྱེད་དོ། །

gnas ni gzhi ste/ gang la brten nas legs par gsungs pa'i chos 'dul ba las rab tu byung zhing bsnyen par rdzogs te/ dge slong gi dngos por 'gyur ba 'di lta ste/ chos gos dang / bsod snyoms dang / mal cha dang / stan dang / na ba'i gsos sman dang yo byad rnams te/ de dag ngan pa dang / nyung ba dang / ma gus pa dang / brgyangs pas thob par byang chub sems dpa' mi dga' bar mi 'gyur/ yongs su yi chad par mi 'gyur la/ gzhi des brtson 'grus kyang gtong bar mi byed pa ste/ de ltar gnas kyi rten gyi sdug bsngal dang du len par byed do/ /

【Z2 世法處苦】

འཇིག་རྟེན་གྱི་ཆོས་ནི་དགུ་སྟེ། མ་རྙེད་པ་དང་། མི་སྙན་པ་དང་། སྨད་པ་དང་། སྡུག་བསྔལ་བ་དང་། འཇིག་པའི་ཆོས་ཅན་འཇིག་པ་དང་། ཟད་པའི་ཆོས་ཅན་ཟད་པ་དང་། རྒ་བའི་ཆོས་ཅན་རྒ་བ་དང་། ན་བའི་ཆོས་ཅན་ན་བ་དང་། འཆི་བའི་ཆོས་ཅན་འཆི་བ་སྟེ། འཇིག་རྟེན་གྱི་ཆོས་འདི་དག་མཐའ་དག་གམ། སོ་སོར་འོང་ཞིང་མངོན་དུ་གྱུར་པ་ལས་སྡུག་བསྔལ་འབྱུང་བ་གང་ཡིན་པ་དེ་ནི་འཇིག་རྟེན་གྱི་ཆོས་ལ་བརྟེན་པ་ཞེས་བྱ་སྟེ། བྱང་ཆུབ་སེམས་དཔའ་ནི་དེས་ཐེབས་ཀྱང་གཞི་དེས་བརྩོན་འགྲུས་གཏོང་བར་མི་བྱེད། སོ་སོར་བརྟགས་ནས་ཉམས་སུ་ལེན་ཅིང་དང་དུ་ལེན་པར་བྱེད་དོ། །

'jig rten gyi chos ni dgu ste/ ma rnyed pa dang / mi snyan pa dang / smad pa dang / sdug bsngal ba dang / 'jig pa'i chos can 'jig pa dang / zad pa'i chos can zad pa dang / rga ba'i chos can rga ba dang / na ba'i chos can na ba dang / 'chi ba'i chos can 'chi ba ste/ 'jig rten gyi chos 'di dag mtha' dag gam/ so sor 'ong zhing mngon du gyur pa las sdug bsngal 'byung ba gang yin pa de ni 'jig rten gyi chos la brten pa zhes bya ste/ byang chub sems dpa' ni des thebs kyang gzhi des brtson 'grus gtong bar mi byed/ so sor brtags nas nyams su len cing dang du len par byed do/ /

【Z3 威儀處苦】

སྤྱོད་ལམ་ནི་བཞི་སྟེ། འཆག་པ་དང་། འགྲེང་བ་དང་། འདུག་པ་དང་། ཉལ་བའོ། །དེ་ལ་བྱང་ཆུབ་སེམས་དཔའ་ནི་འཆག་པ་དང་། འདུག་པ་གཉིས་ཀྱིས་བསྒྲིབས་པའི་ཆོས་རྣམས་ལས་ཉིན་མཚན་དུ་སེམས་ཡོངས་སུ་སྦྱོང་བར་བྱེད་དེ། གཞི་དེ་ལས་ངལ་བའི་སྡུག་བསྔལ་བྱུང་བ་དང་དུ་ལེན་པར་བྱེད་ཀྱི་དུས་མ་ཡིན་པར་ཁྲིའམ། ཁྲིའུའམ། རྩྭ་བཏིང་བའམ། ལོ་མ་བཏིང་བ་ལ་གློས་འབེབས་པར་མི་བྱེད་དོ། །

spyod lam ni bzhi ste/ 'chag pa dang / 'greng ba dang / 'dug pa dang / nyal ba'o/ /de la byang chub sems dpa' ni 'chag pa dang / 'dug pa gnyis kyis bsgribs pa'i chos rnams las nyin mtshan du sems yongs su sbyong bar byed de/ gzhi de las ngal ba'i sdug bsngal byung ba dang du len par byed kyi dus ma yin par khri'am/ khri'u'am/ rtswa bting ba'am/ lo ma bting ba la glos 'bebs par mi byed do/ /

【Z4 攝法處苦】

ཆོས་ཡོངས་སུ་འཛིན་པ་ནི་རྣམ་པ་བདུན་ཏེ། དཀོན་མཆོག་གསུམ་ལ་མཆོད་པ་དང་། རིམ་གྲོ་བྱ་བ་དང་། བླ་མ་ལ་མཆོད་པ་བྱ་བ་དང་། རིམ་གྲོ་བྱ་བ་དང་། ཆོས་རྣམས་བཟུང་བ་དང་། བཟུང་བ་རྣམས་གཞན་དག་ལ་རྒྱ་ཆེར་སྟོན་པ་དང་། གསང་བསྟོད་དེ་ཁ་ཏོན་དུ་བྱ་བ་དང་། གཅིག་པུ་དབེན་པར་གནས་ཏེ། ཡང་དག་པར་སེམས་ཤིང་འཇལ་ལ་ཉེ་བར་རྟོག་པ་དང་། རྣལ་འབྱོར་ཡིད་ལ་བྱེད་པས་ཟིན་པའི་ཞི་གནས་དང་ལྷག་མཐོང་བསྒོམ་པའོ། །ཆོས་ཡོངས་སུ་འཛིན་པ་རྣམ་པ་བདུན་པོ་འདི་དག་ལ་བྱང་ཆུབ་སེམས་དཔའ་རྩོལ་བ་ན། སྡུག་བསྔལ་བ་གང་ཡིན་པ་དེ་ཡང་དང་དུ་ལེན་ཅིང་། གཞི་དེས་བརྩོན་འགྲུས་གཏོང་བར་མི་བྱེད་དོ། །

chos yongs su 'dzin pa ni rnam pa bdun te/ dkon mchog gsum la mchod pa dang / rim gro bya ba dang / bla ma la mchod pa bya ba dang / rim gro bya ba dang / chos rnams bzung ba dang / bzung ba rnams gzhan dag la rgya cher ston pa dang / gsang bstod de kha ton du bya ba dang / gcig pu dben par gnas te/ yang dag par sems shing 'jal la nye bar rtog pa dang / rnal 'byor yid la byed pas zin pa'i zhi gnas dang lhag mthong bsgom pa'o/ /chos yongs su 'dzin pa rnam pa bdun po 'di dag la byang chub sems dpa' rtsol ba na/ sdug bsngal ba gang yin pa de yang dang du len cing / gzhi des brtson 'grus gtong bar mi byed do/ /

【Z5 乞行處苦】

སློང་མོས་འཚོ་བ་ཡང་རྣམ་པ་བདུན་དུ་རིག་པར་བྱ་སྟེ། ཁྱིམ་པའི་མཚན་མ་སྤངས་པའི་ཕྱིར། སྐྲ་དང་ཁ་སྤུ་བྲེགས་པ་ལ་སོགས་པས་གཟུགས་མི་སྡུག་པ་ཉམས་སུ࿒བླངས་པ་དང་། གོས་དྲས་པ་དང་། ཁ་དོག་ངན་པ་འཆང་བའི་ཕྱིར་ཁ་དོག་ངན་པ་ཉམས་སུ་བླངས་པ་དང་། འཇིག་རྟེན་པའི་སྤྱོད་པ་ཐམས་ཅད་ལ་གདམས་ནས་གནས་པའི་ཕྱིར་ཚུལ་གཞན་བྱ་བ་དང་། ཞིང་ལས་ལ་སོགས་པའི࿒ལས་ཀྱི་མཐའ་རྣམ་པར་སྤངས་ཏེ། གཞན་ལས་རྙེད་པས་འཚོ་བར་བྱ་བའི་ཕྱིར་གཞན་ལ་རག་ལས་པའི་འཚོ་བ་ཅན་དང་། རྙེད་པ࿒རྣམས་སོགས་ཤིང་ལོངས་སྤྱོད࿒པར་མི་བྱེད་པའི་ཕྱིར་ཇི་སྲིད་འཚོའི་བར་དུ་གཞན་ལ་ཆོས་གོས་ལ་སོགས་པ་འཚོལ་བ་དང་། མི་ཚངས་པར་སྤྱོད་པ་འཁྲིག་པའི་ཆོས་སྤངས་པའི་ཕྱིར་ཇི་སྲིད་འཚོའི་བར་དུ་མིའི་འདོད་པ་རྣམས་ལས་ལྡོག་པར་བྱ་བ་དང་། ཟློས་གར་དང་། གར་ཐབས་དང་། བཞད་གད་དང་། སྒེག་པ་ལ་སོགས་པ་ལ་ལྟ་བ་སྤངས་ཤིང་། མཛའ་བོ་དང་། སྙིང་དུ་སྡུག་པ་དང་། ཆུང་པོ་གྲོགས་དག་དང་། བགད་པ་དང་། ࿒རྩེས་པ་དང་། དགའ་བ་དང་། དགའ་དགུར་སྤྱོད་པ་སྤངས་པའི་ཕྱིར། ཇི་སྲིད་འཚོའི་བར་དུ་མིའི་དགའ་བ་དང་རྩེད་མོ་རྣམས་ལས་ལྡོག་པར་བྱ་བ་སྟེ། དེ་ལྟ་བུ་ཉམ་ང་བ་དང་། གནོད་པའི་སློང་མོ་སྤྱོད་པ་ལ་བརྟེན་ནས། སྡུག་བསྔལ་བྱུང་བ་དེ་ཡང་བྱང་ཆུབ་སེམས་དཔའ་དང་དུ་ལེན་པར་བྱེད་ལ། གཞི་དེས་བརྩོན་འགྲུས་གཏོང་བར་མི་བྱེད་དོ། །

slong mos 'tsho ba yang rnam pa bdun du rig par bya ste/ khyim pa'i mtshan ma spangs pa'i phyir/ skra dang kha spu bregs pa la sogs pas gzugs mi sdug pa nyams su blangs pa dang / gos dras pa dang / kha dog ngan pa 'chang ba'i phyir kha dog ngan pa nyams su blangs pa dang / 'jig rten pa'i spyod pa thams cad la gdams nas gnas pa'i phyir tshul gzhan bya ba dang / zhing las la sogs pa'i las kyi mtha' rnam par spangs te/ gzhan las rnyed pas 'tsho bar bya ba'i phyir gzhan la rag las pa'i 'tsho ba can dang / rnyed pa rnams sogs shing longs spyod par mi byed pa'i phyir ji srid 'tsho'i bar du gzhan la chos gos la sogs pa 'tshol ba dang / mi tshangs par spyod pa 'khrig pa'i chos spangs pa'i phyir ji srid 'tsho'i bar du mi'i 'dod pa rnams las ldog par bya ba dang / zlos gar dang / gar thabs dang / bzhad gad dang / sgeg pa la sogs pa la lta ba spangs shing / mdza' bo dang / snying du sdug pa dang / chung po grogs dag dang / bgad pa dang / rtses pa dang / dga' ba dang / dga' dgur spyod pa spangs pa'i phyir/ ji srid 'tsho'i bar du mi'i dga' ba dang rtsed mo rnams las ldog par bya ba ste/ de lta bu nyam nga ba dang / gnod pa'i slong mo spyod pa la brten nas/ sdug bsngal byung ba de yang byang chub sems dpa' dang du len par byed la/ gzhi des brtson 'grus gtong bar mi byed do/ /

【Z6 勤劬勞處苦】

བྱང་ཆུབ་སེམས་དཔའ་དགེ་བའི་ཕྱོགས་ལ་མངོན་པར་བརྩོན་པ་ལ་ལུས་ཀྱི་དུབ་པ་དང་། སེམས་ཀྱི་འཁྲུགས་པ་ཡོངས་སུ་ངལ་བའི་གཞི་ལས་གང་དག་བྱུང་ཡང་བྱང་ཆུབ་སེམས་དཔའ་གཞི་དེས་བརྩོན་འགྲུས་གཏོང་བར་མི་བྱེད་དོ། །

byang chub sems dpa' dge ba'i phyogs la mngon par brtson pa la lus kyi dub pa dang / sems kyi 'khrugs pa yongs su ngal ba'i gzhi las gang dag byung yang byang chub sems dpa' gzhi des brtson 'grus gtong bar mi byed do/ /

【Z7 利他處苦】

སེམས་ཅན་གྱི་དོན་གྱི་ལས་ནི་སྔ་མ་བཞིན་དུ་རྣམ་པ་བཅུ་གཅིག་ཏུ་རིག་པར་བྱ་སྟེ། བྱང་ཆུབ་སེམས་དཔའ་ནི་གཞི་དེས་སྡུག་བསྔལ་བྱུང་བ་ཡང་དང་དུ་ལེན་པར་བྱེད་ལ། གཞི་དེས་བརྩོན་འགྲུས་གཏོང་བར་མི་བྱེད་དོ། །

sems can gyi don gyi las ni snga ma bzhin du rnam pa bcu gcig tu rig par bya ste/ byang chub sems dpa' ni gzhi des sdug bsngal byung ba yang dang du len par byed la/ gzhi des brtson 'grus gtong bar mi byed do/ /

【Z8 所作處苦】

འཕྲལ་གྱི་བྱ་བ་ནི་རབ་ཏུ་བྱུང་བའི་ཆོས་གོས་དང་། ལྷུང་བཟེད་ཀྱི་ལས་ལ་སོགས་པའོ། །ཁྱིམ་པའི་ནི་ཡང་དག་པའི་ཞིང་ལས་དང་། ཚོང་བྱ་བ་དང་། རྒྱལ་པོ་ལ་ཞོ་ཤས་འཚོ་བ་ལ་སོགས་པ་སྟེ། བྱང་ཆུབ་སེམས་དཔའ་ནི་གཞི་དེ་ལས་བྱུང་བའི་སྡུག་བསྔལ་ཡང་དང་དུ་ལེན་པར་བྱེད་ལ། གཞི་དེས་བརྩོན་འགྲུས་ཀྱང་གཏོང་བར་མི་བྱེད་དོ། །

'phral gyi bya ba ni rab tu byung ba'i chos gos dang / lhung bzed kyi las la sogs pa'o/ /khyim pa'i ni yang dag pa'i zhing las dang / tshong bya ba dang / rgyal po la zho shas 'tsho ba la sogs pa ste/ byang chub sems dpa' ni gzhi de las byung ba'i sdug bsngal yang dang du len par byed la/ gzhi des brtson 'grus kyang gtong bar mi byed do/ /

【X3 總嘆顯勝】

བྱང་ཆུབ་སེམས་དཔའ་ནི་སྡུག་བསྔལ་གང་ཡང་རུང་བས་ཐབས་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལ་འཇུག་པ་ཁོ་ནར་བྱེད་ཀྱི། མི་འཇུག་པར་ནི་མི་བྱེད་ལ། ཞུགས་ནས་ཀྱང་ལྡོག་པར་མི་བྱེད་ཅིང་། ཡིད་མི་དགའ་བ་མེད་ལ། ཀུན་ནས་ཉོན་མོངས་པ་ཅན་མ་ཡིན་པའི་སེམས་ཀྱིས་འཇུག་པ་འདི་ནི་

byang chub sems dpa' ni sdug bsngal gang yang rung bas thabs kyang bla na med pa yang dag par rdzogs pa'i byang chub la 'jug pa kho nar byed kyi/ mi 'jug par ni mi byed la/ zhugs nas kyang ldog par mi byed cing / yid mi dga' ba med la/ kun nas nyon mongs pa can ma yin pa'i sems kyis 'jug pa 'di ni

【W3 結】

དེའི་སྡུག་བསྔལ་དང་དུ་ལེན་པའི་བཟོད་པ་ཞེས་བྱའོ། །

de'i sdug bsngal dang du len pa'i bzod pa zhes bya'o/ /

【V3 法思勝解忍】【W1 明八種生勝解處】

དེ་ལ་བྱང་ཆུབ་སེམས་དཔའི་ཆོས་ལ་ངེས་པར་སེམས་པ་ལ་མོས་པའི་བཟོད་པ་གང་ཞེ་ན། འདི་ལ་བྱང་ཆུབ་སེམས་དཔའ་ནི་ཡང་དག་པའི་ཆོས་རབ་ཏུ་རྣམ་པར་འབྱེད་པ་ཤིན་ཏུ་བརྟགས་པའི་བློས་མོས་པའི་གནས་རྣམ་པ་བརྒྱད་པོ་དཀོན་མཆོག་གི་ཡོན་ཏན་རྣམས་དང་། དེ་ཁོ་ནའི་དོན་དང་། སངས་རྒྱས་དང་། བྱང་ཆུབ་སེམས་དཔའ་རྣམས་ཀྱི་མཐུ་ཆེན་པོ་དང་། རྒྱུ་དང་འབྲས་བུ་དང་། བདག་གིས་ཐོབ་པར་བྱ་བའི་དོན་དང་། དེས་ཐོབ་པའི་ཐབས་དང་། ཤེས་བྱའི་སྤྱོད་ཡུལ་ལ་མོས་པ་ཤིན་ཏུ་གནས་པ་ཡིན་ནོ། །

de la byang chub sems dpa'i chos la nges par sems pa la mos pa'i bzod pa gang zhe na/ 'di la byang chub sems dpa' ni yang dag pa'i chos rab tu rnam par 'byed pa shin tu brtags pa'i blos mos pa'i gnas rnam pa brgyad po dkon mchog gi yon tan rnams dang / de kho na'i don dang / sangs rgyas dang / byang chub sems dpa' rnams kyi mthu chen po dang / rgyu dang 'bras bu dang / bdag gis thob par bya ba'i don dang / des thob pa'i thabs dang / shes bya'i spyod yul la mos pa shin tu gnas pa yin no/ /

【W2 明由二因緣忍得安立】

མོས་པ་དེ་ཡང་རྒྱུ་གཉིས་ཀྱིས་ལེགས་པར་གནས་པ་ཡིན་ཏེ། ཡུན་རིང་པོ་ནས་གོམས་པ་དང་། ཤེས་པ་ཤིན་ཏུ་རྣམ་པར࿒དག་པ་ཡང་དག་པར་ཐོབ་པས་སོ། །

mos pa de yang rgyu gnyis kyis legs par gnas pa yin te/ yun ring po nas goms pa dang / shes pa shin tu rnam par dag pa yang dag par thob pas so/ /

【S3 結】

འདི་ནི་བྱང་ཆུབ་སེམས་དཔའ་རྣམས་ཀྱི་ཕྱོགས་རྣམ་པ་གཉིས་ལ་བརྟེན་པའི་བཟོད་པ་ཐམས་ཅད་དེ། དེ་ལ་བརྟེན་ནས་བྱང་ཆུབ་སེམས་དཔའ་རྣམས་ཀྱི་དཀའ་བའི་བཟོད་པ་ལ་སོགས་པ་རྒྱས་པར࿒དབྱེ་བར་རིག་པར་བྱའོ། །

'di ni byang chub sems dpa' rnams kyi phyogs rnam pa gnyis la brten pa'i bzod pa thams cad de/ de la brten nas byang chub sems dpa' rnams kyi dka' ba'i bzod pa la sogs pa rgyas par dbye bar rig par bya'o/ /

【R3 難行忍】

དེ་ལ་བྱང་ཆུབ་སེམས་དཔའི་དཀའ་བའི་བཟོད་པ་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་སེམས་ཅན་ཉམ་ཆུང་བ་རྣམས་ཀྱིས་གནོད་པ་བྱས་པ་བཟོད་པར་བྱེད་པ་འདི་ནི་དཀའ་བའི་བཟོད་པ་དང་པོའོ། །རྗེ་དཔོན་དུ་གྱུར་པ་ལ་བདག་ཉིད་བཟོད་པར་བྱེད་པ་འདི་ནི་དཀའ་བའི་བཟོད་པ་གཉིས་པའོ། །སེམས་ཅན་རིགས་དང་རུས་ཆེན་དམའ་བ་དག་གིས་གནོད་པ་མཆོག་ཏུ་ཆེན་པོ་བྱས་པ་བཟོད་པ་འདི་ནི་དཀའ་བའི་བཟོད་པ་གསུམ་པའོ། །

de la byang chub sems dpa'i dka' ba'i bzod pa gang zhe na/ de ni rnam pa gsum du blta bar bya ste/ 'di la byang chub sems dpa' sems can nyam chung ba rnams kyis gnod pa byas pa bzod par byed pa 'di ni dka' ba'i bzod pa dang po'o/ /rje dpon du gyur pa la bdag nyid bzod par byed pa 'di ni dka' ba'i bzod pa gnyis pa'o/ /sems can rigs dang rus chen dma' ba dag gis gnod pa mchog tu chen po byas pa bzod pa 'di ni dka' ba'i bzod pa gsum pa'o/ /

【R4 一切門忍】

དེ་ལ་བྱང་ཆུབ་སེམས་དཔའི་ཐམས་ཅད་ཀྱི་སྒོ་ནས་བཟོད་པ་གང་ཞེ་ན། དེ་ནི་རྣམ་པ་བཞིར་བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་ནི་མཛའ་བོ་དང་། མི་མཛའ་བ་དང་། ཐ་མལ་པ་དང༌། གསུམ་ཆར་གྱིས་དམའ་བ་དང་། མཚུངས་པ་དང་། ལྷག་པ་རྣམས་ཀྱིས་གནོད་པ་བྱས་པ་བཟོད་པའོ། །

de la byang chub sems dpa'i thams cad kyi sgo nas bzod pa gang zhe na/ de ni rnam pa bzhir blta bar bya ste/ 'di la byang chub sems dpa' ni mdza' bo dang / mi mdza' ba dang / tha mal pa dang/ gsum char gyis dma' ba dang / mtshungs pa dang / lhag pa rnams kyis gnod pa byas pa bzod pa'o/ /

【R5 善士忍】

དེ་ལ་བྱང་ཆུབ་སེམས་དཔའི་སྐྱེས་བུ་དམ་པའི་བཟོད་པ་གང་ཞེ་ན། དེ་ནི་རྣམ་པ་ལྔར་བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་ནི་ཐོག་མ་ཁོ་ནར་བཟོད་པ་ལ་ཕན་ཡོན་དུ་ལྟ་བ་ཡིན་ཏེ། གང་ཟག་བཟོད་པ་ཅན་ནི་ཕྱི་མ་ལ་ཡང་དགྲ་མང་བར་མི་འགྱུར་བ་དང་། དབྱེ་བ་མང་བར་མི་འགྱུར་བ་དང་།བདེ་བ་དང་ཡིད་བདེ་བ་མང་བར་འགྱུར་བ་དང་། འགྱོད་པ་མེད་པར་འཆི་བའི་དུས་བྱེད་པར་འགྱུར་བ་དང་། ལུས་ཞིག་ཀྱང་བདེ་འགྲོ་མཐོ་རིས་ཀྱི་འཇིག་རྟེན་དུ་ལྷ་རྣམས་ཀྱི་ནང་དུ་སྐྱེ་བར་འགྱུར་རོ་སྙམ་སྟེ། དེ་དེ་ལྟར་ཕན་ཡོན་དུ࿒ལྟ་བས་བདག་ཉིད་ཀྱིས་ཀྱང་བཟོད་ཅིང་། གཞན་ཡང་བཟོད་པ་ཡང་དག་པར་འཛིན་དུ་འཇུག་ལ། བཟོད་པའི་བསྔགས་པ་ཡང་བརྗོད་ཅིང་། གང་ཟག་བཟོད་པ་ཅན་མཐོང་ན་ཡང་ཡིད་དགའ་ཞིང་ཀུན་ཏུ་དགའ་བར་འགྱུར་བ་ཡིན་ནོ། །

de la byang chub sems dpa'i skyes bu dam pa'i bzod pa gang zhe na/ de ni rnam pa lngar blta bar bya ste/ 'di la byang chub sems dpa' ni thog ma kho nar bzod pa la phan yon du lta ba yin te/ gang zag bzod pa can ni phyi ma la yang dgra mang bar mi 'gyur ba dang / dbye ba mang bar mi 'gyur ba dang /bde ba dang yid bde ba mang bar 'gyur ba dang / 'gyod pa med par 'chi ba'i dus byed par 'gyur ba dang / lus zhig kyang bde 'gro mtho ris kyi 'jig rten du lha rnams kyi nang du skye bar 'gyur ro snyam ste/ de de ltar phan yon du lta bas bdag nyid kyis kyang bzod cing / gzhan yang bzod pa yang dag par 'dzin du 'jug la/ bzod pa'i bsngags pa yang brjod cing / gang zag bzod pa can mthong na yang yid dga' zhing kun tu dga' bar 'gyur ba yin no/ /

【R6 一切種忍】【S1 總說】

དེ་ལ་བྱང་ཆུབ་སེམས་དཔའི་རྣམ་པ་ཐམས་ཅད་ཀྱི་བཟོད་པ་གང་ཞེ་ན། དེ་ནི་རྣམ་པ་དྲུག་དང࿒རྣམ་པ་བདུན་ཏེ། གཅིག་ཏུ་བསྡུས་ན་རྣམ་པ་བཅུ་གསུམ་དུ་ཡོད་པར་རིག་པར་བྱ་སྟེ།

de la byang chub sems dpa'i rnam pa thams cad kyi bzod pa gang zhe na/ de ni rnam pa drug dang rnam pa bdun te/ gcig tu bsdus na rnam pa bcu gsum du yod par rig par bya ste/

【S2 別釋】【T1 六種】

འདི་ལ་བྱང་ཆུབ་སེམས་དཔའ་ནི་མི་བཟོད་པ་མི་སྡུག་པའི་རྣམ་པར་སྨིན་པར་འགྱུར་བར་རིག་པས་འཇིག་པ་ལས་ཀྱང་བཟོད་པ་དང་། སེམས་ཅན་རྣམས་ལ་སྙིང་བརྩེ་བའི་སེམས་དང་། སྙིང་རྗེ་བའི་སེམས་དང་། གཉེན་པོའི་སེམས་ཀྱི་བྱམས་པས་ཀྱང་བཟོད་པ་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལ་འདུན་པ་དྲག་པོ་དང་ལྡན་པས་བཟོད་པའི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱེད་པར་འདོད་པས་བྱེད་རྒྱུའི་རྒྱུས་ཀྱང་བཟོད་པ་དང་། བཅོམ་ལྡན་འདས་ཀྱིས་རབ་ཏུ་བྱུང་བ་རྣམས་ནི་བཟོད་པའི་སྟོབས་ཅན་ཡིན་ནོ་ཞེས་གསུངས་པས་རྣམ་གྲངས་དེས་ཀྱང་ཚུལ་ཁྲིམས་ཡང་དག་པར་བླངས་ཤིང་རབ་ཏུ་བྱུང་བ་ལ་བཟོད་པ་མེད་པ་ནི་རིགས་པའི་ཚུལ་མ་ཡིན་པས་ཆོས་ཡང་དག་པར་བླངས་པས་ཀྱང་བཟོད་པ་དང་། རིགས་ཕུན་སུམ་ཚོགས་པ་དང་། སྔོན་བཟོད་པ་གོམས་པར࿒བྱས་པ་ལ་གནས་ཤིང་འདུག་པས༑ རང་བཞིན་གྱིས་ཀྱང་བཟོད་པ་དང་། ཆོས་ཐམས་ཅད་ལ་སེམས་ཅན་མེད་པར་རིག་ནས་བརྗོད་དུ་མེད་པའི་ཆོས་ཙམ་དུ་མཐོང་བས་ཆོས་ལ་ངེས་པར་སེམས་པས་ཀྱང་བཟོད་པ་དང་།

'di la byang chub sems dpa' ni mi bzod pa mi sdug pa'i rnam par smin par 'gyur bar rig pas 'jig pa las kyang bzod pa dang / sems can rnams la snying brtse ba'i sems dang / snying rje ba'i sems dang / gnyen po'i sems kyi byams pas kyang bzod pa dang / bla na med pa yang dag par rdzogs pa'i byang chub la 'dun pa drag po dang ldan pas bzod pa'i pha rol tu phyin pa yongs su rdzogs par byed par 'dod pas byed rgyu'i rgyus kyang bzod pa dang / bcom ldan 'das kyis rab tu byung ba rnams ni bzod pa'i stobs can yin no zhes gsungs pas rnam grangs des kyang tshul khrims yang dag par blangs shing rab tu byung ba la bzod pa med pa ni rigs pa'i tshul ma yin pas chos yang dag par blangs pas kyang bzod pa dang / rigs phun sum tshogs pa dang / sngon bzod pa goms par byas pa la gnas shing 'dug pas| rang bzhin gyis kyang bzod pa dang / chos thams cad la sems can med par rig nas brjod du med pa'i chos tsam du mthong bas chos la nges par sems pas kyang bzod pa dang /

【T2 七種】

གནོད་པར་བྱེད་པ་ཐམས་ཅད་ཀྱང་བཟོད་པ་དང་། ཐམས་ཅད་ཀྱིས་ཀྱང་བཟོད་པ་དང་། ཡུལ་ཐམས་ཅད་དེ་ལྐོག་གམ་སྐྱེ་བོ་མང་པོ་སྔར་ཡང་བཟོད་པ་དང་། དུས་ཐམས་ཅད་དེ་སྔ་དྲོ་དང་། ཉི་མའི་གུང་དང་། ཉི་མ་ཕྱེད་དང་། མཚན་མོ་དང་། ཉིན་མོ་དང་། འདས་པ་དང་། མ་འོངས་པ་དང་། ད་ལྟར་བྱུང་བ་ན་བཟོད་པ་དང་། ན་བ་དང་། ཐ་མལ་པ་དང་། རྒུད་པ་དང་། དར་བའི་ཚེ་ཡང་བཟོད་པ་དང་། སྣུན་པར་མི་བྱེད་པའི་ཕྱིར་ལུས་ཀྱིས་བཟོད་པ་དང་། ཡིད་དུ་མི་འོང་བའི་ཚིག་མི་འབྱིན་པའི་ངག་གིས་ཀྱང་བཟོད་པ་དང་། མི་འཁྲུགས་པ་དང་། བསམ་པ་རྙོག་པ་ཅན་མི་འཛིན་པའི་ཕྱིར་ཡིད་ཀྱིས་ཀྱང་བཟོད་པའོ། །

gnod par byed pa thams cad kyang bzod pa dang / thams cad kyis kyang bzod pa dang / yul thams cad de lkog gam skye bo mang po sngar yang bzod pa dang / dus thams cad de snga dro dang / nyi ma'i gung dang / nyi ma phyed dang / mtshan mo dang / nyin mo dang / 'das pa dang / ma 'ongs pa dang / da ltar byung ba na bzod pa dang / na ba dang / tha mal pa dang / rgud pa dang / dar ba'i tshe yang bzod pa dang / snun par mi byed pa'i phyir lus kyis bzod pa dang / yid du mi 'ong ba'i tshig mi 'byin pa'i ngag gis kyang bzod pa dang / mi 'khrugs pa dang / bsam pa rnyog pa can mi 'dzin pa'i phyir yid kyis kyang bzod pa'o/ /

【R7 遂求忍】【S1 解八種名遂求忍】

དེ་ལ་བྱང་ཆུབ་སེམས་དཔའ་ཕོངས་ཤིང་འདོད་པའི་བཟོད་པ་གང་ཞེ་ན།དེ་ནི་རྣམ་པ་བརྒྱད་དུ་བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་ནི་སློང་བ་པོ་སྡུག་བསྔལ་བ་རྣམས་ལས་སློང་བའི་གནོད་པ་བཟོད་པ་དང་། སེམས་ཅན་མ་རུངས་པ་སྡིག་པ་ཆེན་པོའི་ལས་བྱེད་པ་རྣམས་ལ་ཆོས་ཀྱི་སྙིང་རྗེ་ཆེན་པོ་ལ་བརྟེན་ནས། ཀུན་ནས་མནར་སེམས་མི་བྱེད་པའི་བཟོད་པ་དང་། རབ་ཏུ་བྱུང་བ་ཚུལ་ཁྲིམས་འཆལ་པ་རྣམས་ལ་ཆོས་ཀྱི་སྙིང་རྗེ་ཆེན་པོ་ལ་བརྟེན་ནས། ཀུན་ནས་མནར་སེམས་མི་བྱེད་པའི་བཟོད་པ་དང་།

de la byang chub sems dpa' phongs shing 'dod pa'i bzod pa gang zhe na/de ni rnam pa brgyad du blta bar bya ste/ 'di la byang chub sems dpa' ni slong ba po sdug bsngal ba rnams las slong ba'i gnod pa bzod pa dang / sems can ma rungs pa sdig pa chen po'i las byed pa rnams la chos kyi snying rje chen po la brten nas/ kun nas mnar sems mi byed pa'i bzod pa dang / rab tu byung ba tshul khrims 'chal pa rnams la chos kyi snying rje chen po la brten nas/ kun nas mnar sems mi byed pa'i bzod pa dang /

【S2 釋忍名義】

࿒བཙལ་བ་རྣམ་པ་ལྔ་མི་བརྗེད་པའི་བཟོད་པ་སྟེ། སེམས་ཅན་སྡུག་བསྔལ་བ་རྣམས་ཀྱི་སྡུག་བསྔལ་བསལ་བའི་ཕྱིར་འབད་པ་དང་། ཆོས་རྣམས་ཡོངས་སུ་བཙལ་བ་དང་། ཆོས་ཀྱི་རྗེས་སུ་མཐུན་པའི་ཆོས་སྒྲུབ་པ་དང་། ཆོས་དེ་དག་ཉིད་གཞན་དག་ལ་རྒྱ་ཆེར་བསྟན་པ་དང་། སེམས་ཅན་གྱི་དོན་བྱེད་པ་རྣམས་དང་། སེམས་ཅན་གྱི་བྱ་བ་རྣམས་ལ་ཡང་དག་པའི་གྲོགས་སུ࿒འགྲོ་བའི་བཙལ་བ་ལ་མི་བརྗེད་པ་གང་ཡིན་པ་དེ་ནི་ཕོངས་ཤིང་འདོད་པའི་བཟོད་པ་རྣམ་པ་བརྒྱད་ཅེས་བྱ་སྟེ། སེམས་ཅན་རྣམས་གང་གིས་ཕོངས་པར་འགྱུར་བ་དེ་ནི་བཟོད་པས་ཡོངས་སུ་སྤོང་བར་བྱེད་ལ། གང་འདོད་པ་དེ་ནི་སྒྲུབ་པར་བྱེད་པའི་ཕྱིར་རོ། །

btsal ba rnam pa lnga mi brjed pa'i bzod pa ste/ sems can sdug bsngal ba rnams kyi sdug bsngal bsal ba'i phyir 'bad pa dang / chos rnams yongs su btsal ba dang / chos kyi rjes su mthun pa'i chos sgrub pa dang / chos de dag nyid gzhan dag la rgya cher bstan pa dang / sems can gyi don byed pa rnams dang / sems can gyi bya ba rnams la yang dag pa'i grogs su 'gro ba'i btsal ba la mi brjed pa gang yin pa de ni phongs shing 'dod pa'i bzod pa rnam pa brgyad ces bya ste/ sems can rnams gang gis phongs par 'gyur ba de ni bzod pas yongs su spong bar byed la/ gang 'dod pa de ni sgrub par byed pa'i phyir ro/ /

【R8 此世他世樂忍】

དེ་ལ་བྱང་ཆུབ་སེམས་དཔའ་འདི་དང་གཞན་དུ་བདེ་བར་འགྱུར་བའི་བཟོད་པ་གང་ཞེ་ན། དེ་ནི་རྣམ་པ་དགུར࿒བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་བག་ཡོད་པར་དགེ་བའི་ཆོས་རྣམས་ལ་གནས་པ་ན་སེམས་ཅན་རྣམས་ལ་སྙིང་བརྩེ་བ་ཉིད་གཙོ་བོར་བྱས་ཏེ། གྲང་བ་དང་། ཚ་བ་དང་། བཀྲེས་པ་དང་། སྐོམ་པ་དང་། སྦྲང་བུས་ཟིན་པ་དང་། ཤ་སྦྲང་གིས་ཟིན་པ་དང་། རླུང་དང་། ࿒ཉི་ཚན་དང་། སྡིག་སྦྲུལ་གྱིས་ཟིན་པ་རྣམས་བཟོད་པ་དང་། ངལ་བ་ལས་བྱུང་བའི་ལུས་དང་སེམས་དུབ་པ་དང་། འཁྲུག་པ་བཟོད་པ་དང་། འཁོར་བ་ན་ཡོད་པའི་སྐྱེ་བ་དང་། རྒ་བ་དང་ན་བ་དང་། འཆི་བ་ལ་སོགས་པའི་སྡུག་བསྔལ་རྣམས་བཟོད་པ་སྟེ། དེ་ལྟར་བཟོད་པའི་བྱང་ཆུབ་སེམས་དཔའ་ནི་སྡིག་པ་མི་དགེ་བའི་ཆོས་རྣམས་དང་མི་འདྲེ་བར་བདག་ཉིད་ཀྱང་ཚེ་འདི་ལ་བདེ࿒བ་ལ་རེག་པར་གནས་ཤིང་ཚེ་ཕྱི་མ་ལ་ཡང་བདེ་བའི་རྒྱུ་ཡང་དག་པར་བླངས་ཏེ་འདུག་ལ་གཞན་དག་ཀྱང་ཚེ་འདི་དང་། ཚེ་ཕྱི་མ་ལ་བདེ་བར་བྱ་བའི་ཕྱིར་ཞུགས་པ་ཡིན་ཏེ། དེ་བས་ན་འདི་ནི་འདི་དང་གཞན་དུ་བདེ་བར་འགྱུར་བའི་བཟོད་པ་ཞེས་བྱའོ། །

de la byang chub sems dpa' 'di dang gzhan du bde bar 'gyur ba'i bzod pa gang zhe na/ de ni rnam pa dgur blta bar bya ste/ 'di la byang chub sems dpa' bag yod par dge ba'i chos rnams la gnas pa na sems can rnams la snying brtse ba nyid gtso bor byas te/ grang ba dang / tsha ba dang / bkres pa dang / skom pa dang / sbrang bus zin pa dang / sha sbrang gis zin pa dang / rlung dang / nyi tshan dang / sdig sbrul gyis zin pa rnams bzod pa dang / ngal ba las byung ba'i lus dang sems dub pa dang / 'khrug pa bzod pa dang / 'khor ba na yod pa'i skye ba dang / rga ba dang na ba dang / 'chi ba la sogs pa'i sdug bsngal rnams bzod pa ste/ de ltar bzod pa'i byang chub sems dpa' ni sdig pa mi dge ba'i chos rnams dang mi 'dre bar bdag nyid kyang tshe 'di la bde ba la reg par gnas shing tshe phyi ma la yang bde ba'i rgyu yang dag par blangs te 'dug la gzhan dag kyang tshe 'di dang / tshe phyi ma la bde bar bya ba'i phyir zhugs pa yin te/ de bas na 'di ni 'di dang gzhan du bde bar 'gyur ba'i bzod pa zhes bya'o/ /

【R9 清淨忍】

དེ་ལ་བྱང་ཆུབ་སེམས་དཔའི་རྣམ་པར་དག་པའི་བཟོད་པ་གང་ཞེ་ན། དེ་ནི་རྣམ་པ་བཅུར་བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་ནི་གཞན་དག་གིས་གནོད་པ་དང་། ཕོངས་པ་དང་། འགལ་བར་བྱས་པ་ན་ཕྱིར་གནོད་པར་ཡང་མི་བྱེད་པ་དང་། ཡིད་འཁྲུག་པར་ཡང་མི་འགྱུར་བ་དང་། དགྲར་བསམ་པར་ཡང་མི་འཛིན་པ་དང་། སྔར་ཇི་ལྟ་བ་བཞིན་དུ་ཕྱིས་ཀྱང་ཕན་གདགས་པའི་ཕྱིར་བརྩོན་པར་བྱེད་ཅིང༌། ཕན་འདོགས་པའི་བྱ་བ་བྱེད་པ་ལ་གནོད་པར་མི་བྱེད་པ་དང་། གནོད་པ་བྱེད་པ་རྣམས་ལ་ཡང་བདག་ཉིད་ཀྱིས་ཤད་ཀྱིས་བྱང་བར་བྱེད་པ་དང་། མི་དགའ་བར་བྱས་ན་ཡང་མི་དགའ་བར་གྱུར་ཀྱང་རུང་ཞེས་གཞན་དག་ལ་འཆགས་སུ་མི་གཞུག་པ་དང་། དེ་ཉིད་རྐྱེན་དུ་བྱས་ནས་མི་བཟོད་པ་ལས་བརྩམས་ཏེ། ཤས་ཆེར་ངོ་ཚ་བ་ཤེས་པ་དང་། ཁྲེལ་ཡོད་པ་དང་ལྡན་པ་དང་། བཟོད་པ་ལས་བརྩམས་ཏེ་སྟོན་པ་ལ་ཤས་ཆེར་སྡུག་པར་འཛིན་ཅིང་གུས་པ་དང་ལྡན་པ་དང་། སེམས་ཅན་ལ་རྣམ་པར་ཐོ་མི་འཚམས་པ་ལས་བརྩམས་ཏེ། སེམས་ཅན་རྣམས་ལ་ཤས་ཆེར་སྙིང་རྗེ་བའི་བསམ་པ་དང་ལྡན་པ་དང་། ཡང་ན་མི་བཟོད་པའི་ཆོས་ཀྱི་གྲོགས་དང་བཅས་པ་ཐམས་ཅད་ཀྱི་ཐམས་ཅད་དུ་སྤངས་པས་འདོད་པའི་འདོད་ཆགས་དང་བྲལ་བ་སྟེ། རྣམ་པ་བཅུ་པོ་དེ་དག་གིས་བྱང་ཆུབ་སེམས་དཔའི་བཟོད་པ་རྣམ་པར་དག་ཅིང་དྲི་མ་མེད་པར་རིག་པར་བྱའོ། །

de la byang chub sems dpa'i rnam par dag pa'i bzod pa gang zhe na/ de ni rnam pa bcur blta bar bya ste/ 'di la byang chub sems dpa' ni gzhan dag gis gnod pa dang / phongs pa dang / 'gal bar byas pa na phyir gnod par yang mi byed pa dang / yid 'khrug par yang mi 'gyur ba dang / dgrar bsam par yang mi 'dzin pa dang / sngar ji lta ba bzhin du phyis kyang phan gdags pa'i phyir brtson par byed cing/ phan 'dogs pa'i bya ba byed pa la gnod par mi byed pa dang / gnod pa byed pa rnams la yang bdag nyid kyis shad kyis byang bar byed pa dang / mi dga' bar byas na yang mi dga' bar gyur kyang rung zhes gzhan dag la 'chags su mi gzhug pa dang / de nyid rkyen du byas nas mi bzod pa las brtsams te/ shas cher ngo tsha ba shes pa dang / khrel yod pa dang ldan pa dang / bzod pa las brtsams te ston pa la shas cher sdug par 'dzin cing gus pa dang ldan pa dang / sems can la rnam par tho mi 'tshams pa las brtsams te/ sems can rnams la shas cher snying rje ba'i bsam pa dang ldan pa dang / yang na mi bzod pa'i chos kyi grogs dang bcas pa thams cad kyi thams cad du spangs pas 'dod pa'i 'dod chags dang bral ba ste/ rnam pa bcu po de dag gis byang chub sems dpa'i bzod pa rnam par dag cing dri ma med par rig par bya'o/ /

【P3 結】

བཟོད་པའི་ངོ་བོ་ཉིད་ལ་སོགས་པ་རྣམ་པར་དག་པའི་བཟོད་པ་ལ་ཐུག་པའི་བཟོད་པ་རྒྱ་ཆེ་ཞིང་ཚད་མེད་ལ་བྱང་ཆུབ་ཆེན་པོའི་འབྲས་བུ་འབྱུང་བ་འདི་དག་ལ་བརྟེན་ན་བྱང་ཆུབ་སེམས་དཔའ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་འགྱུར་རོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་བཟོད་པའི་ལེའུ་སྟེ་བཅུ་གཅིག་པའོ།། །།

bzod pa'i ngo bo nyid la sogs pa rnam par dag pa'i bzod pa la thug pa'i bzod pa rgya che zhing tshad med la byang chub chen po'i 'bras bu 'byung ba 'di dag la brten na byang chub sems dpa' bla na med pa yang dag par rdzogs pa'i byang chub tu mngon par rdzogs par 'tshang rgya bar 'gyur ro/ /byang chub sems dpa'i sa'i gzhi'i rnal 'byor gyi gnas las bzod pa'i le'u ste bcu gcig pa'o// //

【O12 精進品】【P1 問】

〔藏譯無〕

[〔藏譯無〕]

【P2 解】【Q1 頌及長行總說綱要開九章門】

སྡོམ་ནི། སྔ་མ་བཞིན་དུ་རིག་པར་བྱའོ། །

sdom ni/ snga ma bzhin du rig par bya'o/ /

〔案：嗢拖南，如前「戒品」所說。〕

[〔案：嗢拖南，如前「戒品」所說。〕]

【Q2 依章廣辨】【R1 自性精進】

དེ་ལ་བྱང་ཆུབ་སེམས་དཔའི་བརྩོན་འགྲུས་ཀྱི་ངོ་བོ་ཉིད་གང་ཞེ་ན། དགེ་བའི་ཆོས་དཔག་ཏུ་མེད་པ་བསྡུ་བ་དང་། སེམས་ཅན་གྱི་དོན་བྱ་བའི་ཕྱིར། བྱང་ཆུབ་སེམས་དཔའི་སེམས་མངོན་པར་སྤྲོ་བ་སྦྱངས་པ་བར་ཆད་མེད་པ་ཕྱིན་ཅི་མ་ལོག་པ་དང་། དེ་ལས་བྱུང་བའི་ལུས་དང་ངག་དང་། ཡིད་ཀྱི་ཡོངས་སུ་གཡོ་བ་གང་ཡིན་པ་སྟེ། འདི་ནི་བྱང་ཆུབ་སེམས་དཔའི་བརྩོན་འགྲུས་ཀྱི་ངོ་བོ་ཉིད་དུ་རིག་པར་བྱའོ། །

de la byang chub sems dpa'i brtson 'grus kyi ngo bo nyid gang zhe na/ dge ba'i chos dpag tu med pa bsdu ba dang / sems can gyi don bya ba'i phyir/ byang chub sems dpa'i sems mngon par spro ba sbyangs pa bar chad med pa phyin ci ma log pa dang / de las byung ba'i lus dang ngag dang / yid kyi yongs su g.yo ba gang yin pa ste/ 'di ni byang chub sems dpa'i brtson 'grus kyi ngo bo nyid du rig par bya'o/ /

【R2 一切精進】【S1 標列】

དེ་ལ་བྱང་ཆུབ་སེམས་དཔའི་བརྩོན་འགྲུས་ཐམས་ཅད་གང་ཞེ་ན། དེ་ནི་མདོར་བསྡུ་ན་རྣམ་པ་གཉིས་སུ་རིག་པར་བྱའོ། །ཁྱིམ་པའི་ཕྱོགས་ལ་བརྟེན་པ་དང་། རབ་ཏུ་བྱུང་བའི་ཕྱོགས་ལ་བརྟེན་པའོ། །ཕྱོགས་གཉིས་ལ་བརྟེན་པ་དེ་ཡང་རྣམ་པ་གསུམ་དུ་རིག་པར་བྱ་སྟེ། གོ་ཆའི་བརྩོན་འགྲུས་དང་། དགེ་བའི་ཕྱོགས་ཀྱི་ཆོས་སྡུད་པ་དང་། སེམས་ཅན་གྱི་དོན་བྱ་བའོ། །

de la byang chub sems dpa'i brtson 'grus thams cad gang zhe na/ de ni mdor bsdu na rnam pa gnyis su rig par bya'o/ /khyim pa'i phyogs la brten pa dang / rab tu byung ba'i phyogs la brten pa'o/ /phyogs gnyis la brten pa de yang rnam pa gsum du rig par bya ste/ go cha'i brtson 'grus dang / dge ba'i phyogs kyi chos sdud pa dang / sems can gyi don bya ba'o/ /

【S2 隨別釋】【T1 擐甲精進】

དེ་ལ་བྱང་ཆུབ་སེམས་དཔའི་གོ་ཆའི་བརྩོན་འགྲུས་ནི་འདི་ཡིན་ཏེ། འདི་ལ་བྱང་ཆུབ་སེམས་དཔའ་ནི་བརྩོན་འགྲུས་རྩོམ་པ་ལ་སྦྱོར་བའི་སྔ་རོལ་ནས། སེམས་ཀྱི་མངོན་པར་སྤྲོ་བ་སྔོན་དུ་འགྲོ་བའི་གོ་ཆ་འདི་ལྟར་གྱོན་པར་བྱེད་དེ། བདག་ནི་གལ་ཏེ་སེམས་ཅན་གཅིག་སྡུག་བསྔལ་ལས་ཐར་བར་བྱ་བའི་ཕྱིར་ཡང་། ཉིན་མཚན་བསྐལ་པ་ཆེན་པོ་སྟོང་དང་མཉམ་པ་དག་གི་འགྲོ་བ་གཞན་དུ་མི་གནས་པར་སེམས་ཅན་དམྱལ་བ་ཁོ་ནར་གནས་པས་དུས་ཇི་སྲིད་ཅིག་གིས་བྱང་ཆུབ་སེམས་དཔའ་རྣམས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་འགྱུར་བའི་དུས་དེ་ཉིད་བྱེ་བ་ཕྲག་འབུམ་འགྱུར་སྲིད་ཀྱིས་བདག་གིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་འགྱུར་བ་ལྟ་ན་ཡང་བདག་སྤྲོ་བར་བྱེད་དེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཕྱིར་མི་བརྩོན་པར་མི་བྱེད་ལ། བརྩོན་འགྲུས་ལ་ཞུགས་པ་ལ་ཡང་འདོར་བར་མི་བྱེད་ན། དུས་ཀྱི་ཡུན་ཆེས་ཐུང་བ་དང་། སྡུག་བསྔལ་ཆེས་ཐུང་བས་ལྟ་ལ་ཅི་སྨོས་སྙམ་པ་དེ་ལྟ་བུ་ནི་བྱང་ཆུབ་སེམས་དཔའི་གོ་ཆའི་བརྩོན་འགྲུས་ཡིན་ཏེ། བྱང་ཆུབ་སེམས་དཔའ་གང་བྱང་ཆུབ་སེམས་དཔའ་རྣམས་ཀྱི་གོ་ཆའི་བརྩོན་འགྲུས་དེ་ལྟ་བུ་ལ་མོས་པ་ཙམ་དང་། དང་བ་ཙམ་སྐྱེས་པའི་བྱང་ཆུབ་སེམས་དཔའ་དེ་ཡང་བརྟན་པོ་ཡིན་ཏེ། བྱང་ཆུབ་ཀྱི་ཕྱིར་བརྩོན་འགྲུས་རྩོམ་པ་དཔག་ཏུ་མེད་པའི་རྒྱུ་ཡོངས་སུ་བརྟས་པར་བྱེད་པ་ཡིན་ན། བྱང་ཆུབ་སེམས་དཔའ་གང་གོ་ཆའི་བརྩོན་འགྲུས་དེ་ལྟ་བུ་ཉིད་དང་ལྡན་པ་ལྟ་ཅི་སྨོས། བྱང་ཆུབ་སེམས་དཔའ་དེ་ལ་ནི་བྱང་ཆུབ་ཀྱི་དོན་དང་། སེམས་ཅན་རྣམས་ཀྱི་དོན་གྱི་ཕྱིར། ལས་གང་ལ་བྱང་ཆུབ་སེམས་དཔའ་དེའི་སེམས་ཞུམ་པར་འགྱུར་བའམ། དཀའ་བ་བྱ་དགོས་པའི་བྱ་དཀའ་བ་ཅི་ཡང་མེད་དོ། །

de la byang chub sems dpa'i go cha'i brtson 'grus ni 'di yin te/ 'di la byang chub sems dpa' ni brtson 'grus rtsom pa la sbyor ba'i snga rol nas/ sems kyi mngon par spro ba sngon du 'gro ba'i go cha 'di ltar gyon par byed de/ bdag ni gal te sems can gcig sdug bsngal las thar bar bya ba'i phyir yang / nyin mtshan bskal pa chen po stong dang mnyam pa dag gi 'gro ba gzhan du mi gnas par sems can dmyal ba kho nar gnas pas dus ji srid cig gis byang chub sems dpa' rnams bla na med pa yang dag par rdzogs pa'i byang chub tu mngon par rdzogs par 'tshang rgya bar 'gyur ba'i dus de nyid bye ba phrag 'bum 'gyur srid kyis bdag gis bla na med pa yang dag par rdzogs pa'i byang chub thob par 'gyur ba lta na yang bdag spro bar byed de/ bla na med pa yang dag par rdzogs pa'i byang chub kyi phyir mi brtson par mi byed la/ brtson 'grus la zhugs pa la yang 'dor bar mi byed na/ dus kyi yun ches thung ba dang / sdug bsngal ches thung bas lta la ci smos snyam pa de lta bu ni byang chub sems dpa'i go cha'i brtson 'grus yin te/ byang chub sems dpa' gang byang chub sems dpa' rnams kyi go cha'i brtson 'grus de lta bu la mos pa tsam dang / dang ba tsam skyes pa'i byang chub sems dpa' de yang brtan po yin te/ byang chub kyi phyir brtson 'grus rtsom pa dpag tu med pa'i rgyu yongs su brtas par byed pa yin na/ byang chub sems dpa' gang go cha'i brtson 'grus de lta bu nyid dang ldan pa lta ci smos/ byang chub sems dpa' de la ni byang chub kyi don dang / sems can rnams kyi don gyi phyir/ las gang la byang chub sems dpa' de'i sems zhum par 'gyur ba'am/ dka' ba bya dgos pa'i bya dka' ba ci yang med do/ /

【T2 攝善法精進】

དེ་ལ་བྱང་ཆུབ་སེམས་དཔའ་རྣམས་ཀྱི་དགེ་བའི་ཆོས་སྡུད་པའི་བརྩོན་འགྲུས་གང་ཞེ་ན། བརྩོན་འགྲུས་གང་སྦྱིན་པའི་ཕ་རོལ་ཏུ་ཕྱིན་པ་ཡང་དག་པར་འགྲུབ་པར་བྱ་བའི་ཕྱིར་སྦྱིན་པའི་ཕ་རོལ་ཏུ་ཕྱིན་པ་ལ་སྦྱོར་བར་བྱེད་པ་དང་། བརྩོན་འགྲུས་གང་ཤེས་རབ་ཀྱི་བར་དུ་ཡང་དག་པར་འགྲུབ་པར་བྱ་བའི་ཕྱིར་ཚུལ་ཁྲིམས་དང་། བཟོད་པ་དང་། བརྩོན་འགྲུས་དང་། བསམ་གཏན་དང་། ཤེས་རབ་ཀྱི་ཕ་རོལ་ཏུ་ཕྱིན་པ་ལ་སྦྱོར་བར་བྱེད་པའོ། །དེ་ཡང་མདོར་བསྡུ་ན་རྣམ་པ་བདུན་དུ་རིག་པར་བྱ་སྟེ། རྟོག་པ་དང་། རྣམ་པར་རྟོག་པ་དང་། ཉོན་མོངས་པ་དང་། ཉེ་བའི་ཉོན་མོངས་པ་དང་། ཕས་ཀྱི་རྒོལ་བ་དང་། སྡུག་བསྔལ་གྱི་གནོད་པ་ཐམས་ཅད་ཀྱིས་མི་གཡོས་པའི་ཕྱིར་མི་གཡོ་བ་དང་། གུས་པར་སྦྱོར་བ་ཅན་ཡིན་པའི་ཕྱིར་བརྟན་པ་དང་། རིག་པའི་གནས་ཐམས་ཅད་ཡང་དག་པར་འགྲུབ་པར་ཉེ་བར་གནས་པའི་ཕྱིར་དཔག་ཏུ་མེད་པ་དང་། ཐོབ་པར་བྱ་བའི་དོན་གྱི་ལམ་ཕྱིན་ཅི་མ་ལོག་པ་དང་ལྡན་པའི་ཕྱིར་དང་། མཉམ་པ་ཉིད་ཁོང་དུ་ཆུད་པར་བྱ་བའི་ཕྱིར་ཐབས་དང་ལྡན་པ་དང་། ཐོབ་པར་བྱ་བའི་དོན་དང་ལྡན་པ་ཐོབ་པར་སྨོན་པའི་ཕྱིར་ཡང་དག་པའི་བརྩོན་འགྲུས་དང་། རྟག་ཏུ་སྦྱོར་བ་ཅན་ཡིན་པའི་ཕྱིར་རྒྱས་པ་དང་། བརྩོན་འགྲུས་རྩོམ་པ་དེས་མཐོ་བར་སེམས་པ་མེད་པའི་ཕྱིར་ང་རྒྱལ་མེད་པ་སྟེ། རྣམ་པ་བདུན་པོ་དེ་དག་གིས་བྱང་ཆུབ་སེམས་དཔའ་རྣམས་ཀྱི་དགེ་བའི་ཆོས་སྡུད་པའི་བརྩོན་འགྲུས་རྩོམ་པར་སྦྱོར་བ་ནི་མྱུར་དུ་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱེད་ཅིང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་བྱེད་དོ། །གང་གི་ཕྱིར་བྱང་ཆུབ་སེམས་དཔའི་དགེ་བའི་ཆོས་རྣམས་དེ་ལྟར་ཡང་དག་པར་འགྲུབ་པར་བྱ་བའི་རྒྱུའི་གཙོ་བོ་དང་མཆོག་ནི་བརྩོན་འགྲུས་ཁོ་ན་ཡིན་གྱི་གཞན་ནི་དེ་ལྟར་མ་ཡིན་པ་དེའི་ཕྱིར། བརྩོན་འགྲུས་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་བྱེད་པའོ་ཞེས་དེ་བཞིན་གཤེགས་པ་རྣམས་ཀྱིས་བསྟན࿒པས་སྟོན་པར་མཛད་དོ། །

de la byang chub sems dpa' rnams kyi dge ba'i chos sdud pa'i brtson 'grus gang zhe na/ brtson 'grus gang sbyin pa'i pha rol tu phyin pa yang dag par 'grub par bya ba'i phyir sbyin pa'i pha rol tu phyin pa la sbyor bar byed pa dang / brtson 'grus gang shes rab kyi bar du yang dag par 'grub par bya ba'i phyir tshul khrims dang / bzod pa dang / brtson 'grus dang / bsam gtan dang / shes rab kyi pha rol tu phyin pa la sbyor bar byed pa'o/ /de yang mdor bsdu na rnam pa bdun du rig par bya ste/ rtog pa dang / rnam par rtog pa dang / nyon mongs pa dang / nye ba'i nyon mongs pa dang / phas kyi rgol ba dang / sdug bsngal gyi gnod pa thams cad kyis mi g.yos pa'i phyir mi g.yo ba dang / gus par sbyor ba can yin pa'i phyir brtan pa dang / rig pa'i gnas thams cad yang dag par 'grub par nye bar gnas pa'i phyir dpag tu med pa dang / thob par bya ba'i don gyi lam phyin ci ma log pa dang ldan pa'i phyir dang / mnyam pa nyid khong du chud par bya ba'i phyir thabs dang ldan pa dang / thob par bya ba'i don dang ldan pa thob par smon pa'i phyir yang dag pa'i brtson 'grus dang / rtag tu sbyor ba can yin pa'i phyir rgyas pa dang / brtson 'grus rtsom pa des mtho bar sems pa med pa'i phyir nga rgyal med pa ste/ rnam pa bdun po de dag gis byang chub sems dpa' rnams kyi dge ba'i chos sdud pa'i brtson 'grus rtsom par sbyor ba ni myur du pha rol tu phyin pa yongs su rdzogs par byed cing / bla na med pa yang dag par rdzogs pa'i byang chub thob par byed do/ /gang gi phyir byang chub sems dpa'i dge ba'i chos rnams de ltar yang dag par 'grub par bya ba'i rgyu'i gtso bo dang mchog ni brtson 'grus kho na yin gyi gzhan ni de ltar ma yin pa de'i phyir/ brtson 'grus ni bla na med pa yang dag par rdzogs pa'i byang chub thob par byed pa'o zhes de bzhin gshegs pa rnams kyis bstan pas ston par mdzad do/ /

【T3 饒益有情精進】

བྱང་ཆུབ་སེམས་དཔའ་རྣམས་ཀྱི་སེམས་ཅན་གྱི་དོན་བྱ་བའི་བརྩོན་འགྲུས་ནི་འདི་ལྟ་སྟེ། ཚུལ་ཁྲིམས་ཀྱི་ལེའུ་ལས་འབྱུང་བ་བཞིན་དུ་རྣམ་པ་བཅུ་གཅིག་ཏུ་རིག་པར་བྱ་སྟེ། དེར་ཚུལ་ཁྲིམས་ཞེས་བརྗོད་པ་གང་ཡིན་པ་དེ་འདིར་བརྩོན་འགྲུས་ཞེས་བརྗོད་པར་བྱ་སྟེ། བྱེ་བྲག་ནི་དེ་ཡོད་དོ། །

byang chub sems dpa' rnams kyi sems can gyi don bya ba'i brtson 'grus ni 'di lta ste/ tshul khrims kyi le'u las 'byung ba bzhin du rnam pa bcu gcig tu rig par bya ste/ der tshul khrims zhes brjod pa gang yin pa de 'dir brtson 'grus zhes brjod par bya ste/ bye brag ni de yod do/ /

【R3 難行精進】【S1 總說】

དེ་ལ་བྱང་ཆུབ་སེམས་དཔའི་དཀའ་བའི་བརྩོན་འགྲུས་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ།

de la byang chub sems dpa'i dka' ba'i brtson 'grus gang zhe na/ de ni rnam pa gsum du blta bar bya ste/

【S2 別釋】【T1 第一難行精進(無間修)】

འདི་ལྟར་བྱང་ཆུབ་སེམས་དཔའ་ནི་གོས་ཀྱི་འདུ་ཤེས་དང་། ཟས་ཀྱི་འདུ་ཤེས་དང་། མལ་ཆ་དང་། སྟན་གྱི་འདུ་ཤེས་དང་། བདག་ཏུ་འདུ་ཤེས་ཀྱང་མི་བྱེད་པར་དགེ་བའི་ཆོས་རྣམས་སྒོམ་པ་ལ་རྟག་ཏུ་རྒྱུན་མི་འཆད་པར་ཞུགས་པ་ཡིན་ཏེ། དེ་ནི་བྱང་ཆུབ་སེམས་དཔའི་དཀའ་བའི་བརྩོན་འགྲུས་དང་པོའོ། །

'di ltar byang chub sems dpa' ni gos kyi 'du shes dang / zas kyi 'du shes dang / mal cha dang / stan gyi 'du shes dang / bdag tu 'du shes kyang mi byed par dge ba'i chos rnams sgom pa la rtag tu rgyun mi 'chad par zhugs pa yin te/ de ni byang chub sems dpa'i dka' ba'i brtson 'grus dang po'o/ /

【T2 第二難行精進(長時修)】

ཡང་བྱང་ཆུབ་སེམས་དཔའ་ནི་རིས་མཐུན་པ་མ་དོར་གྱི་བར་དུ་དུས་ཐམས་ཅད་དུ་བརྩོན་འགྲུས་རྩོམ་པ་དེ་ལྟ་བུ་དེས་ཞུགས་པ་ཡིན་ཏེ། དེ་ནི་བྱང་ཆུབ་སེམས་དཔའི་དཀའ་བའི་བརྩོན་འགྲུས་གཉིས་པའོ། །

yang byang chub sems dpa' ni ris mthun pa ma dor gyi bar du dus thams cad du brtson 'grus rtsom pa de lta bu des zhugs pa yin te/ de ni byang chub sems dpa'i dka' ba'i brtson 'grus gnyis pa'o/ /

【T3 第三難行精進(無餘修)】

ཡང་བྱང་ཆུབ་སེམས་དཔའ་ནི་མཉམ་པ་ཉིད་ཁོང་དུ་ཆུད་པའི་ཡོན་ཏན་དང་ལྡན་པ། ཧ་ཅང་ཞུམ་པ་ཡང་མ་ཡིན། ཧ་ཅང་བརྟུན་ངས་པ་ཡང་མ་ཡིན་ལ། ཕྱིན་ཅི་མ་ལོག་ཅིང་དོན་དང་ལྡན་པའི་བརྩོན་འགྲུས་དང་ལྡན་པ་ཡིན་ཏེ། དེ་ནི་བྱང་ཆུབ་སེམས་དཔའི་དཀའ་བའི་བརྩོན་འགྲུས་གསུམ་པ་ཡིན་པར་རིག་པར་བྱའོ། །

yang byang chub sems dpa' ni mnyam pa nyid khong du chud pa'i yon tan dang ldan pa/ ha cang zhum pa yang ma yin/ ha cang brtun ngas pa yang ma yin la/ phyin ci ma log cing don dang ldan pa'i brtson 'grus dang ldan pa yin te/ de ni byang chub sems dpa'i dka' ba'i brtson 'grus gsum pa yin par rig par bya'o/ /

【S3 結前生後】

བྱང་ཆུབ་སེམས་དཔའ་རྣམས་ཀྱི་དཀའ་བའི་བརྩོན་འགྲུས་འདི་སྡུད་པའི་རྒྱུ་ནི་སྟོབས་དང་། སེམས་ཅན་རྣམས་ལ་སྙིང་རྗེ་བ་དང་། ཤེས་རབ་ཡིན་པར་རིག་པར་བྱའོ། །

byang chub sems dpa' rnams kyi dka' ba'i brtson 'grus 'di sdud pa'i rgyu ni stobs dang / sems can rnams la snying rje ba dang / shes rab yin par rig par bya'o/ /

【R4 一切門精進】【S1 總說】

དེ་ལ་བྱང་ཆུབ་སེམས་དཔའ་རྣམས་ཀྱི་ཐམས་ཅད་ཀྱི་སྒོ་ནས་བརྩོན་འགྲུས་གང་ཞེ་ན། འདི་ནི་རྣམ་པ་བཞིར་བལྟ་བར་བྱ་སྟེ། ཉོན་མོངས་པ་ཅན་གྱི་ཆོས་རྣམ་པར࿒སྤོང་བར་བྱེད་པ་དང་། དཀར་པོའི་ཆོས་སྒྲུབ་པར་བྱེད་པ་དང་། ལས་ཡོངས་སུ་དག་པར་བྱེད་པ་དང་། ཤེས་རབ་རྣམ་པར་འཕེལ་བར་བྱེད་པའོ༑ །

de la byang chub sems dpa' rnams kyi thams cad kyi sgo nas brtson 'grus gang zhe na/ 'di ni rnam pa bzhir blta bar bya ste/ nyon mongs pa can gyi chos rnam par spong bar byed pa dang / dkar po'i chos sgrub par byed pa dang / las yongs su dag par byed pa dang / shes rab rnam par 'phel bar byed pa'o| /

【S2 別釋】【T1 對是四正勤】【U1 離染法精進】

དེ་ལ་བྱང་ཆུབ་སེམས་དཔའི་བརྩོན་འགྲུས་ཉོན་མོངས་པ་ཅན་གྱི་ཆོས་རྣམ་པར་སྤོང་བར་བྱེད་པ་ནི་ཀུན་ཏུ་སྦྱོར་བ་དང་། འཆིང་བ་དང་། བག་ལ་ཉལ་བ་དང་། ཉེ་བའི་ཉོན་མོངས་པ་དང་། ཀུན་ནས་དཀྲིས་པ་མ་སྐྱེས་པ་རྣམས་མི་སྐྱེ་བར་བྱེད་པ་དང་། སྐྱེས་པ་རྣམས་སྤོང་བར་བྱེད་པའོ། །

de la byang chub sems dpa'i brtson 'grus nyon mongs pa can gyi chos rnam par spong bar byed pa ni kun tu sbyor ba dang / 'ching ba dang / bag la nyal ba dang / nye ba'i nyon mongs pa dang / kun nas dkris pa ma skyes pa rnams mi skye bar byed pa dang / skyes pa rnams spong bar byed pa'o/ /

【U2 引白法精進(承後)】

དེ་ལ་བྱང་ཆུབ་སེམས་དཔའི་བརྩོན་འགྲུས་དཀར་པོའི་ཆོས་སྒྲུབ་པར་བྱེད་པ་ནི་དགེ་བའི་ཆོས་མ་སྐྱེས་པ་རྣམས་བསྐྱེད་པའི་བརྩོན་འགྲུས་གང་ཡིན་པ་དང་། སྐྱེས་པ་རྣམས་གནས་པར་བྱེད་པ་དང་། མི་ཉམས་པར་བྱེད་པ་དང་། འཕེལ་ཞིང་རྒྱས་པར་བྱེད་པའི་བརྩོན་འགྲུས་གང་ཡིན་པའོ། །

de la byang chub sems dpa'i brtson 'grus dkar po'i chos sgrub par byed pa ni dge ba'i chos ma skyes pa rnams bskyed pa'i brtson 'grus gang yin pa dang / skyes pa rnams gnas par byed pa dang / mi nyams par byed pa dang / 'phel zhing rgyas par byed pa'i brtson 'grus gang yin pa'o/ /

【T2 對明修勝利】【U3 淨除業精進(承前)】

དེ་ལ་བྱང་ཆུབ་སེམས་དཔའི་བརྩོན་འགྲུས་ལས་ཡོངས་སུ་དག་པར་བྱེད་པ་ནི་ལས་རྣམ་པ་གསུམ་པོ་ལུས་ཀྱི་ལས་དང་། ངག་གི་ལས་དང་། ཡིད་ཀྱི་ལས་དགེ་བ་རྣམ་པར་དག་པར་བྱེད་པ་དང་། སྡུད་པར་བྱེད་པ་གང་ཡིན་པའོ། །

de la byang chub sems dpa'i brtson 'grus las yongs su dag par byed pa ni las rnam pa gsum po lus kyi las dang / ngag gi las dang / yid kyi las dge ba rnam par dag par byed pa dang / sdud par byed pa gang yin pa'o/ /

【U4 增長智精進】

དེ་ལ་བྱང་ཆུབ་སེམས་དཔའི་བརྩོན་འགྲུས་ཤེས་པ་རྣམ་པར་འཕེལ་བར་བྱེད་པ་ནི་ཐོས་པ་དང་། བསམ་པ་དང་། བསྒོམ་པ་ལས་བྱུང་བའི་ཤེས་རབ་ཡང་དག་པར་འགྲུབ་པ་དང་། རྣམ་པར་འཕེལ་བར་བྱེད་པ་གང་ཡིན་པའོ། །

de la byang chub sems dpa'i brtson 'grus shes pa rnam par 'phel bar byed pa ni thos pa dang / bsam pa dang / bsgom pa las byung ba'i shes rab yang dag par 'grub pa dang / rnam par 'phel bar byed pa gang yin pa'o/ /

【R5 善士精進】

དེ་ལ་བྱང་ཆུབ་སེམས་དཔའི་སྐྱེས་བུ་དམ་པའི་བརྩོན་འགྲུས་གང་ཞེ་ན། དེ་ནི་རྣམ་པ་ལྔར་བལྟ་བར་བྱ་སྟེ། འདུན་པ་དང་སྦྱོར་བ་ཐམས་ཅད་ཐམས་ཅད་དུ་མི་གཏོང་བའི་ཕྱིར་མ་བཏང་བ་དང་། ཇི་ལྟར་བླངས་པ་བཞིན་དུ་མཚུངས་པའམ། ལྷག་པར་བརྩོན་འགྲུས་རྗེས་སུ་འཕེལ་བར་བྱེད་པའི་ཕྱིར་ཉམས་པ་མེད་པ་དང༌། སྦྱོར་བ་དང་། ཡུན་རིང་བ་དང་། རྒྱུན་མི་འཆད་པར་བརྩོན་འགྲུས་རྩོམ་པ་ལ་སེམས་མི་འགོང་ཞིང་སྒྱིད་ལུག་པ་མེད་པའི་ཕྱིར་ཞུམ་པ་མེད་པ་དང་། དོན་དང་ལྡན་པའི་ཐབས་ཀྱིས་ཡོངས་སུ་ཟིན་པའི་ཕྱིར་ཕྱིན་ཅི་མ་ལོག་པ་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་རིངས་པའི་ཕྱིར་བྱང་ཆུབ་སེམས་དཔའ་རྣམས་ཀྱི་བརྩོན་འགྲུས་བརྟུན་ཏེ་སྦྱོར་བའོ། །

de la byang chub sems dpa'i skyes bu dam pa'i brtson 'grus gang zhe na/ de ni rnam pa lngar blta bar bya ste/ 'dun pa dang sbyor ba thams cad thams cad du mi gtong ba'i phyir ma btang ba dang / ji ltar blangs pa bzhin du mtshungs pa'am/ lhag par brtson 'grus rjes su 'phel bar byed pa'i phyir nyams pa med pa dang/ sbyor ba dang / yun ring ba dang / rgyun mi 'chad par brtson 'grus rtsom pa la sems mi 'gong zhing sgyid lug pa med pa'i phyir zhum pa med pa dang / don dang ldan pa'i thabs kyis yongs su zin pa'i phyir phyin ci ma log pa dang / bla na med pa yang dag par rdzogs pa'i byang chub tu rings pa'i phyir byang chub sems dpa' rnams kyi brtson 'grus brtun te sbyor ba'o/ /

【R6 一切種精進】【S1 標列】

དེ་ལ་བྱང་ཆུབ་སེམས་དཔའ་རྣམས་ཀྱི་རྣམ་པ་ཐམས་ཅད་ཀྱི་བརྩོན་འགྲུས་གང་ཞེ་ན། དེ་ནི་རྣམ་པ་དྲུག་དང་། རྣམ་པ་བདུན་ཏེ་གཅིག་ཏུ་བསྡུས་ན་རྣམ་པ་བཅུ་གསུམ་དུ་རིག་པར་བྱ་སྟེ།

de la byang chub sems dpa' rnams kyi rnam pa thams cad kyi brtson 'grus gang zhe na/ de ni rnam pa drug dang / rnam pa bdun te gcig tu bsdus na rnam pa bcu gsum du rig par bya ste/

【S2 隨別釋】【T1 六種精進】

རྒྱུན་དུ་སྦྱོར་བའི་ཕྱིར་རྟག་པའི་བརྩོན་འགྲུས་དང་། ལྷུར་སྦྱོར་བའི་ཕྱིར་གུས་པའི་བརྩོན་འགྲུས་དང་། སྔོན་གྱི་རྒྱུའི་སྟོབས་ཀྱིས་བསྐྱེད་པའི་ཕྱིར་རྒྱུ་མཐུན་པའི་བརྩོན་འགྲུས་དང་། སོ་སོར་བརྟགས་ཤིང་བརྟགས་ཤིང་དགེ་བའི་ཕྱོགས་ལ་སྦྱོར་བའི་ཕྱིར་སྦྱོར་བ་ལས་བྱུང་བའི་བརྩོན་འགྲུས་དང་། སྡུག་བསྔལ་གྱི་གནོད་པ་ཐམས་ཅད་ཀྱིས་མི་འཁྲུགས་ཤིང་གཞན་དུ་བསྒྱུར་དུ་མེད་པའི་ཕྱིར་མི་འཁྲུགས་པའི་བརྩོན་འགྲུས་དང་། ཁྱད་པར་ཐོབ་པ་ཆུང་ངུ་དང་། ངན་དོན་ཙམ་གྱིས࿒ཆོག་མི་ཤེས་པའི་ཕྱིར་ཆོག་མི་ཤེས་པའི་བརྩོན་འགྲུས་སོ། །འདི་ནི་རེ་ཞིག་རྣམ་པ་ཐམས་ཅད་ཀྱི་བརྩོན་འགྲུས་རྣམ་པ་དྲུག་སྟེ།

rgyun du sbyor ba'i phyir rtag pa'i brtson 'grus dang / lhur sbyor ba'i phyir gus pa'i brtson 'grus dang / sngon gyi rgyu'i stobs kyis bskyed pa'i phyir rgyu mthun pa'i brtson 'grus dang / so sor brtags shing brtags shing dge ba'i phyogs la sbyor ba'i phyir sbyor ba las byung ba'i brtson 'grus dang / sdug bsngal gyi gnod pa thams cad kyis mi 'khrugs shing gzhan du bsgyur du med pa'i phyir mi 'khrugs pa'i brtson 'grus dang / khyad par thob pa chung ngu dang / ngan don tsam gyis chog mi shes pa'i phyir chog mi shes pa'i brtson 'grus so/ /'di ni re zhig rnam pa thams cad kyi brtson 'grus rnam pa drug ste/

【T2 七種精進】

དེ་དང་ལྡན་ན་བྱང་ཆུབ་སེམས་དཔའ་དགེ་བའི་ཆོས་རྣམས་ལ་བརྩོན་འགྲུས་བརྩམས་པ་དང་། མཐུ་དང་ལྡན་པ་དང་། བརྩོན་འགྲུས་དང་ལྡན་པ་དང་། སྤྲོ་བ་དང་ལྡན་པ་དང་། བརྟུན་པ་བརྟན་པ་དང་། བརྩོན་པ་མི་གཏོང་བ་ཞེས་བྱའོ། །རྣམ་པ་བདུན་ནི་ཕྱི་ཕྱིར་ཞིང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཤས་ཆེར་འདུན་པ་དང་། སྨོན་པ་རྗེས་སུ་འཕེལ་བར་བྱེད་པའི་ཕྱིར་བྱང་ཆུབ་སེམས་དཔའི་བརྩོན་འགྲུས་འདུན་པ་དང་ལྡན་པ་དང་། བརྩོན་འགྲུས་གང་གིས་བྱང་ཆུབ་སེམས་དཔའ་དགེ་བའི་ཆོས་རྣམས་ལ་མཐུན་ཞིང་རྣལ་འབྱོར་དུ་གནས་པར་འགྱུར་ལ། ཉོན་མོངས་པ་དང་ཉེ་བའི་ཉོན་མོངས་པ་གང་ཡང་རུང་བས་སེམས་ཉོན་མོངས་པ་ཅན་དུ་མ་གྱུར་ཞིང༌། ཀུན་ནས་དཀྲིས་པ་མེད་པའི་བྱང་ཆུབ་སེམས་དཔའི་བརྩོན་འགྲུས་གང་མཐུན་པ་དང་ལྡན་པ་དང་། ཉེ་བའི་ཉོན་མོངས་པ་གང་ཡང་རུང་བས་སེམས་ཉེ་བའི་ཉོན་མོངས་པ་ཅན་དུ་གྱུར་ཅིང༌། སེམས་ཀུན་ནས་དཀྲིས་པའི་ཉེ་བའི་ཉོན་མོངས་པ་དེ་སྤང་བའི་ཕྱིར་མགོ་ལ་མེ་འབར་བ་གསོད་པ་ལྟ་བུའི་བརྩོན་འགྲུས་གང་ཡིན་པ་བྱང་ཆུབ་སེམས་དཔའི་བརྩོན་འགྲུས་ཁྱད་པར་ཅན་དང་། རིག་པའི་གནས་ཐམས་ཅད་ཡོངས་སུ་ཚོལ་བའི་ཕྱིར་བྱང་ཆུབ་སེམས་དཔའི་བརྩོན་འགྲུས་ཚོལ་བ་དང་། ཡོངས་སུ་བཙལ་བའི་ཆོས་དེ་དག་ཉིད་ལ་ཇི་ལྟར་མཐུན་པ་དང་། ཇི་ལྟར་འོས་པར་ཆོས་ཀྱི་རྗེས་སུ་མཐུན་པའི་ཆོས་ནན་ཏན་གྱིས་བསྒྲུབ་པའི་ཕྱིར་བྱང་ཆུབ་སེམས་དཔའི་བསླབ་པའི་བརྩོན་འགྲུས་དང་། བྱང་ཆུབ་སེམས་དཔའི་ཕ་རོལ་གྱི་དོན་བྱེད་པའི་བརྩོན་འགྲུས་ནི་སྔ་མ་བཞིན་དུ་རྣམ་པ་བཅུ་གཅིག་ཏུ་བལྟ་བར་བྱའོ། །བདག་ཉིད་ཀྱི་ཡང་དག་པའི་སྦྱོར་བ་ཀུན་ནས་བསྲུང་བ་དང་། འཁྲུལ་པ་ཆོས་བཞིན་དུ་ཕྱིར་འཆོས་པ་ནི་བྱང་ཆུབ་སེམས་དཔའི་བརྩོན་འགྲུས་བདུན་པ་ཡིན་ཏེ།

de dang ldan na byang chub sems dpa' dge ba'i chos rnams la brtson 'grus brtsams pa dang / mthu dang ldan pa dang / brtson 'grus dang ldan pa dang / spro ba dang ldan pa dang / brtun pa brtan pa dang / brtson pa mi gtong ba zhes bya'o/ /rnam pa bdun ni phyi phyir zhing bla na med pa yang dag par rdzogs pa'i byang chub tu shas cher 'dun pa dang / smon pa rjes su 'phel bar byed pa'i phyir byang chub sems dpa'i brtson 'grus 'dun pa dang ldan pa dang / brtson 'grus gang gis byang chub sems dpa' dge ba'i chos rnams la mthun zhing rnal 'byor du gnas par 'gyur la/ nyon mongs pa dang nye ba'i nyon mongs pa gang yang rung bas sems nyon mongs pa can du ma gyur zhing/ kun nas dkris pa med pa'i byang chub sems dpa'i brtson 'grus gang mthun pa dang ldan pa dang / nye ba'i nyon mongs pa gang yang rung bas sems nye ba'i nyon mongs pa can du gyur cing/ sems kun nas dkris pa'i nye ba'i nyon mongs pa de spang ba'i phyir mgo la me 'bar ba gsod pa lta bu'i brtson 'grus gang yin pa byang chub sems dpa'i brtson 'grus khyad par can dang / rig pa'i gnas thams cad yongs su tshol ba'i phyir byang chub sems dpa'i brtson 'grus tshol ba dang / yongs su btsal ba'i chos de dag nyid la ji ltar mthun pa dang / ji ltar 'os par chos kyi rjes su mthun pa'i chos nan tan gyis bsgrub pa'i phyir byang chub sems dpa'i bslab pa'i brtson 'grus dang / byang chub sems dpa'i pha rol gyi don byed pa'i brtson 'grus ni snga ma bzhin du rnam pa bcu gcig tu blta bar bya'o/ /bdag nyid kyi yang dag pa'i sbyor ba kun nas bsrung ba dang / 'khrul pa chos bzhin du phyir 'chos pa ni byang chub sems dpa'i brtson 'grus bdun pa yin te/

【S3 結】

རྣམ་པ་བཅུ་གསུམ་པོ་དེ་དག་ནི་བྱང་ཆུབ་སེམས་དཔའི་རྣམ་པ་ཐམས་ཅད་ཀྱི་བརྩོན་འགྲུས་ཞེས་བྱའོ། །

rnam pa bcu gsum po de dag ni byang chub sems dpa'i rnam pa thams cad kyi brtson 'grus zhes bya'o/ /

【R7-8 遂求精進與此世他世樂精進】

བྱང་ཆུབ་སེམས་དཔའ་རྣམས་ཀྱི་ཕོངས་ཤིང་འདོད་པའི་བརྩོན་འགྲུས་དང་། འདི་དང་གཞན་དུ་བདེ་བར་འགྱུར་བའི་བརྩོན་འགྲུས་ནི་བཟོད་པ་བཞིན་དུ་བལྟ་བར་བྱའོ། །དེ་ལ་བྱེ་བྲག་ནི་འདི་ཡོད་དེ། དེར་བཟོད་པ་ཞེས་བྱ་བ་གང་ཡིན་པ་དེ་འདིར་བརྩོན་འགྲུས་མངོན་པར་སྤྲོ་བ་ཞེས་བརྗོད་པར་བྱའོ། །

byang chub sems dpa' rnams kyi phongs shing 'dod pa'i brtson 'grus dang / 'di dang gzhan du bde bar 'gyur ba'i brtson 'grus ni bzod pa bzhin du blta bar bya'o/ /de la bye brag ni 'di yod de/ der bzod pa zhes bya ba gang yin pa de 'dir brtson 'grus mngon par spro ba zhes brjod par bya'o/ /

【R9 清淨精進】

དེ་ལ་བྱང་ཆུབ་སེམས་དཔའི་རྣམ་པར་དག་པའི་བརྩོན་འགྲུས་གང་ཞེ་ན། དེ་ནི་མདོར་བསྡུ་ན་རྣམ་པ་བཅུར་རིག་པར་བྱ་སྟེ། འཚམ་པ་དང་། གོམས་པ་དང་། མི་གཡེལ་བ་དང་། ལེགས་པར་ཟིན་པ་དང་། དུས་སུ་གོམས་པར་བརྩོན་པ་དང་། མཚན་མ་རྟོགས་པ་དང་ལྡན་པ་དང་། ཞུམ་པ་མེད་པ་དང་། མི་ལྡན་པ་མེད་པ་དང་། སྙོམས་པ་དང་། བྱང་ཆུབ་ཆེན་པོར་ཡོངས་སུ་བསྔོ་བ་སྟེ། འདི་ལ་བྱང་ཆུབ་སེམས་དཔའ་ཉེ་བའི་ཉོན་མོངས་པ་གང་དང་གང་གིས་ཤིན་ཏུ་གནོད་པར་གྱུར་པའི࿒ཉེས་པའི་ཉོན་མོངས་པ་དེ་དང་དེ་སྤང་བའི་ཕྱིར་འཚམ་པའི་གཉེན་པོ་བསྟེན་ཏེ། འདོད་པ་ལ་འདོད་ཆགས་ཀྱི་གཉེན་པོར་མི་སྡུག་པ་སྒོམ་པ་དང་། གནོད་སེམས་ཀྱི་གཉེན་པོར་བྱམས་པ་དང་། གཏི་མུག་གི་གཉེན་པོར་རྐྱེན་འདི་པ་ཉིད་ཀྱི་རྟེན་ཅིང་འབྲེལ་པར་འབྱུང་བ་སྒོམ་པ་དང་། རྣམ་པར་རྟོག་པའི་གཉེན་པོར་དབུགས་དབྱུང་བ་དང་། རྔུབ་པ་དྲན་པ་དང་། ང་རྒྱལ་གྱི་གཉེན་པོར་ཁམས་རབ་ཏུ་དབྱེ་བ་སྒོམ་པ་དང་། དེ་ལྟ་བུ་དང་མཐུན་པ་རྣམས་ནི་བྱང་ཆུབ་སེམས་དཔའི་འཚམ་པའི་བརྩོན་འགྲུས་ཞེས་བྱའོ། །འདི་ལྟ་སྟེ་གདམས་པ་དང་། རྗེས་སུ་བསྟན་པ་ལ་སེམས་གནས་པར་བྱ་བའི་ཕྱིར། བྱང་ཆུབ་སེམས་དཔའ་ལས་དང་པོ་པ་ལས་ཐོག་མ་པའི་བརྩོན་འགྲུས་དང་ལྡན་པ་མ་ཡིན་ཏེ། སྦྱོར་བ་གོམས་པ་ཡིན་ཞིང་། སྦྱོར་བ་འདྲིས་པ་འདི་ནི་བྱང་ཆུབ་སེམས་དཔའི་གོམས་པའི་བརྩོན་འགྲུས་ཞེས་བྱའོ། །བྱང་ཆུབ་སེམས་དཔའི་གདམས་པ་དང་། རྗེས་སུ་བསྟན་པ་ལ་སེམས་གནས་པ་ལས་བརྩམས་ཏེ། སྦྱོར་བ་ལ་གོམས་པ་མ་ཡིན་ཞིང་། བྱང་ཆུབ་སེམས་དཔའ་ལས་དང་པོ་པ་ཉིད་ཡིན་བཞིན་དུ། རྟག་ཏུ་གུས་པར་སྦྱོར་བའི་ཕྱིར། སྦྱོར་བ་དེ་ལ་མི་གཡེལ་བར་སྦྱོར་བ་ཡིན་ཏེ། འདི་ནི་བྱང་ཆུབ་སེམས་དཔའི་མི་གཡེལ་བའི་བརྩོན་འགྲུས་ཞེས་བྱའོ། །ཡང་བྱང་ཆུབ་སེམས་དཔའ་བླ་མ་རྣམས་ལས་སམ། བདག་ཉིད་ཀྱིས་མང་དུ་ཐོས་པའི་སྟོབས་བསྐྱེད་པས་ཕྱིན་ཅི་མ་ལོག་པར་ཟིན་པས་སེམས་གནས་པར་བྱ་བའི་ཕྱིར། བརྩོན་འགྲུས་རྩོམ་པ་འདི་ནི་བྱང་ཆུབ་སེམས་དཔའི་ལེགས་པར་ཟིན་པའི་བརྩོན་འགྲུས་ཞེས་བྱའོ། །ཡང་བྱང་ཆུབ་སེམས་དཔའ་དེ་ལྟར་ཕྱིན་ཅི་མ་ལོག་པར་ཟིན་པས་ཞི་གནས་ཀྱི་དུས་སུ་ནི་ཞི་གནས་སྒོམ་ལ། རབ་ཏུ་འཛིན་པའི་དུས་སུ་ནི་སེམས་རབ་ཏུ་འཛིན་ཅིང་། བཏང་སྙོམས་ཀྱི་དུས་སུ་ནི་བཏང་སྙོམས་སྒོམ་པ་འདི་ནི་དེའི་དུས࿒བརྩོན་པའི་བརྩོན་འགྲུས་ཞེས་བྱའོ། །ཡང་བྱང་ཆུབ་སེམས་དཔའ་ཞི་གནས་དང་། རབ་ཏུ་འཛིན་པ་དང་། བཏང་སྙོམས་ཀྱི་མཚན་མ་རྣམས་དང་ཏིང་ངེ་འཛིན་ལ་འཇུག་པ་དང་། ཏིང་ངེ་འཛིན་ལ་གནས་པ་དང་། ལྡང་བའི་མཚན་མ་རྣམས་ཤེས་པ་དང་། མི་བརྗེད་པ་དང་། རྟོགས་པར་བྱ་བའི་ཕྱིར་རྟག་ཏུ་བྱེད་ཅིང་། གུས་པར་བྱེད་པ་འདི་ནི་བྱང་ཆུབ་སེམས་དཔའི་མཚན་མར་རྟོགས་པའི་བརྩོན་འགྲུས་ཞེས་བྱའོ། །ཡང་བྱང་ཆུབ་སེམས་དཔའ་རྣམས་ཀྱི་བརྩོན་འགྲུས་རྩོམ་པ་མཆོག་ཏུ་རྒྱ་ཆེ་ཞིང་མཆོག་ཏུ་ཟབ་ལ། བསམ་གྱིས་མི་ཁྱབ་ཅིང་། དཔག་ཏུ་མེད་པ་དག་བསྟན་པ་ཐོས་ན། བདག་ཉིད་ལ་ཁྱད་དུ་མི་གསོད་ཅིང་། སེམས་ཞུམ་པར་ཡང་མི་བྱེད་ལ། ཁྱད་པར་ཐོབ་པ་ཆུང་ངུ་ཙམ་དང་། ངན་ངོན་ཙམ་གྱིས་ཀྱང་ཆོག་པར་མི་འཛིན་ཏེ། གོང་དུ་མི་འབད་པར་མི་བྱེད་པ་འདི་ནི་བྱང་ཆུབ་སེམས་དཔའི་ཞུམ་པ་མེད་པའི་བརྩོན་འགྲུས་ཞེས་བྱའོ། །ཡང་བྱང་ཆུབ་སེམས་དཔའ་དུས་དུས་སུ་དབང་པོའི་སྒོ་རྣམས་སྲུང་ཞིང་། ཟས་ཀྱི་ཚོད་རིག་པ་དང་། ནམ་གྱི་ཆ་སྟོད་དང࿒ནམ་གྱི་ཆ་སྨད་ལ་མི་ཉལ་བར་རྗེས་སུ་བརྩོན་པ་དང་། ཤེས་བཞིན་དུ་གནས་པ་དང་། དེ་ལྟ་བུ་དང་མཐུན་པའི་ཏིང་ངེ་འཛིན་གྱི་ཚོགས་རྣམས་ཡང་དག་པར་བླངས་ཏེ། འདུག་ཅིང་དེ་རྣམས་ལ་བརྩོན་པར་ཡང་བྱེད་ཅིང་ཕྱིན་ཅི་མ་ལོག་པའི་དོན་དང་ལྡན་པ་ཐམས་ཅད་ལ་འབད་པ་རྩོམ་པ་འདི་ནི་བྱང་ཆུབ་སེམས་དཔའི་མི་ལྡན་པ་མེད་པའི་བརྩོན་འགྲུས་ཞེས་བྱའོ། །ཡང་བྱང་ཆུབ་སེམས་དཔའ་ཧ་ཅང་ཡང་མི་ཞུམ། ཧ་ཅང་ཡང་བརྟུན་མི་ངས་པར་བརྩོན་འགྲུས་རྩོམ་སྟེ། སྦྱོར་བ་སྙོམས་པར་བྱེད་ཅིང་། བརྩམ་པར་བྱ་བ་ཐམས་ཅད་ལ་སྙོམས་པར་གུས་པར་བྱེད་པ་འདི་ནི་བྱང་ཆུབ་སེམས་དཔའི་སྙོམས་པའི་བརྩོན་འགྲུས་ཞེས་བྱའོ། །ཡང་བྱང་ཆུབ་སེམས་དཔའ་བརྩོན་འགྲུས་རྩོམ་པ་མངོན་པར་འདུ་བྱེད་པ་ཐམས་ཅད་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་བསྔོ་བ་འདི་ནི་བྱང་ཆུབ་སེམས་དཔའི་ཡང་དག་པའི་ཡོངས་སུ་བསྔོ་བའི་བརྩོན་འགྲུས་ཞེས་བྱ་བ་སྟེ།

de la byang chub sems dpa'i rnam par dag pa'i brtson 'grus gang zhe na/ de ni mdor bsdu na rnam pa bcur rig par bya ste/ 'tsham pa dang / goms pa dang / mi g.yel ba dang / legs par zin pa dang / dus su goms par brtson pa dang / mtshan ma rtogs pa dang ldan pa dang / zhum pa med pa dang / mi ldan pa med pa dang / snyoms pa dang / byang chub chen por yongs su bsngo ba ste/ 'di la byang chub sems dpa' nye ba'i nyon mongs pa gang dang gang gis shin tu gnod par gyur pa'i nyes pa'i nyon mongs pa de dang de spang ba'i phyir 'tsham pa'i gnyen po bsten te/ 'dod pa la 'dod chags kyi gnyen por mi sdug pa sgom pa dang / gnod sems kyi gnyen por byams pa dang / gti mug gi gnyen por rkyen 'di pa nyid kyi rten cing 'brel par 'byung ba sgom pa dang / rnam par rtog pa'i gnyen por dbugs dbyung ba dang / rngub pa dran pa dang / nga rgyal gyi gnyen por khams rab tu dbye ba sgom pa dang / de lta bu dang mthun pa rnams ni byang chub sems dpa'i 'tsham pa'i brtson 'grus zhes bya'o/ /'di lta ste gdams pa dang / rjes su bstan pa la sems gnas par bya ba'i phyir/ byang chub sems dpa' las dang po pa las thog ma pa'i brtson 'grus dang ldan pa ma yin te/ sbyor ba goms pa yin zhing / sbyor ba 'dris pa 'di ni byang chub sems dpa'i goms pa'i brtson 'grus zhes bya'o/ /byang chub sems dpa'i gdams pa dang / rjes su bstan pa la sems gnas pa las brtsams te/ sbyor ba la goms pa ma yin zhing / byang chub sems dpa' las dang po pa nyid yin bzhin du/ rtag tu gus par sbyor ba'i phyir/ sbyor ba de la mi g.yel bar sbyor ba yin te/ 'di ni byang chub sems dpa'i mi g.yel ba'i brtson 'grus zhes bya'o/ /yang byang chub sems dpa' bla ma rnams las sam/ bdag nyid kyis mang du thos pa'i stobs bskyed pas phyin ci ma log par zin pas sems gnas par bya ba'i phyir/ brtson 'grus rtsom pa 'di ni byang chub sems dpa'i legs par zin pa'i brtson 'grus zhes bya'o/ /yang byang chub sems dpa' de ltar phyin ci ma log par zin pas zhi gnas kyi dus su ni zhi gnas sgom la/ rab tu 'dzin pa'i dus su ni sems rab tu 'dzin cing / btang snyoms kyi dus su ni btang snyoms sgom pa 'di ni de'i dus brtson pa'i brtson 'grus zhes bya'o/ /yang byang chub sems dpa' zhi gnas dang / rab tu 'dzin pa dang / btang snyoms kyi mtshan ma rnams dang ting nge 'dzin la 'jug pa dang / ting nge 'dzin la gnas pa dang / ldang ba'i mtshan ma rnams shes pa dang / mi brjed pa dang / rtogs par bya ba'i phyir rtag tu byed cing / gus par byed pa 'di ni byang chub sems dpa'i mtshan mar rtogs pa'i brtson 'grus zhes bya'o/ /yang byang chub sems dpa' rnams kyi brtson 'grus rtsom pa mchog tu rgya che zhing mchog tu zab la/ bsam gyis mi khyab cing / dpag tu med pa dag bstan pa thos na/ bdag nyid la khyad du mi gsod cing / sems zhum par yang mi byed la/ khyad par thob pa chung ngu tsam dang / ngan ngon tsam gyis kyang chog par mi 'dzin te/ gong du mi 'bad par mi byed pa 'di ni byang chub sems dpa'i zhum pa med pa'i brtson 'grus zhes bya'o/ /yang byang chub sems dpa' dus dus su dbang po'i sgo rnams srung zhing / zas kyi tshod rig pa dang / nam gyi cha stod dang nam gyi cha smad la mi nyal bar rjes su brtson pa dang / shes bzhin du gnas pa dang / de lta bu dang mthun pa'i ting nge 'dzin gyi tshogs rnams yang dag par blangs te/ 'dug cing de rnams la brtson par yang byed cing phyin ci ma log pa'i don dang ldan pa thams cad la 'bad pa rtsom pa 'di ni byang chub sems dpa'i mi ldan pa med pa'i brtson 'grus zhes bya'o/ /yang byang chub sems dpa' ha cang yang mi zhum/ ha cang yang brtun mi ngas par brtson 'grus rtsom ste/ sbyor ba snyoms par byed cing / brtsam par bya ba thams cad la snyoms par gus par byed pa 'di ni byang chub sems dpa'i snyoms pa'i brtson 'grus zhes bya'o/ /yang byang chub sems dpa' brtson 'grus rtsom pa mngon par 'du byed pa thams cad bla na med pa yang dag par rdzogs pa'i byang chub tu yongs su bsngo ba 'di ni byang chub sems dpa'i yang dag pa'i yongs su bsngo ba'i brtson 'grus zhes bya ba ste/

【P3 結】

བྱང་ཆུབ་སེམས་དཔའ་རྣམས་ཀྱི་བརྩོན་འགྲུས། བརྩོན་འགྲུས་ཀྱི་ངོ་བོ་ཉིད་ནས་རྣམ་པར་དག་པའི་བར་གྱི་བརྩོན་འགྲུས་འདི་དག་ནི་བྱང་ཆུབ་ཆེན་པོའི་འབྲས་བུ་འབྱུང་བ་སྟེ། དེ་ལ་བརྟེན་ནས་བྱང་ཆུབ་སེམས་དཔའ་རྣམས་བརྩོན་འགྲུས་ཀྱི་ཕ་རོལ་ཏུ་ཕྱིན་པ་ཡོངས་སུ་རྫོགས་པར་བྱས་ཏེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་སོ། །མངོན་པར་རྫོགས་པར་འཚང་རྒྱ་བར་འགྱུར་རོ། །མངོན་པར་རྫོགས་པར་འཚང་རྒྱའོ༑ །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་བརྩོན་འགྲུས་ཀྱི་ལེའུ་སྟེ་བཅུ་གཉིས་པའོ།། །།

byang chub sems dpa' rnams kyi brtson 'grus/ brtson 'grus kyi ngo bo nyid nas rnam par dag pa'i bar gyi brtson 'grus 'di dag ni byang chub chen po'i 'bras bu 'byung ba ste/ de la brten nas byang chub sems dpa' rnams brtson 'grus kyi pha rol tu phyin pa yongs su rdzogs par byas te/ bla na med pa yang dag par rdzogs pa'i byang chub mngon par rdzogs par sangs rgyas so/ /mngon par rdzogs par 'tshang rgya bar 'gyur ro/ /mngon par rdzogs par 'tshang rgya'o| /byang chub sems dpa'i sa'i gzhi'i rnal 'byor gyi gnas las brtson 'grus kyi le'u ste bcu gnyis pa'o// //

【O13 靜慮品】【P1 問】

〔藏譯無〕

[〔藏譯無〕]

【P2 解】【Q1 頌及長行總說綱要開九章門】

སྡོམ་ནི་སྔ་མ་བཞིན་དུ་རིག་པར་བྱའོ། །

sdom ni snga ma bzhin du rig par bya'o/ /

〔案：嗢拖南，如前「戒品」所說。〕

[〔案：嗢拖南，如前「戒品」所說。〕]

【Q2 依章廣辨】【R1 自性靜慮】

དེ་ལ་བྱང་ཆུབ་སེམས་དཔའ་རྣམས་ཀྱི་བསམ་གཏན་གྱི་ངོ་བོ་ཉིད་གང་ཞེ་ན། བྱང་ཆུབ་སེམས་དཔའི་སྡེ་སྣོད་ཐོས་པ་དང་། བསམ་པ་སྔོན་དུ་འགྲོ་བའི་བྱང་ཆུབ་སེམས་དཔའ་རྣམས་ཀྱི་འཇིག་རྟེན་དང་འཇིག་རྟེན་ལས་འདས་པའི་སེམས་རྩེ་གཅིག་པ་དགེ་བའི་སེམས་གནས་པ་ཞི་གནས་ཀྱི་ཕྱོགས་སམ། ལྷག་མཐོང་གི་ཕྱོགས་སམ། ཟུང་དུ་འབྲེལ་བར་འཇུག་པའི་ལམ་དེ་གཉི་གའི་ཕྱོགས་གང་ཡིན་པ་སྟེ། འདི་ནི་བྱང་ཆུབ་སེམས་དཔའ་རྣམས་ཀྱི་བསམ་གཏན་གྱི་ངོ་བོ་ཉིད་དུ་རིག་པར་བྱའོ། །

de la byang chub sems dpa' rnams kyi bsam gtan gyi ngo bo nyid gang zhe na/ byang chub sems dpa'i sde snod thos pa dang / bsam pa sngon du 'gro ba'i byang chub sems dpa' rnams kyi 'jig rten dang 'jig rten las 'das pa'i sems rtse gcig pa dge ba'i sems gnas pa zhi gnas kyi phyogs sam/ lhag mthong gi phyogs sam/ zung du 'brel bar 'jug pa'i lam de gnyi ga'i phyogs gang yin pa ste/ 'di ni byang chub sems dpa' rnams kyi bsam gtan gyi ngo bo nyid du rig par bya'o/ /

【R2 一切靜慮】【S1 標列】

དེ་ལ་བྱང་ཆུབ་སེམས་དཔའ་རྣམས་ཀྱི་བསམ་གཏན་ཐམས་ཅད་གང་ཞེ་ན། དེ་ནི་རྣམ་པ་གཉིས་སུ་རིག་པར་བྱ་སྟེ། འཇིག་རྟེན་པའི་དང་། འཇིག་རྟེན་ལས་འདས་པའི་འོ། །དེ་ཡང་ཅི་རིགས་པར་རྣམ་པ་གསུམ་དུ་རིག་པར་བྱ་སྟེ། ཚེ་འདི་ལ་བདེ་བར་གནས་པར་བྱ་བའི་བསམ་གཏན་དང་། བྱང་ཆུབ་སེམས་དཔའི་ཏིང་ངེ་འཛིན་གྱི་ཡོན་ཏན་སྒྲུབ་པའི་བསམ་གཏན་དང་། སེམས་ཅན་གྱི་དོན་བྱ་བའི་བསམ་གཏན་ནོ། །

de la byang chub sems dpa' rnams kyi bsam gtan thams cad gang zhe na/ de ni rnam pa gnyis su rig par bya ste/ 'jig rten pa'i dang / 'jig rten las 'das pa'i 'o/ /de yang ci rigs par rnam pa gsum du rig par bya ste/ tshe 'di la bde bar gnas par bya ba'i bsam gtan dang / byang chub sems dpa'i ting nge 'dzin gyi yon tan sgrub pa'i bsam gtan dang / sems can gyi don bya ba'i bsam gtan no/ /

【S2 隨別釋】【T1 現法樂住靜慮】

དེ་ལ་བྱང་ཆུབ་སེམས་དཔའ་རྣམས་ཀྱི་བསམ་གཏན་རྣམ་པར་རྟོག་པ་ཐམས་ཅད་དང་བྲལ་བ། ལུས་དང་སེམས་ཀྱིས་ཤིན་ཏུ་སྦྱངས་བ་སྐྱེད་པ། མཆོག་ཏུ་རབ་ཏུ་ཞི་བ། རློམ་སེམས་དང་བྲལ་བ། རོ་མྱང་བ་མེད་པ་དང༌། མཚན་མ་ཐམས་ཅད་དང་བྲལ་བ་གང་ཡིན་པ་འདི་ནི་དེ་དག་གི་ཚེ་འདི་ལ་བདེ་བར་གནས་པ་ཡིན་པར་རིག་པར་བྱའོ། །

de la byang chub sems dpa' rnams kyi bsam gtan rnam par rtog pa thams cad dang bral ba/ lus dang sems kyis shin tu sbyangs ba skyed pa/ mchog tu rab tu zhi ba/ rlom sems dang bral ba/ ro myang ba med pa dang/ mtshan ma thams cad dang bral ba gang yin pa 'di ni de dag gi tshe 'di la bde bar gnas pa yin par rig par bya'o/ /

【T2 能引菩薩等持功德靜慮】【U1 明不共德】

དེ་ལ་བྱང་ཆུབ་སེམས་དཔའ་རྣམས་ཀྱི་བསམ་གཏན་སྟོབས་བཅུའི་རིགས་ཀྱིས་བསྡུས་པའི་ཏིང་ངེ་འཛིན་རྣམ་པ་སྣ་ཚོགས་བསམ་གྱིས་མི་ཁྱབ་ཅིང་ཚད་མེད་པ་སྒྲུབ་པར་བྱེད་པ་གང་ཡིན་པ་དང་། ཏིང་ངེ་འཛིན་གང་དག་ཉན་ཐོས་དང་། རང་སངས་རྒྱས་རྣམས་ཀྱིས་ཀྱང་མིང་ཡང་མི་ཤེས་ན་སྙོམས་པར་འཇུག་པར་ལྟ་ག་ལ་འགྱུར་བ་དང་།

de la byang chub sems dpa' rnams kyi bsam gtan stobs bcu'i rigs kyis bsdus pa'i ting nge 'dzin rnam pa sna tshogs bsam gyis mi khyab cing tshad med pa sgrub par byed pa gang yin pa dang / ting nge 'dzin gang dag nyan thos dang / rang sangs rgyas rnams kyis kyang ming yang mi shes na snyoms par 'jug par lta ga la 'gyur ba dang /

【U2 明共二乘德】

བྱང་ཆུབ་སེམས་དཔའ་རྣམ་པར་ཐར་པ་དང་། ཟིལ་གྱིས་ནོན་པའི་སྐྱེ་མཆེད་དང་། ཟད་པར་གྱི་སྐྱེ་མཆེད་རྣམས་དང་། སོ་སོ་ཡང་དག་པར་རིག་པ་དང་། ཉོན་མོངས་པ་མེད་པ་དང་། སྨོན་གནས་ཤེས་པ་ལ་སོགས་པའི་ཡོན་ཏན་ཉན་ཐོས་དང་། ཐུན་མོང་པ་རྣམས་མངོན་པར་སྒྲུབ་པར་བྱེད་པ་གང་ཡིན་པ་དེ་ནི་བྱང་ཆུབ་སེམས་དཔའི་ཏིང་ངེ་འཛིན་གྱི་ཡོན་ཏན་སྒྲུབ་པའི་བསམ་གཏན་ཡིན་པར་རིག་པར་བྱའོ། །

byang chub sems dpa' rnam par thar pa dang / zil gyis non pa'i skye mched dang / zad par gyi skye mched rnams dang / so so yang dag par rig pa dang / nyon mongs pa med pa dang / smon gnas shes pa la sogs pa'i yon tan nyan thos dang / thun mong pa rnams mngon par sgrub par byed pa gang yin pa de ni byang chub sems dpa'i ting nge 'dzin gyi yon tan sgrub pa'i bsam gtan yin par rig par bya'o/ /

【T3 饒益有情靜慮】

བྱང་ཆུབ་སེམས་དཔའི་སེམས་ཅན་གྱི་དོན་བྱ་བའི་བསམ་གཏན་ནི་རྣམ་པ་བཅུ་གཅིག་སྟེ། སྔ་མ་བཞིན་དུ་རིག་པར་བྱའོ༑ །བསམ་གཏན་གང་ལ་བརྟེན་ན། བྱང་ཆུབ་སེམས་དཔའ་སེམས་ཅན་རྣམས་ཀྱི་བྱ་བ་དོན་དང་ལྡན་པ་དག་ལ་གྲོགས་སུ་འགྲོ་བ་དང་། སེམས་ཅན་སྡུག་བསྔལ་བ་རྣམས་ཀྱི་སྡུག་བསྔལ་སེལ་བ་དང་། རིགས་པར་སྟོན་པ་དང་། བྱས་པ་གཟོ་ཞིང་བྱས་པ་ཚོར་བ་སྟེ། ཕན་འདོགས་པ་རྣམས་ལ་ལན་དུ་ཕན་འདོགས་པ་དང་། འཇིགས་པ་རྣམས࿒ལས་སྲུང་བ་དང་། སྡུག་བསྔལ་བར་གནས་པ་རྣམས་ཀྱི་མྱ་ངན་སེལ་བ་དང་། ཡོ་བྱད་མེད་པ་རྣམས་ལ་ཡོ་བྱད་སྟོབས་པ་དང་། ཡང་དག་པའི་འཁོར་ལེགས་པར་སྡུད་པ་དང་། སེམས་དང་མཐུན་པར་འཇུག་པ་དང་། ཡང་དག་པའི་ཡོན་ཏན་རྣམས་ཀྱིས་དགའ་བར་བྱེད་པ་དང་། ལེགས་པར་ཚར་གཅོད་པ་དང་། རྫུ་འཕྲུལ་གྱིས་སྐྲག་པར་བྱེད་པ་དང་། འདུན་པར་བྱེད་པ་སྟེ། འདི་དག་ཐམས་ཅད་གཅིག་ཏུ་བསྡུས་པ་ནི་བྱང་ཆུབ་སེམས་དཔའ་རྣམས་ཀྱི་བསམ་གཏན་ཐམས་ཅད་ཅེས་བྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

byang chub sems dpa'i sems can gyi don bya ba'i bsam gtan ni rnam pa bcu gcig ste/ snga ma bzhin du rig par bya'o| /bsam gtan gang la brten na/ byang chub sems dpa' sems can rnams kyi bya ba don dang ldan pa dag la grogs su 'gro ba dang / sems can sdug bsngal ba rnams kyi sdug bsngal sel ba dang / rigs par ston pa dang / byas pa gzo zhing byas pa tshor ba ste/ phan 'dogs pa rnams la lan du phan 'dogs pa dang / 'jigs pa rnams las srung ba dang / sdug bsngal bar gnas pa rnams kyi mya ngan sel ba dang / yo byad med pa rnams la yo byad stobs pa dang / yang dag pa'i 'khor legs par sdud pa dang / sems dang mthun par 'jug pa dang / yang dag pa'i yon tan rnams kyis dga' bar byed pa dang / legs par tshar gcod pa dang / rdzu 'phrul gyis skrag par byed pa dang / 'dun par byed pa ste/ 'di dag thams cad gcig tu bsdus pa ni byang chub sems dpa' rnams kyi bsam gtan thams cad ces bya ste/ 'di las gong na yang med do/ /'di las lhag pa yang med do/ /

【R3 難行靜慮】【S1 標列】

དེ་ལ་བྱང་ཆུབ་སེམས་དཔའ་རྣམས་ཀྱི་དཀའ་བའི་བསམ་གཏན་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ།

de la byang chub sems dpa' rnams kyi dka' ba'i bsam gtan gang zhe na/ de ni rnam pa gsum du blta bar bya ste/

【S2 隨別釋】【T1 第一難行靜慮】

བྱང་ཆུབ་སེམས་དཔའ་རྣམས་བསམ་གཏན་ལ་གནས་པ་མངོན་པར་སྒྲུབ་པ་རྒྱ་ཆེན་པོ་རྣམ་པ་སྣ་ཚོགས་ཤིན་ཏུ་འདྲེས་པ་དག་གིས་གནས་ནས། རང་དགར་བསམ་གཏན་གྱི་བདེ་བ་མཆོག་དེ་བཟློག་སྟེ། སོ་སོར་བརྟགས་ནས། སེམས་ཅན་རྣམས་ལ་སྙིང་བརྩེ་བས་སེམས་ཅན་གྱི་དོན་བྱ་བ་མང་པོ་དག་དང་། སེམས་ཅན་ཡོངས་སུ་སྨིན་པར་བྱ་བ་ཡང་དག་པར་མཐོང་ནས། འདོད་པའི་ཁམས་རྣམས་སུ་སྐྱེ་བར་བྱེད་པ་གང་ཡིན་པ་འདི་ནི་བྱང་ཆུབ་སེམས་དཔའ་རྣམས་ཀྱི་དཀའ་བའི་བསམ་གཏན་དང་པོ་ཡིན་པར་རིག་པར་བྱའོ། །

byang chub sems dpa' rnams bsam gtan la gnas pa mngon par sgrub pa rgya chen po rnam pa sna tshogs shin tu 'dres pa dag gis gnas nas/ rang dgar bsam gtan gyi bde ba mchog de bzlog ste/ so sor brtags nas/ sems can rnams la snying brtse bas sems can gyi don bya ba mang po dag dang / sems can yongs su smin par bya ba yang dag par mthong nas/ 'dod pa'i khams rnams su skye bar byed pa gang yin pa 'di ni byang chub sems dpa' rnams kyi dka' ba'i bsam gtan dang po yin par rig par bya'o/ /

【T2 第二難行靜慮】

ཡང་བྱང་ཆུབ་སེམས་དཔའ་བསམ་གཏན་ལ་བརྟེན་ནས། བྱང་ཆུབ་སེམས་དཔའི་བསམ་གཏན་དཔག་ཏུ་མེད་གྲངས་མེད་བསམ་གྱིས་མི་ཁྱབ་པ་ཉན་ཐོས་དང་རང་སངས་རྒྱས་ཀྱི་ཡུལ་ཐམས་ཅད་ལས་ཡང་དག་པར་འདས་པ་མངོན་པར་སྒྲུབ་པ་གང་ཡིན་པ་འདི་ནི། བྱང་ཆུབ་སེམས་དཔའི་དཀའ་བའི་བསམ་གཏན་གཉིས་པ་ཡིན་པར་རིག་པར་བྱའོ། །

yang byang chub sems dpa' bsam gtan la brten nas/ byang chub sems dpa'i bsam gtan dpag tu med grangs med bsam gyis mi khyab pa nyan thos dang rang sangs rgyas kyi yul thams cad las yang dag par 'das pa mngon par sgrub pa gang yin pa 'di ni/ byang chub sems dpa'i dka' ba'i bsam gtan gnyis pa yin par rig par bya'o/ /

【T3 第三難行靜慮】

ཡང་བྱང་ཆུབ་སེམས་དཔའ་བསམ་གཏན་ལ་བརྟེན་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་བྱེད་པ་གང་ཡིན་པ་འདི་ནི། བྱང་ཆུབ་སེམས་དཔའི་དཀའ་བའི་བསམ་གཏན་གསུམ་པ་ཡིན་པར་རིག་པར་བྱའོ། །

yang byang chub sems dpa' bsam gtan la brten nas/ bla na med pa yang dag par rdzogs pa'i byang chub mngon par rdzogs par 'tshang rgya bar byed pa gang yin pa 'di ni/ byang chub sems dpa'i dka' ba'i bsam gtan gsum pa yin par rig par bya'o/ /

【R4 一切門靜慮】

དེ་ལ་ཐམས་ཅད་ཀྱི་སྒོ་ནས་བསམ་གཏན་གང་ཞེ་ན། རྣམ་པ་བཞིར་བལྟ་བར་བྱ་སྟེ། རྟོག་པ་དང་བཅས་དཔྱོད་པ་དང་བཅས་པ་དང་། དགའ་བ་དང་ལྡན་པ་དང་། ཚིམ་པའི་བདེ་བ་དང་ལྡན་པ་དང་། བཏང་སྙོམས་དང་ལྡན་པའོ། །

de la thams cad kyi sgo nas bsam gtan gang zhe na/ rnam pa bzhir blta bar bya ste/ rtog pa dang bcas dpyod pa dang bcas pa dang / dga' ba dang ldan pa dang / tshim pa'i bde ba dang ldan pa dang / btang snyoms dang ldan pa'o/ /

【R5 善士靜慮】

དེ་ལ་བྱང་ཆུབ་སེམས་དཔའི་སྐྱེས་བུ་དམ་པའི་བསམ་གཏན་གང་ཞེ་ན། དེ་ནི་རྣམ་པ་ལྔར་བལྟ་བར་བྱ་སྟེ། རོ་མྱང་བ་མེད་པ་དང་། བྱམས་པ་དང་ལྡན་པ་དང་། སྙིང་རྗེ་དང་ལྡན་པ་དང་། དགའ་བ་དང་ལྡན་པ་དང་། བཏང་སྙོམས་དང་ལྡན་པའོ། །

de la byang chub sems dpa'i skyes bu dam pa'i bsam gtan gang zhe na/ de ni rnam pa lngar blta bar bya ste/ ro myang ba med pa dang / byams pa dang ldan pa dang / snying rje dang ldan pa dang / dga' ba dang ldan pa dang / btang snyoms dang ldan pa'o/ /

【R6 一切種靜慮】【S1 總說】

དེ་ལ་བྱང་ཆུབ་སེམས་དཔའི་རྣམ་པ་ཐམས་ཅད་ཀྱི་བསམ་གཏན་གང་ཞེ་ན། དེ་ནི་རྣམ་པ་དྲུག་དང་རྣམ་པ་བདུན་ཏེ། གཅིག་ཏུ་བསྡུས་ན་རྣམ་པ་བཅུ་གསུམ་ཡོད་པར་རིག་པར་བྱ་སྟེ།

de la byang chub sems dpa'i rnam pa thams cad kyi bsam gtan gang zhe na/ de ni rnam pa drug dang rnam pa bdun te/ gcig tu bsdus na rnam pa bcu gsum yod par rig par bya ste/

【S2 別釋】【T1 六種靜慮】

དགེ་བའི་བསམ་གཏན་དང་། སྤྲུལ་པ་སྤྲུལ་པའི་ཕྱིར་ལུང་དུ་མ་བསྟན་པའི་བསམ་གཏན་དང་། ཞི་གནས་ཀྱི་ཕྱོགས་དང་། ལྷག་མཐོང་གི་ཕྱོགས་དང་། བདག་དང་གཞན་གྱི་དོན་ལེགས་པར་ངེས་པར་བསམ་པའི་བསམ་གཏན་དང་། མངོན་པར་ཤེས་པའི་མཐུ་ཡོན་ཏན་མངོན་པར་སྒྲུབ་པའི་བསམ་གཏན་དང་།

dge ba'i bsam gtan dang / sprul pa sprul pa'i phyir lung du ma bstan pa'i bsam gtan dang / zhi gnas kyi phyogs dang / lhag mthong gi phyogs dang / bdag dang gzhan gyi don legs par nges par bsam pa'i bsam gtan dang / mngon par shes pa'i mthu yon tan mngon par sgrub pa'i bsam gtan dang /

【T2 七種靜慮】

མིང་ལ་དམིགས་པ་དང་། དོན་ལ་དམིགས་པ་དང་། ཞི་གནས་ཀྱི་མཚན་མ་ལ་དམིགས་པ་དང་། རབ་ཏུ་འཛིན་པའི་མཚན་མ་ལ་དམིགས་པ་དང་། བཏང་སྙོམས་ཀྱི་མཚན་མ་ལ་དམིགས་པ་དང་། ཚེ་འདི་ལ་བདེ་བར་གནས་པ་དང་། གཞན་གྱི་དོན་བྱ་བའི་བསམ་གཏན་ཏེ། བྱང་ཆུབ་སེམས་དཔའ་རྣམས་ཀྱི་བསམ་གཏན་རྣམ་པ་བཅུ་གསུམ་པོ་འདི་དག་ནི་རྣམ་པ་ཐམས་ཅད་ཀྱི་བསམ་གཏན་ཞེས་བྱའོ། །

ming la dmigs pa dang / don la dmigs pa dang / zhi gnas kyi mtshan ma la dmigs pa dang / rab tu 'dzin pa'i mtshan ma la dmigs pa dang / btang snyoms kyi mtshan ma la dmigs pa dang / tshe 'di la bde bar gnas pa dang / gzhan gyi don bya ba'i bsam gtan te/ byang chub sems dpa' rnams kyi bsam gtan rnam pa bcu gsum po 'di dag ni rnam pa thams cad kyi bsam gtan zhes bya'o/ /

【R7 遂求靜慮】

དེ་ལ་བྱང་ཆུབ་སེམས་དཔའི་ཕོངས་ཤིང་འདོད་པའི་བསམ་གཏན་གང་ཞེ་ན། དེ་ནི་རྣམ་པ་བརྒྱད་དུ་བལྟ་བར་བྱ་སྟེ། དུག་དང་། ཐོག་དང་། རིམས་དྲག་པོ་དང་། འབྱུང་པོ་དང་། གདོན་ལ་སོགས་པའི་གནོད་པ་ཡང་དག་པར་ཞི་བ་སྒྲུབ་པའི་གསང་སྔགས་རྣམས་བྱིན་གྱིས་རློབ་པའི་བསམ་གཏན་དང་། ཁམས་འཁྲུགས་པ་ལས་གྱུར་པའི་ནད་རྣམ་པ་སྣ་ཚོགས་རྣམ་པར་ཞི་བར་བྱེད་པའི་བསམ་གཏན་དང་། མུ་གེའི་ངུ་འབོད་ཆེན་པོ་དག་འབྱུང་བའི་ཚེ་ཆར་སྒྲུབ་པར་བྱེད་པའི་བསམ་གཏན་དང་། མི་དང་མི་མ་ཡིན་པས་བྱས་པའི་འཇིགས་པ་སྣ་ཚོགས་ཆུ་དང་སྐམ་ལ་ཡོད་པ་རྣམས་ལས་ལེགས་པར་ཡོངས་སུ་བསྐྱབ་པའི་བསམ་གཏན་དང་། དེ་བཞིན་དུ་འབྲོག་དགོན་པ་ན་གནས་པ་ཟས་དང་། སྐོམ་གྱིས་ཕོངས་པ་རྣམས་ལ་ཟས་དང་སྐོམ་ཉེ་བར་སྒྲུབ་པའི་བསམ་གཏན་དང་། དབུལ་བ་ལོངས་སྤྱོད་མེད་པ་རྣམས་ཀྱི་ལོངས་སྤྱོད་ཉེ་བར་སྒྲུབ་པའི་བསམ་གཏན་དང་། ཕྱོགས་བཅུ་དག་ན་སེམས་ཅན་བག་མེད་པ་རྣམས་ལ་ལེགས་པར་བསྐུལ་བའི་བསམ་གཏན་དང་། སེམས་ཅན་གྱི་བྱ་བ་བྱུང་ངོ་ཅོག་ལེགས་པར་བྱ་བའི་བསམ་གཏན་ནོ། །

de la byang chub sems dpa'i phongs shing 'dod pa'i bsam gtan gang zhe na/ de ni rnam pa brgyad du blta bar bya ste/ dug dang / thog dang / rims drag po dang / 'byung po dang / gdon la sogs pa'i gnod pa yang dag par zhi ba sgrub pa'i gsang sngags rnams byin gyis rlob pa'i bsam gtan dang / khams 'khrugs pa las gyur pa'i nad rnam pa sna tshogs rnam par zhi bar byed pa'i bsam gtan dang / mu ge'i ngu 'bod chen po dag 'byung ba'i tshe char sgrub par byed pa'i bsam gtan dang / mi dang mi ma yin pas byas pa'i 'jigs pa sna tshogs chu dang skam la yod pa rnams las legs par yongs su bskyab pa'i bsam gtan dang / de bzhin du 'brog dgon pa na gnas pa zas dang / skom gyis phongs pa rnams la zas dang skom nye bar sgrub pa'i bsam gtan dang / dbul ba longs spyod med pa rnams kyi longs spyod nye bar sgrub pa'i bsam gtan dang / phyogs bcu dag na sems can bag med pa rnams la legs par bskul ba'i bsam gtan dang / sems can gyi bya ba byung ngo cog legs par bya ba'i bsam gtan no/ /

【R8 此世他世樂靜慮】

དེ་ལ་བྱང་ཆུབ་སེམས་དཔའི་འདི་དང་གཞན་དུ་བདེ་བར་འགྱུར་བའི་བསམ་གཏན་གང་ཞེ་ན། དེ་ནི་རྣམ་པ་དགུར་བལྟ་བར་བྱ་སྟེ། རྫུ་འཕྲུལ་གྱི་ཆོ་འཕྲུལ་གྱིས་སེམས་ཅན་རྣམས་གདུལ་བའི་བསམ་གཏན་དང་། ཀུན་རྗོད་པའི་ཆོ་འཕྲུལ་དང་། རྗེས་སུ་བསྟན་པའི་ཆོ་འཕྲུལ་གྱིས་སེམས་ཅན་རྣམས་གདུལ་བའི་བསམ་གཏན་དང་། སྡིག་པ་བྱེད་པ་རྣམས་ལ་ངན་སོང་གིས་རྣམ་པར་སྟོན་པའི་བསམ་གཏན་དང་། སེམས་ཅན་སྤོབས་པ་མེད་པར་གྱུར་པ་རྣམས་ལ་སྤོབས་པ་ཉེ་བར་སྒྲུབ་པའི་བསམ་གཏན་དང་། སེམས་ཅན་བརྗེད་ངས་པ་རྣམས་ལ་དྲན་པ་ཉེ་བར་སྒྲུབ་པའི་བསམ་གཏན་དང་། དམ་པའི་ཆོས་ཡུན་རིང་དུ་གནས་པར་བྱ་བའི་ཕྱིར་ཕྱིན་ཅི་མ་ལོག་པའི་བསྟན་བཅོས་དང་། སྙན་དངགས་དང་། མ་མོ་སྦྱར་བའི་རྣམ་པར་གཞག་པའི་བསམ་གཏན་དང་།འཇིག་རྟེན་པ་རྣམས་ཀྱི་བཟོ་དང་ལས་ཀྱི་གནས་དོན་དང་ལྡན་པ་སེམས་ཅན་རྣམས་ལ་ཕན་པ་རྣམས་དང་། ཡི་གེ་དང་རྩིས་དང་ཤོད་དགོད་པ་དང་གྲངས་དང་ལག་རྩིས་ལ་སོགས་པ་དང་། ཁྲི་དང་ཁྲིའུ་དང་། གདུགས་དང་། ལྷམ་ལ་སོགས་པ་དང་། སྣོད་སྤྱད་རྣམ་པ་སྣ་ཚོགས་རྣམ་པ་མང་པོ་རྣམས་འབྱུང་བར་བྱེད་པའི་བསམ་གཏན་དང་། སེམས་ཅན་ངན་སོང་གི་སར་སྐྱེས་པ་རྣམས་ཀྱི་ངན་སོང་གི་སྡུག་བསྔལ་དེའི་མོད་ལ་བསལ་བའི་ཕྱིར་འོད་ཟེར་འགྱེད་པའི་བསམ་གཏན་ནོ། །

de la byang chub sems dpa'i 'di dang gzhan du bde bar 'gyur ba'i bsam gtan gang zhe na/ de ni rnam pa dgur blta bar bya ste/ rdzu 'phrul gyi cho 'phrul gyis sems can rnams gdul ba'i bsam gtan dang / kun rjod pa'i cho 'phrul dang / rjes su bstan pa'i cho 'phrul gyis sems can rnams gdul ba'i bsam gtan dang / sdig pa byed pa rnams la ngan song gis rnam par ston pa'i bsam gtan dang / sems can spobs pa med par gyur pa rnams la spobs pa nye bar sgrub pa'i bsam gtan dang / sems can brjed ngas pa rnams la dran pa nye bar sgrub pa'i bsam gtan dang / dam pa'i chos yun ring du gnas par bya ba'i phyir phyin ci ma log pa'i bstan bcos dang / snyan dngags dang / ma mo sbyar ba'i rnam par gzhag pa'i bsam gtan dang /'jig rten pa rnams kyi bzo dang las kyi gnas don dang ldan pa sems can rnams la phan pa rnams dang / yi ge dang rtsis dang shod dgod pa dang grangs dang lag rtsis la sogs pa dang / khri dang khri'u dang / gdugs dang / lham la sogs pa dang / snod spyad rnam pa sna tshogs rnam pa mang po rnams 'byung bar byed pa'i bsam gtan dang / sems can ngan song gi sar skyes pa rnams kyi ngan song gi sdug bsngal de'i mod la bsal ba'i phyir 'od zer 'gyed pa'i bsam gtan no/ /

【R9 清淨靜慮】

དེ་ལ་བྱང་ཆུབ་སེམས་དཔའི་རྣམ་པར་དག་པའི་བསམ་གཏན་གང་ཞེ་ན། དེ་ནི་རྣམ་པ་བཅུར་རིག་པར་བྱ་སྟེ། འཇིག་རྟེན་པའི་དག་པས་རྣམ་པར་དག་པ་རོ་མྱང་བ་མེད་པའི་བསམ་གཏན་དང་། འཇིག་རྟེན་ལས་འདས་པའི་དག་པས་རྣམ་པར་དག་པ་ཉོན་མོངས་པ་ཅན་མ་ཡིན་པའི་བསམ་གཏན་དང་། སྦྱོར་བའི་དག་པས་དག་པ་དང་། དངོས་གཞི་དག་པས་དག་པ་དང་། དངོས་གཞི་ལས་ཁྱད་པར་གོང་མ་རྣམ་པར་དག་པས་རྣམ་པར་དག་པའི་བསམ་གཏན་དང་། འཇུག་པ་དང་། གནས་པ་དང་། ལྡང་བ་ལ་དབང་བ་རྣམ་པར་དག་པས་རྣམ་པར་དག་པའི་བསམ་གཏན་དང་། བསམ་གཏན་བཟློག་ན་ཡང་སྙོམས་པར་འཇུག་པ་ལ་དབང་བ་དག་པས་རྣམ་པར་དག་པའི་བསམ་གཏན་དང་། མངོན་པར་ཤེས་པས་རྣམ་པར་འཕྲུལ་པ་ལ་དབང་བ་དག་པས་རྣམ་པར་དག་པའི་བསམ་གཏན་དང་། ལྟ་བར་གྱུར་པ་ཐམས་ཅད་དང་བྲལ་བ་རྣམ་པར་དག་པས་རྣམ་པར་དག་པའི་བསམ་གཏན་དང་། ཉོན་མོངས་པ་དང་ཤེས་བྱའི་སྒྲིབ་པ་སྤོང་བ࿒རྣམ་པར་དག་པས་རྣམ་པར་དག་པའི་བསམ་གཏན་ནོ། །

de la byang chub sems dpa'i rnam par dag pa'i bsam gtan gang zhe na/ de ni rnam pa bcur rig par bya ste/ 'jig rten pa'i dag pas rnam par dag pa ro myang ba med pa'i bsam gtan dang / 'jig rten las 'das pa'i dag pas rnam par dag pa nyon mongs pa can ma yin pa'i bsam gtan dang / sbyor ba'i dag pas dag pa dang / dngos gzhi dag pas dag pa dang / dngos gzhi las khyad par gong ma rnam par dag pas rnam par dag pa'i bsam gtan dang / 'jug pa dang / gnas pa dang / ldang ba la dbang ba rnam par dag pas rnam par dag pa'i bsam gtan dang / bsam gtan bzlog na yang snyoms par 'jug pa la dbang ba dag pas rnam par dag pa'i bsam gtan dang / mngon par shes pas rnam par 'phrul pa la dbang ba dag pas rnam par dag pa'i bsam gtan dang / lta bar gyur pa thams cad dang bral ba rnam par dag pas rnam par dag pa'i bsam gtan dang / nyon mongs pa dang shes bya'i sgrib pa spong ba rnam par dag pas rnam par dag pa'i bsam gtan no/ /

【P3 結】

བྱང་ཆུབ་སེམས་དཔའ་རྣམས་ཀྱི་བསམ་གཏན་དཔག་ཏུ་མེད་པ་འདི་དག་ནི་བྱང་ཆུབ་ཆེན་པོའི་འབྲས་བུར་གྱུར་པ་སྟེ། དེ་དག་ལ་བརྟེན་ནས་བྱང་ཆུབ་སེམས་དཔའ་རྣམས་བསམ་གཏན་གྱི་ཕ་རོལ་ཏུ་ཕྱིན་པ་ཡོངས་སུ་རྫོགས་ནས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་སོ། །མངོན་པར་རྫོགས་པར་འཚང་རྒྱ་བར་འགྱུར་རོ། །མངོན་པར་རྫོགས་པར་འཚང་རྒྱའོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་བསམ་གཏན་གྱི་ལེའུ་སྟེ་བཅུ་གསུམ་པའོ།། །།

byang chub sems dpa' rnams kyi bsam gtan dpag tu med pa 'di dag ni byang chub chen po'i 'bras bur gyur pa ste/ de dag la brten nas byang chub sems dpa' rnams bsam gtan gyi pha rol tu phyin pa yongs su rdzogs nas/ bla na med pa yang dag par rdzogs pa'i byang chub tu mngon par rdzogs par sangs rgyas so/ /mngon par rdzogs par 'tshang rgya bar 'gyur ro/ /mngon par rdzogs par 'tshang rgya'o/ /byang chub sems dpa'i sa'i gzhi'i rnal 'byor gyi gnas las bsam gtan gyi le'u ste bcu gsum pa'o// //

【O14 慧品】【P1 問】

བམ་པོ་བཅུ་གཉིས་པ།

bam po bcu gnyis pa/

【P2 解】【Q1 頌及長行總說綱要開九章門】

སྡོམ་ནི་སྔ་མ་བཞིན་དུ་རིག་པར་བྱའོ། །

sdom ni snga ma bzhin du rig par bya'o/ /

〔案：嗢拖南，如前「戒品」所說。〕

[〔案：嗢拖南，如前「戒品」所說。〕]

【Q2 依章廣辨】【R1 自性慧】

དེ་ལ་བྱང་ཆུབ་སེམས་དཔའི་ཤེས་རབ་ཀྱི་ངོ་བོ་ཉིད་གང་ཞེ་ན། ཤེས་བྱ་ཐམས་ཅད་ལ་འཇུག་པ་དང་། ཤེས་བྱ་ཐམས་ཅད་ལ་ཞུགས་པ་དང་། ཆོས་རྣམས་རབ་ཏུ་རྣམ་པར་འབྱེད་པ་གང་ཡིན་པ་དང་། རིག་པའི་གནས་ལྔ་པོ་ནང་གི་རིག་པ་དང་། གཏན་ཚིགས་ཀྱི་རིག་པ་དང་། གསོ་བའི་རིག་པ་དང་། སྒྲའི་རིག་པ་དང་། བཟོ་དང་ལས་ཀྱི་གནས་ཀྱི་རིག་པ་ལ་དམིགས་ནས་འཇུག་པ་འདི་ནི་བྱང་ཆུབ་སེམས་དཔའ་རྣམས་ཀྱི་ཤེས་རབ་ཀྱི་ངོ་བོ་ཉིད་ཡིན་པར་རིག་པར་བྱའོ། །

de la byang chub sems dpa'i shes rab kyi ngo bo nyid gang zhe na/ shes bya thams cad la 'jug pa dang / shes bya thams cad la zhugs pa dang / chos rnams rab tu rnam par 'byed pa gang yin pa dang / rig pa'i gnas lnga po nang gi rig pa dang / gtan tshigs kyi rig pa dang / gso ba'i rig pa dang / sgra'i rig pa dang / bzo dang las kyi gnas kyi rig pa la dmigs nas 'jug pa 'di ni byang chub sems dpa' rnams kyi shes rab kyi ngo bo nyid yin par rig par bya'o/ /

【R2 一切慧】【S1 標列】

དེ་ལ་བྱང་ཆུབ་སེམས་དཔའ་རྣམས་ཀྱི་ཤེས་རབ་ཐམས་ཅད་གང་ཞེ་ན། དེ་ནི་རྣམ་པ་གཉིས་སུ་བལྟ་བར་བྱ་སྟེ། འཇིག་རྟེན་པའི་དང་། འཇིག་རྟེན་ལས་འདས་པའིའོ། །དེ་ཡང་མདོར་བསྡུ་ན་རྣམ་པ་གསུམ་དུ་རིག་པར་བྱ་སྟེ། ཤེས་བྱ་ལ་དེ་ཁོ་ན་ཁོང་དུ་ཆུད་ཅིང་རྟོགས་པར་བྱ་བ་དང་། ཇི་སྐད་བསྟན་པའི་རིག་པའི་གནས་ལྔ་པོ་རྣམས་དང་། ཚོགས་གསུམ་ལ་མཁས་པར་བྱ་བ་དང་། སེམས་ཅན་གྱི་དོན་བྱ་བའོ། །

de la byang chub sems dpa' rnams kyi shes rab thams cad gang zhe na/ de ni rnam pa gnyis su blta bar bya ste/ 'jig rten pa'i dang / 'jig rten las 'das pa'i'o/ /de yang mdor bsdu na rnam pa gsum du rig par bya ste/ shes bya la de kho na khong du chud cing rtogs par bya ba dang / ji skad bstan pa'i rig pa'i gnas lnga po rnams dang / tshogs gsum la mkhas par bya ba dang / sems can gyi don bya ba'o/ /

【S2 隨別釋】【T1 能於所知真實、隨覺通達慧】

བྱང་ཆུབ་སེམས་དཔའ་རྣམས་ཀྱི་ཤེས་རབ་གང་ཆོས་བདག་མེད་པ་བརྗོད་དུ་མེད་པ་ལས་བརྩམས་ཏེ། བདེན་པ་རྟོགས་པར་བྱ་བའམ༑ བདེན་པ་རྟོགས་པའི་དུས་སམ། བདེན་པ་མངོན་པར་ཡང་དག་པར་རྟོགས་པ་ཡན་ཆད་མཆོག་ཏུ་རབ་ཏུ་ཞི་བར་ཉེ་བར་གནས་པ། རྣམ་པར་མི་རྟོག་པ་སྤྲོས་པ་ཐམས་ཅད་དང་བྲལ་བ། ཆོས་ཐམས་ཅད་ལ་མཉམ་པ་ཉིད་ཀྱི་རྗེས་སུ་སོང་བ། སྤྱིའི་མཚན་ཉིད་ཆེན་པོ་ལ་ཞུགས་པ། ཤེས་བྱའི་མཐར་ཕྱིན་པ། སྒྲོ་འདོགས་པ་དང་། སྐུར་པ་འདེབས་པའི་མཐའ་གཉིས་རྣམ་པར་སྤངས་པའི་ཕྱིར། དབུ་མའི་ལམ་དུ་འགྲོ་བ་འདི་ནི་བྱང་ཆུབ་སེམས་དཔའ་རྣམས་ཀྱི་དེ་ཁོ་ན་ཁོང་དུ་ཆུད་ཅིང་རྟོགས་པའི་ཤེས་རབ་ཡིན་པར་རིག་པར་བྱའོ། །

byang chub sems dpa' rnams kyi shes rab gang chos bdag med pa brjod du med pa las brtsams te/ bden pa rtogs par bya ba'am| bden pa rtogs pa'i dus sam/ bden pa mngon par yang dag par rtogs pa yan chad mchog tu rab tu zhi bar nye bar gnas pa/ rnam par mi rtog pa spros pa thams cad dang bral ba/ chos thams cad la mnyam pa nyid kyi rjes su song ba/ spyi'i mtshan nyid chen po la zhugs pa/ shes bya'i mthar phyin pa/ sgro 'dogs pa dang / skur pa 'debs pa'i mtha' gnyis rnam par spangs pa'i phyir/ dbu ma'i lam du 'gro ba 'di ni byang chub sems dpa' rnams kyi de kho na khong du chud cing rtogs pa'i shes rab yin par rig par bya'o/ /

【T2 能於五明處及三聚中、決定善巧慧】

རིག་པའི་གནས་ལྔ་ལ་མཁས་པ་ནི་རྒྱས་པར་སྔ་མ་བཞིན་དུ་འདི་ལྟ་སྟེ། སྟོབས་ཀྱི་རིགས་ཀྱི་ལེའུ་ལས་འབྱུང་བ་དང་འདྲ་བར་རིག་པར་བྱའོ། །ཚོགས་གསུམ་ནི་དོན་དང་ལྡན་པའི་ཆོས་རྣམས་ཀྱི་ཚོགས་དང࿒དོན་དང་མི་ལྡན་པའི་ཆོས་རྣམས་ཀྱི་ཚོགས་དང࿒དོན་དང་ལྡན་པ་ཡང་མ་ཡིན་དོན་དང་མི་ལྡན་པ་ཡང་མ་ཡིན་པའི་ཆོས་རྣམས་ཀྱི་ཚོགས་ཏེ། གནས་བརྒྱད་པོ་འདི་དག་ལ་ཤེས་རབ་ཀྱིས་མཁས་པ་ཡོངས་སུ་འཛིན་ན་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཕྱིར་ཡེ་ཤེས་ཀྱི་ཚོགས་ཆེན་པོ་གོང་ན་མེད་པ་ཡོངས་སུ་རྫོགས་པར་བྱེད་དོ། །

rig pa'i gnas lnga la mkhas pa ni rgyas par snga ma bzhin du 'di lta ste/ stobs kyi rigs kyi le'u las 'byung ba dang 'dra bar rig par bya'o/ /tshogs gsum ni don dang ldan pa'i chos rnams kyi tshogs dang don dang mi ldan pa'i chos rnams kyi tshogs dang don dang ldan pa yang ma yin don dang mi ldan pa yang ma yin pa'i chos rnams kyi tshogs te/ gnas brgyad po 'di dag la shes rab kyis mkhas pa yongs su 'dzin na bla na med pa yang dag par rdzogs pa'i byang chub kyi phyir ye shes kyi tshogs chen po gong na med pa yongs su rdzogs par byed do/ /

【T3 能作一切有情義利慧】

སེམས་ཅན་གྱི་དོན་བྱ་བ་ནི་སྔ་མ་བཞིན་དུ་རྣམ་པ་བཅུ་གཅིག་ཁོ་ནར་རིག་པར་བྱ་སྟེ། གནས་དེ་དག་གི་ཤེས་རབ་གང་ཡིན་པ་དེ་ནི་སེམས་ཅན་གྱི་དོན་བྱ་བའི་ཤེས་རབ་ཡིན་པར་རིག་པར་བྱའོ། །

sems can gyi don bya ba ni snga ma bzhin du rnam pa bcu gcig kho nar rig par bya ste/ gnas de dag gi shes rab gang yin pa de ni sems can gyi don bya ba'i shes rab yin par rig par bya'o/ /

【R3 難行慧】

དེ་ལ་བྱང་ཆུབ་སེམས་དཔའི་དཀའ་བའི་ཤེས་རབ་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ། ཆོས་བདག་མེད་པ་ཟབ་མོ་ཤེས་པར་དཀའ་བ་དང་། སེམས་ཅན་རྣམས་འདུལ་བའི་ཐབས་ཤེས་པར་དཀའ་བ་དང་། ཤེས་བྱ་ཐམས་ཅད་ལ་སྒྲིབ་པ་མེད་པར་ཤེས་པ་མཆོག་ཏུ་དཀའ་བའོ། །

de la byang chub sems dpa'i dka' ba'i shes rab gang zhe na/ de ni rnam pa gsum du blta bar bya ste/ chos bdag med pa zab mo shes par dka' ba dang / sems can rnams 'dul ba'i thabs shes par dka' ba dang / shes bya thams cad la sgrib pa med par shes pa mchog tu dka' ba'o/ /

【R4 一切門慧】

དེ་ལ་བྱང་ཆུབ་སེམས་དཔའི་ཐམས་ཅད་ཀྱི་སྒོ་ནས་ཤེས་རབ་གང་ཞེ་ན།དེ་ནི་རྣམ་པ་བཞིར་བལྟ་བར་བྱ་སྟེ། ཉན་ཐོས་ཀྱི་སྡེ་སྣོད་དང་། བྱང་ཆུབ་སེམས་དཔའི་སྡེ་སྣོད་ལས་བརྩམས་ཏེ། ཐོས་པ་ལས་བྱུང་བའི་ཤེས་རབ་དང་། བསམ་པ་ལས་བྱུང་བའི་ཤེས་རབ་དང་། སོ་སོར་བརྟགས་ནས་བྱང་ཆུབ་སེམས་དཔའི་བྱ་བ་ལ་འཇུག་པ་དང་། བྱ་བ་མ་ཡིན་པ་ལས་ལྡོག་པའོ། །སོ་སོར་བརྟགས་པའི་སྟོབས་ཀྱིས་བསྡུས་པའི་ཤེས་རབ་དང་། བསྒོམ་པའི་སྟོབས་ཀྱིས་བསྡུས་པའི་མཉམ་པར་གཞག་པའི་སའི་ཤེས་རབ་ཚད་མེད་པའོ། །

de la byang chub sems dpa'i thams cad kyi sgo nas shes rab gang zhe na/de ni rnam pa bzhir blta bar bya ste/ nyan thos kyi sde snod dang / byang chub sems dpa'i sde snod las brtsams te/ thos pa las byung ba'i shes rab dang / bsam pa las byung ba'i shes rab dang / so sor brtags nas byang chub sems dpa'i bya ba la 'jug pa dang / bya ba ma yin pa las ldog pa'o/ /so sor brtags pa'i stobs kyis bsdus pa'i shes rab dang / bsgom pa'i stobs kyis bsdus pa'i mnyam par gzhag pa'i sa'i shes rab tshad med pa'o/ /

【R5 善士慧】

དེ་ལ་བྱང་ཆུབ་སེམས་དཔའ་སྐྱེས་བུ་དམ་པ་རྣམས་ཀྱི་སྐྱེས་བུ་དམ་པའི་ཤེས་རབ་གང་ཞེ་ན། དེ་ནི་རྣམ་པ་ལྔར་བལྟ་བར་བྱ་སྟེ། དམ་པའི་ཆོས་མཉན་པས་ཡང་དག་པར་ཐོབ་པ་དང་། སོ་སོར་ནང་གི་ཚུལ་བཞིན་ཡིད་ལ་བྱེད་པ་དང་ལྡན་པ་དང་། བདག་དང་གཞན་གྱི་དོན་སྒྲུབ་པའི་ཐབས་དང་ལྡན་པ་དང་། ཆོས་རྣམས་ཀྱི་ཆོས་གནས་པའི་ཆོས་རྣམ་པར་གནས་པ་ཕྱིན་ཅི་མ་ལོག་པ་ལས་བརྩམས་ཏེ། ཤིན་ཏུ་རྣམ་པར࿒དག་པ་གཏན་ལ་དབབ་པའི་ཤེས་རབ་དང་། ཉོན་མོངས་པ་རྣམ་པར་སྤོང་བའི་ཤེས་རབ་བོ། །རྣམ་གྲངས་གཞན་ཡང་ཤེས་བྱ་ཇི་ལྟ་བར་ཡོད་པ་བཞིན་དུ་འཇུག་པའི་ཕྱིར་ཆ་ཕྲ་བ་དང་། ཤེས་བྱ་ཇི་སྙེད་ཡོད་པ་ལ་འཇུག་པའི་ཕྱིར་མཁས་པ་དང་། ཡེ་ཤེས་ཀྱི་ཚོགས་སྔར་ཡང་དག་པར་ཐོབ་པའི་ཕྱིར་ལྷན་ཅིག་སྐྱེས་པ་དང་། སངས་རྒྱས་རྣམས་དང་། ས་ཆེན་པོ་ལ་ཞུགས་པའི་བྱང་ཆུབ་སེམས་དཔའ་རྣམས་ཀྱིས་ཡང་དག་པར་བསྟན་པའི་ཆོས་དང་དོན་ལེན་ཅིང་འཛིན་པའི་ཕྱིར་ལུང་དང་ལྡན་པ་དང་། བསམ་པ་དག་པའི་ས་ཡན་ཆད་མཐར་ཐུག་པར་འགྲོ་བའི་ས་མན་ཆད་ཡོངས་སུ་བཟུང་བའི་ཕྱིར་རྟོགས་པ་དང་ལྡན་པའོ། །

de la byang chub sems dpa' skyes bu dam pa rnams kyi skyes bu dam pa'i shes rab gang zhe na/ de ni rnam pa lngar blta bar bya ste/ dam pa'i chos mnyan pas yang dag par thob pa dang / so sor nang gi tshul bzhin yid la byed pa dang ldan pa dang / bdag dang gzhan gyi don sgrub pa'i thabs dang ldan pa dang / chos rnams kyi chos gnas pa'i chos rnam par gnas pa phyin ci ma log pa las brtsams te/ shin tu rnam par dag pa gtan la dbab pa'i shes rab dang / nyon mongs pa rnam par spong ba'i shes rab bo/ /rnam grangs gzhan yang shes bya ji lta bar yod pa bzhin du 'jug pa'i phyir cha phra ba dang / shes bya ji snyed yod pa la 'jug pa'i phyir mkhas pa dang / ye shes kyi tshogs sngar yang dag par thob pa'i phyir lhan cig skyes pa dang / sangs rgyas rnams dang / sa chen po la zhugs pa'i byang chub sems dpa' rnams kyis yang dag par bstan pa'i chos dang don len cing 'dzin pa'i phyir lung dang ldan pa dang / bsam pa dag pa'i sa yan chad mthar thug par 'gro ba'i sa man chad yongs su bzung ba'i phyir rtogs pa dang ldan pa'o/ /

【R6 一切種慧】【S1 標列】

དེ་ལ་བྱང་ཆུབ་སེམས་དཔའི་རྣམ་པ་ཐམས་ཅད་ཀྱི་ཤེས་རབ་གང་ཞེ་ན།དེ་ནི་རྣམ་པ་དྲུག་དང་རྣམ་པ་བདུན་ཏེ། གཅིག་ཏུ་བསྡུས་ན་རྣམ་པ་བཅུ་གསུམ་ཡོད་པར་རིག་པར་བྱ་སྟེ།

de la byang chub sems dpa'i rnam pa thams cad kyi shes rab gang zhe na/de ni rnam pa drug dang rnam pa bdun te/ gcig tu bsdus na rnam pa bcu gsum yod par rig par bya ste/

【S2 隨別釋】【T1 六種慧】

བདེན་པ་རྣམས་ལ་སྡུག་བསྔལ་ཤེས་པ་དང་། ཀུན་འབྱུང་བ་ཤེས་པ་དང་། འགོག་པ་ཤེས་པ་དང་། ལམ་ཤེས་པ་དང་། མཐར་ཐུག་པ་ཟད་པ་ཤེས་པ་དང་། མི་སྐྱེ་བ་ཤེས་པ་འདི་ནི་ཤེས་རབ་རྣམ་པ་དྲུག་གོ། །

bden pa rnams la sdug bsngal shes pa dang / kun 'byung ba shes pa dang / 'gog pa shes pa dang / lam shes pa dang / mthar thug pa zad pa shes pa dang / mi skye ba shes pa 'di ni shes rab rnam pa drug go/ /

【T2 七種慧】

རྣམ་པ་བདུན་ནི་ཆོས་ཤེས་པ་དང་། རྗེས་སུ་རྟོགས་པ་ཤེས་པ་དང་། ཀུན་རྫོབ་ཤེས་པ་དང་། མངོན་པར་ཤེས་པ་ཤེས་པ་དང་། མཚན་ཤེས་པ་དང་། སྟོབས་བཅུ་སྔོན་དུ་འགྲོ་བའི་ཤེས་པ་དང་། རིག་པ་བཞི་པོ་དག་ལ་རིག་པ་ཤེས་པའོ། །

rnam pa bdun ni chos shes pa dang / rjes su rtogs pa shes pa dang / kun rdzob shes pa dang / mngon par shes pa shes pa dang / mtshan shes pa dang / stobs bcu sngon du 'gro ba'i shes pa dang / rig pa bzhi po dag la rig pa shes pa'o/ /

【R7 遂求慧】

དེ་ལ་བྱང་ཆུབ་སེམས࿒དཔའི་ཕོངས་ཤིང་འདོད་པའི་ཤེས་རབ་གང་ཞེ་ན། དེ་ནི་རྣམ་པ་བརྒྱད་དུ་བལྟ་བར་བྱ་སྟེ། ཆོས་རྣམས་ཀྱི་རྣམ་གྲངས་ཤེས་པ་ལས་བརྩམས་ཏེ། བྱང་ཆུབ་སེམས་དཔའི་ཆོས་སོ་སོ་ཡང་དག་པར་རིག་པ་དང་། ཆོས་རྣམས་ཀྱི་མཚན་ཉིད་ཤེས་པ་ལས་བརྩམས་ཏེ། དོན་སོ་སོ་ཡང་དག་པར་རིག་པ་དང་། ཆོས་རྣམས་ཀྱི་ངེས་པའི་ཚིག་ཤེས་པ་ལས་བརྩམས་ཏེ། ངེས་པའི་ཚིག་སོ་སོ་ཡང་དག་པར་རིག་པ་དང་། ཆོས་རྣམས་ཀྱི་རྣམ་པའི་གཞིའི་རབ་ཏུ་དབྱེ་བ་ལས་བརྩམས་ཏེ། སྤོབས་པ་སོ་སོ་ཡང་དག་པར་རིག་པ་དང་། ཕས་ཀྱི་རྒོལ་བ་ཐམས་ཅད་ཚར་གཅོད་པ་བྱང་ཆུབ་སེམས་དཔའི་ཤེས་རབ་དང་། བདག་གི་སྨྲ་བ་རྣམ་པར་གཞག་པ་ཐམས་ཅད་རྣམ་པར་འཇོག་པའི་ཤེས་རབ་དང་། ཁྱིམ་བརྒྱུད་ལེགས་པར་བསྐྱང་བ་དང་། ཁྱིམ་འབྱོར་པར་བྱ་བའི་ཤེས་རབ་དང་། རྒྱལ་པོའི་ཚུལ་དང་། འཇིག་རྟེན་པའི་ཐ་སྙད་ཀྱི་ཚུལ་རྣམས་ལ་བྱང་ཆུབ་སེམས་དཔའི་ངེས་པའི་ཤེས་རབ་བོ། །

de la byang chub sems dpa'i phongs shing 'dod pa'i shes rab gang zhe na/ de ni rnam pa brgyad du blta bar bya ste/ chos rnams kyi rnam grangs shes pa las brtsams te/ byang chub sems dpa'i chos so so yang dag par rig pa dang / chos rnams kyi mtshan nyid shes pa las brtsams te/ don so so yang dag par rig pa dang / chos rnams kyi nges pa'i tshig shes pa las brtsams te/ nges pa'i tshig so so yang dag par rig pa dang / chos rnams kyi rnam pa'i gzhi'i rab tu dbye ba las brtsams te/ spobs pa so so yang dag par rig pa dang / phas kyi rgol ba thams cad tshar gcod pa byang chub sems dpa'i shes rab dang / bdag gi smra ba rnam par gzhag pa thams cad rnam par 'jog pa'i shes rab dang / khyim brgyud legs par bskyang ba dang / khyim 'byor par bya ba'i shes rab dang / rgyal po'i tshul dang / 'jig rten pa'i tha snyad kyi tshul rnams la byang chub sems dpa'i nges pa'i shes rab bo/ /

【R8 此世他世樂慧】

དེ་ལ་བྱང་ཆུབ་སེམས་དཔའི་འདི་དང་གཞན་དུ་བདེ་བར་འགྱུར་བའི་ཤེས་རབ་གང་ཞེ་ན། དེ་ནི་རྣམ་པ་དགུར་རིག་པར་བྱ་སྟེ། ནང་གི་རིག་པ་ལ་ཤིན་ཏུ་རྣམ་པར་བྱང་ཞིང་རབ་ཏུ་གནས་པའི་ཤེས་རབ་དང་། གསོ་བའི་རིག་པ་དང་། གཏན་ཚིགས་ཀྱི་རིག་པ་དང་། སྒྲའི་རིག་པ་དང་། འཇིག་རྟེན་པའི་བཟོ་དང་། ལས་ཀྱི་གནས་ཀྱི་རིག་པ་ལ་ནི་ཤིན་ཏུ་རྣམ་པར་བྱང་ལ། རབ་ཏུ་གནས་པ་ནི་མ་ཡིན་པའི་ཤེས་རབ་དང་། རིག་པ་རྣམ་པ་ལྔ་པོ་ཤིན་ཏུ་རྣམ་པར་བྱང་བ་དེ་དག་ཉིད་ལ་བརྟེན་ནས། གདུལ་བྱ་རྨོངས་པ་རྣམས་དང་། བག་མེད་པ་རྣམས་དང་། ཞུམ་པ་རྣམས་དང་། ཡར་དག་པར་ཞུགས་པ་གཞན་དག་ལ་གོ་རིམས་བཞིན་དུ་ཡང་དག་པར་བསྟན་པ་དང་། ཡང་དག་པར་འཛིན་དུ་གཞུག་པ་དང་། ཡང་དག་པར་གཟེངས་བསྟོད་པ་དང་། ཡང་དག་པར་དགའ་བར་བྱ་བའི་བྱང་ཆུབ་སེམས་དཔའི་ཤེས་རབ་གང་ཡིན་པའོ། །

de la byang chub sems dpa'i 'di dang gzhan du bde bar 'gyur ba'i shes rab gang zhe na/ de ni rnam pa dgur rig par bya ste/ nang gi rig pa la shin tu rnam par byang zhing rab tu gnas pa'i shes rab dang / gso ba'i rig pa dang / gtan tshigs kyi rig pa dang / sgra'i rig pa dang / 'jig rten pa'i bzo dang / las kyi gnas kyi rig pa la ni shin tu rnam par byang la/ rab tu gnas pa ni ma yin pa'i shes rab dang / rig pa rnam pa lnga po shin tu rnam par byang ba de dag nyid la brten nas/ gdul bya rmongs pa rnams dang / bag med pa rnams dang / zhum pa rnams dang / yar dag par zhugs pa gzhan dag la go rims bzhin du yang dag par bstan pa dang / yang dag par 'dzin du gzhug pa dang / yang dag par gzengs bstod pa dang / yang dag par dga' bar bya ba'i byang chub sems dpa'i shes rab gang yin pa'o/ /

【R9 清淨慧】

དེ་ལ་བྱང་ཆུབ་སེམས་དཔའི་རྣམ་པར་དག་པའི་ཤེས་རབ་གང་ཞེ་ན། དེ་ནི་མདོར་བསྡུ་ན་རྣམ་པ་བཅུར་རིག་པར་བྱ་སྟེ། དེ་ཁོ་ནའི་དོན་ཇི་སྙེད་ཡོད་པ་དང་། ཇི་ལྟར་ཡོད་པ་བཞིན་དུ་འཛིན་པའི་ཕྱིར་དེ་ཁོ་ནའི་དོན་རྣམ་པ་གཉིས་དང་། རྒྱུ་དང་འབྲས་བུ་ལེགས་པར་འཛིན་པའི་ཕྱིར། འཇུག་པའི་དོན་རྣམ་པ་གཉིས་དང་། ཕྱིན་ཅི་ལོག་དང་ཕྱིན་ཅི་མ་ལོག་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པའི་ཕྱིར་ལེན་པའི་དོན་རྣམ་པ་གཉིས་དང་། བྱ་བ་དང་བྱ་བ་མ་ཡིན་པ་ཐམས་ཅད་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པའི་ཕྱིར་ཐབས་ཀྱི་དོན་རྣམ་པ་གཉིས་དང་། ཀུན་ནས་ཉོན་མོངས་པ་ལ་ཀུན་ནས་ཉོན་མོངས་པ་དང་། རྣམ་པར་བྱང་བ་ལ་རྣམ་པར་བྱང་བ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པའི་ཕྱིར་མཐར་ཐུག་པའི་དོན་ཀྱང་རྣམ་པ་གཉིས་ཏེ། བྱང་ཆུབ་སེམས་དཔའ་རྣམས་ཀྱི་ཤེས་རབ་རྣམ་པ་ལྔ་པོ་རབ་ཏུ་དབྱེ་བ་བཅུ་པོ་འདི་དག་ནི་རྣམ་པར་དག་པ་མཆོག་གིས་རྣམ་པར་དག་པར་རིག་པར་བྱའོ། །དེ་ལྟར་ན་བྱང་ཆུབ་སེམས་དཔའ་རྣམས་ཀྱི་ཤེས་རབ་ཤིན་ཏུ་རྣམ་པར་ངེས་ཤིང་དཔག་ཏུ་མེད་པ་འདི་ནི་བྱང་ཆུབ་ཆེན་པོའི་འབྲས་བུར་འགྱུར་བ་སྟེ། དེ་ལ་བརྟེན་ནས་བྱང་ཆུབ་སེམས་དཔའ་རྣམས་ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་སུ་རྫོགས་ཏེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱའོ། །

de la byang chub sems dpa'i rnam par dag pa'i shes rab gang zhe na/ de ni mdor bsdu na rnam pa bcur rig par bya ste/ de kho na'i don ji snyed yod pa dang / ji ltar yod pa bzhin du 'dzin pa'i phyir de kho na'i don rnam pa gnyis dang / rgyu dang 'bras bu legs par 'dzin pa'i phyir/ 'jug pa'i don rnam pa gnyis dang / phyin ci log dang phyin ci ma log pa yang dag pa ji lta ba bzhin du yongs su shes pa'i phyir len pa'i don rnam pa gnyis dang / bya ba dang bya ba ma yin pa thams cad yang dag pa ji lta ba bzhin du yongs su shes pa'i phyir thabs kyi don rnam pa gnyis dang / kun nas nyon mongs pa la kun nas nyon mongs pa dang / rnam par byang ba la rnam par byang ba yang dag pa ji lta ba bzhin du yongs su shes pa'i phyir mthar thug pa'i don kyang rnam pa gnyis te/ byang chub sems dpa' rnams kyi shes rab rnam pa lnga po rab tu dbye ba bcu po 'di dag ni rnam par dag pa mchog gis rnam par dag par rig par bya'o/ /de ltar na byang chub sems dpa' rnams kyi shes rab shin tu rnam par nges shing dpag tu med pa 'di ni byang chub chen po'i 'bras bur 'gyur ba ste/ de la brten nas byang chub sems dpa' rnams shes rab kyi pha rol tu phyin pa yongs su rdzogs te/ bla na med pa yang dag par rdzogs pa'i byang chub mngon par rdzogs par 'tshang rgya'o/ /

【N3 總結六種引證嘆勝】【O1 引經證成】【P1 明六度是佛所說】【Q1 總引說】

འདི་ནི་མདོ་སྡེ་གཞན་དེ་དང་དེ་དག་ཏུ་བཅོམ་ལྡན་འདས་ཀྱིས་ཕ་རོལ་ཏུ་ཕྱིན་པ་དྲུག་པོ་དག་ཐོར་བུ་ཐོར་བུ་བསྟན་པ་རྣམས་ཀྱི་མདོར་བསྡུས་ཏེ་བསྟན་པ་ཡིན་པར་རིག་པར་བྱའོ། །

'di ni mdo sde gzhan de dang de dag tu bcom ldan 'das kyis pha rol tu phyin pa drug po dag thor bu thor bu bstan pa rnams kyi mdor bsdus te bstan pa yin par rig par bya'o/ /

【Q2 別引六度九門】

དེ་བཞིན་གཤེགས་པས་གསུངས་པའི་མདོ་སྡེ་གང་ལས་སྦྱིན་པའི་ཕ་རོལ་ཏུ་ཕྱིན་པའམ། ཤེས་རབ་ཀྱི་ཕ་རོལ་ཏུ་ཕྱིན་པའི་བར་དག་བསྟན་པའམ། བཤད་པ་འབྱུང་བ་དེ་ནི་སྦྱིན་པའི་ངོ་བོ་ཉིད་ནས༑ རྣམ་པར་དག་པའི་སྦྱིན་པའི་བར་དུ་སྦྱར་བར་བྱ་སྟེ། དེའི་བསྡུ་བ་ཡང་ཅི་རིགས་པར་རིག་པར་བྱའོ། །དེ་བཞིན་དུ་ཚུལ་ཁྲིམས་ལ་སོགས་པ་ཤེས་རབ་ལ་ཐུག་པ་ཇི་སྐད་བསྟན་པ་གཞན་དག་གི་སྦྱར་བ་དང་བསྡུ་བ་ཡང་ཅི་རིགས་པར་རིག་པར་བྱའོ། །

de bzhin gshegs pas gsungs pa'i mdo sde gang las sbyin pa'i pha rol tu phyin pa'am/ shes rab kyi pha rol tu phyin pa'i bar dag bstan pa'am/ bshad pa 'byung ba de ni sbyin pa'i ngo bo nyid nas| rnam par dag pa'i sbyin pa'i bar du sbyar bar bya ste/ de'i bsdu ba yang ci rigs par rig par bya'o/ /de bzhin du tshul khrims la sogs pa shes rab la thug pa ji skad bstan pa gzhan dag gi sbyar ba dang bsdu ba yang ci rigs par rig par bya'o/ /

【P2 明此六度是佛因中本所修習令他樂修】【Q1 總明苦行依止六度】

དེ་བཞིན་གཤེགས་པ་རྣམས་ཀྱི་བྱང་ཆུབ་སེམས་དཔའི་སྤྱོད་པ་དག་ཏུ་སྐྱེས་པའི་རབས་དཔག་ཏུ་མེད་པ་དཀའ་བ་སྤྱོད་པ་དང་ལྡན་པ་གང་ཡིན་པ་དེ་དག་ཐམས་ཅད་ལས་སྦྱིན་པ་དང་ལྡན་པ་རྣམས་ནི་སྦྱིན་པ་ལས་བརྩམས་པར་རིག་པར་བྱའོ། །སྦྱིན་པ་ཇི་ལྟ་བ་དེ་བཞིན་དུ་ཚུལ་ཁྲིམས་དང་། བཟོད་པ་དང་། བརྩོན་འགྲུས་དང་། བསམ་གཏན་དང་། ཤེས་རབ་དང་ལྡན་པ་ཐམས་ཅད་ཀྱང་ཤེས་རབ་ལས་བརྩམས་པར་རིག་པར་བྱའོ། །

de bzhin gshegs pa rnams kyi byang chub sems dpa'i spyod pa dag tu skyes pa'i rabs dpag tu med pa dka' ba spyod pa dang ldan pa gang yin pa de dag thams cad las sbyin pa dang ldan pa rnams ni sbyin pa las brtsams par rig par bya'o/ /sbyin pa ji lta ba de bzhin du tshul khrims dang / bzod pa dang / brtson 'grus dang / bsam gtan dang / shes rab dang ldan pa thams cad kyang shes rab las brtsams par rig par bya'o/ /

【Q2 別明苦行依止差別】

ཁ་ཅིག་ནི་སྦྱིན་པ་ཁོ་ན་ལས་བརྩམས་པ་ནས། ཁ་ཅིག་ནི་ཤེས་རབ་ཁོ་ན་ལས་བརྩམས་པའི་བར་དང་། ཁ་ཅིག་ནི་གཉིས་འདྲེས་པ་དང་། ཁ་ཅིག་ནི་གསུམ་འདྲེས་པ་དང་། ཁ་ཅིག་ནི་བཞི་འདྲེས་པ་དང་། ཁ་ཅིག་ནི་ལྔ་འདྲེས་པ་དང་། ཁ་ཅིག་ནི་ཕ་རོལ་ཏུ་ཕྱིན་པ་དྲུག་པོ་ཐམས་ཅད་ལས་བརྩམས་པར་རིག་པར་བྱའོ། །

kha cig ni sbyin pa kho na las brtsams pa nas/ kha cig ni shes rab kho na las brtsams pa'i bar dang / kha cig ni gnyis 'dres pa dang / kha cig ni gsum 'dres pa dang / kha cig ni bzhi 'dres pa dang / kha cig ni lnga 'dres pa dang / kha cig ni pha rol tu phyin pa drug po thams cad las brtsams par rig par bya'o/ /

【O4 異名結嘆】【P1 明修所為】

ཕ་རོལ་ཏུ་ཕྱིན་པ་དྲུག་པོ་འདི་དག་གིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཡང་དག་པར་ཐོབ་པར་བྱེད་པའི་བྱང་ཆུབ་སེམས་དཔའ་རྣམས་ནི་

pha rol tu phyin pa drug po 'di dag gis bla na med pa yang dag par rdzogs pa'i byang chub yang dag par thob par byed pa'i byang chub sems dpa' rnams ni

【P2 顯六度異名】

དཀར་པོའི་ཆོས་ཀྱི་ཆུ་ཆེན་པོ་དང་། དཀར་པོའི་ཆོས་ཀྱི་རྒྱ་མཚོ་ཆེན་པོ་ཞེས་བྱ་སྟེ། སེམས་ཅན་ཐམས་ཅད་ཀྱི་རྣམ་པ་ཐམས་ཅད་ཕུན་སུམ་ཚོགས་པའི་རྒྱུ་རིན་པོ་ཆེ་ཆེན་པོ་སྦྱིན་པ་ཡིན་ནོ། །

dkar po'i chos kyi chu chen po dang / dkar po'i chos kyi rgya mtsho chen po zhes bya ste/ sems can thams cad kyi rnam pa thams cad phun sum tshogs pa'i rgyu rin po che chen po sbyin pa yin no/ /

【P3 明果稱因】

དེ་ལྟར་དེ་དག་གིས་བསོད་ནམས་དང་ཡེ་ཤེས་ཀྱི་ཚོགས་ཡང་དག་པར་འགྲུབ་པ་དཔག་ཏུ་མེད་པ་དེའི་འབྲས་བུ་ཇི་ལྟར་བླ་ན་མེད་པ་ཡང་དག་པར་རྫོགས་པའི་བྱང་ཆུབ་དང་མཐུན་པ་ལྟ་བུ་གཞན་མེད་དོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་ཤེས་རབ་ཀྱི་ལེའུ་སྟེ་བཅུ་བཞི་པའོ།། །།

de ltar de dag gis bsod nams dang ye shes kyi tshogs yang dag par 'grub pa dpag tu med pa de'i 'bras bu ji ltar bla na med pa yang dag par rdzogs pa'i byang chub dang mthun pa lta bu gzhan med do/ /byang chub sems dpa'i sa'i gzhi'i rnal 'byor gyi gnas las shes rab kyi le'u ste bcu bzhi pa'o// //

【M2 明利他行】【N15 攝事品】【O1 問】

〔藏譯無〕

[〔藏譯無〕]

【O2 解】【P1 頌及長行總說綱要開九章門】

སྡོམ་ནི་སྔ་མ་བཞིན་དུ་རིག་པར་བྱའོ། །

sdom ni snga ma bzhin du rig par bya'o/ /

〔案：嗢拖南，如前「戒品」所說。〕

[〔案：嗢拖南，如前「戒品」所說。〕]

【P2 依章廣辨】【Q1 愛語】【R1 自性愛語】

དེ་ལ་བྱང་ཆུབ་སེམས་དཔའ་རྣམས་ཀྱི་སྙན་པར་སྨྲ་བའི་ངོ་བོ་ཉིད་གང་ཞེ་ན། འདི་ལ་བྱང་ཆུབ་སེམས་དཔའ་སེམས་ཅན་རྣམས་ལ་ཡིད་དུ་འོང་བ་དང་། བདེན་པ་དང་། ཆོས་དང་མཐུན་པ་དོན་དང་ལྡན་པའི་ཚིག་སྨྲ་བ་འདི་ནི་མདོར་བསྡུ་ན་བྱང་ཆུབ་སེམས་དཔའ་རྣམས་ཀྱི་སྙན་པར་སྨྲ་བའི་ངོ་བོ་ཉིད་དོ། །

de la byang chub sems dpa' rnams kyi snyan par smra ba'i ngo bo nyid gang zhe na/ 'di la byang chub sems dpa' sems can rnams la yid du 'ong ba dang / bden pa dang / chos dang mthun pa don dang ldan pa'i tshig smra ba 'di ni mdor bsdu na byang chub sems dpa' rnams kyi snyan par smra ba'i ngo bo nyid do/ /

【R2 一切愛語】【S1 明三種】【T1 標列】

དེ་ལ་བྱང་ཆུབ་སེམས་དཔའ་རྣམས་ཀྱི་སྙན་པར་སྨྲ་བ་ཐམས་ཅད་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ།

de la byang chub sems dpa' rnams kyi snyan par smra ba thams cad gang zhe na/ de ni rnam pa gsum du blta bar bya ste/

【T2 隨別釋】【U1 菩薩設慰喻語】

འདི་ལ་བྱང་ཆུབ་སེམས་དཔའི་ངག་གང་ཡང་དག་པར་དགའ་བར་བྱེད་པ་ནི། བྱང་ཆུབ་སེམས་དཔའ་ཁྲོ་གཉེར་མེད་ལ་གསོང་པོར་སྨྲ་ཞིང་། བཞིན་གྱི་མདངས་འབྱིན་པ་འཛུམ་པ་སྔོན་དུ་གཏོང་ཞིང་ཚིག་གང་གིས་བདེ་བ་དང་། བདེ་ལེགས་སུ་འགྱུར་བ་ཡོངས་སུ་འདྲི་བའམ། ཁམས་སྙོམས་པ་ཡོངས་སུ་འདྲི་བའམ། མཚན་མོ་དང་། ཉིན་མོ་བདེ་བ་ཡོངས་སུ་འདྲི་བའམ། ཚུར་ཤོག་ལེགས་པར་འོངས་སོ་ཞེས་སྨྲ་བའམ༑ རྣམ་པ་དེ་ལྟ་བུ་ལ་སོགས་པ་དག་གིས་འཇིག་རྟེན་པའི་ཚུལ་གྲོང་ཁྱེར་བ་ཉིད་དང་། མཐུན་པར་འཇུག་ཅིང་སེམས་ཅན་རྣམས་སོ་སོར་ཡང་དག་པར་དགའ་བར་བྱེད་པ་དང་།

'di la byang chub sems dpa'i ngag gang yang dag par dga' bar byed pa ni/ byang chub sems dpa' khro gnyer med la gsong por smra zhing / bzhin gyi mdangs 'byin pa 'dzum pa sngon du gtong zhing tshig gang gis bde ba dang / bde legs su 'gyur ba yongs su 'dri ba'am/ khams snyoms pa yongs su 'dri ba'am/ mtshan mo dang / nyin mo bde ba yongs su 'dri ba'am/ tshur shog legs par 'ongs so zhes smra ba'am| rnam pa de lta bu la sogs pa dag gis 'jig rten pa'i tshul grong khyer ba nyid dang / mthun par 'jug cing sems can rnams so sor yang dag par dga' bar byed pa dang /

【U2 菩薩設慶悅語】

བྱང་ཆུབ་སེམས་དཔའི་ངག་གང་ཀུན་ཏུ་དགའ་བར་བྱེད་པ་ནི་བྱང་ཆུབ་སེམས་དཔའ་སེམས་ཅན་གང་བདག་ཉིད་ཀྱི་འབྱོར་པ་ཁོང་དུ་མ་ཆུད་པ་རྣམས་ལ་བུ་འབྱོར་པའམ། ཆུང་མ་འབྱོར་པའམ། ཉེ་དུ་འབྱོར་པའམ། ནོར་འབྱོར་པའམ། འབྲུ་འབྱོར་པ་མཐོང་ན་བསྙད་ཅིང་ཀུན་ཏུ་དགའ་བར་བྱེད་པའམ། དད་པ་དང་། ཚུལ་ཁྲིམས་དང་། ཐོས་པ་དང་། གཏོང་བ་དང་། ཤེས་རབ་འབྱོར་པས་ཀུན་ཏུ་དགའ་བར་བྱེད་པ་དང་།

byang chub sems dpa'i ngag gang kun tu dga' bar byed pa ni byang chub sems dpa' sems can gang bdag nyid kyi 'byor pa khong du ma chud pa rnams la bu 'byor pa'am/ chung ma 'byor pa'am/ nye du 'byor pa'am/ nor 'byor pa'am/ 'bru 'byor pa mthong na bsnyad cing kun tu dga' bar byed pa'am/ dad pa dang / tshul khrims dang / thos pa dang / gtong ba dang / shes rab 'byor pas kun tu dga' bar byed pa dang /

【U3 菩薩設勝益語】

བྱང་ཆུབ་སེམས་དཔའི་ངག་གང་རྣམ་པ་ཐམས་ཅད་ཀྱི་ཡོན་ཏན་དང་ལྡན་པའི་ཆོས་སྟོན་པ་དང་ལྡན་པ་ནི་སེམས་ཅན་རྣམས་ལ་ཕན་པ་དང་བདེ་བའི་ཕྱིར། རྟག་ཏུ་རྒྱུན་མི་འཆད་པར་ཉེ་བར་གནས་པ་དང་། ཕན་པའི་མཆོག་གིས་ཕན་འདོགས་པར་གྱུར་པ་སྟེ། འདི་ནི་བྱང་ཆུབ་སེམས་དཔའ་རྣམས་ཀྱི་སྙན་པར་སྨྲ་བ་རབ་ཏུ་དབྱེ་བས་ཐམས་ཅད་ཡིན་པར་རིག་པར་བྱའོ། །

byang chub sems dpa'i ngag gang rnam pa thams cad kyi yon tan dang ldan pa'i chos ston pa dang ldan pa ni sems can rnams la phan pa dang bde ba'i phyir/ rtag tu rgyun mi 'chad par nye bar gnas pa dang / phan pa'i mchog gis phan 'dogs par gyur pa ste/ 'di ni byang chub sems dpa' rnams kyi snyan par smra ba rab tu dbye bas thams cad yin par rig par bya'o/ /

【S2 攝三為二】

དེ་ལ་བྱང་ཆུབ་སེམས་དཔའ་རྣམས་ཀྱི་སྙན་པར་སྨྲ་བ་ཐམས་ཅད་ནི་མདོར་བསྡུ་ན་དེ་ནི་རྣམ་པ་གཉིས་སུ་བལྟ་བར་བྱ་སྟེ། འཇིག་རྟེན་གྱི་ཚུལ་དང་ལྡན་པ་དང་། ཡང་དག་པའི་ཆོས་བསྟན་པ་དང་ལྡན་པའོ། །དེ་ལ་ཡང་དག་པར་དགའ་བར་བྱེད་པའི་ངག་གང་ཡིན་པ་དང་། ཀུན་ཏུ་དགའ་བར་བྱེད་པ་གང་ཡིན་པ་དེ་ནི་འཇིག་རྟེན་གྱི་ཚུལ་དང་ལྡན་པར་རིག་པར་བྱའོ། །དེ་ལ་ངག་གང་དག་གིས་ཕན་འདོགས་པས་མཆོག་ཏུ་ཕན་འདོགས་པར་ཉེ་བར་གནས་པར་བསྟན་པ་གང་ཡིན་པ་དེ་ནི་ཡང་དག་པའི་ཆོས་བསྟན་པ་དང་ལྡན་པར་རིག་པར་བྱའོ། །

de la byang chub sems dpa' rnams kyi snyan par smra ba thams cad ni mdor bsdu na de ni rnam pa gnyis su blta bar bya ste/ 'jig rten gyi tshul dang ldan pa dang / yang dag pa'i chos bstan pa dang ldan pa'o/ /de la yang dag par dga' bar byed pa'i ngag gang yin pa dang / kun tu dga' bar byed pa gang yin pa de ni 'jig rten gyi tshul dang ldan par rig par bya'o/ /de la ngag gang dag gis phan 'dogs pas mchog tu phan 'dogs par nye bar gnas par bstan pa gang yin pa de ni yang dag pa'i chos bstan pa dang ldan par rig par bya'o/ /

【R3 難行愛語】

དེ་ལ་བྱང་ཆུབ་སེམས་དཔའི་དཀའ་བའི་སྙན་པར་སྨྲ་བ་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ། བྱང་ཆུབ་སེམས་དཔའ་གསོད་པའི་དགྲ་ཕྱིར་རྒོལ་བ་རྣམས་ལ་ཤིན་ཏུ་རྣམ་པར་དག་ཅིང་སྐྱོན་མེད་པའི་སེམས་ཀྱིས་སོ་སོར་བརྟགས་ནས་ཡང་དག་པར་དགའ་བར་བྱེད་པའམ། ཀུན་ཏུ་དགའ་བར་བྱེད་པའམ༑ ཕན་པར་བྱ་བའི་ཚིག་བརྗོད་པ་གང་ཡིན་པ་འདི་ནི་བྱང་ཆུབ་སེམས་དཔའི་དཀའ་བའི་སྙན་པར་སྨྲ་བ་དང་པོ་ཡིན་པར་རིག་པར་བྱའོ། །ཡང་བྱང་ཆུབ་སེམས་དཔའ་སེམས་ཅན་ཤས་ཆེར་རྨོངས་ཤིང་དབང་པོ་རྟུལ་བ་རྣམས་ལ་སོ་སོར་བརྟགས་ནས། ཡོངས་སུ་ཡི་ཆད་པ་མེད་ཅིང་། ཆོས་དང་མཐུན་པའི་གཏམ་བརྗོད་ཅིང་སྐྱོ་བ་དང་དུ་བླངས་ཏེ། རིག་པའི་ཆོས་དགེ་བ་འཛིན་དུ་འཇུག་པ་གང་ཡིན་པ་འདི་ནི་བྱང་ཆུབ་སེམས་དཔའི་དཀའ་བའི་སྙན་པར་སྨྲ་བ་གཉིས་པ་ཡིན་པར་རིག་པར་བྱའོ། །ཡང་བྱང་ཆུབ་སེམས་དཔའ་སེམས་ཅན་གཡོན་ཅན་དང་སྒྱུ་མ་མཁན་པོ་དང་། སློབ་དཔོན་དང་། བླ་མ་དང་། ཡོན་གནས་སླུ་བར་བྱེད་པ། ལོག་པར་ཞུགས་པ་རྣམས་ལ་ཀུན་ནས་མནར་སེམས་ཀྱི་སེམས་མེད་པ་དང་། ཁོང་ཁྲོ་བའི་སེམས་མེད་པར་ཡང་དག་པར་དགའ་བར་བྱེད་པ་དང་། ཀུན་ཏུ་དགའ་བར་བྱེད་པ་དང་། ཕན་པར་བྱ་བའི་ཚིག་བརྗོད་པ་གང་ཡིན་པ་འདི་ནི་བྱང་ཆུབ་སེམས་དཔའི་དཀའ་བའི་སྙན་པར་སྨྲ་བ་གསུམ་པ་ཡིན་པར་རིག་པར་བྱའོ། །

de la byang chub sems dpa'i dka' ba'i snyan par smra ba gang zhe na/ de ni rnam pa gsum du blta bar bya ste/ byang chub sems dpa' gsod pa'i dgra phyir rgol ba rnams la shin tu rnam par dag cing skyon med pa'i sems kyis so sor brtags nas yang dag par dga' bar byed pa'am/ kun tu dga' bar byed pa'am| phan par bya ba'i tshig brjod pa gang yin pa 'di ni byang chub sems dpa'i dka' ba'i snyan par smra ba dang po yin par rig par bya'o/ /yang byang chub sems dpa' sems can shas cher rmongs shing dbang po rtul ba rnams la so sor brtags nas/ yongs su yi chad pa med cing / chos dang mthun pa'i gtam brjod cing skyo ba dang du blangs te/ rig pa'i chos dge ba 'dzin du 'jug pa gang yin pa 'di ni byang chub sems dpa'i dka' ba'i snyan par smra ba gnyis pa yin par rig par bya'o/ /yang byang chub sems dpa' sems can g.yon can dang sgyu ma mkhan po dang / slob dpon dang / bla ma dang / yon gnas slu bar byed pa/ log par zhugs pa rnams la kun nas mnar sems kyi sems med pa dang / khong khro ba'i sems med par yang dag par dga' bar byed pa dang / kun tu dga' bar byed pa dang / phan par bya ba'i tshig brjod pa gang yin pa 'di ni byang chub sems dpa'i dka' ba'i snyan par smra ba gsum pa yin par rig par bya'o/ /

【R4 一切門愛語】

དེ་ལ་བྱང་ཆུབ་སེམས་དཔའི་ཐམས་ཅད་ཀྱི་སྒོ་ནས་སྙན་པར་སྨྲ་བ་གང་ཞེ་ན། དེ་ནི་རྣམ་པ་བཞིར་བལྟ་བར་བྱ་སྟེ། སྒྲིབ་པ་སྤང་བར་བྱ་བ་དང་། བདེ་འགྲོར་སྐྱེ་བར་བྱ་བའི་ཕྱིར་སྔ་རོལ་དུ་བྱ་བའི་ཆོས་བསྟན་པ་དང་། སྒྲིབ་པ་དང་བྲལ་ཞིང་སེམས་ཀྱི་ཉམས་བདེ་བ་དང་ལྡན་ཏེ་ཡང་དག་ཕུལ་གྱི་འཕགས་པའི་བདེན་པ་བཞི་དང་ལྡན་པའི་ཆོས་བསྟན་པ་དང་། སེམས་ཅན་ཁྱིམ་པ་དང་། རབ་ཏུ་བྱུང་བ་བག་མེད་པ་རྣམས་བག་མེད་པའི་སྤྱོད་པ་ལས་བསླང་སྟེ། བག་ཡོད་པའི་སྤྱོད་པ་ལ་དགོད་པའི་ཕྱིར་ཡང་དག་པར་བསྐུལ་བ་དང་། ཐེ་ཚོམ་བྱུང་ངོ་ཅོག་བསལ་བའི་ཕྱིར་ཆོས་བསྟན་པ་དང་། འབེལ་བའི་གཏམ་རྣམ་པར་ངེས་པར་བྱ་བའོ། །

de la byang chub sems dpa'i thams cad kyi sgo nas snyan par smra ba gang zhe na/ de ni rnam pa bzhir blta bar bya ste/ sgrib pa spang bar bya ba dang / bde 'gror skye bar bya ba'i phyir snga rol du bya ba'i chos bstan pa dang / sgrib pa dang bral zhing sems kyi nyams bde ba dang ldan te yang dag phul gyi 'phags pa'i bden pa bzhi dang ldan pa'i chos bstan pa dang / sems can khyim pa dang / rab tu byung ba bag med pa rnams bag med pa'i spyod pa las bslang ste/ bag yod pa'i spyod pa la dgod pa'i phyir yang dag par bskul ba dang / the tshom byung ngo cog bsal ba'i phyir chos bstan pa dang / 'bel ba'i gtam rnam par nges par bya ba'o/ /

【R5 善士愛語】

དེ་ལ་བྱང་ཆུབ་སེམས་དཔའ་སྐྱེས་བུ་དམ་པ་རྣམས་ཀྱི་སྐྱེས་བུ་དམ་པའི་སྙན་པར་སྨྲ་བ་གང་ཞེ་ན། དེ་ནི་རྣམ་པ་ལྔར་བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་བྱང་ཆུབ་སེམས་དཔར་གྱུར་པ་དང་། དེ་བཞིན་གཤེགས་པར་གྱུར་པ་རྣམས་གླེང་གཞི་དང་བཅས་པ་དང་། ངེས་པར་འབྱུང་བ་དང་བཅས་པ་དང་། སྟོན་པ་དང་བཅས་པ་དང་། རྟུལ་བ་དང་བཅས་པ་དང་། ཆོ་འཕྲུལ་དང་བཅས་པའི་ཆོས་སྟོན་པ་སྟེ། བྱུང་བ་དང་བཅས་པའི་བསླབ་པའི་གཞིའི་གནས་སུ་འཆའ་བར་བྱེད་དེ། དེ་ལྟ་བས་ན་དེ་དག་གི་ཆོས་གླེང་གཞི་དང་བཅས་པ་ཡིན་ནོ། །ཡང་དག་པར་བླངས་པའི་བསླབ་པ་རྣམས་ལས་ཉེས་པ་བྱུང་བ་དག་ཉེས་པ་ལས་དབྱུང་བ་འཆའ་བར་བྱེད་དེ། དེ་ལྟ་བས་ན་དེ་དག་གི་ཆོས་ངེས་པར་འབྱུང་བ་དང་བཅས་པ་ཡིན་ནོ། །ཆོས་འདུལ་བ་འདི་ལ་སྟོན་པ་བཞིས་བསྡུས་པ་ཕྱིན་ཅི་མ་ལོག་པའི་སྒྲུབ་པ་འཆའ་བར་བྱེད་དེ། དེ་ལྟ་བས་ན་དེ་དག་ནི་ཆོས་སྟོན་པ་དང་བཅས་པ་ཡིན་ནོ། །སྡུག་བསྔལ་ཐམས་ཅད་ལས་ངེས་པར་འབྱིན་པའི་ཕྱིར་ཕྱིར་མི་ལྡོག་པའི་ལམ་ཡང་དག་པར་སྟོན་ཏེ། དེ་ལྟ་བས་ན་དེ་དག་གི་ཆོས་རྟུལ་བ་དང་བཅས་པ་ཡིན་ནོ། །བསྟན་པ་ཐམས་ཅད་ཆོ་འཕྲུལ་གསུམ་པོ࿒དེ་དག་གི་དོན་ཡོད་པར་བྱེད་དེ། དེ་ལྟ་བས་ན་དེ་དག་གི་ཆོས་ཆོ་འཕྲུལ་དང་བཅས་པ་ཡིན་ནོ། །

de la byang chub sems dpa' skyes bu dam pa rnams kyi skyes bu dam pa'i snyan par smra ba gang zhe na/ de ni rnam pa lngar blta bar bya ste/ 'di la byang chub sems dpa' byang chub sems dpar gyur pa dang / de bzhin gshegs par gyur pa rnams gleng gzhi dang bcas pa dang / nges par 'byung ba dang bcas pa dang / ston pa dang bcas pa dang / rtul ba dang bcas pa dang / cho 'phrul dang bcas pa'i chos ston pa ste/ byung ba dang bcas pa'i bslab pa'i gzhi'i gnas su 'cha' bar byed de/ de lta bas na de dag gi chos gleng gzhi dang bcas pa yin no/ /yang dag par blangs pa'i bslab pa rnams las nyes pa byung ba dag nyes pa las dbyung ba 'cha' bar byed de/ de lta bas na de dag gi chos nges par 'byung ba dang bcas pa yin no/ /chos 'dul ba 'di la ston pa bzhis bsdus pa phyin ci ma log pa'i sgrub pa 'cha' bar byed de/ de lta bas na de dag ni chos ston pa dang bcas pa yin no/ /sdug bsngal thams cad las nges par 'byin pa'i phyir phyir mi ldog pa'i lam yang dag par ston te/ de lta bas na de dag gi chos rtul ba dang bcas pa yin no/ /bstan pa thams cad cho 'phrul gsum po de dag gi don yod par byed de/ de lta bas na de dag gi chos cho 'phrul dang bcas pa yin no/ /

【R6 一切種愛語】【S1 標列】

དེ་ལ་བྱང་ཆུབ་སེམས་དཔའ་རྣམས་ཀྱི་རྣམ་པ་ཐམས་ཅད་ཀྱི་སྙན་པར་སྨྲ་བ་གང་ཞེ་ན། དེ་ནི་རྣམ་པ་དྲུག་དང་རྣམ་པ་བདུན་ཏེ། གཅིག་ཏུ་བསྡུས་ན་རྣམ་པ་བཅུ་གསུམ་དུ་བལྟ་བར་བྱ་སྟེ།

de la byang chub sems dpa' rnams kyi rnam pa thams cad kyi snyan par smra ba gang zhe na/ de ni rnam pa drug dang rnam pa bdun te/ gcig tu bsdus na rnam pa bcu gsum du blta bar bya ste/

【S2 隨別釋】【T1 六種愛語】

གནང་བར་བྱ་བའི་ཆོས་རྣམས་ལ་གནང་བའི་སྙན་པར་སྨྲ་བ་དང་། དགག་པར་བྱ་བའི་ཆོས་རྣམས་ལ་དགག་པའི་སྙན་པར་སྨྲ་བ་དང་། ཆོས་རྣམས་ཀྱི་ཆོས་ཀྱི་རྣམ་གྲངས་རྗོད་པར་བྱེད་པའི་སྙན་པར་སྨྲ་བ་དང་། ཆོས་ཀྱི་མཚན་ཉིད་ཕྱིན་ཅི་མ་ལོག་པ་རྗོད་པར་བྱེད་པ་དང་། ཆོས་ཀྱི་ངེས་པའི་ཚིག་ཕྱིན་ཅི་ལོག་པ་རྗོད་པར་བྱེད་པ་དང་། ཆོས་ཀྱི་ཚིག་གི་རྣམ་པ་བཞིའི་རབ་ཏུ་དབྱེ་བའི་རྗོད་པར་བྱེད་པའི་སྙན་པར་སྨྲ་བ་དང་།

gnang bar bya ba'i chos rnams la gnang ba'i snyan par smra ba dang / dgag par bya ba'i chos rnams la dgag pa'i snyan par smra ba dang / chos rnams kyi chos kyi rnam grangs rjod par byed pa'i snyan par smra ba dang / chos kyi mtshan nyid phyin ci ma log pa rjod par byed pa dang / chos kyi nges pa'i tshig phyin ci log pa rjod par byed pa dang / chos kyi tshig gi rnam pa bzhi'i rab tu dbye ba'i rjod par byed pa'i snyan par smra ba dang /

【T2 七種愛語】

ཡང་དག་པར་དགའ་བར་བྱེད་པའི་སྙན་པར་སྨྲ་བ་དང་། ཀུན་ཏུ་དགའ་བར་བྱེད་པའི་སྙན་པར་སྨྲ་བ་དང་། ࿒གཞན་དག་ཡོ་བྱད་ཐམས་ཅད་ལ་སྙིང་ལས་ཆུང་བར་བྱ་བ་དང་། ཡང་དག་པར་རྟོགས་པའི་བྱ་བ་ཐམས་ཅད་ལ་སྙིང་ལས་ཆུང་བར་བྱ་བར་རྒྱ་ཆེར་སྟོབས་པའི་སྙན་པར་སྨྲ་བ་དང་། འཇིགས་པ་རྣམ་པ་སྣ་ཚོགས་ཀྱིས་སྐྲག་པ་རྣམས་དབུགས࿒དབྱུང་བའི་སྙན་པར་སྨྲ་བ་དང་། རིགས་པ་བསྟན་པས་བསྡུས་པའི་སྙན་པར་སྨྲ་བ་དང༌། མི་དགེ་བའི་གནས་ནས་བསླངས་ཏེ། དགེ་བའི་གནས་སུ་དགོད་པའི་ཕྱིར་ལེགས་པར་མཐོང་བ་དང་། ཐོས་པ་དང་། དོགས་པ་ལ་གླེང་ཞིང་སྨ་དབབ་པའི་སྙན་པར་སྨྲ་བ་དང་། གཞན་ནུས་པ་ལ་བཅོལ་ཏེ་སྒྲུབ་པའི་སྙན་པར་སྨྲ་བ་སྟེ། འདི་དག་ནི་བྱང་ཆུབ་སེམས་དཔའ་རྣམས་ཀྱི་རྣམ་པ་ཐམས་ཅད་ཀྱི་སྙན་པར་སྨྲ་བ࿒རྣམ་པ་བཅུ་གསུམ་ཡིན་པར་རིག་པར་བྱའོ། །

yang dag par dga' bar byed pa'i snyan par smra ba dang / kun tu dga' bar byed pa'i snyan par smra ba dang / gzhan dag yo byad thams cad la snying las chung bar bya ba dang / yang dag par rtogs pa'i bya ba thams cad la snying las chung bar bya bar rgya cher stobs pa'i snyan par smra ba dang / 'jigs pa rnam pa sna tshogs kyis skrag pa rnams dbugs dbyung ba'i snyan par smra ba dang / rigs pa bstan pas bsdus pa'i snyan par smra ba dang/ mi dge ba'i gnas nas bslangs te/ dge ba'i gnas su dgod pa'i phyir legs par mthong ba dang / thos pa dang / dogs pa la gleng zhing sma dbab pa'i snyan par smra ba dang / gzhan nus pa la bcol te sgrub pa'i snyan par smra ba ste/ 'di dag ni byang chub sems dpa' rnams kyi rnam pa thams cad kyi snyan par smra ba rnam pa bcu gsum yin par rig par bya'o/ /

【R7 遂求愛語】

དེ་ལ་བྱང་ཆུབ་སེམས་དཔའ་རྣམས་ཀྱི་ཕོངས་ཤིང་འདོད་པའི་སྙན་པར་སྨྲ་བ་གང་ཞེ་ན། དེ་ནི་རྣམ་པ་བརྒྱད་དུ་བལྟ་བར་བྱ་སྟེ། བྱང་ཆུབ་སེམས་དཔའི་ངག་རྣམ་པར་དག་པ་རྣམ་པ་བཞི་ལ་བརྟེན་ནས། འཕགས་པའི་ཐ་སྙད་བརྒྱད་པོ་དག་གི་ངག་གང་ཡིན་པ་དེ་ནི། བྱང་ཆུབ་སེམས་དཔའ་རྣམས་ཀྱི་ཕོངས་ཤིང་འདོད་པའི་སྙན་པར་སྨྲ་བ་ཞེས་བྱའོ། །དེ་ལ་ངག་རྣམ་པར་དག་པ་རྣམ་པ་བཞི་ནི་འདི་དག་ཡིན་ཏེ། བརྫུན་དུ་སྨྲ་བ་སྤངས་པ་དང་། ཕྲ་མ་དང་། ངག་རྩུབ་མོ་དང་། ཚིག་འཁྱལ་པ་སྤངས་པའོ། །དེ་ལ་འཕགས་པའི་ཐ་སྙད་བརྒྱད་ནི་འདི་དག་ཡིན་ཏེ། མཐོང་བ་ལ་མཐོང་ཞེས་སྨྲ་བ་དང་། ཐོས་པ་དང་། བྱེ་བྲག་ཕྱེད་པ་དང་། རྣམ་པར་ཤེས་པ་ལ་རྣམ་པར་ཤེས་སོ་ཞེས་སྨྲ་བ་དང་། མ་མཐོང་བ་ལ་མ་མཐོང་ཞེས་སྨྲ་བ་དང་། མ་ཐོས་པ་དང་། བྱེ་བྲག་མ་ཕྱེད་པ་དང་། རྣམ་པར་མ་ཤེས་པ་ལ་རྣམ་པར་མ་ཤེས་ཞེས་སྨྲ་བའོ། །

de la byang chub sems dpa' rnams kyi phongs shing 'dod pa'i snyan par smra ba gang zhe na/ de ni rnam pa brgyad du blta bar bya ste/ byang chub sems dpa'i ngag rnam par dag pa rnam pa bzhi la brten nas/ 'phags pa'i tha snyad brgyad po dag gi ngag gang yin pa de ni/ byang chub sems dpa' rnams kyi phongs shing 'dod pa'i snyan par smra ba zhes bya'o/ /de la ngag rnam par dag pa rnam pa bzhi ni 'di dag yin te/ brdzun du smra ba spangs pa dang / phra ma dang / ngag rtsub mo dang / tshig 'khyal pa spangs pa'o/ /de la 'phags pa'i tha snyad brgyad ni 'di dag yin te/ mthong ba la mthong zhes smra ba dang / thos pa dang / bye brag phyed pa dang / rnam par shes pa la rnam par shes so zhes smra ba dang / ma mthong ba la ma mthong zhes smra ba dang / ma thos pa dang / bye brag ma phyed pa dang / rnam par ma shes pa la rnam par ma shes zhes smra ba'o/ /

【R8 此世他世樂愛語】【S1 五除難】

དེ་ལ་བྱང་ཆུབ་སེམས་དཔའ་རྣམས་ཀྱི་འདི་དང་གཞན་དུ་བདེ་བར་འགྱུར་བའི་སྙན་པར་སྨྲ་བ་གང་ཞེ་ན། དེ་ནི་རྣམ་པ་དགུར་བལྟ་བར་བྱ་སྟེ། ཉེ་དུ་ལས་གྱུར་པའི་སྡུག་བསྔལ་གྱི་མྱ་ངན་བསང་བའི་ཕྱིར་སྙན་པར་སྨྲ་བ་དང་། ལོངས་སྤྱོད་ཀྱིས་ཕོངས་པའི་སྡུག་བསྔལ་གྱི་མྱ་ངན་བསང་བ་དང་། ནད་མེད་པས་ཕོངས་པའི་མྱ་ངན་བསང་བའི་ཕྱིར་སྙན་པར་སྨྲ་བ་དང་། ཚུལ་ཁྲིམས་ཀྱིས࿒ཕོངས་པ་སྤངས་པ་དང་། ལྟ་བས་ཕོངས་པ་སྤང་བའི་ཕྱིར་སྙན་པར་སྨྲ་བ་དང་།

de la byang chub sems dpa' rnams kyi 'di dang gzhan du bde bar 'gyur ba'i snyan par smra ba gang zhe na/ de ni rnam pa dgur blta bar bya ste/ nye du las gyur pa'i sdug bsngal gyi mya ngan bsang ba'i phyir snyan par smra ba dang / longs spyod kyis phongs pa'i sdug bsngal gyi mya ngan bsang ba dang / nad med pas phongs pa'i mya ngan bsang ba'i phyir snyan par smra ba dang / tshul khrims kyis phongs pa spangs pa dang / lta bas phongs pa spang ba'i phyir snyan par smra ba dang /

【S2 四讚善】

ཚུལ་ཁྲིམས་ཕུན་སུམ་ཚོགས་པ་དང་། ལྟ་བ་ཕུན་སུམ་ཚོགས་པ་དང་། ཆོ་ག་ཕུན་སུམ་ཚོགས་པ་དང་། འཚོ་བ་ཕུན་སུམ་ཚོགས་པ་ལ་སྙན་པར་སྨྲ་བ་གང་ཡིན་པ་སྟེ། དམ་པའི་ཆོས་སྟོན་པའོ། །

tshul khrims phun sum tshogs pa dang / lta ba phun sum tshogs pa dang / cho ga phun sum tshogs pa dang / 'tsho ba phun sum tshogs pa la snyan par smra ba gang yin pa ste/ dam pa'i chos ston pa'o/ /

【R9 清淨愛語】

དེ་ལ་བྱང་ཆུབ་སེམས་དཔའི་རྣམ་པར་དག་པའི་སྙན་པར་སྨྲ་བ་གང་ཞེ་ན། དེ་ནི་རྣམ་པ་ཉི་ཤུར་བལྟ་བར་བྱ་སྟེ། རྣམ་པ་ཉི་ཤུས་ཆོས་སྟོན་པ་གང་ཡིན་པའོ༑ །དེ་ཡང་འདི་ལྟ་སྟེ། སྟོབས་ཀྱི་རིགས་ཀྱི་ལེའུ་ལས་སྔར་བསྟན་པ་བཞིན་དུ་རིག་པར་བྱའོ། །

de la byang chub sems dpa'i rnam par dag pa'i snyan par smra ba gang zhe na/ de ni rnam pa nyi shur blta bar bya ste/ rnam pa nyi shus chos ston pa gang yin pa'o| /de yang 'di lta ste/ stobs kyi rigs kyi le'u las sngar bstan pa bzhin du rig par bya'o/ /

【Q2 利行】【R1 指廣說如愛語中】

དེ་ལ་དོན་སྤྱོད་པ་ནི་སྙན་པར་སྨྲ་བ་ཇི་ལྟ་བ་དེ་བཞིན་དུ་ཡང་རྒྱས་པར་རིག་པར་བྱའོ། །

de la don spyod pa ni snyan par smra ba ji lta ba de bzhin du yang rgyas par rig par bya'o/ /

【R2 辯差別】

དེ་ལས་བྱེ་བྲག་དུ་གྱུར་པའི་དོན་སྤྱོད་པ་གཞན་ཡང་བརྗོད་པར་བྱ་སྟེ། འདི་ལྟར་བྱང་ཆུབ་སེམས་དཔའ་ནི་རྣམ་པ་ཐམས་ཅད་ཀྱི་སྙན་པར་སྨྲ་བ་དེས་དེ་དང་ལྡན་ཞིང་དེ་དང་ལྡན་པའི་དོན་སེམས་ཅན་རྣམས་ལ་ཀུན་དུ་སྤྱོད་པའོ། །

de las bye brag du gyur pa'i don spyod pa gzhan yang brjod par bya ste/ 'di ltar byang chub sems dpa' ni rnam pa thams cad kyi snyan par smra ba des de dang ldan zhing de dang ldan pa'i don sems can rnams la kun du spyod pa'o/ /

【R3 還依九門界以分別】【S1 自性利行】

དེ་ལ་བྱང་ཆུབ་སེམས་དཔའ་རྣམས་ཀྱི་དོན་སྤྱོད་པའི་ངོ་བོ་ཉིད་གང་ཞེ་ན། དེ་ལྟར་སྙན་པར་སྨྲ་བས་རིགས་པས་ཡང་དག་པར་བསྟན་པའི་སེམས་ཅན་རྣམས་ལ་སྙིང་རྗེའི་སེམས་ཉེ་བར་གཞག་སྟེ། ཟང་ཟིང་མེད་པའི་སེམས་ཀྱིས་བསླབ་པ་རྣམས་དང་། དོན་སྤྱོད་པ་དང་། ཆོས་ཀྱི་རྗེས་སུ་མཐུན་པའི་ཆོས་སྒྲུབ་པའི་ཚུལ་ཅི་རིགས་པར་ཡང་དག་པར་འཛིན་དུ་འཇུག་པ་དང་། འདུལ་བ་དང་། འཛུད་པ་དང་། འགོད་པ་འདི་ནི་དོན་སྤྱོད་པའི་ངོ་བོ་ཉིད་མདོར་བསྟན་པ་ཡིན་ནོ། །

de la byang chub sems dpa' rnams kyi don spyod pa'i ngo bo nyid gang zhe na/ de ltar snyan par smra bas rigs pas yang dag par bstan pa'i sems can rnams la snying rje'i sems nye bar gzhag ste/ zang zing med pa'i sems kyis bslab pa rnams dang / don spyod pa dang / chos kyi rjes su mthun pa'i chos sgrub pa'i tshul ci rigs par yang dag par 'dzin du 'jug pa dang / 'dul ba dang / 'dzud pa dang / 'god pa 'di ni don spyod pa'i ngo bo nyid mdor bstan pa yin no/ /

【S2 一切利行】【T1 標列】

དེ་ལ་བྱང་ཆུབ་སེམས་དཔའ་རྣམས་ཀྱི་དོན་སྤྱོད་པ་ཐམས་ཅད་གང་ཞེ་ན། དེ་ནི་རྣམ་པ་གཉིས་སུ་བལྟ་བར་བྱ་སྟེ། སེམས་ཅན་ཡོངས་སུ་མ་སྨིན་པ་རྣམས࿒ཡོངས་སུ་སྨིན་པར་བྱ་བ་དང་། སེམས་ཅན་ཡོངས་སུ་སྨིན་པ་རྣམས་རྣམ་པར་དགྲོལ་བའོ། །དེ་ཡང་སྒོ་གསུམ་དུ་རིག་པར་བྱ་སྟེ། ཚེ་འདིའི་དོན་ཡང་དག་པར་འཛིན་དུ་གཞུག་པ་དང་། ཚེ་ཕྱི་མའི་དོན་ཡང་དག་པར་འཛིན་དུ་གཞུག་པ་དང་། ཚེ་འདི་དང་ཚེ་ཕྱི་མའི་དོན་ཡང་དག་པར་འཛིན་དུ་གཞུག་པའོ། །

de la byang chub sems dpa' rnams kyi don spyod pa thams cad gang zhe na/ de ni rnam pa gnyis su blta bar bya ste/ sems can yongs su ma smin pa rnams yongs su smin par bya ba dang / sems can yongs su smin pa rnams rnam par dgrol ba'o/ /de yang sgo gsum du rig par bya ste/ tshe 'di'i don yang dag par 'dzin du gzhug pa dang / tshe phyi ma'i don yang dag par 'dzin du gzhug pa dang / tshe 'di dang tshe phyi ma'i don yang dag par 'dzin du gzhug pa'o/ /

【T2 隨別釋】

【U1 於現法利勸導利行】

དེ་ལ་ཆོས་དང་མཐུན་པའི་ལས་ཀྱི་ཡོན་ཏན་དག་གིས་ལོངས་སྤྱོད་རྣམས་སྒྲུབ་པ་དང་། བསྲུང་བ་དང་། སྤེལ་བ་ཡང་དག་པར་འཛིན་དུ་གཞུག་པས། ཚེ་འདིའི་དོན་ཡང་དག་པར་འཛིན་དུ་འཇུག་པ་ཡིན་པར་རིག་པར་བྱ་སྟེ། དེས་ན་དེ་གཞན་ལས་བསྔགས་པ་ཡང་ཐོབ་ལ། ཚེ་འདི་ལ་ཡང་ཡོ་བྱད་ཀྱི་བདེ་བས་ཕན་བཏགས་པས་བདེ་བར་གནས་པར་འགྱུར་རོ། །

de la chos dang mthun pa'i las kyi yon tan dag gis longs spyod rnams sgrub pa dang / bsrung ba dang / spel ba yang dag par 'dzin du gzhug pas/ tshe 'di'i don yang dag par 'dzin du 'jug pa yin par rig par bya ste/ des na de gzhan las bsngags pa yang thob la/ tshe 'di la yang yo byad kyi bde bas phan btags pas bde bar gnas par 'gyur ro/ /

【U2 於後法利勸導利行】

དེ་ལ་ལོངས་སྤྱོད་སྤངས་ནས་སློང་མོ་པའི་བྱེད་ཚུལ་འཚོ་བ་ལ་རག་ལས་པའི་རབ་ཏུ་བྱུང་བ་ཡང་དག་པར་འཛིན་དུ་འཇུག་པ་དེ་ནི་ཚེ་ཕྱི་མའི་དོན་ཡང་དག་པར་འཛིན་དུ་འཇུག་པ་ཡིན་པར་རིག་པར་བྱ་སྟེ། དེས་ན་དེ་ཚེ་ཕྱི་མ་ལ་གདོན་མི་ཟ་བར་བདེ་བར་འགྱུར་གྱི་ཚེ་འདི་ལ་ནི་ངེས་པ་མེད་དོ། །

de la longs spyod spangs nas slong mo pa'i byed tshul 'tsho ba la rag las pa'i rab tu byung ba yang dag par 'dzin du 'jug pa de ni tshe phyi ma'i don yang dag par 'dzin du 'jug pa yin par rig par bya ste/ des na de tshe phyi ma la gdon mi za bar bde bar 'gyur gyi tshe 'di la ni nges pa med do/ /

【U3 於現法後法利勸導利行】

དེ་ལ་ཁྱིམ་པའམ་རབ་ཏུ་བྱུང་བ་ཡང་རུང་། རིམ་གྱིས་འདོད་ཆགས་དང་བྲལ་བར་འགྱུར་བ་ཡང་དག་པར་འཛིན་དུ་འཇུག་པ་གང་ཡིན་པ་འདི་ནི་ཚེ་འདི་དང་ཚེ་ཕྱི་མའི་དོན་ཡང་དག་པར་འཛིན་དུ་འཇུག་པ་ཡིན་པར་རིག་པར་བྱ་སྟེ། དེས་ན་དེ་ཚེ་འདི་ལ་ཡང་ལུས་ཤིན་ཏུ་སྦྱངས་པ་དང་། སེམས་ཤིན་ཏུ་སྦྱངས་པ་དང་། བདེ་བ་ལ་རེག་པར་གནས་པར་འགྱུར་ལ། ཚེ་ཕྱི་མ་ལ་ཡང་རྣམ་པར་དག་པའི་ལྷ་རྣམས་ཀྱི་ནང་དུ་སྐྱེ་བར་འགྱུར་བའམ། ཕུང་པོ་ལྷག་མ་མེད་པའི་མྱ་ངན་ལས་འདས་པའི་དབྱིངས་སུ་ཡོངས་སུ་མྱ་ངན་ལས་འདའ་བར་འགྱུར་རོ། །

de la khyim pa'am rab tu byung ba yang rung / rim gyis 'dod chags dang bral bar 'gyur ba yang dag par 'dzin du 'jug pa gang yin pa 'di ni tshe 'di dang tshe phyi ma'i don yang dag par 'dzin du 'jug pa yin par rig par bya ste/ des na de tshe 'di la yang lus shin tu sbyangs pa dang / sems shin tu sbyangs pa dang / bde ba la reg par gnas par 'gyur la/ tshe phyi ma la yang rnam par dag pa'i lha rnams kyi nang du skye bar 'gyur ba'am/ phung po lhag ma med pa'i mya ngan las 'das pa'i dbyings su yongs su mya ngan las 'da' bar 'gyur ro/ /

【S3 難行利行】

དེ་ལ་བྱང་ཆུབ་སེམས་དཔའ་རྣམས་ཀྱི་དཀའ་བའི་དོན་སྤྱོད་པ་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ། སེམས་ཅན་སྔོན་དགེ་བའི་རྩ་བའི་རྒྱུ་མ་སྤྱད་པ་རྣམས་ལ་དོན་སྤྱོད་པ་ནི་བྱང་ཆུབ་སེམས་དཔའ་རྣམས་ཀྱི་དཀའ་བ་ཡིན་ཏེ༑ འདི་ལྟར་དེ་དག་ནི་དགེ་བ་ཡང་དག་པར་འཛིན་དུ་གཞུག་པ་དཀའ་བའི་ཕྱིར་རོ། །སེམས་ཅན་ལོངས་སྤྱོད་ཕུན་སུམ་ཚོགས་པ་ཆེན་པོ་ལ་གནས་ཤིང་དེ་ལ་ལྷག་པར་ཞེན་པར་གྱུར་པ་རྣམས་ལ་དོན་སྤྱོད་པ་ནི་བྱང་ཆུབ་སེམས་དཔའ་རྣམས་ཀྱི་དཀའ་བ་ཡིན་ཏེ། འདི࿒ལྟ་སྟེ་དེ་དག་ནི་བདག་མེད་པའི་གཞི་དང་། བག་མེད་པའི་གནས་ཆེན་པོ་ལ་གནས་པའི་ཕྱིར་རོ། །འདི་ལས་ཕྱི་རོལ་པ་མུ་སྟེགས་ཅན་རྣམས་དང་། སྔོན་མུ་སྟེགས་ཅན་གྱི་ལྟ་བ་སྤྱོད་སྤྱོད་པའི་སེམས་ཅན་རྣམས་ལ་དོན་སྤྱོད་པ་ནི་བྱང་ཆུབ་སེམས་དཔའ་རྣམས་ཀྱི་དཀའ་བ་ཡིན་ཏེ། འདི་ལྟར་དེ་དག་ནི་བདག་ཉིད་ཀྱིས་བླུན་པ་དང་། ཆོས་འདུལ་བ་འདི་ལ་སྡང་བའི་ཕྱིར་རོ། །

de la byang chub sems dpa' rnams kyi dka' ba'i don spyod pa gang zhe na/ de ni rnam pa gsum du blta bar bya ste/ sems can sngon dge ba'i rtsa ba'i rgyu ma spyad pa rnams la don spyod pa ni byang chub sems dpa' rnams kyi dka' ba yin te| 'di ltar de dag ni dge ba yang dag par 'dzin du gzhug pa dka' ba'i phyir ro/ /sems can longs spyod phun sum tshogs pa chen po la gnas shing de la lhag par zhen par gyur pa rnams la don spyod pa ni byang chub sems dpa' rnams kyi dka' ba yin te/ 'di lta ste de dag ni bdag med pa'i gzhi dang / bag med pa'i gnas chen po la gnas pa'i phyir ro/ /'di las phyi rol pa mu stegs can rnams dang / sngon mu stegs can gyi lta ba spyod spyod pa'i sems can rnams la don spyod pa ni byang chub sems dpa' rnams kyi dka' ba yin te/ 'di ltar de dag ni bdag nyid kyis blun pa dang / chos 'dul ba 'di la sdang ba'i phyir ro/ /

【S4 一切門利行】

དེ་ལ་བྱང་ཆུབ་སེམས་དཔའ་རྣམས་ཀྱི་ཐམས་ཅད་ཀྱི་སྒོ་ནས་དོན་སྤྱོད་པ་གང་ཞེ་ན། དེ་ནི་རྣམ་པ་བཞིར་བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་མ་དད་པ་ནི་དད་པ་ཕུན་སུམ་ཚོགས་པ་ཡང་དག་པར་འཛིན་དུ་འཇུག་པར་བྱེད་པ་ནས། འགོད་པའི་བར་དུ་བྱེད་པ་དང་། ཚུལ་ཁྲིམས་འཆལ་པ་ནི་ཚུལ་ཁྲིམས་ཕུན་སུམ་ཚོགས་པ་དང་། ཤེས་རབ་འཆལ་པ་ནི་ཤེས་རབ་ཕུན་སུམ་ཚོགས་པ་དང་། སེམས་སྣ་ཅན་ནི་གཏོང་བ་ཕུན་སུམ་ཚོགས་པ་ཡང་དག་པར་འཛིན་དུ་འཇུག་པར་བྱེད་པ་ནས་འགོད་པའི་བར་དུ་བྱེད་པའོ། །

de la byang chub sems dpa' rnams kyi thams cad kyi sgo nas don spyod pa gang zhe na/ de ni rnam pa bzhir blta bar bya ste/ 'di la byang chub sems dpa' ma dad pa ni dad pa phun sum tshogs pa yang dag par 'dzin du 'jug par byed pa nas/ 'god pa'i bar du byed pa dang / tshul khrims 'chal pa ni tshul khrims phun sum tshogs pa dang / shes rab 'chal pa ni shes rab phun sum tshogs pa dang / sems sna can ni gtong ba phun sum tshogs pa yang dag par 'dzin du 'jug par byed pa nas 'god pa'i bar du byed pa'o/ /

【S5 善士利行】

དེ་ལ་བྱང་ཆུབ་སེམས་དཔའི་སྐྱེས་བུ་དམ་པའི་དོན་སྤྱོད་པ་གང་ཞེ་ན། དེ་ནི་རྣམ་པ་ལྔར་བལྟ་བར་བྱ་སྟེ། འདི་ལ་བྱང་ཆུབ་སེམས་དཔའ་སེམས་ཅན་རྣམས་ཡང་དག་པའི་དོན་ཡང་དག་པར་འཛིན་དུ་འཇུག་པ་དང་། དུས་སུ་ཡང་དག་པར་འཛིན་དུ་འཇུག་པ་དང་། དོན་དང་ལྡན་པའི་དོན་ཡང་དག་པར་འཛིན་དུ་འཇུག་པ་དང་། འཇམ་པོས་ཡང་དག་པར་འཛིན་དུ་འཇུག་པ་དང་། བྱམས་པའི་སེམས་ཀྱིས་ཡང་དག་པར་འཛིན་དུ་འཇུག་པའོ། །

de la byang chub sems dpa'i skyes bu dam pa'i don spyod pa gang zhe na/ de ni rnam pa lngar blta bar bya ste/ 'di la byang chub sems dpa' sems can rnams yang dag pa'i don yang dag par 'dzin du 'jug pa dang / dus su yang dag par 'dzin du 'jug pa dang / don dang ldan pa'i don yang dag par 'dzin du 'jug pa dang / 'jam pos yang dag par 'dzin du 'jug pa dang / byams pa'i sems kyis yang dag par 'dzin du 'jug pa'o/ /

【S6 一切種利行】【T1 標列】

དེ་ལ་བྱང་ཆུབ་སེམས་དཔའ་རྣམས་ཀྱི་རྣམ་པ་ཐམས་ཅད་ཀྱི་དོན་སྤྱོད་པ་གང་ཞེ་ན། དེ་ནི་རྣམ་པ་དྲུག་དང་རྣམ་པ་བདུན་ཏེ། གཅིག་ཏུ་བསྡུས་ན་རྣམ་པ་བཅུ་གསུམ་དུ་བལྟ་བར་བྱ་སྟེ།

de la byang chub sems dpa' rnams kyi rnam pa thams cad kyi don spyod pa gang zhe na/ de ni rnam pa drug dang rnam pa bdun te/ gcig tu bsdus na rnam pa bcu gsum du blta bar bya ste/

【T2 隨別釋】【U1 六種利行】

འདི་ལ་བྱང་ཆུབ་སེམས་དཔའ་སེམས་ཅན་བསྡུ་བར་བྱ་བ་རྣམས་ལེགས་པར་སྡུད་པ་དང་། སེམས་ཅན་ཚར་གཅད་པར་བྱ་བ་རྣམས་ཡང་དག་པར་ཚར་གཅོད་པ་དང་། སེམས་ཅན་བསྟན་པ་དང་ཞེ་འགྲས་པ་རྣམས་ཀྱི་ཞེ་འགྲས་པ་སེལ་བར་བྱེད་པ་དང་། སེམས་ཅན་ཐ་མལ་པར་གནས་པ་རྣམས་བསྟན་པ་འདི་ལ་འཇུག་པར་བྱེད་པ་དང་། སེམས་ཅན་ཞུགས་པ་རྣམས་ཐེག་པ་གསུམ་པོ་དག་ལ་ལེགས་པར་ཡོངས་སུ་སྨིན་པར་བྱེད་པ་དང་། སེམས་ཅན་ཡོངས་སུ་སྨིན་པ་རྣམས་རྣམ་པར་གྲོལ་བར་བྱེད་པ་དང་།

'di la byang chub sems dpa' sems can bsdu bar bya ba rnams legs par sdud pa dang / sems can tshar gcad par bya ba rnams yang dag par tshar gcod pa dang / sems can bstan pa dang zhe 'gras pa rnams kyi zhe 'gras pa sel bar byed pa dang / sems can tha mal par gnas pa rnams bstan pa 'di la 'jug par byed pa dang / sems can zhugs pa rnams theg pa gsum po dag la legs par yongs su smin par byed pa dang / sems can yongs su smin pa rnams rnam par grol bar byed pa dang /

【U2 七種利行】

དེ་དག་ཁ་ཅིག་འདི་ལྟ་སྟེ། ཐེག་པ་དམན་པས་ངེས་པར་འབྱུང་བ་ལས་བརྩམས་པ་དང་། ཐེག་པ་ཆེན་པོས་ངེས་པར་འབྱུང་བ་ལས་བརྩམས་ཏེ། ཚོགས་བསྲུང་བ་དང་། བསགས་པ་ལ་ཡང་དག་པར་འཛུད་པ་དང་། ཚོགས་བསྲུང་ཞིང་བསགས་པ་ཇི་ལྟ་བ་དེ་བཞིན་དུ་རབ་ཏུ་དབེན་པ་ཉིད་དང་། སེམས་རྩེ་གཅིག་ཏུ་བྱ་བ་དང་། སྒྲིབ་པ་རྣམ་པར་དག་པར་བྱ་བ་དང་། ཡིད་ལ་བྱེད་པ་སྒོམ་པ་ལ་ཡང་དག་པར་འཛུད་པ་དང་། ཉན་ཐོས་དང་། རང་སངས་རྒྱས་ཀྱི་རིགས་ཅན་རྣམས་ཉན་ཐོས་དང་། རང་སངས་རྒྱས་ཀྱི་ཐེག་པ་ལ་ཡང་དག་པར་འཛུད་པ་དང་། དེ་བཞིན་གཤེགས་པའི་རིགས་ཅན་རྣམས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཐེག་པ་ལ࿒ཡང་དག་པར་འཛུད་པའོ། །

de dag kha cig 'di lta ste/ theg pa dman pas nges par 'byung ba las brtsams pa dang / theg pa chen pos nges par 'byung ba las brtsams te/ tshogs bsrung ba dang / bsags pa la yang dag par 'dzud pa dang / tshogs bsrung zhing bsags pa ji lta ba de bzhin du rab tu dben pa nyid dang / sems rtse gcig tu bya ba dang / sgrib pa rnam par dag par bya ba dang / yid la byed pa sgom pa la yang dag par 'dzud pa dang / nyan thos dang / rang sangs rgyas kyi rigs can rnams nyan thos dang / rang sangs rgyas kyi theg pa la yang dag par 'dzud pa dang / de bzhin gshegs pa'i rigs can rnams bla na med pa yang dag par rdzogs pa'i byang chub kyi theg pa la yang dag par 'dzud pa'o/ /

【S7 遂求利行】

དེ་ལ་དེ་བྱང་ཆུབ་སེམས་དཔའ་རྣམས་ཀྱི་ཕོངས་ཤིང་འདོད་པའི་དོན་སྤྱོད་པ་གང་ཞེ་ན། དེ་ནི་རྣམ་པ་བརྒྱད་དུ་བལྟ་བར་བྱ་སྟེ། སེམས་ཅན་ངོ་ཚ་བར་བྱ་བའི་གནས་རྣམས་ལ་ངོ་ཚ་བ་མེད་པའི་ཀུན་ནས་དཀྲིས་པས་ཀུན་ནས་དཀྲིས་པ་རྣམས་ཀྱི་ངོ་ཚ་མེད་པའི་ཀུན་ནས་དཀྲིས་པ་སེལ་བར་བྱེད། སྤོང་བར་བྱེད་པ་དང་། ངོ་ཚ་མེད་པའི་ཀུན་ནས་དཀྲིས་པ་ཇི་ལྟ་བ་དེ་བཞིན་དུ་ཁྲེལ་ཡོད་པར་བྱ་བ་རྣམས་ལ་ཁྲེལ་མེད་པའི་ཀུན་ནས་དཀྲིས་པ་དང་། རྨུགས་པའི་ཀུན་ནས་དཀྲིས་པ་དང་། གཉིད་ཀྱི་ཀུན་ནས་དཀྲིས་པ་དང་། རྒོད་པའི་ཀུན་ནས་དཀྲིས་པ་དང་། འགྱོད་པའི་ཀུན་ནས་དཀྲིས་པ་དང་། ཕྲག་དོག་གི་ཀུན་ནས་དཀྲིས་པ་དང་། སེར་སྣའི་ཀུན་ནས་དཀྲིས་པ་སེལ་བར་བྱེད། སྤོང་བར་བྱེད་པའོ། །

de la de byang chub sems dpa' rnams kyi phongs shing 'dod pa'i don spyod pa gang zhe na/ de ni rnam pa brgyad du blta bar bya ste/ sems can ngo tsha bar bya ba'i gnas rnams la ngo tsha ba med pa'i kun nas dkris pas kun nas dkris pa rnams kyi ngo tsha med pa'i kun nas dkris pa sel bar byed/ spong bar byed pa dang / ngo tsha med pa'i kun nas dkris pa ji lta ba de bzhin du khrel yod par bya ba rnams la khrel med pa'i kun nas dkris pa dang / rmugs pa'i kun nas dkris pa dang / gnyid kyi kun nas dkris pa dang / rgod pa'i kun nas dkris pa dang / 'gyod pa'i kun nas dkris pa dang / phrag dog gi kun nas dkris pa dang / ser sna'i kun nas dkris pa sel bar byed/ spong bar byed pa'o/ /

【S8 此世他世樂利行】

དེ་ལ་བྱང་ཆུབ་སེམས་དཔའི་འདི་དང་གཞན་དུ་བདེ་བར་འགྱུར་བའི་དོན་སྤྱོད་པ་གང་ཞེ་ན། དེ་ནི་རྣམ་པ་དགུར་བལྟ་བར་བྱ་སྟེ། སེམས་ཅན་གཞན་དག་གི་ལུས་ཀྱི་ལས་ཡོངས་སུ་དག་པར་བྱ་བ་ལས་བརྩམས་ཏེ། སྲོག་གཅོད་པའི་རྣམ་པ་ཐམས་ཅད࿒སྤང་བ་ཡང་དག་པར་འཛིན་དུ་འཇུག་པ་དང་། མ་བྱིན་པར་ལེན་པའི་རྣམ་པ་ཐམས་ཅད་སྤང་བ་ཡང་དག་པར་འཛིན་དུ་འཇུག་པ་དང་། འདོད་པ་ལ་ལོག་པར་གཡེམ་པའི་རྣམ་པ་ཐམས་ཅད་སྤང་བ་ཡང་དག་པར་འཛིན་དུ་འཇུག་པ་དང་། འབྲུའི་ཆང་དང་། བཅོས་པའི་ཆང་མྱོས་པར་འགྱུར་བ་བག་མེད་པའི་གནས་རྣམ་པ་ཐམས་ཅད་སྤང་བ་ཡང་དག་པར་འཛིན་དུ་འཇུག་པ་དང་། ངག་གི་ལས་ཡོངས་སུ་དག་པར་བྱ་བ་ལས་བརྩམས་ཏེ། བརྫུན་དུ་སྨྲ་བའི་རྣམ་པ་ཐམས་ཅད࿒སྤང་བ་ཡང་དག་པར་འཛིན་དུ་འཇུག་པ་དང་། ཕྲ་མའི་རྣམ་པ་ཐམས་ཅད་སྤང་བ་ཡང་དག་པར་འཛིན་དུ་འཇུག་པ་དང་། ཚིག་རྩུབ་པའི་རྣམ་པ་ཐམས་ཅད་སྤང་བ་ཡང་དག་པར་འཛིན་དུ་འཇུག་པ་དང་། ཚིག་ཀྱལ་པའི་རྣམ་པ་ཐམས་ཅད་སྤང་བ་ཡང་དག་པར་འཛིན་དུ་འཇུག་པ་དང་། ཡིད་ཀྱི་ལས་ཡོངས་སུ་དག࿒པར་བྱ་བ་ལས་བརྩམས་ཏེ། བརྣབ་སེམས་དང་། གནོད་སེམས་དང་། ལོག་པར་ལྟ་བའི་རྣམ་པ་ཐམས་ཅད་སྤང་བ་ཡང་དག་པར་འཛིན་དུ་འཇུག་པའོ། །

de la byang chub sems dpa'i 'di dang gzhan du bde bar 'gyur ba'i don spyod pa gang zhe na/ de ni rnam pa dgur blta bar bya ste/ sems can gzhan dag gi lus kyi las yongs su dag par bya ba las brtsams te/ srog gcod pa'i rnam pa thams cad spang ba yang dag par 'dzin du 'jug pa dang / ma byin par len pa'i rnam pa thams cad spang ba yang dag par 'dzin du 'jug pa dang / 'dod pa la log par g.yem pa'i rnam pa thams cad spang ba yang dag par 'dzin du 'jug pa dang / 'bru'i chang dang / bcos pa'i chang myos par 'gyur ba bag med pa'i gnas rnam pa thams cad spang ba yang dag par 'dzin du 'jug pa dang / ngag gi las yongs su dag par bya ba las brtsams te/ brdzun du smra ba'i rnam pa thams cad spang ba yang dag par 'dzin du 'jug pa dang / phra ma'i rnam pa thams cad spang ba yang dag par 'dzin du 'jug pa dang / tshig rtsub pa'i rnam pa thams cad spang ba yang dag par 'dzin du 'jug pa dang / tshig kyal pa'i rnam pa thams cad spang ba yang dag par 'dzin du 'jug pa dang / yid kyi las yongs su dag par bya ba las brtsams te/ brnab sems dang / gnod sems dang / log par lta ba'i rnam pa thams cad spang ba yang dag par 'dzin du 'jug pa'o/ /

【S9 清淨利行】

དེ་ལ་བྱང་ཆུབ་སེམས་དཔའི་རྣམ་པར་དག་པའི་དོན་སྤྱོད་པ་གང་ཞེ་ན། དེ་ནི་རྣམ་པ་བཅུར་བལྟ་བར་བྱ་སྟེ། ཕྱི་རོལ་དག་པ་ལས་བརྟེན་ཏེ་རྣམ་པ་ལྔ་དང་། ནང་དག་པ་ལས་བརྟེན་ཏེ་རྣམ་པ་ལྔའོ། །དེ་ལ་ཕྱི་རོལ་དག་པ་ལས་བརྟེན་ཏེ། བྱང་ཆུབ་སེམས་དཔའ་རྣམས་ཀྱི་སེམས་ཅན་རྣམས་ལ་དོན་སྤྱོད་པ་རྣམ་པ་ལྔ་གང་ཞེ་ན། ཁ་ན་མ་ཐོ་བ་མེད་པ་དང་། ཕྱིན་ཅི་མི་ལྡོག་པ་དང་། རིམས་སུ་འབབ་པ་དང་། ཀུན་དུ་འགྲོ་བ་དང་། མཐུན་མཐུན་དུ་སྦྱོར་བ་སྟེ། འདི་ལ་བྱང་ཆུབ་སེམས་དཔའ་ནི་ཉེས་པར་སྤྱོད་པ་དང་འདྲེས་ཤིང་ཉེས་པར་སྤྱོད་པ་སྔོན་དུ་འགྲོ་བ་ཁ་ན་མ་ཐོ་བ་དང་བཅས་ཤིང་། ཀུན་ནས་ཉོན་མོངས་པ་ཅན་གྱི་མི་དགེ་བ་ལ་སེམས་ཅན་རྣམས་འཛུད་པར་མི་བྱེད་དེ། འདི་ནི་དེའི་སེམས་ཅན་རྣམས་ལ་དོན་སྤྱོད་པ་ཁ་ན་མ་ཐོ་བ་མེད་པ་ཡིན་ནོ། །ཡང་བྱང་ཆུབ་སེམས་དཔའ་ནི་ཐར་པ་མ་ཡིན་པ་དང་། གཅིག་ཏུ་ངེས་པར་རྣམ་པར་དག་པ་མ་ཡིན་པའི་གནས་ལ་འདི་ནི་ཐར་པའོ། །འདི་ནི་གཅིག་ཏུ་ངེས་པར་རྣམ་པར་དག་པའོ། །ཞེས་སེམས་ཅན་རྣམས་དེ་ཉིད་ལ་ཡང་དག་པར་འཛིན་དུ་འཇུག་པར་མི་བྱེད་དེ་འདི་ནི་དེའི་སེམས་ཅན་རྣམས་ལ་དོན་སྤྱོད་པ࿒ཕྱིན་ཅི་མི་ལྡོག་པ་ཡིན་ནོ། །ཡང་བྱང་ཆུབ་སེམས་དཔའ་ནི་རིམ་གྱིས་དགེ་བའི་ཕྱོགས་ཡང་དག་པར་འགྲུབ་པར་བྱ་བའི་ཕྱིར། སེམས་ཅན་བྱིས་པའི་ཤེས་རབ་ཅན་རྣམས་ལ་ཐོག་མར་སླ་བའི་ཆོས་སྟོན་པར་བྱེད་ཅིང་སླ་བའི་གདམས་ངག་དང་། རྗེས་སུ་བསྟན་པ་རྗེས་སུ་འཇུག་པར་བྱེད་དོ། །དེ་དག་ཤེས་རབ་འབྲིང་དང་ལྡན་པར་གྱུར་པར་རྟོགས་ནས། ཆོས་བསྟན་པ་འབྲིང་དང་། གདམས་ངག་དང་། རྗེས་སུ་བསྟན་པ་འབྲིང་རྗེས་སུ་འཇུག་པར་བྱེད་དོ། །དེ་དག་ཤེས་རབ་རྒྱ་ཆེན་པོ་དང་ལྡན་པར་གྱུར་པར་རྟོགས་ནས་ཆོས་ཟབ་མོ་སྟོན་ཅིང་། གདམས་ངག་དང་རྗེས་སུ་བསྟན་པ་ཕྲ་བ་རྗེས་སུ་འཇུག་པར་བྱེད་དེ། འདི་ནི་དེའི་སེམས་ཅན་རྣམས་ལ་དོན་སྤྱོད་པ་རིམས་སུ་འབབ་པ་ཡིན་ནོ། །ཡང་བྱང་ཆུབ་སེམས་དཔའ་ནི་རིགས་བཞི་དང་། ལྷ་དང་མི་རྣམས་དང་། སེམས་ཅན་ཐམས་ཅད་ཀྱི་དོན་ཅི་ནུས་ཅི་ལྕོགས་ཀྱིས་སྤྱོད་ཅིང་། ཕན་པ་དང་། བདེ་བ་ཡོངས་སུ་ཚོལ་བ་དང་། དེ་ཉིད་ལ་ཡང་དག་པར་འཛུད་པར་བྱེད་དེ། འདི་ནི་དེའི་སེམས་ཅན་རྣམས་ལ་དོན་སྤྱོད་པ་ཀུན་དུ་འགྲོ་བ་ཡིན་ནོ། །ཡང་བྱང་ཆུབ་སེམས་དཔའ་ནི་སེམས་ཅན་གང་དག་རང་གི་དོན་དགེ་བ་ཆུང་ངུའམ། འབྲིང་ངམ། ཆེན་པོ་གང་ལ་ཡང་དག་པར་གཟུང་བར་ནུས་པ་དང་། ཐབས་གང་གིས་ཡང་དག་པར་གཟུང་བར་ནུས་པ་དེ་ལ་དེ་དག་མཐུན་མཐུན་དུ་དེར་ཡང་དག་པར་འཛུད་པར་བྱེད་དེ་དེ་ནི་རེ་ཞིག་བྱང་ཆུབ་སེམས་དཔའ་རྣམས་ཀྱི་སེམས་ཅན་རྣམས་ཀྱི་དོན་སྤྱོད་པའི་ཕྱི་རོལ་དག་པ་རྣམ་པ་ལྔ་ཡིན་ནོ། །དེ་ལ་བྱང་ཆུབ་སེམས་དཔའ་རྣམས་ཀྱི࿒སེམས་ཅན་རྣམས་ཀྱི་དོན་སྤྱོད་པ་ནང་དག་པ་རྣམ་པ་ལྔ་གང་ཞེ་ན། འདི་ལ་བྱང་ཆུབ་སེམས་དཔའ་ནི་སྙིང་རྗེའི་བསམ་པ་རྒྱ་ཆེན་པོས་ཉེ་བར་གནས་པས་སེམས་ཅན་རྣམས་ལ་དོན་ཀུན་དུ་སྤྱོད་དོ། །ཡང་བྱང་ཆུབ་སེམས་དཔའ་ནི་སེམས་ཅན་རྣམས་ཀྱི་དོན་ལ་སྡུག་བསྔལ་ཐམས་ཅད་ཀྱིས་ངལ་བར་གྱུར་ཀྱང་ཡིད་ཡོངས་སུ་མི་སྐྱོ་ཞིང་རབ་ཏུ་དགའ་བ་ཁོ་ནས་སེམས་ཅན་རྣམས་ཀྱི་དོན་ཀུན་དུ་སྤྱོད་དོ། །ཡང་བྱང་ཆུབ་སེམས་དཔའ་ནི་ཕུན་སུམ་ཚོགས་པ་མཆོག་དམ་པ་ལ་གནས་ཀྱང་བྲན་དང་འདྲ་བ་དང་། མངག་གཞུག་པ་དང༌འདྲ་བ་དང་། དབང་བ་དང་འདྲ་བ་དང་། བུ་དང་འདྲ་བ་དང་། གདོལ་པའི་བུ་དང་འདྲ་བར་རྒྱགས་པ་དང་། ཁེངས་པ་དང་། ང་རྒྱལ་བཅོམ་ནས་དམའ་བའི་སེམས་ཀྱིས་སེམས་ཅན་རྣམས་ཀྱི་དོན་ཀུན་དུ་སྤྱོད་དོ། །ཡང་བྱང་ཆུབ་སེམས་དཔའ་ནི་ཟང་ཟིང་མེད་པ་དང་། བཅོས་མ་མ་ཡིན་པ་དང་། མཆོག་ཏུ་བྱམས་པས་སེམས་ཅན་རྣམས་ཀྱི་དོན་ཀུན་དུ་སྤྱོད་དོ། །ཡང་བྱང་ཆུབ་སེམས་དཔའ་ནི་གཏན་དུ་ཕྱིར་མི་ལྡོག་པའི་བྱམས་པའི་སེམས་ཀྱིས་སེམས་ཅན་རྣམས་ཀྱི་དོན་ཀུན་དུ་སྤྱོད་དེ། འདི་ནི་བྱང་ཆུབ་སེམས་དཔའི་སེམས་ཅན་རྣམས་ཀྱི་དོན་སྤྱོད་པ་ནང་དག་པ་རྣམ་པ་ལྔ་ཡིན་པར་རིག་པར་བྱ་སྟེ། ཕྱི་རོལ་དག་པ་རྣམ་པ་ལྔ་པོ་གང་ཡིན་པ་དང་། ནང་དག་པ་རྣམ་པ་ལྔ་པོ་གང་ཡིན་པ་དེ་དག་ཐམས་ཅད་གཅིག་ཏུ་བསྡུས་པ་ནི་བྱང་ཆུབ་སེམས་དཔའ་རྣམས་ཀྱི་རྣམ་པར་དག་པའི་དོན་སྤྱོད་པ࿒རྣམ་པ་བཅུ་ཞེས་བྱའོ། །

de la byang chub sems dpa'i rnam par dag pa'i don spyod pa gang zhe na/ de ni rnam pa bcur blta bar bya ste/ phyi rol dag pa las brten te rnam pa lnga dang / nang dag pa las brten te rnam pa lnga'o/ /de la phyi rol dag pa las brten te/ byang chub sems dpa' rnams kyi sems can rnams la don spyod pa rnam pa lnga gang zhe na/ kha na ma tho ba med pa dang / phyin ci mi ldog pa dang / rims su 'bab pa dang / kun du 'gro ba dang / mthun mthun du sbyor ba ste/ 'di la byang chub sems dpa' ni nyes par spyod pa dang 'dres shing nyes par spyod pa sngon du 'gro ba kha na ma tho ba dang bcas shing / kun nas nyon mongs pa can gyi mi dge ba la sems can rnams 'dzud par mi byed de/ 'di ni de'i sems can rnams la don spyod pa kha na ma tho ba med pa yin no/ /yang byang chub sems dpa' ni thar pa ma yin pa dang / gcig tu nges par rnam par dag pa ma yin pa'i gnas la 'di ni thar pa'o/ /'di ni gcig tu nges par rnam par dag pa'o/ /zhes sems can rnams de nyid la yang dag par 'dzin du 'jug par mi byed de 'di ni de'i sems can rnams la don spyod pa phyin ci mi ldog pa yin no/ /yang byang chub sems dpa' ni rim gyis dge ba'i phyogs yang dag par 'grub par bya ba'i phyir/ sems can byis pa'i shes rab can rnams la thog mar sla ba'i chos ston par byed cing sla ba'i gdams ngag dang / rjes su bstan pa rjes su 'jug par byed do/ /de dag shes rab 'bring dang ldan par gyur par rtogs nas/ chos bstan pa 'bring dang / gdams ngag dang / rjes su bstan pa 'bring rjes su 'jug par byed do/ /de dag shes rab rgya chen po dang ldan par gyur par rtogs nas chos zab mo ston cing / gdams ngag dang rjes su bstan pa phra ba rjes su 'jug par byed de/ 'di ni de'i sems can rnams la don spyod pa rims su 'bab pa yin no/ /yang byang chub sems dpa' ni rigs bzhi dang / lha dang mi rnams dang / sems can thams cad kyi don ci nus ci lcogs kyis spyod cing / phan pa dang / bde ba yongs su tshol ba dang / de nyid la yang dag par 'dzud par byed de/ 'di ni de'i sems can rnams la don spyod pa kun du 'gro ba yin no/ /yang byang chub sems dpa' ni sems can gang dag rang gi don dge ba chung ngu'am/ 'bring ngam/ chen po gang la yang dag par gzung bar nus pa dang / thabs gang gis yang dag par gzung bar nus pa de la de dag mthun mthun du der yang dag par 'dzud par byed de de ni re zhig byang chub sems dpa' rnams kyi sems can rnams kyi don spyod pa'i phyi rol dag pa rnam pa lnga yin no/ /de la byang chub sems dpa' rnams kyi sems can rnams kyi don spyod pa nang dag pa rnam pa lnga gang zhe na/ 'di la byang chub sems dpa' ni snying rje'i bsam pa rgya chen pos nye bar gnas pas sems can rnams la don kun du spyod do/ /yang byang chub sems dpa' ni sems can rnams kyi don la sdug bsngal thams cad kyis ngal bar gyur kyang yid yongs su mi skyo zhing rab tu dga' ba kho nas sems can rnams kyi don kun du spyod do/ /yang byang chub sems dpa' ni phun sum tshogs pa mchog dam pa la gnas kyang bran dang 'dra ba dang / mngag gzhug pa dang'dra ba dang / dbang ba dang 'dra ba dang / bu dang 'dra ba dang / gdol pa'i bu dang 'dra bar rgyags pa dang / khengs pa dang / nga rgyal bcom nas dma' ba'i sems kyis sems can rnams kyi don kun du spyod do/ /yang byang chub sems dpa' ni zang zing med pa dang / bcos ma ma yin pa dang / mchog tu byams pas sems can rnams kyi don kun du spyod do/ /yang byang chub sems dpa' ni gtan du phyir mi ldog pa'i byams pa'i sems kyis sems can rnams kyi don kun du spyod de/ 'di ni byang chub sems dpa'i sems can rnams kyi don spyod pa nang dag pa rnam pa lnga yin par rig par bya ste/ phyi rol dag pa rnam pa lnga po gang yin pa dang / nang dag pa rnam pa lnga po gang yin pa de dag thams cad gcig tu bsdus pa ni byang chub sems dpa' rnams kyi rnam par dag pa'i don spyod pa rnam pa bcu zhes bya'o/ /

【Q3 同事】【R1 問】

དེ་ལ་བྱང་ཆུབ་སེམས་དཔའི་དོན་མཐུན་པ་གང་ཞེ་ན།

de la byang chub sems dpa'i don mthun pa gang zhe na/

【R2 答】【S1 約法辨】【T1 正辯同事】

འདི་ལ་བྱང་ཆུབ་སེམས་དཔའ་དོན་གང་དང་། དགེ་བའི་རྩ་བ་གང་ལ་གཞན་དག་ཡང་དག་པར་འཛུད་པའི་དོན་དེ་དང་། དགེ་བའི་རྩ་བ་དེ་ལ་མཚུངས་པའམ། ལྷག་པར་བདག་ཉིད་ཡང་དག་པར་སྟོན་ཏེ། དེ་ལྟར་བྱང་ཆུབ་སེམས་དཔའི་གཞན་དག་དང་དོན་མཚུངས་པ་གང་ཡིན་པ་འདི་ནི་དོན་མཐུན་པ་ཞེས་བྱའོ། །བྱང་ཆུབ་སེམས་དཔའི་དོན་མཐུན་པ་དེ࿒ལྟ་བུ་ལ་གཞན་དག་གིས་མཐོང་ན། དགེ་བ་ཡང་དག་པར་བླངས་པ་དེ་ལ་བརྟེན་ཅིང་ངེས་ཏེ། ཕྱིར་མི་ལྡོག་པར་འགྱུར་རོ། །

'di la byang chub sems dpa' don gang dang / dge ba'i rtsa ba gang la gzhan dag yang dag par 'dzud pa'i don de dang / dge ba'i rtsa ba de la mtshungs pa'am/ lhag par bdag nyid yang dag par ston te/ de ltar byang chub sems dpa'i gzhan dag dang don mtshungs pa gang yin pa 'di ni don mthun pa zhes bya'o/ /byang chub sems dpa'i don mthun pa de lta bu la gzhan dag gis mthong na/ dge ba yang dag par blangs pa de la brten cing nges te/ phyir mi ldog par 'gyur ro/ /

【T2 重釋】

དེ་ཅིའི་ཕྱིར་ཞེ་ན། དེ་དག་འདི་སྙམ་དུ་སེམས་པར་འགྱུར་ཏེ། གང་གི་ཕྱིར་བྱང་ཆུབ་སེམས་དཔའ་འདིས་གང་ཁོ་ན་ལ་བདག་ཅག་ཡང་དག་པར་བཙུད་པ་དེ་ཉིད་ལ། བདག་ཉིད་ཀྱིས་ཀྱང་ཀུན་ཏུ་སྤྱོད་པར་བྱེད་པ་ལས་ན། བྱང་ཆུབ་སེམས་དཔའ་འདིས་བདག་ཅག་གང་ལ་ཡང་དག་པར་བཙུད་པ་འདི་ནི་བདག་ཅག་ལ་ཕན་པ་དང་། འདི་ནི་བདེ་བ་ཡིན་གོར་མ་ཆག་སྟེ། འདི་ནི་ཤེས་བཞིན་དུ་ཕན་པ་མ་ཡིན་པ་དང་། བདེ་བ་མ་ཡིན་པ་ལ་བདག་ཉིད་ཀུན་དུ་སྤྱོད་པར་བྱེད་པ་ནི་མི་སྲིད་དོ་སྙམ་དུ་སེམས་པའི་ཕྱིར་རོ། །དོན་མཐུན་པའི་བྱང་ཆུབ་སེམས་དཔའ་དེ་ལ་ནི་ཕ་རོལ་སྨྲ་བ་དེ་དག་ཀྱང་འདི་སྐད་དུ་ཁྱེད་བདག་ཉིད་ཀྱང་དགེ་བ་ཡང་དག་པར་བླངས་ཏེ། མི་འདུག་ན་ཅིའི་ཕྱིར་ཁྱོད་གཞན་དགེ་བ་ལ་ཤིན་ཏུ་ཡང་དག་པར་གཟུང་བར་བྱ་བ་དང་། བསྟན་པར་བྱ་བ་དང་། གདམས་པར་བྱ་བར་སེམས། ཁྱོད་ཉིད་ཀྱང་རེ་ཞིག་གཞན་དག་གིས་བསྟན་ཅིང་གདམས་པ་དང་བཅོས་དགོས་སོ་ཞེས་མི་ཟེར་རོ། །

de ci'i phyir zhe na/ de dag 'di snyam du sems par 'gyur te/ gang gi phyir byang chub sems dpa' 'dis gang kho na la bdag cag yang dag par btsud pa de nyid la/ bdag nyid kyis kyang kun tu spyod par byed pa las na/ byang chub sems dpa' 'dis bdag cag gang la yang dag par btsud pa 'di ni bdag cag la phan pa dang / 'di ni bde ba yin gor ma chag ste/ 'di ni shes bzhin du phan pa ma yin pa dang / bde ba ma yin pa la bdag nyid kun du spyod par byed pa ni mi srid do snyam du sems pa'i phyir ro/ /don mthun pa'i byang chub sems dpa' de la ni pha rol smra ba de dag kyang 'di skad du khyed bdag nyid kyang dge ba yang dag par blangs te/ mi 'dug na ci'i phyir khyod gzhan dge ba la shin tu yang dag par gzung bar bya ba dang / bstan par bya ba dang / gdams par bya bar sems/ khyod nyid kyang re zhig gzhan dag gis bstan cing gdams pa dang bcos dgos so zhes mi zer ro/ /

【S2 約人四句分別】

བྱང་ཆུབ་སེམས་དཔའ་ནི་གཞན་དག་དང་དོན་མཐུན་པ་ཁོ་ན་ཡིན་ལ། དོན་མཐུན་པ་དེ་གཞན་དག་ལ་སྟོན་པར་མི་བྱེད་པ་ཡང་ཡོད་དོ། །དོན་མཐུན་པ་ཁོ་ན་ནི་མ་ཡིན་ལ། དོན་མཐུན་པ་སྟོན་པ་ཡང་ཡོད་དོ། །དོན་མཐུན་པ་ཁོ་ན་ནི་ཡིན་ལ། དོན་མཐུན་པར་སྟོན་པར་མི་བྱེད་པ་ཡང་ཡོད་དོ། །དེ་ལ་མུ་དང་པོ་ནི་བྱང་ཆུབ་སེམས་དཔའ་ཡོན་ཏན་དང་མཐུ་མཉམ་ཞིང་། བྱང་ཆུབ་སེམས་དཔའི་ལམ་ལ་སློབ་དཔོན་དུ་ཁས་བླངས་པ་རྣམས་ལ། བྱང་ཆུབ་སེམས་དཔའ་ཡོན་ཏན་དང་མཐུ་མཉམ་པས། དགེ་བ་མི་སྤྱོམས་པས་ཡོན་ཏན་དང་མཐུ་སྟོན་པར་མི་བྱེད་པའོ༑ །མུ་གཉིས་པ་ནི་སེམས་ཅན་དམན་པ་ལ་མོས་ཤིང་། ཟབ་མོའི་གནས་དག་ལ་སྐྲག་པ་རྣམས་ལ། བྱང་ཆུབ་སེམས་དཔའ་སོ་སོར་བརྟགས་ནས་སེམས་ཅན་དེ་དག་ལ་ཐབས་དེས་གདུལ་བའི་ཕྱིར་བདག་ཉིད་ཆོས་མཐུན་པར་སྟོན་པར་བྱེད་དེ། རིགས་ངན་ཡན་ཆད་དང་། ཁྱི་ཡན་ཆད་ཀྱི་དོན་བྱ་བར་འདོད༑ གནོད་པ་ཡང་དག་པར་ཞི་བར་བྱ་བར་འདོད། གདུལ་བར་བྱ་བར་འདོད་དེ། རིགས་ངན་ཡན་ཆད་དང་། ཁྱི་ཡན་ཆད་དག་དང་། སྐལ་བ་མཉམ་པར་བསམས་བཞིན་དུ་སྐྱེ་བར་བྱེད་པའོ། །མུ་གསུམ་པ་ནི་འདུལ་བ་དགེ་བའི་རྩ་བ་ཡང་དག་པར་བླངས་པར་གྱུར་པ་རྣམས་བསྟན་པར་བྱ་བའི་ཕྱིར་བྱང་ཆུབ་སེམས་དཔའ་དོན་མཐུན་པའམ། དོན་ལྷག་པས་དོན་མཐུན་པར་སྟོན་པའོ། །མུ་བཞི་པ་ནི་བདག་ཉིད་ཀྱང་བག་མེད་ལ། གཞན་གྱི་དོན་ཡང་ཡལ་བར་འདོར་བའོ། །

byang chub sems dpa' ni gzhan dag dang don mthun pa kho na yin la/ don mthun pa de gzhan dag la ston par mi byed pa yang yod do/ /don mthun pa kho na ni ma yin la/ don mthun pa ston pa yang yod do/ /don mthun pa kho na ni yin la/ don mthun par ston par mi byed pa yang yod do/ /de la mu dang po ni byang chub sems dpa' yon tan dang mthu mnyam zhing / byang chub sems dpa'i lam la slob dpon du khas blangs pa rnams la/ byang chub sems dpa' yon tan dang mthu mnyam pas/ dge ba mi spyoms pas yon tan dang mthu ston par mi byed pa'o| /mu gnyis pa ni sems can dman pa la mos shing / zab mo'i gnas dag la skrag pa rnams la/ byang chub sems dpa' so sor brtags nas sems can de dag la thabs des gdul ba'i phyir bdag nyid chos mthun par ston par byed de/ rigs ngan yan chad dang / khyi yan chad kyi don bya bar 'dod| gnod pa yang dag par zhi bar bya bar 'dod/ gdul bar bya bar 'dod de/ rigs ngan yan chad dang / khyi yan chad dag dang / skal ba mnyam par bsams bzhin du skye bar byed pa'o/ /mu gsum pa ni 'dul ba dge ba'i rtsa ba yang dag par blangs par gyur pa rnams bstan par bya ba'i phyir byang chub sems dpa' don mthun pa'am/ don lhag pas don mthun par ston pa'o/ /mu bzhi pa ni bdag nyid kyang bag med la/ gzhan gyi don yang yal bar 'dor ba'o/ /

【M3 第三雙結二利作業彰成益】【N1 明六度四攝自利利他作業差別】

དེ་ལ་སྦྱིན་པ་རྣམ་པ་དུ་མར་བསྟན་པ་གང་ཡིན་པ་དང་། ཚུལ་ཁྲིམས་གང་ཡིན་པ་ནས་དོན་མཐུན་པ་གང་ཡིན་པའི་བར་དུ་རྒྱ་ཆེར་བསྟན་པ་དེ་ལ་ཕ་རོལ་ཏུ་ཕྱིན་པ་རྣམས་ཀྱིས་ནི་བདག་གི་སངས་རྒྱས་ཀྱི་ཆོས་ཡོངས་སུ་སྨིན་པར་བྱེད་དོ། །བསྡུ་བའི་དངོས་པོ་རྣམས་ཀྱིས་ནི་སེམས་ཅན་ཐམས་ཅད་ཡོངས་སུ་སྨིན་པར་བྱེད་དོ། །མདོར་བསྡུ་ན་བྱང་ཆུབ་སེམས་དཔའ་རྣམས་ཀྱི་དགེ་བའི་ཆོས་རྣམས་ཀྱི་ལས་ནི་དེ་ཡིན་པར࿒རིག་པར་བྱའོ། །

de la sbyin pa rnam pa du mar bstan pa gang yin pa dang / tshul khrims gang yin pa nas don mthun pa gang yin pa'i bar du rgya cher bstan pa de la pha rol tu phyin pa rnams kyis ni bdag gi sangs rgyas kyi chos yongs su smin par byed do/ /bsdu ba'i dngos po rnams kyis ni sems can thams cad yongs su smin par byed do/ /mdor bsdu na byang chub sems dpa' rnams kyi dge ba'i chos rnams kyi las ni de yin par rig par bya'o/ /

【N2 明六度四攝現行現行最勝及以清淨三種因緣】【O1 總標】

དེ་ལ་སྦྱིན་པ་རྣམ་པ་དུ་མ་གང་ཡིན་པ་ནས་སྔ་མ་བཞིན་དུ་དོན་མཐུན་པའི་བར་གྱི་དགེ་བའི་ཆོས་བྱང་ཆུབ་ཀྱི་ཕྱོགས་རྣམ་པ་དུ་མ་དཔག་ཏུ་མེད་པ་དེ་དག་ནི་རྒྱུ་གསུམ་གྱིས་ཀུན་དུ་སྤྱོད་པར་རིག་པར་བྱའོ། །རྒྱུ་གཉིས་ཀྱིས་ཕུལ་དུ་བྱུང་བར་རིག་པར་བྱའོ། །རྒྱུ་གསུམ་གྱིས་ནི་རྣམ་པར་དག་པར་རིག་པར་བྱ་སྟེ།

de la sbyin pa rnam pa du ma gang yin pa nas snga ma bzhin du don mthun pa'i bar gyi dge ba'i chos byang chub kyi phyogs rnam pa du ma dpag tu med pa de dag ni rgyu gsum gyis kun du spyod par rig par bya'o/ /rgyu gnyis kyis phul du byung bar rig par bya'o/ /rgyu gsum gyis ni rnam par dag par rig par bya ste/

【O2 別釋】

ལུས་དང་ངག་དང་ཡིད་ཀྱིས་ནི་ཀུན་དུ་སྤྱོད་པར་རིག་པར་བྱའོ། །རྒྱ་ཆེ་བའི་ཕྱིར་དང་། ཀུན་ནས་ཉོན་མོངས་པ་ཅན་མ་ཡིན་པའི་ཕྱིར་ཕུལ་དུ་བྱུང་བ་དང་། བླ་ན་མེད་པ་དང་། ཐུན་མོང་མ་ཡིན་པར་རིག་པར་བྱའོ། །དེ་ལ་སེམས་ཅན་ལ་དབྱེ་བ་མེད་པ་དང་། དངོས་པོ་ལ་དབྱེ་བ་མེད་པ་དང་། དུས་ལ་དབྱེ་བ་མེད་པས་ནི་རྒྱ་ཆེར་རིག་པར་བྱའོ། །དེ་ལ་སེམས་ཅན་ལ་དབྱེ་བ་མེད་པ་ནི། བྱང་ཆུབ་སེམས་དཔའ་སེམས་ཅན་ཐམས་ཅད་ལ་བརྟེན་ཅིང་། སེམས་ཅན་ཐམས་ཅད་ལས་བརྩམས་ནས་སྦྱིན་པ་ལ་སོགས་པ་དགེ་བའི་རྩ་བ་དེ་དག་ཀུན་དུ་སྤྱོད་པར་བྱེད་ཀྱི། བདག་ཁོ་ན་འབའ་ཞིག་གི་ཕྱིར་མ་ཡིན་པ་གང་ཡིན་པའོ། །དེ་ལ་དངོས་པོ་ལ་དབྱེ་བ་མེད་པ་ནི། བྱང་ཆུབ་སེམས་དཔའ་སྦྱིན་པ་ལ་སོགས་པ་དགེ་བའི་རྩ་བ་དེ་དག་ཐམས་ཅད་དང་། རྣམ་པ་ཐམས་ཅད་ཡང་དག་པར་བླངས་ཏེ་འདུག་པ་གང་ཡིན་པའོ། །དེ་ལ་དུས་ལ་དབྱེ་བ་མེད་པ་ནི་བྱང་ཆུབ་སེམས་དཔའ་ཚེ་འདི་ལ་མཚན་མོའམ། ཉིན་མོ་རྟག་ཏུ་རྒྱུན་མི་འཆད་པར་སྦྱོར་བ་མི་གཏོང་ཞིང་བརྩོན་པ་མི་འདོར་བ་དང་། རྒྱུ་དེ་ཉིད་ཀྱིས་ཚེ་ཕྱི་མ་ལ་ཡང་ཕྱིན་པ་ལ་སོགས་པ་དགེ་བའི་རྩ་བ་དེ་དག་ཀུན་དུ་སྤྱོད་པར་བྱེད་པ་གང་ཡིན་པའོ། །དེ་ལ་ཀུན་ནས་ཉོན་མོངས་པ་ཅན་མ་ཡིན་པ་ནི་རྣམ་པ་བཞིར་རིག་པར་བྱ་སྟེ། འདི་ལ་བྱང་ཆུབ་སེམས་དཔའ་ནི་སེམས་དགའ་བ་དང་། སྡུག་བསྔལ་བ་མེད་པ་དང་། ཡིད་མི་བདེ་བ་མེད་པས་དགེ་བའི་ཆོས་དེ་དག་ལ་རྟེན་པར་བྱེད་དེ། གཞི་དེས་འགྱོད་པར་ཡང་མི་བྱེད་དོ། །ཡང་བྱང་ཆུབ་སེམས་དཔའ་ནི་གཞན་ལ་གནོད་པ་མེད་པ་དང་། ལྟ་བར་གྱུར་པ་ལ་མངོན་པར་ཞེན་པ་མེད་པར་སྦྱིན་པ་ལ་སོགས་པ་དགེ་བའི་རྩ་བ་ཉེས་པར་སྤྱོད་པ་དང་མ་འདྲེས་པ་དེ་དག་ཀུན་དུ་སྤྱོད་དོ། །ཡང་བྱང་ཆུབ་སེམས་དཔའ་ནི་གུས་པ་དང་། སྙིང་ཐག་པ་ནས་དེ་དག་ཉིད་ལ་ཡོན་ཏན་དུ་ལྟ་ཞིང་སྙིང་པོར་ལྟ་ལ་ཞི་བར་ལྟ་སྟེ། ཤིན་ཏུ་ངེས་པ་དང་། གཞན་གྱི་དྲིང་མི་འཇོག་ཅིང་། གཞན་གྱིས་མི་བཀྲི་བར་སྦྱིན་པ་ལ་སོགས་པ་དགེ་བའི་ཆོས་དེ་དག་ཡང་དག་པར་བླངས་ཏེ་གནས་སོ། །ཡང་བྱང་ཆུབ་སེམས་དཔའ་ནི་སྦྱིན་པ་ལ་སོགས་པ་དགེ་བའི་ཆོས་དེ་དག་གི་རྣམ་པར་སྨིན་པ་འཁོར་ལོས་སྒྱུར་བ་ཉིད་དམ། བརྒྱ་བྱིན་ཉིད་དམ། བདུད་ཉིད་དམ༑ ཚངས་པ་ཉིད་དུ་རེ་བ་མེད་དོ། །གཞན་ལས་ལན་དུ་ཕན་འདོགས་པ་ལ་ཡང་རེ་བ་མེད་དེ། ཁེ་དང་རྙེད་པ་དང་། བཀུར་སྟི་དང་། ཚིགས་སུ་བཅད་པ་ཐམས་ཅད་ལ་རྟེན་པར་མི་བྱེད་དོ། །ཐ་ན་ལུས་དང་སྲོག་ལ་ཡང་རྟེན་པར་མི་བྱེད་དོ། །དེ་ལྟར་རྣམ་པ་དེ་དག་གིས་དང་བ་དང་། མཆོག་ཏུ་དགའ་བ་དང་ལྡན་པ་དང་། མི་མཐུན་པ་མེད་པ་དང་། གུས་པ་དང་། མི་རྟེན་པར་སྦྱིན་པ་ལ་སོགས་པ་ནས། དོན་མཐུན་པ་ལ་ཐུག་པའི་དགེ་བའི་ཆོས་རྣམས་ཀུན་དུ་སྤྱོད་པ་གང་ཡིན་པ་དེ་ནི། ཀུན་ནས་ཉོན་མོངས་པ་ཅན་མ་ཡིན་པ་ཞེས་བྱའོ། །རྣམ་པར་དག་པ་ནི་སྦྱངས་པ་དང་། མི་གཡོ་བ་དང་། ཤིན་ཏུ་རྣམ་པར་དག་པར་རིག་པར་བྱ་སྟེ། དེ་ལ་བསམ་པ་དག་པའི་ས་ལ་ཞུགས་པའི་བྱང་ཆུབ་སེམས་དཔའི་དགེ་བའི་རྩ་བ་དེ་དག་ནི་སྦྱངས་པ་དང་། མི་གཡོ་བ་ཡིན་ནོ། །དེ་ལ་སྦྱངས་པ་ནི་འདི་ཡིན་ཏེ། འདི་ལྟར་བསམ་པ་དག་པའི་བྱང་ཆུབ་སེམས་དཔའི་དགེ་བའི་ཆོས་དེ་དག་ཐམས་ཅད་ནི་སོ་སོར་མ་བརྟགས་པར་བྱེད་པ་ཡིན་ནོ། །དེ་ལ་མི་གཡོ་བ་ནི་འདི་ཡིན་ཏེ། འདི་ལྟར་བསམ་པ་དག་པའི་བྱང་ཆུབ་སེམས་དཔའ་ནི་དགེ་བའི་ཆོས་ཇི་ལྟར་ཐོབ་པ་རྣམས་དང་། ཇི་ལྟར་བསགས་པ་དེ་དག་ལས་ཡོངས་སུ་ཉམས་པར་མི་འགྱུར་ཞིང་། ཕྱིས་ཀྱང་ཡོངས་སུ་ཉམས་པའི་སྐལ་བ་ཅན་དུ་མི་འགྱུར་ཏེ། མཚན་མོ་དང་ཉིན་མོ་དེ་དང་དེ་དག་འདས་པ་དང་། ལུས་དེ་དང་དེ་དག་འདས་པ་ན་ཟླ་བ་ཡར་གྱི་ངོར་གྱུར་པ་བཞིན་དུ་དགེ་བའི་ཆོས་རྣམས་ཀྱིས་འཕེལ་བ་ཁོ་ནར་འགྱུར་ཏེ། དེ་དག་གིས་ཡོངས་སུ་འགྲིབ་པར་མི་འགྱུར་རོ། །བྱང་ཆུབ་སེམས་དཔའ་མཐར་ཐུག་པར་འགྲོ་བའི་ས་ལ་གནས་པ་དང་། བྱང་ཆུབ་སེམས་དཔའ་སྐྱེ་བ་གཅིག་གིས་ཐོགས་པ་དང་། སྲིད་པ་ཐ་མ་པའི་དགེ་བའི་ཆོས་དེ་དག་ནི་ཤིན་ཏུ་རྣམ་པར་དག་པར་རིག་པར་བྱ་སྟེ། བྱང་ཆུབ་སེམས་དཔའི་ས་ལ་དེ་དག་ལས་ཤས་ཆེར་ཡོངས་སུ་དག་པ་གོང་ན་མེད་དོ། །

lus dang ngag dang yid kyis ni kun du spyod par rig par bya'o/ /rgya che ba'i phyir dang / kun nas nyon mongs pa can ma yin pa'i phyir phul du byung ba dang / bla na med pa dang / thun mong ma yin par rig par bya'o/ /de la sems can la dbye ba med pa dang / dngos po la dbye ba med pa dang / dus la dbye ba med pas ni rgya cher rig par bya'o/ /de la sems can la dbye ba med pa ni/ byang chub sems dpa' sems can thams cad la brten cing / sems can thams cad las brtsams nas sbyin pa la sogs pa dge ba'i rtsa ba de dag kun du spyod par byed kyi/ bdag kho na 'ba' zhig gi phyir ma yin pa gang yin pa'o/ /de la dngos po la dbye ba med pa ni/ byang chub sems dpa' sbyin pa la sogs pa dge ba'i rtsa ba de dag thams cad dang / rnam pa thams cad yang dag par blangs te 'dug pa gang yin pa'o/ /de la dus la dbye ba med pa ni byang chub sems dpa' tshe 'di la mtshan mo'am/ nyin mo rtag tu rgyun mi 'chad par sbyor ba mi gtong zhing brtson pa mi 'dor ba dang / rgyu de nyid kyis tshe phyi ma la yang phyin pa la sogs pa dge ba'i rtsa ba de dag kun du spyod par byed pa gang yin pa'o/ /de la kun nas nyon mongs pa can ma yin pa ni rnam pa bzhir rig par bya ste/ 'di la byang chub sems dpa' ni sems dga' ba dang / sdug bsngal ba med pa dang / yid mi bde ba med pas dge ba'i chos de dag la rten par byed de/ gzhi des 'gyod par yang mi byed do/ /yang byang chub sems dpa' ni gzhan la gnod pa med pa dang / lta bar gyur pa la mngon par zhen pa med par sbyin pa la sogs pa dge ba'i rtsa ba nyes par spyod pa dang ma 'dres pa de dag kun du spyod do/ /yang byang chub sems dpa' ni gus pa dang / snying thag pa nas de dag nyid la yon tan du lta zhing snying por lta la zhi bar lta ste/ shin tu nges pa dang / gzhan gyi dring mi 'jog cing / gzhan gyis mi bkri bar sbyin pa la sogs pa dge ba'i chos de dag yang dag par blangs te gnas so/ /yang byang chub sems dpa' ni sbyin pa la sogs pa dge ba'i chos de dag gi rnam par smin pa 'khor los sgyur ba nyid dam/ brgya byin nyid dam/ bdud nyid dam| tshangs pa nyid du re ba med do/ /gzhan las lan du phan 'dogs pa la yang re ba med de/ khe dang rnyed pa dang / bkur sti dang / tshigs su bcad pa thams cad la rten par mi byed do/ /tha na lus dang srog la yang rten par mi byed do/ /de ltar rnam pa de dag gis dang ba dang / mchog tu dga' ba dang ldan pa dang / mi mthun pa med pa dang / gus pa dang / mi rten par sbyin pa la sogs pa nas/ don mthun pa la thug pa'i dge ba'i chos rnams kun du spyod pa gang yin pa de ni/ kun nas nyon mongs pa can ma yin pa zhes bya'o/ /rnam par dag pa ni sbyangs pa dang / mi g.yo ba dang / shin tu rnam par dag par rig par bya ste/ de la bsam pa dag pa'i sa la zhugs pa'i byang chub sems dpa'i dge ba'i rtsa ba de dag ni sbyangs pa dang / mi g.yo ba yin no/ /de la sbyangs pa ni 'di yin te/ 'di ltar bsam pa dag pa'i byang chub sems dpa'i dge ba'i chos de dag thams cad ni so sor ma brtags par byed pa yin no/ /de la mi g.yo ba ni 'di yin te/ 'di ltar bsam pa dag pa'i byang chub sems dpa' ni dge ba'i chos ji ltar thob pa rnams dang / ji ltar bsags pa de dag las yongs su nyams par mi 'gyur zhing / phyis kyang yongs su nyams pa'i skal ba can du mi 'gyur te/ mtshan mo dang nyin mo de dang de dag 'das pa dang / lus de dang de dag 'das pa na zla ba yar gyi ngor gyur pa bzhin du dge ba'i chos rnams kyis 'phel ba kho nar 'gyur te/ de dag gis yongs su 'grib par mi 'gyur ro/ /byang chub sems dpa' mthar thug par 'gro ba'i sa la gnas pa dang / byang chub sems dpa' skye ba gcig gis thogs pa dang / srid pa tha ma pa'i dge ba'i chos de dag ni shin tu rnam par dag par rig par bya ste/ byang chub sems dpa'i sa la de dag las shas cher yongs su dag pa gong na med do/ /

【O3 結】

དེ་ལྟར་ན་སྦྱིན་པ་ལ་སོགས་པ་ནས་དོན་མཐུན་པ་ལ་ཐུག་པའི་དགེ་བའི་ཆོས་དེ་དག་རྒྱུ་གསུམ་པོས་ཀུན་དུ་སྤྱོད་པ་དང་། རྒྱུ་གཉིས་ཀྱིས་ཕུལ་དུ་བྱུང་བ་དང་། རྒྱུ་གསུམ་གྱིས་ཤིན་ཏུ་རྣམ་པར་དག་པར་རིག་པར་བྱའོ། །

de ltar na sbyin pa la sogs pa nas don mthun pa la thug pa'i dge ba'i chos de dag rgyu gsum pos kun du spyod pa dang / rgyu gnyis kyis phul du byung ba dang / rgyu gsum gyis shin tu rnam par dag par rig par bya'o/ /

【N3 明六度四攝，後八門中得果義別】

དེ་ལ་སྦྱིན་པ་ཐམས་ཅད་དང་། ཚུལ་ཁྲིམས་ཐམས་ཅད་ནས་རྒྱས་པར་དོན་མཐུན་པ་ཐམས་ཅད་ཀྱི་བར་དག࿒ཀུན་དུ་བརྟེན་ཅིང་ཤིན་ཏུ་རྣམ་པར་དག་པར་བྱས་ཏེ། མཐའ་དག་ཀུན་དུ་རྟོགས་པར་བྱས་པ་ལས་ནི་འབྲས་བུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་དང་། རྡོ་རྗེའི་སྙིང་པོའི་སྐུ་དང་། དམ་པའི་ཆོས་ཡུན་རིང་དུ་གནས་པ་མངོན་པར་འགྲུབ་བོ། །དེ་ལ་དཀའ་བའི་སྦྱིན་པ་དང་། དཀའ་བའི་ཚུལ་ཁྲིམས་ནས། དཀའ་བའི་དོན་མཐུན་པའི་བར་དུ་ཀུན་དུ་བརྟེན་ཅིང་ཤིན་ཏུ་རྣམ་པར་དག་པར་བྱས་པས་ནི་འབྲས་བུ་དེ་བཞིན་གཤེགས་པའི་ངོ་མཚར་རྨད་དུ་བྱུང་བའི་ཆོས་མཚུངས་པ་མེད་པ་དང་ལྡན་པ་མངོན་པར་འགྲུབ་བོ། །དེ་ལ་ཐམས་ཅད་ཀྱི་སྒོ་ནས་སྦྱིན་པ་དང་། ཐམས་ཅད་ཀྱི་སྒོ་ནས་ཚུལ་ཁྲིམས་ནས་རྒྱས་པར་ཐམས་ཅད་ཀྱི་སྒོ་ནས་དོན་མཐུན་པའི་བར་གྱིས་ནི་འབྲས་བུ་དེ་བཞིན་གཤེགས་པའི་ཐམས་ཅད་ལས་གཙོ་བོར་གྱུར་པའི་སེམས་ཅན་ལྷ་དང་མི་རྣམས་ཀྱིས་མཆོད་པར་འགྱུར་བ་ཉིད་མངོན་པར་འགྲུབ་བོ། །དེ་ལ་སྐྱེས་བུ་དམ་པའི་སྦྱིན་པ་དང་། སྐྱེས་བུ་དམ་པའི་ཚུལ་ཁྲིམས་དང༌། སྐྱེས་བུ་དམ་པའི་དོན་མཐུན་པའི་བར་གྱི་འབྲས་བུ་ནི་དེ་བཞིན་གཤེགས་པའི་སེམས་ཅན་གང་དག་སུ་ཡང་རུང་བ། རྐང་མེད་དམ། རྐང་གཉིས་པའམ། རྐང་བཞི་པའམ། རྐང་མངས་སམ། གཟུགས་ཅན་ནམ། གཟུགས་མེད་པའམ། འདུ་ཤེས་ཅན་ནམ། འདུ་ཤེས་མེད་པའམ། འདུ་ཤེས་མེད་འདུ་ཤེས་མེད་མིན་སྐྱེ་མཆེད་དུ་ཉེ་བར་སོང་བའི་སེམས་ཅན་དེ་དག་ཐམས་ཅད་ཀྱི་མཆོག་ཏུ་འགྱུར་བ་མངོན་པར་འགྲུབ་བོ། །དེ་ལ་རྣམ་པ་ཐམས་ཅད་ཀྱི་སྦྱིན་པ་དང་། རྣམ་པ་ཐམས་ཅད་ཀྱི་ཚུལ་ཁྲིམས་ནས་རྒྱས་པར་རྣམ་པ་ཐམས་ཅད་ཀྱི་དོན་མཐུན་པའི་བར་གྱི་འབྲས་བུ་ནི་དེ་བཞིན་གཤེགས་པའི་སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་དང་། དཔེ་བྱད་བཟང་པོ་བརྒྱད་ཅུའི་སྐུ་བསོད་ནམས་སྣ་ཚོགས་དཔག་ཏུ་མེད་པས་ཡོངས་སུ་བསྡུས་པ་མངོན་པར་འགྲུབ་བོ། །དེ་ལ་ཕོངས་ཤིང་འདོད་པའི་སྦྱིན་པ་དང་། ཕོངས་ཤིང་འདོད་པའི་ཚུལ་ཁྲིམས་ནས་རྒྱས་པར་ཕོངས་ཤིང་འདོད་པའི་དོན་མཐུན་པའི་བར་གྱི་འབྲས་བུ་ནི་དེ་བཞིན་གཤེགས་པའི་བྱང་ཆུབ་ཀྱི་སྙིང་པོ་ལ་བཞུགས་པའི་བདུད་དང་། ཕྱིར་རྒོལ་བ་ཐམས་ཅད་ཀྱིས་གནོད་པར་བྱ་བ་དང་། ཐོ་འཚམས་པ་དང་། བསྐྱོད་པར་མི་ནུས་པ་མངོན་པར་འགྲུབ་བོ། །དེ་ལ་འདི་དང་གཞན་དུ་བདེ་བར་འགྱུར་བའི་སྦྱིན་པ་དང་། འདི་དང་གཞན་དུ་བདེ་བར་འགྱུར་བའི་ཚུལ་ཁྲིམས་ནས་རྒྱས་པར་འདི་དང་ཞན་དུ་བདེ་བར་འགྱུར་བའི་དོན་མཐུན་པའི་བར་གྱི་འབྲས་བུ་ནི་དེ་བཞིན་གཤེགས་པའི་བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་དང་། སྙོམས་པར་འཇུག་པའི་བདེ་བའི་མཆོག་མངོན་པར་འགྲུབ་བོ༑ །དེ་ལ་རྣམ་པར་དག་པའི་སྦྱིན་པ་དང་། རྣམ་པར་དག་པའི་ཚུལ་ཁྲིམས་ནས་རྒྱས་པར་རྣམ་པར་དག་པའི་དོན་མཐུན་པའི་བར་དུ࿒ཀུན་དུ་བརྟེན་ཅིང་། ཤིན་ཏུ་རྣམ་པར་དག་པར་བྱས་ཏེ། མཐའ་དག་ཀུན་དུ་རྫོགས་པར་བྱས་པའི་འབྲས་བུ་ནི་དེ་བཞིན་གཤེགས་པའི་རྣམ་པ་ཐམས་ཅད་ཡོངས་སུ་དག་པ་བཞི་སྟེ། སྐུ་རྣམ་པར་དག་པ་དང་། དམིགས་པ་རྣམ་པར་དག་པ་དང་། ཐུགས་རྣམ་པར་དག་པ་དང་། ཡེ་ཤེས་རྣམ་པར་དག་པ་མངོན་པར་འགྲུབ་བོ། །དེ་བཞིན་དུ་བསྲུང་བ་མེད་པ་གསུམ་དང་། སྟོབས་བཅུ་དང་། མི་འཇིགས་པ་དང་། དྲན་པ་ཉེ་བར་གཞག་པ་དང་། སངས་རྒྱས་ཀྱི་ཆོས་མ་འདྲེས་པ་ཐམས་ཅད་རྣམ་པར་དག་པ་ཡང་མངོན་པར་འགྲུབ་སྟེ། འདི་ནི་བྱང་ཆུབ་སེམས་དཔའི་སྦྱིན་པ་ལ་སོགས་པ་དགེ་བའི་ཆོས་རྣམས་ཀྱི་མཐར་ཐུག་པར་གྱུར་པའི་འབྲས་བུ་བླ་ན་མེད་པའོ། །གཞན་ཡང་འཁོར་བའི་ཚེ་བྱང་ཆུབ་སེམས་དཔའི་སྤྱོད་པ་ལ་དེའི་འབྲས་བུ་ཚད་མེད་པ་དང་། སྡུག་པ་དང་། ཁ་ན་མ་ཐོ་བ་མེད་པར་རིག་པར་བྱའོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་བསྡུ་བའི་དངོས་པོའི་ལེའུ་སྟེ་བཅོ་ལྔ་པའོ།། །།

de la sbyin pa thams cad dang / tshul khrims thams cad nas rgyas par don mthun pa thams cad kyi bar dag kun du brten cing shin tu rnam par dag par byas te/ mtha' dag kun du rtogs par byas pa las ni 'bras bu bla na med pa yang dag par rdzogs pa'i byang chub dang / rdo rje'i snying po'i sku dang / dam pa'i chos yun ring du gnas pa mngon par 'grub bo/ /de la dka' ba'i sbyin pa dang / dka' ba'i tshul khrims nas/ dka' ba'i don mthun pa'i bar du kun du brten cing shin tu rnam par dag par byas pas ni 'bras bu de bzhin gshegs pa'i ngo mtshar rmad du byung ba'i chos mtshungs pa med pa dang ldan pa mngon par 'grub bo/ /de la thams cad kyi sgo nas sbyin pa dang / thams cad kyi sgo nas tshul khrims nas rgyas par thams cad kyi sgo nas don mthun pa'i bar gyis ni 'bras bu de bzhin gshegs pa'i thams cad las gtso bor gyur pa'i sems can lha dang mi rnams kyis mchod par 'gyur ba nyid mngon par 'grub bo/ /de la skyes bu dam pa'i sbyin pa dang / skyes bu dam pa'i tshul khrims dang/ skyes bu dam pa'i don mthun pa'i bar gyi 'bras bu ni de bzhin gshegs pa'i sems can gang dag su yang rung ba/ rkang med dam/ rkang gnyis pa'am/ rkang bzhi pa'am/ rkang mangs sam/ gzugs can nam/ gzugs med pa'am/ 'du shes can nam/ 'du shes med pa'am/ 'du shes med 'du shes med min skye mched du nye bar song ba'i sems can de dag thams cad kyi mchog tu 'gyur ba mngon par 'grub bo/ /de la rnam pa thams cad kyi sbyin pa dang / rnam pa thams cad kyi tshul khrims nas rgyas par rnam pa thams cad kyi don mthun pa'i bar gyi 'bras bu ni de bzhin gshegs pa'i skyes bu chen po'i mtshan sum cu rtsa gnyis dang / dpe byad bzang po brgyad cu'i sku bsod nams sna tshogs dpag tu med pas yongs su bsdus pa mngon par 'grub bo/ /de la phongs shing 'dod pa'i sbyin pa dang / phongs shing 'dod pa'i tshul khrims nas rgyas par phongs shing 'dod pa'i don mthun pa'i bar gyi 'bras bu ni de bzhin gshegs pa'i byang chub kyi snying po la bzhugs pa'i bdud dang / phyir rgol ba thams cad kyis gnod par bya ba dang / tho 'tshams pa dang / bskyod par mi nus pa mngon par 'grub bo/ /de la 'di dang gzhan du bde bar 'gyur ba'i sbyin pa dang / 'di dang gzhan du bde bar 'gyur ba'i tshul khrims nas rgyas par 'di dang zhan du bde bar 'gyur ba'i don mthun pa'i bar gyi 'bras bu ni de bzhin gshegs pa'i bsam gtan dang / rnam par thar pa dang / ting nge 'dzin dang / snyoms par 'jug pa'i bde ba'i mchog mngon par 'grub bo| /de la rnam par dag pa'i sbyin pa dang / rnam par dag pa'i tshul khrims nas rgyas par rnam par dag pa'i don mthun pa'i bar du kun du brten cing / shin tu rnam par dag par byas te/ mtha' dag kun du rdzogs par byas pa'i 'bras bu ni de bzhin gshegs pa'i rnam pa thams cad yongs su dag pa bzhi ste/ sku rnam par dag pa dang / dmigs pa rnam par dag pa dang / thugs rnam par dag pa dang / ye shes rnam par dag pa mngon par 'grub bo/ /de bzhin du bsrung ba med pa gsum dang / stobs bcu dang / mi 'jigs pa dang / dran pa nye bar gzhag pa dang / sangs rgyas kyi chos ma 'dres pa thams cad rnam par dag pa yang mngon par 'grub ste/ 'di ni byang chub sems dpa'i sbyin pa la sogs pa dge ba'i chos rnams kyi mthar thug par gyur pa'i 'bras bu bla na med pa'o/ /gzhan yang 'khor ba'i tshe byang chub sems dpa'i spyod pa la de'i 'bras bu tshad med pa dang / sdug pa dang / kha na ma tho ba med par rig par bya'o/ /byang chub sems dpa'i sa'i gzhi'i rnal 'byor gyi gnas las bsdu ba'i dngos po'i le'u ste bco lnga pa'o// //

【L2 明其勝進】【M1 總明自利利他隨緣造修之行】【N16 供養親近無量品】【O1 問】

བམ་པོ་བཅུ་གསུམ་པ།

bam po bcu gsum pa/

【O2 解】【P1 頌及長行總說綱要開三章門】

སྡོམ་ནི། དཀོན་མཆོག་མཆོད་དང་མཛའ་རྟེན་དང་། །ཚད་མེད་པ་ནི་ཐ་མ་ཡིན། །

sdom ni/ dkon mchog mchod dang mdza' rten dang / /tshad med pa ni tha ma yin/ /

【P2 依章廣辨】【Q1 供養】

【R1 十種供養】

【S1 明供佛】

【T1 問】

དེ་ལ་བྱང་ཆུབ་སེམས་དཔའི་དེ་བཞིན་གཤེགས་པ་རྣམས་ལ་དེ་བཞིན་གཤེགས་པ་ལ་མཆོད་པ་གང་ཞེ་ན།

de la byang chub sems dpa'i de bzhin gshegs pa rnams la de bzhin gshegs pa la mchod pa gang zhe na/

【T2 答】【U1 先列十門】

དེ་ནི་མདོར་བསྡུ་ན་རྣམ་པ་བཅུར་རིག་པར་བྱ་སྟེ། སྐུ་ལ་མཆོད་པ་དང་། མཆོད་རྟེན་ལ་མཆོད་པ་དང་། མངོན་སུམ་དུ་མཆོད་པ་དང་། མངོན་སུམ་མ་ཡིན་པར་མཆོད་པ་དང་། བདག་གིས་བྱས་པའི་མཆོད་པ་དང་། གཞན་བྱེད་དུ་འཇུག་པའི་མཆོད་པ་དང་། རྙེད་པ་དང་། བཀུར་སྟིའི་མཆོད་པ་དང་། རྒྱ་ཆེན་པོའི་མཆོད་པ་དང་། ཀུན་ནས་ཉོན་མོངས་པ་ཅན་མ་ཡིན་པའི་མཆོད་པ་དང་། སྒྲུབ་པའི་མཆོད་པའོ།

de ni mdor bsdu na rnam pa bcur rig par bya ste/ sku la mchod pa dang / mchod rten la mchod pa dang / mngon sum du mchod pa dang / mngon sum ma yin par mchod pa dang / bdag gis byas pa'i mchod pa dang / gzhan byed du 'jug pa'i mchod pa dang / rnyed pa dang / bkur sti'i mchod pa dang / rgya chen po'i mchod pa dang / kun nas nyon mongs pa can ma yin pa'i mchod pa dang / sgrub pa'i mchod pa'o/

【U2 依門辨】【V1-9 明前九 財供養】【W1 明有財行九供養】【X1 別明九種】【Y1 佛身供養】

།དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའི་གཟུགས་ཀྱི་སྐུ་ཉིད་ལ་མངོན་སུམ་དུ་མཆོད་པ་བྱེད་པ་དེ་ནི་དེའི་སྐུ་ལ་མཆོད་པ་ཞེས་བྱའོ། །

/de la byang chub sems dpa' de bzhin gshegs pa'i gzugs kyi sku nyid la mngon sum du mchod pa byed pa de ni de'i sku la mchod pa zhes bya'o/ /

【Y2 制多供養】

དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའི་ཕྱིར་མཆོད་རྟེན་ནམ། གཙང་ཁང་ཕྱུར་བུའམ། གཙང་ཁང་ངམ། མཆོད་རྟེན་རྙིང་པའམ། མཆོད་རྟེན་སར་པ་ལ་མཆོད་པ་བྱེད་པ་དེ་ནི་དེའི་མཆོད་རྟེན་ལ་མཆོད་པ་ཞེས་བྱའོ། །

de la byang chub sems dpa' de bzhin gshegs pa'i phyir mchod rten nam/ gtsang khang phyur bu'am/ gtsang khang ngam/ mchod rten rnying pa'am/ mchod rten sar pa la mchod pa byed pa de ni de'i mchod rten la mchod pa zhes bya'o/ /

【Y3-4 現前及不現前供養】【Z1 明現不現供養】【a1 現對佛及現對制多供養】

དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའི་སྐུའམ། དེ་བཞིན་གཤེགས་པའི་མཆོད་རྟེན་ལ་མངོན་དུ་གྱུར་པར་དབང་པོ་ལ་སྣང་བར་མངོན་སུམ་དུ་མཆོད་པ་བྱེད་པ་དེ་ནི་མངོན་སུམ་དུ་མཆོད་པ་ཞེས་བྱའོ། །དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་མངོན་སུམ་དུ࿒མཆོད་པ་བྱེད་པ་ནི། འདི་ལྟར་ལྷག་པའི་བསམ་པ་དང་ལྡན་པ་དང་། དགའ་བ་དང་ལྡན་པའི་སེམས་མངོན་པར་འདུ་བྱེད་དེ། དེ་བཞིན་གཤེགས་པ་གཅིག་གི་ཆོས་ཉིད་གང་ཡིན་པ་འདི་ནི་འདས་པ་དང་། མ་བྱོན་པ་དང་། ད་ལྟར་བྱུང་བའི་དེ་བཞིན་གཤེགས་པ་ཐམས་ཅད་ཀྱི་ཆོས་ཉིད་ཡིན་ལ། དེ་བཞིན་གཤེགས་པའི་མཆོད་རྟེན་གཅིག་གི་ཆོས་ཉིད་གང་ཡིན་པ་དེ་ནི་དེ་བཞིན་གཤེགས་པའི་མཆོད་རྟེན་ཐམས་ཅད་ཀྱི་ཆོས་ཉིད་ཡིན་ཏེ།

de la byang chub sems dpa' de bzhin gshegs pa'i sku'am/ de bzhin gshegs pa'i mchod rten la mngon du gyur par dbang po la snang bar mngon sum du mchod pa byed pa de ni mngon sum du mchod pa zhes bya'o/ /de la byang chub sems dpa' de bzhin gshegs pa'am/ de bzhin gshegs pa'i mchod rten la mngon sum du mchod pa byed pa ni/ 'di ltar lhag pa'i bsam pa dang ldan pa dang / dga' ba dang ldan pa'i sems mngon par 'du byed de/ de bzhin gshegs pa gcig gi chos nyid gang yin pa 'di ni 'das pa dang / ma byon pa dang / da ltar byung ba'i de bzhin gshegs pa thams cad kyi chos nyid yin la/ de bzhin gshegs pa'i mchod rten gcig gi chos nyid gang yin pa de ni de bzhin gshegs pa'i mchod rten thams cad kyi chos nyid yin te/

【a2 通現不現】

དེའི་ཕྱིར་བདག་གིས་དེ་བཞིན་གཤེགས་པ་མངོན་སུམ་དུ་གྱུར་པ་འདི་ལ་ཡང་མཆོད་པ་བྱའོ། །འདས་པ་དང་། མ་བྱོན་པ་དང་། ད་ལྟར་བྱུང་བའི་དེ་བཞིན་གཤེགས་པ་དེ་དག་ཐམས་ཅད་ལ་ཡང་མཆོད་པ་བྱའོ། །དེ་བཞིན་གཤེགས་པའི་མཆོད་རྟེན་མངོན་དུ་གྱུར་པ་འདི་ལ་ཡང་མཆོད་པ་བྱའོ། །དེ་མ་ཡིན་པ་ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་མེད་པ་དག་ན་མཆོད་རྟེན་དང་། གཙང་ཁང་ཕྱུར་བུ་དང་། གཙང་ཁང་དང་། མཆོད་རྟེན་རྙིང་པ་དང་། མཆོད་རྟེན་གསར་བཞུགས་པ་ཐམས་ཅད་ལ་ཡང་མཆོད་པ་བྱའོ་སྙམ་པ་དེ་ནི་རེ་ཞིག་བྱང་ཆུབ་སེམས་དཔའི་དེ་བཞིན་གཤེགས་པ་དང་། དེ་བཞིན་གཤེགས་པའི་མཆོད་རྟེན་ལ་མངོན་སུམ་དང་། མངོན་སུམ་མ་ཡིན་པའི་ཐུན་མོང་གི་མཆོད་པ་ཡིན་པར་རིག་པར་བྱའོ། །

de'i phyir bdag gis de bzhin gshegs pa mngon sum du gyur pa 'di la yang mchod pa bya'o/ /'das pa dang / ma byon pa dang / da ltar byung ba'i de bzhin gshegs pa de dag thams cad la yang mchod pa bya'o/ /de bzhin gshegs pa'i mchod rten mngon du gyur pa 'di la yang mchod pa bya'o/ /de ma yin pa phyogs bcu'i 'jig rten gyi khams mtha' yas mu med pa dag na mchod rten dang / gtsang khang phyur bu dang / gtsang khang dang / mchod rten rnying pa dang / mchod rten gsar bzhugs pa thams cad la yang mchod pa bya'o snyam pa de ni re zhig byang chub sems dpa'i de bzhin gshegs pa dang / de bzhin gshegs pa'i mchod rten la mngon sum dang / mngon sum ma yin pa'i thun mong gi mchod pa yin par rig par bya'o/ /

【a3 不現供養】

བྱང་ཆུབ་སེམས་དཔའ་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་མངོན་སུམ་དུ་མ་གྱུར་པ་ལ་སངས་རྒྱས་ཐམས་ཅད་ཀྱི་ཕྱིར་དང་། དེ་བཞིན་གཤེགས་པའི་མཆོད་རྟེན་ཐམས་ཅད་ཀྱི་ཕྱིར། དེ་བཞིན་དུ་སེམས་མངོན་པར་འདུ་བྱས་ཏེ། མཆོད་པ་བྱེད་པ་དེ་ནི་དེའི་མངོན་སུམ་དུ་མ་ཡིན་པ་འབའ་ཞིག་གི་མཆོད་པ་ཡིན་པར་རིག་པར་བྱའོ། །

byang chub sems dpa' de bzhin gshegs pa'am/ de bzhin gshegs pa'i mchod rten mngon sum du ma gyur pa la sangs rgyas thams cad kyi phyir dang / de bzhin gshegs pa'i mchod rten thams cad kyi phyir/ de bzhin du sems mngon par 'du byas te/ mchod pa byed pa de ni de'i mngon sum du ma yin pa 'ba' zhig gi mchod pa yin par rig par bya'o/ /

【Z2 明供養得果差別】【a1 成因德】【b1 攝梵福廣多功德】

དེ་བཞིན་གཤེགས་པ་ཡོངས་སུ་མྱ་ངན་ལས་འདས་ནས། དེ་བཞིན་གཤེགས་པའི་ཕྱིར་བྱང་ཆུབ་སེམས་དཔའ་དེ་བཞིན་གཤེགས་པའི་སྐུའམ།མཆོད་རྟེན་ནམ། གཙང་ཁང་ཕྱུར་བུའམ། གཙང་ཁང་གཅིག་གམ། གཉིས་སམ། མང་པོ་ནས་བྱེ་བ་ཕྲག་འབུམ་གྱི་བར་དུ་ཅི་ནུས་ཅི་ལྕོགས་ཀྱིས་བྱེད་དུ་འཇུག་པ་དེ་ཡང་བྱང་ཆུབ་སེམས་དཔའི་དེ་བཞིན་གཤེགས་པ་རྣམས་ལ་མངོན་སུམ་མ་ཡིན་པའི་མཆོད་པ་རྒྱ་ཆེན་པོ་བསོད་ནམས་ཚད་མེད་པའི་འབྲས་བུ་ཅན་ཚངས་པ་དུ་མའི་བསོད་ནམས་ཀྱིས་ཡོངས་སུ་ཟིན་པ་ཡིན་ཏེ།

de bzhin gshegs pa yongs su mya ngan las 'das nas/ de bzhin gshegs pa'i phyir byang chub sems dpa' de bzhin gshegs pa'i sku'am/mchod rten nam/ gtsang khang phyur bu'am/ gtsang khang gcig gam/ gnyis sam/ mang po nas bye ba phrag 'bum gyi bar du ci nus ci lcogs kyis byed du 'jug pa de yang byang chub sems dpa'i de bzhin gshegs pa rnams la mngon sum ma yin pa'i mchod pa rgya chen po bsod nams tshad med pa'i 'bras bu can tshangs pa du ma'i bsod nams kyis yongs su zin pa yin te/

【b2 明離過不墮惡道】

དེས་བྱང་ཆུབ་སེམས་དཔའི་བསྐལ་པ࿒ཆེན་པོ་བསྐལ་པ་དུ་མར་ཡང་ལོག་པར་ལྟུང་བར་འགྲོ་བར་མི་འགྱུར་ལ།

des byang chub sems dpa'i bskal pa chen po bskal pa du mar yang log par ltung bar 'gro bar mi 'gyur la/

【b3 能成勝菩提資糧】

གཞི་དེ་ལས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཚོགས་ཀྱང་ཡོངས་སུ་རྫོགས་པར་མི་བྱེད་པར་མི་འགྱུར་རོ། །

gzhi de las bla na med pa yang dag par rdzogs pa'i byang chub kyi tshogs kyang yongs su rdzogs par mi byed par mi 'gyur ro/ /

【a2 成果德】【b1 明現供唯對一佛及一制多心境少狹唯得大果】

དེ་ལ་བྱང་ཆུབ་སེམས་དཔའ་དེའི་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ཁོ་ན་ལ་མཆོད་པ་བྱེད་པ་གང་ཡིན་པ་དེ་ནི་རེ་ཞིག་བསོད་ནམས་ཀྱི་འབྲས་བུ་རྒྱ་ཆེ་བར་བལྟ་བར་བྱའོ། །

de la byang chub sems dpa' de'i de bzhin gshegs pa'am/ de bzhin gshegs pa'i mchod rten kho na la mchod pa byed pa gang yin pa de ni re zhig bsod nams kyi 'bras bu rgya che bar blta bar bya'o/ /

【b2 緣不現佛及制多心境漸寬得大大果】

མངོན་སུམ་མ་ཡིན་པ་འབའ་ཞིག་གི་བསོད་ནམས་ཀྱི་འབྲས་བུ་ནི་དེ་བས་ཀྱང་ཆེས་རྒྱ་ཆེ་བར་བལྟ་བར་བྱའོ། །

mngon sum ma yin pa 'ba' zhig gi bsod nams kyi 'bras bu ni de bas kyang ches rgya che bar blta bar bya'o/ /

【b3 供現不現前境普心遍行得最上果】

མངོན་སུམ་དང་མངོན་སུམ་མ་ཡིན་པའི་སྤྱིའི་མཆོད་པའི་བསོད་ནམས་ཀྱི་འབྲས་བུ་ནི་དེ་བས་ཀྱང་ཤིན་ཏུ་རྒྱ་ཆེ་བར་བལྟ་བར་བྱའོ། །

mngon sum dang mngon sum ma yin pa'i spyi'i mchod pa'i bsod nams kyi 'bras bu ni de bas kyang shin tu rgya che bar blta bar bya'o/ /

【Y5-6 自作及教他供養】【Z1 明三種供養】

དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་མཆོད་པ་བྱ་བར་འདོད་པས་བདག་ཉིད་ཀྱིས་རང་གི་ལག་གིས་བྱེད་དེ། ལེ་ལོ་དང་སྙོམ་ལས་དང་། བག་མེད་པའི་གནས་ལ་བརྟེན་ཏེ། བྲན་དང་བྲན་མོ་དང་། ལས་བྱེད་པ་དང་། ཞོ་ཤས་འཚོ་བ་དང་། མཛའ་བཤེས་དང་། གྲོས་གྲོགས་དང་། ཉེ་དུ་དང་སྣག་གི་གཉེན་མཚམས་རྣམས་བྱེད་དུ་མི་འཇུག་པ་དེ་ནི་བྱང་ཆུབ་སེམས་དཔའི་བདག་གིས་བྱས་པའི་མཆོད་པ་ཡིན་པར་རིག་པར་བྱའོ། །དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་མཆོད་པ་བྱ་བར་འདོད་པས། བདག་ཉིད་འབའ་ཞིག་མི་བྱེད་པར་ཕ་མ་གཉིས་ཀྱང་བྱེད་དུ་འཇུག་པ་དང་། བུ་དང་ཆུང་མ་དང་། བྲན་དང་བྲན་མོ་དང་། ལས་བྱེད་པ་དང་། ཞོ་ཤས་འཚོ་བ་རྣམས་དང་། མཛའ་བཤེས་དང་། གྲོས་གྲོགས་དང་། ཉེ་དུ་དང་། སྣག་གི་གཉེན་མཚམས་རྣམས་དང་། གཞན་རྒྱལ་པོ་རྣམས་དང་། བློན་པོ་ཆེན་པོ་རྣམས་དང་། བྲམ་ཟེ་རྣམས་དང་། ཁྱིམ་བདག་རྣམས་དང་། གྲོང་རྡལ་པ་རྣམས་དང་། ཡུལ་གྱི་མི་རྣམས་དང་། ཕྱུག་པོ་རྣམས་དང་། ཚོང་དཔོན་རྣམས་དང་། དེད་དཔོན་རྣམས་དང་། ཐ་ན་སྐྱེས་པ་དང་། བུད་མེད་དང་། ཁྱེའུ་དང་། བུ་མོ་རྣམས་དང་། བཀྲེན་པ་རྣམས་དང་། སྡུག་བསྔལ་བ་རྣམས་དང་། རིགས་ངན་ཡན་ཆད་ཀྱང་བྱེད་དུ་འཇུག་པ་དང་། དེ་བཞིན་དུ་མཁན་པོ་དང་། སློབ་དཔོན་རྣམས་དང་། ལྷན་ཅིག་གནས་པའི་སློབ་མ་རྣམས་དང་། ཚངས་པ་མཚུངས་པར་སྤྱོད་པ་རབ་ཏུ་བྱུང་བ་རྣམས་དང་། གཞན་མུ་སྟེགས་ཅན་རབ་ཏུ་བྱུང་བ་རྣམས་ཀྱང་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་མཆོད་པ་བྱེད་དུ་འཇུག་པ་དེ་ནི་བྱང་ཆུབ་སེམས་དཔའི་བདག་དང་གཞན་གྱིས་བྱས་པའི་ཐུན་མོང་གི་མཆོད་པ་ཡིན་པར་རིག་པར་བྱའོ། །བྱང་ཆུབ་སེམས་དཔའ་མཆོད་པ་བྱ་བའི་སྦྱིན་པར་བྱ་བའི་དངོས་པོ་ཆུང་ངུ་ཡོད་ལ་སྙིང་རྗེ་དང་ལྡན་པའི་སེམས་ཀྱིས་སེམས་ཅན་སྡུག་བསྔལ་བ་བསོད་ནམས་ཆུང་ཞིང་མི་ནུས་པ་འདི་དག་གིས་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་བྱ་བ་བྱས་ན་བདེ་བར་འགྱུར་རོ་སྙམ་ནས། དངོས་པོ་དེ་བསམས་བཞིན་དུ་གཞན་དག་ཁོ་ན་ལ་སྦྱིན་པར་བྱེད་ལ། གཞན་དག་གིས་ཀྱང་དངོས་པོ་དེས་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་མཆོད་པ་བྱེད་དེ། བྱང་ཆུབ་སེམས་དཔའ་ནི་མི་བྱེད་པ་དེ་ནི་བྱང་ཆུབ་སེམས་དཔའི་གཞན་བྱེད་དུ་བཅུག་པའི་མཆོད་པ་ཡིན་པར་རིག་པར་བྱའོ། །

de la byang chub sems dpa' de bzhin gshegs pa'am/ de bzhin gshegs pa'i mchod rten la mchod pa bya bar 'dod pas bdag nyid kyis rang gi lag gis byed de/ le lo dang snyom las dang / bag med pa'i gnas la brten te/ bran dang bran mo dang / las byed pa dang / zho shas 'tsho ba dang / mdza' bshes dang / gros grogs dang / nye du dang snag gi gnyen mtshams rnams byed du mi 'jug pa de ni byang chub sems dpa'i bdag gis byas pa'i mchod pa yin par rig par bya'o/ /de la byang chub sems dpa' de bzhin gshegs pa'am/ de bzhin gshegs pa'i mchod rten la mchod pa bya bar 'dod pas/ bdag nyid 'ba' zhig mi byed par pha ma gnyis kyang byed du 'jug pa dang / bu dang chung ma dang / bran dang bran mo dang / las byed pa dang / zho shas 'tsho ba rnams dang / mdza' bshes dang / gros grogs dang / nye du dang / snag gi gnyen mtshams rnams dang / gzhan rgyal po rnams dang / blon po chen po rnams dang / bram ze rnams dang / khyim bdag rnams dang / grong rdal pa rnams dang / yul gyi mi rnams dang / phyug po rnams dang / tshong dpon rnams dang / ded dpon rnams dang / tha na skyes pa dang / bud med dang / khye'u dang / bu mo rnams dang / bkren pa rnams dang / sdug bsngal ba rnams dang / rigs ngan yan chad kyang byed du 'jug pa dang / de bzhin du mkhan po dang / slob dpon rnams dang / lhan cig gnas pa'i slob ma rnams dang / tshangs pa mtshungs par spyod pa rab tu byung ba rnams dang / gzhan mu stegs can rab tu byung ba rnams kyang de bzhin gshegs pa'am/ de bzhin gshegs pa'i mchod rten la mchod pa byed du 'jug pa de ni byang chub sems dpa'i bdag dang gzhan gyis byas pa'i thun mong gi mchod pa yin par rig par bya'o/ /byang chub sems dpa' mchod pa bya ba'i sbyin par bya ba'i dngos po chung ngu yod la snying rje dang ldan pa'i sems kyis sems can sdug bsngal ba bsod nams chung zhing mi nus pa 'di dag gis de bzhin gshegs pa'am/ de bzhin gshegs pa'i mchod rten la bya ba byas na bde bar 'gyur ro snyam nas/ dngos po de bsams bzhin du gzhan dag kho na la sbyin par byed la/ gzhan dag gis kyang dngos po des de bzhin gshegs pa'am/ de bzhin gshegs pa'i mchod rten la mchod pa byed de/ byang chub sems dpa' ni mi byed pa de ni byang chub sems dpa'i gzhan byed du bcug pa'i mchod pa yin par rig par bya'o/ /

【Z2 明得果不同】

དེ་ལ་བདག་འབའ་ཞིག་གིས་བྱས་པ་གང་ཡིན་པ་དེ་ནི་བསོད་ནམས་ཀྱི་འབྲས་བུ་ཆེ་བ་ཡིན་ནོ། །གཞན་འབའ་ཞིག་བྱེད་དུ་བཅུག་པ་གང་ཡིན་པ་དེ་ནི་བསོད་ནམས་ཀྱི་འབྲས་བུ་ཆེས་ཆེ་བ་ཡིན་ནོ། །ཐུན་མོང་གང་ཡིན་པ་དེ་ནི་བསོད་ནམས་ཀྱི་འབྲས་བུ་ཤིན་ཏུ་ཆེ་བ་ཡིན་ཏེ། གོང་ན་མེད་པར་རིག་པར་བྱའོ༑ །

de la bdag 'ba' zhig gis byas pa gang yin pa de ni bsod nams kyi 'bras bu che ba yin no/ /gzhan 'ba' zhig byed du bcug pa gang yin pa de ni bsod nams kyi 'bras bu ches che ba yin no/ /thun mong gang yin pa de ni bsod nams kyi 'bras bu shin tu che ba yin te/ gong na med par rig par bya'o| /

【Y7 財敬供養】

࿒དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་ན་བཟའ་དང་། ཞལ་ཟས་དང་། གཟིམས་ཆ་དང་། གདན་དང་། སྙུན་གྱི་གསོས་སྨན་དང་། ཡོ་བྱད་རྣམས་དང་། གུས་པར་སྨྲ་བ་དང་། ཕྱག་འཚལ་བ་དང་། མངོན་དུ་ལྡང་བ་དང་། ཐལ་མོ་སྦྱར་བ་དང་། མཆོད་པའི་ལས་བདུག་པའི་སྤོས་རྣམས་དང་། ཕྱེ་མའི་སྤོས་རྣམས་དང་། བྱུག་པའི་སྤོས་རྣམས་དང་། མེ་ཏོག་ཕྲེང་བ་རྣམ་པ་སྣ་ཚོགས་དང་། རོལ་མོའི་སྒྲ་རྣམ་པ་སྣ་ཚོགས་དང་། གདུགས་དང་། རྒྱལ་མཚན་དང་། བ་དན་དང་། མར་མེ་རྣམ་པ་སྣ་ཚོགས་འབུལ་བ་དང་། བསྟོད་པ་རྣམ་པ་སྣ་ཚོགས་བརྗོད་པ་དང་། ཡན་ལག་ལྡས་ཕྱག་བྱ་བ་དང་། གཡས་ཕྱོགས་སུ་བསྐོར་བ་དག་གིས་མཆོད་པ་བྱེད་པ་དང་། དེ་བཞིན་དུ་ཟད་མི་ཤེས་པ་ཅན་གྱི་སྦྱིན་པ་དང་། ནོར་བུ་དང་། མུ་ཏིག་དང་། བཻ་ཌཱུ་རྱ་དང་། དུང་དང་། མན་ཤེལ་དང་། བྱི་རུ་དང་། རྡོའི་སྙིང་པོ་དང་། སྤུག་དང་། གསེར་དང་། དངུལ་དང་། པདྨ་རཱ་ག་དང་། གཡས་སུ་འཁྱིལ་པ་ལ་སོགས་པ་རིན་པོ་ཆེ་རྣམས་འབུལ་བ་དང་། ནོར་བུས་སྤྲས་པའི་སྙན་ཆ་གདུབ་ཀོར་དང་། དཔུང་རྒྱན་ལ་སོགས་པ་རྒྱན་རྣམས་འབུལ་བ་དང་། ཐ་ན་དྲིལ་བུ་དབུལ་བ་དང་། ࿒ཀཱར་ཥཱ་པ་ཎ་གཏོར་བ་དང་། སྲད་བུས་དཀྲིས་པ་རྣམས་ཀྱིས་མཆོད་པ་བྱེད་པ་དེ་ནི་བྱང་ཆུབ་སེམས་དཔའི་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་རྙེད་པ་དང་། བཀུར་སྟིས་མཆོད་པ་ཡིན་པར་རིག་པར་བྱའོ། །

de la byang chub sems dpa' de bzhin gshegs pa'am/ de bzhin gshegs pa'i mchod rten la na bza' dang / zhal zas dang / gzims cha dang / gdan dang / snyun gyi gsos sman dang / yo byad rnams dang / gus par smra ba dang / phyag 'tshal ba dang / mngon du ldang ba dang / thal mo sbyar ba dang / mchod pa'i las bdug pa'i spos rnams dang / phye ma'i spos rnams dang / byug pa'i spos rnams dang / me tog phreng ba rnam pa sna tshogs dang / rol mo'i sgra rnam pa sna tshogs dang / gdugs dang / rgyal mtshan dang / ba dan dang / mar me rnam pa sna tshogs 'bul ba dang / bstod pa rnam pa sna tshogs brjod pa dang / yan lag ldas phyag bya ba dang / g.yas phyogs su bskor ba dag gis mchod pa byed pa dang / de bzhin du zad mi shes pa can gyi sbyin pa dang / nor bu dang / mu tig dang / bai DU r+ya dang / dung dang / man shel dang / byi ru dang / rdo'i snying po dang / spug dang / gser dang / dngul dang / pad+ma rA ga dang / g.yas su 'khyil pa la sogs pa rin po che rnams 'bul ba dang / nor bus spras pa'i snyan cha gdub kor dang / dpung rgyan la sogs pa rgyan rnams 'bul ba dang / tha na dril bu dbul ba dang / kAr ShA pa Na gtor ba dang / srad bus dkris pa rnams kyis mchod pa byed pa de ni byang chub sems dpa'i de bzhin gshegs pa'am/ de bzhin gshegs pa'i mchod rten la rnyed pa dang / bkur stis mchod pa yin par rig par bya'o/ /

【Y8 廣大供養】

དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་རྙེད་པ་དང་བཀུར་སྟི་དེ་དག་ཉིད་ཀྱིས་ཡུན་རིང་པོར་མཆོད་པ་བྱེད་དེ། དངོས་པོ་མང་པོ་དང་། ࿒དངོས་པོ་གྱ་ནོམ་པ་དང༌། མངོན་སུམ་དང་། མངོན་སུམ་པ་མ་ཡིན་པ་དང་། བདག་གིས་བྱས་པ་དང་། གཞན་གྱིས་བྱས་པ་དང་། སྙིང་ཐག་པ་ནས་དགའ་བ་མངོན་དུ་གྱུར་ཅིང་། མོས་པ་དྲག་པོས་མཆོད་པ་བྱེད་པ་དང་། དགེ་བའི་རྩ་བ་དེ་ཡང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་སྔོ་བར་བྱེད་པ་དེ་ནི་བྱང་ཆུབ་སེམས་དཔའི་མཆོད་པ་རྣམ་པ་བདུན་རྒྱ་ཆེན་པོ་ཞེས་བྱའོ། །

de la byang chub sems dpa' de bzhin gshegs pa'am/ de bzhin gshegs pa'i mchod rten la rnyed pa dang bkur sti de dag nyid kyis yun ring por mchod pa byed de/ dngos po mang po dang / dngos po gya nom pa dang/ mngon sum dang / mngon sum pa ma yin pa dang / bdag gis byas pa dang / gzhan gyis byas pa dang / snying thag pa nas dga' ba mngon du gyur cing / mos pa drag pos mchod pa byed pa dang / dge ba'i rtsa ba de yang bla na med pa yang dag par rdzogs pa'i byang chub tu yongs su sngo bar byed pa de ni byang chub sems dpa'i mchod pa rnam pa bdun rgya chen po zhes bya'o/ /

【Y9 無染供養】

དེ་ལ་བྱང་ཆུབ་སེམས་དཔའ་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་རང་གི་ལག་གིས࿒བྱ་བ་བྱེད་དེ། ཁྱད་དུ་གསོད་པའམ། བག་མེད་པའམ། ལེ་ལོས་གཞན་དག་བྱེད་དུ་མི་འཇུག་པ་དང་། གུས་པར་བྱེད་དེ་མ་གུས་པས་མ་ཡིན་པ་དང་། སེམས་མི་གཡེང་བས་བྱེད་པ་དང་། སེམས་ཀུན་ནས་ཉོན་མོངས་པ་ཅན་མ་ཡིན་པས་བྱེད་པ་དང་། སངས་རྒྱས་ལ་མངོན་པར་དད་པའི་རྒྱལ་པོ་ལ་སོགས་པ་སེམས་ཅན་རྒྱ་ཆེན་པོ་དག་ལས་རྙེད་པ་དང་། བཀུར་སྟིའི་རྒྱུས་ཚུལ་འཆོས་པའི་ཕྱིར་མི་བྱེད་པ་དང་། མཐུན་པའི་དངོས་པོས་མཆོད་པ་བྱེད་དེ་བབ་ལས་བྱུག་པ་དང་། མར་ཁུས་བཀྲུ་བ་དང་། གུ་གུལ་གྱིས་བདུག་པ་དང་། ཨརྒའི་མེ་ཏོག་ལ་སོགས་པ་དང་། གཞན་ཡང་ཡོ་བྱད་རུང་བ་མ་ཡིན་པ་དག་གིས་མི་བྱེད་པ་དེ་ནི། བྱང་ཆུབ་སེམས་དཔའི་མཆོད་པ་རྣམ་པ࿒སྣ་ཚོགས་ཀུན་ནས་ཉོན་མོངས་པ་ཅན་མ་ཡིན་པར་རིག་པར་བྱའོ། །

de la byang chub sems dpa' de bzhin gshegs pa'am/ de bzhin gshegs pa'i mchod rten la rang gi lag gis bya ba byed de/ khyad du gsod pa'am/ bag med pa'am/ le los gzhan dag byed du mi 'jug pa dang / gus par byed de ma gus pas ma yin pa dang / sems mi g.yeng bas byed pa dang / sems kun nas nyon mongs pa can ma yin pas byed pa dang / sangs rgyas la mngon par dad pa'i rgyal po la sogs pa sems can rgya chen po dag las rnyed pa dang / bkur sti'i rgyus tshul 'chos pa'i phyir mi byed pa dang / mthun pa'i dngos pos mchod pa byed de bab las byug pa dang / mar khus bkru ba dang / gu gul gyis bdug pa dang / arga'i me tog la sogs pa dang / gzhan yang yo byad rung ba ma yin pa dag gis mi byed pa de ni/ byang chub sems dpa'i mchod pa rnam pa sna tshogs kun nas nyon mongs pa can ma yin par rig par bya'o/ /

【X2 總明】【Y1 明以三種財為前九種供養】

རྙེད་པ་དང་བཀུར་སྟིའི་མཆོད་པ་རྒྱ་ཆེ་བ་དང་། ཀུན་ནས་ཉོན་མོངས་པ་ཅན་མ་ཡིན་པ་དེ་ཡང་བྱང་ཆུབ་སེམས་དཔའ་ལོངས་སྤྱོད་ཀྱི་གཞི་རང་གི་ཞོ་ཤས་བསྒྲུབས་པ་རྣམས་སམ། གཞན་ལས་ཡོངས་སུ་བཙལ་བ་རྣམས་སམ། ཡོ་བྱད་ལ་དབང་ཐོབ་པ་རྣམས་ཀྱིས་དེ་བཞིན་གཤེགས་པའམ། དེ་བཞིན་གཤེགས་པའི་མཆོད་རྟེན་ལ་མཆོད་པ་བྱེད་དེ།

rnyed pa dang bkur sti'i mchod pa rgya che ba dang / kun nas nyon mongs pa can ma yin pa de yang byang chub sems dpa' longs spyod kyi gzhi rang gi zho shas bsgrubs pa rnams sam/ gzhan las yongs su btsal ba rnams sam/ yo byad la dbang thob pa rnams kyis de bzhin gshegs pa'am/ de bzhin gshegs pa'i mchod rten la mchod pa byed de/

【Y2 明自在菩薩化事供養】【Z1 明化眾多身恭敬禮拜】

དེ་ལ་ཡོ་བྱད་ལ་དབང་ཐོབ་པའི་བྱང་ཆུབ་སེམས་དཔའ་ལུས་གཉིས་སམ། གསུམ་མམ། ལུས་མང་པོ་ལུས་བྱེ་བ་ཁྲག་ཁྲིག་འབུམ་ཕྲག་དུ་མའི་བར་དག་མངོན་པར་སྤྲུལ་ནས། ལུས་དེ་དག་ཐམས་ཅད་ཀྱིས་དེ་བཞིན་གཤེགས་པ་རྣམས་ལ་ཕྱག་འཚལ་ཏེ།

de la yo byad la dbang thob pa'i byang chub sems dpa' lus gnyis sam/ gsum mam/ lus mang po lus bye ba khrag khrig 'bum phrag du ma'i bar dag mngon par sprul nas/ lus de dag thams cad kyis de bzhin gshegs pa rnams la phyag 'tshal te/

【Z2 明一一化身化出多手持華供養】

ལུས་དེ་དག་རེ་རེ་ལ་ཡང་ལག་པ་བརྒྱ་འམ། ལག་པ་སྟོང་ངམ། དེ་བས་ཀྱང་ལྷག་པ་དག་སྤྲུལ་ནས༑ ལག་པ་དེ་དག་ཐམས་ཅད་ཀྱིས་ལྷའི་ལས་ཡང་དག་པར་འདས་པའི་མེ་ཏོག་མཆོག་ཏུ་དྲི་ཞིམ་པ། མཆོག་ཏུ་ཡིད་དུ་འོང་བ་དག་གིས་དེ་བཞིན་གཤེགས་པ་དེ་དག་ལ་མངོན་པར་འཐོར་བ་དང་།

lus de dag re re la yang lag pa brgya 'am/ lag pa stong ngam/ de bas kyang lhag pa dag sprul nas| lag pa de dag thams cad kyis lha'i las yang dag par 'das pa'i me tog mchog tu dri zhim pa/ mchog tu yid du 'ong ba dag gis de bzhin gshegs pa de dag la mngon par 'thor ba dang /

【Z3 明一切化身出妙音聲歌讚於佛】

ལུས་དེ་དག་ཐམས་ཅད་ཀྱིས་དེ་བཞིན་གཤེགས་པའི་ཡང་དག་པའི་ཡོན་ཏན་ལྡན་པའི་བསྟོད་པ་ཤིན་ཏུ་རྒྱ་ཆེན་པོ་དག་བརྗོད་ཅིང་།

lus de dag thams cad kyis de bzhin gshegs pa'i yang dag pa'i yon tan ldan pa'i bstod pa shin tu rgya chen po dag brjod cing /

【Z4 明化出諸莊嚴具供養如來】

ལུས་དེ་དག་ཐམས་ཅད་ཀྱི་དཔུང་རྒྱན་དང་། ནོར་བུས་སྤྲས་པའི་རྣ་ཆ་གདུབ་ཀོར་རྣམས་དང་། གདུགས་དང་། རྒྱལ་མཚན་དང་། བ་དན་རྣམ་པ་སྣ་ཚོགས་མཆོག་ཏུ་གྱུར་པ་གྱ་ནོམ་པ་དག་དེ་བཞིན་གཤེགས་པ་རྣམས་ལ་འབུལ་ཞིང་འདོགས་པར་བྱེད་དེ། དེ་ལྟ་བུ་དང་མཐུན་པའི་ཡོ་བྱད་ལ་དབང་ཐོབ་པའི་བྱང་ཆུབ་སེམས་དཔའ་ནི་རང་གི་སེམས་ལ་དབང་ཡོད་པའི་མཆོད་པ་བྱེད་དེ། དེས་ནི་སངས་རྒྱས་འབྱུང་བ་ལ་རེ་བར་བྱས་ཤིང་དོན་དུ་གཉེར་བར་བྱ་མི་དགོས་སོ། །དེ་ཅིའི་ཕྱིར་ཞེ་ན། འདི་ལྟར་དེ་ནི་ཕྱིར་མི་ལྡོག་པའི་ས་ལ་ཞུགས་པས་སངས་རྒྱས་ཀྱི་ཞིང་ཐམས་ཅད་དུ་ཐོགས་པ་མེད་པར་འགྲོ་བའི་ཕྱིར་རོ། །

lus de dag thams cad kyi dpung rgyan dang / nor bus spras pa'i rna cha gdub kor rnams dang / gdugs dang / rgyal mtshan dang / ba dan rnam pa sna tshogs mchog tu gyur pa gya nom pa dag de bzhin gshegs pa rnams la 'bul zhing 'dogs par byed de/ de lta bu dang mthun pa'i yo byad la dbang thob pa'i byang chub sems dpa' ni rang gi sems la dbang yod pa'i mchod pa byed de/ des ni sangs rgyas 'byung ba la re bar byas shing don du gnyer bar bya mi dgos so/ /de ci'i phyir zhe na/ 'di ltar de ni phyir mi ldog pa'i sa la zhugs pas sangs rgyas kyi zhing thams cad du thogs pa med par 'gro ba'i phyir ro/ /

【W2 明無財運心供養】

བྱང་ཆུབ་སེམས་དཔའ࿒ལོངས་སྤྱོད་རང་གི་ཞོ་ཤས་བསྒྲུབས་པ་ཡང་མེད་ལ། གཞན་ལས་ཡོངས་སུ་བཙལ་ཏེ་རྙེད་པ་ཡང་མེད། བྱང་ཆུབ་སེམས་དཔའ་ལོངས་སྤྱོད་ལ་དབང་ཐོབ་པ་ཡང་མ་ཡིན་ཡང་། དེ་བཞིན་གཤེགས་པའི་མཆོད་པ་གང་ཅི་ཡང་རུང་བ་འཛམ་བུ་གླིང་ངམ། གླིང་བཞི་པའམ༑ སྟོང་ངམ། སྟོང་གཉིས་སམ། སྟོང་གསུམ་གྱི་སྟོང་ཆེན་པོའམ། ཕྱོགས་བཅུའི་འཇིག་རྟེན་གྱི་ཁམས་མཐའ་ཡས་མུ་མེད་པ་དག་ན་ཆུང་ངུ་དང་། འབྲིང་དང་། ཆེན་པོ་ཡོད་པ་དེ་དག་ཐམས་ཅད་ཀྱང་བྱང་ཆུབ་སེམས་དཔའ་དད་པ་ཅན་གྱིས་དགའ་བ་དང་ལྡན་པ་དང་། རྒྱ་ཆེན་པོ་ལ་མོས་པ་དང་ལྡན་པའི་སེམས་ཀྱིས་ཁྱབ་པར་བྱས་ནས་རྗེས་སུ་ཡི་རང་བར་བྱེད་དེ། དེ་ཡང་བྱང་ཆུབ་སེམས་དཔའི་ཚེགས་ཆུང་ངུས་དེ་བཞིན་གཤེགས་པ་ལ་མཆོད་པ་ཆེན་པོ་ཚད་མེད་པ། བྱང་ཆུབ་ཀྱི་ཚོགས་ཆེན་པོས་ཡོངས་སུ་བསྡུས་པ་ཡིན་ཏེ། དེ་ལ་ནི་བྱང་ཆུབ་སེམས་དཔའ་རྟག་ཏུ་རྒྱུན་མི་འཆད་པར་སེམས་ཉམས་བདེ་བ་དང་། སེམས་དགའ་བས་བརྩོན་པར་བྱའོ། །

byang chub sems dpa' longs spyod rang gi zho shas bsgrubs pa yang med la/ gzhan las yongs su btsal te rnyed pa yang med/ byang chub sems dpa' longs spyod la dbang thob pa yang ma yin yang / de bzhin gshegs pa'i mchod pa gang ci yang rung ba 'dzam bu gling ngam/ gling bzhi pa'am| stong ngam/ stong gnyis sam/ stong gsum gyi stong chen po'am/ phyogs bcu'i 'jig rten gyi khams mtha' yas mu med pa dag na chung ngu dang / 'bring dang / chen po yod pa de dag thams cad kyang byang chub sems dpa' dad pa can gyis dga' ba dang ldan pa dang / rgya chen po la mos pa dang ldan pa'i sems kyis khyab par byas nas rjes su yi rang bar byed de/ de yang byang chub sems dpa'i tshegs chung ngus de bzhin gshegs pa la mchod pa chen po tshad med pa/ byang chub kyi tshogs chen pos yongs su bsdus pa yin te/ de la ni byang chub sems dpa' rtag tu rgyun mi 'chad par sems nyams bde ba dang / sems dga' bas brtson par bya'o/ /

【V10 明第十行供養】【W1 正明行】【X1 明四無量】

དེ་ལ་བྱང་ཆུབ་སེམས་དཔའ་ནི་ཅུང་ཟད་ཅུང་ཟད་དང་།ཡུད་ཙམ་ཡུད་ཙམ་དུ་ཐ་ན་བ་འཇོས་ཙམ་གྱི་བར་དུ་ཡང་སེམས་ཅན་སྲོག་ཆགས་འབྱུང་པོ་ཐམས་ཅད་ལ་བྱམས་པའི་སེམས་སྒོམ་པར་བྱེད། སྙིང་རྗེ་དང་ལྡན་པ་དང་། དགའ་བ་དང་ལྡན་པ་དང་། བཏང་སྙོམས་དང་ལྡན་པའི་སེམས་སྒོམ་པར་བྱེད།

de la byang chub sems dpa' ni cung zad cung zad dang /yud tsam yud tsam du tha na ba 'jos tsam gyi bar du yang sems can srog chags 'byung po thams cad la byams pa'i sems sgom par byed/ snying rje dang ldan pa dang / dga' ba dang ldan pa dang / btang snyoms dang ldan pa'i sems sgom par byed/

【X2 明四法印】

དེ་བཞིན་དུ་འདུ་བྱེད་ཐམས་ཅད་ལ་མི་རྟག་པའི་འདུ་ཤེས་དང་། མི་རྟག་པ་ལ་སྡུག་བསྔལ་གྱི་འདུ་ཤེས་དང་། སྡུག་བསྔལ་ལ་བདག་མེད་པའི་འདུ་ཤེས་དང་། མྱ་ངན་ལས་འདས་པ་ལ་ཕན་ཡོན་གྱི་འདུ་ཤེས་སྒོམ་པར་བྱེད།

de bzhin du 'du byed thams cad la mi rtag pa'i 'du shes dang / mi rtag pa la sdug bsngal gyi 'du shes dang / sdug bsngal la bdag med pa'i 'du shes dang / mya ngan las 'das pa la phan yon gyi 'du shes sgom par byed/

【X3 明四念】

དེ་བཞིན་དུ་དེ་བཞིན་གཤེགས་པ་རྗེས་སུ་དྲན་པ་དང་། ཆོས་དང་། དགེ་འདུན་དང་། ཕ་རོལ་ཏུ་ཕྱིན་པ་རྗེས་སུ་དྲན་པ་པ་སྒོམ་པར་བྱེད༑

de bzhin du de bzhin gshegs pa rjes su dran pa dang / chos dang / dge 'dun dang / pha rol tu phyin pa rjes su dran pa pa sgom par byed|

དེ་བཞིན་དུ་ཅུང་ཟད་ཅུང་ཟད་དང་། ཡུད་ཙམ་ཡུད་ཙམ་ལ་ཡང་ཆོས་ཐམས་ཅད་ལ་བཟོད་པ་ཆུང་ངུའི་ཤེས་པ་ཕྱོགས་གཅིག་པས་ཀྱང་བརྗོད་དུ་མེད་པའི་ཆོས་ཀྱི་ངོ་བོ་ཉིད࿒དེ་བཞིན་ཉིད་ལ་མོས་ཤིང་རྣམ་པར࿒མི་རྟོག་པ་དང་། མཚན་མ་མེད་པའི་སེམས་ཀྱིས་གནས་པར་བྱེད་ན། དེའི་གོང་དང་དེ་ལས་ལྷག་པར་ལྟ་ཅི་སྨོས།

de bzhin du cung zad cung zad dang / yud tsam yud tsam la yang chos thams cad la bzod pa chung ngu'i shes pa phyogs gcig pas kyang brjod du med pa'i chos kyi ngo bo nyid de bzhin nyid la mos shing rnam par mi rtog pa dang / mtshan ma med pa'i sems kyis gnas par byed na/ de'i gong dang de las lhag par lta ci smos/

དེ་བཞིན་དུ་བྱང་ཆུབ་སེམས་དཔས་ཚུལ་ཁྲིམས་ཀྱི་སྡོམ་པ་ཡོངས་སུ་བསྲུང་བ་དང་། ཞི་གནས་དང་། ལྷག་མཐོང་དང་། བྱང་ཆུབ་ཀྱི་ཕྱོགས་ཀྱི་ཆོས་རྣམས་ལ་བརྩོན་པར་བྱེད་པ་དང་།

de bzhin du byang chub sems dpas tshul khrims kyi sdom pa yongs su bsrung ba dang / zhi gnas dang / lhag mthong dang / byang chub kyi phyogs kyi chos rnams la brtson par byed pa dang /

དེ་བཞིན་དུ་ཕ་རོལ་ཏུ་ཕྱིན་པ་རྣམས་དང་། བསྡུ་བའི་དངོས་པོ་རྣམས་ལ་ཡང་དག་པར་བརྩོན་པར་བྱེད་པ་

de bzhin du pha rol tu phyin pa rnams dang / bsdu ba'i dngos po rnams la yang dag par brtson par byed pa

【W2 挍量顯勝行】

དེ་ནི་བྱང་ཆུབ་སེམས་དཔའི་སྒྲུབ་པར་གཏོགས་པས་དེ་བཞིན་གཤེགས་པ་ལ་མཆོད་པའི་མཆོག་དམ་པ་གྱ་ནོམ་པ། གོང་ན་མེད་པ་ཡིན་ཏེ། སྔ་མའི་རྙེད་པ་དང་། བཀུར་སྟིའི་མཆོད་པ་རྣམ་པ་ཐམས་ཅད་པ་ཡང༌། མཆོད་པ་དེའི་བརྒྱའི་ཆ་དང་། སྟོང་གི་ཆར་ཡང་ཉེ་བར་མི་འགྲོ་བ་ནས་རྒྱས་པར་རྒྱུའི་བར་དུ་ཡང་ཉེ་བར་མི་འགྲོ་སྟེ།

de ni byang chub sems dpa'i sgrub par gtogs pas de bzhin gshegs pa la mchod pa'i mchog dam pa gya nom pa/ gong na med pa yin te/ snga ma'i rnyed pa dang / bkur sti'i mchod pa rnam pa thams cad pa yang/ mchod pa de'i brgya'i cha dang / stong gi char yang nye bar mi 'gro ba nas rgyas par rgyu'i bar du yang nye bar mi 'gro ste/

【T3 結】

དེ་ནི་རྣམ་པ་བཅུ་པོ་དེ་དག་གིས་དེ་བཞིན་གཤེགས་པ་ལ་མཆོད་པའི་བྱེ་བྲག་རྣམ་པ་ཐམས་ཅད་ཡིན་པར་རིག་པར་བྱའོ། །

de ni rnam pa bcu po de dag gis de bzhin gshegs pa la mchod pa'i bye brag rnam pa thams cad yin par rig par bya'o/ /

【S2 類供法僧】

དེ་བཞིན་གཤེགས་པ་ལ་མཆོད་པ་ཇི་ལྟ་བ་བཞིན་དུ་ཆོས་ལ་མཆོད་པ་དང་། དགེ་འདུན་ལ་མཆོད་པ་ཡང་དེ་དང་འདྲ་བར་ཅི་རིགས་པར࿒རིག་པར་བྱའོ། །

de bzhin gshegs pa la mchod pa ji lta ba bzhin du chos la mchod pa dang / dge 'dun la mchod pa yang de dang 'dra bar ci rigs par rig par bya'o/ /

【R2 六種增上意樂】

དེ་ལ་དཀོན་མཆོག་གསུམ་ལ་མཆོད་པ་རྣམ་པ་བཅུ་པོ་དེ་དག་བྱེད་པའི་བྱང་ཆུབ་སེམས་དཔའ་ནི་དེ་བཞིན་གཤེགས་པ་ལ་དམིགས་པའི་ལྷག་པའི་བསམ་པ་དྲུག་གིས་བྱེད་དེ། ཡོན་ཏན་གྱི་ཞིང་བླ་ན་མེད་པའི་ལྷག་པའི་བསམ་པ་དང་། ཕན་འདོགས་པ་བླ་ན་མེད་པའི་ལྷག་པའི་བསམ་པ་དང་། རྐང་མེད་དང་། རྐང་གཉིས་པ་ལ་སོགས་པ་སེམས་ཅན་ཐམས་ཅད་ཀྱི་མཆོག་ཏུ་གྱུར་པའི་ལྷག་པའི་བསམ་པ་དང་། ཨུ་དུམ་ཝཱ་རའི་མེ་ཏོག་བཞིན་དུ་ཤིན་ཏུ་དཀོན་པའི་ལྷག་པའི་བསམ་པ་དང་། སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ན་གཅིག་པུ་འབྱུང་སྟེ། འབའ་ཞིག་པའི་ལྷག་པའི་བསམ་པ་དང་། འཇིག་རྟེན་དང་། འཇིག་རྟེན་ལས་འདས་པའི་ཕུན་སུམ་ཚོགས་པའི་དོན་ཐམས་ཅད་སྟོན་པའི་ལྷག་པའི་བསམ་པ་སྟེ། དེའི་ལྷག་པའི་བསམ་པ་དྲུག་པོ་འདི་དག་གིས་དེ་བཞིན་གཤེགས་པ་འམ། དེའི་ཆོས་སམ། དེའི་དགེ་འདུན་ལ་མཆོད་པ་བྱས་པ་ནི་ཆུང་ངུ་ཡང་འབྲས་བུ་དཔག་ཏུ་མེད་པར་འགྱུར་ན། མང་པོ་ལྟ་ཅི་སྨོས།

de la dkon mchog gsum la mchod pa rnam pa bcu po de dag byed pa'i byang chub sems dpa' ni de bzhin gshegs pa la dmigs pa'i lhag pa'i bsam pa drug gis byed de/ yon tan gyi zhing bla na med pa'i lhag pa'i bsam pa dang / phan 'dogs pa bla na med pa'i lhag pa'i bsam pa dang / rkang med dang / rkang gnyis pa la sogs pa sems can thams cad kyi mchog tu gyur pa'i lhag pa'i bsam pa dang / u dum wA ra'i me tog bzhin du shin tu dkon pa'i lhag pa'i bsam pa dang / stong gsum gyi stong chen po'i 'jig rten gyi khams na gcig pu 'byung ste/ 'ba' zhig pa'i lhag pa'i bsam pa dang / 'jig rten dang / 'jig rten las 'das pa'i phun sum tshogs pa'i don thams cad ston pa'i lhag pa'i bsam pa ste/ de'i lhag pa'i bsam pa drug po 'di dag gis de bzhin gshegs pa 'am/ de'i chos sam/ de'i dge 'dun la mchod pa byas pa ni chung ngu yang 'bras bu dpag tu med par 'gyur na/ mang po lta ci smos/

【Q2 親近善友(七問)】【R1 七問】

དེ་ལ་རྣམ་པ་དུ་དང་ལྡན་ན་བྱང་ཆུབ་སེམས་དཔའ་དགེ་བའི་བཤེས་གཉེན་དུ་རིག་པར་བྱ། རྣམ་པ་དུ་ཞིག་གིས་ནི་དགེ་བའི་བཤེས་གཉེན་ཉིད་དོན་ཡོད་པ་ཡིན། རྣམ་པ་དུ་ཞིག་དང་ལྡན་ན། དགེ་བའི་བཤེས་གཉེན་དད་པའི་གཞིའི་གནས་ལ་གནས་པ་ཡིན། བྱང་ཆུབ་སེམས་དཔའི་དགེ་བའི་བཤེས་གཉེན་དུ་གྱུར་པའི་འདུལ་བ་རྣམས་ལ་དགེ་བའི་བཤེས་གཉེན་གྱི་བྱ་བ་ནི་དུ་ཞིག་ཡོད། བྱང་ཆུབ་སེམས་དཔའ་དགེ་བའི་བཤེས་གཉེན་ལ་བརྟེན་པ་ནི་རྣམ་པ་དུ་ཞིག་ཡོད། འདུ་ཤེས་རྣམ་པ་དུས་ནི་བྱང་ཆུབ་སེམས་དཔའ་དགེ་བའི་བཤེས་གཉེན་ལས་ཆོས་མཉན་པར་བྱ། བྱང་ཆུབ་སེམས་དཔའ་དགེ་བའི་བཤེས་གཉེན་ལས་ཆོས་ཉན་པ་ན། གང་ཟག་ཆོས་སྨྲ་བ་དེ་ལ་གནས་དུ་ཞིག་ལ་ནི་ཡིད་ལ་མི་བྱེད་པར་བྱ་ཞེ་ན།

de la rnam pa du dang ldan na byang chub sems dpa' dge ba'i bshes gnyen du rig par bya/ rnam pa du zhig gis ni dge ba'i bshes gnyen nyid don yod pa yin/ rnam pa du zhig dang ldan na/ dge ba'i bshes gnyen dad pa'i gzhi'i gnas la gnas pa yin/ byang chub sems dpa'i dge ba'i bshes gnyen du gyur pa'i 'dul ba rnams la dge ba'i bshes gnyen gyi bya ba ni du zhig yod/ byang chub sems dpa' dge ba'i bshes gnyen la brten pa ni rnam pa du zhig yod/ 'du shes rnam pa dus ni byang chub sems dpa' dge ba'i bshes gnyen las chos mnyan par bya/ byang chub sems dpa' dge ba'i bshes gnyen las chos nyan pa na/ gang zag chos smra ba de la gnas du zhig la ni yid la mi byed par bya zhe na/

【R2 次第解釋】【S1 問善友體相】【T1 答第一問成幾功德能為善友】

དེ་ལ་རྣམ་པ་བརྒྱད་དང་ལྡན་ན་བྱང་ཆུབ་སེམས་དཔའི་དགེ་བའི་བཤེས་གཉེན་རྣམ་པ་ཐམས་ཅད་རྫོགས་པ་ཡིན་པར་རིག་པར་བྱ་སྟེ། བྱང་ཆུབ་སེམས་དཔའི་སྡོམ་པའི་ཚུལ་ཁྲིམས་རྣམས་ལ་གནས་ཤིང་མ་ཉམས་པ་དང་། སྐྱོན་མེད་པར་བྱེད་པས་ཚུལ་ཁྲིམས་ལ་གནས་པ་ཡིན། བློ་མ་བྱང་བ་མ་ཡིན་པས་མང་དུ་ཐོས་པ་ཡིན། བསྒོམས་པ་ལས་བྱུང་བའི་དགེ་བ་གང་ཡང་རུང་བ་ཐོབ་ཅིང་། ཞི་གནས་དང་ལྷག་མཐོང་ཐོབ་པས་རྟོགས་པ་དང་ལྡན་པ་ཡིན། སྙིང་རྗེ་དང་ལྡན་པས་སྙིང་རྗེ་བ་ཅན་ཡིན་ཏེ། དེ་ཚེ་འདི་ལ་རང་གི་བདེ་བར་གནས་པ་ཡལ་བར་བོར་ནས་གཞན་དག་གི་དོན་ལ་སྦྱོར་བ་ཡིན། དེ་གཞན་དག་ལ་ཆོས་སྟོན་པ་ནི་བག་ཚ་བའི་འཇིགས་པས་དྲན་པ་དང་། སྤོབས་པ་ཉམས་པ་མེད་པས་འཇིགས་པ་མེད་པ་ཡིན། གཞན་དག་གིས་བརྙས་པ་རྣམས་དང་། འཕྱ་བ་དང་། བསྟིང་བ་དང་། ངན་དུ་བརྗོད་པ་དང་། ངན་དུ་སྨྲ་བ་ལ་སོགས་པ་མི་འདོད་པའི་ཚིག་གི་ལམ་རྣམས་དང་། སེམས་ཅན་གྱི་ལོག་པར་ཞུགས་པ་རྣམ་པ་སྣ་ཚོགས་རྣམས་བཟོད་པ་ཡིན། འཁོར་བཞི་པོ་དག་ལ་ཆོས་བསྟན་པ་ལ་སྟོབས་དང་ལྡན་ཞིང་ངལ་བ་མེད་པས་ཡིད་ཡོངས་སུ་མི་སྐྱོ་བ་ཡིན། ཚིག་ཆོས་ཉིད་ལས་མ་ཉམས་ཤིང་གསལ་ཏེ། ཚིག་གི་བྱ་བ་དང་ལྡན་པས་དགེ་བའི་ཚིག་དང་ལྡན་པ་ཡིན་ནོ། །

de la rnam pa brgyad dang ldan na byang chub sems dpa'i dge ba'i bshes gnyen rnam pa thams cad rdzogs pa yin par rig par bya ste/ byang chub sems dpa'i sdom pa'i tshul khrims rnams la gnas shing ma nyams pa dang / skyon med par byed pas tshul khrims la gnas pa yin/ blo ma byang ba ma yin pas mang du thos pa yin/ bsgoms pa las byung ba'i dge ba gang yang rung ba thob cing / zhi gnas dang lhag mthong thob pas rtogs pa dang ldan pa yin/ snying rje dang ldan pas snying rje ba can yin te/ de tshe 'di la rang gi bde bar gnas pa yal bar bor nas gzhan dag gi don la sbyor ba yin/ de gzhan dag la chos ston pa ni bag tsha ba'i 'jigs pas dran pa dang / spobs pa nyams pa med pas 'jigs pa med pa yin/ gzhan dag gis brnyas pa rnams dang / 'phya ba dang / bsting ba dang / ngan du brjod pa dang / ngan du smra ba la sogs pa mi 'dod pa'i tshig gi lam rnams dang / sems can gyi log par zhugs pa rnam pa sna tshogs rnams bzod pa yin/ 'khor bzhi po dag la chos bstan pa la stobs dang ldan zhing ngal ba med pas yid yongs su mi skyo ba yin/ tshig chos nyid las ma nyams shing gsal te/ tshig gi bya ba dang ldan pas dge ba'i tshig dang ldan pa yin no/ /

【T2 答第二問幾德相應能為善友所化不虛】

དེ་ལ་བྱང་ཆུབ་སེམས་དཔའ་དགེ་བའི་བཤེས་གཉེན་དེ་ལྟ་བུའི་ཡོན་ཏན་གྱི་རྣམ་པ་ཐམས་ཅད་དང་ལྡན་པ་ནི་རྣམ་པ་ལྔས་དགེ་བའི་བཤེས་གཉེན་གྱི་བྱ་བ་དོན་ཡོད་པ་ཡིན་ཏེ། དེ་ནི་སྔ་ནས་ཀྱང་གཞན་དག་ལ་ཕན་པ་དང་བདེ་བར་འདོད་པ་ཡིན། ཕན་པ་དང་བདེ་བ་དེ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་ཡིན། དེ་ལ་བློ་ཕྱིན་ཅི་ལོག་ཏུ་མི་འགྱུར་བ་ཡིན། ཐབས་གང་དང་ཆོས་བསྟན་པའི་ཚུལ་གང་གིས་སེམས་ཅན་གང་འདུལ་ནུས་པ་དེ་ལ་ནུས་ཤིང་མཐུ་ཡོད་པ་དང་། ཡིད་ཡོངས་སུ་མི་སྐྱོ་བ་ཡིན། སེམས་ཅན་ཐ་མ་དང་འབྲིང་དང་། ཁྱད་པར་དུ་འཕགས་པ་ཐམས་ཅད་ལ་ཕྱོགས་འཛིན་པ་མེད་དེ། སྙིང་རྗེ་སྙོམས་པ་ཡིན་ནོ། །

de la byang chub sems dpa' dge ba'i bshes gnyen de lta bu'i yon tan gyi rnam pa thams cad dang ldan pa ni rnam pa lngas dge ba'i bshes gnyen gyi bya ba don yod pa yin te/ de ni snga nas kyang gzhan dag la phan pa dang bde bar 'dod pa yin/ phan pa dang bde ba de yang yang dag pa ji lta ba bzhin du rab tu shes pa yin/ de la blo phyin ci log tu mi 'gyur ba yin/ thabs gang dang chos bstan pa'i tshul gang gis sems can gang 'dul nus pa de la nus shing mthu yod pa dang / yid yongs su mi skyo ba yin/ sems can tha ma dang 'bring dang / khyad par du 'phags pa thams cad la phyogs 'dzin pa med de/ snying rje snyoms pa yin no/ /

【T3 答第三問成就幾相令他遠聞極生淨信】

དེ་ལ་དགེ་བའི་བཤེས་གཉེན་དེ་ནི་རྣམ་པ་ལྔས་དད་པའི་གཞི་ལ་གནས་པ་ཡིན་ཏེ། གང་གི་ཕྱིར་གཏམ་ཐོས་པས་ཀྱང་དེ་ལ་གཞན་དག་ཤིན་ཏུ་དང་བར་བྱེད་ན། མངོན་སུམ་དུ་མཐོང་བས་ལྟ་སྨོས་ཀྱང་ཅི་དགོས་ཏེ། སྤྱོད་ལམ་རབ་ཏུ་ཞི་བ་དང་། སྤྱོད་ལམ་དང་ལྡན་པ་དང་། ཡན་ལག་དང་ཉིང་ལག་ཐམས་ཅད་མི་འགྱུར་བའི་སྤྱོད་ལམ་ཕུན་སུམ་ཚོགས་པ་ཡིན༑ ལུས་དང་ངག་དང་ཡིད་ཀྱི་ལས་ཀྱི་མཐའི་རྒྱུ་བ་ལ࿒རྒོད་པ་མེད་ཅིང་འགྱུར་བ་མེད་པས་བརྟན་པ་ཡིན། གཞན་དག་ལ་ཚུལ་འཆོས་པའི་ཕྱིར་སོ་སོར་བརྟགས་ནས་སྤྱོད་ལམ་དང་། བརྟན་པ་ལྟར་མི་འཆོས་པའི་ཚུལ་འཆོས་པ་མེད་པ་ཡིན། གཞན་དག་གི་ཆོས་ཀྱི་གཏམ་མམ། རྙེད་པ་དང་། བཀུར་སྟི་ལས་བརྩམས་ཏེ། མི་བཟོད་པ་སྐྱེ་བར་མི་བྱེད་ཀྱི་གཞན་དག་གིས་ཆོས་ཀྱི་གཏམ་བྱ་བར་བདག་ལ་གསོལ་བ་བཏབ་པ་དང་། རྙེད་པ་དང་། བཀུར་སྟི་རྒྱ་ཆེན་པོ་རྙེད་ན་ཡང་གཡོ་མེད་ཅིང་དགའ་བའི་སེམས་ཀྱིས་གཞན་ལ་གསོལ་བ་འདེབས་སུ་འཇུག་ལ་ཆོས་ཀྱི་གཏན་དེ་དང་། རྙེད་པ་དང་བཀུར་སྟི་དེ་ཡང་གཞན་དག་ལ་སྟོབས་པར་བྱེད་དེ། ཇི་ལྟར་བདག་གི་རྙེད་པ་དང་། བཀུར་སྟིས་མགུ་བར་འགྱུར་བ་དེ་བཞིན་དུ་གཞན་གྱི་རྙེད་པ་དང་། གཞན་གྱི་བཀུར་སྟིས་ཆེས་ཤིན་ཏུ་མགུ་བར་འགྱུར་བར་ཕྲག་དོག་མེད་པ་ཡིན། སྣོད་སྤྱད་བསྙུངས་ཤིང་ཡོ་བྱད་བསྙུངས་ལ་འཚོག་ཆས་རྙེད་དོ་ཅོག་ཐམས་ཅད་ཡོངས་སུ་གཏོང་བས་ཡོ་བྱད་བསྙུངས་པ་ཡིན་ནོ། །

de la dge ba'i bshes gnyen de ni rnam pa lngas dad pa'i gzhi la gnas pa yin te/ gang gi phyir gtam thos pas kyang de la gzhan dag shin tu dang bar byed na/ mngon sum du mthong bas lta smos kyang ci dgos te/ spyod lam rab tu zhi ba dang / spyod lam dang ldan pa dang / yan lag dang nying lag thams cad mi 'gyur ba'i spyod lam phun sum tshogs pa yin| lus dang ngag dang yid kyi las kyi mtha'i rgyu ba la rgod pa med cing 'gyur ba med pas brtan pa yin/ gzhan dag la tshul 'chos pa'i phyir so sor brtags nas spyod lam dang / brtan pa ltar mi 'chos pa'i tshul 'chos pa med pa yin/ gzhan dag gi chos kyi gtam mam/ rnyed pa dang / bkur sti las brtsams te/ mi bzod pa skye bar mi byed kyi gzhan dag gis chos kyi gtam bya bar bdag la gsol ba btab pa dang / rnyed pa dang / bkur sti rgya chen po rnyed na yang g.yo med cing dga' ba'i sems kyis gzhan la gsol ba 'debs su 'jug la chos kyi gtan de dang / rnyed pa dang bkur sti de yang gzhan dag la stobs par byed de/ ji ltar bdag gi rnyed pa dang / bkur stis mgu bar 'gyur ba de bzhin du gzhan gyi rnyed pa dang / gzhan gyi bkur stis ches shin tu mgu bar 'gyur bar phrag dog med pa yin/ snod spyad bsnyungs shing yo byad bsnyungs la 'tshog chas rnyed do cog thams cad yongs su gtong bas yo byad bsnyungs pa yin no/ /

【T4 答第四問由幾種相於所化生為善友事(承後)】

དེ་ལ་བྱང་ཆུབ་སེམས་དཔའི་དགེ་བའི་བཤེས་གཉེན་དུ་གྱུར་པ་དེ་ནི། རྣམ་པ་ལྔས་གདུལ་བ་གཞན་དག་ལས་དགེ་བའི་བཤེས་གཉེན་གྱི་བྱ་བ་བྱེད་དེ། གླེང་བར་བྱེད་པ་ཡིན། དྲན་པར་བྱེད་པ་ཡིན།࿒འདོམས་པར་བྱེད་པ་ཡིན། རྗེས་སུ་སྟོན་པར་བྱེད་པ་ཡིན། ཆོས་སྟོན་པར་བྱེད་པ་ཡིན་ཏེ། ཚིག་དེ་དག་གི་རྒྱས་པར་དབྱེ་བ་ནི་འདི་ལྟ་སྟེ། ཉན་ཐོས་ཀྱི་ས་ལས་རིག་པར་བྱའོ། །གདམས་ངག་དང་རྗེས་སུ࿒བསྟན་པ་ནི། དེ་བས་ཀྱང་ལྷག་པར་འདི་ལྟ་སྟེ། སྟོབས་ཀྱི་རིགས་ཀྱི་ལེའུ་ལས་རིག་པར་བྱའོ། །

de la byang chub sems dpa'i dge ba'i bshes gnyen du gyur pa de ni/ rnam pa lngas gdul ba gzhan dag las dge ba'i bshes gnyen gyi bya ba byed de/ gleng bar byed pa yin/ dran par byed pa yin/ 'doms par byed pa yin/ rjes su ston par byed pa yin/ chos ston par byed pa yin te/ tshig de dag gi rgyas par dbye ba ni 'di lta ste/ nyan thos kyi sa las rig par bya'o/ /gdams ngag dang rjes su bstan pa ni/ de bas kyang lhag par 'di lta ste/ stobs kyi rigs kyi le'u las rig par bya'o/ /

【S2 問求法者相】【T5 答第五問(承前)】

དེ་ལ་བྱང་ཆུབ་སེམས་དཔའི་དགེ་བའི་བཤེས་གཉེན་ལ་བརྟེན་པ་ནི་རྣམ་པ་བཞིས་ཡོངས་སུ་རྫོགས་པར་རིག་པར་བྱ་སྟེ། དུས་དུས་སུ་ནད་གཡོག་དང་། ཐ་མལ་པའི་གཡོག࿒བྱེད་པ་བྱམས་པ་དང་། གུས་པ་དང་། དགའ་བ་དང་ལྡན་པ་དང་། དུས་དུས་སུ་གུས་པར་སྨྲ་བ་དང་། ཕྱག་བྱ་བ་དང་། མངོན་དུ་ལྡང་བ་དང་། ཐལ་མོ་སྦྱར་བ་དང་། འདུད་པར་བྱ་བ་དང་། མཆོད་པར་བྱ་བ་དང་། ཆོས་དང་མཐུན་པའི་གོས་དང་། ཟས་དང་། མལ་ཆ་དང་། སྟན་དང་། ན་བའི་གསོས་སྨན་དང་། ཡོ་བྱད་སྦྱིན་པས་མཆོད་པ་དང་། གནས་བཅས་ནས་ཡང་དག་པར་གཟུད་པ་དང་། རྣམ་པར་གཟུད་པ་ཆོས་དང་མཐུན་པའི་དོན་ལ་དབང་བྱེད་ལ། རྣམ་པར་མི་གཡོ་ཞིང་ཡང་དག་པཇི་ལྟ་བ་བཞིན་དུ་འཆགས་པ་དང་། དུས་ཤེས་པར་བྱ་བའི་བསམ་པས་དྲུང་དུ་འགྲོ་བ་དང་། བསྙེན་བཀུར་བྱེད་པ་དང་། འདྲི་བ་དང་། ཉན་པའོ། །

de la byang chub sems dpa'i dge ba'i bshes gnyen la brten pa ni rnam pa bzhis yongs su rdzogs par rig par bya ste/ dus dus su nad g.yog dang / tha mal pa'i g.yog byed pa byams pa dang / gus pa dang / dga' ba dang ldan pa dang / dus dus su gus par smra ba dang / phyag bya ba dang / mngon du ldang ba dang / thal mo sbyar ba dang / 'dud par bya ba dang / mchod par bya ba dang / chos dang mthun pa'i gos dang / zas dang / mal cha dang / stan dang / na ba'i gsos sman dang / yo byad sbyin pas mchod pa dang / gnas bcas nas yang dag par gzud pa dang / rnam par gzud pa chos dang mthun pa'i don la dbang byed la/ rnam par mi g.yo zhing yang dag paji lta ba bzhin du 'chags pa dang / dus shes par bya ba'i bsam pas drung du 'gro ba dang / bsnyen bkur byed pa dang / 'dri ba dang / nyan pa'o/ /

【T6 答第六問】

དེ་ལ་བྱང་ཆུབ་སེམས་དཔས་དགེ་བའི་བཤེས་གཉེན་ལས་ཆོས་ཉན་པར་འདོད་པས་ནི་འདུ་ཤེས་རྣམ་པ་ལྔས་ཆོས་མཉན་པར་བྱ་སྟེ། དཀོན་པའི་དོན་གྱིས་རིན་པོ་ཆེའི་འདུ་ཤེས་དང་། ལྷན་ཅིག་སྐྱེས་པའི་ཤེས་རབ་རྒྱ་ཆེན་པོ་འཐོབ་པའི་རྒྱུའི་རང་བཞིན་གྱི་དོན་གྱིས་མིག་གི་འདུ་ཤེས་དང་། ལྷན་ཅིག་སྐྱེས་པའི་ཡེ་ཤེས་ཀྱི་མིག་ཐོབ་ནས་ཀྱང་ཤེས་བྱ་ཡང་དག་པ་ཇི་ལྟ་བ་བཞིན་དུ་རྣམ་པ་ཐམས་ཅད་ཡང་དག་པར་སྟོན་པའི་དོན་གྱིས་སྣང་བའི་འདུ་ཤེས་དང་། མྱ་ངན་ལས་འདས་པ་དང་། རྫོགས་པའི་བྱང་ཆུབ་བླ་ན་མེད་པའི་གོ་འཕང་ཐོབ་པའི་རྒྱུའི་དངོས་པོའི་དོན་གྱིས་འབྲས་བུ་དང་། ཕན་ཡོན་ཆེ་བའི་འདུ་ཤེས་དང་། ཚེ་འདི་ལ་མྱ་ངན་ལས་འདས་པ་དང་། རྫོགས་པའི་བྱང་ཆུབ་ཀྱི་ཆོས་མ་ཐོབ་པ་ཡང་དག་པ་ཇི་ལྟ་བ་བཞིན་དུ་རབ་ཏུ་རྣམ་པར་འབྱེད་པའི་ཞི་གནས་དང་། ལྷག་མཐོང་གི་དགའ་བ་ཆེན་པོ་ཁ་ན་མ་ཐོ་བ་མེད་པའི་རྒྱུའི་དངོས་པོའི་དོན་གྱིས་དགའ་བ་ཁ་ན་མ་ཐོ་བ་མེད་པའི་འདུ་ཤེས་སོ། །

de la byang chub sems dpas dge ba'i bshes gnyen las chos nyan par 'dod pas ni 'du shes rnam pa lngas chos mnyan par bya ste/ dkon pa'i don gyis rin po che'i 'du shes dang / lhan cig skyes pa'i shes rab rgya chen po 'thob pa'i rgyu'i rang bzhin gyi don gyis mig gi 'du shes dang / lhan cig skyes pa'i ye shes kyi mig thob nas kyang shes bya yang dag pa ji lta ba bzhin du rnam pa thams cad yang dag par ston pa'i don gyis snang ba'i 'du shes dang / mya ngan las 'das pa dang / rdzogs pa'i byang chub bla na med pa'i go 'phang thob pa'i rgyu'i dngos po'i don gyis 'bras bu dang / phan yon che ba'i 'du shes dang / tshe 'di la mya ngan las 'das pa dang / rdzogs pa'i byang chub kyi chos ma thob pa yang dag pa ji lta ba bzhin du rab tu rnam par 'byed pa'i zhi gnas dang / lhag mthong gi dga' ba chen po kha na ma tho ba med pa'i rgyu'i dngos po'i don gyis dga' ba kha na ma tho ba med pa'i 'du shes so/ /

【T7 答第七問】

དེ་ལ་བྱང་ཆུབ་སེམས་དཔའ་དགེ་བའི་བཤེས་གཉེན་ལས་ཆོས་ཉན་པ་ན། གང་ཟག་ཆོས་སྨྲ་བ་དེ་ལ་གནས་ལྔར་ཡིད་ལ་བྱེད་པ་མི་བྱ་བར་རྣ་བླགས་ཏེ། དད་པའི་ཡིད་ཀྱིས་ཆོས་ཉན་པར་བྱའོ། །ཚུལ་ཁྲིམས་ཉམས་པ་ལ་ཡིད་ལ་བྱེད་པར་མི་བྱ་སྟེ། འདི་ལྟར་འདི་ནི་ཚུལ་ཁྲིམས་ཉམས་ཤིང་སྡོམ་པ་ལ་གནས་པ་མ་ཡིན་གྱིས། བདག་གིས་འདི་ལས་མཉན་པར་མི་བྱའོ་སྙམ་དུ་སེམས་མངོན་པར་འདུ་མི་བྱའོ། །རིགས་དམའ་བ་ལ་ཡང་ཡིད་ལ་བྱེད་པར་མི་བྱ་སྟེ། འདི་ལྟར་འདི་ནི་རིགས་དམའ་བ་ཡིན་གྱིས། འདི་ལས་བདག་གིས་མཉན་པར་མི་བྱའོ་སྙམ་དུ་སེམས་མངོན་པར་འདུ་མི་བྱའོ། །བྱད་ངན་པ་ལ་ཡིད་ལ་བྱེད་པར་མི་བྱ་སྟེ། འདི་ལྟར་འདི་ནི་བྱད་ངན་གྱིས་བདག་࿒གིས་འདི་ལས་མཉན་པར་མི་བྱའོ་སྙམ་དུ་སེམས་མངོན་པར་འདུ་མི་བྱའོ། །ཚིག་འབྲུ་ངན་པ་ལ་ཡང་ཡིད་ལ་བྱེད་པར་མི་བྱ་སྟེ། འདི་ལྟར་འདི་ནི་ཚིག་ལེགས་པར་སྦྱར་བ་མ་ཡིན་གྱིས། འདི་ལས་བདག་གིས་མཉན་པར་མི་བྱའོ་སྙམ་དུ་སེམས་མངོན་པར་འདུ་མི་བྱ་སྟེ། དོན་ལ་རྟོན་པར་བྱའི་ཚིག་འབྲུ་ལ་རྟོན་པར་མི་བྱའོ། །སྙན་པ་མེད་པ་ཡང་ཡིད་ལ་བྱེད་པར་མི་བྱ་སྟེ། འདི་ལྟར་འདི་ནི་ཚིག་རྩུབ་ཅིང་ཁྲོ་བ་སྙན་པར་ཆོས་སྨྲ་བ་ཡང་མ་ཡིན་གྱིས། བདག་གིས་འདི་ལས་མཉན་པར་མི་བྱའོ་སྙམ་དུ་སེམས་མངོན་པར་འདུ་མི་བྱའོ། །གནས་ལྔ་པོ་འདི་དག་ལ་ཡིད་ལ་བྱེད་པར་མི་བྱ་བར་བྱང་ཆུབ་སེམས་དཔས་གུས་པ་དང་བཅས་པས་དམ་པའི་ཆོས་ཡོངས་སུ་གཟུང་བར་བྱ་སྟེ། ཆོས་ནི་ནམས་ཀྱང་གང་ཟག་གི་སྐྱོན་གྱིས་སྐྱོན་ཅན་དུ་མི་འགྱུར་བའི་ཕྱིར་རོ། །དེ་ལ་བྱང་ཆུབ་སེམས་དཔའ་ཤེས་རབ་རྟུལ་པོ་གང་། གང་ཟག་གི་སྐྱོན་རྣམས་ལ་སེམས་སྡང་ཞིང་ཆོས་ཉན་པར་མི་འདོད་པ་དེ་ནི། བདག་ཉིད་ཁོ་ན་ལ་གནོད་ཅིང་ཤེས་རབ་ཡོངས་སུ་ཉམས་པར་འགྱུར་བར་ཞུགས་པ་ཡིན་པར་རིག་པར་བྱའོ། །

de la byang chub sems dpa' dge ba'i bshes gnyen las chos nyan pa na/ gang zag chos smra ba de la gnas lngar yid la byed pa mi bya bar rna blags te/ dad pa'i yid kyis chos nyan par bya'o/ /tshul khrims nyams pa la yid la byed par mi bya ste/ 'di ltar 'di ni tshul khrims nyams shing sdom pa la gnas pa ma yin gyis/ bdag gis 'di las mnyan par mi bya'o snyam du sems mngon par 'du mi bya'o/ /rigs dma' ba la yang yid la byed par mi bya ste/ 'di ltar 'di ni rigs dma' ba yin gyis/ 'di las bdag gis mnyan par mi bya'o snyam du sems mngon par 'du mi bya'o/ /byad ngan pa la yid la byed par mi bya ste/ 'di ltar 'di ni byad ngan gyis bdag gis 'di las mnyan par mi bya'o snyam du sems mngon par 'du mi bya'o/ /tshig 'bru ngan pa la yang yid la byed par mi bya ste/ 'di ltar 'di ni tshig legs par sbyar ba ma yin gyis/ 'di las bdag gis mnyan par mi bya'o snyam du sems mngon par 'du mi bya ste/ don la rton par bya'i tshig 'bru la rton par mi bya'o/ /snyan pa med pa yang yid la byed par mi bya ste/ 'di ltar 'di ni tshig rtsub cing khro ba snyan par chos smra ba yang ma yin gyis/ bdag gis 'di las mnyan par mi bya'o snyam du sems mngon par 'du mi bya'o/ /gnas lnga po 'di dag la yid la byed par mi bya bar byang chub sems dpas gus pa dang bcas pas dam pa'i chos yongs su gzung bar bya ste/ chos ni nams kyang gang zag gi skyon gyis skyon can du mi 'gyur ba'i phyir ro/ /de la byang chub sems dpa' shes rab rtul po gang / gang zag gi skyon rnams la sems sdang zhing chos nyan par mi 'dod pa de ni/ bdag nyid kho na la gnod cing shes rab yongs su nyams par 'gyur bar zhugs pa yin par rig par bya'o/ /

【Q3 修四無量】【R1 約三緣修四無量】【S1 舉數列名】

བྱང་ཆུབ་སེམས་དཔའ་ཇི་ལྟར་ཚད་མེད་པ་བཞི་བསྒོམ་ཞེ་ན། བྱམས་པ་དང་། སྙིང་རྗེ་དང་། དགའ་བ་དང་། བཏང་སྙོམས་ཏེ། མདོར་བསྡུ་ན་འདི་ལ་བྱང་ཆུབ་སེམས་དཔའ་ནི་ཚད་མེད་པ་བཞི་རྣམ་པ་གསུམ་དུ་སྒོམ་པར་བྱེད་དེ། སེམས་ཅན་ལ་དམིགས་པ་དང་། ཆོས་ལ་དམིགས་པ་དང་། དམིགས་པ་མེད་པའོ། །

byang chub sems dpa' ji ltar tshad med pa bzhi bsgom zhe na/ byams pa dang / snying rje dang / dga' ba dang / btang snyoms te/ mdor bsdu na 'di la byang chub sems dpa' ni tshad med pa bzhi rnam pa gsum du sgom par byed de/ sems can la dmigs pa dang / chos la dmigs pa dang / dmigs pa med pa'o/ /

【S2 解釋】【T1 舉四無量境】

བྱང་ཆུབ་སེམས་དཔའ་སེམས་ཅན་ཐམས་ཅད་བདེ་བ་དང་ལྡན་པ་དང་། སྡུག་བསྔལ་བ་དང་ལྡན་པ་དང་། སྡུག་བསྔལ་བ་ཡང་མ་ཡིན༑ བདེ་བ་ཡང་མ་ཡིན་པ་དང་ལྡན་པའི་ཚོགས་གསུམ་དུ་རྣམ་པར་གཞག་ནས༑

byang chub sems dpa' sems can thams cad bde ba dang ldan pa dang / sdug bsngal ba dang ldan pa dang / sdug bsngal ba yang ma yin| bde ba yang ma yin pa dang ldan pa'i tshogs gsum du rnam par gzhag nas|

【T2 對境辨修】【U1 對初境修三種慈】【V1 有情緣慈】

སེམས་ཅན་བདེ་བ་འདོད་པ་རྣམས་ཀྱི་དབང་དུ་བྱས་ཏེ། བདེ་བ་སྒྲུབ་པའི་ལྷག་པའི་བསམ་པ་དང་ལྡན་པའི་བྱམས་པའི་སེམས་ཀྱིས་ཕྱོགས་བཅུ་ཁྱབ་པར་བྱས་ནས། སེམས་ཅན་ལ་མོས་པས་གནས་པ་དེ་ནི་དེའི་སེམས་ཅན་ལ་དམིགས་པའི་བྱམས་པ་ཡིན་པར་རིག་པར་བྱའོ། །

sems can bde ba 'dod pa rnams kyi dbang du byas te/ bde ba sgrub pa'i lhag pa'i bsam pa dang ldan pa'i byams pa'i sems kyis phyogs bcu khyab par byas nas/ sems can la mos pas gnas pa de ni de'i sems can la dmigs pa'i byams pa yin par rig par bya'o/ /

【V2 法緣慈】

ཆོས་ཙམ་དུ་འདུ་ཤེས་པ་དང་ལྡན་པ། ཆོས་ཙམ་ལ་སེམས་ཅན་དུ་འདོགས་པར་བསམ་པ་ཐག་པ་ནས་མཐོང་སྟེ༑ བྱམས་པ་དེ་ཉིད་སྒོམ་པར་བྱེད་པ་དེ་ནི་དེའི་ཆོས་ལ་དམིགས་པའི་བྱམས་པ་ཡིན་པར་རིག་པར་བྱའོ།།

chos tsam du 'du shes pa dang ldan pa/ chos tsam la sems can du 'dogs par bsam pa thag pa nas mthong ste| byams pa de nyid sgom par byed pa de ni de'i chos la dmigs pa'i byams pa yin par rig par bya'o//

【V3 無緣慈】

ཆོས་སུ་རྣམ་པར་མི་རྟོག་པ་ཡང་མེད་པར་བྱམས་པ་དེ་ཉིད་སྒོམ་པར་བྱེད࿒པ་དེ་ནི་དེའི་དམིགས་པ་མེད་པའི་བྱམས་པ་ཡིན་པར࿒རིག་པར་བྱའོ། །

chos su rnam par mi rtog pa yang med par byams pa de nyid sgom par byed pa de ni de'i dmigs pa med pa'i byams pa yin par rig par bya'o/ /

【U2 類明對三境修三無量】

སེམས་ཅན་ལ་དམིགས་པ་དང་། ཆོས་ལ་དམིགས་པ་དང་། དམིགས་པ་མེད་པའི་བྱམས་པ་ཇི་ལྟ་བ་བཞིན་དུ་སྙིང་རྗེ་དང་། དགའ་བ་དང་། བཏང་སྙོམས་ཀྱང་དེ་དང་འདྲ་བར་རིག་པར་བྱའོ། །དེ་ལ་བྱང་ཆུབ་སེམས་དཔའ་སེམས་ཅན་སྡུག་བསྔལ་དང་ལྡན་པ་རྣམས་ལས་བརྩམས་ཏེ། ཕྱོགས་བཅུ་དག་ཏུ་སྡུག་བསྔལ་བསལ་བའི་ལྷག་པའི་བསམ་པ་སྙིང་རྗེ་དང་ལྡན་པའི་སེམས་སྒོམ་པར་བྱེད་པ་དེ་ནི་དེའི་སྙིང་རྗེའི་ཡིན་ནོ། །སེམས་ཅན་བདེ་བ་དང་ལྡན་པ་རྣམས་ལས་བརྩམས་ཏེ། ཕྱོགས་བཅུ་དག་ཏུ་བདེ་བ་ལ་རྗེས་སུ་ཡི་རང་བའི་ལྷག་པའི་བསམ་པ་དགའ་བ་དང་ལྡན་པའི་སེམས་སྒོམ་པར་བྱེད་པ་དེ་ནི་དེའི་དགའ་བ་ཡིན་ནོ། །དེའི་ཕྱོགས་བཅུ་དག་ཏུ་སེམས་ཅན་སྡུག་བསྔལ་བ་ཡང་མ་ཡིན། བདེ་བ་ཡང་མ་ཡིན་པ་དང་ལྡན་པ་དང་། སྡུག་བསྔལ་དང་ལྡན་པ་དང་། བདེ་བ་དང་ལྡན་པ་རྣམ་པ་གསུམ་པོ་དེ་དག་ཉིད་ཀྱིས་ཉོན་མོངས་པ་གོ་རིམས་བཞིན་དུ་གཏི་མུག་དང་ཞེས་སྡང་དང་འདོད་ཆགས་བསལ་བའི་ལྷག་པའི་བསམ་པ་བཏང་སྙོམས་དང་ལྡན་པའི་སེམས་སྒོམ་པར་བྱེད་པ་འདི་ནི་དེའི་བཏང་སྙོམས་ཡིན་ནོ། །

sems can la dmigs pa dang / chos la dmigs pa dang / dmigs pa med pa'i byams pa ji lta ba bzhin du snying rje dang / dga' ba dang / btang snyoms kyang de dang 'dra bar rig par bya'o/ /de la byang chub sems dpa' sems can sdug bsngal dang ldan pa rnams las brtsams te/ phyogs bcu dag tu sdug bsngal bsal ba'i lhag pa'i bsam pa snying rje dang ldan pa'i sems sgom par byed pa de ni de'i snying rje'i yin no/ /sems can bde ba dang ldan pa rnams las brtsams te/ phyogs bcu dag tu bde ba la rjes su yi rang ba'i lhag pa'i bsam pa dga' ba dang ldan pa'i sems sgom par byed pa de ni de'i dga' ba yin no/ /de'i phyogs bcu dag tu sems can sdug bsngal ba yang ma yin/ bde ba yang ma yin pa dang ldan pa dang / sdug bsngal dang ldan pa dang / bde ba dang ldan pa rnam pa gsum po de dag nyid kyis nyon mongs pa go rims bzhin du gti mug dang zhes sdang dang 'dod chags bsal ba'i lhag pa'i bsam pa btang snyoms dang ldan pa'i sems sgom par byed pa 'di ni de'i btang snyoms yin no/ /

【S3 義門分別】【T1 辯三緣有共不共】

དེ་ལ་བྱང་ཆུབ་སེམས་དཔའ་བྱམས་པ་ལ་སོགས་པ་ཚད་མེད་པ་སེམས་ཅན་ལ་དམིགས་པ་གང་ཡིན་པ་དེ་དག་ནི་གཞན་མུ་སྟེགས་ཅན་དང་ཐུན་མོང་བ་ཡིན་ནོ། །ཆོས་ལ་དམིགས་པ་གང་ཡིན་པ་དེ་དག་ནི་ཉན་ཐོས་དང་། རང་སངས་རྒྱས་དང་ཐུན་མོང་བ་ཡིན་གྱི། མུ་སྟེགས་ཅན་དང་ནི་ཐུན་མོང་མ་ཡིན་པར་རིག་པར་བྱའོ། །བྱང་ཆུབ་སེམས་དཔའི་དམིགས་པ་མེད་པའི་ཚད་མེད་པ་གང་ཡིན་པ་དེ་དག་ནི། མུ་སྟེགས་ཅན་དང་། ཉན་ཐོས་དང་། རང་སངས་རྒྱས་ཐམས་ཅད་དང་ཐུན་མོང་མ་ཡིན་པར་རིག་པར་བྱའོ། །

de la byang chub sems dpa' byams pa la sogs pa tshad med pa sems can la dmigs pa gang yin pa de dag ni gzhan mu stegs can dang thun mong ba yin no/ /chos la dmigs pa gang yin pa de dag ni nyan thos dang / rang sangs rgyas dang thun mong ba yin gyi/ mu stegs can dang ni thun mong ma yin par rig par bya'o/ /byang chub sems dpa'i dmigs pa med pa'i tshad med pa gang yin pa de dag ni/ mu stegs can dang / nyan thos dang / rang sangs rgyas thams cad dang thun mong ma yin par rig par bya'o/ /

【T2 就利樂分別】

དེ་ལ་བྱང་ཆུབ་སེམས་དཔའི་ཚད་མེད་པ་བྱམས་པ་དང་། སྙིང་རྗེ་དང་། དགའ་བ་གསུམ་ནི་བདེ་བར་བྱ་བའི་ལྷག་པའི་བསམ་པས་བསྡུས་པར་རིག་པར་བྱའོ། །ཚད་མེད་པ་གཅིག་ནི་ཕན་པ་བྱ་བའི་ལྷག་པའི་བསམ་པས་བསྡུས་པར་རིག་པར་བྱ་སྟེ༑ འདི་ལྟ་སྟེ། བཏང་སྙོམས་སོ། །

de la byang chub sems dpa'i tshad med pa byams pa dang / snying rje dang / dga' ba gsum ni bde bar bya ba'i lhag pa'i bsam pas bsdus par rig par bya'o/ /tshad med pa gcig ni phan pa bya ba'i lhag pa'i bsam pas bsdus par rig par bya ste| 'di lta ste/ btang snyoms so/ /

【T3 辨異名】

བྱང་ཆུབ་སེམས་དཔའི་ཚད་མེད་པ་དེ་དག་ཐམས་ཅད་ནི་སྙིང་བརྩེ་བ་ཞེས་བྱ་སྟེ། དེ་ལྟ་བས་ན་དེ་དག་དང་ལྡན་པའི་བྱང་ཆུབ་སེམས་དཔའ་རྣམས་ནི་སྙིང་བརྩེ་བ་ཅན་ཞེས་བྱའོ། །

byang chub sems dpa'i tshad med pa de dag thams cad ni snying brtse ba zhes bya ste/ de lta bas na de dag dang ldan pa'i byang chub sems dpa' rnams ni snying brtse ba can zhes bya'o/ /

【R2 對百一十苦偏明修悲】【S1 明對苦修悲】【T1 總明對苦修悲】

དེ་ལ་བྱང་ཆུབ་སེམས་དཔའ་རྣམས་ནི་སེམས་ཅན་གྱི་ཁམས་ན་སྡུག་བསྔལ་རྣམ་པ་བརྒྱ་རྩ་བཅུ་མཐོང་བས་སེམས་ཅན་རྣམས་ལ་སྙིང་རྗེ་སྒོམ་པར་བྱེད་དོ། །

de la byang chub sems dpa' rnams ni sems can gyi khams na sdug bsngal rnam pa brgya rtsa bcu mthong bas sems can rnams la snying rje sgom par byed do/ /

【T2 問答廣辯一百十苦】【U1 問】

སྡུག་བསྔལ་རྣམ་པ་བརྒྱ་རྩ་བཅུ་གང་ཞེ་ན།

sdug bsngal rnam pa brgya rtsa bcu gang zhe na/

【U2 答】【V1 就增一門中明五十五苦】【W1 一苦】

སྡུག་བསྔལ་རྣམ་པ་གཅིག་ནི་བྱེ་བྲག་མེད་པར་འཇུག་པའི་སྡུག་བསྔལ་ལས་བརྩམས་ཏེ། སེམས་ཅན་ཐམས་ཅད་འཇུག་པར་གཏོགས་པའི་སྡུག་བསྔལ་དང་ལྡན་པའོ། །

sdug bsngal rnam pa gcig ni bye brag med par 'jug pa'i sdug bsngal las brtsams te/ sems can thams cad 'jug par gtogs pa'i sdug bsngal dang ldan pa'o/ /

【W2 二苦】

སྡུག་བསྔལ་རྣམ་པ་གཉིས་ནི་འདུན་པའི་རྩ་བ་ཅན་ཏེ། དགའ་བའི་དངོས་པོ་གང་དག་འགྱུར་ཞིང་གཞན་དུ་འགྱུར་བ་ལས་སྡུག་བསྔལ་སྐྱེ་བ་དང་། རྣམ་པར་སྨིན་པ་རྨོངས་པ་ཅན་གྱི་སྡུག་བསྔལ་ཏེ། ལུས་ཀྱི་ཚོར་བ་དྲག་པོ་གང་དག་གིས་ཐེབས་ནས། ལུས་དེ་ལ་བདག་ཅེས་བྱ་བ་འམ། བདག་གི་ཞེས་བྱ་བར་རྨོངས་ནས་ཤིན་ཏུ་མྱ་ངན་བྱེད་ཅིང་གང་གིས་ལུས་དང་སེམས་ཀྱི་ཚོར་བའི་ཟུག་རྔུ་གཉིས་མྱོང་བའོ། །

sdug bsngal rnam pa gnyis ni 'dun pa'i rtsa ba can te/ dga' ba'i dngos po gang dag 'gyur zhing gzhan du 'gyur ba las sdug bsngal skye ba dang / rnam par smin pa rmongs pa can gyi sdug bsngal te/ lus kyi tshor ba drag po gang dag gis thebs nas/ lus de la bdag ces bya ba 'am/ bdag gi zhes bya bar rmongs nas shin tu mya ngan byed cing gang gis lus dang sems kyi tshor ba'i zug rngu gnyis myong ba'o/ /

【W3 三苦】

སྡུག་བསྔལ࿒རྣམ་པ་གསུམ་ནི་སྡུག་བསྔལ་གྱི་སྡུག་བསྔལ་དང་། འདུ་བྱེད་ཀྱི་སྡུག་བསྔལ་དང་། འགྱུར་བའི་སྡུག་བསྔལ་ལོ་

sdug bsngal rnam pa gsum ni sdug bsngal gyi sdug bsngal dang / 'du byed kyi sdug bsngal dang / 'gyur ba'i sdug bsngal lo

【W4 四苦】

སྡུག་བསྔལ་རྣམ་པ་བཞི་ནི་འབྲལ་བའི་སྡུག་བསྔལ་ཏེ། སྡུག་པ་རྣམས་དང་བྲལ་བ་ལས་སྐྱེ་བ་གང་ཡིན་པ་དང་། རྒྱུན་ཆད་པའི་སྡུག་བསྔལ་ཏེ། ࿒རིས་མཐུན་པ་འདོར་བ་འཆི་བ་ལས་སྐྱེ་བ་གང་ཡིན་པ་དང་། རྒྱུན་གྱི་སྡུག་བསྔལ་ཏེ། ཤི་བའི་འོག་ཏུ་སྐྱེ་བ་གཅིག་ནས་གཅིག་ཏུ་བརྒྱུད་པ་ལས་སྐྱེ་བ་གང་ཡིན་པ་དང་། གཏན་དུ་སྡུག་བསྔལ་བ་སྟེ། ཡོངས་སུ་མྱ་ངན་ལས་མི་འདའ་བའི་ཆོས་ཅན་གྱི་སེམས་ཅན་རྣམས་ཀྱི་ཉེ་བར་ལེན་པའི་ཕུང་པོ་ལྔ་པོ་གང་ཡིན་པ་རྣམས་སོ། །

sdug bsngal rnam pa bzhi ni 'bral ba'i sdug bsngal te/ sdug pa rnams dang bral ba las skye ba gang yin pa dang / rgyun chad pa'i sdug bsngal te/ ris mthun pa 'dor ba 'chi ba las skye ba gang yin pa dang / rgyun gyi sdug bsngal te/ shi ba'i 'og tu skye ba gcig nas gcig tu brgyud pa las skye ba gang yin pa dang / gtan du sdug bsngal ba ste/ yongs su mya ngan las mi 'da' ba'i chos can gyi sems can rnams kyi nye bar len pa'i phung po lnga po gang yin pa rnams so/ /

【W5 五苦】

སྡུག་བསྔལ་རྣམ་པ་ལྔ་ནི་འདོད་པ་ལ་འདུན་པའི་ཀུན་ནས་དཀྲིས་པའི་རྐྱེན་ཅན་དང་། གནོད་སེམས་དང་། རྨུགས་པ་དང་། གཉིད་དང་། རྒོད་པ་དང་། འགྱོད་པ་དང་། ཐེ་ཚོམ་གྱིས་ཀུན་ནས་དཀྲིས་པའི་རྐྱེན་ཅན་གྱི་སྡུག་བསྔལ་ལོ། །

sdug bsngal rnam pa lnga ni 'dod pa la 'dun pa'i kun nas dkris pa'i rkyen can dang / gnod sems dang / rmugs pa dang / gnyid dang / rgod pa dang / 'gyod pa dang / the tshom gyis kun nas dkris pa'i rkyen can gyi sdug bsngal lo/ /

【W6 六苦】

སྡུག་བསྔལ་རྣམ་པ་དྲུག་ནི་ངན་སོང་གི་རྒྱུ་རྟེན་པའི་ཕྱིར་རྒྱུའི་སྡུག་བསྔལ་དང་། ངན་སོང་དུ་སྐྱེས་པའི་ཕྱིར་འབྲས་བུའི་སྡུག་བསྔལ་དང་། ལོངས་སྤྱོད་ལས་བརྩམས་ཏེ་ཡོངས་སུ་ཚོལ་བའི་སྡུག་བསྔལ་དང་། བསྲུང་བའི་སྡུག་བསྔལ་དང་། ཆོག་མི་ཤེས་པའི་སྡུག་བསྔལ་དང་། མེད་པར་འགྱུར་བའི་སྡུག་བསྔལ་ཏེ། དེ་དག་བསྡུས་པ་ནི་སྡུག་བསྔལ་རྣམ་པ་དྲུག་ཡིན་ནོ། །

sdug bsngal rnam pa drug ni ngan song gi rgyu rten pa'i phyir rgyu'i sdug bsngal dang / ngan song du skyes pa'i phyir 'bras bu'i sdug bsngal dang / longs spyod las brtsams te yongs su tshol ba'i sdug bsngal dang / bsrung ba'i sdug bsngal dang / chog mi shes pa'i sdug bsngal dang / med par 'gyur ba'i sdug bsngal te/ de dag bsdus pa ni sdug bsngal rnam pa drug yin no/ /

【W7 七苦】

སྡུག་བསྔལ་རྣམ་པ་བདུན་ནི་སྐྱེ་བའི་སྡུག་བསྔལ་དང་། རྒ་བ་དང་། ན་བ་དང་། འཆི་བ་དང་། མི་སྡུག་པ་དང་ཕྲད་པ་དང་། སྡུག་པ་མེད་པར་འགྱུར་བ་དང་། འདོད་པ་བཙལ་ཏེ་མ་རྙེད་པ་གང་ཡིན་པ་དེ་ཡང་སྡུག་བསྔལ་ལོ། །

sdug bsngal rnam pa bdun ni skye ba'i sdug bsngal dang / rga ba dang / na ba dang / 'chi ba dang / mi sdug pa dang phrad pa dang / sdug pa med par 'gyur ba dang / 'dod pa btsal te ma rnyed pa gang yin pa de yang sdug bsngal lo/ /

【W8 八苦】

སྡུག་བསྔལ་རྣམ་པ་བརྒྱད་ནི་གྲང་བའི་སྡུག་བསྔལ་དང་། ཚ་བའི་སྡུག་བསྔལ་དང་། བཀྲེས་པའི་སྡུག་བསྔལ་དང་། སྐོམ་པའི་སྡུག་བསྔལ་དང་། རང་དབང་མེད་པའི་སྡུག་བསྔལ་དང་། བདག་ལ་གནོད་པ་བྱེད་པའི་སྡུག་བསྔལ་འདི་ལྟ་སྟེ། གཅེར་བུ་པ་ལ་སོགས་པ་རྣམས་ཀྱི་ལྟ་བུ་དང་། གནོད་པ་གཞན་ལས་བྱུང་བའི་སྡུག་བསྔལ་འདི་ལྟ་སྟེ། གཞན་གྱིས་ལག་པ་དང་། བོང་བས་བསྣུན་པ་ལ་སོགས་པ་དང་། ཤ་སྦྲང་དང་། སྦྲང་བུ་མཆུ་རིངས་ལ་སོགས་པས་ཟིན་པ་དང་། སྤྱོད་ལམ་སྣ་གཅིག་གིས་གནས་པའི་སྡུག་བསྔལ་ལོ། །

sdug bsngal rnam pa brgyad ni grang ba'i sdug bsngal dang / tsha ba'i sdug bsngal dang / bkres pa'i sdug bsngal dang / skom pa'i sdug bsngal dang / rang dbang med pa'i sdug bsngal dang / bdag la gnod pa byed pa'i sdug bsngal 'di lta ste/ gcer bu pa la sogs pa rnams kyi lta bu dang / gnod pa gzhan las byung ba'i sdug bsngal 'di lta ste/ gzhan gyis lag pa dang / bong bas bsnun pa la sogs pa dang / sha sbrang dang / sbrang bu mchu rings la sogs pas zin pa dang / spyod lam sna gcig gis gnas pa'i sdug bsngal lo/ /

【W9 九苦】

སྡུག་བསྔལ་རྣམ་པ་དགུ་ནི། བདག་ཉིད་རྒུད་པའི་སྡུག་བསྔལ་དང་། གཞན་རྒུད་པའི་སྡུག་བསྔལ་དང་། ཉེ་དུ་རྒུད་པའི་སྡུག་བསྔལ་དང་། ལོངས་སྤྱོད་ཉམས་པའི་སྡུག་བསྔལ་དང་། ནད་མེད་པ་ལས་ཉམས་པའི་སྡུག་བསྔལ་དང་། ཚུལ་ཁྲིམས་ཉམས་པའི་སྡུག་བསྔལ་དང་། ལྟ་བ་ཉམས་པའི་སྡུག་བསྔལ་དང་། ཚེ་འདིའི་སྡུག་བསྔལ་དང་། ཚེ་ཕྱི་མའི་སྡུག་བསྔལ་ལོ། །

sdug bsngal rnam pa dgu ni/ bdag nyid rgud pa'i sdug bsngal dang / gzhan rgud pa'i sdug bsngal dang / nye du rgud pa'i sdug bsngal dang / longs spyod nyams pa'i sdug bsngal dang / nad med pa las nyams pa'i sdug bsngal dang / tshul khrims nyams pa'i sdug bsngal dang / lta ba nyams pa'i sdug bsngal dang / tshe 'di'i sdug bsngal dang / tshe phyi ma'i sdug bsngal lo/ /

【W10 十苦】

སྡུག་བསྔལ་རྣམ་པ་བཅུ་ནི་ལུས་ཀྱི་ཡོ་བྱད་ཁ་ཟས་མེད་པའི་སྡུག་བསྔལ་དང་། བཏུང་བ་དང་། བཞོན་པ་དང་། གོས་དང་། རྒྱན་དང་། སྣོད་སྤྱད་ཀྱི་ཡོ་བྱད་མེད་པའི་སྡུག་བསྔལ་དང་། སྤོས་དང་། མེ་ཏོག་ཕྲེང་དང་། བྱུག་པའི་ཡོ་བྱད་མེད་པའི་སྡུག་བསྔལ་དང་། གར་དང་གླུ་དང་རོལ་མོའི་སྒྲའི་ཡོ་བྱད་མེད་པའི་སྡུག་བསྔལ་དང་། སྣང་བའི་ཡོ་བྱད་མེད་པའི་སྡུག་བསྔལ་དང་བཅུ་པ་སྟེ། སྐྱེས་པ་དང་། བུད་མེད࿒དག་དགའ་དགུར་སྤྱོད་པའི་ལུས་ཀྱི་ཡོ་བྱད་མེད་པའི་སྡུག་བསྔལ་ལོ། །

sdug bsngal rnam pa bcu ni lus kyi yo byad kha zas med pa'i sdug bsngal dang / btung ba dang / bzhon pa dang / gos dang / rgyan dang / snod spyad kyi yo byad med pa'i sdug bsngal dang / spos dang / me tog phreng dang / byug pa'i yo byad med pa'i sdug bsngal dang / gar dang glu dang rol mo'i sgra'i yo byad med pa'i sdug bsngal dang / snang ba'i yo byad med pa'i sdug bsngal dang bcu pa ste/ skyes pa dang / bud med dag dga' dgur spyod pa'i lus kyi yo byad med pa'i sdug bsngal lo/ /

【V2 別就九苦門中辯五十五苦】【W1 標列】

ཡང་སྡུག་བསྔལ་ནི་རྣམ་པ་དགུར་རིག་པར་བྱ་སྟེ། སྡུག་བསྔལ་ཐམས་ཅད་དང་། སྡུག་བསྔལ་ཆེན་པོ་དང་། ཐམས་ཅད་ཀྱི་སྒོ་ནས་སྡུག་བསྔལ་དང་། ལོག་པར་ཞུགས་པའི་སྡུག་བསྔལ་དང་། འཇུག་པའི་སྡུག་བསྔལ་དང་། མི་འདོད་པས་བྱས་པའི་སྡུག་བསྔལ་དང་། ཕོངས་པའི་སྡུག་བསྔལ་དང་། རྗེས་སུ་འབྲེལ་པ་ལས་བྱུང་བའི་སྡུག་བསྔལ་དང་། རྣམ་པ་ཐམས་ཅད་ཀྱི་སྡུག་བསྔལ་ལོ༑ །

yang sdug bsngal ni rnam pa dgur rig par bya ste/ sdug bsngal thams cad dang / sdug bsngal chen po dang / thams cad kyi sgo nas sdug bsngal dang / log par zhugs pa'i sdug bsngal dang / 'jug pa'i sdug bsngal dang / mi 'dod pas byas pa'i sdug bsngal dang / phongs pa'i sdug bsngal dang / rjes su 'brel pa las byung ba'i sdug bsngal dang / rnam pa thams cad kyi sdug bsngal lo| /

【W2 隨別釋】【X1 一切苦】

དེ་ལ་སྡུག་བསྔལ་ཐམས་ཅད་ནི་སྔོན་གྱི་རྒྱུ་ལས་བྱུང་བ་དང་། ད་ལྟར་གྱི་རྐྱེན་ལས་བྱུང་བའོ། །

de la sdug bsngal thams cad ni sngon gyi rgyu las byung ba dang / da ltar gyi rkyen las byung ba'o/ /

【X2 廣大苦】

དེ་ལ་སྡུག་བསྔལ་ཆེན་པོ་ནི་ཡུན་རིང་བ་དང་། བཟོད་བརླག་པ་དང་། སྣ་ཚོགས་པ་དང་། རྒྱུན་མི་འཆད་པའོ། །

de la sdug bsngal chen po ni yun ring ba dang / bzod brlag pa dang / sna tshogs pa dang / rgyun mi 'chad pa'o/ /

【X3 一切門苦】

དེ་ལ་ཐམས་ཅད་ཀྱི་སྒོ་ནས་སྡུག་བསྔལ་ནི་སེམས་ཅན་དམྱལ་བ་པ་དང་། དུད་འགྲོའི་སྐྱེ་གནས་དང་། ཡི་དྭགས་ཀྱི་འཇིག་རྟེན་པ་དང་། བདེ་འགྲོར་གཏོགས་པའོ། །

de la thams cad kyi sgo nas sdug bsngal ni sems can dmyal ba pa dang / dud 'gro'i skye gnas dang / yi dwags kyi 'jig rten pa dang / bde 'gror gtogs pa'o/ /

【X4 邪行苦】

དེ་ལ་ལོག་པར་ཞུགས་པའི་སྡུག་བསྔལ་ནི་ཚེ་འདི་ལ་གཞན་གྱིས་གནོད་པར་བྱས་པ་དང་། གཞན་ལ་གནོད࿒པ་བྱས་པ་བྱུང་བ་དང་། ཀུན་ནས་སློང་བ་དང་། ཁ་ཟས་མི་མཐུན་པ་ཟོས་པས་ཁམས་མ་སྙོམས་པ་ལས་བྱུང་བའི་སྡུག་བསྔལ་ཀུན་ནས་སློང་བ་དང་། ཚེ་འདི་ལ་བདག་ཉིད་ཀྱིས་མི་རིགས་པར་སྡུག་བསྔལ་བར་བྱས་པ་ལས་བདག་གིས་བྱས་པའི་སྡུག་བསྔལ་ཀུན་ནས་སློང་བ་དང་། ཚུལ་བཞིན་མ་ཡིན་པའི་ཡིད་ལ་བྱེད་པ་དང་། དེ་ལ་ཤས་ཆེར་གནས་པས་ཉོན་མོངས་པ་དང་། ཉེ་བའི་ཉོན་མོངས་པའི་ཀུན་ནས་དཀྲིས་པའི་སྡུག་བསྔལ་ཉམས་སུ་མྱོང་བར་འགྱུར་བ་དང་། ལུས་དང་ངག་དང་ཡིད་ཀྱི་ཉེས་པར་སྤྱོད་པ་ཤས་ཆེ་བས་ཕྱི་མ་ལ་ངན་སོང་བའི་སྡུག་བསྔལ་ཉམས་སུ་མྱོང་བར་འགྱུར་པའོ། །

de la log par zhugs pa'i sdug bsngal ni tshe 'di la gzhan gyis gnod par byas pa dang / gzhan la gnod pa byas pa byung ba dang / kun nas slong ba dang / kha zas mi mthun pa zos pas khams ma snyoms pa las byung ba'i sdug bsngal kun nas slong ba dang / tshe 'di la bdag nyid kyis mi rigs par sdug bsngal bar byas pa las bdag gis byas pa'i sdug bsngal kun nas slong ba dang / tshul bzhin ma yin pa'i yid la byed pa dang / de la shas cher gnas pas nyon mongs pa dang / nye ba'i nyon mongs pa'i kun nas dkris pa'i sdug bsngal nyams su myong bar 'gyur ba dang / lus dang ngag dang yid kyi nyes par spyod pa shas che bas phyi ma la ngan song ba'i sdug bsngal nyams su myong bar 'gyur pa'o/ /

【X5 流轉苦】

དེ་ལ་འཇུག་པའི་སྡུག་བསྔལ་ནི་མ་ངེས་པ་རྣམ་པ་དྲུག་ལས࿒བྱུང་བ་སྟེ། འཁོར་བར་འཁོར་བ་ན་ལུས་མ་ངེས་པས་རྒྱལ་པོར་གྱུར་པ་ལས་མི་དབུལ་པོར་གྱུར་པ་དང་། ཕ་མ་མ་ངེས་པ་དང་། བུ་དང་ཆུང་མ་མ་ངེས་པ་དང་། བྲན་དང་བྲན་མོ་དང་། ལས་བྱེད་པ་དང་། ཞོ་ཤས་འཚོ་བ་མ་ངེས་པ་དང་། མཛའ་བཤེས་དང་། གྲོས་གྲོགས་དང་། ཉེ་དུ་དང་སྣག་གི་གཉེན་མཚམས་མ་ངེས་པ་ལས་བྱུང་བ་དེ་འཁོར་བར་འཁོར་བ་ན། ཕ་མར་གྱུར་པ་ནས་རྒྱས་པར་མཛའ་བཤེས་དང་། གྲོས་གྲོགས་དང་། ཉེ་དུ་དང་། སྣག་གི་གཉེན་མཚམས་ཀྱི་བར་དུ་གྱུར་པ་ལས་དུས་གཞན་དུ་འཁོར་བར་འཁོར་བ་ན། གསོད་པ་དང་། ཕྱིར་རྒོལ་བ་དང་། དགྲ་བོར་གྱུར་པ་དང་། འཁོར་བར་འཁོར་བ་ན་ལོངས་སྤྱོད་མ་ངེས་པས། ལོངས་སྤྱོད་ཆེན་པོར་གྱུར་པ་ལས་ཕྱིས་དུས་གཞན་དུ་མཆོག་ཏུ་དབུལ་པོར་འགྱུར་རོ། །

de la 'jug pa'i sdug bsngal ni ma nges pa rnam pa drug las byung ba ste/ 'khor bar 'khor ba na lus ma nges pas rgyal por gyur pa las mi dbul por gyur pa dang / pha ma ma nges pa dang / bu dang chung ma ma nges pa dang / bran dang bran mo dang / las byed pa dang / zho shas 'tsho ba ma nges pa dang / mdza' bshes dang / gros grogs dang / nye du dang snag gi gnyen mtshams ma nges pa las byung ba de 'khor bar 'khor ba na/ pha mar gyur pa nas rgyas par mdza' bshes dang / gros grogs dang / nye du dang / snag gi gnyen mtshams kyi bar du gyur pa las dus gzhan du 'khor bar 'khor ba na/ gsod pa dang / phyir rgol ba dang / dgra bor gyur pa dang / 'khor bar 'khor ba na longs spyod ma nges pas/ longs spyod chen por gyur pa las phyis dus gzhan du mchog tu dbul por 'gyur ro/ /

【X6 不隨欲苦】

དེ་ལ་མི་འདོད་པས་བྱས་པའི་སྡུག་བསྔལ་ནི་ཚེ་རིང་བར་འདོད་པ་ལ་མི་འདོད་བཞིན་དུ་ཚེ་ཐུང་བར་འགྱུར་བ་ལས་བྱུང་བ་དང་། བྱད་བཟང་བར་འདོད་པ་ལས་ཀྱང་མི་འདོད་བཞིན་དུ་བྱད་ངན་པར་འགྱུར་བ་དང་། རིགས་མཐོན་པོར་སྐྱེ་བར་འདོད་པ་ལས་ཀྱང་མི་འདོད་བཞིན་དུ་རིགས་དམའ་བར་སྐྱེ་བར་འགྱུར་བ་དང་། དབང་ཕྱུག་འདོད་པ་ལས་ཀྱང་མི་འདོད་བཞིན་དུ་དབུལ་པོར་འགྱུར་བ་དང་། སྟོབས་ཆེ་བར་འདོད་པ་ལས་ཀྱང་མི་འདོད་བཞིན་དུ་སྟོབས་ཆུང་ངུར་འགྱུར་བ་ལས་བྱུང་བ་དང་། ཤེས་བྱ་ཤེས་པར་འདོད་པ་ལས་ཀྱང་མི་འདོད་བཞིན་དུ་རྨོངས࿒པའི་ཤེས་པ་ཀུན་དུ་སྤྱོད་པ་ལས་བྱུང་བ་དང་། ཕ་རོལ་ཕམ་པར་འདོད་པ་ལས་ཀྱང་། མི་འདོད་བཞིན་དུ་བདག་ཉིད་ཕམ་པ་ལས་བྱུང་བའི་སྡུག་བསྔལ་ལོ། །

de la mi 'dod pas byas pa'i sdug bsngal ni tshe ring bar 'dod pa la mi 'dod bzhin du tshe thung bar 'gyur ba las byung ba dang / byad bzang bar 'dod pa las kyang mi 'dod bzhin du byad ngan par 'gyur ba dang / rigs mthon por skye bar 'dod pa las kyang mi 'dod bzhin du rigs dma' bar skye bar 'gyur ba dang / dbang phyug 'dod pa las kyang mi 'dod bzhin du dbul por 'gyur ba dang / stobs che bar 'dod pa las kyang mi 'dod bzhin du stobs chung ngur 'gyur ba las byung ba dang / shes bya shes par 'dod pa las kyang mi 'dod bzhin du rmongs pa'i shes pa kun du spyod pa las byung ba dang / pha rol pham par 'dod pa las kyang / mi 'dod bzhin du bdag nyid pham pa las byung ba'i sdug bsngal lo/ /

【X7 違害苦】

དེ་ལ་ཕོངས་པའི་སྡུག་བསྔལ་ནི་ཁྱིམ་པ་རྣམས་ཀྱི་བུ་དང་ཆུང་མ་ལ་སོགས་པ་འགྲིབ་པ་ལས་བྱུང་བ་དང་། རབ་ཏུ་བྱུང་བ་རྣམས་ཀྱི་འདོད་ཆགས་ལ་སོགས་པ་ཉོན་མོངས་པ་འཕེལ་བ་ལས་བྱུང་བའི་སྡུག་བསྔལ་དང་། སྡུག་བསྔལ་གང་མུ་གེས་ཕོངས་པའམ། ཕ་རོལ་གྱི་དམག་ཚོགས་ཀྱིས་ཕོངས་པ་དང༌། དགོན་པ་དང་། གཅོང་རོང་དུ་འགྲོ་བའི་ཉམ་ང་བས་ཕོངས་པ་ལས་བྱུང་བ་དང་། སྡུག་བསྔལ་གང་ཕ་རོལ་ལ་རག་ལས་པས་འཚོ་བ་ལས་བྱུང་བ་དང་། སྡུག་བསྔལ་གང་ཡན་ལག་དང་ཉིང་ལག་ཉམས་པས་ཕོངས་པར་གྱུར་པ་ལས་བྱུང་བ་དང་། སྡུག་བསྔལ་གང་གསད་པ་དང་། བཅིང་བ་དང་བཅད་པ་དང་། བརྡེག་པ་དང་། བསྐྲད་པ་ལ་སོགས་པས་ཕོངས་པ་ལས་བྱུང་བའོ། །

de la phongs pa'i sdug bsngal ni khyim pa rnams kyi bu dang chung ma la sogs pa 'grib pa las byung ba dang / rab tu byung ba rnams kyi 'dod chags la sogs pa nyon mongs pa 'phel ba las byung ba'i sdug bsngal dang / sdug bsngal gang mu ges phongs pa'am/ pha rol gyi dmag tshogs kyis phongs pa dang/ dgon pa dang / gcong rong du 'gro ba'i nyam nga bas phongs pa las byung ba dang / sdug bsngal gang pha rol la rag las pas 'tsho ba las byung ba dang / sdug bsngal gang yan lag dang nying lag nyams pas phongs par gyur pa las byung ba dang / sdug bsngal gang gsad pa dang / bcing ba dang bcad pa dang / brdeg pa dang / bskrad pa la sogs pas phongs pa las byung ba'o/ /

【X8 隨逐苦】

དེ་ལ་རྗེས་སུ་འབྲེལ་པ་ལས་བྱུང་བའི་སྡུག་བསྔལ་བ་ནི་འཇིག་རྟེན་གྱི་ཆོས་བརྒྱད་ཀྱི་སྡུག་བསྔལ་གང་ཡིན་པ་སྟེ། འཇིག་པའི་ཆོས་ཅན་འཇིག་པ་དང་། ཟད་པའི་ཆོས་ཅན་ཟད་པ་དང་། རྒ་བའི་ཆོས་ཅན་རྒ་བ་དང་། ན་བའི་ཆོས་ཅན་ན་བ་དང་། འཆི་བའི་ཆོས་ཅན་འཆི་བ་དང་། ཡང་མ་རྙེད་པའམ༑ མི་སྙན་པའམ། སྨད་པ་ལས་སྡུག་བསྔལ་འབྱུང་བ་གང་ཡིན་པ་དེ། སྡུག་བསྔལ་རྣམ་པ་བརྒྱད་པོ་འདི་དག་དང་། འདོད་པའི་སྡུག་བསྔལ་དང་། འདི་རྣམས་ནི་རྗེས་སུ་འབྲེལ་པ་ལས་བྱུང་བའི་སྡུག་བསྔལ་ཞེས་བྱའོ། །

de la rjes su 'brel pa las byung ba'i sdug bsngal ba ni 'jig rten gyi chos brgyad kyi sdug bsngal gang yin pa ste/ 'jig pa'i chos can 'jig pa dang / zad pa'i chos can zad pa dang / rga ba'i chos can rga ba dang / na ba'i chos can na ba dang / 'chi ba'i chos can 'chi ba dang / yang ma rnyed pa'am| mi snyan pa'am/ smad pa las sdug bsngal 'byung ba gang yin pa de/ sdug bsngal rnam pa brgyad po 'di dag dang / 'dod pa'i sdug bsngal dang / 'di rnams ni rjes su 'brel pa las byung ba'i sdug bsngal zhes bya'o/ /

【X9 一切種苦】

དེ་ལ་རྣམ་པ་ཐམས་ཅད་ཀྱི་སྡུག་བསྔལ་ནི་བདེ་བ་རྣམ་པ་ལྔ་ཇི་སྐད་བསྟན་པའི་མི་མཐུན་པའི་ཕྱོགས་ཀྱི་སྡུག་བསྔལ་གང་ཡིན་པ་སྟེ། རྒྱུའི་སྡུག་བསྔལ་དང་། ཚོར་བའི་སྡུག་བསྔལ་དང་། བདེ་བ་མེད་པ་ཅན་གྱི་སྡུག་བསྔལ་དང་། ཚོར་བ་རྒྱུན་མི་འཆད་པའི་སྡུག་བསྔལ་དང་། མངོན་པར་འབྱུང་བ་དང་། རབ་ཏུ་དབེན་པ་དང་། ཉེ་བར་ཞི་བ་དང་། རྫོགས་པའི་བྱང་ཆུབ་ཀྱི་བདེ་བའི་མི་མཐུན་པའི་ཕྱོགས་ཁྱིམ་པ་དང་། འདོད་པའི་ཁམས་དང་། ཀུན་དུ་སྦྱོར་བ་ལས་བྱུང་བའི་རྟོག་པ་དང་། སོ་སོའི་སྐྱེ་བོའི་སྡུག་བསྔལ་ནི་ལྔ་པ་ཡིན་པར་རིག་པར་བྱ་སྟེ། སྡུག་བསྔལ་རྣམ་པ་ལྔ་པོ་འདི་དང་གནོད་པ་ལས་བྱུང་བ་དང་། ཡོ་བྱད་མེད་པ་ལས་བྱུང་བ་དང་། ཁམས་མ་སྙོམས་པ་ལས་བྱུང་བ་དང་། དགའ་བ་འགྱུར་བ་ལས་བྱུང་བ་དང་། ཁམས་གསུམ་ན་སྤྱོད་པའི་ཉོན་མོངས་པའི་ཕྱོགས་གནས་ངན་ལེན་གྱི་སྡུག་བསྔལ་ལྔ་པོ་དེ་དག་དང་། སྔ་མའི་རྣམ་པ་ལྔ་གཅིག་ཏུ་བསྡུས་ཏེ། སྡུག་བསྔལ་རྣམ་པ་བཅུ་ནི་རྣམ་པ་ཐམས་ཅད་ཅེས་བྱའོ། །

de la rnam pa thams cad kyi sdug bsngal ni bde ba rnam pa lnga ji skad bstan pa'i mi mthun pa'i phyogs kyi sdug bsngal gang yin pa ste/ rgyu'i sdug bsngal dang / tshor ba'i sdug bsngal dang / bde ba med pa can gyi sdug bsngal dang / tshor ba rgyun mi 'chad pa'i sdug bsngal dang / mngon par 'byung ba dang / rab tu dben pa dang / nye bar zhi ba dang / rdzogs pa'i byang chub kyi bde ba'i mi mthun pa'i phyogs khyim pa dang / 'dod pa'i khams dang / kun du sbyor ba las byung ba'i rtog pa dang / so so'i skye bo'i sdug bsngal ni lnga pa yin par rig par bya ste/ sdug bsngal rnam pa lnga po 'di dang gnod pa las byung ba dang / yo byad med pa las byung ba dang / khams ma snyoms pa las byung ba dang / dga' ba 'gyur ba las byung ba dang / khams gsum na spyod pa'i nyon mongs pa'i phyogs gnas ngan len gyi sdug bsngal lnga po de dag dang / snga ma'i rnam pa lnga gcig tu bsdus te/ sdug bsngal rnam pa bcu ni rnam pa thams cad ces bya'o/ /

【T3 釋已總結】

དེ་ལྟར་སྔ་མའི་རྣམ་པ་ལྔ་བཅུ་རྩ་ལྔ་པོ་དང་། རྣམ་པ་ལྔ་བཅུ་རྩ་ལྔ་པོ་འདི་དག་གཅིག་ཏུ་བསྡུས་ན་སྡུག་བསྔལ་རྣམ་པ་བརྒྱ་རྩ་བཅུར་འགྱུར་བ་ནི་བྱང་ཆུབ་སེམས་དཔའི་སྙིང་རྗེའི་དམིགས་པ་སྟེ། དམིགས་པ་དེས་བྱང་ཆུབ་སེམས་དཔའ་རྣམས་ཀྱི་སྙིང་རྗེ་སྐྱེ་ཞིང་རྣམ་པར་འཕེལ་ལ་བསྒོམ་པ་ཡོངས་སུ་རྫོགས་པར་འགྱུར་རོ། །

de ltar snga ma'i rnam pa lnga bcu rtsa lnga po dang / rnam pa lnga bcu rtsa lnga po 'di dag gcig tu bsdus na sdug bsngal rnam pa brgya rtsa bcur 'gyur ba ni byang chub sems dpa'i snying rje'i dmigs pa ste/ dmigs pa des byang chub sems dpa' rnams kyi snying rje skye zhing rnam par 'phel la bsgom pa yongs su rdzogs par 'gyur ro/ /

【S2 因解大悲之義】【T1 明大悲所緣】

སྡུག་བསྔལ་གྱི་ཕུང་པོ་ཆེན་པོ་དེ་ལས་སྡུག་བསྔལ་རྣམ་པ་བཅུ་དགུ་ལ་དམིགས་པ་ལས་ནི་སྙིང་རྗེ་ཆེན་པོ་འཇུག་པར་འགྱུར་ཏེ། སྡུག་བསྔལ་རྣམ་པ་བཅུ་དགུ་པོ་གང་ཞེ་ན༑ རྣམ་པར་སྨིན་པ་རྨོངས་པ་ཅན་གྱི་སྡུག་བསྔལ་དང་། འདུ་བྱེད་ཀྱི་སྡུག་བསྔལ་དུ་གཏོགས་པའི་སྡུག་བསྔལ་དང་། གཏན་དུ་སྡུག་བསྔལ་དང་། རྒྱུའི་སྡུག་བསྔལ་དང་། སྐྱེ་བའི་སྡུག་བསྔལ་དང་། བདག་ཉིད་ཀྱིས་གནོད་པ་བྱས་པའི་སྡུག་བསྔལ་དང་། ཚུལ་ཁྲིམས་ཉམས་པའི་སྡུག་བསྔལ་དང་། ལྟ་བ་ཉམས་པའི་སྡུག་བསྔལ་དང་། སྔོན་གྱི་རྒྱུ་ལས་བྱུང་བའི་སྡུག་བསྔལ་དང་། སྡུག་བསྔལ་ཆེན་པོ་དང་། སེམས་ཅན་དམྱལ་བ་པའི་སྡུག་བསྔལ་དང་། བདེ་འགྲོར་གཏོགས་པའི་སྡུག་བསྔལ་དང་། ལོག་པར་ཞུགས་པ་རྣམས་ལས་བྱུང་བའི་སྡུག་བསྔལ་ཐམས་ཅད་དང་། འཇུག་པའི་སྡུག་བསྔལ་ཐམས་ཅད་དང་། མི་ཤེས་པའི་སྡུག་བསྔལ་དང་། རྒྱས་པ་ལས་བྱུང་བའི་སྡུག་བསྔལ་དང་། རྗེས་སུ་འབྲེལ་པ་ལས་བྱུང་བའི་སྡུག་བསྔལ་དང་། ཚོར་བའི་སྡུག་བསྔལ་དང་། གནས་ངན་ལེན་གྱི་སྡུག་བསྔལ་ལོ། །

sdug bsngal gyi phung po chen po de las sdug bsngal rnam pa bcu dgu la dmigs pa las ni snying rje chen po 'jug par 'gyur te/ sdug bsngal rnam pa bcu dgu po gang zhe na| rnam par smin pa rmongs pa can gyi sdug bsngal dang / 'du byed kyi sdug bsngal du gtogs pa'i sdug bsngal dang / gtan du sdug bsngal dang / rgyu'i sdug bsngal dang / skye ba'i sdug bsngal dang / bdag nyid kyis gnod pa byas pa'i sdug bsngal dang / tshul khrims nyams pa'i sdug bsngal dang / lta ba nyams pa'i sdug bsngal dang / sngon gyi rgyu las byung ba'i sdug bsngal dang / sdug bsngal chen po dang / sems can dmyal ba pa'i sdug bsngal dang / bde 'gror gtogs pa'i sdug bsngal dang / log par zhugs pa rnams las byung ba'i sdug bsngal thams cad dang / 'jug pa'i sdug bsngal thams cad dang / mi shes pa'i sdug bsngal dang / rgyas pa las byung ba'i sdug bsngal dang / rjes su 'brel pa las byung ba'i sdug bsngal dang / tshor ba'i sdug bsngal dang / gnas ngan len gyi sdug bsngal lo/ /

【T2 解大義】

དེ་ལ་སྙིང་རྗེ་ནི་རྒྱུ་རྣམ་པ་བཞིས་སྙིང་རྗེ་ཆེན་པོ་ཞེས་བྱ་སྟེ། སེམས་ཅན་རྣམས་ཀྱི་སྡུག་བསྔལ་ཟབ་ཅིང་ཆ་ཕྲ་བ་ལ་རྟོགས་པར་དཀའ་བ་ལ་དམིགས་ནས་སྐྱེས་པ་ཡིན། བསྐལ་པ་འབུམ་ཕྲག་དུ་མ་ནས་གོམས་པས་ཡུན་རིང་པོ་ནས་འདྲིས་པ་ཡིན་། རྩོལ་བ་དྲག་པོས་དམིགས་པ་ལ་ཞུགས་པ་ཡང་ཡིན་ཏེ། རྩོལ་བ་འདི་ལྟ་བུ་དང་ལྡན་ཞིང་སྙིང་རྗེས་ཟིན་པའི་བྱང་ཆུབ་སེམས་དཔའ་དེ་ནི་སེམས་ཅན་རྣམས་ཀྱི་སྡུག་བསྔལ་བསལ་བའི་ཕྱིར། བདག་ཉིད་ཀྱི་སྲོག་བརྒྱ་ཡང་ཡོངས་སུ་གཏོང་ན་སྲོག་གཅིག་ལྟ་ཅི་སྨོས། ལུས་ཀྱི་ཡོ་བྱད་ལྟ་ཡང་ཅི་སྨོས་ཏེ། སྡུག་བསྔལ་གྱིས་གནོད་པའི་རྣམ་པ་ཐམས་ཅད་ཀྱང་ཉམས་སུ་ལེན་པར་བྱེད་པ་ཡིན༑ ཤིན་ཏུ་རྣམ་པར་དག་པ་ཡང་ཡིན་ཏེ། འདི་ལྟ་སྟེ། མཐར་ཐུག་པའི་བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་ས་ཡང་རྣམ་པར་དག་པའི་ཕྱིར་དང་། དེ་བཞིན་གཤེགས་པ་རྣམས་ཀྱི་དེ་བཞིན་གཤེགས་པའི་ས་ཡང་རྣམ་པར་དག་པའི་ཕྱིར་རོ། །

de la snying rje ni rgyu rnam pa bzhis snying rje chen po zhes bya ste/ sems can rnams kyi sdug bsngal zab cing cha phra ba la rtogs par dka' ba la dmigs nas skyes pa yin/ bskal pa 'bum phrag du ma nas goms pas yun ring po nas 'dris pa yin / rtsol ba drag pos dmigs pa la zhugs pa yang yin te/ rtsol ba 'di lta bu dang ldan zhing snying rjes zin pa'i byang chub sems dpa' de ni sems can rnams kyi sdug bsngal bsal ba'i phyir/ bdag nyid kyi srog brgya yang yongs su gtong na srog gcig lta ci smos/ lus kyi yo byad lta yang ci smos te/ sdug bsngal gyis gnod pa'i rnam pa thams cad kyang nyams su len par byed pa yin| shin tu rnam par dag pa yang yin te/ 'di lta ste/ mthar thug pa'i byang chub sems dpa' rnams kyi byang chub sems dpa'i sa yang rnam par dag pa'i phyir dang / de bzhin gshegs pa rnams kyi de bzhin gshegs pa'i sa yang rnam par dag pa'i phyir ro/ /

【S3 結嘆修悲勝利】【T1 結嘆】

བྱང་ཆུབ་སེམས་དཔའ་གང་དག་སྡུག་བསྔལ་࿒རྣམ་པ་བརྒྱ་རྩ་བཅུ་པོ་འདིས་སེམས་ཅན་རྣམས་ལ་སྙིང་རྗེ་སྒོམ་པར་བྱེད་པའི་བྱང་ཆུབ་སེམས་དཔའ་དེ་དག་ནི་བྱང་ཆུབ་སེམས་དཔའི་སྙིང་རྗེ་ཐམས་ཅད་བསྒོམ་པ་ཡིན་ནོ། །

byang chub sems dpa' gang dag sdug bsngal rnam pa brgya rtsa bcu po 'dis sems can rnams la snying rje sgom par byed pa'i byang chub sems dpa' de dag ni byang chub sems dpa'i snying rje thams cad bsgom pa yin no/ /

【T2 明勝利】【U1 明地前修悲勝利】【V1 明地前由修悲故速入初地得六種心】

དེ་དག་གིས་ནི་བསམ་པ་དག་པའི་ས་ལ་ཞུགས་པའི་སྙིང་རྗེའི་བསམ་པ་རྣམ་པར་དག་པ་ཡང་མྱུར་བ་ཉིད་དུ་ཐོབ་པར་འགྱུར་རོ། །སེམས་ཅན་རྣམས་ལ་ཡང་སེམས་ཤིན་ཏུ་མཉེན་པ་དང་། བྱམས་པའི་སེམས་དང་། བྱེད་འདོད་པའི་སེམས་དང་། སྐྱོ་བ་མེད་པའི་སེམས་དང་། སྡུག་བསྔལ་ཉམས་སུ་ལེན་པའི་སེམས་དང་། ལས་སུ་རུང་ཞིང་དབང་དུ་གྱུར་པའི་སེམས་དང་ལྡན་པ་ཡིན་ནོ། །

de dag gis ni bsam pa dag pa'i sa la zhugs pa'i snying rje'i bsam pa rnam par dag pa yang myur ba nyid du thob par 'gyur ro/ /sems can rnams la yang sems shin tu mnyen pa dang / byams pa'i sems dang / byed 'dod pa'i sems dang / skyo ba med pa'i sems dang / sdug bsngal nyams su len pa'i sems dang / las su rung zhing dbang du gyur pa'i sems dang ldan pa yin no/ /

【V2 過小乘見道無學厭離之心】

འཕགས་པ་ཉན་ཐོས་སྡུག་བསྔལ་གྱི་བདེན་པ་མངོན་པར་རྟོགས་པ་དང་ལྡན་པ་མཐར་ཐུག་པ་སྐྱོ་བ་དང་ལྡན་པའི་སེམས་ཀྱི་རྒྱུད་ཐག་རིང་དུ་སོང་བར་གྱུར་པ་ཡང་ཇི་ལྟར་བྱང་ཆུབ་སེམས་དཔའ་སེམས་ཅན་རྣམས་ལ་སྙིང་རྗེ་ཆེན་པོ་སྔོན་དུ་འགྲོ་བའི་སེམས་ཀྱིས་སྡུག་བསྔལ་གྱི་ཕུང་པོ་ཆེན་པོ་རྣམ་པ་བརྒྱ་རྩ་བཅུར་འདུས་པ་ཡང་དག་པར་མཐོང་ནས་འཇུག་པ་དེ་ལྟར་མི་འཇུག་གོ། །

'phags pa nyan thos sdug bsngal gyi bden pa mngon par rtogs pa dang ldan pa mthar thug pa skyo ba dang ldan pa'i sems kyi rgyud thag ring du song bar gyur pa yang ji ltar byang chub sems dpa' sems can rnams la snying rje chen po sngon du 'gro ba'i sems kyis sdug bsngal gyi phung po chen po rnam pa brgya rtsa bcur 'dus pa yang dag par mthong nas 'jug pa de ltar mi 'jug go/ /

【U2 明地上修悲勝利】

བྱང་ཆུབ་སེམས་དཔའ་དེ་ལྟར་སྙིང་རྗེས་ཡིད་ཡོངས་སུ་བསྒོས་པ་ནི་ནང་དང་ཕྱི་རོལ་གྱི་དངོས་པོ་གང་ཅི་ཡང་ཡོངས་སུ་མི་གཏོང་བ་མེད་དོ། །ཚུལ་ཁྲིམས་ཀྱི་སྡོམ་པ་གང་ཡང་དག་པར་ལེན་པར་མི་བྱེད་པ་དེ་མེད་དོ། །གཞན་གནོད་པ་བྱེད་པ་ལ་གང་མི་བཟོད་པ་དེ་ཅི་ཡང་མེད་དོ། །བརྩོན་འགྲུས་གང་མི་རྩོམ་པ་དེ་མེད་དོ། །བསམ་གཏན་གང་ལ࿒སྙོམས་པར་མི་འཇུག་པ་དེ་མེད་དོ། །ཤེས་རབ་གང་ལ་མི་འཇུག་པ་དེ་མེད་དོ། །

byang chub sems dpa' de ltar snying rjes yid yongs su bsgos pa ni nang dang phyi rol gyi dngos po gang ci yang yongs su mi gtong ba med do/ /tshul khrims kyi sdom pa gang yang dag par len par mi byed pa de med do/ /gzhan gnod pa byed pa la gang mi bzod pa de ci yang med do/ /brtson 'grus gang mi rtsom pa de med do/ /bsam gtan gang la snyoms par mi 'jug pa de med do/ /shes rab gang la mi 'jug pa de med do/ /

【T3 引說證成】

དེ་ལྟ་བས་ན་དེ་བཞིན་གཤེགས་པ་རྣམས་ལ་བྱང་ཆུབ་སེམས་དཔའི་བྱང་ཆུབ་གང་ལ་གནས་ཞེས་ཞུས་ན། བྱང་ཆུབ་སེམས་དཔའི་བྱང་ཆུབ་ནི་སྙིང་རྗེ་ལ་གནས་སོ་ཞེས་ཡང་དག་པར་ལུང་སྟོན་པས་ལུང་སྟོན་པར་མཛད་དོ། །

de lta bas na de bzhin gshegs pa rnams la byang chub sems dpa'i byang chub gang la gnas zhes zhus na/ byang chub sems dpa'i byang chub ni snying rje la gnas so zhes yang dag par lung ston pas lung ston par mdzad do/ /

【R3 結嘆勝利之相】【S1 總結嘆】

དེ་ལ་འདིར་བྱང་ཆུབ་སེམས་དཔའི་ཚད་མེད་པ་རེ་རེ་ཞིང་ཇི་སྐད་བསྟན་པ་ནི་ཚད་མེད་པ་ཕུན་སུམ་ཚོགས་པས་ཕུན་སུམ་ཚོགས་པར་འཇུག་སྟེ། སྡུད་པའི་འབྲས་བུ་ཚད་མེད་པ་ཡོངས་སུ་འཛིན་ཅིང་རྣམ་པ་གཅིག་ཏུ་ངེས་པར་དགེ་ཞིང་ཁ་ན་མ་ཐོ་བ་མེད་པ་ཚད་མེད་པ་དག་གིས་འཇུག་པའི་ཕྱིར་རོ། །

de la 'dir byang chub sems dpa'i tshad med pa re re zhing ji skad bstan pa ni tshad med pa phun sum tshogs pas phun sum tshogs par 'jug ste/ sdud pa'i 'bras bu tshad med pa yongs su 'dzin cing rnam pa gcig tu nges par dge zhing kha na ma tho ba med pa tshad med pa dag gis 'jug pa'i phyir ro/ /

【S2 明得四勝利】

བྱང་ཆུབ་སེམས་དཔའ་དེ་ལྟར་ཚད་མེད་པ་སྒོམ་པ་ལ་བརྩོན་པ་ལ་ནི་ཕན་ཡོན་བཞི་ཡོད་པར་རིག་པར་བྱ་སྟེ། དེ་ཚད་མེད་པ་སྒོམ་པ་དེ་ནི་ཐོག་མ་ཁོ་ནར་ཚེ་འདི་ལ་བདེ་བ་མཆོག་ལ་གནས་པར་འགྱུར་བ་དང་། བསོད་ནམས་ཀྱི་ཚོགས་ཚད་མེད་པ་ཡོངས་སུ་འཛིན་ཞིང་འཕེལ་བར་འགྱུར་བ་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལ་བསམ་པ་བརྟན་པར་འགྱུར་བ་དང་། སེམས་ཅན་རྣམས་ཀྱི་དོན་གྱི་ཕྱིར་འཁོར་བ་ན་སྡུག་བསྔལ་ཐམས་ཅད་ཉམས་སུ་ལེན་པར་འགྱུར་བའོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་མཆོད་པ་དང་། བསྟེན་པ་དང་། ཚད་མེད་པའི་ལེའུ་སྟེ་བཅུ་དྲུག་པའོ།། །།

byang chub sems dpa' de ltar tshad med pa sgom pa la brtson pa la ni phan yon bzhi yod par rig par bya ste/ de tshad med pa sgom pa de ni thog ma kho nar tshe 'di la bde ba mchog la gnas par 'gyur ba dang / bsod nams kyi tshogs tshad med pa yongs su 'dzin zhing 'phel bar 'gyur ba dang / bla na med pa yang dag par rdzogs pa'i byang chub la bsam pa brtan par 'gyur ba dang / sems can rnams kyi don gyi phyir 'khor ba na sdug bsngal thams cad nyams su len par 'gyur ba'o/ /byang chub sems dpa'i sa'i gzhi'i rnal 'byor gyi gnas las mchod pa dang / bsten pa dang / tshad med pa'i le'u ste bcu drug pa'o// //

【M2 明其內證之行】【N17 菩提分品】【O1 問】

བམ་པོ་བཅུ་བཞི་པ།

bam po bcu bzhi pa/

【O2 解】【P1 頌及長行總說綱要開十五章門】

སྡོམ་ནི། ངོ་ཚ་བརྟན་དང་མི་སྐྱོ་དང་། །དེ་བཞིན་བསྟན་བཅོས་འཇིག་རྟེན་ཤེས། །ལེགས་པར་སྟོན་པར་བྱེད་པ་དང་། །དེ་བཞིན་སོ་སོ་ཡང་དག་རིག །ཚོགས་དང་བྱང་ཆུབ་ཕྱོགས་རྣམས་དང་། །ཞི་གནས་དང་ནི་ལྷག་མཐོང་དང་། །ཐབས་ལ་ཡང་ནི་མཁས་པ་དང་། །གཟུངས་རྣམས་དང་ནི་སྨོན་ལམ་དང་། །ཏིང་འཛིན་གསུམ་དུ་ཤེས་པར་བྱ། །ཆོས་ཀྱི་མདོ་ནི་རྣམ་པ་བཞི། །

sdom ni/ ngo tsha brtan dang mi skyo dang / /de bzhin bstan bcos 'jig rten shes/ /legs par ston par byed pa dang / /de bzhin so so yang dag rig /tshogs dang byang chub phyogs rnams dang / /zhi gnas dang ni lhag mthong dang / /thabs la yang ni mkhas pa dang / /gzungs rnams dang ni smon lam dang / /ting 'dzin gsum du shes par bya/ /chos kyi mdo ni rnam pa bzhi/ /

【P2 依章廣辨】【Q1 慚愧】

དེ་ལ་བྱང་ཆུབ་སེམས་དཔའ་རྣམས་ཀྱི་ངོ་ཚ་ཤེས་པ་དང་། ཁྲེལ་ཡོད་པ་གང་ཞེ་ན། དེ་ནི་མདོར་བསྡུ་ན་རྣམ་པ་གཉིས་སུ་རིག་པར་བྱ་སྟེ། ངོ་བོ་ཉིད་དང་གནས་སོ། །བྱང་ཆུབ་སེམས་དཔའ་ཁ་ན་མ་ཐོ་བ་ཀུན་དུ་སྤྱོད་པ་ན་བདག་གི་ཆ་མ་ཡིན་པར་ཤེས་ནས་འཛེམ་པ་ནི་ངོ་ཚ་ཤེས་པའོ། །དེ་ཉིད་ལ་གཞན་དག་ལ་འཇིགས་ཤིང་གུས་པས་འཛེམ་པ་ནི་ཁྲེལ་ཡོད་པའོ། །བྱང་ཆུབ་སེམས་དཔའི་འཛེམ་པ་དེ་ཡང་རང་བཞིན་གྱིས་ཤས་ཆེ་བ་ཡིན་ན་གོམས་པ་ལྟ་ཅི་སྨོས་ཏེ། བྱང་ཆུབ་སེམས་དཔའི་ངོ་ཚ་ཤེས་པ་དང་། ཁྲེལ་ཡོད་པའི་ངོ་བོ་ཉིད་ནི་དེ་ལྟ་བུ་ཡིན་པར་རིག་པར་བྱའོ། །གནས་ནི་མདོར་བསྡུ་ན་རྣམ་པ་བཞི་སྟེ། བྱང་ཆུབ་སེམས་དཔའི་བྱ་བ་ལ་ནན་ཏན་མི་བྱེད་པ་ལ་འཛེམ་པ་གང་ཡིན་པ་དེ་ནི་གནས་དང་པོའོ། །དེ་བཞིན་དུ་བྱང་ཆུབ་སེམས་དཔའི་བྱ་བ་མ་ཡིན་པ་ལ་ནན་ཏན་བྱེད་པ་ལ་འཛེམ་པ་གང་ཡིན་པ་དེ་ནི་གནས་གཉིས་པའོ། །དེ་བཞིན་དུ་བྱང་ཆུབ་སེམས་དཔའི་བདག་ཉིད་ཀྱི་སྡིག་པ་འཆབ་པ་ལ་འཛེམ་པ་གང་ཡིན་པ་དེ་ནི་གནས་གསུམ་པའོ། །དེ་བཞིན་དུ་བྱང་ཆུབ་སེམས་དཔའི་བདག་ཉིད་ཀྱི་འདོད་པ་སྐྱེས་པ་སྟོན་པ་དང་བཅས་པ་ཞར་ལས་བྱུང་བ་ལ་འཛེམ་པ་གང་ཡིན་པ་དེ་ནི་གནས་བཞི་པ་སྟེ། གནས་དེ་ནི་དེ་ལྟ་བུ་ཡིན་པར་རིག་པར་བྱའོ། །

de la byang chub sems dpa' rnams kyi ngo tsha shes pa dang / khrel yod pa gang zhe na/ de ni mdor bsdu na rnam pa gnyis su rig par bya ste/ ngo bo nyid dang gnas so/ /byang chub sems dpa' kha na ma tho ba kun du spyod pa na bdag gi cha ma yin par shes nas 'dzem pa ni ngo tsha shes pa'o/ /de nyid la gzhan dag la 'jigs shing gus pas 'dzem pa ni khrel yod pa'o/ /byang chub sems dpa'i 'dzem pa de yang rang bzhin gyis shas che ba yin na goms pa lta ci smos te/ byang chub sems dpa'i ngo tsha shes pa dang / khrel yod pa'i ngo bo nyid ni de lta bu yin par rig par bya'o/ /gnas ni mdor bsdu na rnam pa bzhi ste/ byang chub sems dpa'i bya ba la nan tan mi byed pa la 'dzem pa gang yin pa de ni gnas dang po'o/ /de bzhin du byang chub sems dpa'i bya ba ma yin pa la nan tan byed pa la 'dzem pa gang yin pa de ni gnas gnyis pa'o/ /de bzhin du byang chub sems dpa'i bdag nyid kyi sdig pa 'chab pa la 'dzem pa gang yin pa de ni gnas gsum pa'o/ /de bzhin du byang chub sems dpa'i bdag nyid kyi 'dod pa skyes pa ston pa dang bcas pa zhar las byung ba la 'dzem pa gang yin pa de ni gnas bzhi pa ste/ gnas de ni de lta bu yin par rig par bya'o/ /

【Q2 堅力持性】

དེ་ལ་བྱང་ཆུབ་སེམས་དཔའི་བརྟན་པའི་སྟོབས་བསྐྱེད་པ་གང་ཞེ་ན། དེ་ཡང་རྣམ་པ་གཉིས་སུ་བལྟ་བར་བྱ་སྟེ། ངོ་བོ་ཉིད་དང་གནས་སོ། །ཉོན་མོངས་པ་ཅན་གྱི་སེམས་ཡང་དག་པར་སྡོམ་པ་དང་། ཉོན་མོངས་པའི་དབང་དུ་མི་འགྲོ་བ་དང་། སྡུག་བསྔལ་དང་དུ་ལེན་པའི་ངང་ཚུལ་ཅན་ཉིད་དང་། འཇིགས་ཤིང་སྐྲག་པ་རྣམ་པ་སྣ་ཚོགས་མང་པོ་མི་བཟད་པ་མངོན་དུ་བྱུང་བ་དག་གིས་ཀྱང་ཡང་དག་པར་སྦྱོར་བ་ལས་མི་གཡོ་བ་དང་། རང་བཞིན་གྱིས་སྙིང་སྟོབས་དང་ལྡན་པའམ། སོ་སོར་བརྟགས་པས་བརྟན་པ་འདི་ནི་བརྟན་པའི་སྟོབས་བསྐྱེད་པའི་ངོ་བོ་ཉིད་ཡིན་པར་རིག་པར་བྱའོ། །བྱང་ཆུབ་སེམས་དཔའི་བརྟན་པའི་སྟོབས་བསྐྱེད་པ་དེའི་གནས་ནི་མདོར࿒བསྡུ་ན་རྣམ་པ་ལྔ་ཡོད་པར་རིག་པར་བྱ་སྟེ། འཁོར་བའི་སྡུག་བསྔལ་རྣམ་པ་སྣ་ཚོགས་དང་ཕྲད་པ་དང་། འདུལ་བ་ལས་གྱུར་པའི་ལོག་པར་འཇུག་པ་རྣམ་པ་སྣ་ཚོགས་དང་། ཡུན་རིང་པོར་སེམས་ཅན་རྣམས་ཀྱི་དོན་གྱི་ཕྱིར་འཁོར་བ་ཁས་བླངས་པ་དང་། ཕས་ཀྱི་རྒོལ་བ་དག་གིས་ཉམས་བསྐྱོད་ཀྱང་འཁོར࿒ཕལ་པོ་ཆེའི་ནང་དུ་ཆོས་སྟོན་པ་དང་། བྱང་ཆུབ་སེམས་དཔའི་བསླབ་པའི་གཞི་ཐམས་ཅད་ཁས་བླངས་ཏེ། རྒྱ་ཆེ་ཞིང་ཟབ་པའི་ཆོས་ཉན་པ་ནི་གནས་ལྔ་པར་རིག་པར་བྱའོ། །

de la byang chub sems dpa'i brtan pa'i stobs bskyed pa gang zhe na/ de yang rnam pa gnyis su blta bar bya ste/ ngo bo nyid dang gnas so/ /nyon mongs pa can gyi sems yang dag par sdom pa dang / nyon mongs pa'i dbang du mi 'gro ba dang / sdug bsngal dang du len pa'i ngang tshul can nyid dang / 'jigs shing skrag pa rnam pa sna tshogs mang po mi bzad pa mngon du byung ba dag gis kyang yang dag par sbyor ba las mi g.yo ba dang / rang bzhin gyis snying stobs dang ldan pa'am/ so sor brtags pas brtan pa 'di ni brtan pa'i stobs bskyed pa'i ngo bo nyid yin par rig par bya'o/ /byang chub sems dpa'i brtan pa'i stobs bskyed pa de'i gnas ni mdor bsdu na rnam pa lnga yod par rig par bya ste/ 'khor ba'i sdug bsngal rnam pa sna tshogs dang phrad pa dang / 'dul ba las gyur pa'i log par 'jug pa rnam pa sna tshogs dang / yun ring por sems can rnams kyi don gyi phyir 'khor ba khas blangs pa dang / phas kyi rgol ba dag gis nyams bskyod kyang 'khor phal po che'i nang du chos ston pa dang / byang chub sems dpa'i bslab pa'i gzhi thams cad khas blangs te/ rgya che zhing zab pa'i chos nyan pa ni gnas lnga par rig par bya'o/ /

【Q3 心無厭倦】

དེ་ལ་བྱང་ཆུབ་སེམས་དཔའ་རྣམས་ཀྱི་ཡང་དག་པའི་སྦྱོར་བ་ཐམས་ཅད་ལ་རྒྱུ་ལྔས་ཡིད་ཡོངས་སུ་མི་སྐྱོ་བར་རིག་པར་བྱའོ། །འདི་ལ་བྱང་ཆུབ་སེམས་དཔའ་ནི་རང་བཞིན་གྱིས་སྟོབས་དང་ལྡན་པ་ཡིན་ཏེ། དེས་ན་ཡོངས་སུ་སྐྱོ་བར་མི་འགྱུར་རོ། །ཡང་དེས་ཡིད་ཡོངས་སུ་མི་སྐྱོ་བ་དེ་ཉིད་ཡང་དང་ཡང་དུ་གོམས་པར་བྱས་པ་ཡིན་ཏེ། དེས་ན་ཡོངས་སུ་སྐྱོ་བར་མི་འགྱུར་རོ། །ཡང་ཐབས་ཀྱིས་ཡོངས་སུ་ཟིན་པའི་བརྩོན་འགྲུས་རྩོམ་པ་དང་ལྡན་པ་ཡིན་ཏེ། དེས་ན་སྔ་ཕྱི་བྱེ་བྲག་ཡང་དག་པར་མཐོང་བས་ཡོངས་སུ་སྐྱོ་བར་མི་འགྱུར་རོ། །ཤེས་རབ་ཀྱིས་སོ་སོར་རྟོག་པའི་སྟོབས་དྲག་པོ་དང་ལྡན་པ་ཡིན་ཏེ། དེས་ན་ཡོངས་སུ་སྐྱོ་བར་མི་འགྱུར་རོ། །སེམས་ཅན་རྣམས་ལ་བྱང་ཆུབ་སེམས་དཔའ་དེའི་སྙིང་རྗེའི་སེམས་དང་སྙིང་བརྩེ་བའི་སེམས་དྲག་པོ་རྟག་ཏུ་རྒྱུན་མི་འཆད་པར་ཉེ་བར་གནས་པ་ཡིན་ཏེ ། དེས་ན་ཡོངས་སུ་སྐྱོ་བར་མི་འགྱུར་རོ། །

de la byang chub sems dpa' rnams kyi yang dag pa'i sbyor ba thams cad la rgyu lngas yid yongs su mi skyo bar rig par bya'o/ /'di la byang chub sems dpa' ni rang bzhin gyis stobs dang ldan pa yin te/ des na yongs su skyo bar mi 'gyur ro/ /yang des yid yongs su mi skyo ba de nyid yang dang yang du goms par byas pa yin te/ des na yongs su skyo bar mi 'gyur ro/ /yang thabs kyis yongs su zin pa'i brtson 'grus rtsom pa dang ldan pa yin te/ des na snga phyi bye brag yang dag par mthong bas yongs su skyo bar mi 'gyur ro/ /shes rab kyis so sor rtog pa'i stobs drag po dang ldan pa yin te/ des na yongs su skyo bar mi 'gyur ro/ /sems can rnams la byang chub sems dpa' de'i snying rje'i sems dang snying brtse ba'i sems drag po rtag tu rgyun mi 'chad par nye bar gnas pa yin te / des na yongs su skyo bar mi 'gyur ro/ /

【Q4 善知諸論】

དེ་ལ་བྱང་ཆུབ་སེམས་དཔའི་བསྟན་བཅོས་ཤེས་པ་གང་ཞེ་ན། འདི་ལ་བྱང་ཆུབ་སེམས་དཔའ་རིག་པའི་གནས་ལྔ་པོ་དག་ལས་བརྩམས་ཏེ། མིང་གི་ཚོགས་དང་། ཚིག་གི་ཚོགས་དང་། ཡི་གེའི་ཚོགས་དང་ལྡན་པའི་ཆོས་གཞན་ལས་ལེགས་པར་བཟུང་སྟེ། ཁ་དོན་ལེགས་པར་བྱང་བ་ཡིན། ཆོས་ཀྱི་དོན་དེ་ཉིད་ཀྱང་གཞན་ལས་ལེགས་པར་ཐོས་པ་ཡིན། ཡང་ན་བདག་ཉིད་ཀྱིས་ལེགས་པར་བསམས་ཤིང་། ལེགས་པར་བརྟགས་པ་ཡིན་ཏེ། དེ་ལྟར་བྱང་ཆུབ་སེམས་དཔའ་ཆོས་ཤེས་ཤིང་དོན་ཤེས་པས་ཆོས་དང་དོན་དེ་ཉིད་མི་བརྗེད་པར་བྱ་བའི་ཕྱིར་དང་། ཆོས་དང་དོན་གྱི་བྱེ་བྲག་སར་པ་སར་པ་དག་གོང་ནས་གོང་དུ་ཤེས་པར་བྱ་བའི་ཕྱིར་སྦྱོར་བ་མི་གཏོང་བ་ཡིན་ནོ། །ཐོས་པ་དང་བསམ་པའི་མཐར་ཐུག࿒པ་དེས་ཆོས་དང་དོན་དེ་ལ་དུས་གཞན་ན་ཡོངས་སུ་སྨིན་པར་བྱས་པའི་དད་པ་ཐོབ་པ་ཡང་ཡིན་ཏེ། རྣམ་པ་དེ་དག་གིས་ན་བྱང་ཆུབ་སེམས་དཔའི་བསྟན་བཅོས་ཤེས་པ་ཚད་མེད་པ་དང་། ཡོངས་སུ་རྫོགས་པ་དང་། ཕྱིན་ཅི་མ་ལོག་པ་ཉིད་དུ་རིག་པར་བྱའོ། །

de la byang chub sems dpa'i bstan bcos shes pa gang zhe na/ 'di la byang chub sems dpa' rig pa'i gnas lnga po dag las brtsams te/ ming gi tshogs dang / tshig gi tshogs dang / yi ge'i tshogs dang ldan pa'i chos gzhan las legs par bzung ste/ kha don legs par byang ba yin/ chos kyi don de nyid kyang gzhan las legs par thos pa yin/ yang na bdag nyid kyis legs par bsams shing / legs par brtags pa yin te/ de ltar byang chub sems dpa' chos shes shing don shes pas chos dang don de nyid mi brjed par bya ba'i phyir dang / chos dang don gyi bye brag sar pa sar pa dag gong nas gong du shes par bya ba'i phyir sbyor ba mi gtong ba yin no/ /thos pa dang bsam pa'i mthar thug pa des chos dang don de la dus gzhan na yongs su smin par byas pa'i dad pa thob pa yang yin te/ rnam pa de dag gis na byang chub sems dpa'i bstan bcos shes pa tshad med pa dang / yongs su rdzogs pa dang / phyin ci ma log pa nyid du rig par bya'o/ /

【Q5 善知世間】【R1 問】

དེ་ལ་བྱང་ཆུབ་སེམས་དཔའི་འཇིག་རྟེན་ཤེས་པ་གང་ཞེ་ན།

de la byang chub sems dpa'i 'jig rten shes pa gang zhe na/

【R2 釋】【S1 知世間】【T1 知眾生世間】【U1 知世間於厭生死上昇出離不如實知】

འདི་ལ་བྱང་ཆུབ་སེམས་དཔའ་སེམས་ཅན་གྱི་འཇིག་རྟེན་ལས་བརྩམས་ནས། འདི་ལྟར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། ཀྱེ་མ་འཇིག་རྟེན་འདི་ནི་ཉམ་ང་བར་ཞུགས་པ་སྟེ། འདི་ལྟར་སྐྱེ་ཡང་སྐྱེ། རྒ་ཡང་རྒ། འཆི་ཡང་འཆི། འཆི་འཕོ་ཡང་འཆི་འཕོ། སྐྱེ་ཡང་སྐྱེ་མོད་ཀྱི། འོན་ཀྱང་སེམས་ཅན་འདི་དག་ནི་རྒ་ཤིའི་འོག་ཏུ་ངེས་པར་འབྱུང་བ་ཡང་དག་པ་ཇི་ལྟ་བ་བཞིན་དུ་རབ་ཏུ་མི་ཤེས་སོ་སྙམ་མོ། །

'di la byang chub sems dpa' sems can gyi 'jig rten las brtsams nas/ 'di ltar yang dag pa ji lta ba bzhin du rab tu shes te/ kye ma 'jig rten 'di ni nyam nga bar zhugs pa ste/ 'di ltar skye yang skye/ rga yang rga/ 'chi yang 'chi/ 'chi 'pho yang 'chi 'pho/ skye yang skye mod kyi/ 'on kyang sems can 'di dag ni rga shi'i 'og tu nges par 'byung ba yang dag pa ji lta ba bzhin du rab tu mi shes so snyam mo/ /

【U2 知世間穢濁增減】【V1 總說】

ཡང་འདི་ལྟ་སྟེ། ཚེའི་སྙིགས་མ་དང་། སེམས་ཅན་གྱི་སྙིགས་མ་དང་། ཉོན་མོངས་པའི་སྙིགས་མ་དང་། ལྟ་བའི་སྙིགས་མ་དང་། དུས་ཀྱི་སྙིགས་མ་སྟེ། སྙིགས་མ་ལྔ་པོ་དག་ལས་བརྩམས་ནས་སེམས་ཅན་གྱི་འཇིག་རྟེན࿒ཉིད་ཀྱི་སྙིགས་མ་ཤས་ཆེ་བའི་དུས་དང་། སྙིགས་མ་མེད་པའི་དུས་དང་། སྙིགས་མ་ཤས་ཆུང་བའི་དུས་ཀྱང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ།

yang 'di lta ste/ tshe'i snyigs ma dang / sems can gyi snyigs ma dang / nyon mongs pa'i snyigs ma dang / lta ba'i snyigs ma dang / dus kyi snyigs ma ste/ snyigs ma lnga po dag las brtsams nas sems can gyi 'jig rten nyid kyi snyigs ma shas che ba'i dus dang / snyigs ma med pa'i dus dang / snyigs ma shas chung ba'i dus kyang yang dag pa ji lta ba bzhin du rab tu shes te/

【V2 別釋】【W1 壽濁】

འདི་ལྟ་སྟེ། ད་ལྟར་གྱི་མི་རྣམས་ནི་འཚོ་བའི་ཡུན་ཐུང་སྟེ། གང་ཡུན་རིང་དུ་འཚོ་བ་དེས་ཀྱང་ལོ་བརྒྱ་ཐུབ་པར་ཟད་དོ། །

'di lta ste/ da ltar gyi mi rnams ni 'tsho ba'i yun thung ste/ gang yun ring du 'tsho ba des kyang lo brgya thub par zad do/ /

【W2 有情濁】

འདི་ལྟ་སྟེ། ད་ལྟར་གྱི་སེམས་ཅན་དག་ནི་ཕལ་ཆེར་ཕར་མི་འཛིན་པ། མར་མི་འཛིན་པ། དགེ་སྦྱོང་དུ་མི་འཛིན་པ། བྲམ་ཟེར་མི་འཛིན་པ། རིགས་ཀྱི་གཙོ་བོ་ལ་རིམ་གྲོ་མི་བྱེད་པ། དོན་དུ་འགྱུར་བར་མི་བྱེད་པ། བྱ་བའི་རིགས་པ་མི་བྱེད་པ། འཇིག་རྟེན་འདི་དང་འཇིག་རྟེན་ཕ་རོལ་དུ་ཁ་ན་མ་ཐོ་བ་རྣམས་ལ་འཇིགས་པར་མི་ལྟ་བ། སྦྱིན་པ་དག་མི་བྱེད་པ། བསོད་ནམས་དག་མི་བྱེད་པ། བསྙེན་ཏེ་གནས་པ་ལ་ཉེ་བར་མི་གནས་པ། ཚུལ་ཁྲིམས་ཡང་དག་པར་བླངས་ཏེ་མི࿒འདུག་པ་ཤ་སྟག་གོ། །

'di lta ste/ da ltar gyi sems can dag ni phal cher phar mi 'dzin pa/ mar mi 'dzin pa/ dge sbyong du mi 'dzin pa/ bram zer mi 'dzin pa/ rigs kyi gtso bo la rim gro mi byed pa/ don du 'gyur bar mi byed pa/ bya ba'i rigs pa mi byed pa/ 'jig rten 'di dang 'jig rten pha rol du kha na ma tho ba rnams la 'jigs par mi lta ba/ sbyin pa dag mi byed pa/ bsod nams dag mi byed pa/ bsnyen te gnas pa la nye bar mi gnas pa/ tshul khrims yang dag par blangs te mi 'dug pa sha stag go/ /

【W3 煩惱濁】

འདི་ལྟ་སྟེ། ད་ལྟར་ཕལ་ཆེར་ཆོས་མ་ཡིན་པ་ལ་འདོད་ཆགས་པ་དང་། མི་མཐུན་པས་ཆགས་པ་དང་། མཚོན་ཆ་ཐོགས་པ་དང་། དབྱིག་པ་ཐོགས་པ་དང་། འཐབ་པ་དང་། མཚང་འབྲུ་བ་དང་། འགྱེད་པ་དང་། རྩོད་པ་དང་། གཡོ་བ་དང་། འདྲིད་པ་དང་། མི་སྲུན་པ་དང་། བརྫུན་དུ་སྨྲ་བ་དང་། ལོག་པའི་ཆོས་སུ་གཏོགས་པ་སྡིག་པ་མི་དགེ་བའི་ཆོས་རྣམ་པ་དུ་མ་དག་སྣང་ངོ་། །

'di lta ste/ da ltar phal cher chos ma yin pa la 'dod chags pa dang / mi mthun pas chags pa dang / mtshon cha thogs pa dang / dbyig pa thogs pa dang / 'thab pa dang / mtshang 'bru ba dang / 'gyed pa dang / rtsod pa dang / g.yo ba dang / 'drid pa dang / mi srun pa dang / brdzun du smra ba dang / log pa'i chos su gtogs pa sdig pa mi dge ba'i chos rnam pa du ma dag snang ngo / /

【W4 見濁】

འདི་ལྟ་སྟེ། ད་ལྟར་དམ་པའི་ཆོས་འཇིག་པར་འགྱུར་བ་དང་། དམ་པའི་ཆོས་ནུབ་པར་འགྱུར་བའི་དམ་པའི་ཆོས་ལྟར་བཅོས་པ་མང་པོ་ལོག་པའི་ཆོས་ཀྱི་དོན་དཔྱོད་པ་སྔོན་དུ་འགྲོ་བ་དག་བྱུང་ངོ་། །

'di lta ste/ da ltar dam pa'i chos 'jig par 'gyur ba dang / dam pa'i chos nub par 'gyur ba'i dam pa'i chos ltar bcos pa mang po log pa'i chos kyi don dpyod pa sngon du 'gro ba dag byung ngo / /

【W5 劫濁】

འདི་ལྟ་སྟེ། ད་ལྟར་མུ་གེའི་བར་གྱི་བསྐལ་པ་དག་ཉེ་བར་འགྱུར་ཏེ། མུ་གེ་ཕལ་ཆེར་སྣང་ངོ་། །ནད་ཀྱི་བར་གྱི་བསྐལ་པ་ཡང་ཉེ་བར་འགྱུར་ཏེ་ནད་རྣམས་ཕལ་ཆེར་སྣང་ངོ་། །མཚོན་གྱི་བར་གྱི་བསྐལ་པ་ཡང་ཉེ་བར་འགྱུར་ཏེ།མཚོན་ཆས་བྱས་པའི་སྲོག་གཅོད་པ་དག་ཕལ་ཆེར་སྣང་སྟེ་སྔོན་ནི་དེ་ལྟ་བུ་མ་བྱུང་ངོ་ཞེས་བྱ་བ་སྟེ།

'di lta ste/ da ltar mu ge'i bar gyi bskal pa dag nye bar 'gyur te/ mu ge phal cher snang ngo / /nad kyi bar gyi bskal pa yang nye bar 'gyur te nad rnams phal cher snang ngo / /mtshon gyi bar gyi bskal pa yang nye bar 'gyur te/mtshon chas byas pa'i srog gcod pa dag phal cher snang ste sngon ni de lta bu ma byung ngo zhes bya ba ste/

【V3 結】

དེ་ལྟར་ན་བྱང་ཆུབ་སེམས་དཔའ་ནི་སེམས་ཅན་གྱི་འཇིག་རྟེན་ལས་བརྩམས་ཏེ། འཇིག་རྟེན་ཤེས་པ་ཡིན་ནོ། །

de ltar na byang chub sems dpa' ni sems can gyi 'jig rten las brtsams te/ 'jig rten shes pa yin no/ /

【T2 知器世間】

ཡང་བྱང་ཆུབ་སེམས་དཔའ་སྣོད་ཀྱི་འཇིག་རྟེན་གྱི་འཇིག་པ་དང་། འཆགས་པ་དང་། སྣོད་ཀྱི་འཇིག་རྟེན་ཇི་ལྟར་འཇིག་པ་དང་། འཆགས་པ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ༑ །

yang byang chub sems dpa' snod kyi 'jig rten gyi 'jig pa dang / 'chags pa dang / snod kyi 'jig rten ji ltar 'jig pa dang / 'chags pa yang dag pa ji lta ba bzhin du rab tu shes so| /

【T3 作八觀】

ཡང་བྱང་ཆུབ་སེམས་དཔའ་ནི་འཇིག་རྟེན་དང་། འཇིག་རྟེན་ཀུན་འབྱུང་དང་། འཇིག་རྟེན་འགོག་པ་དང་། འཇིག་རྟེན་ཀུན་འབྱུང་བར་འགྱུར་བའི་ལམ་དང་། འཇིག་རྟེན་འགོག་པར་འགྱུར་བའི་ལམ་དང་། འཇིག་རྟེན་གྱི་རོ་མྱང་བ་དང་། ཉེས་དམིགས་དང་། ངེས་པར་འབྱུང་བ་ཡང࿒དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །

yang byang chub sems dpa' ni 'jig rten dang / 'jig rten kun 'byung dang / 'jig rten 'gog pa dang / 'jig rten kun 'byung bar 'gyur ba'i lam dang / 'jig rten 'gog par 'gyur ba'i lam dang / 'jig rten gyi ro myang ba dang / nyes dmigs dang / nges par 'byung ba yang dag pa ji lta ba bzhin du rab tu shes so/ /

【T4 作勝義人無我觀】

ཡང་བྱང་ཆུབ་སེམས་དཔའི་མིག་དང་ཡིད་ཀྱི་བར་དང་། ཕུང་པོ་གཟུགས་ཅན་མ་ཡིན་པ་རྣམས་དང་། འབྱུང་བ་ཆེན་པོ་བཞི་ལས་གྱུར་པ་ནི་མིའི་ལུས་ཏེ་དེ་ཙམ་ལ་མི་ཉིད་ཅེས་བྱའོ། །དེ་ལ་བདག་གམ། སེམས་ཅན་ཞེས་བྱ་བའི་འདུ་ཤེས་གང་ཡིན་པ་དེ་ནི་འདུ་ཤེས་ཙམ་ཁོ་ནར་ཟད་དོ། །དེ་ལ་བདག་གིས་ནི་མིག་གིས་གཟུགས་རྣམས་མཐོང་ངོ་། །ཡིད་ཀྱིས་ཆོས་རྣམས་ཤེས་སོ་ཞེས་བྱ་བའི་བར་དུ་དམ་འཆའ་བ་གང་ཡིན་པ་འདི་ནི་དམ་འཆའ་བ་ཙམ་ཁོ་ནར་ཟད་དོ། །དེ་ལ་འདི་ལྟར་ཚེ་དང་ལྡན་པ་དེ་མིང་ནི་འདི་ཞེས་བྱ། རིགས་ནི་འདི་ཞེས་བྱ། རུས་ནི་འདི་ཞེས་བྱ། ཁ་ཟས་ནི་འདི་ལྟ་བུ་ཞིག་ཟ་ཟ། བདེ་བ་དང་སྡུག་བསྔལ་ནི་འདི་ལྟ་བུ་ཞིག་མྱོང་། ཚེ་ནི་འདི་ཙམ་དུ་རིང་། ཡུན་ནི་འདི་སྲིད་དུ་གནས་གནས། ཚེའི་མཐའ་ནི་འདི་ཙམ་མོ་ཞེས་བྱ་བའི་ཐ་སྙད་གང་ཡིན་པ་འདི་ནི་ཐ་སྙད་ཙམ་ཁོ་ནར་ཟད་དོ་ཞེས་ཐམས་ཅད་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །

yang byang chub sems dpa'i mig dang yid kyi bar dang / phung po gzugs can ma yin pa rnams dang / 'byung ba chen po bzhi las gyur pa ni mi'i lus te de tsam la mi nyid ces bya'o/ /de la bdag gam/ sems can zhes bya ba'i 'du shes gang yin pa de ni 'du shes tsam kho nar zad do/ /de la bdag gis ni mig gis gzugs rnams mthong ngo / /yid kyis chos rnams shes so zhes bya ba'i bar du dam 'cha' ba gang yin pa 'di ni dam 'cha' ba tsam kho nar zad do/ /de la 'di ltar tshe dang ldan pa de ming ni 'di zhes bya/ rigs ni 'di zhes bya/ rus ni 'di zhes bya/ kha zas ni 'di lta bu zhig za za/ bde ba dang sdug bsngal ni 'di lta bu zhig myong / tshe ni 'di tsam du ring / yun ni 'di srid du gnas gnas/ tshe'i mtha' ni 'di tsam mo zhes bya ba'i tha snyad gang yin pa 'di ni tha snyad tsam kho nar zad do zhes thams cad yang dag pa ji lta ba bzhin du rab tu shes so/ /

【T5 牒結】

དེ་ལྟར་ན་བྱང་ཆུབ་སེམས་དཔའ་དེས་སེམས་ཅན་གྱི་འཇིག་རྟེན་གྱི་འཇུག་པ་དང་། སྣོད་ཀྱི་འཇིག་རྟེན་གྱི་འཇུག་པ་དང་། འཇིག་རྟེན་རྟག་པའི་དོན་བརྒྱད་དང་། འཇིག་རྟེན་གྱི་དོན་དམ་པ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། དེ་ལྟ་བས་ན་འཇིག་རྟེན་ཤེས་པ་ཞེས་བྱའོ། །

de ltar na byang chub sems dpa' des sems can gyi 'jig rten gyi 'jug pa dang / snod kyi 'jig rten gyi 'jug pa dang / 'jig rten rtag pa'i don brgyad dang / 'jig rten gyi don dam pa yang dag pa ji lta ba bzhin du rab tu shes te/ de lta bas na 'jig rten shes pa zhes bya'o/ /

【S2 隨順世間】【T1 明化順物情愛語行轉】

ཡང་བྱང་ཆུབ་སེམས་དཔའ་ནི་ཆེས་རྒན་པའམ། ཆེས་ཡོན་ཏན་གྱིས་ཁྱད་པར་དུ་འཕགས་པ་ཞིག་མཐོང་ན་ལེགས་པར་ཀུན་ཏུ་སྨྲ་བར་བྱེད། ལངས་ཏེ་སྟན་སྟོབས་པར་བྱེད། གུས་པར་སྨྲ་ཞིང་ཕྱག་འཚལ་བ་དང་། མངོན་དུ་ལྡང་བ་དང་། ཐལ་མོ་སྦྱར་བ་དང་། འདུད་པའི་ལས་བྱེད་དོ། །ཡང་ན་ན་ཚོད་དང་ཡོན་ཏན་དག་གིས་མཚུངས་པ་ཞིག་མཐོང་ན་ནི། འཇམ་པ་དང་། མཉེན་པའི་ཚིག་གིས་ལེགས་པར་སྨྲ་བར་བྱེད། ཀུན་དུ་སྨྲ་བར་བྱེད། ཡང་དག་པར་དགའ་བར་བྱེད་ཀྱི། ང་རྒྱལ་ལ་བརྟེན་ནས། དེ་དང་བདག་ཡོངས་སུ་དཔོག་པར་ནི་མི་བྱེད་དོ། །ཡང་ན་ན་ཚོད་དང་ཡོན་ཏན་དག་གིས་དམའ་བ་ཞིག་མཐོང་ན་ཡོན་ཏན་སྐྱེད་པ་ལས་བརྩམས་ཏེ་ནུས་པ་བཞིན་དུ་སྤྲོ་བ་སྐྱེད་པར་བྱེད། དེའི་ཡང་དག་པའི་ཡོན་ཏན་ཆུང་ངུ་ཡང་རྗོད་པར་བྱེད། གང་གིས་དེ་གནོད་པར་འགྱུར་བའི་ཉེས་པ་ཡང་དག་པ་ཡང་འཆབ་པར་བྱེད་དེ། སྒྲོགས་པར་མི་བྱེད་དོ། །དེ་ལ་བརྙས་པར་ཡང་མི་བྱེད་དོ། །ཆོས་དང་ཟང་ཟིང་འགའ་ཞིག་འདོད་ན་ཡང་དེ་ཤེས་ནས། ཕྱིར་ཕྱོགས་ཤིང་ཁྲོ་གཉེར་མི་བྱེད་དོ། །དེ་ལ་འཁྲུལ་པ་ལ་ཡང་འཕྱས་མི་བྱེད། ࿒དམས་པ་ལ་ཡང་བརྙས་པར་མི་བྱེད་དོ། །དེ་བཞིན་དུ་དམའ་བ་དང་། མཚུངས་པ་དང་། ཁྱད་པར་དུ་འཕགས་པའི་སེམས་ཅན་ཐམས་ཅད་ལ་ཡང་གསོང་པོར་སྨྲ་ཞིང་ཚུར་ཤོག །བདེ་བར་འོངས་སོ་ཞེས་སྨྲས་ལ། ལེགས་པར་ངལ་སོར་འཇུག་སྟེ། ཡང་དག་པར་ཆོས་དང་ཟང་ཟིང་གིས་ཅི་ནུས་ཀྱིས་སྡུད་པར་བྱེད་དོ། །སེམས་ཅན་རྣམས་ལ་གྱ་གྱུས་དྲོད་མི་ཟིན་པ་དང་ལྡན་པར་མི་བྱེད། ཐོས་པའི་ཁྱད་པར་འགའ་ཙམ་གྱིས་ཀྱང་འགྱིང་བར་མི་བྱེད་དོ། །སེམས་ཅན་བསྡུས་པ་བཞིན་དུ་ནད་པའམ། ཐ་མལ་པ་ལ་ཡང་རུང་སྟེ། ཡོ་བྱད་ཐམས་ཅད་དང་མཐུན་པའི་ལུས་དང་ངག࿒གི་ལས་ཀྱིས་ཀྱང་ཡལ་བར་མི་འདོར་རོ། །འདྲིས་པ་ལ་ཇི་ལྟ་བ་བཞིན་དུ་མ་འདྲིས་པ་ལ་ཡང་དེ་ཁོ་ན་བཞིན་ནོ། །ཐམས་ཅད་ཀྱང་མཛའ་བོ་དང࿒འགྲོགས་པར་བྱེད་དེ། ཕྱིར་རྒོལ་བ་མེད་པ་བཞིན་ནོ། །

yang byang chub sems dpa' ni ches rgan pa'am/ ches yon tan gyis khyad par du 'phags pa zhig mthong na legs par kun tu smra bar byed/ langs te stan stobs par byed/ gus par smra zhing phyag 'tshal ba dang / mngon du ldang ba dang / thal mo sbyar ba dang / 'dud pa'i las byed do/ /yang na na tshod dang yon tan dag gis mtshungs pa zhig mthong na ni/ 'jam pa dang / mnyen pa'i tshig gis legs par smra bar byed/ kun du smra bar byed/ yang dag par dga' bar byed kyi/ nga rgyal la brten nas/ de dang bdag yongs su dpog par ni mi byed do/ /yang na na tshod dang yon tan dag gis dma' ba zhig mthong na yon tan skyed pa las brtsams te nus pa bzhin du spro ba skyed par byed/ de'i yang dag pa'i yon tan chung ngu yang rjod par byed/ gang gis de gnod par 'gyur ba'i nyes pa yang dag pa yang 'chab par byed de/ sgrogs par mi byed do/ /de la brnyas par yang mi byed do/ /chos dang zang zing 'ga' zhig 'dod na yang de shes nas/ phyir phyogs shing khro gnyer mi byed do/ /de la 'khrul pa la yang 'phyas mi byed/ dmas pa la yang brnyas par mi byed do/ /de bzhin du dma' ba dang / mtshungs pa dang / khyad par du 'phags pa'i sems can thams cad la yang gsong por smra zhing tshur shog /bde bar 'ongs so zhes smras la/ legs par ngal sor 'jug ste/ yang dag par chos dang zang zing gis ci nus kyis sdud par byed do/ /sems can rnams la gya gyus drod mi zin pa dang ldan par mi byed/ thos pa'i khyad par 'ga' tsam gyis kyang 'gying bar mi byed do/ /sems can bsdus pa bzhin du nad pa'am/ tha mal pa la yang rung ste/ yo byad thams cad dang mthun pa'i lus dang ngag gi las kyis kyang yal bar mi 'dor ro/ /'dris pa la ji lta ba bzhin du ma 'dris pa la yang de kho na bzhin no/ /thams cad kyang mdza' bo dang 'grogs par byed de/ phyir rgol ba med pa bzhin no/ /

【T2 明化稱物機利行轉】

སེམས་ཅན་མགོན་མེད་ཅིང་རྟེན་པ་མེད་པ་ཐམས་ཅད་ཀྱིས་བྱ་བ་ཅི་ནུས་ཅི་ལྕོགས་ཀྱིས་བྱེད་དོ། །འདི་དག་ཐང་ཅིག་ཙམ་ཡང་མི་བདེ་བར་གནས་ཀྱང་ཅི་མ་རུང་སྙམ་ནས། རྣམ་གྲངས་གང་གིས་ཀྱང་གཞན་དག་ལ་སྡུག་བསྔལ་བ་དང་ཡིད་མི་བདེ་བ་སྒྲུབ་པར་མི་བྱེད་དོ། །དེ་ཉིད་རྐྱེན་དུ་བྱས་ཏེ་གནས་དག་དང་དགོད་པར་བྱེད་ན་ཡང་རན་པར་དགོད་པར་བྱེད་ཀྱི། མ་འོངས་པར་དགོད་པར་མི་བྱེད་དོ། །སྐྱོན་མི་འབྱུང་ཞིང་མཆོག་ཏུ་ཡིད་བརྟན་པར་གྱུར་པའི་གྲོགས་པོ་དག་ལ་ཡང་ཚོགས་པར་མི་དབྱུང་བའི་ཚིག་རྗོད་པར་མི་བྱེད་དོ། །གཞན་དག་ལ་ཡུན་རིང་དུ་ཁྲོ་བར་ཡང་མི་བྱེད་དོ། །ཁྲོས་སུ་ཟིན་ཀྱང་གཞན་དག࿒གི་མཚང་སྒྲོགས་པར་མི་བྱེད་དོ། །གཞན་དག་གིས་ལུས་དང་ངག་གིས་བསྟིངས་སུ་ཟིན་ཀྱང་སོ་སོར་བརྟགས་ནས་ཆོས་ཉིད་ལ་སྟོན་ཏམ། ཡང་ན་བདག་ཉིད་ཀྱི་ལན་བོན་ཡིན་པར་ལྟ་བར་བྱེད་དོ། །སེམས་བརྟན་ཞིང་མི་རྒོད་པ་ཡིན༑ ལུས་དང་ངག་དང་ཡིད࿒གསུམ་གྱི་རྒྱུ་བ་བརྟན་པ་ཡིན། དྲི་མའི་ལས་ཀྱི་མཐའ་བཅུ་བཞི་དང་བྲལ་བ་ཡིན་ཕྱོགས་དྲུག་གིས་བཀབ་པ་ཡིན། སྡིག་པའི་གྲོགས་པོ་བཞིས་སྤངས་པ་ཡིན། དགེ་བའི་བཤེས་གཉེན་བཞིས་ཡོངས་སུ་བཟུང་བ་ཡིན་ཏེ། དེ་དག་ཐམས་ཅད་ཀྱང་མདོ་ལས་ཇི་སྐད་འབྱུང་བ་བཞིན་དུ་རིག་པར་བྱའོ། །

sems can mgon med cing rten pa med pa thams cad kyis bya ba ci nus ci lcogs kyis byed do/ /'di dag thang cig tsam yang mi bde bar gnas kyang ci ma rung snyam nas/ rnam grangs gang gis kyang gzhan dag la sdug bsngal ba dang yid mi bde ba sgrub par mi byed do/ /de nyid rkyen du byas te gnas dag dang dgod par byed na yang ran par dgod par byed kyi/ ma 'ongs par dgod par mi byed do/ /skyon mi 'byung zhing mchog tu yid brtan par gyur pa'i grogs po dag la yang tshogs par mi dbyung ba'i tshig rjod par mi byed do/ /gzhan dag la yun ring du khro bar yang mi byed do/ /khros su zin kyang gzhan dag gi mtshang sgrogs par mi byed do/ /gzhan dag gis lus dang ngag gis bstings su zin kyang so sor brtags nas chos nyid la ston tam/ yang na bdag nyid kyi lan bon yin par lta bar byed do/ /sems brtan zhing mi rgod pa yin| lus dang ngag dang yid gsum gyi rgyu ba brtan pa yin/ dri ma'i las kyi mtha' bcu bzhi dang bral ba yin phyogs drug gis bkab pa yin/ sdig pa'i grogs po bzhis spangs pa yin/ dge ba'i bshes gnyen bzhis yongs su bzung ba yin te/ de dag thams cad kyang mdo las ji skad 'byung ba bzhin du rig par bya'o/ /

【T3 明化遂物心施行轉】

ཚེ་འདི་ལ་ཕན་པའི་ཕྱིར་ལོངས་སྤྱོད་དང་ལྡན་པ་ལས་བརྩམས་ཏེ། སྒྲུབ་ཕོད་པ་དང་། ཀུན་ནས་བསྲུང་བ་དང་ལྡན་པ་དང་། མཐུན་པས་འཚོ་བ་དང་། འཇིག་རྟེན་པའི་བཟོ་དང་། ལས་ཀྱི་གནས་རྣམས་ལ་མཁས་པར་གྱུར་པ་ཡིན་ནོ། །གཡོ་དང་སྒྱུ་མེད་པ་ཡིན་ཏེ། ཕ་རོལ་འདྲིད་པའི་ངང་ཚུལ་ཅན་མ་ཡིན་ནོ། །ཁ་ན་མ་ཐོ་བ་ཀུན་དུ་སྤྱོད་པ་རྣམས་ལ་ཡང་ངོ་ཚ་དང་ལྡན་པ་ཡིན་ནོ། །སྤྱོད་པ་དེ་ལྷུར་ལེན་ཅིང་བསྲུང་བས་ན་སྤྱོད་པ་ཕུན་སུམ་ཚོགས་པ་ཡིན་ནོ། །གཞན་གྱི་རྫས་ཡིད་བརྟན་ཏེ་གཏམས་པ་ལ་གཡོ་མི་བྱེད་པ་ཡིན། གཞན་གྱི་བུ་ལོན་ཆགས་པ་ལ་དོར་མི་བྱེད་པ་ཡིན། བགོ་སྐལ་གཅིག་པ་ལ་མི་འདྲིད་པ་ཡིན། རིན་པོ་ཆེའམ། རིན་པོ་ཆེར་སྨོས་པ་མན་ཆད࿒ཀཱར་ཥཱ་པ་ཎ་ཡན་ཆད་ལ་རྨོངས་པ་དེ་ལ། བསླུ་བ་དག་གིས་མི་བསླུ་བ་ཡིན། དེ་བཞིན་དུ་འཇིག་རྟེན་པའི་ཐ་སྙད་ཀྱི་ཚུལ་འཇིག་རྟེན་ལ་ཕན་འདོགས་པ་རྣམས་ལ་གཡར་བ་ཡིན།

tshe 'di la phan pa'i phyir longs spyod dang ldan pa las brtsams te/ sgrub phod pa dang / kun nas bsrung ba dang ldan pa dang / mthun pas 'tsho ba dang / 'jig rten pa'i bzo dang / las kyi gnas rnams la mkhas par gyur pa yin no/ /g.yo dang sgyu med pa yin te/ pha rol 'drid pa'i ngang tshul can ma yin no/ /kha na ma tho ba kun du spyod pa rnams la yang ngo tsha dang ldan pa yin no/ /spyod pa de lhur len cing bsrung bas na spyod pa phun sum tshogs pa yin no/ /gzhan gyi rdzas yid brtan te gtams pa la g.yo mi byed pa yin/ gzhan gyi bu lon chags pa la dor mi byed pa yin/ bgo skal gcig pa la mi 'drid pa yin/ rin po che'am/ rin po cher smos pa man chad kAr ShA pa Na yan chad la rmongs pa de la/ bslu ba dag gis mi bslu ba yin/ de bzhin du 'jig rten pa'i tha snyad kyi tshul 'jig rten la phan 'dogs pa rnams la g.yar ba yin/

【T4 明化合時宜同事行轉】

དོན་བྱ་བ་དེ་དང་དེ་དག་ལ་གཞན་དག་གིས་བཅོལ་ན་གྲོགས་སུ་འགྲོ་སྟེ། མི་འགྱུར་ཞིང་གཏམ་རླུང་ལ་སྐུར་བར་མི་བྱེད་པ་ཡིན། ལས་ཀྱི་མཐའ་བཟང་པོ་དང་ལྡན་ཏེ། ལས་ཀྱི་མཐའ་ངན་པ་དང་ལྡན་པ་མ་ཡིན། ཡང་རྒྱལ་པོ་བྱེད་ན་ཡང་ཆོས་བཞིན་དུ་བྱེད་ཀྱི། ཆོས་མ་ཡིན་པས་མི་བྱེད་པ་དང་། ཆད་པས་གཅོད་པ་ལ་དགའ་བར་མི་བྱེད་ཅིང་། སྐྱེ་བོ་ཕལ་པོ་ཆེ་འཆལ་བའི་ཚུལ་ཁྲིམས་ལས་བཟློག་ནས། ཚུལ་ཁྲིམས་དག་ལ་ཡང་དག་པར་འཛུད་པར་བྱེད་དོ། །དེ་བཞིན་དུ་འཕགས་པའི་ཐ་སྙད་བརྒྱད་དང་ལྡན་པ་ཡིན་ཏེ། མཐོང་བ་ལ་མཐོང་ངོ་ཞེས་སྨྲ་བ་དང་། ཐོས་པ་དང་། བྱེ་བྲག་ཕྱེད་པ་དང་། རྣམ་པར་ཤེས་པ་ལ་རྣམ་པར་ཤེས་སོ་ཞེས་སྨྲ་བ་དང་། མ་མཐོང་བ་ལ་མཐོང་ངོ་ཞེས་སྨྲ་བ་དང་། མ་ཐོས་པ་དང་། བྱེ་བྲག་མ་ཕྱེད་པ་དང་། རྣམ་པར་མ་ཤེས་པ་ལ་རྣམ་པར་མ་ཤེས་སོ་ཞེས་སྨྲ་བ་སྟེ།

don bya ba de dang de dag la gzhan dag gis bcol na grogs su 'gro ste/ mi 'gyur zhing gtam rlung la skur bar mi byed pa yin/ las kyi mtha' bzang po dang ldan te/ las kyi mtha' ngan pa dang ldan pa ma yin/ yang rgyal po byed na yang chos bzhin du byed kyi/ chos ma yin pas mi byed pa dang / chad pas gcod pa la dga' bar mi byed cing / skye bo phal po che 'chal ba'i tshul khrims las bzlog nas/ tshul khrims dag la yang dag par 'dzud par byed do/ /de bzhin du 'phags pa'i tha snyad brgyad dang ldan pa yin te/ mthong ba la mthong ngo zhes smra ba dang / thos pa dang / bye brag phyed pa dang / rnam par shes pa la rnam par shes so zhes smra ba dang / ma mthong ba la mthong ngo zhes smra ba dang / ma thos pa dang / bye brag ma phyed pa dang / rnam par ma shes pa la rnam par ma shes so zhes smra ba ste/

【R3 結】

དེ་དག་དང་དེ་ལྟ་བུ་དང་མཐུན་པ་ཆོས་རྣམས་དང་ལྡན་པའི་བྱང་ཆུབ་སེམས་དཔའ་ནི་འཇིག་རྟེན་ཇི་ལྟར་ཤེས་པར་བྱ་བ་དང་འཇིག་རྟེན་ན࿒ཇི་ལྟར་གནས་པར་བྱ་བ་དེ་དག་ཐམས་ཅད་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། དེ་ལྟ་བས་ན་འཇིག་རྟེན་ཤེས་པ་ཞེས་བྱའོ། །

de dag dang de lta bu dang mthun pa chos rnams dang ldan pa'i byang chub sems dpa' ni 'jig rten ji ltar shes par bya ba dang 'jig rten na ji ltar gnas par bya ba de dag thams cad yang dag pa ji lta ba bzhin du rab tu shes te/ de lta bas na 'jig rten shes pa zhes bya'o/ /

【Q6 修四依】【R1 明修正四依】

དེ་ལ་བྱང་ཆུབ་སེམས་དཔའ་སྟོན་པ་བཞི་པོ་དག་ལ་ཇི་ལྟར་སྦྱོར་ཞེ་ན། འདི་ལ་བྱང་ཆུབ་སེམས་དཔའ་ནི་དོན་འདོད་པའི་ཕྱིར་གཞན་ལས་ཆོས་ཉན་པར་བྱེད་ཀྱི། ཚིག་འབྲུ་ལེགས་པར་སྦྱར་བར་འདོད་པའི་ཕྱིར་མ་ཡིན་ཏེ། དེ་དོན་འདོད་པའི་ཕྱིར་ཆོས་ཉན་གྱི། ཚིག་འབྲུ་འདོད་པའི་ཕྱིར་མ་ཡིན་པས་ན། ཕལ་པའི་སྐད་ཀྱིས་ཆོས་སྟོན་ན་ཡང་བྱང་ཆུབ་སེམས་དཔའ་དོན་ལ་རྟོན་པ་ནི་གུས་པར་བྱས་ཏེ་ཉན་པར་བྱེད་དོ། །ཡང་བྱང་ཆུབ་སེམས་དཔའ་ནི་ནག་པོ་བསྟན་པ་དང་། ཆེན་པོ་བསྟན་པ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། རབ་ཏུ་ཤེས་ནས་ཀྱང་རིགས་པ་ལ་སྟོན་པར་བྱེད་པ་ཡིན་གྱི། གནས་བརྟན་ནམ། ཤེས་པའི་གང་ཟག་གམ། དེ་བཞིན་གཤེགས་པའམ། དགེ་འདུན་གྱིས་ཆོས་འདི་དག་བཤད་དོ་ཞེས་གང་ཟག་ལ་རྟོན་པ་མ་ཡིན་ནོ། །དེ་ལྟར་རིགས་པ་ལ་རྟོན་གྱི་གང་ཟག་ལ་མི་རྟོན་པ་དེ་ནི་དེ་ཁོ་ནའི་དོན་ལས་མི་གཡོ་ཞིང་ཆོས་རྣམས་ལ་གཞན་གྱི་དྲིང་མི་འཇོག་པ་ཡང་ཡིན་ནོ། །ཡང་བྱང་ཆུབ་སེམས་དཔའ་ནི་དེ་བཞིན་གཤེགས་པ་ལ་དད་པ་ཞེན་ཅིང་དགའ་བ་ཞེན་ཏེ། གསུང་ལ་གཅིག་ཏུ་ངེས་པར་མངོན་པར་དགའ་བ་དང་། དེ་བཞིན་གཤེགས་པའི་ངེས་པའི་དོན་གྱི་མདོ་སྡེ་ལ་རྟོན་གྱི། དྲང་བའི་དོན་ལ་མ་ཡིན་ཏེ། ངེས་པའི་དོན་གྱི་མདོ་སྡེ་ལ་རྟོན་ན། ཆོས་འདུལ་བ་འདི་ལས་མི་འཕྲོགས་པར་འགྱུར་ཏེ༑ འདི་ལྟར་དྲང་བའི་དོན་གྱི་མདོ་སྡེ་ནི་སྒོ་སྣ་ཚོགས་ནས་ཞུགས་པའི་དོན་གྱི་རྣམ་པར་དབྱེ་བ་མ་ངེས་པས་ཐེ་ཚོམ་སྐྱེད་པ་ཡིན་པའི་ཕྱིར་རོ། །གལ་ཏེ་བྱང་ཆུབ་སེམས་དཔའ་ངེས་པའི་དོན་གྱི་མདོ་སྡེ་ལ་ཡང་ངེས་པ་མེད་པར་གྱུར་ན་ནི་དེ་ལྟར་ན་དེ་ཆོས་འདུལ་བ་འདི་ལས་འཕྲོགས་པར་འགྱུར་རོ། །ཡང་བྱང་ཆུབ་སེམས་དཔའ་ནི་རྟོགས་པའི་ཡེ་ཤེས་ལ་སྙིང་པོ་ལྟ་བ་ཡིན་གྱི། ཐོས་པ་དང་བསམས་པས་ཆོས་དང་དོན་རྣམ་པར་ཤེས་པ་ཙམ་ལ་ནི་མ་ཡིན་ནོ། །དེས་བསྒོམས་པའི་ཤེས་པས་ཤེས་པར་བྱ་བ་གང་ཡིན་པ་དེ་ནི་ཐོས་པ་དང་བསམས་པས་དོན་རྣམ་པར་ཤེས་པ་ཙམ་གྱིས་རྣམ་པར་ཤེས་པར་མི་ནུས་པར་རིག་ནས། དེ་བཞིན་གཤེགས་པས་གསུངས་པའི་ཆོས་མཆོག་ཏུ་ཟབ་པ་དག་ཐོས་ན་ཡང་སྤོང་བར་མི་བྱེད་ཅིང་སྐུར་པ་མི་འདེབས་ཏེ། དེ་ལྟར་བྱང་ཆུབ་སེམས་དཔའ་སྟོན་པ་བཞི་པོ་དག་ལ་སྦྱོར་བར་བྱེད་དོ། །

de la byang chub sems dpa' ston pa bzhi po dag la ji ltar sbyor zhe na/ 'di la byang chub sems dpa' ni don 'dod pa'i phyir gzhan las chos nyan par byed kyi/ tshig 'bru legs par sbyar bar 'dod pa'i phyir ma yin te/ de don 'dod pa'i phyir chos nyan gyi/ tshig 'bru 'dod pa'i phyir ma yin pas na/ phal pa'i skad kyis chos ston na yang byang chub sems dpa' don la rton pa ni gus par byas te nyan par byed do/ /yang byang chub sems dpa' ni nag po bstan pa dang / chen po bstan pa yang yang dag pa ji lta ba bzhin du rab tu shes te/ rab tu shes nas kyang rigs pa la ston par byed pa yin gyi/ gnas brtan nam/ shes pa'i gang zag gam/ de bzhin gshegs pa'am/ dge 'dun gyis chos 'di dag bshad do zhes gang zag la rton pa ma yin no/ /de ltar rigs pa la rton gyi gang zag la mi rton pa de ni de kho na'i don las mi g.yo zhing chos rnams la gzhan gyi dring mi 'jog pa yang yin no/ /yang byang chub sems dpa' ni de bzhin gshegs pa la dad pa zhen cing dga' ba zhen te/ gsung la gcig tu nges par mngon par dga' ba dang / de bzhin gshegs pa'i nges pa'i don gyi mdo sde la rton gyi/ drang ba'i don la ma yin te/ nges pa'i don gyi mdo sde la rton na/ chos 'dul ba 'di las mi 'phrogs par 'gyur te| 'di ltar drang ba'i don gyi mdo sde ni sgo sna tshogs nas zhugs pa'i don gyi rnam par dbye ba ma nges pas the tshom skyed pa yin pa'i phyir ro/ /gal te byang chub sems dpa' nges pa'i don gyi mdo sde la yang nges pa med par gyur na ni de ltar na de chos 'dul ba 'di las 'phrogs par 'gyur ro/ /yang byang chub sems dpa' ni rtogs pa'i ye shes la snying po lta ba yin gyi/ thos pa dang bsams pas chos dang don rnam par shes pa tsam la ni ma yin no/ /des bsgoms pa'i shes pas shes par bya ba gang yin pa de ni thos pa dang bsams pas don rnam par shes pa tsam gyis rnam par shes par mi nus par rig nas/ de bzhin gshegs pas gsungs pa'i chos mchog tu zab pa dag thos na yang spong bar mi byed cing skur pa mi 'debs te/ de ltar byang chub sems dpa' ston pa bzhi po dag la sbyor bar byed do/ /

【R2 明略現四量】

དེ་ལྟར་ན་ལེགས་པར་ཞུགས་པ་ཡིན་ནོ། །སྟོན་པ་བཞི་པོ་དེ་དག་ལས་ནི། མདོར་བསྡུ་ན། ཚད་མ་ཉིད་བཞི་བསྟན་ཏེ་བསྟན་པའི་དོན་དང་། རིགས་པ་དང་། སྟོན་པ་དང་། བསྒོམས་པ་ལས་བྱུང་བའི་རྟོགས་པའི་ཡེ་ཤེས་སོ། །

de ltar na legs par zhugs pa yin no/ /ston pa bzhi po de dag las ni/ mdor bsdu na/ tshad ma nyid bzhi bstan te bstan pa'i don dang / rigs pa dang / ston pa dang / bsgoms pa las byung ba'i rtogs pa'i ye shes so/ /

【R3 明修功能】

སྟོན་པ་བཞི་པོ་ཐམས་ཅད་ཀྱིས་ནི་བྱང་ཆུབ་སེམས་དཔའ་ཡང་དག་པའི་སྦྱོར་བ་བརྩོན་པ་ལ་ཞུགས་པའི་ངེས་པར་འབྱིན་པར་འཁྲུལ་པ་མེད་པ་མངོན་པར་གསལ་བར་བྱས་པ་ཡིན་ནོ། །

ston pa bzhi po thams cad kyis ni byang chub sems dpa' yang dag pa'i sbyor ba brtson pa la zhugs pa'i nges par 'byin par 'khrul pa med pa mngon par gsal bar byas pa yin no/ /

【Q7 四無礙解】

【R1 問】

དེ་ལ་བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་སོ་སོ་ཡང་དག་པར་རིག་པ་བཞི་གང་ཞེ་ན།

de la byang chub sems dpa' rnams kyi byang chub sems dpa'i so so yang dag par rig pa bzhi gang zhe na/

【R2 解】【S1 法無礙解】

ཆོས་ཐམས་ཅད་ཀྱི་རྣམ་གྲངས་ཐམས་ཅད་ལ་ཇི་སྙེད་ཡོད་པ་དང༌། ཇི་ལྟར་ཡོད་པས་བསྒོམས་པ་ལས་བྱུང་བའི་ཤེས་པ་ཐོགས་པ་མེད་ཅིང་མི་ཟློགས་པ་གང་ཡིན་པ་དེ་ནི་དེ་དག་གི་ཆོས་སོ་སོ་ཡང་དག་པར་རིག་པའོ། །

chos thams cad kyi rnam grangs thams cad la ji snyed yod pa dang/ ji ltar yod pas bsgoms pa las byung ba'i shes pa thogs pa med cing mi zlogs pa gang yin pa de ni de dag gi chos so so yang dag par rig pa'o/ /

【S2 義無礙解】

ཆོས་ཐམས་ཅད་ཀྱི་མཚན་ཉིད་ཐམས་ཅད་ལ་ཇི་སྙེད་ཡོད་པ་དང་། ཇི་ལྟར་ཡོད࿒པས་བསྒོམས་པ་ལས་བྱུང་བའི་ཤེས་པ་ཐོགས་པ་མེད་ཅིང་མི་ཟློགས་པ་གང་ཡིན་པ་དེ་ནི་དེ་དག་གི་དོན་སོ་སོ་ཡང་དག་པར་རིག་པའོ། །

chos thams cad kyi mtshan nyid thams cad la ji snyed yod pa dang / ji ltar yod pas bsgoms pa las byung ba'i shes pa thogs pa med cing mi zlogs pa gang yin pa de ni de dag gi don so so yang dag par rig pa'o/ /

【S3 詞無礙解】

ཆོས་ཐམས་ཅད་ཀྱི་ངེས་པའི་ངག་ཐམས་ཅད་ལ་ཇི་སྙེད་ཡོད་པ་དང་། ཇི་ལྟར་ཡོད་པས་བསྒོམས་པ་ལས་བྱུང་བའི་ཤེས་པ་ཐོགས་པ་མེད་ཅིང་མི་ཟློགས་པ་གང་ཡིན་པ་དེ་ནི་དེ་དག་གི་ངེས་པའི་ཚིག་སོ་སོ་ཡང་དག་པར་རིག་པའོ། །

chos thams cad kyi nges pa'i ngag thams cad la ji snyed yod pa dang / ji ltar yod pas bsgoms pa las byung ba'i shes pa thogs pa med cing mi zlogs pa gang yin pa de ni de dag gi nges pa'i tshig so so yang dag par rig pa'o/ /

【S4 辯無礙解】

ཆོས་ཐམས་ཅད་ཉིད་ཀྱི་རྣམ་པ་རབ་ཏུ་དབྱེ་བ་ཐམས་ཅད་ལ་ཇི་སྙེད་ཡོད་པ་དང་། ཇི་ལྟར་ཡོད་པས་བསྒོམས་པ་ལས་བྱུང་བའི་ཤེས་པ་ཐོགས་པ་མེད་ཅིང་མི་ཟློགས་པ་གང་ཡིན་པ་དེ་ནི་དེ་དག་གི་སྤོབས་པ་སོ་སོ་ཡང་དག་པར་རིག་པ་སྟེ།

chos thams cad nyid kyi rnam pa rab tu dbye ba thams cad la ji snyed yod pa dang / ji ltar yod pas bsgoms pa las byung ba'i shes pa thogs pa med cing mi zlogs pa gang yin pa de ni de dag gi spobs pa so so yang dag par rig pa ste/

【R3 依四無礙解獲五處善巧】

བྱང་ཆུབ་སེམས་དཔའི་སོ་སོ་ཡང་དག་པར་རིག་པ་བཞི་པོ་དེ་དག་ལ་བརྟེན་ན། བྱང་ཆུབ་སེམས་དཔའ་རྣམས་ཀྱི་གནས་ལྔ་ལ་མཁས་པ་དཔག་ཏུ་མེད་པར་འགྱུར་བར་རིག་པར་བྱ་སྟེ། ཕུང་པོ་ལ་མཁས་པ་དང་། ཁམས་དང་སྐྱེ་མཆེད་དང་། རྟེན་ཅིང་འབྲེལ་པར་འབྱུང་བ་དང་། གནས་དང་གནས་མ་ཡིན་པ་ལ་མཁས་པའོ། །བྱང་ཆུབ་སེམས་དཔས་ནི་ཆོས་རྣམ་པ་འདི་བཞིས་ཆོས་ཐམས་ཅད་བདག་ཉིད་ཀྱིས་ལེགས་པར་མངོན་པར་རྫོགས་པར་སངས་རྒྱས་པར་འགྱུར་ལ། གཞན་དག་ལ་ཡང་རབ་ཏུ་བསྟན་ཏེ། དེ་ལས་གོང་ན་བདག་ཉིད་ཀྱིས་མངོན་པར་རྫོགས་པར་བྱང་ཆུབ་པ་ཡང་མེད་ན། ཕ་རོལ་དག་ལ་རབ་ཏུ་བསྟན་པ་ལྟ་ག་ལ་ཡོད། །

byang chub sems dpa'i so so yang dag par rig pa bzhi po de dag la brten na/ byang chub sems dpa' rnams kyi gnas lnga la mkhas pa dpag tu med par 'gyur bar rig par bya ste/ phung po la mkhas pa dang / khams dang skye mched dang / rten cing 'brel par 'byung ba dang / gnas dang gnas ma yin pa la mkhas pa'o/ /byang chub sems dpas ni chos rnam pa 'di bzhis chos thams cad bdag nyid kyis legs par mngon par rdzogs par sangs rgyas par 'gyur la/ gzhan dag la yang rab tu bstan te/ de las gong na bdag nyid kyis mngon par rdzogs par byang chub pa yang med na/ pha rol dag la rab tu bstan pa lta ga la yod/ /

【Q8 菩提資糧】

དེ་ལ་བྱང་ཆུབ་སེམས་དཔའི་བྱང་ཆུབ་ཀྱི་ཚོགས་གང་ཞེ་ན། དེ་ནི་རྣམ་པ་གཉིས་སུ་བལྟ་བར་བྱ་སྟེ། བསོད་ནམས་ཀྱི་ཚོགས་དང་། ཡེ་ཤེས་ཀྱི་ཚོགས་སོ། །ཚོགས་རྣམ་པ་དེ་གཉིས་ཀྱི་རྒྱས་པར་དབྱེ་བ་ནི་འདི་ལྟ་སྟེ། བདག་དང་གཞན་གྱི་དོན་གྱི་ལེའུ་ལས་འབྱུང་བ་བཞིན་དུ་རིག་པར་བྱའོ། །བྱང་ཆུབ་སེམས་དཔའི་བསོད་ནམས་དང་། ཡེ་ཤེས་ཀྱི་ཚོགས་དེ་ཡང་བསྐལ་པ་གྲངས་མེད་པ་དང་པོ་ལ་ནི་ཆུང་བར་རིག་པར་བྱའོ། །གཉིས་པ་ལ་ནི་འབྲིང་ངོ་། །གསུམ་པ་ལ་ནི་ཆེ་བར་རིག་པར་བྱའོ། །

de la byang chub sems dpa'i byang chub kyi tshogs gang zhe na/ de ni rnam pa gnyis su blta bar bya ste/ bsod nams kyi tshogs dang / ye shes kyi tshogs so/ /tshogs rnam pa de gnyis kyi rgyas par dbye ba ni 'di lta ste/ bdag dang gzhan gyi don gyi le'u las 'byung ba bzhin du rig par bya'o/ /byang chub sems dpa'i bsod nams dang / ye shes kyi tshogs de yang bskal pa grangs med pa dang po la ni chung bar rig par bya'o/ /gnyis pa la ni 'bring ngo / /gsum pa la ni che bar rig par bya'o/ /

【Q9 菩提分法】【R1 牒前生後開列兩章】

བྱང་ཆུབ་སེམས་དཔའ་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་པོ་དག་ལ་ཇི་ལྟར་སྦྱོར་བར་བྱེད་ཅེ་ན། འདི་ལ་བྱང་ཆུབ་སེམས་དཔའ་ནི་བྱང་ཆུབ་སེམས་དཔའི་སོ་སོ་ཡང་དག་པར་རིག་པ་བཞི་པོ་དག་ལ་བརྟེན་ནས། ཐབས་ཀྱིས་ཡོངས་སུ་ཟིན་པའི་ཡེ་ཤེས་ཀྱིས་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ལ། དེ་དག་མངོན་སུམ་དུ་ནི་མི་བྱེད་དོ༑ །དེས་ཐེག་པའི་ཚུལ་རྣམ་པ་གཉིས་པོ་ཉན་ཐོས་ཀྱི࿒ཐེག་པ་དང་ཐེག་པ་ཆེན་པོའི་ཚུལ་གྱིས་ཀྱང་དེ་དག་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །དེ་ལ་ཉན་ཐོས་ཀྱི་ཐེག་པའི་ཚུལ་གྱིས་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་ནི་འདི་ལྟ་སྟེ། ཉན་ཐོས་ཀྱི་ས་ལས་ཐམས་ཅད་ཇི་སྐད་བསྟན་པ་བཞིན་དུ་རིག་པར་བྱའོ། །

byang chub sems dpa' byang chub kyi phyogs kyi chos sum cu rtsa bdun po dag la ji ltar sbyor bar byed ce na/ 'di la byang chub sems dpa' ni byang chub sems dpa'i so so yang dag par rig pa bzhi po dag la brten nas/ thabs kyis yongs su zin pa'i ye shes kyis byang chub kyi phyogs kyi chos sum cu rtsa bdun yang dag pa ji lta ba bzhin du rab tu shes la/ de dag mngon sum du ni mi byed do| /des theg pa'i tshul rnam pa gnyis po nyan thos kyi theg pa dang theg pa chen po'i tshul gyis kyang de dag yang dag pa ji lta ba bzhin du rab tu shes so/ /de la nyan thos kyi theg pa'i tshul gyis yang dag pa ji lta ba bzhin du rab tu shes pa ni 'di lta ste/ nyan thos kyi sa las thams cad ji skad bstan pa bzhin du rig par bya'o/ /

【R2 次第解】【S1 就三性真俗二觀以明道品】

བྱང་ཆུབ་སེམས་དཔའ་ཐེག་པ་ཆེན་པོའི་ཚུལ་གྱིས་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ཇི་ལྟར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཤེ་ན། འདི་ལ་བྱང་ཆུབ་སེམས་དཔའ་ནི་ལུས་ལ་ལུས་ཀྱི་རྗེས་སུ་ལྟ་ཞིང་གནས་ཀྱང་། ལུས་ལ་ལུས་ཀྱི་དངོས་པོར་རྣམ་པར་རྟོག་པར་མི་བྱེད་ལ། ཐམས་ཅད་ཀྱི་ཐམས་ཅད་དུ་མེད་པར་ཡང་འདི་ལྟ་སྟེ། ལུས་བརྗོད་དུ་མེད་པའི་ངོ་བོ་ཉིད་ཀྱི་ཆོས་ཉིད་དེ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་དེ་ནི་དེའི་ལུས་ལ་ལུས་ཀྱི་རྗེས་སུ་ལྟ་བའི་དྲན་པ་ཉེ་བར་གཞག་པ་དོན་དམ་པའོ། །ཀུན་རྫོབ་ཀྱི་ཚུལ་དུ་ནི་བྱང་ཆུབ་སེམས་དཔའི་རྣམ་པར་གཞག་པའི་ཚུལ་དུ་ཚད་མེད་པའི་ཤེས་པ་དང་ལྡན་པའི་ལུས་ལ་ལུས་ཀྱི་རྗེས་སུ་ལྟ་བའི་དྲན་པ་ཉེ་བར་གཞག་པ་ཡིན་པར་རིག་པར་བྱའོ། །ལུས་ལ་ལུས་ཀྱི࿒རྗེས་སུ་ལྟ་བའི་དྲན་པ་ཉེ་བར་གཞག་པ་ཇི་ལྟ་བ་བཞིན་དུ། དྲན་པ་ཉེ་བར་གཞག་པ་ལྷག་མ་རྣམས་དང་། བྱང་ཆུབ་ཀྱི་ཕྱོགས་ཀྱི་ཆོས་ལྷག་མ་རྣམས་ཀྱང་དེ་དང་འདྲ་བར་རིག་པར་བྱའོ། །

byang chub sems dpa' theg pa chen po'i tshul gyis byang chub kyi phyogs kyi chos sum cu rtsa bdun ji ltar yang dag pa ji lta ba bzhin du rab tu shes she na/ 'di la byang chub sems dpa' ni lus la lus kyi rjes su lta zhing gnas kyang / lus la lus kyi dngos por rnam par rtog par mi byed la/ thams cad kyi thams cad du med par yang 'di lta ste/ lus brjod du med pa'i ngo bo nyid kyi chos nyid de yang yang dag pa ji lta ba bzhin du rab tu shes pa de ni de'i lus la lus kyi rjes su lta ba'i dran pa nye bar gzhag pa don dam pa'o/ /kun rdzob kyi tshul du ni byang chub sems dpa'i rnam par gzhag pa'i tshul du tshad med pa'i shes pa dang ldan pa'i lus la lus kyi rjes su lta ba'i dran pa nye bar gzhag pa yin par rig par bya'o/ /lus la lus kyi rjes su lta ba'i dran pa nye bar gzhag pa ji lta ba bzhin du/ dran pa nye bar gzhag pa lhag ma rnams dang / byang chub kyi phyogs kyi chos lhag ma rnams kyang de dang 'dra bar rig par bya'o/ /

【S2 約四諦安立非安立觀以辨道品】

དེ་ནི་ལུས་ལ་སོགས་པའི་ཆོས་རྣམས་ལ་སྡུག་བསྔལ་ལམ། ཀུན་འབྱུང་བར་ཡང་རྣམ་པར་མི་རྟོག་ལ། དེས་བྱས་པའི་སྤོང་བ་ལ་ཡང་འགོག་པར་མི་རྟོག་གོ། །དེ་འཐོབ་པའི་རྒྱུ་ལ་ཡང་ལམ་དུ་མི་རྟོག་ལ། བརྗོད་དུ་མེད་པའི་ངོ་བོ་ཉིད་ཀྱི་སྡུག་བསྔལ་གྱི་ཆོས་ཉིད་དང་། ཀུན་འབྱུང་གི་ཆོས་ཉིད་དང་། འགོག་པའི་ཆོས་ཉིད་དང་། ལམ་གྱི་ཆོས་ཉིད་ཀྱང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། དེ་ནི་དེའི་བྱང་ཆུབ་ཀྱི་ཕྱོགས་ཀྱི་ཆོས་བསྒོམས་པ་དོན་དམ་པ་ལ་བརྟེན་ནས་བདེན་པ་བསྒོམ་པ་ཡིན་ནོ། །ཀུན་རྫོབ་ཏུ་ནི་བྱང་ཆུབ་སེམས་དཔའི་བདེན་པ་ལ་དམིགས་པའི་བསྒོམ་པ་རྣམ་པར་གཞག་པའི་ཚུལ་ཚད་མེད་པ་ཤེས་པ་དང་ལྡན་པར་བལྟ་བར་བྱའོ། །

de ni lus la sogs pa'i chos rnams la sdug bsngal lam/ kun 'byung bar yang rnam par mi rtog la/ des byas pa'i spong ba la yang 'gog par mi rtog go/ /de 'thob pa'i rgyu la yang lam du mi rtog la/ brjod du med pa'i ngo bo nyid kyi sdug bsngal gyi chos nyid dang / kun 'byung gi chos nyid dang / 'gog pa'i chos nyid dang / lam gyi chos nyid kyang yang dag pa ji lta ba bzhin du rab tu shes te/ de ni de'i byang chub kyi phyogs kyi chos bsgoms pa don dam pa la brten nas bden pa bsgom pa yin no/ /kun rdzob tu ni byang chub sems dpa'i bden pa la dmigs pa'i bsgom pa rnam par gzhag pa'i tshul tshad med pa shes pa dang ldan par blta bar bya'o/ /

【Q10 止觀】【R1 總標兩門】

དེ་ལ་བྱང་ཆུབ་སེམས་དཔའི་ཆོས་དེ་དག་ལ་དེ་ལྟར་རྣམ་པར་མི་རྟོག་པ་གང་ཡིན་པ་དེ་ནི་དེའི་ཞི་གནས་ཡིན་པར་བལྟ་བར་བྱའོ། །ཆོས་རྣམས་ལ་ཡང་དག་པ་ཇི་ལྟ་བ་བཞིན་དུ࿒རབ་ཏུ་ཤེས་པ་དོན་དམ་པ་གང་ཡིན་པ་དེ་དང་། རྣམ་པར་གཞག་པའི་ཚུལ་ཚད་མེད་པ་ཤེས་པ་གང་ཡིན་པ་དེ་ནི་དེའི་ལྷག་མཐོང་ཡིན་པར་བལྟ་བར་བྱའོ། །

de la byang chub sems dpa'i chos de dag la de ltar rnam par mi rtog pa gang yin pa de ni de'i zhi gnas yin par blta bar bya'o/ /chos rnams la yang dag pa ji lta ba bzhin du rab tu shes pa don dam pa gang yin pa de dang / rnam par gzhag pa'i tshul tshad med pa shes pa gang yin pa de ni de'i lhag mthong yin par blta bar bya'o/ /

【R2 解】【S1 止】

དེ་ལ་བྱང་ཆུབ་སེམས་དཔའི་ཞི་གནས་ནི་མདོར་བསྡུ་ན་རྣམ་པ་བཞིར་རིག་པར་བྱའོ། །དོན་དམ་པ་དང་། བརྡར་བཏགས་པའི་ཤེས་པ་སྔོན་དུ་འགྲོ་བ་དང་། དོན་དམ་པ་དང་། བརྡར་བཏགས་པའི་ཤེས་པའི་འབྲས་བུ་དང་། སྤྲོས་པའི་འདུ་ཤེས་ཐམས་ཅད་ལ་ལྷུན་གྱིས་གྲུབ་པར་འཇུག་པ་དང་། བརྗོད་དུ་མེད་པའི་དངོས་པོ་ཙམ་དེ་ལ་ཡང་། མཚན་མ་མེད་པའི་ཕྱིར་རྣམ་པར་མི་རྟོག་པའི་སེམས་ཞི་བས་ཆོས་ཐམས་ཅད་མཉམ་པ་ཉིད་དུ་རོ་གཅིག་པར་འགྲོ་བ་ཅན་ཡིན་ཏེ། རྣམ་པ་བཞི་པོ་འདི་དག་གིས་བྱང་ཆུབ་སེམས་དཔའ་རྣམས་ཀྱི་ཞི་གནས་ཀྱི་ལམ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཡེ་ཤེས་གཟིགས་པ་ཡོངས་སུ་འགྲུབ་པ་དང་། ཡང་དག་པར་གྲུབ་པའི་བར་དུ་འཇུག་གོ། །

de la byang chub sems dpa'i zhi gnas ni mdor bsdu na rnam pa bzhir rig par bya'o/ /don dam pa dang / brdar btags pa'i shes pa sngon du 'gro ba dang / don dam pa dang / brdar btags pa'i shes pa'i 'bras bu dang / spros pa'i 'du shes thams cad la lhun gyis grub par 'jug pa dang / brjod du med pa'i dngos po tsam de la yang / mtshan ma med pa'i phyir rnam par mi rtog pa'i sems zhi bas chos thams cad mnyam pa nyid du ro gcig par 'gro ba can yin te/ rnam pa bzhi po 'di dag gis byang chub sems dpa' rnams kyi zhi gnas kyi lam ni bla na med pa yang dag par rdzogs pa'i byang chub kyi ye shes gzigs pa yongs su 'grub pa dang / yang dag par grub pa'i bar du 'jug go/ /

【S2 觀】

དེ་ལ་བྱང་ཆུབ་སེམས་དཔའ་རྣམས་ཀྱི་ལྷག་མཐོང་ཡང་མདོར་བསྡུ་ན་རྣམ་པ་བཞི་ཁོ་ནར་རིག་པར་བྱ་སྟེ། ཞི་གནས་སྔོན་དུ་འགྲོ་བ་རྣམ་པ་བཞི་པོ་དེ་ཉིད་དང་། ཆོས་ཐམས་ཅད་ལ་སྒྲོ་འདོགས་པར་འཛིན་པའི་ངན་པའི་མཐའ་རྣམ་པར་སྤངས་པ་དང་། སྐུར་པ་འདེབས་པར་འཛིན་པ་ངན་པའི་མཐའ་རྣམ་པར་སྤངས་པ་དང་། ཆོས་རབ་ཏུ་དབྱེ་བ་རྣམ་པར་གཞག་པའི་ཚུལ་ཚད་མེད་པ་དང་ལྡན་པའི་ལྷག་མཐོང་ཡིན་ཏེ། རྣམ་པ་བཞི་པོ་འདི་དག་གིས་བྱང་ཆུབ་སེམས་དཔའ་རྣམས་ཀྱི་ལྷག་མཐོང་གི་ལམ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཡེ་ཤེས་གཟིགས་པ་ཡོངས་སུ་འགྲུབ་པ་དང་། ཡང་དག་པར་འཐོབ་པའི་བར་དུ་འཇུག་སྟེ།

de la byang chub sems dpa' rnams kyi lhag mthong yang mdor bsdu na rnam pa bzhi kho nar rig par bya ste/ zhi gnas sngon du 'gro ba rnam pa bzhi po de nyid dang / chos thams cad la sgro 'dogs par 'dzin pa'i ngan pa'i mtha' rnam par spangs pa dang / skur pa 'debs par 'dzin pa ngan pa'i mtha' rnam par spangs pa dang / chos rab tu dbye ba rnam par gzhag pa'i tshul tshad med pa dang ldan pa'i lhag mthong yin te/ rnam pa bzhi po 'di dag gis byang chub sems dpa' rnams kyi lhag mthong gi lam bla na med pa yang dag par rdzogs pa'i byang chub kyi ye shes gzigs pa yongs su 'grub pa dang / yang dag par 'thob pa'i bar du 'jug ste/

【R3 結】

འདི་ནི་བྱང་ཆུབ་སེམས་དཔའ་རྣམས་ཀྱི་ཞི་གནས་དང་ལྷག་མཐོང་མདོར་བསྟན་པ་ཡིན་ནོ། །

'di ni byang chub sems dpa' rnams kyi zhi gnas dang lhag mthong mdor bstan pa yin no/ /

【Q11 方便善巧】【R1 總標舉】

དེ་ལ་བྱང་ཆུབ་སེམས་དཔའི་ཐབས་ལ་མཁས་པ་གང་ཞེ་ན། དེ་ནི་མདོར་བསྡུ་ན་རྣམ་པ་བཅུ་གཉིས་ཏེ། ནང་གི་སངས་རྒྱས་ཀྱི་ཆོས་ཡང་དག་པར་འགྲུབ་པ་ལས་བརྩམས་ཏེ། རྣམ་པ་དྲུག་དང་། ཕྱི་རོལ་གྱི་སེམས་ཅན་ཡོངས་སུ་སྨིན་པར་བྱ་བ་ལས་བརྩམས་ཏེ། རྣམ་པ་དྲུག་ཉིད་དོ། །

de la byang chub sems dpa'i thabs la mkhas pa gang zhe na/ de ni mdor bsdu na rnam pa bcu gnyis te/ nang gi sangs rgyas kyi chos yang dag par 'grub pa las brtsams te/ rnam pa drug dang / phyi rol gyi sems can yongs su smin par bya ba las brtsams te/ rnam pa drug nyid do/ /

【R2 別徵解】【S1 內六善巧】

དེ་ལ་ནང་གི་སངས་རྒྱས་ཀྱི་ཆོས་ཡང་དག་པར་འགྲུབ་པ་ལས་བརྩམས་ཏེ། ཐབས་ལ་མཁས་པ་རྣམ་པ་དྲུག་གང་ཞེ་ན། བྱང་ཆུབ་སེམས་དཔའི་སེམས་ཅན་ཐམས་ཅད་ལ་སྙིང་རྗེ་དང་ལྡན་པར་ལྟ་བ་གང་ཡིན་པ་དང་། འདུ་བྱེད་ཐམས་ཅད་ལ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་གང་ཡིན་པ་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཡེ་ཤེས་འདོད་པ་གང་ཡིན་པ་དང་། སེམས་ཅན་ལ་ལྟ་བ་ལ་བརྟེན་ནས། འཁོར་བ་ཡོངས་སུ་མི་གཏོང་བ་གང་ཡིན་པ་དང་། འདུ་བྱེད་རྣམས་ལ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་ལ་བརྟེན་ནས། ཀུན་ནས་ཉོན་མོངས་པ་ཅན་མ་ཡིན་པའི་སེམས་ཀྱིས་འཁོར་བ་ན་འཁོར་བ་གང་ཡིན་པ་དང་། སངས་རྒྱས་ཀྱི་ཡེ་ཤེས་འདོད་པ་ལ་བརྟེན་ནས་བརྩོན་འགྲུས་འབར་བ་གང་ཡིན་པ་སྟེ། འདི་ནི་ནང་གི་སངས་རྒྱས་ཀྱི་ཆོས་ཡང་དག་པར་འགྲུབ་པ་ལས་བརྩམས་ཏེ། ཐབས་ལ་མཁས་པ་རྣམ་པ་དྲུག་ཡིན་པར་རིག་པར་བྱའོ། །

de la nang gi sangs rgyas kyi chos yang dag par 'grub pa las brtsams te/ thabs la mkhas pa rnam pa drug gang zhe na/ byang chub sems dpa'i sems can thams cad la snying rje dang ldan par lta ba gang yin pa dang / 'du byed thams cad la yang dag pa ji lta ba bzhin du yongs su shes pa gang yin pa dang / bla na med pa yang dag par rdzogs pa'i byang chub kyi ye shes 'dod pa gang yin pa dang / sems can la lta ba la brten nas/ 'khor ba yongs su mi gtong ba gang yin pa dang / 'du byed rnams la yang dag pa ji lta ba bzhin du yongs su shes pa la brten nas/ kun nas nyon mongs pa can ma yin pa'i sems kyis 'khor ba na 'khor ba gang yin pa dang / sangs rgyas kyi ye shes 'dod pa la brten nas brtson 'grus 'bar ba gang yin pa ste/ 'di ni nang gi sangs rgyas kyi chos yang dag par 'grub pa las brtsams te/ thabs la mkhas pa rnam pa drug yin par rig par bya'o/ /

【S2 外六善巧】【T1 徵開六】

དེ་ལ་ཕྱི་རོལ་གྱི་སེམས་ཅན་ཡོངས་སུ་སྨིན་པར་བྱ་བ་ལས་བརྩམས་ཏེ། ཐབས་ལ་མཁས་པ་རྣམ་པ་དྲུག་གང་ཞེ་ན། ཐབས་ལ་མཁས་པ་གང་གིས་བྱང་ཆུབ་སེམས་དཔས་སེམས་ཅན་རྣམས་ཀྱི་དགེ་བའི་རྩ་བ་ཆུང་ངུ་ཡང་འབྲས་བུ་ཚད་མེད་པར་སྒྱུར་བར་བྱེད་པ་དང་། དེ་བཞིན་དུ་ཚེགས་ཆུང་ངུས་དགེ་བའི་རྩ་བ་རྒྱ་ཆེ་ཞིང་ཚད་མེད་པ་དག་ཡང་དག་པར་སྐྱེད་པར་བྱེད་ཅིང་ཉེ་བར་སྒྲུབ་པར་བྱེད་པ་དང་། དེ་བཞིན་དུ་སངས་རྒྱས་ཀྱི་བསྟན་པ་ལ་སེམས་ཅན་ཞེ་འགྲས་པ་རྣམས་ཀྱི་ཁོང་ཁྲོ་བ་སེལ་བར་བྱེད་ལ། ཐ་མལ་པ་རྣམས་ནི་འཛུད་པར་བྱེད། ཞུགས་པ་རྣམས་ནི་ཡོངས་སུ་སྨིན་པར་བྱེད། ཡོངས་སུ་སྨིན་པ་རྣམས་ནི་རྣམ་པར་གྲོལ་བར་བྱེད་པའོ། །

de la phyi rol gyi sems can yongs su smin par bya ba las brtsams te/ thabs la mkhas pa rnam pa drug gang zhe na/ thabs la mkhas pa gang gis byang chub sems dpas sems can rnams kyi dge ba'i rtsa ba chung ngu yang 'bras bu tshad med par sgyur bar byed pa dang / de bzhin du tshegs chung ngus dge ba'i rtsa ba rgya che zhing tshad med pa dag yang dag par skyed par byed cing nye bar sgrub par byed pa dang / de bzhin du sangs rgyas kyi bstan pa la sems can zhe 'gras pa rnams kyi khong khro ba sel bar byed la/ tha mal pa rnams ni 'dzud par byed/ zhugs pa rnams ni yongs su smin par byed/ yongs su smin pa rnams ni rnam par grol bar byed pa'o/ /

【T2 次第解】【U1 別解前二二善巧】【V1 明第一善巧】

དེ་ལ་བྱང་ཆུབ་སེམས་དཔའ་སེམས་ཅན་རྣམས་ཀྱི་དགེ་བའི་རྩ་བ་ཆུང་ངུ་རྣམས་འབྲས་བུ་ཚད་མེད་པར་ཇི་ལྟར་སྒྱུར་བར་བྱེད་ཅེ་ན། འདི་ལ་བྱང་ཆུབ་སེམས་དཔའ་སེམས་ཅན་གང་སུ་ཡང་རུང་བས་དངོས་པོ་ཐམས་ཅད་ལས་ཐ་ན་ཕྱེ་ཁྱོར་གང་ཙམ་ཡང་ཞིང་ཐ་ཆད་ཁོ་ན་ལ་སྦྱིན་དུ་འཇུག་ཅིང་། ཐ་ན་དུད་འགྲོའི་སྐྱེ་གནས་སུ་སྐྱེས་པའི་སྲོག་ཆགས་འབྱུང་པོ་ལ་སྦྱིན་དུ་འཇུག་ཅིང་། སྦྱིན་དུ་བཅུག་ནས་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་བསྔོར་འཇུག་སྟེ། དེ་ལྟར་དགེ་བའི་རྩ་བ་དེ་དངོས་པོ་དང་ཞིང་གིས་ཀྱང་ཆུང་མོད་ཀྱི། དེ་ཡང་ཡོངས་སུ་བསྔོ་བའི་དབང་གིས་འབྲས་བུ་ཚད་མེད་པར་བསྒྱུར་བ་ཡིན་ནོ། །

de la byang chub sems dpa' sems can rnams kyi dge ba'i rtsa ba chung ngu rnams 'bras bu tshad med par ji ltar sgyur bar byed ce na/ 'di la byang chub sems dpa' sems can gang su yang rung bas dngos po thams cad las tha na phye khyor gang tsam yang zhing tha chad kho na la sbyin du 'jug cing / tha na dud 'gro'i skye gnas su skyes pa'i srog chags 'byung po la sbyin du 'jug cing / sbyin du bcug nas kyang bla na med pa yang dag par rdzogs pa'i byang chub tu yongs su bsngor 'jug ste/ de ltar dge ba'i rtsa ba de dngos po dang zhing gis kyang chung mod kyi/ de yang yongs su bsngo ba'i dbang gis 'bras bu tshad med par bsgyur ba yin no/ /

【V2 明第二善巧】

བྱང་ཆུབ་སེམས་དཔའ་ཚེགས་ཆུང་ངུས་སེམས་ཅན་རྣམས་ཀྱི་དགེ་བའི་རྩ་བ་རྒྱ་ཆེ་ཞིང་ཚད་མེད་པ་ཇི་ལྟར་སྐྱེད་ཅེ་ན། འདི་ལ་བྱང་ཆུབ་སེམས་དཔའ་ནི་སེམས་ཅན་ཟླ་བར་སྨྱུང་ཞིང་། ཁ་ཟས་མི་ཟ་བ་ལ་སོགས་པ་ལ་མོས་པ་རྣམས་ལ་འཕགས་པའི་བསྙེན་ཏེ་གནས་པ་ཡན་ལག་བརྒྱད་པ་སྟོན་པར་བྱེད་དེ། ཚེགས་ཆེ་ཞིང་མི་སྡུག་པའི་འབྲས་བུ་ཅན་གྱི་བསྙེན་ཏེ་གནས་པ་དེ་ལས་འདུན་པ་བཟློག་ཅིང་ཡང་དག་པར་བླང་བ་ཚེགས་ཆུང་ཞིང་། འབྲས་བུ་ཆེ་བའི་བསྙེན་ཏེ་གནས་པ་ལ་ཡང་དག་པར་འཛུད་དོ། །དེ་བཞིན་དུ་སེམས་ཅན་བདག་ཉིད་དུབ་པར་བྱ་བའི་སྦྱོར་བ་ལ་བརྩོན་པ། ཐར་པ་འདོད་ལ། ལོག་པར་ཞུགས་པ་རྣམས་ལ་དབུ་མའི་ལམ་མཐའ་གཉིས་དང་བྲལ་བ་སྟོན་ཅིང་དེ་ལ་འཛུད་པར་བྱེད་དོ༑ །དེ་བཞིན་དུ་མེར་འཇུག་པ་དང་། གཡང་སར་མཆོང་བ་དང་། ཁ་ཟས་མི་ཟ་བར་འདུག་པ་ལ་སོགས་པ་མཐོ་རིས་འདོད་དེ། ལོག་པར་ཞུགས་པའི་སེམས་ཅན་རྣམས་ལ་ཚེ་འདི་ལ་བདེ་བར་གནས་པར་བྱ་བ་དང་། ཕྱི་མ་ལ་ཡང་ཚེགས་མེད་པ་ཁོ་ནར་བདེ་བ་དང་བཅས། ཡིད་བདེ་བ་དང་བཅས་པས་མཐོ་རིས་སུ་སྐྱེ་བར་བྱ་བའི་ཕྱིར་བསམ་གཏན་ཡང་དག་པར་སྟོན་ཏོ། །ཡང་རིག་བྱེད་ལས་འབྱུང་བའི་གསང་ཚིག་ལུང་ནོད་ཅིང་ཁ་ཏོན་དུ་བྱ་བས་དག་པའི་མཐར་ཐུག་པར་འགྱུར་བར་མོས་པའི་སེམས་ཅན་རྣམས་སངས་རྒྱས་ཀྱི་བཀའ་ལུང་ནོད་པ་དང་། ཁ་ཏོན་བྱ་བ་དང་། དོན་སེམས་པ་ལ་ཡང་དག་པར་འཛུད་དོ། །ཡང་དེ་བཞིན་གཤེགས་པས་གསུངས་པ་ཟབ་མོ་སྟོང་པ་ཉིད་དང་ལྡན་པའི་ཆོས་རྣམས་གཞན་དག་གིས་ཐོས་ན་ཅི་ནས་ཤས་ཆེར་སྐྱོ་བ་དང་། ཅི་ནས་ཤས་ཆེར་དད་པ་སྐྱེད་པར་འགྱུར་བ་དེ་ལྟ་དེ་ལྟར་གསལ་བར་བྱེད་ཅིང་སྟོན་པར་བྱེད་དེ། སྐད་ཅིག་གཅིག་ཙམ་ཞིག་སྐྱོ་བ་དང་། དགའ་བ་དང་ལྡན་པའི་སེམས་དེ་ཡང་། དགེ་བའི་རྩ་བ་རྒྱ་ཆེན་པོ་སྡུད་པའི་གྲོགས་སུ་འགྲོ་ན། རྒྱུན་ཆགས་སུ་བྱུང་བ་ལྟ་ཅི་སྨོས། ཡང་བྱང་ཆུབ་སེམས་དཔའ་ནི་དད་པ་དང་ལྡན་པའི་ལྷག་པའི་བསམ་པས་ཕྱོགས་བཅུ་དག་གི་འཇིག་རྟེན་ན་མེ་ཏོག་ཕྲེང་དང་། སྤོས་རྣམ་པ་སྣ་ཚོགས࿒རབ་མཆོག་གྱ་ནོམ་པ་གང་ཅི་ཡང་རུང་བ་ཡོད་པ་དེ་དག་གིས་སངས་རྒྱས་དང་ཆོས་དང་། དགེ་འདུན་དཀོན་མཆོག་གསུམ་ལ་མཆོད་པར་མོས་པ་བྱེད་པ། གཞན་དག་ཀྱང་མོས་པ་བྱེད་དུ་འཇུག་གོ། །ཡང་ཕྱོགས་ཐམས་ཅད་དུ་དད་པ་དང་ལྡན་པའི་ལྷག་པའི་བསམ་པ་དེ་ཉིད་ཀྱིས་རྒྱས་པར་བྱས་ནས། དཀོན་མཆོག་གསུམ་ལ་མཆོད་པ་ཐམས་ཅད་ལ་མངོན་པར་རྗེས་སུ་ཡི་རང་ལ། གཞན་དག་ཀྱང་རྗེས་སུ་ཡི་རང་བར་བྱེད་དུ་འཇུག་གོ། །ཡང་སངས་རྒྱས་རྗེས་སུ་དྲན་པ་དང་། ཆོས་རྗེས་སུ་དྲན་པ་དང་། ལྷ་རྗེས་སུ་དྲན་པའི་བར་དུ་རྟག་ཏུ་རྒྱུན་མི་འཆད་པར་སྒོམ་པར་བྱེད་པ། གཞན་དག་ཀྱང་ཡང་དག་པར་འཛིན་དུ་འཇུག་གོ། །ཡང་ཡིད་ལ་བརྗོད་པ་དག་གིས་དཀོན་མཆོག་གསུམ་ལ་ཕྱག་འཚལ་བས་དུས་དོན་ཡོད་པར་བྱེད་ཅིང་བྱེད་དུ་འཇུག་གོ། །ཡང་སེམས་ཅན་ཐམས་ཅད་ཀྱི་བསོད་ནམས་ཐམས་ཅད་ལ་རྗེས་སུ་ཡི་རང་བར་བྱེད་ཅིང་། རྗེས་སུ་ཡི་རང་དུ་འཇུག་གོ། །ཡང་སྙིང་རྗེ་ཆེན་པོ་ལ་ཞུགས་པའི་ལྷག་པའི་བསམ་པས་སེམས་ཅན་ཐམས་ཅད་ཀྱི་སྡུག་བསྔལ་ཐམས་ཅད་བདག་ཉིད་ཀྱིས་ཡང་དག་པར་ལེན་པར་བྱེད་ལ། གཞན་ཡང་དེ་ཉིད་ལ་ཡང་དག་པར་འཛིན་དུ་འཇུག་པའོ། །ཡང་འདས་པ་དང་། ད་ལྟར་བྱུང་བའི་འཁྲུལ་པ་ཐམས་ཅད་དང་། ཉེས་པ་ཐམས་ཅད࿒དགེ་ཞིང་བསླབ་པར་འདོད་པ་དང་ལྡན་པའི་སེམས་ཀྱིས་ཕྱོགས་ཐམས་ཅད་དུ་སངས་རྒྱས་བཅོམ་ལྡན་འདས་རྣམས་ལ་སོ་སོར་འཆགས་པར་བྱེད་ལ་གཞན་དག་ཀྱང་དེ་ཉིད་ཡང་དག་པར་འཛིན་དུ་འཇུག་གོ། །དེ་དེ་ལྟར་རྒྱུན་མི་འཆད་པར་འཁྲུལ་པ་སོ་སོར་བཤགས་ན། ཚེགས་ཆུང་ངུས་ལས་ཀྱི་སྒྲིབ་པ་ཐམས་ཅད་ལས་རྣམ་པར་ཐར་བར་འགྱུར་རོ། །ཡང་བྱང་ཆུབ་སེམས་དཔའ་རྫུ་འཕྲུལ་ཅན་སེམས་ལ་དབང་ཐོབ་པ་ནི་ཕྱོགས་ཐམས་ཅད་དུ་སངས་རྒྱས་དང་། ཆོས་དང་། དགེ་འདུན་ལ་བརྟེན་ཞིང༌། སེམས་ཅན་ལ་བརྟེན་ཏེ། སྤྲུལ་པ་མང་པོ་རྣམ་པ་སྣ་ཚོགས་ཀྱིས་བསོད་ནམས་དཔག་ཏུ་མེད་པ་སྡུད་པར་བྱེད་དོ།། ཡང་བྱང་ཆུབ་སེམས་དཔའ་ནི་བྱམས་པ་དང་། སྙིང་རྗེ་དང་། དགའ་བ་དང་། བཏང་སྙོམས་སྒོམ་པར་བྱེད་ལ། གཞན་ཡང་དེ་ཉིད་ཡང་དག་པར་འཛིན་དུ་འཇུག་སྟེ། དེ་ལྟར་ན་བྱང་ཆུབ་སེམས་དཔའ་ནི་ཚེགས་ཆུང་ངུས་དགེ་བའི་རྩ་བ་རྒྱ་ཆེན་པོ་དཔག་ཏུ་མེད་པའི་འབྲས་བུ་ཅན་དག་མངོན་པར་འགྲུབ་པར་བྱེད། ཡང་དག་པར་འགྲུབ་པར་བྱེད་དོ། །

byang chub sems dpa' tshegs chung ngus sems can rnams kyi dge ba'i rtsa ba rgya che zhing tshad med pa ji ltar skyed ce na/ 'di la byang chub sems dpa' ni sems can zla bar smyung zhing / kha zas mi za ba la sogs pa la mos pa rnams la 'phags pa'i bsnyen te gnas pa yan lag brgyad pa ston par byed de/ tshegs che zhing mi sdug pa'i 'bras bu can gyi bsnyen te gnas pa de las 'dun pa bzlog cing yang dag par blang ba tshegs chung zhing / 'bras bu che ba'i bsnyen te gnas pa la yang dag par 'dzud do/ /de bzhin du sems can bdag nyid dub par bya ba'i sbyor ba la brtson pa/ thar pa 'dod la/ log par zhugs pa rnams la dbu ma'i lam mtha' gnyis dang bral ba ston cing de la 'dzud par byed do| /de bzhin du mer 'jug pa dang / g.yang sar mchong ba dang / kha zas mi za bar 'dug pa la sogs pa mtho ris 'dod de/ log par zhugs pa'i sems can rnams la tshe 'di la bde bar gnas par bya ba dang / phyi ma la yang tshegs med pa kho nar bde ba dang bcas/ yid bde ba dang bcas pas mtho ris su skye bar bya ba'i phyir bsam gtan yang dag par ston to/ /yang rig byed las 'byung ba'i gsang tshig lung nod cing kha ton du bya bas dag pa'i mthar thug par 'gyur bar mos pa'i sems can rnams sangs rgyas kyi bka' lung nod pa dang / kha ton bya ba dang / don sems pa la yang dag par 'dzud do/ /yang de bzhin gshegs pas gsungs pa zab mo stong pa nyid dang ldan pa'i chos rnams gzhan dag gis thos na ci nas shas cher skyo ba dang / ci nas shas cher dad pa skyed par 'gyur ba de lta de ltar gsal bar byed cing ston par byed de/ skad cig gcig tsam zhig skyo ba dang / dga' ba dang ldan pa'i sems de yang / dge ba'i rtsa ba rgya chen po sdud pa'i grogs su 'gro na/ rgyun chags su byung ba lta ci smos/ yang byang chub sems dpa' ni dad pa dang ldan pa'i lhag pa'i bsam pas phyogs bcu dag gi 'jig rten na me tog phreng dang / spos rnam pa sna tshogs rab mchog gya nom pa gang ci yang rung ba yod pa de dag gis sangs rgyas dang chos dang / dge 'dun dkon mchog gsum la mchod par mos pa byed pa/ gzhan dag kyang mos pa byed du 'jug go/ /yang phyogs thams cad du dad pa dang ldan pa'i lhag pa'i bsam pa de nyid kyis rgyas par byas nas/ dkon mchog gsum la mchod pa thams cad la mngon par rjes su yi rang la/ gzhan dag kyang rjes su yi rang bar byed du 'jug go/ /yang sangs rgyas rjes su dran pa dang / chos rjes su dran pa dang / lha rjes su dran pa'i bar du rtag tu rgyun mi 'chad par sgom par byed pa/ gzhan dag kyang yang dag par 'dzin du 'jug go/ /yang yid la brjod pa dag gis dkon mchog gsum la phyag 'tshal bas dus don yod par byed cing byed du 'jug go/ /yang sems can thams cad kyi bsod nams thams cad la rjes su yi rang bar byed cing / rjes su yi rang du 'jug go/ /yang snying rje chen po la zhugs pa'i lhag pa'i bsam pas sems can thams cad kyi sdug bsngal thams cad bdag nyid kyis yang dag par len par byed la/ gzhan yang de nyid la yang dag par 'dzin du 'jug pa'o/ /yang 'das pa dang / da ltar byung ba'i 'khrul pa thams cad dang / nyes pa thams cad dge zhing bslab par 'dod pa dang ldan pa'i sems kyis phyogs thams cad du sangs rgyas bcom ldan 'das rnams la so sor 'chags par byed la gzhan dag kyang de nyid yang dag par 'dzin du 'jug go/ /de de ltar rgyun mi 'chad par 'khrul pa so sor bshags na/ tshegs chung ngus las kyi sgrib pa thams cad las rnam par thar bar 'gyur ro/ /yang byang chub sems dpa' rdzu 'phrul can sems la dbang thob pa ni phyogs thams cad du sangs rgyas dang / chos dang / dge 'dun la brten zhing/ sems can la brten te/ sprul pa mang po rnam pa sna tshogs kyis bsod nams dpag tu med pa sdud par byed do// yang byang chub sems dpa' ni byams pa dang / snying rje dang / dga' ba dang / btang snyoms sgom par byed la/ gzhan yang de nyid yang dag par 'dzin du 'jug ste/ de ltar na byang chub sems dpa' ni tshegs chung ngus dge ba'i rtsa ba rgya chen po dpag tu med pa'i 'bras bu can dag mngon par 'grub par byed/ yang dag par 'grub par byed do/ /

【U2 解後四善巧】【V1 併作四問】

བྱང་ཆུབ་སེམས་དཔའ་ཇི་ལྟར་སེམས་ཅན་ཞེ་འགྲས་པ་རྣམས་ཀྱི་ཁོང་ཁྲོ་བ་ནི་སེལ་བར་བྱེད། ཐ་མལ་པ་རྣམས་ནི་འཛུད་པར་བྱེད། ཞུགས་པ་རྣམས་ནི་ཡོངས་སུ་སྨིན་པར་བྱེད། ཡོངས་སུ་སྨིན་པ་རྣམས་ནི་རྣམ་པར་གྲོལ་བར་བྱེད་ཅེ་ན།

byang chub sems dpa' ji ltar sems can zhe 'gras pa rnams kyi khong khro ba ni sel bar byed/ tha mal pa rnams ni 'dzud par byed/ zhugs pa rnams ni yongs su smin par byed/ yongs su smin pa rnams ni rnam par grol bar byed ce na/

【V2 解釋】【W1 開六章門】

བྱང་ཆུབ་སེམས་དཔའ་དེའི་སེམས་ཅན་གྱི་དོན་རྣམ་པ་བཞི་མངོན་པར་འགྲུབ་པར་བྱེད་པ་འདི་ལ་ཡང་མདོར་བསྡུ་ན་ཐབས་རྣམ་པ་དྲུག་ཁོ་ན་ཡོད་པར་རིག་པར་བྱ་སྟེ། མཐུན་པ་དང་། འཁྱིག་ཅིང་སྡོད་པ་དང་། མི་མཐུན་པའི་བསམ་པ་དང་། ནན་ཐུར་ལས་བྱུང་བ་དང་། བྱམས་པ་ལ་ལན་གློན་པ་དང་། དག་པ་ནི་ཐབས་དྲུག་པའོ། །

byang chub sems dpa' de'i sems can gyi don rnam pa bzhi mngon par 'grub par byed pa 'di la yang mdor bsdu na thabs rnam pa drug kho na yod par rig par bya ste/ mthun pa dang / 'khyig cing sdod pa dang / mi mthun pa'i bsam pa dang / nan thur las byung ba dang / byams pa la lan glon pa dang / dag pa ni thabs drug pa'o/ /

【W2 次第解】【X1 明隨順會通方便善巧】【Y1 問】

དེ་ལ་བྱང་ཆུབ་སེམས་དཔའི་མཐུན་པའི་ཐབས་ནི་འདི་ཡིན་ཏེ།

de la byang chub sems dpa'i mthun pa'i thabs ni 'di yin te/

【Y2 解】【Z1 明隨順】

འདི་ལ་བྱང་ཆུབ་སེམས་དཔའ་ནི་སེམས་ཅན་གང་དག་ལ་ཆོས་སྟོན་པར་འདོད་པ་དེ་དག་ལ་ཐོག་མ་ཁོ་ནར་ལུས་དང་ངག་གི་ཀུན་དུ་སྤྱོད་པ་འཇམ་ཞིང་མཉེན་པ་དག་དང་། ཉེ་བར་རབ་ཏུ་སྦྱིན་པ་དང་། མཐུན་པར་འཇུག་པའི་ཀུན་དུ་སྤྱོད་པ་དག་གིས་བདག་ལ་སྤྱོད་པ་དེ་དག་གི་ཁོང་ཁྲོ་བ་སེལ་བར་བྱེད་དེ། ཁོང་ཁྲོ་བ་བསལ་ནས་དགའ་བ་དང་གུས་པ་སྐྱེད་པར་བྱེད་དོ། །དགའ་བ་དང་གུས་པ་བསྐྱེད་ནས་ཆོས་ལ་འདོད་པ་སྐྱེད་པར་བྱེད་དོ།། དེའི་འོག་ཏུ་དེ་དག་ལ་ཆོས་སྟོན་པར་བྱེད་དོ། །ཆོས་དེ་ཡང་ཅི་རིགས་པ་དང་ལེགས་པར་འཇུག་པར་འགྱུར་བ་དང་། བརྡ་ཕྲད་པར་དུས་སུ་རིམ་གྱིས་ཕྱིན་ཅི་མ་ལོག་པ་དང་། དོན་དང་ལྡན་པར་སྟོན་ཏོ། །འཁྲུག་པ་ཡང་མི་འབྱེད་པར་བྱེད་དོ། །སེམས་ཅན་འདུལ་བ་ལ་མཆོག་ཏུ་བྱེད་འདོད་པ་དང་། སྙིང་བརྩེ་བའི་སེམས་དང་ཡང་ལྡན་ནོ། །དེ་རྫུ་འཕྲུལ་དང་སེམས་ཀུན་བརྗོད་པ་དང་། རིགས་པའི་ཚུལ་གྱིས་ཆོས་བསྟན་པས་སམ། གཞན་ལ་བཅོལ་བས་སམ། སྤྲུལ་པ་རྣམ་པ་སྣ་ཚོགས་མང་པོ་དག་གིས་སེམས་ཅན་རྣམས་འདུལ་བར་བྱེད་དོ། །དོན་དང་ལྡན་པའི་བསྟན་བཅོས་མདོར་བསྡུས་པ་རྣམས་རབ་ཏུ་རྒྱས་པར་བྱེད་པ་དང་། ཧ་ཅང་རྒྱ་ཆེ་བ་རྣམས་མདོར་བསྡུས་པ་དང་། དེ་བཞིན་དུ་ལུང་དབོག་པ་དང་། ཟློས་སུ་གཞུག་པ་དང་། འདྲི་བའི་སྐབས་དབྱེ་བ་དང་། ཆོས་བཟུང་བ་རྣམས་དང་། བླངས་པ་རྣམས་ཀྱི་དོན་ལེགས་པར་འགྲེལ་པ་དང་། དམིགས་པ་ཐམས་ཅད་དང་ལྡན་པའི་ཏིང་ངེ་འཛིན་ལ་འཇུག་པའི་སྒོ་རྣམས་དང་མཐུན་པའི་གདམས་ངག་དང་རྗེས་སུ་བསྟན་པས་སེམས་ཅན་རྣམས་ལ་ཕན་འདོགས་ཤིང་སེམས་ཅན་རྣམས་ཀྱི་དོན་ཀུན་དུ་སྤྱོད་དོ། །

'di la byang chub sems dpa' ni sems can gang dag la chos ston par 'dod pa de dag la thog ma kho nar lus dang ngag gi kun du spyod pa 'jam zhing mnyen pa dag dang / nye bar rab tu sbyin pa dang / mthun par 'jug pa'i kun du spyod pa dag gis bdag la spyod pa de dag gi khong khro ba sel bar byed de/ khong khro ba bsal nas dga' ba dang gus pa skyed par byed do/ /dga' ba dang gus pa bskyed nas chos la 'dod pa skyed par byed do// de'i 'og tu de dag la chos ston par byed do/ /chos de yang ci rigs pa dang legs par 'jug par 'gyur ba dang / brda phrad par dus su rim gyis phyin ci ma log pa dang / don dang ldan par ston to/ /'khrug pa yang mi 'byed par byed do/ /sems can 'dul ba la mchog tu byed 'dod pa dang / snying brtse ba'i sems dang yang ldan no/ /de rdzu 'phrul dang sems kun brjod pa dang / rigs pa'i tshul gyis chos bstan pas sam/ gzhan la bcol bas sam/ sprul pa rnam pa sna tshogs mang po dag gis sems can rnams 'dul bar byed do/ /don dang ldan pa'i bstan bcos mdor bsdus pa rnams rab tu rgyas par byed pa dang / ha cang rgya che ba rnams mdor bsdus pa dang / de bzhin du lung dbog pa dang / zlos su gzhug pa dang / 'dri ba'i skabs dbye ba dang / chos bzung ba rnams dang / blangs pa rnams kyi don legs par 'grel pa dang / dmigs pa thams cad dang ldan pa'i ting nge 'dzin la 'jug pa'i sgo rnams dang mthun pa'i gdams ngag dang rjes su bstan pas sems can rnams la phan 'dogs shing sems can rnams kyi don kun du spyod do/ /

【Z2 明會通】

སེམས་ཅན་གང་དག་དེ་བཞིན་གཤེགས་པས་གསུངས་པའི་མདོ་སྡེ་ཟབ་མོ་སྟོང་པ་ཉིད་དང་ལྡན་པ་རྣམས་ཀྱིས་དེ་བཞིན་གཤེགས་པ་རྣམས་ཀྱི་དགོངས་པའི་དོན་མ་ཤེས་ཏེ། མདོ་སྡེ་གང་དག་ལས་ཆོས་རྣམས་ཀྱི་ངོ་བོ་ཉིད་མེད་པར་སྟོན་པ་དང་། ཆོས་རྣམས་དངོས་པོ་མེད་པ་དང་། སྐྱེ་བ་མེད་པ་དང་། འགག་པ་མེད་པ་དང་། ནམ་མཁའ་དང་འདྲ་བ་དང་། སྒྱུ་མ་དང་རྨི་ལམ་ལྟ་བུར་སྟོན་པ་དེ་དག་གི་དོན་ཇི་ལྟ་བ་བཞིན་དུ་མ་ཤེས་ནས། སེམས་སྐྲག་སྟེ། འདི་དག་ནི་དེ་བཞིན་གཤེགས་པས་གསུངས་པ་མ་ཡིན་ནོ་ཞེས་མདོ་སྡེ་དེ་དག་ཐམས་ཅད་ཀྱི་ཐམས་ཅད་དུ་སྤོང་བར་བྱེད་པའི་སེམས་ཅན་དེ་དག་ལ་ཡང་བྱང་ཆུབ་སེམས་དཔའ་དེས་མཐུན་པར་བྱེད་པའི་ཐབས་ལ་མཁས་པས་མདོ་སྡེ་དེ་དག་གི་དེ་བཞིན་གཤེགས་པའི་དགོངས་པའི་དོན་ཇི་ལྟ་བ་བཞིན་དུ་མཐུན་པར་བྱེད་ཅིང་། སེམས་ཅན་དེ་དག་ཀྱང་འཛིན་དུ་འཇུག་གོ། །འདི་ལྟ་བུར་ཡང་མཐུན་པར་བྱེད་དོ། །འདི་ལྟར་ཆོས་འདི་དག་ནི་ཐམས་ཅད་ཀྱི་ཐམས་ཅད་དུ་མེད་པ་མ་ཡིན་གྱི། འདི་དག་ལ་ནི་བརྗོད་པའི་བདག་ཉིད་ཀྱི་ངོ་བོ་ཉིད་མེད་དེ། དེའི་ཕྱིར་དེ་དག་ངོ་བོ་ཉིད་མེད་པ་ཞེས་བྱའོ། །གང་ལ་བརྟེན་ནས་བརྗོད་པ་འཇུག་པའི་བརྗོད་པའི་དངོས་པོ་ཡོད་པ་དེ་ཡང་བརྗོད་པ་གང་དག་གི་ངོ་བོ་ཉིད་གང་བརྗོད་པ་ཡང་དག་པ་དེའི་ངོ་བོ་ཉིད་མ་ཡིན་ཏེ། དེ་ལྟ་བས་ན་དངོས་པོ་མེད་པ་ཞེས་བྱའོ། །དེ་ལྟ་ཡིན་པས་ཆོས་རྣམས་ཀྱི་བརྗོད་པར་བྱ་བའི་ངོ་བོ་ཉིད་དེ་དག་ཀྱང་ཐོག་མ་ཉིད་ནས་ཐམས་ཅད་ཀྱི་ཐམས་ཅད་དུ་མེད་ན། དེ་དག་ཅི་ཞིག་སྐྱེ་བའམ། འགག་པར་འགྱུར་རམ༑ དེ་ལྟ་བས་ན་མི་སྐྱེ་བ་དང་། མི་འགག་བ་ཞེས་བྱའོ། །དཔེར་ན་ནམ་མཁའ་ལ་གཟུགས་རྣམས་དང་། གཟུགས་ཀྱི་བྱ་བ་རྣམ་པ་སྣ་ཚོགས་མང་པོ་དག་སྣང་བས་ན་གཟུགས་རྣམས་དང་གཟུགས་ཀྱི་བྱ་བ་དེ་དག་ཐམས་ཅད་ཀྱི་འགྲོ་བ་དང་། འོང་བ་དང་། འགྲེང་བ་དང་། འཕར་བ་དང་། ལྟུང་བ་དང་། བསྐུམ་པ་དང་། བརྐྱང་བ་ལ་སོགས་པའི་གོ་སྐབས་ཀྱང་འབྱེད་ལ་གང་གི་ཚེ་གཟུགས་དེ་དག་དང་། གཟུགས་ཀྱི་བྱ་བ་དེ་དག་གསལ་བའི་ཚེ། གཟུགས་མེད་པ་ཙམ་གྱི་བདག་ཉིད་ཁོ་ནས་ནམ་མཁའ་ཡོངས་སུ་དག་པར་སྣང་བ་བཞིན་དུ། ནམ་མཁའ་ལྟ་བུའི་བརྗོད་དུ་མེད་པའི་དངོས་པོ་ལ་བརྗོད་པ་སྣ་ཚོགས་ཀྱིས་བྱས་པའི་འདུ་ཤེས་རྣམས་དང་། རྣམ་པར་རྟོག་པ་སྤྲོས་པ་ལ་ཆགས་པ་དང་ལྡན་པ་གཟུགས་དང་ལས་ལྟ་བུ་རྣམས་འབྱུང་སྟེ། བརྗོད་པས་བྱས་པའི་འདུ་ཤེས་དང་། རྣམ་པར་རྟོག་པ་སྤྲོས་པ་ལ་ཆགས་པ་དང་ལྡན་པ་དང༌། གཟུགས་དང་ལས་ལྟ་བུ་རྣམ་པ་སྣ་ཚོགས་དེ་དག་ཐམས་ཅད་ཀྱི་གོ་སྐབས་ཀྱང་བརྗོད་དུ་མེད་པའི་དངོས་པོ་ནམ་མཁའ་ལྟ་བུ་དེས་འབྱེད་པར་བྱེད་དེ། གང་གི་ཚེ་བྱང་ཆུབ་སེམས་དཔའ་རྣམས་ཀྱི་ཡེ་ཤེས་འཕགས་པས་བརྗོད་པ་སྐྱེས་པའི་ལོག་པའི་འདུ་ཤེས་དང་རྣམ་པར་རྟོག་པ་སྤྲོས་པ་ལ་ཆགས་པ་དང་ལྡན་པ་དེ་དག་རྣམ་པ་ཐམས་ཅད་ཀྱི་ཐམས་ཅད་དུ་བསལ་བ་དེའི་ཚེ། བྱང་ཆུབ་སེམས་དཔའ་འཕགས་པའི་མཆོག་དེ་དག་གི་ཡེ་ཤེས་འཕགས་པ་དེས་བརྗོད་དུ་མེད་པའི་དངོས་པོ་དེ་བརྗོད་པ་ཐམས་ཅད་ཀྱི་ངོ་བོ་ཉིད་མེད་པ་ཙམ་དུ་ནམ་མཁའ་ལྟ་བུར་ཡོངས་སུ་དག་པར་སྣང࿒མོད་ཀྱི་འོན་ཀྱང་དེའི་ཕ་རོལ་ཏུ་དེའི་རང་བཞིན་གཞན་ཚོལ་བར་མི་བྱེད་དེ། དེ་ལྟ་བས་ན་ཆོས་རྣམས་ནི་ནམ་མཁའ་ལྟ་བུ་ཞེས་བྱའོ། །དཔེར་ན་སྒྱུ་མ་ནི་ཇི་ལྟར་སྣང་བ་དེ་བཞིན་དུ་ཡོད་པ་ཡང་མ་ཡིན་ལ། སྒྱུ་མ་བྱས་པ་དེ་ཐམས་ཅད་ཀྱི་ཐམས་ཅད་དུ་མེད་པ་ཡང་མ་ཡིན་པ་དེ་བཞིན་དུ་ཆོས་འདི་དག་ཀྱང་བརྗོད་པ་དང་། འདྲིས་པའི་དབང་གིས་བྱིས་པ་རྣམས་ལ་ཇི་ལྟར་སྣང་བ་དེ་བཞིན་དུ་ཡོད་པ་ཡང་མ་ཡིན་ལ། དོན་དམ་པ་བརྗོད་དུ་མེད་པའི་བདག་ཉིད་དུ་ཐམས་ཅད་ཀྱི་ཐམས་ཅད་དུ་མེད་པ་ཡང་མ་ཡིན་ནོ། །དེ་དག་ཀྱང་འཇུག་པའི་ཚུལ་འདིས་སྒྱུ་མ་བཞིན་དུ་ཡོད་པ་ཡང་མ་ཡིན། མེད་པ་ཡང་མ་ཡིན་ཏེ། གཉིས་སུ་མེད་པ་དེའི་ཕྱིར་སྒྱུ་མ་ལྟ་བུ་ཞེས་བྱའོ། །དེ་ལྟར་ན་བྱང་ཆུབ་སེམས་དཔའ་ནི་ཆོས་ཀྱི་དབྱིངས་ཐམས་ཅད་ལ་ཅི་ཡང་དབྲི་བར་ཡང་མི་བྱེད། སྣོན་པར་ཡང་མི་བྱེད། ཉུང་ངུར་ཡང་མི་བྱེད། ལྷག་པར་ཡང་མི་བྱེད། རྣམ་པར་འཇུག་པར་ཡང་མི་བྱེད་དེ། ཡང་དག་པ་ལ་ཡང་དག་པར་རབ་ཏུ་ཤེས་ལ། དེ་ཁོ་ན་བཞིན་དུ་ཡང་དག་པར་སྟོན་པ་

sems can gang dag de bzhin gshegs pas gsungs pa'i mdo sde zab mo stong pa nyid dang ldan pa rnams kyis de bzhin gshegs pa rnams kyi dgongs pa'i don ma shes te/ mdo sde gang dag las chos rnams kyi ngo bo nyid med par ston pa dang / chos rnams dngos po med pa dang / skye ba med pa dang / 'gag pa med pa dang / nam mkha' dang 'dra ba dang / sgyu ma dang rmi lam lta bur ston pa de dag gi don ji lta ba bzhin du ma shes nas/ sems skrag ste/ 'di dag ni de bzhin gshegs pas gsungs pa ma yin no zhes mdo sde de dag thams cad kyi thams cad du spong bar byed pa'i sems can de dag la yang byang chub sems dpa' des mthun par byed pa'i thabs la mkhas pas mdo sde de dag gi de bzhin gshegs pa'i dgongs pa'i don ji lta ba bzhin du mthun par byed cing / sems can de dag kyang 'dzin du 'jug go/ /'di lta bur yang mthun par byed do/ /'di ltar chos 'di dag ni thams cad kyi thams cad du med pa ma yin gyi/ 'di dag la ni brjod pa'i bdag nyid kyi ngo bo nyid med de/ de'i phyir de dag ngo bo nyid med pa zhes bya'o/ /gang la brten nas brjod pa 'jug pa'i brjod pa'i dngos po yod pa de yang brjod pa gang dag gi ngo bo nyid gang brjod pa yang dag pa de'i ngo bo nyid ma yin te/ de lta bas na dngos po med pa zhes bya'o/ /de lta yin pas chos rnams kyi brjod par bya ba'i ngo bo nyid de dag kyang thog ma nyid nas thams cad kyi thams cad du med na/ de dag ci zhig skye ba'am/ 'gag par 'gyur ram| de lta bas na mi skye ba dang / mi 'gag ba zhes bya'o/ /dper na nam mkha' la gzugs rnams dang / gzugs kyi bya ba rnam pa sna tshogs mang po dag snang bas na gzugs rnams dang gzugs kyi bya ba de dag thams cad kyi 'gro ba dang / 'ong ba dang / 'greng ba dang / 'phar ba dang / ltung ba dang / bskum pa dang / brkyang ba la sogs pa'i go skabs kyang 'byed la gang gi tshe gzugs de dag dang / gzugs kyi bya ba de dag gsal ba'i tshe/ gzugs med pa tsam gyi bdag nyid kho nas nam mkha' yongs su dag par snang ba bzhin du/ nam mkha' lta bu'i brjod du med pa'i dngos po la brjod pa sna tshogs kyis byas pa'i 'du shes rnams dang / rnam par rtog pa spros pa la chags pa dang ldan pa gzugs dang las lta bu rnams 'byung ste/ brjod pas byas pa'i 'du shes dang / rnam par rtog pa spros pa la chags pa dang ldan pa dang/ gzugs dang las lta bu rnam pa sna tshogs de dag thams cad kyi go skabs kyang brjod du med pa'i dngos po nam mkha' lta bu des 'byed par byed de/ gang gi tshe byang chub sems dpa' rnams kyi ye shes 'phags pas brjod pa skyes pa'i log pa'i 'du shes dang rnam par rtog pa spros pa la chags pa dang ldan pa de dag rnam pa thams cad kyi thams cad du bsal ba de'i tshe/ byang chub sems dpa' 'phags pa'i mchog de dag gi ye shes 'phags pa des brjod du med pa'i dngos po de brjod pa thams cad kyi ngo bo nyid med pa tsam du nam mkha' lta bur yongs su dag par snang mod kyi 'on kyang de'i pha rol tu de'i rang bzhin gzhan tshol bar mi byed de/ de lta bas na chos rnams ni nam mkha' lta bu zhes bya'o/ /dper na sgyu ma ni ji ltar snang ba de bzhin du yod pa yang ma yin la/ sgyu ma byas pa de thams cad kyi thams cad du med pa yang ma yin pa de bzhin du chos 'di dag kyang brjod pa dang / 'dris pa'i dbang gis byis pa rnams la ji ltar snang ba de bzhin du yod pa yang ma yin la/ don dam pa brjod du med pa'i bdag nyid du thams cad kyi thams cad du med pa yang ma yin no/ /de dag kyang 'jug pa'i tshul 'dis sgyu ma bzhin du yod pa yang ma yin/ med pa yang ma yin te/ gnyis su med pa de'i phyir sgyu ma lta bu zhes bya'o/ /de ltar na byang chub sems dpa' ni chos kyi dbyings thams cad la ci yang dbri bar yang mi byed/ snon par yang mi byed/ nyung ngur yang mi byed/ lhag par yang mi byed/ rnam par 'jug par yang mi byed de/ yang dag pa la yang dag par rab tu shes la/ de kho na bzhin du yang dag par ston pa

【Y3 結】

འདི་ནི་བྱང་ཆུབ་སེམས་དཔའི་མཐུན་པའི་ཐབས་ཡིན་པར་རིག་པར་བྱའོ། །

'di ni byang chub sems dpa'i mthun pa'i thabs yin par rig par bya'o/ /

【X2 明共立要契方便善巧】【Y1 問】

དེ་ལ་བྱང་ཆུབ་སེམས་དཔའ་འཁྱིག་ཅིང་སྡོད་པའི་ཐབས་གང་ཞེ་ན།

de la byang chub sems dpa' 'khyig cing sdod pa'i thabs gang zhe na/

【Y2 解】

འདི་ལ་བྱང་ཆུབ་སེམས་དཔའ་ནི་སེམས་ཅན་ཟས་དང་སྐོམ་ལ་སོགས་པ་ལུས་ཀྱི་ཡོ་བྱད་བཅུ་འདོད་པ་རྣམས་ལ་གལ་ཏེ་ཁྱེད་ཕར་འཛིན་པ་དང་མར་འཛིན་པ་དང་། དགེ་སྦྱོང་དུ་འཛིན་པ་དང་། བྲམ་ཟེར་འཛིན་པ࿒ནས་སྔ་མ་བཞིན་དུ་རྒྱས་པར་གལ་ཏེ་ཁྱེད་རྣམས་ཚུལ་ཁྲིམས་ཡང་དག་པར་ལེན་པའི་བར་དུ་བྱེད་ན་ནི་དེ་ལྟ་ན་ངས་ཁྱེད་ཅག་ལ་ཟས་དང་། སྐོམ་ལ་སོགས་པ་ལུས་ཀྱི་ཡོ་བྱད་རྣམས་ལས་ཇི་ཙམ་འདོད་པ་སྦྱིན་པར་བྱའི། དེ་ལྟ་མ་ཡིན་ན་ནི་སྦྱིན་མི་འདོད་ཞེས་འཁྱིག་ཅིང་སྡོད་པར་བྱེད་དོ། །དེ་བཞིན་དུ་ཞིང་གི་དངོས་པོ་དང་། ཁྱིམ་གྱི་དངོས་པོ་དང་། ཟོང་དགྲམ་པའི་ཁང་པའི་དངོས་པོ་དང་། རྒྱལ་སྲིད་ཀྱི་དངོས་པོ་དང་། ཡུལ་གྱི་དངོས་པོ་དང་། ནོར་གྱི་དངོས་པོ་དང་། འབྲུའི་དངོས་པོ་འདོད་པ་རྣམས་དང་། དེ་བཞིན་དུ་བཟོ་དང་། ལས་ཀྱི་གནས་ཀྱི་རིག་པ་འདོད་པ་རྣམས་དང་། དེ་བཞིན་དུ་དེས་གྲོགས་བྱ་བར་འདོད་པ་རྣམས་དང་། བག་མ་ལེན་པ་དང་། བག་མ་གཏོང་བར་འདོད་པ་རྣམས་དང་། ལྷག་པར་ཟ་བ་རྣམས་དང་། འདུ་ཞིང་ཟ་བར་འདོད་པ་རྣམས་དང་། བྱ་བའི་གྲོགས་འདོད་པའི་སེམས་ཅན་རྣམས་ལ་གལ་ཏེ་ཁྱེད་རྣམས་ཕར་འཛིན་པར་བྱེད་ན་ནི། འདི་ལྟར་ངས་ཁྱེད་ཅག་ལ་ཞེས་བྱ་བ་ནས་རྒྱས་པར་བྱ་བ་དག་ལ་གྲོགས་སུ་འགྲོའོ་ཞེས་བྱ་བའི་བར་དུ་སྔ་མ་བཞིན་དུ་སྦྱར་ཏེ། བྱ་བ་ལ་འཁྱིག་ཅིང་སྡོད་པར་བྱེད་དོ༑ །ཡང་བྱང་ཆུབ་སེམས་དཔའ་ནི་སེམས་ཅན་ཉེས་པ་བྱུང་བ་སུན་འབྱིན་པ་གནོད་པར་བྱེད་པ་གཞན་དག་གིས་གསད་པ་དང་། བཅིང་བ་དང་། གཅད་པ་དང་། བརྡེག་པ་དང་། སྨད་པ་དང་། བསྡིགས་པ་དང་། བསྐྲད་པའི་ཕྱིར་ཟིན་པ་རྣམས་དང་། སྤུ་གཏའ་དང་། གཏའ་དང་། བཙོང་བའི་ཕྱིར་ཟིན་པ་རྣམས་ལ་གལ་ཏེ་ཕར་འཛིན་པ་དང་། མར࿒འཛིན་པར་བྱེད་ན་ནི་ཞེས་བྱ་བ་ནས་རྒྱས་པར་སྔ་མ་བཞིན་ཏེ། དེ་ལྟར་ན་ངས་ཁྱེད་ཅག་སྡུག་བསྔལ་འདི་ལས་ཐར་བར་བྱའོ་ཞེས་ནུས་ཤིང་མཐུ་ཡོད་བཞིན་དུ་འཁྱིག་ཅིང་སྡོད་པར་བྱེད་དོ། །ཡང་བྱང་ཆུབ་སེམས་དཔའ་ནི་སེམས་ཅན་རྒྱལ་པོ་དང་། ཆོམ་རྐུན་དང་། ཆུ་དང་། མེ་དང་མི་དང་མི་མ་ཡིན་པ་དང་། འཚོ་བ་མེད་པ་དང་། མི་སྙན་པ་ལ་སོགས་པའི་འཇིགས་པས་སྐྲག་པ་རྣམས་ལ་གལ་ཏེ་ཕར་འཛིན་པར་བྱེད་ན་ནི་ཞེས་བྱ་བ་ནས་རྒྱས་པར་སྔ་མ་བཞིན་ཏེ། དེ་ལྟར་ན་ངས་ཁྱེད་ཅག་འཇིགས་པ་འདི་ལས་ཡོངས་སུ་བསྐྱབ་པར་བྱའོ་ཞེས་འཁྱིག་ཅིང་སྡོད་པར་བྱེད་དོ༑ །ཡང་བྱང་ཆུབ་སེམས་དཔའ་ནི་སེམས་ཅན་སྡུག་པ་དང་ཕྲད་པར་འདོད་པ་རྣམས་དང་། མི་སྡུག་པ་དང་བྲལ་བར་འདོད་པ་རྣམས་གལ་ཏེ་ཕར་འཛིན་པར་བྱེད་ན་ནི་ཞེས་བྱ་བ་ནས་རྒྱས་པར་སྔ་མ་བཞིན་ཏེ། དེ་ལྟར་ན་ངས་ཁྱེད་ཅག་སྡུག་པ་དང་ཕྲད་པ་དང་། མི་སྡུག་པ་དང་བྲལ་བར་བྱའོ་ཞེས་འཁྱིག་ཅིང་སྡོད་པར་བྱེད་དོ། །ཡང་བྱང་ཆུབ་སེམས་དཔའ་ནི་སེམས་ཅན་ནད་ཀྱིས་ཐེབས་ཏེ་ན་བ་རྣམས་ལ་གལ་ཏེ་ཕར་འཛིན་པར་བྱེད་ན་ནི་ཞེས་བྱ་བ་ནས་རྒྱས་པར་སྔ་མ་བཞིན་ཏེ། དེ་ལྟར་ན་ངས་ཁྱེད་ཅག་ནད་ཀྱི་སྡུག་བསྔལ་འདི་ལས་ཐར་བར་བྱའོ་ཞེས་འཁྱིག་ཅིང་སྡོད་པར་བྱེད་དོ། །

'di la byang chub sems dpa' ni sems can zas dang skom la sogs pa lus kyi yo byad bcu 'dod pa rnams la gal te khyed phar 'dzin pa dang mar 'dzin pa dang / dge sbyong du 'dzin pa dang / bram zer 'dzin pa nas snga ma bzhin du rgyas par gal te khyed rnams tshul khrims yang dag par len pa'i bar du byed na ni de lta na ngas khyed cag la zas dang / skom la sogs pa lus kyi yo byad rnams las ji tsam 'dod pa sbyin par bya'i/ de lta ma yin na ni sbyin mi 'dod zhes 'khyig cing sdod par byed do/ /de bzhin du zhing gi dngos po dang / khyim gyi dngos po dang / zong dgram pa'i khang pa'i dngos po dang / rgyal srid kyi dngos po dang / yul gyi dngos po dang / nor gyi dngos po dang / 'bru'i dngos po 'dod pa rnams dang / de bzhin du bzo dang / las kyi gnas kyi rig pa 'dod pa rnams dang / de bzhin du des grogs bya bar 'dod pa rnams dang / bag ma len pa dang / bag ma gtong bar 'dod pa rnams dang / lhag par za ba rnams dang / 'du zhing za bar 'dod pa rnams dang / bya ba'i grogs 'dod pa'i sems can rnams la gal te khyed rnams phar 'dzin par byed na ni/ 'di ltar ngas khyed cag la zhes bya ba nas rgyas par bya ba dag la grogs su 'gro'o zhes bya ba'i bar du snga ma bzhin du sbyar te/ bya ba la 'khyig cing sdod par byed do| /yang byang chub sems dpa' ni sems can nyes pa byung ba sun 'byin pa gnod par byed pa gzhan dag gis gsad pa dang / bcing ba dang / gcad pa dang / brdeg pa dang / smad pa dang / bsdigs pa dang / bskrad pa'i phyir zin pa rnams dang / spu gta' dang / gta' dang / btsong ba'i phyir zin pa rnams la gal te phar 'dzin pa dang / mar 'dzin par byed na ni zhes bya ba nas rgyas par snga ma bzhin te/ de ltar na ngas khyed cag sdug bsngal 'di las thar bar bya'o zhes nus shing mthu yod bzhin du 'khyig cing sdod par byed do/ /yang byang chub sems dpa' ni sems can rgyal po dang / chom rkun dang / chu dang / me dang mi dang mi ma yin pa dang / 'tsho ba med pa dang / mi snyan pa la sogs pa'i 'jigs pas skrag pa rnams la gal te phar 'dzin par byed na ni zhes bya ba nas rgyas par snga ma bzhin te/ de ltar na ngas khyed cag 'jigs pa 'di las yongs su bskyab par bya'o zhes 'khyig cing sdod par byed do| /yang byang chub sems dpa' ni sems can sdug pa dang phrad par 'dod pa rnams dang / mi sdug pa dang bral bar 'dod pa rnams gal te phar 'dzin par byed na ni zhes bya ba nas rgyas par snga ma bzhin te/ de ltar na ngas khyed cag sdug pa dang phrad pa dang / mi sdug pa dang bral bar bya'o zhes 'khyig cing sdod par byed do/ /yang byang chub sems dpa' ni sems can nad kyis thebs te na ba rnams la gal te phar 'dzin par byed na ni zhes bya ba nas rgyas par snga ma bzhin te/ de ltar na ngas khyed cag nad kyi sdug bsngal 'di las thar bar bya'o zhes 'khyig cing sdod par byed do/ /

【Y3 結】

སེམས་ཅན་དེ་དག་ཀྱང་སྡིག་པ་སྤང་བ་དང་། དགེ་བ་ཡང་དག་པར་བླང་བ་དེ་ལ་མྱུར་བ་མྱུར་བར་བྱང་ཆུབ་སེམས་དཔའ་དེ་ལྟར་འཁྱིག་ཅིང་སྡོད་པའི་དགའ་མགུར་བྱེད་པར་འགྱུར་བ་དེ་ནི་བྱང་ཆུབ་སེམས་དཔའི་འཁྱིག་ཅིང་སྡོད་པའི་ཐབས་ཞེས་བྱ་སྟེ།

sems can de dag kyang sdig pa spang ba dang / dge ba yang dag par blang ba de la myur ba myur bar byang chub sems dpa' de ltar 'khyig cing sdod pa'i dga' mgur byed par 'gyur ba de ni byang chub sems dpa'i 'khyig cing sdod pa'i thabs zhes bya ste/

【X3 明異分意樂方便善巧】【Y1 問】

〔藏譯無〕

[〔藏譯無〕]

【Y2 解】

སེམས་ཅན་གང་དག་ཇི་སྐད་བརྗོད་པའི་དངོས་པོ་རྣམས་ལ། མྱུར་བ་མྱུར་བར་བྱང་ཆུབ་སེམས་དཔའ་དེ་ལྟར་འཁྱིག་ཅིང་སྡོད་པའི་དགའ་མགུར་འཇུག་པར་མི་བྱེད་པ་དེ་དག་ལ་ནི་བྱང་ཆུབ་སེམས་དཔའ་ཇི་སྐད་བརྗོད་པའི་དངོས་པོ་རྣམས་འདོད་པ་དག་ལ་ཕན་པར་འདོད་པའི་ཕྱིར་དངོས་པོ་དེ་དག་སྦྱིན་པར་མི་བྱེད་དེ། སྦྱིན་པར་མི་འདོད་པའི་བསམ་པས་ནི་མ་ཡིན་ནོ། །སེམས་ཅན་སྡུག་བསྔལ་བར་གནས་པ་རྣམས་དང་། སྐྲག་པ་རྣམས་དང་། སྡུག་པ་དང་མི་སྡུག་པ་དང་ཕྲད་པ་དང་བྲལ་བར་འདོད་པ་རྣམས་དང་། ནད་ཀྱི་སྡུག་བསྔལ་གྱིས་ཉམ་ཐག་པ་རྣམས་ལ་ཕན་པར་འདོད་པའི་ཕྱིར་རེ་ཞིག་ཡལ་བར་འཇོག་སྟེ། ཡལ་བར࿒འདོད་པའི་བསམ་པ་དང་། ཡོངས་སུ་བསྐྱབ་པར་མི་བྱ་བའི་བསམ་པས་ནི་མ་ཡིན་ནོ། །སེམས་ཅན་དེ་དག་ཀྱང་དེ་ལྟར་བྱང་ཆུབ་སེམས་དཔའ་ལས་དྲག་པོ་ལ་འཇུག་ལ། སྙིང་ནས་ནི་མི་བྱེད་ན་སྡིག་པ࿒སྤང་བ་དང་། དགེ་བའི་རྩ་བ་ཡང་དག་པར་བླང་བའི་ཕྱིར། ཕྱིས་དགའ་དགུར་བྱེད་པར་འགྱུར་རོ༑ །སེམས་ཅན་གང་དག་བྱང་ཆུབ་སེམས་དཔའ་ལ་སློང་བ་ཡང་མེད་ལ། སྡུག་བསྔལ་བར་གནས་པ་ཡང་མ་ཡིན་པ་ནས་རྒྱས་པར་ནད་ཀྱིས་ཐེབས་པའི་བར་དག་ཀྱང་མ་ཡིན་ལ་དེ་དག་དེ་དང་འདྲིས་ཤིང་། མཛའ་བ་དེ་དག་ཀྱང་བྱང་ཆུབ་སེམས་དཔའ་འདི་ལྟ་སྟེ། ཕར་འཛིན་པ་ནས་རྒྱས་པར་ཚུལ་ཁྲིམས་ཡང་དག་པར་བླངས་ཏེ། གནས་པར་བྱ་བའི་བར་གྱི་ཕྱིར། དགེ་བའི་རྩ་བ་དེ་ཉིད་ཡང་དག་པར་འཛིན་དུ་འཇུག་གོ། །དེ་ལྟར་བྱང་ཆུབ་སེམས་དཔའ་ཡང་དག་པར་འཛིན་དུ་བཅུག་ཀྱང་གལ་ཏེ་འགྱུར་ཞིང་འཇུག་པར་མི་བྱེད་ན། དེ་དག་ཡང་བྱང་ཆུབ་སེམས་དཔས་ཕན་པར་འདོད་པའི་ཕྱིར། བདག་ཉིད་འཁྲུག་པར་ཡང་སྟོན་ཏེ། སྙིང་ནས་འཁྲུག་པ་ནི་མ་ཡིན་ནོ། །བྱ་བ་རྣམས་ལ་ཡང་ཕན་པར་འདོད་པའི་ཕྱིར༑ རྒྱབ་ཀྱིས་ལྟ་བར་སྟོན་ཏེ། སྙིང་ནས་རྒྱབ་ཀྱིས་ལྟ་བ་ནི་མ་ཡིན་ནོ། །ཕན་པར་འདོད་པའི་ཕྱིར་དེ་ལ་འཇིག་རྟེན་པའི་གནོད་པ་འགའ་ཡང་བྱེད་དེ། སྙིང་ནས་གནོད་པར་འདོད་པ་ནི་མ་ཡིན་ནོ། །

sems can gang dag ji skad brjod pa'i dngos po rnams la/ myur ba myur bar byang chub sems dpa' de ltar 'khyig cing sdod pa'i dga' mgur 'jug par mi byed pa de dag la ni byang chub sems dpa' ji skad brjod pa'i dngos po rnams 'dod pa dag la phan par 'dod pa'i phyir dngos po de dag sbyin par mi byed de/ sbyin par mi 'dod pa'i bsam pas ni ma yin no/ /sems can sdug bsngal bar gnas pa rnams dang / skrag pa rnams dang / sdug pa dang mi sdug pa dang phrad pa dang bral bar 'dod pa rnams dang / nad kyi sdug bsngal gyis nyam thag pa rnams la phan par 'dod pa'i phyir re zhig yal bar 'jog ste/ yal bar 'dod pa'i bsam pa dang / yongs su bskyab par mi bya ba'i bsam pas ni ma yin no/ /sems can de dag kyang de ltar byang chub sems dpa' las drag po la 'jug la/ snying nas ni mi byed na sdig pa spang ba dang / dge ba'i rtsa ba yang dag par blang ba'i phyir/ phyis dga' dgur byed par 'gyur ro| /sems can gang dag byang chub sems dpa' la slong ba yang med la/ sdug bsngal bar gnas pa yang ma yin pa nas rgyas par nad kyis thebs pa'i bar dag kyang ma yin la de dag de dang 'dris shing / mdza' ba de dag kyang byang chub sems dpa' 'di lta ste/ phar 'dzin pa nas rgyas par tshul khrims yang dag par blangs te/ gnas par bya ba'i bar gyi phyir/ dge ba'i rtsa ba de nyid yang dag par 'dzin du 'jug go/ /de ltar byang chub sems dpa' yang dag par 'dzin du bcug kyang gal te 'gyur zhing 'jug par mi byed na/ de dag yang byang chub sems dpas phan par 'dod pa'i phyir/ bdag nyid 'khrug par yang ston te/ snying nas 'khrug pa ni ma yin no/ /bya ba rnams la yang phan par 'dod pa'i phyir| rgyab kyis lta bar ston te/ snying nas rgyab kyis lta ba ni ma yin no/ /phan par 'dod pa'i phyir de la 'jig rten pa'i gnod pa 'ga' yang byed de/ snying nas gnod par 'dod pa ni ma yin no/ /

【Y3 結】

བྱང་ཆུབ་སེམས་དཔའ་དེའི་བསམ་པ་དེ་དང་། སྤྱོད་པ་དེ་ནི་སེམས་ཅན་དེ་དག་ལ་མི་མཐུན་པར་བྱེད་དེ། དེས་ཀྱང་སེམས་ཅན་དེ་དག་སྡིག་པ་སྤོང་བ་དང་། དགེ་བ་ཡང་དག་པར་བླང་བ་དེ་ལ་ཡང་དག་པར་འཛུད་དོ། །དེ་ལྟ་བས་ན་བྱང་ཆུབ་སེམས་དཔའི་སེམས་ཅན་འདུལ་བའི་ཐབས་འདི་ནི་མི་མཐུན་པའི་བསམ་པ་ཞེས་བྱའོ། །

byang chub sems dpa' de'i bsam pa de dang / spyod pa de ni sems can de dag la mi mthun par byed de/ des kyang sems can de dag sdig pa spong ba dang / dge ba yang dag par blang ba de la yang dag par 'dzud do/ /de lta bas na byang chub sems dpa'i sems can 'dul ba'i thabs 'di ni mi mthun pa'i bsam pa zhes bya'o/ /

【X4 明逼迫所生方便善巧】【Y1 問】

དེ་ལ་བྱང་ཆུབ་སེམས་དཔའི࿒ནན་ཏུར་ལས་བྱུང་བའི་ཐབས་གང་ཞེ་ན།

de la byang chub sems dpa'i nan tur las byung ba'i thabs gang zhe na/

【Y2 解】

འདི་ལ་བྱང་ཆུབ་སེམས་དཔའ་ནི་ཇོ་བོར་གྱུར་པ་འམ། རྒྱལ་པོར་གྱུར་པ་ཡང་རུང་སྟེ༑ བདག་པོར་གྱུར་ནས། བདག་གི་བྲན་གཉུག་མའམ། ཕབ་སྟེ་ཁུགས་པ་ལ་ཡང་རུང་བ་ལ་འདི་སྐད་དུ་ངའི་འབངས་གཉུག་མའམ། ཕབ་སྟེ་ཁུགས་པ་སུ་ཡང་རུང་སྟེ། ཕར་མི་འཛིན་པ་ནས་རྒྱས་པར་འཆལ་བའི་ཚུལ་ཁྲིམས་བླངས་ནས། འདུག་པ་དེ་ལ་ངས་ཐང་གིས་དབང་བའི་ཟས་དང་གོས་ཀུན་གཅད་དམ་གཅོད་དུ་གཞུག་གོ། །ཡང་ན་དེ་ལ་བརྡེག་ཏུ་གཞུག་གོ། །ཡང་ན་ནོར་ཐམས་ཅད་དང་དབྲལ་ལོ། །ཡང་ན་ཐམས་ཅད་ཀྱི་ཐམས་ཅད་དུ་ཡུལ་ནས་སྤྱུག་གོ་ཞེས་ཡང་དག་པར་འཆོས་པར་བྱེད་དོ། །ལས་དེ་ལ་ཡང་ཞོ་ཤས་འཚོ་བ་མཁས་པ་དང་། ࿒ཤེས་ཉེན་ཅན་དག་སྒོ་བར་བྱེད་དོ། །

'di la byang chub sems dpa' ni jo bor gyur pa 'am/ rgyal por gyur pa yang rung ste| bdag por gyur nas/ bdag gi bran gnyug ma'am/ phab ste khugs pa la yang rung ba la 'di skad du nga'i 'bangs gnyug ma'am/ phab ste khugs pa su yang rung ste/ phar mi 'dzin pa nas rgyas par 'chal ba'i tshul khrims blangs nas/ 'dug pa de la ngas thang gis dbang ba'i zas dang gos kun gcad dam gcod du gzhug go/ /yang na de la brdeg tu gzhug go/ /yang na nor thams cad dang dbral lo/ /yang na thams cad kyi thams cad du yul nas spyug go zhes yang dag par 'chos par byed do/ /las de la yang zho shas 'tsho ba mkhas pa dang / shes nyen can dag sgo bar byed do/ /

【Y3 結】

སེམས་ཅན་དེ་དག་ཀྱང་ཆད་པ་ཆེན་པོ་དེས་སྐྲག་ནས། སྡིག་པ་ཡང་སྤོང་ཞིང་དགེ་བ་ཡང་དག་པར་བླངས་ཏེ་གནས་སོ། །སེམས་ཅན་དེ་དག་མི་འདོད་བཞིན་དུ་ཡང་ནན་གྱིས་གནས་པ་དེ་དང་། ཐབས་དེས࿒དགེ་བའི་ལས་ལ་འཛུད་པར་བྱེད་དེ། དེ་ལྟ་བས་ན་འདི་ནི་ནན་ཏུར་ལས་བྱུང་བའི་ཐབས་ཞེས་བྱའོ།། །།

sems can de dag kyang chad pa chen po des skrag nas/ sdig pa yang spong zhing dge ba yang dag par blangs te gnas so/ /sems can de dag mi 'dod bzhin du yang nan gyis gnas pa de dang / thabs des dge ba'i las la 'dzud par byed de/ de lta bas na 'di ni nan tur las byung ba'i thabs zhes bya'o// //

【X5 明施恩報恩方便善巧】【Y1 問】

བམ་པོ་བཅོ་ལྔ་པ།

bam po bco lnga pa/

དེ་ལ་བྱང་ཆུབ་སེམས་དཔའི་བྱས་པ་ལ་ལན་ལྡོན་པའི་ཐབས་གང་ཞེ་ན།

de la byang chub sems dpa'i byas pa la lan ldon pa'i thabs gang zhe na/

【Y2 解】

འདི་ལ་བྱང་ཆུབ་སེམས་དཔས་སེམས་ཅན་གང་དག་ལ་སྔོན་སྦྱིན་པའམ། སྡུག་བསྔལ་བའི་སྐྱབས་སམ། འཇིགས་པའི་སྐྱབས་སམ། སྡུག་པ་དང་མི་སྡུག་པ་དང་ཕྲད་པ་དང་བྲལ་བར་བྱས་པའམ། ནད་ཞི࿒བར་བྱ་བའི་ཕན་པ་ཉུང་ཡང་རུང་། མང་ཡང་རུང་བ་བྱས་ལ་བྱས་པ་གཟོ་ཞིང་བྱས་པ་ཤེས་ཏེ། ཕྱིར་ལན་དུ་ཕན་གདགས་པར་འདོད་པ་དེ་དག་ལ་བྱང་ཆུབ་སེམས་དཔས་དགེ་བ་ཡང་དག་པར࿒བླངས་པ་ཁོ་ནར་ལན་དུ་འཆོལ་བར་བྱེད་ལ། ཁས་ལེན་ཏེ། འཇིག་རྟེན་གྱི་ཟང་ཟིང་ནི་ཅུང་ཟད་ཀྱང་མ་ཡིན་ནོ། །དེ་སྐད་དུ་གལ་ཏེ་ཁྱེད་ཀྱིས་ཕར་འཛིན་པ་དང་། མར་འཛིན་པ་ནས་རྒྱས་པར་ཚུལ་ཁྲིམས་ཡང་དག་པར་བླང་བའི་བར་དུ་བྱས་ན། དེ་ཉིད་ཁྱེད་ཀྱིས་ང་ལ་ལན་དུ་ཕན་བཏགས་པ་ཆེན་པོ་ཡིན་ནོ་ཞེས་ཟེར་ཞིང་།

'di la byang chub sems dpas sems can gang dag la sngon sbyin pa'am/ sdug bsngal ba'i skyabs sam/ 'jigs pa'i skyabs sam/ sdug pa dang mi sdug pa dang phrad pa dang bral bar byas pa'am/ nad zhi bar bya ba'i phan pa nyung yang rung / mang yang rung ba byas la byas pa gzo zhing byas pa shes te/ phyir lan du phan gdags par 'dod pa de dag la byang chub sems dpas dge ba yang dag par blangs pa kho nar lan du 'chol bar byed la/ khas len te/ 'jig rten gyi zang zing ni cung zad kyang ma yin no/ /de skad du gal te khyed kyis phar 'dzin pa dang / mar 'dzin pa nas rgyas par tshul khrims yang dag par blang ba'i bar du byas na/ de nyid khyed kyis nga la lan du phan btags pa chen po yin no zhes zer zhing /

【Y3 結】

བྱས་པའི་ལན་གློན་པ་དགེ་བ་ཡང་དག་པར་བླངས་པ་གཞན་ལས་རེ་བར་བྱེད་ལ། ཐབས་དེས་གཞན་དག་དགེ་བ་དེ་ལ་ཡང་དག་པར་འཛུད་པར་བྱེད་དེ། དེ་ལྟ་བས་ན་ཐབས་དེ་ནི་བྱས་པ་ལ་ལན་གློན་པ་ཞེས་བྱའོ། །

byas pa'i lan glon pa dge ba yang dag par blangs pa gzhan las re bar byed la/ thabs des gzhan dag dge ba de la yang dag par 'dzud par byed de/ de lta bas na thabs de ni byas pa la lan glon pa zhes bya'o/ /

【X6 明究竟清淨方便善巧】【Y1 問】

དེ་ལ་བྱང་ཆུབ་སེམས་དཔའི་རྣམ་པར་དག་པའི་ཐབས་གང་ཞེ་ན།

de la byang chub sems dpa'i rnam par dag pa'i thabs gang zhe na/

【Y2 解】

འདི་ལ་བྱང་ཆུབ་སེམས་དཔའ་མཐར་ཐུག་པར࿒འགྱུར་བའི་བྱང་ཆུབ་སེམས་དཔའི་ས་ལ་གནས་ཤིང་། བྱང་ཆུབ་སེམས་དཔའི་ལམ་ཤིན་ཏུ་རྣམ་པར་སྦྱངས་པ་ནི་བྱང་ཆུབ་སེམས་དཔའ་ཆེ་གེ་མོ་ཞིག་དགའ་ལྡན་གྱི་ལྷའི་རིགས་སུ་སྐྱེས་ཏེ། དེ་ནི་རིང་པོ་མི་ཐོགས་པར་འཛམ་བུའི་གླིང་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་གྱིས། བདག་ཅག་གིས་དེ་མཉེས་པར་བྱ་སྟེ། མི་མཉེས་པར་མི་བྱའོ། །བྱང་ཆུབ་སེམས་དཔའ་དེའི་དྲུང་དུ་ཡང་བདག་ཅག་སྐྱེ་བར་གྱུར་ཅིག་སྙམ་དུ་སེམས་པར་འགྱུར་བར་སེམས་ཅན་དཔག་ཏུ་མེད་པའི་ཡང་དག་པའི་འདུན་པ་བསྐྱེད་པ་དང་། འདུན་པ་ཆེ་བར་བྱ་བའི་ཕྱིར་དགའ་ལྡན་གྱི་ལྷའི་རིགས་སུ་སྐྱེ་བའོ། །ཡང་བྱང་ཆུབ་སེམས་དཔའ་དགའ་ལྡན࿒གྱི་ལྷའི་རིགས་ནས་ཤི་འཕོས་ནས། རིགས་མཐོན་པོའམ། ཀུན་གྱིས་བཀུར་བའི་ཁྱིམ་འདི་ལྟ་སྟེ། རྒྱལ་པོའི་ཕོ་བྲང་ངམ། མདུན་ན་འདོན་གྱི་ཁྱིམ་དུ་སྐྱེ་བར་འགྱུར་ཏེ། དེར་སེམས་ཅན་རྣམས་ཀྱིས་གཅེས་པར་བྱ་བ་བསྐྱེད་པའི་ཕྱིར་འདོད་པ་རྒྱ་ཆེན་པོ་དག་སྤངས་ནས་མངོན་པར་འབྱུང་བར་བྱེད་དོ། །ཡང་སེམས་ཅན་དཀའ་བ་སྤྱོད་པ་ལ་མོས་པ་རྣམས་ཀྱི་འདུན་པ་བཟློག་པའི་ཕྱིར་དཀའ་བ་སྤྱོད་པ་ཉམས་སུ་ལེན་པར་བྱེད་དོ། །ཡང་དེ་ལས་གཞན་པའི་སེམས་ཅན་རྣམས་བྱང་ཆུབ་དང་རྣམ་པར་གྲོལ་བ་ཐུན་མོང་དུ་འགྱུར་བའི་འདོད་པ་བསྐྱེད་པའི་ཕྱིར། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་བྱེད་དོ། །ཡང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་ནས། ད་ལྟར་གང་ལ་ཆོས་བསྟན་པར་བྱ་བའི་ཕྱིར་ཚངས་པ་ཉིད་བཅོམ་ལྡན་འདས་ལ་གསོལ་བ་འདེབས་པ་ལས་ན། ཀྱེ་མ་ཆོས་བསྟན་པ་འདི་ནི་ངན་ངོན་ཙམ་མ་ཡིན་ནོ་སྙམ་སྟེ་སེམས་ཅན་དེ་དག་ཆོས་ལ་གུས་པ་བསྐྱེད་པའི་ཕྱིར། རེ་ཞིག་སེམས་ཅན་རྣམས་ལ་ཆོས་མི་སྟོན་པར་ཚངས་པས་གསོལ་བ་བཏབ་པ་ལ་གཞེས་པར་མཛད་དོ། །ཡང་འདིས་ནི་ཚངས་པས་གསོལ་བ་བཏབ་པ་ཁོ་ནས་ཚངས་པའི་ངོར་བྱ་བ་དང་། གཞན་གྱི་བསྐུལ་བའི་ཕྱིར་ཆོས་སྟོན་པར་ཟད་ཀྱི། བདག་ཉིད་སེམས་ཅན་རྣམས་ལ་སྙིང་རྗེའི་སེམས་དང་། བདག་ཉིད་ཀྱི་ཚུལ་གྱིས་ནི་མ་ཡིན་ནོ་སྙམ་དུ་ཤེས་ནས། སེམས་ཅན་ཁ་ཅིག་དེ་ལྟར་ལོག་པར་འཛིན་པ་བཙལ་བའི་ཕྱིར། སངས་རྒྱས་ཀྱི་སྤྱན་གྱིས་འཇིག་རྟེན་ལ་རྣམ་པར་གཟིགས་སོ། །ཡང་ཆོས་ཀྱི་འཁོར་ལོ་འཇིག་རྟེན་དུ་སྔོན་མ་བསྐོར་བ་བསྐོར་བར་མཛད་དེ། དེ་ལྟར་ཆོས་སྟོན་པར་མཛད། བསླབ་པའི་གཞི་དག་ཀྱང་འཆའ་བར་མཛད་དོ།

'di la byang chub sems dpa' mthar thug par 'gyur ba'i byang chub sems dpa'i sa la gnas shing / byang chub sems dpa'i lam shin tu rnam par sbyangs pa ni byang chub sems dpa' che ge mo zhig dga' ldan gyi lha'i rigs su skyes te/ de ni ring po mi thogs par 'dzam bu'i gling du bla na med pa yang dag par rdzogs pa'i byang chub mngon par rdzogs par 'tshang rgya bar 'gyur gyis/ bdag cag gis de mnyes par bya ste/ mi mnyes par mi bya'o/ /byang chub sems dpa' de'i drung du yang bdag cag skye bar gyur cig snyam du sems par 'gyur bar sems can dpag tu med pa'i yang dag pa'i 'dun pa bskyed pa dang / 'dun pa che bar bya ba'i phyir dga' ldan gyi lha'i rigs su skye ba'o/ /yang byang chub sems dpa' dga' ldan gyi lha'i rigs nas shi 'phos nas/ rigs mthon po'am/ kun gyis bkur ba'i khyim 'di lta ste/ rgyal po'i pho brang ngam/ mdun na 'don gyi khyim du skye bar 'gyur te/ der sems can rnams kyis gces par bya ba bskyed pa'i phyir 'dod pa rgya chen po dag spangs nas mngon par 'byung bar byed do/ /yang sems can dka' ba spyod pa la mos pa rnams kyi 'dun pa bzlog pa'i phyir dka' ba spyod pa nyams su len par byed do/ /yang de las gzhan pa'i sems can rnams byang chub dang rnam par grol ba thun mong du 'gyur ba'i 'dod pa bskyed pa'i phyir/ bla na med pa yang dag par rdzogs pa'i byang chub mngon par rdzogs par 'tshang rgya bar byed do/ /yang bla na med pa yang dag par rdzogs pa'i byang chub mngon par rdzogs par sangs rgyas nas/ da ltar gang la chos bstan par bya ba'i phyir tshangs pa nyid bcom ldan 'das la gsol ba 'debs pa las na/ kye ma chos bstan pa 'di ni ngan ngon tsam ma yin no snyam ste sems can de dag chos la gus pa bskyed pa'i phyir/ re zhig sems can rnams la chos mi ston par tshangs pas gsol ba btab pa la gzhes par mdzad do/ /yang 'dis ni tshangs pas gsol ba btab pa kho nas tshangs pa'i ngor bya ba dang / gzhan gyi bskul ba'i phyir chos ston par zad kyi/ bdag nyid sems can rnams la snying rje'i sems dang / bdag nyid kyi tshul gyis ni ma yin no snyam du shes nas/ sems can kha cig de ltar log par 'dzin pa btsal ba'i phyir/ sangs rgyas kyi spyan gyis 'jig rten la rnam par gzigs so/ /yang chos kyi 'khor lo 'jig rten du sngon ma bskor ba bskor bar mdzad de/ de ltar chos ston par mdzad/ bslab pa'i gzhi dag kyang 'cha' bar mdzad do/

【Y3 結】

འདི་ནི་བྱང་ཆུབ་སེམས་དཔའི་རྣམ་པར་དག་པའི་ཐབས་ཞེས་བྱ་སྟེ། ཐབས་འདི་ལས་གོང་ན་ཐབས་ཆེས་ལྷག་པ་དང་། ཆེས་གྱ་ནོམ་པ་གཞན་མེད་དོ། །

'di ni byang chub sems dpa'i rnam par dag pa'i thabs zhes bya ste/ thabs 'di las gong na thabs ches lhag pa dang / ches gya nom pa gzhan med do/ /

【V3 總結】

དེ་ལྟར་ན་བྱང་ཆུབ་སེམས་དཔའ་རྣམས་ཀྱི་ཐབས་མཁས་པ་རྣམ་པ་དྲུག་པོ་འདི་དག་མདོ་དང་། རྒྱས་པར་བསྟན་པས༑ སེམས་ཅན་ཞེ་འགྲས་པ་རྣམས་ཀྱི་ཁོང་ཁྲོ་བ་ནི་སེལ། ཐ་མལ་པ་རྣམས་ནི་འཛུད་པར་བྱེད། ཞུགས་པ་རྣམས་ནི་ཡོངས་སུ་སྨིན་པར་བྱེད། ཡོངས་སུ་སྨིན་པ་རྣམས་ནི་རྣམ་པར་གྲོལ་བར་བྱེད་དོ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

de ltar na byang chub sems dpa' rnams kyi thabs mkhas pa rnam pa drug po 'di dag mdo dang / rgyas par bstan pas| sems can zhe 'gras pa rnams kyi khong khro ba ni sel/ tha mal pa rnams ni 'dzud par byed/ zhugs pa rnams ni yongs su smin par byed/ yongs su smin pa rnams ni rnam par grol bar byed do/ 'di las gong na yang med do/ /'di las lhag pa yang med do/ /

【S3 總結】

འདི་ནི་བྱང་ཆུབ་སེམས་དཔའ་རྣམས་ཀྱི་ཐབས་ལ་མཁས་པ་ཡིན་ནོ། །

'di ni byang chub sems dpa' rnams kyi thabs la mkhas pa yin no/ /

【Q12 四陀羅尼】【R1 問】

དེ་ལ་བྱང་ཆུབ་སེམས་དཔའ་རྣམས་ཀྱི་གཟུངས་གང་ཞེ་ན།

de la byang chub sems dpa' rnams kyi gzungs gang zhe na/

【R2 答】【S1 舉數列名】

དེ་ནི་མདོར་བསྡུ་ན་རྣམ་པ་བཞིར་བལྟ་བར་བྱ་སྟེ། ཆོས་ཀྱི་གཟུངས་དང་། དོན་གྱི་གཟུངས་དང་། གསང་སྔགས་ཀྱི་གཟུངས་དང་། བྱང་ཆུབ་སེམས་དཔའ་བཟོད་པ་འཐོབ་པར་བྱེད་པའི་གཟུངས་སོ། །

de ni mdor bsdu na rnam pa bzhir blta bar bya ste/ chos kyi gzungs dang / don gyi gzungs dang / gsang sngags kyi gzungs dang / byang chub sems dpa' bzod pa 'thob par byed pa'i gzungs so/ /

【S2 徵問別解】【T1 法陀羅尼】

དེ་ལ་ཆོས་ཀྱི་གཟུངས་གང་ཞེ་ན།འདི་ལ་བྱང་ཆུབ་སེམས་དཔའ་ནི་གང་གིས་ཐོས་པ་ཙམ་ཁོ་ནས་མ་གོམས་ཤིང་ཁ་ཏོན་བྱང་བར་མ་བྱས་པའི་མིང་དང་། ཚིག་དང་ཡི་གེར་གཏོགས་པ་རིམ་བཞིན་དུ་བསྡེབས་ཤིང་། རིམ་བཞིན་དུ་སྦྱར་བའི་ཡི་གེ་ཚད་མེད་པ་དཔག་ཏུ་ཚད་མེད་པར་འཛིན་པར་འགྱུར་བ་དེ་ལྟ་བུའི་དྲན་པ་དང་། ཤེས་རབ་ཀྱི་སྟོབས་བསྐྱེད་པ་ཐོབ་པར་འགྱུར་རོ། །

de la chos kyi gzungs gang zhe na/'di la byang chub sems dpa' ni gang gis thos pa tsam kho nas ma goms shing kha ton byang bar ma byas pa'i ming dang / tshig dang yi ger gtogs pa rim bzhin du bsdebs shing / rim bzhin du sbyar ba'i yi ge tshad med pa dpag tu tshad med par 'dzin par 'gyur ba de lta bu'i dran pa dang / shes rab kyi stobs bskyed pa thob par 'gyur ro/ /

【T2 義陀羅尼】

དེ་ལ་དོན་གྱི་གཟུངས་གང་ཞེ་ན། སྔ་མ་དང་འདྲ་བའམ། དེའི་ཁྱད་པར་ནི་འདི་ཡོད་དོ། །ཆོས་དེ་དག་ཉིད་ཀྱི་དོན་ཚད་མེད་པ་དག་མ་གོམས་ཤིང་། ཡིད་ཀྱིས་བྱང་བར་མ་བྱས་པར་དུས་ཚད་མེད་པ་དག་ཏུ་འཛིན་པའོ། །

de la don gyi gzungs gang zhe na/ snga ma dang 'dra ba'am/ de'i khyad par ni 'di yod do/ /chos de dag nyid kyi don tshad med pa dag ma goms shing / yid kyis byang bar ma byas par dus tshad med pa dag tu 'dzin pa'o/ /

【T3 呪陀羅尼】

དེ་ལ་གསང་སྔགས་ཀྱི་གཟུངས་གང་ཞེ་ན། འདི་ལ་བྱང་ཆུབ་སེམས་དཔའ་ནི་གང་གིས་གསང་སྔགས་ཀྱི་གཞི་གང་དག་སེམས་ཅན་རྣམས་ཀྱི་ཡམས་ཀྱི་ནད་ཡང་དག་པར་ཞི་བར་བྱ་བའི་ཕྱིར་བྱིན་གྱིས་རློབ་པར་བྱེད་དེ༑ ཡམས་ཀྱི་ནད་རྣམ་པ་དུ་མ་ཡང་དག་པར་ཞི་བར་བྱ་བ་ལ། དེ་དག་གྲུབ་ཅིང་མཆོག་ཏུ་གྲུབ་ལ་དོན་ཡོད་པ་དེ་ལྟ་བུའི་ཏིང་ངེ་འཛིན་གྱི་དབང་ཐོབ་པར་འགྱུར་བ་སྟེ། འདི་ནི་བྱང་ཆུབ་སེམས་དཔའི་གསང་སྔགས་ཀྱི་གཟུངས་ཞེས་བྱའོ༑ །

de la gsang sngags kyi gzungs gang zhe na/ 'di la byang chub sems dpa' ni gang gis gsang sngags kyi gzhi gang dag sems can rnams kyi yams kyi nad yang dag par zhi bar bya ba'i phyir byin gyis rlob par byed de| yams kyi nad rnam pa du ma yang dag par zhi bar bya ba la/ de dag grub cing mchog tu grub la don yod pa de lta bu'i ting nge 'dzin gyi dbang thob par 'gyur ba ste/ 'di ni byang chub sems dpa'i gsang sngags kyi gzungs zhes bya'o| /

【T4 忍陀羅尼】【U1 問】

དེ་ལ་བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་བཟོད་པ་འཐོབ་པར་བྱེད་པའི་གཟུངས་གང་ཞེ་ན།

de la byang chub sems dpa' rnams kyi byang chub sems dpa'i bzod pa 'thob par byed pa'i gzungs gang zhe na/

【U2 解】【V1 明出體】

འདི་ལ་བྱང་ཆུབ་སེམས་དཔའ་བདག་ཉིད་ཀྱི་རྒྱུ་ལ་ཤིན་ཏུ་སྤྱད་པ། ཤེས་རབ་དང་ལྡན་པ།

'di la byang chub sems dpa' bdag nyid kyi rgyu la shin tu spyad pa/ shes rab dang ldan pa/

【V2 明方便】

དབེན་པ་ན་གནས་ཤིང་། ཚིག࿒ཀྱལ་པ་མི་སྨྲ་ལ། སུ་དང་ཡང་མི་ཕྲད་ཅིང་། དེ་བཞིན་དུ་རན་པར་ཟ་བ་དང་། བབ་ཅོལ་དུ་མི་ཟ་བ་དང་། ཁ་ཟས་སྣ་གཅིག࿒ཟ་བ་དང་། སེམས་པ་ལྷུར་བྱེད་པ་དང་། མཚན་མོ་ཡུན་ཐུང་དུ་ཉལ་ཞིང་ཡུན་རིང་དུ་མི་ཉལ་བ་ནི་བྱང་ཆུབ་སེམས་དཔའི་བཟོད་པ་ཐོབ་པར་འགྱུར་བའི་གསང་སྔགས་ཀྱི་གཞི་གང་དག་དེ་བཞིན་གཤེགས་པས་གསུངས་པ།

dben pa na gnas shing / tshig kyal pa mi smra la/ su dang yang mi phrad cing / de bzhin du ran par za ba dang / bab col du mi za ba dang / kha zas sna gcig za ba dang / sems pa lhur byed pa dang / mtshan mo yun thung du nyal zhing yun ring du mi nyal ba ni byang chub sems dpa'i bzod pa thob par 'gyur ba'i gsang sngags kyi gzhi gang dag de bzhin gshegs pas gsungs pa/

【V3 廣明修相】【W1 舉無義呪詞為思惟境】

ཏད་ཡ་ཐཱ། ཨི་ཊི༑ མི་ཊི། ཀི་ཊི། བྷིཿཀྵན་ཏི། པ་དཱ་ནི་སྭཱ་ཧཱ། ཞེས་བྱ་བའི་

tad ya thA/ i Ti| mi Ti/ ki Ti/ b+hiHk+Shan ti/ pa dA ni swA hA/ zhes bya ba'i

【W2 於呪句正起思惟】

གསང་སྔགས་ཀྱི་གཞི་དེ་དག་གི་དོན་སེམས་ཤིང་འཇལ་ལ་ཉེ་བར་རྟོགས་ཏེ། དེ་གསང་སྔགས་ཀྱི་གཞི་འདི་དག་ལ་ཡང་དག་པར་ཞུགས་ཏེ། སུ་ལས་ཀྱང་མ་ཐོས་པར་བདག་ཉིད་ཀྱིས་འདི་ལྟར་གསང་སྔགས་ཀྱི་གཞི་འདི་དག་ལ་ནི་དོན་ཡོངས་སུ་གྲུབ་པ་ཅི་ཡང་མེད་དེ། འདི་དག་ནི་དོན་མེད་པ་ཁོ་ནའོ། །འདི་དག་གི་དོན་ནི་འདི་ལྟ་སྟེ། དོན་མེད་པ་འདི་ཁོ་ན་ཉིད་དོ་སྙམ་དུ་དེ་ལྟ་བུའི་དོན་ཁོང་དུ་ཆུད་པར་འགྱུར་ཏེ། དེའི་ཕ་རོལ་དུ་དོན་གཞན་ཚོལ་བར་ཡང་མི་བྱེད་དེ། དེ་ཙམ་གྱིས་ན་དེས་གསང་སྔགས་གཞི་དེ་དག་གི་དོན་ལེགས་པར་ཁོང་དུ་ཆུད་པ་ཡིན་ནོ། །དེས་གསང་སྔགས་གཞི་དེ་དག་གི་དོན་ཡང་དག་པར་ཁོང་དུ་ཆུད་ནས། དོན་དེ་ཉིད་ཀྱི་རྗེས་སུ་འབྲང་བས་ཆོས་ཐམས་ཅད་ཀྱི་དོན་ཡང་ལེགས་པར་ཁོང་དུ་ཆུད་པར་འགྱུར་རོ། །གཞན་ལས་མ་ཐོས་པར་བདག་ཉིད་ཀྱིས། དོན་འདི་ལྟ་བུ་ཡང་ཁོང་དུ་ཆུད་པར་འཁྱུར་ཏེ། བརྗོད་པ་ཐམས་ཅད་ཀྱིས་ཆོས་ཐམས་ཅད་ཀྱི་ངོ་བོ་ཉིད་ཀྱི་དོན་ཡོངས་སུ་གྲུབ་པ་མེད་དོ། །དེ་དག་གི་བརྗོད་དུ་མེད་པའི་ངོ་བོ་ཉིད་གང་ཡིན་པ་དེ་ནི་དེ་དག་གི་ངོ་བོ་ཉིད་ཀྱི་དོན་ཡིན་ནོ་སྙམ་མོ། །དེས་དེ་ལྟར་ཆོས་ཐམས་ཅད་ཀྱི་ངོ་བོ་ཉིད་ཀྱི་དོན་ལེགས་པར་ཁོང་དུ་ཆུད་ནས། དེ་ལས་དོན་གཞན་མི་ཚོལ་ལ་དོན་དེ་ཁོང་དུ་ཆུད་པས་དགའ་བ་དང་། མཆོག་ཏུ་དགའ་བ་རྒྱ་ཆེན་པོ་ཡང་ཐོབ་པར་འགྱུར་རོ། །

gsang sngags kyi gzhi de dag gi don sems shing 'jal la nye bar rtogs te/ de gsang sngags kyi gzhi 'di dag la yang dag par zhugs te/ su las kyang ma thos par bdag nyid kyis 'di ltar gsang sngags kyi gzhi 'di dag la ni don yongs su grub pa ci yang med de/ 'di dag ni don med pa kho na'o/ /'di dag gi don ni 'di lta ste/ don med pa 'di kho na nyid do snyam du de lta bu'i don khong du chud par 'gyur te/ de'i pha rol du don gzhan tshol bar yang mi byed de/ de tsam gyis na des gsang sngags gzhi de dag gi don legs par khong du chud pa yin no/ /des gsang sngags gzhi de dag gi don yang dag par khong du chud nas/ don de nyid kyi rjes su 'brang bas chos thams cad kyi don yang legs par khong du chud par 'gyur ro/ /gzhan las ma thos par bdag nyid kyis/ don 'di lta bu yang khong du chud par 'khyur te/ brjod pa thams cad kyis chos thams cad kyi ngo bo nyid kyi don yongs su grub pa med do/ /de dag gi brjod du med pa'i ngo bo nyid gang yin pa de ni de dag gi ngo bo nyid kyi don yin no snyam mo/ /des de ltar chos thams cad kyi ngo bo nyid kyi don legs par khong du chud nas/ de las don gzhan mi tshol la don de khong du chud pas dga' ba dang / mchog tu dga' ba rgya chen po yang thob par 'gyur ro/ /

【W3 由思惟成忍勝義利】

བྱང་ཆུབ་སེམས་དཔའ་དེས་གཟུངས་ཀྱི་ཚིག་ཐོབ་པ་དེ་དག་ལ་བརྟེན་ནས། བྱང་ཆུབ་སེམས་དཔའི་བཟོད་པ་ཞེས་བྱ་སྟེ། དེ་ཐོབ་པས་ཀྱང་བྱང་ཆུབ་སེམས་དཔའ་དེ་རིང་པོར་མི་ཐོགས་པར་ལྷག་པའི་བསམ་པ་དག་པ་ཐོབ་པར་འགྱུར་ཞིང་མོས་པས་སྤྱོད་པའི་སའི་བཟོད་པ་ཆེན་པོ་ལ་གནས་པར་འགྱུར་ཏེ།

byang chub sems dpa' des gzungs kyi tshig thob pa de dag la brten nas/ byang chub sems dpa'i bzod pa zhes bya ste/ de thob pas kyang byang chub sems dpa' de ring por mi thogs par lhag pa'i bsam pa dag pa thob par 'gyur zhing mos pas spyod pa'i sa'i bzod pa chen po la gnas par 'gyur te/

【U3 結】

འདི་ནི་བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་བཟོད་པ་ཐོབ་པར་བྱེད་པའི་གཟུངས་ཡིན་པར་རིག་པར་བྱའོ། །

'di ni byang chub sems dpa' rnams kyi byang chub sems dpa'i bzod pa thob par byed pa'i gzungs yin par rig par bya'o/ /

【S3 約位分別】

དེ་ལ་ཆོས་ཀྱི་གཟུངས་དང་། དོན་གྱི་གཟུངས་ནི་བྱང་ཆུབ་སེམས་དཔའ་བསྐལ་པ་གྲངས་མེད་པ་དང་པོ་འདས་ནས། ལྷག་པའི་བསམ་པ་དག་པའི་ས་ལ་ཞུགས་པའི་ཚེ་ཐོབ་པར་འགྱུར་ཏེ། ངེས་པ་དང་། བརྟན་པ་དང་། རྒྱ་ཆེ་བ་ཡིན་ནོ། །དེ་ཚུན་ཆད་ནི་སྨོན་ལམ་གྱི་དབང་ངམ། བསམ་གཏན་ལ་བརྟེན་ནས་ཐོབ་པར་འགྱུར་ཏེ། ངེས་པ་ཡང་མ་ཡིན། བརྟན་པ་ཡང་མ་ཡིན། རྒྱ་ཆེ་བ་ཡང་མ་ཡིན་ནོ། །ཆོས་དང་དོན་གྱི་གཟུངས་ཇི་ལྟ་བ་བཞིན་དུ། གསང་སྔགས་ཀྱི་གཟུངས་ཀྱང་དེ་དང་འདྲ་བར་རིག་པར་བྱའོ། །བྱང་ཆུབ་སེམས་དཔའི་བཟོད་པ་ཐོབ་པར་བྱེད་པའི་གཟུངས་ནི་ཇི་སྐད་བརྗོད་པ་དེ་ཁོ་ན་བཞིན་དུ་ཐོབ་པར་འགྱུར་རོ། །

de la chos kyi gzungs dang / don gyi gzungs ni byang chub sems dpa' bskal pa grangs med pa dang po 'das nas/ lhag pa'i bsam pa dag pa'i sa la zhugs pa'i tshe thob par 'gyur te/ nges pa dang / brtan pa dang / rgya che ba yin no/ /de tshun chad ni smon lam gyi dbang ngam/ bsam gtan la brten nas thob par 'gyur te/ nges pa yang ma yin/ brtan pa yang ma yin/ rgya che ba yang ma yin no/ /chos dang don gyi gzungs ji lta ba bzhin du/ gsang sngags kyi gzungs kyang de dang 'dra bar rig par bya'o/ /byang chub sems dpa'i bzod pa thob par byed pa'i gzungs ni ji skad brjod pa de kho na bzhin du thob par 'gyur ro/ /

【S4 明得因差別】

བྱང་ཆུབ་སེམས་དཔའ་ཡོན་ཏན་བཞི་དང་ལྡན་ན་གཟུངས་འདི་དག་ཐམས་ཅད་འཐོབ་སྟེ། གང་ཡང་རུང་བ་མ་ཚང་བས་ནི་མ་ཡིན་ནོ། །བཞི་གང་ཞེ་ན། འདོད་པ་རྣམས་ལ་ལྷག་པར་ཞེན་པ་མེད་པ་དང་། གཞན་མ་ཐོས་པ་དག་ལ་ཕྲག་དོག་མི་སྐྱེད་དེ། ཕྲག་དོག་མེད་པ་དང་། བསླངས་པ་ཐམས་ཅད་རབ་ཏུ་སྦྱིན་ཞིང་འགྱོད་པ་མེད་པར་སྦྱིན་པ་དང་། བྱང་ཆུབ་སེམས་དཔའི་སྡེ་སྣོད་དམ་སྡེ་སྣོད་ཀྱི་མ་མོ་ལས་བརྩམས་ཏེ། ཆོས་ལ་ཀུན་དུ་དགའ་ཞིང་། ཆོས་ལ་དགའ་བ་ཡིན་ནོ། །

byang chub sems dpa' yon tan bzhi dang ldan na gzungs 'di dag thams cad 'thob ste/ gang yang rung ba ma tshang bas ni ma yin no/ /bzhi gang zhe na/ 'dod pa rnams la lhag par zhen pa med pa dang / gzhan ma thos pa dag la phrag dog mi skyed de/ phrag dog med pa dang / bslangs pa thams cad rab tu sbyin zhing 'gyod pa med par sbyin pa dang / byang chub sems dpa'i sde snod dam sde snod kyi ma mo las brtsams te/ chos la kun du dga' zhing / chos la dga' ba yin no/ /

【Q13 所修正願】【R1 問】

དེ་ལ་བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་སྨོན་ལམ་གང་ཞེ་ན།

de la byang chub sems dpa' rnams kyi byang chub sems dpa'i smon lam gang zhe na/

【R2 答】【S1 總說】

དེ་ནི་མདོར་བསྡུ་ན་རྣམ་པ་ལྔར་བལྟ་བར་བྱ་སྟེ། སེམས་བསྐྱེད་པའི་སྨོན་ལམ་དང་། སྐྱེ་བའི་སྨོན་ལམ་དང་། སྤྱོད་ཡུལ་གྱི་སྨོན་ལམ་དང་། ཡང་དག་པའི་སྨོན་ལམ་དང་། སྨོན་ལམ་ཆེན་པོའོ། །

de ni mdor bsdu na rnam pa lngar blta bar bya ste/ sems bskyed pa'i smon lam dang / skye ba'i smon lam dang / spyod yul gyi smon lam dang / yang dag pa'i smon lam dang / smon lam chen po'o/ /

【S2 別釋】【T1 發心願】

དེ་ལ་དང་པོ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་བསྐྱེད་པ་ནི། བྱང་ཆུབ་སེམས་དཔའི་སེམས་བསྐྱེད་པའི་སྨོན་ལམ་ཞེས་བྱའོ། །

de la dang po bla na med pa yang dag par rdzogs pa'i byang chub tu sems bskyed pa ni/ byang chub sems dpa'i sems bskyed pa'i smon lam zhes bya'o/ /

【T2 受生願】

ཕྱི་མ་ལ་སེམས་ཅན་གྱི་དོན་དང་མཐུན་པའི་འགྲོ་བ་རྣམས་སུ་སྐྱེ་བར་སྨོན་པ་ནི། བྱང་ཆུབ་སེམས་དཔའི་སྐྱེ་བའི་སྨོན་ལམ་ཞེས་བྱའོ། །

phyi ma la sems can gyi don dang mthun pa'i 'gro ba rnams su skye bar smon pa ni/ byang chub sems dpa'i skye ba'i smon lam zhes bya'o/ /

【T3 所行願】

ཆོས་ཡང་དག་པར་རབ་ཏུ་རྣམ་པར་འབྱེད་པར་སྨོན་པ་དང་། ཚད་མེད་པ་ལ་སོགས་པ་དགེ་བའི་ཆོས་བསྒོམ་པའི་ཡུལ་ལ་སྨོན་པ་ནི། བྱང་ཆུབ་སེམས་དཔའི་སྤྱོད་ཡུལ་གྱི་སྨོན་ལམ་ཞེས་བྱའོ། །

chos yang dag par rab tu rnam par 'byed par smon pa dang / tshad med pa la sogs pa dge ba'i chos bsgom pa'i yul la smon pa ni/ byang chub sems dpa'i spyod yul gyi smon lam zhes bya'o/ /

【T4 正願】

ཕྱི་མ་ལ་མདོའམ། རྒྱས་པར་བྱང་ཆུབ་སེམས་དཔའི་དགེ་བ་ཐམས་ཅད࿒བསྡུས་པ་དང་། ཡོན་ཏན་ཐམས་ཅད་བསྡུ་བའི་ཕྱིར་སྨོན་པ་ནི་བྱང་ཆུབ་སེམས་དཔའི་ཡང་དག་པའི་སྨོན་ལམ་ཞེས་བྱའོ། །

phyi ma la mdo'am/ rgyas par byang chub sems dpa'i dge ba thams cad bsdus pa dang / yon tan thams cad bsdu ba'i phyir smon pa ni byang chub sems dpa'i yang dag pa'i smon lam zhes bya'o/ /

【T5 大願】

བྱང་ཆུབ་སེམས་དཔའི་སྨོན་ལམ་ཆེན་པོ་ནི་ཡང་དག་པའི་སྨོན་ལམ་དེ་ཉིད་ལས་རིག་པར་བྱའོ། །དེ་ཡང་རྣམ་པ་བཅུ་སྟེ། ཕྱི་མ་ལ་དེ་བཞིན་གཤེགས་པ་ལ་མཆོད་པ་དང་། རིམ་གྲོ་བྱ་བའི་རྣམ་པ་ཐམས་ཅད་དཔག་ཏུ་མེད་པར་བྱ་བ་ནི་སྨོན་ལམ་ཆེན་པོ་དང་པོ་ཡིན་ནོ། །སངས་རྒྱས་བཅོམ་ལྡན་འདས་རྣམས་ཀྱི་དམ་པའི་ཆོས་ཡོངས་སུ་གཟུང་ཞིང་བསྲུང་བར་བྱ་བ་དང་། ཆོས་ཀྱི་ཚུལ་ཡང་དག་པར་གཟུང་བར་བྱ་བའི་ཕྱིར་སྨོན་ལམ་ཆེན་པོ་དང་། དགའ་ལྡན་གྱི་གནས་ན་བཞུགས་པ་ནས། སྔ་མ་བཞིན་དུ་ཡོངས་སུ་མྱ་ངན་ལས་འདའ་བའི་བར་གྱི་སྨོན་ལམ་ཆེན་པོ་དང་། བྱང་ཆུབ་སེམས་དཔའི་སྤྱོད་པའི་རྣམ་པ་ཐམས་ཅད་ལེགས་པར་སྤྱད་པར་བྱ་བའི་སྨོན་ལམ་ཆེན་པོ་དང་། སེམས་ཅན་ཐམས་ཅད་ཡོངས་སུ་སྨིན་པར་བྱ་བའི་སྨོན་ལམ་ཆེན་པོ་དང་། འཇིག་རྟེན་གྱི་ཁམས་ཐམས་ཅད་ཡང་དག་པར་བསྟན་པར་བྱ་བའི་སྨོན་ལམ་ཆེན་པོ་དང་། སངས་རྒྱས་ཀྱི་ཞིང་ཡོངས་སུ་དག་པར་བྱ་བའི་སྨོན་ལམ་ཆེན་པོ་དང་། ཐེག་པ་ཆེན་པོ་ལ་འཇུག་པར་བྱ་བའི་ཕྱིར་བྱང་ཆུབ་སེམས་དཔའ་ཐམས་ཅད་དང་། བསམ་པ་དང་སྦྱོར་བ་གཅིག་པར་བྱ་བའི་སྨོན་ལམ་ཆེན་པོ་དང་། ཡང་དག་པའི་སྦྱོར་བ་ཐམས་ཅད་འབྲས་བུ་ཡོད་པར་བྱ་བའི་སྨོན་ལམ་ཆེན་པོ་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་བྱང་ཆུབ་པར་བྱ་བའི་སྨོན་ལམ་ཆེན་པོའོ། །

byang chub sems dpa'i smon lam chen po ni yang dag pa'i smon lam de nyid las rig par bya'o/ /de yang rnam pa bcu ste/ phyi ma la de bzhin gshegs pa la mchod pa dang / rim gro bya ba'i rnam pa thams cad dpag tu med par bya ba ni smon lam chen po dang po yin no/ /sangs rgyas bcom ldan 'das rnams kyi dam pa'i chos yongs su gzung zhing bsrung bar bya ba dang / chos kyi tshul yang dag par gzung bar bya ba'i phyir smon lam chen po dang / dga' ldan gyi gnas na bzhugs pa nas/ snga ma bzhin du yongs su mya ngan las 'da' ba'i bar gyi smon lam chen po dang / byang chub sems dpa'i spyod pa'i rnam pa thams cad legs par spyad par bya ba'i smon lam chen po dang / sems can thams cad yongs su smin par bya ba'i smon lam chen po dang / 'jig rten gyi khams thams cad yang dag par bstan par bya ba'i smon lam chen po dang / sangs rgyas kyi zhing yongs su dag par bya ba'i smon lam chen po dang / theg pa chen po la 'jug par bya ba'i phyir byang chub sems dpa' thams cad dang / bsam pa dang sbyor ba gcig par bya ba'i smon lam chen po dang / yang dag pa'i sbyor ba thams cad 'bras bu yod par bya ba'i smon lam chen po dang / bla na med pa yang dag par rdzogs pa'i byang chub mngon par rdzogs par byang chub par bya ba'i smon lam chen po'o/ /

【Q14 三三摩地】【R1 辨三相】

དེ་ལ་བྱང་ཆུབ་སེམས་དཔའི་སྟོང་པ་ཉིད་ཀྱི་ཏིང་ངེ་འཛིན་གང་ཞེ་ན། འདི་ལ་བྱང་ཆུབ་སེམས་དཔའི་བརྗོད་པ་ཐམས་ཅད་ཀྱི་བདག་ཉིད་ཀྱི་ངོ་བོ་ཉིད་དང་བྲལ་བ། བརྗོད་དུ་མེད་པའི་ངོ་བོ་ཉིད་ཀྱི་དངོས་པོ་མཐོང་ནས། སེམས་གནས་པ་གང་ཡིན་པ་དེ་ནི་དེའི་སྟོང་པ་ཉིད་ཀྱི་ཏིང་ངེ་འཛིན་ཅེས་བྱའོ། །སྨོན་པ་མེད་པའི་ཏིང་ངེ་འཛིན་གང་ཞེ་ན། འདི་ལ་བྱང་ཆུབ་སེམས་དཔའ་བརྗོད་དུ་མེད་པའི་ངོ་བོ་ཉིད་ཀྱི་དངོས་པོ་དེ་ཉིད་ལ་ལོག་པར་རྣམ་པར་བརྟགས་པ་ལས་བྱུང་བའི་ཉོན་མོངས་པ་དང་། སྡུག་བསྔལ་གྱིས་ཡོངས་སུ་ཟིན་པའི་ཕྱིར་ཉེས་པ་དུ་མའི་སྐྱོན་ཆགས་པར་ཡང་དག་པར་མཐོང་ནས། ཕྱིས་དེ་ལ་མི་སྨོན་པ་སྔོན་དུ་འགྲོ་བའི་སེམས་གནས་པ་གང་ཡིན་པ་དེ་ནི་དེའི་སྨོན་པ་མེད་པའི་ཏིང་ངེ་འཛིན་ཞེས་བྱའོ། །མཚན་མ་མེད་པའི་ཏིང་ངེ་འཛིན་གང་ཞེ་ན། འདི་ལ་བྱང་ཆུབ་སེམས་དཔའ་བརྗོད་དུ་མེད་པའི་ངོ་བོ་ཉིད་ཀྱི་དངོས་པོ་དེ་ཉིད་ཀྱི་རྣམ་པར་རྟོག་པ་དང་། སྤྲོས་པའི་མཚན་མ་ཐམས་ཅད་བསལ་ནས་ཡང་དག་པ་ཇི་ལྟ་བ་བཞིན་དུ་ཞི་བར་ཡིད་ལ་བྱེད་པས་སེམས་གནས་པ་གང་ཡིན་པ་དེ་ནི་དེའི་མཚན་མ་མེད་པའི་ཏིང་ངེ་འཛིན་ཞེས་བྱའོ། །

de la byang chub sems dpa'i stong pa nyid kyi ting nge 'dzin gang zhe na/ 'di la byang chub sems dpa'i brjod pa thams cad kyi bdag nyid kyi ngo bo nyid dang bral ba/ brjod du med pa'i ngo bo nyid kyi dngos po mthong nas/ sems gnas pa gang yin pa de ni de'i stong pa nyid kyi ting nge 'dzin ces bya'o/ /smon pa med pa'i ting nge 'dzin gang zhe na/ 'di la byang chub sems dpa' brjod du med pa'i ngo bo nyid kyi dngos po de nyid la log par rnam par brtags pa las byung ba'i nyon mongs pa dang / sdug bsngal gyis yongs su zin pa'i phyir nyes pa du ma'i skyon chags par yang dag par mthong nas/ phyis de la mi smon pa sngon du 'gro ba'i sems gnas pa gang yin pa de ni de'i smon pa med pa'i ting nge 'dzin zhes bya'o/ /mtshan ma med pa'i ting nge 'dzin gang zhe na/ 'di la byang chub sems dpa' brjod du med pa'i ngo bo nyid kyi dngos po de nyid kyi rnam par rtog pa dang / spros pa'i mtshan ma thams cad bsal nas yang dag pa ji lta ba bzhin du zhi bar yid la byed pas sems gnas pa gang yin pa de ni de'i mtshan ma med pa'i ting nge 'dzin zhes bya'o/ /

【R2 明建立】

ཅིའི་ཕྱིར་ཏིང་ངེ་འཛིན་གསུམ་པོ་འདི་དག་གཞག་གི། འདི་ལས་གོང་ན་ཡང་མེད་ལ་འདི་ལས་ལྷག་པ་ཡང་མེད་ཅེ་ན། ཡོད་པ་དང་མེད་པ་འདི་གཉིས་ཡིན་ཏེ། དེ་ལ་འདུས་བྱས་དང་། འདུས་མ་བྱས་ནི་ཡོད་པའོ། །བདག་གམ་བདག་གི་ནི་མེད་པའོ། །དེ་ལ་འདུས་བྱས་ལ་མི་མཐུན་པར་བདེན་པར་སྨོན་པ་ལས་ནི་སྨོན་པ་མེད་པའི་ཏིང་ངེ་འཛིན་རྣམ་པར་གཞག་གོ། །འདུས་མ་བྱས་མྱ་ངན་ལས་འདས་པ་ལ་སྨོན་ཅིང་ཡང་དག་པར་མངོན་པར་དགའ་བར་འཛིན་པ་ལས་ནི་མཚན་མ་མེད་པའི་ཏིང་ངེ་འཛིན་རྣམ་པར་གཞག་གོ། །མེད་པ་ཁོ་ནའི་དངོས་པོ་གང་ཡིན་པ་དེ་ལ་ནི། བྱང་ཆུབ་སེམས་དཔའ་སྨོན་པའམ། མི་སྨོན་པར་མི་བྱ་བར་དེ་མེད་པ་ཁོ་ནར་ཡང་དག་པ་ཇི་ལྟ་བ་བཞིན་དུ་བལྟ་བར་བྱ་སྟེ། ལྟ་བ་དེའི་དབང་དུ་བྱས་ནས། སྟོང་པ་ཉིད་ཀྱི་ཏིང་ངེ་འཛིན་རྣམ་པར་གཞག་པར་རིག་པར་བྱའོ། །

ci'i phyir ting nge 'dzin gsum po 'di dag gzhag gi/ 'di las gong na yang med la 'di las lhag pa yang med ce na/ yod pa dang med pa 'di gnyis yin te/ de la 'dus byas dang / 'dus ma byas ni yod pa'o/ /bdag gam bdag gi ni med pa'o/ /de la 'dus byas la mi mthun par bden par smon pa las ni smon pa med pa'i ting nge 'dzin rnam par gzhag go/ /'dus ma byas mya ngan las 'das pa la smon cing yang dag par mngon par dga' bar 'dzin pa las ni mtshan ma med pa'i ting nge 'dzin rnam par gzhag go/ /med pa kho na'i dngos po gang yin pa de la ni/ byang chub sems dpa' smon pa'am/ mi smon par mi bya bar de med pa kho nar yang dag pa ji lta ba bzhin du blta bar bya ste/ lta ba de'i dbang du byas nas/ stong pa nyid kyi ting nge 'dzin rnam par gzhag par rig par bya'o/ /

【R3 結勸修學】

དེ་ལྟར་བྱང་ཆུབ་སེམས་དཔའ་ཏིང་ངེ་འཛིན་གསུམ་པོ་འདི་དག་ལ་སྦྱོར་བར་བྱེད་དེ། དེ་ལྟར་རྣམ་པར་གཞག་པ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ལ། དེ་ལས་གཞན་པའི་རྣམ་པ་གང་དག་ལ་ཉན་ཐོས་རྣམས་སློབ་ཅིང་། ཡང་དག་པར་འགྲུབ་པའི་ཏིང་ངེ་འཛིན་གསུམ་ཡང་ཡང་དག་པ་ཇི་ལྟ་བ་བཞིན་དུ་རྣམ་པར་གཞག་པའི་ཚུལ་ལ་འཇུག་པ་དང་། སྒོམ་པའི་ཚུལ་ལ་འཇུག་པས་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །

de ltar byang chub sems dpa' ting nge 'dzin gsum po 'di dag la sbyor bar byed de/ de ltar rnam par gzhag pa yang yang dag pa ji lta ba bzhin du rab tu shes la/ de las gzhan pa'i rnam pa gang dag la nyan thos rnams slob cing / yang dag par 'grub pa'i ting nge 'dzin gsum yang yang dag pa ji lta ba bzhin du rnam par gzhag pa'i tshul la 'jug pa dang / sgom pa'i tshul la 'jug pas yang dag pa ji lta ba bzhin du rab tu shes so/ /

【Q15 四法嗢拕南】【R1 舉數列名】

ཆོས་ཀྱི་མདོ་བཞི་ནི་འདི་དག་ཡིན་ཏེ། དེ་དག་ནི་སེམས་ཅན་རྣམས་རྣམ་པར་དག་པར་བྱ་བའི་ཕྱིར་སངས་རྒྱས་རྣམས་དང་། བྱང་ཆུབ་སེམས་དཔའ་རྣམས་སྟོན་པར་མཛད་དོ། །བཞི་གང་ཞེ་ན། འདུ་བྱེད་ཐམས་ཅད་ལ་མི་རྟག་གོ་ཞེས་བྱ་བ་ཆོས་ཀྱི་མདོ་དང་འདུ་བྱེད་ཐམས་ཅད་སྡུག་བསྔལ་བའོ་ཞེས་བྱ་བ་ཆོས་ཀྱི་མདོ་དང་། ཆོས་ཐམས་ཅད་བདག་མེད་པའོ་ཞེས་བྱ་བ་ཆོས་ཀྱི་མདོ་དང་མྱ་ངན་ལས་འདས་པ་ནི་ཞི་བའོ་ཞེས་བྱ་བ་ཆོས་ཀྱི་མདོའོ། །

chos kyi mdo bzhi ni 'di dag yin te/ de dag ni sems can rnams rnam par dag par bya ba'i phyir sangs rgyas rnams dang / byang chub sems dpa' rnams ston par mdzad do/ /bzhi gang zhe na/ 'du byed thams cad la mi rtag go zhes bya ba chos kyi mdo dang 'du byed thams cad sdug bsngal ba'o zhes bya ba chos kyi mdo dang / chos thams cad bdag med pa'o zhes bya ba chos kyi mdo dang mya ngan las 'das pa ni zhi ba'o zhes bya ba chos kyi mdo'o/ /

【R2 解嗢拕南義】

སངས་རྒྱས་དང་བྱང་ཆུབ་སེམས་དཔའ་རྣམས་ནི་སེམས་ཅན་རྣམས་ལ་དེ་དག་དང་ལྡན་པའི་དོན་གྱི་ཆོས་ཕལ་ཆེར་སྟོན་ཏེ། དེའི་ཕྱིར་དེ་དག་ནི་ཆོས་ཀྱི་མདོ་ཞེས་བྱའོ། །་དུས་རྟག་ཏུ་འབྱུང་ཞིང་འབྱུང་བའི་ཕྱིར་ཡང་ཐུབ་པ་ཐུགས་ཞི་བ་སྔ་མ་རྣམས་ཀྱིས་རྟག་ཏུ་བརྗོད་ཅིང་བརྗོད་པའི་ཕྱིར་ཡང་མདོ་ཞེས་བྱའོ། །འདི་ནི་འབྱོར་པ་ཆེན་པོར་འགྱུར་བ་དང་། སྲིད་པའི་རྩེ་མོའི་གོང་དུ་འགྲོ་བའི་ལམ་ཡིན་ཏེ་དེའི་ཕྱིར་མདོ་ཞེས་བྱའོ། །

sangs rgyas dang byang chub sems dpa' rnams ni sems can rnams la de dag dang ldan pa'i don gyi chos phal cher ston te/ de'i phyir de dag ni chos kyi mdo zhes bya'o/ / dus rtag tu 'byung zhing 'byung ba'i phyir yang thub pa thugs zhi ba snga ma rnams kyis rtag tu brjod cing brjod pa'i phyir yang mdo zhes bya'o/ /'di ni 'byor pa chen por 'gyur ba dang / srid pa'i rtse mo'i gong du 'gro ba'i lam yin te de'i phyir mdo zhes bya'o/ /

【R3 依四義次第解釋】【S1 釋無常義】【T1 問】

བྱང་ཆུབ་སེམས་དཔའ་འདུ་བྱེད་ཐམས་ཅད་མི་རྟག་པར་ཇི་ལྟར་ཡང་དག་པར་མཐོང་ཞེ་ན།

byang chub sems dpa' 'du byed thams cad mi rtag par ji ltar yang dag par mthong zhe na/

【T2 解】【U1 就遍計所執以解無常】

འདི་ལ་བྱང་ཆུབ་སེམས་དཔས་འདུ་བྱེད་ཐམས་ཅད་ཀྱི་བརྗོད་དུ་མེད་པའི་ངོ་བོ་ཉིད་རྟག་ཏུ࿒མེད་པ་ཁོ་ནར་དམིགས་ནས། འདུ་བྱེད་ཐམས་ཅད་མི་རྟག་པར་མཐོང་ངོ་། །

'di la byang chub sems dpas 'du byed thams cad kyi brjod du med pa'i ngo bo nyid rtag tu med pa kho nar dmigs nas/ 'du byed thams cad mi rtag par mthong ngo / /

【U2 就依他因緣之法以解無常】【V1 觀依他自性無常】

ཡང་བརྗོད་དུ་མེད་པའི་དངོས་པོ་ཉིད་ཡང་དག་པར་ཡོངས་སུ་མ་ཤེས་པའི་ཕྱིར། ཡོངས་སུ་མ་ཤེས་པའི་རྒྱུ་ལས་བྱུང་བའི་སྐྱེ་བ་དང་། འཇིག་པ་དམིགས་ནས། བརྗོད་དུ་མེད་པའི་ངོ་བོ་ཉིད་ཀྱི་འདུ་བྱེད་ཐམས་ཅད་མི་རྟག་པར་ཡང་དག་པར་མཐོང་སྟེ།

yang brjod du med pa'i dngos po nyid yang dag par yongs su ma shes pa'i phyir/ yongs su ma shes pa'i rgyu las byung ba'i skye ba dang / 'jig pa dmigs nas/ brjod du med pa'i ngo bo nyid kyi 'du byed thams cad mi rtag par yang dag par mthong ste/

【V2 約三世以辯無常】

དེས་འདས་པའི་འདུ་བྱེད་རྣམས་ནི་སྐྱེས་ནས་འགག་པར་ཡང་དག་པར་མཐོང་ལ། དེ་དག་གི་རྒྱུ་དང་། ངོ་བོ་ཉིད་ཀྱང་མི་དམིགས་སོ། །དེ་ལྟ་བས་ན་དེ་དག་ནི་རྒྱུ་དང་ངོ་བོ་ཉིད་ཀྱིས་ཀྱང་ཡོད་པར་ཡང་དག་པར་མཐོང་ངོ་། །ད་ལྟར་བྱུང་བ་རྣམས་ནི་སྐྱེས་ལ་མ་འགགས་པར་ཡང་དག་པར་མཐོང་ངོ་། །དེ་དག་གི་རྒྱུ་ནི་མི་དམིགས་ཏེ༑ འབྲས་བུ་སྐྱེད་ཟིན་པའི་ཕྱིར་རོ། །ངོ་བོ་ཉིད་ནི་མི་དམིགས་ཏེ། མ་འགགས་པའི་ཕྱིར་རོ། །དེ་ལྟ་བས་ན་དེ་དག་ངོ་བོ་ཉིད་ཀྱིས་ཡོད་པར་ཡང་དག་པར་མཐོང་གི་རྒྱུ་ལས་ནི་མ་ཡིན་ནོ། །མ་འོངས་པའི་འདུ་བྱེད་རྣམས་ནི་མ་སྐྱེས་པ་དང་མ་འགགས་པར་མཐོང་ངོ་། །དེ་དག་གི་རྒྱུ་ནི་དམིགས་ཏེ། འབྲས་བུ་མ་བསྐྱེད་པའི་ཕྱིར་རོ། །ངོ་བོ་ཉིད་ནི་མི་དམིགས་ཏེ་མ་སྐྱེས་པའི་ཕྱིར་རོ། །དེ་ལྟ་བས་ན་བྱང་ཆུབ་སེམས་དཔའ་དེ་དག་རྒྱུ་ལས་ནི་ཡོད་པར་མཐོང་གི་ངོ་བོ་ཉིད་ལས་ནི་མ་ཡིན་ནོ། །

des 'das pa'i 'du byed rnams ni skyes nas 'gag par yang dag par mthong la/ de dag gi rgyu dang / ngo bo nyid kyang mi dmigs so/ /de lta bas na de dag ni rgyu dang ngo bo nyid kyis kyang yod par yang dag par mthong ngo / /da ltar byung ba rnams ni skyes la ma 'gags par yang dag par mthong ngo / /de dag gi rgyu ni mi dmigs te| 'bras bu skyed zin pa'i phyir ro/ /ngo bo nyid ni mi dmigs te/ ma 'gags pa'i phyir ro/ /de lta bas na de dag ngo bo nyid kyis yod par yang dag par mthong gi rgyu las ni ma yin no/ /ma 'ongs pa'i 'du byed rnams ni ma skyes pa dang ma 'gags par mthong ngo / /de dag gi rgyu ni dmigs te/ 'bras bu ma bskyed pa'i phyir ro/ /ngo bo nyid ni mi dmigs te ma skyes pa'i phyir ro/ /de lta bas na byang chub sems dpa' de dag rgyu las ni yod par mthong gi ngo bo nyid las ni ma yin no/ /

【V3 就四相以辨無常】【W1 辨四相】

དེས་དེ་ལྟར་དུས་གསུམ་དུ་འདུ་བྱེད་ཀྱི་རྒྱུད་རྒྱུན་མི་འཆད་པར་འཇུག་པར་མཐོང་ནས་འདུ་བྱེད་ཀྱི་སྐད་ཅིག་པ་རེ་རེ་ལ་འདུས་བྱས་རྣམས་ཀྱི་འདུས་བྱས་ཀྱི་མཚན་ཉིད་གསུམ་མཐོང་ལ་སྐད་ཅིག་གི་འོག་ཏུ་ནི་འདུས་བྱས་ཀྱི་མཚན་ཉིད་བཞི་པ་ཡང་དག་པར་མཐོང་ངོ་། །

des de ltar dus gsum du 'du byed kyi rgyud rgyun mi 'chad par 'jug par mthong nas 'du byed kyi skad cig pa re re la 'dus byas rnams kyi 'dus byas kyi mtshan nyid gsum mthong la skad cig gi 'og tu ni 'dus byas kyi mtshan nyid bzhi pa yang dag par mthong ngo / /

【W2 破廣外執】【X1 約大小二相以破實有】【Y1 略破法外四相】

དེ་ལ་འདུ་བྱེད་ཀྱི་སྐད་ཅིག་པ་དང་པོ་ལ་ངོ་བོ་ཉིད་ཞིག་མ་ཐག་ཏུ་སྔ་ནས་མེད་པའི་འདུ་བྱེད་ཀྱི་སྐད་ཅིག་གི་ངོ་བོ་ཉིད་འབྱུང་བ་གང་ཡིན་པ་དེ་ནི་སྐྱེ་བར་མཐོང་ངོ་། །སྐྱེས་ཟིན་པ་དེ་ཉིད་ཀྱི་ཚེ་ན་མ་ཞིག་པ་གང་ཡིན་པ་དེ་ནི་གནས་པར་མཐོང་ངོ་། །སྔར་འགགས་པའི་འདུ་བྱེད་ཀྱི་སྐད་ཅིག་གི་ངོ་བོ་ཉིད་སྔར་འགགས་པ་དེ་ལ་ལྟོས་ནས་སྐྱེས་པ་དེ་གཞན་ནམ་གཞན་དུ་འགྱུར་བ་གང་ཡིན་པ་དེ་ནི་རྒ་བར་མཐོང་ངོ་། །སྐྱེ་བའི་སྐད་ཅིག་དེའི་འོག་ཏུ་འདུ་བྱེད་ཀྱི་སྐད་ཅིག་འབྱུང་བ་དེ་ཉིད་ཀྱི་ངོ་བོ་ཉིད་འཇིག་པ་གང་ཡིན་པ་དེ་ནི་འཇིག་པར་མཐོང་ངོ་། །དེས་འདུ་བྱེད་ཀྱི་སྐད་ཅིག་བྱུང་བ་དེའི་ངོ་བོ་ཉིད་ཡང་དག་པར་མཐོང་བ་གང་ཡིན་པ་དེའི་སྐྱེ་བ་དང་གནས་པ་དང་། རྒ་བ་ཡང་དེ་ཉིད་ཀྱི་ངོ་བོ་ཉིད་ཡིན་གྱི། དེ་ལས་གཞན་པའི་ངོ་བོ་ཉིད་མ་ཡིན་པར་མཐོང་ངོ་། །སྐད་ཅིག་དེའི་འོག་ཏུ་འདུ་བྱེད་ཀྱི་སྐད་ཅིག་གི་ངོ་བོ་ཉིད་མེད་པར་འགྱུར་བ་གང་ཡིན་པ་དེ་ཡང་སྐྱེ་བ་ལ་སོགས་པ་དེ་དག་གི་ཡང་དེ་ཉིད་ཡིན་པར་ཡང་དག་པ་ཇི་ལྟ་བ་བཞིན་དུ་མཐོང་ངོ་། །

de la 'du byed kyi skad cig pa dang po la ngo bo nyid zhig ma thag tu snga nas med pa'i 'du byed kyi skad cig gi ngo bo nyid 'byung ba gang yin pa de ni skye bar mthong ngo / /skyes zin pa de nyid kyi tshe na ma zhig pa gang yin pa de ni gnas par mthong ngo / /sngar 'gags pa'i 'du byed kyi skad cig gi ngo bo nyid sngar 'gags pa de la ltos nas skyes pa de gzhan nam gzhan du 'gyur ba gang yin pa de ni rga bar mthong ngo / /skye ba'i skad cig de'i 'og tu 'du byed kyi skad cig 'byung ba de nyid kyi ngo bo nyid 'jig pa gang yin pa de ni 'jig par mthong ngo / /des 'du byed kyi skad cig byung ba de'i ngo bo nyid yang dag par mthong ba gang yin pa de'i skye ba dang gnas pa dang / rga ba yang de nyid kyi ngo bo nyid yin gyi/ de las gzhan pa'i ngo bo nyid ma yin par mthong ngo / /skad cig de'i 'og tu 'du byed kyi skad cig gi ngo bo nyid med par 'gyur ba gang yin pa de yang skye ba la sogs pa de dag gi yang de nyid yin par yang dag pa ji lta ba bzhin du mthong ngo / /

【Y2 廣破法外四相】【Z1 將欲破先申正義】

འདུས་བྱས་ཀྱི་མཚན་ཉིད་བཞི་པོ་དེ་དག་བསྡུས་ན་འདུ་བྱེད་རྣམས་ཀྱི་གནས་སྐབས་ནི་མདོར་བསྡུ་ན་གཉིས་ཀྱིས་རབ་ཏུ་ཕྱེ་བ་སྟེ། ཡོད་པས་རབ་ཏུ་ཕྱེ་བ་དང་། མེད་པས་རབ་ཏུ་ཕྱེ་བའོ། །དེ་ལ་བཅོམ་ལྡན་འདས་ཀྱིས་ཡོད་པ་གང་ཡིན་པ་དེ་ནི་འདུས་བྱས་ཀྱི་མཚན་ཉིད་གཅིག་ཏུ་རྣམ་པར་གཞག་གོ། །ངོ་བོ་ཉིད་གང་ཡིན་པ་དེ་ནི་འདུས་བྱས་ཀྱི་མཚན་ཉིད་གཉིས་པར་རྣམ་པར་གཞག་གོ། །འདུ་བྱེད་དེ་དག་གི་ཡོད་པ་དེ་ནི་གནས་པ་ལས་གཞན་དུ་འགྱུར་བས་རབ་ཏུ་ཕྱེ་བའི་ཕྱིར། འདུས་བྱས་ཀྱི་མཚན་ཉིད་གསུམ་པར་རྣམ་པར་གཞག་གོ། །

'dus byas kyi mtshan nyid bzhi po de dag bsdus na 'du byed rnams kyi gnas skabs ni mdor bsdu na gnyis kyis rab tu phye ba ste/ yod pas rab tu phye ba dang / med pas rab tu phye ba'o/ /de la bcom ldan 'das kyis yod pa gang yin pa de ni 'dus byas kyi mtshan nyid gcig tu rnam par gzhag go/ /ngo bo nyid gang yin pa de ni 'dus byas kyi mtshan nyid gnyis par rnam par gzhag go/ /'du byed de dag gi yod pa de ni gnas pa las gzhan du 'gyur bas rab tu phye ba'i phyir/ 'dus byas kyi mtshan nyid gsum par rnam par gzhag go/ /

【Z2 破邪執】【a1 明總觀非實】

དེ་ལ་བྱང་ཆུབ་སེམས་དཔའ་ནི་འདུ་བྱེད་ཙམ་མ་གཏོགས་པར་དེའི་སྐྱེ་བ་དང་གནས་པ་དང་། རྒ་བ་དང་། མི་རྟག་པའི་རྫས་ཀྱི་ངོ་བོ་ཉིད་ཡོངས་སུ་གྲུབ་པ་རྟག་ཏུ་མ་མཐོང་ངོ་། །དེ་ཅིའི་ཕྱིར་ཞེ་ན། དེས་འདུ་བྱེད་ཙམ་ཞིག་འབྱུང་བར་དམིགས་པར་ཟད་ཀྱི། དེའི་སྐྱེ་བ་དང་། གནས་པ་དང་། རྒ་བ་དང་། མི་རྟག་པ་གཞན་ནི་མ་དམིགས་ཏེ། འདུ་བྱེད་ཙམ་ཁོ་ན་ཞིག་གནས་པ་དང་། རྒ་བ་དང་འཇིགས་པར་དམིགས་པར་ཟད་ཀྱི་དེའི་སྐྱེ་བ་དང་། གནས་པ་དང་། རྒ་བ་དང་། མི་རྟག་པ་ཉིད་ནི་མ་དམིགས་པའི་ཕྱིར་རོ། །

de la byang chub sems dpa' ni 'du byed tsam ma gtogs par de'i skye ba dang gnas pa dang / rga ba dang / mi rtag pa'i rdzas kyi ngo bo nyid yongs su grub pa rtag tu ma mthong ngo / /de ci'i phyir zhe na/ des 'du byed tsam zhig 'byung bar dmigs par zad kyi/ de'i skye ba dang / gnas pa dang / rga ba dang / mi rtag pa gzhan ni ma dmigs te/ 'du byed tsam kho na zhig gnas pa dang / rga ba dang 'jigs par dmigs par zad kyi de'i skye ba dang / gnas pa dang / rga ba dang / mi rtag pa nyid ni ma dmigs pa'i phyir ro/ /

【a2 以理別徵以破實有】【b1 約四相以破實有】

རིགས་པས་དཔྱད་ན་ཡང་བྱང་ཆུབ་སེམས་དཔས་སྐྱེ་བ་ལ་སོགས་པ་འདི་དག་རྫས་སུ་མི་དམིགས་སོ། །འདི་ལྟར་དཔྱད་ན་མི་དམིགས་ཏེ། གལ་ཏེ་གཟུགས་ལ་སོགས་པའི་འདུ་བྱེད་མ་གཏོགས་པར་སྐྱེ་བའི་ཆོས་གཞན་ཞིག་ཡོད་པར་གྱུར་ན་ནི་དེ་གཟུགས་ལ་སོགས་པའི་འདུ་བྱེད་ཇི་སྐད་བདག་ཉིད་ཀྱིས་སྐྱེ་བ་དེ་བཞིན་དུ་དེ་ཡང་སྐྱེ་བར་འགྱུར་བའི་རིགས་སོ༑ །དེ་ལྟ࿒ན་ནི་འདུ་བྱེད་ཀྱི་སྐྱེ་བ་གང་ཡིན་པ་དང་། སྐྱེ་བའི་སྐྱེ་བ་གང་ཡིན་པའི་སྐྱེ་བ་གཉིས་སུ་འགྱུར་རོ། །དེ་ལ་འདུ་བྱེད་ཀྱི་སྐྱེ་བའི་སྐྱེ་བ་དེ་ལས་གཞན་མ་ཡིན་པ་ཞིག་གམ་གཞན་ཞིག་ཏུ་འགྱུར་གྲང་ན། གལ་ཏེ་གཞན་མ་ཡིན་ན་ནི་དེ་ལྟར་ན་སྐྱེ་བ་རྫས་སུ་ཡོད་པར་རྟག་པར་དོན་མེད་པར་འགྱུར་ཏེ། སྐྱེ་བ་གཞན་ཞིག་རྫས་སུ་ཡོད་དོ་ཞེས་བྱར་མི་རུང་ངོ་། །ཇི་སྟེ་གཞན་ཡིན་ན་ནི་དེ་ལྟ་ན་འདུ་བྱེད་ཀྱི་སྐྱེ་བ་ནི་སྐྱེ་བ་ཡིན་པར་མི་འགྱུར་ཏེ། འདུ་བྱེད་ཀྱི་སྐྱེ་བ་ལ་སྐྱེ་བ་ཞེས་བྱར་མི་རུང་ངོ་། །སྐྱེ་བ་ཇི་ལྟ་བ་བཞིན་དུ་གནས་པ་དང་། རྒ་བ་དང་། འཇིག་པ་ཡང་རྒྱས་པར་དེ་དང་འདྲ་བར་རིག་པར་བྱའོ། །

rigs pas dpyad na yang byang chub sems dpas skye ba la sogs pa 'di dag rdzas su mi dmigs so/ /'di ltar dpyad na mi dmigs te/ gal te gzugs la sogs pa'i 'du byed ma gtogs par skye ba'i chos gzhan zhig yod par gyur na ni de gzugs la sogs pa'i 'du byed ji skad bdag nyid kyis skye ba de bzhin du de yang skye bar 'gyur ba'i rigs so| /de lta na ni 'du byed kyi skye ba gang yin pa dang / skye ba'i skye ba gang yin pa'i skye ba gnyis su 'gyur ro/ /de la 'du byed kyi skye ba'i skye ba de las gzhan ma yin pa zhig gam gzhan zhig tu 'gyur grang na/ gal te gzhan ma yin na ni de ltar na skye ba rdzas su yod par rtag par don med par 'gyur te/ skye ba gzhan zhig rdzas su yod do zhes byar mi rung ngo / /ji ste gzhan yin na ni de lta na 'du byed kyi skye ba ni skye ba yin par mi 'gyur te/ 'du byed kyi skye ba la skye ba zhes byar mi rung ngo / /skye ba ji lta ba bzhin du gnas pa dang / rga ba dang / 'jig pa yang rgyas par de dang 'dra bar rig par bya'o/ /

【b2 別約滅相以破實有】

གལ་ཏེ་འཇིག་པ་ཞེས་བྱ་བའི་ཆོས་ངོ་བོ་ཉིད་ཀྱིས་ཡོངས་སུ་གྲུབ་པ་ཞིག་ཡོད་ན་ནི་དེ་ཡང་སྐྱེ་བའམ། འགག་པར་འགྱུར་རོ། །གང་གི་ཚེ་འཇིག་པ་སྐྱེས་པར་འགྱུར་བ་དེའི་ཚེ།འདུ་བྱེད་ཐམས་ཅད་འགག་པར་འགྱུར་ཏེ། དེ་ལྟ་ན་ནི་འགོག་པའི་སྙོམས་པར་ཞུགས་པ་ལྟར་ཚེགས་ཆུང་ངུས་སེམས་དང་སེམས་ལས་བྱུང་བའི་ཆོས་རྣམས་འཇུག་པར་མི་འགྱུར་རོ། །འཇིག་པ་དེ་འགག་པར་འགྱུར་ན་ནི་འདུ་བྱེད་འགགས་ཟིན་པ་དེ་དག་ཀྱང་ཡང་འབྱུང་བར་འགྱུར་ཏེ། དེ་དག་གི་འཇིག་པ་མེད་པའི་ཕྱིར་རོ། །དེའི་ཕྱིར་འཇིག་པ་སྐྱེ་ཞེས་བྱ་བའམ། འགག་ཅེས་བྱ་བར་མི་རུང་ངོ་། །

gal te 'jig pa zhes bya ba'i chos ngo bo nyid kyis yongs su grub pa zhig yod na ni de yang skye ba'am/ 'gag par 'gyur ro/ /gang gi tshe 'jig pa skyes par 'gyur ba de'i tshe/'du byed thams cad 'gag par 'gyur te/ de lta na ni 'gog pa'i snyoms par zhugs pa ltar tshegs chung ngus sems dang sems las byung ba'i chos rnams 'jug par mi 'gyur ro/ /'jig pa de 'gag par 'gyur na ni 'du byed 'gags zin pa de dag kyang yang 'byung bar 'gyur te/ de dag gi 'jig pa med pa'i phyir ro/ /de'i phyir 'jig pa skye zhes bya ba'am/ 'gag ces bya bar mi rung ngo / /

【X2 約假有觀成破其實有】

རིགས་ཀྱི་བུའམ། རིགས་ཀྱི་བུ་མོ་རྫས་སུ་ཡོད་པ་དུས་ཐམས་ཅད་ན་ཡོད་པ་དང་། བཏགས་པའི་ཡོད་པ་ཡང་ངོ་བོ་ཉིད་ཀྱིས་ཡོངས་སུ་གྲུབ་པར་མཐོང་བའི་སྐྱོ་བ་དང་། འདོད་ཆགས་དང་བྲལ་བ་དང་། རྣམ་པར་གྲོལ་བ་ཡང་མི་རུང་ངོ་། །དེ་ལས་བཟློག་པ་ནི་རུང་སྟེ།

rigs kyi bu'am/ rigs kyi bu mo rdzas su yod pa dus thams cad na yod pa dang / btags pa'i yod pa yang ngo bo nyid kyis yongs su grub par mthong ba'i skyo ba dang / 'dod chags dang bral ba dang / rnam par grol ba yang mi rung ngo / /de las bzlog pa ni rung ste/

【T3 結】

དེ་ལྟར་རྣམ་པ་དེ་དག་གིས་བྱང་ཆུབ་སེམས་དཔའ་འདུ་བྱེད་ཐམས་ཅད་མི་རྟག་པར་ཡང་དག་པ་ཇི་ལྟ་བཞིན་དུ་རབ་ཏུ་ཤེས་སོ། །

de ltar rnam pa de dag gis byang chub sems dpa' 'du byed thams cad mi rtag par yang dag pa ji lta bzhin du rab tu shes so/ /

【S2 釋有漏皆苦義】

ཡང་བྱང་ཆུབ་སེམས་དཔས་དེ་ལྟར་འདུ་བྱེད་ཀྱི་རྒྱུན་གྱིས་འཇུག་སྟེ། མི་རྟག་པ་དེ་དག་སྡུག་བསྔལ་རྣམ་པ་གསུམ་པོ་འདུ་བྱེད་ཀྱི་སྡུག་བསྔལ་དང་། འགྱུར་བའི་སྡུག་བསྔལ་དང་། སྡུག་བསྔལ་གྱི་སྡུག་བསྔལ་གྱི་གནས་ཀྱི་དངོས་པོར་མཐོང་སྟེ། དེ་ལྟར་ན་བྱང་ཆུབ་སེམས་དཔས་འདུ་བྱེད་ཐམས་ཅད་སྡུག་བསྔལ་བར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །

yang byang chub sems dpas de ltar 'du byed kyi rgyun gyis 'jug ste/ mi rtag pa de dag sdug bsngal rnam pa gsum po 'du byed kyi sdug bsngal dang / 'gyur ba'i sdug bsngal dang / sdug bsngal gyi sdug bsngal gyi gnas kyi dngos por mthong ste/ de ltar na byang chub sems dpas 'du byed thams cad sdug bsngal bar yang dag pa ji lta ba bzhin du rab tu shes so/ /

【S3 釋諸法無我義】

ཡང་བྱང་ཆུབ་སེམས་དཔས࿒འདུ་བྱེད་དང་། འདུས་མ་བྱས་ཀྱི་ཆོས་ཐམས་ཅད་བདག་མེད་པ་རྣམ་པ་གཉིས་སུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། གང་ཟག་ལ་བདག་མེད་པ་དང་། ཆོས་ལ་བདག་མེད་པའོ། །དེ་ལ་གང་ཟག་ལ་བདག་མེད་པ་དེ་ནི་འདི་ཡིན་ཏེ། འདི་ལྟར་ཆོས་ཡོད་པ་འདི་དག་ནི་གང་ཟག་མ་ཡིན་ལ་ཆོས་ཡོད་པ་ལ་མ་གཏོགས་པའི་གང་ཟག་གཞན་ཡང་མེད་དོ། །དེ་ལ་ཆོས་ལ་བདག་མེད་པ་ནི་འདི་ཡིན་ཏེ། འདི་ལྟར་བརྗོད་པར་བྱ་བའི་དངོས་པོ་ཐམས་ཅད་ལ་བརྗོད་པའི་ངོ་བོ་ཉིད་ཀྱི་ཆོས་ཐམས་ཅད་མེད་པ་སྟེ། དེ་ལྟར་ན་བྱང་ཆུབ་སེམས་དཔས་ཆོས་ཐམས་ཅད་བདག་མེད་པར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །

yang byang chub sems dpas 'du byed dang / 'dus ma byas kyi chos thams cad bdag med pa rnam pa gnyis su yang dag pa ji lta ba bzhin du rab tu shes te/ gang zag la bdag med pa dang / chos la bdag med pa'o/ /de la gang zag la bdag med pa de ni 'di yin te/ 'di ltar chos yod pa 'di dag ni gang zag ma yin la chos yod pa la ma gtogs pa'i gang zag gzhan yang med do/ /de la chos la bdag med pa ni 'di yin te/ 'di ltar brjod par bya ba'i dngos po thams cad la brjod pa'i ngo bo nyid kyi chos thams cad med pa ste/ de ltar na byang chub sems dpas chos thams cad bdag med par yang dag pa ji lta ba bzhin du rab tu shes so/ /

【S4 釋涅槃義】【T1 法】【U1 釋涅槃名】

ཡང་འདུ་བྱེད་དེ་དག་ཉིད་ཀྱིས་རྒྱུ་སྔར་ཡང་དག་པར་ཆད་ལ་ཕྱིས་མ་ལུས་པར་མེད་པར་གྱུར་ནས་དེ་ལས་གཞན་པ་རྣམས་ཀྱང་གཏན་དུ་མངོན་པར་མི་འགྲུབ་ཅིང་། འབྱུང་བར་མི་འགྱུར་བ་གང་ཡིན་པ་འདི་ནི་མྱ་ངན་ལས་འདས་པ་ཞེས་བྱ་སྟེ།

yang 'du byed de dag nyid kyis rgyu sngar yang dag par chad la phyis ma lus par med par gyur nas de las gzhan pa rnams kyang gtan du mngon par mi 'grub cing / 'byung bar mi 'gyur ba gang yin pa 'di ni mya ngan las 'das pa zhes bya ste/

【U2 出涅槃體】

དེ་ཡང་ཉོན་མོངས་པ་དང་། ཉེ་བའི་ཉོན་མོངས་པ་ཉེ་བར་ཞི་བ་དང་། སྡུག་བསྔལ་ཉེ་བར་ཞི་བའི་ཕྱིར་ཞི་བར་རིག་པར་བྱའོ། །

de yang nyon mongs pa dang / nye ba'i nyon mongs pa nye bar zhi ba dang / sdug bsngal nye bar zhi ba'i phyir zhi bar rig par bya'o/ /

【U3 約人辨】

བྱང་ཆུབ་སེམས་དཔའི་ལྷག་པའི་བསམ་པ་མ་དག་པའམ། ཉན་ཐོས་ཀྱི་ཐེག་པ་པ་བདེན་པ་མ་མཐོང་བ་ནི་དེ་ལྟར་རེ་ཞིག་མྱ་ངན་ལས་འདས་པ་ལ་མོས་པར་འགྱུར་ཏེ། མྱ་ངན་ལས་འདས་པ་ནི་ཞི་བའོ་ཞེས་དེ་སྐད་ཀྱང་ཟེར་མོད་ཀྱི། འོན་ཀྱང་དེ་ནི་མྱ་ངན་ལས་འདས་པ་དེ་ལ་ཡང་དག་པ་ཇི་ལྟ་བ་བཞིན་དུ་རྟོགས་པའམ། ཇི་ལྟ་བ་བཞིན་དུ་ཡེ་ཤེས་མཐོང་བ་ལ་འཇུག་པ་ནི་མ་ཡིན་ནོ། །ཚུལ་བཞིན་ཡིད་ལ་བྱེད་པ་དེ་ནི་ཡོད་དེ།

byang chub sems dpa'i lhag pa'i bsam pa ma dag pa'am/ nyan thos kyi theg pa pa bden pa ma mthong ba ni de ltar re zhig mya ngan las 'das pa la mos par 'gyur te/ mya ngan las 'das pa ni zhi ba'o zhes de skad kyang zer mod kyi/ 'on kyang de ni mya ngan las 'das pa de la yang dag pa ji lta ba bzhin du rtogs pa'am/ ji lta ba bzhin du ye shes mthong ba la 'jug pa ni ma yin no/ /tshul bzhin yid la byed pa de ni yod de/

【T2 喻】【U1 王子喻】【V1 喻】

འདི་ལྟ་སྟེ། དཔེར་ན་རྒྱལ་པོའི་བུའམ། ཁྱིམ་བདག་གི་བུ་ཡང་རུང་སྟེ། རྒྱལ་པོའམ། ཁྱིམ་བདག་གི་ཁྱིམ་གྱི་ནང་དུ་བསྐྱེད་པར་གྱུར་ལ་བྱིས་པ་གཞོན་ནུར་འདུག་པ་དེ་ལ་རྒྱལ་པོའམ༑ ཁྱིམ་བདག་དེས་བཅོས་མའི་རི་དྭགས་ཀྱི་ཤིང་རྟའམ། བ་ལང་དང་། རྟའི་ཤིང་རྟའམ། གླང་པོ་ཆེའི་ཤིང་རྟ་བྱིན་ལ་རྒྱལ་པོའི་བུའམ། ཁྱིམ་བདག་གི་བུ་དེ་ཡང་དེ་དག་གིས་རྩེ་ཞིང་དགའ་ལ་དགའ་དགུར་སྤྱོད་དེ། བཅོས་པའི་རི་དྭགས་དེ་དག་ལ་རི་དྭགས་ཀྱི་འདུ་ཤེས་སྐྱེད་ཅིང་བཅོས་མའི་བ་ལང་དང་། རྟ་དང་གླང་པོ་ཆེ་དེ་དག་ལ་གླང་པོ་ཆེའི་འདུ་ཤེས་བསྐྱེད་པར་བྱའོ། །དེ་ནས་རེ་ཞིག་ན། རྒྱལ་པོའམ་ཁྱིམ་བདག་དེས་བདག་གི་བུ་ཆེར་སྐྱེས་ཤིང་དབང་པོ་ཡོངས་སུ་སྨིན་པར་གྱུར་པས། ཡང་དག་པའི་རི་དྭགས་ཀྱི་བསྔགས་པ་བརྗོད་ཅིང་། ཡང་དག་པའི་གླང་པོ་ཆེའི་བར་གྱི་བསྔགས་པ་རྗོད་པར་བྱེད་དེ། རྒྱལ་པོའི་བུའམ། ཁྱིམ་བདག་གི་བུ་དེས་ཀྱང་བསྔགས་པ་བརྗོད་པ་དེ་ཐོས་ནས་འདི་སྙམ་དུ་སེམས་ཏེ། རྒྱལ་པོའམ་ཁྱིམ་བདག་འདི་ནི་བདག་ལ་རི་དྭགས་ཀྱི་ཤིང་རྟ་རྣམས་ནས། གླང་པོ་ཆེའི་ཤིང་རྟའི་བར་འདི་དག་གི་བསྔགས་པ་བརྗོད་དོ་སྙམ་མོ། །དེ་ནས་དུས་གཞན་ཞིག་ན་རྒྱལ་པོའམ། ཁྱིམ་བདག་དེས་བདག་གི་བུ་ཁྱིམ་གྱི་ཕྱི་རོལ་དུ་ཕྱུང་སྟེ། དེ་ལ་ཡང་དག་པའི་རི་དྭགས་བསྟན་ཅིང་། ཡང་དག་པའི་གླང་པོ་ཆེའི་བར་དུ་བསྟན་ཏེ། དེས་དེ་དག་མཐོང་ནས། དེའི་ཚེ་བདག་ཉིད་ཀྱིས་སོ་སོར་རིག་པ་ཡང་དག་པ་ཇི་ལྟ་བ་བཞིན་དུ་སྐྱེས་ཏེ། བདག་གི་ཕས་ཡུན་རིང࿒པོ་ཞིག་ནས་གང་དག་གི་བསྔགས་པ་བརྗོད་པའི་རི་དྭགས་ཀྱི་ཤིང་རྟ་ནས། རྒྱས་པར་གླང་པོ་ཆེའི་ཤིང་རྟའི་བར་དེ་དག་གི་ཡང་དག་པའི་དོན་ནི་འདི་དག་ཡིན་པར་ལྟ་ཞིག་ན། བདག་ཉིད་ནི་ཡང་དག་པ་མ་ཡིན་པའི་དོན་དེ་ལྟ་བུར་བཅོས་པ་ཙམ་གྱི་གཟུགས་བརྙན་སྣང་བ་ཙམ་དེ་ལ་མོས་པར་གྱུར་ཏོ་སྙམ་སྟེ། སྔོན་གྱི་མོས་པ་དེས་ངོ་ཚ་བར་འགྱུར་རོ། །

'di lta ste/ dper na rgyal po'i bu'am/ khyim bdag gi bu yang rung ste/ rgyal po'am/ khyim bdag gi khyim gyi nang du bskyed par gyur la byis pa gzhon nur 'dug pa de la rgyal po'am| khyim bdag des bcos ma'i ri dwags kyi shing rta'am/ ba lang dang / rta'i shing rta'am/ glang po che'i shing rta byin la rgyal po'i bu'am/ khyim bdag gi bu de yang de dag gis rtse zhing dga' la dga' dgur spyod de/ bcos pa'i ri dwags de dag la ri dwags kyi 'du shes skyed cing bcos ma'i ba lang dang / rta dang glang po che de dag la glang po che'i 'du shes bskyed par bya'o/ /de nas re zhig na/ rgyal po'am khyim bdag des bdag gi bu cher skyes shing dbang po yongs su smin par gyur pas/ yang dag pa'i ri dwags kyi bsngags pa brjod cing / yang dag pa'i glang po che'i bar gyi bsngags pa rjod par byed de/ rgyal po'i bu'am/ khyim bdag gi bu des kyang bsngags pa brjod pa de thos nas 'di snyam du sems te/ rgyal po'am khyim bdag 'di ni bdag la ri dwags kyi shing rta rnams nas/ glang po che'i shing rta'i bar 'di dag gi bsngags pa brjod do snyam mo/ /de nas dus gzhan zhig na rgyal po'am/ khyim bdag des bdag gi bu khyim gyi phyi rol du phyung ste/ de la yang dag pa'i ri dwags bstan cing / yang dag pa'i glang po che'i bar du bstan te/ des de dag mthong nas/ de'i tshe bdag nyid kyis so sor rig pa yang dag pa ji lta ba bzhin du skyes te/ bdag gi phas yun ring po zhig nas gang dag gi bsngags pa brjod pa'i ri dwags kyi shing rta nas/ rgyas par glang po che'i shing rta'i bar de dag gi yang dag pa'i don ni 'di dag yin par lta zhig na/ bdag nyid ni yang dag pa ma yin pa'i don de lta bur bcos pa tsam gyi gzugs brnyan snang ba tsam de la mos par gyur to snyam ste/ sngon gyi mos pa des ngo tsha bar 'gyur ro/ /

【V2 合】

དེ་བཞིན་དུ་འཁོར་བའི་ཁྱིམ་གྱི་ནང་ནས་སྐྱེས་པ་བསམ་པ་མ་དག་པའི་བྱང་ཆུབ་སེམས་དཔའ་རྣམས་དང་། ཉན་ཐོས་བདེན་པ་མ་མཐོང་བ་བུ་དང་འདྲ་བ་རྣམས་ཀྱང་། ཕ་ལྟ་བུའི་སངས་རྒྱས་རྣམས་དང་། ས་ཆེན་པོ་ལ་ཞུགས་པའི་བྱང་ཆུབ་སེམས་དཔའ་མྱ་ངན་ལས་འདས་པ་མངོན་སུམ་དུ་གཟིགས་པ་རྣམས་ཀྱིས་བྱང་ཆུབ་སེམས་དཔའ་དང་ཉན་ཐོས་དེ་དག་གི་མདུན་དུ་ཇི་ལྟར་གཟིགས་པའི་མྱ་ངན་ལས་འདས་པའི་བསྔགས་པ་བརྗོད་ལ་དེ་དག་གིས་ཀྱང་། མྱ་ངན་ལས་འདས་པ་དེ་ཡོན་ཏན་ལས་སྒྲ་ཙམ་གྱི་རྗེས་སུ࿒འབྲང་བའི་བློས་ཡུན་རིང་མོ་ནས་མོས་ལ།གང་གི་ཚེ་དེ་དག་གི་ཚོགས་ཡོངས་སུ་སྨིན་ཅིང་འཕེལ་བར་གྱུར་པ་ན་ནི། བསམ་པ་དག་པའི་བྱང་ཆུབ་སེམས་དཔའ་རྣམས་དང་། ཉན་ཐོས་བདེན་པ་མཐོང་བ་རྣམས་མྱ་ངན་ལས་འདས་པ་ལ་མངོན་སུམ་གྱི་ཤེས་པ࿒སྐྱེ་བར་འགྱུར་ཏེ། དེའི་ཚེ࿒དེ་དག་གི་སོ་སོ་ཡང་དག་པར་རིག་པ་ཡང་། ཡང་དག་པ་ཇི་ལྟ་བ་བཞིན་དུ་སྐྱེ་བར་འགྱུར་ཏེ། སངས་རྒྱས་དང་བྱང་ཆུབ་སེམས་དཔའ་རྣམས࿒ཀྱི་གང་ཞིག་བསྔགས་པ་བརྗོད་པ་དེ་ནི། ཉན་ཐོས་དང་རང་སངས་རྒྱས་ཐམས་ཅད་ཀྱི་མྱ་ངན་ལས་འདས་པ་འདི་ཡིན་པ་ལྟ་ཞིག་ན་བདག་གིས་ནི་སྔོན་བྱིས་པའི་ཤེས་པས་ཡང་དག་པ་ཇི་ལྟ་བ་བཞིན་དུ་མོས་པར་མ་གྱུར་ཏེ། དེ་ལྟ་བུར་བཅོས་པ་དེ་ཡང་ཡོད་ལ། སྣང་བ་ཙམ་ཡང་ཡོད་དོ་སྙམ་སྟེ། ཕྱི་མའི་ཡང་དག་པ་ཇི་ལྟ་བའི་མོས་པ་ལ་བརྟེན་ནས། སྔ་མའི་མོས་པ་དེས་ངོ་ཚ་བར་འགྱུར་རོ། །

de bzhin du 'khor ba'i khyim gyi nang nas skyes pa bsam pa ma dag pa'i byang chub sems dpa' rnams dang / nyan thos bden pa ma mthong ba bu dang 'dra ba rnams kyang / pha lta bu'i sangs rgyas rnams dang / sa chen po la zhugs pa'i byang chub sems dpa' mya ngan las 'das pa mngon sum du gzigs pa rnams kyis byang chub sems dpa' dang nyan thos de dag gi mdun du ji ltar gzigs pa'i mya ngan las 'das pa'i bsngags pa brjod la de dag gis kyang / mya ngan las 'das pa de yon tan las sgra tsam gyi rjes su 'brang ba'i blos yun ring mo nas mos la/gang gi tshe de dag gi tshogs yongs su smin cing 'phel bar gyur pa na ni/ bsam pa dag pa'i byang chub sems dpa' rnams dang / nyan thos bden pa mthong ba rnams mya ngan las 'das pa la mngon sum gyi shes pa skye bar 'gyur te/ de'i tshe de dag gi so so yang dag par rig pa yang / yang dag pa ji lta ba bzhin du skye bar 'gyur te/ sangs rgyas dang byang chub sems dpa' rnams kyi gang zhig bsngags pa brjod pa de ni/ nyan thos dang rang sangs rgyas thams cad kyi mya ngan las 'das pa 'di yin pa lta zhig na bdag gis ni sngon byis pa'i shes pas yang dag pa ji lta ba bzhin du mos par ma gyur te/ de lta bur bcos pa de yang yod la/ snang ba tsam yang yod do snyam ste/ phyi ma'i yang dag pa ji lta ba'i mos pa la brten nas/ snga ma'i mos pa des ngo tsha bar 'gyur ro/ /

【U2 病人喻】【V1 喻】【W1 應機感聖喻】

དཔེར་ན་མི་ནད་ཀྱིས་ཐེབས་པ་ལ་ལ་ཞིག་ལ་སྨན་པ་ཆེན་པོ་ལ་ལ་ཞིག་གིས་དེ་ལ་ཡོད་པའི་ནད་ཞི་བར་བྱ་བའི་ཕྱིར། དེ་དང་མཐུན་པའི་སྨན་དག་གིས་རིམ་གྲོ་བྱས་ནས། མི་ནད་པ་དེས་སྨན་དེ་དག་ཡུན་རིང་པོར་བསྟེན་པས། དེ་དག་ལ་མོས་ཤིང་དེ་དག་ལ་དགའ་བར་འགྱུར་ཏེ། དེ་དག་ཉིད་ལ་སྙིང་པོར་འཛིན་པར་གྱུར་ལ།

dper na mi nad kyis thebs pa la la zhig la sman pa chen po la la zhig gis de la yod pa'i nad zhi bar bya ba'i phyir/ de dang mthun pa'i sman dag gis rim gro byas nas/ mi nad pa des sman de dag yun ring por bsten pas/ de dag la mos shing de dag la dga' bar 'gyur te/ de dag nyid la snying por 'dzin par gyur la/

【W2 聞教轉執喻】

དེ་ནས་མི་ནད་ཀྱིས་ཐེབས་པ་དེའི་ནད་སྔ་མ་དེ་ཡང་སྨན་བསྟེན་པ་དེས་ཞི་བར་གྱུར་པའི་འོག་ཏུ་དེ་མ་ཡིན་པའི་ནད་སྔ་ན་མེད་པའི་སྨན་གཞན་དག་གིས་གསོ་དགོས་པ་ཞིག་བྱུང་ལ།

de nas mi nad kyis thebs pa de'i nad snga ma de yang sman bsten pa des zhi bar gyur pa'i 'og tu de ma yin pa'i nad snga na med pa'i sman gzhan dag gis gso dgos pa zhig byung la/

【W3 勸聞勝法喻】

དེ་ནས་སྨན་པ་ཆེན་པོ་དེ་ལ། ནད་སྔ་མ་ནི་ཞི་བར་གྱུར་ལ། ཕྱི་མ་སྨན་གཞན་དག་གིས་གསོ་དགོས་པ་ནི་བྱུང་བར་ཤེས་ནས། སྨན་གྱི་སྦྱོར་བ་སྔ་མ་དེ་བཏང་སྟེ། མཐུན་པ་གཞན་བསྟན་ན།

de nas sman pa chen po de la/ nad snga ma ni zhi bar gyur la/ phyi ma sman gzhan dag gis gso dgos pa ni byung bar shes nas/ sman gyi sbyor ba snga ma de btang ste/ mthun pa gzhan bstan na/

【W4 前執不捨喻】

བྱིས་པ་ལྟ་བུའི་མི་ནད་པ་སྨན་སྔ་མ་ལ་མོས་ཤིང་། དེ་དག་ཉིད་ལ་ཕན་པར་འདུ་ཤེས་པ་དེ།

byis pa lta bu'i mi nad pa sman snga ma la mos shing / de dag nyid la phan par 'du shes pa de/

【W5 說教淺深喻】

སྨན་པ་ཆེན་པོ་གང་གིས་སྨན་སྔ་མ་དེ་དང་ཕྱི་མ་དེ་དག་བསྟན་ནས། དེས་མངོན࿒སུམ་དུ་སྨན་སྔ་མ་དེ་དག་ནི་ནད་ཕྱི་མ་ལ་མི་ཕན་ནོ་ཞེས་དེ་སྐད་དུ་ཡང་སྟོན་པ་དེ་ལ་ཡིད་ཆེས་པར་མི་བྱེད་ཅིང་། དེའི་ཚིག་ལ་མངོན་པར་དད་པར་མི་འགྱུར་བ་

sman pa chen po gang gis sman snga ma de dang phyi ma de dag bstan nas/ des mngon sum du sman snga ma de dag ni nad phyi ma la mi phan no zhes de skad du yang ston pa de la yid ches par mi byed cing / de'i tshig la mngon par dad par mi 'gyur ba

【W6 愚人未解喻】

དེ་བཞིན་དུ། བྱིས་པ་ལྟ་བུའི་བྱང་ཆུབ་སེམས་དཔའ་དང་། ཉན་ཐོས་རྣམས་ཀྱང་དེ་དང་འདྲ་བར་རིག་པར་བྱ་སྟེ། མི་ནད་ཀྱིས་ཐེབས་པ་ལྟ་བུ་ཉོན་མོངས་པས་ཟིན་པ་དེ་དག་ཀྱང་། སྨན་པ་ཆེན་པོ་དེ་བཞིན་གཤེགས་པའི་ཆོས་བསྟན་པ་བླ་མ་ལས་ཀྱང་ཆེས་བླ་མར་གྱུར་ཅིང་། ཤིན་ཏུ་བླ་མར་གྱུར་པ་གསལ་བ་བས་གསལ་ཞིང་། ཟབ་པ་བས་ཆེས་ཟབ་པ་ཤིན་ཏུ་ཟབ་པ། དམའ་བ་བས་རྒྱ་ཆེ་ལ་ཆེས་རྒྱ་ཆེ་ཤིང་ཤིན་ཏུ་རྒྱ་ཆེ་བ། ཡང་དག་པར་བསྟན་ཞིང་། གཏམས་ཏེ་རྗེས་སུ་བསྟན་པ་ལ་མི་འཇུག་ཅིང་། མ་མོས་ཏེ། ཆོས་ཀྱི་རྗེས་སུ་མཐུན་པའི་ཆོས་ཁོང་དུ་མི་ཆུད་དོ། །

de bzhin du/ byis pa lta bu'i byang chub sems dpa' dang / nyan thos rnams kyang de dang 'dra bar rig par bya ste/ mi nad kyis thebs pa lta bu nyon mongs pas zin pa de dag kyang / sman pa chen po de bzhin gshegs pa'i chos bstan pa bla ma las kyang ches bla mar gyur cing / shin tu bla mar gyur pa gsal ba bas gsal zhing / zab pa bas ches zab pa shin tu zab pa/ dma' ba bas rgya che la ches rgya che shing shin tu rgya che ba/ yang dag par bstan zhing / gtams te rjes su bstan pa la mi 'jug cing / ma mos te/ chos kyi rjes su mthun pa'i chos khong du mi chud do/ /

【V2 合】

དེ་ལ་བྱང་ཆུབ་སེམས་དཔའ་འམ། ཉན་ཐོས་དད་པ་དང་ལྡན་པའི་དེ་བཞིན་གཤེགས་པས་གསུངས་པ་གང་ལ་ཡང་ཡིད་གཉིས་དང་། སོམ་ཉི་མི་སྐྱེད་པ་དེ་ནི། ཅང་ཤེས࿒དང་ལྡན་པའི་ཤིང་རྟ་ཡན་ལག་དང་། ࿒ཉིང་ལག་དང་ཡོ་བྱད་ཐམས་ཅད་དང་ཤིན་ཏུ་ལྡན་པ་དང་འདྲ་བའི་དེ་བཞིན་གཤེགས་པས་གསུངས་པའི་ཆོས་ཀྱི་ཤིང་རྟ་དེ་ལ་ཞོན་ནས། ཁ་ལོ་པ་མཁས་པ་བཞིན་དུ་དེས་ས་ཇི་སྲིད་བགྲོད་པར་བྱ་བ་དང་སོན་པར་བྱ་བ་དེར་མི་བུལ་བར་མྱུར་བ་མྱུར་བར་འགྲོ་བར་འགྱུར་རོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས། བྱང་ཆུབ་ཀྱི་ཕྱོགས་ཀྱི་ལེའུ་སྟེ་བཅུ་བདུན་པའོ།། །།

de la byang chub sems dpa' 'am/ nyan thos dad pa dang ldan pa'i de bzhin gshegs pas gsungs pa gang la yang yid gnyis dang / som nyi mi skyed pa de ni/ cang shes dang ldan pa'i shing rta yan lag dang / nying lag dang yo byad thams cad dang shin tu ldan pa dang 'dra ba'i de bzhin gshegs pas gsungs pa'i chos kyi shing rta de la zhon nas/ kha lo pa mkhas pa bzhin du des sa ji srid bgrod par bya ba dang son par bya ba der mi bul bar myur ba myur bar 'gro bar 'gyur ro/ /byang chub sems dpa'i sa'i gzhi'i rnal 'byor gyi gnas las/ byang chub kyi phyogs kyi le'u ste bcu bdun pa'o// //

【L3 明其因成果滿】【M18 菩薩功德品】【N1 第一頌】【O1 頌列七名】

སྡོམ་ནི། ངོ་མཚར་ངོ་མཚར་མ་ཡིན་དང་། །སྙོམས་པའི་སེམས་དང་ཕན་འདོགས་དང་། །ལན་དུ་ཕན་འདོགས་དེ་བཞིན་སྨོན། །སྦྱོར་བ་འབྲས་བུ་ཡོད་པ་ཉིད། །

sdom ni/ ngo mtshar ngo mtshar ma yin dang / /snyoms pa'i sems dang phan 'dogs dang / /lan du phan 'dogs de bzhin smon/ /sbyor ba 'bras bu yod pa nyid/ /

【O2 長行次第解釋】【P1 希求法】

ལྔ་པོ་འདི་དག་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་ཐེག་པ་ལ་སློབ་པའི་བྱང་ཆུབ་སེམས་དཔའི་ངོ་མཚར་རྨད་དུ་བྱུང་བའི་ཆོས་ཡིན་པར་རིག་པར་བྱ་སྟེ། ལྔ་གང་ཞེ་ན། རྒྱུ་མེད་པར་སེམས་ཅན་ཐམས་ཅད་ལ་࿒མཉེས་གཤིན་པ་དང་། སེམས་ཅན་རྣམས་ཁོ་ནའི་དོན་དུ་འཁོར་བ་ན་སྡུག་བསྔལ་དཔག་ཏུ་མེད་པས་མི་མཇེད་པ་དང་། སེམས་ཅན་ཉོན་མོངས་པ་ཤས་ཆེ་ཞིང་གདུལ་དཀའ་བ་རྣམས་ཀྱི་གདུལ་བའི་ཐབས་ཤེས་པ་དང་། མཆོག་ཏུ་རྟོགས་པར་དཀའ་བའི་དེ་ཁོ་ནའི་དོན་ལ་འཇུག་པ་དང་། མཐུ་བསམ་གྱིས་མི་ཁྱབ་པ་སྟེ། ལྔ་པོ་དེ་དག་ནི་བྱང་ཆུབ་སེམས་དཔའ་རྣམས་ཀྱི་ངོ་མཚར་རྨད་དུ་བྱུང་བའི་ཆོས་ཏེ། དེ་ལས་གཞན་པའི་སེམས་ཅན་ཐམས་ཅད་དང་ཐུན་མོང་མ་ཡིན་པའོ། །

lnga po 'di dag ni bla na med pa yang dag par rdzogs pa'i byang chub kyi theg pa la slob pa'i byang chub sems dpa'i ngo mtshar rmad du byung ba'i chos yin par rig par bya ste/ lnga gang zhe na/ rgyu med par sems can thams cad la mnyes gshin pa dang / sems can rnams kho na'i don du 'khor ba na sdug bsngal dpag tu med pas mi mjed pa dang / sems can nyon mongs pa shas che zhing gdul dka' ba rnams kyi gdul ba'i thabs shes pa dang / mchog tu rtogs par dka' ba'i de kho na'i don la 'jug pa dang / mthu bsam gyis mi khyab pa ste/ lnga po de dag ni byang chub sems dpa' rnams kyi ngo mtshar rmad du byung ba'i chos te/ de las gzhan pa'i sems can thams cad dang thun mong ma yin pa'o/ /

【P2 不希奇法】

ལྔ་པོ་འདི་དག་ནི་བྱང་ཆུབ་སེམས་དཔའི་ངོ་མཚར་མ་ཡིན་ལ་གང་དག་དང་ལྡན་ན་བྱང་ཆུབ་སེམས་དཔའ་ངོ་མཚར་རྨད་དུ་བྱུང་བའི་ཆོས་དང་ལྡན་པ་ཞེས་བྱ་སྟེ༑ ལྔ་གང་ཞེ་ན། བྱང་ཆུབ་སེམས་དཔའ་ནི་གཞན་ལ་ཕན་པའི་རྒྱུ་ལས་བྱུང་བའི་སྡུག་བསྔལ་གྱིས་བདེ་བའི་བདག་ཉིད་ཁོ་ནར་གྱུར་ནས་གཞན་ལ་ཕན་པའི་རྒྱུ་ལས་བྱུང་བའི་སྡུག་བསྔལ་ཟད་པར་ཉམས་སུ་ལེན་ཏེ། དེ་ནི་བྱང་ཆུབ་སེམས་དཔའི་ངོ་མཚར་མ་ཡིན་པ་དང་པོ་སྟེ། དེ་དང་ལྡན་ན་བྱང་ཆུབ་སེམས་དཔའ་ངོ་མཚར་རྨད་དུ་བྱུང་བའི་ཆོས་དང་ལྡན་པ་ཞེས་བྱའོ། །གཞན་ཡང་བྱང་ཆུབ་སེམས་དཔའ་ནི་འཁོར་བའི་ཉེས་པ་ཤེས་ཤིང་མྱ་ངན་ལས་འདས་པའི་ཡོན་ཏན་ཡང་ཤེས་བཞིན་དུ། སེམས་ཅན་ཡོངས་སུ་དག་པར་དགའ་ཞིང་། དེ་ཉིད་ཀྱིས་བདེ་བའི་བདག་ཉིད་དུ་འགྱུར་ཏེ། སེམས་ཅན་ཡོངས་སུ་དག་པར་བྱ་བ་ཁོ࿒ནའི་དབང་དུ་བྱས་ནས་འཁོར་བ་ཉམས་སུ་ལེན་ཏེ། དེ་ནི་བྱང་ཆུབ་སེམས་དཔའི་ངོ་མཚར་མ་ཡིན་པ་གཉིས་ཏེ་སྔ་མ་བཞིན་ནོ། །གཞན་ཡང་བྱང་ཆུབ་སེམས་དཔའ་ནི་མི་སྨྲ་བའི་ཚུལ་གྱིས་བདེ་བའི་ཉམས་ཤེས་བཞིན་དུ་སེམས་ཅན་ཡོངས་སུ་དག་པར་དགའ་ཞིང་དེ་ཉིད་ཀྱིས་བདེ་བའི་བདག་ཉིད་དུ་འགྱུར་ཏེ། སེམས་ཅན་ཡོངས་སུ་དག་པར་བྱ་བ་ཁོ་ནའི་དབང་དུ་བྱས་ནས་སེམས་ཅན་རྣམས་ལ་ཆོས་སྟོན་པར་སྦྱོར་བར་བྱེད་དེ། དེ་ནི་བྱང་ཆུབ་སེམས་དཔའི་ངོ་མཚར་མ་ཡིན་པ་གསུམ་པ་སྟེ། སྔ་མ་བཞིན་ནོ། །གཞན་ཡང་བྱང་ཆུབ་སེམས་དཔའ་ནི་སེམས་ཅན་ཡོངས་སུ་དག་པར་དགའ་ཞིང་། དེ་ཉིད་ཀྱིས་དགའ་བའི་བདག་ཉིད་དུ་འགྱུར་ཏེ། སེམས་ཅན་ཡོངས་སུ་དག་པར་བྱ་བ་ཁོ་ནའི་དབང་དུ་བྱས་ནས། ཕ་རོལ་ཏུ་ཕྱིན་པ་དྲུག་བསགས་པའི་དགེ་བའི་རྩ་བ་སེམས་ཅན་ཐམས་ཅད་ལ་བསམ་པ་ཐག་པ་ནས་ཡང་དག་པར་གཏོང་ལ། ཡང་དག་པར་གཏང་བ་དེའི་རྣམ་པར་སྨིན་པ་ཡང་མི་འདོད་དེ། དེ་ནི་བྱང་ཆུབ་སེམས་དཔའི་ངོ་མཚར་མ་ཡིན་པ་བཞི་པ་སྟེ། སྔ་མ་བཞིན་ནོ། །གཞན་ཡང་བྱང་ཆུབ་སེམས་དཔའ་ནི་གཞན་གྱི་བྱ་བ་བདག་གི་བྱ་བ་ཉིད་དུ་བྱེད་ཅིང་གཞན་གྱི་བྱ་བའི་དོན་བྱེད་པ་ཐམས་ཅད་ལ་སྣང་སྟེ། དེ་ནི་བྱང་ཆུབ་སེམས་དཔའི་ངོ་མཚར་མ་ཡིན་པ་ལྔ་པ་སྟེ། དེ་དང་ལྡན་ན་བྱང་ཆུབ་སེམས་དཔའི་ངོ་མཚར་རྨད་དུ་བྱུང་བའི་ཆོས་དང་ལྡན་པ་ཞེས་བྱའོ། །

lnga po 'di dag ni byang chub sems dpa'i ngo mtshar ma yin la gang dag dang ldan na byang chub sems dpa' ngo mtshar rmad du byung ba'i chos dang ldan pa zhes bya ste| lnga gang zhe na/ byang chub sems dpa' ni gzhan la phan pa'i rgyu las byung ba'i sdug bsngal gyis bde ba'i bdag nyid kho nar gyur nas gzhan la phan pa'i rgyu las byung ba'i sdug bsngal zad par nyams su len te/ de ni byang chub sems dpa'i ngo mtshar ma yin pa dang po ste/ de dang ldan na byang chub sems dpa' ngo mtshar rmad du byung ba'i chos dang ldan pa zhes bya'o/ /gzhan yang byang chub sems dpa' ni 'khor ba'i nyes pa shes shing mya ngan las 'das pa'i yon tan yang shes bzhin du/ sems can yongs su dag par dga' zhing / de nyid kyis bde ba'i bdag nyid du 'gyur te/ sems can yongs su dag par bya ba kho na'i dbang du byas nas 'khor ba nyams su len te/ de ni byang chub sems dpa'i ngo mtshar ma yin pa gnyis te snga ma bzhin no/ /gzhan yang byang chub sems dpa' ni mi smra ba'i tshul gyis bde ba'i nyams shes bzhin du sems can yongs su dag par dga' zhing de nyid kyis bde ba'i bdag nyid du 'gyur te/ sems can yongs su dag par bya ba kho na'i dbang du byas nas sems can rnams la chos ston par sbyor bar byed de/ de ni byang chub sems dpa'i ngo mtshar ma yin pa gsum pa ste/ snga ma bzhin no/ /gzhan yang byang chub sems dpa' ni sems can yongs su dag par dga' zhing / de nyid kyis dga' ba'i bdag nyid du 'gyur te/ sems can yongs su dag par bya ba kho na'i dbang du byas nas/ pha rol tu phyin pa drug bsags pa'i dge ba'i rtsa ba sems can thams cad la bsam pa thag pa nas yang dag par gtong la/ yang dag par gtang ba de'i rnam par smin pa yang mi 'dod de/ de ni byang chub sems dpa'i ngo mtshar ma yin pa bzhi pa ste/ snga ma bzhin no/ /gzhan yang byang chub sems dpa' ni gzhan gyi bya ba bdag gi bya ba nyid du byed cing gzhan gyi bya ba'i don byed pa thams cad la snang ste/ de ni byang chub sems dpa'i ngo mtshar ma yin pa lnga pa ste/ de dang ldan na byang chub sems dpa'i ngo mtshar rmad du byung ba'i chos dang ldan pa zhes bya'o/ /

【P3 平等心】

བྱང་ཆུབ་སེམས་དཔའ་ནི་རྣམ་པ་ལྔས་སེམས་ཅན་ཐམས་ཅད་ལ་སེམས་སྙོམས་པར་རིག་པར་བྱ་སྟེ། ལྔ་གང་ཞེ་ན། དང་པོ་བྱང་ཆུབ་ཏུ་སེམས་བསྐྱེད་པའི་སྨོན་ལམ་གྱིས་འགྱུར་ཏེ། འདི་ལྟར་བྱང་ཆུབ་སེམས་དཔའ་ནི་སེམས་ཅན་ཐམས་ཅད་ཀྱི་དོན་ལ་སྙོམས་པར་སེམས་དེ་བསྐྱེད་པ་ཡིན། བྱང་ཆུབ་སེམས་དཔའ་ནི་སེམས་ཅན་ཐམས་ཅད་ལ་སྙིང་བརྩེ་བ་དང་ལྡན་པའི་སེམས་ཀྱིས་སེམས་སྙོམས་པ་ཡིན༑ བྱང་ཆུབ་སེམས་དཔའ་ནི་སེམས་ཅན་ཐམས་ཅད་ལ་བུ་གཅིག་པ་བཞིན་དུ་སྡུག་པ་དང་ལྡན་པའི་སེམས་ཀྱིས་སེམས་སྙོམས་པ་ཡིན། བྱང་ཆུབ་སེམས་དཔའ་ནི་སེམས་ཅན་ཐམས་ཅད་ལ་རྟེན་ཅིང་འབྲེལ་པར་འབྱུང་བའི་འདུ་བྱེད་རྣམས་ལ་སེམས་ཅན་ཞེས་བྱ་བར་རིག་ནས་སེམས་ཅན་གཅིག་གི་ཆོས་ཉིད་གང་ཡིན་པ་དེ་ནི་ཐམས་ཅད་ཀྱི་ཡིན་ནོ་ཞེས་ཆོས་མཉམ་པ་ཉིད་དང་ལྡན་པའི་སེམས་ཀྱིས་སེམས་ཅན་ཐམས་ཅད་ལ་སེམས་སྙོམས་པར་གནས་པ་ཡིན། ཇི་ལྟར་སེམས་ཅན་གཅིག་གི་དོན࿒ཀུན་དུ་སྤྱོད་པ་བཞིན་དུ་ཐམས་ཅད་ལ་ཡང་དེ་དང་འདྲ་སྟེ། དེ་ལྟར་བྱང་ཆུབ་སེམས་དཔའ་དོན་བྱེད་པ་དང་ལྡན་པའི་སེམས་ཀྱིས་སེམས་ཅན་ཐམས་ཅད་ལ་སེམས་སྙོམས་པར་གནས་ཏེ། རྣམ་པ་ལྔ་པོ་དེ་དག་གིས་བྱང་ཆུབ་སེམས་དཔའ་སེམས་ཅན་རྣམས་ལ་སེམས་སྙོམས་པ་ཡིན་ནོ། །

byang chub sems dpa' ni rnam pa lngas sems can thams cad la sems snyoms par rig par bya ste/ lnga gang zhe na/ dang po byang chub tu sems bskyed pa'i smon lam gyis 'gyur te/ 'di ltar byang chub sems dpa' ni sems can thams cad kyi don la snyoms par sems de bskyed pa yin/ byang chub sems dpa' ni sems can thams cad la snying brtse ba dang ldan pa'i sems kyis sems snyoms pa yin| byang chub sems dpa' ni sems can thams cad la bu gcig pa bzhin du sdug pa dang ldan pa'i sems kyis sems snyoms pa yin/ byang chub sems dpa' ni sems can thams cad la rten cing 'brel par 'byung ba'i 'du byed rnams la sems can zhes bya bar rig nas sems can gcig gi chos nyid gang yin pa de ni thams cad kyi yin no zhes chos mnyam pa nyid dang ldan pa'i sems kyis sems can thams cad la sems snyoms par gnas pa yin/ ji ltar sems can gcig gi don kun du spyod pa bzhin du thams cad la yang de dang 'dra ste/ de ltar byang chub sems dpa' don byed pa dang ldan pa'i sems kyis sems can thams cad la sems snyoms par gnas te/ rnam pa lnga po de dag gis byang chub sems dpa' sems can rnams la sems snyoms pa yin no/ /

【P4 饒益】

སེམས་ཅན་རྣམས་ལ་བྱང་ཆུབ་སེམས་དཔའ་རྣམས་ཀྱི་ཕན་འདོགས་པའི་བྱ་བ་ཐམས་ཅད་ནི་རྣམ་པ་ལྔར་རིག་པར་བྱ་སྟེ། ལྔ་གང་ཞེ་ན། ཡང་དག་པའི་འཚོ་བ་སྟོན་པར་སྒྲུབ་པ་དང་། དོན་དང་ལྡན་པའི࿒བྱ་བ་མི་མཐུན་པ་དག་ལ་མཐུན་པ་སྟོན་པར་སྒྲུབ་པ་དང་། མགོན་མེད་པ་སྡུག་བསྔལ་བ་བཀྲེན་པ། རྟེན་མེད་པ་རྣམས་ལ་མགོན་ཡོད་པར་བྱེད་པ་དང་། བདེ་འགྲོར་འགྲོ་བའི་ལམ་སྟོན་པར་སྒྲུབ་པ་དང་། ཐེག་པ་གསུམ་སྟོན་པར་སྒྲུབ་པ་སྟེ། སེམས་ཅན་རྣམས་ལ་བྱང་ཆུབ་སེམས་དཔའ་རྣམས་ཀྱི་ཕན་འདོགས་པའི་བྱ་བ་ནི་ལྔ་པོ་དེ་དག་ཡིན་པར་རིག་པར་བྱའོ། །

sems can rnams la byang chub sems dpa' rnams kyi phan 'dogs pa'i bya ba thams cad ni rnam pa lngar rig par bya ste/ lnga gang zhe na/ yang dag pa'i 'tsho ba ston par sgrub pa dang / don dang ldan pa'i bya ba mi mthun pa dag la mthun pa ston par sgrub pa dang / mgon med pa sdug bsngal ba bkren pa/ rten med pa rnams la mgon yod par byed pa dang / bde 'gror 'gro ba'i lam ston par sgrub pa dang / theg pa gsum ston par sgrub pa ste/ sems can rnams la byang chub sems dpa' rnams kyi phan 'dogs pa'i bya ba ni lnga po de dag yin par rig par bya'o/ /

【P5 報恩】

རྣམ་པ་ལྔས་སེམས་ཅན་དག་བྱང་ཆུབ་སེམས་དཔའ་ཕན་འདོགས་འདོགས་པ་ལ་ལན་དུ་ཕན་འདོགས་པར་ཉེ་བར་གནས་པ་ཡིན་ཏེ། རྣམ་པ་ལྔ་གང་ཞེ་ན། བདག་ཉིད་ཡོན་ཏན་རྣམས་དང་ཡང་དག་པར་སྦྱོར་བ་དང་། གཞན་གྱི་ཡོན་ཏན་བསྐྱེད་པ་ལ་སྦྱོར་བ་དང་། སེམས་ཅན་མགོན་མེད་པ་སྡུག་བསྔལ་བ་བཀྲེན་པ་རྟེན་མེད་པ་རྣམས་ལ་སྟོང་བར་བྱེད་པ་དང་། དེ་བཞིན་གཤེགས་པ་རྣམས་ལ་མཆོད་པ་བྱེད་པ་དང་། དེ་བཞིན་གཤེགས་པས་གསུངས་པའི་ཆོས་ཁ་ཏོན་དུ་བྱེད་པ་དང་། འདྲིར་བཅུག་སྟེ། འཆང་ཞིང་དེ་ལ་མཆོད་པ་བྱེད་པའོ། །

rnam pa lngas sems can dag byang chub sems dpa' phan 'dogs 'dogs pa la lan du phan 'dogs par nye bar gnas pa yin te/ rnam pa lnga gang zhe na/ bdag nyid yon tan rnams dang yang dag par sbyor ba dang / gzhan gyi yon tan bskyed pa la sbyor ba dang / sems can mgon med pa sdug bsngal ba bkren pa rten med pa rnams la stong bar byed pa dang / de bzhin gshegs pa rnams la mchod pa byed pa dang / de bzhin gshegs pas gsungs pa'i chos kha ton du byed pa dang / 'drir bcug ste/ 'chang zhing de la mchod pa byed pa'o/ /

【P6 欣讚】

ལྔ་པོ་འདི་དག་ནི་བྱང་ཆུབ་སེམས་དཔས་རྟག་ཏུ་སྨོན་པར་བྱ་བ་ཡིན་ཏེ། ལྔ་གང་ཞེ་ན། སངས་རྒྱས་འབྱུང་བ་མཉེས་པར་བྱ་བ་དང་། སངས་རྒྱས་དེ་དག་ཉིད་ལས་ཕ་རོལ་ཏུ་ཕྱིན་པ་དྲུག་དང་། བྱང་ཆུབ་སེམས་དཔའི་སྡེ་སྣོད་མཉན་པ་དང་། རྣམ་པ་ཐམས་ཅད་དུ་སེམས་ཅན་ཡོངས་སུ་སྨིན་པར་བྱ་བའི་མཐུ་ཡོད་པ་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཐོབ་པར་བྱ་བ་དང་། བྱང་ཆུབ་མངོན་པར་རྫོགས་པར་སངས་རྒྱས་ནས་ཀྱང་། ཉན་ཐོས་དང་མཐུན་པར་འགྱུར་བའོ། །

lnga po 'di dag ni byang chub sems dpas rtag tu smon par bya ba yin te/ lnga gang zhe na/ sangs rgyas 'byung ba mnyes par bya ba dang / sangs rgyas de dag nyid las pha rol tu phyin pa drug dang / byang chub sems dpa'i sde snod mnyan pa dang / rnam pa thams cad du sems can yongs su smin par bya ba'i mthu yod pa dang / bla na med pa yang dag par rdzogs pa'i byang chub thob par bya ba dang / byang chub mngon par rdzogs par sangs rgyas nas kyang / nyan thos dang mthun par 'gyur ba'o/ /

【P7 不虛饒益加行】

བྱང་ཆུབ་སེམས་དཔའ་སེམས་ཅན་རྣམས་ལ་དོན་བྱ་བའི་སྦྱོར་བ་ནི་རྣམ་པ་ལྔས་འབྲས་བུ་ཡོད་པར་འགྱུར་ཏེ། ལྔ་གང་ཞེ་ན། འདི་ལ་བྱང་ཆུབ་སེམས་དཔའ་ནི། ཐོག་མ་ཁོ་ནར་སེམས་ཅན་རྣམས་ལ་ཕན་པ་དང་། བདེ་བར་འདོད་པ་ཡིན། ཕན་པ་དང་བདེ་བ་དེ་ཡང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་པ་ཡིན། བློ་ཕྱིན་ཅི་མ་ལོག་པ་ཡིན་ཏེ། འདི་ལྟ་སྟེ་མཆོད་པ་དང་། བརྟེན་པ་དང་། ཚད་མེད་པའི་ལེའུ་ལས་སྔར་ཇི་སྐད་བསྟན་པ་བཞིན་དུ་རིག་པར་བྱའོ།། །།

byang chub sems dpa' sems can rnams la don bya ba'i sbyor ba ni rnam pa lngas 'bras bu yod par 'gyur te/ lnga gang zhe na/ 'di la byang chub sems dpa' ni/ thog ma kho nar sems can rnams la phan pa dang / bde bar 'dod pa yin/ phan pa dang bde ba de yang yang dag pa ji lta ba bzhin du rab tu shes pa yin/ blo phyin ci ma log pa yin te/ 'di lta ste mchod pa dang / brten pa dang / tshad med pa'i le'u las sngar ji skad bstan pa bzhin du rig par bya'o// //

【N2 第二頌】【O1 頌列六名】

སྡོམ་ནི། ཡང་དག་སྦྱོར་དང་འབྲི་བ་དང་། །དེ་བཞིན་ཁྱད་པར་འགྲོ་བ་དང་། །ཡོན་ཏན་འདྲ་བར་བཅོས་རྣམས་དང་། །ཡང་དག་རྣམས་དང་དེ་བཞིན་འདུལ། །

sdom ni/ yang dag sbyor dang 'bri ba dang / /de bzhin khyad par 'gro ba dang / /yon tan 'dra bar bcos rnams dang / /yang dag rnams dang de bzhin 'dul/ /

【O2 長行次第解釋】【P1 無顛倒加行】

བྱང་ཆུབ་སེམས་དཔའི་ཡང་དག་པའི་སྦྱོར་བ་ཐམས་ཅད་ནི། སྦྱོར་བ་རྣམ་པ་ལྔས་བསྡུས་པར་རིག་པར་བྱ་སྟེ། ལྔ་གང་ཞེ་ན། རྗེས་སུ་བསྲུང་བའི་སྦྱོར་བ་དང་། ཁ་ན་མ་ཐོ་བ་མེད་པའི་སྦྱོར་བ་དང་། །སོ་སོར་རྟོག་པའི་སྟོབས་ཀྱི་སྦྱོར་བ་དང་། །ལྷག་པའི་བསམ་པ་དག་པའི་སྦྱོར་བ་དང་། །ངེས་པར࿒འགྱུར་བའི་སྦྱོར་བའོ། །དེ་ལ་བྱང་ཆུབ་སེམས་དཔའ་ནི་རྗེས་སུ་བསྲུང་བའི་སྦྱོར་བས་ཡིད་གཞུངས་པ་བསྲུང་སྟེ། ལྷན་ཅིག་སྐྱེས་པའི་ཤེས་པ་དེས་ཆོས་རྣམས་མྱུར་བ་མྱུར་བར་ཁོ་ནར་འཛིན་ཏོ། །དྲན་པ་སྲུང་སྟེ་དྲན་པ་དེས་ནི་བླངས་པའི་ཆོས་རྣམས་འཛིན་པར་བྱེད་དོ། །ཤེས་པ࿒སྲུང་སྟེ་ཤེས་པ་དེས་ནི་གཟུང་བའི་ཆོས་རྣམས་ཀྱི་དོན་ལ་ཉེ་བར་རྟོག་གོ། །ཡང་དག་པའི་ཤེས་པ་སྲུང་སྟེ། དེ་ནི་ཡིད་གཞུངས་པ་དང་། དྲན་པ་དང་བློ་འགྲིབ་པ་དང་། མཐུན་པའི་གཞི་ཡོངས་སུ་སྤང་བ་དང་། གནས་པ་དང་། འཕེལ་བ་དང་མཐུན་པའི་གཞི་སོ་སོར་བརྟེན་པས་སོ་སོར་རྟོགས་པར་འགྱུར་རོ། །དབང་པོ་རྣམས་ཀྱི་སྒོ་བསྡམས་པ་ནི་རང་གི་སེམས་ཀུན་དུ་བསྲུང་ངོ་། །ལེགས་པར་གཞན་གྱི་སེམས་དང་མཐུན་པར་འཇུག་པ་ནི་གཞན་གྱི་སེམས་ཀུན་དུ་བསྲུང་ངོ༌། །དེ་ལ་བྱང་ཆུབ་སེམས་དཔའི་ཁ་ན་མ་ཐོ་བ་མེད་པའི་སྦྱོར་བ་ནི། དགེ་བའི་ཆོས་རྣམས་ལ་ཕྱིན་ཅི་མ࿒ལོག་པ་དང་། འབར་བ་ལྟ་བུ་དང་། ཚད་མེད་པ་དང་། རྟག་པ་དང་། བྱང་ཆུབ་ཏུ་ཡོངས་སུ་བསྔོས་པའོ། །སོ་སོར་རྟོག་པའི་སྟོབས་ཀྱི་སྦྱོར་བ་ནི་མོས་པས་སྤྱོད་པའི་ས་སྟེ་ཐམས་ཅད་ལས་བལྟ་བར་བྱའོ། །ལྷག་པའི་བསམ་པ་དག་པའི་སྦྱོར་བ་ནི། ལྷག་པའི་བསམ་པ་དག་པའི་ས་དང་། སྦྱོར་བ་སྒྲུབ་པའི་ས་ལས་བལྟ་བར་བྱའོ། །ངེས་པར་གྱུར་པའི་སྦྱོར་བ་ནི། ངེས་པའི་ས་དང་། སྤྱོད་པ་ངེས་པའི་ས་དང་། མཐར་ཐུག་པར་འགྲོ་བའི་ས་ལས་བལྟ་བར་བྱ་སྟེ། དེ་ལྟར་ན་སྦྱོར་བ་ལྔ་པོ་འདི་དག་གིས་བྱང་ཆུབ་སེམས་དཔའི་ཡང་དག་པའི་སྦྱོར་བ་ཐམས་ཅད་བསྡུས་སོ། །

byang chub sems dpa'i yang dag pa'i sbyor ba thams cad ni/ sbyor ba rnam pa lngas bsdus par rig par bya ste/ lnga gang zhe na/ rjes su bsrung ba'i sbyor ba dang / kha na ma tho ba med pa'i sbyor ba dang / /so sor rtog pa'i stobs kyi sbyor ba dang / /lhag pa'i bsam pa dag pa'i sbyor ba dang / /nges par 'gyur ba'i sbyor ba'o/ /de la byang chub sems dpa' ni rjes su bsrung ba'i sbyor bas yid gzhungs pa bsrung ste/ lhan cig skyes pa'i shes pa des chos rnams myur ba myur bar kho nar 'dzin to/ /dran pa srung ste dran pa des ni blangs pa'i chos rnams 'dzin par byed do/ /shes pa srung ste shes pa des ni gzung ba'i chos rnams kyi don la nye bar rtog go/ /yang dag pa'i shes pa srung ste/ de ni yid gzhungs pa dang / dran pa dang blo 'grib pa dang / mthun pa'i gzhi yongs su spang ba dang / gnas pa dang / 'phel ba dang mthun pa'i gzhi so sor brten pas so sor rtogs par 'gyur ro/ /dbang po rnams kyi sgo bsdams pa ni rang gi sems kun du bsrung ngo / /legs par gzhan gyi sems dang mthun par 'jug pa ni gzhan gyi sems kun du bsrung ngo/ /de la byang chub sems dpa'i kha na ma tho ba med pa'i sbyor ba ni/ dge ba'i chos rnams la phyin ci ma log pa dang / 'bar ba lta bu dang / tshad med pa dang / rtag pa dang / byang chub tu yongs su bsngos pa'o/ /so sor rtog pa'i stobs kyi sbyor ba ni mos pas spyod pa'i sa ste thams cad las blta bar bya'o/ /lhag pa'i bsam pa dag pa'i sbyor ba ni/ lhag pa'i bsam pa dag pa'i sa dang / sbyor ba sgrub pa'i sa las blta bar bya'o/ /nges par gyur pa'i sbyor ba ni/ nges pa'i sa dang / spyod pa nges pa'i sa dang / mthar thug par 'gro ba'i sa las blta bar bya ste/ de ltar na sbyor ba lnga po 'di dag gis byang chub sems dpa'i yang dag pa'i sbyor ba thams cad bsdus so/ /

【P2 退墮】

ལྔ་པོ་འདི་དག་ནི་བྱང་ཆུབ་སེམས་དཔའི་འབྲི་བ་དང་མཐུན་པའི་ཆོས་ཡིན་པར་རིག་པར་བྱ་སྟེ། ལྔ་གང་ཞེ་ན། ཆོས་དང་ཆོས་སྨྲ་བ་ལ་མ་གུས་པ་དང་།བག་མེད་པ་དང་། ལེ་ལོ་དང་། ཉོན་མོངས་པ་ལ་སྟེན་པ་དང་དུ་ལེན་པ་དང་། ཉེས་པར་སྤྱོད་པ࿒ལ་སྟེན་པ་དང་དུ་ལེན་པ་དང་། དེ་ལས་གཞན་པའི་བྱང་ཆུབ་སེམས་དཔའ་རྣམས་དང་དཔོག་པར་བྱེད་ཅིང་མངོན་པའི་ང་རྒྱལ་བྱེད་པ་དང་། ཆོས་ལ་ཕྱིན་ཅི་ལོག་ཏུ་མངོན་པའི་ང་རྒྱལ་བྱེད་པའོ། །

lnga po 'di dag ni byang chub sems dpa'i 'bri ba dang mthun pa'i chos yin par rig par bya ste/ lnga gang zhe na/ chos dang chos smra ba la ma gus pa dang /bag med pa dang / le lo dang / nyon mongs pa la sten pa dang du len pa dang / nyes par spyod pa la sten pa dang du len pa dang / de las gzhan pa'i byang chub sems dpa' rnams dang dpog par byed cing mngon pa'i nga rgyal byed pa dang / chos la phyin ci log tu mngon pa'i nga rgyal byed pa'o/ /

【P3 勝進】

ལྔ་པོ་འདི་དག་ནི་བྱང་ཆུབ་སེམས་དཔའི་ཆོས་རྣམས་ཁྱད་པར་དུ་འགྲོ་བ་དང་མཐུན་པ་ཡིན་པར་རིག་པར་བྱ་སྟེ། དེ་དག་ཀྱང་ནག་པོའི་ཕྱོགས་ལྔ་པོ་དེ་དག་ཉིད་ལས་གོ་རིམས་བཞིན་དུ་བཟློག་པ་ཡིན་པར་རིག་པར་བྱའོ། །

lnga po 'di dag ni byang chub sems dpa'i chos rnams khyad par du 'gro ba dang mthun pa yin par rig par bya ste/ de dag kyang nag po'i phyogs lnga po de dag nyid las go rims bzhin du bzlog pa yin par rig par bya'o/ /

【P4 相似功德】

ལྔ་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱི་ཡོན་ཏན་ལྟར་བཅོས་པའི་བྱང་ཆུབ་སེམས་དཔའི་སྐྱོན་ཡིན་པར་རིག་པར་བྱ་སྟེ། ལྔ་གང་ཞེ་ན། སེམས་ཅན་མ་རུངས་པ་ཚུལ་ཁྲིམས་འཆལ་པ་དག་ལ་གཞི་དེས་གནོད་པ་བྱེད་པ་དང་། ཚུལ་འཆོས་ཤིང་སྤྱོད་ལམ་ཕུན་སུམ་ཚོགས་པར་བྱེད་པ་དང་། འཇིག་རྟེན་རྒྱང་འཕེན་པའི་གསང་ཚིག་རྣམས་དང་། མུ་སྟེགས་ཅན་གྱི་བསྟན་བཅོས་དང་ལྡན་པ་དག་གིས་ཤེས་ཀྱི་ཁེ་ཐོབ་ཅིང་། མཁས་པའི་གྲངས་སུ་ཆུད་པར་བྱེད་པ་དང་། ཁ་ན་མ་ཐོ་བ་དང་བཅས་པའི་སྦྱིན་པ་ལ་སོགས་པའི་དགེ་བ་ལ་ལྷག་པར་སྤྱོད་པ་དང་། དམ་པའི་ཆོས་ལྟར་བཅོས་པ་རྣམས་ལ་སྲེད་ཅིང་སྟོན་ལ་རྣམ་པར་འཇོག་པའོ། །

lnga po 'di dag ni byang chub sems dpa' rnams kyi yon tan ltar bcos pa'i byang chub sems dpa'i skyon yin par rig par bya ste/ lnga gang zhe na/ sems can ma rungs pa tshul khrims 'chal pa dag la gzhi des gnod pa byed pa dang / tshul 'chos shing spyod lam phun sum tshogs par byed pa dang / 'jig rten rgyang 'phen pa'i gsang tshig rnams dang / mu stegs can gyi bstan bcos dang ldan pa dag gis shes kyi khe thob cing / mkhas pa'i grangs su chud par byed pa dang / kha na ma tho ba dang bcas pa'i sbyin pa la sogs pa'i dge ba la lhag par spyod pa dang / dam pa'i chos ltar bcos pa rnams la sred cing ston la rnam par 'jog pa'o/ /

【P5 真實功德】

ལྔ་པོ་འདི་དག་ནི་བྱང་ཆུབ་སེམས་དཔའི་ཡང་དག་པའི་ཡོན་ཏན་དུ་རིག་པར་བྱ་སྟེ། ལྔ་གང་ཞེ་ན། སེམས་ཅན་མ་རུངས་པ་ཚུལ་ཁྲིམས་འཆལ་པ་རྣམས་ལ་ལྷག་པར་སྙིང་རྗེ་བའི་སེམས་དང་། རང་བཞིན་གྱིས་སྤྱོད་ལམ་ཕུན་སུམ་ཚོགས་པ་དང་། དེ་བཞིན་གཤེགས་པས་གསུངས་པའི་ལུང་ཁོང་དུ་ཆུད་པས་ཤེས་ཀྱི་ཁེ་འཐོབ་ཅིང་མཁས་པའི་གྲངས་སུ་ཆུད་པ་དང་། ཁ་ན་མ་ཐོ་བ་མེད་པའི་སྦྱིན་པ་ལ་སོགས་པའི་དགེ་བ་བྱེད་པ་དང་དམ་པའི་ཆོས་སྟོན་ཅིང་དམ་པའི་ཆོས་ལྟར་བཅོས་པ་རྣམས་སྤོང་བའོ། །

lnga po 'di dag ni byang chub sems dpa'i yang dag pa'i yon tan du rig par bya ste/ lnga gang zhe na/ sems can ma rungs pa tshul khrims 'chal pa rnams la lhag par snying rje ba'i sems dang / rang bzhin gyis spyod lam phun sum tshogs pa dang / de bzhin gshegs pas gsungs pa'i lung khong du chud pas shes kyi khe 'thob cing mkhas pa'i grangs su chud pa dang / kha na ma tho ba med pa'i sbyin pa la sogs pa'i dge ba byed pa dang dam pa'i chos ston cing dam pa'i chos ltar bcos pa rnams spong ba'o/ /

【P6 調伏有情】

བྱང་ཆུབ་སེམས་དཔའ་རྣམས་ནི་མདོར་ན་འདུལ་བའི་སྐྱེ་བོ་རྣམས་གནས་བཅུར་ལེགས་པ་ཁོ་ནར་འདུལ་བར་བྱེད་དེ། བཅུ་གང་ཞེ་ན། ཉེས་པར་སྤྱོད་པ་ལས་དབེན་པ་དང་། འདོད་པ་ལས་དབེན་པ་དང་། ཉེས་པར་མི་སྤྱོད་ཅིང་འབྱུང་བར་བྱེད་པ་དང་། དབང་པོ་རྣམས་ཀྱི་སྒོ་བསྡམས་པ་དང་། ཤེས་བཞིན་དུ་གནས་པ་དང་། འདུ་འཛི་ལས་དབེན་པ་དང་། རབ་ཏུ་དབེན་པར་གྱུར་ནས་རྟོགས་པ་ངན་པ་ལས་དབེན་པ་དང་། སྒྲིབ་པ་ལས་དབེན་པ་དང་། ཉོན་མོངས་པའི་ཀུན་ནས་དཀྲིས་པ་ལས་དབེན་པ་དང་། ཉོན་མོངས་པའི་ཕྱོགས་ཀྱི་གནས་ངན་ལེན་ལས་དབེན་པའོ།། །།

byang chub sems dpa' rnams ni mdor na 'dul ba'i skye bo rnams gnas bcur legs pa kho nar 'dul bar byed de/ bcu gang zhe na/ nyes par spyod pa las dben pa dang / 'dod pa las dben pa dang / nyes par mi spyod cing 'byung bar byed pa dang / dbang po rnams kyi sgo bsdams pa dang / shes bzhin du gnas pa dang / 'du 'dzi las dben pa dang / rab tu dben par gyur nas rtogs pa ngan pa las dben pa dang / sgrib pa las dben pa dang / nyon mongs pa'i kun nas dkris pa las dben pa dang / nyon mongs pa'i phyogs kyi gnas ngan len las dben pa'o// //

【N3 第三頌】【O1 頌列五名】

བམ་པོ་བཅུ་དྲུག་པ།

bam po bcu drug pa/

སྡོམ་ནི། ལུང་བསྟན་པ་དང་ངེས་པར་ཞུགས། །ངེས་པ་ཁོ་ནར་བྱ་བ་དང་། །རྟག་པར་ཡང་ནི་བྱ་བ་དང་། །གཙོ་བོར་བྱ་བ་ཐ་མ་ཡིན། །

sdom ni/ lung bstan pa dang nges par zhugs/ /nges pa kho nar bya ba dang / /rtag par yang ni bya ba dang / /gtso bor bya ba tha ma yin/ /

【O2 長行次第解釋】【P1 授記】

དེ་བཞིན་གཤེགས་པ་རྣམས་ནི་མདོར་བསྡུ་ན། རྣམ་པ་དྲུག་གིས་བྱང་ཆུབ་སེམས་དཔའ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ལུང་སྟོན་པར་མཛད་དེ། དྲུག་གང་ཞེ་ན། རིགས་ལ་གནས་ལ་སེམས་མ་བསྐྱེད་པ་དང་། དེ་བཞིན་དུ་སེམས་བསྐྱེད་པ་དང་། མངོན་སུམ་དུ་འདུག་པ་དང་། ལྐོག་ན་འདུག་པ་དང་། དུས࿒དཔག་ཏུ་རུང་བ་ལ་དུས་དེ་སྲིད་ཅིག་གིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་འགྱུར་རོ་ཞེས་བྱ་བ་དང་། དུས࿒དཔག་ཏུ་མི་རུང་བ་ལ་ཡང་ལུང་སྟོན་ཏེ། དུས་ངེས་པར་ནི་མི་མཛད་དོ། །

de bzhin gshegs pa rnams ni mdor bsdu na/ rnam pa drug gis byang chub sems dpa' bla na med pa yang dag par rdzogs pa'i byang chub tu lung ston par mdzad de/ drug gang zhe na/ rigs la gnas la sems ma bskyed pa dang / de bzhin du sems bskyed pa dang / mngon sum du 'dug pa dang / lkog na 'dug pa dang / dus dpag tu rung ba la dus de srid cig gis bla na med pa yang dag par rdzogs pa'i byang chub tu mngon par rdzogs par 'tshang rgya bar 'gyur ro zhes bya ba dang / dus dpag tu mi rung ba la yang lung ston te/ dus nges par ni mi mdzad do/ /

【P2 墮決定】

བྱང་ཆུབ་སེམས་དཔའི་ངེས་པར་ཞུགས་པ་ནི་རྣམ་པ་གསུམ་སྟེ། གསུམ་གང་ཞེ་ན། བྱང་ཆུབ་སེམས་དཔའི་རིགས་ལ་གནས་པ་ཉིད་ལ་ངེས་པར་ཞུགས་པ་ཞེས་བྱའོ། །དེ་ཅིའི་ཕྱིར་ཞེ་ན། དེ་ནི་རྐྱེན་དང་ཕྲད་ན་ངེས་པར་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བའི་སྐལ་བ་ཅན་ཡིན་པའི་ཕྱིར་རོ། །ཡང་བྱང་ཆུབ་སེམས་དཔའ་ལ་ལ་ནི། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ངེས་པར་སེམས་བསྐྱེད་དེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་ཀྱི་བར་དུ་དེ་ལས་ཕྱིར་ལྡོག་པར་མི་འགྱུར་རོ། །ཡང་བྱང་ཆུབ་སེམས་དཔའ་དབང་ཐོབ་པ་ནི། སེམས་ཅན་གྱི་དོན་སྤྱོད་པ་ཐམས་ཅད་ལ་ཇི་ལྟར་འདོད་པ་དང་། ཇི་ལྟར་བརྩོན་པ་དེ་བཞིན་དུ་འབྲས་བུ་ཡོད་པར་བྱེད་དོ། །ངེས་པར་ཞུགས་པ་གསུམ་པོ་དེ་དག་གི་རིགས་ལ་གནས་པའི་ངེས་པར་ཞུགས་པ་དང་། སེམས་བསྐྱེད་པའི་ངེས་པར་ཞུགས་པ་དང་། སྤྱོད་པ་འབྲས་བུ་ཡོད་པའི་ངེས་པར་ཞུགས་པའོ། །དེ་ལ་དེ་བཞིན་གཤེགས་པ་རྣམས་ནི་ངེས་པར་ཞུགས་པ་ཐ་མ་ལས་བརྩམས་ཏེ༑ ངེས་པར་ཞུགས་པར་བྱང་ཆུབ་སེམས་དཔའ་ལུང་སྟོན་པས་ལུང་སྟོན་པར་མཛད་དོ། །

byang chub sems dpa'i nges par zhugs pa ni rnam pa gsum ste/ gsum gang zhe na/ byang chub sems dpa'i rigs la gnas pa nyid la nges par zhugs pa zhes bya'o/ /de ci'i phyir zhe na/ de ni rkyen dang phrad na nges par bla na med pa yang dag par rdzogs pa'i byang chub mngon par rdzogs par 'tshang rgya ba'i skal ba can yin pa'i phyir ro/ /yang byang chub sems dpa' la la ni/ bla na med pa yang dag par rdzogs pa'i byang chub tu nges par sems bskyed de/ bla na med pa yang dag par rdzogs pa'i byang chub tu mngon par rdzogs par sangs rgyas kyi bar du de las phyir ldog par mi 'gyur ro/ /yang byang chub sems dpa' dbang thob pa ni/ sems can gyi don spyod pa thams cad la ji ltar 'dod pa dang / ji ltar brtson pa de bzhin du 'bras bu yod par byed do/ /nges par zhugs pa gsum po de dag gi rigs la gnas pa'i nges par zhugs pa dang / sems bskyed pa'i nges par zhugs pa dang / spyod pa 'bras bu yod pa'i nges par zhugs pa'o/ /de la de bzhin gshegs pa rnams ni nges par zhugs pa tha ma las brtsams te| nges par zhugs par byang chub sems dpa' lung ston pas lung ston par mdzad do/ /

【P3 定作】

བྱང་ཆུབ་སེམས་དཔའི་ངེས་པར་བྱ་བ་ནི་ལྔ་པོ་འདི་དག་ཡིན་ཏེ། དེ་དག་མ་བྱས་ན་བྱང་ཆུབ་སེམས་དཔའ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བའི་སྐལ་བ་མེད་པར་འགྱུར་ཏེ། ལྔ་གང་ཞེ་ན། དང་པོ་སེམས་བསྐྱེད་པ་དང་། སེམས་ཅན་རྣམས་ལ་སྙིང་བརྩེ་བ་དང་། བརྩོན་འགྲུས་འབར་བ་དང་། རིག་པའི་གནས་ཐམས་ཅད་ལ་སྦྱོར་བ་དང་། སྐྱོ་བ་མེད་དེ།

byang chub sems dpa'i nges par bya ba ni lnga po 'di dag yin te/ de dag ma byas na byang chub sems dpa' bla na med pa yang dag par rdzogs pa'i byang chub tu mngon par rdzogs par 'tshang rgya ba'i skal ba med par 'gyur te/ lnga gang zhe na/ dang po sems bskyed pa dang / sems can rnams la snying brtse ba dang / brtson 'grus 'bar ba dang / rig pa'i gnas thams cad la sbyor ba dang / skyo ba med de/

【P4 常所應作】

བྱང་ཆུབ་སེམས་དཔའི་རྟག་པར་བྱ་བའི་གནས་ནི་ལྔ་པོ་འདི་དག་ཡིན་ཏེ། ལྔ་གང་ཞེ་ན། བྱང་ཆུབ་སེམས་དཔའི་རྟག་པར་བྱ་བ་ནི་བག་ཡོད་པ་དང་།སེམས་ཅན་མགོན་མེད་པ་རྣམས་དང་། སྡུག་བསྔལ་བ་རྣམས་དང་། རྟེན་མེད་པ་རྣམས་ལ་བཏང་བར་བྱ་བ་དང་། དེ་བཞིན་གཤེགས་པ་ལ་མཆོད་པ་དང་། འཁྲུལ་པ་ཡོངས་སུ་ཤེས་པ་དང་། བྱ་བ་དང་། སྤྱོད་པ་དང་། གནས་པ་དང་། ཡིད་ལ་བྱེད་པ་ཐམས་ཅད་ལ་བྱང་ཆུབ་ཀྱི་སེམས་སྔོན་དུ་འགྲོ་བ་ནི་བྱང་ཆུབ་སེམས་དཔའི་རྟག་པར་བྱ་བ་ལྔ་པའོ། །

byang chub sems dpa'i rtag par bya ba'i gnas ni lnga po 'di dag yin te/ lnga gang zhe na/ byang chub sems dpa'i rtag par bya ba ni bag yod pa dang /sems can mgon med pa rnams dang / sdug bsngal ba rnams dang / rten med pa rnams la btang bar bya ba dang / de bzhin gshegs pa la mchod pa dang / 'khrul pa yongs su shes pa dang / bya ba dang / spyod pa dang / gnas pa dang / yid la byed pa thams cad la byang chub kyi sems sngon du 'gro ba ni byang chub sems dpa'i rtag par bya ba lnga pa'o/ /

【P5 最勝】

བྱང་ཆུབ་སེམས་དཔའ་རྣམས་ཀྱི་གཙོ་བོར་འདོད་པ་ནི་ཆོས་བཅུ་པོ་འདི་དག་ཡིན་ཏེ། དེ་དག་ནི་བྱང་ཆུབ་སེམས་དཔའ་རྣམས་ཀྱི་མཆོག་ཏུ་འཛིན་ཅིང་། མཆོག་ཏུ་འདོགས་པ་རྣམས་ལ་འདོགས་པར་བྱེད་པ་སྟེ། བཅུ་གང་ཞེ་ན། བྱང་ཆུབ་སེམས་དཔའི་རིགས་ནི་རིགས་ཐམས་ཅད་ཀྱི་གཙོ་བོ་ཡིན་པ་དང་། དང་པོ་སེམས་བསྐྱེད་པ་ནི་ཡང་དག་པའི་སྨོན་ལམ་ཐམས་ཅད་ཀྱི་གཙོ་བོ་ཡིན་པ་དང་། བརྩོན་འགྲུས་དང་ཤེས་རབ་ནི་ཕ་རོལ་ཏུ་ཕྱིན་པ་ཐམས་ཅད་ཀྱི་གཙོ་བོ་ཡིན་པ་དང་། སྙན་པར་སྨྲ་བ་ནི་བསྡུ་བའི་དངོས་པོ་ཐམས་ཅད་ཀྱི་གཙོ་བོ་ཡིན་པ་དང་། དེ་བཞིན་གཤེགས་པ་ནི་སེམས་ཅན་ཐམས་ཅད་ཀྱི་གཙོ་བོ་ཡིན་པ་དང་། སྙིང་རྗེ་ནི་ཚད་མེད་པ་རྣམས་ཀྱི་གཙོ་བོ་ཡིན་པ་དང་། བསམ་གཏན་བཞི་པ་ནི་བསམ་གཏན་ཐམས་ཅད་ཀྱི་གཙོ་བོ་ཡིན་པ་དང་། ཏིང་ངེ་འཛིན་གསུམ་གྱི་ནང་ན་ནི་སྟོང་པ་ཉིད་ཀྱི་ཏིང་ངེ་འཛིན་གཙོ་བོ་ཡིན་པ་དང་། སྙོམས་པར་འཇུག་པ་ཐམས་ཅད་ཀྱི་ནང་ན་ནི་འགོག་པའི་སྙོམས་པར་འཇུག་པ་གཙོ་བོ་ཡིན་པ་དང་། ཐབས་ལ་མཁས་པ་ཐམས་ཅད་ཀྱི་ནང་ན་ནི་ཇི་སྐད་བསྟན་པའི་ཐབས་ལ་མཁས་པ་རྣམ་པར་དག་པ་གཙོ་བོ་ཡིན་པའོ།། །།

byang chub sems dpa' rnams kyi gtso bor 'dod pa ni chos bcu po 'di dag yin te/ de dag ni byang chub sems dpa' rnams kyi mchog tu 'dzin cing / mchog tu 'dogs pa rnams la 'dogs par byed pa ste/ bcu gang zhe na/ byang chub sems dpa'i rigs ni rigs thams cad kyi gtso bo yin pa dang / dang po sems bskyed pa ni yang dag pa'i smon lam thams cad kyi gtso bo yin pa dang / brtson 'grus dang shes rab ni pha rol tu phyin pa thams cad kyi gtso bo yin pa dang / snyan par smra ba ni bsdu ba'i dngos po thams cad kyi gtso bo yin pa dang / de bzhin gshegs pa ni sems can thams cad kyi gtso bo yin pa dang / snying rje ni tshad med pa rnams kyi gtso bo yin pa dang / bsam gtan bzhi pa ni bsam gtan thams cad kyi gtso bo yin pa dang / ting nge 'dzin gsum gyi nang na ni stong pa nyid kyi ting nge 'dzin gtso bo yin pa dang / snyoms par 'jug pa thams cad kyi nang na ni 'gog pa'i snyoms par 'jug pa gtso bo yin pa dang / thabs la mkhas pa thams cad kyi nang na ni ji skad bstan pa'i thabs la mkhas pa rnam par dag pa gtso bo yin pa'o// //

【N4-5 第四至五頌】【O1 頌列六名】

སྡོམ་ནི། གདགས་པ་རྣམ་པར་གཞག་པ་དང་། །དེ་བཞིན་ཆོས་རྣམས་ཚོལ་བ་དང་། །ཡང་དག་ཇི་བཞིན་ཡོངས་སུ་ཤེས། །དེ་བཞིན་དཔག་ཏུ་མེད་པ་དང་། །བསྟན་པ་ཡི་ནི་འབྲས་བུ་དང་། །ཚེ་དང་ཐེག་པ་བསྡུ་བ་དང་། །བྱང་ཆུབ་སེམས་དཔའ་བཅུར་ཤེས་བྱ། །མིང་དང་གདགས་པ་དེ་བཞིན་ནོ། །

sdom ni/ gdags pa rnam par gzhag pa dang / /de bzhin chos rnams tshol ba dang / /yang dag ji bzhin yongs su shes/ /de bzhin dpag tu med pa dang / /bstan pa yi ni 'bras bu dang / /tshe dang theg pa bsdu ba dang / /byang chub sems dpa' bcur shes bya/ /ming dang gdags pa de bzhin no/ /

【O2 長行次第解釋】【P1 第四頌有四門】【Q1 四種施設建立】【R1 總釋】

བྱང་ཆུབ་སེམས་དཔའ་རྣམས་ཀྱི་གདགས་པ་རྣམ་པར་གཞག་པ་ནི་བཞི་པོ་འདི་དག་ཡིན་ཏེ། དེ་དག་ནི་བྱང་ཆུབ་སེམས་དཔའ་འམ། དེ་བཞིན་གཤེགས་པ་ཁོ་ན་ཡང་དག་པར་འདོགས་ཤིང་། རྣམ་པར་འཇོག་པར་མཛད་ཀྱི། ལྷར་གྱུར་པའམ། མིར་གྱུར་པའམ། དགེ་སྦྱོང་དང་། བྲམ་ཟེར་གྱུར་པ་གཞན་དག་གང་གིས་ཀྱང་མི་ནུས་ཏེ། དེ་དག་ཉིད་ལས་ཐོས་པ་ནི་མ་གཏོགས་སོ། །བཞི་གང་ཞེ་ན། ཆོས་གདགས་པ་རྣམ་པར་གཞག་པ་དང་། བདེན་པ་གདགས་པ་རྣམ་པར་གཞག་པ་དང་། རིག་པ་གདགས་པ་རྣམ་པར་གཞག་པ་དང་། ཐེག་པ་གདགས་པ་རྣམ་པར་གཞག་པའོ། །

byang chub sems dpa' rnams kyi gdags pa rnam par gzhag pa ni bzhi po 'di dag yin te/ de dag ni byang chub sems dpa' 'am/ de bzhin gshegs pa kho na yang dag par 'dogs shing / rnam par 'jog par mdzad kyi/ lhar gyur pa'am/ mir gyur pa'am/ dge sbyong dang / bram zer gyur pa gzhan dag gang gis kyang mi nus te/ de dag nyid las thos pa ni ma gtogs so/ /bzhi gang zhe na/ chos gdags pa rnam par gzhag pa dang / bden pa gdags pa rnam par gzhag pa dang / rig pa gdags pa rnam par gzhag pa dang / theg pa gdags pa rnam par gzhag pa'o/ /

【R2 隨別釋】【S1 法施設建立】

དེ་ལ་མདོའི་སྡེ་ལ་སོགས་པ་གསུང་རབ་ཏུ་གཏོགས་པ་ཡན་ལག་བཅུ་གཉིས་པོ་གོ་རིམས་བཞིན་དུ་སྦྱོར་བ་དང་། གོ་རིམས་བཞིན་དུ་རྣམ་པར་གཞག་ཅིང་བསྡེབས་པ་གང་ཡིན་པ་འདི་ནི་ཆོས་གདགས་པ་རྣམ་པར་གཞག་པའོ། །

de la mdo'i sde la sogs pa gsung rab tu gtogs pa yan lag bcu gnyis po go rims bzhin du sbyor ba dang / go rims bzhin du rnam par gzhag cing bsdebs pa gang yin pa 'di ni chos gdags pa rnam par gzhag pa'o/ /

【S2 諦施設建立】

བདེན་པ་གདགས་པ་རྣམ་པར་གཞག་པ་ནི་རྣམ་པ་དུ་མར་ཡོད་དེ། ཕྱིན་ཅི་མ་ལོག་པའི་དོན་གྱིས་ནི་བདེན་པ་གཅིག་ཁོ་ན་སྟེ་གཉིས་སུ་མེད་དོ། །བདེན་པ་རྣམ་པ་གཉིས་ནི་ཀུན་རྫོབ་ཀྱི་བདེན་པ་དང་། དོན་དམ་པའི་བདེན་པའོ། །བདེན་པ་རྣམ་པ་གསུམ་ནི། མཚན་ཉིད་ཀྱི་བདེན་པ་དང་། ངག་གི་བདེན་པ་དང་། བྱ་བའི་བདེན་པའོ། །བདེན་པ་རྣམ་པ་བཞི་ནི། སྡུག་བསྔལ་གྱི་བདེན་པ་ནས། ལམ་གྱི་བདེན་པའི་བར་དག་གོ། །བདེན་པ་རྣམ་པ་ལྔ་ནི་རྒྱུའི་བདེན་པ་དང་། འབྲས་བུའི་བདེན་པ་དང་། ཤེས་པའི་བདེན་པ་དང་། ཤེས་བྱའི་བདེན་པ་དང་། མཆོག་གི་བདེན་པའོ། །བདེན་པ་རྣམ་པ་དྲུག་ནི། བདེན་པའི་བདེན་པ་དང་།བརྫུན་པའི་བདེན་པ་དང་། ཡོངས་སུ་ཤེས་པར་བྱ་བའི་བདེན་པ་དང་། སྤང་བར་བྱ་བའི་བདེན་པ་དང་། མངོན་སུམ་དུ་བྱ་བའི་བདེན་པ་དང་། བསྒོམ་པར་བྱ་བའི་བདེན་པའོ། །བདེན་པ་རྣམ་པ་བདུན་ནི་རོ་མྱོང་བའི་བདེན་པ་དང་། ཉེས་དམིགས་ཀྱི་བདེན་པ་དང་། ངེས་པར་འབྱུང་བའི་བདེན་པ་དང་། ཆོས་ཉིད་ཀྱི་བདེན་པ་དང་། མོས་པའི་བདེན་པ་དང་། འཕགས་པ་རྣམས་ཀྱི་བདེན་པ་དང་། འཕགས་པ་མ་ཡིན་པ་རྣམས་ཀྱི་བདེན་པའོ༑ །བདེན་པ་རྣམ་པ་བརྒྱད་ནི་འདུ་བྱེད་ཀྱི་སྡུག་བསྔལ་གྱི་བདེན་པ་དང་། འགྱུར་བའི་སྡུག་བསྔལ་གྱི་བདེན་པ་དང་། སྡུག་བསྔལ་གྱི་སྡུག་བསྔལ་གྱི་བདེན་པ་དང་། འཇུག་པའི་བདེན་པ་དང་། ལྡོག་པའི་བདེན་པ་དང་། ཀུན་ནས་ཉོན་མོངས་པའི་བདེན་པ་དང་། རྣམ་པར་བྱང་བའི་བདེན་པ་དང་། ཡང་དག་པའི་སྦྱོར་བའི་བདེན་པའོ། །བདེན་པ་རྣམ་པ་དགུ་ནི། མི་རྟག་པའི་བདེན་པ་དང་། སྡུག་བསྔལ་བའི་བདེན་པ་དང་། སྟོང་པའི་བདེན་པ་དང་། བདག་མེད་པའི་བདེན་པ་དང་། འབྱུང་བ་ལ་སྲེད་པའི་བདེན་པ་དང་། འཇིག་པ་ལ་སྲེད་པའི་བདེན་པ་དང་། དེ་སྤང་བའི་ཐབས་ཀྱི་བདེན་པ་དང་། ཕུང་པོའི་ལྷག་མ་དང་བཅས་པའི་མྱ་ངན་ལས་འདས་པའི་བདེན་པ་དང་། ཕུང་པོའི་ལྷག་མ་མེད་པའི་མྱ་ངན་ལས་འདས་པའི་བདེན་པའོ། །བདེན་པ་རྣམ་པ་བཅུ་ནི། གནོད་པ་ལས་བྱུང་བའི་སྡུག་བསྔལ་གྱི་བདེན་པ་དང་། ལོངས་སྤྱོད་དང་མི་ལྡན་པའི་སྡུག་བསྔལ་གྱི་བདེན་པ་དང་། ཁམས་མ་སྙོམས་པའི་སྡུག་བསྔལ་གྱི་བདེན་པ་དང་། སྡུག་པ་འགྱུར་བའི་སྡུག་བསྔལ་གྱི་བདེན་པ་དང་། གནས་ངན་ལེན་གྱི࿒སྡུག་བསྔལ་གྱི་བདེན་པ་དང་། ལས་ཀྱི་བདེན་པ་དང་། ཉོན་མོངས་པའི་བདེན་པ་དང་། དེ་བཞིན་དུ་ཐོས་པ་ཚུལ་བཞིན་དུ་ཡིད་ལ་བྱེད་པའི་བདེན་པ་དང་། ཡང་དག་པའི་ལྟ་བའི་བདེན་པ་དང་། ཡང་དག་པའི་ལྟ་བའི་འབྲས་བུའི་བདེན་པ་སྟེ། འདི་ནི་བྱང་ཆུབ་སེམས་དཔའ་རྣམས་ཀྱི་བདེན་པ་གདགས་པ་རྣམ་པར་གཞག་པ་ཞེས་བྱའོ། །

bden pa gdags pa rnam par gzhag pa ni rnam pa du mar yod de/ phyin ci ma log pa'i don gyis ni bden pa gcig kho na ste gnyis su med do/ /bden pa rnam pa gnyis ni kun rdzob kyi bden pa dang / don dam pa'i bden pa'o/ /bden pa rnam pa gsum ni/ mtshan nyid kyi bden pa dang / ngag gi bden pa dang / bya ba'i bden pa'o/ /bden pa rnam pa bzhi ni/ sdug bsngal gyi bden pa nas/ lam gyi bden pa'i bar dag go/ /bden pa rnam pa lnga ni rgyu'i bden pa dang / 'bras bu'i bden pa dang / shes pa'i bden pa dang / shes bya'i bden pa dang / mchog gi bden pa'o/ /bden pa rnam pa drug ni/ bden pa'i bden pa dang /brdzun pa'i bden pa dang / yongs su shes par bya ba'i bden pa dang / spang bar bya ba'i bden pa dang / mngon sum du bya ba'i bden pa dang / bsgom par bya ba'i bden pa'o/ /bden pa rnam pa bdun ni ro myong ba'i bden pa dang / nyes dmigs kyi bden pa dang / nges par 'byung ba'i bden pa dang / chos nyid kyi bden pa dang / mos pa'i bden pa dang / 'phags pa rnams kyi bden pa dang / 'phags pa ma yin pa rnams kyi bden pa'o| /bden pa rnam pa brgyad ni 'du byed kyi sdug bsngal gyi bden pa dang / 'gyur ba'i sdug bsngal gyi bden pa dang / sdug bsngal gyi sdug bsngal gyi bden pa dang / 'jug pa'i bden pa dang / ldog pa'i bden pa dang / kun nas nyon mongs pa'i bden pa dang / rnam par byang ba'i bden pa dang / yang dag pa'i sbyor ba'i bden pa'o/ /bden pa rnam pa dgu ni/ mi rtag pa'i bden pa dang / sdug bsngal ba'i bden pa dang / stong pa'i bden pa dang / bdag med pa'i bden pa dang / 'byung ba la sred pa'i bden pa dang / 'jig pa la sred pa'i bden pa dang / de spang ba'i thabs kyi bden pa dang / phung po'i lhag ma dang bcas pa'i mya ngan las 'das pa'i bden pa dang / phung po'i lhag ma med pa'i mya ngan las 'das pa'i bden pa'o/ /bden pa rnam pa bcu ni/ gnod pa las byung ba'i sdug bsngal gyi bden pa dang / longs spyod dang mi ldan pa'i sdug bsngal gyi bden pa dang / khams ma snyoms pa'i sdug bsngal gyi bden pa dang / sdug pa 'gyur ba'i sdug bsngal gyi bden pa dang / gnas ngan len gyi sdug bsngal gyi bden pa dang / las kyi bden pa dang / nyon mongs pa'i bden pa dang / de bzhin du thos pa tshul bzhin du yid la byed pa'i bden pa dang / yang dag pa'i lta ba'i bden pa dang / yang dag pa'i lta ba'i 'bras bu'i bden pa ste/ 'di ni byang chub sems dpa' rnams kyi bden pa gdags pa rnam par gzhag pa zhes bya'o/ /

【S3 理施設建立】

དེའི་རྣམ་པར་དབྱེ་བ་ནི་ཚད་མེད་པར་རིག་པར་བྱའོ། །རིག་པ་བཞི་ནི། རིག་པ་གདགས་པ་རྣམ་པར་གཞག་པ་ཞེས་བྱ་སྟེ། དེ་དག་གི་རབ་ཏུ་དབྱེ་བ་ཡང་སྔ་མ་བཞིན་དུ་རིག་པར་བྱའོ། །

de'i rnam par dbye ba ni tshad med par rig par bya'o/ /rig pa bzhi ni/ rig pa gdags pa rnam par gzhag pa zhes bya ste/ de dag gi rab tu dbye ba yang snga ma bzhin du rig par bya'o/ /

【S4 乘施設建立】

ཐེག་པ་གསུམ་པོ་དག་ལས། ཉན་ཐོས་ཀྱི་ཐེག་པ་དང་། རང་སངས་རྒྱས་ཀྱི་ཐེག་པ་དང་། ཐེག་པ་ཆེན་པོ࿒དག་ནི་རེ་རེ་ཡང་རྣམ་པ་བདུན་བདུན་གྱིས་གདགས་པ་རྣམ་པར་གཞག་པ་ནི་ཐེག་པ་གདགས་པ་རྣམ་པར་གཞག་པ་ཞེས་བྱའོ༑ །འཕགས་པའི་བདེན་པ་བཞི་པོ་དག་ལས་ཤེས་རབ་གང་ཡིན་པ་དང་། ཤེས་རབ་དེ་ཉིད་ཀྱི་རྟེན་དང་། དམིགས་པ་དང་། གྲོགས་དང་། ལས་དང་། ཚོགས་གང་ཡིན་པ་དང་། ཤེས་རབ་དེ་ཉིད་ཀྱི་འབྲས་བུ་གང་ཡིན་པ་སྟེ། རྣམ་པ་བདུན་པོ་འདི་མཐའ་དག་གིས་ཉན་ཐོས་ཀྱི་ཐེག་པ་གདགས་པ་རྣམ་པར་གཞག་པར་རིག་པར་བྱའོ། །ཉན་ཐོས་ཀྱི་ཐེག་པ་གདགས་པ་རྣམ་པར་གཞག་པ་ཇི་ལྟ་བ་བཞིན་དུ་རང་སངས་རྒྱས་ཀྱི་ཐེག་པ་གདགས་པ་རྣམ་པར་གཞག་པ་ཡང་དེ་དང་འདྲའོ། །བརྗོད་དུ་མེད་པའི་དངོས་པོ་ལ་དམིགས་པར་བྱས་ནས། ཆོས་ཐམས་ཅད་ལ་དེ་བཞིན་ཉིད་རྣམ་པར་མི་རྟོག་པ་མཉམ་པ་ཉིད་ལས་བྱུང་བའི་ཤེས་རབ་གང་ཡིན་པ་དང་། ཤེས་རབ་དེ་ཉིད་ཀྱི་རྟེན་དང་། དམིགས་པ་དང་། གྲོགས་དང་། ལས་དང་ཚོགས་གང་ཡིན་པ་དང་། ཤེས་རབ་དེ་ཉིད་ཀྱི་འབྲས་བུ་གང་ཡིན་པ་དང་། རྣམ་པ་བདུན་པོ་འདི་དག་གིས་ཐེག་པ་ཆེན་པོའི་གདགས་པ་རྣམ་པར་གཞག་པའང་རིག་པར་བྱའོ། །འདས་པ་དང་། མ་འོངས་པ་དང་། ད་ལྟར་བྱུང་བའི་དུས་དག་ན། བྱང་ཆུབ་སེམས་དཔའ་གང་ཡང་རུང་བ་དེ་དག་ཐམས་ཅད་ཀྱིས་དངོས་པོ་བཞི་པོ་འདི་དག་གིས་ཡང་དག་པར་གདགས་པ་རྣམ་པར་གཞག࿒པར་རིག་པར་བྱས་ཤིང་བྱེད་པར་འགྱུར་ལ་བྱེད་དེ། འདི་ལས་ལྷག࿒པ་ཡང་མེད་དོ། །འདི་ལས་གོང་ན་ཡང་མེད་དོ། །

theg pa gsum po dag las/ nyan thos kyi theg pa dang / rang sangs rgyas kyi theg pa dang / theg pa chen po dag ni re re yang rnam pa bdun bdun gyis gdags pa rnam par gzhag pa ni theg pa gdags pa rnam par gzhag pa zhes bya'o| /'phags pa'i bden pa bzhi po dag las shes rab gang yin pa dang / shes rab de nyid kyi rten dang / dmigs pa dang / grogs dang / las dang / tshogs gang yin pa dang / shes rab de nyid kyi 'bras bu gang yin pa ste/ rnam pa bdun po 'di mtha' dag gis nyan thos kyi theg pa gdags pa rnam par gzhag par rig par bya'o/ /nyan thos kyi theg pa gdags pa rnam par gzhag pa ji lta ba bzhin du rang sangs rgyas kyi theg pa gdags pa rnam par gzhag pa yang de dang 'dra'o/ /brjod du med pa'i dngos po la dmigs par byas nas/ chos thams cad la de bzhin nyid rnam par mi rtog pa mnyam pa nyid las byung ba'i shes rab gang yin pa dang / shes rab de nyid kyi rten dang / dmigs pa dang / grogs dang / las dang tshogs gang yin pa dang / shes rab de nyid kyi 'bras bu gang yin pa dang / rnam pa bdun po 'di dag gis theg pa chen po'i gdags pa rnam par gzhag pa'ang rig par bya'o/ /'das pa dang / ma 'ongs pa dang / da ltar byung ba'i dus dag na/ byang chub sems dpa' gang yang rung ba de dag thams cad kyis dngos po bzhi po 'di dag gis yang dag par gdags pa rnam par gzhag par rig par byas shing byed par 'gyur la byed de/ 'di las lhag pa yang med do/ /'di las gong na yang med do/ /

【Q2 四尋思】

བཞི་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱི་ཆོས་ཐམས་ཅད་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པར་བྱ་བའི་ཕྱིར་ཡོངས་སུ་བཙལ་བའི་དངོས་པོ་ཡིན་ཏེ། མིང་ཡོངས་སུ་ཚོལ་བ་དང་། དངོས་པོ་ཡོངས་སུ་ཚོལ་བ་དང་། ངོ་བོ་ཉིད་དུའང་གདགས་པ་ཡོངས་སུ་ཚོལ་བ་དང་། བྱེ་བྲག་ཏུ་གདགས་པ་ཡོངས་སུ་ཚོལ་བའོ། །འདི་རྣམས་ཀྱི་རྣམ་པར་དབྱེ་བ་ནི་འདི་ལྟ་སྟེ། དེ་ཁོ་ནའི་དོན་གྱི་ལེའུ་ལས་རིག་པར་བྱའོ། །

bzhi po 'di dag ni byang chub sems dpa' rnams kyi chos thams cad yang dag pa ji lta ba bzhin du yongs su shes par bya ba'i phyir yongs su btsal ba'i dngos po yin te/ ming yongs su tshol ba dang / dngos po yongs su tshol ba dang / ngo bo nyid du'ang gdags pa yongs su tshol ba dang / bye brag tu gdags pa yongs su tshol ba'o/ /'di rnams kyi rnam par dbye ba ni 'di lta ste/ de kho na'i don gyi le'u las rig par bya'o/ /

【Q3 四如實遍知】

བཞི་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱི་ཆོས་ཐམས་ཅད་ཡང་དག་པ་ཇི་ལྟ་བ་བཞིན་དུ࿒ཡོངས་སུ་ཤེས་པ་སྟེ། བཞི་གང་ཞེ་ན། མིང་ཡོངས་སུ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་དང་། དངོས་པོ་ཡོངས་སུ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་དང་། ངོ་བོ་ཉིད་དུ་གདགས་པ་ཡོངས་སུ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་དང་། བྱེ་བྲག་གདགས་པ་ཡོངས་སུ་ཚོལ་བར་གྱུར་པ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་སྟེ། འདི་དག་གི་རྣམ་པར་དབྱེ་བ་ཡང་སྔ་མ་བཞིན་དུ་འདི་ལྟ་སྟེ། དེ་ཁོ་ནའི་དོན་གྱི་ལེའུ་ལས་རིག་པར་བྱའོ། །

bzhi po 'di dag ni byang chub sems dpa' rnams kyi chos thams cad yang dag pa ji lta ba bzhin du yongs su shes pa ste/ bzhi gang zhe na/ ming yongs su tshol bar gyur pa yang dag pa ji lta ba bzhin du yongs su shes pa dang / dngos po yongs su tshol bar gyur pa yang dag pa ji lta ba bzhin du yongs su shes pa dang / ngo bo nyid du gdags pa yongs su tshol bar gyur pa yang dag pa ji lta ba bzhin du yongs su shes pa dang / bye brag gdags pa yongs su tshol bar gyur pa yang dag pa ji lta ba bzhin du yongs su shes pa ste/ 'di dag gi rnam par dbye ba yang snga ma bzhin du 'di lta ste/ de kho na'i don gyi le'u las rig par bya'o/ /

【Q4 五種無量】【R1 辨相】

དཔག་ཏུ་མེད་པ་ལྔ་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱི་ཐམས་ཅད་ལ་མཁས་པར་བྱེད་པར་འགྱུར་བ་སྟེ། ལྔ་གང་ཞེ་ན། སེམས་ཅན་གྱི་ཁམས་དཔག་ཏུ་མེད་པ་དང་། འཇིག་རྟེན་གྱི་ཁམས་དཔག་ཏུ་མེད་པ་དང་། ཆོས་ཀྱི་ཁམས་དཔག་ཏུ་མེད་པ་དང་། འདུལ་བའི་ཁམས་དཔག་ཏུ་མེད་པ་དང་།འདུལ་བའི་ཐབས་དཔག་ཏུ་མེད་པའོ། །

dpag tu med pa lnga po 'di dag ni byang chub sems dpa' rnams kyi thams cad la mkhas par byed par 'gyur ba ste/ lnga gang zhe na/ sems can gyi khams dpag tu med pa dang / 'jig rten gyi khams dpag tu med pa dang / chos kyi khams dpag tu med pa dang / 'dul ba'i khams dpag tu med pa dang /'dul ba'i thabs dpag tu med pa'o/ /

【R2 次第建立】【S1 有情界無量】

དེ་ལ་སེམས་ཅན་གྱི་ཁམས་ནི་སེམས་ཅན་གྱི་རིགས་དྲུག་ཅུ་རྩ་བཞི་ནི། འདི་ལྟ་སྟེ། ཡིད་ཀྱི་ས་ལས་འབྱུང་བ་བཞིན་ཏེ། རྒྱུད་ཀྱི་བྱེ་བྲག་གིས་ནི་དཔག་ཏུ་མེད་པའོ། །

de la sems can gyi khams ni sems can gyi rigs drug cu rtsa bzhi ni/ 'di lta ste/ yid kyi sa las 'byung ba bzhin te/ rgyud kyi bye brag gis ni dpag tu med pa'o/ /

【S2 世界無量】

འཇིག་རྟེན་གྱི་ཁམས་རྣམས་ནི་ཕྱོགས་བཅུ་དག་ཏུ་དཔག་ཏུ་མེད་ཅིང་མིང་ཡང་དཔག་ཏུ་མེད་དེ། དཔེར་ན་འདི་ནི་འཇིག་རྟེན་གྱི་ཁམས་མི་མཇེད་དེ། དེའི་མིང་ལས་མི་མཇེད་ཀྱི་བདག་པོ་ཚངས་པ་ཞེས་བྱ་བ་བཞིན་ནོ། །

'jig rten gyi khams rnams ni phyogs bcu dag tu dpag tu med cing ming yang dpag tu med de/ dper na 'di ni 'jig rten gyi khams mi mjed de/ de'i ming las mi mjed kyi bdag po tshangs pa zhes bya ba bzhin no/ /

【S3 法界無量】

དགེ་བ་དང་། མི་དགེ་བ་དང་། ལུང་དུ་མ་བསྟན་པའི་ཆོས་རྣམས་ནི་རབ་ཏུ་དབྱེ་བའི་ཚུལ་གྱིས་དཔག་ཏུ་མེད་པར་རིག་པར་བྱའོ། །

dge ba dang / mi dge ba dang / lung du ma bstan pa'i chos rnams ni rab tu dbye ba'i tshul gyis dpag tu med par rig par bya'o/ /

【S4 所調伏界無量】

སེམས་ཅན་ཐམས་ཅད་འདུལ་བ་ཡིན་པའི་ཕྱིར། འདུལ་བ་ནི་གཅིག་ཏུ་འགྱུར་རོ། །རྣམ་པ་གཉིས་ཀྱང་ཡོད་དེ། མཐའ་དག་གིས་བཅིངས་པ་དང་། མཐའ་དག་མ་ཡིན་པས་བཅིངས་པའོ། །རྣམ་པ་གསུམ་ཡང་ཡོད་དེ། དབང་པོ་རྟུལ་པོ་དང་། དབང་པོ་འབྲིང་དང་། དབང་པོ་རྣོན་པོའོ། །རྣམ་པ་བཞི་ནི། རྒྱལ་རིགས་དང་། བྲམ་ཟེ་དང་། རྗེའུ་རིགས་དང་། དམངས་རིགས་སོ། །རྣམ་པ་ལྔ་ནི་འདོད་ཆགས་སྤྱོད་པ་དང་། ཞེ་སྡང་སྤྱོད་པ་དང་། གཏི་མུག་སྤྱོད་པ་དང་། ང་རྒྱལ་སྤྱོད་པ་དང་། རྣམ་པར࿒རྟོག་པ་སྤྱོད་པའོ། །རྣམ་པ་དྲུག་ནི་ཁྱིམ་པ་དང་། རབ་ཏུ་བྱུང་བ་དང་། ཡོངས་སུ་མ་སྨིན་པ་དང་། ཡོངས་སུ་སྨིན་པ་དང་། རྣམ་པར་གྲོལ་བ་དང་། རྣམ་པར་མ་གྲོལ་བའོ། །རྣམ་པ་བདུན་ནི་ཞེ་འགྲས་པ་དང་། ཐ་མལ་པ་དང་། སྤྲོས་པས་ཤེས་པ་དང་། མགོ་གླེངས་པས་ཤེས་པ་དང་། དེའི་མོད་ལ་འདུལ་བར་འགྱུར་བ་དང་། ཕྱིས་འདུལ་བར་འགྱུར་བ་དང་། རྐྱེན་ལས་གྱུར་པའི་འདུལ་བ་སྟེ། རྐྱེན་ཇི་ལྟ་བུ་དང་ཕྲད་པ་དེ་ལྟ་དེ་ལྟར་འགྱུར་བའོ། །རྣམ་པ་བརྒྱད་ནི་འཁོར་བརྒྱད་དེ། རྒྱལ་རིགས་ཀྱི་འཁོར་ལ་སོགས་པ་ནས། ཚངས་པའི་འཁོར་གྱི་བར་དག་གོ། །རྣམ་པ་དགུ་ནི་དེ་བཞིན་གཤེགས་པས་འདུལ་བ་དང་། ཉན་ཐོས་དང་། རང་སངས་རྒྱས་ཀྱིས་འདུལ་བ་དང་། བྱང་ཆུབ་སེམས་དཔས་འདུལ་བ་དང་། བསྒྲུབ་པར་དཀའ་བ་དང་། བསྒྲུབ་པར་སླ་བ་དང་། འཇམ་པོར་བསྒྲུབ་པར་བྱ་བ་དང་། ཚར་གཅད་པས་བསྒྲུབ་པར་བྱ་བ་དང་། རྒྱང་རིང་པོ་ནས་འདུལ་བ་དང་། དྲུང་ནས་འདུལ་བའོ། །རྣམ་པ་བཅུ་ནི་སེམས་ཅན་དམྱལ་པ་དང་། དུད་འགྲོའི་སྐྱེ་གནས་པ་དང་། གཤིན་རྗེའི་འཇིག་རྟེན་པ་དང་། འདོད་པ་ན་སྤྱོད་པའི་ལྷ་དང་། མི་དང་། བར་མ་དོའི་སྲིད་པ་དང་། གཟུགས་ཅན་དང་། གཟུགས་མེད་པ་དང་། འདུ་ཤེས་ཅན་དང་། འདུ་ཤེས་མེད་པ་དང་། འདུ་ཤེས་ཅན་ཡང་མ་ཡིན། འདུ་ཤེས་ཅན་མ་ཡིན་པ་ཡང་མ་ཡིན་པ་སྟེ། འདི་ཡང་རྣམ་པའི་རབ་ཏུ་དབྱེ་བས་ནི་རྣམ་པ་ལྔ་བཅུ་རྩ་ལྔའོ༑ །རྒྱུད་ཀྱི་རབ་ཏུ་དབྱེ་བས་ནི་ཚད་མེད་པར་རིག་པར་བྱའོ། །དེ་ལ་སེམས་ཅན་གྱི་ཁམས་དང་། འདུལ་བའི་ཁམས་ལ་ཐ་དད་དུ་བྱ་བ་ཅི་ཡོད་ཅེ་ན། རིགས་ལ་གནས་པ་དང་། རིགས་ལ་གནས་པ་མ་ཡིན་པའི་སེམས་ཅན་ཐམས་ཅད་ནི་སེམས་ཅན་གྱི་ཁམས་སུ་བྱེ་བྲག་མེད་དོ། །རིགས་ལ་གནས་པ་གནས་སྐབས་དེ་དང་དེ་དག་ཏུ་གནས་པ་གང་དག་ཡིན་པ་དེ་ནི་འདུལ་བའི་ཁམས་ཞེས་བྱའོ༑ །

sems can thams cad 'dul ba yin pa'i phyir/ 'dul ba ni gcig tu 'gyur ro/ /rnam pa gnyis kyang yod de/ mtha' dag gis bcings pa dang / mtha' dag ma yin pas bcings pa'o/ /rnam pa gsum yang yod de/ dbang po rtul po dang / dbang po 'bring dang / dbang po rnon po'o/ /rnam pa bzhi ni/ rgyal rigs dang / bram ze dang / rje'u rigs dang / dmangs rigs so/ /rnam pa lnga ni 'dod chags spyod pa dang / zhe sdang spyod pa dang / gti mug spyod pa dang / nga rgyal spyod pa dang / rnam par rtog pa spyod pa'o/ /rnam pa drug ni khyim pa dang / rab tu byung ba dang / yongs su ma smin pa dang / yongs su smin pa dang / rnam par grol ba dang / rnam par ma grol ba'o/ /rnam pa bdun ni zhe 'gras pa dang / tha mal pa dang / spros pas shes pa dang / mgo glengs pas shes pa dang / de'i mod la 'dul bar 'gyur ba dang / phyis 'dul bar 'gyur ba dang / rkyen las gyur pa'i 'dul ba ste/ rkyen ji lta bu dang phrad pa de lta de ltar 'gyur ba'o/ /rnam pa brgyad ni 'khor brgyad de/ rgyal rigs kyi 'khor la sogs pa nas/ tshangs pa'i 'khor gyi bar dag go/ /rnam pa dgu ni de bzhin gshegs pas 'dul ba dang / nyan thos dang / rang sangs rgyas kyis 'dul ba dang / byang chub sems dpas 'dul ba dang / bsgrub par dka' ba dang / bsgrub par sla ba dang / 'jam por bsgrub par bya ba dang / tshar gcad pas bsgrub par bya ba dang / rgyang ring po nas 'dul ba dang / drung nas 'dul ba'o/ /rnam pa bcu ni sems can dmyal pa dang / dud 'gro'i skye gnas pa dang / gshin rje'i 'jig rten pa dang / 'dod pa na spyod pa'i lha dang / mi dang / bar ma do'i srid pa dang / gzugs can dang / gzugs med pa dang / 'du shes can dang / 'du shes med pa dang / 'du shes can yang ma yin/ 'du shes can ma yin pa yang ma yin pa ste/ 'di yang rnam pa'i rab tu dbye bas ni rnam pa lnga bcu rtsa lnga'o| /rgyud kyi rab tu dbye bas ni tshad med par rig par bya'o/ /de la sems can gyi khams dang / 'dul ba'i khams la tha dad du bya ba ci yod ce na/ rigs la gnas pa dang / rigs la gnas pa ma yin pa'i sems can thams cad ni sems can gyi khams su bye brag med do/ /rigs la gnas pa gnas skabs de dang de dag tu gnas pa gang dag yin pa de ni 'dul ba'i khams zhes bya'o| /

【S5 調伏方便界無量】

འདུལ་བའི་ཐབས་ནི་སྔར་ཇི་སྐད་བསྟན་པ་བཞིན་དུ་རིག་པར་བྱའོ། །དེ་ཡང་རྣམ་པར་དབྱེ་བས་དཔག་ཏུ་མེད་དེ། དེ་དག་བསྡུས་ན་དཔག་ཏུ་མེད་པ་ལྔར་འགྱུར་རོ། །དེ་ཅིའི་ཕྱིར་ཞེ་ན། འདི་ན་བྱང་ཆུབ་སེམས་དཔའ་སེམས་ཅན་གང་དག་གི་དོན་ལ་སྦྱོར་བ་དེ་ནི། དཔག་ཏུ་མེད་པ་དང་པོའོ། །སེམས་ཅན་དེ་དག་གང་ལ་གནས་པ་ཡང་དམིགས་པ་དེ་ནི་དཔག་ཏུ་མེད་པ་གཉིས་པའོ། །སེམས་ཅན་དེ་དག་འཇིག་རྟེན་གྱི་ཁམས་དེ་དང་དེ་དག་ན་ཆོས་གང་དག་གིས་ཀུན་ནས་ཉོན་མོངས་པ་དང་རྣམ་པར་དག་པར་གྱུར་པ་དམིགས་པ་དེ་ནི་དཔག་ཏུ་མེད་པ་གསུམ་པའོ། །སེམས་ཅན་དེ་དག་གི་ནང་ནས་སེམས་ཅན་གང་དག་སྐལ་བ་དང་ལྡན་ཞིང་། གཏན་དུ་སྡུག་བསྔལ་ལས་རྣམ་པར་ཐར་པར་བྱེད་ནུས་པར་མཐོང་བ་དེ་ནི་དཔག་ཏུ་མེད་པ་བཞི་པའོ། །སེམས་ཅན་དེ་དག་ཉིད་རྣམ་པར་ཐར་པར་བྱ་བའི་ཐབས་གང་ཡིན་པ་དེ་ནི་དཔག་ཏུ་མེད་པ་ལྔ་པའོ། །དེ་ལྟ་བས་ན་བྱང་ཆུབ་སེམས་དཔའ་རྣམས་ཀྱི་དཔག་ཏུ་མེད་པ་ལྔ་པོ་དེ་དག་ནི་ཐམས་ཅད་ལ་མཁས་པར་བྱེད་པར་འགྱུར་རོ། །

'dul ba'i thabs ni sngar ji skad bstan pa bzhin du rig par bya'o/ /de yang rnam par dbye bas dpag tu med de/ de dag bsdus na dpag tu med pa lngar 'gyur ro/ /de ci'i phyir zhe na/ 'di na byang chub sems dpa' sems can gang dag gi don la sbyor ba de ni/ dpag tu med pa dang po'o/ /sems can de dag gang la gnas pa yang dmigs pa de ni dpag tu med pa gnyis pa'o/ /sems can de dag 'jig rten gyi khams de dang de dag na chos gang dag gis kun nas nyon mongs pa dang rnam par dag par gyur pa dmigs pa de ni dpag tu med pa gsum pa'o/ /sems can de dag gi nang nas sems can gang dag skal ba dang ldan zhing / gtan du sdug bsngal las rnam par thar par byed nus par mthong ba de ni dpag tu med pa bzhi pa'o/ /sems can de dag nyid rnam par thar par bya ba'i thabs gang yin pa de ni dpag tu med pa lnga pa'o/ /de lta bas na byang chub sems dpa' rnams kyi dpag tu med pa lnga po de dag ni thams cad la mkhas par byed par 'gyur ro/ /

【P2 第五頌有五門】【Q5 說法大果勝利】

ལྔ་པོ་འདི་དག་ནི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་སེམས་ཅན་རྣམས་ལ་ཆོས་བསྟན་པའི་འབྲས་བུའི་ཕན་ཡོན་རྒྱ་ཆེ་བ་ཡིན་པར་རིག་པར་བྱ་སྟེ། ལྔ་གང་ཞེ་ན། དེ་དག་ལས་སེམས་ཅན་ཁ་ཅིག་ནི་དམ་པའི་ཆོས་བསྟན་པ་དེ་ཉིད་ཀྱི་ཚེ། ཆོས་རྣམས་ལ་ཆོས་ཀྱི་མིག་རྡུལ་མེད་ཅིང་དྲི་མ་དང་བྲལ་བ་སྐྱེད་པར་འགྱུར་རོ། །དེ་དག་ལས་སེམས་ཅན་ཁ་ཅིག་ནི་དམ་པའི་ཆོས་བསྟན་པའི་མོད་ལ་ཟག་པ་ཟད་པ་ཐོབ་པར་འགྱུར་རོ། །དེ་དག་ལས་སེམས་ཅན་ཁ་ཅིག་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་སྐྱེད་པར་བྱེད་དོ། །དེ་དག་ལས་སེམས་ཅན་ཁ་ཅིག་ནི་དམ་པའི་ཆོས་ཐོས་པ་དེ་ཉིད་ཀྱི་མོད་ལ་བྱང་ཆུབ་སེམས་དཔའི་བཟོད་པ་མཆོག་ཐོབ་པར་འགྱུར་རོ། །སངས་རྒྱས་རྣམས་དང་། བྱང་ཆུབ་སེམས་དཔའ་རྣམས་ཀྱིས་དམ་པའི་ཆོས་བསྟན་པས། ལུང་འབོགས་པ་དང་། ཁ་ཏོན་བྱེད་པ་དང་། ཡང་དག་པར་བསྒྲུབ་པ་གཅིག་ནས་གཅིག་ཏུ་བརྒྱུད་པའི་ཚུལ་གྱིས། དམ་པའི་ཆོས࿒ཀྱི་ཚུལ་ཡུན་རིང་དུ་གནས་པར་བྱེད་པར་འགྱུར་ཏེ། ལྔ་པོ་འདི་དག་ནི་བསྟན་པའི་འབྲས་བུའི་ཕན་ཡོན་རྒྱ࿒ཆེན་པོ་ཡིན་པར་རིག་པར་བྱའོ། །

lnga po 'di dag ni sangs rgyas dang byang chub sems dpa' rnams kyis sems can rnams la chos bstan pa'i 'bras bu'i phan yon rgya che ba yin par rig par bya ste/ lnga gang zhe na/ de dag las sems can kha cig ni dam pa'i chos bstan pa de nyid kyi tshe/ chos rnams la chos kyi mig rdul med cing dri ma dang bral ba skyed par 'gyur ro/ /de dag las sems can kha cig ni dam pa'i chos bstan pa'i mod la zag pa zad pa thob par 'gyur ro/ /de dag las sems can kha cig ni bla na med pa yang dag par rdzogs pa'i byang chub tu sems skyed par byed do/ /de dag las sems can kha cig ni dam pa'i chos thos pa de nyid kyi mod la byang chub sems dpa'i bzod pa mchog thob par 'gyur ro/ /sangs rgyas rnams dang / byang chub sems dpa' rnams kyis dam pa'i chos bstan pas/ lung 'bogs pa dang / kha ton byed pa dang / yang dag par bsgrub pa gcig nas gcig tu brgyud pa'i tshul gyis/ dam pa'i chos kyi tshul yun ring du gnas par byed par 'gyur te/ lnga po 'di dag ni bstan pa'i 'bras bu'i phan yon rgya chen po yin par rig par bya'o/ /

【Q6 大乘性】

ཆེན་པོ་བདུན་པོ་འདི་དག་ནི་གང་དང་ལྡན་ན་བྱང་ཆུབ་སེམས་དཔའ་རྣམས་ཀྱི་ཐེག་པ་ལ་ཐེག་པ་ཆེན་པོ་ཞེས་བྱ་བར་འགྱུར་བ་སྟེ། བདུན་གང་ཞེ་ན། ཆོས་ཆེན་པོ་ནི་འདི་ལྟ་སྟེ། གསུང་རབ་ཏུ་གཏོགས་པ་ཡན་ལག་བཅུ་གཉིས་ལས་འབྱུང་བའི་བྱང་ཆུབ་སེམས་དཔའི་སྡེ་སྣོད་ཤིན་ཏུ་རྒྱས་པའི་སྡེའོ། །སེམས་བསྐྱེད་པ་ཆེན་པོ་ནི་འདི་ལྟ་སྟེ། འགའ་ཞིག་གིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་བསྐྱེད་པར་ཟད་པའོ། །མོས་པ་ཆེན་པོ་ནི་འདི་ལྟ་སྟེ༑ འགའ་ཞིག་ནི་ཆོས་ཆེན་པོ་དེ་ཉིད་ལ་མོས་པར་ཟད་པའོ། །ལྷག་པའི་བསམ་པ་ཆེན་པོ་ནི་འདི་ལྟ་སྟེ། འགའ་ཞིག་གིས་མོས་པས་སྤྱོད་པའི་ས་ལས་ཡང་དག་པར་འདས་ཏེ། ལྷག་པའི་བསམ་པ་དག་པའི་ས་ལ་འཇུག་པར་ཟད་དོ། །ཚོགས་ཆེན་པོ་ནི་བསོད་ནམས་ཀྱི་ཚོགས་དང་། ཡེ་ཤེས་ཀྱི་ཚོགས་གང་ཡང་དག་པར་འགྲུབ་ཆོས། པས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་བའོ། །དུས་ཆེན་པོ་ནི་བསྐལ་པ་གྲངས་མེད་པ་གསུམ་པོ་གང་ཡིན་པའི་དུས་དེས། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བའོ། །ཡང་དག་པར་འགྲུབ་པ་ཆེན་པོ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་སྟེ། སྐུ་ཡང་དག་པར་འགྲུབ་པ་དེ་ལ་ནི་ལུས་ཡང་དག་པར་འགྲུབ་པ་གཞན་མཚུངས་པ་ཡང་མེད་ན། གོང་དུ་ཕྱིན་པ་ལྟ་ག་ལ་ཡོད་དེ། ལྷག་པ་ལྟ་ཡང་ག་ལ་ཡོད། དེ་ལ་ཆོས་ཆེན་པོ་གང་ཡིན་པ་དང་། སེམས་བསྐྱེད་པ་ཆེན་པོ་གང་ཡིན་པ་དང་། མོས་པ་ཆེན་པོ་གང་ཡིན་པ་དང་། ལྷག་པའི་བསམ་པ་ཆེན་པོ་གང་ཡིན་པ་དང་། ཚོགས་ཆེན་པོ་གང་ཡིན་པ་དང་། དུས་ཆེན་པོ་གང་ཡིན་པ་དང་། ཆེན་པོ་དྲུག་པོ་འདི་དག་ནི་ཡང་དག་པར་འགྲུབ་པ་ཆེན་པོའི་རྒྱུར་གྱུར་པ་ཡིན་ནོ། །ཡང་དག་པར་འགྲུབ་པ་ཆེན་པོ་དེ་དག་གཅིག་པུ་ནི་དྲུག་པོ་དེ་དག་གི་འབྲས་བུའི་གནས་ཡིན་པར་རིག་པར་བྱའོ། །

chen po bdun po 'di dag ni gang dang ldan na byang chub sems dpa' rnams kyi theg pa la theg pa chen po zhes bya bar 'gyur ba ste/ bdun gang zhe na/ chos chen po ni 'di lta ste/ gsung rab tu gtogs pa yan lag bcu gnyis las 'byung ba'i byang chub sems dpa'i sde snod shin tu rgyas pa'i sde'o/ /sems bskyed pa chen po ni 'di lta ste/ 'ga' zhig gis bla na med pa yang dag par rdzogs pa'i byang chub tu sems bskyed par zad pa'o/ /mos pa chen po ni 'di lta ste| 'ga' zhig ni chos chen po de nyid la mos par zad pa'o/ /lhag pa'i bsam pa chen po ni 'di lta ste/ 'ga' zhig gis mos pas spyod pa'i sa las yang dag par 'das te/ lhag pa'i bsam pa dag pa'i sa la 'jug par zad do/ /tshogs chen po ni bsod nams kyi tshogs dang / ye shes kyi tshogs gang yang dag par 'grub chos/ pas bla na med pa yang dag par rdzogs pa'i byang chub mngon par rdzogs par 'tshang rgya bar 'gyur ba'o/ /dus chen po ni bskal pa grangs med pa gsum po gang yin pa'i dus des/ bla na med pa yang dag par rdzogs pa'i byang chub mngon par rdzogs par 'tshang rgya ba'o/ /yang dag par 'grub pa chen po ni bla na med pa yang dag par rdzogs pa'i byang chub ste/ sku yang dag par 'grub pa de la ni lus yang dag par 'grub pa gzhan mtshungs pa yang med na/ gong du phyin pa lta ga la yod de/ lhag pa lta yang ga la yod/ de la chos chen po gang yin pa dang / sems bskyed pa chen po gang yin pa dang / mos pa chen po gang yin pa dang / lhag pa'i bsam pa chen po gang yin pa dang / tshogs chen po gang yin pa dang / dus chen po gang yin pa dang / chen po drug po 'di dag ni yang dag par 'grub pa chen po'i rgyur gyur pa yin no/ /yang dag par 'grub pa chen po de dag gcig pu ni drug po de dag gi 'bras bu'i gnas yin par rig par bya'o/ /

【Q7 攝一切大乘】

ཆོས་བརྒྱད་པོ་འདི་དག་ནི་ཐེག་པ་ཆེན་པོ་ཐམས་ཅད་སྡུད་པར་བྱེད་པ་སྟེ། བྱང་ཆུབ་སེམས་དཔའི་སྡེ་སྣོད་བསྟན་པ་དང་། བྱང་ཆུབ་སེམས་དཔའི་སྡེ་སྣོད་དེ་ཉིད་དུ་ཆོས་ཐམས་ཅད་ཀྱི་དེ་ཁོ་ནའི་དོན་བསྟན་པ་གང་ཡིན་པ་དང་། བྱང་ཆུབ་སེམས་དཔའི་སྡེ་སྣོད་དེ་ཉིད་དུ་སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་མཐུ་བསམ་གྱིས་མི་ཁྱབ་ཅིང་མཆོག་ཏུ་རྒྱ་ཆེ་བ་བསྟན་པ་གང་ཡིན་པ་དང་། དེ་ཚུལ་བཞིན་དུ་ཉན་པ་དང་། ཚུལ་བཞིན་དུ་སེམས་པ་སྔོན་དུ་འགྲོ་བའི་ལྷག་པའི་བསམ་པ་ཉམས་སུ་བླང་བ་གང་ཡིན་པ་དང་། ལྷག་པའི་བསམ་པ་ཉམས་སུ་བླང་བ་སྔོན་དུ་འགྲོ་བའི་བསྒོམ་པའི་རྣམ་པས་འཇུག་པ་དང་། བསྒོམ་པའི་རྣམ་པས་འཇུག་པ་སྔོན་དུ་འགྲོ་བའི་བསྒོམས་པའི་འབྲས་བུ་ཡོངས་སུ་འགྲུབ་པ་དང་། བསྒོམས་པའི་འབྲས་བུ་ཡོངས་སུ་འགྲུབ་པ་དེ་ཉིད་ཀྱིས་གཏན་དུ་ངེས་པར་འབྱིན་པ་སྟེ། བྱང་ཆུབ་སེམས་དཔའ་དེ་ལྟར་སློབ་པ་རྣམས་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱའོ། །

chos brgyad po 'di dag ni theg pa chen po thams cad sdud par byed pa ste/ byang chub sems dpa'i sde snod bstan pa dang / byang chub sems dpa'i sde snod de nyid du chos thams cad kyi de kho na'i don bstan pa gang yin pa dang / byang chub sems dpa'i sde snod de nyid du sangs rgyas dang byang chub sems dpa' rnams kyi mthu bsam gyis mi khyab cing mchog tu rgya che ba bstan pa gang yin pa dang / de tshul bzhin du nyan pa dang / tshul bzhin du sems pa sngon du 'gro ba'i lhag pa'i bsam pa nyams su blang ba gang yin pa dang / lhag pa'i bsam pa nyams su blang ba sngon du 'gro ba'i bsgom pa'i rnam pas 'jug pa dang / bsgom pa'i rnam pas 'jug pa sngon du 'gro ba'i bsgoms pa'i 'bras bu yongs su 'grub pa dang / bsgoms pa'i 'bras bu yongs su 'grub pa de nyid kyis gtan du nges par 'byin pa ste/ byang chub sems dpa' de ltar slob pa rnams ni bla na med pa yang dag par rdzogs pa'i byang chub mngon par rdzogs par 'tshang rgya'o/ /

【Q8 菩薩十種】

བྱང་ཆུབ་སེམས་དཔའ་གང་དག་དེ་ལྟར་སློབ་ན། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་བ་དེ་དག་གང་ཞེ་ན། དེ་དག་ནི་མདོར་བསྡུ་ན་རྣམ་པ་བཅུར་རིག་པར་བྱ་སྟེ། རིགས་ལ་གནས་པ་དང་། ཞུགས་པ་དང་། བསམ་པ་མ་དག་པ་དང་། བསམ་པ་དག་པ་དང་། ཡོངས་སུ་མ་སྨིན་པ་དང་། ཡོངས་སུ་སྨིན་པ་དང་། ངེས་པར་ཞུགས་པ་མ་ཡིན་པ་དང་། ངེས་པར་ཞུགས་པ་དང་སྐྱེ་བ་གཅིག་གིས་ཐོགས་པ་དང་། སྲིད་པ་ཐ་མ་པའོ། །དེ་ལ་རིགས་ལ་གནས་པའི་བྱང་ཆུབ་སེམས་དཔའ་སློབ་པ་ན་སེམས་སྐྱེད་པར་བྱེད་པ་དེ་ནི་ཞུགས་པ་ཞེས་བྱའོ། །ཞུགས་པ་དེ་ཉིད་ཇི་སྲིད་དུ་བསམ་པ་དག་པའི་ས་ལ་མ་ཞུགས་པ་དེ་སྲིད་དུ་ནི་བསམ་པ་མ་དག་པ་ཞེས་བྱའོ། །ཞུགས་པ་ནི་བསམ་པ་དག་པ་ཡིན་ནོ། །བསམ་པ་དག་པ་དེ་ཉིད་ཇི་སྲིད་དུ་མཐར་ཐུག་པར་འགྲོ་བའི་ས་ལ་མ་ཞུགས་པ་དེ་སྲིད་དུ་ནི་ཡོངས་སུ་མ་སྨིན་པ་ཞེས་བྱའོ། །ཞུགས་པ་ནི་ཡོངས་སུ་སྨིན་པ་ཡིན་ནོ། །ཡོངས་སུ་མ་སྨིན་པ་དེ་ཡང་ཇི་སྲིད་དུ་ངེས་པ་དང་། སྤྱོད་པ་ངེས་པའི་ས་ལ་ངེས་པར་མ་ཞུགས་པ་དེ་སྲིད་དུ་ནི་མ་ངེས་པ་ཞེས་བྱའོ། །ཞུགས་པ་ནི་ངེས་པ་ཡིན་ནོ། །ཡོངས་སུ་སྨིན་པ་དེ་ཡང་རྣམ་པ་གཉིས་ཏེ། སྐྱེ་བ་གཅིག་གིས་ཐོགས་པ་ནི་ཚེ་ཕྱི་མ་ལ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་བ་གང་ཡིན་པ་དང་། སྲིད་པ་ཐ་མ་པ་ནི་ཚེ་འདི་ཉིད་ལ་གནས་བཞིན་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་འགྱུར་བ་གང་ཡིན་པའོ། །རིགས་ཡན་ཆད་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་བར་དུ་བྱང་ཆུབ་སེམས་དཔའ་བཅུ་པོ་དེ་དག་བསྟན་པ་གང་ཡིན་པ་དག་བྱང་ཆུབ་སེམས་དཔའི་བསླབ་པ་རྣམས་ལ་སློབ་པ་དེ་དག་གི་བསླབ་པ་ནི་གང་ལ་སློབ་པ་དང་། ཇི་ལྟར་སློབ་པ་དེ་ལས་གོང་ན་ཡང་མེད་དོ། །དེ་ལས་ལྷག་པ་ཡང་མེད་དོ། །ཇི་སྐད་བསྟན་པའི་བྱང་ཆུབ་སེམས་དཔའ་དེ་དག་ལས་གོང་ན་ཡང་གང་དག་བྱང་ཆུབ་སེམས་དཔའི་བསླབ་པ་རྣམས་ལ་སློབ་པའི་བྱང་ཆུབ་སེམས་དཔའ་མེད་དོ། །

byang chub sems dpa' gang dag de ltar slob na/ bla na med pa yang dag par rdzogs pa'i byang chub mngon par rdzogs par 'tshang rgya bar 'gyur ba de dag gang zhe na/ de dag ni mdor bsdu na rnam pa bcur rig par bya ste/ rigs la gnas pa dang / zhugs pa dang / bsam pa ma dag pa dang / bsam pa dag pa dang / yongs su ma smin pa dang / yongs su smin pa dang / nges par zhugs pa ma yin pa dang / nges par zhugs pa dang skye ba gcig gis thogs pa dang / srid pa tha ma pa'o/ /de la rigs la gnas pa'i byang chub sems dpa' slob pa na sems skyed par byed pa de ni zhugs pa zhes bya'o/ /zhugs pa de nyid ji srid du bsam pa dag pa'i sa la ma zhugs pa de srid du ni bsam pa ma dag pa zhes bya'o/ /zhugs pa ni bsam pa dag pa yin no/ /bsam pa dag pa de nyid ji srid du mthar thug par 'gro ba'i sa la ma zhugs pa de srid du ni yongs su ma smin pa zhes bya'o/ /zhugs pa ni yongs su smin pa yin no/ /yongs su ma smin pa de yang ji srid du nges pa dang / spyod pa nges pa'i sa la nges par ma zhugs pa de srid du ni ma nges pa zhes bya'o/ /zhugs pa ni nges pa yin no/ /yongs su smin pa de yang rnam pa gnyis te/ skye ba gcig gis thogs pa ni tshe phyi ma la bla na med pa yang dag par rdzogs pa'i byang chub mngon par rdzogs par 'tshang rgya bar 'gyur ba gang yin pa dang / srid pa tha ma pa ni tshe 'di nyid la gnas bzhin du bla na med pa yang dag par rdzogs pa'i byang chub tu mngon par rdzogs par 'tshang rgya bar 'gyur ba gang yin pa'o/ /rigs yan chad bla na med pa yang dag par rdzogs pa'i byang chub kyi bar du byang chub sems dpa' bcu po de dag bstan pa gang yin pa dag byang chub sems dpa'i bslab pa rnams la slob pa de dag gi bslab pa ni gang la slob pa dang / ji ltar slob pa de las gong na yang med do/ /de las lhag pa yang med do/ /ji skad bstan pa'i byang chub sems dpa' de dag las gong na yang gang dag byang chub sems dpa'i bslab pa rnams la slob pa'i byang chub sems dpa' med do/ /

【Q9 諸名號建立】

ཡང་བྱང་ཆུབ་སེམས་དཔའ་དེ་དག་ཐམས་ཅད་ཀྱི་མིང་དབྱེར་མེད་པ་འདི་ལྟ་བུ་འདི་དག་ནི་ཡོན་ཏན་ལས་བཏགས་པར་རིག་པར་བྱ་སྟེ། འདི་ལྟ་སྟེ། བྱང་ཆུབ་སེམས་དཔའ་སེམས་དཔའ་ཆེ། །བློ་དང་ལྡན་པ་གསལ་བའི་མཆོག།རྒྱལ་བའི་སྲས་དང་རྒྱལ་བའི་གཞི། །རྒྱལ་བའི་མྱུ་གུ་རྣམ་རྒྱལ་བྱེད། །རྩལ་དང་ལྡན་པ་འཕགས་པའི་མཆོག །དེད་དཔོན་གྲགས་པ་ཆེན་པོ་སྟེ། །སྙིང་རྗེ་ཅན་དང་བསོད་ནམས་ཆེ། །དབང་ཕྱུག་དེ་བཞིན་ཆོས་དང་ལྡན། །ཡང་ཕྱོགས་བཅུ་མཐའ་ཡས་མུ་མེད་པའི་འཇིག་རྟེན་གྱི་ཁམས་དག་ན་བྱང་ཆུབ་སེམས་དཔའ་མུ་མེད་པ་གནས་པ་དེ་དག་སོ་སོར་རང་གི་མིང་དུ་གདགས་པ་ནི་དཔག་ཏུ་མེད་པར་རིག་པར་བྱའོ། །དེ་ལ་བྱང་ཆུབ་སེམས་དཔའ་གང་དག་བདག་ནི་བྱང་ཆུབ་སེམས་དཔའོ་ཞེས་ཁས་འཆེ་བར་གནས་ལ། བྱང་ཆུབ་སེམས་དཔའི་བསླབ་པ་རྣམས་ལ་ལེགས་པར་མི་སྒྲུབ་པ་དེ࿒དག་ནི་བྱང་ཆུབ་སེམས་དཔའ་ལྟར་བཅོས་པ་ཡིན་པར་རིག་པར་བྱ་སྟེ། བྱང་ཆུབ་སེམས་དཔའ་ཡང་དག་པ་མ་ཡིན་ནོ༑ །བྱང་ཆུབ་སེམས་དཔའ་གང་དག་བདག་ནི་བྱང་ཆུབ་སེམས་དཔའ་ཡིན་ནོ་ཞེས་ཁས་འཆེ་བར་གནས་ལ་བྱང་ཆུབ་སེམས་དཔའི་བསླབ་པ་རྣམས་ལ་ཡང་ལེགས་པར་སློབ་པ་དེ་དག་ནི་ཡང་དག་པའི་བྱང་ཆུབ་སེམས་དཔའ་ཡིན་པར་རིག་པར་བྱའོ། །

yang byang chub sems dpa' de dag thams cad kyi ming dbyer med pa 'di lta bu 'di dag ni yon tan las btags par rig par bya ste/ 'di lta ste/ byang chub sems dpa' sems dpa' che/ /blo dang ldan pa gsal ba'i mchog/rgyal ba'i sras dang rgyal ba'i gzhi/ /rgyal ba'i myu gu rnam rgyal byed/ /rtsal dang ldan pa 'phags pa'i mchog /ded dpon grags pa chen po ste/ /snying rje can dang bsod nams che/ /dbang phyug de bzhin chos dang ldan/ /yang phyogs bcu mtha' yas mu med pa'i 'jig rten gyi khams dag na byang chub sems dpa' mu med pa gnas pa de dag so sor rang gi ming du gdags pa ni dpag tu med par rig par bya'o/ /de la byang chub sems dpa' gang dag bdag ni byang chub sems dpa'o zhes khas 'che bar gnas la/ byang chub sems dpa'i bslab pa rnams la legs par mi sgrub pa de dag ni byang chub sems dpa' ltar bcos pa yin par rig par bya ste/ byang chub sems dpa' yang dag pa ma yin no| /byang chub sems dpa' gang dag bdag ni byang chub sems dpa' yin no zhes khas 'che bar gnas la byang chub sems dpa'i bslab pa rnams la yang legs par slob pa de dag ni yang dag pa'i byang chub sems dpa' yin par rig par bya'o/ /

བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ལས་བྱང་ཆུབ་སེམས་དཔའི་ཡོན་ཏན་གྱི་ལེའུ་སྟེ་བཅོ་བརྒྱད་པའོ། །གཞིའི་རྣལ་འབྱོར་གྱི་གནས་རྫོགས་སྷོ།། ༎

byang chub sems dpa'i sa'i gzhi'i rnal 'byor gyi gnas las byang chub sems dpa'i yon tan gyi le'u ste bco brgyad pa'o/ /gzhi'i rnal 'byor gyi gnas rdzogs s+ho// //

【F2 第二隨法瑜伽處(四品)】【G1 菩薩相品】【H1 問】

〔藏譯無〕

[〔藏譯無〕]

【H2 答】【I1 頌及長行開列章門】【J1 舉頌】

སྡོམ་ནི། ངོ་བོ་ཉིད་དང་གནས་དང་ནི། །འབྲས་བུ་གོ་རིམས་བསྡུ་བ་ཡིན༑

sdom ni/ ngo bo nyid dang gnas dang ni/ /'bras bu go rims bsdu ba yin|

【J2 長行屬當】

ལྔ་པོ་འདི་དག་ནི་ཡང་དག་པའི་བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་རྟགས་ཡིན་ཏེ། དེ་དག་དང་ལྡན་ན་བྱང་ཆུབ་སེམས་དཔའ་བྱང་ཆུབ་སེམས་དཔའ་ཞེས་བྱ་བའི་གྲངས་སུ་འགྲོའོ། །ལྔ་གང་ཞེ་ན། སྙིང་བརྩེ་བ་དང་། སྙན་པར་སྨྲ་བ་དང་། བརྟན་པ་དང་། ལག་རྐྱོང་བ་དང་།དོན་དང་དགོངས་པ་ཟབ་མོ་ངེས་པར་འགྲེལ་པའོ། །ཆོས་ལྔ་པོ་འདི་དག་ནི་ལྔར་བསྒྲེ་བར་རིག་པར་བྱ་སྟེ། ངོ་བོ་ཉིད་དང་། གནས་དང་། འབྲས་བུའི་ཕན་ཡོན་དང་། གོ་རིམས་དང་བསྡུ་བའོ། །

lnga po 'di dag ni yang dag pa'i byang chub sems dpa' rnams kyi byang chub sems dpa'i rtags yin te/ de dag dang ldan na byang chub sems dpa' byang chub sems dpa' zhes bya ba'i grangs su 'gro'o/ /lnga gang zhe na/ snying brtse ba dang / snyan par smra ba dang / brtan pa dang / lag rkyong ba dang /don dang dgongs pa zab mo nges par 'grel pa'o/ /chos lnga po 'di dag ni lngar bsgre bar rig par bya ste/ ngo bo nyid dang / gnas dang / 'bras bu'i phan yon dang / go rims dang bsdu ba'o/ /

【I2 依章廣辨】【J1 五相五轉】【K1 自性】【L1 哀愍自性】

དེ་ལ་སྙིང་བརྩེ་བའི་ངོ་བོ་ཉིད་ནི་རྣམ་པ་གཉིས་ཏེ། བསམ་པར་གཏོགས་པ་དང་། སྒྲུབ་པར་གཏོགས་པའོ། །དེ་ལ་བསམ་པར་གཏོགས་པ་ནི། བྱང་ཆུབ་སེམས་དཔའི་ཕན་པའི་བསམ་པ་དང་། བདེ་བའི་བསམ་པ་སྟེ། སེམས་ཅན་རྣམས་ལ་སྙིང་བརྩེ་བ་ཞེས་བྱའོ། །སྙིང་བརྩེ་བའི་སྒྲུབ་པར་གཏོགས་པའི་ངོ་བོ་ཉིད་ནི། སེམས་ཅན་རྣམས་ལ་བྱང་ཆུབ་སེམས་དཔའི་བསམ་པ་གང་ཡིན་པ་དེ་ཉིད་ཅི་ནུས་ཅི་ལྕོགས་ཀྱིས་ལུས་དང་ངག་གིས་ཉེ་བར་སྒྲུབ་པའོ། །

de la snying brtse ba'i ngo bo nyid ni rnam pa gnyis te/ bsam par gtogs pa dang / sgrub par gtogs pa'o/ /de la bsam par gtogs pa ni/ byang chub sems dpa'i phan pa'i bsam pa dang / bde ba'i bsam pa ste/ sems can rnams la snying brtse ba zhes bya'o/ /snying brtse ba'i sgrub par gtogs pa'i ngo bo nyid ni/ sems can rnams la byang chub sems dpa'i bsam pa gang yin pa de nyid ci nus ci lcogs kyis lus dang ngag gis nye bar sgrub pa'o/ /

【L2 愛語自性】

དེ་ལ་སྙན་པར་སྨྲ་བའི་ངོ་བོ་ཉིད་ནི་སྔ་མ་བཞིན་དུ་ཡང་དག་པར་དགའ་བར་བྱེད་པ་དང་། ཀུན་དུ་དགའ་བར་བྱེད་པ་དང་། ཕན་འདོགས་པའི་ཚིག་ཡིན་ཏེ། འདི་ལྟ་སྟེ། བསྡུ་བའི་དངོས་པོའི་ལེའུ་ལས་རིག་པར་བྱའོ། །

de la snyan par smra ba'i ngo bo nyid ni snga ma bzhin du yang dag par dga' bar byed pa dang / kun du dga' bar byed pa dang / phan 'dogs pa'i tshig yin te/ 'di lta ste/ bsdu ba'i dngos po'i le'u las rig par bya'o/ /

【L3 勇猛自性】

དེ་ལ་བྱང་ཆུབ་སེམས་དཔའི་སྙིང་སྟོབས་དང་། སྲན་ཐུབ་པ་དང་། ཞུམ་པ་མེད་པའི་སྟོབས་དང་ལྡན་པ་གང་ཡིན་པ་དེ་ནི་བརྟན་པའི་ངོ་བོ་ཉིད་ཅེས་བྱའོ། །

de la byang chub sems dpa'i snying stobs dang / sran thub pa dang / zhum pa med pa'i stobs dang ldan pa gang yin pa de ni brtan pa'i ngo bo nyid ces bya'o/ /

【L4 舒手惠施自性】

དེ་ལ་བྱང་ཆུབ་སེམས་དཔའི་རྒྱ་ཆེར་སྦྱིན་པ་དང་། ཀུན་ནས་ཉོན་མོངས་པ་ཅན་མ་ཡིན་པའི་སྦྱིན་པ་གང་ཡིན་པ་འདི་ནི་ལག་རྐྱོང་བའི་࿒སྦྱིན་པའི་ངོ་བོ་ཉིད་ཡིན་པར་རིག་པར་བྱའོ། །

de la byang chub sems dpa'i rgya cher sbyin pa dang / kun nas nyon mongs pa can ma yin pa'i sbyin pa gang yin pa 'di ni lag rkyong ba'i sbyin pa'i ngo bo nyid yin par rig par bya'o/ /

【L5 甚深義理密意自性】

སོ་སོ་ཡང་དག་པར་རིག་པ་བཞི་དང་། དེ་དག་ཉིད་མངོན་པར་སྒྲུབ་པའི་ཕྱིར་ཡང་དག་པའི་སྦྱོར་བ་ལས་བྱུང་བའི་ཤེས་པ་འདི་ནི། བྱང་ཆུབ་སེམས་དཔའ་རྣམས་ཀྱི་དོན་དང་དགོངས་པ་ཟབ་མོ་ངེས་པར་འགྲེལ་བའི་ངོ་བོ་ཉིད་ཡིན་པར་རིག་པར་བྱའོ། །

so so yang dag par rig pa bzhi dang / de dag nyid mngon par sgrub pa'i phyir yang dag pa'i sbyor ba las byung ba'i shes pa 'di ni/ byang chub sems dpa' rnams kyi don dang dgongs pa zab mo nges par 'grel ba'i ngo bo nyid yin par rig par bya'o/ /

【K2 依處】【L1 哀愍依處】【M1 總說】

དེ་ལ་སྙིང་བརྩེ་བའི་གནས་ནི་ལྔ་སྟེ། ལྔ་གང་ཞེ་ན། སེམས་ཅན་སྡུག་བསྔལ་བ་རྣམས་དང་། ཉེས་པར་སྤྱད་པ་སྤྱོད་པ་རྣམས་དང་། བག་མེད་པ་རྣམས་དང་། ལོག་པར་ཞུགས་པ་རྣམས་དང་། ཉོན་མོངས་པའི་བག་ལ་ཉལ་བ་དང་ལྡན་པ་རྣམས་སོ། །

de la snying brtse ba'i gnas ni lnga ste/ lnga gang zhe na/ sems can sdug bsngal ba rnams dang / nyes par spyad pa spyod pa rnams dang / bag med pa rnams dang / log par zhugs pa rnams dang / nyon mongs pa'i bag la nyal ba dang ldan pa rnams so/ /

【M2 別釋】【N1 有苦有情】

དེ་ལ་སེམས་ཅན་དམྱལ་བའི་སེམས་ཅན་ཡན་ཆད་གང་སུ་ཡང་རུང་བ་དག་གི་སྡུག་བསྔལ་གྱི་ཚོར་བ་རྒྱུན་དུ་གནས་ཤིང་། རྒྱུད་ལ་ཞེན་པར་འདུག་པའི་སེམས་ཅན་དེ་དག་ནི་སྡུག་བསྔལ་བ་ཞེས་བྱའོ། །

de la sems can dmyal ba'i sems can yan chad gang su yang rung ba dag gi sdug bsngal gyi tshor ba rgyun du gnas shing / rgyud la zhen par 'dug pa'i sems can de dag ni sdug bsngal ba zhes bya'o/ /

【N2 惡行有情】

གང་དག་སྡུག་བསྔལ་བར་ངེས་པ་ནི་མེད་མོད་ཀྱི། ཤས་ཆེར་ལུས་ཀྱི་ཉེས་པར་སྤྱོད་པ་ལྷག་པར་སྤྱོད་ཅིང་། ངག་གི་ཉེས་པར་སྤྱོད་པ་དང་། ཡིད་ཀྱི་ཉེས་པར་སྤྱོད་པ་ལྷག་པར་སྤྱོད་དེ། དེ་ལ་མངོན་པར་དགའ་བའི་རང་བཞིན་དུ་གནས་པའི་སེམས་ཅན་དེ་དག་ནི་ཉེས་པར་སྤྱད་པ་སྤྱོད་པ་ཞེས་བྱ་སྟེ། འདི་ལྟ་སྟེ། ཤན་པ་དང་། ཕག་གསོད་པ་དང་། བྱ་གག་གསོད་པ་ལ་སོགས་པ་ལྟ་བུའོ། །

gang dag sdug bsngal bar nges pa ni med mod kyi/ shas cher lus kyi nyes par spyod pa lhag par spyod cing / ngag gi nyes par spyod pa dang / yid kyi nyes par spyod pa lhag par spyod de/ de la mngon par dga' ba'i rang bzhin du gnas pa'i sems can de dag ni nyes par spyad pa spyod pa zhes bya ste/ 'di lta ste/ shan pa dang / phag gsod pa dang / bya gag gsod pa la sogs pa lta bu'o/ /

【N3 放逸有情】

གང་དག་སྡུག་བསྔལ་བ་དང་། ཉེས་པར࿒སྤྱད་པ་སྤྱོད་པར་ངེས་པར་མེད་མོད་ཀྱི། འདོད་པ་རྣམས་ལ་ལྷག་པར་ཞེན་ཅིང་སྤྱོད་པ་དང་། ཟློས་གར་མཁན་དང་། བྲོ་གར་མཁན་དང་། བཞད་གད་མཁན་དང་། འཇོ་སྒེག་མཁན་དང་། ལྟད་མོ་ལྷུར་འཛིན་པར་གནས་ཤིང༌། བདག་གི་བྱི་དོར་ལྷུར་ལེན་པའི་སེམས་ཅན་དེ་དག་ནི་བག࿒མེད་པ་ཞེས་བྱ་སྟེ། འདི་ལྟ་སྟེ། ཁ་ཅིག་འདོད་པ་ལ་ལོངས་སྤྱོད་པ་ལྟ་བུའོ། །

gang dag sdug bsngal ba dang / nyes par spyad pa spyod par nges par med mod kyi/ 'dod pa rnams la lhag par zhen cing spyod pa dang / zlos gar mkhan dang / bro gar mkhan dang / bzhad gad mkhan dang / 'jo sgeg mkhan dang / ltad mo lhur 'dzin par gnas shing/ bdag gi byi dor lhur len pa'i sems can de dag ni bag med pa zhes bya ste/ 'di lta ste/ kha cig 'dod pa la longs spyod pa lta bu'o/ /

【N4 邪行有情】

གང་དག་སྡུག་བསྔལ་བ་དང་། ཉེས་པར་སྤྱད་པ་སྤྱོད་པ་དང་། བག་མེད་པར་སྤྱོད་པ་ནི་མེད་མོད་ཀྱི། ལྟ་བ་ཉམས་པ་ལ་བརྟེན་ནས་སྡུག་བསྔལ་ལས་རྣམ་པར་ཐར་པར་བྱ་བའི་ཕྱིར་ཞུགས་པའི་སེམས་ཅན་དེ་དག་ནི་ལོག་པར་ཞུགས་པ་ཞེས་བྱ་སྟེ། འདི་ལྟ་སྟེ། འདོད་པ་རྣམས་སྤངས་ནས་ཉེས་པར་བཤད་པའི་ཆོས་འདུལ་བ་ལ་རབ་ཏུ་བྱུང་བ་ལྟ་བུའོ། །

gang dag sdug bsngal ba dang / nyes par spyad pa spyod pa dang / bag med par spyod pa ni med mod kyi/ lta ba nyams pa la brten nas sdug bsngal las rnam par thar par bya ba'i phyir zhugs pa'i sems can de dag ni log par zhugs pa zhes bya ste/ 'di lta ste/ 'dod pa rnams spangs nas nyes par bshad pa'i chos 'dul ba la rab tu byung ba lta bu'o/ /

【N5 煩惱隨眠有情】

སེམས་ཅན་གང་དག་སྡུག་བསྔལ་བ་ནས་རྒྱས་པར་ལོག་པར་ཞུགས་པའི་བར་དུ་ངེས་པ་ནི་མེད་མོད་ཀྱི། ཉོན་མོངས་པ་མཐའ་དག་གིས་བཅིངས་པ་དང་།མཐའ་དག་མ་ཡིན་པས་བཅིངས་པའི་སེམས་ཅན་དེ་དག་ནི་ཉོན་མོངས་པའི་བག་ལ་ཉལ་བ་དང་ལྡན་པ་ཞེས་བྱ་སྟེ། འདི་ལྟ་སྟེ། ཡང་དག་པར་ཞུགས་པའི་སོ་སོའི་སྐྱེ་བོ་དགེ་བ་གང་ཡིན་པ་དག་དང་། སློབ་པ་གང་ཡིན་པ་དག་ལྟ་བུའོ། །

sems can gang dag sdug bsngal ba nas rgyas par log par zhugs pa'i bar du nges pa ni med mod kyi/ nyon mongs pa mtha' dag gis bcings pa dang /mtha' dag ma yin pas bcings pa'i sems can de dag ni nyon mongs pa'i bag la nyal ba dang ldan pa zhes bya ste/ 'di lta ste/ yang dag par zhugs pa'i so so'i skye bo dge ba gang yin pa dag dang / slob pa gang yin pa dag lta bu'o/ /

【M3 結】

འདི་དག་ནི་བྱང་ཆུབ་སེམས་དཔའ་རྣམས་ཀྱི་སྙིང་བརྩེ་བའི་གནས་ཡིན་ཏེ། གནས་དེ་དང་དམིགས་པ་དེས་སྙིང་བརྩེ་བ་འབྱུང་བར་འགྱུར་ཏེ། དེ་ལས་གོང་ན་ཡང་མེད་དོ། །དེ་ལས་ལྷག་པ་ཡང་མེད་དོ། །

'di dag ni byang chub sems dpa' rnams kyi snying brtse ba'i gnas yin te/ gnas de dang dmigs pa des snying brtse ba 'byung bar 'gyur te/ de las gong na yang med do/ /de las lhag pa yang med do/ /

【L2 愛語依處】

ལྔ་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱི་སྙན་པར་སྨྲ་བའི་གནས་ཡིན་ཏེ། ལྔ་གང་ཞེ་ན། ལེགས་པར་སྨྲ་བར་བྱ་བ་དང་། ལེགས་པར་ཀུན་དུ་དགའ་བར་བྱ་བ་དང་། ལེགས་པར་དབུགས་དབྱུང་བ་དང་། ལེགས་པར་བསྟབས་པ་དང་། རིགས་པས་བསྟན་པའོ། །དེ་རྣམས་ཀྱི་རབ་ཏུ་དབྱེ་བ་ནི་འདི་ལྟ་སྟེ། བསྡུ་བའི་དངོས་པོའི་ལེའུ་ལས་རིག་པར་བྱའོ། །གནས་ལྔ་པོ་འདི་དག་དང་དམིགས་པ་འདི་དག་གིས་བྱང་ཆུབ་སེམས་དཔའ་རྣམས་ཀྱི་སྙན་པར་སྨྲ་བ་འབྱུང་བར་འགྱུར་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

lnga po 'di dag ni byang chub sems dpa' rnams kyi snyan par smra ba'i gnas yin te/ lnga gang zhe na/ legs par smra bar bya ba dang / legs par kun du dga' bar bya ba dang / legs par dbugs dbyung ba dang / legs par bstabs pa dang / rigs pas bstan pa'o/ /de rnams kyi rab tu dbye ba ni 'di lta ste/ bsdu ba'i dngos po'i le'u las rig par bya'o/ /gnas lnga po 'di dag dang dmigs pa 'di dag gis byang chub sems dpa' rnams kyi snyan par smra ba 'byung bar 'gyur te/ 'di las gong na yang med do/ /'di las lhag pa yang med do/ /

【L3 勇猛依處】

ལྔ་པོ་འདི་དག་ནི་བྱང་ཆུབ་སེམས་དཔའི་བརྟན་པའི་གནས་ཡིན་པར་རིག་པར་བྱ་སྟེ། ལྔ་གང་ཞེ་ན། བྱང་ཆུབ་ཀྱི་ཕྱོགས་ཀྱི་ལེའུ་ལས་རྣམ་པ་ལྔ་པོ་གང་དག་གིས་བྱང་ཆུབ་སེམས་དཔའ་རྣམས་ཀྱི་བརྟན་པའི་སྟོབས་བསྐྱེད་པ་བསྟན་པ་དེ་དག་ཉིད་བྱང་ཆུབ་སེམས་དཔའི་བརྟན་པའི་གནས་ཡིན་པར་རིག་པར་བྱའོ། །གནས་དེ་དག་དང་། དམིགས་པ་དེ་དག་གིས་བྱང་ཆུབ་སེམས་དཔའི་བརྟན་པ་འབྱུང་བར་འགྱུར་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

lnga po 'di dag ni byang chub sems dpa'i brtan pa'i gnas yin par rig par bya ste/ lnga gang zhe na/ byang chub kyi phyogs kyi le'u las rnam pa lnga po gang dag gis byang chub sems dpa' rnams kyi brtan pa'i stobs bskyed pa bstan pa de dag nyid byang chub sems dpa'i brtan pa'i gnas yin par rig par bya'o/ /gnas de dag dang / dmigs pa de dag gis byang chub sems dpa'i brtan pa 'byung bar 'gyur te/ 'di las gong na yang med do/ /'di las lhag pa yang med do/ /

【L4 舒手惠施依處】

ལྔ་པོ་འདི་དག་ནི་བྱང་ཆུབ་སེམས་དཔའི་ལག་རྐྱོང་བའི་གནས་ཡིན་ཏེ། ལྔ་གང་ཞེ་ན། རྒྱུན་མི་ཆད་པར་སྦྱིན་པ་དང་། དགའ་བཞིན་དུ་སྦྱིན་པ་དང་། གུས་པར་སྦྱིན་པ་དང་། ཀུན་ནས་ཉོན་མོངས་པ་ཅན་མ་ཡིན་པར་སྦྱིན་པ་དང་། མི་གནས་པར་སྦྱིན་པའོ། །འདི་རྣམས་ཀྱི་རྣམ་པར་དབྱེ་བ་ནི་རྒྱས་པར་འདི་ལྟ་སྟེ་སྦྱིན་པའི་ལེའུ་ལས་རིག་པར་བྱའོ། །གནས་འདི་དང་དམིགས་པ་འདི་དག་གིས་བྱང་ཆུབ་སེམས་དཔའ་རྣམས་ཀྱི་ལག་རྐྱོང་བ་འབྱུང་བར་འགྱུར་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

lnga po 'di dag ni byang chub sems dpa'i lag rkyong ba'i gnas yin te/ lnga gang zhe na/ rgyun mi chad par sbyin pa dang / dga' bzhin du sbyin pa dang / gus par sbyin pa dang / kun nas nyon mongs pa can ma yin par sbyin pa dang / mi gnas par sbyin pa'o/ /'di rnams kyi rnam par dbye ba ni rgyas par 'di lta ste sbyin pa'i le'u las rig par bya'o/ /gnas 'di dang dmigs pa 'di dag gis byang chub sems dpa' rnams kyi lag rkyong ba 'byung bar 'gyur te/ 'di las gong na yang med do/ /'di las lhag pa yang med do/ /

【L5 甚深義理密意依處】【M1 總釋】

ལྔ་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱི་དོན་དང་དགོངས་པ་ཟབ་མོ་ངེས་པར་འགྲེལ་པའི་གནས་ཡིན་ཏེ། ལྔ་གང་ཞེ་ན།

lnga po 'di dag ni byang chub sems dpa' rnams kyi don dang dgongs pa zab mo nges par 'grel pa'i gnas yin te/ lnga gang zhe na/

【M2 隨別釋】【N1 第一依處】

དེ་བཞིན་གཤེགས་པས་གསུངས་པའི་མདོ་སྡེ࿒ངེས་པའི་དོན་ཟབ་མོ། ཟབ་པར་སྣང་བ། སྟོང་པ་ཉིད་དང་ལྡན་པ། རྐྱེན་འདི་ཉིད་ཀྱིས་རྟེན་ཅིང་འབྲེལ་པར་འབྱུང་བ་དང་ལྡན་པ་གང་ཡིན་པ་འདི་ནི་གནས་དང་པོའོ། །

de bzhin gshegs pas gsungs pa'i mdo sde nges pa'i don zab mo/ zab par snang ba/ stong pa nyid dang ldan pa/ rkyen 'di nyid kyis rten cing 'brel par 'byung ba dang ldan pa gang yin pa 'di ni gnas dang po'o/ /

【N2 第二依處】

འདུལ་བའི་ཉེས་པ་ལ་མཁས་པ་དང་། ཉེས་པ་ལས་འབྱིན་པ་ལ་མཁས་པ་འདི་ནི་གནས་གཉིས་པའོ། །

'dul ba'i nyes pa la mkhas pa dang / nyes pa las 'byin pa la mkhas pa 'di ni gnas gnyis pa'o/ /

【N3 第三依處】

མ་མོ་ལ་ཆོས་ཀྱི་མཚན་ཉིད་ཕྱིན་ཅི་མ་ལོག་པར་རྣམ་པར་གཞག་པ་འདི་ནི་གནས་གསུམ་པའོ། །

ma mo la chos kyi mtshan nyid phyin ci ma log par rnam par gzhag pa 'di ni gnas gsum pa'o/ /

【N4 第四依處】

དགོངས་པ་ཅན་བརྟག་དཀའ་བའི་ཆོས་ཀྱི་མིང་དང་། དོན་རྣམ་པར་འབྱེད་པ་འདི་ནི་གནས་བཞི་པའོ། །

dgongs pa can brtag dka' ba'i chos kyi ming dang / don rnam par 'byed pa 'di ni gnas bzhi pa'o/ /

【N5 第五依處】

ཆོས་ཐམས་ཅད་ཀྱི་ཆོས་དང་། དོན་དང་། ངེས་པའི་ཚིག་དང་། རྣམ་པར་རབ་ཏུ་དབྱེ་བ་འདི་ནི་གནས་ལྔ་པའོ༑ །

chos thams cad kyi chos dang / don dang / nges pa'i tshig dang / rnam par rab tu dbye ba 'di ni gnas lnga pa'o| /

【M3 結】

གནས་དེ་དག་དང་དམིགས་པ་དེས་བྱང་ཆུབ་སེམས་དཔའ་རྣམས་ཀྱི་དོན་དང་། དགོངས་པ་ཟབ་མོ་ངེས་པར་འགྲེལ་པ་འབྱུང་བར་འགྱུར་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

gnas de dag dang dmigs pa des byang chub sems dpa' rnams kyi don dang / dgongs pa zab mo nges par 'grel pa 'byung bar 'gyur te/ 'di las gong na yang med do/ /'di las lhag pa yang med do/ /

【K3 果利】【L1 明果利】

བྱང་ཆུབ་སེམས་དཔའི་སྙིང་བརྩེ་བ་ནི་སེམས་ཅན་རྣམས་ལ་ཐོག་མ་ཉིད་དུ་ཁོན་སྤོང་བར་འགྱུར་བའོ། །དེ་བཞིན་དུ་སྙིང་བརྩེ་བ་ཅན་གྱི་བྱང་ཆུབ་སེམས་དཔའ་ནི་སེམས་ཅན་གྱི་དོན་བྱ་བ་ཐམས་ཅད་ལ་ཡིད་ཞུམ་པ་མེད་པར་སྦྱོར་ཞིང་། སྦྱོར་བ་དེ་ལ་ཡོངས་སུ་མི་སྐྱོ་བ་དང་། སྙིང་བརྩེ་བ་དེས་ཤས་ཆེར་གནས་པར་བྱེད་དེ། དེ࿒ཁ་ན་མ་ཐོ་བ་མེད་པར་ཚེ་འདི་ལ་བདེ་བར་གནས་པ་དང་། ཚེ་ཕྱི་མ་ལ་ཕན་པར་འགྱུར་རོ། །

byang chub sems dpa'i snying brtse ba ni sems can rnams la thog ma nyid du khon spong bar 'gyur ba'o/ /de bzhin du snying brtse ba can gyi byang chub sems dpa' ni sems can gyi don bya ba thams cad la yid zhum pa med par sbyor zhing / sbyor ba de la yongs su mi skyo ba dang / snying brtse ba des shas cher gnas par byed de/ de kha na ma tho ba med par tshe 'di la bde bar gnas pa dang / tshe phyi ma la phan par 'gyur ro/ /

【L2 引說證成】【M1 哀愍果利】

བཅོམ་ལྡན་འདས་ཀྱིས་བྱམས་པའི་ཕན་ཡོན་གང་དག་གསུངས་པ་དེའི་ལུས་ལ་དུག་གིས་མི་ཚུགས། མཚོན་གྱིས་མི་ཚུགས་ཞེས་བྱ་བ་ལ་སོགས་པ་དེ་དག་ཐམས་ཅད་ནི་སྙིང་བརྩེ་བའི་བྱང་ཆུབ་སེམས་དཔའ་ལ་ཡང་ཡོད་པར་རིག་པར་བྱ་སྟེ་དེ་ལྟར་འདི་ནི་བྱང་ཆུབ་སེམས་དཔའ་རྣམས་ཀྱི་སྙིང་བརྩེ་བའི་འབྲས་བུའི་ཕན་ཡོན་ཡིན་པར་བལྟ་བར་བྱའོ། །

bcom ldan 'das kyis byams pa'i phan yon gang dag gsungs pa de'i lus la dug gis mi tshugs/ mtshon gyis mi tshugs zhes bya ba la sogs pa de dag thams cad ni snying brtse ba'i byang chub sems dpa' la yang yod par rig par bya ste de ltar 'di ni byang chub sems dpa' rnams kyi snying brtse ba'i 'bras bu'i phan yon yin par blta bar bya'o/ /

【M2 愛語果利】

བྱང་ཆུབ་སེམས་དཔའི་སྙན་པར་སྨྲ་བ་ནི་ཚེ་འདི་ལ་ངག་གི་ཉེས་པ་རྣམ་པ་བཞི། བརྫུན་དུ་སྨྲ་བ་དང་། ཕྲ་མ་དང་། ངག་རྩུབ་མོ་དང་། ཚིག་ཀྱལ་པ་རྣམས་སྤོང་སྟེ། དེའི་ཚིག་དེ་ཡང་བདག་ལ་ཕན་འདོགས་པ་དང་། གཞན་ལ་ཕན་འདོགས་པར་ཞུགས་པ་ཡིན་ནོ། །སྙན་པར་སྨྲ་བའི་བྱང་ཆུབ་སེམས་དཔའ་ནི་ཚེ་འདི་དང་། ཚེ་ཕྱི་མ་ལ་ཚིག་བཙུན་ཞིང࿒ཚིག་གཟུང་བར་འོས་པར་འགྱུར་ཏེ། དེ་ལྟ་ན་འདི་ནི་བྱང་ཆུབ་སེམས་དཔའ་རྣམས་ཀྱི་སྙན་པར་སྨྲ་བའི་འབྲས་བུའི་ཕན་ཡོན་ཡིན་པར་རིག་པར་བྱའོ། །

byang chub sems dpa'i snyan par smra ba ni tshe 'di la ngag gi nyes pa rnam pa bzhi/ brdzun du smra ba dang / phra ma dang / ngag rtsub mo dang / tshig kyal pa rnams spong ste/ de'i tshig de yang bdag la phan 'dogs pa dang / gzhan la phan 'dogs par zhugs pa yin no/ /snyan par smra ba'i byang chub sems dpa' ni tshe 'di dang / tshe phyi ma la tshig btsun zhing tshig gzung bar 'os par 'gyur te/ de lta na 'di ni byang chub sems dpa' rnams kyi snyan par smra ba'i 'bras bu'i phan yon yin par rig par bya'o/ /

【M3 勇猛果利】

བྱང་ཆུབ་སེམས་དཔའ་བརྟན་པ་ནི་ཚེ་འདི་ཉིད་ལ་ཡང་ཐམས་ཅད་ཀྱི་ཐམས་ཅད་དུ་སྙོམ་ལས་དང་། ལེ་ལོ་དང་བྲལ་བར་འགྱུར་རོ། །སེམས་རབ་ཏུ་དགའ་བས་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་ལེན་པར་བྱེད་དོ། །བླངས་ནས་ཀྱང་སྒྱིད་ལུག་པར་མི་འགྱུར་རོ། །བདག་དང་གཞན་ལ་ཡང་བཟོད་པས་ཕན་འདོགས་པར་བྱེད་དོ། །ཕྱི་མ་ལ་ཡང་བྱང་ཆུབ་སེམས་དཔའི་བྱ་བ་ཡང་དག་པར་བརྩམས་པ་དག་ལ་རང་བཞིན་གྱིས་ཡང་དག་པར་རྩོམ་པ་བརྟན་པར་འགྱུར་ཏེ། མ་བྱས་པར་ཕྱིར་མི་ལྡོག་གོ། །དེ་ལྟ་ན་འདི་ནི་བྱང་ཆུབ་སེམས་དཔའ་རྣམས་ཀྱི་བརྟན་པའི་འབྲས་བུའི་ཕན་ཡོན་ཡིན་པར་࿒རིག་པར་བྱའོ། །

byang chub sems dpa' brtan pa ni tshe 'di nyid la yang thams cad kyi thams cad du snyom las dang / le lo dang bral bar 'gyur ro/ /sems rab tu dga' bas byang chub sems dpa'i tshul khrims kyi sdom pa yang dag par len par byed do/ /blangs nas kyang sgyid lug par mi 'gyur ro/ /bdag dang gzhan la yang bzod pas phan 'dogs par byed do/ /phyi ma la yang byang chub sems dpa'i bya ba yang dag par brtsams pa dag la rang bzhin gyis yang dag par rtsom pa brtan par 'gyur te/ ma byas par phyir mi ldog go/ /de lta na 'di ni byang chub sems dpa' rnams kyi brtan pa'i 'bras bu'i phan yon yin par rig par bya'o/ /

【M4-5 舒手惠施與能解甚深義理密意果利】

ལག་རྐྱོང་བ་དང་། དོན་དང་། དགོངས་པ་ཟབ་མོ་ངེས་པར་འགྲེལ་པའི་འབྲས་བུའི་ཕན་ཡོན་ནི་འདི་ལྟ་སྟེ། མཐུའི་ལེའུ་ལས་སྦྱིན་པའི་མཐུ་དང་། ཤེས་རབ་ཀྱི་མཐུ་བསྟན་པ་བཞིན་དུ་རིག་པར་བྱ་སྟེ།

lag rkyong ba dang / don dang / dgongs pa zab mo nges par 'grel pa'i 'bras bu'i phan yon ni 'di lta ste/ mthu'i le'u las sbyin pa'i mthu dang / shes rab kyi mthu bstan pa bzhin du rig par bya ste/

【L3 結】

འདི་ནི་བྱང་ཆུབ་སེམས་དཔའི་རྟགས་དེ་དག་གི་འབྲས་བུའི་ཕན་ཡོན་ཡིན་ནོ། །

'di ni byang chub sems dpa'i rtags de dag gi 'bras bu'i phan yon yin no/ /

【K4 次第】

དེ་དག࿒གི་གོ་རིམས་གང་ཞེ་ན། ཐོག་མ་ཁོ་ནར་ནི་བྱང་ཆུབ་སེམས་དཔའི་སྙིང་བརྩེ་བས་སེམས་ཅན་རྣམས་ལ་ཕན་འདོགས་ཏེ། དེ་དག་ལ་ལྟ་ཞིང་དོན་བྱེད་འདོད་པར་འགྱུར་རོ། །དེ་ནས་མི་དགེ་བའི་གནས་ནས་བསླངས་ཏེ། དགེ་བའི་གནས་སུ་དགོད་པའི་ཕྱིར། རིགས་པ་སྨྲ་ཞིང་འཛིན་དུ་འཇུག་ལ་སྟོན་པར་བྱེད་དོ། །དེ࿒བཞིན་དུ་སེམས་ཅན་ཡང་དག་པར་སྒྲུབ་པ་དང་། ལོག་པར་སྒྲུབ་པ་ལ་གནས་པ་རྣམས་མི་གཏོང࿒བའི་ཕྱིར་སེམས་ཅན་ཞུགས་པར་གྱུར་ལ་ཉོན་མོངས་པས་རྣམ་པར་གནོད་པ࿒ལོག་པར་སྒྲུབ་པ་རྣམ་པ་སྣ་ཚོགས་དང་ལྡན་པ་དག་ལ་འཁྲུལ་པ་བཟོད་པར་འགྱུར་རོ། །དེ་དེ་ལྟར་བརྟན་པས་སེམས་ཅན་ཁ་ཅིག་ནི་ཟང་ཟིང་གི་བསྡུ་བས་ཡོངས་སུ་སྨིན་པར་བྱེད་དོ། །ཁ་ཅིག་ནི་ཆོས་ཀྱི་བསྡུ་བས་ཡོངས་སུ་སྨིན་པར་བྱེད་དོ། །ཁ་ཅིག་ནི་ཆོས་དང་ཟང་ཟིང་གི་བསྡུ་བ་གཉིས་ཀས་ཡོངས་སུ་སྨིན་པར་བྱེད་དོ། །འདི་ནི་བྱང་ཆུབ་སེམས་དཔའི་རྟགས་ལྔ་པོ་དག་གི་གོ་རིམས་ཡིན་པར་རིག་པར་བྱའོ། །

de dag gi go rims gang zhe na/ thog ma kho nar ni byang chub sems dpa'i snying brtse bas sems can rnams la phan 'dogs te/ de dag la lta zhing don byed 'dod par 'gyur ro/ /de nas mi dge ba'i gnas nas bslangs te/ dge ba'i gnas su dgod pa'i phyir/ rigs pa smra zhing 'dzin du 'jug la ston par byed do/ /de bzhin du sems can yang dag par sgrub pa dang / log par sgrub pa la gnas pa rnams mi gtong ba'i phyir sems can zhugs par gyur la nyon mongs pas rnam par gnod pa log par sgrub pa rnam pa sna tshogs dang ldan pa dag la 'khrul pa bzod par 'gyur ro/ /de de ltar brtan pas sems can kha cig ni zang zing gi bsdu bas yongs su smin par byed do/ /kha cig ni chos kyi bsdu bas yongs su smin par byed do/ /kha cig ni chos dang zang zing gi bsdu ba gnyis kas yongs su smin par byed do/ /'di ni byang chub sems dpa'i rtags lnga po dag gi go rims yin par rig par bya'o/ /

【K5 相攝】

བྱང་ཆུབ་སེམས་དཔའི་རྟགས་ལྔ་པ་དེ་དག་ནི་ཕ་རོལ་ཏུ་ཕྱིན་པ་དྲུག་པོ་དག་སྟེ། ཕ་རོལ་ཏུ་ཕྱིན་པ་དྲུག་པོ་དེ་དག་ལས་ཕ་རོལ་ཏུ་ཕྱིན་པ་གང་དང་གང་གིས་བྱང་ཆུབ་སེམས་དཔའི་རྟགས་གང་དང་གང་བསྡུས་ཤེ་ན། སྙིང་བརྩེ་བ་ནི་བསམ་གཏན་གྱི་ཕ་རོལ་ཏུ་ཕྱིན་པས་བསྡུས་སོ། །སྙན་པར་སྨྲ་བ་ནི་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་དང་། ཤེས་རབ་ཀྱི་ཕ་རོལ་ཏུ་ཕྱིན་པས་བསྡུས་སོ། །བརྟན་པ་ནི་བརྩོན་འགྲུས་ཀྱི་ཕ་རོལ་ཏུ་ཕྱིན་པ་དང་། བཟོད་པའི་ཕ་རོལ་ཏུ་ཕྱིན་པ་དང་། ཤེས་རབ་ཀྱི་ཕ་རོལ་ཏུ་ཕྱིན་པས་བསྡུས་སོ། །ལག་རྐྱོང་བ་ནི་སྦྱིན་པའི་ཕ་རོལ་ཏུ་ཕྱིན་པ࿒ཁོ་ནས་བསྡུས་སོ། །དོན་དང་དགོངས་པ་ཟབ་མོ་ངེས་པར་འགྲེལ་པ་ནི་བསམ་གཏན་གྱི་ཕ་རོལ་ཏུ་ཕྱིན་པ་དང་། ཤེས་རབ་ཀྱི་ཕ་རོལ་ཏུ་ཕྱིན་པས་བསྡུས་ཏེ།

byang chub sems dpa'i rtags lnga pa de dag ni pha rol tu phyin pa drug po dag ste/ pha rol tu phyin pa drug po de dag las pha rol tu phyin pa gang dang gang gis byang chub sems dpa'i rtags gang dang gang bsdus she na/ snying brtse ba ni bsam gtan gyi pha rol tu phyin pas bsdus so/ /snyan par smra ba ni tshul khrims kyi pha rol tu phyin pa dang / shes rab kyi pha rol tu phyin pas bsdus so/ /brtan pa ni brtson 'grus kyi pha rol tu phyin pa dang / bzod pa'i pha rol tu phyin pa dang / shes rab kyi pha rol tu phyin pas bsdus so/ /lag rkyong ba ni sbyin pa'i pha rol tu phyin pa kho nas bsdus so/ /don dang dgongs pa zab mo nges par 'grel pa ni bsam gtan gyi pha rol tu phyin pa dang / shes rab kyi pha rol tu phyin pas bsdus te/

【J2 結勸應知】

དེ་ལྟར་ན་བྱང་ཆུབ་སེམས་དཔའི་རྟགས་ལྔ་པོ་འདི་དག་ནི་ལྔར་བསྒྲེ་བར་རིག་པར་བྱ་སྟེ། ངོ་བོ་ཉིད་དང་། གནས་དང་། འབྲས་བུའི་ཕན་ཡོན་དང་། གོ་རིམས་དང་། བསྡུ་བ་དང་ལྔར་བསྒྲེ་བར་རིག་པར་བྱའོ། །བྱང་ཆུབ་སེམས་དཔའི་སའི་གཞིའི་མཐུན་པའི་ཆོས་ཀྱི་རྣལ་འབྱོར་གྱི་གནས་ལས། བྱང་ཆུབ་སེམས་དཔའི་རྟགས་ཀྱི་ལེའུ་སྟེ་དང་པོའོ།། །།

de ltar na byang chub sems dpa'i rtags lnga po 'di dag ni lngar bsgre bar rig par bya ste/ ngo bo nyid dang / gnas dang / 'bras bu'i phan yon dang / go rims dang / bsdu ba dang lngar bsgre bar rig par bya'o/ /byang chub sems dpa'i sa'i gzhi'i mthun pa'i chos kyi rnal 'byor gyi gnas las/ byang chub sems dpa'i rtags kyi le'u ste dang po'o// //

【G2 分品】【H1 問】

〔藏譯無〕

[〔藏譯無〕]

【H2 答】【I1 頌及長行開列章門】【J1 舉頌】

སྡོམ་ནི། ལས་མཐའ་ལེགས་པར་བྱས་པ་དང་། །མཁས་དང་གཞན་ལ་ཕན་འདོགས་དང་། །ཡོངས་སུ་བསྔོ་བ་ཐ་མ་ཡིན། །

sdom ni/ las mtha' legs par byas pa dang / /mkhas dang gzhan la phan 'dogs dang / /yongs su bsngo ba tha ma yin/ /

【J2 長行屬當】

བྱང་ཆུབ་སེམས་དཔའ་ཁྱིམ་པའི་ཕྱོགས་སམ། རབ་ཏུ་བྱུང་བའི་ཕྱོགས་ལ་གནས་པའི་ཆོས་ནི་མདོར་བསྡུ་ན། རྣམ་པ་བཞིར་རིག་པར་བྱ་སྟེ། དེ་དག་ལ་བྱང་ཆུབ་སེམས་དཔའ་ཁྱིམ་པ་དང༌། རབ་ཏུ་བྱུང་བས་བསླབས་ན་མྱུར་བ་ཁོ་ནར་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་རོ། །བཞི་གང་ཞེ་ན། ལས་ཀྱི་མཐའ་ལེགས་པར་བྱས་པ་དང་། མཁས་པ་དང་། གཞན་ལ་ཕན་འདོགས་པ་དང་། ཡོངས་སུ་བསྔོ་བའོ། །

byang chub sems dpa' khyim pa'i phyogs sam/ rab tu byung ba'i phyogs la gnas pa'i chos ni mdor bsdu na/ rnam pa bzhir rig par bya ste/ de dag la byang chub sems dpa' khyim pa dang/ rab tu byung bas bslabs na myur ba kho nar bla na med pa yang dag par rdzogs pa'i byang chub mngon par rdzogs par 'tshang rgya bar 'gyur ro/ /bzhi gang zhe na/ las kyi mtha' legs par byas pa dang / mkhas pa dang / gzhan la phan 'dogs pa dang / yongs su bsngo ba'o/ /

【I2 依四章次第解釋】【J1 善修事業】【K1 總說】

དེ་ལ་བྱང་ཆུབ་སེམས་དཔའི་ལས་ཀྱི་མཐའ་ལེགས་པར་བྱས་པ་གང་ཞེ་ན། གང་ཕ་རོལ་ཏུ་ཕྱིན་པ་རྣམས་ལ་ངེས་པར་བྱེད་པ་དང་། བྱང་བར་བྱེད་པ་དང་། རྟག་ཏུ་བྱེད་པ་དང་། ཁ་ན་མ་ཐོ་བ་མེད་པར་བྱེད་པ་སྟེ།

de la byang chub sems dpa'i las kyi mtha' legs par byas pa gang zhe na/ gang pha rol tu phyin pa rnams la nges par byed pa dang / byang bar byed pa dang / rtag tu byed pa dang / kha na ma tho ba med par byed pa ste/

【K2 別釋】【L1 決定修作】

བྱང་ཆུབ་སེམས་དཔའི་ངེས་པར་བྱེད་པ་ཇི་ལྟ་བུ་ཡིན་ཞེ་ན། འདི་ལྟ་སྟེ། སྦྱིན་པ་ལ་བྱེད་པ་ནི་འདི་ལ་བྱང་ཆུབ་སེམས་དཔའ་སྦྱིན་པར་བྱ་བའི་ཆོས་ཀྱང་བདོག་ལ། སློང་བ་པོ་ཡང་ལེགས་པར་འོངས་ནས། གནོད་པར་བྱས་ཀྱང་རུང་། ཕན་པར་བྱས་ཀྱང་རུང་། ཡོན་ཏན་ཅན་ཡང་རུང་། སྐྱོན་ཅན་ཡང་རུང་བ་ལ་ངེས་པར་སྦྱིན་པར་བྱེད་དེ། དེའི་སྦྱིན་པའི་སེམས་ནི་མིའམ། མི་མ་ཡིན་པའམ། དགེ་སྦྱོང་ངམ། བྲམ་ཟེའམ༑ སུ་ཡང་རུང་སྟེ། འཇིག་རྟེན་ན་སུ་ཡང་རུང་བས་ཆོས་དང་མཐུན་པས་བསྐྱོད་པར་མི་ནུས་སོ། །

byang chub sems dpa'i nges par byed pa ji lta bu yin zhe na/ 'di lta ste/ sbyin pa la byed pa ni 'di la byang chub sems dpa' sbyin par bya ba'i chos kyang bdog la/ slong ba po yang legs par 'ongs nas/ gnod par byas kyang rung / phan par byas kyang rung / yon tan can yang rung / skyon can yang rung ba la nges par sbyin par byed de/ de'i sbyin pa'i sems ni mi'am/ mi ma yin pa'am/ dge sbyong ngam/ bram ze'am| su yang rung ste/ 'jig rten na su yang rung bas chos dang mthun pas bskyod par mi nus so/ /

【L2 委悉修作】

བྱང་ཆུབ་སེམས་དཔའི་བྱང་བར་བྱེད་པ་ཇི་ལྟ་བུ་ཡིན་ཞེ་ན། འདི་ལྟ་སྟེ། སྦྱིན་པ་ལ་བྱེད་པ་ནི་འདི་ལ་བྱང་ཆུབ་སེམས་དཔའ་སྦྱིན་པར་བྱ་བའི་ཆོས་ཀྱང་བདོག་ལ། སློང་བ་པོ་ཡང་ལེགས་པར་འོངས་ན། ཐམས་ཅད་སྦྱིན་པར་བྱེད་དེ། དེའི་ནང་གི་དངོས་པོ་ཡང་སེམས་ཅན་རྣམས་ལ་མི་གཏང་བར་བྱ་བ་ཅི་ཡང་མེད་ན། ཕྱི་རོལ་ལྟ་ཅི་སྨོས།

byang chub sems dpa'i byang bar byed pa ji lta bu yin zhe na/ 'di lta ste/ sbyin pa la byed pa ni 'di la byang chub sems dpa' sbyin par bya ba'i chos kyang bdog la/ slong ba po yang legs par 'ongs na/ thams cad sbyin par byed de/ de'i nang gi dngos po yang sems can rnams la mi gtang bar bya ba ci yang med na/ phyi rol lta ci smos/

【L3 恆常修作】

བྱང་ཆུབ་སེམས་དཔའི་རྟག་ཏུ་བྱེད་པ་ཇི་ལྟ་བུ་ཡིན་ཞེ་ན། འདི་ལྟ་སྟེ། སྦྱིན་པ་ལ་བྱེད་པ་ནི་འདི་ལ་བྱང་ཆུབ་སེམས་དཔའ་སྦྱིན་པས་ཡོངས་སུ་སྐྱོ་བ་མེད་པར་རྟག་ཏུ་རྒྱུན་མི་འཆད་པ་ཁོ་ནར་དུས་ཐམས་ཅད་དུ་སྦྱིན་པར་བྱ་བའི་ཅི་བདོག་པ་སྦྱིན་པར་བྱེད་པའོ། །

byang chub sems dpa'i rtag tu byed pa ji lta bu yin zhe na/ 'di lta ste/ sbyin pa la byed pa ni 'di la byang chub sems dpa' sbyin pas yongs su skyo ba med par rtag tu rgyun mi 'chad pa kho nar dus thams cad du sbyin par bya ba'i ci bdog pa sbyin par byed pa'o/ /

【L4 無罪修作】

བྱང་ཆུབ་སེམས་དཔའི་ཁ་ན་མ་ཐོ་བ་མེད་པར་བྱེད་པ་ཇི་ལྟ་བུ་ཡིན་ཞེ་ན། འདི་ལྟ་སྟེ། སྦྱིན་པ་ལ་བྱེད་པ་ནི་འདི་ལ་བྱང་ཆུབ་སེམས་དཔའ་ཀུན་ནས་ཉོན་མོངས་པ་ཅན་གྱི་སྦྱིན་པ་སྦྱིན་པའི་ལེའུ་ལས་བསྟན་པ་གང་ཡིན་པའི་ཀུན་ནས་ཉོན་མོངས་པ་ཅན་དེ་སྤངས་ན། ཀུན་ནས་ཉོན་མོངས་པ་ཅན་མ་ཡིན་པའི་སྦྱིན་པ་སྦྱིན་པར་བྱེད་དེ། དེ་ལྟར་ན་བྱང་ཆུབ་སེམས་དཔའ་ནི་འདི་ལྟ་སྟེ།སྦྱིན་པ་ལེགས་པར་སྦྱིན་པར་བྱེད་པ་ཡིན་ནོ། །སྦྱིན་པ་ལ་ཇི་ལྟ་བ་བཞིན་དུ་ཚུལ་ཁྲིམས་དང་། བཟོད་པ་དང་། བརྩོན་འགྲུས་དང་། བསམ་གཏན་དང་། ཤེས་རབ་ཀྱི་ཕ་རོལ་ཏུ་ཕྱིན་པ་རྣམས་ལ་ཡང་ངེས་པར་བྱེད་པ་དང་། བྱང་བར་བྱེད་པ་དང་། རྟག་པར་བྱེད་པ་དང་། ཁ་ན་མ་ཐོ་བ་མེད་པ་རྣམ་པ་བཞི་པོ་འདི་དག་ཅི་རིགས་པར་རིག་པར་བྱའོ། །

byang chub sems dpa'i kha na ma tho ba med par byed pa ji lta bu yin zhe na/ 'di lta ste/ sbyin pa la byed pa ni 'di la byang chub sems dpa' kun nas nyon mongs pa can gyi sbyin pa sbyin pa'i le'u las bstan pa gang yin pa'i kun nas nyon mongs pa can de spangs na/ kun nas nyon mongs pa can ma yin pa'i sbyin pa sbyin par byed de/ de ltar na byang chub sems dpa' ni 'di lta ste/sbyin pa legs par sbyin par byed pa yin no/ /sbyin pa la ji lta ba bzhin du tshul khrims dang / bzod pa dang / brtson 'grus dang / bsam gtan dang / shes rab kyi pha rol tu phyin pa rnams la yang nges par byed pa dang / byang bar byed pa dang / rtag par byed pa dang / kha na ma tho ba med pa rnam pa bzhi po 'di dag ci rigs par rig par bya'o/ /

【J2 方便善巧】

དེ་ལ་བྱང་ཆུབ་སེམས་དཔའི་མཁས་པ་གང་ཞེ་ན། དེ་ནི་མདོར་བསྡུས་ན་རྣམ་པ་བཅུར་རིག་པར་བྱ་སྟེ། སེམས་ཅན་ཞེ་འགྲས་པ་རྣམས་ཀྱི་སྡང་བ་བསལ་པའི་ཐབས་ལ་མཁས་པ་དང་། ཐ་མལ་པ་རྣམས་འཇུག་པར་བྱ་བ་དང་། ཞུགས་པ་རྣམས་ཡོངས་སུ་སྨིན་པར་བྱ་བ་དང་། ཡོངས་སུ་སྨིན་པ་རྣམས་རྣམ་པར་གྲོལ་བར་བྱ་བའི་ཐབས་ལ་མཁས་པ་དང་། འཇིག་རྟེན་པའི་བསྟན་བཅོས་ཐམས་ཅད་ལ་མཁས་པ་དང་། བྱང་ཆུབ་སེམས་དཔའི་སྡོམ་པ་ཡང་དག་པར་བླངས་པ་ལ། འཁྲུལ་པ་བྱུང་བ་ལ་རྟོག་པ་ལ་མཁས་པ་དང་། ཡང་དག་པའི་སྨོན་ལམ་ལ་མཁས་པ་དང་། ཉན་ཐོས་ཀྱི་ཐེག་པ་ལ་མཁས་པ་དང་། རང་སངས་རྒྱས་ཀྱི་ཐེག་པ་ལ་མཁས་པ་དང་། ཐེག་པ་ཆེན་པོ་ལ་མཁས་པ་སྟེ། མཁས་པ་འདི་དག་ཐམས་ཅད་ཀྱང་སྔ་མ་བཞིན་དུ། བྱང་ཆུབ་སེམས་དཔའི་ས་འདི་ཉིད་ཀྱི་རྣམ་པར་དབྱེ་བ་དེ་དང་། དེ་དག་ལས་ཅི་རིགས་པར་རིག་པར་བྱའོ། །བྱང་ཆུབ་སེམས་དཔའི་མཁས་པ་བཅུ་པོ་འདི་དག་ནི་བྱ་བ་ལྔ་བྱེད་པ་ཡིན་ཏེ། མཁས་པ་གོང་མ་བཞིས་ནི་བྱང་ཆུབ་སེམས་དཔས་སེམས་ཅན་རྣམས་རང་གི་དོན་ལ་འཛུད་དོ། །འཇིག་རྟེན་པའི་བསྟན་བཅོས་ཐམས་ཅད་ལ་མཁས་པས་ནི་བྱང་ཆུབ་སེམས་དཔས་ཕས་ཀྱི་རྒོལ་བ་ཐམས་ཅད་ཟིལ་གྱིས་གནོན་པར་བྱེད་དོ། །བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་ལ་འཁྲུལ་པ་བྱུང་བ་ལ་རྟོག་པ་ལ་མཁས་པས་ནི་བྱང་ཆུབ་སེམས་དཔས་ཉེས་པ་མི་འབྱུང་བའམ། ཉེས་པ་བྱུང་ན་ཡང་ཆོས་བཞིན་དུ་ཕྱིར་འཆོས་པར་བྱེད་ཅིང་། ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་ཤིན་ཏུ་ཡོངས་སུ་དག་པ་སྲུང་བར་བྱེད་དོ། །ཡང་དག་པའི་སྨོན་ལམ་ལ་མཁས་པ་ནི། བྱང་ཆུབ་སེམས་དཔའ་ཕྱི་མ་ལ་འདོད་པའི་དོན་ཐམས་ཅད་འགྲུབ་པར་འགྱུར་བར་བྱེད་དོ། །ཐེག་པ་གསུམ་ལ་མཁས་པས་ནི་བྱང་ཆུབ་སེམས་དཔས་རིགས་དང་། དབང་པོ་དང་། མོས་པ་ཇི་ལྟ་བ་རྣམས་ལ་དེ་དང་མཐུན་པར་ཆོས་སྟོན་ཅིང་། འཚམ་པ་དང་། རིགས་པར་སྟོན་ཏེ། དེ་ལྟར་ན་མཁས་པ་བཅུ་པོ་འདི་དག་གིས་བྱང་ཆུབ་སེམས་དཔས་བྱ་བ་ལྔ་བྱེད་དེ། དེའི་བྱ་བ་ལྔ་པོ་དེ་དག་གིས་ཚེ་འདི་དང་ཚེ་ཕྱི་མའི་དོན་ལས་བརྩམས་ཏེ། བྱ་བ་ཐམས་ཅད་ཡོངས་སུ་རྫོགས་པར་འགྱུར་རོ། །

de la byang chub sems dpa'i mkhas pa gang zhe na/ de ni mdor bsdus na rnam pa bcur rig par bya ste/ sems can zhe 'gras pa rnams kyi sdang ba bsal pa'i thabs la mkhas pa dang / tha mal pa rnams 'jug par bya ba dang / zhugs pa rnams yongs su smin par bya ba dang / yongs su smin pa rnams rnam par grol bar bya ba'i thabs la mkhas pa dang / 'jig rten pa'i bstan bcos thams cad la mkhas pa dang / byang chub sems dpa'i sdom pa yang dag par blangs pa la/ 'khrul pa byung ba la rtog pa la mkhas pa dang / yang dag pa'i smon lam la mkhas pa dang / nyan thos kyi theg pa la mkhas pa dang / rang sangs rgyas kyi theg pa la mkhas pa dang / theg pa chen po la mkhas pa ste/ mkhas pa 'di dag thams cad kyang snga ma bzhin du/ byang chub sems dpa'i sa 'di nyid kyi rnam par dbye ba de dang / de dag las ci rigs par rig par bya'o/ /byang chub sems dpa'i mkhas pa bcu po 'di dag ni bya ba lnga byed pa yin te/ mkhas pa gong ma bzhis ni byang chub sems dpas sems can rnams rang gi don la 'dzud do/ /'jig rten pa'i bstan bcos thams cad la mkhas pas ni byang chub sems dpas phas kyi rgol ba thams cad zil gyis gnon par byed do/ /byang chub sems dpa'i tshul khrims kyi sdom pa yang dag par blangs pa la 'khrul pa byung ba la rtog pa la mkhas pas ni byang chub sems dpas nyes pa mi 'byung ba'am/ nyes pa byung na yang chos bzhin du phyir 'chos par byed cing / tshul khrims kyi sdom pa yang dag par blangs pa shin tu yongs su dag pa srung bar byed do/ /yang dag pa'i smon lam la mkhas pa ni/ byang chub sems dpa' phyi ma la 'dod pa'i don thams cad 'grub par 'gyur bar byed do/ /theg pa gsum la mkhas pas ni byang chub sems dpas rigs dang / dbang po dang / mos pa ji lta ba rnams la de dang mthun par chos ston cing / 'tsham pa dang / rigs par ston te/ de ltar na mkhas pa bcu po 'di dag gis byang chub sems dpas bya ba lnga byed de/ de'i bya ba lnga po de dag gis tshe 'di dang tshe phyi ma'i don las brtsams te/ bya ba thams cad yongs su rdzogs par 'gyur ro/ /

【J3 饒益於他】

དེ་ལ་བྱང་ཆུབ་སེམས་དཔའི་གཞན་ལ་ཕན་འདོགས་པ་གང་ཞེ་ན། འདི་ལ་བྱང་ཆུབ་སེམས་དཔའ་ནི་བསྡུ་བའི་དངོས་པོ་བཞི་པོ་སྦྱིན་པ་དང་། སྙན་པར་སྨྲ་བ་དང་། དོན་སྤྱོད་པ་དང་། དོན་མཐུན་པ་རྣམས་ལ་བརྟེན་ནས་དེ་དག་ལས་སེམས་ཅན་ཁ་ཅིག་ལ་ནི་ཕན་པ་ཉེ་བར་སྒྲུབ་པ࿒བདེ་བར་ཡང་ཉེ་བར་སྒྲུབ། ཕན་པ་དང་བདེ་བ་ཡང་ཉེ་བར་སྒྲུབ་སྟེ། འདི་ནི་བྱང་ཆུབ་སེམས་དཔའ་རྣམས་ཀྱི་གཞན་ལ་ཕན་འདོགས་པ་མདོར་བསྟན་པའོ། །རྒྱས་པར་བསྟན་པ་ནི་སྔ་མ་བཞིན་དུ་འདི་ལྟ་སྟེ། བདག་དང་གཞན་གྱི࿒དོན་གྱི་ལེའུ་ལས་རིག་པར་བྱའོ། །

de la byang chub sems dpa'i gzhan la phan 'dogs pa gang zhe na/ 'di la byang chub sems dpa' ni bsdu ba'i dngos po bzhi po sbyin pa dang / snyan par smra ba dang / don spyod pa dang / don mthun pa rnams la brten nas de dag las sems can kha cig la ni phan pa nye bar sgrub pa bde bar yang nye bar sgrub/ phan pa dang bde ba yang nye bar sgrub ste/ 'di ni byang chub sems dpa' rnams kyi gzhan la phan 'dogs pa mdor bstan pa'o/ /rgyas par bstan pa ni snga ma bzhin du 'di lta ste/ bdag dang gzhan gyi don gyi le'u las rig par bya'o/ /

【J4 無倒迴向】

དེ་ལ་བྱང་ཆུབ་སེམས་དཔའི་ཡོངས་སུ་བསྔོ་བ་གང་ཞེ་ན། འདི་ལ་བྱང་ཆུབ་སེམས་དཔའ་ནི་ལས་ཀྱི་མཐའ་ལེགས་པར་བྱས་པ་དང་། མཁས་པ་དང་། གཞན་ལ་ཕན་འདོགས་པའི་སྒོ་གསུམ་པོ་འདི་དག་གིས་འདས་པ་དང་། མ་འོངས་པ་དང་། ད་ལྟར་བྱུང་བའི་དགེ་བའི་རྩ་བ་གང་ཅི་ཡང་བསགས་སོ་ཅོག་དེ་དག་ཐམས་ཅད་སྙིང་ཐག་པ་ནས་དད་པས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཡོངས་སུ་སྔོ་བར་བྱེད་ཅིང་དགེ་བའི་རྩ་བ་དེའི་འབྲས་བུ་རྣམ་པར་སྨིན་པ་གཞན་མི་འདོད་དེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཁོ་ན་འདོད་དོ། །

de la byang chub sems dpa'i yongs su bsngo ba gang zhe na/ 'di la byang chub sems dpa' ni las kyi mtha' legs par byas pa dang / mkhas pa dang / gzhan la phan 'dogs pa'i sgo gsum po 'di dag gis 'das pa dang / ma 'ongs pa dang / da ltar byung ba'i dge ba'i rtsa ba gang ci yang bsags so cog de dag thams cad snying thag pa nas dad pas bla na med pa yang dag par rdzogs pa'i byang chub tu yongs su sngo bar byed cing dge ba'i rtsa ba de'i 'bras bu rnam par smin pa gzhan mi 'dod de/ bla na med pa yang dag par rdzogs pa'i byang chub kho na 'dod do/ /

【I3 總分別】【J1 明此四普攝在家出家所學法盡】

བཅོམ་ལྡན་འདས་ཀྱིས་བྱང་ཆུབ་སེམས་དཔའ་ཁྱིམ་པ་རྣམས་དང་། རབ་ཏུ་བྱུང་བ་རྣམས་ཀྱི་བསླབ་པའི་ཆོས་བསྟན་པ་གང་ཅི་ཡང་རུང་བ་དེ་དག་ཐམས་ཅད་ནི་ལས་ཀྱི་མཐའ་ལེགས་པར་བྱས་པ་དང་། མཁས་པ་དང་། ࿒གཞན་ལ་ཕན་འདོགས་པ་ལ་ཞུགས་པ་དང༌། གཞན་ལ་ཕན་འདོགས་པ་དང་། ཡོངས་སུ་བསྔོ་བ་བཞི་པོ་འདི་དག་ཏུ་བསྡུ་བར་རིག་པར་བྱའོ། །དེ་ལྟ་བས་ན་བྱང་ཆུབ་སེམས་དཔའ་དེ་ལྟར་ལས་ཀྱི་མཐའ་ལེགས་པར་བྱས་པ་དང་། མཁས་པ་དང་། གཞན་ལ་ཕན་འདོགས་པ་ལ་ཞུགས་པ་དང་། ཡོངས་སུ་སྔོ་བར་བྱེད་པ་ལ་ནི་འདི་ལྟར་འཐོབ་པར་དཀའ་ཞིང་རྟོགས་པར་དཀའ་བའི་བྱང་ཆུབ་ཀྱང་ཉེ་བར་གྱུར་ཅིང་། ཡང་དག་པར་ཉེ་བར་གྱུར་པར་རིག་པར་བྱའོ། །བྱང་ཆུབ་སེམས་དཔའ་གང་སུ་ཡང་རུང་བ་དེ་དག་ཐམས་ཅད་ཀྱིས་ཁྱིམ་པ་དང་། རབ་ཏུ་བྱུང་བའི་ཕྱོགས་རྣམས་ལ་བསླབ་ནས། ཆོས་བཞི་པོ་དེ་དག་ཁོ་ནས་འདས་པ་དང་། མ་འོངས་པ་དང་། ད་ལྟར་བྱུང་བའི་དུས་དག་ཏུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས། མངོན་པར་རྫོགས་པར་འཚང་རྒྱ་བར་འགྱུར། མངོན་པར་རྫོགས་པར་འཚང་རྒྱ་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

bcom ldan 'das kyis byang chub sems dpa' khyim pa rnams dang / rab tu byung ba rnams kyi bslab pa'i chos bstan pa gang ci yang rung ba de dag thams cad ni las kyi mtha' legs par byas pa dang / mkhas pa dang / gzhan la phan 'dogs pa la zhugs pa dang/ gzhan la phan 'dogs pa dang / yongs su bsngo ba bzhi po 'di dag tu bsdu bar rig par bya'o/ /de lta bas na byang chub sems dpa' de ltar las kyi mtha' legs par byas pa dang / mkhas pa dang / gzhan la phan 'dogs pa la zhugs pa dang / yongs su sngo bar byed pa la ni 'di ltar 'thob par dka' zhing rtogs par dka' ba'i byang chub kyang nye bar gyur cing / yang dag par nye bar gyur par rig par bya'o/ /byang chub sems dpa' gang su yang rung ba de dag thams cad kyis khyim pa dang / rab tu byung ba'i phyogs rnams la bslab nas/ chos bzhi po de dag kho nas 'das pa dang / ma 'ongs pa dang / da ltar byung ba'i dus dag tu bla na med pa yang dag par rdzogs pa'i byang chub mngon par rdzogs par sangs rgyas/ mngon par rdzogs par 'tshang rgya bar 'gyur/ mngon par rdzogs par 'tshang rgya ste/ 'di las gong na yang med do/ /'di las lhag pa yang med do/ /

【J2 明在家出家雖復同修四事而優劣大異】

དེ་ལྟར་ཆོས་བཞི་པོ་དེ་དག་ལས་བྱང་ཆུབ་སེམས་དཔའ་ཁྱིམ་པའམ་རབ་ཏུ་བྱུང་བ་དག་ཡང་དག་པར་སྦྱོར་དུ་ཟིན་ཀྱང་། བྱང་ཆུབ་སེམས་དཔའ་ཁྱིམ་པ་བས། བྱང་ཆུབ་སེམས་དཔའ་རབ་ཏུ་བྱུང་བ་ནི་ཤིན་ཏུ་བྱེ་བྲག་ཆེར་འཕགས་པ་དང་། ཤིན་ཏུ་ཁྱད་ཆེ་བར་རིག་པར་བྱ་སྟེ། འདི་ལྟར་བྱང་ཆུབ་སེམས་དཔའ་རབ་ཏུ་བྱུང་བ་ནི་ཐོག་མ་ཁོ་ནར་ཕ་མ་དང་། བུ་དང་ཆུང་མ་ལ་སོགས་པ་བུ་སྨད་ཡོངས་སུ་འཛིན་པའི་ཉེས་པ་ལས་ཡོངས་སུ་གྲོལ་བ་ཡིན་གྱི། ཁྱིམ་པ་ནི་ཡོངས་སུ་མ་གྲོལ་བར་རིག་པར་བྱའོ། །ཡང་བྱང་ཆུབ་སེམས་དཔའ་རབ་ཏུ་བྱུང་བ་ནི་ཡོངས་སུ་བཟུང་བ་དེ་དག་ཉིད་ཀྱི་དོན་དུ་ཞིང་ལས་དང་། ཉོ་ཚོང་དང་། རྒྱལ་པོ་ལ་ཞོ་ཤས་འཚོ་བ་ལ་སོགས་པས་ཉོན་མོངས་པ་དང་། རྣམ་པར་ཆགས་པའི་སྡུག་བསྔལ་བ་རྣམས་ལས་ཡོངས་སུ་གྲོལ་བ་ཡིན་གྱི། ཁྱིམ་པ་ནི་ཡོངས་སུ་མ་གྲོལ་བ་ཡིན་པར་རིག་པར་བྱའོ། །ཡང་བྱང་ཆུབ་སེམས་དཔའ་རབ་ཏུ་བྱུང་བ་ནི་ཚངས་པར་སྤྱོད་པ་གཅིག་ཏུ་ངེས་པར་ལུ་གུ་རྒྱུད་བཞིན་དུ་བརྟན་པར་སྤྱོད་ནུས་ཀྱི། བྱང་ཆུབ་སེམས་དཔའ་ཁྱིམ་པས་ནི་མི་ནུས་སོ། །ཡང་བྱང་ཆུབ་སེམས་དཔའ་རབ་ཏུ་བྱུང་བ་ནི་བྱང་ཆུབ་ཀྱི་ཕྱོགས་ཀྱི་ཆོས་ཐམས་ཅད་ལ་མངོན་པར་ཤེས་པ་མྱུར་བ་ཡིན་ཏེ། དགེ་བ་གང་དང་གང་རྩོམ་པ་དེ་དང་དེ་ཉིད་ལ་མྱུར་བ་མྱུར་བར་མཐར་ཕྱིན་པར་འགྱུར་གྱི། བྱང་ཆུབ་སེམས་དཔའ་ཁྱིམ་པ་ནི་དེ་ལྟ་མ་ཡིན་ནོ། །ཡང་བྱང་ཆུབ་སེམས་དཔའ་རབ་ཏུ་བྱུང་བ་ནི་བརྟུལ་ཞུགས་ལ་ངེས་པར་གནས་པའི་ཕྱིར། གཞན་དག་ལ་ཚིག་བཙུན་པ་ཡིན་གྱི། བྱང་ཆུབ་སེམས་དཔའ་ཁྱིམ་པ་ནི་དེ་ལྟ་མ་ཡིན་ནོ། །བྱང་ཆུབ་སེམས་དཔའ་ཁྱིམ་པ་དང་། རབ་ཏུ་བྱུང་བ་གཉིས་ནི་དེ་ལྟ་བུ་དང་མཐུན་པའི་ཆོས་རྣམས་ཀྱིས་ཤིན་ཏུ་ཁྱད་ཆེར་ཞུགས་པར་རིག་པར་བྱའོ། །བྱང་ཆུབ་སེམས་དཔའི་སའི་གཞིའི་མཐུན་པའི་ཆོས་ཀྱི་རྣལ་འབྱོར་གྱི་གནས་ལས་ཕྱོགས་ཀྱི་ལེའུ་སྟེ་གཉིས་པའོ།། །།

de ltar chos bzhi po de dag las byang chub sems dpa' khyim pa'am rab tu byung ba dag yang dag par sbyor du zin kyang / byang chub sems dpa' khyim pa bas/ byang chub sems dpa' rab tu byung ba ni shin tu bye brag cher 'phags pa dang / shin tu khyad che bar rig par bya ste/ 'di ltar byang chub sems dpa' rab tu byung ba ni thog ma kho nar pha ma dang / bu dang chung ma la sogs pa bu smad yongs su 'dzin pa'i nyes pa las yongs su grol ba yin gyi/ khyim pa ni yongs su ma grol bar rig par bya'o/ /yang byang chub sems dpa' rab tu byung ba ni yongs su bzung ba de dag nyid kyi don du zhing las dang / nyo tshong dang / rgyal po la zho shas 'tsho ba la sogs pas nyon mongs pa dang / rnam par chags pa'i sdug bsngal ba rnams las yongs su grol ba yin gyi/ khyim pa ni yongs su ma grol ba yin par rig par bya'o/ /yang byang chub sems dpa' rab tu byung ba ni tshangs par spyod pa gcig tu nges par lu gu rgyud bzhin du brtan par spyod nus kyi/ byang chub sems dpa' khyim pas ni mi nus so/ /yang byang chub sems dpa' rab tu byung ba ni byang chub kyi phyogs kyi chos thams cad la mngon par shes pa myur ba yin te/ dge ba gang dang gang rtsom pa de dang de nyid la myur ba myur bar mthar phyin par 'gyur gyi/ byang chub sems dpa' khyim pa ni de lta ma yin no/ /yang byang chub sems dpa' rab tu byung ba ni brtul zhugs la nges par gnas pa'i phyir/ gzhan dag la tshig btsun pa yin gyi/ byang chub sems dpa' khyim pa ni de lta ma yin no/ /byang chub sems dpa' khyim pa dang / rab tu byung ba gnyis ni de lta bu dang mthun pa'i chos rnams kyis shin tu khyad cher zhugs par rig par bya'o/ /byang chub sems dpa'i sa'i gzhi'i mthun pa'i chos kyi rnal 'byor gyi gnas las phyogs kyi le'u ste gnyis pa'o// //

【G3 增上意樂品】【H1 問】

བམ་པོ་བཅུ་བདུན་པ།

bam po bcu bdun pa/

【H2 答】【I1 有一頌開列章門】

སྡོམ་ནི། སེམས་ཅན་རྣམས་ལ་བློ་ལྡན་གྱི། །མཉེས་གཤིན་པ་ནི་རྣམ་བདུན་དང༌། །དེ་དག་བསམ་པ་བཅོ་ལྔ་སྟེ། །བྱ་བ་བཅུ་ནི་བྱེད་པར་བསྟན། །

sdom ni/ sems can rnams la blo ldan gyi/ /mnyes gshin pa ni rnam bdun dang/ /de dag bsam pa bco lnga ste/ /bya ba bcu ni byed par bstan/ /

【I2 依章解釋】【J1 七相憐愍】

སེམས་ཅན་རྣམས་ལ་བྱང་ཆུབ་སེམས་དཔའ་རྣམས་ཀྱི་མཉེས་གཤིན་པ་རྣམ་པ་བདུན་འབྱུང་སྟེ། མཉེས་གཤིན་པ་དེ་དང་ལྡན་པའི་བྱང་ཆུབ་སེམས་དཔའ་རྣམས་ནི། དགེ་བའི་བསམ་པ་ཅན་མཆོག་ཏུ་དགེ་བའི་བསམ་པ་ཅན་ཞེས་བྱའོ། །མཉེས་གཤིན་པ་རྣམ་པ་བདུན་གང་ཞེ་ན། འཇིགས་པ་མེད་པ་དང་། རིགས་པ་དང་། མི་སྐྱོ་བ་དང་། གསོལ་བ་མ་བཏབ་པ་དང་། ཟང་ཟིང་མེད་པ་དང་། རྒྱ་ཆེ་བ་དང་། མཉམ་པའོ། །བྱང་ཆུབ་སེམས་དཔའ་ནི་སུ་ལ་ཡང་འཇིགས་པའི་ཕྱིར་མཉེས་གཤིན་པར་བྱེད་པ་མ་ཡིན་ཏེ། མཐུན་པའི་ལུས་དང་ངག་དང་ཡིད་ཀྱི་ལས་ཡིད་དུ་འོང་ཞིང་ཕན་པ་དང་། བདེ་བ་དང་ལྡན་པ་ཀུན་དུ་སྤྱོད་པར་བྱེད་ཀྱི་བྱང་ཆུབ་སེམས་དཔའ་ནི་སེམས་ཅན་རྣམས་ལ་རིགས་པ་མ་ཡིན་པས་བསྐྱེད་པའི་མཉེས་གཤིན་པ། འདི་ལྟ་སྟེ། ཆོས་མ་ཡིན་པ་དང་། འདུལ་བ་མ་ཡིན་པ་དང་། ཚོགས་པར་ཀུན་དུ་སྤྱོད་པར་མི་འོས་པ་གནས་མ་ཡིན་པ་ལ་འཛུད་པའི་ཕྱིར་འབྱུང་བ་མ་ཡིན་ནོ། །བྱང་ཆུབ་སེམས་དཔའ་ནི་ཅི་ནས་དེ་དག་གི་དོན་ལས་བརྩམས་ལ། ཐམས་ཅད་ཡོངས་སུ་མི་སྐྱོ་བར་དེ་ལྟར་སེམས་ཅན་རྣམས་ལ་མཉེས་གཤིན་པ་ཡིན་ནོ། །བྱང་ཆུབ་སེམས་དཔའ་ནི་གསོལ་བ་མ་བཏབ་པར་སེམས་ཅན་རྣམས་ལ་མཉེས་གཤིན་པ་ཡིན་གྱི། ལ་ལ་ཞིག་གིས་གསོལ་བ་བཏབ་པ་ནི་མ་ཡིན་ནོ། །ཟང་ཟིང་མེད་པའི་སེམས་ཀྱིས་མཉེས་གཤིན་པ་ཡིན་གྱི། གཞན་ལས་ལན་དུ་ཕན་འདོགས་སུ་རེ་བའམ། ཚེ་ཕྱི་མ་ལ་སྡུག་པའི་རྣམ་པར་སྨིན་པ་ལ་རེ་བའི་ཕྱིར་ནི་མ་ཡིན་ཏེ། དེ་ལྟར་ན་བྱང་ཆུབ་སེམས་དཔའ་ནི་སེམས་ཅན་རྣམས་ལ་རྒྱུ་མེད་པར་མཉེས་གཤིན་པ་ཡིན་ནོ། །བྱང་ཆུབ་སེམས་དཔའི་མཉེས་གཤིན་པ་དེ་ནི་རྒྱ་ཆེ་བ་ཡིན་ཏེ།ཆུང་བ་མ་ཡིན་ནོ། །བྱང་ཆུབ་སེམས་དཔའ་ནི་སེམས་ཅན་དེ་དག་ལས་ཇི་ལྟར་གནོད་པ་བྱེད་པའི་རྣམ་པ་ཐམས་ཅད་དང་ཕྲད་ཀྱང་སྤོང་བར་མི་བྱེད་དེ། བདག་ཉིད་ལ་དགའ་དགུར་མི་སྡུག་པར་བྱེད་ཀྱང་སྲིད་ཀྱི། གཞན་དག་ལ་ནི་རྣམ་གྲངས་གང་གིས་ཀྱང་སྡིག་པ་བྱེད་པར་ནི་མི་འདོད་དེ། དེ་ལྟར་རྒྱ་ཆེ་བ་ཡིན་ནོ། །བྱང་ཆུབ་སེམས་དཔའ་རྣམས་ཀྱི་མཉེས་གཤིན་པ་དེ་ལྟ་བུའི་མཚན་ཉིད་དང་། དེ་ལྟ་བུའི་ཡོན་ཏན་དང་ལྡན་པ་དེ་ནི་སེམས་ཅན་ཐམས་ཅད་ཁོ་ན་ལ་མཚུངས་པ་མཉམ་པ་ཡིན་གྱི། སེམས་ཅན་གྱི་ཁམས་ལ་ཉི་ཚེ་བ་ནི་མ་ཡིན་ཏེ། དེ་ལྟར་ན་མཉེས་གཤིན་པ་རྣམ་པ་བདུན་པོ་དེ་དག་དང་ལྡན་པའི་བྱང་ཆུབ་སེམས་དཔའ་རྣམས་ནི་དགེ་བའི་བསམ་པ་ཅན་མཆོག་ཏུ་དགེ་བའི་བསམ་པ་ཅན་ཞེས་བྱའོ། །

sems can rnams la byang chub sems dpa' rnams kyi mnyes gshin pa rnam pa bdun 'byung ste/ mnyes gshin pa de dang ldan pa'i byang chub sems dpa' rnams ni/ dge ba'i bsam pa can mchog tu dge ba'i bsam pa can zhes bya'o/ /mnyes gshin pa rnam pa bdun gang zhe na/ 'jigs pa med pa dang / rigs pa dang / mi skyo ba dang / gsol ba ma btab pa dang / zang zing med pa dang / rgya che ba dang / mnyam pa'o/ /byang chub sems dpa' ni su la yang 'jigs pa'i phyir mnyes gshin par byed pa ma yin te/ mthun pa'i lus dang ngag dang yid kyi las yid du 'ong zhing phan pa dang / bde ba dang ldan pa kun du spyod par byed kyi byang chub sems dpa' ni sems can rnams la rigs pa ma yin pas bskyed pa'i mnyes gshin pa/ 'di lta ste/ chos ma yin pa dang / 'dul ba ma yin pa dang / tshogs par kun du spyod par mi 'os pa gnas ma yin pa la 'dzud pa'i phyir 'byung ba ma yin no/ /byang chub sems dpa' ni ci nas de dag gi don las brtsams la/ thams cad yongs su mi skyo bar de ltar sems can rnams la mnyes gshin pa yin no/ /byang chub sems dpa' ni gsol ba ma btab par sems can rnams la mnyes gshin pa yin gyi/ la la zhig gis gsol ba btab pa ni ma yin no/ /zang zing med pa'i sems kyis mnyes gshin pa yin gyi/ gzhan las lan du phan 'dogs su re ba'am/ tshe phyi ma la sdug pa'i rnam par smin pa la re ba'i phyir ni ma yin te/ de ltar na byang chub sems dpa' ni sems can rnams la rgyu med par mnyes gshin pa yin no/ /byang chub sems dpa'i mnyes gshin pa de ni rgya che ba yin te/chung ba ma yin no/ /byang chub sems dpa' ni sems can de dag las ji ltar gnod pa byed pa'i rnam pa thams cad dang phrad kyang spong bar mi byed de/ bdag nyid la dga' dgur mi sdug par byed kyang srid kyi/ gzhan dag la ni rnam grangs gang gis kyang sdig pa byed par ni mi 'dod de/ de ltar rgya che ba yin no/ /byang chub sems dpa' rnams kyi mnyes gshin pa de lta bu'i mtshan nyid dang / de lta bu'i yon tan dang ldan pa de ni sems can thams cad kho na la mtshungs pa mnyam pa yin gyi/ sems can gyi khams la nyi tshe ba ni ma yin te/ de ltar na mnyes gshin pa rnam pa bdun po de dag dang ldan pa'i byang chub sems dpa' rnams ni dge ba'i bsam pa can mchog tu dge ba'i bsam pa can zhes bya'o/ /

【J2 十五意樂】【K1 辯體列名】

དེ་ལ་སངས་རྒྱས་ཀྱི་ཆོས་རྣམས་ལ་མོས་པ་དང་། སོ་སོར་རྟོག་པ་དང་། ངེས་པར་འབྱེད་པ་དང་། དད་པ་སྔོན་དུ་འགྲོ་བ་དང་། ཆོས་རྣམ་པར་འབྱེད་པ་སྔོན་དུ་འགྲོ་བ་གང་ཡིན་པ་དེ་ནི་བྱང་ཆུབ་སེམས་དཔའ་དེའི་ལྷག་པའི་བསམ་པ་ཞེས་བྱའོ། །བྱང་ཆུབ་སེམས་དཔའི་ལྷག་པའི་བསམ་པ་དེ་དག་ཀྱང་མདོར་བསྡུ་ན་རྣམ་པ་བཅོ་ལྔར་རིག་པར་བྱ་སྟེ། བཅོ་ལྔ་གང་ཞེ་ན། མཆོག་གི་བསམ་པ་དང་། ཚུལ་ཁྲིམས་ཀྱི་བསམ་པ་དང་། ཕ་རོལ་ཏུ་ཕྱིན་པའི་བསམ་པ་དང་། དེ་ཁོ་ནའི་དོན་གྱི་བསམ་པ་དང་། མཐུའི་བསམ་པ་དང་། ཕན་པའི་བསམ་པ་དང་། བདེ་བའི་བསམ་པ་དང་། ལྷག་པའི་བསམ་པ་དང་། བརྟན་པའི་བསམ་པ་དང་། མི་སླུ་བའི་བསམ་པ་དང་། མ་དག་པའི་བསམ་པ་དང་། དག་པའི་བསམ་པ་དང་། ཤིན་ཏུ་དག་པའི་བསམ་པ་དང་། ཚར་གཅད་པའི་བསམ་པ་དང་། ལྷན་ཅིག་སྐྱེས་པའི་བསམ་པའོ། །

de la sangs rgyas kyi chos rnams la mos pa dang / so sor rtog pa dang / nges par 'byed pa dang / dad pa sngon du 'gro ba dang / chos rnam par 'byed pa sngon du 'gro ba gang yin pa de ni byang chub sems dpa' de'i lhag pa'i bsam pa zhes bya'o/ /byang chub sems dpa'i lhag pa'i bsam pa de dag kyang mdor bsdu na rnam pa bco lngar rig par bya ste/ bco lnga gang zhe na/ mchog gi bsam pa dang / tshul khrims kyi bsam pa dang / pha rol tu phyin pa'i bsam pa dang / de kho na'i don gyi bsam pa dang / mthu'i bsam pa dang / phan pa'i bsam pa dang / bde ba'i bsam pa dang / lhag pa'i bsam pa dang / brtan pa'i bsam pa dang / mi slu ba'i bsam pa dang / ma dag pa'i bsam pa dang / dag pa'i bsam pa dang / shin tu dag pa'i bsam pa dang / tshar gcad pa'i bsam pa dang / lhan cig skyes pa'i bsam pa'o/ /

【K2 解釋】

དེ་ལ་སངས་རྒྱས་དང་། ཆོས་དང་། དགེ་འདུན་དཀོན་མཆོག་རྣམས་ལ་བྱང་ཆུབ་སེམས་དཔའི་ལྷག་པའི་བསམ་པ་གང་ཡིན་པ་དེ་ནི་མཆོག་གི་བསམ་པ་ཞེས་བྱའོ། །བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་ལ་ལྷག་པའི་བསམ་པ་གང་ཡིན་པ་དེ་ནི་ཚུལ་ཁྲིམས་ཀྱི་བསམ་པ་ཞེས་བྱའོ། །སྦྱིན་པ་དང་། བཟོད་པ་དང་། བརྩོན་འགྲུས་དང་། བསམ་གཏན་དང་། ཤེས་རབ་ཡང་དག་པར་འགྲུབ་པར་བྱ་བའི་ལྷག་པའི་བསམ་པ་གང་ཡིན་པ་དེ་ནི་ཕ་རོལ་ཏུ་ཕྱིན་པའི་བསམ་པ་ཞེས་བྱའོ། །ཆོས་དང་གང་ཟག་ལ་བདག་མེད་པ་དོན་དམ་པ་ཆོས་ཀྱི་དེ་བཞིན་ཉིད་ཟབ་མོ་ལ་ལྷག་པའི་བསམ་པ་གང་ཡིན་པ་དེ་ནི་དེ་ཁོ་ནའི་དོན་གྱི་བསམ་པ་ཞེས་བྱའོ། །སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་མངོན་པར་ཤེས་པའི་མཐུའམ། ལྷན་ཅིག་སྐྱེས་པའི་མཐུ་བསམ་གྱིས་མི་ཁྱབ་པ་ལ་ལྷག་པའི་བསམ་པ་གང་ཡིན་པ་དེ་ནི་མཐུའི་བསམ་པ་ཞེས་བྱའོ། །སེམས་ཅན་རྣམས་ལ་དགེ་བ་ཉེ་བར་སྒྲུབ་པར་འདོད་པ་ནི་ཕན་པའི་བསམ་པ་ཞེས་བྱའོ། །སེམས་ཅན་རྣམས་ལ་ཕན་གདགས་པ་ཉེ་བར་སྒྲུབ་པར་འདོད་པ་ནི་བདེ་བའི་བསམ་པ་ཞེས་བྱའོ། །སེམས་ཅན་རྣམས་ལ་ཟང་ཟིང་མེད་པའི་སེམས་དང་སྡུག་པའི་རྣམ་པར་སྨིན་པ་དང་འབྲེལ་པ་མེད་པའི་སེམས་ནི་ལྷག་པའི་བསམ་པ་ཞེས་བྱའོ། །བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་གཅིག་ཏུ་ངེས་པ་ནི་བརྟན་པའི་བསམ་པ་ཞེས་བྱའོ། །སེམས་ཅན་གྱི་དོན་ཐབས་དང་། བྱང་ཆུབ་ཀྱི་ཐབས་ལ་ཕྱིན་ཅི་མ་ལོག་པའི་ཤེས་པ་དང་ལྡན་པའི་མོས་པ་ནི་མི་སླུ་བའི་བསམ་པ་ཞེས་བྱའོ། །མོས་པས་སྤྱོད་པའི་ས་ཐམས་ཅད་ལ་བྱང་ཆུབ་སེམས་དཔའ་རྣམས་ཀྱི་ལྷག་པའི་བསམ་པ་གང་ཡིན་པ་དེ་ནི་མ་དག་པའི་བསམ་པ་ཞེས་བྱའོ། །བསམ་པ་དག་པའི་ས་ནས་བཟུང་སྟེ། སྤྱོད་པ་ངེས་པའི་སའི་བར་ལ་བྱང་ཆུབ་སེམས་དཔའ་རྣམས་ཀྱི་ལྷག་པའི་བསམ་པ་ནི་དག་པའི་བསམ་པ་ཞེས་བྱའོ། །མཐར་ཐུག་པར་འགྲོ་བའི་ས་ལ་བྱང་ཆུབ་སེམས་དཔའ་རྣམས་ཀྱི་ལྷག་པའི་བསམ་པ་ནི་ཤིན་ཏུ་དག་པའི་བསམ་པ་ཞེས་བྱའོ། །དེ་ལ་མ་དག་པའི་ལྷག་པའི་བསམ་པ་གང་ཡིན་པ་དེ་ཉིད་ནི་ཚར་གཅད་པ་ཞེས་བྱ་སྟེ། སོ་སོར་བརྟག་པར་བྱ་བ་ཡིན་པའི་ཕྱིར་རོ། །དག་པ་དང་། ཤིན་ཏུ་དག་པའི་ལྷག་པའི་བསམ་པ་གང་ཡིན་པ་དེ་ནི་ལྷན་ཅིག་སྐྱེས་པའི་བསམ་པ་ཞེས་བྱ་སྟེ། རང་བཞིན་གྱིས་དེའི་བདག་ཉིད་དུ་གྱུར་པ་དང་། ࿒བརྟེན་པ་ཤིན་ཏུ་གནས་པའི་ཕྱིར་རོ། །

de la sangs rgyas dang / chos dang / dge 'dun dkon mchog rnams la byang chub sems dpa'i lhag pa'i bsam pa gang yin pa de ni mchog gi bsam pa zhes bya'o/ /byang chub sems dpa'i tshul khrims kyi sdom pa yang dag par blangs pa la lhag pa'i bsam pa gang yin pa de ni tshul khrims kyi bsam pa zhes bya'o/ /sbyin pa dang / bzod pa dang / brtson 'grus dang / bsam gtan dang / shes rab yang dag par 'grub par bya ba'i lhag pa'i bsam pa gang yin pa de ni pha rol tu phyin pa'i bsam pa zhes bya'o/ /chos dang gang zag la bdag med pa don dam pa chos kyi de bzhin nyid zab mo la lhag pa'i bsam pa gang yin pa de ni de kho na'i don gyi bsam pa zhes bya'o/ /sangs rgyas dang byang chub sems dpa' rnams kyi mngon par shes pa'i mthu'am/ lhan cig skyes pa'i mthu bsam gyis mi khyab pa la lhag pa'i bsam pa gang yin pa de ni mthu'i bsam pa zhes bya'o/ /sems can rnams la dge ba nye bar sgrub par 'dod pa ni phan pa'i bsam pa zhes bya'o/ /sems can rnams la phan gdags pa nye bar sgrub par 'dod pa ni bde ba'i bsam pa zhes bya'o/ /sems can rnams la zang zing med pa'i sems dang sdug pa'i rnam par smin pa dang 'brel pa med pa'i sems ni lhag pa'i bsam pa zhes bya'o/ /bla na med pa yang dag par rdzogs pa'i byang chub tu sems gcig tu nges pa ni brtan pa'i bsam pa zhes bya'o/ /sems can gyi don thabs dang / byang chub kyi thabs la phyin ci ma log pa'i shes pa dang ldan pa'i mos pa ni mi slu ba'i bsam pa zhes bya'o/ /mos pas spyod pa'i sa thams cad la byang chub sems dpa' rnams kyi lhag pa'i bsam pa gang yin pa de ni ma dag pa'i bsam pa zhes bya'o/ /bsam pa dag pa'i sa nas bzung ste/ spyod pa nges pa'i sa'i bar la byang chub sems dpa' rnams kyi lhag pa'i bsam pa ni dag pa'i bsam pa zhes bya'o/ /mthar thug par 'gro ba'i sa la byang chub sems dpa' rnams kyi lhag pa'i bsam pa ni shin tu dag pa'i bsam pa zhes bya'o/ /de la ma dag pa'i lhag pa'i bsam pa gang yin pa de nyid ni tshar gcad pa zhes bya ste/ so sor brtag par bya ba yin pa'i phyir ro/ /dag pa dang / shin tu dag pa'i lhag pa'i bsam pa gang yin pa de ni lhan cig skyes pa'i bsam pa zhes bya ste/ rang bzhin gyis de'i bdag nyid du gyur pa dang / brten pa shin tu gnas pa'i phyir ro/ /

【K3 十五意樂能作十事】

བྱང་ཆུབ་སེམས་དཔའ་རྣམས་ནི་མདོར་བསྡུ་ན་ལྷག་པའི་བསམ་པ་དག་པས་ཐམས་ཅད་དུ་གཏོགས་པ་བཅོ་ལྔ་པོ་འདི་དག་གིས་བྱ་བ་བཅུ་བྱེད་དེ། བཅུ་གང་ཞེ་ན། མཆོག་གི་བསམ་པས་ནི་དཀོན་མཆོག་ལ་མཆོད་པ་བྱང་ཆུབ་ཀྱི་ཚོགས་ཐམས་ཅད་ཀྱི་མཆོག་ཏུ་གྱུར་པའི་རྣམ་པ་ཐམས་ཅད་ལ་སྦྱོར་བར་བྱེད་དོ། །ཚུལ་ཁྲིམས་ཀྱི་བསམ་པས་ནི་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་ལ་སྲོག་གི་ཕྱིར་ཡང་བསམས་བཞིན་དུ་ཉེས་པ་འབྱུང་བར་མི་བྱེད་ལ། ཉེས་པ་བྱུང་ན་ཡང་མྱུར་བ་མྱུར་བར་སོ་སོར་འཆགས་པར་བྱེད་དོ། །ཕ་རོལ་ཏུ་ཕྱིན་པའི་བསམ་པས་ནི་དགེ་བའི་ཆོས་རྣམས་བསྒོམ་པ་རྟག་ཏུ་བྱེད་པས་བག་ཡོད་པར་གནས་ཤིང་མཆོག་ཏུ་བག་ཡོད་པར་གནས་པར་བྱེད་དོ། །དེ་ཁོ་ནའི་དོན་གྱི་ལྷག་པའི་བསམ་པས་ནི་སེམས་ཅན་གྱི་ཕྱིར་ཀུན་ནས་ཉོན་མོངས་པ་ཅན་མ་ཡིན་པའི་སེམས་ཀྱིས་འཁོར་བ་ན་འཁོར་བར་ཡང་བྱེད་ལ། མྱ་ངན་ལས་འདས་པའི་ལྷག་པའི་བསམ་པ་མི་གཏོང་བར་ཡང་བྱེད་དོ། །མཐུའི་ལྷག་པའི་བསམ་པས་ནི་བརྟན་པ་ལ་སྙིང་ཐག་པ་ནས་དད་ཅིང་སྟོན་པར་ཡང་བྱེད་ལ། བསྒོམ་པ་ལ་ཡང་གཅེས་པར་འཛིན་ཏེ། འདོད་པ་སྐྱེས་པས་ཤས་ཆེར་གནས་ལ། ཐོས་པ་དང་། བསམ་པ་ཙམ་གྱིས་ཆོག་པར་མི་འཛིན་ཏོ། །ཕན་པའི་བསམ་པ་དང་། བདེ་བའི་བསམ་པ་དང་། ལྷག་པའི་བསམ་པས་ནི་སེམས་ཅན་གྱི་དོན་བྱ་བའི་རྣམ་པ་ཐམས་ཅད་ལ་སྦྱོར་བར་བྱེད་དེ། སྦྱོར་བ་བྱས་ནས་ཀྱང་ཡོངས་སུ་མི་སྐྱོའོ། །བརྟན་པའི་ལྷག་པའི་བསམ་པས་ནི། བརྩོན་འགྲུས་འབར་བ་དང་། བརྩོན་འགྲུས་རྒྱ་ཆེན་པོ་ཡང་དག་པར་རྩོམ་པར་གནས་ཏེ། སྦྱོར་བ་ལྷོད་པར་མི་འགྱུར་ཞིང་། སྦྱོར་བ་ཉམས་པར་མི་འགྱུར་རོ། །མི་སླུ་བའི་ལྷག་པའི་བསམ་པས་ནི་དགེ་བའི་ཆོས་མངོན་པར་སྒྲུབ་པ་དེ་དང་དེ་དག་ལ་མངོན་པར་ཤེས་པ་མྱུར་བར་འགྱུར་ཏེ། ཁྱད་པར་འཐོབ་པ་དམའ་བ་དང་། ཆུང་ངུ་ཙམ་དང་། ངན་ངོན་ཙམ་གྱིས་ཀྱང་ཆོག་པར་མི་འཛིན་ཏོ། །ཚར་གཅད་པའི་ལྷག་པའི་བསམ་པས་ནི། ལྷན་ཅིག་སྐྱེས་པའི་ལྷག་པའི་བསམ་པ་འདྲེན་ཏོ། །ལྷན་ཅིག་སྐྱེས་པའི་ལྷག་པའི་བསམ་པས་ནི་ལྷ་དང་། མི་རྣམས་ཀྱི་དོན་དང་ཕན་པ་དང་བདེ་བའི་ཕྱིར་མྱུར་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་བྱེད་དོ། །

byang chub sems dpa' rnams ni mdor bsdu na lhag pa'i bsam pa dag pas thams cad du gtogs pa bco lnga po 'di dag gis bya ba bcu byed de/ bcu gang zhe na/ mchog gi bsam pas ni dkon mchog la mchod pa byang chub kyi tshogs thams cad kyi mchog tu gyur pa'i rnam pa thams cad la sbyor bar byed do/ /tshul khrims kyi bsam pas ni byang chub sems dpa'i tshul khrims kyi sdom pa yang dag par blangs pa la srog gi phyir yang bsams bzhin du nyes pa 'byung bar mi byed la/ nyes pa byung na yang myur ba myur bar so sor 'chags par byed do/ /pha rol tu phyin pa'i bsam pas ni dge ba'i chos rnams bsgom pa rtag tu byed pas bag yod par gnas shing mchog tu bag yod par gnas par byed do/ /de kho na'i don gyi lhag pa'i bsam pas ni sems can gyi phyir kun nas nyon mongs pa can ma yin pa'i sems kyis 'khor ba na 'khor bar yang byed la/ mya ngan las 'das pa'i lhag pa'i bsam pa mi gtong bar yang byed do/ /mthu'i lhag pa'i bsam pas ni brtan pa la snying thag pa nas dad cing ston par yang byed la/ bsgom pa la yang gces par 'dzin te/ 'dod pa skyes pas shas cher gnas la/ thos pa dang / bsam pa tsam gyis chog par mi 'dzin to/ /phan pa'i bsam pa dang / bde ba'i bsam pa dang / lhag pa'i bsam pas ni sems can gyi don bya ba'i rnam pa thams cad la sbyor bar byed de/ sbyor ba byas nas kyang yongs su mi skyo'o/ /brtan pa'i lhag pa'i bsam pas ni/ brtson 'grus 'bar ba dang / brtson 'grus rgya chen po yang dag par rtsom par gnas te/ sbyor ba lhod par mi 'gyur zhing / sbyor ba nyams par mi 'gyur ro/ /mi slu ba'i lhag pa'i bsam pas ni dge ba'i chos mngon par sgrub pa de dang de dag la mngon par shes pa myur bar 'gyur te/ khyad par 'thob pa dma' ba dang / chung ngu tsam dang / ngan ngon tsam gyis kyang chog par mi 'dzin to/ /tshar gcad pa'i lhag pa'i bsam pas ni/ lhan cig skyes pa'i lhag pa'i bsam pa 'dren to/ /lhan cig skyes pa'i lhag pa'i bsam pas ni lha dang / mi rnams kyi don dang phan pa dang bde ba'i phyir myur du bla na med pa yang dag par rdzogs pa'i byang chub mngon par rdzogs par 'tshang rgya bar byed do/ /

【K4 結攝明利】

དེ་ལ་བཅོམ་ལྡན་འདས་ཀྱིས་སྐབས་དེ་དང་དེ་དག་ཏུ་བྱང་ཆུབ་སེམས་དཔའ་རྣམས་ཀྱི་ལྷག་པའི་བསམ་པ་བརྟན་པ་དང་། བརྟགས་པ་དང་། བཤད་པ་གང་ཡང་རུང་བ་དེ་དག་ཐམས་ཅད་ནི་ལྷག་པའི་བསམ་པ་བཅོ་ལྔ་པོ་འདི་དག་གིས་བསྡུས་པར་རིག་པར་བྱའོ༑ །དེ་ལྟ་བས་ན་བྱང་ཆུབ་སེམས་དཔའ་གང་དག་ལྷག་པའི་བསམ་པ་དགེ་བ་རྣམས་ཀྱིས་འདས་པ་དང་། མ་འོངས་པ་དང་། ད་ལྟར་བྱུང་བའི་དུས་དག་ཏུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་པ་དང་། མངོན་པར་རྫོགས་པར་འཚང་རྒྱ་བར་འགྱུར་བ་དང་། མངོན་པར་རྫོགས་པར་འཚང་རྒྱ་བ་དེ་དག་ཐམས་ཅད་ནི་ལྷག་པའི་བསམ་པ་བཅོ་ལྔ་པོ་འདི་དག་ཁོ་ན་སྟེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །དེ་ལྟར་ན་བྱང་ཆུབ་སེམས་དཔའི་ལྷག་པའི་བསམ་པ་བཅོ་ལྔ་པོ་འདི་དག་ནི་བྱང་ཆུབ་ཆེན་པོའི་འབྲས་བུའི་ཕན་ཡོན་ཅན་ཡིན་ཏེ། དེ་ལྟ་བས་ན་བྱང་ཆུབ་སེམས་དཔས་དེ་དག་ལ་བརྟེན་ནས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་འཐོབ་པར་འགྱུར་རོ། །བྱང་ཆུབ་སེམས་དཔའི་སའི་གཞིའི་མཐུན་པའི་ཆོས་ཀྱི་རྣལ་འབྱོར་གྱི་གནས་ལས་ལྷག་པའི་བསམ་པའི་ལེའུ་སྟེ་གསུམ་པའོ།། །།

de la bcom ldan 'das kyis skabs de dang de dag tu byang chub sems dpa' rnams kyi lhag pa'i bsam pa brtan pa dang / brtags pa dang / bshad pa gang yang rung ba de dag thams cad ni lhag pa'i bsam pa bco lnga po 'di dag gis bsdus par rig par bya'o| /de lta bas na byang chub sems dpa' gang dag lhag pa'i bsam pa dge ba rnams kyis 'das pa dang / ma 'ongs pa dang / da ltar byung ba'i dus dag tu bla na med pa yang dag par rdzogs pa'i byang chub mngon par rdzogs par sangs rgyas pa dang / mngon par rdzogs par 'tshang rgya bar 'gyur ba dang / mngon par rdzogs par 'tshang rgya ba de dag thams cad ni lhag pa'i bsam pa bco lnga po 'di dag kho na ste/ 'di las gong na yang med do/ /'di las lhag pa yang med do/ /de ltar na byang chub sems dpa'i lhag pa'i bsam pa bco lnga po 'di dag ni byang chub chen po'i 'bras bu'i phan yon can yin te/ de lta bas na byang chub sems dpas de dag la brten nas bla na med pa yang dag par rdzogs pa'i byang chub 'thob par 'gyur ro/ /byang chub sems dpa'i sa'i gzhi'i mthun pa'i chos kyi rnal 'byor gyi gnas las lhag pa'i bsam pa'i le'u ste gsum pa'o// //

【G4 住品】【H1 牒前問】【I1 牒前】

སྡོམ་ནི། རིགས་དང་དེ་བཞིན་མོས་པ་དང་། །རབ་ཏུ་དགའ་དང་ལྷག་ཁྲིམས་དང་། །ལྷག་པའི་སེམས་དང་ཤེས་རབ་གསུམ། །མཚན་མ་མེད་པ་རྣམ་པ་གཉིས། །རྩོལ་དང་བཅས་དང་ལྷུན་གྱིས་གྲུབ། །སོ་སོ་ཡང་དག་རིག་དང་མཆོག །〔回下方〕

sdom ni/ rigs dang de bzhin mos pa dang / /rab tu dga' dang lhag khrims dang / /lhag pa'i sems dang shes rab gsum/ /mtshan ma med pa rnam pa gnyis/ /rtsol dang bcas dang lhun gyis grub/ /so so yang dag rig dang mchog /[〔回下方〕]

དེ་བཞིན་གཤེགས་པའི་གནས་པ་མཆོག་དེ་ལྟར་རིགས་ཕུན་སུམ་ཚོགས་པ་ནས་བཟུང་སྟེ། ཇི་སྐད་དུ་བསྟན་པའི་བྱང་ཆུབ་སེམས་དཔའི་བསླབ་པ་ལ་སློབ་ཅིང་ཇི་སྐད་བསྟན་པའི་བྱང་ཆུབ་སེམས་དཔའི་རྟགས་རྣམས་ལ་ཡང་དག་པར་སྣང་བ་དང་། བྱང་ཆུབ་སེམས་དཔའི་ཕྱོགས་ཀྱི་སྦྱོར་བ་རྣམས་ལ་ཡང་དག་པར་ཞུགས་པ་དང་། ཇི࿒ལྟར་བརྟན་པའི་བྱང་ཆུབ་སེམས་དཔའི་ལྷག་པའི་བསམ་པ་རྣམ་པར་སྦྱོར་བའི་

de bzhin gshegs pa'i gnas pa mchog de ltar rigs phun sum tshogs pa nas bzung ste/ ji skad du bstan pa'i byang chub sems dpa'i bslab pa la slob cing ji skad bstan pa'i byang chub sems dpa'i rtags rnams la yang dag par snang ba dang / byang chub sems dpa'i phyogs kyi sbyor ba rnams la yang dag par zhugs pa dang / ji ltar brtan pa'i byang chub sems dpa'i lhag pa'i bsam pa rnam par sbyor ba'i

【I2 生後舉數】【J1 舉菩薩住】

བྱང་ཆུབ་སེམས་དཔའི་གནས་པ་ནི་མདོར་བསྡུ་ན། བཅུ་གཉིས་ཡོད་དེ། བྱང་ཆུབ་སེམས་དཔའི་གནས་རྣམས་ཀྱིས། བྱང་ཆུབ་སེམས་དཔའི་སྤྱོད་པ་ཐམས་ཅད་བསྡུས་པར་རིག་པར་བྱའོ། །

byang chub sems dpa'i gnas pa ni mdor bsdu na/ bcu gnyis yod de/ byang chub sems dpa'i gnas rnams kyis/ byang chub sems dpa'i spyod pa thams cad bsdus par rig par bya'o/ /

【J2 舉如來住】

བཅུ་གསུམ་པ་ནི་དེ་བཞིན་གཤེགས་པའི་གནས་པ་སྟེ། དེ་ནི་བྱང་ཆུབ་མངོན་པར་རྫོགས་པར་སངས་རྒྱས་པ་དེའི་གནས་པ་བླ་ན་མེད་པའོ། །

bcu gsum pa ni de bzhin gshegs pa'i gnas pa ste/ de ni byang chub mngon par rdzogs par sangs rgyas pa de'i gnas pa bla na med pa'o/ /

【I3 列名】【J1 舉二頌】

དེ་ལ་བྱང་ཆུབ་སེམས་དཔའི་གནས་པ་བཅུ་གཉིས་གང་ཞེ་ན།

de la byang chub sems dpa'i gnas pa bcu gnyis gang zhe na/

〔案：對應的藏譯原來位於上方〕

[〔案：對應的藏譯原來位於上方〕]

【J2 長行屬當】

རིགས་ལ་གནས་པ་དང་། མོས་པས་སྤྱོད་པ་ལ་གནས་པ་དང་། རབ་ཏུ་དགའ་བ་ལ་གནས་པ་དང་། ལྷག་པའི་ཚུལ་ཁྲིམས་ལ་གནས་པ་དང་། ལྷག་པའི་སེམས་ལ་གནས་པ་དང་། ལྷག་པའི་ཤེས་རབ་ལ་གནས་པ་གསུམ་པོ་བྱང་ཆུབ་ཀྱི་ཕྱོགས་དང་ལྡན་པ་དང་། བདེ་བ་དང་ལྡན་པ་དང་། རྟེན་ཅིང་འབྲེལ་པར་འབྱུང་བ་ལ་འཇུག་པ་དང་། ལྡོག་པ་དང་ལྡན་པའོ། །དེ་ལྟར་བྱང་ཆུབ་སེམས་དཔས་གང་གིས་དེ་ལྟར་མཐོང་བ་དང་། དེ་ཁོ་ན་གང་མཐོང་བ་དང་། དེ་ཁོ་ན་དེ་མ་ཤེས་པས་སེམས་ཅན་རྣམས་ཀྱི་སྡུག་བསྔལ་ཇི་ལྟར་འཇུག་པ་དང་། ཤེས་པས་སྡུག་བསྔལ་མི་འཇུག་པ་དེ་ནི་སྒོ་གསུམ་ནས་ཤེས་རབ་ཀྱིས་རྣམ་པར་དཔྱོད་པའི་བྱང་ཆུབ་སེམས་དཔའི་ལྷག་པའི་ཤེས་རབ་ལ་གནས་པ་རྣམ་པ་གསུམ་ཡིན་པ་དང་། མཚན་མ་མེད་པ་ལ་གནས་པ་མངོན་པར་འདུ་བྱེད་པ་དང་བཅས་ཤིང་རྩོལ་བ་དང་བཅས་པ་ལ་རྒྱུན་ཆགས་ཀྱི་ལམ་ལ་འཇུག་པ་དང་། མཚན་མ་མེད་པ་ལ་གནས་པ་ཉིད་མངོན་པར་འདུ་བྱེད་པ་མེད་ཅིང་ལྷུན་གྱིས་གྲུབ་པའི་ལམ་ལ་འཇུག་པ་དང་། སོ་སོ་ཡང་དག་པར་རིག་པ་ལ་གནས་པ་དང་། བྱང་ཆུབ་སེམས་དཔའི་གནས་མཆོག་ཡོངས་སུ་གྲུབ་པ་སྟེ། བཅུ་གཉིས་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱི་བྱང་ཆུབ་སེམས་དཔའི་གནས་པ་ཡིན་ནོ། །དེ་རྣམས་ཀྱིས་དེ་དག་གིས་གནས་པ་ཐམས་ཅད་བསྡུས་ཏེ། བྱང་བྱང་སེམས་དཔའི་སྤྱོད་པ་ཐམས་ཅད་བསྡུས་སོ། །དེ་བཞིན་གཤེགས་པའི་གནས་པ་ནི་བྱང་ཆུབ་སེམས་དཔའི་གནས་པ་ཐམས་ཅད་ལས་ཡང་དག་པར་འདས་པ་གང་ཡིན་པ་སྟེ། བྱང་ཆུབ་མངོན་པར་རྫོགས་པར་སངས་རྒྱས་པ་དེའི་གནས་པ་ཡིན་ནོ། །དེ་ལ་དེ་བཞིན་གཤེགས་པའི་གནས་པ་ཐ་མ་ནི་རབ་ཏུ་གནས་པའི་རྣལ་འབྱོར་གྱི་གནས་ཐ་མ་ལས་རིལ་གྱིས་སྟོན་ཏོ། །

rigs la gnas pa dang / mos pas spyod pa la gnas pa dang / rab tu dga' ba la gnas pa dang / lhag pa'i tshul khrims la gnas pa dang / lhag pa'i sems la gnas pa dang / lhag pa'i shes rab la gnas pa gsum po byang chub kyi phyogs dang ldan pa dang / bde ba dang ldan pa dang / rten cing 'brel par 'byung ba la 'jug pa dang / ldog pa dang ldan pa'o/ /de ltar byang chub sems dpas gang gis de ltar mthong ba dang / de kho na gang mthong ba dang / de kho na de ma shes pas sems can rnams kyi sdug bsngal ji ltar 'jug pa dang / shes pas sdug bsngal mi 'jug pa de ni sgo gsum nas shes rab kyis rnam par dpyod pa'i byang chub sems dpa'i lhag pa'i shes rab la gnas pa rnam pa gsum yin pa dang / mtshan ma med pa la gnas pa mngon par 'du byed pa dang bcas shing rtsol ba dang bcas pa la rgyun chags kyi lam la 'jug pa dang / mtshan ma med pa la gnas pa nyid mngon par 'du byed pa med cing lhun gyis grub pa'i lam la 'jug pa dang / so so yang dag par rig pa la gnas pa dang / byang chub sems dpa'i gnas mchog yongs su grub pa ste/ bcu gnyis po 'di dag ni byang chub sems dpa' rnams kyi byang chub sems dpa'i gnas pa yin no/ /de rnams kyis de dag gis gnas pa thams cad bsdus te/ byang byang sems dpa'i spyod pa thams cad bsdus so/ /de bzhin gshegs pa'i gnas pa ni byang chub sems dpa'i gnas pa thams cad las yang dag par 'das pa gang yin pa ste/ byang chub mngon par rdzogs par sangs rgyas pa de'i gnas pa yin no/ /de la de bzhin gshegs pa'i gnas pa tha ma ni rab tu gnas pa'i rnal 'byor gyi gnas tha ma las ril gyis ston to/ /

【H2 問答解釋】【I1 略釋十二住】

བྱང་ཆུབ་སེམས་དཔའི་གནས་པ་བཅུ་གཉིས་ནི་ཇི་ལྟར་རྣམ་པར་གནས་པ་དེ་བཞིན་དུ་བསྟན་པར་བྱ་སྟེ།

byang chub sems dpa'i gnas pa bcu gnyis ni ji ltar rnam par gnas pa de bzhin du bstan par bya ste/

【J1 別解釋】【K1 種性住】【L1 問】

བྱང་ཆུབ་སེམས་དཔའི་རིགས་ལ་གནས་པ་ནི་གང་ཡིན༑ བྱང་ཆུབ་སེམས་དཔའི་རིགས་ལ་གནས་པ་ནི་ཇི་ལྟར་གནས་ཤེ་ན།

byang chub sems dpa'i rigs la gnas pa ni gang yin| byang chub sems dpa'i rigs la gnas pa ni ji ltar gnas she na/

【L2 答】【M1 修性福善】

འདི་ལ་བྱང་ཆུབ་སེམས་དཔའི་རིགས་ལ་གནས་པ་ནི་རང་བཞིན་གྱིས་སེམས་ཀྱི་རྒྱུན་དགེ་བའི་ཕྱིར་རང་བཞིན་གྱིས་བྱང་ཆུབ་སེམས་དཔའི་ཡོན་ཏན་བྱང་ཆུབ་སེམས་དཔའ་ལ་འོས་པའི་དགེ་བའི་ཆོས་རྣམས་དང་ལྡན་པ་ཡིན་ཏེ། དེ་ཡང་དག་པར་སྤྱོད་པ་ལ་ཡང་དག་པར་སྣང་ལ། རང་བཞིན་གྱིས་དགེ་བ་ཁོ་ནས་ངང་གིས་དགེ་བ་དེ་ལ་འཇུག་གི་སོ་སོར་བརྟགས་ཏེ། གེགས་དང་བཅས་པར་གྱུར་པ་ནི་མ་ཡིན་ནོ། །

'di la byang chub sems dpa'i rigs la gnas pa ni rang bzhin gyis sems kyi rgyun dge ba'i phyir rang bzhin gyis byang chub sems dpa'i yon tan byang chub sems dpa' la 'os pa'i dge ba'i chos rnams dang ldan pa yin te/ de yang dag par spyod pa la yang dag par snang la/ rang bzhin gyis dge ba kho nas ngang gis dge ba de la 'jug gi so sor brtags te/ gegs dang bcas par gyur pa ni ma yin no/ /

【M2 明已具佛法種子】

རིགས་ལ་གནས་པའི་བྱང་ཆུབ་སེམས་དཔའ་ནི་སངས་རྒྱས་ཀྱི་ཆོས་ཐམས་ཅད་ཀྱི་ས་བོན་འཛིན་པ་ཡིན་ཏེ། སངས་རྒྱས་ཀྱི་ཆོས་ཐམས་ཅད་ཀྱི་ས་བོན་ཐམས་ཅད་དེའི་ལུས་ལ་གནས་ཤིང་། རྟེན་ལ་གནས་པར་ཡོད་དོ། །

rigs la gnas pa'i byang chub sems dpa' ni sangs rgyas kyi chos thams cad kyi sa bon 'dzin pa yin te/ sangs rgyas kyi chos thams cad kyi sa bon thams cad de'i lus la gnas shing / rten la gnas par yod do/ /

【M3 明性離麁垢無間業等】

རིགས་ལ་གནས་པའི་བྱང་ཆུབ་སེམས་དཔའ་ནི་དྲི་མ་རགས་པ་དང་བྲལ་བ་ཡིན་ཏེ། དེ་ནི་ཀུན་ནས་དཀྲིས་པ་གང་གིས་ཀུན་ནས་དཀྲིས་ན་མཚམས་མེད་པ་གང་ཡང་རུང་བའི་ལས་ཀུན་དུ་སྤྱོད་པར་འགྱུར་བའམ། དགེ་བའི་རྩ་བ་རྒྱུན་ཆད་པར་འགྱུར་བ་དེ་ལྟ་བུའི་ཉོན་མོངས་པའི་ཀུན་ནས་དཀྲིས་པར་མངོན་དུ་བྱེད་པའི་ཆ་མ་ཡིན་ནོ། །རིགས་ཀྱི་ལེའུ་ལས་རིགས་ལ་གནས་པའི་བྱ་བ་བརྟན་པ་གང་ཡིན་པ་དེས་ཡང་རྒྱས་པར་རིགས་ལ་གནས་པའི་བྱང་ཆུབ་སེམས་དཔའ་ཡིན་པར་རིག་པར་བྱ་སྟེ། འདི་ནི་བྱང་ཆུབ་སེམས་དཔའི་རིགས་ལ་གནས་པ་ཞེས་བྱའོ། །

rigs la gnas pa'i byang chub sems dpa' ni dri ma rags pa dang bral ba yin te/ de ni kun nas dkris pa gang gis kun nas dkris na mtshams med pa gang yang rung ba'i las kun du spyod par 'gyur ba'am/ dge ba'i rtsa ba rgyun chad par 'gyur ba de lta bu'i nyon mongs pa'i kun nas dkris par mngon du byed pa'i cha ma yin no/ /rigs kyi le'u las rigs la gnas pa'i bya ba brtan pa gang yin pa des yang rgyas par rigs la gnas pa'i byang chub sems dpa' yin par rig par bya ste/ 'di ni byang chub sems dpa'i rigs la gnas pa zhes bya'o/ /

【K2 勝解行住】

དེ་ལ་བྱང་ཆུབ་སེམས་དཔའི་མོས་པས་སྤྱོད་པ་ལ་གནས་པ་གང་ཞེ་ན། འདི་ལ་བྱང་ཆུབ་སེམས་དཔའ་དང་པོ་སེམས་བསྐྱེད་པ་ནས་བཟུང་སྟེ། ལྷག་པའི་བསམ་པ་མ་དག་པའི་བྱང་ཆུབ་སེམས་དཔའི་སྤྱོད་པ་གང་ཅི་ཡང་རུང་བ་དེ་ནི་དེའི་མོས་པས་སྤྱོད་པ་ལ་གནས་པ་ཞེས་བྱའོ། །དེ་ལ་རིགས་ལ་གནས་པའི་བྱང་ཆུབ་སེམས་དཔའ་ནི་དེ་ལས་གཞན་པ་བྱང་ཆུབ་སེམས་དཔའི་གནས་པ་བཅུ་གཅིག་པོ་ཐམས་ཅད་དང་། དེ་བཞིན་གཤེགས་པའི་གནས་པའི་རྒྱུ་ཙམ་ལ་འཇུག་ཅིང་། རྒྱུ་ཡོངས་སུ་འཛིན་པར་ཟད་ཀྱི། དེས་བྱང་ཆུབ་སེམས་དཔའི་གནས་པ་གཞན་ཅི་ཡང་བརྩམས་པ་ཡང་མེད། ཐོབ་པ་ཡང་མེད། རྣམ་པར་སྦྱངས་པ་ཡང་མེད་ན་དེ་བཞིན་གཤེགས་པའི་གནས་པ་ལྟ་ཅི་སྨོས། མོས་པས་སྤྱོད་པ་ལ་གནས་པའི་བྱང་ཆུབ་སེམས་དཔས་ནི་བྱང་ཆུབ་སེམས་དཔའི་གནས་ཐམས་ཅད་དང་། དེ་བཞིན་གཤེགས་པའི་གནས་པ་ཡང་བརྩམས་པ་ཡིན་ཏེ། ཐོབ་པ་ནི་མ་ཡིན་ཞིང་རྣམ་པར་སྦྱངས་པ་ཡང་མ་ཡིན་ནོ། །མོས་པས་སྤྱོད་པ་ལ་གནས་པ་དེ་ཉིད་ནི་ཐོབ་པ་ཡིན་ཏེ། དེ་ཉིད་རྣམ་པར་སྦྱངས་པ་ལ་ཞུགས་སོ། །མོས་པས་སྤྱོད་པ་ལ་གནས་པ་ཡོངས་སུ་དག་ན། རབ་ཏུ་དགའ་བ་ལ་གནས་པ་སྔོན་དུ་བརྩམས་པ་ཉིད་ཐོབ་པར་འགྱུར་ཏེ། དེ་ཉིད་རྣམ་པར་སྦྱངས་པ་ལ་ཡང་ཞུགས་སོ། །རབ་ཏུ་དགའ་བ་ལ་གནས་པ་ཡོངས་སུ་དག་ན། ལྷག་པའི་ཚུལ་ཁྲིམས་ལ་གནས་པ་སྔོན་བརྩམས་པ་ཉིད་ཐོབ་པར་འགྱུར་ཏེ། དེ་ཉིད་རྣམ་པར་སྦྱངས་པ་ལ་ཡང་ཞུགས་སོ། །དེ་བཞིན་དུ་རྒྱས་པར་བྱང་ཆུབ་སེམས་དཔའི་གནས་པ་མཆོག་ཡོངས་སུ་གྲུབ་པའི་བར་དུ་ཡང་རིག་པར་བྱའོ། །བྱང་ཆུབ་སེམས་དཔའི་གནས་པ་མཆོག་ཡོངས་སུ་གྲུབ་པ་ཡོངས་སུ་དག་ན། དེ་མ་ཐག་ཏུ་སྔོན་བརྩམས་པའི་དེ་བཞིན་གཤེགས་པའི་གནས་པ་ཅིག་ཅར་དུ་འཐོབ་ཅིང་། རྣམ་པར་དག་པར་ཡང་རིག་པར་བྱའོ། །འདི་ནི་དེ་བཞིན་གཤེགས་པའི་གནས་པ་དང་། བྱང་ཆུབ་སེམས་དཔའི་གནས་པ་རྣམས་ཀྱི་ཁྱད་པར་ཡིན་པར་རིག་པར་བྱའོ༑ །

de la byang chub sems dpa'i mos pas spyod pa la gnas pa gang zhe na/ 'di la byang chub sems dpa' dang po sems bskyed pa nas bzung ste/ lhag pa'i bsam pa ma dag pa'i byang chub sems dpa'i spyod pa gang ci yang rung ba de ni de'i mos pas spyod pa la gnas pa zhes bya'o/ /de la rigs la gnas pa'i byang chub sems dpa' ni de las gzhan pa byang chub sems dpa'i gnas pa bcu gcig po thams cad dang / de bzhin gshegs pa'i gnas pa'i rgyu tsam la 'jug cing / rgyu yongs su 'dzin par zad kyi/ des byang chub sems dpa'i gnas pa gzhan ci yang brtsams pa yang med/ thob pa yang med/ rnam par sbyangs pa yang med na de bzhin gshegs pa'i gnas pa lta ci smos/ mos pas spyod pa la gnas pa'i byang chub sems dpas ni byang chub sems dpa'i gnas thams cad dang / de bzhin gshegs pa'i gnas pa yang brtsams pa yin te/ thob pa ni ma yin zhing rnam par sbyangs pa yang ma yin no/ /mos pas spyod pa la gnas pa de nyid ni thob pa yin te/ de nyid rnam par sbyangs pa la zhugs so/ /mos pas spyod pa la gnas pa yongs su dag na/ rab tu dga' ba la gnas pa sngon du brtsams pa nyid thob par 'gyur te/ de nyid rnam par sbyangs pa la yang zhugs so/ /rab tu dga' ba la gnas pa yongs su dag na/ lhag pa'i tshul khrims la gnas pa sngon brtsams pa nyid thob par 'gyur te/ de nyid rnam par sbyangs pa la yang zhugs so/ /de bzhin du rgyas par byang chub sems dpa'i gnas pa mchog yongs su grub pa'i bar du yang rig par bya'o/ /byang chub sems dpa'i gnas pa mchog yongs su grub pa yongs su dag na/ de ma thag tu sngon brtsams pa'i de bzhin gshegs pa'i gnas pa cig car du 'thob cing / rnam par dag par yang rig par bya'o/ /'di ni de bzhin gshegs pa'i gnas pa dang / byang chub sems dpa'i gnas pa rnams kyi khyad par yin par rig par bya'o| /

【K3 極歡喜住】

དེ་ལ་བྱང་ཆུབ་སེམས་དཔའི་རབ་ཏུ་དགའ་བ་ལ་གནས་པ་གང་ཞེ་ན། ལྷག་པའི་བསམ་པ་དག་པའི་བྱང་ཆུབ་སེམས་དཔའི་གནས་པ་གང་ཡིན་པའོ། །

de la byang chub sems dpa'i rab tu dga' ba la gnas pa gang zhe na/ lhag pa'i bsam pa dag pa'i byang chub sems dpa'i gnas pa gang yin pa'o/ /

【K4 增上戒住】

དེ་ལ་བྱང་ཆུབ་སེམས་དཔའི་ལྷག་པའི་ཚུལ་ཁྲིམས་ལ་གནས་པ་གང་ཞེ་ན།ལྷག་པའི་བསམ་པ་དག་པའི་གཞིས་རང་བཞིན་གྱི་ཚུལ་ཁྲིམས་དང་ལྡན་པའི་གནས་པ་གང་ཡིན་པའོ། །

de la byang chub sems dpa'i lhag pa'i tshul khrims la gnas pa gang zhe na/lhag pa'i bsam pa dag pa'i gzhis rang bzhin gyi tshul khrims dang ldan pa'i gnas pa gang yin pa'o/ /

【K5 增上心住】

དེ་ལ་བྱང་ཆུབ་སེམས་དཔའི་ལྷག་པའི་སེམས་ལ་གནས་པ་གང་ཞེ་ན། ལྷག་པའི་ཚུལ་ཁྲིམས་ལ་གནས་པ་རྣམ་པར་དག་པའི་གཞི་དག་གིས་འཇིག་རྟེན་པའི་བསམ་གཏན་དང་། ཏིང་ངེ་འཛིན་དང་། སྙོམས་པར་འཇུག་པ་རྣམས་ཀྱིས་གནས་པ་གང་ཡིན་པའོ། །

de la byang chub sems dpa'i lhag pa'i sems la gnas pa gang zhe na/ lhag pa'i tshul khrims la gnas pa rnam par dag pa'i gzhi dag gis 'jig rten pa'i bsam gtan dang / ting nge 'dzin dang / snyoms par 'jug pa rnams kyis gnas pa gang yin pa'o/ /

【K6 覺分相應增上慧住】

དེ་ལ་བྱང་ཆུབ་སེམས་དཔའི་བྱང་ཆུབ་ཀྱི་ཕྱོགས་དང་ལྡན་པའི་ལྷག་པའི་ཤེས་རབ་ལ་གནས་པ་གང་ཞེ་ན། འཇིག་རྟེན་པའི་ཤེས་པ་རྣམ་པར་དག་པའི་གནས་སུ་གྱུར་པའི་ཏིང་ངེ་འཛིན་ལ་བརྟེན་ནས། བདེན་པ་རྟོགས་པར་བྱ་བའི་ཕྱིར་དྲན་པ་ཉེ་བར་གཞག་པ་ལ་སོགས་པ་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་ཡང་དག་པར་རབ་ཏུ་རྣམ་པར་འབྱེད་པའི་གནས་པ་གང་ཡིན་པའོ། །

de la byang chub sems dpa'i byang chub kyi phyogs dang ldan pa'i lhag pa'i shes rab la gnas pa gang zhe na/ 'jig rten pa'i shes pa rnam par dag pa'i gnas su gyur pa'i ting nge 'dzin la brten nas/ bden pa rtogs par bya ba'i phyir dran pa nye bar gzhag pa la sogs pa byang chub kyi phyogs kyi chos sum cu rtsa bdun yang dag par rab tu rnam par 'byed pa'i gnas pa gang yin pa'o/ /

【K7 諸諦相應增上慧住】

དེ་ལ་བྱང་ཆུབ་སེམས་དཔའི་བདེན་པ་དང་ལྡན་པའི་ལྷག་པའི་ཤེས་རབ་ལ་གནས་པ་གང་ཞེ་ན། བྱང་ཆུབ་ཀྱི་ཕྱོགས་རབ་ཏུ་རྣམ་པར་འབྱེད་པ་ལ་བརྟེན་ནས་ཇི་ལྟ་བ་བཞིན་དུ་བདེན་པ་རྟོགས་པའི་གནས་པ་གང་ཡིན་པའོ། །

de la byang chub sems dpa'i bden pa dang ldan pa'i lhag pa'i shes rab la gnas pa gang zhe na/ byang chub kyi phyogs rab tu rnam par 'byed pa la brten nas ji lta ba bzhin du bden pa rtogs pa'i gnas pa gang yin pa'o/ /

【K8 緣起流轉止息相應增上慧住】

དེ་ལ་བྱང་ཆུབ་སེམས་དཔའི་རྟེན་ཅིང་འབྲེལ་པར་འབྱུང་བ་ལ་འཇུག་པ་དང་ལྡོག་པ་དང་ལྡན་པའི་ལྷག་པའི་ཤེས་རབ་ལ་གནས་པ་གང་ཞེ་ན། བདེན་པ་རྟོགས་པ་དེ་ཉིད་ཀྱི་དབང་དུ་བྱས་ནས། དེ་མ་ཤེས་པས་སྡུག་བསྔལ་འབྱུང་བ་རྒྱུ་དང་བཅས་པར་རབ་ཏུ་རྣམ་པར་འབྱེད་པས་རབ་ཏུ་ཕྱེ་བ་དང་། དེ་ཤེས་པས་སྡུག་བསྔལ་རྒྱུ་དང་བཅས་པའི་འགོག་པ་རབ་ཏུ་རྣམ་པར་འབྱེད་པས་རབ་ཏུ་ཕྱེ་བའི་གནས་པ་གང་ཡིན་པའོ། །

de la byang chub sems dpa'i rten cing 'brel par 'byung ba la 'jug pa dang ldog pa dang ldan pa'i lhag pa'i shes rab la gnas pa gang zhe na/ bden pa rtogs pa de nyid kyi dbang du byas nas/ de ma shes pas sdug bsngal 'byung ba rgyu dang bcas par rab tu rnam par 'byed pas rab tu phye ba dang / de shes pas sdug bsngal rgyu dang bcas pa'i 'gog pa rab tu rnam par 'byed pas rab tu phye ba'i gnas pa gang yin pa'o/ /

【K9 有加行有功用無相住】

དེ་ལ་བྱང་ཆུབ་སེམས་དཔའ་རྣམས་ཀྱི་མཚན་མ་མེད་པ་ལ་གནས་པ་མངོན་པར་འདུ་བྱེད་པ་དང་བཅས་ཤིང་རྩོལ་བ་དང་བཅས་པ་གང་ཞེ་ན། ལྷག་པའི་ཤེས་རབ་ལ་གནས་པ་རྣམ་པ་དེ་གསུམ་གྱི་དབང་དུ་བྱས་ནས། མངོན་པར་འདུ་བྱེད་པ་དང་། རྩོལ་བས་རྒྱུན་ཆགས་སུ་བར་ཆད་མེད་པར་ཆོས་ཐམས་ཅད་ལ་དེ་བཞིན་ཉིད་རྣམ་པར་མི་རྟོག་པའི་ཤེས་རབ་བསྒོམ་པ་དང་ལྡན་པའི་གནས་པ་གང་ཡིན་པའོ། །

de la byang chub sems dpa' rnams kyi mtshan ma med pa la gnas pa mngon par 'du byed pa dang bcas shing rtsol ba dang bcas pa gang zhe na/ lhag pa'i shes rab la gnas pa rnam pa de gsum gyi dbang du byas nas/ mngon par 'du byed pa dang / rtsol bas rgyun chags su bar chad med par chos thams cad la de bzhin nyid rnam par mi rtog pa'i shes rab bsgom pa dang ldan pa'i gnas pa gang yin pa'o/ /

【K10 無加行有功用無相住】

དེ་ལ་བྱང་ཆུབ་སེམས་དཔའ་རྣམས་ཀྱི་མཚན་མ་མེད་པ་ལ་གནས་པ་མངོན་པར་འདུ་བྱེད་པ་མེད་ཅིང་ལྷུན་གྱིས་གྲུབ་པ་གང་ཞེ་ན། མཚན་མ་མེད་པ་ལ་གནས་པ་སྔ་མ་དེ་ཉིད་ཤས་ཆེར་བསྒོམས་པས། རང་གི་རང་ཉིད་ཀྱིས་རྒྱུན་ཆགས་སུ་བར་ཆད་མེད་པར་འཇུག་པའི་ལམ་དང་ལྡན་པའི་གནས་པ་གང་ཡིན་པའོ། །

de la byang chub sems dpa' rnams kyi mtshan ma med pa la gnas pa mngon par 'du byed pa med cing lhun gyis grub pa gang zhe na/ mtshan ma med pa la gnas pa snga ma de nyid shas cher bsgoms pas/ rang gi rang nyid kyis rgyun chags su bar chad med par 'jug pa'i lam dang ldan pa'i gnas pa gang yin pa'o/ /

【K11 無礙解住】

དེ་ལ་བྱང་ཆུབ་སེམས་དཔའ་རྣམས་ཀྱི་སོ་སོ་ཡང་དག་པར་དམིགས་པ་ལ་གནས་པ་གང་ཞེ་ན། ཤེས་རབ་དང་ལྡན་པའི་ཏིང་ངེ་འཛིན࿒ཤིན་ཏུ་ཡོངས་སུ་དག་ཅིང་མི་གཡོ་བ་དེ་ཉིད་ལ་བརྟེན་ནས་བློ་གྲོས་ཆེན་པོ་རྒྱ་ཆེ་བ་རྗེས་སུ་ཐོབ་སྟེ། གཞན་དག་ལ་ཆོས་ཡང་དག་པར་སྟོན་པ་བླ་ན་མེད་པ་ལས་བརྩམས་ནས་ཆོས་རྣམས་ཀྱི་རྣམ་གྲངས་དང་དོན་དང་། ངེས་པའི་ཚིག་དང་། རབ་ཏུ་དབྱེ་བ་རབ་ཏུ་རྣམ་པར་འབྱེད་པའི་གནས་པ་གང་ཡིན་པའོ། །

de la byang chub sems dpa' rnams kyi so so yang dag par dmigs pa la gnas pa gang zhe na/ shes rab dang ldan pa'i ting nge 'dzin shin tu yongs su dag cing mi g.yo ba de nyid la brten nas blo gros chen po rgya che ba rjes su thob ste/ gzhan dag la chos yang dag par ston pa bla na med pa las brtsams nas chos rnams kyi rnam grangs dang don dang / nges pa'i tshig dang / rab tu dbye ba rab tu rnam par 'byed pa'i gnas pa gang yin pa'o/ /

【K12 最上成滿菩薩住】

དེ་ལ་བྱང་ཆུབ་སེམས་དཔའ་གནས་པ་མཆོག་གང་ཞེ་ན། བྱང་ཆུབ་སེམས་དཔའ་གང་ལ་གནས་ནས་བྱང་ཆུབ་སེམས་དཔའི་ལམ་གྱི་མཐར་ཐུག་སྟེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཆོས་ཀྱི་དབང་བསྐུར་བ་ཆེན་པོ་ཐོབ་པ་སྐྱེ་བ་གཅིག་གིས་ཐོགས་པའམ། ཡང་ན་སྲིད་པ་ཐ་མ་པ་ཡིན་ཏེ། གནས་པ་དེའི་མཇུག་ཐོགས་སུ་བར་ཆད་མེད་པ་ཁོ་ནར་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་ཀྱི་ཕྲིན་ལས་ཐམས་ཅད་མཛད་དོ། །

de la byang chub sems dpa' gnas pa mchog gang zhe na/ byang chub sems dpa' gang la gnas nas byang chub sems dpa'i lam gyi mthar thug ste/ bla na med pa yang dag par rdzogs pa'i byang chub tu chos kyi dbang bskur ba chen po thob pa skye ba gcig gis thogs pa'am/ yang na srid pa tha ma pa yin te/ gnas pa de'i mjug thogs su bar chad med pa kho nar bla na med pa yang dag par rdzogs pa'i byang chub mngon par rdzogs par sangs rgyas kyi phrin las thams cad mdzad do/ /

【J2 總分別】【K1 明所作不同】

དེ་ལ་མོས་པས་སྤྱོད་པ་ལ་གནས་པ་ལ་ནི་བྱང་ཆུབ་སེམས་དཔས་བྱང་ཆུབ་སེམས་དཔའི་བསྒོམ་པ་ལ་ཆུང་ངུར་བྱེད་པ་དང་། རྒྱུན་ཆགས་མ་ཡིན་པར་བྱེད་པ་དང་། ངེས་པར་མི་བྱེད་པ་དང་། ཐོབ་པ་ལས་ཀྱང་ཡོངས་སུ་ཉམས་པར་འགྱུར་རོ། །རབ་ཏུ་དགའ་བ་ལ་གནས་པ་ལ་ནི། བྱང་ཆུབ་སེམས་དཔའ་བྱང་ཆུབ་སེམས་དཔའི་བསྒོམ་པ་དེ་ཉིད་ལ་རྒྱ་ཆེར་བྱེད་པ་དང་། རྒྱུན་ཆགས་སུ་བྱེད་པ་དང་། ངེས་པར་བྱེད་པ་དང་། ཇི་ལྟར་ཐོབ་པ་ལས་ཡོངས་སུ་ཉམས་པར་མི་འགྱུར་རོ། །རབ་ཏུ་དགའ་བ་ལ་གནས་པ་ལ་ཇི་ལྟ་བ་བཞིན་དུ་ལྷག་པའི་ཤེས་རབ་ལ་གནས་པ་གསུམ་གྱི་བར་དུ་ཡང་དེ་དང་འདྲའོ།། མཚན་མ་མེད་པ་ལ་གནས་པ་དང་པོ་ནས་བཟུང་སྟེ། བྱང་ཆུབ་སེམས་དཔའི་གནས་པ་མཆོག་གི་བར་དུ་བྱང་ཆུབ་སེམས་དཔས་བྱང་ཆུབ་སེམས་དཔའི་བསྒོམ་པ་ལ་ཚད་མེད་པར་བྱེད་པ་དང་། རྒྱུན་ཆགས་སུ་བྱེད་པ་དང་། ངེས་པར་བྱེད་པ་ཡིན་ནོ། །

de la mos pas spyod pa la gnas pa la ni byang chub sems dpas byang chub sems dpa'i bsgom pa la chung ngur byed pa dang / rgyun chags ma yin par byed pa dang / nges par mi byed pa dang / thob pa las kyang yongs su nyams par 'gyur ro/ /rab tu dga' ba la gnas pa la ni/ byang chub sems dpa' byang chub sems dpa'i bsgom pa de nyid la rgya cher byed pa dang / rgyun chags su byed pa dang / nges par byed pa dang / ji ltar thob pa las yongs su nyams par mi 'gyur ro/ /rab tu dga' ba la gnas pa la ji lta ba bzhin du lhag pa'i shes rab la gnas pa gsum gyi bar du yang de dang 'dra'o// mtshan ma med pa la gnas pa dang po nas bzung ste/ byang chub sems dpa'i gnas pa mchog gi bar du byang chub sems dpas byang chub sems dpa'i bsgom pa la tshad med par byed pa dang / rgyun chags su byed pa dang / nges par byed pa yin no/ /

【K2 明勝解行等於證無相有其差別】

དེ་ལ་མོས་པས་སྤྱོད་པ་ལ་གནས་པ་ལ་ནི་བྱང་ཆུབ་སེམས་དཔའི་མཚན་མ་མེད་པ་བསྒོམ་པ་ཡང་དག་པར་རྩོམ་པར་རིག་པར་བྱའོ། །རབ་ཏུ་དགའ་བ་ལ་གནས་པ་དང་། ལྷག་པའི་ཚུལ་ཁྲིམས་དང་། ལྷག་པའི་སེམས་དང་། ལྷག་པའི་ཤེས་རབ་ལ་གནས་པ་རྣམས་ལ་ནི་བྱང་ཆུབ་སེམས་དཔའི་མཚན་མ་མེད་པ་བསྒོམ་པ་དེ་འཐོབ་པར་རིག་པར་བྱའོ། །མཚན་མ་མེད་པ་ལ་གནས་པ་དང་པོ་ལ་ནི་ཡང་དག་པར་འགྲུབ་བོ། །མཚན་མ་མེད་པ་ལ་གནས་པ་གཉིས་པ་ལ་ནི་བྱང་ཆུབ་སེམས་དཔའི་མཚན་མ་མེད་པ་བསྒོམ་པ་ཡོངས་སུ་དག་པར་རིག་པར་བྱའོ། །སོ་སོ་ཡང་དག་པར་རིག་པ་ལ་གནས་པ་དང་། གནས་པ་མཆོག་ལ་ནི་བྱང་ཆུབ་སེམས་དཔའི་མཚན་མ་མེད་པའི་བསྒོམ་པ་དེ་ཉིད་ཀྱི་འབྲས་བུ་སོ་སོར་མྱོང་བར་རིག་པར་བྱའོ། །

de la mos pas spyod pa la gnas pa la ni byang chub sems dpa'i mtshan ma med pa bsgom pa yang dag par rtsom par rig par bya'o/ /rab tu dga' ba la gnas pa dang / lhag pa'i tshul khrims dang / lhag pa'i sems dang / lhag pa'i shes rab la gnas pa rnams la ni byang chub sems dpa'i mtshan ma med pa bsgom pa de 'thob par rig par bya'o/ /mtshan ma med pa la gnas pa dang po la ni yang dag par 'grub bo/ /mtshan ma med pa la gnas pa gnyis pa la ni byang chub sems dpa'i mtshan ma med pa bsgom pa yongs su dag par rig par bya'o/ /so so yang dag par rig pa la gnas pa dang / gnas pa mchog la ni byang chub sems dpa'i mtshan ma med pa'i bsgom pa de nyid kyi 'bras bu so sor myong bar rig par bya'o/ /

【I2 廣明十二住】【J1 別解釋】【K1 勝解行住】【L1 行狀相】【M1 問】

མོས་པས་སྤྱོད་པ་ལ་གནས་པའི་བྱང་ཆུབ་སེམས་དཔའི་རྣམ་པ་ནི་གང་དག་ཡིན། རྟགས་ནི་གང་དག་ཡིན། མཚན་མ་ནི་གང་དག་ཡིན་ཞེ་ན།

mos pas spyod pa la gnas pa'i byang chub sems dpa'i rnam pa ni gang dag yin/ rtags ni gang dag yin/ mtshan ma ni gang dag yin zhe na/

【M2 解】【N1 別明勝修未成】

མོས་པས་སྤྱོད་པ་ལ་གནས་པའི་བྱང་ཆུབ་སེམས་དཔའ་ནི་སོ་སོར་རྟོག་པའི་སྟོབས་ཅན་ཡིན་ཏེ། བྱང་ཆུབ་སེམས་དཔའི་བྱ་བའི་སྦྱོར་བ་དག་ལ་སོ་སོར་བརྟགས་ཤིང་བརྟགས་ཤིང་ཤེས་རབ་ཀྱིས་སྦྱོར་བར་བྱེད་ཀྱི། རང་བཞིན་གྱིས་དེའི་བདག་ཉིད་དུ་གྱུར་པས་བྱང་ཆུབ་སེམས࿒དཔའི་བསྒོམ་པ་མི་འགྱུར་བ་དང་། བརྟན་པ་དང་། ཕྱིར་མི་ལྡོག་པ་འཐོབ་པ་ནི་མ་ཡིན་ནོ། །བསྒོམ་པ་ཇི་ལྟ་བ་བཞིན་དུ། བསྒོམ་པའི་འབྲས་བུ་སོ་སོ་ཡང་དག་པར་རིག་པ་དང་། མངོན་པར་ཤེས་པ་དང་། རྣམ་པར་ཐར་པ་དང་། ཏིང་ངེ་འཛིན་དང་། སྙོམས་པར་འཇུག་པ་རྣམ་པ་སྣ་ཚོགས་ཀྱང་དེ་དང་འདྲའོ། །འཇིགས་པ་རྣམ་པ་ལྔ་པོ་འཚོ་བ་མེད་པའི་འཇིགས་པ་དང་། ཚིགས་སུ་བཅད་པ་མེད་པའི་འཇིགས་པ་དང་། འཆི་བའི་འཇིགས་པ་དང་། ངན་འགྲོའི་འཇིགས་པ་དང་། འཁོར་གྱི་ནང་དུ་བག་ཚ་བའི་འཇིགས་པ་རྣམས་ལས་ཀྱང་འདས་པ་མ་ཡིན་ནོ། །སེམས་ཅན་གྱི་དོན་རྣམས࿒ལ་ཡང་སོ་སོར་བརྟགས་ཏེ་སྦྱོར་གྱི་རང་བཞིན་གྱིས་སྙིང་བརྩེ་ཞིང་བྱམས་པས་ནི་མ་ཡིན་ནོ། །ཆེད་འགའ་ནི་སེམས་ཅན་རྣམས་ལ་ལུས་དང་ངག་དང་ཡིད་ཀྱིས་ལོག་པར་སྒྲུབ་བོ། །ཆེད་འགའ་ནི་ཡུལ་རྣམས་ལ་ཡང་ལྷག་པར་ཞེན་པར་འགྱུར་རོ། །ཆེད་འགའ་ནི་ཡོ་བྱད་རྣམས་ལ་ཀུན་དུ་འཛིན་པར་ཡང་སྣང་ངོ་། །སངས་རྒྱས་དང་བྱང་ཆུབ་སེམས་དཔའ་གཞན་དག་ལ་ཡང་དད་པས་འགྲོ་བར་འགྱུར་གྱི། འདི་ལྟ་སྟེ། དེ་བཞིན་གཤེགས་པའམ། ཆོས་སམ། དགེ་འདུན་ནམ། དེ་ཁོ་ནའི་དོན་ནམ། སངས་རྒྱས་དང་། བྱང་ཆུབ་སེམས་དཔའི་མཐུའམ། རྒྱུའམ། འབྲས་བུའམ། ཐོབ་པར་བྱ་བའི་དོན་ནམ། ཐོབ་པར་བྱ་བའི་ཐབས་སམ། སྤྱོད་ཡུལ་ལས་བརྩམས་ཏེ། སོ་སོར་རང་ལ་དེ་ཁོ་ནར་ཤེས་པ་ནི་མ་ཡིན་ནོ། །ཐོས་པ་ལས་བྱུང་བ་དང་། བསམས་པ་ལས་བྱུང་བའི་ཤེས་རབ་ཆུང་ངུ་དང་ལྡན་པ་ཡིན་གྱི། ཚད་མེད་པ་དང་ལྡན་པ་ནི་མ་ཡིན་ནོ། །དེ་ཉིད་ཀྱང་དེས་ཆེད་འགའ་བརྗོད་པར་འགྱུར་ཏེ། བརྗེད་ངས་པའི་ཆོས་ཅན་ཡིན་ནོ། །བྱང་ཆུབ་སེམས་དཔའི་ལམ་མངོན་པར་ཤེས་པ་བུལ་བ་དཀའ་བ་དང་ལྡན་པ་ཡང་ཡིན་ནོ། །བྱང་ཆུབ་ཆེན་པོ་ལ་ཡང་འདུན་པ་དྲག་པོ་མེད་དོ། །བརྩོན་འགྲུས་འབར་བ་མ་ཡིན་ནོ། །ཟབ་མོ་ལ་དགའ་བ་ལེགས་པར་གནས་པ་མ་ཡིན་ནོ། །གནས་པ་གསུམ་པོ་རྣམས་སུ་ཡང་བརྗེད་ངས་པ་ཡིན་ཏེ། ཡུལ་གཟུགས་དང་། སྒྲ་དང་། དྲི་དང་། རོ་དང་། རེག་བྱ་དང་། ཆོས་ཡིད་དུ་འོང་བ་དང་། ཡིད་དུ་མི་འོང་བ་རྣམས་ལ་ཆེད་འགའ་ཕྱིན་ཅི་ལོག་ཏུ་སེམས་པ་དང་། སྐྱེ་བ་ལུས་དང་ཐ་དད་པ་དེ་དང་། དེར་སྐྱེས་པ་ནས་ལུས་སྔ་མ་བརྗེད་པ་དང་། ཆོས་ལུང་མནོས་པ་དང་། བཟུང་བ་དང་། བྱས་ནས་ཡུན་རིང་དུ་ལོན་པ་དང་། སྨྲས་ནས་ཡུན་རིང་དུ་ལོན་པ་དག་ཀྱང་ཆེད་འགའ་བརྗེད་པས་ན། དེ་ལྟར་གནས་གསུམ་པོ་དེ་དག་ཏུ་བརྗེད་ངས་པ་ཡིན་ནོ། །ཆེད་འགའ་ནི་ཡིད་གཞུངས་པར་ཡང་འགྱུར་ཏེ། ཆོས་རྣམས་ལེན་པ་དང་། འཛིན་པ་དང་། དོན་འཇུག་པར་ནུས་ལ། ཆེད་འགའ་ནི་དེ་ལྟ་མ་ཡིན་ནོ། །ཆེད་འགའ་ནི་དྲན་པ་དང་ལྡན་པར་འགྱུར་ལ། ཆེད་འགའ་ནི་བརྗེད་ངས་པའི་རང་བཞིན་ཅན་དུ་འགྱུར་རོ། །སེམས་ཅན་རྣམས་འདུལ་བའི་ཐབས་ཀྱང་ཇི་ལྟ་བ་བཞིན་དུ་མངོན་པར་མི་ཤེས་ལ། རང་གི་སངས་རྒྱས་ཀྱི་ཆོས་སྒྲུབ་པའི་ཐབས་ཀྱང་མངོན་པར་མི་ཤེས་སོ། །གཞན་དག་ལ་ཡང་ནན་གྱིས་ཆོས་སྟོན་ཅིང་གདམས་པ་དང་རྗེས་སུ་བརྟན་པ་ལ་འཇུག་པར་བྱེད་དེ། དེས་ནན་གྱིས་འཇུག་པར་བྱས་པ་དེ་ཡང་། ཡང་དག་པ་ཇི་ལྟ་བ་བཞིན་དུ་ཤེས་པས་མ་ཡིན་ཏེ། མཚན་མོ་མདའ་འཕངས་པ་བཞིན་དུ་དབང་དུ་འགྲུབ་པར་ཟད་པས་ན། ཆེད་འགའ་ནི་འབྲས་བུ་མེད་པར་འགྱུར། ཆེད་འགའ་ནི་འབྲས་བུ་ཡོད་པར་འགྱུར་རོ། །ཆེད་འགའ་ནི་བྱང་ཆུབ་ཆེན་པོར་སེམས་བསྐྱེད་པ་ལས་ཀྱང་གཏོང་བར་འགྱུར། ཆེད་འགའ་ནི་བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་ཀྱང་ལྡོག་པའམ། ཡང་ན་སྤྲོ་བ་མེད་པར་འགྱུར་རོ། །ཆེད་འགའ་ནི་སེམས་ཅན་གྱི་དོན་བྱ་བ་ཞུགས་པ་ལས་ཀྱང་བར་མ་དོར་སྐྱེ་བར་གྱུར་ནས། སེམས་ཅན་གྱི་དོན་བྱ་བའི་སྦྱོར་བ་དེ་ལས་ཕྱིར་ལྡོག་པར་འགྱུར་རོ། བསམ་པ་ཐག་པ་ནས་བདག་ཉིད་བདེ་བར་འདོད་ལ་གཞན་གྱི་བདེ་བ་ནི་སོ་སོར་བརྟགས་ཏེ་འདོད་པར་ཟད་དོ། །བྱང་ཆུབ་སེམས་དཔའི་འཁྲུལ་པ་རྣམས་ལ་ཡང་ཡོངས་སུ་ཤེས་པ་མང་མོད་ཀྱི། ཡང་དང་ཡང་དུ་འཁྲུལ་པ་ལྷག་པར་སྤྱོད་པས་ཡོངས་སུ་ཤེས་ཤིང་། མ་ལུས་པར་སྤོང་བ་དང་ལྡན་པ་ནི་མ་ཡིན་ནོ། །ཆེད་འགའ་ནི་བྱང་ཆུབ་སེམས་དཔའི་སྡེ་སྣོད་ཀྱི་ཆོས་འདུལ་བ་འདི་ལས་ཁྲིད་པར་འགྱུར་རོ། །ཆེད་འགའ་ནི་ཆོས་བསྟན་པ་ཟབ་ཅིང་རྒྱ་ཆེ་བ་ཐོས་ནས་སྐྲག་པར་འགྱུར་ཞིང་དེའི་སེམས་གཡོ་བ་དང་། ཡིད་གཉིས་དང་། ཐེ་ཚོམ་ཟ་བར་འགྱུར་རོ། །སེམས་ཅན་རྣམས་ལ་སྙིང་རྗེ་ཆེན་པོ་ཀུན་དུ་སྤྱོད་པ་ཡང་ཐམས་ཅད་ཀྱི་ཐམས་ཅད་དུ་རྣམ་པར་སྤོང་བར་འགྱུར་རོ། །སེམས་ཅན་རྣམས་ལ་ཕན་པ་དང་བདེ་བ་ཆུང་ངུ་བསྒྲུབ་པས་ཉེ་བར་གནས་པ་ཡིན་ཏེ། རྒྱ་ཆེ་བ་དང་། ཚད་མེད་པ་ནི་མ་ཡིན་ནོ། །

mos pas spyod pa la gnas pa'i byang chub sems dpa' ni so sor rtog pa'i stobs can yin te/ byang chub sems dpa'i bya ba'i sbyor ba dag la so sor brtags shing brtags shing shes rab kyis sbyor bar byed kyi/ rang bzhin gyis de'i bdag nyid du gyur pas byang chub sems dpa'i bsgom pa mi 'gyur ba dang / brtan pa dang / phyir mi ldog pa 'thob pa ni ma yin no/ /bsgom pa ji lta ba bzhin du/ bsgom pa'i 'bras bu so so yang dag par rig pa dang / mngon par shes pa dang / rnam par thar pa dang / ting nge 'dzin dang / snyoms par 'jug pa rnam pa sna tshogs kyang de dang 'dra'o/ /'jigs pa rnam pa lnga po 'tsho ba med pa'i 'jigs pa dang / tshigs su bcad pa med pa'i 'jigs pa dang / 'chi ba'i 'jigs pa dang / ngan 'gro'i 'jigs pa dang / 'khor gyi nang du bag tsha ba'i 'jigs pa rnams las kyang 'das pa ma yin no/ /sems can gyi don rnams la yang so sor brtags te sbyor gyi rang bzhin gyis snying brtse zhing byams pas ni ma yin no/ /ched 'ga' ni sems can rnams la lus dang ngag dang yid kyis log par sgrub bo/ /ched 'ga' ni yul rnams la yang lhag par zhen par 'gyur ro/ /ched 'ga' ni yo byad rnams la kun du 'dzin par yang snang ngo / /sangs rgyas dang byang chub sems dpa' gzhan dag la yang dad pas 'gro bar 'gyur gyi/ 'di lta ste/ de bzhin gshegs pa'am/ chos sam/ dge 'dun nam/ de kho na'i don nam/ sangs rgyas dang / byang chub sems dpa'i mthu'am/ rgyu'am/ 'bras bu'am/ thob par bya ba'i don nam/ thob par bya ba'i thabs sam/ spyod yul las brtsams te/ so sor rang la de kho nar shes pa ni ma yin no/ /thos pa las byung ba dang / bsams pa las byung ba'i shes rab chung ngu dang ldan pa yin gyi/ tshad med pa dang ldan pa ni ma yin no/ /de nyid kyang des ched 'ga' brjod par 'gyur te/ brjed ngas pa'i chos can yin no/ /byang chub sems dpa'i lam mngon par shes pa bul ba dka' ba dang ldan pa yang yin no/ /byang chub chen po la yang 'dun pa drag po med do/ /brtson 'grus 'bar ba ma yin no/ /zab mo la dga' ba legs par gnas pa ma yin no/ /gnas pa gsum po rnams su yang brjed ngas pa yin te/ yul gzugs dang / sgra dang / dri dang / ro dang / reg bya dang / chos yid du 'ong ba dang / yid du mi 'ong ba rnams la ched 'ga' phyin ci log tu sems pa dang / skye ba lus dang tha dad pa de dang / der skyes pa nas lus snga ma brjed pa dang / chos lung mnos pa dang / bzung ba dang / byas nas yun ring du lon pa dang / smras nas yun ring du lon pa dag kyang ched 'ga' brjed pas na/ de ltar gnas gsum po de dag tu brjed ngas pa yin no/ /ched 'ga' ni yid gzhungs par yang 'gyur te/ chos rnams len pa dang / 'dzin pa dang / don 'jug par nus la/ ched 'ga' ni de lta ma yin no/ /ched 'ga' ni dran pa dang ldan par 'gyur la/ ched 'ga' ni brjed ngas pa'i rang bzhin can du 'gyur ro/ /sems can rnams 'dul ba'i thabs kyang ji lta ba bzhin du mngon par mi shes la/ rang gi sangs rgyas kyi chos sgrub pa'i thabs kyang mngon par mi shes so/ /gzhan dag la yang nan gyis chos ston cing gdams pa dang rjes su brtan pa la 'jug par byed de/ des nan gyis 'jug par byas pa de yang / yang dag pa ji lta ba bzhin du shes pas ma yin te/ mtshan mo mda' 'phangs pa bzhin du dbang du 'grub par zad pas na/ ched 'ga' ni 'bras bu med par 'gyur/ ched 'ga' ni 'bras bu yod par 'gyur ro/ /ched 'ga' ni byang chub chen por sems bskyed pa las kyang gtong bar 'gyur/ ched 'ga' ni byang chub sems dpa'i tshul khrims kyi sdom pa yang dag par blangs kyang ldog pa'am/ yang na spro ba med par 'gyur ro/ /ched 'ga' ni sems can gyi don bya ba zhugs pa las kyang bar ma dor skye bar gyur nas/ sems can gyi don bya ba'i sbyor ba de las phyir ldog par 'gyur ro/ bsam pa thag pa nas bdag nyid bde bar 'dod la gzhan gyi bde ba ni so sor brtags te 'dod par zad do/ /byang chub sems dpa'i 'khrul pa rnams la yang yongs su shes pa mang mod kyi/ yang dang yang du 'khrul pa lhag par spyod pas yongs su shes shing / ma lus par spong ba dang ldan pa ni ma yin no/ /ched 'ga' ni byang chub sems dpa'i sde snod kyi chos 'dul ba 'di las khrid par 'gyur ro/ /ched 'ga' ni chos bstan pa zab cing rgya che ba thos nas skrag par 'gyur zhing de'i sems g.yo ba dang / yid gnyis dang / the tshom za bar 'gyur ro/ /sems can rnams la snying rje chen po kun du spyod pa yang thams cad kyi thams cad du rnam par spong bar 'gyur ro/ /sems can rnams la phan pa dang bde ba chung ngu bsgrub pas nye bar gnas pa yin te/ rgya che ba dang / tshad med pa ni ma yin no/ /

【N2 別明勝德未具】

ཇི་སྐད་བསྟན་པའི་བྱང་ཆུབ་སེམས་དཔའི་བསླབ་པ་ཡོངས་སུ་རྫོགས་པ་ཐམས་ཅད་ལ་ཡང་སློབ་པར་མི་བྱེད་དོ། །ཇི་སྐད་བསྟན་པའི་བྱང་ཆུབ་སེམས་དཔའི་རྟགས་ཡོངས་སུ་རྫོགས་པ་ཐམས་ཅད་དང་ལྡན་པ་ཡང་མ་ཡིན་ནོ། །ཇི་སྐད་བསྟན་པའི་བྱང་ཆུབ་སེམས་དཔའི་ཕྱོགས་ཀྱི་སྦྱོར་བ་ཡོངས་སུ་རྫོགས་པ་ཐམས་ཅད་ལ་ཡང་དག་པར་མི་སྣང་ངོ་བདག་ཉིད་ཀྱང་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལས་རིང་བར་འཛིན་ཏོ། །དེ་ནི་འཁོར་བ་ན་འཁོར་བ་ལ་ཇི་ལྟར་ལྷག་པའི་བསམ་པ་གནས་པ་ལྟར་མྱ་ངན་ལས་པ་ལ་དེ་ལྟ་མ་ཡིན་ནོ། །དགེ་བ་དང་བྱང་ཆུབ་ཀྱི་ཕྱོགས་ཀྱི་ཆོས་སྦྱངས་ཤིང་མི་གཡོ་བ་རྣམས་དང་ལྡན་པ་ཡིན་ནོ། །

ji skad bstan pa'i byang chub sems dpa'i bslab pa yongs su rdzogs pa thams cad la yang slob par mi byed do/ /ji skad bstan pa'i byang chub sems dpa'i rtags yongs su rdzogs pa thams cad dang ldan pa yang ma yin no/ /ji skad bstan pa'i byang chub sems dpa'i phyogs kyi sbyor ba yongs su rdzogs pa thams cad la yang dag par mi snang ngo bdag nyid kyang bla na med pa yang dag par rdzogs pa'i byang chub las ring bar 'dzin to/ /de ni 'khor ba na 'khor ba la ji ltar lhag pa'i bsam pa gnas pa ltar mya ngan las pa la de lta ma yin no/ /dge ba dang byang chub kyi phyogs kyi chos sbyangs shing mi g.yo ba rnams dang ldan pa yin no/ /

【M3 結】

དེ་དག་དང་དེ་ལྟ་བུ་དང་མཐུན་པའི་རྟགས་དང་མཚན་མ་དང་། རྣམ་པ་དེ་དག་ནི་མོས་པས་སྤྱོད་པ་ལ࿒གནས་པས་གནས་པའི་བྱང་ཆུབ་སེམས་དཔའ་ཡིན་པར་རིག་པར་བྱའོ། །

de dag dang de lta bu dang mthun pa'i rtags dang mtshan ma dang / rnam pa de dag ni mos pas spyod pa la gnas pas gnas pa'i byang chub sems dpa' yin par rig par bya'o/ /

【L2 判三品忍】【M1 解行住為三品】

མོས་པས་སྤྱོད་པ་ལ་གནས་པ་ལ་བཟོད་པ་ཆུང་ངུ་ལ་གནས་པའི་བྱང་ཆུབ་སེམས་དཔའ་ལ་ནི་རྣམ་པ་དང་། རྟགས་དང་། མཚན་མ་ཇི་སྐད་བསྟན་པ་དེ་དག་ཤས་ཆེ་བར་རིག་པར་བྱའོ། །བཟོད་པ་འབྲིང་ལ་གནས་པ་ལ་ནི་འབྲིང་དུ་རིག་པར་བྱའོ། །བཟོད་པ་ཆེན་པོ་ལ་གནས་པའི་བྱང་ཆུབ་སེམས་དཔའ་ལ་ནི་རྣམ་པ་དང་། རྟགས་དང་། མཚན་མ་དེ་དག་ཆུང་ཞིང་སྲབ་པར་རིག་པར་བྱའོ། །བཟོད་པ་ཆེན་པོ་ལ་གནས་པ་ཉིད་ཀྱི་བྱང་ཆུབ་སེམས་དཔའ་ནི་རྣམ་པ་དང་། རྟགས་དང་། མཚན་མ་དེ་དག་ཀྱང་མ་ལུས་པར་སྤོང་ལ། དེ་མ་ཐག་ཏུ་རབ་ཏུ་དགའ་བའི་གནས་པ་ལ་ཡང་འཐོབ་པའི་ཚུལ་གྱིས་འཇུག་པར་རིག་པར་བྱའོ། །

mos pas spyod pa la gnas pa la bzod pa chung ngu la gnas pa'i byang chub sems dpa' la ni rnam pa dang / rtags dang / mtshan ma ji skad bstan pa de dag shas che bar rig par bya'o/ /bzod pa 'bring la gnas pa la ni 'bring du rig par bya'o/ /bzod pa chen po la gnas pa'i byang chub sems dpa' la ni rnam pa dang / rtags dang / mtshan ma de dag chung zhing srab par rig par bya'o/ /bzod pa chen po la gnas pa nyid kyi byang chub sems dpa' ni rnam pa dang / rtags dang / mtshan ma de dag kyang ma lus par spong la/ de ma thag tu rab tu dga' ba'i gnas pa la yang 'thob pa'i tshul gyis 'jug par rig par bya'o/ /

【M2 對此辨八後住】

རབ་ཏུ་དགའ་བའི་གནས་པ་ལ་གནས་པ་དེ་ལ་ནི་མོས་པས་སྤྱོད་པ་ལ་གནས་པས་གནས་པ་ལ་ཡོད་པར་བསྟན་པ་གང་ཡིན་པའི་ཆོས་དེ་དག་ཐམས་ཅད་ཀྱི་ཐམས་ཅད་དུ་མེད་དོ། །དེ་ལས་བཟློག་པའི་དཀར་པོའི་ཕྱོགས་ཀྱི་ཆོས་ཐམས་ཅད་ནི་ཡོད་དེ། དེ་དག་དང་ལྡན་ན་བྱང་ཆུབ་སེམས་དཔའ་ལྷག་པའི་བསམ་པ་དག་པ་ཞེས་བྱའོ། །མོས་པས་སྤྱོད་པ་ལ་གནས་པ་ལ་གནས་པའི་བྱང་ཆུབ་སེམས་དཔའ་ལ་ཡང་ཆུང་ངུ་དང་། འབྲིང་དང་། ཆེན་པོའི་ཚུལ་གྱིས་གོང་ནས་གོང་དུ་མོས་པ་དག་པ་ཡོད་མོད་ཀྱི། དེ་ལ་ནི་ལྷག་པའི་བསམ་པ་དག་པ་ཞེས་མི་བྱའོ། །

rab tu dga' ba'i gnas pa la gnas pa de la ni mos pas spyod pa la gnas pas gnas pa la yod par bstan pa gang yin pa'i chos de dag thams cad kyi thams cad du med do/ /de las bzlog pa'i dkar po'i phyogs kyi chos thams cad ni yod de/ de dag dang ldan na byang chub sems dpa' lhag pa'i bsam pa dag pa zhes bya'o/ /mos pas spyod pa la gnas pa la gnas pa'i byang chub sems dpa' la yang chung ngu dang / 'bring dang / chen po'i tshul gyis gong nas gong du mos pa dag pa yod mod kyi/ de la ni lhag pa'i bsam pa dag pa zhes mi bya'o/ /

【M3 釋通外難】

དེ་ཅིའི་ཕྱིར་ཞེ་ན། འདི་ལྟར་མོས་པ་དེ་ནི་ཉེ་བའི་ཉོན་མོངས་པ་རྣམ་པ་དུ་མ་དེ་དག་གིས་ཉེ་བའི་ཉོན་མོངས་པ་ཅན་དུ་གྱུར་པས་འཇུག་ལ། རབ་ཏུ་དགའ་བའི་གནས་པ་ལ་གནས་པའི་བྱང་ཆུབ་སེམས་དཔའ་ནི་མོས་པའི་ཉེ་བའི་ཉོན་མོངས་པ་དེ་དག་ཐམས་ཅད་སྤང་བའི་ཕྱིར་ཀུན་ནས་ཉོན་མོངས་པ་མེད་ཅིང་དག་པའི་མོས་པ་འཇུག་པའི་ཕྱིར་རོ། །

de ci'i phyir zhe na/ 'di ltar mos pa de ni nye ba'i nyon mongs pa rnam pa du ma de dag gis nye ba'i nyon mongs pa can du gyur pas 'jug la/ rab tu dga' ba'i gnas pa la gnas pa'i byang chub sems dpa' ni mos pa'i nye ba'i nyon mongs pa de dag thams cad spang ba'i phyir kun nas nyon mongs pa med cing dag pa'i mos pa 'jug pa'i phyir ro/ /

【K2 極歡喜住】【L1 問】

དེ་ལ་རབ་ཏུ་དགའ་བའི་གནས་པ་ལ་གནས་པའི་བྱང་ཆུབ་སེམས་དཔའི་རྣམ་པ་ནི་གང་དག་ཡིན། རྟགས་ནི་གང་དག་ཡིན། མཚན་མ་ནི་གང་དག་ཡིན་པར་རིག་པར་བྱ་ཞེ་ན།

de la rab tu dga' ba'i gnas pa la gnas pa'i byang chub sems dpa'i rnam pa ni gang dag yin/ rtags ni gang dag yin/ mtshan ma ni gang dag yin par rig par bya zhe na/

【L2 解】【M1 前一 明諸地體】【N1 明六決定為諸地體(承後)】

འདི་ལ་བྱང་ཆུབ་སེམས་དཔའ་མོས་པས་སྤྱོད་པའི་ས་ལ་གནས་པ་ལས་རབ་ཏུ་དགའ་བའི་གནས་པ་ལ་འཇུག་པ་ན། བྱང་ཆུབ་སེམས་དཔའི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་སྨོན་ལམ་སྔ་མ་བྱང་ཆུབ་ལེགས་པར་མ་རྟོགས་པ། བྱང་ཆུབ་པར་བྱ་བའི་ཐབས་ལེགས་པར་མ་རྟོགས་པ་ཕལ་ཆེར་གཞན་གྱི་རྐྱེན་གྱིས་འགྲོ་བ་ངེས་པ་མ་ཡིན་པ་སྤངས་ནས། བྱང་ཆུབ་སེམས་དཔའི་སྨོན་ལམ་ཤིན་ཏུ་རྣམ་པར་ངེས་པ࿒སོ་སོ་རང་གི་བསྒོམས་པ་ལས་བྱུང་བའི་སར་པ་གཞན་རྣམ་པ་དྲུག་པོ་དེ་ལས་གཞན་པའི་དཀར་པོའི་སྨོན་ལམ་ཐམས་ཅད་ལས་ཡང་དག་པར་འདས་པ་མཚུངས་པ་མེད་ཅིང་འབྲས་བུ་ཐུན་མོང་བ་མ་ཡིན་པ་དང་། དེ་འཇིག་རྟེན་པ་དང༌འཇིག་རྟེན་པ་ཐམས་ཅད་ཀྱི་ཡུལ་ལས་ཀྱང་ཡང་དག་པར་འདས་པ་དང་། སེམས་ཅན࿒ཐམས་ཅད་སྡུག་བསྔལ་ལས་ཡོངས་སུ་བསྐྱབ་པ་དང་ལྡན་པའི་ཕྱིར། ཉན་ཐོས་དང་རང་སངས་རྒྱས་ཐམས་ཅད་དང་ཐུན་མོང་མ་ཡིན་པ་དང་། སྨོན་ལམ་དེ་སྐད་ཅིག་ཙམ་སྐྱེས་ན་ཡང་བྱང་ཆུབ་སེམས་དཔའ་རྣམས་ཀྱི་དཀར་པོའི་ཆོས་ཀྱི་སྡུག࿒བསྔལ་བའི་འབྲས་བུ་དཔག་ཏུ་མེད་པར་འགྱུར་བ་གང་དག་ཡིན་པ་དེ་དག་ལྟ་བུའི་ཆོས་ཀྱི་རང་བཞིན་དེ་དང་། སྨོན་ལམ་དེ་འགྱུར་བ་མེད་ཅིང་ཟད་མི་ཤེས་པ་ཡིན་ཏེ། དེ་ཐོབ་པ་ལ་རྣམ་གྲངས་གང་གིས་ཀྱང་ཡོངས་སུ་ཉམས་པར་འགྱུར་བའམ། གཞན་དུ་འགྱུར་བ་མི་དམིགས་པ་དང་། དེ་ཁྱད་པར་དུ་འགྲོ་བའི་ཆ་དང་མཐུན་ཞིང་ཕྱི་མའི་མཐར་ཕྱིན་པ་ལ། བྱང་ཆུབ་ཆེན་པོའི་མཐར་ཐུག་པ་དག་གིས་སྐྱེད་པར་བྱེད་དེ། བྱང་ཆུབ་སེམས་དཔའི་སྨོན་ལམ་ཤིན་ཏུ་རྣམ་པར་ངེས་པ་དེ་ནི་སེམས་བསྐྱེད་པ་ཞེས་བྱའོ། །

'di la byang chub sems dpa' mos pas spyod pa'i sa la gnas pa las rab tu dga' ba'i gnas pa la 'jug pa na/ byang chub sems dpa'i bla na med pa yang dag par rdzogs pa'i byang chub kyi smon lam snga ma byang chub legs par ma rtogs pa/ byang chub par bya ba'i thabs legs par ma rtogs pa phal cher gzhan gyi rkyen gyis 'gro ba nges pa ma yin pa spangs nas/ byang chub sems dpa'i smon lam shin tu rnam par nges pa so so rang gi bsgoms pa las byung ba'i sar pa gzhan rnam pa drug po de las gzhan pa'i dkar po'i smon lam thams cad las yang dag par 'das pa mtshungs pa med cing 'bras bu thun mong ba ma yin pa dang / de 'jig rten pa dang'jig rten pa thams cad kyi yul las kyang yang dag par 'das pa dang / sems can thams cad sdug bsngal las yongs su bskyab pa dang ldan pa'i phyir/ nyan thos dang rang sangs rgyas thams cad dang thun mong ma yin pa dang / smon lam de skad cig tsam skyes na yang byang chub sems dpa' rnams kyi dkar po'i chos kyi sdug bsngal ba'i 'bras bu dpag tu med par 'gyur ba gang dag yin pa de dag lta bu'i chos kyi rang bzhin de dang / smon lam de 'gyur ba med cing zad mi shes pa yin te/ de thob pa la rnam grangs gang gis kyang yongs su nyams par 'gyur ba'am/ gzhan du 'gyur ba mi dmigs pa dang / de khyad par du 'gro ba'i cha dang mthun zhing phyi ma'i mthar phyin pa la/ byang chub chen po'i mthar thug pa dag gis skyed par byed de/ byang chub sems dpa'i smon lam shin tu rnam par nges pa de ni sems bskyed pa zhes bya'o/ /

【M2 後七 明相】【N2 明四相發心(承前)】【O1 明四相發心】【P1 標問勸知】

བྱང་ཆུབ་སེམས་དཔའི་སེམས་བསྐྱེད་པ་དེ་ནི་མདོར་བསྡུ་ན་རྣམ་པ་བཞིར་རིག་པར་བྱ་སྟེ། བཞི་གང་ཞེ་ན། ཐོག་མ་ཁོ་ནར་བྱང་ཆུབ་སེམས་དཔའ་ཇི་ལྟ་བུ་དག་ལ་སེམས་དེ࿒སྐྱེད་པ་དང་། ཅི་ལ་དམིགས་ནས་སྐྱེ་བ་དང་། ཇི་ལྟ་བུའི་མཚན་ཉིད་ཅི་འདྲ་ཞིང་གང་གི་བདག་ཉིད་དུ་སྐྱེ་བ་དང་། སེམས་དེ་སྐྱེས་ན་ཕན་འདོགས་ཅིར་འགྱུར་བ་རྣམ་པ་བཞི་པོ་དེ་དག་གིས་སེམས་སྐྱེ་བ་དེ་རིག་པར་བྱའོ། །

byang chub sems dpa'i sems bskyed pa de ni mdor bsdu na rnam pa bzhir rig par bya ste/ bzhi gang zhe na/ thog ma kho nar byang chub sems dpa' ji lta bu dag la sems de skyed pa dang / ci la dmigs nas skye ba dang / ji lta bu'i mtshan nyid ci 'dra zhing gang gi bdag nyid du skye ba dang / sems de skyes na phan 'dogs cir 'gyur ba rnam pa bzhi po de dag gis sems skye ba de rig par bya'o/ /

【P2 次第解】【Q1 明何相發心】

དེ་ལ་མདོར་བསྡུ་ན་མོས་པས་སྤྱོད་པ་ལ་གནས་པ་ལ་རྣམ་པ་ཐམས་ཅད་དུ་དགེ་བའི་རྩ་བ་ཤིན་ཏུ་བསགས་ཤིང་། བྱང་ཆུབ་སེམས་དཔའི་སྤྱོད་པ་ཡང་དག་པ་ལ་ངེས࿒པར་འབྱུང་བའི་བྱང་ཆུབ་སེམས་དཔའ་རྣམས་ལ་སེམས་དེ་སྐྱེའོ། །

de la mdor bsdu na mos pas spyod pa la gnas pa la rnam pa thams cad du dge ba'i rtsa ba shin tu bsags shing / byang chub sems dpa'i spyod pa yang dag pa la nges par 'byung ba'i byang chub sems dpa' rnams la sems de skye'o/ /

【Q2 明何所緣慮】

མདོར་བསྡུ་ན་ཕྱི་མ་ལ་ཡང་དག་པར་མྱུར་དུ་རྫོགས་པའི་བྱང་ཆུབ་ཀྱི་ཚོགས་ཐམས་ཅད་ཡོངས་སུ་རྫོགས་པར་བྱ་བ་དང་། བྱང་ཆུབ་སེམས་དཔའ་ཐམས་ཅད་ཀྱིས་སེམས་ཅན་གྱི་དོན་བྱ་བ་ཡོངས་སུ་རྫོགས་པར་བྱ་བ་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་དང་། རྣམ་པ་ཐམས་ཅད་དུ་སངས་རྒྱས་ཀྱི་ཆོས་ཐམས་ཅད་ཡོངས་སུ་རྫོགས་པར་བྱ་བ་དང་། སངས་རྒྱས་ཀྱི་ཕྲིན་ལས་མཛད་པ་ཡོངས་སུ་རྫོགས་པར་བྱ་བ་ལ་དམིགས་པ་བྱས་ནས་བྱང་ཆུབ་སེམས་དཔའ་རྣམས་ཀྱི་སེམས་དེ་སྐྱེའོ། །

mdor bsdu na phyi ma la yang dag par myur du rdzogs pa'i byang chub kyi tshogs thams cad yongs su rdzogs par bya ba dang / byang chub sems dpa' thams cad kyis sems can gyi don bya ba yongs su rdzogs par bya ba dang / bla na med pa yang dag par rdzogs pa'i byang chub dang / rnam pa thams cad du sangs rgyas kyi chos thams cad yongs su rdzogs par bya ba dang / sangs rgyas kyi phrin las mdzad pa yongs su rdzogs par bya ba la dmigs pa byas nas byang chub sems dpa' rnams kyi sems de skye'o/ /

【Q3 明發心相狀】

ཡང་དག་པར་མྱུར་དུ་རྣམ་པ་ཐམས་ཅད་དུ་བྱང་ཆུབ་ཀྱི་ཚོགས་ཐམས་ཅད་དང་མཐུན་པ་དང་། སེམས་ཅན་རྣམས་ལ་རྣམ་པ་ཐམས་ཅད་དུ་བྱང་ཆུབ་སེམས་དཔའི་བྱ་བ་དང་མཐུན་པ་དང་། བླ་ན་མེད་པ་ཡང་དག་པར་རྫོགས་པའི་བྱང་ཆུབ་རང་བྱུང་གི་ཡེ་ཤེས་འཐོབ་པ་དང་། མཐུན་པ་དང་། རྣམ་པ་ཐམས་ཅད་དུ་སངས་རྒྱས་ཀྱི་ཕྲིན་ལས་མཛད་པ་དང་མཐུན་པའི་སེམས་དེ་སྐྱེའོ། །

yang dag par myur du rnam pa thams cad du byang chub kyi tshogs thams cad dang mthun pa dang / sems can rnams la rnam pa thams cad du byang chub sems dpa'i bya ba dang mthun pa dang / bla na med pa yang dag par rdzogs pa'i byang chub rang byung gi ye shes 'thob pa dang / mthun pa dang / rnam pa thams cad du sangs rgyas kyi phrin las mdzad pa dang mthun pa'i sems de skye'o/ /

【Q4 發心勝利】

སེམས་དེ་སྐྱེས་པས་བྱང་ཆུབ་སེམས་དཔའ་བྱིས་པའི་བྱང་ཆུབ་སེམས་དཔའ་སོ་སོའི་སྐྱེ་བོའི་ས་ལས་འདས་པ་ཡིན། བྱང་ཆུབ་སེམས་དཔའི་སྐྱོན་མེད་པ་ལ་ཞུགས་པ་ཡིན། དེ་བཞིན་གཤེགས་པའི་རིགས་སུ་སྐྱེས་པ་ཡིན། དེ་བཞིན་གཤེགས་པའི་ཐུགས་ཀྱི་སྲས་ཡིན། རྫོགས་པའི་བྱང་ཆུབ་ཏུ་ངེས་པར་འགྲོ་བ་དང་། དེ་བཞིན་གཤེགས་པའི་རིགས་སུ་ངེས་པ་ཡིན་ནོ། །

sems de skyes pas byang chub sems dpa' byis pa'i byang chub sems dpa' so so'i skye bo'i sa las 'das pa yin/ byang chub sems dpa'i skyon med pa la zhugs pa yin/ de bzhin gshegs pa'i rigs su skyes pa yin/ de bzhin gshegs pa'i thugs kyi sras yin/ rdzogs pa'i byang chub tu nges par 'gro ba dang / de bzhin gshegs pa'i rigs su nges pa yin no/ /

【O2 明歡喜義】

དེ་ལྟར་གྱུར་པ་དེ་ཤེས་ནས་དད་པ་ཐོབ་ནས་མཆོག་ཏུ་དགའ་བ་མང་བ་ཡིན། གཞན་དག་ལ་ཤས་ཆེར་ཉེས་རྩོམ་མེད་པ་ཡིན། རྣམ་པར་འཚེ་བ་མེད་པ་ཡིན། ཁྲོ་བ་མེད་པ་མང་པ་ཡིན་ནོ། །རྣམ་པ་ཐམས་ཅད་དུ་བྱང་ཆུབ་སེམས་དཔའི་སེམས་ཅན་གྱི་དོན་བྱ་བ་དང་། རྣམ་པ་ཐམས་ཅད་དུ་བྱང་ཆུབ་ཀྱི་ཚོགས་ཡོངས་སུ་རྫོགས་པ་དང་། རྣམ་པ་ཐམས་ཅད་དུ་བྱང་ཆུབ་དང་། སངས་རྒྱས་ཀྱི་ཆོས་རྣམས་དང་། སངས་རྒྱས་ཀྱི་ཕྲིན་ལས་སྒྲུབ་པ་ལ་ལྷག་པའི་བསམ་པ་དག་པས་དམིགས་པ་བྱས་ཤིང་མོས་པས་འཇུག་པ་ཆོས་འདི་ལ་མྱུར་དུ་ཡང་དག་པར་འགྲུབ་པ་དང་། མཐུན་པ་དག་ཉིད་ཡང་དག་པར་མཐོང་ཞིང་ཁོང་དུ་ཆུད་ནས་མཆོག་ཏུ་དགའ་བ་མང་བར་འགྱུར་རོ། །བདག་ཉིད་དགེ་བ་རྒྱ་ཆེན་པོ་མངོན་པར་འགྱུར་བ་དང་ལྡན་པ་ཟང་ཟིང་མེད་པ་མཚུངས་པ་མེད་པ། ལུས་དང་སེམས་ལ་ཕན་འདོགས་པའི་མཆོག་ཏུ་དགའ་བ་དང་། དགེ་བའི་ཆོས་འབར་བ་དག་དང་ལྡན་ནོ། །བདག་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་དང་ཉེ་བར་གྱུར་ཏོ། །བྱང་ཆུབ་ཆེན་པོ་ལ་བདག་གི་ལྷག་པའི་བསམ་པ་ནི་རྣམ་པར་དག་གོ། །བདག་ནི་འཇིགས་པ་ཐམས་ཅད་དང་བྲལ་ལོ་སྙམ་ནས། དེའི་ཕྱིར་ཡང་མཆོག་ཏུ་དགའ་བ་མང་བ་ཡིན་ནོ། །

de ltar gyur pa de shes nas dad pa thob nas mchog tu dga' ba mang ba yin/ gzhan dag la shas cher nyes rtsom med pa yin/ rnam par 'tshe ba med pa yin/ khro ba med pa mang pa yin no/ /rnam pa thams cad du byang chub sems dpa'i sems can gyi don bya ba dang / rnam pa thams cad du byang chub kyi tshogs yongs su rdzogs pa dang / rnam pa thams cad du byang chub dang / sangs rgyas kyi chos rnams dang / sangs rgyas kyi phrin las sgrub pa la lhag pa'i bsam pa dag pas dmigs pa byas shing mos pas 'jug pa chos 'di la myur du yang dag par 'grub pa dang / mthun pa dag nyid yang dag par mthong zhing khong du chud nas mchog tu dga' ba mang bar 'gyur ro/ /bdag nyid dge ba rgya chen po mngon par 'gyur ba dang ldan pa zang zing med pa mtshungs pa med pa/ lus dang sems la phan 'dogs pa'i mchog tu dga' ba dang / dge ba'i chos 'bar ba dag dang ldan no/ /bdag ni bla na med pa yang dag par rdzogs pa'i byang chub dang nye bar gyur to/ /byang chub chen po la bdag gi lhag pa'i bsam pa ni rnam par dag go/ /bdag ni 'jigs pa thams cad dang bral lo snyam nas/ de'i phyir yang mchog tu dga' ba mang ba yin no/ /

【O3 明除斷五怖因】

འདི་ལྟར་བྱང་ཆུབ་སེམས་དཔའ་སེམས་ཤིན་ཏུ་རྣམ་པར་ངེས་པར་བསྐྱེད་པ་ནི་འཇིགས་པ་ལྔ་སྤངས་པ་ཡིན་ཏེ། བདག་མེད་པའི་ཡེ་ཤེས་ཤིན་ཏུ་ཡོངས་སུ་བསྒོམས་པ་ལ་ནི་བདག་ཏུ་འདུ་ཤེས་པ་ཡང་མི་འབྱུང་ན་དེ་ལ་བདག་ལ་ཆགས་པའམ། ཡོ་བྱད་ལ་ཆགས་པ་ལྟ་ག་ལ་འབྱུང་སྟེ། དེའི་ཕྱིར་དེ་ལ་འཚོ་བ་མེད་པའི་འཇིགས་པ་མེད་དོ། །གཞན་དག་ལས་ཀྱང་ཅི་ཡང་རེ་བ་མེད་ལ། འདི་ལྟ་བུར་ཡང་འདོད་དེ། བདག་ཉིད་ཀྱིས་སེམས་ཅན་འདི་རྣམས་ཀྱི་དོན་ཐམས་ཅད་སྒྲུབ་བོ་སྙམ་སྟེ། དེའི་ཕྱིར་དེ་ལ་ཚིགས་སུ་བཅད་པ་མེད་པའི་འཇིགས་པ་མེད་དོ། །བདག་ཏུ་ལྟ་བ་དང་བྲལ་བའི་ཕྱིར་ན་དེ་ལ་བདག་ཏུ་འདུ་ཤེས་པ་མི་འབྱུང་སྟེ། དེའི་ཕྱིར་དེ་ལ་འཆི་བའི་འཇིགས་པ་མེད་དོ།། བདག་ནི་ཤི་བའི་འོག་ཏུ་ཕྱི་མ་ལ་སངས་རྒྱས་དང་བྱང་ཆུབ་སེམས་དཔའ་རྣམས་དང་ངེས་པར་ཕྲད་པར་འགྱུར་རོ་སྙམ་སྟེ། དེ་ལྟར་ངེས་པར་གྱུར་པས་ན། དེའི་ཕྱིར་དེ་ལ་ངན་འགྲོའི་འཇིགས་པ་མེད་དོ། །འཇིག་རྟེན་ཐམས་ཅད་ན་བདག་དང་བསམ་པ་མཚུངས་ཤིང་མཉམ་པ་སུ་ཡང་མ་མཐོང་ན། ཆེས་ལྷག་པ་ལྟ་ག་ལ་ཡོད་སྙམ་སྟེ། དེའི་ཕྱིར་དེ་ལ་འཁོར་གྱི་ནང་དུ་བག་ཚ་བའི་འཇིགས་པ་མེད་དོ། །དེ་དེ་ལྟར་འཇིགས་པ་ཐམས་ཅད་དང་བྲལ་བ་དང་། ཟབ་མོ་སྟོན་པ་ཐམས་ཅད་ཀྱིས་སྐྲག་པ་དང་བྲལ་བ་དང་། ཐོས་པའི་ང་རྒྱལ་གྱིས་ཁེངས་པ་དང་བྲལ་བ་དང་། གཞན་གྱིས་གནོད་པ་དང་ལོག་པར་སྒྲུབ་པ་ཐམས་ཅད་ལ་ཞེ་སྡང་དང་བྲལ་བ་དང་། འཇིག་རྟེན་གྱི་འདུ་འཛིའི་དགའ་བ་ཐམས་ཅད་དང་བྲལ་བ་དང་། ཉོན་མོངས་པ་ཅན་མ་ཡིན་པའི་ཕྱིར་ཉམས་པ་མེད་པ་དང་། ཤིན་ཏུ་སྦྱངས་པའི་ཕྱིར་ཕལ་པ་མ་ཡིན་པའི་བསམ་པས་དགེ་བའི་ཆོས་ཐམས་ཅད་ཡང་དག་པར་འགྲུབ࿒པར་བྱ་བའི་ཕྱིར།

'di ltar byang chub sems dpa' sems shin tu rnam par nges par bskyed pa ni 'jigs pa lnga spangs pa yin te/ bdag med pa'i ye shes shin tu yongs su bsgoms pa la ni bdag tu 'du shes pa yang mi 'byung na de la bdag la chags pa'am/ yo byad la chags pa lta ga la 'byung ste/ de'i phyir de la 'tsho ba med pa'i 'jigs pa med do/ /gzhan dag las kyang ci yang re ba med la/ 'di lta bur yang 'dod de/ bdag nyid kyis sems can 'di rnams kyi don thams cad sgrub bo snyam ste/ de'i phyir de la tshigs su bcad pa med pa'i 'jigs pa med do/ /bdag tu lta ba dang bral ba'i phyir na de la bdag tu 'du shes pa mi 'byung ste/ de'i phyir de la 'chi ba'i 'jigs pa med do// bdag ni shi ba'i 'og tu phyi ma la sangs rgyas dang byang chub sems dpa' rnams dang nges par phrad par 'gyur ro snyam ste/ de ltar nges par gyur pas na/ de'i phyir de la ngan 'gro'i 'jigs pa med do/ /'jig rten thams cad na bdag dang bsam pa mtshungs shing mnyam pa su yang ma mthong na/ ches lhag pa lta ga la yod snyam ste/ de'i phyir de la 'khor gyi nang du bag tsha ba'i 'jigs pa med do/ /de de ltar 'jigs pa thams cad dang bral ba dang / zab mo ston pa thams cad kyis skrag pa dang bral ba dang / thos pa'i nga rgyal gyis khengs pa dang bral ba dang / gzhan gyis gnod pa dang log par sgrub pa thams cad la zhe sdang dang bral ba dang / 'jig rten gyi 'du 'dzi'i dga' ba thams cad dang bral ba dang / nyon mongs pa can ma yin pa'i phyir nyams pa med pa dang / shin tu sbyangs pa'i phyir phal pa ma yin pa'i bsam pas dge ba'i chos thams cad yang dag par 'grub par bya ba'i phyir/

【N3 明發起精進引發正願】【O1 初總標引發正願】

ཚེ་འདི་ལ་ཡང་རྣམ་པ་ཐམས་ཅད་དུ་བྱང་ཆུབ་སེམས་དཔའི་བརྩོན་འགྲུས་རྩོམ་པར་བྱེད་དོ། །དད་པའི་དབང་དུ་བྱ་བ་སྔོན་དུ་བཏང་སྟེ། ཕྱི་མ་ལ་ཡང་བྱང་ཆུབ་ཀྱི་ཕྱོགས་ཀྱི་ལེའུ་ལས་སྔར་བསྟན་པའི་སྨོན་ལམ་ཆེན་པོ་བཅུ་པོ་གང་ཡིན་པ་དེ་དག་བསམ་པ་དག་པ་ལ་བརྟེན་ནས་རབ་ཏུ་དགའ་བ་ལ་གནས་པ་འདི་ལ་མངོན་པར་འགྲུབ་པར་བྱེད་དོ།། །།

tshe 'di la yang rnam pa thams cad du byang chub sems dpa'i brtson 'grus rtsom par byed do/ /dad pa'i dbang du bya ba sngon du btang ste/ phyi ma la yang byang chub kyi phyogs kyi le'u las sngar bstan pa'i smon lam chen po bcu po gang yin pa de dag bsam pa dag pa la brten nas rab tu dga' ba la gnas pa 'di la mngon par 'grub par byed do// //

【O2 釋】【P1 明起願】【Q1 明十願】

བམ་པོ་བཅོ་བརྒྱད་པ།

bam po bco brgyad pa/

སེམས་ཅན་གྱི་མཆོག་ཡོན་གྱི་གནས་སྟོན་པ་ཆོས་ཀྱི་མངའ་བདག་ལ་མཆོད་པ་བྱ་བའི་སྨོན་ལམ་ཆེན་པོ་དང་གཉིས་པ་སྟེ་དེས་གསུངས་པའི་དམ་པའི་ཆོས་ཡང་དག་པར་བཟུང་བ་དང་། གསུམ་པ་སྟེ་དམ་པའི་ཆོས་གོ་རིམས་བཞིན་དུ་འབྱུང་བར་བྱ་བ་དང་། བཞི་པ་སྟེ་དེ་དང་མཐུན་པའི་བྱང་ཆུབ་སེམས་དཔའི་སྤྱོད་པ་སྤྱད་པ་དང་། ལྔ་པ་སྟེ་དེའི་སྣོད་ཀྱི་སེམས་ཅན་ཡོངས་སུ་སྨིན་པར་བྱ་བ་དང་། དྲུག་པ་སྟེ་སངས་རྒྱས་ཀྱི་ཞིང་རྣམས་སུ་འགྲོ་བ་དང་། དེ་བཞིན་གཤེགས་པ་ལྟ་བ་དང་། དམ་པའི་ཆོས་མཉན་པ་དང་། བདུན་པ་སྟེ࿒རང་གི་སངས་རྒྱས་ཀྱི་ཞིང་ཡོངས་སུ་དག་པར་བྱ་བ་དང་། བརྒྱད་པ་སྟེ་ཚེ་རབས་ཐམས་ཅད་དུ་སངས་རྒྱས་དང་བྱང་ཆུབ་སེམས་དཔའ་རྣམས་དང་མི་འབྲལ་བར་བྱ་བ་དང་། བྱང་ཆུབ་སེམས་དཔའ་རྣམས་དང་བསམ་པ་དང་སྦྱོར་བ་གཅིག་པར་བྱ་བ་དང་། དགུ་པ་སྟེ་སེམས་ཅན་གྱི་དོན་བྱ་བ་ཐམས་ཅད་འབྲས་བུ་ཡོད་པར་བྱ་བ་དང་། བཅུ་པ་སྟེ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་བྱ་བ་དང་།སངས་རྒྱས་ཀྱི་མཛད་པ་བྱ་བའི་སྨོན་ལམ་ཆེན་པོ་མངོན་པར་སྒྲུབ་བོ། །

sems can gyi mchog yon gyi gnas ston pa chos kyi mnga' bdag la mchod pa bya ba'i smon lam chen po dang gnyis pa ste des gsungs pa'i dam pa'i chos yang dag par bzung ba dang / gsum pa ste dam pa'i chos go rims bzhin du 'byung bar bya ba dang / bzhi pa ste de dang mthun pa'i byang chub sems dpa'i spyod pa spyad pa dang / lnga pa ste de'i snod kyi sems can yongs su smin par bya ba dang / drug pa ste sangs rgyas kyi zhing rnams su 'gro ba dang / de bzhin gshegs pa lta ba dang / dam pa'i chos mnyan pa dang / bdun pa ste rang gi sangs rgyas kyi zhing yongs su dag par bya ba dang / brgyad pa ste tshe rabs thams cad du sangs rgyas dang byang chub sems dpa' rnams dang mi 'bral bar bya ba dang / byang chub sems dpa' rnams dang bsam pa dang sbyor ba gcig par bya ba dang / dgu pa ste sems can gyi don bya ba thams cad 'bras bu yod par bya ba dang / bcu pa ste bla na med pa yang dag par rdzogs pa'i byang chub mngon par rdzogs par 'tshang rgya bar bya ba dang /sangs rgyas kyi mdzad pa bya ba'i smon lam chen po mngon par sgrub bo/ /

【Q2 舉無盡句以成十願】

སེམས་ཅན་གྱི་ཁམས་གཅིག་ནས་གཅིག་ཏུ་བརྒྱུད་པ་རྒྱུན་མི་འཆད་པ་ལྟ་བུ་དང་། འཇིག་རྟེན་གྱི་ཆོས་རྒྱུན་མི་འཆད་པ་བཞིན་དུ་བྱང་ཆུབ་ཀྱི་མཐར་ཐུག་པར་འགྲོ་བའི་བར་དུ། ཚེ་རབས་ཐམས་ཅད་དུ་བདག་གི་སྨོན་ལམ་ཆེན་པོ་འདི་ཐོབ་པ་དང་། མི་བརྗེད་པ་དང་། མི་འབྲལ་བར་གྱུར་ཅིག་ཅེས་སེམས་ཀྱིས་ཡང་དག་པར་སྨོན་པར་བྱེད་དོ། །

sems can gyi khams gcig nas gcig tu brgyud pa rgyun mi 'chad pa lta bu dang / 'jig rten gyi chos rgyun mi 'chad pa bzhin du byang chub kyi mthar thug par 'gro ba'i bar du/ tshe rabs thams cad du bdag gi smon lam chen po 'di thob pa dang / mi brjed pa dang / mi 'bral bar gyur cig ces sems kyis yang dag par smon par byed do/ /

【Q3 判二種起願所依】

སྔ་མ་ནི་སྨོན་པར་བྱ་བའི་དོན་ལ་སྨོན་པའོ། །ཕྱི་མ་ནི་སྨོན་ལམ་ཉིད་ལ་སྨོན་པར་རིག་པར་བྱ་སྟེ།

snga ma ni smon par bya ba'i don la smon pa'o/ /phyi ma ni smon lam nyid la smon par rig par bya ste/

【P2 明十願能生無數】

དེ་སྨོན་ལམ་ཆེན་པོ་འདི་དག་ལ་སོགས་པ་བྱང་ཆུབ་སེམས་དཔའ་དེའི་ཡང་དག་པའི་སྨོན་ལམ་རྣམས་ཀྱི་སྨོན་ལམ་གྲངས་མེད་པ་འབུམ་ཕྲག་བཅུ་སྐྱེ་བར་འགྱུར་རོ། །དེ་ནི་འདི་ལྟར་ཕྱི་མ་ལ་ཡང་སྨོན་ལམ་དང་ལྡན་པར་འགྱུར་ལ། ཚེ་འདི་ལ་ཡང་བརྩོན་འགྲུས་བརྩམས་པ་ནི་

de smon lam chen po 'di dag la sogs pa byang chub sems dpa' de'i yang dag pa'i smon lam rnams kyi smon lam grangs med pa 'bum phrag bcu skye bar 'gyur ro/ /de ni 'di ltar phyi ma la yang smon lam dang ldan par 'gyur la/ tshe 'di la yang brtson 'grus brtsams pa ni

【N4 明十種淨修住法】

གནས་པ་ཡོངས་སུ་སྦྱངས་པའི་ཆོས་བཅུས་རབ་ཏུ་དགའ་བའི་གནས་པ་ཡོངས་སུ་དག་པར་བྱེད་དོ། །སངས་རྒྱས་ཀྱི་ཆོས་ཐམས་ཅད་ལ་མངོན་པར་དད་པ་དང་། རྟེན་ཅིང་འབྲེལ་པར་འབྱུང་བའི་ཚུལ་གྱིས་སེམས་ཅན་རྣམས་ཀྱི་སྡུག་བསྔལ་གྱི་ཕུང་པོ་འབའ་ཞིག་པ་ཡང་དག་པར་འགྲུབ་པར་ལྟ་བའི་སྙིང་རྗེ་དང་། བདག་གིས་སེམས་ཅན་འདི་དག་སྡུག་བསྔལ་གྱི་ཕུང་པོ་འབའ་ཞིག་པ་འདི་ལས་རྣམ་པར་གྲོལ་བར་བྱའོ་སྙམ་དུ་ལྟ་བའི་བྱམས་པ་དང་། སེམས་ཅན་ཐམས་ཅད་སྡུག་བསྔལ་ལས་ཡོངས་སུ་བསྐྱབ་པའི་བསམ་པས་བདག་ཉིད་ལ་མི་ལྟ་སྟེ། དེ་ལ་མི་ལྟ་བས་སེམས་ཅན་རྣམས་ལ་ནང་དང་ཕྱི་རོལ་གྱི་དངོས་པོ་ཡོངས་སུ་གཏོང་བ་དང་། སེམས་ཅན་དེ་དག་ཉིད་ཀྱི་དོན་དུ་འཇིག་རྟེན་པ་དང་། འཇིག་རྟེན་ལས་འདས་པའི་ཆོས་གཞན་ལས་ཡོངས་སུ་ཚོལ་བ་ལ་མི་སྐྱོ་བ་དང་། མི་སྐྱོ་བས་བསྟན་བཅོས་ཐམས་ཅད་ཤེས་པ་ཡང་དག་པར་འགྲུབ་པ་རྣམ་པར་དག་པས་བསྟན་བཅོས་ཤེས་པ་དང་། བསྟན་བཅོས་ཤེས་པས་སེམས་ཅན་ཐ་མ་དང་འབྲིང་དང་། ཁྱད་པར་དུ་འཕགས་པ་རྣམས་ལ་ཅི་ནུས་ཅི་འོས་སུ་དེ་བཞིན་ཉིད་དུ་བསྒྲུབ་པས་འཇིག་རྟེན་ཤེས་པ་དང་། ࿒སྦྱོར་བ་དེ་དག་ཉིད་ལ་དུས་དང་དུས་ཚོད་ལ་སོགས་པའི་སྤྱོད་པ་ལས་བརྩམས་ཏེ། ངོ་ཚ་ཤེས་ཤིང་ཁྲེལ་ཡོད་པ་དང་། སྦྱོར་བ་དེ་དག་ཉིད་ལ་ཕྱིར་མི་ལྡོག་པས་སྲན་ཐུབ་པའི་སྟོབས་བསྐྱེད་པ་དང་། རྙེད་པ་དང་བཀུར་སྟི་དང་བསྒྲུབ་པས་དེ་བཞིན་གཤེགས་པ་ལ་མཆོད་པ་དང་། རིམ་གྲོ་བྱེད་པ་སྟེ། འདི་ལྟ་སྟེ་དད་པ་དང་སྙིང་རྗེ་དང་། བྱམས་པ་དང་། གཏོང་བ་དང་། མི་སྐྱོ་བ་དང་། བསྟན་བཅོས་ཤེས་པ་དང་། འཇིག་རྟེན་ཤེས་པ་དང་། ངོ་ཚ་ཤེས་ཤིང་ཁྲེལ་ཡོད་པ་དང་། སྲན་ཐུབ་པའི་སྟོབས་བསྐྱེད་པ་དང་། དེ་བཞིན་གཤེགས་པ་ལ་མཆོད་པ་དང་། རིམ་གྲོ་བྱེད་པའི་ཆོས་བཅུ་པོ་འདི་དག་ནི་གནས་པ་ཡོངས་སུ་དག་པར་བྱེད་པའོ། །

gnas pa yongs su sbyangs pa'i chos bcus rab tu dga' ba'i gnas pa yongs su dag par byed do/ /sangs rgyas kyi chos thams cad la mngon par dad pa dang / rten cing 'brel par 'byung ba'i tshul gyis sems can rnams kyi sdug bsngal gyi phung po 'ba' zhig pa yang dag par 'grub par lta ba'i snying rje dang / bdag gis sems can 'di dag sdug bsngal gyi phung po 'ba' zhig pa 'di las rnam par grol bar bya'o snyam du lta ba'i byams pa dang / sems can thams cad sdug bsngal las yongs su bskyab pa'i bsam pas bdag nyid la mi lta ste/ de la mi lta bas sems can rnams la nang dang phyi rol gyi dngos po yongs su gtong ba dang / sems can de dag nyid kyi don du 'jig rten pa dang / 'jig rten las 'das pa'i chos gzhan las yongs su tshol ba la mi skyo ba dang / mi skyo bas bstan bcos thams cad shes pa yang dag par 'grub pa rnam par dag pas bstan bcos shes pa dang / bstan bcos shes pas sems can tha ma dang 'bring dang / khyad par du 'phags pa rnams la ci nus ci 'os su de bzhin nyid du bsgrub pas 'jig rten shes pa dang / sbyor ba de dag nyid la dus dang dus tshod la sogs pa'i spyod pa las brtsams te/ ngo tsha shes shing khrel yod pa dang / sbyor ba de dag nyid la phyir mi ldog pas sran thub pa'i stobs bskyed pa dang / rnyed pa dang bkur sti dang bsgrub pas de bzhin gshegs pa la mchod pa dang / rim gro byed pa ste/ 'di lta ste dad pa dang snying rje dang / byams pa dang / gtong ba dang / mi skyo ba dang / bstan bcos shes pa dang / 'jig rten shes pa dang / ngo tsha shes shing khrel yod pa dang / sran thub pa'i stobs bskyed pa dang / de bzhin gshegs pa la mchod pa dang / rim gro byed pa'i chos bcu po 'di dag ni gnas pa yongs su dag par byed pa'o/ /

【N5 明開曉餘住】【O1 法】

བྱང་ཆུབ་སེམས་དཔའ་དེ་ཡང་ཆོས་དེ་ཡང་དག་པར་བླངས་ཏེ་འདུག་ཅིང་ལན་མང་དུ་བྱེད་དོ། །དེ་མ་ཡིན་པའི་བྱང་ཆུབ་སེམས་དཔའི་གནས་པ་ལྷག་པའི་ཚུལ་ཁྲིམས་ལ་སོགས་པ་དགུ་པོ་རྣམས་ཀྱི་ལམ་གྱི་ཡོན་ཏན་དང་སྐྱོན་གྱི་རྣམ་པ་ཐམས་ཅད་སངས་རྒྱས་དང་བྱང་ཆུབ་སེམས་དཔའ་རྣམས་ལས་ཡོངས་སུ་ཚོལ་བར་བྱེད་དོ། །དེ་ཤེས་ནས་ཀྱང་ལམ་ཆུད་མི་ཟ་ཞིང་རྣམ་པ་དང་། ཐོབ་པ་དང་རྒྱུ་མཐུན་པའི་མཚན་མ་ལེགས་པར་བཟུང་ལ། བདག་ཉིད་ཀྱིས་ཀྱང་གནས་པ་ཐམས་ཅད་མནན་ནས། བྱང་ཆུབ་ཆེན་པོ་བདེ་བླག་ཏུ་འཐོབ་པར་འགྱུར་རོ། །

byang chub sems dpa' de yang chos de yang dag par blangs te 'dug cing lan mang du byed do/ /de ma yin pa'i byang chub sems dpa'i gnas pa lhag pa'i tshul khrims la sogs pa dgu po rnams kyi lam gyi yon tan dang skyon gyi rnam pa thams cad sangs rgyas dang byang chub sems dpa' rnams las yongs su tshol bar byed do/ /de shes nas kyang lam chud mi za zhing rnam pa dang / thob pa dang rgyu mthun pa'i mtshan ma legs par bzung la/ bdag nyid kyis kyang gnas pa thams cad mnan nas/ byang chub chen po bde blag tu 'thob par 'gyur ro/ /

【O2 喻】

སེམས་ཅན་གྱི་འདྲོན་པོ་ཕལ་པོ་ཆེ་ཡང་འཁོར་བའི་དགོན་པའི་ལམ་ལས་སྒྲོལ་ལོ། །རྣམ་པ་གང་དག་གིས་འཇུག་པར་བྱེད་པ་དེ་དག་ནི་རྣམ་པ་དག་གོ། །འཇུག་པ་གང་ཡིན་པ་དེ་ནི་འཐོབ་པའོ། །ཞུགས་ནས་ཀྱང་འབྲས་བུ་ཆེན་པོའི་ཕན་ཡོན་འགྲུབ་པ་དེ་ནི་རྒྱུ་མཐུན་པ་ཡིན་པར་རིག་པར་བྱའོ། །

sems can gyi 'dron po phal po che yang 'khor ba'i dgon pa'i lam las sgrol lo/ /rnam pa gang dag gis 'jug par byed pa de dag ni rnam pa dag go/ /'jug pa gang yin pa de ni 'thob pa'o/ /zhugs nas kyang 'bras bu chen po'i phan yon 'grub pa de ni rgyu mthun pa yin par rig par bya'o/ /

【N6 明修治善根】【O1 法】【P1 多見諸佛起行之勝利】

གནས་པ་དེ་ལ་གནས་པའི་རྒྱུ་གཉིས་ཀྱིས་སངས་རྒྱས་མང་པོ་བལྟར་སྣང་བར་འགྱུར་ཏེ། དེས་བྱང་ཆུབ་སེམས་དཔའི་སྡེ་སྣོད་ལས་ཐོས་པ་གང་ཡིན་པ་དག་དང་། ཕྱོགས་བཅུའི་འཇིག་རྟེན་གྱི་ཁམས་ཀྱི་མིང་སྣ་ཚོགས་པ་དག་ན། དེ་བཞིན་གཤེགས་པ་མཚན་སྣ་ཚོགས་པ་དག་བཞུགས་པར་སེམས་ཀྱིས་མོས་པ་གང་ཡིན་པ་དེ་དག་ལ་དད་པ་རྒྱ་ཆེན་པོ་དང་ལྡན་པའི་སེམས་ཀྱིས་མཐོང་བར་བྱ་བའི་ཕྱིར་འདོད་པར་བྱེད་ལ། དེ་ལྟ་བུར་གྱུར་པ་དེའི་འདོད་པ་དོན་འགྲུབ་པ་ཁོ་ནར་འགྱུར་ཏེ། འདི་ནི་རྒྱུ་གཅིག་གོ། །སངས་རྒྱས་གང་དུ་འབྱུང་བ་དེར་བདག་སྐྱེ་བར་གྱུར་ཅིག་ཅེས་དེ་ལྟར་ཡང་སེམས་ཀྱིས་སྨོན་པར་བྱེད་དེ། དེ་ལྟ་བུར་གྱུར་པ་དེའི་སྨོན་ལམ་དེ་ནི་འགྲུབ་པ་ཁོ་ནར་འགྱུར་ཏེ།

gnas pa de la gnas pa'i rgyu gnyis kyis sangs rgyas mang po bltar snang bar 'gyur te/ des byang chub sems dpa'i sde snod las thos pa gang yin pa dag dang / phyogs bcu'i 'jig rten gyi khams kyi ming sna tshogs pa dag na/ de bzhin gshegs pa mtshan sna tshogs pa dag bzhugs par sems kyis mos pa gang yin pa de dag la dad pa rgya chen po dang ldan pa'i sems kyis mthong bar bya ba'i phyir 'dod par byed la/ de lta bur gyur pa de'i 'dod pa don 'grub pa kho nar 'gyur te/ 'di ni rgyu gcig go/ /sangs rgyas gang du 'byung ba der bdag skye bar gyur cig ces de ltar yang sems kyis smon par byed de/ de lta bur gyur pa de'i smon lam de ni 'grub pa kho nar 'gyur te/

【P2 明能練三緣】

དེས་དེ་ལྟར་དད་པ་རྒྱ་ཆེན་པོས་མཐོང་བ་དང་། སྨོན་ལམ་གྱི་སྟོབས་ཀྱིས་དེ་བཞིན་གཤེགས་པ་དེ་དག་མཐོང་ནས་མཆོད་པ་དང་། བདེ་བའི་ཡོ་བྱད་ཀྱི་རྣམ་པ་ཐམས་ཅད་སྒྲུབ་པར་བྱེད་དོ། །ཅི་ནུས་ཅི་ལྕོགས་ཀྱིས་དགེ་འདུན་ལ་ཡང་བཀུར་སྟི་བྱེད་དོ། །དེ་བཞིན་གཤེགས་པ་དེ་དག་ལས་ཆོས་ཀྱང་ཉན་པ་དང་། ལེན་པ་དང་འཛིན་པར་བྱེད་དོ། །ཆོས་ཀྱི་རྗེས་སུ་མཐུན་པའི་ཆོས་ཀྱང་ནན་ཏན་གྱིས་སྒྲུབ་པར་བྱེད་དོ། །དེ་དགེ་བའི་རྩ་བ་དེ་ཐམས་ཅད་ཀྱང་བྱང་ཆུབ་ཆེན་པོར་ཡོངས་སུ་སྔོ་བར་བྱེད་དོ། །བསྡུ་བའི་དངོས་པོ་བཞིས་ཀྱང་སེམས་ཅན་རྣམས་ཡོངས་སུ་སྨིན་པར་བྱེད་དོ། །

des de ltar dad pa rgya chen pos mthong ba dang / smon lam gyi stobs kyis de bzhin gshegs pa de dag mthong nas mchod pa dang / bde ba'i yo byad kyi rnam pa thams cad sgrub par byed do/ /ci nus ci lcogs kyis dge 'dun la yang bkur sti byed do/ /de bzhin gshegs pa de dag las chos kyang nyan pa dang / len pa dang 'dzin par byed do/ /chos kyi rjes su mthun pa'i chos kyang nan tan gyis sgrub par byed do/ /de dge ba'i rtsa ba de thams cad kyang byang chub chen por yongs su sngo bar byed do/ /bsdu ba'i dngos po bzhis kyang sems can rnams yongs su smin par byed do/ /

【P3 明所練信等】

དེ་བཞིན་གཤེགས་པ་དང་། དགེ་འདུན་དང་ཆོས་ལ་མཆོད་པ་ཡོངས་སུ་འཛིན་པ་དང་། བསྡུ་བའི་དངོས་པོ་རྣམས་ཀྱིས་སེམས་ཅན་ཡོངས་སུ་སྨིན་པར་བྱེད་པ་དང་། དགེ་བའི་རྩ་བ་རྣམས་ཀྱང་བྱང་ཆུབ་ཏུ་ཡོངས་སུ་བསྔོ་བ་སྟེ། དེའི་རྣམ་པར་དག་པའི་རྒྱུ་གསུམ་པོ་དེ་དག་གིས་བསྐལ་པ་དུ་མ་བྱེ་བ་ཁྲག་ཁྲིག་འབུམ་གྱི་བར་དུ་དགེ་བའི་རྩ་བ་དེ་དག་རྒྱ་ཆེར་རྣམ་པར་དག་པར་འགྱུར་ཏེ།

de bzhin gshegs pa dang / dge 'dun dang chos la mchod pa yongs su 'dzin pa dang / bsdu ba'i dngos po rnams kyis sems can yongs su smin par byed pa dang / dge ba'i rtsa ba rnams kyang byang chub tu yongs su bsngo ba ste/ de'i rnam par dag pa'i rgyu gsum po de dag gis bskal pa du ma bye ba khrag khrig 'bum gyi bar du dge ba'i rtsa ba de dag rgya cher rnam par dag par 'gyur te/

【O2 喻】

དཔེར་ན་གསེར་རང་བཞིན་དུ་གནས་པ་ནི་གསེར་མགར་མཁས་པས་ཇི་ལྟ་ཇི་ལྟར་མེར་བཅུག་པ་དེ་ལྟ་དེ་ལྟར་ཆེས་རྣམ་པར་དག་པར་འགྱུར་རོ། །

dper na gser rang bzhin du gnas pa ni gser mgar mkhas pas ji lta ji ltar mer bcug pa de lta de ltar ches rnam par dag par 'gyur ro/ /

【O3 合】

དེ་བཞིན་དུ་བསམ་པ་དག་པའི་བྱང་ཆུབ་སེམས་དཔའ་དགེ་བའི་རྩ་བ་དེ་དག་ཀྱང་རྣམ་པར་དག་པའི་རྒྱུ་དེ་དག་གིས་ཆེས་རྣམ་པར་དག་པར་འགྱུར་རོ། །

de bzhin du bsam pa dag pa'i byang chub sems dpa' dge ba'i rtsa ba de dag kyang rnam par dag pa'i rgyu de dag gis ches rnam par dag par 'gyur ro/ /

【N7 明受生】【O1 攝在家果】

དེ་ལ་གནས་པ་དེ་ནི་སྐྱེ་བ་ལས་ཕལ་ཆེར་འཁོར་ལོས་སྒྱུར་བར་འགྱུར་ཏེ། ཚེ་རབས་ཚེ་རབས་སུ་འཛམ་བུ་གླིང་གི་དབང་ཕྱུག་སེར་སྣའི་དྲི་མ་ཐམས་ཅད་དང་བྲལ་བ་སེམས་ཅན་རྣམས་ཀྱི་སེར་སྣའི་དྲི་མ࿒ཐམས་ཅད་སེལ་བའི་བདག་པོར་འགྱུར་རོ། །བསྡུ་བའི་དངོས་པོ་བཞི་ལས་གང་ཅི་རྩོམ་ཡང་རུང་། དེ་དག་ཐམས་ཅད་ཀྱང་དཀོན་མཆོག་དང་། བྱང་ཆུབ་ཡང་དག་པར་འགྲུབ་པའི་རྣམ་པ་ཐམས་ཅད་ཡིད་ལ་བྱེད་པ་རྣམས་དང་མི་འབྲལ་ཏེ། བདག་སེམས་ཅན་ཐམས་ཅད་ཀྱི་མཆོག་དོན་ཐམས་ཅད་སྟོན་པར་གྱུར་ཀྱང་ཅི་མ་རུང་སྙམ་མོ། །

de la gnas pa de ni skye ba las phal cher 'khor los sgyur bar 'gyur te/ tshe rabs tshe rabs su 'dzam bu gling gi dbang phyug ser sna'i dri ma thams cad dang bral ba sems can rnams kyi ser sna'i dri ma thams cad sel ba'i bdag por 'gyur ro/ /bsdu ba'i dngos po bzhi las gang ci rtsom yang rung / de dag thams cad kyang dkon mchog dang / byang chub yang dag par 'grub pa'i rnam pa thams cad yid la byed pa rnams dang mi 'bral te/ bdag sems can thams cad kyi mchog don thams cad ston par gyur kyang ci ma rung snyam mo/ /

【O2 攝出家果】

འདོད་ན་ཁྱིམ་དང་། ཆུང་མ་དང་། ལོངས་སྤྱོད་ཐམས་ཅད་སྤངས་ནས་དེ་བཞིན་གཤེགས་པའི་བསྟན་པ་ལ་རབ་ཏུ་འབྱུང་སྟེ། སྐད་ཅིག་དང་ཐང་ཅིག་དང་། ཡུད་ཙམ་ཅིག་ལ་བྱང་ཆུབ་སེམས་དཔའི་ཏིང་ངེ་འཛིན་བརྒྱ་ལ་སྙོམས་པར་འཇུག་པ་དང་ལྷའི་མིག་གིས་སངས་རྒྱས་ཀྱི་ཞིང་ཐ་དད་པ་དག་ཏུ་དེ་བཞིན་གཤེགས་པ་བརྒྱ་མཐོང་བ་དང་། དེ་དག་གི་སྤྲུལ་པ་དང་། བྱིན་གྱིས་བརླབས་པ་དང་། བྱང་ཆུབ་སེམས་དཔའ་རྣམས་ཀྱི་བྱིན་གྱི་རླབས་ཀྱང་ཤེས་པ་དང་། འཇིག་རྟེན་གྱི་ཁམས་བརྒྱ་ཡང་གཡོ་བར་བྱེད་པ་དང་། དེ་བཞིན་དུ་ལུས་ཀྱིས་ཀྱང་འགྲོ་བར་བྱེད་པ་དང་། འོད་ཀྱིས་རྒྱས་པར་བྱས་ནས་གཞན་དག་ལ་སྟོན࿒པར་བྱེད་པ་དང་། སྤྲུལ་པ་བརྒྱས་འདུལ་བའི་སེམས་ཅན་བརྒྱ་ཡོངས་སུ་སྨིན་པར་བྱེད་པ་གང་ཡིན་པ་དེ་ལྟ་བུའི་བརྩོན་འགྲུས་རྩོམ་པར་བྱེད་དོ༑ །འདོད་ན་བསྐལ་པ་བརྒྱར་ཡང་གནས་པར་བྱིན་གྱིས་རློབ་བོ། །སྔོན་གྱི་མཐའ་དང་ཕྱི་མའི་མཐའི་བསྐལ་པ་བརྒྱར་ཡང་ཡེ་ཤེས་མཐོང་བས་འཇུག་པར་བྱེད་དོ། །ཕུང་པོ་དང་ཁམས་དང་། སྐྱེ་མཆེད་ལ་སོགས་པའི་ཆོས་ཀྱི་སྒོ་རྣམས་ཀྱིས་ཆོས་ཀྱི་སྒོ་བརྒྱ་ཡང་རབ་ཏུ་རྣམ་པར་འབྱེད་དོ། །ལུས་བརྒྱ་ཡང་སྤྲུལ་པར་བྱེད་དོ། །ལུས་རེ་རེ་ཞིང་ཡང་བྱང་ཆུབ་སེམས་དཔའ་འཁོར་བརྒྱ་བརྒྱ་སྟོན་ཏོ། །

'dod na khyim dang / chung ma dang / longs spyod thams cad spangs nas de bzhin gshegs pa'i bstan pa la rab tu 'byung ste/ skad cig dang thang cig dang / yud tsam cig la byang chub sems dpa'i ting nge 'dzin brgya la snyoms par 'jug pa dang lha'i mig gis sangs rgyas kyi zhing tha dad pa dag tu de bzhin gshegs pa brgya mthong ba dang / de dag gi sprul pa dang / byin gyis brlabs pa dang / byang chub sems dpa' rnams kyi byin gyi rlabs kyang shes pa dang / 'jig rten gyi khams brgya yang g.yo bar byed pa dang / de bzhin du lus kyis kyang 'gro bar byed pa dang / 'od kyis rgyas par byas nas gzhan dag la ston par byed pa dang / sprul pa brgyas 'dul ba'i sems can brgya yongs su smin par byed pa gang yin pa de lta bu'i brtson 'grus rtsom par byed do| /'dod na bskal pa brgyar yang gnas par byin gyis rlob bo/ /sngon gyi mtha' dang phyi ma'i mtha'i bskal pa brgyar yang ye shes mthong bas 'jug par byed do/ /phung po dang khams dang / skye mched la sogs pa'i chos kyi sgo rnams kyis chos kyi sgo brgya yang rab tu rnam par 'byed do/ /lus brgya yang sprul par byed do/ /lus re re zhing yang byang chub sems dpa' 'khor brgya brgya ston to/ /

【N8 明威力】

དེ་ལས་ལྷག་པར་ཡང་རབ་ཏུ་དགའ་བའི་གནས་པ་འདི་ལ་གནས་པའི་བྱང་ཆུབ་སེམས་དཔའ་རྣམས་ཀྱི་སྨོན་ལམ་གྱི་སྟོབས་ཀྱི་མཐུའི་རྣམ་པར་࿒འཕྲུལ་པ་ནི་ཚད་མེད་པར་རིག་པར་བྱ་སྟེ། དེ་དག་ནི་སྨོན་ལམ་གྱི་སྟོབས་ཅན་ཡིན་པས་སྨོན་ལམ་གྱི་ཁྱད་པར་གྱིས་རྣམ་པར་འཕྲུལ་པར་བྱེད་དོ། །ཡང་དག་པའི་སྨོན་ལམ་དེ་དག་གི་གྲངས་ནི་བསྐལ་པ་བྱེ་བ་ཁྲག་ཁྲིག་ཕྲག་འབུམ་གྱི་བར་དུ་ཡང་གཅད་པར་སླ་བ་མ་ཡིན་ནོ། །

de las lhag par yang rab tu dga' ba'i gnas pa 'di la gnas pa'i byang chub sems dpa' rnams kyi smon lam gyi stobs kyi mthu'i rnam par 'phrul pa ni tshad med par rig par bya ste/ de dag ni smon lam gyi stobs can yin pas smon lam gyi khyad par gyis rnam par 'phrul par byed do/ /yang dag pa'i smon lam de dag gi grangs ni bskal pa bye ba khrag khrig phrag 'bum gyi bar du yang gcad par sla ba ma yin no/ /

【L3 結】【M1 結略說】

དེ་ལྟར་ན་བྱང་ཆུབ་སེམས་དཔའ་རྣམས་ཀྱི་རབ་ཏུ་དགའ་བ་ལ་གནས་པ་འདི་ནི་སེམས་བསྐྱེད་པ་རྣམ་པ་བཞི་དང་ཡང་དག་པའི་སྨོན་ལམ་གྱི་བརྩོན་འགྲུས་བརྩམས་པ་མངོན་པར་སྒྲུབ་པ་དང་། གནས་པ་ཡོངས་སུ་སྦྱོང་བ་དང་། དེ་མ་ཡིན་པའི་གནས་པ་ལ་ཡང་བྱང་བ་དང་། ࿒སངས་རྒྱས་མཐོང་བ་དང༌། དགེ་བའི་རྩ་བ་ཡོངས་སུ་དག་པར་བྱེད་པ་དང་། སྐྱེ་བ་དང་མཐུས་ཤིན་ཏུ་རྣམ་པར་ངེས་པ་ཡིན་ཏེ། དེ་ནི་མདོར་བསྟན་པ་ཡིན་པར་རིག་པར་བྱའོ། །

de ltar na byang chub sems dpa' rnams kyi rab tu dga' ba la gnas pa 'di ni sems bskyed pa rnam pa bzhi dang yang dag pa'i smon lam gyi brtson 'grus brtsams pa mngon par sgrub pa dang / gnas pa yongs su sbyong ba dang / de ma yin pa'i gnas pa la yang byang ba dang / sangs rgyas mthong ba dang/ dge ba'i rtsa ba yongs su dag par byed pa dang / skye ba dang mthus shin tu rnam par nges pa yin te/ de ni mdor bstan pa yin par rig par bya'o/ /

【M2 指經廣說】

རྒྱས་པར་བསྟན་པ་ནི་ས་བཅུའི་མདོ་ལས་ཇི་སྐད་འབྱུང་བ་བཞིན་ནོ། །

rgyas par bstan pa ni sa bcu'i mdo las ji skad 'byung ba bzhin no/ /

【M3 釋會異名】

ས་རབ་ཏུ་དགའ་བ་ལ་གནས་པ་ནས་བཟུང་སྟེ། ས་བཅུའི་མདོ་ལས་བྱང་ཆུབ་སེམས་དཔའི་ས་བཅུ་གང་ཡིན་པ་དེ་དག་ནི། བྱང་ཆུབ་སེམས་དཔའི་སྡེ་སྣོད་ཀྱི་མ་མོ་བསྟན་པ་འདི་ལ་བྱང་ཆུབ་སེམས་དཔའི་གནས་པ་བཅུ་སྟེ། རབ་ཏུ་དགའ་བ་ལ་གནས་པ་ནས་བཟུང་སྟེ། གནས་པ་མཆོག་གི་བར་དུ་གོ་རིམས་བཞིན་དུ་སྦྱར་བར་རིག་པར་བྱའོ། །དེ་ལ་བྱང་ཆུབ་སེམས་དཔའ་རྣམས་ཀྱི་ཡོངས་སུ་བཟུང་བའི་དོན་གྱིས་ནི་ས་ཞེས་བྱའོ། །ལོངས་སྤྱོད་པའི་གནས་ཀྱི་དོན་གྱིས་ནི་གནས་པ་ཞེས་བྱའོ། །

sa rab tu dga' ba la gnas pa nas bzung ste/ sa bcu'i mdo las byang chub sems dpa'i sa bcu gang yin pa de dag ni/ byang chub sems dpa'i sde snod kyi ma mo bstan pa 'di la byang chub sems dpa'i gnas pa bcu ste/ rab tu dga' ba la gnas pa nas bzung ste/ gnas pa mchog gi bar du go rims bzhin du sbyar bar rig par bya'o/ /de la byang chub sems dpa' rnams kyi yongs su bzung ba'i don gyis ni sa zhes bya'o/ /longs spyod pa'i gnas kyi don gyis ni gnas pa zhes bya'o/ /

【K3 增上戒住】【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་ལྷག་པའི་ཚུལ་ཁྲིམས་ལ་གནས་པའི་རྣམ་པ་ནི་གང་དག་ཡིན། རྟགས་ནི་གང་དག་ཡིན། མཚན་མ་ནི་གང་དག་ཡིན་པར་རིག་པར་བྱ་ཞེ་ན།

de la byang chub sems dpa' rnams kyi lhag pa'i tshul khrims la gnas pa'i rnam pa ni gang dag yin/ rtags ni gang dag yin/ mtshan ma ni gang dag yin par rig par bya zhe na/

【L2 解】【M1 解十意樂】

འདི་ལ་བྱང་ཆུབ་སེམས་དཔས་ཐོག་མ་ཉིད་དུ་རབ་ཏུ་དགའ་བ་ལ་གནས་པ་ལ་སེམས་ཀྱི་བསམ་པ་རྣམ་པ་བཅུས་བསམ་པ་དག་པ་ཐོབ་པ་ཡིན་ཏེ། སློབ་དཔོན་དང་། བླ་མ་དང་། སྦྱིན་གནས་ཐམས་ཅད་ལ་མི་བསླུ་བའི་ལྷག་པའི་བསམ་པ་དང་། ཆོས་མཐུན་པའི་བྱང་ཆུབ་སེམས་དཔའ་ལ་ངེས་པ་དང་འགྲོགས་ན་བདེ་བའི་བསམ་པ་དང་། ཉོན་མོངས་པ་དང་། ཉེ་བའི་ཉོན་མོངས་པ་དང་། བདུད་ཀྱི་ལས་ཐམས་ཅད་ཟིལ་གྱིས་མནན་ཅིང་། རང་གི་སེམས་ལ་དབང་བྱ་བའི་བསམ་པ་དང་། འདུ་བྱེད་ཐམས་ཅད་ལ་ཉེས་པའི་བསམ་པ་དང་། མྱ་ངན་ལས་འདས་པ་ལ་ཕན་ཡོན་གྱི་བསམ་པ་དང་། བྱང་ཆུབ་ཀྱི་ཕྱོགས་དང་མཐུན་པའི་ཆོས་དགེ་བ་རྣམས་བསྒོམ་པ་ལ་རྟག་ཏུ་བྱ་བའི་བསམ་པ་དང་། སྒོམ་པ་དེ་དག་ཉིད་ཀྱི་རྗེས་སུ་མཐུན་པའི࿒རབ་ཏུ་དབེན་པའི་བསམ་པ་དང་། འཇིག་རྟེན་གྱི་ཟང་ཟིང་དང་། ཐོས་པ་དང་། རྙེད་པ་དང་། བཀུར་སྟི་ཐམས་ཅད་ལ་མི་ལྟ་བའི་བསམ་པ་དང་། ཐེག་པ་དམན་པ་སྤངས་ཏེ་ཐེག་པ་ཆེན་པོ་རྟོགས་པར་བྱ་བའི་བསམ་པ་དང་། སེམས་ཅན་ཐམས་ཅད་ཀྱི་དོན་ཐམས་ཅད་བྱ་བའི་བསམ་པ་སྟེ། ཡང་དག་པའི་བསམ་པ་བཅུ་པོ་འདི་དག་ནི་སེམས་དེ་ལ་འཇུག་པ་ཡིན་ཏེ། དེ་དག་གི་ལྷག་པའི་བསམ་པ་དག་པ་ཞེས་བྱའོ། །

'di la byang chub sems dpas thog ma nyid du rab tu dga' ba la gnas pa la sems kyi bsam pa rnam pa bcus bsam pa dag pa thob pa yin te/ slob dpon dang / bla ma dang / sbyin gnas thams cad la mi bslu ba'i lhag pa'i bsam pa dang / chos mthun pa'i byang chub sems dpa' la nges pa dang 'grogs na bde ba'i bsam pa dang / nyon mongs pa dang / nye ba'i nyon mongs pa dang / bdud kyi las thams cad zil gyis mnan cing / rang gi sems la dbang bya ba'i bsam pa dang / 'du byed thams cad la nyes pa'i bsam pa dang / mya ngan las 'das pa la phan yon gyi bsam pa dang / byang chub kyi phyogs dang mthun pa'i chos dge ba rnams bsgom pa la rtag tu bya ba'i bsam pa dang / sgom pa de dag nyid kyi rjes su mthun pa'i rab tu dben pa'i bsam pa dang / 'jig rten gyi zang zing dang / thos pa dang / rnyed pa dang / bkur sti thams cad la mi lta ba'i bsam pa dang / theg pa dman pa spangs te theg pa chen po rtogs par bya ba'i bsam pa dang / sems can thams cad kyi don thams cad bya ba'i bsam pa ste/ yang dag pa'i bsam pa bcu po 'di dag ni sems de la 'jug pa yin te/ de dag gi lhag pa'i bsam pa dag pa zhes bya'o/ /

【M2 辨住相】

བསམ་པ་དེ་དག་ཉིད་ཆེ་བའི་ཕྱིར་དང་། ཡོངས་སུ་རྫོགས་པའི་ཕྱིར་བྱང་ཆུབ་སེམས་དཔའི་ལྷག་པའི་ཚུལ་ཁྲིམས་ལ་གནས་པ་ས་གཉིས་པ་ལ་འཇུག་ཅིང་གནོན་ཏོ། །དེ་ལྷག་པའི་ཚུལ་ཁྲིམས་ལ་གནས་པ་ལས་རང་བཞིན་གྱིས་ཚུལ་ཁྲིམས་ཅན་ཡིན་ཏེ། ལོག་པའི་ལས་ཀྱི་ལམ་དུ་གཏོགས་པའི་འཆལ་པའི་ཚུལ་ཁྲིམས་ཆུང་ངུ་ཡང་ཀུན་དུ་མི་སྤྱོད་ན། འབྲིང་ངམ་ཆེན་པོ་ལྟ་ཅི་སྨོས། དགེ་བའི་ལས་ཀྱི་ལམ་བཅུ་ཡོངས་སུ་རྫོགས་པ་དག་ལ་ཡང་རང་བཞིན་གྱིས་ཡང་དག་པར་སྣང་ངོ་། །དེས་དེ་ལྟར་རང་བཞིན་གྱིས་ཚུལ་ཁྲིམས་ཅན་གྱི་ཤེས་རབ་ཀྱིས་ངན་འགྲོ་རྣམས་དང་། བདེ་འགྲོ་རྣམས་དང་། ཐེག་པ་གསུམ་པོ་དག་ལ་ཉོན་མོངས་པ་ཅན་དང༌། ཉོན་མོངས་པ་ཅན་མ་ཡིན་པའི་ལས་ཀྱི་ལམ་རྣམས་ཀྱི་ལས་ཀུན་དུ་སྤྱོད་པའི་རྒྱུ་ལས་འབྲས་བུ་ཡང་དག་པར་འགྲུབ་པ་རྣམ་པར་གཞག་པ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །རྣམ་པར་སྨིན་པ་དང་། རྒྱུ་མཐུན་པའི་འབྲས་བུ་ལས་ཀྱང་ལས་དེ་དག་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ། །བདག་ཉིད་ཀྱང་མི་དགེ་བའི་ལས་སྤོང་བ་དང་། དགེ་བའི་ལས་ཡང་དག་པར་ལེན་པར་ཡང་དག་པར་སྣང་ལ། གཞན་དག་ཀྱང་དེ་ཉིད་ལ་ཡང་དག་པར་འཛུད་བར་འདོད་ཅིང་། ཡང་དག་པར་འཛུད་པར་བྱེད་དོ། །ཕོངས་པ་རྣམ་པ་སྣ་ཚོགས་ཀྱིས་ཕོངས་པར་གནས་པ་ལ་སྙིང་བརྩེ་ཞིང་། སྙིང་བརྩེ་བ་རྒྱ་ཆེན་པོ་ཐོབ་ནས་ལས་མི་མཐུན་པ་ཀུན་དུ་སྤྱོད་པའི་ཉེས་པའི་སྐྱོན་ཆགས་པའི་སེམས་ཅན་གྱི་ཁམས་དར་བའམ་རྒུད་པར་གནས་པ་ཐམས་ཅད་ལ་བྱེ་བྲག་མེད་པར་དོན་དམ་པར་སྡུག་བསྔལ་བ་ཡིན་པར་སོ་སོར་རྟོག་གོ། །

bsam pa de dag nyid che ba'i phyir dang / yongs su rdzogs pa'i phyir byang chub sems dpa'i lhag pa'i tshul khrims la gnas pa sa gnyis pa la 'jug cing gnon to/ /de lhag pa'i tshul khrims la gnas pa las rang bzhin gyis tshul khrims can yin te/ log pa'i las kyi lam du gtogs pa'i 'chal pa'i tshul khrims chung ngu yang kun du mi spyod na/ 'bring ngam chen po lta ci smos/ dge ba'i las kyi lam bcu yongs su rdzogs pa dag la yang rang bzhin gyis yang dag par snang ngo / /des de ltar rang bzhin gyis tshul khrims can gyi shes rab kyis ngan 'gro rnams dang / bde 'gro rnams dang / theg pa gsum po dag la nyon mongs pa can dang/ nyon mongs pa can ma yin pa'i las kyi lam rnams kyi las kun du spyod pa'i rgyu las 'bras bu yang dag par 'grub pa rnam par gzhag pa yang dag pa ji lta ba bzhin du rab tu shes so/ /rnam par smin pa dang / rgyu mthun pa'i 'bras bu las kyang las de dag yang dag pa ji lta ba bzhin du rab tu shes so/ /bdag nyid kyang mi dge ba'i las spong ba dang / dge ba'i las yang dag par len par yang dag par snang la/ gzhan dag kyang de nyid la yang dag par 'dzud bar 'dod cing / yang dag par 'dzud par byed do/ /phongs pa rnam pa sna tshogs kyis phongs par gnas pa la snying brtse zhing / snying brtse ba rgya chen po thob nas las mi mthun pa kun du spyod pa'i nyes pa'i skyon chags pa'i sems can gyi khams dar ba'am rgud par gnas pa thams cad la bye brag med par don dam par sdug bsngal ba yin par so sor rtog go/ /

【M3 校量】【N1 辨調柔果】

ལྷག་པའི་ཚུལ་ཁྲིམས་ལ་གནས་པ་དེ་ལ་གནས་པའི་སངས་རྒྱས་མཐོང་བ་དང་། དགེ་བའི་རྩ་བ་རྣམ་པར་དག་པར་འགྱུར་བ་ནི་སྔ་མ་བཞིན་དུ་རིག་པར་བྱའོ། །དེ་ལ་བྱེ་བྲག་ནི་འདི་ཡོད་དེ། དཔེར་ན་གསེར་དེ་ཉིད་གསེར་མགར་མཁས་པས་ནག་ཚུར་གྱིས་བསྐུས་ནས་མེར་བཅུག་ན། ཤས་ཆེར་ཆེས་རྣམ་པར་དག་པར་འགྱུར་བ་དེ་བཞིན་དུ་བྱང་ཆུབ་སེམས་དཔའ་དེའི་དགེ་བའི་རྩ་བ་དེ࿒ཤས་ཆེར་རྣམ་པར་དག་པར་རིག་པར་བྱའོ། །

lhag pa'i tshul khrims la gnas pa de la gnas pa'i sangs rgyas mthong ba dang / dge ba'i rtsa ba rnam par dag par 'gyur ba ni snga ma bzhin du rig par bya'o/ /de la bye brag ni 'di yod de/ dper na gser de nyid gser mgar mkhas pas nag tshur gyis bskus nas mer bcug na/ shas cher ches rnam par dag par 'gyur ba de bzhin du byang chub sems dpa' de'i dge ba'i rtsa ba de shas cher rnam par dag par rig par bya'o/ /

【N2 辨攝報果】

གནས་པ་དེ་ལ་སེམས་ཀྱི་བསམ་པ་དག་པ་སྒྲུབ་པ་ལ་འཇུག་པ་ནི་སྐྱེ་བས་ཕལ་ཆེར་གླིང་བཞི་པའི་འཁོར་ལོས་སྒྱུར་བར་འགྱུར་ཏེ། ཤས་ཆེར་སེམས་ཅན་རྣམས་འཆལ་པའི་ཚུལ་ཁྲིམས་དང་། མི་དགེ་བའི་ལས་ཀྱི་ལམ་རྣམས་ལས་ཟློག་པར་བྱེད་ཅིང་། དགེ་བའི་ལས་ཀྱི་ལམ་རྣམས་ལ་ཡང་ཡང་དག་པར་འཛུད་པར་བྱེད་དོ། །དེའི་མཐུ་ནི་སྔ་མ་ལས་བཅུ་འགྱུར་དུ་རིག་པར་བྱ་སྟེ།

gnas pa de la sems kyi bsam pa dag pa sgrub pa la 'jug pa ni skye bas phal cher gling bzhi pa'i 'khor los sgyur bar 'gyur te/ shas cher sems can rnams 'chal pa'i tshul khrims dang / mi dge ba'i las kyi lam rnams las zlog par byed cing / dge ba'i las kyi lam rnams la yang yang dag par 'dzud par byed do/ /de'i mthu ni snga ma las bcu 'gyur du rig par bya ste/

【L3 結】【M1 結略說】

དེ་ལྟར་ན་བྱང་ཆུབ་སེམས་དཔའ་རྣམས་ཀྱི་ལྷག་པའི་ཚུལ་ཁྲིམས་ལ་གནས་པ་འདི་ནི་རང་བཞིན་གྱི་ཚུལ་ཁྲིམས་དང་། ཚུལ་ཁྲིམས་འཆལ་པའི་དྲི་མའི་རྣམ་པ་ཐམས་ཅད་སེལ་བ་དང་། ལས་ཀྱི་ལམ་ཐམས་ཅད་ཀྱི་རྒྱུ་དང་། འབྲས་བུའི་རྣམ་པ་ཐམས་ཅད་ཤེས་པ་སོ་སོར་རྟོགས་པ་དང་། དགེ་བའི་ལས་ལ་གཞན་ཡང་དག་པར་འཛུད་པར་འདོད་པ་དང་། སྙིང་བརྩེ་བ་རྒྱ་ཆེན་པོ་ཐོབ་པ་དང་། སེམས་ཅན་གྱི་ཁམས་ཀྱི་ལས་ལས་སྐྱེས་པའི་སྡུག་བསྔལ་བ་དང་། ཕོངས་པ་ལ་རྟོག་པ་དང་། དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་མཐུ་ལས་མདོར་བསྟན་པར་རིག་པར་བྱའོ། །

de ltar na byang chub sems dpa' rnams kyi lhag pa'i tshul khrims la gnas pa 'di ni rang bzhin gyi tshul khrims dang / tshul khrims 'chal pa'i dri ma'i rnam pa thams cad sel ba dang / las kyi lam thams cad kyi rgyu dang / 'bras bu'i rnam pa thams cad shes pa so sor rtogs pa dang / dge ba'i las la gzhan yang dag par 'dzud par 'dod pa dang / snying brtse ba rgya chen po thob pa dang / sems can gyi khams kyi las las skyes pa'i sdug bsngal ba dang / phongs pa la rtog pa dang / dge ba'i rtsa ba rnam par dag pa dang / skye ba dang mthu las mdor bstan par rig par bya'o/ /

【M2 指經廣說】

རྒྱས་པར་བསྟན་པ་ནི་འདི་ལྟ་སྟེ། མདོ་ཉིད་ལས་ས་བཅུའི་ས་དྲི་མ་མེད་པའི་ས་ལས་ཇི་སྐད་འབྱུང་བ་བཞིན་ནོ། །

rgyas par bstan pa ni 'di lta ste/ mdo nyid las sa bcu'i sa dri ma med pa'i sa las ji skad 'byung ba bzhin no/ /

【M3 釋會異名】

འཆལ་པའི་ཚུལ་ཁྲིམས་ཀྱི་དྲི་མ་དང་བྲལ་བའི་ཕྱིར། དྲི་མ་མེད་པའི་ས་ཞེས་བྱ་བ་ལ་འཆལ་བའི་ཚུལ་ཁྲིམས་ཀྱི་དྲི་མ་དང་བྲལ་བ་ཉིད་ཀྱི་ཕྱིར་ལྷག་པའི་ཚུལ་ཁྲིམས་ལ་གནས་པ་ཞེས་བྱ་སྟེ། དེ་ལ་དྲི་མ་མེད་པའི་ས་གང་ཡིན་པ་དེ་འདིར་ལྷག་པའི་ཚུལ་ཁྲིམས་ལ་གནས་པ་ཡིན་པར་རིག་པར་བྱའོ། །

'chal pa'i tshul khrims kyi dri ma dang bral ba'i phyir/ dri ma med pa'i sa zhes bya ba la 'chal ba'i tshul khrims kyi dri ma dang bral ba nyid kyi phyir lhag pa'i tshul khrims la gnas pa zhes bya ste/ de la dri ma med pa'i sa gang yin pa de 'dir lhag pa'i tshul khrims la gnas pa yin par rig par bya'o/ /

【K4 增上心住】【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་ལྷག་པའི་སེམས་ལ་གནས་པའི་རྣམ་པ་ནི་གང་དག་ཡིན། རྟགས་ནི་གང་དག་ཡིན། མཚན་མ་ནི་གང་དག་ཡིན་ཞེ་ན༑

de la byang chub sems dpa' rnams kyi lhag pa'i sems la gnas pa'i rnam pa ni gang dag yin/ rtags ni gang dag yin/ mtshan ma ni gang dag yin zhe na|

【L2 解】【M1 由二地趣入三地的方便】

འདི་ལ་བྱང་ཆུབ་སེམས་དཔའ་ཐོག་མ་ཉིད་དུ་ལྷག་པའི་ཚུལ་ཁྲིམས་ལ་གནས་པ་ལ་བསམ་པ་དག་པ་བཅུ་པོ་གང་དག་ཡིད་ལ་བྱས་ཤིང་བརྟེན་ཏེ། རྟོགས་པར་གྱུར་པའི་སེམས་ཀྱི་བསམ་པ་ཡིད་ལ་བྱེད་པ་དེ་དག་གཞན་རྣམ་པ་བཅུས་ཆེ་བའི་ཕྱིར་དང་། ཡོངས་སུ་རྫོགས་པའི་ཕྱིར་ལྷག་པའི་ཚུལ་ཁྲིམས་ལ་གནས་པ་ལས་ཡང་དག་པར་འདས་ནས། ལྷག་པའི་སེམས་ཀྱི་གནས་པ་ལ་འཇུག་སྟེ། རྣམ་པ་བཅུས་བདག་གི་སེམས་ཀྱི་བསམ་པ་དག་པར་གྱུར་ཏོ་སྙམ་པའི་ཡིད་ལ་བྱེད་པ་དང་། བདག་གི་བསམ་པ་དགེ་བ་རྣམ་པ་བཅུ་པོ་འདི་ལས་ཡོངས་སུ་ཉམས་པར་འགྱུར་བའི་ཆ་མ་ཡིན་ནོ་སྙམ་པའི་ཡིད་ལ་བྱེད་པ་དང་། ཟག་པ་དང་བཅས་པའི་ཆོས་རྣམས་ལ་སེམས་མི་འཇུག་ཅིང་མི་མཐུན་པར་ཡང་གནས་སོ་སྙམ་པའི་ཡིད་ལ་བྱེད་པ་དང་། དེའི་གཉེན་པོ་བསྒོམ་པ་ལ་ཡང་བདག་གི་རྣམ་པར་ཤེས་པ་ཡང་དག་པར་གནས་སོ་སྙམ་པའི་བསམ་པ་ཡིད་ལ་བྱེད་པ་དང་། བདག་ནི་གཉེན་པོ་འདི་ལས་ཡོངས་སུ་ཉམས་པར་འགྱུར་བའི་ཆ་མ་ཡིན་ནོ་སྙམ་པའི་ཡིད་ལ་བྱེད་པ་དང་། བདག་ནི་འདི་ལྟར་གཉེན་པོ་བརྟན་པོར་གྱུར་པས་ཟག་པ་དང་བཅས་པའི་ཆོས་དེ་དག་ཐམས་ཅད་དང་། བདུད་ཐམས་ཅད་ཀྱིས་ཟིལ་གྱིས་ནོན་པར་འགྱུར་བའི་ཆ་མ་ཡིན་ནོ་སྙམ་པའི་ཡིད་ལ་བྱེད་པ་དང་། བདག་གི་ཡིད་ནི་སངས་རྒྱས་ཀྱི་ཆོས་ཐམས་ཅད་ལ་ཞུམ་པ་མེད་པར་འཇུག་གོ་སྙམ་པའི་ཡིད་ལ་བྱེད་པ་དང་། དཀའ་བ་སྤྱོད་པ་ཐམས་ཅད་ཀྱང་བདག་ལ་གནོད་པ་མེད་དོ་སྙམ་པའི་ཡིད་ལ་བྱེད་པ་དང་། བདག་ནི་སེམས་རྩེ་གཅིག་ཏུ་ངེས་པས་ཐེག་པ་ཆེན་པོ་ལ་མོས་ཀྱི། དེ་མ་ཡིན་པའི་ཐེག་པ་དམན་པ་རྣམས་ལ་ནི་མ་ཡིན་ནོ་སྙམ་པའི་ཡིད་ལ་བྱེད་པ་དང་། བདག་གི་སེམས་ནི་སེམས་ཅན་ཐམས་ཅད་ཀྱི་དོན་ཐམས་ཅད་བྱ་བ་ལ་མངོན་པར་དགའོ་སྙམ་པའི་ཡིད་ལ་བྱེད་པ་སྟེ། སེམས་ཀྱི་བསམ་པ་བཅུ་པོ་དེ་དག་གིས་འཇུག་པར་བྱའོ། །

'di la byang chub sems dpa' thog ma nyid du lhag pa'i tshul khrims la gnas pa la bsam pa dag pa bcu po gang dag yid la byas shing brten te/ rtogs par gyur pa'i sems kyi bsam pa yid la byed pa de dag gzhan rnam pa bcus che ba'i phyir dang / yongs su rdzogs pa'i phyir lhag pa'i tshul khrims la gnas pa las yang dag par 'das nas/ lhag pa'i sems kyi gnas pa la 'jug ste/ rnam pa bcus bdag gi sems kyi bsam pa dag par gyur to snyam pa'i yid la byed pa dang / bdag gi bsam pa dge ba rnam pa bcu po 'di las yongs su nyams par 'gyur ba'i cha ma yin no snyam pa'i yid la byed pa dang / zag pa dang bcas pa'i chos rnams la sems mi 'jug cing mi mthun par yang gnas so snyam pa'i yid la byed pa dang / de'i gnyen po bsgom pa la yang bdag gi rnam par shes pa yang dag par gnas so snyam pa'i bsam pa yid la byed pa dang / bdag ni gnyen po 'di las yongs su nyams par 'gyur ba'i cha ma yin no snyam pa'i yid la byed pa dang / bdag ni 'di ltar gnyen po brtan por gyur pas zag pa dang bcas pa'i chos de dag thams cad dang / bdud thams cad kyis zil gyis non par 'gyur ba'i cha ma yin no snyam pa'i yid la byed pa dang / bdag gi yid ni sangs rgyas kyi chos thams cad la zhum pa med par 'jug go snyam pa'i yid la byed pa dang / dka' ba spyod pa thams cad kyang bdag la gnod pa med do snyam pa'i yid la byed pa dang / bdag ni sems rtse gcig tu nges pas theg pa chen po la mos kyi/ de ma yin pa'i theg pa dman pa rnams la ni ma yin no snyam pa'i yid la byed pa dang / bdag gi sems ni sems can thams cad kyi don thams cad bya ba la mngon par dga'o snyam pa'i yid la byed pa ste/ sems kyi bsam pa bcu po de dag gis 'jug par bya'o/ /

【M2 初住地心】

ལྷག་པའི་སེམས་ལ་གནས་པ་ལ་གནས་པའི་བྱང་ཆུབ་སེམས་དཔའ་ནི་འདུ་བྱེད་ཐམས་ཅད་ལ་ཉེས་དམིགས་ཀྱི་རྣམ་པ་སྣ་ཚོགས་ཀྱིས་སུན་འབྱིན་པར་བྱེད་དེ། དེ་དག་ལས་ཡིད་སྐྱོ་བར་བྱེད་དོ། །སངས་རྒྱས་ཀྱི་ཡེ་ཤེས་ལ་ཕན་ཡོན་རྣམ་པ་སྣ་ཚོགས་ཀྱིས་ཕན་ཡོན་དུ་ལྟ་ཞིང་དེ་ལ་འདོད་པ་སྐྱེས་པ་ཡིན་ནོ། །སྙིང་ཐག་པ་ནས་འདུན་པས་སེམས་ཅན་གྱི་ཁམས་ལ་སྡུག་བསྔལ་རྣམ་པ་སྣ་ཚོགས་ཀྱིས་སྡུག་བསྔལ་བར་རྣམ་པར་བལྟའོ། །སེམས་ཅན་དེ་དག་ལ་ལྟ་བའི་སེམས་དང་ལྡན་པ་ཡིན་ནོ། །འདུ་བྱེད་ཐམས་ཅད་ལ་བག་ཡོད་པ་དང་། དོན་ལ་རྟོན་པའི་སེམས་དང་། བྱང་ཆུབ་ཀྱི་ཕྱིར་བརྩོན་འགྲུས་འབར་བ་ཡིན། སེམས་ཅན་རྣམས་ལ་སྙིང་རྗེའི་བསམ་པ་རྒྱ་ཆེན་པོ་དང་ལྡན་པ་ཡིན་ནོ། །

lhag pa'i sems la gnas pa la gnas pa'i byang chub sems dpa' ni 'du byed thams cad la nyes dmigs kyi rnam pa sna tshogs kyis sun 'byin par byed de/ de dag las yid skyo bar byed do/ /sangs rgyas kyi ye shes la phan yon rnam pa sna tshogs kyis phan yon du lta zhing de la 'dod pa skyes pa yin no/ /snying thag pa nas 'dun pas sems can gyi khams la sdug bsngal rnam pa sna tshogs kyis sdug bsngal bar rnam par blta'o/ /sems can de dag la lta ba'i sems dang ldan pa yin no/ /'du byed thams cad la bag yod pa dang / don la rton pa'i sems dang / byang chub kyi phyir brtson 'grus 'bar ba yin/ sems can rnams la snying rje'i bsam pa rgya chen po dang ldan pa yin no/ /

【M3 正住地心】

སེམས་ཅན་དེ་དག་གཏན་དུ་སྡུག་བསྔལ་ལས་རྣམ་པར་གྲོལ་བར་བྱ་བའི་ཐབས་ནི་ཉོན་མོངས་པ་ཐམས་ཅད་ཀྱིས་མ་བསྒྲིབས་པའི་ཡེ་ཤེས་ཁོ་ན་ཡིན་པར་མཐོང་བ་ཡིན། རྣམ་པར་ཐར་པ་དེ་ཡང་དག་པར་འགྲུབ་པར་བྱ་བའི་ཆོས་ཀྱི་དབྱིངས་ལ་རྣམ་པར་རྟོག་པའི་རྒྱུ་ཀུན་ནས་ཉོན་མོངས་པ་སྐྱེ་བ་ཐམས་ཅད་ཀྱི་གཉེན་པོ་ནི་ཤེས་རབ་ཡིན་པར་མཐོང་བ་ཡིན། ཡེ་ཤེས་ཀྱི་སྣང་བ་དེ་འགྲུབ་པར་བྱེད་པ་ནི་ཡང་དག་པར་ཏིང་ངེ་འཛིན་ཡིན་པར་མཐོང་བ་ཡིན། བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་དང་། སྙོམས་པར་འཇུག་པ་དེ་དག་སྒྲུབ་པ་ནི་བྱང་ཆུབ་སེམས་དཔའི་སྡེ་སྣོད་ཉན་པ་སྔོན་དུ་འགྲོ་བ་དང་། ཉན་པའི་གཞི་ཡིན་པར་མཐོང་བ་ཡིན་ནོ། །

sems can de dag gtan du sdug bsngal las rnam par grol bar bya ba'i thabs ni nyon mongs pa thams cad kyis ma bsgribs pa'i ye shes kho na yin par mthong ba yin/ rnam par thar pa de yang dag par 'grub par bya ba'i chos kyi dbyings la rnam par rtog pa'i rgyu kun nas nyon mongs pa skye ba thams cad kyi gnyen po ni shes rab yin par mthong ba yin/ ye shes kyi snang ba de 'grub par byed pa ni yang dag par ting nge 'dzin yin par mthong ba yin/ bsam gtan dang / rnam par thar pa dang / ting nge 'dzin dang / snyoms par 'jug pa de dag sgrub pa ni byang chub sems dpa'i sde snod nyan pa sngon du 'gro ba dang / nyan pa'i gzhi yin par mthong ba yin no/ /

【M4 地的滿心】【N1 於正法訪求倦怠】

མཐོང་ནས་ཀྱང་བརྩོན་འགྲུས་ཆེན་པོ་རྩོམ་པས་ཐོས་པ་ཡོངས་སུ་ཚོལ་བར་བྱེད་དོ། །དམ་པའི་ཆོས་ཉན་པའི་ཕྱིར་རྫས་དང་ཡོ་བྱད་དང་། ནང་དང་ཕྱི་རོལ་གྱི་དངོས་པོ་གང་ཡོངས་སུ་མི་གཏོང་བ་དེ་མེད་དོ། །བླ་མ་ལ་བསྙེན་བཀུར་བྱ་བ་གང་ཉམས་སུ་མི་ལེན་པ་དེ་མེད་དོ། །࿒འདུན་པ་གང་ཉམས་སུ་མི་ལེན་པ་དེ་མེད་དོ། །ལུས་ཀྱི་གནོད་པ་གང་ཉམས་སུ་མི་ལེན་པ་དེ་མེད་དོ། །དེ་ནི་ཚིག་བཞི་པའི་ཚིགས་སུ་བཅད་པ་གཅིག་ཐོས་པས་ཀྱང་ཆེས་དགའ་བར་འགྱུར་གྱི། སྟོང་གསུམ་པོ་གང་བ་དང་མཉམ་པའི་རིན་པོ་ཆེའི་ཕུང་པོ་ཆེན་པོས་ནི་དེ་ལྟ་མ་ཡིན་ནོ། །ཡང་དག་པར་རྫོགས་པའི་སངས་རྒྱས་ཀྱིས་གསུངས་པ་བྱང་ཆུབ་སེམས་དཔའི་སྤྱོད་པ་ཡོངས་སུ་དག་པར་བྱེད་པའི་ཆོས་ཀྱི་ཚིག་གཅིག་ཙམ་ཐོས་པས་ནི་ཆེས་དགའ་བར་འགྱུར་གྱི་བརྒྱ་བྱིན་ཉིད་དང་། ཚངས་པ་ཉིད་དང་། བདུད་ཉིད་དང་། འཇིག་རྟེན་སྐྱོང་བ་ཉིད་དང་། འཁོར་ལོས་སྒྱུར་བ་ཉིད་ཀྱི་ལུས་ཐོབ་པ་རྣམས་ཀྱིས་ནི་དེ་ལྟ་མ་ཡིན་ནོ། །གལ་ཏེ་དེ་ལ་ལ་ལ་ཞིག་འདི་སྐད་དུ་ཇི་སྟེ་ཁྱེད་མེ་དོང་ཆེན་པོར་བདག་ཉིད་འདོར་བར་བྱེད་དམ། སྡུག་བསྔལ་གྱི་གནོད་པ་ཆེན་པོ་ཉམས་སུ་ལེན་པར་བྱེད་ན་ནི། འདི་ལྟར་ངས་ཡང་དག་པར་རྫོགས་པའི་སངས་རྒྱས་ཀྱིས་གསུངས་པ་བྱང་ཆུབ་སེམས་དཔའི་སྤྱོད་པ་ཡོངས་སུ་དག་པར་བྱེད་པའི་ཆོས་ཀྱི་ཚིག་འདི་ཁྱོད་ལ་བསྒྲགས་སོ་ཞེས་ཟེར་བ་ཐོས་ན་ཡང་དེ་འདི་སྙམ་དུ་སེམས་ཏེ། བདག་གིས་ཆོས་ཀྱི་ཚིག་འདིའི་ཕྱིར་སྔ་མ་བཞིན་དུ་སྟོང་གསུམ་གྱི་སྟོང་ཆེན་པོ་གང་བ་དང་མཉམ་པའི་མེ་དོང་དུ་ཡང་ཚངས་པའི་འཇིག་རྟེན་ནས་བདག་ཉིད་དོར་བར་སྤྲོ་ན། ངན་ངོན་གྱི་ནང་དུ་ལྟ་ཅི་སྨོས། བདག་གིས་སེམས་ཅན་དམྱལ་བའི་སྡུག་བསྔལ་ལ་གནས་པ་དང་ཡང་བསྔོས་ཏེ། སངས་རྒྱས་ཀྱི་ཆོས་རྣམས་ཡོངས་སུ་བཙལ་དགོས་ན། སྡུག་བསྔལ་གྱི་གནོད་པ་ཕལ་པ་ལྟ་ཅི་སྨོས་ཏེ།

mthong nas kyang brtson 'grus chen po rtsom pas thos pa yongs su tshol bar byed do/ /dam pa'i chos nyan pa'i phyir rdzas dang yo byad dang / nang dang phyi rol gyi dngos po gang yongs su mi gtong ba de med do/ /bla ma la bsnyen bkur bya ba gang nyams su mi len pa de med do/ / 'dun pa gang nyams su mi len pa de med do/ /lus kyi gnod pa gang nyams su mi len pa de med do/ /de ni tshig bzhi pa'i tshigs su bcad pa gcig thos pas kyang ches dga' bar 'gyur gyi/ stong gsum po gang ba dang mnyam pa'i rin po che'i phung po chen pos ni de lta ma yin no/ /yang dag par rdzogs pa'i sangs rgyas kyis gsungs pa byang chub sems dpa'i spyod pa yongs su dag par byed pa'i chos kyi tshig gcig tsam thos pas ni ches dga' bar 'gyur gyi brgya byin nyid dang / tshangs pa nyid dang / bdud nyid dang / 'jig rten skyong ba nyid dang / 'khor los sgyur ba nyid kyi lus thob pa rnams kyis ni de lta ma yin no/ /gal te de la la la zhig 'di skad du ji ste khyed me dong chen por bdag nyid 'dor bar byed dam/ sdug bsngal gyi gnod pa chen po nyams su len par byed na ni/ 'di ltar ngas yang dag par rdzogs pa'i sangs rgyas kyis gsungs pa byang chub sems dpa'i spyod pa yongs su dag par byed pa'i chos kyi tshig 'di khyod la bsgrags so zhes zer ba thos na yang de 'di snyam du sems te/ bdag gis chos kyi tshig 'di'i phyir snga ma bzhin du stong gsum gyi stong chen po gang ba dang mnyam pa'i me dong du yang tshangs pa'i 'jig rten nas bdag nyid dor bar spro na/ ngan ngon gyi nang du lta ci smos/ bdag gis sems can dmyal ba'i sdug bsngal la gnas pa dang yang bsngos te/ sangs rgyas kyi chos rnams yongs su btsal dgos na/ sdug bsngal gyi gnod pa phal pa lta ci smos te/

【N2 修行能正法隨法行】

དེ་ལྟ་བུའི་བརྩོན་འགྲུས་བརྩམས་པས་ཆོས་རྣམས་ཡོངས་སུ་བཙལ་ནས། སངས་རྒྱས་ཀྱི་ཆོས་རྣམས་ནི་འདི་ལྟར་ཆོས་ཀྱི་རྗེས་སུ་མཐུན་པའི་ཆོས་སྒྲུབ་པ་ལ་བརྟེན་པ་ཡིན་གྱི། ཚིག་འབྲུ་དང་སྒྲ་ཙམ་གྱིས་རྣམ་པར་དག་པ་ནི་མ་ཡིན་ནོ་སྙམ་དུ་དེ་ལྟར་ཚུལ་བཞིན་ཡིད་ལ་བྱེད་དོ། །དེ་ལྟར་རིག་ནས་ཐོས་པ་དེ་ཉིད་ལ་བརྟེན་ཏེ། ཆོས་ཀྱི་མཚན་མ་རྣམས་ལ་ཡང་དག་པར་དམིགས་པ་བྱས་ནས། འདོད་པ་རྣམས་ལས་དབེན་པ་དང༌། རྒྱས་པར་འཇིག་རྟེན་པའི་བསམ་གཏན་དང་པོ་དང་། གཉིས་པ་དང་། གསུམ་པ་དང་། བཞི་པ་དང་། འཇིག་རྟེན་པའི་གཟུགས་མེད་པའི་སྙོམས་པར་འཇུག་པ་བཞི་དང་། ཚད་མེད་པ་བཞི་དང་། མངོན་པར་ཤེས་པ་ལྔ་བསྒྲུབས་ཏེ་གནས་སོ། །

de lta bu'i brtson 'grus brtsams pas chos rnams yongs su btsal nas/ sangs rgyas kyi chos rnams ni 'di ltar chos kyi rjes su mthun pa'i chos sgrub pa la brten pa yin gyi/ tshig 'bru dang sgra tsam gyis rnam par dag pa ni ma yin no snyam du de ltar tshul bzhin yid la byed do/ /de ltar rig nas thos pa de nyid la brten te/ chos kyi mtshan ma rnams la yang dag par dmigs pa byas nas/ 'dod pa rnams las dben pa dang/ rgyas par 'jig rten pa'i bsam gtan dang po dang / gnyis pa dang / gsum pa dang / bzhi pa dang / 'jig rten pa'i gzugs med pa'i snyoms par 'jug pa bzhi dang / tshad med pa bzhi dang / mngon par shes pa lnga bsgrubs te gnas so/ /

【N3 棄捨諸靜慮隨樂在欲界受生】

དེ་དེ་དག་གིས་ལན་མང་དུ་གནས་ཏེ༑ བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་དང་། སྙོམས་པར་འཇུག་པ་དེ་དག་ལས་བཟློག་ན། སྨོན་ལམ་གྱི་དབང་གིས་འདོད་པའི་ཁམས་གང་དུ་སེམས་ཅན་གྱི་དོན་བྱང་ཆུབ་ཀྱི་ཕྱོགས་དང་མཐུན་པའི་ཆོས་ཡོངས་སུ་རྫོགས་པར་འགྱུར་བ་མཐོང་བ་དེར་སྐྱེ་བར་འགྱུར་ལ། དེ་དེ་དག་གི་དབང་གིས་སྐྱེ་བར་མི་འགྱུར་རོ། །དེ་ནི་འདོད་པའི་འདོད་ཆགས་དང་བྲལ་བའི་ཕྱིར་འདོད་པའི་འཆིང་བ་རྣམས་སྤངས་པ་ཡིན་ལ། བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་དང་། སྙོམས་པར་འཇུག་པ་ལས་བཟློག་པའི་ཕྱིར་སྲིད་པའི་འཆིང་བ་རྣམས་སྤངས་པ་ཡིན་ནོ། །དེ་ནི་ཐོག་མ་མོས་པས་སྤྱོད་པའི་ས་ཉིད་ནས་ཆོས་ཀྱི་དེ་བཞིན་ཉིད་ལ་མོས་པའི་ཕྱིར་ལྟ་བ་ལས་གྱུར་པའི་འཆིང་བ་རྣམས་སྤངས་པ་ཡིན་ནོ། །ལོག་པའི་འདོད་ཆགས་དང་། ཞེ་སྡང་དང་། གཏི་མུག་ནི་དེ་ལ་གཏན་མི་འབྱུང་ངོ་། །

de de dag gis lan mang du gnas te| bsam gtan dang / rnam par thar pa dang / ting nge 'dzin dang / snyoms par 'jug pa de dag las bzlog na/ smon lam gyi dbang gis 'dod pa'i khams gang du sems can gyi don byang chub kyi phyogs dang mthun pa'i chos yongs su rdzogs par 'gyur ba mthong ba der skye bar 'gyur la/ de de dag gi dbang gis skye bar mi 'gyur ro/ /de ni 'dod pa'i 'dod chags dang bral ba'i phyir 'dod pa'i 'ching ba rnams spangs pa yin la/ bsam gtan dang / rnam par thar pa dang / ting nge 'dzin dang / snyoms par 'jug pa las bzlog pa'i phyir srid pa'i 'ching ba rnams spangs pa yin no/ /de ni thog ma mos pas spyod pa'i sa nyid nas chos kyi de bzhin nyid la mos pa'i phyir lta ba las gyur pa'i 'ching ba rnams spangs pa yin no/ /log pa'i 'dod chags dang / zhe sdang dang / gti mug ni de la gtan mi 'byung ngo / /

【N4 調柔果】【O1 總指同前】

དེའི་སངས་རྒྱས་མཐོང་བ་ནས་རྒྱས་པར་དགེ་བའི་རྩ་བ་རྣམ་པར་དག་པ་ནི་སྔ་མ་བཞིན་དུ་རིག་པར་བྱའོ། །

de'i sangs rgyas mthong ba nas rgyas par dge ba'i rtsa ba rnam par dag pa ni snga ma bzhin du rig par bya'o/ /

【O2 舉喻以顯】【P1 喻】

དེ་ལ་བྱེ་བྲག་ནི་འདི་ཡོད་དེ། དཔེར་ན་གསེར་མགར་མཁས་པའི་ལག་ན་ཡོད་པའི་གསེར་དེ་ཉིད་དྲི་མ་དང་སྐྱོན་བག་ཀྱང་ཟད་ལ་སྐྱེ་བྲི་མེད་པར་ཚད་མཉམ་པ་

de la bye brag ni 'di yod de/ dper na gser mgar mkhas pa'i lag na yod pa'i gser de nyid dri ma dang skyon bag kyang zad la skye bri med par tshad mnyam pa

【P2 合】

དེ་བཞིན་དུ་དེའི་དགེ་བའི་རྩ་བ་དེ་རྣམ་པར་དག་པར་རིག་པར་བྱའོ། །

de bzhin du de'i dge ba'i rtsa ba de rnam par dag par rig par bya'o/ /

【N5 受生】

སྐྱེ་བས་ནི་ཕལ་ཆེར་ལྷའི་དབང་པོ་བརྒྱ་བྱིན་དུ་འགྱུར་ཏེ། སེམས་ཅན་རྣམས་ཀྱི་འདོད་པའི་འདོད་ཆགས་བཟློག་པ་ལ་མཁས་པའོ། །

skye bas ni phal cher lha'i dbang po brgya byin du 'gyur te/ sems can rnams kyi 'dod pa'i 'dod chags bzlog pa la mkhas pa'o/ /

【N6 威力】

མཐུ་ནི་གནས་པ་སྔ་མ་གང་ལ་སྟོང་དུ་བསྟན་པ་དེ་འདིར་འབུམ་དུ་རིག་པར་བྱའོ། །

mthu ni gnas pa snga ma gang la stong du bstan pa de 'dir 'bum du rig par bya'o/ /

【L3 結】【M1 結略說】

བྱང་ཆུབ་སེམས་དཔའ་རྣམས་ཀྱི་ལྷག་པའི་སེམས་ལ་གནས་པ་འདི་ནི་སེམས་ཀྱི་ཡིད་ལ་བྱེད་པ་འགྲུབ་པ་ལ་འཇུག་པ་དང་། འདུ་བྱེད་དང་། སེམས་ཅན་གྱི་ཁམས་དང་། བྱང་ཆུབ་ཆེན་པོ་ཡང་དག་པར་སོ་སོར་རྟོགས་པ་དང་། སེམས་ཅན་སྡུག་བསྔལ་ལས་རྣམ་པར་ཐར་པར་བྱ་བའི་ཐབས་ཡང་དག་པར་ཡོངས་སུ་ཚོལ་བ་དང་། གུས་པ་ཆེན་པོས་ཡོངས་སུ་ཚོལ་བ་དང་། ཆོས་ཀྱི་རྗེས་སུ་མཐུན་པའི་ཆོས་ནན་ཏན་དུ་སྒྲུབ་པ་དང་། འཇིག་རྟེན་པའི་བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་དང་། སྙོམས་པར་འཇུག་པ་དང་། མངོན་པར་ཤེས་པ་མངོན་པར་སྒྲུབ་པ་ལ་གནས་པ་དང་། དེ་ལས་བཟློག་ནས་སྨོན་ལམ་གྱིས་གང་དུ་འདོད་པར་སྐྱེ་བ་དང་། དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་། མཐུ་ལས་མདོར་བསྟན་པར་རིག་པར་བྱའོ། །

byang chub sems dpa' rnams kyi lhag pa'i sems la gnas pa 'di ni sems kyi yid la byed pa 'grub pa la 'jug pa dang / 'du byed dang / sems can gyi khams dang / byang chub chen po yang dag par so sor rtogs pa dang / sems can sdug bsngal las rnam par thar par bya ba'i thabs yang dag par yongs su tshol ba dang / gus pa chen pos yongs su tshol ba dang / chos kyi rjes su mthun pa'i chos nan tan du sgrub pa dang / 'jig rten pa'i bsam gtan dang / rnam par thar pa dang / ting nge 'dzin dang / snyoms par 'jug pa dang / mngon par shes pa mngon par sgrub pa la gnas pa dang / de las bzlog nas smon lam gyis gang du 'dod par skye ba dang / dge ba'i rtsa ba rnam par dag pa dang / skye ba dang / mthu las mdor bstan par rig par bya'o/ /

【M2 指經廣說】

རྒྱས་པར་བསྟན་པ་ནི་འདི་ལྟ་སྟེ། ས་བཅུའི࿒མདོ་སའི་འོད་བྱེད་པ་ལས་འབྱུང་བ་བཞིན་ནོ། །ས་དེ་ནི་ཐོས་པའི་རྣམ་པའི་ཆོས་ཀྱི་སྣང་བ་གསལ་བ་དང་། ཏིང་ངེ་འཛིན་གྱི་སྣང་བ་གསལ་བས་རབ་ཏུ་ཕྱེ་བའི་ཕྱིར་འོད་བྱེད་པ་ཞེས་བྱའོ། །

rgyas par bstan pa ni 'di lta ste/ sa bcu'i mdo sa'i 'od byed pa las 'byung ba bzhin no/ /sa de ni thos pa'i rnam pa'i chos kyi snang ba gsal ba dang / ting nge 'dzin gyi snang ba gsal bas rab tu phye ba'i phyir 'od byed pa zhes bya'o/ /

【M3 釋會異名】

ནང་གི་སེམས་རྣམ་པར་དག་པ་ལ་བརྟེན་ནས་དེ་འོད་དང་ལྡན་པ་ཡིན་ཏེ། དེ་ལྟ་བས་ན་གནས་པ་དེ་ལྷག་པའི་སེམས་ཞེས་བྱའོ། །གང་གི་དོན་གྱིས་འོད་བྱེད་པའི་ས་ཞེས་བྱ་བའི་དོན་དེ་ཉིད་ཀྱིས་ལྷག་པའི་སེམས་ལ་གནས་པ་ཡིན་པར་རིག་པར་བྱའོ། །

nang gi sems rnam par dag pa la brten nas de 'od dang ldan pa yin te/ de lta bas na gnas pa de lhag pa'i sems zhes bya'o/ /gang gi don gyis 'od byed pa'i sa zhes bya ba'i don de nyid kyis lhag pa'i sems la gnas pa yin par rig par bya'o/ /

【K5 覺分相應增上慧住】【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་བྱང་ཆུབ་ཀྱི་ཕྱོགས་དང་མཐུན་པ་ང་ལྡན་པའི་ལྷག་པའི་ཤེས་རབ་ལ་གནས་པ་གང་ཞེ་ན།

de la byang chub sems dpa' rnams kyi byang chub kyi phyogs dang mthun pa nga ldan pa'i lhag pa'i shes rab la gnas pa gang zhe na/

【L2 解】【M1 得十法明】

འདི་ལ་བྱང་ཆུབ་སེམས་དཔའ་ཐོས་པ་ཡོངས་སུ་བཙལ་བའི་དབང་དུ་བྱས་ནས། ལྷག་པའི་སེམས་ལ་དབང་དུ་གནས་པ་ལ་ཐོག་མ་ཉིད་དུ་ཆོས་ལ་སྣང་བ་འཇུག་པ་བཅུ་པོ་ཐོབ་པ་ཡིན་ཏེ། དེ་དག་ཆེ་བ་དང་ཡོངས་སུ་རྫོགས་པའི་ཕྱིར་ལྷག་པའི་སེམས་ལ་གནས་པ་ལས་འདས་ནས། ལྷག་པའི་ཤེས་རབ་ལ་གནས་པ་དང་པོ་ལ་འཇུག་པའོ། །ཆོས་ལ་སྣང་བ་འཇུག་པ་བཅུ་པོ་དེ་དག་ཀྱང་གཞུང་ནི་མདོ་ལས་ཇི་སྐད་འབྱུང་བ་དེ་ཁོ་ན་བཞིན་དུ་རིག་པར་བྱ་སྟེ། གང་དག་འདོགས་པ་དང་གང་དུ་འདོགས་པ་དང་དེ་དག་ཀྱང་དོན་དམ་པར་གང་དང་མཉམ་པ་དང་། ཀུན་ནས་ཉོན་མོངས་པ་དང་། རྣམ་པར་བྱང་བས་གང་ཀུན་ནས་ཉོན་མོངས་པ་ཅན་དུ་འགྱུར་བ་དང་། རྣམ་པར་དག་པར་འགྱུར་བ་དང་། གང་དང་ལྡན་པའི་ཀུན་ནས་ཉོན་མོངས་པས་ཀུན་ནས་ཉོན་མོངས་པ་ཅན་དུ་འགྱུར་བ་དང་། རྣམ་པར་དག་པ་བླ་ན་མེད་པ་གང་གིས་རྣམ་པར་དག་པར་འགྱུར་བ་ཞེས་བྱ་བ་འདི་ནི། ཆོས་ལ་སྣང་བ་བསྟན་པ་དེ་དག་གི་དོན་གྱི་མདོ་ཡིན་པར་རིག་པར་བྱའོ། །

'di la byang chub sems dpa' thos pa yongs su btsal ba'i dbang du byas nas/ lhag pa'i sems la dbang du gnas pa la thog ma nyid du chos la snang ba 'jug pa bcu po thob pa yin te/ de dag che ba dang yongs su rdzogs pa'i phyir lhag pa'i sems la gnas pa las 'das nas/ lhag pa'i shes rab la gnas pa dang po la 'jug pa'o/ /chos la snang ba 'jug pa bcu po de dag kyang gzhung ni mdo las ji skad 'byung ba de kho na bzhin du rig par bya ste/ gang dag 'dogs pa dang gang du 'dogs pa dang de dag kyang don dam par gang dang mnyam pa dang / kun nas nyon mongs pa dang / rnam par byang bas gang kun nas nyon mongs pa can du 'gyur ba dang / rnam par dag par 'gyur ba dang / gang dang ldan pa'i kun nas nyon mongs pas kun nas nyon mongs pa can du 'gyur ba dang / rnam par dag pa bla na med pa gang gis rnam par dag par 'gyur ba zhes bya ba 'di ni/ chos la snang ba bstan pa de dag gi don gyi mdo yin par rig par bya'o/ /

【M2 明成就智】

གནས་པ་དེ་ལ་གནས་པ་དེ་ནི་མི་ཕྱེད་པའི་བསམ་པ་ལ་སོགས་པ་ཡེ་ཤེས་ཡོངས་སུ་སྨིན་པར་བྱེད་པའི་ཆོས་མདོ་སྡེ་ལས་ཇི་སྐད་འབྱུང་བ་རྣམ་པ་བཅུ་དང་ལྡན་པས་ཡེ་ཤེས་ཡོངས་སུ་སྨིན་པའི་ཕྱིར། དེའི་བདག་ཉིད་ཀྱི་ཆོས་རབ་ཏུ་ཐོབ་པས་དེ་བཞིན་གཤེགས་པའི་རིགས་སུ་རབ་ཏུ་གྲུབ་པ་ཡིན་ནོ། །

gnas pa de la gnas pa de ni mi phyed pa'i bsam pa la sogs pa ye shes yongs su smin par byed pa'i chos mdo sde las ji skad 'byung ba rnam pa bcu dang ldan pas ye shes yongs su smin pa'i phyir/ de'i bdag nyid kyi chos rab tu thob pas de bzhin gshegs pa'i rigs su rab tu grub pa yin no/ /

【M3 修習菩提分法】

བྱང་ཆུབ་སེམས་དཔའི་ལྟ་བ་རྣམ་པ་ཐམས་ཅད་ཀྱི་དབང་དུ་བྱས་ནས་དྲན་པ་ཉེ་བར་གཞག་པ་ལ་སོགས་པ་བྱང་ཆུབ་ཀྱི་ཕྱོགས་དང་མཐུན་པའི་ཆོས་སུམ་ཅུ་རྩ་བདུན་མདོ་ཉིད་ལས࿒ཇི་སྐད་འབྱུང་བ་བཞིན་དུ་བསྒོམ་མོ། །

byang chub sems dpa'i lta ba rnam pa thams cad kyi dbang du byas nas dran pa nye bar gzhag pa la sogs pa byang chub kyi phyogs dang mthun pa'i chos sum cu rtsa bdun mdo nyid las ji skad 'byung ba bzhin du bsgom mo/ /

【M4 斷身見等】

དེས་ཆོས་དེ་དག་ཐབས་ཀྱིས་ཡོངས་སུ་ཟིན་པས་བསྒོམ་པའི་ཕྱིར། དེ་འཇིག་ཚོགས་ལ་ལྟ་བ་ཤིན་ཏུ་ཆ་ཕྲ་བ་དང་། ཕུང་པོ་དང་། ཁམས་དང་། སྐྱེ་མཆེད་ལ་སོགས་པ་ལ་མངོན་པར་ཞེན་པ་དང་། གཡོ་བ་ཐམས་ཅད་ཀུན་དུ་མི་སྤྱོད་པས་གཏན་དུ་སྤོང་བར་བྱེད་དོ། །

des chos de dag thabs kyis yongs su zin pas bsgom pa'i phyir/ de 'jig tshogs la lta ba shin tu cha phra ba dang / phung po dang / khams dang / skye mched la sogs pa la mngon par zhen pa dang / g.yo ba thams cad kun du mi spyod pas gtan du spong bar byed do/ /

【M5 明制業開業】

དེ་རྣམས་སྤངས་པས་དེ་བཞིན་གཤེགས་པས་སྨད་པའི་ལས་གང་ཡིན་པ་དེ་དག་ཐམས་ཅད࿒ཀྱི་ཐམས་ཅད་དུ་མི་སྤྱོད་དོ། །དེ་བཞིན་གཤེགས་པས་བསྔགས་པ་གང་ཡིན་པ་དེ་དག་ཐམས་ཅད་ནི་ཇི་ལྟ་བ་བཞིན་དུ་འཇུག་པར་བྱེད་དོ། །

de rnams spangs pas de bzhin gshegs pas smad pa'i las gang yin pa de dag thams cad kyi thams cad du mi spyod do/ /de bzhin gshegs pas bsngags pa gang yin pa de dag thams cad ni ji lta ba bzhin du 'jug par byed do/ /

【M6 明心調柔】

དེ་ལྟར་གྱུར་ན་དེ་བས་ཀྱང་ཤས་ཆེར་སེམས་འཇམ་པ་དང་། མཉེན་པ་དང་། ལས་སུ་རུང་བར་ཡང་འགྱུར་རོ། ། དེ་ལྟར་རྣམ་པ་སྣ་ཚོགས་ཀྱིས་སེམས་ཤིན་ཏུ་རྣམ་པར་དག་པར་གྱུར་ན་

de ltar gyur na de bas kyang shas cher sems 'jam pa dang / mnyen pa dang / las su rung bar yang 'gyur ro/ / de ltar rnam pa sna tshogs kyis sems shin tu rnam par dag par gyur na

【M7 明隨順功德皆隆盛】

བྱས་པ་གཟོ་བ་དང་། བྱས་པ་ཚོར་བ་ལ་སོགས་པས་དེའི་བསམ་པ་དང་མཐུན་པའི་དཀར་པོའི་ཆོས་རྣམ་པ་སྣ་ཚོགས་དང་ལྡན་པར་འགྱུར་རོ༑ །

byas pa gzo ba dang / byas pa tshor ba la sogs pas de'i bsam pa dang mthun pa'i dkar po'i chos rnam pa sna tshogs dang ldan par 'gyur ro| /

【M8 修治地業支大精進】

ས་གོང་མ་ཡོངས་སུ་སྦྱོང་བར་བྱེད་པའི་ལས་རྣམས་ཀྱང་ཡང་དག་པར་ཡོངས་སུ་ཚོལ་ཞིང་བརྩོན་འགྲུས་རྩོམ་པ་ཆེན་པོ་ཐོབ་སྟེ་གནས་སོ། །

sa gong ma yongs su sbyong bar byed pa'i las rnams kyang yang dag par yongs su tshol zhing brtson 'grus rtsom pa chen po thob ste gnas so/ /

【M9 明意樂勝解淨修治】

གཞི་དེས་དེའི་བསམ་པ་དང་། ལྷག་པའི་བསམ་པ་དང་། མོས་པའི་ཁམས་ཡོངས་སུ་རྫོགས་པར་འགྱུར་རོ། །

gzhi des de'i bsam pa dang / lhag pa'i bsam pa dang / mos pa'i khams yongs su rdzogs par 'gyur ro/ /

【M10 明聖教怨敵不能映動】

གཞི་དེས་ཀྱང་བསྟན་པའི་དགྲར་གྱུར་པ་མུ་སྟེགས་ཅན་དང་བདུད་ཐམས་ཅད་ཀྱིས་ཀྱང་མི་འཕྲོགས་ཤིང་མི་བསྐྱོད་པར་འགྱུར་རོ། །

gzhi des kyang bstan pa'i dgrar gyur pa mu stegs can dang bdud thams cad kyis kyang mi 'phrogs shing mi bskyod par 'gyur ro/ /

【M11 明善根清淨】

སངས་རྒྱས་མཐོང་བ་ནས་རྒྱས་པར་དགེ་བའི་རྩ་བ་རྣམ་པར་དག་པ་ནི་སྔ་མ་བཞིན་དུ་རིག་པར་བྱའོ། །དེ་ལ་བྱེ་བྲག་ནི་འདི་ཡོད་དེ། དཔེར་ན་གསེར་དེ་ཉིད་གསེར་མགར་མཁས་པས་རྒྱན་གྱི་རྣམ་པར་བྱས་པ་ནི་རྒྱན་དུ་མ་བྱས་པའི་གསེར་རྣམས་ཀྱིས་མི་འཕྲོགས་པ་དེ་བཞིན་དུ་བྱང་ཆུབ་སེམས་དཔའ་དེའི་དགེ་བའི་རྩ་བ་དེ་དག་ནི་དེ་ལས་གཞན་པའི་བྱིས་པའི་གནས་ལ་གནས་པའི་བྱང་ཆུབ་སེམས་དཔའི་དགེ་བའི་རྩ་བ་རྣམས་ཀྱིས་མི་འཕྲོགས་པ་ཡིན་ནོ། །དཔེར་ན་ནོར་བུ་རིན་པོ་ཆེ་སྣང་བ་རབ་ཏུ་གཏོང་བ་ནི་དེ་མ་ཡིན་པའི་ནོར་བུ་རྣམས་ཀྱིས་མི་འཕྲོགས་ཤིང་། རླུང་དང་ཆུ་དང་ཆར་པ་རྣམས་ཀྱིས་འོད་མི་ཆོད་པ་དེ་བཞིན་དུ་བྱང་ཆུབ་སེམས་དཔའ་དེ་ཡང་ཉན་ཐོས་དང་རང་སངས་རྒྱས་ཐམས་ཅད་ཀྱིས་མི་འཕྲོགས་ཤིང་། ཤེས་རབ་ཀྱི་སྣང་བ་ཡང་བདུད་དང་ཕྱིར་རྒོལ་བ་ཐམས་ཅད་ཀྱིས་མི་ཆོད་པ་ཡིན་ནོ། །

sangs rgyas mthong ba nas rgyas par dge ba'i rtsa ba rnam par dag pa ni snga ma bzhin du rig par bya'o/ /de la bye brag ni 'di yod de/ dper na gser de nyid gser mgar mkhas pas rgyan gyi rnam par byas pa ni rgyan du ma byas pa'i gser rnams kyis mi 'phrogs pa de bzhin du byang chub sems dpa' de'i dge ba'i rtsa ba de dag ni de las gzhan pa'i byis pa'i gnas la gnas pa'i byang chub sems dpa'i dge ba'i rtsa ba rnams kyis mi 'phrogs pa yin no/ /dper na nor bu rin po che snang ba rab tu gtong ba ni de ma yin pa'i nor bu rnams kyis mi 'phrogs shing / rlung dang chu dang char pa rnams kyis 'od mi chod pa de bzhin du byang chub sems dpa' de yang nyan thos dang rang sangs rgyas thams cad kyis mi 'phrogs shing / shes rab kyi snang ba yang bdud dang phyir rgol ba thams cad kyis mi chod pa yin no/ /

【M12 明攝法果】

སྐྱེ་བས་ནི་ལྷའི་རྒྱལ་པོ་རབ་འཐབ་བྲལ་དུ་འགྱུར་ཏེ། སེམས་ཅན་རྣམས་ཀྱི་འཇིག་ཚོགས་ལ་ལྟ་བ་རྣམ་པར་བཟློག་པ་ལ་མཁས་སོ། །མཐུ་ནི་གནས་པ་སྔ་མ་གང་དུ་འབུམ་འགྱུར་དུ་བསྟན་པ་དེ་འདིར་བྱེ་བར་བསྟན་པར་རིག་པར་བྱ་སྟེ།

skye bas ni lha'i rgyal po rab 'thab bral du 'gyur te/ sems can rnams kyi 'jig tshogs la lta ba rnam par bzlog pa la mkhas so/ /mthu ni gnas pa snga ma gang du 'bum 'gyur du bstan pa de 'dir bye bar bstan par rig par bya ste/

【L3 結】【M1 結略說】

བྱང་ཆུབ་སེམས་དཔའ་རྣམས་ཀྱིས་བྱང་ཆུབ་ཀྱི་ཕྱོགས་དང་མཐུན་པའི་ལྷག་པའི་ཤེས་རབ་ལ་གནས་པ་འདི་ནི་ཆོས་ལ་སྣང་བ་འཇུག་པ་འགྲུབ་པ་ཐོབ་པ་དང་། ཡེ་ཤེས་ཡོངས་སུ་སྨིན་པར་འགྱུར་བ་དང་། བྱང་ཆུབ་ཀྱི་ཕྱོགས་དང་མཐུན་པའི་ཆོས་བརྟེན་པ་དང་། འཇིག་ཚོགས་ལ་ལྟ་བ་ལ་སོགས་པ་ལ་མངོན་པར་ཞེན་པ་དང་། གཡོ་བ་ཐམས་ཅད་སྤངས་པ་དང་། བཀག་པ་དང་། གནང་བའི་ལས་རྣམ་པར་སྤོང་བ་དང་། བརྟེན་པ་དང་གཞི་དེས་སེམས་མཉེན་པར་འགྱུར་བ་དང་། དེ་དང་མཐུན་པའི་ཡོན་ཏན་ཡང་དག་པར་འགྲུབ་པ་དང་། ས་ཡོངས་སུ་དག་པར་བྱེད་པའི་ལས་ཡོངས་སུ་ཚོལ་བ་ལས་བརྩམས་ཏེ། བརྩོན་འགྲུས་ཆེན་པོ་བརྩམས་པ་དང་། གཞི་དེས་བསམ་པ་དང་ལྷག་པའི་བསམ་པ་དང་མོས་པ་རྣམ་པར་དག་པར་བྱེད་པ་དང་། གཞི་དེས་བསྟན་པའི་དགྲ་ཐམས་ཅད་ཀྱིས་མི་འཕྲོགས་པ་དང་། དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་མཐུ་ལས་མདོར་བསྟན࿒པ་ཡིན་པར་རིག་པར་བྱའོ༑ །

byang chub sems dpa' rnams kyis byang chub kyi phyogs dang mthun pa'i lhag pa'i shes rab la gnas pa 'di ni chos la snang ba 'jug pa 'grub pa thob pa dang / ye shes yongs su smin par 'gyur ba dang / byang chub kyi phyogs dang mthun pa'i chos brten pa dang / 'jig tshogs la lta ba la sogs pa la mngon par zhen pa dang / g.yo ba thams cad spangs pa dang / bkag pa dang / gnang ba'i las rnam par spong ba dang / brten pa dang gzhi des sems mnyen par 'gyur ba dang / de dang mthun pa'i yon tan yang dag par 'grub pa dang / sa yongs su dag par byed pa'i las yongs su tshol ba las brtsams te/ brtson 'grus chen po brtsams pa dang / gzhi des bsam pa dang lhag pa'i bsam pa dang mos pa rnam par dag par byed pa dang / gzhi des bstan pa'i dgra thams cad kyis mi 'phrogs pa dang / dge ba'i rtsa ba rnam par dag pa dang / skye ba dang mthu las mdor bstan pa yin par rig par bya'o| /

【M2 指經廣說】

རྒྱས་པར་བསྟན་པ་ནི་ས་བཅུའི་འོད་འཕྲོ་ཅན་ལས་ཇི་སྐད་བསྟན་པ་བཞིན་ཏེ།

rgyas par bstan pa ni sa bcu'i 'od 'phro can las ji skad bstan pa bzhin te/

【M3 釋會異名】

ས་དེ་ལ་བྱང་ཆུབ་ཀྱི་ཕྱོགས་དང་མཐུན་པའི་ཆོས་རྣམས་ཡེ་ཤེས་ཀྱི་འོད་འཕྲོ་བར་གྱུར་པ་དང་། ཡང་དག་པའི་ཆོས་སྟོན་པས་འཇིག་རྟེན་རྣམས་ལ་ཤེས་རབ་ཀྱི་སྣང་བ་བྱེད་པས་ན་དེའི་ཕྱིར་ས་དེ་ལ་འོད་འཕྲོ་ཅན་ཞེས་བྱ་སྟེ། དེ་ཉིད་འདིར་བྱང་ཆུབ་ཀྱི་ཕྱོགས་དང་མཐུན་པའི་ལྷག་པའི་ཤེས་རབ་ཀྱི་གནས་པ་ཞེས་བྱའོ། །

sa de la byang chub kyi phyogs dang mthun pa'i chos rnams ye shes kyi 'od 'phro bar gyur pa dang / yang dag pa'i chos ston pas 'jig rten rnams la shes rab kyi snang ba byed pas na de'i phyir sa de la 'od 'phro can zhes bya ste/ de nyid 'dir byang chub kyi phyogs dang mthun pa'i lhag pa'i shes rab kyi gnas pa zhes bya'o/ /

【K6 諸諦相應增上慧住】【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་བདེན་པ་དང་ལྡན་པའི་ལྷག་པའི་ཤེས་རབ་ལ་གནས་པ་གཉིས་པ་གང་ཞེ་ན།

de la byang chub sems dpa' rnams kyi bden pa dang ldan pa'i lhag pa'i shes rab la gnas pa gnyis pa gang zhe na/

【L2 解】【M1 初句修十種平等意樂得入五地】

འདི་ལ་བྱང་ཆུབ་སེམས་དཔས་ལྷག་པའི་ཤེས་རབ་ལ་གནས་པ་སྔ་མ་ལ་རྣམ་པར་དག་པ་ལ་བསམ་པ་མཉམ་པ་ཉིད་བཅུ་ཐོབ་པ་གང་ཡིན་པ་དེ་དག་ཆེ་བའི་ཕྱིར་དང་། ཡོངས་སུ་རྫོགས་པའི་ཕྱིར་ལྷག་པའི་ཤེས་རབ་ལ་གནས་པ་གཉིས་པ་ལ་འཇུག་གོ། །རྣམ་པར་དག་པ࿒ལས་བསམ་པ་མཉམ་པ་ཉིད་བཅུའི་གཞུང་ནི་མདོ་ལས་ཇི་སྐད་འབྱུང་བ་བཞིན་དུ་རིག་པར་བྱ་སྟེ། སངས་རྒྱས་རྣམས་ནི་མཉམ་པ་མེད་པའི་སངས་རྒྱས་རྣམས་དང་། མཉམ་པ་དེ་མ་ཡིན་པའི་སེམས་ཅན་གྱི་ཁམས་ལས་ཡང་དག་པར་འདས་པ་དང་། ཆོས་གང་དག་དང་ཇི་ལྟར་མཉམ་པ་འདི་ནི་རྣམ་པར་དག་པ་ལ་བསམ་པ࿒མཉམ་པ་ཉིད་རྣམས་ཀྱི་དོན་གྱི་མདོ་ཡིན་པར་རིག་པར་བྱའོ༑ །

'di la byang chub sems dpas lhag pa'i shes rab la gnas pa snga ma la rnam par dag pa la bsam pa mnyam pa nyid bcu thob pa gang yin pa de dag che ba'i phyir dang / yongs su rdzogs pa'i phyir lhag pa'i shes rab la gnas pa gnyis pa la 'jug go/ /rnam par dag pa las bsam pa mnyam pa nyid bcu'i gzhung ni mdo las ji skad 'byung ba bzhin du rig par bya ste/ sangs rgyas rnams ni mnyam pa med pa'i sangs rgyas rnams dang / mnyam pa de ma yin pa'i sems can gyi khams las yang dag par 'das pa dang / chos gang dag dang ji ltar mnyam pa 'di ni rnam par dag pa la bsam pa mnyam pa nyid rnams kyi don gyi mdo yin par rig par bya'o| /

【M2 第二句明善觀諦】

གནས་པ་དེ་ལ་གནས་པ་དེ་ནི་ཕྱིར་ཞིང་ཡེ་ཤེས་ཁྱད་པར་ཅན་འདོད་པས་འཕགས་པའི་བདེན་པ་བཞི་ལ་རྣམ་པ་བཅུར་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་ཏེ། གཞུང་ནི་མདོ་ཉིད་ལས་ཇི་སྐད་འབྱུང་བ་བཞིན་དུ་ཐམས་ཅད་རིག་པར་བྱའོ། །གཞན་ལ་གོ་བར་བྱེད་པ་དང་། སོ་སོར་རང་གིས་ཤེས་པ་དང་། དེ་གཉི་གའི་གནས་ལས་བརྩམས་ཏེ་གང་བསྟན་པ་དང་། མདོ་སྡེ་དང་། འདུལ་བ་དང་། མ་མོ་ལས་བརྩམས་ཏེ་གང་གིས་བསྟན་པ་དང་། ད་ལྟར་བྱུང་བའི་སྡུག་བསྔལ་གྱི་བདག་ཉིད་དང་། རྒྱུ་ལས་མ་འོངས་པའི་སྡུག་བསྔལ་འབྱུང་བ་དང་། རྒྱུ་ཟད་པས་དེ་ཟད་དེ་མི་སྐྱེ་བ་དང་། དེ࿒སྤང་བའི་ཐབས་ལ་བརྟེན་པ་ལས་བརྩམས་ནས་ཇི་ལྟར་བསྟན་པ་སྟེ། དེ་ལྟར་ན་འདི་ནི་འཕགས་པའི་བདེན་པ་བཞི་ཤེས་པ་རྣམ་པ་བཅུའི་དོན་གྱི་མདོ་ཡིན་པར་རིག་པར་བྱའོ༑ །

gnas pa de la gnas pa de ni phyir zhing ye shes khyad par can 'dod pas 'phags pa'i bden pa bzhi la rnam pa bcur yang dag pa ji lta ba bzhin du rab tu shes te/ gzhung ni mdo nyid las ji skad 'byung ba bzhin du thams cad rig par bya'o/ /gzhan la go bar byed pa dang / so sor rang gis shes pa dang / de gnyi ga'i gnas las brtsams te gang bstan pa dang / mdo sde dang / 'dul ba dang / ma mo las brtsams te gang gis bstan pa dang / da ltar byung ba'i sdug bsngal gyi bdag nyid dang / rgyu las ma 'ongs pa'i sdug bsngal 'byung ba dang / rgyu zad pas de zad de mi skye ba dang / de spang ba'i thabs la brten pa las brtsams nas ji ltar bstan pa ste/ de ltar na 'di ni 'phags pa'i bden pa bzhi shes pa rnam pa bcu'i don gyi mdo yin par rig par bya'o| /

【M3 第三句明毀壞諸行悲愍有情】

དེ་ལྟར་བདེན་པ་ལ་མཁས་པ་དེ་ནི་འདུ་བྱེད་དུ་གྱུར་པ་ཐམས་ཅད་ཤེས་རབ་ཀྱིས་ཡང་དག་པར་རྣམ་པར་སུན་འབྱིན་པར་བྱེད་དོ། །སེམས་ཅན་གྱི་ཁམས་ལ་ཡང་སྙིང་རྗེའི་བསམ་པ་རྣམ་པར་འཕེལ་བར་འགྱུར་རོ། །སེམས་ཅན་བྱིས་པའི་ལོག་པར་སྒྲུབ་པ་ཡང་སྔོན་གྱི་མཐའ་དང་ཕྱི་མའི་མཐའ་ལས་ཡང་དག་པར་རབ་ཏུ་རྟོགས་སོ། །

de ltar bden pa la mkhas pa de ni 'du byed du gyur pa thams cad shes rab kyis yang dag par rnam par sun 'byin par byed do/ /sems can gyi khams la yang snying rje'i bsam pa rnam par 'phel bar 'gyur ro/ /sems can byis pa'i log par sgrub pa yang sngon gyi mtha' dang phyi ma'i mtha' las yang dag par rab tu rtogs so/ /

【M4 第四句】

དེ་དག་རྣམ་པར་ཐར་པར་བྱ་བའི་ཕྱིར་བསོད་ནམས་དང་ཡེ་ཤེས་ཀྱི་ཚོགས་ཆེན་པོ་ཡོངས་སུ་བཟུང་བ་ལ་སེམས་ཀྱིས་སྨོན་པར་བྱེད་ཅིང་

de dag rnam par thar par bya ba'i phyir bsod nams dang ye shes kyi tshogs chen po yongs su bzung ba la sems kyis smon par byed cing

【M5 第五句】

དེ་ལ་གནས་པའི་བསམ་པ་ཡང་དག་པར་འགྲུབ་པོ། །དྲན་པ་དང་། བློ་གྲོས་དང་། རྟོགས་པ་ལ་སོགས་པ་ཡོན་ཏན་མང་པོ་རྣམ་པ་སྣ་ཚོགས་པ་དང་ལྡན་པ་དང་།

de la gnas pa'i bsam pa yang dag par 'grub po/ /dran pa dang / blo gros dang / rtogs pa la sogs pa yon tan mang po rnam pa sna tshogs pa dang ldan pa dang /

【M6 第六句】

ཡིད་ལ་བྱེད་པ་གཞན་དང་བྲལ་བ་དང་། ཡོངས་སུ་སྨིན་པར་བྱ་བའི་ཐབས་སྣ་ཚོགས་ཀྱིས་ཀྱང་སེམས་ཅན་རྣམས་ཡོངས་སུ་སྨིན་པར་བྱེད་དོ། །

yid la byed pa gzhan dang bral ba dang / yongs su smin par bya ba'i thabs sna tshogs kyis kyang sems can rnams yongs su smin par byed do/ /

【M7 第七句明引支世間工巧業】

སེམས་ཅན་རྣམས་ལ་ཕན་འདོགས་པའི་འཇིག་རྟེན་པའི་ཡི་གེ་དང་བསྟན་བཅོས་དང་། རྒྱ་དང་། རྩིས་དང་ཤོད་ཐབས་ལ་སོགས་པ་བཟོ་དང་ལས་ཀྱི་གནས་མདོ་ལས་ཇི་སྐད་འབྱུང་བ་གང་དག་ཡིན་པ་དེ་དག་ཐམས་ཅད་ཀྱང་སེམས་ཅན་རྣམས་ལ་འཇིག་རྟེན་པའི་ཐ་སྙད་དང་མཐུན་པར་བྱ་བ་དང་དབུལ་བ་བསལ་བར་བྱ་བ་དང་། ཁམས་མ་སྙོམས་པ་དང་མི་དང་མི་མ་ཡིན་པས་བྱས་པའི་གནོད་པ་ཞི་བར་བྱ་བ་དང་། ཁ་ན་མ་ཐོ་བ་མེད་པའི་རྩེད་མོ་དང་། དགའ་བའི་དངོས་པོ་བསྒྲུབ་པས་ཆོས་མ་ཡིན་པ་ལ་དགའ་བ་ལས་བཟློག་པར་བྱ་བ་དང་། ཁྱིམ་གྱི་ཡོ་བྱད་འདོད་པ་རྣམས་ལ་ཚེགས་ཆུང་ངུས་ཁྱིམ་གྱི་ཡོ་བྱད་བསྒྲུབ་པར་བྱ་བ་དང་། རྒྱལ་པོ་དང་ཆོམ་རྐུན་ལ་སོགས་པའི་གནོད་པ་ལས་ཡོངས་སུ་བསྐྱབ་པར་བྱ་བ་དང་། གནས་དང་གནས་མ་ཡིན་པའི་སྦྱོར་བ་ལ་གནང་བ་དང་དགག་པར་བྱ་བ་དང་། བཀྲ་ཤིས࿒པ་བྱ་བ་དང་། བཀྲ་མི་ཤིས་པའི་དངོས་པོ་བླང་བ་དང་དོར་བ་ལ་གཟུད་པ་དང་། ཚེ་འདི་ལ་གཅིག་ལ་གཅིག་མི་འཁུ་བ་དང་། ཚེ་ཕྱི་མ་ལ་ཕྱིན་ཅི་མ་ལོག་པའི་མངོན་པར་མཐོ࿒བར་འགྱུར་བའི་ལམ་བསྟན་པ་དང་། སྙིང་རྗེ་དང་ལྡན་པས་མཐར་གྱིས་བྱང་ཆུབ་ལ་དགོད་པར་བྱ་བའི་ཕྱིར་མངོན་པར་སྒྲུབ་པ་སྟེ། དེ་ལྟ་ན་འདི་ནི་སེམས་ཅན་རྣམས་ལ་ཕན་འདོགས་པའི་བཟོ་དང་ལས་ཀྱི་གནས་དེ་དག་གི་དོན་གྱི་མདོ་ཡིན་པར་རིག་པར་བྱའོ། །

sems can rnams la phan 'dogs pa'i 'jig rten pa'i yi ge dang bstan bcos dang / rgya dang / rtsis dang shod thabs la sogs pa bzo dang las kyi gnas mdo las ji skad 'byung ba gang dag yin pa de dag thams cad kyang sems can rnams la 'jig rten pa'i tha snyad dang mthun par bya ba dang dbul ba bsal bar bya ba dang / khams ma snyoms pa dang mi dang mi ma yin pas byas pa'i gnod pa zhi bar bya ba dang / kha na ma tho ba med pa'i rtsed mo dang / dga' ba'i dngos po bsgrub pas chos ma yin pa la dga' ba las bzlog par bya ba dang / khyim gyi yo byad 'dod pa rnams la tshegs chung ngus khyim gyi yo byad bsgrub par bya ba dang / rgyal po dang chom rkun la sogs pa'i gnod pa las yongs su bskyab par bya ba dang / gnas dang gnas ma yin pa'i sbyor ba la gnang ba dang dgag par bya ba dang / bkra shis pa bya ba dang / bkra mi shis pa'i dngos po blang ba dang dor ba la gzud pa dang / tshe 'di la gcig la gcig mi 'khu ba dang / tshe phyi ma la phyin ci ma log pa'i mngon par mtho bar 'gyur ba'i lam bstan pa dang / snying rje dang ldan pas mthar gyis byang chub la dgod par bya ba'i phyir mngon par sgrub pa ste/ de lta na 'di ni sems can rnams la phan 'dogs pa'i bzo dang las kyi gnas de dag gi don gyi mdo yin par rig par bya'o/ /

【M8 第八句善根清淨】

གཞན་ཐམས་ཅད་ནི་སྔ་མ་བཞིན་ནོ། །དེ་ལ་བྱེ་བྲག་ནི་འདི་ཡོད་དོ། །དཔེར་ན་གསེར་དེ་ཉིད་གསེར་མགར་མཁས་པས་སྤུག་བྱི་དོར་བྱས་པས་སྤྲས་པ་ནི་མཚུངས་པ་མེད་པའི་ཕྱིར་དེ་མ་ཡིན་པའི་གསེར་དག་གིས་མི་འཕྲོགས་སོ། །དེ་བཞིན་དུ་བྱང་ཆུབ་སེམས་དཔའ་དེ་ཡང་ཉན་ཐོས་དང་རང་སངས་རྒྱས་ཐམས་ཅད་དང་། དེ་མ་ཡིན་པའི་ས་ལ་གནས་པའི་བྱང་ཆུབ་སེམས་དཔའ་རྣམས་ཀྱིས་མི་འཕྲོགས་པ་ཡིན་ནོ༑ །དཔེར་ན་ཟླ་བ་དང་། ཉི་མ་དང་རྒྱུ་སྐར་རྣམས་ཀྱི་འོད་ནི་རླུང་གི་དཀྱིལ་འཁོར་ཐམས་ཅད་ཀྱིས་མི་འཕྲོགས་ལ་རླུང་དང་འགྲོ་བར་ནི་འདྲའོ། །དེ་བཞིན་དུ་བྱང་ཆུབ་སེམས་དཔའ་དེའི་ཤེས་རབ་དེ་ཡང་ཉན་ཐོས་དང་རང་སངས་རྒྱས་ཐམས་ཅད་ཀྱིས་མི་འཕྲོགས་ལ། འཇིག་རྟེན་པའི་བྱ་བ་བྱེད་པར་ནི་འདྲའོ། །

gzhan thams cad ni snga ma bzhin no/ /de la bye brag ni 'di yod do/ /dper na gser de nyid gser mgar mkhas pas spug byi dor byas pas spras pa ni mtshungs pa med pa'i phyir de ma yin pa'i gser dag gis mi 'phrogs so/ /de bzhin du byang chub sems dpa' de yang nyan thos dang rang sangs rgyas thams cad dang / de ma yin pa'i sa la gnas pa'i byang chub sems dpa' rnams kyis mi 'phrogs pa yin no| /dper na zla ba dang / nyi ma dang rgyu skar rnams kyi 'od ni rlung gi dkyil 'khor thams cad kyis mi 'phrogs la rlung dang 'gro bar ni 'dra'o/ /de bzhin du byang chub sems dpa' de'i shes rab de yang nyan thos dang rang sangs rgyas thams cad kyis mi 'phrogs la/ 'jig rten pa'i bya ba byed par ni 'dra'o/ /

【M9 第九句明受生】

སྐྱེ་བ་ནི་ལྷའི་རྒྱལ་པོ་ཡོངས་སུ་དགའ་ལྡན་དུ་འགྱུར་ཏེ། མུ་སྟེགས་ཅན་ཐམས་ཅད་བཟློག་པ་ལ་མཁས་སོ། །

skye ba ni lha'i rgyal po yongs su dga' ldan du 'gyur te/ mu stegs can thams cad bzlog pa la mkhas so/ /

【M10 第十句】

མཐུ་ནི་བྱེ་བ་ཕྲག་སྟོང་གི་གྲངས་སུ་བསྟན་པར་རིག་པར་བྱའོ། །

mthu ni bye ba phrag stong gi grangs su bstan par rig par bya'o/ /

【L3 結】【M1 結略說】

བྱང་ཆུབ་སེམས་དཔའ་རྣམས་ཀྱི་བདེན་པ་དང་ལྡན་པའི་ལྷག་པའི་ཤེས་རབ་ལ་གནས་པ་འདི་ནི་རྣམ་པར་དག་པ་ལ་བསམ་པ་ཉིད་དུ་གྲུབ་པ་ལ་འཇུག་པ་དང་། ཐབས་དང་བདེན་པ་སྤྱོད་པ་སོ་སོ་རྣམ་པར་འཕེལ་བ་དང་།འདུ་བྱེད་རྣམ་པར་སུན་འབྱིན་ཅིང་སེམས་ཅན་ལ་སྙིང་རྗེ་རྣམ་པར་འཕེལ་བ་དང་། དེའི་དོན་དུ་བསོད་ནམས་དང་ཡེ་ཤེས་ཀྱི་ཚོགས་བསགས་པའི་སྨོན་ལམ࿒ལ་སྦྱོར་བ་དང་། དྲན་པ་དང་། བློ་གྲོས་དང་རྟོག་པ་ལ་སོགས་པ་ཡོན་ཏན་འཕེལ་བ་དང་། གཞན་ཡིད་ལ་མི་བྱེད་པ་དང་། རྣམ་པ་ཐམས་ཅད་དུ་སེམས་ཅན་ཡོངས་སུ་སྨིན་པར་བྱ་བ་ལ་བརྩོན་པ་དང་། འཇིག་རྟེན་པའི་བཟོ་སྒྲུབ་པ་དང་། དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་མཐུ་ལས་མདོར་བསྟན་པར་རིག་པར་བྱའོ། །

byang chub sems dpa' rnams kyi bden pa dang ldan pa'i lhag pa'i shes rab la gnas pa 'di ni rnam par dag pa la bsam pa nyid du grub pa la 'jug pa dang / thabs dang bden pa spyod pa so so rnam par 'phel ba dang /'du byed rnam par sun 'byin cing sems can la snying rje rnam par 'phel ba dang / de'i don du bsod nams dang ye shes kyi tshogs bsags pa'i smon lam la sbyor ba dang / dran pa dang / blo gros dang rtog pa la sogs pa yon tan 'phel ba dang / gzhan yid la mi byed pa dang / rnam pa thams cad du sems can yongs su smin par bya ba la brtson pa dang / 'jig rten pa'i bzo sgrub pa dang / dge ba'i rtsa ba rnam par dag pa dang / skye ba dang mthu las mdor bstan par rig par bya'o/ /

【M2 指經廣說】

རྒྱས་པར་བསྟན་པ་ནི་འདི་ལྟ་སྟེ། ས་བཅུའི་ས་ཤིན་ཏུ་སྦྱང་དཀའ་བ་ལས་འབྱུང་བ་བཞིན་ནོ། །

rgyas par bstan pa ni 'di lta ste/ sa bcu'i sa shin tu sbyang dka' ba las 'byung ba bzhin no/ /

【M3 釋會異名】

བདེན་པ་རྣམས་ལ་རྣམ་པར་ངེས་པའི་ཤེས་པ་ནི་ཤིན་ཏུ་སྦྱང་དཀའ་བ་ཞེས་བྱ་སྟེ། འདིར་ཡང་དེ་བསྟན་པས་ན་དེའི་ཕྱིར་ས་དེ་ལ་ཤིན་ཏུ་སྦྱང་དཀའ་བ་ཞེས་བྱ་སྟེ། དོན་དེ་ཉིད་ཀྱི་བདེན་པ་དང་ལྡན་པའི་ལྷག་པའི་ཤེས་རབ་ལ་གནས་པ་ཡིན་པར་བལྟ་བར་བྱའོ། །

bden pa rnams la rnam par nges pa'i shes pa ni shin tu sbyang dka' ba zhes bya ste/ 'dir yang de bstan pas na de'i phyir sa de la shin tu sbyang dka' ba zhes bya ste/ don de nyid kyi bden pa dang ldan pa'i lhag pa'i shes rab la gnas pa yin par blta bar bya'o/ /

【K7 緣起相應增上慧住】【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་རྟེན་ཅིང་འབྲེལ་པར་འབྱུང་བ་དང་ལྡན་པའི་ལྷག་པའི་ཤེས་རབ་ལ་གནས་པ་གང་ཞེ་ན།

de la byang chub sems dpa' rnams kyi rten cing 'brel par 'byung ba dang ldan pa'i lhag pa'i shes rab la gnas pa gang zhe na/

【L2 解】【M1 初句明十法成滿得入此住】

འདི་ལ་བྱང་ཆུབ་སེམས་དཔའ་བདེན་པ་དང་ལྡན་པའི་ལྷག་པའི་ཤེས་རབ་ལ་གནས་པ་ལ་ཐོག་མ་ཉིད་དུ་ཆོས་མཉམ་པ་ཉིད་བཅུ་ཐོབ་སྟེ། གཞུང་ནི་མདོ་ལས་ཇི་སྐད་འབྱུང་བ་བཞིན་དུ་རིག་པར་བྱའོ། །དེ་དག་ཆེ་བའི་ཕྱིར་དང་ཡོངས་སུ་རྫོགས་པའི་ཕྱིར་གནས་པ་འདི་ལ་འཇུག་སྟེ། ཆོས་ཐམས་ཅད་ལ་དོན་དམ་པར་ཡོད་པའི་ངོ་བོ་ཉིད་ཀྱི་མཚན་མ་མེད་པའི་མཉམ་པ་ཉིད་དང་། བརྗོད་པ་མངོན་པར་འདུ་བྱེད་པ་སྣང་བ་མཚན་ཉིད་མེད་པའི་མཉམ་པ་ཉིད་དང་། དེ་ཉིད་མཚན་ཉིད་མེད་པས་བདག་ཉིད་མ་སྐྱེས་པའི་མཉམ་པ་ཉིད་དང༌། རྒྱུ་ལས་ཀྱང་མ་སྐྱེས་པའི་མཉམ་པ་ཉིད་དང་། རང་དང་རྒྱུ་ལས་ཀྱང་མ་སྐྱེས་པས་གཟོད་མ་ནས་ཤིན་ཏུ་ཞི་བའི་མཉམ་པ་ཉིད་དང་།ཡོད་པའི་དངོས་པོ་འཛིན་པའི་ཤེས་པ་སྤྲོས་པ་མེད་པའི་མཉམ་པ་ཉིད་དང་། བླང་བ་དང་དོར་བའི་མངོན་པར་འདུ་བྱེད་པ་དང་བྲལ་བའི་མཉམ་པ་ཉིད་དང་། དེ་ཉིད་ཉོན་མོངས་པ་དང་སྡུག་བསྔལ་གྱི་ཀུན་ནས་ཉོན་མོངས་པ་དང་བྲལ་བའི་ཕྱིར་དབེན་པའི་མཉམ་པ་ཉིད་དང་། རྣམ་པར་བརྟགས་པའི་ཤེས་བྱའི་ངོ་བོ་ཉིད་སྒྱུ་མ་དང་སྤྲུལ་པ་ལྟ་བུའི་མཉམ་པ་ཉིད་དང་། རྣམ་པར་མི་རྟོག་པའི་ཡེ་ཤེས་ཀྱི་སྤྱོད་ཡུལ་གྱི་ངོ་བོ་ཉིད་ཀྱི་དངོས་པོ་དང་དངོས་པོ་མེད་པ་གཉིས་སུ་མེད་པའི་མཉམ་པ་ཉིད་དེ་ནི་ཆོས་མཉམ་པ་ཉིད་བཅུ་པོ་དེ་དག་གི་དོན་རྣམ་པར་དབྱེ་བ་ཡིན་པར་རིག་པར་བྱའོ།། །།

'di la byang chub sems dpa' bden pa dang ldan pa'i lhag pa'i shes rab la gnas pa la thog ma nyid du chos mnyam pa nyid bcu thob ste/ gzhung ni mdo las ji skad 'byung ba bzhin du rig par bya'o/ /de dag che ba'i phyir dang yongs su rdzogs pa'i phyir gnas pa 'di la 'jug ste/ chos thams cad la don dam par yod pa'i ngo bo nyid kyi mtshan ma med pa'i mnyam pa nyid dang / brjod pa mngon par 'du byed pa snang ba mtshan nyid med pa'i mnyam pa nyid dang / de nyid mtshan nyid med pas bdag nyid ma skyes pa'i mnyam pa nyid dang/ rgyu las kyang ma skyes pa'i mnyam pa nyid dang / rang dang rgyu las kyang ma skyes pas gzod ma nas shin tu zhi ba'i mnyam pa nyid dang /yod pa'i dngos po 'dzin pa'i shes pa spros pa med pa'i mnyam pa nyid dang / blang ba dang dor ba'i mngon par 'du byed pa dang bral ba'i mnyam pa nyid dang / de nyid nyon mongs pa dang sdug bsngal gyi kun nas nyon mongs pa dang bral ba'i phyir dben pa'i mnyam pa nyid dang / rnam par brtags pa'i shes bya'i ngo bo nyid sgyu ma dang sprul pa lta bu'i mnyam pa nyid dang / rnam par mi rtog pa'i ye shes kyi spyod yul gyi ngo bo nyid kyi dngos po dang dngos po med pa gnyis su med pa'i mnyam pa nyid de ni chos mnyam pa nyid bcu po de dag gi don rnam par dbye ba yin par rig par bya'o// //

【M2 第二句明覺悟緣起生解脫門】

བམ་པོ་བཅུ་དགུ་པ།

bam po bcu dgu pa/

གནས་པ་དེ་ལ་གནས་པ་དེ་བྱང་ཆུབ་ལ་འདུན་པ་དྲག་པོས་འདོད་པ་སྐྱེས་ཤིང་སེམས་ཅན་རྣམས་ལ་སྙིང་རྗེ་རྒྱས་པས་འཇིག་རྟེན་རྣམས་ཀྱི་འབྱུང་བ་དང་། འཇིག་པ་ལ་རྟེན་ཅིང་འབྲེལ་པར་འབྱུང་བའི་ལེགས་པར་དཔྱོད་པའི་རྣམ་པ་ཐམས་ཅད࿒ཀྱིས་དཔྱོད་པར་བྱེད་ཅིང་རབ་ཏུ་ཤེས་སོ། །རྟེན་ཅིང་འབྲེལ་པར་འབྱུང་བའི་ཤེས་པ་ལ་བརྟེན་ནས་དེའི་རྣམ་པར་ཐར་པའི་སྒོ་གསུམ་པོ་སྟོང་པ་ཉིད་དང་། མཚན་མ་མེད་པ་དང་། སྨོན་པ་མེད་པ་སྐྱེ་བའོ། །

gnas pa de la gnas pa de byang chub la 'dun pa drag pos 'dod pa skyes shing sems can rnams la snying rje rgyas pas 'jig rten rnams kyi 'byung ba dang / 'jig pa la rten cing 'brel par 'byung ba'i legs par dpyod pa'i rnam pa thams cad kyis dpyod par byed cing rab tu shes so/ /rten cing 'brel par 'byung ba'i shes pa la brten nas de'i rnam par thar pa'i sgo gsum po stong pa nyid dang / mtshan ma med pa dang / smon pa med pa skye ba'o/ /

【M3 第三句一切邪想不現行】

གཞི་དེས་ཀྱང་དེ་ལ་བདག་དང་གཞན་པ་དང་། བྱེད་པ་པོ་དང་། ཚོར་བ་པོ་དང་། དངོས་པོ་དང་། དངོས་པོ་མེད་པའི་འདུ་ཤེས་མི་འབྱུང་ངོ་། །

gzhi des kyang de la bdag dang gzhan pa dang / byed pa po dang / tshor ba po dang / dngos po dang / dngos po med pa'i 'du shes mi 'byung ngo / /

【M4 第四句方便攝受生死】

དེ་ལྟར་དོན་དམ་པ་ལ་མཁས་པ་དང་། སེམས་ཅན་ལ་ལྟ་བ་དེ་ནི་ཉོན་མོངས་པ་དང་ལྡན་པ་དང་། རྐྱེན་ཚོགས་པ་ལས་ནི་འདུས་བྱས་རང་བཞིན་གྱིས་ཉམ་ཆུང་བ་བདག་དང་བདག་གི་དང་བྲལ་ཞིང་ཉེས་པ་དུ་མའི་སྐྱོན་ཆགས་པ་འབྱུང་བ་ཉོན་མོངས་པ་དང་མི་ལྡན་པ་དང་། རྐྱེན་མ་ཚོགས་པ་ལས་ནི་མི་འབྱུང་སྟེ། དེ་བས་ན་བདག་གིས་ཉོན་མོངས་པ་དང་ལྡན་པ་དང་། རྐྱེན་ཚོགས་པ་ནི་བདག་ཉིད་བསྲུང་བའི་ཕྱིར་ཚོགས་པར་མི་བྱའོ། །སེམས་ཅན་རྣམས་ལ་ཕན་གདགས་པའི་དོན་དུ་ནི་ཐམས་ཅད་ཀྱི་ཐམས་ཅད་དུ་འདུས་བྱས་རྣམ་པར་ཞི་བར་མི་བྱའོ་སྙམ་དུ་ཚུལ་བཞིན་དུ་རྟོག་པར་བྱེད་དོ། །

de ltar don dam pa la mkhas pa dang / sems can la lta ba de ni nyon mongs pa dang ldan pa dang / rkyen tshogs pa las ni 'dus byas rang bzhin gyis nyam chung ba bdag dang bdag gi dang bral zhing nyes pa du ma'i skyon chags pa 'byung ba nyon mongs pa dang mi ldan pa dang / rkyen ma tshogs pa las ni mi 'byung ste/ de bas na bdag gis nyon mongs pa dang ldan pa dang / rkyen tshogs pa ni bdag nyid bsrung ba'i phyir tshogs par mi bya'o/ /sems can rnams la phan gdags pa'i don du ni thams cad kyi thams cad du 'dus byas rnam par zhi bar mi bya'o snyam du tshul bzhin du rtog par byed do/ /

【M5 第五句無著智現前等】

དེ་ལྟར་ཡེ་ཤེས་དང་སྙིང་རྗེ་དང་ལྡན་པ་དེ་ནི་གནས་པ་དེ་ལ་ཆགས་པ་མེད་པའི་ཡེ་ཤེས་ལ་མངོན་དུ་ཕྱོགས་པ་ཞེས་བྱ་བའི་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་པ་མངོན་དུ་འགྱུར་ཏེ། དེས་ན་དེ་འཇིག་རྟེན་པའི་སྤྱོད་པ་ཐམས་ཅད་ལ་ཆགས་པ་མེད་པར་སྤྱོད་དེ། གནས་པ་དེ་ཡང་ས་བདུན་པ་ལ་སྦྱོར་བ་ལས་འབྱུང་བའི་སྤྱོད་པ་མཐར་ཐུག་པའི་བྱང་ཆུབ་སེམས་དཔའ་བཟོད་པ་རྗེས་སུ་མཐུན་པའི་བཟོད་པ་རྣོན་པོ་གང་ཡིན་པ་དེས་བསྡུས་པར་རིག་པར་བྱའོ། །དེ་ཆགས་པ་མེད་པའི་ཡེ་ཤེས་ལ་མངོན་པར་ཕྱོགས་པ་ཞེས་བྱ་བ་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་པ་མངོན་དུ་གྱུར་པས་བྱང་ཆུབ་འདྲེན་པར་བྱེད་པའི་རྐྱེན་རྣམས་ཀྱང་འདྲེན་པར་བྱེད་པ་འཇིག་རྟེན་པ་རྣམས་ཀྱི་འདུས་བྱས་ཀྱི་གནས་པས་ཀྱང་གནས་པར་མི་བྱེད་དོ། །རབ་ཏུ་ཞི་བ་ལ་ཡང་ཞི་བར་ལྟ࿒བ་དེ་ཡང་མི་གནས་སོ། །

de ltar ye shes dang snying rje dang ldan pa de ni gnas pa de la chags pa med pa'i ye shes la mngon du phyogs pa zhes bya ba'i shes rab kyi pha rol tu phyin pa la gnas pa mngon du 'gyur te/ des na de 'jig rten pa'i spyod pa thams cad la chags pa med par spyod de/ gnas pa de yang sa bdun pa la sbyor ba las 'byung ba'i spyod pa mthar thug pa'i byang chub sems dpa' bzod pa rjes su mthun pa'i bzod pa rnon po gang yin pa des bsdus par rig par bya'o/ /de chags pa med pa'i ye shes la mngon par phyogs pa zhes bya ba shes rab kyi pha rol tu phyin pa la gnas pa mngon du gyur pas byang chub 'dren par byed pa'i rkyen rnams kyang 'dren par byed pa 'jig rten pa rnams kyi 'dus byas kyi gnas pas kyang gnas par mi byed do/ /rab tu zhi ba la yang zhi bar lta ba de yang mi gnas so/ /

【M6 第六句證得無量三摩地】

དེ་ལྟར་ཐབས་དང་ཤེས་རབ་ཀྱི་ཡེ་ཤེས་དང་ལྡན་པ་དེ་ལ་ནི་འཇུག་པ་སྟོང་པ་ཉིད་ཀྱི་ཏིང་ངེ་འཛིན་ལ་སོགས་པའི་ཏིང་ངེ་འཛིན་གྱི་སྒོ་འབུམ་ཕྲག་བཅུ་པོ་མངོན་དུ་འགྱུར་རོ། །སྟོང་པ་ཉིད་ཀྱི་ཏིང་ངེ་འཛིན་ལ་ཇི་ལྟ་བ་བཞིན་དུ་སྨོན་པ་མེད་པ་དང་། མཚན་མ་མེད་པའི་ཏིང་ངེ་འཛིན་གཉིས་ལ་ཡང་དེ་དང་འདྲ་བར་རིག་པར་བྱའོ། །

de ltar thabs dang shes rab kyi ye shes dang ldan pa de la ni 'jug pa stong pa nyid kyi ting nge 'dzin la sogs pa'i ting nge 'dzin gyi sgo 'bum phrag bcu po mngon du 'gyur ro/ /stong pa nyid kyi ting nge 'dzin la ji lta ba bzhin du smon pa med pa dang / mtshan ma med pa'i ting nge 'dzin gnyis la yang de dang 'dra bar rig par bya'o/ /

【M7 第七句】

དེ་དག་མངོན་དུ་གྱུར་པ་ན་མི་ཕྱེད་པའི་བསམ་པ་ཅན་དུ་འགྱུར་རོ། །

de dag mngon du gyur pa na mi phyed pa'i bsam pa can du 'gyur ro/ /

【M8 第八於佛聖教不可引奪功】

བསྟན་པའི་དགྲ་མུ་སྟེགས་ཅན་དང་། བདུད་ཐམས་ཅད་ཀྱིས་ཀྱང࿒རྣམ་པ་ཐམས་ཅད་དུ་བསྟན་པ་ལས་མི་འཕྲོགས་པར་འགྱུར་རོ། །

bstan pa'i dgra mu stegs can dang / bdud thams cad kyis kyang rnam pa thams cad du bstan pa las mi 'phrogs par 'gyur ro/ /

【M9 第九句善根清淨】

ལྷག་མ་ནི་སྔ་མ་བཞིན་ནོ། །དེ་ལ་བྱེ་བྲག་ནི་འདི་ཡོད་དེ། དཔེར་ན་གསེར་དེ་ཉིད་གསེར་མགར་མཁས་པས་ནོར་བུ་རིན་པོ་ཆེ་བཻ་ཌཱུ་རྱ་བྱི་དོར་བྱས་པས་སྤྲས་པ་ནི་དེ་མ་ཡིན་པའི་གསེར་ཐམས་ཅད་ཀྱིས་མི་འཕྲོགས་པ་དེ་བཞིན་དུ་བྱང་ཆུབ་སེམས་དཔའ་དེའི་དགེ་བའི་རྩ་བ་དེ་དག་ཆེས་རྣམ་པར་དག་པ་དང་མི་འཕྲོགས་པར་འགྱུར་རོ། །སྔ་མ་བཞིན་དུ་དཔེར་ན་ཟླ་བའི་འོད་ནི་སེམས་ཅན་རྣམས་ཀྱི་ལུས་ཀྱང་སིམ་པར་བྱེད་ལ། རླུང་གི་དཀྱིལ་འཁོར་བཞིས་ཀྱང་མི་ཆོད་པ་དེ་བཞིན་དུ་བྱང་ཆུབ་སེམས་དཔའ་དེའི་ཤེས་རབ་ཀྱི་འོད་དེ་ཡང་སེམས་ཅན་ཐམས་ཅད་ཀྱི་ཉོན་མོངས་པའི་ཡོངས་སུ་གདུང་བ་ཐམས་ཅད་ཀྱང་རབ་ཏུ་ཞི་བར་བྱེད་ལ། བདུད་དང་ཕྱིར་རྒོལ་བ་ཐམས་ཅད་ཀྱིས་ཀྱང་མི་ཆོད་པ་ཡིན་ནོ། །

lhag ma ni snga ma bzhin no/ /de la bye brag ni 'di yod de/ dper na gser de nyid gser mgar mkhas pas nor bu rin po che bai DU r+ya byi dor byas pas spras pa ni de ma yin pa'i gser thams cad kyis mi 'phrogs pa de bzhin du byang chub sems dpa' de'i dge ba'i rtsa ba de dag ches rnam par dag pa dang mi 'phrogs par 'gyur ro/ /snga ma bzhin du dper na zla ba'i 'od ni sems can rnams kyi lus kyang sim par byed la/ rlung gi dkyil 'khor bzhis kyang mi chod pa de bzhin du byang chub sems dpa' de'i shes rab kyi 'od de yang sems can thams cad kyi nyon mongs pa'i yongs su gdung ba thams cad kyang rab tu zhi bar byed la/ bdud dang phyir rgol ba thams cad kyis kyang mi chod pa yin no/ /

【M10-11 第十、第十一句】

སྐྱེ་བས་ན་ལྷའི་རྒྱལ་པོ་རབ་འཕྲུལ་དུ་འགྱུར་ཏེ། སེམས་ཅན་རྣམས་ཀྱི་མངོན་པའི་ང་རྒྱལ་ཐམས་ཅད་བཟློག་པ་ལ་མཁས་སོ། །མཐུ་ཡང་བྱེ་བ་ཕྲག་འབུམ་གྱི་གྲངས་སུ་བསྟན་པར་བལྟ་བར་བྱའོ། །

skye bas na lha'i rgyal po rab 'phrul du 'gyur te/ sems can rnams kyi mngon pa'i nga rgyal thams cad bzlog pa la mkhas so/ /mthu yang bye ba phrag 'bum gyi grangs su bstan par blta bar bya'o/ /

【L3 結】【M1 結略說】

རྟེན་ཅིང་འབྲེལ་པར་འབྱུང་བ་དང་ལྡན་པའི་ལྷག་པའི་ཤེས་རབ་ལ་གནས་པ་འདི་ནི་ཆོས་མཉམ་པ་ཉིད་ཡོངས་སུ་གྲུབ་པ་ལ་འཇུག་པ་དང་། རྟེན་ཅིང་འབྲེལ་པར་འབྱུང་བ་རྟོགས་པའི་རྣམ་པར་ཐར་པའི་སྒོ་འབྱུང་བ་དང་། ལོག་པའི་འདུ་ཤེས་ཐམས་ཅད་ཀུན་དུ་མི་འབྱུང་བ་དང་། ཐབས་ཀྱིས་འཁོར་བ་ཡོངས་སུ་འཛིན་པ་དང་། ཆགས་པ་མེད་པའི་ཡེ་ཤེས་ལ་མངོན་དུ་ཕྱོགས་པའི་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་པ་མངོན་དུ་གྱུར་པ་དང་། ཏིང་ངེ་འཛིན་ཚད་མེད་པ་ཐོབ་པ་དང་། མི་ཕྱེད་པའི་བསམ་པ་འཐོབ་པ་དང་། བསྟན་པ་ལས་མི་འཕྲོགས་པ་དང་། དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་མཐུ་ལས་མདོར་བསྟན་པར་རིག་པར་བྱའོ༑ །

rten cing 'brel par 'byung ba dang ldan pa'i lhag pa'i shes rab la gnas pa 'di ni chos mnyam pa nyid yongs su grub pa la 'jug pa dang / rten cing 'brel par 'byung ba rtogs pa'i rnam par thar pa'i sgo 'byung ba dang / log pa'i 'du shes thams cad kun du mi 'byung ba dang / thabs kyis 'khor ba yongs su 'dzin pa dang / chags pa med pa'i ye shes la mngon du phyogs pa'i shes rab kyi pha rol tu phyin pa la gnas pa mngon du gyur pa dang / ting nge 'dzin tshad med pa thob pa dang / mi phyed pa'i bsam pa 'thob pa dang / bstan pa las mi 'phrogs pa dang / dge ba'i rtsa ba rnam par dag pa dang / skye ba dang mthu las mdor bstan par rig par bya'o| /

【M2 指經廣說】

རྒྱས་པར་བསྟན་པ་ནི་འདི་ལྟ་སྟེ། ས་མངོན་དུ་གྱུར་པ་ལས་འབྱུང་བ་བཞིན་ནོ། །

rgyas par bstan pa ni 'di lta ste/ sa mngon du gyur pa las 'byung ba bzhin no/ /

【M3 釋會異名】

ཆགས་པ་མེད་པའི་ཡེ་ཤེས་ལ་མངོན་དུ་ཕྱོགས་པའི་ཤེས་རབ་ཀྱི་ཕ་རོལ་ཏུ་ཕྱིན་པ་ལ་གནས་པ་མངོན་དུ་གྱུར་པས་ན་མངོན་དུ་གྱུར་པ་ཞེས་བྱ་སྟེ།དོན་དེ་ཉིད་ཀྱིས་འདི་གནས་པ་ཡིན་པར་རིག་པར་བྱའོ། །

chags pa med pa'i ye shes la mngon du phyogs pa'i shes rab kyi pha rol tu phyin pa la gnas pa mngon du gyur pas na mngon du gyur pa zhes bya ste/don de nyid kyis 'di gnas pa yin par rig par bya'o/ /

【K8 有加行有功用無相住】【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་མཚན་མ་མེད་པ་ལ་གནས་པ་མངོན་པར་འདུ་བྱེད་པ་དང་བཅས་ཤིང་རྩོལ་བ་དང་བཅས་པ་གང་ཞེ་ན།

de la byang chub sems dpa' rnams kyi mtshan ma med pa la gnas pa mngon par 'du byed pa dang bcas shing rtsol ba dang bcas pa gang zhe na/

【L2 解】【M1 初句初明妙慧所引進道勝行成滿得入】

འདི་ལ་བྱང་ཆུབ་སེམས་དཔའ་ལྷག་པའི་ཤེས་རབ་ལ་གནས་པ་འདས་མ་ཐག་པ་ལ་ཐབས་དང་ཤེས་རབ་ཀྱིས་མངོན་པར་སྒྲུབ་པ། སེམས་ཅན་ཐམས་ཅད་དང་ཐུན་མོང་མ་ཡིན་པའི་འཇིག་རྟེན་པ། འཇིག་རྟེན་ཐམས་ཅད་དང་ཐུན་མོང་མ་ཡིན་པའི་ལམ་གཞན་བརྩམས་པའི་ཁྱད་པར་བཅུ་པོ་ཐོབ་པར࿒འགྱུར་བ་དེ་དག་ཆེ་བའི་ཕྱིར་དང་། ཡོངས་སུ་རྫོགས་པའི་ཕྱིར་གནས་པ་བདུན་པ་ལ་འཇུག་པ་སྟེ། དེ་དག་གི་གཞུང་ནི་རྒྱས་པར་མདོ་ཉིད་ལས་འབྱུང་བ་བཞིན་དུ་རིག་པར་བྱ་སྟེ། འཇིག་རྟེན་པའི་ཕུན་སུམ་ཚོགས་པ་འགྲུབ་པར་བྱེད་པའི་བསོད་ནམས་ཡོངས་སུ་འཛིན་པ་ལས་བརྩམས་པ་དང་། སེམས་ཅན་རྣམས་ལ་ཕན་པ་དང་བདེ་བའི་བསམ་པ་ལས་བརྩམས་པ་དང་། བྱང་ཆུབ་ཀྱི་ཕྱིར་བསོད་ནམས་ཀྱི་ཚོགས་བྱང་ཆུབ་ཀྱི་ཕྱོགས་དང་མཐུན་པའི་ཆོས་གོང་ནས་གོང་དུ་ཡང་སྐྱེ་བ་ལས་བརྩམས་པ་དང་། ཉན་ཐོས་དང་ཐུན་མོང་མ་ཡིན་པ་ལས་བརྩམས་པ་དང་། རང་སངས་རྒྱས་དང་ཐུན་མོང་མ་ཡིན་པ་ལས་བརྩམས་པ་དང་། སེམས་ཅན་གྱི་ཁམས་ལས་བརྩམས་པ་དང་། འཇིག་རྟེན་གྱི་ཁམས་ལས་བརྩམས་པ་དང་། དེ་བཞིན་གཤེགས་པའི་སྐུ་དང་། གསུང་དང་། ཐུགས་ཤེས་པ་ལས་བརྩམས་ཏེ། དེ་ལྟར་འདི་ནི་ཐབས་དང་ཤེས་རབ་ཀྱིས་སྒྲུབ་པའི་ལམ་གཞན་བརྩམས་པའི་ཁྱད་པར་དེ་དག་གི་དབང་དུ་བྱས་པའི་དོན་གྱི་མདོ་ཡིན་པར་རིག་པར་བྱའོ། །

'di la byang chub sems dpa' lhag pa'i shes rab la gnas pa 'das ma thag pa la thabs dang shes rab kyis mngon par sgrub pa/ sems can thams cad dang thun mong ma yin pa'i 'jig rten pa/ 'jig rten thams cad dang thun mong ma yin pa'i lam gzhan brtsams pa'i khyad par bcu po thob par 'gyur ba de dag che ba'i phyir dang / yongs su rdzogs pa'i phyir gnas pa bdun pa la 'jug pa ste/ de dag gi gzhung ni rgyas par mdo nyid las 'byung ba bzhin du rig par bya ste/ 'jig rten pa'i phun sum tshogs pa 'grub par byed pa'i bsod nams yongs su 'dzin pa las brtsams pa dang / sems can rnams la phan pa dang bde ba'i bsam pa las brtsams pa dang / byang chub kyi phyir bsod nams kyi tshogs byang chub kyi phyogs dang mthun pa'i chos gong nas gong du yang skye ba las brtsams pa dang / nyan thos dang thun mong ma yin pa las brtsams pa dang / rang sangs rgyas dang thun mong ma yin pa las brtsams pa dang / sems can gyi khams las brtsams pa dang / 'jig rten gyi khams las brtsams pa dang / de bzhin gshegs pa'i sku dang / gsung dang / thugs shes pa las brtsams te/ de ltar 'di ni thabs dang shes rab kyis sgrub pa'i lam gzhan brtsams pa'i khyad par de dag gi dbang du byas pa'i don gyi mdo yin par rig par bya'o/ /

【M2 第二句明通達如來境界起無間缺加行】

དེ་དེ་དག་དང་ལྡན་པས་དེ་བཞིན་གཤེགས་པའི་ཡུལ་ཚད་མེད་གྲངས་མེད་པ་ཁོང་དུ་ཆུད་པར་འགྱུར་རོ། །དེ་ཡང་དག་པར་བསྐྱེད་པའི་ཕྱིར་ཡང་ལྷུན་གྱིས་གྲུབ་ཅིང་མཚན་མ་མེད་པ་དང་། རྟོག་པ་མེད་པ་དང་། རྣམ་པར་རྟོག་པ་མེད་པས་སངས་རྒྱས་ཀྱི་ཡུལ་ཚད་མེད་པ་ཡང་དག་པར་སྐྱེད་པར་མཐོང་ནས། རྒྱུན་མི་འཆད་པ་དང་། བར་ཆད་མེད་པར་སྦྱོར་བར་བྱེད་དོ། །སྤྱོད་ལམ་དང་། སྤྱོད་པ་དང་། གནས་པ་དང་། ཡིད་ལ་བྱེད་པ་ཐམས་ཅད་དང་། གནས་སྐབས་ཐམས་ཅད་ན་གནས་ལ་དེ་ལམ་དང་བྲལ་བར་མི་འགྱུར་རོ། །

de de dag dang ldan pas de bzhin gshegs pa'i yul tshad med grangs med pa khong du chud par 'gyur ro/ /de yang dag par bskyed pa'i phyir yang lhun gyis grub cing mtshan ma med pa dang / rtog pa med pa dang / rnam par rtog pa med pas sangs rgyas kyi yul tshad med pa yang dag par skyed par mthong nas/ rgyun mi 'chad pa dang / bar chad med par sbyor bar byed do/ /spyod lam dang / spyod pa dang / gnas pa dang / yid la byed pa thams cad dang / gnas skabs thams cad na gnas la de lam dang bral bar mi 'gyur ro/ /

【M3 第三句明一一剎那圓證一切菩提分法】

དེ་ནི་སེམས་ཀྱི་སྐད་ཅིག་རེ་རེ་ལ་ཕ་རོལ་ཏུ་ཕྱིན་པ་བཅུ་ལ་སོགས་པ་བྱང་ཆུབ་ཀྱི་ཕྱོགས་དང་མཐུན་པའི་ཆོས་ཐམས་ཅད་ཁྱད་པར་དུ་འཕགས་པར་ཡོངས་སུ་རྫོགས་པར་འགྱུར་རོ། །གཞན་དག་ལ་ནི་དེ་ལྟ་མ་ཡིན་ཏེ། དང་པོར་རབ་ཏུ་དགའ་བ་ལ་གནས་པ་ལ་ནི་སྨོན་ལམ་ལ་ལྷག་པར་དམིགས་པ་དང་། གཉིས་པ་ལ་ནི་སེམས་ཀྱི་འཆལ་པའི་ཚུལ་ཁྲིམས་ཀྱི་དྲི་མ་སེལ་བ་དང་། གསུམ་པ་ལ་ནི་སྨོན་ལམ་རྣམ་པར་འཕེལ་ཞིང་ཆོས་ལ་སྣང་བ་ཐོབ་པ་དང་། བཞི་པ་ལ་ནི་མལ་ལ་འཇུག་པ་དང་། ལྔ་པ་ལ་ནི་འཇིག་རྟེན་པའི་བྱ་བ་ལ་འཇུག་པ་དང་། དྲུག་པ་ལ་ནི་ཟབ་མོ་ལ་འཇུག་པ་ཡིན་ལ། གནས་པ་བདུན་པ་འདི་ལ་ནི་སངས་རྒྱས་ཀྱི་ཆོས་ཐམས་ཅད་ཡང་དག་པར་བསྐྱེད་པས་བྱང་ཆུབ་ཀྱི་ཕྱོགས་ཀྱི་ཆོས་རྣམས་ཡོངས་སུ་རྫོགས་པར་འགྱུར་བའི་ཕྱིར་རོ། །གནས་པ་འདི་ནི་བྱང་ཆུབ་སེམས་དཔའི་སྦྱོར་བ་ལས་བྱུང་བའི་སྤྱོད་པ་ཡོངས་སུ་རྫོགས་པས་བསྡུས་པ་དང་། ཡེ་ཤེས་དང་། མངོན་པར་ཤེས་པ་དང་། སྤྱོད་པ་རྣམ་པར་དག་པའི་གནས་པ་བརྒྱད་པ་ལ་འཇུག་པ་ཡིན་ཏེ།

de ni sems kyi skad cig re re la pha rol tu phyin pa bcu la sogs pa byang chub kyi phyogs dang mthun pa'i chos thams cad khyad par du 'phags par yongs su rdzogs par 'gyur ro/ /gzhan dag la ni de lta ma yin te/ dang por rab tu dga' ba la gnas pa la ni smon lam la lhag par dmigs pa dang / gnyis pa la ni sems kyi 'chal pa'i tshul khrims kyi dri ma sel ba dang / gsum pa la ni smon lam rnam par 'phel zhing chos la snang ba thob pa dang / bzhi pa la ni mal la 'jug pa dang / lnga pa la ni 'jig rten pa'i bya ba la 'jug pa dang / drug pa la ni zab mo la 'jug pa yin la/ gnas pa bdun pa 'di la ni sangs rgyas kyi chos thams cad yang dag par bskyed pas byang chub kyi phyogs kyi chos rnams yongs su rdzogs par 'gyur ba'i phyir ro/ /gnas pa 'di ni byang chub sems dpa'i sbyor ba las byung ba'i spyod pa yongs su rdzogs pas bsdus pa dang / ye shes dang / mngon par shes pa dang / spyod pa rnam par dag pa'i gnas pa brgyad pa la 'jug pa yin te/

【M4 第四句明安立染污不染污】

འདི་ལྟར་བྱང་ཆུབ་སེམས་དཔའ་ནི་གནས་པ་འདིའི་མཇུག་ཐོགས་སུ་གནས་པ་བརྒྱད་པ་ལ་འཇུག་ཅིང་། གནས་པ་དེ་ནི་གཅིག་ཏུ་ངེས་པར་རྣམ་པར་དག་པ་ཡིན་པའི་ཕྱིར་རོ། །གནས་པ་བདུན་པོ་འདི་དག་ནི་འདྲེན་པ་ཡིན་ཏེ། གནས་པ་རྣམ་པར་དག་པའི་སྔོན་དུ་འགྲོ་བའི་ཕྱིར་ནི་ཀུན་ནས་ཉོན་མོངས་པ་ཅན་མ་ཡིན་ལ། དེ་མ་ཐོབ་པའི་ཕྱིར་ནི་ཀུན་ནས་ཉོན་མོངས་པ་ཅན་གྱི་སྤྱོད་པར་གཏོགས་པར་བརྗོད་དོ། །

'di ltar byang chub sems dpa' ni gnas pa 'di'i mjug thogs su gnas pa brgyad pa la 'jug cing / gnas pa de ni gcig tu nges par rnam par dag pa yin pa'i phyir ro/ /gnas pa bdun po 'di dag ni 'dren pa yin te/ gnas pa rnam par dag pa'i sngon du 'gro ba'i phyir ni kun nas nyon mongs pa can ma yin la/ de ma thob pa'i phyir ni kun nas nyon mongs pa can gyi spyod par gtogs par brjod do/ /

【M5 第五句明有加行行圓攝】

གནས་པ་དེ་དག་ལ་དེའི་འདོད་ཆགས་ལ་སོགས་པ་ཉོན་མོངས་པ་ཐམས་ཅད་སྤོང་བར་འགྱུར་ཏེ། དེ་ནི་ཉོན་མོངས་པ་དང་བཅས་པ་ཡང་མ་ཡིན་ལ། ཉོན་མོངས་པ་མེད་པ་ཡང་མ་ཡིན་པར་རིག་པར་བྱ་སྟེ། ཀུན་དུ་མི་སྤྱོད་པ་དང་། སངས་རྒྱས་ཀྱི་ཡེ་ཤེས་འདོད་པའི་ཕྱིར་རོ། །

gnas pa de dag la de'i 'dod chags la sogs pa nyon mongs pa thams cad spong bar 'gyur te/ de ni nyon mongs pa dang bcas pa yang ma yin la/ nyon mongs pa med pa yang ma yin par rig par bya ste/ kun du mi spyod pa dang / sangs rgyas kyi ye shes 'dod pa'i phyir ro/ /

【M6 第六句明三業清淨】

དེ་ལྟར་གྱུར་པ་དེ་ནི་ལྷག་པའི་བསམ་པ་ཡོངས་སུ་དག་ཅིང་། ལུས་དང་ངག་དང་ཡིད་ཀྱི་ལས་ཚད་མེད་པར་འཇུག་གོ། །དེ་ལས་གང་དག་དེ་བཞིན་གཤེགས་པས་མ་བསྔགས་པ་རྣམས་ནི་སྔ་མ་བཞིན་ནོ། །དེའི་གནས་པ་ལྔ་པར་འཇིག་རྟེན་པའི་བཟོ་ཤེས་པ་མངོན་པར་སྒྲུབ་པ་རྣམས་ནི་འདིར་ཡོངས་སུ་རྫོགས་པར་འགྱུར་རོ། །སྟོང་གསུམ་གྱི་སྟོང་ཆེན་པོ་ན་གནས་པ་གོང་མ་ལ་གནས་པའི་བྱང་ཆུབ་སེམས་དཔའ་རྣམས་དང་། དེ་བཞིན་གཤེགས་པ་རྣམས་མ་གཏོགས་པས་སློབ་དཔོན་དུ་བཀུར་བར་འགྱུར་རོ། །ལྷག་པའི་བསམ་པ་དང་སྦྱོར་བ་མཚུངས་པ་འགའ་ཡང་མེད་དོ། །བསམ་གཏན་ལ་སོགས་པ་བྱང་ཆུབ་ཀྱི་ཕྱོགས་དང་མཐུན་པའི་ཆོས་རྣམས་བསྒོམ་པའི་རྣམ་པས་མངོན་དུ་འགྱུར་ཏེ། གནས་པ་བརྒྱད་པ་ལ་ཇི་ལྟ་བ་བཞིན་དུ་རྣམ་པར་སྨིན་པས་གནས་པ་ནི་མ་ཡིན་ནོ། །

de ltar gyur pa de ni lhag pa'i bsam pa yongs su dag cing / lus dang ngag dang yid kyi las tshad med par 'jug go/ /de las gang dag de bzhin gshegs pas ma bsngags pa rnams ni snga ma bzhin no/ /de'i gnas pa lnga par 'jig rten pa'i bzo shes pa mngon par sgrub pa rnams ni 'dir yongs su rdzogs par 'gyur ro/ /stong gsum gyi stong chen po na gnas pa gong ma la gnas pa'i byang chub sems dpa' rnams dang / de bzhin gshegs pa rnams ma gtogs pas slob dpon du bkur bar 'gyur ro/ /lhag pa'i bsam pa dang sbyor ba mtshungs pa 'ga' yang med do/ /bsam gtan la sogs pa byang chub kyi phyogs dang mthun pa'i chos rnams bsgom pa'i rnam pas mngon du 'gyur te/ gnas pa brgyad pa la ji lta ba bzhin du rnam par smin pas gnas pa ni ma yin no/ /

【M7 第七句明逮得不共二乘三摩地】

དེ་ལྟར་ཞུགས་པ་དེ་ནི་བྱང་ཆུབ་སེམས་དཔའི་ཏིང་ངེ་འཛིན་རྣམ་པར་འབྱེད་པ་ཤིན་ཏུ་རྣམ་པར་ཕྱེ་བའི་ཏིང་ངེ་འཛིན་ལ་སོགས་པ་ཏིང་ངེ་འཛིན་འབུམ་ཕྲག་བཅུ་མངོན་པར་སྒྲུབ་བོ། །དེ་དག་ཐོབ་པས་ཉན་ཐོས་དང་རང་སངས་རྒྱས་ཀྱི་ཏིང་ངེ་འཛིན་གྱི་ཡུལ་ལས་ཡང་དག་པར་འདས་པར་འགྱུར་རོ། །དེ་དེ་ལྟར་ལུས་དང་ངག་དང་ཡིད་ཀྱི་ལས་ཉོན་མོངས་པ་ཐམས་ཅད་ལ་དབེན་པ་རྟོགས་པར་དཀའ་བ། རྣམ་པར་རྟོག་པའི་སྤྱོད་པ་ཐམས་ཅད་དང་བྲལ་བས་གནས་ལ་སེམས་ཅན་ལ་ལྟ་བ་དང་། བྱང་ཆུབ་ཡོངས་སུ་རྫོགས་པར་བྱ་བའི་ཕྱིར་གོང་དུ་ཁྱད་པར་ཡོངས་སུ་ཚོལ་བ་ལ་མངོན་པར་བརྩོན་པ་ཡང་མི་གཏོང་ངོ་། །དེའི་ལུས་དང་ངག་དང་ཡིད་ཀྱི་ལས་མཚན་མ་ཐམས་ཅད་དང་བྲལ་བ་ཤིན་ཏུ་ཡོངས་སུ་སྦྱངས་པ་མི་སྐྱེ་བའི་ཆོས་ལ་བཟོད་པ་སྣང་བར་གྱུར་པ་ཚད་མེད་པ་འབྱུང་བར་འགྱུར་རོ། །གནས་པ་འདི་ལ་ནི་རང་གི་བློའི་ཡུལ་ཡིན་པས་ཉན་ཐོས་དང་རང་སངས་རྒྱས་ཀྱི་ཡུལ་ཐམས་ཅད་ལས་ཡང་དག་པར་འདས་པ་ཡིན་ཏེ། དེ་མ་ཡིན་པ་དྲུག་པོ་དག་ལ་ནི་སངས་རྒྱས་ཀྱི་ཆོས་ལ་ལྷག་པར་དམིགས་པས་ཡིན་ནོ། །

de ltar zhugs pa de ni byang chub sems dpa'i ting nge 'dzin rnam par 'byed pa shin tu rnam par phye ba'i ting nge 'dzin la sogs pa ting nge 'dzin 'bum phrag bcu mngon par sgrub bo/ /de dag thob pas nyan thos dang rang sangs rgyas kyi ting nge 'dzin gyi yul las yang dag par 'das par 'gyur ro/ /de de ltar lus dang ngag dang yid kyi las nyon mongs pa thams cad la dben pa rtogs par dka' ba/ rnam par rtog pa'i spyod pa thams cad dang bral bas gnas la sems can la lta ba dang / byang chub yongs su rdzogs par bya ba'i phyir gong du khyad par yongs su tshol ba la mngon par brtson pa yang mi gtong ngo / /de'i lus dang ngag dang yid kyi las mtshan ma thams cad dang bral ba shin tu yongs su sbyangs pa mi skye ba'i chos la bzod pa snang bar gyur pa tshad med pa 'byung bar 'gyur ro/ /gnas pa 'di la ni rang gi blo'i yul yin pas nyan thos dang rang sangs rgyas kyi yul thams cad las yang dag par 'das pa yin te/ de ma yin pa drug po dag la ni sangs rgyas kyi chos la lhag par dmigs pas yin no/ /

【M8 第八句明念念能入滅定】

གནས་པ་དྲུག་པ་ལ་ནི་བྱང་ཆུབ་སེམས་དཔའ་འགོག་པ་ལ་སྙོམས་པར་འཇུག་གོ། །འདི་ལ་ནི་སྐད་ཅིག་རེ་རེ་ལ་སྙོམས་པར་འཇུག་གོ། །ཡང་དག་པའི་མཐའ་ལ་གནས་པར་བྱེད། འགོག་པ་ཡང་མངོན་དུ་མི་བྱེད་པ་གང་ཡིན་པ་འདི་ནི་དེའི་ཤིན་ཏུ་རྨད་དུ་བྱུང་བའི་ཆོས་བསམ་གྱིས་མི་ཁྱབ་པའོ། །

gnas pa drug pa la ni byang chub sems dpa' 'gog pa la snyoms par 'jug go/ /'di la ni skad cig re re la snyoms par 'jug go/ /yang dag pa'i mtha' la gnas par byed/ 'gog pa yang mngon du mi byed pa gang yin pa 'di ni de'i shin tu rmad du byung ba'i chos bsam gyis mi khyab pa'o/ /

【M9 第九句明現行一切有情不共世間行】

དེ་ཐབས་དང་ཡེ་ཤེས་མངོན་པར་སྒྲུབ་པ་དེ་ཉིད་ཀྱི་དབང་དུ་བྱས་ནས། བྱང་ཆུབ་སེམས་དཔའི་སྤྱོད་པ་སེམས་ཅན་ཐམས་ཅད་དང་ཐུན་མོང་མ་ཡིན་ལ། འཇིག་རྟེན་པར་ཡང་སྣང་ཞིང་། དེའི་རང་བཞིན་ཡང་མ་ཡིན་པ་སྤྱོད་དེ། མདོ་ཉིད་ལས་ཇི་སྐད་འབྱུང་བ་བཞིན་ནོ། །དེའི་བསྡུས་པའི་དོན་ནི་བསོད་ནམས་བྱ་བ་ལས་བརྩམས་པ་དང་། ཆུང་མ་དང་འཁོར་ཡོངས་སུ་འཛིན་པ་དང་མངོན་པར་གྲུབ་པའི་ཁྱད་པར་འདོད་པ་ཡང་དག་པར་བརྩམས་པ་དང་། རྣམ་པར་ཐར་པ་གསུམ་ལ་གནས་པ་དང་། ཐེག་པ་དམན་པ་ལ་མོས་པ་ཐབས་ཀྱིས་འདུལ་བ་དང་། འདོད་པ་ཡོངས་སུ་སྤྱོད་པ་དང་། འདོད་པའི་ཁྱད་པར་དོན་དུ་གཉེར་བ་དང་། མུ་སྟེགས་ཅན་བཟློག་པ་དང་། གཞན་གྱི་སེམས་དང་མཐུན་པར་འཇུག་པ་དང་། སྐྱེ་བོའི་ཚོགས་ཆེན་པོ་དང་མཐུན་པར་འཇུག་པ་ལས་བརྩམས་པའོ། །

de thabs dang ye shes mngon par sgrub pa de nyid kyi dbang du byas nas/ byang chub sems dpa'i spyod pa sems can thams cad dang thun mong ma yin la/ 'jig rten par yang snang zhing / de'i rang bzhin yang ma yin pa spyod de/ mdo nyid las ji skad 'byung ba bzhin no/ /de'i bsdus pa'i don ni bsod nams bya ba las brtsams pa dang / chung ma dang 'khor yongs su 'dzin pa dang mngon par grub pa'i khyad par 'dod pa yang dag par brtsams pa dang / rnam par thar pa gsum la gnas pa dang / theg pa dman pa la mos pa thabs kyis 'dul ba dang / 'dod pa yongs su spyod pa dang / 'dod pa'i khyad par don du gnyer ba dang / mu stegs can bzlog pa dang / gzhan gyi sems dang mthun par 'jug pa dang / skye bo'i tshogs chen po dang mthun par 'jug pa las brtsams pa'o/ /

【M10 第十句明善根清淨】

ལྷག་མ་ནི་སྔ་མ་བཞིན་ནོ། །དེ་ལ་བྱེ་བྲག་ནི་འདི་ཡོད་དེ། དཔེར་ན་གསེར་དེ་ཉིད་གསེར་མགར་མཁས་པས་ནོར་བུ་རིན་པོ་ཆེ་བྱི་དོར་བྱས་པ་ཐམས་ཅད་ཀྱིས་སྤྲས་པ་ཤིན་ཏུ་མཛེས་ལ་དེ་མ་ཡིན་པ་འཛམ་བུའི་གླིང་པའི་རྒྱན་ཐམས་ཅད་ཀྱིས་ཀྱང་མི་འཕྲོགས་པ་དེ་བཞིན་དུ། དེའི་དེགེ་བའི་རྩ་བ་དེ་དག་ཆེས་རྣས་པར་དག་ལ་ཉན་ཐོས་དང་རང་སངས་རྒྱས་ཐམས་ཅད་ཀྱི་དགེ་བའི་རྩ་བ་རྣམས་དང་། དེ་མ་ཡིན་པ་གནས་ཆེས་དམའ་བ་ལ་གནས་པའི་བྱང་ཆུབ་སེམས་དཔའི་དགེ་བའི་རྩ་བ་རྣམས་ཀྱིས་ཀྱང་མི་འཕྲོགས་པ་ཡིན་ནོ། །དཔེར་ན་ཉི་མའི་འོད་ཀྱིས་ནི་འཛམ་བུའི་གླིང་གི་རླན་ཕལ་ཆེར་ཡོངས་སུ་སྐེམ་པར་བྱེད་ལ། དེ་མ་ཡིན་པའི་འོད་ཐམས་ཅད་ཀྱིས་ཀྱང་མི་འཕྲོགས་པ་དེ་བཞིན་དུ། བྱང་ཆུབ་སེམས་དཔའ་དེའི་ཤེས་རབ་ཀྱི་འོད་ཀྱིས་ནི་སེམས་ཅན་རྣམས་ཀྱི་ཉོན་མོངས་པའི་དུག་ཐམས་ཅད་སྐེམ་པར་བྱེད་ལ། སྔ་མ་བཞིན་དུ་ཉན་ཐོས་ལ་སོགས་པའི་ཤེས་རབ་ཀྱི་འོད་རྣམས་ཀྱིས་ཀྱང་མི་འཕྲོགས་པ་ཡིན་ནོ། །

lhag ma ni snga ma bzhin no/ /de la bye brag ni 'di yod de/ dper na gser de nyid gser mgar mkhas pas nor bu rin po che byi dor byas pa thams cad kyis spras pa shin tu mdzes la de ma yin pa 'dzam bu'i gling pa'i rgyan thams cad kyis kyang mi 'phrogs pa de bzhin du/ de'i dege ba'i rtsa ba de dag ches rnas par dag la nyan thos dang rang sangs rgyas thams cad kyi dge ba'i rtsa ba rnams dang / de ma yin pa gnas ches dma' ba la gnas pa'i byang chub sems dpa'i dge ba'i rtsa ba rnams kyis kyang mi 'phrogs pa yin no/ /dper na nyi ma'i 'od kyis ni 'dzam bu'i gling gi rlan phal cher yongs su skem par byed la/ de ma yin pa'i 'od thams cad kyis kyang mi 'phrogs pa de bzhin du/ byang chub sems dpa' de'i shes rab kyi 'od kyis ni sems can rnams kyi nyon mongs pa'i dug thams cad skem par byed la/ snga ma bzhin du nyan thos la sogs pa'i shes rab kyi 'od rnams kyis kyang mi 'phrogs pa yin no/ /

【M11-12 第十一、二句受生威力】

སྐྱེ་བས་ནི་ལྷའི་རྒྱལ་པོ་དབང་བྱེད་དུ་འགྱུར་ཏེ། ཉན་ཐོས་དང་རང་སངས་རྒྱས་ཀྱི་མངོན་པར་རྟོགས་པ་སྒྲུབ་པ་རྣམས་ལ་མཁས་སོ། །མཐུ་ནི་བྱེ་བ་ཁྲག་ཁྲིག་འབུམ་གྱི་གྲངས་སུ་བསྟན་པར་རིག་པར་བྱ་སྟེ།

skye bas ni lha'i rgyal po dbang byed du 'gyur te/ nyan thos dang rang sangs rgyas kyi mngon par rtogs pa sgrub pa rnams la mkhas so/ /mthu ni bye ba khrag khrig 'bum gyi grangs su bstan par rig par bya ste/

【L3 結】【M1 結略說】

མཚན་མ་མེད་པ་ལ་གནས་པ་ལ་རྩོལ་བ་དང་བཅས་པ་འདི་ནི་ཐབས་དང་ཤེས་རབ་ཀྱིས་མངོན་པར་བསྒྲུབས་པའི་ལམ་གཞན་བརྩམས་པའི་ཁྱད་པར་འགྲུབ་པ་ལ་འཇུག་པ་དང་། དེ་བཞིན་གཤེགས་པའི་ཡུལ་ཡང་དག་པར་སྐྱེད་པ་ཁོང་དུ་ཆུད་པ་ལ་རྒྱུན་དུ་སྦྱོར་བ་དང་། སྐད་ཅིག་རེ་རེ་ལ་བྱང་ཆུབ་ཀྱི་ཕྱོགས་དང་མཐུན་པའི་ཆོས་ཐམས་ཅད་ཡང་དག་པར་འགྲུབ་པར་བྱེད་པ་དང་། ཉོན་མོངས་པ་ཅན་དང་ཉོན་མོངས་པ་ཅན་མ་ཡིན་པར་རྣམ་པར་གཞག་པ་དང་། སྦྱོར་བ་ལས་བྱུང་བའི་སྤྱོད་པ་ཡོངས་སུ་རྫོགས་པར་བསྡུས་པ་དང་། བསམ་པ་དག་པའི་ལས་ལ་འཇུག་པའི་དབང་དུ་བྱས་པ་དང་། འཇིག་རྟེན་པའི་བཟོ་དང་ལས་ལ་སོགས་པ་ཐམས་ཅད་ཡོངས་སུ་རྫོགས་པར་བྱེད་པ་དང་། ཉན་ཐོས་དང་རང་སངས་རྒྱས་དང་ཐུན་མོང་མ་ཡིན་པའི་ཏིང་ངེ་འཛིན་དཔག་ཏུ་མེད་པ་འཐོབ་པ་དང་། སྐད་ཅིག་རེ་རེ་ལ་འགོག་པ་ལ་སྙོམས་པར་འཇུག་པ་དང་། སེམས་ཅན་ཐམས་ཅད་དང་ཐུན་མོང་མ་ཡིན་པའི་འཇིག་རྟེན་པའི་སྤྱད་པ་སྤྱོད་པ་དང་། དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་མཐུ་ལས་མདོར་བསྟན་པར་རིག་པར་བྱའོ།།

mtshan ma med pa la gnas pa la rtsol ba dang bcas pa 'di ni thabs dang shes rab kyis mngon par bsgrubs pa'i lam gzhan brtsams pa'i khyad par 'grub pa la 'jug pa dang / de bzhin gshegs pa'i yul yang dag par skyed pa khong du chud pa la rgyun du sbyor ba dang / skad cig re re la byang chub kyi phyogs dang mthun pa'i chos thams cad yang dag par 'grub par byed pa dang / nyon mongs pa can dang nyon mongs pa can ma yin par rnam par gzhag pa dang / sbyor ba las byung ba'i spyod pa yongs su rdzogs par bsdus pa dang / bsam pa dag pa'i las la 'jug pa'i dbang du byas pa dang / 'jig rten pa'i bzo dang las la sogs pa thams cad yongs su rdzogs par byed pa dang / nyan thos dang rang sangs rgyas dang thun mong ma yin pa'i ting nge 'dzin dpag tu med pa 'thob pa dang / skad cig re re la 'gog pa la snyoms par 'jug pa dang / sems can thams cad dang thun mong ma yin pa'i 'jig rten pa'i spyad pa spyod pa dang / dge ba'i rtsa ba rnam par dag pa dang / skye ba dang mthu las mdor bstan par rig par bya'o//

【M2 指經廣說】

རྒྱས་པར་ནི་སྔ་མ་བཞིན་དུ་འདི་ལྟ་སྟེ། ས་རིང་དུ་སོང་བ་ལས་འབྱུང་བ་བཞིན་ནོ༑ །

rgyas par ni snga ma bzhin du 'di lta ste/ sa ring du song ba las 'byung ba bzhin no| /

【M3 釋會異名】

བྱང་ཆུབ་སེམས་དཔའི་སྦྱོར་བ་ལས་བྱུང་བའི་སྤྱོད་པ་ཡོངས་སུ་རྫོགས་པས་བསྡུས་པའི་ཕྱིར་རིང་དུ་སོང་བ་ཞེས་བྱ་སྟེ། དོན་དེ་ཉིད་ཀྱིས་གནས་པ་ཡིན་པར་རིག་པར་བྱའོ། །

byang chub sems dpa'i sbyor ba las byung ba'i spyod pa yongs su rdzogs pas bsdus pa'i phyir ring du song ba zhes bya ste/ don de nyid kyis gnas pa yin par rig par bya'o/ /

【K9 無加行無功用無相住】【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་མཚན་མ་མེད་པ་ལ་གནས་པ་ལྷུན་གྱིས་གྲུབ་པ་གང་ཞེ་ན།

de la byang chub sems dpa' rnams kyi mtshan ma med pa la gnas pa lhun gyis grub pa gang zhe na/

【L2 解】【M1 初句明入一切法第一義智成滿得入】

འདི་ལ་བྱང་ཆུབ་སེམས་དཔའ་གནས་པ་སྔ་མ་འདས་མ་ཐག་པ་ལ་ཆོས་ཐམས་ཅད་ཀྱི་དོན་དམ་པ་འཇུག་པའི་ཡེ་ཤེས་རྣམ་པ་བཅུ་འཐོབ་སྟེ། དུས་གསུམ་དུ་ཅི་རིགས་པར་གཟོད་མ་ནས་མ་བྱུང་བ་དང་། མ་སྐྱེས་པ་དང་། མཚན་ཉིད་མེད་པ་ལས་བརྩམས་པ་དང་། དེ་མ་ཡིན་པའི་རྒྱུའི་དངོས་པོ་འབྱུང་བ་མེད་ཅིང་རྣམ་པར་འཇིག་པ་མེད་པ་ལས་བརྩམས་པ་དང་། དོན་དམ་པར་བརྗོད་དུ་མེད་པའི་ངོ་བོ་ཉིད་ཀྱི་དངོས་པོ་ལ་བརྗོད་པ་མངོན་པར་འདུ་བྱེད࿒པར་སྣང་བའི་ངོ་བོ་ཉིད་མཚན་ཉིད་དང་རྒྱུའི་དངོས་པོ་མེད་པ་དང་། ཀུན་ནས་ཉོན་མོངས་པའི་བདག་ཉིད་དུ་འཇུག་པ་ཡང་མེད་ལ། ལྡོག་པ་ཡང་མེད་པ་ལས་བརྩམས་པ་དང་། ཡོད་པའི་དངོས་པོ་བརྗོད་དུ་མེད་པ་དེ་ལ་དེ་མ་ཤེས་པ་ལོག་པར་མངོན་པར་ཞེན་པའི་རྒྱུ་ལས་བྱུང་བའི་ཀུན་ནས་ཉོན་མོངས་པ་ཐོག་མ་དང་། བར་དང་། ཐ་མའི་དུས་ཐམས་ཅད་དུ་མཉམ་པ་ཉིད་ལས་བརྩམས་པ་དང་། དེ་བཞིན་ཉིད་ལ་ཡང་དག་པར་ཞུགས་པ་རྣམ་པར་མི་རྟོག་པའི་མཉམ་པ་ཉིད་ཀྱིས་ཀུན་ནས་ཉོན་མོངས་པ་དེ་བསལ་བ་ལས་བརྩམས་པ་སྟེ། དེ་ལྟར་དེའི་ཡེ་ཤེས་རྣམ་པ་བཅུ་ཆེ་བའི་ཕྱིར་དང་། ཡོངས་སུ་རྫོགས་པའི་ཕྱིར་གནས་པ་བརྒྱད་པ་ཡོངས་སུ་དག་པ་དང༌། འདི་ལ་འཇུག་སྟེ།

'di la byang chub sems dpa' gnas pa snga ma 'das ma thag pa la chos thams cad kyi don dam pa 'jug pa'i ye shes rnam pa bcu 'thob ste/ dus gsum du ci rigs par gzod ma nas ma byung ba dang / ma skyes pa dang / mtshan nyid med pa las brtsams pa dang / de ma yin pa'i rgyu'i dngos po 'byung ba med cing rnam par 'jig pa med pa las brtsams pa dang / don dam par brjod du med pa'i ngo bo nyid kyi dngos po la brjod pa mngon par 'du byed par snang ba'i ngo bo nyid mtshan nyid dang rgyu'i dngos po med pa dang / kun nas nyon mongs pa'i bdag nyid du 'jug pa yang med la/ ldog pa yang med pa las brtsams pa dang / yod pa'i dngos po brjod du med pa de la de ma shes pa log par mngon par zhen pa'i rgyu las byung ba'i kun nas nyon mongs pa thog ma dang / bar dang / tha ma'i dus thams cad du mnyam pa nyid las brtsams pa dang / de bzhin nyid la yang dag par zhugs pa rnam par mi rtog pa'i mnyam pa nyid kyis kun nas nyon mongs pa de bsal ba las brtsams pa ste/ de ltar de'i ye shes rnam pa bcu che ba'i phyir dang / yongs su rdzogs pa'i phyir gnas pa brgyad pa yongs su dag pa dang/ 'di la 'jug ste/

【M2 第二句明由前觀得無生忍】

འདི་ལ་གནས་པ་ནི་མི་སྐྱེ་བའི་ཆོས་ལ་བྱང་ཆུབ་སེམས་དཔའི་བཟོད་པ་མཆོག་ཤིན་ཏུ་རྣམ་པར་དག་པ་འཐོབ་པར་འགྱུར་རོ། །࿒དེ་ཡང་གང་ཞེ་ན་བྱང་ཆུབ་སེམས་དཔའ་དེས་ཡོངས་སུ་ཚོལ་བ࿒རྣམ་པ་བཞིས་ཆོས་ཐམས་ཅད་ཡོངས་སུ་བཙལ་ནས། གང་གི་ཚེ་ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་བཞིས་ཡོངས་སུ་ཤེས་པ་དེའི་ཚེ། ལོག་པར་རྟོག་པ་ལ་མངོན་པར་ཞེན་པ་ཐམས་ཅད་བསལ་བ་ན། ཚེ་འདི་ལ་ཡང་ཆོས་ཐམས་ཅད་ཀྱི་ཀུན་ནས་ཉོན་མོངས་པ་ཐམས་ཅད་མི་སྐྱེ་བ་དང་མཐུན་པར་མཐོང་ལ། ཚེ་ཕྱི་མ་ལ་སྔོན་གྱི་ལོག་པར་རྣམ་པར་རྟོག་པ་ལ་མངོན་པར་ཞེན་པའི་རྒྱུ་ལས་ཡང་དག་པར་སྐྱེས་པའི་ཆོས་དེ་དག་ཉིད་མ་ལུས་པར་ཐམས་ཅད་ཀྱི་ཐམས་ཅད་དུ་མི་སྐྱེ་བར་མཐོང་ངོ་། །ཡོངས་སུ་ཚོལ་བ་བཞི་པོ་དེ་དག་དང་། ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་བཞི་པོ་དག་ནི་དེ་ཁོ་ནའི་དོན་གྱི་ལེའུ་ལས་སྔར་ཇི་སྐད་བསྟན་པ་བཞིན་ཏེ། དེ་དག་མོས་པས་སྤྱོད་པ་ལ་གནས་པ་ཡན་ཆད་མཚན་མ་མེད་པ་ལ་གནས་པ་རྩོལ་བ་དང་བཅས་པའི་བར་དུ་ནི་ཤིན་ཏུ་རྣམ་པར་དག་པ་མ་ཡིན་ནོ། །གནས་པ་འདི་ལ་ནི་ཡོངས་སུ་དག་པ་ཡིན་ཏེ། དེ་བས་ན་བྱང་ཆུབ་སེམས་དཔའ་དེ་ནི་མི་སྐྱེ་བའི་ཆོས་ལ་བཟོད་པ་ཐོབ་པ་ཞེས་བྱའོ། །

'di la gnas pa ni mi skye ba'i chos la byang chub sems dpa'i bzod pa mchog shin tu rnam par dag pa 'thob par 'gyur ro/ / de yang gang zhe na byang chub sems dpa' des yongs su tshol ba rnam pa bzhis chos thams cad yongs su btsal nas/ gang gi tshe yang dag pa ji lta ba bzhin du yongs su shes pa bzhis yongs su shes pa de'i tshe/ log par rtog pa la mngon par zhen pa thams cad bsal ba na/ tshe 'di la yang chos thams cad kyi kun nas nyon mongs pa thams cad mi skye ba dang mthun par mthong la/ tshe phyi ma la sngon gyi log par rnam par rtog pa la mngon par zhen pa'i rgyu las yang dag par skyes pa'i chos de dag nyid ma lus par thams cad kyi thams cad du mi skye bar mthong ngo / /yongs su tshol ba bzhi po de dag dang / yang dag pa ji lta ba bzhin du yongs su shes pa bzhi po dag ni de kho na'i don gyi le'u las sngar ji skad bstan pa bzhin te/ de dag mos pas spyod pa la gnas pa yan chad mtshan ma med pa la gnas pa rtsol ba dang bcas pa'i bar du ni shin tu rnam par dag pa ma yin no/ /gnas pa 'di la ni yongs su dag pa yin te/ de bas na byang chub sems dpa' de ni mi skye ba'i chos la bzod pa thob pa zhes bya'o/ /

【M3 第三句明除四災患】

དེས་བཟོད་པ་དེ་ཐོབ་པས་བྱང་ཆུབ་སེམས་དཔའ་གནས་པ་ཟབ་མོ་ཐོབ་པ་ཡིན་ཏེ། མཚན་མ་མེད་པ་ལ་གནས་པ་སྔ་མ་ལ་དེའི་སྐྱོན་རྣམ་པ་བཞི་པོ་གང་ཡིན་པ་དེ་དག་ཀྱང་སྤངས་པ་ཡིན་ཏེ། རྩོལ་བའི་མངོན་པར་འདུ་ཤེས་པ་གང་ཡིན་པ་དེ་ཡང་སྤངས་པ་ཡིན། རྣམ་པར་དག་པའི་གནས་པ་གོང་མ་ལ་སྙིང་ལས་སུ་གྱུར་པ་ཡང་སྤངས་པ་ཡིན། རྣམ་པ་ཐམས་ཅད་དུ་སེམས་ཅན་གྱི་དོན་བྱ་ནུས་པ་ལ་སྙིང་ལས་སུ࿒གྱུར་པ་ཡང་སྤངས་པ་ཡིན། འདུ་ཤེས་ཕྲ་མོ་ཀུན་དུ་འབྱུང་བ་ཡང་སྤངས་པ་ཡིན་ཏེ། དེ་ལྟ་བས་ན་གནས་པ་དེ་ཤིན་ཏུ་ཡོངས་སུ་དག་པ་ཞེས་བྱའོ། །

des bzod pa de thob pas byang chub sems dpa' gnas pa zab mo thob pa yin te/ mtshan ma med pa la gnas pa snga ma la de'i skyon rnam pa bzhi po gang yin pa de dag kyang spangs pa yin te/ rtsol ba'i mngon par 'du shes pa gang yin pa de yang spangs pa yin/ rnam par dag pa'i gnas pa gong ma la snying las su gyur pa yang spangs pa yin/ rnam pa thams cad du sems can gyi don bya nus pa la snying las su gyur pa yang spangs pa yin/ 'du shes phra mo kun du 'byung ba yang spangs pa yin te/ de lta bas na gnas pa de shin tu yongs su dag pa zhes bya'o/ /

【M4 第四句】

ཟབ་མོའི་གནས་པ་དེ་ལ་མངོན་པར་དགའ་བ་

zab mo'i gnas pa de la mngon par dga' ba

【M5 第五句】

དེའི་ཆོས་ཀྱི་སྒོའི་རྒྱུན་དེ་ལ་དེ་བཞིན་གཤེགས་པས་བསྐུལ་བ་དང་། ཡང་དག་པར་འཛིན་དུ་འཇུག་པ་དང་། མངོན་པར་སྒྲུབ་པའི་སྒོ་དང་། ཡེ་ཤེས་དང་། མངོན་པར་ཤེས་པའི་ལས་དཔག་ཏུ་མེད་པ་དེ་ཉེ་བར་བསྒྲུབ་སྟེ།

de'i chos kyi sgo'i rgyun de la de bzhin gshegs pas bskul ba dang / yang dag par 'dzin du 'jug pa dang / mngon par sgrub pa'i sgo dang / ye shes dang / mngon par shes pa'i las dpag tu med pa de nye bar bsgrub ste/

【M6 第六句】

དེ་ལྟར་བསྐུལ་བས་ལུས་རྣམ་པར་དབྱེ་བ་ཤེས་པ་ཚད་མེད་པ་མངོན་པར་སྒྲུབ་པ་དང་། དབང་བཅུ་ཡང་ཐོབ་པར་འགྱུར་ཏེ། རྒྱས་པར་མདོ་ཉིད་ལས་ཇི་སྐད་འབྱུང་བ་བཞིན་དུ་རིག་པར་བྱའོ། །

de ltar bskul bas lus rnam par dbye ba shes pa tshad med pa mngon par sgrub pa dang / dbang bcu yang thob par 'gyur te/ rgyas par mdo nyid las ji skad 'byung ba bzhin du rig par bya'o/ /

【M7 第七句明得自在】

དབང་ཐོབ་པ་དེ་ནི་ཇི་སྲིད་དུ་འདོད་པ་དེ་སྲིད་དུ་གནས་པར་འགྱུར་རོ། །བསམ་གཏན་དང་། རྣམ་པར་ཐར་པ་ལ་སོགས་པ་སེམས་ཀྱི་གནས་པ་གང་གིས་གནས་པར་འདོད་པ་དེས་གནས་པར་བྱེད་དོ། །བསམ་པ་ཙམ་གྱི་མོད་ལ་དེའི་ཁ་ཟས་ལ་སོགས་པ་ཡོ་བྱད་ཐམས་ཅད་འགྲུབ་པར་འགྱུར་རོ། །བཟོ་དང་ལས་ཀྱི་གནས་ཐམས་ཅད་ལ་ཡང་དེ་ཇི་ལྟར་འདོད་པ་བཞིན་དུ་སྤྱོད་པར་འགྱུར་རོ། །སྐྱེ་བར་འགྱུར་བའི་ལས་ཐམས་ཅད་དང་། སྐྱེ་བའི་གནས་ཐམས་ཅད་ལ་ཡང་དེ་དགའ་མགུར་སྐྱེ་བར་འགྱུར་རོ། །རྫུ་འཕྲུལ་གྱི་བྱ་བ་ཐམས་ཅད་ཀྱང་། ཇི་ལྟར་འདོད་པ་བཞིན་དུ་བྱེད་དོ། །དེའི་སྨོན་ལམ་ཐམས་ཅད་ཇི་ལྟར་འདོད་པ་བཞིན་དུ་འགྲུབ་པོ། །དངོས་པོ་གང་དང་གང་ལ་ཇི་ལྟར་མོས་པ་དེ་ཡང་དེ་ཁོ་ན་བཞིན་དུ་འགྱུར་གྱི་གཞན་དུ་མ་ཡིན་ནོ། །ཤེས་བྱ་གང་ཤེས་པར་འདོད་པ་དེ་ལ་ཡང་ཇི་ལྟ་བ་བཞིན་དུ་ཤེས་སོ། །མིང་གི་ཚོགས་དང་། ཚིག་གི་ཚོགས་དང་། ཡི་གེའི་ཚོགས་རྣམས་ཀྱང་ཇི་ལྟར་འདོད་པ་བཞིན་དུ་ཐོབ་པར་འགྱུར་རོ། །ཆོས་ཐམས་ཅད་ཡང་དག་པར་རྣམ་པར་གཞག་པ་ལ་ཡང་མཁས་ཏེ།

dbang thob pa de ni ji srid du 'dod pa de srid du gnas par 'gyur ro/ /bsam gtan dang / rnam par thar pa la sogs pa sems kyi gnas pa gang gis gnas par 'dod pa des gnas par byed do/ /bsam pa tsam gyi mod la de'i kha zas la sogs pa yo byad thams cad 'grub par 'gyur ro/ /bzo dang las kyi gnas thams cad la yang de ji ltar 'dod pa bzhin du spyod par 'gyur ro/ /skye bar 'gyur ba'i las thams cad dang / skye ba'i gnas thams cad la yang de dga' mgur skye bar 'gyur ro/ /rdzu 'phrul gyi bya ba thams cad kyang / ji ltar 'dod pa bzhin du byed do/ /de'i smon lam thams cad ji ltar 'dod pa bzhin du 'grub po/ /dngos po gang dang gang la ji ltar mos pa de yang de kho na bzhin du 'gyur gyi gzhan du ma yin no/ /shes bya gang shes par 'dod pa de la yang ji lta ba bzhin du shes so/ /ming gi tshogs dang / tshig gi tshogs dang / yi ge'i tshogs rnams kyang ji ltar 'dod pa bzhin du thob par 'gyur ro/ /chos thams cad yang dag par rnam par gzhag pa la yang mkhas te/

【M8 第八句明自在勝利】

བྱང་ཆུབ་སེམས་དཔའ་དེ་ལྟར་དབང་ཐོབ་པ་ལས་བྱུང་བའི་ཕན་ཡོན་གཞན་ནི་རྒྱས་པར་མདོ་ཉིད་ལས་འབྱུང་བ་བཞིན་དུ་རིག་པར་བྱའོ། །

byang chub sems dpa' de ltar dbang thob pa las byung ba'i phan yon gzhan ni rgyas par mdo nyid las 'byung ba bzhin du rig par bya'o/ /

【M9 第九句善根清淨】

སངས་རྒྱས་མཐོང་བ་རགས་པ་ཡང་སྤངས་ནས། རྟག་ཏུ་རྒྱུན་མི་འཆད་པར་སངས་རྒྱས་མཐོང་བ་དང་མི་འབྲལ་ལོ། །

sangs rgyas mthong ba rags pa yang spangs nas/ rtag tu rgyun mi 'chad par sangs rgyas mthong ba dang mi 'bral lo/ /

【M10 第十句】

ལྷག་མ་དགེ་བའི་རྩ་བ་རྣམ་པར་དག་པ་ནི་གསེར་གྱི་དཔེ་དང་འོད་ཀྱི་དཔེ་དང་བཅས་ཏེ། མདོ་ལས་ཇི་སྐད་འབྱུང་བ་བཞིན་དུ་རིག་པར་བྱའོ། །

lhag ma dge ba'i rtsa ba rnam par dag pa ni gser gyi dpe dang 'od kyi dpe dang bcas te/ mdo las ji skad 'byung ba bzhin du rig par bya'o/ /

【M11 第十一句】

གནས་པ་དེ་ལ་བྱང་ཆུབ་སེམས་དཔའ་དེའི་སྐྱེ་བ་དང་། མཐུའི་ཁྱད་པར་ཡང་མདོ་ཉིད་ལས་ཇི་སྐད་འབྱུང་བ་བཞིན་དུ་རིག་པར་བྱའོ། །

gnas pa de la byang chub sems dpa' de'i skye ba dang / mthu'i khyad par yang mdo nyid las ji skad 'byung ba bzhin du rig par bya'o/ /

【L3 結】

【M1 結略說】

མཚན་མ་མེད་པ་ལ་གནས་པ་ལྷུན་གྱིས་གྲུབ་པ་འདི་ནི་དོན་དམ་པ་ལ་འཇུག་པའི་ཡེ་ཤེས་འགྲུབ་པ་ལ་འཇུག་པ་དང་། མི་སྐྱེ་བའི་ཆོས་ལ་བཟོད་པ་ཐོབ་པ་དང་། བྱང་ཆུབ་སེམས་དཔའི་གནས་པ་སྐྱོན་ཐམས་ཅད་དང་བྲལ་བ་ཟབ་པ་ཐོབ་པ་དང་། ཆོས་ཀྱི་སྒོའི་རྒྱུན་ལས་སངས་རྒྱས་རྣམས་ཀྱིས་མངོན་པར་སྒྲུབ་པའི་སྒོ་དང་། ཡེ་ཤེས་དང་མངོན་པར་ཤེས་པའི་ལས་དཔག་ཏུ་མེད་པ་ཉེ་བར་སྒྲུབ་པ་དང་། ལུས་རྣམ་པར་དབྱེ་བ་ཤེས་པ་ཚད་མེད་པ་ལ་འཇུག་པ་དང་དབང་ཐོབ་པ་དང་། དབང་གི་ཕན་ཡོན་སོ་སོར་ཉམས་སུ་མྱོང་བ་དང་། དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་། མཐུ་ལས་མདོར་བསྟན་པར་རིག་པར་བྱའོ། །

mtshan ma med pa la gnas pa lhun gyis grub pa 'di ni don dam pa la 'jug pa'i ye shes 'grub pa la 'jug pa dang / mi skye ba'i chos la bzod pa thob pa dang / byang chub sems dpa'i gnas pa skyon thams cad dang bral ba zab pa thob pa dang / chos kyi sgo'i rgyun las sangs rgyas rnams kyis mngon par sgrub pa'i sgo dang / ye shes dang mngon par shes pa'i las dpag tu med pa nye bar sgrub pa dang / lus rnam par dbye ba shes pa tshad med pa la 'jug pa dang dbang thob pa dang / dbang gi phan yon so sor nyams su myong ba dang / dge ba'i rtsa ba rnam par dag pa dang / skye ba dang / mthu las mdor bstan par rig par bya'o/ /

【M2 指經廣說】

རྒྱས་པར་བསྟན་པ་ནི་འདི་ལྟ་སྟེ། མདོའི་ས་མི་གཡོ་བ་ལས་ཇི་སྐད་བསྟན་པ་བཞིན་ཏེ།

rgyas par bstan pa ni 'di lta ste/ mdo'i sa mi g.yo ba las ji skad bstan pa bzhin te/

【M3 釋會異名】

སྔ་མའི་མངོན་པར་འདུ་བྱེད་པ་དང་བྲལ་བའི་ཕྱིར༑ ས་དེ་ལ་སེམས་དེ་ལྷུན་གྱིས་གྲུབ་ཅིང་མི་གཡོ་བར་འཇུག་པའི་ལམ་ལ་ཡང་དག་པར་ཞུགས་པ་འབྱུང་ངོ་། །དེ་ལྟ་བས་ན་ས་དེ་ལ་མི་གཡོ་བ་ཞེས་བྱ་སྟེ། དོན་དེ་ཉིད་ཀྱིས་འདི་གནས་པ་ཡིན་པར་བལྟ་བར་བྱའོ། །

snga ma'i mngon par 'du byed pa dang bral ba'i phyir| sa de la sems de lhun gyis grub cing mi g.yo bar 'jug pa'i lam la yang dag par zhugs pa 'byung ngo / /de lta bas na sa de la mi g.yo ba zhes bya ste/ don de nyid kyis 'di gnas pa yin par blta bar bya'o/ /

【K10 無礙解住】

【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་སོ་སོ་ཡང་དག་པར་རིག་པ་ལ་གནས་པ་གང་ཞེ་ན།

de la byang chub sems dpa' rnams kyi so so yang dag par rig pa la gnas pa gang zhe na/

【L2 解】

【M1 初句明於第八地甚深住中不生喜足入勝進地】

འདི་ལ་བྱང་ཆུབ་སེམས་དཔའ་ནི་གནས་པ་ཟབ་མོ་དེས་ཀྱང་ཆོག་པར་མི་འཛིན་ཏེ། གོང་དུ་ཡེ་ཤེས་ཁྱད་པར་དུ་འཕགས་པའི་རྗེས་སུ་འགྲོ་ལ།

'di la byang chub sems dpa' ni gnas pa zab mo des kyang chog par mi 'dzin te/ gong du ye shes khyad par du 'phags pa'i rjes su 'gro la/

【M2 第二句】

ཆོས་ཤེས་པ་མངོན་པར་འདུ་བྱེད་པ་གང་གིས་བྱང་ཆུབ་སེམས་དཔས་གཞན་དག་ལ་ཆོས་ཀྱི་རྣམ་པ་ཐམས་ཅད་བསྟན་པར་བྱ་བ་དང་།

chos shes pa mngon par 'du byed pa gang gis byang chub sems dpas gzhan dag la chos kyi rnam pa thams cad bstan par bya ba dang /

【M3 第三句明此所作事如實知】

ཆོས་བསྟན་པའི་བྱ་བ་གང་ཡིན་པ་དེ་དག་ཐམས་ཅད་ཀྱང་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ།། དེ་ལ་ཆོས་ཡང་དག་པར་བསྟན་པའི་བྱ་བ་ནི་འདི་ཡིན་ཏེ། ཐིབས་པོ་རྒྱུ་བ་དག་ལ་གང་དག་ཀུན་ནས་ཉོན་མོངས་པར་འགྱུར་བ་དང་། རྣམ་པར་དག་པར་འགྱུར་བ་དང་། གང་གིས་ཀུན་ནས་ཉོན་མོངས་པར་འགྱུར་བ་དང་། གང་གིས་རྣམ་པར་དག་པར་འགྱུར་བ་དང་། ཀུན་ནས་ཉོན་མོངས་པ་དང་། རྣམ་པར་བྱང་བ་གང་ཡིན་པ་དང་། དེའི་གནས་གཅིག་ཏུ་མ་ངེས་པ་གང་ཡིན་པ་དང་། དེའི་གཅིག་ཏུ་ངེས་པ་དང་གཅིག་ཏུ་མ་ངེས་པ་གང་ཡིན་པ་དེ་ཡང་དག་པ་ཇི་ལྟ་བ་བཞིན་དུ་ཤེས་སོ། །

chos bstan pa'i bya ba gang yin pa de dag thams cad kyang yang dag pa ji lta ba bzhin du rab tu shes so// de la chos yang dag par bstan pa'i bya ba ni 'di yin te/ thibs po rgyu ba dag la gang dag kun nas nyon mongs par 'gyur ba dang / rnam par dag par 'gyur ba dang / gang gis kun nas nyon mongs par 'gyur ba dang / gang gis rnam par dag par 'gyur ba dang / kun nas nyon mongs pa dang / rnam par byang ba gang yin pa dang / de'i gnas gcig tu ma nges pa gang yin pa dang / de'i gcig tu nges pa dang gcig tu ma nges pa gang yin pa de yang dag pa ji lta ba bzhin du shes so/ /

【M4 第四句明方便善巧成大法師】

དེ་ལྟར་ཆོས་བསྟན་པ་ལ་མཁས་པ་དང་། བསྟན་པའི་བྱ་བ་ལ་མཁས་པ་དང་། གཟུངས་དཔག་ཏུ་མེད་པ་ཐོབ་པ་དང་། ཚིག་གི་ཡན་ལག་རྣམ་པར་དབྱེ་བ་ཐམས་ཅད་ལ་མཁས་པ་དང་། སྤོབས་པ་མི་ཟད་པའི་རྣམ་པ་ཐམས་ཅད་དུ་ཆོས་སྨྲ་བ་ཆེན་པོ་ཉིད་གང་ཡིན་པ་དང་། ཆོས་འཛིན་པ་དང་། ལེན་ནུས་པ་ཇི་ལྟ་བུ་དང་ལྡན་པ་དང་། བྱང་ཆུབ་སེམས་དཔའི་སོ་སོ་ཡང་དག་པར་རིག་པས་མངོན་པར་སྒྲུབ་པའི་ཚིག་གང་ཡིན་པ་དང་། ཆོས་ཀྱི་སྟན་ཇི་ལྟ་བུ་ལ་འདུག་པ་དང་། གང་དུ་གང་དག་ལ་ཆོས་སྟོན་པ་དང་།ཆོས་ཀྱི་སྒོ་ཇི་སྙེད་པ་དང་། གང་གིས་སེམས་ཅན་གོ་བར་བྱེད་ཅིང་། མགུ་བར་བྱེད་པའི་བྱ་བ་ལ་ཡང་དག་པར་འཛུད་ནུས་པ་དང་ལྡན་པ་དེ་དག་ཐམས་ཅད་ནི་རྒྱས་པར་མདོ་ཉིད་ལས་བསྟན་པ་བཞིན་དུ་རིག་པར་བྱའོ། །

de ltar chos bstan pa la mkhas pa dang / bstan pa'i bya ba la mkhas pa dang / gzungs dpag tu med pa thob pa dang / tshig gi yan lag rnam par dbye ba thams cad la mkhas pa dang / spobs pa mi zad pa'i rnam pa thams cad du chos smra ba chen po nyid gang yin pa dang / chos 'dzin pa dang / len nus pa ji lta bu dang ldan pa dang / byang chub sems dpa'i so so yang dag par rig pas mngon par sgrub pa'i tshig gang yin pa dang / chos kyi stan ji lta bu la 'dug pa dang / gang du gang dag la chos ston pa dang /chos kyi sgo ji snyed pa dang / gang gis sems can go bar byed cing / mgu bar byed pa'i bya ba la yang dag par 'dzud nus pa dang ldan pa de dag thams cad ni rgyas par mdo nyid las bstan pa bzhin du rig par bya'o/ /

【M5-7 第五、六、七句】

དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་། མཐུའི་ཁྱད་པར་ཡང་མདོ་ཉིད་ལས་འབྱུང་བ་བཞིན་དུ་རིག་པར་བྱའོ། །

dge ba'i rtsa ba rnam par dag pa dang / skye ba dang / mthu'i khyad par yang mdo nyid las 'byung ba bzhin du rig par bya'o/ /

【L3 結】【M1 結略說】

བྱང་ཆུབ་སེམས་དཔའ་རྣམས་ཀྱི་སོ་སོ་ཡང་དག་པར་རིག་པ་ལ་གནས་པ་འདི་ནི་ཞི་བའི་རྣམ་པར་ཐར་པས་ཆོག་པར་མི་འཛིན་པ་ལ་འཇུག་པ་དང་། ཆོས་ཡང་དག་པར་བསྟན་པའི་མངོན་པར་འདུ་བྱེད་པ་ཤེས་པ་དང་། དེའི་བྱ་བ་ཤེས་པ་དང་། བསམ་གྱིས་མི་ཁྱབ་པའི་ཆོས་སྨྲ་བ་ཆེན་པོ་ཉིད་འཐོབ་པ་དང་། དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་མཐུ་ལས་མདོར་བསྟན་པར་རིག་པར་བྱའོ། །

byang chub sems dpa' rnams kyi so so yang dag par rig pa la gnas pa 'di ni zhi ba'i rnam par thar pas chog par mi 'dzin pa la 'jug pa dang / chos yang dag par bstan pa'i mngon par 'du byed pa shes pa dang / de'i bya ba shes pa dang / bsam gyis mi khyab pa'i chos smra ba chen po nyid 'thob pa dang / dge ba'i rtsa ba rnam par dag pa dang / skye ba dang mthu las mdor bstan par rig par bya'o/ /

【M2 指經廣說】

རྒྱས་པར་བསྟན་པ་ནི་འདི་ལྟ་སྟེ། མདོ་ཉིད་ལས་ལེགས་པའི་བློ་གྲོས་ལས་འབྱུང་བ་བཞིན་ཏེ།

rgyas par bstan pa ni 'di lta ste/ mdo nyid las legs pa'i blo gros las 'byung ba bzhin te/

【M3 釋會異名】

སེམས་ཅན་ཐམས་ཅད་ལ་ཕན་པ་དང་བདེ་བར་བྱ་བའི་ཕྱིར་བྱང་ཆུབ་སེམས་དཔའི་སོ་སོ་ཡང་དག་པར་རིག་པའི་བློ་གྲོས་ཆེན་པོ་ཡོངས་སུ་དག་པས་ཆོས་ཡང་དག་པར་བསྟན་པའི་སྐབས་ཡིན་པས་ན། ས་དེ་ལ་ལེགས་པའི་བློ་གྲོས་ཞེས་བྱ་སྟེ། དོན་དེ་ཉིད་ཀྱིས་འདི་ནི་གནས་པ་ཡིན་པར་བལྟ་བར་བྱའོ། །

sems can thams cad la phan pa dang bde bar bya ba'i phyir byang chub sems dpa'i so so yang dag par rig pa'i blo gros chen po yongs su dag pas chos yang dag par bstan pa'i skabs yin pas na/ sa de la legs pa'i blo gros zhes bya ste/ don de nyid kyis 'di ni gnas pa yin par blta bar bya'o/ /

【K11 最上成滿菩薩住】【L1 問】

དེ་ལ་བྱང་ཆུབ་སེམས་དཔའ་རྣམས་ཀྱི་གནས་པ་མཆོག་གང་ཞེ་ན།

de la byang chub sems dpa' rnams kyi gnas pa mchog gang zhe na/

【L2 解】【M1 初句】

འདི་ལ་བྱང་ཆུབ་སེམས་དཔའ་སོ་སོ་ཡང་དག་པར་རིག་པའི་གནས་པ་རྣམ་པ་ཐམས་ཅད་ཀྱིས་ཡོངས་སུ་དག་པ་ལ་ཆོས་ཀྱི་རྒྱལ་པོར་འོས་ཤིང་ཆོས་ལ་དབང་བསྐུར་བ་ཐོབ་པ་དང་།

'di la byang chub sems dpa' so so yang dag par rig pa'i gnas pa rnam pa thams cad kyis yongs su dag pa la chos kyi rgyal por 'os shing chos la dbang bskur ba thob pa dang /

【M2 第二句】

ཏིང་ངེ་འཛིན་དྲི་མ་མེད་པ་ལ་སོགས་པ་དཔག་ཏུ་མེད་པ་ཐོབ་ཅིང་།

ting nge 'dzin dri ma med pa la sogs pa dpag tu med pa thob cing /

【M3 第三句】

དེའི་བྱ་བ་བྱེད་པ་དང་། ཐམས་ཅད་མཁྱེན་པའི་ཡེ་ཤེས་ཀྱི་ཁྱད་པར་ལ་དབང་བསྐུར་བའི་ཐ་མའི་ཏིང་ངེ་འཛིན་མངོན་དུ་གྱུར་པས་སངས་རྒྱས་ཐམས་ཅད་ལས་དེ་དང་འཚམ་པའི་སྟན་དང་ལུས་དང་འཁོར་ཐོབ་པ་དང་། བདག་ཉིད་ཀྱི་འོད་ཟེར་འགྲོ་བ་དང་། ཕྱིར་འོང་བ་རྣམས་ཀྱིས་ཐམས་ཅད་མཁྱེན་པའི་ཡེ་ཤེས་རྣམ་པ་ཐམས་ཅད་དང་ལྡན་པར་དབང་བསྐུར་བ་ཐོབ་པ་དང་། དབང་བསྐུར་ནས་ཀྱང་འདུལ་བ་ཐམས་ཅད་ཡང་དག་པར་སྡུད་ཅིང་།

de'i bya ba byed pa dang / thams cad mkhyen pa'i ye shes kyi khyad par la dbang bskur ba'i tha ma'i ting nge 'dzin mngon du gyur pas sangs rgyas thams cad las de dang 'tsham pa'i stan dang lus dang 'khor thob pa dang / bdag nyid kyi 'od zer 'gro ba dang / phyir 'ong ba rnams kyis thams cad mkhyen pa'i ye shes rnam pa thams cad dang ldan par dbang bskur ba thob pa dang / dbang bskur nas kyang 'dul ba thams cad yang dag par sdud cing /

【M4 第四句】

དེ་དག་རྣམ་པར་ཐར་པར་བྱ་བའི་ཐབས་སངས་རྒྱས་ཀྱི་མཛད་པ་ཤེས་པ་དང་། རྣམ་པར་ཐར་པ་དང་། ཏིང་ངེ་འཛིན་དང་། གཟུངས་དང་། མངོན་པར་ཤེས་པ་དཔག་ཏུ་མེད་པ་ཐོབ་པ་དང་།

de dag rnam par thar par bya ba'i thabs sangs rgyas kyi mdzad pa shes pa dang / rnam par thar pa dang / ting nge 'dzin dang / gzungs dang / mngon par shes pa dpag tu med pa thob pa dang /

【M5 第五句】

དེའི་དབང་གིས་དྲན་པ་དང་། ཤེས་པ་ཆེན་པོས་མངོན་པར་སྒྲུབ་པའི་ངེས་པའི་ཚིག་རྣམ་པར་གཞག་པ་དང་།

de'i dbang gis dran pa dang / shes pa chen pos mngon par sgrub pa'i nges pa'i tshig rnam par gzhag pa dang /

【M6 第六句】

མངོན་པར་ཤེས་པ་ཆེན་པོ་མངོན་པར་སྒྲུབ་པ་དང་།

mngon par shes pa chen po mngon par sgrub pa dang /

【M7 第七句】

དགེ་བའི་རྩ་བ་རྣམ་པར་དག་པ་དང་། སྐྱེ་བ་དང་། མཐུའི་ཁྱད་པར་ལས་

dge ba'i rtsa ba rnam par dag pa dang / skye ba dang / mthu'i khyad par las

【L3 結】【M1 結略說】

གནས་པ་མཆོག་མདོར་བསྟན་པར་རིག་པར་བྱའོ༑ །

gnas pa mchog mdor bstan par rig par bya'o| /

【M2 指經廣說】

རྒྱས་པར་བསྟན་པ་ནི་འདི་ལྟ་སྟེ། མདོ་ཉིད་ཀྱི་བྱང་ཆུབ་སེམས་དཔའི་ས་ཆོས་ཀྱི་སྤྲིན་ལས་འབྱུང་བ་བཞིན་ནོ། །

rgyas par bstan pa ni 'di lta ste/ mdo nyid kyi byang chub sems dpa'i sa chos kyi sprin las 'byung ba bzhin no/ /

【M3 釋會異名】

བྱང་ཆུབ་སེམས་དཔའི་ལམ་ཡོངས་སུ་རྫོགས་ཤིང་། བྱང་ཆུབ་ཀྱི་ཚོགས་ཤིན་ཏུ་ཡོངས་སུ་རྫོགས་པའི་བྱང་ཆུབ་སེམས་དཔའ་དེ་ནི་དེ་བཞིན་གཤེགས་པ་རྣམས་ལས་ཆོས་ཀྱི་སྤྲིན་ལྟ་བུ་ཤིན་ཏུ་རྒྱ་ཆེ་ཞིང་། དེ་མ་ཡིན་པའི་སེམས་ཅན་ཐམས་ཅད་ཀྱིས་བཟོད་པར་དཀའ་བའི་དམ་པའི་ཆོས་ཀྱི་ཆར་ཡང་དག་པར་ནོད་དོ། །བདག་ཉིད་བྱང་ཆུབ་མངོན་པར་རྫོགས་པར་སངས་རྒྱས་པ་དང་། བྱང་ཆུབ་མངོན་པར་རྫོགས་པར་སངས་རྒྱས་པ་ན་ཡང་སྤྲིན་ཆེན་པོ་ལྟ་བུའི་དམ་པའི་ཆོས་ཀྱི་ཆར་དཔེ་མེད་པས་སེམས་ཅན་དཔག་ཏུ་མེད་པ་དག་གི་ཉོན་མོངས་པའི་རྡུལ་རྣམས་རབ་ཏུ་ཞི་བར་བྱེད་དོ། །ས་དེ་ལ་གནས་ནས་དགེ་བའི་རྩ་བའི་ལོ་ཏོག་རྣམ་པ་སྣ་ཚོགས་ཀྱང་སྐྱེད་པར་བྱེད། རྣམ་པར་འཕེལ་བར་བྱེད། ཡོངས་སུ་སྨིན་པར་བྱེད་དོ། །དེ་ལྟ་བས་ན་ས་དེ་ཆོས་ཀྱི་སྤྲིན་ཅེས་བྱ་སྟེ། དོན་དེ་ཉིད་ཀྱིས་གནས་པ་མཆོག་ཡིན་པར་བལྟའོ། །

byang chub sems dpa'i lam yongs su rdzogs shing / byang chub kyi tshogs shin tu yongs su rdzogs pa'i byang chub sems dpa' de ni de bzhin gshegs pa rnams las chos kyi sprin lta bu shin tu rgya che zhing / de ma yin pa'i sems can thams cad kyis bzod par dka' ba'i dam pa'i chos kyi char yang dag par nod do/ /bdag nyid byang chub mngon par rdzogs par sangs rgyas pa dang / byang chub mngon par rdzogs par sangs rgyas pa na yang sprin chen po lta bu'i dam pa'i chos kyi char dpe med pas sems can dpag tu med pa dag gi nyon mongs pa'i rdul rnams rab tu zhi bar byed do/ /sa de la gnas nas dge ba'i rtsa ba'i lo tog rnam pa sna tshogs kyang skyed par byed/ rnam par 'phel bar byed/ yongs su smin par byed do/ /de lta bas na sa de chos kyi sprin ces bya ste/ don de nyid kyis gnas pa mchog yin par blta'o/ /

【J2 總分別】

【K1 明修證分齊】【L1 通伏難】

གནས་པ་གོང་མ་གོང་མ་རྣམས་སུ་ཡན་ལག་གང་དག་བསྟན་པ་དེ་དག་ནི་གནས་པ་སྔ་མ་རྣམས་ལ་ཐམས་ཅད་ཀྱི་ཐམས་ཅད་དུ་མེད་པ་མ་ཡིན་མོད་ཀྱི། འོན་ཀྱང་ཆུང་བའི་ཕྱིར་གྲངས་སུ་མི་བརྩིའོ། །

gnas pa gong ma gong ma rnams su yan lag gang dag bstan pa de dag ni gnas pa snga ma rnams la thams cad kyi thams cad du med pa ma yin mod kyi/ 'on kyang chung ba'i phyir grangs su mi brtsi'o/ /

【L2 明諸住修證經劫多小】【M1 總別分別諸住劫量】

【N1 總】

དེ་དག་ཉིད་འབྲིང་དང་ཆེ་བའི་ཕྱིར་ནི་དེ་མ་ཡིན་པས་གོང་མ་འཐོབ་པ་འགྲུབ་པ་རྣམ་པར་གཞག་པར་རིག་པར་བྱའོ༑ །

de dag nyid 'bring dang che ba'i phyir ni de ma yin pas gong ma 'thob pa 'grub pa rnam par gzhag par rig par bya'o| /

【N2 別】

དེ་ལ་གནས་པ་རེ་རེ་ཡང་བསྐལ་པ་ཆེན་པོ་བྱེ་བ་འབུམ་ཕྲག་དུ་མའམ། ཡང་ན་དེ་བས་ཀྱང་ཆེས་མང་བས་འཐོབ་ཅིང་འགྲུབ་པར་འགྱུར་རོ། །གནས་པ་དེ་དག་ཐམས་ཅད་ནི་བསྐལ་པ་ཆེན་པོ་གྲངས་མེད་པ་གསུམ་གྱིས་ཡང་དག་པར་འགྲུབ་སྟེ། བསྐལ་པ་ཆེན་པོ་གྲངས་མེད་པ་དང་པོས་ནི་མོས་པས་སྤྱོད་པ་ལ་གནས་པ་ལས་ཡང་དག་པར་འདས་ནས་རབ་ཏུ་དགའ་བ་ལ་གནས་པ་འཐོབ་སྟེ། དེ་ཡང་རྟག་ཏུ་འབད་པས་འཐོབ་ཀྱི་མི་འབད་པས་ནི་མ་ཡིན་ནོ། །བསྐལ་པ་ཆེན་པོ་གྲངས་མེད་པ་གཉིས་པས་ནི་རབ་ཏུ་དགའ་བ་ལ་གནས་པ་ནས། མཚན་མ་མེད་པ་ལ་གནས་པ་ལ་རྩོལ་བ་དང་བཅས་པའི་བར་ལས་འདས་ཏེ། མཚན་མ་མེད་པ་ལ་གནས་པ་ལྷུན་གྱིས་གྲུབ་པ་ཐོབ་པར་འགྱུར་རོ། །དེ་ནི་ངེས་པ་ཁོ་ན་སྟེ། འདི་ལྟར་བསམ་པ་དག་པའི་བྱང་ཆུབ་སེམས་དཔའ་དེ་ནི་ངེས་པར་འབད་པའི་ཕྱིར་རོ། །བསྐལ་པ་ཆེན་པོ་གྲངས་མེད་པའི་གསུམ་པས་ནི་མཚན་མ་མེད་པ་ལྷུན་གྱིས་གྲུབ་པ་དང་། སོ་སོ་ཡང་དག་པར་རིག་པ་ལ་གནས་པ་ལས་ཡང་དག་པར་འདས་ནས་བྱང་ཆུབ་སེམས་དཔའི་གནས་པ་མཆོག་ཐོབ་པར་འགྱུར་རོ། །

de la gnas pa re re yang bskal pa chen po bye ba 'bum phrag du ma'am/ yang na de bas kyang ches mang bas 'thob cing 'grub par 'gyur ro/ /gnas pa de dag thams cad ni bskal pa chen po grangs med pa gsum gyis yang dag par 'grub ste/ bskal pa chen po grangs med pa dang pos ni mos pas spyod pa la gnas pa las yang dag par 'das nas rab tu dga' ba la gnas pa 'thob ste/ de yang rtag tu 'bad pas 'thob kyi mi 'bad pas ni ma yin no/ /bskal pa chen po grangs med pa gnyis pas ni rab tu dga' ba la gnas pa nas/ mtshan ma med pa la gnas pa la rtsol ba dang bcas pa'i bar las 'das te/ mtshan ma med pa la gnas pa lhun gyis grub pa thob par 'gyur ro/ /de ni nges pa kho na ste/ 'di ltar bsam pa dag pa'i byang chub sems dpa' de ni nges par 'bad pa'i phyir ro/ /bskal pa chen po grangs med pa'i gsum pas ni mtshan ma med pa lhun gyis grub pa dang / so so yang dag par rig pa la gnas pa las yang dag par 'das nas byang chub sems dpa'i gnas pa mchog thob par 'gyur ro/ /

【M2 定劫大小辨修長短】

དེ་ལ་བསྐལ་པ་གྲངས་མེད་པ་ནི་གཉིས་སུ་རིག་པར་བྱ་སྟེ། བསྐལ་པ་ཆེན་པོ་གང་ཡིན་པ་དེ་ཡང་ཉིན་མཚན་དང་། ཟླ་བ་དང་། ཟླ་བ་ཕྱེད་དུ་བགྲང་བའི་ཚུལ་གྱིས་དུས་དཔག་ཏུ་མེད་པའི་ཕྱིར། གྲངས་མེད་པ་ཞེས་བྱའོ། །བསྐལ་པ་ཆེན་པོ་དེ་དག་གི་བགྲང་བའི་ཚུལ་གྱིས་བགྲང་བ་ཐམས་ཅད་ལས་འདས་པའི་གྲངས་གང་ཡིན་པ་དེ་ཡང་གྲངས་མེད་པ་ཞེས་བྱ་སྟེ། བསྐལ་པ་གྲངས་མེད་པ་སྔ་མ་ཤོས་ཀྱིས་ནི་བསྐལ་པ་གྲངས་མེད་པ་མི་ཉུང་བ་ཞིག་གིས་བྱང་ཆུབ་ཐོབ་པར་འགྱུར་རོ། །བསྐལ་པ་གྲངས་མེད་པ་ཕྱི་མ་ཤོས་ཀྱིས་ནི་གསུམ་ཁོ་ནས་འཐོབ་ཀྱི་ལྷག་པས་ནི་མ་ཡིན་ཏེ།

de la bskal pa grangs med pa ni gnyis su rig par bya ste/ bskal pa chen po gang yin pa de yang nyin mtshan dang / zla ba dang / zla ba phyed du bgrang ba'i tshul gyis dus dpag tu med pa'i phyir/ grangs med pa zhes bya'o/ /bskal pa chen po de dag gi bgrang ba'i tshul gyis bgrang ba thams cad las 'das pa'i grangs gang yin pa de yang grangs med pa zhes bya ste/ bskal pa grangs med pa snga ma shos kyis ni bskal pa grangs med pa mi nyung ba zhig gis byang chub thob par 'gyur ro/ /bskal pa grangs med pa phyi ma shos kyis ni gsum kho nas 'thob kyi lhag pas ni ma yin te/

【M3 精進能轉不轉】

སུ་བརྩོན་འགྲུས་རྩོམ་པ་ཆེན་པོའི་ཡང་ཆེན་པོས་སྦྱོར་བ་དེའི་ནང་ན་ལ་ལ་ནི་བར་གྱི་བསྐལ་པ་མང་པོ་ཞིག་འདུམས࿒པར་བྱེད་དོ། །ལ་ལ་ནི་བསྐལ་པ་ཆེན་པོ་དག་གི་བར་དུ་འདུམས་པར་བྱེད་ཀྱི་གྲངས་མེད་པ་འདུམས་པར་བྱེད་པ་ནི་འགའ་ཡང་མེད་པར་རིག་པར་བྱའོ། །

su brtson 'grus rtsom pa chen po'i yang chen pos sbyor ba de'i nang na la la ni bar gyi bskal pa mang po zhig 'dums par byed do/ /la la ni bskal pa chen po dag gi bar du 'dums par byed kyi grangs med pa 'dums par byed pa ni 'ga' yang med par rig par bya'o/ /

【K2 斷障分位】

བྱང་ཆུབ་སེམས་དཔའི་གནས་པ་བཅུ་གཉིས་པོ་དེ་དག་གིས་བསྐལ་པ་གྲངས་མེད་པ་གསུམ་པོ࿒དེ་དག་གི་ཉོན་མོངས་པའི་སྒྲིབ་པའི་ཕྱོགས་དང་མཐུན་པའི་གནས་ངན་ལེན་སྤོང་བར་འགྱུར་རོ། །ཤེས་བྱའི་ཕྱོགས་དང་མཐུན་པའི་གནས་ངན་ལེན་སྤོང་བར་འགྱུར་རོ། །དེ་ལ་གནས་པ་གསུམ་པོ་དེ་དག་ལ་ནི་ཉོན་མོངས་པའི་སྒྲིབ་པའི་ཕྱོགས་དང་མཐུན་པའི་གནས་ངན་ལེན་སྤོང་བར་རིག་པར་བྱ་སྟེ། རབ་ཏུ་དགའ་བ་ལ་ནི་ངན་སོང་བའི་ཉོན་མོངས་པའི་ཕྱོགས་དང་མཐུན་པ་ཐམས་ཅད་ཀྱི་ཐམས་ཅད་དུ་སྤོང་ངོ་། །ཀུན་དུ་སྤྱོད་པ་ལས་ནི་ཉོན་མོངས་པའི་ཕྱོགས་དང་མཐུན་པའི་ཆེན་པོ་དང་འབྲིང་ཐམས་ཅད་དོ། །མཚན་མ་མེད་པ་ལྷུན་གྱིས་གྲུབ་པ་ལ་གནས་པ་ལ་ནི་མི࿒སྐྱེ་བའི་ཆོས་ལ་བཟོད་པ་རྣམ་པར་དག་པ་ལ་བགེགས་བྱེད་པའི་ཉོན་མོངས་པའི་ཕྱོགས་དང་མཐུན་པའི་གནས་ངན་ལེན་࿒ཐམས་ཅད་ཀྱི་ཐམས་ཅད་དུ་སྤོང་བར་རིག་པར་བྱའོ། །ཀུན་དུ་སྤྱོད་པ་ལ་ནི་ཉོན་མོངས་པ་ཐམས་ཅད་དོ། །གནས་པ་མཆོག་ལ་ནི་ཉོན་མོངས་པ་དང་། བག་ཆགས་དང་། བག་ལ་ཉལ་གྱི་སྒྲིབ་པ་ཐམས་ཅད་སྤོང་བར་རིག་པར་བྱ་སྟེ།དེ་ཡང་དེ་བཞིན་གཤེགས་པའི་གནས་པ་ལ་འཇུག་པའོ། །ཤེས་བྱའི་སྒྲིབ་པའི་ཕྱོགས་དང་མཐུན་པའི་གནས་ངན་ལེན་ནི་རྣམ་པ་གསུམ་དུ་རིག་པར་བྱ་སྟེ། ལྤགས་ཤུན་ལ་ཡོད་པ་དང་། སྤྲི་ལ་ཡོད་པ་དང་། སྙིང་པོ་ལ་ཡོད་པ་ལྟ་བུའོ། །དེ་ལ་ལྤགས་ཤུན་ལ་ཡོད་པ་ལྟ་བུ་ནི་རབ་ཏུ་དགའ་བའི་གནས་པ་ལ་སྤོང་ངོ་། །སྤྲི་ལ་ཡོད་པ་ལྟ་བུ་ནི་མཚན་མ་མེད་པ་ལྷུན་གྱིས་གྲུབ་པ་ལ་སྤོང་ངོ༌། །སྙིང་པོ་ལ་ཡོད་པ་ལྟ་བུ་ནི་དེ་བཞིན་གཤེགས་པའི་གནས་པ་ལ་སྤོང་སྟེ། སྒྲིབ་པ་ཐམས་ཅད་རྣམ་པར་དག་པའི་ཡེ་ཤེས་ཉིད་ཀྱང་ཡིན་ནོ། །གནས་པ་གསུམ་པོ་དེ་དག་ལ་ཉོན་མོངས་པ་དང་། ཤེས་བྱའི་སྒྲིབ་པ་སྤོང་བ་དེའི་ཚོགས་སུ་གྱུར་པ་ནི་གོ་རིམས་བཞིན་དུ་དེ་མ་ཡིན་པའི་གནས་པ་རྣམས་ཡིན་ནོ། །

byang chub sems dpa'i gnas pa bcu gnyis po de dag gis bskal pa grangs med pa gsum po de dag gi nyon mongs pa'i sgrib pa'i phyogs dang mthun pa'i gnas ngan len spong bar 'gyur ro/ /shes bya'i phyogs dang mthun pa'i gnas ngan len spong bar 'gyur ro/ /de la gnas pa gsum po de dag la ni nyon mongs pa'i sgrib pa'i phyogs dang mthun pa'i gnas ngan len spong bar rig par bya ste/ rab tu dga' ba la ni ngan song ba'i nyon mongs pa'i phyogs dang mthun pa thams cad kyi thams cad du spong ngo / /kun du spyod pa las ni nyon mongs pa'i phyogs dang mthun pa'i chen po dang 'bring thams cad do/ /mtshan ma med pa lhun gyis grub pa la gnas pa la ni mi skye ba'i chos la bzod pa rnam par dag pa la bgegs byed pa'i nyon mongs pa'i phyogs dang mthun pa'i gnas ngan len thams cad kyi thams cad du spong bar rig par bya'o/ /kun du spyod pa la ni nyon mongs pa thams cad do/ /gnas pa mchog la ni nyon mongs pa dang / bag chags dang / bag la nyal gyi sgrib pa thams cad spong bar rig par bya ste/de yang de bzhin gshegs pa'i gnas pa la 'jug pa'o/ /shes bya'i sgrib pa'i phyogs dang mthun pa'i gnas ngan len ni rnam pa gsum du rig par bya ste/ lpags shun la yod pa dang / spri la yod pa dang / snying po la yod pa lta bu'o/ /de la lpags shun la yod pa lta bu ni rab tu dga' ba'i gnas pa la spong ngo / /spri la yod pa lta bu ni mtshan ma med pa lhun gyis grub pa la spong ngo/ /snying po la yod pa lta bu ni de bzhin gshegs pa'i gnas pa la spong ste/ sgrib pa thams cad rnam par dag pa'i ye shes nyid kyang yin no/ /gnas pa gsum po de dag la nyon mongs pa dang / shes bya'i sgrib pa spong ba de'i tshogs su gyur pa ni go rims bzhin du de ma yin pa'i gnas pa rnams yin no/ /

【K3 清淨漸次】

གནས་པ་བཅུ་གསུམ་པོ་དེ་དག་ལ་རྣམ་པར་དག་པ་ནི་མདོར་བསྡུས་ན་བཅུ་གཅིག་ཏུ་རིག་པར་བྱ་སྟེ། དང་པོ་ལ་ནི་རིགས་རྣམ་པར་དག་གོ། །གཉིས་པ་ལ་ནི་དད་པས་མོས་པ་རྣམ་པར་དག་གོ། །གསུམ་པ་ལ་ནི་ལྷག་པའི་བསམ་པ་རྣམ་པར་དག་གོ། །བཞི་པ་ལ་ནི་ཚུལ་ཁྲིམས་རྣམ་པར་དག་གོ། །ལྔ་པ་ལ་ནི་སེམས་རྣམ་པར་དག་གོ། །དྲུག་པ་དང་བདུན་པ་དང་བརྒྱད་པ་ལ་ནི་ཡང་དག་པའི་ཡེ་ཤེས་ལ་ཀུན་དུ་རྩོམ་པ་རྣམ་པར་དག་གོ། །དགུ་པ་ལ་ནི་སྦྱོར་བ་ལས་བྱུང་བའི་སྤྱོད་པ་ཡོངས་སུ་རྫོགས་པ་རྣམ་པར་དག་གོ། །བཅུ་པ་ལ་ནི་དེ་ཁོ་ན་ཤེས་པའི་མངོན་པར་ཤེས་པ་སྒྲུབ་པ་རྣམ་པར་དག་གོ། །བཅུ་གཅིག་པ་ལ་ནི་དེའི་དོན་ཡང་དག་པར་གཞན་ལ་བསྟན་པའི་སོ་སོ་ཡང་དག་པར་རིག་པ་རྣམ་པར་དག་གོ། །བཅུ་གཉིས་པ་ལ་ནི་རྣམ་པ་ཐམས་ཅད་དུ་ཤེས་བྱ་ཐམས་ཅད་ཀྱི་རྗེས་སུ་འཇུག་པའི་ཡེ་ཤེས་རྣམ་པར་དག་གོ། །བཅུ་གསུམ་པ་སྟེ། དེ་བཞིན་གཤེགས་པའི་གནས་པ་ལ་ནི་ཉོན་མོངས་པ་དང་། ཤེས་བྱའི་སྒྲིབ་པ་བག་ཆགས་དང་བཅས་པ་ཐམས་ཅད་རྣམ་པར་དག་གོ། །

gnas pa bcu gsum po de dag la rnam par dag pa ni mdor bsdus na bcu gcig tu rig par bya ste/ dang po la ni rigs rnam par dag go/ /gnyis pa la ni dad pas mos pa rnam par dag go/ /gsum pa la ni lhag pa'i bsam pa rnam par dag go/ /bzhi pa la ni tshul khrims rnam par dag go/ /lnga pa la ni sems rnam par dag go/ /drug pa dang bdun pa dang brgyad pa la ni yang dag pa'i ye shes la kun du rtsom pa rnam par dag go/ /dgu pa la ni sbyor ba las byung ba'i spyod pa yongs su rdzogs pa rnam par dag go/ /bcu pa la ni de kho na shes pa'i mngon par shes pa sgrub pa rnam par dag go/ /bcu gcig pa la ni de'i don yang dag par gzhan la bstan pa'i so so yang dag par rig pa rnam par dag go/ /bcu gnyis pa la ni rnam pa thams cad du shes bya thams cad kyi rjes su 'jug pa'i ye shes rnam par dag go/ /bcu gsum pa ste/ de bzhin gshegs pa'i gnas pa la ni nyon mongs pa dang / shes bya'i sgrib pa bag chags dang bcas pa thams cad rnam par dag go/ /

【K4 明攝前功德品】

གནས་པ་བཅུ་གསུམ་པོ་འདི་དག་ནི་སྔར་བསྟན་པའི་ཐེག་པ་ཆེན་པོ་སྡུད་པའི་ཆོས་བརྒྱད་པོ་དག་ཏུ་འདུས་པར་རིག་པར་བྱའོ། །གནས་པ་དང་པོ་དང་གཉིས་པ་ལ་ནི་དད་པ་སྐྱེས་ཤིང་མོས་པར་གྱུར་པ་བྱང་ཆུབ་སེམས་དཔའི་སྡེ་སྣོད་ཉན་ཅིང་སེམས་སོ། །གནས་པ་གསུམ་པོ࿒ལ་ནི་བསྒོམ་པའི་རྣམ་པ་ཐོབ་པ་སྔོན་དུ་འགྲོ་བའི་ལྷག་པའི་བསམ་པ་ཉམས་སུ་ལེན་ཏོ། །དེ་ལས་གཞན་པའི་གནས་པ་རྣམས་ལ་ནི་མཚན་མ་མེད་པའི་རྩོལ་བ་དང་བཅས་པའི་བར་དུ་སྒོམ་པ་མང་དུ་བྱེད་དོ། །དེའི་གོང་མ་བྱང་ཆུབ་སེམས་དཔའི་གནས་པ་སྤྱོད་པ་ཡོངས་སུ་དག་པས་བསྡུས་པ་གསུམ་པོ་དག་ལ་ནི་བསྒོམ་པའི་འབྲས་བུ་ཡོངས་སུ་འགྲུབ་པོ། །དེ་བཞིན་གཤེགས་པའི་གནས་པ་ལ་ནི་གཏན་དུ་ངེས་པར་འབྱུང་བར་རིག་པར་བྱའོ༑ །

gnas pa bcu gsum po 'di dag ni sngar bstan pa'i theg pa chen po sdud pa'i chos brgyad po dag tu 'dus par rig par bya'o/ /gnas pa dang po dang gnyis pa la ni dad pa skyes shing mos par gyur pa byang chub sems dpa'i sde snod nyan cing sems so/ /gnas pa gsum po la ni bsgom pa'i rnam pa thob pa sngon du 'gro ba'i lhag pa'i bsam pa nyams su len to/ /de las gzhan pa'i gnas pa rnams la ni mtshan ma med pa'i rtsol ba dang bcas pa'i bar du sgom pa mang du byed do/ /de'i gong ma byang chub sems dpa'i gnas pa spyod pa yongs su dag pas bsdus pa gsum po dag la ni bsgom pa'i 'bras bu yongs su 'grub po/ /de bzhin gshegs pa'i gnas pa la ni gtan du nges par 'byung bar rig par bya'o| /

【K5 以大類小次第相當】

བྱང་ཆུབ་སེམས་དཔའི་གནས་པ་བཅུ་གཉིས་པོ་འདི་དག་ནི་གོ་རིམས་བཞིན་དུ་ཉན་ཐོས་ཀྱི་གནས་པ་དང་འདྲ་བར་རིག་པར་བྱ་སྟེ། ཉན་ཐོས་ཀྱི་རང་གི་རིགས་ལ་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་དང་པོ་ཡིན་པར་རིག་པར་བྱའོ། །དེའི་ཡང་དག་པར་སྐྱོན་མེད་པ་ལ་འཇུག་པའི་སྦྱོར་བའི་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་གཉིས་པའོ། །དེའི་སྐྱོན་མེད་པ་ལ་འཇུག་པའི་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་གསུམ་པའོ། །དེའི་ཤེས་ནས་དད་པ་ཐོབ་པའི་གོང་དུ་ཟག་པ་ཟད་པར་བྱ་བའི་ཕྱིར་འཕགས་པ་དགྱེས་པའི་ལྷག་པའི་ཚུལ་ཁྲིམས་ལ་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་བཞི་པའོ། །དེའི་ལྷག་པའི་ཚུལ་ཁྲིམས་ལ་བརྟེན་ནས། ལྷག་པའི་སེམས་ཀྱི་བསླབ་པ་ལ་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་ལྔ་པའོ། །དེའི་ཇི་ལྟར་ཐོབ་པའི་བདེན་པ་ཤེས་པའི་ལྷག་པའི་ཤེས་རབ་ཀྱི་བསླབ་པ་ལ་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་དྲུག་པ་དང་བདུན་པ་དང་བརྒྱད་པར་རིག་པར་བྱའོ། །དེའི་ཤེས་བྱ་ཤིན་ཏུ་བརྟགས་ནས་མཚན་མ་མེད་པའི་ཏིང་ངེ་འཛིན་ལ་སྦྱོར་བ་ལ་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་དགུ་པའོ། །དེའི་མཚན་མ་མེད་པ་ལ་གནས་པ་ཡོངས་སུ་གྲུབ་པ་ཇི་ལྟ་བ་དེ་བཞིན་དུ་ནི་འདིའི་གནས་པ་བཅུ་པའོ། །དེའི་ལངས་ནས་རྣམ་པར་གྲོལ་བའི་སྐྱེ་མཆེད་ལ་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་བཅུ་གཅིག་པའོ། །དེའི་རྣམ་པ་ཐམས་ཅད་དུ་དགྲ་བཅོམ་པ་ཉིད་ཀྱི་གནས་པ་ཇི་ལྟ་བ་དེ་བཞིན་དུ་ནི་འདིའི་གནས་པ་བཅུ་གཉིས་པ་ཡིན་པར་རིག་པར་བྱའོ། །བྱང་ཆུབ་སེམས་དཔའི་སའི་གཞིའི་མཐུན་པའི་ཆོས་ཀྱི་རྣལ་འབྱོར་གྱི་གནས་ལས། གནས་པའི་ལེའུ་སྟེ་བཞི་པའོ།། །།རྣལ་འབྱོར་གྱི་གནས་གཉིས་པ་རྫོགས་སྷོ། །།

byang chub sems dpa'i gnas pa bcu gnyis po 'di dag ni go rims bzhin du nyan thos kyi gnas pa dang 'dra bar rig par bya ste/ nyan thos kyi rang gi rigs la gnas pa ji lta ba de bzhin du ni 'di'i gnas pa dang po yin par rig par bya'o/ /de'i yang dag par skyon med pa la 'jug pa'i sbyor ba'i gnas pa ji lta ba de bzhin du ni 'di'i gnas pa gnyis pa'o/ /de'i skyon med pa la 'jug pa'i gnas pa ji lta ba de bzhin du ni 'di'i gnas pa gsum pa'o/ /de'i shes nas dad pa thob pa'i gong du zag pa zad par bya ba'i phyir 'phags pa dgyes pa'i lhag pa'i tshul khrims la gnas pa ji lta ba de bzhin du ni 'di'i gnas pa bzhi pa'o/ /de'i lhag pa'i tshul khrims la brten nas/ lhag pa'i sems kyi bslab pa la gnas pa ji lta ba de bzhin du ni 'di'i gnas pa lnga pa'o/ /de'i ji ltar thob pa'i bden pa shes pa'i lhag pa'i shes rab kyi bslab pa la gnas pa ji lta ba de bzhin du ni 'di'i gnas pa drug pa dang bdun pa dang brgyad par rig par bya'o/ /de'i shes bya shin tu brtags nas mtshan ma med pa'i ting nge 'dzin la sbyor ba la gnas pa ji lta ba de bzhin du ni 'di'i gnas pa dgu pa'o/ /de'i mtshan ma med pa la gnas pa yongs su grub pa ji lta ba de bzhin du ni 'di'i gnas pa bcu pa'o/ /de'i langs nas rnam par grol ba'i skye mched la gnas pa ji lta ba de bzhin du ni 'di'i gnas pa bcu gcig pa'o/ /de'i rnam pa thams cad du dgra bcom pa nyid kyi gnas pa ji lta ba de bzhin du ni 'di'i gnas pa bcu gnyis pa yin par rig par bya'o/ /byang chub sems dpa'i sa'i gzhi'i mthun pa'i chos kyi rnal 'byor gyi gnas las/ gnas pa'i le'u ste bzhi pa'o// //rnal 'byor gyi gnas gnyis pa rdzogs s+ho/ //

【F3 第三究竟瑜伽處(五品)】【G1 有三品辨自分行】【H1-2 有二品正正辨自分行】【I1 明五生利眾生行】

【J1 生品】【K1 舉數列名】

གནས་པ་ཐམས་ཅད་ལ་བྱང་ཆུབ་སེམས་དཔའ་ཐམས་ཅད་ཀྱི་བྱང་ཆུབ་སེམས་དཔའ་རྣམས་ཀྱི་སྐྱེ་བ་སེམས་ཅན་ཐམས་ཅད་ལ་ཕན་པ་དང་། བདེ་བའི་ཕྱིར་ཁ་ན་མ་ཐོ་བ་མེད་པ་ཐམས་ཅད་ནི་མདོར་བསྡུ་ན་རྣམ་པ་ལྔ་སྟེ། གནོད་པ་ཡང་དག་པར་ཞི་བར་བྱེད་པ་དང་། དེ་དང་སྐལ་བ་མཉམ་པར་མཐུན་པར་འཇུག་པ་དང་ཆེན་པོར་སྐྱེ་བ་དང་། བདག་པོར་སྐྱེ་བ་དང་། ཐ་མའི་སྐྱེ་བའོ། །

gnas pa thams cad la byang chub sems dpa' thams cad kyi byang chub sems dpa' rnams kyi skye ba sems can thams cad la phan pa dang / bde ba'i phyir kha na ma tho ba med pa thams cad ni mdor bsdu na rnam pa lnga ste/ gnod pa yang dag par zhi bar byed pa dang / de dang skal ba mnyam par mthun par 'jug pa dang chen por skye ba dang / bdag por skye ba dang / tha ma'i skye ba'o/ /

【K2 次第解釋】

【L1 除災生】【M1 問】

དེ་ལ་གནོད་པ་ཡང་དག་པར་ཞི་བར་བྱེད་པའི་སྐྱེ་བ་གང་ཞེ་ན།

de la gnod pa yang dag par zhi bar byed pa'i skye ba gang zhe na/

【M2 解】【N1 辨息除現在五苦】

འདི་ལ་ནི་བྱང་ཆུབ་སེམས་དཔའ་ནི་མུ་གེས་ཕོངས་ཤིང་གནོད་པ་ཆེན་པོ་བྱུང་བའི་དུས་དག་ཏུ་སྨོན་ལམ་བཏབ་ནས། སེམས་ཅན་རྣམས་ཚེགས་ཆུང་ངུས་འཚོ་བར་འགྱུར་བའི་རྒྱུར། ཉ་ཆེན་པོ་ལ་སོགས་པའི་སྐྱེ་གནས་རྣམས་སུ་ལུས་ཆེན་པོ་དག་ཏུ་སྐྱེ་བར་འགྱུར་ཏེ། དེར་སྐྱེས་པའི་འགྲོ་བ་མཐའ་དག་རང་གི་ཤས་ཚིམ་པར་བྱེད་དོ། །སེམས་ཅན་ནད་ཀྱིས་གནོད་པ་རྣམས་ལ་ནད་དེ་དག་རབ་ཏུ་ཞི་བར་བྱ་བའི་ཕྱིར་སྨོན་ལམ་བཏབ་ནས། རིག་སྔགས་འཆང་གྲུབ་པའི་སྨན་པ་ཆེན་པོའི་ལུས་ཡོངས་སུ་འཛིན་པར་བྱེད་དོ། །ཕ་རོལ་གྱི་དམག་ཚོགས་ཀྱིས་ཤིན་ཏུ་གནོད་པར་གྱུར་པའི་སེམས་ཅན་དག་ལ་ནི་ཆོས་བཞིན་དུ་སྙོམས་པར་ཐབས་མཁས་པས་ཕ་རོལ་གྱི་དམག་ཚོགས་ཀྱི་གནོད་པ་རབ་ཏུ་ཞི་བར་བྱ་བའི་ཕྱིར། སྟོབས་དང་ལྡན་པའི་རྒྱལ་པོར་འགྱུར་རོ། །སེམས་ཅན་ཕན་ཚུན་མི་མཐུན་པ་རྣམས་ལ་ནི་སྡུམས་བྱ་བ་དང་། འཁོན་གྱི་བསམ་པ་སྤང་བའི་ཕྱིར་ཚིག་བརྩན་པར་འགྱུར་རོ། །རྒྱལ་པོ་འབངས་རྣམས་ལ་ཆད་པ་དང་། བཅིང་བ་དང་། གནོད་པ་སྣ་ཚོགས་བྱེད་པ་ལ་ཞུགས་པ་དག་ལ་ནི། སེམས་ཅན་གྱི་གནོད་པ་དེ་དག་ཉིད་བསལ་བའི་ཕྱིར། དེ་ལྟ་བུའི་རྒྱལ་པོའི་ཕོ་བྲང་དག་ཏུ་སྐྱེ་སྟེ། རྒྱལ་པོ་ཆོས་དང་ལྡན་ཞིང་སེམས་ཅན་ལ་སྙིང་བརྩེ་བ་ཅན་དུ་འགྱུར་རོ། །

'di la ni byang chub sems dpa' ni mu ges phongs shing gnod pa chen po byung ba'i dus dag tu smon lam btab nas/ sems can rnams tshegs chung ngus 'tsho bar 'gyur ba'i rgyur/ nya chen po la sogs pa'i skye gnas rnams su lus chen po dag tu skye bar 'gyur te/ der skyes pa'i 'gro ba mtha' dag rang gi shas tshim par byed do/ /sems can nad kyis gnod pa rnams la nad de dag rab tu zhi bar bya ba'i phyir smon lam btab nas/ rig sngags 'chang grub pa'i sman pa chen po'i lus yongs su 'dzin par byed do/ /pha rol gyi dmag tshogs kyis shin tu gnod par gyur pa'i sems can dag la ni chos bzhin du snyoms par thabs mkhas pas pha rol gyi dmag tshogs kyi gnod pa rab tu zhi bar bya ba'i phyir/ stobs dang ldan pa'i rgyal por 'gyur ro/ /sems can phan tshun mi mthun pa rnams la ni sdums bya ba dang / 'khon gyi bsam pa spang ba'i phyir tshig brtsan par 'gyur ro/ /rgyal po 'bangs rnams la chad pa dang / bcing ba dang / gnod pa sna tshogs byed pa la zhugs pa dag la ni/ sems can gyi gnod pa de dag nyid bsal ba'i phyir/ de lta bu'i rgyal po'i pho brang dag tu skye ste/ rgyal po chos dang ldan zhing sems can la snying brtse ba can du 'gyur ro/ /

【N2 辨斷除邪見惡行】

སེམས་ཅན་གང་ལྷའི་གནས་འབའ་ཞིག་ལ་མོས་ནས་ལོག་པར་ལྟ་ཞིང་སྡིག་པ་བྱེད་པ་དག་ལ་ནི། དེ་དག་ལ་སྙིང་བརྩེ་བས་ལོག་པར་ལྟ་བ་དང་། ཉེས་པར་སྤྱོད་པ་སྤང་བའི་ཕྱིར།

sems can gang lha'i gnas 'ba' zhig la mos nas log par lta zhing sdig pa byed pa dag la ni/ de dag la snying brtse bas log par lta ba dang / nyes par spyod pa spang ba'i phyir/

【M3 結略指廣】

ལྷའི་གནས་དེ་ཉིད་དུ་སྐྱེ་བར་འགྱུར་ཏེ། སྨོན་ལམ་དང་དབང་གི་སྟོབས་ཀྱིས་སྙིང་བརྩེ་བའི་སྔོན་དུ་འགྲོ་བ་འདི་ནི་དཔག་ཏུ་མེད་པར་རིག་པར་བྱ་སྟེ། རྒྱས་པར་བསྟན་པ་ནི་སྐྱེ་གནས་རྣམ་པ་སྣ་ཚོགས་སུ་དེ་དང་དེ་དག་ཏུ་སྐྱེ་བ་སྟེ། འདི་ནི་དེའི་མདོར་བསྟན་པའོ། །

lha'i gnas de nyid du skye bar 'gyur te/ smon lam dang dbang gi stobs kyis snying brtse ba'i sngon du 'gro ba 'di ni dpag tu med par rig par bya ste/ rgyas par bstan pa ni skye gnas rnam pa sna tshogs su de dang de dag tu skye ba ste/ 'di ni de'i mdor bstan pa'o/ /

【L2 隨類生】

དེ་དང་སྐལ་བ་མཉམ་པར་མཐུན་པར་འཇུག་པའི་སྐྱེ་བ་གང་ཞེ་ན། འདི་ལ་བྱང་ཆུབ་སེམས་དཔའ་ནི་སྨོན་ལམ་གྱིས་སམ། དབང་ཐོབ་པས་སེམས་ཅན་དུད་འགྲོའི་སྐྱེ་གནས་རྣམ་པ་སྣ་ཚོགས་སུ་སྐྱེས་པ་རྣམས་དང་། ལྷ་དང་། ཀླུ་དང་། གནོད་སྦྱིན་དང་། ལྷ་མ་ཡིན་ལ་སོགས་པ་གཅིག་ལ་གཅིག་འཁུ་ཞིང་མི་མཐུན་པ་རྣམས་དང་། དེ་བཞིན་དུ་བྲམ་ཟེ་ལོག་པར་ལྟ་བ་རྣམས་དང་། དེ་བཞིན་དུ་ཉེས་པར་སྤྱད་པ་སྤྱོད་ཅིང་དེས་འཚོ་ལ། དེར་མངོན་པར་དགའ་བ་རྣམས་དང་། དེ་བཞིན་དུ་འདོད་པ་རྣམས་ལ་ཧ་ཅང་ལྷག་པར་ཞེན་ཅིང་འདོད་པ་ལ་མོས་པ་རྣམས་ལ་ཉེས་པ་དེ་བཟློག་པའི་ཕྱིར། སེམས་ཅན་དེ་དག་དང་སྐལ་བ་འདྲ་བར་གཙོ་བོར་སྐྱེ་བར་འགྱུར་ཏེ། དེ་གཙོ་བོར་གྱུར་ནས། སེམས་ཅན་དེ་དག་གང་ཀུན་དུ་སྤྱོད་པ་དེ་ནི་དེ་ཀུན་དུ་མི་སྤྱོད་དོ། །དེ་དག་དགེ་བ་གང་ཀུན་དུ་མི་སྤྱོད་པ་དེ་ནི་དེ་ཀུན་དུ་སྤྱོད་དེ། དགེ་བ་ཀུན་དུ་སྤྱད་པར་བྱ་བའི་ཕྱིར། ཡང་དེ་དག་ལ་ཆོས་སྟོན་ཏེ་དེ་དག་ཀྱང་ཆོས་བསྟན་པ་དེ་དང་། མི་མཐུན་པར་ཀུན་དུ་སྤྱོད་པ་དེ་དང་། ཐབས་མཁས་པ་དེས། ཉེས་པ་དེ་དག་ལས་ལྡོག་པར་འགྱུར་རོ། །སྐྱེ་བ་འདི་ཡང་དཔག་ཏུ་མེད་དེ་སྔ་མ་བཞིན་དུ་རིག་པར་བྱའོ། །

de dang skal ba mnyam par mthun par 'jug pa'i skye ba gang zhe na/ 'di la byang chub sems dpa' ni smon lam gyis sam/ dbang thob pas sems can dud 'gro'i skye gnas rnam pa sna tshogs su skyes pa rnams dang / lha dang / klu dang / gnod sbyin dang / lha ma yin la sogs pa gcig la gcig 'khu zhing mi mthun pa rnams dang / de bzhin du bram ze log par lta ba rnams dang / de bzhin du nyes par spyad pa spyod cing des 'tsho la/ der mngon par dga' ba rnams dang / de bzhin du 'dod pa rnams la ha cang lhag par zhen cing 'dod pa la mos pa rnams la nyes pa de bzlog pa'i phyir/ sems can de dag dang skal ba 'dra bar gtso bor skye bar 'gyur te/ de gtso bor gyur nas/ sems can de dag gang kun du spyod pa de ni de kun du mi spyod do/ /de dag dge ba gang kun du mi spyod pa de ni de kun du spyod de/ dge ba kun du spyad par bya ba'i phyir/ yang de dag la chos ston te de dag kyang chos bstan pa de dang / mi mthun par kun du spyod pa de dang / thabs mkhas pa des/ nyes pa de dag las ldog par 'gyur ro/ /skye ba 'di yang dpag tu med de snga ma bzhin du rig par bya'o/ /

【L3 大勢生】

དེ་ལ་ཆེན་པོར་སྐྱེ་བ་གང་ཞེ་ན། འདི་ལ་བྱང་ཆུབ་སེམས་དཔའ་ནི་སྐྱེ་བ་ན་རང་བཞིན་གྱིས་འཇིག་རྟེན་ཐམས་ཅད་ཁྱད་པར་དུ་འཕགས་པའི་ཚེ་དང་ཁ་དོག་དང་རིགས་དང་། དབང་ཕྱུག་ལ་སོགས་པའི་རྣམ་པར་སྨིན་པ་མངོན་པར་འགྲུབ་པར་འགྱུར་ཏེ། རྣམ་པར་སྨིན་པ་དེས་ཀྱང་བདག་དང་གཞན་གྱི་དོན་གྱི་ལེའུ་ལས་ཇི་སྐད་བསྟན་པའི་ལས་བྱེད་དོ། །བྱང་ཆུབ་སེམས་དཔའི་སྐྱེ་བ་དེ་ཡང་དཔག་ཏུ་མེད་དེ། སྐྱེ་གནས་དེ་དང་དེ་དག་ཏུ་སྐྱེ་བར་རིག་པར་བྱའོ། །

de la chen por skye ba gang zhe na/ 'di la byang chub sems dpa' ni skye ba na rang bzhin gyis 'jig rten thams cad khyad par du 'phags pa'i tshe dang kha dog dang rigs dang / dbang phyug la sogs pa'i rnam par smin pa mngon par 'grub par 'gyur te/ rnam par smin pa des kyang bdag dang gzhan gyi don gyi le'u las ji skad bstan pa'i las byed do/ /byang chub sems dpa'i skye ba de yang dpag tu med de/ skye gnas de dang de dag tu skye bar rig par bya'o/ /

【L4 增上生】

དེ་ལ་བྱང་ཆུབ་སེམས་དཔའི་བདག་པོར་སྐྱེ་བ་གང་ཞེ་ན། བྱང་ཆུབ་སེམས་དཔའི་རབ་ཏུ་དགའ་བ་ལ་གནས་པ་དང་པོ་ནས་བཟུང་སྟེ། གནས་པ་བཅུ་པའི་བར་དག་གི་སྐྱེ་བ་བརྗོད་པ་འཛམ་བུ་གླིང་གི་དབང་ཕྱུག་ནས་བཟུང་སྟེ། འོག་མིན་ལས་འདས་ནས་སྐྱེ་བའི་གནས་ཐམས་ཅད་ལས་ཁྱད་པར་དུ་འཕགས་པ་གང་དུ་གནས་པ་མཆོག་ཐོབ་པ་ཁོ་ནའི་བྱང་ཆུབ་སེམས་དཔའ་རྣམས་སྐྱེ་བར་འགྱུར་བ་དབང་ཕྱུག་ཆེན་པོའི་བར་དེ་དག་ནི་བདག་པོར་སྐྱེ་བ་ཞེས་བྱ་སྟེ། དེ་ནི་དེ་དག་གི་ལས་ཀྱི་དབང་གིས་གྲུབ་པ་ཡིན་ནོ། །

de la byang chub sems dpa'i bdag por skye ba gang zhe na/ byang chub sems dpa'i rab tu dga' ba la gnas pa dang po nas bzung ste/ gnas pa bcu pa'i bar dag gi skye ba brjod pa 'dzam bu gling gi dbang phyug nas bzung ste/ 'og min las 'das nas skye ba'i gnas thams cad las khyad par du 'phags pa gang du gnas pa mchog thob pa kho na'i byang chub sems dpa' rnams skye bar 'gyur ba dbang phyug chen po'i bar de dag ni bdag por skye ba zhes bya ste/ de ni de dag gi las kyi dbang gis grub pa yin no/ /

【L5 最後生】

དེ་ལ་བྱང་ཆུབ་སེམས་དཔའི་ཐ་མའི་སྐྱེ་བ་གང་ཞེ་ན། སྐྱེ་བ་གང་དུ་བྱང་ཆུབ་སེམས་དཔའི་བྱང་ཆུབ་ཀྱི་ཕྱོགས་ཀྱི་ཚོགས་ཡོངས་སུ་རྫོགས་ནས། མདུན་ན་འདོན་གྱི་ཁྱིམ་མམ། རྒྱལ་པོའི་ཕོ་བྲང་དུ་སྐྱེས་ཏེ། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་ཞིང་། སངས་རྒྱས་ཀྱི་ཕྲིན་ལས་ཐམས་ཅད་ཀྱང་མཛད་པ་འདི་ནི་ཐ་མའི་སྐྱེ་བ་ཡིན་ཏེ། ཕྱི་མ་ཞེས་བྱའོ༑ །

de la byang chub sems dpa'i tha ma'i skye ba gang zhe na/ skye ba gang du byang chub sems dpa'i byang chub kyi phyogs kyi tshogs yongs su rdzogs nas/ mdun na 'don gyi khyim mam/ rgyal po'i pho brang du skyes te/ bla na med pa yang dag par rdzogs pa'i byang chub mngon par rdzogs par 'tshang rgya zhing / sangs rgyas kyi phrin las thams cad kyang mdzad pa 'di ni tha ma'i skye ba yin te/ phyi ma zhes bya'o| /

【K3 明五生攝生用盡】

བྱང་ཆུབ་སེམས་དཔའ་འདས་པ་དང་མ་འོངས་པ་དང་། ད་ལྟར་བྱུང་བའི་དུས་དག་ཏུ་དགེ་བ་དང་། བཟང་བ་དང་ཤིས་པའི་སྐྱེ་བ་རྣམས་སུ་སྐྱེས་པ་དང་། སྐྱེ་བར་འགྱུར་བ་དང་། སྐྱེ་བ་གང་སུ་དག་ཀྱང་རུང་བ་དེ་དག་ཐམས་ཅད་ཀྱང་སྐྱེ་བ་ལྔ་པོ་འདི་དག་ཏུ་སྐྱེ་བར་ཟད་དེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །བྱིས་པའི་སར་སྐྱེ་བ་ནི་མ་གཏོགས་ཏེ། འདི་ལྟར་སྐྱེ་བ་ལྔ་པོ་འདི་དག་ནི། བྱང་ཆུབ་སེམས་དཔའ་མཁས་པ་རྣམས་ཀྱི་ཡིན་པར་འདོད་པའི་ཕྱིར་རོ། །སྐྱེ་བ་དེ་དག་ནི་བྱང་ཆུབ་ཆེན་པོའི་འབྲས་བུ་ཅན་ཡིན་ཏེ། དེ་དག་ལ་བརྟེན་ནས་བྱང་ཆུབ་སེམས་དཔའ་རྣམས་མྱུར་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་རོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ཐ་མ་ལས་སྐྱེ་བའི་ལེའུ་སྟེ་དང་པོའོ།། །།

byang chub sems dpa' 'das pa dang ma 'ongs pa dang / da ltar byung ba'i dus dag tu dge ba dang / bzang ba dang shis pa'i skye ba rnams su skyes pa dang / skye bar 'gyur ba dang / skye ba gang su dag kyang rung ba de dag thams cad kyang skye ba lnga po 'di dag tu skye bar zad de/ 'di las gong na yang med do/ /'di las lhag pa yang med do/ /byis pa'i sar skye ba ni ma gtogs te/ 'di ltar skye ba lnga po 'di dag ni/ byang chub sems dpa' mkhas pa rnams kyi yin par 'dod pa'i phyir ro/ /skye ba de dag ni byang chub chen po'i 'bras bu can yin te/ de dag la brten nas byang chub sems dpa' rnams myur du bla na med pa yang dag par rdzogs pa'i byang chub mngon par rdzogs par 'tshang rgya bar 'gyur ro/ /byang chub sems dpa'i sa'i gzhi'i rnal 'byor gyi gnas tha ma las skye ba'i le'u ste dang po'o// //

【I2 明六種攝眾生行】【J2 攝受品】【K1 明六種攝受】【L1 開六門】

བམ་པོ་ཉི་ཤུ་པ།

bam po nyi shu pa/

དེ་ལ་བྱང་ཆུབ་སེམས་དཔའ་རྣམས་ཀྱི་གནས་པ་ལ་གནས་པའི་བྱང་ཆུབ་སེམས་དཔའི་སྤྱོད་པ་ཐམས་ཅད་ལ་ནི་མདོར་བསྡུ་ན།སེམས་ཅན་ཐམས་ཅད་ཡང་དག་པར་ཡོངས་སུ་འཛིན་པ་རྣམ་པ་དྲུག་ཡོད་པར࿒རིག་པར་བྱ་སྟེ། སེམས་ཅན་ཐམས་ཅད་ཅིག་ཅར་ཡོངས་སུ་འཛིན་པ་དང་། བདག་པོས་ཡོངས་སུ་འཛིན་པ་དང་། འཛིན་པས་ཡོངས་སུ་འཛིན་པ་དང་། ཡུན་རིང་པོ་དང་། ཡུན་རིང་པོ་མ་ཡིན་པ་དང་། ཡོངས་སུ་འཛིན་པ་ཐ་མའོ། །

de la byang chub sems dpa' rnams kyi gnas pa la gnas pa'i byang chub sems dpa'i spyod pa thams cad la ni mdor bsdu na/sems can thams cad yang dag par yongs su 'dzin pa rnam pa drug yod par rig par bya ste/ sems can thams cad cig car yongs su 'dzin pa dang / bdag pos yongs su 'dzin pa dang / 'dzin pas yongs su 'dzin pa dang / yun ring po dang / yun ring po ma yin pa dang / yongs su 'dzin pa tha ma'o/ /

【L2 依門釋】【M1 頓普攝受】

དེ་ལ་བྱང་ཆུབ་སེམས་དཔས་ནི་ཐོག་མ་སེམས་བསྐྱེད་པའི་ཚེ་ཉིད་དུ་སེམས་ཅན་གྱི་ཁམས་ཐམས་ཅད་ཆུང་མའི་ཚུལ་དུ་ཡོངས་སུ་བཟུང་སྟེ། བདག་གིས་འདི་དག་ལ་ཅི་ནུས་ཅི་ལྕོགས་ཀྱིས་རྣམ་པ་ཐམས་ཅད་དུ་ཕན་པ་དང་བདེ་བ་བསྒྲུབ་པར་བྱའོ་སྙམ་སྟེ། དེ་ཁོ་ན་ཉིད་བཞིན་དུ་ཡང་བྱེད་པ་འདི་ནི་བྱང་ཆུབ་སེམས་དཔའ་སེམས་ཅན་ཐམས་ཅད་ཅིག་ཅར་ཡོངས་སུ་འཛིན་པ་ཡིན་ནོ། །

de la byang chub sems dpas ni thog ma sems bskyed pa'i tshe nyid du sems can gyi khams thams cad chung ma'i tshul du yongs su bzung ste/ bdag gis 'di dag la ci nus ci lcogs kyis rnam pa thams cad du phan pa dang bde ba bsgrub par bya'o snyam ste/ de kho na nyid bzhin du yang byed pa 'di ni byang chub sems dpa' sems can thams cad cig car yongs su 'dzin pa yin no/ /

【M2 增上攝受】

བདག་པོར་གྱུར་པ་ན་ཕ་མ་དང་། བུ་དང་ཆུང་མ་དང་། བྲན་དང་བྲན་མོ་དང་། ལས་བྱེད་པ་དང་། ཞོ་ཤས་འཚོ་བ་ཡོངས་སུ་འཛིན་པ་དང་། རྒྱལ་པོར་གྱུར་པ་ན་འབངས་ལ་བྱང་ཆུབ་སེམས་དཔའི་བདག་པོས་ཡོངས་སུ་འཛིན་པའི་འདུ་ཤེས་འབྱུང་སྟེ། དེ་ཡང་ཡོངས་སུ་འཛིན་པ་དེ་ལ་ཡོངས་སུ་འཛིན་པ་དང་འཚམ་པའི་བྱ་བ་བྱང་ཆུབ་སེམས་དཔའི་ཚུལ་དང་མཐུན་པས་འཇུག་གོ། །ཕ་མ་ནི࿒ཐབས་རྣམ་པ་སྣ་ཚོགས་ཀྱིས་དགེ་བ་ལ་ཡང་དག་པར་འཛུད་པར་བྱེད་དོ། །ཐབས་སྣ་ཚོགས་ཀྱིས་དུས་དུས་སུ་མཆོད་པ་དང་། རིམ་གྲོ་ཡང་བྱེད་དོ། །བྱས་པ་གཟོ་བ་དང་བྱས་པ་ཚོར་བར་ཡང་བྱེད་དོ། །ཕ་མའི་སེམས་དང་མཐུན་པར་ཡང་བྱེད་དོ། །ཆོས་ཀྱི་དོན་དག་ལ་ཡང་དེའི་དབང་དུ་འགྱུར་བར་ཡང་བྱེད་དོ༑ །བུ་དང་ཆུང་མ་དང་། བྲན་དང་བྲན་མོ་ལ་སོགས་པ་ལ་ནི་དུས་དུས་སུ་ཟས་དང་གོས་ལ་སོགས་པ་ལེགས་པར་སྦྱིན་པར་བྱེད་དོ། །དེ་དག་ལ་ལས་ཀྱི་མཐའ་རྣམས་ཀྱིས་གནོད་པར་མི་བྱེད་དོ། །དེ་དག་ནི་ཉེས་པ་ཡང་བཟོད་པར་བྱེད་དོ། །ན་བ་རྣམས་ལ་ཡང་ལེགས་པར་ནད་གཡོག་བྱེད་དོ། །དེ་དག་དགེ་བ་ལ་ཡང་དག་པར་འཛུད་པར་བྱེད་དོ། །དུས་དུས་སུ་ལྷག་པར་བྱ་དགའ་སྦྱིན་པ་དང་། ཚིག་སྙན་པས་ཚིག་འཇམ་པར་བྱེད་དོ། །དེ་ལ་བྲན་དང་བྲན་མོའི་འདུ་ཤེས་ཀྱང་མི་སྐྱེད་དེ། །དེ་དག་ལ་བདག་ཉིད་དང་འདྲ་བའམ་ལྷག་པར་ཡོངས་སུ་སྐྱོང་བར་བྱེད་དོ། །བྱང་ཆུབ་སེམས་དཔའ་རྒྱལ་པོར་གྱུར་པས་ནི་རྒྱལ་སྲིད་དང་འབངས་ལ་ཆད་པ་མེད་པ་དང་། མཚོན་ཆ་མེད་པས་རྒྱལ་སྲིད་བྱེད་དེ༑ ཆོས་བཞིན་དུ་ལོངས་སྤྱོད་སྒྲུབ་པར་བྱེད་དོ། །རྒྱུད་ཀྱིས་བྱུང་བའི་རྒྱལ་སྲིད་ལ་སྤྱོད་པར་བྱེད་ཀྱི་ཕ་རོལ་གྱི་ཡུལ་འཁོར་གྱི་ཚོམ་དུ་མཐུས་འཕྲོག་པར་མི་བྱེད་དོ། །ཅི་ནུས་ཅི་ལྕོགས་ཀྱིས་སེམས་ཅན་རྣམས་སྡིག་པ་ལས་ཟློག་པར་བྱེད་དེ། འབངས་རྣམས་ཀྱི་ཕ་དང་འདྲ་བ་ཡིན་ནོ། །སེམས་ཅན་གཞན་དག་ལ་ཡང་བགོ་བཤའ་བྱེད་པའི་ངང་ཚུལ་ཅན་ཡིན་ན། བདག་གི་ཚལ་ཟ་བ་རྣམས་ལ་ལྟ་ཅི་སྨོས༑ མི་འཁུ་བ་དང་བདེན་པར་སྨྲ་བ་ཡིན་ཏེ། བསད་པ་དང་བཅིང་བ་དང་ཆད་པས་གཅོད་པ་དང་། གཏུབ་པ་དང་བརྡེག་པ་ལ་སོགས་པ་སེམས་ཅན་ལ་གནོད་པ་རྣམས་རྣམ་པར࿒སྤངས་པ་ཡིན་ནོ། །

bdag por gyur pa na pha ma dang / bu dang chung ma dang / bran dang bran mo dang / las byed pa dang / zho shas 'tsho ba yongs su 'dzin pa dang / rgyal por gyur pa na 'bangs la byang chub sems dpa'i bdag pos yongs su 'dzin pa'i 'du shes 'byung ste/ de yang yongs su 'dzin pa de la yongs su 'dzin pa dang 'tsham pa'i bya ba byang chub sems dpa'i tshul dang mthun pas 'jug go/ /pha ma ni thabs rnam pa sna tshogs kyis dge ba la yang dag par 'dzud par byed do/ /thabs sna tshogs kyis dus dus su mchod pa dang / rim gro yang byed do/ /byas pa gzo ba dang byas pa tshor bar yang byed do/ /pha ma'i sems dang mthun par yang byed do/ /chos kyi don dag la yang de'i dbang du 'gyur bar yang byed do| /bu dang chung ma dang / bran dang bran mo la sogs pa la ni dus dus su zas dang gos la sogs pa legs par sbyin par byed do/ /de dag la las kyi mtha' rnams kyis gnod par mi byed do/ /de dag ni nyes pa yang bzod par byed do/ /na ba rnams la yang legs par nad g.yog byed do/ /de dag dge ba la yang dag par 'dzud par byed do/ /dus dus su lhag par bya dga' sbyin pa dang / tshig snyan pas tshig 'jam par byed do/ /de la bran dang bran mo'i 'du shes kyang mi skyed de/ /de dag la bdag nyid dang 'dra ba'am lhag par yongs su skyong bar byed do/ /byang chub sems dpa' rgyal por gyur pas ni rgyal srid dang 'bangs la chad pa med pa dang / mtshon cha med pas rgyal srid byed de| chos bzhin du longs spyod sgrub par byed do/ /rgyud kyis byung ba'i rgyal srid la spyod par byed kyi pha rol gyi yul 'khor gyi tshom du mthus 'phrog par mi byed do/ /ci nus ci lcogs kyis sems can rnams sdig pa las zlog par byed de/ 'bangs rnams kyi pha dang 'dra ba yin no/ /sems can gzhan dag la yang bgo bsha' byed pa'i ngang tshul can yin na/ bdag gi tshal za ba rnams la lta ci smos| mi 'khu ba dang bden par smra ba yin te/ bsad pa dang bcing ba dang chad pas gcod pa dang / gtub pa dang brdeg pa la sogs pa sems can la gnod pa rnams rnam par spangs pa yin no/ /

【M3 攝取攝受】

དེ་ལ་ཚོགས་ཡང་དག་པར་སྡུད་པ་ནི་བྱང་ཆུབ་སེམས་དཔའི་འཛིན་པས་ཡོངས་སུ་འཛིན་པ་ཞེས་བྱའོ། །དེ་ནི་རྒྱུ་གཉིས་ཀྱིས་འཁོར་ལེགས་པར་ཡོངས་སུ་འཛིན་པར་བྱེད་དེ། ཟང་ཟིང་མེད་པའི་སེམས་ཀྱིས་ཡོངས་སུ་འཛིན་པ་དང་། རང་གི་དོན་ལ་ལེགས་པར་འཛུད་པར་བྱེད་དེ། ལོག་པའི་སྦྱོར་བས་སླུ་བར་མི་བྱེད་པའོ། །ཡོངས་སུ་འཛིན་པ་ཐམས་ཅད་ལ་ཡང་སེམས་སྙོམས་པ་ཡིན་ཏེ། ཕྱོགས་འཛིན་པར་མི་བྱེད་དོ། །དེ་དག་ལ་ཆོས་ཀྱི་སེར་སྣ་ཡང་མི་བྱེད་ལ་སློབ་དཔོན་གྱི་དཔེ་མཁྱུད་ཀྱང་མི་བྱེད་དོ། །དེ་དག་ལས་རིམ་གྲོ་དང་བསྙེན་བཀུར་བྱེད་པར་ཡང་མི་རེ་ལ།དགེ་བ་འདོད་པའི་ཕྱིར་རང་བྱེད་པ་ལ་ཡང་དེ་དག་ཉིད་ཀྱི་བསོད་ནམས་ཀྱི་ཚོགས་སོགས་སུ་གཞུག་པའི་ཕྱིར་ཟློག་པར་མི་བྱེད་དོ། །དུས་ལ་བབ་ན་བདག་ཉིད་དེ་དག་ལ་རིམ་གྲོ་དང་། བསྙེན་བཀུར་ཡང་བྱེད་དོ། །དེ་དག་གིས་མ་རྟོགས་པའི་དོན་ཡང་རྟོགས་པར་བྱེད་ལ། རྟོགས་པ་ཡང་གསལ་བར་བྱེད་དོ། །ཐེ་ཚོམ་སྐྱེས་སོ་ཅོག་ཀྱང་སེལ་བར་བྱེད་དོ། །འགྱོད་པ་ཡང་སེལ་བར་བྱེད་དེ། དོན་ཟབ་མོའི་ཚིག་ཀྱང་ཤེས་རབ་ཀྱིས་རྟོགས་པར་བྱས་ནས། དུས་དུས་སུ་སྟོན་པར་བྱེད་དོ། །སྡུག་བསྔལ་བ་དང་བདེ་བ་ཡང་དེ་དག་དང་མཚུངས་པར་བྱེད་དོ།། བདག་ཉིད་ལས་དེ་དག་གིས་ཟང་ཟིང་ཐོབ་པར࿒བྱ་བའི་ཕྱིར་ཡང་ལྷག་པའི་དོན་དུ་སྒྲུབ་པ་དང་ལྡན་ནོ། །དུས་དུས་སུ་དེ་རྣམས་ཀྱི་ཉེས་པ་ཡང་ལེགས་པར་གླེང་བར་བྱེད་དེ། དུས་དུས་སུ་རིགས་པར་སྨོད་པར་བྱེད་དོ། །དེ་དག་ན་བའམ་མི་དགའ་བས་ཐེབས་ན་ཡང་ནད་ཞི་བར་བྱ་བ་དང་། ཡིད་མི་དགའ་བ་བསལ་བའི་ཕྱིར་རྣམ་པ་ཐམས་ཅད་དུ་ཡལ་བར་མི་འདོར་རོ། །དེ་དག་གཟུགས་དང་དྲན་པ་དང་། བརྩོན་འགྲུས་དང་། ཤེས་པ་ལ་སོགས་པས་དམན་པ་ལ་ཡང་བརྙས་པར་མི་བྱེད་དོ། །དུས་དུས་སུ་དེ་དག་ལ་སྐྱོ་བ་དང་དུ་བླངས་ཏེ། རིགས་པའི་ཚུལ་གྱིས་ཆོས་སྟོན་པར་བྱེད་དོ། །དུས་དུས་སུ་དེ་དག་ལ་དམིགས་པའི་ཡང་དག་པའི་གདམས་ངག་ཀྱང་སྦྱིན་པར་བྱེད་དོ། །དེ་བཞིན་དུ་འཁོར་རྗེས་སུ་བསྲུང་བར་བྱ་བའི་ཕྱིར་དང་། བདག་ཉིད་ཁྱད་པར་དུ་འགྲོ་བར་བྱ་བའི་ཕྱིར་དཀྲུགས་པ་ཡང་བཟོད་ཅིང་འཁྲུགས་པར་མི་འགྱུར་རོ། །དེ་དག་དང་ཚུལ་དང་ཀུན་དུ་སྤྱོད་པ་མཚུངས་པའམ། ལྷག་པར་བྱེད་དེ་དམན་པར་ཡང་མི་བྱེད་དོ། །རྙེད་པ་དང་བཀུར་སྟི་ལ་ཡང་ཆགས་པར་མི་བྱེད་དོ། །སྙིང་རྗེ་དང་ལྡན་པ་ཡིན་ཏེ། རྒོད་བག་མེད་ཅིང་འཕྱར་བ་མ་ཡིན་ལ། ཚུལ་ཁྲིམས་དང་ལྟ་བ་དང་སྤྱོད་པ་དང་འཚོ་བ་ཕུན་སུམ་ཚོགས་པ་ཡིན་ནོ། །བཞིན་གྱི་མདངས་སྟོན་ཅིང་ཁྲོ་གཉེར་མེད་ལ། ངེས་པ་དང་སྙན་པར་སྨྲ་བ་དང་། གསོང་པོར་སྨྲ་བ་དང་། འཛུམ་པ་སྔོན་དུ་གཏོང་བ་ཡིན་ནོ། །དགེ་བའི་ཕྱོགས་ལ་རྟག་ཏུ་རྒྱུན་མི་འཆད་པར་བརྩོན་ཏེ། བག་མེད་པ་དང་། ལེ་ལོ་དང་བྲལ་བ་ཡིན་ནོ། །བྱང་ཆུབ་སེམས་དཔའ་ནི་དུས་ཐམས་ཅད་དུ་འཁོར་ཡོངས་སུ་འཛིན་པར་མི་བྱེད་དོ། །མི་འཛིན་པར་ཡང་མི་བྱེད་དོ། །གཞན་དུ་ཡང་མི་བྱེད་དོ། །

de la tshogs yang dag par sdud pa ni byang chub sems dpa'i 'dzin pas yongs su 'dzin pa zhes bya'o/ /de ni rgyu gnyis kyis 'khor legs par yongs su 'dzin par byed de/ zang zing med pa'i sems kyis yongs su 'dzin pa dang / rang gi don la legs par 'dzud par byed de/ log pa'i sbyor bas slu bar mi byed pa'o/ /yongs su 'dzin pa thams cad la yang sems snyoms pa yin te/ phyogs 'dzin par mi byed do/ /de dag la chos kyi ser sna yang mi byed la slob dpon gyi dpe mkhyud kyang mi byed do/ /de dag las rim gro dang bsnyen bkur byed par yang mi re la/dge ba 'dod pa'i phyir rang byed pa la yang de dag nyid kyi bsod nams kyi tshogs sogs su gzhug pa'i phyir zlog par mi byed do/ /dus la bab na bdag nyid de dag la rim gro dang / bsnyen bkur yang byed do/ /de dag gis ma rtogs pa'i don yang rtogs par byed la/ rtogs pa yang gsal bar byed do/ /the tshom skyes so cog kyang sel bar byed do/ /'gyod pa yang sel bar byed de/ don zab mo'i tshig kyang shes rab kyis rtogs par byas nas/ dus dus su ston par byed do/ /sdug bsngal ba dang bde ba yang de dag dang mtshungs par byed do// bdag nyid las de dag gis zang zing thob par bya ba'i phyir yang lhag pa'i don du sgrub pa dang ldan no/ /dus dus su de rnams kyi nyes pa yang legs par gleng bar byed de/ dus dus su rigs par smod par byed do/ /de dag na ba'am mi dga' bas thebs na yang nad zhi bar bya ba dang / yid mi dga' ba bsal ba'i phyir rnam pa thams cad du yal bar mi 'dor ro/ /de dag gzugs dang dran pa dang / brtson 'grus dang / shes pa la sogs pas dman pa la yang brnyas par mi byed do/ /dus dus su de dag la skyo ba dang du blangs te/ rigs pa'i tshul gyis chos ston par byed do/ /dus dus su de dag la dmigs pa'i yang dag pa'i gdams ngag kyang sbyin par byed do/ /de bzhin du 'khor rjes su bsrung bar bya ba'i phyir dang / bdag nyid khyad par du 'gro bar bya ba'i phyir dkrugs pa yang bzod cing 'khrugs par mi 'gyur ro/ /de dag dang tshul dang kun du spyod pa mtshungs pa'am/ lhag par byed de dman par yang mi byed do/ /rnyed pa dang bkur sti la yang chags par mi byed do/ /snying rje dang ldan pa yin te/ rgod bag med cing 'phyar ba ma yin la/ tshul khrims dang lta ba dang spyod pa dang 'tsho ba phun sum tshogs pa yin no/ /bzhin gyi mdangs ston cing khro gnyer med la/ nges pa dang snyan par smra ba dang / gsong por smra ba dang / 'dzum pa sngon du gtong ba yin no/ /dge ba'i phyogs la rtag tu rgyun mi 'chad par brtson te/ bag med pa dang / le lo dang bral ba yin no/ /byang chub sems dpa' ni dus thams cad du 'khor yongs su 'dzin par mi byed do/ /mi 'dzin par yang mi byed do/ /gzhan du yang mi byed do/ /

【M4 長時攝受】

དེ་ལ་སེམས་ཅན་གང་དག་ཡོངས་སུ་སྨིན་པ་ཆུང་ངུ་ལ་གནས་པ་དེ་དག་ནི་བྱང་ཆུབ་སེམས་དཔའི་ཡུན་རིང་པོར་འཛིན་པ་ཞེས་བྱ་སྟེ། ཡུན་རིང་མོ་ཞིག་གིས་རྣམ་པར་དག་པར࿒གྱུར་པའི་སྐལ་བ་ཅན་ཡིན་པའི་ཕྱིར་རོ། །

de la sems can gang dag yongs su smin pa chung ngu la gnas pa de dag ni byang chub sems dpa'i yun ring por 'dzin pa zhes bya ste/ yun ring mo zhig gis rnam par dag par gyur pa'i skal ba can yin pa'i phyir ro/ /

【M5 短時攝受】

གང་དག་ཡོངས་སུ་སྨིན་པ་འབྲིང་ལ་གནས་པ་དེ་དག་ནི་ཡུན་རིང་པོ་མ་ཡིན་པར་འཛིན་པ་ཞེས་བྱ་སྟེ། རིང་པོར་མི་ཐོགས་པར་རྣམ་པར་དག་པར་འགྱུར་བའི་སྐལ་བ་ཅན་ཡིན་པའི་ཕྱིར་རོ༑ །

gang dag yongs su smin pa 'bring la gnas pa de dag ni yun ring po ma yin par 'dzin pa zhes bya ste/ ring por mi thogs par rnam par dag par 'gyur ba'i skal ba can yin pa'i phyir ro| /

【M6 最後攝受】

སེམས་ཅན་གང་དག་ཡོངས་སུ་སྨིན་པ་ཆེན་པོ་ལ་གནས་པ་དེ་དག་ནི་བྱང་ཆུབ་སེམས་དཔའི་འཛིན་པའི་ཐ་མ་ཞེས་བྱ་སྟེ། ཚེ་འདི་ཉིད་ལ་རྣམ་པར་དག་པར་འགྱུར་བའི་སྐལ་བ་ཅན་ཡིན་པའི་ཕྱིར་རོ། །

sems can gang dag yongs su smin pa chen po la gnas pa de dag ni byang chub sems dpa'i 'dzin pa'i tha ma zhes bya ste/ tshe 'di nyid la rnam par dag par 'gyur ba'i skal ba can yin pa'i phyir ro/ /

【L3 明六攝義周盡】

དེ་ལྟར་ན་རྣམ་པ་དྲུག་པོ་འདི་དག་ནི་བྱང་ཆུབ་སེམས་དཔའ་རྣམས་ཀྱི་སེམས་ཅན་ལེགས་པར་ཡོངས་སུ་འཛིན་པ་ཡིན་ཏེ། ཡོངས་སུ་འཛིན་པ་དེས་འདས་པ་དང་། མ་འོངས་པ་དང་། ད་ལྟར་བྱུང་བའི་བྱང་ཆུབ་སེམས་དཔའ་རྣམས་ཀྱིས་སེམས་ཅན་རྣམས་ཡོངས་སུ་གཟུང་ངོ་། །ཡོངས་སུ་འཛིན་པར་འགྱུར་རོ། །ཡོངས་སུ་འཛིན་པར་བྱེད་དེ། དེ་ལས་གོང་ན་ཡང་མེད་དོ། །དེ་ལས་ལྷག་པ་ཡང་མེད་དོ། །

de ltar na rnam pa drug po 'di dag ni byang chub sems dpa' rnams kyi sems can legs par yongs su 'dzin pa yin te/ yongs su 'dzin pa des 'das pa dang / ma 'ongs pa dang / da ltar byung ba'i byang chub sems dpa' rnams kyis sems can rnams yongs su gzung ngo / /yongs su 'dzin par 'gyur ro/ /yongs su 'dzin par byed de/ de las gong na yang med do/ /de las lhag pa yang med do/ /

【K2 攝受時難】【L1 明遇十二難事】【M1 總說】

དེ་ལྟར་སེམས་ཅན་ལེགས་པར་ཡོངས་སུ་འཛིན་པ་ལ་ཞུགས་པའི་བྱང་ཆུབ་སེམས་དཔའ་རྣམས་ནི་གནོད་ཅིང་ཉམ་ང་བ་བཅུ་གཉིས་དང་ཕྲད་པར་འགྱུར་བར་རིག་པར་བྱ་སྟེ། དེ་དག་ལ་བྱང་ཆུབ་སེམས་དཔའ་མཁས་པར་བྱའོ། །

de ltar sems can legs par yongs su 'dzin pa la zhugs pa'i byang chub sems dpa' rnams ni gnod cing nyam nga ba bcu gnyis dang phrad par 'gyur bar rig par bya ste/ de dag la byang chub sems dpa' mkhas par bya'o/ /

【M2 別釋】【N1 第一艱難】

སེམས་ཅན་འགལ་བར་གནས་པ་རྣམས་ལ་ཡང་ན་ནི་གནོད་པ་བྱ་དགོས་ཡང་ན་ནི་ཡལ་བར་འདོར་དགོས་པ་ནི་བྱང་ཆུབ་སེམས་དཔའི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

sems can 'gal bar gnas pa rnams la yang na ni gnod pa bya dgos yang na ni yal bar 'dor dgos pa ni byang chub sems dpa'i gnod cing nyam nga ba dang phrad pa yin no/ /

【N2 第二艱難】

སེམས་ཅན་ལ་སྦྱོར་བ་དྲག་པོ་ཡང་ཀུན་དུ་སྤྱོད་ལ། བདག་གི་བསམ་པའི་ཉོན་མོངས་པ་ཡང་སྲུང་བར་བྱེད་པ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

sems can la sbyor ba drag po yang kun du spyod la/ bdag gi bsam pa'i nyon mongs pa yang srung bar byed pa ni gnod cing nyam nga ba dang phrad pa yin no/ /

【N3 第三艱難】

སྦྱིན་པར་བྱ་བའི་ཆོས་ནི་ཉུང་ངུ་ཞིག་ཡོད་ལ། སློང་བ་པོ་ནི་མང་པོ་ཞིག་སློང་དུ་འོངས་པ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

sbyin par bya ba'i chos ni nyung ngu zhig yod la/ slong ba po ni mang po zhig slong du 'ongs pa ni gnod cing nyam nga ba dang phrad pa yin no/ /

【N4 第四艱難】

དེ་ནི་གཅིག་པུ་ཡིན་ལ་སེམས་ཅན་མང་པོ་ཞིག་གིས་བྱ་བ་རྣམ་པ་སྣ་ཚོགས་བྱུང་བ་ལ་གྲོགས་བྱ་བར་བཅོལ་བ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

de ni gcig pu yin la sems can mang po zhig gis bya ba rnam pa sna tshogs byung ba la grogs bya bar bcol ba ni gnod cing nyam nga ba dang phrad pa yin no/ /

【N5 第五艱難】

སེམས་ལས་སུ་མི་རུང་ཞིང་། བག་མེད་པའི་གནས་འཇིག་རྟེན་པའི་སྙོམས་པར་འཇུག་པ་དགེ་བ་དང་། ࿒སྙོམས་པར་འཇུག་པའི་འབྲས་བུ་ལེན་པ། ལྷའི་འཇིག་རྟེན་དུ་སྐྱེ་བ་ལ་སེམས་ལས་སུ་མི་རུང་བ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

sems las su mi rung zhing / bag med pa'i gnas 'jig rten pa'i snyoms par 'jug pa dge ba dang / snyoms par 'jug pa'i 'bras bu len pa/ lha'i 'jig rten du skye ba la sems las su mi rung ba ni gnod cing nyam nga ba dang phrad pa yin no/ /

【N6 第六艱難】

སེམས་ཅན་གྱི་དོན་བྱ་བར་འདོད་ལ། སེམས་ཅན་གྱི་དོན་བྱ་བར་མི་ནུས་པ་འདི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

sems can gyi don bya bar 'dod la/ sems can gyi don bya bar mi nus pa 'di gnod cing nyam nga ba dang phrad pa yin no/ /

【N7 第七艱難】

སེམས་ཅན་བླུན་པོ་དང་། གཡོན་ཅན་དང་། དམུ་རྒོད་རྣམས་ལ་ཆོས་བསྟན་པའམ། ཡལ་བར་འདོར་བ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

sems can blun po dang / g.yon can dang / dmu rgod rnams la chos bstan pa'am/ yal bar 'dor ba ni gnod cing nyam nga ba dang phrad pa yin no/ /

【N8 第八艱難】

འཁོར་བ་ལ་རྟག་ཏུ་ཉེས་པར་ཡང་ལྟ་ལ། འཁོར་བ་གཏོང་བར་ཡང་མི་བྱེད་པ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

'khor ba la rtag tu nyes par yang lta la/ 'khor ba gtong bar yang mi byed pa ni gnod cing nyam nga ba dang phrad pa yin no/ /

【N9 第九艱難】

ལྷག་པའི་བསམ་པ་རྣམ་པར་མ་དག་ཅིང་དྲན་པ་ཉམས་བཞིན་དུ་འཆི་བ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

lhag pa'i bsam pa rnam par ma dag cing dran pa nyams bzhin du 'chi ba ni gnod cing nyam nga ba dang phrad pa yin no/ /

【N10 第十艱難】

བསམ་པ་རྣམ་པར་མ་དག་བཞིན་དུ་གཞན་དག་གིས་དམ་པ་མཆོག་ཏུ་སྡུག་པའི་དངོས་པོ་སློང་བ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

bsam pa rnam par ma dag bzhin du gzhan dag gis dam pa mchog tu sdug pa'i dngos po slong ba ni gnod cing nyam nga ba dang phrad pa yin no/ /

【N11 第十一艱難】

སེམས་ཅན་བསམ་པ་ཐ་དད་པ་སྣ་ཚོགས་ཅན་དང་མོས་པ་སྣ་ཚོགས་ཅན་དག་ལ་བརྡ་སྤྲད་པར་བྱ་བའམ། ཡལ་བར་འདོར་བ་ནི་གནོད་ཅིང་ཉམ་ང་བ་དང་ཕྲད་པ་ཡིན་ནོ། །

sems can bsam pa tha dad pa sna tshogs can dang mos pa sna tshogs can dag la brda sprad par bya ba'am/ yal bar 'dor ba ni gnod cing nyam nga ba dang phrad pa yin no/ /

【N12 第十二艱難】

ཤིན་ཏུ་བག་ཡོད་པར་ཡང་བྱ་དགོས་ལ། ཉོན་མོངས་པ་རྣམས་ཀྱང་ཐམས་ཅད་དུ་སྤང་བར་མི་བྱ་བ་ནི་གནོད་ཅིང་ཉམ་ང་བ་དང་ཕྲད་པ་ཡིན་ཏེ།

shin tu bag yod par yang bya dgos la/ nyon mongs pa rnams kyang thams cad du spang bar mi bya ba ni gnod cing nyam nga ba dang phrad pa yin te/

【L2 明能治此十二之善巧方便】

དེ་ལྟར་གནོད་ཅིང་ཉམ་ང་བ་དང་ཕྲད་པའི་བྱང་ཆུབ་སེམས་དཔའ་ནི་ཁ་ཅིག་ཏུ་གནོད་པ་ཆེ་ཆུང་བརྟགས་ལ་དེ་ཁོ་ན་བཞིན་དུ་སྦྱར་བར་བྱའོ། །ཁ་ཅིག་ཏུ་ནི་གང་ཟག་ལ་བརྟག་པར་བྱའོ། །ཁ་ཅིག་ཏུ་ནི་བརྟན་པོར་དམིགས་ཤིང་རྒྱུ་ཡང་དག་པར་བླངས་ཏེ༑ འདུག་པར་བྱས་ལ་སྨོན་ལམ་དག་ཀྱང་ལེགས་པར་གདབ་པར་བྱའོ། །ཁ་ཅིག་ཏུ་ནི་སེམས་འཇུག་པར་མི་བྱའོ། །ཁ་ཅིག་ཏུ་ནི་ཤས་ཆེར་སོ་སོར་བརྟགས་ཏེ། གནས་པར་བྱས་ལ་མི་སྐྱོ་བ་དང་། བཟོད་པར་བྱའོ། །ཁ་ཅིག་ཏུ་ནི་བཏང་སྙོམས་སུ་གཞག་པར་བྱའོ། །ཁ་ཅིག་ཏུ་ནི་བརྩོན་འགྲུས་བརྩམ་ཞིང་བརྟུལ་ཏེ་བྱའོ། །ཁ་ཅིག་ཏུ་ནི་ཐབས་ལ་མཁས་པར་བྱ་སྟེ། དེ་ལྟར་ཡང་དག་པའི་གཉེན་པོ་ལ་མཁས་པའི་བྱང་ཆུབ་སེམས་དཔའ་ནི་གནོད་ཅིང་ཉམ་ང་བ་ཐམས་ཅད་དང་ཕྲད་ཅིང་མངོན་སུམ་དུ་གྱུར་ཀྱང་ཡི་ཆད་པར་མི་འགྱུར་ཏེ། བདག་ཉིད་ཀྱང་ལེགས་པར་སྲུང་བར་བྱེད་དོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ཐ་མ་ལས། ཡོངས་སུ་འཛིན་པའི་ལེའུ་སྟེ་གཉིས་པའོ།། །།

de ltar gnod cing nyam nga ba dang phrad pa'i byang chub sems dpa' ni kha cig tu gnod pa che chung brtags la de kho na bzhin du sbyar bar bya'o/ /kha cig tu ni gang zag la brtag par bya'o/ /kha cig tu ni brtan por dmigs shing rgyu yang dag par blangs te| 'dug par byas la smon lam dag kyang legs par gdab par bya'o/ /kha cig tu ni sems 'jug par mi bya'o/ /kha cig tu ni shas cher so sor brtags te/ gnas par byas la mi skyo ba dang / bzod par bya'o/ /kha cig tu ni btang snyoms su gzhag par bya'o/ /kha cig tu ni brtson 'grus brtsam zhing brtul te bya'o/ /kha cig tu ni thabs la mkhas par bya ste/ de ltar yang dag pa'i gnyen po la mkhas pa'i byang chub sems dpa' ni gnod cing nyam nga ba thams cad dang phrad cing mngon sum du gyur kyang yi chad par mi 'gyur te/ bdag nyid kyang legs par srung bar byed do/ /byang chub sems dpa'i sa'i gzhi'i rnal 'byor gyi gnas tha ma las/ yongs su 'dzin pa'i le'u ste gnyis pa'o// //

【H3 一品辨行所依地】【I3 地品】【J1 明攝十三住以為七地】

ཇི་སྐད་བསྟན་པའི་གནས་པ་བཅུ་གསུམ་པོ་འདི་དག་དང་ལྡན་པའི་ས་བདུན་ཡོད་པར་རིག་པར་བྱ་སྟེ། བྱང་ཆུབ་སེམས་དཔའི་ས་དྲུག་དང་། བྱང་ཆུབ་སེམས་དཔའ་དང་དེ་བཞིན་གཤེགས་པའི་ས་འདྲེན་མ་གཅིག་སྟེ། རིགས་ཀྱི་ས་དང་། མོས་པས་སྤྱོད་པའི་ས་དང་། ལྷག་པའི་བསམ་པ་དག་པའི་ས་དང་།སྤྱོད་པ་སྒྲུབ་པའི་ས་དང་། ངེས་པའི་ས་དང་། སྤྱོད་པ་ངེས་པའི་ས་དང་། མཐར་ཐུག་པར་འགྲོ་བའི་སའོ། །འདི་དག་ནི་བྱང་ཆུབ་སེམས་དཔའི་ས་བདུན་ཡིན་ཏེ། དེ་དག་ལས་ཐ་མ་ནི་འདྲེན་མ་ཡིན་ནོ། །དེ་ལ་རིགས་ལ་གནས་པ་དང་། མོས་པས་སྤྱོད་པ་ལ་གནས་པ་ནི་ས་གཉིས་སོ། །རབ་ཏུ་དགའ་བ་ལ་གནས་པ་ནི་ལྷག་པའི་བསམ་པ་དག་པའི་སའོ། །ལྷག་པའི་ཚུལ་ཁྲིམས་ལ་གནས་པ་དང་། ལྷག་པའི་སེམས་ལ་གནས་པ་དང་། ལྷག་པའི་ཤེས་རབ་ལ་གནས་པ་གསུམ་དང་མཚན་མ་མེད་པ་ལ་གནས་པ་རྩོལ་བ་དང་བཅས་པ་ནི་སྤྱོད་པ་སྒྲུབ་པའི་སའོ། །མཚན་མ་མེད་པ་ལ་གནས་པ་ལྷུན་གྱིས་གྲུབ་པ་ནི་ངེས་པའི་ས་སྟེ། ས་དེ་ལ་བྱང་ཆུབ་སེམས་དཔའི་ངེས་པར་འཇུག་པ་གསུམ་པ་ལ་ཞུགས་པ་ཡིན་ནོ།། སོ་སོ་ཡང་དག་པར་རིག་པ་ལ་གནས་པ་ནི་སྤྱོད་པ་ངེས་པའི་སའོ། །གནས་པ་མཆོག་དང་དེ་བཞིན་གཤེགས་པའི་གནས་པ་མཐར་ཐུག་པར་འགྲོ་བའི་ས་སྟེ། དེ་བཞིན་གཤེགས་པའི་གནས་པ་དང་ས་ནི་སངས་རྒྱས་ཀྱི་ཆོས་ཀྱི་གནས་པའི་ལེའུ་ལས་འོག་ནས་འཆད་དོ། །

ji skad bstan pa'i gnas pa bcu gsum po 'di dag dang ldan pa'i sa bdun yod par rig par bya ste/ byang chub sems dpa'i sa drug dang / byang chub sems dpa' dang de bzhin gshegs pa'i sa 'dren ma gcig ste/ rigs kyi sa dang / mos pas spyod pa'i sa dang / lhag pa'i bsam pa dag pa'i sa dang /spyod pa sgrub pa'i sa dang / nges pa'i sa dang / spyod pa nges pa'i sa dang / mthar thug par 'gro ba'i sa'o/ /'di dag ni byang chub sems dpa'i sa bdun yin te/ de dag las tha ma ni 'dren ma yin no/ /de la rigs la gnas pa dang / mos pas spyod pa la gnas pa ni sa gnyis so/ /rab tu dga' ba la gnas pa ni lhag pa'i bsam pa dag pa'i sa'o/ /lhag pa'i tshul khrims la gnas pa dang / lhag pa'i sems la gnas pa dang / lhag pa'i shes rab la gnas pa gsum dang mtshan ma med pa la gnas pa rtsol ba dang bcas pa ni spyod pa sgrub pa'i sa'o/ /mtshan ma med pa la gnas pa lhun gyis grub pa ni nges pa'i sa ste/ sa de la byang chub sems dpa'i nges par 'jug pa gsum pa la zhugs pa yin no// so so yang dag par rig pa la gnas pa ni spyod pa nges pa'i sa'o/ /gnas pa mchog dang de bzhin gshegs pa'i gnas pa mthar thug par 'gro ba'i sa ste/ de bzhin gshegs pa'i gnas pa dang sa ni sangs rgyas kyi chos kyi gnas pa'i le'u las 'og nas 'chad do/ /

【J2 明初地離惡趣因緣】

དེ་ལ་བྱང་ཆུབ་སེམས་དཔའ་མོས་པས་སྤྱོད་པའི་ས་ལས་ལྷག་པའི་བསམ་པ་དག་པའི་ས་ལ་འཇུག་པ་ན། ངན་སོང་རྣམས་ལས་ཇི་ལྟར་ཡང་དག་པར་འདའ་བར་འགྱུར་ཞེ་ན། འདི་ལ་བྱང་ཆུབ་སེམས་དཔའ་ནི་འཇིག་རྟེན་པའི་ཡོངས་སུ་དག་པའི་བསམ་གཏན་ལ་བརྟེན་ནས་མོས་པས་སྤྱོད་པའི་ས་ལ་བྱང་ཆུབ་ཀྱི་ཚོགས་ལེགས་པར་བརྩམས་ཏེ། སྔར་བསྟན་པའི་རྣམ་པ་བརྒྱ་རྩ་བཅུས་གཞན་ཡིད་ལ་མི་བྱེད་པར་སེམས་ཅན་རྣམས་ལ་སྙིང་བརྩེ་བ་སྒོམ་པར་བྱེད་དེ། དེས་བསྒོམས་པའི་རྒྱུས་སེམས་ཅན་རྣམས་ལ་དེ་ལྟ་བུའི་སྙིང་བརྩེ་བའི་བསམ་པ་དང་། སྙིང་རྗེ་བའི་བསམ་པ་ཐོབ་པར་འགྱུར་ཏེ། དེས་ན་སེམས་ཅན་རྣམས་ཀྱི་དོན་དུ་ངན་སོང་རྣམས་ལ་ཁྱིམ་གྱི་གནས་ཀྱི་ཚུལ་དུ་གནས་པར་བྱེད་དེ། གལ་ཏེ་བདག་འདི་དག་ཉིད་ན་གནས་བཞིན་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཡང་དག་པར་འགྲུབ་པར་འགྱུར་བ་ལྟ་ན་ཡང་བདག་སེམས་ཅན་རྣམས་ཀྱི་སྡུག་བསྔལ་བསལ࿒བར་སྤྲོའོ་སྙམ་སྟེ། སེམས་ཅན་རྣམས་ཀྱི་ངན་སོང་བའི་ལས་ཐམས་ཅད་བསམ་པ་དག་པ་དེས་བདག་ཉིད་ལ་རྣམ་པར་སྨིན་པར་འདོད་ལ། མི་དགེ་བའི་ལས་ཐམས་ཅད་གཏན་དུ་ཀུན་དུ་མི་སྤྱོད་པར་ཡང་ཡིད་ལ་སྨོན་པར་བྱེད་དོ། །དེས་དེ་ལྟར་འཇིག་རྟེན་པའི་ཡོངས་སུ་དག་པའི་བསམ་གཏན་དེ་ཡོངས་སུ་བསྒོམས་པས་ངན་སོང་བའི་ཉོན་མོངས་པའི་ཕྱོགས་དང་མཐུན་པའི་གནས་ངན་ལེན་གནས་ལས་སེལ་བར་བྱེད་དེ། དེ་སྤངས་པས་སྡིག་པ་ངན་སོང་བའི་ལས་གཏན་མི་བྱེད་པ་དང་། ངན་སོང་དུ་མི་འགྲོ་བའི་ཕྱིར་རིང་པོ་མི་ཐོགས་པར་བྱང་ཆུབ་སེམས་དཔའ་དེའི་གནས་འགྱུར་ཏེ། དེ་ཙམ་གྱིས་ནི་བྱང་ཆུབ་སེམས་དཔའ་ངན་སོང་དུ་འགྲོ་བ་ཐམས་ཅད་ལས་ཡང་དག་པར་འདས་ཤིང་མོས་པས་སྤྱོད་པའི་ས་ལས་ཀྱང་ཡང་དག་པར་འདས་ལ། ལྷག་པའི་བསམ་པ་དག་པའི་ས་ལ་ཡང་ཞུགས་པ་ཡིན་ནོ། །

de la byang chub sems dpa' mos pas spyod pa'i sa las lhag pa'i bsam pa dag pa'i sa la 'jug pa na/ ngan song rnams las ji ltar yang dag par 'da' bar 'gyur zhe na/ 'di la byang chub sems dpa' ni 'jig rten pa'i yongs su dag pa'i bsam gtan la brten nas mos pas spyod pa'i sa la byang chub kyi tshogs legs par brtsams te/ sngar bstan pa'i rnam pa brgya rtsa bcus gzhan yid la mi byed par sems can rnams la snying brtse ba sgom par byed de/ des bsgoms pa'i rgyus sems can rnams la de lta bu'i snying brtse ba'i bsam pa dang / snying rje ba'i bsam pa thob par 'gyur te/ des na sems can rnams kyi don du ngan song rnams la khyim gyi gnas kyi tshul du gnas par byed de/ gal te bdag 'di dag nyid na gnas bzhin du bla na med pa yang dag par rdzogs pa'i byang chub yang dag par 'grub par 'gyur ba lta na yang bdag sems can rnams kyi sdug bsngal bsal bar spro'o snyam ste/ sems can rnams kyi ngan song ba'i las thams cad bsam pa dag pa des bdag nyid la rnam par smin par 'dod la/ mi dge ba'i las thams cad gtan du kun du mi spyod par yang yid la smon par byed do/ /des de ltar 'jig rten pa'i yongs su dag pa'i bsam gtan de yongs su bsgoms pas ngan song ba'i nyon mongs pa'i phyogs dang mthun pa'i gnas ngan len gnas las sel bar byed de/ de spangs pas sdig pa ngan song ba'i las gtan mi byed pa dang / ngan song du mi 'gro ba'i phyir ring po mi thogs par byang chub sems dpa' de'i gnas 'gyur te/ de tsam gyis ni byang chub sems dpa' ngan song du 'gro ba thams cad las yang dag par 'das shing mos pas spyod pa'i sa las kyang yang dag par 'das la/ lhag pa'i bsam pa dag pa'i sa la yang zhugs pa yin no/ /

【J3 明十種淨修地】【K1 牒前起後開列三章】

གནས་པའི་ལེའུ་ལས་དད་པ་ལ་སོགས་པ࿒གནས་པ་རྣམ་པར་སྦྱོང་བའི་ཆོས་བཅུ་པོ་གང་དག་བསྟན་པ་དེ་དག་ནི་འདིར་ཡང་ས་རྣམ་པར་སྦྱོང་བ་ཡིན་པར་རིག་པར་བྱ་སྟེ། དེ་དག་ནི་མི་མཐུན་པའི་ཕྱོགས་ཀྱི་གཉེན་པོར་རྣམ་པར་གཞག་པར་རིག་པར་བྱའོ། །

gnas pa'i le'u las dad pa la sogs pa gnas pa rnam par sbyong ba'i chos bcu po gang dag bstan pa de dag ni 'dir yang sa rnam par sbyong ba yin par rig par bya ste/ de dag ni mi mthun pa'i phyogs kyi gnyen por rnam par gzhag par rig par bya'o/ /

【K2 依章次第別解】【L1 安立】

དོན་གྱི་མདོ་དང་གོ་རིམས་ཀྱང་རིག་པར་བྱའོ། །དེ་ལ་བཅུ་པོ་འདི་དག་ནི་ས་རྣམ་པར་སྦྱོང་བའི་ཆོས་བཅུ་པོ་དེ་དག་གི་མི་མཐུན་པའི་ཕྱོགས་ཀྱི་ཆོས་ཡིན་ཏེ། དེ་དག་གི་གཉེན་པོར་འདི་དག་རྣམ་པར་གཞག་པ་ཡིན་ནོ། །བཅུ་གང་ཞེ་ན། ཐམས་ཅད་ཀྱི་ཐམས་ཅད་དུ་སེམས་བསྐྱེད་པ་མི་རྩོམ་ཞིང་། བྱང་ཆུབ་སེམས་དཔའ་བསླབ་པའི་གཞི་ཡང་དག་པར་མི་ལེན་པ་འདི་ནི་དད་པའི་མི་མཐུན་པའི་ཕྱོགས་ཀྱི་ཆོས་ཡིན་ཏེ། དེའི་གཉེན་པོ་ནི་དད་པའོ༑ །སེམས་ཅན་རྣམས་ལ་རྣམ་པར་འཚེ་བའི་སེམས་ནི་སྙིང་རྗེའི་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་སྙིང་རྗེའོ། །སེམས་ཅན་རྣམས་ལ་གནོད་སེམས་བྱེད་པ་ནི་བྱམས་པའི་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་བྱམས་པའོ། །ལོངས་སྤྱོད་དང་སྲོག་ལ་ལྟ་བ་ནི་སྦྱིན་པའི་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་གཏོང་བའོ། །སེམས་ཅན་རྣམས་ལ་གནོད་པར་བྱེད་པ་དང་། ལོག་པར་སྒྲུབ་པ་རྙེད་པ་དང་། བྱ་བ་མང་པོ་མི་སྐྱོ་བའི་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་མི་སྐྱོ་བའོ། །ཐབས་མེད་པའི་སྦྱོར࿒བ་ནི་བསྟན་བཅོས་ཤེས་པའི་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་བསྟན་བཅོས་ཤེས་པའོ། །མི་དེས་ཤིང་གཞན་གྱི་སེམས་དང་མཐུན་པར་མི་བྱེད་པ་ནི་འཇིག་རྟེན་ཤེས་པའི་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་འཇིག་རྟེན་ཤེས་པའོ། །དགེ་བའི་ཆོས་སྒོམ་པ་ལ་བག་མེད་ཅིང་ལེ་ལོ་བྱེད་པ་ནི་ངོ་ཚ་ཤེས་པ་དང་ཁྲེལ་ཡོད་པའི་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་ངོ་ཚ་ཤེས་པ་དང་ཁྲེལ་ཡོད་པའོ། །འཁོར་བའི་སྡུག་བསྔལ་ཡུན་རིང་པོ་སྣ་ཚོགས་མི་བཟད་ཅིང་། རྒྱུན་མི་འཆད་པ་དག་གིས་ཉེན་པ་ནི་བརྟན་པའི་སྟོབས་བསྐྱེད་པའི་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་བརྟན་པའི་སྟོབས་བསྐྱེད་པའོ། །སྟོན་པ་ལ་སོམ་ཉི་དང་ཡིད་གཉིས་དང་ཐེ་ཚོམ་ཟ་བ་ནི་དེ་བཞིན་གཤེགས་པ་ལ་མཆོད་པ་དང་། རིམ་གྲོ་བྱེད་པ་མི་མཐུན་པའི་ཕྱོགས་ཡིན་ཏེ། དེའི་གཉེན་པོ་ནི་དེ་བཞིན་གཤེགས་པ་ལ་མཆོད་པ་དང་། རིམ་གྲོ་བྱེད་པའོ། །དེ་ལྟར་ན་དེ་དག་ནི་མི་མཐུན་པའི་ཕྱོགས་ཀྱི་གཉེན་པོར་རྣམ་པར་གཞག་པ་ཡིན་ནོ། །

don gyi mdo dang go rims kyang rig par bya'o/ /de la bcu po 'di dag ni sa rnam par sbyong ba'i chos bcu po de dag gi mi mthun pa'i phyogs kyi chos yin te/ de dag gi gnyen por 'di dag rnam par gzhag pa yin no/ /bcu gang zhe na/ thams cad kyi thams cad du sems bskyed pa mi rtsom zhing / byang chub sems dpa' bslab pa'i gzhi yang dag par mi len pa 'di ni dad pa'i mi mthun pa'i phyogs kyi chos yin te/ de'i gnyen po ni dad pa'o| /sems can rnams la rnam par 'tshe ba'i sems ni snying rje'i mi mthun pa'i phyogs yin te/ de'i gnyen po ni snying rje'o/ /sems can rnams la gnod sems byed pa ni byams pa'i mi mthun pa'i phyogs yin te/ de'i gnyen po ni byams pa'o/ /longs spyod dang srog la lta ba ni sbyin pa'i mi mthun pa'i phyogs yin te/ de'i gnyen po ni gtong ba'o/ /sems can rnams la gnod par byed pa dang / log par sgrub pa rnyed pa dang / bya ba mang po mi skyo ba'i mi mthun pa'i phyogs yin te/ de'i gnyen po ni mi skyo ba'o/ /thabs med pa'i sbyor ba ni bstan bcos shes pa'i mi mthun pa'i phyogs yin te/ de'i gnyen po ni bstan bcos shes pa'o/ /mi des shing gzhan gyi sems dang mthun par mi byed pa ni 'jig rten shes pa'i mi mthun pa'i phyogs yin te/ de'i gnyen po ni 'jig rten shes pa'o/ /dge ba'i chos sgom pa la bag med cing le lo byed pa ni ngo tsha shes pa dang khrel yod pa'i mi mthun pa'i phyogs yin te/ de'i gnyen po ni ngo tsha shes pa dang khrel yod pa'o/ /'khor ba'i sdug bsngal yun ring po sna tshogs mi bzad cing / rgyun mi 'chad pa dag gis nyen pa ni brtan pa'i stobs bskyed pa'i mi mthun pa'i phyogs yin te/ de'i gnyen po ni brtan pa'i stobs bskyed pa'o/ /ston pa la som nyi dang yid gnyis dang the tshom za ba ni de bzhin gshegs pa la mchod pa dang / rim gro byed pa mi mthun pa'i phyogs yin te/ de'i gnyen po ni de bzhin gshegs pa la mchod pa dang / rim gro byed pa'o/ /de ltar na de dag ni mi mthun pa'i phyogs kyi gnyen por rnam par gzhag pa yin no/ /

【L2 略義】

དེ་དག་གི་དོན་གྱི་མདོ་གང་ཞེ་ན། མདོར་བསྡུ་ན་ཆོས་བཅུ་པོ་འདི་དག་གིས་བསམ་པ་དག་པ་དང་། སྦྱོར་བ་དག་པར་ཡོངས་སུ་བསྟན་ཏེ། དེ་ལ་དང་པོ་གསུམ་གྱིས་ནི་བསམ་པ་དག་པར་བསྟན། ལྷག་མ་རྣམས་ཀྱིས་ནི་སྦྱོར་བ་དག་པར་བསྟན་པར་རིག་པར་བྱའོ། །

de dag gi don gyi mdo gang zhe na/ mdor bsdu na chos bcu po 'di dag gis bsam pa dag pa dang / sbyor ba dag par yongs su bstan te/ de la dang po gsum gyis ni bsam pa dag par bstan/ lhag ma rnams kyis ni sbyor ba dag par bstan par rig par bya'o/ /

【L3 次第】

བྱང་ཆུབ་སེམས་དཔའ་བྱང་ཆུབ་ལ་མངོན་པར་དད་པ་ནི་སེམས་ཅན་སྡུག་བསྔལ་བ་རྣམས་ལ་སྙིང་རྗེའོ། །སྙིང་རྗེ་བར་གྱུར་ན་བདག་གིས་འདི་དག་ཡོངས་སུ་བསྐྱབ་པར་བྱའོ་སྙམ་དུ་བྱམས་པར་འགྱུར་རོ། །དེ་ལྟར་བྱམས་པའི་སེམས་སུ་གྱུར་ན། ལོངས་སྤྱོད་དང་། སྲོག་ལ་མི་ལྟ་བས་དེ་དག་ལ་ཡོངས་སུ་གཏོང་བར་འགྱུར་རོ། །མི་ལྟ་བས་དེ་དག་གི་དོན་ལ་སྦྱོར་བ་ན་ཡོངས་སུ་མི་སྐྱོ་བའོ། །ཡོངས་སུ་མི་སྐྱོ་ན་བསྟན་བཅོས་ཤེས་པར་འགྱུར་རོ། །བསྟན་བཅོས་ཤེས་ན་དེས་ཇི་ལྟར་འཇིག་རྟེན་དུ་འཇུག་པར་བྱ་བ་དེ་བཞིན་དུ་ཤེས་ཏེ། དེ་ལྟར་ན་འཇིག་རྟེན་ཤེས་པ་ཡིན་ནོ། །བདག་ཉིད་ཀྱང་ཉོན་མོངས་པ་ཀུན་དུ་སྤྱོད་པས་ངོ་ཚ་ཞིང་ཁྲེལ་ཡོད་པར་བྱེད་དོ། །ངོ་ཚ་ཤེས་པ་དང་ལྡན་ཞིང་ཁྲེལ་ཡོད་པ་དང་ལྡན་ན་ཉོན་མོངས་པའི་དབང་དུ་མི་འགྱུར་ཞིང་བརྟན་པའི་སྟོབས་བསྐྱེད࿒པ་ཐོབ་པར་འགྱུར་རོ། །བརྟན་པའི་སྟོབས་བསྐྱེད་པ་ཐོབ་ན་ཡང་དག་པའི་སྦྱོར་བ་ལས་ཡོངས་སུ་ཉམས་པར་མི་འགྱུར་ཞིང་། དགེ་བའི་ཆོས་རྣམས་ཀྱིས་རྣམ་པར་འཕེལ་ལ། སྒྲུབ་པའི་མཆོད་པ་དང་། རྙེད་པ་དང་། བཀུར་སྟིའི་མཆོད་པས་དེ་བཞིན་གཤེགས་པ་ལ་མཆོད་པ་དང་། རིམ་གྲོ་བྱེད་པར་འགྱུར་ཏེ། དེ་ལྟར་ན་འདི་ནི་ཆོས་བཅུ་པོ་དེ་དག་གོ་རིམས་བཞིན་དུ་ཡང་དག་པར་འགྲུབ་པ་ཡིན་པར་རིག་པར་བྱའོ། །

byang chub sems dpa' byang chub la mngon par dad pa ni sems can sdug bsngal ba rnams la snying rje'o/ /snying rje bar gyur na bdag gis 'di dag yongs su bskyab par bya'o snyam du byams par 'gyur ro/ /de ltar byams pa'i sems su gyur na/ longs spyod dang / srog la mi lta bas de dag la yongs su gtong bar 'gyur ro/ /mi lta bas de dag gi don la sbyor ba na yongs su mi skyo ba'o/ /yongs su mi skyo na bstan bcos shes par 'gyur ro/ /bstan bcos shes na des ji ltar 'jig rten du 'jug par bya ba de bzhin du shes te/ de ltar na 'jig rten shes pa yin no/ /bdag nyid kyang nyon mongs pa kun du spyod pas ngo tsha zhing khrel yod par byed do/ /ngo tsha shes pa dang ldan zhing khrel yod pa dang ldan na nyon mongs pa'i dbang du mi 'gyur zhing brtan pa'i stobs bskyed pa thob par 'gyur ro/ /brtan pa'i stobs bskyed pa thob na yang dag pa'i sbyor ba las yongs su nyams par mi 'gyur zhing / dge ba'i chos rnams kyis rnam par 'phel la/ sgrub pa'i mchod pa dang / rnyed pa dang / bkur sti'i mchod pas de bzhin gshegs pa la mchod pa dang / rim gro byed par 'gyur te/ de ltar na 'di ni chos bcu po de dag go rims bzhin du yang dag par 'grub pa yin par rig par bya'o/ /

【K3 總結】

ཆོས་བཅུ་པོ་འདི་རྣམས་ཀྱིས་ནི་ས་ཐམས་ཅད་རྣམ་པར་སྦྱོང་བར་འགྱུར་རོ། །࿒བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ཐ་མ་ལས། སའི་ལེའུ་སྟེ་གསུམ་པའོ།། །།

chos bcu po 'di rnams kyis ni sa thams cad rnam par sbyong bar 'gyur ro/ / byang chub sems dpa'i sa'i gzhi'i rnal 'byor gyi gnas tha ma las/ sa'i le'u ste gsum pa'o// //

【G2 一品辨勝進行】【H4 行品】

【I1 通明四行】【J1 舉數列名】

མོས་པས་སྤྱོད་པའི་ས་ཡན་ཆད་བྱང་ཆུབ་སེམས་དཔའི་ས་ཐམས་ཅད་ལ་ནི་མདོར་བསྡུ་ན། བྱང་ཆུབ་སེམས་དཔའ་རྣམས་ཀྱི་སྤྱོད་པ་བཞི་ཡོད་པར་རིག་པར་བྱ་སྟེ། བཞི་གང་ཞེ་ན། ཕ་རོལ་ཏུ་ཕྱིན་པའི་སྤྱོད་པ་དང་། བྱང་ཆུབ་ཀྱི་ཕྱོགས་དང་མཐུན་པའི་སྤྱོད་པ་དང་། མངོན་པར་ཤེས་པའི་སྤྱོད་པ་དང་། སེམས་ཅན་ཡོངས་སུ་སྨིན࿒པར་བྱ་བའི་སྤྱོད་པའོ། །

mos pas spyod pa'i sa yan chad byang chub sems dpa'i sa thams cad la ni mdor bsdu na/ byang chub sems dpa' rnams kyi spyod pa bzhi yod par rig par bya ste/ bzhi gang zhe na/ pha rol tu phyin pa'i spyod pa dang / byang chub kyi phyogs dang mthun pa'i spyod pa dang / mngon par shes pa'i spyod pa dang / sems can yongs su smin par bya ba'i spyod pa'o/ /

【J2 釋】【K1 波羅蜜多行】

དེ་ལ་སྔར་བསྟན་པའི་ཕ་རོལ་ཏུ་ཕྱིན་པ་དྲུག་དང་། ཐབས་ལ་མཁས་པའི་ཕ་རོལ་ཏུ་ཕྱིན་པ་དང་། སྨོན་ལམ་གྱི་ཕ་རོལ་ཏུ་ཕྱིན་པ་དང་། སྟོབས་ཀྱི་ཕ་རོལ་ཏུ་ཕྱིན་པ་དང་། ཡེ་ཤེས་ཀྱི་ཕ་རོལ་ཏུ་ཕྱིན་པ་དང་། ཕ་རོལ་ཏུ་ཕྱིན་པ་བཅུ་པོ་འདི་དག་བསྡུས་པ་ལ་ནི་ཕ་རོལ་ཏུ་ཕྱིན་པའི་སྤྱོད་པ་ཞེས་བྱའོ། །དེ་ལྟར་སྔར་བསྟན་པའི་ཐབས་ལ་མཁས་པ་རྣམ་པ་བཅུ་གཉིས་ནི་ཐབས་ལ་མཁས་པའི་ཕ་རོལ་ཏུ་ཕྱིན་པའོ། །སྔར་བསྟན་པའི་སྨོན་ལམ་རྣམ་པ་ལྔ་ནི་སྨོན་ལམ་གྱི་ཕ་རོལ་ཏུ་ཕྱིན་པའོ། །སྟོབས་བཅུའི་སྦྱོར་བ་རྣམ་པར་དག་པ་ནི་སྟོབས་ཀྱི་ཕ་རོལ་ཏུ་ཕྱིན་པའོ། །ཆོས་ཐམས་ཅད་ལ་ཅི་ལྟ་བ་བཞིན་དུ་རྣམ་པར་གཞག་པ་ཤེས་པ་ནི་ཡེ་ཤེས་ཀྱི་ཕ་རོལ་ཏུ་ཕྱིན་པའོ༑ །དེ་ལ་དོན་དམ་པར་འཛིན་པ་ལ་ཞུགས་པའི་ཤེས་རབ་ནི་ཤེས་རབ་ཀྱི་ཕ་རོལ་ཏུ་ཕྱིན་པའོ། །ཀུན་རྫོབ་འཛིན་པ་ལ་ཞུགས་པ་ནི་ཡེ་ཤེས་ཀྱི་ཕ་རོལ་ཏུ་ཕྱིན་པ་སྟེ། འདི་གཉིས་ཀྱི་བྱེ་བྲག་ནི་དེ་ཡིན་ནོ། །རྣམ་གྲངས་གཞན་ཡང་ཡེ་ཤེས་ཚད་མེད་པ་ནི་ཐབས་ལ་མཁས་པའི་ཕ་རོལ་ཏུ་ཕྱིན་པའོ། །གོང་ནས་གོང་དུ་ཡེ་ཤེས་ཁྱད་པར་ཅན་དོན་དུ་གཉེར་བ་ནི་སྨོན་ལམ་གྱི་ཕ་རོལ་ཏུ་ཕྱིན་པའོ། །བདུད་ཐམས་ཅད་ཀྱིས་ལམ་མི་ཆོད་པ་ནི་སྟོབས་ཀྱི་ཕ་རོལ་ཏུ་ཕྱིན་པའོ། །ཇི་ལྟ་བ་བཞིན་དུ་ཤེས་བྱ་རྟོགས་པ་ནི་ཡེ་ཤེས་ཀྱི་ཕ་རོལ་ཏུ་ཕྱིན་པའོ། །

de la sngar bstan pa'i pha rol tu phyin pa drug dang / thabs la mkhas pa'i pha rol tu phyin pa dang / smon lam gyi pha rol tu phyin pa dang / stobs kyi pha rol tu phyin pa dang / ye shes kyi pha rol tu phyin pa dang / pha rol tu phyin pa bcu po 'di dag bsdus pa la ni pha rol tu phyin pa'i spyod pa zhes bya'o/ /de ltar sngar bstan pa'i thabs la mkhas pa rnam pa bcu gnyis ni thabs la mkhas pa'i pha rol tu phyin pa'o/ /sngar bstan pa'i smon lam rnam pa lnga ni smon lam gyi pha rol tu phyin pa'o/ /stobs bcu'i sbyor ba rnam par dag pa ni stobs kyi pha rol tu phyin pa'o/ /chos thams cad la ci lta ba bzhin du rnam par gzhag pa shes pa ni ye shes kyi pha rol tu phyin pa'o| /de la don dam par 'dzin pa la zhugs pa'i shes rab ni shes rab kyi pha rol tu phyin pa'o/ /kun rdzob 'dzin pa la zhugs pa ni ye shes kyi pha rol tu phyin pa ste/ 'di gnyis kyi bye brag ni de yin no/ /rnam grangs gzhan yang ye shes tshad med pa ni thabs la mkhas pa'i pha rol tu phyin pa'o/ /gong nas gong du ye shes khyad par can don du gnyer ba ni smon lam gyi pha rol tu phyin pa'o/ /bdud thams cad kyis lam mi chod pa ni stobs kyi pha rol tu phyin pa'o/ /ji lta ba bzhin du shes bya rtogs pa ni ye shes kyi pha rol tu phyin pa'o/ /

【K2 菩提分法行】

སྔར་ཇི་སྐད་བསྟན་པའི་དྲན་པ་ཉེ་བར་གཞག་པ་ཡན་ཆད་བྱང་ཆུབ་ཀྱི་ཕྱོགས་དང་མཐུན་པའི་ཆོས་སུམ་ཅུ་རྩ་བདུན་དང་། ཡོངས་སུ་ཚོལ་བ་བཞི་དང་། ཡང་དག་པ་ཇི་ལྟ་བ་བཞིན་དུ་ཡོངས་སུ་ཤེས་པ་བཞི་པོ་དེ་དག་བསྡུས་པ་ལ་ནི་བྱང་ཆུབ་སེམས་དཔའ་རྣམས་ཀྱི་བྱང་ཆུབ་ཀྱི་ཕྱོགས་དང་མཐུན་པའི་སྤྱོད་པ་ཞེས་བྱའོ། །

sngar ji skad bstan pa'i dran pa nye bar gzhag pa yan chad byang chub kyi phyogs dang mthun pa'i chos sum cu rtsa bdun dang / yongs su tshol ba bzhi dang / yang dag pa ji lta ba bzhin du yongs su shes pa bzhi po de dag bsdus pa la ni byang chub sems dpa' rnams kyi byang chub kyi phyogs dang mthun pa'i spyod pa zhes bya'o/ /

【K3 神通行】

མཐུའི་ལེའུ་ལས་ཇི་སྐད་བསྟན་པའི་མངོན་པར་ཤེས་པ་དྲུག་ནི་བྱང་ཆུབ་སེམས་དཔའ་རྣམས་ཀྱི་མངོན་པར་ཤེས་པའི་སྤྱོད་པ་ཞེས་བྱའོ། །

mthu'i le'u las ji skad bstan pa'i mngon par shes pa drug ni byang chub sems dpa' rnams kyi mngon par shes pa'i spyod pa zhes bya'o/ /

【K4 成熟有情行】

སྔར་བསྟན་པའི་དཔག་ཏུ་མེད་པ་གཉིས་ཏེ། འདུལ་བ་དཔག་ཏུ་མེད་པ་དང་། འདུལ་བའི་ཐབས་དཔག་ཏུ་མེད་པ་དང་། སེམས་ཅན་ཡོངས་སུ་སྨིན་པར་བྱ་བའི་ལེའུ་ལས་ཇི་སྐད་བསྟན་པའི་སེམས་ཅན་ཡོངས་སུ་སྨིན་པར་བྱ་བ་ཐམས་ཅད་བསྡུས་པ་ནི་བྱང་ཆུབ་སེམས་དཔའི་སེམས་ཅན་ཡོངས་སུ་སྨིན་པར་བྱ་བའི་སྤྱོད་པ་ཞེས་བྱ་སྟེ།

sngar bstan pa'i dpag tu med pa gnyis te/ 'dul ba dpag tu med pa dang / 'dul ba'i thabs dpag tu med pa dang / sems can yongs su smin par bya ba'i le'u las ji skad bstan pa'i sems can yongs su smin par bya ba thams cad bsdus pa ni byang chub sems dpa'i sems can yongs su smin par bya ba'i spyod pa zhes bya ste/

【J3 結】

བྱང་ཆུབ་སེམས་དཔའི་སྤྱོད་པ་འདི་བཞིས་ནི། བྱང་ཆུབ་སེམས་དཔའི་སྤྱོད་པ་ཐམས་ཅད་བསྡུས་པར་རིག་པར་བྱའོ། །

byang chub sems dpa'i spyod pa 'di bzhis ni/ byang chub sems dpa'i spyod pa thams cad bsdus par rig par bya'o/ /

【I2 偏解波羅蜜行】【J1 解波羅蜜義】

དེ་ལ་སྦྱིན་པ་ལ་སོགས་པའི་ཆོས་བཅུ་པོ་འདི་དག་ནི་ཡུན་རིང་པོ་བསྐལ་པ་གྲངས་མེད་པ་གསུམ་གྱིས་ཡང་དག་པར་འགྲུབ་པ་དང་། དེ་མ་ཡིན་པའི་འཇིག་རྟེན་པ་དང་། ཉན་ཐོས་དང་རང་སངས་རྒྱས་ཀྱི་དགེ་བའི་རྩ་བ་ཐམས་ཅད་པས་རང་བཞིན་གྱིས་རྣམ་པར་དག་པའི་ཁྱད་པར་དང་། བྱང་ཆུབ་མཆོག་གི་འབྲས་བུ་ཡོངས་སུ་འཛིན་པའི་ཕྱིར། དུས་ཀྱི་མཆོག་གིས་ཡང་དག་པར་འགྲུབ་པ་དང་། རང་བཞིན་རྣམ་པར་དག་པའི་མཆོག་གིས་རྣམ་པར་དག་པ་དང་། འབྲས་བུ་མཆོག་སྦྱིན་པར་བྱེད་པས་ན། དེའི་ཕྱིར་ཕ་རོལ་ཏུ་ཕྱིན་པ་ཞེས་བྱའོ། །

de la sbyin pa la sogs pa'i chos bcu po 'di dag ni yun ring po bskal pa grangs med pa gsum gyis yang dag par 'grub pa dang / de ma yin pa'i 'jig rten pa dang / nyan thos dang rang sangs rgyas kyi dge ba'i rtsa ba thams cad pas rang bzhin gyis rnam par dag pa'i khyad par dang / byang chub mchog gi 'bras bu yongs su 'dzin pa'i phyir/ dus kyi mchog gis yang dag par 'grub pa dang / rang bzhin rnam par dag pa'i mchog gis rnam par dag pa dang / 'bras bu mchog sbyin par byed pas na/ de'i phyir pha rol tu phyin pa zhes bya'o/ /

【J2 由三因緣次第建立】【K1 開三章】

ཕ་རོལ་ཏུ་ཕྱིན་པ་རྣམས་ནི་རྒྱུ་གསུམ་གྱིས་གོ་རིམས་སུ་གཞག་པར་རིག་པར་བྱ་སྟེ། གསུམ་གང་ཞེ་ན། གཉེན་པོ་དང་། འབྱུང་བ་དང་།རྣམ་པར་སྨིན་པའི་འབྲས་བུས་སོ། །

pha rol tu phyin pa rnams ni rgyu gsum gyis go rims su gzhag par rig par bya ste/ gsum gang zhe na/ gnyen po dang / 'byung ba dang /rnam par smin pa'i 'bras bus so/ /

【K2 依章釋】【L1 由對治故】

དེ་ལ་སེར་སྣ་དང་། ཉེས་པར་སྤྱོད་པ་དང་། སེམས་ཅན་རྣམས་ལ་འཁོན་གྱིས་གནོད་པར་བྱེད་པ་དང་། ལེ་ལོ་དང་། རྣམ་པར་གཡེང་བ་དང་། མོད་དམའ་ཞིང་ཧ་འདང་ཅན་དང་། ཆོས་དྲུག་པོ་འདི་དག་ནི་ཟང་ཟིང་དང་། ཆོས་དང་། བྱང་ཆུབ་ལ་སྒྲིབ་པའི་གནས་ཡིན་ཏེ། ཆོས་དྲུག་པོ་འདི་དག་གི་གཉེན་པོར་ཕ་རོལ་ཏུ་ཕྱིན་པ་དྲུག་ཅི་རིགས་པར་བྱའོ། །དེ་མ་ཡིན་པའི་ཕ་རོལ་ཏུ་ཕྱིན་པ་རྣམས་ཀྱང་འདི་དག་ཉིད་དུ་འདུས་ཏེ། དེ་ལྟར་ན་གཉེན་པོར་རྣམ་པར་གཞག་པ་ཡིན་ནོ། །

de la ser sna dang / nyes par spyod pa dang / sems can rnams la 'khon gyis gnod par byed pa dang / le lo dang / rnam par g.yeng ba dang / mod dma' zhing ha 'dang can dang / chos drug po 'di dag ni zang zing dang / chos dang / byang chub la sgrib pa'i gnas yin te/ chos drug po 'di dag gi gnyen por pha rol tu phyin pa drug ci rigs par bya'o/ /de ma yin pa'i pha rol tu phyin pa rnams kyang 'di dag nyid du 'dus te/ de ltar na gnyen por rnam par gzhag pa yin no/ /

【L2 由生起故】

འབྱུང་བས་ཇི་ལྟ་བུ་ཞེ་ན། འདི་ལ་ཐོག་མ་ཁོ་ནར་བྱང་ཆུབ་སེམས་དཔའ་ལོངས་སྤྱོད་ལ་མི་ལྟ་ན། ཁྱིམ་གྱི་འདོད་པ་རྣམས་བཏང་ནས། ཚུལ་ཁྲིམས་ཡང་དག་པར་ལེན་པར་བྱེད་དོ། །ཚུལ་ཁྲིམས་ལ་གུས་ན་གཞན་གྱིས་རྣམ་པར་࿒མཐོ་བཙམས་པ་བཟོད་དེ་གཞན་ལ་རྣམ་པར࿒མཐོ་མི་བཙམས་སོ། །དེ་ཡང་དག་པར་ལེན་པ་དང་། བཟོད་པས་ཚུལ་ཁྲིམས་རྣམ་པར་དག་ན་མི་འགྱུར་བ་དང་། རྒྱུན་མི་འཆད་པར་དགེ་བའི་ཕྱོགས་ལ་སྦྱོར་བས་སྦྱོར་རོ། །དེ་དེ་ལྟར་བརྩོན་འགྲུས་ཀྱིས་བག་ཡོད་པར་གྱུར་ན། སེམས་རྩེ་གཅིག་པ་དགེ་བ་ལ་རེག་པར་འགྱུར་རོ། །དེ་དེ་ལྟར་སེམས་མཉམ་པར་གཞག་ན་ཡང་དག་པ་ཇི་ལྟ་བ་བཞིན་དུ་ཤེས་བྱ་ཤེས་ཤིང་མཐོང་བར་བྱ་བ་མཐོང་སྟེ། དེ་ལྟར་ན་དེ་རྣམས་འབྱུང་བའི་གོ་རིམས་ཀྱིས་རྣམ་པར་གཞག་པར་རིག་པར་བྱའོ། །

'byung bas ji lta bu zhe na/ 'di la thog ma kho nar byang chub sems dpa' longs spyod la mi lta na/ khyim gyi 'dod pa rnams btang nas/ tshul khrims yang dag par len par byed do/ /tshul khrims la gus na gzhan gyis rnam par mtho btsams pa bzod de gzhan la rnam par mtho mi btsams so/ /de yang dag par len pa dang / bzod pas tshul khrims rnam par dag na mi 'gyur ba dang / rgyun mi 'chad par dge ba'i phyogs la sbyor bas sbyor ro/ /de de ltar brtson 'grus kyis bag yod par gyur na/ sems rtse gcig pa dge ba la reg par 'gyur ro/ /de de ltar sems mnyam par gzhag na yang dag pa ji lta ba bzhin du shes bya shes shing mthong bar bya ba mthong ste/ de ltar na de rnams 'byung ba'i go rims kyis rnam par gzhag par rig par bya'o/ /

【L3 由異熟果故】

རྣམ་པར་སྨིན་པའི་འབྲས་བུ་ཇི་ལྟ་བུ་ཞེ་ན། འདི་ལ་བྱང་ཆུབ་སེམས་དཔའ་ཚེ་འདི་ལ་སྦྱིན་པ་ལ་སོགས་པ་དགེ་བའི་ཆོས་འདི་ཡང་དག་པར་བླངས་ཏེ་འདུག་པ་ནི། གཞི་ངེས་ཕྱི་མ་ལ་སྦྱིན་པ་ལས་གྱུར་པའི་ཕྱི་རོལ་གྱི་ལོངས་སྤྱོད་ཕུན་སུམ་ཚོགས་པ་ཐོབ་པར་འགྱུར་ལ། དེ་མ་ཡིན་པ་ཚུལ་ཁྲིམས་ལ་སོགས་པའི་ཕ་རོལ་ཏུ་ཕྱིན་པ་ལས་གྱུར་པའི་ནང་གི་ལུས་ཀྱི་ཕུན་སུམ་ཚོགས་པ་རྣམ་པ་ལྔ་ཐོབ་པར་འགྱུར་ཏེ། ལུས་ཀྱི་ཕུན་སུམ་ཚོགས་པ་རྣམ་པ་ལྔ་གང་ཞེ་ན། བདེ་འགྲོར་གཏོགས་པའི་ལྷ་དང་། མི་དང་། དེ་མ་ཡིན་པའི་སེམས་ཅན་རྣམས་ལས་ཚེ་ལ་སོགས་པ་ཁྱད་པར་དུ་འཕགས་པ་དང་ལྡན་པ་འདི་ནི་ཕུན་སུམ་ཚོགས་པ་དང་པོའོ༑ །རང་བཞིན་གྱིས་དགེ་བ་ལ་སྦྱོར་བ་ལ་མི་སྐྱོ་བ་དང་། གཞན་གྱི་ཉེས་པ་བཟོད་པ་དང་། གཞན་ལ་གནོད་པ་མི་དགའ་བ་འདི་ནི་ཕུན་སུམ་ཚོགས་པ་གཉིས་པའོ། །རང་བཞིན་གྱིས་བརྩམས་པ་ཐམས་ཅད་ལ་འབད་པ་བརྟན་པ་འདི་ནི་ཕུན་སུམ་ཚོགས་པ་གསུམ་པའོ། །རང་བཞིན་གྱིས་ཉོན་མོངས་པ་ཤས་ཆུང་ཞིང་དོན་ཐམས་ཅད་ལ་མངོན་པར་ཤེས་པ་མྱུར་བར་བྱ་བ་ལ་རང་གི་སེམས་ལ་དབང་ཞིང་སེམས་ལས་སུ་རུང་བ་འདི་ནི་ཕུན་སུམ་ཚོགས་པ་བཞི་པའོ། །རང་བཞིན་གྱིས་བློ་རྒྱ་ཆེ་བ་དང་། དོན་ཐམས་ཅད་ལ་མཁས་ཤིང་མཛངས་པ་འདི་ནི་ཕུན་སུམ་ཚོགས་པ་ལྔ་པ་སྟེ།

rnam par smin pa'i 'bras bu ji lta bu zhe na/ 'di la byang chub sems dpa' tshe 'di la sbyin pa la sogs pa dge ba'i chos 'di yang dag par blangs te 'dug pa ni/ gzhi nges phyi ma la sbyin pa las gyur pa'i phyi rol gyi longs spyod phun sum tshogs pa thob par 'gyur la/ de ma yin pa tshul khrims la sogs pa'i pha rol tu phyin pa las gyur pa'i nang gi lus kyi phun sum tshogs pa rnam pa lnga thob par 'gyur te/ lus kyi phun sum tshogs pa rnam pa lnga gang zhe na/ bde 'gror gtogs pa'i lha dang / mi dang / de ma yin pa'i sems can rnams las tshe la sogs pa khyad par du 'phags pa dang ldan pa 'di ni phun sum tshogs pa dang po'o| /rang bzhin gyis dge ba la sbyor ba la mi skyo ba dang / gzhan gyi nyes pa bzod pa dang / gzhan la gnod pa mi dga' ba 'di ni phun sum tshogs pa gnyis pa'o/ /rang bzhin gyis brtsams pa thams cad la 'bad pa brtan pa 'di ni phun sum tshogs pa gsum pa'o/ /rang bzhin gyis nyon mongs pa shas chung zhing don thams cad la mngon par shes pa myur bar bya ba la rang gi sems la dbang zhing sems las su rung ba 'di ni phun sum tshogs pa bzhi pa'o/ /rang bzhin gyis blo rgya che ba dang / don thams cad la mkhas shing mdzangs pa 'di ni phun sum tshogs pa lnga pa ste/

【K3 結】

འབྲས་བུ་རྣམ་པར་སྨིན་པ་ལས་གྱུར་པ་འདི་དག་ནི་ཕ་རོལ་ཏུ་ཕྱིན་པ་དྲུག་པོ་རྣམས་ཀྱི་གོ་རིམས་སུ་རྣམ་པར་གཞག་པ་གཞན་ཡིན་པར་རིག་པར་བྱའོ། །

'bras bu rnam par smin pa las gyur pa 'di dag ni pha rol tu phyin pa drug po rnams kyi go rims su rnam par gzhag pa gzhan yin par rig par bya'o/ /

【J3 攝六度為三學】

དེ་ལ་ཕ་རོལ་ཏུ་ཕྱིན་པ་བཞི་ཚོགས་དང་། རང་བཞིན་དང་འཁོར་དང་། ཀུན་དུ་བསྲུང་བ་དང་བཅས་པས་ནི་བྱང་ཆུབ་སེམས་དཔའ་རྣམས་ཀྱི་ལྷག་པའི་ཚུལ་ཁྲིམས་ཀྱི་བསླབ་པ་ཡོངས་སུ་རྫོགས་པར་རིག་པར་བྱའོ༑ །བསམ་གཏན་གྱི་ཕ་རོལ་ཏུ་ཕྱིན་པས་ནི་ལྷག་པའི་སེམས་ཀྱི་བསླབ་པའོ། ། ཤེས་རབ་ཀྱི་ཕ་རོལ་ཏུ་ཕྱིན་པས་ནི་ལྷག་པའི་ཤེས་རབ་ཀྱི་བསླབ་པ་སྟེ། བྱང་ཆུབ་སེམས་དཔའི་བསླབ་པའི་ལམ་ནི་གསུམ་ལས་ལྷག་པ་མེད་དོ། །དེ་བས་ན་བྱང་ཆུབ་སེམས་དཔའི་བསླབ་པའི་ལམ་ཐམས་ཅད་འདུས་པའི་ཕྱིར། ཕ་རོལ་ཏུ་ཕྱིན་པ་ནི་དྲུག་པོ་ཁོ་ནར་རྣམ་པར་གཞག་པ་ཡིན་ཏེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དོ། །

de la pha rol tu phyin pa bzhi tshogs dang / rang bzhin dang 'khor dang / kun du bsrung ba dang bcas pas ni byang chub sems dpa' rnams kyi lhag pa'i tshul khrims kyi bslab pa yongs su rdzogs par rig par bya'o| /bsam gtan gyi pha rol tu phyin pas ni lhag pa'i sems kyi bslab pa'o/ / shes rab kyi pha rol tu phyin pas ni lhag pa'i shes rab kyi bslab pa ste/ byang chub sems dpa'i bslab pa'i lam ni gsum las lhag pa med do/ /de bas na byang chub sems dpa'i bslab pa'i lam thams cad 'dus pa'i phyir/ pha rol tu phyin pa ni drug po kho nar rnam par gzhag pa yin te/ 'di las gong na yang med do/ /'di las lhag pa yang med do/ /

【I3 重解四行】

བྱང་ཆུབ་སེམས་དཔའི་བྱ་བ་ནི་མདོར་བསྡུ་ན་བཞི་པོ་འདི་དག་ཡིན་ཏེ། དེ་དག་གིས་དེ་རྣམས་ཀྱི་བྱ་བ་ཐམས་ཅད་བསྡུས་ཏེ། བྱང་ཆུབ་ཀྱི་ཕྱིར་དགེ་བ་ལ་གོམས་པར་བྱེད་པ་དང་། དེའི་སྔོན་དུ་འགྲོ་བའི་དེ་ཁོ་ནའི་དོན་རྟོགས་པར་བྱེད་པ་དང་། མཐུ་ཡང་དག་པར་འགྲུབ་པར་བྱ་བ་དང་། སེམས་ཅན་ཡོངས་སུ་སྨིན་པར་བྱ་བའོ། །བྱང་ཆུབ་སེམས་དཔའ་རྣམས་ཀྱི་ནི་བྱ་བ་བཞི་པོ་འདི་དག་སྤྱོད་པ་བཞི་པོ་དག་གི་གོ་རིམས་བཞིན་དུ་བྱེད་ཅིང་རྗེས་སུ་སྒྲུབ་བོ། །དེ་ལྟ་བས་ན་དེའི་གོང་དུ་སྤྱོད་པ་རྣམ་པར་གཞག་པ་མེད་དོ། །࿒བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ཐ་མ་ལས་སྤྱོད་པའི་ལེའུ་སྟེ་བཞི་པའོ།། །།

byang chub sems dpa'i bya ba ni mdor bsdu na bzhi po 'di dag yin te/ de dag gis de rnams kyi bya ba thams cad bsdus te/ byang chub kyi phyir dge ba la goms par byed pa dang / de'i sngon du 'gro ba'i de kho na'i don rtogs par byed pa dang / mthu yang dag par 'grub par bya ba dang / sems can yongs su smin par bya ba'o/ /byang chub sems dpa' rnams kyi ni bya ba bzhi po 'di dag spyod pa bzhi po dag gi go rims bzhin du byed cing rjes su sgrub bo/ /de lta bas na de'i gong du spyod pa rnam par gzhag pa med do/ / byang chub sems dpa'i sa'i gzhi'i rnal 'byor gyi gnas tha ma las spyod pa'i le'u ste bzhi pa'o// //

【G3 一品對因辨果】【H5 建立品】【I1 辨佛地功德】【J1 列十一功德法門】

དེ་ལ་དེ་བཞིན་གཤེགས་པའི་གནས་པ་དང་། དེ་བཞིན་གཤེགས་པའི་མཐར་ཐུག་པར་འགྲོ་བའི་ས་ལས་བརྩམས་ཏེ། སངས་རྒྱས་བཅོམ་ལྡན་འདས་རྣམས་ཀྱི་སངས་རྒྱས་ཀྱི་ཆོས་མ་འདྲེས་པ་བརྒྱ་བཞི་བཅུ་ཡོད་དེ། སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་དང་། དཔེ་བྱད་བཟང་པོ་བརྒྱད་ཅུ་དང་། རྣམ་པ་ཐམས་ཅད་ཡོངས་སུ་དག་པ་བཞི་དང་། དེ་བཞིན་གཤེགས་པའི་སྟོབས་བཅུ་དང་། མི་འཇིགས་པ་བཞི་དང་། དྲན་པ་ཉེ་བར་གཞག་པ་གསུམ་དང་། བསྲུང་བ་མེད་པ་གསུམ་དང་། ཐུགས་རྗེ་ཆེན་པོ་དང་། བསྙེལ་བ་མི་མངའ་བའི་ཆོས་ཉིད་དང་། བག་ཆགས་ཡང་དག་པར་འཇོམས་པ་དང་། རྣམ་པ་ཐམས་ཅད་དང་མཆོག་མཁྱེན་པའོ། །

de la de bzhin gshegs pa'i gnas pa dang / de bzhin gshegs pa'i mthar thug par 'gro ba'i sa las brtsams te/ sangs rgyas bcom ldan 'das rnams kyi sangs rgyas kyi chos ma 'dres pa brgya bzhi bcu yod de/ skyes bu chen po'i mtshan sum cu rtsa gnyis dang / dpe byad bzang po brgyad cu dang / rnam pa thams cad yongs su dag pa bzhi dang / de bzhin gshegs pa'i stobs bcu dang / mi 'jigs pa bzhi dang / dran pa nye bar gzhag pa gsum dang / bsrung ba med pa gsum dang / thugs rje chen po dang / bsnyel ba mi mnga' ba'i chos nyid dang / bag chags yang dag par 'joms pa dang / rnam pa thams cad dang mchog mkhyen pa'o/ /

【J2 隨別解釋】【K1 釋相好】【L1 標列相及隨好名數】【M1 三十二相】

སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་པོ་དག་གང་ཞེ་ན། སྐྱེས་བུ་ཆེན་པོའི་ཞབས་ཤིན་ཏུ་གནས་པ་སྟེ། ས་ལ་མཉམ་པར་འབབ་པ་འདི་ནི་སྐྱེས་བུ་ཆེན་པོའི་མཚན་ཡིན་ནོ། །ཕྱག་དང་ཞབས་གཉིས་ཀྱི་མཐིལ་ནས་འཁོར་ལོ་རྩིབས་སྟོང་དང་ལྡན་པ་མུ་ཁྱུད་ཅན་ལྟེ་བ་དང་བཅས་པ་རྣམ་པ་ཐམས་ཅད་ཡོངས་སུ་རྫོགས་པ་བྱུང་བ་དང་། སྐྱེས་བུ་ཆེན་པོའི་ཞབས་སོར་མོ་རིང་བ་དང་། ཞབས་ཀྱི་རྟིང་པ་ཡངས་པ་དང་། ཕྱག་དང་ཞབས་འཇམ་ཞིང་གཞོན་ཤ་ཆགས་པ་དང་། ཕྱག་དང་ཞབས་དྲ་བས་འབྲེལ་བ་དང་། ཞབས་འབར་འབུར་མེད་པ་དང་། བྱིན་པ་རི་དྭགས་ཨེ་ན་ཡའི་ལྟ་བུ་དང་། སྐུ་མ་བཏུད་པ་དང་། མདོམས་ཀྱི་སྦ་བ་སྦུབས་སུ་ནུབ་པ་དང་། ཤིང་ནྱ་གྲོ་དྷ་ལྟར་ཆུ་ཞེང་གབ་པ་དང་། སྐུའི་སྤུ་གྱེན་དུ་ཕྱོགས་པ་དང་། སྤུ་རེ་རེ་སྟེ་དེའི་སྐུའི་སྤུ་རེ་རེ་ནས་སྐྱེ་ལ་འཇམ་ཞིང་མཐོན་མཐིང་ལ་ལྕང࿒ལོ་ལྟར་གཡས་སུ་འཁྱིལ་བ་དང་། སྐུ་མདོག་གསེར་འདྲ་ཞིང་འོད་འདོམ་གང་དང་ལྡན་པ་དང་། པགས་པ་སྲབ་སྟེ་པགས་པ་སྲབ་པའི་ཕྱིར་དེའི་སྐུ་ལ་རྡུལ་དང་དྲི་མ་མི་ཆགས་པ་དང་། སྐུའི་བདུན་མཐོ་བས་ཏེ། དེའི་སྐུའི་བདུན་མཐོ་བར་གྱུར་པ་ནི་ཕྱག་ལ་གཉིས་དང་། ཞབས་ལ་གཉིས་དང༌། ཕྲག་པ་ལ་གཉིས་དང་། མགུལ་ལ་གཅིག་གོ། །རོ་སྟོད་སེང་གེའི་འདྲ་བ་དང་། དཔུང་མགོ་ལེགས་པར་གྲུབ་པ་དང་། ཐལ་གོང་རྒྱས་པ་དང་། སྐུ་ཆེ་ཞིང་དྲང་བ་དང་། ཚེམས་བཞི་བཅུ་མངའ་བ་དང་། ཚེམས་མཉམ་པ་དང་། ཚེམས་ཐགས་བཟང་བ་དང་། ཚེམས་ཤིན་ཏུ་དཀར་བ་དང་། འགྲམ་པ་སེང་གེའི་འདྲ་བ་དང་། ལྗགས་རིང་ཞིང་སྲབ་པ་དང་། ལྗགས་རིང་བས་ཞལ་ནས་ལྗགས་བརྐྱང་ན་ཞལ་ཐམས་ཅད་དབུ་སྐྲའི་མཚམས་ལ་ཐུག་པར་ཁེབས་པ་དང་། རོ་བྲོ࿒བའི་མཆོག་དང་ལྡན་པ་བརྙེས་པ་དང་། ཚངས་པའི་དབྱངས་དང་ལྡན་ཏེ། བྱ་ཀ་ལ་པིང་ཀ་བཞིན་དུ་གསུང་ཡིད་དུ་འོང་ཞིང་། གསུང་གི་གདངས་རྔ་སྒྲ་ལྟ་བུ་དང་། སྤྱན་མཐོན་མཐིང་དང་། རྫི་མ་བའི་ལྟ་བུ་དང་། དབུ་གཙུག་ཏོར་དང་ལྡན་པ་དང་། དེའི་མཛོད་སྤུ་དུང་གི་མདོག་འདྲ་བ་ལ་གཡས་སུ་འཁྱིལ་པ་སྨིན་མཚམས་སུ་བྱུང་བ་འདི་ནི་སྐྱེས་བུ་ཆེན་པོའི་མཚན་ཡིན་ནོ། །

skyes bu chen po'i mtshan sum cu rtsa gnyis po dag gang zhe na/ skyes bu chen po'i zhabs shin tu gnas pa ste/ sa la mnyam par 'bab pa 'di ni skyes bu chen po'i mtshan yin no/ /phyag dang zhabs gnyis kyi mthil nas 'khor lo rtsibs stong dang ldan pa mu khyud can lte ba dang bcas pa rnam pa thams cad yongs su rdzogs pa byung ba dang / skyes bu chen po'i zhabs sor mo ring ba dang / zhabs kyi rting pa yangs pa dang / phyag dang zhabs 'jam zhing gzhon sha chags pa dang / phyag dang zhabs dra bas 'brel ba dang / zhabs 'bar 'bur med pa dang / byin pa ri dwags e na ya'i lta bu dang / sku ma btud pa dang / mdoms kyi sba ba sbubs su nub pa dang / shing n+ya gro d+ha ltar chu zheng gab pa dang / sku'i spu gyen du phyogs pa dang / spu re re ste de'i sku'i spu re re nas skye la 'jam zhing mthon mthing la lcang lo ltar g.yas su 'khyil ba dang / sku mdog gser 'dra zhing 'od 'dom gang dang ldan pa dang / pags pa srab ste pags pa srab pa'i phyir de'i sku la rdul dang dri ma mi chags pa dang / sku'i bdun mtho bas te/ de'i sku'i bdun mtho bar gyur pa ni phyag la gnyis dang / zhabs la gnyis dang/ phrag pa la gnyis dang / mgul la gcig go/ /ro stod seng ge'i 'dra ba dang / dpung mgo legs par grub pa dang / thal gong rgyas pa dang / sku che zhing drang ba dang / tshems bzhi bcu mnga' ba dang / tshems mnyam pa dang / tshems thags bzang ba dang / tshems shin tu dkar ba dang / 'gram pa seng ge'i 'dra ba dang / ljags ring zhing srab pa dang / ljags ring bas zhal nas ljags brkyang na zhal thams cad dbu skra'i mtshams la thug par khebs pa dang / ro bro ba'i mchog dang ldan pa brnyes pa dang / tshangs pa'i dbyangs dang ldan te/ bya ka la ping ka bzhin du gsung yid du 'ong zhing / gsung gi gdangs rnga sgra lta bu dang / spyan mthon mthing dang / rdzi ma ba'i lta bu dang / dbu gtsug tor dang ldan pa dang / de'i mdzod spu dung gi mdog 'dra ba la g.yas su 'khyil pa smin mtshams su byung ba 'di ni skyes bu chen po'i mtshan yin no/ /

【M2 八十隨好】

དཔེ་བྱད་བཟང་པོ་བརྒྱད་ཅུ་གང་ཞེ་ན། ཕྱག་དང་ཞབས་ཀྱི་སོར་མོ་ཉི་ཤུ་ཚིགས་དང་བཅས་པ་དང་། སེན་མོ་དང་བཅས་པ་རྣམས་དཔེ་བྱད་བཟང་པོ་ཉི་ཤུ་དང་། ཕྱག་དང་ཞབས་གཉིས་ལ་མཐིལ་རྒྱབ་བརྒྱད་དེ། ཕྱག་གཉིས་ལ་བཞི་དང་། ཞབས་གཉིས་ལ་བཞི་སྟེ་དཔེ་བྱད་བཟང་པོ་བརྒྱད་དང་། ལོང་བུ་དང་། པུས་མོ་དང་། བརླ་རྣམ་པ་དྲུག་རྒྱས་པ་དཔེ་བྱད་བཟང་པོ་དྲུག་དང་། ཕྱག་གི་རྣམ་པ་དྲུག་རྒྱས་པ་དཔེ་བྱད་བཟང་པོ་དྲུག་དང་། སྟ་ཟུར་དང་། རྐེད་པ་དང་། འབྲས་བུ་གཉིས་ལ་དཔེ་བྱད་བཟང་པོ་གཉིས་དང་། མདོམས་དང་། སྣམ་གཙོས་གཉིས་ལ་དཔེ་བྱད་བཟང་པོ་གཉིས་དང་། དཀུ་དོ་དང་། ཕྱལ་དང་། ལྟེ་བ་དང་། རྩིབ་ལོགས་གཉིས་དང་། མཆན་ཁུང་གཉིས་དང་། ནུ་མ་གཉིས་དང་བསྡུས་པ་ལ་དཔེ་བྱད་བཟང་པོ་དྲུག་དང་། བྲང་དང་། ཐུགས་ཀ་དང་། མགུར་དང་། རྒྱབ་དང་། དཔེ་བྱད་བཟང་པོ་དྲུག་ཅུ་པོ་འདི་རྣམས་ནི་མགུར་ཡན་ཆད་མ་གཏོགས་པར་སྐུ་མན་ཆད་དུ་གཏོགས་པ་ཡིན་ནོ། །ཚེམས་ཀྱི་ཕྲེང་བ་གཉིས་ལ་དཔེ་བྱད་བཟང་པོ་གཉིས་དང་། རྐན་ཐོན་ཀོར་དང་བཅས་པ་དང་། སྒྲོས་གཉིས་དཔེ་བྱད་བཟང་པོ་གཉིས་དང་། མཁུར་བ་ཤིན་ཏུ་རྒྱས་པ་དང་། འགྲམ་པ་རྒྱས་ཤིང་དབྱིབས་ལེགས་པ་དཔེ་བྱད་བཟང་པོ་གཉིས་དང་། སྤྱན་གཉིས་ཐོན་ཀོར་དང་བཅས་པ་དཔེ་བྱད་བཟང་པོ་གཉིས་དང་། སྨིན་མ་གཉིས་དཔེ་བྱད་བཟང་པོ་གཉིས་དང་། ཤངས་ཀྱི་བུ་ག་གཉིས་དཔེ་བྱད་བཟང་པོ་གཉིས་དང་། དཔྲལ་བ་དང་། སྤྱན་གྱི་གྲྭ་གཉིས་དང་། སྙན་གཉིས་ནི་དཔེ་བྱད་བཟང་པོ་བཞི་དང་། དབུ་སྐྲ་དང་བཅས་པའི་དཔེ་བྱད་བཟང་པོ་དང་། འདི་རྣམས་ནི་མགུར་ཡན་ཆད་ཀྱི་དཔེ་བྱད་བཟང་པོ་ཉི་ཤུ་ཡིན་ཏེ། སྔ་མའི་དྲུག་ཅུ་དང་། ཕྱི་མའི་ཉི་ཤུ་གཅིག་ཏུ་བསྡོམས་ནས་དཔེ་བྱད་བཟང་པོ་བརྒྱད་ཅུར་འགྱུར་ཏེ༑

dpe byad bzang po brgyad cu gang zhe na/ phyag dang zhabs kyi sor mo nyi shu tshigs dang bcas pa dang / sen mo dang bcas pa rnams dpe byad bzang po nyi shu dang / phyag dang zhabs gnyis la mthil rgyab brgyad de/ phyag gnyis la bzhi dang / zhabs gnyis la bzhi ste dpe byad bzang po brgyad dang / long bu dang / pus mo dang / brla rnam pa drug rgyas pa dpe byad bzang po drug dang / phyag gi rnam pa drug rgyas pa dpe byad bzang po drug dang / sta zur dang / rked pa dang / 'bras bu gnyis la dpe byad bzang po gnyis dang / mdoms dang / snam gtsos gnyis la dpe byad bzang po gnyis dang / dku do dang / phyal dang / lte ba dang / rtsib logs gnyis dang / mchan khung gnyis dang / nu ma gnyis dang bsdus pa la dpe byad bzang po drug dang / brang dang / thugs ka dang / mgur dang / rgyab dang / dpe byad bzang po drug cu po 'di rnams ni mgur yan chad ma gtogs par sku man chad du gtogs pa yin no/ /tshems kyi phreng ba gnyis la dpe byad bzang po gnyis dang / rkan thon kor dang bcas pa dang / sgros gnyis dpe byad bzang po gnyis dang / mkhur ba shin tu rgyas pa dang / 'gram pa rgyas shing dbyibs legs pa dpe byad bzang po gnyis dang / spyan gnyis thon kor dang bcas pa dpe byad bzang po gnyis dang / smin ma gnyis dpe byad bzang po gnyis dang / shangs kyi bu ga gnyis dpe byad bzang po gnyis dang / dpral ba dang / spyan gyi grwa gnyis dang / snyan gnyis ni dpe byad bzang po bzhi dang / dbu skra dang bcas pa'i dpe byad bzang po dang / 'di rnams ni mgur yan chad kyi dpe byad bzang po nyi shu yin te/ snga ma'i drug cu dang / phyi ma'i nyi shu gcig tu bsdoms nas dpe byad bzang po brgyad cur 'gyur te|

【L2 明得滿位】

མཚན་དང་དཔེ་བྱད་བཟང་པོ་འདི་དག་ནི་ལྷག་པའི་བསམ་པའི་ས་ལ་ཞུགས་པ་་ནི་སྐྱེས་པས་ཐོབ་པའི་རྣམ་པར་སྨིན་པ་ལས་བྱུང་བའི་མཚན་རྣམས་ཐོབ་པར་འགྱུར་རོ། །བྱང་ཆུབ་སེམས་དཔའ་རྣམ་པར་སྨིན་པས་འཐོབ་པོ། །དེ་ཡན་ཆད་ནས་བྱང་ཆུབ་ཀྱི་སྙིང་པོ་ལ་ཞུགས་པའི་བར་དུ་ནི་དེ་དག་གོང་ནས་གོང་དུ་རྣམ་པར་དག་པར་འགྱུར་བར་རིག་པར་བྱའོ། །ལྷག་མ་མ་འདྲེས་པ་རྣམ་པ་ཐམས་ཅད་ཡོངས་སུ་དག་པ་ལ་སོགས་པ་ཤིན་ཏུ་རྣམ་པར་དག་ཅིང་ཡོངས་སུ་རྫོགས་པ་རྣམས་ཀྱང་ཐོབ་པར་འགྱུར་རོ། །མ་རྫོགས་པ་ནི་ལྷག་པའི་བསམ་པ་དག་པའི་ས་ཡན་ཆད་ནས་སྔོན་བྱང་ཆུབ་སེམས་དཔར་འགྱུར་བ་ན་ཡང་དེ་དག་དང་ལྡན་པ་ཡོད་དོ། །བྱང་ཆུབ་ཀྱི་ཚོགས་ཐམས་ཅད་ནི་བྱེ་བྲག་མེད་པར་མཚན་དང་དཔེ་བྱད་བཟང་པོ་ཐམས་ཅད་འགྲུབ་པར་བྱེད་པ་ཡིན་ནོ། །བྱང་ཆུབ་ཀྱི་ཚོགས་དེ་ཡང་རྣམ་པ་གཉིས་ཏེ་བྱང་ཆུབ་དང་ཉེ་བ་དང་རིང་བའོ། །དེ་ལ་རིང་བ་ནི་རྣམ་པར་སྨིན་པས་མ་ཐོབ་པའི་མཚན་དང་དཔེ་བྱད་བཟང་པོ࿒རྣམས་ལ་གང་ཡོད་པའོ། །ཉེ་བ་ནི་རྣམ་པར་སྨིན་པས་དང་པོ་ཐོབ་པའི་མཚན་དང་དཔེ་བྱད་བཟང་པོ་རྣམས་དང་། དེ་ལས་གོང་ནས་གོང་དུ་རྣམ་པར་དག་པའི་ཁྱད་པར་དུ་གྱུར་པའི་ཚེ་གང་ཡིན་པའོ། །

mtshan dang dpe byad bzang po 'di dag ni lhag pa'i bsam pa'i sa la zhugs pa ni skyes pas thob pa'i rnam par smin pa las byung ba'i mtshan rnams thob par 'gyur ro/ /byang chub sems dpa' rnam par smin pas 'thob po/ /de yan chad nas byang chub kyi snying po la zhugs pa'i bar du ni de dag gong nas gong du rnam par dag par 'gyur bar rig par bya'o/ /lhag ma ma 'dres pa rnam pa thams cad yongs su dag pa la sogs pa shin tu rnam par dag cing yongs su rdzogs pa rnams kyang thob par 'gyur ro/ /ma rdzogs pa ni lhag pa'i bsam pa dag pa'i sa yan chad nas sngon byang chub sems dpar 'gyur ba na yang de dag dang ldan pa yod do/ /byang chub kyi tshogs thams cad ni bye brag med par mtshan dang dpe byad bzang po thams cad 'grub par byed pa yin no/ /byang chub kyi tshogs de yang rnam pa gnyis te byang chub dang nye ba dang ring ba'o/ /de la ring ba ni rnam par smin pas ma thob pa'i mtshan dang dpe byad bzang po rnams la gang yod pa'o/ /nye ba ni rnam par smin pas dang po thob pa'i mtshan dang dpe byad bzang po rnams dang / de las gong nas gong du rnam par dag pa'i khyad par du gyur pa'i tshe gang yin pa'o/ /

【L3 明相好業因】【M1 先標說意】

མཚན་དང་དཔེ་བྱད་བཟང་པོ་འདི་དག་ནི་ལས་རྣམ་པ་སྣ་ཚོགས་མངོན་པར་འདུ་བྱེད་པའི་འབྲས་བུ་ཡིན་ཏེ། འདུལ་བར་འདོད་པ་རྣམས་ཀྱི་དབང་དུ་མཛད་ནས་བཅོམ་ལྡན་འདས་ཀྱིས་གསུངས་སོ། །དེ་ཅིའི་ཕྱིར་ཞེ་ན། སེམས་ཅན་སྡིག་པའི་ལས་རྣམ་པ་སྣ་ཚོགས་ཀུན་དུ་སྤྱོད་པ་ལ་དགའ་བ་དེ་དག་ཅི་ལྟར་ན་སྡིག་པའི་ལས་མི་མཐུན་པའི་ཕྱོགས་སུ་གྱུར་པ་རྣམ་པ་སྣ་ཚོགས་དེའི་གཉེན་པོ་དགེ་བ་རྣམ་པ་སྣ་ཚོགས་མཚན་དང་དཔེ་བྱད་བཟང་པོ་འགྲུབ་པར་བྱེད་པའི་ལས་གང་ཡིན་པ་དེའི་འབྲས་བུའི་ཕན་ཡོན་རྣམ་པ་སྣ་ཚོགས་དེ་ཐོས་ན། འབྲས་བུའི་ཕན་ཡོན་ཆེན་པོ་དེ་འདོད་ཆེས་ནས་སྡིག་པ་དེ་ལས་ཀྱང་ལྡོག་པར་འགྱུར་ཞིང་། དགེ་བ་དེ་ཡང་དག་པར་བླངས་ཏེ་གནས་པར་འགྱུར་ཞིག་གུ་སྙམ་དུ་དགོངས་པའི་ཕྱིར་རོ། །

mtshan dang dpe byad bzang po 'di dag ni las rnam pa sna tshogs mngon par 'du byed pa'i 'bras bu yin te/ 'dul bar 'dod pa rnams kyi dbang du mdzad nas bcom ldan 'das kyis gsungs so/ /de ci'i phyir zhe na/ sems can sdig pa'i las rnam pa sna tshogs kun du spyod pa la dga' ba de dag ci ltar na sdig pa'i las mi mthun pa'i phyogs su gyur pa rnam pa sna tshogs de'i gnyen po dge ba rnam pa sna tshogs mtshan dang dpe byad bzang po 'grub par byed pa'i las gang yin pa de'i 'bras bu'i phan yon rnam pa sna tshogs de thos na/ 'bras bu'i phan yon chen po de 'dod ches nas sdig pa de las kyang ldog par 'gyur zhing / dge ba de yang dag par blangs te gnas par 'gyur zhig gu snyam du dgongs pa'i phyir ro/ /

【M2 正辨業因】【N1 廣建立】【O1 明六十三業感於相好】

མཚན་གྱི་མདོ་ལས་ཅི་སྐད་གསུངས་པ་བཞིན་ཏེ། ཚུལ་ཁྲིམས་དང་། བཟོད་པ་དང་། བརྟུལ་ཞུགས་དང་། གཏོང་བ་རྣམས་ལ་ཤིན་ཏུ་གནས་པས་ནི་ཞབས་ཤིན་ཏུ་གནས་པ་བརྙེས་སོ། །འགྲོ་བ་དང་འོང་བ་ལ་སོགས་པ་ཡོངས་སུ་གཡོ་བ་ལས་བརྟེན་ཏེ། ཕ་མ་ལ་བསྙེན་བཀུར་སྣ་ཚོགས་བྱས་པ་དང་། རྣམ་པ་སྣ་ཚོགས་ཀྱིས་སེམས་ཅན་གནོད་པ་ལས࿒བསྲུངས་པ་ནི་ཕྱག་དང་ཞབས་འཁོར་ལོའི་མཚན་དང་ལྡན་པ་བརྙེས་སོ། །གཞན་ལ་རྣམ་པར་མི་འཚེ་བ་དང་། མ་བྱིན་པར་ལེན་པ་སྤངས་པ་དང་། བླ་མ་རྣམས་ལ་གུས་པར་སྨྲ་བ་དང་། ཕྱག་འཚལ་བ་དང་། མངོན་དུ་ལྡང་བ་དང་། ཐལ་མོ་སྦྱོར་ཞིང་འདུད་པའི་ལས་བྱས་པས་གཞན་དག་གི་ཡིད་མགུ་བར་བྱས་པ་དང་། དགའ་བའི་ལོངས་སྤྱོད་ཉམས་པར་མ་བྱས་པ་དང་། ང་རྒྱལ་ངེས་པར་བཅོམ་པས་ནི་སྐྱེས་བུ་ཆེན་པོའི་མཚན་སོར་མོ་རིང་བ་བརྙེས་སོ། །ལས་གསུམ་པོ་གང་དག་གིས་སྐྱེས་བུ་ཆེན་པོའི་མཚན་གསུམ་པོ་གང་དག་བསྟན་པ་དེ་དག་ཐམས་ཅད་མཐའ་དག་གིས་ནི་ཞབས་ཀྱི་རྟིང་པ་ཡངས་པ་བརྙེས་སོ། །དེ་ལ་མཚན་གསུམ་པོ་དག་བརྟེན་པའི་ཕྱིར་རོ། །བསྡུ་བའི་དངོས་པོ་བཞིས་བླ་མ་རྣམས་བསྡུས་པས་ནི་ཕྱག་དང་ཞབས་དྲ་བས་འབྲེལ་བ་བརྙེས་སོ། །བླ་མ་རྣམས་ལ་སྣུམ་བསྐུ࿒བ་དང་མཉེ་བ་དང་། དྲིལ་བ་དང་། ཁྲུས་དང་། གོས་བྱིན་པས་ནི་ཕྱག་དང་ཞབས་འཇམ་ཞིང་གཞོན་ཤ་ཆགས་པ་བརྙེས་སོ། །དགེ་བའི་ཆོས་རྣམས་ལ་ཆོག་མི་ཤེས་ཤིང་དགེ་བའི་ཆོས་རྣམས་གོང་ནས་གོང་དུ་སྤེལ་བས་ནི་ཞབས་འབར་འབུར་མེད་པ་བརྙེས་སོ༑ །ཇི་ལྟ་བ་བཞིན་དུ་ཆོས་བླངས་ཤིང་ཀུན་ཆུབ་པར་བྱས་ནས། གཞན་དག་ལ་བསྟན་པ་དང་། གཞན་དག་གིས་འཕྲིན་པ་ལེགས་པར་བྱས་པས་ནི་བྱིན་པ་རི་དྭགས་ཨེ་ན་ཡའི་ལྟ་བུ་བརྙེས་སོ། །གོ་རིམས་བཞིན་དུ་ཆོས་ཡང་དག་པར་བསྟན་པས་ཚུལ་གནས་པར་བྱས་པ་དང་། ལུས་དང་ངག་དང་ཡིད་ཀྱི་སྡིག་པའི་ལས་ལེགས་པར་བསྡམས་ཤིང་དེར་མི་གཞོལ་བ་དང་། ནད་པ་རྣམས་ལ་ནད་གཡོག་བྱས་ཤིང་སྨན་བྱིན་པ་དང་། ནད་ཀྱིས་ཐེབས་པ་གསོ་བ་དང་། ཟས་ཀྱི་ཚོད་ཤེས་པ་དང་། འདོད་པ་རྣམས་ལ་མི་གཞོལ་བས་ནི་སྐུ་མ་བཏུད་པ་བརྙེས་སོ། །གཞན་དག་གིས་སྤངས་པའི་སེམས་ཅན་རྣམས་ཆོས་བཞིན་དུ་མཐུན་པར་བསྡུས་པ་དང་། ངོ་ཚ་དང་ལྡན་ཞིང་ཁྲེལ་ཡོད་པ་དང་ལྡན་པ་དང་། གོས་བྱིན་པས་ནི་མདོམས་ཀྱི་སྦ་བ་སྦུབས་སུ་ནུབ་པ་བརྙེས་སོ། །བདག་ཉིད་ཀྱི་ལུས་དང་ངག་དང་ཡིད࿒བསྡམས་པ་དང་།བླང་བ་དང་། ཁ་ཟས་ཀྱི་ཚོད་ཤེས་པ་དང་། ནད་པ་རྣམས་ལ་སྨན་སྦྱིན་པ་དང༌། ལས་ཡང་བ་དང་། བླང་བ་དང་། ལོངས་སྤྱོད་མ་འོངས་པ་ལ་མི་འཇུག་པ་དང་། ཁམས་མ་སྙོམས་པ་མཐུན་པར་བྱས་པས་ནི་ཤིང་ནྱ་གྲོ་དྷ་ལྟར་ཆུ་ཞེང་གབ་པ་བརྙེས་སོ། །ལས་གང་གིས་ཞབས་འབར་འབུར་མེད་པ་བརྙེས་པ་དེ་ཉིད་ཀྱིས་ནི་སྐུའི་སྤུ་གྱེན་དུ་ཕྱོགས་པ་བརྙེས་སོ། །བདག་ཉིད་ཀྱིས་དགེ་བ་སྤྱད་པ་དང་། མཁས་པ་དང་། ࿒ཤེས་པ་ལ་བརྟེན་པ་དང་། ཆ་ཕྲ་བའི་དོན་ལ་སེམས་པ་དང་། བླ་མ་རྣམས࿒ཀྱི་གནས་བྱི་དོར་བྱས་པ་དང་། མཉེ་ཞིང་དྲིལ་བ་དང་། ཁྲུས་བྱས་ཏེ་གཅིག་པུར་གནས་པ་དང་། བཤེས་གཉེན་གཅིག་ལ་བརྟེན་པ་དང་། ཆ་ཕྲ་བའི་དོན་ལ་འཇུག་པ་དང་། རྩྭ་དང་ལོ་མ་ལ་སོགས་པའི་ཉལ་ཉིལ་བསལ་བ་དང་། གློ་བུར་གྱི་དྲི་མ་བསལ་བས་ནི་སྤུ་ཉག་རེ་རེ་ནས་སྐྱེས་ཤིང་གཡས་སུ་འཁྱིལ་པ་བརྙེས་སོ། །ཡིད་དུ་འོང་ཞིང་དགའ་བར་བྱེད་པའི་ཟས་དང་། སྐོམ་དང་། བཞོན་པ་དང་། གོས་དང་། རྒྱན་ལ་སོགས་པ་ལུས་ཀྱི་ཡོ་བྱད་བྱིན་པ་དང་། ཁྲོ་བ་མེད་པས་ནི་སྐུ་མདོག་གསེར་འདྲ་བ་དང་འོད་འདོམ་གང་དང་ལྡན་པ་བརྙེས་སོ། །ལས་གང་གིས་སྤུ་རེ་རེ་ནས་སྐྱེ་ཞིང་གཡས་སུ་འཁྱིལ་པ་བསྟན་པ་དེ་ཉིད་ཀྱིས་ནི་པགས་པ་སྲབ࿒ཅིང་འཇམ་པ་བརྙེས་པར་རིག་པར་བྱའོ། ། ཟས་དང་སྐོམ་མང་པོ་གྱ་ནོམ་པ་ཕལ་པོ་ཆེས་སྐྱེ་བོའི་ཚོགས་མང་པོ་ཚིམ་པར་བྱས་པས་ནི། སྐུའི་བདུན་མཐོ་བ་བརྙེས་སོ། །སེམས་ཅན་རྣམས་ཀྱི་ཆོས་ཀྱི་བྱ་བ་བྱུང་ངོ་ཅོག་ལ་གཙོ་བོར་གནས་པ་དང་། ང་རྒྱལ་མི་བྱེད་པ་དང་། བརླང་བར་མི་བྱེད་པ་དང་། སེམས་ཅན་རྣམས་གནོད་པ་ལས་ནི་བཟློག །ཕན་པ་ལ་ནི་བཙུད་པས་སེམས་ཅན་གྱི་དོན་དག་ལ་སེང་གེ་བཞིན་དུ་བརྟུལ་བའི་ངང་ཚུལ་ཅན་ཡིན་པས་ནི་རོ་སྟོད་སེང་གེའི་འདྲ་བ་བརྙེས་སོ། །ལས་དེ་ཁོ་ནས་ནི་དཔུང་མགོ་ལེགས་པར་གྲུབ་པ་དང་ཐལ་གོང་རྒྱས་པ་བརྙེས་པར་རིག་པར་བྱའོ། །ལས་གང་གིས་སོར་མོ་རིང་བ་བརྙེས་པ་དེ་ཉིད་ཀྱིས་ནི་སྐུ་ཆེ་ཞིང་དྲང་བ་བརྙེས་སོ།། མཛའ་བཤེས་འབྱེད་པའི་ཕྲ་མའི་ཚིག་ནི་སྤངས། སེམས་ཅན་མི་མཐུན་པ་རྣམས་མཐུན་པར་བྱས་པས་ནི་ཚེམས་བཞི་བཅུ་དང་མཉམ་པ་དང་ཐགས་བཟང་བ་བརྙེས་སོ། །འདོད་པ་ན་སྤྱོད་པའི་བྱམས་པ་བསྒོམ་པ་དང་། ཆོས་ཀྱི་དོན་སེམས་པས་ནི་ཚེམས་ཤིན་ཏུ་དཀར་བ་བརྙེས་སོ། །སེམས་ཅན་འདོད་པ་རྣམས་ལ་ཅི་འདོད་པའི་ནོར་ལེགས་པར་བཏང་བས་ནི་འགྲམ་པ་སེང་གེའི་ལྟ་བུ་བརྙེས་སོ། ། སེམས་ཅན་རྣམས་བདག་གི་བུ་བཞིན་དུ་ལེགས་པར་བསྲུངས་པ་དང༌། དད་པ་དང་ལྡན་པ་དང་། སྙིང་བརྩེ་བ་དང་ལྡན་པ་དང་། སྨན་བྱིན་པ་དང་། དང་བ་དང་ཕན་པས་ནི་རོ་བྲོ་བའི་མཆོག་དང་ལྡན་པ་བརྙེས་སོ། །ཆོས་ཀྱི་བཅུད་བྱིན་པ་དང་། ཆོས་ཀྱི་བཅུད་ཀྱི་རོ་མྱངས་པ་དང་། རོ་ཉམས་པ་བཅོས་པ་དང་། སྲོག་གཅོད་པ་སྤོང་བ་ལ་སོགས་པ་བསླབ་པའི་གཞི་ལྔ་པོ་རྣམས་བདག་ཉིད་ཀྱིས་ཀྱང་ཡང་དག་པར་བླངས་ཏེ། ལེགས་པར་བསྲུངས་ཤིང་གཞན་རྣམས་ཀྱང་དེ་དག་ལ་ཡང་དག་པར་བཙུད་པ་དང་། སྙིང་རྗེའི་སེམས་ལ་བརྟེན་ཏེ་ཆོས་ཡང་དག་པར་བླང་བ་ཆེན་པོ་ལ་ཞུགས་པས་ནི་དབུ་གཙུག་ཏོར་དང་ལྡན་པ་དང་། ལྗགས་རིང་ཞིང་སྲབ་པ་བརྙེས་སོ། །བདེན་པར་སྨྲས་པ་དང་། སྙན་པར་སྨྲས་པ་དང་། དུས་སུ་སྨྲས་པ་དང་། ཆོས་སྨྲས་པས་ནི་ཚངས་པའི་དབྱངས་བརྙེས་སོ། །སེམས་ཅན་མཐའ་དག་ལ་ཕ་མ་བཞིན་དུ་བྱམས་པའི་སེམས་ཀྱིས་སྙིང་བརྩེ་བས་ནི་སྤྱན་མཐོན་མཐིང་དང་རྫི་མ་བའི་ལྟ་བུ་བརྙེས་སོ། །ཡོན་ཏན་ཅན་རྣམས་ཀྱིས་བདེན་པའི་བསྔགས་པ་བརྗོད་ཅིང་བསྒྲགས་པས་ནི་སྨིན་མཚམས་ཀྱི་མཛོད་སྤུ་དུང་གི་མདོག་ལྟར་དཀར་ལ་གཡས་སུ་འཁྱིལ་པ་བརྙེས་སོ་ཞེས་གསུངས་སོ། །

mtshan gyi mdo las ci skad gsungs pa bzhin te/ tshul khrims dang / bzod pa dang / brtul zhugs dang / gtong ba rnams la shin tu gnas pas ni zhabs shin tu gnas pa brnyes so/ /'gro ba dang 'ong ba la sogs pa yongs su g.yo ba las brten te/ pha ma la bsnyen bkur sna tshogs byas pa dang / rnam pa sna tshogs kyis sems can gnod pa las bsrungs pa ni phyag dang zhabs 'khor lo'i mtshan dang ldan pa brnyes so/ /gzhan la rnam par mi 'tshe ba dang / ma byin par len pa spangs pa dang / bla ma rnams la gus par smra ba dang / phyag 'tshal ba dang / mngon du ldang ba dang / thal mo sbyor zhing 'dud pa'i las byas pas gzhan dag gi yid mgu bar byas pa dang / dga' ba'i longs spyod nyams par ma byas pa dang / nga rgyal nges par bcom pas ni skyes bu chen po'i mtshan sor mo ring ba brnyes so/ /las gsum po gang dag gis skyes bu chen po'i mtshan gsum po gang dag bstan pa de dag thams cad mtha' dag gis ni zhabs kyi rting pa yangs pa brnyes so/ /de la mtshan gsum po dag brten pa'i phyir ro/ /bsdu ba'i dngos po bzhis bla ma rnams bsdus pas ni phyag dang zhabs dra bas 'brel ba brnyes so/ /bla ma rnams la snum bsku ba dang mnye ba dang / dril ba dang / khrus dang / gos byin pas ni phyag dang zhabs 'jam zhing gzhon sha chags pa brnyes so/ /dge ba'i chos rnams la chog mi shes shing dge ba'i chos rnams gong nas gong du spel bas ni zhabs 'bar 'bur med pa brnyes so| /ji lta ba bzhin du chos blangs shing kun chub par byas nas/ gzhan dag la bstan pa dang / gzhan dag gis 'phrin pa legs par byas pas ni byin pa ri dwags e na ya'i lta bu brnyes so/ /go rims bzhin du chos yang dag par bstan pas tshul gnas par byas pa dang / lus dang ngag dang yid kyi sdig pa'i las legs par bsdams shing der mi gzhol ba dang / nad pa rnams la nad g.yog byas shing sman byin pa dang / nad kyis thebs pa gso ba dang / zas kyi tshod shes pa dang / 'dod pa rnams la mi gzhol bas ni sku ma btud pa brnyes so/ /gzhan dag gis spangs pa'i sems can rnams chos bzhin du mthun par bsdus pa dang / ngo tsha dang ldan zhing khrel yod pa dang ldan pa dang / gos byin pas ni mdoms kyi sba ba sbubs su nub pa brnyes so/ /bdag nyid kyi lus dang ngag dang yid bsdams pa dang /blang ba dang / kha zas kyi tshod shes pa dang / nad pa rnams la sman sbyin pa dang/ las yang ba dang / blang ba dang / longs spyod ma 'ongs pa la mi 'jug pa dang / khams ma snyoms pa mthun par byas pas ni shing n+ya gro d+ha ltar chu zheng gab pa brnyes so/ /las gang gis zhabs 'bar 'bur med pa brnyes pa de nyid kyis ni sku'i spu gyen du phyogs pa brnyes so/ /bdag nyid kyis dge ba spyad pa dang / mkhas pa dang / shes pa la brten pa dang / cha phra ba'i don la sems pa dang / bla ma rnams kyi gnas byi dor byas pa dang / mnye zhing dril ba dang / khrus byas te gcig pur gnas pa dang / bshes gnyen gcig la brten pa dang / cha phra ba'i don la 'jug pa dang / rtswa dang lo ma la sogs pa'i nyal nyil bsal ba dang / glo bur gyi dri ma bsal bas ni spu nyag re re nas skyes shing g.yas su 'khyil pa brnyes so/ /yid du 'ong zhing dga' bar byed pa'i zas dang / skom dang / bzhon pa dang / gos dang / rgyan la sogs pa lus kyi yo byad byin pa dang / khro ba med pas ni sku mdog gser 'dra ba dang 'od 'dom gang dang ldan pa brnyes so/ /las gang gis spu re re nas skye zhing g.yas su 'khyil pa bstan pa de nyid kyis ni pags pa srab cing 'jam pa brnyes par rig par bya'o/ / zas dang skom mang po gya nom pa phal po ches skye bo'i tshogs mang po tshim par byas pas ni/ sku'i bdun mtho ba brnyes so/ /sems can rnams kyi chos kyi bya ba byung ngo cog la gtso bor gnas pa dang / nga rgyal mi byed pa dang / brlang bar mi byed pa dang / sems can rnams gnod pa las ni bzlog /phan pa la ni btsud pas sems can gyi don dag la seng ge bzhin du brtul ba'i ngang tshul can yin pas ni ro stod seng ge'i 'dra ba brnyes so/ /las de kho nas ni dpung mgo legs par grub pa dang thal gong rgyas pa brnyes par rig par bya'o/ /las gang gis sor mo ring ba brnyes pa de nyid kyis ni sku che zhing drang ba brnyes so// mdza' bshes 'byed pa'i phra ma'i tshig ni spangs/ sems can mi mthun pa rnams mthun par byas pas ni tshems bzhi bcu dang mnyam pa dang thags bzang ba brnyes so/ /'dod pa na spyod pa'i byams pa bsgom pa dang / chos kyi don sems pas ni tshems shin tu dkar ba brnyes so/ /sems can 'dod pa rnams la ci 'dod pa'i nor legs par btang bas ni 'gram pa seng ge'i lta bu brnyes so/ / sems can rnams bdag gi bu bzhin du legs par bsrungs pa dang/ dad pa dang ldan pa dang / snying brtse ba dang ldan pa dang / sman byin pa dang / dang ba dang phan pas ni ro bro ba'i mchog dang ldan pa brnyes so/ /chos kyi bcud byin pa dang / chos kyi bcud kyi ro myangs pa dang / ro nyams pa bcos pa dang / srog gcod pa spong ba la sogs pa bslab pa'i gzhi lnga po rnams bdag nyid kyis kyang yang dag par blangs te/ legs par bsrungs shing gzhan rnams kyang de dag la yang dag par btsud pa dang / snying rje'i sems la brten te chos yang dag par blang ba chen po la zhugs pas ni dbu gtsug tor dang ldan pa dang / ljags ring zhing srab pa brnyes so/ /bden par smras pa dang / snyan par smras pa dang / dus su smras pa dang / chos smras pas ni tshangs pa'i dbyangs brnyes so/ /sems can mtha' dag la pha ma bzhin du byams pa'i sems kyis snying brtse bas ni spyan mthon mthing dang rdzi ma ba'i lta bu brnyes so/ /yon tan can rnams kyis bden pa'i bsngags pa brjod cing bsgrags pas ni smin mtshams kyi mdzod spu dung gi mdog ltar dkar la g.yas su 'khyil pa brnyes so zhes gsungs so/ /

【O2 唯淨戒感於相好】

སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་པོ་ཐམས་ཅད་ཀྱང་བྱེ་བྲག་མེད་པར་ཚུལ་ཁྲིམས་ཀྱི་རྒྱུས་ཐོབ་པར་རིག་པར་བྱའོ། །དེ་ཅིའི་ཕྱིར་ཞེ་ན། བྱང་ཆུབ་སེམས་དཔའ་ཚུལ་ཁྲིམས་ཉམས་པ་ནི་མིར࿒འགྱུར་བ་ཉིད་ཀྱང་མི་འཐོབ་ན། སྐྱེས་བུ་ཆེན་པོའི་མཚན་ལྟ་ག་ལ་འཐོབ་པའི་ཕྱིར་རོ། །

skyes bu chen po'i mtshan sum cu rtsa gnyis po thams cad kyang bye brag med par tshul khrims kyi rgyus thob par rig par bya'o/ /de ci'i phyir zhe na/ byang chub sems dpa' tshul khrims nyams pa ni mir 'gyur ba nyid kyang mi 'thob na/ skyes bu chen po'i mtshan lta ga la 'thob pa'i phyir ro/ /

【O3 辦合立】

དེ་ལ་དབུ་གཙུག་ཏོར་དང་ལྡན་པ་དང་། སྤྱི་གཙུག་བལྟར་མི་མཐོང་བ་ནི་སྐྱེས་བུ་ཆེན་པོའི་མཚན་གཅིག་ཡིན་པར་རིག་པར་བྱ་སྟེ། དེ་ལས་གུད་ན་ཡང་མེད་པའི་ཕྱིར་རོ། །

de la dbu gtsug tor dang ldan pa dang / spyi gtsug bltar mi mthong ba ni skyes bu chen po'i mtshan gcig yin par rig par bya ste/ de las gud na yang med pa'i phyir ro/ /

【O4 總結】

འདི་ནི་མཚན་མངོན་པར་འགྲུབ་པ་དང་། མཐུན་པའི་ལས་རྣམ་པ་སྣ་ཚོགས་རྒྱས་པར་རྣམ་པར་གཞག་པ་ཡིན་ནོ། །

'di ni mtshan mngon par 'grub pa dang / mthun pa'i las rnam pa sna tshogs rgyas par rnam par gzhag pa yin no/ /

【N2 略說】【O1 善修事業】

མདོར་བསྡུ་ན་ནི་ལས་ཀྱི་མཐའ་ལེགས་པར་བྱས་པ་ཕྱོགས་གཉིས་སུ་གྱུར་པ࿒རྣམ་པ་བཞིས་མཚན་ཐམས་ཅད་མངོན་པར་འགྲུབ་པར་རིག་པར་བྱའོ། །དེ་ལ་ངེས་པར་འབྱེད་པས་ནི་ཞབས་ཤིན་ཏུ་གནས་པ་འགྲུབ་པར་འགྱུར་རོ། །བྱང་བར་བྱེད་པས་ནི་ཕྱག་དང་ཞབས་འཁོར་ལོའི་མཚན་དང་ལྡན་པ་དང་། ཞབས་འབར་འབུར་མེད་པ་དང་། ཕྱག་དང་ཞབས་དྲ་བས་འབྲེལ་བ་དང་། པགས་པ་སྲབ་པ་དང་། སྐུའི་བདུན་མཐོ་བ་དང་། ཐལ་གོང་རྒྱས་པ་དང་། དཔུང་མགོ་ལེགས་པར་གྲུབ་པ་དང་། སྐུ་ཆེ་ཞིང་དྲང་བ་དང་། ལྗགས་རིང་ཞིང་སྲབ་པ་འགྲུབ་པོ། །རྟག་ཏུ་བྱེད་པས་ནི་སོར་མོ་རིང་བ་དང་། ཞབས་ཀྱི་རྟིང་པ་ཡངས་པ་དང་། སྐུ་མ་བཏུད་པ་དང་། ཤིང་ནྱ་གྲོ་དྷ་ལྟར་ཆུ་ཞེང་གབ་པ་དང་། ཚེམས་ཐགས་བཟང་བ་འགྲུབ་པོ། །

mdor bsdu na ni las kyi mtha' legs par byas pa phyogs gnyis su gyur pa rnam pa bzhis mtshan thams cad mngon par 'grub par rig par bya'o/ /de la nges par 'byed pas ni zhabs shin tu gnas pa 'grub par 'gyur ro/ /byang bar byed pas ni phyag dang zhabs 'khor lo'i mtshan dang ldan pa dang / zhabs 'bar 'bur med pa dang / phyag dang zhabs dra bas 'brel ba dang / pags pa srab pa dang / sku'i bdun mtho ba dang / thal gong rgyas pa dang / dpung mgo legs par grub pa dang / sku che zhing drang ba dang / ljags ring zhing srab pa 'grub po/ /rtag tu byed pas ni sor mo ring ba dang / zhabs kyi rting pa yangs pa dang / sku ma btud pa dang / shing n+ya gro d+ha ltar chu zheng gab pa dang / tshems thags bzang ba 'grub po/ /

【O2 方便善巧】

ཁ་ན་མ་ཐོ་བ་མེད་པར་བྱེད་པས་ནི་མཚན་ལྷག་མ་རྣམས་མངོན་པར་འགྲུབ་སྟེ།

kha na ma tho ba med par byed pas ni mtshan lhag ma rnams mngon par 'grub ste/

【O3 饒益有情】

དེ་ལ་སེམས་ཅན་རྣམས་ལ་གནོད་པ་མེད་པར་སྦྱོར་བས་ནི་ཕྱག་དང་ཞབས་འཇམ་ཞིང་གཞོན་ཤ་ཆགས་པ་དང་། པགས་པ་སྲབ་ཅིང་འཇམ་པ་འགྲུབ་པོ། །དགེ་བ་ལ་གོ་རིམས་བཞིན་དུ་སྦྱོར་བ་དང་། དུས་སུ་སྦྱོར་བས་ནི་བྱིན་པ་རི་དྭགས་ཨེ་ན་ཡའི་ལྟ་བུར་འགྲུབ་པོ། །མཆོག་ཏུ་དགའ་བ་དང་། དགའ་བ་དང་། འོད་གསལ་བའི་སེམས་ཀྱིས་དགེ་བ་ཀུན་དུ་སྤྱོད་པས་ནི་སྐུ་མདོག་གསེར་འདྲ་ཞིང་འོད་འདོམ་གང་དང་ལྡན་པ་དང་། ཚེམས་དཀར་བ་དང་། མཛོད་སྤུ་དཀར་པོ་འགྲུབ་པོ། །

de la sems can rnams la gnod pa med par sbyor bas ni phyag dang zhabs 'jam zhing gzhon sha chags pa dang / pags pa srab cing 'jam pa 'grub po/ /dge ba la go rims bzhin du sbyor ba dang / dus su sbyor bas ni byin pa ri dwags e na ya'i lta bur 'grub po/ /mchog tu dga' ba dang / dga' ba dang / 'od gsal ba'i sems kyis dge ba kun du spyod pas ni sku mdog gser 'dra zhing 'od 'dom gang dang ldan pa dang / tshems dkar ba dang / mdzod spu dkar po 'grub po/ /

【O4 無倒迴向】

གྲགས་པ་དང་། སྒྲ་དང་། ཚིགས་སུ་བཅད་པ་ལ་མི་རྟེན་པ་དང་། དགེ་བ་མི་སྤྱོམས་པས་ནི་མདོམས་ཀྱི་སྦ་བ་སྦུབས་སུ་ནུབ་པ་འགྲུབ་པོ། །དགེ་བའི་རྩ་བ་བྱང་ཆུབ་ཏུ་ཡོངས་སུ་བསྔོས་པས་ནི་སྐུའི་སྤུ་གྱེན་དུ་ཕྱོགས་པ་དང་། ཚེམས་བཞི་བཅུ་དང་མཉམ་པ་དང་། རོ་བྲོ་བ་མཁྱེན་པ་དང་། དབུ་གཙུག་ཏོར་དང་ལྡན་པ་འགྲུབ་པོ། །དགེ་བ་ལ་འབད་ཅིང་མི་ཞུམ་པར་བརྩོན་པས་ནི་རོ་སྟོད་སེང་གེའི་འདྲ་བ་དང་། འགྲམ་པ་སེང་གེའི་འདྲ་བ་འགྲུབ་པོ། །སེམས་ཅན་རྣམས་ལ་ཕན་པའི་སེམས་ཀྱིས་སྙོམས་པར་ལྟ་བས་ནི་ཚེམས་མཉམ་པ་དང་། སྤྱན་མཐོན་མཐིང་དང་། རྫི་མ་བའི་ལྟ་བུ་འགྲུབ་པོ། །དམན་པས་ཆོག་པར་མི་འཛིན་པར་སྦྱོར་བས་ནི་ཚངས་པའི་དབྱངས་འགྲུབ་པོ། །དེ་ལྟར་ན་ལས་ཀྱི་མཐའ་ལེགས་པར་བྱས་པ་རྣམ་པ་འདི་བཞིས་བྱང་ཆུབ་སེམས་དཔའ་རྣམས་ཀྱི་སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་པོ་འདི་དག་འཐོབ་པ་དང་། རྣམ་པར་དག་པར་འགྱུར་རོ། །

grags pa dang / sgra dang / tshigs su bcad pa la mi rten pa dang / dge ba mi spyoms pas ni mdoms kyi sba ba sbubs su nub pa 'grub po/ /dge ba'i rtsa ba byang chub tu yongs su bsngos pas ni sku'i spu gyen du phyogs pa dang / tshems bzhi bcu dang mnyam pa dang / ro bro ba mkhyen pa dang / dbu gtsug tor dang ldan pa 'grub po/ /dge ba la 'bad cing mi zhum par brtson pas ni ro stod seng ge'i 'dra ba dang / 'gram pa seng ge'i 'dra ba 'grub po/ /sems can rnams la phan pa'i sems kyis snyoms par lta bas ni tshems mnyam pa dang / spyan mthon mthing dang / rdzi ma ba'i lta bu 'grub po/ /dman pas chog par mi 'dzin par sbyor bas ni tshangs pa'i dbyangs 'grub po/ /de ltar na las kyi mtha' legs par byas pa rnam pa 'di bzhis byang chub sems dpa' rnams kyi skyes bu chen po'i mtshan sum cu rtsa gnyis po 'di dag 'thob pa dang / rnam par dag par 'gyur ro/ /

【L4 明修證位地】

དེ་ལ་རིགས་ཀྱི་ས་ལ་ནི་བྱང་ཆུབ་སེམས་དཔའ་རྣམས་ཀྱི་མཚན་འདི་དག་ས་བོན་ཙམ་ཞིག་གནས་པར་ཟིན་པར་རིག་པར་བྱའོ། །མོས་པས་སྤྱོད་པའི་ས་ལ་ནི་དེ་དག་ཐོབ་པར་བྱ་བའི་ཐབས་ལ་ཞུགས་པར་རིག་པར་བྱའོ། །ལྷག་པའི་བསམ་པ་དག་པའི་ས་ལ་ནི་དེ་དག་ཐོབ་པར་རིག་པར་བྱའོ། །དེ་མ་ཡིན་པའི་བྱང་ཆུབ་སེམས་དཔའི་ས་དེའི་གོང་མ་རྣམས་ལ་ནི་དེ་དག་རྣམ་པར་དག་པར་རིག་པར་བྱའོ། །དེ་བཞིན་གཤེགས་པའི་མཐར་ཐུག་པར་འགྲོ་བའི་ས་ལ་ནི་དེ་དག་ཤིན་ཏུ་རྣམ་པར་དག་ཅིང་ཤིན་ཏུ་བླ་ན་མེད་པར་རིག་པར་བྱའོ། །

de la rigs kyi sa la ni byang chub sems dpa' rnams kyi mtshan 'di dag sa bon tsam zhig gnas par zin par rig par bya'o/ /mos pas spyod pa'i sa la ni de dag thob par bya ba'i thabs la zhugs par rig par bya'o/ /lhag pa'i bsam pa dag pa'i sa la ni de dag thob par rig par bya'o/ /de ma yin pa'i byang chub sems dpa'i sa de'i gong ma rnams la ni de dag rnam par dag par rig par bya'o/ /de bzhin gshegs pa'i mthar thug par 'gro ba'i sa la ni de dag shin tu rnam par dag cing shin tu bla na med par rig par bya'o/ /

【L5 明相名廢立】

དེ་ལ་མཚན་འདི་རྣམས་ནི་གཟུགས་ཅན་ཡིན་པའི་ཕྱིར་སེམས་ཅན་ཐ་མ་དང་། འབྲིང་དང་། རབ་རྣམས་ཀྱིས་རྟོགས་པར་སླ་བས་ན་སངས་རྒྱས་ཀྱི་ཆོས་སྐྱེས་བུ་ཆེན་པོའི་མཚན་ཡོད་པ་ཐམས་ཅད་ཀྱི་ནང་ན་འདི་དག་ཁོ་ན་སྐྱེས་བུ་ཆེན་པོའི་མཚན་རྣམས་སུ་རྣམ་པར་གཞག་གོ། །སྐྱེས་བུ་ཆེན་པོའི་མཚན་སུམ་ཅུ་རྩ་གཉིས་པོ་འདི་དག་རྟེན་གྱི་ཚུལ་གྱིས་འཛིན་ཅིང་། གཟུགས་བཟང་པོས་མཛེས་པར་བྱེད་པས་དེའི་ཕྱིར་དཔེ་བྱད་བཟང་པོ་ཞེས་བྱའོ།།

de la mtshan 'di rnams ni gzugs can yin pa'i phyir sems can tha ma dang / 'bring dang / rab rnams kyis rtogs par sla bas na sangs rgyas kyi chos skyes bu chen po'i mtshan yod pa thams cad kyi nang na 'di dag kho na skyes bu chen po'i mtshan rnams su rnam par gzhag go/ /skyes bu chen po'i mtshan sum cu rtsa gnyis po 'di dag rten gyi tshul gyis 'dzin cing / gzugs bzang pos mdzes par byed pas de'i phyir dpe byad bzang po zhes bya'o//

【L6 明校量優劣】【M1 辨校量】

དེ་ལ་མདོར་བསྡུ་ན་སེམས་ཅན་ཐམས་ཅད་ཀྱི་བསོད་ནམས་དང་མཉམ་པའི་བསོད་ནམས་ཀྱི་ཕུང་པོས་ནི་དེ་བཞིན་གཤེགས་པའི་སྐུའི་ཁུང་བུ་རེ་རེ་མངོན་པར་འགྲུབ་པོ། །བ་སྤུ་ཐམས་ཅད་དུ་ཞུགས་པའི་བསོད་ནམས་ཀྱི་ཕུང་པོ་ཇི་སྙེད་པ་དེ་སྙེད་ཀྱི་བསོད་ནམས་ཀྱི་ཕུང་པོས་ནི་དཔེ་བྱད་བཟང་པོ་གཅིག་མངོན་པར་འགྲུབ་པོ། །དཔེ་བྱད་བཟང་པོ་ཐམས་ཅད་དུ་ཞུགས་པའི་བསོད་ནམས་ཀྱི་ཕུང་པོ་ཇི་སྙེད་པ་དེ་ལས་བརྒྱ་འགྱུར་དུ་བསྒྲེས་པའི་བསོད་ནམས་ཀྱི་ཕུང་པོས་ནི་དེ་བཞིན་གཤེགས་པའི་མཚན་གཅིག་མངོན་པར་འགྲུབ་པོ། །མཛོད་སྤུ་དང་གཙུག་ཏོར་མ་གཏོགས་པར་མཚན་ཐམས་ཅད་དུ་ཞུགས་པའི་བསོད་ནམས་ཀྱི་ཕུང་པོ་ཇི་སྙེད་པ་དེ་དག་ལས་སྟོང་འགྱུར་དུ་བསྒྲེས་པའི་བསོད་ནམས་ཀྱི་ཕུང་པོས་ནི་མཛོད་སྤུ་མངོན་པར་འགྲུབ་པོ། །མཛོད་སྤུར་ཞུགས་པ་བསོད་ནམས་ཀྱི་ཕུང་པོ་ཇི་སྙེད་པ་དེ་དག་ལས་འབུམ་འགྱུར་དུ་བསྒྲེས་པས་ནི་དབུའི་གཙུག་ཏོར་དང་ལྡན་ཞིང་སྤྱི་གཙུག࿒བལྟར་མི་མངོན་པར་འགྲུབ་པོ། །མཛོད་སྤུར་ཞུགས་པའི་བསོད་ནམས་ཀྱི་ཕུང་པོ་ཇི་སྙེད་པ་དེ་དག་ལས་བྱེ་བ་ཕྲག་འབུམ་འགྱུར་དུ་བསྒྲེས་པའི་བསོད་ནམས་ཀྱི་ཕུང་པོས་ནི་དེ་བཞིན་གཤེགས་པའི་མཚན་དང་དཔེ་བྱད་བཟང་པོ་ལ་མ་གཏོགས་པའི་ཆོས་ཀྱི་དུང་ཞེས་བྱ་བ་གཞན་མངོན་པར་འགྲུབ་སྟེ། དེས་ན་དེ་བཞིན་གཤེགས་པ་བཞེད་ན་འཇིག་རྟེན་གྱི་ཁམས་མཐའ་ཡས་མུ་མེད་པ་དག་ཏུ་གསུང་གིས་གོ་བར་མཛད་དེ། དེ་ལྟར་ན་དེ་བཞིན་གཤེགས་པའི་སྐུ་བསམ་གྱིས་མི་ཁྱབ་ཅིང་བླ་ན་མེད་པ་ཕུན་སུམ་ཚོགས་པ࿒རྣམ་པ་ཐམས་ཅད་ཀྱིས་ཡོངས་སུ་བསྡུས་པ་བསོད་ནམས་ཀྱི་ཚོགས་དཔག་ཏུ་མེད་པས་ཡང་དག་པར་གྲུབ་པ་འགྲུབ་པོ། །

de la mdor bsdu na sems can thams cad kyi bsod nams dang mnyam pa'i bsod nams kyi phung pos ni de bzhin gshegs pa'i sku'i khung bu re re mngon par 'grub po/ /ba spu thams cad du zhugs pa'i bsod nams kyi phung po ji snyed pa de snyed kyi bsod nams kyi phung pos ni dpe byad bzang po gcig mngon par 'grub po/ /dpe byad bzang po thams cad du zhugs pa'i bsod nams kyi phung po ji snyed pa de las brgya 'gyur du bsgres pa'i bsod nams kyi phung pos ni de bzhin gshegs pa'i mtshan gcig mngon par 'grub po/ /mdzod spu dang gtsug tor ma gtogs par mtshan thams cad du zhugs pa'i bsod nams kyi phung po ji snyed pa de dag las stong 'gyur du bsgres pa'i bsod nams kyi phung pos ni mdzod spu mngon par 'grub po/ /mdzod spur zhugs pa bsod nams kyi phung po ji snyed pa de dag las 'bum 'gyur du bsgres pas ni dbu'i gtsug tor dang ldan zhing spyi gtsug bltar mi mngon par 'grub po/ /mdzod spur zhugs pa'i bsod nams kyi phung po ji snyed pa de dag las bye ba phrag 'bum 'gyur du bsgres pa'i bsod nams kyi phung pos ni de bzhin gshegs pa'i mtshan dang dpe byad bzang po la ma gtogs pa'i chos kyi dung zhes bya ba gzhan mngon par 'grub ste/ des na de bzhin gshegs pa bzhed na 'jig rten gyi khams mtha' yas mu med pa dag tu gsung gis go bar mdzad de/ de ltar na de bzhin gshegs pa'i sku bsam gyis mi khyab cing bla na med pa phun sum tshogs pa rnam pa thams cad kyis yongs su bsdus pa bsod nams kyi tshogs dpag tu med pas yang dag par grub pa 'grub po/ /

【M2 明三無量】

མཚན་དང་དཔེ་བྱད་བཟང་པོ་འགྲུབ་པར་བྱེད་པའི་དགེ་བའི་ཆོས་དེ་དག་ནི་མདོར་བསྡུ་ན་རྒྱུ་རྣམ་པ་གསུམ་གྱིས་དཔག་ཏུ་མེད་པར་རིག་པར་བྱ་སྟེ། བསྐལ་པ་གྲངས་མེད་པ་གསུམ་དུ་གོམས་པར་བྱས་པས་འགྲུབ་པས་ན། དུས་དཔག་ཏུ་མེད་པ་དང་། སེམས་ཅན་དཔག་ཏུ་མེད་པ་ལ་ཕན་པ་དང་། བདེ་བའི་བསམ་པས་དབང་བྱེད་པས་ན། བསམ་པ་དཔག་ཏུ་མེད་པ་དང་། དགེ་བའི་ལས་རྣམ་པ་སྣ་ཚོགས་དཔག་ཏུ་མེད་པ་དང་། རྣམ་པ་དཔག་ཏུ་མེད་པ་སྟེ། དེ་ལྟ་བས་ན་དེ་བཞིན་གཤེགས་པ་རྣམས་ཀྱི་མཚན་དང་དཔེ་བྱད་བཟང་པོ་འབྱོར་པ་ནི་བསོད་ནམས་ཀྱི་ཚོགས་དཔག་ཏུ་མེད་པ་ལས་ཡང་དག་པར་འགྲུབ࿒པ་ཞེས་བྱའོ། །བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ཐ་མ་ལས་མཚན་དང་དཔེ་བྱད་བཟང་པོའི་ལེའུ་སྟེ་ལྔ་པའོ།། །།

mtshan dang dpe byad bzang po 'grub par byed pa'i dge ba'i chos de dag ni mdor bsdu na rgyu rnam pa gsum gyis dpag tu med par rig par bya ste/ bskal pa grangs med pa gsum du goms par byas pas 'grub pas na/ dus dpag tu med pa dang / sems can dpag tu med pa la phan pa dang / bde ba'i bsam pas dbang byed pas na/ bsam pa dpag tu med pa dang / dge ba'i las rnam pa sna tshogs dpag tu med pa dang / rnam pa dpag tu med pa ste/ de lta bas na de bzhin gshegs pa rnams kyi mtshan dang dpe byad bzang po 'byor pa ni bsod nams kyi tshogs dpag tu med pa las yang dag par 'grub pa zhes bya'o/ /byang chub sems dpa'i sa'i gzhi'i rnal 'byor gyi gnas tha ma las mtshan dang dpe byad bzang po'i le'u ste lnga pa'o// //

【K2 四種一切種清淨】【L1 標列】

བམ་པོ་ཉི་ཤུ་རྩ་གཅིག་པ།

bam po nyi shu rtsa gcig pa/

དེ་ལ་རྣམ་པ་ཐམས་ཅད་ཡོངས་སུ་དག་པ་བཞི་གང་ཞེ་ན། གནས་ཡོངས་སུ་དག་པ་དང་། དམིགས་པ་ཡོངས་སུ་དག་པ་དང་། སེམས་ཡོངས་སུ་དག་པ་དང་། ཡེ་ཤེས་ཡོངས་སུ་དག་པའོ། །

de la rnam pa thams cad yongs su dag pa bzhi gang zhe na/ gnas yongs su dag pa dang / dmigs pa yongs su dag pa dang / sems yongs su dag pa dang / ye shes yongs su dag pa'o/ /

【L2 隨別釋】【M1 一切種所依清淨】

དེ་ལ་གནས་ཡོངས་སུ་དག་པ་གང་ཞེ་ན། ཉོན་མོངས་པ་ཐམས་ཅད་ཀྱི་ཕྱོགས་དང་མཐུན་པའི་གནས་ངན་ལེན་བག་ཆགས་དང་བཅས་པ་རྣམས་གནས་ལས་མ་ལུས་པར་གཏན་མེད་པར་འགྱུར་ལ། རང་གི་ལུས་ཀྱང་ཇི་ལྟར་འདོད་པ་བཞིན་དུ་ལེན་པ་དང་། གནས་པ་དང་། འཆི་འཕོ་བ་རང་ལ་དབང་ཡོད་པ་ནི་གནས་རྣམ་པ་ཐམས་ཅད་ཡོངས་སུ་དག་པ་ཞེས་བྱའོ། །

de la gnas yongs su dag pa gang zhe na/ nyon mongs pa thams cad kyi phyogs dang mthun pa'i gnas ngan len bag chags dang bcas pa rnams gnas las ma lus par gtan med par 'gyur la/ rang gi lus kyang ji ltar 'dod pa bzhin du len pa dang / gnas pa dang / 'chi 'pho ba rang la dbang yod pa ni gnas rnam pa thams cad yongs su dag pa zhes bya'o/ /

【M2 一切種所緣清淨】

དེ་ལ་དམིགས་པ་ཡོངས་སུ་དག་པ་གང་ཞེ་ན། སྤྲུལ་པ་དང་། བསྒྱུར་པ་དང་། བསྟན་པ་དམིགས་པ་ཐམས་ཅད་ལ་དབང་ཡོད་པ་གང་ཡིན་པ་འདི་ནི་དམིགས་པ་རྣམ་པ་ཐམས་ཅད་ཡོངས་སུ་དག་པ་ཞེས་བྱའོ། །

de la dmigs pa yongs su dag pa gang zhe na/ sprul pa dang / bsgyur pa dang / bstan pa dmigs pa thams cad la dbang yod pa gang yin pa 'di ni dmigs pa rnam pa thams cad yongs su dag pa zhes bya'o/ /

【M3 一切種心清淨】

དེ་ལ་སེམས་ཡོངས་སུ་དག་པ་གང་ཞེ་ན། སྔ་མ་བཞིན་དུ་སེམས་གནས་ངན་ལེན་ཐམས་ཅད་དང་བྲལ་ལ། སེམས་ལ་དགེ་བའི་རྩ་བ་ཐམས་ཅད་བསགས་པས་ན། སེམས་རྣམ་པ་ཐམས་ཅད་ཡོངས་སུ་དག་པ་ཞེས་བྱའོ། །

de la sems yongs su dag pa gang zhe na/ snga ma bzhin du sems gnas ngan len thams cad dang bral la/ sems la dge ba'i rtsa ba thams cad bsags pas na/ sems rnam pa thams cad yongs su dag pa zhes bya'o/ /

【M4 一切種智清淨】

དེ་ལ་ཡེ་ཤེས་ཡོངས་སུ་དག་པ་གང་ཞེ་ན། སྔ་མ་བཞིན་དུ་མ་རིག་པའི་ཕྱོགས་དང་མཐུན་པའི་གནས་ངན་ལེན་ཐམས་ཅད་དང་བྲལ་ལ། ཤེས་བྱ་ཐམས་ཅད་ལ་ཡང་ཡེ་ཤེས་ཀྱི་སྒྲིབ་པ་མེད་དེ། ཡེ་ཤེས་ལ་དབང་བྱེད་པ་ནི་ཡེ་ཤེས་རྣམ་པ་ཐམས་ཅད་ཡོངས་སུ་དག་པ་ཞེས་བྱའོ། །

de la ye shes yongs su dag pa gang zhe na/ snga ma bzhin du ma rig pa'i phyogs dang mthun pa'i gnas ngan len thams cad dang bral la/ shes bya thams cad la yang ye shes kyi sgrib pa med de/ ye shes la dbang byed pa ni ye shes rnam pa thams cad yongs su dag pa zhes bya'o/ /

【K3 十力】【L1 別分別十力緣境】【M1 列名】

དེ་ལ་དེ་བཞིན་གཤེགས་པའི་སྟོབས་བཅུ་པོ་དག་གང་ཞེ་ན། གནས་དང་གནས་མ་ཡིན་པ་མཁྱེན་པའི་སྟོབས་དང་། ལས་བདག་གིར་བྱ་བ་མཁྱེན་པའི་སྟོབས་དང་། བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་མཁྱེན་པའི་སྟོབས་དང་། དབང་པོའི་མཆོག་དང་མཆོག་མ་ཡིན་པ་མཁྱེན་པའི་སྟོབས་དང་། མོས་པ་སྣ་ཚོགས་མཁྱེན་པའི་སྟོབས་དང་། ཁམས་སྣ་ཚོགས་མཁྱེན་པའི་སྟོབས་དང་། ཐམས་ཅད་དུ་འགྲོ་བའི་ལམ་མཁྱེན་པའི་སྟོབས་དང་། སྔོན་གྱི་གནས་རྗེས་སུ་དྲན་པ་མཁྱེན་པའི་སྟོབས་དང་། ཤི་འཕོ་དང་སྐྱེ་བ་མཁྱེན་པའི་སྟོབས་དང་། ཟག་པ་ཟད་པ་མཁྱེན་པའི་སྟོབས་ཏེ། སྟོབས་བཅུ་པོ་འདི་དག་ནི་སྟོབས་བཅུའི་མདོ་ལས་རྒྱས་པར་ཅི་སྐད་བསྟན་པ་བཞིན་དུ་རིག་པར་བྱའོ། །

de la de bzhin gshegs pa'i stobs bcu po dag gang zhe na/ gnas dang gnas ma yin pa mkhyen pa'i stobs dang / las bdag gir bya ba mkhyen pa'i stobs dang / bsam gtan dang / rnam par thar pa dang / ting nge 'dzin la snyoms par 'jug pa mkhyen pa'i stobs dang / dbang po'i mchog dang mchog ma yin pa mkhyen pa'i stobs dang / mos pa sna tshogs mkhyen pa'i stobs dang / khams sna tshogs mkhyen pa'i stobs dang / thams cad du 'gro ba'i lam mkhyen pa'i stobs dang / sngon gyi gnas rjes su dran pa mkhyen pa'i stobs dang / shi 'pho dang skye ba mkhyen pa'i stobs dang / zag pa zad pa mkhyen pa'i stobs te/ stobs bcu po 'di dag ni stobs bcu'i mdo las rgyas par ci skad bstan pa bzhin du rig par bya'o/ /

【M2 次第釋】【N1 處非處智力】【O1 別解十一句】

དེ་ལ་དེས་གང་ཅི་བསྟན་པ་དང་། བརྗོད་པ་དང་། གསུངས་པ་དེ་དག་ཐམས་ཅད་ནི་དེ་བཞིན་ཏེ། ཕྱིན་ཅི་མ་ལོག་པས་ན་དེའི་ཕྱིར་དེ་བཞིན་གཤེགས་པ་ཞེས་བྱའོ། །དེ་ལ་འབྲས་བུ་དགེ་བ་དང་། མི་དགེ་བའི་རྒྱུ་བྱུང་བར་གྱུར་པ་མི་མཐུན་པ་མེད་པ་གང་ཡིན་པ་དེ་ནི་དེའི་གནས་དང་གཞི་དང་། རྟེན་དང་མངོན་པར་འགྲུབ་པར་བྱེད་པ་ཞེས་བྱའོ། །དེ་ལས་བཟློག་པ་རྒྱུ་མི་མཐུན་པ་ནི་འབྲས་བུ་དགེ་བ་དང་། མི་དགེ་བ་ཉིད་ཀྱི་གནས་མ་ཡིན་པ་ཞེས་བྱའོ། །མངོན་པའི་ང་རྒྱལ་མེད་པའི་ཡེ་ཤེས་ནི་ཡང་དག་པ་ཇི་ལྟ་བ་བཞིན་ཞེས་བྱ་སྟེ། ཐམས་ཅད་མཁྱེན་པ་དང་། ཆགས་པ་མེད་པའི་ཡེ་ཤེས་དང་། དག་པ་དེ་ནི་མངོན་པའི་ང་རྒྱལ་མེད་པའི་ཡེ་ཤེས་ཡིན་པར་རིག་པར་བྱའོ། །ཐམས་ཅད་མཁྱེན་པ་ལ་སོགས་པའི་ཚིག་འདི་དག་ནི་སྔ་མ་བཞིན་དུ་འདི་ལྟ་སྟེ། བྱང་ཆུབ་མཆོག་གི་ལེའུ་ལས་བསྟན་པ་བཞིན་དུ་རིག་པར་བྱའོ། །དང་པོ་ནི་གོ་རིམས་ཀྱིས࿒བགྲང་བའི་དང་པོའོ། །བླ་ན་མེད་པའི་ཕྱིར་དང་། སེམས་ཅན་ཐམས་ཅད་ཀྱི་དོན་བྱ་བའི་རྣམ་པ་ཐམས་ཅད་བྱེད་ནུས་པ་དང་ལྡན་པའི་ཕྱིར་དང་། བདུད་ཐམས་ཅད་ཀྱི་སྟོབས་གཏན་དུ་ཟིལ་གྱིས་མནན་པའི་ཕྱིར་སྟོབས་ཞེས་བྱའོ། །ཇི་ལྟ་བ་བཞིན་དུ་ཡང་དག་པར་འགྲུབ་པའི་རྒྱུ་ཡོངས་སུ་འཛིན་པའི་ཕྱིར། ཇི་ལྟར་འདོད་པ་བཞིན་དུ་ཡང་དག་པར་སྤྱོད་པ་ལ་དབང་བྱེད་པ་ནི་ལྡན་པ་ཞེས་བྱའོ། །མྱ་ངན་ལས་འདས་པ་ནི་བླ་ན་མེད་པ་ཡིན་པས་ན་རླབས་པོ་ཆེ་ཞེས་བྱའོ། །འཕགས་པའི་ལམ་ཡན་ལག་བརྒྱད་པ་འཐོབ་པའི་ཕྱིར་དང་། གནོད་པ་དང་འཇིགས་པ་ཐམས་ཅད་དང་བྲལ་བའི་ཕྱིར་ཁྱུ་མཆོག་ཅེས་བྱའོ། །བདག་ཉིད་ཀྱིས་དེ་རྟོགས་པར་ཞལ་གྱིས་࿒འཆེ་བས་དམ་བཅས་པ་ཞེས་བྱའོ། །བདག་ཉིད་ཀྱི་ཐུགས་སུ་ཆུད་ནས་གཞན་དག་ལ་ཡང་ཐུགས་བརྩེ་བས་རྒྱས་པར་བསྟན་པས་ན་ཚངས་པའི་འཁོར་ལོ་བསྐོར་ཞེས་བྱའོ། །དེ་ཅིའི་ཕྱིར་ཞེ་ན། འདི་ལྟ་སྟེ་ཚངས་པ་ཞེས་བྱ་བ་དང་། ཞི་བ་ཞེས་བྱ་བ་དང་། བསིལ་བར་གྱུར་པ་ཞེས་བྱ་བ་དེ་ནི་དེ་བཞིན་གཤེགས་པའི་ཚིག་བླ་དྭགས་ཡིན་པའི་ཕྱིར་ཏེ། དེ་བས་ན་དེ་ནི་ཐོག་མར་དེས་བསྐོར་རོ། །ཚངས་པས་བསྐྱོད་ནས་དེ་མ་ཡིན་པ་གཞན་དག་གིས་ཀྱང་དེ་ལས་གཞན་པ་དག་ལ་སྟེ། འདི་ལྟར་གཅིག་ནས་གཅིག་ཏུ་བརྒྱུད་དེ། སེམས་ཅན་གྱི་རིས་ཐམས་ཅད་དུ་འཁོར་བས་དེའི་ཕྱིར་ཚངས་པའི་འཁོར་ལོ་ཞེས་བྱའོ། །མཆོག་ཏུ་གདགས་པར་གཏོགས་པ་དང་། སྟོན་པ་ཕུན་སུམ་ཚོགས་པ་བླ་ན་མེད་པས་བསྡུས་པར་བདག་ཉིད་རྣམ་པར་བསྒྲགས་པའི་ཕྱིར་དང་། དེའི་ལམ་བསྟན་པས་ཀྱང་དེ་མ་ཡིན་པའི་ཡ་མཚན་ཅན་ཐམས་ཅད་སྤངས་པའི་ཕྱིར་དང་། ལམ་དེ་དང་མི་མཐུན་པར་སྨྲ་བ་འོངས་པ་རྣམས་ལ་བག་འཁུམས་པ་མེད་པའི་ཕྱིར་དང་། ཕས་ཀྱི་རྒོལ་བ་རྣམས་ཟིལ་གྱིས་མནན་པའི་ཕྱིར་རྒྱ་ཆེ་ཞིང་བླ་ན་མེད་པའི་གསུང་མངོན་པར་བརྗོད་པའི་ཕྱིར་འཁོར་གྱི་ནང་དུ་སེང་གེའི་སྒྲ་ཡང་དག་པར࿒སྒྲོག་ཅེས་བྱའོ༑ །

de la des gang ci bstan pa dang / brjod pa dang / gsungs pa de dag thams cad ni de bzhin te/ phyin ci ma log pas na de'i phyir de bzhin gshegs pa zhes bya'o/ /de la 'bras bu dge ba dang / mi dge ba'i rgyu byung bar gyur pa mi mthun pa med pa gang yin pa de ni de'i gnas dang gzhi dang / rten dang mngon par 'grub par byed pa zhes bya'o/ /de las bzlog pa rgyu mi mthun pa ni 'bras bu dge ba dang / mi dge ba nyid kyi gnas ma yin pa zhes bya'o/ /mngon pa'i nga rgyal med pa'i ye shes ni yang dag pa ji lta ba bzhin zhes bya ste/ thams cad mkhyen pa dang / chags pa med pa'i ye shes dang / dag pa de ni mngon pa'i nga rgyal med pa'i ye shes yin par rig par bya'o/ /thams cad mkhyen pa la sogs pa'i tshig 'di dag ni snga ma bzhin du 'di lta ste/ byang chub mchog gi le'u las bstan pa bzhin du rig par bya'o/ /dang po ni go rims kyis bgrang ba'i dang po'o/ /bla na med pa'i phyir dang / sems can thams cad kyi don bya ba'i rnam pa thams cad byed nus pa dang ldan pa'i phyir dang / bdud thams cad kyi stobs gtan du zil gyis mnan pa'i phyir stobs zhes bya'o/ /ji lta ba bzhin du yang dag par 'grub pa'i rgyu yongs su 'dzin pa'i phyir/ ji ltar 'dod pa bzhin du yang dag par spyod pa la dbang byed pa ni ldan pa zhes bya'o/ /mya ngan las 'das pa ni bla na med pa yin pas na rlabs po che zhes bya'o/ /'phags pa'i lam yan lag brgyad pa 'thob pa'i phyir dang / gnod pa dang 'jigs pa thams cad dang bral ba'i phyir khyu mchog ces bya'o/ /bdag nyid kyis de rtogs par zhal gyis 'che bas dam bcas pa zhes bya'o/ /bdag nyid kyi thugs su chud nas gzhan dag la yang thugs brtse bas rgyas par bstan pas na tshangs pa'i 'khor lo bskor zhes bya'o/ /de ci'i phyir zhe na/ 'di lta ste tshangs pa zhes bya ba dang / zhi ba zhes bya ba dang / bsil bar gyur pa zhes bya ba de ni de bzhin gshegs pa'i tshig bla dwags yin pa'i phyir te/ de bas na de ni thog mar des bskor ro/ /tshangs pas bskyod nas de ma yin pa gzhan dag gis kyang de las gzhan pa dag la ste/ 'di ltar gcig nas gcig tu brgyud de/ sems can gyi ris thams cad du 'khor bas de'i phyir tshangs pa'i 'khor lo zhes bya'o/ /mchog tu gdags par gtogs pa dang / ston pa phun sum tshogs pa bla na med pas bsdus par bdag nyid rnam par bsgrags pa'i phyir dang / de'i lam bstan pas kyang de ma yin pa'i ya mtshan can thams cad spangs pa'i phyir dang / lam de dang mi mthun par smra ba 'ongs pa rnams la bag 'khums pa med pa'i phyir dang / phas kyi rgol ba rnams zil gyis mnan pa'i phyir rgya che zhing bla na med pa'i gsung mngon par brjod pa'i phyir 'khor gyi nang du seng ge'i sgra yang dag par sgrog ces bya'o| /

【O2 總辨略義】

མདོར་བསྡུ་ན་ནི་བདག་ལ་ཕན་པའི་སྒྲུབ་པ་ཕུན་སུམ་ཚོགས་པ་དང་། བདག་དང་གཞན་ལ་ཕན࿒པའི་སྒྲུབ་པ་ཕུན་སུམ་ཚོགས་པ་ཐུན་མོང་མ་ཡིན་པ་དེ་དག་གསལ་བར་བྱས་ཤིང་བཀྲོལ་ཏེ་བརྟགས་ཤིང་བསྟན་པ་ཡིན་ནོ། །དོན་གྱི་མདོའི་རྣམ་གྲངས་གཞན་ཡང་ཐོབ་པར་བྱ་བ་དང་། དེ་ཐོབ་པར་བྱ་བའི་ཐབས་དང་། ཐབས་དེ་ཡང་སྐྱེ་བོ་ཐམས་ཅད་ལ་ཕན་པ་ཡིན་ཏེ། ལྷར་གྱུར་པའམ༑ མིར་གྱུར་པ་གང་སུ་ཡང་རུང་བ་ཐབས་དེས་འདོད་པ་དེ་དག་ཐམས་ཅད་ཀྱིས་ནི་ང་ཉིད་ལས་ཐོབ་པར་འགྱུར་རོ་ཞེས་བསྟན་ཏོ། །དེ་ལ་ཁྱུ་མཆོག་རླབས་པོ་ཆེའི་གནས་ནི་ནད་རབ་ཏུ་ཞི་བ་དང་འདྲ་བར་བལྟ་བར་བྱའོ། །ཚངས་པའི་འཁོར་ལོ་བསྐོར་བ་ནི་ནད་རབ་ཏུ་ཞི་བར࿒བྱ་བའི་ཐབས་ལྟ་བུར་བལྟ་བར་བྱའོ༑ །འཁོར་གྱི་ནང་དུ་སེང་གེའི་སྒྲ་ཡང་དག་པར་བསྒྲགས་པ་ནི་སྨན་པ་ངན་པ་ཐམས་ཅད་ཀྱིས་དམ་བཅས་པ་སྤངས་པ་ལྟ་བུ་དང་། བདག་ཉིད་ཀྱིས་ངེས་པར་ནད་རབ་ཏུ་ཞི་བར་དམ་བཅས་པ་ལྟ་བུར་བལྟ་བར་བྱའོ། །

mdor bsdu na ni bdag la phan pa'i sgrub pa phun sum tshogs pa dang / bdag dang gzhan la phan pa'i sgrub pa phun sum tshogs pa thun mong ma yin pa de dag gsal bar byas shing bkrol te brtags shing bstan pa yin no/ /don gyi mdo'i rnam grangs gzhan yang thob par bya ba dang / de thob par bya ba'i thabs dang / thabs de yang skye bo thams cad la phan pa yin te/ lhar gyur pa'am| mir gyur pa gang su yang rung ba thabs des 'dod pa de dag thams cad kyis ni nga nyid las thob par 'gyur ro zhes bstan to/ /de la khyu mchog rlabs po che'i gnas ni nad rab tu zhi ba dang 'dra bar blta bar bya'o/ /tshangs pa'i 'khor lo bskor ba ni nad rab tu zhi bar bya ba'i thabs lta bur blta bar bya'o| /'khor gyi nang du seng ge'i sgra yang dag par bsgrags pa ni sman pa ngan pa thams cad kyis dam bcas pa spangs pa lta bu dang / bdag nyid kyis nges par nad rab tu zhi bar dam bcas pa lta bur blta bar bya'o/ /

【N2 明自業智力】【O1 釋】

ལས་གང་དག་བྱས་ཤིང་བསགས་ལ་འགགས་པ་དེ་དག་ནི་འདས་པ་ཞེས་བྱའོ། །གང་དག་བྱས་པ་ཡང་མ་ཡིན་འགག་པ་ཡང་མ་ཡིན་པ། བྱེད་པ་ཡང་མ་ཡིན་མོད་ཀྱི། ཕྱིས་བྱེད་པར་འགྱུར་བ་དེ་དག་ནི་མ་འོངས་པ་ཞེས་བྱའོ། །ལས་གང་དག་བྱས་པ་ཡང་མ་ཡིན། འགག་པ་ཡང་མ་ཡིན་མོད་ཀྱི། བྱ་བ་ཁོ་ནར་བསམས་ཤིང་བརྩལ་བ་དེ་དག་ནི་ད་ལྟར་བྱུང་བ་ཞེས་བྱའོ། །དེ་དག་ཀྱང་རྣམ་པའི་དབྱེ་བའི་སྒོ་ནས་ནི་ལུས་ཀྱི་ལས་དང་། ངག་གི་ལས་དང་། ཡིད་ཀྱི་ལས་གསུམ་དང་། ཆོས་ཡང་དག་པར་བླངས་ཤིང་སྔར་ཇི་ལྟར་བསྟན་པ་སྟེ། ཆོས་ཡང་དག་པར་བླང་བ་ད་ལྟར་བདེ་ལ་ཕྱི་མ་ལ་རྣམ་པར་སྨིན་པ་སྡུག་བསྔལ་བ་ཡང་ཡོད་ཅེས་བྱ་བ་ནས་རྒྱས་པར་སྦྱར་རོ། །དེ་དག་ཀྱང་ཚེ་འདི་དང་ཚེ་ཕྱི་མ་ལ་ཕན་པ་དང་། གནོད་པའི་སྦྱོར་བ་ལས་ནི་ཅི་རིགས࿒པར་རིག་པར་བྱའོ། །ཡུལ་གང་དུ་བྱེད་པ་དེ་ནི་དེ་དག་གི་གནས་ཞེས་བྱའོ། །སེམས་ཅན་དུ་བགྲང་བའམ། སེམས་ཅན་དུ་བགྲང་བ་མ་ཡིན་པའི་དངོས་པོ་གང་ལ་བརྟེན་ནས་བྱེད་པ་དེ་ནི་དེ་དག་གི་དངོས་པོ་ཞེས་བྱའོ། །མི་དགེ་བའི་རྩ་བའམ། དགེ་བའི་རྩ་བ་གང་རུང་ཞིག་གང་གིས་བྱེད་པ་དེ་ནི་དེ་དག་གི་རྒྱུ་ཞེས་བྱའོ། །སྡུག་པ་དང་མི་སྡུག་པ་དང་། ཉེས་དམིགས་དང་། ཕན་ཡོན་དང་ལྡན་པའི་འབྲས་བུ་མངོན་པར་࿒འབྲས་བུ་འགྲུབ་པ་གང་ཡིན་པ་དེ་ནི་དེ་དག་གི་རྣམ་པར་སྨིན་པ་ཞེས་བྱའོ། །

las gang dag byas shing bsags la 'gags pa de dag ni 'das pa zhes bya'o/ /gang dag byas pa yang ma yin 'gag pa yang ma yin pa/ byed pa yang ma yin mod kyi/ phyis byed par 'gyur ba de dag ni ma 'ongs pa zhes bya'o/ /las gang dag byas pa yang ma yin/ 'gag pa yang ma yin mod kyi/ bya ba kho nar bsams shing brtsal ba de dag ni da ltar byung ba zhes bya'o/ /de dag kyang rnam pa'i dbye ba'i sgo nas ni lus kyi las dang / ngag gi las dang / yid kyi las gsum dang / chos yang dag par blangs shing sngar ji ltar bstan pa ste/ chos yang dag par blang ba da ltar bde la phyi ma la rnam par smin pa sdug bsngal ba yang yod ces bya ba nas rgyas par sbyar ro/ /de dag kyang tshe 'di dang tshe phyi ma la phan pa dang / gnod pa'i sbyor ba las ni ci rigs par rig par bya'o/ /yul gang du byed pa de ni de dag gi gnas zhes bya'o/ /sems can du bgrang ba'am/ sems can du bgrang ba ma yin pa'i dngos po gang la brten nas byed pa de ni de dag gi dngos po zhes bya'o/ /mi dge ba'i rtsa ba'am/ dge ba'i rtsa ba gang rung zhig gang gis byed pa de ni de dag gi rgyu zhes bya'o/ /sdug pa dang mi sdug pa dang / nyes dmigs dang / phan yon dang ldan pa'i 'bras bu mngon par 'bras bu 'grub pa gang yin pa de ni de dag gi rnam par smin pa zhes bya'o/ /

【O2 結】

དེ་བས་ན་དེ་དག་བསྡུས་ནས་དུས་ཐམས་ཅད་དང་། རྣམ་པ་ཐམས་ཅད་དང་། གནས་སྐབས་ཐམས་ཅད་དུ་སྦྱོར་བ་དང་། ཡུལ་ཐམས་ཅད་དང་། གནས་ཐམས་ཅད་དང་། གཞི་ཐམས་ཅད་དང་། ཉེས་དམིགས་དང་། ཕན་ཡོན་ཐམས་ཅད་ལ་དེ་བཞིན་གཤེགས་པ་རྣམས་ཀྱི་ལས་མཁྱེན་པའི་རྣམ་པ་ཐམས་ཅད་དང་ལྡན་པ་ཡིན་ཏེ། དེ་ལས་གོང་ན་ཡང་མེད་དོ། །དེ་ལས་ལྷག་པ་ཡང་མེད་དོ༑ །

de bas na de dag bsdus nas dus thams cad dang / rnam pa thams cad dang / gnas skabs thams cad du sbyor ba dang / yul thams cad dang / gnas thams cad dang / gzhi thams cad dang / nyes dmigs dang / phan yon thams cad la de bzhin gshegs pa rnams kyi las mkhyen pa'i rnam pa thams cad dang ldan pa yin te/ de las gong na yang med do/ /de las lhag pa yang med do| /

【N3 靜慮解脫等持業智力】【O1 辯所知】【P1 知等持等至所化種】

བསམ་གཏན་བཞི་དང་། རྣམ་པར་ཐར་པ་བརྒྱད་དང་། བསམ་གཏན་དང་། རྣམ་པར་ཐར་པ་རྣམས་ཀྱིས་སེམས་ལས་སུ་རུང་ཞིང་། སེམས་ལ་དབང་ཐོབ་པ་ཇི་ལྟར་འདོད་པའི་དོན་རབ་ཏུ་གྲུབ་པར་བྱ་བའི་ཕྱིར་དེ་དང་མཐུན་པའི་ཏིང་ངེ་འཛིན་དེ་དང་དེ་ལ་སྙོམས་པར་འཇུག་པ་གང་ཡིན་པ་དེ་ནི་ཏིང་ངེ་འཛིན་ལ་སྙོམས་པར་འཇུག་པ་ཞེས་བྱ་སྟེ། ཇི་སྐད་དུ་བཅོམ་ལྡན་འདས་ཏིང་ངེ་འཛིན་དེ་ལྟ་བུ་ལ་སྙོམས་པར་ཞུགས་ཏེ། ཇི་ལྟར་ཐུགས་མཉམ་པར་གཞག་པས་ཚངས་པའི་འཇིག་རྟེན་ཐམས་ཅད་སྣང་བ་ཆེན་པོས་ཁྱབ་པར་གྱུར་ཏོ། །དེས་གསུངས་པའི་སྒྲ་ཡང་ཐོས་ལ། དེ་ནི་སུས་ཀྱང་མི་མཐོང་ངོ་ཞེས་རྒྱས་པར་གསུངས་པ་ལྟ་བུ་སྟེ། དེ་ལྟར་ན་དེ་བཞིན་གཤེགས་པ་ནི་འཇིག་རྟེན་དང་ཐུན་མོང་པའམ། ཐུན་མོང་མ་ཡིན་པའི་དོན་གང་དང་གང་ཁོ་ན་སྒྲུབ་པར་བཞེད་པ་ན། དེ་དང་དེ་ལྟ་བུའི་ཏིང་ངེ་འཛིན་ལ་ཞུགས་ནས་མྱུར་བ་མྱུར་བ་ཁོ་ནར་འགྲུབ་པར་འགྱུར་རོ། །དེ་ལ་བསམ་གཏན་དང་། རྣམ་པར་ཐར་པ་དག་གིས་སེམས་ལ་དབང་ཐོབ་པས་འདོད་པའི་དོན་ཐམས་ཅད་འགྲུབ་པ་སེམས་ཀྱི་ཁ་ན་ལས་པ་ཡིན་ཏེ། བསམ་གཏན་པ་རྣམས་ཀྱི་བྱ་བ་ནི་དེ་ཁོ་ནར་ཟད་དེ། དེ་ལས་གོང་ན་ཡང་མེད་དོ། །དེ་ལས་ལྷག་པ་ཡང་མེད་དོ། །བསམ་གཏན་པའི་བྱ་བ་རྣམ་པ་ཐམས་ཅད་འདི་ནི་དེ་བཞིན་གཤེགས་པ་རྣམས་ལ་མངའ་བས་ན། དེའི་ཕྱིར་བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་ཁོ་ནར་བརྗོད་དོ། །

bsam gtan bzhi dang / rnam par thar pa brgyad dang / bsam gtan dang / rnam par thar pa rnams kyis sems las su rung zhing / sems la dbang thob pa ji ltar 'dod pa'i don rab tu grub par bya ba'i phyir de dang mthun pa'i ting nge 'dzin de dang de la snyoms par 'jug pa gang yin pa de ni ting nge 'dzin la snyoms par 'jug pa zhes bya ste/ ji skad du bcom ldan 'das ting nge 'dzin de lta bu la snyoms par zhugs te/ ji ltar thugs mnyam par gzhag pas tshangs pa'i 'jig rten thams cad snang ba chen pos khyab par gyur to/ /des gsungs pa'i sgra yang thos la/ de ni sus kyang mi mthong ngo zhes rgyas par gsungs pa lta bu ste/ de ltar na de bzhin gshegs pa ni 'jig rten dang thun mong pa'am/ thun mong ma yin pa'i don gang dang gang kho na sgrub par bzhed pa na/ de dang de lta bu'i ting nge 'dzin la zhugs nas myur ba myur ba kho nar 'grub par 'gyur ro/ /de la bsam gtan dang / rnam par thar pa dag gis sems la dbang thob pas 'dod pa'i don thams cad 'grub pa sems kyi kha na las pa yin te/ bsam gtan pa rnams kyi bya ba ni de kho nar zad de/ de las gong na yang med do/ /de las lhag pa yang med do/ /bsam gtan pa'i bya ba rnam pa thams cad 'di ni de bzhin gshegs pa rnams la mnga' bas na/ de'i phyir bsam gtan dang / rnam par thar pa dang / ting nge 'dzin la snyoms par 'jug pa kho nar brjod do/ /

【P2 知障治】

བསམ་གཏན་ལ་སོགས་པ་འདི་རྣམས་ལ་ཡང་མདོར་བསྡུ་ན་ཀུན་ནས་ཉོན་མོངས་པ་གཉིས་ཡོད་དེ། དེ་དག་མ་ཐོབ་པའི་ཚེ། ཐོབ་པར་བྱ་བ་ལ་བགེགས་བྱེད་པའི་ཀུན་ནས་ཉོན་མོངས་པ་འདི་ལྟ་སྟེ། ཐབས་མེད་པའི་སྦྱོར་བ་དང་། སྒྲིབ་པ་གང་ཡང་རུང་བ་ཀུན་དུ་སྤྱོད་པ་དང་། དེ་དག་ཐོབ་ཟིན་པ་ལ་ཡང་དེའི་ས་པའི་ཉོན་མོངས་པ་ཀུན་ནས་དཀྲིས་པའམ། བག་ལ་ཉལ་ཡོད་པའོ། །རྣམ་པར་བྱང་བ་ནི་དེ་ལས་བཟློག་པ་ལས་རྣམ་པ་གཉིས་ཁོ་ནར་རིག་པར་བྱའོ། །

bsam gtan la sogs pa 'di rnams la yang mdor bsdu na kun nas nyon mongs pa gnyis yod de/ de dag ma thob pa'i tshe/ thob par bya ba la bgegs byed pa'i kun nas nyon mongs pa 'di lta ste/ thabs med pa'i sbyor ba dang / sgrib pa gang yang rung ba kun du spyod pa dang / de dag thob zin pa la yang de'i sa pa'i nyon mongs pa kun nas dkris pa'am/ bag la nyal yod pa'o/ /rnam par byang ba ni de las bzlog pa las rnam pa gnyis kho nar rig par bya'o/ /

【P3 知假立】

བསམ་གཏན་ལ་སོགས་པ་སྣ་ཚོགས་མངོན་པར་བསྒྲུབས་པ་དེ་དག་ཉིད་མིང་དང་བརྡས་འཚམ་པར་ཅི་རིགས་པར་རྣམ་པར་གཞག་པ་ཞེས་བྱའོ། །

bsam gtan la sogs pa sna tshogs mngon par bsgrubs pa de dag nyid ming dang brdas 'tsham par ci rigs par rnam par gzhag pa zhes bya'o/ /

【P4 知清淨】

བསམ་གཏན་ལ་སོགས་པ་ཐོབ་པར་གྱུར་པ་དེ་དག་ཉིད་གོང་དུ་བསྒོམ་པས་ཡོངས་སུ་རྫོགས་ཤིང་ཅི་འདོད་པ་བཞིན་དུ་ཐོབ་པ་དང་། ངན་ངོན་མ་ཡིན་པར་ཐོབ་པ་དང་། ཚེགས་མེད་པར་ཐོབ་པ་གང་ཡིན་པ་དེ་ནི་དེ་དག་གི་རྣམ་པར་དག་པ་ཞེས་བྱའོ། །

bsam gtan la sogs pa thob par gyur pa de dag nyid gong du bsgom pas yongs su rdzogs shing ci 'dod pa bzhin du thob pa dang / ngan ngon ma yin par thob pa dang / tshegs med par thob pa gang yin pa de ni de dag gi rnam par dag pa zhes bya'o/ /

【O2 明能知力體】

དེ་ལ་དེ་དག་ཅི་ལྟར་མ་ཐོབ་པ་དང་། ཅི་ལྟར་ཐོབ་པ་དང་། ཐོབ་ནས་ཉམས་པ་གང་ཡིན་པ་དང་། གྱ་ནོམ་པ་གང་ཡིན་པ་དང་། དེ་དག་གི་མིང་གང་ཡིན་པ་དང་། མཆོག་གི་མཐར་ཐུག་པ་གང་ཡིན་པ་དེ་དག་ཐམས་ཅད་མཁྱེན་ཏེ། དེའི་ཕྱིར་དེ་ནི་དེ་བཞིན་གཤེགས་པ་རྣམས་ཀྱི་བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་མཁྱེན་པ་བླ་ན་མེད་པ་ཞེས་བྱའོ། །

de la de dag ci ltar ma thob pa dang / ci ltar thob pa dang / thob nas nyams pa gang yin pa dang / gya nom pa gang yin pa dang / de dag gi ming gang yin pa dang / mchog gi mthar thug pa gang yin pa de dag thams cad mkhyen te/ de'i phyir de ni de bzhin gshegs pa rnams kyi bsam gtan dang / rnam par thar pa dang / ting nge 'dzin la snyoms par 'jug pa mkhyen pa bla na med pa zhes bya'o/ /

【N4 明根勝劣智力】

ཅི་ལྟར་ཡོངས་སུ་སྨིན་པ་ཡང་དག་པར་འགྲུབ་པ་ལས་དད་པ་ལ་སོགས་པ་དབང་པོ་ལྔ་པོ་དག་གི་ཆུང་ངུ་དང་། འབྲིང་དང་། ཆེན་པོ་ནི་དབང་པོ་མཆོག་དང་མཆོག་མ་ཡིན་པ་ཞེས་བྱ་སྟེ།

ci ltar yongs su smin pa yang dag par 'grub pa las dad pa la sogs pa dbang po lnga po dag gi chung ngu dang / 'bring dang / chen po ni dbang po mchog dang mchog ma yin pa zhes bya ste/

【N5 明種種勝解智力】

གཞན་ལས་ཡིད་ཆེས་པ་སྔོན་དུ་འགྲོ་བ་དང་། ཆེས་སྤྱོད་པ་སྔོན་དུ་འགྲོ་བའོ། །འདོད་ཅིང་རྟོགས་པ་ཆུང་ངུ་དང་། འབྲིང་དང་ཆེན་པོ་ནི་མོས་པ་སྣ་ཚོགས་ཞེས་བྱའོ། །

gzhan las yid ches pa sngon du 'gro ba dang / ches spyod pa sngon du 'gro ba'o/ /'dod cing rtogs pa chung ngu dang / 'bring dang chen po ni mos pa sna tshogs zhes bya'o/ /

【N6 明種種界智力】

རིགས་ལ་གནས་པ་སྣ་ཚོགས་ཉན་ཐོས་དང་། རང་སངས་རྒྱས་དང་། དེ་བཞིན་གཤེགས་པའི་རིགས་རྣམས་དང་། འདོད་ཆགས་ལ་སོགས་པ་ལ་སྤྱོད་པ་རབ་ཏུ་དབྱེ་བའི་ཚུལ་གྱིས་སེམས་ཅན་གྱི་སྤྱོད་པ་བརྒྱད་ཁྲིའི་བར་རྣམས་ནི་ཁམས་སྣ་ཚོགས་པ་ཞེས་བྱའོ། །

rigs la gnas pa sna tshogs nyan thos dang / rang sangs rgyas dang / de bzhin gshegs pa'i rigs rnams dang / 'dod chags la sogs pa la spyod pa rab tu dbye ba'i tshul gyis sems can gyi spyod pa brgyad khri'i bar rnams ni khams sna tshogs pa zhes bya'o/ /

【N7 明遍趣行智力】

དེ་དག་ཉིད་ཀྱི་འཇུག་པའི་སྒོ་དང་འཚམ་པའི་ལམ་དཔེར་ན་འདོད་ཆགས་སྤྱོད་པ་རྣམས་ལ་མི་སྡུག་པ་ལྟ་བུ་ནས་རྒྱས་པར་འདི་ལྟ་སྟེ། ཉན་ཐོས་ཀྱི་ས་ལས་འབྱུང་བ་བཞིན་དུ་སྦྱར་བ་ནི་ཐམས་ཅད་དུ་འགྲོ་བའི་ལམ་ཞེས་བྱའོ། །རྣམ་གྲངས་གཞན་ཡང་འགྲོ་བ་ལྔར་འགྲོ་བའི་ལམ་ཐམས་ཅད་ནི་ཐམས་ཅད་དུ་འགྲོ་བ་ཞེས་བྱའོ༑ །རྣམ་གྲངས་གཞན་ཡང་ཕན་ཚུན་མི་མཐུན་ཞིང་ཕྱོགས་སྣ་ཚོགས་ལ་བརྟེན་ནས། ལྟ་བ་དང་འདོད་པ་ཕན་ཚུན་མི་མཐུན་པར་སྨྲ་བ་ཐ་དད་པ་འདི་ལས་ཕྱི་རོལ་པའི་དགེ་སྦྱོང་དང་། བྲམ་ཟེ་རྣམས་ལས་ལམ་གང་རྣམ་པ་ཐམས་ཅད་དུ་འདི་དང་ཕྱི་མ་ལ་ཁ་ན་མ་ཐོ་བ་མེད་པའི་འགྲོ་བ་གང་ཡིན་པ་དེ་ནི་ཐམས་ཅད་དུ་འགྲོ་བ་ཞེས་བྱ་སྟེ། འདི་ལྟ་སྟེ། སྒྱུ་རྩལ་ཤེས་ཀྱི་བུའི་མདོ་ལ་སོགས་པ་ལས་འབྱུང་བ་བཞིན་ནོ། །

de dag nyid kyi 'jug pa'i sgo dang 'tsham pa'i lam dper na 'dod chags spyod pa rnams la mi sdug pa lta bu nas rgyas par 'di lta ste/ nyan thos kyi sa las 'byung ba bzhin du sbyar ba ni thams cad du 'gro ba'i lam zhes bya'o/ /rnam grangs gzhan yang 'gro ba lngar 'gro ba'i lam thams cad ni thams cad du 'gro ba zhes bya'o| /rnam grangs gzhan yang phan tshun mi mthun zhing phyogs sna tshogs la brten nas/ lta ba dang 'dod pa phan tshun mi mthun par smra ba tha dad pa 'di las phyi rol pa'i dge sbyong dang / bram ze rnams las lam gang rnam pa thams cad du 'di dang phyi ma la kha na ma tho ba med pa'i 'gro ba gang yin pa de ni thams cad du 'gro ba zhes bya ste/ 'di lta ste/ sgyu rtsal shes kyi bu'i mdo la sogs pa las 'byung ba bzhin no/ /

【N8 明宿住隨念智力】【O1 總標舉】

སེམས་ཅན་གྱི་རིས་རྣམ་པ་སྣ་ཚོགས་འདི་ལྟ་སྟེ། ཤར་ཕྱོགས་རྣམས་དང་། ལྷོ་ཕྱོགས་རྣམས་དང་། བྱང་ཕྱོགས་རྣམས་དང་། ནུབ་ཕྱོགས་རྣམས་དང་། མིང་དང་། བརྡ་སྣ་ཚོགས་རྣམ་པར་གཞག་པ་ཐ་དད་པ་རྣམས࿒ཀྱིས་སྔོན་འདས་པའི་ལུས་རྣམས་ལ་སྔོན་གྱི་གནས་རྣམ་པ་དུ་མ་རྗེས་སུ་དྲན་པའི་མདོར་བསྡུ་ན། ཐ་སྙད་ཀྱི་གཞི་བརྒྱད་ལ་བརྟེན་པའི་སྤྱོད་པ་དྲུག་རྗེས་སུ་དྲན་ནོ། །ཐ་སྙད་ཀྱི་གཞི་རྣམ་པ་བརྒྱད་རྣམས་གང་ཞེ་ན། མིང་ནི་འདི་ཞེས་བྱ། རིགས་ནི་འདི་ཞེས་བྱ། རུས་ནི་འདི་ཞེས་བྱ། ཁ་ཟས་ནི་འདི་ལྟ་བུ་ཞིག་ཟ་ཟ། བདེ་བ་དང་སྡུག་བསྔལ་འདི་ལྟ་བུ་ཞིག་མྱོང་། ཚེ་རིང་ཁྱད་ནི་འདི་ལྟ་བུ་ཞིག །ཡུན་ནི་འདི་སྲིད་ཅིག་གནས་གནས། ཚེ་ནི་འདི་ཙམ་ཞིག་ཐུབ་ཅེས་བྱའོ། །ཐ་སྙད་ཀྱི་གཞི་བརྒྱད་ལ་བརྟེན་པའི་སྤྱོད་པ་དྲུག་གང་ཞེ་ན། བོད་པའི་བརྡ་དང་། རྒྱལ་རིགས་ལ་སོགས་པའི་རིགས་རྣམས་དང་། ཕ་མ་དང་ཟས་སྐོམ་ལ་སོགས་པའི་བྱ་བ་དང་། དར་བ་དང་། རྒུད་པ་དང་། ཚེའི་རྣམ་པ་སྣ་ཚོགས་ཏེ།

sems can gyi ris rnam pa sna tshogs 'di lta ste/ shar phyogs rnams dang / lho phyogs rnams dang / byang phyogs rnams dang / nub phyogs rnams dang / ming dang / brda sna tshogs rnam par gzhag pa tha dad pa rnams kyis sngon 'das pa'i lus rnams la sngon gyi gnas rnam pa du ma rjes su dran pa'i mdor bsdu na/ tha snyad kyi gzhi brgyad la brten pa'i spyod pa drug rjes su dran no/ /tha snyad kyi gzhi rnam pa brgyad rnams gang zhe na/ ming ni 'di zhes bya/ rigs ni 'di zhes bya/ rus ni 'di zhes bya/ kha zas ni 'di lta bu zhig za za/ bde ba dang sdug bsngal 'di lta bu zhig myong / tshe ring khyad ni 'di lta bu zhig /yun ni 'di srid cig gnas gnas/ tshe ni 'di tsam zhig thub ces bya'o/ /tha snyad kyi gzhi brgyad la brten pa'i spyod pa drug gang zhe na/ bod pa'i brda dang / rgyal rigs la sogs pa'i rigs rnams dang / pha ma dang zas skom la sogs pa'i bya ba dang / dar ba dang / rgud pa dang / tshe'i rnam pa sna tshogs te/

【O2 別解】

འདི་ལྟར་འཇིག་རྟེན་ཐ་སྙད་ཀྱི་གཞི་བརྒྱད་པོ་འདི་དག་ལ་བརྟེན་ནས། བདག་དང་གཞན་རྣམས་ཀྱི་སྤྱོད་པ་དྲུག་པོ་དག་ཐ་སྙད་འདོགས་པ་ན། བདག་གི་མིང་ནི་འདི་ཞེས་བྱ་བའམ། འདིའི་མིང་ནི་འདི་ཞེས་བྱ་བ་དང་། བདག་གམ་ཡང་ན࿒འདི་ནི་རྒྱལ་རིགས་སོ། །བྲམ་ཟེའི་རིགས་སོ། །རྗེའུའི་རིགས་སོ། །བདག་གམ་ཡང་ན་འདི་ནི་དམངས་རིགས་སོ་ཞེས་བྱ་བ་དང་། འདི་ནི་བདག་གམ་ཡང་ན་འདིའི་ཕ་ཡིན་ནོ་ཞེས་བྱ་བ་དང་། ཕ་ཇི་ལྟ་བ་བཞིན་དུ་མ་ལ་ཡང་དེ་དང་འདྲ་བ་དང་། བདག་གམ་ཡང་ན་འདིའི་ཁ་ཟས་ནི་འདེ་ཁུའམ། སྣུམ་ཁུར་རམ། འབྲས་ཆན་ནམ། ཟན་དྲོན་ནམ་གང་ཡང་རུང་བ་དེ་ལྟ་བུ་ཞིག་ཟའོ་ཞེས་བྱ་བ་དང་། བདག་གམ་ཡང་ན་འདི་དར་བའམ། རྒུད་པ་ནི་འདི་ལྟ་བུ་ཞིག་ཏུ་གྱུར་ཏོ་ཞེས་བྱ་བ་དང་། བདག་གམ་ཡང་ན་འདི་ན་ཚོད་ཀྱིས་ནི་གཞོན་པའམ། བར་མའམ། རྒན་པ་འདི་ཙམ་ཞིག་ཏུ་རྣམ་པར་གནས་སོ་ཞེས་ཐ་སྙད་འདོགས་པར་བྱེད་པའི་ཕྱིར་རོ། །

'di ltar 'jig rten tha snyad kyi gzhi brgyad po 'di dag la brten nas/ bdag dang gzhan rnams kyi spyod pa drug po dag tha snyad 'dogs pa na/ bdag gi ming ni 'di zhes bya ba'am/ 'di'i ming ni 'di zhes bya ba dang / bdag gam yang na 'di ni rgyal rigs so/ /bram ze'i rigs so/ /rje'u'i rigs so/ /bdag gam yang na 'di ni dmangs rigs so zhes bya ba dang / 'di ni bdag gam yang na 'di'i pha yin no zhes bya ba dang / pha ji lta ba bzhin du ma la yang de dang 'dra ba dang / bdag gam yang na 'di'i kha zas ni 'de khu'am/ snum khur ram/ 'bras chan nam/ zan dron nam gang yang rung ba de lta bu zhig za'o zhes bya ba dang / bdag gam yang na 'di dar ba'am/ rgud pa ni 'di lta bu zhig tu gyur to zhes bya ba dang / bdag gam yang na 'di na tshod kyis ni gzhon pa'am/ bar ma'am/ rgan pa 'di tsam zhig tu rnam par gnas so zhes tha snyad 'dogs par byed pa'i phyir ro/ /

【O3 略結】

དེ་ལྟར་ན་འདི་དག་ནི་ཐ་སྙད་ཀྱི་གཞི་བརྒྱད་ལ་བརྟེན་པའི་སྤྱོད་པ་དྲུག་ཡིན་ཏེ། དེ་ལས་གོང་ན་ཡང་ཐ་སྙད་ཀྱི་གཞི་དང་དེའི་སྤྱོད་པ་མེད་དོ། །དེ་ལྟ་བས་ན་འདི་ཁོ་ན་རྗེས་སུ་དྲན་གྱི། དེ་ལས་གོང་ན་ཡང་མེད་དོ། །དེ་ལས་ལྷག་པ་ཡང་མེད་དོ། །དེ་ལ་ཐ་སྙད་ཀྱི་གཞི་བརྒྱད་ལ་བརྟེན་པའི་སྤྱོད་པ་དྲུག་ནི་རྣམ་པའོ༑ །ཐ་སྙད་ཀྱི་གཞི་བརྒྱད་ནི་དན་རྟགས་སོ། །དེ་རྗེས་སུ་དྲན་པས་ན་རྣམ་པ་དང་བཅས། དན་རྟགས་དང་བཅས་པར་རྗེས་སུ་དྲན་པ་ཞེས་བྱའོ། །

de ltar na 'di dag ni tha snyad kyi gzhi brgyad la brten pa'i spyod pa drug yin te/ de las gong na yang tha snyad kyi gzhi dang de'i spyod pa med do/ /de lta bas na 'di kho na rjes su dran gyi/ de las gong na yang med do/ /de las lhag pa yang med do/ /de la tha snyad kyi gzhi brgyad la brten pa'i spyod pa drug ni rnam pa'o| /tha snyad kyi gzhi brgyad ni dan rtags so/ /de rjes su dran pas na rnam pa dang bcas/ dan rtags dang bcas par rjes su dran pa zhes bya'o/ /

【N9 明死生智力】【O1 先約天眼力釋】

དེ་ལ་ལྷའི་གནས་པ་ནི་བསམ་གཏན་རྣམས་ཞེས་བྱའོ། །མིག་དེ་ནི་དེ་ལ་བརྟེན་པ་དང་། དེའི་འབྲས་བུ་དང་། དེ་བསྡུས་པའི་ཕྱིར་ལྷའི་མིག་ཅེས་བྱའོ། །ཤིན་ཏུ་ཡོངས་སུ་རྫོགས་པ་དང་། ཤིན་ཏུ་ཡོངས་སུ་དག་པའི་བསམ་གཏན་གྱི་འབྲས་བུ་ཡིན་པས་ན། ཤིན་ཏུ་རྣམ་པར་དག་པ་ཞེས་བྱའོ། །མི་རྣམས་ལ་ཐ་ན་མིང་འདྲ་བ་ཡང་མེད་པའི་ཕྱིར་ན། མི་ལས་འདས་པ་ཞེས་བྱ་སྟེ། འདོད་པ་ན་སྤྱོད་པའི་ལྷ་རྣམས་ལ་ནི་སྐྱེས་ནས་ཐོབ་པའི་ལྷའི་མིག་དེ་དང་མིང་མཐུན་པར་འདུག་པ་ཙམ་ཡང་ཡོད་མོད་ཀྱི། མི་རྣམས་ལ་ནི་དེ་ཡང་མེད་དོ། །སེམས་ཅན་འཆི་བ་རྣམས་ལ་ནི་འཆི་འཕོ་བ་ཞེས་བྱའོ། །བར་མ་དོའི་སྲིད་པ་ལ་གནས་པ་ནི་སྐྱེ་བ་ཞེས་བྱའོ། །རྣམ་པ་གཉིས་ཀྱིས་མུན་ཁྲོད་དུ་འགྲོ་བ་རྣམས་ནི་འདི་ལྟ་བུར་ཡིད་ལས་སྐྱེས་པའི་བར་མ་དོའི་སྲིད་པ་འགྲུབ་པར་འགྱུར་ཏེ། དཔེར་ན࿒ཕྱར་བ་ནག་པོའི་ཁ་དོག་འདྲ་བའམ། མཚན་མོའི་མུན་པ་འཐིབས་པོ་འདྲ་བས་ན། དེའི་ཕྱིར་ཁ་དོག་ངན་པ་ཞེས་བྱའོ། །རྒྱུ་རྣམ་པ་གཉིས་ཀྱིས་སྣང་བར་འགྲོ་བ་གང་ཡིན་པ་དེ་དག་ནི་འདི་ལྟ་བུ་ཡིད་ལས་སྐྱེས་པའི་བར་མ་དོའི་སྲིད་པ་འགྲུབ་པར་འགྱུར་ཏེ། དཔེར་ན་མཚན་མོ་ཟླ་བའི་འོད་ཡོད་པའམ། ࿒བཱ་རཱ་ཎ་སཱིའི་རས་ཕུན་སུམ་ཚོགས་པ་འདྲ་བས་ན། དེའི་ཕྱིར་ཁ་དོག་བཟང་པོ་ཞེས་བྱའོ། །དེ་ལ་ཁ་དོག་ངན་པ་གང་ཡིན་པ་དེ་དག་ནི་ངན་པ་ཡིན་ནོ། །ཁ་དོག་བཟང་པོ་གང་ཡིན་པ་དེ་དག་ནི་བཟང་པོ་ཡིན་ནོ། །ངན་པ་གང་ཡིན་པ་དེ་དག་ནི་ངན་འགྲོར་འགྲོ་བའོ། །བཟང་པོ་གང་ཡིན་པ་དེ་དག་ནི་བདེ་འགྲོར་འགྲོ་བའོ། །

de la lha'i gnas pa ni bsam gtan rnams zhes bya'o/ /mig de ni de la brten pa dang / de'i 'bras bu dang / de bsdus pa'i phyir lha'i mig ces bya'o/ /shin tu yongs su rdzogs pa dang / shin tu yongs su dag pa'i bsam gtan gyi 'bras bu yin pas na/ shin tu rnam par dag pa zhes bya'o/ /mi rnams la tha na ming 'dra ba yang med pa'i phyir na/ mi las 'das pa zhes bya ste/ 'dod pa na spyod pa'i lha rnams la ni skyes nas thob pa'i lha'i mig de dang ming mthun par 'dug pa tsam yang yod mod kyi/ mi rnams la ni de yang med do/ /sems can 'chi ba rnams la ni 'chi 'pho ba zhes bya'o/ /bar ma do'i srid pa la gnas pa ni skye ba zhes bya'o/ /rnam pa gnyis kyis mun khrod du 'gro ba rnams ni 'di lta bur yid las skyes pa'i bar ma do'i srid pa 'grub par 'gyur te/ dper na phyar ba nag po'i kha dog 'dra ba'am/ mtshan mo'i mun pa 'thibs po 'dra bas na/ de'i phyir kha dog ngan pa zhes bya'o/ /rgyu rnam pa gnyis kyis snang bar 'gro ba gang yin pa de dag ni 'di lta bu yid las skyes pa'i bar ma do'i srid pa 'grub par 'gyur te/ dper na mtshan mo zla ba'i 'od yod pa'am/ bA rA Na sI'i ras phun sum tshogs pa 'dra bas na/ de'i phyir kha dog bzang po zhes bya'o/ /de la kha dog ngan pa gang yin pa de dag ni ngan pa yin no/ /kha dog bzang po gang yin pa de dag ni bzang po yin no/ /ngan pa gang yin pa de dag ni ngan 'gror 'gro ba'o/ /bzang po gang yin pa de dag ni bde 'gror 'gro ba'o/ /

【O2 釋死生智力】【P1 明死生時所見好惡色相】

ཚུལ་ཁྲིམས་ཉམས་པ་ཀུན་ནས࿒སློང་བ་དང་བཅས་པ་ལ་ནི་ལུས་དང་ངག་དང་ཡིད་ཀྱི་ཉེས་པར་སྤྱོད་པ་དང་ལྡན་པ་ཞེས་བྱའོ། །ལོག་པར་ལྟ་ཞིང་ལྟ་བ་ཉམས་པ་དང་ལྡན་པ་རྣམ་པ་གཉིས་ཏེ། ཐམས་ཅད་ལ་སྐུར་པ་འདེབས་པ་དང་། དེ་ལ་དགའ་བའི་མི་མཐུན་པའི་ཕྱོགས་ལ་གནས་པའི་འཕགས་པ་ལ་སྐུར་པ་འདེབས་པས་ན་ལོག་པར་ལྟ་བ་འཕགས་པ་རྣམས་ལ་སྐུར་པ་འདེབས་པ་ཞེས་བྱའོ། །

tshul khrims nyams pa kun nas slong ba dang bcas pa la ni lus dang ngag dang yid kyi nyes par spyod pa dang ldan pa zhes bya'o/ /log par lta zhing lta ba nyams pa dang ldan pa rnam pa gnyis te/ thams cad la skur pa 'debs pa dang / de la dga' ba'i mi mthun pa'i phyogs la gnas pa'i 'phags pa la skur pa 'debs pas na log par lta ba 'phags pa rnams la skur pa 'debs pa zhes bya'o/ /

【P2 明由善惡行往苦樂處】

【Q1 明往惡趣】【R1 廣釋因果】

ལོག་པར་ལྟ་བ་དེས་ན་རྒྱུ་དང་འབྲས་བུ་ལ་ལོག་པར་མངོན་པར་ཞེན་ཏོ། །དེས་ན་དེའི་རྐྱེན་གྱིས་ལོག་པའི་ལས་མངོན་པར་འདུ་བྱེད་དོ༑ །ལོག་པའི་ལས་མངོན་པར་འདུ་བྱེད་ན་ཆོས་ཡང་དག་པར་བླངས་པ་ད་ལྟར་བདེ་ལ། ཕྱི་མ་ལ་རྣམ་པར་སྨིན་པ་སྡུག་བསྔལ་བ་གང་ཡིན་པ་དང་། ད་ལྟར་ཡང་སྡུག་བསྔལ་ལ་ཕྱི་མ་ལ་ཡང་རྣམ་པར་སྨིན་པ་སྡུག་བསྔལ་བ་གང་ཡིན་པ་དེ་ཡང་དག་པར་ལེན་ཏོ། །དེ་ལྟ་བས་ན་ལོག་པར་ལྟ་བའི་ལས་ཀྱི་ཆོས་ཡང་དག་པར་ལེན་པའི་རྒྱུས་ཞེས་བྱའོ། །དེ་མ་ཡིན་པའི་དགེ་བའི་ཆོས་རྣམ་པ་དུ་མ་དང་ལྡན་ཡང་། དེ་ཉིད་ཀྱིས་ངན་འགྲོར་འགྲོ་བའི་ཕྱིར་རྒྱུ་དེ་དང་རྐྱེན་དེས་ཞེས་བྱའོ། །མིང་དང་གཟུགས་གཅིག་ལ་གཅིག་མི་འབྲེལ་བར་གྱུར་པས་ན་ལུས་ཞིག་པ་ཞེས་བྱའོ། །འཆི་བ་ཐམས་ཅད་ཀྱི་ནང་ན་ཤི་བ་དེ་མཆོག་ཏུ་ངན་པ་ཡིན་པས་ན་ཤི་བའི་འོག་ཏུ་ཞེས་བྱའོ། །སེམས་ཅན་དམྱལ་བ་རྣམས་ཀྱི་མིང་བསྟན་པའི་ཕྱིར། ངན་སོང་ངན་འགྲོ་ལོག་པར་ལྟུང་བ་ཞེས་བྱའོ། །རང་བཞིན་དང་ལུས་དང་དངོས་པོ་བསྟན་པའི་ཕྱིར་སེམས་ཅན་དམྱལ་བ་ཞེས་བྱའོ། །དེ་ལ་ངན་པར་སོང་བ་ཞེས་བྱ་བ་ནི་ཆོས་ངན་པར་སྤྱོད་པ་དང་། ཡ་ང་བ་སྤྱོད་པ་སྟེ། དེས་དེར࿒འགྲོ་བར་འགྱུར་བས་དེ་ལྟ་བས་ན་ངན་སོང་ཞེས་བྱའོ། །སྡུག་བསྔལ་གྱི་འདུས་ཏེ་རེག་པ་དང་། སྡུག་བསྔལ་ཡུན་རིང་བ་སྣ་ཚོགས་མི་བཟད་པ་རྒྱུན་མི་འཆད་པ་མྱོང་བར་འགྲོ་བས་ན་ངན་འགྲོ་ཞེས་བྱའོ། །འོག་གི་ཕྱོགས་ན་གནས་པ་དང་། གཡང་ས་ཆེན་པོ་ལྟ་བུ་ཡིན་པ་དང་། ཉམ་ང་བ་དང་། སྙིང་རྗེ་བ་དང་། ཞན་པའི་སྒྲ་ཆེན་པོ་འབྱིན་པའི་ཚུལ་གྱིས་སྒྲ་འབྱིན་པའི་ཕྱིར་ན་ལོག་པར་ལྟུང་བ་ཞེས་བྱའོ། །

log par lta ba des na rgyu dang 'bras bu la log par mngon par zhen to/ /des na de'i rkyen gyis log pa'i las mngon par 'du byed do| /log pa'i las mngon par 'du byed na chos yang dag par blangs pa da ltar bde la/ phyi ma la rnam par smin pa sdug bsngal ba gang yin pa dang / da ltar yang sdug bsngal la phyi ma la yang rnam par smin pa sdug bsngal ba gang yin pa de yang dag par len to/ /de lta bas na log par lta ba'i las kyi chos yang dag par len pa'i rgyus zhes bya'o/ /de ma yin pa'i dge ba'i chos rnam pa du ma dang ldan yang / de nyid kyis ngan 'gror 'gro ba'i phyir rgyu de dang rkyen des zhes bya'o/ /ming dang gzugs gcig la gcig mi 'brel bar gyur pas na lus zhig pa zhes bya'o/ /'chi ba thams cad kyi nang na shi ba de mchog tu ngan pa yin pas na shi ba'i 'og tu zhes bya'o/ /sems can dmyal ba rnams kyi ming bstan pa'i phyir/ ngan song ngan 'gro log par ltung ba zhes bya'o/ /rang bzhin dang lus dang dngos po bstan pa'i phyir sems can dmyal ba zhes bya'o/ /de la ngan par song ba zhes bya ba ni chos ngan par spyod pa dang / ya nga ba spyod pa ste/ des der 'gro bar 'gyur bas de lta bas na ngan song zhes bya'o/ /sdug bsngal gyi 'dus te reg pa dang / sdug bsngal yun ring ba sna tshogs mi bzad pa rgyun mi 'chad pa myong bar 'gro bas na ngan 'gro zhes bya'o/ /'og gi phyogs na gnas pa dang / g.yang sa chen po lta bu yin pa dang / nyam nga ba dang / snying rje ba dang / zhan pa'i sgra chen po 'byin pa'i tshul gyis sgra 'byin pa'i phyir na log par ltung ba zhes bya'o/ /

【R2 總結】

ཤས་ཆེར་སྐྱོ་བ་སྐྱེད་པས་ན། སེམས་ཅན་དམྱལ་བ་ཁོ་ན་སྨོས་ཏེ། དེ་ལྟར་ན་གང་གིས་སྐྱེ་བ་དང་། སྐྱེས་ནས་ཀྱང་གང་ཉམས་སུ་མྱོང་བ་དང་། དེ་ཉམས་སུ་མྱོང་ནས་ཀྱང་བདག་གིས་བྱས་པའི་སྡུག་བསྔལ་དེ་མ་ཡིན་པ་གཞན་ཡང་མངོན་པར་འགྲུབ་པ་སྟེ། འདི་དག་ནི་མིང་དེ་དག་གིས་བསྟན་ཏོ༑ །

shas cher skyo ba skyed pas na/ sems can dmyal ba kho na smos te/ de ltar na gang gis skye ba dang / skyes nas kyang gang nyams su myong ba dang / de nyams su myong nas kyang bdag gis byas pa'i sdug bsngal de ma yin pa gzhan yang mngon par 'grub pa ste/ 'di dag ni ming de dag gis bstan to| /

【Q2 明往善趣】

དགེ་བའི་ཕྱོགས་ཐམས་ཅད་ནི་དེ་ལས་བཟློག་པ་ཅི་རིགས་པར་རིག་པར་བྱའོ༑ །དེ་ལ་བྱེ་བྲག་ནི་འདི་ཡོད་དེ། ལེགས་པར་སྤྱོད་པ་སྔོན་དུ་འགྲོ་བའི་འགྲོ་བ་ནི་བདེ་འགྲོ་ཞེས་བྱའོ། །བདེ་བ་ལ་ལོངས་སྤྱོད་པ་མཆོག་ཡིན་པའི་ཕྱིར་མཐོ་རིས་ཀྱི་འཇིག་རྟེན་ཞེས་བྱའོ། །

dge ba'i phyogs thams cad ni de las bzlog pa ci rigs par rig par bya'o| /de la bye brag ni 'di yod de/ legs par spyod pa sngon du 'gro ba'i 'gro ba ni bde 'gro zhes bya'o/ /bde ba la longs spyod pa mchog yin pa'i phyir mtho ris kyi 'jig rten zhes bya'o/ /

【N10 明漏盡力】

ཟག་པ་ཐམས་ཅད་ཀྱི་བག་ལ་ཉལ་མ་ལུས་པར་སྤངས་པའི་ཕྱིར། དེའི་གཉེན་པོར་གྱུར་པ་ཟག་པ་མེད་པའི་སེམས་དང་། ཟག་པ་མེད་པའི་ཤེས་རབ་ལྷག་པའི་སེམས་དང་། ལྷག་པའི་ཤེས་རབ་མཆོག་གིས་བསྡུས་པ་ནི་ཟག་པ་རྣམས་ཟད་པས། ཟག་པ་མེད་པའི་སེམས་རྣམ་པར་གྲོལ་བ་དང་། ཤེས་རབ་རྣམ་པར་གྲོལ་བ་ཞེས་བྱའོ། །སེམས་རྣམ་པར་གྲོལ་བ་དང་། ཤེས་རབ་རྣམ་པར་གྲོལ་བ་དེ་ཡང་སྲིད་པ་ཐ་མ་དེ་ཉིད་ལ་མཐོང་བའི་ལམ་ལ་ཡང་བརྟེན། བསྒོམ་པའི་ལམ་ལ་ཡང་བརྟེན་ཏེ࿒ཐོབ་ནས་སྲིད་པ་ཐ་མ࿒ཉིད་དེ་ལ་བདག་གིས་ཐོབ་པོ་སྙམ་དུ་མངོན་པར་ཤེས་པ་དྲུག་པས། རང་གིས་ཡང་དག་པ་ཇི་ལྟ་བ་བཞིན་དུ་ཤེས་སོ། །འདོད་ན་གཞན་དག་ལ་ཡང་སྟོན་ཏེ། དེ་ལྟ་བས་ན་ཚེ་འདི་ཉིད་ལ་རང་གི་མངོན་པར་ཤེས་པས་མངོན་སུམ་དུ་བྱས་ཏེ་བསྒྲུབས་ནས་རྗོད་པར་བྱེད་ཅེས་བྱའོ། །བདག་གི་སྐྱེ་བ་ཟད་དོ་ཞེས་བྱ་བ་ལ་སོགས་པའི་ཚིག་རྣམས་ཀྱི་དབྱེ་བ་ནི་རྣམ་གྲངས་བསྡུ་བ་ལས་རིག་པར་བྱའོ།། །།

zag pa thams cad kyi bag la nyal ma lus par spangs pa'i phyir/ de'i gnyen por gyur pa zag pa med pa'i sems dang / zag pa med pa'i shes rab lhag pa'i sems dang / lhag pa'i shes rab mchog gis bsdus pa ni zag pa rnams zad pas/ zag pa med pa'i sems rnam par grol ba dang / shes rab rnam par grol ba zhes bya'o/ /sems rnam par grol ba dang / shes rab rnam par grol ba de yang srid pa tha ma de nyid la mthong ba'i lam la yang brten/ bsgom pa'i lam la yang brten te thob nas srid pa tha ma nyid de la bdag gis thob po snyam du mngon par shes pa drug pas/ rang gis yang dag pa ji lta ba bzhin du shes so/ /'dod na gzhan dag la yang ston te/ de lta bas na tshe 'di nyid la rang gi mngon par shes pas mngon sum du byas te bsgrubs nas rjod par byed ces bya'o/ /bdag gi skye ba zad do zhes bya ba la sogs pa'i tshig rnams kyi dbye ba ni rnam grangs bsdu ba las rig par bya'o// //

【L2 總以七門分別】【M1 頌長行列其七門】

སྡོམ་ནི། རང་བཞིན་དང་ནི་རབ་དབྱེ་དང་། །མ་འདྲེས་པ་དང་མཉམ་པ་ཉིད། །ལས་བྱེད་པ་དང་གོ་རིམས་དང་། །ཐ་མ་པ་ནི་བྱེ་བྲག་ཡིན། །དེ་བཞིན་གཤེགས་པའི་སྟོབས་བཅུ་པོ་འདི་དག་གི་རང་བཞིན་ཡང་རིག་པར་བྱ། རབ་ཏུ་དབྱེ་བ་ཡང་རིག་པར་བྱ། མ་འདྲེས་པ་ཡང་རིག་པར་བྱ། མཉམ་པ་ཉིད་ཀྱང་རིག་པར་བྱ། ལས་བྱེད་པ་ཡང་རིག་པར་བྱ། གོ་རིམས་ཀྱང་རིག་པར་བྱ། བྱེ་བྲག་ཀྱང་རིག་པར་བྱ་སྟེ། མདོར་བསྡུ་ན་རྣམ་པ་བདུན་པོ་འདི་དག་གིས་དེ་བཞིན་གཤེགས་པའི་སྟོབས་བཅུ་རིག་པར་བྱའོ། །

sdom ni/ rang bzhin dang ni rab dbye dang / /ma 'dres pa dang mnyam pa nyid/ /las byed pa dang go rims dang / /tha ma pa ni bye brag yin/ /de bzhin gshegs pa'i stobs bcu po 'di dag gi rang bzhin yang rig par bya/ rab tu dbye ba yang rig par bya/ ma 'dres pa yang rig par bya/ mnyam pa nyid kyang rig par bya/ las byed pa yang rig par bya/ go rims kyang rig par bya/ bye brag kyang rig par bya ste/ mdor bsdu na rnam pa bdun po 'di dag gis de bzhin gshegs pa'i stobs bcu rig par bya'o/ /

【M2 依七門次第解】【N1 明十力自性】

དེ་ལ་དེ་དག་གི་རང་བཞིན་གང་ཞེ་ན། དེ་དག་གི་རང་བཞིན་ནི་དབང་པོ་ལྔ་ཡིན་ཏེ། འོན་ཀྱང་ཤེས་རབ་གཙོ་བོ་ཡིན་པའི་ཕྱིར་ཤེས་རབ་ཀྱི་རང་བཞིན་ཞེས་བྱ་སྟེ། འདི་ལྟར་གནས་དང་གནས་མ་ཡིན་པ་མཁྱེན་པའི་སྟོབས་ཞེས་བྱ་བའི་དད་པའི་སྟོབས་ཤེའམ། དེ་མ་ཡིན་པའི་སྟོབས་ཞེས་ནི་མི་བྱའོ། །གནས་དང་གནས་མ་ཡིན་པ་མཁྱེན་པའི་སྟོབས་ཅི་ལྟ་བ་བཞིན་དུ་ལྷག་མ་རྣམས་ཀྱང་དེ་དང་འདྲ་བར་བལྟ་བར་བྱའོ། །

de la de dag gi rang bzhin gang zhe na/ de dag gi rang bzhin ni dbang po lnga yin te/ 'on kyang shes rab gtso bo yin pa'i phyir shes rab kyi rang bzhin zhes bya ste/ 'di ltar gnas dang gnas ma yin pa mkhyen pa'i stobs zhes bya ba'i dad pa'i stobs she'am/ de ma yin pa'i stobs zhes ni mi bya'o/ /gnas dang gnas ma yin pa mkhyen pa'i stobs ci lta ba bzhin du lhag ma rnams kyang de dang 'dra bar blta bar bya'o/ /

【N2 明十力分別】

དེ་ལ་དེ་དག་གི་རབ་ཏུ་དབྱེ་བ་གང་ཞེ་ན། མདོར་བསྡུ་ན་རབ་ཏུ་དབྱེ་བ་རྣམ་པ་གསུམ་གྱིས་དེ་དག་ཚད་མེད་པར་རིག་པར་བྱ་སྟེ། དུས་ཀྱི་རབ་ཏུ་དབྱེ་བས་ནི་འདས་པ་དང་། མ་འོངས་པ་དང་། ད་ལྟར་གྱི་དུས་སུ་གཏོགས་པའི་ཤེས་བྱ་ཐམས་ཅད་ལ་འཇུག་པའི་ཕྱིར་རོ། །རྣམ་པའི་རབ་ཏུ་དབྱེ་བས་ནི་འདུས་བྱས་ཀྱི་དངོས་པོ་རེ་རེའི་རང་གི་མཚན་ཉིད་དང་། སྤྱིའི་མཚན་ཉིད་ཀྱིས་རྣམ་པ་ཐམས་ཅད་མཁྱེན་པ་ཉིད་ལ་འཇུག་པའི་ཕྱིར་རོ། །སེམས་ཀྱི་རྒྱུད་ཀྱི་རབ་ཏུ་དབྱེ་བས་ནི་ཕྱོགས་བཅུའི࿒འཇིག་རྟེན་གྱི་ཁམས་ཐམས་ཅད་རྒྱུད་ཐམས་ཅད་ཀྱི་རེ་རེའི་དོན་ཐམས་ཅད་ལ་འཇུག་པའི་ཕྱིར་རོ། །དེ་ལྟར་ན་རབ་ཏུ་དབྱེ་བ་གསུམ་པོ་འདི་དག་གིས་དེ་བཞིན་གཤེགས་པའི་སྟོབས་བཅུ་པོ་འདི་དག་དཔག་ཏུ་མེད་པར་རིག་པར་བྱ་སྟེ། འདི་ནི་དེ་རྣམས་ཀྱི་རབ་ཏུ་དབྱེ་བ་ཡིན་ནོ། །

de la de dag gi rab tu dbye ba gang zhe na/ mdor bsdu na rab tu dbye ba rnam pa gsum gyis de dag tshad med par rig par bya ste/ dus kyi rab tu dbye bas ni 'das pa dang / ma 'ongs pa dang / da ltar gyi dus su gtogs pa'i shes bya thams cad la 'jug pa'i phyir ro/ /rnam pa'i rab tu dbye bas ni 'dus byas kyi dngos po re re'i rang gi mtshan nyid dang / spyi'i mtshan nyid kyis rnam pa thams cad mkhyen pa nyid la 'jug pa'i phyir ro/ /sems kyi rgyud kyi rab tu dbye bas ni phyogs bcu'i 'jig rten gyi khams thams cad rgyud thams cad kyi re re'i don thams cad la 'jug pa'i phyir ro/ /de ltar na rab tu dbye ba gsum po 'di dag gis de bzhin gshegs pa'i stobs bcu po 'di dag dpag tu med par rig par bya ste/ 'di ni de rnams kyi rab tu dbye ba yin no/ /

【N3 明十力不共】

དེ་ལ་དེ་རྣམས་ཀྱི࿒མ་འདྲེས་པ་གང་ཞེ་ན། སྟོབས་བཅུ་པོ་འདི་དག་ནི་དེ་བཞིན་གཤེགས་པ་ཁོ་ནའི་ཡིན་ཏེ། འབའ་ཞིག་པ་མ་འདྲེས་པ་ཡིན་གྱི། ཉན་ཐོས་དང་རང་སངས་རྒྱས་ཐམས་ཅད་ཀྱི་ནི་མ་ཡིན་ཏེ། འདི་ནི་དེ་དག་གི࿒མ་འདྲེས་པ་ཞེས་བྱའོ། །

de la de rnams kyi ma 'dres pa gang zhe na/ stobs bcu po 'di dag ni de bzhin gshegs pa kho na'i yin te/ 'ba' zhig pa ma 'dres pa yin gyi/ nyan thos dang rang sangs rgyas thams cad kyi ni ma yin te/ 'di ni de dag gi ma 'dres pa zhes bya'o/ /

【N4 明十力平等】

སྟོབས་བཅུ་འདི་དག་ནི་དེ་བཞིན་གཤེགས་པ་ཐམས་ཅད་ཀྱི་མཚུངས་ཤིང་ཁྱད་པར་མེད་དེ། འདི་ནི་དེ་དག་གི་མཉམ་པ་ཉིད་དོ། །གནས་པའི་བྱེ་བྲག་གིས་ནི་དེ་བཞིན་གཤེགས་པ་རྣམས་གཞན་དང་གཞན་དུ་ཡང་འགྱུར་ཏེ། དེ་བཞིན་གཤེགས་པ་གཞན་སྟོབས་གཞན་གྱི་གནས་པས་ཤས་ཆེར་གནས་ལ་གཞན་ནི་གཞན་གྱིས་སོ། །

stobs bcu 'di dag ni de bzhin gshegs pa thams cad kyi mtshungs shing khyad par med de/ 'di ni de dag gi mnyam pa nyid do/ /gnas pa'i bye brag gis ni de bzhin gshegs pa rnams gzhan dang gzhan du yang 'gyur te/ de bzhin gshegs pa gzhan stobs gzhan gyi gnas pas shas cher gnas la gzhan ni gzhan gyis so/ /

【N5 十力作業】【O1 業力】

དེ་བཞིན་གཤེགས་པས་སྟོབས་བཅུ་པོ་དེ་དག་ལས་གང་གིས་ལས་གང་མཛད་ཅེ་ན། གནས་དང་གནས་མ་ཡིན་པ་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་རྒྱུ་ལ་ཡང་རྒྱུར། འབྲས་བུ་ལ་ཡང་འབྲས་བུར་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏེ། རྒྱུ་མེད་པ་དང་། འབྲས་བུ་མེད་པ་རྒྱུ་མི་མཐུན་པར་སྨྲ་བའི་དགེ་སྦྱོང་དང་། བྲམ་ཟེ་རྣམས་ཀྱང་ཚར་གཅོད་པར་མཛད་དོ༑ །ལས་བདག་གིར་བྱ་བ་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་བདག་གིས་བྱས་པའི་འབྲས་བུ་ལ་སྤྱོད་པའི་ལས་རྣམས་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏེ། སྦྱིན་པ་དང་། བསོད་ནམས་འཕོ་བར་སྨྲ་བའི་དགེ་སྦྱོང་དང་། བྲམ་ཟེ་རྣམས་ཀྱང་ཚར་གཅོད་པར་མཛད་དོ། །

de bzhin gshegs pas stobs bcu po de dag las gang gis las gang mdzad ce na/ gnas dang gnas ma yin pa mkhyen pa'i stobs kyis ni de bzhin gshegs pas rgyu la yang rgyur/ 'bras bu la yang 'bras bur yang dag pa ji lta ba bzhin du rab tu mkhyen te/ rgyu med pa dang / 'bras bu med pa rgyu mi mthun par smra ba'i dge sbyong dang / bram ze rnams kyang tshar gcod par mdzad do| /las bdag gir bya ba mkhyen pa'i stobs kyis ni de bzhin gshegs pas bdag gis byas pa'i 'bras bu la spyod pa'i las rnams yang dag pa ji lta ba bzhin du rab tu mkhyen te/ sbyin pa dang / bsod nams 'pho bar smra ba'i dge sbyong dang / bram ze rnams kyang tshar gcod par mdzad do/ /

【O2 定力】

བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་འདུལ་བ་རྣམས་ལ་ཆོ་འཕྲུལ་གསུམ་གྱིས་ལེགས་པར་འདོམས་ཏེ། སོ་སོར་འགལ་བ་དང་མི་མཐུན་པའི་ཕྱོགས་མི་མཐུན་པར་སྨྲ་བ་ལ་གནས་པའི་དགེ་སྦྱོང་དང་། བྲམ་ཟེ་རྣམས་ཀྱང་ཚར་གཅོད་པར་མཛད་དོ། །དབང་པོ་མཆོག་དང་མཆོག་མ་ཡིན་པ་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་སེམས་ཅན་རྣམས་ཀྱི་དབང་པོ་ཆུང་ངུ་དང་། འབྲིང་དང་། ཆེན་པོ་ཡང་རྣམ་པར་ཕྱེ་ནས། ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏེ། དེ་དག་ལ་ཡང་ཅི་རིགས་པ་དང་། ཅི་འོས་པར་ཆོས་སྟོན་པར་མཛད་དེ། མོས་པ་སྣ་ཚོགས་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་དགེ་བ་དང་མི་དགེ་བ་ལ་མོས་པ་ཆུང་ངུ་དང་། འབྲིང་དང་། ཆེན་པོ་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏེ། དགེ་བའི་མོས་པ་ནི་འཕེལ་བར་མཛད་དོ། །མི་དགེ་བའི་མོས་པ་ནི་འདོར་དུ་འཇུག་གོ། །

bsam gtan dang / rnam par thar pa dang / ting nge 'dzin la snyoms par 'jug pa mkhyen pa'i stobs kyis ni de bzhin gshegs pas 'dul ba rnams la cho 'phrul gsum gyis legs par 'doms te/ so sor 'gal ba dang mi mthun pa'i phyogs mi mthun par smra ba la gnas pa'i dge sbyong dang / bram ze rnams kyang tshar gcod par mdzad do/ /dbang po mchog dang mchog ma yin pa mkhyen pa'i stobs kyis ni de bzhin gshegs pas sems can rnams kyi dbang po chung ngu dang / 'bring dang / chen po yang rnam par phye nas/ yang dag pa ji lta ba bzhin du rab tu mkhyen te/ de dag la yang ci rigs pa dang / ci 'os par chos ston par mdzad de/ mos pa sna tshogs mkhyen pa'i stobs kyis ni de bzhin gshegs pas dge ba dang mi dge ba la mos pa chung ngu dang / 'bring dang / chen po yang dag pa ji lta ba bzhin du rab tu mkhyen te/ dge ba'i mos pa ni 'phel bar mdzad do/ /mi dge ba'i mos pa ni 'dor du 'jug go/ /

【O3 界力】【P1 略標其相】

ཁམས་སྣ་ཚོགས་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་ཁམས་ངན་པ་དང་འབྲིང་དང་། བཟང་པོ་རྣམ་པར་ཕྱེ་ནས་ཡང་དག་པ་ཅི་ལྟ་བ་བཞིན་དུ་རབ་ཏུ་མཁྱེན་ཏེ། དབང་པོ་ཇི་ལྟ་བ་དང་། བསམ་པ་ཇི་ལྟ་བ་དང་། བག་ལ་ཉལ་ཅི་ལྟ་བ་བཞིན་དུ་སེམས་ཅན་རྣམས་འཇུག་པའི་སྒོ་དེ་དང་དེ་དག་ཏུ་གདགས་པའི་བྱ་བས་ཡང་དག་པར་ཅི་རིགས་པར་ལེགས་པར་འཛུད་པར་མཛད་དོ། །

khams sna tshogs mkhyen pa'i stobs kyis ni de bzhin gshegs pas khams ngan pa dang 'bring dang / bzang po rnam par phye nas yang dag pa ci lta ba bzhin du rab tu mkhyen te/ dbang po ji lta ba dang / bsam pa ji lta ba dang / bag la nyal ci lta ba bzhin du sems can rnams 'jug pa'i sgo de dang de dag tu gdags pa'i bya bas yang dag par ci rigs par legs par 'dzud par mdzad do/ /

【P2 廣辨教授】【Q1 教聲聞指如聲聞地】

དེ་ལ་དེ་བཞིན་གཤེགས་པ་རྣམས་ཀྱིས་ཅི་ལྟར་ཉན་ཐོས་རྣམས་ལ་འཇུག་པའི་སྒོ་དེ་དང་དེ་དག་ཏུ་གདམས་ངག་སྦྱིན་པར་མཛད་པ་དེ་ལྟ་བུ་ནི་ཉན་ཐོས་ཀྱི་ས་ལས་ཐམས་ཅད་ཀྱི་ཐམས་ཅད་དུ་རྒྱུན་ཆགས་སུ་བསྟན་ཅིང་གསལ་བར་བྱས་ཏེ། བཀྲོལ་ཞིང་བརྟགས་ནས་བཤད་ཟིན་ཏོ། །

de la de bzhin gshegs pa rnams kyis ci ltar nyan thos rnams la 'jug pa'i sgo de dang de dag tu gdams ngag sbyin par mdzad pa de lta bu ni nyan thos kyi sa las thams cad kyi thams cad du rgyun chags su bstan cing gsal bar byas te/ bkrol zhing brtags nas bshad zin to/ /

【Q2 明教菩薩】【R1 問】

དེ་བཞིན་གཤེགས་པ་རྣམས་ཀྱིས་བྱང་ཆུབ་སེམས་དཔའ་ལས་དང་པོ་པ་ལས་ཐོག་མ་པ་ཏིང་ངེ་འཛིན་གྱི་ཚོགས་ཡོངས་སུ་འཛིན་པ་ལ་གནས་པར་གྱུར་པ་སེམས་གནས་པར་འདོད་པ་དེ་ལ་བྱང་ཆུབ་སེམས་དཔའི་སེམས་གནས་པར་བྱ་བའི་ཕྱིར། ཅི་ལྟར་གདམས་ངག་སྟོན་པར་མཛད་ཅེ་ན།

de bzhin gshegs pa rnams kyis byang chub sems dpa' las dang po pa las thog ma pa ting nge 'dzin gyi tshogs yongs su 'dzin pa la gnas par gyur pa sems gnas par 'dod pa de la byang chub sems dpa'i sems gnas par bya ba'i phyir/ ci ltar gdams ngag ston par mdzad ce na/

【R2 解】【S1 發觀行】【T1 教方便】

འདི་ལ་དེ་བཞིན་གཤེགས་པས་བྱང་ཆུབ་སེམས་དཔའ་གཡོ་བ་མེད་པའི་ཏིང་ངེ་འཛིན་གྱི་ཚོགས་ལྷུར་ལེན་པ་དང་ལས་དང་པོ་པ་ལས་ཐོག་མ་པ་དེ་ལ་ཐོག་མ་ཁོ་ནར་འདི་ལྟར་གདམས་ངག་སྟོན་པར་མཛད་དོ། །

'di la de bzhin gshegs pas byang chub sems dpa' g.yo ba med pa'i ting nge 'dzin gyi tshogs lhur len pa dang las dang po pa las thog ma pa de la thog ma kho nar 'di ltar gdams ngag ston par mdzad do/ /

【T2 教根本觀行】【U1 人空觀】

རིགས་ཀྱི་བུ་ཚུར་ཤོག །རབ་ཏུ་དབེན་པའི་གནས་མལ་དུ་གཅིག་པུ་གཉིས་སུ་མེད་པར་འདུག་ལ། ཁྱོད་ཀྱི་ཕ་མ་གཉིས་སམ། མཁན་པོ་དང་། སློབ་དཔོན་གཉིས་ཀྱིས་མིང་བཏགས་པ་གང་ཡིན་པའི་མིང་དེ་ཉིད་ནང་དུ་ཡིད་ལ་བྱོས་ལ། འདི་སྙམ་དུ་ཡང་ཅི་བདག་གི་སྐྱེ་མཆེད་ལ་མ་གཏོགས་པའི་ཆོས་རང་བཞིན་གྱིས་ཡོངས་སུ་གྲུབ་པ་འབའ་ཞིག་ནང་ངམ་ཕྱི་རོལ་ན་ཡོད་དམ། གཉིས་ཀ་མེད་པ་ལ་ཡང་ཡོད་དམ། གང་ལ་མིང་དང་འདུ་ཤེས་དང་གདགས་པ་དང་ཉེ་བར་གདགས་པ་འཇུག་པ་ཡོད་དམ་སྙམ་དུ་ཡིད་ལ་བྱོས་ཤིག་དང་། ཁྱོད་དེ་ལྟར་ཡིད་ལ་བྱེད་པ་ན། ཁྱོད་ཀྱི་ཆོས་དེ་མི་དམིགས་ཀྱི་ཁྱོད་འདི་ཁོ་ན་སྙམ་དུ་གློ་བུར་གྱི་ཆོས་རྣམས་ཁོ་ན་ལ་གློ་བུར་གྱི་མིང་འབྱུང་ངོ་སྙམ་དུ་སེམས་པར་འགྱུར་ཏེ།

rigs kyi bu tshur shog /rab tu dben pa'i gnas mal du gcig pu gnyis su med par 'dug la/ khyod kyi pha ma gnyis sam/ mkhan po dang / slob dpon gnyis kyis ming btags pa gang yin pa'i ming de nyid nang du yid la byos la/ 'di snyam du yang ci bdag gi skye mched la ma gtogs pa'i chos rang bzhin gyis yongs su grub pa 'ba' zhig nang ngam phyi rol na yod dam/ gnyis ka med pa la yang yod dam/ gang la ming dang 'du shes dang gdags pa dang nye bar gdags pa 'jug pa yod dam snyam du yid la byos shig dang / khyod de ltar yid la byed pa na/ khyod kyi chos de mi dmigs kyi khyod 'di kho na snyam du glo bur gyi chos rnams kho na la glo bur gyi ming 'byung ngo snyam du sems par 'gyur te/

【U2 教法空觀】【V1 明眼空】

རིགས་ཀྱི་བུ་ཁྱོད་གང་གི་ཚེ་རང་གི་མིང་དེ་ལས་གློ་བུར་བ་ཡིན་པར་འདུ་ཤེས་སྐྱེས་ཤིང་ཐོབ་པར་གྱུར་པ་དང་། ཁྱོད་ཀྱིས་ཁྱོད་ཀྱི་མིག་ལ་མིག་ཅེས་བྱ་བ་དང་། མིག་ཏུ་འདུ་ཤེས་པ་དང་། མིག་ཏུ་འདོགས་པ་གང་ཡིན་པ་དེ་ཡང་ནང་དུ་ཚུལ་བཞིན་དུ་ཡིད་ལ་བྱོས་ལ། འདི་སྙམ་དུ་ཡང་མིག་འདི་ལ་གཉིས་དམིགས་ཏེ། མིག་ཅེས་བྱ་བའི་མིང་དང་འདུ་ཤེས་དང་གདགས་པ་འདི་དང་། གང་ལ་མིང་དང་འདུ་ཤེས་དང་གདགས་པ་འདི་ཡོད་པའི་དངོས་པོ་ཙམ་འདི་ཡོད་པར་ཟད་དེ། འདི་ལས་གོང་ན་ཡང་མེད་དོ། །འདི་ལས་ལྷག་པ་ཡང་མེད་དེ། དེ་ལ་མིག་གི་མིང་དང་། འདུ་ཤེས་དང་། གདགས་པ་གང་ཡིན་པ་དེ་ཡང་མིག་མ་ཡིན་ལ། གང་ལ་མིག་གི་འདུ་ཤེས་འབྱུང་བའི་དངོས་པོ་གང་ཡིན་པ་དེ་ཡང་རང་བཞིན་གྱིས་མིག་མ་ཡིན་ནོ། ། དེ་ཅིའི་ཕྱིར་ཞེ་ན། དེ་ལ་མིག་གི་མིང་དང་། མིག་གི་འདུ་ཤེས་དང་། མིག་གི་གདགས་པ་མེད་པར་ནི་སུ་ཡང་མིག་གི་བློ་འཇུག་པར་མི་འགྱུར࿒བའི་ཕྱིར་རོ། ། གལ་ཏེ་དངོས་པོ་དེ་མིང་གང་གིས་བརྗོད་པ་དེའི་བདག་ཉིད་ཁོ་ནས་ཡོངས་སུ་གྲུབ་པ་ཞིག་ཡིན་ན་ནི་དེར་ཡང་དེ་ལ་ལྟོས་ནས་གཟོད་མིག་ཅེས་བྱ་བའི་བློ་དེ་ལྟ་བུ་མི་འཇུག་གི། མིང་མ་ཐོས་པ་དང་། ཡོངས་སུ་མ་བརྟགས་པའི་རང་བཞིན་ཁོ་ན་འབའ་ཞིག་གིས་དངོས་པོ་དེ་ལ་མིག་ཅེས་བྱ་བའི་བློ࿒འཇུག་པའི་རིགས་ན། འཇུག་པ་ཡང་མི་དམིགས་སོ། །དེ་ལྟ་བས་ན་མིག་གི་མིང་དང་མིག་གི་འདུ་ཤེས་འདི་ཡང་གློ་བུར་བའི་ཆོས་ལ་གློ་བུར་དུ་བྱུང་བ་ཡིན་པར་ཡིད་ལ་གྱིས་ཤིག །དེ་ལྟར་ཁྱོད་ནང་གི་མིག་འདི་ལ་ཚུལ་བཞིན་ཡིད་ལ་བྱེད་པ་ན། མིག་གི་འདུ་ཤེས་ལ་ཡང་གློ་བུར་གྱི་འདུ་ཤེས་སྐྱེ་ཞིང་འཐོབ་པར་འགྱུར་རོ། །

rigs kyi bu khyod gang gi tshe rang gi ming de las glo bur ba yin par 'du shes skyes shing thob par gyur pa dang / khyod kyis khyod kyi mig la mig ces bya ba dang / mig tu 'du shes pa dang / mig tu 'dogs pa gang yin pa de yang nang du tshul bzhin du yid la byos la/ 'di snyam du yang mig 'di la gnyis dmigs te/ mig ces bya ba'i ming dang 'du shes dang gdags pa 'di dang / gang la ming dang 'du shes dang gdags pa 'di yod pa'i dngos po tsam 'di yod par zad de/ 'di las gong na yang med do/ /'di las lhag pa yang med de/ de la mig gi ming dang / 'du shes dang / gdags pa gang yin pa de yang mig ma yin la/ gang la mig gi 'du shes 'byung ba'i dngos po gang yin pa de yang rang bzhin gyis mig ma yin no/ / de ci'i phyir zhe na/ de la mig gi ming dang / mig gi 'du shes dang / mig gi gdags pa med par ni su yang mig gi blo 'jug par mi 'gyur ba'i phyir ro/ / gal te dngos po de ming gang gis brjod pa de'i bdag nyid kho nas yongs su grub pa zhig yin na ni der yang de la ltos nas gzod mig ces bya ba'i blo de lta bu mi 'jug gi/ ming ma thos pa dang / yongs su ma brtags pa'i rang bzhin kho na 'ba' zhig gis dngos po de la mig ces bya ba'i blo 'jug pa'i rigs na/ 'jug pa yang mi dmigs so/ /de lta bas na mig gi ming dang mig gi 'du shes 'di yang glo bur ba'i chos la glo bur du byung ba yin par yid la gyis shig /de ltar khyod nang gi mig 'di la tshul bzhin yid la byed pa na/ mig gi 'du shes la yang glo bur gyi 'du shes skye zhing 'thob par 'gyur ro/ /

【V2 明類耳等】

མིག་ལ་ཇི་ལྟ་བ་བཞིན་དུ་རྣ་བ་དང་། སྣ་དང་། ལྕེ་དང་། ལུས་རྣམས་ནས་རྒྱས་པར་མཐོང་བ་དང་། ཐོས་པ་དང་། བྱེ་བྲག་ཕྱེད་པ་དང་། རྣམ་པར་ཤེས་པ་རྣམས་དང་། ཐོབ་པ་རྣམས་དང་། བཙལ་བ་རྣམས་དང་། ཡིད་ཀྱིས་རྗེས་སུ་བརྟགས་པ་རྣམས་དང་། རྗེས་སུ་དཔྱད་པ་རྣམས་ཀྱི་བར་དུ་ཡང་དེ་དང་འདྲ་སྟེ། མདོར་བསྡུ་ན་ཆོས་རྣམས་ཀྱི་འདུ་ཤེས་རྣམས་ལ་གློ་བུར་གྱི་འདུ་ཤེས་སྐྱེ་ཞིང་ཐོབ་པར་འགྱུར་རོ། །

mig la ji lta ba bzhin du rna ba dang / sna dang / lce dang / lus rnams nas rgyas par mthong ba dang / thos pa dang / bye brag phyed pa dang / rnam par shes pa rnams dang / thob pa rnams dang / btsal ba rnams dang / yid kyis rjes su brtags pa rnams dang / rjes su dpyad pa rnams kyi bar du yang de dang 'dra ste/ mdor bsdu na chos rnams kyi 'du shes rnams la glo bur gyi 'du shes skye zhing thob par 'gyur ro/ /

【S2 觀攝受】

དེ་ལྟར་གྱུར་ན་ཁྱོད་རང་གི་དེ་དག་ལ་འདུ་ཤེས་གང་ཡིན་པ་དེ་དང་བྲལ་བར་བྱ་བའི་སྦྱོར་བའི་ལམ་ཡང་དག་པར་ཡོངས་སུ་བཟུང་བར་འགྱུར་ཏེ། རྒྱས་པར་ཆོས་ཐམས་ཅད་ཀྱི་བར་གྱི་འདུ་ཤེས་གང་ཡིན་པ་དེ་དང་བྲལ་བར་བྱ་བའི་སྦྱོར་བའི་ལམ་ཡོངས་སུ་བཟུང་བར་འགྱུར་རོ། །དེ་ལྟར་ཁྱོད་ཀྱིས་ཤེས་བྱ་ཐམས་ཅད་ཤིན་ཏུ་དཔྱད་པའི་བློས་ཆོས་ཐམས་ཅད་ཀྱི་འདུ་ཤེས་རྣམས་ལ་གློ་བུར་དུ་འདུ་ཤེས་ནས། ཆོས་ཐམས་ཅད་ལ་སྤྲོས་པ་ཐམས་ཅད་ཀྱི་འདུ་ཤེས་སོལ་ལ། རྣམ་པར་མི་རྟོག་པའི་སེམས་མཚན་མ་མེད་པ་དོན་ཙམ་འཛིན་པ་ལ་ཞུགས་པས་དངོས་པོ་དེ་ལ་ལན་མང་དུ་གནས་པར་གྱིས་ཤིག །དེ་ལྟར་བྱས་པ་དང་ཁྱོད་དེ་བཞིན་གཤེགས་པའི་ཡེ་ཤེས་རྣམ་པར་དག་པའི་ཏིང་ངེ་འཛིན་གྱི་རིགས་པས་སེམས་རྩེ་གཅིག་པ་ཐོབ་པར་འགྱུར་རོ། །

de ltar gyur na khyod rang gi de dag la 'du shes gang yin pa de dang bral bar bya ba'i sbyor ba'i lam yang dag par yongs su bzung bar 'gyur te/ rgyas par chos thams cad kyi bar gyi 'du shes gang yin pa de dang bral bar bya ba'i sbyor ba'i lam yongs su bzung bar 'gyur ro/ /de ltar khyod kyis shes bya thams cad shin tu dpyad pa'i blos chos thams cad kyi 'du shes rnams la glo bur du 'du shes nas/ chos thams cad la spros pa thams cad kyi 'du shes sol la/ rnam par mi rtog pa'i sems mtshan ma med pa don tsam 'dzin pa la zhugs pas dngos po de la lan mang du gnas par gyis shig /de ltar byas pa dang khyod de bzhin gshegs pa'i ye shes rnam par dag pa'i ting nge 'dzin gyi rigs pas sems rtse gcig pa thob par 'gyur ro/ /

【S3 教不捨】

ཁྱོད་གལ་ཏེ་མི་སྡུག་པ་ཡིད་ལ་བྱེད་པ་ན་ཡང་ཡིད་ལ་བྱེད་པ࿒འདི་ཉིད་མ་བཏང་ཤིག །གལ་ཏེ་བྱམས་པའམ། རྐྱེན་འདི་པ་ཉིད་ཀྱི་རྟེན་ཅིང་འབྲེལ་པར་འབྱུང་བ་དང་། ཁམས་རབ་ཏུ་དབྱེ་བ་དང་། དབུགས་དབྱུང་བ་དང་། རྔུབ་པ་དྲན་པ་དང་། བསམ་གཏན་དང་པོ་ནས་རྒྱས་པར་འདུ་ཤེས་མེད་འདུ་ཤེས་མེད་མིན་སྐྱེ་མཆེད་དང་། བྱང་ཆུབ་སེམས་དཔའི་བསམ་གཏན་དང་། མངོན་པར་ཤེས་པ་དང་།ཏིང་ངེ་འཛིན་དང་། སྙོམས་པར་འཇུག་པ་ཚད་མེད་པའི་བར་དུ་ཡིད་ལ་བྱེད་པ་ན་ཡང་། ཡིད་ལ་བྱེད་པ་འདི་ཉིད་མ་བཏང་ཤིག །དེ་ལྟར་བྱས་ན་ཁྱོད་ཀྱི་བྱང་ཆུབ་སེམས་དཔའི་ཡིད་ལ་བྱེད་པ་འདི་མཐར་གྱིས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཀྱི་བར་དུ་ངེས་པར་འབྱུང་བར་འགྱུར་རོ་ཞེས་གདམས་ངག་སྟོན་པར་མཛད་དོ། །

khyod gal te mi sdug pa yid la byed pa na yang yid la byed pa 'di nyid ma btang shig /gal te byams pa'am/ rkyen 'di pa nyid kyi rten cing 'brel par 'byung ba dang / khams rab tu dbye ba dang / dbugs dbyung ba dang / rngub pa dran pa dang / bsam gtan dang po nas rgyas par 'du shes med 'du shes med min skye mched dang / byang chub sems dpa'i bsam gtan dang / mngon par shes pa dang /ting nge 'dzin dang / snyoms par 'jug pa tshad med pa'i bar du yid la byed pa na yang / yid la byed pa 'di nyid ma btang shig /de ltar byas na khyod kyi byang chub sems dpa'i yid la byed pa 'di mthar gyis bla na med pa yang dag par rdzogs pa'i byang chub kyi bar du nges par 'byung bar 'gyur ro zhes gdams ngag ston par mdzad do/ /

【R3 結】

འདི་ནི་བྱང་ཆུབ་སེམས་དཔའ་རྣམས་ཀྱི་ཐམས་ཅད་དུ་འགྲོ་བའི་ལམ་ཡིན་པར་རིག་པར་བྱ་སྟེ། འདས་པའི་དུས་ཀྱི་དེ་བཞིན་གཤེགས་པ་རྣམས་ཀྱིས་ཀྱང་བྱང་ཆུབ་སེམས་དཔའ་ལས་དང་པོ་ལ་དེ་ལྟར་གདམས་སོ། །མ་འོངས་པའི་དུས་ན་ཡང་དེ་ལྟར་འདོམས་པར་འགྱུར་རོ། །ད་ལྟར་བྱུང་བའི་དུས་ན་ཡང་དེ་ལྟར་འདོམས་སོ། །གལ་ཏེ་ཉན་ཐོས་ཀྱང་ཡིད་ལ་བྱེད་པ་འདིས་སྦྱོར་བར་བྱེད་ལ། ཡིད་ལ་བྱེད་པ་འདི་ཇི་ལྟ་བ་བཞིན་དུ་རྟོགས་པར་གྱུར་ན་ནི་ཆོས་རྣམས་མངོན་པར་རྟོགས་པར་བྱ་བ་ལ་མངོན་པར་ཤེས་པ་ཤིན་ཏུ་མྱུར་བར་འགྱུར་རོ། །

'di ni byang chub sems dpa' rnams kyi thams cad du 'gro ba'i lam yin par rig par bya ste/ 'das pa'i dus kyi de bzhin gshegs pa rnams kyis kyang byang chub sems dpa' las dang po la de ltar gdams so/ /ma 'ongs pa'i dus na yang de ltar 'doms par 'gyur ro/ /da ltar byung ba'i dus na yang de ltar 'doms so/ /gal te nyan thos kyang yid la byed pa 'dis sbyor bar byed la/ yid la byed pa 'di ji lta ba bzhin du rtogs par gyur na ni chos rnams mngon par rtogs par bya ba la mngon par shes pa shin tu myur bar 'gyur ro/ /

【O4 遍趣行力】

ཐམས་ཅད་དུ་འགྲོ་བའི་ལམ་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་སྡུག་བསྔལ་ཐམས་ཅད་ལས་ངེས་པར་འབྱིན་པ་དང་། ངེས་པར་འབྱུང་བ་མ་ཡིན་པའི་ལམ་ཡང་དག་པ་ཇི་ལྟ་བ་བཞིན་དུ་རབ་ཏུ་མཁྱེན་ཏོ། །ངེས་པར་འབྱུང་བ་མ་ཡིན་པའི་ལམ་སྤངས་ནས་ངེས་པར་འབྱུང་བའི་ལམ་སྒྲུབ་པར་མཛད་དོ། །སྔོན་གྱི་གནས་རྗེས་སུ་དྲན་པ་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་སྔོན་གྱི་མཐའི་རྗེས་དེ་ལྟ་བུ་བྱུང་བ་དང་། སྐྱེས་པའི་རབས་རྣམས་དགོངས་ཤིང་འདུལ་བ་རྣམས་ཀྱི་སེམས་སྐྱོ་བར་བྱ་བ་དང་། སེམས་དད་པར་བྱ་བའི་ཕྱིར་སྟོན་ཏེ། རྟག་པར་སྨྲ་བའི་དགེ་སྦྱོང་དང་། བྲམ་ཟེ་རྣམས་ཀྱང་ཚར་གཅོད་པར་མཛད་དོ། །འཆི་འཕོ་བ་དང་སྐྱེ་བ་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པས་ཉན་ཐོས་ལས་བརྩམས་ཏེ། འདས་པའི་དུས་ན་ཤི་བའི་དུས་བྱས་པ་དང་། སྐྱེ་བ་ཡང་ལུང་སྟོན་པ། ཆད་པར་སྨྲ་བའི་དགེ་སྦྱོང་དང་། བྲམ་ཟེ་རྣམས་ཀྱང་ཚར་གཅོད་པར་མཛད་དོ། །ཟག་པ་ཟད་པའི་མཁྱེན་པའི་སྟོབས་ཀྱིས་ནི་དེ་བཞིན་གཤེགས་པ་ཉིད་ཀྱི་རྣམ་པར་ཐར་པ་ལ་ཡང་སོམ་ཉི་མི་མངའ་ཞིང་། ཐེ་ཚོམ་མི་མངའ་ལ། དགྲ་བཅོམ་པ་ཉིད་དུ་མངོན་པའི་ང་རྒྱལ་འཛིན་པའི་དགེ་སྦྱོང་དང་། བྲམ་ཟེ་རྣམས་ཀྱང་ཚར་གཅོད་པར་མཛད་དེ། འདི་ནི་དེ་བཞིན་གཤེགས་པའི་སྟོབས་བཅུའི་ལས་ཡིན་པར་རིག་པར་བྱའོ། །

thams cad du 'gro ba'i lam mkhyen pa'i stobs kyis ni de bzhin gshegs pas sdug bsngal thams cad las nges par 'byin pa dang / nges par 'byung ba ma yin pa'i lam yang dag pa ji lta ba bzhin du rab tu mkhyen to/ /nges par 'byung ba ma yin pa'i lam spangs nas nges par 'byung ba'i lam sgrub par mdzad do/ /sngon gyi gnas rjes su dran pa mkhyen pa'i stobs kyis ni de bzhin gshegs pas sngon gyi mtha'i rjes de lta bu byung ba dang / skyes pa'i rabs rnams dgongs shing 'dul ba rnams kyi sems skyo bar bya ba dang / sems dad par bya ba'i phyir ston te/ rtag par smra ba'i dge sbyong dang / bram ze rnams kyang tshar gcod par mdzad do/ /'chi 'pho ba dang skye ba mkhyen pa'i stobs kyis ni de bzhin gshegs pas nyan thos las brtsams te/ 'das pa'i dus na shi ba'i dus byas pa dang / skye ba yang lung ston pa/ chad par smra ba'i dge sbyong dang / bram ze rnams kyang tshar gcod par mdzad do/ /zag pa zad pa'i mkhyen pa'i stobs kyis ni de bzhin gshegs pa nyid kyi rnam par thar pa la yang som nyi mi mnga' zhing / the tshom mi mnga' la/ dgra bcom pa nyid du mngon pa'i nga rgyal 'dzin pa'i dge sbyong dang / bram ze rnams kyang tshar gcod par mdzad de/ 'di ni de bzhin gshegs pa'i stobs bcu'i las yin par rig par bya'o/ /

【N6 十力次第】【O1 明第一次第】

དེ་ལ་དེ་བཞིན་གཤེགས་པའི་སྟོབས་བཅུ་པོ་འདི་དག་གི་གོ་རིམས་གང་ཞེ་ན། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་མ་ཐག་ཏུ་དེ་བཞིན་གཤེགས་པས་སྟོབས་བཅུ་ཐམས་ཅད་ཅིག་ཅར་བརྙེས་ཏེ། ཅིག་ཅར་བརྙེས་ནས་ཀྱང་དེ་དག་རིམ་གྱིས་མངོན་སུམ་དུ་འགྱུར་ཏེ། མངོན་པར་རྫོགས་པར་སངས་རྒྱས་པ་ཉིད་ཀྱི་མོད་ལ། དེ་བཞིན་གཤེགས་པས་གནས་དང་གནས་མ་ཡིན་པ་མཁྱེན་པའི་སྟོབས་ཀྱིས་ཆོས་རྣམས་ཀྱི་རྒྱུ་དང་འབྲས་བུ་རྣམ་པར་གཞག་པ་ལ་ལེགས་པ་ཁོ་ནར་རྣམ་པར་གཟིགས་སོ། །རྣམ་པར་གཟིགས་ནས་འདོད་པའི་ཁམས་ཉིད་དུ་སྐལ་བ་མཉམ་པའི་ཁམས་ཀྱི་སྡུག་པའི་འབྲས་བུའི་ཁྱད་པར་འདོད་པ་རྣམས་ལ་ནི་ལས་བདག་གིར་བྱ་བ་མཁྱེན་པའི་སྟོབས་ཀྱིས་མི་དགེ་བའི་ལས་ཡོངས་སུ་སྤངས་པ་དང་། དགེ་བའི་ལས་སྤྱོད་པར་བྱ་བ་རྣམ་པར་སྟོན་ཏོ། །འཇིག་རྟེན་པའི་འདོད་ཆགས་དང་བྲལ་བ་འདོད་པའི་སེམས་ཅན་རྣམས་ལ་ནི། བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་མཁྱེན་པའི་སྟོབས་ཀྱིས་འཇིག་རྟེན་པའི་འདོད་ཆགས་དང་བྲལ་བར་འགྱུར་བར་བྱ་བ་དང་། ཇི་ལྟ་བ་བཞིན་དུ་ལམ་ཐོབ་པར་བྱ་བའི་གདམས་ངག་སྦྱིན་པར་མཛད་དོ། །འཇིག་རྟེན་ལས་འདས་པའི་འདོད་ཆགས་དང་བྲལ་བར་འདོད་པ་རྣམས་ལ་ནི་དེ་མ་ཡིན་པའི་དེ་བཞིན་གཤེགས་པའི་སྟོབས་བདུན་གྱིས་འཇིག་རྟེན་ལས་འདས་པའི་འདོད་ཆགས་དང་བྲལ་བར་འགྱུར་བའི་ལམ་རྣམ་པར་སྟོན་ཏོ། །དེ་ལ་ཐོག་མར་ནི་དབང་པོ་མཆོག་དང་མཆོག་མ་ཡིན་པ་མཁྱེན་པའི་སྟོབས་ཀྱིས་འཇིག་རྟེན་ལས་འདས་པའི་འདོད་ཆགས་དང་བྲལ་བར་འདོད་པ་རྣམས་ཀྱི་དབང་པོ་རྣམ་པར་གཟིགས་སོ། །དེའི་འོག་ཏུ་མོས་པ་སྣ་ཚོགས་མཁྱེན་པའི་སྟོབས་ཀྱིས་ནི་དབང་པོ་སྔོན་དུ་འགྲོ་བའི་བསམ་པ་ལ་རྣམ་པར་གཟིགས་སོ། །དེའི་འོག་ཏུ་ཁམས་སྣ་ཚོགས་མཁྱེན་པའི་སྟོབས་ཀྱིས་ནི་བསམ་པ་སྔོན་དུ་འགྲོ་བའི་བག་ལ་ཉལ་རྣམ་པར་གཟིགས་སོ། །དེ་ལྟར་དབང་པོ་དང་། བསམ་པ་དང་། བག་ལ་ཉལ་མཁྱེན་པ་དེས། ཐམས་ཅད་དུ་འགྲོ་བའི་ལམ་མཁྱེན་པའི་སྟོབས་ཀྱིས་ཅི་རིགས་པར་དམིགས་པ་ལ་འཇུག་པའི་སྒོ་རྣམས་ལ་འཛུད་པར་མཛད་དོ། །དེའི་འོག་ཏུ་ཡང་སྔོན་གྱི་གནས་རྗེས་སུ་དྲན་པ་མཁྱེན་པའི་སྟོབས་དང་། འཆི་འཕོ་བ་དང་། སྐྱེ་བ་མཁྱེན་པའི་སྟོབས་ཀྱིས་ནི་ཉོན་མོངས་པ་ཐམས་ཅད་སྤང་བར་བྱ་བའི་ཕྱིར࿒མཚན་མའི་དམིགས་པ་ལ་འཇུག་པའི་སྒོའི་སྦྱོར་བ་སེམས་གནས་པ་ཡང་འཛིན་དུ་འཇུག་ལ། སྤྱོད་པ་རྣམས་ཀྱང་རྣམ་པར་དག་པར་མཛད་ནས། འཇིག་ཚོགས་ལ་ལྟ་བའི་རྩ་བ་དང་རྟག་པ་དང་། ཆད་པ་དང་མཐར་འཛིན་པ་རྣམ་པར་སྤངས་པའི་དབུ་མའི་ལམ་རྣམ་པར་སྟོན་ཏོ། །དེའི་འོག་ཏུ་དེ་ལྟར་ཡང་དག་པར་བརྩོན་ཞིང་ཞི་གནས་ཀྱིས་ཉེ་བར་བརྟེན་ཏེ། ཉོན་མོངས་པ་མ་སྤངས་པ་ཀུན་དུ་མི་སྤྱོད་པ་དང་ལྡན་པས་མ་བྱས་པ་ལ་བྱས་པས་མངོན་པའི་ང་རྒྱལ་འཛིན་པའི་ང་རྒྱལ་ཟག་པ་ཟད་པ་མཁྱེན་པའི་སྟོབས་ཀྱིས་འདོར་དུ་འཇུག་སྟེ། འདི་ནི་སྟོབས་རྣམས་ཀྱི་གོ࿒རིམས་ཀྱི་རྣམ་གྲངས་གཅིག་གོ། །།

de la de bzhin gshegs pa'i stobs bcu po 'di dag gi go rims gang zhe na/ bla na med pa yang dag par rdzogs pa'i byang chub mngon par rdzogs par sangs rgyas ma thag tu de bzhin gshegs pas stobs bcu thams cad cig car brnyes te/ cig car brnyes nas kyang de dag rim gyis mngon sum du 'gyur te/ mngon par rdzogs par sangs rgyas pa nyid kyi mod la/ de bzhin gshegs pas gnas dang gnas ma yin pa mkhyen pa'i stobs kyis chos rnams kyi rgyu dang 'bras bu rnam par gzhag pa la legs pa kho nar rnam par gzigs so/ /rnam par gzigs nas 'dod pa'i khams nyid du skal ba mnyam pa'i khams kyi sdug pa'i 'bras bu'i khyad par 'dod pa rnams la ni las bdag gir bya ba mkhyen pa'i stobs kyis mi dge ba'i las yongs su spangs pa dang / dge ba'i las spyod par bya ba rnam par ston to/ /'jig rten pa'i 'dod chags dang bral ba 'dod pa'i sems can rnams la ni/ bsam gtan dang / rnam par thar pa dang / ting nge 'dzin la snyoms par 'jug pa mkhyen pa'i stobs kyis 'jig rten pa'i 'dod chags dang bral bar 'gyur bar bya ba dang / ji lta ba bzhin du lam thob par bya ba'i gdams ngag sbyin par mdzad do/ /'jig rten las 'das pa'i 'dod chags dang bral bar 'dod pa rnams la ni de ma yin pa'i de bzhin gshegs pa'i stobs bdun gyis 'jig rten las 'das pa'i 'dod chags dang bral bar 'gyur ba'i lam rnam par ston to/ /de la thog mar ni dbang po mchog dang mchog ma yin pa mkhyen pa'i stobs kyis 'jig rten las 'das pa'i 'dod chags dang bral bar 'dod pa rnams kyi dbang po rnam par gzigs so/ /de'i 'og tu mos pa sna tshogs mkhyen pa'i stobs kyis ni dbang po sngon du 'gro ba'i bsam pa la rnam par gzigs so/ /de'i 'og tu khams sna tshogs mkhyen pa'i stobs kyis ni bsam pa sngon du 'gro ba'i bag la nyal rnam par gzigs so/ /de ltar dbang po dang / bsam pa dang / bag la nyal mkhyen pa des/ thams cad du 'gro ba'i lam mkhyen pa'i stobs kyis ci rigs par dmigs pa la 'jug pa'i sgo rnams la 'dzud par mdzad do/ /de'i 'og tu yang sngon gyi gnas rjes su dran pa mkhyen pa'i stobs dang / 'chi 'pho ba dang / skye ba mkhyen pa'i stobs kyis ni nyon mongs pa thams cad spang bar bya ba'i phyir mtshan ma'i dmigs pa la 'jug pa'i sgo'i sbyor ba sems gnas pa yang 'dzin du 'jug la/ spyod pa rnams kyang rnam par dag par mdzad nas/ 'jig tshogs la lta ba'i rtsa ba dang rtag pa dang / chad pa dang mthar 'dzin pa rnam par spangs pa'i dbu ma'i lam rnam par ston to/ /de'i 'og tu de ltar yang dag par brtson zhing zhi gnas kyis nye bar brten te/ nyon mongs pa ma spangs pa kun du mi spyod pa dang ldan pas ma byas pa la byas pas mngon pa'i nga rgyal 'dzin pa'i nga rgyal zag pa zad pa mkhyen pa'i stobs kyis 'dor du 'jug ste/ 'di ni stobs rnams kyi go rims kyi rnam grangs gcig go/ //

【O2 明第二次第】

བམ་པོ་ཉི་ཤུ་རྩ་གཉིས་པ་སྟེ་ཐ་མའོ། །

bam po nyi shu rtsa gnyis pa ste tha ma'o/ /

རྣམ་གྲངས་གཞན་ཡང་འདི་ལ་དེ་བཞིན་གཤེགས་པ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་སངས་རྒྱས་ནས། ཐོག་མ་ཁོ་ནར་གནས་དང་གནས་མ་ཡིན་པ་མཁྱེན་པའི་སྟོབས་མངོན་སུམ་དུ་མཛད་དེ། རྟེན་ཅིང་འབྲེལ་པར་འབྱུང་བའི་ཆོས་རྣམས་ལ་ཆོས་གནས་པའི་ཡེ་ཤེས་དམ་པ་རྣམ་པར་སྤྱོད་པར་མཛད་དོ། །ཆོས་གནས་པའི་ཡེ་ཤེས་དེ་ལ་བརྟེན་ནས་ལས་བདག་གིར་བྱ་བ་མཁྱེན་པའི་སྟོབས་ཀྱིས་ཁྱིམ་པའི་ཕྱོགས་ལ་རྣམ་པར་གཟིགས་ཏེ། ལས་རྣམ་པ་སྣ་ཚོགས་གང་དང་གང་གིས་ཁྱིམ་པའི་ཕྱོགས་ལ་གནས་པ་དེ་དག་ཡང་དག་པར་གྲུབ་པར་གྱུར་པ་དང་། གྲུབ་པར་འགྱུར་བ་དང་། འགྲུབ་པར་གཟིགས་སོ། །ཁྱིམ་པའི་ཕྱོགས་ལ་གཟིགས་ནས། བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་མཁྱེན་པའི་སྟོབས་ཀྱིས་རབ་ཏུ་བྱུང་བའི་ཕྱོགས་ལ་རྣམ་པར་གཟིགས་ཏེ། ཅི་རབ་ཏུ་བྱུང་བའི་ཕྱོགས་འདི་ལ་སྡུག་བསྔལ་ལས་བྱུང་བ་དང་། སྡུག་བསྔལ་ལས་འབྱུང་བའི་ལམ་སྟོན་པ་འགའ་ལྟ་ཡོད་དམ། འོན་ཏེ་མེད་ཞིག་གུ་སྙམ་སྟེ། དེས་མེད་པར་མཁྱེན་ནས་སྐྱབས་མེད་ཅིང་སྐྱོབ་པ་མེད་པའི་འཇིག་རྟེན་ཐམས་ཅད་ལ་བརྟགས་ཏེ་སྙིང་རྗེ་ཆེན་པོ་ལ་བརྟེན་ནས་སངས་རྒྱས་ཀྱི་སྤྱན་གྱིས་འཇིག་རྟེན་ལ་རྣམ་པར་གཟིགས་སོ། །དེས་རྣམ་པར་གཟིགས་ཏེ་དབང་པོ་མཆོག་དང་མཆོག་མ་ཡིན་པ་མཁྱེན་པ་མངོན་སུམ་དུ་མཛད་ནས་རབ་ཏུ་མཁྱེན་ཏེ། འཇིག་རྟེན་ན་སེམས་ཅན་བྱུང་བ་དང་། འཇིག་རྟེན་ན་སེམས་ཅན་སྐྱེས་པ་དང་དབང་པོ་རྟུལ་པོ་དང་དབང་པོ་འབྲིང་པོ་དང་དབང་པོ་རྣོན་པོ་དག་ཀྱང་ཡོད་པར་ཐུགས་སུ་ཆུད་ནས་དེ་ཆོས་བསྟན་པ་ལ་སེམས་འཇུག་གོ། །དེའི་འོག་ཏུ་སྔ་མའི་གོ་རིམས་བཞིན་དུ་དེ་མ་ཡིན་པ་མཁྱེན་པའི་སྟོབས་མོས་པ་སྣ་ཚོགས་མཁྱེན་པ࿒ལ་སོགས་པ་ཐམས་ཅད་ཀྱང་འབྱུང་བར་རིག་པར་བྱ་སྟེ། འདི་ནི་སྟོབས་རྣམས་ཀྱི་གོ་རིམས་ཀྱི་རྣམ་གྲངས་གཉིས་པའོ། །

rnam grangs gzhan yang 'di la de bzhin gshegs pa ni bla na med pa yang dag par rdzogs pa'i byang chub mngon par rdzogs par sangs rgyas nas/ thog ma kho nar gnas dang gnas ma yin pa mkhyen pa'i stobs mngon sum du mdzad de/ rten cing 'brel par 'byung ba'i chos rnams la chos gnas pa'i ye shes dam pa rnam par spyod par mdzad do/ /chos gnas pa'i ye shes de la brten nas las bdag gir bya ba mkhyen pa'i stobs kyis khyim pa'i phyogs la rnam par gzigs te/ las rnam pa sna tshogs gang dang gang gis khyim pa'i phyogs la gnas pa de dag yang dag par grub par gyur pa dang / grub par 'gyur ba dang / 'grub par gzigs so/ /khyim pa'i phyogs la gzigs nas/ bsam gtan dang / rnam par thar pa dang / ting nge 'dzin la snyoms par 'jug pa mkhyen pa'i stobs kyis rab tu byung ba'i phyogs la rnam par gzigs te/ ci rab tu byung ba'i phyogs 'di la sdug bsngal las byung ba dang / sdug bsngal las 'byung ba'i lam ston pa 'ga' lta yod dam/ 'on te med zhig gu snyam ste/ des med par mkhyen nas skyabs med cing skyob pa med pa'i 'jig rten thams cad la brtags te snying rje chen po la brten nas sangs rgyas kyi spyan gyis 'jig rten la rnam par gzigs so/ /des rnam par gzigs te dbang po mchog dang mchog ma yin pa mkhyen pa mngon sum du mdzad nas rab tu mkhyen te/ 'jig rten na sems can byung ba dang / 'jig rten na sems can skyes pa dang dbang po rtul po dang dbang po 'bring po dang dbang po rnon po dag kyang yod par thugs su chud nas de chos bstan pa la sems 'jug go/ /de'i 'og tu snga ma'i go rims bzhin du de ma yin pa mkhyen pa'i stobs mos pa sna tshogs mkhyen pa la sogs pa thams cad kyang 'byung bar rig par bya ste/ 'di ni stobs rnams kyi go rims kyi rnam grangs gnyis pa'o/ /

【O3 明第三次第】

རྣམ་གྲངས་གཞན་ཡང་ཐོག་མ་ཁོ་ནར་དེ་བཞིན་གཤེགས་པ་མངོན་པར་རྫོགས་པར་སངས་རྒྱས་མ་ཐག་ཏུ་གནས་དང་གནས་མ་ཡིན་པ་མཁྱེན་པའི་སྟོབས་ཀྱིས་རྟེན་ཅིང་འབྲེལ་པར་འབྱུང་བའི་ཆོས་ཀྱི་ཁམས་དཔྱོད་པར་མཛད་དོ། །དེའི་འོག་ཏུ་ལས་བདག་གིར་བྱ་བ་མཁྱེན་པའི་སྟོབས་ཀྱིས་རྟེན་ཅིང་འབྲེལ་པར་འབྱུང་བའི་ཆོས་གང་དག་ལ་སེམས་ཅན་དུ་མིང་དུ་བཏགས་པའི་སེམས་ཅན་གྱི་ཁམས་དེ་ལ་སེམས་ཅན་འདི་དག་ནི་རང་གིས་བྱས་པའི་ལས་འདི་ལྟ་བུའི་འབྲས་བུ་འདི་འདྲ་བ་སོ་སོར་ཉམས་སུ་མྱོང་ངོ་སྙམ་དུ་རྣམ་པར་དཔྱོད་པར་མཛད་དེ། ཆོས་ཀྱི་ཁམས་དང་། སེམས་ཅན་གྱི་ཁམས་ཅི་ལྟ་བ་བཞིན་དུ་རྣམ་པར་དཔྱད་ནས་བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་མཁྱེན་པའི་སྟོབས་ཀྱིས་སེམས་ཅན་དེ་དག་ཉིད་སྡུག་བསྔལ་ལས་རྣམ་པར་ཐར་པར་བྱ་བའི་ཕྱིར་ཆོ་འཕྲུལ་གསུམ་གྱིས་ལེགས་པར་གདམས་པར་མཛད་དོ། །གདམས་ནས་ཀྱང་སྔ་མའི་གོ་རིམས་བཞིན་དུ་སྟོབས་ལྷག་མ་རྣམས་ཀྱིས་དབང་པོ་ལ་སོགས་པ་ཡང་མཁྱེན། ལམ་ལ་ཡང་བཙུད་ནས་སེམས་ཅན་དེ་དག་སྡུག་བསྔལ་ལས་རྣམ་པར་ཐར་པར་མཛད་དེ། འདི་ནི་སྟོབས་རྣམས་ཀྱི་གོ་རིམས་ཀྱི་རྣམ་གྲངས་གསུམ་པའོ། །

rnam grangs gzhan yang thog ma kho nar de bzhin gshegs pa mngon par rdzogs par sangs rgyas ma thag tu gnas dang gnas ma yin pa mkhyen pa'i stobs kyis rten cing 'brel par 'byung ba'i chos kyi khams dpyod par mdzad do/ /de'i 'og tu las bdag gir bya ba mkhyen pa'i stobs kyis rten cing 'brel par 'byung ba'i chos gang dag la sems can du ming du btags pa'i sems can gyi khams de la sems can 'di dag ni rang gis byas pa'i las 'di lta bu'i 'bras bu 'di 'dra ba so sor nyams su myong ngo snyam du rnam par dpyod par mdzad de/ chos kyi khams dang / sems can gyi khams ci lta ba bzhin du rnam par dpyad nas bsam gtan dang / rnam par thar pa dang / ting nge 'dzin la snyoms par 'jug pa mkhyen pa'i stobs kyis sems can de dag nyid sdug bsngal las rnam par thar par bya ba'i phyir cho 'phrul gsum gyis legs par gdams par mdzad do/ /gdams nas kyang snga ma'i go rims bzhin du stobs lhag ma rnams kyis dbang po la sogs pa yang mkhyen/ lam la yang btsud nas sems can de dag sdug bsngal las rnam par thar par mdzad de/ 'di ni stobs rnams kyi go rims kyi rnam grangs gsum pa'o/ /

【N7 十力差別】

དེ་ལ་གནས་དང་གནས་མ་ཡིན་པ་མཁྱེན་པའི་སྟོབས་དང་། ལས་བདག་གིར་བྱ་བ་མཁྱེན་པའི་སྟོབས་ལ་བྱེ་བྲག་ཅི་ཡོད་ཅེ་ན། དགེ་བ་དང་མི་དགེ་བའི་ལས་ཀྱི་འབྲས་བུ་སྡུག་པ་དང་མི་སྡུག་པ་འགྲུབ་པ་གང་ཡིན་པ་འདི་ནི་གནས་དང་གནས་མ་ཡིན་པ་མཁྱེན་པའི་སྟོབས་ཀྱིས་མཁྱེན་ཏོ། །དགེ་བ་དང་མི་དགེ་བའི་ལས་བྱེད་པ་གང་ཡིན་པ་དེ་ཉིད་ཀྱིས་སྡུག་པ་དང་མི་སྡུག་པའི་འབྲས་བུ་དེ་སོ་སོར་ཉམས་སུ་མྱོང་བར་འགྱུར་བ་གང་ཡིན་པ་འདི་ནི། ལས་བདག་གིར་བྱ་བ་མཁྱེན་པའི་སྟོབས་ཀྱིས་མཁྱེན་ཏོ། །བསམ་གཏན་དང་རྣམ་པར་ཐར་པ་ལ་སོགས་པ་སྙོམས་པར་འཇུག་པ་གང་ཡིན་པ་དེ་ཉིད་ལ་དེ་དག་འབྱུང་བར་འགྱུར་གྱི། གཞན་ལ་མ་ཡིན་པ་གང་ཡིན་པ་དེ་ནི་ལས་བདག་གིར་བྱ་བ་མཁྱེན་པའི་སྟོབས་ཀྱིས་སོ། །བསམ་གཏན་ལ་སོགས་པ་དེ་དག་ཉིད་ལ་བརྟེན་ནས་གདུལ་བ་རྣམས་ལ་ཆོ་འཕྲུལ་གསུམ་གྱིས་འདོམས་པར་མཛད་པ་གང་ཡིན་པ་དེ་ནི་བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་མཁྱེན་པའི་སྟོབས་ཀྱིས་སོ། །དད་པ་ལ་སོགས་པ་དང་ལྷན་ཅིག་སྐྱེས་ཤིང་མཚུངས་པར་ལྡན་པའི་སེམས་ཐུགས་སུ་ཆུད་པ་གང་ཡིན་པ་འདི་ནི་བསམ་གཏན་དང་། རྣམ་པར་ཐར་པ་དང་། ཏིང་ངེ་འཛིན་ལ་སྙོམས་པར་འཇུག་པ་མཁྱེན་པའི་སྟོབས་ཀྱིས་སོ། །དབང་པོ་དེ་དག་ཉིད་ཆུང་ངུ་དང་། འབྲིང་དང་། ཆེན་པོའི་བྱེ་བྲག་འབྱེད་པ་གང་ཡིན་པ་འདི་ནི་དབང་པོ་མཆོག་དང་མཆོག་མ་ཡིན་པ་མཁྱེན་པའི་སྟོབས་ཀྱིས་སོ། །ཆོས་དེ་དང་དེ་དག་ལ་དབང་པོ་སྔོན་དུ་འགྲོ་བའི་བསམ་པ་ཐུགས་སུ་ཆུད་པ་གང་ཡིན་པ་འདི་ནི་དབང་པོ་མཆོག་དང་མཆོག་མ་ཡིན་པ་མཁྱེན་པའི་སྟོབས་ཀྱིས་སོ། །བསམ་པ་དེ་ཉིད་སྣ་ཚོགས་སུ་བྱེ་བྲག་འབྱེད་པ་གང་ཡིན་པ་འདི་ནི་མོས་པ་སྣ་ཚོགས་མཁྱེན་པའི་སྟོབས་ཀྱིས་སོ། །བསམ་པ་དེ་ཡང་མདོར་བསྡུ་ན་རྣམ་པར་དབྱེ་བ་རྣམ་པ་དྲུག་ཡོད་པར་རིག་པར་བྱ་སྟེ། ངེས་པར་འབྱུང་བ་མ་ཡིན་པའི་བསམ་པ་ནི་འདི་ལྟ་སྟེ། དབང་ཕྱུག་ཆེན་པོ་དང་། སྲེད་མེད་ཀྱི་བུ་དང་། ཚངས་པའི་འཇིག་རྟེན་ལ་སོགས་པ་ལ་མོས་པ་ཐ་དད་པ་རྣམས་ཀྱིའོ། །ངེས་པར་འབྱུང་བའི་བསམ་པ་ནི་འདི་ལྟ་སྟེ། ཐེག་པ་གསུམ་པོ་དག་ལ་མོས་པ་རྣམས་ཀྱིའོ། །རྣམ་པར་དག་པ་ལས་རིང་བའི་བསམ་པ་ནི་འདི་ལྟ་སྟེ། ཡོངས་སུ་སྨིན་པ་ཆུང་ངུ་དང་། འབྲིང་ལ་གནས་པ་རྣམས་ཀྱིའོ། །རྣམ་པར་དག་པ་དང་ཉེ་བའི་བསམ་པ་ནི་འདི་ལྟ་སྟེ་ཡོངས་སུ་སྨིན་པ་ཆེན་པོ་ལ་གནས་པ་རྣམས་ཀྱིའོ། །ཚེ་འདི་ཉིད་ལ་མྱ་ངན་ལས་འདས་པ་འཐོབ་པར་མོས་པ་རྣམས་ཀྱིའོ། །ཚེ་འདི་ཉིད་ལ་མྱ་ངན་ལས་འདས་པ་འཐོབ་པའི་བསམ་པ་ནི་འདི་ལྟ་སྟེ་ཉན་ཐོས་ཀྱི་ཐེག་པས་མྱ་ངན་ལས་འདས་པ་འཐོབ་པར་མོས་པ་རྣམས་ཀྱིའོ། །ཕྱིས་མྱ་ངན་ལས་འདས་པ་ཐོབ་པའི་བསམ་པ་ནི་འདི་ལྟ་སྟེ་ཐེག་པ་ཆེན་པོས་ཡོངས་སུ་མྱ་ངན་ལས་འདའ་བ་འཐོབ་པར་མོས་པ་རྣམས་ཀྱིའོ། །མོས་པས་བསྐྱེད་པ་དེ་དང་འདྲ་བའི་ས་བོན་ཐུགས་སུ་ཆུད་པ་གང་ཡིན་པ་འདི་ནི་མོས་པ་སྣ་ཚོགས་མཁྱེན་པའི་སྟོབས་ཀྱིས་སོ། །ས་བོན་དེ་ཉིད་བྱེ་བྲག་ཕྱེ་ནས་རྣམ་པ་དུ་མར་ཐུགས་སུ་ཆུད་པ་གང་ཡིན་པ་འདི་ནི་ཁམས་སྣ་ཚོགས་མཁྱེན་པའི་སྟོབས་ཀྱིས་སོ། །ཁམས་རབ་ཏུ་དབྱེ་བ་དེ་ཡང་མདོར་བསྡུ་ན་རྣམ་པ་བཞིར་རིག་པར་བྱ་སྟེ། རང་བཞིན་དུ་གནས་པའི་ས་བོན་དང་། སྔོན་གོམས་པ་ལས་བྱུང་བའི་ས་བོན་དང་། རྣམ་པར་དག་པར་བྱར་རུང་བའི་ས་བོན་ནི་འདི་ལྟ་སྟེ་ཡོངས་སུ་མྱ་ངན་ལས་འདའ་བར་འགྱུར་བའི་ཆོས་ཅན་རྣམས་ཀྱིའོ། །རྣམ་པར་དག་པར་བྱར་མི་རུང་བའི་ས་བོན་ནི་འདི་ལྟ་སྟེ་མྱ་ངན་ལས་འདའ་བར་འགྱུར་བའི་ཆོས་ཅན་མ་ཡིན་པ་རྣམས་ཀྱིའོ། །ཁམས་ཇི་ལྟ་བ་བཞིན་དུ་འཚམ་པའི་ལམ་ལ་འཇུག་པ་རབ་ཏུ་མཁྱེན་པ་གང་ཡིན་པ་འདི་ནི་ཁམས་སྣ་ཚོགས་མཁྱེན་པའི་སྟོབས་ཀྱིས་སོ། །ལམ་དེ་ཉིད་རྣམ་པ་ཐམས་ཅད་དུ་རབ་ཏུ་རྣམ་པར་འབྱེད་དོ། ། ལམ་འདི་ནི་ཀུན་ནས་ཉོན་མོངས་པར་འགྱུར་བའོ། །འདི་ནི་རྣམ་པར࿒བྱང་བར་འགྱུར་བའོ། །འདི་ནི་གཏན་དུ་རྣམ་པར་བྱང་བར་འགྱུར་བའོ། །འདི་ནི་གཏན་དུ་རྣམ་པར་བྱང་བར་འགྱུར་བ་མ་ཡིན་ནོ་ཞེས་བྱ་བ་གང་ཡིན་པ་དེ་ནི་ཐམས་ཅད་དུ་འགྲོ་བའི་ལམ་མཁྱེན་པའི་སྟོབས་ཀྱིས་སོ། །སྔོན་གྱི་མཐའ་རྗེས་སུ་དྲན་ཏེ་འགྲོ་བ་ཐམས་ཅད་ཀྱི་རྒྱུ་སྔོན་གྱི་མཐའ་དང་ལྡན་པ་རྣམས་ཡང་དག་པ་ཅི་ལྟ་བ་བཞིན་དུ་རབ་ཏུ་མཁྱེན་པ་གང་ཡིན་པ་འདི་ནི་ཐམས་ཅད་དུ་འགྲོ་བའི་ལམ་མཁྱེན་པའི་སྟོབས་ཀྱིས་སོ། །རྣམ་པར་ཕྱེ་ནས་སྔ་མ་བཞིན་དུ་ཐ་སྙད་ཀྱི་གཞི་ལ་བརྟེན་པའི་སྤྱོད་པ་རྣམ་པ་དྲུག་རབ་ཏུ་མཁྱེན་པ་གང་ཡིན་པ་འདི་ནི་སྔོན་གྱི་གནས་རྗེས་སུ་དྲན་པ་མཁྱེན་པའི་སྟོབས་ཀྱིས་སོ། །སྔོན་གྱི་མཐའ་ལས་བརྩམས་ཏེ་སེམས་ཅན་རྣམས་ཀྱི་འཆི་འཕོ་དང་། སྐྱེ་བ་རབ་ཏུ་མཁྱེན་པ་གང་ཡིན་པ་འདི་ནི་སྔོན་གྱི་གནས་རྗེས་སུ་དྲན་པ་མཁྱེན་པའི་སྟོབས་ཀྱིས་སོ། །ཕྱི་མའི་མཐའི་སེམས་ཅན་རྣམས་ཀྱི་ཤི་འཕོ་དང་སྐྱེ་བ་མཁྱེན་པ་གང་ཡིན་པ་འདི་ནི་ཤི་འཕོ་དང་སྐྱེ་བ་མཁྱེན་པའི་སྟོབས་ཀྱིས་སོ། །སེམས་ཅན་རང་གི་དོན་མཐར་ཕྱིན་པ་མ་ཡིན་པ་རྣམས་ཀྱི་ཕྱི་མའི་མཐར་སྐྱེ་བ་དང་། ཉིང་མཚམས་སྦྱོར་བ་རབ་ཏུ་མཁྱེན་པ་གང་ཡིན་པ་འདི་ནི་ཤི་འཕོ་དང་སྐྱེ་བ་མཁྱེན་པའི་སྟོབས་ཀྱིས་སོ། །རང་གི་དོན་མཐར་ཕྱིན་ཏེ་སེམས་ཤིན་ཏུ་རྣམ་པར་གྲོལ་བ་རྣམས་ཀྱི་ཚེ་འདི་ལ་མྱ་ངན་ལས་འདས་པ་འཐོབ་པ་རབ་ཏུ་མཁྱེན་པ་གང་ཡིན་པ་འདི་ནི་ཟག་པ་ཟད་པ་མཁྱེན་པའི་སྟོབས་ཀྱིས་ཏེ། འདི་ནི་དེ་བཞིན་གཤེགས་པའི་སྟོབས་བཅུ་པོ་དག་ཕན་ཚུན་བྱེ་བྲག་ཡོད་པ་དང་། བྱེ་བྲག་མེད་པ་ཡིན་པར་རིག་པར་བྱའོ། །

de la gnas dang gnas ma yin pa mkhyen pa'i stobs dang / las bdag gir bya ba mkhyen pa'i stobs la bye brag ci yod ce na/ dge ba dang mi dge ba'i las kyi 'bras bu sdug pa dang mi sdug pa 'grub pa gang yin pa 'di ni gnas dang gnas ma yin pa mkhyen pa'i stobs kyis mkhyen to/ /dge ba dang mi dge ba'i las byed pa gang yin pa de nyid kyis sdug pa dang mi sdug pa'i 'bras bu de so sor nyams su myong bar 'gyur ba gang yin pa 'di ni/ las bdag gir bya ba mkhyen pa'i stobs kyis mkhyen to/ /bsam gtan dang rnam par thar pa la sogs pa snyoms par 'jug pa gang yin pa de nyid la de dag 'byung bar 'gyur gyi/ gzhan la ma yin pa gang yin pa de ni las bdag gir bya ba mkhyen pa'i stobs kyis so/ /bsam gtan la sogs pa de dag nyid la brten nas gdul ba rnams la cho 'phrul gsum gyis 'doms par mdzad pa gang yin pa de ni bsam gtan dang / rnam par thar pa dang / ting nge 'dzin la snyoms par 'jug pa mkhyen pa'i stobs kyis so/ /dad pa la sogs pa dang lhan cig skyes shing mtshungs par ldan pa'i sems thugs su chud pa gang yin pa 'di ni bsam gtan dang / rnam par thar pa dang / ting nge 'dzin la snyoms par 'jug pa mkhyen pa'i stobs kyis so/ /dbang po de dag nyid chung ngu dang / 'bring dang / chen po'i bye brag 'byed pa gang yin pa 'di ni dbang po mchog dang mchog ma yin pa mkhyen pa'i stobs kyis so/ /chos de dang de dag la dbang po sngon du 'gro ba'i bsam pa thugs su chud pa gang yin pa 'di ni dbang po mchog dang mchog ma yin pa mkhyen pa'i stobs kyis so/ /bsam pa de nyid sna tshogs su bye brag 'byed pa gang yin pa 'di ni mos pa sna tshogs mkhyen pa'i stobs kyis so/ /bsam pa de yang mdor bsdu na rnam par dbye ba rnam pa drug yod par rig par bya ste/ nges par 'byung ba ma yin pa'i bsam pa ni 'di lta ste/ dbang phyug chen po dang / sred med kyi bu dang / tshangs pa'i 'jig rten la sogs pa la mos pa tha dad pa rnams kyi'o/ /nges par 'byung ba'i bsam pa ni 'di lta ste/ theg pa gsum po dag la mos pa rnams kyi'o/ /rnam par dag pa las ring ba'i bsam pa ni 'di lta ste/ yongs su smin pa chung ngu dang / 'bring la gnas pa rnams kyi'o/ /rnam par dag pa dang nye ba'i bsam pa ni 'di lta ste yongs su smin pa chen po la gnas pa rnams kyi'o/ /tshe 'di nyid la mya ngan las 'das pa 'thob par mos pa rnams kyi'o/ /tshe 'di nyid la mya ngan las 'das pa 'thob pa'i bsam pa ni 'di lta ste nyan thos kyi theg pas mya ngan las 'das pa 'thob par mos pa rnams kyi'o/ /phyis mya ngan las 'das pa thob pa'i bsam pa ni 'di lta ste theg pa chen pos yongs su mya ngan las 'da' ba 'thob par mos pa rnams kyi'o/ /mos pas bskyed pa de dang 'dra ba'i sa bon thugs su chud pa gang yin pa 'di ni mos pa sna tshogs mkhyen pa'i stobs kyis so/ /sa bon de nyid bye brag phye nas rnam pa du mar thugs su chud pa gang yin pa 'di ni khams sna tshogs mkhyen pa'i stobs kyis so/ /khams rab tu dbye ba de yang mdor bsdu na rnam pa bzhir rig par bya ste/ rang bzhin du gnas pa'i sa bon dang / sngon goms pa las byung ba'i sa bon dang / rnam par dag par byar rung ba'i sa bon ni 'di lta ste yongs su mya ngan las 'da' bar 'gyur ba'i chos can rnams kyi'o/ /rnam par dag par byar mi rung ba'i sa bon ni 'di lta ste mya ngan las 'da' bar 'gyur ba'i chos can ma yin pa rnams kyi'o/ /khams ji lta ba bzhin du 'tsham pa'i lam la 'jug pa rab tu mkhyen pa gang yin pa 'di ni khams sna tshogs mkhyen pa'i stobs kyis so/ /lam de nyid rnam pa thams cad du rab tu rnam par 'byed do/ / lam 'di ni kun nas nyon mongs par 'gyur ba'o/ /'di ni rnam par byang bar 'gyur ba'o/ /'di ni gtan du rnam par byang bar 'gyur ba'o/ /'di ni gtan du rnam par byang bar 'gyur ba ma yin no zhes bya ba gang yin pa de ni thams cad du 'gro ba'i lam mkhyen pa'i stobs kyis so/ /sngon gyi mtha' rjes su dran te 'gro ba thams cad kyi rgyu sngon gyi mtha' dang ldan pa rnams yang dag pa ci lta ba bzhin du rab tu mkhyen pa gang yin pa 'di ni thams cad du 'gro ba'i lam mkhyen pa'i stobs kyis so/ /rnam par phye nas snga ma bzhin du tha snyad kyi gzhi la brten pa'i spyod pa rnam pa drug rab tu mkhyen pa gang yin pa 'di ni sngon gyi gnas rjes su dran pa mkhyen pa'i stobs kyis so/ /sngon gyi mtha' las brtsams te sems can rnams kyi 'chi 'pho dang / skye ba rab tu mkhyen pa gang yin pa 'di ni sngon gyi gnas rjes su dran pa mkhyen pa'i stobs kyis so/ /phyi ma'i mtha'i sems can rnams kyi shi 'pho dang skye ba mkhyen pa gang yin pa 'di ni shi 'pho dang skye ba mkhyen pa'i stobs kyis so/ /sems can rang gi don mthar phyin pa ma yin pa rnams kyi phyi ma'i mthar skye ba dang / nying mtshams sbyor ba rab tu mkhyen pa gang yin pa 'di ni shi 'pho dang skye ba mkhyen pa'i stobs kyis so/ /rang gi don mthar phyin te sems shin tu rnam par grol ba rnams kyi tshe 'di la mya ngan las 'das pa 'thob pa rab tu mkhyen pa gang yin pa 'di ni zag pa zad pa mkhyen pa'i stobs kyis te/ 'di ni de bzhin gshegs pa'i stobs bcu po dag phan tshun bye brag yod pa dang / bye brag med pa yin par rig par bya'o/ /

【K4 四無所畏】【L1 總標指經】

མི་འཇིགས་པ་བཞིའི་གཞུང་ནི་མདོ་འདི་ཉིད་ལས་ཇི་སྐད་འབྱུང་བ་བཞིན་དུ་རིག་པར་བྱའོ། །

mi 'jigs pa bzhi'i gzhung ni mdo 'di nyid las ji skad 'byung ba bzhin du rig par bya'o/ /

【L2 開列四種】【M1 總明四處佛自稱嘆】

དེ་ལ་གནས་བཞི་པོ་འདི་དག་ནི་དེ་བཞིན་གཤེགས་པ་རྣམས་ཀྱི་འཁོར་གྱི་ནང་དུ་དམ་བཅའ་བར་བྱ་བ་ཡིན་ཏེ།

de la gnas bzhi po 'di dag ni de bzhin gshegs pa rnams kyi 'khor gyi nang du dam bca' bar bya ba yin te/

【M2 別列四處】

ཉན་ཐོས་དང་ཐུན་མོང་མ་ཡིན་པ་ཤེས་བྱའི་སྒྲིབ་པ་ལས་རྣམ་པར་ཐར་པར་བྱ་བའི་ཕྱིར་རྣམ་པ་ཐམས་ཅད་དུ་ཆོས་ཐམས་ཅད་མངོན་པར་རྫོགས་པར་བྱང་ཆུབ་པ་འདི་ནི་གནས་དང་པོའོ། །ཉན་ཐོས་དང་ཐུན་མོང་པ་ཉོན་མོངས་པའི་སྒྲིབ་པ་ལས་རྣམ་པར་ཐར་པ་འདི་ནི་གནས་གཉིས་པའོ། །རྣམ་པར་ཐར་པ་འདོད་པའི་སེམས་ཅན࿒རྣམ་པར་སྡུག་བསྔལ་ལས་ཡང་དག་པར་འདའ་བར་འགྱུར་བའི་ངེས་པར་འབྱིན་པའི་ལམ་འདི་ནི་གནས་གསུམ་པའོ། །ལམ་དེ་ཉིད་ཐོབ་པར་བྱ་བ་ལ་གེགས་སུ་གྱུར་པ་བར་དུ་གཅོད་པར་བྱེད་པའི་ཆོས་རྣམས་ཡོངས་སུ་སྤང་བར་བྱ་བ་འདི་ནི་གནས་བཞི་པའོ། །

nyan thos dang thun mong ma yin pa shes bya'i sgrib pa las rnam par thar par bya ba'i phyir rnam pa thams cad du chos thams cad mngon par rdzogs par byang chub pa 'di ni gnas dang po'o/ /nyan thos dang thun mong pa nyon mongs pa'i sgrib pa las rnam par thar pa 'di ni gnas gnyis pa'o/ /rnam par thar pa 'dod pa'i sems can rnam par sdug bsngal las yang dag par 'da' bar 'gyur ba'i nges par 'byin pa'i lam 'di ni gnas gsum pa'o/ /lam de nyid thob par bya ba la gegs su gyur pa bar du gcod par byed pa'i chos rnams yongs su spang bar bya ba 'di ni gnas bzhi pa'o/ /

【L3 對難辨相】

གནས་བཞི་པོ་འདི་དག་ལ་དེ་བཞིན་གཤེགས་པས་དོན་ཇི་ལྟ་བ་བཞིན་དུ་དམ་བཅའ་བ་ཡིན་ཏེ། དེ་བས་ན་གནས་སྔ་མ་གཉིས་ཀྱི་དམ་བཅའ་བ་དང་མི་མཐུན་པའི་སྐུ་དང་། གསུང་དང་། ཐུགས་ཀྱི་སྤྱོད་པ་དང་། གནས་ཕྱི་མ་གཉིས་ཀྱིས་དམ་བཅའ་བ་དང་། མི་མཐུན་པའི་སྔ་ཕྱི་འགལ་བ་དང་། མི་རིགས་པར་འགྱུར་བ་ཡོད་དོ་ཞེས་དམ་བཅས་པའི་གནས་ཀྱི་གཉེན་པོར་ལྷའི་མིག་དང་ལྡན་པ་དང་། ལྷའི་མིག་དང་ལྡན་པ་མ་ཡིན་པ་དང་། ཕ་རོལ་གྱི་སེམས་ཤེས་པ་དང་། ཕ་རོལ་གྱི་སེམས་ཤེས་པ་མ་ཡིན་པ་གཞན་དག་གིས་བརྒལ་བའི་རྒྱུར་འགྱུར་བ་ཡང་དག་པར་རྗེས་སུ་མ་གཟིགས་ཏེ། གནས་འདི་དག་ལ་མི་བསྙེངས་པ་དང་། ཐུགས་ཞུམ་པ་མི་མངའ་བ་དང་། དོགས་པ་མི་མངའ་བ་དང་། བག་ཚ་བ་མི་མངའ་བར་དམ་བཅའ་བར་མཛད་དོ། །

gnas bzhi po 'di dag la de bzhin gshegs pas don ji lta ba bzhin du dam bca' ba yin te/ de bas na gnas snga ma gnyis kyi dam bca' ba dang mi mthun pa'i sku dang / gsung dang / thugs kyi spyod pa dang / gnas phyi ma gnyis kyis dam bca' ba dang / mi mthun pa'i snga phyi 'gal ba dang / mi rigs par 'gyur ba yod do zhes dam bcas pa'i gnas kyi gnyen por lha'i mig dang ldan pa dang / lha'i mig dang ldan pa ma yin pa dang / pha rol gyi sems shes pa dang / pha rol gyi sems shes pa ma yin pa gzhan dag gis brgal ba'i rgyur 'gyur ba yang dag par rjes su ma gzigs te/ gnas 'di dag la mi bsnyengs pa dang / thugs zhum pa mi mnga' ba dang / dogs pa mi mnga' ba dang / bag tsha ba mi mnga' bar dam bca' bar mdzad do/ /

【L4 立所以】

སྟོན་པས་དམ་བཅའ་བར་བྱ་བ་ནི་འདི་ཡིན་ཏེ། འདི་ལྟ་སྟེ། བདག་ལ་ཕན་པ་སྒྲུབ་པ་དང་། གཞན་ལ་ཕན་པ་སྒྲུབ་པ་ཡོངས་སུ་རྫོགས་པའོ། །དེ་ལ་གནས་དང་པོ་གཉིས་ཀྱིས་ནི་བདག་ལ་ཕན་པ་སྒྲུབ་པ་ཡོངས་སུ་རྫོགས་པར་དམ་བཅས་པ་ཡིན་ནོ། །གནས་ཕྱི་མ་གཉིས་ཀྱིས་ནི་གཞན་ལ་ཕན་པ་སྒྲུབ་པ་ཡོངས་སུ་རྫོགས་པར་དམ་བཅས་པ་ཡིན་ནོ། །

ston pas dam bca' bar bya ba ni 'di yin te/ 'di lta ste/ bdag la phan pa sgrub pa dang / gzhan la phan pa sgrub pa yongs su rdzogs pa'o/ /de la gnas dang po gnyis kyis ni bdag la phan pa sgrub pa yongs su rdzogs par dam bcas pa yin no/ /gnas phyi ma gnyis kyis ni gzhan la phan pa sgrub pa yongs su rdzogs par dam bcas pa yin no/ /

【L5 教起因緣】

དེ་ལ་བདག་ཉིད་ཀྱིས་ཆོས་ཐམས་ཅད་མངོན་པར་རྫོགས་པར་བྱང་ཆུབ་པས་ཡང་དག་པར་རྫོགས་པར་སངས་རྒྱས་པ་ནི་ཐེག་པ་ཆེན་པོ་ལ་ཡང་དག་པར་ཞུགས་པའི་བྱང་ཆུབ་སེམས་དཔའ་རྣམས་ཀྱི་དབང་དུ་མཛད་ནས། དེ་བཞིན་གཤེགས་པས་དམ་བཅས་པ་ཡིན་ནོ། །ཟག་པ་ཐམས་ཅད་ཟད་པ་ནི། ཉན་ཐོས་དང་། རང་སངས་རྒྱས་ཀྱི་ཐེག་པ་ལ་ཡང་དག་པར་ཞུགས་པའི་སེམས་ཅན་རྣམས་ཀྱི་དབང་དུ་མཛད་དེ་དམ་བཅས་པ་ཡིན་ནོ། །ངེས་པར་འབྱིན་པའི་ལམ་དང་། བར་དུ་གཅོད་པའི་ཆོས་རྣམས་ནི་དེ་གཉི་གའི་དབང་དུ་མཛད་དེ་དམ་བཅས་པ་ཡིན་ནོ། །དེ་བཞིན་གཤེགས་པས་མདོའི་ཚིག་འདི་སྐད་དུ། ངས་བྱང་ཆུབ་སེམས་དཔའ་རྣམས་དང་། ཉན་ཐོས་རྣམས་ཀྱི་ངེས་པར་འབྱུང་བའི་ལམ་བསྟན་པ་གང་ཡིན་པ་ཞེས་རྒྱས་པར་གསུངས་པ་ལས་བྱང་ཆུབ་སེམས་དཔའ་ཞེས་བྱ་བའི་ཚིག་དེ་ཡང་དག་པར་སྡུད་པར་བྱེད་པ་རྣམས་ཀྱིས་ཉན་ཐོས་ཀྱི་སྡེ་སྣོད་ཀྱི་སྐབས་ནས་བྱུང་ངོ་། །བྱང་ཆུབ་སེམས་དཔའི་སྡེ་སྣོད་ལས་ཀྱང་བྱང་ཆུབ་སེམས་དཔའི་ཚིག་ཁོ་ན་འབའ་ཞིག་སྨོས་སོ། །

de la bdag nyid kyis chos thams cad mngon par rdzogs par byang chub pas yang dag par rdzogs par sangs rgyas pa ni theg pa chen po la yang dag par zhugs pa'i byang chub sems dpa' rnams kyi dbang du mdzad nas/ de bzhin gshegs pas dam bcas pa yin no/ /zag pa thams cad zad pa ni/ nyan thos dang / rang sangs rgyas kyi theg pa la yang dag par zhugs pa'i sems can rnams kyi dbang du mdzad de dam bcas pa yin no/ /nges par 'byin pa'i lam dang / bar du gcod pa'i chos rnams ni de gnyi ga'i dbang du mdzad de dam bcas pa yin no/ /de bzhin gshegs pas mdo'i tshig 'di skad du/ ngas byang chub sems dpa' rnams dang / nyan thos rnams kyi nges par 'byung ba'i lam bstan pa gang yin pa zhes rgyas par gsungs pa las byang chub sems dpa' zhes bya ba'i tshig de yang dag par sdud par byed pa rnams kyis nyan thos kyi sde snod kyi skabs nas byung ngo / /byang chub sems dpa'i sde snod las kyang byang chub sems dpa'i tshig kho na 'ba' zhig smos so/ /

【K5 三念住】

དྲན་པ་ཉེ་བར་གཞག་པ་གསུམ་གྱི་གཞུང་ནི་མདོ་ལས་ཇི་སྐད་འབྱུང་བ་བཞིན་ཏེ། དེ་བཞིན་གཤེགས་པ་ནི་ཡུན་རིང་པོ་ནས་འདི་ལྟར་ངས་ལེགས་པར་བསྟན་པའི་ཆོས་འདུལ་བ་རྣམས་ལ་ནན་ཏན་བྱེད་ཅིང་། ཇི་ལྟ་བ་བཞིན་དུ་གནས་ཀྱང་ཅི་མ་རུང་སྙམ་དུ་བཞེད་དེ། ཡུན་རིང་པོ་ནས་དེ་ལྟར་བཞེད་པ་ཆོས་ཀྱི་མངའ་བདག་ཚོགས་ཡོངས་སུ་སྡུད་པ་དེའི་བཞེད་པ་དེ་དག་གྲུབ་པ་དང་། མ་གྲུབ་པ་དག་གིས་ཀུན་ནས་ཉོན་མོངས་པ་མེད་པ་ནི་མདོར་བསྡུ་ན་དྲན་པ་ཉེ་བར་གཞག་པ་གསུམ་གྱིས་རབ་ཏུ་ཕྱེ་བ་ཡིན་ནོ། །དེ་དག་ཀྱང་འཁོར་གསུམ་གྱི་བྱེ་བྲག་གིས་གསུམ་དུ་རྣམ་པར་གཞག་སྟེ། འཁོར་གསུམ་པོ་གང་ཞེ་ན། ཐམས་ཅད་ཀྱང་གཅིག་ཏུ་ངེས་པར་ཡང་དག་པར་སྒྲུབ་པར་བྱེད་པ་འདི་ནི་འཁོར་གཅིག་གོ༑ །ཐམས་ཅད་ཀྱང་གཅིག་ཏུ་ངེས་པར་ལོག་པར་སྒྲུབ་པར་བྱེད་པ་འདི་ནི་འཁོར་གཉིས་པའོ། །འཁོར་གསུམ་པ་ནི་གང་ལས་ཁ་ཅིག་ནི་ཡང་དག་པར་སྒྲུབ་ལ༑ ཁ་ཅིག་ནི་ལོག་པར་སྒྲུབ་པའོ། །

dran pa nye bar gzhag pa gsum gyi gzhung ni mdo las ji skad 'byung ba bzhin te/ de bzhin gshegs pa ni yun ring po nas 'di ltar ngas legs par bstan pa'i chos 'dul ba rnams la nan tan byed cing / ji lta ba bzhin du gnas kyang ci ma rung snyam du bzhed de/ yun ring po nas de ltar bzhed pa chos kyi mnga' bdag tshogs yongs su sdud pa de'i bzhed pa de dag grub pa dang / ma grub pa dag gis kun nas nyon mongs pa med pa ni mdor bsdu na dran pa nye bar gzhag pa gsum gyis rab tu phye ba yin no/ /de dag kyang 'khor gsum gyi bye brag gis gsum du rnam par gzhag ste/ 'khor gsum po gang zhe na/ thams cad kyang gcig tu nges par yang dag par sgrub par byed pa 'di ni 'khor gcig go| /thams cad kyang gcig tu nges par log par sgrub par byed pa 'di ni 'khor gnyis pa'o/ /'khor gsum pa ni gang las kha cig ni yang dag par sgrub la| kha cig ni log par sgrub pa'o/ /

【K6 三不護文】

བསྲུང་བ་མེད་པ་གསུམ་གྱི࿒གཞུང་ནི་མདོ་ཉིད་ལས་ཇི་སྐད་འབྱུང་བ་བཞིན་དུ་རིག་པར་བྱ་སྟེ། མདོར་བསྡུ་ན་རྣམ་པ་ཐམས་ཅད་དུ་ཉེས་པ་བྱས་པ་འཆབ་པ་སྤངས་པ་འདི་ནི་དེ་བཞིན་གཤེགས་པའི་བསྲུང་བ་མེད་པ་གསུམ་གྱིས་བསྟན་ཏེ། དགྲ་བཅོམ་པ་ལ་ཡང་བརྗེད་པའི་ཕྱིར་བརྒྱ་ལ་བརྒྱ་ལམ་ན་ལུང་དུ་མ་བསྟན་པའི་ཉེས་པ་བྱས་པ་ཙམ་ཅུང་ཟད་འབྱུང་བ་གང་ཡིན་པ་འདི་ནི་དེ་བཞིན་གཤེགས་པ࿒ལ་དེ་ཡང་ཐམས་ཅད་དུ་མི་མངའོ། །དེ་བས་ན་དེ་བཞིན་གཤེགས་པ་ནི་ཇི་ལྟར་དམ་བཅས་པ་དེ་ལྟ་བུའི་རང་བཞིན་ཡིན་ཏེ། ཉན་ཐོས་རྣམས་ཚར་བཅད་ཅིང࿒ཚར་བཅད་ཅིང་བཀའ་སྩལ་ཏོ། །ཐིབས་ཀྱིས་མནན་ཅིང་ཐིབས་ཀྱིས་མནན་ཅིང་ཁ་ཅིག་ལ་ནི་སྨ་འབེབས་མཛད། ཁ་ཅིག་ལ་ནི་࿒སྤངས་པར་མཛད་ཅིང་བརླང་པོར་ཡང་མཛད་དེ། འགྲོགས་པའི་རྒྱུ་ལས་ངའི་ཉན་ཐོས་རྣམས་ཀྱི་ལུས་དང་། ངག་གི་ཀུན་དུ་སྤྱོད་པ་ཡོངས་སུ་མ་དག་པར་ཤེས་ནས། དངོས་པོ་དེས་ཡིད་དུ་མི་འོང་ཞིང་མི་དགའ་བར་གྱུར་ནས་གླེང་བའམ༑ གཞན་དག་ལ་སྒྲོགས་པར་མི་འགྱུར་གྲང་སྙམ་དུ་དེ་དག་ལ་རྗེས་སུ་བསྲུང་བ་དེ་ལ་མི་མངའོ། །

bsrung ba med pa gsum gyi gzhung ni mdo nyid las ji skad 'byung ba bzhin du rig par bya ste/ mdor bsdu na rnam pa thams cad du nyes pa byas pa 'chab pa spangs pa 'di ni de bzhin gshegs pa'i bsrung ba med pa gsum gyis bstan te/ dgra bcom pa la yang brjed pa'i phyir brgya la brgya lam na lung du ma bstan pa'i nyes pa byas pa tsam cung zad 'byung ba gang yin pa 'di ni de bzhin gshegs pa la de yang thams cad du mi mnga'o/ /de bas na de bzhin gshegs pa ni ji ltar dam bcas pa de lta bu'i rang bzhin yin te/ nyan thos rnams tshar bcad cing tshar bcad cing bka' stsal to/ /thibs kyis mnan cing thibs kyis mnan cing kha cig la ni sma 'bebs mdzad/ kha cig la ni spangs par mdzad cing brlang por yang mdzad de/ 'grogs pa'i rgyu las nga'i nyan thos rnams kyi lus dang / ngag gi kun du spyod pa yongs su ma dag par shes nas/ dngos po des yid du mi 'ong zhing mi dga' bar gyur nas gleng ba'am| gzhan dag la sgrogs par mi 'gyur grang snyam du de dag la rjes su bsrung ba de la mi mnga'o/ /

【K7 大悲】

དེ་ལ་དེ་བཞིན་གཤེགས་པ་རྣམས་ཀྱི་ཐུགས་རྗེ་ཆེན་པོ་ནི་རྣམ་པ་ཐམས་ཅད་དུ་མཆོད་པ་དང་། བརྟེན་པ་དང་། ཚད་མེད་པའི་ལེའུ་ལས་སྔར་ཇི་སྐད་བསྟན་པ་བཞིན་དུ་རིག་པར་བྱ་སྟེ། དེ་བཞིན་གཤེགས་པའི་ཐུགས་རྗེ་ཆེན་པོ་དེ་ནི་ཚད་མེད་པ་དང་བླ་ན་མེད་པར་རིག་པར་བྱའོ། །

de la de bzhin gshegs pa rnams kyi thugs rje chen po ni rnam pa thams cad du mchod pa dang / brten pa dang / tshad med pa'i le'u las sngar ji skad bstan pa bzhin du rig par bya ste/ de bzhin gshegs pa'i thugs rje chen po de ni tshad med pa dang bla na med par rig par bya'o/ /

【K8 無忘失法】

དེ་ལ་དེ་བཞིན་གཤེགས་པའི་ནན་ཏན་དུ་མཛད་པ་ནི་གང་དང་གང་དུ་དང་། ཇི་ལྟར་དང་། གང་གི་ཚེ་སྟེ་དེ་དང་། དེར་དང་། དེ་ལྟར་དང་། དེའི་ཚེ་ཡང་དག་པར་ནན་ཏན་མཛད་པས་ན། འདི་ནི་དེ་བཞིན་གཤེགས་པའི་བསྙེལ་བ་མི་མངའ་བའི་ཆོས་ཉིད་ཅེས་བྱ་སྟེ། འདི་ལྟར་དེ་བཞིན་གཤེགས་པའི་མཛད་པ་ཐམས་ཅད་དང་། ཡུལ་ཐམས་ཅད་དང་། མཛད་པའི་ཐབས་ཐམས་ཅད་དང་། དུས་ཐམས་ཅད་དུ་བསྙེལ་བ་མི་མངའ་སྟེ། རྟག་ཏུ་དགོངས་པ་ཉེ་བར་གནས་པ་འདི་ནི་བསྙེལ་བ་མི་མངའ་བའི་ཆོས་ཉིད་ཡིན་པར་བལྟ་བར་བྱའོ། །

de la de bzhin gshegs pa'i nan tan du mdzad pa ni gang dang gang du dang / ji ltar dang / gang gi tshe ste de dang / der dang / de ltar dang / de'i tshe yang dag par nan tan mdzad pas na/ 'di ni de bzhin gshegs pa'i bsnyel ba mi mnga' ba'i chos nyid ces bya ste/ 'di ltar de bzhin gshegs pa'i mdzad pa thams cad dang / yul thams cad dang / mdzad pa'i thabs thams cad dang / dus thams cad du bsnyel ba mi mnga' ste/ rtag tu dgongs pa nye bar gnas pa 'di ni bsnyel ba mi mnga' ba'i chos nyid yin par blta bar bya'o/ /

【K9 永害習氣】

དེ་ལ་དེ་བཞིན་གཤེགས་པའི་བསྐྱོད་པའམ། གཟིགས་པའམ། སྲུང་བའམ༑ གནས་པ་ལ་ཉོན་མོངས་པ་མངའ་བ་འདྲ་བའི་ཀུན་དུ་སྤྱོད་པ་མི་མངའ་བ་འདི་ནི་དེ་བཞིན་གཤེགས་པའི་བག་ཆགས་ཡང་དག་པར་བཅོམ་པ་ཞེས་བྱའོ༑ །དགྲ་བཅོམ་པ་རྣམས་ནི་ཉོན་མོངས་པ་སྤངས་པ་ཡིན་མོད་ཀྱི། གཟིགས་པའམ། སྲུང་བའམ། ཉོན་མོངས་པ་ཡོད་པ་འདྲ་བའི་སྤྱོད་པ་དང་། བསྐྱོད་པ་དང་། ལྟ་བ་དང་། སྨྲ་བ་དང་། གནས་པ་ཡང་ཡོད་དོ། །

de la de bzhin gshegs pa'i bskyod pa'am/ gzigs pa'am/ srung ba'am| gnas pa la nyon mongs pa mnga' ba 'dra ba'i kun du spyod pa mi mnga' ba 'di ni de bzhin gshegs pa'i bag chags yang dag par bcom pa zhes bya'o| /dgra bcom pa rnams ni nyon mongs pa spangs pa yin mod kyi/ gzigs pa'am/ srung ba'am/ nyon mongs pa yod pa 'dra ba'i spyod pa dang / bskyod pa dang / lta ba dang / smra ba dang / gnas pa yang yod do/ /

【K10 一切種妙智】

མདོར་བསྡུ་ན་དེ་བཞིན་གཤེགས་པ་ནི་ཆོས་རྣམས་ཀྱི་ཚོགས་གསུམ་མངོན་པར་རྫོགས་པར་སངས་རྒྱས་ཏེ། གསུམ་གང་ཞེ་ན། དོན་དང་ལྡན་པའི་ཆོས་རྣམས་དང་། དོན་དང་ལྡན་པ་མ་ཡིན་པ࿒རྣམ་པ་དང་། དོན་དང་ལྡན་པ་ཡང་མ་ཡིན་དོན་དང་མི་ལྡན་པ་ཡང་མ་ཡིན་པ་རྣམས་སོ། །

mdor bsdu na de bzhin gshegs pa ni chos rnams kyi tshogs gsum mngon par rdzogs par sangs rgyas te/ gsum gang zhe na/ don dang ldan pa'i chos rnams dang / don dang ldan pa ma yin pa rnam pa dang / don dang ldan pa yang ma yin don dang mi ldan pa yang ma yin pa rnams so/ /

དེ་ལ་དེ་བཞིན་གཤེགས་པའི་དོན་དང་ལྡན་པ་མ་ཡིན་པ་དང་། དོན་དང་ལྡན་པ་ཡང་མ་ཡིན་དོན་དང་མི་ལྡན་པ་ཡང་མ་ཡིན་པའི་ཆོས་ཐམས་ཅད་མཁྱེན་པ་གང་ཡིན་པ་འདི་ནི་དེ་བཞིན་གཤེགས་པའི་རྣམ་པ་ཐམས་ཅད་མཁྱེན་པ་ཞེས་བྱའོ། །དེ་ལ་དེ་བཞིན་གཤེགས་པའི་དོན་དང་ལྡན་པའི་ཆོས་ཐམས་ཅད་མཁྱེན་པ་གང་ཡིན་པ་འདི་ནི་དེ་བཞིན་གཤེགས་པའི་མཆོག་མཁྱེན་པ་ཞེས་བྱའོ། །དེ་ལ་རྣམ་པ་ཐམས་ཅད་མཁྱེན་པ་གང་ཡིན་པ་དང་། མཆོག་མཁྱེན་པ་གང་ཡིན་པ་དེ་གཉིས་གཅིག་ཏུ་བསྡུས་པ་ནི་རྣམ་པ་ཐམས་ཅད་དང་མཆོག་མཁྱེན་པ་ཞེས་བྱའོ། །

de la de bzhin gshegs pa'i don dang ldan pa ma yin pa dang / don dang ldan pa yang ma yin don dang mi ldan pa yang ma yin pa'i chos thams cad mkhyen pa gang yin pa 'di ni de bzhin gshegs pa'i rnam pa thams cad mkhyen pa zhes bya'o/ /de la de bzhin gshegs pa'i don dang ldan pa'i chos thams cad mkhyen pa gang yin pa 'di ni de bzhin gshegs pa'i mchog mkhyen pa zhes bya'o/ /de la rnam pa thams cad mkhyen pa gang yin pa dang / mchog mkhyen pa gang yin pa de gnyis gcig tu bsdus pa ni rnam pa thams cad dang mchog mkhyen pa zhes bya'o/ /

【J3 總辨】【K1 明十一功德成滿位地】

དེ་དག་ཐམས་ཅད་བསྡོམས་པ་ནི་སངས་རྒྱས་ཀྱི་ཆོས་མ་འདྲེས་པ་བརྒྱ་བཞི་བཅུ་ཡིན་ནོ། །དེ་ལ་མཚན་དང་དཔེ་བྱད་བཟང་པོ་རྣམས་ནི་བྱང་ཆུབ་སེམས་དཔར་གྱུར་པ་དེས་སྲིད་པ་ཐ་མ་ལ་ཤིན་ཏུ་ཡོངས་སུ་དག་པར་ཐོབ་པར་འགྱུར་རོ། །གང་གི་ཚེ་བྱང་ཆུབ་སེམས་དཔའ་བྱང་ཆུབ་ཀྱི་སྙིང་པོ་ལ་བཞུགས་ཏེ། བྱང་ཆུབ་ཀྱི་ཚོགས་ཀྱི་ལམ་ཤིན་ཏུ་ཡོངས་སུ་རྫོགས་པ་དེས་ནི་སྲིད་པ་ཐ་མ་དེའི་ཚེ་སློབ་དཔོན་མེད་པར་ཕྱི་མ་ལ་བྱང་ཆུབ་ཀྱི་ཕྱོགས་ཀྱི་ཆོས་སུམ་ཅུ་རྩ་བདུན་བསྒོམས་ནས། སྐད་ཅིག་གཅིག་གིས་སྒྲིབ་པ་མེད་པའི་ཡེ་ཤེས་སྦྱིན་པར་བྱེད་པ་ཞེས་བྱ་བའི་ཏིང་ངེ་འཛིན་ཐོབ་པར་འགྱུར་ཏེ། སློབ་པར་གྱུར་པའི་བྱང་ཆུབ་སེམས་དཔའི་རྡོ་རྗེ་ལྟ་བུའི་ཏིང་ངེ་འཛིན་ཏུ་གཏོགས་པ་དེའི་མཇུག་ཐོགས་སུ་སྐད་ཅིག་གཉིས་པ་ལ་ལྷག་མ་སྟོབས་བཅུ་ལ་སོགས་པ་སངས་རྒྱས་ཀྱི་ཆོས་རྣམས་རྣམ་པ་ཐམས་ཅད་དང་མཆོག་མཁྱེན་པ་ལ་ཐུགས་ཤིན་ཏུ་རྣམ་པར་དག་ཅིང་བླ་ན་མེད་པ་རྣམས་ཅིག་ཅར་ཐོབ་པར་འགྱུར་རོ། །དེ་དག་ཐོབ་པས་ཆགས་པ་མེད་ཅིང་སྒྲིབ་པ་མེད་ལ་ཤིན་ཏུ་རྣམ་པར་དག་ཅིང་དྲི་མ་མེད་པའི་ཡེ་ཤེས་བཙལ་བ་ཙམ་ལ་ཐོགས་པ་མེད་པ་ཤེས་བྱ་ཐམས་ཅད་ལ་འཇུག་གོ །བརྣག་པ་ཡང་ཡོངས་སུ་རྫོགས་སོ། །དེ་ལྟར་ཐུགས་ལ་དགོངས་པ་ཡོངས་སུ་རྫོགས་ནས་བྱང་ཆུབ་སེམས་དཔའི་སྤྱོད་པ་དང་། བྱང་ཆུབ་སེམས་དཔའི་ས་ལས་ཡང་དག་པར་འདས་ནས། དེ་བཞིན་གཤེགས་པའི་སྤྱོད་པ་དང་། དེ་བཞིན་གཤེགས་པའི་ས་ལ་བཞུགས་པ་ཡིན་ནོ། །ཤེས་བྱའི་སྒྲིབ་པའི་ཕྱོགས་གནས་ངན་ལེན་སྙིང་པོ་ཡོད་པ་ལྟ་བུ་ཡང་མ་ལུས་པར་སྤངས་ནས་དེའི་གནས་གྱུར་པ་ཡིན་ནོ། །དེའི་གནས་གྱུར་པ་དེ་ནི་བླ་ན་མེད་པ་ཡིན་ནོ། །བྱང་ཆུབ་སེམས་དཔའ་གནས་པ་མཆོག་ལ་ཐུག་པ་མན་ཆད་རྣམས་ཀྱི་གནས་གྱུར་པ་གཞན་ཐམས་ཅད་ནི་བླ་ན་མེད་པ་ཉིད་དུ་རིག་པར་བྱའོ། །

de dag thams cad bsdoms pa ni sangs rgyas kyi chos ma 'dres pa brgya bzhi bcu yin no/ /de la mtshan dang dpe byad bzang po rnams ni byang chub sems dpar gyur pa des srid pa tha ma la shin tu yongs su dag par thob par 'gyur ro/ /gang gi tshe byang chub sems dpa' byang chub kyi snying po la bzhugs te/ byang chub kyi tshogs kyi lam shin tu yongs su rdzogs pa des ni srid pa tha ma de'i tshe slob dpon med par phyi ma la byang chub kyi phyogs kyi chos sum cu rtsa bdun bsgoms nas/ skad cig gcig gis sgrib pa med pa'i ye shes sbyin par byed pa zhes bya ba'i ting nge 'dzin thob par 'gyur te/ slob par gyur pa'i byang chub sems dpa'i rdo rje lta bu'i ting nge 'dzin tu gtogs pa de'i mjug thogs su skad cig gnyis pa la lhag ma stobs bcu la sogs pa sangs rgyas kyi chos rnams rnam pa thams cad dang mchog mkhyen pa la thugs shin tu rnam par dag cing bla na med pa rnams cig car thob par 'gyur ro/ /de dag thob pas chags pa med cing sgrib pa med la shin tu rnam par dag cing dri ma med pa'i ye shes btsal ba tsam la thogs pa med pa shes bya thams cad la 'jug go /brnag pa yang yongs su rdzogs so/ /de ltar thugs la dgongs pa yongs su rdzogs nas byang chub sems dpa'i spyod pa dang / byang chub sems dpa'i sa las yang dag par 'das nas/ de bzhin gshegs pa'i spyod pa dang / de bzhin gshegs pa'i sa la bzhugs pa yin no/ /shes bya'i sgrib pa'i phyogs gnas ngan len snying po yod pa lta bu yang ma lus par spangs nas de'i gnas gyur pa yin no/ /de'i gnas gyur pa de ni bla na med pa yin no/ /byang chub sems dpa' gnas pa mchog la thug pa man chad rnams kyi gnas gyur pa gzhan thams cad ni bla na med pa nyid du rig par bya'o/ /

【K2 將最後成滿菩薩智慧對佛辨別】

དེ་ལ་མཐར་ཐུག་པར་འགྲོ་བའི་ས་ལ་གནས་པའི་བྱང་ཆུབ་སེམས་དཔའ་དང་། དེ་བཞིན་གཤེགས་པའི་ཡེ་ཤེས་ཁྱད་པར་ཡོད་པ་ཡེ་ཤེས་ཇི་ལྟ་བུ་ཞིག་གིས་བྱེ་བྲག་ཏུ་གྱུར་པར་རིག་པར་བྱ་ཞེ་ན། འདི་ལ་མཐར་ཐུག་པར་འགྲོ་བའི་ས་ལ་གནས་པའི་བྱང་ཆུབ་སེམས་དཔའི་ཡེ་ཤེས་ནི་ཤེས་བྱ་ཐམས་ཅད་ལ་མིག་དང་ལྡན་པ་སེང་རས་ཀྱིས་བར་དུ་ཆོད་པའི་གཟུགས་ལ་ལྟ་བ་དང་འདྲ་བར་རིག་པར་བྱའོ། །དེ་བཞིན་གཤེགས་པའི་ཡེ་ཤེས་ནི་ཅིས་ཀྱང་བར་དུ་མ་ཆོད་པ་དང་འདྲ་བར་བལྟ་བར་བྱའོ། །དཔེར་ན་རི་མོ་རྣམ་པ་ཐམས་ཅད་དུ་ཚོན་ཚང་བར་བཀྱེ་ལ། མཇུག་གི་ཚོན་གྱིས་གཅད་པ་ཤིན་ཏུ་རྣམ་པར་དག་པས་ཡོངས་སུ་དག་པར་མ་བྱས་པ་དང་འདྲ་བར་ནི་བྱང་ཆུབ་སེམས་དཔའ་དེའི་ཡེ་ཤེས་བལྟ་བར་བྱའོ། །དེ་བཞིན་གཤེགས་པའི་ཡེ་ཤེས་ནི་ཤིན་ཏུ་རྣམ་པར་དག་པར་བྱས་པ་དང་འདྲ་བར་བལྟ་བར་བྱའོ། །དཔེར་ན་མིག་དང་ལྡན་པའི་མི་མུན་པ་མི་གནག་པའི་ནང་ན་གཟུགས་ལ་ལྟ་བ་དང་འདྲ་བར་ནི་བྱང་ཆུབ་སེམས་དཔའི་སྔ་མ་བཞིན་དུ་སྦྱར་རོ། །དེ་བཞིན་གཤེགས་པའི་ཡེ་ཤེས་ནི་རྣམ་པ་ཐམས་ཅད་དུ་མུན་པ་མེད་པ་དང་འདྲ་བར་བལྟ་བར་བྱའོ། །དཔེར་ན་མིག་དང་ལྡན་པ་ཐག་རིང་པོ་ནས་གཟུགས་ལ་ལྟ་བ་དང་འདྲ་བར་ནི་བྱང་ཆུབ་སེམས་དཔའི་སྔ་མ་བཞིན་ནོ། །དེ་བཞིན་གཤེགས་པའི་ནི་ཉེ་བ་ནས་ལྟ་བ་དང་འདྲ་སྟེ་སྔ་མ་བཞིན་ནོ། །བྱང་ཆུབ་སེམས་དཔའི་ནི་རབ་རིབ་ཚབས་ཆུང་ངུ་གཟུགས་ལ་ལྟ་བ་དང་འདྲ་སྟེ་སྔ་མ་བཞིན་ནོ། །དེ་བཞིན་གཤེགས་པའི་ནི་མིག་ཤིན་ཏུ་རྣམ་པར་དག་པ་དང་འདྲ་སྟེ་སྔ་མ་བཞིན་ནོ། །མཐར་ཐུག་པར་འགྲོ་བའི་ས་ལ་གནས་པའི་བྱང་ཆུབ་སེམས་དཔའ་ནི་མངལ་ན་འདུག་པའི་ལུས་དང་འདྲ་བར་བལྟ་བར་བྱའོ། །དེ་བཞིན་གཤེགས་པ་ནི་སྐྱེ་བའི་སྲིད་པར࿒སྐྱེ་བའི་ལུས་དང་འདྲ་བར་བལྟ་བར་བྱའོ། །དགྲ་བཅོམ་པའི་རྨི་ལམ་གྱི་སེམས་ཀྱི་རྒྱུ་བ་ཅི་འདྲ་བ་དེ་ལྟ་བུར་ནི་མཐར་ཐུག་པར་འགྲོ་བའི་ས་ལ་གནས་པའི་བྱང་ཆུབ་སེམས་དཔའི་བལྟ་བར་བྱའོ། །དེ་ཉིད་སད་པའི་སེམས་ཀྱི་རྒྱུ་བ་ཅི་འདྲ་བ་དེ་ལྟ་བུར་ནི་དེ་བཞིན་གཤེགས་པ་བལྟ་བར་བྱའོ། །མར་མེ་རྣམ་པར་མ་དག་པའི་རང་བཞིན་ཅི་འདྲ་བ་དེ་ལྟ་བུར་ནི་མཐར་ཐུག་པར་འགྲོ་བའི་ས་ལ་གནས་པའི་བྱང་ཆུབ་སེམས་དཔའི་ཡེ་ཤེས་ཀྱི་རང་བཞིན་བལྟ་བར་བྱའོ། །ཤིན་ཏུ་རྣམ་པར་དག་པའི་མར་མེའི་རང་བཞིན་ཅི་འདྲ་བ་དེ་ལྟ་བུར་ནི་དེ་བཞིན་གཤེགས་པའི་ཡེ་ཤེས་ཀྱི་རང་བཞིན་བལྟ་བར་བྱ་སྟེ། དེ་བས་ན་དེ་བཞིན་གཤེགས་པ་དང་མཐར་ཐུག་པར་འགྲོ་བའི་ས་ལ་གནས་པའི་བྱང་ཆུབ་སེམས་དཔའ་གཉིས་ནི་ཡེ་ཤེས་ཀྱི་ཁྱད་པར་དང་། སྐུའི་ཁྱད་པར་དང་། དགོངས་པའི་ཁྱད་པར་ཁྱད་ཆེ་བར་རིག་པར་བྱའོ། །

de la mthar thug par 'gro ba'i sa la gnas pa'i byang chub sems dpa' dang / de bzhin gshegs pa'i ye shes khyad par yod pa ye shes ji lta bu zhig gis bye brag tu gyur par rig par bya zhe na/ 'di la mthar thug par 'gro ba'i sa la gnas pa'i byang chub sems dpa'i ye shes ni shes bya thams cad la mig dang ldan pa seng ras kyis bar du chod pa'i gzugs la lta ba dang 'dra bar rig par bya'o/ /de bzhin gshegs pa'i ye shes ni cis kyang bar du ma chod pa dang 'dra bar blta bar bya'o/ /dper na ri mo rnam pa thams cad du tshon tshang bar bkye la/ mjug gi tshon gyis gcad pa shin tu rnam par dag pas yongs su dag par ma byas pa dang 'dra bar ni byang chub sems dpa' de'i ye shes blta bar bya'o/ /de bzhin gshegs pa'i ye shes ni shin tu rnam par dag par byas pa dang 'dra bar blta bar bya'o/ /dper na mig dang ldan pa'i mi mun pa mi gnag pa'i nang na gzugs la lta ba dang 'dra bar ni byang chub sems dpa'i snga ma bzhin du sbyar ro/ /de bzhin gshegs pa'i ye shes ni rnam pa thams cad du mun pa med pa dang 'dra bar blta bar bya'o/ /dper na mig dang ldan pa thag ring po nas gzugs la lta ba dang 'dra bar ni byang chub sems dpa'i snga ma bzhin no/ /de bzhin gshegs pa'i ni nye ba nas lta ba dang 'dra ste snga ma bzhin no/ /byang chub sems dpa'i ni rab rib tshabs chung ngu gzugs la lta ba dang 'dra ste snga ma bzhin no/ /de bzhin gshegs pa'i ni mig shin tu rnam par dag pa dang 'dra ste snga ma bzhin no/ /mthar thug par 'gro ba'i sa la gnas pa'i byang chub sems dpa' ni mngal na 'dug pa'i lus dang 'dra bar blta bar bya'o/ /de bzhin gshegs pa ni skye ba'i srid par skye ba'i lus dang 'dra bar blta bar bya'o/ /dgra bcom pa'i rmi lam gyi sems kyi rgyu ba ci 'dra ba de lta bur ni mthar thug par 'gro ba'i sa la gnas pa'i byang chub sems dpa'i blta bar bya'o/ /de nyid sad pa'i sems kyi rgyu ba ci 'dra ba de lta bur ni de bzhin gshegs pa blta bar bya'o/ /mar me rnam par ma dag pa'i rang bzhin ci 'dra ba de lta bur ni mthar thug par 'gro ba'i sa la gnas pa'i byang chub sems dpa'i ye shes kyi rang bzhin blta bar bya'o/ /shin tu rnam par dag pa'i mar me'i rang bzhin ci 'dra ba de lta bur ni de bzhin gshegs pa'i ye shes kyi rang bzhin blta bar bya ste/ de bas na de bzhin gshegs pa dang mthar thug par 'gro ba'i sa la gnas pa'i byang chub sems dpa' gnyis ni ye shes kyi khyad par dang / sku'i khyad par dang / dgongs pa'i khyad par khyad che bar rig par bya'o/ /

【K3 明十一功德為十事利益】

དེ་ལྟར་བྱང་ཆུབ་མངོན་པར་རྫོགས་པར་སངས་རྒྱས་པའི་དེ་བཞིན་གཤེགས་པ་ནི་ཕྱོགས་བཅུའི་སངས་རྒྱས་ཀྱི་ཞིང་ཐམས་ཅད་དུ་སངས་རྒྱས་ཀྱི་མཛད་པ་ཐམས་ཅད་མཛད་དོ། །དེ་ལ་སངས་རྒྱས་ཀྱི་མཛད་པ་གང་ཞེ་ན། མདོར་བསྡུ་ན་བཅུ་པོ་འདི་དག་ནི་དེ་བཞིན་གཤེགས་པ་རྣམས་ཀྱི་དེ་བཞིན་གཤེགས་པའི་མཛད་པ་དང་། དེ་བཞིན་གཤེགས་པའི་ཕྲིན་ལས་སུ་མཛད་པ་ཡིན་ཏེ། དེ་བཞིན་གཤེགས་པའི་མཛད་པ་རེ་རེ་ཡང་སེམས་ཅན་ཚད་མེད་པ་དག་གི་དོན་མཛད་པ་ཡིན་ཏེ། དེ་ལས་གོང་ན་ཡང་མེད་དོ། །དེ་ལས་ལྷག་པ་ཡང་མེད་དོ། །བཅུ་གང་ཞེ་ན།ཐོག་མ་ཁོ་ནར་བདག་ཉིད་ཀྱི་སྐྱེས་བུ་ཆེན་པོའི་སྐུ་ལ་སེམས་དགའ་བར་བྱེད། སྐྱེས་བུ་ཆེན་པོའི་དངོས་པོ་ལ་ཡིད་ཆེས་པ་བསྐྱེད་པ་ནི་དེ་བཞིན་གཤེགས་པའི་མཛད་པ་དང་པོ་སྟེ། དེ་ནི་དེ་བཞིན་གཤེགས་པས་མཚན་དང་དཔེ་བྱད་བཟང་པོ་རྣམས་ཀྱིས་སྒྲུབ་པར་མཛད་དོ། །སེམས་ཅན་ཐམས་ཅད་ལ་རྣམ་པ་ཐམས་ཅད་དུ་གདམས་པའི་སྦྱོར་བ་ནི་དེ་བཞིན་གཤེགས་པའི་མཛད་པ་གཉིས་པ་སྟེ། དེ་ནི་དེ་བཞིན་གཤེགས་པས་རྣམ་པ་ཐམས་ཅད་ཡོངས་སུ་དག་པ་བཞིས་སྒྲུབ་པར་མཛད་དོ། །དེ་སེམས་ཅན་ཐམས་ཅད་ཀྱི་དགོས་པ་བྱེད་ནུས་པ་དང་། ཐེ་ཚོམ་ཐམས་ཅད་གཅོད་ནུས་པ་ནི། དེ་བཞིན་གཤེགས་པའི་མཛད་པ་གསུམ་པ་སྟེ། དེ་ནི་དེ་བཞིན་གཤེགས་པས་དེ་བཞིན་གཤེགས་པའི་སྟོབས་བཅུས་སྒྲུབ་པར་མཛད་དོ། །འདི་ལྟར་དེ་བཞིན་གཤེགས་པ་ནི་སྔར་བསྟན་པའི་སྟོབས་བཅུ་པོ་དག་གིས་སེམས་ཅན་རྣམས་ཀྱི་དོན་སྒྲུབ་པར་སྤྱོད་དེ། གང་གིས་དེ་བཞིན་གཤེགས་པའི་སྟོབས་བཅུ་ལས་བརྩམས་ཏེ། དེ་ལ་ཞུས་ན་ཇི་ལྟར་གང་དག་དེ་བཞིན་གཤེགས་པས་མཁྱེན་པ་དང་། གཟིགས་པ་དང་། བྱེ་བྲག་ཕྱེད་པ་དང་། རྣམ་པར་མཁྱེན་པ་དེ་ལྟར་དེ་དག་དེ་བཞིན་གཤེགས་པས་དེ་དག་གི་ཞུ་བ་ཞུས་པ་ལན་འདེབས་པར་མཛད་དོ། །ཕ་རོལ་གྱི་སྨྲ་བ་ཐམས་ཅད་ཚར་གཅོད་ཅིང་རང་གི་གཞུང་འཛུགས་པ་ནི་དེ་བཞིན་གཤེགས་པའི་མཛད་པ་བཞི་པ་སྟེ༑ དེ་ནི་དེ་བཞིན་གཤེགས་པའི་མི་འཇིགས་པ་རྣམས་ཀྱིས་སྒྲུབ་པར་མཛད་དོ།། དེ་བཞིན་གཤེགས་པས་བཀའ་སྩལ་པ་ལ་གནས་པ་དང་། མི་གནས་པའི་གདུལ་བ་རྣམས་ལ་ཡང་ཐུགས་ཀུན་ནས་ཉོན་མོངས་པ་ཅན་དུ་འགྱུར་བ་མེད་པ་ནི་དེ་བཞིན་གཤེགས་པའི་མཛད་པ་ལྔ་པ་སྟེ། དེ་ནི་དེ་བཞིན་གཤེགས་པས་དྲན་པ་ཉེ་བར་གཞག་པ་རྣམས་ཀྱིས་སྒྲུབ་པར་མཛད་དོ། །ཇི་སྐད་གསུངས་པ་དེ་བཞིན་དུ་མཛད་པ་ནི་དེ་བཞིན་གཤེགས་པའི་མཛད་པ་དྲུག་པ་སྟེ། དེ་བཞིན་གཤེགས་པས་བསྲུང་བ་མེད་པ་རྣམས་ཀྱིས་སྒྲུབ་པར་མཛད་དོ། །སངས་རྒྱས་ཀྱི་སྤྱན་གྱིས་ཉིན་མཚན་དུ་འཇིག་རྟེན་ཐམས་ཅད་ལ་རྣམ་པར་གཟིགས་པ་ནི་དེ་བཞིན་གཤེགས་པའི་མཛད་པ་བདུན་པ་སྟེ། དེ་ནི་དེ་བཞིན་གཤེགས་པས་ཐུགས་རྗེ་ཆེན་པོས་སྒྲུབ་པར་མཛད་དོ། །སེམས་ཅན་ཐམས་ཅད་ཀྱི་བྱ་བ་ཐམས་ཅད་ལས་མི་ཉམས་པ་ནི་དེ་བཞིན་གཤེགས་པའི་མཛད་པ་བརྒྱད་པ་སྟེ། དེ་ནི་དེ་བཞིན་གཤེགས་པས་བསྙེལ་བ་མི་མངའ་བའི་ཆོས་ཉིད་ཀྱིས་སྒྲུབ་པར་མཛད་དོ། །དེ་བཞིན་གཤེགས་པའི་ཚུལ་ཇི་ལྟ་བ་བཞིན་དུ་ཉམས་སུ་བླངས་ཤིང་ཉམས་སུ་སྤྱད་པར་བྱ་བ་ནི་དེ་བཞིན་གཤེགས་པའི་མཛད་པ་དགུ་པ་སྟེ། དེ་ནི་དེ་བཞིན་གཤེགས་པས་བག་ཆགས་ཡང་དག་པར་བཅོམ་པས་སྒྲུབ་པར་མཛད་དོ། །ཆོས་གང་དོན་དང་ལྡན་པ་མ་ཡིན་པ་རྣམས་དང་། གང་དོན་དང་ལྡན་པ་ཡང་མ་ཡིན་དོན་དང་ལྡན་པ་མ་ཡིན་པ་རྣམས་གཏན་སྤངས་ནས། ཆོས་གང་དོན་དང་ལྡན་པ་དེ་དག་ཡང་དག་པར་སྟོན་ཅིང་འགྲེལ་ལ་གསལ་བར་མཛད་པ་ནི། དེ་བཞིན་གཤེགས་པའི་མཛད་པ་བཅུ་པ་སྟེ། དེ་ནི་དེ་བཞིན་གཤེགས་པས་རྣམ་པ་ཐམས་ཅད་དང་། མཆོག་མཁྱེན་པས་སྒྲུབ་པར་མཛད་དེ། དེ་ལྟར་ན་དེ་བཞིན་གཤེགས་པས་སངས་རྒྱས་ཀྱི་ཆོས་མ་འདྲེས་པ་བརྒྱ་བཞི་བཅུ་པོ་འདི་དག་གིས་དེ་བཞིན་གཤེགས་པའི་མཛད་པ་བཅུ་མཛད་ཅིང་། སངས་རྒྱས་ཀྱི་ཕྲིན་ལས་ཐམས་ཅད་མཛད་དོ། །རྒྱས་པར་དབྱེ་བ་ནི་བསྐལ་པ་བྱེ་བ་ཁྲག་ཁྲིག་ཕྲག་འབུམ་གྱི་བར་དུ་ཡང་སངས་རྒྱས་ཀྱི་ཕྲིན་ལས་འདི་ཉིད་ཀྱི་གྲངས་བཅད་པར་སླ་བ་མ་ཡིན་ནོ། །

de ltar byang chub mngon par rdzogs par sangs rgyas pa'i de bzhin gshegs pa ni phyogs bcu'i sangs rgyas kyi zhing thams cad du sangs rgyas kyi mdzad pa thams cad mdzad do/ /de la sangs rgyas kyi mdzad pa gang zhe na/ mdor bsdu na bcu po 'di dag ni de bzhin gshegs pa rnams kyi de bzhin gshegs pa'i mdzad pa dang / de bzhin gshegs pa'i phrin las su mdzad pa yin te/ de bzhin gshegs pa'i mdzad pa re re yang sems can tshad med pa dag gi don mdzad pa yin te/ de las gong na yang med do/ /de las lhag pa yang med do/ /bcu gang zhe na/thog ma kho nar bdag nyid kyi skyes bu chen po'i sku la sems dga' bar byed/ skyes bu chen po'i dngos po la yid ches pa bskyed pa ni de bzhin gshegs pa'i mdzad pa dang po ste/ de ni de bzhin gshegs pas mtshan dang dpe byad bzang po rnams kyis sgrub par mdzad do/ /sems can thams cad la rnam pa thams cad du gdams pa'i sbyor ba ni de bzhin gshegs pa'i mdzad pa gnyis pa ste/ de ni de bzhin gshegs pas rnam pa thams cad yongs su dag pa bzhis sgrub par mdzad do/ /de sems can thams cad kyi dgos pa byed nus pa dang / the tshom thams cad gcod nus pa ni/ de bzhin gshegs pa'i mdzad pa gsum pa ste/ de ni de bzhin gshegs pas de bzhin gshegs pa'i stobs bcus sgrub par mdzad do/ /'di ltar de bzhin gshegs pa ni sngar bstan pa'i stobs bcu po dag gis sems can rnams kyi don sgrub par spyod de/ gang gis de bzhin gshegs pa'i stobs bcu las brtsams te/ de la zhus na ji ltar gang dag de bzhin gshegs pas mkhyen pa dang / gzigs pa dang / bye brag phyed pa dang / rnam par mkhyen pa de ltar de dag de bzhin gshegs pas de dag gi zhu ba zhus pa lan 'debs par mdzad do/ /pha rol gyi smra ba thams cad tshar gcod cing rang gi gzhung 'dzugs pa ni de bzhin gshegs pa'i mdzad pa bzhi pa ste| de ni de bzhin gshegs pa'i mi 'jigs pa rnams kyis sgrub par mdzad do// de bzhin gshegs pas bka' stsal pa la gnas pa dang / mi gnas pa'i gdul ba rnams la yang thugs kun nas nyon mongs pa can du 'gyur ba med pa ni de bzhin gshegs pa'i mdzad pa lnga pa ste/ de ni de bzhin gshegs pas dran pa nye bar gzhag pa rnams kyis sgrub par mdzad do/ /ji skad gsungs pa de bzhin du mdzad pa ni de bzhin gshegs pa'i mdzad pa drug pa ste/ de bzhin gshegs pas bsrung ba med pa rnams kyis sgrub par mdzad do/ /sangs rgyas kyi spyan gyis nyin mtshan du 'jig rten thams cad la rnam par gzigs pa ni de bzhin gshegs pa'i mdzad pa bdun pa ste/ de ni de bzhin gshegs pas thugs rje chen pos sgrub par mdzad do/ /sems can thams cad kyi bya ba thams cad las mi nyams pa ni de bzhin gshegs pa'i mdzad pa brgyad pa ste/ de ni de bzhin gshegs pas bsnyel ba mi mnga' ba'i chos nyid kyis sgrub par mdzad do/ /de bzhin gshegs pa'i tshul ji lta ba bzhin du nyams su blangs shing nyams su spyad par bya ba ni de bzhin gshegs pa'i mdzad pa dgu pa ste/ de ni de bzhin gshegs pas bag chags yang dag par bcom pas sgrub par mdzad do/ /chos gang don dang ldan pa ma yin pa rnams dang / gang don dang ldan pa yang ma yin don dang ldan pa ma yin pa rnams gtan spangs nas/ chos gang don dang ldan pa de dag yang dag par ston cing 'grel la gsal bar mdzad pa ni/ de bzhin gshegs pa'i mdzad pa bcu pa ste/ de ni de bzhin gshegs pas rnam pa thams cad dang / mchog mkhyen pas sgrub par mdzad de/ de ltar na de bzhin gshegs pas sangs rgyas kyi chos ma 'dres pa brgya bzhi bcu po 'di dag gis de bzhin gshegs pa'i mdzad pa bcu mdzad cing / sangs rgyas kyi phrin las thams cad mdzad do/ /rgyas par dbye ba ni bskal pa bye ba khrag khrig phrag 'bum gyi bar du yang sangs rgyas kyi phrin las 'di nyid kyi grangs bcad par sla ba ma yin no/ /

【K4 結其建立及不共】

࿒འདི་ནི་དེ་བཞིན་གཤེགས་པའི་གནས་པ་དང་། དེ་བཞིན་གཤེགས་པའི་ས་འདི་ནི་རབ་ཏུ་གནས་པ་ཞེས་བྱའོ། །དེ་ཅིའི་ཕྱིར་ཞེ་ན། འདི་ལ་བརྟེན་འདི་ལ་རབ་ཏུ་གནས་ནས་འདི་འདོད་པའི་བྱང་ཆུབ་སེམས་དཔའ་རྣམས་བྱང་ཆུབ་སེམས་དཔའི་བསླབ་པ་དག་ལ་སློབ་པ་དང་། རབ་ཏུ་གནས་པ་དེ་ཐོབ་ནས་ཀྱང་དེ་ཉིད་ལ་བརྟེན། དེ་ཉིད་ལ་རབ་ཏུ་གནས་ནས། སེམས་ཅན་ཐམས་ཅད་ཀྱི་དོན་ཐམས་ཅད་སྒྲུབ་པར་མཛད་དེ། དེ་ལྟ་བས་ན་རབ་ཏུ་གནས་པ་ཞེས་བྱའོ། །དེ་བཞིན་གཤེགས་པ་རྣམས་ཀྱི་སངས་རྒྱས་ཀྱི་ཆོས་འདི་དག་ཐམས་ཅད་ནི་ཤིན་ཏུ་གཞན་གྱི་དོན་བྱ་བ་དང་། མཐུན་པ་དང་། གཞན་གྱི་དོན་བྱ་བས་རབ་ཏུ་ཕྱེ་བ་ཡིན་གྱི། ཉན་ཐོས་དང་། རང་སངས་རྒྱས་རྣམས་ཀྱི་ནི་དེ་ལྟ་མ་ཡིན་ཏེ། དེ་ལྟ་བས་ན་དེའི་དེ་དག་ལ་མ་འདྲེས་པ་ཞེས་བྱའོ། །སངས་རྒྱས་ཀྱི་གང་དག་ཐམས་ཅད་ཀྱི་ཐམས་ཅད་དུ་ཉན་ཐོས་དང་། རང་སངས་རྒྱས་ཐམས་ཅད་ལ་དམིགས་པ་དེ་དག་ཀྱང་ཡོད་དེ། འདི་ལྟ་སྟེ། ཐུགས་རྗེ་ཆེན་པོ་དང་། བསྙེལ་བ་མི་མངའ་བའི་ཆོས་ཉིད་དང་། བག་ཆགས་ཡང་དག་པར་བཅོམ་པ་དང་། རྣམ་པ་ཐམས་ཅད་དང་མཆོག་མཁྱེན་པའོ། །གང་དག་དམིགས་པ་དེ་དག་ཀྱང་། རྣམ་པ་ཐམས་ཅད་དུ་ཡོངས་སུ་རྫོགས་པ་མ་ཡིན་ནོ། །དེ་བཞིན་གཤེགས་པ་ལ་ནི་ཐམས་ཅད་ཀྱང་དམིགས་ལ། རྣམ་པ་ཐམས་ཅད་ཡོངས་སུ་རྫོགས་པ་དང་། ཤིན་ཏུ་འདས་པ་དང་། ཆེས་གྱ་ནོམ་པ་ཡིན་ནོ། །དེ་ལྟ་བས་ན་དེའི་མ་འདྲེས་པ་ཞེས་བྱའོ། །

'di ni de bzhin gshegs pa'i gnas pa dang / de bzhin gshegs pa'i sa 'di ni rab tu gnas pa zhes bya'o/ /de ci'i phyir zhe na/ 'di la brten 'di la rab tu gnas nas 'di 'dod pa'i byang chub sems dpa' rnams byang chub sems dpa'i bslab pa dag la slob pa dang / rab tu gnas pa de thob nas kyang de nyid la brten/ de nyid la rab tu gnas nas/ sems can thams cad kyi don thams cad sgrub par mdzad de/ de lta bas na rab tu gnas pa zhes bya'o/ /de bzhin gshegs pa rnams kyi sangs rgyas kyi chos 'di dag thams cad ni shin tu gzhan gyi don bya ba dang / mthun pa dang / gzhan gyi don bya bas rab tu phye ba yin gyi/ nyan thos dang / rang sangs rgyas rnams kyi ni de lta ma yin te/ de lta bas na de'i de dag la ma 'dres pa zhes bya'o/ /sangs rgyas kyi gang dag thams cad kyi thams cad du nyan thos dang / rang sangs rgyas thams cad la dmigs pa de dag kyang yod de/ 'di lta ste/ thugs rje chen po dang / bsnyel ba mi mnga' ba'i chos nyid dang / bag chags yang dag par bcom pa dang / rnam pa thams cad dang mchog mkhyen pa'o/ /gang dag dmigs pa de dag kyang / rnam pa thams cad du yongs su rdzogs pa ma yin no/ /de bzhin gshegs pa la ni thams cad kyang dmigs la/ rnam pa thams cad yongs su rdzogs pa dang / shin tu 'das pa dang / ches gya nom pa yin no/ /de lta bas na de'i ma 'dres pa zhes bya'o/ /

【I2 通結菩薩地所說學道及果】【J1 結此地具明因果為教依處】

འབའ་ཞིག་གི་དོན་ནི་མ་འདྲེས་པའི་དོན་ཡིན་པར་རིག་པར་བྱའོ། །དེ་ལྟར་ན་འདིས་ནི་བྱང་ཆུབ་སེམས་དཔའ་རྣམས་ཀྱི་བསླབ་པའི་ལམ་ཡོངས་སུ་རྫོགས་པ་དང་། བསླབ་པའི་ལམ་གྱི་འབྲས་བུ་ཡང་བསྟན་ཏེ། བྱང་ཆུབ་སེམས་དཔའི་བསླབ་པའི་ལམ་ཐམས་ཅད་དང་། བསླབ་པའི་ལམ་གྱི་འབྲས་བུ་རྣམ་པ་ཐམས་ཅད་ཀྱིས་བསྟན་པའི་གནས་སུ་གྱུར་པ་ཡང་ཡིན་ནོ། །

'ba' zhig gi don ni ma 'dres pa'i don yin par rig par bya'o/ /de ltar na 'dis ni byang chub sems dpa' rnams kyi bslab pa'i lam yongs su rdzogs pa dang / bslab pa'i lam gyi 'bras bu yang bstan te/ byang chub sems dpa'i bslab pa'i lam thams cad dang / bslab pa'i lam gyi 'bras bu rnam pa thams cad kyis bstan pa'i gnas su gyur pa yang yin no/ /

【J2 釋地名】

བྱང་ཆུབ་སེམས་དཔའི་ས་འདི་ནི་བྱང་ཆུབ་སེམས་དཔའི་སྡེ་སྣོད་ཀྱི་མ་མོ་ཞེས་ཀྱང་བྱའོ༑ །ཐེག་པ་ཆེན་པོ་བསྡུས་པ་ཞེས་ཀྱང་བྱའོ། །ཆུད་ཟ་བ་དང་ཆུད་ཟ་བ་མ་ཡིན་པའི་ལམ་འགྲེལ་པ་ཞེས་ཀྱང་བྱའོ། །སྒྲིབ་པ་མེད་པའི་ཡེ་ཤེས་རྣམ་པར་དག་པའི་རྩ་བ་ཞེས་ཀྱང་བྱའོ། །

byang chub sems dpa'i sa 'di ni byang chub sems dpa'i sde snod kyi ma mo zhes kyang bya'o| /theg pa chen po bsdus pa zhes kyang bya'o/ /chud za ba dang chud za ba ma yin pa'i lam 'grel pa zhes kyang bya'o/ /sgrib pa med pa'i ye shes rnam par dag pa'i rtsa ba zhes kyang bya'o/ /

【J3 嘆論勸持】

ལྷ་དང་མིར་བཅས་པའི་འཇིག་རྟེན་གྱི་ནང་ནས་ལྷར་གྱུར་པའམ། མིར་གྱུར་པའམ། དགེ་སྦྱོང་ངམ། བྲམ་ཟེ་གང་ལ་ལས་བྱང་ཆུབ་སེམས་དཔའི་ས་འདི་ལ་བརྟན་པོར་མོས་པ་བསྐྱེད་ནས། འདི་ཉན་པའམ། ལེན་པ་དང༌། འཛིན་པའམ། བསྒོམ་པའི་རྣམ་པས་སྦྱོར་བར་བྱེད་དམ། གཞན་དག་ལ་རྒྱས་པར་སྟོན་པར་བྱེད་དམ། ཐ་ན་ཡི་གེར་འདྲིར་བཅུག་སྟེ། འཆང་བ་དང་། མཆོད་པ་དང་། བཀུར་སྟི་ཡང་བྱེད་པ་དེ་ལ་ནི་མདོར་བསྡུ་ན་བྱང་ཆུབ་སེམས་དཔའི་སྡེ་སྣོད་དུ་གཏོགས་པའི་མདོ་སྡེ་ཉན་པ་ལ་སོགས་པའི་ལས་ཀྱི་བསོད་ནམས་ཀྱི་ཕུང་པོ་བཅོམ་ལྡན་འདས་ཀྱིས་གསུངས་ཤིང་གསལ་བར་མཛད་དེ། བཀྲོལ་ཞིང་བརྟགས་ནས་བསྟན་པ་ཇི་སྙེད་པ་དེ་སྙེད་ཀྱི་བསོད་ནམས་ཀྱི་ཕུང་པོར་གྱུར་པར་རེ་བར་བྱའོ། །དེ་ཅིའི་ཕྱིར་ཞེ་ན། འདི་ལྟར་བྱང་ཆུབ་སེམས་དཔའི་ས་འདིར་ནི་བྱང་ཆུབ་སེམས་དཔའི་སྡེ་སྣོད་དུ་བསྟན་པ་དང་། བཤད་པའི་སྒོ་རྣམས་བསྡུས་ཤིང་བཤད་པའི་ཕྱིར་ཏེ། བྱང་ཆུབ་སེམས་དཔའི་ས་འདིར་ཆོས་འདུལ་བ་རྒྱས་པར་བསྟན་པ་གང་ཡིན་པ་དེ་ལུང་ནོད་པ་དང་། ཁ་ཏོན་བྱེད་པ་དང་། ཆོས་ཀྱི་རྗེས་སུ་མཐུན་པའི་ཆོས་ནན་ཏན་དུ་སྒྲུབ་པ་དག་གིས་ཇི་སྲིད་དུ་ཡུན་རིང་དུ་གནས་ཤིང་རྒྱ་ཆེར་འཕེལ་ལ། རྒྱས་པར་འགྱུར་བ་དེ་སྲིད་དུ་དམ་པའི་ཆོས་ནུབ་པར་བྱེད་པའི་དམ་པའི་ཆོས་ལྟར་བཅོས་པ་རྣམས་འཕེལ་བར་མི་འགྱུར་རོ། །ནམ་དམ་པའི་ཆོས་ལྟར་བཅོས་པ་རྣམས་འཕེལ་བར་གྱུར་པ་དེ་ཕྱིན་ཆད་ནི་དེའི་དམ་པའི་ཆོས་ཡང་དག་པར་དོན་དང་ལྡན་པ་དེ་ནུབ་པར་འགྱུར་རོ༑ །

lha dang mir bcas pa'i 'jig rten gyi nang nas lhar gyur pa'am/ mir gyur pa'am/ dge sbyong ngam/ bram ze gang la las byang chub sems dpa'i sa 'di la brtan por mos pa bskyed nas/ 'di nyan pa'am/ len pa dang/ 'dzin pa'am/ bsgom pa'i rnam pas sbyor bar byed dam/ gzhan dag la rgyas par ston par byed dam/ tha na yi ger 'drir bcug ste/ 'chang ba dang / mchod pa dang / bkur sti yang byed pa de la ni mdor bsdu na byang chub sems dpa'i sde snod du gtogs pa'i mdo sde nyan pa la sogs pa'i las kyi bsod nams kyi phung po bcom ldan 'das kyis gsungs shing gsal bar mdzad de/ bkrol zhing brtags nas bstan pa ji snyed pa de snyed kyi bsod nams kyi phung por gyur par re bar bya'o/ /de ci'i phyir zhe na/ 'di ltar byang chub sems dpa'i sa 'dir ni byang chub sems dpa'i sde snod du bstan pa dang / bshad pa'i sgo rnams bsdus shing bshad pa'i phyir te/ byang chub sems dpa'i sa 'dir chos 'dul ba rgyas par bstan pa gang yin pa de lung nod pa dang / kha ton byed pa dang / chos kyi rjes su mthun pa'i chos nan tan du sgrub pa dag gis ji srid du yun ring du gnas shing rgya cher 'phel la/ rgyas par 'gyur ba de srid du dam pa'i chos nub par byed pa'i dam pa'i chos ltar bcos pa rnams 'phel bar mi 'gyur ro/ /nam dam pa'i chos ltar bcos pa rnams 'phel bar gyur pa de phyin chad ni de'i dam pa'i chos yang dag par don dang ldan pa de nub par 'gyur ro| /

【E3 釋已總結】

བྱང་ཆུབ་སེམས་དཔའི་སའི་གཞིའི་རྣལ་འབྱོར་གྱི་གནས་ཐ་མ་ལས།རབ་ཏུ་གནས་པའི་ལེའུ་སྟེ་དྲུག་པའོ།། །།

byang chub sems dpa'i sa'i gzhi'i rnal 'byor gyi gnas tha ma las/rab tu gnas pa'i le'u ste drug pa'o// //

【D4 第四次第瑜伽處(一品)】【E發正等菩提心品】【F1 結前問後】

གཞིའི་རྣལ་འབྱོར་གྱི་གནས་ཐ་མ་རྫོགས་ཏེ་བྱང་ཆུབ་སེམས་དཔའི་ས་རྫོགས་སྷོ༎ །། དེ་ལ་བྱང་ཆུབ་སེམས་དཔའི་སའི་གོ་རིམས་ནི་འདི་ཡིན་ཏེ།

gzhi'i rnal 'byor gyi gnas tha ma rdzogs te byang chub sems dpa'i sa rdzogs s+ho// // de la byang chub sems dpa'i sa'i go rims ni 'di yin te/

【F2 正次辨第】【G1 結第一持瑜伽處】【H1 結(1)種姓品及(2)發心品】

རིགས་ལ་གནས་པའི་བྱང་ཆུབ་སེམས་དཔའ་ནི་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་སྐྱེད་པར་བྱེད་དོ། །

rigs la gnas pa'i byang chub sems dpa' ni bla na med pa yang dag par rdzogs pa'i byang chub tu sems skyed par byed do/ /

【H2 結(3)自他利品】

སེམས་བསྐྱེད་ནས་བདག་དང་གཞན་གྱི་དོན་ལ་སྦྱོར་རོ། །

sems bskyed nas bdag dang gzhan gyi don la sbyor ro/ /

【H3 結(4)真實義品】

བདག་དང་གཞན་གྱི་དོན་ལ་སྦྱོར་བ་ཀུན་ནས་ཉོན་མོངས་པ་མེད་པར་བྱ་བའི་ཐབས་རྙེད་པར་འགྱུར་།

bdag dang gzhan gyi don la sbyor ba kun nas nyon mongs pa med par bya ba'i thabs rnyed par 'gyur /

【H4 結(5)威力品】

ཀུན་ནས་ཉོན་མོངས་པ་མེད་ན་མི་སྐྱོ་བར་བྱ་བའི་ཐབས་རྙེད་པར་འགྱུར་རོ།

kun nas nyon mongs pa med na mi skyo bar bya ba'i thabs rnyed par 'gyur ro/

【H5 結(6)成熟品】

སྐྱོ་བ་མེད་པའི་དགེ་བའི་རྩ་བ་འཕེལ་བར་བྱ་བའི་ཐབས་རྙེད་པར་འགྱུར་རོ། །

skyo ba med pa'i dge ba'i rtsa ba 'phel bar bya ba'i thabs rnyed par 'gyur ro/ /

【H6 結(7)菩提品】

དགེ་བའི་རྩ་བ་རྣམས་ཀྱིས་རྒྱས་པར་གྱུར་ན། བླ་ན་མེད་པ་ཡང་དག་པར་རྫོགས་པའི་བྱང་ཆུབ་མངོན་པར་རྫོགས་པར་འཚང་རྒྱ་བར་འགྱུར་ཏེ། བདག་དང་གཞན་གྱི་དོན་ལ་སྦྱོར་བ་དང་། ཀུན་ནས་ཉོན་མོངས་པ་མེད་པར་བྱ་བའི་ཐབས་དང་། མི་སྐྱོ་བའི་ཐབས་དང་། དགེ་བའི་རྩ་བ་འཕེལ་བའི་ཐབས་དང་། བྱང་ཆུབ་ཐོབ་པར་བྱ་བ་ལ་སྒྲུབ་པ་ན།

dge ba'i rtsa ba rnams kyis rgyas par gyur na/ bla na med pa yang dag par rdzogs pa'i byang chub mngon par rdzogs par 'tshang rgya bar 'gyur te/ bdag dang gzhan gyi don la sbyor ba dang / kun nas nyon mongs pa med par bya ba'i thabs dang / mi skyo ba'i thabs dang / dge ba'i rtsa ba 'phel ba'i thabs dang / byang chub thob par bya ba la sgrub pa na/

【H7 結(8)力種姓品】【I1 結勝解】

ཐོག་མ་ཁོ་ནར་ཟབ་ཅིང་རྒྱ་ཆེ་བའི་ཆོས་རྣམས་ལ་མོས་པ་འཇོག་གོ། །

thog ma kho nar zab cing rgya che ba'i chos rnams la mos pa 'jog go/ /

【I2 結求正法】

དེ་ལ་མོས་ན་ཆོས་དེ་དག་ཡོངས་སུ་ཚོལ་ལོ། །

de la mos na chos de dag yongs su tshol lo/ /

【I3 結他宣說】

ཡོངས་སུ་བཙལ་ནས་གཞན་དག་ལ་ཡང་སྟོན་ཅིང་།

yongs su btsal nas gzhan dag la yang ston cing /

【I4 結法隨法行】

བདག་ཉིད་ཀྱིས་ཀྱང་ནན་ཏན་གྱིས་སྒྲུབ་པར་བྱེད་དོ། །

bdag nyid kyis kyang nan tan gyis sgrub par byed do/ /

【I5 結八種教授、六種教誡】

བསྒྲུབས་ནས་ཀྱང་གང་གིས་དང་། གང་དུ་དང་། གང་གི་ཕྱིར་བསྒྲུབ་པར་བྱ་བ་

bsgrubs nas kyang gang gis dang / gang du dang / gang gi phyir bsgrub par bya ba

【I6 結方便攝三業】

དེས་དེར་དེའི་ཕྱིར་སྒྲུབ་པོ། །

des der de'i phyir sgrub po/ /

【H8 結(9-14)六波羅蜜品】

དེས་དེར་དེའི་ཕྱིར་སྒྲུབ་པ་ན་ཅི་ནས་བསོད་ནམས་སོགས་པ་དང་། ཡེ་ཤེས་སོགས་པར࿒གྱུར་པ་དེ་ལྟ་བུར་སྒྲུབ་པོ། །བསོད་ནམས་དང་ཡེ་ཤེས་བསགས་ནས་འཁོར་བ་མི་སྤང་བའི་ཐབས་སྒྲུབ་བོ། །

des der de'i phyir sgrub pa na ci nas bsod nams sogs pa dang / ye shes sogs par gyur pa de lta bur sgrub po/ /bsod nams dang ye shes bsags nas 'khor ba mi spang ba'i thabs sgrub bo/ /

【H9 結(17)菩提分法品】【I1 結初慚愧】

དེ་ལ་སྒྲུབ་པ་ན་འཁོར་བའི་ཀུན་ནས་ཉོན་མོངས་པ་མེད་པར་སྒྲུབ་བོ། །

de la sgrub pa na 'khor ba'i kun nas nyon mongs pa med par sgrub bo/ /

【I2 結第二堅力持性】

དེ་ལ་སྒྲུབ་པ་ནི་བདག་གི་བདེ་བ་ལ་ལྷག་པར་ཆགས་པ་མེད་པར་སྒྲུབ་པོ། །

de la sgrub pa ni bdag gi bde ba la lhag par chags pa med par sgrub po/ /

【I3 結第三心無厭倦】

དེ་ལ་སྒྲུབ་པ་ནི་འཁོར་བའི་སྡུག་བསྔལ་གྱིས་ཡོངས་སུ་མི་སྐྱོ་བར་སྒྲུབ་པོ། །

de la sgrub pa ni 'khor ba'i sdug bsngal gyis yongs su mi skyo bar sgrub po/ /

【I4 結第四善知異論】

དེས་ཡོངས་སུ་མི་སྐྱོ་ན་བསྟན་བཅོས་རྣམས་ལ་བརྟེན་ནས། བསྟན་བཅོས་ཐམས་ཅད་ལ་མི་འཇིགས་པར་འགྱུར་རོ། །

des yongs su mi skyo na bstan bcos rnams la brten nas/ bstan bcos thams cad la mi 'jigs par 'gyur ro/ /

【I5 結第五善知世間】

བསྟན་བཅོས་ཤེས་ན་སུ་ལ་གང་ཅི་ལྟར་བསྟན་པར་བྱ་བ་དེ་ཤེས་པས། འཇིག་རྟེན་ཤེས་པར་འགྱུར་རོ། །

bstan bcos shes na su la gang ci ltar bstan par bya ba de shes pas/ 'jig rten shes par 'gyur ro/ /

【I6 結第六依法不依人等四依】

དེ་ལྟར་བསྟན་བཅོས་ཤེས་ཤིང་འཇིག་རྟེན་ཤེས་ན། ཚུལ་བཞིན་དུ་ཆོས་རྣམས་ཡོངས་སུ་ཚོལ་བར་བྱེད་དོ། །

de ltar bstan bcos shes shing 'jig rten shes na/ tshul bzhin du chos rnams yongs su tshol bar byed do/ /

【I7 結第七四無礙解】

དེ་ལྟར་ཚོལ་བས་སེམས་ཅན་ཐམས་ཅད་ཀྱི་ཐེ་ཚོམ་ཐམས་ཅད་གཅོད་ནུས་པར་འགྱུར་རོ། །

de ltar tshol bas sems can thams cad kyi the tshom thams cad gcod nus par 'gyur ro/ /

【I8 結第八資糧】

དེ་ལྟར་ནུས་ན་གཞན་གྱི་ཐེ་ཚོམ་གཅོད་པས་བསོད་ནམས་ཀྱིས་མངོན་པར་སྐྱེ་ཞིང་བསོད་ནམས་ཀྱི་ཚོགས་ཡོངས་སུ་རྫོགས་པར་བྱེད་དོ། །བདག་ཉིད་ཀྱང་ཡེ་ཤེས་ལས་མངོན་པར་སྐྱེ་བས་ཡེ་ཤེས་ཀྱི་ཚོགས་ཡོངས་སུ་རྫོགས་པར་བྱེད་དོ། །

de ltar nus na gzhan gyi the tshom gcod pas bsod nams kyis mngon par skye zhing bsod nams kyi tshogs yongs su rdzogs par byed do/ /bdag nyid kyang ye shes las mngon par skye bas ye shes kyi tshogs yongs su rdzogs par byed do/ /

【I9 結第九菩提分法】

ཚོགས་ཡོངས་སུ་རྫོགས་ན་བདེན་པའི་རྣམ་པས་བྱང་ཆུབ་ཀྱི་ཕྱོགས་དང་མཐུན་པའི་ཆོས་བསྒོམ་པ་ལ་སྦྱོར་བར་འགྱུར་ཞིང་

tshogs yongs su rdzogs na bden pa'i rnam pas byang chub kyi phyogs dang mthun pa'i chos bsgom pa la sbyor bar 'gyur zhing

【I10 結第十止觀】

བསྒོམ་པའི་ཐབས་རབ་ཏུ་ཤེས་སོ།

bsgom pa'i thabs rab tu shes so/

【I11 結十一性巧便】

དེ་ལྟར་བརྩོན་ན་བསྒོམ་པ་དེས་ཐེག་པ་ཆེན་པོའི་ཡོངས་སུ་མྱ་ངན་ལས་འདས་པར་ཡོངས་སུ་སྔོ་བར་བྱེད་དེ། ཉན་ཐོས་དང་རང་སངས་རྒྱས་ཀྱི་ཐེག་པས་ཡོངས་སུ་མྱ་ངན་ལས་འདས་པར་ནི་མ་ཡིན་ནོ། །

de ltar brtson na bsgom pa des theg pa chen po'i yongs su mya ngan las 'das par yongs su sngo bar byed de/ nyan thos dang rang sangs rgyas kyi theg pas yongs su mya ngan las 'das par ni ma yin no/ /

【I12-13 結第十二陀羅尼及十三正願】

དེ་ལྟར་ཐབས་ལ་མཁས་པས་སངས་རྒྱས་དང་། བྱང་ཆུབ་སེམས་དཔའ་ཐམས་ཅད་ཀྱིས་གསུངས་པ་ཐོས་པ་ཡང་འཛིན་པར་འགྱུར་ལ། སྔོན་མ་ཐོས་པའི་ཆོས་རྣམས་ཀྱང་བསྒོམ་པའི་སྟོབས་ཀྱིས་དེ་ལ་རྣམ་པ་ཐམས་ཅད་དུ་སྣང་བར་འགྱུར་རོ། །

de ltar thabs la mkhas pas sangs rgyas dang / byang chub sems dpa' thams cad kyis gsungs pa thos pa yang 'dzin par 'gyur la/ sngon ma thos pa'i chos rnams kyang bsgom pa'i stobs kyis de la rnam pa thams cad du snang bar 'gyur ro/ /

【I14 結十四三摩地】

དེ་ལ་གཟུངས་དང་སྤོབས་པ་དང་ལྡན་པས་རྣམ་པར་ཐར་པའི་སྒོ་གསུམ་གྱིས་དམིགས་པ་ཐམས་ཅད་སྤངས་པའི་ཕྱིར་སྒྲུབ་བོ། །

de la gzungs dang spobs pa dang ldan pas rnam par thar pa'i sgo gsum gyis dmigs pa thams cad spangs pa'i phyir sgrub bo/ /

【I15 結十五四嗢柁南】

དེ་ལ་སྒྲུབ་ན་བདག་དང་གཞན་རྣམས་ཀྱི་ཕྱིན་ཅི་ལོག་གི་མངོན་པའི་ང་རྒྱལ་སྤོང་བ་ལ་ཞུགས་པ་ཡིན་ཏེ། འདི་ནི་དེའི་རྣམ་པ་ཐམས་ཅད་དུ་སྒྲུབ་པ་ཕུན་སུམ་ཚོགས་པ་ཡིན་ནོ། །

de la sgrub na bdag dang gzhan rnams kyi phyin ci log gi mngon pa'i nga rgyal spong ba la zhugs pa yin te/ 'di ni de'i rnam pa thams cad du sgrub pa phun sum tshogs pa yin no/ /

【H10 結(18)功德品】【I1 牒前歎勝】

དེ་ལྟར་ཞུགས་པ་དེ་ནི་སྒྲུབ་པའི་ཡོན་ཏན་གྱི་ཁྱད་པར་དང་། ཕན་ཡོན་གྱི་ཡོན་ཏན་གྱི་ཁྱད་པར་གྱིས་སེམས་ཅན་ཐམས་ཅད་དང་། ཉན་ཐོས་དང་། རང་སངས་རྒྱས་རྣམས་ལ་ཁྱད་པར་དུ་འཕགས་པར་འགྱུར་རོ། །

de ltar zhugs pa de ni sgrub pa'i yon tan gyi khyad par dang / phan yon gyi yon tan gyi khyad par gyis sems can thams cad dang / nyan thos dang / rang sangs rgyas rnams la khyad par du 'phags par 'gyur ro/ /

【I2 開二章門】【J1 總舉初偈七法以為正行】

〔藏譯無〕

[〔藏譯無〕]

【J2 總舉後之四頌一十八法名可稱讚】

དེ་ལ་སྒྲུབ་པའི་ཡོན་ཏན་གྱི་ཁྱད་པར་ནི་བྱང་ཆུབ་སེམས་དཔའ་ནི་བདག་དང་གཞན་ལ་ཕན་པའི་ཕྱིར་ཞུགས་པ་དང་། གཞན་གྱི་དོན་རང་གིས་དགོས་པ་ཡིན་ཏེ།

de la sgrub pa'i yon tan gyi khyad par ni byang chub sems dpa' ni bdag dang gzhan la phan pa'i phyir zhugs pa dang / gzhan gyi don rang gis dgos pa yin te/

【I3 結二章門】【J1 結初章門七法】【K1 標列】【L1 結第一頌】【M1-2 結希奇不希奇】

ཉན་ཐོས་དང་། རང་སངས་རྒྱས་ནི་དེ་ལྟར་གཞན་གྱི་དོན་བདག་གིས་དགོས་པ་མ་ཡིན་ནོ། །

nyan thos dang / rang sangs rgyas ni de ltar gzhan gyi don bdag gis dgos pa ma yin no/ /

【M3 結第三平等】

སེམས་ཅན་ཐམས་ཅད་ལ་སེམས་སྙོམས་པ་ཡིན་ཏེ།

sems can thams cad la sems snyoms pa yin te/

【M4 結第四饒益有】

སེམས་སྙོམས་པས་ན་རྟག་ཏུ་ཕན་འདོགས་པའི་ཕྱིར་འཇུག་ལ།

sems snyoms pas na rtag tu phan 'dogs pa'i phyir 'jug la/

【M5 結第五報恩】

ལན་དུ་ཕན་འདོགས་པ་ལ་ཡང་རེ་བ་མེད་དོ༑ །

lan du phan 'dogs pa la yang re ba med do| /

【M6 結第六欣讚】

དེ་ལྟར་བརྩོན་པ་ནི་རྟག་ཏུ་དེ་དག་ལ་ཕན་པ་དང་བདེ་བར་འདོད་དོ། །

de ltar brtson pa ni rtag tu de dag la phan pa dang bde bar 'dod do/ /

【M7 結第七不虛加行】

དེ་ལྟར་ཕན་པ་དང་། བདེ་བའི་བསམ་པ་དང་ལྡན་པ་ནི་དེ་དག་ལ་འབྲས་བུ་ཡོད་པར་སྦྱོར་བར་བྱེད་དོ། །

de ltar phan pa dang / bde ba'i bsam pa dang ldan pa ni de dag la 'bras bu yod par sbyor bar byed do/ /

【K2 結初章】

དེ་ལྟར་ན་འདིས་ནི་གོང་ནས་གོང་དུ་སྒྲུབ་པའི་ཡོན་ཏན་གྱི་ཁྱད་པར་བསྒྲུབས་སོ། །

de ltar na 'dis ni gong nas gong du sgrub pa'i yon tan gyi khyad par bsgrubs so/ /

【J2 結第二章門一十八法】【K1 標列】【L2 結第二頌】【M1 結第一六種授記】

དེ་ལ་ཕན་ཡོན་གྱི་ཡོན་ཏན་གྱི་ཁྱད་པར་ནི་བྱང་ཆུབ་སེམས་དཔའ་ནི་སངས་རྒྱས་རྣམས་ལུང་བསྟན་པ་འཐོབ་ཀྱི། ཉན་ཐོས་དང་། རང་སངས་རྒྱས་རྣམས་ནི་མ་ཡིན་ནོ། །

de la phan yon gyi yon tan gyi khyad par ni byang chub sems dpa' ni sangs rgyas rnams lung bstan pa 'thob kyi/ nyan thos dang / rang sangs rgyas rnams ni ma yin no/ /

【M2 結第二墮於決定】

ལུང་བསྟན་ན་ཕྱིར་མི་ལྡོག་པའི་ས་ལ་གནས་པར་འགྱུར་ཏེ།

lung bstan na phyir mi ldog pa'i sa la gnas par 'gyur te/

【M3 結第三決定所作】

དེ་ལ་གནས་ན་ངེས་པར་བྱ་བ་དང་།

de la gnas na nges par bya ba dang /

【M4 結第四常所應作】

རྟག་ཏུ་བྱ་དགོས་པ་ལ་བརྗེད་པ་མེད་པའི་ཆོས་ཉིད་ཐོབ་པར་འགྱུར་རོ། །

rtag tu bya dgos pa la brjed pa med pa'i chos nyid thob par 'gyur ro/ /

【M5 結第五最勝】

དེ་ལྟར་བརྗེད་པ་མེད་པའི་ཆོས་ཉིད་དུ་གྱུར་པ་ནི། སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་སེམས་ཅན་ཐམས་ཅད་ཀྱི་མཆོག་ཏུ་གདགས་པས་འདོགས་པར་མཛད་དོ། །

de ltar brjed pa med pa'i chos nyid du gyur pa ni/ sangs rgyas dang byang chub sems dpa' rnams kyis sems can thams cad kyi mchog tu gdags pas 'dogs par mdzad do/ /

【L3 結第三頌】【M1 結第一無顛倒加行】

བྱ་བ་ཐམས་ཅད་ཀྱང་ཡོངས་སུ་ཉམས་པར་མི་བྱེད་དོ།།

bya ba thams cad kyang yongs su nyams par mi byed do//

【M2 結第二勝進】

མ་ཐོབ་པའི་ཡོངས་སུ་ཉམས་པས་ཀྱང་ཡོངས་སུ་ཉམས་པར་མི་འགྱུར་རོ། །ཡོངས་སུ་མ་ཉམས་ན་རྟག་ཏུ་རྒྱུན་མི་འཆད་པར་དགེ་བའི་ཆོས་རྣམས་ཀྱིས་རྟག་ཏུ་སྐྱེ་བར་འགྱུར་ཏེ། ཟླ་བ་ཡར་གྱི་ངོ་བཞིན་དུ་སྐྱེ་བ་ན་

ma thob pa'i yongs su nyams pas kyang yongs su nyams par mi 'gyur ro/ /yongs su ma nyams na rtag tu rgyun mi 'chad par dge ba'i chos rnams kyis rtag tu skye bar 'gyur te/ zla ba yar gyi ngo bzhin du skye ba na

【M3 結第三實功德】

ཡང་དག་པའི་བྱང་ཆུབ་སེམས་དཔར་འགྱུར་ཏེ། བྱང་ཆུབ་སེམདཔའ་ལྟར་བཅོས་པ་མ་ཡིན་ནོ། །

yang dag pa'i byang chub sems dpar 'gyur te/ byang chub semadapa' ltar bcos pa ma yin no/ /

【M4 結第四善調伏有情】

ཡང་དག་པའི་བྱང་ཆུབ་སེམས་དཔར་གྱུར་ན་རྣམ་པ་ཐམས་ཅད་དུ་འདུལ་བའི་ཐབས་ཐམས་ཅད་ཤེས་སོ། །

yang dag pa'i byang chub sems dpar gyur na rnam pa thams cad du 'dul ba'i thabs thams cad shes so/ /

【L4-5 結第四至五頌】【M1 結第四頌有四門】【N1 結第一施設建立】

ཤེས་པར་གྱུར་ན་

shes par gyur na

【N2 結四尋思】

གང་ལ་ཡོངས་སུ་བཙལ་བ་དང་། གང་ཡོངས་སུ་བཙལ་བ་དང་། གང་གིས་ཡོངས་སུ་བཙལ་བ་རྣམ་པར་གཞག་པ་ཐམས་ཅད་ལ་མཁས་པར་འགྱུར་རོ། །

gang la yongs su btsal ba dang / gang yongs su btsal ba dang / gang gis yongs su btsal ba rnam par gzhag pa thams cad la mkhas par 'gyur ro/ /

【N3 結三如實遍知】

ཡོངས་སུ་བཙལ་བ་ཡང་གང་གིས་མཐར་ཐུག་པར་གྱུར་པ་དེ་རྣམ་པར་འཇོག་པར་མཛད་དོ། །

yongs su btsal ba yang gang gis mthar thug par gyur pa de rnam par 'jog par mdzad do/ /

【N4 結五種無量】

རྣམ་པར་གཞག་པ་ལ་མཁས་ན་གདམས་ངག་ལ་མཁས་པར་འགྱུར་རོ། །གདམས་ངག་ལ་མཁས་པ་ན་དམིགས་པ་ཚད་མེད་པའི་ཏིང་ངེ་འཛིན་གྱི་རྒྱལ་པོ་ཐོབ་པར་འགྱུར་རོ། །

rnam par gzhag pa la mkhas na gdams ngag la mkhas par 'gyur ro/ /gdams ngag la mkhas pa na dmigs pa tshad med pa'i ting nge 'dzin gyi rgyal po thob par 'gyur ro/ /

【M2 第五頌有五門】【N5 說法大果勝利】

ཏིང་ངེ་འཛིན་དེ་ཐོབ་པས་འབྲས་བུ་ཡོད་པའི་ཆོས་སྟོན་པར་འགྱུར་རོ། །རྣམ་པ་སྣ་ཚོགས་ཀྱིས་སྟོན་པ་འབྲས་བུ་དང་བཅས་པར་བྱེད་དོ། །

ting nge 'dzin de thob pas 'bras bu yod pa'i chos ston par 'gyur ro/ /rnam pa sna tshogs kyis ston pa 'bras bu dang bcas par byed do/ /

【N6 結大乘性】

ཐེག་པ་ཆེན་པོས་ངེས་པར་འབྱུང་བར་ཡང་འགྱུར་རོ། །

theg pa chen pos nges par 'byung bar yang 'gyur ro/ /

【N7 結攝一切大乘】

ཐེག་པ་ཆེན་པོས་ངེས་པར་འབྱུང་ན་ཐེག་པ་ཆེན་པོ་སྡུད་པར་ཡང་འགྱུར་རོ། །

theg pa chen pos nges par 'byung na theg pa chen po sdud par yang 'gyur ro/ /

【N8 結菩薩十種】

ཐེག་པ་ཆེན་པོས་ངེས་པར་འབྱུང་བའི་གནས་སྐབས་དེ་དང་

theg pa chen pos nges par 'byung ba'i gnas skabs de dang

【N9 結諸名號建立】

དེར་མིང་དེ་དང་དེ་ཐོབ་པར་འགྱུར་ལ། འཇིག་རྟེན་ཐམས་ཅད་དང་། སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་ཀྱང་། བྱང་ཆུབ་སེམས་དཔའ་ཐམས་ཅད་དང་ཐུན་མོང་དུ་གྱུར་པའི་མིང་འདོགས་ཤིང་བསྟོད་པར་ཡང་མཛད་དེ།

der ming de dang de thob par 'gyur la/ 'jig rten thams cad dang / sangs rgyas dang byang chub sems dpa' rnams kyis kyang / byang chub sems dpa' thams cad dang thun mong du gyur pa'i ming 'dogs shing bstod par yang mdzad de/

【K2 總結第二章】

འདི་དག་ནི་ཕན་ཡོན་གྱི་ཁྱད་པར་ཡིན་པར་རིག་པར་བྱའོ། །

'di dag ni phan yon gyi khyad par yin par rig par bya'o/ /

【G2 結第二隨法瑜伽處】【H1 結菩薩相品】

དེ་ལྟ་བུའི་མིང་ཅན་ནི་བྱང་ཆུབ་སེམས་དཔའི་རྟགས་རྣམས་ཡིན་ཏེ་རྟགས་གང་དག་གིས་རྟགས་དེ་དང་ལྡན་ན་སྒྲུབ་པ་

de lta bu'i ming can ni byang chub sems dpa'i rtags rnams yin te rtags gang dag gis rtags de dang ldan na sgrub pa

【H2 結分品】

དེ་ཁྱིམ་པའི་ཕྱོགས་དང་། རབ་ཏུ་བྱུང་བའི་ཕྱོགས་ལ་ཡང་རྣམ་པ་ཐམས་ཅད་དུ་སྒྲུབ་པར་བྱེད་དོ། །

de khyim pa'i phyogs dang / rab tu byung ba'i phyogs la yang rnam pa thams cad du sgrub par byed do/ /

【H3 結意樂品】

གཉི་གའི་ཕྱོགས་ལ་ཡང་སྒྲུབ་པར་བྱེད་ན་སྒྲུབ་པ་སྙིང་པོར་བྱེད་པ་གཅིག་ཏུ་ངེས་པར་དགེ་བའི་ཕྱོགས་ལ་ལྷག་པའི་བསམ་པ་ཅན་དུ་འགྱུར་ཏེ།

gnyi ga'i phyogs la yang sgrub par byed na sgrub pa snying por byed pa gcig tu nges par dge ba'i phyogs la lhag pa'i bsam pa can du 'gyur te/

【H4 結住品】

དེ་ལྟ་བུའི་བསམ་པས་ཇི་སྲིད་གནས་ཀྱི་བར་དུ་ཁྱིམ་པ་ཡོངས་སུ་གཟུང་བའམ། རབ་ཏུ་བྱུང་བ་ཡོངས་སུ་གཟུང་བ་དགེ་བའི་ཕྱོགས་ལ་འཛུད་པར་བྱེད་དོ། །

de lta bu'i bsam pas ji srid gnas kyi bar du khyim pa yongs su gzung ba'am/ rab tu byung ba yongs su gzung ba dge ba'i phyogs la 'dzud par byed do/ /

【G3 結第三究竟瑜伽處】【H1 結生品】

དེ་ཕྱིན་ཆད་ནི་གང་དུ་སངས་རྒྱས་དང་། བྱང་ཆུབ་སེམས་དཔའ་རྣམས་དང་འགྲོགས་པར་འགྱུར་བ་དང་།

de phyin chad ni gang du sangs rgyas dang / byang chub sems dpa' rnams dang 'grogs par 'gyur ba dang /

【H2 結攝受品】

སེམས་ཅན་གྱི་དོན་དུ་བསམས་བཞིན་དུ་སྐྱེ་བ་འཛིན་ཏོ། །

sems can gyi don du bsams bzhin du skye ba 'dzin to/ /

【H3 結地品】

དེ་ལ་སངས་རྒྱས་དང་། བྱང་ཆུབ་སེམས་དཔའ་རྣམས་ཀྱིས་རྟག་ཏུ་རྒྱུན་མི་འཆད་པར་གདམས་ངག་གིས་ཉེ་བར་བརྟེན་ཏེ་དགེ་བའི་ཕྱོགས་ཀྱི་ཁྱད་པར་ཐོབ་པའི་གནས་སྐབས་ཉམས་སུ་མྱོང་བར་འགྱུར་རོ། །དེ་ཉམས་སུ་མྱོང་བའི་ཕན་ཡོན་གཟུང་བས་ཁྱད་པར་ཐོབ་པའི་གནས་སྐབས་དེར་ཁྱིམ་གྱི་ཚུལ་གྱིས་འཇུག་གོ། །

de la sangs rgyas dang / byang chub sems dpa' rnams kyis rtag tu rgyun mi 'chad par gdams ngag gis nye bar brten te dge ba'i phyogs kyi khyad par thob pa'i gnas skabs nyams su myong bar 'gyur ro/ /de nyams su myong ba'i phan yon gzung bas khyad par thob pa'i gnas skabs der khyim gyi tshul gyis 'jug go/ /

【H4 結行品】

གནས་སྐབས་དེར་བློ་གནས་ན་གོང་ནས་གོང་དུ་མཐར་ཐུག་པར་འགྲོ་བའི་བར་དུ་ཁྱད་པར་གྱི་གནས་སྐབས་རྣམས་ལ་རྣམ་པ་ཐམས་ཅད་དུ་རྟུལ་བར་བྱེད་ཅིང་ཆོག་མི་ཤེས་སོ། །

gnas skabs der blo gnas na gong nas gong du mthar thug par 'gro ba'i bar du khyad par gyi gnas skabs rnams la rnam pa thams cad du rtul bar byed cing chog mi shes so/ /

【H5 結建立品】

དེ་ལྟར་བརྟུལ་ན་མཐར་ཐུག་པའི་གནས་ཐོབ་པར་འགྱུར་ཏེ། དེ་ཕྱིན་ཆད་ཡང་ཡོངས་སུ་བཙལ་དུ་མེད་དེ་བླ་ན་མེད་པ་ཐོབ་པ་ཡིན་ནོ། །

de ltar brtul na mthar thug pa'i gnas thob par 'gyur te/ de phyin chad yang yongs su btsal du med de bla na med pa thob pa yin no/ /

【F3 總結】

བྱང་ཆུབ་སེམས་དཔའི་སའི་གོ་རིམས་རྫོགས་སོ།། །།

byang chub sems dpa'i sa'i go rims rdzogs so// //

【【跋】】

རྒྱ་གར་གྱི་མཁན་པོ་པྲཛྙཱ་ཝརྨ་དང་། ཞུ་ཆེན་གྱི࿒ལོ་ཙཱ་བ་བན་དེ་ཡེ་ཤེས་སྡེས་བསྒྱུར་ཅིང་ཞུས་ཏེ་གཏན་ལ་ཕབ་པ།། །།ཤློ་ཀ་དྲུག་སྟོང་བདུན་བརྒྱ་ལྔ་བཅུ་ཡོད་དོ། །

rgya gar gyi mkhan po pradz+nyA warma dang / zhu chen gyi lo tsA ba ban de ye shes sdes bsgyur cing zhus te gtan la phab pa// //sh+lo ka drug stong bdun brgya lnga bcu yod do/ /

【【校勘注釋】】

བསྡུར་མཆན།

bsdur mchan/

༥༢༥ [༡]མཚན་བྱང་འདི་ཆོས་ཚན་འདིའི་དབུའི་མཚན་སྨོས་པ་ལྟར་བཀོད།

525 [1]mtshan byang 'di chos tshan 'di'i dbu'i mtshan smos pa ltar bkod/

༥༢༦ [༡]«པེ་»«སྣར་»འདི། [༢]«པེ་»«སྣར་»བསྐྱེད།

526 [1]«pe»«snar»'di/ [2]«pe»«snar»bskyed/

༥༢༧ [༡]«པེ་»«སྣར་»+འགྱུར་བར། [༢]«པེ་»«སྣར་»-པ། [༣]«པེ་»+སྡུ། «སྣར་»བསྡུ། [༤]«པེ་»«སྣར་»གྱི། [༥]«པེ་»«སྣར་»གྱི། [༦]«པེ་»«སྣར་»རྒྱུད། [༧]«པེ་»«སྣར་»པ། [༨]«པེ་»«སྣར་»-འདི།

527 [1]«pe»«snar»+'gyur bar/ [2]«pe»«snar»-pa/ [3]«pe»+sdu/ «snar»bsdu/ [4]«pe»«snar»gyi/ [5]«pe»«snar»gyi/ [6]«pe»«snar»rgyud/ [7]«pe»«snar»pa/ [8]«pe»«snar»-'di/

༥༢༨ [༡]«པེ་»«སྣར་»-རྣམ་པར་དག་པས། [༢]«པེ་»«སྣར་»པ། [༣]«སྣར་»བརྟུལ། [༤]«པེ་»«སྣར་»-དང་། [༥]«པེ་»«སྣར་»རིགས།

528 [1]«pe»«snar»-rnam par dag pas/ [2]«pe»«snar»pa/ [3]«snar»brtul/ [4]«pe»«snar»-dang / [5]«pe»«snar»rigs/

༥༢༩ [༡]«པེ་»«སྣར་»ནོ།། [༢]«པེ་»«སྣར་»ཀྱི། [༣]«པེ་»«སྣར་»བརྗོད།

529 [1]«pe»«snar»no// [2]«pe»«snar»kyi/ [3]«pe»«snar»brjod/

༥༣༠ [༡]«པེ་»«སྣར་»འཇིག [༢]«པེ་»«སྣར་»-དོ།། [༣]«པེ་»«སྣར་»རྒྱུད། [༤]«པེ་»«སྣར་»བྱུ། [༥]«པེ་»«སྣར་»+ཡང་། [༦]«སྣར་»མོ། [༧]«པེ་»«སྣར་»ལས།

530 [1]«pe»«snar»'jig [2]«pe»«snar»-do// [3]«pe»«snar»rgyud/ [4]«pe»«snar»byu/ [5]«pe»«snar»+yang / [6]«snar»mo/ [7]«pe»«snar»las/

༥༣༡ [༡]«པེ་»«སྣར་»བར། [༢]«པེ་»«སྣར་»སྐམ། [༣]«པེ་»«སྣར་»-ལ། [༤]«པེ་»«སྣར་»དབྱུག [༥]«པེ་»«སྣར་»པར། [༦]«པེ་»«སྣར་»ཀྱི། [༧]«པེ་»ཤེས་གཉིན། «སྣར་»བཤེས་གཉེན། [༨]«སྣར་»གྱིས། [༩]«པེ་»«སྣར་»+འདོགས། [༡༠]«པེ་»«སྣར་»རྒྱུས།

531 [1]«pe»«snar»bar/ [2]«pe»«snar»skam/ [3]«pe»«snar»-la/ [4]«pe»«snar»dbyug [5]«pe»«snar»par/ [6]«pe»«snar»kyi/ [7]«pe»shes gnyin/ «snar»bshes gnyen/ [8]«snar»gyis/ [9]«pe»«snar»+'dogs/ [10]«pe»«snar»rgyus/

༥༣༢ [༡]«པེ་»«སྣར་»ཀྱི། [༢]«པེ་»«སྣར་»བསྟོད། [༣]«པེ་»«སྣར་»བརྡེག [༤]«པེ་»«སྣར་»སླང་། [༥]«པེ་»«སྣར་»-ཏེ། [༦]«པེ་»«སྣར་»ཞི། [༧]«པེ་»«སྣར་»ཤོ། [༨]«སྣར་»ཁྱིམས། [༩]«པེ་»«སྣར་»བསྡུམ། [༡༠]«པེ་»«སྣར་»འཛའ། (ཆོས་ཚན་འདིའི་ནང་དུ་མཛའ་ཞེས་པ་རྣམས་«པེ་»«སྣར་»ལ་འཛའ་ཞེས་འཁོད་ཀྱང་བསྡུར་མཆན་དུ་བཀོད་མེད།) [༡༡][༡༢]«པེ་»«སྣར་»བསྡུམ། [༡༣]«པེ་»«སྣར་»ལ། [༡༤]«པེ་»«སྣར་»-དག [༡༥]«པེ་»«སྣར་»-བ། [༡༦]«པེ་»«སྣར་»ཐབ།

532 [1]«pe»«snar»kyi/ [2]«pe»«snar»bstod/ [3]«pe»«snar»brdeg [4]«pe»«snar»slang / [5]«pe»«snar»-te/ [6]«pe»«snar»zhi/ [7]«pe»«snar»sho/ [8]«snar»khyims/ [9]«pe»«snar»bsdum/ [10]«pe»«snar»'dza'/ (chos tshan 'di'i nang du mdza' zhes pa rnams «pe»«snar»la 'dza' zhes 'khod kyang bsdur mchan du bkod med/) [11][12]«pe»«snar»bsdum/ [13]«pe»«snar»la/ [14]«pe»«snar»-dag [15]«pe»«snar»-ba/ [16]«pe»«snar»thab/

༥༣༣ [༡]«པེ་»«སྣར་»གཉེན། [༢]«པེ་»«སྣར་»པར། [༣]«པེ་»«སྣར་»བརྗོད། [༤]«སྣར་»རིགས། [༥]«པེ་»«སྣར་»མཁོན།

533 [1]«pe»«snar»gnyen/ [2]«pe»«snar»par/ [3]«pe»«snar»brjod/ [4]«snar»rigs/ [5]«pe»«snar»mkhon/

༥༣༤ [༡]«པེ་»«སྣར་»ལོགས་ཀྱིས་འབབ། [༢]«པེ་»རྩོམས། «སྣར་»བརྩམས། [༣]«པེ་»«སྣར་»རྒལ། [༤]«པེ་»«སྣར་»རྩོལ། [༥]«པེ་»«སྣར་»ནི། [༦]«པེ་»«སྣར་»+ཡིན་པ།

534 [1]«pe»«snar»logs kyis 'bab/ [2]«pe»rtsoms/ «snar»brtsams/ [3]«pe»«snar»rgal/ [4]«pe»«snar»rtsol/ [5]«pe»«snar»ni/ [6]«pe»«snar»+yin pa/

༥༣༥ [༡]«པེ་»«སྣར་»-བ། [༢]«པེ་»«སྣར་»རྗེའི། [༣]«པེ་»«སྣར་»སྐྱེད། [༤]«པེ་»«སྣར་»སྤྱུག [༥]«པེ་»«སྣར་»-ནོ།། [༦]«པེ་»«སྣར་»བཟུང་། [༧]«པེ་»«སྣར་»-ཡང་།

535 [1]«pe»«snar»-ba/ [2]«pe»«snar»rje'i/ [3]«pe»«snar»skyed/ [4]«pe»«snar»spyug [5]«pe»«snar»-no// [6]«pe»«snar»bzung / [7]«pe»«snar»-yang /

༥༣༦ [༡]«པེ་»«སྣར་»+བ། [༢]«པེ་»«སྣར་»དཔའ།

536 [1]«pe»«snar»+ba/ [2]«pe»«snar»dpa'/

༥༣༧ [༡]«པེ་»«སྣར་»-དུ། [༢]«པེ་»«སྣར་»སྐྱེས། [༣]«པེ་»«སྣར་»-བ། [༤]«པེ་»«སྣར་»-ལ།

537 [1]«pe»«snar»-du/ [2]«pe»«snar»skyes/ [3]«pe»«snar»-ba/ [4]«pe»«snar»-la/

༥༣༨ [༡]«པེ་»«སྣར་»-སམ། [༢]«པེ་»«སྣར་»དུ། [༣]«པེ་»«སྣར་»དུ། [༤]«པེ་»«སྣར་»དུ། [༥]«པེ་»«སྣར་»ཏུ། [༦]«སྣར་»ལོགས། [༧]«པེ་»«སྣར་»ཚོགས། [༨]«པེ་»«སྣར་»-མ།

538 [1]«pe»«snar»-sam/ [2]«pe»«snar»du/ [3]«pe»«snar»du/ [4]«pe»«snar»du/ [5]«pe»«snar»tu/ [6]«snar»logs/ [7]«pe»«snar»tshogs/ [8]«pe»«snar»-ma/

༥༣༩ [༡]«པེ་»«སྣར་»ནི། [༢]«པེ་»«སྣར་»བསྐྱེད། [༣]«པེ་»«སྣར་»དུ། [༤]«པེ་»«སྣར་»དུ། [༥]«པེ་»«སྣར་»དུ།

539 [1]«pe»«snar»ni/ [2]«pe»«snar»bskyed/ [3]«pe»«snar»du/ [4]«pe»«snar»du/ [5]«pe»«snar»du/

༥༤༠ [༡]«པེ་»-པར། [༢]«པེ་»«སྣར་»-བ། [༣]«པེ་»«སྣར་»བསྐྱེད། [༤]«པེ་»«སྣར་»རྟེན།

540 [1]«pe»-par/ [2]«pe»«snar»-ba/ [3]«pe»«snar»bskyed/ [4]«pe»«snar»rten/

༥༤༡ [༡]«སྣར་»པ། [༢]«པེ་»«སྣར་»དེས། [༣]«པེ་»«སྣར་»-དེ། [༤]«སྣར་»ལོགས། [༥]«པེ་»«སྣར་»དེ༑ [༦]«པེ་»«སྣར་»བསྐྱེད། [༧]«པེ་»«སྣར་»དེ།

541 [1]«snar»pa/ [2]«pe»«snar»des/ [3]«pe»«snar»-de/ [4]«snar»logs/ [5]«pe»«snar»de| [6]«pe»«snar»bskyed/ [7]«pe»«snar»de/

༥༤༢ [༡]«པེ་»«སྣར་»བསྐྱེད། [༢]«སྣར་»གསལ། [༣]«པེ་»«སྣར་»བསྐྱེད། [༤]«པེ་»«སྣར་»དུ། [༥]«པེ་»«སྣར་»འཇུག [༦]«པེ་»«སྣར་»-བ།

542 [1]«pe»«snar»bskyed/ [2]«snar»gsal/ [3]«pe»«snar»bskyed/ [4]«pe»«snar»du/ [5]«pe»«snar»'jug [6]«pe»«snar»-ba/

༥༤༣ [༡]«པེ་»«སྣར་»-པ། [༢]«པེ་»«སྣར་»གིས། [༣]«པེ་»«སྣར་»དེས། [༤]«པེ་»«སྣར་»བསྐྱེད། [༥]«པེ་»«སྣར་»-པ། [༦]«པེ་»«སྣར་»བསྐྱེད་པའི། [༧]«པེ་»«སྣར་»དཔའི། [༨]«པེ་»«སྣར་»དཔའ། [༩]«པེ་»«སྣར་»དེ། [༡༠]«པེ་»«སྣར་»བརྟུལ།

543 [1]«pe»«snar»-pa/ [2]«pe»«snar»gis/ [3]«pe»«snar»des/ [4]«pe»«snar»bskyed/ [5]«pe»«snar»-pa/ [6]«pe»«snar»bskyed pa'i/ [7]«pe»«snar»dpa'i/ [8]«pe»«snar»dpa'/ [9]«pe»«snar»de/ [10]«pe»«snar»brtul/

༥༤༤ [༡]«པེ་»«སྣར་»-དུ། [༢]«པེ་»«སྣར་»བསམ། [༣]«པེ་»«སྣར་»ལས། [༤]«སྣར་»བདུན། [༥]«པེ་»«སྣར་»+པར་བྱེད། [༦]«པེ་»«སྣར་»བྱེད་པའམ།

544 [1]«pe»«snar»-du/ [2]«pe»«snar»bsam/ [3]«pe»«snar»las/ [4]«snar»bdun/ [5]«pe»«snar»+par byed/ [6]«pe»«snar»byed pa'am/

༥༤༥ [༡]«པེ་»«སྣར་»+ཐ་མར། [༢]«པེ་»«སྣར་»འགྱུར། [༣]«པེ་»«སྣར་»མངོན། [༤]«པེ་»«སྣར་»+པས༑ [༥]«པེ་»«སྣར་»དཔའི། [༦]«པེ་»«སྣར་»རང་། [༧]«པེ་»«སྣར་»རང་།

545 [1]«pe»«snar»+tha mar/ [2]«pe»«snar»'gyur/ [3]«pe»«snar»mngon/ [4]«pe»«snar»+pas| [5]«pe»«snar»dpa'i/ [6]«pe»«snar»rang / [7]«pe»«snar»rang /

༥༤༦ [༡]«པེ་»«སྣར་»+བྱང་ཆུབ་སེམས་དཔའ། [༢]«སྣར་»པོའི། [༣]«པེ་»«སྣར་»-ངེས་པར།

546 [1]«pe»«snar»+byang chub sems dpa'/ [2]«snar»po'i/ [3]«pe»«snar»-nges par/

༥༤༧ [༡]«པེ་»«སྣར་»པ། [༢]«པེ་»«སྣར་»འགྱུར་བ་མ། [༣]«པེ་»«སྣར་»པར། [༤]«པེ་»«སྣར་»བར། [༥]«པེ་»«སྣར་»འཕོངས། [༦]«པེ་»«སྣར་»-བསམ་པའི། [༧]«སྣར་»པའི། [༨]«སྣར་»ཅིག [༩]«པེ་»«སྣར་»ཀྱིས [༡༠]«པེ་»«སྣར་»-ཡང་།

547 [1]«pe»«snar»pa/ [2]«pe»«snar»'gyur ba ma/ [3]«pe»«snar»par/ [4]«pe»«snar»bar/ [5]«pe»«snar»'phongs/ [6]«pe»«snar»-bsam pa'i/ [7]«snar»pa'i/ [8]«snar»cig [9]«pe»«snar»kyis [10]«pe»«snar»-yang /

༥༤༨ [༡]«པེ་»«སྣར་»-པ། [༢]«པེ་»«སྣར་»སྦྱར་བར་རོ། [༣]«སྣར་»བསྐྱེས། [༤]«པེ་»«སྣར་»བའི། [༥]«སྣར་»བའི༑ [༦]«པེ་»«སྣར་»ཀྱི། [༧]«པེ་»«སྣར་»བའི། [༨]«པེ་»«སྣར་»དཔའི།

548 [1]«pe»«snar»-pa/ [2]«pe»«snar»sbyar bar ro/ [3]«snar»bskyes/ [4]«pe»«snar»ba'i/ [5]«snar»ba'i| [6]«pe»«snar»kyi/ [7]«pe»«snar»ba'i/ [8]«pe»«snar»dpa'i/

༥༤༩ [༡]«པེ་»«སྣར་»སོ། །ཚེ་མ་རྗེས། [༢]«པེ་»«སྣར་»ནད། [༣]«པེ་»«སྣར་»གྱི། [༤]«པེ་»«སྣར་»བརྩོལ༑ [༥]«པེ་»«སྣར་»-ནི། [༦]«པེ་»«སྣར་»-ལྟ། [༧]«པེ་»«སྣར་»+གཞན་གནོད་པ་བྱེད་དམ།

549 [1]«pe»«snar»so/ /tshe ma rjes/ [2]«pe»«snar»nad/ [3]«pe»«snar»gyi/ [4]«pe»«snar»brtsol| [5]«pe»«snar»-ni/ [6]«pe»«snar»-lta/ [7]«pe»«snar»+gzhan gnod pa byed dam/

༥༥༠ [༡]«པེ་»«སྣར་»ཕྲ། [༢]«པེ་»«སྣར་»-གང་ན་གནས། [༣]«པེ་»«སྣར་»+མི་དང་། [༤]«པེ་»«སྣར་»ཆེས། [༥]«པེ་»«སྣར་»-མྱོང་བ། [༦]«པེ་»«སྣར་»-ཡང་།

550 [1]«pe»«snar»phra/ [2]«pe»«snar»-gang na gnas/ [3]«pe»«snar»+mi dang / [4]«pe»«snar»ches/ [5]«pe»«snar»-myong ba/ [6]«pe»«snar»-yang /

༥༥༡ [༡]«པེ་»«སྣར་»གིས། [༢]«པེ་»«སྣར་»འབབ། [༣]«པེ་»«སྣར་»-བྱང་ཆུབ་སེམས་དཔའི།

551 [1]«pe»«snar»gis/ [2]«pe»«snar»'bab/ [3]«pe»«snar»-byang chub sems dpa'i/

༥༥༢ [༡]«སྣར་»བསྐུར། [༢]«པེ་»«སྣར་»བ་བསྙེན་བསྐུར། [༣]«སྣར་»གིས། [༤]«སྣར་»གིས། [༥]«པེ་»«སྣར་»བསྒྲུབ། [༦]«པེ་»«སྣར་»བྱ་བའི། [༧]«པེ་»«སྣར་»དཔས། [༨]«སྣར་»དུ།

552 [1]«snar»bskur/ [2]«pe»«snar»ba bsnyen bskur/ [3]«snar»gis/ [4]«snar»gis/ [5]«pe»«snar»bsgrub/ [6]«pe»«snar»bya ba'i/ [7]«pe»«snar»dpas/ [8]«snar»du/

༥༥༣ [༡]«པེ་»«སྣར་»པ། [༢]«པེ་»«སྣར་»ཀྱིས། [༣]«པེ་»«སྣར་»-བསམ་གཏན། [༤]«པེ་»«སྣར་»-པ། [༥]«པེ་»«སྣར་»བསྟེན། [༦]«པེ་»«སྣར་»-པ། [༧]«པེ་»«སྣར་»-གྱི། [༨]«པེ་»«སྣར་»-ལ། [༩]«པེ་»«སྣར་»+ལ།

553 [1]«pe»«snar»pa/ [2]«pe»«snar»kyis/ [3]«pe»«snar»-bsam gtan/ [4]«pe»«snar»-pa/ [5]«pe»«snar»bsten/ [6]«pe»«snar»-pa/ [7]«pe»«snar»-gyi/ [8]«pe»«snar»-la/ [9]«pe»«snar»+la/

༥༥༤ [༡]«སྣར་»དཔའ། [༢]«པེ་»«སྣར་»-རྣམ་པ། [༣]«སྣར་»འདོག [༤]«པེ་»«སྣར་»བའི། [༥]«པེ་»«སྣར་»-དག [༦]«སྣར་»+བ། [༧]«པེ་»«སྣར་»-དག

554 [1]«snar»dpa'/ [2]«pe»«snar»-rnam pa/ [3]«snar»'dog [4]«pe»«snar»ba'i/ [5]«pe»«snar»-dag [6]«snar»+ba/ [7]«pe»«snar»-dag

༥༥༥ [༡]«པེ་»«སྣར་»-ལ་ཡང་། [༢]«པེ་»«སྣར་»ཅེས། [༣]«པེ་»«སྣར་»ཕྱིའམ། [༤]«པེ་»«སྣར་»བྱུང་།

555 [1]«pe»«snar»-la yang / [2]«pe»«snar»ces/ [3]«pe»«snar»phyi'am/ [4]«pe»«snar»byung /

༥༥༦ [༡]«སྣར་»སྡུས། [༢]«སྣར་»+སུ།

556 [1]«snar»sdus/ [2]«snar»+su/

༥༥༧ [༡]«པེ་»བསལ། «སྣར་»གསལ། [༢]«པེ་»«སྣར་»-མེད། [༣]«པེ་»«སྣར་»-ལ་ཡང་། [༤]«སྣར་»-ལ། [༥]«སྣར་»-པ།

557 [1]«pe»bsal/ «snar»gsal/ [2]«pe»«snar»-med/ [3]«pe»«snar»-la yang / [4]«snar»-la/ [5]«snar»-pa/

༥༥༨ [༡]«པེ་»«སྣར་»ཀྱི། [༢]«སྣར་»གསལ། [༣]«པེ་»«སྣར་»-དང་། [༤]«པེ་»«སྣར་»སྒྲུབ། [༥]«པེ་»«སྣར་»པ།

558 [1]«pe»«snar»kyi/ [2]«snar»gsal/ [3]«pe»«snar»-dang / [4]«pe»«snar»sgrub/ [5]«pe»«snar»pa/

༥༥༩ [༡]«པེ་»«སྣར་»གྱིས། [༢]«པེ་»«སྣར་»མི། [༣]«པེ་»«སྣར་»བསྡུས།

559 [1]«pe»«snar»gyis/ [2]«pe»«snar»mi/ [3]«pe»«snar»bsdus/

༥༦༠ [༡]«པེ་»«སྣར་»པར། [༢]«པེ་»«སྣར་»པ། [༣]«སྣར་»-སུམ། [༤]«པེ་»«སྣར་»སེམས་དཔའི། [༥]«པེ་»«སྣར་»ཞིང་། [༦]«སྣར་»ཆེ་བ། [༧]«པེ་»«སྣར་»+མི། [༨]«པེ་»«སྣར་»+དང་། [༩]«པེ་»«སྣར་»བཏམས༑ [༡༠]«པེ་»«སྣར་»དོར། [༡༡]«པེ་»«སྣར་»-བ། [༡༢]«སྣར་»རབ། [༡༣]«པེ་»«སྣར་»བཤེས་གཉེན༑ [༡༤]«སྣར་»ཀྱིས། [༢༥]«པེ་»«སྣར་»སྟི།

560 [1]«pe»«snar»par/ [2]«pe»«snar»pa/ [3]«snar»-sum/ [4]«pe»«snar»sems dpa'i/ [5]«pe»«snar»zhing / [6]«snar»che ba/ [7]«pe»«snar»+mi/ [8]«pe»«snar»+dang / [9]«pe»«snar»btams| [10]«pe»«snar»dor/ [11]«pe»«snar»-ba/ [12]«snar»rab/ [13]«pe»«snar»bshes gnyen| [14]«snar»kyis/ [25]«pe»«snar»sti/

༥༦༡ [༡]«པེ་»«སྣར་»བཀྱལ། [༢]«པེ་»«སྣར་»-ལ། [༣]«པེ་»«སྣར་»པར། [༤]«པེ་»«སྣར་»ཀྱིས། [༥]«པེ་»«སྣར་»ལ། [༦]«པེ་»«སྣར་»-ནོ།

561 [1]«pe»«snar»bkyal/ [2]«pe»«snar»-la/ [3]«pe»«snar»par/ [4]«pe»«snar»kyis/ [5]«pe»«snar»la/ [6]«pe»«snar»-no/

༥༦༢ [༡]«པེ་»«སྣར་»ཐུབ། [༢]«པེ་»«སྣར་»རྟེས་པར། [༣]«པེ་»«སྣར་»རྟས། [༤]«པེ་»«སྣར་»-དག [༥]«སྣར་»བསམས། [༦]«པེ་»«སྣར་»དག [༧]«པེ་»«སྣར་»སྤྱོད། [༨]«པེ་»«སྣར་»པར། [༩]«པེ་»«སྣར་»ཏུ།

562 [1]«pe»«snar»thub/ [2]«pe»«snar»rtes par/ [3]«pe»«snar»rtas/ [4]«pe»«snar»-dag [5]«snar»bsams/ [6]«pe»«snar»dag [7]«pe»«snar»spyod/ [8]«pe»«snar»par/ [9]«pe»«snar»tu/

༥༦༣ [༡]«པེ་»«སྣར་»-དུ། [༢]«པེ་»«སྣར་»དཔའ། [༣]«པེ་»«སྣར་»དཔའ།

563 [1]«pe»«snar»-du/ [2]«pe»«snar»dpa'/ [3]«pe»«snar»dpa'/

༥༦༤ [༡]«པེ་»«སྣར་»པའི། [༢]«པེ་»«སྣར་»ན། [༣]«པེ་»«སྣར་»རྩོལ། [༤]«པེ་»«སྣར་»ལ། [༥]«པེ་»«སྣར་»-ལ། [༦]«པེ་»«སྣར་»རྩོན། [༧]«སྣར་»མར།

564 [1]«pe»«snar»pa'i/ [2]«pe»«snar»na/ [3]«pe»«snar»rtsol/ [4]«pe»«snar»la/ [5]«pe»«snar»-la/ [6]«pe»«snar»rtson/ [7]«snar»mar/

༥༦༥ [༡]«པེ་»«སྣར་»ཐུན་ཞིང་། [༢]«པེ་»«སྣར་»བར། [༣]«པེ་»«སྣར་»ལྟར། [༤]«སྣར་»-དོན། [༥]«སྣར་»-དེས༑ [༦]«སྣར་»སྨོན། [༧]«སྣར་»+རྣམ་པ།

565 [1]«pe»«snar»thun zhing / [2]«pe»«snar»bar/ [3]«pe»«snar»ltar/ [4]«snar»-don/ [5]«snar»-des| [6]«snar»smon/ [7]«snar»+rnam pa/

༥༦༦ [༡]«པེ་»«སྣར་»བ། [༢]«པེ་»«སྣར་»བྱིན། [༣]«པེ་»«སྣར་»+པ། [༤]«པེ་»«སྣར་»ལ། «ཅོ་»བ། [༥]«པེ་»«སྣར་»-ལམ་དུ། [༦]«སྣར་»བརྟེན།

566 [1]«pe»«snar»ba/ [2]«pe»«snar»byin/ [3]«pe»«snar»+pa/ [4]«pe»«snar»la/ «co»ba/ [5]«pe»«snar»-lam du/ [6]«snar»brten/

༥༦༧ [༡]«པེ་»«སྣར་»པོ། [༢]«པེ་»«སྣར་»-དུ། [༣]«སྣར་»རྟོགས། [༤]«པེ་»«སྣར་»བྱིན་པའམ། [༥]«པེ་»«སྣར་»སྒོམ། [༦]«པེ་»«སྣར་»-པོ།

567 [1]«pe»«snar»po/ [2]«pe»«snar»-du/ [3]«snar»rtogs/ [4]«pe»«snar»byin pa'am/ [5]«pe»«snar»sgom/ [6]«pe»«snar»-po/

༥༦༨ [༡]«པེ་»«སྣར་»ལ། [༢]«པེ་»«སྣར་»བཅོད། [༣]«པེ་»«སྣར་»ཅེས། [༤]«པེ་»«སྣར་»-མ། [༥]«པེ་»«སྣར་»ན།

568 [1]«pe»«snar»la/ [2]«pe»«snar»bcod/ [3]«pe»«snar»ces/ [4]«pe»«snar»-ma/ [5]«pe»«snar»na/

༥༦༩ [༡]«པེ་»«སྣར་»གཉིས་གང་། [༢]«སྣར་»པ། [༣]«པེ་»«སྣར་»རིགས། [༤]«པེ་»«སྣར་»སྒྲུབ།

569 [1]«pe»«snar»gnyis gang / [2]«snar»pa/ [3]«pe»«snar»rigs/ [4]«pe»«snar»sgrub/

༥༧༠ [༡]«སྣར་»བརྟུལ། [༢]«པེ་»«སྣར་»-ལ། [༣]«པེ་»«སྣར་»-ཚེ། [༤]«པེ་»«སྣར་»-དེ། [༥]«སྣར་»+པ༑ [༦]«སྣར་»རྟེན། [༧]«པེ་»«སྣར་»པའི་བདེ་བའི་ཆས།

570 [1]«snar»brtul/ [2]«pe»«snar»-la/ [3]«pe»«snar»-tshe/ [4]«pe»«snar»-de/ [5]«snar»+pa| [6]«snar»rten/ [7]«pe»«snar»pa'i bde ba'i chas/

༥༧༡ [༡]«སྣར་»+མེད་འོང་ན། [༢]«པེ་»«སྣར་»-སློབ། [༣]«སྣར་»པར།

571 [1]«snar»+med 'ong na/ [2]«pe»«snar»-slob/ [3]«snar»par/

༥༧༢ [༡]«པེ་»«སྣར་»-རིགས་པས་གྲགས་པ་དང་། [༢]«པེ་»«སྣར་»ཀྱིས།

572 [1]«pe»«snar»-rigs pas grags pa dang / [2]«pe»«snar»kyis/

༥༧༣ [༡]«པེ་»«སྣར་»+དང་། [༢]«པེ་»«སྣར་»བའོ། [༣]«པེ་»«སྣར་»པ། [༤]«པེ་»«སྣར་»-གང་ཡིན་པ།

573 [1]«pe»«snar»+dang / [2]«pe»«snar»ba'o/ [3]«pe»«snar»pa/ [4]«pe»«snar»-gang yin pa/

༥༧༤ [༡]«པེ་»«སྣར་»ཀྱིས། [༢]«པེ་»«སྣར་»+ཤེས་པའི། [༣]«པེ་»«སྣར་»གིས། [༤]«པེ་»«སྣར་»མཐའ།

574 [1]«pe»«snar»kyis/ [2]«pe»«snar»+shes pa'i/ [3]«pe»«snar»gis/ [4]«pe»«snar»mtha'/

༥༧༥ [༡]«པེ་»«སྣར་»+བླ་དྭགས།

575 [1]«pe»«snar»+bla dwags/

༥༧༦ [༡]«པེ་»«སྣར་»པ། [༢]«པེ་»«སྣར་»གྱི། [༣]«སྣར་»དང་། [༤]«སྣར་»དཔའི། [༥]«སྣར་»སྐྱེས་པ། [༦]«པེ་»«སྣར་»-རྣམས། [༧]«པེ་»«སྣར་»པར། [༨]«པེ་»«སྣར་»པར། [༩]«པེ་»«སྣར་»པས། [༡༠]«པེ་»«སྣར་»པའི།

576 [1]«pe»«snar»pa/ [2]«pe»«snar»gyi/ [3]«snar»dang / [4]«snar»dpa'i/ [5]«snar»skyes pa/ [6]«pe»«snar»-rnams/ [7]«pe»«snar»par/ [8]«pe»«snar»par/ [9]«pe»«snar»pas/ [10]«pe»«snar»pa'i/

༥༧༧ [༡]«སྣར་»པའི། [༢]«པེ་»«སྣར་»ལ། [༣]«སྣར་»པར། [༤]«པེ་»«སྣར་»ལས། [༥]«སྣར་»འདས་པ། [༦]«པེ་»«སྣར་»ལས།

577 [1]«snar»pa'i/ [2]«pe»«snar»la/ [3]«snar»par/ [4]«pe»«snar»las/ [5]«snar»'das pa/ [6]«pe»«snar»las/

༥༧༨ [༡]«པེ་»«སྣར་»པ། [༢]«པེ་»«སྣར་»མི་འགྱུར། [༣]«པེ་»«སྣར་»པ་བསྒོམ། [༤]«པེ་»«སྣར་»པ། [༥]«པེ་»«སྣར་»པར། [༦]«པེ་»«སྣར་»-པར།

578 [1]«pe»«snar»pa/ [2]«pe»«snar»mi 'gyur/ [3]«pe»«snar»pa bsgom/ [4]«pe»«snar»pa/ [5]«pe»«snar»par/ [6]«pe»«snar»-par/

༥༧༩ [༡]«པེ་»«སྣར་»ཀྱིས། [༢]«པེ་»«སྣར་»བཅོམ།

579 [1]«pe»«snar»kyis/ [2]«pe»«snar»bcom/

༥༨༠ [༡]«པེ་»«སྣར་»ཏེ། དམན་པའམ། [༢]«པེ་»«སྣར་»+ཡང་། [༣]«སྣར་»སྣོག [༤]«པེ་»«སྣར་»ལས། [༥]«པེ་»«སྣར་»གསལ། [༦]«པེ་»«སྣར་»བསྒྲུབ། [༧]«པེ་»«སྣར་»+ཅན།

580 [1]«pe»«snar»te/ dman pa'am/ [2]«pe»«snar»+yang / [3]«snar»snog [4]«pe»«snar»las/ [5]«pe»«snar»gsal/ [6]«pe»«snar»bsgrub/ [7]«pe»«snar»+can/

༥༨༡ [༡]«པེ་»«སྣར་»ཆོག [༢]«པེ་»«སྣར་»ཆོག [༣]«པེ་»«སྣར་»རྗེ་བའི། [༤]«པེ་»«སྣར་»བསལ། [༥]«པེ་»«སྣར་»པར། [༦]«པེ་»«སྣར་»ཁོན། [༧]«པེ་»«སྣར་»ཆོག

581 [1]«pe»«snar»chog [2]«pe»«snar»chog [3]«pe»«snar»rje ba'i/ [4]«pe»«snar»bsal/ [5]«pe»«snar»par/ [6]«pe»«snar»khon/ [7]«pe»«snar»chog

༥༨༢ [༡]«པེ་»«སྣར་»-ལ། [༢]«པེ་»«སྣར་»ཀྱི། [༣]«པེ་»«སྣར་»-མ། [༤]«པེ་»«སྣར་»+ནི། [༥]«སྣར་»གཅི་བུའི།

582 [1]«pe»«snar»-la/ [2]«pe»«snar»kyi/ [3]«pe»«snar»-ma/ [4]«pe»«snar»+ni/ [5]«snar»gci bu'i/

༥༨༣ [༡]«པེ་»«སྣར་»ལས། [༢]«པེ་»«སྣར་»+ནོ།། [༣]«པེ་»«སྣར་»-དུ། [༤]«པེ་»«སྣར་»+མ། [༥]«པེ་»«སྣར་»པོར། [༦]«པེ་»«སྣར་»པོ། [༧]«པེ་»«སྣར་»གི། [༨]«སྣར་»-པ།

583 [1]«pe»«snar»las/ [2]«pe»«snar»+no// [3]«pe»«snar»-du/ [4]«pe»«snar»+ma/ [5]«pe»«snar»por/ [6]«pe»«snar»po/ [7]«pe»«snar»gi/ [8]«snar»-pa/

༥༨༤ [༡]«པེ་»«སྣར་»-ལ། [༢]«པེ་»«སྣར་»ལ། [༣]«སྣར་»བསྐྲོལ། [༤]«སྣར་»རིགས། [༥]«པེ་»«སྣར་»-མེད་དེ། [༦]«པེ་»«སྣར་»གཉིས་ཀ

584 [1]«pe»«snar»-la/ [2]«pe»«snar»la/ [3]«snar»bskrol/ [4]«snar»rigs/ [5]«pe»«snar»-med de/ [6]«pe»«snar»gnyis ka

༥༨༥ [༡]«སྣར་»འདོག [༢]«པེ་»«སྣར་»རྟོགས་པ། [༣]«པེ་»«སྣར་»བརྟགས། [༤]«པེ་»«སྣར་»གཞི། [༥]«པེ་»«སྣར་»-པ། [༦]«སྣར་»རྣམས། [༧]«པེ་»«སྣར་»པ། [༨]«པེ་»«སྣར་»འཕུང་། [༩]«པེ་»«སྣར་»འཕུང་།

585 [1]«snar»'dog [2]«pe»«snar»rtogs pa/ [3]«pe»«snar»brtags/ [4]«pe»«snar»gzhi/ [5]«pe»«snar»-pa/ [6]«snar»rnams/ [7]«pe»«snar»pa/ [8]«pe»«snar»'phung / [9]«pe»«snar»'phung /

༥༨༦ [༡]«པེ་»«སྣར་»དུ། [༢]«པེ་»«སྣར་»བ་པོ། [༣]«པེ་»«སྣར་»པོར། [༤]«པེ་»«སྣར་»+ཡང་། [༥]«པེ་»«སྣར་»སློང་། [༦]«པེ་»«སྣར་»+དག [༧]«པེ་»«སྣར་»ལེགས།

586 [1]«pe»«snar»du/ [2]«pe»«snar»ba po/ [3]«pe»«snar»por/ [4]«pe»«snar»+yang / [5]«pe»«snar»slong / [6]«pe»«snar»+dag [7]«pe»«snar»legs/

༥༨༧ [༡]«པེ་»«སྣར་»-དེ་ལྟ། [༢]«པེ་»«སྣར་»གིས། [༣]«པེ་»«སྣར་»པ། [༤]«པེ་»«སྣར་»+པ་ཙམ་ཡོད། [༥]«པེ་»«སྣར་»པར། [༦]«སྣར་»སྨོན།

587 [1]«pe»«snar»-de lta/ [2]«pe»«snar»gis/ [3]«pe»«snar»pa/ [4]«pe»«snar»+pa tsam yod/ [5]«pe»«snar»par/ [6]«snar»smon/

༥༨༨ [༡]«པེ་»«སྣར་»བརྟགས། [༢]«པེ་»«སྣར་»ཀྱི། [༣]«པེ་»«སྣར་»ནས། [༤]«པེ་»«སྣར་»ཅེས། [༥]«པེ་»«སྣར་»-དེ། [༦]«པེ་»«སྣར་»བསྐུར། [༧]«པེ་»«སྣར་»+ནི། [༨]«པེ་»«སྣར་»+ལྟ།

588 [1]«pe»«snar»brtags/ [2]«pe»«snar»kyi/ [3]«pe»«snar»nas/ [4]«pe»«snar»ces/ [5]«pe»«snar»-de/ [6]«pe»«snar»bskur/ [7]«pe»«snar»+ni/ [8]«pe»«snar»+lta/

༥༨༩ [༡]«པེ་»«སྣར་»-པ། [༢]«སྣར་»མིན། [༣]«པེ་»«སྣར་»-རྣམ་ཤེས་དང་། [༤]«པེ་»«སྣར་»ཀྱི་རྗེས་སུ་བཏགས། [༥]«པེ་»«སྣར་»པ།

589 [1]«pe»«snar»-pa/ [2]«snar»min/ [3]«pe»«snar»-rnam shes dang / [4]«pe»«snar»kyi rjes su btags/ [5]«pe»«snar»pa/

༥༩༠ [༡]«པེ་»«སྣར་»+དག [༢]«པེ་»«སྣར་»ཀྱི། [༣]«པེ་»«སྣར་»-ཞེས། [༤]«པེ་»«སྣར་»ཅེས། [༥]«པེ་»«སྣར་»ལུས་ཀྱིས། [༦]«པེ་»«སྣར་»བརྙད། [༧]«སྣར་»ཚིགས། [༨]«པེ་»«སྣར་»གཞི་གསུམ་བསྐྱེད།

590 [1]«pe»«snar»+dag [2]«pe»«snar»kyi/ [3]«pe»«snar»-zhes/ [4]«pe»«snar»ces/ [5]«pe»«snar»lus kyis/ [6]«pe»«snar»brnyad/ [7]«snar»tshigs/ [8]«pe»«snar»gzhi gsum bskyed/

༥༩༡ [༡]«སྣར་»རྟོགས། [༢]«པེ་»«སྣར་»གཞི། [༣]«པེ་»«སྣར་»བསྐྱེད། [༤]«པེ་»«སྣར་»པ། [༥]«པེ་»«སྣར་»པར། [༦]«པེ་»«སྣར་»བསྐྱེད། [༧]«པེ་»«སྣར་»བསྐྱེད། [༨]«པེ་»«སྣར་»བསྐྱེད།

591 [1]«snar»rtogs/ [2]«pe»«snar»gzhi/ [3]«pe»«snar»bskyed/ [4]«pe»«snar»pa/ [5]«pe»«snar»par/ [6]«pe»«snar»bskyed/ [7]«pe»«snar»bskyed/ [8]«pe»«snar»bskyed/

༥༩༢ [༡]«པེ་»«སྣར་»གཞི། [༢]«པེ་»«སྣར་»-དངོས་པོ་འདི་གསུམ་སྐྱེད་པར་འཇུག་པ་ཡིན་ནོ།། [༣]«པེ་»«སྣར་»པར། [༤]«པེ་»«སྣར་»-ཟག་པ་དང་། [༥]«པེ་»«སྣར་»-དུ།

592 [1]«pe»«snar»gzhi/ [2]«pe»«snar»-dngos po 'di gsum skyed par 'jug pa yin no// [3]«pe»«snar»par/ [4]«pe»«snar»-zag pa dang / [5]«pe»«snar»-du/

༥༩༣ [༡]«པེ་»«སྣར་»པ། [༢]«སྣར་»ལོགས།

593 [1]«pe»«snar»pa/ [2]«snar»logs/

༥༩༤ [༡]«པེ་»«སྣར་»བའོ།

594 [1]«pe»«snar»ba'o/

༥༩༥ [༡]«སྣར་»པར། [༢]«སྣར་»དཔའ། [༣]«པེ་»«སྣར་»-དུ་མེད།

595 [1]«snar»par/ [2]«snar»dpa'/ [3]«pe»«snar»-du med/

༥༩༦ [༡]«སྣར་»པར། [༢]«པེ་»«སྣར་»-དུ། [༣]«པེ་»«སྣར་»-ཡིན་པ་ཡང་མ། [༤]«སྣར་»-དེ། [༥]«པེ་»«སྣར་»-དུ། [༦]«པེ་»«སྣར་»དེ།

596 [1]«snar»par/ [2]«pe»«snar»-du/ [3]«pe»«snar»-yin pa yang ma/ [4]«snar»-de/ [5]«pe»«snar»-du/ [6]«pe»«snar»de/

༥༩༧ [༡]«པེ་»«སྣར་»ལྟུང་།

597 [1]«pe»«snar»ltung /

༥༩༨ [༡]«པེ་»«སྣར་»-སེམས་ཞི་བའི། [༢]«པེ་»«སྣར་»ཀྱིས། [༣]«པེ་»«སྣར་»ཟློག [༤]«པེ་»«སྣར་»པའི༑ [༥]«སྣར་»+རིག་པར། [༦]«པེ་»«སྣར་»པོའི།

598 [1]«pe»«snar»-sems zhi ba'i/ [2]«pe»«snar»kyis/ [3]«pe»«snar»zlog [4]«pe»«snar»pa'i| [5]«snar»+rig par/ [6]«pe»«snar»po'i/

༥༩༩ [༡]«པེ་»«སྣར་»-ལས། [༢]«པེ་»«སྣར་»བཟུང་། [༣]«པེ་»«སྣར་»གཅོད།

599 [1]«pe»«snar»-las/ [2]«pe»«snar»bzung / [3]«pe»«snar»gcod/

༦༠༠ [༡]«པེ་»«སྣར་»སྙམ། [༢]«སྣར་»ཡང་།

600 [1]«pe»«snar»snyam/ [2]«snar»yang /

༦༠༡ [༡]«པེ་»«སྣར་»-ཡང་། [༢]«པེ་»«སྣར་»བ། [༣]«པེ་»«སྣར་»ཁ།

601 [1]«pe»«snar»-yang / [2]«pe»«snar»ba/ [3]«pe»«snar»kha/

༦༠༢ [༡]«པེ་»«སྣར་»-དེ། [༢]«པེ་»«སྣར་»ནི། [༣]«པེ་»«སྣར་»བརྗོད།

602 [1]«pe»«snar»-de/ [2]«pe»«snar»ni/ [3]«pe»«snar»brjod/

༦༠༣ [༡]«པེ་»«སྣར་»-ལྷ། [༢]«པེ་»«སྣར་»དཔྱད། [༣]«པེ་»«སྣར་»-བ། [༤]«པེ་»«སྣར་»བྱུ། [༥]«པེ་»«སྣར་»འཚོ། [༦]«པེ་»«སྣར་»བྲག

603 [1]«pe»«snar»-lha/ [2]«pe»«snar»dpyad/ [3]«pe»«snar»-ba/ [4]«pe»«snar»byu/ [5]«pe»«snar»'tsho/ [6]«pe»«snar»brag

༦༠༤ [༡]«པེ་»«སྣར་»+ལ། [༢]«པེ་»«སྣར་»བརྡལ། [༣]«པེ་»«སྣར་»-སྨྲ་བར་བྱེད་པ་དང་། དེ་དག་དོན་གང་།

604 [1]«pe»«snar»+la/ [2]«pe»«snar»brdal/ [3]«pe»«snar»-smra bar byed pa dang / de dag don gang /

༦༠༥ [༡]«པེ་»«སྣར་»+མི། [༢]«པེ་»«སྣར་»རིགས། [༣]«པེ་»«སྣར་»-བ། [༤]«པེ་»«སྣར་»+བ། [༥]«སྣར་»+རོ༑། [༦]«པེ་»«སྣར་»-ནི།

605 [1]«pe»«snar»+mi/ [2]«pe»«snar»rigs/ [3]«pe»«snar»-ba/ [4]«pe»«snar»+ba/ [5]«snar»+ro|/ [6]«pe»«snar»-ni/

༦༠༦ [༡]«པེ་»«སྣར་»དེ། [༢]«པེ་»«སྣར་»ཀྱིས་གཏན། [༣]«པེ་»«སྣར་»ན། [༤]«པེ་»«སྣར་»བ་པའི།

606 [1]«pe»«snar»de/ [2]«pe»«snar»kyis gtan/ [3]«pe»«snar»na/ [4]«pe»«snar»ba pa'i/

༦༠༧ [༡]«པེ་»«སྣར་»-དང་། [༢]«པེ་»«སྣར་»-རང་། [༣]«པེ་»«སྣར་»-དག [༤]«སྣར་»འོངས་པར། [༥]«པེ་»«སྣར་»-གྲངས་མེད། [༦]«པེ་»«སྣར་»གིས། [༧]«པེ་»«སྣར་»-གྲངས་མེད། [༨]«པེ་»«སྣར་»+དེ་མ་ཡིན། [༩]«པེ་»«སྣར་»+དང་།

607 [1]«pe»«snar»-dang / [2]«pe»«snar»-rang / [3]«pe»«snar»-dag [4]«snar»'ongs par/ [5]«pe»«snar»-grangs med/ [6]«pe»«snar»gis/ [7]«pe»«snar»-grangs med/ [8]«pe»«snar»+de ma yin/ [9]«pe»«snar»+dang /

༦༠༨ [༡]«པེ་»«སྣར་»བ་པའི། [༢]«པེ་»«སྣར་»-སྐུ།

608 [1]«pe»«snar»ba pa'i/ [2]«pe»«snar»-sku/

༦༠༩ [༡]«པེ་»«སྣར་»-ཅན། [༢]«པེ་»«སྣར་»-བྱེད་པ། [༣]«པེ་»«སྣར་»བྱུ། [༤]«པེ་»«སྣར་»བཏོགས། [༥]«སྣར་»མ། [༦]«པེ་»«སྣར་»རྟེན། [༧]«སྣར་»པོ། [༨]«པེ་»«སྣར་»ཁོད།

609 [1]«pe»«snar»-can/ [2]«pe»«snar»-byed pa/ [3]«pe»«snar»byu/ [4]«pe»«snar»btogs/ [5]«snar»ma/ [6]«pe»«snar»rten/ [7]«snar»po/ [8]«pe»«snar»khod/

༦༡༠ [༡]«པེ་»«སྣར་»-བ། [༢]«པེ་»«སྣར་»-གིས། [༣]«སྣར་»+པ། [༤]«པེ་»«སྣར་»-ལ། [༥]«པེ་»«སྣར་»སྐུལ།

610 [1]«pe»«snar»-ba/ [2]«pe»«snar»-gis/ [3]«snar»+pa/ [4]«pe»«snar»-la/ [5]«pe»«snar»skul/

༦༡༡ [༡]«པེ་»«སྣར་»-མངོན་པར། [༢]«པེ་»«སྣར་»སྒྲུབ། [༣]«པེ་»«སྣར་»འབྱུང་། [༤]«པེ་»«སྣར་»-འདི༑ [༥]«པེ་»«སྣར་»+ཀྱི། [༦]«པེ་»«སྣར་»མཐའ། [༧]«པེ་»«སྣར་»-ལ།

611 [1]«pe»«snar»-mngon par/ [2]«pe»«snar»sgrub/ [3]«pe»«snar»'byung / [4]«pe»«snar»-'di| [5]«pe»«snar»+kyi/ [6]«pe»«snar»mtha'/ [7]«pe»«snar»-la/

༦༡༢ [༡]«པེ་»«སྣར་»-པ། [༢]«པེ་»«སྣར་»དེ། [༣]«པེ་»«སྣར་»པར། [༤]«པེ་»«སྣར་»སྐྱེད། [༥]«པེ་»«སྣར་»རྟོག [༦]«པེ་»«སྣར་»-ལ།

612 [1]«pe»«snar»-pa/ [2]«pe»«snar»de/ [3]«pe»«snar»par/ [4]«pe»«snar»skyed/ [5]«pe»«snar»rtog [6]«pe»«snar»-la/

༦༡༤ [༡]«པེ་»«སྣར་»གྲགས། [༢]«པེ་»«སྣར་»-ནི། [༣]«པེ་»«སྣར་»གཤུབ། [༤]«པེ་»«སྣར་»ན། [༥]«པེ་»«སྣར་»-རྣམས། [༦]«སྣར་»མེས། [༧]«སྣར་»-བ།

614 [1]«pe»«snar»grags/ [2]«pe»«snar»-ni/ [3]«pe»«snar»gshub/ [4]«pe»«snar»na/ [5]«pe»«snar»-rnams/ [6]«snar»mes/ [7]«snar»-ba/

༦༡༥ [༡]«པེ་»«སྣར་»+པ། [༢]«པེ་»«སྣར་»-ཀྱང་། [༣]«པེ་»«སྣར་»ཀྱིས་ལུས། [༤]«སྣར་»ལས། [༥]«པེ་»«སྣར་»ཀྱི། [༦]«པེ་»«སྣར་»-བ། [༧]«སྣར་»གཏབ།

615 [1]«pe»«snar»+pa/ [2]«pe»«snar»-kyang / [3]«pe»«snar»kyis lus/ [4]«snar»las/ [5]«pe»«snar»kyi/ [6]«pe»«snar»-ba/ [7]«snar»gtab/

༦༡༦ [༡]«སྣར་»ནོ། [༢]«པེ་»«སྣར་»ལ། [༣]«པེ་»«སྣར་»དམན། [༤]«པེ་»«སྣར་»-ཅན། [༥]«པེ་»«སྣར་»-གིས་སེམས་ཅན་གཅིག་གང་། [༦]«པེ་»«སྣར་»ཇི། [༧]«པེ་»«སྣར་»-པ། [༨]«པེ་»«སྣར་»གིས།

616 [1]«snar»no/ [2]«pe»«snar»la/ [3]«pe»«snar»dman/ [4]«pe»«snar»-can/ [5]«pe»«snar»-gis sems can gcig gang / [6]«pe»«snar»ji/ [7]«pe»«snar»-pa/ [8]«pe»«snar»gis/

༦༡༧ [༡]«སྣར་»དཔའ།

617 [1]«snar»dpa'/

༦༡༨ [༡]«པེ་»«སྣར་»-སྦྱིན་པ། [༢]«པེ་»«སྣར་»-ཡང་། [༣]«པེ་»«སྣར་»དཀྲེས། [༤]«པེ་»«སྣར་»འཕོངས༑ [༥]«པེ་»«སྣར་»པས། [༦]«པེ་»«སྣར་»རྩ་འཇིང་། [༧]«པེ་»«སྣར་»ལྷག་པ། [༨]«པེ་»«སྣར་»-འདི་ལས་ལྷག་པ་ཡང་མེད་དོ།། [༩]«པེ་»«སྣར་»ཁོན།

618 [1]«pe»«snar»-sbyin pa/ [2]«pe»«snar»-yang / [3]«pe»«snar»dkres/ [4]«pe»«snar»'phongs| [5]«pe»«snar»pas/ [6]«pe»«snar»rtsa 'jing / [7]«pe»«snar»lhag pa/ [8]«pe»«snar»-'di las lhag pa yang med do// [9]«pe»«snar»khon/

༦༡༩ [༡]«པེ་»«སྣར་»པ་སྦྱིན་པར། [༢]«པེ་»«སྣར་»དེའི། [༣]«པེ་»«སྣར་»-མི། [༤]«པེ་»«སྣར་»ལ། [༥]«པེ་»«སྣར་»ན། [༦]«པེ་»«སྣར་»-ཡང་།

619 [1]«pe»«snar»pa sbyin par/ [2]«pe»«snar»de'i/ [3]«pe»«snar»-mi/ [4]«pe»«snar»la/ [5]«pe»«snar»na/ [6]«pe»«snar»-yang /

༦༢༠ [༡]«པེ་»«སྣར་»ཡང་། [༢]«པེ་»«སྣར་»གྱུར་པ། [༣]«པེ་»«སྣར་»+བ།

620 [1]«pe»«snar»yang / [2]«pe»«snar»gyur pa/ [3]«pe»«snar»+ba/

༦༢༡ [༡]«པེ་»«སྣར་»-ན། [༢]«པེ་»«སྣར་»པས་ལུང་འབོག [༣]«པེ་»«སྣར་»-ཡང་། [༦]«པེ་»«སྣར་»བསྡུད༑ [༥]«སྣར་»རྣམས། [༦]«པེ་»«སྣར་»+དང་། [༧]«པེ་»«སྣར་»གྱི། [༨]«པེ་»«སྣར་»བཏགས༑ [༩]«པེ་»«སྣར་»པོ། [༡༠]«པེ་»«སྣར་»མཛད།

621 [1]«pe»«snar»-na/ [2]«pe»«snar»pas lung 'bog [3]«pe»«snar»-yang / [6]«pe»«snar»bsdud| [5]«snar»rnams/ [6]«pe»«snar»+dang / [7]«pe»«snar»gyi/ [8]«pe»«snar»btags| [9]«pe»«snar»po/ [10]«pe»«snar»mdzad/

༦༢༢ [༡]«པེ་»«སྣར་»བལྟམ། [༢]«པེ་»«སྣར་»མདོར། [༣]«པེ་»«སྣར་»ཟ། [༤]«པེ་»«སྣར་»-དག [༥]«སྣར་»ཀྱི། «པེ་»«སྣར་»བཏབ། [༦]«པེ་»«སྣར་»རྫི། [༧]«པེ་»«སྣར་»གཟོ།

622 [1]«pe»«snar»bltam/ [2]«pe»«snar»mdor/ [3]«pe»«snar»za/ [4]«pe»«snar»-dag [5]«snar»kyi/ «pe»«snar»btab/ [6]«pe»«snar»rdzi/ [7]«pe»«snar»gzo/

༦༢༣ [༡]«པེ་»«སྣར་»ནས། [༢]«པེ་»«སྣར་»སྐུལ། [༣]«པེ་»«སྣར་»-ཐ་ན། [༤]«པེ་»+བ། [༥]«པེ་»«སྣར་»སྟོན། [༦]«པེ་»«སྣར་»སྐོལ། [༧]«པེ་»«སྣར་»ལོག་མྱུར། [༨]«པེ་»«སྣར་»པའི། [༩]«པེ་»«སྣར་»ཏུ། [༡༠]«པེ་»«སྣར་»རྟོག [༡༡]«པེ་»«སྣར་»-ལ།

623 [1]«pe»«snar»nas/ [2]«pe»«snar»skul/ [3]«pe»«snar»-tha na/ [4]«pe»+ba/ [5]«pe»«snar»ston/ [6]«pe»«snar»skol/ [7]«pe»«snar»log myur/ [8]«pe»«snar»pa'i/ [9]«pe»«snar»tu/ [10]«pe»«snar»rtog [11]«pe»«snar»-la/

༦༢༤ [༡]«པེ་»«སྣར་»སྨྱོས་པ་དང་། [༢]«པེ་»«སྣར་»ཀྱི། [༣]«པེ་»«སྣར་»ཀྱིས། [༤]«པེ་»«སྣར་»གིས། [༥]«པེ་»«སྣར་»བ། [༦]«པེ་»«སྣར་»གིས། [༧]«སྣར་»ལྷག [༨]«པེ་»«སྣར་»ཐབས། [༩]«པེ་»«སྣར་»སྐྱོད། [༡༠]«པེ་»«སྣར་»མ། [༡༡]«པེ་»«སྣར་»གཏོད་པ། [༡༢]«པེ་»«སྣར་»+བཞིན། [༡༣]«པེ་»«སྣར་»+བཅུའི། [༡༤]«པེ་»«སྣར་»གཤེགས་པ།

624 [1]«pe»«snar»smyos pa dang / [2]«pe»«snar»kyi/ [3]«pe»«snar»kyis/ [4]«pe»«snar»gis/ [5]«pe»«snar»ba/ [6]«pe»«snar»gis/ [7]«snar»lhag [8]«pe»«snar»thabs/ [9]«pe»«snar»skyod/ [10]«pe»«snar»ma/ [11]«pe»«snar»gtod pa/ [12]«pe»«snar»+bzhin/ [13]«pe»«snar»+bcu'i/ [14]«pe»«snar»gshegs pa/

༦༢༥ [༡]«པེ་»«སྣར་»འདའ་བའི།

625 [1]«pe»«snar»'da' ba'i/

༦༢༦ [༡]«པེ་»«སྣར་»+པ། [༢]«སྣར་»རིགས།

626 [1]«pe»«snar»+pa/ [2]«snar»rigs/

༦༢༧ [༡]«པེ་»སྤངས་པ་རྣམས། «སྣར་»སྤང་བ་རྣམས། [༢]«པེ་»«སྣར་»སའི། [༣]«པེ་»«སྣར་»-ཡོངས་སུ། [༤]«པེ་»«སྣར་»འབྲའམ། [༥]«པེ་»«སྣར་»པའི། [༦][༧]«པེ་»«སྣར་»སྤྱད།

627 [1]«pe»spangs pa rnams/ «snar»spang ba rnams/ [2]«pe»«snar»sa'i/ [3]«pe»«snar»-yongs su/ [4]«pe»«snar»'bra'am/ [5]«pe»«snar»pa'i/ [6][7]«pe»«snar»spyad/

༦༢༨ [༡]«སྣར་»-སུམ། [༢]«པེ་»«སྣར་»སྒྲུབ། [༣]«པེ་»«སྣར་»བཤད།

628 [1]«snar»-sum/ [2]«pe»«snar»sgrub/ [3]«pe»«snar»bshad/

༦༢༩ [༡]«པེ་»«སྣར་»ཏུ། [༢]«པེ་»«སྣར་»སུ་རྟས། [༣]«པེ་»«སྣར་»པར། [༤]«པེ་»«སྣར་»རྟས། [༥]«པེ་»«སྣར་»བསྒྲུབ།

629 [1]«pe»«snar»tu/ [2]«pe»«snar»su rtas/ [3]«pe»«snar»par/ [4]«pe»«snar»rtas/ [5]«pe»«snar»bsgrub/

༦༣༠ [༡]«སྣར་»རྣམས། [༢]«པེ་»«སྣར་»སྒོམ། [༣]«པེ་»«སྣར་»རྟས། [༤]«པེ་»«སྣར་»རྟས། [༥]«པེ་»«སྣར་»རྟས། [༦]«པེ་»«སྣར་»རྟས། [༧]«པེ་»«སྣར་»སྒྲུབ། [༨]«པེ་»«སྣར་»རྟས། [༩]«པེ་»«སྣར་»བསྒྲུབ། [༡༠]«པེ་»པར། «སྣར་»པས། [༡༡]«སྣར་»ལ། [༡༢]«པེ་»«སྣར་»ནས།

630 [1]«snar»rnams/ [2]«pe»«snar»sgom/ [3]«pe»«snar»rtas/ [4]«pe»«snar»rtas/ [5]«pe»«snar»rtas/ [6]«pe»«snar»rtas/ [7]«pe»«snar»sgrub/ [8]«pe»«snar»rtas/ [9]«pe»«snar»bsgrub/ [10]«pe»par/ «snar»pas/ [11]«snar»la/ [12]«pe»«snar»nas/

༦༣༡ [༡]«པེ་»«སྣར་»སྒྲུབ། [༢]«པེ་»«སྣར་»-ཟག [༣]«པེ་»«སྣར་»ཀྱིས། [༤]«པེ་»«སྣར་»དཀྲོལ། [༥]«པེ་»«སྣར་»+ཕྱིར་ཞིང་། [༦]«པེ་»«སྣར་»འགྱུར་བ། [༧]«པེ་»«སྣར་»དུས། [༨]«པེ་»«སྣར་»གིས། [༩]«པེ་»«སྣར་»པར། [༡༠]«སྣར་»བར། [༡༡]«སྣར་»རྟེན། [༡༢]«པེ་»«སྣར་»དང་། [༡༣]«པེ་»«སྣར་»བསྲུང་བ། [༡༤]«པེ་»«སྣར་»འཕྲོག [༡༥]«པེ་»«སྣར་»པ་དང་།

631 [1]«pe»«snar»sgrub/ [2]«pe»«snar»-zag [3]«pe»«snar»kyis/ [4]«pe»«snar»dkrol/ [5]«pe»«snar»+phyir zhing / [6]«pe»«snar»'gyur ba/ [7]«pe»«snar»dus/ [8]«pe»«snar»gis/ [9]«pe»«snar»par/ [10]«snar»bar/ [11]«snar»rten/ [12]«pe»«snar»dang / [13]«pe»«snar»bsrung ba/ [14]«pe»«snar»'phrog [15]«pe»«snar»pa dang /

༦༣༢ [༡]«པེ་»«སྣར་»ཀྱིས། [༢]«པེ་»«སྣར་»+པ། [༣]«པེ་»«སྣར་»བསྒྲུབ། [༤]«པེ་»«སྣར་»བསྒྲུབ། [༥]«པེ་»«སྣར་»འབྲེལ། [༦]«པེ་»«སྣར་»+ན། [༧]«པེ་»«སྣར་»རྩེ། [༨]«པེ་»«སྣར་»པའི། [༩]«པེ་»«སྣར་»དོན་བཅས།

632 [1]«pe»«snar»kyis/ [2]«pe»«snar»+pa/ [3]«pe»«snar»bsgrub/ [4]«pe»«snar»bsgrub/ [5]«pe»«snar»'brel/ [6]«pe»«snar»+na/ [7]«pe»«snar»rtse/ [8]«pe»«snar»pa'i/ [9]«pe»«snar»don bcas/

༦༣༣ [༡]«པེ་»«སྣར་»-དེ་ལ། [༢]«པེ་»«སྣར་»-དེ་ལ། [༣]«པེ་»«སྣར་»-དེ་ལ་ཐོབ་པ་གང་ཞེ་ན། [༤]«པེ་»«སྣར་»-དེ་ལ། [༥]«པེ་»«སྣར་»དཔའ། [༦]«པེ་»«སྣར་»སྤྱོད། [༧]«པེ་»«སྣར་»-པ། [༨]«པེ་»«སྣར་»སྒོམ༑ [༩]«པེ་»«སྣར་»འགྲོ་བ་ཞི་གནས་ནས། [༡༠]«པེ་»«སྣར་»+བ། [༡༡]«པེ་»«སྣར་»-དེ་ལ།

633 [1]«pe»«snar»-de la/ [2]«pe»«snar»-de la/ [3]«pe»«snar»-de la thob pa gang zhe na/ [4]«pe»«snar»-de la/ [5]«pe»«snar»dpa'/ [6]«pe»«snar»spyod/ [7]«pe»«snar»-pa/ [8]«pe»«snar»sgom| [9]«pe»«snar»'gro ba zhi gnas nas/ [10]«pe»«snar»+ba/ [11]«pe»«snar»-de la/

༦༣༤ [༡]«པེ་»སྤྱོ། «སྣར་»སྦྱོང་། [༢]«པེ་»«སྣར་»-ཡང་། [༣]«པེ་»«སྣར་»གྱུར་པ། [༤]«པེ་»«སྣར་»-པ༑ [༥]«པེ་»«སྣར་»བླངས། [༦]«པེ་»«སྣར་»-ཀྱང་། [༧]«པེ་»«སྣར་»+རང་ཉིད། [༨]«པེ་»«སྣར་»-རང་ཉིད། [༩]«པེ་»«སྣར་»-པ། [༡༠]«པེ་»«སྣར་»ཇི། [༡༡]«པེ་»«སྣར་»བར།

634 [1]«pe»spyo/ «snar»sbyong / [2]«pe»«snar»-yang / [3]«pe»«snar»gyur pa/ [4]«pe»«snar»-pa| [5]«pe»«snar»blangs/ [6]«pe»«snar»-kyang / [7]«pe»«snar»+rang nyid/ [8]«pe»«snar»-rang nyid/ [9]«pe»«snar»-pa/ [10]«pe»«snar»ji/ [11]«pe»«snar»bar/

༦༣༥ [༡]«པེ་»«སྣར་»གཞན། [༢]«པེ་»«སྣར་»ཅིང་། [༣]«པེ་»«སྣར་»-ཀྱི། [༤]«སྣར་»དང་། [༥]«པེ་»«སྣར་»པ། [༦]«པེ་»«སྣར་»པར། [༧]«པེ་»«སྣར་»སྒྲུབ། [༨]«པེ་»«སྣར་»པར།

635 [1]«pe»«snar»gzhan/ [2]«pe»«snar»cing / [3]«pe»«snar»-kyi/ [4]«snar»dang / [5]«pe»«snar»pa/ [6]«pe»«snar»par/ [7]«pe»«snar»sgrub/ [8]«pe»«snar»par/

༦༣༦ [༡]«པེ་»«སྣར་»+ཡང་། [༢]«པེ་»རྟོགས། «སྣར་»རྟོག [༣]«སྣར་»མདུན། [༤]«སྣར་»ཐོག [༥]«པེ་»«སྣར་»སྦྱིན། [༦]«སྣར་»-ཡང་། [༧]«པེ་»«སྣར་»ཐོབ། [༨]«པེ་»«སྣར་»ཐོབ། [༩]«པེ་»«སྣར་»འདས་པར།

636 [1]«pe»«snar»+yang / [2]«pe»rtogs/ «snar»rtog [3]«snar»mdun/ [4]«snar»thog [5]«pe»«snar»sbyin/ [6]«snar»-yang / [7]«pe»«snar»thob/ [8]«pe»«snar»thob/ [9]«pe»«snar»'das par/

༦༣༧ [༡]«པེ་»-རྣམས། [༢]«པེ་»«སྣར་»པ། [༣]«པེ་»«སྣར་»བྱ་བའོ། [༤]«པེ་»«སྣར་»-པ། [༥]«སྣར་»སྨིམ༑ [༦]«པེ་»«སྣར་»-ནི། [༧]«པེ་»«སྣར་»-དང་སྦྱོར་བ་ཆེ་བ།

637 [1]«pe»-rnams/ [2]«pe»«snar»pa/ [3]«pe»«snar»bya ba'o/ [4]«pe»«snar»-pa/ [5]«snar»smim| [6]«pe»«snar»-ni/ [7]«pe»«snar»-dang sbyor ba che ba/

༦༣༨ [༡]«པེ་»«སྣར་»-པ། [༢]«པེ་»«སྣར་»-གོང་ན། [༣]«པེ་»«སྣར་»བྱུང་བ། [༤]«པེ་»«སྣར་»བྱུང་བ། [༥]«པེ་»«སྣར་»བྱུང་བའི། [༦]«པེ་»«སྣར་»ཆེ་བ། [༧]«པེ་»«སྣར་»ཀྱིས།

638 [1]«pe»«snar»-pa/ [2]«pe»«snar»-gong na/ [3]«pe»«snar»byung ba/ [4]«pe»«snar»byung ba/ [5]«pe»«snar»byung ba'i/ [6]«pe»«snar»che ba/ [7]«pe»«snar»kyis/

༦༣༩ [༡]«པེ་»«སྣར་»པ་ནི། [༢]«པེ་»«སྣར་»པ་བྱ། [༣]«པེ་»«སྣར་»-དུ། [༤]«པེ་»«སྣར་»-བདག་གི། [༥]«པེ་»«སྣར་»-འབྲེལ་པ།

639 [1]«pe»«snar»pa ni/ [2]«pe»«snar»pa bya/ [3]«pe»«snar»-du/ [4]«pe»«snar»-bdag gi/ [5]«pe»«snar»-'brel pa/

༦༤༠ [༡]«པེ་»«སྣར་»རིགས། [༢]«པེ་»«སྣར་»པ། [༣]«སྣར་»-པ། [༤]«སྣར་»རྣམས། [༥]«སྣར་»+མ། [༦]«པེ་»«སྣར་»ཀྱི། [༧]«པེ་»«སྣར་»ཀྱི། [༨]«སྣར་»བརྒྱུ། [༩]«པེ་»«སྣར་»-ན། [༡༠]«པེ་»«སྣར་»-དེ་ནི་ཐམས་ཅད་མཁྱེན་པ།

640 [1]«pe»«snar»rigs/ [2]«pe»«snar»pa/ [3]«snar»-pa/ [4]«snar»rnams/ [5]«snar»+ma/ [6]«pe»«snar»kyi/ [7]«pe»«snar»kyi/ [8]«snar»brgyu/ [9]«pe»«snar»-na/ [10]«pe»«snar»-de ni thams cad mkhyen pa/

༦༤༡ [༡]«སྣར་»སོར། [༢]«པེ་»«སྣར་»དང་མཆོག་མཁྱེན་པའོ། [༣]«པེ་»«སྣར་»འབྱུང་། [༤]«པེ་»«སྣར་»+སེམས་དཔའ། [༥]«པེ་»«སྣར་»བསྒྲུབ།

641 [1]«snar»sor/ [2]«pe»«snar»dang mchog mkhyen pa'o/ [3]«pe»«snar»'byung / [4]«pe»«snar»+sems dpa'/ [5]«pe»«snar»bsgrub/

༦༤༢ [༡]«པེ་»«སྣར་»སྒྲུབས། [༢]«པེ་»«སྣར་»-ནི། [༣]«པེ་»«སྣར་»སོར། [༤]«སྣར་»པའོ། [༥]«པེ་»«སྣར་»པ། [༦]«སྣར་»-པ། [༧]«སྣར་»པར། [༨]«པེ་»«སྣར་»ཀྱང་གཞི།

642 [1]«pe»«snar»sgrubs/ [2]«pe»«snar»-ni/ [3]«pe»«snar»sor/ [4]«snar»pa'o/ [5]«pe»«snar»pa/ [6]«snar»-pa/ [7]«snar»par/ [8]«pe»«snar»kyang gzhi/

༦༤༣ [༡]«པེ་»«སྣར་»ཀྱི། [༢]«པེ་»«སྣར་»ལ་སྙིང་རྗེ། [༣]«པེ་»«སྣར་»སྒྲུབ།

643 [1]«pe»«snar»kyi/ [2]«pe»«snar»la snying rje/ [3]«pe»«snar»sgrub/

༦༤༤ [༡]«པེ་»«སྣར་»གསུངས་པས། [༢]«པེ་»«སྣར་»པ། [༣]«པེ་»«སྣར་»-ཕྱིར། [༤]«པེ་»«སྣར་»པས། [༥]«པེ་»«སྣར་»ལྟ་བུར་གྱུར་པ། [༦]«པེ་»«སྣར་»པ།

644 [1]«pe»«snar»gsungs pas/ [2]«pe»«snar»pa/ [3]«pe»«snar»-phyir/ [4]«pe»«snar»pas/ [5]«pe»«snar»lta bur gyur pa/ [6]«pe»«snar»pa/

༦༤༥ [༡]«པེ་»«སྣར་»-དོན་དང་། [༢]«པེ་»«སྣར་»-ཡང་། [༣]«པེ་»«སྣར་»བཅུའི། [༤]«པེ་»«སྣར་»-པ༑ [༥]«པེ་»«སྣར་»བསྒྲུབས། [༦]«པེ་»«སྣར་»བསྒྲུབས། [༧]«པེ་»«སྣར་»བཙལ། [༨]«པེ་»«སྣར་»བ། [༩]«པེ་»«སྣར་»ཐ།

645 [1]«pe»«snar»-don dang / [2]«pe»«snar»-yang / [3]«pe»«snar»bcu'i/ [4]«pe»«snar»-pa| [5]«pe»«snar»bsgrubs/ [6]«pe»«snar»bsgrubs/ [7]«pe»«snar»btsal/ [8]«pe»«snar»ba/ [9]«pe»«snar»tha/

༦༤༦ [༡]«པེ་»«སྣར་»སྒྲུབས། [༢]«པེ་»«སྣར་»-གཅིག་ཏུ། [༣]«པེ་»«སྣར་»-ན། [༤]«པེ་»«སྣར་»ཀྱིས། [༥]«པེ་»«སྣར་»-མི། [༦]«པེ་»«སྣར་»པས། [༧]«པེ་»«སྣར་»པ། [༨]«སྣར་»རྣམས། [༩]«པེ་»«སྣར་»-ནི།

646 [1]«pe»«snar»sgrubs/ [2]«pe»«snar»-gcig tu/ [3]«pe»«snar»-na/ [4]«pe»«snar»kyis/ [5]«pe»«snar»-mi/ [6]«pe»«snar»pas/ [7]«pe»«snar»pa/ [8]«snar»rnams/ [9]«pe»«snar»-ni/

༦༤༧ [༡]«པེ་»«སྣར་»-གྱི། [༢]«པེ་»«སྣར་»-སུ། [༣]«པེ་»«སྣར་»-འདི། [༤]«པེ་»«སྣར་»+གཞན་གང་གིས་ཐད་དུ་བདག་ཅག་གིས་ཞེ་ན། དེ་དག་འདི་སྙམ་དུ་སེམས་ཏེ། དེ་བཞིན་གཤེགས་པ་ནི་འགྲོ་བ་མ་ལུས་པ་ལ་གཅིག་པུར་ཟད་དེ་གཉིས་མེད་ན་ལྗོངས་རྒྱུ་ཞིང་གཤེགས་སམ། ཡོངས་སུ་མྱ་ངན་ལས་འདས་པར་གྱུར་ན་ནི། [༥]«པེ་»«སྣར་»པར། [༦]«པེ་»«སྣར་»གྱི། [༧]«པེ་»«སྣར་»-ཤིང་། [༨]«པེ་»«སྣར་»གྱི།

647 [1]«pe»«snar»-gyi/ [2]«pe»«snar»-su/ [3]«pe»«snar»-'di/ [4]«pe»«snar»+gzhan gang gis thad du bdag cag gis zhe na/ de dag 'di snyam du sems te/ de bzhin gshegs pa ni 'gro ba ma lus pa la gcig pur zad de gnyis med na ljongs rgyu zhing gshegs sam/ yongs su mya ngan las 'das par gyur na ni/ [5]«pe»«snar»par/ [6]«pe»«snar»gyi/ [7]«pe»«snar»-shing / [8]«pe»«snar»gyi/

༦༤༨ [༡]«སྣར་»པར། [༢]«པེ་»«སྣར་»ཇི། [༣]«པེ་»«སྣར་»-དམ་པ་དང་། [༤]«པེ་»«སྣར་»པའི། [༥]«པེ་»«སྣར་»ཏོ། ། [༦]«པེ་»«སྣར་»སྡོམས། [༧]«པེ་»«སྣར་»ཚོལ། [༨]«པེ་»«སྣར་»-བྱང་ཆུབ་སེམས་དཔའི།

648 [1]«snar»par/ [2]«pe»«snar»ji/ [3]«pe»«snar»-dam pa dang / [4]«pe»«snar»pa'i/ [5]«pe»«snar»to/ / [6]«pe»«snar»sdoms/ [7]«pe»«snar»tshol/ [8]«pe»«snar»-byang chub sems dpa'i/

༦༤༩ [༡]«པེ་»འཇུག་པའི། «སྣར་»འཇུག་པ་ལ། [༢]«པེ་»«སྣར་»-རྗེས་སུ་བསྟན་པ་དང་། ལེགས་པར་གདམས་པ་དང་། [༣]«པེ་»«སྣར་»ཐོབ། [༤]«པེ་»«སྣར་»ཐོབ། [༥]«པེ་»«སྣར་»པ། [༦]«པེ་»«སྣར་»-དུ། [༧]«པེ་»«སྣར་»དོ།

649 [1]«pe»'jug pa'i/ «snar»'jug pa la/ [2]«pe»«snar»-rjes su bstan pa dang / legs par gdams pa dang / [3]«pe»«snar»thob/ [4]«pe»«snar»thob/ [5]«pe»«snar»pa/ [6]«pe»«snar»-du/ [7]«pe»«snar»do/

༦༥༠ [༡]«པེ་»«སྣར་»-ཤེས་པ། [༢]«པེ་»«སྣར་»དེའི་གཞི་དབྱེ་བ་སྟོན་ཏེ་གསུངས། [༣]«པེ་»«སྣར་»-པ། [༤]«པེ་»«སྣར་»གསུངས། [༥]«པེ་»«སྣར་»ཀྱི།

650 [1]«pe»«snar»-shes pa/ [2]«pe»«snar»de'i gzhi dbye ba ston te gsungs/ [3]«pe»«snar»-pa/ [4]«pe»«snar»gsungs/ [5]«pe»«snar»kyi/

༦༥༡ [༡]«པེ་»«སྣར་»སྒྲུབ། [༢]«པེ་»«སྣར་»-པ་སྟོན། [༣]«པེ་»«སྣར་»-ནད། [༤]«པེ་»«སྣར་»པའི། [༥]«པེ་»«སྣར་»-ནི། [༦]«པེ་»«སྣར་»སྟེ། [༧]«པེ་»«སྣར་»བྱུང་། [༨]«པེ་»«སྣར་»བལྟོས། (ཆོས་ཚན་འདིའི་ནང་དུ་ལྟོས་ཞེས་པ་རྣམས་«པེ་»«སྣར་»ལ་བལྟོས་ཞེས་འཁོད་ཀྱང་བསྡུར་མཆན་དུ་བཀོད་མེད།) [༩]«པེ་»«སྣར་»སོ།

651 [1]«pe»«snar»sgrub/ [2]«pe»«snar»-pa ston/ [3]«pe»«snar»-nad/ [4]«pe»«snar»pa'i/ [5]«pe»«snar»-ni/ [6]«pe»«snar»ste/ [7]«pe»«snar»byung / [8]«pe»«snar»bltos/ (chos tshan 'di'i nang du ltos zhes pa rnams «pe»«snar»la bltos zhes 'khod kyang bsdur mchan du bkod med/) [9]«pe»«snar»so/

༦༥༢ [༡]«པེ་»«སྣར་»ལས། [༢]«པེ་»«སྣར་»བརྐུམ། [༣]«པེ་»«སྣར་»པའི། [༤]«པེ་»«སྣར་»སོ་སོ། [༥]«པེ་»«སྣར་»-འཕེན་པའི་རྒྱུ་གང་ཡིན་པ་དང་། [༦]«སྣར་»གིས། [༧]«པེ་»«སྣར་»འགལ་བའི།

652 [1]«pe»«snar»las/ [2]«pe»«snar»brkum/ [3]«pe»«snar»pa'i/ [4]«pe»«snar»so so/ [5]«pe»«snar»-'phen pa'i rgyu gang yin pa dang / [6]«snar»gis/ [7]«pe»«snar»'gal ba'i/

༦༥༣ [༡]«པེ་»«སྣར་»པ། [༢]«པེ་»«སྣར་»-འདོད་པའི། [༣]«པེ་»«སྣར་»བསྒོམས། [༤]«པེ་»«སྣར་»བསྒོམས༑ [༥]«པེ་»«སྣར་»སྐྱེས།

653 [1]«pe»«snar»pa/ [2]«pe»«snar»-'dod pa'i/ [3]«pe»«snar»bsgoms/ [4]«pe»«snar»bsgoms| [5]«pe»«snar»skyes/

༦༥༤ [༡]«པེ་»«སྣར་»བའི། [༢]«པེ་»«སྣར་»-ལ། [༣]«པེ་»«སྣར་»བ། [༤]«པེ་»«སྣར་»«ཅོ་»འབྲུའི། [༥]«པེ་»«སྣར་»-ལེན་པ་དང་། [༦]«པེ་»«སྣར་»-ལས་ལོ་ཏོག་གང་དང་གང་།

654 [1]«pe»«snar»ba'i/ [2]«pe»«snar»-la/ [3]«pe»«snar»ba/ [4]«pe»«snar»«co»'bru'i/ [5]«pe»«snar»-len pa dang / [6]«pe»«snar»-las lo tog gang dang gang /

༦༥༥ [༡]«པེ་»«སྣར་»-འགྲུབ་པ་དང་ལོ་ཏོག་དེ། [༢]«པེ་»«སྣར་»-རྒྱུ་ལ་ཐུག་པའི། [༣]«པེ་»«སྣར་»-བ། [༤]«པེ་»«སྣར་»-པའི།

655 [1]«pe»«snar»-'grub pa dang lo tog de/ [2]«pe»«snar»-rgyu la thug pa'i/ [3]«pe»«snar»-ba/ [4]«pe»«snar»-pa'i/

༦༥༦ [༡]«པེ་»«སྣར་»+ལྟོས་པའི། [༢]«པེ་»«སྣར་»-སྐྱེ་བ་གཞན་གྱི། [༣]«སྣར་»རིགས། [༤]«པེ་»«སྣར་»བསྟེན༑ [༥]«པེ་»«སྣར་»-དང་། [༦]«པེ་»«སྣར་»-རྒྱུ།

656 [1]«pe»«snar»+ltos pa'i/ [2]«pe»«snar»-skye ba gzhan gyi/ [3]«snar»rigs/ [4]«pe»«snar»bsten| [5]«pe»«snar»-dang / [6]«pe»«snar»-rgyu/

༦༥༧ [༡]«པེ་»«སྣར་»དང་། [༢]«པེ་»འགགས་པ། «སྣར་»འགགས། [༣]«པེ་»«སྣར་»འགགས། [༤]«པེ་»«སྣར་»བསྟེན། [༥]«པེ་»«སྣར་»+ཀྱི།

657 [1]«pe»«snar»dang / [2]«pe»'gags pa/ «snar»'gags/ [3]«pe»«snar»'gags/ [4]«pe»«snar»bsten/ [5]«pe»«snar»+kyi/

༦༥༨ [༡]«པེ་»«སྣར་»བསྟེན། [༢]«པེ་»ལྟ། [༣]«པེ་»«སྣར་»-ན། [༤]«པེ་»«སྣར་»འདི། [༥]«པེ་»«སྣར་»ནི།

658 [1]«pe»«snar»bsten/ [2]«pe»lta/ [3]«pe»«snar»-na/ [4]«pe»«snar»'di/ [5]«pe»«snar»ni/

༦༥༩ [༡]«པེ་»«སྣར་»-མ། [༢]«པེ་»«སྣར་»-ཉིད། [༣]«པེ་»«སྣར་»པོའི། [༤]«པེ་»«སྣར་»བཞི། [༥]«པེ་»«སྣར་»-ན། [༦]«པེ་»«སྣར་»པར།

659 [1]«pe»«snar»-ma/ [2]«pe»«snar»-nyid/ [3]«pe»«snar»po'i/ [4]«pe»«snar»bzhi/ [5]«pe»«snar»-na/ [6]«pe»«snar»par/

༦༦༠ [༡]«པེ་»«སྣར་»ཀྱི། [༢]«པེ་»«སྣར་»པར། [༣]«པེ་»«སྣར་»པོས། [༤]«པེ་»«སྣར་»ན་འདི།

660 [1]«pe»«snar»kyi/ [2]«pe»«snar»par/ [3]«pe»«snar»pos/ [4]«pe»«snar»na 'di/

༦༦༡ [༡]«པེ་»«སྣར་»གྲང་། [༢]«པེ་»«སྣར་»གྱིས། [༣]«པེ་»«སྣར་»བསོད། [༤]«པེ་»«སྣར་»དེ།

661 [1]«pe»«snar»grang / [2]«pe»«snar»gyis/ [3]«pe»«snar»bsod/ [4]«pe»«snar»de/

༦༦༢ [༡]«སྣར་»པར། [༢]«པེ་»«སྣར་»བར། [༣]«པེ་»«སྣར་»སྒྲུབ། [༤]«པེ་»«སྣར་»རིགས། [༥]«པེ་»«སྣར་»ཆོས། [༦]«པེ་»«སྣར་»པ། [༧]«པེ་»«སྣར་»བཅད། [༨]«པེ་»«སྣར་»སྤྱོད། [༩]«སྣར་»པར།

662 [1]«snar»par/ [2]«pe»«snar»bar/ [3]«pe»«snar»sgrub/ [4]«pe»«snar»rigs/ [5]«pe»«snar»chos/ [6]«pe»«snar»pa/ [7]«pe»«snar»bcad/ [8]«pe»«snar»spyod/ [9]«snar»par/

༦༦༣ [༡]«པེ་»«སྣར་»ཆོས་འཚོལ། [༢]«པེ་»«སྣར་»སྒྲུབ། [༣]«པེ་»«སྣར་»གཟོ། [༤]«པེ་»«སྣར་»དཔས། [༥]«པེ་»«སྣར་»+ཅིང་། [༦]«པེ་»«སྣར་»-ན། [༧]«པེ་»«སྣར་»གྱི།

663 [1]«pe»«snar»chos 'tshol/ [2]«pe»«snar»sgrub/ [3]«pe»«snar»gzo/ [4]«pe»«snar»dpas/ [5]«pe»«snar»+cing / [6]«pe»«snar»-na/ [7]«pe»«snar»gyi/

༦༦༤ [༡]«པེ་»«སྣར་»མེད། [༢]«སྣར་»རིམ། [༣]«པེ་»«སྣར་»རིམ། [༤]«པེ་»«སྣར་»དཀའ་བ། [༥]«པེ་»«སྣར་»-ཡང་། [༦]«པེ་»«སྣར་»བཅོ། [༧]«པེ་»«སྣར་»-རིག་པར། 案：此校勘有誤，校正如下：༦༦༤ [༡]«པེ་»«སྣར་»མེད། [༢]«སྣར་»རིམ། [༣][༤]«པེ་»«སྣར་»རིམ། [༥]«པེ་»«སྣར་»དཀའ་བ། [༦]«པེ་»«སྣར་»-ཡང་། [༧]«པེ་»«སྣར་»བཅོ། [༨]«པེ་»«སྣར་»-རིག་པར།

664 [1]«pe»«snar»med/ [2]«snar»rim/ [3]«pe»«snar»rim/ [4]«pe»«snar»dka' ba/ [5]«pe»«snar»-yang / [6]«pe»«snar»bco/ [7]«pe»«snar»-rig par/[ 案：此校勘有誤，校正如下：]664 [1]«pe»«snar»med/ [2]«snar»rim/ [3][4]«pe»«snar»rim/ [5]«pe»«snar»dka' ba/ [6]«pe»«snar»-yang / [7]«pe»«snar»bco/ [8]«pe»«snar»-rig par/

༦༦༥ [༡]«པེ་»«སྣར་»བཞག [༢]«པེ་»«སྣར་»-སྤྱད་པ། [༣]«པེ་»«སྣར་»བསྟོད། [༤]«པེ་»«སྣར་»-དེ། [༥]«པེ་»«སྣར་»+བ། [༦]«པེ་»«སྣར་»རྩེ། [༧]«པེ་»«སྣར་»ལས། [༨]«པེ་»«སྣར་»སྟོད། [༩]«པེ་»«སྣར་»དཔའ། [༡༠]«པེ་»«སྣར་»བསྒྲུབ། [༡༡]«པེ་»«སྣར་»གཟུང་།

665 [1]«pe»«snar»bzhag [2]«pe»«snar»-spyad pa/ [3]«pe»«snar»bstod/ [4]«pe»«snar»-de/ [5]«pe»«snar»+ba/ [6]«pe»«snar»rtse/ [7]«pe»«snar»las/ [8]«pe»«snar»stod/ [9]«pe»«snar»dpa'/ [10]«pe»«snar»bsgrub/ [11]«pe»«snar»gzung /

༦༦༦ [༡]«པེ་»«སྣར་»-དེ། [༢]«པེ་»«སྣར་»སྟེན། [༣]«པེ་»«སྣར་»བསམས། [༤]«པེ་»«སྣར་»+བྱེད་པ་དང་། [༥]«པེ་»«སྣར་»དེ། [༦]«པེ་»«སྣར་»པ་མ་ཡིན་ནོ། [༧]«སྣར་»པར། [༨]«པེ་»«སྣར་»སོ། [༩]«པེ་»«སྣར་»+བྱེད་པ་དང་། [༡༠]«པེ་»«སྣར་»ཏུ། [༡༡]«པེ་»«སྣར་»གཏོགས། [༡༢]«པེ་»«སྣར་»ཁོངས་སུ།

666 [1]«pe»«snar»-de/ [2]«pe»«snar»sten/ [3]«pe»«snar»bsams/ [4]«pe»«snar»+byed pa dang / [5]«pe»«snar»de/ [6]«pe»«snar»pa ma yin no/ [7]«snar»par/ [8]«pe»«snar»so/ [9]«pe»«snar»+byed pa dang / [10]«pe»«snar»tu/ [11]«pe»«snar»gtogs/ [12]«pe»«snar»khongs su/

༦༦༧ [༡]«པེ་»«སྣར་»དེས། [༢]«པེ་»«སྣར་»སྤོང་། [༣]«པེ་»«སྣར་»-རྣམས། [༤]«པེ་»«སྣར་»-ནི། [༥]«པེ་»«སྣར་»དཔའ། [༦]«པེ་»«སྣར་»སྒོམ། [༧]«པེ་»«སྣར་»སྒྲུབ། [༨]«པེ་»«སྣར་»སྒོམ། [༩]«སྣར་»ལྷགས་ཐོང་། [༡༠]«པེ་»«སྣར་»+པ།

667 [1]«pe»«snar»des/ [2]«pe»«snar»spong / [3]«pe»«snar»-rnams/ [4]«pe»«snar»-ni/ [5]«pe»«snar»dpa'/ [6]«pe»«snar»sgom/ [7]«pe»«snar»sgrub/ [8]«pe»«snar»sgom/ [9]«snar»lhags thong / [10]«pe»«snar»+pa/

༦༦༨ [༡]«པེ་»«སྣར་»གཏད། [༢]«པེ་»«སྣར་»ནས། [༣]«སྣར་»-ངེ་། [༤]«པེ་»«སྣར་»པའི་བར། [༥]«པེ་»«སྣར་»བསྒོམས། [༦]«པེ་»«སྣར་»+པ། [༧]«པེ་»«སྣར་»བ།

668 [1]«pe»«snar»gtad/ [2]«pe»«snar»nas/ [3]«snar»-nge / [4]«pe»«snar»pa'i bar/ [5]«pe»«snar»bsgoms/ [6]«pe»«snar»+pa/ [7]«pe»«snar»ba/

༦༦༩ [༡]«སྣར་»རྣམས། [༢]«པེ་»«སྣར་»-ནི། [༣]«པེ་»«སྣར་»-པ། [༤]«པེ་»«སྣར་»དབྱུང་།

669 [1]«snar»rnams/ [2]«pe»«snar»-ni/ [3]«pe»«snar»-pa/ [4]«pe»«snar»dbyung /

༦༧༠ [༡]«སྣར་»པར། [༢]«པེ་»«སྣར་»མདོར། [༣]«པེ་»«སྣར་»-མངོན་པའི། [༤]«པེ་»«སྣར་»མར། [༥]«པེ་»«སྣར་»-དོན། [༦]«པེ་»«སྣར་»མདོར། [༧]«སྣར་»པའི། [༨]«པེ་»«སྣར་»ལས། [༩]«སྣར་»གིས། [༡༠]«སྣར་»པས། «པེ་»དཔས།

670 [1]«snar»par/ [2]«pe»«snar»mdor/ [3]«pe»«snar»-mngon pa'i/ [4]«pe»«snar»mar/ [5]«pe»«snar»-don/ [6]«pe»«snar»mdor/ [7]«snar»pa'i/ [8]«pe»«snar»las/ [9]«snar»gis/ [10]«snar»pas/ «pe»dpas/

༦༧༡ [༡]«པེ་»«སྣར་»-རྗེས་སུ་དྲན་པའི། [༢]«པེ་»«སྣར་»སྣང་། [༣]«པེ་»«སྣར་»གྱུར། [༤]«པེ་»«སྣར་»བྱའོ།

671 [1]«pe»«snar»-rjes su dran pa'i/ [2]«pe»«snar»snang / [3]«pe»«snar»gyur/ [4]«pe»«snar»bya'o/

༦༧༢ [༡]«པེ་»«སྣར་»སྒྲུབ། [༢]«སྣར་»བརྟགས། [༣]«པེ་»«སྣར་»མཉན། [༤]«སྣར་»དཔའ། [༥]«པེ་»«སྣར་»ཀྱིས། [༦]«སྣར་»གསལ། [༧]«པེ་»«སྣར་»ལས། [༨]«པེ་»«སྣར་»སྒྲུབ། [༩]«པེ་»«སྣར་»-ན༑ [༡༠]«པེ་»«སྣར་»བསྐུལ། [༡༡]«སྣར་»སྒྲུབ།

672 [1]«pe»«snar»sgrub/ [2]«snar»brtags/ [3]«pe»«snar»mnyan/ [4]«snar»dpa'/ [5]«pe»«snar»kyis/ [6]«snar»gsal/ [7]«pe»«snar»las/ [8]«pe»«snar»sgrub/ [9]«pe»«snar»-na| [10]«pe»«snar»bskul/ [11]«snar»sgrub/

༦༧༣ [༡]«པེ་»«སྣར་»པའི། [༢]«པེ་»«སྣར་»འཕོངས། [༣]«པེ་»«སྣར་»-ནི། [༤]«པེ་»«སྣར་»-བ། [༥]«པེ་»«སྣར་»བ། [༦]«པེ་»«སྣར་»འཕོངས།

673 [1]«pe»«snar»pa'i/ [2]«pe»«snar»'phongs/ [3]«pe»«snar»-ni/ [4]«pe»«snar»-ba/ [5]«pe»«snar»ba/ [6]«pe»«snar»'phongs/

༦༧༤ [༡]«པེ་»«སྣར་»དཔས། [༢]«པེ་»«སྣར་»སྐྱུགས། [༣]«པེ་»«སྣར་»སྨྲས། [༤]«པེ་»«སྣར་»པ།

674 [1]«pe»«snar»dpas/ [2]«pe»«snar»skyugs/ [3]«pe»«snar»smras/ [4]«pe»«snar»pa/

༦༧༥ [༡]«པེ་»«སྣར་»-དེ། [༢]«པེ་»«སྣར་»-པར། [༣]«པེ་»«སྣར་»མི། [༤]«པེ་»«སྣར་»+ནི། [༥]«པེ་»«སྣར་»ནི། [༦]«པེ་»«སྣར་»-ནི། [༧]«པེ་»«སྣར་»པར།

675 [1]«pe»«snar»-de/ [2]«pe»«snar»-par/ [3]«pe»«snar»mi/ [4]«pe»«snar»+ni/ [5]«pe»«snar»ni/ [6]«pe»«snar»-ni/ [7]«pe»«snar»par/

༦༧༦ [༡]«པེ་»«སྣར་»-འགྱུར་བ། [༢]«པེ་»«སྣར་»-ན། [༣]«པེ་»«སྣར་»-དག [༤]«པེ་»«སྣར་»-པས། [༥]«སྣར་»གདོང་བར། [༦]«པེ་»«སྣར་»དོ།། [༧]«སྣར་»དོན། [༨]«པེ་»«སྣར་»-རོ།།

676 [1]«pe»«snar»-'gyur ba/ [2]«pe»«snar»-na/ [3]«pe»«snar»-dag [4]«pe»«snar»-pas/ [5]«snar»gdong bar/ [6]«pe»«snar»do// [7]«snar»don/ [8]«pe»«snar»-ro//

༦༧༧ [༡]«པེ་»«སྣར་»རིགས། [༢]«པེ་»«སྣར་»རྣམ་པར་ཐོ་བཙམ། [༣]«པེ་»«སྣར་»འོངས་པ། [༤]«པེ་»«སྣར་»-དུ། [༥]«པེ་»«སྣར་»བརླབས། [༦]«པེ་»«སྣར་»འཁྲུགས། [༧]«པེ་»«སྣར་»-ཡང་། [༨]«པེ་»«སྣར་»གིས། [༩]«པེ་»«སྣར་»-ལ། [༡༠]«སྣར་»དཔའ། [༡༡]«པེ་»«སྣར་»+ནི་བདག [༡༢]«པེ་»«སྣར་»-ཆ༑ [༡༣]«སྣར་»དཔའ།

677 [1]«pe»«snar»rigs/ [2]«pe»«snar»rnam par tho btsam/ [3]«pe»«snar»'ongs pa/ [4]«pe»«snar»-du/ [5]«pe»«snar»brlabs/ [6]«pe»«snar»'khrugs/ [7]«pe»«snar»-yang / [8]«pe»«snar»gis/ [9]«pe»«snar»-la/ [10]«snar»dpa'/ [11]«pe»«snar»+ni bdag [12]«pe»«snar»-cha| [13]«snar»dpa'/

༦༧༨ [༡]«པེ་»«སྣར་»+པ། [༢]«པེ་»«སྣར་»བ། [༣]«པེ་»«སྣར་»དུ། [༤]«པེ་»«སྣར་»བའི་རྩེ། [༥]«པེ་»«སྣར་»-དེ། [༦]«པེ་»«སྣར་»གསད། [༧]«པེ་»པོ་བསོགས། «སྣར་»པ་བསོགས།

678 [1]«pe»«snar»+pa/ [2]«pe»«snar»ba/ [3]«pe»«snar»du/ [4]«pe»«snar»ba'i rtse/ [5]«pe»«snar»-de/ [6]«pe»«snar»gsad/ [7]«pe»po bsogs/ «snar»pa bsogs/

༦༧༩ [༡]«པེ་»«སྣར་»སྐམ། [༢]«པེ་»«སྣར་»-རྒྱ་དང་རྔོན་གྱི་འཁྲུལ་འཁོར་དང་། [༣]«པེ་»«སྣར་»-ལ། [༤]«པེ་»«སྣར་»བསད། [༥]«པེ་»«སྣར་»-བ། [༦]«པེ་»«སྣར་»གཞོན། [༧]«པེ་»«སྣར་»གསོད། [༨]«པེ་»«སྣར་»འཕྲེང་། [༩]«པེ་»«སྣར་»དང་། [༡༠]«པེ་»«སྣར་»བསྐྱེད།

679 [1]«pe»«snar»skam/ [2]«pe»«snar»-rgya dang rngon gyi 'khrul 'khor dang / [3]«pe»«snar»-la/ [4]«pe»«snar»bsad/ [5]«pe»«snar»-ba/ [6]«pe»«snar»gzhon/ [7]«pe»«snar»gsod/ [8]«pe»«snar»'phreng / [9]«pe»«snar»dang / [10]«pe»«snar»bskyed/

༦༨༠ [༡]«སྣར་»གསོད། [༢]«པེ་»«སྣར་»གདུངས་པ། [༣]«པེ་»«སྣར་»པ། [༤]«པེ་»«སྣར་»དགུར། [༥]«སྣར་»དཔའ༑ [༦]«པེ་»«སྣར་»-ན། [༧]«པེ་»«སྣར་»གཙོང་། [༨]«པེ་»«སྣར་»-དག [༩]«པེ་»«སྣར་»གི། [༡༠]«པེ་»«སྣར་»ལས། [༡༡]«པེ་»«སྣར་»ལ། [༡༢]«པེ་»«སྣར་»བུ་དང་།

680 [1]«snar»gsod/ [2]«pe»«snar»gdungs pa/ [3]«pe»«snar»pa/ [4]«pe»«snar»dgur/ [5]«snar»dpa'| [6]«pe»«snar»-na/ [7]«pe»«snar»gtsong / [8]«pe»«snar»-dag [9]«pe»«snar»gi/ [10]«pe»«snar»las/ [11]«pe»«snar»la/ [12]«pe»«snar»bu dang /

༦༨༡ [༡]«པེ་»«སྣར་»བཞིན་དུ་ཡང་། [༢]«པེ་»«སྣར་»-བ། [༣]«པེ་»«སྣར་»+ཡང་། [༤]«པེ་»«སྣར་»རྒྱུར་ཏུ། [༥]«པེ་»«སྣར་»བཟའ། [༦]«པེ་»«སྣར་»དོ།། [༧]«པེ་»«སྣར་»པར། [༨]«པེ་»«སྣར་»-ངས༑ [༩]«པེ་»«སྣར་»-ཡང་། [༡༠]«པེ་»«སྣར་»ཀྱི།

681 [1]«pe»«snar»bzhin du yang / [2]«pe»«snar»-ba/ [3]«pe»«snar»+yang / [4]«pe»«snar»rgyur tu/ [5]«pe»«snar»bza'/ [6]«pe»«snar»do// [7]«pe»«snar»par/ [8]«pe»«snar»-ngas| [9]«pe»«snar»-yang / [10]«pe»«snar»kyi/

༦༨༢ [༡]«པེ་»«སྣར་»མ། [༢]«པེ་»«སྣར་»-བཟང་པོ། [༣]«པེ་»«སྣར་»+པ། [༤]«པེ་»«སྣར་»-ནི། [༥]«པེ་»«སྣར་»བྱིན་པར། [༦]«པེ་»«སྣར་»ལྟ་ལ། [༧]«པེ་»«སྣར་»སྒྲུབ་པ་རྣམས། [༨]«པེ་»«སྣར་»རྩེ། [༩]«པེ་»«སྣར་»-ཡང་།

682 [1]«pe»«snar»ma/ [2]«pe»«snar»-bzang po/ [3]«pe»«snar»+pa/ [4]«pe»«snar»-ni/ [5]«pe»«snar»byin par/ [6]«pe»«snar»lta la/ [7]«pe»«snar»sgrub pa rnams/ [8]«pe»«snar»rtse/ [9]«pe»«snar»-yang /

༦༨༣ [༡]«པེ་»«སྣར་»བསྔོ། [༢]«པེ་»«སྣར་»པར། [༣]«པེ་»«སྣར་»སྦྱིན། [༤]«པེ་»«སྣར་»གཞོན། [༥]«པེ་»«སྣར་»-ཡང་། [༦]«པེ་»«སྣར་»-ཡང་། [༧]«པེ་»«སྣར་»དེ། [༨]«པེ་»«སྣར་»ཕྱིས།

683 [1]«pe»«snar»bsngo/ [2]«pe»«snar»par/ [3]«pe»«snar»sbyin/ [4]«pe»«snar»gzhon/ [5]«pe»«snar»-yang / [6]«pe»«snar»-yang / [7]«pe»«snar»de/ [8]«pe»«snar»phyis/

༦༨༤ [༡]«པེ་»«སྣར་»-ནས་ཆན་དང་། [༢]«པེ་»«སྣར་»སྙོན་རྨོངས། [༣]«པེ་»«སྣར་»བརྟེན། [༤]«པེ་»«སྣར་»-ཉིད། [༥]«པེ་»«སྣར་»བརྡལ། [༦]«པེ་»«སྣར་»སྟི། [༧]«པེ་»«སྣར་»ཀྱང་། [༨]«སྣར་»དོ༑།

684 [1]«pe»«snar»-nas chan dang / [2]«pe»«snar»snyon rmongs/ [3]«pe»«snar»brten/ [4]«pe»«snar»-nyid/ [5]«pe»«snar»brdal/ [6]«pe»«snar»sti/ [7]«pe»«snar»kyang / [8]«snar»do|/

༦༨༥ [༡]«པེ་»«སྣར་»ཅིང་། [༢]«པེ་»«སྣར་»ལྟ། [༣]«སྣར་»སྙོམས། [༤]«པེ་»«སྣར་»བསྟན་ཏེ། [༥]«པེ་»«སྣར་»+ཡང་། [༦]«པེ་»«སྣར་»དེ། [༧]«པེ་»«སྣར་»རིམ། [༨]«པེ་»«སྣར་»རིམ་གྱི། [༩]«པེ་»«སྣར་»-དུ༑ [༡༠]«པེ་»«སྣར་»རྩེ། [༡༡]«པེ་»«སྣར་»དེ། [༡༢]«པེ་»«སྣར་»རྡེག [༡༣]«པེ་»«སྣར་»-ཆད་པས། [༡༤]«པེ་»«སྣར་»སྨིན། [༡༥]«པེ་»«སྣར་»+སྦྱིན་པ།

685 [1]«pe»«snar»cing / [2]«pe»«snar»lta/ [3]«snar»snyoms/ [4]«pe»«snar»bstan te/ [5]«pe»«snar»+yang / [6]«pe»«snar»de/ [7]«pe»«snar»rim/ [8]«pe»«snar»rim gyi/ [9]«pe»«snar»-du| [10]«pe»«snar»rtse/ [11]«pe»«snar»de/ [12]«pe»«snar»rdeg [13]«pe»«snar»-chad pas/ [14]«pe»«snar»smin/ [15]«pe»«snar»+sbyin pa/

༦༨༦ [༡]«པེ་»«སྣར་»བྱུ། [༢]«སྣར་»+སེམས་ལའི། [༣]«པེ་»«སྣར་»རྒྱུའི། [༤]«སྣར་»གིས། [༥]«སྣར་»བསྙན༑ [༦]«པེ་»«སྣར་»-སྦྱིན་པ། [༧]«སྣར་»པ། [༨]«པེ་»«སྣར་»བཀོང་། [༩]«པེ་»«སྣར་»-དུ་མྱུར་དུ། [༡༠]«པེ་»«སྣར་»-དེ། [༡༡]«པེ་»«སྣར་»-ཡང་། [༡༢]«པེ་»«སྣར་»དཔའི། [༡༣]«པེ་»«སྣར་»+ཅན།

686 [1]«pe»«snar»byu/ [2]«snar»+sems la'i/ [3]«pe»«snar»rgyu'i/ [4]«snar»gis/ [5]«snar»bsnyan| [6]«pe»«snar»-sbyin pa/ [7]«snar»pa/ [8]«pe»«snar»bkong / [9]«pe»«snar»-du myur du/ [10]«pe»«snar»-de/ [11]«pe»«snar»-yang / [12]«pe»«snar»dpa'i/ [13]«pe»«snar»+can/

༦༨༧ [༡]«པེ་»«སྣར་»འཕོངས། [༢]«པེ་»«སྣར་»བརྟེན། [༣]«པེ་»«སྣར་»འཕོངས་ལ། [༤]«པེ་»«སྣར་»པོ༑ [༥]«པེ་»«སྣར་»+དེ། [༦]«པེ་»«སྣར་»སྒྲུབ། [༧]«པེ་»«སྣར་»བཀང་། [༨]«པེ་»«སྣར་»གནོད་སེམས། [༩]«པེ་»«སྣར་»འདི། [༡༠]«པེ་»«སྣར་»-སྔ་ནས། [༡༡]«པེ་»«སྣར་»-ངས། [༡༢]«པེ་»«སྣར་»-ནི།

687 [1]«pe»«snar»'phongs/ [2]«pe»«snar»brten/ [3]«pe»«snar»'phongs la/ [4]«pe»«snar»po| [5]«pe»«snar»+de/ [6]«pe»«snar»sgrub/ [7]«pe»«snar»bkang / [8]«pe»«snar»gnod sems/ [9]«pe»«snar»'di/ [10]«pe»«snar»-snga nas/ [11]«pe»«snar»-ngas/ [12]«pe»«snar»-ni/

༦༨༨ [༡]«སྣར་»མདོག [༢]«པེ་»བཏོང་། [༣]«པེ་»«སྣར་»གོད། [༤]«སྣར་»དེའི། [༥]«པེ་»«སྣར་»-ལ། [༦]«པེ་»«སྣར་»དག [༧]«པེ་»«སྣར་»-ལ། [༨]«པེ་»«སྣར་»པར། [༩]«པེ་»«སྣར་»+གང་སྤྱོད་པ།

688 [1]«snar»mdog [2]«pe»btong / [3]«pe»«snar»god/ [4]«snar»de'i/ [5]«pe»«snar»-la/ [6]«pe»«snar»dag [7]«pe»«snar»-la/ [8]«pe»«snar»par/ [9]«pe»«snar»+gang spyod pa/

༦༨༩ [༡]«པེ་»«སྣར་»འཕོངས། [༢]«པེ་»«སྣར་»ཏེ། [༣]«པེ་»«སྣར་»གིས། [༤]«པེ་»«སྣར་»+དེ། [༥]«པེ་»«སྣར་»གི། [༦]«པེ་»«སྣར་»ན་ཡང་། [༧]«པེ་»«སྣར་»དེའི། [༨]«པེ་»«སྣར་»རྒྱུ། 案：此校勘有誤，校正如下：༦༨༩ [༡]«པེ་»«སྣར་»འཕོངས། [༢]«པེ་»«སྣར་»གིས། [༣]«པེ་»«སྣར་»+དེ། [༤]«པེ་»«སྣར་»གི། [༥]«པེ་»«སྣར་»ན་ཡང་། [༦]«པེ་»«སྣར་»དེའི། [༧]«པེ་»«སྣར་»རྒྱུ།

689 [1]«pe»«snar»'phongs/ [2]«pe»«snar»te/ [3]«pe»«snar»gis/ [4]«pe»«snar»+de/ [5]«pe»«snar»gi/ [6]«pe»«snar»na yang / [7]«pe»«snar»de'i/ [8]«pe»«snar»rgyu/[ 案：此校勘有誤，校正如下：]689 [1]«pe»«snar»'phongs/ [2]«pe»«snar»gis/ [3]«pe»«snar»+de/ [4]«pe»«snar»gi/ [5]«pe»«snar»na yang / [6]«pe»«snar»de'i/ [7]«pe»«snar»rgyu/

༦༩༠ [༡]«སྣར་»མདོག [༢]«པེ་»«སྣར་»པར། [༣]«པེ་»«སྣར་»གཏོང་བའི། [༤]«པེ་»«སྣར་»ལྟ།

690 [1]«snar»mdog [2]«pe»«snar»par/ [3]«pe»«snar»gtong ba'i/ [4]«pe»«snar»lta/

༦༩༡ [༡]«པེ་»གླེགས་བམ་ཚོལ། «སྣར་»གླེགས་བམ་འཚོལ། [༢]«པེ་»«སྣར་»ལས། [༣]«པེ་»«སྣར་»རབ། [༤]«པེ་»«སྣར་»གང་། [༥]«པེ་»«སྣར་»མི། [༦]«པེ་»རྟག [༧]«པེ་»«སྣར་»-དེས། [༨]«པེ་»«སྣར་»པ་ཆུང་། [༩]«པེ་»«སྣར་»ལྐུག

691 [1]«pe»glegs bam tshol/ «snar»glegs bam 'tshol/ [2]«pe»«snar»las/ [3]«pe»«snar»rab/ [4]«pe»«snar»gang / [5]«pe»«snar»mi/ [6]«pe»rtag [7]«pe»«snar»-des/ [8]«pe»«snar»pa chung / [9]«pe»«snar»lkug

༦༩༢ [༡]«པེ་»«སྣར་»-འདི་དང་སེམས་ཅན། [༢]«པེ་»«སྣར་»-དེ། [༣]«པེ་»«སྣར་»ལས། [༤]«པེ་»«སྣར་»-ཉིད།

692 [1]«pe»«snar»-'di dang sems can/ [2]«pe»«snar»-de/ [3]«pe»«snar»las/ [4]«pe»«snar»-nyid/

༦༩༣ [༡]«པེ་»«སྣར་»བྱའི། [༢]«སྣར་»ཀྱི། [༣]«པེ་»«སྣར་»པའི། [༤]«པེ་»«སྣར་»ཀྱི། [༥]«པེ་»«སྣར་»+ལ། [༦]«པེ་»«སྣར་»+པ། [༧]«པེ་»«སྣར་»རྟེན། [༨]«པེ་»«སྣར་»-ཡིན། [༩]«པེ་»«སྣར་»ཆགས་ཏེ།

693 [1]«pe»«snar»bya'i/ [2]«snar»kyi/ [3]«pe»«snar»pa'i/ [4]«pe»«snar»kyi/ [5]«pe»«snar»+la/ [6]«pe»«snar»+pa/ [7]«pe»«snar»rten/ [8]«pe»«snar»-yin/ [9]«pe»«snar»chags te/

༦༩༤ [༡]«པེ་»«སྣར་»པས། [༢]«པེ་»«སྣར་»-རབ་ཏུ། [༣]«པེ་»«སྣར་»ཤེས། [༤]«སྣར་»སྦྱིན། [༥]«པེ་»«སྣར་»+བཞི་གང་ཞེ་ན། [༦]«པེ་»«སྣར་»ཉུངས་ཏེ། [༧]«པེ་»«སྣར་»མི། [༨]«པེ་»«སྣར་»པའི། [༩]«པེ་»«སྣར་»བྱིན་པར།

694 [1]«pe»«snar»pas/ [2]«pe»«snar»-rab tu/ [3]«pe»«snar»shes/ [4]«snar»sbyin/ [5]«pe»«snar»+bzhi gang zhe na/ [6]«pe»«snar»nyungs te/ [7]«pe»«snar»mi/ [8]«pe»«snar»pa'i/ [9]«pe»«snar»byin par/

༦༩༥ [༡]«པེ་»«སྣར་»ཡང་དག་པར་གནས། [༢]«པེ་»«སྣར་»བགེགས། [༣]«པེ་»«སྣར་»པའི། [༤]«པེ་»«སྣར་»འབྲེང་། [༥]«པེ་»-བྱེད། [༦]«པེ་»«སྣར་»འཕོངས། [༧]«པེ་»«སྣར་»-དེ། [༨]«པེ་»«སྣར་»འཕོངས། [༩]«སྣར་»བརྟོགས། [༡༠]«པེ་»«སྣར་»བརླག [༡༡]«པེ་»«སྣར་»གྱུར། [༡༢]«པེ་»«སྣར་»-ལ། [༡༣]«པེ་»«སྣར་»ཟློག [༡༤]«པེ་»«སྣར་»ངད། [༡༥]«པེ་»«སྣར་»འཕོངས། [༡༦]«པེ་»«སྣར་»-པ།

695 [1]«pe»«snar»yang dag par gnas/ [2]«pe»«snar»bgegs/ [3]«pe»«snar»pa'i/ [4]«pe»«snar»'breng / [5]«pe»-byed/ [6]«pe»«snar»'phongs/ [7]«pe»«snar»-de/ [8]«pe»«snar»'phongs/ [9]«snar»brtogs/ [10]«pe»«snar»brlag [11]«pe»«snar»gyur/ [12]«pe»«snar»-la/ [13]«pe»«snar»zlog [14]«pe»«snar»ngad/ [15]«pe»«snar»'phongs/ [16]«pe»«snar»-pa/

༦༩༦ [༡]«པེ་»«སྣར་»དཔས། [༢]«པེ་»«སྣར་»+ཕྱིར་ལོག་པ། འདི་ནི་ཕྱིར་ལོག་པ་འདི། [༣]«སྣར་»བཏགས། [༤]«པེ་»«སྣར་»སྦྱིན། [༥]«སྣར་»ལོགས། [༦]«པེ་»«སྣར་»སྤྱད། [༧]«སྣར་»རྟོགས།

696 [1]«pe»«snar»dpas/ [2]«pe»«snar»+phyir log pa/ 'di ni phyir log pa 'di/ [3]«snar»btags/ [4]«pe»«snar»sbyin/ [5]«snar»logs/ [6]«pe»«snar»spyad/ [7]«snar»rtogs/

༦༩༧ [༡]«པེ་»«སྣར་»+ནི། [༢]«པེ་»«སྣར་»+ལ། [༣]«པེ་»«སྣར་»+ན། [༤]«པེ་»«སྣར་»ལས། [༥]«པེ་»«སྣར་»-ནི། [༦]«པེ་»«སྣར་»-གཞན། [༧]«པེ་»«སྣར་»ཀྱི། [༨]«པེ་»«སྣར་»བར།

697 [1]«pe»«snar»+ni/ [2]«pe»«snar»+la/ [3]«pe»«snar»+na/ [4]«pe»«snar»las/ [5]«pe»«snar»-ni/ [6]«pe»«snar»-gzhan/ [7]«pe»«snar»kyi/ [8]«pe»«snar»bar/

༦༩༨ [༡]«པེ་»«སྣར་»བླངས། [༢]«པེ་»«སྣར་»དཔའ། [༣]«པེ་»«སྣར་»དཔའ། [༤]«པེ་»«སྣར་»གྱི། [༥]«པེ་»«སྣར་»-རབ། [༦]«པེ་»«སྣར་»འདི། [༧]«སྣར་»པས། [༨]«པེ་»«སྣར་»-གང་ཡིན་པ། [༩]«པེ་»«སྣར་»-ཕོ༑ [༡༠]«པེ་»«སྣར་»འགྲོགས། [༡༡]«པེ་»«སྣར་»དཔའ། [༡༢]«པེ་»«སྣར་»-སྐྱེས་བུ།

698 [1]«pe»«snar»blangs/ [2]«pe»«snar»dpa'/ [3]«pe»«snar»dpa'/ [4]«pe»«snar»gyi/ [5]«pe»«snar»-rab/ [6]«pe»«snar»'di/ [7]«snar»pas/ [8]«pe»«snar»-gang yin pa/ [9]«pe»«snar»-pho| [10]«pe»«snar»'grogs/ [11]«pe»«snar»dpa'/ [12]«pe»«snar»-skyes bu/

༦༩༩ [༡]«པེ་»«སྣར་»འཕོངས། [༢]«སྣར་»བརྒྱན། [༣]«པེ་»«སྣར་»-སྤོས་དང་།

699 [1]«pe»«snar»'phongs/ [2]«snar»brgyan/ [3]«pe»«snar»-spos dang /

༧༠༠ [༡]«པེ་»«སྣར་»ཀྱིས། [༢]«པེ་»«སྣར་»གསོག [༣]«པེ་»«སྣར་»+ཏུ། [༤]«པེ་»«སྣར་»པ། [༥]«པེ་»«སྣར་»ཏུ། [༦]«པེ་»«སྣར་»རྟེན།

700 [1]«pe»«snar»kyis/ [2]«pe»«snar»gsog [3]«pe»«snar»+tu/ [4]«pe»«snar»pa/ [5]«pe»«snar»tu/ [6]«pe»«snar»rten/

༧༠༡ [༡]«པེ་»«སྣར་»སྐྱོད་པར། [༢]«པེ་»«སྣར་»-དུ། [༣]«པེ་»«སྣར་»དཔའི། [༤]«པེ་»«སྣར་»གཅིག [༥]«པེ་»«སྣར་»བྱ་བའི། [༦]«པེ་»«སྣར་»གི། [༧]«པེ་»«སྣར་»རྩོགས་པ། [༨]«པེ་»«སྣར་»དཔའ་ནི།

701 [1]«pe»«snar»skyod par/ [2]«pe»«snar»-du/ [3]«pe»«snar»dpa'i/ [4]«pe»«snar»gcig [5]«pe»«snar»bya ba'i/ [6]«pe»«snar»gi/ [7]«pe»«snar»rtsogs pa/ [8]«pe»«snar»dpa' ni/

༧༠༢ [༡]«པེ་»«སྣར་»+པ། [༢]«པེ་»«སྣར་»ཟློག [༣]«པེ་»«སྣར་»སླངས། [༤]«པེ་»«སྣར་»ནི་དེ། [༥]«པེ་»«སྣར་»རྟེན། [༦]«པེ་»«སྣར་»དོ།། [༧]«པེ་»«སྣར་»བས། [༨]«པེ་»«སྣར་»གདགས།

702 [1]«pe»«snar»+pa/ [2]«pe»«snar»zlog [3]«pe»«snar»slangs/ [4]«pe»«snar»ni de/ [5]«pe»«snar»rten/ [6]«pe»«snar»do// [7]«pe»«snar»bas/ [8]«pe»«snar»gdags/

༧༠༣ [༡]«སྣར་»སྙོམ། [༢]«པེ་»«སྣར་»པ། [༣]«པེ་»«སྣར་»རྟེན། [༤]«པེ་»«སྣར་»དང་ནི།

703 [1]«snar»snyom/ [2]«pe»«snar»pa/ [3]«pe»«snar»rten/ [4]«pe»«snar»dang ni/

༧༠༤ [༡]«པེ་»«སྣར་»འཕོངས། [༢]«པེ་»«སྣར་»སྐྱེས། [༣]«པེ་»«སྣར་»-ལ། [༤]«པེ་»«སྣར་»ལས་རྣམ་པར༑ [༥]«སྣར་»བརླབ། [༦]«པེ་»«སྣར་»ཕྱིར་གསོ་བ་དང་། [༧]«པེ་»«སྣར་»-དེ། [༨]«སྣར་»-ལ།

704 [1]«pe»«snar»'phongs/ [2]«pe»«snar»skyes/ [3]«pe»«snar»-la/ [4]«pe»«snar»las rnam par| [5]«snar»brlab/ [6]«pe»«snar»phyir gso ba dang / [7]«pe»«snar»-de/ [8]«snar»-la/

༧༠༥ [༡]«པེ་»«སྣར་»ན། [༢]«པེ་»«སྣར་»བར། [༣]«པེ་»«སྣར་»-ཐམས་ཅད།

705 [1]«pe»«snar»na/ [2]«pe»«snar»bar/ [3]«pe»«snar»-thams cad/

༧༠༦ [༡]«པེ་»«སྣར་»རྟེན། [༢]«པེ་»«སྣར་»-ལ། [༣]«པེ་»«སྣར་»སྙེན། [༤]«སྣར་»དཔའ། [༥]«པེ་»«སྣར་»-བརྟེན་ཅིང་ཚུལ་ཁྲིམས་ལ། [༦]«པེ་»«སྣར་»བསམས།

706 [1]«pe»«snar»rten/ [2]«pe»«snar»-la/ [3]«pe»«snar»snyen/ [4]«snar»dpa'/ [5]«pe»«snar»-brten cing tshul khrims la/ [6]«pe»«snar»bsams/

༧༠༧ [༡]«པེ་»«སྣར་»ཀྱིས། [༢]«སྣར་»བརྗོད། [༣]«པེ་»«སྣར་»པ། [༤]«པེ་»«སྣར་»བསྔོ། [༥]«པེ་»«སྣར་»སྲུངས། [༦]«པེ་»«སྣར་»བསྟེན། [༧]«པེ་»«སྣར་»བསྟེན། [༨]«སྣར་»གིས། [༩]«པེ་»«སྣར་»སྒྲུབས།

707 [1]«pe»«snar»kyis/ [2]«snar»brjod/ [3]«pe»«snar»pa/ [4]«pe»«snar»bsngo/ [5]«pe»«snar»srungs/ [6]«pe»«snar»bsten/ [7]«pe»«snar»bsten/ [8]«snar»gis/ [9]«pe»«snar»sgrubs/

༧༠༨ [༡]«པེ་»«སྣར་»+འདོགས། [༢]«པེ་»«སྣར་»བཟོ། [༣]«པེ་»«སྣར་»གྱིས། [༤]«པེ་»«སྣར་»འཕོངས། [༥]«པེ་»«སྣར་»སོ།

708 [1]«pe»«snar»+'dogs/ [2]«pe»«snar»bzo/ [3]«pe»«snar»gyis/ [4]«pe»«snar»'phongs/ [5]«pe»«snar»so/

༧༠༩ [༡]«པེ་»«སྣར་»བཅད། [༢]«པེ་»«སྣར་»དམའ། [༣]«པེ་»«སྣར་»ཀྱི། [༤]«པེ་»«སྣར་»བདུན། [༥]«པེ་»«སྣར་»བསྔམས། [༦]«པེ་»«སྣར་»སྡུད། [༧]«པེ་»«སྣར་»གྱི། [༨]«པེ་»«སྣར་»བལྟ། [༩]«པེ་»མིའི་འདོད་པ༑ «སྣར་»མིའི་འདོད་པའི། [༡༠]«པེ་»«སྣར་»རྣམས།

709 [1]«pe»«snar»bcad/ [2]«pe»«snar»dma'/ [3]«pe»«snar»kyi/ [4]«pe»«snar»bdun/ [5]«pe»«snar»bsngams/ [6]«pe»«snar»sdud/ [7]«pe»«snar»gyi/ [8]«pe»«snar»blta/ [9]«pe»mi'i 'dod pa| «snar»mi'i 'dod pa'i/ [10]«pe»«snar»rnams/

༧༡༠ [༡]«སྣར་»པར། [༢]«པེ་»«སྣར་»མི། [༣]«པེ་»«སྣར་»-ཡང་། [༤]«པེ་»«སྣར་»མྱང་། [༥]«པེ་»«སྣར་»དག [༦]«པེ་»«སྣར་»པའི། [༧]«པེ་»«སྣར་»-ཀྱང་། [༨]«པེ་»«སྣར་»རྟོག [༩]«པེ་»«སྣར་»ཐོག

710 [1]«snar»par/ [2]«pe»«snar»mi/ [3]«pe»«snar»-yang / [4]«pe»«snar»myang / [5]«pe»«snar»dag [6]«pe»«snar»pa'i/ [7]«pe»«snar»-kyang / [8]«pe»«snar»rtog [9]«pe»«snar»thog

༧༡༡ [༡]«པེ་»«སྣར་»འགྱུར་བ། [༢]«པེ་»«སྣར་»-ལ། [༣]«སྣར་»དཔའི། [༤]«སྣར་»བརླབས། [༥]«པེ་»«སྣར་»དུ། [༦]«པེ་»«སྣར་»གྱི། [༧]«པེ་»«སྣར་»-ཡང་།

711 [1]«pe»«snar»'gyur ba/ [2]«pe»«snar»-la/ [3]«snar»dpa'i/ [4]«snar»brlabs/ [5]«pe»«snar»du/ [6]«pe»«snar»gyi/ [7]«pe»«snar»-yang /

༧༡༢ [༡]«པེ་»«སྣར་»སླབ། [༢]«པེ་»«སྣར་»བཅོས། [༣]«པེ་»«སྣར་»-དེ་ལྟ། [༤]«པེ་»«སྣར་»བྱས་པའི། [༥]«པེ་»«སྣར་»-དེ། [༦]«པེ་»«སྣར་»-ལྟ།

712 [1]«pe»«snar»slab/ [2]«pe»«snar»bcos/ [3]«pe»«snar»-de lta/ [4]«pe»«snar»byas pa'i/ [5]«pe»«snar»-de/ [6]«pe»«snar»-lta/

༧༡༣ [༡]«སྣར་»ཡེངས། [༢]«པེ་»«སྣར་»མ། [༣]«པེ་»«སྣར་»པར། [༤]«པེ་»«སྣར་»རྟོག [༥]«པེ་»«སྣར་»བསོད། [༦]«པེ་»«སྣར་»བསྔམས། [༧]«པེ་»«སྣར་»-ཆོས། [༨]«པེ་»«སྣར་»+ཡང་། [༩]«པེ་»«སྣར་»ཁོན། [༡༠]«པེ་»«སྣར་»སྙོམ།

713 [1]«snar»yengs/ [2]«pe»«snar»ma/ [3]«pe»«snar»par/ [4]«pe»«snar»rtog [5]«pe»«snar»bsod/ [6]«pe»«snar»bsngams/ [7]«pe»«snar»-chos/ [8]«pe»«snar»+yang / [9]«pe»«snar»khon/ [10]«pe»«snar»snyom/

༧༡༤ [༡]«པེ་»«སྣར་»-ལྟ་བར། [༢]«པེ་»«སྣར་»-རྣམ་པ། [༣]«པེ་»«སྣར་»-ཀྱི་རྣམ་པ། [༤]«པེ་»«སྣར་»བསྔུམ།

714 [1]«pe»«snar»-lta bar/ [2]«pe»«snar»-rnam pa/ [3]«pe»«snar»-kyi rnam pa/ [4]«pe»«snar»bsngum/

༧༡༥ [༡]«པེ་»«སྣར་»དེ། [༢]«པེ་»«སྣར་»གཞོན་པས་བཏེགས་ཏེ། [༣]«པེ་»«སྣར་»གྱིས། [༤]«པེ་»«སྣར་»གྱིས། [༥]«སྣར་»མིང་། [༦]«པེ་»«སྣར་»གྱིས། [༧]«སྣར་»དག [༨]«པེ་»«སྣར་»ཀྱིས། [༩]«པེ་»«སྣར་»གྱི།

715 [1]«pe»«snar»de/ [2]«pe»«snar»gzhon pas btegs te/ [3]«pe»«snar»gyis/ [4]«pe»«snar»gyis/ [5]«snar»ming / [6]«pe»«snar»gyis/ [7]«snar»dag [8]«pe»«snar»kyis/ [9]«pe»«snar»gyi/

༧༡༦ [༡]«པེ་»«སྣར་»ཀྱི། [༢]«པེ་»«སྣར་»སྒྲུབ། [༣]«པེ་»«སྣར་»བར། [༤]«པེ་»«སྣར་»པའམ། ལྷག་པས༑ [༥]«པེ་»«སྣར་»དེའི། [༦]«སྣར་»བཅོས།

716 [1]«pe»«snar»kyi/ [2]«pe»«snar»sgrub/ [3]«pe»«snar»bar/ [4]«pe»«snar»pa'am/ lhag pas| [5]«pe»«snar»de'i/ [6]«snar»bcos/

༧༡༧ [༡]«པེ་»«སྣར་»བཅད། [༢]«པེ་»«སྣར་»ཆོམས། [༣]«པེ་»«སྣར་»-པའི་འཇིགས། [༤]«པེ་»«སྣར་»ཅིང་། [༥]«པེ་»«སྣར་»ཤེས།

717 [1]«pe»«snar»bcad/ [2]«pe»«snar»choms/ [3]«pe»«snar»-pa'i 'jigs/ [4]«pe»«snar»cing / [5]«pe»«snar»shes/

༧༡༨ [༡]«པེ་»«སྣར་»དོ། [༢]«པེ་»«སྣར་»གཞོན། [༣]«པེ་»«སྣར་»གཞོན། [༤]«པེ་»«སྣར་»རྗེ། [༥]«པེ་»«སྣར་»-དང་།

718 [1]«pe»«snar»do/ [2]«pe»«snar»gzhon/ [3]«pe»«snar»gzhon/ [4]«pe»«snar»rje/ [5]«pe»«snar»-dang /

༧༡༩ [༡]«པེ་»«སྣར་»-ཀྱིས་སེམས་ཅན་རྣམས། [༢]«པེ་»«སྣར་»-དང་། [༣]«པེ་»«སྣར་»-ལ། [༤]«པེ་»«སྣར་»གིས། [༥]«པེ་»«སྣར་»བསླང་སྟེ། [༦]«པེ་»«སྣར་»བསླང་། [༧]«པེ་»«སྣར་»-ལ། [༨]«སྣར་»བ། [༩]«པེ་»«སྣར་»བསླང་སྟེ།

719 [1]«pe»«snar»-kyis sems can rnams/ [2]«pe»«snar»-dang / [3]«pe»«snar»-la/ [4]«pe»«snar»gis/ [5]«pe»«snar»bslang ste/ [6]«pe»«snar»bslang / [7]«pe»«snar»-la/ [8]«snar»ba/ [9]«pe»«snar»bslang ste/

༧༢༠ [༡]«པེ་»«སྣར་»པ། [༢]«པེ་»«སྣར་»གཉིས་ཀ [༣]«པེ་»«སྣར་»བསླང་སྟེ། [༤]«པེ་»«སྣར་»-ཡང་། [༥]«པེ་»«སྣར་»-དེ།

720 [1]«pe»«snar»pa/ [2]«pe»«snar»gnyis ka [3]«pe»«snar»bslang ste/ [4]«pe»«snar»-yang / [5]«pe»«snar»-de/

༧༢༡ [༡]«པེ་»«སྣར་»དམའ། [༢]«པེ་»«སྣར་»བར་དམའ། [༣]«པེ་»«སྣར་»དཔའ། [༤]«པེ་»«སྣར་»-དག [༥]«པེ་»«སྣར་»-ཡང་། [༦]«པེ་»«སྣར་»ཁུམས། [༧]«པེ་»«སྣར་»སྟེན། [༩]«པེ་»«སྣར་»སྟེན༑ [༡༠]«པེ་»«སྣར་»སྟེན། [༡༡]«སྣར་»ཏུ། [༡༢]«པེ་»«སྣར་»ཏུ།案：此校勘有誤，校正如下：༧༢༡ [༡]«པེ་»«སྣར་»དམའ། [༢]«པེ་»«སྣར་»བར་དམའ། [༣]«པེ་»«སྣར་»དཔའ། [༤]«པེ་»«སྣར་»-དག [༥]«པེ་»«སྣར་»-ཡང་། [༦]«པེ་»«སྣར་»ཁུམས། [༧]«པེ་»«སྣར་»སྟེན། [༨]«པེ་»«སྣར་»སྟེན༑ [༩]«པེ་»«སྣར་»སྟེན། [༡༠]«སྣར་»ཏུ། [༡༡]«པེ་»«སྣར་»ཏུ།

721 [1]«pe»«snar»dma'/ [2]«pe»«snar»bar dma'/ [3]«pe»«snar»dpa'/ [4]«pe»«snar»-dag [5]«pe»«snar»-yang / [6]«pe»«snar»khums/ [7]«pe»«snar»sten/ [9]«pe»«snar»sten| [10]«pe»«snar»sten/ [11]«snar»tu/ [12]«pe»«snar»tu/[案：此校勘有誤，校正如下：]721 [1]«pe»«snar»dma'/ [2]«pe»«snar»bar dma'/ [3]«pe»«snar»dpa'/ [4]«pe»«snar»-dag [5]«pe»«snar»-yang / [6]«pe»«snar»khums/ [7]«pe»«snar»sten/ [8]«pe»«snar»sten| [9]«pe»«snar»sten/ [10]«snar»tu/ [11]«pe»«snar»tu/

༧༢༢ [༡]«པེ་»«སྣར་»གཏོང་། [༢]«པེ་»«སྣར་»བཅད། [༣]«པེ་»«སྣར་»+འཇམ་པོ་དང་སྡང་བ་མེད་པ། [༤]«པེ་»«སྣར་»ལྟར། [༥]«པེ་»«སྣར་»བསྐྲོད། [༦]«པེ་»«སྣར་»པས།

722 [1]«pe»«snar»gtong / [2]«pe»«snar»bcad/ [3]«pe»«snar»+'jam po dang sdang ba med pa/ [4]«pe»«snar»ltar/ [5]«pe»«snar»bskrod/ [6]«pe»«snar»pas/

༧༢༣ [༡]«པེ་»«སྣར་»པ་འདོད་པས།། [༢]«པེ་»«སྣར་»པ། [༣]«པེ་»«སྣར་»པ། [༤]«པེ་»«སྣར་»རྨ། [༥]«པེ་»«སྣར་»དཔའ། [༦]«པེ་»«སྣར་»པར། [༧]«པེ་»«སྣར་»ལུང་བསྟན། [༨]«པེ་»«སྣར་»ལས། [༩]«པེ་»«སྣར་»བྲག [༡༠]«པེ་»«སྣར་»ལས།

723 [1]«pe»«snar»pa 'dod pas// [2]«pe»«snar»pa/ [3]«pe»«snar»pa/ [4]«pe»«snar»rma/ [5]«pe»«snar»dpa'/ [6]«pe»«snar»par/ [7]«pe»«snar»lung bstan/ [8]«pe»«snar»las/ [9]«pe»«snar»brag [10]«pe»«snar»las/

༧༢༤ [༡]«སྣར་»མེས། [༢]«པེ་»«སྣར་»-བ། [༣]«པེ་»«སྣར་»ལྟར།

724 [1]«snar»mes/ [2]«pe»«snar»-ba/ [3]«pe»«snar»ltar/

༧༢༥ [༡]«པེ་»བླང་བ་ནོད། «སྣར་»བླངས་པ་ནོད། [༢]«པེ་»«སྣར་»དཔའ། [༣]«པེ་»«སྣར་»སྒྲོལ། [༤]«སྣར་»བཟར༑ [༥]«པེ་»«སྣར་»ངུས། [༦]«པེ་»འདུད་པའི། «སྣར་»མདུད་པའི། [༧]«པེ་»«སྣར་»མོ།

725 [1]«pe»blang ba nod/ «snar»blangs pa nod/ [2]«pe»«snar»dpa'/ [3]«pe»«snar»sgrol/ [4]«snar»bzar| [5]«pe»«snar»ngus/ [6]«pe»'dud pa'i/ «snar»mdud pa'i/ [7]«pe»«snar»mo/

༧༢༦ [༡]«པེ་»«སྣར་»པ། [༢]«པེ་»«སྣར་»རྗོད།

726 [1]«pe»«snar»pa/ [2]«pe»«snar»rjod/

༧༢༧ [༡]«པེ་»«སྣར་»དོན། [༢]«པེ་»«སྣར་»-ལན། [༣]«པེ་»«སྣར་»བླངས་པར། [༤][༥]«པེ་»«སྣར་»དཔའི༑ [༦]«པེ་»«སྣར་»-ལ།

727 [1]«pe»«snar»don/ [2]«pe»«snar»-lan/ [3]«pe»«snar»blangs par/ [4][5]«pe»«snar»dpa'i| [6]«pe»«snar»-la/

༧༢༨ [༡]«པེ་»«སྣར་»བླང་བའི། [༢]«པེ་»«སྣར་»-གྱི། [༣]«པེ་»«སྣར་»པོར། [༤]«པེ་»«སྣར་»-ལ། [༥]«པེ་»«སྣར་»གིས། [༦]«པེ་»«སྣར་»པར། [༧]«པེ་»«སྣར་»གི།

728 [1]«pe»«snar»blang ba'i/ [2]«pe»«snar»-gyi/ [3]«pe»«snar»por/ [4]«pe»«snar»-la/ [5]«pe»«snar»gis/ [6]«pe»«snar»par/ [7]«pe»«snar»gi/

༧༢༩ [༡]«པེ་»«སྣར་»བླང་བ། [༢]«པེ་»«སྣར་»བླང་བ། [༣]«པེ་»«སྣར་»དཔའ། [༤]«པེ་»«སྣར་»ཀྱི།

729 [1]«pe»«snar»blang ba/ [2]«pe»«snar»blang ba/ [3]«pe»«snar»dpa'/ [4]«pe»«snar»kyi/

༧༣༠ [༡]«པེ་»«སྣར་»ཀྱིས། [༢]«སྣར་»དཔའ། [༣]«སྣར་»ཡང་། [༤]«པེ་»«སྣར་»+ཉམས། [༥]«པེ་»«སྣར་»ཀྱིས། [༦]«པེ་»«སྣར་»-གྱི། [༧]«པེ་»«སྣར་»སྒོམ། [༨]«པེ་»«སྣར་»དཔའ།

730 [1]«pe»«snar»kyis/ [2]«snar»dpa'/ [3]«snar»yang / [4]«pe»«snar»+nyams/ [5]«pe»«snar»kyis/ [6]«pe»«snar»-gyi/ [7]«pe»«snar»sgom/ [8]«pe»«snar»dpa'/

༧༣༡ [༡]«པེ་»བསྒྲིབས་པས་བསྐུར། «སྣར་»བསྒྲུབས་པས་བསྐུར། [༢]«པེ་»«སྣར་»རྟོགས། [༣]«པེ་»«སྣར་»ཀྱི། [༤]«པེ་»«སྣར་»བསྒྲགས། [༥]«སྣར་»ཏུ། [༦]«པེ་»«སྣར་»བསྟན། [༧]«པེ་»«སྣར་»-ཕས༑ [༨]«པེ་»«སྣར་»+བཞི་གང་ཞེ་ན། [༩]«པེ་»«སྣར་»དཔའ། [༡༠]«སྣར་»བདག [༡༡]«པེ་»«སྣར་»གྱིས།

731 [1]«pe»bsgribs pas bskur/ «snar»bsgrubs pas bskur/ [2]«pe»«snar»rtogs/ [3]«pe»«snar»kyi/ [4]«pe»«snar»bsgrags/ [5]«snar»tu/ [6]«pe»«snar»bstan/ [7]«pe»«snar»-phas| [8]«pe»«snar»+bzhi gang zhe na/ [9]«pe»«snar»dpa'/ [10]«snar»bdag [11]«pe»«snar»gyis/

༧༣༢ [༡]«པེ་»«སྣར་»སྒོ། [༢]«སྣར་»ཏུས། [༣]«པེ་»«སྣར་»བའི། [༤]«པེ་»«སྣར་»པ། [༥]«པེ་»«སྣར་»འཚམ། [༦]«པེ་»«སྣར་»པ་བདོ། [༧]«པེ་»«སྣར་»+གཞན་གྱིས་ཤད་ཀྱིས་སྦྱངས་ཀྱང་། [༨]«པེ་»«སྣར་»-བཏབ་པས། [༩]«པེ་»«སྣར་»གི། [༡༠]«པེ་»«སྣར་»དཔའ། [༡༡]«པེ་»«སྣར་»གསོགས། [༡༢]«པེ་»«སྣར་»གི།

732 [1]«pe»«snar»sgo/ [2]«snar»tus/ [3]«pe»«snar»ba'i/ [4]«pe»«snar»pa/ [5]«pe»«snar»'tsham/ [6]«pe»«snar»pa bdo/ [7]«pe»«snar»+gzhan gyis shad kyis sbyangs kyang / [8]«pe»«snar»-btab pas/ [9]«pe»«snar»gi/ [10]«pe»«snar»dpa'/ [11]«pe»«snar»gsogs/ [12]«pe»«snar»gi/

༧༣༣ [༡]«པེ་»«སྣར་»བཏང་། [༢]«པེ་»«སྣར་»བཏང་། [༣]«པེ་»«སྣར་»སྐྱེད། [༤]«པེ་»«སྣར་»དཔྱད། [༥]«པེ་»«སྣར་»པར། [༦]«སྣར་»པའི། [༧]«པེ་»«སྣར་»+བ། [༨]«པེ་»«སྣར་»བཏང་། [༩]«པེ་»«སྣར་»པོ། [༡༠]«པེ་»«སྣར་»རྗེས།

733 [1]«pe»«snar»btang / [2]«pe»«snar»btang / [3]«pe»«snar»skyed/ [4]«pe»«snar»dpyad/ [5]«pe»«snar»par/ [6]«snar»pa'i/ [7]«pe»«snar»+ba/ [8]«pe»«snar»btang / [9]«pe»«snar»po/ [10]«pe»«snar»rjes/

༧༣༤ [༡]«པེ་»«སྣར་»ན། [༢]«པེ་»«སྣར་»བརྗེས། [༣]«པེ་»«སྣར་»བྱང་ཆུབ་སེམས་དཔའི་ཉེས་པ་དང་། [༤]«པེ་»«སྣར་»-པ། [༥]«པེ་»«སྣར་»ཅིག [༦]«པེ་»«སྣར་»ཞིག

734 [1]«pe»«snar»na/ [2]«pe»«snar»brjes/ [3]«pe»«snar»byang chub sems dpa'i nyes pa dang / [4]«pe»«snar»-pa/ [5]«pe»«snar»cig [6]«pe»«snar»zhig

༧༣༥ [༡]«པེ་»«སྣར་»བརྗེས། [༢]«པེ་»«སྣར་»གྱི།

735 [1]«pe»«snar»brjes/ [2]«pe»«snar»gyi/

༧༣༦ [༡]«པེ་»«སྣར་»པས་བྱས་ནས། [༢]«པེ་»«སྣར་»ལ། [༣]«པེ་»«སྣར་»ཟས། [༤]«སྣར་»མིན་འདོད་འདི༑ [༥]«སྣར་»བར།

736 [1]«pe»«snar»pas byas nas/ [2]«pe»«snar»la/ [3]«pe»«snar»zas/ [4]«snar»min 'dod 'di| [5]«snar»bar/

༧༣༧ [༡]«པེ་»«སྣར་»གྱིས། [༢]«པེ་»«སྣར་»སྟོམས་ལས། [༣]«པེ་»«སྣར་»མཛང་། [༤]«པེ་»«སྣར་»བསླངས་ཏེ། [༥]«པེ་»«སྣར་»ཆེར། [༦]«པེ་»«སྣར་»ཏུ། [༧]«པེ་»«སྣར་»མཉན། [༨]«སྣར་»གཉམ་པ་འབབས། [༩]«པེ་»༢ཚམ་པའི། «སྣར་»འཚལ་བའི། [༡༠]«སྣར་»སུ་ཡང་དག་གིས་ཀུན་ནས་ཉོན་མོང་སེམས་ཀྱི་བསམས། [༡༡]«པེ་»«སྣར་»ལས། [༡༢]«སྣར་»བཏབས། [༡༣]«པེ་»«སྣར་»གཏུབ། [༡༤]«པེ་»«སྣར་»འདོད།

737 [1]«pe»«snar»gyis/ [2]«pe»«snar»stoms las/ [3]«pe»«snar»mdzang / [4]«pe»«snar»bslangs te/ [5]«pe»«snar»cher/ [6]«pe»«snar»tu/ [7]«pe»«snar»mnyan/ [8]«snar»gnyam pa 'babs/ [9]«pe»2tsham pa'i/ «snar»'tshal ba'i/ [10]«snar»su yang dag gis kun nas nyon mong sems kyi bsams/ [11]«pe»«snar»las/ [12]«snar»btabs/ [13]«pe»«snar»gtub/ [14]«pe»«snar»'dod/

༧༣༨ [༡]«པེ་»«སྣར་»ལས། [༢]«པེ་»«སྣར་»འཕོངས། [༣]«སྣར་»ཕྱོགས། [༤]«པེ་»«སྣར་»-ནི། [༥]«སྣར་»ཆུ། [༦]«པེ་»«སྣར་»-ཆོས་མི་ཤེས་ན་ཉེས་པ་མེད་དོ།།

738 [1]«pe»«snar»las/ [2]«pe»«snar»'phongs/ [3]«snar»phyogs/ [4]«pe»«snar»-ni/ [5]«snar»chu/ [6]«pe»«snar»-chos mi shes na nyes pa med do//

༧༣༩ [༡]«སྣར་»གདོགས། [༢]«པེ་»«སྣར་»རུང་བ། [༣]«སྣར་»མིན། [༤]«པེ་»«སྣར་»བསོད། [༥]«སྣར་»གྱིས། [༦]«པེ་»«སྣར་»ནས། [༧]«པེ་»«སྣར་»རྩེ་བའི་སེམས་དང་། [༨]«པེ་»«སྣར་»སོར།

739 [1]«snar»gdogs/ [2]«pe»«snar»rung ba/ [3]«snar»min/ [4]«pe»«snar»bsod/ [5]«snar»gyis/ [6]«pe»«snar»nas/ [7]«pe»«snar»rtse ba'i sems dang / [8]«pe»«snar»sor/

༧༤༠ [༡]«པེ་»«སྣར་»-པ། [༢]«པེ་»«སྣར་»-ཞེ། [༣]«སྣར་»བྱང་པ། [༤]«པེ་»«སྣར་»ལ། [༥]«པེ་»«སྣར་»+ཇེ། [༦]«པེ་»«སྣར་»བསྟབས།

740 [1]«pe»«snar»-pa/ [2]«pe»«snar»-zhe/ [3]«snar»byang pa/ [4]«pe»«snar»la/ [5]«pe»«snar»+je/ [6]«pe»«snar»bstabs/

༧༤༡ [༡]«པེ་»«སྣར་»-ལ། [༢]«པེ་»«སྣར་»བསད། [༣]«པེ་»«སྣར་»འདོད་མོད།

741 [1]«pe»«snar»-la/ [2]«pe»«snar»bsad/ [3]«pe»«snar»'dod mod/

༧༤༢ [༡]«པེ་»དཔའ་ས། «སྣར་»དཔའ། [༢]«པེ་»«སྣར་»བསླངས། [༣]«པེ་»«སྣར་»བརྩེ། [༤]«པེ་»«སྣར་»གིས། [༥]«པེ་»«སྣར་»པ་དེ། [༦]«པེ་»«སྣར་»རྟེན། [༧]«པེ་»«སྣར་»ལྟ། [༨]«པེ་»«སྣར་»རིག [༩]«པེ་»«སྣར་»དག

742 [1]«pe»dpa' sa/ «snar»dpa'/ [2]«pe»«snar»bslangs/ [3]«pe»«snar»brtse/ [4]«pe»«snar»gis/ [5]«pe»«snar»pa de/ [6]«pe»«snar»rten/ [7]«pe»«snar»lta/ [8]«pe»«snar»rig [9]«pe»«snar»dag

༧༤༣ [༡]«པེ་»«སྣར་»-ཡང་། [༢]«པེ་»«སྣར་»གཞག་ནས། [༣]«པེ་»«སྣར་»-ཡང་། [༤]«པེ་»«སྣར་»དཔའ༑ [༥]«པེ་»«སྣར་»པ།

743 [1]«pe»«snar»-yang / [2]«pe»«snar»gzhag nas/ [3]«pe»«snar»-yang / [4]«pe»«snar»dpa'| [5]«pe»«snar»pa/

༧༤༤ [༡]«པེ་»«སྣར་»རྩེ། [༢]«པེ་»«སྣར་»དང་། [༣]«པེ་»«སྣར་»དཔའ། [༤]«པེ་»«སྣར་»བླང་། [༥]«པེ་»«སྣར་»བཀྱལ།

744 [1]«pe»«snar»rtse/ [2]«pe»«snar»dang / [3]«pe»«snar»dpa'/ [4]«pe»«snar»blang / [5]«pe»«snar»bkyal/

༧༤༥ [༡]«པེ་»«སྣར་»བཀྱལ། [༢]«པེ་»«སྣར་»གཞོག་སློངས། [༣]«པེ་»«སྣར་»པས། [༤]«པེ་»«སྣར་»བསལ༑ [༥]«པེ་»«སྣར་»སྐྱེས་ཤིང་། [༦]«པེ་»«སྣར་»-ཕྱིར། [༧]«པེ་»«སྣར་»སྐད། [༨]«སྣར་»འདོད་པ། «པེ་»འདོན་པ། [༩]«པེ་»«སྣར་»དག་གོང་། [༡༠]«པེ་»«སྣར་»རྗེད། [༡༡]«པེ་»«སྣར་»པས༑ [༡༢]«པེ་»«སྣར་»བསལ། [༡༣]«པེ་»«སྣར་»ཐམས་ཅད། [༡༤]«པེ་»«སྣར་»བསལ། [༡༥]«སྣར་»གཙུག

745 [1]«pe»«snar»bkyal/ [2]«pe»«snar»gzhog slongs/ [3]«pe»«snar»pas/ [4]«pe»«snar»bsal| [5]«pe»«snar»skyes shing / [6]«pe»«snar»-phyir/ [7]«pe»«snar»skad/ [8]«snar»'dod pa/ «pe»'don pa/ [9]«pe»«snar»dag gong / [10]«pe»«snar»rjed/ [11]«pe»«snar»pas| [12]«pe»«snar»bsal/ [13]«pe»«snar»thams cad/ [14]«pe»«snar»bsal/ [15]«snar»gtsug

༧༤༦ [༡]«པེ་»«སྣར་»ཀྱི། [༢]«པེ་»«སྣར་»-པ། [༣]«སྣར་»མ། [༤]«པེ་»«སྣར་»+སེམས་དཔའ། [༥]«པེ་»«སྣར་»+བ། [༦]«པེ་»«སྣར་»ཀྱིས། [༧]«སྣར་»བསྟན། [༨]«པེ་»«སྣར་»སྒྲུབ། [༩]«པེ་»«སྣར་»པར།

746 [1]«pe»«snar»kyi/ [2]«pe»«snar»-pa/ [3]«snar»ma/ [4]«pe»«snar»+sems dpa'/ [5]«pe»«snar»+ba/ [6]«pe»«snar»kyis/ [7]«snar»bstan/ [8]«pe»«snar»sgrub/ [9]«pe»«snar»par/

༧༤༧ [༡]«པེ་»«སྣར་»-པར། [༢]«པེ་»«སྣར་»སེལ། [༣]«པེ་»«སྣར་»བསྲུང་། [༤]«སྣར་»+ནི། [༥]«པེ་»«སྣར་»-ནི། [༦]«པེ་»«སྣར་»-བ། [༧]«པེ་»«སྣར་»སློངས། [༨]«པེ་»«སྣར་»གནོན། [༩]«པེ་»«སྣར་»དཔའ༑ [༡༠]«སྣར་»འཚང་། [༡༡]«སྣར་»འཚང་། [༡༢]«པེ་»«སྣར་»དཔའ། [༡༣]«པེ་»«སྣར་»པ།

747 [1]«pe»«snar»-par/ [2]«pe»«snar»sel/ [3]«pe»«snar»bsrung / [4]«snar»+ni/ [5]«pe»«snar»-ni/ [6]«pe»«snar»-ba/ [7]«pe»«snar»slongs/ [8]«pe»«snar»gnon/ [9]«pe»«snar»dpa'| [10]«snar»'tshang / [11]«snar»'tshang / [12]«pe»«snar»dpa'/ [13]«pe»«snar»pa/

༧༤༨ [༡]«པེ་»«སྣར་»བཤད། [༢]«པེ་»«སྣར་»སྦྱང་། [༣]«པེ་»«སྣར་»མི། [༤]«པེ་»«སྣར་»-པ། [༥]«པེ་»«སྣར་»+གྱི། [༦]«པེ་»«སྣར་»སྦྱང་། [༧]«པེ་»«སྣར་»-བ། [༨]«པེ་»«སྣར་»སྦྱང་། [༩]«པེ་»«སྣར་»སྦྱང་། [༡༠]«པེ་»«སྣར་»མཚམ། [༡༡]«པེ་»«སྣར་»སྦྱང་།

748 [1]«pe»«snar»bshad/ [2]«pe»«snar»sbyang / [3]«pe»«snar»mi/ [4]«pe»«snar»-pa/ [5]«pe»«snar»+gyi/ [6]«pe»«snar»sbyang / [7]«pe»«snar»-ba/ [8]«pe»«snar»sbyang / [9]«pe»«snar»sbyang / [10]«pe»«snar»mtsham/ [11]«pe»«snar»sbyang /

༧༤༩ [༡]«པེ་»«སྣར་»འདུལ། [༢]«པེ་»«སྣར་»བཅུའོ།། [༣]«པེ་»«སྣར་»-བྱ་བ། [༤]«པེ་»«སྣར་»ཀྱིས། [༥]«པེ་»«སྣར་»-དང་། [༦]«པེ་»«སྣར་»བྱེད།

749 [1]«pe»«snar»'dul/ [2]«pe»«snar»bcu'o// [3]«pe»«snar»-bya ba/ [4]«pe»«snar»kyis/ [5]«pe»«snar»-dang / [6]«pe»«snar»byed/

༧༥༠ [༡]«པེ་»«སྣར་»-པ། [༢]«པེ་»«སྣར་»+དེས། [༣]«པེ་»«སྣར་»-པ། [༤]«པེ་»«སྣར་»མྱང་། [༥]«པེ་»«སྣར་»མྱང་། [༦]«པེ་»«སྣར་»+རོ། [༧]«པེ་»«སྣར་»བསྐྱེད།

750 [1]«pe»«snar»-pa/ [2]«pe»«snar»+des/ [3]«pe»«snar»-pa/ [4]«pe»«snar»myang / [5]«pe»«snar»myang / [6]«pe»«snar»+ro/ [7]«pe»«snar»bskyed/

༧༥༡ [༡]«པེ་»«སྣར་»གཟུང་། [༢]«པེ་»«སྣར་»པར། [༣]«སྣར་»ཟློག [༤]«པེ་»«སྣར་»དཔས། [༥]«པེ་»«སྣར་»ལྡོབ། [༦]«པེ་»«སྣར་»དཔའ་དང་། རྟོག [༧]«པེ་»«སྣར་»རིགས། [༨]«པེ་»«སྣར་»ཅིག

751 [1]«pe»«snar»gzung / [2]«pe»«snar»par/ [3]«snar»zlog [4]«pe»«snar»dpas/ [5]«pe»«snar»ldob/ [6]«pe»«snar»dpa' dang / rtog [7]«pe»«snar»rigs/ [8]«pe»«snar»cig

༧༥༢ [༡]«པེ་»«སྣར་»དཔའ། [༢]«པེ་»«སྣར་»པ། [༣]«པེ་»«སྣར་»+དེ། [༤]«པེ་»«སྣར་»ཐོབ། [༥]«པེ་»«སྣར་»ཀྱི། [༦]«པེ་»«སྣར་»-སྟེ། [༧]«པེ་»«སྣར་»+མ། [༨]«སྣར་»འགྱུར། [༩]«པེ་»«སྣར་»གྱི།

752 [1]«pe»«snar»dpa'/ [2]«pe»«snar»pa/ [3]«pe»«snar»+de/ [4]«pe»«snar»thob/ [5]«pe»«snar»kyi/ [6]«pe»«snar»-ste/ [7]«pe»«snar»+ma/ [8]«snar»'gyur/ [9]«pe»«snar»gyi/

༧༥༣ [༡]«པེ་»«སྣར་»ཀྱི། [༢]«པེ་»«སྣར་»ཀྱིས།

753 [1]«pe»«snar»kyi/ [2]«pe»«snar»kyis/

༧༥༤ [༡]«པེ་»«སྣར་»བསོད། [༢]«པེ་»«སྣར་»བསྟི། [༣]«པེ་»«སྣར་»འཆད། [༤]«སྣར་»སྙོམས། [༥]«པེ་»«སྣར་»-ཟིན། [༦]«པེ་»«སྣར་»-རྟག་ཏུ་དགེ་བའི་ཕྱོགས་ལ་ཡང་དག་པར་བརྩོན་ན་ཉེས་པ་མེད་དོ། ། [༧]«པེ་»«སྣར་»འབོག

754 [1]«pe»«snar»bsod/ [2]«pe»«snar»bsti/ [3]«pe»«snar»'chad/ [4]«snar»snyoms/ [5]«pe»«snar»-zin/ [6]«pe»«snar»-rtag tu dge ba'i phyogs la yang dag par brtson na nyes pa med do/ / [7]«pe»«snar»'bog

༧༥༥ [༡]«པེ་»«སྣར་»མེད་དོ།། [༢]«པེ་»«སྣར་»བརྟུལ། [༣]«པེ་»«སྣར་»གསལ། [༤]«པེ་»«སྣར་»སྙོམས།

755 [1]«pe»«snar»med do// [2]«pe»«snar»brtul/ [3]«pe»«snar»gsal/ [4]«pe»«snar»snyoms/

༧༥༦ [༡]«པེ་»«སྣར་»-གིས། [༢]«པེ་»«སྣར་»ཀྱི། [༣]«པེ་»«སྣར་»+ཡོངས་སུ་ཟིན། [༤]«པེ་»«སྣར་»འདུལ། [༥]«པེ་»«སྣར་»རྨུ། [༦]«པེ་»«སྣར་»མི། [༧]«པེ་»«སྣར་»ཐོགས། [༨]«པེ་»«སྣར་»པ།

756 [1]«pe»«snar»-gis/ [2]«pe»«snar»kyi/ [3]«pe»«snar»+yongs su zin/ [4]«pe»«snar»'dul/ [5]«pe»«snar»rmu/ [6]«pe»«snar»mi/ [7]«pe»«snar»thogs/ [8]«pe»«snar»pa/

༧༥༧ [༡]«པེ་»«སྣར་»པ། [༢]«སྣར་»རིགས། [༣]«སྣར་»སྤོང་པ། [༤]«པེ་»ལོ། «སྣར་»ལོས། [༥]«པེ་»«སྣར་»འདོད། [༦]«པེ་»«སྣར་»འདུལ། [༧]«པེ་»«སྣར་»+བྱ་བར། [༨]«པེ་»«སྣར་»འཕོངས།

757 [1]«pe»«snar»pa/ [2]«snar»rigs/ [3]«snar»spong pa/ [4]«pe»lo/ «snar»los/ [5]«pe»«snar»'dod/ [6]«pe»«snar»'dul/ [7]«pe»«snar»+bya bar/ [8]«pe»«snar»'phongs/

༧༥༨ [༡]«པེ་»«སྣར་»གི། [༢]«པེ་»«སྣར་»ལ། [༣]«སྣར་»-རོ།། [༤]«པེ་»«སྣར་»+མ། [༥]«པེ་»«སྣར་»བཅད། [༦]«པེ་»«སྣར་»-འདོད་ཅིང་དུལ་བ། [༧]«པེ་»«སྣར་»བརྗོད། [༨]«པེ་»«སྣར་»སྨྲ་བ༑ [༩]«པེ་»«སྣར་»-མ།

758 [1]«pe»«snar»gi/ [2]«pe»«snar»la/ [3]«snar»-ro// [4]«pe»«snar»+ma/ [5]«pe»«snar»bcad/ [6]«pe»«snar»-'dod cing dul ba/ [7]«pe»«snar»brjod/ [8]«pe»«snar»smra ba| [9]«pe»«snar»-ma/

༧༥༩ [༡]«པེ་»«སྣར་»དེ། [༢]«པེ་»«སྣར་»དུལ། [༣]«པེ་»«སྣར་»བཅད། [༤]«པེ་»«སྣར་»བཅད། [༥]«པེ་»«སྣར་»བྱ་བར། [༦]«པེ་»«སྣར་»ལ།

759 [1]«pe»«snar»de/ [2]«pe»«snar»dul/ [3]«pe»«snar»bcad/ [4]«pe»«snar»bcad/ [5]«pe»«snar»bya bar/ [6]«pe»«snar»la/

༧༦༠ [༡]«པེ་»«སྣར་»དབྱེ། [༢]«པེ་»«སྣར་»ཆེས། [༣]«པེ་»«སྣར་»+བྱེད་པ། [༤]«པེ་»«སྣར་»འདུན། [༥]«པེ་»«སྣར་»-སེམས་ཅན་འདུན་པར་བྱ་བའི་རིགས་པ་རྣམས་འདུན་པར་བྱ་བ་དང་། [༦]«པེ་»«སྣར་»འཁྲུག [༧]«པེ་»«སྣར་»+སེམས།

760 [1]«pe»«snar»dbye/ [2]«pe»«snar»ches/ [3]«pe»«snar»+byed pa/ [4]«pe»«snar»'dun/ [5]«pe»«snar»-sems can 'dun par bya ba'i rigs pa rnams 'dun par bya ba dang / [6]«pe»«snar»'khrug [7]«pe»«snar»+sems/

༧༦༡ [༡]«པེ་»«སྣར་»ལ། [༢]«པེ་»«སྣར་»ཉིད། [༣]«པེ་»«སྣར་»བྱ་སྟེ། [༤]«པེ་»«སྣར་»+སུ། [༥]«པེ་»«སྣར་»གཏང་། [༦]«པེ་»«སྣར་»ནོད། [༧]«པེ་»«སྣར་»འབྱུང་། [༨]«པེ་»«སྣར་»-ན། [༩]«པེ་»«སྣར་»འཕམ། [༡༠]«པེ་»«སྣར་»བའི། [༡༡]«པེ་»«སྣར་»+དག

761 [1]«pe»«snar»la/ [2]«pe»«snar»nyid/ [3]«pe»«snar»bya ste/ [4]«pe»«snar»+su/ [5]«pe»«snar»gtang / [6]«pe»«snar»nod/ [7]«pe»«snar»'byung / [8]«pe»«snar»-na/ [9]«pe»«snar»'pham/ [10]«pe»«snar»ba'i/ [11]«pe»«snar»+dag

༧༦༢ [༡]«པེ་»«སྣར་»-ཀྱི། [༢]«པེ་»«སྣར་»-སྤྱན། [༣]«པེ་»«སྣར་»ཀྱིས། [༤]«པེ་»«སྣར་»-གང་། [༥]«སྣར་»ལྟ༑ [༦]«པེ་»«སྣར་»སྤྱད།

762 [1]«pe»«snar»-kyi/ [2]«pe»«snar»-spyan/ [3]«pe»«snar»kyis/ [4]«pe»«snar»-gang / [5]«snar»lta| [6]«pe»«snar»spyad/

༧༦༣ [༡]«པེ་»«སྣར་»-དང་། [༢]«པེ་»«སྣར་»ཏུ། [༣]«པེ་»«སྣར་»-སུམ། [༤]«པེ་»«སྣར་»+དཔའ། [༥]«པེ་»«སྣར་»འདའ་བ།

763 [1]«pe»«snar»-dang / [2]«pe»«snar»tu/ [3]«pe»«snar»-sum/ [4]«pe»«snar»+dpa'/ [5]«pe»«snar»'da' ba/

༧༦༤ [༡]«པེ་»«སྣར་»དཔའ། [༢]«པེ་»«སྣར་»རབ། [༣]«པེ་»«སྣར་»འཕོངས། [༤]«པེ་»«སྣར་»+ལ། [༥]«པེ་»«སྣར་»འཕོངས། [༦]«སྣར་»བ།

764 [1]«pe»«snar»dpa'/ [2]«pe»«snar»rab/ [3]«pe»«snar»'phongs/ [4]«pe»«snar»+la/ [5]«pe»«snar»'phongs/ [6]«snar»ba/

༧༦༥ [༡]«སྣར་»+བ། [༢]«པེ་»«སྣར་»འུཚོ་བའི། [༣]«པེ་»«སྣར་»དཔའི། [༤]«པེ་»«སྣར་»གྱིས། [༥]«པེ་»«སྣར་»-པར། [༦]«པེ་»«སྣར་»བསྡུད། [༧]«པེ་»«སྣར་»གྱིས། [༨]«སྣར་»སྐྱེད། [༩]«པེ་»«སྣར་»ཀྱིས། [༡༠]«པེ་»«སྣར་»-ལ།

765 [1]«snar»+ba/ [2]«pe»«snar»'utsho ba'i/ [3]«pe»«snar»dpa'i/ [4]«pe»«snar»gyis/ [5]«pe»«snar»-par/ [6]«pe»«snar»bsdud/ [7]«pe»«snar»gyis/ [8]«snar»skyed/ [9]«pe»«snar»kyis/ [10]«pe»«snar»-la/

༧༦༦ [༡]«སྣར་»ལྟར། [༢]«པེ་»«སྣར་»-ཕྱིར། [༣]«པེ་»«སྣར་»བ་དང་། [༤]«སྣར་»ཉམས། [༥]«པེ་»«སྣར་»འཕྱོགས། [༦]«པེ་»«སྣར་»བྱེད་པའི།

766 [1]«snar»ltar/ [2]«pe»«snar»-phyir/ [3]«pe»«snar»ba dang / [4]«snar»nyams/ [5]«pe»«snar»'phyogs/ [6]«pe»«snar»byed pa'i/

༧༦༧ [༡]«པེ་»«སྣར་»འཕོངས། [༢]«པེ་»«སྣར་»པ། [༣]«པེ་»«སྣར་»འཕོངས། [༤]«པེ་»«སྣར་»-དེ། [༥]«པེ་»«སྣར་»ཇི། [༦]«པེ་»«སྣར་»བསད། [༧]«པེ་»«སྣར་»འཕོངས། [༨]«པེ་»«སྣར་»གྱུར། [༩]«པེ་»«སྣར་»བདག [༡༠]«པེ་»«སྣར་»དཔའ།

767 [1]«pe»«snar»'phongs/ [2]«pe»«snar»pa/ [3]«pe»«snar»'phongs/ [4]«pe»«snar»-de/ [5]«pe»«snar»ji/ [6]«pe»«snar»bsad/ [7]«pe»«snar»'phongs/ [8]«pe»«snar»gyur/ [9]«pe»«snar»bdag [10]«pe»«snar»dpa'/

༧༦༨ [༡]«པེ་»«སྣར་»འཕོངས། [༢]«པེ་»«སྣར་»+པ། [༣]«པེ་»«སྣར་»ཀྱིས།

768 [1]«pe»«snar»'phongs/ [2]«pe»«snar»+pa/ [3]«pe»«snar»kyis/

༧༦༩ [༡]«པེ་»«སྣར་»བསྟེན། [༢]«པེ་»«སྣར་»-ཚོགས་ཤིང་འཚམ་པའི་ཕྱིར་ཆོ་ག་ཕུན་སུམ། [༣]«པེ་»«སྣར་»སྤང་བའི། [༤]«པེ་»«སྣར་»ཉམས།

769 [1]«pe»«snar»bsten/ [2]«pe»«snar»-tshogs shing 'tsham pa'i phyir cho ga phun sum/ [3]«pe»«snar»spang ba'i/ [4]«pe»«snar»nyams/

༧༧༠ [༡]«པེ་»«སྣར་»ཀྱི། [༢]«པེ་»«སྣར་»-པ། [༣]«པེ་»«སྣར་»ཐོབ། [༤]«སྣར་»བསྡུད། [༥]«པེ་»«སྣར་»བའི།

770 [1]«pe»«snar»kyi/ [2]«pe»«snar»-pa/ [3]«pe»«snar»thob/ [4]«snar»bsdud/ [5]«pe»«snar»ba'i/

༧༧༡ [༡]«པེ་»«སྣར་»-ཚུལ། [༢]«སྣར་»གོས། [༣]«པེ་»«སྣར་»སློབ། [༤]«པེ་»«སྣར་»བཅུ། [༥]«པེ་»«སྣར་»སློབ། [༦]«པེ་»«སྣར་»-བམ་པོ་བཅུ་གཅིག་པ། [༧]«སྣར་»བསྟེན། [༨]«པེ་»«སྣར་»སྟེ། [༩]«པེ་»«སྣར་»-མི། [༡༠]«པེ་»«སྣར་»ལྟ། [༡༡]«པེ་»«སྣར་»-ལ།

771 [1]«pe»«snar»-tshul/ [2]«snar»gos/ [3]«pe»«snar»slob/ [4]«pe»«snar»bcu/ [5]«pe»«snar»slob/ [6]«pe»«snar»-bam po bcu gcig pa/ [7]«snar»bsten/ [8]«pe»«snar»ste/ [9]«pe»«snar»-mi/ [10]«pe»«snar»lta/ [11]«pe»«snar»-la/

༧༧༢ [༡]«པེ་»«སྣར་»-ལས་ཀྱི། [༢]«པེ་»«སྣར་»གི། [༣]«པེ་»«སྣར་»གིས། [༤]«པེ་»«སྣར་»བ། [༥]«པེ་»«སྣར་»-ལ། [༦]«པེ་»«སྣར་»པའི། [༧]«པེ་»«སྣར་»-ཚུལ། [༨]«པེ་»«སྣར་»བསྒོམ། [༩]«པེ་»«སྣར་»མཛའ་བ།

772 [1]«pe»«snar»-las kyi/ [2]«pe»«snar»gi/ [3]«pe»«snar»gis/ [4]«pe»«snar»ba/ [5]«pe»«snar»-la/ [6]«pe»«snar»pa'i/ [7]«pe»«snar»-tshul/ [8]«pe»«snar»bsgom/ [9]«pe»«snar»mdza' ba/

༧༧༣ [༡]«པེ་»དཔའི། [༢]«པེ་»«སྣར་»པར། [༣]«པེ་»«སྣར་»ལྟ་བར། [༤]«པེ་»«སྣར་»སློབ། [༥]«སྣར་»གིས། [༦]«པེ་»«སྣར་»ལུས། [༧]«པེ་»«སྣར་»ཤེས། [༨]«པེ་»«སྣར་»འབྲུ། [༩]«པེ་»«སྣར་»-དེ། [༡༠]«པེ་»«སྣར་»བྱེད་པའམ། [༡༡]«སྣར་»འབྲུ།

773 [1]«pe»dpa'i/ [2]«pe»«snar»par/ [3]«pe»«snar»lta bar/ [4]«pe»«snar»slob/ [5]«snar»gis/ [6]«pe»«snar»lus/ [7]«pe»«snar»shes/ [8]«pe»«snar»'bru/ [9]«pe»«snar»-de/ [10]«pe»«snar»byed pa'am/ [11]«snar»'bru/

༧༧༤ [༡]«པེ་»«སྣར་»-ནི། [༢]«པེ་»«སྣར་»ལྟར། [༣]«པེ་»«སྣར་»པར། [༤]«པེ་»«སྣར་»བསྒོམ། [༥]«པེ་»«སྣར་»པས། [༦]«པེ་»«སྣར་»བསད། [༧]«པེ་»«སྣར་»-ཞིག [༨]«པེ་»«སྣར་»བསྒོམ། [༩]«སྣར་»བྱེས། [༡༠]«པེ་»«སྣར་»རྒྱུད། [༡༡]«སྣར་»པའི།

774 [1]«pe»«snar»-ni/ [2]«pe»«snar»ltar/ [3]«pe»«snar»par/ [4]«pe»«snar»bsgom/ [5]«pe»«snar»pas/ [6]«pe»«snar»bsad/ [7]«pe»«snar»-zhig [8]«pe»«snar»bsgom/ [9]«snar»byes/ [10]«pe»«snar»rgyud/ [11]«snar»pa'i/

༧༧༥ [༡]«པེ་»«སྣར་»ཏེ། [༢]«པེ་»«སྣར་»-བ། [༣]«པེ་»«སྣར་»+རོ།། [༤]«པེ་»«སྣར་»བརྩལ་བར་བྱ་བའི༑ [༥]«པེ་»«སྣར་»སྒྲུབ། [༦]«པེ་»«སྣར་»བསྒོམ། [༧]«པེ་»«སྣར་»ཏུ། [༨]«པེ་»«སྣར་»-མི། [༩]«པེ་»«སྣར་»«ཅོ་»-མ། [༡༠]«པེ་»«སྣར་»-དེ། [༡༡]«པེ་»«སྣར་»-དེ། [༡༢]«པེ་»«སྣར་»-བྱེད། [༡༣]«པེ་»«སྣར་»བྱ་བའོ།

775 [1]«pe»«snar»te/ [2]«pe»«snar»-ba/ [3]«pe»«snar»+ro// [4]«pe»«snar»brtsal bar bya ba'i| [5]«pe»«snar»sgrub/ [6]«pe»«snar»bsgom/ [7]«pe»«snar»tu/ [8]«pe»«snar»-mi/ [9]«pe»«snar»«co»-ma/ [10]«pe»«snar»-de/ [11]«pe»«snar»-de/ [12]«pe»«snar»-byed/ [13]«pe»«snar»bya ba'o/

༧༧༦ [༡]«པེ་»«སྣར་»ན། [༢]«པེ་»«སྣར་»བསྒྲུབ། [༣]«པེ་»«སྣར་»བླངས་ཤིང་། [༤]«པེ་»«སྣར་»ཏེ། [༥]«པེ་»«སྣར་»བྱེད་དོ། །གནས་ལས། [༦]«པེ་»«སྣར་»ལས། [༧][༨]«པེ་»«སྣར་»ལས། [༩]«པེ་»«སྣར་»སློངས། [༡༠]«པེ་»«སྣར་»ན། [༡༡]«སྣར་»གིས། [༡༢]«པེ་»«སྣར་»-དང་།

776 [1]«pe»«snar»na/ [2]«pe»«snar»bsgrub/ [3]«pe»«snar»blangs shing / [4]«pe»«snar»te/ [5]«pe»«snar»byed do/ /gnas las/ [6]«pe»«snar»las/ [7][8]«pe»«snar»las/ [9]«pe»«snar»slongs/ [10]«pe»«snar»na/ [11]«snar»gis/ [12]«pe»«snar»-dang /

༧༧༧ [༡]«པེ་»«སྣར་»ཡིད། [༢]«པེ་»«སྣར་»བརྩོས། [༣]«པེ་»«སྣར་»+ཀྱི། [༤]«པེ་»«སྣར་»དགའ། [༥]«པེ་»«སྣར་»ལས། [༦]«པེ་»«སྣར་»+དེ། [༧]«སྣར་»འཇུག [༨]«པེ་»«སྣར་»+དང་། [༩]«པེ་»«སྣར་»སྒྲིབས། [༡༠]«པེ་»«སྣར་»གཟུང་། [༡༡]«པེ་»«སྣར་»གཟུང་། [༡༢]«པེ་»«སྣར་»བསང་།

777 [1]«pe»«snar»yid/ [2]«pe»«snar»brtsos/ [3]«pe»«snar»+kyi/ [4]«pe»«snar»dga'/ [5]«pe»«snar»las/ [6]«pe»«snar»+de/ [7]«snar»'jug [8]«pe»«snar»+dang / [9]«pe»«snar»sgribs/ [10]«pe»«snar»gzung / [11]«pe»«snar»gzung / [12]«pe»«snar»bsang /

༧༧༨ [༡]«པེ་»«སྣར་»ཏུ། [༢]«པེ་»«སྣར་»སློངས། [༣]«པེ་»«སྣར་»བླང་བ། [༤]«པེ་»«སྣར་»-པ། [༥]«པེ་»«སྣར་»བླང་བ། [༦]«པེ་»«སྣར་»-ལས་ཀྱི། [༧]«པེ་»«སྣར་»འཚོལ། [༨]«པེ་»རྣམས་གསོགས། «སྣར་»རྣམ་གསོགས། [༩]«པེ་»«སྣར་»-པར་མི་བྱེད། [༡༠]«པེ་»«སྣར་»མི། [༡༡]«པེ་»«སྣར་»རྩེ་བ། [༡༢]«པེ་»«སྣར་»-བ། [༡༣]«པེ་»«སྣར་»ཉམས། [༡༤]«པེ་»«སྣར་»སློངས།

778 [1]«pe»«snar»tu/ [2]«pe»«snar»slongs/ [3]«pe»«snar»blang ba/ [4]«pe»«snar»-pa/ [5]«pe»«snar»blang ba/ [6]«pe»«snar»-las kyi/ [7]«pe»«snar»'tshol/ [8]«pe»rnams gsogs/ «snar»rnam gsogs/ [9]«pe»«snar»-par mi byed/ [10]«pe»«snar»mi/ [11]«pe»«snar»rtse ba/ [12]«pe»«snar»-ba/ [13]«pe»«snar»nyams/ [14]«pe»«snar»slongs/

༧༧༩ [༡]«པེ་»«སྣར་»འཁྲུག [༢]«པེ་»«སྣར་»-བ། [༣]«པེ་»«སྣར་»+ནི། [༤]«པེ་»«སྣར་»+ཡང་། [༥]«པེ་»«སྣར་»དཔའ།

779 [1]«pe»«snar»'khrug [2]«pe»«snar»-ba/ [3]«pe»«snar»+ni/ [4]«pe»«snar»+yang / [5]«pe»«snar»dpa'/

༧༨༠ [༡]«པེ་»«སྣར་»-དག་པ་ཡང་། [༢]«པེ་»«སྣར་»པར། [༣]«པེ་»«སྣར་»བྱེད་པར། [༤]«པེ་»«སྣར་»ལྟ། [༥]«པེ་»«སྣར་»པར། [༦]«སྣར་»-འདི། [༧]«སྣར་»པར། [༨]«པེ་»«སྣར་»གྱི། [༩]«པེ་»«སྣར་»བར། [༡༠]«པེ་»«སྣར་»-ཡང་།

780 [1]«pe»«snar»-dag pa yang / [2]«pe»«snar»par/ [3]«pe»«snar»byed par/ [4]«pe»«snar»lta/ [5]«pe»«snar»par/ [6]«snar»-'di/ [7]«snar»par/ [8]«pe»«snar»gyi/ [9]«pe»«snar»bar/ [10]«pe»«snar»-yang /

༧༨༡ [༡]«པེ་»«སྣར་»བལྟ་བར། [༢]«པེ་»«སྣར་»པ་དང་། [༣]«པེ་»«སྣར་»པ་ཙམ། [༤]«པེ་»«སྣར་»-རྣམ་པ། [༥]«པེ་»«སྣར་»འཇིགས། [༦]«པེ་»«སྣར་»རྗེའི། [༧]«པེ་»«སྣར་»ཀྱིས། [༨]«པེ་»«སྣར་»བྱ་བ།

781 [1]«pe»«snar»blta bar/ [2]«pe»«snar»pa dang / [3]«pe»«snar»pa tsam/ [4]«pe»«snar»-rnam pa/ [5]«pe»«snar»'jigs/ [6]«pe»«snar»rje'i/ [7]«pe»«snar»kyis/ [8]«pe»«snar»bya ba/

༧༨༢ [༡]«པེ་»«སྣར་»-པོ། [༢]«པེ་»«སྣར་»ནས་ཡང་། [༣]«པེ་»«སྣར་»+ཕྱིར། [༤]«པེ་»«སྣར་»འཁྲུག [༥]«པེ་»«སྣར་»-པ། [༦]«པེ་»བརྩལ་པ་རྣམས་པ། «སྣར་»བརྩལ་པ་རྣམས་ལ། [༧]«པེ་»མཇེད། «སྣར་»འཇེད། [༨]«པེ་»«སྣར་»-དོན། [༩]«པེ་»«སྣར་»-འགྲོ་བའི། [༡༠]«པེ་»«སྣར་»མཇེད།

782 [1]«pe»«snar»-po/ [2]«pe»«snar»nas yang / [3]«pe»«snar»+phyir/ [4]«pe»«snar»'khrug [5]«pe»«snar»-pa/ [6]«pe»brtsal pa rnams pa/ «snar»brtsal pa rnams la/ [7]«pe»mjed/ «snar»'jed/ [8]«pe»«snar»-don/ [9]«pe»«snar»-'gro ba'i/ [10]«pe»«snar»mjed/

༧༨༣ [༡]«པེ་»«སྣར་»ལྟ་བྱེད་དེ། [༢]«པེ་»«སྣར་»ནས། [༣]«པེ་»«སྣར་»ཉིན་མཚན། [༤]«པེ་»«སྣར་»ནས༑ [༥]«པེ་»«སྣར་»བར། [༦]«པེ་»«སྣར་»རྒྱུད། [༧]«པེ་»«སྣར་»བ།

783 [1]«pe»«snar»lta byed de/ [2]«pe»«snar»nas/ [3]«pe»«snar»nyin mtshan/ [4]«pe»«snar»nas| [5]«pe»«snar»bar/ [6]«pe»«snar»rgyud/ [7]«pe»«snar»ba/

༧༨༤ [༡]«པེ་»«སྣར་»དོ།། [༢]«པེ་»«སྣར་»བརྣགས། [༣]«པེ་»«སྣར་»སྦྱང་། [༤]«པེ་»བཞུགས།«སྣར་»གཞུགས། [༥]«པེ་»«སྣར་»-བ། [༦]«པེ་»«སྣར་»འཚམ། [༧]«པེ་»«སྣར་»སོ།། [༨]«པེ་»«སྣར་»ཆེར། [༩]«པེ་»«སྣར་»-ལ། [༡༠]«པེ་»«སྣར་»-ཏུ། [༡༡]«པེ་»«སྣར་»།། ༎ [༡༢]«པེ་»«སྣར་»སྡོམས། [༡༣]«པེ་»«སྣར་»དཔའ།

784 [1]«pe»«snar»do// [2]«pe»«snar»brnags/ [3]«pe»«snar»sbyang / [4]«pe»bzhugs/«snar»gzhugs/ [5]«pe»«snar»-ba/ [6]«pe»«snar»'tsham/ [7]«pe»«snar»so// [8]«pe»«snar»cher/ [9]«pe»«snar»-la/ [10]«pe»«snar»-tu/ [11]«pe»«snar»// // [12]«pe»«snar»sdoms/ [13]«pe»«snar»dpa'/

༧༨༥ [༡]«པེ་»«སྣར་»-བ། [༢]«པེ་»«སྣར་»གིས། [༣]«པེ་»«སྣར་»གཅིག [༤]«པེ་»«སྣར་»-ན། [༥]«པེ་»«སྣར་»-ལ། [༦]«པེ་»«སྣར་»ཆུང་།

785 [1]«pe»«snar»-ba/ [2]«pe»«snar»gis/ [3]«pe»«snar»gcig [4]«pe»«snar»-na/ [5]«pe»«snar»-la/ [6]«pe»«snar»chung /

༧༨༦ [༡]«པེ་»«སྣར་»ཀྱིས། [༢]«པེ་»«སྣར་»རྟས། [༣]«པེ་»«སྣར་»བྱེད་དོ།། [༤]«སྣར་»ལོགས།

786 [1]«pe»«snar»kyis/ [2]«pe»«snar»rtas/ [3]«pe»«snar»byed do// [4]«snar»logs/

༧༨༧ [༡]«པེ་»«སྣར་»རྒྱལ། [༢]«པེ་»«སྣར་»པ་སྟོན་པ་བྱེད། [༣]«པེ་»«སྣར་»-དོ།། [༤]«པེ་»«སྣར་»ལྟ།

787 [1]«pe»«snar»rgyal/ [2]«pe»«snar»pa ston pa byed/ [3]«pe»«snar»-do// [4]«pe»«snar»lta/

༧༨༨ [༡]«པེ་»«སྣར་»དེ། [༢]«པེ་»«སྣར་»ལོད་པར། [༣]«པེ་»«སྣར་»པ། [༤]«པེ་»«སྣར་»མ།

788 [1]«pe»«snar»de/ [2]«pe»«snar»lod par/ [3]«pe»«snar»pa/ [4]«pe»«snar»ma/

༧༨༩ [༡]«པེ་»«སྣར་»བསྒོམས། [༢]«པེ་»«སྣར་»+ཀྱི། [༣]«པེ་»«སྣར་»-དང་། [༤]«པེ་»«སྣར་»དེ། [༥]«པེ་»«སྣར་»ཏུ།

789 [1]«pe»«snar»bsgoms/ [2]«pe»«snar»+kyi/ [3]«pe»«snar»-dang / [4]«pe»«snar»de/ [5]«pe»«snar»tu/

༧༩༠ [༡]«པེ་»«སྣར་»བྱེ་བྲག [༢]«པེ་»«སྣར་»མི་ཆོག [༣]«པེ་»«སྣར་»+ཞེས་བྱ་བ། [༤]«སྣར་»-ཕྱིར། [༥]«པེ་»«སྣར་»ཅིག [༦]«པེ་»འགྱུར་ཞིང་། «སྣར་»གྱུར་ཞིང་། [༧]«པེ་»«སྣར་»+པ།

790 [1]«pe»«snar»bye brag [2]«pe»«snar»mi chog [3]«pe»«snar»+zhes bya ba/ [4]«snar»-phyir/ [5]«pe»«snar»cig [6]«pe»'gyur zhing / «snar»gyur zhing / [7]«pe»«snar»+pa/

༧༩༡ [༡]«པེ་»«སྣར་»ལྟ། [༢]«པེ་»«སྣར་»འཕོངས། [༣]«པེ་»«སྣར་»སྡུ། [༤]«པེ་»«སྣར་»ཉེ་བའི། [༥]«པེ་»«སྣར་»དབུག

791 [1]«pe»«snar»lta/ [2]«pe»«snar»'phongs/ [3]«pe»«snar»sdu/ [4]«pe»«snar»nye ba'i/ [5]«pe»«snar»dbug

༧༩༢ [༡]«སྣར་»གདགས། [༢]«པེ་»«སྣར་»དཔའ། [༣]«པེ་»«སྣར་»ཞིང་། [༤]«པེ་»«སྣར་»-ལས། [༥]«པེ་»«སྣར་»ཀྱི། [༦]«པེ་»«སྣར་»བསྒོམ། [༧]«པེ་»«སྣར་»སུ། [༨]«པེ་»«སྣར་»པ། [༩]«པེ་»«སྣར་»མ།

792 [1]«snar»gdags/ [2]«pe»«snar»dpa'/ [3]«pe»«snar»zhing / [4]«pe»«snar»-las/ [5]«pe»«snar»kyi/ [6]«pe»«snar»bsgom/ [7]«pe»«snar»su/ [8]«pe»«snar»pa/ [9]«pe»«snar»ma/

༧༩༣ [༡]«པེ་»«སྣར་»བརྩམ། [༢]«པེ་»«སྣར་»-ཀྱང་། [༣]«པེ་»«སྣར་»བསྲུང་། [༤]«པེ་»«སྣར་»-ནམ་གྱི༑ [༥]«སྣར་»ལོགས། [༦]«སྣར་»དཔའ།

793 [1]«pe»«snar»brtsam/ [2]«pe»«snar»-kyang / [3]«pe»«snar»bsrung / [4]«pe»«snar»-nam gyi| [5]«snar»logs/ [6]«snar»dpa'/

༧༩༤ [༡]«པེ་»«སྣར་»-རྣམས། [༢]«པེ་»«སྣར་»དཔའ། [༣]«པེ་»«སྣར་»བའོ། [༤]«པེ་»«སྣར་»ཀྱི།

794 [1]«pe»«snar»-rnams/ [2]«pe»«snar»dpa'/ [3]«pe»«snar»ba'o/ [4]«pe»«snar»kyi/

༧༩༥ [༡]«པེ་»«སྣར་»-དང་། [༢]«སྣར་»དཔའ། [༣]«པེ་»«སྣར་»སོར། [༤]«པེ་»«སྣར་»བྱ་སྟེ། [༥]«པེ་»«སྣར་»བཟོ། [༦]«པེ་»«སྣར་»-བ། [༧]«པེ་»«སྣར་»ལ་བསྲུང་། [༨]«སྣར་»ཀྱིས། [༩]«པེ་»«སྣར་»སྟོབ། [༡༠]«པེ་»«སྣར་»ཐུན།

795 [1]«pe»«snar»-dang / [2]«snar»dpa'/ [3]«pe»«snar»sor/ [4]«pe»«snar»bya ste/ [5]«pe»«snar»bzo/ [6]«pe»«snar»-ba/ [7]«pe»«snar»la bsrung / [8]«snar»kyis/ [9]«pe»«snar»stob/ [10]«pe»«snar»thun/

༧༩༦ [༡]«པེ་»«སྣར་»ཀྱིས། [༢]«པེ་»«སྣར་»+རྗེས་སུ། [༣]«པེ་»«སྣར་»བསྒྲུབ། [༤]«པེ་»«སྣར་»བྱ།

796 [1]«pe»«snar»kyis/ [2]«pe»«snar»+rjes su/ [3]«pe»«snar»bsgrub/ [4]«pe»«snar»bya/

༧༩༧ [༡]«པེ་»«སྣར་»སིམ། [༢]«པེ་»«སྣར་»ནས། [༣]«སྣར་»ཀྱིས།

797 [1]«pe»«snar»sim/ [2]«pe»«snar»nas/ [3]«snar»kyis/

༧༩༨ [༡]«པེ་»«སྣར་»བསྒྲུབ། [༢]«པེ་»«སྣར་»རློབས། [༣]«པེ་»«སྣར་»འཁྲུག [༤]«པེ་»«སྣར་»བྱུང་། [༥]«པེ་»«སྣར་»ཐང་། [༦]«པེ་»«སྣར་»འཕོངས། [༧]«པེ་»«སྣར་»བསྒྲུབ། [༨]«པེ་»«སྣར་»བསྒྲུབ། [༩]«པེ་»«སྣར་»བརྗོད། [༡༠]«པེ་»«སྣར་»གི། [༡༡]«པེ་»«སྣར་»བསྒྲུབ། [༡༢]«པེ་»«སྣར་»བསྒྲུབ། [༡༣]«པེ་»«སྣར་»ཆོས། [༡༤]«པེ་»«སྣར་»བ།

798 [1]«pe»«snar»bsgrub/ [2]«pe»«snar»rlobs/ [3]«pe»«snar»'khrug [4]«pe»«snar»byung / [5]«pe»«snar»thang / [6]«pe»«snar»'phongs/ [7]«pe»«snar»bsgrub/ [8]«pe»«snar»bsgrub/ [9]«pe»«snar»brjod/ [10]«pe»«snar»gi/ [11]«pe»«snar»bsgrub/ [12]«pe»«snar»bsgrub/ [13]«pe»«snar»chos/ [14]«pe»«snar»ba/

༧༩༩ [༡]«པེ་»«སྣར་»པའི་གཟོ། [༢]«པེ་»«སྣར་»-པ། [༣]«པེ་»«སྣར་»བྱད། [༤]«པེ་»«སྣར་»གསལ།[༥]«པེ་»«སྣར་»དཔའ། [༦]«པེ་»«སྣར་»-རྣམ་པར་དག་པས།

799 [1]«pe»«snar»pa'i gzo/ [2]«pe»«snar»-pa/ [3]«pe»«snar»byad/ [4]«pe»«snar»gsal/[5]«pe»«snar»dpa'/ [6]«pe»«snar»-rnam par dag pas/

༨༠༠ [༡]«པེ་»«སྣར་»།། །། [༢]«པེ་»པའོ། «སྣར་»པིའོ། [༣]«པེ་»«སྣར་»བསྡུས།

800 [1]«pe»«snar»// // [2]«pe»pa'o/ «snar»pi'o/ [3]«pe»«snar»bsdus/

༨༠༡ [༡]«པེ་»«སྣར་»-དོན་དང་། [༢]«པེ་»«སྣར་»-དོན་དང་། [༣]«པེ་»«སྣར་»ཀྱི། [༤]«པེ་»«སྣར་»དཔའ༑ [༥]«པེ་»«སྣར་»རབ། [༦]«སྣར་»ལ།

801 [1]«pe»«snar»-don dang / [2]«pe»«snar»-don dang / [3]«pe»«snar»kyi/ [4]«pe»«snar»dpa'| [5]«pe»«snar»rab/ [6]«snar»la/

༨༠༢ [༡]«པེ་»«སྣར་»ལ། [༢]«པེ་»«སྣར་»ས་པའི། [༣]«པེ་»«སྣར་»སོ། [༤]«པེ་»«སྣར་»པའི། [༥]«པེ་»«སྣར་»-དག་པ། [༦]«སྣར་»ཀྱིས།

802 [1]«pe»«snar»la/ [2]«pe»«snar»sa pa'i/ [3]«pe»«snar»so/ [4]«pe»«snar»pa'i/ [5]«pe»«snar»-dag pa/ [6]«snar»kyis/

༨༠༣ [༡]«པེ་»«སྣར་»མངོན། [༢]«པེ་»«སྣར་»བ། [༣]«པེ་»«སྣར་»རིགས། [༤]«པེ་»«སྣར་»རིགས། [༥]«པེ་»«སྣར་»དཔའ་འཕོངས། [༦]«པེ་»«སྣར་»གཞི། [༧]«པེ་»«སྣར་»སྦྱོར།

803 [1]«pe»«snar»mngon/ [2]«pe»«snar»ba/ [3]«pe»«snar»rigs/ [4]«pe»«snar»rigs/ [5]«pe»«snar»dpa' 'phongs/ [6]«pe»«snar»gzhi/ [7]«pe»«snar»sbyor/

༨༠༤ [༡]«པེ་»«སྣར་»-ཀྱི། [༢]«པེ་»«སྣར་»སྟོད། [༣]«པེ་»«སྣར་»-དོན། [༤]«པེ་»«སྣར་»-བ། [༥]«སྣར་»དམ། [༦]«སྣར་»རྣམས།

804 [1]«pe»«snar»-kyi/ [2]«pe»«snar»stod/ [3]«pe»«snar»-don/ [4]«pe»«snar»-ba/ [5]«snar»dam/ [6]«snar»rnams/

༨༠༥ [༡]«པེ་»«སྣར་»པ། [༢]«པེ་»«སྣར་»སྙེད། [༣]«པེ་»པས་རིག་པས། «སྣར་»པ་རིག་པ།

805 [1]«pe»«snar»pa/ [2]«pe»«snar»snyed/ [3]«pe»pas rig pas/ «snar»pa rig pa/

༨༠༦ [༡]«པེ་»«སྣར་»གི། [༢]«པེ་»«སྣར་»སྡོམས། [༣]«པེ་»«སྣར་»+རྣམས། [༤]«པེ་»«སྣར་»ལྟ། [༥]«པེ་»«སྣར་»-དཔའ། [༦]«པེ་»«སྣར་»པ་ལ་སོགས། [༧]«པེ་»«སྣར་»ལ། [༨]«པེ་»«སྣར་»གི།

806 [1]«pe»«snar»gi/ [2]«pe»«snar»sdoms/ [3]«pe»«snar»+rnams/ [4]«pe»«snar»lta/ [5]«pe»«snar»-dpa'/ [6]«pe»«snar»pa la sogs/ [7]«pe»«snar»la/ [8]«pe»«snar»gi/

༨༠༧ [༡]«པེ་»«སྣར་»མོར། [༢]«པེ་»«སྣར་»དྲི། [༣]«པེ་»«སྣར་»-གང་། [༤]«པེ་»«སྣར་»-མ། [༥]«པེ་»«སྣར་»པ། [༦]«པེ་»«སྣར་»འགྱུར། [༧]«པེ་»«སྣར་»པ།

807 [1]«pe»«snar»mor/ [2]«pe»«snar»dri/ [3]«pe»«snar»-gang / [4]«pe»«snar»-ma/ [5]«pe»«snar»pa/ [6]«pe»«snar»'gyur/ [7]«pe»«snar»pa/

༨༠༨ [༡]«པེ་»«སྣར་»-ཏུ། [༢]«པེ་»«སྣར་»དེ། [༣]«པེ་»«སྣར་»དཔའ། [༤]«པེ་»«སྣར་»བརྟུལ། [༥]«པེ་»«སྣར་»རིགས། [༦]«པེ་»«སྣར་»དེ། [༧]«པེ་»«སྣར་»-པ། [༨]«པེ་»«སྣར་»པའི། [༩]«པེ་»«སྣར་»ཏུ།

808 [1]«pe»«snar»-tu/ [2]«pe»«snar»de/ [3]«pe»«snar»dpa'/ [4]«pe»«snar»brtul/ [5]«pe»«snar»rigs/ [6]«pe»«snar»de/ [7]«pe»«snar»-pa/ [8]«pe»«snar»pa'i/ [9]«pe»«snar»tu/

༨༠༩ [༡]«པེ་»«སྣར་»གསལ། [༢]«པེ་»«སྣར་»ངེས་པར་རྣམ་པར་བྱའོ། [༣]«པེ་»«སྣར་»གི། [༤]«པེ་»«སྣར་»པ། [༥]«པེ་»«སྣར་»+དང་། [༦]«པེ་»«སྣར་»དག་གིས།

809 [1]«pe»«snar»gsal/ [2]«pe»«snar»nges par rnam par bya'o/ [3]«pe»«snar»gi/ [4]«pe»«snar»pa/ [5]«pe»«snar»+dang / [6]«pe»«snar»dag gis/

༨༡༠ [༡]«སྣར་»རྣམས། [༢]«སྣར་»བརྗོད། [༣]«པེ་»«སྣར་»གཞིའི། [༤]«སྣར་»བདག [༥]«པེ་»«སྣར་»པ༑ [༦]«པེ་»«སྣར་»-གཞན་དག [༧]«པེ་»«སྣར་»བའི། [༨]«པེ་»«སྣར་»གཏོགས། [༩]«པེ་»པའི༑ «སྣར་»འབྱིན་པའི། [༡༠]«པེ་»«སྣར་»པའི། [༡༡]«པེ་»«སྣར་»བླངས། [༡༢]«སྣར་»སྨྲ། [༡༣]«སྣར་»སྙེན། [༡༤]«པེ་»«སྣར་»-རྣམ་པ། [༡༥]«སྣར་»འདོད།

810 [1]«snar»rnams/ [2]«snar»brjod/ [3]«pe»«snar»gzhi'i/ [4]«snar»bdag [5]«pe»«snar»pa| [6]«pe»«snar»-gzhan dag [7]«pe»«snar»ba'i/ [8]«pe»«snar»gtogs/ [9]«pe»pa'i| «snar»'byin pa'i/ [10]«pe»«snar»pa'i/ [11]«pe»«snar»blangs/ [12]«snar»smra/ [13]«snar»snyen/ [14]«pe»«snar»-rnam pa/ [15]«snar»'dod/

༨༡༡ [༡]«པེ་»«སྣར་»ནམ། [༢]«པེ་»«སྣར་»གིས། [༣]«སྣར་»ཀྱིས། [༤]«པེ་»«སྣར་»བརྩུབ། [༥]«པེ་»«སྣར་»ཁྱལ། [༦]«པེ་»«སྣར་»-མ། [༧]«པེ་»«སྣར་»ཀྱིས། [༨]«པེ་»«སྣར་»འཕོངས་པ་སྤང་བ། [༩]«པེ་»«སྣར་»འཕོངས།

811 [1]«pe»«snar»nam/ [2]«pe»«snar»gis/ [3]«snar»kyis/ [4]«pe»«snar»brtsub/ [5]«pe»«snar»khyal/ [6]«pe»«snar»-ma/ [7]«pe»«snar»kyis/ [8]«pe»«snar»'phongs pa spang ba/ [9]«pe»«snar»'phongs/

༨༡༢ [༡]«པེ་»«སྣར་»+སྤྱོད། [༢]«པེ་»«སྣར་»-ཡོངས་སུ། [༣]«པེ་»«སྣར་»-དང་།

812 [1]«pe»«snar»+spyod/ [2]«pe»«snar»-yongs su/ [3]«pe»«snar»-dang /

༨༡༣ [༡]«པེ་»«སྣར་»སློངས། [༢]«པེ་»«སྣར་»བར། [༣]«པེ་»«སྣར་»-དེ། [༤]«པེ་»«སྣར་»-བ། [༥]«པེ་»«སྣར་»འདས། [༦]«པེ་»«སྣར་»ལྟ། [༧]«པེ་»«སྣར་»ལྟར། [༨]«པེ་»«སྣར་»བག

813 [1]«pe»«snar»slongs/ [2]«pe»«snar»bar/ [3]«pe»«snar»-de/ [4]«pe»«snar»-ba/ [5]«pe»«snar»'das/ [6]«pe»«snar»lta/ [7]«pe»«snar»ltar/ [8]«pe»«snar»bag

༨༡༤ [༡]«སྣར་»ཅན། [༢]«སྣར་»བཀའ། [༣]«པེ་»«སྣར་»སེར།

814 [1]«snar»can/ [2]«snar»bka'/ [3]«pe»«snar»ser/

༨༡༥ [༡]«པེ་»«སྣར་»འདྲས། [༢]«པེ་»«སྣར་»འདྲས། [༣]«པེ་»«སྣར་»+པར་བྱེད། [༤]«པེ་»«སྣར་»+རྣམས༑ [༥]«པེ་»«སྣར་»བསག [༦]«པེ་»«སྣར་»སྙོམས། [༧]«པེ་»«སྣར་»+སེམས། [༨]«པེ་»«སྣར་»-ཡང་དག་པར། [༩]«པེ་»«སྣར་»-དེ། [༡༠]«སྣར་»-ལ། [༡༡]«པེ་»«སྣར་»པ། [༡༢]«པེ་»«སྣར་»-དེ། [༡༣]«པེ་»«སྣར་»ཀྱིས།

815 [1]«pe»«snar»'dras/ [2]«pe»«snar»'dras/ [3]«pe»«snar»+par byed/ [4]«pe»«snar»+rnams| [5]«pe»«snar»bsag [6]«pe»«snar»snyoms/ [7]«pe»«snar»+sems/ [8]«pe»«snar»-yang dag par/ [9]«pe»«snar»-de/ [10]«snar»-la/ [11]«pe»«snar»pa/ [12]«pe»«snar»-de/ [13]«pe»«snar»kyis/

༨༡༦ [༡]«པེ་»«སྣར་»སྣས། [༢]«པེ་»«སྣར་»སྤངས་པ། [༣]«པེ་»«སྣར་»ཏུ། [༤]«པེ་»«སྣར་»སྤངས་པ། [༥]«པེ་»«སྣར་»བཀྱལ། [༦]«པེ་»«སྣར་»པ། [༧]«སྣར་»པར།

816 [1]«pe»«snar»snas/ [2]«pe»«snar»spangs pa/ [3]«pe»«snar»tu/ [4]«pe»«snar»spangs pa/ [5]«pe»«snar»bkyal/ [6]«pe»«snar»pa/ [7]«snar»par/

༨༡༧ [༡]«པེ་»«སྣར་»ཕྱིར། [༢]«པེ་»«སྣར་»-ནི། [༣]«སྣར་»ཁོ། [༤]«པེ་»«སྣར་»པ། [༥]«པེ་»«སྣར་»པ། [༦]«པེ་»«སྣར་»-ལ། [༧]«པེ་»«སྣར་»ཕྱིར། [༨]«པེ་»«སྣར་»+དང་། [༩]«པེ་»«སྣར་»དོ།།

817 [1]«pe»«snar»phyir/ [2]«pe»«snar»-ni/ [3]«snar»kho/ [4]«pe»«snar»pa/ [5]«pe»«snar»pa/ [6]«pe»«snar»-la/ [7]«pe»«snar»phyir/ [8]«pe»«snar»+dang / [9]«pe»«snar»do//

༨༡༨ [༡]«པེ་»«སྣར་»-སེམས་ཅན་རྣམས་ཀྱི། [༢]«པེ་»«སྣར་»-ལ། [༣]«པེ་»«སྣར་»ལ།

818 [1]«pe»«snar»-sems can rnams kyi/ [2]«pe»«snar»-la/ [3]«pe»«snar»la/

༨༡༩ [༡]«པེ་»«སྣར་»-རྣམ་པ། [༢]«པེ་»«སྣར་»དོན་དང་། [༣]«པེ་»«སྣར་»འདུལ་བ། [༤]«པེ་»«སྣར་»+པར།

819 [1]«pe»«snar»-rnam pa/ [2]«pe»«snar»don dang / [3]«pe»«snar»'dul ba/ [4]«pe»«snar»+par/

༨༢༠ [༡]«པེ་»«སྣར་»གི། [༢]«པེ་»«སྣར་»-ནི། [༣]«པེ་»«སྣར་»+དོན་མཐུན་པ་སྟོན་པ་ཡང་ཡོད་དོ། །དོན་མཐུན་པ་ཡང་མ་ཡིན་ལ། [༤]«སྣར་»-ལ། [༥]«པེ་»«སྣར་»-ལ། [༦]«པེ་»«སྣར་»འདུལ། [༧]«སྣར་»+པ༑ [༨]«སྣར་»བ། [༩]«པེ་»«སྣར་»པ།

820 [1]«pe»«snar»gi/ [2]«pe»«snar»-ni/ [3]«pe»«snar»+don mthun pa ston pa yang yod do/ /don mthun pa yang ma yin la/ [4]«snar»-la/ [5]«pe»«snar»-la/ [6]«pe»«snar»'dul/ [7]«snar»+pa| [8]«snar»ba/ [9]«pe»«snar»pa/

༨༢༡ [༡]«སྣར་»རྣམས་། [༢]«པེ་»«སྣར་»དེ། [༣]«པེ་»«སྣར་»-རིག་པར། [༤]«པེ་»«སྣར་»མོངས། [༥]«པེ་»«སྣར་»ལས། [༦]«པེ་»«སྣར་»ཀྱིས།

821 [1]«snar»rnams / [2]«pe»«snar»de/ [3]«pe»«snar»-rig par/ [4]«pe»«snar»mongs/ [5]«pe»«snar»las/ [6]«pe»«snar»kyis/

༨༢༢ [༡]«པེ་»«སྣར་»སྦྱིན། [༢]«པེ་»«སྣར་»བརྟེན། [༣]«པེ་»«སྣར་»དག་གི། [༤]«པེ་»«སྣར་»བ། [༥]«པེ་»«སྣར་»པར། [༦]«པེ་»«སྣར་»དང་། [༧]«སྣར་»དང་། [༨]«པེ་»«སྣར་»+པ་ཐམས་ཅད།

822 [1]«pe»«snar»sbyin/ [2]«pe»«snar»brten/ [3]«pe»«snar»dag gi/ [4]«pe»«snar»ba/ [5]«pe»«snar»par/ [6]«pe»«snar»dang / [7]«snar»dang / [8]«pe»«snar»+pa thams cad/

༨༢༣ [༡]«པེ་»«སྣར་»བྱའོ། [༢]«པེ་»«སྣར་»+དགེ། [༣]«པེ་»«སྣར་»བརྟག [༤]«པེ་»«སྣར་»བསམས། [༥]«པེ་»«སྣར་»+དང་། [༦]«པེ་»«སྣར་»-ཤས། [༧]«པེ་»«སྣར་»ཀྱི། [༨]«པེ་»«སྣར་»ཏུ་བསྟེན།

823 [1]«pe»«snar»bya'o/ [2]«pe»«snar»+dge/ [3]«pe»«snar»brtag [4]«pe»«snar»bsams/ [5]«pe»«snar»+dang / [6]«pe»«snar»-shas/ [7]«pe»«snar»kyi/ [8]«pe»«snar»tu bsten/

༨༢༤ [༡]«པེ་»«སྣར་»རྗེ། [༢]«པེ་»«སྣར་»བསྟེན། [༣]«པེ་»«སྣར་»སྨད། [༤]«པེ་»«སྣར་»ནས། [༥]«སྣར་»དང་།

824 [1]«pe»«snar»rje/ [2]«pe»«snar»bsten/ [3]«pe»«snar»smad/ [4]«pe»«snar»nas/ [5]«snar»dang /

༨༢༥ [༡]«པེ་»«སྣར་»འཕོངས། [༢]«པེ་»«སྣར་»འཕོངས། [༣]«པེ་»«སྣར་»འཚམ། [༤]«པེ་»«སྣར་»གྱིས། [༥]«པེ་»«སྣར་»བསྟེན། [༦]«པེ་»«སྣར་»པའི། [༧]«པེ་»«སྣར་»+དྲན་པ་དང་།

825 [1]«pe»«snar»'phongs/ [2]«pe»«snar»'phongs/ [3]«pe»«snar»'tsham/ [4]«pe»«snar»gyis/ [5]«pe»«snar»bsten/ [6]«pe»«snar»pa'i/ [7]«pe»«snar»+dran pa dang /

༨༢༦ [༡]«པེ་»«སྣར་»བསྟེན། [༢]«པེ་»«སྣར་»ངམ། [༣]«པེ་»«སྣར་»ལ་མཆོད། [༤]«པེ་»«སྣར་»-མཆོད་པ།

826 [1]«pe»«snar»bsten/ [2]«pe»«snar»ngam/ [3]«pe»«snar»la mchod/ [4]«pe»«snar»-mchod pa/

༨༢༧ [༡]«པེ་»«སྣར་»གིས། [༢]«པེ་»«སྣར་»-སུམ། [༣]«སྣར་»+པ། [༤]«པེ་»«སྣར་»པར། [༥]«སྣར་»-པ༑ [༦]«པེ་»«སྣར་»-དུ།

827 [1]«pe»«snar»gis/ [2]«pe»«snar»-sum/ [3]«snar»+pa/ [4]«pe»«snar»par/ [5]«snar»-pa| [6]«pe»«snar»-du/

༨༢༨ [༡]«པེ་»«སྣར་»-མ། [༢]«པེ་»«སྣར་»ཀྱི། [༣]«པེ་»«སྣར་»དཔའ། [༤]«པེ་»«སྣར་»-ཆེན་པོ་བསྐལ་པ། [༥]«པེ་»«སྣར་»-ཡང་། [༦]«པེ་»«སྣར་»ཆོས། [༧]«པེ་»«སྣར་»-ལ། [༨]«པེ་»«སྣར་»-པ༑ [༩]«པེ་»«སྣར་»ཀྱི། [༡༠]«པེ་»«སྣར་»སྙོམས། [༡༡]«པེ་»«སྣར་»ཏོ། [༡༢]«པེ་»«སྣར་»-རྣམས།

828 [1]«pe»«snar»-ma/ [2]«pe»«snar»kyi/ [3]«pe»«snar»dpa'/ [4]«pe»«snar»-chen po bskal pa/ [5]«pe»«snar»-yang / [6]«pe»«snar»chos/ [7]«pe»«snar»-la/ [8]«pe»«snar»-pa| [9]«pe»«snar»kyi/ [10]«pe»«snar»snyoms/ [11]«pe»«snar»to/ [12]«pe»«snar»-rnams/

༨༢༩ [༡]«པེ་»«སྣར་»འཚམས། [༢]«པེ་»«སྣར་»+པ། [༣]«པེ་»«སྣར་»འབྱུང་། [༤]«པེ་»«སྣར་»གི།

829 [1]«pe»«snar»'tshams/ [2]«pe»«snar»+pa/ [3]«pe»«snar»'byung / [4]«pe»«snar»gi/

༨༣༠ [༡]«པེ་»«སྣར་»ནོ།། [༢]«པེ་»«སྣར་»རིགས། [༣]«པེ་»«སྣར་»-དེ་ལ། [༤]«པེ་»«སྣར་»+དེ་ལ། [༥]«པེ་»«སྣར་»སྔོན། [༦]«པེ་»«སྣར་»+ནོར་སྦྱིན་པ་དང་། [༧]«པེ་»«སྣར་»བྱུ།

830 [1]«pe»«snar»no// [2]«pe»«snar»rigs/ [3]«pe»«snar»-de la/ [4]«pe»«snar»+de la/ [5]«pe»«snar»sngon/ [6]«pe»«snar»+nor sbyin pa dang / [7]«pe»«snar»byu/

༨༣༡ [༡]«པེ་»«སྣར་»ཀཪྵ་པ་ནི། [༢]«པེ་»«སྣར་»པར། [༣]«པེ་»«སྣར་»-མཆོད། [༤]«པེ་»«སྣར་»པོ། [༥]«པེ་»«སྣར་»-དེ། [༦]«པེ་»«སྣར་»-དངོས་པོ་གྱ་ནོམ་པ་དང་། [༧]«པེ་»«སྣར་»-པ། [༨]«པེ་»«སྣར་»པོ། [༩]«པེ་»«སྣར་»བསྔོ། [༡༠]«སྣར་»བྱས། [༡༡]«པེ་»«སྣར་»པས། [༡༢]«པེ་»«སྣར་»པར།

831 [1]«pe»«snar»kaR+Sha pa ni/ [2]«pe»«snar»par/ [3]«pe»«snar»-mchod/ [4]«pe»«snar»po/ [5]«pe»«snar»-de/ [6]«pe»«snar»-dngos po gya nom pa dang / [7]«pe»«snar»-pa/ [8]«pe»«snar»po/ [9]«pe»«snar»bsngo/ [10]«snar»byas/ [11]«pe»«snar»pas/ [12]«pe»«snar»par/

༨༣༢ [༡]«པེ་»«སྣར་»-ཡང་། [༢]«པེ་»«སྣར་»དྲུག [༣]«པེ་»«སྣར་»གཞིར། [༤]«པེ་»«སྣར་»དཔས། [༥]«པེ་»«སྣར་»-དེ། [༦]«པེ་»«སྣར་»པར། [༧]«པེ་»«སྣར་»ཀྱིས། [༨]«པེ་»«སྣར་»བུའི།

832 [1]«pe»«snar»-yang / [2]«pe»«snar»drug [3]«pe»«snar»gzhir/ [4]«pe»«snar»dpas/ [5]«pe»«snar»-de/ [6]«pe»«snar»par/ [7]«pe»«snar»kyis/ [8]«pe»«snar»bu'i/

༨༣༣ [༡]«པེ་»«སྣར་»ན། [༢]«པེ་»«སྣར་»བྱུང་། [༣]«པེ་»«སྣར་»+མི། [༤]«པེ་»«སྣར་»-ལོངས་སྤྱོད། [༥]«པེ་»«སྣར་»+ན། [༦]«པེ་»«སྣར་»ན། [༧]«པེ་»«སྣར་»ཚོགས་སུ། [༨]«པེ་»«སྣར་»བསྒོམ། [༩]«སྣར་»བྱའོ།

833 [1]«pe»«snar»na/ [2]«pe»«snar»byung / [3]«pe»«snar»+mi/ [4]«pe»«snar»-longs spyod/ [5]«pe»«snar»+na/ [6]«pe»«snar»na/ [7]«pe»«snar»tshogs su/ [8]«pe»«snar»bsgom/ [9]«snar»bya'o/

༨༣༤ [༡]«པེ་»«སྣར་»པར། [༢]«པེ་»«སྣར་»-ཆོས། [༣]«པེ་»«སྣར་»-དེ་བཞིན་ཉིད། [༤]«པེ་»རྟོག «སྣར་»རྟོགས། [༥]«པེ་»«སྣར་»ཉིད། [༦]«པེ་»«སྣར་»དཔའ། [༧]«པེ་»«སྣར་»དང་། [༨]«པེ་»«སྣར་»-དེ། [༩]«པེ་»«སྣར་»-དུ། [༡༠]«པེ་»«སྣར་»-རིག་པར།

834 [1]«pe»«snar»par/ [2]«pe»«snar»-chos/ [3]«pe»«snar»-de bzhin nyid/ [4]«pe»rtog «snar»rtogs/ [5]«pe»«snar»nyid/ [6]«pe»«snar»dpa'/ [7]«pe»«snar»dang / [8]«pe»«snar»-de/ [9]«pe»«snar»-du/ [10]«pe»«snar»-rig par/

༨༣༥ [༡]«པེ་»«སྣར་»-པ། [༢]«པེ་»«སྣར་»ལྷའི། [༣]«པེ་»«སྣར་»དང་། [༤]«པེ་»«སྣར་»+མ། [༥]«པེ་»«སྣར་»-དོན། [༦]«པེ་»«སྣར་»སྟེན། [༧]«པེ་»«སྣར་»དཔས། [༨]«པེ་»«སྣར་»ལ། [༩]«པེ་»«སྣར་»ལ།

835 [1]«pe»«snar»-pa/ [2]«pe»«snar»lha'i/ [3]«pe»«snar»dang / [4]«pe»«snar»+ma/ [5]«pe»«snar»-don/ [6]«pe»«snar»sten/ [7]«pe»«snar»dpas/ [8]«pe»«snar»la/ [9]«pe»«snar»la/

༨༣༦ [༡]«པེ་»«སྣར་»རྩེ། [༢]«པེ་»བསྟིངས། «སྣར་»བཏིངས། [༣]«པེ་»«སྣར་»-གི། [༤]«པེ་»«སྣར་»དཔའི། [༥]«པེ་»«སྣར་»-དེ་ལ།

836 [1]«pe»«snar»rtse/ [2]«pe»bstings/ «snar»btings/ [3]«pe»«snar»-gi/ [4]«pe»«snar»dpa'i/ [5]«pe»«snar»-de la/

༨༣༧ [༡]«པེ་»«སྣར་»རྒོལ་བ། [༢]«སྣར་»བཏགས། [༣]«པེ་»«སྣར་»གཏབ། [༤]«པེ་»«སྣར་»ཀྱི། [༥]«པེ་»«སྣར་»གཏམ། [༦]«པེ་»«སྣར་»-ལ། [༧]«པེ་»«སྣར་»གིས། [༨]«པེ་»«སྣར་»-བ། [༩]«པེ་»«སྣར་»བསྙུངས་ཞིང་། [༡༠]«པེ་»«སྣར་»ལ།

837 [1]«pe»«snar»rgol ba/ [2]«snar»btags/ [3]«pe»«snar»gtab/ [4]«pe»«snar»kyi/ [5]«pe»«snar»gtam/ [6]«pe»«snar»-la/ [7]«pe»«snar»gis/ [8]«pe»«snar»-ba/ [9]«pe»«snar»bsnyungs zhing / [10]«pe»«snar»la/

༨༣༨ [༡]«པེ་»«སྣར་»འདེམས་པ། [༢]«པེ་»བསྟན་ན། «སྣར་»བརྟན་ན། [༣]«པེ་»«སྣར་»བསྟེན། [༤]«པེ་»«སྣར་»+བྱ་བ། [༥]«པེ་»«སྣར་»མ། [༦]«པེ་»«སྣར་»དང་། [༧]«པེ་»«སྣར་»བྱ། [༨]«པེ་»«སྣར་»སྨིན། [༩]«པེ་»«སྣར་»ཆགས། [༡༠]«པེ་»«སྣར་»+སུ།

838 [1]«pe»«snar»'dems pa/ [2]«pe»bstan na/ «snar»brtan na/ [3]«pe»«snar»bsten/ [4]«pe»«snar»+bya ba/ [5]«pe»«snar»ma/ [6]«pe»«snar»dang / [7]«pe»«snar»bya/ [8]«pe»«snar»smin/ [9]«pe»«snar»chags/ [10]«pe»«snar»+su/

༨༣༩ [༡]«པེ་»«སྣར་»འཐོབ། [༢]«པེ་»«སྣར་»པོ། [༣]«པེ་»«སྣར་»བའི། [༤]«པེ་»«སྣར་»ལ། [༥]«པེ་»«སྣར་»མཉན། [༦]«པེ་»«སྣར་»ཉིད་འདི་ལ། [༧]«པེ་»«སྣར་»ལ། [༨]«པེ་»«སྣར་»ལ།

839 [1]«pe»«snar»'thob/ [2]«pe»«snar»po/ [3]«pe»«snar»ba'i/ [4]«pe»«snar»la/ [5]«pe»«snar»mnyan/ [6]«pe»«snar»nyid 'di la/ [7]«pe»«snar»la/ [8]«pe»«snar»la/

༨༤༠ [༡]«པེ་»«སྣར་»བཟུང་། [༢]«པེ་»«སྣར་»སྒོམ། [༣]«པེ་»«སྣར་»བསྒོམས། [༤]«པེ་»«སྣར་»-བ། [༥]«པེ་»«སྣར་»-མི།

840 [1]«pe»«snar»bzung / [2]«pe»«snar»sgom/ [3]«pe»«snar»bsgoms/ [4]«pe»«snar»-ba/ [5]«pe»«snar»-mi/

༨༤༡ [༡]«པེ་»«སྣར་»-པ་དེ་ནི། [༢]«པེ་»«སྣར་»པའི། [༣]«པེ་»«སྣར་»-རིག་པར། [༤]«པེ་»«སྣར་»ལ། [༥]«པེ་»«སྣར་»ནོ།། [༦]«པེ་»«སྣར་»དེ།

841 [1]«pe»«snar»-pa de ni/ [2]«pe»«snar»pa'i/ [3]«pe»«snar»-rig par/ [4]«pe»«snar»la/ [5]«pe»«snar»no// [6]«pe»«snar»de/

༨༤༢ [༡]«པེ་»«སྣར་»ཀྱི། [༢]«པེ་»«སྣར་»ན། [༣]«པེ་»«སྣར་»བ། [༤]«པེ་»རྣམ། «སྣར་»རྣམས། [༥]«པེ་»«སྣར་»བྲལ། [༦]«པེ་»«སྣར་»རིགས་མཐུན་པའི།

842 [1]«pe»«snar»kyi/ [2]«pe»«snar»na/ [3]«pe»«snar»ba/ [4]«pe»rnam/ «snar»rnams/ [5]«pe»«snar»bral/ [6]«pe»«snar»rigs mthun pa'i/

༨༤༣ [༡]«པེ་»«སྣར་»ཏུ། [༢]«པེ་»«སྣར་»གྱི། [༣]«པེ་»«སྣར་»རྒྱུད།

843 [1]«pe»«snar»tu/ [2]«pe»«snar»gyi/ [3]«pe»«snar»rgyud/

༨༤༤ [༡]«པེ་»«སྣར་»རྒྱུད། [༢]«པེ་»«སྣར་»རྒྱུད། [༣]«པེ་»«སྣར་»འདི་པའི། [༤]«པེ་»«སྣར་»དགའ་མགུར༑ [༥]«སྣར་»པའི། [༦]«པེ་»«སྣར་»བཟང་། [༧]«པེ་»«སྣར་»པའི། [༨]«པེ་»«སྣར་»+པའི། [༩]«པེ་»«སྣར་»པར།

844 [1]«pe»«snar»rgyud/ [2]«pe»«snar»rgyud/ [3]«pe»«snar»'di pa'i/ [4]«pe»«snar»dga' mgur| [5]«snar»pa'i/ [6]«pe»«snar»bzang / [7]«pe»«snar»pa'i/ [8]«pe»«snar»+pa'i/ [9]«pe»«snar»par/

༨༤༥ [༡]«པེ་»«སྣར་»པར་བྱས་པ་ལས། [༢]«པེ་»«སྣར་»པའི། [༣]«པེ་»«སྣར་»ཚེས། [༤]«པེ་»«སྣར་»པས༑ [༥]«པེ་»«སྣར་»རོ། [༦]«པེ་»«སྣར་»འབྱུང་བའི། [༧]«པེ་»«སྣར་»པ། [༨]«པེ་»«སྣར་»ཤེས༑ [༩]«པེ་»«སྣར་»+དེ། [༡༠]«པེ་»«སྣར་»སྟེ། [༡༡]«པེ་»«སྣར་»-ནས། [༡༢]«པེ་»«སྣར་»ཤེས། [༡༣]«པེ་»«སྣར་»-བ། [༡༤]«པེ་»«སྣར་»-དུས། [༡༥]«པེ་»«སྣར་»ལས་མི་འདོད་པ་ལས།

845 [1]«pe»«snar»par byas pa las/ [2]«pe»«snar»pa'i/ [3]«pe»«snar»tshes/ [4]«pe»«snar»pas| [5]«pe»«snar»ro/ [6]«pe»«snar»'byung ba'i/ [7]«pe»«snar»pa/ [8]«pe»«snar»shes| [9]«pe»«snar»+de/ [10]«pe»«snar»ste/ [11]«pe»«snar»-nas/ [12]«pe»«snar»shes/ [13]«pe»«snar»-ba/ [14]«pe»«snar»-dus/ [15]«pe»«snar»las mi 'dod pa las/

༨༤༦ [༡]«པེ་»«སྣར་»འབྱུང་། [༢]«པེ་»«སྣར་»འབྱུང་། [༣]«པེ་»«སྣར་»-པའི་ཤེས། [༤]«པེ་»«སྣར་»འབྱུང་། [༥]«པེ་»«སྣར་»འཕོངས། [༦]«པེ་»«སྣར་»འབྱུང་། [༧]«པེ་»«སྣར་»འབྱུང་། [༨]«པེ་»«སྣར་»པའི། [༩]«སྣར་»བས། [༡༠]«པེ་»«སྣར་»འཕོངས། [༡༡]«པེ་»«སྣར་»འཕོངས་པའམ། [༡༢]«སྣར་»ཉམས༑ [༡༣]«པེ་»«སྣར་»འཕོངས། [༡༤]«པེ་»«སྣར་»ལས། [༡༥]«པེ་»«སྣར་»འཕོངས། [༡༦]«པེ་»«སྣར་»འཕོངས༑ [༡༧]«པེ་»«སྣར་»འབྱུང་། [༡༨]«པེ་»«སྣར་»འབྱུང་།

846 [1]«pe»«snar»'byung / [2]«pe»«snar»'byung / [3]«pe»«snar»-pa'i shes/ [4]«pe»«snar»'byung / [5]«pe»«snar»'phongs/ [6]«pe»«snar»'byung / [7]«pe»«snar»'byung / [8]«pe»«snar»pa'i/ [9]«snar»bas/ [10]«pe»«snar»'phongs/ [11]«pe»«snar»'phongs pa'am/ [12]«snar»nyams| [13]«pe»«snar»'phongs/ [14]«pe»«snar»las/ [15]«pe»«snar»'phongs/ [16]«pe»«snar»'phongs| [17]«pe»«snar»'byung / [18]«pe»«snar»'byung /

༨༤༧ [༡]«པེ་»«སྣར་»པ་དང་། [༢]«པེ་»«སྣར་»སྟེ། [༣]«སྣར་»རྣམས། [༤]«སྣར་»སོར། [༥]«པེ་»«སྣར་»-དག [༦]«པེ་»«སྣར་»སྒོམ། [༧]«སྣར་»-པ།

847 [1]«pe»«snar»pa dang / [2]«pe»«snar»ste/ [3]«snar»rnams/ [4]«snar»sor/ [5]«pe»«snar»-dag [6]«pe»«snar»sgom/ [7]«snar»-pa/

༨༤༨ [༡]«པེ་»«སྣར་»གཏོག [༢]«པེ་»«སྣར་»པར། [༣]«སྣར་»བའི། [༤]«པེ་»«སྣར་»+ནོ།། [༥]«པེ་»«སྣར་»པ། [༦]«པེ་»«སྣར་»པོར། [༧]«པེ་»«སྣར་»ནོ། །བརྩོལ། [༨]«པེ་»«སྣར་»བརྩོལ། [༩]«པེ་»«སྣར་»ཕྱོགས།

848 [1]«pe»«snar»gtog [2]«pe»«snar»par/ [3]«snar»ba'i/ [4]«pe»«snar»+no// [5]«pe»«snar»pa/ [6]«pe»«snar»por/ [7]«pe»«snar»no/ /brtsol/ [8]«pe»«snar»brtsol/ [9]«pe»«snar»phyogs/

༨༤༩ [༡]«པེ་»«སྣར་»སའི། [༢]«པེ་»«སྣར་»རྒྱ། [༣]«པེ་»«སྣར་»གཉེན། [༤]«པེ་»«སྣར་»ཀྱི། [༥]«པེ་»«སྣར་»པའི། [༦]«པེ་»«སྣར་»-ལ། [༧]«པེ་»«སྣར་»-དེ། [༨]«པེ་»«སྣར་»-སྙོམས་པར།

849 [1]«pe»«snar»sa'i/ [2]«pe»«snar»rgya/ [3]«pe»«snar»gnyen/ [4]«pe»«snar»kyi/ [5]«pe»«snar»pa'i/ [6]«pe»«snar»-la/ [7]«pe»«snar»-de/ [8]«pe»«snar»-snyoms par/

༨༥༠ [༡]«པེ་»«སྣར་»-ཚད། [༢]«པེ་»«སྣར་»བསྒོམ། [༣]«པེ་»«སྣར་»-ལ། [༤]«པེ་»«སྣར་»-དེ། [༥]«པེ་»«སྣར་»ཅིང་། [༦]«པེ་»«སྣར་»ལ། [༧]«པེ་»«སྣར་»བརྟེན། [༨]«པེ་»«སྣར་»ཆོས། [༩]«སྣར་»སོར།

850 [1]«pe»«snar»-tshad/ [2]«pe»«snar»bsgom/ [3]«pe»«snar»-la/ [4]«pe»«snar»-de/ [5]«pe»«snar»cing / [6]«pe»«snar»la/ [7]«pe»«snar»brten/ [8]«pe»«snar»chos/ [9]«snar»sor/

༨༥༡ [༡]«པེ་»«སྣར་»བསྡུས། [༢]«པེ་»«སྣར་»བསྡུས། [༣]«པེ་»«སྣར་»-པ། [༤]«པེ་»«སྣར་»-གང་ཡིན་པ་དེ། [༥]«སྣར་»པོའོ། [༦]«པེ་»«སྣར་»རྟོན། [༧]«པེ་»«སྣར་»ལ། [༨]«པེ་»«སྣར་»དཔའ། [༩]«པེ་»«སྣར་»+བ། [༡༠]«པེ་»«སྣར་»ཅན། [༡༡]«པེ་»«སྣར་»པའི།

851 [1]«pe»«snar»bsdus/ [2]«pe»«snar»bsdus/ [3]«pe»«snar»-pa/ [4]«pe»«snar»-gang yin pa de/ [5]«snar»po'o/ [6]«pe»«snar»rton/ [7]«pe»«snar»la/ [8]«pe»«snar»dpa'/ [9]«pe»«snar»+ba/ [10]«pe»«snar»can/ [11]«pe»«snar»pa'i/

༨༥༢ [༡]«པེ་»«སྣར་»བསྟན། [༢]«པེ་»«སྣར་»སྡུས་ན། [༣]«པེ་»«སྣར་»བྱའོ། [༤]«པེ་»«སྣར་»བ་ཕལ་པོའི༑ [༥]«པེ་»«སྣར་»སོ།

852 [1]«pe»«snar»bstan/ [2]«pe»«snar»sdus na/ [3]«pe»«snar»bya'o/ [4]«pe»«snar»ba phal po'i| [5]«pe»«snar»so/

༨༥༣ [༡]«པེ་»«སྣར་»ལ། [༢]«པེ་»«སྣར་»གཟུང་། [༣]«པེ་»«སྣར་»ཏོན། [༤]«པེ་»«སྣར་»བྱ། [༥]«པེ་»«སྣར་»བསམ། [༦]«པེ་»«སྣར་»པའི་དཔེ། [༧]«པེ་»«སྣར་»དཔས། [༨]«སྣར་»ཉམས། [༩]«པེ་»«སྣར་»-ནི།

853 [1]«pe»«snar»la/ [2]«pe»«snar»gzung / [3]«pe»«snar»ton/ [4]«pe»«snar»bya/ [5]«pe»«snar»bsam/ [6]«pe»«snar»pa'i dpe/ [7]«pe»«snar»dpas/ [8]«snar»nyams/ [9]«pe»«snar»-ni/

༨༥༤ [༡]«པེ་»«སྣར་»གྱི། [༢]«པེ་»«སྣར་»+དང་། [༣]«པེ་»«སྣར་»-འདི། [༤]«པེ་»«སྣར་»ཏུ། [༥]«པེ་»«སྣར་»འཇིག [༦]«པེ་»«སྣར་»-ལ། [༧]«པེ་»«སྣར་»-པ། [༨]«པེ་»«སྣར་»འཇུག་པར། [༩]«པེ་»«སྣར་»དབྱུག [༡༠]«པེ་»«སྣར་»འཚང་། [༡༡]«པེ་»«སྣར་»འདྲིས། [༡༢]«པེ་»«སྣར་»པར། [༡༣]«པེ་»«སྣར་»འབྱུང་། [༡༤]«པེ་»«སྣར་»གྱུར།

854 [1]«pe»«snar»gyi/ [2]«pe»«snar»+dang / [3]«pe»«snar»-'di/ [4]«pe»«snar»tu/ [5]«pe»«snar»'jig [6]«pe»«snar»-la/ [7]«pe»«snar»-pa/ [8]«pe»«snar»'jug par/ [9]«pe»«snar»dbyug [10]«pe»«snar»'tshang / [11]«pe»«snar»'dris/ [12]«pe»«snar»par/ [13]«pe»«snar»'byung / [14]«pe»«snar»gyur/

༨༥༥ [༡]«པེ་»«སྣར་»+བ། [༢]«པེ་»«སྣར་»བ། [༣]«པེ་»«སྣར་»འགྱུར། [༤]«པེ་»«སྣར་»-དག་པ། [༥]«པེ་»«སྣར་»དཔའ། [༦]«པེ་»«སྣར་»-རྣམས། [༧]«པེ་»«སྣར་»-ཏེ།

855 [1]«pe»«snar»+ba/ [2]«pe»«snar»ba/ [3]«pe»«snar»'gyur/ [4]«pe»«snar»-dag pa/ [5]«pe»«snar»dpa'/ [6]«pe»«snar»-rnams/ [7]«pe»«snar»-te/

༨༥༦ [༡]«པེ་»«སྣར་»བརྟག [༢]«པེ་»«སྣར་»གྱི། [༣]«པེ་»«སྣར་»སྟོབ། [༤]«པེ་»«སྣར་»-དོ།། [༥]«པེ་»«སྣར་»བསྐྱེད། [༦]«པེ་»«སྣར་»བརྗོད། [༧]«པེ་»«སྣར་»-པ། [༨]«པེ་»ཕྱས། «སྣར་»ཕྱིས། [༩]«པེ་»«སྣར་»དམའ་བ། [༡༠]«པེ་»«སྣར་»སྨྲ།

856 [1]«pe»«snar»brtag [2]«pe»«snar»gyi/ [3]«pe»«snar»stob/ [4]«pe»«snar»-do// [5]«pe»«snar»bskyed/ [6]«pe»«snar»brjod/ [7]«pe»«snar»-pa/ [8]«pe»phyas/ «snar»phyis/ [9]«pe»«snar»dma' ba/ [10]«pe»«snar»smra/

༨༥༧ [༡]«པེ་»«སྣར་»-ལ། [༢]«པེ་»«སྣར་»དྲོང་། [༣]«སྣར་»བགྱིང་། [༤]«པེ་»«སྣར་»གིས། [༥]«པེ་»«སྣར་»-ལ། [༦]«པེ་»«སྣར་»གྲོགས་པོར་བྱེད་དོ། [༧]«པེ་»«སྣར་»ཀྱི། [༨]«པེ་»«སྣར་»ན། [༩]«པེ་»«སྣར་»བར། [༡༠]«པེ་»«སྣར་»རྒོད། [༡༡]«པེ་»«སྣར་»འགོད། [༡༢]«པེ་»«སྣར་»འོང་། [༡༣]«པེ་»«སྣར་»བྱུང་། [༡༤]«པེ་»«སྣར་»བརྗོད། [༡༥]«པེ་»གིས་མཚང་། «སྣར་»གིས་འཚང་། [༡༦]«པེ་»«སྣར་»རྟོན། [༡༧]«པེ་»«སྣར་»ཀྱི། [༡༨]«པེ་»«སྣར་»བཞི། [༡༩]«པེ་»«སྣར་»བཞི། [༢༠]«པེ་»«སྣར་»-ཀྱང་།

857 [1]«pe»«snar»-la/ [2]«pe»«snar»drong / [3]«snar»bgying / [4]«pe»«snar»gis/ [5]«pe»«snar»-la/ [6]«pe»«snar»grogs por byed do/ [7]«pe»«snar»kyi/ [8]«pe»«snar»na/ [9]«pe»«snar»bar/ [10]«pe»«snar»rgod/ [11]«pe»«snar»'god/ [12]«pe»«snar»'ong / [13]«pe»«snar»byung / [14]«pe»«snar»brjod/ [15]«pe»gis mtshang / «snar»gis 'tshang / [16]«pe»«snar»rton/ [17]«pe»«snar»kyi/ [18]«pe»«snar»bzhi/ [19]«pe»«snar»bzhi/ [20]«pe»«snar»-kyang /

༨༥༨ [༡]«པེ་»«སྣར་»པར། [༢]«པེ་»«སྣར་»-མ། [༣]«པེ་»«སྣར་»-དེ། [༤]«པེ་»«སྣར་»གྱིས། [༥]«པེ་»«སྣར་»བསྟན། [༦]«པེ་»«སྣར་»འདྲིས། [༧]«པེ་»«སྣར་»ཆེ། [༨]«པེ་»«སྣར་»ཀཪྵ། [༩]«པེ་»«སྣར་»-ལ༑ [༡༠]«པེ་»«སྣར་»བསྐུར། [༡༡]«པེ་»«སྣར་»+མ།

858 [1]«pe»«snar»par/ [2]«pe»«snar»-ma/ [3]«pe»«snar»-de/ [4]«pe»«snar»gyis/ [5]«pe»«snar»bstan/ [6]«pe»«snar»'dris/ [7]«pe»«snar»che/ [8]«pe»«snar»kaR+Sha/ [9]«pe»«snar»-la| [10]«pe»«snar»bskur/ [11]«pe»«snar»+ma/

༨༥༩ [༡]«པེ་»«སྣར་»-ཇི་ལྟར། [༢]«པེ་»«སྣར་»རྟོན། [༣]«པེ་»«སྣར་»བ། [༤]«པེ་»«སྣར་»ཀྱི། [༥]«པེ་»«སྣར་»པས། [༦]«པེ་»«སྣར་»རྟོན། [༧][༨]«པེ་»«སྣར་»གྱིས།

859 [1]«pe»«snar»-ji ltar/ [2]«pe»«snar»rton/ [3]«pe»«snar»ba/ [4]«pe»«snar»kyi/ [5]«pe»«snar»pas/ [6]«pe»«snar»rton/ [7][8]«pe»«snar»gyis/

༨༦༠ [༡]«པེ་»«སྣར་»པ། [༢]«པེ་»«སྣར་»པའི། [༣]«པེ་»«སྣར་»+དང་། [༤]«པེ་»«སྣར་»སྒོམས། [༥][༦]«པེ་»«སྣར་»རྟོན། [༧]«པེ་»«སྣར་»བསྡུས། [༨]«པེ་»«སྣར་»བསྒོམ། [༩]«པེ་»«སྣར་»-བའི། [༡༠]«པེ་»«སྣར་»རྟོན། [༡༡]«པེ་»«སྣར་»དཔའི། [༡༢]«པེ་»«སྣར་»རྩོམ། [༡༣]«པེ་»«སྣར་»པ། [༡༤]«སྣར་»-དང་། [༡༥]«པེ་»«སྣར་»པས། [༡༦]«པེ་»«སྣར་»བཟློག [༡༧]«པེ་»«སྣར་»གིས། [༡༨]«པེ་»«སྣར་»སོར།

860 [1]«pe»«snar»pa/ [2]«pe»«snar»pa'i/ [3]«pe»«snar»+dang / [4]«pe»«snar»sgoms/ [5][6]«pe»«snar»rton/ [7]«pe»«snar»bsdus/ [8]«pe»«snar»bsgom/ [9]«pe»«snar»-ba'i/ [10]«pe»«snar»rton/ [11]«pe»«snar»dpa'i/ [12]«pe»«snar»rtsom/ [13]«pe»«snar»pa/ [14]«snar»-dang / [15]«pe»«snar»pas/ [16]«pe»«snar»bzlog [17]«pe»«snar»gis/ [18]«pe»«snar»sor/

༨༦༡ [༡]«པེ་»«སྣར་»པ་བསྒོམ། [༢]«པེ་»«སྣར་»པས། [༣]«པེ་»«སྣར་»ཟློག [༤]«པེ་»«སྣར་»གིས། [༥]«པེ་»«སྣར་»བསྒོམ། [༦]«པེ་»«སྣར་»ཚོགས། [༧]«པེ་»«སྣར་»བསྒོམ། [༨]«པེ་»«སྣར་»ཟློག [༩]«པེ་»«སྣར་»རྟེན། [༡༠]«སྣར་»དཔའ། [༡༡]«པེ་»«སྣར་»+དག [༡༢]«པེ་»«སྣར་»ལྟར།

861 [1]«pe»«snar»pa bsgom/ [2]«pe»«snar»pas/ [3]«pe»«snar»zlog [4]«pe»«snar»gis/ [5]«pe»«snar»bsgom/ [6]«pe»«snar»tshogs/ [7]«pe»«snar»bsgom/ [8]«pe»«snar»zlog [9]«pe»«snar»rten/ [10]«snar»dpa'/ [11]«pe»«snar»+dag [12]«pe»«snar»ltar/

༨༦༢ [༡]«པེ་»«སྣར་»-ལ། [༢]«པེ་»«སྣར་»-ཐེག་པ་དང་། [༣]«པེ་»«སྣར་»-དཔའ། [༤]«པེ་»«སྣར་»པོ༑ [༥]«པེ་»«སྣར་»རྟོགས། [༦]«པེ་»«སྣར་»མི། [༧]«པེ་»«སྣར་»པར། [༨]«པེ་»«སྣར་»-དུ། [༩]«པེ་»«སྣར་»པ། [༡༠]«པེ་»«སྣར་»ཕྱོགས་བལྟ།

862 [1]«pe»«snar»-la/ [2]«pe»«snar»-theg pa dang / [3]«pe»«snar»-dpa'/ [4]«pe»«snar»po| [5]«pe»«snar»rtogs/ [6]«pe»«snar»mi/ [7]«pe»«snar»par/ [8]«pe»«snar»-du/ [9]«pe»«snar»pa/ [10]«pe»«snar»phyogs blta/

༨༦༣ [༡]«པེ་»«སྣར་»ཐོབ། [༢]«པེ་»«སྣར་»པར། [༣]«པེ་»«སྣར་»བསྒོམ། [༤]«པེ་»«སྣར་»རྟེན། [༥]«པེ་»«སྣར་»དཔའ། [༦]«པེ་»«སྣར་»པར། [༧]«པེ་»«སྣར་»-རབ་ཏུ། [༨]«སྣར་»རིགས། [༩]«པེ་»«སྣར་»+པ༑ [༡༠]«པེ་»«སྣར་»བརྟགས།

863 [1]«pe»«snar»thob/ [2]«pe»«snar»par/ [3]«pe»«snar»bsgom/ [4]«pe»«snar»rten/ [5]«pe»«snar»dpa'/ [6]«pe»«snar»par/ [7]«pe»«snar»-rab tu/ [8]«snar»rigs/ [9]«pe»«snar»+pa| [10]«pe»«snar»brtags/

༨༦༤ [༡]«པེ་»«སྣར་»པར། [༢]«པེ་»«སྣར་»ཀྱིས། [༣]«པེ་»«སྣར་»པ། [༤]«པེ་»«སྣར་»པ། [༥]«པེ་»«སྣར་»གིས། [༦]«པེ་»«སྣར་»གོ། [༧]«པེ་»«སྣར་»ལ།

864 [1]«pe»«snar»par/ [2]«pe»«snar»kyis/ [3]«pe»«snar»pa/ [4]«pe»«snar»pa/ [5]«pe»«snar»gis/ [6]«pe»«snar»go/ [7]«pe»«snar»la/

༨༦༥ [༡]«པེ་»«སྣར་»-ཀྱི། [༢]«པེ་»«སྣར་»-ལ། [༣]«པེ་»«སྣར་»ལས། [༤]«པེ་»«སྣར་»ཀྱི། [༥]«པེ་»«སྣར་»དེ། [༦]«པེ་»«སྣར་»-ལ། [༧]«པེ་»«སྣར་»གི། [༨]«པེ་»«སྣར་»དཔའ། [༩]«པེ་»«སྣར་»དག [༡༠]«སྣར་»རྣམ་པ། [༡༡]«པེ་»«སྣར་»དཔས། [༡༢]«པེ་»«སྣར་»-ལས།

865 [1]«pe»«snar»-kyi/ [2]«pe»«snar»-la/ [3]«pe»«snar»las/ [4]«pe»«snar»kyi/ [5]«pe»«snar»de/ [6]«pe»«snar»-la/ [7]«pe»«snar»gi/ [8]«pe»«snar»dpa'/ [9]«pe»«snar»dag [10]«snar»rnam pa/ [11]«pe»«snar»dpas/ [12]«pe»«snar»-las/

༨༦༦ [༡]«པེ་»«སྣར་»+ལོག་པ། [༢]«པེ་»«སྣར་»ཟློག [༣]«པེ་»«སྣར་»དོན། [༤]«པེ་»«སྣར་»དཔའ།

866 [1]«pe»«snar»+log pa/ [2]«pe»«snar»zlog [3]«pe»«snar»don/ [4]«pe»«snar»dpa'/

༨༦༧ [༡]«པེ་»«སྣར་»གིས། [༢]«སྣར་»པར་མཆོག་གྱི། [༣]«པེ་»«སྣར་»ལ། [༤]«པེ་»«སྣར་»ལ། [༥]«པེ་»«སྣར་»-ཀྱང་། [༦]«པེ་»«སྣར་»ཀྱི། [༧]«པེ་»«སྣར་»གོ།

867 [1]«pe»«snar»gis/ [2]«snar»par mchog gyi/ [3]«pe»«snar»la/ [4]«pe»«snar»la/ [5]«pe»«snar»-kyang / [6]«pe»«snar»kyi/ [7]«pe»«snar»go/

༨༦༨ [༡]«པེ་»«སྣར་»དག་ཅིང་། [༢]«པེ་»«སྣར་»ཀྱི། [༣]«པེ་»«སྣར་»+བཅུ། [༤]«པེ་»«སྣར་»ཅིང་། [༥]«པེ་»«སྣར་»ཀྱི། [༦]«པེ་»«སྣར་»དཔའི། [༧]«པེ་»«སྣར་»-རྣམས། [༨]«པེ་»«སྣར་»སྡུ། [༩]«པེ་»«སྣར་»བྱས། [༡༠]«པེ་»«སྣར་»ཀློན། «ཅོ་»བློན།

868 [1]«pe»«snar»dag cing / [2]«pe»«snar»kyi/ [3]«pe»«snar»+bcu/ [4]«pe»«snar»cing / [5]«pe»«snar»kyi/ [6]«pe»«snar»dpa'i/ [7]«pe»«snar»-rnams/ [8]«pe»«snar»sdu/ [9]«pe»«snar»byas/ [10]«pe»«snar»klon/ «co»blon/

༨༦༩ [༡]«པེ་»«སྣར་»གིས། [༢]«པེ་»«སྣར་»ཡོད། [༣]«པེ་»«སྣར་»དོ།། [༤]«པེ་»«སྣར་»-བ། [༥]«པེ་»«སྣར་»སྐྱེད། [༦]«པེ་»«སྣར་»འཇེད། [༧]«པེ་»«སྣར་»རྗོད། [༨]«པེ་»«སྣར་»པས། [༩]«པེ་»«སྣར་»ཆོས༑ [༡༠]«པེ་»«སྣར་»འཇུག [༡༡]«པེ་»«སྣར་»-དང་།

869 [1]«pe»«snar»gis/ [2]«pe»«snar»yod/ [3]«pe»«snar»do// [4]«pe»«snar»-ba/ [5]«pe»«snar»skyed/ [6]«pe»«snar»'jed/ [7]«pe»«snar»rjod/ [8]«pe»«snar»pas/ [9]«pe»«snar»chos| [10]«pe»«snar»'jug [11]«pe»«snar»-dang /

༨༧༠ [༡]«པེ་»«སྣར་»ཀྱི། [༢]«སྣར་»ནས། [༣]«པེ་»«སྣར་»བ། [༤]«པེ་»«སྣར་»-དག

870 [1]«pe»«snar»kyi/ [2]«snar»nas/ [3]«pe»«snar»ba/ [4]«pe»«snar»-dag

༨༧༡ [༡]«པེ་»«སྣར་»+དང་། [༢]«པེ་»«སྣར་»-དེ། [༣]«པེ་»«སྣར་»པས། [༤]«པེ་»«སྣར་»པའི། [༥]«པེ་»«སྣར་»-དང་། [༦]«སྣར་»དམ། [༧]«པེ་»«སྣར་»གིས། [༨]«པེ་»«སྣར་»སྐྱེད། [༩]«པེ་»«སྣར་»ཞིང་། [༡༠]«པེ་»«སྣར་»-དེ། [༡༡]«པེ་»«སྣར་»+པ།

871 [1]«pe»«snar»+dang / [2]«pe»«snar»-de/ [3]«pe»«snar»pas/ [4]«pe»«snar»pa'i/ [5]«pe»«snar»-dang / [6]«snar»dam/ [7]«pe»«snar»gis/ [8]«pe»«snar»skyed/ [9]«pe»«snar»zhing / [10]«pe»«snar»-de/ [11]«pe»«snar»+pa/

༨༧༢ [༡]«པེ་»«སྣར་»པས། [༢]«པེ་»«སྣར་»-ཡང་། [༣]«པེ་»«སྣར་»པར། [༤]«པེ་»«སྣར་»+ཡང་། [༥]«པེ་»«སྣར་»+པར་བྱེད། [༦]«པེ་»«སྣར་»སྔ་ནས། [༧]«པེ་»«སྣར་»ལྟར། [༨]«པེ་»«སྣར་»-ནི། [༩]«པེ་»«སྣར་»ཅེས། [༡༠]«པེ་»«སྣར་»དེ།

872 [1]«pe»«snar»pas/ [2]«pe»«snar»-yang / [3]«pe»«snar»par/ [4]«pe»«snar»+yang / [5]«pe»«snar»+par byed/ [6]«pe»«snar»snga nas/ [7]«pe»«snar»ltar/ [8]«pe»«snar»-ni/ [9]«pe»«snar»ces/ [10]«pe»«snar»de/

༨༧༣ [༡]«པེ་»«སྣར་»+ལ། [༢]«པེ་»«སྣར་»-རྣམས། [༣]«པེ་»«སྣར་»བརྩོང་། [༤]«སྣར་»འཛིམས། [༥]«སྣར་»-མ། [༦]«པེ་»«སྣར་»-བྱ། [༧]«སྣར་»ལ། [༨]«པེ་»«སྣར་»བསྐྱབས། [༩]«པེ་»«སྣར་»+ལ༑ [༡༠]«སྣར་»བྱའོ།

873 [1]«pe»«snar»+la/ [2]«pe»«snar»-rnams/ [3]«pe»«snar»brtsong / [4]«snar»'dzims/ [5]«snar»-ma/ [6]«pe»«snar»-bya/ [7]«snar»la/ [8]«pe»«snar»bskyabs/ [9]«pe»«snar»+la| [10]«snar»bya'o/

༨༧༤ [༡]«སྣར་»ཡིན། [༢]«པེ་»«སྣར་»དཔས། [༣]«པེ་»«སྣར་»འདོར་བའི། [༤]«པེ་»«སྣར་»སྐྱབས། [༥]«པེ་»«སྣར་»-མི། [༦]«པེ་»«སྣར་»སྤངས་པ། [༧]«པེ་»«སྣར་»«ཅོ་»མགུར། [༨]«པེ་»«སྣར་»-བར།

874 [1]«snar»yin/ [2]«pe»«snar»dpas/ [3]«pe»«snar»'dor ba'i/ [4]«pe»«snar»skyabs/ [5]«pe»«snar»-mi/ [6]«pe»«snar»spangs pa/ [7]«pe»«snar»«co»mgur/ [8]«pe»«snar»-bar/

༨༧༥ [༡]«པེ་»«སྣར་»དཔས། [༢]«པེ་»«སྣར་»ལ། [༣]«པེ་»«སྣར་»-ལ། [༤]«པེ་»«སྣར་»+ཕྱིར། [༥]«པེ་»«སྣར་»+པ། [༦]«པེ་»«སྣར་»-ནི། [༧]«པེ་»«སྣར་»དེ། [༨]«པེ་»«སྣར་»ནི་ནན་ཐུར། [༩]«སྣར་»ཉུག [༡༠]«པེ་»སུ། «སྣར་»-ལ། [༡༡]«པེ་»«སྣར་»གི།

875 [1]«pe»«snar»dpas/ [2]«pe»«snar»la/ [3]«pe»«snar»-la/ [4]«pe»«snar»+phyir/ [5]«pe»«snar»+pa/ [6]«pe»«snar»-ni/ [7]«pe»«snar»de/ [8]«pe»«snar»ni nan thur/ [9]«snar»nyug [10]«pe»su/ «snar»-la/ [11]«pe»«snar»gi/

༨༧༦ [༡]«པེ་»«སྣར་»ལས། [༢]«པེ་»«སྣར་»འཚོལ། [༣]«པེ་»ཤེས་གཉེན། «སྣར་»བཤེས་གཉེན། [༤]«པེ་»«སྣར་»སྐོ། [༥]«སྣར་»སྡིགས། [༦]«པེ་»«སྣར་»གནན། [༧]«པེ་»«སྣར་»བ། [༨]«པེ་»«སྣར་»-དེ༑ [༩]«པེ་»«སྣར་»ཐུར། [༡༠]«པེ་»«སྣར་»-ལ། [༡༡]«པེ་»«སྣར་»-བར་བྱ། [༡༢]«པེ་»«སྣར་»འདོགས༑ [༡༣]«པེ་»«སྣར་»བླང་བ་ཁོ་ན། [༡༤]«པེ་»«སྣར་»པ། [༡༥]«པེ་»«སྣར་»ནས། [༢༦]«པེ་»«སྣར་»ཀྱི། [༡༧]«པེ་»«སྣར་»-དག [༡༨]«པེ་»«སྣར་»-དེ། [༡༩]«པེ་»«སྣར་»-ལ།

876 [1]«pe»«snar»las/ [2]«pe»«snar»'tshol/ [3]«pe»shes gnyen/ «snar»bshes gnyen/ [4]«pe»«snar»sko/ [5]«snar»sdigs/ [6]«pe»«snar»gnan/ [7]«pe»«snar»ba/ [8]«pe»«snar»-de| [9]«pe»«snar»thur/ [10]«pe»«snar»-la/ [11]«pe»«snar»-bar bya/ [12]«pe»«snar»'dogs| [13]«pe»«snar»blang ba kho na/ [14]«pe»«snar»pa/ [15]«pe»«snar»nas/ [26]«pe»«snar»kyi/ [17]«pe»«snar»-dag [18]«pe»«snar»-de/ [19]«pe»«snar»-la/

༨༧༧ [༡]«པེ་»«སྣར་»གྱུར་པའི། [༢]«པེ་»«སྣར་»ཐོག [༣]«པེ་»«སྣར་»དེས། [༤]«པེ་»«སྣར་»བྱས་ཏེ། [༥]«པེ་»«སྣར་»སྐྱེད། [༦]«པེ་»«སྣར་»ལྷའི་རིས། [༧]«པེ་»«སྣར་»པ། [༨]«པེ་»«སྣར་»སྐྱེད། [༩]«པེ་»«སྣར་»+ཀྱི། [༡༠]«པེ་»«སྣར་»སྐྱེད།

877 [1]«pe»«snar»gyur pa'i/ [2]«pe»«snar»thog [3]«pe»«snar»des/ [4]«pe»«snar»byas te/ [5]«pe»«snar»skyed/ [6]«pe»«snar»lha'i ris/ [7]«pe»«snar»pa/ [8]«pe»«snar»skyed/ [9]«pe»«snar»+kyi/ [10]«pe»«snar»skyed/

༨༧༨ [༡]«པེ་»«སྣར་»བཞེས། [༢]«པེ་»གསལ། «སྣར་»བསལ། [༣]«པེ་»«སྣར་»སྐོར། [༤]«པེ་»«སྣར་»ལ། [༥]«པེ་»«སྣར་»སྡུ།

878 [1]«pe»«snar»bzhes/ [2]«pe»gsal/ «snar»bsal/ [3]«pe»«snar»skor/ [4]«pe»«snar»la/ [5]«pe»«snar»sdu/

༨༧༩ [༡]«པེ་»«སྣར་»པའི། [༢]«པེ་»«སྣར་»བུ། [༣]«པེ་»«སྣར་»བ་ལས། [༤]«སྣར་»ནི། [༥]«པེ་»«སྣར་»ཀྱང་མ། [༦]«པེ་»«སྣར་»པ། [༧]«པེ་»«སྣར་»དཔའ།

879 [1]«pe»«snar»pa'i/ [2]«pe»«snar»bu/ [3]«pe»«snar»ba las/ [4]«snar»ni/ [5]«pe»«snar»kyang ma/ [6]«pe»«snar»pa/ [7]«pe»«snar»dpa'/

༨༨༠ [༡]«པེ་»«སྣར་»བྷིཀྴ་ན། [༢]«པེ་»«སྣར་»ད། [༣]«པེ་»«སྣར་»རྟོག་སྟེ། [༤]«པེ་»«སྣར་»-ནི། [༥]«པེ་»«སྣར་»ཏུ། [༦]«སྣར་»+ཀྱི། [༧]«པེ་»«སྣར་»+ཀྱི། [༨]«པེ་»«སྣར་»ཀྱི། [༩]«པེ་»«སྣར་»ཀྱི།

880 [1]«pe»«snar»b+hik+sha na/ [2]«pe»«snar»da/ [3]«pe»«snar»rtog ste/ [4]«pe»«snar»-ni/ [5]«pe»«snar»tu/ [6]«snar»+kyi/ [7]«pe»«snar»+kyi/ [8]«pe»«snar»kyi/ [9]«pe»«snar»kyi/

༨༨༡ [༡]«པེ་»«སྣར་»+དོན་གྱི་གཟུངས་དང་། [༢]«པེ་»«སྣར་»པའི། [༣]«པེ་»«སྣར་»གྱིས། [༤]«པེ་»«སྣར་»པར། [༥]«པེ་»«སྣར་»གཞི། [༦]«སྣར་»ནམས། [༧]«པེ་»«སྣར་»ཞེས། [༨]«པེ་»«སྣར་»སྡུ༑ [༩]«པེ་»«སྣར་»ལམ།

881 [1]«pe»«snar»+don gyi gzungs dang / [2]«pe»«snar»pa'i/ [3]«pe»«snar»gyis/ [4]«pe»«snar»par/ [5]«pe»«snar»gzhi/ [6]«snar»nams/ [7]«pe»«snar»zhes/ [8]«pe»«snar»sdu| [9]«pe»«snar»lam/

༨༨༢ [༡]«པེ་»གྱིད། «སྣར་»གྱི། [༢]«པེ་»«སྣར་»བའི། [༣]«པེ་»«སྣར་»བསྡུ་བ། [༤]«སྣར་»རིགས། [༥]«པེ་»«སྣར་»བཟུང་། [༦]«པེ་»«སྣར་»པའི། [༧]«པེ་»«སྣར་»པར།

882 [1]«pe»gyid/ «snar»gyi/ [2]«pe»«snar»ba'i/ [3]«pe»«snar»bsdu ba/ [4]«snar»rigs/ [5]«pe»«snar»bzung / [6]«pe»«snar»pa'i/ [7]«pe»«snar»par/

༨༨༣ [༡]«སྣར་»-ངེ་། [༢]«པེ་»«སྣར་»-ཉིད། [༣]«པེ་»«སྣར་»ཀྱིས།

883 [1]«snar»-nge / [2]«pe»«snar»-nyid/ [3]«pe»«snar»kyis/

༨༨༤ [༡]«པེ་»«སྣར་»པར། [༢]«པེ་»«སྣར་»བལྟ། [༣]«སྣར་»-ངེ་། [༤]«པེ་»«སྣར་»-དེ། [༥]«པེ་»«སྣར་»པར། [༦]«པེ་»«སྣར་»བར། [༧]«པེ་»«སྣར་»-ནི། [༨]«པེ་»«སྣར་»-དུས་རྟག་ཏུ་འབྱུང་ཞིང་འབྱུང་བའི་ཕྱིར་ཡང་།

884 [1]«pe»«snar»par/ [2]«pe»«snar»blta/ [3]«snar»-nge / [4]«pe»«snar»-de/ [5]«pe»«snar»par/ [6]«pe»«snar»bar/ [7]«pe»«snar»-ni/ [8]«pe»«snar»-dus rtag tu 'byung zhing 'byung ba'i phyir yang /

༨༨༥ [༡]«པེ་»«སྣར་»དཔས། [༢]«པེ་»«སྣར་»པ། [༣]«པེ་»«སྣར་»-མེད་པ། [༤]«པེ་»«སྣར་»+དེ།[༥]«པེ་»«སྣར་»དེ། [༦]«པེ་»«སྣར་»འགག [༧]«པེ་»«སྣར་»སྐྱེད། [༨]«པེ་»«སྣར་»དཔས། [༩]«པེ་»«སྣར་»-དུ།

885 [1]«pe»«snar»dpas/ [2]«pe»«snar»pa/ [3]«pe»«snar»-med pa/ [4]«pe»«snar»+de/[5]«pe»«snar»de/ [6]«pe»«snar»'gag [7]«pe»«snar»skyed/ [8]«pe»«snar»dpas/ [9]«pe»«snar»-du/

༨༨༦ [༡][༢]«པེ་»«སྣར་»འགག [༣]«པེ་»«སྣར་»ལས། [༤]«པེ་»«སྣར་»དགའ། [༥]«པེ་»«སྣར་»པར། [༦]«པེ་»«སྣར་»-ཉིད། [༧]«པེ་»«སྣར་»+དང་། [༨]«པེ་»«སྣར་»ཀྱིས། [༩]«པེ་»«སྣར་»པ། [༡༠]«པེ་»«སྣར་»-པར།

886 [1][2]«pe»«snar»'gag [3]«pe»«snar»las/ [4]«pe»«snar»dga'/ [5]«pe»«snar»par/ [6]«pe»«snar»-nyid/ [7]«pe»«snar»+dang / [8]«pe»«snar»kyis/ [9]«pe»«snar»pa/ [10]«pe»«snar»-par/

༨༨༧ [༡]«པེ་»«སྣར་»པ། [༢]«པེ་»«སྣར་»ལྟར། [༣]«པེ་»བས། «སྣར་»བས་ན། [༤]«པེ་»«སྣར་»+སྐྱེ་བ་དེ། [༥]«པེ་»«སྣར་»རྟོག [༦]«པེ་»«སྣར་»པར།

887 [1]«pe»«snar»pa/ [2]«pe»«snar»ltar/ [3]«pe»bas/ «snar»bas na/ [4]«pe»«snar»+skye ba de/ [5]«pe»«snar»rtog [6]«pe»«snar»par/

༨༨༨ [༡]«སྣར་»གང་། [༢]«པེ་»«སྣར་»འཇིགས། [༣]«སྣར་»འཇིགས། [༤]«པེ་»«སྣར་»བར། [༥]«པེ་»«སྣར་»+མི། [༦]«པེ་»«སྣར་»གི། [༧]«པེ་»«སྣར་»དཔས། [༨]«སྣར་»དཔའི། [༩]«པེ་»«སྣར་»པོ༑ [༡༠]«པེ་»«སྣར་»འདུས་བྱས། [༡༡]«པེ་»«སྣར་»ཀྱིས། [༡༢]«པེ་»«སྣར་»-དེ། [༡༣]«པེ་»«སྣར་»ལ།

888 [1]«snar»gang / [2]«pe»«snar»'jigs/ [3]«snar»'jigs/ [4]«pe»«snar»bar/ [5]«pe»«snar»+mi/ [6]«pe»«snar»gi/ [7]«pe»«snar»dpas/ [8]«snar»dpa'i/ [9]«pe»«snar»po| [10]«pe»«snar»'dus byas/ [11]«pe»«snar»kyis/ [12]«pe»«snar»-de/ [13]«pe»«snar»la/

༨༨༩ [༡]«སྣར་»པ། [༢]«སྣར་»སྒྱུ། [༣]«པེ་»«སྣར་»བའི། [༤]«པེ་»«སྣར་»-ཀྱང་། [༥]«པེ་»«སྣར་»-ལ༑ [༦]«པེ་»«སྣར་»-ནི། [༧]«པེ་»«སྣར་»གིས། [༨]«པེ་»«སྣར་»སྐྱེད། [༩]«པེ་»«སྣར་»མགུར། [༡༠]«པེ་»«སྣར་»མའི། [༡༡]«པེ་»«སྣར་»-དེ། [༡༢]«པེ་»«སྣར་»+ཅིག

889 [1]«snar»pa/ [2]«snar»sgyu/ [3]«pe»«snar»ba'i/ [4]«pe»«snar»-kyang / [5]«pe»«snar»-la| [6]«pe»«snar»-ni/ [7]«pe»«snar»gis/ [8]«pe»«snar»skyed/ [9]«pe»«snar»mgur/ [10]«pe»«snar»ma'i/ [11]«pe»«snar»-de/ [12]«pe»«snar»+cig

༨༩༠ [༡]«པེ་»«སྣར་»བརྗོད། [༢]«པེ་»«སྣར་»-ཀྱི། [༣]«པེ་»«སྣར་»གིས། [༤]«པེ་»«སྣར་»པར། [༥]«པེ་»«སྣར་»པར། [༦]«པེ་»«སྣར་»མོ་ཞིག [༧]«པེ་»«སྣར་»གྱིས། [༨]«པེ་»«སྣར་»འབྲངས་པའི།

890 [1]«pe»«snar»brjod/ [2]«pe»«snar»-kyi/ [3]«pe»«snar»gis/ [4]«pe»«snar»par/ [5]«pe»«snar»par/ [6]«pe»«snar»mo zhig [7]«pe»«snar»gyis/ [8]«pe»«snar»'brangs pa'i/

༨༩༡ [༡]«པེ་»«སྣར་»སྐྱེས་པར། [༢]«པེ་»«སྣར་»བདག [༣]«པེ་»ཀྱི་གང་གི། «སྣར་»ཀྱིས་གང་གི། [༤]«པེ་»«སྣར་»ཀྱིས། [༥]«པེ་»«སྣར་»+པ། [༦]«པེ་»«སྣར་»+པ། [༧]«པེ་»«སྣར་»དེས། [༨]«པེ་»«སྣར་»སྟེ། [༩]«པེ་»«སྣར་»-དེ།

891 [1]«pe»«snar»skyes par/ [2]«pe»«snar»bdag [3]«pe»kyi gang gi/ «snar»kyis gang gi/ [4]«pe»«snar»kyis/ [5]«pe»«snar»+pa/ [6]«pe»«snar»+pa/ [7]«pe»«snar»des/ [8]«pe»«snar»ste/ [9]«pe»«snar»-de/

༨༩༢ [༡]«པེ་»དུ། «སྣར་»དུ་སྨན། [༢]«པེ་»«སྣར་»ལ། [༣]«པེ་»«སྣར་»-མི། [༤]«པེ་»«སྣར་»ཀྱི། [༥]«པེ་»«སྣར་»-ཉིང་ལག་དང་། [༦]«པེ་»«སྣར་»འགྲོད། [༧]«པེ་»«སྣར་»བ། [༨]«པེ་»«སྣར་»གྱིས།

892 [1]«pe»du/ «snar»du sman/ [2]«pe»«snar»la/ [3]«pe»«snar»-mi/ [4]«pe»«snar»kyi/ [5]«pe»«snar»-nying lag dang / [6]«pe»«snar»'grod/ [7]«pe»«snar»ba/ [8]«pe»«snar»gyis/

༨༩༣ [༡]«པེ་»«སྣར་»མཉེན་བཤིན། [༢]«པེ་»«སྣར་»འཇེད། [༣]«པེ་»«སྣར་»ཀྱིས། [༤]«པེ་»«སྣར་»མ་ཡིན་པའི་ཆོས། [༥]«སྣར་»ནས་དཔའ། [༦]«པེ་»«སྣར་»པ་སྟེ།

893 [1]«pe»«snar»mnyen bshin/ [2]«pe»«snar»'jed/ [3]«pe»«snar»kyis/ [4]«pe»«snar»ma yin pa'i chos/ [5]«snar»nas dpa'/ [6]«pe»«snar»pa ste/

༨༩༤ [༡]«པེ་»«སྣར་»དཔའ། [༢]«པེ་»«སྣར་»གྱུར། [༣]«པེ་»«སྣར་»བཏང་། [༤]«པེ་»«སྣར་»དོ། [༥]«པེ་»«སྣར་»དཔའ། [༦]«པེ་»«སྣར་»-བྱ་བ། [༧]«པེ་»«སྣར་»གྱི། [༨]«པེ་»«སྣར་»ཏེ། [༩]«པེ་»«སྣར་»རྩེ། [༡༠]«པེ་»«སྣར་»ཀྱི། [༡༡]«པེ་»«སྣར་»པར།

894 [1]«pe»«snar»dpa'/ [2]«pe»«snar»gyur/ [3]«pe»«snar»btang / [4]«pe»«snar»do/ [5]«pe»«snar»dpa'/ [6]«pe»«snar»-bya ba/ [7]«pe»«snar»gyi/ [8]«pe»«snar»te/ [9]«pe»«snar»rtse/ [10]«pe»«snar»kyi/ [11]«pe»«snar»par/

༨༩༥ [༡]«པེ་»«སྣར་»ཀྱི། [༢]«པེ་»«སྣར་»དོན་ཏུ་ཡོད། [༣]«པེ་»«སྣར་»+ན། [༤]«པེ་»«སྣར་»ཀྱི། [༥]«པེ་»«སྣར་»པ་སྟེ། [༦]«པེ་»«སྣར་»+བྱ་བ་མི་མཐུ་པ། [༧]«པེ་»«སྣར་»-བྱ་བ། [༨]«པེ་»«སྣར་»པར། [༩]«པེ་»«སྣར་»-བ།

895 [1]«pe»«snar»kyi/ [2]«pe»«snar»don tu yod/ [3]«pe»«snar»+na/ [4]«pe»«snar»kyi/ [5]«pe»«snar»pa ste/ [6]«pe»«snar»+bya ba mi mthu pa/ [7]«pe»«snar»-bya ba/ [8]«pe»«snar»par/ [9]«pe»«snar»-ba/

༨༩༦ [༡]«པེ་»«སྣར་»-དང་། [༢]«པེ་»«སྣར་»བའི། [༣]«སྣར་»པར། [༤]«པེ་»«སྣར་»བསྟེན། [༥]«སྣར་»སྦྱར།

896 [1]«pe»«snar»-dang / [2]«pe»«snar»ba'i/ [3]«snar»par/ [4]«pe»«snar»bsten/ [5]«snar»sbyar/

༨༩༧ [༡]«པེ་»«སྣར་»གྱུར་པའི། «ཅོ་»འབྱུང་བའི། [༢]«པེ་»«སྣར་»སྲུང་། [༣]«པེ་»«སྣར་»བསྲུངས་ཏེ། [༤]«པེ་»«སྣར་»བསྲུང་། [༥]«པེ་»«སྣར་»སྤོང་། [༦]«པེ་»«སྣར་»བསྟེན། [༧]«པེ་»«སྣར་»གསུང་། [༨]«པེ་»«སྣར་»པས། [༩]«པེ་»«སྣར་»བསྲུངས་སོ། [༡༠]«པེ་»«སྣར་»-ལ། [༡༡]«སྣར་»ལོགས། [༡༢]«པེ་»«སྣར་»དེ། [༡༣]«པེ་»«སྣར་»ལ།

897 [1]«pe»«snar»gyur pa'i/ «co»'byung ba'i/ [2]«pe»«snar»srung / [3]«pe»«snar»bsrungs te/ [4]«pe»«snar»bsrung / [5]«pe»«snar»spong / [6]«pe»«snar»bsten/ [7]«pe»«snar»gsung / [8]«pe»«snar»pas/ [9]«pe»«snar»bsrungs so/ [10]«pe»«snar»-la/ [11]«snar»logs/ [12]«pe»«snar»de/ [13]«pe»«snar»la/

༨༩༨ [༡]«པེ་»«སྣར་»བསྟེན། [༢]«པེ་»བསྟེན། «སྣར་»སྟན། [༣]«པེ་»«སྣར་»འཕན། [༤]«པེ་»«སྣར་»གྱིས།

898 [1]«pe»«snar»bsten/ [2]«pe»bsten/ «snar»stan/ [3]«pe»«snar»'phan/ [4]«pe»«snar»gyis/

༨༩༩ [༡]«པེ་»«སྣར་»-ཆོས་སྟོན་ཅིང་དམ་པའི། [༢]«པེ་»«སྣར་»ལ། [༣]«སྣར་»བཀྲིས། [༤]«པེ་»«སྣར་»པར༑ [༥]«པེ་»«སྣར་»-བསྡུ། [༦]«སྣར་»བསྐྱེས། [༧]«པེ་»«སྣར་»ཀྱི་ཚད་ངེས་པ་ལ་དུས། [༨]«པེ་»«སྣར་»-ཏུ། [༩]«པེ་»«སྣར་»ཚད་མེད་པ།

899 [1]«pe»«snar»-chos ston cing dam pa'i/ [2]«pe»«snar»la/ [3]«snar»bkris/ [4]«pe»«snar»par| [5]«pe»«snar»-bsdu/ [6]«snar»bskyes/ [7]«pe»«snar»kyi tshad nges pa la dus/ [8]«pe»«snar»-tu/ [9]«pe»«snar»tshad med pa/

༩༠༠ [༡]«པེ་»«སྣར་»ནས། [༢]«པེ་»«སྣར་»-ཏུ། [༣]«པེ་»«སྣར་»རྩོམ། [༤]«པེ་»«སྣར་»-ཏུ། [༥]«པེ་»«སྣར་»པའོ། [༦]«པེ་»«སྣར་»བརྟགས།

900 [1]«pe»«snar»nas/ [2]«pe»«snar»-tu/ [3]«pe»«snar»rtsom/ [4]«pe»«snar»-tu/ [5]«pe»«snar»pa'o/ [6]«pe»«snar»brtags/

༩༠༡ [༡]«པེ་»«སྣར་»-རྣམས། [༢]«སྣར་»-ངེ་། [༣]«པེ་»«སྣར་»པའི།

901 [1]«pe»«snar»-rnams/ [2]«snar»-nge / [3]«pe»«snar»pa'i/

༩༠༢ [༡]«པེ་»«སྣར་»-དག [༢]«པེ་»«སྣར་»རིགས། [༣]«སྣར་»རིམ། [༤]«པེ་»«སྣར་»རིམ། [༥]«པེ་»«སྣར་»སྡེབས། [༦]«པེ་»«སྣར་»དེ། [༧]«པེ་»«སྣར་»མ།

902 [1]«pe»«snar»-dag [2]«pe»«snar»rigs/ [3]«snar»rim/ [4]«pe»«snar»rim/ [5]«pe»«snar»sdebs/ [6]«pe»«snar»de/ [7]«pe»«snar»ma/

༩༠༣ [༡]«པེ་»«སྣར་»རྫུན། [༢]«པེ་»«སྣར་»མྱང་། [༣]«པེ་»«སྣར་»པའི། [༤]«སྣར་»འདུས། [༥]«པེ་»«སྣར་»བྱ། [༦]«པེ་»«སྣར་»-སྡུག་བསྔལ་གྱི།

903 [1]«pe»«snar»rdzun/ [2]«pe»«snar»myang / [3]«pe»«snar»pa'i/ [4]«snar»'dus/ [5]«pe»«snar»bya/ [6]«pe»«snar»-sdug bsngal gyi/

༩༠༤ [༡]«པེ་»«སྣར་»རིགས། [༢]«པེ་»«སྣར་»རིགས། [༣]«པེ་»«སྣར་»-དག་ནི། [༤]«པེ་»«སྣར་»-བདུན༑ [༥]«པེ་»«སྣར་»གདམས། [༦]«པེ་»«སྣར་»གདམས། [༧]«པེ་»«སྣར་»-པ། [༨]«པེ་»«སྣར་»ཀྱིས། [༩]«པེ་»«སྣར་»གདམས།

904 [1]«pe»«snar»rigs/ [2]«pe»«snar»rigs/ [3]«pe»«snar»-dag ni/ [4]«pe»«snar»-bdun| [5]«pe»«snar»gdams/ [6]«pe»«snar»gdams/ [7]«pe»«snar»-pa/ [8]«pe»«snar»kyis/ [9]«pe»«snar»gdams/

༩༠༥ [༡]«པེ་»«སྣར་»པ། [༢]«པེ་»«སྣར་»པའི་གཞན། [༣]«པེ་»«སྣར་»-དུའང་། [༤]«པེ་»«སྣར་»-ཏུ། [༥]«པེ་»«སྣར་»བ་དང་། [༦]«པེ་»«སྣར་»ལོངས་སུ། [༧]«སྣར་»པར། [༨]«པེ་»«སྣར་»-དུ། [༩]«པེ་»«སྣར་»གིས།

905 [1]«pe»«snar»pa/ [2]«pe»«snar»pa'i gzhan/ [3]«pe»«snar»-du'ang / [4]«pe»«snar»-tu/ [5]«pe»«snar»ba dang / [6]«pe»«snar»longs su/ [7]«snar»par/ [8]«pe»«snar»-du/ [9]«pe»«snar»gis/

༩༠༦ [༡]«པེ་»«སྣར་»རིས། [༢]«པེ་»«སྣར་»སྟེ། [༣]«པེ་»«སྣར་»དོ།། [༤]«པེ་»«སྣར་»གྱི། [༥]«སྣར་»པའི། [༦]«པེ་»«སྣར་»དམང་། [༧]«པེ་»«སྣར་»རྟོགས།

906 [1]«pe»«snar»ris/ [2]«pe»«snar»ste/ [3]«pe»«snar»do// [4]«pe»«snar»gyi/ [5]«snar»pa'i/ [6]«pe»«snar»dmang / [7]«pe»«snar»rtogs/

༩༠༧ [༡]«པེ་»«སྣར་»པོས། [༢]«པེ་»«སྣར་»སླ། [༣]«པེ་»«སྣར་»བསླ། [༤]«པེ་»«སྣར་»+བ། [༥]«པེ་»«སྣར་»-དག [༦]«པེ་»«སྣར་»ལ། [༧]«སྣར་»པར།

907 [1]«pe»«snar»pos/ [2]«pe»«snar»sla/ [3]«pe»«snar»bsla/ [4]«pe»«snar»+ba/ [5]«pe»«snar»-dag [6]«pe»«snar»la/ [7]«snar»par/

༩༠༨ [༡]«སྣར་»པ། [༢]«པེ་»«སྣར་»བསྐྱེད། [༣]«པེ་»«སྣར་»བསྐྱེད། [༤]«པེ་»«སྣར་»འབོག [༥]«པེ་»«སྣར་»སྒྲུབ། [༦]«པེ་»«སྣར་»-ཀྱི་ཚུལ། [༧]«པེ་»«སྣར་»ཆེ་བ།

908 [1]«snar»pa/ [2]«pe»«snar»bskyed/ [3]«pe»«snar»bskyed/ [4]«pe»«snar»'bog [5]«pe»«snar»sgrub/ [6]«pe»«snar»-kyi tshul/ [7]«pe»«snar»che ba/

༩༠༩ [༡]«པེ་»«སྣར་»གི། [༢]«པེ་»«སྣར་»ཆོས། [༣]«པེ་»«སྣར་»གྲུབ། [༤]«པེ་»«སྣར་»སྐྱེད། [༥]«པེ་»«སྣར་»+པ།

909 [1]«pe»«snar»gi/ [2]«pe»«snar»chos/ [3]«pe»«snar»grub/ [4]«pe»«snar»skyed/ [5]«pe»«snar»+pa/

༩༡༠ [༡]«པེ་»«སྣར་»-དག [༢]«པེ་»«སྣར་»གྱི། [༣]«པེ་»«སྣར་»སྒོམས། [༤]«པེ་»«སྣར་»བསྒོམ། [༥]«པེ་»«སྣར་»བསྒོམ། [༦]«པེ་»«སྣར་»ཀྱི། [༧]«པེ་»«སྣར་»སྡུ། [༨]«པེ་»«སྣར་»རིག

910 [1]«pe»«snar»-dag [2]«pe»«snar»gyi/ [3]«pe»«snar»sgoms/ [4]«pe»«snar»bsgom/ [5]«pe»«snar»bsgom/ [6]«pe»«snar»kyi/ [7]«pe»«snar»sdu/ [8]«pe»«snar»rig

༩༡༡ [༡]«པེ་»«སྣར་»བསྐྱེད། [༢]«པེ་»«སྣར་»-མ། [༣]«པེ་»«སྣར་»-ནི། [༤]«པེ་»«སྣར་»-ཏུ། [༥]«པེ་»«སྣར་»-ཡང་། [༦]«པེ་»«སྣར་»པའི།

911 [1]«pe»«snar»bskyed/ [2]«pe»«snar»-ma/ [3]«pe»«snar»-ni/ [4]«pe»«snar»-tu/ [5]«pe»«snar»-yang / [6]«pe»«snar»pa'i/

༩༡༢ [༡]«པེ་»«སྣར་»+གི། [༢]«སྣར་»དཔའ། [༣]«སྣར་»-དག་ནི། [༤]«པེ་»«སྣར་»རིམ། [༥]«པེ་»«སྣར་»བརྟགས། [༦]«པེ་»«སྣར་»ལྡན།

912 [1]«pe»«snar»+gi/ [2]«snar»dpa'/ [3]«snar»-dag ni/ [4]«pe»«snar»rim/ [5]«pe»«snar»brtags/ [6]«pe»«snar»ldan/

༩༡༣ [༡]«པེ་»«སྣར་»རིམ། [༢]«པེ་»«སྣར་»ཀྱི། [༣]«པེ་»«སྣར་»ཚིགས། [༤]«པེ་»«སྣར་»-སྦྱིན་པའི། [༥]«པེ་»«སྣར་»-པར།

913 [1]«pe»«snar»rim/ [2]«pe»«snar»kyi/ [3]«pe»«snar»tshigs/ [4]«pe»«snar»-sbyin pa'i/ [5]«pe»«snar»-par/

༩༡༤ [༡]«པེ་»«སྣར་»-བ། [༢]«པེ་»«སྣར་»ཏུ། [༣]«པེ་»«སྣར་»དང་། [༤]«པེ་»«སྣར་»-སྤྱད་པ། [༥]«པེ་»«སྣར་»པ། [༦]«པེ་»«སྣར་»ཅན། [༧]«པེ་»«སྣར་»ལེན་ཅིང་གནས་པ་དང་། [༨]«སྣར་»ཆག [༩]«པེ་»«སྣར་»+པ།

914 [1]«pe»«snar»-ba/ [2]«pe»«snar»tu/ [3]«pe»«snar»dang / [4]«pe»«snar»-spyad pa/ [5]«pe»«snar»pa/ [6]«pe»«snar»can/ [7]«pe»«snar»len cing gnas pa dang / [8]«snar»chag [9]«pe»«snar»+pa/

༩༡༥ [༡]«པེ་»«སྣར་»-བ། [༢]«པེ་»«སྣར་»+སེམས་ཅན། [༣]«པེ་»«སྣར་»པར། [༤]«པེ་»«སྣར་»ཀྱིས། [༥]«སྣར་»པའོ། [༦]«པེ་»«སྣར་»བསྟན། [༧]«པེ་»«སྣར་»-ལས། [༨]«པེ་»«སྣར་»བསྟན། [༩]«པེ་»«སྣར་»བསྟན། [༡༠]«སྣར་»ལྟས།

915 [1]«pe»«snar»-ba/ [2]«pe»«snar»+sems can/ [3]«pe»«snar»par/ [4]«pe»«snar»kyis/ [5]«snar»pa'o/ [6]«pe»«snar»bstan/ [7]«pe»«snar»-las/ [8]«pe»«snar»bstan/ [9]«pe»«snar»bstan/ [10]«snar»ltas/

༩༡༦ [༡]«སྣར་»དཔའ། [༢]«པེ་»«སྣར་»འཆད། [༣]«པེ་»«སྣར་»གི། [༤]«པེ་»«སྣར་»བར། [༥]«སྣར་»དཔའི། [༦]«པེ་»«སྣར་»-ངེས་པའི་དོན། [༧]«པེ་»«སྣར་»+དང་། [༨]«པེ་»«སྣར་»ཀྱི། [༩]«པེ་»«སྣར་»ལས། [༡༠]«པེ་»«སྣར་»-དག

916 [1]«snar»dpa'/ [2]«pe»«snar»'chad/ [3]«pe»«snar»gi/ [4]«pe»«snar»bar/ [5]«snar»dpa'i/ [6]«pe»«snar»-nges pa'i don/ [7]«pe»«snar»+dang / [8]«pe»«snar»kyi/ [9]«pe»«snar»las/ [10]«pe»«snar»-dag

༩༡༧ [༡]«པེ་»«སྣར་»ཁོ་ནས། [༢]«སྣར་»ཆང་། [༣]«པེ་»«སྣར་»ཁོ་ནས། [༤]«པེ་»«སྣར་»བཙུབ། [༥]«པེ་»«སྣར་»ཁྱལ། [༦]«པེ་»«སྣར་»བཟུང་། [༧]«པེ་»«སྣར་»ལྟར། [༨]«སྣར་»བསྟན། [༩]«པེ་»«སྣར་»སྙོམས། [༡༠]«པེ་»«སྣར་»གྱི།

917 [1]«pe»«snar»kho nas/ [2]«snar»chang / [3]«pe»«snar»kho nas/ [4]«pe»«snar»btsub/ [5]«pe»«snar»khyal/ [6]«pe»«snar»bzung / [7]«pe»«snar»ltar/ [8]«snar»bstan/ [9]«pe»«snar»snyoms/ [10]«pe»«snar»gyi/

༩༡༨ [༡]«པེ་»«སྣར་»རོ།། [༢]«པེ་»«སྣར་»འདོགས། [༣]«པེ་»«སྣར་»-རིག་པར། [༤]«པེ་»བརྟན། [༥]«པེ་»«སྣར་»གོ་རིམ། [༦]«པེ་»«སྣར་»དཔའ། [༧]«པེ་»«སྣར་»བླངས། [༨]«པེ་»«སྣར་»ལྟར་ཞུགས་པའི་སེམས་ཙན་རྣམས་ལ། [༩]«པེ་»«སྣར་»པས་སེམས་ཅན་ལོག་པར་བརྒུབ་པ། [༡༠]«པེ་»«སྣར་»རྣམ་པ་ལྔ། [༡༡]«པེ་»«སྣར་»འཁྲུག [༡༢]«པེ་»«སྣར་»གཅིག [༡༣]«པེ་»«སྣར་»གཅིག [༡༤]«པེ་»«སྣར་»-གི། [༢༥]«པེ་»«སྣར་»པོ།

918 [1]«pe»«snar»ro// [2]«pe»«snar»'dogs/ [3]«pe»«snar»-rig par/ [4]«pe»brtan/ [5]«pe»«snar»go rim/ [6]«pe»«snar»dpa'/ [7]«pe»«snar»blangs/ [8]«pe»«snar»ltar zhugs pa'i sems tsan rnams la/ [9]«pe»«snar»pas sems can log par brgub pa/ [10]«pe»«snar»rnam pa lnga/ [11]«pe»«snar»'khrug [12]«pe»«snar»gcig [13]«pe»«snar»gcig [14]«pe»«snar»-gi/ [25]«pe»«snar»po/

༩༡༩ [༡]«སྣར་»བསྟན། [༢]«པེ་»«སྣར་»ཏེ། [༣]«སྣར་»དགོངས། [༤]«སྣར་»སྔར། [༥]«པེ་»«སྣར་»དང་། [༦]«པེ་»«སྣར་»པའམ། [༧]«པེ་»«སྣར་»ཀྱིས།

919 [1]«snar»bstan/ [2]«pe»«snar»te/ [3]«snar»dgongs/ [4]«snar»sngar/ [5]«pe»«snar»dang / [6]«pe»«snar»pa'am/ [7]«pe»«snar»kyis/

༩༢༠ [༡]«སྣར་»པོ། [༢]«པེ་»«སྣར་»ན། [༣]«པེ་»«སྣར་»པ། [༤]«པེ་»«སྣར་»-ནི། [༥]«པེ་»«སྣར་»-དང་། [༦]«སྣར་»དབྱེང་། [༧]«པེ་»«སྣར་»-ལ། [༨]«སྣར་»པར།

920 [1]«snar»po/ [2]«pe»«snar»na/ [3]«pe»«snar»pa/ [4]«pe»«snar»-ni/ [5]«pe»«snar»-dang / [6]«snar»dbyeng / [7]«pe»«snar»-la/ [8]«snar»par/

༩༢༡ [༡]«པེ་»«སྣར་»བསྡུ། [༢]«སྣར་»ཞེས། [༣]«སྣར་»གི། [༤]«པེ་»«སྣར་»ཆོས།

921 [1]«pe»«snar»bsdu/ [2]«snar»zhes/ [3]«snar»gi/ [4]«pe»«snar»chos/

༩༢༢ [༡]«པེ་»«སྣར་»-ཕྱིར། [༢]«པེ་»«སྣར་»བསྲུང་། [༣]«སྣར་»-ཅད། [༤]«པེ་»«སྣར་»དཔའ། [༥]«པེ་»«སྣར་»དེ་བ། [༦]«སྣར་»+སྟེ། [༧]«པེ་»«སྣར་»-དོན་གྱི།

922 [1]«pe»«snar»-phyir/ [2]«pe»«snar»bsrung / [3]«snar»-cad/ [4]«pe»«snar»dpa'/ [5]«pe»«snar»de ba/ [6]«snar»+ste/ [7]«pe»«snar»-don gyi/

༩༢༣ [༡]«པེ་»«སྣར་»བསྔོ། [༢]«པེ་»«སྣར་»-གཞན་ལ་ཕན་འདོགས་པ་ལ་ཞུགས་པ་དང་། [༣]«པེ་»«སྣར་»བསྔོ༑ [༤]«པེ་»«སྣར་»ལ།

923 [1]«pe»«snar»bsngo/ [2]«pe»«snar»-gzhan la phan 'dogs pa la zhugs pa dang / [3]«pe»«snar»bsngo| [4]«pe»«snar»la/

༩༢༤ [༡]«པེ་»-མ། [༢]«པེ་»«སྣར་»གཟུང་། [༣]«པེ་»«སྣར་»-དག [༤]«པེ་»«སྣར་»-གྱི། [༥]«པེ་»«སྣར་»ཅིག [༦]«པེ་»«སྣར་»+སེམས། [༧]«པེ་»«སྣར་»-ལ། [༨]«པེ་»«སྣར་»ཆེ་བར།

924 [1]«pe»-ma/ [2]«pe»«snar»gzung / [3]«pe»«snar»-dag [4]«pe»«snar»-gyi/ [5]«pe»«snar»cig [6]«pe»«snar»+sems/ [7]«pe»«snar»-la/ [8]«pe»«snar»che bar/

༩༢༥ [༡]«སྣར་»རྣམས། [༢]«པེ་»«སྣར་»འོངས། [༣]«པེ་»«སྣར་»ལ་བརྩམས་པ་ཐམས་ཅད་ཀྱིས། [༤]«པེ་»«སྣར་»པ།

925 [1]«snar»rnams/ [2]«pe»«snar»'ongs/ [3]«pe»«snar»la brtsams pa thams cad kyis/ [4]«pe»«snar»pa/

༩༢༦ [༡]«པེ་»མགུར། [༢]«པེ་»«སྣར་»པར། [༣]«པེ་»«སྣར་»-ནི། [༤]«པེ་»«སྣར་»-པ། [༥]«པེ་»«སྣར་»བའི། [༦]«པེ་»«སྣར་»བྱེད། [༧]«པེ་»«སྣར་»བྱེད། [༨]«པེ་»«སྣར་»བསྟན། [༩]«པེ་»«སྣར་»བཅད།

926 [1]«pe»mgur/ [2]«pe»«snar»par/ [3]«pe»«snar»-ni/ [4]«pe»«snar»-pa/ [5]«pe»«snar»ba'i/ [6]«pe»«snar»byed/ [7]«pe»«snar»byed/ [8]«pe»«snar»bstan/ [9]«pe»«snar»bcad/

༩༢༧ [༡]«པེ་»«སྣར་»ལྷུག [༢]«པེ་»«སྣར་»བསྟན། [༣]«པེ་»«སྣར་»+གྱི།

927 [1]«pe»«snar»lhug [2]«pe»«snar»bstan/ [3]«pe»«snar»+gyi/

༩༢༨ [༡]«པེ་»«སྣར་»བཅད། [༢]«པེ་»«སྣར་»རྟེན་ལ། [༣]«སྣར་»-ཅད། [༤]«པེ་»«སྣར་»བསམ། [༥]«པེ་»«སྣར་»བསྟན། [༦]«པེ་»«སྣར་»སྒོམ།

928 [1]«pe»«snar»bcad/ [2]«pe»«snar»rten la/ [3]«snar»-cad/ [4]«pe»«snar»bsam/ [5]«pe»«snar»bstan/ [6]«pe»«snar»sgom/

༩༢༩ [༡]«པེ་»«སྣར་»ལྷུག [༢]«པེ་»«སྣར་»ལས། [༣]«པེ་»«སྣར་»བསྟན། [༤]«པེ་»«སྣར་»ཐོབ། [༥]«པེ་»«སྣར་»-ཀྱང་། [༦]«པེ་»«སྣར་»བཅད། [༧]«པེ་»«སྣར་»བསྟན།

929 [1]«pe»«snar»lhug [2]«pe»«snar»las/ [3]«pe»«snar»bstan/ [4]«pe»«snar»thob/ [5]«pe»«snar»-kyang / [6]«pe»«snar»bcad/ [7]«pe»«snar»bstan/

༩༣༠ [༡]«པེ་»«སྣར་»གྱི། [༢]«པེ་»«སྣར་»སྐད་བསྟན། [༣]«པེ་»«སྣར་»+བྱང་ཆུབ་སེམས་དཔའི་རྣམས་ཀྱི། [༤]«པེ་»«སྣར་»+པ་དེ།

930 [1]«pe»«snar»gyi/ [2]«pe»«snar»skad bstan/ [3]«pe»«snar»+byang chub sems dpa'i rnams kyi/ [4]«pe»«snar»+pa de/

༩༣༡ [༡]«པེ་»«སྣར་»+པ། [༢]«པེ་»«སྣར་»གི། [༣]«པེ་»«སྣར་»དཔའ།

931 [1]«pe»«snar»+pa/ [2]«pe»«snar»gi/ [3]«pe»«snar»dpa'/

༩༣༢ [༡]«པེ་»«སྣར་»རྒྱུད། [༢]«པེ་»«སྣར་»«ཅོ་»རང་། [༣]«པེ་»«སྣར་»བསྟན། [༤]«པེ་»«སྣར་»དེ། [༥]«པེ་»«སྣར་»པ།

932 [1]«pe»«snar»rgyud/ [2]«pe»«snar»«co»rang / [3]«pe»«snar»bstan/ [4]«pe»«snar»de/ [5]«pe»«snar»pa/

༩༣༣ [༡]«པེ་»«སྣར་»-ན། [༢]«པེ་»«སྣར་»དཔའ། [༣]«པེ་»«སྣར་»པ།

933 [1]«pe»«snar»-na/ [2]«pe»«snar»dpa'/ [3]«pe»«snar»pa/

༩༣༤ [༡]«པེ་»«སྣར་»གྱིས། [༢]«པེ་»«སྣར་»བས། [༣]«པེ་»«སྣར་»པ།

934 [1]«pe»«snar»gyis/ [2]«pe»«snar»bas/ [3]«pe»«snar»pa/

༩༣༥ [༡]«པེ་»«སྣར་»བརྩོལ། [༢]«པེ་»«སྣར་»སྒོམ། [༣]«པེ་»«སྣར་»རིག [༤]«པེ་»«སྣར་»-ཤིན་ཏུ། [༥]«པེ་»«སྣར་»-དཔའ། [༦]«པེ་»«སྣར་»སྐུར། [༧]«པེ་»འཇུག [༨]«པེ་»«སྣར་»+སངས་རྒྱས་ནས།

935 [1]«pe»«snar»brtsol/ [2]«pe»«snar»sgom/ [3]«pe»«snar»rig [4]«pe»«snar»-shin tu/ [5]«pe»«snar»-dpa'/ [6]«pe»«snar»skur/ [7]«pe»'jug [8]«pe»«snar»+sangs rgyas nas/

༩༣༦ [༡]«པེ་»«སྣར་»པ། [༢]«པེ་»«སྣར་»དཔས། [༣]«སྣར་»སྒོམ། [༤]«པེ་»«སྣར་»+རྒྱུན། [༥]«སྣར་»འདྲ་བོ། [༦]«པེ་»«སྣར་»སྒོམ། [༧]«པེ་»«སྣར་»བརྩོམ། [༨]«པེ་»«སྣར་»སྒོམ། [༩]«པེ་»«སྣར་»ལ།

936 [1]«pe»«snar»pa/ [2]«pe»«snar»dpas/ [3]«snar»sgom/ [4]«pe»«snar»+rgyun/ [5]«snar»'dra bo/ [6]«pe»«snar»sgom/ [7]«pe»«snar»brtsom/ [8]«pe»«snar»sgom/ [9]«pe»«snar»la/

༩༣༧ [༡]«སྣར་»གནང་། [༢]«པེ་»«སྣར་»+སོ་སོར། [༣]«པེ་»«སྣར་»དཔའ་སྒོམ། [༤]«པེ་»«སྣར་»ཐོབ། [༥]«སྣར་»པ། [༦]«པེ་»«སྣར་»བའི། [༧]«པེ་»«སྣར་»ལས་ཀྱང་། [༨]«པེ་»«སྣར་»བསྒྲུབ།

937 [1]«snar»gnang / [2]«pe»«snar»+so sor/ [3]«pe»«snar»dpa' sgom/ [4]«pe»«snar»thob/ [5]«snar»pa/ [6]«pe»«snar»ba'i/ [7]«pe»«snar»las kyang / [8]«pe»«snar»bsgrub/

༩༣༨ [༡]«པེ་»«སྣར་»ན། [༢]«པེ་»«སྣར་»པའི། [༣]«པེ་»བདུན། [༤]«སྣར་»-བ། [༥]«པེ་»«སྣར་»དཔའ༑ [༦]«པེ་»«སྣར་»«ཅོ་»དགའ། [༧]«པེ་»«སྣར་»-ཡང་། [༨]«པེ་»«སྣར་»+ལ། [༩]«པེ་»«སྣར་»བསྟན།

938 [1]«pe»«snar»na/ [2]«pe»«snar»pa'i/ [3]«pe»bdun/ [4]«snar»-ba/ [5]«pe»«snar»dpa'| [6]«pe»«snar»«co»dga'/ [7]«pe»«snar»-yang / [8]«pe»«snar»+la/ [9]«pe»«snar»bstan/

༩༣༩ [༡]«པེ་»དེ། [༢]«པེ་»«སྣར་»+སྟེས། [༣]«པེ་»«སྣར་»+བ་ལས། [༤]«པེ་»«སྣར་»སྒྲུབ།

939 [1]«pe»de/ [2]«pe»«snar»+stes/ [3]«pe»«snar»+ba las/ [4]«pe»«snar»sgrub/

༩༤༠ [༡]«པེ་»«སྣར་»+འདས། [༢]«པེ་»«སྣར་»-དང་། [༣]«པེ་»«སྣར་»ཏེ། [༤]«པེ་»«སྣར་»-དང་། [༥]«པེ་»«སྣར་»པར། [༦]«པེ་»«སྣར་»-གནས་པས། [༧]«པེ་»«སྣར་»པར། [༨]«པེ་»«སྣར་»བརྟགས༑ [༩]«པེ་»«སྣར་»བརྟགས། [༡༠]«པེ་»«སྣར་»-པ།

940 [1]«pe»«snar»+'das/ [2]«pe»«snar»-dang / [3]«pe»«snar»te/ [4]«pe»«snar»-dang / [5]«pe»«snar»par/ [6]«pe»«snar»-gnas pas/ [7]«pe»«snar»par/ [8]«pe»«snar»brtags| [9]«pe»«snar»brtags/ [10]«pe»«snar»-pa/

༩༤༡ [༡]«པེ་»«སྣར་»དེའི། [༢]«སྣར་»དཔའི། [༣]«པེ་»«སྣར་»-སོ་སོ། [༤]«པེ་»«སྣར་»-པ། [༥]«པེ་»«སྣར་»-ཀྱང་། [༦]«པེ་»«སྣར་»རྣམས། [༧]«པེ་»«སྣར་»སྐྱབ།

941 [1]«pe»«snar»de'i/ [2]«snar»dpa'i/ [3]«pe»«snar»-so so/ [4]«pe»«snar»-pa/ [5]«pe»«snar»-kyang / [6]«pe»«snar»rnams/ [7]«pe»«snar»skyab/

༩༤༢ [༡]«པེ་»«སྣར་»པའི། [༢]«པེ་»«སྣར་»-དག [༣]«པེ་»«སྣར་»བསྐྱེད། [༤]«པེ་»«སྣར་»སྐྱེ་བ། [༥]«པེ་»«སྣར་»ཡོན། [༦]«པེ་»«སྣར་»བརྩགས། [༧]«པེ་»«སྣར་»+ལ། [༨]«པེ་»མར་བྱུང་། «སྣར་»བྱུང་། [༩]«པེ་»«སྣར་»ཀྱི།

942 [1]«pe»«snar»pa'i/ [2]«pe»«snar»-dag [3]«pe»«snar»bskyed/ [4]«pe»«snar»skye ba/ [5]«pe»«snar»yon/ [6]«pe»«snar»brtsags/ [7]«pe»«snar»+la/ [8]«pe»mar byung / «snar»byung / [9]«pe»«snar»kyi/

༩༤༣ [༡]«པེ་»«སྣར་»པ། [༢]«སྣར་»-ལ། [༣]«པེ་»«སྣར་»བདག

943 [1]«pe»«snar»pa/ [2]«snar»-la/ [3]«pe»«snar»bdag

༩༤༤ [༡]«པེ་»«སྣར་»གིས། [༢]«སྣར་»བསྒོམ། [༣]«པེ་»«སྣར་»པ། [༤]«པེ་»«སྣར་»གྱི།

944 [1]«pe»«snar»gis/ [2]«snar»bsgom/ [3]«pe»«snar»pa/ [4]«pe»«snar»gyi/

༩༤༥ [༡]«པེ་»«སྣར་»པའི། [༢]«པེ་»«སྣར་»གཟུང་། [༣]«པེ་»«སྣར་»རིམ། [༤]«པེ་»«སྣར་»ལ་བལྟ། [༥]«པེ་»«སྣར་»-རང་གི།

945 [1]«pe»«snar»pa'i/ [2]«pe»«snar»gzung / [3]«pe»«snar»rim/ [4]«pe»«snar»la blta/ [5]«pe»«snar»-rang gi/

༩༤༦ [༡]«པེ་»«སྣར་»མངོན། [༢]«པེ་»«སྣར་»དེའི། [༣]«པེ་»«སྣར་»དེ། [༤]«པེ་»«སྣར་»སྐྱབ།

946 [1]«pe»«snar»mngon/ [2]«pe»«snar»de'i/ [3]«pe»«snar»de/ [4]«pe»«snar»skyab/

༩༤༧ [༡]«པེ་»«སྣར་»སྒྲུབ། [༢]«སྣར་»སྟོན་པ། [༣]«པེ་»བརྙེད། «སྣར་»བརྙད། [༤]«པེ་»«སྣར་»སྒྲུབ། [༥]«སྣར་»དད་པ། [༦]«པེ་»«སྣར་»-གྱི། [༧]«པེ་»«སྣར་»འགྲོན། [༨]«པེ་»«སྣར་»+འགྲུབ་ཅིང་ཡང་དག་པར།

947 [1]«pe»«snar»sgrub/ [2]«snar»ston pa/ [3]«pe»brnyed/ «snar»brnyad/ [4]«pe»«snar»sgrub/ [5]«snar»dad pa/ [6]«pe»«snar»-gyi/ [7]«pe»«snar»'gron/ [8]«pe»«snar»+'grub cing yang dag par/

༩༤༨ [༡]«པེ་»«སྣར་»པ་དེ་ལ་ནི། [༢]«པེ་»«སྣར་»ལྟར། [༣]«པེ་»«སྣར་»དེ་ནི། [༤]«པེ་»«སྣར་»-ཏན། [༥]«པེ་»«སྣར་»-དེ། [༦]«པེ་»«སྣར་»+དག [༧]«པེ་»«སྣར་»བསྔོ། [༨]«པེ་»«སྣར་»-ཀྱང་།

948 [1]«pe»«snar»pa de la ni/ [2]«pe»«snar»ltar/ [3]«pe»«snar»de ni/ [4]«pe»«snar»-tan/ [5]«pe»«snar»-de/ [6]«pe»«snar»+dag [7]«pe»«snar»bsngo/ [8]«pe»«snar»-kyang /

༩༤༩ [༡]«པེ་»«སྣར་»+དེའི། [༢]«པེ་»«སྣར་»-ཐམས་ཅད། [༣]«པེ་»«སྣར་»བཞིས། [༤]«པེ་»«སྣར་»བརླབས༑ [༥]«པེ་»«སྣར་»-པར་བྱེད།

949 [1]«pe»«snar»+de'i/ [2]«pe»«snar»-thams cad/ [3]«pe»«snar»bzhis/ [4]«pe»«snar»brlabs| [5]«pe»«snar»-par byed/

༩༥༠ [༡]«པེ་»«སྣར་»བརློབ། [༢]«པེ་»«སྣར་»མཐའ། [༣]«པེ་»«སྣར་»ཀྱི། [༤]«པེ་»«སྣར་»དེ། [༥]«པེ་»«སྣར་»ཀྱིས། [༦]«པེ་»«སྣར་»སྤྲུལ་པའི། [༧]«པེ་»«སྣར་»བཅད། [༨]«པེ་»«སྣར་»-སངས་རྒྱས་མཐོང་བ་དང་།

950 [1]«pe»«snar»brlob/ [2]«pe»«snar»mtha'/ [3]«pe»«snar»kyi/ [4]«pe»«snar»de/ [5]«pe»«snar»kyis/ [6]«pe»«snar»sprul pa'i/ [7]«pe»«snar»bcad/ [8]«pe»«snar»-sangs rgyas mthong ba dang /

༩༥༡ [༡]«པེ་»«སྣར་»རིམ། [༢]«པེ་»«སྣར་»གཟུང་། [༣]«པེ་»«སྣར་»+ལ། [༤]«པེ་»«སྣར་»སླུ། [༥]«པེ་»«སྣར་»+ཀྱི། [༦]«པེ་»«སྣར་»བར་དུ།

951 [1]«pe»«snar»rim/ [2]«pe»«snar»gzung / [3]«pe»«snar»+la/ [4]«pe»«snar»slu/ [5]«pe»«snar»+kyi/ [6]«pe»«snar»bar du/

༩༥༢ [༡]«པེ་»«སྣར་»དཔའ། [༢]«པེ་»-དང་། [༣]«པེ་»«སྣར་»ཏུ། [༤]«པེ་»«སྣར་»ཏུ། [༥]«པེ་»«སྣར་»འཕོངས། [༦]«པེ་»«སྣར་»+ལ།

952 [1]«pe»«snar»dpa'/ [2]«pe»-dang / [3]«pe»«snar»tu/ [4]«pe»«snar»tu/ [5]«pe»«snar»'phongs/ [6]«pe»«snar»+la/

༩༥༣ [༡]«པེ་»«སྣར་»ཆོས། [༢]«པེ་»«སྣར་»-ཀྱི་ལམ། [༣]«པེ་»«སྣར་»བཟློག [༤]«པེ་»«སྣར་»གྱིས། [༥]«པེ་»«སྣར་»ལམ། [༦]«པེ་»«སྣར་»+བ།

953 [1]«pe»«snar»chos/ [2]«pe»«snar»-kyi lam/ [3]«pe»«snar»bzlog [4]«pe»«snar»gyis/ [5]«pe»«snar»lam/ [6]«pe»«snar»+ba/

༩༥༤ [༡]«པེ་»«སྣར་»དཔས༎ [༢]«པེ་»«སྣར་»བསྟེན། [༣]«པེ་»«སྣར་»ཀྱིས། [༤]«པེ་»«སྣར་»སྒོམ། [༥]«པེ་»«སྣར་»-རྩེ།

954 [1]«pe»«snar»dpas// [2]«pe»«snar»bsten/ [3]«pe»«snar»kyis/ [4]«pe»«snar»sgom/ [5]«pe»«snar»-rtse/

༩༥༥ [༡]«པེ་»དགའ་བོ། [༢]«པེ་»«སྣར་»བྱེད་དོ། [༣]«པེ་»«སྣར་»པ། [༤]«པེ་»«སྣར་»ཏུ། [༥]«པེ་»«སྣར་»སྙོམ། [༦]«པེ་»«སྣར་»མཉན། [༧]«པེ་»«སྣར་»ནོར།

955 [1]«pe»dga' bo/ [2]«pe»«snar»byed do/ [3]«pe»«snar»pa/ [4]«pe»«snar»tu/ [5]«pe»«snar»snyom/ [6]«pe»«snar»mnyan/ [7]«pe»«snar»nor/

༩༥༦ [༡]«པེ་»«སྣར་»-དེ། [༢]«པེ་»«སྣར་»འདུང་བ། [༣]«པེ་»«སྣར་»-དེ། [༤]«པེ་»«སྣར་»པའི། [༥]«པེ་»«སྣར་»གྱིས། [༦]«སྣར་»གྱུར། [༧]«པེ་»-ལ། [༨]«པེ་»དཔའ། [༩]«པེ་»«སྣར་»-དེ། [༡༠]«པེ་»«སྣར་»འདོར།

956 [1]«pe»«snar»-de/ [2]«pe»«snar»'dung ba/ [3]«pe»«snar»-de/ [4]«pe»«snar»pa'i/ [5]«pe»«snar»gyis/ [6]«snar»gyur/ [7]«pe»-la/ [8]«pe»dpa'/ [9]«pe»«snar»-de/ [10]«pe»«snar»'dor/

༩༥༧ [༡]«སྣར་»རིགས། [༢]«པེ་»«སྣར་»ནས། [༣]«པེ་»«སྣར་»ནས། [༤]«པེ་»«སྣར་»པ།

957 [1]«snar»rigs/ [2]«pe»«snar»nas/ [3]«pe»«snar»nas/ [4]«pe»«snar»pa/

༩༥༨ [༡]«སྣར་»-དུ། [༢]«སྣར་»-པ། [༣]«པེ་»«སྣར་»མདོར། [༤]«སྣར་»འབྱེད། [༥]«པེ་»-འོད།

958 [1]«snar»-du/ [2]«snar»-pa/ [3]«pe»«snar»mdor/ [4]«snar»'byed/ [5]«pe»-'od/

༩༥༩ [༡]«པེ་»«སྣར་»-པོ། [༢]«པེ་»«སྣར་»གོ། [༣]«པེ་»«སྣར་»+དུ། [༤]«པེ་»«སྣར་»-དེ། [༥]«པེ་»«སྣར་»ཐོས། [༦]«པེ་»«སྣར་»-ཇི་སྐད།

959 [1]«pe»«snar»-po/ [2]«pe»«snar»go/ [3]«pe»«snar»+du/ [4]«pe»«snar»-de/ [5]«pe»«snar»thos/ [6]«pe»«snar»-ji skad/

༩༦༠ [༡]«སྣར་»སྒོམ། [༢]«པེ་»«སྣར་»འཇིགས། [༣]«པེ་»«སྣར་»-ཀྱི་ཐམས་ཅད། [༤]«པེ་»«སྣར་»+ལ། [༥]«པེ་»«སྣར་»བཞི། [༦]«པེ་»«སྣར་»གྱིས། [༧]«པེ་»«སྣར་»+པ།

960 [1]«snar»sgom/ [2]«pe»«snar»'jigs/ [3]«pe»«snar»-kyi thams cad/ [4]«pe»«snar»+la/ [5]«pe»«snar»bzhi/ [6]«pe»«snar»gyis/ [7]«pe»«snar»+pa/

༩༦༡ [༡]«པེ་»«སྣར་»ཀྱི། [༢]«པེ་»«སྣར་»བསྟེན། [༣]«པེ་»«སྣར་»བསྟེན། [༤]«པེ་»«སྣར་»བརྩམ། [༥]«པེ་»«སྣར་»-པ་ཡིན།

961 [1]«pe»«snar»kyi/ [2]«pe»«snar»bsten/ [3]«pe»«snar»bsten/ [4]«pe»«snar»brtsam/ [5]«pe»«snar»-pa yin/

༩༦༢ [༡]«པེ་»«སྣར་»ནི། [༢]«སྣར་»-པ། [༣]«པེ་»«སྣར་»ལ་བསམ། [༤]«པེ་»«སྣར་»ལ། [༥]«པེ་»«སྣར་»-མཉམ་པ། [༦]«པེ་»«སྣར་»སོ། [༧]«པེ་»སྤངས་པའི།

962 [1]«pe»«snar»ni/ [2]«snar»-pa/ [3]«pe»«snar»la bsam/ [4]«pe»«snar»la/ [5]«pe»«snar»-mnyam pa/ [6]«pe»«snar»so/ [7]«pe»spangs pa'i/

༩༦༣ [༡]«པེ་»«སྣར་»བསྟེན། [༢]«པེ་»«སྣར་»+ཡང་། [༣]«པེ་»«སྣར་»སྒྲུབ།

963 [1]«pe»«snar»bsten/ [2]«pe»«snar»+yang / [3]«pe»«snar»sgrub/

༩༦༤ [༡]«པེ་»«སྣར་»-པ་བྱ་བ། [༢]«པེ་»«སྣར་»-བར་འགྱུར། [༣]«པེ་»«སྣར་»ལྟར། [༤]«པེ་»«སྣར་»དེ༑ [༥]«པེ་»«སྣར་»-རང་། [༦]«པེ་»«སྣར་»བས། [༧]«པེ་»འགྲུབ། [༨]«པེ་»«སྣར་»དཔྱོད།

964 [1]«pe»«snar»-pa bya ba/ [2]«pe»«snar»-bar 'gyur/ [3]«pe»«snar»ltar/ [4]«pe»«snar»de| [5]«pe»«snar»-rang / [6]«pe»«snar»bas/ [7]«pe»'grub/ [8]«pe»«snar»dpyod/

༩༦༥ [༡]«པེ་»སྦྱོར། «སྣར་»སྦྱར། [༢]«པེ་»«སྣར་»རྟོགས། [༣]«པེ་»«སྣར་»པའི། [༤]«པེ་»«སྣར་»-བ། [༥]«པེ་»«སྣར་»-བ། [༦]«པེ་»«སྣར་»ཀྱིས། [༧]«པེ་»-དང་།

965 [1]«pe»sbyor/ «snar»sbyar/ [2]«pe»«snar»rtogs/ [3]«pe»«snar»pa'i/ [4]«pe»«snar»-ba/ [5]«pe»«snar»-ba/ [6]«pe»«snar»kyis/ [7]«pe»-dang /

༩༦༦ [༡]«པེ་»«སྣར་»-དང་། [༢]«པེ་»«སྣར་»རྟོགས། [༣]«པེ་»«སྣར་»པའི། [༤]«སྣར་»ཀྱི་དཔྱོད་པ། [༥]«པེ་»«སྣར་»-པ། [༦]«པེ་»«སྣར་»ལ། [༧]«ཅོ་»-མི། [༨]«པེ་»«སྣར་»གི།

966 [1]«pe»«snar»-dang / [2]«pe»«snar»rtogs/ [3]«pe»«snar»pa'i/ [4]«snar»kyi dpyod pa/ [5]«pe»«snar»-pa/ [6]«pe»«snar»la/ [7]«co»-mi/ [8]«pe»«snar»gi/

༩༦༧ [༡]«པེ་»«སྣར་»ཏུ། [༢]«པེ་»«སྣར་»བྱུང་། [༣]«པེ་»«སྣར་»དཔའི། [༤]«པེ་»«སྣར་»ལ། དེ་ལ། [༥]«པེ་»«སྣར་»པ། [༦]«པེ་»«སྣར་»-པོ། [༧]«པེ་»«སྣར་»པས། [༨]«སྣར་»རྣམས། [༩]«པེ་»«སྣར་»བེ།

967 [1]«pe»«snar»tu/ [2]«pe»«snar»byung / [3]«pe»«snar»dpa'i/ [4]«pe»«snar»la/ de la/ [5]«pe»«snar»pa/ [6]«pe»«snar»-po/ [7]«pe»«snar»pas/ [8]«snar»rnams/ [9]«pe»«snar»be/

༩༦༨ [༡]«པེ་»«སྣར་»ནི། [༢]«པེ་»«སྣར་»འཐོབ། [༣]«པེ་»«སྣར་»-ལས།

968 [1]«pe»«snar»ni/ [2]«pe»«snar»'thob/ [3]«pe»«snar»-las/

༩༦༩ [༡]«པེ་»«སྣར་»དཔས། [༢]«པེ་»«སྣར་»བསྒྲུབས། [༣]«པེ་»«སྣར་»-པོ། [༤]«པེ་»«སྣར་»གྱུར་པ། [༥]«པེ་»«སྣར་»-པ། [༦]«སྣར་»ཆགས། [༧]«སྣར་»པས། [༨]«པེ་»«སྣར་»བསྒྲུབས། [༩]«པེ་»«སྣར་»-དེ།

969 [1]«pe»«snar»dpas/ [2]«pe»«snar»bsgrubs/ [3]«pe»«snar»-po/ [4]«pe»«snar»gyur pa/ [5]«pe»«snar»-pa/ [6]«snar»chags/ [7]«snar»pas/ [8]«pe»«snar»bsgrubs/ [9]«pe»«snar»-de/

༩༧༠ [༡]«པེ་»«སྣར་»བསྐྱེད། [༢]«པེ་»«སྣར་»པ། [༣]«པེ་»«སྣར་»+གནས་པ། [༤]«སྣར་»པོ། [༥]«སྣར་»སྐྱེས། [༦]«པེ་»«སྣར་»གནས།

970 [1]«pe»«snar»bskyed/ [2]«pe»«snar»pa/ [3]«pe»«snar»+gnas pa/ [4]«snar»po/ [5]«snar»skyes/ [6]«pe»«snar»gnas/

༩༧༡ [༡]«པེ་»«སྣར་»+གྱུར་པས་མངོན་དུ། [༢]«པེ་»«སྣར་»པའི། [༣]«སྣར་»-བོ། [༤]«པེ་»«སྣར་»ལས།

971 [1]«pe»«snar»+gyur pas mngon du/ [2]«pe»«snar»pa'i/ [3]«snar»-bo/ [4]«pe»«snar»las/

༩༧༢ [༡]«པེ་»«སྣར་»+གནས་པས་ཀྱང་།

972 [1]«pe»«snar»+gnas pas kyang /

༩༧༣ [༡]«པེ་»«སྣར་»+ནི། [༢]«པེ་»«སྣར་»སྐེམས། [༣]«པེ་»«སྣར་»ཀྱིས། [༤]«པེ་»«སྣར་»སྡུག་བསྔལ། [༥]«པེ་»«སྣར་»སྐེམས། [༦]«སྣར་»བསྒྲུབ། [༧]«པེ་»«སྣར་»ས།

973 [1]«pe»«snar»+ni/ [2]«pe»«snar»skems/ [3]«pe»«snar»kyis/ [4]«pe»«snar»sdug bsngal/ [5]«pe»«snar»skems/ [6]«snar»bsgrub/ [7]«pe»«snar»sa/

༩༧༤ [༡]«པེ་»«སྣར་»ཀྱིས། [༢]«པེ་»«སྣར་»དཔས། [༣]«པེ་»«སྣར་»+ལ། [༤]«སྣར་»ཐོབ། [༥]«སྣར་»བསྣང་།

974 [1]«pe»«snar»kyis/ [2]«pe»«snar»dpas/ [3]«pe»«snar»+la/ [4]«snar»thob/ [5]«snar»bsnang /

༩༧༥ [༡]«སྣར་»-པ། [༢]«པེ་»«སྣར་»-དང་། [༣]«པེ་»«སྣར་»-དེ་ཡང་། [༤]«སྣར་»རྣམས། [༥]«པེ་»«སྣར་»+ཡང་། [༦]«པེ་»+ནི། [༧]«པེ་»«སྣར་»+ལྟ།

975 [1]«snar»-pa/ [2]«pe»«snar»-dang / [3]«pe»«snar»-de yang / [4]«snar»rnams/ [5]«pe»«snar»+yang / [6]«pe»+ni/ [7]«pe»«snar»+lta/

༩༧༦ [༡]«པེ་»«སྣར་»བྱེད། [༢]«པེ་»«སྣར་»འགྱུར་བ། [༣]«པེ་»ཀྱིས། [༤]«པེ་»«སྣར་»+པ། [༥]«པེ་»«སྣར་»སྒྲུབ། [༦]«སྣར་»བསྒྲུབ།

976 [1]«pe»«snar»byed/ [2]«pe»«snar»'gyur ba/ [3]«pe»kyis/ [4]«pe»«snar»+pa/ [5]«pe»«snar»sgrub/ [6]«snar»bsgrub/

༩༧༧ [༡]«པེ་»«སྣར་»- དུ། [༢]«པེ་»«སྣར་»+དེའི་དབང་ཐོབ་པ། [༣]«པེ་»«སྣར་»གིས།

977 [1]«pe»«snar»- du/ [2]«pe»«snar»+de'i dbang thob pa/ [3]«pe»«snar»gis/

༩༧༨ [༡]«པེ་»«སྣར་»+དག [༢]«པེ་»«སྣར་»-གནས། [༣]«པེ་»«སྣར་»+དེའི་གཅིག་ཏུ་ངེས་པ་གང་ཡིན་པ་དང་། [༤]«པེ་»«སྣར་»+ཡང་། [༥]«པེ་»བསྒྲུབས། «སྣར་»བསྒྲུབ། [༦]«པེ་»བསྟན།

978 [1]«pe»«snar»+dag [2]«pe»«snar»-gnas/ [3]«pe»«snar»+de'i gcig tu nges pa gang yin pa dang / [4]«pe»«snar»+yang / [5]«pe»bsgrubs/ «snar»bsgrub/ [6]«pe»bstan/

༩༧༩ [༡]«པེ་»«སྣར་»-པ། [༢][༣]«པེ་»«སྣར་»ཀྱིས།

979 [1]«pe»«snar»-pa/ [2][3]«pe»«snar»kyis/

༩༨༠ [༡]«པེ་»«སྣར་»-དེ། [༢]«པེ་»«སྣར་»+མ།

980 [1]«pe»«snar»-de/ [2]«pe»«snar»+ma/

༩༨༡ [༡]«པེ་»«སྣར་»-ནི། [༢]«སྣར་»ཐོབ། [༣]«པེ་»«སྣར་»པ།

981 [1]«pe»«snar»-ni/ [2]«snar»thob/ [3]«pe»«snar»pa/

༩༨༢ [༡]«སྣར་»བ་མེད་དོ། [༢]«པེ་»«སྣར་»པར། [༣]«སྣར་»འགང་། [༤]«པེ་»«སྣར་»དག་གིས། [༥]«པེ་»«སྣར་»སྒྲིབས། [༦]«པེ་»«སྣར་»-ཤེས་བྱའི་ཕྱོགས་……བར་འགྱུར་རོ།། [༧]«པེ་»«སྣར་»-དེ། [༨]«པེ་»«སྣར་»པར། [༩]«པེ་»«སྣར་»སྐྱེད་པའི། [༡༠]«སྣར་»བག [༡༡]«པེ་»«སྣར་»-ཐམས་ཅད་ཀྱི།

982 [1]«snar»ba med do/ [2]«pe»«snar»par/ [3]«snar»'gang / [4]«pe»«snar»dag gis/ [5]«pe»«snar»sgribs/ [6]«pe»«snar»-shes bya'i phyogs [……]bar 'gyur ro// [7]«pe»«snar»-de/ [8]«pe»«snar»par/ [9]«pe»«snar»skyed pa'i/ [10]«snar»bag [11]«pe»«snar»-thams cad kyi/

༩༨༣ [༡]«སྣར་»སྤྲོད་དོ། [༢]«པེ་»«སྣར་»པའི།

983 [1]«snar»sprod do/ [2]«pe»«snar»pa'i/

༩༨༤ [༡]«པེ་»«སྣར་»ནི་སྒོམ། [༢]«སྣར་»བསྒོམ། [༣]«པེ་»«སྣར་»དཔྱོད། [༤]«པེ་»«སྣར་»སྒོམ། [༥]«པེ་»«སྣར་»+སྒྲུབ་པ།

984 [1]«pe»«snar»ni sgom/ [2]«snar»bsgom/ [3]«pe»«snar»dpyod/ [4]«pe»«snar»sgom/ [5]«pe»«snar»+sgrub pa/

༩༨༥ [༡]«པེ་»«སྣར་»-པ། [༢]«པེ་»«སྣར་»མཛད། [༣]«པེ་»«སྣར་»+སྐྱེ་བའི། [༤]«པེ་»«སྣར་»-ནི། [༥]«སྣར་»འབྱུང་།

985 [1]«pe»«snar»-pa/ [2]«pe»«snar»mdzad/ [3]«pe»«snar»+skye ba'i/ [4]«pe»«snar»-ni/ [5]«snar»'byung /

༩༨༦ [༡]«པེ་»«སྣར་»ཁོན། [༢]«པེ་»«སྣར་»བཙན། [༣]«པེ་»«སྣར་»བའི། [༤]«པེ་»«སྣར་»+ལ། [༥]«པེ་»འགའ༑ [༦]«པེ་»«སྣར་»བ། [༧]«པེ་»«སྣར་»-སུ། [༨]«པེ་»«སྣར་»+པོ།

986 [1]«pe»«snar»khon/ [2]«pe»«snar»btsan/ [3]«pe»«snar»ba'i/ [4]«pe»«snar»+la/ [5]«pe»'ga'| [6]«pe»«snar»ba/ [7]«pe»«snar»-su/ [8]«pe»«snar»+po/

༩༨༧ [༡]«པེ་»«སྣར་»ཟེའི། [༢]«པེ་»-ལ། [༣]«པེ་»«སྣར་»-གང་། [༤]«པེ་»«སྣར་»དོ།། [༥]«སྣར་»དང་། [༦]«པེ་»«སྣར་»+ལས།

987 [1]«pe»«snar»ze'i/ [2]«pe»-la/ [3]«pe»«snar»-gang / [4]«pe»«snar»do// [5]«snar»dang / [6]«pe»«snar»+las/

༩༨༨ [༡]«པེ་»«སྣར་»ཀྱིས། [༢]«པེ་»«སྣར་»ཀྱིས།

988 [1]«pe»«snar»kyis/ [2]«pe»«snar»kyis/

༩༨༩ [༡]«པེ་»«སྣར་»པར། [༢]«པེ་»«སྣར་»-རིག་པར། [༣]«པེ་»«སྣར་»+ཡང་། [༤]«པེ་»«སྣར་»དཔའ༑ [༥]«སྣར་»སྒྲུབ། [༦]«པེ་»«སྣར་»-ཉིད། [༧]«པེ་»«སྣར་»-ཐབས་རྣམ་པ་སྣ་ཚོགས་ཀྱིས། [༨]«པེ་»«སྣར་»-དུས། [༩]«སྣར་»བཟོ། [༡༠]«པེ་»«སྣར་»-དུས། [༡༡]«པེ་»«སྣར་»ཀྱིས། [༡༢]«པེ་»«སྣར་»གི།

989 [1]«pe»«snar»par/ [2]«pe»«snar»-rig par/ [3]«pe»«snar»+yang / [4]«pe»«snar»dpa'| [5]«snar»sgrub/ [6]«pe»«snar»-nyid/ [7]«pe»«snar»-thabs rnam pa sna tshogs kyis/ [8]«pe»«snar»-dus/ [9]«snar»bzo/ [10]«pe»«snar»-dus/ [11]«pe»«snar»kyis/ [12]«pe»«snar»gi/

༩༩༠ [༡]«པེ་»«སྣར་»+དག [༢]«པེ་»«སྣར་»བསྐྱེད། [༣]«པེ་»«སྣར་»དོ། [༤]«པེ་»«སྣར་»དོ། [༥]«པེ་»«སྣར་»གིས། [༦]«པེ་»«སྣར་»གསང་། [༧]«པེ་»«སྣར་»བཏུབ། [༨]«པེ་»«སྣར་»སྤང་བ། [༩]«སྣར་»དོ། [༡༠]«པེ་»«སྣར་»པར།

990 [1]«pe»«snar»+dag [2]«pe»«snar»bskyed/ [3]«pe»«snar»do/ [4]«pe»«snar»do/ [5]«pe»«snar»gis/ [6]«pe»«snar»gsang / [7]«pe»«snar»btub/ [8]«pe»«snar»spang ba/ [9]«snar»do/ [10]«pe»«snar»par/

༩༩༡ [༡]«པེ་»«སྣར་»རྩོགས། [༢]«པེ་»«སྣར་»གི། [༣]«པེ་»«སྣར་»རྟོག [༤]«པེ་»«སྣར་»དོ།། [༥]«པེ་»«སྣར་»བྱེད་པའི། [༦]«པེ་»«སྣར་»དོ།། [༧]«སྣར་»དཀྲུག [༨]«པེ་»«སྣར་»-དོ།།

991 [1]«pe»«snar»rtsogs/ [2]«pe»«snar»gi/ [3]«pe»«snar»rtog [4]«pe»«snar»do// [5]«pe»«snar»byed pa'i/ [6]«pe»«snar»do// [7]«snar»dkrug [8]«pe»«snar»-do//

༩༩༢ [༡]«པེ་»«སྣར་»འགྱུར་བའི། [༢]«པེ་»«སྣར་»བཟུང་།

992 [1]«pe»«snar»'gyur ba'i/ [2]«pe»«snar»bzung /

༩༩༣ [༡]«པེ་»«སྣར་»པར། [༢]«པེ་»«སྣར་»+ལས། [༣]«པེ་»«སྣར་»-སྙོམས་པར་འཇུག་པའི་འབྲས་བུ་ལེན་པ༑ [༤]«པེ་»«སྣར་»-ལ་སེམས་ལས་སུ་མི་རུང་བ། [༥]«པེ་»«སྣར་»བལྟ། [༦]«པེ་»«སྣར་»-ལྷག་པའི་བསམ་……པ་ཡིན་ནོ།།

993 [1]«pe»«snar»par/ [2]«pe»«snar»+las/ [3]«pe»«snar»-snyoms par 'jug pa'i 'bras bu len pa| [4]«pe»«snar»-la sems las su mi rung ba/ [5]«pe»«snar»blta/ [6]«pe»«snar»-lhag pa'i bsam [……]pa yin no//

༩༩༤ [༡]«པེ་»«སྣར་»+དེ་ལྟར་གནོད་ཅིང་ཉམ་ང་བ་དང་ཕྲད་པ་ཡིན་ཏེ། [༢]«པེ་»«སྣར་»སྐྱེ། [༣]«པེ་»«སྣར་»བརྩམས༑ [༤]«པེ་»«སྣར་»དཔའ།

994 [1]«pe»«snar»+de ltar gnod cing nyam nga ba dang phrad pa yin te/ [2]«pe»«snar»skye/ [3]«pe»«snar»brtsams| [4]«pe»«snar»dpa'/

༩༩༥ [༡]«པེ་»«སྣར་»པའི། [༢]«པེ་»«སྣར་»བསགས། [༣]«པེ་»«སྣར་»སྒོམ།

995 [1]«pe»«snar»pa'i/ [2]«pe»«snar»bsags/ [3]«pe»«snar»sgom/

༩༩༦ [༡]«པེ་»«སྣར་»བ་སྤྱོའོ། [༢]«པེ་»«སྣར་»ཀྱིས། [༣]«པེ་»«སྣར་»-མི། [༤]«པེ་»«སྣར་»-གནས་པ། [༥]«པེ་»«སྣར་»པར།

996 [1]«pe»«snar»ba spyo'o/ [2]«pe»«snar»kyis/ [3]«pe»«snar»-mi/ [4]«pe»«snar»-gnas pa/ [5]«pe»«snar»par/

༩༩༧ [༡]«པེ་»«སྣར་»བཞི། [༢]«པེ་»-མི། [༣]«སྣར་»ནི། [༤]«པེ་»«སྣར་»བའི། [༥]«པེ་»«སྣར་»+ཆགས༑ [༦]«པེ་»«སྣར་»པའི།

997 [1]«pe»«snar»bzhi/ [2]«pe»-mi/ [3]«snar»ni/ [4]«pe»«snar»ba'i/ [5]«pe»«snar»+chags| [6]«pe»«snar»pa'i/

༩༩༨ [༡]«པེ་»«སྣར་»ཏོ།། [༢]«པེ་»«སྣར་»-རོ།། [༣]«པེ་»«སྣར་»རྟན། [༤]«པེ་»«སྣར་»-པ་ཐོབ། [༥]«པེ་»«སྣར་»རིམ། [༦]«པེ་»«སྣར་»-བྱང་ཆུབ་སེམས་དཔའི་སའི།

998 [1]«pe»«snar»to// [2]«pe»«snar»-ro// [3]«pe»«snar»rtan/ [4]«pe»«snar»-pa thob/ [5]«pe»«snar»rim/ [6]«pe»«snar»-byang chub sems dpa'i sa'i/

༩༩༩ [༡]«པེ་»«སྣར་»པའི། [༢]«པེ་»«སྣར་»ལྟར། [༣]«སྣར་»པས། [༤]«པེ་»«སྣར་»པ།

999 [1]«pe»«snar»pa'i/ [2]«pe»«snar»ltar/ [3]«snar»pas/ [4]«pe»«snar»pa/

༡༠༠༠ [༡]«པེ་»«སྣར་»པ། [༢]«པེ་»«སྣར་»གི། [༣]«པེ་»«སྣར་»པའོ།

1000 [1]«pe»«snar»pa/ [2]«pe»«snar»gi/ [3]«pe»«snar»pa'o/

༡༠༠༡ [༡]«པེ་»«སྣར་»+རིག་པར། [༢]«པེ་»«སྣར་»ཐོ་བཙམ། [༣]«པེ་»«སྣར་»ཐོ་མི་འཚམ་མོ། [༤]«པེ་»«སྣར་»+པ། [༥]«པེ་»«སྣར་»བ། [༦]«པེ་»«སྣར་»ཀྱི། [༧]«པེ་»«སྣར་»བུས། [༨]«པེ་»«སྣར་»+དག

1001 [1]«pe»«snar»+rig par/ [2]«pe»«snar»tho btsam/ [3]«pe»«snar»tho mi 'tsham mo/ [4]«pe»«snar»+pa/ [5]«pe»«snar»ba/ [6]«pe»«snar»kyi/ [7]«pe»«snar»bus/ [8]«pe»«snar»+dag

༡༠༠༢ [༡]«པེ་»«སྣར་»གྱིས། [༢]«པེ་»«སྣར་»གྱི། [༣]«པེ་»ཀྱིས། [༤]«པེ་»«སྣར་»-ནི།

1002 [1]«pe»«snar»gyis/ [2]«pe»«snar»gyi/ [3]«pe»kyis/ [4]«pe»«snar»-ni/

༡༠༠༣ [༡]«པེ་»«སྣར་»རྟོག [༢]«པེ་»«སྣར་»བྱའོ། [༣]«པེ་»«སྣར་»ཀྱིས། [༤]«པེ་»«སྣར་»རིམ། [༥]«པེ་»«སྣར་»-བྱང་ཆུབ་སེམས་དཔའི་སའི། [༦]«པེ་»«སྣར་»སྙེལ།

1003 [1]«pe»«snar»rtog [2]«pe»«snar»bya'o/ [3]«pe»«snar»kyis/ [4]«pe»«snar»rim/ [5]«pe»«snar»-byang chub sems dpa'i sa'i/ [6]«pe»«snar»snyel/

༡༠༠༤ [༡]«པེ་»«སྣར་»ཎེ། [༢]«པེ་»«སྣར་»འདོམས། [༣]«པེ་»«སྣར་»ལོར། [༤]«པེ་»«སྣར་»སྐུ། [༥]«པེ་»«སྣར་»-དང་། [༦]«པེ་»«སྣར་»མགུར། [༧]«སྣར་»-གོ། [༨]«པེ་»«སྣར་»བརྒྱང་། [༩]«པེ་»«སྣར་»-པར༑ [༡༠]«པེ་»«སྣར་»བ་མཁྱེན།

1004 [1]«pe»«snar»Ne/ [2]«pe»«snar»'doms/ [3]«pe»«snar»lor/ [4]«pe»«snar»sku/ [5]«pe»«snar»-dang / [6]«pe»«snar»mgur/ [7]«snar»-go/ [8]«pe»«snar»brgyang / [9]«pe»«snar»-par| [10]«pe»«snar»ba mkhyen/

༡༠༠༥ [༡]«པེ་»«སྣར་»བ། [༢]«པེ་»«སྣར་»འདོམས་དང་། ནམ་འཚོང་། [༣]«པེ་»«སྣར་»རྩིབས། [༤]«པེ་»«སྣར་»-དང་། [༥]«པེ་»«སྣར་»དཀན། [༦]«པེ་»«སྣར་»+ལ། [༧]«པེ་»«སྣར་»ཀ [༨]«པེ་»«སྣར་»གྲ།

1005 [1]«pe»«snar»ba/ [2]«pe»«snar»'doms dang / nam 'tshong / [3]«pe»«snar»rtsibs/ [4]«pe»«snar»-dang / [5]«pe»«snar»dkan/ [6]«pe»«snar»+la/ [7]«pe»«snar»ka [8]«pe»«snar»gra/

༡༠༠༦ [༡]«པེ་»«སྣར་»+པ་དག [༢]«པེ་»«སྣར་»པའི། [༣]«པེ་»«སྣར་»-ནི་སྐྱེས་པས་ཐོབ་པའི་རྣམ་པར་སྨིན་པ་ལས་བྱུང་བའི་མཚན་རྣམས་ཐོབ་པར་འགྱུར་རོ།། [༤]«པེ་»«སྣར་»-ཏེ། [༥]«པེ་»«སྣར་»-རྣམས་ལ། [༦]«པེ་»«སྣར་»པར། [༧]«པེ་»«སྣར་»བ། [༨]«པེ་»«སྣར་»ཀྱིས།

1006 [1]«pe»«snar»+pa dag [2]«pe»«snar»pa'i/ [3]«pe»«snar»-ni skyes pas thob pa'i rnam par smin pa las byung ba'i mtshan rnams thob par 'gyur ro// [4]«pe»«snar»-te/ [5]«pe»«snar»-rnams la/ [6]«pe»«snar»par/ [7]«pe»«snar»ba/ [8]«pe»«snar»kyis/

༡༠༠༧ [༡]«པེ་»«སྣར་»+ཡང་། [༢]«པེ་»«སྣར་»འདི། «ཅོ་»ཇི། [༣]«པེ་»«སྣར་»+པ། [༤]«སྣར་»བརྙེན༑ [༥]«པེ་»«སྣར་»བསྲུང་བས། [༦]«པེ་»«སྣར་»-མི། [༧]«པེ་»«སྣར་»+གཉིས། [༨]«པེ་»«སྣར་»པ་སྟེ། [༩]«པེ་»«སྣར་»ཏེ། [༡༠]«པེ་»མཉེའ། «སྣར་»གཉེའ།

1007 [1]«pe»«snar»+yang / [2]«pe»«snar»'di/ «co»ji/ [3]«pe»«snar»+pa/ [4]«snar»brnyen| [5]«pe»«snar»bsrung bas/ [6]«pe»«snar»-mi/ [7]«pe»«snar»+gnyis/ [8]«pe»«snar»pa ste/ [9]«pe»«snar»te/ [10]«pe»mnye'/ «snar»gnye'/

༡༠༠༨ [༡]«པེ་»«སྣར་»ཎེ། [༢]«པེ་»«སྣར་»ཀྱི། [༣]«པེ་»«སྣར་»ཀྱིས། [༤]«པེ་»«སྣར་»འདོམས། [༥]«པེ་»«སྣར་»བལྡམ་པ། [༦]«པེ་»«སྣར་»-ཁ། [༧]«པེ་»«སྣར་»བྱིན་ཏེ། [༨]«པེ་»«སྣར་»བཤེས་པ་ལ་བསྟེན། [༩]«པེ་»«སྣར་»ཀྱིས་གནས་ཀྱི། [༡༠]«པེ་»«སྣར་»པུ།

1008 [1]«pe»«snar»Ne/ [2]«pe»«snar»kyi/ [3]«pe»«snar»kyis/ [4]«pe»«snar»'doms/ [5]«pe»«snar»bldam pa/ [6]«pe»«snar»-kha/ [7]«pe»«snar»byin te/ [8]«pe»«snar»bshes pa la bsten/ [9]«pe»«snar»kyis gnas kyi/ [10]«pe»«snar»pu/

༡༠༠༩ [༡]«པེ་»«སྣར་»-ལ། [༢]«པེ་»«སྣར་»བློ། [༣]«པེ་»«སྣར་»སྐྱེས། [༤]«པེ་»«སྣར་»-ཅིང་འཇམ། [༥]«སྣར་»ཚིག [༦]«པེ་»«སྣར་»+ལ། [༧]«པེ་»«སྣར་»བ། [༨]«པེ་»«སྣར་»རྟུལ། [༩]«པེ་»«སྣར་»འཕྲ། [༡༠]«སྣར་»བསྒོམས། [༡༡]«པེ་»«སྣར་»+གོས། [༡༢]«པེ་»«སྣར་»-དང་།

1009 [1]«pe»«snar»-la/ [2]«pe»«snar»blo/ [3]«pe»«snar»skyes/ [4]«pe»«snar»-cing 'jam/ [5]«snar»tshig [6]«pe»«snar»+la/ [7]«pe»«snar»ba/ [8]«pe»«snar»rtul/ [9]«pe»«snar»'phra/ [10]«snar»bsgoms/ [11]«pe»«snar»+gos/ [12]«pe»«snar»-dang /

༡༠༡༠ [༡]«པེ་»«སྣར་»པས། [༢]«པེ་»«སྣར་»གྱུར་པ། [༣]«པེ་»«སྣར་»ཐོབ་ན། དེས། [༤]«པེ་»«སྣར་»ལྟར༑ [༥]«པེ་»«སྣར་»-མཚན།

1010 [1]«pe»«snar»pas/ [2]«pe»«snar»gyur pa/ [3]«pe»«snar»thob na/ des/ [4]«pe»«snar»ltar| [5]«pe»«snar»-mtshan/

༡༠༡༡ [༡]«པེ་»རྣམ། «སྣར་»རྣམས། [༢]«སྣར་»པར། [༣]«པེ་»«སྣར་»-གཞོན། [༤]«པེ་»«སྣར་»རིམ། [༥]«པེ་»«སྣར་»ཎེ། [༦]«པེ་»«སྣར་»བུ། [༧]«པེ་»«སྣར་»ཀྱི། [༨]«པེ་»«སྣར་»བརྟེན། [༩]«པེ་»«སྣར་»འདོམས།

1011 [1]«pe»rnam/ «snar»rnams/ [2]«snar»par/ [3]«pe»«snar»-gzhon/ [4]«pe»«snar»rim/ [5]«pe»«snar»Ne/ [6]«pe»«snar»bu/ [7]«pe»«snar»kyi/ [8]«pe»«snar»brten/ [9]«pe»«snar»'doms/

༡༠༡༢ [༡]«པེ་»«སྣར་»-མི། [༢]«པེ་»«སྣར་»ཀྱིས། [༣]«པེ་»«སྣར་»ཟད། [༤]«པེ་»«སྣར་»-ལ། [༥]«པེ་»«སྣར་»བླ། [༦]«པེ་»«སྣར་»+ན། [༧]«པེ་»«སྣར་»སྤུའི།

1012 [1]«pe»«snar»-mi/ [2]«pe»«snar»kyis/ [3]«pe»«snar»zad/ [4]«pe»«snar»-la/ [5]«pe»«snar»bla/ [6]«pe»«snar»+na/ [7]«pe»«snar»spu'i/

༡༠༡༣ [༡]«པེ་»«སྣར་»-བ། [༢]«པེ་»«སྣར་»+མ། [༣]«པེ་»«སྣར་»ལ། [༤]«པེ་»«སྣར་»ལྟར་མི་སྣང་བ། [༥]«པེ་»«སྣར་»པ། [༦]«པེ་»«སྣར་»རྣམས།

1013 [1]«pe»«snar»-ba/ [2]«pe»«snar»+ma/ [3]«pe»«snar»la/ [4]«pe»«snar»ltar mi snang ba/ [5]«pe»«snar»pa/ [6]«pe»«snar»rnams/

༡༠༡༤ [༡]«པེ་»«སྣར་»པའོ། [༢]«པེ་»«སྣར་»གྱུར། [༣]«པེ་»«སྣར་»+ཐམས་ཅད་པ། [༤]«པེ་»«སྣར་»+དུ།

1014 [1]«pe»«snar»pa'o/ [2]«pe»«snar»gyur/ [3]«pe»«snar»+thams cad pa/ [4]«pe»«snar»+du/

༡༠༡༥ [༡]«པེ་»«སྣར་»-དག [༢]«པེ་»«སྣར་»-དུ། [༣]«སྣར་»མངོན། [༤]«པེ་»«སྣར་»ལ། [༥]«པེ་»«སྣར་»-པ། [༦]«པེ་»«སྣར་»པར། [༧]«པེ་»«སྣར་»+བ།

1015 [1]«pe»«snar»-dag [2]«pe»«snar»-du/ [3]«snar»mngon/ [4]«pe»«snar»la/ [5]«pe»«snar»-pa/ [6]«pe»«snar»par/ [7]«pe»«snar»+ba/

༡༠༡༦ [༡]«པེ་»«སྣར་»བགྲངས་པའི། [༢]«པེ་»«སྣར་»བརླབས། [༣]«པེ་»«སྣར་»པས། [༤]«པེ་»«སྣར་»-དང་། [༥]«པེ་»«སྣར་»ཆེས་བས་ན། [༦]«པེ་»«སྣར་»-བསྐོར། [༧]«པེ་»«སྣར་»ཏོ། [༨]«སྣར་»སྐྱོད༑

1016 [1]«pe»«snar»bgrangs pa'i/ [2]«pe»«snar»brlabs/ [3]«pe»«snar»pas/ [4]«pe»«snar»-dang / [5]«pe»«snar»ches bas na/ [6]«pe»«snar»-bskor/ [7]«pe»«snar»to/ [8]«snar»skyod|

༡༠༡༧ [༡]«པེ་»«སྣར་»+དང་། [༢]«པེ་»«སྣར་»སྒྲོགས་ཞེས། [༣]«པེ་»«སྣར་»+གཞན་ལ་ཕན་པའི་སྒྲུབ་པ་ཕུན་སུམ་ཚོགས་པ་དང་། [༤]«པེ་»«སྣར་»-པའི་སྒྲུབ། [༥]«པེ་»«སྣར་»བཏགས། [༦]«པེ་»«སྣར་»དེ། [༧]«པེ་»«སྣར་»བྱས་པའི། [༨]«པེ་»«སྣར་»-པ། [༩]«པེ་»«སྣར་»འགགས། [༡༠]«པེ་»«སྣར་»ཕྱིར། [༡༡]«པེ་»«སྣར་»འགགས། [༡༢]«པེ་»«སྣར་»རྩོལ།

1017 [1]«pe»«snar»+dang / [2]«pe»«snar»sgrogs zhes/ [3]«pe»«snar»+gzhan la phan pa'i sgrub pa phun sum tshogs pa dang / [4]«pe»«snar»-pa'i sgrub/ [5]«pe»«snar»btags/ [6]«pe»«snar»de/ [7]«pe»«snar»byas pa'i/ [8]«pe»«snar»-pa/ [9]«pe»«snar»'gags/ [10]«pe»«snar»phyir/ [11]«pe»«snar»'gags/ [12]«pe»«snar»rtsol/

༡༠༡༨ [༡]«པེ་»«སྣར་»སྐད། [༢]«པེ་»«སྣར་»-རིག་པར། [༣]«པེ་»«སྣར་»-འབྲས་བུ། [༤]«པེ་»«སྣར་»+དག [༥]«སྣར་»སྙོམ། [༦]«པེ་»«སྣར་»སྙོམ།

1018 [1]«pe»«snar»skad/ [2]«pe»«snar»-rig par/ [3]«pe»«snar»-'bras bu/ [4]«pe»«snar»+dag [5]«snar»snyom/ [6]«pe»«snar»snyom/

༡༠༡༩ [༡]«པེ་»«སྣར་»+བྱ། [༢]«པེ་»«སྣར་»པའི།

1019 [1]«pe»«snar»+bya/ [2]«pe»«snar»pa'i/

༡༠༢༠ [༡]«པེ་»«སྣར་»བསྒོམས། [༢]«པེ་»«སྣར་»ཇི། [༣]«པེ་»«སྣར་»-པ། [༤]«པེ་»ཇི། [༥]«པེ་»«སྣར་»གིས། [༦]«པེ་»གྱིས། [༧]«པེ་»«སྣར་»ལྟར།

1020 [1]«pe»«snar»bsgoms/ [2]«pe»«snar»ji/ [3]«pe»«snar»-pa/ [4]«pe»ji/ [5]«pe»«snar»gis/ [6]«pe»gyis/ [7]«pe»«snar»ltar/

༡༠༢༡ [༡]«པེ་»«སྣར་»ཀྱི་སྔོན་དུ། [༢]«པེ་»«སྣར་»པ་ནི། [༣]«པེ་»«སྣར་»-ཁ། [༤]«པེ་»«སྣར་»ནས། [༥]«སྣར་»འདིའི།

1021 [1]«pe»«snar»kyi sngon du/ [2]«pe»«snar»pa ni/ [3]«pe»«snar»-kha/ [4]«pe»«snar»nas/ [5]«snar»'di'i/

༡༠༢༢ [༡]«པེ་»«སྣར་»འདི་ཟས་ནི་ལྡེ་གུའམ། [༢]«པེ་»«སྣར་»+ཟ། [༣]«པེ་»«སྣར་»བ་དང་། [༤]«པེ་»«སྣར་»+གནས། [༥]«པེ་»«སྣར་»+འདི། [༦]«པེ་»«སྣར་»བས། [༧]«སྣར་»དོན། [༨]«སྣར་»དོན༑ [༩]«པེ་»«སྣར་»དེས། [༡༠]«སྣར་»+འདས། [༡༡]«པེ་»«སྣར་»-ནི།

1022 [1]«pe»«snar»'di zas ni lde gu'am/ [2]«pe»«snar»+za/ [3]«pe»«snar»ba dang / [4]«pe»«snar»+gnas/ [5]«pe»«snar»+'di/ [6]«pe»«snar»bas/ [7]«snar»don/ [8]«snar»don| [9]«pe»«snar»des/ [10]«snar»+'das/ [11]«pe»«snar»-ni/

༡༠༢༣ [༡]«པེ་»«སྣར་»ར་ཆར། [༢]«པེ་»«སྣར་»བུར། [༣]«པེ་»«སྣར་»བ་ར་ཎཱ་སེའི། [༤]«པེ་»འགྲོའོ། [༥]«པེ་»«སྣར་»སློངས་པ། [༦]«སྣར་»དེ། [༧]«པེ་»«སྣར་»-ཡང་། [༨]«པེ་»«སྣར་»-གང་ཡིན་པ།

1023 [1]«pe»«snar»ra char/ [2]«pe»«snar»bur/ [3]«pe»«snar»ba ra NA se'i/ [4]«pe»'gro'o/ [5]«pe»«snar»slongs pa/ [6]«snar»de/ [7]«pe»«snar»-yang / [8]«pe»«snar»-gang yin pa/

༡༠༢༤ [༡]«པེ་»«སྣར་»-དེ། [༢]«པེ་»«སྣར་»-བ། [༣]«པེ་»«སྣར་»པ་དང་། [༤]«པེ་»«སྣར་»དང་། [༥]«པེ་»«སྣར་»སོང་བར་གྱུར་པས། [༦]«པེ་»«སྣར་»གྱི། [༧]«པེ་»«སྣར་»+ལས། [༨]«པེ་»«སྣར་»སྤྲོད།

1024 [1]«pe»«snar»-de/ [2]«pe»«snar»-ba/ [3]«pe»«snar»pa dang / [4]«pe»«snar»dang / [5]«pe»«snar»song bar gyur pas/ [6]«pe»«snar»gyi/ [7]«pe»«snar»+las/ [8]«pe»«snar»sprod/

༡༠༢༥ [༡]«པེ་»«སྣར་»ཐོས་པས། [༢]«པེ་»«སྣར་»དེ་ཉིད། [༣]«པེ་»«སྣར་»བརྗོད། [༤]«པེ་»«སྣར་»ཡི། [༥]«པེ་»«སྣར་»འདི། [༦]«སྣར་»པའི།

1025 [1]«pe»«snar»thos pas/ [2]«pe»«snar»de nyid/ [3]«pe»«snar»brjod/ [4]«pe»«snar»yi/ [5]«pe»«snar»'di/ [6]«snar»pa'i/

༡༠༢༦ [༡]«པེ་»«སྣར་»ཀྱི། [༢]«པེ་»སེམས་ཅན། [༣]«པེ་»«སྣར་»+ཀྱི། [༤]«པེ་»«སྣར་»འབའ་ཞིག [༥]«པེ་»«སྣར་»འབའ་ཞིག [༦]«པེ་»«སྣར་»གྱིས།

1026 [1]«pe»«snar»kyi/ [2]«pe»sems can/ [3]«pe»«snar»+kyi/ [4]«pe»«snar»'ba' zhig [5]«pe»«snar»'ba' zhig [6]«pe»«snar»gyis/

༡༠༢༧ [༡]«སྣར་»རྒྱུ་དང་། [༢]«པེ་»«སྣར་»དང་། [༣]«པེ་»«སྣར་»པ། [༤]«སྣར་»-བ།

1027 [1]«snar»rgyu dang / [2]«pe»«snar»dang / [3]«pe»«snar»pa/ [4]«snar»-ba/

༡༠༢༨ [༡]«པེ་»«སྣར་»ཇི། [༢]«པེ་»«སྣར་»གདམས། [༣]«པེ་»«སྣར་»བཏགས། [༤]«པེ་»«སྣར་»-དང་། [༥]«པེ་»«སྣར་»དེ། [༦]«པེ་»«སྣར་»ལམ། [༧]«པེ་»«སྣར་»པ། [༨]«པེ་»«སྣར་»-ལ། [༩]«པེ་»«སྣར་»འགའ།

1028 [1]«pe»«snar»ji/ [2]«pe»«snar»gdams/ [3]«pe»«snar»btags/ [4]«pe»«snar»-dang / [5]«pe»«snar»de/ [6]«pe»«snar»lam/ [7]«pe»«snar»pa/ [8]«pe»«snar»-la/ [9]«pe»«snar»'ga'/

༡༠༢༩ [༡]«པེ་»«སྣར་»ཀྱིས། [༢]«པེ་»«སྣར་»བློ། [༣]«པེ་»«སྣར་»-ལ། [༤]«པེ་»«སྣར་»-དུ། [༥]«པེ་»«སྣར་»+ནི། [༦]«པེ་»«སྣར་»ལ། [༧]«པེ་»«སྣར་»བཟོད། [༨]«པེ་»«སྣར་»འཇུག་པ་དེ་ལ། [༩]«པེ་»«སྣར་»-ལ།

1029 [1]«pe»«snar»kyis/ [2]«pe»«snar»blo/ [3]«pe»«snar»-la/ [4]«pe»«snar»-du/ [5]«pe»«snar»+ni/ [6]«pe»«snar»la/ [7]«pe»«snar»bzod/ [8]«pe»«snar»'jug pa de la/ [9]«pe»«snar»-la/

༡༠༣༠ [༡]«པེ་»+གི། [༢]«པེ་»«སྣར་»ཀྱིས། [༣]«པེ་»«སྣར་»ཐམས་ཅད། [༤]«པེ་»«སྣར་»བློ། [༥]«པེ་»«སྣར་»མ། [༦]«པེ་»«སྣར་»-པ། [༧]«པེ་»«སྣར་»ལས། «ཅོ་»པའི། [༨]«པེ་»«སྣར་»འདིས།

1030 [1]«pe»+gi/ [2]«pe»«snar»kyis/ [3]«pe»«snar»thams cad/ [4]«pe»«snar»blo/ [5]«pe»«snar»ma/ [6]«pe»«snar»-pa/ [7]«pe»«snar»las/ «co»pa'i/ [8]«pe»«snar»'dis/

༡༠༣༡ [༡]«པེ་»«སྣར་»ཀྱིས། [༢]«པེ་»«སྣར་»+སེམས་དཔའ། [༣]«པེ་»«སྣར་»གཏོགས། [༤]«པེ་»«སྣར་»བསྒྲུབ། [༥]«སྣར་»མངོན། [༦]«སྣར་»+སུ། [༧]«སྣར་»རབ། [༨]«སྣར་»གཅད།

1031 [1]«pe»«snar»kyis/ [2]«pe»«snar»+sems dpa'/ [3]«pe»«snar»gtogs/ [4]«pe»«snar»bsgrub/ [5]«snar»mngon/ [6]«snar»+su/ [7]«snar»rab/ [8]«snar»gcad/

༡༠༣༢ [༡]«པེ་»«སྣར་»-པོ། [༢]«པེ་»«སྣར་»རིམ། [༣]«པེ་»«སྣར་»མདོ། [༤]«པེ་»«སྣར་»-འདོད་པའི་ཁམས་……འཇིག་རྟེན་པའི།

1032 [1]«pe»«snar»-po/ [2]«pe»«snar»rim/ [3]«pe»«snar»mdo/ [4]«pe»«snar»-'dod pa'i khams [……]'jig rten pa'i/

༡༠༣༣ [༡]«པེ་»«སྣར་»བ། [༢]«པེ་»«སྣར་»བ། [༣]«པེ་»«སྣར་»-ནི། [༤]«པེ་»«སྣར་»གཏན། [༥]«པེ་»«སྣར་»-ནི། [༦]«པེ་»«སྣར་»འཚལ་བའི། [༧]«པེ་»«སྣར་»བས། [༨]«པེ་»གཅུག «སྣར་»བཅུག[༩]«པེ་»«སྣར་»-དང་། [༡༠]«པེ་»«སྣར་»-རྣམས། [༡༡]«པེ་»«སྣར་»རིམ་གྱི།

1033 [1]«pe»«snar»ba/ [2]«pe»«snar»ba/ [3]«pe»«snar»-ni/ [4]«pe»«snar»gtan/ [5]«pe»«snar»-ni/ [6]«pe»«snar»'tshal ba'i/ [7]«pe»«snar»bas/ [8]«pe»gcug «snar»bcug[9]«pe»«snar»-dang / [10]«pe»«snar»-rnams/ [11]«pe»«snar»rim gyi/

༡༠༣༤ [༡]«པེ་»«སྣར་»པར། [༢]«པེ་»«སྣར་»འགྲུབ། [༣]«པེ་»«སྣར་»རིམ།

1034 [1]«pe»«snar»par/ [2]«pe»«snar»'grub/ [3]«pe»«snar»rim/

༡༠༣༥ [༡]«པེ་»«སྣར་»ལས་རྩོགས། [༢]«པེ་»«སྣར་»-འདི། [༣]«པེ་»«སྣར་»-ཕྱིར། [༤]«པེ་»«སྣར་»རིམ།

1035 [1]«pe»«snar»las rtsogs/ [2]«pe»«snar»-'di/ [3]«pe»«snar»-phyir/ [4]«pe»«snar»rim/

༡༠༣༦ [༡]«པེ་»«སྣར་»ཀྱི། [༢]«པེ་»«སྣར་»གྱིས། [༣]«པེ་»«སྣར་»འདི།

1036 [1]«pe»«snar»kyi/ [2]«pe»«snar»gyis/ [3]«pe»«snar»'di/

༡༠༣༧ [༡]«པེ་»«སྣར་»-ནི། [༢]«སྣར་»+འདི། [༣]«པེ་»ཀྱིས། [༤]«སྣར་»ཐོབ། [༥]«པེ་»«སྣར་»འཐོབ༑ [༦]«པེ་»«སྣར་»པས། [༧]«པེ་»འཚམས། [༨]«པེ་»«སྣར་»དེ། [༩]«པེ་»«སྣར་»དག་པར།

1037 [1]«pe»«snar»-ni/ [2]«snar»+'di/ [3]«pe»kyis/ [4]«snar»thob/ [5]«pe»«snar»'thob| [6]«pe»«snar»pas/ [7]«pe»'tshams/ [8]«pe»«snar»de/ [9]«pe»«snar»dag par/

༡༠༣༨ [༡]«པེ་»«སྣར་»འདི། [༢]«པེ་»གྱིས། [༣]«པེ་»«སྣར་»ཇི། [༤]«པེ་»«སྣར་»+མཁྱེན་པ། [༥]«པེ་»«སྣར་»-འདི།

1038 [1]«pe»«snar»'di/ [2]«pe»gyis/ [3]«pe»«snar»ji/ [4]«pe»«snar»+mkhyen pa/ [5]«pe»«snar»-'di/

༡༠༣༩ [༡]«པེ་»«སྣར་»རྣམས། [༢]«སྣར་»བརྙེངས། [༣]«པེ་»«སྣར་»བསྒྲུབ། [༤]«པེ་»«སྣར་»བསྒྲུབ།

1039 [1]«pe»«snar»rnams/ [2]«snar»brnyengs/ [3]«pe»«snar»bsgrub/ [4]«pe»«snar»bsgrub/

༡༠༤༠ [༡]«པེ་»«སྣར་»ཀའི། [༢]«པེ་»གྱིས།

1040 [1]«pe»«snar»ka'i/ [2]«pe»gyis/

༡༠༤༡ [༡]«པེ་»«སྣར་»བསྒྲུབ། [༢]«སྣར་»བཞུང་། [༣]«པེ་»«སྣར་»ལམ། [༤]«སྣར་»ན། [༥]«པེ་»ལ་དེ་ཐམས་ཅད་ཀྱི། «སྣར་»དེ་ལ་ཐམས་ཅད་ཀྱི། [༦]«པེ་»«སྣར་»-ཚར་བཅད་ཅིང་། [༧]«པེ་»«སྣར་»-ནི༑ [༨]«པེ་»«སྣར་»སྤང་བར། [༩]«པེ་»«སྣར་»བགྲང་།

1041 [1]«pe»«snar»bsgrub/ [2]«snar»bzhung / [3]«pe»«snar»lam/ [4]«snar»na/ [5]«pe»la de thams cad kyi/ «snar»de la thams cad kyi/ [6]«pe»«snar»-tshar bcad cing / [7]«pe»«snar»-ni| [8]«pe»«snar»spang bar/ [9]«pe»«snar»bgrang /

༡༠༤༢ [༡]«པེ་»«སྣར་»གསུང་། [༢]«པེ་»«སྣར་»བསྲུང་། [༣]«སྣར་»-མངོན། [༤]«པེ་»«སྣར་»རྣམས།

1042 [1]«pe»«snar»gsung / [2]«pe»«snar»bsrung / [3]«snar»-mngon/ [4]«pe»«snar»rnams/

༡༠༤༣ [༡]«པེ་»སྡོམས། «སྣར་»སྡོམ། [༢]«སྣར་»ཞུགས། [༣]«པེ་»«སྣར་»འཐོབ། [༤]«པེ་»«སྣར་»རྗེའི། [༥]«པེ་»«སྣར་»དུ། [༦]«པེ་»འཇུག [༧]«སྣར་»ཀྱིས།

1043 [1]«pe»sdoms/ «snar»sdom/ [2]«snar»zhugs/ [3]«pe»«snar»'thob/ [4]«pe»«snar»rje'i/ [5]«pe»«snar»du/ [6]«pe»'jug [7]«snar»kyis/

༡༠༤༤ [༡]«པེ་»«སྣར་»ཡོད། [༢]«པེ་»«སྣར་»+གནས། [༣]«པེ་»ན། འཇུག «སྣར་»ན། མཇུག [༤]«པེ་»«སྣར་»བཅད། [༥]«པེ་»«སྣར་»བལྟ། [༦]«པེ་»«སྣར་»དཔའ།

1044 [1]«pe»«snar»yod/ [2]«pe»«snar»+gnas/ [3]«pe»na/ 'jug «snar»na/ mjug [4]«pe»«snar»bcad/ [5]«pe»«snar»blta/ [6]«pe»«snar»dpa'/

༡༠༤༥ [༡]«པེ་»«སྣར་»སྐྱེས་པའི། [༢]«པེ་»«སྣར་»བར། [༣]«པེ་»«སྣར་»+ཡེ་ཤེས།

1045 [1]«pe»«snar»skyes pa'i/ [2]«pe»«snar»bar/ [3]«pe»«snar»+ye shes/

༡༠༤༦ [༡]«པེ་»«སྣར་»སྐྱེད། [༢]«པེ་»«སྣར་»པས། [༣]«པེ་»«སྣར་»བསྒྲུབ། [༤]«པེ་»«སྣར་»-དེ། [༥]«པེ་»«སྣར་»པ། [༦]«པེ་»གྱིས།

1046 [1]«pe»«snar»skyed/ [2]«pe»«snar»pas/ [3]«pe»«snar»bsgrub/ [4]«pe»«snar»-de/ [5]«pe»«snar»pa/ [6]«pe»gyis/

༡༠༤༧ [༡]«པེ་»«སྣར་»+དེ་ནི། [༢]«པེ་»«སྣར་»སྲུང་། [༣]«པེ་»«སྣར་»བསྒྲུབ། [༤]«པེ་»«སྣར་»+ཡང་མ་ཡིན་པ། [༥]«པེ་»«སྣར་»པ། [༦]«པེ་»«སྣར་»གྲུབ། [༧]«པེ་»«སྣར་»པའི། [༨]«པེ་»«སྣར་»-འདི་ནི།

1047 [1]«pe»«snar»+de ni/ [2]«pe»«snar»srung / [3]«pe»«snar»bsgrub/ [4]«pe»«snar»+yang ma yin pa/ [5]«pe»«snar»pa/ [6]«pe»«snar»grub/ [7]«pe»«snar»pa'i/ [8]«pe»«snar»-'di ni/

༡༠༤༨ [༡]«པེ་»«སྣར་»-དག [༢]«པེ་»«སྣར་»ཀྱིས། [༣]«པེ་»«སྣར་»-པར། [༤]«པེ་»«སྣར་»ཏོ། ། [༥]«པེ་»«སྣར་»ཀྱི།

1048 [1]«pe»«snar»-dag [2]«pe»«snar»kyis/ [3]«pe»«snar»-par/ [4]«pe»«snar»to/ / [5]«pe»«snar»kyi/

༡༠༤༩ [༡]«པེ་»«སྣར་»+མི། [༢]«པེ་»«སྣར་»པའམ། [༣]«པེ་»པོ། [༤]«པེ་»«སྣར་»-ཆོས། [༥]«པེ་»«སྣར་»-ནམ།

1049 [1]«pe»«snar»+mi/ [2]«pe»«snar»pa'am/ [3]«pe»po/ [4]«pe»«snar»-chos/ [5]«pe»«snar»-nam/

༡༠༥༠ [༡]«པེ་»«སྣར་»རིམ། [༢]«པེ་»«སྣར་»བསྐྱེད། [༣]«པེ་»གྱིས། [༤]«པེ་»«སྣར་»ན། [༥]«པེ་»«སྣར་»+སེམས། [༦]«པེ་»«སྣར་»འགྱུར་བ། [༧]«པེ་»«སྣར་»བསྒྲུབ། [༨]«སྣར་»བསྒྲུབ།

1050 [1]«pe»«snar»rim/ [2]«pe»«snar»bskyed/ [3]«pe»gyis/ [4]«pe»«snar»na/ [5]«pe»«snar»+sems/ [6]«pe»«snar»'gyur ba/ [7]«pe»«snar»bsgrub/ [8]«snar»bsgrub/

༡༠༥༡ [༡]«པེ་»«སྣར་»བསྒྲུབ། [༢]«པེ་»«སྣར་»བསྒྲུབ། [༣]«པེ་»«སྣར་»ན། [༤]«པེ་»«སྣར་»བསྒྲུབ། [༥]«པེ་»«སྣར་»+བ། [༦]«པེ་»«སྣར་»ནས། [༧]«པེ་»«སྣར་»ཀྱི་ཚོགས། [༨]«པེ་»«སྣར་»སྒོམ། [༩]«པེ་»«སྣར་»བསྔོ། [༡༠]«པེ་»«སྣར་»-ལ། [༡༡]«པེ་»«སྣར་»བསྒྲུབ། [༡༢]«པེ་»«སྣར་»བསྒྲུབ།

1051 [1]«pe»«snar»bsgrub/ [2]«pe»«snar»bsgrub/ [3]«pe»«snar»na/ [4]«pe»«snar»bsgrub/ [5]«pe»«snar»+ba/ [6]«pe»«snar»nas/ [7]«pe»«snar»kyi tshogs/ [8]«pe»«snar»sgom/ [9]«pe»«snar»bsngo/ [10]«pe»«snar»-la/ [11]«pe»«snar»bsgrub/ [12]«pe»«snar»bsgrub/

༡༠༥༢ [༡]«པེ་»«སྣར་»བསྒྲུབ། [༢]«པེ་»«སྣར་»བསྒྲུབ། [༣]«པེ་»«སྣར་»-གྱིས། [༤]«པེ་»«སྣར་»གི། [༥]«པེ་»«སྣར་»གི། [༦]«པེ་»«སྣར་»བསྒྲུབ། [༧]«པེ་»«སྣར་»གྱིས། [༨]«པེ་»«སྣར་»+ལ། [༩]«པེ་»«སྣར་»+དེ་ལྟ། [༡༠]«པེ་»«སྣར་»ཐོབ་ཏུ། [༡༡]«པེ་»«སྣར་»པ་ལ།

1052 [1]«pe»«snar»bsgrub/ [2]«pe»«snar»bsgrub/ [3]«pe»«snar»-gyis/ [4]«pe»«snar»gi/ [5]«pe»«snar»gi/ [6]«pe»«snar»bsgrub/ [7]«pe»«snar»gyis/ [8]«pe»«snar»+la/ [9]«pe»«snar»+de lta/ [10]«pe»«snar»thob tu/ [11]«pe»«snar»pa la/

༡༠༥༣ [༡]«པེ་»«སྣར་»དཔའི། [༢]«པེ་»«སྣར་»-ཡང་། [༣]«པེ་»«སྣར་»+ཡོན་ཏན་གྱི། [༤]«པེ་»«སྣར་»+དེ།

1053 [1]«pe»«snar»dpa'i/ [2]«pe»«snar»-yang / [3]«pe»«snar»+yon tan gyi/ [4]«pe»«snar»+de/

༡༠༥༤ [༡]«པེ་»«སྣར་»བཟུང་། [༢]«པེ་»«སྣར་»བཟུང་། [༣]«པེ་»«སྣར་»བསམ། [༤]«པེ་»«སྣར་»-ལ། [༥]«པེ་»«སྣར་»བསྟན། [༦]«པེ་»མྱོངས། [༧]«པེ་»«སྣར་»བཟུང་། [༨]«པེ་»«སྣར་»ལོཙྪ། [༩]«པེ་»«སྣར་»+མཁན་པོ། [༡༠]«པེ་»«སྣར་»སྡེ་ལ་སོགས་པས། [༡༡]«པེ་»+ཡེ་དྷརྨཱ་་ཧེ་ཏུ་པྲ་བྷ་ཝཱ་ཧེ་ཏུནྟེ་ཥཱན་ཏ་ཐཱ་ག་ཏོ་ཧྱ་བ་དཏ། ཏེ་ཥཱཉྩ་ཡོ་ནི་རོ་དྷ་ཨེ་བཾ་བཱ་དཱི་མ་ཧཱ་ཤྲ་མ་ཎཿ དགེ་བས་སངས་རྒྱས་བསྟན་པ་དར་རྒྱས་ཤོག། སརྦ་མངྒ་ལཾ། «སྣར་»+ཡེ་དྷརྨཱ་ཧེ་ཏུ་པྲ་བྷ་ཝཱ་ཧེ་ཏུནྟེ་ཥཱནྟ་ཐཱ་ག་ཏོ་ཧྱ་བ་དཏ། ཏེ་ཥཱཉྩ་ཡོ་ནི་རོ་དྷ་ཨེ་བཾ་བཱ་དཱི་མ་ཧཱ་ཤྲ་མ་ཎཿ དགེ་བས་སངས་རྒྱས་བསྟན་པ་དར་རྒྱས་ཤོག །

1054 [1]«pe»«snar»bzung / [2]«pe»«snar»bzung / [3]«pe»«snar»bsam/ [4]«pe»«snar»-la/ [5]«pe»«snar»bstan/ [6]«pe»myongs/ [7]«pe»«snar»bzung / [8]«pe»«snar»lots+tsha/ [9]«pe»«snar»+mkhan po/ [10]«pe»«snar»sde la sogs pas/ [11]«pe»+ye d+harmA he tu pra b+ha wA he tun+te ShAn ta thA ga to h+ya ba data/ te ShAny+tsa yo ni ro d+ha e baM bA dI ma hA shra ma NaH dge bas sangs rgyas bstan pa dar rgyas shog/ sarba mang+ga laM/ «snar»+ye d+harmA he tu pra b+ha wA he tun+te ShAn+ta thA ga to h+ya ba data/ te ShAny+tsa yo ni ro d+ha e baM bA dI ma hA shra ma NaH dge bas sangs rgyas bstan pa dar rgyas shog /

【B16 有餘依地】【C1 結前生後開列三門】

ཕུང་པོ་དང་བཅས་པའི་ས་གང་ཞེ་ན། དེ་ནི་རྣམ་པ་གསུམ་དུ་བལྟ་བར་བྱ་སྟེ། སར་གདགས་པ་རྣམ་པར་གཞག་པ་དང༌། ཉེ་བར་ཞི་བར༌གདགས་པ་རྣམ་པར་གཞག་པ་དང༌། ཕུང་པོར་གདགས་པ་རྣམ་པར་གཞག་པའོ། །

phung po dang bcas pa'i sa gang zhe na/ de ni rnam pa gsum du blta bar bya ste/ sar gdags pa rnam par gzhag pa dang/ nye bar zhi bargdags pa rnam par gzhag pa dang/ phung por gdags pa rnam par gzhag pa'o/ /

【C2 隨釋】【D1 地施設安立】

སར་གདགས་པ་རྣམ་པར་གཞག་པ་གང་ཞེ་ན། ཕུང་པོ་དང་བཅས་པའི་ས་ནི་ས་ལྔ་པོ་འདི་ལྟ་སྟེ། སེམས་མེད་པའི་ས་དང་བསྒོམས་པ་ལས་བྱུང་བའི་ས་དང༌། ཉན་ཐོས་ཀྱི་ས་དང༌།བྱང་ཆུབ་སེམས་དཔའི་ས་རྣམས་ལས་ཕྱོགས་གཅིག་མ་གཏོགས་པ་དང་འདི་ལྟ་སྟེ། ཕུང་པོ་མེད་པའི་ས་གཅིག་རིལ་གྱིས་མ་གཏོགས་པའི་ས་ལྷག་མ་རྣམས་ནི་ཕུང་པོ་དང་བཅས་པའི་ས་ཞེས་བྱ་སྟེ། འདི་ནི་སར་གདགས་པ་རྣམ་པར་གཞག་པ་ཞེས་བྱའོ། །

sar gdags pa rnam par gzhag pa gang zhe na/ phung po dang bcas pa'i sa ni sa lnga po 'di lta ste/ sems med pa'i sa dang bsgoms pa las byung ba'i sa dang/ nyan thos kyi sa dang/byang chub sems dpa'i sa rnams las phyogs gcig ma gtogs pa dang 'di lta ste/ phung po med pa'i sa gcig ril gyis ma gtogs pa'i sa lhag ma rnams ni phung po dang bcas pa'i sa zhes bya ste/ 'di ni sar gdags pa rnam par gzhag pa zhes bya'o/ /

【D2 寂靜施設安立】

ཉེ་བར་ཞི་བར་གདགས་པ་རྣམ་པར་གཞག་པ་གང་ཞེ་ན།ཕུང་པོ་དང་བཅས་པའི་ས་ནི་ཉེ་བར་ཞི་བ་རྣམ་པ་བཞིས་རྣམ་པར་གཞག་སྟེ། སྡུག་བསྔལ་ཉེ་བར་ཞི་བ་དང༌། ཉོན་མོངས་པ་ཉེ་བར་ཞི་བ་དང༌། སེམས་ཅན་རྣམས་ལ་རྣམ་པར་འཚེ་བ་ཉེ་བར་ཞི་བ་དང༌། བཏང་སྙོམས་ཉེ་བར་ཞི་བའོ། །དེ་ལ་དགེ་སློང་དགྲ་བཅོམ་པ་ཟག་པ་ཟད་པའི་ཕྱི་མ་ལ་སྲིད་པ་འབྱུང་བར་བྱེད་པའི་སྡུག་བསྔལ་གང་ཡིན་པ་དེ་ཏ་ལའི་མགོ་བཅད་པ་བཞིན་དུ་ཡོངས་སུ་ཤེས་ནས་སྤངས་ཤིང་རྩ་ནས་བཅད་དེ་ཕྱི་མ་ལ་མི་སྐྱེ་བའི་ཆོས་ཉིད་ཀྱིས་མི་སྣང་བར་གྱུར་པ་དེ་ནི་དེའི་སྡུག་བསྔལ་ཉེ་བར་ཞི་བའོ། །དགེ་སློང་དགྲ་བཅོམ་པའི་གཏན་མི་སྐྱེ་བའི་ཆོས་ཉིད་ཀྱིས་འདོད་ཆགས་མ་ལུས་པར་སྤངས་པ་དང༌། ཞེ་སྡང་མ་ལུས་པ་དང༌། གཏི་མུག་མ་ལུས་པ་དང༌། ཉོན་མོངས་པ་ཐམས་ཅད་མ་ལུས་པར་སྤངས་པ་དེ་ནི་དེའི་ཉོན་མོངས་པ་ཉེ་བར་ཞི་བའོ། །དེ་ནི་འདོད་ཆགས་ཟད་པ་དང༌། ཞེ་སྡང་ཟད་པ་དང༌། གཏི་མུག་ཟད་པ་དང༌། ཉོན་མོངས་པ་ཐམས་ཅད་ཟད་པས། སྡིག་པ་གང་ཡིན་པ་དེ་མི་བྱེད་ལ། དགེ་བ་ལ་རྟེན་པར་བྱེད་པ་དེ་ནི࿒ཉོན་མོངས་ལ་རྣམ་པར་འཚེ་བ་ཉེ་བར་ཞི་བའོ། །དགེ་སློང་དགྲ་བཅོམ་པ་ཟག་པ་ཟད་པ་ནི་བདེ་བར་གནས་པ་རྣམ་པ་དྲུག་པོ་འདི་དག་གིས་རྟག་པར་རྒྱུན་དུ་ཤས་ཆེར་གནས་ཏེ། དེ་མིག་གིས་གཟུགས་རྣམས་མཐོང་ན། ཡིད་བདེ་བར་ཡང་མི་འགྱུར། ཡིད་མི་བདེ་བར་ཡང་མི་འགྱུར་བར་དྲན་པ་དང་ཤེས་བཞིན་གྱིས་བཏང་སྟོམས་སུ་གནས་པ་དང༌། དེ་རྣ་བས་སྒྲ་རྣམས་ཐོས་པ་དང༌། སྣས་དྲི་རྣམས་བསྣམས་པ་དང༌།ལྕེས་རོ་རྣམས་མྱངས་པ་དང༌། ལུས་ཀྱིས་རེག་བྱ་རྣམས་ལ་རེག་པ་དང༌། ཡིད་ཀྱིས་ཆོས་རྣམས་རྣམ་པར་ཤེས་པ་ན་ཡིད་བདེ་བར་ཡང་མི་འགྱུར། ཡིད་མི་བདེ་བར་ཡང་མི་འགྱུར་བར་དྲན་པ་དང་ཤེས་བཞིན་གྱིས་བཏང་སྙོམས་སུ་གནས་པ་དེ་ནི་དེའི་བཏང་སྙོམས་ཉེ་བར་ཞི་བའོ། །ཉེ་བར་ཞི་བ་རྣམ་པ་བཞི་པ་དེ་དག་ལས་བརྩམས་ནས་ཕུང་པོ་དང་བཅས་པའི་ས་ལ་མཆོག་ཏུ་ཞི་བ་དང་མཆོག་ཏུ་བསིལ་བར་གྱུར་པ་ཞེས་བྱ་སྟེ། དེ་ནི་ཉེ་བར་ཞི་བ་གདགས་པ་རྣམ་པར་གཞག་པ་ཞེས་བྱའོ། །

nye bar zhi bar gdags pa rnam par gzhag pa gang zhe na/phung po dang bcas pa'i sa ni nye bar zhi ba rnam pa bzhis rnam par gzhag ste/ sdug bsngal nye bar zhi ba dang/ nyon mongs pa nye bar zhi ba dang/ sems can rnams la rnam par 'tshe ba nye bar zhi ba dang/ btang snyoms nye bar zhi ba'o/ /de la dge slong dgra bcom pa zag pa zad pa'i phyi ma la srid pa 'byung bar byed pa'i sdug bsngal gang yin pa de ta la'i mgo bcad pa bzhin du yongs su shes nas spangs shing rtsa nas bcad de phyi ma la mi skye ba'i chos nyid kyis mi snang bar gyur pa de ni de'i sdug bsngal nye bar zhi ba'o/ /dge slong dgra bcom pa'i gtan mi skye ba'i chos nyid kyis 'dod chags ma lus par spangs pa dang/ zhe sdang ma lus pa dang/ gti mug ma lus pa dang/ nyon mongs pa thams cad ma lus par spangs pa de ni de'i nyon mongs pa nye bar zhi ba'o/ /de ni 'dod chags zad pa dang/ zhe sdang zad pa dang/ gti mug zad pa dang/ nyon mongs pa thams cad zad pas/ sdig pa gang yin pa de mi byed la/ dge ba la rten par byed pa de ni nyon mongs la rnam par 'tshe ba nye bar zhi ba'o/ /dge slong dgra bcom pa zag pa zad pa ni bde bar gnas pa rnam pa drug po 'di dag gis rtag par rgyun du shas cher gnas te/ de mig gis gzugs rnams mthong na/ yid bde bar yang mi 'gyur/ yid mi bde bar yang mi 'gyur bar dran pa dang shes bzhin gyis btang stoms su gnas pa dang/ de rna bas sgra rnams thos pa dang/ snas dri rnams bsnams pa dang/lces ro rnams myangs pa dang/ lus kyis reg bya rnams la reg pa dang/ yid kyis chos rnams rnam par shes pa na yid bde bar yang mi 'gyur/ yid mi bde bar yang mi 'gyur bar dran pa dang shes bzhin gyis btang snyoms su gnas pa de ni de'i btang snyoms nye bar zhi ba'o/ /nye bar zhi ba rnam pa bzhi pa de dag las brtsams nas phung po dang bcas pa'i sa la mchog tu zhi ba dang mchog tu bsil bar gyur pa zhes bya ste/ de ni nye bar zhi ba gdags pa rnam par gzhag pa zhes bya'o/ /

【D3 依施設安立】

ཕུང་པོ་གདགས་པ་རྣམ་པར་གཞག་པ་གང་ཞེ་ན། ཕུང་པོ་ནི་བརྒྱད་པོ་འདི་དག་ཡིན་ཏེ། གདགས་པའི་ཕུང་པོ་དང༌། ཡོངས་སུ་གཟུང་བའི་ཕུང་པོ་དང༌། གནས་པའི་ཕུང་པོ་དང༌། འཇུག་པའི་ཕུང་པོ་དང༌། བར་དུ་གཅོད་པའི་ཕུང་པོ་དང༌། སྡུག་བསྔལ་གྱི་ཕུང་པོ་དང༌། དགའ་བའི་ཕུང་པོ་དང༌། ཐ་མའི་ཕུང་པོའོ། །གདགས་པའི་ཕུང་པོ་གང་ཞེ་ན། ཉེ་བར་ལེན་པའི་ཕུང་པོ་ལྔ་པོ་རྣམས་ཏེ། གང་ལ་བརྟེན་ན་བདག་ཅེས་བྱ་བའམ། སེམས་ཅན་ནམ། སྲོག་གམ། སྐྱེ་བའམ། གསོ་བའམ། སྐྱེས་བུའམ། གང་ཟག་གམ།ཤེད་ལས་སྐྱེས་སམ། ཤེད་བུ་ཞེས་བྱ་བར࿒མིང་དང་བརྡ་དང༌། གདགས་པ་དང༌། ཐ་སྙད་དུ་འདོགས་པ་དང༌། གང་ལ་བརྟེན་ནས་མིང་ནི་འདི་ཞེས་བྱ༑ རིགས་ནི་འདི་ཞེས་བྱ། རུས་ནི་འདི་ཞེས་བྱ། ཁ་ཟས་ནི་འདི་ལྟ་བུ་ཞིག་ཟ་ཟ། བདེ་བ་དང་སྡུག་བསྔལ་ནི་འདི་ལྟ་བུ་ཞིག་མྱོང༌། ཚེ་ནི་འདི་ལྟར་རིང༌། ཡུན་ནི་འདི་སྲིད་ཅིག་གནས་གནས། ཚེ་ནི་འདི་ཙམ་ཞིག་ཐུབ་ཅེས་བྱ་བར་མིང་དང༌། བརྡ་དང༌། གདགས་པ་དང་ཐ་སྙད་དུ་འདོགས་པའོ༑ །ཡོངས་སུ་གཟུང་བའི་ཕུང་པོ་གང་ཞེ་ན། ཡོངས་སུ་གཟུང་བའི་དངོས་པོ་བདུན་ཏེ། བདག་དང༌། ཕ་མ་དང༌། བུ་དང༌། ཆུང་མ་དང༌། ཟན་དང༌། བྲན་མོ་དང༌། ལས་བྱེད་པ་དང༌། ཞོ་ཤས་འཚོ་བ་དང༌། མཛའ་བཤེས་དང༌། གྲོགས་པོ་དང༌། བློན་པོ་དང༌། ཉེ་དུ་དང༌།སྣག་གི་གཉེན་མཚམས་ནས་རྒྱས་པར་ཡོངས་སུ་གཟུང་བའི་དངོས་པོ་བདུན་པོ་འདི་ལྟ་སྟེ༑ ཡིད་ཀྱིས་ལས་འབྱུང་བ་བཞིན་ཏེ། གང་དག་ལ་བརྟེན་ནས་སེམས་ཅན་རྣམས་ཡོངས་སུ་འཛིན་པ་དང་ལྡན་པར་ཤེས་པའོ། །གནས་པའི་ཕུང་པོ་གང་ཞེ་ན། ཟས་བཞི་སྟེ།ཁམ་དང༌། རེག་པ་དང༌། ཡིད་ལ་སེམས་པ་དང༌། རྣམ་པར་ཤེས་པའི་ཟས་ཏེ། གང་ལ་བརྟེན་ན་སེམས་ཅན་བྱུང་བ་རྣམས་གནས་ཤིང་འཚོ་བར་འགྱུར་བ་དང༌། འབྱུང་བར་འདོད་པ་རྣམས་ལ་ཕན་འདོགས་པའོ། །འཇུག་པའི་ཕུང་པོ་གང་ཞེ་ན། རྣམ་པར་ཤེས་པའི་གནས་བཞི་དང༌། རྟེན་ཅིང་འབྲེལ་པར་འབྱུང་བའི་ཡན་ལག་བཅུ་གཉིས་ཏེ། འདི་ལྟ་སྟེ། གཟུགས་སུ་གཏོགས་པའི་རྣམ་པར་ཤེས་པའི་གནས་དང༌། ཚོར་བར་གཏོགས་པ་དང༌། འདུ་ཤེས་སུ་གཏོགས་པ་དང༌། འདུ་བྱེད་དུ་གཏོགས་པའི་རྣམ་པར་ཤེས་པའི་གནས་དང༌། འདི་ལྟ་སྟེ། མ་རིག་པའི་རྐྱེན་གྱིས་འདུ་བྱེད་རྣམས་དང༌། འདུ་བྱེད་ཀྱི་རྐྱེན་གྱིས་རྣམ་པར་ཤེས་པ་ནས་རྒྱས་པར་སྐྱེ་བའི་རྐྱེན་གྱིས་རྒ་ཤིའི་བར་དུ་སྦྱར་ཏེ། གང་ལ་བརྟེན་ན་སེམས་རྣམས་འགྲོ་བ་ལྔའི་འཁོར་བར་རྗེས་སུ་འཇུག་པའོ། །བར་དུ་གཅོད་པའི་ཕུང་པོ་ལྔ་གང་ཞེ་ན། འདི་ལྟ་སྟེ། ལྷའི་བུའི་བདུད་དེ་དགེ་བ་དེ་དང་དེ་དག་ལ་བརྩོན་པ་རྣམས་ལ་བགེགས་བྱེད་པའི་ཕྱིར་ཉེ་བར་གནས་པ་གང་ཡིན་པའོ། །སྡུག་བསྔལ་གྱི་ཕུང་པོ་གང་ཞེ་ན། འདོད་པའི་ཁམས་ཐམས་ཅད་ནི་སྡུག་བསྔལ་གྱི་ཕུང་པོ་ཞེས་བྱ་སྟེ། གང་ལ་བརྟེན་ན་སེམས་ཅན་རྣམས་ཀྱི་སྡུག་བསྔལ་བ་དང༌། ཡིད་མི་བདེ་བ་ཉམས་སུ་མྱོང་བར་འགྱུར་བའོ། །དགའ་བའི་ཕུང་པོ་གང་ཞེ་ན། བསམ་གཏན་ལ་སྙོམས་པར་འཇུག་པའི࿒བདེ་བ་ལ་ནི་དགའ་བའི་ཕུང་པོ་ཞེས་བྱ་སྟེ། གང་ལ་བརྟེན་ན་སེམས་རྣམས་འདིར་ཡང་སྙོམས་པར་ཞུགས་ཤིང༌།དེར་ཡང་སྐྱེས་ནས་ཡུན་རིང་པོར་བསམ་གཏན་ལ་སྙོམས་པར་འཇུག་པའི་དགའ་བ་སོ་སོར་ཉམས་སུ་མྱོང་བར་འགྱུར་བའོ། །ཐ་མའི་ཕུང་པོ་གང་ཞེ་ན། དགྲ་བཅོམ་པའི་རྒྱུན་གྱི་ཕུང་པོ་རྣམས་ཏེ། གང་ལ་བརྟེན་ན་དགྲ་བཅོམ་པ་ལ་ཐ་མའི་ལུས་འཛིན་པ་ཞེས་བྱའོ། །དེ་ལ་དགེ་སློང་དགྲ་བཅོམ་པ་ཟག་པ་ཟད་པ་ཕུང་པོ་དང་བཅས་པའི་ས་ལ་གནས་པ། ཕུང་པོ་དུ་དང་ནི་ལྡན་ཞེས་བྱ། དུ་དང་ནི་མི་ལྡན་ཞེས་བྱ་ཞེ་ན། འདི་ལྟ་སྟེ༑ ཐ་མའི་ཕུང་པོ་གཅིག་དང་ནི་གཅིག་ཏུ་ངེས་པར་ལྡན་ནོ། །ཡོངས་སུ་གཟུང་བའི་དངོས་པོ་དྲུག་དང་ནི་གཅིག་ཏུ་ངེས་པར་མི་ལྡན་ནོ། །འཇུག་པའི་དངོས་པོ་ཐམས་ཅད་ནི་གཅིག་ཏུ་ངེས་པར་མི་ལྡན་ནོ། །བར་དུ་གཅོད་པའི་ཕུང་པོ་ཐམས་ཅད་དང་ཡང་གཅིག་ཏུ་ངེས་པར་མི་ལྡན་ནོ། །ཕུང་པོ་ལྷག་མ་རྣམས་དང་ལྡན་པ་ཡང་མ་ཡིན་མི་ལྡན་པ་ཡང་མ་ཡིན་ཞེས་བྱ་སྟེ། འདི་ནི་ཕུང་པོར་གདགས་པ་རྣམ་པར་གཞག་པ་ཞེས་བྱའོ། །

phung po gdags pa rnam par gzhag pa gang zhe na/ phung po ni brgyad po 'di dag yin te/ gdags pa'i phung po dang/ yongs su gzung ba'i phung po dang/ gnas pa'i phung po dang/ 'jug pa'i phung po dang/ bar du gcod pa'i phung po dang/ sdug bsngal gyi phung po dang/ dga' ba'i phung po dang/ tha ma'i phung po'o/ /gdags pa'i phung po gang zhe na/ nye bar len pa'i phung po lnga po rnams te/ gang la brten na bdag ces bya ba'am/ sems can nam/ srog gam/ skye ba'am/ gso ba'am/ skyes bu'am/ gang zag gam/shed las skyes sam/ shed bu zhes bya bar ming dang brda dang/ gdags pa dang/ tha snyad du 'dogs pa dang/ gang la brten nas ming ni 'di zhes bya| rigs ni 'di zhes bya/ rus ni 'di zhes bya/ kha zas ni 'di lta bu zhig za za/ bde ba dang sdug bsngal ni 'di lta bu zhig myong/ tshe ni 'di ltar ring/ yun ni 'di srid cig gnas gnas/ tshe ni 'di tsam zhig thub ces bya bar ming dang/ brda dang/ gdags pa dang tha snyad du 'dogs pa'o| /yongs su gzung ba'i phung po gang zhe na/ yongs su gzung ba'i dngos po bdun te/ bdag dang/ pha ma dang/ bu dang/ chung ma dang/ zan dang/ bran mo dang/ las byed pa dang/ zho shas 'tsho ba dang/ mdza' bshes dang/ grogs po dang/ blon po dang/ nye du dang/snag gi gnyen mtshams nas rgyas par yongs su gzung ba'i dngos po bdun po 'di lta ste| yid kyis las 'byung ba bzhin te/ gang dag la brten nas sems can rnams yongs su 'dzin pa dang ldan par shes pa'o/ /gnas pa'i phung po gang zhe na/ zas bzhi ste/kham dang/ reg pa dang/ yid la sems pa dang/ rnam par shes pa'i zas te/ gang la brten na sems can byung ba rnams gnas shing 'tsho bar 'gyur ba dang/ 'byung bar 'dod pa rnams la phan 'dogs pa'o/ /'jug pa'i phung po gang zhe na/ rnam par shes pa'i gnas bzhi dang/ rten cing 'brel par 'byung ba'i yan lag bcu gnyis te/ 'di lta ste/ gzugs su gtogs pa'i rnam par shes pa'i gnas dang/ tshor bar gtogs pa dang/ 'du shes su gtogs pa dang/ 'du byed du gtogs pa'i rnam par shes pa'i gnas dang/ 'di lta ste/ ma rig pa'i rkyen gyis 'du byed rnams dang/ 'du byed kyi rkyen gyis rnam par shes pa nas rgyas par skye ba'i rkyen gyis rga shi'i bar du sbyar te/ gang la brten na sems rnams 'gro ba lnga'i 'khor bar rjes su 'jug pa'o/ /bar du gcod pa'i phung po lnga gang zhe na/ 'di lta ste/ lha'i bu'i bdud de dge ba de dang de dag la brtson pa rnams la bgegs byed pa'i phyir nye bar gnas pa gang yin pa'o/ /sdug bsngal gyi phung po gang zhe na/ 'dod pa'i khams thams cad ni sdug bsngal gyi phung po zhes bya ste/ gang la brten na sems can rnams kyi sdug bsngal ba dang/ yid mi bde ba nyams su myong bar 'gyur ba'o/ /dga' ba'i phung po gang zhe na/ bsam gtan la snyoms par 'jug pa'i bde ba la ni dga' ba'i phung po zhes bya ste/ gang la brten na sems rnams 'dir yang snyoms par zhugs shing/der yang skyes nas yun ring por bsam gtan la snyoms par 'jug pa'i dga' ba so sor nyams su myong bar 'gyur ba'o/ /tha ma'i phung po gang zhe na/ dgra bcom pa'i rgyun gyi phung po rnams te/ gang la brten na dgra bcom pa la tha ma'i lus 'dzin pa zhes bya'o/ /de la dge slong dgra bcom pa zag pa zad pa phung po dang bcas pa'i sa la gnas pa/ phung po du dang ni ldan zhes bya/ du dang ni mi ldan zhes bya zhe na/ 'di lta ste| tha ma'i phung po gcig dang ni gcig tu nges par ldan no/ /yongs su gzung ba'i dngos po drug dang ni gcig tu nges par mi ldan no/ /'jug pa'i dngos po thams cad ni gcig tu nges par mi ldan no/ /bar du gcod pa'i phung po thams cad dang yang gcig tu nges par mi ldan no/ /phung po lhag ma rnams dang ldan pa yang ma yin mi ldan pa yang ma yin zhes bya ste/ 'di ni phung por gdags pa rnam par gzhag pa zhes bya'o/ /

【B17 無餘依地】【C1 結前生後開列三門】

རྣལ་འབྱོར་སྤྱོད་པའི་ས་ལས་ཕུང་པོ་དང་བཅས་པའི་ས་རྫོགས་སོ།། །།

rnal 'byor spyod pa'i sa las phung po dang bcas pa'i sa rdzogs so// //

ཕུང་པོ་མེད་པའི་ས་གང་ཞེ་ན། དེ་ཡང་རྣམ་པ་གསུམ་དུ་བལྟ་བར་བྱ་སྟེ། སར་གདགས་པ་རྣམ་པར་གཞག་པ་དང༌། མྱ་ངན་ལས་འདས་པར་གདགས་པ་རྣམ་པར་གཞག་པ་དང༌། མྱ་ངན་ལས་འདས་པའི་རྣམ་གྲངས་སུ་གདགས་པ་རྣམ་པར་གཞག་པའོ། །

phung po med pa'i sa gang zhe na/ de yang rnam pa gsum du blta bar bya ste/ sar gdags pa rnam par gzhag pa dang/ mya ngan las 'das par gdags pa rnam par gzhag pa dang/ mya ngan las 'das pa'i rnam grangs su gdags pa rnam par gzhag pa'o/ /

【C2 隨釋】【D1 地施設安立】

སར་གདགས་པ་རྣམ་པར་གཞག་པ་གང་ཞེ་ན། ཕུང་པོ་མེད་པའི་ས་ནི་ས་ལྔ་པོ་འདི་ལྟ་སྟེ། སེམས་མེད་པའི་སི་དང་བསྒོམས་པ་ལས་བྱུང་བའི་ས་དང༌། ཉན་ཐོས་ཀྱི་ས་དང༌། རང་སངས་རྒྱས་ཀྱི་ས་དང༌། བྱང་ཆུབ་སེམས་དཔའི་ས་རྣམས་ཀྱི་ཆ་རེ་རེ་གཞག་པ་བསྡུས་པར་བལྟ་བར་བྱའོ། །

sar gdags pa rnam par gzhag pa gang zhe na/ phung po med pa'i sa ni sa lnga po 'di lta ste/ sems med pa'i si dang bsgoms pa las byung ba'i sa dang/ nyan thos kyi sa dang/ rang sangs rgyas kyi sa dang/ byang chub sems dpa'i sa rnams kyi cha re re gzhag pa bsdus par blta bar bya'o/ /

【D2 寂滅施設安立】

མྱ་ངན་ལས་འདས་པར་གདགས་པ་རྣམ་པར་གཞག་པ་གང་ཞེ་ན། ཕུང་པོ་མེད་པའི་ས་ནི་མྱ་ངན་ལས་འདས་པ་རྣམ་པ་གཉིས་པོ་ཉེ་བར་ཞི་བའི་མྱ་ངན་ལས་འདས་པ་དང༌། གནོད་པ་མེད་པའི་མྱ་ངན་ལས་འདས་པས་རྣམ་པར་གཞག་སྟེ། ཉེ་བར་ཞི་བའི་མྱ་ངན་ལས་འདས་པ་གང་ཞེ་ན། དེས་སྔོན་ཕུང་པོ་དང་བཅས་པའི་ས་ལ་ཉེ་བར་ཞི་བ་རྣམ་པ་བཞི་རྟོགས་ཤིང་ཐོབ་ལ་རེག་ཅིང་མངོན་སུམ་དུ་བྱས་བས། ད་ལྟར་དེའི་ཕུང་པོའི་ལྷག་མ་མེད་པའི་མྱ་ངན་ལས་འདས་པའི་དབྱིངས་ལ་ཡང་ཉེ་བར་ཞི་བ་རྣམ་པ་བཞི་པོ་རྣམ་གྲངས་སུ་འགྲོ་བའི་ཉེ་བར་ཞི་བ་དང༌། ཕུང་པོ་ཐམས་ཅད་ཉེ་བར་ཞི་བ་དང༌། ཕུང་པོ་ལ་བརྟེན་པའི་སྡུག་བསྔལ་ཉེ་བར་ཞི་བ་དང༌། ཕུང་པོ་ལ་བརྟེན་པའི་སྡུག་བསྔལ་སྐྱེར་དོགས་པ་ཉེ་བར་ཞི་བ་སྟེ། ཇི་སྐད་དུ། ཞུམ་བ་མེད་པའི་སེམས་ཀྱིས་ནི། །ཚོར་བ་དང་དུ་ལེན་པ་ན། །མར་མེ་ཤི་བར་གྱུར་པ་ལྟར། །དེ་ཡི་སེམས་ནི་རྣམ་པར་གྲོལ། །ཞེས་གསུངས་པ་ལྟ་བུ་སྟེ། འདི་ནི་ཉེ་བར་ཞི་བའི་མྱ་ངན་ལས་འདས་པ་ཞེས་བྱའོ། །གནོད་པ་མེད་པའི་མྱ་ངན་ལས་འདས་པ་གང་ཞེ་ན། ཕུང་པོ་ཐམས་ཅད་དང་མི་ལྡན་པ་དང༌། ཉོན་མོངས་པ་དང༌། སྡུག་བསྔལ་འཇུག་པ་ཐམས་ཅད་དང་མི་མཐུན་པ་དང༌། གནས་ཡོངས་སུ་གྱུར་པས་ཕྱེ་བ་དང༌། ཟག་པ་མེད་པའི་དབྱིངས་གང་ཡིན་པ་སྟེ། ཇི་སྐད་དུ། དགེ་སློང་བདེ་བ་ལ་གནས་པ་ནི་མྱ་ངན་ལས་འདས་པ་ཞེས་བྱའོ་ཞེས་གསུངས་པ་ལྟ་བུའོ། །ཡང་ཇི་སྐད་དུ་མ་སྐྱེས་པ་དང༌། མ་བྱུང་བ་དང༌། མ་བྱས་པ་དང༌། འདུས་མ་བྱས་པ་དང༌། ཡང་དག་པར་མ་བྱུང་བ་ནི་ཡོད་དོ། །སྐྱེས་པ་དང༌། བྱུང་བ་དང༌། བྱས་པ་དང༌། འདུས་བྱས་པ་དང༌། ཡང་དག་པར་འབྱུང་བ་ནི་ཡོད་དོ། །གལ་ཏེ་མ་སྐྱེས་པ་དང༌། མ་བྱུང་བ་དང༌། མ་བྱས་པ་དང༌། འདུས་མ་བྱས་པ་དང༌། ཡང་དག་པར་མ་བྱུང་བ་མེད་དུ་ཟིན་ན། སྐྱེས་པ་དང༌། བྱུང་བ་དང༌། བྱས་པ་དང༌། འདུས་བྱས་པ་དང༌། ཡང་དག་པར་འབྱུང་བ་ལས་ངེས་པར་འབྱུང་བ་ཡོད་དོ་ཞེས་ང་མི་ཟེར་བ་ཞིག་ན། གང་གི་ཕྱིར་མ་སྐྱེས་པ་དང༌། མ་བྱུང་བ་དང༌། མ་བྱས་པ་དང༌། འདུས་མ་བྱས་པ་དང༌། ཡང་དག་པར་མ་བྱུང་བ་དེ་ཡོད་པས་དེའི་ཕྱིར་སྐྱེས་པ་དང༌། བྱུང་བ་དང༌། བྱས་པ་དང༌། འདུས་བྱས་པ་དང༌། ཡང་དག་པར་འབྱུང་བ་ལས་ངེས་པར་འབྱུང་བ་ཡོད་དོ་ཞེས་ང་ཟེར་རོ་ཞེས་གསུངས་པ་ལྟ་བུའོ། །ཟབ་ཅིང་རྒྱ་ཆེ་ལ་དཔག་ཏུ་མེད་པ་མྱ་ངན་ལས་འདས་པ་ནི་གྲངས་སུ་གཏོགས་པ་མེད་དོ་ཞེས་བྱ་བ་དེ་ཡང་བཅོམ་ལྡན་འདས་ཀྱིས་དགོངས་ཏེ་གསུངས་པ་ཡིན་ནོ། །དེ་ལ་རྟོགས་པར་དཀའ་བས་ན་ཟབ་པོ། །ཡོན་ཏན་དང་ལྡན་ཞིང࿒སྤངས་པས་ན་རྒྱ་ཆེ་བའོ། །ཟད་མི་ཤེས་པས་ན་དཔག་ཏུ་མེད་དོ། །གྲངས་སུ་གཏོགས་པ་མེད་དོ་ཞེས་བྱ་བ་ནི་གཉིས་སུ࿒བསྟན་དུ་མེད་པའི་ཕྱིར་གྲངས་སུ་གཏོགས་པ་མེད་དོ༑ །ཇི་ལྟར་གྲངས་སུ་གཏོགས་པ་མེད་ཅེ་ན། ཡོད་ཅེའམ། མེད་ཅེས་བསྟན་དུ་མེད་པའི་ཕྱིར་དང༌། གཟུགས་སམ། གཟུགས་ལས་ཐ་དད་པའམ། ཚོར་བ་དང༌། འདུ་ཤེས་དང༌། འདུ་བྱེད་རྣམས་དང༌། རྣམ་པར་ཤེས་པའམ༑ རྣམ་པར་ཤེས་པ་ལས་ཐ་དད་པ་བསྟན་དུ་མེད་པའི་ཕྱིར་རོ། །དེ་ཅིའི་ཕྱིར་ཞེ་ན། འདི་ལྟར་དེ་ནི་དེ་བཞིན་ཉིད་རྣམ་པར་དག་པས་ཕྱེ་ཞིང་གཅིག་ཏུ་ངེས་པར་དྲི་མ་མེད་པའི་ཕྱིར་ཏེ། དེ་ནི་གནོད་པ་མེད་པའི་མྱ་ངན་ལས་འདས་པ་ཞེས་བྱའོ། །དེ་གཉིས་གཅིག་ཏུ་བསྡུས་པ་ལ་ནི་མྱ་ངན་ལས་འདས་པར་གདགས་པ་རྣམ་པར་གཞག་པ་ཞེས་བྱའོ། །

mya ngan las 'das par gdags pa rnam par gzhag pa gang zhe na/ phung po med pa'i sa ni mya ngan las 'das pa rnam pa gnyis po nye bar zhi ba'i mya ngan las 'das pa dang/ gnod pa med pa'i mya ngan las 'das pas rnam par gzhag ste/ nye bar zhi ba'i mya ngan las 'das pa gang zhe na/ des sngon phung po dang bcas pa'i sa la nye bar zhi ba rnam pa bzhi rtogs shing thob la reg cing mngon sum du byas bas/ da ltar de'i phung po'i lhag ma med pa'i mya ngan las 'das pa'i dbyings la yang nye bar zhi ba rnam pa bzhi po rnam grangs su 'gro ba'i nye bar zhi ba dang/ phung po thams cad nye bar zhi ba dang/ phung po la brten pa'i sdug bsngal nye bar zhi ba dang/ phung po la brten pa'i sdug bsngal skyer dogs pa nye bar zhi ba ste/ ji skad du/ zhum ba med pa'i sems kyis ni/ /tshor ba dang du len pa na/ /mar me shi bar gyur pa ltar/ /de yi sems ni rnam par grol/ /zhes gsungs pa lta bu ste/ 'di ni nye bar zhi ba'i mya ngan las 'das pa zhes bya'o/ /gnod pa med pa'i mya ngan las 'das pa gang zhe na/ phung po thams cad dang mi ldan pa dang/ nyon mongs pa dang/ sdug bsngal 'jug pa thams cad dang mi mthun pa dang/ gnas yongs su gyur pas phye ba dang/ zag pa med pa'i dbyings gang yin pa ste/ ji skad du/ dge slong bde ba la gnas pa ni mya ngan las 'das pa zhes bya'o zhes gsungs pa lta bu'o/ /yang ji skad du ma skyes pa dang/ ma byung ba dang/ ma byas pa dang/ 'dus ma byas pa dang/ yang dag par ma byung ba ni yod do/ /skyes pa dang/ byung ba dang/ byas pa dang/ 'dus byas pa dang/ yang dag par 'byung ba ni yod do/ /gal te ma skyes pa dang/ ma byung ba dang/ ma byas pa dang/ 'dus ma byas pa dang/ yang dag par ma byung ba med du zin na/ skyes pa dang/ byung ba dang/ byas pa dang/ 'dus byas pa dang/ yang dag par 'byung ba las nges par 'byung ba yod do zhes nga mi zer ba zhig na/ gang gi phyir ma skyes pa dang/ ma byung ba dang/ ma byas pa dang/ 'dus ma byas pa dang/ yang dag par ma byung ba de yod pas de'i phyir skyes pa dang/ byung ba dang/ byas pa dang/ 'dus byas pa dang/ yang dag par 'byung ba las nges par 'byung ba yod do zhes nga zer ro zhes gsungs pa lta bu'o/ /zab cing rgya che la dpag tu med pa mya ngan las 'das pa ni grangs su gtogs pa med do zhes bya ba de yang bcom ldan 'das kyis dgongs te gsungs pa yin no/ /de la rtogs par dka' bas na zab po/ /yon tan dang ldan zhing spangs pas na rgya che ba'o/ /zad mi shes pas na dpag tu med do/ /grangs su gtogs pa med do zhes bya ba ni gnyis su bstan du med pa'i phyir grangs su gtogs pa med do| /ji ltar grangs su gtogs pa med ce na/ yod ce'am/ med ces bstan du med pa'i phyir dang/ gzugs sam/ gzugs las tha dad pa'am/ tshor ba dang/ 'du shes dang/ 'du byed rnams dang/ rnam par shes pa'am| rnam par shes pa las tha dad pa bstan du med pa'i phyir ro/ /de ci'i phyir zhe na/ 'di ltar de ni de bzhin nyid rnam par dag pas phye zhing gcig tu nges par dri ma med pa'i phyir te/ de ni gnod pa med pa'i mya ngan las 'das pa zhes bya'o/ /de gnyis gcig tu bsdus pa la ni mya ngan las 'das par gdags pa rnam par gzhag pa zhes bya'o/ /

【D3 寂滅異門施設安立】

མྱ་ངན་ལས་འདས་པའི་རྣམ་གྲངས་སུ་གདགས་པ་རྣམ་པར་གཞག་པ་གང་ཞེ་ན། དེ་ལ་མྱ་ངན་ལས་འདས་པའི་རྣམ་གྲངས་ནི་འདི་རྣམས་ཡིན་པར་རིག་པར་བྱ་སྟེ། འདི་ལྟ་སྟེ། རྟག་པ་དང༌། བརྟན་པ་དང༌། ཐེར་ཟུག་པ་དང༌། མི་འགྱུར་བའི་ཆོས་ཅན་དང༌། གནས་དང༌། གླིང་དང༌། སྐྱོབ་པ་དང༌། སྐྱབས་དང༌། དཔུང་གཉེན་དང༌། བདེ་བ་དང༌། ཞི་བ་དང༌། ལེགས་པའི་གཞི་དང༌། བདེ་ལེགས་སུ་འགྱུར་བ་དང༌། མི་གཡོ་བ་དང༌། མི་གཞོལ་བ་དང༌། བལྟ་དཀའ་བ་དང༌། འཆི་བ་མེད་པ་དང༌། མྱ་ངན་མེད་པ་དང༌། འཆི་འཕོ་མེད་པ་དང༌།རིམས་ནད་མེད་པ་དང༌། ཡོངས་སུ་གདུང་བ་མེད་པ་དང༌། ནད་མེད་པ་དང༌། གཡོ་བ་མེད་པ་དང༌། མྱ་ངན་ལས་འདས་པ་དང༌། སྤྲོས་པ་མེད་པ་ཞེས་བྱ་སྟེ༑ དེ་ལྟ་བུ་དང་མཐུན་པ་རྣམས་ནི་མྱ་ངན་ལས་འདས་པའི་རྣམ་གྲངས་སུ་རིག་པར་བྱ་སྟེ། དེ་ནི་མྱ་ངན་ལས་འདས་པའི་རྣམ་གྲངས་སུ་གདགས་པ་རྣམ་པར་གཞག་པ་ཞེས་བྱའོ། །འདི་ནི་རྣལ་འབྱོར་སྤྱོད་པའི་ས་ལས་ཕུང་པོ་མེད་པའི་ས་རྫོགས་ཏེ་ས་མང་པོ་རྫོགས་སོ།། །།

mya ngan las 'das pa'i rnam grangs su gdags pa rnam par gzhag pa gang zhe na/ de la mya ngan las 'das pa'i rnam grangs ni 'di rnams yin par rig par bya ste/ 'di lta ste/ rtag pa dang/ brtan pa dang/ ther zug pa dang/ mi 'gyur ba'i chos can dang/ gnas dang/ gling dang/ skyob pa dang/ skyabs dang/ dpung gnyen dang/ bde ba dang/ zhi ba dang/ legs pa'i gzhi dang/ bde legs su 'gyur ba dang/ mi g.yo ba dang/ mi gzhol ba dang/ blta dka' ba dang/ 'chi ba med pa dang/ mya ngan med pa dang/ 'chi 'pho med pa dang/rims nad med pa dang/ yongs su gdung ba med pa dang/ nad med pa dang/ g.yo ba med pa dang/ mya ngan las 'das pa dang/ spros pa med pa zhes bya ste| de lta bu dang mthun pa rnams ni mya ngan las 'das pa'i rnam grangs su rig par bya ste/ de ni mya ngan las 'das pa'i rnam grangs su gdags pa rnam par gzhag pa zhes bya'o/ /'di ni rnal 'byor spyod pa'i sa las phung po med pa'i sa rdzogs te sa mang po rdzogs so// //

【【跋】】

འདི་ལ་ཤློ་ཀ་ནི་བརྒྱད་སྟོང་དགུ་བརྒྱ་བརྒྱད་ཅུ་རྩ་བཞི་ཡོད་དོ།། །།

'di la sh+lo ka ni brgyad stong dgu brgya brgyad cu rtsa bzhi yod do// //

【【校勘注釋】】

བསྡུར་མཆན།

bsdur mchan/

༦༧༡ [༡]མཚན་བྱང་འདི་«སྡེ་བསྟན་དཀར་ཆག»ལྟར་བཀོད། [༢]«པེ་»«སྣར་»ག་ཙརྱ། [༣]«པེ་»«སྣར་»བསམ༑ [༤]«པེ་»«སྣར་»བསྒོམ།

671 [1]mtshan byang 'di «sde bstan dkar chag»ltar bkod/ [2]«pe»«snar»ga tsar+ya/ [3]«pe»«snar»bsam| [4]«pe»«snar»bsgom/

༦༧༢ [༡]«པེ་»«སྣར་»བསྒོམ། [༢]«པེ་»«སྣར་»པར། [༣]«སྣར་»པས། [༤]«པེ་»«སྣར་»ཏེ།

672 [1]«pe»«snar»bsgom/ [2]«pe»«snar»par/ [3]«snar»pas/ [4]«pe»«snar»te/

༦༧༣ [༡]«པེ་»«སྣར་»བར། [༢]«པེ་»«སྣར་»དེ། [༣]«པེ་»«སྣར་»+པར། [༤]«པེ་»«སྣར་»གཅད།

673 [1]«pe»«snar»bar/ [2]«pe»«snar»de/ [3]«pe»«snar»+par/ [4]«pe»«snar»gcad/

༦༧༦ [༡]«པེ་»«སྣར་»འཐུན། [༢]«པེ་»«སྣར་»བ་དང་། [༣]«པེ་»«སྣར་»ན།

676 [1]«pe»«snar»'thun/ [2]«pe»«snar»ba dang / [3]«pe»«snar»na/

༦༧༧ [༡]«པེ་»«སྣར་»+ཀུན་དུ་བསྣམ་པར་བྱ་བ་དང་། [༢]«སྣར་»-ལ།

677 [1]«pe»«snar»+kun du bsnam par bya ba dang / [2]«snar»-la/

༦༧༨ [༡]«པེ་»«སྣར་»ལྡག [༢]«པེ་»«སྣར་»བཞིབ། [༣]«སྣར་»-ངལ་བ་དང་།

678 [1]«pe»«snar»ldag [2]«pe»«snar»bzhib/ [3]«snar»-ngal ba dang /

༦༧༩ [༡]«པེ་»«སྣར་»འཐུན། [༢]«པེ་»«སྣར་»ཀྱི།

679 [1]«pe»«snar»'thun/ [2]«pe»«snar»kyi/

༦༨༠ [༡]«པེ་»«སྣར་»འཐུན། [༢]«པེ་»«སྣར་»གཡེང་བར།

680 [1]«pe»«snar»'thun/ [2]«pe»«snar»g.yeng bar/

༦༨༡ [༡]«པེ་»«སྣར་»བལྟ། [༢]«པེ་»«སྣར་»ཡང་། [༣]«པེ་»«སྣར་»-ས།

681 [1]«pe»«snar»blta/ [2]«pe»«snar»yang / [3]«pe»«snar»-sa/

༦༨༢ [༡]«པེ་»«སྣར་»ནི། [༢]«པེ་»«སྣར་»པ། [༣]«པེ་»«སྣར་»ལ། [༤]«པེ་»«སྣར་»པའི། [༥]«པེ་»«སྣར་»འཐུན།

682 [1]«pe»«snar»ni/ [2]«pe»«snar»pa/ [3]«pe»«snar»la/ [4]«pe»«snar»pa'i/ [5]«pe»«snar»'thun/

༦༨༣ [༡]«པེ་»«སྣར་»-ལས། [༢]«སྣར་»གིས། [༣]«པེ་»«སྣར་»ཆད། [༤]«པེ་»«སྣར་»-མཚམས། [༥]«པེ་»«སྣར་»བུ། [༦]«པེ་»«སྣར་»ལྟ། [༧]«པེ་»«སྣར་»-དང་། [༨]«པེ་»«སྣར་»པར།

683 [1]«pe»«snar»-las/ [2]«snar»gis/ [3]«pe»«snar»chad/ [4]«pe»«snar»-mtshams/ [5]«pe»«snar»bu/ [6]«pe»«snar»lta/ [7]«pe»«snar»-dang / [8]«pe»«snar»par/

༦༨༤ [༡]«པེ་»«སྣར་»འབྱུང་། [༢]«པེ་»«སྣར་»བཞིའོ།། [༣][༤]«པེ་»«སྣར་»རྟོག

684 [1]«pe»«snar»'byung / [2]«pe»«snar»bzhi'o// [3][4]«pe»«snar»rtog

༦༨༥ [༡]«པེ་»«སྣར་»བ། [༢]«པེ་»«སྣར་»གྱི། [༣]«པེ་»«སྣར་»འཐུངས་པས། [༤]«པེ་»ཀྱི། [༥]«པེ་»«སྣར་»+པ། [༦]«པེ་»«སྣར་»-པ། [༧]«པེ་»«སྣར་»ཉེ། [༨]«པེ་»«སྣར་»རྟས། [༩]«པེ་»«སྣར་»བསྟད། [༡༠]«པེ་»«སྣར་»པས། [༡༡]«པེ་»«སྣར་»-དང་།

685 [1]«pe»«snar»ba/ [2]«pe»«snar»gyi/ [3]«pe»«snar»'thungs pas/ [4]«pe»kyi/ [5]«pe»«snar»+pa/ [6]«pe»«snar»-pa/ [7]«pe»«snar»nye/ [8]«pe»«snar»rtas/ [9]«pe»«snar»bstad/ [10]«pe»«snar»pas/ [11]«pe»«snar»-dang /

༦༨༦ [༡]«པེ་»«སྣར་»བརྩོམ། [༢][༣]«པེ་»«སྣར་»འཐུན། [༤]«པེ་»«སྣར་»སྒོམས། [༥]«པེ་»«སྣར་»པས། [༦]«པེ་»«སྣར་»འཐུན། [༧]«པེ་»«སྣར་»པས། [༨]«པེ་»«སྣར་»+རྣམས། [༩]«སྣར་»པའི།

686 [1]«pe»«snar»brtsom/ [2][3]«pe»«snar»'thun/ [4]«pe»«snar»sgoms/ [5]«pe»«snar»pas/ [6]«pe»«snar»'thun/ [7]«pe»«snar»pas/ [8]«pe»«snar»+rnams/ [9]«snar»pa'i/

༦༨༧ [༡][༢]«པེ་»«སྣར་»པས། [༣]«པེ་»«སྣར་»ཡ། [༤]«པེ་»«སྣར་»-ཡིན། [༥]«པེ་»«སྣར་»+ལ། [༦]«པེ་»«སྣར་»དེ། [༧]«པེ་»«སྣར་»དགགས། [༨]«པེ་»«སྣར་»-ཞེ།

687 [1][2]«pe»«snar»pas/ [3]«pe»«snar»ya/ [4]«pe»«snar»-yin/ [5]«pe»«snar»+la/ [6]«pe»«snar»de/ [7]«pe»«snar»dgags/ [8]«pe»«snar»-zhe/

༦༨༨ [༡]«པེ་»«སྣར་»-ནི། [༢]«པེ་»«སྣར་»བྱེད། [༣]«པེ་»«སྣར་»བ། [༤]«པེ་»«སྣར་»རྒྱུའི།

688 [1]«pe»«snar»-ni/ [2]«pe»«snar»byed/ [3]«pe»«snar»ba/ [4]«pe»«snar»rgyu'i/

༦༨༩ [༡]«པེ་»«སྣར་»-གང་། [༢]«པེ་»«སྣར་»-སྡིག་པ། [༣]«པེ་»«སྣར་»པ། [༤]«པེ་»«སྣར་»འབབ། [༥]«པེ་»«སྣར་»-མི།

689 [1]«pe»«snar»-gang / [2]«pe»«snar»-sdig pa/ [3]«pe»«snar»pa/ [4]«pe»«snar»'bab/ [5]«pe»«snar»-mi/

༦༩༠ [༡]«པེ་»«སྣར་»རོ། [༢]«པེ་»«སྣར་»ནས། [༣]«པེ་»«སྣར་»-ནི། [༤]«པེ་»«སྣར་»ཕྱིས། [༥]«པེ་»«སྣར་»རྙེབས། [༦]«པེ་»«སྣར་»འཐུན། [༧]«པེ་»«སྣར་»དགའ་བའི། [༨]«པེ་»«སྣར་»བརྡུང་།

690 [1]«pe»«snar»ro/ [2]«pe»«snar»nas/ [3]«pe»«snar»-ni/ [4]«pe»«snar»phyis/ [5]«pe»«snar»rnyebs/ [6]«pe»«snar»'thun/ [7]«pe»«snar»dga' ba'i/ [8]«pe»«snar»brdung /

༦༩༡ [༡]«པེ་»«སྣར་»ཉེ་བར། [༢]«པེ་»«སྣར་»-བྱེད། [༣]«པེ་»«སྣར་»+ནི། [༤]«པེ་»«སྣར་»-ནས། [༥]«པེ་»«སྣར་»པས། [༦]«པེ་»«སྣར་»-ཏུ།

691 [1]«pe»«snar»nye bar/ [2]«pe»«snar»-byed/ [3]«pe»«snar»+ni/ [4]«pe»«snar»-nas/ [5]«pe»«snar»pas/ [6]«pe»«snar»-tu/

༦༩༢ [༡]«པེ་»«སྣར་»དེས། [༢]«པེ་»བ། [༣]«པེ་»«སྣར་»སྐྱི་བོ། [༤]«པེ་»«སྣར་»-མ་རྙེད་ཀྱི་བར། [༥]«པེ་»«སྣར་»བརྗེད། [༦]«པེ་»«སྣར་»-ཞག

692 [1]«pe»«snar»des/ [2]«pe»ba/ [3]«pe»«snar»skyi bo/ [4]«pe»«snar»-ma rnyed kyi bar/ [5]«pe»«snar»brjed/ [6]«pe»«snar»-zhag

༦༩༣ [༡]«པེ་»-ལས། [༢]«པེ་»«སྣར་»ནི། [༣]«པེ་»«སྣར་»རྟས། [༤]«པེ་»«སྣར་»སྡོམས [༥]«པེ་»«སྣར་»བ། [༦]«པེ་»«སྣར་»ཏེ།

693 [1]«pe»-las/ [2]«pe»«snar»ni/ [3]«pe»«snar»rtas/ [4]«pe»«snar»sdoms [5]«pe»«snar»ba/ [6]«pe»«snar»te/

༦༩༤ [༡]«པེ་»«སྣར་»གཏང་། [༢]«པེ་»ཐོང་། [༣]«སྣར་»དེ། [༤]«པེ་»«སྣར་»བར། [༥]«པེ་»བར། [༦]«པེ་»«སྣར་»ངོ་།། [༧]«པེ་»«སྣར་»+དེ། [༨]«པེ་»«སྣར་»+དང་། [༩]«པེ་»«སྣར་»-ཕ། [༢༠]«པེ་»«སྣར་»གི་མ་རུངས་པར། [༡༡]«པེ་»«སྣར་»རུངས་པར།

694 [1]«pe»«snar»gtang / [2]«pe»thong / [3]«snar»de/ [4]«pe»«snar»bar/ [5]«pe»bar/ [6]«pe»«snar»ngo // [7]«pe»«snar»+de/ [8]«pe»«snar»+dang / [9]«pe»«snar»-pha/ [20]«pe»«snar»gi ma rungs par/ [11]«pe»«snar»rungs par/

༦༩༥ [༡]«པེ་»«སྣར་»རུངས་པར། [༢]«སྣར་»འཐུན། [༣]«པེ་»«སྣར་»འཐུན། [༤]«པེ་»«སྣར་»མེད་ཀྱང་།

695 [1]«pe»«snar»rungs par/ [2]«snar»'thun/ [3]«pe»«snar»'thun/ [4]«pe»«snar»med kyang /

༦༩༦ [༡]«པེ་»«སྣར་»-དེ། [༢]«པེ་»«སྣར་»-དེ། [༣]«པེ་»«སྣར་»ནས། [༤]«པེ་»«སྣར་»-ལྟ། [༥]«པེ་»«སྣར་»+དང་། [༦]«པེ་»«སྣར་»-ཡིན།

696 [1]«pe»«snar»-de/ [2]«pe»«snar»-de/ [3]«pe»«snar»nas/ [4]«pe»«snar»-lta/ [5]«pe»«snar»+dang / [6]«pe»«snar»-yin/

༦༩༧ [༡]«པེ་»«སྣར་»རོ།། [༢][༣]«པེ་»«སྣར་»པྲིས། [༤]«པེ་»«སྣར་»དེར། [༥]«པེ་»«སྣར་»པར། [༦]«པེ་»«སྣར་»པྲིས། [༧]«པེ་»«སྣར་»འགགས། [༨]«པེ་»«སྣར་»-འབྱུང་བ་ཆེན་པོ། [༩]«པེ་»«སྣར་»འཐུན། [༡༠]«པེ་»«སྣར་»-དུས། [༡༡]«པེ་»«སྣར་»-མེར་མེར་པོ། [༡༢]«པེ་»«སྣར་»པོ། [༡༣]«པེ་»«སྣར་»འབྱུང་།

697 [1]«pe»«snar»ro// [2][3]«pe»«snar»pris/ [4]«pe»«snar»der/ [5]«pe»«snar»par/ [6]«pe»«snar»pris/ [7]«pe»«snar»'gags/ [8]«pe»«snar»-'byung ba chen po/ [9]«pe»«snar»'thun/ [10]«pe»«snar»-dus/ [11]«pe»«snar»-mer mer po/ [12]«pe»«snar»po/ [13]«pe»«snar»'byung /

༦༩༨ [༡]«པེ་»«སྣར་»ཀྱི། [༢]«པེ་»«སྣར་»ཏེ། [༣]«ཅོ་»གིས། [༤]«པེ་»«སྣར་»གྲུབ། [༥]«པེ་»«སྣར་»བ༑ [༦]«པེ་»«སྣར་»གྱུར།

698 [1]«pe»«snar»kyi/ [2]«pe»«snar»te/ [3]«co»gis/ [4]«pe»«snar»grub/ [5]«pe»«snar»ba| [6]«pe»«snar»gyur/

༦༩༩ [༡]«པེ་»«སྣར་»སྡུས། [༢]«སྣར་»འཇིག [༣]«པེ་»«སྣར་»པ། [༤]«པེ་»«སྣར་»-ལ། [༥]«པེ་»«སྣར་»དེ་ན། [༦]«པེ་»«སྣར་»-ཡིན། [༧]«པེ་»«སྣར་»-ནི། [༨]«པེ་»«སྣར་»-མ།

699 [1]«pe»«snar»sdus/ [2]«snar»'jig [3]«pe»«snar»pa/ [4]«pe»«snar»-la/ [5]«pe»«snar»de na/ [6]«pe»«snar»-yin/ [7]«pe»«snar»-ni/ [8]«pe»«snar»-ma/

༧༠༠ [༡]«པེ་»«སྣར་»འབྱུང་། [༢]«པེ་»«སྣར་»-ནི་མ། [༣]«པེ་»«སྣར་»-པ། [༤]«སྣར་»ས་བོན། [༥]«པེ་»«སྣར་»-པ། [༦]«སྣར་»བ།

700 [1]«pe»«snar»'byung / [2]«pe»«snar»-ni ma/ [3]«pe»«snar»-pa/ [4]«snar»sa bon/ [5]«pe»«snar»-pa/ [6]«snar»ba/

༧༠༡ [༡]«པེ་»«སྣར་»ཀྱི། [༢]«པེ་»«སྣར་»འཐུན། [༣]«པེ་»«སྣར་»-ཀྱང་རྐྱེན་རྣམས། [༤]«པེ་»«སྣར་»དོད༑ [༥]«པེ་»«སྣར་»བྱུང་། [༦][༧]«པེ་»«སྣར་»རྟས།

701 [1]«pe»«snar»kyi/ [2]«pe»«snar»'thun/ [3]«pe»«snar»-kyang rkyen rnams/ [4]«pe»«snar»dod| [5]«pe»«snar»byung / [6][7]«pe»«snar»rtas/

༧༠༢ [༡]«པེ་»«སྣར་»-དུས་རྣམ་པ། [༢]«པེ་»«སྣར་»པྲིས། [༣]«པེ་»«སྣར་»ཡོག [༤]«པེ་»«སྣར་»པྲིས། [༥]«པེ་»«སྣར་»འཐུན། [༦]«པེ་»«སྣར་»བརྟེན། [༧]«པེ་»«སྣར་»པའི།

702 [1]«pe»«snar»-dus rnam pa/ [2]«pe»«snar»pris/ [3]«pe»«snar»yog [4]«pe»«snar»pris/ [5]«pe»«snar»'thun/ [6]«pe»«snar»brten/ [7]«pe»«snar»pa'i/

༧༠༣ [༡]«པེ་»བསྟེན་གྲགས། «སྣར་»བརྟེན་གྲགས། [༢]«པེ་»«སྣར་»མཆོད། [༣]«པེ་»«སྣར་»བརྟེན༑ [༤]«པེ་»«སྣར་»གློ། [༥]«པེ་»«སྣར་»གིས། [༦]«པེ་»«སྣར་»བསྐྱེད། [༧]«པེ་»«སྣར་»-ནི། [༨]«པེ་»«སྣར་»ཡོག [༩]«པེ་»«སྣར་»འདུ་ཤེས།

703 [1]«pe»bsten grags/ «snar»brten grags/ [2]«pe»«snar»mchod/ [3]«pe»«snar»brten| [4]«pe»«snar»glo/ [5]«pe»«snar»gis/ [6]«pe»«snar»bskyed/ [7]«pe»«snar»-ni/ [8]«pe»«snar»yog [9]«pe»«snar»'du shes/

༧༠༤ [༡]«པེ་»«སྣར་»-རེག་པ་ནས་ཡིད་ཀྱི་འདུས་ཏེ། [༢]«པེ་»«སྣར་»གིས། [༣]«པེ་»«སྣར་»དེར། [༤]«སྣར་»གིས༑ [༥]«པེ་»«སྣར་»བསླབས་པ། [༦]«པེ་»«སྣར་»བསྒྲུབ། [༧]«པེ་»«སྣར་»བསྐྱེད། [༨]«པེ་»«སྣར་»+ཏུ། [༩]«པེ་»«སྣར་»སྟེ།

704 [1]«pe»«snar»-reg pa nas yid kyi 'dus te/ [2]«pe»«snar»gis/ [3]«pe»«snar»der/ [4]«snar»gis| [5]«pe»«snar»bslabs pa/ [6]«pe»«snar»bsgrub/ [7]«pe»«snar»bskyed/ [8]«pe»«snar»+tu/ [9]«pe»«snar»ste/

༧༠༥ [༡]«པེ་»«སྣར་»+བ། [༢]«པེ་»«སྣར་»ལས། [༣]«པེ་»«སྣར་»+རྟེན། [༤]«པེ་»«སྣར་»-འདི་ལྟར། [༥]«པེ་»«སྣར་»འཇིག

705 [1]«pe»«snar»+ba/ [2]«pe»«snar»las/ [3]«pe»«snar»+rten/ [4]«pe»«snar»-'di ltar/ [5]«pe»«snar»'jig

༧༠༦ [༡]«པེ་»«སྣར་»-གསུམ་པ་མན་ཆད་མཐའ་དག་འཇིག་གོ། །བསམ་གཏན་བཞི་པ་ན་ནི་བསམ་གཏན། [༢]«པེ་»«སྣར་»-ཁང་། [༣]«པེ་»«སྣར་»མོ་ནི། [༤]«སྣར་»འཇིག [༥]«པེ་»«སྣར་»ཆགས། [༦]«པེ་»«སྣར་»གི། [༧]«པེ་»«སྣར་»-དེ་ནི་གྲངས་གྱི་གདགས་པས། [༨]«པེ་»-ལ། [༩]«པེ་»«སྣར་»ཆགས། [༡༠]«པེ་»«སྣར་»བཞག (ཆོས་ཚན་འདིའི་ནང་དུ་གཞག་ཅེས་པ་རྣམས་«པེ་»«སྣར་»ལ་བཞག་ཅེས་འཁོད་ཀྱང་བསྡུར་མཆན་དུ་བཀོད་མེད།) [༡༡]«པེ་»«སྣར་»འགྲིབས་ཏེ།

706 [1]«pe»«snar»-gsum pa man chad mtha' dag 'jig go/ /bsam gtan bzhi pa na ni bsam gtan/ [2]«pe»«snar»-khang / [3]«pe»«snar»mo ni/ [4]«snar»'jig [5]«pe»«snar»chags/ [6]«pe»«snar»gi/ [7]«pe»«snar»-de ni grangs gyi gdags pas/ [8]«pe»-la/ [9]«pe»«snar»chags/ [10]«pe»«snar»bzhag (chos tshan 'di'i nang du gzhag ces pa rnams «pe»«snar»la bzhag ces 'khod kyang bsdur mchan du bkod med/) [11]«pe»«snar»'gribs te/

༧༠༧ [༡]«པེ་»«སྣར་»བསླངས། [༢]«པེ་»«སྣར་»འགྲིབས། [༣]«པེ་»«སྣར་»བསླངས། [༤]«པེ་»«སྣར་»+ལོ༑ [༥]«པེ་»«སྣར་»-གྱིས། [༦]«པེ་»«སྣར་»བསྲུང་། [༧]«པེ་»«སྣར་»-ཡང་། [༨]«པེ་»«སྣར་»+དུ། [༩]«པེ་»«སྣར་»འགོ།

707 [1]«pe»«snar»bslangs/ [2]«pe»«snar»'gribs/ [3]«pe»«snar»bslangs/ [4]«pe»«snar»+lo| [5]«pe»«snar»-gyis/ [6]«pe»«snar»bsrung / [7]«pe»«snar»-yang / [8]«pe»«snar»+du/ [9]«pe»«snar»'go/

༧༠༨ [༡]«པེ་»«སྣར་»+མི། [༢]«པེ་»«སྣར་»གི། [༣]«པེ་»«སྣར་»-དེ་ལྟར། [༤]«པེ་»«སྣར་»-ནི། [༥]«པེ་»«སྣར་»+ནས།

708 [1]«pe»«snar»+mi/ [2]«pe»«snar»gi/ [3]«pe»«snar»-de ltar/ [4]«pe»«snar»-ni/ [5]«pe»«snar»+nas/

༧༠༩ [༡]«པེ་»«སྣར་»རོ།། [༢]«སྣར་»ལས་ཐུག་པ། [༣]«སྣར་»འཇིགས། [༤]«པེ་»«སྣར་»བུ། [༥]«པེ་»«སྣར་»བྱ་སྟེ། [༦]«པེ་»«སྣར་»-དེའི།

709 [1]«pe»«snar»ro// [2]«snar»las thug pa/ [3]«snar»'jigs/ [4]«pe»«snar»bu/ [5]«pe»«snar»bya ste/ [6]«pe»«snar»-de'i/

༧༡༠ [༡][༢][༣]«པེ་»«སྣར་»བསྲེག [༤]«པེ་»«སྣར་»འགྱུར། [༥]«པེ་»«སྣར་»བསྲེག [༦]«པེ་»«སྣར་»དེ།[༧]«པེ་»«སྣར་»པའི།

710 [1][2][3]«pe»«snar»bsreg [4]«pe»«snar»'gyur/ [5]«pe»«snar»bsreg [6]«pe»«snar»de/[7]«pe»«snar»pa'i/

༧༡༡ [༡]«པེ་»«སྣར་»བསྐམ། [༢]«པེ་»གིས། [༣]«པེ་»«སྣར་»ན།

711 [1]«pe»«snar»bskam/ [2]«pe»gis/ [3]«pe»«snar»na/

༧༡༢ [༡]«པེ་»«སྣར་»པ། [༢]«པེ་»«སྣར་»-ན། [༣][༤]«པེ་»«སྣར་»ལ།

712 [1]«pe»«snar»pa/ [2]«pe»«snar»-na/ [3][4]«pe»«snar»la/

༧༡༣ [༡]«པེ་»«སྣར་»ནས། [༢]«པེ་»«སྣར་»བ། [༣]«པེ་»«སྣར་»ལྟེང་། [༤]«པེ་»«སྣར་»ཏེ། [༥]«པེ་»«སྣར་»བབ། [༦]«པེ་»«སྣར་»བསྒྲུབ། [༧]«པེ་»«སྣར་»རོ།། [༨]«པེ་»«སྣར་»དྰུརྱའི། [༩]«པེ་»«སྣར་»+པ། [༡༠]«པེ་»«སྣར་»པ་སྟེ། [༡༡]«པེ་»དོ། །རྒྱར། «སྣར་»དོ། །རྒྱུར།

713 [1]«pe»«snar»nas/ [2]«pe»«snar»ba/ [3]«pe»«snar»lteng / [4]«pe»«snar»te/ [5]«pe»«snar»bab/ [6]«pe»«snar»bsgrub/ [7]«pe»«snar»ro// [8]«pe»«snar»d+'ur+ya'i/ [9]«pe»«snar»+pa/ [10]«pe»«snar»pa ste/ [11]«pe»do/ /rgyar/ «snar»do/ /rgyur/

༧༡༤ [༡]«སྣར་»བྲི། [༢]«པེ་»«སྣར་»ཀྱི། [༣]«པེ་»«སྣར་»+གི། [༤]«པེ་»«སྣར་»+རི། [༥]«པེ་»«སྣར་»ཚེ་བའི། [༦]«སྣར་»-གྱི། [༧]«པེ་»«སྣར་»པོའོ། [༨]«པེ་»«སྣར་»-གི།

714 [1]«snar»bri/ [2]«pe»«snar»kyi/ [3]«pe»«snar»+gi/ [4]«pe»«snar»+ri/ [5]«pe»«snar»tshe ba'i/ [6]«snar»-gyi/ [7]«pe»«snar»po'o/ [8]«pe»«snar»-gi/

༧༡༥ [༡]«པེ་»«སྣར་»དོ།། [༢]«པེ་»«སྣར་»དྲུང་། [༣]«པེ་»«སྣར་»+པ། [༤]«པེ་»«སྣར་»འཕྲེང་། [༥]«པེ་»«སྣར་»དེ། [༦]«པེ་»«སྣར་»-པ།

715 [1]«pe»«snar»do// [2]«pe»«snar»drung / [3]«pe»«snar»+pa/ [4]«pe»«snar»'phreng / [5]«pe»«snar»de/ [6]«pe»«snar»-pa/

༧༡༦ [༡]«པེ་»«སྣར་»བ། [༢]«པེ་»«སྣར་»-ཁྲི། [༣]«པེ་»«སྣར་»དེ། [༤]«པེ་»«སྣར་»བུ། [༥]«སྣར་»དངོས།

716 [1]«pe»«snar»ba/ [2]«pe»«snar»-khri/ [3]«pe»«snar»de/ [4]«pe»«snar»bu/ [5]«snar»dngos/

༧༡༧ [༡]«པེ་»«སྣར་»པོའི། [༢]«པེ་»«སྣར་»འབྱུང་། [༣]«པེ་»«སྣར་»+ནི། [༤]«པེ་»«སྣར་»ཁང་། [༥]«པེ་»«སྣར་»ས། [༦]«པེ་»«སྣར་»གྱི་སའི། [༧]«པེ་»«སྣར་»པོའི།

717 [1]«pe»«snar»po'i/ [2]«pe»«snar»'byung / [3]«pe»«snar»+ni/ [4]«pe»«snar»khang / [5]«pe»«snar»sa/ [6]«pe»«snar»gyi sa'i/ [7]«pe»«snar»po'i/

༧༡༨ [༡]«པེ་»«སྣར་»ཡོག [༢]«པེ་»«སྣར་»སྤྱད། [༣]«པེ་»«སྣར་»ཆེས། [༤]«པེ་»«སྣར་»མའི། [༥]«པེ་»«སྣར་»སྐྱེད། [༦]«པེ་»«སྣར་»+ཀྱིས།

718 [1]«pe»«snar»yog [2]«pe»«snar»spyad/ [3]«pe»«snar»ches/ [4]«pe»«snar»ma'i/ [5]«pe»«snar»skyed/ [6]«pe»«snar»+kyis/

༧༡༩ [༡]«སྣར་»-ཡིན། [༢]«པེ་»«སྣར་»དོ།། [༣]«པེ་»«སྣར་»དེའི། [༤]«པེ་»«སྣར་»གྱིས། [༥]«པེ་»«སྣར་»བོར།

719 [1]«snar»-yin/ [2]«pe»«snar»do// [3]«pe»«snar»de'i/ [4]«pe»«snar»gyis/ [5]«pe»«snar»bor/

༧༢༠ [༡]«པེ་»«སྣར་»གྱིས་སེམས་ཙན་གྱིས། [༢]«པེ་»«སྣར་»+དེ། [༣]«པེ་»«སྣར་»ལྷ། [༤]«པེ་»«སྣར་»-པ།

720 [1]«pe»«snar»gyis sems tsan gyis/ [2]«pe»«snar»+de/ [3]«pe»«snar»lha/ [4]«pe»«snar»-pa/

༧༢༡ [༡]«པེ་»«སྣར་»ལས། [༢]«པེ་»«སྣར་»བཟུང་། [༣]«པེ་»«སྣར་»འབྱུང་། [༤]«པེ་»«སྣར་»རྩོམ།

721 [1]«pe»«snar»las/ [2]«pe»«snar»bzung / [3]«pe»«snar»'byung / [4]«pe»«snar»rtsom/

༧༢༢ [༡]«སྣར་»སྐྱེས་པའི། [༢]«སྣར་»ལས།

722 [1]«snar»skyes pa'i/ [2]«snar»las/

༧༢༣ [༡]«པེ་»«སྣར་»ཡིན། [༢]«པེ་»«སྣར་»པའི། [༣]«པེ་»«སྣར་»བཟུང་། [༤]«པེ་»«སྣར་»-རྣམས།

723 [1]«pe»«snar»yin/ [2]«pe»«snar»pa'i/ [3]«pe»«snar»bzung / [4]«pe»«snar»-rnams/

༧༢༤ [༡]«པེ་»«སྣར་»+ན། [༢]«པེ་»«སྣར་»+དེ་དང་། [༣]«པེ་»«སྣར་»-གཞན་པ། [༤]«སྣར་»ཅན་གྱིས།

724 [1]«pe»«snar»+na/ [2]«pe»«snar»+de dang / [3]«pe»«snar»-gzhan pa/ [4]«snar»can gyis/

༧༢༥ [༡]«སྣར་»+པ། [༢]«པེ་»«སྣར་»རྫུན། [༣]«པེ་»«སྣར་»-པ།

725 [1]«snar»+pa/ [2]«pe»«snar»rdzun/ [3]«pe»«snar»-pa/

༧༢༦ [༡]«པེ་»«སྣར་»-པ། [༢]«པེ་»«སྣར་»བློ། [༣]«པེ་»«སྣར་»འཐུན། [༤]«པེ་»«སྣར་»བསྒྱུར། [༥]«པེ་»བསྒྱུར༑ [༦]«པེ་»«སྣར་»-བཙས་པའི་དུས་དང་།

726 [1]«pe»«snar»-pa/ [2]«pe»«snar»blo/ [3]«pe»«snar»'thun/ [4]«pe»«snar»bsgyur/ [5]«pe»bsgyur| [6]«pe»«snar»-btsas pa'i dus dang /

༧༢༧ [༡]«པེ་»«སྣར་»-བྱིས་པ། [༢]«པེ་»«སྣར་»-ལ། [༣]«པེ་»«སྣར་»བསོ། [༦]«པེ་»«སྣར་»རྒོད།

727 [1]«pe»«snar»-byis pa/ [2]«pe»«snar»-la/ [3]«pe»«snar»bso/ [6]«pe»«snar»rgod/

༧༢༨ [༡]«པེ་»«སྣར་»འཕོངས། [༢]«པེ་»«སྣར་»པས། [༣]«པེ་»«སྣར་»གི། [༤]«པེ་»«སྣར་»དེ། [༥]«པེ་»«སྣར་»བཅལ། [༦][༧]«པེ་»«སྣར་»རྣམས་ཞེས།

728 [1]«pe»«snar»'phongs/ [2]«pe»«snar»pas/ [3]«pe»«snar»gi/ [4]«pe»«snar»de/ [5]«pe»«snar»bcal/ [6][7]«pe»«snar»rnams zhes/

༧༢༩ [༡]«པེ་»«སྣར་»-བ། [༢]«པེ་»«སྣར་»བརྩལ།

729 [1]«pe»«snar»-ba/ [2]«pe»«snar»brtsal/

༧༣༠ [༡]«པེ་»«སྣར་»བསང་ག

730 [1]«pe»«snar»bsang ga

༧༣༡ [༡]«པེ་»«སྣར་»དོག [༢]«པེ་»«སྣར་»-མེད་པ། [༣]«པེ་»«སྣར་»-མ། [༤]«པེ་»«སྣར་»བསད། [༥]«པེ་»«སྣར་»གཞུག [༦]«པེ་»«སྣར་»རྡེགས། [༧]«པེ་»«སྣར་»སྡུས། [༨]«པེ་»«སྣར་»པའི༑ [༩]«པེ་»«སྣར་»རྟེན། [༡༠]«པེ་»«སྣར་»བསྐྱེད།

731 [1]«pe»«snar»dog [2]«pe»«snar»-med pa/ [3]«pe»«snar»-ma/ [4]«pe»«snar»bsad/ [5]«pe»«snar»gzhug [6]«pe»«snar»rdegs/ [7]«pe»«snar»sdus/ [8]«pe»«snar»pa'i| [9]«pe»«snar»rten/ [10]«pe»«snar»bskyed/

༧༣༢ [༡]«པེ་»«སྣར་»ཏེ། [༢]«པེ་»«སྣར་»པར། [༣]«པེ་»པ།

732 [1]«pe»«snar»te/ [2]«pe»«snar»par/ [3]«pe»pa/

༧༣༣ [༡]«པེ་»«སྣར་»-ཡན་ལག་དང་བཅས་པ། [༢]«པེ་»«སྣར་»འདུད། [༣]«པེ་»«སྣར་»-མི། [༤]«པེ་»«སྣར་»པོ།

733 [1]«pe»«snar»-yan lag dang bcas pa/ [2]«pe»«snar»'dud/ [3]«pe»«snar»-mi/ [4]«pe»«snar»po/

༧༣༤ [༡]«པེ་»«སྣར་»-ཆོས། [༢]«པེ་»«སྣར་»ཉིད། [༣]«པེ་»«སྣར་»-དེ།

734 [1]«pe»«snar»-chos/ [2]«pe»«snar»nyid/ [3]«pe»«snar»-de/

༧༣༥ [༡]«པེ་»«སྣར་»སོར། [༢]«པེ་»«སྣར་»ནི་རླུང་། [༣]«པེ་»«སྣར་»-གྱིས། [༤]«པེ་»«སྣར་»དམིགས་པ། [༥]«པེ་»«སྣར་»ཁོང་། [༦]«སྣར་»བསྟན།

735 [1]«pe»«snar»sor/ [2]«pe»«snar»ni rlung / [3]«pe»«snar»-gyis/ [4]«pe»«snar»dmigs pa/ [5]«pe»«snar»khong / [6]«snar»bstan/

༧༣༦ [༡]«པེ་»«སྣར་»+མ། [༢]«པེ་»«སྣར་»-མ་ཡིན་པ། [༣]«སྣར་»ཡིན། [༤]«སྣར་»ལྟ། [༥]«པེ་»«སྣར་»དེ། [༦]«པེ་»«སྣར་»རྐྱང་པོ་རྐྱང་།

736 [1]«pe»«snar»+ma/ [2]«pe»«snar»-ma yin pa/ [3]«snar»yin/ [4]«snar»lta/ [5]«pe»«snar»de/ [6]«pe»«snar»rkyang po rkyang /

༧༣༧ [༡]«པེ་»«སྣར་»རྟས། [༢][༣]«པེ་»«སྣར་»འཐུན། [༤]«པེ་»«སྣར་»འགྱུར་བའི། [༥]«པེ་»«སྣར་»ལས༑ [༦]«པེ་»«སྣར་»པ། [༧]«སྣར་»ཀྱིས།

737 [1]«pe»«snar»rtas/ [2][3]«pe»«snar»'thun/ [4]«pe»«snar»'gyur ba'i/ [5]«pe»«snar»las| [6]«pe»«snar»pa/ [7]«snar»kyis/

༧༣༨ [༡]«པེ་»«སྣར་»+ཐམས་ཅད་དུ་ཡང་མ་ཡིན། [༢]«པེ་»«སྣར་»དཔྱོད། [༣]«སྣར་»ས། [༤]«པེ་»«སྣར་»སྒྲིབས། [༥]«པེ་»«སྣར་»ཡིད། [༦]«པེ་»«སྣར་»+དུ།

738 [1]«pe»«snar»+thams cad du yang ma yin/ [2]«pe»«snar»dpyod/ [3]«snar»sa/ [4]«pe»«snar»sgribs/ [5]«pe»«snar»yid/ [6]«pe»«snar»+du/

༧༣༩ [༡]«པེ་»«སྣར་»-དུ། [༢]«པེ་»«སྣར་»རྣམས། [༣]«པེ་»«སྣར་»བ་ཡང་མེད་དོ། [༤]«པེ་»«སྣར་»འབྱུང་། [༥]«པེ་»«སྣར་»+དེ། [༦]«པེ་»«སྣར་»འགྱུར། [༧]«པེ་»«སྣར་»-ཀྱིས།

739 [1]«pe»«snar»-du/ [2]«pe»«snar»rnams/ [3]«pe»«snar»ba yang med do/ [4]«pe»«snar»'byung / [5]«pe»«snar»+de/ [6]«pe»«snar»'gyur/ [7]«pe»«snar»-kyis/

༧༤༠ [༡]«པེ་»«སྣར་»པས། [༢]«པེ་»«སྣར་»གཞག [༣]«པེ་»«སྣར་»+གིས། [༤]«སྣར་»འགྱུར་བ། [༥]«པེ་»«སྣར་»བྱ་སྟེ། [༦]«པེ་»«སྣར་»-ལ། [༧]«ཅོ་»པ་ལས།

740 [1]«pe»«snar»pas/ [2]«pe»«snar»gzhag [3]«pe»«snar»+gis/ [4]«snar»'gyur ba/ [5]«pe»«snar»bya ste/ [6]«pe»«snar»-la/ [7]«co»pa las/

༧༤༡ [༡]«པེ་»«སྣར་»བསྒྲུབས། [༢]«པེ་»«སྣར་»འདུན། [༣]«སྣར་»།། །། [༤]«པེ་»«སྣར་»རིག

741 [1]«pe»«snar»bsgrubs/ [2]«pe»«snar»'dun/ [3]«snar»// // [4]«pe»«snar»rig

༧༤༢ [༡]«པེ་»«སྣར་»སྲེད། [༢]«པེ་»«སྣར་»-ལས། [༣]«པེ་»«སྣར་»པ།

742 [1]«pe»«snar»sred/ [2]«pe»«snar»-las/ [3]«pe»«snar»pa/

༧༤༣ [༡]«པེ་»«སྣར་»ལྡན་མ། [༢]«པེ་»«སྣར་»བའོ། [༣]«པེ་»«སྣར་»བའི། [༤]«པེ་»«སྣར་»-བ། [༥]«པེ་»«སྣར་»ལས།

743 [1]«pe»«snar»ldan ma/ [2]«pe»«snar»ba'o/ [3]«pe»«snar»ba'i/ [4]«pe»«snar»-ba/ [5]«pe»«snar»las/

༧༤༤ [༡]«པེ་»«སྣར་»འཐུན། [༢]«པེ་»«སྣར་»བ།

744 [1]«pe»«snar»'thun/ [2]«pe»«snar»ba/

༧༤༥ [༡]«པེ་»«སྣར་»བསམ། [༢]«པེ་»«སྣར་»སྡོགས། [༣]«པེ་»«སྣར་»དང་། [༤]«པེ་»«སྣར་»བསྒྱུར༑ [༥]«པེ་»«སྣར་»བའི།

745 [1]«pe»«snar»bsam/ [2]«pe»«snar»sdogs/ [3]«pe»«snar»dang / [4]«pe»«snar»bsgyur| [5]«pe»«snar»ba'i/

༧༤༦ [༡]«པེ་»«སྣར་»-རོ།། [༢]«པེ་»«སྣར་»འགྱུར་བ། [༣]«པེ་»«སྣར་»མ། [༤]«པེ་»«སྣར་»གི། [༥]«སྣར་»བསྟན།

746 [1]«pe»«snar»-ro// [2]«pe»«snar»'gyur ba/ [3]«pe»«snar»ma/ [4]«pe»«snar»gi/ [5]«snar»bstan/

༧༤༧ [༡]«པེ་»«སྣར་»ནི། [༢]«པེ་»«སྣར་»ལ། [༣]«པེ་»«སྣར་»བླགས། [༤]«པེ་»«སྣར་»རྣ།

747 [1]«pe»«snar»ni/ [2]«pe»«snar»la/ [3]«pe»«snar»blags/ [4]«pe»«snar»rna/

༧༤༨ [༡]«པེ་»«སྣར་»-འཇིག་རྟེན་པ་དང་། [༢]«པེ་»«སྣར་»ཐོག

748 [1]«pe»«snar»-'jig rten pa dang / [2]«pe»«snar»thog

༧༤༩ [༡]«པེ་»«སྣར་»པ་དང་། [༢]«པེ་»«སྣར་»-པ། [༣]«པེ་»«སྣར་»བཞིར། [༤]«པེ་»«སྣར་»བཟུང་། [༥]«པེ་»«སྣར་»-གནས།

749 [1]«pe»«snar»pa dang / [2]«pe»«snar»-pa/ [3]«pe»«snar»bzhir/ [4]«pe»«snar»bzung / [5]«pe»«snar»-gnas/

༧༥༠ [༡]«སྣར་»བྱུང་། [༢]«སྣར་»མ། [༣]«པེ་»«སྣར་»+པ་མ་ཡིན། [༤]«པེ་»«སྣར་»-ཤེས་པར་རྣམ་པར། [༥]«པེ་»«སྣར་»མ།

750 [1]«snar»byung / [2]«snar»ma/ [3]«pe»«snar»+pa ma yin/ [4]«pe»«snar»-shes par rnam par/ [5]«pe»«snar»ma/

༧༥༡ [༡]«པེ་»«སྣར་»མ། [༢]«པེ་»«སྣར་»གིས། [༣][༤]«པེ་»«སྣར་»དང་། [༥]«པེ་»«སྣར་»ཀའི། [༦]«པེ་»«སྣར་»ཙའི།

751 [1]«pe»«snar»ma/ [2]«pe»«snar»gis/ [3][4]«pe»«snar»dang / [5]«pe»«snar»ka'i/ [6]«pe»«snar»tsa'i/

༧༥༢ [༡]«སྣར་»འབྱུང་། [༢]«པེ་»«སྣར་»ཕྱིས། [༣]«པེ་»«སྣར་»བསྣབས། [༤]«སྣར་»+གྱི་རོལ། [༥]«པེ་»«སྣར་»རོ་དང་། [༦]«པེ་»«སྣར་»བཞིབ། [༧]«པེ་»«སྣར་»རྟས།

752 [1]«snar»'byung / [2]«pe»«snar»phyis/ [3]«pe»«snar»bsnabs/ [4]«snar»+gyi rol/ [5]«pe»«snar»ro dang / [6]«pe»«snar»bzhib/ [7]«pe»«snar»rtas/

༧༥༣ [༡]«པེ་»«སྣར་»བྱའི། [༢]«པེ་»«སྣར་»-འདི་ལྟ་སྟེ། [༣]«པེ་»«སྣར་»-ཚ་བའི་འདུས་ཏེ་རེག་པ་དང་། [༤]«པེ་»«སྣར་»+པ་དང་། ཚ་བའི་འདུས་ཏེ་རེག [༥]«སྣར་»བསྟན།

753 [1]«pe»«snar»bya'i/ [2]«pe»«snar»-'di lta ste/ [3]«pe»«snar»-tsha ba'i 'dus te reg pa dang / [4]«pe»«snar»+pa dang / tsha ba'i 'dus te reg [5]«snar»bstan/

༧༥༤ [༡]«པེ་»«སྣར་»-ཉིད། [༢]«པེ་»«སྣར་»-ལས།

754 [1]«pe»«snar»-nyid/ [2]«pe»«snar»-las/

༧༥༥ [༡]«པེ་»«སྣར་»བྱུང་། [༢]«པེ་»«སྣར་»-ལྡན། [༣]«སྣར་»པར། [༤]«སྣར་»འདུ། [༥]«པེ་»«སྣར་»མ། [༦]«པེ་»«སྣར་»-དང་བྲལ།

755 [1]«pe»«snar»byung / [2]«pe»«snar»-ldan/ [3]«snar»par/ [4]«snar»'du/ [5]«pe»«snar»ma/ [6]«pe»«snar»-dang bral/

༧༥༦ [༡]«པེ་»«སྣར་»-དེ། [༢]«པེ་»«སྣར་»+ན། [༣]«སྣར་»བྱེད། [༤]«པེ་»«སྣར་»-བདག་གིའོ། །འདི་ནི་ང་། [༥]«པེ་»«སྣར་»མི། [༦]«སྣར་»འཇིགས། [༧]«པེ་»«སྣར་»ཀྱིས། [༨]«པེ་»«སྣར་»འཐུན༑ [༩]«པེ་»«སྣར་»-ནི་ཆོས་རྣམས། [༡༠]«པེ་»«སྣར་»-རིག་པར།

756 [1]«pe»«snar»-de/ [2]«pe»«snar»+na/ [3]«snar»byed/ [4]«pe»«snar»-bdag gi'o/ /'di ni nga / [5]«pe»«snar»mi/ [6]«snar»'jigs/ [7]«pe»«snar»kyis/ [8]«pe»«snar»'thun| [9]«pe»«snar»-ni chos rnams/ [10]«pe»«snar»-rig par/

༧༥༧ [༡]«པེ་»«སྣར་»ལྔའོ། [༢]«སྣར་»+ལ།

757 [1]«pe»«snar»lnga'o/ [2]«snar»+la/

༧༥༨ [༡]«པེ་»«སྣར་»-འཁོར། [༢]«པེ་»«སྣར་»-ཀྱི། [༣]«པེ་»«སྣར་»+ཡང་། [༤]«པེ་»«སྣར་»-པ།

758 [1]«pe»«snar»-'khor/ [2]«pe»«snar»-kyi/ [3]«pe»«snar»+yang / [4]«pe»«snar»-pa/

༧༥༩ [༡]«སྣར་»མ་ཏོགས། [༢]«པེ་»«སྣར་»ན། [༣]«པེ་»«སྣར་»ལ། [༤]«པེ་»«སྣར་»དཔྱོད།

759 [1]«snar»ma togs/ [2]«pe»«snar»na/ [3]«pe»«snar»la/ [4]«pe»«snar»dpyod/

༧༦༠ [༡]«པེ་»«སྣར་»པ། [༢]«པེ་»«སྣར་»སྡུས། [༣]«པེ་»«སྣར་»ཀ [༤]«པེ་»«སྣར་»+ལ། [༥]«པེ་»«སྣར་»བཅད།

760 [1]«pe»«snar»pa/ [2]«pe»«snar»sdus/ [3]«pe»«snar»ka [4]«pe»«snar»+la/ [5]«pe»«snar»bcad/

༧༦༡ [༡]«པེ་»«སྣར་»-རིས། [༢]«པེ་»«སྣར་»-ལྷ་རྣམས་ཀྱི། [༣]«པེ་»«སྣར་»པོར། [༤]«པེ་»རྣམས༑ [༥]«པེ་»«སྣར་»བསྒོམ།

761 [1]«pe»«snar»-ris/ [2]«pe»«snar»-lha rnams kyi/ [3]«pe»«snar»por/ [4]«pe»rnams| [5]«pe»«snar»bsgom/

༧༦༢ [༡]«པེ་»«སྣར་»པོ། [༢]«པེ་»«སྣར་»-བ། [༣]«པེ་»«སྣར་»+པོ། [༤]«པེ་»«སྣར་»-བ། [༥]«པེ་»«སྣར་»ནས། [༦]«པེ་»«སྣར་»དེ།

762 [1]«pe»«snar»po/ [2]«pe»«snar»-ba/ [3]«pe»«snar»+po/ [4]«pe»«snar»-ba/ [5]«pe»«snar»nas/ [6]«pe»«snar»de/

༧༦༣ [༡]«པེ་»«སྣར་»པས། [༢]«པེ་»«སྣར་»མ། [༣]«པེ་»«སྣར་»+དེའི། [༤]«པེ་»«སྣར་»དབྲི། [༥]«པེ་»«སྣར་»གི། [༦]«པེ་»«སྣར་»+དུ། [༧]«པེ་»«སྣར་»ཛམ།

763 [1]«pe»«snar»pas/ [2]«pe»«snar»ma/ [3]«pe»«snar»+de'i/ [4]«pe»«snar»dbri/ [5]«pe»«snar»gi/ [6]«pe»«snar»+du/ [7]«pe»«snar»dzam/

༧༦༤ [༡]«པེ་»«སྣར་»-གྱི། [༢]«པེ་»«སྣར་»-དེ། [༣]«པེ་»«སྣར་»+ལྔ། [༤]«པེ་»«སྣར་»-ལྷ་རྣམས་ཀྱི།[༥]«པེ་»«སྣར་»-ཀྱང་། [༦]«པེ་»ཚེའི། [༧]«སྣར་»ཀྱིས། [༨]«པེ་»«སྣར་»སྡུས། [༩]«པེ་»«སྣར་»-པ༑ [༡༠]«པེ་»«སྣར་»ཀྱི།

764 [1]«pe»«snar»-gyi/ [2]«pe»«snar»-de/ [3]«pe»«snar»+lnga/ [4]«pe»«snar»-lha rnams kyi/[5]«pe»«snar»-kyang / [6]«pe»tshe'i/ [7]«snar»kyis/ [8]«pe»«snar»sdus/ [9]«pe»«snar»-pa| [10]«pe»«snar»kyi/

༧༦༥ [༡]«པེ་»«སྣར་»-རྣམས། [༢]«པེ་»«སྣར་»-ནི།

765 [1]«pe»«snar»-rnams/ [2]«pe»«snar»-ni/

༧༦༦ [༡]«པེ་»«སྣར་»འགྱུར། [༢]«པེ་»«སྣར་»-ཅན་རྣམས། [༣]«པེ་»«སྣར་»-ལ། [༤]«པེ་»«སྣར་»རིམས་ཀྱིས། [༥][༦]«པེ་»«སྣར་»བསྣུན།

766 [1]«pe»«snar»'gyur/ [2]«pe»«snar»-can rnams/ [3]«pe»«snar»-la/ [4]«pe»«snar»rims kyis/ [5][6]«pe»«snar»bsnun/

༧༦༧ [༡]«པེ་»«སྣར་»ན། [༢]«པེ་»«སྣར་»གཤེག་ཅིང་། [༣]«པེ་»«སྣར་»འདི། [༤]«པེ་»«སྣར་»-གང་། [༥]«པེ་»འཚངས། «སྣར་»ཚངས།

767 [1]«pe»«snar»na/ [2]«pe»«snar»gsheg cing / [3]«pe»«snar»'di/ [4]«pe»«snar»-gang / [5]«pe»'tshangs/ «snar»tshangs/

༧༦༨ [༡]«པེ་»«སྣར་»རླུང་། [༢]«སྣར་»+བ། [༣]«པེ་»«སྣར་»བོང་། [༤]«པེ་»«སྣར་»ནས། [༥]«པེ་»«སྣར་»བའི།

768 [1]«pe»«snar»rlung / [2]«snar»+ba/ [3]«pe»«snar»bong / [4]«pe»«snar»nas/ [5]«pe»«snar»ba'i/

༧༦༩ [༡][༢]«པེ་»«སྣར་»བསྲེག [༣]«པེ་»«སྣར་»རྐུབ། [༤]«པེ་»-ནས [༥]«པེ་»«སྣར་»རྡུང་། [༦]«པེ་»«སྣར་»ཞིང་།

769 [1][2]«pe»«snar»bsreg [3]«pe»«snar»rkub/ [4]«pe»-nas [5]«pe»«snar»rdung / [6]«pe»«snar»zhing /

༧༧༠ [༡]«པེ་»«སྣར་»བར། [༢]«པེ་»«སྣར་»+གཉིས། [༣]«པེ་»«སྣར་»ན། [༤]«པེ་»«སྣར་»སྤྱི་བོ། [༥]«པེ་»«སྣར་»-ཚེ། [༦]«པེ་»«སྣར་»-ཀྱི། [༧]«པེ་»«སྣར་»+གི། [༨]«པེ་»«སྣར་»ནས། [༩]«པེ་»«སྣར་»དེ། [༢༠][༡༡][༡༢][༡༣]«པེ་»«སྣར་»གཤིག

770 [1]«pe»«snar»bar/ [2]«pe»«snar»+gnyis/ [3]«pe»«snar»na/ [4]«pe»«snar»spyi bo/ [5]«pe»«snar»-tshe/ [6]«pe»«snar»-kyi/ [7]«pe»«snar»+gi/ [8]«pe»«snar»nas/ [9]«pe»«snar»de/ [20][11][12][13]«pe»«snar»gshig

༧༧༡ [༡]«པེ་»«སྣར་»དེ། [༢]«པེ་»«སྣར་»གཅད། [༣]«པེ་»«སྣར་»དཔྱད་ཀྱི། [༤]«སྣར་»འབར་བར།

771 [1]«pe»«snar»de/ [2]«pe»«snar»gcad/ [3]«pe»«snar»dpyad kyi/ [4]«snar»'bar bar/

༧༧༢ [༡]«པེ་»«སྣར་»-ཆེ་ལོང་། [༢]«པེ་»«སྣར་»ནམ། [༣]«པེ་»«སྣར་»-མ། [༤]«པེ་»«སྣར་»གཞག [༥]«པེ་»«སྣར་»+གི། [༦]«པེ་»«སྣར་»སོ་གཏམ།

772 [1]«pe»«snar»-che long / [2]«pe»«snar»nam/ [3]«pe»«snar»-ma/ [4]«pe»«snar»gzhag [5]«pe»«snar»+gi/ [6]«pe»«snar»so gtam/

༧༧༣ [༡]«པེ་»«སྣར་»གཞག [༢]«པེ་»«སྣར་»སོ་གཏམ། [༣]«པེ་»«སྣར་»རྟེན། [༤]«པེ་»«སྣར་»-གི། [༥]«པེ་»«སྣར་»ལྷག་པ་སྟེ། [༦]«པེ་»«སྣར་»གཤུལ། [༧]«པེ་»«སྣར་»ཏེ། [༨]«པེ་»«སྣར་»གཤིག [༩]«པེ་»«སྣར་»-གི། [༡༠]«པེ་»«སྣར་»+འཐོག་ཅིང་། [༡༡]«པེ་»«སྣར་»སྐོལ།

773 [1]«pe»«snar»gzhag [2]«pe»«snar»so gtam/ [3]«pe»«snar»rten/ [4]«pe»«snar»-gi/ [5]«pe»«snar»lhag pa ste/ [6]«pe»«snar»gshul/ [7]«pe»«snar»te/ [8]«pe»«snar»gshig [9]«pe»«snar»-gi/ [10]«pe»«snar»+'thog cing / [11]«pe»«snar»skol/

༧༧༤ [༡]«པེ་»«སྣར་»ངོགས། [༢]«པེ་»«སྣར་»-ཀྱང་། [༣]«པེ་»«སྣར་»ངོ་།། [༤]«པེ་»«སྣར་»དཔྱད། [༥]«སྣར་»ལ། [༦]«སྣར་»ཟང་། [༧]«པེ་»«སྣར་»སོ། [༨]«པེ་»«སྣར་»ཀྱིས།

774 [1]«pe»«snar»ngogs/ [2]«pe»«snar»-kyang / [3]«pe»«snar»ngo // [4]«pe»«snar»dpyad/ [5]«snar»la/ [6]«snar»zang / [7]«pe»«snar»so/ [8]«pe»«snar»kyis/

༧༧༥ [༡]«པེ་»«སྣར་»ཅེས། [༢]«པེ་»«སྣར་»+བ། [༣]«པེ་»«སྣར་»གྱུར། [༤]«པེ་»«སྣར་»-ཡང་། [༥]«པེ་»ནོ།།

775 [1]«pe»«snar»ces/ [2]«pe»«snar»+ba/ [3]«pe»«snar»gyur/ [4]«pe»«snar»-yang / [5]«pe»no//

༧༧༦ [༡]«པེ་»-དང་། [༢]«པེ་»དམིགས། [༣]«པེ་»«སྣར་»རྙེད།

776 [1]«pe»-dang / [2]«pe»dmigs/ [3]«pe»«snar»rnyed/

༧༧༧ [༡]«པེ་»«སྣར་»-དག [༢]«པེ་»«སྣར་»འཐུང་བར། [༣]«པེ་»«སྣར་»བཅད། [༤]«པེ་»«སྣར་»གསོད༑ [༥]«པེ་»«སྣར་»སྐྱབས། [༦]«པེ་»«སྣར་»ལོ།

777 [1]«pe»«snar»-dag [2]«pe»«snar»'thung bar/ [3]«pe»«snar»bcad/ [4]«pe»«snar»gsod| [5]«pe»«snar»skyabs/ [6]«pe»«snar»lo/

༧༧༨ [༡]«པེ་»«སྣར་»ལ། [༢]«པེ་»«སྣར་»དགུར། [༣]«པེ་»«སྣར་»བཅད། [༤]«པེ་»«སྣར་»བསད། [༥]«པེ་»«སྣར་»ཚོན། [༦]«སྣར་»བསོད།

778 [1]«pe»«snar»la/ [2]«pe»«snar»dgur/ [3]«pe»«snar»bcad/ [4]«pe»«snar»bsad/ [5]«pe»«snar»tshon/ [6]«snar»bsod/

༧༧༩ [༡]«པེ་»«སྣར་»བཅད། [༢]«པེ་»«སྣར་»གྱུར། [༣]«སྣར་»ན། [༤]«པེ་»«སྣར་»ལྟ། [༥]«པེ་»«སྣར་»འབྲིད། [༦]«པེ་»«སྣར་»དེ། [༧]«པེ་»«སྣར་»བཀོང་། [༨]«པེ་»«སྣར་»བཅད། [༩]«པེ་»«སྣར་»བསད།

779 [1]«pe»«snar»bcad/ [2]«pe»«snar»gyur/ [3]«snar»na/ [4]«pe»«snar»lta/ [5]«pe»«snar»'brid/ [6]«pe»«snar»de/ [7]«pe»«snar»bkong / [8]«pe»«snar»bcad/ [9]«pe»«snar»bsad/

༧༨༠ [༡]«པེ་»«སྣར་»-དུད་འགྲོ་རྣམས་དང་། [༢]«པེ་»འདྲེན་པར། «སྣར་»འདྲེས་པར། [༣]«པེ་»«སྣར་»བསྒྱུར། [༤]«པེ་»«སྣར་»བའི། [༥]«པེ་»«སྣར་»+བུ།

780 [1]«pe»«snar»-dud 'gro rnams dang / [2]«pe»'dren par/ «snar»'dres par/ [3]«pe»«snar»bsgyur/ [4]«pe»«snar»ba'i/ [5]«pe»«snar»+bu/

༧༨༡ [༡]«པེ་»«སྣར་»ཀྱིས། [༢]«ཅོ་»བསྒྱུར། [༣]«པེ་»«སྣར་»རང་། [༤]«པེ་»«སྣར་»བརྩད་པས། [༥]«པེ་»«སྣར་»ཆས། [༦]«པེ་»«སྣར་»-ཀྱི། [༧]«པེ་»+ས [༨]«སྣར་»ཞེས།

781 [1]«pe»«snar»kyis/ [2]«co»bsgyur/ [3]«pe»«snar»rang / [4]«pe»«snar»brtsad pas/ [5]«pe»«snar»chas/ [6]«pe»«snar»-kyi/ [7]«pe»+sa [8]«snar»zhes/

༧༨༢ [༡]«སྣར་»-ཁྱོགས་དང་། [༢]«པེ་»«སྣར་»དེ། [༣]«པེ་»«སྣར་»གདུབ། [༤]«པེ་»«སྣར་»འཕྲེང་། [༥]«པེ་»«སྣར་»-པ། [༦]«པེ་»«སྣར་»དོ།།

782 [1]«snar»-khyogs dang / [2]«pe»«snar»de/ [3]«pe»«snar»gdub/ [4]«pe»«snar»'phreng / [5]«pe»«snar»-pa/ [6]«pe»«snar»do//

༧༨༣ [༡]«པེ་»«སྣར་»སྤྱད། [༢]«པེ་»«སྣར་»-པ། [༣]«པེ་»«སྣར་»སྤྱད། [༤]«པེ་»«སྣར་»བསམ། [༥]«པེ་»«སྣར་»-ཞིག

783 [1]«pe»«snar»spyad/ [2]«pe»«snar»-pa/ [3]«pe»«snar»spyad/ [4]«pe»«snar»bsam/ [5]«pe»«snar»-zhig

༧༨༤ [༡]«པེ་»«སྣར་»གཞག [༢]«པེ་»«སྣར་»བྱའོ།། [༣]«པེ་»བཏེགས་ན་ནི་སྤར་ཅེས། «སྣར་»གཏེགས་པ་ནི་སྤར་ཅེས། [༤]«སྣར་»གི། [༥]«པེ་»«སྣར་»སྲ། [༦]«པེ་»«སྣར་»-སྡུག་ལ། [༧]«པེ་»«སྣར་»བསྐྱེད༑ [༨]«པེ་»«སྣར་»བཟང་།

784 [1]«pe»«snar»gzhag [2]«pe»«snar»bya'o// [3]«pe»btegs na ni spar ces/ «snar»gtegs pa ni spar ces/ [4]«snar»gi/ [5]«pe»«snar»sra/ [6]«pe»«snar»-sdug la/ [7]«pe»«snar»bskyed| [8]«pe»«snar»bzang /

༧༨༥ [༡]«སྣར་»འགྱུར། [༢]«པེ་»«སྣར་»པའི། [༣]«པེ་»«སྣར་»པོའི། [༤]«པེ་»«སྣར་»-ཕོངས་པའི། [༥]«པེ་»«སྣར་»སྐྱེ་བ།

785 [1]«snar»'gyur/ [2]«pe»«snar»pa'i/ [3]«pe»«snar»po'i/ [4]«pe»«snar»-phongs pa'i/ [5]«pe»«snar»skye ba/

༧༨༦ [༡]«པེ་»«སྣར་»-ཤིན་ཏུ་གཞོན་ཤ་ཅན་གྱི་བྱེ་བྲག་དང་།…… ཇི་ལྟ་ཇི་ལྟར་ལུས་ཤིན་ཏུ་ཆེ་བར་གྱུར་པ་དེ་ལྟ་དེ་ལྟར་སྡུག་བསྔལ་གྱི་བྱེ་བྲག་ཏུ་འགྱུར་རོ། །ཇི་ལྟ་ཇི་ལྟར་ལུས། [༢]«པེ་»«སྣར་»གནོད། [༣]«པེ་»«སྣར་»ཇི། [༤]«པེ་»«སྣར་»-བཟང་པོ།

786 [1]«pe»«snar»-shin tu gzhon sha can gyi bye brag dang /[…… ]ji lta ji ltar lus shin tu che bar gyur pa de lta de ltar sdug bsngal gyi bye brag tu 'gyur ro/ /ji lta ji ltar lus/ [2]«pe»«snar»gnod/ [3]«pe»«snar»ji/ [4]«pe»«snar»-bzang po/

༧༨༧ [༡]«པེ་»«སྣར་»ཏོ། [༢]«པེ་»«སྣར་»-ལ། [༣]«པེ་»«སྣར་»རྩ། [༤]«པེ་»«སྣར་»ལས། [༥]«པེ་»«སྣར་»འབྱུང་། [༦]«པེ་»«སྣར་»-པ། [༧]«པེ་»«སྣར་»ལས།

787 [1]«pe»«snar»to/ [2]«pe»«snar»-la/ [3]«pe»«snar»rtsa/ [4]«pe»«snar»las/ [5]«pe»«snar»'byung / [6]«pe»«snar»-pa/ [7]«pe»«snar»las/

༧༨༨ [༡]«པེ་»«སྣར་»བརྟེན། [༢]«པེ་»«སྣར་»-དང་། [༣][༤]«པེ་»«སྣར་»བཅད། [༥][༦]«པེ་»«སྣར་»བརྟེན།

788 [1]«pe»«snar»brten/ [2]«pe»«snar»-dang / [3][4]«pe»«snar»bcad/ [5][6]«pe»«snar»brten/

༧༨༩ [༡]«པེ་»«སྣར་»-ཆོས་ཀྱི། [༢]«པེ་»«སྣར་»པའི།

789 [1]«pe»«snar»-chos kyi/ [2]«pe»«snar»pa'i/

༧༩༠ [༡]«པེ་»«སྣར་»གྱི། [༢]«པེ་»«སྣར་»-ནི། [༣]«སྣར་»ཀྱི། [༤]«པེ་»«སྣར་»-ཆོས་ཀྱི། [༥]«པེ་»«སྣར་»མཐའ། [༦]«པེ་»«སྣར་»ཀྱིས། [༧]«པེ་»«སྣར་»+གི། [༨]«པེ་»«སྣར་»བ། [༩]«པེ་»«སྣར་»གྱུར། [༡༠]«པེ་»«སྣར་»གྱུར་པ། [༡༡]«པེ་»«སྣར་»བ་འགྱུར་བ།

790 [1]«pe»«snar»gyi/ [2]«pe»«snar»-ni/ [3]«snar»kyi/ [4]«pe»«snar»-chos kyi/ [5]«pe»«snar»mtha'/ [6]«pe»«snar»kyis/ [7]«pe»«snar»+gi/ [8]«pe»«snar»ba/ [9]«pe»«snar»gyur/ [10]«pe»«snar»gyur pa/ [11]«pe»«snar»ba 'gyur ba/

༧༩༡ [༡]«པེ་»«སྣར་»པ། [༢]«པེ་»«སྣར་»-དེ། [༣]«པེ་»«སྣར་»ཕྱིར། [༤]«པེ་»«སྣར་»+མ། [༥]«པེ་»«སྣར་»-དཔེར་ན་ཕོལ་མིག་ཀུན་ནས་ཚ་བ་ལ་སྨན་……ཚོར་བ་འབྱུང་བ་ཇི་ལྟར་བལྟ་ཞེ་ན། [༦]«སྣར་»གྱིས།

791 [1]«pe»«snar»pa/ [2]«pe»«snar»-de/ [3]«pe»«snar»phyir/ [4]«pe»«snar»+ma/ [5]«pe»«snar»-dper na phol mig kun nas tsha ba la sman [……]tshor ba 'byung ba ji ltar blta zhe na/ [6]«snar»gyis/

༧༩༢ [༡]«པེ་»«སྣར་»+གསུམ་ཟེར། [༢]«སྣར་»ཁམས་ཀྱི། [༣]«པེ་»«སྣར་»-སྤྱོད་པ།

792 [1]«pe»«snar»+gsum zer/ [2]«snar»khams kyi/ [3]«pe»«snar»-spyod pa/

༧༩༣ [༡]«པེ་»«སྣར་»-ནི། [༢]«པེ་»«སྣར་»-བུད་མེད་རྣམས་ལ། [༣]«པེ་»«སྣར་»ཁྱུད།

793 [1]«pe»«snar»-ni/ [2]«pe»«snar»-bud med rnams la/ [3]«pe»«snar»khyud/

༧༩༤ [༡]«པེ་»«སྣར་»བཏང་། [༢]«པེ་»«སྣར་»ལས། [༣]«པེ་»«སྣར་»+དང་།

794 [1]«pe»«snar»btang / [2]«pe»«snar»las/ [3]«pe»«snar»+dang /

༧༩༥ [༡]«པེ་»«སྣར་»-སྤྲུལ་པ་དེ་དག [༢][༣]«པེ་»«སྣར་»དགའ་བའི། [༤]«པེ་»«སྣར་»-དེ། [༥]«པེ་»«སྣར་»ཏེ།

795 [1]«pe»«snar»-sprul pa de dag [2][3]«pe»«snar»dga' ba'i/ [4]«pe»«snar»-de/ [5]«pe»«snar»te/

༧༩༦ [༡]«པེ་»«སྣར་»གི།

796 [1]«pe»«snar»gi/

༧༩༧ [༡]«པེ་»«སྣར་»-དག [༢]«པེ་»-གང་། [༣]«པེ་»«སྣར་»དེར། [༤]«པེ་»«སྣར་»འཁྲུགས། [༥]«པེ་»«སྣར་»ཀྱི། [༦]«པེ་»«སྣར་»མ་ཡིན་པའི།

797 [1]«pe»«snar»-dag [2]«pe»-gang / [3]«pe»«snar»der/ [4]«pe»«snar»'khrugs/ [5]«pe»«snar»kyi/ [6]«pe»«snar»ma yin pa'i/

༧༩༨ [༡]«སྣར་»རྟེན། [༢]«པེ་»«སྣར་»དེ།

798 [1]«snar»rten/ [2]«pe»«snar»de/

༧༩༩ [༡]«སྣར་»བསྟེན། [༢]«པེ་»«སྣར་»+དང་། [༣]«པེ་»«སྣར་»གིས། [༤]«པེ་»«སྣར་»-པ་དེ།

799 [1]«snar»bsten/ [2]«pe»«snar»+dang / [3]«pe»«snar»gis/ [4]«pe»«snar»-pa de/

༨༠༠ [༡]«པེ་»-ཟས་ལ་བརྟེན་པའི་ལུས་ལ་བརྟེན་ནས། [༢]«པེ་»«སྣར་»རྟས། [༣][༤][༥]«པེ་»«སྣར་»རྟེན། [༦]«པེ་»«སྣར་»-པ། [༧]«པེ་»གྲུབ།

800 [1]«pe»-zas la brten pa'i lus la brten nas/ [2]«pe»«snar»rtas/ [3][4][5]«pe»«snar»rten/ [6]«pe»«snar»-pa/ [7]«pe»grub/

༨༠༡ [༡]«པེ་»«སྣར་»རྟེན། [༢]«པེ་»«སྣར་»བལྟོས། (ཆོས་ཚན་འདིའི་ནང་དུ་ལྟོས་ཞེས་པ་རྣམས་«པེ་»«སྣར་»ལ་བལྟོས་ཞེས་འཁོད་ཀྱང་བསྡུར་མཆན་དུ་བཀོད་མེད།) [༣]«སྣར་»འཚོལ། [༤]«པེ་»«སྣར་»གྱི།

801 [1]«pe»«snar»rten/ [2]«pe»«snar»bltos/ (chos tshan 'di'i nang du ltos zhes pa rnams «pe»«snar»la bltos zhes 'khod kyang bsdur mchan du bkod med/) [3]«snar»'tshol/ [4]«pe»«snar»gyi/

༨༠༢ [༡]«པེ་»«སྣར་»རྟེན། [༢]«པེ་»«སྣར་»འཕེན། [༣]«པེ་»«སྣར་»+ཡང་།

802 [1]«pe»«snar»rten/ [2]«pe»«snar»'phen/ [3]«pe»«snar»+yang /

༨༠༣ [༡]«པེ་»«སྣར་»-རྣམས་ཀྱི་ནང་ནས་འདུ་བྱེད། [༢]«པེ་»«སྣར་»འགག [༣]«པེ་»«སྣར་»པར། [༤]«པེ་»«སྣར་»འགག [༥]«པེ་»«སྣར་»-འདོད་པ་དང་ལྡན་པའི་དགེ་བའི་ཆོས་རྣམས་ནི། [༦]«པེ་»«སྣར་»ཏེ།

803 [1]«pe»«snar»-rnams kyi nang nas 'du byed/ [2]«pe»«snar»'gag [3]«pe»«snar»par/ [4]«pe»«snar»'gag [5]«pe»«snar»-'dod pa dang ldan pa'i dge ba'i chos rnams ni/ [6]«pe»«snar»te/

༨༠༤ [༡]«པེ་»«སྣར་»-བྱས་པ་ཡང་།

804 [1]«pe»«snar»-byas pa yang /

༨༠༥ [༡]«པེ་»«སྣར་»རྟེན། [༢]«པེ་»«སྣར་»ནས། [༣]«པེ་»«སྣར་»-ལ། [༤]«པེ་»«སྣར་»གྱུར་པའི། [༥]«པེ་»«སྣར་»+ནི།

805 [1]«pe»«snar»rten/ [2]«pe»«snar»nas/ [3]«pe»«snar»-la/ [4]«pe»«snar»gyur pa'i/ [5]«pe»«snar»+ni/

༨༠༦ [༡]«སྣར་»རྟེན། [༢]«པེ་»«སྣར་»-ལ། [༣]«པེ་»«སྣར་»-འབྲས་བུ་ནི་གྲུབ་པའི་དོན་ཏོ།།

806 [1]«snar»rten/ [2]«pe»«snar»-la/ [3]«pe»«snar»-'bras bu ni grub pa'i don to//

༨༠༧ [༡]«པེ་»«སྣར་»-ནི། [༢]«པེ་»«སྣར་»-ཉིད། [༣]«པེ་»«སྣར་»+དང་།

807 [1]«pe»«snar»-ni/ [2]«pe»«snar»-nyid/ [3]«pe»«snar»+dang /

༨༠༨ [༡]«པེ་»«སྣར་»ཀྱིས། [༢]«པེ་»«སྣར་»པར་དུས།

808 [1]«pe»«snar»kyis/ [2]«pe»«snar»par dus/

༨༠༩ [༡]«པེ་»«སྣར་»གང་ཡིན་ནོ།། [༢]«པེ་»«སྣར་»-པ། [༣]«པེ་»«སྣར་»བསྐྱོད། [༤]«པེ་»«སྣར་»ན། [༥]«པེ་»«སྣར་»-པ། [༦]«པེ་»«སྣར་»-ཅི་ཞིག་ཟེར། [༧]«སྣར་»-པ། [༨]«པེ་»«སྣར་»འཁྲུག

809 [1]«pe»«snar»gang yin no// [2]«pe»«snar»-pa/ [3]«pe»«snar»bskyod/ [4]«pe»«snar»na/ [5]«pe»«snar»-pa/ [6]«pe»«snar»-ci zhig zer/ [7]«snar»-pa/ [8]«pe»«snar»'khrug

༨༡༠ [༡]«པེ་»«སྣར་»པ། [༢]«པེ་»«སྣར་»འཁྲུག [༣]«པེ་»«སྣར་»ནི། [༤]«པེ་»«སྣར་»འཁྲུག [༥]«པེ་»«སྣར་»ལམ། [༦]«པེ་»«སྣར་»འཁྲུག

810 [1]«pe»«snar»pa/ [2]«pe»«snar»'khrug [3]«pe»«snar»ni/ [4]«pe»«snar»'khrug [5]«pe»«snar»lam/ [6]«pe»«snar»'khrug

༨༡༡ [༡]«པེ་»«སྣར་»-པ། [༢]«པེ་»«སྣར་»སྒོམ། [༣]«པེ་»«སྣར་»ཀྱིས། [༤]«པེ་»«སྣར་»ཅོལ།

811 [1]«pe»«snar»-pa/ [2]«pe»«snar»sgom/ [3]«pe»«snar»kyis/ [4]«pe»«snar»col/

༨༡༢ [༡][༢]«པེ་»«སྣར་»བལྟ། [༣]«པེ་»«སྣར་»དང་། [༤]«པེ་»«སྣར་»སྒྲུབ།

812 [1][2]«pe»«snar»blta/ [3]«pe»«snar»dang / [4]«pe»«snar»sgrub/

༨༡༣ [༡]«པེ་»«སྣར་»བར། [༢]«པེ་»«སྣར་»འཁྲུགས། [༣][༤]«པེ་»«སྣར་»སྒྲུབ།

813 [1]«pe»«snar»bar/ [2]«pe»«snar»'khrugs/ [3][4]«pe»«snar»sgrub/

༨༡༤ [༡]«པེ་»«སྣར་»པ་ཁས་བླང་བ། «སྣར་»པ་མཁས་བླངས་པ། [༢]«པེ་»«སྣར་»པ། [༣]«པེ་»«སྣར་»འཚམ༑ [༤]«པེ་»«སྣར་»བརྟེན། [༥]«པེ་»«སྣར་»ཐོབ། [༦]«པེ་»«སྣར་»པ།

814 [1]«pe»«snar»pa khas blang ba/ «snar»pa mkhas blangs pa/ [2]«pe»«snar»pa/ [3]«pe»«snar»'tsham| [4]«pe»«snar»brten/ [5]«pe»«snar»thob/ [6]«pe»«snar»pa/

༨༡༥ [༡]«པེ་»«སྣར་»རྣམ། [༢]«པེ་»«སྣར་»-པ། [༣]«པེ་»«སྣར་»བ། [༤]«པེ་»«སྣར་»འཆད། [༥]«པེ་»«སྣར་»སྤྱད།

815 [1]«pe»«snar»rnam/ [2]«pe»«snar»-pa/ [3]«pe»«snar»ba/ [4]«pe»«snar»'chad/ [5]«pe»«snar»spyad/

༨༡༦ [༡]«པེ་»«སྣར་»པ། [༢]«པེ་»«སྣར་»+གནས་པ་ལ། [༣]«སྣར་»གང་། [༤]«པེ་»«སྣར་»ཀྱིས། [༥]«པེ་»«སྣར་»-ཀྱང་ཐམས་ཅད། [༦]«པེ་»«སྣར་»-འབྲས་བུའི་མཚན་ཉིད་དང་། [༧][༨]«པེ་»«སྣར་»ལས། [༩]«པེ་»«སྣར་»བར།

816 [1]«pe»«snar»pa/ [2]«pe»«snar»+gnas pa la/ [3]«snar»gang / [4]«pe»«snar»kyis/ [5]«pe»«snar»-kyang thams cad/ [6]«pe»«snar»-'bras bu'i mtshan nyid dang / [7][8]«pe»«snar»las/ [9]«pe»«snar»bar/

༨༡༧ [༡]«པེ་»«སྣར་»དེ། [༢]«པེ་»«སྣར་»ལས། [༣]«པེ་»«སྣར་»གིས། [༤]«པེ་»«སྣར་»བར། [༥]«པེ་»«སྣར་»རིག [༦]«སྣར་»བསལ། (ཆོས་ཚན་འདིའི་ནང་དུ་གསལ་ཞེས་པ་རྣམས་«སྣར་»ལ་བསལ་ཞེས་འཁོད་ཀྱང་བསྡུར་མཆན་དུ་བཀོད་མེད།)

817 [1]«pe»«snar»de/ [2]«pe»«snar»las/ [3]«pe»«snar»gis/ [4]«pe»«snar»bar/ [5]«pe»«snar»rig [6]«snar»bsal/ (chos tshan 'di'i nang du gsal zhes pa rnams «snar»la bsal zhes 'khod kyang bsdur mchan du bkod med/)

༨༡༨ [༡]«པེ་»«སྣར་»སྒྲུབ། [༢]«པེ་»«སྣར་»འགྱུར་རོ། [༣]«པེ་»«སྣར་»གི། [༤]«པེ་»«སྣར་»ལ། [༥]«པེ་»«སྣར་»-ནི། [༦]«པེ་»«སྣར་»བར། [༧]«སྣར་»ལས།

818 [1]«pe»«snar»sgrub/ [2]«pe»«snar»'gyur ro/ [3]«pe»«snar»gi/ [4]«pe»«snar»la/ [5]«pe»«snar»-ni/ [6]«pe»«snar»bar/ [7]«snar»las/

༨༡༩ [༡]«པེ་»«སྣར་»+དེ། [༢]«པེ་»«སྣར་»+འབྲས་བུ། [༣]«པེ་»«སྣར་»-དེ་ནི། [༤]«པེ་»«སྣར་»ཞེན། [༥]«པེ་»«སྣར་»གཡོག

819 [1]«pe»«snar»+de/ [2]«pe»«snar»+'bras bu/ [3]«pe»«snar»-de ni/ [4]«pe»«snar»zhen/ [5]«pe»«snar»g.yog

༨༢༠ [༡]«པེ་»«སྣར་»པ། [༢]«པེ་»«སྣར་»-མ་འོངས་པ་ཡང་ཡོད་དེ། [༣]«པེ་»«སྣར་»བཏགས། [༤]«པེ་»«སྣར་»དེ། [༥]«པེ་»«སྣར་»ལྟ།

820 [1]«pe»«snar»pa/ [2]«pe»«snar»-ma 'ongs pa yang yod de/ [3]«pe»«snar»btags/ [4]«pe»«snar»de/ [5]«pe»«snar»lta/

༨༢༡ [༡]«སྣར་»-དང་། [༢]«པེ་»«སྣར་»བྱར། [༣]«པེ་»«སྣར་»བརྟག [༤]«པེ་»«སྣར་»པ། [༥]«པེ་»«སྣར་»གྱུར་པ།

821 [1]«snar»-dang / [2]«pe»«snar»byar/ [3]«pe»«snar»brtag [4]«pe»«snar»pa/ [5]«pe»«snar»gyur pa/

༨༢༢ [༡]«སྣར་»-དང་།

822 [1]«snar»-dang /

༨༢༣ [༡]«པེ་»«སྣར་»ཇི། [༢]«སྣར་»པར་བལྟ། [༣]«སྣར་»-རྣམ་པའི།

823 [1]«pe»«snar»ji/ [2]«snar»par blta/ [3]«snar»-rnam pa'i/

༨༢༤ [༡]«པེ་»«སྣར་»-མཚན་ཉིད་ཡོད་པ་དང་མེད་པ་ལ་མེད་པའི། [༢]«པེ་»«སྣར་»པ། [༣]«པེ་»«སྣར་»ལ། [༤]«པེ་»«སྣར་»པོ། [༥][༦]«པེ་»«སྣར་»ལ།

824 [1]«pe»«snar»-mtshan nyid yod pa dang med pa la med pa'i/ [2]«pe»«snar»pa/ [3]«pe»«snar»la/ [4]«pe»«snar»po/ [5][6]«pe»«snar»la/

༨༢༥ [༡]«པེ་»«སྣར་»ལ། [༢]«པེ་»«སྣར་»སྐྱེས། [༣]«པེ་»«སྣར་»-ལ། [༤]«པེ་»«སྣར་»དོ།། [༥]«པེ་»«སྣར་»བལྟོས། [༦]«སྣར་»བལྟ།

825 [1]«pe»«snar»la/ [2]«pe»«snar»skyes/ [3]«pe»«snar»-la/ [4]«pe»«snar»do// [5]«pe»«snar»bltos/ [6]«snar»blta/

༨༢༦ [༡]«པེ་»«སྣར་»དཔྱོད། [༢]«པེ་»«སྣར་»གཡོ་བའི། [༣]«སྣར་»-མ། [༤]«པེ་»«སྣར་»-ཀྱི།

826 [1]«pe»«snar»dpyod/ [2]«pe»«snar»g.yo ba'i/ [3]«snar»-ma/ [4]«pe»«snar»-kyi/

༨༢༧ [༡]«པེ་»«སྣར་»-དེས། [༢]«པེ་»«སྣར་»གི། [༣]«པེ་»«སྣར་»ལ། [༤]«པེ་»«སྣར་»ཆོས་འགྲུབ༑ [༥]«པེ་»«སྣར་»པས།

827 [1]«pe»«snar»-des/ [2]«pe»«snar»gi/ [3]«pe»«snar»la/ [4]«pe»«snar»chos 'grub| [5]«pe»«snar»pas/

༨༢༨ [༡]«པེ་»«སྣར་»འབྱུང་། [༢]«སྣར་»ལས། [༣]«པེ་»«སྣར་»གྱུར་པའི། [༤]«པེ་»«སྣར་»-ཡུལ་ཐམས་ཅད་ཀྱང་། [༥]«པེ་»«སྣར་»-མ་ཡིན་པར་འགྱུར་ཞིང་། [༦]«པེ་»-སེམས་ཅན་ཡང་དེ་ལས་གཞན་པའི། [༧]«པེ་»«སྣར་»-མངོན་སུམ།

828 [1]«pe»«snar»'byung / [2]«snar»las/ [3]«pe»«snar»gyur pa'i/ [4]«pe»«snar»-yul thams cad kyang / [5]«pe»«snar»-ma yin par 'gyur zhing / [6]«pe»-sems can yang de las gzhan pa'i/ [7]«pe»«snar»-mngon sum/

༨༢༩ [༡]«པེ་»«སྣར་»པ། [༢]«པེ་»«སྣར་»-རྩོལ་བའི་བདག་ཉིད་ཅན་ཞིག་སྤྱོད་པར་འགྱུར་བའམ། འོན་ཏེ་མི། [༣]«པེ་»«སྣར་»-མི་རུང་ངམ་ཅི། [༤]«པེ་»«སྣར་»-དང་།

829 [1]«pe»«snar»pa/ [2]«pe»«snar»-rtsol ba'i bdag nyid can zhig spyod par 'gyur ba'am/ 'on te mi/ [3]«pe»«snar»-mi rung ngam ci/ [4]«pe»«snar»-dang /

༨༣༠ [༡]«པེ་»«སྣར་»ན། [༢]«པེ་»འདུས། [༣]«པེ་»«སྣར་»དེ། [༤]«པེ་»«སྣར་»ཇི། [༥]«པེ་»«སྣར་»+པོ།

830 [1]«pe»«snar»na/ [2]«pe»'dus/ [3]«pe»«snar»de/ [4]«pe»«snar»ji/ [5]«pe»«snar»+po/

༨༣༡ [༡]«པེ་»«སྣར་»གིས། [༢]«པེ་»«སྣར་»ན། [༣]«པེ་»«སྣར་»མཁའ། [༤]«པེ་»«སྣར་»བཅད། [༥]«པེ་»«སྣར་»བསྲིག

831 [1]«pe»«snar»gis/ [2]«pe»«snar»na/ [3]«pe»«snar»mkha'/ [4]«pe»«snar»bcad/ [5]«pe»«snar»bsrig

༨༣༢ [༡]«སྣར་»འབྱུང་།

832 [1]«snar»'byung /

༨༣༣ [༡]«སྣར་»-འཇིག་པའི་ངང་་ཅན་དང་། [༢]«པེ་»«སྣར་»གཞོན། [༣]«པེ་»«སྣར་»-མི། [༤]«པེ་»«སྣར་»པ། [༥]«པེ་»«སྣར་»བསྲེག

833 [1]«snar»-'jig pa'i ngang can dang / [2]«pe»«snar»gzhon/ [3]«pe»«snar»-mi/ [4]«pe»«snar»pa/ [5]«pe»«snar»bsreg

༨༣༤ [༡]«པེ་»«སྣར་»མི། [༢]«སྣར་»ཛད། [༣]«པེ་»«སྣར་»པ། [༤]«པེ་»«སྣར་»པའི། [༥]«པེ་»«སྣར་»ལས།

834 [1]«pe»«snar»mi/ [2]«snar»dzad/ [3]«pe»«snar»pa/ [4]«pe»«snar»pa'i/ [5]«pe»«snar»las/

༨༣༥ [༡]«སྣར་»སོ།། [༢]«པེ་»«སྣར་»-ཡང་། [༣]«པེ་»«སྣར་»པ། [༤]«པེ་»«སྣར་»-ཡང་། [༥]«པེ་»«སྣར་»+ཀྱང་། [༦]«པེ་»«སྣར་»+དེ། [༧]«པེ་»«སྣར་»-ན།

835 [1]«snar»so// [2]«pe»«snar»-yang / [3]«pe»«snar»pa/ [4]«pe»«snar»-yang / [5]«pe»«snar»+kyang / [6]«pe»«snar»+de/ [7]«pe»«snar»-na/

༨༣༦ [༡]«པེ་»«སྣར་»ཀྱིས། [༢]«པེ་»«སྣར་»+དག [༣]«པེ་»«སྣར་»+མ། [༤]«པེ་»«སྣར་»-ལ༑ [༥]«པེ་»«སྣར་»བསད། [༦]«པེ་»«སྣར་»ཏེ། [༧]«པེ་»«སྣར་»མཐའི། [༨]«པེ་»«སྣར་»པར། [༩]«པེ་»«སྣར་»དེ།

836 [1]«pe»«snar»kyis/ [2]«pe»«snar»+dag [3]«pe»«snar»+ma/ [4]«pe»«snar»-la| [5]«pe»«snar»bsad/ [6]«pe»«snar»te/ [7]«pe»«snar»mtha'i/ [8]«pe»«snar»par/ [9]«pe»«snar»de/

༨༣༧ [༡]«པེ་»«སྣར་»ཅིང་། [༢]«པེ་»«སྣར་»-རྣམས། [༣]«པེ་»«སྣར་»-དུ།

837 [1]«pe»«snar»cing / [2]«pe»«snar»-rnams/ [3]«pe»«snar»-du/

༨༣༨ [༡]«པེ་»«སྣར་»བཀོལ་བར། [༢]«སྣར་»བྱ་བ།

838 [1]«pe»«snar»bkol bar/ [2]«snar»bya ba/

༨༣༩ [༡]«པེ་»«སྣར་»-གང་ཡིན་པ། [༢]«པེ་»«སྣར་»པ། [༣]«པེ་»«སྣར་»-རུང་། [༤][༥]«པེ་»«སྣར་»རྟག [༦]«པེ་»«སྣར་»ལ།

839 [1]«pe»«snar»-gang yin pa/ [2]«pe»«snar»pa/ [3]«pe»«snar»-rung / [4][5]«pe»«snar»rtag [6]«pe»«snar»la/

༨༤༠ [༡]«པེ་»-དམ། [༢]«སྣར་»གང་ལ། [༣]«པེ་»«སྣར་»-ཡན། [༤]«པེ་»«སྣར་»ལེན།

840 [1]«pe»-dam/ [2]«snar»gang la/ [3]«pe»«snar»-yan/ [4]«pe»«snar»len/

༨༤༡ [༡]«པེ་»ཅིའི། [༢]«པེ་»«སྣར་»བ། [༣]«པེ་»«སྣར་»རྟོགས།

841 [1]«pe»ci'i/ [2]«pe»«snar»ba/ [3]«pe»«snar»rtogs/

༨༤༢ [༡]«པེ་»«སྣར་»རྒྱུ། [༢]«པེ་»«སྣར་»ལ། [༣]«པེ་»«སྣར་»གྱི་དགག [༤]«པེ་»«སྣར་»བ། [༥]«པེ་»«སྣར་»པའོ།། [༦]«པེ་»«སྣར་»དག་པ།

842 [1]«pe»«snar»rgyu/ [2]«pe»«snar»la/ [3]«pe»«snar»gyi dgag [4]«pe»«snar»ba/ [5]«pe»«snar»pa'o// [6]«pe»«snar»dag pa/

༨༤༣ [༡]«པེ་»«སྣར་»པ། [༢]«པེ་»«སྣར་»པའི། [༣]«པེ་»«སྣར་»བ། [༤]«པེ་»«སྣར་»-ནི། [༥]«པེ་»«སྣར་»དེ། [༦]«པེ་»«སྣར་»འདི། [༧]«པེ་»«སྣར་»འབྱུང་། [༨]«སྣར་»གིས།

843 [1]«pe»«snar»pa/ [2]«pe»«snar»pa'i/ [3]«pe»«snar»ba/ [4]«pe»«snar»-ni/ [5]«pe»«snar»de/ [6]«pe»«snar»'di/ [7]«pe»«snar»'byung / [8]«snar»gis/

༨༤༤ [༡]«པེ་»«སྣར་»སོའི། [༢]«པེ་»«སྣར་»པའི། [༣]«པེ་»«སྣར་»དོ།། [༤]«པེ་»«སྣར་»-སྟེ།

844 [1]«pe»«snar»so'i/ [2]«pe»«snar»pa'i/ [3]«pe»«snar»do// [4]«pe»«snar»-ste/

༨༤༥ [༡]«པེ་»«སྣར་»གི། [༢]«པེ་»«སྣར་»འབྱུང་། [༣]«སྣར་»གིས། [༤]«པེ་»«སྣར་»ནི།

845 [1]«pe»«snar»gi/ [2]«pe»«snar»'byung / [3]«snar»gis/ [4]«pe»«snar»ni/

༨༤༦ [༡]«པེ་»«སྣར་»པས། [༢]«པེ་»«སྣར་»+བ། [༣]«པེ་»«སྣར་»དེ། [༤]«པེ་»«སྣར་»ལ། [༥]«པེ་»«སྣར་»-ངོ་། [༦]«པེ་»-ཕྱུག

846 [1]«pe»«snar»pas/ [2]«pe»«snar»+ba/ [3]«pe»«snar»de/ [4]«pe»«snar»la/ [5]«pe»«snar»-ngo / [6]«pe»-phyug

༨༤༧ [༡]«པེ་»«སྣར་»ཚིགས། [༢]«པེ་»«སྣར་»བསྒྲུབ། [༣]«པེ་»«སྣར་»པ། [༤]«པེ་»«སྣར་»-བྱས་ནས་འདི༑ [༥]«པེ་»«སྣར་»ཀྱིས། [༦]«པེ་»«སྣར་»བཟློག [༧]«པེ་»-ལ། [༨]«པེ་»«སྣར་»པས། [༩]«པེ་»-དེ།

847 [1]«pe»«snar»tshigs/ [2]«pe»«snar»bsgrub/ [3]«pe»«snar»pa/ [4]«pe»«snar»-byas nas 'di| [5]«pe»«snar»kyis/ [6]«pe»«snar»bzlog [7]«pe»-la/ [8]«pe»«snar»pas/ [9]«pe»-de/

༨༤༩ [༡]«པེ་»«སྣར་»ཅན་གྱིས། [༢]«སྣར་»པ། [༣]«པེ་»«སྣར་»གར། [༤]«པེ་»«སྣར་»ནས [༥]«པེ་»«སྣར་»རིགས། «ཅོ་»དུ་རིགས།

849 [1]«pe»«snar»can gyis/ [2]«snar»pa/ [3]«pe»«snar»gar/ [4]«pe»«snar»nas [5]«pe»«snar»rigs/ «co»du rigs/

༨༥༠ [༡]«པེ་»«སྣར་»སྟེ། [༢]«པེ་»«སྣར་»+འདི། [༣]«པེ་»«སྣར་»པ། [༤]«པེ་»«སྣར་»སྐུར།

850 [1]«pe»«snar»ste/ [2]«pe»«snar»+'di/ [3]«pe»«snar»pa/ [4]«pe»«snar»skur/

༨༥༡ [༡]«པེ་»«སྣར་»རྟག [༢]«སྣར་»རྫུན།

851 [1]«pe»«snar»rtag [2]«snar»rdzun/

༨༥༢ [༡]«སྣར་»བྱ་བའོ། [༢]«པེ་»«སྣར་»གི། [༣]«པེ་»«སྣར་»པའི། [༤]«པེ་»«སྣར་»རྟེན། [༥]«པེ་»རིགས༑

852 [1]«snar»bya ba'o/ [2]«pe»«snar»gi/ [3]«pe»«snar»pa'i/ [4]«pe»«snar»rten/ [5]«pe»rigs|

[案：]851[、]852[此二校勘有誤，應合併為]851[。訂正如下：]851 [1]«pe»«snar»rtag [2]«snar»rdzun/ [3]«snar»bya ba'o/ [4]«pe»«snar»gi/ [5]«pe»«snar»pa'i/ [6]«pe»«snar»rten/ [7]«pe»rigs/

༨༥༢ [༡]«པེ་»«སྣར་»རླུང་། [༢]«པེ་»«སྣར་»-ཡང་། [༣]«པེ་»«སྣར་»-ན།

852 [1]«pe»«snar»rlung / [2]«pe»«snar»-yang / [3]«pe»«snar»-na/

༨༥༣ [༡]«པེ་»«སྣར་»ལྟ།

853 [1]«pe»«snar»lta/

༨༥༤ [༡]«པེ་»«སྣར་»+བུ། [༢]«ཅོ་»པ། [༣]«པེ་»«སྣར་»-མ།

854 [1]«pe»«snar»+bu/ [2]«co»pa/ [3]«pe»«snar»-ma/

༨༥༥ [༡]«པེ་»«སྣར་»སྐྱེ་བའམ། [༢]«པེ་»«སྣར་»-ངོ་། [༣]«པེ་»«སྣར་»-པ།

855 [1]«pe»«snar»skye ba'am/ [2]«pe»«snar»-ngo / [3]«pe»«snar»-pa/

༨༥༦ [༡]«པེ་»«སྣར་»པར། [༢]«པེ་»«སྣར་»སྤྱོད། [༣]«པེ་»«སྣར་»«ཅོ་»+རྟེན།

856 [1]«pe»«snar»par/ [2]«pe»«snar»spyod/ [3]«pe»«snar»«co»+rten/

༨༥༧ [༡]«པེ་»«སྣར་»-ནོ། [༢]«པེ་»«སྣར་»-ན། [༣]«པེ་»-ཉིད། [༤]«པེ་»«སྣར་»-ན། [༥]«པེ་»«སྣར་»ཀྱི།

857 [1]«pe»«snar»-no/ [2]«pe»«snar»-na/ [3]«pe»-nyid/ [4]«pe»«snar»-na/ [5]«pe»«snar»kyi/

༨༥༨ [༡]«པེ་»«སྣར་»-པས། [༢]«པེ་»«སྣར་»བསྒོ། [༣]«པེ་»«སྣར་»གྱིས།

858 [1]«pe»«snar»-pas/ [2]«pe»«snar»bsgo/ [3]«pe»«snar»gyis/

༨༥༩ [༡]«པེ་»«སྣར་»སྤྱོད། [༢]«པེ་»«སྣར་»པ།

859 [1]«pe»«snar»spyod/ [2]«pe»«snar»pa/

༨༦༠ [༡]«སྣར་»-བྲམ། [༢]«པེ་»«སྣར་»པ། [༣]«པེ་»«སྣར་»བྱས་པ་དེ་ནི།

860 [1]«snar»-bram/ [2]«pe»«snar»pa/ [3]«pe»«snar»byas pa de ni/

[案：此校勘有誤，校正如下：]860 [1]«snar»-bram/ [2]«pe»«snar»pa/ [3]«pe»«snar»byas pa de ni/ [4]«pe»«snar»ga

༨༦༡ [༡]«པེ་»«སྣར་»ག [༢]«པེ་»«སྣར་»དང་། [༣]«པེ་»མོའི་བརྟུལ་ཞུགས། «སྣར་»མོའི་བརྟུགས། [༤]«པེ་»«སྣར་»པས། [༥]«སྣར་»-ཡང་། [༦]«པེ་»«སྣར་»པར། [༧]«སྣར་»-ཉེས་པ་ལས། [༨]«པེ་»-བར༑ [༩]«སྣར་»བ།

861 [1]«pe»«snar»ga [2]«pe»«snar»dang / [3]«pe»mo'i brtul zhugs/ «snar»mo'i brtugs/ [4]«pe»«snar»pas/ [5]«snar»-yang / [6]«pe»«snar»par/ [7]«snar»-nyes pa las/ [8]«pe»-bar| [9]«snar»ba/

案：此校勘有誤，校正如下：༨༦༡ [༡]«པེ་»«སྣར་»དང་། [༢]«པེ་»མོའི་བརྟུལ་ཞུགས། «སྣར་»མོའི་བརྟུགས། [༣]«པེ་»«སྣར་»པས། [༤]«སྣར་»-ཡང་། [༥]«པེ་»«སྣར་»པར། [༦]«སྣར་»-ཉེས་པ་ལས། [༧]«པེ་»-བར། [༨]«སྣར་»བ། ༨༦༢ [༡]«པེ་»«སྣར་»དེ། [༢]«པེ་»«སྣར་»གསལ། [༣]«པེ་»«སྣར་»ཉེ་བར། [༤]«པེ་»«སྣར་»བསྒྲུབ། [༥]«པེ་»«སྣར་»བསྒྲུབ།

[案：此校勘有誤，校正如下：]861 [1]«pe»«snar»dang / [2]«pe»mo'i brtul zhugs/ «snar»mo'i brtugs/ [3]«pe»«snar»pas/ [4]«snar»-yang / [5]«pe»«snar»par/ [6]«snar»-nyes pa las/ [7]«pe»-bar/ [8]«snar»ba/ 862 [1]«pe»«snar»de/ [2]«pe»«snar»gsal/ [3]«pe»«snar»nye bar/ [4]«pe»«snar»bsgrub/ [5]«pe»«snar»bsgrub/

案：此校勘有誤，校正如下：༨༦༢ [༡]«པེ་»«སྣར་»དེ། [༢]«པེ་»«སྣར་»གསལ། [༣]«པེ་»«སྣར་»ཉེ་བར། [༤]«པེ་»«སྣར་»བསྒྲུབ། [༥]«པེ་»«སྣར་»བསྒྲུབ། [༦][༧]«པེ་»«སྣར་»སྒྲུབ། ༧༦༣ [༡][༢]«པེ་»«སྣར་»སྒྲུབ། [༣]«སྣར་»གྱུར། [༤]«པེ་»«སྣར་»བསྒྲུབ། [༥]«པེ་»«སྣར་»བསམས། [༦]«པེ་»«སྣར་»པར། [༧]«པེ་»«སྣར་»དརྦྷ། [༨]«པེ་»བོའི། «སྣར་»བོ། [༩]«པེ་»«སྣར་»པར།

[案：此校勘有誤，校正如下：]862 [1]«pe»«snar»de/ [2]«pe»«snar»gsal/ [3]«pe»«snar»nye bar/ [4]«pe»«snar»bsgrub/ [5]«pe»«snar»bsgrub/ [6][7]«pe»«snar»sgrub/ 763 [1][2]«pe»«snar»sgrub/ [3]«snar»gyur/ [4]«pe»«snar»bsgrub/ [5]«pe»«snar»bsams/ [6]«pe»«snar»par/ [7]«pe»«snar»dar+b+ha/ [8]«pe»bo'i/ «snar»bo/ [9]«pe»«snar»par/

[案：此校勘有誤，校正如下：]763 [1]«snar»gyur/ [2]«pe»«snar»bsgrub/ [3]«pe»«snar»bsams/ [4]«pe»«snar»par/ [5]«pe»«snar»dar+b+ha/ [6]«pe»bo'i/ «snar»bo/ [7]«pe»«snar»par/

༨༦༤ [༡]«པེ་»«སྣར་»+མི་དགེ་བ་དང་། [༢]«པེ་»«སྣར་»-རྣམས། [༣]«པེ་»«སྣར་»-ཡང་། [༤]«པེ་»«སྣར་»+པོ། [༥]«པེ་»«སྣར་»རིགས།

864 [1]«pe»«snar»+mi dge ba dang / [2]«pe»«snar»-rnams/ [3]«pe»«snar»-yang / [4]«pe»«snar»+po/ [5]«pe»«snar»rigs/

༨༦༥ [༡]«པེ་»«སྣར་»-ཏུ། [༢]«པེ་»རྒྱུ་ཡང་། [༣]«པེ་»«སྣར་»-རྣམ་པ། [༤]«པེ་»«སྣར་»«ཅོ་»བྱའོ། [༥]«པེ་»«སྣར་»བྱའོ།

865 [1]«pe»«snar»-tu/ [2]«pe»rgyu yang / [3]«pe»«snar»-rnam pa/ [4]«pe»«snar»«co»bya'o/ [5]«pe»«snar»bya'o/

༨༦༦ [༡]«པེ་»«སྣར་»ཀྱིས། [༢]«པེ་»«སྣར་»གྱིས། [༣]«པེ་»«སྣར་»བའི། [༤]«ཅོ་»གི།

866 [1]«pe»«snar»kyis/ [2]«pe»«snar»gyis/ [3]«pe»«snar»ba'i/ [4]«co»gi/

༨༦༧ [༡]«པེ་»«སྣར་»པ། [༢]«པེ་»«སྣར་»སྒྲུབ། [༣]«སྣར་»-བ། [༤]«པེ་»«སྣར་»བསྒོམ། [༥]«པེ་»«སྣར་»སྒྲུབ། [༦]«པེ་»«སྣར་»བསྒོམ། [༧]«པེ་»«སྣར་»སྒྲུབ། [༨]«པེ་»«སྣར་»ལས། [༩]«པེ་»«སྣར་»སྒྲུབ།

867 [1]«pe»«snar»pa/ [2]«pe»«snar»sgrub/ [3]«snar»-ba/ [4]«pe»«snar»bsgom/ [5]«pe»«snar»sgrub/ [6]«pe»«snar»bsgom/ [7]«pe»«snar»sgrub/ [8]«pe»«snar»las/ [9]«pe»«snar»sgrub/

༨༦༨ [༡]«པེ་»-བརྟགས་ཀྱང་རུང་མ། [༢]«པེ་»གང་། [༣]«པེ་»«སྣར་»པ། [༤]«སྣར་»བརྟག [༥]«པེ་»«སྣར་»བརྟེན༑ [༦]«པེ་»«སྣར་»པ། [༧]«སྣར་»ཚུངས། [༨]«པེ་»«སྣར་»ཕྱི། [༩]«པེ་»«སྣར་»རྟེན།

868 [1]«pe»-brtags kyang rung ma/ [2]«pe»gang / [3]«pe»«snar»pa/ [4]«snar»brtag [5]«pe»«snar»brten| [6]«pe»«snar»pa/ [7]«snar»tshungs/ [8]«pe»«snar»phyi/ [9]«pe»«snar»rten/

༨༦༩ [༡]«ཅོ་»-པ།

869 [1]«co»-pa/

༨༧༠ [༡]«སྣར་»མཐོང་། [༢]«སྣར་»བརྗེད། [༣]«པེ་»«སྣར་»བརྟེན། [༤]«སྣར་»དུ།

870 [1]«snar»mthong / [2]«snar»brjed/ [3]«pe»«snar»brten/ [4]«snar»du/

༨༧༡ [༡]«པེ་»«སྣར་»བྱེད། [༢]«པེ་»«སྣར་»སྒྲིབས། [༣]«པེ་»«སྣར་»བྱ་སྟེ།

871 [1]«pe»«snar»byed/ [2]«pe»«snar»sgribs/ [3]«pe»«snar»bya ste/

༨༧༢ [༡]«པེ་»«སྣར་»-ཡོངས། [༢]«པེ་»«སྣར་»-རྣམ་པ། [༣]«ཅོ་»རྟོགས། [༤]«ཅོ་»པར།

872 [1]«pe»«snar»-yongs/ [2]«pe»«snar»-rnam pa/ [3]«co»rtogs/ [4]«co»par/

༨༧༣ [༡]«པེ་»«སྣར་»+ཕྱིན་ཅི་ལོག་ཀྱང་ཡོད་དེ། [༢]«པེ་»«སྣར་»-སེམས། [༣]«པེ་»«སྣར་»བདེའོ།

873 [1]«pe»«snar»+phyin ci log kyang yod de/ [2]«pe»«snar»-sems/ [3]«pe»«snar»bde'o/

༨༧༤ [༡]«སྣར་»བགེགས། [༢]«སྣར་»+པ། [༣]«པེ་»«སྣར་»འགྱུར་བས། [༤]«པེ་»«སྣར་»པས། [༥]«པེ་»«སྣར་»གཡེང་བར།

874 [1]«snar»bgegs/ [2]«snar»+pa/ [3]«pe»«snar»'gyur bas/ [4]«pe»«snar»pas/ [5]«pe»«snar»g.yeng bar/

༨༧༥ [༡]«པེ་»«སྣར་»རྒྱུད། [༢]«པེ་»«སྣར་»པ། [༣]«སྣར་»བགེགས། [༤]«པེ་»«སྣར་»ཀྱིས། [༥]«པེ་»«སྣར་»-ནི།

875 [1]«pe»«snar»rgyud/ [2]«pe»«snar»pa/ [3]«snar»bgegs/ [4]«pe»«snar»kyis/ [5]«pe»«snar»-ni/

༨༧༦ [༡]«པེ་»«སྣར་»འདུད། [༢]«སྣར་»-བ།

876 [1]«pe»«snar»'dud/ [2]«snar»-ba/

༨༧༧ [༡]«པེ་»«སྣར་»-ཚེ་འདི་དང་ཕྱི་མ། [༢]«པེ་»«སྣར་»ལས། [༣]«པེ་»«སྣར་»པ།

877 [1]«pe»«snar»-tshe 'di dang phyi ma/ [2]«pe»«snar»las/ [3]«pe»«snar»pa/

༨༧༨ [༡]«སྣར་»མ་ཡིན། [༢]«པེ་»«སྣར་»+པ། [༣]«པེ་»«སྣར་»-ཀྱི། [༤]«པེ་»«སྣར་»པ། [༥]«པེ་»«སྣར་»གཡེམས། [༦]«པེ་»«སྣར་»-ལ། [༧]«པེ་»«སྣར་»གཡེམས།

878 [1]«snar»ma yin/ [2]«pe»«snar»+pa/ [3]«pe»«snar»-kyi/ [4]«pe»«snar»pa/ [5]«pe»«snar»g.yems/ [6]«pe»«snar»-la/ [7]«pe»«snar»g.yems/

༨༧༩ [༡]«པེ་»«སྣར་»བསད་པ་བསྒྲུབ། [༢]«པེ་»«སྣར་»བསད། [༣]«པེ་»«སྣར་»གསེས་ཏེ། [༤]«པེ་»«སྣར་»པ། [༥]«པེ་»«སྣར་»བསྡམ། [༦]«པེ་»«སྣར་»-འདི་སྐད་དུ།

879 [1]«pe»«snar»bsad pa bsgrub/ [2]«pe»«snar»bsad/ [3]«pe»«snar»gses te/ [4]«pe»«snar»pa/ [5]«pe»«snar»bsdam/ [6]«pe»«snar»-'di skad du/

༨༨༠ [༡]«པེ་»«སྣར་»གྲོང་། [༢]«པེ་»«སྣར་»སྐྱབས། [༣]«པེ་»«སྣར་»སྐྱབས། [༤]«པེ་»«སྣར་»གིས༑ [༥]«སྣར་»སྦྱིན།

880 [1]«pe»«snar»grong / [2]«pe»«snar»skyabs/ [3]«pe»«snar»skyabs/ [4]«pe»«snar»gis| [5]«snar»sbyin/

༨༨༡ [༡]«པེ་»«སྣར་»ལྟ། [༢]«པེ་»«སྣར་»རྐུ། [༣]«པེ་»«སྣར་»ཏེ། [༤]«པེ་»«སྣར་»བྱ་སྟེ། [༥]«པེ་»«སྣར་»བཏང་།

881 [1]«pe»«snar»lta/ [2]«pe»«snar»rku/ [3]«pe»«snar»te/ [4]«pe»«snar»bya ste/ [5]«pe»«snar»btang /

༨༨༢ [༡]«པེ་»«སྣར་»བསྲུངས་པའོ། [༢]«པེ་»«སྣར་»ཆས། [༣]«པེ་»«སྣར་»སྲུང་ས་ཀྱིས། [༤]«པེ་»«སྣར་»བསྲུང་བ། [༥]«པེ་»«སྣར་»སྲུང་། [༦]«པེ་»«སྣར་»སྲུངས་ཀྱིས། [༧]«པེ་»«སྣར་»གཟུང་། [༨]«པེ་»«སྣར་»-ནི། [༩]«པེ་»«སྣར་»ཆོལ། [༡༠]«པེ་»«སྣར་»-པ།

882 [1]«pe»«snar»bsrungs pa'o/ [2]«pe»«snar»chas/ [3]«pe»«snar»srung sa kyis/ [4]«pe»«snar»bsrung ba/ [5]«pe»«snar»srung / [6]«pe»«snar»srungs kyis/ [7]«pe»«snar»gzung / [8]«pe»«snar»-ni/ [9]«pe»«snar»chol/ [10]«pe»«snar»-pa/

༨༨༣ [༡]«པེ་»«སྣར་»-དེ། [༢]«པེ་»«སྣར་»-པ། [༣]«པེ་»«སྣར་»ནི།

883 [1]«pe»«snar»-de/ [2]«pe»«snar»-pa/ [3]«pe»«snar»ni/

༨༨༤ [༡][༢]«པེ་»«སྣར་»ཚོལ། [༣]«པེ་»«སྣར་»བཏགས་པ་མ་ཡིན། [༤]«པེ་»«སྣར་»བྱས་པ།

884 [1][2]«pe»«snar»tshol/ [3]«pe»«snar»btags pa ma yin/ [4]«pe»«snar»byas pa/

༨༨༥ [༡][༢][༣]«པེ་»«སྣར་»ལས། [༤]«པེ་»«སྣར་»པོ། [༥]«སྣར་»ཀྱིས། [༦]«པེ་»«སྣར་»གཞེར། [༧]«པེ་»«སྣར་»པ།

885 [1][2][3]«pe»«snar»las/ [4]«pe»«snar»po/ [5]«snar»kyis/ [6]«pe»«snar»gzher/ [7]«pe»«snar»pa/

༨༨༦ [༡]«པེ་»«སྣར་»པ། [༢]«པེ་»བརྩེ། [༣]«པེ་»«སྣར་»ཡིན་ཏེ། [༤]«པེ་»«སྣར་»-ཅན། [༥]«པེ་»«སྣར་»-ཐ། [༦]«པེ་»«སྣར་»ཏེ། [༧]«པེ་»«སྣར་»པར། [༨]«པེ་»«སྣར་»གྱིས། [༩]«པེ་»«སྣར་»ཀྱིས།

886 [1]«pe»«snar»pa/ [2]«pe»brtse/ [3]«pe»«snar»yin te/ [4]«pe»«snar»-can/ [5]«pe»«snar»-tha/ [6]«pe»«snar»te/ [7]«pe»«snar»par/ [8]«pe»«snar»gyis/ [9]«pe»«snar»kyis/

༨༨༧ [༡]«པེ་»«སྣར་»ལྟ། [༢]«པེ་»«སྣར་»-དུ། [༣]«པེ་»«སྣར་»བའི། [༤]«པེ་»«སྣར་»པ།

887 [1]«pe»«snar»lta/ [2]«pe»«snar»-du/ [3]«pe»«snar»ba'i/ [4]«pe»«snar»pa/

༨༨༨ [༡]«སྣར་»བཞི། [༢][༣]«པེ་»«སྣར་»སོ། [༤]«པེ་»«སྣར་»-རྒྱུ་དང་།

888 [1]«snar»bzhi/ [2][3]«pe»«snar»so/ [4]«pe»«snar»-rgyu dang /

༨༨༩ [༡]«པེ་»«སྣར་»-ལ། [༢]«པེ་»«སྣར་»+པ། [༣]«པེ་»«སྣར་»བརྒྱལ། [༤]«སྣར་»-ནི། [༥]«པེ་»«སྣར་»བསྒྲུབ། [༦]«པེ་»«སྣར་»-ན། [༧]«སྣར་»-གཞག་པ་ཡིན་པས། [༨]«པེ་»«སྣར་»+ན།

889 [1]«pe»«snar»-la/ [2]«pe»«snar»+pa/ [3]«pe»«snar»brgyal/ [4]«snar»-ni/ [5]«pe»«snar»bsgrub/ [6]«pe»«snar»-na/ [7]«snar»-gzhag pa yin pas/ [8]«pe»«snar»+na/

༨༩༠ [༡][༢][༣]«པེ་»«སྣར་»བསད། [༤]«པེ་»«སྣར་»པ། [༥]«པེ་»«སྣར་»གཟུང་། [༦]«པེ་»«སྣར་»ལས། [༧]«པེ་»«སྣར་»བརྟེན། [༨]«པེ་»«སྣར་»སོགས། [༩]«པེ་»«སྣར་»རྫུན། [༡༠][༡༡]«པེ་»«སྣར་»རྒྱུའི།

890 [1][2][3]«pe»«snar»bsad/ [4]«pe»«snar»pa/ [5]«pe»«snar»gzung / [6]«pe»«snar»las/ [7]«pe»«snar»brten/ [8]«pe»«snar»sogs/ [9]«pe»«snar»rdzun/ [10][11]«pe»«snar»rgyu'i/

༨༩༡ [༡]«སྣར་»-ལ། [༢]«པེ་»«སྣར་»པར། [༣]«པེ་»«སྣར་»-ལུས་ཀྱི།

891 [1]«snar»-la/ [2]«pe»«snar»par/ [3]«pe»«snar»-lus kyi/

༨༩༢ [༡]«པེ་»«སྣར་»+མ་བྱིན་པར་ལེན་པ་ལ། ཡང་དེ་དང་འདྲ་བར་རིག་པར་བྱའོ། །དེ་ལ་བྱེད་བྲག་ནི་འདི་ཡོད་དེ། [༢]«པེ་»«སྣར་»པ།

892 [1]«pe»«snar»+ma byin par len pa la/ yang de dang 'dra bar rig par bya'o/ /de la byed brag ni 'di yod de/ [2]«pe»«snar»pa/

༨༩༣ [༡]«པེ་»«སྣར་»གི། [༢]«པེ་»«སྣར་»ལྟ། [༣]«པེ་»«སྣར་»པ། [༤]«པེ་»«སྣར་»-རྣམས། [༥]«པེ་»«སྣར་»-དེ། [༦]«པེ་»«སྣར་»གྱུར་པ།

893 [1]«pe»«snar»gi/ [2]«pe»«snar»lta/ [3]«pe»«snar»pa/ [4]«pe»«snar»-rnams/ [5]«pe»«snar»-de/ [6]«pe»«snar»gyur pa/

༨༩༤ [༡]«པེ་»«སྣར་»གྱིས། [༢]«པེ་»«སྣར་»བའོ། [༣]«པེ་»རོ། [༤]«སྣར་»ལྟེ། [༥]«པེ་»«སྣར་»+མི།

894 [1]«pe»«snar»gyis/ [2]«pe»«snar»ba'o/ [3]«pe»ro/ [4]«snar»lte/ [5]«pe»«snar»+mi/

༨༩༥ [༡]«པེ་»«སྣར་»པ་བས། [༢]«པེ་»«སྣར་»-དང་། [༣]«པེ་»«སྣར་»པར།

895 [1]«pe»«snar»pa bas/ [2]«pe»«snar»-dang / [3]«pe»«snar»par/

༨༩༦ [༡]«པེ་»«སྣར་»པའམ། [༢]«པེ་»«སྣར་»མའི། [༣]«པེ་»«སྣར་»གཤེས། [༤]«པེ་»«སྣར་»བསླུ༑ [༥]«པེ་»-པ། [༦]«སྣར་»འཇིགས། [༧][༨]«པེ་»«སྣར་»-ལ།

896 [1]«pe»«snar»pa'am/ [2]«pe»«snar»ma'i/ [3]«pe»«snar»gshes/ [4]«pe»«snar»bslu| [5]«pe»-pa/ [6]«snar»'jigs/ [7][8]«pe»«snar»-la/

༨༩༧ [༡]«པེ་»«སྣར་»རྟས།

897 [1]«pe»«snar»rtas/

༨༩༨ [༡]«པེ་»«སྣར་»ལྟ། [༢]«པེ་»«སྣར་»བརྟེན། [༣]«པེ་»«སྣར་»པས།

898 [1]«pe»«snar»lta/ [2]«pe»«snar»brten/ [3]«pe»«snar»pas/

༨༩༩ [༡]«པེ་»«སྣར་»-སྲོག་གཅོད་པ་བས་བརྣབ་སེམས་ཁ་ན་མ་ཐོ་བ་ཆེས་ཆེ་བ་དང་། [༢]«པེ་»«སྣར་»-ཆེས། [༣]«པེ་»«སྣར་»པར། [༤]«པེ་»«སྣར་»-པ། [༥]«པེ་»«སྣར་»ལྟ། [༦]«པེ་»«སྣར་»-བྱ་བ་ཕྱིན་ཅི་ལོག་པ་དང་། [༧]«པེ་»«སྣར་»+བྱ་བ་ཕྱིན་ཅི་ལོག་པ་དག [༨]«པེ་»«སྣར་»བསད་པར་བྱས་པ། [༩]«པེ་»«སྣར་»དོ།། [༡༠]«པེ་»«སྣར་»བསྐྱེད།

899 [1]«pe»«snar»-srog gcod pa bas brnab sems kha na ma tho ba ches che ba dang / [2]«pe»«snar»-ches/ [3]«pe»«snar»par/ [4]«pe»«snar»-pa/ [5]«pe»«snar»lta/ [6]«pe»«snar»-bya ba phyin ci log pa dang / [7]«pe»«snar»+bya ba phyin ci log pa dag [8]«pe»«snar»bsad par byas pa/ [9]«pe»«snar»do// [10]«pe»«snar»bskyed/

༩༠༠ [༡]«པེ་»«སྣར་»བརྗོད། [༢]«པེ་»«སྣར་»ལས། [༣][༤]«པེ་»«སྣར་»བསད།

900 [1]«pe»«snar»brjod/ [2]«pe»«snar»las/ [3][4]«pe»«snar»bsad/

༩༠༡ [༡]«པེ་»«སྣར་»པ། [༢]«པེ་»«སྣར་»སྒོམ།

901 [1]«pe»«snar»pa/ [2]«pe»«snar»sgom/

༩༠༢ [༡]«པེ་»«སྣར་»བསླང་བ། [༢]«པེ་»«སྣར་»བསམ། [༣]«པེ་»«སྣར་»བསླང་བ། [༤]«སྣར་»བསམས༑ [༥]«པེ་»«སྣར་»བསམས། [༦]«པེ་»«སྣར་»བས།

902 [1]«pe»«snar»bslang ba/ [2]«pe»«snar»bsam/ [3]«pe»«snar»bslang ba/ [4]«snar»bsams| [5]«pe»«snar»bsams/ [6]«pe»«snar»bas/

༩༠༣ [༡]«པེ་»«སྣར་»སྲུངས། [༢]«པེ་»«སྣར་»པ་པོ།

903 [1]«pe»«snar»srungs/ [2]«pe»«snar»pa po/

༩༠༤ [༡]«པེ་»«སྣར་»བསླང་བའི། [༢]«པེ་»«སྣར་»+དེ། [༣]«པེ་»«སྣར་»སྒོམ། [༤]«པེ་»«སྣར་»བསྒོམས༑ [༥]«པེ་»«སྣར་»-ནི།

904 [1]«pe»«snar»bslang ba'i/ [2]«pe»«snar»+de/ [3]«pe»«snar»sgom/ [4]«pe»«snar»bsgoms| [5]«pe»«snar»-ni/

༩༠༦ [༡]«པེ་»«སྣར་»ལ། [༢]«པེ་»«སྣར་»དོ།། [༣]«པེ་»«སྣར་»ཅར།

906 [1]«pe»«snar»la/ [2]«pe»«snar»do// [3]«pe»«snar»car/

༩༠༧ [༡]«པེ་»«སྣར་»བའི་ལས། [༢]«པེ་»«སྣར་»-རྣམས། [༣][༤]«སྣར་»བསྐྱེད། [༥]«པེ་»«སྣར་»-ཚེ། [༦]«པེ་»«སྣར་»བསྐྱེད། [༧]«པེ་»«སྣར་»བ། [༨]«པེ་»«སྣར་»བསད།

907 [1]«pe»«snar»ba'i las/ [2]«pe»«snar»-rnams/ [3][4]«snar»bskyed/ [5]«pe»«snar»-tshe/ [6]«pe»«snar»bskyed/ [7]«pe»«snar»ba/ [8]«pe»«snar»bsad/

༩༠༨ [༡][༢]«པེ་»«སྣར་»བསད། [༣]«པེ་»«སྣར་»-ན། [༤][༥][༦]«པེ་»«སྣར་»བསྐྱེད། [༧]«པེ་»«སྣར་»ལྟ།

908 [1][2]«pe»«snar»bsad/ [3]«pe»«snar»-na/ [4][5][6]«pe»«snar»bskyed/ [7]«pe»«snar»lta/

༩༠༩ [༡]«པེ་»«སྣར་»-གནས། [༢]«པེ་»«སྣར་»-ཏུ། [༣]«པེ་»«སྣར་»ཟེའི།

909 [1]«pe»«snar»-gnas/ [2]«pe»«snar»-tu/ [3]«pe»«snar»ze'i/

༩༡༠ [༡]«པེ་»«སྣར་»ལ། [༢]«པེ་»«སྣར་»པར། [༣]«པེ་»«སྣར་»མཁའ་ལ།

910 [1]«pe»«snar»la/ [2]«pe»«snar»par/ [3]«pe»«snar»mkha' la/

༩༡༡ [༡]«པེ་»«སྣར་»ཀྱིས། [༢]«པེ་»«སྣར་»ཟག་ཅིང་། [༣]«པེ་»«སྣར་»ནི།

911 [1]«pe»«snar»kyis/ [2]«pe»«snar»zag cing / [3]«pe»«snar»ni/

༩༡༢ [༡]«པེ་»«སྣར་»ཡང་།

912 [1]«pe»«snar»yang /

༩༡༣ [༡]«པེ་»«སྣར་»ན། [༢]«པེ་»ཤི་བའི་དུས་ཀྱིས། «སྣར་»ཤིའི་དུས་ཀྱིས། [༣]«པེ་»«སྣར་»འགག [༤]«པེ་»«སྣར་»འཚོ་བའི། [༥]«པེ་»པར།

913 [1]«pe»«snar»na/ [2]«pe»shi ba'i dus kyis/ «snar»shi'i dus kyis/ [3]«pe»«snar»'gag [4]«pe»«snar»'tsho ba'i/ [5]«pe»par/

༩༡༤ [༡]«པེ་»-ལྟར་ན།

914 [1]«pe»-ltar na/

༩༡༥ [༡]«པེ་»«སྣར་»-ལ། [༢]«པེ་»«སྣར་»+བ། [༣]«པེ་»«སྣར་»སྲིད།

915 [1]«pe»«snar»-la/ [2]«pe»«snar»+ba/ [3]«pe»«snar»srid/

༩༡༦ [༡]«པེ་»«སྣར་»བསྐྱེད། [༢]«པེ་»«སྣར་»རིམས་སམ། [༣]«པེ་»«སྣར་»སྔོན། [༤]«པེ་»«སྣར་»གྱིས།

916 [1]«pe»«snar»bskyed/ [2]«pe»«snar»rims sam/ [3]«pe»«snar»sngon/ [4]«pe»«snar»gyis/

༩༡༧ [༡]«པེ་»«སྣར་»པའི། [༢]«པེ་»«སྣར་»བསྐྱེད། [༣]«པེ་»«སྣར་»-པ།

917 [1]«pe»«snar»pa'i/ [2]«pe»«snar»bskyed/ [3]«pe»«snar»-pa/

༩༡༨ [༡]«པེ་»«སྣར་»འདའ་བའི། [༢]«པེ་»«སྣར་»པ།

918 [1]«pe»«snar»'da' ba'i/ [2]«pe»«snar»pa/

༩༡༩ [༡]«པེ་»«སྣར་»བ། [༢]«པེ་»«སྣར་»ཀྱི་ཉེས་པར། [༣]«པེ་»«སྣར་»ཏེ། [༤]«པེ་»པས། [༥]«པེ་»«སྣར་»+བ།

919 [1]«pe»«snar»ba/ [2]«pe»«snar»kyi nyes par/ [3]«pe»«snar»te/ [4]«pe»pas/ [5]«pe»«snar»+ba/

༩༢༠ [༡]«པེ་»«སྣར་»སོ། [༢]«པེ་»«སྣར་»པོ།

920 [1]«pe»«snar»so/ [2]«pe»«snar»po/

༩༢༡ [༡]«པེ་»«སྣར་»དང་། [༢]«པེ་»«སྣར་»-ཀྱི། [༣]«པེ་»«སྣར་»ཀྱི། [༤]«པེ་»«སྣར་»-མི། [༥]«པེ་»«སྣར་»གྱི། [༦]«པེ་»«སྣར་»བསྒྲུབ། [༧]«པེ་»-བ། [༨]«པེ་»«སྣར་»ལྟ། [༩]«པེ་»«སྣར་»-དང་། [༡༠]«པེ་»«སྣར་»-དེ་དག་ནི། [༡༡]«པེ་»«སྣར་»བྱའོ།

921 [1]«pe»«snar»dang / [2]«pe»«snar»-kyi/ [3]«pe»«snar»kyi/ [4]«pe»«snar»-mi/ [5]«pe»«snar»gyi/ [6]«pe»«snar»bsgrub/ [7]«pe»-ba/ [8]«pe»«snar»lta/ [9]«pe»«snar»-dang / [10]«pe»«snar»-de dag ni/ [11]«pe»«snar»bya'o/

༩༢༢ [༡]«པེ་»«སྣར་»རྟོགས། [༢]«པེ་»«སྣར་»-པོ། [༣]«པེ་»«སྣར་»པས། [༤]«པེ་»«སྣར་»ལྟ།

922 [1]«pe»«snar»rtogs/ [2]«pe»«snar»-po/ [3]«pe»«snar»pas/ [4]«pe»«snar»lta/

༩༢༣ [༡]«པེ་»«སྣར་»བདུན། [༢]«པེ་»«སྣར་»པ་ནས། [༣]«པེ་»«སྣར་»ཏེ།

923 [1]«pe»«snar»bdun/ [2]«pe»«snar»pa nas/ [3]«pe»«snar»te/

༩༢༤ [༡]«སྣར་»སོ། [༢]«པེ་»«སྣར་»སྟེ། [༣]«པེ་»«སྣར་»-ཀྱི། [༤]«པེ་»«སྣར་»ལྟ།

924 [1]«snar»so/ [2]«pe»«snar»ste/ [3]«pe»«snar»-kyi/ [4]«pe»«snar»lta/

༩༢༥ [༡]«པེ་»«སྣར་»གི། [༢]«པེ་»«སྣར་»བ། [༣]«པེ་»«སྣར་»པ། [༤]«པེ་»«སྣར་»ལས། [༥]«པེ་»«སྣར་»རྣམ་པར།

925 [1]«pe»«snar»gi/ [2]«pe»«snar»ba/ [3]«pe»«snar»pa/ [4]«pe»«snar»las/ [5]«pe»«snar»rnam par/

༩༢༦ [༡]«པེ་»«སྣར་»པར། [༢]«པེ་»-ན།

926 [1]«pe»«snar»par/ [2]«pe»-na/

༩༢༧ «པེ་»«སྣར་»-པ། [༢]«པེ་»«སྣར་»པ། [༣]«པེ་»«སྣར་»དགོངས།

927 «pe»«snar»-pa/ [2]«pe»«snar»pa/ [3]«pe»«snar»dgongs/

༩༢༨ [༡]«པེ་»«སྣར་»-ཏུ། [༢]«པེ་»«སྣར་»ཐོབ། [༣]«པེ་»«སྣར་»ཀྱི་རྟས་ཞིང་། [༤]«པེ་»«སྣར་»འཁྱོར།

928 [1]«pe»«snar»-tu/ [2]«pe»«snar»thob/ [3]«pe»«snar»kyi rtas zhing / [4]«pe»«snar»'khyor/

༩༢༩ [༡]«པེ་»«སྣར་»སྐྱིབས། [༢]«པེ་»«སྣར་»འཁར། [༣]«པེ་»«སྣར་»ན་འཁར།

929 [1]«pe»«snar»skyibs/ [2]«pe»«snar»'khar/ [3]«pe»«snar»na 'khar/

༩༣༠ [༡]«པེ་»«སྣར་»-སྐྲ་ཡང་ཡོངས་སུ་འགྱུར་བ་དང་། [༢]«པེ་»«སྣར་»གྱི། [༣]«པེ་»«སྣར་»གྱིས།[༤]«པེ་»«སྣར་»-ཉིད། [༥]«པེ་»«སྣར་»སྐྱིབས། [༦]«པེ་»«སྣར་»སྔམ།

930 [1]«pe»«snar»-skra yang yongs su 'gyur ba dang / [2]«pe»«snar»gyi/ [3]«pe»«snar»gyis/[4]«pe»«snar»-nyid/ [5]«pe»«snar»skyibs/ [6]«pe»«snar»sngam/

༩༣༡ [༡]«པེ་»«སྣར་»གྱི། [༢]«པེ་»«སྣར་»པས། [༣]«པེ་»«སྣར་»སྦྱར། [༤]«པེ་»«སྣར་»སོག [༥]«པེ་»«སྣར་»པ་པ། [༦]«པེ་»«སྣར་»+རྒྱུ་ལས་བྱུང་བའི། [༧]«སྣར་»-སྡུག་བསྡལ།

931 [1]«pe»«snar»gyi/ [2]«pe»«snar»pas/ [3]«pe»«snar»sbyar/ [4]«pe»«snar»sog [5]«pe»«snar»pa pa/ [6]«pe»«snar»+rgyu las byung ba'i/ [7]«snar»-sdug bsdal/

༩༣༢ [༡]«པེ་»«སྣར་»ལ། [༢]«པེ་»«སྣར་»སྤྱོད། [༣]«པེ་»«སྣར་»པ། [༤]«པེ་»«སྣར་»ནས། [༥]«པེ་»«སྣར་»བསྟིའི། [༦]«པེ་»«སྣར་»པའི། [༧][༨]«པེ་»«སྣར་»ཚོར། [༩]«པེ་»«སྣར་»དེ། [༡༠]«པེ་»«སྣར་»-ནས། [༡༡]«སྣར་»བཞན།

932 [1]«pe»«snar»la/ [2]«pe»«snar»spyod/ [3]«pe»«snar»pa/ [4]«pe»«snar»nas/ [5]«pe»«snar»bsti'i/ [6]«pe»«snar»pa'i/ [7][8]«pe»«snar»tshor/ [9]«pe»«snar»de/ [10]«pe»«snar»-nas/ [11]«snar»bzhan/

༩༣༣ [༡]«པེ་»«སྣར་»རིམ་དུ། [༢]«པེ་»-དང་།

933 [1]«pe»«snar»rim du/ [2]«pe»-dang /

༩༣༤ [༡][༢][༣]«པེ་»«སྣར་»འགགས། [༤]«པེ་»«སྣར་»བའི། [༥]«པེ་»«སྣར་»སྐྱེས་པ། [༦]«པེ་»«སྣར་»ལྟ། [༧]«པེ་»«སྣར་»སྐྱེ་བ། [༨]«པེ་»«སྣར་»-ནི།

934 [1][2][3]«pe»«snar»'gags/ [4]«pe»«snar»ba'i/ [5]«pe»«snar»skyes pa/ [6]«pe»«snar»lta/ [7]«pe»«snar»skye ba/ [8]«pe»«snar»-ni/

༩༣༥ [༡]«པེ་»«སྣར་»-རྣམས། [༢]«པེ་»«སྣར་»+དུ། [༣]«པེ་»«སྣར་»-གཟུགས་ཅན་མ་ཡིན་པ་རྣམས་ནི། [༤]«པེ་»«སྣར་»-ནི། [༥]«པེ་»«སྣར་»-པའི། [༦]«པེ་»«སྣར་»-རྒྱུའི། [༧]«པེ་»བུ།

935 [1]«pe»«snar»-rnams/ [2]«pe»«snar»+du/ [3]«pe»«snar»-gzugs can ma yin pa rnams ni/ [4]«pe»«snar»-ni/ [5]«pe»«snar»-pa'i/ [6]«pe»«snar»-rgyu'i/ [7]«pe»bu/

༩༣༦ [༡]«པེ་»«སྣར་»-དུ་ངོ་བོ་ཉིད། [༢]«པེ་»«སྣར་»གཞི།

936 [1]«pe»«snar»-du ngo bo nyid/ [2]«pe»«snar»gzhi/

༩༣༧ [༡]«པེ་»«སྣར་»-འདུ་བྱེད་ཀྱི་རྐྱེན་གྱིས་ཀྱང་། [༢]«པེ་»«སྣར་»-རྐྱེན། [༣]«པེ་»«སྣར་»-རྣམ་པར་ཤེས་པའི་ཁམས་ཁོ་ནར་བརྗོད་ཅེ་ན། [༤]«པེ་»«སྣར་»-དང་།

937 [1]«pe»«snar»-'du byed kyi rkyen gyis kyang / [2]«pe»«snar»-rkyen/ [3]«pe»«snar»-rnam par shes pa'i khams kho nar brjod ce na/ [4]«pe»«snar»-dang /

༩༣༨ [༡]«པེ་»«སྣར་»-དེ། [༢]«པེ་»«སྣར་»རྟོན། [༣]«པེ་»«སྣར་»འཚང་། [༤]«པེ་»«སྣར་»གྱུར་པའི། [༥]«པེ་»«སྣར་»བྱུང་བ། [༦]«པེ་»«སྣར་»-གི། [༧]«པེ་»«སྣར་»བཟློག [༨]«པེ་»«སྣར་»འདིར།

938 [1]«pe»«snar»-de/ [2]«pe»«snar»rton/ [3]«pe»«snar»'tshang / [4]«pe»«snar»gyur pa'i/ [5]«pe»«snar»byung ba/ [6]«pe»«snar»-gi/ [7]«pe»«snar»bzlog [8]«pe»«snar»'dir/

༩༣༩ [༡]«པེ་»«སྣར་»རྐྱེན།

939 [1]«pe»«snar»rkyen/

༩༤༠ [༡]«པེ་»«སྣར་»སྡུག [༢]«པེ་»«སྣར་»རྣམ་པར། [༣]«པེ་»«སྣར་»བྱུང་།

940 [1]«pe»«snar»sdug [2]«pe»«snar»rnam par/ [3]«pe»«snar»byung /

༩༤༡ [༡]«པེ་»«སྣར་»རམ། [༢]«པེ་»«སྣར་»ལྟ། [༣]«པེ་»«སྣར་»-མི། [༤]«པེ་»«སྣར་»སྲེད།

941 [1]«pe»«snar»ram/ [2]«pe»«snar»lta/ [3]«pe»«snar»-mi/ [4]«pe»«snar»sred/

༩༤༢ [༡]«པེ་»«སྣར་»དཀར། [༢]«པེ་»«སྣར་»+དེ། [༣]«པེ་»«སྣར་»དེར། [༤]«པེ་»«སྣར་»-པ། [༥]«པེ་»«སྣར་»པས།

942 [1]«pe»«snar»dkar/ [2]«pe»«snar»+de/ [3]«pe»«snar»der/ [4]«pe»«snar»-pa/ [5]«pe»«snar»pas/

༩༤༣ [༡]«པེ་»«སྣར་»ལ། [༢]«པེ་»«སྣར་»ལྟ། [༣]«སྣར་»གིས། [༤]«པེ་»«སྣར་»དག [༥]«སྣར་»སྤངས་པའི། [༦]«པེ་»«སྣར་»སྒྲིམས། [༧]«པེ་»«སྣར་»སྤོངས་པར།

943 [1]«pe»«snar»la/ [2]«pe»«snar»lta/ [3]«snar»gis/ [4]«pe»«snar»dag [5]«snar»spangs pa'i/ [6]«pe»«snar»sgrims/ [7]«pe»«snar»spongs par/

༩༤༤ [༡]«པེ་»«སྣར་»ལ།

944 [1]«pe»«snar»la/

༩༤༥ [༡]«པེ་»«སྣར་»-པ། [༢]«པེ་»«སྣར་»ལ། [༣]«པེ་»«སྣར་»མུ། [༤]«པེ་»«སྣར་»ལ། [༥]«པེ་»«སྣར་»-བྱུང་བའི་ཚོར་བའི་རྐྱེན་ལས། [༦]«པེ་»«སྣར་»ལ། [༧]«པེ་»«སྣར་»སྲེད།

945 [1]«pe»«snar»-pa/ [2]«pe»«snar»la/ [3]«pe»«snar»mu/ [4]«pe»«snar»la/ [5]«pe»«snar»-byung ba'i tshor ba'i rkyen las/ [6]«pe»«snar»la/ [7]«pe»«snar»sred/

༩༤༦ [༡]«པེ་»«སྣར་»ལ། [༢]«པེ་»«སྣར་»བལྟ།

946 [1]«pe»«snar»la/ [2]«pe»«snar»blta/

༩༤༧ [༡]«པེ་»ཞེ། [༢]«པེ་»«སྣར་»འགག

947 [1]«pe»zhe/ [2]«pe»«snar»'gag

༩༤༨ [༡]«པེ་»«སྣར་»+དེ། [༢]«པེ་»«སྣར་»-དེ།

948 [1]«pe»«snar»+de/ [2]«pe»«snar»-de/

༩༤༩ [༡]«པེ་»«སྣར་»-ནི། [༢]«པེ་»«སྣར་»ཕྱེ་བའོ། [༣]«པེ་»«སྣར་»མི། [༤]«པེ་»«སྣར་»ནི།[༥]«པེ་»«སྣར་»བལྟ། [༦]«སྣར་»ལྟ། [༧]«པེ་»«སྣར་»-དེ། [༨]«པེ་»«སྣར་»དགེའོ། [༩]«པེ་»«སྣར་»-གང་ཡིན་པ།

949 [1]«pe»«snar»-ni/ [2]«pe»«snar»phye ba'o/ [3]«pe»«snar»mi/ [4]«pe»«snar»ni/[5]«pe»«snar»blta/ [6]«snar»lta/ [7]«pe»«snar»-de/ [8]«pe»«snar»dge'o/ [9]«pe»«snar»-gang yin pa/

༩༥༠ [༡]«པེ་»«སྣར་»བུའི། [༢]«སྣར་»-ཚེ་ཕྱི་མའི་རེག་པའི་རྐྱེན་གྱིས་རྒྱུར་གྱུར་པ་དང་། [༣]«པེ་»«སྣར་»ལ།

950 [1]«pe»«snar»bu'i/ [2]«snar»-tshe phyi ma'i reg pa'i rkyen gyis rgyur gyur pa dang / [3]«pe»«snar»la/

༩༥༡ [༡]«པེ་»«སྣར་»-ཡང་། [༢]«སྣར་»-ལ། [༣]«པེ་»«སྣར་»ཐོབ། [༤]«པེ་»«སྣར་»-པ། [༥]«པེ་»«སྣར་»-ཅན། [༦]«པེ་»«སྣར་»དང་།

951 [1]«pe»«snar»-yang / [2]«snar»-la/ [3]«pe»«snar»thob/ [4]«pe»«snar»-pa/ [5]«pe»«snar»-can/ [6]«pe»«snar»dang /

༩༥༢ [༡]«པེ་»«སྣར་»-སློབ་པ་དུ་ཞེ་ན་གང་ཡང་མ་ཡིན་ནོ།། [༢]«པེ་»«སྣར་»+སློབ་པ་དུ་ཞེ་ན་གང་ཡང་མ་ཡིན་ནོ།། [༣]«པེ་»«སྣར་»-པ། [༤]«པེ་»«སྣར་»པར།

952 [1]«pe»«snar»-slob pa du zhe na gang yang ma yin no// [2]«pe»«snar»+slob pa du zhe na gang yang ma yin no// [3]«pe»«snar»-pa/ [4]«pe»«snar»par/

༩༥༣ [༡]«པེ་»«སྣར་»བ། [༢]«པེ་»«སྣར་»ཉིད།

953 [1]«pe»«snar»ba/ [2]«pe»«snar»nyid/

༩༥༤ [༡]«པེ་»«སྣར་»-གང་། [༢]«པེ་»«སྣར་»-ཆོས་གནས་པ་ནི་གང་།

954 [1]«pe»«snar»-gang / [2]«pe»«snar»-chos gnas pa ni gang /

༩༥༥ [༡]«པེ་»«སྣར་»པོ། [༢]«པེ་»«སྣར་»ཀས། [༣]«པེ་»«སྣར་»-མ། [༤]«པེ་»«སྣར་»+པ།

955 [1]«pe»«snar»po/ [2]«pe»«snar»kas/ [3]«pe»«snar»-ma/ [4]«pe»«snar»+pa/

༩༥༦ [༡]«པེ་»«སྣར་»-ཀྱི། [༢][༣]«པེ་»«སྣར་»བལྟ། [༤]«པེ་»«སྣར་»བལྟ། [༥]«པེ་»«སྣར་»-ལྕེ། [༦]«པེ་»«སྣར་»བལྟ། [༧]«པེ་»«སྣར་»-ལས།

956 [1]«pe»«snar»-kyi/ [2][3]«pe»«snar»blta/ [4]«pe»«snar»blta/ [5]«pe»«snar»-lce/ [6]«pe»«snar»blta/ [7]«pe»«snar»-las/

༩༥༧ [༡]«པེ་»«སྣར་»རྟེན། [༢]«པེ་»«སྣར་»ཀྱི། [༣]«སྣར་»རྟགས། [༤]«པེ་»«སྣར་»རོ།། [༥]«པེ་»«སྣར་»བསྒྲུབ། [༦]«པེ་»«སྣར་»གཏོགས།

957 [1]«pe»«snar»rten/ [2]«pe»«snar»kyi/ [3]«snar»rtags/ [4]«pe»«snar»ro// [5]«pe»«snar»bsgrub/ [6]«pe»«snar»gtogs/

༩༥༨ [༡]«པེ་»«སྣར་»མོ།། [༢]«པེ་»«སྣར་»+ཐུག [༣]«པེ་»+པར།

958 [1]«pe»«snar»mo// [2]«pe»«snar»+thug [3]«pe»+par/

༩༥༩ [༡]«པེ་»«སྣར་»-སྡུག་པའི། [༢]«སྣར་»-མེད། [༣]«པེ་»«སྣར་»+དང་།

959 [1]«pe»«snar»-sdug pa'i/ [2]«snar»-med/ [3]«pe»«snar»+dang /

༩༦༠ [༡]«པེ་»«སྣར་»-ཡང་། [༢]«པེ་»«སྣར་»བསྒྲུབ། [༣]«པེ་»«སྣར་»-འདོད་པ་དང་ལྡན་པའི་ཡིད་མི་བདེ་བ་དང་།

960 [1]«pe»«snar»-yang / [2]«pe»«snar»bsgrub/ [3]«pe»«snar»-'dod pa dang ldan pa'i yid mi bde ba dang /

༩༦༡ [༡]«པེ་»«སྣར་»ནས།

961 [1]«pe»«snar»nas/

༩༦༢ [༡][༢]«པེ་»«སྣར་»ལྔ།

962 [1][2]«pe»«snar»lnga/

༩༦༣ [༡]«པེ་»+ལ། [༢]«པེ་»«སྣར་»ཀྱི། [༣]«པེ་»«སྣར་»རྟེན། [༤]«པེ་»«སྣར་»ལས། [༥]«པེ་»ཡིན། [༦]«པེ་»«སྣར་»སྡུད། [༧]«པེ་»«སྣར་»-པ།

963 [1]«pe»+la/ [2]«pe»«snar»kyi/ [3]«pe»«snar»rten/ [4]«pe»«snar»las/ [5]«pe»yin/ [6]«pe»«snar»sdud/ [7]«pe»«snar»-pa/

༩༦༤ [༡]«པེ་»«སྣར་»-ཡུལ་ལ་རྟོག་པའམ། [༢]«པེ་»«སྣར་»སྤྱད། [༣]«པེ་»«སྣར་»གསོས། [༤]«པེ་»«སྣར་»དེར།

964 [1]«pe»«snar»-yul la rtog pa'am/ [2]«pe»«snar»spyad/ [3]«pe»«snar»gsos/ [4]«pe»«snar»der/

༩༦༥ [༡]«སྣར་»-བ། [༢]«པེ་»«སྣར་»-མི། [༣]«པེ་»«སྣར་»-དེ། [༤]«པེ་»«སྣར་»པ། [༥]«པེ་»«སྣར་»+གཞན༑ [༦]«པེ་»«སྣར་»-རོ། [༧]«པེ་»«སྣར་»ལན། [༨]«པེ་»«སྣར་»རྟོག [༩]«སྣར་»-དང་།

965 [1]«snar»-ba/ [2]«pe»«snar»-mi/ [3]«pe»«snar»-de/ [4]«pe»«snar»pa/ [5]«pe»«snar»+gzhan| [6]«pe»«snar»-ro/ [7]«pe»«snar»lan/ [8]«pe»«snar»rtog [9]«snar»-dang /

༩༦༦ [༡][༢][༣]«པེ་»«སྣར་»བསྐྱེད།

966 [1][2][3]«pe»«snar»bskyed/

༩༦༧ [༡]«པེ་»«སྣར་»གཏོགས། [༢]«པེ་»«སྣར་»གཏོགས། [༣]«པེ་»«སྣར་»སྒོམ། [༤]«སྣར་»ལྟར།

967 [1]«pe»«snar»gtogs/ [2]«pe»«snar»gtogs/ [3]«pe»«snar»sgom/ [4]«snar»ltar/

༩༦༨ [༡]«སྣར་»ནུབ། [༢]«པེ་»«སྣར་»རྟོག [༣]«པེ་»«སྣར་»-ལ། [༤]«པེ་»«སྣར་»ཕྲད། [༥]«པེ་»«སྣར་»རྟེན།

968 [1]«snar»nub/ [2]«pe»«snar»rtog [3]«pe»«snar»-la/ [4]«pe»«snar»phrad/ [5]«pe»«snar»rten/

༩༦༩ [༡]«པེ་»«སྣར་»མཐོ་འཚམ། [༢]«སྣར་»-གང་།

969 [1]«pe»«snar»mtho 'tsham/ [2]«snar»-gang /

༩༧༠ [༡][༢][༣][༤]«པེ་»«སྣར་»ལས། [༥][༦]«པེ་»«སྣར་»+མ། [༧]«པེ་»«སྣར་»-འདུ།

970 [1][2][3][4]«pe»«snar»las/ [5][6]«pe»«snar»+ma/ [7]«pe»«snar»-'du/

༩༧༡ [༡]«པེ་»-ནི། [༢]«པེ་»«སྣར་»གཞག [༣]«པེ་»«སྣར་»བལྟ།

971 [1]«pe»-ni/ [2]«pe»«snar»gzhag [3]«pe»«snar»blta/

༩༧༢ [༡]«པེ་»«སྣར་»-སྐྱོན་དུ་མཐོང་བའི་ཕྱིར་ཉེ་བར་ཞི་བར་གྱུར་པ་ཇི་ལྟ་བ་དེ་བཞིན་དུ་བསམ་གཏན་གསུམ་པ་ལ་ཡང་དགའ་བ་དེ། [༢]«པེ་»«སྣར་»+ན། [༣]«པེ་»«སྣར་»འདི། [༤]«པེ་»«སྣར་»+པ། [༥]«པེ་»«སྣར་»-འདྲི་བ། [༦]«པེ་»«སྣར་»བ།

972 [1]«pe»«snar»-skyon du mthong ba'i phyir nye bar zhi bar gyur pa ji lta ba de bzhin du bsam gtan gsum pa la yang dga' ba de/ [2]«pe»«snar»+na/ [3]«pe»«snar»'di/ [4]«pe»«snar»+pa/ [5]«pe»«snar»-'dri ba/ [6]«pe»«snar»ba/

༩༧༣ [༡]«པེ་»«སྣར་»པས། [༢]«པེ་»«སྣར་»འབྱུང་བ། [༣]«པེ་»«སྣར་»འབྱུང་།

973 [1]«pe»«snar»pas/ [2]«pe»«snar»'byung ba/ [3]«pe»«snar»'byung /

༩༧༤ [༡]«པེ་»«སྣར་»+དང་གྲོགས། [༢]«སྣར་»+བ། [༣]«པེ་»«སྣར་»གྱུར། [༤]«པེ་»«སྣར་»ན། [༥]«པེ་»རིག

974 [1]«pe»«snar»+dang grogs/ [2]«snar»+ba/ [3]«pe»«snar»gyur/ [4]«pe»«snar»na/ [5]«pe»rig

༩༧༥ [༡]«པེ་»«སྣར་»དེས། [༢]«པེ་»«སྣར་»པ། [༣]«པེ་»«སྣར་»དོ།། [༤]«པེ་»«སྣར་»བརྩལ།

975 [1]«pe»«snar»des/ [2]«pe»«snar»pa/ [3]«pe»«snar»do// [4]«pe»«snar»brtsal/

༩༧༦ [༡]«པེ་»«སྣར་»གིས། [༢]«པེ་»«སྣར་»-རྣམ་པར།

976 [1]«pe»«snar»gis/ [2]«pe»«snar»-rnam par/

༩༧༧ [༡]«པེ་»«སྣར་»རྗེ། [༢]«པེ་»«སྣར་»དོ།། [༣]«པེ་»«སྣར་»པའི། [༤]«སྣར་»གཟུང་།

977 [1]«pe»«snar»rje/ [2]«pe»«snar»do// [3]«pe»«snar»pa'i/ [4]«snar»gzung /

༩༧༨ [༡]«སྣར་»དེའང་།

978 [1]«snar»de'ang /

༩༧༩ [༡]«སྣར་»བྱུང་། [༢]«པེ་»«སྣར་»ཞུགས།

979 [1]«snar»byung / [2]«pe»«snar»zhugs/

༩༨༠ [༡]«པེ་»«སྣར་»-ལ། [༢]«པེ་»«སྣར་»-མེད། [༣]«པེ་»«སྣར་»བསལ། [༤]«པེ་»«སྣར་»-ལ༑ [༥]«པེ་»«སྣར་»རྟོགས། [༦]«པེ་»«སྣར་»བསྒོམ། [༧]«པེ་»«སྣར་»པ།

980 [1]«pe»«snar»-la/ [2]«pe»«snar»-med/ [3]«pe»«snar»bsal/ [4]«pe»«snar»-la| [5]«pe»«snar»rtogs/ [6]«pe»«snar»bsgom/ [7]«pe»«snar»pa/

༩༨༡ [༡]«པེ་»«སྣར་»འདའ་བས། [༢][༣][༤]«པེ་»«སྣར་»རྟོན། [༥]«པེ་»«སྣར་»གྱིས། [༦][༧]«པེ་»«སྣར་»རྟོན། [༨]«པེ་»«སྣར་»ཕན། [༩]«པེ་»«སྣར་»-གི། [༢༠]«པེ་»«སྣར་»+གི་བྱེ་བྲག [༡༡]«པེ་»«སྣར་»རྟོན། [༡༢]«པེ་»«སྣར་»གཏན། [༡༣][༡༤]«པེ་»«སྣར་»རྟོན། [༡༥]«པེ་»«སྣར་»-ལ། [༡༦]«སྣར་»-པ་ནི།

981 [1]«pe»«snar»'da' bas/ [2][3][4]«pe»«snar»rton/ [5]«pe»«snar»gyis/ [6][7]«pe»«snar»rton/ [8]«pe»«snar»phan/ [9]«pe»«snar»-gi/ [20]«pe»«snar»+gi bye brag [11]«pe»«snar»rton/ [12]«pe»«snar»gtan/ [13][14]«pe»«snar»rton/ [15]«pe»«snar»-la/ [16]«snar»-pa ni/

༩༨༢ [༡]«པེ་»«སྣར་»རྟོན། [༢]«པེ་»«སྣར་»ཀྱི། [༣]«པེ་»«སྣར་»རྟོན། [༤]«པེ་»«སྣར་»གཞིའི།

982 [1]«pe»«snar»rton/ [2]«pe»«snar»kyi/ [3]«pe»«snar»rton/ [4]«pe»«snar»gzhi'i/

༩༨༣ [༡]«པེ་»«སྣར་»བསྒོམས། [༢]«པེ་»«སྣར་»བསྒོམས། [༣]«པེ་»«སྣར་»-གཉེན་པོ་ལས་བྱུང་བ་དང་། [༤]«པེ་»«སྣར་»འཆད། [༥]«པེ་»«སྣར་»བསམ།

983 [1]«pe»«snar»bsgoms/ [2]«pe»«snar»bsgoms/ [3]«pe»«snar»-gnyen po las byung ba dang / [4]«pe»«snar»'chad/ [5]«pe»«snar»bsam/

༩༨༤ [༡]«སྣར་»གྱིས། [༢]«པེ་»«སྣར་»-ལ། [༣]«པེ་»«སྣར་»སྒོམ།

984 [1]«snar»gyis/ [2]«pe»«snar»-la/ [3]«pe»«snar»sgom/

༩༨༥ [༡]«པེ་»«སྣར་»བསྒོམས། [༢]«པེ་»«སྣར་»ལས།

985 [1]«pe»«snar»bsgoms/ [2]«pe»«snar»las/

༩༨༦ [༡]«པེ་»«སྣར་»བསྒོམས། [༢]«པེ་»«སྣར་»རྟོག [༣]«པེ་»«སྣར་»ཀྱི། [༤]«པེ་»«སྣར་»ལས།

986 [1]«pe»«snar»bsgoms/ [2]«pe»«snar»rtog [3]«pe»«snar»kyi/ [4]«pe»«snar»las/

༩༨༧ [༡]«པེ་»«སྣར་»ལས་རྟེན།

987 [1]«pe»«snar»las rten/

༩༨༨ [༡]«པེ་»«སྣར་»-པ། [༢]«པེ་»«སྣར་»སྡུས། [༣]«པེ་»«སྣར་»བསྒོམས། [༤]«པེ་»«སྣར་»པ།

988 [1]«pe»«snar»-pa/ [2]«pe»«snar»sdus/ [3]«pe»«snar»bsgoms/ [4]«pe»«snar»pa/

༩༨༩ [༡]«པེ་»«སྣར་»འགྲུབ། [༢]«པེ་»«སྣར་»ཡིན། [༣]«པེ་»«སྣར་»བརྟེན།

989 [1]«pe»«snar»'grub/ [2]«pe»«snar»yin/ [3]«pe»«snar»brten/

༩༩༠ [༡]«པེ་»«སྣར་»ལ། [༢]«པེ་»«སྣར་»རྟེན། [༣]«པེ་»«སྣར་»སྲུངས།

990 [1]«pe»«snar»la/ [2]«pe»«snar»rten/ [3]«pe»«snar»srungs/

༩༩༡ [༡]«པེ་»«སྣར་»-ལ། [༢]«པེ་»«སྣར་»བརྟེན། [༣]«པེ་»«སྣར་»དོ།།

991 [1]«pe»«snar»-la/ [2]«pe»«snar»brten/ [3]«pe»«snar»do//

༩༩༢ [༡]«པེ་»«སྣར་»དེ། [༢]«པེ་»«སྣར་»ལྟ། [༣]«པེ་»«སྣར་»བརྩལ། [༤]«པེ་»«སྣར་»པས།

992 [1]«pe»«snar»de/ [2]«pe»«snar»lta/ [3]«pe»«snar»brtsal/ [4]«pe»«snar»pas/

༩༩༣ [༡]«པེ་»«སྣར་»-རང་གི། [༢]«སྣར་»-ཞི་བའི་མཚན་མ་གང་ཞེ་ན། [༣]«པེ་»«སྣར་»པས་ན།

993 [1]«pe»«snar»-rang gi/ [2]«snar»-zhi ba'i mtshan ma gang zhe na/ [3]«pe»«snar»pas na/

༩༩༤ [༡]«སྣར་»མོ། [༢]«པེ་»«སྣར་»བཟློག [༣]«པེ་»«སྣར་»ལས། [༤]«པེ་»«སྣར་»ན། [༥]«པེ་»«སྣར་»+འདི་ལྟ།

994 [1]«snar»mo/ [2]«pe»«snar»bzlog [3]«pe»«snar»las/ [4]«pe»«snar»na/ [5]«pe»«snar»+'di lta/

༩༩༥ [༡]«པེ་»«སྣར་»གཟུང་།

995 [1]«pe»«snar»gzung /

༩༩༦ [༡]«པེ་»«སྣར་»ལ། [༢]«པེ་»«སྣར་»འགྲིབས། [༣]«པེ་»«སྣར་»-མེད་པ། [༤]«པེ་»«སྣར་»སྔོན༑ [༥]«པེ་»«སྣར་»རྟེན། [༦]«པེ་»«སྣར་»-ནི།

996 [1]«pe»«snar»la/ [2]«pe»«snar»'gribs/ [3]«pe»«snar»-med pa/ [4]«pe»«snar»sngon| [5]«pe»«snar»rten/ [6]«pe»«snar»-ni/

༩༩༧ [༡]«པེ་»སྤང་བར་བྱའོ། «སྣར་»སྤངས་པར་བྱའོ། [༢]«པེ་»«སྣར་»རྟེན། [༣]«པེ་»«སྣར་»རྟེན༑ [༤]«པེ་»«སྣར་»རྒྱུད།

997 [1]«pe»spang bar bya'o/ «snar»spangs par bya'o/ [2]«pe»«snar»rten/ [3]«pe»«snar»rten| [4]«pe»«snar»rgyud/

༩༩༨ [༡]«པེ་»«སྣར་»པུ། [༢]«པེ་»«སྣར་»རྟུན། [༣]«པེ་»«སྣར་»བསྟད། [༤]«པེ་»«སྣར་»པོའི། [༥]«པེ་»-རོ༑ [༦]«པེ་»«སྣར་»-པ།

998 [1]«pe»«snar»pu/ [2]«pe»«snar»rtun/ [3]«pe»«snar»bstad/ [4]«pe»«snar»po'i/ [5]«pe»-ro| [6]«pe»«snar»-pa/

༩༩༩ [༡][༢]«པེ་»«སྣར་»རྟེན།

999 [1][2]«pe»«snar»rten/

༡༠༠༠ [༡]«པེ་»«སྣར་»པ། [༢]«པེ་»«སྣར་»རྟོགས། [༣]«པེ་»«སྣར་»རྟེན། [༤]«པེ་»«སྣར་»བརྟུལ། [༥][༦][༧]«པེ་»«སྣར་»མྱང་། [༨]«པེ་»«སྣར་»-ཕྱིར། [༩][༡༠]«པེ་»«སྣར་»མྱང་། [༡༡]«པེ་»«སྣར་»ཀྱི།

1000 [1]«pe»«snar»pa/ [2]«pe»«snar»rtogs/ [3]«pe»«snar»rten/ [4]«pe»«snar»brtul/ [5][6][7]«pe»«snar»myang / [8]«pe»«snar»-phyir/ [9][10]«pe»«snar»myang / [11]«pe»«snar»kyi/

༡༠༠༡ [༡]«པེ་»«སྣར་»རྟོག [༢]«པེ་»«སྣར་»རྣམས། [༣]«པེ་»«སྣར་»-བསམ་གཏན། [༤]«པེ་»«སྣར་»-དེ༑ [༥][༦]«པེ་»«སྣར་»མྱང་། [༧]«པེ་»«སྣར་»གོང་། [༨]«པེ་»«སྣར་»+ཡང་།

1001 [1]«pe»«snar»rtog [2]«pe»«snar»rnams/ [3]«pe»«snar»-bsam gtan/ [4]«pe»«snar»-de| [5][6]«pe»«snar»myang / [7]«pe»«snar»gong / [8]«pe»«snar»+yang /

༡༠༠༢ [༡]«པེ་»«སྣར་»-དེ། [༢]«པེ་»«སྣར་»བས།

1002 [1]«pe»«snar»-de/ [2]«pe»«snar»bas/

༡༠༠༣ [༡]«སྣར་»གྱི། [༢]«པེ་»«སྣར་»+གསུམ། [༣]«པེ་»«སྣར་»ལས།

1003 [1]«snar»gyi/ [2]«pe»«snar»+gsum/ [3]«pe»«snar»las/

༡༠༠༤ [༡]«པེ་»«སྣར་»བསྒོམ། [༢]«པེ་»«སྣར་»ནི། [༣]«པེ་»«སྣར་»ན། [༤]«པེ་»«སྣར་»-དེར། [༥]«པེ་»«སྣར་»+ལྔ།

1004 [1]«pe»«snar»bsgom/ [2]«pe»«snar»ni/ [3]«pe»«snar»na/ [4]«pe»«snar»-der/ [5]«pe»«snar»+lnga/

༡༠༠༥ [༡]«སྣར་»+གང་དག་ལས་གྱུར་ན། [༢]«པེ་»«སྣར་»དོ།། [༣]«པེ་»«སྣར་»འགྱུར་བ། [༤]«པེ་»«སྣར་»གཤིག [༥]«པེ་»«སྣར་»ཞེས། [༦]«པེ་»«སྣར་»གྱུར།

1005 [1]«snar»+gang dag las gyur na/ [2]«pe»«snar»do// [3]«pe»«snar»'gyur ba/ [4]«pe»«snar»gshig [5]«pe»«snar»zhes/ [6]«pe»«snar»gyur/

༡༠༠༦ [༡]«པེ་»«སྣར་»-མེད། [༢]«པེ་»«སྣར་»བསྒྲུབ། [༣]«པེ་»«སྣར་»ལས། [༤]«པེ་»«སྣར་»བར༑ [༥]«པེ་»«སྣར་»ཀྱི། [༦]«པེ་»«སྣར་»+བ། [༧]«སྣར་»-དེ། [༨]«པེ་»«སྣར་»སྦྱར།

1006 [1]«pe»«snar»-med/ [2]«pe»«snar»bsgrub/ [3]«pe»«snar»las/ [4]«pe»«snar»bar| [5]«pe»«snar»kyi/ [6]«pe»«snar»+ba/ [7]«snar»-de/ [8]«pe»«snar»sbyar/

༡༠༠༧ [༡]«པེ་»«སྣར་»ཞེས།

1007 [1]«pe»«snar»zhes/

༡༠༠༨ [༡]«པེ་»«སྣར་»-དེ། [༢]«པེ་»«སྣར་»བསྒྲུབ། [༣]«པེ་»«སྣར་»-པ།

1008 [1]«pe»«snar»-de/ [2]«pe»«snar»bsgrub/ [3]«pe»«snar»-pa/

༡༠༠༩ [༡]«པེ་»«སྣར་»བསྒྲུབ། [༢]«པེ་»«སྣར་»འཇི་བ། [༣]«པེ་»«སྣར་»འཁྲུགས། [༤]«པེ་»«སྣར་»འིར༑ [༥]«པེ་»«སྣར་»-ལ།

1009 [1]«pe»«snar»bsgrub/ [2]«pe»«snar»'ji ba/ [3]«pe»«snar»'khrugs/ [4]«pe»«snar»'ir| [5]«pe»«snar»-la/

༡༠༡༠ [༡]«པེ་»«སྣར་»ལའོ། [༢]«པེ་»«སྣར་»-མི།

1010 [1]«pe»«snar»la'o/ [2]«pe»«snar»-mi/

༡༠༡༡ [༡]«པེ་»«སྣར་»-ཡིད། [༢]«པེ་»«སྣར་»+ལ། [༣]«པེ་»«སྣར་»ཏེ། [༤]«པེ་»«སྣར་»-བ།

1011 [1]«pe»«snar»-yid/ [2]«pe»«snar»+la/ [3]«pe»«snar»te/ [4]«pe»«snar»-ba/

༡༠༡༢ [༡]«པེ་»«སྣར་»བུ། [༢]«པེ་»«སྣར་»པ། [༣]«པེ་»«སྣར་»ན། [༤]«པེ་»«སྣར་»+ཚངས་པ་ཆེན་པོས།

1012 [1]«pe»«snar»bu/ [2]«pe»«snar»pa/ [3]«pe»«snar»na/ [4]«pe»«snar»+tshangs pa chen pos/

༡༠༡༣ [༡]«པེ་»«སྣར་»གཞག [༢]«པེ་»བར། [༣]«པེ་»«སྣར་»བས་ཏེ། [༤]«པེ་»«སྣར་»པ།

1013 [1]«pe»«snar»gzhag [2]«pe»bar/ [3]«pe»«snar»bas te/ [4]«pe»«snar»pa/

༡༠༡༤ [༡]«པེ་»«སྣར་»གྱུར། [༢]«པེ་»«སྣར་»མཐོ། [༣]«པེ་»«སྣར་»ཡོད་པ།

1014 [1]«pe»«snar»gyur/ [2]«pe»«snar»mtho/ [3]«pe»«snar»yod pa/

༡༠༡༥ [༡]«པེ་»«སྣར་»ལ། [༢]«པེ་»«སྣར་»བརྩལ། [༣]«པེ་»«སྣར་»ཀྱི། [༤]«སྣར་»ལས། [༥]«པེ་»«སྣར་»པའི།

1015 [1]«pe»«snar»la/ [2]«pe»«snar»brtsal/ [3]«pe»«snar»kyi/ [4]«snar»las/ [5]«pe»«snar»pa'i/

༡༠༡༦ [༡]«པེ་»«སྣར་»བསྒོམས། [༢]«པེ་»«སྣར་»ལ། [༣]«པེ་»«སྣར་»བརྩལ། [༤]«སྣར་»བཅད། [༥]«པེ་»«སྣར་»བསྒྲུབ།

1016 [1]«pe»«snar»bsgoms/ [2]«pe»«snar»la/ [3]«pe»«snar»brtsal/ [4]«snar»bcad/ [5]«pe»«snar»bsgrub/

༡༠༡༧ [༡]«པེ་»«སྣར་»བསྒྲུབ། [༢]«པེ་»«སྣར་»ཀྱིས། [༣]«པེ་»«སྣར་»ནི། [༤]«པེ་»«སྣར་»+དེ་བས་ན་ཅི་ཡང་མེད་པའི་སྐྱེ་མཆེད་དེ་ཉེ་བར་སྒྲུབ་པར་བྱེད་དོ།། [༥]«པེ་»«སྣར་»བསྒྲུབ། [༦]«པེ་»«སྣར་»-མཚན་མ་གང་ལ་སྒྲིབ་ཅེ་ན། [༧]«པེ་»«སྣར་»རྣམས།

1017 [1]«pe»«snar»bsgrub/ [2]«pe»«snar»kyis/ [3]«pe»«snar»ni/ [4]«pe»«snar»+de bas na ci yang med pa'i skye mched de nye bar sgrub par byed do// [5]«pe»«snar»bsgrub/ [6]«pe»«snar»-mtshan ma gang la sgrib ce na/ [7]«pe»«snar»rnams/

༡༠༡༨ [༡]«པེ་»«སྣར་»པས། [༢]«པེ་»«སྣར་»རྟེན། [༣]«པེ་»«སྣར་»བརྩིར། [༤]«པེ་»«སྣར་»+གཅིག་འདོད་པ་ལས་གཟུགས་མཐོང་བ་དང་། ལྷན་ཅིག་ཏུ་འབྱུང་སྟེ། [༥]«པེ་»«སྣར་»གཏེར། [༦]«པེ་»«སྣར་»པོའི་ཚིག་ཆར། [༧]«པེ་»«སྣར་»སྔར། [༨]«པེ་»«སྣར་»པ།

1018 [1]«pe»«snar»pas/ [2]«pe»«snar»rten/ [3]«pe»«snar»brtsir/ [4]«pe»«snar»+gcig 'dod pa las gzugs mthong ba dang / lhan cig tu 'byung ste/ [5]«pe»«snar»gter/ [6]«pe»«snar»po'i tshig char/ [7]«pe»«snar»sngar/ [8]«pe»«snar»pa/

༡༠༡༩ [༡]«པེ་»«སྣར་»བ། [༢]«པེ་»«སྣར་»རྟོག [༣]«པེ་»«སྣར་»ཅད། [༤][༥]«པེ་»«སྣར་»བསྒོམས། [༦]«སྣར་»-ཤིན་ཏུ། [༧]«པེ་»«སྣར་»འབྱུང་།

1019 [1]«pe»«snar»ba/ [2]«pe»«snar»rtog [3]«pe»«snar»cad/ [4][5]«pe»«snar»bsgoms/ [6]«snar»-shin tu/ [7]«pe»«snar»'byung /

༡༠༢༠ [༡]«པེ་»«སྣར་»-ཞེས་བྱ། [༢]«སྣར་»-ངེ་། [༣]«པེ་»«སྣར་»བུའི། [༤]«པེ་»«སྣར་»ཤེས་པའོ༑ [༥]«སྣར་»སྐྱེ།

1020 [1]«pe»«snar»-zhes bya/ [2]«snar»-nge / [3]«pe»«snar»bu'i/ [4]«pe»«snar»shes pa'o| [5]«snar»skye/

༡༠༢༡ [༡]«པེ་»«སྣར་»མྱང་། [༢]«པེ་»«སྣར་»རྟོགས། [༣]«པེ་»«སྣར་»ན། [༤]«པེ་»«སྣར་»པོའི། [༥]«པེ་»«སྣར་»བཟུང་། [༦][༧]«པེ་»«སྣར་»མཉེན། [༨]«པེ་»«སྣར་»བ། [༩]«པེ་»«སྣར་»དེ།

1021 [1]«pe»«snar»myang / [2]«pe»«snar»rtogs/ [3]«pe»«snar»na/ [4]«pe»«snar»po'i/ [5]«pe»«snar»bzung / [6][7]«pe»«snar»mnyen/ [8]«pe»«snar»ba/ [9]«pe»«snar»de/

༡༠༢༢ [༡]«པེ་»«སྣར་»འཁར། [༢]«པེ་»«སྣར་»མྱང་།

1022 [1]«pe»«snar»'khar/ [2]«pe»«snar»myang /

༡༠༢༣ [༡]«པེ་»«སྣར་»མྱང་། [༢]«པེ་»«སྣར་»པའི། [༣]«པེ་»«སྣར་»-དེ། [༤]«པེ་»«སྣར་»ནད།

1023 [1]«pe»«snar»myang / [2]«pe»«snar»pa'i/ [3]«pe»«snar»-de/ [4]«pe»«snar»nad/

༡༠༢༤ [༡]«པེ་»«སྣར་»སོ། [༢]«པེ་»«སྣར་»རྒྱུད།

1024 [1]«pe»«snar»so/ [2]«pe»«snar»rgyud/

༡༠༢༥ [༡]«པེ་»-དེ་ལ་ཡོངས་སུ་དག་པའི་སེམས་ཀྱིས་ཞེས་བྱ་བ་ནི། ……ལས་ཀྱི་མཐའ་དང་། འཚོ་བ་དེ་དག（ཞེས་པའི་གཡུང་དྲུང་རྟགས་བར་གྱི་ཡི་གེ་འདི་རྣམས་«པེ་»ལ་ལྡེབ་བརྒྱ་དང་རེ་དགུ་པ་མི་བཞུགས་པས་དཔེ་སྡུར་བྱུང་མེད།) [༢]«པེ་»«སྣར་»རྟེན་ཅིང་། [༣]«སྣར་»བསྐྱེད། [༤]«པེ་»«སྣར་»སྤངས་པའི། [༥]«པེ་»«སྣར་»རྟེན། [༦]«པེ་»«སྣར་»བསྐྱེད། [༧]«པེ་»«སྣར་»བསམ། [༨]«པེ་»«སྣར་»རྟེན། [༩]«པེ་»«སྣར་»བསྒོམ། [༡༠]«པེ་»«སྣར་»པར། [༡༡]«པེ་»པར། [༡༢]«པེ་»«སྣར་»སྤངས་པ། [༡༣]«པེ་»«སྣར་»བསྐྱེད།

1025 [1]«pe»-de la yongs su dag pa'i sems kyis zhes bya ba ni/[ ……]las kyi mtha' dang / 'tsho ba de dag[（]zhes pa'i g.yung drung rtags bar gyi yi ge 'di rnams «pe»la ldeb brgya dang re dgu pa mi bzhugs pas dpe sdur byung med/) [2]«pe»«snar»rten cing / [3]«snar»bskyed/ [4]«pe»«snar»spangs pa'i/ [5]«pe»«snar»rten/ [6]«pe»«snar»bskyed/ [7]«pe»«snar»bsam/ [8]«pe»«snar»rten/ [9]«pe»«snar»bsgom/ [10]«pe»«snar»par/ [11]«pe»par/ [12]«pe»«snar»spangs pa/ [13]«pe»«snar»bskyed/

༡༠༢༦ [༡]«པེ་»«སྣར་»-ལ།

1026 [1]«pe»«snar»-la/

༡༠༢༧ [༡]«པེ་»«སྣར་»རྟེན། [༢]«པེ་»«སྣར་»-བར་བྱ། [༣]«པེ་»«སྣར་»སྔོས། [༤]«པེ་»«སྣར་»པ་སྟེ།[༥]«པེ་»«སྣར་»རྒྱུད། [༦]«པེ་»མཚན། [༧]«པེ་»«སྣར་»རྒྱུད། [༨]«པེ་»«སྣར་»-རྣམ་པ།

1027 [1]«pe»«snar»rten/ [2]«pe»«snar»-bar bya/ [3]«pe»«snar»sngos/ [4]«pe»«snar»pa ste/[5]«pe»«snar»rgyud/ [6]«pe»mtshan/ [7]«pe»«snar»rgyud/ [8]«pe»«snar»-rnam pa/

༡༠༢༨ [༡]«པེ་»«སྣར་»མནོན། [༢]«པེ་»«སྣར་»ཀྱིས། [༣]«པེ་»«སྣར་»བ། [༤]«པེ་»«སྣར་»བྱེད། [༥]«པེ་»«སྣར་»-པ། [༦]«པེ་»«སྣར་»འགགས།

1028 [1]«pe»«snar»mnon/ [2]«pe»«snar»kyis/ [3]«pe»«snar»ba/ [4]«pe»«snar»byed/ [5]«pe»«snar»-pa/ [6]«pe»«snar»'gags/

༡༠༢༩ [༡][༢]«པེ་»«སྣར་»སྤྱོད། [༣]«པེ་»«སྣར་»ཡན། [༤]«པེ་»«སྣར་»-གནས་པའི།

1029 [1][2]«pe»«snar»spyod/ [3]«pe»«snar»yan/ [4]«pe»«snar»-gnas pa'i/

༡༠༣༠ [༡]«པེ་»«སྣར་»-དེ། [༢]«པེ་»«སྣར་»-ཡང་། [༣]«སྣར་»+བ། [༤]«པེ་»«སྣར་»པ།

1030 [1]«pe»«snar»-de/ [2]«pe»«snar»-yang / [3]«snar»+ba/ [4]«pe»«snar»pa/

༡༠༣༡ [༡]«པེ་»«སྣར་»དབྱིབས། [༢]«པེ་»«སྣར་»གཞག [༣]«པེ་»-ནང་དུ། [༤]«པེ་»«སྣར་»བསྒྲུབ༑ [༥]«པེ་»«སྣར་»བསོ།

1031 [1]«pe»«snar»dbyibs/ [2]«pe»«snar»gzhag [3]«pe»-nang du/ [4]«pe»«snar»bsgrub| [5]«pe»«snar»bso/

༡༠༣༢ [༡]«པེ་»«སྣར་»བསྒྲུབ། [༢]«པེ་»«སྣར་»མནོན།

1032 [1]«pe»«snar»bsgrub/ [2]«pe»«snar»mnon/

༡༠༣༣ [༡]«པེ་»«སྣར་»-པ། [༢][༣][༤]«པེ་»«སྣར་»པ། [༥]«པེ་»«སྣར་»-པར་ཞུགས།

1033 [1]«pe»«snar»-pa/ [2][3][4]«pe»«snar»pa/ [5]«pe»«snar»-par zhugs/

༡༠༣༤ [༡]«པེ་»«སྣར་»གཞག «ཅོ་»བཞགས། [༢]«པེ་»«སྣར་»གཞག [༣]«པེ་»«སྣར་»-ནི།

1034 [1]«pe»«snar»gzhag «co»bzhags/ [2]«pe»«snar»gzhag [3]«pe»«snar»-ni/

༡༠༣༥ [༡]«ཅོ་»རྟོགས། [༢]«པེ་»«སྣར་»བསླང་བའོ།། [༣]«པེ་»«སྣར་»«ཅོ་»རྟོགས།

1035 [1]«co»rtogs/ [2]«pe»«snar»bslang ba'o// [3]«pe»«snar»«co»rtogs/

༡༠༣༦ [༡]«པེ་»«སྣར་»ཅད། (ཆོས་ཚན་འདིའི་ནང་དུ་ཆད་ཅེས་པ་རྣམས་«པེ་»«སྣར་»ལ་ཅད་ཅེས་འཁོད་ཀྱང་བསྡུར་མཆན་དུ་བཀོད་མེད།) [༢]«པེ་»«སྣར་»ཅད་དོ།།

1036 [1]«pe»«snar»cad/ (chos tshan 'di'i nang du chad ces pa rnams «pe»«snar»la cad ces 'khod kyang bsdur mchan du bkod med/) [2]«pe»«snar»cad do//

༡༠༣༧ [༡]«པེ་»«སྣར་»ལ། [༢]«པེ་»«སྣར་»དེ། [༣]«པེ་»«སྣར་»བའི། [༤]«པེ་»«སྣར་»བསྒོམས། [༥]«པེ་»«སྣར་»ལས།

1037 [1]«pe»«snar»la/ [2]«pe»«snar»de/ [3]«pe»«snar»ba'i/ [4]«pe»«snar»bsgoms/ [5]«pe»«snar»las/

༡༠༣༨ [༡]«པེ་»«སྣར་»ནས། [༢]«པེ་»གི་དེ་ལ། «སྣར་»གི་དེ་ལས། [༣]«པེ་»«སྣར་»པའི། [༤]«པེ་»«སྣར་»མྱང་།

1038 [1]«pe»«snar»nas/ [2]«pe»gi de la/ «snar»gi de las/ [3]«pe»«snar»pa'i/ [4]«pe»«snar»myang /

༡༠༣༩ [༡]«པེ་»«སྣར་»བསྟོད། [༢]«པེ་»«སྣར་»དེ། [༣]«པེ་»«སྣར་»སྟི། [༤]«སྣར་»-དེ། [༥]«པེ་»«སྣར་»ནས། [༦]«པེ་»«སྣར་»+སུ། [༧]«པེ་»«སྣར་»བ་བརྟགས། [༨]«པེ་»«སྣར་»ལས།

1039 [1]«pe»«snar»bstod/ [2]«pe»«snar»de/ [3]«pe»«snar»sti/ [4]«snar»-de/ [5]«pe»«snar»nas/ [6]«pe»«snar»+su/ [7]«pe»«snar»ba brtags/ [8]«pe»«snar»las/

༡༠༤༠ [༡]«པེ་»«སྣར་»ལྟ། [༢]«པེ་»«སྣར་»མྱང་། [༣]«པེ་»«སྣར་»ན། [༤]«པེ་»«སྣར་»-དུ། [༥]«པེ་»«སྣར་»+པ།

1040 [1]«pe»«snar»lta/ [2]«pe»«snar»myang / [3]«pe»«snar»na/ [4]«pe»«snar»-du/ [5]«pe»«snar»+pa/

༡༠༤༡ [༡][༢]«པེ་»«སྣར་»-ཡང་། [༣]«པེ་»«སྣར་»ལ། [༤]«པེ་»«སྣར་»འགྱུར།

1041 [1][2]«pe»«snar»-yang / [3]«pe»«snar»la/ [4]«pe»«snar»'gyur/

༡༠༤༢ [༡]«པེ་»«སྣར་»-ལ།

1042 [1]«pe»«snar»-la/

༡༠༤༣ [༡]«སྣར་»པོའོ།། [༢]«པེ་»«སྣར་»བསྒྲུབ། [༣]«པེ་»«སྣར་»བསྒྲུབ། [༤]«པེ་»«སྣར་»-ནི། [༥]«པེ་»«སྣར་»རིང་།

1043 [1]«snar»po'o// [2]«pe»«snar»bsgrub/ [3]«pe»«snar»bsgrub/ [4]«pe»«snar»-ni/ [5]«pe»«snar»ring /

༡༠༤༥ [༡]«པེ་»«སྣར་»རྟོགས། [༢]«པེ་»«སྣར་»-དུ། [༣]«པེ་»«སྣར་»འཇིག [༤]«པེ་»«སྣར་»རྟོག [༥]«པེ་»«སྣར་»ཀྱི། [༦]«པེ་»«སྣར་»-པ། [༧]«པེ་»«སྣར་»སྟེ། [༨]«པེ་»«སྣར་»བས།

1045 [1]«pe»«snar»rtogs/ [2]«pe»«snar»-du/ [3]«pe»«snar»'jig [4]«pe»«snar»rtog [5]«pe»«snar»kyi/ [6]«pe»«snar»-pa/ [7]«pe»«snar»ste/ [8]«pe»«snar»bas/

༡༠༤༦ [༡]«པེ་»«སྣར་»-དེ། [༢]«པེ་»ལ། [༣]«པེ་»«སྣར་»དེ། [༤]«པེ་»སྒོམ།

1046 [1]«pe»«snar»-de/ [2]«pe»la/ [3]«pe»«snar»de/ [4]«pe»sgom/

༡༠༤༧ [༡]«པེ་»«སྣར་»བྱ་སྟེ། [༢]«པེ་»«སྣར་»བསལ། [༣]«པེ་»«སྣར་»-པ་ཐོབ། [༤]«པེ་»«སྣར་»རྟེན༑ [༥]«པེ་»«སྣར་»བསྒོམ།

1047 [1]«pe»«snar»bya ste/ [2]«pe»«snar»bsal/ [3]«pe»«snar»-pa thob/ [4]«pe»«snar»rten| [5]«pe»«snar»bsgom/

༡༠༤༨ [༡]«པེ་»«སྣར་»+འདི། [༢]«པེ་»«སྣར་»པར། [༣]«པེ་»«སྣར་»སོ།། [༤]«པེ་»«སྣར་»ལ། [༥]«པེ་»«སྣར་»རྟེན། [༦]«པེ་»«སྣར་»བསྟེན། [༧]«པེ་»«སྣར་»བསྒོམས། [༨]«པེ་»«སྣར་»ངོ་། [༩]«པེ་»«སྣར་»བསྒོམ། [༡༠]«པེ་»«སྣར་»-ཚིག་ནས།

1048 [1]«pe»«snar»+'di/ [2]«pe»«snar»par/ [3]«pe»«snar»so// [4]«pe»«snar»la/ [5]«pe»«snar»rten/ [6]«pe»«snar»bsten/ [7]«pe»«snar»bsgoms/ [8]«pe»«snar»ngo / [9]«pe»«snar»bsgom/ [10]«pe»«snar»-tshig nas/

༡༠༤༩ [༡]«པེ་»«སྣར་»-ས། [༢]«པེ་»«སྣར་»པས། [༣]«པེ་»«སྣར་»ལ།

1049 [1]«pe»«snar»-sa/ [2]«pe»«snar»pas/ [3]«pe»«snar»la/

༡༠༥༠ [༡]«པེ་»«སྣར་»-ཏུ། [༢]«པེ་»«སྣར་»-པ། [༣]«པེ་»«སྣར་»-ཡང་། [༤]«པེ་»«སྣར་»-དང་།

1050 [1]«pe»«snar»-tu/ [2]«pe»«snar»-pa/ [3]«pe»«snar»-yang / [4]«pe»«snar»-dang /

༡༠༥༡ [༡]«པེ་»«སྣར་»པར། [༢][༣]«པེ་»«སྣར་»-པ།

1051 [1]«pe»«snar»par/ [2][3]«pe»«snar»-pa/

༡༠༥༢ [༡]«པེ་»འཁྲུག [༢]«པེ་»«སྣར་»-ཕྱིར། [༣]«སྣར་»-བ། [༤]«པེ་»«སྣར་»-པ།

1052 [1]«pe»'khrug [2]«pe»«snar»-phyir/ [3]«snar»-ba/ [4]«pe»«snar»-pa/

༡༠༥༣ [༡]«པེ་»«སྣར་»-ལ། [༢]«པེ་»«སྣར་»རིག [༣]«པེ་»«སྣར་»རྟེན།

1053 [1]«pe»«snar»-la/ [2]«pe»«snar»rig [3]«pe»«snar»rten/

༡༠༥༤ [༡]«པེ་»«སྣར་»བྱུང་།

1054 [1]«pe»«snar»byung /

༡༠༥༦ [༡]«པེ་»«སྣར་»རྟོགས། [༢]«པེ་»«སྣར་»བསྒྲུབ།

1056 [1]«pe»«snar»rtogs/ [2]«pe»«snar»bsgrub/

༡༠༥༨ [༡]«པེ་»«སྣར་»རྟོག [༢]«པེ་»«སྣར་»+དང་། [༣][༤]«པེ་»«སྣར་»རྟོག

1058 [1]«pe»«snar»rtog [2]«pe»«snar»+dang / [3][4]«pe»«snar»rtog

༡༠༥༩ [༡][༢]«པེ་»«སྣར་»རྟེན།

1059 [1][2]«pe»«snar»rten/

༡༠༦༠ [༡]«པེ་»«སྣར་»བསྒོམས།

1060 [1]«pe»«snar»bsgoms/

༡༠༦༡ [༡]«པེ་»«སྣར་»ནོན། [༢]«པེ་»«སྣར་»པ། [༣]«པེ་»«སྣར་»བའི།

1061 [1]«pe»«snar»non/ [2]«pe»«snar»pa/ [3]«pe»«snar»ba'i/

༡༠༦༢ [༡][༢]«པེ་»«སྣར་»པོ། [༣]«པེ་»«སྣར་»-དང་། [༤]«པེ་»«སྣར་»རྟོག

1062 [1][2]«pe»«snar»po/ [3]«pe»«snar»-dang / [4]«pe»«snar»rtog

༡༠༦༣ [༡]«པེ་»«སྣར་»འགག [༢]«པེ་»«སྣར་»སྒྲུབ་པོ། [༣]«པེ་»«སྣར་»སྤྱད། [༤]«པེ་»«སྣར་»+གཞི། [༥]«པེ་»«སྣར་»ལྟ། [༦]«པེ་»«སྣར་»རྟོག

1063 [1]«pe»«snar»'gag [2]«pe»«snar»sgrub po/ [3]«pe»«snar»spyad/ [4]«pe»«snar»+gzhi/ [5]«pe»«snar»lta/ [6]«pe»«snar»rtog

༡༠༦༤ [༡]«པེ་»«སྣར་»པ།

1064 [1]«pe»«snar»pa/

༡༠༦༥ [༡]«པེ་»«སྣར་»རྟོག [༢]«པེ་»བརྟེན། «སྣར་»རྟེན། [༣]«པེ་»«སྣར་»-ནི། [༤]«པེ་»«སྣར་»གི།

1065 [1]«pe»«snar»rtog [2]«pe»brten/ «snar»rten/ [3]«pe»«snar»-ni/ [4]«pe»«snar»gi/

༡༠༦༦ [༡][༢]«པེ་»«སྣར་»-ནི། [༣]«པེ་»པོས། [༤]«པེ་»«སྣར་»ལ། [༥]«པེ་»«སྣར་»འདའ་བར།

1066 [1][2]«pe»«snar»-ni/ [3]«pe»pos/ [4]«pe»«snar»la/ [5]«pe»«snar»'da' bar/

༡༠༦༧ [༡]«པེ་»«སྣར་»བའི། [༢]«པེ་»«སྣར་»པའི། [༣]«པེ་»«སྣར་»འགའ། [༤]«པེ་»«སྣར་»ན། [༥]«པེ་»«སྣར་»+མ། [༦]«པེ་»«སྣར་»རྟོགས། [༧]«པེ་»«སྣར་»རྣམས། [༨]«པེ་»«སྣར་»ལན། [༩]«པེ་»«སྣར་»ན།

1067 [1]«pe»«snar»ba'i/ [2]«pe»«snar»pa'i/ [3]«pe»«snar»'ga'/ [4]«pe»«snar»na/ [5]«pe»«snar»+ma/ [6]«pe»«snar»rtogs/ [7]«pe»«snar»rnams/ [8]«pe»«snar»lan/ [9]«pe»«snar»na/

༡༠༦༨ [༡]«པེ་»«སྣར་»པ། [༢]«པེ་»«སྣར་»འགྱོད། [༣]«པེ་»«སྣར་»བརྩོད། [༤]«སྣར་»-ཏིང་ངེ་འཛིན་ཐོབ་པར་འགྱུར་བ་དང་། [༥]«པེ་»ཏེ། [༦]«པེ་»«སྣར་»ཀྱིས། [༧]«པེ་»«སྣར་»-ལས་ཀྱི། [༨]«པེ་»«སྣར་»སོར། [༩]«པེ་»«སྣར་»དེ། [༡༠]«པེ་»«སྣར་»བ། [༡༡]«པེ་»«སྣར་»-ཚེ།

1068 [1]«pe»«snar»pa/ [2]«pe»«snar»'gyod/ [3]«pe»«snar»brtsod/ [4]«snar»-ting nge 'dzin thob par 'gyur ba dang / [5]«pe»te/ [6]«pe»«snar»kyis/ [7]«pe»«snar»-las kyi/ [8]«pe»«snar»sor/ [9]«pe»«snar»de/ [10]«pe»«snar»ba/ [11]«pe»«snar»-tshe/

༡༠༦༩ [༡]«པེ་»«སྣར་»རན། [༢]«པེ་»«སྣར་»པར། [༣]«པེ་»«སྣར་»-ཏེ།

1069 [1]«pe»«snar»ran/ [2]«pe»«snar»par/ [3]«pe»«snar»-te/

༡༠༧༠ [༡]«པེ་»«སྣར་»བྱུང་། [༢]«སྣར་»།། [༣]«པེ་»«སྣར་»-པོ། [༤]«པེ་»«སྣར་»རུངས་པར། (ཆོས་ཚན་འདིའི་ནང་དུ་རུང་བར་ཞེས་པ་རྣམས་«པེ་»«སྣར་»ལ་རུངས་པར་ཞེས་འཁོད་ཀྱང་བསྡུར་མཆན་དུ་བཀོད་མེད།) [༥]«པེ་»«སྣར་»སྔགས།

1070 [1]«pe»«snar»byung / [2]«snar»// [3]«pe»«snar»-po/ [4]«pe»«snar»rungs par/ (chos tshan 'di'i nang du rung bar zhes pa rnams «pe»«snar»la rungs par zhes 'khod kyang bsdur mchan du bkod med/) [5]«pe»«snar»sngags/

༡༠༧༡ [༡]«པེ་»«སྣར་»-པ། [༢]«པེ་»«སྣར་»རྟེན། [༣]«པེ་»«སྣར་»གེགས། [༤]«པེ་»«སྣར་»བའི།

1071 [1]«pe»«snar»-pa/ [2]«pe»«snar»rten/ [3]«pe»«snar»gegs/ [4]«pe»«snar»ba'i/

༡༠༧༢ [༡]«པེ་»«སྣར་»ནི། [༢]«པེ་»«སྣར་»པའི། [༣]«པེ་»«སྣར་»-ནི། [༤]«པེ་»«སྣར་»པ། [༥]«པེ་»«སྣར་»པའི། [༦]«པེ་»«སྣར་»བའི།

1072 [1]«pe»«snar»ni/ [2]«pe»«snar»pa'i/ [3]«pe»«snar»-ni/ [4]«pe»«snar»pa/ [5]«pe»«snar»pa'i/ [6]«pe»«snar»ba'i/

༡༠༧༣ [༡]«པེ་»«སྣར་»འདུན། [༢]«པེ་»«སྣར་»-རྣམས།

1073 [1]«pe»«snar»'dun/ [2]«pe»«snar»-rnams/

༡༠༧༤ [༡]«པེ་»«སྣར་»པའོ།། [༢]«པེ་»«སྣར་»བྱ་བའོ། [༣]«སྣར་»-ཏེ། [༤]«པེ་»«སྣར་»པ། [༥]«པེ་»«སྣར་»པའི།

1074 [1]«pe»«snar»pa'o// [2]«pe»«snar»bya ba'o/ [3]«snar»-te/ [4]«pe»«snar»pa/ [5]«pe»«snar»pa'i/

༡༠༧༥ [༡]«པེ་»«སྣར་»རྣམས། [༢]«པེ་»«སྣར་»-སྤྲུལ་པ། [༣]«པེ་»«སྣར་»-ནི། [༤]«པེ་»«སྣར་»བས། [༥]«པེ་»«སྣར་»རྟགས། [༦]«པེ་»«སྣར་»-དང་།

1075 [1]«pe»«snar»rnams/ [2]«pe»«snar»-sprul pa/ [3]«pe»«snar»-ni/ [4]«pe»«snar»bas/ [5]«pe»«snar»rtags/ [6]«pe»«snar»-dang /

༡༠༧༦ [༡]«པེ་»«སྣར་»བུ་སེལ། [༢]«པེ་»«སྣར་»པར། [༣]«པེ་»«སྣར་»བསྲེག

1076 [1]«pe»«snar»bu sel/ [2]«pe»«snar»par/ [3]«pe»«snar»bsreg

༡༠༧༧ [༡]«པེ་»«སྣར་»མཐོ། [༢]«པེ་»«སྣར་»-ཅན། [༣]«པེ་»«སྣར་»+ནི། [༤]«སྣར་»རགས། [༥]«སྣར་»-ནི། [༦]«པེ་»«སྣར་»-ནི་ཐེག་པ་གསུམ།

1077 [1]«pe»«snar»mtho/ [2]«pe»«snar»-can/ [3]«pe»«snar»+ni/ [4]«snar»rags/ [5]«snar»-ni/ [6]«pe»«snar»-ni theg pa gsum/

༡༠༧༨ [༡]«པེ་»«སྣར་»-འབྲས་བུ་ཐོབ་པ་དང་། དགྲ་བཅོམ་པ་ཉིད། [༢]«པེ་»«སྣར་»བལྟ། [༣]«པེ་»«སྣར་»གཏོགས། [༤]«པེ་»«སྣར་»-པ། [༥]«སྣར་»པས།

1078 [1]«pe»«snar»-'bras bu thob pa dang / dgra bcom pa nyid/ [2]«pe»«snar»blta/ [3]«pe»«snar»gtogs/ [4]«pe»«snar»-pa/ [5]«snar»pas/

༡༠༧༩ [༡]«པེ་»«སྣར་»འཇོམས། [༢]«སྣར་»བརྗོད། [༣]«པེ་»«སྣར་»པར། [༤]«སྣར་»དབྱེན།

1079 [1]«pe»«snar»'joms/ [2]«snar»brjod/ [3]«pe»«snar»par/ [4]«snar»dbyen/

[案：此校勘有誤，校正如下：]1079 [1]«pe»«snar»'joms/ [2]«snar»brjod/ [3]«pe»«snar»par/

༡༠༨༠ [༡]«པེ་»«སྣར་»སྤོང་། [༢]«པེ་»«སྣར་»སྨད། [༣]«པེ་»«སྣར་»པས། [༤]«པེ་»«སྣར་»+སྤོང་། [༥]«པེ་»«སྣར་»པོ། [༦]«པེ་»«སྣར་»-གསུམ། [༧]«པེ་»«སྣར་»རྟེན།

1080 [1]«pe»«snar»spong / [2]«pe»«snar»smad/ [3]«pe»«snar»pas/ [4]«pe»«snar»+spong / [5]«pe»«snar»po/ [6]«pe»«snar»-gsum/ [7]«pe»«snar»rten/

[案：此校勘有誤，校正如下：]1080 [1]«snar»dbyen/ [2]«pe»«snar»spong / [3]«pe»«snar»smad/ [4]«pe»«snar»pas/ [5]«pe»«snar»+spong / [6]«pe»«snar»po/ [7]«pe»«snar»-gsum/ [8]«pe»«snar»rten/

༡༠༨༡ [༡]«པེ་»«སྣར་»པས། [༢]«པེ་»«སྣར་»-ལ། [༣]«པེ་»«སྣར་»བྱེད། [༤]«པེ་»«སྣར་»རྟོགས། [༥]«པེ་»«སྣར་»ཐོབ། [༦]«པེ་»«སྣར་»པ། [༧]«པེ་»«སྣར་»ཏེ།

1081 [1]«pe»«snar»pas/ [2]«pe»«snar»-la/ [3]«pe»«snar»byed/ [4]«pe»«snar»rtogs/ [5]«pe»«snar»thob/ [6]«pe»«snar»pa/ [7]«pe»«snar»te/

༡༠༨༢ [༡]«པེ་»«སྣར་»-བ། [༢]«སྣར་»བསྒོམས། [༣]«པེ་»«སྣར་»ཏེ།

1082 [1]«pe»«snar»-ba/ [2]«snar»bsgoms/ [3]«pe»«snar»te/

༡༠༨༣ [༡]«པེ་»«སྣར་»སྤོང་། [༢]«སྣར་»འཐུན། [༣]«པེ་»«སྣར་»-བསམ། [༤]«པེ་»«སྣར་»རྟོགས། [༥]«པེ་»«སྣར་»པར།

1083 [1]«pe»«snar»spong / [2]«snar»'thun/ [3]«pe»«snar»-bsam/ [4]«pe»«snar»rtogs/ [5]«pe»«snar»par/

༡༠༨༤ [༡]«པེ་»«སྣར་»པ། [༢]«པེ་»«སྣར་»བྲི།

1084 [1]«pe»«snar»pa/ [2]«pe»«snar»bri/

༡༠༨༥ [༡]«པེ་»«སྣར་»རིགས། [༢]«པེ་»«སྣར་»+བོ། [༣]«པེ་»«སྣར་»ཀྱི།

1085 [1]«pe»«snar»rigs/ [2]«pe»«snar»+bo/ [3]«pe»«snar»kyi/

༡༠༨༦ [༡]«པེ་»«སྣར་»རྟེན།

1086 [1]«pe»«snar»rten/

༡༠༨༧ [༡]«པེ་»«སྣར་»གིས། [༢]«པེ་»«སྣར་»+པ། [༣]«པེ་»«སྣར་»པའི་འོ།

1087 [1]«pe»«snar»gis/ [2]«pe»«snar»+pa/ [3]«pe»«snar»pa'i 'o/

༡༠༨༩ [༡]«པེ་»«སྣར་»རྟོག [༢]«པེ་»«སྣར་»+བ། [༣]«པེ་»«སྣར་»-པའི།

1089 [1]«pe»«snar»rtog [2]«pe»«snar»+ba/ [3]«pe»«snar»-pa'i/

༡༠༩༠ [༡]«པེ་»«སྣར་»-ལ། [༢]«པེ་»«སྣར་»-སྦྱོར་བར་བྱེད་ལ། [༣]«པེ་»«སྣར་»སྐྱེའི།

1090 [1]«pe»«snar»-la/ [2]«pe»«snar»-sbyor bar byed la/ [3]«pe»«snar»skye'i/

༡༠༩༡ [༡]«པེ་»«སྣར་»-བཞི། [༢]«པེ་»«སྣར་»ཤེས། [༣]«སྣར་»-པར།

1091 [1]«pe»«snar»-bzhi/ [2]«pe»«snar»shes/ [3]«snar»-par/

༡༠༩༢ [༡]«པེ་»«སྣར་»-པ། [༢]«པེ་»«སྣར་»ནས། [༣]«པེ་»«སྣར་»པར། [༤]«པེ་»«སྣར་»ཉིད། [༥][༦]«པེ་»«སྣར་»བརྗོད། [༧]«པེ་»«སྣར་»རྟེན།

1092 [1]«pe»«snar»-pa/ [2]«pe»«snar»nas/ [3]«pe»«snar»par/ [4]«pe»«snar»nyid/ [5][6]«pe»«snar»brjod/ [7]«pe»«snar»rten/

༡༠༩༣ [༡]«པེ་»«སྣར་»བའི། [༢]«སྣར་»སྤངས་པར། [༣]«པེ་»«སྣར་»-འདི་ལ་བཟོད་པ་……བྱ་སྟེ།

1093 [1]«pe»«snar»ba'i/ [2]«snar»spangs par/ [3]«pe»«snar»-'di la bzod pa [……]bya ste/

༡༠༩༤ [༡]«པེ་»«སྣར་»གྱི། [༢]«པེ་»«སྣར་»རིགས།

1094 [1]«pe»«snar»gyi/ [2]«pe»«snar»rigs/

༡༠༩༥ [༡]«པེ་»«སྣར་»ཅན། [༢]«པེ་»«སྣར་»+ལ། [༣]«པེ་»«སྣར་»-ནི།

1095 [1]«pe»«snar»can/ [2]«pe»«snar»+la/ [3]«pe»«snar»-ni/

༡༠༩༦ [༡]«པེ་»«སྣར་»ཐོས། [༢]«པེ་»«སྣར་»-བྱེད། [༣]«པེ་»-ཤེས་པ།

1096 [1]«pe»«snar»thos/ [2]«pe»«snar»-byed/ [3]«pe»-shes pa/

༡༠༩༧ [༡]«པེ་»«སྣར་»འམ།

1097 [1]«pe»«snar»'am/

༡༠༩༨ [༡]«པེ་»«སྣར་»-ལྔ། [༢]«པེ་»«སྣར་»-དྲུག [༣]«པེ་»-འཇིག [༤]«པེ་»«སྣར་»སྤྱད།

1098 [1]«pe»«snar»-lnga/ [2]«pe»«snar»-drug [3]«pe»-'jig [4]«pe»«snar»spyad/

༡༠༩༩ [༡]«པེ་»«སྣར་»བ། [༢]«པེ་»«སྣར་»པ་རྟོགས། [༣]«པེ་»«སྣར་»-རྣམས།

1099 [1]«pe»«snar»ba/ [2]«pe»«snar»pa rtogs/ [3]«pe»«snar»-rnams/

༡༡༠༠ [༡]«པེ་»«སྣར་»-དང་། [༢]«པེ་»«སྣར་»བསགས། [༣]«པེ་»«སྣར་»གིས། [༤]«པེ་»«སྣར་»ལ། [༥]«པེ་»«སྣར་»བ། [༦]«སྣར་»+སུ།

1100 [1]«pe»«snar»-dang / [2]«pe»«snar»bsags/ [3]«pe»«snar»gis/ [4]«pe»«snar»la/ [5]«pe»«snar»ba/ [6]«snar»+su/

༡༡༠༡ [༡]«པེ་»«སྣར་»པ། [༢]«པེ་»«སྣར་»པའི། [༣]«པེ་»«སྣར་»ཀྱི།

1101 [1]«pe»«snar»pa/ [2]«pe»«snar»pa'i/ [3]«pe»«snar»kyi/

༡༡༠༢ [༡]«པེ་»གཏོགས། [༢]«པེ་»«སྣར་»བརྟག [༣]«པེ་»«སྣར་»གཏོགས། [༤]«པེ་»«སྣར་»+པ། [༥]«པེ་»-རྣམ་པ། [༦]«པེ་»«སྣར་»-ནི། [༧]«པེ་»«སྣར་»+ཡང་། [༨]«པེ་»«སྣར་»+སྟེ༑ [༩]«པེ་»«སྣར་»-གསུམ།

1102 [1]«pe»gtogs/ [2]«pe»«snar»brtag [3]«pe»«snar»gtogs/ [4]«pe»«snar»+pa/ [5]«pe»-rnam pa/ [6]«pe»«snar»-ni/ [7]«pe»«snar»+yang / [8]«pe»«snar»+ste| [9]«pe»«snar»-gsum/

༡༡༠༣ [༡]«པེ་»«སྣར་»-ནི། [༢]«པེ་»«སྣར་»ཆོས། [༣]«པེ་»«སྣར་»-དྲུག

1103 [1]«pe»«snar»-ni/ [2]«pe»«snar»chos/ [3]«pe»«snar»-drug

༡༡༠༤ [༡]«པེ་»«སྣར་»བརྟུལ། [༢]«པེ་»«སྣར་»-མ། [༣]«པེ་»«སྣར་»གྱི།

1104 [1]«pe»«snar»brtul/ [2]«pe»«snar»-ma/ [3]«pe»«snar»gyi/

༡༡༠༥ [༡]«པེ་»«སྣར་»ལས། [༢][༣]«པེ་»«སྣར་»སྟོན།

1105 [1]«pe»«snar»las/ [2][3]«pe»«snar»ston/

༡༡༠༦ [༡]«པེ་»«སྣར་»ལ། [༢]«པེ་»«སྣར་»པ་དང་། [༣]«པེ་»«སྣར་»བསལ།

1106 [1]«pe»«snar»la/ [2]«pe»«snar»pa dang / [3]«pe»«snar»bsal/

༡༡༠༧ [༡]«སྣར་»དཔྱོད།

1107 [1]«snar»dpyod/

༡༡༠༨ [༡]«པེ་»«སྣར་»ལྷ། [༢]«པེ་»«སྣར་»ན་ནི། [༣]«སྣར་»པ། [༤]«པེ་»«སྣར་»གླན།

1108 [1]«pe»«snar»lha/ [2]«pe»«snar»na ni/ [3]«snar»pa/ [4]«pe»«snar»glan/

༡༡༠༩ [༡]«པེ་»«སྣར་»འབྱུང་། [༢]«པེ་»«སྣར་»-བྱེད་པར། [༣]«པེ་»ལས། [༤]«པེ་»«སྣར་»པར། [༥]«པེ་»«སྣར་»པས་བརྩོད། [༦]«པེ་»«སྣར་»བརྩོད་པ་དང་།

1109 [1]«pe»«snar»'byung / [2]«pe»«snar»-byed par/ [3]«pe»las/ [4]«pe»«snar»par/ [5]«pe»«snar»pas brtsod/ [6]«pe»«snar»brtsod pa dang /

༡༡༡༠ [༡]«པེ་»རྟོགས། [༢]«པེ་»«སྣར་»སྒོམ།

1110 [1]«pe»rtogs/ [2]«pe»«snar»sgom/

༡༡༡༡ [༡][༢]«པེ་»«སྣར་»གསོ། [༣]«པེ་»«སྣར་»ཀྱིས། [༤]«པེ་»«སྣར་»བསོས། [༥]«སྣར་»ལྡང་། [༦]«པེ་»«སྣར་»-བརྩོན་འགྲུས་རྩོམ་ན། མ་ཕྲད་པའི་ཚེ་ལྟ་ཅི་སྨོས་ཏེ།

1111 [1][2]«pe»«snar»gso/ [3]«pe»«snar»kyis/ [4]«pe»«snar»bsos/ [5]«snar»ldang / [6]«pe»«snar»-brtson 'grus rtsom na/ ma phrad pa'i tshe lta ci smos te/

༡༡༡༢ [༡]«པེ་»«སྣར་»-དུ། [༢]«པེ་»«སྣར་»+ནི། [༣]«པེ་»«སྣར་»-གཞག་པར། [༤]«པེ་»«སྣར་»པོ། [༥]«པེ་»«སྣར་»ཀྱིས། [༦]«པེ་»«སྣར་»ན། [༧]«པེ་»«སྣར་»འཕྲད།

1112 [1]«pe»«snar»-du/ [2]«pe»«snar»+ni/ [3]«pe»«snar»-gzhag par/ [4]«pe»«snar»po/ [5]«pe»«snar»kyis/ [6]«pe»«snar»na/ [7]«pe»«snar»'phrad/

[案：此校勘有誤，校正如下：]1112 [1]«pe»«snar»-du/ [2]«pe»«snar»+ni/ [3]«pe»«snar»-gzhag par/ [4]«pe»«snar»po/ [5]«pe»«snar»kyis/ [6]«pe»«snar»na/ [7]«pe»«snar»'phrad/ [8]«pe»«snar»du/ [9]«pe»«snar»'phrad/

༡༡༡༣ [༡]«པེ་»«སྣར་»དུ། [༢]«པེ་»«སྣར་»འཕྲད། [༣]«པེ་»«སྣར་»བསྒྲུབ། [༤]«པེ་»«སྣར་»-ན། [༥]«པེ་»«སྣར་»-དུ།

1113 [1]«pe»«snar»du/ [2]«pe»«snar»'phrad/ [3]«pe»«snar»bsgrub/ [4]«pe»«snar»-na/ [5]«pe»«snar»-du/

[案：此校勘有誤，校正如下：]1113 [1]«pe»«snar»bsgrub/ [2]«pe»«snar»-na/ [3]«pe»«snar»-du/

༡༡༡༤ [༡]«པེ་»«སྣར་»སྤྱད། [༢]«པེ་»«སྣར་»བྱུང་། [༣]«པེ་»«སྣར་»ཀྱིས། [༤]«པེ་»«སྣར་»བྱུང་།

1114 [1]«pe»«snar»spyad/ [2]«pe»«snar»byung / [3]«pe»«snar»kyis/ [4]«pe»«snar»byung /

༡༡༡༥ [༡]«པེ་»«སྣར་»བསལ། [༢]«པེ་»«སྣར་»གཅད། [༣]«པེ་»«སྣར་»བྱུང་། [༤]«པེ་»«སྣར་»+པ།[༥]«པེ་»«སྣར་»པར།

1115 [1]«pe»«snar»bsal/ [2]«pe»«snar»gcad/ [3]«pe»«snar»byung / [4]«pe»«snar»+pa/[5]«pe»«snar»par/

༡༡༡༦ [༡][༢]«པེ་»«སྣར་»བཟུང་། [༣]«པེ་»«སྣར་»འཕྲོག [༤]«པེ་»«སྣར་»བཟུང་། [༥]«སྣར་»འདོད་ཆགས་རྣམ། [༦]«སྣར་»-རྣམ། [༧]«པེ་»«སྣར་»ཀྱི། [༨]«པེ་»«སྣར་»གི། [༩]«པེ་»«སྣར་»པ། [༡༠]«པེ་»«སྣར་»གི་ཉེས་པས། [༡༡]«པེ་»«སྣར་»གྱིས་ལུས་ཀྱི། [༡༢]«པེ་»«སྣར་»གི། [༡༣]«པེ་»«སྣར་»-བ། [༡༤]«པེ་»«སྣར་»ཀྱི། [༡༥]«སྣར་»གི།

1116 [1][2]«pe»«snar»bzung / [3]«pe»«snar»'phrog [4]«pe»«snar»bzung / [5]«snar»'dod chags rnam/ [6]«snar»-rnam/ [7]«pe»«snar»kyi/ [8]«pe»«snar»gi/ [9]«pe»«snar»pa/ [10]«pe»«snar»gi nyes pas/ [11]«pe»«snar»gyis lus kyi/ [12]«pe»«snar»gi/ [13]«pe»«snar»-ba/ [14]«pe»«snar»kyi/ [15]«snar»gi/

༡༡༡༧ [༡][༢][༣][༤]«པེ་»«སྣར་»བཟུང་།

1117 [1][2][3][4]«pe»«snar»bzung /

༡༡༡༨ [༡]«པེ་»«སྣར་»བྱའོ། [༢]«པེ་»«སྣར་»གཅད། [༣]«པེ་»«སྣར་»པ་ནི། [༤]«པེ་»«སྣར་»བྱའོ། [༥]«པེ་»«སྣར་»+བ། [༦]«པེ་»«སྣར་»བྱའོ། [༧]«པེ་»«སྣར་»བརྟེན། [༨]«པེ་»«སྣར་»བརྟེན། [༩]«སྣར་»གང་། [༡༠]«པེ་»«སྣར་»ཆེ་བ།

1118 [1]«pe»«snar»bya'o/ [2]«pe»«snar»gcad/ [3]«pe»«snar»pa ni/ [4]«pe»«snar»bya'o/ [5]«pe»«snar»+ba/ [6]«pe»«snar»bya'o/ [7]«pe»«snar»brten/ [8]«pe»«snar»brten/ [9]«snar»gang / [10]«pe»«snar»che ba/

༡༡༡༩ [༡]«པེ་»«སྣར་»+པར་བྱ་བའི་དོན་སྒྲུབ། [༢]«པེ་»«སྣར་»སྒྲུབ། [༣]«པེ་»«སྣར་»-པ་དང་། [༤]«པེ་»«སྣར་»བཅས་པ། [༥]«པེ་»«སྣར་»-ཆོས།

1119 [1]«pe»«snar»+par bya ba'i don sgrub/ [2]«pe»«snar»sgrub/ [3]«pe»«snar»-pa dang / [4]«pe»«snar»bcas pa/ [5]«pe»«snar»-chos/

༡༡༢༠ [༡]«པེ་»«སྣར་»གིས། [༢]«སྣར་»གནོན། [༣]«པེ་»«སྣར་»བསད། [༤]«པེ་»«སྣར་»བཞན། [༥]«པེ་»«སྣར་»དྲིས། [༦]«པེ་»«སྣར་»-འདྲ་བས་འགའ་ཞིག་དང་། [༧]«པེ་»«སྣར་»+ལས་འདྲ་བ་དང་།

1120 [1]«pe»«snar»gis/ [2]«snar»gnon/ [3]«pe»«snar»bsad/ [4]«pe»«snar»bzhan/ [5]«pe»«snar»dris/ [6]«pe»«snar»-'dra bas 'ga' zhig dang / [7]«pe»«snar»+las 'dra ba dang /

༡༡༢༡ [༡]«སྣར་»-དུ། [༢]«པེ་»«སྣར་»སྒྲུབ་པར། [༣]«པེ་»«སྣར་»བྱའོ།

1121 [1]«snar»-du/ [2]«pe»«snar»sgrub par/ [3]«pe»«snar»bya'o/

༡༡༢༢ [༡]«པེ་»«སྣར་»བསྒྲིབ། [༢][༣]«པེ་»«སྣར་»གཡོག་གི། [༤]«པེ་»«སྣར་»སྒྲིབས། [༥]«པེ་»«སྣར་»-འོད། [༦]«པེ་»«སྣར་»པོས། [༧]«པེ་»«སྣར་»པ།

1122 [1]«pe»«snar»bsgrib/ [2][3]«pe»«snar»g.yog gi/ [4]«pe»«snar»sgribs/ [5]«pe»«snar»-'od/ [6]«pe»«snar»pos/ [7]«pe»«snar»pa/

༡༡༢༣ [༡]«པེ་»«སྣར་»-ལྟ། [༢]«སྣར་»གཟུངས་པ། [༣]«པེ་»«སྣར་»ན། [༤]«པེ་»«སྣར་»བརྟག

1123 [1]«pe»«snar»-lta/ [2]«snar»gzungs pa/ [3]«pe»«snar»na/ [4]«pe»«snar»brtag

༡༡༢༤ [༡]«པེ་»«སྣར་»པ། [༢]«པེ་»«སྣར་»དེ།

1124 [1]«pe»«snar»pa/ [2]«pe»«snar»de/

༡༡༢༥ [༡]«པེ་»«སྣར་»གྱིས།

1125 [1]«pe»«snar»gyis/

༡༡༢༦ [༡]«པེ་»«སྣར་»-ངག [༢]«པེ་»«སྣར་»པའོ།། [༣]«པེ་»«སྣར་»པའམ། [༤]«པེ་»མེད།

1126 [1]«pe»«snar»-ngag [2]«pe»«snar»pa'o// [3]«pe»«snar»pa'am/ [4]«pe»med/

༡༡༢༧ [༡]«པེ་»«སྣར་»ལོག [༢]«སྣར་»བྱའི། [༣]«པེ་»«སྣར་»ལས། [༤]«པེ་»«སྣར་»རྟག་པ། [༥]«པེ་»«སྣར་»ཏུ། [༦]«པེ་»«སྣར་»+དང་།

1127 [1]«pe»«snar»log [2]«snar»bya'i/ [3]«pe»«snar»las/ [4]«pe»«snar»rtag pa/ [5]«pe»«snar»tu/ [6]«pe»«snar»+dang /

༡༡༢༨ [༡]«པེ་»«སྣར་»བརྟགས། [༢]«པེ་»«སྣར་»བསག [༣]«སྣར་»དཔེར། [༤]«པེ་»«སྣར་»རྐང་། [༥]«པེ་»«སྣར་»ཀྱི། [༦]«པེ་»«སྣར་»+སུ། [༧]«པེ་»«སྣར་»སྒྲོག [༨]«པེ་»«སྣར་»སྔོ་བའི༑ [༩]«པེ་»«སྣར་»ཐ། [༡༠]«སྣར་»མེད། [༡༡]«པེ་»«སྣར་»འཁར། [༡༢]«པེ་»«སྣར་»བརྡེག [༡༣]«པེ་»«སྣར་»+བྲལ་བ་དང་།

1128 [1]«pe»«snar»brtags/ [2]«pe»«snar»bsag [3]«snar»dper/ [4]«pe»«snar»rkang / [5]«pe»«snar»kyi/ [6]«pe»«snar»+su/ [7]«pe»«snar»sgrog [8]«pe»«snar»sngo ba'i| [9]«pe»«snar»tha/ [10]«snar»med/ [11]«pe»«snar»'khar/ [12]«pe»«snar»brdeg [13]«pe»«snar»+bral ba dang /

༡༡༢༩ [༡]«པེ་»«སྣར་»བརྟགས། [༢]«པེ་»«སྣར་»བས། [༣]«པེ་»«སྣར་»བྲལ་བ། [༤]«པེ་»«སྣར་»བརྟགས༑ [༥]«པེ་»«སྣར་»པ།

1129 [1]«pe»«snar»brtags/ [2]«pe»«snar»bas/ [3]«pe»«snar»bral ba/ [4]«pe»«snar»brtags| [5]«pe»«snar»pa/

༡༡༣༡ [༡]«པེ་»«སྣར་»ལ། [༢]«པེ་»«སྣར་»-བར། [༣]«པེ་»«སྣར་»-ཞེས།

1131 [1]«pe»«snar»la/ [2]«pe»«snar»-bar/ [3]«pe»«snar»-zhes/

༡༡༣༢ [༡]«པེ་»«སྣར་»-ལ། [༢]«པེ་»«སྣར་»གིས། [༣]«པེ་»«སྣར་»ཀྱིས།

1132 [1]«pe»«snar»-la/ [2]«pe»«snar»gis/ [3]«pe»«snar»kyis/

༡༡༣༣ [༡]«པེ་»«སྣར་»ཀྱི། [༢]«པེ་»«སྣར་»ཅི། [༣]«པེ་»«སྣར་»པ། [༤]«པེ་»«སྣར་»+ལ། [༥]«པེ་»«སྣར་»བྱའོ།

1133 [1]«pe»«snar»kyi/ [2]«pe»«snar»ci/ [3]«pe»«snar»pa/ [4]«pe»«snar»+la/ [5]«pe»«snar»bya'o/

༡༡༣༤ [༡]«པེ་»«སྣར་»+མངོན་པར་འདོད་ཅིང་། [༢]«པེ་»བསྒྲུབ། [༣]«པེ་»«སྣར་»བསམ། [༤]«པེ་»«སྣར་»རིག [༥]«པེ་»«སྣར་»-ན།

1134 [1]«pe»«snar»+mngon par 'dod cing / [2]«pe»bsgrub/ [3]«pe»«snar»bsam/ [4]«pe»«snar»rig [5]«pe»«snar»-na/

༡༡༣༥ [༡]«པེ་»«སྣར་»-ན། [༢]«པེ་»«སྣར་»པར་ལན། [༣]«པེ་»«སྣར་»བརྟན། [༤]«སྣར་»པའི། [༥]«པེ་»«སྣར་»བྱའོ། [༦]«པེ་»«སྣར་»འཚམ།

1135 [1]«pe»«snar»-na/ [2]«pe»«snar»par lan/ [3]«pe»«snar»brtan/ [4]«snar»pa'i/ [5]«pe»«snar»bya'o/ [6]«pe»«snar»'tsham/

༡༡༣༦ [༡]«པེ་»«སྣར་»བསྲུང་།

1136 [1]«pe»«snar»bsrung /

༡༡༣༧ [༡]«པེ་»«སྣར་»གཅད། [༢]«པེ་»«སྣར་»གིས། [༣]«པེ་»«སྣར་»-ལ། [༤]«པེ་»«སྣར་»གིས།

1137 [1]«pe»«snar»gcad/ [2]«pe»«snar»gis/ [3]«pe»«snar»-la/ [4]«pe»«snar»gis/

༡༡༣༨ [༡]«པེ་»«སྣར་»གིས། [༢]«པེ་»«སྣར་»སྡུགས། [༣]«པེ་»«སྣར་»དམའ། [༤]«པེ་»«སྣར་»གནན། [༥]«པེ་»«སྣར་»བསྒྱུར། [༦]«པེ་»«སྣར་»ཁོངས་སུ།

1138 [1]«pe»«snar»gis/ [2]«pe»«snar»sdugs/ [3]«pe»«snar»dma'/ [4]«pe»«snar»gnan/ [5]«pe»«snar»bsgyur/ [6]«pe»«snar»khongs su/

༡༡༣༩ [༡]«པེ་»«སྣར་»སྒོ། [༢]«པེ་»«སྣར་»སྨོས། [༣]«པེ་»«སྣར་»+ནི། [༤]«པེ་»«སྣར་»སྤོང་བའོ། [༥]«པེ་»«སྣར་»ཁོངས་སུ། [༦]«པེ་»«སྣར་»དམའ། [༧]«པེ་»«སྣར་»བསྒྲུབ། [༨]«པེ་»«སྣར་»བསྒྲུབ༑ [༩]«པེ་»+ནི། [༡༠]«པེ་»«སྣར་»ན། [༡༡]«པེ་»«སྣར་»དམའ།

1139 [1]«pe»«snar»sgo/ [2]«pe»«snar»smos/ [3]«pe»«snar»+ni/ [4]«pe»«snar»spong ba'o/ [5]«pe»«snar»khongs su/ [6]«pe»«snar»dma'/ [7]«pe»«snar»bsgrub/ [8]«pe»«snar»bsgrub| [9]«pe»+ni/ [10]«pe»«snar»na/ [11]«pe»«snar»dma'/

༡༡༤༠ [༡]«པེ་»«སྣར་»བརྡའ་མི། [༢]«པེ་»«སྣར་»-ཆགས། [༣]«པེ་»«སྣར་»-བ། [༤]«པེ་»«སྣར་»སྒྲུབ།

1140 [1]«pe»«snar»brda' mi/ [2]«pe»«snar»-chags/ [3]«pe»«snar»-ba/ [4]«pe»«snar»sgrub/

༡༡༤༡ [༡]«པེ་»ཆད་པ། «སྣར་»འཆད་པ། [༢]«པེ་»«སྣར་»དང་། [༣]«པེ་»«སྣར་»-བར་བྱ།

1141 [1]«pe»chad pa/ «snar»'chad pa/ [2]«pe»«snar»dang / [3]«pe»«snar»-bar bya/

༡༡༤༢ [༡]«པེ་»«སྣར་»གིར། [༢]«པེ་»«སྣར་»བརྩད། [༣]«པེ་»«སྣར་»-དེ། [༤]«པེ་»«སྣར་»+མེད་པ།

1142 [1]«pe»«snar»gir/ [2]«pe»«snar»brtsad/ [3]«pe»«snar»-de/ [4]«pe»«snar»+med pa/

༡༡༤༣ [༡]«པེ་»«སྣར་»གྱིས། [༢]«པེ་»«སྣར་»ལས།

1143 [1]«pe»«snar»gyis/ [2]«pe»«snar»las/

༡༡༤༥ [༡]«པེ་»«སྣར་»ལས། [༢]«པེ་»«སྣར་»+དོན་དག་གཡོ་བར་བྱེད་པ་ལ་སོགས་པའི། [༣]«པེ་»«སྣར་»ཏོ།། [༤]«པེ་»«སྣར་»+འཇིག་པ་དང་།

1145 [1]«pe»«snar»las/ [2]«pe»«snar»+don dag g.yo bar byed pa la sogs pa'i/ [3]«pe»«snar»to// [4]«pe»«snar»+'jig pa dang /

༡༡༤༦ [༡]«པེ་»«སྣར་»སྦྱར། [༢]«པེ་»«སྣར་»འཇུག [༣]«པེ་»«སྣར་»འཇུག [༤]«པེ་»-གྱི།

1146 [1]«pe»«snar»sbyar/ [2]«pe»«snar»'jug [3]«pe»«snar»'jug [4]«pe»-gyi/

༡༡༤༧ [༡]«པེ་»«སྣར་»སྣམ་བུ། [༢]«པེ་»«སྣར་»བསམ། [༣]«པེ་»«སྣར་»ཡང་།

1147 [1]«pe»«snar»snam bu/ [2]«pe»«snar»bsam/ [3]«pe»«snar»yang /

༡༡༤༨ [༡]«པེ་»«སྣར་»-དོན། [༢]«པེ་»པར།

1148 [1]«pe»«snar»-don/ [2]«pe»par/

༡༡༤༩ [༡]«པེ་»«སྣར་»-རང་། [༢]«སྣར་»བསྒྲུབ། [༣]«པེ་»«སྣར་»བསྒྲུབ། [༤]«པེ་»«སྣར་»-ཉིད།

1149 [1]«pe»«snar»-rang / [2]«snar»bsgrub/ [3]«pe»«snar»bsgrub/ [4]«pe»«snar»-nyid/

༡༡༥༠ [༡]«པེ་»«སྣར་»ག [༢]«པེ་»«སྣར་»བརྡའ། [༣]«པེ་»+ཡིན། [༤]«པེ་»«སྣར་»-ཅི།

1150 [1]«pe»«snar»ga [2]«pe»«snar»brda'/ [3]«pe»+yin/ [4]«pe»«snar»-ci/

༡༡༥༡ [༡]«པེ་»«སྣར་»-འཇུག་པ། [༢]«པེ་»«སྣར་»བཏགས། [༣]«སྣར་»-གྱི། [༤]«པེ་»«སྣར་»-དང་།

1151 [1]«pe»«snar»-'jug pa/ [2]«pe»«snar»btags/ [3]«snar»-gyi/ [4]«pe»«snar»-dang /

༡༡༥༢ [༡]«པེ་»«སྣར་»སེམ་པས།

1152 [1]«pe»«snar»sem pas/

༡༡༥༣ [༡]«པེ་»«སྣར་»-པ། [༢]«པེ་»«སྣར་»དང་། [༣]«པེ་»«སྣར་»དེ། [༤]«པེ་»«སྣར་»གདུབ།

1153 [1]«pe»«snar»-pa/ [2]«pe»«snar»dang / [3]«pe»«snar»de/ [4]«pe»«snar»gdub/

[案：此校勘有誤，校正如下：]1153 [1]«pe»«snar»-pa/ [2]«pe»«snar»dang / [3]«pe»«snar»de/ [4]«pe»«snar»gdub/ [5]«pe»«snar»par/ [6]«pe»«snar»gdub/

༡༡༥༤ [༡]«པེ་»«སྣར་»པར། [༢]«པེ་»«སྣར་»གདུབ། [༣]«པེ་»«སྣར་»-མ། [༤]«པེ་»«སྣར་»བརྟེན།

1154 [1]«pe»«snar»par/ [2]«pe»«snar»gdub/ [3]«pe»«snar»-ma/ [4]«pe»«snar»brten/

[案：此校勘有誤，校正如下：]1154 [1]«pe»«snar»-ma/ [2]«pe»«snar»brten/

༡༡༥༥ [༡]«པེ་»«སྣར་»པ་དང་། [༢]«པེ་»«སྣར་»པ། [༣]«པེ་»«སྣར་»+ཆོས་གཞན་དང་གཞན་རྣམས།

1155 [1]«pe»«snar»pa dang / [2]«pe»«snar»pa/ [3]«pe»«snar»+chos gzhan dang gzhan rnams/

༡༡༥༦ [༡]«པེ་»«སྣར་»སྒྲུབ། [༢]«པེ་»«སྣར་»རྣམས། [༣]«སྣར་»-བ། [༤]«པེ་»«སྣར་»-བ། [༥]«པེ་»«སྣར་»-དུ། [༦]«སྣར་»-བ། [༧]«པེ་»«སྣར་»-དུ། [༨]«པེ་»«སྣར་»-བ་ནི། [༩]«པེ་»«སྣར་»+ཉིད༑ [༡༠]«པེ་»«སྣར་»གིས།

1156 [1]«pe»«snar»sgrub/ [2]«pe»«snar»rnams/ [3]«snar»-ba/ [4]«pe»«snar»-ba/ [5]«pe»«snar»-du/ [6]«snar»-ba/ [7]«pe»«snar»-du/ [8]«pe»«snar»-ba ni/ [9]«pe»«snar»+nyid| [10]«pe»«snar»gis/

༡༡༥༧ [༡]«པེ་»«སྣར་»ལྟ། [༢]«པེ་»ལ། [༣]«པེ་»«སྣར་»རྣམ། [༤]«པེ་»«སྣར་»པ། [༥]«པེ་»«སྣར་»སྒོམ།

1157 [1]«pe»«snar»lta/ [2]«pe»la/ [3]«pe»«snar»rnam/ [4]«pe»«snar»pa/ [5]«pe»«snar»sgom/

༡༡༥༨ [༡]«སྣར་»ཀྱིས། [༢]«པེ་»«སྣར་»སྐྱེས། [༣]«པེ་»«སྣར་»པར། [༤]«པེ་»«སྣར་»+བར། [༥]«པེ་»«སྣར་»སྦུར།

1158 [1]«snar»kyis/ [2]«pe»«snar»skyes/ [3]«pe»«snar»par/ [4]«pe»«snar»+bar/ [5]«pe»«snar»sbur/

༡༡༥༩ [༡]«པེ་»«སྣར་»ནི། [༢]«སྣར་»པས། [༣]«སྣར་»ཉིད། [༤]«པེ་»«སྣར་»འབྲང་བ། [༥]«པེ་»«སྣར་»འབྲེལ༑ [༦]«པེ་»«སྣར་»བྱེད།

1159 [1]«pe»«snar»ni/ [2]«snar»pas/ [3]«snar»nyid/ [4]«pe»«snar»'brang ba/ [5]«pe»«snar»'brel| [6]«pe»«snar»byed/

༡༡༦༠ [༡]«པེ་»«སྣར་»ན་གང་གི། [༢]«པེ་»«སྣར་»རྟོག [༣]«པེ་»«སྣར་»བསྩོགས། [༤]«སྣར་»པོ། [༥]«པེ་»«སྣར་»བསྐྱེད། [༦]«སྣར་»མིན།

1160 [1]«pe»«snar»na gang gi/ [2]«pe»«snar»rtog [3]«pe»«snar»bstsogs/ [4]«snar»po/ [5]«pe»«snar»bskyed/ [6]«snar»min/

༡༡༦༡ [༡]«པེ་»«སྣར་»མིན། [༢]«པེ་»«སྣར་»འདག [༣]«པེ་»«སྣར་»བསལ། [༤]«པེ་»«སྣར་»ཕྱིར༑ [༥]«པེ་»«སྣར་»ཞེས། [༦]«པེ་»«སྣར་»+པ། [༧]«པེ་»«སྣར་»-ནི། [༨]«པེ་»«སྣར་»པར་བསྐུར། [༩]«པེ་»«སྣར་»-མ།

1161 [1]«pe»«snar»min/ [2]«pe»«snar»'dag [3]«pe»«snar»bsal/ [4]«pe»«snar»phyir| [5]«pe»«snar»zhes/ [6]«pe»«snar»+pa/ [7]«pe»«snar»-ni/ [8]«pe»«snar»par bskur/ [9]«pe»«snar»-ma/

༡༡༦༢ [༡]«པེ་»«སྣར་»བ། [༢]«པེ་»«སྣར་»ཏེ། [༣]«པེ་»«སྣར་»གཏོགས། [༤]«པེ་»«སྣར་»བརྟག་པ།

1162 [1]«pe»«snar»ba/ [2]«pe»«snar»te/ [3]«pe»«snar»gtogs/ [4]«pe»«snar»brtag pa/

༡༡༦༣ [༡]«པེ་»«སྣར་»ཀྱིས། [༢]«པེ་»«སྣར་»བྱེད། [༣]«པེ་»གི། [༤]«པེ་»«སྣར་»གིས། [༥]«པེ་»«སྣར་»མེད་པ།

1163 [1]«pe»«snar»kyis/ [2]«pe»«snar»byed/ [3]«pe»gi/ [4]«pe»«snar»gis/ [5]«pe»«snar»med pa/

༡༡༦༤ [༡]«པེ་»«སྣར་»མིན། །ཞེས། [༢]«པེ་»«སྣར་»འབྱུང་། [༣]«པེ་»«སྣར་»-དང་། [༤]«པེ་»«སྣར་»བར། [༥]«པེ་»པ།

1164 [1]«pe»«snar»min/ /zhes/ [2]«pe»«snar»'byung / [3]«pe»«snar»-dang / [4]«pe»«snar»bar/ [5]«pe»pa/

༡༡༦༥ [༡]«པེ་»«སྣར་»ལས། [༢]«པེ་»«སྣར་»དོ།། [༣]«པེ་»«སྣར་»པའི། [༤]«པེ་»«སྣར་»མེ། [༥]«པེ་»«སྣར་»དེ། [༦]«པེ་»«སྣར་»བརྡོས། [༧]«པེ་»«སྣར་»-པ།

1165 [1]«pe»«snar»las/ [2]«pe»«snar»do// [3]«pe»«snar»pa'i/ [4]«pe»«snar»me/ [5]«pe»«snar»de/ [6]«pe»«snar»brdos/ [7]«pe»«snar»-pa/

༡༡༦༦ [༡]«པེ་»-མེད་པ། [༢]«པེ་»«སྣར་»པའི།

1166 [1]«pe»-med pa/ [2]«pe»«snar»pa'i/

༡༡༦༧ [༡]«པེ་»«སྣར་»སྤྱོད། [༢]«པེ་»«སྣར་»གཞན་དུ། [༣]«པེ་»«སྣར་»ཆད། [༤]«པེ་»«སྣར་»བསྒྲུབ། [༥]«པེ་»«སྣར་»བྱུང་།

1167 [1]«pe»«snar»spyod/ [2]«pe»«snar»gzhan du/ [3]«pe»«snar»chad/ [4]«pe»«snar»bsgrub/ [5]«pe»«snar»byung /

༡༡༦༨ [༡]«པེ་»«སྣར་»ཏེ། [༢]«པེ་»«སྣར་»+ཡང་། [༣]«པེ་»«སྣར་»+ནི། [༤]«པེ་»«སྣར་»-དེ་ལ། [༥]«པེ་»«སྣར་»+པར། [༦]«པེ་»«སྣར་»ཏེ།

1168 [1]«pe»«snar»te/ [2]«pe»«snar»+yang / [3]«pe»«snar»+ni/ [4]«pe»«snar»-de la/ [5]«pe»«snar»+par/ [6]«pe»«snar»te/

༡༡༦༩ [༡][༢]«པེ་»«སྣར་»སྐམ། [༣]«པེ་»«སྣར་»གྲོལ། [༤]«པེ་»«སྣར་»-དེ།

1169 [1][2]«pe»«snar»skam/ [3]«pe»«snar»grol/ [4]«pe»«snar»-de/

༡༡༧༠ [༡]«པེ་»«སྣར་»བརྩལ། [༢]«པེ་»«སྣར་»གིས། [༣]«པེ་»«སྣར་»སྟོན། [༤]«པེ་»པོ། [༥]«པེ་»«སྣར་»པར། [༦]«པེ་»«སྣར་»སྟེ།

1170 [1]«pe»«snar»brtsal/ [2]«pe»«snar»gis/ [3]«pe»«snar»ston/ [4]«pe»po/ [5]«pe»«snar»par/ [6]«pe»«snar»ste/

༡༡༧༡ [༡]«སྣར་»བསླ། [༢]«པེ་»«སྣར་»ནི། [༣]«པེ་»«སྣར་»གིས། [༤]«པེ་»«སྣར་»འགགས། [༥]«པེ་»«སྣར་»སྟེ།

1171 [1]«snar»bsla/ [2]«pe»«snar»ni/ [3]«pe»«snar»gis/ [4]«pe»«snar»'gags/ [5]«pe»«snar»ste/

༡༡༧༢ [༡]«པེ་»ཡིན། [༢]«པེ་»གྲོལ། [༣]«པེ་»«སྣར་»བསླང་། [༤]«པེ་»«སྣར་»གཏོད། [༥]«པེ་»སྤོང་བ། [༦]«པེ་»«སྣར་»སྤང་། [༧]«པེ་»«སྣར་»ཆེན། [༨]«པེ་»«སྣར་»གཉེར། [༩]«ཅོ་»ཀྱི།

1172 [1]«pe»yin/ [2]«pe»grol/ [3]«pe»«snar»bslang / [4]«pe»«snar»gtod/ [5]«pe»spong ba/ [6]«pe»«snar»spang / [7]«pe»«snar»chen/ [8]«pe»«snar»gnyer/ [9]«co»kyi/

༡༡༧༣ [༡]«པེ་»«སྣར་»བརྩམས། [༢]«པེ་»«སྣར་»པ། [༣]«པེ་»«སྣར་»ཡང་། [༤]«པེ་»«སྣར་»སློངས༑ [༥]«པེ་»«སྣར་»པར། [༦]«པེ་»«སྣར་»སྤོང་། [༧]«པེ་»«སྣར་»བསྟེན། [༨]«པེ་»«སྣར་»བརྟེན། [༩]«པེ་»ཡོང་། «སྣར་»ཡོད།

1173 [1]«pe»«snar»brtsams/ [2]«pe»«snar»pa/ [3]«pe»«snar»yang / [4]«pe»«snar»slongs| [5]«pe»«snar»par/ [6]«pe»«snar»spong / [7]«pe»«snar»bsten/ [8]«pe»«snar»brten/ [9]«pe»yong / «snar»yod/

༡༡༧༤ [༡]«པེ་»«སྣར་»པའི། [༢]«པེ་»«སྣར་»གྲིམས། [༣]«པེ་»ཡོང་། «སྣར་»ཡོད། [༤]«པེ་»«སྣར་»མོའི། [༥]«པེ་»«སྣར་»ཤེས། [༦]«པེ་»«སྣར་»སྤངས་པའི། [༧]«པེ་»«སྣར་»རྟེན།

1174 [1]«pe»«snar»pa'i/ [2]«pe»«snar»grims/ [3]«pe»yong / «snar»yod/ [4]«pe»«snar»mo'i/ [5]«pe»«snar»shes/ [6]«pe»«snar»spangs pa'i/ [7]«pe»«snar»rten/

༡༡༧༥ [༡]«པེ་»«སྣར་»དང་། [༢]«པེ་»«སྣར་»སྤོངས། [༣]«པེ་»«སྣར་»ལས། [༤]«པེ་»«སྣར་»བྱ། [༥]«སྣར་»+དང་། [༦]«པེ་»«སྣར་»བསྐྱེད།

1175 [1]«pe»«snar»dang / [2]«pe»«snar»spongs/ [3]«pe»«snar»las/ [4]«pe»«snar»bya/ [5]«snar»+dang / [6]«pe»«snar»bskyed/

༡༡༧༦ [༡]«པེ་»«སྣར་»པ། [༢]«པེ་»«སྣར་»+མ། [༣]«པེ་»«སྣར་»པས། [༤]«པེ་»«སྣར་»-ལ། [༥]«སྣར་»སྡོམས༑ [༦]«པེ་»«སྣར་»+དང་།

1176 [1]«pe»«snar»pa/ [2]«pe»«snar»+ma/ [3]«pe»«snar»pas/ [4]«pe»«snar»-la/ [5]«snar»sdoms| [6]«pe»«snar»+dang /

༡༡༧༧ [༡]«པེ་»«སྣར་»-ནི། [༢]«པེ་»«སྣར་»བ། [༣]«པེ་»«སྣར་»-ལ།

1177 [1]«pe»«snar»-ni/ [2]«pe»«snar»ba/ [3]«pe»«snar»-la/

༡༡༧༨ [༡]«པེ་»«སྣར་»བ། [༢]«པེ་»སྐྱེ་བ། [༣]«པེ་»«སྣར་»-ལ། [༤]«པེ་»«སྣར་»སྤང་།

1178 [1]«pe»«snar»ba/ [2]«pe»skye ba/ [3]«pe»«snar»-la/ [4]«pe»«snar»spang /

༡༡༧༩ [༡]«པེ་»«སྣར་»མིའི། [༢]«སྣར་»སོར། [༣]«པེ་»«སྣར་»ལ།

1179 [1]«pe»«snar»mi'i/ [2]«snar»sor/ [3]«pe»«snar»la/

༡༡༨༠ [༡]«པེ་»«སྣར་»པོར། [༢]«པེ་»«སྣར་»པས། [༣]«པེ་»«སྣར་»མར། [༤]«པེ་»«སྣར་»སྒྲུབ། [༥]«པེ་»«སྣར་»བ། [༦]«པེ་»«སྣར་»ཕྱིན། [༧]«པེ་»«སྣར་»+དེ།

1180 [1]«pe»«snar»por/ [2]«pe»«snar»pas/ [3]«pe»«snar»mar/ [4]«pe»«snar»sgrub/ [5]«pe»«snar»ba/ [6]«pe»«snar»phyin/ [7]«pe»«snar»+de/

༡༡༨༡ [༡]«པེ་»«སྣར་»ལྟ། [༢]«པེ་»«སྣར་»གཏོད།

1181 [1]«pe»«snar»lta/ [2]«pe»«snar»gtod/

༡༡༨༢ [༡]«པེ་»«སྣར་»ཞེས་བྱ་བ། [༢]«པེ་»«སྣར་»བསྒྲུབས། [༣]«པེ་»«སྣར་»དམད། [༤]«སྣར་»མཉམ། [༥]«པེ་»«སྣར་»པའི། [༦]«པེ་»«སྣར་»འབོད།

1182 [1]«pe»«snar»zhes bya ba/ [2]«pe»«snar»bsgrubs/ [3]«pe»«snar»dmad/ [4]«snar»mnyam/ [5]«pe»«snar»pa'i/ [6]«pe»«snar»'bod/

༡༡༨༣ [༡]«པེ་»གཞི། [༢]«པེ་»«སྣར་»ནས།

1183 [1]«pe»gzhi/ [2]«pe»«snar»nas/

༡༡༨༤ [༡]«པེ་»«སྣར་»པས། [༢]«པེ་»«སྣར་»རྟུན། [༣]«པེ་»«སྣར་»པར། [༤]«པེ་»«སྣར་»བསྟེན། [༥]«པེ་»«སྣར་»བཟློག [༦]«པེ་»«སྣར་»བླངས། [༧]«པེ་»«སྣར་»པ། [༨]«པེ་»«སྣར་»འགྱུར་བ།

1184 [1]«pe»«snar»pas/ [2]«pe»«snar»rtun/ [3]«pe»«snar»par/ [4]«pe»«snar»bsten/ [5]«pe»«snar»bzlog [6]«pe»«snar»blangs/ [7]«pe»«snar»pa/ [8]«pe»«snar»'gyur ba/

༡༡༨༥ [༡]«པེ་»«སྣར་»སློངས། [༢]«སྣར་»ཀྱི། [༣]«པེ་»«སྣར་»གཞོག་སློངས།

1185 [1]«pe»«snar»slongs/ [2]«snar»kyi/ [3]«pe»«snar»gzhog slongs/

༡༡༨༦ [༡]«པེ་»«སྣར་»སྤངས་པ། [༢]«པེ་»«སྣར་»བསྐྱེད། [༣]«པེ་»«སྣར་»པར།

1186 [1]«pe»«snar»spangs pa/ [2]«pe»«snar»bskyed/ [3]«pe»«snar»par/

༡༡༨༧ [༡]«སྣར་»བྱུང་། [༢]«པེ་»«སྣར་»པར། [༣]«སྣར་»མཐུན། [༤]«པེ་»«སྣར་»པོ། [༥]«པེ་»«སྣར་»བསྒོམས་པས།

1187 [1]«snar»byung / [2]«pe»«snar»par/ [3]«snar»mthun/ [4]«pe»«snar»po/ [5]«pe»«snar»bsgoms pas/

༡༡༨༨ [༡]«སྣར་»སྤང་བས། [༢]«པེ་»«སྣར་»བསྟེན། [༣]«པེ་»«སྣར་»པས། [༤]«པེ་»«སྣར་»འདོད་པ། [༥]«པེ་»«སྣར་»སྟེགས། [༦]«པེ་»«སྣར་»སྐྱེད། [༧]«པེ་»«སྣར་»པས། [༨]«པེ་»«སྣར་»-ཉིད།

1188 [1]«snar»spang bas/ [2]«pe»«snar»bsten/ [3]«pe»«snar»pas/ [4]«pe»«snar»'dod pa/ [5]«pe»«snar»stegs/ [6]«pe»«snar»skyed/ [7]«pe»«snar»pas/ [8]«pe»«snar»-nyid/

༡༡༨༩ [༡]«པེ་»«སྣར་»སྟེགས། [༢]«པེ་»«སྣར་»འགྱུར། [༣]«པེ་»«སྣར་»སྤངས་པའི། [༤]«པེ་»«སྣར་»སྤང་། [༥]«པེ་»«སྣར་»ཀྱི།

1189 [1]«pe»«snar»stegs/ [2]«pe»«snar»'gyur/ [3]«pe»«snar»spangs pa'i/ [4]«pe»«snar»spang / [5]«pe»«snar»kyi/

༡༡༩༠ [༡]«པེ་»«སྣར་»སྤང་། [༢]«པེ་»«སྣར་»རྟེན། [༣]«པེ་»«སྣར་»+མ།

1190 [1]«pe»«snar»spang / [2]«pe»«snar»rten/ [3]«pe»«snar»+ma/

༡༡༩༡ [༡]«པེ་»«སྣར་»དཔྱོད། [༢]«པེ་»«སྣར་»བདེ་བ། [༣]«པེ་»«སྣར་»རྟོག [༤]«པེ་»«སྣར་»གཅད། [༥][༦]«པེ་»«སྣར་»ཀྱི། [༧]«སྣར་»ཅེས།

1191 [1]«pe»«snar»dpyod/ [2]«pe»«snar»bde ba/ [3]«pe»«snar»rtog [4]«pe»«snar»gcad/ [5][6]«pe»«snar»kyi/ [7]«snar»ces/

༡༡༩༢ [༡]«པེ་»«སྣར་»ནས། [༢]«པེ་»«སྣར་»རྟོགས། [༣]«པེ་»«སྣར་»རྟེན་ཅིང་། [༤]«པེ་»«སྣར་»བརྡལ། [༥]«པེ་»«སྣར་»དེ། [༦]«པེ་»འདོག [༧]«པེ་»«སྣར་»ཀྱི་སྙོམས། [༨]«པེ་»«སྣར་»+སྤང་། [༩]«པེ་»«སྣར་»བསྒོམ། [༡༠]«པེ་»«སྣར་»རྟུན།

1192 [1]«pe»«snar»nas/ [2]«pe»«snar»rtogs/ [3]«pe»«snar»rten cing / [4]«pe»«snar»brdal/ [5]«pe»«snar»de/ [6]«pe»'dog [7]«pe»«snar»kyi snyoms/ [8]«pe»«snar»+spang / [9]«pe»«snar»bsgom/ [10]«pe»«snar»rtun/

༡༡༩༣ [༡]«པེ་»«སྣར་»རྟེན། [༢]«པེ་»«སྣར་»སྦྱོར་བ།

1193 [1]«pe»«snar»rten/ [2]«pe»«snar»sbyor ba/

༡༡༩༤ [༡]«པེ་»«སྣར་»ཐམས་ཅད། [༢]«པེ་»«སྣར་»པའི། [༣]«པེ་»«སྣར་»པས།

1194 [1]«pe»«snar»thams cad/ [2]«pe»«snar»pa'i/ [3]«pe»«snar»pas/

༡༡༩༥ [༡]«པེ་»«སྣར་»-དང་། [༢]«པེ་»«སྣར་»ཙེས། [༣]«པེ་»«སྣར་»+རོ།། [༤]«པེ་»«སྣར་»-བ།

1195 [1]«pe»«snar»-dang / [2]«pe»«snar»tses/ [3]«pe»«snar»+ro// [4]«pe»«snar»-ba/

༡༡༩༦ [༡]«པེ་»«སྣར་»རྟེན། [༢]«པེ་»«སྣར་»པའི།

1196 [1]«pe»«snar»rten/ [2]«pe»«snar»pa'i/

༡༡༩༧ [༡]«པེ་»«སྣར་»+དེ།

1197 [1]«pe»«snar»+de/

༡༡༩༨ [༡]«སྣར་»+ལྟར། [༢]«པེ་»«སྣར་»-པ། [༣]«སྣར་»པར། [༤]«པེ་»«སྣར་»པ།

1198 [1]«snar»+ltar/ [2]«pe»«snar»-pa/ [3]«snar»par/ [4]«pe»«snar»pa/

༡༡༩༩ [༡]«པེ་»«སྣར་»-ནི། [༢]«སྣར་»-དེ། [༣]«པེ་»«སྣར་»མ། [༤]«པེ་»«སྣར་»འཁྲུག [༥]«པེ་»«སྣར་»-དེས་སྲེད་པ་དེ་སྤངས་པར་གྱུར་ཏེ། [༦]«པེ་»«སྣར་»འཁྲུག [༧]«པེ་»«སྣར་»དེ།

1199 [1]«pe»«snar»-ni/ [2]«snar»-de/ [3]«pe»«snar»ma/ [4]«pe»«snar»'khrug [5]«pe»«snar»-des sred pa de spangs par gyur te/ [6]«pe»«snar»'khrug [7]«pe»«snar»de/

༡༢༠༠ [༡]«པེ་»«སྣར་»བ། [༢]«པེ་»«སྣར་»བསྒྱོང་། [༣]«པེ་»«སྣར་»ཞེན། [༤]«པེ་»«སྣར་»ཆུམས། [༥]«པེ་»«སྣར་»གྱིས། [༦]«པེ་»«སྣར་»བསྒྱངས། [༧]«པེ་»«སྣར་»གྱིས་སྨྱུར། [༨]«པེ་»«སྣར་»གསོ།

1200 [1]«pe»«snar»ba/ [2]«pe»«snar»bsgyong / [3]«pe»«snar»zhen/ [4]«pe»«snar»chums/ [5]«pe»«snar»gyis/ [6]«pe»«snar»bsgyangs/ [7]«pe»«snar»gyis smyur/ [8]«pe»«snar»gso/

༡༢༠༡ [༡]«སྣར་»སྙེད། [༢]«པེ་»«སྣར་»སྟོད། [༣]«པེ་»+ལྟ་བུ། [༤]«སྣར་»ལྟ། [༥]«པེ་»«སྣར་»འཁྲུགས། [༦]«པེ་»«སྣར་»མ། [༧]«པེ་»«སྣར་»བསྒྲུབ།

1201 [1]«snar»snyed/ [2]«pe»«snar»stod/ [3]«pe»+lta bu/ [4]«snar»lta/ [5]«pe»«snar»'khrugs/ [6]«pe»«snar»ma/ [7]«pe»«snar»bsgrub/

༡༢༠༢ [༡]«པེ་»«སྣར་»གྱིས། [༢]«པེ་»«སྣར་»བསྒྲུབ། [༣]«པེ་»«སྣར་»བ་པའི། [༤]«པེ་»«སྣར་»པ། [༥]«པེ་»-འདོད་པ།

1202 [1]«pe»«snar»gyis/ [2]«pe»«snar»bsgrub/ [3]«pe»«snar»ba pa'i/ [4]«pe»«snar»pa/ [5]«pe»-'dod pa/

༡༢༠༣ [༡]«པེ་»«སྣར་»བཅད། [༢]«པེ་»«སྣར་»ཀྱི། [༣]«པེ་»བསྙས། [༤]«པེ་»«སྣར་»བསལ། [༥]«པེ་»«སྣར་»གོའུ།

1203 [1]«pe»«snar»bcad/ [2]«pe»«snar»kyi/ [3]«pe»bsnyas/ [4]«pe»«snar»bsal/ [5]«pe»«snar»go'u/

༡༢༠༤ [༡]«པེ་»«སྣར་»-པ། [༢]«པེ་»«སྣར་»-དེ།

1204 [1]«pe»«snar»-pa/ [2]«pe»«snar»-de/

༡༢༠༥ [༡]«པེ་»-དེ། [༢]«པེ་»«སྣར་»ཀྱི། [༣]«པེ་»«སྣར་»པར། [༤]«པེ་»«སྣར་»ལ། [༥]«པེ་»«སྣར་»ཀྱི།

1205 [1]«pe»-de/ [2]«pe»«snar»kyi/ [3]«pe»«snar»par/ [4]«pe»«snar»la/ [5]«pe»«snar»kyi/

༡༢༠༦ [༡]«པེ་»«སྣར་»སྤོང་བའི། [༢]«པེ་»«སྣར་»-དང་། [༣]«པེ་»-མ། [༤]«པེ་»«སྣར་»བོ། [༥]«པེ་»«སྣར་»-འདོད་པའི། [༦]«པེ་»«སྣར་»ལ། [༧]«པེ་»«སྣར་»སྒོམ། [༨]«པེ་»«སྣར་»+དེ།

1206 [1]«pe»«snar»spong ba'i/ [2]«pe»«snar»-dang / [3]«pe»-ma/ [4]«pe»«snar»bo/ [5]«pe»«snar»-'dod pa'i/ [6]«pe»«snar»la/ [7]«pe»«snar»sgom/ [8]«pe»«snar»+de/

༡༢༠༧ [༡]«པེ་»«སྣར་»-འདི། [༢]«པེ་»«སྣར་»-དེ་བསྟན་པ། [༣]«པེ་»«སྣར་»སྐྱེ་བའོ། [༤]«པེ་»«སྣར་»པ། [༥]«པེ་»«སྣར་»བརྒལ། （ཆོས་ཚན་འདིའི་ནང་དུ་རྒལ་ཞེས་པ་རྣམས་«པེ་»«སྣར་»ལ་བརྒལ་ཞེས་འཁོད་ཀྱང་བསྡུར་མཆན་དུ་བཀོད་མེད།) [༦]«པེ་»«སྣར་»འཁྲུགས།

1207 [1]«pe»«snar»-'di/ [2]«pe»«snar»-de bstan pa/ [3]«pe»«snar»skye ba'o/ [4]«pe»«snar»pa/ [5]«pe»«snar»brgal/[ （]chos tshan 'di'i nang du rgal zhes pa rnams «pe»«snar»la brgal zhes 'khod kyang bsdur mchan du bkod med/) [6]«pe»«snar»'khrugs/

༡༢༠༨ [༡]«པེ་»«སྣར་»པ། [༢]«པེ་»«སྣར་»-ཀྱི། [༣]«པེ་»«སྣར་»ལ། [༤]«པེ་»«སྣར་»གི། [༥]«པེ་»ཀྱི།

1208 [1]«pe»«snar»pa/ [2]«pe»«snar»-kyi/ [3]«pe»«snar»la/ [4]«pe»«snar»gi/ [5]«pe»kyi/

༡༢༠༩ [༡]«པེ་»«སྣར་»འཁྲུགས། [༢]«པེ་»«སྣར་»བསྟད། [༣]«པེ་»«སྣར་»-ལ། [༤]«པེ་»«སྣར་»མྱང་།[༥]«པེ་»«སྣར་»-ཇི་ལྟར་མི་འཁྲུག

1209 [1]«pe»«snar»'khrugs/ [2]«pe»«snar»bstad/ [3]«pe»«snar»-la/ [4]«pe»«snar»myang /[5]«pe»«snar»-ji ltar mi 'khrug

༡༢༡༠ [༡]«པེ་»«སྣར་»-ཀུན་དུ་སྦྱོར་བ་སྤོང་བ་དང་མཐུན་པའི། [༢]«པེ་»«སྣར་»དེས། [༣]«པེ་»«སྣར་»+གྱི། [༤]«པེ་»«སྣར་»+སྟེ།

1210 [1]«pe»«snar»-kun du sbyor ba spong ba dang mthun pa'i/ [2]«pe»«snar»des/ [3]«pe»«snar»+gyi/ [4]«pe»«snar»+ste/

༡༢༡༡ [༡]«སྣར་»པར། [༢]«པེ་»«སྣར་»ལ། [༣]«པེ་»«སྣར་»ཀྱི། [༤]«པེ་»-རྟོགས་པས། [༥]«པེ་»«སྣར་»-བ། [༦][༧]«པེ་»«སྣར་»རྟོགས། [༨]«པེ་»«སྣར་»-མི། [༩]«པེ་»«སྣར་»པ་ནི། [༡༠]«པེ་»«སྣར་»-པའི་སྲེད།

1211 [1]«snar»par/ [2]«pe»«snar»la/ [3]«pe»«snar»kyi/ [4]«pe»-rtogs pas/ [5]«pe»«snar»-ba/ [6][7]«pe»«snar»rtogs/ [8]«pe»«snar»-mi/ [9]«pe»«snar»pa ni/ [10]«pe»«snar»-pa'i sred/

༡༢༡༢ [༡]«པེ་»«སྣར་»སྤངས་པ། [༢]«པེ་»«སྣར་»སྤོངས་པར། [༣]«པེ་»«སྣར་»མཚམས། [༤]«སྣར་»-པར༑ [༥]«པེ་»«སྣར་»སྤངས་པའི། [༦]«པེ་»«སྣར་»+མེད་པ། [༧]«པེ་»«སྣར་»སྤངས་པའི། [༨]«པེ་»«སྣར་»-ནི། [༩]«པེ་»«སྣར་»དཔགས། [༡༠]«པེ་»«སྣར་»སྤངས་པའི། [༡༡]«པེ་»«སྣར་»སྤོངས་པར། [༡༢]«པེ་»«སྣར་»སུ། [༡༣]«པེ་»«སྣར་»སྤོང་བ་སྤོང་།

1212 [1]«pe»«snar»spangs pa/ [2]«pe»«snar»spongs par/ [3]«pe»«snar»mtshams/ [4]«snar»-par| [5]«pe»«snar»spangs pa'i/ [6]«pe»«snar»+med pa/ [7]«pe»«snar»spangs pa'i/ [8]«pe»«snar»-ni/ [9]«pe»«snar»dpags/ [10]«pe»«snar»spangs pa'i/ [11]«pe»«snar»spongs par/ [12]«pe»«snar»su/ [13]«pe»«snar»spong ba spong /

༡༢༡༣ [༡]«པེ་»«སྣར་»སུ།

1213 [1]«pe»«snar»su/

༡༢༡༤ [༡]«པེ་»«སྣར་»མཁོན། [༢]«པེ་»«སྣར་»བཅུ། [༣]«པེ་»«སྣར་»+གང་ཡིན་པ། [༤]«པེ་»«སྣར་»ནས༑ [༥]«པེ་»«སྣར་»བས།

1214 [1]«pe»«snar»mkhon/ [2]«pe»«snar»bcu/ [3]«pe»«snar»+gang yin pa/ [4]«pe»«snar»nas| [5]«pe»«snar»bas/

༡༢༡༥ [༡]«པེ་»«སྣར་»ཡིད། [༢]«པེ་»«སྣར་»སྤོངས་པར།

1215 [1]«pe»«snar»yid/ [2]«pe»«snar»spongs par/

[案：此校勘有誤，校正如下：]1215 [1]«pe»«snar»yid/ [2]«pe»«snar»spongs par/ [3]«pe»«snar»spongs/

༡༢༡༦ [༡]«པེ་»«སྣར་»སྤོངས། [༢]«པེ་»«སྣར་»ཡང་། [༣]«པེ་»«སྣར་»ནས།

1216 [1]«pe»«snar»spongs/ [2]«pe»«snar»yang / [3]«pe»«snar»nas/

[案：此校勘有誤，校正如下：]1216 [1]«pe»«snar»yang / [2]«pe»«snar»nas/

༡༢༡༧ [༡]«པེ་»«སྣར་»བ། [༢]«པེ་»«སྣར་»འཁོན་པ། [༣]«པེ་»«སྣར་»པ། [༤]«པེ་»«སྣར་»སྒྲུབ། [༥]«པེ་»«སྣར་»སྒྲུབ། [༦]«པེ་»«སྣར་»པར། [༧]«པེ་»«སྣར་»ལྷག [༨]«པེ་»«སྣར་»བརྟན། [༩]«པེ་»«སྣར་»ཀྱིས།

1217 [1]«pe»«snar»ba/ [2]«pe»«snar»'khon pa/ [3]«pe»«snar»pa/ [4]«pe»«snar»sgrub/ [5]«pe»«snar»sgrub/ [6]«pe»«snar»par/ [7]«pe»«snar»lhag [8]«pe»«snar»brtan/ [9]«pe»«snar»kyis/

༡༢༡༨ [༡]«པེ་»«སྣར་»གི། [༢]«པེ་»«སྣར་»དམང་། [༣]«པེ་»«སྣར་»ལྷག [༤]«པེ་»«སྣར་»-ན། [༥]«པེ་»«སྣར་»-དང་།

1218 [1]«pe»«snar»gi/ [2]«pe»«snar»dmang / [3]«pe»«snar»lhag [4]«pe»«snar»-na/ [5]«pe»«snar»-dang /

༡༢༡༩ [༡]«པེ་»«སྣར་»-འགྱུར། [༢]«པེ་»«སྣར་»-ན། [༣]«པེ་»«སྣར་»-དུ། [༤]«པེ་»«སྣར་»-རྣམས། [༥]«པེ་»«སྣར་»སྤངས་པའི། [༦]«པེ་»«སྣར་»བ། [༧]«པེ་»«སྣར་»+དྲང་པོ།

1219 [1]«pe»«snar»-'gyur/ [2]«pe»«snar»-na/ [3]«pe»«snar»-du/ [4]«pe»«snar»-rnams/ [5]«pe»«snar»spangs pa'i/ [6]«pe»«snar»ba/ [7]«pe»«snar»+drang po/

༡༢༢༠ [༡]«སྣར་»དག [༢]«པེ་»«སྣར་»བའང་། [༣]«པེ་»«སྣར་»+ལ། [༤]«པེ་»«སྣར་»-ནི། [༥]«པེ་»«སྣར་»བསྡུས༑ [༦]«པེ་»«སྣར་»སྲུང་།

1220 [1]«snar»dag [2]«pe»«snar»ba'ang / [3]«pe»«snar»+la/ [4]«pe»«snar»-ni/ [5]«pe»«snar»bsdus| [6]«pe»«snar»srung /

༡༢༢༡ [༡]«པེ་»«སྣར་»ལས། [༢]«པེ་»«སྣར་»གྱིས། [༣]«པེ་»«སྣར་»དོ།།

1221 [1]«pe»«snar»las/ [2]«pe»«snar»gyis/ [3]«pe»«snar»do//

༡༢༢༢ [༡]«པེ་»«སྣར་»བདེ་བས། [༢]«པེ་»«སྣར་»གཏན།

1222 [1]«pe»«snar»bde bas/ [2]«pe»«snar»gtan/

༡༢༢༣ [༡]«པེ་»+མ། [༢]«པེ་»«སྣར་»-སུ། [༣]«པེ་»«སྣར་»ལས། [༤]«པེ་»«སྣར་»རྟོགས། [༥]«པེ་»«སྣར་»ལས། [༦]«པེ་»«སྣར་»པ། [༧]«པེ་»«སྣར་»འགྱུར།

1223 [1]«pe»+ma/ [2]«pe»«snar»-su/ [3]«pe»«snar»las/ [4]«pe»«snar»rtogs/ [5]«pe»«snar»las/ [6]«pe»«snar»pa/ [7]«pe»«snar»'gyur/

༡༢༢༤ [༡]«པེ་»«སྣར་»འདག [༢]«པེ་»«སྣར་»ཀྱི། [༣]«པེ་»«སྣར་»དེ། [༤]«པེ་»«སྣར་»པ། [༥]«པེ་»«སྣར་»སྤངས་པའི། [༦]«པེ་»«སྣར་»རྟུན། [༧]«པེ་»«སྣར་»-ནས། [༨]«པེ་»«སྣར་»མྱང་།

1224 [1]«pe»«snar»'dag [2]«pe»«snar»kyi/ [3]«pe»«snar»de/ [4]«pe»«snar»pa/ [5]«pe»«snar»spangs pa'i/ [6]«pe»«snar»rtun/ [7]«pe»«snar»-nas/ [8]«pe»«snar»myang /

༡༢༢༥ [༡]«པེ་»«སྣར་»+དུ། [༢]«པེ་»«སྣར་»ལས། [༣]«སྣར་»བཞིན། [༤]«པེ་»«སྣར་»བསྟེན།[༥]«པེ་»«སྣར་»བ། [༦]«པེ་»«སྣར་»-ཀུན་ནས་དཀྲིས་པའི་རྐྱེན་དེ་ལས། [༧]«པེ་»«སྣར་»+དེ།

1225 [1]«pe»«snar»+du/ [2]«pe»«snar»las/ [3]«snar»bzhin/ [4]«pe»«snar»bsten/[5]«pe»«snar»ba/ [6]«pe»«snar»-kun nas dkris pa'i rkyen de las/ [7]«pe»«snar»+de/

༡༢༢༦ [༡][༢]«པེ་»«སྣར་»རྟེན། [༣]«པེ་»«སྣར་»པ། [༤]«པེ་»«སྣར་»-དག་པར། [༥]«པེ་»«སྣར་»+ནི། [༦]«པེ་»«སྣར་»གཡོལ། [༧]«པེ་»«སྣར་»བགྱིད། [༨]«པེ་»«སྣར་»དུ།

1226 [1][2]«pe»«snar»rten/ [3]«pe»«snar»pa/ [4]«pe»«snar»-dag par/ [5]«pe»«snar»+ni/ [6]«pe»«snar»g.yol/ [7]«pe»«snar»bgyid/ [8]«pe»«snar»du/

༡༢༢༧ [༡]«པེ་»«སྣར་»-དེ།

1227 [1]«pe»«snar»-de/

༡༢༢༨ [༡]«པེ་»«སྣར་»རྟོག [༢]«པེ་»«སྣར་»རྟེན། [༣]«པེ་»«སྣར་»པར། [༤]«པེ་»«སྣར་»-ན། [༥]«པེ་»«སྣར་»-ལ། [༦]«པེ་»«སྣར་»འགྱུར་བའི། [༧]«པེ་»«སྣར་»-ན། [༨]«པེ་»«སྣར་»པ།

1228 [1]«pe»«snar»rtog [2]«pe»«snar»rten/ [3]«pe»«snar»par/ [4]«pe»«snar»-na/ [5]«pe»«snar»-la/ [6]«pe»«snar»'gyur ba'i/ [7]«pe»«snar»-na/ [8]«pe»«snar»pa/

༡༢༢༩ [༡]«པེ་»«སྣར་»རྟེན། [༢]«པེ་»«སྣར་»ལུའི་ཁྲི། [༣]«པེ་»«སྣར་»སྤོང་། [༤]«པེ་»«སྣར་»+ལ། [༥]«པེ་»«སྣར་»རྟགས།

1229 [1]«pe»«snar»rten/ [2]«pe»«snar»lu'i khri/ [3]«pe»«snar»spong / [4]«pe»«snar»+la/ [5]«pe»«snar»rtags/

༡༢༣༠ [༡]«པེ་»«སྣར་»མྱང་། [༢]«པེ་»«སྣར་»-ཞེས། [༣]«པེ་»«སྣར་»རྟེན།

1230 [1]«pe»«snar»myang / [2]«pe»«snar»-zhes/ [3]«pe»«snar»rten/

༡༢༣༡ [༡]«པེ་»«སྣར་»རྟོགས། [༢]«པེ་»«སྣར་»-པ། [༣]«པེ་»«སྣར་»གིས། [༤]«པེ་»«སྣར་»-ལ། [༥]«པེ་»«སྣར་»འཁྲི་ཤིང་། [༦]«པེ་»«སྣར་»དང་། [༧]«པེ་»«སྣར་»-དང་། [༨]«པེ་»«སྣར་»+གི། [༩]«པེ་»«སྣར་»འདིར།

1231 [1]«pe»«snar»rtogs/ [2]«pe»«snar»-pa/ [3]«pe»«snar»gis/ [4]«pe»«snar»-la/ [5]«pe»«snar»'khri shing / [6]«pe»«snar»dang / [7]«pe»«snar»-dang / [8]«pe»«snar»+gi/ [9]«pe»«snar»'dir/

༡༢༣༢ [༡]«པེ་»«སྣར་»-ཕྱི་རོལ་གྱི། [༢]«པེ་»«སྣར་»+དུ། [༣]«པེ་»«སྣར་»-མི། [༤]«པེ་»«སྣར་»-དེ༑ [༥]«པེ་»«སྣར་»-བ།

1232 [1]«pe»«snar»-phyi rol gyi/ [2]«pe»«snar»+du/ [3]«pe»«snar»-mi/ [4]«pe»«snar»-de| [5]«pe»«snar»-ba/

༡༢༣༣ [༡]«པེ་»«སྣར་»-རིག་པར། [༢]«པེ་»«སྣར་»སྤང་། [༣]«པེ་»། །བརྒལ་བས། «སྣར་»བ་བརྒལ་བས། [༤]«པེ་»«སྣར་»རིགས་དང་རུས། [༥]«པེ་»«སྣར་»-པ། [༦]«པེ་»«སྣར་»སྤང་བའི། [༧]«པེ་»«སྣར་»-བྱ།

1233 [1]«pe»«snar»-rig par/ [2]«pe»«snar»spang / [3]«pe»/ /brgal bas/ «snar»ba brgal bas/ [4]«pe»«snar»rigs dang rus/ [5]«pe»«snar»-pa/ [6]«pe»«snar»spang ba'i/ [7]«pe»«snar»-bya/

༡༢༣༤ [༡]«པེ་»«སྣར་»ཚོགས། [༢]«པེ་»«སྣར་»-དེ། [༣]«པེ་»«སྣར་»སླེབས། [༤]«པེ་»«སྣར་»-མ། [༥]«པེ་»«སྣར་»པའོ། [༦]«པེ་»«སྣར་»-སེམས་ཀྱི་ཞི། [༧]«སྣར་»བརྩམ། [༨]«པེ་»«སྣར་»འཐུན༑ [༩]«པེ་»«སྣར་»ཀྱིས།

1234 [1]«pe»«snar»tshogs/ [2]«pe»«snar»-de/ [3]«pe»«snar»slebs/ [4]«pe»«snar»-ma/ [5]«pe»«snar»pa'o/ [6]«pe»«snar»-sems kyi zhi/ [7]«snar»brtsam/ [8]«pe»«snar»'thun| [9]«pe»«snar»kyis/

༡༢༣༥ [༡]«པེ་»«སྣར་»-སློབ་པ། [༢]«པེ་»«སྣར་»སླེབས། [༣]«པེ་»«སྣར་»-དེ་ལྟ། [༤]«པེ་»«སྣར་»-དེ།

1235 [1]«pe»«snar»-slob pa/ [2]«pe»«snar»slebs/ [3]«pe»«snar»-de lta/ [4]«pe»«snar»-de/

༡༢༣༦ [༡]«པེ་»«སྣར་»བཞུགས། [༢]«པེ་»«སྣར་»བཟློག [༣]«པེ་»«སྣར་»པ་ནས། [༤]«པེ་»«སྣར་»ཀྱི༑ [༥]«པེ་»«སྣར་»འབོག

1236 [1]«pe»«snar»bzhugs/ [2]«pe»«snar»bzlog [3]«pe»«snar»pa nas/ [4]«pe»«snar»kyi| [5]«pe»«snar»'bog

༡༢༣༧ [༡]«པེ་»«སྣར་»-བ། [༢]«པེ་»«སྣར་»པ་ནི་མི། [༣]«པེ་»«སྣར་»རྟེན་པའི་རྟོགས། [༤]«པེ་»«སྣར་»རྟེན། [༥][༦]«པེ་»«སྣར་»སོའི། [༧]«པེ་»«སྣར་»བ། [༨]«པེ་»«སྣར་»-པ། [༩]«པེ་»«སྣར་»པོ། [༡༠]«པེ་»«སྣར་»ལས། [༡༡]«པེ་»«སྣར་»ལ། [༡༢]«པེ་»«སྣར་»འགའ།

1237 [1]«pe»«snar»-ba/ [2]«pe»«snar»pa ni mi/ [3]«pe»«snar»rten pa'i rtogs/ [4]«pe»«snar»rten/ [5][6]«pe»«snar»so'i/ [7]«pe»«snar»ba/ [8]«pe»«snar»-pa/ [9]«pe»«snar»po/ [10]«pe»«snar»las/ [11]«pe»«snar»la/ [12]«pe»«snar»'ga'/

༡༢༣༨ [༡]«པེ་»«སྣར་»ཅེས། [༢]«པེ་»«སྣར་»སྤྱད། [༣]«པེ་»«སྣར་»སྒྲུཔ། [༤]«པེ་»«སྣར་»མིང་།

1238 [1]«pe»«snar»ces/ [2]«pe»«snar»spyad/ [3]«pe»«snar»sgrupa/ [4]«pe»«snar»ming /

༡༢༣༩ [༡]«པེ་»«སྣར་»+དུ། [༢]«པེ་»«སྣར་»དེ། [༣]«པེ་»«སྣར་»-དེ། [༤]«པེ་»«སྣར་»བ་ནས། [༥]«པེ་»«སྣར་»ལ།

1239 [1]«pe»«snar»+du/ [2]«pe»«snar»de/ [3]«pe»«snar»-de/ [4]«pe»«snar»ba nas/ [5]«pe»«snar»la/

༡༢༤༠ [༡]«པེ་»«སྣར་»བྱུང་། [༢]«པེ་»«སྣར་»+ནི། [༣]«པེ་»«སྣར་»ནི། [༤]«པེ་»«སྣར་»པར།[༥]«པེ་»«སྣར་»+ཐམས་ཅད་ཀྱི། [༦]«པེ་»«སྣར་»ཀྱིས། [༧]«སྣར་»ལས།

1240 [1]«pe»«snar»byung / [2]«pe»«snar»+ni/ [3]«pe»«snar»ni/ [4]«pe»«snar»par/[5]«pe»«snar»+thams cad kyi/ [6]«pe»«snar»kyis/ [7]«snar»las/

༡༢༤༡ [༡]«པེ་»«སྣར་»ལྷའི།

1241 [1]«pe»«snar»lha'i/

༡༢༤༢ [༡]«པེ་»«སྣར་»བྱའོ།

1242 [1]«pe»«snar»bya'o/

༡༢༤༣ [༡]«པེ་»«སྣར་»བར། [༢]«པེ་»«སྣར་»ཏོ། ། [༣][༤]«པེ་»«སྣར་»རྟོགས། [༥]«པེ་»«སྣར་»བསྟེན།

1243 [1]«pe»«snar»bar/ [2]«pe»«snar»to/ / [3][4]«pe»«snar»rtogs/ [5]«pe»«snar»bsten/

༡༢༤༤ [༡]«པེ་»«སྣར་»གཞག [༢]«པེ་»«སྣར་»+པོ། [༣]«པེ་»«སྣར་»ལ་ལྟ། [༤]«པེ་»«སྣར་»འཁོ། [༥]«པེ་»«སྣར་»སྤྱོད། [༦]«པེ་»«སྣར་»བླང་བ། [༧]«པེ་»«སྣར་»+ལ། [༨]«པེ་»«སྣར་»-ཡང་། [༩]«པེ་»«སྣར་»གྱིས།

1244 [1]«pe»«snar»gzhag [2]«pe»«snar»+po/ [3]«pe»«snar»la lta/ [4]«pe»«snar»'kho/ [5]«pe»«snar»spyod/ [6]«pe»«snar»blang ba/ [7]«pe»«snar»+la/ [8]«pe»«snar»-yang / [9]«pe»«snar»gyis/

༡༢༤༥ [༡]«པེ་»«སྣར་»པོར། [༢]«པེ་»-ལ།

1245 [1]«pe»«snar»por/ [2]«pe»-la/

༡༢༤༦ [༡]«པེ་»«སྣར་»པས། [༢]«པེ་»«སྣར་»བྱས་པར། [༣]«པེ་»«སྣར་»པར། [༤]«པེ་»«སྣར་»བརྟེན།

1246 [1]«pe»«snar»pas/ [2]«pe»«snar»byas par/ [3]«pe»«snar»par/ [4]«pe»«snar»brten/

༡༢༤༧ [༡]«པེ་»«སྣར་»-བས། [༢]«པེ་»«སྣར་»-དེ། [༣]«པེ་»«སྣར་»ཀྱི། [༤]«པེ་»«སྣར་»དེ་བདེ་བའི་ཚོར་བ། [༥]«པེ་»«སྣར་»-ངན་སོང་།

1247 [1]«pe»«snar»-bas/ [2]«pe»«snar»-de/ [3]«pe»«snar»kyi/ [4]«pe»«snar»de bde ba'i tshor ba/ [5]«pe»«snar»-ngan song /

༡༢༤༨ [༡]«པེ་»«སྣར་»-ལ། [༢]«པེ་»འདོགས། «སྣར་»འདོག [༣]«པེ་»«སྣར་»འདོག [༤]«པེ་»«སྣར་»-ཉོན་མོངས་པ་རྣམས་དང་། ཉེ་བའི།

1248 [1]«pe»«snar»-la/ [2]«pe»'dogs/ «snar»'dog [3]«pe»«snar»'dog [4]«pe»«snar»-nyon mongs pa rnams dang / nye ba'i/

༡༢༤༩ [༡]«པེ་»«སྣར་»བར། [༢]«པེ་»«སྣར་»+ལ། [༣]«པེ་»«སྣར་»བྱུང་།

1249 [1]«pe»«snar»bar/ [2]«pe»«snar»+la/ [3]«pe»«snar»byung /

༡༢༥༠ [༡]«པེ་»«སྣར་»བཤུང་བ། [༢]«པེ་»«སྣར་»ཟླར། [༣]«པེ་»«སྣར་»པ།

1250 [1]«pe»«snar»bshung ba/ [2]«pe»«snar»zlar/ [3]«pe»«snar»pa/

༡༢༥༡ [༡][༢]«པེ་»«སྣར་»སྒྲུབ། [༣]«པེ་»«སྣར་»+བྱས་ཤིང་། [༤]«པེ་»«སྣར་»འགྲུབ། [༥]«པེ་»«སྣར་»སྦྱོར༑ [༦]«པེ་»«སྣར་»+བ། [༧]«པེ་»«སྣར་»-ཀྱང་དེ་འདི་སྙམ་དུ། [༨]«པེ་»«སྣར་»བཏུལ། [༩]«པེ་»«སྣར་»འཕྲན། [༡༠]«སྣར་»རུངས་པར། [༡༡]«པེ་»«སྣར་»-ནི།

1251 [1][2]«pe»«snar»sgrub/ [3]«pe»«snar»+byas shing / [4]«pe»«snar»'grub/ [5]«pe»«snar»sbyor| [6]«pe»«snar»+ba/ [7]«pe»«snar»-kyang de 'di snyam du/ [8]«pe»«snar»btul/ [9]«pe»«snar»'phran/ [10]«snar»rungs par/ [11]«pe»«snar»-ni/

༡༢༥༢ [༡]«པེ་»«སྣར་»ལས། [༢]«པེ་»«སྣར་»ལས། [༣]«པེ་»«སྣར་»འཆི།

1252 [1]«pe»«snar»las/ [2]«pe»«snar»las/ [3]«pe»«snar»'chi/

༡༢༥༣ [༡]«པེ་»«སྣར་»གྱིས། [༢]«པེ་»«སྣར་»ནི། [༣]«པེ་»«སྣར་»ཀྱི། [༤]«པེ་»«སྣར་»དུ།

1253 [1]«pe»«snar»gyis/ [2]«pe»«snar»ni/ [3]«pe»«snar»kyi/ [4]«pe»«snar»du/

༡༢༥༤ [༡]«པེ་»«སྣར་»བདེན། [༢]«པེ་»«སྣར་»-མ་ཡིན། [༣]«པེ་»«སྣར་»བསྒྲུབ། [༤]«པེ་»«སྣར་»-མ། [༥][༦]«པེ་»«སྣར་»བསྐྱེད། [༧]«པེ་»«སྣར་»པར།

1254 [1]«pe»«snar»bden/ [2]«pe»«snar»-ma yin/ [3]«pe»«snar»bsgrub/ [4]«pe»«snar»-ma/ [5][6]«pe»«snar»bskyed/ [7]«pe»«snar»par/

༡༢༥༥ [༡]«པེ་»«སྣར་»མར། [༢]«པེ་»«སྣར་»དང་། [༣]«པེ་»«སྣར་»འབོག་ཅིང་།

1255 [1]«pe»«snar»mar/ [2]«pe»«snar»dang / [3]«pe»«snar»'bog cing /

༡༢༥༦ [༡]«པེ་»«སྣར་»ཏེ། [༢]«པེ་»«སྣར་»འཛེམ། [༣]«པེ་»«སྣར་»བསྒྲུབ།

1256 [1]«pe»«snar»te/ [2]«pe»«snar»'dzem/ [3]«pe»«snar»bsgrub/

༡༢༥༧ [༡]«པེ་»«སྣར་»དེས། [༢]«པེ་»«སྣར་»གྱིས། [༣]«པེ་»«སྣར་»སྤོང་། [༤][༥]«པེ་»«སྣར་»བསྐྱེད༑ [༦]«པེ་»«སྣར་»དེ།

1257 [1]«pe»«snar»des/ [2]«pe»«snar»gyis/ [3]«pe»«snar»spong / [4][5]«pe»«snar»bskyed| [6]«pe»«snar»de/

༡༢༥༨ [༡]«པེ་»«སྣར་»-སྒྲུབ་པའི། [༢]«པེ་»«སྣར་»ཡོ། [༣]«པེ་»«སྣར་»དང་། [༤]«པེ་»«སྣར་»པ་དང་། [༥]«སྣར་»ལ། [༦]«པེ་»«སྣར་»ཀྱི། [༧]«པེ་»«སྣར་»+པ།

1258 [1]«pe»«snar»-sgrub pa'i/ [2]«pe»«snar»yo/ [3]«pe»«snar»dang / [4]«pe»«snar»pa dang / [5]«snar»la/ [6]«pe»«snar»kyi/ [7]«pe»«snar»+pa/

༡༢༥༩ [༡]«པེ་»«སྣར་»ཕྱི།

1259 [1]«pe»«snar»phyi/

༡༢༦༠ [༡]«པེ་»«སྣར་»སྒྲིབས། [༢]«པེ་»«སྣར་»པ། [༣]«པེ་»«སྣར་»འགྱུར། [༤]«པེ་»«སྣར་»-མི།[༥]«པེ་»«སྣར་»-ཡང་། [༦]«པེ་»«སྣར་»གྱིས།

1260 [1]«pe»«snar»sgribs/ [2]«pe»«snar»pa/ [3]«pe»«snar»'gyur/ [4]«pe»«snar»-mi/[5]«pe»«snar»-yang / [6]«pe»«snar»gyis/

༡༢༦༡ [༡]«པེ་»«སྣར་»བ། [༢]«པེ་»«སྣར་»མོར། [༣]«པེ་»«སྣར་»ནས། [༤]«པེ་»«སྣར་»ན། [༥]«པེ་»«སྣར་»གྱིས། [༦]«པེ་»«སྣར་»ལས། [༧]«པེ་»«སྣར་»པར། [༨]«པེ་»-ནི། [༩]«པེ་»«སྣར་»མྱོང་། [༡༠]«པེ་»«སྣར་»-གང་།

1261 [1]«pe»«snar»ba/ [2]«pe»«snar»mor/ [3]«pe»«snar»nas/ [4]«pe»«snar»na/ [5]«pe»«snar»gyis/ [6]«pe»«snar»las/ [7]«pe»«snar»par/ [8]«pe»-ni/ [9]«pe»«snar»myong / [10]«pe»«snar»-gang /

༡༢༦༢ [༡]«པེ་»«སྣར་»ཆུམས། [༢]«པེ་»«སྣར་»ཕྱི་མའི། [༣]«པེ་»«སྣར་»བ། [༤]«པེ་»«སྣར་»+དེའི༑ [༥]«པེ་»«སྣར་»འགྱུར་བས། [༦]«པེ་»«སྣར་»འབྱིལ། [༧]«པེ་»«སྣར་»གསལ། [༨]«པེ་»«སྣར་»གྱིས། [༩]«པེ་»«སྣར་»དེར།

1262 [1]«pe»«snar»chums/ [2]«pe»«snar»phyi ma'i/ [3]«pe»«snar»ba/ [4]«pe»«snar»+de'i| [5]«pe»«snar»'gyur bas/ [6]«pe»«snar»'byil/ [7]«pe»«snar»gsal/ [8]«pe»«snar»gyis/ [9]«pe»«snar»der/

༡༢༦༣ [༡]«པེ་»«སྣར་»ངན་ངོན། [༢]«པེ་»«སྣར་»ཉོན་མོངས། [༣]«པེ་»«སྣར་»བརྗོད། [༤]«པེ་»«སྣར་»པར༑ [༥]«པེ་»«སྣར་»བ། [༦]«པེ་»«སྣར་»འདི། [༧]«པེ་»+ལས།

1263 [1]«pe»«snar»ngan ngon/ [2]«pe»«snar»nyon mongs/ [3]«pe»«snar»brjod/ [4]«pe»«snar»par| [5]«pe»«snar»ba/ [6]«pe»«snar»'di/ [7]«pe»+las/

༡༢༦༤ [༡]«པེ་»«སྣར་»པ། [༢]«པེ་»«སྣར་»བུ། [༣]«པེ་»«སྣར་»བསྡུད། [༤]«པེ་»«སྣར་»མྱང་། [༥]«སྣར་»པར། [༦]«པེ་»«སྣར་»པར། [༧]«པེ་»«སྣར་»པ། [༨]«པེ་»«སྣར་»-འདུལ་བར་ཡང་། [༩]«པེ་»«སྣར་»པར།

1264 [1]«pe»«snar»pa/ [2]«pe»«snar»bu/ [3]«pe»«snar»bsdud/ [4]«pe»«snar»myang / [5]«snar»par/ [6]«pe»«snar»par/ [7]«pe»«snar»pa/ [8]«pe»«snar»-'dul bar yang / [9]«pe»«snar»par/

༡༢༦༥ [༡]«པེ་»«སྣར་»-ནི། [༢]«པེ་»«སྣར་»འདི། [༣]«པེ་»«སྣར་»རྟོལ། [༤]«པེ་»«སྣར་»ལས།

1265 [1]«pe»«snar»-ni/ [2]«pe»«snar»'di/ [3]«pe»«snar»rtol/ [4]«pe»«snar»las/

༡༢༦༦ [༡]«པེ་»«སྣར་»+ཕྱིན། [༢]«པེ་»«སྣར་»གཞི། [༣]«སྣར་»བརྟགས།

1266 [1]«pe»«snar»+phyin/ [2]«pe»«snar»gzhi/ [3]«snar»brtags/

༡༢༦༧ [༡]«པེ་»«སྣར་»-སྤངས། [༢]«པེ་»«སྣར་»+ལ། [༣]«པེ་»«སྣར་»ཀྱིས།

1267 [1]«pe»«snar»-spangs/ [2]«pe»«snar»+la/ [3]«pe»«snar»kyis/

༡༢༦༩ [༡]«པེ་»«སྣར་»-ཅན། [༢]«པེ་»«སྣར་»བརྩམ། [༣]«པེ་»«སྣར་»ཡོང་། [༤]«པེ་»-མཐར།

1269 [1]«pe»«snar»-can/ [2]«pe»«snar»brtsam/ [3]«pe»«snar»yong / [4]«pe»-mthar/

༡༢༧༠ [༡]«པེ་»«སྣར་»-བ། [༢]«པེ་»«སྣར་»འབྱུག

1270 [1]«pe»«snar»-ba/ [2]«pe»«snar»'byug

༡༢༧༡ [༡]«པེ་»«སྣར་»གིས་རྟོགས། [༢]«པེ་»«སྣར་»རྟོགས། [༣]«པེ་»«སྣར་»-ལས། [༤]«པེ་»«སྣར་»-འདའ་བར། [༥]«པེ་»«སྣར་»དེ། [༦]«པེ་»«སྣར་»རིམས་ཀྱིས།

1271 [1]«pe»«snar»gis rtogs/ [2]«pe»«snar»rtogs/ [3]«pe»«snar»-las/ [4]«pe»«snar»-'da' bar/ [5]«pe»«snar»de/ [6]«pe»«snar»rims kyis/

༡༢༧༢ [༡]«སྣར་»-དང་། [༢]«པེ་»«སྣར་»ཀྱི། [༣]«པེ་»«སྣར་»སྤོང་། [༤]«སྣར་»ལས།

1272 [1]«snar»-dang / [2]«pe»«snar»kyi/ [3]«pe»«snar»spong / [4]«snar»las/

༡༢༧༣ [༡]«པེ་»«སྣར་»ཁྱད། [༢][༣]«པེ་»«སྣར་»འཁོན། [༤]«པེ་»«སྣར་»བསྐྱེད། [༥]«པེ་»«སྣར་»རྟོག [༦]«པེ་»«སྣར་»ཏེ། [༧]«པེ་»«སྣར་»པར། [༨]«པེ་»«སྣར་»-འདི།

1273 [1]«pe»«snar»khyad/ [2][3]«pe»«snar»'khon/ [4]«pe»«snar»bskyed/ [5]«pe»«snar»rtog [6]«pe»«snar»te/ [7]«pe»«snar»par/ [8]«pe»«snar»-'di/

༡༢༧༤ [༡]«པེ་»«སྣར་»པ། [༢]«པེ་»«སྣར་»སྐྱོན། [༣]«པེ་»«སྣར་»བུ། [༤]«པེ་»«སྣར་»-རིག་པར། [༥]«སྣར་»བཅད། [༦]«པེ་»«སྣར་»ཡི། [༧]«པེ་»«སྣར་»བ། [༨]«སྣར་»བཅད།

1274 [1]«pe»«snar»pa/ [2]«pe»«snar»skyon/ [3]«pe»«snar»bu/ [4]«pe»«snar»-rig par/ [5]«snar»bcad/ [6]«pe»«snar»yi/ [7]«pe»«snar»ba/ [8]«snar»bcad/

༡༢༧༥ [༡]«པེ་»«སྣར་»བཟུང་། [༢]«པེ་»«སྣར་»-བ། [༣]«པེ་»«སྣར་»འཇོག [༤]«པེ་»«སྣར་»«ཅོ་»བསྒྲུབ༑ [༥]«པེ་»«སྣར་»+དེ། [༦]«པེ་»«སྣར་»ཆགས། [༧]«པེ་»«སྣར་»འགྲོ།

1275 [1]«pe»«snar»bzung / [2]«pe»«snar»-ba/ [3]«pe»«snar»'jog [4]«pe»«snar»«co»bsgrub| [5]«pe»«snar»+de/ [6]«pe»«snar»chags/ [7]«pe»«snar»'gro/

༡༢༧༦ [༡]«པེ་»«སྣར་»-ལ། [༢]«སྣར་»རྟགས།

1276 [1]«pe»«snar»-la/ [2]«snar»rtags/

༡༢༧༧ [༡]«པེ་»«སྣར་»བཟོ། [༢]«པེ་»-ནི། [༣]«པེ་»«སྣར་»མགོ། [༤]«པེ་»«སྣར་»དག་པའི། [༥]«པེ་»«སྣར་»+དེ། [༦]«པེ་»«སྣར་»བྱེད། [༧]«པེ་»«སྣར་»-ཅི།

1277 [1]«pe»«snar»bzo/ [2]«pe»-ni/ [3]«pe»«snar»mgo/ [4]«pe»«snar»dag pa'i/ [5]«pe»«snar»+de/ [6]«pe»«snar»byed/ [7]«pe»«snar»-ci/

༡༢༧༨ [༡]«པེ་»«སྣར་»རྗེད། [༢]«པེ་»«སྣར་»བརྟུལ། [༣]«པེ་»«སྣར་»བཀྲིས། [༤]«པེ་»«སྣར་»-བར་……འགྱུར༑ [༥]«པེ་»«སྣར་»-གནག་གི། [༦]«པེ་»«སྣར་»རྫུན། [༧]«པེ་»«སྣར་»ཀྱི། [༨]«པེ་»«སྣར་»-བ། [༩]«པེ་»«སྣར་»-ཀྱང་། [༡༠]«པེ་»«སྣར་»པར། [༡༡]«པེ་»«སྣར་»བྱུང་། [༡༢]«པེ་»«སྣར་»-དུ་འཛིན།

1278 [1]«pe»«snar»rjed/ [2]«pe»«snar»brtul/ [3]«pe»«snar»bkris/ [4]«pe»«snar»-bar [……]'gyur| [5]«pe»«snar»-gnag gi/ [6]«pe»«snar»rdzun/ [7]«pe»«snar»kyi/ [8]«pe»«snar»-ba/ [9]«pe»«snar»-kyang / [10]«pe»«snar»par/ [11]«pe»«snar»byung / [12]«pe»«snar»-du 'dzin/

༡༢༧༩ [༡]«པེ་»«སྣར་»ཡོད། [༢]«པེ་»«སྣར་»བྱའམ། [༣]«སྣར་»ཇི། [༤]«པེ་»«སྣར་»ལས། [༥]«པེ་»«སྣར་»སྐྱེས། [༦]«པེ་»«སྣར་»ལས།

1279 [1]«pe»«snar»yod/ [2]«pe»«snar»bya'am/ [3]«snar»ji/ [4]«pe»«snar»las/ [5]«pe»«snar»skyes/ [6]«pe»«snar»las/

༡༢༨༠ [༡]«པེ་»«སྣར་»ཇི། [༢]«པེ་»«སྣར་»འགག [༣]«པེ་»«སྣར་»+རྒལ། [༤]«ཅོ་»བྱ། [༥]«པེ་»«སྣར་»སྒྲིབས༑ [༦]«པེ་»«སྣར་»ཅིས། [༧]«པེ་»«སྣར་»འཇིགས་ཆེན། [༨]«པེ་»«སྣར་»འཛགས། [༩]«པེ་»«སྣར་»སྡོམས། [༡༠]«པེ་»«སྣར་»པ།

1280 [1]«pe»«snar»ji/ [2]«pe»«snar»'gag [3]«pe»«snar»+rgal/ [4]«co»bya/ [5]«pe»«snar»sgribs| [6]«pe»«snar»cis/ [7]«pe»«snar»'jigs chen/ [8]«pe»«snar»'dzags/ [9]«pe»«snar»sdoms/ [10]«pe»«snar»pa/

༡༢༨༡ [༡]«པེ་»«སྣར་»རྣམས། [༢]«པེ་»«སྣར་»འགག [༣]«པེ་»«སྣར་»རྙོགས། [༤]«པེ་»«སྣར་»-མ༑ [༥]«པེ་»«སྣར་»སྒྲིབས། [༦]«པེ་»«སྣར་»-ཡང་།

1281 [1]«pe»«snar»rnams/ [2]«pe»«snar»'gag [3]«pe»«snar»rnyogs/ [4]«pe»«snar»-ma| [5]«pe»«snar»sgribs/ [6]«pe»«snar»-yang /

༡༢༨༢ [༡]«པེ་»«སྣར་»-རྣམས། [༢]«པེ་»«སྣར་»བཞི། [༣]«པེ་»«སྣར་»སྒོ། [༤]«པེ་»«སྣར་»+ཡིན། [༥]«པེ་»«སྣར་»ལ།

1282 [1]«pe»«snar»-rnams/ [2]«pe»«snar»bzhi/ [3]«pe»«snar»sgo/ [4]«pe»«snar»+yin/ [5]«pe»«snar»la/

༡༢༨༣ [༡]«པེ་»«སྣར་»ཉེས། [༢]«པེ་»«སྣར་»-དེ།

1283 [1]«pe»«snar»nyes/ [2]«pe»«snar»-de/

༡༢༨༤ [༡]«པེ་»«སྣར་»-དེ། [༢]«པེ་»«སྣར་»-ཚེ། [༣]«པེ་»«སྣར་»-ལ། [༤]«པེ་»དེ། [༥]«པེ་»«སྣར་»ཀྱི།

1284 [1]«pe»«snar»-de/ [2]«pe»«snar»-tshe/ [3]«pe»«snar»-la/ [4]«pe»de/ [5]«pe»«snar»kyi/

༡༢༨༥ [༡]«སྣར་»པར། [༢]«པེ་»«སྣར་»མིས། [༣]«པེ་»«སྣར་»བདུན། [༤]«པེ་»«སྣར་»བྲང་གི་འོད། [༥]«སྣར་»བཅད། [༦]«པེ་»«སྣར་»བ། [༧][༨]«པེ་»«སྣར་»བརྟེན།

1285 [1]«snar»par/ [2]«pe»«snar»mis/ [3]«pe»«snar»bdun/ [4]«pe»«snar»brang gi 'od/ [5]«snar»bcad/ [6]«pe»«snar»ba/ [7][8]«pe»«snar»brten/

༡༢༨༦ [༡]«པེ་»«སྣར་»མྱང་། [༢]«པེ་»«སྣར་»གྱི། [༣]«པེ་»«སྣར་»པས། [༤]«པེ་»«སྣར་»གྱི། [༥]«སྣར་»དེས། [༦]«པེ་»«སྣར་»བདུན། [༧]«པེ་»«སྣར་»བརྒལ། [༨]«པེ་»«སྣར་»པོའི།

1286 [1]«pe»«snar»myang / [2]«pe»«snar»gyi/ [3]«pe»«snar»pas/ [4]«pe»«snar»gyi/ [5]«snar»des/ [6]«pe»«snar»bdun/ [7]«pe»«snar»brgal/ [8]«pe»«snar»po'i/

༡༢༨༧ [༡]«སྣར་»ཕྱག [༢]«པེ་»«སྣར་»བུ། [༣]«པེ་»«སྣར་»སྒྲུབ། [༤]«པེ་»«སྣར་»པ། [༥]«པེ་»«སྣར་»རྟོགས། [༦]«པེ་»«སྣར་»འཁྲུགས། [༧]«པེ་»«སྣར་»བཟུང་།

1287 [1]«snar»phyag [2]«pe»«snar»bu/ [3]«pe»«snar»sgrub/ [4]«pe»«snar»pa/ [5]«pe»«snar»rtogs/ [6]«pe»«snar»'khrugs/ [7]«pe»«snar»bzung /

༡༢༨༨ [༡]«སྣར་»མིན། [༢]«པེ་»«སྣར་»ན།

1288 [1]«snar»min/ [2]«pe»«snar»na/

༡༢༨༩ [༡]«པེ་»«སྣར་»ཀྱི། [༢]«སྣར་»པ། [༣]«པེ་»«སྣར་»ཀྱི། [༤]«པེ་»«སྣར་»-བ། [༥]«པེ་»«སྣར་»+པ།

1289 [1]«pe»«snar»kyi/ [2]«snar»pa/ [3]«pe»«snar»kyi/ [4]«pe»«snar»-ba/ [5]«pe»«snar»+pa/

[案：此校勘有誤，校正如下：]1289 [1]«pe»«snar»kyi/ [2]«snar»pa/ [3]«pe»«snar»kyi/ [4]«pe»«snar»-ba/ [5]«pe»«snar»+pa/ [6]«pe»«snar»-pa/

༡༢༩༠ [༡]«པེ་»«སྣར་»-པ། [༢]«པེ་»«སྣར་»རྟགས། [༣]«པེ་»«སྣར་»གཟོ། [༤]«པེ་»«སྣར་»བསམ། [༥]«པེ་»བསྒོམ། [༦]«པེ་»«སྣར་»བསྒོམ།

1290 [1]«pe»«snar»-pa/ [2]«pe»«snar»rtags/ [3]«pe»«snar»gzo/ [4]«pe»«snar»bsam/ [5]«pe»bsgom/ [6]«pe»«snar»bsgom/

[案：此校勘有誤，校正如下：]1290 [1]«pe»«snar»rtags/ [2]«pe»«snar»gzo/ [3]«pe»«snar»bsam/ [4]«pe»bsgom/ [5]«pe»«snar»bsgom/

༡༢༩༡ [༡]«པེ་»«སྣར་»-ནི། [༢]«པེ་»«སྣར་»ལས། [༣][༤]«པེ་»«སྣར་»གྱུར།

1291 [1]«pe»«snar»-ni/ [2]«pe»«snar»las/ [3][4]«pe»«snar»gyur/

༡༢༩༢ [༡]«པེ་»«སྣར་»+ལུག་ལྟར། [༢]«པེ་»«སྣར་»གྱུར། [༣]«པེ་»«སྣར་»རྒྱུ། [༤]«པེ་»«སྣར་»-བ་དང་། [༥]«པེ་»«སྣར་»ལས། [༦]«པེ་»«སྣར་»-པོ།

1292 [1]«pe»«snar»+lug ltar/ [2]«pe»«snar»gyur/ [3]«pe»«snar»rgyu/ [4]«pe»«snar»-ba dang / [5]«pe»«snar»las/ [6]«pe»«snar»-po/

༡༢༩༣ [༡]«པེ་»«སྣར་»མདོ།

1293 [1]«pe»«snar»mdo/

༡༢༩༤ [༡]«པེ་»«སྣར་»པོས། [༢]«པེ་»«སྣར་»མཐོང་བར། [༣]«པེ་»«སྣར་»ཆེར། [༤]«པེ་»«སྣར་»ཡངས།[༥]«པེ་»«སྣར་»-ལས། [༦]«པེ་»«སྣར་»-དང་། [༧]«པེ་»«སྣར་»+དེ། [༨]«པེ་»«སྣར་»བསོས། [༩]«པེ་»«སྣར་»ལས། [༡༠]«པེ་»«སྣར་»འགྲུབ། [༡༡]«པེ་»«སྣར་»བསྒོམས། [༡༢]«པེ་»«སྣར་»ཀྱིས།

1294 [1]«pe»«snar»pos/ [2]«pe»«snar»mthong bar/ [3]«pe»«snar»cher/ [4]«pe»«snar»yangs/[5]«pe»«snar»-las/ [6]«pe»«snar»-dang / [7]«pe»«snar»+de/ [8]«pe»«snar»bsos/ [9]«pe»«snar»las/ [10]«pe»«snar»'grub/ [11]«pe»«snar»bsgoms/ [12]«pe»«snar»kyis/

༡༢༩༥ [༡]«པེ་»«སྣར་»བས། [༢]«པེ་»«སྣར་»-ཡང་།

1295 [1]«pe»«snar»bas/ [2]«pe»«snar»-yang /

[案：此校勘有誤，校正如下：]1295 [1]«pe»«snar»bas/ [2]«pe»«snar»-yang / [3]«pe»«snar»-rnam par/ [4]«pe»-yang /

༡༢༩༦ [༡]«པེ་»«སྣར་»-རྣམ་པར། [༢]«པེ་»-ཡང་། [༣]«པེ་»«སྣར་»ལ། [༤]«པེ་»«སྣར་»-ཕྱིའི། [༥]«པེ་»«སྣར་»བསྒྲུབས། [༦]«པེ་»«སྣར་»པ།

1296 [1]«pe»«snar»-rnam par/ [2]«pe»-yang / [3]«pe»«snar»la/ [4]«pe»«snar»-phyi'i/ [5]«pe»«snar»bsgrubs/ [6]«pe»«snar»pa/

[案：此校勘有誤，校正如下：]1296 [1]«pe»«snar»la/ [2]«pe»«snar»-phyi'i/ [3]«pe»«snar»bsgrubs/ [4]«pe»«snar»pa/

༡༢༩༧ [༡]«པེ་»«སྣར་»བསྒོམ། [༢]«པེ་»«སྣར་»དང་། [༣]«པེ་»«སྣར་»-ཀྱང་། [༤]«པེ་»«སྣར་»པ། [༥]«པེ་»«སྣར་»+སུམ། [༦]«པེ་»«སྣར་»བསྒོམས། [༧]«སྣར་»བར། [༨]«ཅོ་»བར། [༩]«ཅོ་»པར༑ [༡༠]«ཅོ་»བོར། [༡༡]«པེ་»«སྣར་»ཅིང་། [༡༢]«པེ་»གིས།

1297 [1]«pe»«snar»bsgom/ [2]«pe»«snar»dang / [3]«pe»«snar»-kyang / [4]«pe»«snar»pa/ [5]«pe»«snar»+sum/ [6]«pe»«snar»bsgoms/ [7]«snar»bar/ [8]«co»bar/ [9]«co»par| [10]«co»bor/ [11]«pe»«snar»cing / [12]«pe»gis/

༡༢༩༨ [༡]«པེ་»«སྣར་»-ཐོབ་པ། [༢]«པེ་»«སྣར་»ཡོངས་སུ། [༣]«པེ་»«སྣར་»+ཞི་གནས་ཀྱི་ཡན་ལག་ཡོངས་སུ་སྨིན་པར་འགྱུར་ལ། [༤]«པེ་»«སྣར་»རྟེན།

1298 [1]«pe»«snar»-thob pa/ [2]«pe»«snar»yongs su/ [3]«pe»«snar»+zhi gnas kyi yan lag yongs su smin par 'gyur la/ [4]«pe»«snar»rten/

༡༢༩༩ [༡]«པེ་»«སྣར་»རྟོག [༢]«པེ་»«སྣར་»གོ་ཆ། [༣]«པེ་»«སྣར་»ཐོབ། [༤]«སྣར་»-ཚོགས། [༥]«པེ་»«སྣར་»ལམ། [༦]«པེ་»«སྣར་»དེ།

1299 [1]«pe»«snar»rtog [2]«pe»«snar»go cha/ [3]«pe»«snar»thob/ [4]«snar»-tshogs/ [5]«pe»«snar»lam/ [6]«pe»«snar»de/

༡༣༠༠ [༡]«པེ་»«སྣར་»པ། [༢]«པེ་»«སྣར་»ན། [༣]«པེ་»«སྣར་»པ། [༤]«པེ་»«སྣར་»-པའི། [༥]«པེ་»«སྣར་»པར་གཏོགས། [༦]«པེ་»«སྣར་»བགེགས།

1300 [1]«pe»«snar»pa/ [2]«pe»«snar»na/ [3]«pe»«snar»pa/ [4]«pe»«snar»-pa'i/ [5]«pe»«snar»par gtogs/ [6]«pe»«snar»bgegs/

༡༣༠༡ [༡]«པེ་»«སྣར་»པས། [༢]«པེ་»«སྣར་»བགེགས། [༣]«པེ་»«སྣར་»ཀྱིས། [༤]«སྣར་»བསྒོམས། [༥]«པེ་»«སྣར་»བའི། [༦]«པེ་»«སྣར་»-གང་། [༧]«པེ་»«སྣར་»སྤྱད། [༨]«པེ་»«སྣར་»རྟེན། [༩]«པེ་»«སྣར་»-འགྱུར་བར།

1301 [1]«pe»«snar»pas/ [2]«pe»«snar»bgegs/ [3]«pe»«snar»kyis/ [4]«snar»bsgoms/ [5]«pe»«snar»ba'i/ [6]«pe»«snar»-gang / [7]«pe»«snar»spyad/ [8]«pe»«snar»rten/ [9]«pe»«snar»-'gyur bar/

༡༣༠༢ [༡]«པེ་»«སྣར་»སྙོམས། [༢]«པེ་»«སྣར་»འཆགས། [༣]«པེ་»«སྣར་»ཤོལ། [༤]«པེ་»«སྣར་»ལ།

1302 [1]«pe»«snar»snyoms/ [2]«pe»«snar»'chags/ [3]«pe»«snar»shol/ [4]«pe»«snar»la/

༡༣༠༣ [༡]«པེ་»«སྣར་»ཀྱི། [༢]«སྣར་»སྔར། [༣][༤]«པེ་»«སྣར་»འཐོན། [༥]«པེ་»«སྣར་»རྟགས། [༦]«པེ་»«སྣར་»-མི། [༧]«སྣར་»མི། [༨]«སྣར་»བརྟོག

1303 [1]«pe»«snar»kyi/ [2]«snar»sngar/ [3][4]«pe»«snar»'thon/ [5]«pe»«snar»rtags/ [6]«pe»«snar»-mi/ [7]«snar»mi/ [8]«snar»brtog

༡༣༠༤ [༡]«པེ་»«སྣར་»སྙེད། [༢]«པེ་»«སྣར་»སྙོམས། [༣]«སྣར་»-ལ། [༤]«སྣར་»སྲིད། [༥]«པེ་»«སྣར་»ཏེ།

1304 [1]«pe»«snar»snyed/ [2]«pe»«snar»snyoms/ [3]«snar»-la/ [4]«snar»srid/ [5]«pe»«snar»te/

༡༣༠༥ [༡]«པེ་»«སྣར་»-ལ། [༢]«པེ་»«སྣར་»-མི། [༣]«པེ་»«སྣར་»བསམ། [༤]«པེ་»«སྣར་»-ཀྱི་མི། [༥]«པེ་»«སྣར་»བསམས། [༦]«པེ་»«སྣར་»ཅང་། [༧]«པེ་»«སྣར་»པས། [༨]«པེ་»«སྣར་»གནས། [༩]«པེ་»«སྣར་»པོ། [༡༠][༡༡]«པེ་»«སྣར་»པ། [༡༢]«པེ་»«སྣར་»བསྒོམ་པ་ལ། [༡༣]«པེ་»«སྣར་»བསྒོམ་པ་ལ།

1305 [1]«pe»«snar»-la/ [2]«pe»«snar»-mi/ [3]«pe»«snar»bsam/ [4]«pe»«snar»-kyi mi/ [5]«pe»«snar»bsams/ [6]«pe»«snar»cang / [7]«pe»«snar»pas/ [8]«pe»«snar»gnas/ [9]«pe»«snar»po/ [10][11]«pe»«snar»pa/ [12]«pe»«snar»bsgom pa la/ [13]«pe»«snar»bsgom pa la/

༡༣༠༦ [༡]«པེ་»«སྣར་»ཉིད། [༢]«པེ་»«སྣར་»ལ། [༣]«སྣར་»བརྩོད། [༤]«པེ་»«སྣར་»རྟོགས། [༥]«པེ་»«སྣར་»སྒོམ་པ་ལས། [༦]«པེ་»«སྣར་»སྤངས་པ།

1306 [1]«pe»«snar»nyid/ [2]«pe»«snar»la/ [3]«snar»brtsod/ [4]«pe»«snar»rtogs/ [5]«pe»«snar»sgom pa las/ [6]«pe»«snar»spangs pa/

༡༣༠༧ [༡]«པེ་»«སྣར་»པས། [༢]«པེ་»«སྣར་»ཐོབ། [༣]«པེ་»«སྣར་»སྤོང་། [༤]«པེ་»«སྣར་»བཟློག

1307 [1]«pe»«snar»pas/ [2]«pe»«snar»thob/ [3]«pe»«snar»spong / [4]«pe»«snar»bzlog

༡༣༠༨ [༡]«སྣར་»སྙོམས། [༢]«པེ་»«སྣར་»-དེ། [༣]«པེ་»«སྣར་»བསྡམས། [༤]«པེ་»«སྣར་»ཉེ་བའི། [༥]«པེ་»«སྣར་»པར།

1308 [1]«snar»snyoms/ [2]«pe»«snar»-de/ [3]«pe»«snar»bsdams/ [4]«pe»«snar»nye ba'i/ [5]«pe»«snar»par/

༡༣༠༩ [༡]«པེ་»«སྣར་»བར། [༢]«ཅོ་»པར།

1309 [1]«pe»«snar»bar/ [2]«co»par/

༡༣༡༠ [༡]«པེ་»«སྣར་»སྤོང་བས། [༢]«པེ་»«སྣར་»-དེ། [༣]«པེ་»«སྣར་»པར།

1310 [1]«pe»«snar»spong bas/ [2]«pe»«snar»-de/ [3]«pe»«snar»par/

༡༣༡༡ [༡]«པེ་»«སྣར་»+པ། [༢]«སྣར་»བཅད། [༣]«པེ་»«སྣར་»-གནས། [༤]«པེ་»«སྣར་»བསྒོམས། [༥]«པེ་»«སྣར་»པས།

1311 [1]«pe»«snar»+pa/ [2]«snar»bcad/ [3]«pe»«snar»-gnas/ [4]«pe»«snar»bsgoms/ [5]«pe»«snar»pas/

༡༣༡༢ [༡]«པེ་»«སྣར་»བཏང་། [༢]«པེ་»«སྣར་»རྒོད། [༣]«པེ་»«སྣར་»ཕྱས། [༤]«པེ་»«སྣར་»གཙེས། [༥]«སྣར་»གཏོན། [༦]«པེ་»«སྣར་»ལ། [༧]«སྣར་»བཞི།

1312 [1]«pe»«snar»btang / [2]«pe»«snar»rgod/ [3]«pe»«snar»phyas/ [4]«pe»«snar»gtses/ [5]«snar»gton/ [6]«pe»«snar»la/ [7]«snar»bzhi/

༡༣༡༣ [༡]«པེ་»«སྣར་»སྨད། [༢]«པེ་»«སྣར་»-དང་། [༣]«པེ་»«སྣར་»བརྟེན། [༤]«སྣར་»གྱུར་པའི། [༥]«པེ་»«སྣར་»དང་།

1313 [1]«pe»«snar»smad/ [2]«pe»«snar»-dang / [3]«pe»«snar»brten/ [4]«snar»gyur pa'i/ [5]«pe»«snar»dang /

༡༣༡༤ [༡]«སྣར་»བསྒོམ། [༢]«པེ་»«སྣར་»-ལ། [༣]«པེ་»«སྣར་»-བརྟགས་ཤིང་། [༤]«པེ་»«སྣར་»-ནོ། [༥]«པེ་»«སྣར་»ལ། [༦]«པེ་»«སྣར་»-དེ། [༧]«སྣར་»+པ། [༨]«པེ་»«སྣར་»ལ།

1314 [1]«snar»bsgom/ [2]«pe»«snar»-la/ [3]«pe»«snar»-brtags shing / [4]«pe»«snar»-no/ [5]«pe»«snar»la/ [6]«pe»«snar»-de/ [7]«snar»+pa/ [8]«pe»«snar»la/

༡༣༡༥ [༡]«པེ་»«སྣར་»-སེམས་ཀྱིས་སྡང་བར་མི་བྱེད་ཅིང་། [༢]«པེ་»«སྣར་»སྤྲོས། [༣]«པེ་»«སྣར་»-ཡང་དག་པར་ཞུགས་པས་ཏིང་ངེ་འཛིན་ལ།

1315 [1]«pe»«snar»-sems kyis sdang bar mi byed cing / [2]«pe»«snar»spros/ [3]«pe»«snar»-yang dag par zhugs pas ting nge 'dzin la/

༡༣༡༦ [༡]«པེ་»«སྣར་»སྤངས་པ། [༢]«སྣར་»+པ། [༣]«པེ་»«སྣར་»གྱིས། [༤]«པེ་»«སྣར་»རྟས། [༥]«པེ་»«སྣར་»བླའི།

1316 [1]«pe»«snar»spangs pa/ [2]«snar»+pa/ [3]«pe»«snar»gyis/ [4]«pe»«snar»rtas/ [5]«pe»«snar»bla'i/

༡༣༡༧ [༡]«པེ་»«སྣར་»རྣམས། [༢]«སྣར་»བསླབས། [༣]«པེ་»«སྣར་»པའི།

1317 [1]«pe»«snar»rnams/ [2]«snar»bslabs/ [3]«pe»«snar»pa'i/

༡༣༡༨ [༡]«པེ་»«སྣར་»རྟོགས། [༢]«པེ་»«སྣར་»སྐྱོ། [༣]«པེ་»«སྣར་»དམིགས། [༤]«པེ་»«སྣར་»མ། [༥]«པེ་»«སྣར་»གིས། [༦]«པེ་»«སྣར་»གྱུར་པའི།

1318 [1]«pe»«snar»rtogs/ [2]«pe»«snar»skyo/ [3]«pe»«snar»dmigs/ [4]«pe»«snar»ma/ [5]«pe»«snar»gis/ [6]«pe»«snar»gyur pa'i/

༡༣༡༩ [༡]«པེ་»«སྣར་»+དུ། [༢]«སྣར་»པར། [༣]«སྣར་»སྙོམས། [༤]«པེ་»«སྣར་»དེ། [༥]«པེ་»«སྣར་»པས། [༦]«པེ་»«སྣར་»-ནི། [༧]«པེ་»«སྣར་»-ཡོངས་སུ། [༨]«པེ་»«སྣར་»-ཕྱིར། [༩]«པེ་»«སྣར་»གིས།

1319 [1]«pe»«snar»+du/ [2]«snar»par/ [3]«snar»snyoms/ [4]«pe»«snar»de/ [5]«pe»«snar»pas/ [6]«pe»«snar»-ni/ [7]«pe»«snar»-yongs su/ [8]«pe»«snar»-phyir/ [9]«pe»«snar»gis/

༡༣༢༠ [༡]«པེ་»«སྣར་»པར། [༢]«པེ་»«སྣར་»བསྟན། [༣]«པེ་»«སྣར་»སྤྱོད་པ། [༤]«པེ་»«སྣར་»ཤིང་། [༥]«པེ་»«སྣར་»དེ། [༦]«པེ་»«སྣར་»པར། [༧]«པེ་»«སྣར་»བརྟེན།

1320 [1]«pe»«snar»par/ [2]«pe»«snar»bstan/ [3]«pe»«snar»spyod pa/ [4]«pe»«snar»shing / [5]«pe»«snar»de/ [6]«pe»«snar»par/ [7]«pe»«snar»brten/

༡༣༢༡ [༡]«པེ་»«སྣར་»+ནི། [༢]«པེ་»«སྣར་»ཏོ།།

1321 [1]«pe»«snar»+ni/ [2]«pe»«snar»to//

༡༣༢༢ [༡]«པེ་»«སྣར་»སེམས། [༢]«པེ་»«སྣར་»-པ། [༣]«པེ་»«སྣར་»སྦྱོར་བའི།

1322 [1]«pe»«snar»sems/ [2]«pe»«snar»-pa/ [3]«pe»«snar»sbyor ba'i/

༡༣༢༣ [༡]«པེ་»«སྣར་»བླ། [༢]«སྣར་»དག [༣]«སྣར་»-པ། [༤]«པེ་»«སྣར་»འགྱུར་བ།

1323 [1]«pe»«snar»bla/ [2]«snar»dag [3]«snar»-pa/ [4]«pe»«snar»'gyur ba/

༡༣༢༤ [༡]«པེ་»«སྣར་»-དེ་ལ། [༢]«པེ་»«སྣར་»དུ། [༣]«པེ་»པའི་འབའ། «སྣར་»པར་འབའ། [༤]«པེ་»«སྣར་»རྒྱུ་བའི། [༥]«པེ་»«སྣར་»+ལ།

1324 [1]«pe»«snar»-de la/ [2]«pe»«snar»du/ [3]«pe»pa'i 'ba'/ «snar»par 'ba'/ [4]«pe»«snar»rgyu ba'i/ [5]«pe»«snar»+la/

༡༣༢༥ [༡]«པེ་»«སྣར་»-སེམས། [༢]«པེ་»«སྣར་»བསྟེན། [༣]«པེ་»«སྣར་»གྱི། [༤]«པེ་»«སྣར་»བརྟག [༥]«པེ་»«སྣར་»-ཡོངས་སུ།

1325 [1]«pe»«snar»-sems/ [2]«pe»«snar»bsten/ [3]«pe»«snar»gyi/ [4]«pe»«snar»brtag [5]«pe»«snar»-yongs su/

༡༣༢༦ [༡][༢]«པེ་»«སྣར་»བརྟག

1326 [1][2]«pe»«snar»brtag

༡༣༢༧ [༡]«པེ་»«སྣར་»རྟོག [༢]«པེ་»«སྣར་»སྐྱེད། [༣]«པེ་»«སྣར་»བཟོ། [༤]«པེ་»«སྣར་»པའི། [༥]«པེ་»«སྣར་»སྒྲུབ། [༦]«པེ་»«སྣར་»སྒོམ། [༧]«པེ་»«སྣར་»པ། [༨]«པེ་»བ། [༩]«པེ་»«སྣར་»པའི།

1327 [1]«pe»«snar»rtog [2]«pe»«snar»skyed/ [3]«pe»«snar»bzo/ [4]«pe»«snar»pa'i/ [5]«pe»«snar»sgrub/ [6]«pe»«snar»sgom/ [7]«pe»«snar»pa/ [8]«pe»ba/ [9]«pe»«snar»pa'i/

༡༣༢༨ [༡]«པེ་»«སྣར་»འགྲུས། [༢]«པེ་»«སྣར་»སྟེན། [༣]«པེ་»«སྣར་»-པ། [༤][༥]«པེ་»«སྣར་»སྒོམ།

1328 [1]«pe»«snar»'grus/ [2]«pe»«snar»sten/ [3]«pe»«snar»-pa/ [4][5]«pe»«snar»sgom/

༡༣༢༩ [༡]«པེ་»སྤོབ། «སྣར་»སློབ། [༢]«པེ་»«སྣར་»-པའི། [༣]«པེ་»«སྣར་»བགེགས། [༤]«པེ་»«སྣར་»བསྐྱེད། [༥]«པེ་»«སྣར་»གྱིས། [༦]«པེ་»«སྣར་»བཅུ།

1329 [1]«pe»spob/ «snar»slob/ [2]«pe»«snar»-pa'i/ [3]«pe»«snar»bgegs/ [4]«pe»«snar»bskyed/ [5]«pe»«snar»gyis/ [6]«pe»«snar»bcu/

༡༣༣༠ [༡][༢]«པེ་»«སྣར་»ལས། [༣]«པེ་»«སྣར་»གནས། [༤]«པེ་»«སྣར་»ཀྱིས། [༥]«པེ་»རྟེན། «སྣར་»རྟོག [༦]«པེ་»«སྣར་»གྲུབ། [༧]«པེ་»«སྣར་»ལས།

1330 [1][2]«pe»«snar»las/ [3]«pe»«snar»gnas/ [4]«pe»«snar»kyis/ [5]«pe»rten/ «snar»rtog [6]«pe»«snar»grub/ [7]«pe»«snar»las/

༡༣༣༡ [༡]«པེ་»«སྣར་»པའི། [༢]«སྣར་»དང་། [༣]«པེ་»«སྣར་»-འདི།

1331 [1]«pe»«snar»pa'i/ [2]«snar»dang / [3]«pe»«snar»-'di/

༡༣༣༢ [༡]«པེ་»«སྣར་»པའི་བསྒོམ། [༢]«པེ་»«སྣར་»བསྒོམ། [༣]«པེ་»«སྣར་»བྱ་སྟེ། རིག་པ། [༤]«པེ་»«སྣར་»-ལ། [༥]«པེ་»«སྣར་»ལས།

1332 [1]«pe»«snar»pa'i bsgom/ [2]«pe»«snar»bsgom/ [3]«pe»«snar»bya ste/ rig pa/ [4]«pe»«snar»-la/ [5]«pe»«snar»las/

༡༣༣༣ [༡]«པེ་»«སྣར་»ལས། [༢]«པེ་»«སྣར་»བརྙེས། [༣]«པེ་»དེ། «སྣར་»པ་དེ། [༤]«པེ་»«སྣར་»མཉན། [༥]«པེ་»«སྣར་»བྱེད།

1333 [1]«pe»«snar»las/ [2]«pe»«snar»brnyes/ [3]«pe»de/ «snar»pa de/ [4]«pe»«snar»mnyan/ [5]«pe»«snar»byed/

༡༣༣༤ [༡]«པེ་»«སྣར་»རྟེན། [༢]«པེ་»«སྣར་»མཉན། [༣]«པེ་»«སྣར་»ཐོབ། [༤]«པེ་»«སྣར་»-དུ། [༥]«པེ་»«སྣར་»བསྒོམ། [༦]«པེ་»«སྣར་»+གསུམ་པ་དང་།

1334 [1]«pe»«snar»rten/ [2]«pe»«snar»mnyan/ [3]«pe»«snar»thob/ [4]«pe»«snar»-du/ [5]«pe»«snar»bsgom/ [6]«pe»«snar»+gsum pa dang /

༡༣༣༥ [༡]«པེ་»«སྣར་»ལྟར། [༢]«པེ་»«སྣར་»-ལ། [༣]«པེ་»«སྣར་»བརྟེན། [༤]«སྣར་»-སྟེ། [༥]«པེ་»«སྣར་»དམན། [༦]«པེ་»«སྣར་»པ་ན། [༧]«པེ་»«སྣར་»རོ།།

1335 [1]«pe»«snar»ltar/ [2]«pe»«snar»-la/ [3]«pe»«snar»brten/ [4]«snar»-ste/ [5]«pe»«snar»dman/ [6]«pe»«snar»pa na/ [7]«pe»«snar»ro//

༡༣༣༦ [༡]«པེ་»«སྣར་»ལྟ། [༢]«པེ་»«སྣར་»རྣམ་པར་གདགས། [༣]«པེ་»«སྣར་»+རང་སངས་རྒྱས་ཀྱི་ས་དང་། [༤]«པེ་»«སྣར་»+སྟེ། [༥]«པེ་»«སྣར་»ས། [༦]«པེ་»«སྣར་»+ཡང་།

1336 [1]«pe»«snar»lta/ [2]«pe»«snar»rnam par gdags/ [3]«pe»«snar»+rang sangs rgyas kyi sa dang / [4]«pe»«snar»+ste/ [5]«pe»«snar»sa/ [6]«pe»«snar»+yang /

༡༣༣༧ [༡]«པེ་»«སྣར་»+འདོད། [༢]«སྣར་»པ། [༣]«པེ་»«སྣར་»-དེའི། [༤]«པེ་»«སྣར་»པ་དང་། [༥]«པེ་»«སྣར་»སེམས་ཅན། [༦]«པེ་»«སྣར་»སྣམས། [༧]«པེ་»«སྣར་»ལྕེ། [༨]«པེ་»-བྱ། [༩]«པེ་»«སྣར་»-ལ༑ [༡༠]«པེ་»«སྣར་»ཀྱི། [༡༡]«པེ་»«སྣར་»-ནི། [༡༢]«པེ་»«སྣར་»པོར།

1337 [1]«pe»«snar»+'dod/ [2]«snar»pa/ [3]«pe»«snar»-de'i/ [4]«pe»«snar»pa dang / [5]«pe»«snar»sems can/ [6]«pe»«snar»snams/ [7]«pe»«snar»lce/ [8]«pe»-bya/ [9]«pe»«snar»-la| [10]«pe»«snar»kyi/ [11]«pe»«snar»-ni/ [12]«pe»«snar»por/

༡༣༣༨ [༡]«པེ་»«སྣར་»-ན། [༢]«པེ་»«སྣར་»ཤེས། [༣]«པེ་»«སྣར་»པའམ། [༤]«པེ་»«སྣར་»ནི༑ [༥]«པེ་»«སྣར་»-ནི། [༦]«པེ་»«སྣར་»+པ། [༧]«སྣར་»བཟུང་། [༨]«པེ་»«སྣར་»ཁམས༑ [༩]«པེ་»«སྣར་»རྟེན།

1338 [1]«pe»«snar»-na/ [2]«pe»«snar»shes/ [3]«pe»«snar»pa'am/ [4]«pe»«snar»ni| [5]«pe»«snar»-ni/ [6]«pe»«snar»+pa/ [7]«snar»bzung / [8]«pe»«snar»khams| [9]«pe»«snar»rten/

༡༣༣༩ [༡]«སྣར་»དང་། [༢]«པེ་»«སྣར་»རྟེན། [༣]«པེ་»«སྣར་»བདེན་པ། [༤]«སྣར་»རྟེན། [༥]«པེ་»«སྣར་»+ཅན།

1339 [1]«snar»dang / [2]«pe»«snar»rten/ [3]«pe»«snar»bden pa/ [4]«snar»rten/ [5]«pe»«snar»+can/

༡༣༤༠ [༡]«སྣར་»བཟུང་། [༢]«པེ་»«སྣར་»+ནི། [༣]«པེ་»«སྣར་»པས། [༤]«པེ་»«སྣར་»པར། [༥]«པེ་»«སྣར་»ལྟ།

1340 [1]«snar»bzung / [2]«pe»«snar»+ni/ [3]«pe»«snar»pas/ [4]«pe»«snar»par/ [5]«pe»«snar»lta/

༡༣༤༡ [༡][༢]«པེ་»«སྣར་»རྟེན། [༣]«སྣར་»སྐྱེ། [༤]«པེ་»«སྣར་»-བྱས། [༥]«པེ་»«སྣར་»-པ། [༦]«པེ་»«སྣར་»བྱུང་།

1341 [1][2]«pe»«snar»rten/ [3]«snar»skye/ [4]«pe»«snar»-byas/ [5]«pe»«snar»-pa/ [6]«pe»«snar»byung /

༡༣༤༢ [༡]«པེ་»«སྣར་»ཡངས་པ། [༢]«པེ་»«སྣར་»-བསྟན་དུ། [༣]«པེ་»«སྣར་»དེ།

1342 [1]«pe»«snar»yangs pa/ [2]«pe»«snar»-bstan du/ [3]«pe»«snar»de/

༡༣༤༣ [༡]«སྣར་»-ལས།

1343 [1]«snar»-las/